[cut: only the first 33554432 bytes of this file were read]
Article

<CATEGORY>vin04</CATEGORY>

 <H5>ΜΙΑ ΜΟΝΑΔΙΚΗ ΕΚΔΟΣΗ ΑΦΙΕΡΩΜΕΝΗ ΣΤΟ ΕΥΡΩ
</H5><H2>Η ΖΩΗ ΣΕ ΕΥΡΩ
</H2><H4>Ο Κ. ΣΗΜΙΤΗΣ ΣΤΑ «ΝΕΑ»
</H4>
" Η εικόνα του «φτωχού συγγενή» δίνει τη θέση της στην εικόνα μιας χώρας
που πιστεύει στον εαυτό της "

σελίδα 7
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N011</ED>
<ID>
ID:300706

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=1</URL></REF>


Article

<CATEGORY>vin04</CATEGORY>

 <H5>Πολιτική
</H5><H2>Τα πρόσωπα και οι σταθμοί
</H2>
σελίδα 12
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N012</ED>
<ID>
ID:300740

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=2</URL></REF>


Article

<CATEGORY>vin06</CATEGORY>

 <H5>Αγορά
</H5><H2>Ψωνίζοντας στη νέα Ευρώπη
</H2>
σελίδα 20-21
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N013</ED>
<ID>
ID:300754

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=3</URL></REF>


Article

<CATEGORY>vin06</CATEGORY>

 <H5>Πολιτισμός
</H5><H2>Σινεμά, βιβλία και κλάμπινγκ
</H2>
στο έν
θε
το
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N014</ED>
<ID>
ID:300771

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=4</URL></REF>


Article

<CATEGORY>vin06</CATEGORY>

 <H5>Αθλητισμός
</H5><H2>Ρεκόρ, γκολ και Στοίχημα
</H2>
στο ένθ
ετο
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N015</ED>
<ID>
ID:300777

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=5</URL></REF>


Article

<CATEGORY>vin08</CATEGORY>

 <H5>Οικονομία
</H5><H2>Επενδύσεις, ακίνητα, δάνεια
</H2>
σελί
δα
40-41
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N016</ED>
<ID>
ID:300784

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=6</URL></REF>


Article

<CATEGORY>vin06</CATEGORY>

 <H5>Και...
</H5><H2>Όλα για αυτοκίνητα και μοτό
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17231N017</ED>
<ID>
ID:300786

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΛΛΟΙ σκέφτονται τα «ρέστα» κι εγώ τα... λαμόγια! Που έπιασαν δουλειά
από το πρωί: με τις τσέπες γεμάτες κολλαριστά χαρτονομίσματα, γνήσια και
πλαστά ευρώ, κι άρχισαν να ψωνίζουν τα πάντα. Ο Λ. Παπαδόπουλος στις «Ματιές».
Σελ. 4. 
ΑΣ ΘΥΜΟΜΑΣΤΕ κάτι: Δεν υπάρχει «ευρώ α λα καρτ» για κανέναν, ούτε και
για εμάς, όπως και ότι στο «κλαμπ» όλοι είναι ίσοι ­ αλλά μερικοί είναι πιο
ίσοι από τους άλλους και εμείς δεν ανήκουμε στους... πιο ίσους! Ο Στ. Τζανάκης
στους «Προβολείς». Σελ. 6.

ΟΙ ΗΛΙΚΙΩΜΕΝΟΙ θα συνεχίσουν χρόνια ολόκληρα να υπολογίζουν νοερά σε
δραχμές. Όπως η θεία μου που στα μέσα της δεκαετίας του '60 με έστελνε για
ψώνια παραγγέλλοντάς μου τις πατάτες σε οκάδες. Ο Π. Τσίμας στην «Τρίτη
άποψη». Σελ. 6. 
Ο ΜΕΓΑΛΥΤΕΡΟΣ εχθρός του δολαρίου ίσως να μην είναι το ευρώ, αλλά το
αστρονομικό έλλειμμα των ΗΠΑ. Το πιθανότερο σενάριο είναι ότι το έλλειμμα,
τελικά, θα χαλιναγωγηθεί με μια πτώση της αξίας του δολαρίου. Ο Ρ. Βρανάς στη
σελ. 14. 
ΚΑΙ Η ΔΡΑΧΜΗ; Τι θα γίνει η δραχμή τώρα που ήρθε το ευρώ; Τα κέρματα θα
πάρουν τον δρόμο για τη χαλυβουργία για να λιώσει το μέταλλό τους. Όσο για τα
χαρτονομίσματα, θα πάρουν την άγουσα για τη χωματερή, αφού πρώτα τεμαχιστούν.
Σελ. 35. 
Μ. ΒΑΡΕΛΑΣ: Θα πρέπει να είμαι αιθεροβάμων είτε άσχετος για να
ισχυρισθώ ότι όλα θα ξεκινήσουν ομαλά και χωρίς προβλήματα στη διάθεση του
ευρώ και την απόσυρση της δραχμής. Περισσότερο απ' όλα φοβάμαι τα
μικροπροβλήματα. Οι «30 Ερωτήσεις» του Γ. Μαντέλα στη σελ. 38.

ΟΙ ΑΜΕΡΙΚΑΝΟΙ μοιάζει να πίστευαν, και σ' ένα ποσοστό και οι Βρετανοί,
ότι οι κινήσεις του Γ. Παπαδόπουλου είχαν στόχο κάποια φιλελευθεροποίηση του
καθεστώτος, αν και είχαν και αμφιβολίες γι' αυτό. Ο Γ. Γεμενάκης για τα αρχεία
του Φόρεϊν Όφις του 1971. Σελ. 48-49. 
Τ. ΓΙΑΝΝΙΤΣΗΣ: Η αίσθησή μου είναι ότι η επιτυχία του ευρώ 
θα πυροδοτήσει διαδικασίες και πολιτικής ομογενοποίησης 
της Ευρωπαϊκής Ένωσης. Αυτό είναι ορατό ήδη στους τομείς 
της εξωτερικής πολιτικής και ασφαλείας τα τελευταία χρόνια. 
Η συνέντευξη στην Ειρήνη Καρανασοπούλου στις σελ. 10-11.

ΤΟ ΕΥΡΩ κλείνει μέσα του δυσκολίες, αλλά τα 
πλεονεκτήματα είναι πολύ πιο σημαντικά. Απλότητα, 
σταθερότητα, ασφάλεια. Τέλος στις προμήθειες 
συναλλάγματος. Με πληθωρισμό κάτω του 2% 
στην ευρωζώνη, το ευρώ μάς προστατεύει... 
Ο Laurent Fabius από τη «Monde» στη σελ. 14.

Η ΕΥΡΩΠΗ που απεικονίζουν τα χαρτονομίσματα 
είναι λίγο θαμπή και κρύα. Ακόμη και η νεαρά 
Ευρώπη που άρπαξε ο Δίας ως ταύρος δεν είχε 
το δικαίωμα να απεικονισθεί σε κάποιο από αυτά. 
Από τη «Monde» στο Πανόραμα σελ. 1.

Ο πρώτος αριθμός του Ειδικού Κρατικού Λαχείου είναι 
ο 44288 της 29ης σειράς που κερδίζει 3.000.000 ευρώ. 
Ο πλήρης πίνακας των αριθμών που κερδίζουν, στη σελ. 55.

<H3>ΠΑΝΟΡΑΜΑ
</H3>
ΤΟ ΚΟΙΝΟ νόμισμα σημαίνει και εκφράζει κοινά συμφέροντα και ενώνει τα
συμφέροντα. Αισθάνομαι λοιπόν καταπληκτικά με το ευρώ και πιστεύω ότι οι
Έλληνες θα προσαρμοστούμε ευκολότερα. Η Ελευθερία Αρβανιτάκη, η Μάρω Δούκα, ο
Δ. Μυταράς και ο Ν. Κούνδουρος στις σελ. 4-5.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17231N021</ED>
<ID>
ID:300684

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αγωνία
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Γιατί το φινάλε του «Μπιγκ Μπράδερ» έσπασε κάθε ρεκόρ τηλεθέασης; Επειδή
ουδείς ενημέρωσε αν ο Τσάκας θα τα πάρει σε δραχμές ή σε ευρώ - και υπήρχε
αγωνία. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17231N022</ED>
<ID>
ID:300748

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΠΑΡΑΣΚΕΥΗ 4/1
</H3>
Κακοκαιρία με χιονοπτώσεις τοπικά ισχυρές και καταιγίδες στις νοτιότερες
θαλάσσιες περιοχές. Βοριάδες θυελλώδεις (7-8 Μπωφόρ) και στα πελάγη πολύ
θυελλώδεις (9 Μπωφόρ) εξασθενούντες το βράδυ στα δυτικά. Πολύ χαμηλές θερμοκρασίες.
<H3>ΣΑΒΒΑΤΟ 5/1
</H3>
Χιονοπτώσεις αρχικά και στις νοτιότερες περιοχές καταιγίδες. Αναμένεται ύφεση
στη Δυτική και Βόρεια Ελλάδα. Ισχυρός παγετός στα κεντρικά, βόρεια. Βοριάδες
στα δυτικά έως ισχυροί (5-6 Μπωφόρ), στα ανατολικά θυελλώδεις (7-8 Μπωφόρ),
στο Αιγαίο 9 Μπωφόρ εξασθενούντες.

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>2002... πρώτο έτος μ. ευρώ
</H2><H4>ΣΗΜΙΤΗΣ: Η ΕΛΛΑΔΑ ΑΛΛΑΖΕΙ ΝΟΜΙΣΜΑ ΚΑΙ ΑΛΛΑΖΕΙ ΕΠΟΧΗ
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Πολύ, μα πάρα πολύ κέφι τούτη την Πρωτοχρονιά. Για να επιβεβαιωθεί η μακρά
ιστορική εμπειρία που λέει ότι ο Έλληνας είναι να μην αγαπήσει, έτσι και
αγαπήσει όμως... Αλλιώς πώς να εξηγήσουμε τούτο το πάθος, τούτη τη χαρά για το
νέο νόμισμα, το οποίο επιτέλεσε ήδη την πρώτη σοβαρή λειτουργία του: εισήλθε
στις πρωτοχρονιάτικες πίτες. 
Μπορεί, πάλι, να είναι και η γνώση. Διότι το ευρώ είναι μια μοναδική ευκαιρία
για την Ελλάδα «αλλάζει νόμισμα και αλλάζει εποχή», όπως λέει και στα «ΝΕΑ» ο
Κώστας Σημίτης. Είναι και η σταθερή αφετηρία για την εδραίωση της ισχυρής και
υπερήφανης Ελλάδας με κοινωνική δικαιοσύνη, πρόοδο και ανάπτυξη. Κατά τον
Πρωθυπουργό, «μιας Ελλάδας που δεν μελαγχολεί, δεν παραιτείται, δεν
μεμψιμοιρεί, αλλά επιμένει, προσπαθεί, πετυχαίνει και προοδεύει». Εν ολίγοις,
το ευρώ για τους Έλληνες σημαίνει το τέλος του ρόλου μας ως «φτωχού συγγενή»,
οικονομικά και πολιτικά. 
Φυσικά, και οι προκλήσεις που προσφέρει το ενιαίο νόμισμα, για την Ελλάδα και
την Ευρώπη, ουκ ολίγες. Για τους περισσότερους Ευρωπαίους ηγέτες, το νόμισμα
δεν μπορεί να είναι παρά ένας σταθμός στη διαδικασία πολιτικής ενοποίησης.
Μονάχα που ο τρόπος που ο καθείς αντιλαμβάνεται την ενοποίηση ­ όπως και η...
δοσολογία ­ είναι διαφορετικός. Η σύνθεση αυτών των διαφορετικών αντιλήψεων
είναι και η πρόκληση του μέλλοντος, καθώς, ως γνωστόν, ισχυρό νόμισμα χωρίς
αντίστοιχα ισχυρή πολιτική δεν είναι μια εύκολη υπόθεση. Εμείς, μια φορά, από
καλύτερες θέσεις θα διεκδικούμε το δίκιο μας, διότι, ας μην ξεχνάμε, είμαστε η
μόνη χώρα με λεγόμενα «εθνικά θέματα» να την πονούν. 
Τα πάρτι ανά την Ευρώπη, για την έλευση της Πρωτοχρονιάς και του ευρώ, έδωσαν
και πήραν. Η δική μας τελετή, στην Τράπεζα της Ελλάδος, ήταν από τις πλέον
σεμνές και, εδώ που τα λέμε, ολίγον πληκτικές. Μια φορά, τα χαμόγελα στα
πρόσωπα των κ.κ. Σημίτη, Παπαδήμου, Χριστοδουλάκη και άλλλων πολλών ήταν
αστραφτερά όσο δεν λέγεται. Αυτό που δεν καταλάβαμε είναι εάν το νόμισμα που
έπεσε στον υπουργό Εθνικής Οικονομίας ήταν της τύχης ή «στημένο» ­ ξέρετε,
όπως με τα μικρά παιδιά... 
Η πρώτη ημέρα, τώρα, του ευρώ στην Ελλάδα πήγε μάλλον καλά ­ και τα μηχανάκια
δούλεψαν και κάποιοι το χρησιμοποίησαν ­ αν και οι περισσότεροι Έλληνες
εξακολουθούν να συναλλάσσονται σε δραχμές. Βέβαια, όταν λειτουργήσει κανονικά
η αγορά θα «δείξει» και το μέγεθος της προσαρμοστικότητάς μας, αλλά, όπως
λένε, η αρχή είναι το ήμισυ του παντός... 
Πάντως, εάν μας πιάσει η γκρίνια, διότι ας πούμε δεν ξέρουμε πόσα ευρώ να
δώσουμε για τα τσιγάρα ή την εφημερίδα μας και πόσα ρέστα πρέπει να πάρουμε,
ίσως το μόνο που θα μπορούσε να μας παρηγορήσει είναι ότι τα ίδια προβλήματα,
πάνω-κάτω, αντιμετωπίζουν άλλα 290 εκατομμύρια Ευρωπαίοι πολίτες. Κάτι είναι
και αυτό...
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17231N032</ED>
<ID>
ID:300726

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το στοίχημα
</H2>
Η ΕΠΙΣΗΜΗ κυκλοφορία του ευρώ ως εθνικού νομίσματος... 
ΑΠΟΤΕΛΕΙ χωρίς αμφιβολία ένα ιστορικό άλμα για την Ελλάδα... 
ΠΟΥ επιτεύχθηκε με κόπους και θυσίες πολλών ετών, χάρη στις οποίες
ξεπεράστηκαν και οι έντονες αμφισβητήσεις των Ευρωπαίων εταίρων... 
ΓΙΑ τη δυνατότητα της Ελλάδας να μετάσχει στον σκληρό πυρήνα της
ευρωζώνης. 
ΠΡΟΚΕΙΤΑΙ για μία επιτυχία που η σημασία της ασφαλώς δεν εξαντλείται
στα οικονομικά οφέλη... 
ΜΙΑ επιτυχία που ανοίγει νέους δρόμους για την Ελλάδα στον 21ο αιώνα. 
ΘΑ είναι ωστόσο μεγάλο λάθος αν η έλευση του ευρώ οδηγήσει σε
εφησυχασμό, αν θεωρηθεί ότι τα προβλήματα θα λυθούν ως διά μαγείας μόνο και
μόνο επειδή η δραχμή αντικαταστάθηκε από το κοινό ευρωπαϊκό νόμισμα. 
ΤΟ μεγάλο στοίχημα για την ελληνική κοινωνία και την ελληνική οικονομία
ήταν και παραμένει η πραγματική σύγκλιση με τις οικονομίες της Ευρώπης... 
Η ΟΥΣΙΑΣΤΙΚΗ αναβάθμιση δηλαδή του επιπέδου και της ποιότητας ζωής του
Έλληνα πολίτη. 
Η ΑΝΕΡΓΙΑ, το Ασφαλιστικό, οι δημόσιες υπηρεσίες, οι διαρθρωτικές
αλλαγές, η παιδεία, η υγεία, ήταν και παραμένουν τα μεγάλα προβλήματα που
απαιτούν άμεσες λύσεις... 
ΤΑ προβλήματα δηλαδή από την έκβαση των οποίων θα εξαρτηθεί τελικά και
η επιτυχία, αλλά και η κοινωνική αποδοχή του νέου εθνικού νομίσματος! <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17231N033</ED>
<ID>
ID:300761

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γεώργιος Μπαμπινιώτης: 
(ο καθηγητής Γλωσσολογίας και πρύτανης του Πανεπιστημίου Αθηνών, για τους
μετανάστες) 
« Δεν έθιξα μέχρι τώρα τους λόγους που επιβάλλουν τη γνώση της Ελληνικής για
τους μετανάστες στην Ελλάδα, γιατί τους θεωρώ προφανείς. Είναι προφανές ότι αν
η πολιτική της χώρας μας είναι να δεχθεί και να εντάξει στον εθνικό και
κοινωνικό κορμό της Ελλάδας έναν αριθμό μεταναστών που εκείνη θα καθορίσει, η
ομαλή λειτουργική και ουσιαστική ένταξη των μεταναστών συνδέεται με μια σωστή
γλωσσική εκπαίδευση. Άτομα που δεν μιλούν τη γλώσσα της χώρας όπου ζουν είναι
καταδικασμένα στην κοινωνική περιθωριοποίηση και στη συσπείρωσή τους μέσα σε
αποκλεισμένες ομάδες (γκέτο). Και δεν είναι μόνο η απόδοση στην εργασία και η
εξέλιξη στον χώρο δουλειάς που περιορίζεται από την άγνοια της γλώσσας, αλλά
και η παραβατικότητα που αυξάνεται λόγω της κοινωνικής περιθωριοποίησης, η
οποία σε μεγάλο βαθμό οφείλεται στη γλωσσική-επικοινωνιακή απομόνωση. Δεν
είναι υπερβολή να πούμε ότι η ένταξη και αξιοποίηση του δυναμικού των
μεταναστών στη χώρα μας περνάει αναγκαστικά μέσα από τη γλώσσα ». 
(«Το Βήμα της Κυριακής»)

<REF><SOURCE>ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17231N034</ED>
<ID>
ID:300775

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Γρουσουζιά: 2002 - 1989 = 13
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17231N041</ED>
<ID>
ID:300683

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Μιχάλης Παπακωνσταντίνου: 
(ο πρώην υπουργός, στον «Αγγελιοφόρο») 
«Δεν εκφέρω καμία γνώμη, γιατί ο κ. Γρυλλάκης μπορεί να λέει ό,τι του
κατεβαίνει. Στην Ελλάδα, ξέρετε, ο καθένας μπορεί να λέει ό,τι θέλει χωρίς να
πληρώνει φόρο...». 
Νόρα Κατσέλη: 
(η βουλευτής του ΠΑΣΟΚ, στην «Κυριακάτικη Ελευθεροτυπία») 
«Είμαι κολλημένη... στη δραχμή. Δεν θυμάμαι ποιο είναι το μεγαλύτερο
χαρτονόμισμα και δεν ξέρω τι απεικονίζουν τα κέρματα διότι δεν έχω ασχοληθεί
και αρνούμαι να τα μάθω». 
Μίμης Ανδρουλάκης: 
(ο συγγραφέας για τις επικρίσεις του Μητροπολίτη Άνθιμου για το βιβλίο του
­ στην «Εσπρέσσο») 
«Μπορώ να τα βγάλω εγώ πέρα με έναν άγιο και μάλιστα μαινόμενο;». 
Γωγώ Μαστροκώστα: 
(το μοντέλο, στο «Nitro») 
«Δηλαδή τι; Να παντρευτώ, να εξαρτώμαι από τα κότερα και τα κοσμήματα και μετά
να μην μπορώ να χωρίσω; Αφού το κότερο του άντρα σου δεν είναι ποτέ δικό σου.
Βέβαια, δεν κατακρίνω τις γυναίκες που το κάνουν. Μαγκιά τους!». 
Χρήστος Μαχαίρας: 
(ο διευθυντής Ενημέρωσης της ΝΕΤ 105,8 FM, στο «TV Τύπος»,
περί της αποδοχής τού «Big Brother») 
«Μου φαίνεται, μάλιστα, ολίγον υποκριτική η έκπληξη που νιώθουν διάφοροι
διαπρεπείς εκπρόσωποι του κλάδου, λες και η τηλεόραση στην Ελλάδα ξύπναγε και
κοιμόταν με λογοτεχνία και εκπομπές κλασικής μουσικής». 
Γιώργος Μιχαλακόπουλος: 
(ο ηθοποιός, στον «Αδέσμευτο» του κ. Ρίζου, για την
TV) 
«Σκέφτονται ν' αρπάξουν ό,τι προλάβουν με γνώμονα πάντοτε τα μηχανάκια της
τηλεθέασης. Μπρος πηγαίνουν τα μηχανάκια της AGB και πίσω τα κανάλια. Ενώ θα
έπρεπε να συμβαίνει το αντίθετο». 
Τζακ Λανγκ: 
(ο Γάλλος υπουργός Παιδείας, στην «Ελευθεροτυπία») 
«Θα ήθελα να δω να διδάσκονται τα Αρχαία Ελληνικά, με τον ίδιο ζήλο που
επιδεικνύουμε εμείς, και στα ελληνικά σχολεία». <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17231N043</ED>
<ID>
ID:300759

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τα λαμόγια </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

«Αίσιον και ευτυχές το νέον έτος 2002». Και χωρίς γκρίνια. Και χωρίς
απαισιοδοξία. Και χωρίς ευρωπανικό. Που τον δημιούργησαν, φυσικά, τα ιδιωτικά
κανάλια. Τα οποία, κάθε βράδυ, εδώ και ημέρες, τα βλέπουν όλα μαύρα! Και
μιλάνε για χάος. Επειδή ο κουλουράς ή ο ταξιτζής δεν θα μπορούν να υπολογίσουν
τα «ρέστα» και θα «κλέβουν» τους πελάτες τους... τρεις δραχμές! 
Τελεία και παύλα. Μπήκαμε στον καινούργιο χρόνο, μπήκαμε και στο ευρώ.
Πιστεύω, πως όλοι μας, σωστά τα είπε ο Χριστοδουλάκης, πολύ γρήγορα θα
ξεχάσουμε την αρχαία μας δραχμή. Σε μία εβδομάδα, σε ένα δεκαήμερο, θ'
αρχίσουμε να λογαριάζουμε μόνο με ευρώ. Δεν θα κάνουμε μετατροπές με τα
κομπιουτεράκια μας. «Πόσα ευρώ παίρνεις τον μήνα;». «Τόσα». «Πόσα θέλεις για
να μου φτιάξεις τη βρύση;». «Δέκα ευρώ». Τέλος. 
Άλλοι σκέφτονται τα «ρέστα» κι εγώ τα... λαμόγια! Που έπιασαν δουλειά απ' το
πρωί: με τις τσέπες γεμάτες κολλαριστά χαρτονομίσματα ξεχύθηκαν σε όλες τις
ευρωπαϊκές πιάτσες ­ λαχαναγορές, σούπερ μάρκετ κ.λπ. ­ και άρχισαν να
ψωνίζουν τα πάντα με γνήσια αλλά και πλαστά ευρώ, των 10, των 20, των 50, των
100. Εννιά γνήσια, ένα πλαστό, κατά την παλιά συνταγή. Έτσι, θα διοχετεύσουν
στις αγορές, προτού προλάβουν να κινητοποιηθούν οι αρχές, μπόλικο σκάρτο
«εμπόρευμα». Και θα τα οικονομήσουν χοντρά, με το «καλημέρα». 
Οι προετοιμασίες έχουν ξεκινήσει από καιρό: συμμορίες παραχαρακτών έκαναν
«ντου» σε χρηματαποστολές με ευρώ, άρπαξαν χιλιάδες δεσμίδες χαρτονομισμάτων
κι ύστερα φύγανε γραμμή για Σκόπια και για Κόσοβο, όπου έχουν στήσει τα
«ιατρεία» τους: τέλεια εργαστήρια, με τα πιο σύγχρονα μηχανήματα, που μπορούν
να αντιγράψουν το ευρώ με κάθε λεπτομέρεια, ώστε να μην είναι σε θέση ο
ειδικός να αποφανθεί με ευκολία ότι πρόκειται για «πέτσινο». 
Τέτοια «ντου», για κλέψιμο ευρώ με σκοπό την παραχάραξη, έχουν γίνει πάρα
πολλά τον τελευταίο καιρό. Κι αυτό δεν το λέω εγώ. Το λέει η Γιουροπόλ. Που
σημειώνει, επίσης, (ρεπορτάζ Δώρας Αντωνίου, «Καθημερινή» 25/12) ότι ίσαμε
τώρα έχουν διαπραχθεί 27 ληστείες χρηματαποστολών στο Βέλγιο, την Ιταλία, τη
Γαλλία, τη Γερμανία και την Ολλανδία και η «μπάζα» ήταν γερή: 5 εκατομμύρια
ευρώ! 
Μην τρομάζετε, όμως. Παραχαράκτες, υπήρχαν ανέκαθεν. (Ακόμα και στην
αρχαιότητα. Και τότε, τους σκότωναν κιόλας!). Άνθρωποι είναι και τα λαμόγια.
Πώς θα ζήσουν;
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17231N044</ED>
<ID>
ID:300776

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N04&aa=4</URL></REF>


Article

<CATEGORY>vin05</CATEGORY>

 <H2>Υπόμνηση με σημασία </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στην καθιερωμένη πρωτοχρονιάτικη ανταλλαγή ευχών του Προέδρου της Δημοκρατίας
με την κάθε είδους ηγεσία της χώρας, στο Προεδρικό Μέγαρο, ο κ. Κ.
Στεφανόπουλος «την είχε στημένη» στον υπουργό Εσωτερικών κ. Κ. Σκανδαλίδη. 
Και ενώ σε όλους τους άλλους περιορίστηκε με τον έναν ή τον άλλον τρόπο να
δίνει ευχές για επιτυχίες και οικογενειακή ευτυχία, στον κ. Σκανδαλίδη άρχισε
να του λέει ότι «αν» έχει σκοπό να αλλάξει τον εκλογικό νόμο, θα πρέπει να το
προσέξει πολύ το πράγμα... 
Εν ολίγοις, ο Πρόεδρος δεν πολυθέλει τέτοια αλλαγή... <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17231N045</ED>
<ID>
ID:300778

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N04&aa=5</URL></REF>


Article

<CATEGORY>vin05</CATEGORY>

 <H2>Στραβοπάτημα από Κληρίδη...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μέσα στο σπίτι του, στο ίδιο σπίτι δηλαδή όπου δέχθηκε τις προάλλες τον κ. Ρ.
Ντενκτάς, παραπάτησε την παραμονή της Πρωτοχρονιάς ο Πρόεδρος της Κυπριακής
Δημοκρατίας κ. Γλ. Κληρίδης. Ευτυχώς γι' αυτόν τη γλίτωσε με ένα βαρύ
διάστρεμμα, γεγονός που τον ανάγκασε να στηρίζεται σε μπαστούνι στη δοξολογία
για την Πρωτοχρονιά. 
Αλλά δεν ήταν μόνον το μπαστούνι ­ ο κ. Κληρίδης αναγκάστηκε να ακούει (
και να διαψεύδει...) ότι το στραβοπάτημά του συνέβη σε χώρο του σπιτιού, όπου
είχε... πατήσει ο ηγέτης των Τουρκοκυπρίων!
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17231N046</ED>
<ID>
ID:300782

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N04&aa=6</URL></REF>


Article

<CATEGORY>vin05</CATEGORY>

 <H5></H5><H2>Καταναλωτικοί πειρασμοί...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στο ανατολικότερο σημείο της Ευρώπης, στο ακριτικό Αγαθονήσι, έκανε
επίσκεψη παραμονή Πρωτοχρονιάς ο κ. Γ. Παπαντωνίου. Και ποιο ήταν το δώρο που
επιφύλαξε στους στρατιώτες, αλλά και στους πολίτες του νησιού; 
Μα, τι άλλο ­ πουγκιά με ευρώ. Μάλιστα, δεν παρέλειψε να υπενθυμίσει στα
παιδιά του Αγαθονησιού να μη... σπεύσουν να ξοδέψουν αμέσως τα ευρώ τους ­ και
πολύ σωστά. Άλλωστε, είναι γνωστό ότι στο ακριτικό νησάκι αφθονούν οι
καταναλωτικοί πειρασμοί! <H3>Πρώτη γεύση </H3>
Πάντως, σε αυτή την περιοδεία του ο κ. Γ. Παπαντωνίου έδωσε μία πρόγευση
της πρώτης... ευρωκόντρας του 2002. Όπου βρισκόταν και όπου στεκόταν, μιλούσε
για την ανάγκη να συνεχιστεί η πολιτική που μας έφερε στη ζώνη του ευρώ.
Δηλαδή η «δική του» πολιτική, που προφανώς δεν είναι και ακριβώς πολιτική Χριστοδουλάκη...
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17231N047</ED>
<ID>
ID:300787

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N04&aa=7</URL></REF>


Article

<CATEGORY>vin05</CATEGORY>

 <H2>Τώρα που βρήκαμε ΑΤΜ... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιο ήταν το αστείο που κυριάρχησε στη λαμπρή δεξίωση που διοργάνωσε η Τράπεζα
της Ελλάδος, τη νύχτα του Τσάκα ­ και του ευρώ; Λοιπόν, όλοι οι εκλεκτοί
προσκεκλημένοι ­ αφού δεν μπορούσαν να παρακολουθήσουν την κορύφωση του «Μπιγκ
Μπράδερ» ­ είχαν βρει άλλο θέμα συζήτησης. Θα τα κατάφερνε ο κ. Κ. Σημίτης
να... θυμηθεί το pin, για να κάνει την πρώτη ανάληψη ευρώ από το ΑΤΜ που είχε
εγκαταστήσει για την περίπτωση η Κεντρική Τράπεζα; Και βέβαια το θυμήθηκε ­
άλλωστε, οι τεχνικοί είχαν προνοήσει να είναι το πρωθυπουργικό pin εύκολο ­ 1,
2, 3, 4!!! 
Ο κ. Κ. Σημίτης έκανε ανάληψη ενός χαρτονομίσματος των 50 και ενός των 20 ευρώ
και ύστερα από τις αναμνηστικές φωτογραφίες και τα χειροκροτήματα, έδωσε το
ευρωπενηντάρικο υπέρ της Γιούνισεφ. Το εικοσάρικο το κράτησε ως αναμνηστικό
ή... δεν πρόλαβε να προμηθευτεί το κιτ εξοικείωσης;
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17231N052</ED>
<ID>
ID:300725

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N05&aa=2</URL></REF>


Article

<CATEGORY>vin05</CATEGORY>

 <H2>Στον υπουργό το φλουρί...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Είναι φανερό ότι αν υπάρχει μία πρωτοχρονιάτικη πίτα σε όλη την επικράτεια που
ο τυχερός προκύπτει σίγουρα «από Θεού», δεν είναι άλλη από εκείνη που κόβεται
στην Αρχιεπισκοπή. Και για να μην έχετε αγωνία, μάθετε ότι φέτος το φλουρί
έπεσε στον υπουργό Παιδείας κ. Π. Ευθυμίου ­ τι άλλο μήνυμα να δώσει πια ο
Πανάγαθος στον... Αρχιεπίσκοπο; 
Το έλαβε, λοιπόν, το μήνυμα για τις σχέσεις του με την Πολιτεία ο κ.
Χριστόδουλος και έσπευσε, στη δοξολογία για το νέο έτος, στη Μητρόπολη, να
διαβεβαιώσει τον Πρωθυπουργό ότι... προσεύχεται για την επιτυχία του δύσκολου
ταξιδιού του στις Ηνωμένες Πολιτείες!!!
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17231N053</ED>
<ID>
ID:300760

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N05&aa=3</URL></REF>


Article

<CATEGORY>vin05</CATEGORY>

 <H2>Δύο φορές τυχερός...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιος ήταν ο τυχερός της νύχτας του ευρώ, στη δεξίωση της Τραπέζης της
Ελλάδος; Λοιπόν, το φλουρί αποδείχθηκε υπάκουο και πήγε στο κομμάτι του...
υπουργού Οικονομίας και Οικονομικών κ. Ν. Χριστοδουλάκη, ως όφειλε... 
Αλλά η τύχη του κ. Χριστοδουλάκη ήταν διπλή ­ εκτός από το φλουρί, κέρδισε
και... χρόνο. Αν και δεν περιλαμβανόταν στο πρόγραμμα, πήρε και αυτός ­ εκτός
από τον κ. Κ. Σημίτη και τον κ. Λ. Παπαδήμο ­ το μικρόφωνο και απηύθυνε το
δικό του μήνυμα για την εποχή του ευρώ. 
Αν και για να γίνει αυτό, δεν δούλεψε μόνον η τύχη! <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17231N054</ED>
<ID>
ID:300772

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N05&aa=4</URL></REF>


Article

<CATEGORY>vin05</CATEGORY>

 <H2>Η πρώτη συναλλαγή
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όχι, που θα άφηνε σε άλλον τη συγκεκριμένη πρωτιά ο κ. Δ. Αβραμόπουλος.
Μιας και εκ καθήκοντος ήταν στον δρόμο με την αλλαγή του χρόνου ­ ήταν στην
Πλατεία Συντάγματος για την καθιερωμένη γιορτή ­ και μιας και την πρώτη
ανάληψη την είχε αγκαζάρει ο κ. Κ. Σημίτης, σκέφθηκε να κάνει εκείνος την
πρώτη συναλλαγή σε ευρώ! 
Μόλις άλλαξε ο χρόνος, λοιπόν, ο δήμαρχος κατέβηκε από την εξέδρα της
γιορτής, πήρε τη σύζυγό του Βίβιαν και πήγαν στο πιο κοντινό περίπτερο, στη
γωνία Συντάγματος και Όθωνος. Πήρε ό,τι πήρε ­ ψιλοπράγματα ­ και έβγαλε για
να πληρώσει ένα ευρώ... <H3>Αδιάβαστος περιπτεράς </H3>
Ώς εδώ καλά με τη φαεινή ιδέα του δημάρχου, αλλά η συνέχεια δεν ήταν
ανάλογη. Βλέπετε, ο περιπτεράς δεν είχε ενημερωθεί ότι θα ήταν ο... πρώτος
Ευρωπαίος περιπτεράς που θα έκανε συναλλαγή με ευρώ και... πιάστηκε
αδιάβαστος! 
Πόσο κράτησε η συναλλαγή, δηλαδή ο υπολογισμός και η απόδοση των ρέστων;
Πέντε λεπτά! <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17231N055</ED>
<ID>
ID:300779

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N05&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΟ ΕΥΡΩ είν' εδώ, ενωμένο, δυνατό... 
ΚΑΛΑ εμείς, αλλά οι υπόλοιποι Ευρωπαίοι γιατί το γιόρτασαν τόσο πολύ το
ευρώ; Μήπως νομίζουν ότι επειδή θα έχουν το ίδιο νόμισμα με εμάς, θα έχουν και
τις ίδιες χρηματοδοτήσεις; 
ΕΥΡΩ και ΝΑΤΟ, το ίδιο συνδικάτο... 
ΔΕΝ ΥΠΑΡΧΟΥΝ, λέει, κέρματα σε ευρώ ­ μη βιάζεστε, μη βιάζεστε. Όταν
χρειαστεί να πληρώσετε, θυμηθείτε ότι και οι δραχμές κάνουν ακόμα τη δουλειά
τους ­ και χωρίς μετατροπέα! 
Ο ΛΑΟΣ δεν ξεχνά, ποιος του έδωσε ευρά... 
ΓΙΑΤΙ δεν κλίνεται άραγε το ευρώ - του ευρού - το ευρώ - τα ευρά - των
ευρών; Γιατί μόνον όποιος έχει ευρώ, ξέρει και να το κλίνει... 
ΕΧΟΥΜΕ το ίδιο νόμισμα με τους Γερμανούς ­ ε, είναι μία λεπτομέρεια ότι
δεν έχουμε και τους ίδιους μισθούς... <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17231N056</ED>
<ID>
ID:300783

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Της μιας δραχμής οι νοσταλγοί
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Δεν το περίμενα, δεν το φανταζόμουν, κι όμως το έπαθα: ξεφυλλίζοντας
αφιερώματα και αναλύσεις για το επερχόμενο ευρώ, με κατέλαβε μια νοσταλγία
απροσδόκητη για τη δραχμή που διακριτικά αποσύρεται.

Σκαλίζω παιδικές μνήμες: Πότε ήταν που η εφημερίδα στο περίπτερο έκανε μιάμιση
δραχμή; Πότε ήταν που με μια εικοσάρα έπαιρνες καραμέλα γάλακτος ­ την κόκκινη
με την αγελάδα; Πότε ήταν που με ένα πενηνταράκι στο μηχάνημα, σου έβγαζε
στρογγυλή τσιχλόφουσκα και κάρτα με τη σημαία μιας χώρας ή τη φωτογραφία
ποδοσφαιριστή; Και είναι αλήθεια πως με ένα εικοσάρικο χαρτζιλίκι πηγαίναμε
σινεμά πρώτης προβολής και τρώγαμε και δύο σουβλάκια με πίτα μετά; 
Απέσυρα σε παλιά κουτιά έναν μικρό θησαυρό από τάλιρα και δεκάρικα έως
δεκαχίλιαρα, μαζί με λιρέτες και εσκούδος, φράγκα, μάρκα και πεσέτες που
περίσσεψαν κατά καιρούς από ταξίδια. Δεν ήμουν ποτέ συλλέκτης κανενός είδους,
αλλά τα νομίσματα θα τα φυλάξω, νομίζω, με μεγάλη στοργή. Όπως και πολλοί από
εσάς, υποψιάζομαι. 
Οι πιο ηλικιωμένοι θα συνεχίσουν χρόνια ολόκληρα να υπολογίζουν νοερά με
δραχμές. Όπως η θεία μου εκείνη που, στα μισά της δεκαετίας του '60, με
έστελνε για ψώνια παραγγέλνοντάς μου ακόμη τις πατάτες σε οκάδες αντί κιλά. Ή
όπως ένας γλυκύτατος ράφτης στη γειτονιά που μέτραγε σε πήχες, δύο δεκαετίες
ολόκληρες μετά την εισαγωγή του μέτρου. 
Και δεν θα ξαφνιαστώ καθόλου αν κάποτε ανακαλύψουμε κάποιο δίκτυο μυστικό, μια
κρυφή αδελφότητα νοσταλγών της δραχμής, που θα κάνουν παράνομες ελληνοποιήσεις
λογαριασμών, θα υπολογίζουν και θα συναλλάσσονται με το απαγορευμένο νόμισμα,
όπως εκείνος ο παντοπώλης από τη Βόρειο Αγγλία που δικάστηκε πέρυσι επειδή
επέμενε να μετρά και να ζυγίζει και να εξυπηρετεί τους πελάτες του με το
παραδοσιακό και ακατανόητο βρετανικό σύστημα, αγνοώντας το ξενόφερτο δεκαδικό. 
Το νόμισμά μας είναι η ψυχή μας, θα λένε. Θα έχουν δίκιο; Εν μέρει... 
Γιατί το νόμισμα δεν ήταν ποτέ ένα απλό εργαλείο συναλλαγής στην αγορά. Ήταν
κι ένα σύμβολο. Στοιχείο συστατικό μιας συλλογικής ταυτότητας και κάποιων
κοινών αξιών. Και, φυσικά, ήταν εργαλείο οικονομικής και κοινωνικής πολιτικής,
μέσον ελέγχου της φιλελεύθερης αγοράς από την κινητοποιό κρατική βούληση. 
Θα γίνει ποτέ το ευρώ, με τα άχαρα και άψυχα αρχιτεκτονικά σχέδια που
σημαδεύουν τα χαρτονομίσματά του, κάτι τέτοιο; Θα το νιώσουμε ποτέ στ' αλήθεια
δικό μας; Ένα κοινό σύμβολο, φορτισμένο με κοινές αξίες; 
Όχι πως δεν νιώθω το ιστορικό και το αμετάκλητο της στιγμής, όπου δώδεκα
νομίσματα, δώδεκα λαών που μιλούν διαφορετικές γλώσσες και κοινωνούν
διαφορετικών πολιτισμών, εξαφανίζονται από προσώπου γης για να αντικατασταθούν
από ένα νέο και κοινό για όλους. 
Όχι πως δεν αναγνωρίζω τη σημασία μιας Ευρώπης ανταγωνιστικότερης, δίχως
σύνορα στη διακίνηση ανθρώπων και αγαθών, απαλλαγμένης από νομισματικές
αναταραχές. 
Όχι πως δεν καταλαβαίνω πως ειδικά για την Ελλάδα και την ασθενική δραχμή της
η ημέρα η χθεσινή είναι ασύλληπτο ιστορικό ορόσημο, αφού ό,τι κι αν συμβεί με
το ευρώ, είτε προκόψει είτε χαντακωθεί, για την Ελλάδα η μοίρα θα είναι,
αναμφίβολα, καλύτερη μέσα παρά έξω. 
Αλλά με σιγοτρώει αυτή η αθώα νοσταλγία της δραχμής. 
Κι αυτή η, λιγότερο αθώα, αμφιβολία: Θα γίνει το ευρώ κάτι περισσότερο από
κοινό των Ευρωπαίων νόμισμα; Θα βοηθήσει την Ευρώπη να γίνει κάτι περισσότερο
από ενιαία αγορά ­ μια κοινότητα που μοιράζεται κοινές αξίες και διαθέτει
ενιαίους θεσμούς, διαφανείς και δημοκρατικούς, πολιτικής και κοινωνικής
παρέμβασης στην αγορά; Ή θα μείνει για πάντα άψυχο ανταλλακτικό εργαλείο,
νόμισμα των τραπεζιτών και όχι των ανθρώπων;
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17231N062</ED>
<ID>
ID:300750

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Από τη ΛΝΕ, στην ΟΝΕ...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Έχουν περάσει εκατόν τόσα χρόνια, από την ­ ξεχασμένη ­ εποχή που η χώρα μας
ήταν και πάλι μέλος μίας πολυεθνικής οικονομικής ένωσης. Τότε ήταν η Λατινική
Νομισματική Ένωση, για κάποια ελάχιστα χρόνια, πριν από την κυριαρχία της
Μεγάλης Ιδέας, της οποίας η χρηματοδότηση ξετίναξε την ελληνική πολιτική, την
ελληνική οικονομία, τους ελληνικούς προϋπολογισμούς και φυσικά τη... δραχμή ­
η χώρα μας είχε κατορθώσει να συνδεθεί με νομίσματα όπως το φράγκο και το
φιορίνι... 
Τότε, μας εξεδίωξαν άρον - άρον από τη Λατινική Νομισματική Ένωση. Σήμερα, η
Ελλάδα γίνεται έως και με θετικό τρόπο αποδεκτή στο «κλαμπ» και τα
δημοσιεύματα του '94, όταν περιοδικά όπως ο «Εκόνομιστ» ζητούσαν από τους
εταίρους να μας δείξουν την πόρτα εξόδου της Ένωσης, φαντάζουν τώρα εξίσου
παλιά με τις ιστορίες της ΛΝΕ... 
Η συμμετοχή της Ελλάδας στο κλαμπ του ευρώ, έναν αιώνα και κάτι αργότερα, έχει
αρκετά στοιχεία που προδιαθέτουν για μακροβιότερη συμμετοχή: Δεν είναι μόνον η
εντεινόμενη παγκοσμιοποίηση των αγορών που αναγορεύει την ανταγωνιστικότητα σε
πρώτη προτεραιότητα όλων των Οικονομιών. 
Είναι κυρίως ότι για πρώτη φορά οι κυρίαρχες πολιτικές δυνάμεις της χώρας
έχουν κατορθώσει να βρουν μία μίνιμουμ συνεννόηση, τόσο για το πλαίσιο της
οικονομικής πολιτικής όσο ­ κυρίως ­ για το πλαίσιο των εθνικών στόχων. 
Η εξέλιξη αυτή δεν αντανακλά τίποτε λιγότερο από τη γενικευμένη διάθεση των
κυρίαρχων, δυναμικών στρωμάτων της ελληνικής κοινωνίας, να κινηθούν,
επιτέλους, με τον βηματισμό των παγκοσμιοποιημένων αγορών. Δηλαδή, με
περισσότερες ευκαιρίες, αλλά ­ και δεν πρέπει να το ξεχνάμε ­ με απείρως
μεγαλύτερα ρίσκα. 
Τώρα που έσβησαν τα γιορταστικά πυροτεχνήματα, ας θυμόμαστε κάτι: Δεν υπάρχει
«ευρώ α λα κάρτ» για κανέναν, ούτε και για εμάς. Όπως και ότι στο «κλαμπ»,
όλοι είναι ίσοι ­ αλλά μερικοί είναι πιο ίσοι από τους άλλους και εμείς δεν
ανήκουμε στους... πιο ίσους! <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17231N063</ED>
<ID>
ID:300770

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N06&aa=3</URL></REF>


Article

<CATEGORY>vin04</CATEGORY>

 <H5>ΙΚΑΝΟΠΟΙΗΣΗ ΣΤΗΝ ΚΥΒΕΡΝΗΣΗ ΓΙΑ ΤΟ ΠΡΩΤΟ, ΜΕΤΑ ΔΡΑΧΜΗ, 24ΩΡΟ
</H5><H2>Ευφορία για το ξεκίνημα
</H2>
Ικανοποιημένη είναι η κυβέρνηση από το πρώτο ­ ιστορικό ­ 24ωρο ζωής του
ευρώ στη χώρα μας. Η ικανοποίησή της εστιάζεται σε δύο στοιχεία. Το ένα είναι
η ευφορία αλλά και η ψυχραιμία με την οποία οι πολίτες υποδέχθηκαν την άφιξη
του ενιαίου νομίσματος. 
Το άλλο είναι ότι ο μεγαλύτερος «φόβος της πρώτης μέρας» ­ δηλαδή, τα
μηχανήματα αυτόματων συναλλαγών (ΑΤΜ) να μην είναι σε θέση να δώσουν ευρώ ­
δεν έλαβε σάρκα και οστά. Μάλιστα, υπολογίζεται ότι μέχρι χθες το απόγευμα
πάνω από 70% των ΑΤΜ είχαν προμηθευτεί κι έδιναν τα νέα χαρτονομίσματα. 
Τα παραπάνω δύο ενθαρρυντικά στοιχεία δεν έχουν εξαλείψει τη νευρικότητα στην
κυβέρνηση, αλλά και στο Μέγαρο Μαξίμου. Οι ανησυχίες εστιάζονται στο
ενδεχόμενο να υπάρξουν παρατράγουδα όταν αρχίσει να λειτουργεί κανονικά η
αγορά ­ και οι πολίτες υποχρεωθούν σε συναλλαγές σε ευρώ και σε δραχμές και σε
πολύπλοκους πολλές φορές υπολογισμούς. Η σύγχυση που μπορεί να δημιουργηθεί,
λένε στην κυβέρνηση, ενδέχεται να υπονομεύσει το «πολιτικό μήνυμα» της έλευσης
του ευρώ. Το οποίο, σύμφωνα με τον Πρωθυπουργό και τα κυβερνητικά στελέχη,
συνίσταται στο ότι η Ελλάδα έχει τη δυνατότητα να μετέχει στον «σκληρό πυρήνα»
της Ευρωπαϊκής Ένωσης, να μην είναι «φτωχός συγγενής» ­ όπως αναφέρει
χαρακτηριστικά ο Κώστας Σημίτης ­ και οι πολίτες έχουν ευκαιρίες και
δυνατότητες αντίστοιχες με αυτές των άλλων Ευρωπαίων. 
Προκειμένου η... καθημερινότητα να μην υποσκάψει το ιστορικό επίτευγμα, η
κυβέρνηση έχει αποφασίσει τη συνέχιση και τον εμπλουτισμό της ενημερωτικής της
εκστρατείας για όλο το διάστημα του διμήνου προσαρμογής ­ ενδεχομένως και
πέραν αυτού. 
Το επίτευγμα της ένταξης 
Άλλος στόχος για την κυβέρνηση είναι να καταδειχθεί πως το επίτευγμα της
ένταξης της δραχμής στο ευρώ είναι έργο του ΠΑΣΟΚ από την αρχή ως το τέλος ­
ότι, δηλαδή, αυτό το άλμα προς τα εμπρός έγινε αμιγώς από το κυβερνών κόμμα.
Έτσι, όπως έλεγε κατ' ιδίαν στέλεχος της κυβέρνησης ειδικό περί τα
επικοινωνιακά, «μάλλον μας βόλεψε το ότι δεν ήρθε ο Καραμανλής» στη γιορτή που
έγινε τα μεσάνυχτα της Πρωτοχρονιάς στην Τράπεζα της Ελλάδος. Διότι,
προσέθεσε, αυτό που είδε ο κόσμος ως «υποδοχή του ευρώ» περιελάμβανε μόνον
κυβερνητικούς, τραπεζικούς κι επιχειρηματικούς παράγοντες ­ με πλήρη απουσία
της αντιπολίτευσης. 
Στους μεσοπρόθεσμους σχεδιασμούς της κυβέρνησης περιλαμβάνεται κατ' αρχήν η
αναζήτηση τρόπων ώστε να αποφευχθούν ανατιμήσεις μετά την παρέλευση των
κρίσιμων δύο εβδομάδων, κατά τις οποίες θα υπάρχουν αυστηρότατοι έλεγχοι. Στο
σημείο αυτό θεωρείται κρίσιμη η συμμετοχή των ίδιων των πολιτών ­ και, άρα, η
σε βάθος ενημέρωσή τους, ώστε προοπτικά τους ελέγχους να τους διενεργούν... οι
ίδιοι. Εάν αυτός ο στόχος επιτευχθεί, και η κοινή γνώμη θα αντιδράσει θετικά,
αλλά κι οι κίνδυνοι για εξακοντισμό του πληθωρισμού θα εξαλειφθούν. 
Μελλοντικές ωφέλειες 
Ο έτερος σχεδιασμός της κυβέρνησης αποβλέπει στην υπογράμμιση των μελλοντικών
ωφελειών από την ένταξη της Ελλάδας στην ΟΝΕ και το ευρώ. Κι ως μεγαλύτερη
πρόκληση, κατά τους κ.κ. Σημίτη και Χριστοδουλάκη, ορίζεται η πραγματική
σύγκλιση ­ να μπορέσει, δηλαδή, ο Έλληνας πολίτης να απολαύσει το βιοτικό
επίπεδο των υπόλοιπων Ευρωπαίων. Για να γίνει, όμως, αυτό, δεν αρκεί μονάχα το
ενιαίο νόμισμα, αλλά και άλλες πολιτικές ­ όπως οι απελευθερώσεις των αγορών,
οι ιδιωτικοποιήσεις, οι διαρθρωτικές αλλαγές ­ που όπως παραδέχονται στην
κυβέρνηση δεν έχει γίνει κατανοητό ότι είναι προς όφελος της ποιότητας ζωής
του κάθε Έλληνα. Κι αυτό, λένε στην κυβέρνηση, πρέπει επικοινωνιακά να
αντιμετωπισθεί, ώστε οι τομές που έχει προγραμματίσει να κάνει ο κ. Σημίτης να
έχουν τη μεγαλύτερη δυνατή συναίνεση. 
Ο τελευταίος φόβος 
Ο τελευταίος φόβος της κυβέρνησης για το επόμενο διάστημα είναι αυτό που
παράγοντάς της ονομάζει «ξεφούσκωμα». Μήπως, δηλαδή, μετά τις πρώτες στιγμές
της ευφορίας υπάρξει μια επιστροφή στα προηγούμενα ­ και κυριαρχήσει μια
αδιαφορία για το τι μέλλει γενέσθαι από εδώ και πέρα. 
Η συγκρατημένη αισιοδοξία κι οι συγκρατημένοι φόβοι έχουν υποχρεώσει την
κυβέρνηση σε όλα της τα επίπεδα να επιβάλει... επιφυλακή. 
Άδειες εργαζομένων που συνήθως εδίδοντο με απλοχεριά στο Δημόσιο τούτες τις
ημέρες δόθηκαν με φειδώ κι όλοι οι έστω και σχετικώς αρμόδιοι είναι με «άνωθεν
εντολές» στα γραφεία τους. Διά παν ενδεχόμενον.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17231N071</ED>
<ID>
ID:300710

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N07&aa=1</URL></REF>


Article

<CATEGORY>vin04</CATEGORY>

 <H2>Το ευρώ και το μέλλον
</H2>
<AUTHOR>ΚΩΣΤΑΣ ΣΗΜΙΤΗΣ</AUTHOR>

173 χρόνια από την ίδρυση του ελληνικού κράτους, 169 χρόνια από την κυκλοφορία
της δραχμής, η Ελλάδα αλλάζει νόμισμα και αλλάζει εποχή. Όλοι οι Έλληνες μαζί,
γυρίζουμε μια σελίδα στην ιστορία της χώρας. Το ευρώ, το νόμισμα της Ευρώπης,
είναι από χθες το νόμισμα της Ελλάδας. Με το ευρώ, η Ελλάδα αφήνει οριστικά
πίσω της την περιφέρεια των σύγχρονων κρατών. Εισέρχεται αποφασιστικά σε ένα
νέο πεδίο. Μπορεί να εργαστεί για την εξέλιξη και την πρόοδο με όρους και μέσα
που ακολουθούν οι σύγχρονες κοινωνίες. 
Το ευρώ σηματοδοτεί μια νέα εκκίνηση για ολόκληρη την Ευρώπη, για 300
εκατομμύρια Ευρωπαίους και Ευρωπαίες. Αποτελεί ένα νέο σύμβολο, αλλά κι ένα
νέο μέσο για την Ευρώπη της ειρήνης και της συνεργασίας. 
Αποτελεί παράλληλα, μια νέα εκκίνηση για την εδραίωση της Ελλάδας για την
οποία αγωνίζεταιτ ο ΠΑΣΟΚ. Μιας Ελλάδας ισχυρής και υπερήφανης μέσα στον
σύγχρονο κόσμο, μιας Ελλάδας που διασφαλίζει την κοινωνική δικαιοσύνη και
κατοχυρώνει τη λαϊκή συμμετοχή στην πρόοδο και την ανάπτυξη. Μιας Ελλάδας που
δεν μελαγχολεί, δεν παραιτείται, δεν μεμψιμοιρεί, αλλά επιμένει, προσπαθεί,
πετυχαίνει και προοδεύει. 
Το ευρώ προσδίδει συνθήκες σταθερότητας και προβλεψιμότητας στην οικονομία
μας, απαραίτητες για τη διασφάλιση και τη διεύρυνση των κοινωνικών
κατακτήσεων. Αυτό έχει ως αποτέλεσμα η πορεία μας στο μέλλον να είναι πιο
ασφαλής, πιο σίγουρη και κατ' επέκταση πιο γρήγορη. Με το ευρώ γίνεται
παράλληλα η ελληνική οικονομία πιο ισχυρή, πιο ανταγωνιστική και πιο
αποτελεσματική στην αξιοποίηση της συμμετοχής μας στην Ενωμένη Ευρώπη. Αποκτά
νέες δυνατότητες στη δημιουργία νέων θέσεων εργασίας, στην ανάπτυξη και στην
πραγματική αύξηση των εισοδημάτων των εργαζομένων και των συνταξιούχων. 
Ωστόσο, ένα κυρίαρχο πλεονέκτημα του ευρώ, δεν είναι οικονομικό, αλλά
συνδέεται με την εδραίωση μιας νέας εθνικής αυτοπεποίθησης.

Ηεικόνα του «φτωχού συγγενή» δίνει τη θέση της στην αυτοσυνείδηση του λαού
στην εικόνα μιας χώρας που πιστεύει στον εαυτό της, που δρα και ανέρχεται με
σχέδιο και αποτελεσματικότητα, με πίστη και αξιοπρέπεια. Κι αυτό, είναι ίσως η
σημαντικότερη αλλαγή, ο «δείκτης» με την πιο αποφασιστική σημασία, η
ισχυρότερη νέα σταθερά, ικανή να καθορίσει θετικά την πορεία της χώρας και του
ελληνικού λαού. 
Μία ακόμα σημαντική αλλαγή που επιφέρει το ευρώ εντοπίζεται στο πλαίσιο και
στον προσανατολισμό της ελληνικής πολιτικής. Ο «συνδετικός ιστός» του ενιαίου
νομίσματος καθιστά ορατή την ταύτιση της «Ελλάδας που θέλουμε» με την «Ευρώπη
που οικοδομούμε». Κατά συνέπεια, η ελληνική πολιτική βούληση και οι
προοδευτικές αξίες που την καθορίζουν, η δράση και οι πρωτοβουλίες μας για μια
Ευρώπη των λαών, για μια κοινωνική Ευρώπη αποκτούν ιδιαίτερη σημασία. Γίνονται
παράγοντες για την εφαρμογή των πολιτικών που οικοδομούν και κατοχυρώνουν μια
ισχυρή κοινωνία συνοχής, ανθρωπιάς και αλληλεγγύης. 
Στον ενιαίο κοινωνικό χώρο της Ευρώπης του μέλλοντος, μας κινητοποιεί το όραμα
μιας Ελλάδας που προβάλλει ως μια κοινωνία ισχυρή και σύγχρονη, δυναμική και
ισότιμη. Προχωρούμε για να υλοποιήσουμε αυτό το όραμα. Είναι το όραμα της
πραγματικής και κοινωνικής σύγκλισης, της ανόδου του βιοτικού επιπέδου και της
ποιότητας ζωής στο επίπεδο των άλλων χωρών. 
Είναι ο κυρίαρχος εθνικός στόχος που μπορούμε όλοι οι Έλληνες να προωθήσουμε
μαζί, με εργασία και σοβαρότητα, με συνέπεια και αποφασιστικότητα, με το νέο
νόμισμα που αποκτήσαμε και τη νέα εθνική αυτοπεποίθηση που κατακτήσαμε. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17231N072</ED>
<ID>
ID:300742

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N07&aa=2</URL></REF>


Article

<CATEGORY>vin04</CATEGORY>

 <H5>ΚΑΝΟΝΙΚΑ Η ΤΡΟΦΟΔΟΣΙΑ ΑΠΟ ΤΙΣ ΤΡΑΠΕΖΕΣ - ΑΓΧΟΣ ΣΤΙΣ ΣΥΝΑΛΛΑΓΕΣ
</H5><H2>Πρεμιέρα με νευρικότητα, αλλά χωρίς προβλήματα
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Όπως κάθε πρεμιέρα, έτσι κι αυτή του ευρώ στην ελληνική αγορά, είχε άγχος
και νευρικότητα, αλλά το αποτέλεσμα, σε γενικές γραμμές, ήταν τελικώς
επιτυχημένο. 
«Ήθελα οπωσδήποτε να το πιάσω στα χέρια μου. Από το μεσημέρι ψάχνω. Ξεκίνησα
από τους Αγίους Αναργύρους για να κάνω ανάληψη χρημάτων. Τελικά τα κατάφερα
μόλις τώρα», λέει ενθουσιασμένη η κ. Ιωάννα Αργυροπούλου (φωτό) που κρατάει
στα χέρια της με χαρά το χαρτονόμισμα των 50 ευρώ. «Όντως σήμερα ο κόσμος που
πέρασε ήταν αρκετός για Πρωτοχρονιά», μας είπε ο κ. Δημήτρης Δελλής, φύλακας
στο υποκατάστημα της Εθνικής Τράπεζας στο Σύνταγμα. «Οι περισσότεροι πάντως,
ήρθαν από περιέργεια και όχι γιατί δεν είχαν χρήματα», τόνισε. 
Το πρώτο τεστ έγινε στα πρώτα κιόλας δευτερόλεπτα του νέου έτους, όταν
χιλιάδες συναλλασσομένων πήγαν στα ΑΤΜ για να πάρουν χαρτονομίσματα ευρώ, με
αποτέλεσμα να δημιουργηθούν ουρές κυρίως στα πολυσύχναστα σημεία των μεγάλων
αστικών κέντρων. 
Στις περισσότερες των περιπτώσεων, πάντως, η τροφοδότηση έγινε κανονικά, ενώ
τα κεντρικά των τραπεζών παρακολουθούσαν μέσω ειδικών προγραμμάτων την
κατάσταση της ρευστότητας κάθε μηχανήματος, προκειμένου να το τροφοδοτήσουν
εάν παρουσιαζόταν ανάγκη. Όπου παρουσιάσθηκαν τεχνικά προβλήματα, αυτά
αποδόθηκαν στην υπερφόρτωση του δικτύου, ενώ σε ορισμένες περιπτώσεις εκτός
λειτουργίας βγήκε το σύστημα ΔΙΑΣ, των διατραπεζικών συναλλαγών. Η εξήγηση που
δόθηκε ήταν ότι χρήματα δεν δίνονταν σε κατόχους καρτών των οποίων οι
εκδότριες τράπεζες δεν είχαν προχωρήσει εκείνη τη συγκεκριμένη στιγμή στη
μετάβαση στο ευρώ. 
Σε ένα περίπτερο, στο Σύνταγμα, ένας πελάτης ρωτούσε τον περιπτερά
Κωνσταντίνο Τουτούλη εάν δίνει ρέστα σε δραχμές. «Δεν έχω ευρώ. Μόνο άμα
μαζέψω από τους πελάτες μου θα μπορώ να δίνω ρέστα», λέει. Πάντως, στελέχη των
τραπεζών υποστηρίζουν ότι υπήρξε αδιαφορία από πλευράς των μικροεπαγγελματιών
για την προμήθεια των ειδικών συσκευασιών με κέρματα ευρώ. 
Έτσι, για παράδειγμα, αν κάποιος είχε κάρτα μιας τράπεζας, η οποία είχε
κλειστό το δίκτυο των ΑΤΜ την Πρωτοχρονιά, και πήγαινε να πάρει χρήματα από το
ΑΤΜ τρίτης τράπεζας, τότε αντιμετώπιζε πρόβλημα. Όταν όμως άνοιγε το δίκτυο,
τότε το πρόβλημα λυνόταν. 
Τα χαρτονομίσματα που έπαιρνε το κοινό από τα ΑΤΜ κατά τις πρώτες ώρες της
εισαγωγής του νέου νομίσματος ήταν των 20 ευρώ. «Απ' αυτό συνεπάγεται ότι ήταν
περισσότερο αναλήψεις γνωριμίας με το νέο νόμισμα» τονίζεται αρμοδίως, ενώ οι
περισσότεροι φαίνεται ότι είχαν φροντίσει να έχουν δραχμικά αποθέματα στο
σπίτι τους για να αντιμετωπίσουν έκτακτες ανάγκες. 
«Ήρθαν αρκετοί πελάτες σήμερα με ευρώ στα πορτοφόλια τους», λέει η κ. Ντόνα
Μπράχα (φωτό), ταμίας σε κατάστημα με είδη δώρων και τροφίμων στο κέντρο της
Αθήνας. «Όμως δεν είχαμε να του δώσουμε ρέστα σε ευρώ και έτσι τους δώσαμε
δραχμές. Πιστεύω ότι από αύριο τα πράγματα θα ομαλοποιηθούν». Άλλωστε και οι
αποδείξεις που έδινε στους πελάτες ήταν μόνο σε δραχμές.

Την ίδια ώρα, κατά τις πρώτες συναλλαγές με ευρώ, που έγιναν κυρίως στα ταξί
και στα περίπτερα αλλά και στα διόδια, διαπιστώθηκαν προβλήματα που έχουν να
κάνουν με τις χρονικές καθυστερήσεις, αφού οι μετατροπές αποτελούν ακόμα
εμπόδιο. 
Πρόβλημα εντοπίστηκε ακόμα στο γεγονός ότι οι τράπεζες από τα ΑΤΜ δίνουν
χαρτονομίσματα των 20 ευρώ, με αποτέλεσμα, αν δεν υπάρχουν κέρματα, οι αγορές
μικρής αξίας να είναι προβληματικές, αφού υπάρχει ακόμα έλλειψη κερμάτων. Το
φαινόμενο αποδίδεται κυρίως στην αδιαφορία που έδειξαν το προηγούμενο διάστημα
οι μικροεπαγγελματίες για την προμήθεια των ειδικών συσκευασιών με κέρματα
ευρώ. 
Οι κινηματογράφοι ­ αντίθετα από τις αλυσίδες φαστ φουντ που δεν ήταν έτοιμες
­ ήταν καλύτερα προετοιμασμένοι. «Μπορεί οι περισσότεροι να ήρθαν με δραχμές,
εμείς όμως τους δίναμε ρέστα σε ευρώ. Τα χάζευαν και μας έλεγαν μπράβο που
ήμασταν έτοιμοι», λέει ο κ. Αντώνης Πρωτοψάλτης(φωτό), υπεύθυνος κεντρικού
κινηματογράφου. 
Την παραμονή της Πρωτοχρονιάς ορισμένα σούπερ μάρκετ εξέφραζαν φόβους για
έλλειψη κερμάτων τού ενός και τών δύο λεπτών. Από την Τράπεζα της Ελλάδας όμως
διαβεβαιώνεται ότι δεν θα υπάρξει τέτοιο ζήτημα στην πράξη.

<H3>Και παρεξηγήσεις
</H3>
Δεν έλειψαν όμως τα προβλήματα και οι παρεξηγήσεις στις συναλλαγές με το νέο
νόμισμα. Ταξιτζής που μετέφερε πελάτες από την Ηλιούπολη στο Πολύγωνο, όχι
μόνον αρνήθηκε να εισπράξει το αντίτιμο της διαδρομής σε ευρώ, αλλά σχεδόν
τους έβρισε. «Δεν πρόκειται ποτέ να το χρησιμοποιήσω. Έτσι φώναζε και σχεδόν
μάς πέταξε έξω από το ταξί», λέει η Μαρία, 25 χρόνων, η μία από τους επιβάτες.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17231N081</ED>
<ID>
ID:300711

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Καλό δρόμο με πολλές γέφυρες </H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Ρέστα σε ευρώ! Ο σταθμάρχης των Καλαβρύτων χρειαζόταν όλη του την ψυχραιμία,
το μεσημέρι της Πρωτοχρονιάς, για να αντιμετωπίσει την ουρά των νευρικών
επιβατών. Έπαιρνε δραχμές κι έπρεπε να δίνει ευρώ, να υπολογίζει επί τόπου, να
τα μετατρέπει και να κλείνει και θέσεις. Κατά σύμπτωση, έζησα την πρώτη
συναλλαγή στον εκσυγχρονισμένο κόσμο, μέσα στον σταθμό του τρένου που είχε
φτιάξει ο Τρικούπης για να διασχίζει το φαράγγι. Στο όραμα ενός άλλου
εκσυγχρονιστή. Μόνο που τα σχέδιά του ήταν να μη μείνει χωριό στα βουνά χωρίς
γραμμή τρένου, πράγμα που δεν έγινε ποτέ. 
Αυτός ο οδοντωτός είναι και ο μόνος. Ανάμεσα στα δύο επιτεύγματα, τον οδοντωτό
σιδηρόδρομο ­ θαύμα τεχνικής του 1890 ­ και στο ευρώ, πολλά χωριά έμειναν
απομονωμένα και άλλα άδειασαν, χάθηκαν, καθώς μεγάλωναν οι πόλεις. Και
έρχονται τώρα οι τουρίστες να δουν τη διαδρομή αυτή και θαυμάζουν το τοπίο στο
Βουραϊκό, κουράζονται και λίγο με το ντούκου ντούκου. Νιώθουν την απόσταση σε
βάθος, όχι μόνο τα λίγα χιλιόμετρα ανάμεσα στα Καλάβρυτα και στο Διακοφτό,
αλλά και τον χρόνο που τους χωρίζει από την εποχή του ντούκου- ντούκου. Πόσα
πράγματα έγιναν και πόσα λείπουν ακόμα. Έχει κενά η διαδρομή, τούνελ σκοτεινά
κι απότομα σημεία, όπως εκείνα του φαραγγιού, όπου βγάζει δόντια το τρενάκι
και γαντζώνεται στη γραμμή με τα γρανάζια. Από το ένα επίτευγμα στο άλλο
μεσολαβούν ενίοτε δεκαετίες αδράνειας και πισωγυρίσματα οδυνηρά. Ας ευχηθούμε
να 'ναι καλό το ταξίδι. Μ' ένα τράνταγμα ξεκινά το τρενάκι. Καλή επιστροφή,
καλό πέρασμα από τις γέφυρες των τρένων και των συναντήσεων που εικονίζουν τα
νέα χαρτονομίσματα, καλή χρονιά, εν γένει.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17231N082</ED>
<ID>
ID:300751

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N08&aa=2</URL></REF>


Article

<CATEGORY>vin04</CATEGORY>

 <H5>ΣΤΗΝ ΕΥΡΩΠΗ
</H5><H2>Υποδοχή με σαμπάνια, πυροτεχνήματα και... ουρές
</H2>
Με πυροτεχνήματα, μουσική, άφθονη σαμπάνια και... ουρές μπροστά στις
αυτόματες ταμειακές μηχανές των τραπεζών γιόρτασαν οι Ευρωπαίοι την έλευση του
νέου έτους και του νέου νομίσματος. 
Η γιορτή ήταν διπλή, η συγκυρία ιστορική και οι πανηγυρικές εκδηλώσεις γέμισαν
τους ουρανούς της Ευρώπης με τη λάμψη των βεγγαλικών και τους δρόμους της με
ουρές πολλών εκατοντάδων μέτρων από πολίτες που περίμεναν υπομονετικά μπροστά
από τα γνωστά ΑΤΜ προκειμένου να κρατήσουν στα χέρια τους τα πρώτα
χαρτονομίσματα του ευρώ. 
Το νέο νόμισμα «ανέτειλε» στο νησί Ρεϊνιόν όπου όμως η καταρρακτώδης βροχή
χάλασε τη γιορτή: μόλις 50 κάτοικοι παραβρέθηκαν στην έπαρση της σημαίας του
ευρώ και την υποστολή της σημαίας του γαλλικού φράγκου υπό τους ήχους
παραδοσιακής μουσικής. Τις αμέσως επόμενες ώρες, οι χώρες της Γηραιάς Ηπείρου,
αρχής γενομένης από την Ελλάδα και τη Φινλανδία, χαιρέτισαν την άφιξη του
ενιαίου νομίσματος με ενθουσιασμό. Λίγο μετά τα μεσάνυχτα, το κεντρικό κτίριο
της Τράπεζας της Φινλανδίας στο Ελσίνκι γέμισε από κατοίκους που ήθελαν να
αλλάξουν τα νομίσματά τους. Ορισμένοι, μάλιστα, δεν δίστασαν να περιμένουν έως
και δύο ώρες μέσα στο τσουχτερό κρύο. 
Στο Βερολίνο, πλήθος κατοίκων και τουριστών συγκεντρώθηκαν στην Πύλη του
Βρανδεμβούργου, το σύμβολο της γερμανικής πρωτεύουσας, γιορτάζοντας με κρασί,
μπίρα και σαμπάνια την έλευση του 2002 και του ευρώ. Το Βέλγιο χαιρέτισε τη
νέα εποχή με ένα θέαμα «ήχου και φωτός» διάρκειας 45 λεπτών παρουσία πολλών
χιλιάδων κατοίκων των Βρυξελλών. Η Πορτογαλία αποχαιρέτισε το εσκούδο και
καλωσόρισε το ευρώ με πυροτεχνήματα στις όχθες του ποταμού Τάγου, στην Πλατεία
Εμπορίου. Ίδια εικόνα και στην Αυστρία, στην Πλατεία Δημαρχείου της Βιέννης,
καθώς και στην Ισπανία, στην πλατεία Πουέρτα δελ Σολ της Μαδρίτης: οι εικόνες
της πεσέτας, που προβάλλονταν στην πρόσοψη της έδρας του δημαρχείου,
αντικαταστάθηκαν στις 12 ακριβώς τα μεσάνυχτα από εκείνες του ευρώ ενώ οι
παρευρισκόμενοι άρχισαν να τρώνε, όπως το απαιτεί η παράδοση, δώδεκα ρώγες
σταφυλιού κάνοντας μία ευχή για το νέο έτος. Κατόπιν, έσπευσαν στην
κοντινότερη ΑΤΜ. 
Μοναδική παραφωνία μέσα στο γενικό κλίμα εορτασμού ήταν τα βίαια επεισόδια που
σημειώθηκαν το βράδυ της Πρωτοχρονιάς στη Βορειοανατολική Γαλλία: στο
Στρασβούργο, νεαροί συγκρούστηκαν με την αστυνομία και πυρπόλησαν αυτοκίνητα
ενώ από μία έκρηξη στο ­ συνήθως ήρεμο ­ χωριό Μπαρ, κοντά σε μία αίθουσα
χορού, τραυματίστηκαν οκτώ άτομα.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17231N091</ED>
<ID>
ID:300712

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N09&aa=1</URL></REF>


Article

<CATEGORY>vin04</CATEGORY>

 <H5>Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ ΜΙΛΑΕΙ ΣΤΑ «ΝΕΑ» ΓΙΑ ΤΑ ΚΑΙΝΟΥΡΓΙΑ
ΟΙΚΟΝΟΜΙΚΑ ΔΕΔΟΜΕΝΑ
</H5><H2>ΤΑΣΟΣ ΓΙΑΝΝΙΤΣΗΣ
</H2><H2>Το ευρώ, βήμα για την πολιτική ένωση
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Την αίσθησή του πως «η επιτυχία του ευρώ θα πυροδοτήσει διαδικασίες και
πολιτικής ομογενοποίησης της Ευρωπαϊκής Ένωσης» εκφράζει ο αναπληρωτής
υπουργός Εξωτερικών Τάσος Γιαννίτσης. Και σημειώνει: «Μια ετερόκλητη πολιτική
στο πολιτικό πεδίο θα πληρωνόταν ίσως από όλες τις χώρες της ΟΝΕ με εξασθένηση
του ευρώ και των οφελών του». 
Ως οικονομικός σύμβουλος του Ανδρέα Παπανδρέου, αρχικά, και του Κώστα Σημίτη,
στη συνέχεια, ο καθηγητής κ. Γιαννίτσης είχε άμεση συμμετοχή στην προσπάθεια
της χώρας να ενταχθεί στην τρίτη φάση της ΟΝΕ. Η διαδρομή του ακολουθεί έτσι
μια πορεία παράλληλη με αυτήν των ευρωπαϊκών πραγμάτων. 
Ωστόσο, όταν τον ρωτάμε για τη «διασύνδεση» του ενιαίου νομίσματος με την
πολιτική ­ εάν, δηλαδή, ένα νόμισμα μπορεί να «σταθεί» χωρίς πολιτική ισχύ
πίσω του ­ ο κ. Γιαννίτσης είναι μάλλον προσεκτικός. Και εξακολουθεί να
προτιμά τη σταθερότητα των οικονομικών από τα «θολά νερά», όπως τα ονομάζει ο
ίδιος, της πολιτικής: 
«Η δύναμη ενός νομίσματος δεν αντανακλά μόνο την οικονομία της χώρας ή του
"χώρου" του. Η αξία του δολαρίου, π.χ., κυμαίνεται ανάλογα και με τις
πολιτικές εξελίξεις στις ΗΠΑ ή τη διεθνή πολιτική των ΗΠΑ. Η οικονομία είναι
στενότατα δεμένη με την πολιτική και την κοινωνία και το νόμισμα δεν μένει έξω
από τις σφαίρες πολιτικής επιρροής, όπως και αντίστροφα. Το ευρώ είναι βεβαίως
το νόμισμα 12 χωρών της Ευρώπης, όμως το πολιτικό υπόβαθρό του δεν είναι ούτε
συμπαγές ούτε ομοιογενές. Η "πολιτική υπόσταση" του ευρώ επηρεάζεται από το
συνολικό βάρος της ευρωζώνης στο διεθνές σκηνικό, τις αντιφάσεις, τις
ανομοιογένειες, τις αδυναμίες σύνθεσης δώδεκα διαφορετικών θέσεων σε θέματα
πολιτικής. 
Η αίσθησή μου είναι ότι η επιτυχία του ευρώ θα πυροδοτήσει διαδικασίες και
πολιτικής ομογενοποίησης της Ευρωπαϊκής Ένωσης. Αυτό είναι ορατό ήδη στους
τομείς της εξωτερικής πολιτικής και ασφάλειας, τα τελευταία χρόνια. Όμως, αυτό
θα είναι μια μακροχρόνια διαδικασία και διόλου ευθύγραμμη. Τα όριά της είναι
ακόμη αδύνατο να προσδιοριστούν. Όλο αυτό το σχήμα σήμερα κινείται ακόμη σε
"θολά νερά". Όμως, μια "αδύναμη" πολιτική παρουσία της ευρωζώνης στο διεθνές
σκηνικό θα έχει το οικονομικό τίμημά του στη δύναμη του ευρώ και, κατ'
επέκταση, στις οικονομικές επιδόσεις των χωρών της ευρωζώνης». 
«Συνοπτικά», λέει ο κ. Γιαννίτσης, «ο βαθμός επιτυχίας της ΟΝΕ και του ενιαίου
νομίσματος, που θεωρώ ότι θα διαφανεί έπειτα από τουλάχιστον μία δεκαετία,
είναι οπωσδήποτε ένας παράγοντας που μπορεί να επηρεάσει ενισχυτικά την
"πολιτική ενοποίηση". Διαφορετικά, μια ετερόκλητη πολιτική στο πολιτικό πεδίο
θα πληρωνόταν ίσως από όλες τις χώρες της ΟΝΕ με εξασθένηση του ευρώ και των
οφελών του». 
Λίγο μετά την υιοθέτηση της Συνθήκης του Μάαστριχτ ­ και των περίφημων
κριτηρίων της ­ σε πολλές πρωτεύουσες της Ένωσης άρχισε να αναπτύσσεται ένας
προβληματισμός ­ για το κατά πόσον ίσως θα ήταν καλύτερα τελικά να προηγηθεί η
πολιτική ένωση της οικονομικής. Στην πορεία, ωστόσο, απεδείχθη πως η
νομισματική ένωση ­ όσο απίθανη και αν φαινόταν στην αρχή ­ ήταν πολύ
περισσότερο εφικτή από την πολιτική ένωση. 
<H3>Τι κερδίζει ο Έλληνας πολίτης από το ενιαίο νόμισμα
</H3>
Όταν ρωτάμε τον κ. Γιαννίτση ποια είναι τα πλεονεκτήματα του ευρώ ειδικά για
την Ελλάδα, επιμένει να απαντά σε... οικονομικό πεδίο ­ εκθέτοντας μάλιστα τα
πλεονεκτήματα για τον Έλληνα πολίτη, περισσότερο, παρά για τη χώρα: 
«Το πλεονέκτημα δεν είναι το σημαντικότατο, αλλά μεμονωμένο ζήτημα του ενιαίου
νομίσματος. Το ενιαίο αυτό νόμισμα σχετίζεται με ένα ολόκληρο σύστημα
πολιτικής ή κανόνων πολιτικής. Με αυτό επιτυγχάνεται η προστασία του
αποταμιευτή, του καταναλωτή, του επαγγελματία, της επιχείρησης από την
πολιτική αυθαιρεσία και τις εκλογικές σκοπιμότητες σε επίπεδο πολιτικών ή
κομμάτων. Γενικότερα, εξασφαλίζεται μεγαλύτερη διαφάνεια στις σχέσεις
πολιτικής και κοινωνίας. Τα τεχνάσματα οικονομικής πολιτικής, που δίνουν την
αίσθηση της επιτυχίας, π.χ., σε θέματα κοινωνικής πολιτικής ή ανάπτυξης, ενώ
την ίδια στιγμή υποθηκεύουν ακριβώς τα ίδια αυτά πεδία, γίνονται πολύ πιο
δύσκολα. Με άλλα λόγια, υπάρχει αυξημένη προστασία της κοινωνίας, καθώς η
οικονομική πολιτική συντονίζεται σε ευρωπαϊκό επίπεδο, αποφασίζεται από κοινού
στα ευρωπαϊκά θεσμικά όργανα και υπόκειται στην πίεση της ευρωπαϊκής κοινής
γνώμης. Έτσι δημιουργείται εμπιστοσύνη στην οικονομία και την κοινωνία, που
από την πλευρά της οδηγεί σε άλλου είδους συμπεριφορές και αντιδράσεις. Ο
κόσμος αποκτά μια πιο μακροχρόνια οπτική, με μικρότερες αβεβαιότητες απ' ό,τι
στο παρελθόν. Δεν έχει παρά να συγκρίνει κανείς το οικονομικό και κοινωνικό
κλίμα στη χώρα μας σήμερα με αυτό που υπήρχε πριν από 10 ή 20 ή 30 χρόνια.
Φυσικά, προϋπόθεση της επιτυχίας είναι η παραγωγική ισχυροποίηση και η σωστή
ισορροπία των πολιτικών. Είδαμε πρόσφατα (για άλλη μία φορά) στο παράδειγμα
της Αργεντινής τι αποτελέσματα μπορεί να προκύψουν, όταν όλοι οι ειδήμονες
προπαγανδίζουν με τον πιο κωμικό τρόπο ένα μεμονωμένο εργαλείο πολιτικής, όταν
ζητούμενο είναι μια "συνολική" πολιτική. Η Ελλάδα στην ΟΝΕ είναι, νομίζω,
προφυλαγμένη από τέτοια φαινόμενα και έχει όλα τα (σημαντικά) οφέλη της
ενοποίησης, δηλαδή χαμηλά επιτόκια, ελάχιστο συναλλαγματικό κίνδυνο,
βεβαιότητα οικονομικής πολιτικής, υγιές μακροοικονομικό υπόβαθρο». <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17231N101</ED>
<ID>
ID:300707

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N10&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ευρώ: Προπαγάνδα και υπαρκτή πραγματικότητα
</H2>
<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Η κυκλοφορία του ευρώ αποτελεί, κατά την κυρίαρχη άποψη, βήμα προς την
ευρωπαϊκή ολοκλήρωση. Κατά τον κ. Σρέντερ, π.χ., το νέο νόμισμα αποτελεί
ένδειξη ότι το όνειρο εκατοντάδων ετών για μια ενωμένη Ευρώπη τείνει να γίνει
πραγματικότητα. 
Ευρώπη: Ενιαίος γεωγραφικός χώρος, πεδίο πολέμων από τη ρωμαϊκή εποχή. Ποιος
δεν θα ήθελε την υπέρβαση των εθνικισμών και τη δημιουργία μιας ενιαίας
Ευρώπης; Είναι τυχαίο ότι ουμανιστές, ο Βίκτωρ Ουγκώ, οι κλασικοί τού
Μαρξισμού, ποιητές και φιλόσοφοι, οραματίστηκαν αυτό το μέλλον; Ποιος όμως
εισηγήθηκε την ευρωπαϊκή ολοκλήρωση; Ο πλέον οξυδερκής εκπρόσωπος του αγγλικού
ιμπεριαλισμού: ο Ουίνστον Τσώρτσιλ. Η σύμπτωση είναι τυχαία; 
Η ευρωπαϊκή ολοκλήρωση είναι, πρωτίστως, μια διαδικασία οικονομικής
ενοποίησης: Ευρωπαϊκή Κοινότητα Άνθρακα και Χάλυβα (1952). Ευρωπαϊκή Κοινότητα
Ατομικής Ενέργειας (1958). Ευρωπαϊκή Οικονομική Κοινότητα (1958). ΕΟΚ: η
επιλογή του τίτλου είναι ενδεικτική και η μετάλλαξη σε Ευρωπαϊκή Ένωση δεν
μεταβάλλει την ουσία του εγχειρήματος. 
Η ευρωπαϊκή ενοποίηση είναι επιλογή των κυρίαρχων τάξεων των χωρών της
Ευρώπης. Η δημιουργία ενιαίου οικονομικού χώρου θα ενίσχυε τη θέση του
ευρωπαϊκού κεφαλαίου απέναντι στις δύο άλλες μητροπόλεις του καπιταλισμού (τις
ΗΠΑ και την Ιαπωνία). Ειδικά το ευρώ, παρά τη μειονεκτική θέση του (το 90% των
συναλλαγών γίνεται ακόμη με δολάρια), φιλοδοξεί να ανταγωνισθεί το δολάριο.
Αλλά το καθοριστικό δεν είναι το νόμισμα. Είναι η δυναμική του ευρωπαϊκού
καπιταλισμού, στον σημερινό κόσμο των ανελέητων ανταγωνισμών. Επίσης, με την
επέκταση προς Ανατολάς (10 υποψήφιες χώρες) το ευρωπαϊκό κεφάλαιο θα
εκμεταλλευθεί προνομιακά αυτές τις χώρες, προλαμβάνοντας τη βουλιμία των ΗΠΑ. 
Η ενοποίηση, συνεπώς, υπηρετεί πρωτίστως τα συμφέροντα του ευρωπαϊκού
πολυεθνικού κεφαλαίου. Έτσι, τα κριτήρια του Μάαστριχτ (μείωση του δημόσιου
χρέους στο 60% του ΑΕΠ, χαμηλά επιτόκια, χαμηλός πληθωρισμός) είχαν ως
συνέπεια μια πολύχρονη πολιτική σκληρής λιτότητας, μια σκληρή δημοσιονομική
πειθαρχία, την οποίαν δοκίμασαν και δοκιμάζουν και οι Έλληνες εργαζόμενοι. Τα
δύο μεγάλα κόμματα πανηγυρίζουν για την είσοδο της χώρας μας στην ΟΝΕ, «στο
κέντρο του διεθνούς οικονομικού συστήματος». Όμως ήδη δοκιμάσαμε τις συνέπειες
του Μάαστριχτ. Και με την είσοδο στην ΟΝΕ η χώρα μας, όπως και οι υπόλοιπες,
δεν θα διαμορφώνει πλέον αυτόνομα τη νομισματική της πολιτική. Έχουμε ήδη
απεμπολήσει ένα βασικό μέσον οικονομικής πολιτικής, εφόσον τη νομισματική
πολιτική θα τη διαμορφώνει η Ευρωπαϊκή Κεντρική Τράπεζα. 
Με την είσοδο στην ΟΝΕ και με το ενιαίο νόμισμα, ισχυρίζονται οι
προπαγανδιστές, θα αναβαθμισθεί ο ρόλος της Ελλάδας, θα εισέλθουμε σε μία
περίοδο σταθερότητας, θα προστατευθούν τα χαμηλά εισοδήματα κ.λπ. Αλλά με τα
κριτήρια του Μάαστριχτ το δημόσιο χρέος πρέπει να αντιστοιχεί στο 60% του ΑΕΠ.
Το δικό μας βρίσκεται κοντά στο 100%. Γενικότερα, θα έχουμε μία πραγματική
σύγκλιση με τις υπόλοιπες χώρες της Ε.Ε. ή μία απόκλιση; Το κατά κεφαλήν
εθνικό εισόδημα της χώρας μας είναι 12.000 δολάρια, ενώ το μέσο των χωρών της
Ευρώπης είναι 20.000. Η αγοραστική δύναμη του Έλληνα είναι το 69% του μέσου
όρου της ευρωζώνης. Χρειαζόμαστε ­ μας λένε ­ δέκα χρόνια ταχύρρυθμης
οικονομικής ανάπτυξης για να προσεγγίσουμε τους «εταίρους» μας. Λοιπόν: νέα
αέναη λιτότητα χάριν της «Ευρωπαϊκής Ιδέας». Και ας μη μιλήσουμε για την
αύξηση του κόστους ζωής που θα υπάρξει με τις «στρογγυλοποιήσεις» των τιμών με
το νέο νόμισμα, καθώς και με το πλήθος των νόμιμων και παράνομων
αναπροσαρμογών. 
Ο κ. Π. Δράκος αισιοδοξεί ότι το ευρώ θα δώσει ώθηση στις αναδιαρθρώσεις, στη
χρήση νέων τεχνολογιών, σε διεθνείς συνεργασίες. Σωστό! Η «ευρωπαϊκή
ολοκλήρωση» είναι μέρος, στιγμή, της τάσης διεθνοποίησης του καπιταλισμού, η
οποία γίνεται μέσα από έναν σκληρό πόλεμο ανταγωνισμών, συγχωνεύσεων,
αναδιαρθρώσεων εις βάρος της εργατικής τάξης (ανεργία, αβεβαιότητα κ.λπ.) και,
συνολικά, της διατήρησης ενός βιώσιμου μεταβολισμού ανάμεσα στον άνθρωπο και
στη φύση. Οι ιδεολόγοι μιλούν για «δημοκρατικό έλλειμμα» της Ε.Ε. Η
υποβάθμιση, ακόμη και η κατάργηση δημοκρατικών θεσμών και δικαιωμάτων, είναι
νομοτελειακή στη φάση του ιμπεριαλισμού των πολυεθνικών. Η Ευρώπη του Σένγκεν,
του Τρομονόμου, της Ευρωαστυνομίας, του Εντάλματος Σύλληψης και Έκδοσης, του
Ευρωστρατού, η Ευρώπη που ακολουθεί τις ΗΠΑ στην εγκληματική πορεία τους,
τείνει να απαρνηθεί ό,τι θετικό δημιούργησαν οι λαοί αυτής της ηπείρου. Δεν
χαιρόμαστε που θα γίνουμε «Ευρωπαίοι Πολίτες»! Είμαστε εναντίον της Ενωμένης
Ευρώπης των πολυεθνικών και της καταπάτησης των ανθρωπίνων δικαιωμάτων, όχι
από τις θέσεις ενός παρωχημένου εθνοκεντρισμού, αλλά με αφετηρία την προοπτική
μιας πραγματικής συναδέλφωσης και συνεργασίας των λαών της ηπείρου μας. 
Ο Ευτύχης Μπιτσάκης είναι ομότιμος καθηγητής του Πανεπιστημίου Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17231N102</ED>
<ID>
ID:300744

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N10&aa=2</URL></REF>


Article

<CATEGORY>vin04</CATEGORY>

 <H2>Από το όραμα... στο ευρώ!
</H2>
<REF><SOURCE>ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17231N121</ED>
<ID>
ID:300708

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N12&aa=1</URL></REF>


Article

<CATEGORY>vin07</CATEGORY>

 <H5>Η ΜΑΧΗ ΤΗΣ ΠΑΓΚΟΣΜΙΑΣ ΝΟΜΙΣΜΑΤΙΚΗΣ ΚΥΡΙΑΡΧΙΑΣ
</H5><H2>Ευρώ εναντίον δολαρίου
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

«Το δολάριο εξακολουθεί να κυριαρχεί παρά το ευρώ. Ό,τι και αν πιστεύουν
για την Αμερική, οι λαοί και οι χώρες όλου του κόσμου προτιμούν το πράσινο
νόμισμα». 
Το ευρώ. Αυτός ο Σούπερμαν είναι Ευρωπαίος (σκίτσο από τους «Φαϊνάνσιαλ Τάιμς»)

Κακό γούστο, αλαζονεία ή κάποιος αδιόρατος φόβος; Πάντως, έτσι τιτλοφορούσε το
πρωτοσέλιδό της μεγάλη αμερικανική εφημερίδα τις προάλλες για την πρεμιέρα του
ευρώ. Και ακόμη πιο κακόγουστα σημείωνε πως το δολάριο είναι το πιο
επιτυχημένο προϊόν που υπήρξε ποτέ και πως λατρεύτηκε περισσότερο ακόμη και
από τη Βίβλο. 
Το δολάριο είναι το κυριότερο παγκόσμιο νόμισμα επειδή η Αμερική είναι η
κυριότερη παγκόσμια δύναμη ­ πολιτικά, στρατιωτικά, οικονομικά. Από τις
ζούγκλες της Κολομβίας μέχρι τις στέπες της Ρωσίας, άνθρωποι χρησιμοποιούν,
κλέβουν και παραχαράσσουν δολάρια. Μια Αμερικανίδα δημοσιογράφος είχε πει πως
όποτε πηγαίνει σε τριτοκοσμικές χώρες, δύο πράγματα παίρνει πάντα μαζί της:
Μάρλμπορο και μονοδόλαρα. Τα μεν για να κάνει φίλους και τα δε για να τους
αγοράζει. 
Τώρα που ο άνθρωπος του Μάρλμπορο δεν είναι πια μόνος του και εκείνοι που
μπορούν να αγοράζουν φίλους δεν είναι πια μόνο οι Αμερικανοί, πολλοί
αναρωτιούνται αν η χρυσή εποχή του δολαρίου βρίσκεται στο τέλος της. 
Βέβαια, το ευρώ δεν φαίνεται να πείθει ακόμη, έχοντας ήδη χάσει το 20% της
αρχικής αξίας του έναντι του δολαρίου (από 1,17 στις αρχές του 1999 στο 0,88
στο τέλος του 2001). Όμως, η ευρωζώνη δείχνει απειλητική για την αμερικανική
παγκόσμια ηγεμονία, με πληθυσμό περίπου 300 εκατομμυρίων και μια οικονομία
σχεδόν ισοδύναμη με την αμερικανική. 
Την ίδια ώρα, τα επιχειρήματα που αρθρώνει η αμερικανική πλευρά δεν είναι
οικονομικά αλλά πολιτικά. «Το παγκόσμιο νόμισμα συνήθως ανήκει στη χώρα που
έχει κερδίσει τον τελευταίο πόλεμο», λέει ο Άνταμ Πόζεν του αμερικανικού
Ινστιτούτου Διεθνούς Οικονομίας. Έχει άραγε στον νου του τον πόλεμο στο
Αφγανιστάν; 
Η οικονομική πραγματικότητα είναι διαφορετική. Η Ευρωπαϊκή Ένωση είναι ένας
οικονομικός και εμπορικός χώρος ισοδύναμος με τις ΗΠΑ. Διαθέτει μεγάλη και
ανεπτυγμένη χρηματοπιστωτική αγορά. Έχει καλές επιδόσεις στον πληθωρισμό που
υπόσχονται σταθερό νόμισμα. Το μερίδιό της στο παγκόσμιο προϊόν και τις
εξαγωγές είναι αντίστοιχο με το αμερικανικό. Αν, λοιπόν, η διεθνής χρήση του
ευρώ αναπτυχθεί ώστε να αντιστοιχεί σε αυτό το μερίδιο, τότε το ευρώ θα γίνει
ένα νόμισμα το ίδιο σημαντικό με το δολάριο. Αυτό σημαίνει ότι η διεθνής χρήση
του δολαρίου θα περιοριστεί από το 60% που είναι σήμερα στο 40-45%, με περίπου
ανάλογο μερίδιο για το ευρώ, ενώ το υπόλοιπο θα μοιραστούν το γιεν και μερικά
μικρότερα νομίσματα. 
Ίσως, όμως, ο μεγαλύτερος εχθρός του δολαρίου να μην είναι το ευρώ αλλά το
αστρονομικό εμπορικό έλλειμμα των ΗΠΑ. Το πιθανότερο σενάριο είναι ότι το
έλλειμμα, τελικά, θα χαλιναγωγηθεί με μια πτώση της αξίας του δολαρίου, όπως
το 1985 - 1987, όταν το πράσινο νόμισμα είχε χάσει το 40% της αξίας του έναντι
του μάρκου και του γιεν. Αυτό μπορεί να ξανασυμβεί, υποστηρίζει ο
οικονομολόγος Πολ Κρούγκμαν. Οι ξένοι επενδυτές αγοράζουν σήμερα δεκαετή
δολαριακά ομόλογα, δηλαδή, πιστεύουν πως το δολάριο θα διατηρήσει τη δύναμή
του τουλάχιστον δέκα χρόνια ­ πράγμα απίθανο με τέτοιο έλλειμμα. Κάποια μέρα
αυτοί οι επενδυτές θα κοιτάξουν κάτω και θα δουν πως βρίσκονται στο κενό. 
Οι απόψεις 
Η αμερικανική κεντρική τράπεζα υπολογίζει ότι τα δύο τρίτα του συνολικού όγκου
των δολαρίων βρίσκονται στο εξωτερικό. Χωρίς την υποχρέωση να δανείζεται και
να πληρώνει τόκους γι' αυτά τα χρήματα, η Αμερική εξοικονομεί 15-18 δισ.
δολάρια ετησίως. Αν ένα μέρος αυτού του ποσού απορροφηθεί από το ευρώ, τότε το
«αμερικανικό όνειρο» θα γίνει πολύ πιο ακριβό. Μόνο και μόνο γι' αυτό, η
Αμερική δεν μπορεί να αγνοήσει το ευρώ. 
Ο Καναδός νομπελίστας της Οικονομίας Ρόμπερτ Μαντέλ πιστεύει πως το ευρώ θα
συμβάλει στη σταθερότητα του παγκόσμιου συστήματος, για το οποίο κάνει την
εξής προφητεία: σε λίγο ο κόσμος θα στηρίζεται πάνω σε δύο νομισματικούς
πυλώνες, το δολάριο και το ευρώ, που θα λειτουργούν συμπληρωματικά. Όποτε
εξασθενεί το ένα, θα ενισχύεται το άλλο. Όχι, όμως, υπερβολικά. Γιατί τότε θα
γκρεμιστούν οι πυλώνες. Γι' αυτό προτείνει μια κοινή διαχείριση των ισοτιμιών
των δύο νομισμάτων, έναν συντονισμό, κατά προτίμηση από την ομάδα των
πλουσιότερων χωρών του κόσμου. Κάτι τέτοιο, όμως, θα ισοδυναμούσε με παραίτηση
από τη νομισματική κυριαρχία. Ποιος θα ήταν διατεθειμένος να κάνει το πρώτο βήμα;
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17231N141</ED>
<ID>
ID:300669

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N14&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ένα νόμισμα για το μέλλον
</H2>
<AUTHOR>LAURENT FABIUS</AUTHOR>

Πόσοι από εμάς θυμόμαστε την ιδιοφυή προφητεία του Βικτόρ Ουγκώ, το 1855, για
το κοινό νόμισμα, και πόσοι είχαμε πιστέψει πως θα μπορούσαμε να το
πετυχαίναμε; 
Όπως κάθε αλλαγή, το πέρασμα στο ευρώ κλείνει μέσα του μερικές δυσκολίες.
Όμως, ας μη γελιόμαστε, τα πλεονεκτήματα είναι πολύ πιο σημαντικά. Απλότητα,
σταθερότητα, ασφάλεια. Τέλος στις προμήθειες συναλλάγματος. Με πληθωρισμό κάτω
του 2% στην ευρωζώνη, το ευρώ μάς προστατεύει από τις χρηματοπιστωτικές
αναταράξεις και τις εξωτερικές νομισματικές κρίσεις. Δύο είναι οι δρόμοι που
ανοίγονται τώρα μπροστά μας. Πρώτα από όλα, ο δρόμος του συντονισμού και της
οικονομικής διακυβέρνησης της Ευρωπαϊκής Ένωσης. Πρόοδος έχει σημειωθεί στη
συγκρότηση της ευρωζώνης, στη σύγκλιση των οικονομικών πολιτικών, στην κοινή
στρατηγική εξωτερικού εμπορίου. Παρ' όλα αυτά, μολονότι διαθέτουμε
ομοσπονδιακά όργανα νομισματικής πολιτικής, ο δημοσιονομικός συντονισμός μας
είναι ανεπαρκής. Γι' αυτό έχει διατυπωθεί η ιδέα να συγκροτηθούν μερικά όργανα
που θα συντονίζουν τη φορολογική πολιτική. Αυτό είναι το λογικό επακόλουθο του
ευρώ. Ο άλλος δρόμος αφορά στο συνταγματικό πλαίσιο. Είναι ένας από τους
στόχους οι οποίοι ετέθησαν στη Σύνοδο Κορυφής του Λάακεν και θα απασχολήσουν
τη διακυβερνητική διάσκεψη του 2004. Πρόκειται για την Ευρώπη των 25 ή των 30.
Αυτό προϋποθέτει ότι θα αναθεωρηθεί ο τρόπος λήψης αποφάσεων στο θεσμικό
τρίγωνο Κομισιόν, Συμβούλιο, Κοινοβούλιο. Προϋποθέτει επίσης ένα ευρωπαϊκό
Σύνταγμα, το οποίο θα αποτελέσει σημείο αναφοράς και παράγοντα ολοκλήρωσης που
θα είναι ισχυρότερος από τις ισχύουσες συνθήκες. Σήμερα, το ευρώ αποτελεί το
πιο προωθημένο παράδειγμα προσέγγισης και συνεργασίας. Οι χώρες που έχουν ήδη
κάνει την επιλογή τού ευρώ είναι οι πιο κατάλληλες για να προωθήσουν την
εμβάθυνση της Ε.Ε. 
Ο Laurent Fabius είναι υπουργός Οικονομικών και Βιομηχανίας της Γαλλίας.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17231N142</ED>
<ID>
ID:300745

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N14&aa=2</URL></REF>


Article

<CATEGORY>vin07</CATEGORY>

 <H2>Ο σκεπτικισμός τούς άφησε έξω από τη «λέσχη» της ευρωζώνης
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Σε επίπεδο νοητό γίνεται σήμερα ένα πάρτι. Ένα πάρτι στο οποίο συμμετέχουν
όλες οι χώρες-μέλη της Ευρωπαϊκής Ένωσης. Ένα πάρτι, ένα πανηγύρι που γίνεται
για το ευρώ. Το κοινό «παιδί». Κάθε χώρα ντυμένη με τα εθνικά της χρώματα,
αλλά με το ίδιο ευρωπαϊκό αστέρι της ελπίδας στο κεφάλι, η καθεμία χωριστά και
όλες μαζί γιορτάζουν το ενιαίο νόμισμα. Μονάχα τρεις χώρες στέκονται λίγο πιο
πέρα. Νιώθουν λίγο παράταιρες. Και είναι. Δεν ήθελαν, βλέπετε, να συμμετέχουν
και αυτές στην ευρωζώνη. Είναι η Βρετανία, η Σουηδία, και η Δανία. 
Η Δανία από καιρό είχε ξεκαθαρίσει τη στάση της: ναι στην Ευρωπαϊκή Ένωση, όχι
όμως στο ευρώ. Μάλιστα από τις τρεις χώρες της Ε.Ε. που σήμερα δεν συμμετέχουν
στο ενιαίο νόμισμα, η Δανία είναι η μόνη στην οποία διενεργήθη δημοψήφισμα για
το θέμα αυτό. Έτσι, τον Σεπτέμβριο του 2000 ­ και αψηφώντας τις συμβουλές και
τις έντονες παροτρύνσεις των μεγάλων πολιτικών κομμάτων, των εργατικών
συνδικάτων και του επιχειρηματικού κατεστημένου της χώρας ­ οι Δανοί, διά της
ψήφου τους, είπαν «όχι» στο ενδεχόμενο συμμετοχής τους στην ΟΝΕ. Μάλιστα,
βάσει νέας δημοσκόπησης που διενήργησε η Ευρωπαϊκή Ένωση για το πόσο δημοφιλές
είναι το ενιαίο νόμισμα στις χώρες-μέλη της Ένωσης, μόνο το 40% των Δανών
τάσσεται υπέρ του ευρώ, ενώ 56% δηλώνει κατηγορηματικά αντίθετο με το
ενδεχόμενο ένταξης της Δανίας στην ευρωζώνη. 
Στην περίπτωση της Σουηδίας, χαρακτηριστικό είναι ότι ενώ την περασμένη
Κυριακή οι 12 χώρες της Ευρωπαϊκής Ένωσης που συμμετέχουν στην ευρωζώνη
προετοιμάζονταν πυρετωδώς να υποδεχθούν πανηγυρικά την εισαγωγή του νέου
ενιαίου νομίσματος, στη Σουηδία δημοσιευόταν νέα δημοσκόπηση, η οποία
απεκάλυπτε ότι οι Σουηδοί παραμένουν... σταθερά αναποφάσιστοι για το αν θα
πρέπει η χώρα τους να υιοθετήσει και αυτή το κοινό νόμισμα! 
Η τελική απόφαση

Έτσι, βάσει των στοιχείων της δημοσκόπησης, περίπου 43% των ερωτηθέντων
Σουηδών τάσσονται υπέρ της συμμετοχής στην ενιαία νομισματική ένωση και...
περίπου το 43% δηλώνει αντίθετο με την είσοδο της Σουηδίας στο κλαμπ της
ευρωζώνης. 
Σε κάθε περίπτωση, η τελική απόφαση για το κατά πόσον η Σουηδία θα συμμετάσχει
τελικά στην ΟΝΕ θα ληφθεί από τον σουηδικό λαό με δημοψήφισμα το οποίο δεν
αναμένεται να γίνει πριν από τις εθνικές εκλογές του ερχόμενου Σεπτεμβρίου.
Μάλιστα ο Σοσιαλδημοκράτης Σουηδός πρωθυπουργός Γκόραν Πίρσον, ο οποίος έχει
επανειλημμένως ταχθεί υπέρ του ευρώ, ερωτηθείς το περασμένο Σάββατο αν υπάρχει
σοβαρή πιθανότητα να διενεργηθεί το επίμαχο δημοψήφισμα αμέσως μετά τις
εκλογές, απάντησε σιβυλλικά: «Κρατάω όλα τα ενδεχόμενα ανοιχτά»... 
Και τέλος, η Βρετανία. Η χώρα όπου κατοικούν οι περισσότεροι και φανατικότεροι
«ευρωσκεπτικιστές». Η χώρα την οποία ουκ ολίγοι αποκαλούν «Ο Δούρειος Ίππος
της Ευρώπης», υπαινισσόμενοι ότι η Βρετανία θέλει να έχει μόνον οφέλη από την
Ε.Ε., ενώ ταυτόχρονα λειτουργεί στα ενδότερα της κοινοτικής πολιτικής σαν...
παράρτημα των ΗΠΑ! 
Βάσει νέας δημοσκόπησης που διενήργησε η Ε.Ε., στη Βρετανία μόνο 25% των
πολιτών τάσσονται υπέρ της ένταξής τους στην ευρωζώνη, ενώ το 57%
εναντιώνεται... με πάθος σε αυτήν την ιδέα. Απ' ό,τι φαίνεται, όμως, στην
ισχνή μειοψηφία που τάσσεται υπέρ της ένταξης της Βρετανίας στην ευρωζώνη
περιλαμβάνεται και ο Βρετανός πρωθυπουργός Τόνι Μπλερ, ο οποίος μάλιστα
θεωρείται φανατικός οπαδός του ευρώ. 
Λέγεται, δε, ότι αυτόν τον καιρό υπάρχει μεγάλη ένταση ανάμεσα στον κ. Μπλερ
και στον πανίσχυρο, πλην όμως διστακτικό στο θέμα ένταξης της Βρετανίας στην
ευρωζώνη, υπουργό Οικονομικών του Γκόρντον Μπράουν. Έτσι, λοιπόν, την ώρα που
ακόμη και στο Κοσσυφοπέδιο κυκλοφορεί το αγαπημένο ενιαίο νόμισμα ­ από το
1999 επίσημο νόμισμα στην περιοχή ήταν το γερμανικό μάρκο, το οποίο τώρα
αντικαθίσταται από το ευρώ ­ η Δανία, η Σουηδία και η Βρετανία, παραμένουν
εκτός ευρωζώνης. Για όσο αντέξουν... <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17231N151</ED>
<ID>
ID:300670

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N15&aa=1</URL></REF>


Article

<CATEGORY>vin07</CATEGORY>

 <H5>ΤΑ ΠΡΟΒΛΗΜΑΤΑ ΠΟΥ ΜΠΟΡΕΙ ΝΑ ΣΥΝΑΝΤΗΣΟΥΝ ΟΙ ΚΑΤΑΝΑΛΩΤΕΣ
</H5><H2>Σενάρια... προσαρμογής
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Πέμπτη 3 Ιανουαρίου 2002, νωρίς το πρωί. Εκατομμύρια Ευρωπαίοι πρέπει να
αγοράσουν το ψωμί της ημέρας, να κάνουν τα ψώνια τους στο σούπερ μάρκετ, να
πάρουν μερικά φρούτα από τον μανάβη, αλλά με ένα νεόκοπο νόμισμα: το ευρώ. Πώς
θα κυλήσει, άραγε, η περίοδος της προσαρμογής; Ομαλά ή... επώδυνα; 
Πολύπλοκες συναλλάγες: Η πληρωμή, σε ιταλικές λιρέτες. Τα ρέστα σε ευρώ.
Απαραιτήτος βοηθός, το ειδικό κομπιουτεράκι. Και στόχος, η απόλαυση μιας
ατομικής πίτσας

Αισιόδοξο σενάριο: χάρη στο σακουλάκι γνωριμίας ευρώ ­ 3,6 δισεκατομμύρια
τεμάχια έχουν ήδη διανεμηθεί στην Ευρώπη ­ ο καταναλωτής αγοράζει εύκολα και
γρήγορα ψωμί: η φρατζόλα κοστίζει 44 λεπτά, ο καταναλωτής βρίσκει εύκολα τα
απαραίτητα κέρματα, όλα εξελίσσονται όπως και πριν από τον ερχομό του ευρώ. 
Ουδέν πρόβλημα και στο σούπερ μάρκετ, καθώς ο φίλος μας πληρώνει με χρεωστική
ή πιστωτική κάρτα ενώ ενημερώνεται ότι θα χρεωθεί σε ευρώ, αλλά στην απόδειξη
θα αναγράφεται η τιμή και στα δύο νομίσματα. Θα μπορούσε, αν ήθελε, να
χρησιμοποιήσει και τα χαρτονομίσματα που έχει τραβήξει από την αυτόματη
ταμειακή μηχανή της τράπεζας (ΑΤΜ)... Όσο για το καρνέ επιταγών σε ευρώ που
έχει φροντίσει να προμηθευτεί, θα το φυλάξει για τις μεγαλύτερες αγορές του. 
Απαισιόδοξο σενάριο: ο καταναλωτής δεν αγόρασε έγκαιρα το σακουλάκι γνωριμίας
ευρώ, δεν εφοδιάστηκε με καρνέ επιταγών ευρώ και ­ ακόμη χειρότερα ­ όλα τα
ΑΤΜ της γειτονιάς του είναι άδεια, και ο χρόνος τον πιέζει, δεν προλαβαίνει να
πάει στην τράπεζα. Αφήστε που αν βρίσκεται στη Γαλλία, δεν έχει, ούτως ή
άλλως, νόημα να πάει σε κάποια τράπεζα: απεργούν. Μοναδική σανίδα σωτηρίας
του, τα λίγα χαρτονομίσματα και κέρματα του εθνικού νομίσματος που έχει ακόμη
στο πορτοφόλι του. Μόνο που ο φούρναρης δυσανασχετεί βλέποντας το κέρμα των
πεντακοσίων δραχμών (ή το χαρτονόμισμα των 10.000 λιρετών, το κέρμα των πέντε
γερμανικών φράγκων κ.λπ.). Τον εκνευρίζει το γεγονός ότι πρέπει να κάνει
πέρα-δώθε ανάμεσα σε δύο ταμεία και δαπανά αρκετό χρόνο στο κομπιουτεράκι του
για να του επιστρέψει, τελικά, 1,03 ευρώ, τα οποία μετρά και ξαναμετρά ενώ οι
υπόλοιποι πελάτες ξεφυσούν ανυπόμονα. 
Καλημέρα ευρώ: Νεαρή τουρίστρια απολαμβάνει στο καφέ «Fittuccia» του Τέρνι,
στην κεντρική Ιταλία, έναν καπουτσίνο και ένα κρουασάν διακοσμημένα με το
σύμβολο του ευρώ

Στο μανάβικο, ο καταναλωτής αντικρύζει μπροστά του μία μεγάλη ουρά και
αποχωρεί ενοχλημένος. Ευτυχώς, υπάρχει ακόμη το σούπερ μάρκετ και η πληρωμή με
κάρτα. Στη δουλειά, όμως, θα μείνει χωρίς καφέ: το αυτόματο μηχάνημα δεν
δέχεται ευρώ. 
Αυτά τα πρακτικά προβλήματα που όλοι μας κινδυνεύουμε να αντιμετωπίσουμε τις
πρώτες ημέρες του Ιανουαρίου, όταν το ευρώ θα κάνει μαζί μας τα πρώτα του
βήματα, δεν είναι τα μοναδικά που ανησυχούν τους καταναλωτές. Παρά τις
διαβεβαιώσεις των αρχών, πολλοί Ευρωπαίοι εξακολουθούν να φοβούνται
ενδεχόμενες αυξήσεις των τιμών, «στρογγυλοποιήσεις» που θα είναι κάθε άλλο
παρά ευνοϊκές για αυτούς. Κάποιες δημοσκοπήσεις που πραγματοποιήθηκαν στη
Γαλλία, μάλιστα, προβλέπουν μία μείωση της κατανάλωσης εξαιτίας της υιοθέτησης
του ευρώ. 
Ο πρόεδρος του Ευρωπαϊκού Γραφείου Ενώσεων Καταναλωτών (Beuc), Τζιμ Μάρεϊ,
υπενθύμισε στο τέλος Νοεμβρίου ότι «η εγρήγορση και ο έλεγχος» θα πρέπει να
είναι οι δύο λέξεις-κλειδιά για τους καταναλωτές κατά τη διάρκεια της πρώτης
περιόδου του ευρώ. «Οι καταναλωτές αντιλαμβάνονται, σε πρώτη φάση, τη μετάβαση
στο ευρώ περισσότερο ως πρόβλημα παρά ως πλεονέκτημα. Και αυτό διότι χάνουν τα
σημεία αναφοράς τους τόσο ως προς την εκτίμηση της αξίας των πραγμάτων όσο και
ως προς τη διαχείριση του προσωπικού τους προϋπολογισμού και πρέπει να μάθουν
μία καινούργια "οικονομική γλώσσα"». Ψυχραιμία και υπομονή: ακόμη και το
απαισιόδοξο σενάριο να βγει αληθινό, σύντομα θα αποτελεί ανάμνηση. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17231N161</ED>
<ID>
ID:300671

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N16&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Το υπερκράτος που απειλεί την ελευθερία </H2>
<AUTHOR>BERNARD CONNOLLY</AUTHOR>

Νά τα λοιπόν τα χαρτάκια με τις φανταστικές γέφυρες (μια θαυμάσια υπενθύμιση
των δρόμων και των γεφυρών που ξεκινούν από το άγνωστο και καταλήγουν στο
άγνωστο, εκεί ακριβώς όπου ξοδεύονται τα χρήματα των φορολογουμένων της
Ευρωπαϊκής Ένωσης τόσο επαίσχυντα). 
Καλύτερα μη δοκιμάσετε να τα παραχαράξετε, γιατί από το 2004 θα έρχονται να
σας πιάνουν οι ευρωμπάτσοι, χωρίς κανένα εθνικό δικαστήριο να μπορεί να σας
γλιτώσει. Χωρίς ένταλμα σύλληψης, θα μπορούν να σας κρατούν επ' αόριστον χωρίς
δίκη. Το ευρώ είναι και αυτό ένα μέρος του σχεδίου για την εξάλειψη των
ελευθεριών στην ευρωπαϊκή αυτοκρατορία. Το ευρωνόμισμα δεν έχει πρακτικά καμιά
οικονομική σημασία. Όμως, η ψυχολογική σημασία του θα είναι σημαντική. 
Είναι ειρωνεία που αυτή η τελική ταπείνωση έρχεται λίγες μόλις ημέρες μετά τις
πολύνεκρες ταραχές στη χρεοκοπημένη Αργεντινή. Όσα υποφέρει η Αργεντινή
σήμερα, πιθανότατα θα υποφέρει και η Ιρλανδία τα επόμενα δύο τρία χρόνια. Όλα
άρχισαν με τη σύνδεση του αργεντινού πέσο με το δολάριο. Ύστερα από τριάμισι
χρόνια ύφεσης και διόγκωσης του χρέους, γιατί η Αργεντινή δεν μπορούσε απλώς
να υποτιμήσει το νόμισμά της, όπως είχε κάνει με επιτυχία η Ιρλανδία το 1993;
Επειδή οι περισσότεροι Αργεντινοί είχαν πάρει δάνεια σε δολάρια. Η υποτίμηση
του πέσο θα τους δυσκόλευε ακόμη περισσότερο στην αποπληρωμή των δανείων και
θα τους οδηγούσε στη χρεοκοπία. Μετά την 1η Ιανουαρίου 2002, ακόμη και οι
τυφλοί μπορούν να δουν πως η Ιρλανδία μπορεί να βρεθεί και αυτή στον δρόμο της
Αργεντινής. 
Η ευρωπαϊκή νομισματική ένωση θα δημιουργήσει πολλές Αργεντινές και υποψήφιες
είναι όλες οι μικρές χώρες της ευρωζώνης, εκείνες που, αντίθετα με τη Γαλλία
και τη Γερμανία, δεν έχουν την πολιτική πυγμή για να πιέσουν την Ευρωπαϊκή
Κεντρική Τράπεζα να εφαρμόσει ευνοϊκή νομισματική πολιτική. 
Το ευρώ θα προκαλέσει κρίσεις που θα επιτρέψουν στην Ευρωπαϊκή Ένωση να
υφαρπάξει εργαλεία οικονομικής πολιτικής, τα οποία μέχρι τώρα εθεωρείτο
πολιτικά απαράδεκτο να της εμπιστευτούν οι χώρες. Ξεχάστε την απόρριψη της
Συνθήκης της Νίκαιας από τους Ιρλανδούς: η Ευρωπαϊκή Ένωση συμπεριφέρεται σαν
να έχει επικυρωθεί η Συνθήκη. Έτσι και αλλιώς, η Συνθήκη του 2004 θα
επισκιάσει τη Νίκαια και θα δημιουργήσει ένα ευρωπαϊκό υπερκράτος. Αυτό το
υπερκράτος, φυσικά, δεν θα είναι ομοσπονδία. Ο Μπλερ, η Γαλλία και ­ όχι
ανοιχτά ­ η Γερμανία είναι όλοι τους υπέρ μιας διακυβερνητικής πολιτικής
ένωσης. Σε αυτή την ένωση, οι πολιτικές που θα αφορούν το σύνολο θα
αποφασίζονται από τους τρεις μεγάλους. Οι πολιτικοί των μικρών χωρών θα είναι
υποτελείς. Και η δημοκρατία θα εκλείψει. 
Ο οικονομολόγος Bernard Connolly είναι ο συγγραφέας του βιβλίου «Η σάπια
καρδιά της Ευρώπης», που του κόστισε την απόλυσή του από την
Κομισιόν, το 1995. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17231N162</ED>
<ID>
ID:300746

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N16&aa=2</URL></REF>


Article

<CATEGORY>vin07</CATEGORY>

 <H5>ΚΟΥΙΖ: ΑΠΑΝΤΗΣΤΕ ΣΕ ΕΙΚΟΣΙ ΕΡΩΤΗΣΕΙΣ ΓΙΑ ΝΑ ΜΑΘΕΤΕ ΠΟΣΟ ΕΝΗΜΕΡΩΜΕΝΟΙ ΕΙΣΤΕ
</H5><H2>Τι ξέρετε για το ενιαίο νόμισμα;
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τα μέσα ενημέρωσης έχουν εξαπολύσει εδώ και πολλές εβδομάδες μια εκστρατεία
ενημέρωσης για το ευρώ. Εσείς, όμως, πόσο στενά την παρακολουθήσατε; Πόσο
ενδιαφερθήκατε για το καινούργιο νόμισμα που θα συνοδεύει από δω και μπρος τη
ζωή σας; Με λίγα λόγια, πόσο ενημερωμένοι είστε για το ευρώ; 
Από τις απαντήσεις σας στις παρακάτω ερωτήσεις θα κριθεί το πόσο επαρκής
είναι η προετοιμασία σας. Μην περιμένετε, βέβαια, να σας ρωτήσουμε την
ισοτιμία του ευρώ με τη δραχμή. Αυτό το ξέρετε, είμαστε σίγουροι. Είπαμε έτσι
να σας βάλουμε πιο δύσκολα. Αλλά μην απογοητευτείτε: έχετε ακόμη μερικές
εβδομάδες να καλύψετε τα κενά σας. 
1. Γιατί επελέγη η λέξη "ευρώ"; (1 βαθμός) 
Α) Επειδή παραπέμπει απευθείας στην Ευρώπη 
Β) Για να το θυμόμαστε εύκολα 
Γ) Επειδή έχει λίγα γράμματα και διευκολύνει στις συναλλαγές 
2. Ποιο είναι το σύμβολο του ευρώ; (1 βαθμός) 
Α) Το ελληνικό έψιλον 
Β) Το δ, εμπνευσμένο από το ελληνικό έψιλον. 
Γ) Το γερμανικό μάρκο, ως ο βασιλιάς των νομισμάτων 
3.Τι απεικονίζεται στα χαρτονομίσματα; (2 βαθμοί) 
Α) Τα πορτρέτα των διαφόρων προέδρων της Ευρωπαϊκής Επιτροπής 
Β) Μνημεία των 12 χωρών του ευρώ 
Γ) Αρχιτεκτονικές ιδιαιτερότητες που υπογραμμίζουν τον χαρακτήρα της
Ευρώπης. 
4. Πόσα είναι τα νομίσματα σε ευρώ; (1 βαθμός) 
Α) Έξι 
Β) Επτά 
Γ) Οκτώ 
5. Πόσα είναι τα χαρτονομίσματα σε ευρώ; (1 βαθμός) 
Α) Οκτώ 
Β) Επτά 
Γ) Έξι 
6. Τι απεικονίζει το ελληνικό κέρμα των δύο ευρώ; (1 βαθμός) 
Α) Την Ευρώπη 
Β) Τον Περικλή 
Γ) Τον Σημίτη 
7. Εκτός των 12 "μεγάλων", υιοθέτησαν άλλες χώρες το ευρώ; (1 βαθμός) 
Α) Όχι 
Β) Το σκέπτεται η Αμερική 
Γ) Μερικοί "μικροί", όπως το Βατικανό, το Μονακό και η Ανδόρα 
8. Ποια συνθήκη προβλέπει τη γέννηση του ευρώ; (2 βαθμοί) 
Α) Η Συνθήκη του Άμστερνταμ 
Β) Η Συνθήκη του Μάαστριχτ 
Γ) Η Συνθήκη της Νίκαιας 
9. Ποιος σχεδίασε τα χαρτονομίσματα του ευρώ; (3 βαθμοί) 
Α) Ο Ρόμπερτ Καλίνα, από την αυστριακή τράπεζα Zecca 
Β) Οι σχεδιαστές της Ευρωπαϊκής Κεντρικής Τράπεζας 
Γ) Ο Ιταλός κομίστας Αλτάν 
10. Τι απεικονίζει η κοινή σε όλες τις χώρες πλευρά των νομισμάτων; (2
βαθμοί) 
Α) Τον Ρόμπερτ Σούμαν, εκ των ιδρυτών της ΕΟΚ 
Β) Έναν χάρτη της Ευρώπης, με φόντο τα 12 αστέρια της σημαίας της Ε.Ε. 
Γ) Έναν χάρτη που αντιπαραθέτει την Ευρώπη και τις ΗΠΑ 
11. Ποιος είναι ο πρόεδρος της Ευρωπαϊκής Κεντρικής Τράπεζας; (2
βαθμοί) 
Α) Ο Ιταλός Ρομάνο Πρόντι 
Β) Ο Ολλανδός Βιμ Ντούιζενμπεργκ 
Γ) Ο Ισπανός Πέδρο Σόλμπες Μίρα

12. Πού εδρεύει η Ευρωπαϊκή Κεντρική Τράπεζα; (2 βαθμοί) 
Α) Στις Βρυξέλλες 
Β) Στη Φρανκφούρτη 
Γ) Στο Στρασβούργο

13. Ποιες ευρωπαϊκές χώρες δεν υιοθέτησαν το ευρώ; (2 βαθμοί) 
Α) Η Βρετανία, η Σουηδία και η Δανία 
Β) Η Βρετανία, η Ιρλανδία και η Δανία 
Γ) Η Βρετανία, η Φινλανδία και η Νορβηγία

14. Πώς γράφεται το σύμβολο του ευρώ στο κομπιούτερ; (2 βαθμοί) 
Α) Alt + Ε 
Β) AltGr + Ε 
Γ) Δυστυχώς, είναι αδύνατο 
15. Από τότε που υιοθετήθηκε το ευρώ ως λογιστική μονάδα, πριν από τρία χρόνια:

(3 βαθμοί) 
Α) έχει χάσει το ένα τρίτο της αξίας του σε σχέση με το δολάριο 
Β) πορεύεται παράλληλα με το δολάριο 
Γ) έχει κερδίσει το 10% της αξίας του σε σχέση με το δολάριο 
16. Ως πότε η Τράπεζα της Ελλάδος θα ανταλλάσσει χαρτονομίσματα δραχμών με
ευρώ; (2 βαθμοί) 
Α) Ώς τα τέλη Φεβρουαρίου 
Β) Ώς το 2004 
Γ) Ώς το 2012

17. Ποιος είναι ο πληθυντικός του ευρώ; (1 βαθμός) 
Α) Ευρά 
Β) Ευρώ 
Γ) Ευρώα 
18. Ποιος πρότεινε το πετρέλαιο να αποτιμάται σε ευρώ; (3 βαθμοί) 
Α) Ο Τζορτζ Μπους 
Β) Ο Λιονέλ Ζοσπέν 
Γ) Ο Σαντάμ Χουσεΐν

19. Ποιο όργανο καθορίζει την οικονομική πολιτική στο εσωτερικό της
Ε.Ε.; (3 βαθμοί) 
Α) Η Ευρωπαϊκή Κεντρική Τράπεζα 
Β) Το Συμβούλιο ECOFIN 
Γ) Η Ευρωπαϊκή Επιτροπή 
20. Αν βάζαμε όλα τα καινούργια χαρτονομίσματα δίπλα-δίπλα (5 βαθμοί) 
Α) Θα καλύπταμε την απόσταση Λισαβώνα-Μόσχα 
Β) Θα κάναμε το ταξίδι Αθήνα-Νέα Υόρκη 
Γ) Θα φτάναμε στη Σελήνη και θα γυρίζαμε 2,5 φορές 
ΟΙ ΑΠΑΝΤΗΣΕΙΣ 
1Α, 2Β, 3Γ, 4Γ, 5Β, 6Α, 7Γ, 8Β, 9Α, 10Β, 11Β, 12Β, 13Α, 14Β, 15Α, 16Γ, 17Β,
18Γ, 19Β, 20Γ

ΤΑ ΑΠΟΤΕΛΕΣΜΑΤΑ

Αν απαντήσατε σωστά σε όλες τις ερωτήσεις, κερδίσατε 40 βαθμούς. Αλλά εμείς θα
σας "χαρίσουμε" και δέκα βαθμούς. 
Έτσι: 
0 - 15 «Ευρωμαθητευόμενος» 
Δεν μας τα λέτε καλά. Μήπως είστε υπεράνω χρημάτων; Ή ανήκετε σε αυτούς
που, για εθνικούς ή προσωπικούς λόγους, θα κάνουν "αντίσταση" στο νέο νόμισμα;
Θυμηθείτε: τα "έσχατα" θα κρατήσουν μόλις δύο μήνες. Μετά, εκόντες-άκοντες, θα
γίνετε Ευρωπαίοι.

16 - 30 «Ευρωπληροφορημένος» 
Εντάξει, δεν ξέρατε πόσο μακρύ είναι το σεντόνι που σχηματίζουν όλα μαζί τα
χαρτονομίσματα, και τις απαντήσεις σε μερικές ακόμη ερωτήσεις. Είστε πάντως σε
καλό δρόμο. Λίγο διάβασμα, λίγη εξοικείωση με τα καινούργια νομίσματα, και όλα
θα πάνε καλά. 
31 - 40 «Ευρωειδικός» 
Συγχαρητήρια! Το ευρώ δεν έχει κανένα μυστικό για σας. Θα αντιμετωπίσετε
χωρίς προβλήματα τη μετάβαση στη νέα κατάσταση. Κάτι μας λέει ότι έχετε και το
καλύτερο κομπιουτεράκι για τη μετατροπή των νομισμάτων. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17231N171</ED>
<ID>
ID:300672

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N17&aa=1</URL></REF>


Article

<CATEGORY>vin07</CATEGORY>

 <H5>ΒΙΜ ΝΤΟΥΙΖΕΝΜΠΕΡΓΚ
</H5><H2>ΠΡΟΣΩΠΑ
</H2><H2>Ο «κύριος ευρώ»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο πρόεδρος της Ευρωπαϊκής Κεντρικής Τράπεζας, Βιμ Ντούιζενμπεργκ, είναι ο
«κύριος ευρώ»· η φετινή Πρωτοχρονιά ήταν η ημέρα του. 
Βιμ Ντούιζενμπεργκ. «Θα είμαι στη θέση μου και του χρόνου τέτοια εποχή»

Ο Ντούιζενμπεργκ είναι, εντούτοις, ένας πρόεδρος υπό αμφισβήτηση. Μια σειρά
από γκάφες του, το 2000, συνέβαλαν, ώστε η αξία τού νέου ευρωπαϊκού νομίσματος
να κατακρημνιστεί έναντι του δολαρίου και ο ίδιος να δέχεται πιέσεις να
παραιτηθεί. Ωστόσο, τις προάλλες έγινε σαφής: δεν πρόκειται να αποχωρήσει μέσα
στο 2002 ­ όπως θέλει η Γαλλία ­ και, μολονότι πιθανόν να μην εξαντλήσει την
οκταετή θητεία του (ώς το 2006) λόγω ηλικίας (είναι 66 χρόνων), εκείνος και
μόνον εκείνος θα αποφασίσει πότε θα φύγει από το τιμόνι της ΕΚΤ. «Θα είμαι εδώ
του χρόνου τέτοια εποχή», διευκρίνισε, «επειδή μ' αρέσει αυτό που κάνω». 
Ο Ντούιζενμπεργκ γεννήθηκε στις 9 Ιουλίου του 1935 στο Χέερενφεεν της
Ολλανδίας και πήρε το βάπτισμα του πυρός στο Διεθνές Νομισματικό Ταμείο, όπου
εργάσθηκε ως οικονομολόγος από το 1965 ώς το 1969. Την πραγματική σταδιοδρομία
του όμως την ξεκίνησε στην πολιτική και την αριστερά. Υπουργός Οικονομικών της
Ολλανδίας από το 1973 ώς το 1977, ήταν αρχικά υποστηρικτής των κεϋνσιανών
αρχών ­ στήριξη της ανάπτυξης με δημόσιες δαπάνες. Αλλά δύο πετρελαϊκές
κρίσεις τον μετέτρεψαν σε υποστηρικτή τής δημοσιονομικής λιτότητας και του
ισχυρού νομίσματος και, χάρη στη στροφή αυτή, ανέλαβε το 1982 τα ηνία της
Κεντρικής Τράπεζας της Ολλανδίας. 
Από τη θέση αυτή συνέβαλε στην ανάκαμψη της ολλανδικής οικονομίας
αντιγράφοντας τις αποφάσεις της γερμανικής Μπούντεσμπανκ ­ σε σημείο που οι
επικριτές του λένε ότι η 15ετής προεδρία του «δεν διήρκεσε στην πραγματικότητα
παρά 15 δευτερόλεπτα, όσος χρόνος χρειάζεται για να περάσουν στις οθόνες των
υπολογιστών στο Άμστερνταμ οι αποφάσεις που λαμβάνονται στη Φρανκφούρτη»...
Παρά τις επικρίσεις, το 1997 ετέθη επικεφαλής του Ευρωπαϊκού Νομισματικού
Ινστιτούτου και έθεσε υποψηφιότητα για την ηγεσία της μελλοντικής κεντρικής
τράπεζας της ζώνης του ευρώ. Η Γαλλία πρότεινε όμως δικό της υποψήφιο και η
τελική ανάδειξή του στη θέση του προέδρου της ΕΚΤ ήρθε ως αποτέλεσμα έντονων
παρασκηνιακών συναλλαγών. 
Λάτρης του γκολφ και του καλού φαγητού, ο Ντούιζενμπεργκ δεν κατάφερε να
πείσει τους πολιτικούς και τις αγορές, που συχνά τον κατηγορούν ότι
επιβραδύνει την ανάπτυξη διατηρώντας πολύ υψηλά τα επιτόκια. Όταν μάλιστα τον
Οκτώβριο του 2000 αποκάλυψε τη μελλοντική στρατηγική τής ΕΚΤ προκαλώντας
κατάρρευση της ισοτιμίας ευρώ - δολαρίου, ο Τύπος τον χαρακτήρισε
«ευρωγκαφατζή». Ωστόσο, δύο χρόνια μετά, το ευρώ έχει εν πολλοίς ανακάμψει και
ο «κύριος ευρώ» Ντούιζενμπεργκ χοροστάτησε στην πρεμιέρα του νέου νομίσματος,
για το οποίο κατάφερε να ανοίξει έναν δρόμο μέσα από το ναρκοπέδιο των εθνικών ευαισθησιών.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17231N181</ED>
<ID>
ID:300673

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N18&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η νομιμότητα του ευρώ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Να πληρώνουμε, να μετράμε, να αποταμιεύουμε: σε αυτές τις λειτουργίες
εξαντλείται άραγε η προσωπικότητα του νέου νομίσματος; 
Δέκα ευρώ: το νέο νόμισμα όπως το είδε ένας μαθητής Δημοτικού Σχολείου των Βρυξελλών

Στο περίφημο βιβλίο του «Φιλοσοφία του χρήματος», που κυκλοφόρησε το 1900, ο
Γερμανός κοινωνιολόγος και φιλόσοφος Γκέοργκ Ζίμελ αναζητούσε τη θέση και το
νόημα του χρήματος στην κοινωνία και συνέδεε την κοινωνία των χρημάτων με τη
μαζικοποίηση των προσωπικών και κοινωνικών σχέσεων. Όπως έγραφε, σπανίως
θυμόμαστε ότι ολόκληρη η ζωή του μυαλού μας περιλαμβάνει αξιακές αισθήσεις και
αξιακές κρίσεις. Η ζωή μας, συνέχιζε, έχει νόημα επειδή τα συστατικά της
πραγματικότητας, πέρα από το καθαρό τους περιεχόμενο, έχουν για μας ατελείωτες
μορφές και βαθμούς αξίας. 
Προκειμένου να προετοιμάσουν τους Ευρωπαίους για το καινούργιο τους νόμισμα,
οι εθνικές κυβερνήσεις και οι υπεύθυνοι των Βρυξελλών έδωσαν έμφαση σε
μακροοικονομικά και τεχνικά ζητήματα. Αυτό που τους ενδιέφερε ήταν να μάθουμε
να περνάμε γρήγορα και σωστά από το παλιό νόμισμα στο καινούργιο, ώστε να
μπορούμε να κάνουμε χωρίς πρόβλημα τις συναλλαγές μας. Όμως ένα νόμισμα δεν
έχει μόνο εμπορικό και οικονομικό χαρακτήρα. Είναι και φορέας αλληλεγγύης,
επικοινωνίας, αυτοπεποίθησης, ολοκλήρωσης. Είναι ένας δείκτης της κοινωνικής
μας θέσης. Το να μην έχεις χρήματα σε αποκλείει από την κοινωνία. Οι
πιστωτικές κάρτες, οι επιταγές, όλα αυτά τα εργαλεία που σχετίζονται με το
χρήμα συνδέονται ευθέως με την ταυτότητά μας. 
Η μετάβαση θα είναι δύσκολη, δεν υπάρχει αμφιβολία. Για όσους δεν έχουν
ταξιδέψει ποτέ στο εξωτερικό και δεν έχουν χειριστεί άλλα νομίσματα εκτός από
το δικό τους, η προσαρμογή στο ευρώ θα είναι βουνό. Το κυριότερο πρόβλημα με
το νέο νόμισμα, λέει στη Λιμπερασιόν ο Γάλλος κοινωνιολόγος Σμαίν
Λαασέρ, δεν είναι η απώλεια της λεγόμενης «εθνικής κυριαρχίας» (που έχει πάψει
να υφίσταται προ πολλού). Η σχέση ανάμεσα στο νόμισμα, την ταυτότητα και την
κυριαρχία είναι κυρίως ιστορική και κοινωνιολογική. Ο μεγάλος κίνδυνος είναι
τώρα να εκμεταλλευθούν πολιτικά αυτήν τη σχέση άτομα και οργανώσεις που θέλουν
να υπονομεύσουν την ευρωπαϊκή ενοποίηση. 
Εκείνοι που υποπτεύονται, δικαίως ή αδίκως, ότι θα εξαπατηθούν από τη
χρησιμοποίηση του ευρώ είναι περισσότεροι απ' όσοι νομίζουμε. Και όταν η
κυκλοφορία ενός νομίσματος συνοδεύεται από καχυποψία, δεν διαταράσσονται μόνο
η οικονομία και οι συναλλαγές. Το χειρότερο είναι πως οι διάφορες μορφές
εμπιστοσύνης στις οποίες στηρίζονται οι κοινωνικές σχέσεις και η κοινωνική
τάξη δεν εκπληρώνουν τη θεμελιώδη λειτουργία τους. Ο ρόλος του κράτους είναι
εδώ πολύ σημαντικός. Το κράτος πρέπει να γίνει ο προστάτης του καταναλωτή και
ο εγγυητής του νέου νομίσματος εξασφαλίζοντας ότι δεν θα υπάρξουν αυξήσεις
τιμών και αισχροκέρδεια, και τιμωρώντας παραδειγματικά τους διάφορους
επιτήδειους. Το ευρώ θα διέλθει αναγκαστικά από ένα τεστ νομιμότητας. Για να
το περάσει επιτυχώς, αναγκαία προϋπόθεση αποτελεί η ομαλή νομισματική
συνέχεια. Έτσι κι αλλιώς, άλλος δρόμος δεν υπάρχει.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17231N182</ED>
<ID>
ID:300720

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N18&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Το ευρώ...
</H3>
... είναι ίσως το πρώτο μεγάλο νόμισμα που δεν στηρίζεται στη στρατιωτική ισχύ
­ αν και πηγάζει από την ιστορική γαλλογερμανική αντιπαράθεση που αιματοκύλισε
για πολλούς αιώνες την Ευρώπη. Ό,τι ο Καρλομάγνος και οι επίγονοί του δεν
μπόρεσαν να καταφέρουν με τη βία, γίνεται πραγματικότητα και μάλιστα ειρηνικά.
Αντίθετα, το δολάριο στηρίχτηκε πάντα στη στρατιωτική ισχύ. Αυτό το έχουν
νιώσει στο πετσί τους οι χώρες που βρέθηκαν στη σφαίρα επιρροής του:
Ισημερινός, Ελ Σαλβαδόρ, Γουατεμάλα, «ξεπούλησαν» την κυριαρχία τους,
υιοθετώντας το δολάριο ως επίσημο νόμισμά τους. Άλλες χώρες συνδέουν τα
νομίσματά τους με την αξία του δολαρίου για να τιθασεύσουν τον πληθωρισμό.
Αυτό δεν πετυχαίνει πάντα ­ το έδειξε πριν από τρία χρόνια η κρίση της Ασίας,
το έδειξε και η περίπτωση της Αργεντινής, όπου βούλιαξε η οικονομία μαζί με
την κυβέρνηση. <H3>Το μειονέκτημα...
</H3>
... της «δολαριοποίησης» αυτών των χωρών είναι πως, όταν η αμερικανική
κεντρική τράπεζα χαράσσει τη νομισματική πολιτική της, δεν λαμβάνει υπόψη της
τις επιπτώσεις των αποφάσεών της στις ξένες χώρες που η οικονομία τους δεν
κινείται με τους ίδιους ρυθμούς που κινείται η αμερικανική. Γιατί να τις λάβει
υπόψη της, άλλωστε, σε ένα καθαρά αμερικανοκεντρικό διεθνές σύστημα; Στο
υπάρχον διεθνές σύστημα είναι αμφίβολο αν ο στρατηγός Ντε Γκωλ θα διατύπωνε
σήμερα την άποψη που είχε διατυπώσει κάποτε: «Ένα κράτος, ένας στρατός, ένα
νόμισμα». Γιατί, σε συνθήκες παγκοσμιοποίησης με αμερικανική κυριαρχία, τι
είναι προτιμότερο, ένα εθνικό νόμισμα υποταγμένο στο δολάριο ή ένα νόμισμα που
θα ανήκει στο ευρώ; <H3>Σε μια μεγάλη...
</H3>
... προσδοκία έχει στηριχτεί ολόκληρο το οικοδόμημα του ευρώ: πως το ενιαίο
νόμισμα θα επιτρέψει στην Ευρώπη να γίνει μια ανταγωνιστική παγκόσμια δύναμη.
Αν αυτό σημαίνει πως το ευρώ θα ενισχύσει την προάσπιση του ευρωπαϊκού
κοινωνικού μοντέλου, τότε έχει κανείς κάθε λόγο για να το υποστηρίξει. Αν όμως
η Ευρωπαϊκή Κεντρική Τράπεζα βλέπει το ευρώ σαν ένα «λιπαντικό» που θα κάνει
την ευρωπαϊκή οικονομία να κυλήσει πάνω στις ράγες του αγγλοσαξονικού
νεοφιλελεύθερου μοντέλου, οι εργαζόμενοι που θα βρεθούν αύριο στον δρόμο δεν
έχουν κανένα λόγο για να χειροκροτούν. Δεν θέλουμε να θρηνήσουμε θύματα σαν
και αυτά που θρηνεί η Αμερική, όπου το 2001 χάθηκαν περισσότερες από 1,8
εκατομμύρια θέσεις εργασίας. Η λεγόμενη «ευελιξία» της αγοράς εργασίας
υπόσχεται ανάκαμψη της οικονομίας, αλλά έχει κοινωνικό κόστος που ­ ευτυχώς ­
για τους Ευρωπαίους θεωρείται ακόμη αδιανόητο. <H3>Η ένταξη...
</H3>
... στο ευρώ κανείς δεν μπορεί να πει πως δεν έχει πλεονεκτήματα ή δεν έχει
κινδύνους. Όμως, η μεγαλύτερη δοκιμασία που έχει μπροστά της η Ευρώπη του ευρώ
­ ιδιαίτερα μετά τα γεγονότα της 11ης Σεπτεμβρίου, που μας υπενθύμισαν τραγικά
την πραγματικότητα δύο άνισων κόσμων ­ είναι να αποδείξει πως μπορεί να
προτείνει ένα εναλλακτικό μοντέλο που θα προσφέρει διεθνή οικονομική,
κοινωνική και πολιτική σταθερότητα. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17231N183</ED>
<ID>
ID:300753

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N18&aa=3</URL></REF>


Article

<CATEGORY>vin06</CATEGORY>

 <H5>1.150 ΔΙΑΝΟΜΕΙΣ ΕΝΗΜΕΡΩΝΟΥΝ ΤΟΥΣ ΚΑΤΟΙΚΟΥΣ ΑΠΟΜΑΚΡΥΣΜΕΝΩΝ ΠΕΡΙΟΧΩΝ
</H5><H2>Ταχυδρόμε, μάθε μου το ευρώ...
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

«Παιδί μου, έχω λίγα χρήματα στο μπαούλο για τη στερνή μου ώρα... Αυτά τα
λεφτά θα τα χάσω τώρα με το ευρώ;» 
Από τις 2 Ιανουαρίου οι διανομείς θα δίνουν μικρά χαρτονομίσματα και πολλά
κέρματα στους ηλικιωμένους

Η 80χρονη γυναίκα από το χωριό Λευκάδι της Κοζάνης δεν μπορούσε να κρύψει την
αγωνία της και ζητούσε επίμονα από τον αγροτικό διανομέα, κ. Γιώργο Σαμαρά, να
την ενημερώσει για τη νέα κατάσταση που θα επικρατήσει με την κυκλοφορία του
νέου νομίσματος. 
Εκατοντάδες χιλιόμετρα πιο μακριά, στην Καρδιανή, ένα μικρό χωριουδάκι στην
Τήνο, οι λίγοι ηλικιωμένοι κάτοικοι του χωριού κρέμονταν από τα χείλη του
ταχυδρόμου κ. Δημήτρη Διαμαντόπουλου. Ο τελευταίος προσπαθούσε στο καφενείο να
τους εξηγήσει τι θα αλλάξει στη ζωή τους με το ευρώ. 
«Παππού, μη φοβάσαι, δεν θα χάσεις χρήματα από τη σύνταξή σου», λέει στον
ηλικιωμένο που δεν μπορούσε να κρύψει την αγωνία του. Αν και η σύνταξή του δεν
υπερβαίνει τις 50.000 δραχμές, τώρα του είναι δύσκολο να συνηθίσει ότι από την
αρχή του χρόνου θα παίρνει 146,74 ευρώ. Θεωρεί πως λιγότερα χαρτονομίσματα
ισοδυναμούν με λιγότερα χρήματα από τη σύνταξή του... 
Από την αρχή του Δεκεμβρίου, 1.150 ταχυδρομικοί διανομείς «οργώνουν» όλη τη
χώρα (από το τελευταίο χωριό έως το πιο απομακρυσμένο νησί) σε μια προσπάθεια,
όπως εξηγεί ο γενικός διευθυντής των ΕΛΤΑ κ. Μανώλης Δραϊνάκης, να ενημερώσουν
τους κατοίκους των απομακρυσμένων περιοχών ότι σε λίγο όλες οι συναλλαγές τους
θα γίνονται πλέον σε ευρώ. 
«Για όλους αυτούς τούς ανθρώπους ο ταχυδρομικός διανομέας είναι ο δικός τους
άνθρωπος. Ο συνδετικός κρίκος με την υπόλοιπη κοινωνία», τονίζει ο κ. Μανώλης
Δραϊνάκης. «Από τις 2 Ιανουαρίου όλες οι συντάξεις και τα επιδόματα θα
δίνονται σε ευρώ. Έτσι, το νέο νόμισμα θα μπει σε κάθε σπίτι της επαρχίας.
Επειδή όμως κατανοούμε και συμμεριζόμαστε την ανησυχία των ηλικιωμένων
ανθρώπων, θα προσπαθήσουμε να δίνουμε μικρά χαρτονομίσματα και πολλά κέρματα
για να μην έχουν την αίσθηση ότι θα παίρνουν λιγότερα χρήματα». 
Όπως λέει ο κ. Μανώλης Δραϊνάκης: «Τα ΕΛΤΑ έχουν προεφοδιαστεί με ευρώ που
αντιστοιχούν σε αξία περίπου 30 δισ. δραχμών, προκειμένου να αντεπεξέλθουν
στις νέες απαιτήσεις που θα διαμορφωθούν μέσα σε λίγες ώρες». Οι ταχυδρομικοί
διανομείς είναι για τους περίπου 600.000 συνταξιούχους του ΟΓΑ το «παράθυρο
στον κόσμο». 
Ο 44χρονος ταχυδρόμος κ. Γιώργος Σαμαράς εξυπηρετεί καθημερινά ­ τα τελευταία
17 χρόνια ­ 21 χωριά στην περιοχή Τσοτύλι Κοζάνης. «Ο κόσμος μάς βλέπει λίγο
και σαν κοινωνικούς λειτουργούς», λέει. «Δεν είναι λίγες οι φορές που οι
κάτοικοι αποκλείονται από τα χιόνια σε υψόμετρο 1.100 και μας ζητούν να τους
φέρουμε τρόφιμα και φάρμακα. Προσωπικά μεταφέρω ακόμη και νεαρούς αγροτικούς
γιατρούς, που δεν έχουν δικό τους μεταφορικό μέσον». 
Τις τελευταίες ημέρες προσπαθεί με απλά λόγια να εξηγήσει σε όσους τον ρωτούν
τι θα αλλάξει με το ευρώ. «Γιαγιά, κάποτε μετρούσες με την οκά, μετά ήρθε το
κιλό και το συνήθισες. Έτσι θα γίνει και με το ευρώ. Θα το συνηθίσουμε και
αυτό», εξηγεί στην ηλικιωμένη γυναίκα. 
Το ίδιο συμβαίνει και με τον συνάδελφό του στην Τήνο. Ο κ. Δημήτρης
Διαμαντόπουλος έχει στη δικαιοδοσία του εννέα χωριά. «Το μεγαλύτερο πρόβλημα
που αντιμετωπίζουν είναι η μετατροπή των δραχμών σε ευρώ. Φοβούνται ότι θα
χάσουν χρήματα», λέει. 
Για τον λόγο αυτό, όπως έγινε γνωστό από τα ΕΛΤΑ, το δεύτερο δεκαπενθήμερο του
Ιανουαρίου συνεργεία με ταχυδρομικούς διανομείς που πηγαίνουν σε απομακρυσμένα
χωριά και νησιά, όπου θα ανταλλάσσουν τις δραχμές με ευρώ. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17231N191</ED>
<ID>
ID:300674

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N19&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Τρία λεπτά μπορεί να είναι το παν...
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Ξεκίνησα για ένα ταξίδι ονειρικό. Αρχές ενός καινούργιου χρόνου. Με δυνατό
άνεμο, που φέρνει μυρωδιά από φόβο, γεύση αγωνίας, αλλά κι αυτή τη γλύκα της
ελπίδας. Κι είπα να πάρω στο φορτίο μου το άγνωστο. Ό,τι πιο καινούργιο κι
ό,τι πιο τρομακτικό. Άνοιξα ένα μικρό πορτοφολάκι κι έβαλα στα χέρια μου τα
κέρματα ­ ένα προς ένα ­ αφήνοντας μονάχα εκείνο το ένστικτο που κρίνει την
ομορφιά ν' αποφασίσει πόσα χρήματα θα χρειαστώ για το ταξίδι. Χωρίς
μετατροπές, χωρίς λογική. Ενστικτωδώς και τυχαία... 
Η αρπαγή της Ευρώπης απ' τον Δία... Χμμ... Βίαιη και ύπουλη. Μια κουκουβάγια,
χαραγμένη πάνω σ' ένα χρυσαφί και ασημένιο νόμισμα. Θυμίζει εκείνο το εξώφυλλο
στο ανθολόγιο των πρώτων χρόνων του Δημοτικού. Έδειχνε μια κουκουβάγια που
διαβάζει ένα βιβλίο, που είχε στο εξώφυλλο μια κουκουβάγια που διαβάζει ένα
βιβλίο, που είχε στο εξώφυλλο μια κουκουβάγια... Όχι, αυτό το «ένα ευρώ» δεν
είχε την προοπτική εκείνου του σχολικού εξωφύλλου. Όσο κι αν το κοίταξα, δεν
μπόρεσα να δω πίσω από την κουκουβάγια... Όπως δεν βρήκα τίποτα πίσω από τον
«Ελ. Βενιζέλο» ή τον «Ι. Καποδίστρια»... 
Την προοπτική τη βρήκα σε δυο μικρά, πολύ μικρά νομίσματα: του ενός και των
δύο λεπτών. Στη χαραγμένη μικροσκοπική τριήρη και στο ιστιοφόρο που ήταν ίδιο
μ' εκείνο στην παλιά δραχμούλα. Τρία λεπτά έβαλα στην τσέπη. Δύο μικροσκοπικά
νομίσματα στο χρώμα του χαλκού. Τρία λεπτά, με προοπτική. Δύο άγνωστα
νομίσματα, με άρωμα περιπέτειας και γεύση ελπίδας. 
Αρκούν άραγε στ' αλήθεια; Αν αφήσω το μυαλό να κάνει τη μετατροπή, θα μ'
απογοητεύσει. «Τρία λεπτά δεν είναι τίποτα». Δεν θα του κάνω τη χάρη. Θα
κλείσω τον διακόπτη που φέρνει την απόγνωση. Τρία λεπτά μπορεί να είναι το
παν... Αρκεί να θέλω να ταξιδέψω. Θέλω. Να ρίξω χρώμα λευκό στα πανιά εκείνου
του μεγάλου σκάφους και κόκκινο στο τιμόνι του. Να ζητήσω από τους κωπηλάτες
της τριήρους να τραγουδήσουν, να πουν ιστορίες για κείνους που έφυγαν αλλά δεν
χάθηκαν... Αποζητώ ένα ταξίδι στο άγνωστο, με τρία λεπτά στην τσέπη...
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17231N192</ED>
<ID>
ID:300747

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N19&aa=2</URL></REF>


Article

<CATEGORY>vin06</CATEGORY>

 <H5>ΣΕ ΚΑΛΗ ΘΕΣΗ Η ΕΛΛΑΔΑ ΣΕ ΣΥΓΚΡΙΣΗ ΜΕ ΤΙΣ ΤΙΜΕΣ ΣΕ ΕΞΙ ΧΩΡΕΣ
</H5><H2>Ακριβά τα γυαλιά ηλίου, φτηνό το ταξάκι
</H2>
<AUTHOR>ΑΡΙΣΤΟΤΕΛΙΑ ΠΕΛΩΝΗ
</AUTHOR>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>

Ευρώ και καθημερινά έξοδα. Το αποτέλεσμα της σχέσης δεν... «μετατρέπεται»
το ίδιο εύκολα για όλους τους Ευρωπαίους. Γιατί οι μετατροπές σε ευρώ
προκαλούν πολύ μεγαλύτερο πονοκέφαλο στους Ιταλούς, τους Ισπανούς και τους
Έλληνες. Αντίθετα Γερμανοί και Ολλανδοί δεν έχουν παρά να διαιρέσουν διά του
δύο (ή κάτι λιγότερο). 
Την ίδια στιγμή, μπορεί το κυκλοφοριακό να εξοργίζει τους κατοίκους της Αθήνας
και όχι μόνο, το ευρώ όμως δείχνει πως οι μετακινήσεις σε ελληνικό έδαφος...
κοστίζουν λιγότερο απ' όλες τις χώρες που είναι στη ζώνη του νέου νομίσματος. 
Η μεγαλύτερη διαφορά στις μετακινήσεις, βρίσκεται στα κόμιστρα των ταξί. Στη
χώρα μας η σημαία ξεκινά στα 0,73 ευρώ τη στιγμή που ακόμη και οι Ισπανοί θα
πρέπει να καταβάλλουν πάνω από 1,50 ευρώ. Φωτιά είναι τα καθημερινά έξοδα και
με το νέο νόμισμα στη Φινλανδία. Σε σύγκριση με άλλες έξι ευρωπαϊκές χώρες, οι
Φινλανδοί ξοδεύουν για τις καθημερινές τους ανάγκες τα περισσότερα ευρώ.
Μοναδική εξαίρεση, η μηνιαία σύνδεση στο Διαδίκτυο, όπου στη Φινλανδία
κοστίζει μόλις 25,21 ευρώ! 
Τα λιγότερα ευρώ ξοδεύουν καθημερινά οι Ισπανοί και ακολουθούν οι Έλληνες, ενώ
και οι Ολλανδοί δεν βάζουν πολύ βαθιά το χέρι στην τσέπη για τις ημερήσες
ανάγκες τους. 
Το πρόγραμμα για μία οικονομικά συμφέρουσα ημέρα επιβάλλει πολλές...
μετακινήσεις. Ιταλία και Ισπανία είναι ιδανικές για να πιει κανείς τον πρωινό
καφέ και να φάει ένα κρουασάν. Για να αγοράσει όμως ένα πακέτο τσιγάρα,
καλύτερα να μετακινηθεί... στη χώρα μας ή να παραμείνει στην Ισπανία. Στις
ίδιες χώρες συμφέρει να αγοράσει κανείς και την εφημερίδα του, ενώ για τα
περιοδικά κόκκινο πανί είναι η Φινλανδία και η Γερμανία. Το μεσημεριανό γεύμα
μάλλον θα οδηγήσει τους περισσότερους στην Ολλανδία (ή στην Ισπανία και πάλι),
προκειμένου να αποφύγουν τη Γαλλία, η οποία είναι μάλλον απαγορευτική και για
τη βραδινή έξοδο για ποτό. Όσοι πάντως είναι σινεφίλ, ιδανικές χώρες είναι η
Ισπανία, η Ολλανδία και η Ελλάδα. Όσο για τα ενοίκια, οι Έλληνες θα πρέπει
μάλλον να νιώθουν προνομιούχοι, αφού αναμενόμενο είναι άλλο Παγκράτι και άλλο
­ ακόμη και ­ Καρτιέ Λατέν στο Παρίσι! Οι οδηγοί, πάντως, σίγουρα δεν θα
προτιμούσαν να γεμίσουν το ρεζερβουάρ του αυτοκινήτου τους στην Ιταλία, τη
Γαλλία ακόμη και στην Ολλανδία.

<H3>Πανίνι, σπαγκέτι και... Μπάρμπι
</H3>
Το... ψωμί ψωμάκι θα πουν όσοι ταξιδέψουν μέχρι την Ιταλία που διάθετει την
ακριβότερη φραντζόλα μαζί με το Βέλγιο, ενώ οι λάτρεις του άρτου θα είναι
ευτυχισμένοι στη Γερμανία, όπου το ψωμί κοστίζει μόλις 0,1 ευρώ. 
Πάντως, συμφέρει να είναι κανείς «θεριακλής» στην Ισπανία ή στην Ελλάδα, ενώ
δυστυχισμένοι θα είναι οι μανιώδεις καπνιστές στο Βέλγιο και τη Γερμανία, αφού
πρέπει να βάλουν βαθιά το χέρι στην τσέπη για να πάρουν ένα πακέτο τσιγάρα. 
Στη χώρα μας και στη Γαλλία θα βρει κανείς τα ακριβότερα γυαλιά ηλίου, ενώ
στην Ιταλία τα φθηνότερα. Η Ιταλία έχει όμως και τα φθηνότερα μακαρόνια, μετά
τη Γερμανία, ενώ το Βέλγιο και η Γαλλία τα ακριβότερα. 
Πιο φθηνούς ηλεκτρονικούς υπολογιστές και αυτοκίνητα αγοράζει ο Έλληνας, ενώ
πιο ακριβά PC αγοράζουν οι Βέλγοι, οι οποίοι όμως μαζί με τους Ιταλούς μπορούν
ν' αγοράσουν τα φθηνότερα τζιν της Levi' s. 
Στην Ισπανία βρίσκονται τα φθηνότερα παπούτσια, ενώ στη Γαλλία τα ακριβότερα. 
Όσοι πάλι είναι φαν της διάσημης Μπάρμπι, θα το σκεφτούν πολύ αν βρίσκονται
στην Ιταλία ή την Ισπανία, ενώ αντίθετα θα βρουν την κούκλα πιο φθηνή στη χώρα
μας και στο Βέλγιο. 
Και όσοι δεν μπορούν να κάνουν χωρίς επώνυμο άρωμα, καλό θα ήταν να το
αγοράσουν στην Ιταλία και ν' αποφύγουν τις αγορές στο Βέλγιο.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17231N201</ED>
<ID>
ID:300675

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N20&aa=1</URL></REF>


Article

<CATEGORY>vin06</CATEGORY>

 <H2>Και η πρώτη ληστεία σε ευρώ!
</H2>
Έπειτα από την Ιταλία, τη Γαλλία, τη Γερμανία και την Ολλανδία, οι
ευρω...κλέφτες έκαναν ποδαρικό και στην Ισπανία: σύμφωνα με τον ιδιωτικό
ραδιοφωνικό σταθμό Cadena Ser, δύο ένοπλοι αφαίρεσαν το πρωί της Δευτέρας
συνολικά 90.000 ευρώ από μία τράπεζα της πόλης Ζαμόρα, στην Κεντρική Ισπανία. 
Το υποκατάστημα της τράπεζας Caja Rural ετοιμαζόταν να ανοίξει για το κοινό
όταν οι δύο άνδρες εισέβαλαν στον χώρο και υποχρέωσαν, υπό την απειλή των
όπλων, έναν υπάλληλο να ανοίξει το χρηματοκιβώτιο. Κατόπιν, διέφυγαν
ανενόχλητοι με τα χρήματα. Παρ' ότι οι αρχές ξεκίνησαν αμέσως ανθρωποκυνηγητό
για τον εντοπισμό τους, οι δράστες παραμένουν ασύλληπτοι. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17231N203</ED>
<ID>
ID:300755

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N20&aa=3</URL></REF>


Article

<CATEGORY>vin06</CATEGORY>

 <H5>ΠΕΡΙΟΔΟΣ ΥΨΗΛΟΥ ΚΙΝΔΥΝΟΥ ΓΙΑ ΞΕΠΛΥΜΑ «ΒΡΩΜΙΚΟΥ ΧΡΗΜΑΤΟΣ»
</H5><H2>Ωραίο μου πλυντήριο...
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Σε επιφυλακή, για την αντιμετώπιση των κρουσμάτων κερδοσκοπίας που
αναμένεται να φέρει η κυκλοφορία του ευρώ, βρίσκονται από χθες οι ελεγκτικές
υπηρεσίες της Τραπέζης της Ελλάδος, των υπουργείων Οικονομικών και Ανάπτυξης,
καθώς και οι διωκτικές αρχές της χώρας. 
Με εντατικούς ελέγχους στα πιστωτικά ιδρύματα και οργανωμένες επιχειρήσεις
στην αγορά, οι αρμόδιες υπηρεσίες λαμβάνουν έκτακτα μέτρα για την αντιμετώπιση
των οργανωμένων κυκλωμάτων που θα θελήσουν να αποκομίσουν μεγάλα οικονομικά
οφέλη από την κυκλοφορία του ευρώ. 
Η προσοχή των αρμοδίων υπηρεσιών εστιάζεται σε τρία μέτωπα: 
1ον) Στη νομιμοποίηση βρώμικου χρήματος κατά την αλλαγή της δραχμής με
ευρώ. 
2ον) Στην εμφάνιση πλαστών τραπεζογραμματίων ευρώ από οργανωμένα
κυκλώματα παραχαρακτών. 
3ον) Στις ανατιμήσεις που είναι πιθανόν να... χωρέσουν στις
στρογγυλοποιήσεις των τιμών. 
Σύμφωνα με τις εκτιμήσεις των στελεχών της Τραπέζης της Ελλάδος, το πρώτο
διάστημα του έτους αναμένεται να αυξηθούν κατακόρυφα τόσο τα κρούσματα
αισχροκέρδειας στην αγορά όσο και τα οικονομικά εγκλήματα που σχετίζονται με
το ξέπλυμα βρώμικου χρήματος και την εμφάνιση παραχαραγμένων χαρτονομισμάτων
του ευρώ αλλά και της δραχμής. 
Περίοδος υψηλού κινδύνου, όπως υπογραμμίζεται σε πρόσφατες εγκυκλίους της
Τραπέζης της Ελλάδος και του ΣΔΟΕ, θεωρείται το πρώτο δίμηνο του έτους, καθώς
μέχρι τον Φεβρουάριο η δραχμή θα κυκλοφορεί παράλληλα με το νέο ευρωπαϊκό
νόμισμα. Αυτό το διάστημα 2,7 τρισεκατομμύρια δραχμές που κυκλοφορούν στην
ελληνική αγορά θα πρέπει να μετατραπούν σε ευρώ. 
Κατά τη διαδικασία αυτή είναι βέβαιο ότι θα υπάρξει κατακόρυφη αύξηση των
κρουσμάτων ξεπλύματος βρώμικου χρήματος. Κι αυτό γιατί όσοι κατέχουν μεγάλα
κεφάλαια από παράνομες δραστηριότητες εκ των πραγμάτων θα θελήσουν να τα
νομιμοποιήσουν και, μάλιστα, κάτω από την πλέον ευνοϊκή συγκυρία: τη
διαδικασία μετατροπής της δραχμής σε ευρώ. «Σε ό,τι αφορά την πρόληψη
νομιμοποίησης εσόδων από παράνομες ενέργειες, η Γενική Επιθεώρηση Τραπεζών της
Τραπέζης της Ελλάδος με εγκύκλιό της προς τα πιστωτικά ιδρύματα της χώρας
καθόρισε όλες τις ύποπτες συναλλαγές και ζήτησε την ένταση των ελέγχων»,
υπογραμμίζει στα «ΝΕΑ» ο κ. Μιχάλης Βαρελάς, διευθυντής της Διεύθυνσης Ταμείων
της Τραπέζης της Ελλάδος. 
Σύμφωνα με τις οδηγίες της Τραπέζης της Ελλάδος, τα πιστωτικά ιδρύματα θα
πρέπει να εξετάζουν ενδελεχώς τις περιπτώσεις ανταλλαγής μεγάλων δραχμικών
ποσών με ευρώ από συναλλασσόμενους με μικρή οικονομική επιφάνεια ή χαμηλή
εμπορική δραστηριότητα ­ κυρίως, μάλιστα, ατόμων που δεν είναι μόνιμοι
κάτοικοι της Ελλάδας ­ ανταλλαγής χαρτονομισμάτων άλλων χωρών - μελών της
ευρωζώνης με ευρώ, εφόσον οι συναλλασσόμενοι δεν κατοικούν στην Ελλάδα, καθώς
και μετατροπής δραχμών σε τραπεζογραμμάτια ευρώ ιδιαίτερα μεγάλης αξίας». 
Ανάλογα μέτρα περιλαμβάνονται στο επιχειρησιακό σχέδιο που συνέταξε το ΣΔΟΕ
στο πλαίσιο των εκτεταμένων ελέγχων που πραγματοποιούν κλιμάκιά του σε όλη τη
χώρα για την αντιμετώπιση των κρουσμάτων νομιμοποίησης βρώμικου χρήματος. Όπως
αναφέρει στα «ΝΕΑ» ο ειδικός γραμματέας του ΣΔΟΕ κ. Δημήτρης Μπατζελής, οι
ελεγκτές του Σώματος έχουν λάβει οδηγίες να εξετάσουν εξονυχιστικά περιπτώσεις
επιχειρήσεων, οι οποίες προβαίνουν σε άνοιγμα πολλών τραπεζικών λογαριασμών σε
διάφορες τράπεζες, σε αναλήψεις μεγάλων ποσών (σε μετρητά) από αδρανείς
τραπεζικούς λογαριασμούς, σε συχνές συναλλαγές με ποσά κάτω από το όριο των
15.000 ευρώ (5,1 εκατομμύρια δραχμές), καθώς και σε έκδοση μεγάλου αριθμού
επιταγών σε πρόσωπα ή επιχειρήσεις που δεν έχουν συναλλαγές με την εταιρεία. 
<H3>Σε επιφυλακή και για τους παραχαράκτες
</H3>
Σε πλήρη ετοιμότητα βρίσκεται το Εθνικό Κέντρο Ανάλυσης Ευρώ που συστάθηκε στη
Διεύθυνση Εγκληματολογικών Ερευνών της Ελληνικής Αστυνομίας (ΕΛ.ΑΣ.) για την
προστασία του ευρώ από επιθέσεις παραχαρακτών. Ειδικά εκπαιδευμένοι
αστυνομικοί, εξοπλισμένοι με τα πλέον σύγχρονα ηλεκτρονικά μέσα, βρίσκονται σε
επιφυλακή, προκειμένου να εξετάσουν περιπτώσεις πλαστών ευρώ, που ενδέχεται να
εμφανισθούν στην αγορά, και να ενημερώσουν άμεσα την Ευρωπαϊκή Κεντρική
Τράπεζα, στη Φρανκφούρτη, και την Interpol στη Χάγη της Ολλανδίας. 
«Μέσω του συστήματος παρακολούθησης παραχάραξης (CMS), που έχει δημιουργηθεί,
αποστέλλονται με on line σύνδεση τα εργαστηριακά δεδομένα στην Ευρωπαϊκή
Κεντρική Τράπεζα, ώστε οι ειδικοί των 12 χωρών-μελών της ευρωζώνης να λάβουν
άμεσα μέτρα για την προστασία του ευρώ», τονίζει στα «ΝΕΑ» ο προϊστάμενος του
Εθνικού Κέντρου Ανάλυσης Ευρώ, κ. Νικήτας Μενεξής. 
Όπως επισημαίνει ο κ. Μενεξής, «μελέτες επικινδυνότητας που έχουν γίνει από
την Ευρωπαϊκή Κεντρική Τράπεζα δείχνουν ότι θα υπάρξει επίθεση παραχαρακτών,
οι οποίοι θα θελήσουν να εκμεταλλευτούν την απειρία του κόσμου στο νέο
ευρωπαϊκό νόμισμα. Η παραχάραξη είναι ένα από τα πλέον σοβαρά αδικήματα. Εάν
κλονισθεί η εμπιστοσύνη του κοινού στο νέο νόμισμα, όπως καταλαβαίνετε,
καταρρέει το σύστημα». 
Μπορεί τα νέα τραπεζογραμμάτια ευρώ να είναι εξοπλισμένα με πολυάριθμες
δικλίδες ασφαλείας (ολογράμματα, ταινία ασφάλειας, υδατογραφήματα, μεταβλητοί
χρωματισμοί), αλλά οι ειδικοί γνωρίζουν ότι είναι αναπόφευκτη η παραχάραξη και
του ευρώ. «Τα πολλά μέτρα ασφάλειας κάνουν τη ζωή των παραχαρακτών δύσκολη και
κυρίως αυξάνουν το κόστος κατασκευής των παραχαραγμένων χαρτονομισμάτων»,
σημειώνει ο κ. Μενεξής. 
«Με ειδικές συσκευές ελέγχου, που στηρίζονται στη χρήση υπεριώδους και
υπέρυθρης ακτινοβολίας, καθώς και με ηλεκτρονικά μικροσκόπια και στερεοσκόπια,
έχουμε τη δυνατότητα να διαπιστώνουμε όχι μόνο την παραχάραξη, αλλά και τη
συγκεκριμένη μεθοδολογία που χρησιμοποιήθηκε», αναφέρει ο προϊστάμενος του
Εθνικού Κέντρου Ανάλυσης Ευρώ. «Ανασυνθέτοντας τη μεθοδολογία που ακολούθησαν
οι παραχαράκτες, δίνουμε τη δυνατότητα στις διωκτικές αρχές να κατευθύνουν τις
έρευνές τους προς τη μία ή την άλλη κατεύθυνση». 
Για να μη συμβούν όλα αυτά, πάντως, οι ειδικοί προτρέπουν το κοινό να
προσπαθήσει να εξοικειωθεί έγκαιρα με το νέο νόμισμα και κυρίως να φροντίσει
να κάνει τις συναλλαγές του ­ ειδικά όταν πρόκειται για μεγάλα ποσά ­ μέσω των τραπεζών.

<H3>Έλεγχοι για τις... στρογγυλοποιήσεις </H3>
Το ΣΔΟΕ έχει προχωρήσει σε εκτεταμένους ελέγχους στην αγορά για την
αντιμετώπιση των κρουσμάτων αισχροκέρδειας που ενδέχεται να προκύψουν από
τις... στρογγυλοποιήσεις. Μάλιστα, για τον αποτελεσματικότερο έλεγχο των
ανατιμήσεων ­ οι οποίες μπορεί να οδηγήσουν σε άνοδο του πληθωρισμού ­ προ
δεκαπενθημέρου τα υπουργεία Ανάπτυξης και Οικονομικών προχώρησαν στην έκδοση
κοινής υπουργικής απόφασης, η οποία δίνει τη δυνατότητα στους ράμπο του ΣΔΟΕ
να προχωρήσουν στην επιβολή προστίμων (από 50 χιλιάδες μέχρι 2 εκατομμύρια
δραχμές) είτε για περιπτώσεις όπου απουσιάζει η διπλή αναγραφή των τιμών, είτε
για περιπτώσεις όπου οι στρογγυλοποιήσεις έγιναν εις βάρος των καταναλωτών.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17231N221</ED>
<ID>
ID:300676

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N22&aa=1</URL></REF>


Article

<CATEGORY>vin06</CATEGORY>

 <H5>ΤΑ ΧΑΡΤΟΝΟΜΙΣΜΑΤΑ ΟΥΤΕ Η ΦΩΤΙΑ ΔΕΝ ΤΑ ΚΑΙΕΙ, ΕΝΩ ΤΑ ΚΕΡΜΑΤΑ ΘΑ ΚΑΤΑΣΤΡΑΦΟΥΝ </H5><H2>Στη χωματερή και τη χαλυβουργία
</H2>
Ούτε ανατιμήσεις ούτε υποτιμήσεις. Ούτε σκληρή ούτε... πληθωριστική.
Άχρηστο χαρτί που θα καταλήξει στα σκουπίδια, και λειωμένο μέταλλο που θα
πουληθεί σε κάποια εταιρεία χαλυβουργίας. Αυτή είναι η πορεία που ακολουθεί η
δραχμή από χθες που έπαψε να αποτελεί το εθνικό μας νόμισμα και όλες οι
συναλλαγές μας θα γίνονται με το ευρώ. 
Η απόσυρση. Τα παλιά χαρτονομίσματα συγκεντρώνονται, ελέγχονται, κόβονται,
γίνονται κομματάκια, μετά τουβλάκια για τη χωματερή

Από τη στιγμή που άρχισε η κυκλοφορία του ευρωπαϊκού νομίσματος, η δραχμή
αναμένεται να εξαφανιστεί όχι μόνον από τα πορτοφόλια μας αλλά και από τις
τράπεζες όπου αρχικά θα αποσυρθεί. 
Εκτός από τα λιγοστά χαρτονομίσματα και κέρματα που αρκετοί Έλληνες θα
κρατήσουν στο σπίτι τους για να θυμούνται οι ίδιοι και τα παιδιά τους τη
«δραχμούλα», και εκτός από τις δραχμές που θα υπάρχουν στα καταστήματα των
συλλεκτών, οι υπόλοιπες θα καταστραφούν. Τα μεν τραπεζογραμμάτια, τα
χαρτονομίσματα δηλαδή, θα μπουν σε ειδικά μηχανήματα και θα μετατραπούν σε
άχρηστο χαρτί, τα δε κέρματα θα τα λειώσουν και θα γίνουν μέταλλο, το οποίο με
διαγωνισμό θα πωληθεί σε χαλυβουργίες. 
«Όλα τα χαρτονομίσματα της δραχμής, αφού ελεγχθούν στα υποκαταστήματα της
Τραπέζης της Ελλάδος εάν είναι γνήσια ή πλαστά θα οδηγηθούν σε ειδικά
μηχανήματα, στο Ίδρυμα Εκτύπωσης Τραπεζογραμματίων και Αξιών (ΙΕΤΑ) της
Τραπέζης της Ελλάδος που λειτουργούν στο Νομισματοκοπείο, στην οδό Μεσογείων»,
εξηγεί ο διευθυντής του Ιδρύματος κ. Αναστάσιος Βασιλαριώτης. Και συνεχίζει:
«Εκεί θα λωριδοποιηθούν και θα πάρουν τη μορφή κομφετί. Στη συνέχεια, αφού
προωθηθούν σε ειδικές πρέσες συμπίεσης θα πάρουν το τελικό τους σχήμα
(μπριγκέτες) που μοιάζει με τουβλάκια». 
Ωστόσο, οι περίπου 600 τόνοι χαρτονομισμάτων ­ γεμίζουν ένα γήπεδο μπάσκετ ­
που εκτιμάται ότι θα φθάσουν στα μηχανήματα και στις πρέσες για να
καταστραφούν θα είναι εντελώς άχρηστα μετά την παραπάνω διαδικασία. «Το χαρτί
αυτό δεν μπορεί να χρησιμοποιηθεί για ανακύκλωση. 
Τα μελάνια είναι πολλά, όπως και οι ταινίες ασφαλείας. Το χαρτί που θα
παραχθεί δεν μπορεί να χρησιμοποιηθεί ούτε καν ως καύσιμη ύλη. Είχαμε
επιχειρήσει παλαιότερα να το χρησιμοποιήσουμε αλλά χωρίς αποτέλεσμα», λέει ο
κ. Βασιλαριώτης. Έτσι λοιπόν, τα πρώην χαρτονομίσματα της δραχμής και νυν...
χαρτοτουβλάκια θα πάρουν τον δρόμο για τη χωματερή... 
Όσο για τα κέρματα, θα συγκεντρωθούν στα 27 περιφερειακά υποκαταστήματα της
Τραπέζης της Ελλάδος, όπου θα παραμορφωθούν σε ειδικά μηχανήματα. Στελέχη της
Τράπεζας υπολογίζουν ότι κανονικά θα πρέπει να επιστραφούν γύρω στους 6 με
7.000 τόνους κερμάτων. Τελικά όμως φαίνεται ότι θα φθάσουν 2-3 τόνοι λιγότεροι
στα μηχανήματα παραμόρφωσης. «Εκτιμούμε ότι ένα 40% των κερμάτων δεν θα
επιστρέψει», λέει ο διευθυντής της Διεύθυνσης Ταμείων της Τραπέζης της Ελλάδος
κ. Μιχάλης Βαρελάς. «Κι αυτό γιατί τα κέρματα είναι εύκολο να χαθούν. Μάλιστα,
πριν ακόμα περάσουμε στη ζώνη του ευρώ πολλές φορές τα πετούσαμε». 
Τα κέρματα που θα έχουν πάρει πλέον την αρχική μορφή του μετάλλου (νίκελ,
χαλκό, αλουμίνιο), για παράδειγμα οι περίπου 6.500 τόνοι 100, 50, 20 δραχμών
έχουν 92% νικέλιο, 6% αλουμίνιο και 2% νικέλιο, θα οδηγηθούν στον Οργανισμό
Διαχείρισης Δημόσιου Υλικού (ΟΔΔΥ), όπου θα διεξαχθεί διαγωνισμός για την
πώλησή τους σε χαλυβουργίες προς όφελος του Δημοσίου. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17231N351</ED>
<ID>
ID:300677

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N35&aa=1</URL></REF>


Article

<CATEGORY>vin06</CATEGORY>

 <H2>Εκτός από τα κομπιουτεράκια, στη ζωή μας ήλθε και το πορτοφόλι
</H2>
Κομπιούτερ - πορτοφόλια. Τα πρώτα είναι για όσους θέλουν να ξέρουν τι
πληρώνουν, τα δεύτερα για να τοποθετήσουν τα νομίσματα

Αρκετούς μήνες πριν ακόμα το ευρώ φτάσει στα χέρια μας, το πρώτο ευρώ-
αξεσουάρ είχε κάνει την εμφάνισή του στην αγορά. 
Πρόκειται για το ευρω- κομπιουτεράκι που θα βοηθάει τους καταναλωτές, ειδικά
τον πρώτο καιρό, για τις μετατροπές από δραχμές σε ευρώ. Τώρα, όμως, που
φτάσαμε σχεδόν στην... πρεμιέρα του νέου μας νομίσματος, όλο και περισσότερα
αντικείμενα που έχουν να κάνουν μ' αυτό ξεφύτρωναν σαν μανιτάρια. 
Στην αγορά μπορεί να βρει κανείς πλέον μεγάλη ποικιλία από κομπιουτεράκια που
κοστίζουν από 2,93 ευρώ (1.000 δρχ.) έως 8,80 ευρώ (3.000 δρχ.) ανάλογα με το
μέγεθος και τη μάρκα. 
Υπάρχουν με μία ή διπλή οθόνη, μικρά, μεγάλα ή σε μέγεθος μπρελόκ, για να
πηγαίνουν παντού. Μάλιστα, τα νέου τύπου κομπιουτεράκια έχουν μπει και στα
οργκανάιζερ. 
Μαζί με το ευρώ, όμως, στις προθήκες των καταστημάτων επανήλθαν και τα
πορτοφολάκια για κέρματα, αφού το νέο νόμισμα διαθέτει οκτώ διαφορετικά. 
Βέβαια, κάποιοι, λίγες ημέρες πριν κυκλοφορήσει το ευρώ, έλεγαν ότι τα...
πολλά ευρωκέρματα δεν θα χωράνε στα νέα πορτοφόλια.

Και τόνιζαν, μεταξύ σοβαρού και αστείου, ότι θα πρέπει να διαθέτουν τον παλιό
κερματοδέκτη που είχαν οι εισπράκτορες στα λεωφορεία. 
Να, όμως, που κυκλοφόρησε και αυτός! Σε πιο μοντέρνα μορφή, πλαστικός και πιο
ελαφρύς. 
Επίσης, για τους καταστηματάρχες βγήκαν μεγάλες κερματοθήκες για το νέο
νόμισμα, ώστε να διευκολύνονται όταν δίνουν τα ρέστα. 
Και για όσους φοβούνται ότι κάποιοι θα προσπαθήσουν να τους εξαπατήσουν με
πλαστά ευρώ, μπορούν να αγοράσουν το ειδικό ερυθρό φως που εντοπίζει τα πλαστά χαρτονομίσματα.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17231N352</ED>
<ID>
ID:300721

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N35&aa=2</URL></REF>


Article

<CATEGORY>vin06</CATEGORY>

 <H5>«ΣΗΜΑΔΕΨΑΝ» ΤΗΝ ΟΙΚΟΝΟΜΙΚΗ ΕΝΩΣΗ ΤΗΣ ΕΥΡΩΠΗΣ * ΑΛΛΕΣ ΕΓΙΝΑΝ ΓΝΩΣΤΕΣ ΑΠΟ ΤΙΣ
ΣΥΝΟΔΟΥΣ ΚΟΡΥΦΗΣ ΑΛΛΕΣ «ΔΑΝΕΙΣΑΝ» ΤΟ ΟΝΟΜΑ ΤΟΥΣ ΣΤΙΣ ΣΥΝΘΗΚΕΣ *ΟΛΕΣ ΟΜΩΣ ΕΧΟΥΝ
ΤΟ ΔΙΚΟ ΤΟΥΣ ΧΡΩΜΑ
</H5><H2>Οδοιπορικό στις έξι πόλεις του ευρώ
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

Είναι ίσως οι πιο «ευρωπαϊκές» πόλεις της Ευρώπης, οι πόλεις που σημάδεψαν
την πορεία προς την οικονομική ένωση. Σ' αυτές φιλοξενήθηκαν οι ηγέτες των
ευρωπαϊκών χωρών για να υπογράψουν Συνθήκες και να λάβουν αποφάσεις που
άλλαξαν και αλλάζουν τη ζωή μας. Με άλλα λόγια, είναι οι πόλεις εκείνες στα
συνεδριακά κέντρα των οποίων «κυκλοφόρησε» το ευρώ πολύ πριν φτάσει στην τσέπη
μας. 
<H3>ΜΑΑΣΤΡΙΧΤ </H3><H3>Πριν από το 1991 είχαν καταργήσει τα σύνορα... </H3>
«Το ευρώ είναι δικό μας» ήταν η φράση που, δικαιολογημένα, γράφτηκε στο
δημαρχείο του Μάαστριχτ, τη στιγμή που άλλαζε ο χρόνος και το ενιαίο νόμισμα
έμπαινε στη ζωή μας 
Το Μάαστριχτ έγινε πρωτοσέλιδο τον Δεκέμβριο του 1991, όταν οι 12 Ευρωπαίοι
ηγέτες υιοθέτησαν τη Συνθήκη, η οποία προέβλεπε την Οικονομική και Νομισματική
Ένωση πριν από το τέλος του αιώνα. 
Συμβολικά, δεν θα μπορούσε να υπάρξει πιο επιτυχημένη επιλογή για την υπογραφή
μιας τέτοιας Συνθήκης. Οι, περίπου, 120.000 κάτοικοι του Μάαστριχτ είχαν προ
πολλού καταργήσει τα σύνορα, μετακινούμενοι καθημερινά για διασκέδαση ή για
ψώνια μεταξύ Ολλανδίας, Βελγίου, Γερμανίας και Λουξεμβούργου: Ένα τέταρτο με
το αυτοκίνητο για τη Λιέγη του Βελγίου, μισή ώρα για την Αιξ Λα Σαπέλ τής
Γερμανίας, μία ώρα για το Λουξεμβούργο. 
Επιπλέον, είχαν προχωρήσει και σε μια υποτυπώδη νομισματική ένωση, καθώς
βελγικά φράγκα και γερμανικά μάρκα κυκλοφορούσαν παντού, σε λογαριασμούς
καφενείων και σούπερ μάρκετ, δίπλα στα ολλανδικά φιορίνια. 
Οι κάτοικοί του, αν χάρηκαν για τη δημοσιότητα που τους έδωσε η Συνθήκη, ήταν
γιατί επιτέλους ο κόσμος όλος θα μάθαινε ότι η πόλη τους, εκτός από
συνεδριακούς χώρους, διαθέτει ιστορικά μνημεία και αξιοθέατα. 
<H3>ΨΑΞΤΕ ΓΙΑ... </H3>
*** Στο Bonnefantenmuseum (Avenue Ceramique 250) παρουσιάζεται μέχρι
τις 17 Φεβρουαρίου μια διαφορετική έκθεση για τη ζωγραφική τών Μπρίγκελ,
πατέρα και υιού. Πρόκειται για την επιχείρηση του Πίτερ Μπρίγκελ του νεώτερου,
στην οποία, με αρκετούς εργαζομένους, αντέγραφε τα έργα του πατέρα του, Πίτερ
Μπρίγκελ του πρεσβύτερου. Τουλάχιστον 1.000 τέτοια αντίγραφα υπάρχουν και στην
έκθεση παρουσιάζονται 40 εκδοχές 4 πινάκων. 
(www.
brueghelenterprises. com) 
*** Οι πιο τυχεροί είναι εκείνοι που θα βρεθούν στο Μάαστριχτ 10-12
Φεβρουαρίου. Τότε θα γιορταστεί το φετινό Καρναβάλι, για το οποίο φημίζεται η
πόλη. 
*** Για το φαγητό κανείς δεν θα δυσκολευτεί. Το Μάαστριχτ διαθέτει
άφθονα εστιατόρια. Για εκείνους που ψάχνουν το καλύτερο, υπάρχει το «Troine
Hermsen», 2 St-Bernardusstraat, τιμημένο με 2 αστέρια Michelin. Το καλό,
πάντως, κοστίζει, γι' αυτό υπολογίστε περίπου 68 ευρώ (24.000 δρχ.) το άτομο.
Με τα περίπου μισά χρήματα θα φάτε στο επίσης αστεράτο «Beluga», 19
Havenstraat με θαλασσινά και ακόμη πιο φτηνά στο πολύ καλό «Au coin des Bons
Enfants», 4 Ezelmarkt. 
<H3>ΜΑΔΡΙΤΗ </H3><H3>Εδώ βαφτίστηκε το ευρώ </H3>
Τα καινούργια κτίρια του εμπορικού τομέα της Μαδρίτης είναι η μια όψη της
πόλης. Δίπλα κρύβονται οι μεσαιωνικές αλέες, τα παλάτια και τα μεγάλα μουσεία 
Μετά το Μάαστριχτ ακολουθούν 4 χρόνια διαπραγματεύσεων και συμβουλίων μέχρι
τον Δεκέμβριο του 1995, οπότε η Σύνοδος Κορυφής πραγματοποιείται στη
Μαδρίτη. Οι 15, πλέον, ηγέτες όχι μόνο επιβεβαιώνουν ότι το τρίτο
στάδιο τής οικονομικής και νομισματικής ένωσης θα ξεκινήσει την 1η Ιανουαρίου
1999, αλλά «βαφτίζουν» και το καινούργιο, κοινό νόμισμα: στη Μαδρίτη γεννήθηκε
το ευρώ. 
Οι Μαδριλένοι, βεβαίως, δεν περίμεναν τη Σύνοδο Κορυφής για να προσελκύσουν
τουρίστες. Ζουν σε μια πόλη γεμάτη αριστουργήματα. Όσο για τις νύχτες τους
είναι φημισμένες, τουλάχιστον όσο και οι ελληνικές. Περπατάς στη Μαδρίτη και
περνάς από τα βασιλικά παλάτια στα σκοτεινά μεσαιωνικά σοκάκια κι αμέσως μετά
πέφτεις σ' αυτό που είναι η πραγματική ζωή: πολυσύχναστοι δρόμοι και καφέ
ανοιχτά μέχρι αργά μετά τα μεσάνυχτα. 
Το μεγάλο πλεονέκτημα για τον ταξιδιώτη που θα βρεθεί στη Μαδρίτη είναι ότι
όλα βρίσκονται σε απόσταση περπατήματος.

<H3>ΨΑΞΤΕ ΓΙΑ... </H3>
*** Το Museo del Prado δεν χρειάζεται ιδιαίτερες συστάσεις. Ο Κάρολος
Γ', γύρω στα 1785, το προόριζε για μουσείο επιστημών. Στα 1819, όταν
ολοκληρώθηκε το κτίριο, άλλαξε και σκοπό. Κάπου έπρεπε να φιλοξενηθεί η
τεράστια συλλογή έργων τέχνης που είχαν συγκεντρώσει οι βασιλείς από την εποχή
της Ισαβέλλας και του Φερδινάνδου. Εδώ εκτίθενται τα έργα του Γκόγια, του
Βελάσκεθ και του Ελ Γκρέκο. 
Μέχρι τις 10 Φεβρουαρίου, πάντως, θα λειτουργεί και μια ξεχωριστή έκθεση
Γκόγια με θέμα «Η γυναικεία μορφή». 
(www. museoprado. mcu.
es). 
*** Από τις πιο όμορφες πλατείες η Plaza Mayor, αξίζει για βόλτα και
έναν καφέ. Λιτή, μεγάλη και εντυπωσιακά ήσυχη συχνά, αυτή η πλατεία με τις
αψιδωτές εισόδους τα έχει δει όλα. Εδώ έγιναν δίκες και κάηκαν οι αιρετικοί,
εδώ η Εκκλησία ανακήρυξε αγίους, εδώ εκτελέστηκαν οι εγκληματίες, εδώ έγιναν
οι βασιλικοί γάμοι, εδώ οι χοροί μεταμφιεσμένων, εδώ και οι ταυρομαχίες. 
*** Μία από τις μεγάλες ατραξιόν της Μαδρίτης είναι ασφαλώς οι
ταυρομαχίες. Πραγματοποιούνται στην αρένα Las Ventas από τον Μάρτιο μέχρι τον
Οκτώβριο, κάθε Κυριακή, και τα εισιτήρια μπορούν κατά πολύ να ξεπεράσουν τα
110 ευρώ (περίπου 38.000 δρχ.). 
Las Ventas, Calle Alcala 237. 
*** Η άλλη μεγάλη ατραξιόν είναι το φλαμένκο. Το κυριότερο είναι να
αποφύγετε τα δεκάδες τουριστικά μπαρ και να βρεθείτε σε κάποιο απ' αυτά, στα
οποία συχνάζουν οι Μαδριλένοι. Μια καλή αρχή είναι το Suristan (C/de la Cruz
7) και το Casa Patas (C/Canizares 10). Το καλύτερο όμως θα ήταν να μπορέσετε
να μπείτε στον κόσμο τού Candela (C/del Olmo 2), από το οποίο, μολονότι δεν
υπάρχει προγραμματισμένο ζωντανό πρόγραμμα, όλοι οι καλλιτέχνες τού φλαμένκο
περνούν κάποια στιγμή. Αργά τη νύχτα, στο κελάρι του δίνονται μερικές από τις
πιο σπουδαίες παραστάσεις. Δυστυχώς, πρέπει να έχετε πρόσκληση. 
<H3>ΔΟΥΒΛΙΝΟ </H3><H3>Το πρώτο χαρτονόμισμα </H3>
Ο καθεδρικός ναός του St Patrick, στο Δουβλίνο, ο οποίος εκτός από τα πρωινά
της Κυριακής είναι ανοικτός για το κοινό 
Τον Δεκέμβριο του 1996, οι 15 συναντώνται στο Δουβλίνο και
επαναβεβαιώνουν την προοπτική του ενιαίου νομίσματος. 
Η σύνοδος του Δουβλίνου όμως δεν θα μείνει γι' αυτό στην ιστορία της
ενοποίησης. Εδώ, για πρώτη φορά, παρουσιάστηκε το χαρτονόμισμα του ευρώ. 
Σε μια πόλη με ανθούσα οικονομία και χαμηλότατα ποσοστά ανεργίας, με
εντυπωσιακά νεανικό πληθυσμό και με περισσότερες από 1.000 παραδοσιακές pubs. 
Το Δουβλίνο είναι μια πόλη που καυχιέται για τους συγγραφείς της. Γι' αυτό και
έφτιαξε μουσείο ειδικά γι' αυτούς, γι' αυτό και γιορτάζει κάθε χρόνο στις 16
Ιουνίου την Bloomsday, την ημέρα που ο Leopold Bloom στον «Οδυσσέα» του James
Joyce, το 1904, περιπλανήθηκε στο Δουβλίνο. 
<H3>ΨΑΞΤΕ ΓΙΑ... </H3>
*** Επισκεφθείτε λοιπόν το Μουσείο των Δουβλινέζων Συγγραφέων (Dublin
Writers Museum, 18 Parnell Sq. Ν). Χειρόγραφα, ημερολόγια, φωτογραφίες καθώς
και πρώτες εκδόσεις των έργων των μεγάλων συγγραφέων του ιρλανδικού έθνους,
μεταξύ των οποίων οι Joyce, Shaw, J.Μ. Synge, Yeats, Beckett και άλλων,
εκτίθενται σ' ένα κτίριο του 18ου αιώνα, που παλιά ανήκε στην οικογένεια
Jameson, του γνωστού ιρλανδέζικου ουίσκι. Μεταξύ άλλων, θα δείτε μια έκδοση,
του 1804, των «Ταξιδιών του Γκιούλιβερ» του Swift, καθώς και την πρώτη έκδοση,
του 1899, του «Δράκουλα» του Bram Stoker. 
*** Δεν είναι δυνατόν να φύγετε από το Δουβλίνο χωρίς να περάσετε από
την ζυθοποιία Guinness. Ιδρύθηκε το 1759 από τον Άρθουρ Γκίνες και σήμερα
είναι το πιο τουριστικό σημείο της πόλης. Η ζυθοποιία είναι κλειστή για το
κοινό, αλλά στην Crane Street λειτουργεί το σχετικό μουσείο. Απολαύστε την
μπίρα που θα σας κεράσουν στο μπαρ της ταράτσας. Η θέα είναι καταπληκτική. 
(www. guinness. com). 
*** Το Δουβλίνο είναι μία από τις καλύτερες ευρωπαϊκές αγορές για
αντίκες. Στην παλαιότερη συνοικία της πόλης, το Liberties, βρίσκεται το κέντρο
του εμπορίου της αντίκας. Και παρά την οικονομική άνθηση των τελευταίων
χρόνων, το παζάρι ακόμη μπορεί να φέρει αποτελέσματα. 
<H3>ΑΜΣΤΕΡΝΤΑΜ </H3><H3>Αυστηρότητα στην πόλη των αντιφάσεων </H3>
Οι φωτισμένες γέφυρες του Άμστερνταμ αφήνουν πάντα μια αίσθηση γιορτής 
Τον Ιούνιο του 1997, στο Άμστερνταμ, οι 15 υιοθετούν την ομώνυμη
Συνθήκη που περιλαμβάνει τους κανόνες λειτουργίας της ΟΝΕ. Εφεξής απαιτείται
αυστηρή δημοσιονομική πειθαρχία. Το Άμστερνταμ είναι ίσως η πιο «αντιφατική»
πόλη της Ευρώπης. Είναι ένα μεγάλο πνευματικό κέντρο και ταυτοχρόνως μία από
τις πιο εκκεντρικές μητροπόλεις του κόσμου. Παράδειγμα; Τα περίφημα
σπίτια-βιτρίνες με τις πόρνες βρίσκονται ακριβώς απέναντι από την παλαιότερη
εκκλησία της πόλης. 
Είναι επίσης μια πόλη που ξέρει να διασκεδάζει, αγαπά τη μουσική, τα καφέ και
την κουβέντα. To What's On in Amsterdam είναι ένας εύχρηστος οδηγός στα
αγγλικά, ο οποίος θα βοηθήσει πολύ εκείνους που ενδιαφέρονται για τις μουσικές
εκδηλώσεις. 
Εάν πρόκειται να ταξιδέψετε τον Φεβρουάριο στο Άμστερνταμ, θα πρέπει να έχετε
υπόψη σας ότι στις 2 του μηνός θα γίνουν οι γάμοι του διαδόχου πρίγκιπα
Willem-Alexander με την Maxima Zorreguieta της Αργεντινής και η πόλη θα είναι
τελείως διαφορετική, καθώς σε όλο το κέντρο θα οργανωθούν εορταστικές
εκδηλώσεις. 
<H3>ΨΑΞΤΕ ΓΙΑ... </H3>
*** Ο καλύτερος τρόπος για να κινηθεί κανείς στο Άμστερνταμ είναι το
ποδήλατο. Ως εκ τούτου, υπάρχουν πολλά μαγαζιά που νοικιάζουν ποδήλατα για
τους τουρίστες σε λογικές τιμές. Μερικές χρήσιμες διευθύνσεις είναι: 
Bike City, Bloemgracht 68 (Westerkerk). 
Damstraar Rent a Biake, Ρ. Jacobszoondwarsstraat 11 (Dam). 
Macbike, Marnixstraat 220. 
*** Τα καφέ και τα μπαρ βρίσκονται παντού. Στο Jordaan και το Wallen
όμως καταλαμβάνουν κάθε γωνιά. Μπορείτε να πιείτε μπίρα αν είστε 16 χρόνων και
τα υπόλοιπα οινοπνευματώδη μετά τα 18. Θυμηθείτε πάντως ότι στο Άμστερνταμ
επιτρέπεται η χρήση και η πώληση των θεωρούμενων ως μαλακών ναρκωτικών στα
smoking cafes ή «Coffeshops». 
*** Από τις 9 Φεβρουαρίου έως τις 2 Ιουνίου, θα έχετε την ευκαιρία να
απολαύσετε μια μοναδική έκθεση στο μουσείο Van Gogh (Paulus Potterstraat 7):
Για πρώτη φορά έργα τών Van Gogh και Gauguin, οι οποίοι υπήρξαν και φίλοι, θα
εκτεθούν μαζί στην ίδια έκθεση. 
(www. vangoghgauguin.
com). 
<H3>ΒΡΥΞΕΛΛΕΣ </H3><H3>Επιτέλους κοινό νόμισμα </H3>
Πυροτεχνήματα και λέιζερ στις Βρυξέλλες για να γιορταστεί το ενιαίο νόμισμα 
Τον Μάιο του 1998, επιτέλους, η Οικονομική και Νομισματική Ένωση παίρνει σάρκα
και οστά και τα έντεκα κράτη που πληρούσαν τις απαραίτητες προϋποθέσεις
ετοιμάζονται να υιοθετήσουν το ενιαίο νόμισμα από τον Ιανουάριο του 1999. Και
η καταλληλότερη πόλη για μια τόσο ιστορική στιγμή δεν θα μπορούσε να είναι
άλλη από τις Βρυξέλλες, την έδρα της Ευρωπαϊκής Επιτροπής. 
<H3>ΨΑΞΤΕ ΓΙΑ... </H3>
*** Το πιο γνωστό αξιοθέατο είναι οπωσδήποτε η Grand Place ­ δεν
υπάρχει περίπτωση να μην περάσετε από εκεί είτε για τα υπέροχα μπαρόκ κτίρια
είτε για τα πολυάριθμα καφέ και εστιατόρια. 
*** Στο βελγικό κέντρο κόμικς, το Centre Belge de la Bande Dessinee
(Rue des Sables 20) θα μάθετε ό,τι θέλετε για τον Herge, τον δημιουργό του Τεν
Τεν και για άλλους δημιουργούς. 
*** Τα μύδια είναι κάπως σαν εθνικό φαγητό για το Βέλγιο. Θα τα βρείτε
παντού, μαγειρεμένα με δεκάδες τρόπους. Δοκιμάστε τα μύδια στο εστιατόριο
Michel (31 Gossetlaan - 1702 Groot-Bijgaarden) μαζί με άλλα θαλασσινά. 
<H3>ΦΕΪΡΑ </H3><H3>Έκλεψε τη δόξα από το Πόρτο </H3>
Η περιοχή του Ribeira στο Πόρτο, ανακηρύχθηκε από την Ουνέσκο μνημείο
παγκόσμιας κληρονομιάς

Τον Ιούνιο του 2000, τέλος, στη Santa Maria da Feira της Πορτογαλίας
αποφασίζεται ότι η Ελλάδα θα είναι η 12η χώρα που θα ενταχθεί στην ΟΝΕ. Έτσι,
αυτή η μικρή πόλη που πήρε το όνομά της από τη μακρά παράδοση οργάνωσης εορτών
και εβδομαδιαίων αγορών, μπαίνει και στη δική μας ζωή. 
<H3>ΨΑΞΤΕ ΓΙΑ... </H3>
*** Από τα λίγα αξιοθέατα είναι το κάστρο της πόλης που δεσπόζει στον
λόφο με τους τέσσερις πύργους και τους θόλους. 
*** Πολύ κοντά βρίσκεται το Πόρτο, το οποίο αξίζει μια επίσκεψη
τουλάχιστον για δύο λόγους: για τις εντυπωσιακές του γέφυρες και γιατί είναι η
πατρίδα του περίφημου κρασιού Πορτ. Επιπλέον, από το 1996 η Ουνέσκο έχει
ανακηρύξει την περιοχή Ribeira σε μνημείο παγκόσμιας κληρονομιάς.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17231N361</ED>
<ID>
ID:300678

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N36&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΜΙΧΑΛΗΣ ΒΑΡΕΛΑΣ
</H2><H4>Δεν θα χαθεί ούτε δραχμή από το κομπόδεμα
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

ΔΙΕΥΘΥΝΤΗΣ ΤΑΜΕΙΩΝ ΤΗΣ ΤΡΑΠΕΖΗΣ ΤΗΣ ΕΛΛΑΔΟΣ 
ΓΕΝΝΗΘΗΚΕ: στην Ερμιόνη. 
ΘΑΥΜΑΖΕΙ: αυτούς που προσπαθούν. 
ΠΙΣΤΕΥΕΙ: σε μια παγκόσμια ειρήνη, που όμως δεν λέει να έρθει. 
ΙΔΙΑΙΤΕΡΟ ΧΑΡΑΚΤΗΡΙΣΤΙΚΟ: η αισιοδοξία. 
ΔΙΑΒΑΖΕΙ: όταν προλαβαίνει, τον τελευταίο καιρό, μόνο εφημερίδες. 
Ο κ. Μιχάλης Βαρελάς, διευθυντής ταμείων της Τραπέζης της Ελλάδος και -
λόγω της θέσης του - «ψυχή» της προσπάθειας μετάβασης από τη δραχμή στο ευρώ,
γνωρίζει ότι μικροπροβλήματα κατά τις πρώτες ημέρες κυκλοφορίας του νέου
νομίσματος θα υπάρξουν. «Θα ήταν αιθεροβάμων όποιος ισχυριζόταν το αντίθετο»,
τονίζει. Προσθέτει, όμως, ότι τα ουσιαστικά προβλήματα θα έχουν τελικώς μικρή
έκταση. Ζητά από τον κόσμο να κηρύξει τον πόλεμο στις... «ουρές» των πρώτων
ημερών, που θα σχηματισθούν μπροστά από τα κάθε είδους γκισέ και
προετοιμάζεται για πόλεμο κατά των παραχαρακτών, εφόσον παραστεί ανάγκη. 
ΕΡ.: Πόσο κόστισε, τελικά, η μετάβαση από το ευρώ στη δραχμή; 
ΑΠ.: Χιλιάδες εργατοώρες στελεχών και υπαλλήλων της Τραπέζης της
Ελλάδος και των άλλων τραπεζών. 
ΕΡ.: Τι φοβηθήκατε κατά τη διάρκεια της προετοιμασίας; 
ΑΠ.: Τα καιρικά φαινόμενα που εμφανίστηκαν τον Δεκέμβριο. 
ΕΡ.: Τι σχέση έχει ο καιρός; 
ΑΠ.: Τα καιρικά φαινόμενα ήταν ακραία και αν δεν είχαμε προετοιμαστεί
σωστά, τα πράγματα θα ήταν εξαιρετικά δύσκολα για την προώθηση του νέου
νομίσματος σε όλη την επικράτεια. 
ΕΡ.: Πιστεύετε ότι όλα θα ξεκινήσουν ομαλά και χωρίς προβλήματα στη
διάθεση του ευρώ και στην απόσυρση της δραχμής; 
ΑΠ.: Για να ισχυριστεί κανείς κάτι τέτοιο, θα πρέπει να είναι είτε
αιθεροβάμων είτε άσχετος. Επιτρέψτε μου να αποποιηθώ και των δύο ιδιοτήτων. 
ΕΡ.: Τι φοβάστε τώρα περισσότερο; 
ΑΠ.: Τα μικροπροβλήματα. 
ΕΡ.: Αυτά είναι αναπόφευκτα; 
ΑΠ.: Φοβάμαι ότι θα διογκωθούν και από την ιδιοσυγκρασία μας, ως
Ελλήνων. 
ΕΡ.: Ουσιαστικά προβλήματα θα υπάρξουν; 
ΑΠ.: Τα ουσιαστικά προβλήματα πιστεύουμε ότι θα είναι μικρής έκτασης. 
ΕΡ.: Τελικώς, με τα περίφημα σακουλάκια εξοικείωσης τι έγινε;
Πουλήθηκαν όλα; 
ΑΠ.: Σας βεβαιώ ότι υπάρχουν ακόμα αδιάθετες συσκευασίες. 
ΕΡ.: Πολλές; 
ΑΠ.: Σε μεγάλες ποσότητες. 
ΕΡ.: Και τότε, προς τι όλος αυτός ο θόρυβος; 
ΑΠ.: Το μόνο που μπορώ να πω, είναι ότι η Τράπεζα της Ελλάδος έκανε
σωστά τη δουλειά της και υπάρχουν αποδείξεις γι' αυτό. 
ΕΡ.: Γιατί ενώ τα κέρματα που είχαν αυτά τα σακουλάκια ήταν αξίας
μικρότερης κατά 1,2 δραχμές από 5.000 δραχμές πουλιούνταν σ' αυτή την τιμή; 
ΑΠ.: Τη διαφορά αυτή θα πρέπει να την αναζητήσουμε στη στρογγυλοποίηση. 
ΕΡ.: Πόση είναι η διαφορά αυτή; 
ΑΠ.: Περίπου 3,6 εκατομμύρια δραχμές. 
ΕΡ.: Θα πάει στις τράπεζες; 
ΑΠ.: Αυτά τα 3,6 εκατομμύρια δραχμές δεν θα πάνε στις τράπεζες. 
ΕΡ.: Και τότε πού θα πάνε; 
ΑΠ.: Στο Ελληνικό Δημόσιο, του οποίου ιδιοκτησία είναι τα κέρματα. 
ΕΡ.: Σε σχέση με τους Ευρωπαίους εταίρους μας είμαστε, τελικώς,
καλύτερα ή χειρότερα προετοιμασμένοι; 
ΑΠ.: Παρά το γεγονός ότι μπήκαμε τελευταίοι στην ΟΝΕ, και άρα τα
χρονικά περιθώρια ήταν μικρότερα για μας, πιστεύω ότι καλύψαμε τις όποιες
καθυστερήσεις. 
ΕΡ.: Μήπως είστε αισιόδοξος; 
ΑΠ.: Αυτό μου λέει και ο άμεσος προϊστάμενός μου, ο υποδιοικητής κ. Ν.
Γκαργκάνας. 
ΕΡ.: Και τι απαντάτε; 
ΑΠ.: Απαντώ πως όταν η αισιοδοξία υποστηρίζεται από πρόβλεψη, γνώση και
επαγρύπνηση, τότε είναι πηγή δημιουργίας. 
ΕΡ.: Φοβάστε τους παραχαράκτες; 
ΑΠ.: Ο μετεωρολόγος δεν φοβάται τη βροχή. Με την πρόβλεψη όμως που
κάνει, συνιστά στον κόσμο να κρατήσει ομπρέλα. 
ΕΡ.: Με άλλα λόγια; 
ΑΠ.: «Αν επιθυμείς ειρήνη, να προετοιμάζεσαι για πόλεμο». 
ΕΡ.: Έχετε υπολογίσει πόσα ευρώ είναι ο μισθός σας; 
ΑΠ.: Τόσα όσα μου χρειάζονται για μια άνετη ζωή μεσαίας τάξης. 
ΕΡ.: Τι θα συμβουλεύατε στο κοινό να κάνει από σήμερα; 
ΑΠ.: Κατ' αρχήν, θα το παρότρυνα να κηρύξει τον πόλεμο στις... «ουρές». 
ΕΡ.: Δηλαδή, τι θα του λέγατε; 
ΑΠ.: Πως δεν δικαιολογείται καμιά βιασύνη και κανένας συνωστισμός. 
ΕΡ.: Κάποια πρακτική συμβουλή; 
ΑΠ.: Ας ξεχωρίσουμε τις συναλλαγές με δραχμές από αυτές με ευρώ. 
ΕΡ.: Γιατί; 
ΑΠ.: Οι μεικτές είναι πιο χρονοβόρες και πιο... εκνευριστικές. 
ΕΡ.: Λέτε ναι στις συναλλαγές με κάρτες; 
ΑΠ.: Αν τις χρησιμοποιήσουμε με σύνεση στις αγορές. 
ΕΡ.: Τώρα θα βοηθήσουν; 
ΑΠ.: Θα μας διευκολύνουν σημαντικά κατά τη μεταβατική περίοδο. 
ΕΡ.: Έχετε κάποια ιδιαίτερη συμβουλή για τους ηλικιωμένους; 
ΑΠ.: Δεν θα χαθεί ούτε δραχμή από το κομπόδεμά τους. Ψυχραιμία, λοιπόν. 
ΕΡ.: Και μια θεωρητική συμβουλή; 
ΑΠ.: Όσο γρηγορότερα συνηθίσουμε να σκεπτόμαστε σε ευρώ τόσο το
καλύτερο για όλους μας.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17231N381</ED>
<ID>
ID:300709

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N38&aa=1</URL></REF>


Article

<CATEGORY>vin04</CATEGORY>

 <H2>«Προκαλούν έκζεμα τα κέρματα του ευρώ»
</H2>
Η Βρετανική Επιθεώρηση Δερματολογίας προειδοποιεί ότι τα κέρματα του ευρώ
μπορεί να προκαλέσουν έκζεμα, ακόμη και σε 45 εκατομμύρια ανθρώπους

Έχει κατηγορηθεί ότι συνθλίβει την εθνική ταυτότητα, πως ωθεί τις τιμές προς
τα πάνω και ότι είναι ο καλύτερος φίλος τών κάθε λογής απατεώνων. Τώρα, όμως,
το ευρώ, το νέο ενιαίο νόμισμα της Ευρώπης, αντιμετωπίζει μία ακόμη βαρύτερη
κατηγορία: είναι, λέει, επικίνδυνο για την υγεία. 
Η Βρετανική Επιθεώρηση Δερματολογίας (British Journal of Dermatology)
προειδοποιεί ότι τα κέρματα του ευρώ μπορεί να προκαλέσουν έκζεμα ακόμη και σε
45 εκατομμύρια ανθρώπους και συνιστά στους ταμίες των τραπεζών και των
καταστημάτων να χρησιμοποιούν ειδικά γάντια εν ώρα εργασίας. Κάποιοι
Αυστριακοί ιατροί, μάλιστα, αποκάλεσαν το ευρώ «ένα πολύ βρώμικο νόμισμα». Και
αυτό, διότι τα κέρματα του ενός και των δύο ευρώ περιέχουν υψηλά επίπεδα
νικελίου. 
Αλλεργία 
Όπως υποστηρίζει η βρετανική εφημερίδα «Observer», οι αρμόδιες
ευρωπαϊκές αρχές συμφώνησαν να περιληφθεί το μέταλλο αυτό στα κέρματα σε
πείσμα των ιατρικών προειδοποιήσεων ότι ένας στους επτά ανθρώπους, και
ιδιαίτερα οι γυναίκες, έχουν αλλεργία στο νικέλιο. Εργαστηριακές εξετάσεις
έδειξαν ότι τα κέρματα του ευρώ μπορεί να αποδειχθούν επιβλαβή για πολύ
περισσότερους ανθρώπους απ' ό,τι τα νομίσματα που αντικατέστησαν. Ένας
εκπρόσωπος της Ευρωπαϊκής Επιτροπής, ωστόσο, δήλωσε: «Το νικέλιο
χρησιμοποιείται ήδη ευρέως σε πολλά εθνικά νομίσματα ­ δεν υπάρχουν
επιστημονικές αποδείξεις ότι θα έχει ιατρικές επιπτώσεις». 
Όπως και να έχουν τα πράγματα, το νέο νόμισμα είναι γεγονός και εφεξής
εκατομμύρια Ευρωπαίοι ­ και όχι μόνο ­ θα έρχονται καθημερινά σε επαφή μαζί
του. Όσο για τις κατηγορίες που αντιμετωπίζει... κάθε αρχή δεν είναι μόνο
δύσκολη, ευνοεί και την καταστροφολογία.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17231N382</ED>
<ID>
ID:300741

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N38&aa=2</URL></REF>


Article

<CATEGORY>vin08</CATEGORY>

 <H5>Λ. ΠΑΠΑΔΗΜΟΣ: ΥΠΟΜΟΝΗ ΚΑΙ ΣΥΝΕΡΓΑΣΙΑ ΣΤΑ ΠΡΩΤΑ ΣΤΑΔΙΑ ΕΞΟΙΚΕΙΩΣΗΣ ΜΕ ΤΟ ΕΥΡΩ
</H5><H2>«Φρένο» στις ανατιμήσεις
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Φραγμός στους κερδοσκόπους που θα θελήσουν να εκμεταλλευθούν τη μετάβαση
στο νέο νόμισμα ζητεί να μπει ο διοικητής της Τραπέζης της Ελλάδος κ. Λουκάς
Παπαδήμος, τονίζοντας ότι το κράτος διαθέτει τα μέσα για τον σκοπό αυτό. 
Λουκάς Παπαδήμος: Η προσαρμογή στο νέο νομισματικό περιβάλλον θα απαιτήσει
προσπάθεια και προσοχή έως ότου συνηθίσουμε τις τιμές των αγαθών σε ευρώ,
καθώς και τις ονομαστικές αξίες των μισθών και άλλων εισοδημάτων 
Ο κ. Παπαδήμος απαντώντας σε ερώτηση των «ΝΕΩΝ» για τα πιθανά προβλήματα και
τις ανησυχίες του, τώρα που άρχισε η κυκλοφορία του ενιαίου νομίσματος,
στέκεται στην έλλειψη εξοικείωσης των πολιτών, αλλά και στην κερδοσκοπία. Και
τονίζει ότι η αντιμετώπιση των προβλημάτων αυτών προϋποθέτει τη συνεργασία
όλων μας, όχι μόνο των φορέων του κράτους και της κοινωνίας, αλλά και των
πολιτών. Λέει χαρακτηριστικά: 
«Προκειμένου να ελαχιστοποιηθούν τα πρακτικά προβλήματα στην αρχική φάση της
μετάβασης στο ενιαίο νόμισμα πρέπει όλοι να έχουμε υπομονή και κατανόηση, να
χρησιμοποιούμε κατά το δυνατόν μέσα πληρωμής που διευκολύνουν τις συναλλαγές
και να βοηθούμε όλους τους συμπολίτες μας που αντιμετωπίζουν, λόγω ηλικίας ή
για άλλους λόγους, δυσκολίες προσαρμογής στο νέο μας νόμισμα. Και, ασφαλώς,
πρέπει να αποφευχθούν απόπειρες κερδοσκοπικής εκμετάλλευσης της μετάβασης στο
ευρώ. Ο ανταγωνισμός στην αγορά σε πολλούς τομείς θα συντελέσει στην αποτροπή
κερδοσκοπικών ανατιμήσεων, αλλά και το κράτος έχει τα μέσα να αποτρέψει ή
τουλάχιστον να περιορίσει απόπειρες εκμετάλλευσης. Με τη συνεργασία όλων
μπορούμε να αντιμετωπίσουμε αποτελεσματικά τις αναπόφευκτες δυσχέρειες της
μετάβασης στο ευρώ και να ελαχιστοποιήσουμε τον χρόνο και το κόστος της
προσαρμογής στο νέο μας νόμισμα». 
Πρακτικές δυσχέρειες 
Ο διοικητής της Τραπέζης της Ελλάδος αναγνωρίζει, βεβαίως, ότι στο πρώτο
διάστημα οι πρακτικές δυσχέρειες θα είναι αναπόφευκτες. Οι δυσκολίες αυτές
έχουν ήδη γίνει φανερές και αφορούν την εξοικείωση όλων μας με τις νέες τιμές
σε ευρώ και τα τραπεζογραμμάτια και κέρματα του ενιαίου ευρωπαϊκού νομίσματος. 
Ενώ ο κ. Παπαδήμος συνόδευε τον Πρωθυπουργό κατά τα πρώτα λεπτά του 2002 στην
Αυτόματη Ταμειολογιστική Μηχανή της Τραπέζης της Ελλάδος, για να κάνει την
πρώτη του ανάληψη σε ευρώ, τα περισσότερα καταστήματα που ήταν ανοιχτά στη
γύρω περιοχή την ώρα εκείνη δεν δέχονταν ακόμη να πληρωθούν με ευρώ. Όχι λόγω
άγνοιας, αλλά λόγω επιφύλαξης και φόβου για το άγνωστο. Μάλιστα, μεταξύ αυτών
των λίγων που δέχονταν ευρώ εκδηλώθηκαν ήδη και τα πρώτα κρούσματα
στρογγυλοποίησης προς τα πάνω. 
Όμως ο κ. Παπαδήμος εκφράζει την ελπίδα ότι αυτές οι δυσκολίες δεν θα
διαρκέσουν πολύ. 
Έγκαιρη μετάβαση 
«Στο άμεσο μέλλον«, λέει, «ιδιαίτερη σημασία θα έχει η ομαλή ολοκλήρωση της
μετάβασης στο νέο μας νόμισμα. Αναμφίβολα η προσαρμογή στο νέο νομισματικό
περιβάλλον θα απαιτήσει προσπάθεια και προσοχή έως ότου εξοικειωθούμε με τα
τραπεζογραμμάτια και κέρματα ευρώ και, κυρίως, έως ότου συνηθίσουμε τις τιμές
των αγαθών σε ευρώ, καθώς και τις ονομαστικές αξίες των μισθών και άλλων
εισοδημάτων σε ευρώ. Είναι, επίσης, αναπόφευκτο ότι κατά το πρώτο διάστημα της
μετάβασης, όταν η δραχμή και το ευρώ θα κυκλοφορούν παράλληλα, θα υπάρξουν
κάποια προβλήματα και πρακτικές δυσχέρειες που συνδέονται με την ταυτόχρονη
χρήση δύο νομισμάτων και τις αναγκαίες προσαρμογές των επιχειρήσεων και άλλων
φορέων στο νέο νόμισμα. Οι πρακτικές αυτές δυσχέρειες δεν πρέπει να διαρκέσουν
για πολύ, καθώς αναμένεται μέσα σε λίγες εβδομάδες, δηλαδή αρκετά πριν από το
τέλος της δίμηνης περιόδου παράλληλης κυκλοφορίας των δύο νομισμάτων, ο κύριος
όγκος των συναλλαγών θα διενεργείται σε ευρώ». 
Να σημειωθεί ότι σύμφωνα με τις εκτιμήσεις της Τραπέζης της Ελλάδος, αλλά και
της κυβέρνησης, αυτό θα συμβεί ήδη από το τέλος Ιανουαρίου. Δηλαδή, εκτιμάται
ότι από τη στιγμή που θα πληρωθούν οι μισθοί και οι συντάξεις σε ευρώ, η
εικόνα θα είναι εντελώς διαφορετική. Η μετάβαση θα μπορούσε να γίνει ταχύτερη
μόνο αν είχαν ανταποκριθεί και είχαν εφοδιαστεί με ευρώ οι μικρές
επιχειρήσεις. Αλλά αυτό δεν συνέβη και έτσι η διοχέτευση τού ευρώ θα βασιστεί
κυρίως στις τράπεζες.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17231N391</ED>
<ID>
ID:300685

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N39&aa=1</URL></REF>


Article

<CATEGORY>vin08</CATEGORY>

 <H2>Δαυΐδ της Ευρώπης οι ελληνικές τράπεζες
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Με εξαίρεση τη νέα υπερ-τράπεζα που δημιουργείται από τη συγχώνευση της
Εθνικής με την Alpha Bank, η οποία από πλευράς κεφαλαιοποίησης θα
συγκαταλέγεται στις πρώτες 25 σε ευρωπαϊκό επίπεδο και από πλευράς ενεργητικού
στις πρώτες 50, τα υπόλοιπα ελληνικά πιστωτικά ιδρύματα έχουν μικρομεσαίο
μέγεθος για τα δεδομένα της ευρωζώνης. Ακόμη και αυτά που συμπληρώνουν την
πρώτη εξάδα των μεγαλύτερων εμπορικών τραπεζών της χώρας μας. 
Για παράδειγμα, η Εμπορική και η Αγροτική δεν συγκαταλέγονται στις πρώτες 100
ευρωπαϊκές τράπεζες από πλευράς ενεργητικού, καθώς η πρώτη βρίσκεται στην 123η
θέση και η δεύτερη δύο θέσεις παρακάτω. Κατά συνέπεια, τα δεδομένα αλλάζουν
από σήμερα άρδην και για το χρηματοπιστωτικό σύστημα, το οποίο καλείται να
δραστηριοποιηθεί σε ένα νέο περιβάλλον, με διαφορετικούς όρους ανταγωνισμού.
Εκτιμάται όμως ότι τα ελληνικά πιστωτικά ιδρύματα πολύ δύσκολα θα χάσουν την
κυριαρχία στα όρια της ελληνικής αγοράς επειδή, μεταξύ άλλων: 
α) Διαθέτουν τη γνώση των ιδιαίτερων χαρακτηριστικών της, που αποτελεί
σημαντικό πλεονέκτημα στη μάχη του ανταγωνισμού. 
β) Φροντίζουν να εμπλουτίσουν την γκάμα των προϊόντων και των υπηρεσιών
τους, ώστε να προσφέρουν όσο το δυνατόν πιο ολοκληρωμένα «πακέτα» στους
πελάτες τους. 
γ) Εξασφαλίζουν συνεργασίες με ξένα πιστωτικά ιδρύματα, τα οποία
προτιμούν την είσοδό τους κατ' αυτόν τον τρόπο στη χώρα μας, αφού η αγορά
είναι μικρή για αυτόνομη ανάπτυξη. 
δ) Αξιοποιούν την ευελιξία στον τρόπο λήψης των αποφάσεων και της
υλοποίησής τους, που τους επιτρέπει το περιορισμένο μέγεθός τους. 
Παράλληλα, οι ελληνικές τράπεζες θα δώσουν από σήμερα ακόμη μεγαλύτερη
βαρύτητα στην αξιοποίηση ενός άλλου σημαντικού πλεονεκτήματός τους, που έχει
να κάνει με την ανάπτυξη της παρουσίας τους στον ευρύτερο χώρο της
Νοτιοανατολικής Ευρώπης, ο οποίος θεωρείται προνομιακός για τα ελληνικά
τραπεζικά συμφέροντα. 
Όμως, τα νέα δεδομένα που δημιουργούνται από σήμερα εκτιμάται ότι παράλληλα θα
ευνοήσουν και νέες τάσεις συγκεντροποίησης δυνάμεων, μέσω εξαγορών και
συγχωνεύσεων. Οι σχετικές διεργασίες άρχισαν με την ανακοίνωση του project που
αφορά στην Εθνική και στην Alpha Bank, ενώ σειρά έχει τώρα η ΑΤΕ και η Γενική
και αργότερα η Τράπεζα Αττικής και το Ταχυδρομικό Ταμιευτήριο. Παράλληλα, η
συνεργασία της Πειραιώς με την ING κατέδειξε μία ακόμη φορά πως ο «ξένος
παράγοντας» θα διεκδικήσει ρόλο και σε αυτές τις εξελίξεις.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17231N392</ED>
<ID>
ID:300727

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N39&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Δεν αρκεί από μόνο του το ευρώ
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η παγκόσμια οικονομική ιστορία αλλάζει σελίδα. Η εισαγωγή του ευρώ δημιουργεί
μια νέα οικονομική υπερδύναμη, ενώ ταυτόχρονα θέτει τις βάσεις για τη
μετεξέλιξη ολόκληρης της γηραιάς ηπείρου. Σίγουρα το ευρώ από μόνο του δεν
αρκεί για να γίνει πραγματικότητα το όραμα μιας ενιαίας αγοράς, στην οποία θα
είναι ενταγμένες όλες οι εθνικές ευρωπαϊκές οικονομίες. Για να γίνει αυτό
χρειάζεται να προχωρήσουν όχι μόνον η φορολογική ενοποίηση, αλλά και η
σύγκλιση τιμών και εισοδημάτων. Παράλληλα κεντρικό θέμα είναι αυτή της
διεύρυνσης, η οποία αν επιτευχθεί στο σύνολό της θα οδηγήσει στην εξάλειψη
όλων εκείνων των εστιών έντασης που σημάδεψαν την ευρωπαϊκή ιστορία τους
τελευταίους μήνες. 
Όλες αυτές οι επισημάνσεις οδηγούν στο συμπέρασμα ότι η εισαγωγή του ευρώ
είναι σίγουρα ένα σημαντικό βήμα προς την κατεύθυνση της ενοποίησης, αλλά δεν
αρκεί. Θα χρειαστεί στα επόμενα χρόνια μεγαλύτερη έμφαση στη λεγόμενη
δημοσιονομική πειθαρχία, ώστε να μη διαταραχθεί η συνοχή ανάμεσα στις
οικονομίες όλων των χωρών της ευρωζώνης. Και αυτή είναι η μεγάλη πρόκληση του
ενιαίου νομίσματος.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17231N393</ED>
<ID>
ID:300769

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N39&aa=3</URL></REF>


Article

<CATEGORY>vin08</CATEGORY>

 <H5>ΣΥΝΑΛΛΑΓΕΣ ΜΕ ΤΑ ΞΕΝΑ ΧΡΗΜΑΤΙΣΤΗΡΙΑ ΤΟ ΙΔΙΟ ΕΥΚΟΛΑ ΟΠΩΣ ΜΕ ΤΗ ΣΟΦΟΚΛΕΟΥΣ
</H5><H2>Πέφτουν τα σύνορα στις μετοχές
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ
</AUTHOR>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ
</AUTHOR>
<AUTHOR>ΛΕΩΝΙΔΑΣ ΣΤΕΡΓΙΟΥ
</AUTHOR>
<AUTHOR>ΓΙΩΡΓΟΣ ΦΙΝΤΙΚΑΚΗΣ
</AUTHOR>

Μια από τις επιπτώσεις της εισαγωγής του νέου νομίσματος είναι ότι οι
επενδύσεις σε μετοχές εταιρειών που είναι εισηγμένες σε ξένα χρηματιστήρια
(χωρών της ζώνης του ευρώ, αλλά και εκτός) μπορούν να γίνουν εύκολα και με
μικρό κόστος με τρεις τρόπους:

Ο πρώτος τρόπος είναι να δώσει κάποιος εντολή για αγορά και για πώληση μετοχών
απευθείας σε ξένη χρηματιστηριακή εταιρεία. 
Ο δεύτερος είναι να δώσει εντολή για αγορά και για πώληση μετοχών μέσω κάποιας
ελληνικής χρηματιστηριακής εταιρείας που παρέχει τέτοιες υπηρεσίες. 
Ο τρίτος τρόπος είναι να αγοράσει και να πωλήσει αμοιβαία κεφάλαια που
επενδύουν σε μετοχές ξένων χρηματιστηρίων. 
Συναλλαγές στο εξωτερικό 
1. Η πρώτη μεγάλη αλλαγή που φέρνει το ευρώ για τον Έλληνα επενδυτή
είναι ότι μπορεί να δίνει κατευθείαν εντολές για αγορά και για πώληση μετοχών
σε ξένα χρηματιστήρια (ζώνη του ευρώ) με την ίδια ευκολία που έχει για τις
συναλλαγές στη Σοφοκλέους, ενώ το κόστος δεν είναι αρκετά υψηλότερο. 
Ποια είναι η διαδικασία; Για παράδειγμα, ένας επενδυτής θέλει να αγοράσει και
να πουλήσει μετοχές στο Χρηματιστήριο του Παρισιού. Τότε μπορεί να γίνει
πελάτης σε χρηματιστηριακές εταιρείες που δίνουν τη δυνατότητα αυτή. Μερικές
από αυτές "βρίσκονται" στο Ίντερνετ και παρέχουν και τραπεζικές υπηρεσίες. 
Για να ανοιχτεί λογαριασμός σε ξένη χρηματιστηριακή εταιρεία, ο επενδυτής
δίνει τα στοιχεία του ηλεκτρονικώς, συμπληρώνοντας μια σχετική σελίδα στο
Ίντερνετ. Μετά έρχεται σε επαφή με τον επενδυτή η ίδια η εταιρεία στέλνοντας
έναν φάκελο με την αίτηση. Εναλλακτικά ο επενδυτής μπορεί να την εκτυπώσει από
το Ίντερνετ (από τη διεύθυνση της χρηματιστηριακή εταιρείας), να τη
συμπληρώσει και να τη στείλει ταχυδρομικώς. Μαζί θα στείλει μια φωτοτυπία του
διαβατηρίου του και κάποιο αποδεικτικό της διεύθυνσής του (π.χ. λογαριασμός
ΔΕΗ). Ακόμη χρειάζεται μία φωτοτυπία του βιβλιαρίου καταθέσεων στην τράπεζα με
την οποία συνεργάζεται στην Ελλάδα. Μόλις η εταιρεία παραλάβει τα στοιχεία
αυτά, τότε αποστέλλεται ο αριθμός λογαριασμού του πελάτη με τους κωδικούς
πρόσβασης με συστημένη επιστολή, προκειμένου ο επενδυτής να μπορεί να δίνει
εντολές μέσω Ίντερνετ. Η διαδικασία αυτή δεν διαφέρει με αυτή που ακολουθείται
στην Ελλάδα για να γίνει κάποιος πελάτης, λόγου χάρη, μιας αντίστοιχης
ελληνικής εταιρείας. 
Για να δοθεί εντολή για οποιαδήποτε συναλλαγή θα πρέπει πρώτα να έχει
κατατεθεί ένα ποσόν στην εταιρεία. Αυτό μπορεί να γίνει με την αποστολή μιας
απλής προσωπικής επιταγής, ακόμα κι αν αυτή έχει εκδοθεί από ελληνική τράπεζα.
Το ποσό όμως θα πρέπει να είναι σε ευρώ και να πληρώνεται σε διαταγή της ξένης
χρηματιστηριακής εταιρείας. Η επιταγή πρέπει να συνοδεύεται και από τον αριθμό
λογαριασμού του πελάτη. Μόλις λάβει η ξένη χρηματιστηριακή εταιρεία την
επιταγή, τα χρήματα πιστώνονται στον λογαριασμό του πελάτη (στο εξωτερικό). Αν
ο επενδυτής θέλει να κάνει ανάληψη ή να πάρει το ποσό της πώλησης των μετοχών
του, τότε στέλνει μια επιστολή στην ξένη χρηματιστηριακή εταιρεία και στη
συνέχεια πιστώνεται ο τραπεζικός λογαριασμός στην Ελλάδα πληρώνοντας όμως τη
σχετική επιβάρυνση λόγω προμηθειών. 
Το κόστος 
Οι προμήθειες έχουν ως εξής: Για συναλλαγές κάτω από 2.000 ευρώ, ο επενδυτής
επιβαρύνεται με 6 ευρώ ανά συναλλαγή. Εάν η συναλλαγή γίνει στις ΗΠΑ, τότε η
επιβάρυνση είναι 20 ευρώ ανά συναλλαγή, ενώ για τα Χρηματιστήρια της
Φρανκφούρτης και του Μιλάνου είναι 30 ευρώ αντίστοιχα. Για συναλλαγές μεταξύ
2.000 ευρώ και 10.000 ευρώ η επιβάρυνση για το Χρηματιστήριο του Παρισιού
είναι 12 ευρώ, για των ΗΠΑ είναι 20 ευρώ και για εκείνα της Φρανκφούρτης και
του Μιλάνου είναι 30 ευρώ και 30 ευρώ, αντίστοιχα. Για συναλλαγές άνω των
10.000 ευρώ, η προμήθεια για το Χρηματιστήριο του Παρισιού είναι 0,15%, για το
Χρηματιστήριο των ΗΠΑ είναι 0,20% και για τα Χρηματιστήρια της Φρανκφούρτης
και του Μιλάνου είναι 0,30%, αντίστοιχα. Επίσης, για τους επενδυτές που κάνουν
συναλλαγές την ίδια ημέρα (intraday) υπάρχει μια επιπλέον επιβάρυνση 0,06% επί
της αξίας των συναλλαγών. 
Μέσω χρηματιστηριακής 
2. Αν ο επενδυτής επιλέξει τον δεύτερο τρόπο, τότε κατ' αρχήν θα πρέπει
να βρει κάποια από τις ελληνικές χρηματιστηριακές εταιρείες που αναλαμβάνουν
να αγοράσουν και να πουλήσουν μετοχές για λογαριασμό πελατών τους στο
εξωτερικό. Γενικά, ο επενδυτής για να προβεί σε αγορά ή πώληση τίτλων ή άλλων
προϊόντων (π.χ. παράγωγα κ.λπ.) θα πρέπει να καταθέσει το απαιτούμενο ποσό. 
Για έναν μέσο επενδυτή, το κόστος σε αυτή την περίπτωση κυμαίνεται μεταξύ 1%
και 2% επί της αξίας των συναλλαγών. Το κόστος αυτό είναι αυξημένο διότι
μεσολαβεί και μια ξένη χρηματιστηριακή εταιρεία μεταξύ της ελληνικής
χρηματιστηριακής και του Έλληνα επενδυτή. Στην περίπτωση που η ελληνική
χρηματιστηριακή εταιρεία είναι μέλος ξένου Χρηματιστηρίου, τότε η επιβάρυνση
της προμήθειας μειώνεται κατά 0,5 της μονάδας περίπου. Ο επενδυτής
επιβαρύνεται με φόρο επί της αξίας των πωλήσεων που ανέρχεται σε 0,3%. Όπως
δηλαδή ισχύει για μετοχές στο ΧΑΑ. 
Συναλλαγές με αμοιβαία κεφάλαια 
3. Μετοχές στο εξωτερικό μπορεί να αγοράσει και να πουλήσει ο Έλληνας
επενδυτής και με έμμεσο τρόπο. 
Αυτό γίνεται με αγορά και πώληση μεριδίων αμοιβαίων κεφαλαίων που επενδύουν
στο εξωτερικό. Το πρώτο βήμα για έναν επενδυτή που επιθυμεί να αγοράσει
μερίδια σε αμοιβαία κεφάλαια του εξωτερικού, είναι να αναζητήσει ποιο του
ταιριάζει περισσότερο, μεταξύ αυτών που διατίθενται ήδη στη χώρα μας. 
Εφόσον το επιλέξει, ο εδώ αντιπρόσωπος του αμοιβαίου θα του ανοίξει έναν
λογαριασμό στην Ελλάδα, όπου θα κατατεθεί το χρηματικό ποσό και εν συνεχεία
αυτό, μέσω εμβάσματος, θα σταλεί σε λογαριασμό τράπεζας του εξωτερικού, με την
οποία συνεργάζεται η συγκεκριμένη εταιρεία. 
Στην περίπτωση που ο επενδυτής επιλέξει κάποιο αμοιβαίο κεφάλαιο, για το οποίο
δεν υπάρχει αντιπροσώπευση στη χώρα μας, τότε έχει δύο επιλογές: Είτε να
ανοίξει λογαριασμό σε ξένη τράπεζα είτε να στείλει το έμβασμα απευθείας στον
λογαριασμό που τηρεί η συγκεκριμένη εταιρεία αμοιβαίων στην τράπεζα που θα του υποδείξει.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17231N401</ED>
<ID>
ID:300686

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N40&aa=1</URL></REF>


Article

<CATEGORY>vin08</CATEGORY>

 <H2>Χωρίς φραγμούς δάνεια και κάρτες
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Από σήμερα το πρωί τα σύνορα στις τραπεζικές συναλλαγές ανήκουν στην Ιστορία.
Καθένας από τους 304 εκατομμύρια κατοίκους της ζώνης του ευρώ έχει τη
δυνατότητα να δανείζεται από οποιαδήποτε τράπεζα της αρεσκείας του, σε
οποιαδήποτε από τις χώρες-μέλη της ΟΝΕ, να ανοίγει τον τραπεζικό του
λογαριασμό σε οποιοδήποτε πιστωτικό ίδρυμα της ευρωζώνης που προσφέρει το
καλύτερο επιτόκιο και να διακινεί μεγάλα χρηματικά ποσά, για προσωπικούς
λόγους, μέσω ενός απλού λογαριασμού. Σε ό,τι αφορά στην τελευταία περίπτωση με
μια απλή εντολή στην τράπεζά σας, ο απλός λογαριασμός που διατηρείτε σε αυτήν
μπορεί να μετατραπεί σε International Bank Account Number (ΙΒΑΝ), ο οποίος σας
προσφέρει τη δυνατότητα της διασυνοριακής μεταφοράς κεφαλαίων για προσωπικούς
λόγους. Έτσι, σήμερα, η μεταφορά κεφαλαίων από την Ελλάδα στη Γερμανία, για
την αγορά ενός σπιτιού στη Φρανκφούρτη, για παράδειγμα, αποδεικνύεται σε μια
εξαιρετικά απλή διαδικασία. Αρκεί βέβαια να έχετε τα λεφτά ­ εν προκειμένω τα
ευρώ. 
Απλή είναι και η διαδικασία του ανοίγματος ενός τραπεζικού λογαριασμού σε μια
τράπεζα της Ιρλανδίας, για παράδειγμα, η οποία σας προσφέρει καλύτερο επιτόκιο
σε σχέση με τις ελληνικές. Κατ' αυτόν τον τρόπο, πέραν όλων των άλλων,
αποκτάτε όλα τα δικαιώματα που έχουν οι ντόπιοι καταθέτες (π.χ., αποστολή
εμβασμάτων από και προς τον λογαριασμό αυτό, ελάχιστο επίπεδο εγγύησης, στην
περίπτωση που η τράπεζα αδυνατεί να τηρήσει τις υποχρεώσεις της κ.λπ.). Όμως
για το άνοιγμα του λογαριασμού, αφού δεν είστε κάτοικος της συγκεκριμένης
χώρας-μέλους και άρα δεν υποβάλλετε φορολογική δήλωση εκεί, θα σας ζητήσουν να
προσκομίσετε ένα πιστοποιητικό ότι διαμένετε σε άλλη χώρα-μέλος της ευρωζώνης,
προκειμένου να τύχετε των προνομίων. Σε ό,τι αφορά στα δάνεια, θα πρέπει κατ'
αρχήν να διευκρινισθεί ότι η έλευση από σήμερα του ευρώ στις καθημερινές
συναλλαγές δεν συνεπάγεται μείωση των επιτοκίων και, κατά συνέπειαν,
οικονομική ελάφρυνση σε επίπεδο δόσεων. Οι υποχρεώσεις παραμένουν ίδιες. Απλώς
θα αποτιμώνται σε ευρώ. Αν θέλετε όμως φθηνότερα δάνεια, δεν έχετε παρά να
ψάξετε πλέον όχι μόνο στην ελληνική αγορά αλλά σε ολόκληρη την τραπεζική αγορά
της ευρωζώνης.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17231N402</ED>
<ID>
ID:300728

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N40&aa=2</URL></REF>


Article

<CATEGORY>vin08</CATEGORY>

 <H5>ΑΠΟ ΤΙΣ ΠΙΟ ΑΚΡΙΒΕΣ ΑΓΟΡΕΣ ΑΚΙΝΗΤΩΝ Η ΑΘΗΝΑ
</H5><H2>Στα ρετιρέ της Ευρώπης
</H2>
<AUTHOR>ΓΙΩΡΓΟΣ ΦΙΝΤΙΚΑΚΗΣ</AUTHOR>

Μεταξύ των πιο ακριβών αγορών στον τομέα της κατοικίας κατατάσσεται
πανευρωπαϊκά η Αθήνα. Από μια πρώτη ανάγνωση των τιμών στα διαμερίσματα σε
εννέα ευρωπαϊκές μεγαλουπόλεις, κατέχει περίοπτη θέση δίπλα σε πρωτεύουσες
όπως το Βερολίνο, η Ρώμη και η Μαδρίτη, ενώ είναι πιο ακριβή από το Άμστερνταμ
και τις Βρυξέλλες. 
Ειδικά στην κατηγορία των πολύ ακριβών περιοχών, οι τιμές στα καλύτερα σημεία
της Αθήνας, όπως για παράδειγμα το Ψυχικό φθάνουν έως και τα 5.870 ευρώ/τ.μ (2
εκατ. δρχ/τ.μ.), όταν στη Μαδρίτη, στο Βερολίνο και στη Ρώμη κυμαίνονται γύρω
στα 6.000 ευρώ/τ.μ, στο Άμστερνταμ στα 5.000 ευρώ/τ.μ. και στις Βρυξέλλες στα
3.000 ευρώ/τ.μ. 
Χωρίς να παραγνωρίζεται το γεγονός ότι το μέσο εισόδημα του Έλληνα υπολείπεται
σημαντικά του αντίστοιχου ενός Γερμανού, Γάλλου ή Ιταλού, η σύγκριση με τις
υπόλοιπες ευρωπαϊκές μητροπόλεις δείχνει ότι οι τιμές κατά την τελευταία
τριετία έχουν φθάσει σε πολύ υψηλά επίπεδα, τα οποία, προς το παρόν
τουλάχιστον, φαίνεται ότι αποτελούν και την «οροφή» της αγοράς. 
Άμεση σύγκριση 
Το βέβαιο είναι ότι με την υιοθέτηση του ενιαίου νομίσματος οι τιμές των
αγορών ακινήτων γίνονται άμεσα συγκρίσιμες, γεγονός που δίνει τη δυνατότητα
στους επενδυτές να αυξήσουν τις επενδυτικές τους επιλογές, αναλόγως με το
πορτοφόλι τους. 
Για παράδειγμα, ένας επενδυτής ο οποίος μέχρι σήμερα έψαχνε για ένα διαμέρισμα
100 τ.μ., αξίας μεταξύ 70-80 εκατ. δρχ (2.050-2.350 ευρώ/τ.μ.), στο εξής θα
έχει τη δυνατότητα να το συγκρίνει με ένα τριάρι στη Ρώμη σε μεσαίου κόστους
περιοχές όπως Tiburtina, S. Giovanni και Colli Albani. 
Αν πάλι ο υποψήφιος επενδυτής μπορεί να διαθέσει σε ακίνητα από 120-140 εκατ.
δρχ (350.000-410.000 ευρώ), τότε μπορεί να διευρύνει τις επενδυτικές του
επιλογές και να αναζητήσει το διαμέρισμα της επιλογής του στα καλύτερα σημεία
του Βερολίνου και της Μαδρίτης, καθώς επίσης της Ρώμης και του Άμστερνταμ. 
Αξίζει να σημειωθεί ότι οι περισσότερες ευρωπαϊκές μεγαλουπόλεις έχουν
διατηρήσει και συντηρήσει τα παλιά κτίρια κατά τέτοιο τρόπο, ώστε ένα
διαμέρισμα στο ιστορικό κέντρο να είναι περιζήτητο και πανάκριβο. 
<H3>ΒΟΡΕΙΑ ΕΥΡΩΠΗ
</H3><H3>Η πρωτιά στο Παρίσι
</H3>
Στο 5ο διαμέρισμα του Παρισιού, 90 τ.μ., τριών υπνοδωματίων κοντά στο Πάνθεον,
πωλούνται έναντι 929.939 ευρώ (10.332 ευρώ/τ.μ.) Για άλλο πάλι, 80 τ.μ.,
τεσσάρων υπνοδωματίων, σε ανακαινισμένο κτίριο κατασκευής του 1890, κοντά στον
σταθμό του Μετρό «Luxemburg», το ζητούμενο ποσό είναι 556.402 ευρώ ή 6.955
ευρώ/τ.μ. 
Πόλη με εξίσου μεγάλο αριθμό κτιρίων που χρονολογούνται από τις αρχές του 20ού
αιώνα, οι Βρυξέλλες έχει αισθητά χαμηλότερες τιμές από το Παρίσι. Στις πιο
ακριβές συνοικίες όπως οι Uccle, Woluwe Saint Lambert και Woluwe Saint Pierre,
βρίσκει κανείς διαμερίσματα προς πώληση στα 3.000 ευρώ/τ.μ. 
Σε αντίθεση με τις δύο προηγούμενες πρωτεύουσες, το Βερολίνο διαθέτει αρκετά
περισσότερα καινούργια σπίτια. Οι πιο ακριβές του συνοικίες είναι το
Zelhendorf, Grunenvald και Dahlen (4.000- 6.000 ευρώ/τ.μ.), ενώ πιο χαμηλές
τιμές συναντά κανείς σε περιοχές σαν το Welmersdorf, Charlotemburg και Berlin
Mitte, όπου διατίθενται προς πώληση πληθώρα διαμερισμάτων σε νεόκτιστα
συγκροτήματα κατοικιών, γύρω στα 2.500 ευρώ/τ.μ. 
<H3>ΝΟΤΙΑ ΕΥΡΩΠΗ
</H3><H3>Υψηλές τιμές στη Μαδρίτη
</H3>
Στη Ρώμη, τα πρωτεία στις τιμές των διαμερισμάτων κρατά το ιστορικό κέντρο και
σε συνοικίες όπως το Campo Marzio, Parione, Sant' Eustachio, οι αγοραίες αξίες
φθάνουν ή και ξεπερνούν τα 6.000 ευρώ/τ.μ. Για τα μεσαία πορτοφόλια, περιοχές
σαν τις Frati Fiscali, Montesacro, Furio Camillo, Eur, προσφέρουν δυνατότητες
για αγορές στα 2-3.000 ευρώ/τ.μ. Σε αρκετά υψηλά επίπεδα κινούνται και οι
τιμές των νέων διαμερισμάτων στη Μαδρίτη. Μάλιστα, σε συγκεκριμένα σημεία του
κέντρου, όπως το Elviso και η Mirasierra μπορεί να φθάσουν έως και το 1εκατ.
πεσέτες/τ.μ. ή 6.000 ευρώ/τ.μ. 
Στις μεσαίου κόστους περιοχές, όπως οι Arguelles και Tetuan, οι τιμές
διαμορφώνονται μεταξύ 2.500-3.500 ευρώ/τ.μ., και στις χαμηλού κόστους, όπως οι
Lavapies και Pichajorda, κινούνται ανάμεσα στις 1.200 και 1.500 ευρώ/τ.μ. 
Αρκετά χαμηλότερες είναι οι τιμές στη Λισαβώνα, όπου με 550.000 εσκούδο/τ.μ. ή
2.800 ευρώ/τ.μ., μπορεί κανείς να βρει ένα πολύ ακριβό νέο διαμέρισμα σε
συνοικίες όπως τις Lapa, Saldanha ή Principe Real. Στις μεσαίου κόστους
περιοχές (Belem, Almirante Reis και Campo de Ourique), υπάρχει προσφορά
διαμερισμάτων στα 1.500-1.600 ευρώ/τ.μ. και στις χαμηλού κόστους, όπως οι
Penha de Franca και Poco do Bispo, η προσφορά αφορά τιμές στα 1.000-1250
ευρώ/τ.μ. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17231N411</ED>
<ID>
ID:300687

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N41&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Κοινός προορισμός ο στόχος του ευρώ
</H2>
Το ευρώ είναι ήδη το κοινό νόμισμα 12 ευρωπαϊκών χωρών. Ακόμη και εκείνοι που
δεν είναι επιρρεπείς σε συναισθηματισμούς θα παραδεχτούν ότι τα πυροτεχνήματα
αυτής της Πρωτοχρονιάς φώτισαν την αρχή μιας νέας εποχής για 300 εκατομμύρια
Ευρωπαίους, οι οποίοι εμπιστεύθηκαν την οικονομική τους ευημερία σε ένα κοινό
νόμισμα. 
Πρόκειται για την κορυφαία στιγμή μέχρι σήμερα στη διαδικασία της ευρωπαϊκής
ενοποίησης. Τέτοια ειρηνική ενοποίηση και εκουσία εκχώρηση κυριαρχίας δεν έχει
προηγούμενο στην ιστορία. Όμως δεν νιώθουν όλοι οι Ευρωπαίοι πολίτες
ικανοποίηση μπροστά σε αυτή την ιστορική καμπή. Δεν αντικρύζουν όλοι με
αισιοδοξία αυτό το νέο ξεκίνημα της ευρωπαϊκής πολιτικής. Ιδιαίτερα οι
Γερμανοί δεν μπορούν να συγκρατήσουν ένα αίσθημα μελαγχολίας, αφού το
γερμανικό μάρκο υπήρξε γι' αυτούς το σύμβολο της ανόρθωσης της χώρας τους μέσα
από τα ερείπια του πολέμου. Όμως, την ίδια ώρα, άλλοι Ευρωπαίοι πολίτες ­ και
όχι μόνο στις χώρες που τα νομίσματά τους ήταν συνήθως ύποπτα «αδυναμίας» ­
βλέπουν το ενιαίο νόμισμα σαν μια υπόσχεση για το μέλλον και σαν ένα ρίσκο που
αξίζει να διακινδυνεύσει κανείς. Η εντύπωση των τελευταίων ημερών είναι ότι
περισσότεροι Ευρωπαίοι από όσο αναμενόταν υπέκυψαν τελικά στην «ευρω-ευφορία».
Με δεδομένο τον ευρωσκεπτικισμό και την ανοιχτή απόρριψη που είχε εκφραστεί
από την κοινή γνώμη πριν από όχι πάρα πολύν καιρό, αυτή η μεταμόρφωση ­
μπροστά στο αναπόφευκτο ­ είναι εντυπωσιακή. 
Πάντως, το γεγονός ότι καταναλωτές, αποταμιευτές και επενδυτές υποκύπτουν σε
αυτό το αναπόφευκτο δεν είναι αρκετό. Όσοι θέλουν να εξασφαλίσουν την επιτυχία
του ευρώ και να το κάνουν να κερδίσει την εμπιστοσύνη τόσο των πολιτών όσο και
των αγορών πρέπει να αναλάβουν δράση, ώστε αυτό να γίνει εφικτό. Η Ευρωπαϊκή
Κεντρική Τράπεζα πρέπει να επιτελέσει την αποστολή της και να διατηρήσει τη
σταθερότητα, αρνούμενη να υποκύψει σε πολιτικές πιέσεις οι οποίες δεν μπορεί
να εκπληρωθούν χωρίς να διαταραχθεί αυτή η σταθερότητα. Κυρίως, οι πολιτικοί
πρέπει να κάνουν το έργο τους χωρίς να θέτουν στην τράπεζα παράλογες
δημοσιονομικές απαιτήσεις. 
Αυτό που απομένει να δούμε είναι αν το ευρώ θα γίνει βασικό συστατικό στοιχείο
μιας ευρωπαϊκής ταυτότητας. Το βέβαιο είναι ότι θα προκύψει μια νέα ποιότητα
συμμετοχής. Ό,τι συμβαίνει ή ό,τι δεν συμβαίνει σε μια χώρα της ζώνης του ευρώ
δεν θα αφήνει από εδώ και πέρα αδιάφορες τις υπόλοιπες χώρες. Συνεπώς,
μπορούμε δικαιολογημένα να μιλάμε για κοινό προορισμό. 
Το άρθρο του Γερμανού αρθρογράφου Klaus-Dieter Frankenberger
δημοσιεύτηκε στην εφημερίδα «Frankfurter Allgemeine Zeitung».
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17231N412</ED>
<ID>
ID:300749

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N41&aa=2</URL></REF>


Article

<CATEGORY>vin08</CATEGORY>

 <H5>ΟΙ ΒΑΣΙΚΟΙ ΣΤΑΘΜΟΙ ΤΗΣ ΠΟΛΥΤΑΡΑΧΗΣ ΠΟΡΕΙΑΣ ΤΟΥ ΝΟΜΙΣΜΑΤΟΣ ΠΟΥ ΚΑΘΡΕΦΤΙΖΕΙ ΚΑΙ
ΤΗΝ ΝΕΩΤΕΡΗ ΠΟΡΕΙΑ ΤΗΣ ΕΛΛΗΝΙΚΗΣ ΟΙΚΟΝΟΜΙΑΣ
</H5><H2>Δραχμή, ο επίλογος μιας ιστορίας με αφετηρία το 1833
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Η αντίστροφη μέτρηση για το τέλος της δραχμής αλλά και των νομισμάτων των
άλλων 11 χωρών-μελών τής ευρωζώνης έχει ήδη ξεκινήσει. Περίπου σε δύο μήνες
από σήμερα, την 1η Μαρτίου 2002, η δραχμή θα έχει τεθεί εκτός κυκλοφορίας και
θα έχει κλείσει οριστικά ένα μεγάλο κεφάλαιο στην νεώτερη Ιστορία της χώρας.
Πρόκειται για το κεφάλαιο των τελευταίων 169 ετών, όπου η δραχμή ως νόμισμα
της χώρας αντικατόπτριζε την ίδια την πορεία της ελληνικής οικονομίας.

«ΤΑ ΝΕΑ» παρουσιάζουν σήμερα βασικούς σταθμούς της ιστορίας της δραχμής, που
είναι και βασικοί σταθμοί στη νεώτερη ιστορία της ελληνικής οικονομίας. 
Η γέννηση της δραχμής 
Η δραχμή γεννιέται το 1833. Πρόκειται για το νόμισμα που θα σημαδέψει τη
νεώτερη ιστορία της ελληνικής οικονομίας τα επόμενα 169 χρόνια. Η δολοφονία
του Καποδίστρια, το 1831, η αλλαγή του πολιτικού συστήματος και η ανάγκη
αντικατάστασης του λιποβαρούς σε άργυρο φοίνικα με ένα πιο αξιόπιστο νόμισμα,
οδηγούν στη γέννηση της ασημένιας δραχμής του Όθωνα, που καθιερώθηκε ως εθνικό
νόμισμα με διάταγμα, στις 8 Φεβρουαρίου 1833. Η δραχμή θα πάρει τη θέση του
φοίνικα που είχε θεσπισθεί από τον Καποδίστρια, τον Οκτώβριο του 1829, και
ήταν η πρώτη νομισματική μονάδα του ελληνικού κράτους. 
Η δραχμή κυκλοφόρησε σε νομίσματα των 0,50 λεπτών, 1 δραχμής, 5 δραχμών και σε
χάλκινα κέρματα των 1, 2, 5 και 10 λεπτών. Η ισοτιμία του νέου νομίσματος
ορίσθηκε σε 1 προς 0,895 σε σχέση με το γαλλικό φράγκο. 
Η ένταξη στη ζώνη του φράγκου 
Τον Απρίλιο του 1867 η Ελλάδα υπογράφει τη συμφωνία ένταξής της στη Λατινική
Νομισματική Ένωση, που είναι ζώνη του γαλλικού φράγκου. Νωρίτερα, το 1831,
είχε ιδρυθεί η Εθνική Τράπεζα της Ελλάδος σε μία προσπάθεια να χρηματοδοτηθεί
το δημοσιονομικό σύστημα της χώρας. Στην τράπεζα δόθηκε το αποκλειστικό
προνόμιο της έκδοσης τραπεζογραμματίων. Όμως, η υπογραφή της συμφωνίας ένταξης
της Ελλάδας στη Λατινική Νομισματική Ένωση δεν θα οδηγήσει στην ταύτιση της
δραχμής με το χρυσό γαλλικό φράγκο, όπως προβλεπόταν σ' αυτήν. Αυτό θα γίνει
πολύ αργότερα, το 1882, λόγω των έντονων δημοσιονομικών προβλημάτων της χώρας. 
Με τη νομισματική μεταρρύθμιση του 1882 θεσπίζεται η νέα δραχμή. Η κυβέρνηση
επιδιώκει να εφαρμόσει τους όρους και τους κανόνες της Λατινικής Νομισματικής
Ένωσης και να προσδέσει τη δραχμή στο χρυσό γαλλικό φράγκο με ισοτιμία 1 προς
1. Για τον σκοπό αυτό, η νέα δραχμή περιείχε 0,29 γραμμάρια χρυσού, όσο και το
γαλλικό φράγκο, ενώ η ισοτιμία της νέας προς την παλαιά δραχμή ήταν 1 προς
0,8954185. Είναι η εποχή που οι μεγάλες χώρες παγκοσμίως στρέφονται προς τον
κανόνα του χρυσού, στον οποίο θα μετεξελιχθεί σταδιακά και η Λατινική
Νομισματική Ένωση. Από την πλευρά της, η Ελλάδα υιοθέτησε τον κανόνα του
χρυσού στο τέλος του 1884. Όμως, αυτό δεν κράτησε για πολύ. Ύστερα από
διάστημα περίπου ενός μήνα και υπό το βάρος των δημοσιονομικών ελλειμμάτων και
της καταβολής υψηλών δαπανών για την αποπληρωμή του δημόσιου χρέους, άρχισε η
συνεχής διολίσθηση του εθνικού νομίσματος έναντι του γαλλικού φράγκου. 
Η Ελλάδα και η δραχμή μπαίνουν σε μεγάλες περιπέτειες. Το 1893, η χώρα
προσπαθεί να συνάψει δάνεια από το εξωτερικό, για να χρηματοδοτήσει τα
ελλείμματά της, να αποπληρώσει το χρέος της και να αποκαταστήσει τη
νομισματική κυκλοφορία, χωρίς όμως να υπάρξει αίσιο αποτέλεσμα. Οι ξένοι
πιστωτές αρνούνται να χορηγήσουν δάνεια και ο πρωθυπουργός Χ. Τρικούπης
αναγγέλλει στη Βουλή: «Δυστυχώς, επτωχεύσαμεν». Παράλληλα, η Ελλάδα προχωρεί
στη μείωση κατά 30% των δαπανών πληρωμής τόκων του εξωτερικού χρέους και
σταματά η καταβολή χρεολυσίων. Οι αντιδράσεις είναι έντονες από τους ξένους
πιστωτές, ενώ ξεκινούν διαπραγματεύσεις που θα οδηγήσουν μετά το τέλος του
Ελληνοτουρκικού Πολέμου, το 1897, στην εγκαθίδρυση Διεθνούς Επιτροπής
Οικονομικού Ελέγχου. 
Ο Α' Παγκόσμιος Πόλεμος 
Ο Α' Παγκόσμιος Πόλεμος, μαζί με τα τόσα δεινά που προκάλεσε, επιδείνωσε και
την οικονομική θέση της χώρας και είχε σημαντικές οικονομικές επιπτώσεις.
Μεταξύ αυτών και συναλλαγματική αστάθεια. Το καλοκαίρι τού 1919 η Ελλάδα
αντιμετωπίζει συναλλαγματική κρίση. Οι αρχές, υπό την ασφυκτική πίεση που
ασκούσε η ανάγκη εξεύρεσης συναλλάγματος για την κάλυψη κυρίως των πολεμικών
δαπανών και των ελλειμμάτων του εμπορικού ισοζυγίου της χώρας, άφησαν τη
δραχμή να κυμαίνεται ελεύθερα, με αποτέλεσμα να υποτιμηθεί μέσα σε λίγους
μήνες κατά 24%. Αμέσως μετά την κήρυξη του πολέμου, το σύστημα του διεθνούς
κανόνα του χρυσού κατέρρευσε λόγω των υψηλών δαπανών που απαιτούσε η
χρηματοδότηση του πολέμου. 
Το κόστος από τη συμμετοχή της χώρας στον πόλεμο αλλά και από την πολιτική
μαζικής έκδοσης χαρτονομίσματος είναι δυσβάστακτο για την Ελλάδα. 
Οι νομισματικές αρχές προσπάθησαν, μέσω της έκδοσης δύο αναγκαστικών δανείων
και της λήψης άλλων έκτακτων μέτρων, να καλύψουν μέρος των αναγκών και να
αντιμετωπίσουν τη νομισματική αστάθεια που εκφραζόταν με τη συνεχή κατρακύλα
της ισοτιμίας της δραχμής. Το πρώτο αναγκαστικό δάνειο εκδόθηκε τον Αύγουστο
του 1922. Το κοινό υποχρεώθηκε να κόψει τα χαρτονομίσματα στα δύο. Το ένα από
τα δύο τμήματα αντηλλάγη με νέα χαρτονομίσματα, που είχαν τη μισή ονομαστική
αξία των παλαιών. Το άλλο μισό διατέθηκε σε έντοκα γραμμάτια του Δημοσίου,
εικοσαετούς διάρκειας. 
Το δεύτερο αναγκαστικό δάνειο εκδόθηκε το 1926. Στην περίπτωση αυτή τα
χαρτονομίσματα κόπηκαν σε δύο άνισα κομμάτια. Η αξία του ενός ισοδυναμούσε με
το 75% της αξίας του παλαιού νομίσματος. Το άλλο κομμάτι διατέθηκε σε έντοκα
γραμμάτια του Δημοσίου, εικοσαετούς διάρκειας. 
Τον Απρίλιο του 1932 η δραχμή εγκαταλείπει πάλι τον κανόνα του χρυσού. Οι
αρχές αναστέλλουν τη μετατρεψιμότητα της δραχμής με το χρυσό και ξεκινούν νέες
διαπραγματεύσεις με τους πιστωτές της χώρας, αφού η Ελλάδα δεν μπορεί να
εκπληρώσει τις υποχρεώσεις της. Από τον Ιανουάριο του 1932, η Ελλάδα εκδήλωσε
για άλλη μια φορά την αδυναμία της να αποπληρώσει τις υποχρεώσεις της στο
εξωτερικό και στο εσωτερικό. Η ελληνική κυβέρνηση υπέβαλε αίτηση στην Κοινωνία
των Εθνών και στην Επιτροπή Διεθνούς Οικονομικού Ελέγχου, προκειμένου να της
δοθεί άδεια πενταετούς αναστολής στην εξυπηρέτηση τόσο του εξωτερικού όσο και
του εσωτερικού δημόσιου χρέους. 
Οι εξελίξεις οδηγούν σε υποτίμηση της δραχμής, η οποία μετά την αποσύνδεσή της
από το χρυσό κατρακυλά, τον Δεκέμβριο του 1932, στις 609 δρχ. σε σχέση με τη
στερλίνα από 293 δρχ. τον Μάρτιο του ίδιου έτους. 
Η απαξίωση στην Κατοχή 
Η καταστροφική πολιτική της οικονομικής απομύζησης της χώρας που εφαρμόσθηκε
από τις δυνάμεις της κατοχής σε μια περίοδο που η Ελλάδα άρχιζε να ανακτά τη
δημοσιονομική και και νομισματική της σταθερότητα, προκάλεσε ανεπανόρθωτες
οικονομικές επιπτώσεις. Η πολιτική αυτή οδήγησε σε αύξηση του πληθωρισμού με
ιλιγγιώδεις ρυθμούς (το 1943 ο πληθωρισμός έτρεχε με ρυθμό 234%) και σε
κατακόρυφη πτώση της ισοτιμίας της δραχμής. 
Εξαιτίας του υπερπληθωρισμού η ισοτιμία της δραχμής, τον Νοέμβριο του 1943,
έχει χάσει ολοκληρωτικά την αγοραστική της αξία. Το μεγαλύτερο μέρος των
συναλλαγών γίνεται πλέον με αντιπραγματισμό και στην αγορά κυριαρχούν οι
χρυσές λίρες. 
Προσπάθειες αποκατάστασης 
Από συνεχείς προσπάθειες αποκατάστασης της δημοσιονομικής και νομισματικής
σταθερότητας σημαδεύτηκε η περίοδος αμέσως μετά την απελευθέρωση της χώρας,
τον Οκτώβριο του 1944. 
Με τη βοήθεια Βρετανών απεσταλμένων καταρτίζεται στην Αθήνα το πρώτο πρόγραμμα
οικονομικής μεταρρύθμισης, που προβλέπει την εισαγωγή της νέας δραχμής. Αυτή
κυκλοφόρησε στις 11 Νοεμβρίου 1944, ενώ η συναλλαγματική της αξία καθορίσθηκε
στις 600 δρχ. προς μία αγγλική λίρα. 
Η δεύτερη προσπάθεια νομισματικής μεταρρύθμισης ξεκίνησε τον Ιούνιο του 1945
από την Τράπεζα της Ελλάδος και την κυβέρνηση. Υιοθετείται νέο σταθεροποιητικό
πρόγραμμα, ενώ απαγορεύεται η χρήση χρυσού και ξένων νομισμάτων στις ιδιωτικές συναλλαγές.

Η τρίτη προσπάθεια σταθεροποίησης ξεκινά τον Ιανουάριο του 1946. Η κυβέρνηση
προσέφυγε στην Αγγλία για παροχή οικονομικής και τεχνικής βοήθειας και
συμφωνείται η καταβολή άτοκου δανείου 10 εκατ. στερλινών, καθώς και η διαγραφή
των πολεμικών χρεών προς την Αγγλία τής περιόδου 1940-41. 
<H3>Η ίδρυση της Τραπέζης της Ελλάδος
</H3>
Το 1927 η κυβέρνηση, προκειμένου να αντιμετωπίσει την αρνητική οικονομική
κατάσταση που χαρακτηρίζεται από νομισματική και συναλλαγματική αστάθεια και
έντονα δημοσιονομικά προβλήματα, στρέφεται για άλλη μια φορά στο εξωτερικό για
παροχή δανείου. Προηγουμένως, όμως, θέτει σε εφαρμογή διετές σταθεροποιητικό
πρόγραμμα, που προβλέπει τη σταθεροποίηση της ισοτιμίας της δραχμής και
αυστηρή δημοσιονομική και νομισματική πολιτική. Οι διαπραγματεύσεις για το
δάνειο γίνονται με την επιτροπή της Κοινωνίας των Εθνών, η οποία θέτει ως
προϋπόθεση για τη χορήγησή του την ίδρυση ανεξάρτητης τραπεζικής αρχής, που θα
έχει το αποκλειστικό προνόμιο της έκδοσης τραπεζογραμματίων. Έτσι, η ιδρύθηκε
η Τράπεζα της Ελλάδος, η οποία ξεκίνησε τη λειτουργία της στις 14 Μαΐου 1928.
Το δάνειο προς την Ελλάδα εκδόθηκε στις 31 Ιανουαρίου 1928. Η νομισματική
μεταρρύθμιση προέβλεπε νέα περιεκτικότητα της δραχμής σε χρυσό. Αυτή ήταν
0,01952634 γραμμάρια έναντι 0,290322 που είχε καθορισθεί στο πλαίσιο της
Λατινικής Νομισματικής Ένωσης. 
<H3>Η «χρυσή» εποχή της σταθερότητας
</H3>
Η υποτίμηση της δραχμής, τον Απρίλιο του 1953, κατά 50% σε σχέση με το δολάριο
και τα άλλα νομίσματα που ήταν συνδεδεμένα με αυτό, η νομισματική μεταρρύθμιση
του Μαΐου του 1954, στην οποία η νέα δραχμή ορίσθηκε στις 1.000 παλαιές και η
ταυτόχρονη σύνδεση της δραχμής με το δολάριο, στο πλαίσιο του συστήματος
σταθερών συναλλαγματικών ισοτιμιών του Bretton Woods, αποτελούν την απαρχή
μιας εικοσαετίας σταθερότητας του ελληνικού νομίσματος και ανόρθωσης της
οικονομίας. 
Η υποτίμηση του 1953 πραγματοποιήθηκε ύστερα από εισήγηση του υπουργού
Συντονισμού τής τότε κυβέρνησης Σπύρου Μαρκεζίνη και με τη σύμφωνη γνώμη της
Νομισματικής Επιτροπής, του Διεθνούς Νομισματικού Ταμείου και των ΗΠΑ. Με
αυτήν, το ένα δολάριο καθορίσθηκε στις 30.000 δρχ. από 15.000 δρχ., ενώ
ανάλογες προσαρμογές έγιναν και με τα ξένα νομίσματα. Η ισοτιμία αυτή
θεωρήθηκε, τότε, αξιόπιστη. Η νέα ισοτιμία αλλά και η συμμετοχή τής δραχμής
στο Bretton Woods ενίσχυσαν την εμπιστοσύνη προς τη δραχμή, ενώ συνέβαλαν και
στην αύξηση των εξαγωγών και στη διατήρηση ισχυρών ρυθμών ανάπυξης. 
Η δραχμή, από το 1972, υποτιμάται όπως και το δολάριο σε σχέση με τα κυριότερα
άλλα νομίσματα. Η πτώση της δικτατορίας σηματοδοτεί την αποσύνδεση της δραχμής
από το δολάριο. Έκτοτε, υιοθετείται πολιτική καθημερινού προσδιορισμού τής
συναλλαγματικής ισοτιμίας, η οποία από το 1978 και μετά θα μετεξελιχθεί σε
πολιτική ταχείας διολίσθησης. Η διολίσθηση της δραχμής επιταχύνθηκε στις αρχές
της δεκαετίας του '80. Τον Ιανουάριο του 1983 η δραχμή θα υποτιμηθεί κατά 16%
σε σχέση με το δολάριο και κατά 15% σε σχέση με το ECU. Το 1985, η κρίση
απειλεί πάλι το ισοζύγιο τρεχουσών συναλλαγών. Μετά τις εκλογές του 1985
ανακοινώνεται σταθεροποιητικό πρόγραμμα, που προέβλεπε και την υποτίμηση της
δραχμής κατά 15%. 
Η πορεία προς την ΟΝΕ 
Η υπογραφή της Συνθήκης του Μάαστριχτ από τους υπουργούς Εξωτερικών και
Οικονομικών των χωρών της Ευρωπαϊκής Ένωσης, στις 7 Φεβρουαρίου 1992, και η
επικύρωσή της από την ελληνική Βουλή τον Ιούλιο του ίδιου έτους, θα
σηματοδοτήσουν την απαρχή μιας νέας εποχής για τη δραχμή. 
Στις 15 Μαρτίου 1998 γίνεται η πρώτη ευρω-υποτίμηση της δραχμής. Η δραχμή
υποτιμάται κατά 14%, σε μια προσπάθεια να καθορισθεί η ισοτιμία με την οποία
θα ενταχθεί στη ζώνη του ευρώ από το 2001. Η ισοτιμία καθορίζεται στις 353,109
δρχ. Στις 15.1.2000 σε έκτακτη συνεδρίαση της Νομισματικής Επιτροπής της
Ευρωπαϊκής Ένωσης αναπροσαρμόζεται η κεντρική ισοτιμία τής δραχμής. Η νέα
κεντρική ισοτιμία καθορίζεται στις 340,75 δρχ. σε σχέση με το ευρώ. Η ισοτιμία
αυτή θα επικυρωθεί στις 19-20 Ιουνίου 2000 στο Συμβούλιο Κορυφής της Ε.Ε. στη
Σάντα Μαρία Ντα Φέιρα της Πορτογαλίας, όπου θα ληφθεί η απόφαση για την ένταξη
της Ελλάδος στην ευρωζώνη. Η ισοτιμία αυτή κλείδωσε οριστικά και αμετάκλητα
στις 31.12.2000.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17231N441</ED>
<ID>
ID:300688

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N44&aa=1</URL></REF>


Article

<CATEGORY>vin08</CATEGORY>

 <H5>ΣΕ ΔΡΑΧΜΕΣ Ο ΦΟΡΟΣ ΕΙΣΟΔΗΜΑΤΟΣ ΤΟΥ 2001 ΓΙΑ ΦΥΣΙΚΑ ΠΡΟΣΩΠΑ ΚΑΙ ΕΠΙΧΕΙΡΗΣΕΙΣ
</H5><H2>Δηλώσεις ΦΠΑ στο νέο νόμισμα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Αλλαγές και στις φορολογικές δηλώσεις φέρνει το ευρώ. Από σήμερα οι
δηλώσεις των υποχρέων σε ΦΠΑ για τη χρήση 2002 θα υποβάλλονται σε ευρώ, ενώ
στο νέο ευρωπαϊκό νόμισμα θα υποβάλλονται και οι δηλώσεις στη φορολογία
κεφαλαίου (γονικές παροχές, κληρονομιές, δωρεές) καθώς και οι δηλώσεις φόρου
μεταβίβασης ακινήτων. 
Εξαίρεση αποτελούν οι δηλώσεις φόρου εισοδήματος των φυσικών προσώπων και των
επιχειρήσεων. Οι δηλώσεις αυτές που θα αφορούν τα εισοδήματα του 2001 θα
υποβληθούν σε δραχμές. Δηλώσεις σε ευρώ θα υποβάλλουν τα φυσικά πρόσωπα και οι
επιχειρήσεις από το 2003 για τα εισοδήματα του 2002. 
Ειδικότερα, όλες οι δηλώσεις ΦΠΑ που θα αφορούν τη χρήση του 2002 θα
υποβάλλονται σε ευρώ. Πρόκειται για τις δηλώσεις που θα αρχίσουν να
υποβάλλονται από τον επόμενο μήνα. 
Σε ευρώ θα υποβάλλονται και οι δηλώσεις φόρου μεταβίβασης ακινήτων. Όσον αφορά
τις δηλώσεις δωρεών, γονικών παροχών και κληρονομιών θα υποβάλλονται και αυτές
στο νέο ευρωπαϊκό νόμισμα ανεξάρτητα εάν πρόκειται για υποθέσεις που αφορούν
προηγούμενα έτη. Ενδεχομένως πάντως όσοι σπεύσουν να κάνουν δηλώσεις
μεταβίβασης ακινήτων, κληρονομιών, δωρεών και γονικών παροχών το πρώτο
εικοσαήμερο του Ιανουαρίου να μην αποφύγουν τη δοκιμασία της μετατροπής των
αντικειμενικών αξιών των ακινήτων τους από δραχμές σε ευρώ καθώς στις Εφορίες
δεν έχουν σταλεί ακόμη οι πίνακες με τις νέες αντικειμενικές τιμές σε ευρώ για
κάθε περιοχή. Αυτό αναμένεται να γίνει προς το τέλος του μήνα. 
Ο φόρος εισοδήματος 
Για τις δηλώσεις φόρου εισοδήματος των φυσικών προσώπων και των επιχειρήσεων
που θα υποβληθούν φέτος η κατάσταση έχει ως εξής: 
Τα φυσικά πρόσωπα θα υποβάλλουν τις δηλώσεις φόρου εισοδήματος σε δραχμές. 
Έτσι όλα τα ποσά για το εισόδημα και τις δαπάνες που θα καταγράφουν οι
φορολογούμενοι στα έντυπα της φορολογικής δήλωσης (Ε1, Ε1Α, Ε2, Ε3, Ε7, Ε9,
Ε14, Ε15) θα είναι σε δραχμές. Στην απόφαση αυτή κατέληξαν στο υπουργείο
Οικονομικών καθώς οι δηλώσεις που θα υποβληθούν φέτος αφορούν τα εισοδήματα
που αποκτήθηκαν το 2001, που σημαίνει ότι όλες οι βεβαιώσεις αποδοχών των
φορολογουμένων, οι αποδείξεις και τα παραστατικά των δαπανών τους είναι σε
δραχμές. 
Σε διαφορετική περίπτωση, οι φορολογούμενοι θα έπρεπε να μετατρέψουν όλα αυτά
τα ποσά σε ευρώ, γεγονός που θα τους προκαλούσε πρόσθετη ταλαιπωρία. 
Οι επιχειρήσεις 
Και οι επιχειρήσεις θα μπορούν να υποβάλλουν τις δηλώσεις τους σε δραχμές.
Παρότι ο νόμος που είχε ψηφισθεί προβλέπει ότι από το 2002 οι δηλώσεις που θα
υποβάλλονται από τις επιχειρήσεις θα είναι σε ευρώ, το υπουργείο Οικονομικών
καταλήγει στην απόφαση να επιτραπεί η υποβολή τους σε δραχμές.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17231N461</ED>
<ID>
ID:300689

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N46&aa=1</URL></REF>


Article

<CATEGORY>vin08</CATEGORY>

 <H2>Το ευρώ αλλάζει τον επιχειρηματικό χάρτη
</H2>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Ραγδαίες προβλέπεται ότι θα είναι οι εξελίξεις στον ελληνικό επιχειρηματικό
χάρτη στα αμέσως επόμενα χρόνια. 
Με την έλευση του ευρώ, που σηματοδοτεί και την πλήρη ένταξη της ελληνικής
οικονομίας στην παγκόσμια και ειδικότερα στην ευρωπαϊκή αγορά, «οι αλλαγές στο
επιχειρηματικό τοπίο θα είναι πολλές και συχνές, ενώ η ταχύτητα με την οποία
θα εφαρμόζονται θα είναι πολλαπλάσια σε σχέση με το παρελθόν», εκτιμά ο
πρόεδρος του ΣΕΒ κ. Λευτέρης Αντωνακόπουλος. 
Για τις ελληνικές επιχειρήσεις το νέο περιβάλλον που διαμορφώνεται αποτελεί
πρόκληση να επεκτείνουν τις δραστηριότητές τους και σε εκτός Ελλάδος αγορές,
αλλά ταυτόχρονα αποτελεί και κίνδυνο είτε να απορροφηθούν από ξένους
πολυεθνικούς ομίλους είτε ­ οι ασθενέστερες ­ να μην αντέξουν στον
ανταγωνισμό, ο οποίος «όχι μόνο θα εντείνεται και θα διευρύνεται, αλλά θα
αλλάζει και μορφή». 
Το νέο ενιαίο ευρωπαϊκό νόμισμα και ταυτόχρονα η πλήρης κατάργηση των
οικονομικών συνόρων αναμένεται ότι θα ανοίξει έναν καινούργιο κύκλο
συγχωνεύσεων και εξαγορών τόσο με πρωτοβουλίες οι οποίες θα προέρχονται από
ελληνικές επιχειρήσεις όσο και με πρωτοβουλίες που θα προέρχονται από
ευρωπαϊκούς πολυεθνικούς ομίλους. 
Οι ανακατατάξεις αυτές θα αγκαλιάσουν το σύνολο της ελληνικής οικονομίας, η
οποία σε συνδυασμό και με την απελευθέρωση των αγορών τηλεπικοινωνιών,
ενέργειας και ακτοπλοϊκών συγκοινωνιών αποτελεί προνομιακό χώρο για τη σύναψη
μεγάλων επιχειρηματικών γάμων με εταίρους ελληνικά αλλά και ξένα
επιχειρηματικά σχήματα. 
Πλώρη για ξένες αγορές 
Μπορεί το ευρώ να αποτελεί μια εν δυνάμει απειλή για τους ασθενέστερους
κρίκους της ελληνικής επιχειρηματικής κοινότητας, αλλά για τους ισχυρότερους
αποτελεί μια πρώτης τάξεως ευκαιρία να διεισδύσουν σε νέες αγορές. 
Η κατάργηση των συναλλαγματικών διαδικασιών εντός της ευρωζώνης διευκολύνει
την πρόσβαση των επιχειρήσεων και κυρίως των μικρομεσαίων σε όλες τις αγορές
των χωρών που συμμετέχουν στο κοινό νόμισμα. 
«Μέσα στο νέο ανταγωνιστικό περιβάλλον υπάρχουν μεγάλα περιθώρια για τις
ελληνικές επιχειρήσεις να προσαρμοστούν και να διεισδύσουν σε νέες περιοχές
της διεθνούς αγοράς», εκτιμά ο κ. Λευτέρης Αντωνακόπουλος. 
Ο κ. Δρακούλης Φουντουκάκος υποστηρίζει από την πλευρά του ότι «στον βαθμό που
αποφασίσουμε να γίνουμε περισσότερο ανταγωνιστικοί ­ κράτος και επιχειρήσεις
­, αρκετές ελληνικές εταιρείες μπορούν να κάνουν διεθνή πρωταθλητισμό»
διεισδύοντας όχι μόνο στην αγορά των 400 εκατ. πολιτών των χωρών της
ευρωζώνης, αλλά και σε άλλες αγορές του εξωτερικού. Οι ελληνικές επιχειρήσεις
λιανικού εμπορίου, επισημαίνει ο κ. Αντ. Μακρής, «έχουν αναπτύξει σε ένα
μεγάλο βαθμό μια εξειδίκευση εμπορικών πολιτικών που μπορεί να αποτελέσει
"εξαγώγιμο είδος" και ανταγωνιστικό πλεονέκτημα για την παρουσία τους σε ξένες αγορές».

<H3>Οδηγός επιβίωσης </H3>
Στο νέο επιχειρηματικό περιβάλλον που διαμορφώνεται οι όροι και οι
προϋποθέσεις για την επιβίωση των ελληνικών επιχειρήσεων γίνονται ακόμη πιο
απαιτητικά σε σύγκριση με το πρόσφατο παρελθόν. Ο πρόεδρος του ΣΕΒ είναι σαφής
και προειδοποιεί ότι «εκείνοι που θα επιζήσουν και θα επιτύχουν θα είναι αυτοί
που θα βελτιώνουν συνεχώς και γρήγορα την ανταγωνιστικότητά τους». 
Μια συνταγή επιβίωσης για τις ελληνικές επιχειρήσεις είναι, σύμφωνα με τον κ.
Αντωνακόπουλο, «η ανταπόκρισή τους στις αλλαγές των αγορών, η ικανότητά τους
να προσφέρουν προϊόντα και υπηρεσίες υψηλής ποιότητας στον κατάλληλο χρόνο και
με ανταγωνιστικό κόστος». 
Για τον πρόεδρο του ΕΒΕΑ κ. Δρακούλη Φουντουκάκο, «η εισαγωγή του ευρώ ανοίγει
ουσιαστικά την ελληνική οικονομία στον παγκόσμιο ανταγωνισμό, γεγονός που
προσφέρει ευκαιρίες, αλλά εγκυμονεί και κινδύνους για τις ελληνικές
επιχειρήσεις, οι οποίες για να επιβιώσουν οφείλουν να μειώνουν τα κόστη τους
και να βελτιώνουν σημαντικά την καινοτομία και την ποιότητα της παραγωγής
τους». Όποια επιχείρηση εφησυχάζει και δεν βελτιώνεται θα δυσκολευτεί στο νέο
ανταγωνιστικό περιβάλλον, προειδοποιεί ο πρόεδρος του ΕΒΕΑ. 
Ο πρόεδρος του Συνδέσμου Λιανικών Πωλήσεων Ελλάδος κ. Αντώνης Μακρής
επισημαίνει ότι «οι νέες συνθήκες που διαμορφώνονται απαιτούν ισχυρή αντίληψη
των δεδομένων, διαύλους πληροφόρησης και επικοινωνίας, προσαρμοστικότητα και
ευελιξία και, βέβαια, στρατηγικές συνεργασίες και συμμαχίες». 
Οι επιχειρήσεις που θα αφομοιώσουν τα νέα δεδομένα θα παραμείνουν στη
σκακιέρα, ενώ οι υπόλοιπες πρέπει να καταλάβουν ότι ο κόσμος μας αλλάζει και
ό,τι μένει στάσιμο «το προσπερνούν οι εξελίξεις και απομονώνεται από την ίδια
την κοινωνία».
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17231N462</ED>
<ID>
ID:300729

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N46&aa=2</URL></REF>


Article

<CATEGORY>vin08</CATEGORY>

 <H2>Προτιμήστε το ευρώ, λένε οι επιχειρηματίες
</H2>
Ζούμε, πλέον, στην εποχή του ευρώ. Τα πορτοφόλια μας άλλαξαν, όπως προστάζει
άλλωστε και το νέο νόμισμα. Από τώρα και έως τις 28 Φεβρουαρίου 2002 θα
υπάρχει παράλληλη κυκλοφορία της δραχμής και του κοινού ευρωπαϊκού νομίσματος,
σε όλες τις πληρωμές οι οποίες γίνονται με μετρητά. Αντίθετα, οι χρεώσεις σε
πιστωτικές κάρτες και η έκδοση επιταγών γίνονται πλέον μόνο σε ευρώ. Αυτό
πρακτικά σημαίνει ότι απομένουν περίπου δύο μήνες, μέχρι να μετατραπούν οι
δραχμές σε ευρώ. Επομένως, είναι εφικτές οι συναλλαγές σε ευρώ. Οι καθημερινές
συναλλαγές, δηλαδή αγορές στο σούπερ μάρκετ, στο περίπτερο ή στα μέσα μαζικής
μεταφοράς και το ταξί καλό είναι να γίνονται με ευρώ. Αποφεύγονται έτσι οι
διπλοί υπολογισμοί. Εξίσου σημαντικό είναι να υπάρχουν μικρής αξίας
χαρτονομίσματα και κέρματα, ώστε να πληρώνεται ακριβώς το αντίτιμο και να μη
χρειάζονται ρέστα. «Θα πρέπει όλοι οι καταναλωτές να προσπαθήσουν να
πραγματοποιούν τις συναλλαγές τους σε ευρώ», λέει ο γενικός γραμματέας του
ΣΕΣΜΕ, Νίκος Βερόπουλος. «Με τον τρόπο αυτό θα επιτύχουν άμεσα την εξοικείωσή
τους στο νέο νόμισμα», συμπληρώνει. Μάλιστα, ο κ. Βερόπουλος διευκρινίζει ότι
στα ταμεία των καταστημάτων σούπερ μάρκετ οι ταμίες θα δίνουν τα ρέστα από τις
συναλλαγές μόνο σε ευρώ. Το ίδιο θα γίνεται και στα μεγάλα εμπορικά
καταστήματα, ενώ σε μικρές επιχειρήσεις τα ρέστα θα δίνονται και στα δύο
νομίσματα, καθώς οι επιχειρήσεις αυτές δεν έχουν τη δυνατότητα να δεσμεύσουν
μεγάλα χρηματικά ποσά για να αποκτήσουν ευρώ, ώστε να εξυπηρετούν τους πελάτες
τους μόνο με το νέο νόμισμα. 
Όπως λένε οι έμποροι, από τα ταμεία των καταστημάτων σούπερ μάρκετ περνά ο
μεγαλύτερος όγκος καθημερινών συναλλαγών. Για την αποφυγή του συνωστισμού και
την ευκολία στις συναλλαγές προσφέρεται και η χρήση των πιστωτικών ή
χρεωστικών καρτών για όσους τις διαθέτουν. 
Η επιλογή τής πληρωμής με την πιστωτική ή τη χρεωστική κάρτα ελαχιστοποιεί τον
κίνδυνο λάθους στη συναλλαγή με μετρητά.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17231N463</ED>
<ID>
ID:300762

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N46&aa=3</URL></REF>


Article

<CATEGORY>vin06</CATEGORY>

 <H5>230 ΛΑΘΡΟΜΕΤΑΝΑΣΤΕΣ ΑΝΑΤΟΛΙΚΑ ΤΗΣ ΙΕΡΑΠΕΤΡΑΣ
</H5><H2>Κινδύνεψαν να βυθιστούν
</H2>
Σε λιμάνι της ανατολικής Κρήτης αναμενόταν να ρυμουλκηθεί τις πρώτες
πρωινές ώρες πλοίο που μετέφερε διακόσιους τριάντα λαθρομετανάστες, το οποίο,
σύμφωνα με τις πρώτες πληροφορίες που είχαν φθάσει στο υπουργείο Εμπορικής
Ναυτιλίας, είχε πάθει μηχανική βλάβη εν πλω. 
Η πρώτη ενημέρωση, μάλιστα, που είχαν οι ελληνικές αρχές από το Κέντρο Έρευνας
και Διάσωσης της Τουρκίας έκανε λόγο για ναυάγιο. Οι τουρκικές αρχές έδωσαν
σήμα για ναυάγιο μικρού σκάφους με 230 επιβάτες στις έξι και είκοσι χθες το
απόγευμα. 
Αμέσως ξεκίνησε αγώνας δρόμου από τις ελληνικές αρχές προκειμένου να προλάβουν
να φθάσουν στο σημείο στο οποίο, σύμφωνα με την αναφορά, βρισκόταν το
βυθιζόμενο πλοίο: το σκοτάδι έπεφτε ήδη, ενώ στην περιοχή, 70 ναυτικά μίλια
ανατολικά της Ιεράπετρας, έπνεαν άνεμοι επτά Μπωφόρ και επικρατούσε σφοδρή
καταιγίδα. 
Τα Λιμεναρχεία της Σητείας και του Αγίου Νικολάου απέστειλαν αμέσως δύο
ναυαγοσωστικά σκάφη, ενώ ο Θάλαμος Επιχειρήσεων του υπουργείου Εμπορικής
Ναυτιλίας έδωσε σήμα σε όλα τα παραπλέοντα εμπορικά πλοία να σπεύσουν άμεσα
στο σημείο που είχε αναφερθεί ότι βρισκόταν το καράβι με τους λαθρομετανάστες. 
Παράλληλα από την Ελευσίνα απογειώθηκαν δύο ελικόπτερα παντός καιρού και ένα
C-130, που έσπευσαν στην περιοχή για να ενισχύσουν τις έρευνες. Τελικά, τα
πρώτα πλοία που κατάφεραν να προσεγγίσουν διαπίστωσαν πως ευτυχώς δεν
επρόκειτο για ναυάγιο, αλλά ωστόσο το δουλεμπορικό σκάφος εκινείτο με πολύ
μικρή ταχύτητα, κατά πάσα πιθανότητα λόγω μηχανικής βλάβης. 
Το πλοίο, περίπου σαράντα μέτρων, δεν είχε όνομα, ούτε σημαία. Η ταχύτητά του
όταν το προσήγγισαν τα άλλα πλοία δεν ξεπερνούσε τα επτά ναυτικά μίλια. Όπως
ανέφερε ένας από τους επιβάτες που επικοινώνησε με τις αρχές μέσω κινητού
τηλεφώνου, ανάμεσά τους βρίσκονταν και δεκαπέντε μικρά παιδιά. 
Μέχρι πολύ αργά χθες το βράδυ, ωστόσο, κυρίως λόγω των κακών καιρικών
συνθηκών, τα σκάφη του Λιμενικού αλλά και τα εμπορικά πλοία που βρίσκονταν
στην περιοχή δεν μπορούσαν να πλησιάσουν πολύ κοντά στο πλοίο με τους
λαθρομετανάστες. Η προσπάθεια που ξεκίνησαν από τη στιγμή του εντοπισμού του,
ήταν να καταφέρουν να το πλησιάσουν ώστε να το ρυμουλκήσουν.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17231N471</ED>
<ID>
ID:300679

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N47&aa=1</URL></REF>


Article

<CATEGORY>vin06</CATEGORY>

 <H2>Καβγάς στο Σύνταγμα, δίπλα στην εξέδρα
</H2>
<AUTHOR>ΛΙΑ ΝΕΣΦΥΓΕ</AUTHOR>

Μικροσυμπλοκές στο Σύνταγμα. Κούρδοι και Αλβανοί ήρθαν στα χέρια με αφορμή
κάποια πειράγματα σε γυναίκες...

Το πρωτοχρονιάτικο εορταστικό πρόγραμμα είχε αρχίσει και η μπάντα τού Δήμου
Αθηναίων έπαιζε τις πρώτες νότες, όταν ο άγριος καβγάς μεταξύ ομάδων Κούρδων
και Αλβανών ξέσπασε σε μικρή απόσταση από την εξέδρα. Στα λίγα λεπτά του
σοβαρού επεισοδίου της συμπλοκής ομάδων Αλβανών και Κούρδων επικράτησε σύγχυση
και όσοι βρίσκονταν κοντά στο σημείο της συμπλοκής προσπάθησαν έντρομοι να
απομακρυνθούν. 
Οι πρώτες λογομαχίες μεταξύ νεαρών Αλβανών και Κούρδων είχαν αρχίσει ώρα πριν,
από τα Προπύλαια. Κάποια πειράγματα στις γυναίκες που συνόδευαν ήταν η αρχή.
Τα πνεύματα ήταν ήδη οξυμμένα, όταν οι παρέες συναντήθηκαν πάλι στην Πλατεία
Συντάγματος. Και οι δύο πλευρές είχαν καταναλώσει μεγάλες ποσότητες αλκοόλ.
Στις παρέες προστέθηκαν και άλλοι συμπατριώτες τους, που έφθασαν περίπου τα 40
άτομα. Κάποια ιδιαίτερα προκλητικά πειράγματα έδωσαν το σύνθημα γύρω στις
10.30 το βράδυ για την επίθεση. Άρχισαν με βρισιές και δεν άργησαν να έρθουν
στα χέρια. Γροθιές, κλωτσιές, ενώ σύμφωνα με αυτόπτες μάρτυρες κάποιοι από
τους συμπλεκομένους είχαν μαζί τους και μαχαίρια. Τα επεισόδια εκτονώθηκαν και
δεν πήραν μεγάλες διαστάσεις, μετά την ψύχραιμη επέμβαση των υπευθύνων της
Ασφάλειας και της Αστυνομίας, που βοήθησε στην απομάκρυνσή τους χωρίς να
προβεί σε συλλήψεις. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17231N472</ED>
<ID>
ID:300722

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N47&aa=2</URL></REF>


Article

<CATEGORY>vin06</CATEGORY>

 <H2>Σκληρή κριτική από Στεφανόπουλο
</H2>
Ιδιαίτερα σκληρή κριτική στις ΗΠΑ αλλά και στους εταίρους μας στην Ε.Ε., ότι
με τη στάση τους υποστηρίζουν την Τουρκία εις βάρος της Ελλάδας, άσκησε ο
Πρόεδρος της Δημοκρατίας κ. Κωνσταντίνος Στεφανόπουλος. 
Οι έντονες επικρίσεις διατυπώθηκαν από τον Πρόεδρο της Δημοκρατίας με αφορμή
αφ' ενός την απάλειψη από τις ΗΠΑ των ελληνοτουρκικών συνόρων σε ηλεκτρονικούς
χάρτες που συνέταξαν για το Αιγαίο, και αφ' ετέρου τη στάση των εταίρων στην
Ε.Ε. όσον αφορά τον λεγόμενο ευρωστρατό. Συνέπεσαν δε, με σχεδόν κατακόρυφη
αύξηση των προκλήσεων της Άγκυρας στο Αιγαίο, για τις οποίες ο υπουργός Άμυνας
κ. Γ. Παπαντωνίου προέβλεψε ότι αποτελούν είσοδο σε μία περίοδο «περισσότερο
τρικυμιώδη» σε σχέση με το παρελθόν. 
Οι επισημάνσεις του κ. Στεφανόπουλου έγιναν λίγο μετά την είσοδο του νέου
έτους στην ομιλία του στην τελετή κοπής της πίτας των Ενόπλων Δυνάμεων σε
κεντρικό ξενοδοχείο. 
«Το κάνουν ύστερα από αξίωση της Τουρκίας», τόνισε, για την απάλειψη από τις
ΗΠΑ των υπαρχόντων «από δεκαετίες» συνόρων. Τα σύνορα αυτά «απέδιδαν και
αποδίδουν την πραγματικότητα», πρόσθεσε ο κ. Στεφανόπουλος. Και διερωτήθηκε:
«Κρατούν έτσι ίσες αποστάσεις ή λαμβάνουν θέση εναντίον της Ελλάδας; Για να μη
χρησιμοποιήσω σκληρή λέξη, δεν είναι φιλική πράξη των ΗΠΑ προς την Ελλάδα. Το
λέγω με θλίψη», ολοκλήρωσε την αναφορά στις ΗΠΑ ο κ. Στεφανόπουλος. Μιλώντας
για τον ευρωστρατό, ο κ. Στεφανόπουλος άφησε σαφώς να εννοηθεί ότι έτσι όπως
διαμορφώνεται, είναι έξω από τις επιδιώξεις μας. «Δεν αξιώνουμε από τους
Ευρωπαίους να πολεμήσουν υπέρ ημών. Αν υπάρξει, υπογράμμισε, κάτι τέτοιο,
είμαστε σε θέση μόνοι μας να αντιμετωπίσουμε τον όποιο κίνδυνο ­ και θα το
πράξουμε. Όμως περιμέναμε άλλη συμπεριφορά από τους εταίρους μας, οι οποίοι θα
έπρεπε να εξηγήσουν στην Τουρκία ότι αν είναι σπουδαία η παρουσία της στο
ΝΑΤΟ, η παρουσία της Ελλάδας στην Ατλαντική Συμμαχία και την Ε.Ε. τουλάχιστον
ισοφαρίζει τη δική της σπουδαιότητα». 
Στη δεξίωση παρέστησαν ο υπουργός Άμυνας κ. Γ. Παπαντωνίου, ο πρόεδρος της
Ν.Δ. κ. Κ. Καραμανλής, ο Αρχιεπίσκοπος Χριστόδουλος, ο αρχηγός ΓΕΕΘΑ στρατηγός
Μ. Παραγιουδάκης και εκατοντάδες αξιωματικοί. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17231N473</ED>
<ID>
ID:300756

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N47&aa=3</URL></REF>


Article

<CATEGORY>vin06</CATEGORY>

 <H5>Ο ΔΙΚΤΑΤΟΡΑΣ ΑΝΑΖΗΤΟΥΣΕ «ΣΩΣΙΒΙΟ» ΕΞΑΙΤΙΑΣ ΤΩΝ ΦΟΒΩΝ ΤΟΥ ΓΙΑ ΤΟΥΣ «ΣΚΛΗΡΟΥΣ»
ΛΑΔΑ - ΙΩΑΝΝΙΔΗ - ΡΟΥΦΟΓΑΛΗ </H5><H2>Ελιγμοί Παπαδόπουλου με «άνοιγμα» στους πολιτικούς </H2>
<AUTHOR>ΓΙΩΡΓΟΣ ΓΕΜΕΝΑΚΗΣ</AUTHOR>

Θα περίμενε κανείς ότι μετά τις ταραχές του 1970 ­ απόπειρα κατά του
Μακαρίου, δολοφονία Γεωρκάτζη στην Κύπρο και συνωμοσία των σκληροπυρηνικών με
συμμετοχή Μακαρέζου και επικεφαλής τον Παττακό ­ ότι τα 28 εφετινά αρχεία του
Φόρεϊν Όφις για το 1971 δεν θα είχαν τόσο μεγάλο ενδιαφέρον. Σφάλμα μέγα! 
Ο Παπαδόπουλος καταπλήσσει τη χρονιά αυτή με το άνοιγμα που κάνει προς τον
παλαιό πολιτικό κόσμο για τη δημιουργία μεικτής κυβέρνησης υπό τον ίδιο, με
συμμετοχή «παλαιών» πολιτικών στελεχών της χούντας και νέων «επιστημόνων και
τεχνοκρατών». Γ. Μαύρος (Ε.Κ.) και Π. Κανελλόπουλος (ΕΡΕ) απορρίπτουν
ασυζητητί την πρόταση, όπως και ο Ι. Βαρβιτσιώτης και αρκετοί άλλοι, ενώ ο
γνωστός για τις απόψεις του περί «γέφυρας» Ευ. Αβέρωφ και ο Σπ. Μαρκεζίνης
είναι υπέρ της συνεργασίας, μαζί και με αρκετούς άλλους, μεταξύ των οποίων και
ο Ηλίας Τσιριμώκος, άλλοτε μέλος της Κυβέρνησης του Βουνού. Κεντρώος και
αργότερα αποστάτης. Κάπου ανάμεσα βρισκόταν ο Στ. Χούτας, τον οποίο είχε
ξεσηκώσει ο Αμερικανός πρέσβης Χ. Τάσκα, που είχε αποπειραθεί επανειλημμένα να
πετύχει τον σχηματισμό μεικτής κυβέρνησης με συμμετοχή όσων πολιτικών ήσαν
διατεθειμένοι να αποδεχθούν το Σύνταγμα του 1968. 
Οι Αμερικανοί μοιάζει να πίστευαν, σ' ένα ποσοστό και οι Βρετανοί, ότι οι
κινήσεις Παπαδόπουλου είχαν στόχο κάποια φιλελευθεροποίηση του καθεστώτος. Αν
και είχαν και την αμφιβολία μήπως αντικειμενικός τους σκοπός ήταν να διχάσει
τον παλαιό πολιτικό κόσμο. Οι επαφές του Παπαδόπουλου, επίσης, δεν
περιορίζονταν μόνο με πολιτικούς, λ.χ. ζήτησε τη βοήθεια των απότακτων
φιλοβασιλικών αξιωματικών ­ που το καθεστώς του είχε διώξει. Βοήθεια όχι προς
την κυβέρνησή του, αλλά προσωπικά απέναντί του εναντίον των κινδύνων που
αντιμετώπιζε από τους «σκληρούς», όπως Λαδά, Ιωαννίδη, Ρουφογάλη...
<H3>Οι «γεφυροποιοί» και οι ανένδοτοι </H3>
Σπύρος Μαρκεζίνης. Θεωρούσε πως η προκήρυξη εκλογών με το Σύνταγμα του '68
δημιουργούσε ελπίδες για εκδημοκρατισμό 
Τέλη Ιανουαρίου του 1971 λήγει η θητεία του Μάικλ Στιούαρτ, Βρετανού πρέσβη
στην Ελλάδα. Στις 25 του μηνός συντάσσει την τελευταία του έκθεση προς τον νέο
υπουργό Εξωτερικών σερ Άλεκ Ντάγκλας - Χιούμ. 
«Έχουν περάσει 4 χρόνια και πλέον αφότου η παρούσα κυβέρνηση ανήλθε στην
εξουσία, που όπως μου ομολόγησε πριν από δύο εβδομάδες ο αντιπρόεδρος της
κυβέρνησης (Παττακός) είναι αντικείμενο αντιπάθειας από το εξωτερικό. Κι όμως
η ομόφωνη εντύπωση που επικρατεί στην Ελλάδα είναι ότι οι συνταγματάρχες δεν
πρόκειται να το κουνήσουν. 
Το καθεστώς είναι ευάλωτο σε δύο σημεία: αν οι ηγέτες συνεχίζουν να τρώγονται
μεταξύ τους, αλλά κι αν ο Παπαδόπουλος εξαφανιστεί από σκηνής, το καθεστώς δεν
πρόκειται ν' αλλάξει χαρακτήρα. Το δεύτερο σημείο είναι αν το Κυπριακό εκραγεί
και η κρίση αυτή φέρει σε σύγκρουση την Ελλάδα με την Τουρκία...». (Όπως
γνωρίζουμε συνέβησαν και τα δύο, με ακριβώς αυτή τη σειρά). 
Ο αντικαταστάτης του σερ Μάικλ Στιούαρτ, Ρ. Χούπερ στην πρώτη του έκθεση δίνει
τις εντυπώσεις του από την Αθήνα του 1971 σε σύγκριση με εκείνη του 1955 (αυτή
ήταν η τελευταία φορά που είχε επισκεφθεί την Ελλάδα). Του προκάλεσε δέος η
επέκταση της Αθήνας και ο οικοδομικός οργασμός που είχε γεμίσει την πρωτεύουσα
με απρόσωπες πολυκατοικίες. 
«Το μέλλον», γράφει στην έκθεσή του τον Ιούνιο του 1971, «δεν είναι ελκυστικό.
Όμως αν ο Παπαδόπουλος βάλει στην κυβέρνησή του ορισμένους ασήμαντους
πολιτικούς για να τους παρελαύνει σαν δείγμα εκδημοκρατισμού, αυτό δεν δείχνει
τίποτε άλλο απ' το ότι ο ίδιος βρίσκεται σε αδιέξοδο και ότι οι ελιγμοί του
αυτοί μπορεί να οδηγήσουν σε διέξοδο από τη δύσκολη αυτή θέση. Ισχυρίζεται ότι
προτίθεται να επαναφέρει το κοινοβουλευτικό σύστημα στη χώρα. Μπορεί να είναι
πονηρός, αλλά δεν αποκλείεται η πιθανότητα αυτή, όπως παρατηρεί στην έκθεσή
του ο προκάτοχός μου. Αλλά ορισμένοι αντιτιθέμενοι πολιτικοί όπως ο Π.
Κανελλόπουλος υποστηρίζουν ότι δεν υπάρχει κανένα κέρδος από επαφές με το
δικτατορικό καθεστώς, άλλοι (όπως οι Αβέρωφ, Μαρκεζίνης) αποδέχονται ότι το
καθεστώς δεν πρόκειται να εξαφανιστεί από προσώπου γης και πως μία λογική
γραμμή είναι να αποδεχθούν το Σύνταγμα του '68 που προβλέπει προκήρυξη εκλογών
με την ελπίδα ότι μία τέτοια συνεργασία θα οδηγήσει σε δημοκρατικές μορφές
πολιτεύματος. Η επιμονή σε απόλυτη άρνηση διαλόγου με τη χούντα θα έχει
ολέθριες συνέπειες από τις οποίες μόνο οι κομμουνιστές θα βγουν κερδισμένοι». 
<H3>Πρόταση για διακοπή της βοήθειας </H3>
Τον Ιούλιο η κυβέρνηση των συνταγματαρχών δέχεται ένα σοβαρό πλήγμα: η
υποεπιτροπή της Βουλής των Αντιπροσώπων που ασχολείται με την Ευρώπη συνέστησε
την διακοπή της στρατιωτικής βοήθειας προς την Ελλάδα. Καίτοι το πλήγμα δεν
ήταν απροσδόκητο, η συναισθηματική έκρηξη στην Ελλάδα ήταν πρωτοφανής, όπως
και το κύμα ξενοφοβίας που ακολούθησε. Με κατάλληλη προπαγάνδα, η υπερηφάνεια
του Έλληνα είχε προσβληθεί, παρατηρεί ο Βρετανός πρέσβης και προσθέτει: «Μία
από τις πλέον εντυπωσιακές χειρονομίες προήλθε από τον εφοπλιστή Ι. Λάτση, που
προσέφερε 3 εκατ. δολάρια. Αλλά την προσφορά απέρριψε μ' ευγνωμοσύνη ο
Παπαδόπουλος με το αιτιολογικό ότι "οι ανάγκες αυτές θα καλυφθούν από το
Δημόσιο Ταμείο χωρίς θυσίες από τα τέκνα του Έθνους"». 
Και προσθέτει: «Αυτό το συγκεκριμένο "παιδί", εντελώς κατά σύμπτωση, κέρδισε
ένα τετράπαχο συμβόλαιο για ένα διυλιστήριο πετρελαίου». 
Εκείνο που εξαγρίωσε ιδιαίτερα το καθεστώς ήταν οι μάρτυρες που κατέθεσαν στην
αρμόδια επιτροπή εις βάρος του καθεστώτος: Μάργκαρετ Παπανδρέου, Ελένη Βλάχου,
σερ Χιου Γκριν (της Ατλαντικής Οργάνωσης για την Ελλάδα) και Ηλίας
Δημητρακόπουλος. 
<H3>Σε «μαύρη λίστα» ο Ανδρέας Παπανδρέου </H3>
Το αρμόδιο τμήμα του Φόρεϊν Όφις διερωτάται τι θα ήταν άραγε αυτό που θα
σκαρφίζονταν οι Έλληνες για να ξεφορτωθούν τη χούντα. Επισημαίνουν τη διαφορά
ανάμεσα σε παλαιότερη έκθεσή του, που πίστευε ότι μία στάση των «σκληρών» θα
αποδυνάμωνε το καθεστώς με αποτέλεσμα την κατάρρευσή του, ενώ στην τελευταία
του έκθεση κρίνει ότι κάτι τέτοιο είναι απίθανο να προκαλέσει την κατάρρευση
του καθεστώτος. Και διερωτώνται μήπως αν επικρατήσουν οι Νασερικοί αναγκαστούν
τελικά να οδηγηθούν σε μία «γέφυρα» (πνευματικό τέκνο του Ευ. Αβέρωφ), που θα
οδηγήσει στην επαναφορά του δημοκρατικού πολιτεύματος. Αλλά, όπως μάθαμε εκ
των υστέρων, ο αυτόπτης μάρτυρας που διαθέτει πολιτικό ένστικτο δεν λαθεύει
εύκολα και ας μη γνωρίζει πώς θα εξελιχθούν τα γεγονότα. 
Όσο για τον Αβέρωφ, ο ίδιος τελικά δεν ήταν αισιόδοξος για το κατά πόσον ο
Παπαδόπουλος είχε σκοπό να δεχθεί την πρόταση του «γεφυροποιού». 
Να όμως που ο Παπαδόπουλος κάνει ορισμένες κινήσεις καλώντας σε συνομιλία
διάφορους πολιτικούς, κυρίως της ΕΡΕ, αλλά και λίγους της Ενώσεως Κέντρου,
χωρίς όμως κανένας να καταλαβαίνει πού το πήγαινε... 
Το όνομα του Ανδρέα Παπανδρέου δεν περιλαμβάνεται σε καμία από τις σκέψεις των
Αγγλοαμερικανών συμμάχων. Είναι ο αποδιοπομπαίος τράγος, που ουδέποτε έγινε
δεκτός μέσα στο Φόρεϊν Όφις.

<H3>Η προσέγγιση προς τους φιλο- βασιλικούς αξιωματικούς </H3>
Ο Γ. Παπαδόπουλος με τον Αμερικανό πρέσβη Χ. Τάσκα (δεξιά) και τον τότε
μόνιμο αντιπρόσωπο των ΗΠΑ στο ΝΑΤΟ, Ν.Ν. Κέννεντυ 
Από τις αρχές του '71, πριν ακόμη κάνει το άνοιγμα προς τους πολιτικούς, ο Γ.
Παπαδόπουλος είχε στρέψει τις προσπάθειές του προς τους αποταχθέντες (και
βασανισθέντες) βασιλικούς αξιωματικούς. Ίσως γιατί εν όψει του ανοίγματος προς
τον παλαιό πολιτικό κόσμο ανησυχούσε από τους «δικούς» του σκληρούς και ήθελε
ν' αποκτήσει νέους φίλους. 
Η βρετανική πρεσβεία είχε πληροφορίες ότι ο αδελφός του Χαράλαμπος είχε έλθει
σε επαφή με απότακτους (μερικοί εκ των οποίων εξόριστοι) βασιλικούς. 
Οι βασιλικοί τα 'χαν χαμένα από την απρόσμενη προσέγγιση. Αποφάσισαν λοιπόν να
στείλουν τη γυναίκα ενός στο Θέρμο Τριχωνίδος για να ζητήσει την συμβουλή του
στρατηγού Περίδη, που ήταν ένας από τους ηγέτες της ομάδας. 
Μαζί της είχε και επιστολή τους ­ κατόπιν αιτήματος του Χαράλαμπου ­ όπου
εζητείτο η γνώμη του εξόριστου για την προσφορά του πρωθυπουργού. 
Η υποστήριξη που ζητούσε ο Παπαδόπουλος ήταν προσωπική και συγκεκριμένα
απέναντι των «σκληρών» του, όπως οι Λαδάς, Ιωαννίδης, Ρουφογάλης και Γωγούσης. 
Απ' αυτούς εκρίθη ότι ο Ιωαννίδης ήταν ο πλέον επικίνδυνος και τελικά
απέρριψαν τις ουβερτούρες του πρωθυπουργού... 
<H3>Η επίσκεψη Άγκνιου και... δώρα φέροντος </H3>
Άγκνιου για Παπαδόπουλο: «Ο πρωθυπουργός είναι ανήρ υψηλής ευφυΐας...». 
Η επίσκεψη του Αμερικανού αντιπροέδρου Σ. Άγκνιου, που δεν την ήθελε ούτε το
Στέιτ Ντιπάρτμεντ ούτε ο πρόεδρος Νίξον, πραγματοποιήθηκε από τις 16 ώς τις 23
Οκτωβρίου 1971. Τα λεχθέντα από τον Αμερικανό αντιπρόεδρο βοήθησαν τον
Παπαδόπουλο και το καθεστώς γενικότερα. 
Ο Σπάιρο έφθασε στην Αθήνα συνοδευόμενος από την κυρία του, τις θυγατέρες του
και πολυμελή «αυλή». Τον δέχθηκαν με όλες τις τιμές και με φιλόξενη διάθεση.
Ήταν μια άριστη επιχείρηση δημοσίων σχέσεων. Ο Άγκνιου ήταν καταφανώς
ευχαριστημένος που βρέθηκε στη γη των πατέρων του. Το δώρο εξ Αμερικής ήρθε σε
μια εξαιρετικά δύσκολη στιγμή για τον Παπαδόπουλο και την κυβέρνησή του. Ο
Άγκνιου είπε πολλά και διάφορα κολακευτικά για το καθεστώς, λες και η
«καρτιτούρα» ήταν γραμμένη από τον κ. Γεωργαλά. Μεταξύ όλων είπε και τα εξής
αλησμόνητα: 
* Ο πρωθυπουργός είναι ανήρ υψηλής ευφυΐας και λίαν ειλικρινής σε ό,τι
αφορά την αποκατάσταση αντιπροσωπευτικής κυβέρνησης στην χώρα. 
* Ο πρόεδρος Νίξον θα συνεχίσει την στρατιωτική βοήθεια προς την Ελλάδα
(παρά την απόφαση του Κογκρέσου) διότι την θεωρεί ως τον ακρογωνιαίο λίθο για
την ασφάλεια των Ηνωμένων Πολιτειών!

<H3>Χωρίς Βουλή θα επιχειρούσε να κυβερνήσει ο Κ. Καραμανλής </H3>
Σύμφωνα με την τότε μαρτυρία του Αμερικανού πρέσβη Τάσκα, ο Κ. Καραμανλής
«δήλωσε διατεθειμένος να μετάσχει σε εκλογές με το Σύνταγμα του 1968, αλλά με
διασφαλίσεις για τη δίκαια διεξαγωγή εκλογών» 
Τέλη Σεπτεμβρίου 1971, ο Αμερικανός πρέσβης κ. Τάσκα επισκέφθηκε τον Κ.
Καραμανλή στο Παρίσι. Η επίσκεψη έκανε έξω φρενών το καθεστώς της Αθήνας. Αλλά
τι συνέβη άραγε στη συνάντηση αυτή; 
Ο Βρετανός πρέσβης επισκέφθηκε τον Αμερικανό συνάδελφό του αμέσως μετά την
επιστροφή του στην Αθήνα, για να πληροφορηθεί τα διαμειφθέντα: 
Ο κ. Τάσκα, γράφει, βρήκε τον Καραμανλή σε φόρμα αν και κουφό και βαριεστημένο
από την απραξία. Ο άλλοτε πρωθυπουργός παραδέχτηκε ότι δεν υπήρχε θέμα
επιστροφής με τις συνθήκες που επικρατούσαν στη χώρα πριν από το πραξικόπημα
και δήλωσε διατεθειμένος να μετάσχει σ' εκλογές με το Σύνταγμα του 1968, αλλά
με διασφαλίσεις για τη δίκαια διεξαγωγή εκλογών. Ταυτόχρονα, άφησε να εννοηθεί
ότι αν επέστρεφε στην Ελλάδα (και στην εξουσία) θα επιχειρούσε να κυβερνήσει
επί αρκετό διάστημα χωρίς Βουλή, προφανώς για να διασφαλίσει την κατάσταση
προτού αντιμετωπίσει το εκλογικό σώμα.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17231N481</ED>
<ID>
ID:300680

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N48&aa=1</URL></REF>


Article

<CATEGORY>vin06</CATEGORY>

 <H5>ΓΥΝΑΙΚΕΣ ΚΑΙ ΝΕΟΙ ΤΑ ΜΕΓΑΛΥΤΕΡΑ ΘΥΜΑΤΑ </H5><H2>Θλιβερά πρωτεία στην ανεργία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Δυσοίωνες είναι οι προοπτικές για τη μάχη κατά της ανεργίας, που αποτελεί
ένα από τα μεγαλύτερα προβλήματα στην ελληνική κοινωνία. Οι γυναίκες, οι νέοι
(μέχρι 24 ετών) και οι απόφοιτοι Λυκείου είναι τα μεγαλύτερα «θύματα» της
ανεργίας στη χώρα μας. 
Για το 2002 οι προβλέψεις δίνουν ποσοστό για την ανεργία στη χώρα μας στο
10,7% (σημειώνοντας ελαφρά πτώση), όταν στην Ευρωπαϊκή Ένωση ο μέσος όρος της
ανεργίας θα «τρέχει» με 7,7%. Έτσι και το νέο έτος η χώρα μας (μαζί με την
Ισπανία) θα κρατούν τα θλιβερά πρωτεία της ανεργίας στην Ε.Ε. των «14». Στην
ευρωζώνη το χαμηλότερο ποσοστό ανεργίας αναμένεται να παρατηρηθεί στο
Λουξεμβούργο (2,7% το 2001), ενώ στην Αυστρία, την Ιρλανδία, την Πορτογαλία
και την Ολλανδία η ανεργία αναμένεται να διατηρηθεί σε επίπεδα κάτω του 4%. 
Η ανεργία στη χώρα μας, σύμφωνα με τα τελευταία διαθέσιμα στοιχεία της
ΕΣΥΕ(Εθνική Στατιστική Υπηρεσία), «χτυπάει» τις γυναίκες (16,3% των ανέργων
έναντι 7,2% των ανδρών) αλλά και συγκεκριμένες περιφέρειες όπως το Νότιο
Αιγαίο (16,2%), τη Δυτική Μακεδονία, τη Στερεά Ελλάδα - Εύβοια (14,6%). Επίσης
οι απόφοιτοι Λυκείου αποτελούν την πλειονότητα των ανέργων έναντι 9,6% των
κατόχων πτυχίου Ανωτέρας ή Ανωτάτης Εκπαίδευσης και 9,9% των υπολοίπων. Σε
επίπεδο Ευρωπαϊκής Ένωσης, η ανεργία των νέων (15-24 ετών) στη χώρα μας
ανέρχεται σε 29,5% (είναι η δεύτερη υψηλότερη μετά την Ιταλία), ενώ η Ελλάδα
παρουσιάζει ιδιαίτερα υψηλά ποσοστά στους ανέργους μακράς διαρκείας (πάνω από
ένα έτος) με 56,7%. Ακόμη έχει καταγραφεί ότι το 45% των Ελλήνων ανέργων είναι
νέοι που αναζητούν εργασία για πρώτη φορά (είναι το δεύτερο υψηλότερο ποσοστό
στην Ε.Ε.). 
Η κυβέρνηση έχει στόχο μέχρι το 2004 να δημιουργήσει 300.000 νέες θέσεις
απασχόλησης, 300.000 νέες θέσεις κατάρτισης, ενώ 300.000 εργαζόμενοι θα
ενταχθούν σε προγράμματα ενδοεπιχειρησιακής κατάρτισης και σε προγράμματα
επανακατάρτισης για τη βελτίωση των δεξιοτήτων τους. Από το ευρωπαϊκό
κοινωνικό ταμείο θα επανακαταρτισθούν συνολικά 790.000 άτομα με δράσεις για
τις οποίες θα διατεθεί 1,1 δισ. ευρώ, ενώ 590.000 άτομα θα καταρτισθούν μέσω
δράσεων αρχικής επαγγελματικής κατάρτισης για τις οποίες θα διατεθούν 566
εκατ. ευρώ μέχρι το πέρας του προγράμματος. 
Στην κυβερνητική προσπάθεια για την καταπολέμηση της ανεργίας τα εργαλεία που
θα «χρησιμοποιηθούν» είναι: 
­ Ο ΟΑΕΔ με τις τρεις Ανώνυμες Εταιρείες που ιδρύθηκαν με τον Νόμο
2956/2001. 
­ Η επέκταση των Κέντρων Προώθησης Απασχόλησης, που σήμερα ανέρχονται
σε 50 και θα φθάσουν τα 100 σε όλη τη χώρα μέχρι το 2006. 
­ Η βελτίωση των πιστοποιημενων δομών κατάρτισης με στόχο τη διά βίου
μάθηση και τη διάρθρωση ενός ολοκληρωμένου συστήματος εκπαίδευσης ανηλίκων. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17231N501</ED>
<ID>
ID:300681

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N50&aa=1</URL></REF>


Article

<CATEGORY>vin06</CATEGORY>

 <H2>Της αφαίρεσε τη ζωή, για να πάψει να πονάει
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Τατιάνα Καψάλη. Μόνο οι φωτογραφίες έχουν μείνει να της θυμίζουν το
ευτυχισμένο παρελθόν πριν ο πατέρας της δολοφονήσει τη μητέρα της 
Πίσω από το έγκλημα και πριν από την τιμωρία, οι δικαστές αναζήτησαν την αιτία
που οδήγησε τον Κωνσταντίνο Καψάλη στα εβδομήντα του χρόνια να αφαιρέσει τη
ζωή της πολυαγαπημένης του συζύγου Βασιλικής, θέλοντας ­ όπως έχει υποστηρίξει
ο ίδιος ­ να την απαλλάξει από τους φρικτούς πόνους που τη βασάνιζαν λόγω
μεταστατικού καρκίνου των οστών. Τα μέλη του δικαστικού συμβουλίου (Διονυσία
Μπιτσούνη πρόεδρος, Γιώργος Καλτσάς και Ελένη Κλωνάρη μέλη) χωρίς να αγνοήσουν
τη βαρύτητα της πράξης προσέγγισαν με ιδιαίτερη ευαισθησία την υπόθεση και
αποφάσισαν την παραπομπή του 70χρονου σε δίκη ενώπιον του Μεικτού Ορκωτού
Δικαστηρίου της Αθήνας για ανθρωποκτονία από πρόθεση αναγνωρίζοντάς του όμως
ότι την ετέλεσε ευρισκόμενος σε κατάσταση βρασμού ψυχικής ορμής. 
Είναι από τις λίγες εκείνες περιπτώσεις που ο εισαγγελέας κ. Μιχάλης
Δεληγιάννης, με βάση μόνο το ανακριτικό υλικό, αναγνωρίζει τη τραγικότητα όλων
των εμπλεκομένων προσώπων και θίγει ευθέως στην πρότασή του το θέμα της
ευθανασίας, αφήνοντας όμως την τελική κρίση στους δικαστές που θα εκδικάσουν
την υπόθεση όταν φτάσει στο ακροατήριο. «Είναι γεγονός ­ επισημαίνει
χαρακτηριστικά ο εισαγγελέας ­ ότι πρόκειται για μία τραγική περίπτωση για τον
θύτη, το θύμα, αλλά και τους συγγενείς τους, που θέτει επί τάπητος το μεγάλο
πολυσυζητημένο, αλλά και ακανθώδες από πάσης απόψεως ζήτημα της ευθανασίας». 
Ήταν ξημερώματα της 15ης Μαρτίου 2001. Ο Κωνσταντίνος Καψάλης μέσα στο
διαμέρισμά του, στο Παγκράτι, εκεί που είχε μοιραστεί με τη σύζυγό του
ευτυχισμένες στιγμές, πήρε τη μοιραία απόφαση. Ο κατηγορούμενος ευρισκόμενος
σε κατάσταση βρασμού ψυχικής ορμής ­ αναφέρεται στο υπ' αριθμόν 4530/2001
βούλευμα ­ αποφάσισε να σκοτώσει τη σύζυγό του, προκειμένου να την απαλλάξει
από τους φρικτούς πόνους που τη βασάνιζαν, συνεπεία μεταστατικού καρκίνου των
οστών. 
Θέλησε να δώσει τέλος στο μαρτύριό της τερματίζοντας και τη δική του ζωή.
Ακούγοντας τα βογκητά της κατάκοιτης συζύγου του τον κατέλαβε πανικός, οίκτος
και τάση αυτοκαταστροφής. Μετέφερε στο δωμάτιό του μία μπουκάλα υγραερίου και
στη συνέχεια οδήγησε με τη βία τη σύζυγό του. Στην προσπάθειά του αυτή έσφιξε
με τα χέρια του περισσότερο τον λαιμό της και επήλθε ο θάνατός της από
στραγγαλισμό. Πιστεύοντας όμως ότι εκείνη είναι ακόμη ζωντανή, έκλεισε την
πόρτα και τα παράθυρα, πέταξε τα πόμολα, πήρε ηρεμιστικά και αλκοόλ, άνοιξε τη
φιάλη του υγραερίου και ξάπλωσε στο κρεβάτι. Οι συγγενείς που τους αναζήτησαν
αργότερα ανησύχησαν, έσπασαν την πόρτα και μετέφεραν σε κωματώδη κατάσταση στο
νοσοκομείο τον κατηγορούμενο, ο οποίος σώθηκε χάρη στις υπεράνθρωπες
προσπάθειες των γιατρών. 
Στάθηκαν στο πλευρό του 
Από την πρώτη στιγμή που αποκαλύφθηκε το έγκλημα, η κόρη του Τατιάνα, αλλά και
οι συγγενείς της συζύγου του στάθηκαν στο πλευρό του 70χρονου και αποδείχθηκαν
γι' αυτόν οι ιδανικότεροι μάρτυρες υπεράσπισης. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17231N502</ED>
<ID>
ID:300723

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N50&aa=2</URL></REF>


Article

<CATEGORY>vin06</CATEGORY>

 <H5>ΑΦΓΑΝΙΣΤΑΝ: ΟΙ ΑΜΕΡΙΚΑΝΟΙ ΣΤΑ ΙΧΝΗ ΤΟΥ ΜΟΥΛΑ ΟΜΑΡ
</H5><H2>Πρωτοχρονιά με βόμβες
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οι δυνάμεις που εξακολουθούν να μάχονται εναντίον των Ταλιμπάν στο
Αφγανιστάν προσπαθούσαν χθες να στριμώξουν τον μουλά Μοχάμαντ Ομάρ, αρχηγό του
κινήματος των φανατικών ισλαμιστών, ο οποίος πιστεύεται ότι κρύβεται στο Νότιο
Αφγανιστάν. Αλλά ο νέος χρόνος μπήκε σ' αυτή τη σπαραγμένη από 20 χρόνια
πολέμου χώρα με μια ακόμη τραγωδία: άλλη μια αμερικανική αεροπορική επίθεση
είχε ως αποτέλεσμα τον θάνατο πολυάριθμων αμάχων. 
Φονικές βόμβες. Αφγανοί ανακοίνωσαν ότι αμερικανικά αεροσκάφη σκότωσαν 107
άτομα με επιθέσεις που πραγματοποίησαν την Κυριακή σε χωριό στο Ανατολικό
Αφγανιστάν 
Αφγανοί έκαναν γνωστό ότι αμερικανικά αεροπλάνα σκότωσαν 107 ανθρώπους με
επιθέσεις που πραγματοποίησαν την Κυριακή σε χωριό στο Ανατολικό Αφγανιστάν.
Εικονολήπτης του πρακτορείου Ρώυτερ που πήγε στο χωριό, το Καλάγιε Νιάζι στην
περιφέρεια Πάκτια, είδε λίμνες αίματος, κομμάτια σάρκας και μαλλιά ανθρώπων
μέσα σε μια δωδεκαριά κατεστραμμένα σπίτια. Αμερικανός στρατιωτικός εκπρόσωπος
δήλωσε ότι δύο βομβαρδιστικά Β-1Β και ένα Β-52 κατέστρεψαν συγκρότημα που
χρησιμοποιούσαν μαχητές της Αλ Κάιντα και Ταλιμπάν. Σύμφωνα με τον εκπρόσωπο,
εναντίον των αμερικανικών αεροπλάνων εβλήθησαν δύο πύραυλοι εδάφους - αέρος.
«Ένα χωριό δεν ρίχνει πυραύλους εδάφους - αέρος εναντίον αεροσκαφών», τόνισε.
«Επρόκειτο για ένα γνωστό συγκρότημα της ηγεσίας της Αλ Κάιντα και των
Ταλιμπάν». 
Ωστόσο, η δήλωση του Αμερικανού εκπροσώπου δεν επιβεβαιώνεται από τους
Αφγανούς συμμάχους των ΗΠΑ. Οι Αμερικανοί πραγματοποίησαν κατά λάθος στο
Αφγανιστάν πολλές επιθέσεις εναντίον αμάχων αφότου άρχισαν τους βομβαρδισμούς,
στις 7 Οκτωβρίου ­ στο χειρότερο επεισόδιο, που έχει επιβεβαιωθεί από αυτόπτες
μάρτυρες, 60 άμαχοι σκοτώθηκαν όταν αεροπλάνα επιτέθηκαν επανειλημμένα σε
αυτοκινητοπομπή Αφγανών προυχόντων που κατευθύνονταν στην Καμπούλ για τις
τελετές της εγκαθίδρυσης της νέας προσωρινής κυβέρνησης. Τώρα Αφγανοί ηγέτες,
ανάμεσά τους και ο προσωρινός υπουργός Άμυνας Μοχάμεντ Φάχιμ, ζητούν να
σταματήσουν οι βομβαρδισμοί. «Οι επιθέσεις πρέπει να σταματήσουν. Οι
Αμερικανοί πρέπει να πάψουν να βομβαρδίζουν», δήλωσε προς το πρακτορείο Ρώυτερ
ο τοπικός Αφγανός ηγέτης Χάτζι Σαϊφούλαχ, σύμφωνα με τον οποίο κανένα από τα
θύματα του βομβαρδισμού της Κυριακής δεν ανήκε στους Ταλιμπάν ή στην Αλ Κάιντα
και το χωριό βομβαρδίστηκε λόγω «εσφαλμένης πληροφόρησης» που έδωσαν στους
Αμερικανούς Αφγανοί που αντιμάχονται μεταξύ τους στην περιοχή αυτή. 
Στο μεταξύ, Αμερικανός στρατιωτικός εκπρόσωπος επιβεβαίωσε χθες το βράδυ την
πληροφορία που είχε μεταδώσει νωρίτερα το πρακτορείο ειδήσεων Αφγανικός
Ισλαμικός Τύπος ότι αμερικανικό στρατιωτικό όχημα με άνδρες των ειδικών
δυνάμεων δέχθηκε το απόγευμα της Δευτέρας επίθεση κοντά στην πόλη
Τζαλαλαμπάντ, στο Ανατολικό Αφγανιστάν, με αποτέλεσμα να τραυματιστεί ένας
στρατιώτης. 
Αμερικανοί αξιωματούχοι υποστήριζαν χθες ότι ο μουλάς Ομάρ ενδέχεται να
κρύβεται κοντά στο Μπαγράν, στη νότια περιφέρεια Χελμάντ, 160 χλμ.
βορειοδυτικά του Κανταχάρ. Εκπρόσωποι των νέων Αφγανικών Αρχών έκαναν γνωστό
πως ζήτησαν από τους χωρικούς της περιφέρειας να παραδώσουν τον Ομάρ, τον
οποίο χαρακτήρισαν «εγκληματία για τον αφγανικό λαό και για ολόκληρο τον
κόσμο». Σύμφωνα με τις Αρχές, ως 2.000 μαχητές έχουν συγκεντρωθεί για να
προσπαθήσουν να συλλάβουν τον φυγάδα, αν δεν παραδοθεί. Αμερικανοί
αξιωματούχοι δήλωσαν, εξάλλου, χθες πως πεζοναύτες άρχισαν να συγκεντρώνουν
πληροφορίες πραγματοποιώντας αποστολές εκτός της Κανταχάρ με στόχο να
εντοπίσουν τον Ομάρ. Η αμερικανική Κεντρική Διοίκηση τόνισε, ωστόσο, ότι το
κυνήγι του μουλά δεν έχει προς το παρόν αρχίσει.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17231N511</ED>
<ID>
ID:300682

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N51&aa=1</URL></REF>


Article

<CATEGORY>vin06</CATEGORY>

 <H2>Καλωσόρισαν το 2002 με πυροτεχνήματα και... 7.500 αστυνομικούς
</H2>
Νέα Υόρκη. Μισό εκατομμύριο Αμερικανοί συγκντρώθηκαν στην Τάιμς Σκουέαρ
προκειμένου να εορτάσουν την έλευση του 2002

Με συγκίνηση ανάμεικτη με χαρά, 500.000 κάτοικοι της Νέας Υόρκης βγήκαν τις
τελευταίες ώρες του 2001 στους δρόμους για να γυρίσουν τη σελίδα μιας τρομερής
και ιστορικής χρονιάς, που σημαδεύτηκε από τις επιθέσεις της 11ης Σεπτεμβρίου.
Το κρύο και τα αυστηρότατα μέτρα ασφαλείας δεν αποθάρρυναν τους Νεοϋορκέζους,
οι οποίοι θέλησαν να δείξουν τον πατριωτισμό τους και να χαιρετίσουν «το
πνεύμα της Νέας Υόρκης» τούτη την παραμονή Πρωτοχρονιάς περισσότερο από κάθε
άλλη. 
Περίπου 7.500 αστυνομικοί είχαν αναπτυχθεί στο κέντρο της μεγαλούπολης,
διπλάσιοι απ' ό,τι συνηθίζεται για την παραμονή του νέου έτους, ορισμένοι από
τους οποίους εξοπλισμένοι με ανιχνευτές μετάλλων και συνοδευόμενοι από σκυλιά
εκπαιδευμένα να βρίσκουν εκρηκτικές ύλες. Επίλεκτοι σκοπευτές είχαν πάρει
θέσεις σε στρατηγικά σημεία και είχε απαγορευτεί κάθε πτήση πάνω από την Τάιμς
Σκουέρ, εκτός από εκείνες των ελικοπτέρων της αστυνομίας. Χιλιάδες κόκκινα,
λευκά και μπλε μπαλόνια μοιράστηκαν, ο χαρτοπόλεμος είχε κι αυτός τα χρώματα
της αστερόεσσας και μια εντυπωσιακή σιωπή απλώθηκε όταν ο επτάχρονος Λόγκαν
Μίλερ, ο οποίος έχασε τον θείο του στο Ουόρλντ Τρέιντ Σέντερ, χτύπησε μια
καμπάνα προς τιμήν των θυμάτων των επιθέσεων. Ταυτόχρονα σήμαιναν όλες οι
καμπάνες της πόλης. Στη γιγάντια οθόνη που δεσπόζει στην πλατεία αναγράφονταν,
με φόντο μια αστερόεσσα, όλα τα αστυνομικά τμήματα, οι πυροσβεστικοί ουλαμοί,
οι αεροπορικές εταιρείες και οι χώρες που έχασαν κάποιον δικό τους στις
επιθέσεις. Το πέρασμα στο 2002 ήταν το σημαντικότερο γεγονός για τους
Νεοϋορκέζους μετά την 11η Σεπτεμβρίου, όταν έχασαν τη ζωή τους σχεδόν 3.000
άνθρωποι. Οι Νεοϋορκέζοι επωφελήθηκαν επίσης από την ευκαιρία για να
παρακολουθήσουν την ορκωμοσία του νέου δημάρχου τους, του δισεκατομμυριούχου
Μάικλ Μπλούμπεργκ, που πραγματοποιήθηκε κατ' εξαίρεσιν δημοσίως στην Τάιμς
Σκουέρ. Οι παριστάμενοι τραγούδησαν το περίφημο τραγούδι «Νιού Γιόρκ, Νιού
Γιόρκ» προς τιμήν του Μπλούμπεργκ, αλλά κυρίως του προκατόχου του, του
Ρούντολφ Τζουλιάνι, για τον τρόπο που χειρίστηκε την κρίση που προκάλεσαν οι επιθέσεις.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17231N512</ED>
<ID>
ID:300724

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N51&aa=2</URL></REF>


Article

<CATEGORY>vin06</CATEGORY>

 <H5>ΑΡΓΕΝΤΙΝΗ
</H5><H2>Βρέθηκε τη νύχτα ο νέος σωτήρας!
</H2>
Ο γερουσιαστής Εντουάρντο Ντουάλντε του Περονικού κόμματος αναδείχθηκε τη
νύχτα από το Κογκρέσο νέος πρόεδρος της Αργεντινής, ο πέμπτος στα ηνία της
χώρας σε διάστημα δύο εβδομάδων.

Δύσκολη αποστολή

Οι ταραχές έξω από το κτίριο του Κογκρέσου, μεταξύ αντιπάλων ομάδων διαδηλωτών
και της αστυνομίας, υποδήλωναν ότι το έργο του κάθε άλλο παρά εύκολο θα είναι:
η διάσωση της καταρρέουσας οικονομίας και η επαναφορά της ηρεμίας στον
εξοργισμένο λαό. 
Ο Ντουάλντε αναμένεται να παραμείνει στο αξίωμα μέχρι τις προεδρικές εκλογές
του 2003, ολοκληρώνοντας έτσι τη θητεία του παραιτηθέντος Φερνάντο ντε λα
Ρούα, από τον οποίο μάλιστα είχε χάσει την προεδρία το 1999.

Η Αργεντινή αντιμετώπιζε βαθιά οικονομική κρίση και βυθίστηκε και σε πολιτική
κρίση όταν ο πρόεδρος Φερνάντο ντε λα Ρούα παραιτήθηκε στις 21 Δεκεμβρίου και
εγκατέλειψε το προεδρικό μέγαρο με ελικόπτερο έπειτα από δύο ημέρες
διαδηλώσεων και λεηλασιών που προκάλεσαν τον θάνατο 28 ανθρώπων. Ένδεκα
ταραχώδεις ημέρες μετά, το Κογκρέσο ετοιμαζόταν αργά χθες το βράδυ να επιλέξει
­ ξανά ­ έναν νέο πρόεδρο. 
Οι παραιτήσεις 
Εκείνος που είχαν επιλέξει αρχικά οι βουλευτές για να υπηρετήσει μέχρι να
διεξαχθούν νέες εκλογές τον Μάρτιο, ο Αντόλφο Ροντρίγκες Σαά, παραιτήθηκε την
Κυριακή αφού απέτυχε να εξασφαλίσει την υποστήριξη του ίδιου του περονικού
κόμματός του. Δύο άλλοι είχαν επίσης σύντομες θητείες ως υπηρεσιακοί πρόεδροι
μετά την παραίτηση του Ντε λα Ρούα, αμφότεροι απρόθυμα. Ο πρώην πρόεδρος της
Γερουσίας Ραμόν Πουέρτα ανέλαβε τη θέση όταν παραιτήθηκε ο Ντε λα Ρούα και ο
αρχηγός της Βουλής Εντουάρντο Καμάνιο ανέλαβε τη Δευτέρα, μετά την παραίτηση
του Σαά. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17231N513</ED>
<ID>
ID:300757

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N51&aa=3</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Καλή χρονιά! Η ζωή σας θα είναι πιο γεμάτη
και ουσιαστική αν προσθέσετε λίγη έμπνευση. Μετατρέψτε την κούρασή σας σε
κάποιες στιγμές απολαυστικής διασκέδασης και όλα θα είναι πιο δημιουργικά στη
ζωή σας. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Το σημείο που χρειάζεται να προσπαθήσετε στη
διάρκεια αυτής της πολύ ουσιαστικής χρονιάς που αρχίζει για σας είναι η καλή
συμβίωση με τους άλλους. Έτσι, λοιπόν, η εποικοδομητική επικοινωνία, οι
διάφορες ανταλλαγές απόψεων και αποφάσεων, καθώς και το μοίρασμα των ευθυνών,
είναι μέσα στο πρόγραμμα. 
ΙΧΘΥΕΣ 
(19 Φεβρουαρίου - 20 Μαρτίου). Η χρονιά αυτή που αρχίζει σάς καλεί να
ξαναβρείτε στην ουσία τον εαυτό σας και την αυτοπεποίθησή σας. Υπάρχουν όλες
οι προϋποθέσεις να κατασταλάξετε σε ορισμένες νέες αξίες για την ποιότητα και
να προχωρήσετε ακάθεκτοι προς την πορεία που έχετε χαράξει. 
ΚΡΙΟΣ 
(21 Μαρτίου - 19 Απριλίου). Ένας κύκλος ολοκληρώνεται κι ένας άλλος ανοίγει,
δύναμή σας είναι η αξιοπρόσεκτη υπερηφάνεια σας, αλλά και η κατανόηση που
δείχνετε στους δικούς σας ανθρώπους όταν χρειάζονται τη βοήθεια και τη
συμπαράστασή σας. Χρόνια Πολλά. 
ΤΑΥΡΟΣ 
(20 Απριλίου - 20 Μαΐου). Με έμφαση στον άξονα της υλικής και της
συναισθηματικής σας εξασφάλισης αρχίζει η καινούργια χρονιά, δείξτε ψυχραιμία
και διπλωματικότητα και αναδείξτε τις πολύ καλές ικανότητές σας. Έτσι μόνο θα
υπάρξει άριστη συνεργασία και καλύτερες δημόσιες σχέσεις με συναδέλφους,
πελάτες ή ανωτέρους σας, για το συμφέρον σας. 
ΔΙΔΥΜΟΙ 
(21 Μαΐου - 21 Ιουνίου). Βάλτε πρόγραμμα να βελτιώσετε τις συνθήκες που
επικρατούν στη ζωή σας. Μια καινούργια αρχή μπορεί να γίνει, φροντίστε να
ξεμπερδεύετε γρήγορα με τις εκκρεμότητες που σας έφθειραν και βρείτε έναν νέο
δρόμο σωστής επικοινωνίας με το περιβάλλον σας. 
ΚΑΡΚΙΝΟΣ 
(22 Ιουνίου - 22 Ιουλίου). Το 2002 δίνει αισιοδοξία τόσο για τις
επαγγελματικές όσο και για τις προσωπικές σας προοπτικές βελτίωσης. Το έδαφος
με τη συμπαράσταση του Δία είναι γερό κάτω από τα πόδια σας και σίγουρα θα
πιάσουν τόπο οι δημιουργικές σας προσπάθειες. 
ΛΕΩΝ 
(23 Ιουλίου - 22 Αυγούστου). Δώστε μεγαλύτερη βαρύτητα στο πώς θα αξιοποιήσετε
κάποια καινούργια μηνύματα που σας στέλνει το περιβάλλον σας. Διώξτε τα
δυσάρεστα συναισθήματα και λειτουργήστε με την αισιοδοξία που ταιριάζει στο
ζώδιό σας. Καλή και δημιουργική χρονιά. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Ένας χρόνος γεμάτος με οφέλη αλλά και
υποχρεώσεις αρχίζει για τους περισσότερους εκπροσώπους του ζωδίου σας. Δώστε,
λοιπόν, σημασία στην πρακτική πλευρά της καθημερινότητας και μην ξεχνάτε πως η
προώθηση των συμφερόντων σας έχει προτεραιότητα. Μην αναβάλλετε ενέργειες που
πρέπει να γίνουν άμεσα. 
ΖΥΓΟΣ 
(24 Σεπτεμβρίου - 23 Οκτωβρίου). Το 2002 είναι βέβαιο ότι θα διαμορφώσει μια
καινούργια κατάσταση στην προσωπική σας ζωή. Ίσως δεν είναι εύκολο να αλλάξετε
αμέσως πορεία, σίγουρα όμως μπορεί να προετοιμαστείτε από τώρα για τις αλλαγές
που έρχονται. Βιαστείτε να πιστέψετε στην ψυχική σας δύναμη και θα τα
καταφέρετε. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Ήρθε η στιγμή που θα πρέπει να δείτε
γεγονότα και καταστάσεις από άλλο οπτικό πεδίο. Και κυρίως φροντίστε να
αποφύγετε να εκτονώσετε τη συναισθηματική σας φόρτιση σε λάθος διέξοδο. Στη
διάρκεια αυτής της χρονιάς διαπραγματευτείτε τις σκέψεις σας με έναν τρόπο
λιγότερο ανταγωνιστικό. 
ΤΟΞΟΤΗΣ 
(23 Νοεμβρίου - 21 Δεκεμβρίου). Είστε από τα ζώδια που θα ευνοηθούν αρκετά από
τον ερχομό της νέας χρονιάς, φροντίστε λοιπόν να υιοθετήσετε έναν καινούργιο
τρόπο έκφρασης και να πάρετε τις απαραίτητες πρωτοβουλίες στον κοινωνικό και
επαγγελματικό τομέα, για την προσωπική σας καταξίωση. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17231N521</ED>
<ID>
ID:300668

</ID><URL>http://ta-nea.dolnet.gr/neaweb/neafile.print_unique?e=A&f=17231&m=N52&aa=1</URL></REF>


Article

<CATEGORY>vin10</CATEGORY>

 <H5>ΤΙ ΑΛΛΑΖΕΙ ΣΤΟΝ ΑΘΛΗΤΙΣΜΟ ΜΕ ΤΟ ΝΕΟ ΝΟΜΙΣΜΑ
</H5><H2>Τα σπορ σε ΕΥΡΩ
</H2>
σε
λί
δες 2, 3, 4-5, 6
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17231O011</ED>
<ID>
ID:300690

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O01&aa=1</URL></REF>


Article

<CATEGORY>vin10</CATEGORY>

 <H5>ΤΟ ΕΥΡΩ: ΙΣΧΥΡΟ ΝΟΜΙΣΜΑ ΕΝΑΝΤΙ ΤΟΥ ΔΟΛΑΡΙΟΥ
</H5><H2>Όπλο για τις ομάδες
</H2><H4>* Όροι όπως υποτίμηση και διολίσθηση ανήκουν στο παρελθόν, μαζί με τη δραχμή
</H4>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Το νόμισμα αλλάζει όχι όμως και τα οικονομικά μεγέθη. Το χάος που μας χωρίζει
με τις μεγάλες ποδοσφαιρικές δυνάμεις της ζώνης του ευρώ είναι πλέον πιο ευδιάκριτο

Το ευρώ μπήκε για τα καλά στη ζωή μας και πλέον θα μας απασχολεί σε καθημερινή
βάση, σε όλους τους τομείς. Όπως είναι φυσικό και ο χώρος του ποδοσφαίρου δεν
θα μπορούσε να μείνει ανεπηρέαστος από τη συγκεκριμένη αλλαγή, αφού πλέον τα
πάντα θα κινούνται στον ρυθμό της νέας νομισματικής μονάδας. 
Τα συμβόλαια των παικτών σύντομα θα αναφέρονται μόνο σε ευρώ, όπως και τα
εισιτήρια, αλλά και όλα τα άλλα είδη ή οι υπηρεσίες που σχετίζονται με το
λαοφιλέστερο άθλημα. 
Η χώρα μας είναι ίσως η μόνη (τουλάχιστον στον βαθμό σύγκρισης με τις άλλες 11
που περιλαμβάνονται στην ευρωζώνη), η οποία στον συγκεκριμένο τομέα θα έχει
μάλλον περισσότερα οφέλη. 
Μην ξεχνάμε πως οι μεταγραφές των παικτών από το εξωτερικό (αλλά και από το
εσωτερικό) θα γίνονται πλέον στο νέο νόμισμα, το οποίο σαφώς είναι πιο ισχυρό
από τη δραχμή, ιδιαίτερα μάλιστα όταν μπαίνει σε ισοτιμίες με άλλα κορυφαία
νομίσματα, όπως είναι το δολάριο. 
Το δολάριο μπορούσε να ξεφύγει αρκετά γρήγορα από τη δραχμή, (τα παραδείγματα
είναι πρόσφατα, όταν είχε ξεπεράσει τις 400 δραχμές σε χρόνο μηδέν) όχι όμως
και από το ευρώ. Επίσης, όταν έρχεται εδώ ένας κοινοτικός παίκτης από
χώρα-μέλος της ευρωζώνης δεν θα χρειάζεται στις αμοιβές του να υπολογίζονται
προμήθειες και άλλα συναφή, αφού θα πληρώνεται στο ίδιο νόμισμα με την πατρίδα
του. 
Η χώρα μας, από την πλευρά της, θα αντιμετωπίζεται με άλλο... μάτι από τους
λεγόμενους ισχυρούς, που θα βλέπουν θετικά ένα πιο δυνατό νόμισμα. 
Αντίθετα, η διαφορά (όσον αφορά τη δύναμη του νέου νομίσματος) δεν «αγγίζει»
χώρες που είχαν έτσι και αλλιώς δυνατό νόμισμα, όπως η Γερμανία με το
γερμανικό μάρκο, η Γαλλία με το γαλλικό φράγκο, το Βέλγιο με το βελγικό
φράγκο, η Ισπανία με την πεσέτα και ούτω καθ' εξής. 
Φυσικά, εδώ θα πρέπει να διευκρινιστεί πως ουσιαστικά και στις 12 χώρες που
συμπεριλαμβάνονται στη ζώνη του ευρώ, οι ξένοι παίκτες και ιδιαίτερα αυτοί που
προέρχονται εκτός Ευρώπης (Αφρική, Νότια Αμερική κ.λπ.) θα συνεχίζουν να
πληρώνονται κανονικά σε δολάρια. Με τη διαφορά, πως για χώρες όπως η Ελλάδα
και ίσως η Πορτογαλία και η Φινλανδία, η ισοτιμία του νέου νομίσματος (ευρώ)
με το αμερικανικό νόμισμα θα είναι σαφώς πιο σταθερή και δεν θα παρουσιάζει
τις μεταβολές και κυρίως τις μεγάλες αποκλίσεις που υπήρχαν προγενέστερα. 
Από εκεί και έπειτα, οι βασικές διαφορές (τις οποίες θα συναντήσουμε και σε
άλλους τομείς της ζωής μας) στη σύγκριση των μεγεθών παραμένουν σταθερές ακόμα
και στο υψηλό επίπεδο του ανταγωνισμού. Όπως οι μισθοί στη χώρα μας σε
σύγκριση με άλλες χώρες της ευρωζώνης (Γερμανία, Γαλλία, Ιταλία, Ισπανία
κ.λπ.) είναι αισθητά χαμηλότεροι ­ κάτι που διαπιστώνεται πολύ πιο άνετα πλέον
λόγω της ίδιας μονάδας μέτρησης ­ το ίδιο συμβαίνει και στο ποδόσφαιρο. 
Άλλωστε, δεν ήταν τομέας στον οποίο είχαμε τα πρωτεία. 
Έτσι, λοιπόν, για παράδειγμα, οι ετήσιες αποδοχές του Τζιοβάνι Ντε Ολιβέιρα,
του Ολυμπιακού, πλησιάζουν τα δυόμισι εκατομμύρια ευρώ. Πρόκειται για τον
καλύτερα αμειβόμενο παίκτη του ελληνικού πρωταθλήματος, ο οποίος όμως απέχει
πάρα πολύ από τα κορυφαία ευρωπαϊκά συμβόλαια. Οι αποδοχές του αποτελούν μόλις
το ένα τρίτο του ποσού που εισπράττει επίσης ετησίως ο πρώην συμπαίκτης του
στην Μπαρτσελόνα αλλά και στην Εθνική Βραζιλίας, Ριβάλντο, ο οποίος μαζί με
τον Ζινεντίν Ζιντάν, τον Γκαμπριέλ Μπατιστούτα, τον Ραούλ και τον Αλεσάντρο
Ντελ Πιέρο συμπληρώνει την πεντάδα με τους πιο ακριβοπληρωμένους
ποδοσφαιριστές της Ευρώπης, αν όχι του κόσμου. 
Μάλιστα, φτάνει μόλις στη μέση των αποδοχών του Αντρέι Σεφτσένκο, ο οποίος
μαζί με τον Κρέσπο βρίσκονται στην τελευταία θέση των 10 πιο ακριβοπληρωμένων
παικτών. 
Αν πάμε και στις ομάδες όμως, θα δούμε πως η πλουσιότερη ελληνική, που είναι
με διαφορά ο Ολυμπιακός, απέχει... έτη φωτός από την Μάντσεστερ Γιουνάιτεντ ή
τη Ρεάλ Μαδρίτης. Οι δύο πρώτες αξίζουν μαζί σχεδόν μισό δισεκατομμύριο ευρώ,
όταν την ίδια στιγμή η τιμή των «ερυθρολεύκων» ίσα που αγγίζει τα 20
εκατομμύρια ευρώ. Η ψαλίδα ήταν και παραμένει, προς το παρόν, μεγάλη. 
Στις περισσότερες χώρες της ευρωζώνης, τουλάχιστον μέχρι τέλος του
Φεβρουαρίου, θα επιτρέπεται η διπλή αναγραφή στα συμβόλαια των παικτών, στα
εισιτήρια και στα άλλα είδη, αλλά υπάρχουν και χώρες, όπως η Γερμανία, που
κατήργησε από την πρώτη στιγμή το ισχυρό μάρκο, χωρίς την παραμικρή αναφορά
του. 
Ο χρόνος θα δείξει το τι μέλλει γενέσθαι, αλλά από την άλλη πλευρά η νέα
σελίδα που ξημερώνει, δίνει το δικαίωμα στο ελληνικό ποδόσφαιρο να κοιτάξει
περήφανα μπροστά, στο μέλλον.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17231O021</ED>
<ID>
ID:300691

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΠΑΠ: ΦΘΗΝΟΤΕΡΗ Η ΣΤΗΛΗ ΣΕ ΠΡΟ-ΠΟ ΚΑΙ ΠΡΟΠΟΓΚΟΛ
</H5><H2>Στρογγυλοποίηση
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Η εισαγωγή του ευρώ ανάγκασε τον ΟΠΑΠ να αναπροσαρμόσει τις τιμές των στηλών
σε όλα του τα παιχνίδια

Με τα ευρώ ανά χείρας (αφού οι δραχμές θα αποσυρθούν σε δύο μήνες) θα μπορούν
να είναι από σήμερα όσοι μπουν στα πρακτορεία ΠΡΟ-ΠΟ και θελήσουν να
δοκιμάσουν την τύχη τους σε κάποιο από τα τυχερά παιχνίδια του ΟΠΑΠ. 
Από σήμερα λοιπόν η στήλη σε ΠΡΟ-ΠΟ και ΠΡΟΠΟγκολ κοστίζει 0,10 ευρώ (34
δρχ.), στο Λόττο έχει 0,15 ευρώ (51 δρχ.) και στο Πάμε Στοίχημα, το Τζόκερ και
το ΠΡΟΤΟ 0,30 ευρώ (102 δρχ.). 
Οι νέες τιμές είναι χαμηλότερες σε σχέση με αυτές που ίσχυαν μέχρι το βράδυ
της Δευτέρας σε ό,τι αφορά την στήλη του ΠΡΟ-ΠΟ και του ΠΡΟΠΟΓκολ, που είχε 40
δρχ., και κατά τι μεγαλύτερη από αυτή που υπήρχε για τα υπόλοιπα παιχνίδια (50
δρχ. το Λόττο, 100 δρχ. το Πάμε Στοίχημα, το Τζόκερ και το ΠΡΟΤΟ). 
«Η απόφαση της διοίκησης του Οργανισμού είναι να μην υπάρξει καμία αλλαγή στην
τιμή της στήλης στο πρώτο εξάμηνο του 2002», τονίζει στην «ΟΜΑΔΑ» ο πρόεδρος
του ΟΠΑΠ, Κωνσταντίνος Κοσκινάς. 
Στο μεταξύ, τα πρώτα καινούργια παιχνίδια του ΟΠΑΠ σε ευρώ θα είναι το EXTRA 5
και το Σούπερ 3. Παιχνίδια που προσφέρουν περισσότερες πιθανότητες να κερδίσει
κάποιος σε σχέση με τα υπόλοιπα αριθμολαχεία που έχει ο ΟΠΑΠ (Τζόκερ, Λόττο,
ΠΡΟΤΟ κ.λπ.). Για μεν το EXTRA 5 είναι μία στις 324.362, ενώ για το Σούπερ 3
είναι περίπου μία στις 5.000. Αντιθέτως, οι πιθανότητες στο Λόττο είναι μία
στα 4 εκατομμύρια, ενώ στο Τζόκερ μία στα 20 εκατομμύρια. Παράλληλα θα
υπάρχουν καθημερινές κληρώσεις (θα γίνονται ηλεκτρονικά) και στα δύο
παιχνίδια. Για μεν το EXTRA 5 θα είναι μία, ενώ για το Σούπερ 3, τουλάχιστον
δύο κάθε ημέρα, ενώ μπορεί να είναι και τρεις. Το ποσοστό κέρδους για την κάθε
κατηγορία θα είναι προκαθορισμένο. Ακόμη κάτι σημαντικό είναι ότι ο παίκτης θα
μπορεί να καταθέσει το δελτίο συμμετοχής του μέχρι και δέκα λεπτά πριν από την
προγραμματισμένη ώρα έναρξης της κλήρωσης. 
Το EXTRA 5 είναι ένα αριθμολαχείο που θα έχει 35 αριθμούς και ο παίκτης θα
καλείται να μαντέψει σωστά τους πέντε, οι οποίοι θα κληρώνονται καθημερινά. Ο
παίκτης θα μπορεί να επιλέξει κατ' ελάχιστον πέντε αριθμούς, οι οποίοι θα
αποτελούν και τη μία στήλη του παιχνιδιού, η τιμή της οποίας είχε καθορισθεί
με το Προεδρικό Διάταγμα για τη λειτουργία του παιχνιδιού σε 100 δρχ. Ο ΟΠΑΠ
μάλλον θα επιλέξει τα 0,30 ευρώ για την αξία της, αλλά δεν αποκλείεται και
κάποια άλλη τιμή. 
Στο Σούπερ 3 ο παίκτης θα μπορεί να επιλέξει τρεις αριθμούς από ισάριθμες
στήλες, η καθεμία από τις οποίες θα έχει τους αριθμούς από το 0 έως το 9. Στο
ειδικό δελτίο που ετοιμάζει ο ΟΠΑΠ ο παίκτης έχει τη δυνατότητα να επιλέξει
αρκετούς τύπους παιχνιδιού.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17231O031</ED>
<ID>
ID:300692

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O03&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ </H2><H4>Αποτελέσματα και κέρδη σε ευρώ
</H4>
1η: Τζέττυ Γουέι (Λάος) 2,24 - 0,87. Πικολίνο Ράμπο 0,57. Τρίτος,
Διαβολικός. Δίδυμο 3Χ6 = 3,35. Φορκάστ 3Χ6 = 6,45. Trio 3Χ6Χ7 = 5,68. Tri Cast
3Χ6Χ7 = 52,66. 
2η: Βασάλτης (Δημητσάνης) 0,58 - 0,64. Μενέλαος 0,58. Τρίτος και τέταρτος,
Λούκρατιβ Γουέι και Λούθηρος. Δίδυμο 1Χ5 = 1,18. Φορκάστ 1Χ5 = 1,86. Σύνθετο
3Χ1 = 5,06. ΣΔ 3Χ6Χ1Χ5 = 12,77. Trio 1Χ3Χ5 = 3,045. Tri Cast 1Χ5Χ3 = 9,15.
Τετραπλό 1Χ5Χ3Χ2 = 18,08. 
3η: Πολύκαρπος (Νίκος) 0,69 - 0,31. Ωρομέδων 1,24. Τρίτος και τέταρτος,
Διαφανής και Κουμαντάνος. Δίδυμο 1Χ3 = 2,33. Φορκάστ 1Χ3 = 3,90. Σύνθετο 1Χ1 =
1,39. ΣΔ 1Χ5Χ1Χ3 = 6,54. Trio 1Χ2Χ3 = 1,35. Tri Cast 1Χ3Χ2 = 6,83. Τετραπλό
1Χ3Χ2Χ5 = 35,14. 
4η: Γνήσια (Αλέξανδρος) 1,30 - 0,59. Μορ Σπαρκ 1,62. Τρίτος και τέταρτος,
Γκόλντεν Τρόφυ και Έλα Δικέ Μου. Δίδυμο 3Χ6 = 5,60. Φορκάστ 6Χ3 = 13,76.
Σύνθετο 1Χ6 = 3,99. ΣΔ 1Χ3Χ3Χ6 = 38,66. Trio 3Χ4Χ6 = 5,81. Tri Cast 6Χ3Χ4 =
30,34. Τετραπλό 6Χ3Χ4Χ5 = 132,17. 
5η: Κένταυρος (Λαζαρίδης) 2,14 - 1,41. Ολυμπ. Ουίννερ 0,57. Τρίτος και
τέταρτος, Κινγκ Γουέι και Ριάκτιβ. Δίδυμο 1Χ11 = 6,42. Φορκάστ 11Χ1 = 15,17.
Σύνθετο 6Χ11 = 13,74. ΣΔ 3Χ6Χ1Χ11 = 94,58. Trio 1Χ2Χ11 = 20,64. Tri Cast
11Χ1Χ2 = 137,94. Τετραπλό 11Χ1Χ2Χ13 = 8.103,48. 
6η: Λέαντρο (Ανδρονίκη) 6,32 - 1,74. Κάδμος 0,85. Τρίτος και τέταρτος,
Δημοχάρης και Πικολ. Τζούνιορ. Δίδυμο 3Χ6 = 11,65. Φορκάστ 6Χ3 = 34,32.
Σύνθετο 11Χ6 = 50,47. ΣΔ 1Χ11Χ3Χ6 = 431,38. Trio 2Χ3Χ6 = 92,32. Tri Cast 6Χ3Χ2
= 660,67. Τετραπλό 6Χ3Χ2Χ7 = 7.218,85. 
7η: Μπαλλαρίνος (Τσεργάς) 1,03 - 0,62. Κλέβερ Μπόυ 2,75. Τρίτος και
τέταρτος, Ικαρία και Γαρδένια. Δίδυμο 4Χ6 = 11,52. Φορκάστ 6Χ4 = 11,93.
Σύνθετο 6Χ6 = 29,58. ΣΔ 3Χ6Χ4Χ6 = 786,16. Trio 4Χ6Χ9 = 63,55. Tri Cast 6Χ4Χ9 =
125,18. Τετραπλό 6Χ4Χ9Χ8 = 505,66. 
* Διεγράφη ο ίππος 1, Τανός. 
8η: Αλλέγκρο (Ζευγώλης) 2,27 - 1,03. Τζέσικα 1,12. Τρίτος και τέταρτος,
Σποτ Μιούζικ και Γένεσις. Δίδυμο 1Χ5 = 7,39. Φορκάστ 1Χ5 = 12,23. Σύνθετο 6Χ1
= 12,47. ΣΔ 4Χ6Χ1Χ5 = 606,72. Trio 1Χ5Χ7 = 28,92. Tri Cast 1Χ5Χ7 = 213,07.
Τετραπλό 1Χ5Χ7Χ2 = 620,47. 
9η: Χαρμ. Γουέι (Λαζαρίδης) 0,96 - 0,55. Χαλαζίας 1,25. Τρίτος και
τέταρτος, Χρησμός και Μέγας Σταύρος. Δίδυμο 1Χ8 = 4,08. Φορκάστ 8Χ1 = 5,73.
Σύνθετο 1Χ8 = 9,56. ΣΔ 1Χ5Χ1Χ8 = 124,14. Trio 1Χ6Χ8 = 4,69. Tri Cast 8Χ1Χ6 =
19,67. Τετραπλό 8Χ1Χ6Χ2 = 124,48. 
* ΣΚΟΡ ΓΚΑΝΙΑΝ 4 = 6.270,60. 
* ΣΚΟΡ ΓΚΑΝΙΑΝ 6 = 25.094,40.

<H3>Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία, ενώ
το «Σκορ Γκανιάν 6» περιλαμβάνει την 2η, 3η, 4η, 5η, 6η και 7η κούρσα. </H3>
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΓΡΙΟΠΗ 58 Λέντερης&#0093 
2. ΑΝΑΤΟΛΙΑ 58 Σταυρινός&#0094 
3. ΒΕΝΤΑ 58 Δημητσάνης&#0098 
4. ΓΙΑΝΝΟΥΛΑ 58 Μπάμπης&#0097 
5. ΕΛΑΤΕΙΑ 58 Μανώλης&#0092 
6. ΖΕΝΙΘ 58 Τριανταφύλ.&#0096 
7. ΜΙΣ ΤΥΧΕΡΟΥΛΑ 58 Λιάκος&#0095 
8. ΠΑΓΓΑΙΟ 58 Τσεργάς&#0091 
­ Υπόδ.: ΒΕΝΤΑ - ΜΙΣ ΤΥΧΕΡΟΥΛΑ (Παγγαίο). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΓΙΩΡΓΟΣ ΦΟΥΣΚ 58 Λιάκος&#00910 
2. ΕΥΚΙΝΗΤ. ΤΕΡΖ 58 Τσεργάς&#0091 
3. ΖΑΝ 58 Τσιριγώτης&#0093 
4. ΖΥΓΟΣ 58 Δημητσάνης&#0095 
5. ΙΟΡΔΑΝΗΣ 58 Οικονομίδης&#0099 
6. ΜΠΟΛΝΤ ΒΑΛΒ 58 Νίκος&#0098 
7. ΜΥΘΟΣ 58 Λάος&#0096 
8. ΟΡΕΙΝΟΣ ΑΕΤΟΣ 58 Φίλιππος&#0092 
9. ΣΑΡΔΕΩΝ 58 Σταυρινός&#0094 
10. ΤΖΙΜΜΥ ΡΙΒΕΡΣ 58 Αλέξης&#0097 
­ Υπόδ.: ΟΡΕΙΝΟΣ ΑΕΤΟΣ - Γ. ΦΟΥΣΚ (Ζυγός) 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΒΡΥΤΗ 58 Μαστοράκης&#0097 
2. ΖΕΣΤΗ 58 Δημητσάνης&#0096 
3. ΜΑΛΑΜΑΤΕΝΙΑ 58 Γεωργίου&#0091 
4. ΜΑΡ. ΜΟΝΑΜΟΥΡ 58 Φίλιππος&#0094 
5. ΜΙΣ ΣΑΝΤΡΑ 58 Νίκος&#0098 
6. ΠΕΡΣΕΜΙ 58 Αλέξης&#0095 
7. ΠΡΩΤΑΘΛΗΤΡΙΑ 58 Τσεργάς&#0093 
8. ΤΕΝΕΡΙΦΗ 58 Οικονομίδης&#0092 
­ Υπόδ.: ΠΡΩΤΑΘΛΗΤΡΙΑ - ΜΑΡΙΑΝ ΜΟΝΑΜΟΥΡ (Μις Σάντρα) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΣΕΪΤΑΝ 58 Χατζημίμης&#0098 
2. ΣΛΑΜΜΑ 57,5 Οικονομίδης&#0093 
3. ΑΔΑΜΑΣΤΟΣ 56,5 Μανώλης&#0095 
4. ΠΙΚΟΛ. ΓΙΑΣΑΝ 56,5 Λιάκος&#0091 
5. ΑΥΘΕΝΤΙΚΟΣ 56 Σταυρινός&#0097 
6. ΜΠΑΡΑΛΑΞΙΣ 56 Μπάκος&#0096 
7. ΤΖΩΡΤΖ ΓΟΥΪΝ. 56 Λάος &#0092 
8. ΣΠΑΡΤΙΑΤΗΣ 55,5 Ζευγώλης&#0099 
9. ΣΤΡ. ΠΑΥΛΟΣ 55 Γεωργίου&#0094 
­ Υπόδ.: ΑΔΑΜΑΣΤΟΣ - ΣΛΑΜΜΑ (Σπαρτιάτης) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΛΑΜΨΑΚΗ 54,5 Άγγελος&#0092 
2. ΓΚΟΛ. ΚΟΥΗΝ 57,5 Μπάκος&#00910 
3. ΜΙΣ ΤΖΩΡΤΖΙΝΑ 57,5 Τσεργάς&#0093 
4. ΑΛΑΓΟΝΙΑ 57 Ζευγώλης &#0099 
5. ΒΑΣΙΑ ΦΟΥΣΚ 56,5 Λιάκος&#0097 
6. ΛΑΚΥ ΛΕΪΝΤΥ 56,5 Φίλιππος&#0094 
7. ΜΙΣ ΣΑΝΤΡΙΝΑ 56,5 Χατζημίμης&#0095 
8. ΛΕΪΝΤΥ ΤΡΕΪΣΥ 56 Τριανταφύλ. &#0091 
9. ΑΝΤΙΘΕΣΗ 54 Δημητσάνης&#0098 
10. ΚΙΣΣΙΝΓΚ ΓΟΥΕΪ 54 Λάος&#0096 
­ Υπόδ.: ΛΑΚΥ ΛΕΪΝΤΥ - ΜΙΣ ΤΖΩΡΤΖΙΝΑ (Βάσια Φουσκ). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΔΥΝΑΤ. ΤΙΓΡΗΣ 58 Μπάκος&#0096 
2. ΟΛΥΜΠ. ΜΠΟΫ 56,5 Βαλακούδ. Ν.&#0095 
3. ΚΡΙΤΩΝ 54 Μαστοράκης&#0094 
4. ΣΑΝΤΕΝ ΜΠΡΙΖ 54 Σταυρινός&#0099 
5. ΓΚΑΛΙΤΟ 49,5 Σολωμός&#0097 
6. ΔΟΥΡ. ΙΠΠΟΣ 53 Χαραλάμπ. &#0093 
7. ΛΕΪΝ. ΚΟΡΙΝΑ 49,5 Αργύρης&#0098 
8. ΦΛΑΪΝΓΚ ΙΜΑΤΖ 53 Δημητσάνης&#0092 
9. ΑΪΛΙΝ 52 Γεωργίου&#0091 
­ Υπόδ.: ΟΛΥΜΠΙΚ ΜΠΟΫ - Λ. ΚΟΡΙΝΑ (Δούρειος Ίππος). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΠΡΙΝΣΕΣ ΤΙΝΑ 58 Οικονομίδης&#0092 
2. ΟΛΕΝΑ 57 Τσεργάς&#0098 
3. ΣΑΝΤΑ ΜΑΡΙΝΑ 55,5 Δημητσάνης&#0099 
4. ΠΙΚΟΛ. ΜΑΡΙΝΑ 55,5 Λιάκος&#0097 
5. ΑΜΦΙΚΛΕΙΑ 54,5 Τριανταφύλ.&#0091 
6. ΔΟΥΚΙΣΣΑ ΤΕΡΖ 54,5 Σταυρινός&#0094 
7. ΕΛΜΑΡ 52 Εύα&#0095 
8. ΟΜ. ΚΟΡΘΙΑΝΗ 53 Ντίνα&#0093 
9. ΩΡΑΙΑ ΣΟΦΙΑ 54,4 Λέντερης&#0096 
­ Υπόδ.: ΠΡΙΝΣΕΣ ΤΙΝΑ - ΣΑΝΤΑ ΜΑΡΙΝΑ (Ολένα). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΚΡ. ΑΜΑΡΤΙΑ 58 Νίκος&#0098 
2. ΣΑΝ ΣΤΕΦΑΝΟ 58 Μπάμπης&#0095 
3. ΜΠΛΑΚ ΤΣΙΠ 56,5 Χατζημίμης&#0097 
4. ΚΑΛΛΙΣΤΩ 56 Δημητσάνης&#0093 
5. ΜΟΚΑΝΤΟΡ 56 Μπάκος &#0091 
6. ΚΟΥΝΕΛΑ 55 Τσιριγώτης&#0099 
7. ΔΑΗΜΩΝ 53 Λάος&#0092 
8. ΛΕΪΝ. ΑΓΚΑΘΑ 51 Ανδρονίκη&#0096 
9. ΓΚΡΕΓΚ ΤΣΕΡΜ. 51,5 Τσεργάς&#0094 
­ Υπόδ.: ΚΡΥΦΗ ΑΜΑΡΤΙΑ - ΚΑΛΛΙΣΤΩ (Μπλακ Τσιπ). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΕΣΤΕΛ 59 Ζευγώλης&#0096 
2. ΜΠΙΛΛΥ ΡΟΝΥ 58 Μπάμπης &#0095 
3. ΙΟΚΑΣΤΗ 54,4 Μαστοράκης&#0093 
4. ΚΟΥΗΝ ΣΟΦΗ 51 Δημητσάνης&#0097 
5. ΚΑΪΖΕΡ ΣΟΖΑ 47 Εύα&#0094 
6. ΞΑΝΘ. ΑΓΓΕΛΟΣ 48,5 Τσεργάς&#0091 
7. ΙΖΑΜΠΕΛΛΙΤΑ 47,5 Σγούρος&#0092 
8. ΝΤΙΖΕΡΒ 45,5 Ανδρονίκη&#0098 
­ Υπόδ.: ΚΟΥΗΝ ΣΟΦΗ-ΕΣΤΕΛ (Μπίλλυ Ρόνυ). 
­ Δύο αουτσάιντερς: ΑΥΘΕΝΤΙΚΟΣ (4η) - ΑΝΤΙΘΕΣΗ (5η).
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17231O032</ED>
<ID>
ID:300730

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O03&aa=2</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H4>Ο πρώτος ευρω-τυχερός
</H4>
Έναν τυχερό με έξι επιτυχίες που κερδίζει 500.000,00 ευρώ (170.375.000
δραχμές) ανέδειξε η κλήρωση του ΛΟΤΤΟ. Βρέθηκαν 105 με 5 επιτυχίες που θα
μοιραστούν από 1.021,82 (348.185 δρχ), 6.093 με 4 που θα εισπράξουν από 13,21
(4.500 δρχ) και 119.878 με 3 που θα πάρουν από 0,53 (180 δρχ) δραχμές. Οι
τυχεροί αριθμοί: 9, 15, 24, 39, 41, 44. 
ΤΟ ΠΡΟΤΟ 
Τζακ ποτ είχαμε στην πρώτη κατηγορία του ΠΡΟΤΟ. Στον κουμπαρά μπήκαν
300.000,00 Ευρώ (102.225.000 δραχμές). Τα κέρδη στις υπόλοιπες κατηγορίες
έχουν ως εξής: 2η: βρέθηκαν 8 που κερδίζουν από 8.009,42 (2.729.210 δρχ), 3η:
βρέθηκαν 54 που θα πάρουν από 1.186,57 (404.325 δρχ), 4η: βρέθηκαν 559 που θα
μοιραστούν από 114,61 (39.055 δρχ), 5η: βρέθηκαν 4.536 που θα εισπράξουν από
14,12 (4.810 δρχ) και 6η: βρέθηκαν 46.144 που θα μοιραστούν από 1,17 (400
δρχ). Οι τυχεροί αριθμοί: 2, 7, 3, 9, 7, 1, 9. 
ΤΟ ΤΖΟΚΕΡ 
Τζακ ποτ σημειώθηκε στην κλήρωση του Τζόκερ αφού ουδείς βρέθηκε με 5+1
επιτυχίες. Στον κουμπαρά μπήκαν 1.500.000,00 ευρώ (511.125.000 δρχ). Βρέθηκαν
2 δελτία με 5 επιτυχίες που κερδίζουν από 166.191,96 (56.629.910δρχ). Οι
τυχεροί αριθμοί: 12, 16, 21, 33, 45, ενώ ο αριθμός του Τζόκερ είναι το 9.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17231O033</ED>
<ID>
ID:300763

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O03&aa=3</URL></REF>


Article

<CATEGORY>vin10</CATEGORY>

 <H5>ΤΑ ΕΙΣΙΤΗΡΙΑ: ΑΠΟ 5,86 ΕΩΣ ΚΑΙ... 88 ΕΥΡΩ ΘΑ ΤΙΜΩΝΤΑΙ ΠΛΕΟΝ ΤΑ ΕΙΣΙΤΗΡΙΑ ΤΩΝ
ΠΟΔΟΣΦΑΙΡΙΚΩΝ ΑΓΩΝΩΝ
</H5><H2>Τιμές... των άκρων στην Α' Εθνική
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Το μικρότερο χαρτονόμισμα (5 ευρώ) που θα έχουμε πλέον στην τσέπη μας και
κάτι... ψιλά θα είναι αρκετά για έναν Έλληνα φίλαθλο, προκειμένου να
παρακολουθήσει αγώνα του ελληνικού πρωταθλήματος. Ενώ αν θέλει καλή θέση, τότε
η τιμή μπορεί να φθάσει τα 88 ευρώ. 
Αναλογικά όσον αφορά τη χαμηλότερη τιμή, η χώρα μας έχει αυτή τη στιγμή ένα
από τα φτηνότερα εισιτήρια στις χώρες της ζώνης του ευρώ (άσχετα εάν και το
θέαμα στις περισσότερες περιπτώσεις είναι εξίσου... λιτό), σε αντίθεση με τις
υψηλές τιμές που συναγωνίζονται προηγμένα πρωταθλήματα της Γηραιάς Ηπείρου,
όπως φαίνεται και από τον σχετικό πίνακα που παραθέτουμε. 
Έτσι, λοιπόν, με 5,86 ευρώ (ή 2.000 δραχμές, αφού η διπλή αναγραφή αλλά και
αξία θα υπάρχει μέχρι το τέλος Φεβρουαρίου) μπορεί κάποιος να μπει στα
ελληνικά γήπεδα, τιμή που συναντά επίσης σε χώρες όπως το Λουξεμβούργο, τη
Φινλανδία και την Αυστρία. 
Η ΕΠΑΕ δεν είναι διατεθειμένη στην παρούσα φάση να προχωρήσει σε
στρογγυλοποίηση των τιμών, είτε προς τα κάτω είτε προς τα πάνω, και απλά θα
κάνει τις... αποτιμήσεις της σε ευρώ. 
Στην Πορτογαλία, δύσκολα μπορεί να βρει κανείς φθηνά εισιτήρια, ενώ τα
ακριβότερα θα τα δούμε σε Ισπανία και Ιταλία. Μάλιστα στις δύο συγκεκριμένες
χώρες της ευρωζώνης οι τιμές μπορούν να είναι ακόμα μεγαλύτερες αν πρόκειται
για εισιτήριο διαρκείας, που όμως συμπεριλαμβάνει και άλλες προσφορές.
Παράλληλα ο κάτοχός του μπορεί να επιλέξει μόνο μια κατηγορία παιχνιδιών (π.χ.
μόνο τα ευρωπαϊκά, ή του πρωταθλήματος ή του Κυπέλλου), οπότε η τιμή διαφέρει
ανάλογα και με τη διοργάνωση. Θυμίζουμε πως σε μεγάλα γήπεδα της Ισπανίας
υπάρχουν οι περίφημες «Las Gradas». Δηλαδή, κάτι σαν... πατώματα, όπου ανάλογα
με την οπτική εικόνα πάει και η τιμή. 
Στις χώρες αυτές, οι ομάδες διαπραγματεύονται οι ίδιες την τιμή των εισιτηρίων
τους και έτσι σε κάποιο μεγάλο ντέρμπι μπορεί να βρει κανείς μεγάλες
αποκλίσεις από τις συνηθισμένες τιμές. 
Ολλανδία και Βέλγιο μετά τη συνδιοργάνωση του Ευρωπαϊκού Πρωταθλήματος
Ποδοσφαίρου, το καλοκαίρι του 2000, προχώρησαν σε σημαντικές ανατιμήσεις των
εισιτηρίων (αφού εκσυγχρόνισαν σχεδόν όλα τα γήπεδά τους). Πάντως, στο Βέλγιο
τα πράγματα είναι πιο δύσκολα, αφού εξαιτίας του φόβου για τον χουλιγκανισμό,
αυτός που θα αγοράσει εισιτήρια θα πρέπει να έχει κάρτα μέλους φαν κλαμπ
ομάδας, με τα προσωπικά του στοιχεία, ώστε με το που θα προμηθευτεί το
εισιτήριο η Αστυνομία να γνωρίζει ποιος κάθεται πού και σε ποιο γήπεδο (!).
Αυτά, σε συνδυασμό με τις αυξήσεις και λόγω ευρώ, έχουν μειώσει σημαντικά τις
πωλήσεις. 
Τέλος, στη Γερμανία υπάρχουν οι ακριβές περιοχές (π.χ., Μόναχο, Ντύσελντορφ,
Φρανκφούρτη και Κολωνία) όπου τα εισιτήρια πλησιάζουν τις ανώτερες τιμές.
Εξαιρούνται και εδώ τα διαρκείας με προνόμια, ακόμη και το να μπορεί ο κάτοχος
να φέρει στο γήπεδο δωρεάν και κάποιο άλλο μέλος της οικογένειάς του.

<H3>ΣΤΟ ΓΗΠΕΔΟ
</H3><H3>Τι θα πληρώσει μια οικογένεια
</H3>
Από σήμερα το «παιδικό» εισιτήριο κοστίζει 5,87 ευρώ (1.000 δρχ.)

Τέρμα τα δίφραγκα και οι πενταροδεκάρες. 
Θες να πας στο μανάβη, στον κρεοπώλη, στο σούπερ-μαρκετ, στο θέατρο, στον
κινηματογράφο, στο γήπεδο; Θα πληρώσεις σε ευρώ. Θες να πιεις έναν καφέ, ένα
αναψυκτικό, να πάρεις ένα σάντουιτς. Όλα σε ευρώ. Βέβαια, κάποιοι θα
δυσκολευτούν στην αρχή. Αλλά δεν βαριέσαι. Όλα μαθαίνονται. 
Αν κάποια Κυριακή, ένας πατέρας με τα δύο του παιδιά αποφασίσει να πάει στο
γήπεδο, θα πληρώσει σε ευρώ. Πόσο θα του στοιχίσει; Ανάλογα με το εισιτήριο
που θα πάρει και τι συγκοινωνία θα χρησιμοποιήσει. Άν είναι των 5.000 δραχμών
θα πληρώσει 14,67 ευρώ, αν είναι των 3.500 θα δώσει 10,27 ευρώ, ενώ για τα
παιδιά του δύο εισιτήρια των 1.000 δραχμών κοστίζουν 5,87 ευρώ. Στην περίπτωση
που αποφασίσουν να πάρουν δύο αναψυκτικά και έναν καφέ θα πληρώσουν από 0,88
ευρώΧ3, δηλαδή 2,64 ευρώ μέχρι 2,05 Χ 3 δηλαδή 6,15 ευρώ. Αν πάρει ταξί για να
κινηθεί θα πληρώσει όσα γράψει το ταξίμετρο, αν προτιμήσει το αυτοκίνητό του
εκτός από τη βενζίνη που θα καταναλώσει μέχρι να φτάσει στο γήπεδο, και θα
είναι τουλάχιστον 5,87 ευρώ (2.000 δρχ.), θα πρέπει να υπολογίσει και το
πάρκινγκ 4,5 ευρώ (1.500 δρχ.), ενώ αν προτιμήσει το Μετρό τα έξι εισιτήρια
που κοστίζουν 0,70 ευρώ το καθένα. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17231O041</ED>
<ID>
ID:300693

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O04&aa=1</URL></REF>


Article

<CATEGORY>vin10</CATEGORY>

 <H5>ΣΤΑ ΝΤΕΡΜΠΙ
</H5><H2>Όλο και λιγότεροι θα πετούν κέρματα
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Οι «θερμόαιμοι» πρέπει πλέον να είναι πιο... συγκρατημένοι

Κυριακή απόγευμα σε κάποιο γήπεδο της χώρας όπου διεξάγεται ένα σημαντικό
παιχνίδι, το οποίο δεν είναι απαραίτητα αυτό που ονομάζουμε ντέρμπι. Οι
αποφάσεις του διαιτητή εκνευρίζουν τους θεατές και σε κάποια στιγμή ο
«άρχοντας του αγώνα» δέχεται καταιγισμό... πυρών. Όχι από όπλα, αλλά από
κέρματα και άλλα μικροαντικείμενα. Πόσο κοστίζει αυτή η επίθεση στους
θερμόαιμους οπαδούς των ομάδων; Από ένα δίφραγκο το λιγότερο μέχρι ένα
μεταλλικό κατοστάρικο το περισσότερο (ευτυχώς, η διάρκεια ζωής του
πεντακοσάρικου σε κέρμα ήταν μικρή). Σιγά τα λεφτά, θα πείτε... Και έχετε
δίκιο. Ποιος υπολόγιζε ένα δίφραγκο, ένα δεκάρικο ή ένα κατοστάρικο. Σήμερα
όμως; 
Η δραχμούλα αποτελεί παρελθόν και το ευρώ μπήκε επίσημα στη ζωή μας. Ένα
νόμισμα ισχυρό που θα αναγνωρίζεται σε όλον τον κόσμο. Τι θα κάνουν οι οπαδοί
των ομάδων; Θα το πετούν με την ίδια ευκολία στα γήπεδα, με στόχο τον διαιτητή
και τους αντίπαλους ποδοσφαιριστές; Βλέπετε, το ένα ευρώ αντιστοιχεί με 340,75
δραχμές και τα δύο ευρώ 681 δραχμές. Ποσά όχι ευκαταφρόνητα. Αναφερόμαστε σε
ένα και δύο ευρώ διότι είναι τα πιο βαριά από τα νέα μεταλλικά κέρματα και
ασφαλώς τα πιο επικίνδυνα, καθώς οι υποδιαιρέσεις του ευρώ σε κέρματα μάλλον
δεν μπορούν να προξενήσουν μεγάλες ζημιές. 
Πριν από κάθε αγώνα, ιδιαίτερα αυτούς που οι αρμόδιες αρχές χαρακτήριζαν
«υψηλής επικινδυνότητας», η Αστυνομία υπέβαλε σε εξονυχιστικό έλεγχο τους
οπαδούς των ομάδων και τους «ξαλάφρωνε» από κέρματα που μπορούσαν να
προκαλέσουν κάποιο ατύχημα. Τώρα τι θα γίνει; 
Ο υπουργός Δημόσιας Τάξης Μιχάλης Χρυσοχοΐδης όταν του τέθηκε το θέμα από την
«ΟΜΑΔΑ» έδειξε στην αρχή αιφνιδιασμένος. 
«Μέχρι στιγμής δεν μας έχει απασχολήσει. Θα το δούμε στην πορεία», ήταν η
πρώτη αντίδρασή του για να προσθέσει χαμογελώντας: «Έως τώρα κανείς δεν
υπολόγιζε την ιστορική δραχμή και τα πολλαπλάσιά της. Ελπίζουμε τώρα με την
αξία που έχει το ευρώ οι φίλαθλοι να φανούν συγκρατημένοι και να μην πετούν
στον "αέρα" χρήματα, που σε τελική ανάλυση δεν πρόκειται να φέρουν κάποιο
αποτέλεσμα. Γιατί, κακά τα ψέματα. Υπάρχει κανείς που πιστεύει ότι με το να
πετάξεις κάποιο κέρμα στον διαιτητή ή στον αντίπαλο ποδοσφαιριστή θα του
αλλάξεις τις αποφάσεις; Ανεπιφύλακτα, λοιπόν, συστήνω ψυχραιμία, καθώς όλοι
πρέπει να καταλάβουμε ότι και το ποδόσφαιρο είναι διασκέδαση».
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17231O042</ED>
<ID>
ID:300731

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O04&aa=2</URL></REF>


Article

<CATEGORY>vin10</CATEGORY>

 <H5>Η ΕΠΟ ΚΑΙ ΤΑ ΣΥΜΒΟΛΑΙΑ
</H5><H2>Μεταγραφές με το νέο νόμισμα στο επαγγελματικό ποδόσφαιρο
</H2>
Η ΕΠΟ έχει στείλει σε όλες τις ΠΑΕ τα νέα συμβόλαια των παικτών που αναφέρουν
ως νομισματική μονάδα μόνο το ευρώ

Αποχαιρετισμός λοιπόν στη δραχμή και καλωσόρισμα στο ευρώ, τη νέα
πραγματικότητα. 
Ήδη η ΕΠΟ έχει στείλει σε όλες τις επαγγελματικές ομάδες τα νέα συμβόλαια των
παικτών και το ποσό που αναγράφεται σ' αυτά είναι σε ευρώ. Αυτό σημαίνει ότι
ήδη από 1-1-2002 όλα τα συμβόλαια που ισχύουν σήμερα και είναι σε δραχμές θα
μετατραπούν σε ευρώ, ενώ αυτά που θα υπογραφούν στη διάρκεια της μεταγραφικής
περιόδου του Ιανουαρίου θα είναι με το ενιαίο ευρωπαϊκό νόμισμα. 
Για να αντιληφθεί ο φίλαθλος τι σημαίνει συμβόλαια παικτών σε ευρώ αναφέρουμε
το παρακάτω παράδειγμα. Αν κάποιος ποδοσφαιριστής έχει συμβόλαιο 35 εκατ.
δραχμών τον χρόνο, η αμοιβή του σε ευρώ είναι 102.714,6, ενώ αν κάποιος έχει
ετήσιο συμβόλαιο 150 εκατ. δραχμές, σε ευρώ είναι 440.205,42. 
Ο ΠΣΑΠ 
«Οι επαγγελματίες ποδοσφαιριστές δεν πρόκειται να αντιμετωπίσουν κανένα
πρόβλημα. Όλα τα συμβόλαια που έχουν κατατεθεί στον ΠΣΑΠ είναι σε δραχμές και
απομένει η μετατροπή τους σε ευρώ. Πάντως μέχρι σήμερα ουδείς από την ΕΠΟ ή
την ΕΠΑΕ μας κάλεσε για να συζητήσουμε τη νέα πραγματικότητα που διαμορφώνεται
στη χώρα μας», τόνισε στην «ΟΜΑΔΑ» ο πρόεδρος του ΠΣΑΠ κ. Αντώνης Αντωνιάδης.
Απαντώντας στο ερώτημα «τι γίνεται στις περιπτώσεις που υπάρχουν συμβόλαια στα
οποία η αμοιβή εκφράζεται σε δολάρια», ο κ. Αντωνιάδης διευκρίνισε: «Όλα τα
συμβόλαια είναι σε δραχμές. Ακόμα και αυτών των ακριβοπληρωμένων ξένων
παικτών. Αν όμως υπάρχει συμβόλαιο σε δολάρια, σίγουρα θα υπάρχει και συμφωνία
της ομάδας με τον παίκτη ότι η αμοιβή του θα είναι τέτοια σύμφωνα με την τιμή
του δολαρίου την ημέρα που υπεγράφη η μεταξύ τους σύμβαση. Γι' αυτό
επαναλαμβάνω ότι οι μεγάλες ομάδες δεν πρόκειται να αντιμετωπίσουν προβλήματα
και όλα θα κυλήσουν ομαλά. Είμαι βέβαιος ότι όσο πιο γρήγορα εξοικειωθούμε με
το ευρώ τόσο ευκολότερα θα είναι τα πράγματα για όλους μας, αφού δεν πρέπει να
αγνοήσουμε ότι το νέο νόμισμα θα είναι πανίσχυρο». 
ΤΑ ΠΡΟΣΤΙΜΑ 
Εκτός από τα συμβόλαια, το νέο νόμισμα επηρεάζει την αθλητική δικαιοσύνη,
καθώς τα πρόστιμα που θα επιβάλλονται θα είναι σε ευρώ, το ίδιο και τα
παράβολα που θα καταβάλλουν οι προσφεύγοντες σ' αυτή. Επίσης τα ποσά για τα
οποία θα αποφασίζει η Επιτροπή Επίλυσης Οικονομικών Διαφορών θα είναι σε ευρώ,
ενώ οι αποδείξεις που θα κόβουν οι ΠΑΕ, ΚΑΕ και όλοι οι αθλητικοί σύλλογοι θα
είναι προσαρμοσμένες στο νέο νόμισμα. Χαρακτηριστικό παράδειγμα: το πρόστιμο
2.000.000 δραχμών που επιβάλλει ο αθλητικός δικαστής σε κάποια ΠΑΕ για
επεισόδια οπαδών της αντιστοιχεί σε 5.869,41 ευρώ. 
Παράλληλα οι νέοι προϋπολογισμοί όλων των αθλητικών ομοσπονδιών που θα
κατατεθούν στη ΓΓΑ και οι επιχορηγήσεις του υφυπουργείου Αθλητισμού θα είναι
σε ευρώ. 
Από χθες λοιπόν όλοι κινούμαστε στον ρυθμό του ευρώ. Της νέας οικονομικής
πραγματικότητας στην Ενωμένη Ευρώπη. Ποια θα είναι τα οφέλη και ποιες θα είναι
οι δυσκολίες που θα συναντήσουμε, θα φανούν στην πράξη. Άλλωστε, τίποτα δεν
μπορεί να κριθεί εκ των προτέρων, αν δεν υπάρχουν χειροπιαστές αποδείξεις.
Κάθε αρχή και δύσκολη, πόσο μάλλον αν πρόκειται για αλλαγή στην κυριότερη
καθημερινή πράξη κάθε ανθρώπου, την οικονομική του συναλλαγή.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17231O051</ED>
<ID>
ID:300694

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O05&aa=1</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ: ΜΟΝΟ ΠΑΟ ΚΑΙ ΟΛΥΜΠΙΑΚΟΣ ΕΧΟΥΝ ΕΥΡΩΠΑΪΚΑ ΜΠΑΤΖΕΤ
</H5><H2>2 ταχύτητες
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο ΠΑΟ και η Κίντερ με 12 εκατ. ευρώ βρίσκονται στην κορυφή της Ευρώπης όσον
αφορά τον ετήσιο προϋπολογισμό. Η δεύτερη ελληνική ομάδα, ο Ολυμπιακός, έχει
ακριβώς το μισό μπάτζετ!

Τώρα που όλα θα πληρώνονται σε ευρώ, το ελληνικό μπάσκετ θα μπει στη ζυγαριά
της σύγκρισης με τις υπόλοιπες ευρωπαϊκές δυνάμεις και θα κληθεί να αποδείξει
ότι δικαίως συμπεριλαμβάνεται στους ισχυρούς. 
Το ευρώ φοβόμαστε ότι θα βοηθήσει όλους αυτούς που σχολίαζαν ειρωνικά «το
καλύτερο πρωτάθλημα της Ευρώπης» να αισθανθούν την απόλυτη δικαίωση. Θέλουμε
πολλή δουλειά ακόμα και ­ κυρίως ­ αλλαγή νοοτροπίας για να... γίνουμε Ευρώπη.
Κι αν αμφιβάλλετε, υπάρχουν απλώς οι αριθμοί για να σας πείσουν. Η περίφημη
υπόθεση Μπόσμαν, η οποία επέτρεψε την ελεύθερη διακίνηση των παικτών που
προέρχονταν από χώρες της Ευρωπαϊκής Ένωσης, βρίσκει την απόλυτη εφαρμογή της
πλέον: Όλοι, (σχεδόν) θα πληρώνονται με το ίδιο νόμισμα. 
Μπορεί κάποιες από τις ομάδες μας να ανήκουν στις ακριβότερες (με βάση τον
προϋπολογισμό) της Ευρώπης, αλλά αυτό ίσως να μη λέει και πολλά στην πράξη.
Πάμε στους αριθμούς και μάλιστα σε ευρώ: Οι ομάδες της Μπολόνιας (Κίντερ και
Φορτιτούτο) έχουν αντίστοιχα προϋπολογισμό 12 και 10 εκατ. ευρώ. Η Κίντερ,
μάλιστα, είναι η ακριβότερη ομάδα της Ευρώπης, μαζί με τον Παναθηναϊκό, του
οποίου ο προϋπολογισμός αγγίζει τα 12 εκατ. ευρώ. 
Στην Ισπανία οι ακριβότερες ομάδες είναι Ρεάλ και Μπαρτσελόνα (προϋπολογισμός
10 εκατ. ευρώ) και ακολουθεί η Μάλαγα με 9,5 εκατ. ευρώ. 
Στη Γαλλία οι προϋπολογισμοί των ομάδων είναι πιο χαμηλοί. Τον υψηλότερο έχει
η Βιλερμπάν (7,6 εκατ. ευρώ), ενώ ακολουθεί η Πο Ορτέζ με έξι εκατ. Στο ίδιο
ποσό είναι και ο φετινός προϋπολογισμός του Ολυμπιακού.

<H3>ΤΑ ΣΥΜΒΟΛΑΙΑ
</H3><H3>Το ευρώ απειλεί τώρα το δολάριο
</H3>
Τι αλλάζει στις ομάδες της Α1; Κατ' αρχήν, γλυτώνουν από τον... βραχνά της
δραχμής, τουλάχιστον σε ορισμένες περιπτώσεις. Θυμάστε πέρυσι που η ΑΕΚ
αποφάσισε περικοπή των συμβολαίων των ξένων παικτών λόγω της υποτίμησης της
δραχμής έναντι του δολαρίου; Ε, λοιπόν, αυτό δύσκολα (εκτός ορισμένων
συμβολαίων) θα συμβεί. 
Οι ελληνικές ομάδες θα πληρώνουν (αναγκαστικά) τους Αμερικανούς σε δολάρια,
αλλά θα είναι σε θέση να διαπραγματευτούν τους κοινοτικούς με το ενιαίο
ευρωπαϊκό νόμισμα. Βέβαια, δεν παίρνουμε όρκο γι' αυτό, αφού στην προσπάθεια
να πείσουν κάποιον καλό παίκτη μπορεί να του προσφέρουν δολάρια. Όσοι
κοινοτικοί παίκτες αγωνίζονται εφέτος στην Α1 και έχουν όρο στο συμβόλαιό τους
το δολάριο θα συνεχίσουν να πληρώνονται με αυτό, ακόμα κι αν συνεχίσουν να
παίζουν στη χώρα μας και την επόμενη περίοδο (παράδειγμα, ο Σκιαρά του
Πανιωνίου). 
Ο ΕΣΑΚΕ 
Το θέμα αυτό, πάντως, απασχολεί ήδη τον ΕΣΑΚΕ. Κι αυτό αφού σίγουρα τώρα με
την ενιαία νομισματική μονάδα θα προτιμούν να πληρώσουν σε ευρώ, παρά σε
δολάρια. Τι θα συμβεί με τα συμβόλαια των Ελλήνων παικτών; «Κανένα πρόβλημα»,
απαντά ο πρόεδρος του ΕΣΑΚΕ Μανώλης Παπακαλιάτης. «Θα ρωτήσουμε, βέβαια, και
τη νομική μας υπηρεσία, αλλά πιστεύουμε ότι θα έχουμε έναν διαφορετικό τύπο
συμβολαίου, από την επόμενη περίοδο. Αν, βέβαια, χρειαστεί, θα το αλλάξουμε
από εφέτος. Η μετατροπή των ποσών που αναγράφονται στα συμβόλαια από δραχμές
σε ευρώ μπορεί να γίνει αυτόματα». 
«Κανένα πρόβλημα», συμφωνεί και ο γεν. γραμματέας του ΠΣΑΚ (ο σύνδεσμος των
καλαθοσφαιριστών) Γιώργος Σιγάλας. «Απ' όσο είμαστε σε θέση να γνωρίζουμε, σε
όλα σχεδόν τα συμβόλαια υπολογίζεται σε παρένθεση δίπλα από το ποσόν σε
δραχμές και η αναλογία σε ευρώ. Σε κάποια πιο παλιά συμβόλαια θα γίνει απλά η
μετατροπή. Ισχύει και για εμάς ό,τι και για τους υπόλοιπους Έλληνες
εργαζομένους». 
ΆΛΛΟ ΠΡΟΒΛΗΜΑ 
Στην Ευρώπη, το θέμα δεν απασχολεί ιδιαίτερα τους συλλόγους, αφού και
ενημέρωση έχουν, αλλά και γνωρίζουν πώς πρέπει να προχωρήσουν. Το πρόβλημά
τους είναι άλλο: Πώς θα πείσουν τους παίκτες που προέρχονται από την Ευρωπαϊκή
Ένωση να υπογράφουν συμβόλαια με τα οποία θα πληρώνονται σε ευρώ και όχι σε
δολάρια. Οι φίλοι μας Ευρωπαίοι είχαν έως τώρα ισχυρότερα νομίσματα (γαλλικό
φράγκο, ισπανική πεσέτα, γερμανικό μάρκο) και δεν αντιμετώπιζαν, βέβαια,
προβλήματα συχνά υποτίμησης, αλλά σίγουρα το ευρώ θα τους προσφέρει ασφάλεια.
Μη φανταστείτε, πάντως, ότι πολλοί Ευρωπαίοι παίκτες θα προτιμήσουν το ευρώ
από το δολάριο! Ας το έχουν αυτό υπόψη και οι δικοί μας...
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17231O061</ED>
<ID>
ID:300696

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O06&aa=1</URL></REF>


Article

<CATEGORY>vin10</CATEGORY>

 <H5>ΤΑ ΕΙΣΙΤΗΡΙΑ
</H5><H2>Φθηνότερα απ' ό,τι σε Ιταλία, Ισπανία
</H2>
Πάμε να παρακολουθήσουμε ένα παιχνίδι μπάσκετ; Ναι θα πείτε, αλλά πόσο θα μας
κοστίσει με τα νέα δεδομένα; Υπολογίστε, λοιπόν, ότι θα πληρώσετε από 2,93
ευρώ, 5,87 και 8,80, τουλάχιστον, για τα περισσότερα παιχνίδια. 
Η τιμή του εισιτηρίου καθορίζεται βέβαια από το πόσο σημαντικό είναι το
παιχνίδι, αλλά και από τη θέση στην εξέδρα. Τα ακριβά εισιτήρια στο πρωτάθλημα
της Α1 κοστίζουν 14,67 και 29,35 ευρώ. Γενικά, ο μέσος όρος του ποσού που θα
χρειαστεί ένας φίλος του μπάσκετ για το εισιτήριό του είναι 5,87-8,80 ευρώ. 
Τι πληρώνουν όμως στην Ευρώπη; Ας δούμε τις τιμές των εισιτηρίων στα
σημαντικότερα ευρωπαϊκά πρωταθλήματα: στην Ισπανία, το φθηνότερο εισιτήριο
είναι 6 ευρώ, ενώ το ακριβότερο φθάνει τα 18 ευρώ. Βέβαια, οι Ισπανοί
συνηθίζουν να χρησιμοποιούν τα εισιτήρια διαρκείας, το φθηνότερο δε αγγίζει τα
εκατό ευρώ. Το ακριβότερο έχει περίπου τη διπλάσια τιμή. 
Στην Ιταλία, τα ακριβότερα εισιτήρια είναι στην Μπολόνια (Κίντερ και
Φορτιτούτο). Οι τιμές είναι από 55 έως 103 ευρώ! Στις υπόλοιπες πόλεις, το
εισιτήριο πωλείται αρκετά φθηνότερα (15-30 ευρώ). Τέλος, οι Γάλλοι πληρώνουν
για να παρακολουθήσουν ένα παιχνίδι μπάσκετ από 5 έως 20 ευρώ. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17231O062</ED>
<ID>
ID:300732

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O06&aa=2</URL></REF>


Article

<CATEGORY>vin10</CATEGORY>

 <H5>ΣΟΥΜΑΧΕΡ: 65 ΕΚΑΤ. ΜΠΑΙΝΟΥΝ ΕΤΗΣΙΩΣ ΣΤΟΝ ΛΟΓΑΡΙΑΣΜΟ ΤΟΥ
</H5><H2>Ο ρέκορντμαν του ευρώ
</H2>
<AUTHOR>ΘΑΝΑΣΗΣ ΧΕΙΜΩΝΑΣ</AUTHOR>

Οι οπαδοί της «σκουντερία» πανηγυρίζουν άλλη μια νίκη τής Φεράρι. Ο Σούμαχερ
τους κάνει ευτυχισμένους και πληρώνεται αδρά γι' αυτό

Έχει στεφθεί τέσσερις φορές παγκόσμιος πρωταθλητής στη Φόρμουλα 1 (μόνο ο
θρυλικός Αργεντινός Χουάν Μανουέλ Φάντζιο έχει περισσότερες επιτυχίες). Είναι
μία από τις δημοφιλέστερες προσωπικότητες στα σπορ με ιδιαίτερη επιτυχία στο
«ασθενές» φύλο. Ο Μίχαελ Σούμαχερ, όμως, κατέχει και ένα άλλο ­
εντυπωσιακότατο ­ ρεκόρ το οποίο τον κάνει να ξεχωρίζει, καθώς είναι ο
πλουσιότερος αθλητής στην Ευρώπη. Πιο απλά: ένας από τους πλουσιότερους
ανθρώπους στον κόσμο ολόκληρο. 
Το έγκυρο αμερικανικό οικονομικό περιοδικό «Forbes» τοποθέτησε τον Μίχαελ στην
κορυφή της σχετικής λίστας που δημοσίευσε πριν από μερικούς μήνες. Με ετήσιες
αποδοχές ύψους περίπου 65 εκατομμυρίων ευρώ, ο Γερμανός πιλότος ήταν ο
πλουσιότερος άνθρωπος των σπορ για το έτος 2000 ξεπερνώντας καθαρά
αθλητές-κροίσους όπως ο γκόλφερ Τάιγκερ Γουντς, ο «σκληρός» Μάικ Τάισον και ο
«πολύς» Σακίλ Ο' Νιλ. Λεπτομέρεια: πέρα από τον διάσημο πιλότο της Φεράρι, οι
υπόλοιποι τέσσερις που συμπλήρωναν την πρώτη πεντάδα ήταν Αμερικανοί. Σε ένα
πιο πρόσφατο άρθρο του, το «Forbes» απέδωσε στον «Σούμι» έσοδα ύψους 59
εκατομμυρίων δολαρίων (περίπου 67,5 εκατ. ευρώ), ένα νούμερο που τον τοποθετεί
στην 15η θέση της κατάταξης των πλουσιότερων VIP's παγκοσμίως. Αν αναλογιστεί
κανείς ότι στην κορυφή της σχετικής λίστας φιγουράρουν ονόματα όπως αυτά των
Τομ Κρουζ, Μπρίτνι Σπιρς ή όλων των Μπιτλς μαζί (!) γίνεται παραπάνω από
φανερό ότι αυτός ο 30άρης από τη γερμανική κωμόπολη του Χιρτ-Χέρμιλχαϊμ έχει
καταφέρει κάτι πραγματικά μεγάλο... 
«ΠΟΠ ΣΤΑΡ» 
Ο Σούμι με το έπαθλο του πρωταθλητή για το 2001. Ένα από τα πολλά που ήρθαν
και ­ πιθανότατα ­ θα 'ρθουν... 
Τίποτα όμως δεν είναι τυχαίο. Ο Μίχαελ Σούμαχερ έφερε μια άλλη διάσταση στον
(μηχανοκίνητο) αθλητισμό. Το όνομά του ακούστηκε πολύ μακρύτερα από τις πίστες
τής Φόρμουλα 1, η φήμη του ξεπέρασε τα προστατευτικά κιγκλιδώματα της Ίμολα ή
του Σίλβερστοουν. Ένας «ποπ-σταρ» της Φόρμουλα 1; Ίσως, αλλά ο συμπαθής Μίχαελ
δεν καβάλησε ποτέ το καλάμι. Παρά το ότι οδηγούσε το μονοθέσιό του από νίκη σε
νίκη, παρά το ότι η περιουσία του αυξάνει κάθετα ημέρα με την ημέρα, ο Μίχαελ
κράτησε τους παιδικούς του φίλους, έμεινε αυστηρά πιστός στην αγαπημένη του
Κορίνα, την οποία παντρεύτηκε το 1995, ενώ υπηρετεί πιστά την Ουνέσκο ως
πρεσβευτής σε θέματα οδικής ασφάλειας. Φανατικός ποδοσφαιρόφιλος, συμμετέχει
συχνά σε αγώνες που διεξάγονται για φιλανθρωπικούς σκοπούς ενώ, όποτε μπορεί,
παρακολουθεί από κοντά την ομάδα του, την Κολωνία. 
ΕΓΚΩΜΙΑ ΑΠΟ ΙΡΒΑΪΝ 
Πάνω απ' όλα αυτά, όμως, ο «Σούμι» είναι ένας εξαίρετος πιλότος. Ο πάλαι ποτέ
ομόσταβλός του στη Φεράρι, Έντι Ιρβάιν, έχει πει γι' αυτόν: «Ο τύπος είναι το
κάτι άλλο, όταν οδηγεί. Στρίβει καλύτερα το τιμόνι, αλλάζει τις ταχύτητες
καλύτερα. Υπάρχουν τόσα πολλά στοιχεία που αποδεικνύουν γιατί ο Μίχαελ είναι ο
καλύτερος. Πολλοί άνθρωποι δεν τον συμπαθούν ιδιαίτερα ως άνθρωπο, ενώ κι εγώ
δεν μπορώ να πω ότι είμαι μεγάλος θαυμαστής του. Όταν όμως στρίβει το τιμόνι
δεν γίνεται να συγκριθεί με κανέναν. Πράγματι, τα νούμερα μιλάνε μόνα τους:
πενήντα τρεις νίκες σε γκραν πρι, 801 βαθμοί συνολικά. Πέρυσι σημείωσε ρεκόρ
συγκομιδής (123), ενώ ισοφάρισε και τον αριθμό νικών (9) σε μια περίοδο, το
οποίο κατείχε ο μεγάλος Βρετανός Νάιτζελ Μάνσελ. Είναι δύσκολο να βρεις έναν
αθλητή, σε οποιοδήποτε σπορ, που να έχει να επιδείξει ένα τόσο εντυπωσιακό
παλμαρέ... 
Ο ΣΡΕΝΤΕΡ 
Ο ίδιος ο Μίχαελ σχολιάζει: «Είμαι ένας απλός άνθρωπος, αυτό είναι όλο. Απλώς,
μπορώ να "τρέχω" γρηγορότερα από τους άλλους»! 
Όταν, στο γκραν πρι της Ουγγαρίας, κατέκτησε τον τέταρτό του παγκόσμιο τίτλο,
ο Γερμανός καγκελάριος Γκέρχαρντ Σρέντερ τού απέστειλε συγχαρητήριο
τηλεγράφημα στο οποίο έλεγε: «Συγκλόνισες τους φιλάθλους με τις εκπληκτικές
ικανότητές σου. Λίγοι πιλότοι της Φόρμουλα 1 είχαν την ίδια επιρροή στο σπορ
με σένα». Πόσο δίκιο είχε ο κ. Σρέντερ...
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17231O071</ED>
<ID>
ID:300697

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Κυριαρχεί το ποδόσφαιρο
</H2>
Αναλυτικά: 
11.00 (Eurosport): Αφιέρωμα στους ομίλους Παγκοσμίου Κυπέλλου 2002. 
12.00 (Eurosport): Ράλι Παρίσι - Ντακάρ (Μ) 
12.00 ΝΒΑ Ρετρό: Πίστονς - Λέικερς (1988) 
14.00 (Eurosport): Θρύλοι του Παγκοσμίου Κυπέλλου Ποδοσφαίρου. 
14.00 (Alpha 2): Ολλανδικό πρωτάθλημα Φέγενορντ - Αϊτχόφεν (Ε) 
15.00 (Alpha): Ολυμπιακός - ΠΑΟΚ πρωτάθλημα πόλο Α1 ανδρών (Ε) 
16.00 (Aplha 2): Ιταλικό πρωτάθλημα Γιουβέντους - Πιατσέντσα (Ε) 
16.30 (Alpha): Βόλεϊ: Ιωνικός - ΑΕΚ (Ε) 
18.00 (Alpha 2): Ιταλικό πρωτάθλημα Αταλάντα - Μίλαν (Ε) 
22.00 (Supersport): Πρέμιερ Λιγκ Μάντσεστερ Γιουνάιτεντ - Νιούκαστλ (Ζ) 
04.00 (Alpha 2): ΝΒΑ Ντένβερ Νάγκετς - Λος Άντζελες Λέικερς (Ζ) <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17231O072</ED>
<ID>
ID:300733

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O07&aa=2</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17231O073</ED>
<ID>
ID:300764

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O07&aa=3</URL></REF>


Article

<CATEGORY>vin10</CATEGORY>

 <H5>ΙΣΤΟΡΙΕΣ ΜΕ ΝΟΜΙΣΜΑΤΑ
</H5><H2>Προσεκτικά τον «μπούσουλα» </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Καλή χρονιά, με το ευρώ στις τσέπες σας και όχι μόνο «κουδουνιστό», αλλά και
σε χαρτί... 
*** Έγραφε ο «Νεόκοπος» προχθές, στο τελευταίο φύλλο του χρόνου «Τι να τα
κάνεις τα ευρώ, όταν δεν έχεις φράγκο». 
*** Εννοείται ότι δεν επρόκειτο για σχήμα λόγου, αφού δεν είναι λίγοι οι
Έλληνες που θα δυσκολευτούν να καταλάβουν την αλλαγή του νομίσματος, διότι
απλά δεν θα τους χρειαστεί ούτε το κομπιουτεράκι ούτε εκείνες οι πονηρούτσικες
πλαστικές κάρτες-μπούσουλας, οι οποίες με ένα κούνημα της επιφάνειας δεν
ξεχνάς, προς το παρόν τη δραχμούλα. 
*** Ξέρετε ποιοι θα προβληματιστούν, ίσως αυτές τις πρώτες ημέρες; 
*** Το πλήθος των παιδιών (ή και των μεγαλωμένων) των φαναριών, περιμένοντας
το χαρτζιλικάκι ως μικροπωλητές ή καθαριστές παρμπρίζ. 
*** Τους βλέπω στην τράπεζα αύριο-μεθαύριο με μια σακούλα κέρματα, προκειμένου
να «χαρτοποιήσουν» την εφήμερη περιουσία τους. 
*** Ευτυχείς είναι οι «φουκαράδες», αφού ούτε σε κρατήσεις υπόκειται το
μεροκάματο ούτε σε φόρο, όπως οι λοιποί ελεύθεροι επαγγελματίες... 
Γράφηκαν (και ακούστηκαν) πολλά τις τελευταίες ημέρες για το ευρώ. Για τη
δραχμούλα, επίσης, υπήρξαν αναφορές, κυρίως ιστορικής μορφής... 
*** Χωρίς να το θέλω η μνήμη μου ζωντάνεψε ένα διήγημα του παλιού δάσκαλου
Δημήτρη Γιάκου, το οποίο είχα διαβάσει στα μαθητικά χρόνια: 
*** Είχε τίτλο «Η ιστορία ενός χιλιάρικου» και με γοητευτική γραφή πρόβαλλε ως
πρωταγωνιστή το χαρτονόμισμα, μεγάλης αξίας, βέβαια, τα πρώτα χρόνια της
δεκαετίας του '60. 
*** Πριν καταλήξει γεμάτο ρυτίδες σε σεντούκι της τράπεζας, είχε αλλάξει
εκατοντάδες χέρια. 
*** Από εργοστασιάρχη και εργάτη μέχρι πεσκέσι σε νυφικό κρεβάτι για
προικιό... 
*** Αλήθεια, το ίδιο χιλιάρικο τι αξία είχε μέχρι προχθές; 
*** Βρισκόμουν στο κατάστημα οπτικών απέναντι από τα «ΝΕΑ», Δευτέρα πρωί, όταν
εμφανίστηκε μια παιδούλα με το τρίγωνο στο χέρι. 
*** Ήταν γόνος αλλοδαπών από τις χιλιάδες που βρίσκονται στην Αθήνα. 
*** «Να τα πω;» ρώτησε τον Σβωλόπουλο... 
*** Είπε τα κάλαντα με ολίγα ελληνικά, όμως, είχε μια χάρη και τσαχπινιά που
σε κέρδιζαν. 
*** Με το που τέλειωσε τα κάλαντα για την Πρωτοχρονιά προέκυψε ο εξής
διάλογος: 
*** «Πώς σε λένε κούκλα μου;». 
*** «Ένα χιλιάρικο»! 
*** «Βρε πώς σε λένε;». 
*** «Ένα χιλιάρικο» επανέλαβε η μικρούλα... 
*** Πριν τσιμπήσει το χαρτονόμισμα έπεσε η τελευταία ερώτηση: 
*** «Δηλαδή τώρα με τα ευρώ πώς θα σε λέμε; Τρία παρά κάτι;». 
Κάποια μικροπροβλήματα θα αντιμετωπίσει από τους μεγαλοπαράγοντες, κυρίως, ο
μεγαλομέτοχος του ΠΑΟΚ Γιώργος Μπατατούδης. 
*** Οι πληροφορίες από την Τούμπα αναφέρουν ότι οι ποδοσφαιριστές περιμένουν
με αγωνία να πληρωθούν και δεν έχουν θέση όρο σε τι νόμισμα! 
*** Ευτυχώς, ως δικαιολογία από την Μπουμπουλίνας δεν έπαιξε μικρή καθυστέρηση
λόγω μετάβασης στο κοινό ευρωπαϊκό νόμισμα. 
*** Ο Μπάγιεβιτς, προς τιμήν του, ακόμη μία φορά «θυσιάστηκε» ειδοποιώντας τον
πρόεδρο να παγώσει τον δικό του μισθό, αν σκοπεύει να μοιράσει το χρήμα στο
ποδοσφαιρικό τμήμα. 
*** Αχ, βρε «Μπάτμαν»... 
*** Προβλήματα ­ κυρίως... στρογγυλοποίησης ­ ενδέχεται να αντιμετωπίσουν,
τέλος, κάποιοι μεγαλόσχημοι των ΠΑΕ. 
*** Για παράδειγμα, ο εντιμότατος Θωμάς Μητρόπουλος μεγαλοεπενδυτής του
Αιγάλεω. 
*** Όπως θυμάστε στο ντέρμπι πρωταθλήματος με τον Ολυμπιακό είχε ορίσει το
εισιτήριο για τους οργανωμένους στο δεκαχίλιαρο, συγκινώντας τριακόσιες δύο
ψυχές, συνολικά... 
*** Έβαλε δεκαχίλιαρο, προφανώς, για να μη δυσκολέψει τους φιλάθλους με τα
κέρματα... 
*** Στο εξής, άραγε, τι συμπεριφορά θα εμφανίσει; 
*** Όπως είναι γνωστό Αιγάλεω - Ολυμπιακός θα αναμετρηθούν τώρα για την ρεβάνς
του Κυπέλλου... 
*** Μπορεί να δέχθηκε πέντε γκολ ο Θωμάς από τον καλό φίλο του, όμως, στο
ποδόσφαιρο πάντα μπορείς να ελπίζεις (σε εισπράξεις...). 
*** Χρόνια πολλά!
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17231O081</ED>
<ID>
ID:300698

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ
</H5><H2>Αρχίζει ο Ίβιτς με την ΑΕΚ
</H2>
Πρώτη προπόνηση του 2002 σήμερα (και μάλιστα διπλή), πρεμιέρα του Ίλια Ίβιτς
με τη φανέλα της ΑΕΚ. Ο Σέρβος επιθετικός ύστερα από αρκετές ημέρες όπου έκανε
ατομικές προπονήσεις, αναμένεται να εμφανιστεί το πρωί στο προπονητικό κέντρο
της ΑΕΚ όπου και θα γνωρίσει τον Σάντος και τους νέους συμπαίκτες του. 
*** Φιλικό αγώνα με τον Ιωνικό θα δώσει αύριο ο Ολυμπιακός. Το ματς θα
διεξαχθεί στις 3.30 μ.μ. στις εγκαταστάσεις του Ρέντη. 
*** Οι παίκτες του Παναθηναϊκού απολαμβάνουν το ρεπό που τους
παραχώρησε ο Σέρχιο Μαρκαριάν, όμως ο ίδιος μελετάει με τον συνεργάτη του,
Γαμπριέλ Μολνάρ, τον Ηρακλή. 
*** Με δύο εξ αναβολής ματς της Γ' Εθνικής, ανοίγει σήμερα η αυλαία του
2002. Στις 2 μ.μ. Τρίκαλα - Κέρκυρα και στις 3 μ.μ. Απόλλων Κρύας Βρύσης -
Φωστήρας. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17231O082</ED>
<ID>
ID:300734

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O08&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Παλιόκαιρος και αναβολές
</H2>
Η κακοκαιρία που οδήγησε στην αναβολή 28 αγώνων και οι μεγάλες εκπλήξεις
χαρακτήρισαν την πρώτη αγωνιστική ημέρα του νέου έτους στην Αγγλία. 
Στα υπόλοιπα παιχνίδια: Λίβερπουλ - Μπόλτον 1-1, Τσέλσι - Σαουθάμπτον 2-4
Τσάρλτον - Ίπσουιτς 3-2, Μίντλεσμπρο - Έβερτον 1-0, Σάντερλαντ - Άστον Βίλα
1-1, Τότεναμ - Μπλάκμπερν 1-0. Το παιχνίδι της πρωτοπόρου Άρσεναλ με τη Λέστερ
αναβλήθηκε. Η βαθμολογία: Άρσεναλ και Νιούκαστλ 39, Λιντς και Λίβερπουλ 38,
Μάντσεστερ 36.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17231O083</ED>
<ID>
ID:300765

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O08&aa=3</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17231O084</ED>
<ID>
ID:300773

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O08&aa=4</URL></REF>


Article

<CATEGORY>vin10</CATEGORY>

 <H5>ΣΕΟΥΛ </H5><H2>Χωρίς ευρώ αλλά με Μουντιάλ </H2>
Η Σεούλ μπορεί να μην υποδέχτηκε το ευρώ όμως άνοιξε την αγκαλία της στο
έτος Παγκοσμίου Κυπέλλου. Αυτή τη λογική είχε ο εορτασμός στην Κορέα που
περιελάμβανε και μπάλα. Εδώ εικόνα από την υποδοχή του 2002 στην κεντρική
πλατεία της Σεούλ. Όπως είναι γνωστό η σέντρα του Π.Κ. θα γίνει στις 31 Μαΐου.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17231O085</ED>
<ID>
ID:300780

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O08&aa=5</URL></REF>


Article

<CATEGORY>vin10</CATEGORY>

 <H5>ΔΕΡΜΙΤΖΑΚΗΣ </H5><H2>Στο μικροσκόπιο της Περούτζια </H2>
Στην Ιταλία θα αναζητήσει την τύχη του και ο Μανώλης Δερμιτζάκης. Και αν ο
Κρητικός άσος πείσει τους υπευθύνους της Περούτζια, τότε θα γίνει συμπαίκτης
του Ζήση Βρύζα και του Τραϊανού Δέλλα. Ο Δερμιτζάκης δεν συμφώνησε τελικά με
την ΠΑΕ ΟΦΗ για την παράταση της συνεργασίας τους και αναχωρεί σήμερα για την
Ιταλία μαζί με τον Τάκη Γκώνια, προκειμένου να συμμετάσχουν στις προπονήσεις
της Περούτζια για μία εβδομάδα και ακολούθως θα υπάρξει η σχετική εισήγηση για
την απόκτησή τους ή όχι από τον προπονητή της ιταλικής ομάδας Σέρσε Κόσμι.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17231O086</ED>
<ID>
ID:300785

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O08&aa=6</URL></REF>


Article

<CATEGORY>vin10</CATEGORY>

 <H5>Οι νικητές της πρώτης κλήρωσης του κρατικού λαχείου σε ευρώ
</H5><H2>Τυχερός λαχνός ο 44288 της 29ης σειράς
</H2>
Ο μεγάλος τυχερός της πρώτης κλήρωσης σε ευρώ του Κρατικού Λαχείου είναι ο
λαχνός 44288 της 29ης σειράς. Ο συγκεκριμένος αριθμός κληρώθηκε ως
πρώτος και κερδίζει το ποσό των 3.000.000 ευρώ ή 1.022.250.000 δρχ. 
Επίσης 4 λαχνοί που ανήκουν στην ίδια σειρά, οι 44286, 44287,
44289, 44290, κερδίζουν από 1.500.000 ευρώ ή 511.125.000 δρχ. 
Ο αριθμός 15240 της 51ης σειράς κερδίζει 293.000 ευρώ ή 100.115.125
δρχ. 
Από 146.800 ευρώ (50.022.100 δρχ.) κερδίζουν οι αριθμοί 98284 της 13ης
σειράς και 81836 της 117ης σειράς. 
Από 58.700 ευρώ (ήτοι 20.002.025 δρχ.) κερδίζουν οι αριθμοί: 40.865 της
120ής σειράς, 99406 της 33ης σειράς, 41716 της 46ης σειράς,
55998 της 118ης σειράς, 41564 της 109ης σειράς, 43687 της
25ης σειράς, 37018 της 75ης σειράς και 33556 της 67ης σειράς. 
Από 30.000 ευρώ (10.222.500 δρχ.) κερδίζουν οι αριθμοί: 34661 της 23ης
σειράς, 77831 της 19ης σειράς, 67224 της 61ης σειράς, 04718
της 15ης σειράς, 34506 της 111ης σειράς, 56157 της 18ης
σειράς, 72489 της 89ης σειράς, 74749 της 97ης σειράς, 25769
της 102ης σειράς, 04379 της 50ής σειράς, 44268 της 82ης
σειράς, 33785 της 86ης σειράς, 24457 της 50ής σειράς και
37457 της 28ης σειράς. 
Πρόσθετα κέρδη γενικής κλήρωσης 
Στα πρόσθετα κέρδη της γενικής κλήρωσης μετέχουν όλα τα γραμμάτια, ανεξάρτητα
από σειρά, και αυτά κερδίζουν: 
α) Από 3.407.500 δρχ. (10.000 ευρώ) όλα τα γραμμάτια στις άλλες σειρά
που έχουν τον ίδιο αριθμό με αυτόν που κληρώθηκε 1ος στη γενική κλήρωση και
κέρδισε 1.022.250.000 δρχ. (3.000.000 ευρώ). 
β) Από 1.703.750 δρχ. (5.000 ευρώ), όλα τα γραμμάτια στις άλλες σειρές
που έχουν τους ίδιους αριθμούς με αυτούς που κληρώθηκαν 2ος, 3ος, 4ος και 5ος
στη γενική κλήρωση και κέρδισαν από 500.016.550 δρχ. (1.467.400 ευρώ). 
γ) Από 851.875 δρχ. (2.500 ευρώ), όλα τα γραμμάτια στις άλλες σειρές
που έχουν τους ίδιους αριθμούς με τον 6ο λαχνό της γενικής κλήρωσης που
κερδίζει 100.010.125 δρχ. (293.500 ευρώ). 
δ) Από 681.500 δρχ. (2.000 ευρώ) όλα τα γραμμάτια στις άλλες σειρές που
έχουν τους ίδιους αριθμούς με τους 7ο και 8ο λαχνούς της γενικής κλήρωσης που
κερδίζουν από 50.022.100 δρχ. (146.800 ευρώ). 
ε) Από 511.125 δρχ. (1.500 ευρώ) όλα τα γραμμάτια στις άλλες σειρές που
έχουν τους ίδιους αριθμούς με τους επόμενους 8 λαχνούς της γενικής κλήρωσης
που κερδίζουν από 20.002.025 δρχ. (58.700 ευρώ). 
στ) Από 340.750 δρχ. (1.000 ευρώ) όλα τα γραμμάτια στις άλλες σειρές
που έχουν τους ίδιους αριθμούς με τους υπόλοιπους 14 λαχνούς της γενικής
κλήρωσης που κερδίζουν από 10.222.500 δρχ. (30.000 ευρώ). 
Κερδίζουν από 1.022,25 δρχ. (3 ευρώ) όλα τα λαχεία ανεξαρτήτως σειράς που οι
αριθμοί τους λήγουν σε: 88, 86, 87, 89, 90.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O55</CAT>
<ED>
Κωδικός άρθρου: A17231O551</ED>
<ID>
ID:300695

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O55&aa=1</URL></REF>


Article

<CATEGORY>vin10</CATEGORY>

 <H2>ΣΚΑΚΙ
</H2><H4>Μονομαχίες στον κυβερνοχώρο
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ένα ανοιχτό τουρνουά on line θα πραγματοποιηθεί για πρώτη φορά στην Ελλάδα. Το
οργανώνει το Hellas Chess Club του Αργύρη Κώτση (διεύθυνση: www.chess.gr) και θα αρχίσει περί τα
τέλη Φεβρουαρίου. Ήδη έχουν δηλώσει συμμετοχή 250 σκακιστές, καθώς η συμμετοχή
είναι ελεύθερη για σκακιστές-χρήστες του Ίντερνετ από όλο τον κόσμο. Θα
χρησιμοποιηθεί ένας Server με το όνομα «Apollo», ικανός να φιλοξενήσει αγώνες
σε πραγματικό χρόνο για περίπου 4.000 σκακιστές. Όσοι επιθυμούν να πάρουν
μέρος θα πρέπει να συμπληρώσουν μία φόρμα συμμετοχής χωρίς να καταβάλουν
παράβολο. Θα υπάρχουν χρηματικά έπαθλα και βραβεία. Πληροφορίες παρέχονται στη
σελίδα http:
//andyhot.di.uoa.gr/chess/tourn/part­form.asp, καθώς και στη
<AUTHOR>διεύθυνση ηλεκτρονικού ταχυδρομείου: webmaster@chess.gr</AUTHOR>

Αμπελόκηποι 
Ένα ακόμη τουρνουά ξεκινά με διοργανωτή τον Σκακιστικό Όμιλο Αμπελοκήπων. Οι
αγώνες θα γίνουν στο εντευκτήριο της οδού Μακρινίτσας 12-14, από το Σάββατο 12
Ιανουαρίου μέχρι το Σάββατο 2 Φεβρουαρίου. Οι παρτίδες είναι εξάωρες και οι
αγωνιστικές ημέρες, η Τετάρτη και το Σάββατο. Είναι το 34ο τουρνουά του ομίλου
και το πρώτο του που δίδει έπαθλα σε ευρώ (το 1ο έπαθλο είναι 200 ευρώ). Το
παράβολο συμμετοχής είναι 20 ευρώ (10 ευρώ για νέους και μέλη του συλλόγου).
Δηλώσεις συμμετοχής γίνονται δεκτές από τους διεθνείς διαιτητές Βασίλη
Βλαχόπουλο (τηλ. 6724.858) και Γιάννη Σταματόπουλο (τηλ. 6450.374) στα γραφεία
του ΣΟΑ (τηλ. 6433.584), στο Ε-mail soa@otenet.gr ή επιτόπου πριν από την
έναρξη των αγώνων. 
* Ο διεθνής μετρ Νίκος Καλέσης κέρδισε το 4ο τουρνουά μπλιτς, που διοργάνωσε
στις 29 Δεκεμβρίου ο Σκακιστικός Όμιλος Αιγάλεω, ολοκληρώνοντας τις
δραστηριότητές του για τον χρόνο που έφυγε. Πήραν μέρος 22 σκακιστές, πολλοί
από τους οποίους ήταν εξαιρετικά ισχυροί. Ο Καλέσης σημείωσε 6 βαθμούς σε 7
αγώνες, ενώ τον ακολούθησε ο Θανάσης Καραγιάννης με 5,5. 
Την 3η θέση μοιράστηκαν ο Χρήστος Γκορίτσας και ο Μίκαελ Κατελίνε με 5 βαθμούς
ο καθένας. 
Σύμφωνα με τη διοίκηση του συλλόγου του Αιγάλεω, για τις αρχές του 2002
προγραμματίζονται ποικίλες εκδηλώσεις, ανάμεσα στις οποίες θα περιλαμβάνονται
περισσότερα τουρνουά Blitz αλλά και Rapid, ένα ανοικτό τουρνουά, καθώς και
διαλέξεις-συζητήσεις γύρω από διάφορα σκακιστικά θέματα. 
Από το τουρνουά «Λευκός Πύργος», που μόλις ολοκληρώθηκε στη Θεσσαλονίκη, είναι
η παρτίδα που ακολουθεί. Παίχτηκε στον 7ο γύρο και απομάκρυνε τον φετινό
πρωταθλητή Ελλάδας Χρ. Μπανίκα από την κορυφή, ενώ βοήθησε τον Θανάση
Μαστροβασίλη να ισοβαθμήσει εν τέλει στην πρώτη θέση. 
Μπανίκας (2.526) - Θ. Μαστροβασίλης (2.442) 
1. δ4 Ιζ6 2. γ4 ε6 3. Ιζ3 γ5 4. δ5 δ6 5.
Ιγ3 ε: δ5 6. γ: δ5 η6 7. ε4 α6 8. θ3 β5
9. Αδ3 Αη7 10. Ο-Ο Ο-Ο 11. Πε1 Πα7 12. Αζ4 Πε7 13.
α3 Πζε8 14. Βδ2 Αβ7 15. β4 γ4 16. Αγ2 Ι: ε4 17.
Α: ε4 Α: γ3 18. Β: γ3 Π: ε4 19. Π: ε4
Π: ε4 20. Αθ6 ζ6 21. Ιη5 Πε8 22. Πδ1 Βε7
23. Ιζ3 Ιδ7 24. Ιδ4 Βε5 25. Πδ2 Ρζ7 26. ζ3 Βε1+
27. Ρθ2 Ιβ6 28. Ιγ2 Βε5+ 29. Β: ε5 ζ: ε5 30.
Ιε3 Πγ8 31. ζ4 γ3 32. Πζ2 ε4 33. ζ5 Ι: δ5 34.
Ι: δ5 Α: δ5 35. ζ: η6+ Ρ: η6 36. Αε3
Πγ4 37. Ρη3 Αγ6 38. Πζ8 γ2 39. Αγ1 δ5 40. Ρζ4
δ4 41. Ρε5 ε3 42. Πζ1 δ3 0-1 
Διεθνή νέα 
Δύο αρκετά ισχυρά κλειστά τουρνουά ξεκίνησαν στο εξωτερικό και αποδεικνύονται
εξαιρετικά αμφίρροπα. Το ένα είναι το Χάστινγκς στην Αγγλία. Πρόκειται για την
77η έκδοση του παραδοσιακού τουρνουά. Φέτος, μετέχουν 10 παίκτες, ανάμεσα
στους οποίους και οι Ζαγκ Ζογκ (Κίνα, 2.657), Σασικιράν (Ινδία, 2.569),
Χέμπντεν (Αγγλία 2.567), Κρας (ΗΠΑ, 2.411), Κιριάκοφ (Ρωσία 2.547) κ.ά. Στον
1ο γύρο ο Μπάρσοφ (Ρωσία 2.515) κέρδισε τον Κινέζο Ζαγκ Ζογκ δημιουργώντας την
πρώτη έκπληξη. Μετά τον 3ο γύρο, η βαθμολογία έχει ως εξής: 1-5) Χαρικρίσνα
(Ινδία, 2.502), Μπάρσοφ (Ουζμπεκιστάν 2.525), Γκάλαχερ (Ελβετία, 2.511), Περτ
(Αγγλία, 2.451), Κιριάκοφ (Ρωσία, 2.547) 2 βαθμοί, 6) Σασικιράν (Ινδία, 2.569)
1,5 βαθμός, 7-9) Ζανγκ Ζονγκ (Κίνα, 2.657), Χέμπντεν (Αγγλία, 2.567), Ουέλς
(Αγγλία, 2.517) 1 βαθμός, 10) Ίρινα Κρας (ΗΠΑ, 2.411) μισός βαθμός. 
Το άλλο πραγματοποιείται στην Παμπλόνα της Ισπανίας και είναι εξίσου ισχυρό.
Μετέχουν 10 παίκτες, ανάμεσα στους οποίους και οι Μπολογκάν (Μολδαβία 2.668),
Αλμάσι (Ουγγαρία 2.630), Κόνκουεστ (Αγγλία 2.601), Άντερσον (Σουηδία 2.601),
Φρεσινέ (Γαλλία 2.588), Λεϊτάο (Βραζιλία 2.581), καθώς και ο 15χρονος
Ρατζάμποφ (Αζερμπαϊτζάν (2.567). Μετά τον 5ο γύρο, τέσσερις παίκτες ισοβαθμούν
στην πρώτη θέση, ανάμεσά τους και ο ανήλικος σκακιστής από το Μπακού. Ας δούμε
τη βαθμολογία: 
Βαθμολογία (σε 5 αγώνες): 1-4) Ρατζάμποφ (Αζερμπαϊτζάν, 2.567), Μπολογκάν
(Μολδαβία 2.668), Άντερσον (Σουηδία, 2.601), Αλμάσι (Ουγγαρία 2.630) 3,5
βαθμοί, 5-6) Φρεσινέ (Γαλλία, 2.558), Κόνκουεστ (Αγγλία, 2.601) 2,5 βαθμοί, 7)
Μορένο (Ισπανία, 2.514) 2 βαθμοί, 8-9) Λεϊτάο (Βραζιλία, 2.581), Ντε λα Ρίβα
(Ανδόρα, 2.495) 1,5 βαθμός, 10) Νάρκισο Ντουμπλάν (Ισπανία, 2.517) 1 βαθμός. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17231O991</ED>
<ID>
ID:300699

</ID><URL>http://ta-nea.dolnet.gr/neaweb/neafile.print_unique?e=A&f=17231&m=O99&aa=1</URL></REF>


Article

<CATEGORY>vin09</CATEGORY>

 <H5>«Ψυχογράφημα» της Ευρώπης, η αισθητική ανάλυση του ευρώ
</H5><H2>Διάλεξαν το αντιπαθητικό μοβ...
</H2>
«Το μέλλον του νέου χρήματος βρίσκεται και στις μορφές. Η επιλογή των θεμάτων
και η γραφιστική τους απόδοση δεν λάμπουν από ευρηματικότητα και γοητεία»,
λέει ο Γάλλος καθηγητής Αισθητικής, Μισέλ Παστουρό. Και τυχόν «τολμηρές»
καλλιτεχνικές ιδέες έμειναν στα χαρτιά ή σε εκθέσεις όπως αυτή που
φιλοξενήθηκε στο Ζάππειο

Αντίο Έρασμε, Ντεκάρτ, Σαίξπηρ, Μαρία Κάλλας, Γαλιλαίε, Ρόζα Λούξεμπουργκ.
Αντίο Μικρέ Πρίγκιπα των 50 γαλλικών φράγκων, Θεόδωρε Κολοκοτρώνη των 5.000
δραχμών και Δον Κιχώτη της πεσέτας. Το ευρώ, το νόμισμα όλων μας, δεν θέλει
την ανθρώπινη μορφή καμίας προσωπικότητας της Ευρώπης. Οι τραπεζίτες και οι
κυβερνήσεις έβγαλαν την ετυμηγορία τους. Τώρα το ευρώ μπαίνει στο μικροσκόπιο
της αισθητικής ανάλυσης και τα συμπεράσματα των ειδικών φτιάχνουν το
«ψυχογράφημα» της νέας Ευρώπης. 
«Το χαρτονόμισμα των 500 ευρώ, η ναυαρχίδα του νέου νομίσματος, αποδίδει μίαν
επιθετικότητα». Ο καθηγητής Αισθητικής, Μισέλ Παστουρό, επισημαίνει ότι το
βιολέ χρώμα του συγκεκριμένου χαρτονομίσματος είναι η απόχρωση που θεωρείται
από την πλειονότητα των Ευρωπαίων πολιτών το πιο άσχημο χρώμα. 
«Όλες οι δημοσκοπήσεις που έχουν γίνει από το τέλος του 19ου αιώνα, γύρω από
τη δυναμική των χρωμάτων, βεβαιώνουν πως σε όλη την Ευρώπη το βιολέ χρώμα
είναι το λιγότερο αγαπητό, το πιο δυσάρεστο στο μάτι, το πλέον βεβαρημένο με
αρνητικούς συνειρμούς. Κι όχι μόνο το βιολέ, αλλά και οι συγγενικές αποχρώσεις
του μοβ και της ματζέντα, στην οποία πλησιάζουν τα χαρτονομίσματα των 500
ευρώ. 
Δύναμη του χρήματος

Πώς καταλήξαμε σε αυτή την επιλογή, τι επιδιώκουμε να συμβολίσουμε και ποιο θα
είναι το μέλλον αυτού του χαρτονομίσματος με το δυσάρεστο χρώμα, μένει να το
εξετάσουμε», σημειώνει ο Γάλλος καθηγητής, φέρνοντας στο μυαλό του τη διαφορά
μεταξύ καθολικής και προτεσταντικής Ευρώπης: «Τότε που τα χαρτονομίσματα με τα
έντονα χρώματα των βόρειων χωρών έδειχναν ότι δεν φοβούνται τη δύναμη του
χρήματος, σε αντίθεση με τα ξεπλυμένα χρώματα στα χαρτονομίσματα των
λατινογενών και καθολικών χωρών, που θεωρούσαν το χρήμα αμαρτία. 
Με την έλευση του ευρώ οι θρησκευτικές διαφορές τελειώνουν. Τελειώνουν επίσης
τα καθαρά, έντονα χρώματα και καθιερώνονται οι "σπασμένες", απροσδιόριστες
αποχρώσεις και για έναν πρακτικό λόγο ασφαλείας. Οι μη συγκεκριμένες
αποχρώσεις προστατεύουν τα χαρτονομίσματα από τυχόν παραχαράξεις. 
Στο νέο νόμισμα, στη μία όψη, πόρτες και παράθυρα προσποιούνται ότι
συμβολίζουν το ανοιχτό πνεύμα της Ευρώπης. Στην άλλη όψη, ο χάρτης ολόκληρης
της Ευρώπης και όχι των χωρών της Κοινότητας, γεφυρώνει κάθε χαρτονόμισμα με
μία εικόνα από τις εσωτερικές σχέσεις των χωρών της Γηραιάς Ηπείρου με την
Ιστορία: η ελληνορωμαϊκή αρχαιότητα για το χαρτονόμισμα των 5 ευρώ, ο
Μεσαίωνας για τα 10, η γοτθική εποχή για τα 20 ευρώ, η Αναγέννηση για τα 50
ευρώ, το μπαρόκ για τα 100 ευρώ, η βιομηχανική επανάσταση αξίας 200 ευρώ και
το παρόν για 500 ευρώ. 
Σε αυτήν την επιλογή δεν υπάρχει κανένα στοιχείο ότι η Ευρωπαϊκή Ένωση
συμβουλεύτηκε ειδικούς για την εμβληματική των χαρτονομισμάτων. Κανένας
συντηρητής αρχείων, μουσείων, πανεπιστημιακών βιβλιοθηκών δεν έδωσε τη γνώμη
του σε κάποιον λειτουργό της Κοινότητας. Ούτε καν η διεθνής εραλδική Ακαδημία,
που από το 1949 προτείνει συμβολικά θέματα πολύ πιο τολμηρά από αυτές τις
γραφειοκρατικές επιλογές, τις αποστειρωμένες από ιδεολογική και πολιτική
σημασία. 
Με αυτήν την έννοια, η Ευρώπη που απεικονίζουν τα χαρτονομίσματα και
διατίθεται από τις τράπεζες είναι λίγο θαμπή και κρύα. Ακόμη και η νεαρά
Ευρώπη που άρπαξε ο Δίας μεταμορφωμένος σε ταύρο δεν είχε το δικαίωμα να
απεικονισθεί σε κάποιο από αυτά. Κι έτσι, αντί για τον ταύρο και την όμορφη
γυναίκα που αγάπησε ο βασιλιάς των θεών, η Ευρώπη προτίμησε τη σημαία της
Κοινότητας με τα δώδεκα αστέρια, εικόνα ακίνδυνη και δίχως φαντασία». 
<H3>Διαγωνισμός </H3>
Το Ευρωπαϊκό Νομισματικό Ινστιτούτο οργάνωσε διεθνή γραφιστικό διαγωνισμό
για τη δημιουργία του ενιαίου νομίσματος. Τα αποτελέσματα ανακοινώθηκαν τον
Δεκέμβριο του 1996 στο Δουβλίνο από όπου ξεχώρισε η πρόταση του Αυστριακού
γραφίστα Ρόμπερτ Καλίνα για τα χαρτονομίσματα του ευρώ. 
Και ο Βέλγος σχεδιαστής-χαράκτης νομισμάτων και μεταλλίων Λικ Λιξ σε
αντίστοιχο διαγωνισμό για τα κέρματα του νέου νομίσματος, που έγινε στο
Άμστερνταμ, διακρίθηκε για τη δημιουργία της ευρωπαϊκής κοινής όψης. 
Όσο για το λογότυπο του νομίσματος, ένα Ε που διαπερνούν δύο οριζόντιες
γραμμές, σύμβολο μιας αναζητούμενης σταθερότητας και γραφιστικός συγγενής του
δολαρίου ($) και του γιεν (Yen), ήταν μία επινόηση της τελευταίας στιγμής, που
ενέκρινε στις Βρυξέλλες ο υπεύθυνος επίτροπος για το ευρώ Ιβ-Τιμπό ντε Σιλγκί.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17231P011</ED>
<ID>
ID:300700

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P01&aa=1</URL></REF>


Article

<CATEGORY>vin09</CATEGORY>

 <H5>(ΑΡΤΟΣ ΚΑΙ) ΘΕΑΜΑΤΑ ΣΕ ΝΕΟ ΝΟΜΙΣΜΑ
</H5><H2>Ένα εισιτήριο, παρακαλώ...
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ
</AUTHOR>
<AUTHOR>ΠΑΥΛΟΣ ΚΑΓΙΟΣ
</AUTHOR>

Το εικαστικό έργο του Ανδρέα Σάββα, καμωμένο από τα τρία ισχυρά νομίσματα της
παγκόσμιας οικονομίας, το Γιεν, το Ευρώ και το Δολάριο, υπό τον τίτλο «Χ365»
παρουσιάζεται μέχρι τις 18 Ιανουαρίου στο «365 art project» (Πορίνου 2,
Ακρόπολη, τηλ. 9245.365)

Τι περιμένουμε στα ταμεία των θεάτρων και των σινεμά. Στρογγυλοποίηση σε ευρώ
υπέρ του θεατή στα πρώτα, μικρή αύξηση στους κινηματογράφους. Και στα δύο
αναστάτωση με τα ρέστα... 
Θέατρο

Πανέτοιμο το ελληνικό θέατρο στα ταμεία του για το ευρώ, για το οποίο
έχει κάνει εγκαίρως τις νομισματικές μετατροπές. Αυτό δεν σημαίνει πως δεν
αναμένεται αναστάτωση. Το πρόβλημα επί του παρόντος εστιάζεται στα ρέστα.
Παράλογο; Κι όμως. Η αγωνία του ταμία πριν από την παράσταση είναι πώς θα
δίνει τα ρέστα σε ευρώ όταν οι θεατές θα πληρώνουν το αντίτιμο σε δραχμές. 
Δίνει δηλαδή ένα ζευγάρι 15.000 δραχμές για δύο εισιτήρια των 6.500
δραχμών. Πρέπει να τις μετατρέψει σε ευρώ, να υπολογίσει πόσο είναι το
υπόλοιπο και να δώσει τα ρέστα σε κέρματα ευρώ. Πόσο γρήγορα θα κάνει τη
μετατροπή; Πόσος χρόνος θα χαθεί; Πόσο θα μεγαλώνει η ουρά; Πόσο θα καθυστερεί
η έναρξη της παράστασης; Χάος. Τουλάχιστον τις πρώτες ημέρες. 
Και πάντως δεν ήταν η κρίση που οδήγησε τα περισσότερα θέατρα να
στρογγυλοποιήσουν την τιμή υπέρ του κοινού. Οι διαφορές από τη μετατροπή
βέβαια κινούνται στις 100 έως 150 δραχμές, ωστόσο αυτή τη διαφορά δεν την
χρέωσαν στη δική τους είσπραξη αλλά την αντιμετώπισαν σαν μικρή έκπτωση. 
Το πιο ακριβό εισιτήριο το έχει η Μιμή Ντενίση, από 7.000 δρχ. σε 21
ευρώ και το φοιτητικό των 5.500 δρχ. σε 17 ευρώ. 
Το Σύγχρονο Θέατρο του Γιώργου Κιμούλη κράτησε την ακριβή αντιστοιχία
και το εισιτήριο των 6.000 δραχμών έγινε 17,6 ευρώ, το φοιτητικό από 4.000
δρχ. σε 11,7 ευρώ. Το θέατρο Δημήτρης Χορν στρογγυλοποιεί προς τα κάτω και από
6.500 δρχ. κόβει εισιτήρια των 19 ευρώ. Όπως και το θέατρο Αμόρε, που, παρά το
φθηνό εισιτήριο των 5.500 δρχ. και το οποίο αντιστοιχεί σε 16,28 ευρώ, θα
στρογγυλοποιήσει τους δεκαδικούς σε 16,20 ευρώ. 
Σινεμά 
Στο «βασίλειο» του ελληνικού σινεμά ­ βλέπε Ελληνικό Κέντρο
Κινηματογράφου - μπορεί να μην αλλάζει τίποτα στις αποφάσεις του και στις...
προτιμήσεις του με την κυκλοφορία του ευρώ, αλλά στη σινεφιλική, πρακτική
καθημερινότητα δεν ισχύει το ίδιο. 
Από χθες, ήδη, οι τιμές των εισιτηρίων στους κινηματογράφους έχουν
εξευρωπαϊστεί. Στις κλασικές αίθουσες πρώτης προβολής, η τιμή εισιτηρίου ειναι
5,6 ευρώ - στογγυλοποίηση προς τα κάτω, δηλαδή, σε σύγκριση με τις αντίστοιχες
2.250 δρχ. ή 5,7 ευρώ και προς τα πάνω για τις 2.500 δρχ. που έχουν τα
εισιτήρια σε φιλμ σαν τον «Αρχοντα των δακτυλιδιών». Τα πολυσινεμά, όμως, των
Village σε όλη τη χώρα προχωρούν σε δικές τους τιμές και τα εισιτήρια εκεί θα
τιμώνται 7 ευρώ. 
Εθνικό

Στο Εθνικό Θέατρο το εισιτήριο των 6.000 δραχμών που αντιστοιχεί σε 17,6
ευρώ στρογγυλοποιήθηκε σε 17,5 ευρώ και το φοιτητικό από 3.500 δρχ. που
αντιστοιχεί σε 10,27 ευρώ στρογγυλοποιήθηκε σε 10 ευρώ.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17231P021</ED>
<ID>
ID:300702

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P02&aa=1</URL></REF>


Article

<CATEGORY>vin09</CATEGORY>

 <H5>«Ζωντανά»
</H5><H2>Λάιβ, με τα κέρματα στις τσέπες
</H2>
Η Χάρις Αλεξίου, ο Λαυρέντης Μαχαιρίτσας, οι Άνεμος και η Λιζέτα Καλημέρη
τραγουδούν παλιές και νέες επιτυχίες στο «Cine Κεραμεικός» (Κεραμεικού 58 και
Μαραθώνος, τηλ. 5222.222). Είσοδος με ποτό: 6.815 δρχ. ή 20 ευρώ. 
* Η τρέλα του σουίνγκ έως και αύριο στις 10.30 μ.μ., στο «Half Note»
(Τριβωνιανού 17, στο Μετς, τηλ. 9213.310), με τον Steve Lucky, την Carmen
Getit και τους Rhumba Bums. Είσοδος με ποτό: 8.520 δρχ. ή 25 ευρώ και
φοιτητικό: 6.475 δρχ. ή 19 ευρώ. 
* Η Δήμητρα Γαλάνη και η Τάνια Τσανακλίδου και φέτος μαζί στον «Ζυγό»
(Κυδαθηναίων 22, Πλάκα, τηλ. 3241.610). Στην παρέα τους και οι Άμμος. Είσοδος:
5.000 δρχ. ή 14,67 ευρώ. 
* Τα «Σύννεφα με παντελόνια» εμφανίζονται στο «Καφεθέατρο»
(Κοδριγκτώνος 2 και Κυψέλης, τηλ. 8235.467). Είσοδος: 2.500 δρχ. ή 7,34 ευρώ. 
Ο Διογένης Δασκάλου στο «Sushi Show»

* «Sushi Show», στο «House of Art» (Σαχτούρη 4, Ψυρή, τηλ. 3217.678),
με τον Διογένη Δασκάλου και τους Monie & Monie Conniente. Η ενορχήστρωση
είναι του Γιάννη Κ. Ιωάννου. Είσοδος: 7.000 δρχ. ή 20,54 ευρώ.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17231P022</ED>
<ID>
ID:300736

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P02&aa=2</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Τέρμα τα δίφραγκα! </H2>
<AUTHOR>Μ.Π.</AUTHOR>

Ο Όθων Τσουνάκος, στο βιβλίο του «Καλό ταξίδι δραχμούλα», ασχολείται,
σκωπτικά, και με την τύχη των γλωσσικών εκφράσεων που σχετίζονται με το παλιό
νόμισμα. Λέει πως η έκφραση «δραχμοφονιάς» θα πρέπει να γίνει «ευρωφονιάς»,
ενώ το «τέρμα τα δίφραγκα» θα γίνει μάλλον «τέρμα τα ευρώ». Δεν συμφωνούμε. Το
δραχμοφονιάς μπορεί κάλλιστα να παραμείνει, όπως παρέμεινε το «δεν έχω δεκάρα
τσακιστή», παρ' όλο που οι τσακιστές δεκάρες έχουν προ πολλού εκλείψει. Όσο
για το «τέρμα τα δίφραγκα», τώρα έχει περισσότερους λόγους να συνεχίζει να
ζει. Καταρχήν το δίφραγκο επίσης δεν υπάρχει εδώ και καιρό, ενώ από δω και
μπρος θα έχουμε νόμισμα 2 ευρώ. Και δεύτερο και κυριότερο, το δίφραγκο ήταν
στην πραγματικότητα δίδραχμο, ενώ τώρα πια είμαστε και με τον νόμο...
φραγκολεβαντίνοι. 
Μια λέξη που αποκτά πλέον νέο νόημα είναι τα... εύρετρα. Λέτε να κυκλοφορούν
όλοι σκυφτοί μπας και βρουν τίποτα στον δρόμο; Δύσκολο, διότι θα κινδυνεύσουν
να χαρακτηριστούν... «ευρωλιγούρηδες». Ιδού και ένας ήδη υπάρχον νεολογισμός
που ταιριάζει και στο νέο νόμισμα, αλλά πρέπει οπωσδήποτε να αποκλειστεί από
τα λεξικά λόγω αφόρητης ασχήμιας. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17231P023</ED>
<ID>
ID:300767

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P02&aa=3</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Η σάτιρα «αρμέγει» </H2>
<AUTHOR>Β.Χ.</AUTHOR>

Κατερίνα Γιουλάκη

Η... εύρωστη επαρχιώτισσα (Κατερίνα Γιουλάκη) είναι ντυμένη με παραδοσιακή
στολή γεμάτη φλουριά (χρυσά και όχι ευρώ) αλλά κρατά το νέο νόμισμα στα χέρια
της, προβληματίζεται για τη χρήση του, ζητά ιδιαίτερα μαθήματα κατ' οίκον και
υπαινίσσεται «άρμεγμα» των συνταξιούχων υποθέτοντας πως ο υπουργός Οικονομικών
θα περιμένει τους δικαιούχους των ευρωσυντάξεων έξω από τις τράπεζες, θα τους
μετατρέπει τα ευρώ σε δραχμές, θα τους δίνει το χέρι του για να περάσουν τον
δύσκολο δρόμο αλλά φτάνοντας στο απέναντι πεζοδρόμιο θα έχει εξαφανισθεί μαζί
με την ευρωσύνταξη και το χέρι τους... «Άρμεγε ευρώ και κούρευε συντάξεις»
είναι ο τίτλος της επιθεώρησης με αναφορές στο νέο νόμισμα των Λ. Μιχαηλίδη,
Β. Μακρίδη, Γ. Γεωργίου που ανεβαίνει στο «Ράδιο Σίτυ» της Θεσσαλονίκης. Το
θέμα του νούμερου της Κατερίνας Γιουλάκη (σε κείμενα του Λ. Μιχαηλίδη) έδωσε
δε και τον τίτλο στην παράσταση. Γιατί η σάτιρα πρόλαβε το ευρώ... <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17231P024</ED>
<ID>
ID:300774

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P02&aa=4</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>1 φράγκο = 200 φράγκα </H2>
<AUTHOR>Μ.Π.</AUTHOR>

Φαίνεται ότι οι...«ούνα φάτσα, ούνα ράτσα», Έλληνες και Ιταλοί, έχουν πράγματι
κάτι κοινό. Ρίχνουν μαύρη πέτρα πίσω τους. Ούτε μνημόσυνα ούτε τίποτα για το
νόμισμά τους. Μόνο πανηγυρισμοί για το ευρώ. Πόσο να κλάψεις άλλωστε, όταν ένα
ευρώ έχει 1.936,27 λιρέτες; Και όταν τον 19ο αιώνα η Ιταλία είχε 270
νομίσματα; Άλλοι όμως αντιδρούν διαφορετικά. Δεν κλαίνε μεν, αποτίουν όμως
φόρο τιμής στο νόμισμά τους. Οι Ισπανοί, με τρόπο κλασικό: ιδρύουν (το 2003)
μουσείο της πεσέτας, στο Καλάφ (κοντά στη Βαρκελώνη), όπου γεννήθηκε ο
δημιουργός ­ το 1865 ­ του ισπανικού νομίσματος, Λαουρεάνο Φιγκουερόλα. Οι
Γάλλοι, πάλι, τιμούν το νόμισμά τους με τρόπο πολύ... γαλλικό. Επέτρεψαν στον
Φίλιπ Σταρκ να σχεδιάσει το τελευταίο φράγκο. Κυκλοφόρησε σε περιορισμένο
αριθμό, ασημένιο και χρυσό. Το δε ασημένιο φράγκο κόστιζε... 200 φράγκα. Είναι
αυτό που λένε ότι το χρήμα αυγατίζει. Ενίοτε δε, με τρόπο κομψό. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17231P025</ED>
<ID>
ID:300781

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P02&aa=5</URL></REF>


Article

<CATEGORY>vin09</CATEGORY>

 <H2>Εισβολή ξένων ζωγράφων!
</H2><H4>Θα συνεισφέρει άραγε έναν κοινό παρονομαστή στην ευρωπαϊκή τέχνη το ευρώ;
Γιατί, για παράδειγμα, με την εφαρμογή του θα διαπιστωθεί ότι πολλοί
καταξιωμένοι ζωγράφοι μας είναι ακριβότεροι από πολύ διασημότερους ξένους
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Οι ζωγράφοι - ιδίως της ποπ αρτ και του κριτικού ρεαλισμού - φιλοσοφούν τις
σχέσεις εγκλωβισμού της τέχνης στο χρήμα ή στο νόμισμα, τραπεζικό ή
ηλεκτρονικό. Αναμένεται ότι και στο ευρώ θα αποδοθεί ρόλος ανάλογος του
δολαρίου, τον οποίο άλλωστε διεκδικεί. (Πίνακας του Δ. Σκουλάκη, από τη σειρά
ο «Τζόγος των Μορφών», 1998)

Φαινομενικά, ο κόσμος των εικαστικών τεχνών βασίζεται σε ακριβώς αντίστροφη
λογική από τον κόσμο των επίσημων νομισμάτων. Κοινής αποδοχής και αμέσως
ρευστοποιήσιμα είδη μετρά το νόμισμα, εκλεκτικής αξίας και δύσκολα
ρευστοποιήσιμα είδη είναι τα έργα τέχνης. Κανόνες ομογενοποιημένης οικονομίας
και νοοτροπιών ορίζει ένα πολυεθνικό νόμισμα, ατομικές περιπτώσεις το
καλλιτέχνημα. 
Παρ' όλα αυτά, η σχέση της τέχνης με τα νομίσματα, και μάλιστα αυτά που
κυκλοφορούν σε πολυεθνικό κοινό, υπήρξε τεράστια. Η πιο αναμφισβήτητη είναι η
ίδια η τεχνική κατασκευής τους: Τις πιο αναπτυγμένες τεχνικές χρυσοχοΐας,
αργυροχοΐας, μεταλλουργίας και χαρακτικής ­ για το χαρτονόμισμα ­
επιστράτευσαν τα νομισματοκοπεία όλων των εποχών για να αποφύγουν την
πλαστογράφηση. Ταυτόχρονα, η επιλογή των προσώπων ή των συμβολικών παραστάσεων
στις όψεις των νομισμάτων κατέγραψε ή κατηύθυνε τις σχέσεις χρηστών και
κυβερνώντων. Δεν είναι καθόλου τυχαίο ότι σχολιάζοντας ένα πολυεθνικής
αποδοχής νόμισμα ο Χριστός όρισε τις σχέσεις Θρησκείας και Πολιτείας, με ένα
άκρως διπλωματικό απόφθεγμα: Τα του Καίσαρος τω Καίσαρι και τα του Θεού τω
Θεώ. 
Τέχνη-τεχνική

Άραγε ισχύουν όλα αυτά σήμερα, στη νέα εποχή που σημαδεύει το ευρώ; Για τη
σχέση τέχνης - τεχνικής, όχι πλέον. Είναι ήδη δεκαετίες που τα νομίσματα
παράγονται με τεχνικές που οι καλλιτέχνες δεν μπορούν καν να διανοηθούν και,
ούτως ή άλλως, το πλαστικό χρήμα περιορίζει τις προσωπικές συναλλαγές. Ως προς
τα σύμβολα πάνω στο νέο μας νόμισμα ­ ειδικότερα για την απόλυτη εξαφάνιση του
Βυζαντίου, σε αντίθεση με τις παπικής επιρροής δυτικοευρωπαϊκές μεσαιωνικές
περιόδους ­ ούτε καν θα τολμήσουμε να γκρινιάξουμε, ποιος νοιάζεται πλέον για
τέτοια; 
Υπάρχουν όμως άλλες πλευρές της τέχνης στις οποίες οι επιπτώσεις θα είναι
καθοριστικές. Η στήλη καμαρώνει ότι τις έχει ήδη σχολιάσει πρώιμα σε άρθρα με
τίτλο «Ενιαίο πολιτιστικό νόμισμα;» (6.1.1999), και «Ο Big-Mac Index της
Τέχνης» μιλώντας για τα κοινά μέτρα και σταθμά που φέρνει σε μια εθνική χώρα η
ένταξη σε μια πολυεθνική και, περαιτέρω, στην παγκόσμια ελεύθερη αγορά.
Γράφαμε ότι τα έργα τέχνης διακινούνται σε συνθήκες ελεύθερης οικονομίας, ότι
είναι ήδη υπεράνω νομισμάτων διότι έχουν ιδιαίτερη οικονομία κατασκευής και
αξιολόγησης. 
Εάν το ελλαδικό εικαστικό σύστημα δεν εκσυγχρονισθεί, δεν θ' αργήσουμε να
δούμε ξένους ζωγράφους να γεμίζουν τους τοίχους πάνω απ' τον καναπέ των
3.500.000 ελληνικών νοικοκυριών. Δεν είναι μόνο ότι με την εφαρμογή του ευρώ
θα διαπιστωθεί ότι πολλοί καταξιωμένοι ζωγράφοι μας είναι ακριβότεροι από πολύ
διασημότερους ξένους, αλλά κυρίως ότι το δικό μας σύστημα καθιέρωσης και
διακίνησης είναι απαρχαιωμένο, οι γκαλερί μας νομίζουν ότι είναι πολιτιστικά
κέντρα και όχι επιχειρήσεις, και το ΥΠΠΟ ασχολείται με επιχορηγήσεις και όχι
με αναπτυξιακούς νόμους της εικαστικής αγοράς. Η ισχυρή ­ ίσως πρώτη,
παγκοσμίως ­ τοπική μας αγορά, ίσως διαλυθεί εάν δεν προσέξουμε. 
Το πρόβλημα βέβαια δεν προέρχεται ειδικά απ' το ευρώ, άλλωστε εάν
παρακολουθήσει κανείς την αμερικανική κριτική σ' αυτό το νόμισμα θα δει ότι
δεν λύνει το τεράστιο πρόβλημα της Ενωμένης Ευρώπης ως προς την απώλεια των
παγκόσμιων αγορών, όπου κυβερνητικές νομισματικές παρεμβάσεις δεν ισχύουν. Το
«αόρατο χέρι» της παγκόσμιας αγοράς αγνοεί συστηματικά τις κρατικοδίαιτες
ρυθμίσεις και μεταφράζει τις οικονομικές αξίες πιο αξιόπιστα από το «ορατό»
χέρι του κράτους. Ο «Εκόνομιστ» μάλιστα εδώ και δεκαετίες προτιμά τον «δείκτη
Μπικ-Μακ», δηλαδή την τιμή του γνωστού χάμπουργκερ ανά χώρα, που τον θεωρεί
εγκυρότερο δείκτη ισονομιών, αφού τα προϊόντα της γνωστής αλυσίδας έχουν
τέτοια στερεότυπη και μελετημένη τιμολόγηση (τοποθεσία πωλητηρίου, αξία υλικών
και εργατικών κ.λπ.), ώστε να είναι πολύ πιο έγκυρος δείκτης. 
Τυποποίηση

Η φιλοσοφία των ζωγράφων ως προς την τυποποίηση έχει ήδη ξεπεράσει το ζήτημα
του ευρώ και αντιμετωπίζει τα «ηλεκτρονικά δεσμά» των υπολογιστών στοχαστικά,
όπως στον πίνακα του Δ. Σκουλάκη. Είναι μια νοητική αφαίρεση που ανάγει καθετί
το επίγεια χρήσιμο σε πλατωνική Ιδέα, καθώς εύστοχα παρατήρησε ο Κ.
Γεωργουσόπουλος στα «ΝΕΑ» της 29.12.01. 
Προτείνω να σημειολογήσουμε το εικαστικό μέλλον μας μιμούμενοι τον Ιησού:
υπηρετώντας τα ιδιαίτερα πιστεύω μας, μέσα στις «μπάρες» του ευρώ. Ούτως η
άλλως, η τέχνη είναι όραμα που απευθύνεται σ' όλη την ανθρωπότητα, και έχει
για δικά της νομίσματα τα μεγάλα έργα της.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17231P031</ED>
<ID>
ID:300703

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P03&aa=1</URL></REF>


Article

<CATEGORY>vin09</CATEGORY>

 <H5>Στην Αθήνα του χρυσού αιώνα
</H5><H2>Τετράδραχμο, ο «παππούς» της νομισματικής ενοποίησης
</H2>
Τι κοινό έχει το ευρώ με το αργυρό αθηναϊκό τετράδραχμο του 5ου αιώνα π.Χ.; Το
κέρμα του ενός ευρώ ­ στην ελληνική έκδοση ­ κοσμεί η γλαύκα, το σύμβολο που
έφερε και το τετράδραχμο του χρυσού αιώνα, θα παρατηρούσε κανείς. 
Αν όμως γυρίσουμε το χρόνο 25 αιώνες πίσω, θα δούμε ότι το αθηναϊκό
τετράδραχμο διεκδικεί τον ρόλο του «παππού» τού νέου νομίσματος. 
Από τη Σικελία έως τη Βαβυλώνα και από τη Θράκη έως την Αίγυπτο, η πανίσχυρη
αθηναϊκή οικονομία κατάφερε να επιβάλλει το νόμισμά της για τέσσερις αιώνες,
περισσότερο από τα δημοφιλή τότε νομίσματα της Κορίνθου και της Αίγινας. 
Το τετράδραχμο όμως δεν ήταν ο μοναδικός πρόγονος. Στην ιστορία της
νομισματικής ενοποίησης, που άλλοτε επιβαλλόταν από την εμπορική δραστηριότητα
και άλλοτε από τις εδαφικές κατακτήσεις, πήρε ο Μέγας Αλέξανδρος. Τα
«αλεξάνδρεια τέτραχμα» για δύο αιώνες έφθασαν από την Ουγγαρία έως την Ινδία. 
Ως ευρώ... λειτούργησαν ακόμη το ρωμαϊκό ασημένιο δηνάριο και ο χρυσός
βυζαντινός σόλιδος, το λεγόμενο «δολάριο του Μεσαίωνα», το οποίο μπορούσε να
βρει κανείς (και σε απομιμήσεις) από την Αντιόχεια έως τη Σκανδιναβία!
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17231P032</ED>
<ID>
ID:300737

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P03&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Ευρώσυνα πράγματα
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Είπαμε δολάριο, φράγκο, λίρα, μάρκο, φιορίνι, ρούβλι και τα κλίναμε: του
δολαρίου, του φράγκου, τα φράγκα, οι λίρες, τα μάρκα, τα ρούβλια, τα γρόσια,
τις πεσέτες. Τούτο το θέλουμε άκλιτο, αποτιτανωμένο, να θυμίζει πόσο κολοβό
είναι, πως είναι κομμένες συλλαβές από τη λέξη Ευρώπη. Το ονόμασαν ευρώ, και
λέμε ήδη του ευρώ, τα ευρώ. Όπως το Πεζώ, το Ρενώ. Κι όμως αυτή η γλώσσα είχε
πάντα την τάση να εντάσσει τις ξένες λέξεις στο κλιτικό της σύστημα. Αφήνω
όλες της τουρκικής προελεύσεως, της αραβικής. Το άτι, τα άτια, το κέφι, τα
κέφια, οι ντολμάδες, οι ντουλαμάδες, τα πεσκέσια, τα χαμπάρια, το χαρτζιλίκι.
Κάναμε το παρκάρισμα, το ρισκάρω, τους καναπέδες, τα μοντέλα, τις μακέτες.
Γιατί τώρα το ευρώ, τα ευρώ; Ο Μπαμπινιώτης είχε εγκαίρως προτείνει για να
είναι και φωνητικά στο ευρωπαϊκό «γιούρο», το εύρο, του εύρου, τα εύρα, αν
θέλαμε τονίζαμε και στη λήγουσα. Το ευρό, του ευρού, τα ευρά. Και τελικά θα
δείτε εκεί να πάει η γλώσσα του Νεοέλληνα. Προς το παρόν έγνοια μας μήπως μάς
παρασύρει ο Ευρωπαϊκός Ευρώτας και πνιγούμε στα ευροδάνεια έτσι όπως
καταντήσαμε ευροδίαιτοι ως παλαιοί δραχμοφονιάδες/ευρο-φονιάδες. Δεν ξέρω τι
θα γίνει με τα παλαιά άσματα: θα μεταφραστούν, «των δυο ευρώ τα γιασεμιά;»,
«ένα ευρώ κρεμμύδι γκέο βαγκέο;», «ένα εύρο η βιολέτα τσιγκολελέτα,
τσιγκολελέτα;». <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17231P033</ED>
<ID>
ID:300768

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P03&aa=3</URL></REF>


Article

<CATEGORY>vin09</CATEGORY>

 <H5>CD: Σύγκλιση τιμών σημαίνει και αύξηση
</H5><H2>Οι νέες ευρω-τιμές... τέχνας απεργάζονται
</H2><H4>Μπορεί να μας ενώνει πλέον με την Ευρώπη (και την αγορά της) το νέο ενιαίο
νόμισμα, μας χωρίζουν όμως στις τέχνες και το θέαμα οι... τιμές. Το ευρώ
γίνεται «μέσον» σύγκρισης στην τιμολόγηση των CD, στα βιβλία, αλλά και στο
θέατρο. Στα δε μουσεία μας περιμένουν ευρω-αυξήσεις...
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Τα λογιστήρια δισκάδικων και εταιρειών (δίσκων) φαίνονται πανέτοιμα να
αντιμετωπίσουν την έλευση της «ευρω-εποχής» και οι επαγγελματίες του χώρου
(στελέχη της δισκογραφίας, διοργανωτές συναυλιών, «μάνατζερ» καλλιτεχνών)
δείχνουν ιδιαίτερα αισιόδοξοι για τις αλλαγές που θα φέρει το ενιαίο νόμισμα
στη ζωή τους. «Σταθερότητα» είναι η λέξη που επαναλαμβάνεται με τη
συχνότητα... βροχής. 
Ανοίγουν άραγε προοπτικές για μια πιο «εξευρωπαϊσμένη» νοοτροπία που θα φέρει
την ελληνική μουσική πιο κοντά στον Ευρωπαίο μουσικόφιλο; Α, αυτό είναι λιγάκι
νωρίς να το συζητάμε. Οι δομές δεν αλλάζουν από τη μία στιγμή στην άλλη. Το
μόνο που κατά πάσα πιθανότητα θα... στρογγυλοποιηθεί είναι οι τιμές των CD. «Η
τάση είναι να συγκλίνουν οι τιμές των CD στις ευρωπαϊκές χώρες», λένε οι
εκπρόσωποι των εταιρειών. 
Θα διαμορφωθεί ενιαία τιμή στα CD που κυκλοφορούν στις ευρωπαϊκές χώρες (με
άλλα λόγια θα ακριβύνουν περισσότερο τα CD στην Ελλάδα); 
«Αυτή τη στιγμή δεν ισχύει κάτι τέτοιο, όμως προς τα εκεί βαδίζουμε», θα μας
πει ο Κώστας Ζουγρής από την Virgin. «Η τάση είναι να συγκλίνουν οι τιμές»,
συμπληρώνει, ενώ η Θάλεια Ιακωβίδου, από την ελληνική «Λύρα», θεωρεί απόλυτα
φυσικό και αναμενόμενο οι πολυεθνικές εταιρείες να υιοθετήσουν τη συγκεκριμένη
πολιτική. «Άλλωστε, οι τιμές είναι περίπου οι ίδιες και τώρα. Γιατί λοιπόν να
μην υπάρξει ενιαία τιμή;», λέει ο Θάνος Φουριώτης από την ανεξάρτητη ΑΝΚΗ (που
κάνει εισαγωγές κυρίως από την Γαλλία). 
Το ίδιο αισιόδοξος για το μέλλον φαίνεται και ο οικονομικός διευθυντής του
Metropolis, Τάκης Παπαδόπουλος: «Με το ενιαίο νόμισμα θα ξέρουμε τι μας
γίνεται. Θα ξέρουμε να υπολογίσουμε τις εισαγωγές μας. Παλιότερα, τρέχαμε πίσω
από το γερμανικό μάρκο και τις διακυμάνσεις της δραχμής». 
«Στις πολυεθνικές εταιρείες δίσκων το ενιαίο νόμισμα είναι μεγάλη
διευκόλυνση», λέει η διευθύντρια της BMG, Λία Μανσόλα. «Η σταθερότητα που σου
προσφέρει ένα ενιαίο ισχυρό νόμισμα σε βοηθάει να συντάξεις πιο ακριβείς
προϋπολογισμούς και ταυτόχρονα απλοποιεί και τη δουλειά αυτών που ελέγχουν».

<H3>Συγκρίσεις </H3>
Leonard Cohen, «Ten new songs». Ελλάδα: 19,66. Γαλλία: 23,49. Γερμανία: 17,09
Αγγλία: 15,17. Αμερική: 18,97 δολάρια (21,7 σε ευρώ). 
Yanni, «The very Best». Ελλάδα: 18,20. Γαλλία: 25,10, Γερμανία: 16,87,
Αγγλία: 21,92. Αμερική: 17,97 δολάρια (20,57 σε ευρώ).

<H3>Μουσεία: Ακριβαίνουν από Μάρτιο
</H3>
Ευρώ και δραχμούλα θα μας περιμένουν και στην είσοδο μουσείων και
αρχαιολογικών χώρων. Το νόμισμα αλλάζει και οι τιμές των εισιτηρίων παραμένουν
για λίγο μόνον οι ίδιες. Μέχρι την 1η Μαρτίου, οπότε το αντίτιμο του
εισιτηρίου, που θα καταβάλλεται μόνο σε ευρώ, γίνεται πιο τσουχτερό. 
Η είσοδος στο Εθνικό Αρχαιολογικό Μουσείο στοιχίζει σήμερα 2.000 δρχ. ή 5,87
σε ευρώ, ενώ από 1ης Μαρτίου θα κοστίζει 9 ευρώ (3.061 σε δρχ.). Το εισιτήριο
για τον Ιερό Βράχο της Ακρόπολης είναι 2.000 δρχ. Από την 1η Μαρτίου όμως θα
γίνει 12 ευρώ (4.089 σε δρχ.)! Βέβαια, το εισιτήριο θα δίνει τη δυνατότητα
στον επισκέπτη να δει το Θέατρο του Διονύσου, την Αρχαία και τη Ρωμαϊκή Αγορά,
τον Κεραμεικό και το Ολυμπιείο, στο πλαίσιο της ενοποίησης Αρχαιολογικών
Χώρων. 
Το εισιτήριο για το Βυζαντινό Μουσείο Αθηνών κοστίζει 500 δρχ. Μετά την 1η
Μαρτίου όμως, θα ανέβει στα 6 ευρώ (2.044 δρχ.), ενώ για όλα τα μουσεία και
τους αρχαιολογικούς χώρους με εισιτήριο 500 δρχ. ή 1,46 ευρώ η είσοδος θα
καθορισθεί στα 3 ευρώ (1.022 δρχ.). 
Το Κεντρικό Αρχαιολογικό Συμβούλιο είχε αποφασίσει τις αυξήσεις από τον Μάιο
του 2000. Οι νέες τιμές όμως είχαν υπολογιστεί σε δραχμές, κατά τη μετατροπή
τους έδιναν δεκαδικό αριθμό και αποφασίστηκε η προς τα άνω στρογγυλοποίηση,
που θα αποφέρει επιπλέον κέρδη 350 εκατ. δρχ. στο Υπουργείο Πολιτισμού. <H3>Βιβλία: των τιμών τα παράλογα </H3>
Οι φιγούρες του Θεάτρου Σκιών βάζουν με χιούμορ το ευρώ στη ζωή μας. Ο
Καραγκιόζης και η παρέα του παραδίδουν ιδιαίτερα μαθήματα μέσα από το
Ημερολόγιο του 2002 από τις Εκδόσεις «Αλόη»

Εδώ το βιβλίο, εκεί το ευρώ, πού είναι η ενιαία τιμή; Με παπατζήδες θα
μοιάζουν όσοι τυχόν προσπαθήσουν να εξηγήσουν τις διαφορές τιμών των βιβλίων
σε κάθε χώρα της Ευρώπης. 
Διότι πώς να εξηγήσεις ότι το «Μπαουντολίνο» του Ουμπέρτο Έκο, βιβλίο πολύ
πρόσφατο, κοστίζει 17,5 ευρώ στον Ιταλό, 19 ευρώ στον Έλληνα και 25,46 ευρώ
στον Γερμανό αναγνώστη; Ή ότι το επίσης πρόσφατο «Φωτογραφία σε σέπια» της
Ιζαμπέλ Αλιέντε κοστίζει 20,14 ευρώ στη Γαλλία, 25,46 στη Γερμανία, 15,32 ευρώ
στην Ελλάδα (τιμή που δίνει με 10% έκπτωση το ηλεκτρονικό βιβλιοπωλείο
Greekbooks.gr), την ώρα που και η αγγλόφωνη εκδοχή του πωλείται στον
«Ελευθερουδάκη» αντί 18,78 ευρώ; Η «Άγνοια» του Μίλαν Κούντερα έχει 12 ευρώ
στην Ελλάδα και 18 ευρώ στη Γερμανία, ενώ ο «Βασιλιάς του πεζοδρομίου» του
Τζορτζ Πελεκάνος έχει 10,3 ευρώ στην Ελλάδα, 10,17 στη Γερμανία και 16 ευρώ
στη Γαλλία, την ώρα που και το πρωτότυπο, αγγλικό κείμενο, το βρίσκει κανείς
σε ελληνικά βιβλιοπωλεία προς 11 ευρώ! Όσο για την «Ελληνική φλόγα» του Νίκου
Γκατζογιάννη (Nicolas Gage) που περιγράφει την ιστορία του Ωνάση και της
Κάλλας, στην Ελλάδα κοστίζει 19 ευρώ, στη Γαλλία 22 και στη Γερμανία 25 ευρώ.
Το πρωτότυπο (με σκληρό εξώφυλλο) κοστίζει στην Αγγλία 18 ευρώ, το βρίσκει
όμως κανείς και στην Ελλάδα προς 14,67 ευρώ! 
Μπορούν, βέβαια, να δοθούν κάποιες εξηγήσεις. Την ενιαία τιμή, όπου αυτή
ισχύει, δεν την καθορίζει ο εκδότης του πρωτοτύπου αλλά οι επιμέρους, ανά
χώρα, εκδότες. Στην Ελλάδα ορίζεται ως ανώτατη έκπτωση το 10%. Ο περιορισμός
ισχύει για δύο χρόνια από την έκδοση. Ανάλογες ρυθμίσεις ισχύουν και στο
εξωτερικό. Έτσι, κάθε βιβλίο της τριλογίας του Τόλκιν, «Ο Άρχοντας των
δακτυλιδιών», στην Ελλάδα πωλείται προς 14 ευρώ, την ώρα που και τα τρία
βιβλία μαζί πωλούνται προς 18,75 ευρώ στη Γαλλία και προς 32,47 ευρώ (έκδοση
τσέπης) στη Γερμανία. Την αγγλική έκδοση ολόκληρης της τριλογίας την αγοράζει
όμως κανείς προς 16,5 ευρώ μέσω του ιντερνετικού Amazon.com, την ώρα που στην Ελλάδα πωλείται προς
28,47 ευρώ! Τα βιβλιοπωλεία στην Ελλάδα δεν έχουν περιορισμό στην τιμή των
ξένων, αμετάφραστων, βιβλίων, κινδυνεύουν όμως τώρα πιο εύκολα να εκτεθούν,
αφού σε πολλά βιβλία αναγράφεται η τιμή σε ευρώ στη χώρα προέλευσης. 
Ως προς τα ελληνικά βιβλία που πωλούνται και στο εξωτερικό: το μεγάλο
μας...μπεστ σέλερ, ο «Αλέξης Ζορμπάς» του Νίκου Καζαντζάκη, στην Ελλάδα
πωλείται προς 11 ευρώ. Η αγγλική έκδοση του Faber & Faber έχει 11 ευρώ
στην Αγγλία και 14 ευρώ στη Γαλλία, ενώ η γαλλική μετάφραση (σε έκδοση τσέπης)
κοστίζει στη Γαλλία μόλις 4,46 ευρώ. Η «Μητέρα του σκύλου» του Παύλου Μάτεσι,
στην Ελλάδα πωλείται προς 11 ευρώ, στη Γερμανία προς 20,35 και στη Γαλλία προς
21,73 ευρώ, καθότι πρόσφατες οι ξένες εκδόσεις. Ενώ οι «Επικίνδυνες
μαγειρικές» του Ανδρέα Στάικου που κοστίζουν εδώ 8 περίπου ευρώ, στη Γαλλία
κάνουν 14,19 και στη Γερμανία 15,24 ευρώ. Τη γαλλική μετάφραση τη βρίσκει
κανείς και στην Ελλάδα προς 18,5 ευρώ. Οι περιπέτειες του ντετέκτιβ Κώστα
Χαρίτου, ήρωα των ιστοριών του Πέτρου Μάρκαρη, είναι ιδιαίτερα αγαπητές στη
Γερμανία. Όταν υπάρχουν σε βιβλίο τσέπης έχουν την ίδια τιμή με την Ελλάδα,
διαφορετικά κοστίζουν διπλάσιο ποσό. Να που το ευρώ, το ενιαίο μας νόμισμα,
είναι... λιγότερο ενιαίο από όσο νομίζουμε.

<H3>ΕΚΔΟΣΕΙΣ
</H3><H3>Οδηγοί... επίγνωσης
</H3>
Απαντήσεις στα καθημερινά ­ εφεξής ­ ερωτήματά μας για το ευρώ κρύβουν κάποια
βιβλία, που με τον πιο απλό ή διασκεδαστικό τρόπο μπορούν να λύσουν τέτοιου
είδους απορίες. 
Μικρό, βολικό και κατανοητό το βιβλίο του Διονυσίου Σταμπόγλη «Ευρώ, το νέο
νόμισμα» (Εκδ. Λιβάνη) λύνει τα χέρια πολιτών και επιχειρηματιών απαντώντας με
παραδείγματα σε καθημερινές ερωτήσεις, παρέχει χρήσιμες ιστορικές πληροφορίες
­μαζί με «αλφαβητάρι» του ευρώ. 
Για όσους θέλουν να καταλαβαίνουν όσα λέγονται στις τηλεοπτικές εκπομπές και
τα... οικονομικά τραπέζια, το βιβλιαράκι του Philippe Sassier «To ευρώ» (Εκδ.
Dominos) είναι ό,τι πρέπει. 
Για τα παιδιά ο δρόμος γνωριμίας με το ευρώ περνά μέσα από τις σελίδες
διασκεδαστικών, πολύχρωμων βιβλίων. Το ταξίδι στην ιστορία και οι ασκήσεις που
περιέχονται στο «Τετράδιο του ευρώ» (Εκδ. Πατάκη), αλλά και τα παιχνίδια και
οι ανταλλαγές «εικονικών» νομισμάτων του βιβλίου «Παίξε με το ευρώ» (Εκδόσεις
Ελληνικά Γράμματα) θα βοηθήσουν τα πιτσιρίκια. 
Το ημερολόγιο του Συλλόγου Υπαλλήλων Εθνικής Τράπεζας «Από τη δραχμή... στο
ευρώ» συνοδεύει την καθημερινότητά μας τόσο με εικόνες του νέου νομίσματος όσο
και με μια ιστορική αναδρομή μέσα από φωτογραφίες και στίχους που ύμνησαν τη δραχμούλα.

<H3>ΕΛΕΥΘΕΡΙΑ ΑΡΒΑΝΙΤΑΚΗ
</H3><H3>Η εμπειρία της αλλαγής
</H3>
«Η αλήθεια είναι ότι αυτή την εμπειρία (της αλλαγής) δεν την είχε η γενιά μας.
Και κάθε αλλαγή, στην αρχή τουλάχιστον, θα φέρει, λιγάκι, τα πάνω κάτω. Κυρίως
οι μεγαλύτεροι άνθρωποι θα δυσκολευτούν με τα ρέστα, τις προσθαφαιρέσεις και
τους πολλαπλασιασμούς. Θα γίνουν λάθη ­ και ίσως όχι επίτηδες. Εμείς εδώ
έχουμε προμηθευτεί το γνωστό κομπιουτεράκι και... εξασκούμεθα. Και τα ένθετα
που έβγαλαν οι εφημερίδες χρήσιμα ήταν κι αυτά. Λίγο από δω, λίγο με τα ευρώ
που πήραμε από την τράπεζα, σιγά σιγά εξοικειωνόμαστε. Είναι θέμα χρόνου πια
και θετικής διάθεσης...»

<H3>ΝΙΚΟΣ ΚΟΥΝΔΟΥΡΟΣ
</H3><H3>Αλλαγή, είπατε;
</H3>
«Δεν θα αλλάζει τίποτα με το ευρώ. Το πρόβλημα, βεβαια, δεν είναι εδώ, αλλά
στο γεγονός ότι η πνευματικότητα της Ευρώπης δεν μπορεί να συναγωνιστεί τα
οικονομικά θηρία της Αμερικής. Οπότε όλα τα μέτρα που παίρνονται είναι για...
παρηγοριά στον άρρωστο. Στο όνομα της παγκοσμιοποίησης θα σβήσουν όλες οι
ανεξάρτητες ή πνευματικές απόπειρες δημιουργίας. Όσο για τον ελληνικό
κινηματογράφο και το πρόβλημα που μπορεί να δημιουργηθεί με πιθανές
συμπαραγωγές, ας μην το συζητήσουμε, είναι αστείο. Ποιες συμπαραγωγές; Οι
ξένοι βάζουν δέκα κι εμείς μία ή δύο. Εμείς το μόνο που πουλάμε είναι το μυαλό
μας. Δεν είναι ανταγωνίσιμος ο ελληνικός κινηματογράφος, παρά μόνο οι ελιές
και το λάδι μας»!

<H3>ΜΑΡΩ ΔΟΥΚΑ
</H3><H3>Τέρμα οι εκατομμυριούχοι!
</H3>
«Αυτές τις ημέρες, με μουσική υπόκρουση το αγγλικό χριστουγεννιάτικο Jingle
Bells, προβάλλεται στην κρατική τηλεόραση το αμφίσημο και ολίγον σαρκαστικό
μήνυμα: "Δεν αλλάζουμε έθιμα, αλλάζουμε νόμισμα, σκέψου ευρώ, είναι απλό".
Σκέπτομαι ότι θα μπορούμε τώρα να συγκρίνουμε αυτόματα τον μισθό του μέσου
Γάλλου, για παράδειγμα, με τον μισθό του μέσου Έλληνα. Θα μπορούμε επίσης να
γνωρίζουμε επακριβώς τη θέση μας στη μεγάλη ευρωπαϊκή οικογένεια. Διότι
παραείχαμε πληθύνει οι "εκατομμυριούχοι" στην Ελλάδα... Σκεφθείτε, θα πρέπει
τώρα να έχει κάποιος γύρω στα 340.750.000 δραχμές για να είναι κάτοχος ενός
μόλις εκατομμυρίου ευρώ! Δεν χαριτολογώ... Είναι σημαντικό να ζει ο άνθρωπος
χωρίς τη νοοτροπία του εκατομμυριούχου! Παρατηρεί τότε με καθαρότερο μάτι τη
συγκέντρωση του πλούτου στα χέρια των ελάχιστων και το άνοιγμα της ψαλίδας
ανάμεσα στους πλούσιους και στους φτωχούς».

<H3>ΔΗΜΗΤΡΗΣ ΜΥΤΑΡΑΣ
</H3><H3>Ταχύτατη προσαρμογή
</H3>
«Το κοινό νόμισμα ­ σημαίνει και εκφράζει κοινά συμφέροντα ­ και ενώνει τα
συμφέροντα. Αισθάνομαι λοιπόν καταπληκτικά με το ευρώ και πιστεύω ότι οι
Έλληνες θα προσαρμοσθούμε ταχύτατα ­ κι ας έχουμε τους φόβους μας ­ και πάντως
πιο γρήγορα από πολλούς άλλους ξένους στη νέα κατάσταση. Έχουμε συνηθίσει να
υπολογίζουμε περισσότερο τα χρήματα από τις ιδέες και έτσι το ευρώ θα φτιάξει
έναν ισχυρό ενωτικό κρίκο. 
Δεν φοβάμαι ότι η κατάργηση της δραχμής σημαίνει και κάποιο σπάσιμο μιας
ελληνικής παράδοσης. Το ευρώ είναι άλλωστε ελληνική ονομασία και η δραχμή
αναβίωσε πρόσφατα, πριν από 170 χρόνια. Το γαλλικό φράγκο έχει παράδοση 600
χρόνων, η λίρα, αν προσχωρήσει, έχει παράδοση, ενώ η δραχμούλα είναι σχετικά
καινούργια. 
Έχω ήδη πάψει να σκέπτομαι σε δραχμές. Μονάχα στην αρχή θα τα μπερδέψουμε λίγο
με τα μικρά νομίσματα, αυτά που θα χρησιμοποιούμε κυρίως κι εκεί πρέπει να
είμαστε προσεκτικοί, γιατί τα κλάσματα του ευρώ δεν είναι πενηνταράκια που τα χαρίζουμε».
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17231P041</ED>
<ID>
ID:300704

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P04&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ </H5><H2>Από τα φθηνότερα στην Ευρώπη
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Τα θεατρικά ευρωεισιτήρια θα κυμανθούν μεταξύ 16 και 21 ευρώ. Στην ενοποιημένη
ευρωπαϊκή αγορά η σύγκριση των τιμών των εισιτηρίων σε ευρώ δείχνει καθαρά πως
τα ελληνικά είναι από τα φθηνότερα: Όταν ένα εισιτήριο του Τεάτρ Νασιονάλ του
Παρισιού κοστίζει 25 ευρώ, στο δικό μας Εθνικό Θέατρο κοστίζει 17,6 ευρώ. Και
αντίστοιχα το πιο καλλιτεχνικό «Οντεόν» μετατρέποντας το αντίτιμο των γαλλικών
φράγκων κόβει τα εισιτήριά του στην τιμή των 55,6 ευρώ, ενώ το δικό μας
«Αμόρε» κινείται κοντά στο 1/3, ήτοι στα 16,20 ευρώ. 
Βεβαίως οι ποσοτικές συγκρίσεις στην τέχνη δεν καθρεφτίζουν απαραίτητα την
ποιότητα. Ωστόσο, δεν ακυρώνουν το γεγονός. Το δικό μας θέατρο, αν και
απομονωμένο, αν και «βιοτεχνικό», τώρα που εξομοιώνεται στα ταμεία με τα
υπόλοιπα ευρωπαϊκά υπερέχει οικονομικά. Είναι από τα πιο φθηνά. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17231P042</ED>
<ID>
ID:300738

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P04&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ Α.
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. ΚΕΝΤΡΙΚΗ ΣΚΗΝΗ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου. ΝΕΑΝΙΚΗ ΣΚΗΝΗ. «Το ημερολόγιο ενός τρελού»
(Γκόγκολ) της Ντ. Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ. «Το τρίγωνο των Βερμούδων» των Ρ. Τέιλορ - Τζ. Μπολόνια Γιούλη,
Κοντού (Αμερικής 10, * 36.39.385, 36.08.856).

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ (Γερμανικού 20, Μεταξουργείο, * 52.38.870). Αργεί.

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη.
ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α. Πασπαλά
Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ. Τζόις
Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» επιθεώρηση του Ν. Ελευθερίου
Τσούκας, Γκίνη (Κουντουριώτου 182, 2ας Μεραρχίας Πασαλιμάνι, Πειραιάς, *
42.96.414, 36.03.835). 
ΒΑΣΙΛΑΚΟΥ. ΚΕΝΤΡΙΚΗ ΣΚΗΝΗ. «Ο επιστάτης» του Χ. Πίντερ Μιχαλακόπουλος,
Χρυσομάλλης. ΔΕΥΤΕΡΗ ΣΚΗΝΗ. «Ιστορία για ελέφαντες» του Ν. Μασούδη
Καραχισαρίδης (σκηνοθ.), Γ. Γιαννόπουλος (Προφήτου Δανιήλ 3 - Πλαταιών,
Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής (σκηνοθ.), Σ.
Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ. Παπαδιαμάντη Καρρά,
Γιανναράκος (Αγίου Όρους 16 - Κωνσταντινουπόλεως, Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522). Αργεί.

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ο κουρέας της Σεβίλης» του Τζ. Ροσίνι
(Δευτ., Τετ., Παρ.) «Ο Καρυοθραύστης» του Τσαϊκόφσκι (Πέμ.)
«Αττίλας» του Τζ. Βέρντι (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Αλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ. «Οι σοφολογιώτατες» του Μολιέρου Δαλιάνη, Παπαϊωσήφ (Ρήγα
Παλαμήδη 2, Ψυρή, * 32.38.990, 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. ΚΕΝΤΡΙΚΗ ΣΚΗΝΗ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ΔΕΥΤΕΡΗ ΣΚΗΝΗ. «Ο κατά φαντασίαν ασθενής» του
Μολιέρου Βοζικιάδου, Στ. Αθανασόπουλος (Μοσχονησίων 32, πλατεία Αμερικής, *
86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5. «Ο δρόμος προς τη Δύση»: «Σας
αρέσει ο Μπραμς;» της Μ. Δούκα ­ «Είμαι από εκεί» της Κ. Γέρου
Αρβανίτης, Γέρου (Πειραιώς 254, * 48.15.018).

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του Ηλεκτρικού,
* 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, * 72.82.333). Αργεί.

ΜΕΛΙ. ΚΕΝΤΡΙΚΗ ΣΚΗΝΗ.«Φράνκι και Τζόννυ» του Τ. Μακ Νάλι Β. Κρούσκα, Γ.
Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ. Ντίρενματ Άγγ.
Αντωνόπουλος, Κοταμανίδου (Φωκαίας 4 - Αριστοτέλους 87, πλατεία Βικτωρίας, *
82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ. Παπάζογλου) του
Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της μητρός μου»
του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ. «Τέλος του παιχνιδιού» του Σ. Μπέκετ Β.
Θεοδωρόπουλος (σκηνοθ.), Στέργιογλου (Αντισθένους 7 - Θαρύπου, * 92.12.900). 
ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αποrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Γ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π.
Σακελλαρίου, Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου, Πετρούπολη, *
50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΘΜΟΣ. «Don't worry, be happy» της Δ. Παπαδήμα Κούκουρας, Παπαδήμα
(Β. Ουγκό 55, πλατεία Καραϊσκάκη, * 52.22.656). 
ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα Κακλέας
(σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα φον Καντ»
του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη 161, Ξιφίου,
* 64.20.522).

ΤΕΧΝΟΧΩΡΟΣ ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ ( Μαυρομιχάλη 168, * 64.60.748). Αργεί.

HALF ΝΟΤΕ JAZZ CLUB. «Ιστορίες στα παλάτια της μοίρας» Πελασγός,
Τσεκούρας (Τριβωνιανού 17, Μετς, * 92.13.310). 
ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ. (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλαη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. «Το φάντασμα της όπερας» (Λερού) του Π. Ζούλια
Μποσταντζόγλου, Σπύρου (Αμοργού 20, Κυψέλη, * 86.73.945, 86.43.088).

<H3>ΘΕΣΣΑΛΟΝΙΚΗ
</H3>
Αχίλλειον. «Χαίρω πολύ». Στράτος Τζώρτζογλου, Δήμητρα Ματσούκα. Τηλ.
203.973, 203.002 Αγ. Δημητρίου. 
Ράδιο Σίτυ - Ericsson. «Άρμεγε ευρώ και κούρευε συντάξεις». Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή: 18.30, βραδινή: 21.30. Έναρξη
25 Δεκεμβρίου 2001 και μέχρι 20 Ιανουαρίου 2002. Τηλ. 824.970 & 819.153. 
Δημοτικό Θέατρο Νεάπολης. «Άγριες Διαθέσεις». Του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. τηλ. 639.385, 617.006.

Θέατρο Αμαλία: «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

ΚΘΒΕ - Βασιλικό Θέατρο - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ. Τηλ. 251.182

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000

ΚΘΒΕ Μονή Λαζαριστών. - Σκηνή Σωκράτης Καραντινός: «Στέλλα Βιολάντη»
του Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. Τηλ. 652.020., 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ. Τηλ. 652.020., 589.102.

<H3>ΠΑΙΔΙΚΑ </H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020., 589.102.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17231P061</ED>
<ID>
ID:300718

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P06&aa=1</URL></REF>


Article

<CATEGORY>vin09</CATEGORY>

 <H5>φαινόμενα
</H5><H2>«Τσάκωσε» τα ευρώ ο Τσάκας
</H2><H4>Ήταν ο Τσάκας που βγήκε από τη «μεγάλη πόρτα» του Βig Βrother, ακριβώς στην
αλλαγή του χρόνου, υπό τους ήχους ποντιακής λύρας, την ίδια στιγμή που ο
Πρωθυπουργός της χώρας, παραλαμβάνοντας υπό τους ήχους βιολιών τα πρώτα ευρώ,
μας εισήγε συμβολικά στη μεγάλη πόρτα της ενωμένης ευρωπαϊκής αγοράς
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Στο μεταίχμιο μιας εποχής, μπροστά στο κοινό ευρωπαϊκό μέλλον, το ελληνικό
τηλεοπτικό θέαμα αναδεικνύει τους ήρωές του, νικητές του μπιγκμπραδερικού
θεάματος και μαζί εκφραστές των καημών της φυλής, όπως αυτή γαλουχήθηκε από
ήρωες του ελληνικού σινεμά τύπου «Λεβεντόπαιδο Αρίστο»

Νικητής, με τα 146.735,14 ευρώ (ή 50 εκατομμύρια δραχμές) στον τραπεζικό του
λογαριασμό, για να πληρώσει τα χρέη του και να παντρευτεί το κορίτσι του, ο
Τσάκας διέβη την Πύλη του μπιγκμπραδερικού σπιτιού μέσα σε ατμόσφαιρα
ντοπαρισμένου ενθουσιασμού που είχε σκηνοθετηθεί, λες και το έθνος περίμενε
τουλάχιστον την προσσελήνωση. 
Τελευταίοι είχαν απομείνει οι δυο «κουμπάροι», Τσάκας και Πρόδρομος,
ενωμένοι μέσα στην κλειστή αρένα του μπιγκμπραδερικού σπιτιού, όπως οι
μονομάχοι που σφάζονταν μπροστά στο διψασμένο για αίμα και θέαμα πλήθος, αν
και ήξεραν ότι τους ενώνει μοίρα κοινή, ο αγώνας να κρατηθούν σε μια ζωή που
δεν τους ανήκει. Περίμεναν λουσμένοι στον ιδρώτα, κοστουμαρισμένοι, από νωρίς
το απόγευμα της Δευτέρας, να δουν τον αντίχειρα του Μεγάλου Αδελφού να κάνει
την τελική χειρονομία, για ποιον από τους δύο θα σημάνει καταδίκη ή θρίαμβο. 
Άσοι στο μανίκι 
Πάντως ο Τσάκας, το 'λεγε από μέρες, πως έχει «άσους» στο μανίκι του
και πως είναι ανίκητος. Ποντάρισε στην ποντιακή καταγωγή του, στον ανταγωνισμό
με τον αθηναϊσμό, τους πρωτευουσιάνους, με το πάθος που χαρακτηρίζει τους
μεγαλωμένους σε εγκαταλελειμμένες περιοχές της Ελλάδας, έπαιξε το «χαρτί» του
πατριώτη, του πιστού στις παραδόσεις και μαζί το «χαρτί» του πιστού
αισθηματία, τόσο που ξάφνιασε και την ίδια την αγαπημένη του, η οποία δεν
δίστασε να πει ότι τόσα λόγια αγάπης, όσα της έλεγε μέσω της κάμερας, δεν είχε
ξανακούσει, ούτε το «Σ' αγαπώ» δεν της έλεγε εύκολα. 
Γι' αυτό και παρ' όλο που δεν κατάφερε να κρύψει ότι παίζει ρόλο, το
'πε άλλωστε πως για να τον κρατάει το κοινό μέσα στο σπίτι σημαίνει ότι είναι
καλός ηθοποιός, ο Τσάκας χαρακτηριζόταν «αυθεντικός». 
«Κολλητός» 
Πρόβαλε όλα τα στοιχεία, που είναι αναγνωρίσιμα στον μέσο Έλληνα, σε
αυτόν που πήγε φαντάρος και χόρεψε τα ζεϊμπέκικα με καημό για μια αγαπημένη,
την ίδια που στην κανονική ζωή του δεν είχε ποτέ υπολογίσει το ίδιο, που έγινε
«κολλητός» και μοιράστηκε καψώνια και σκοπιές, σε αυτόν που έκανε
μικροεπιχείρηση, έπεσε έξω και χρωστάει, αυτόν που κάνει σημαία τη διαφορά της
καταγωγής, για να νιώσει ασφαλής μέσα στον περιχαρακωμένο χώρο του, να νιώσει
κάποιος. 
Με λίγα λόγια ο Τσάκας, που μπήκε στο σπίτι με όραμα εκατομμύρια
δραχμές, βγήκε νικητής την εποχή του ευρώ, αλλά ως το ισχυρό πρότυπο των
μικροελληνικών μέτρων, κατ' ευθείαν από την παράδοση του «λίγο κρασί, λίγο
θάλασσα και τ' αγόρι μου» και «Λεβεντόπαιδο Αρίστο». 
Το θέαμα σκηνοθετημένο όπως όλα τα τηλεοπτικά «γεγονότα» που προκαλούν
την ψευδαίσθηση του σημαντικού, του κορυφαίου, βασίστηκε τόσο στον ανταγωνισμό
της νίκης, ώστε ακόμη και οι οικογένειες Πρόδρομου και Τσάκα βρέθηκαν να
κλαίνε με σπαραγμό τη στιγμή της ανακοίνωσης του αποτελέσματος. 
Σπάραξε! 
Μια πιτσιρίκα της οικογενείας Τσάκα μάς μαράζωσε με τα δάκρυα της
έντασης που κύλαγαν από τα ματάκια της. Για ποιο μεγάλο γεγονός θα θυμάται
αύριο το κοριτσάκι ότι σπάραξε; Για τα 50 εκατομμύρια του θείου; 
Τι να πει κανείς για τα ψευδογεγονότα που κατέλαβαν χώρο από την
αληθινή ζωή, για μια χούφτα χιλιάρικα ή έστω ευρώ. Δύο οικογένειες
ξεσηκωμένες, ψυχές ανταριασμένες στο κυνήγι της νίκης, και η τηλεόραση
θριαμβεύτρια του φανταχτερού τίποτε, που επευφημήθηκε ως το άπαν του μέλλοντός
μας, του μέλλοντος των παιδιών που ζητοκραύγαζαν τους μπιγκμπραδεριστές, οι
οποίοι ευχαριστούσαν τον Μεγάλο Αδελφό ως λυτρωτή της αφανούς ζωής τους.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17231P071</ED>
<ID>
ID:300705

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P07&aa=1</URL></REF>


Article

<CATEGORY>vin09</CATEGORY>

 <H5>Διαγωνισμός Γιουροβίζιον
</H5><H2>Το τραγούδι μας ένωνε... διηπειρωτικώς, ακόμη και με ντιριντάχτα
</H2>
Το τραγούδι ενώνει. Κι ας είναι ακόμη και της... σειράς. Κι ας προέρχεται από
τον διαγωνισμό της Γιουροβίζιον. Γιατί το εν λόγω φεστιβάλ ήταν η αφορμή
συνεργασίας, για πρώτη φορά, των χωρών της Ευρώπης πριν από 45 χρόνια. 
Πολύ πριν οι Ευρωπαίοι ηγέτες σκεφθούν τη Νομισματική Ένωση, έκανε την
εμφάνισή της μια άλλη... ευρωπαϊκή ένωση, το Φεστιβάλ Τραγουδιού της
Γιουροβίζιον. Που έμελλε να γίνει θεσμός και να φέρει κοντά με τις... μουσικές
της αρκετές χώρες της Ευρωπαϊκής Ένωσης, όπως και χώρες εκτός (Ισραήλ,
Τουρκία, Μαρόκο). Κι ας επρόκειτο για ένα φεστιβάλ παρεξηγημένο, για την
ποιότητα των τραγουδιών και το επίπεδο των καλλιτεχνών. 
Το 1956 στο Λουγκάνο της Ελβετίας επτά χώρες (Ολλανδία, Βέλγιο, Ιταλία,
Γαλλία, Ελβετία, Λουξεμβούργο, Γερμανία) συμμετείχαν για πρώτη φορά στο
Φεστιβάλ της Γιουροβίζιον ­κάθε χώρα με δύο τραγούδια (νικήτρια αναδείχθηκε η
Ελβετία). Από τότε μέχρι σήμερα έχουν λάβει μέρος στην Γιουροβίζιον 37 χώρες ­
ποτέ πάνω από 25 σε μία διοργάνωση. Η δε Ελλάδα πήρε το «βάπτισμα του πυρός»
το 1974 με το τραγούδι «Κρασί, θάλασσα και τ' αγόρι μου» από την
Μαρινέλλα (που ήρθε 11ο στη βαθμολογία). 
Στη Γιουροβίζιον συμμετέχουν και χώρες εκτός Ευρώπης, όπως το Ισραήλ γιατί ο
διαγωνισμός έχει ευρύτερα «σύνορα». Όσες χώρες βρέχονται από τη Μεσόγειο και
είναι μέλη της EBU (Ευρωπαϊκής Ένωσης Ραδιοτηλεόρασεων) έχουν δικαίωμα να
δηλώσουν συμμετοχή, για την μεγάλη βραδιά που βλέπουν πάνω από 100 εκατομμύρια
τηλεθεατές κάθε Μάιο (όπως και φέτος, που ο διαγωνισμός θα διεξαχθεί στις 25
Μαϊου στο Ταλίν της Εσθονίας). 
Στην Ελλάδα το αμφιλεγόμενο φεστιβάλ μόλις πέρυσι ήρθε πάλι στο προσκήνιο,
εξαιτίας της διάκρισης της ελληνικής συμμετοχής, με το συγκρότημα των Antique,
που κατέλαβε την τρίτη θέση, την καλύτερη της Ελλάδας έως σήμερα στο φεστιβάλ.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17231P072</ED>
<ID>
ID:300739

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P07&aa=2</URL></REF>


Article

<CATEGORY>vin15</CATEGORY>

 <H5>Ο ΠΛΑΝΗΤΑΡΧΗΣ ΜΑΪΚΛ ΝΤΑΓΚΛΑΣ ΕΡΩΤΕΥΕΤΑΙ ΤΗΝ ΟΙΚΟΛΟΓΟ ΑΝΕΤ ΜΠΕΝΙΝΓΚ </H5><H2>ΤΗΛΕΟΡΑΣΗ ΤΕΤΑΡΤΗΣ
</H2><H4>Σκάνδαλο στον Λευκό Οίκο
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

14.00 Star 
«Κυρία στα κόκκινα» (Mrs Santa Claus) 
Η φλεγματική Άντζελα Λάνσμπερι ως... σύζυγος του Αϊ-Βασίλη! Ανάλαφρο μιούζικαλ
­ '96 ­ με αναπαράσταση της βικτωριανής Νέας Υόρκης. Τα τραγούδια είναι του
Τζέρι Χέρμαν και η σκηνοθεσία του Τέρι Χιούζες. (Διάρκεια: 90')** 
16.00 Star 
«Ο άλλος Αϊνστάιν και η θεωρία της ασχετοσύνης» (Young Einstein) 
Αυστραλιανή φαρσοκωμωδία ­ '88 ­ με χοντρό χιούμορ. Με τον Γιάχου Σίριους που
σκηνοθετεί και παρωδεί τον Αϊνστάιν σε νεαρή ηλικία. (Διάρκεια: 87΄)* 
21.00 Antenna 
«Ο Κλέαρχος, η Μαρίνα κι ο κοντός» 
Ο Νίκος Τσιφόρος ήταν από τους σημαντικότερους κωμωδιογράφους του
μεταπολεμικού ελληνικού θεάτρου και σκηνοθέτησε ελάχιστες ταινίες, αν και
πλήθος από έργα του μεταφέρθηκαν στο σινεμά. Εδώ ­ '61 ­ διαθέτει τη Γεωργία
Βασιλειάδου, τον Βασίλη Αυλωνίτη και τον Νίκο Ρίζο, οπότε το υλικό για να
φτιάξει μια απολαυστική κωμωδία το έχει εξαρχής. Και το αποτέλεσμα συνεχίζει
επί 40 χρόνια να μας κάνει να γελάμε. Απολαύστε την για άλλη μία φορά.
(Διάρκεια: 86΄)** ½

21.00 Star 
«Αόρατος μπαμπάς» (Ghost dad ) 
Οικογενειακή κωμωδιούλα ­ '90 ­ σκηνοθετημένη από τον παλιό μαύρο ηθοποιό
Σίντνεϊ Πουατιέ με τον δημοφιλή ­ στην Αμερική ­ Μπιλ Κόσμπι. Ένας χήρος, ο
οποίος παραμελεί λόγω καριέρας τα τρία παιδιά του, πέφτει σε κώμα από ατύχημα
και το πνεύμα του... ταξιδεύει στο σπίτι του για να πάρει, τελικά, ένα μάθημα
και να αλλάξει τις απόψεις του. (Διάρκεια: 80')** 
22.45 Star 
Ο Μάικλ Ντάγκλας σ' ένα τρυφερό στιγμιότυπο με την Ανέτ Μπένινγκ στην ταινία
«Ο έρωτας του προέδρου»

«Ο έρωτας του προέδρου» (The American president) 
Ο Ρομπ Ράινερ («Στάσου πλάι μου», «Μίζερι», «Άγρυπνος στο Σιάτλ») κάνει εδώ -
'95 - μία αδύνατη ταινία, η οποία όμως λόγω σεναρίου «πουλάει». Ο κρυφός
έρωτας του προέδρου των ΗΠΑ με ηγέτιδα οικολογικής οργάνωσης - να και το...
οικολογικό μήνυμα! - θα προκαλέσει σκάνδαλο. Μάικλ Νταγκλας - Ανέτ Μπένινγκ
στους πρωταγωνιστικούς ρόλους. (Διάρκεια: 120΄)** 
23.35 ΕΤ1 
«Γεια σου μαμά Αμερική» (Hi mom ) 
Στην αρχή της καριέρας του ο Μπράιαν Ντε Πάλμα γύρισε «αναρχικές σάτιρες» και
εδώ, στην τέταρτη ταινία της καριέρας του που τη γύρισε το '70, καυτηριάζει
την αμερικανική καθημερινότητα της εποχής. Ο Ρόμπερτ ντε Νίρο είναι ο
πρωταγωνιστής του και υποδύεται έναν βετεράνο του Βιετνάμ, ο οποίος σκέπτεται
έναν εύκολο τρόπο για να τα οικονομήσει. Κινηματογραφεί κρυφά «ιδιωτικές
στιγμές» πολιτών και μετά τις... αξιοποιεί. *** 
00.10 ΕΤ3 
«White man» (White man's burden ) 
Ο... νηστικός καρβέλια ονειρεύεται καθώς βρισκόμαστε στην Αμερική του αύριο
όπου, λέει, οι λευκοί έχουν γίνει προλεταριάτο και οι μαύροι οικονομικά
ισχυροί και εξουσία! Σενάριο-σκηνοθεσία ­ '95 ­ Ντέσμοντ Νακάνο, με τους Τζον
Τραβόλτα, Χάρι Μπελαφόντε. (Διάρκεια: 90')** 
01.00 Star 
«Παράφορα ερωτευμένοι» (She's so lovely ) 
Ο «δικός» μας Τζων Κασσαβέτης δεν πρόλαβε να γυρίσει αυτό το σενάριό του και
το '97 το σκηνοθέτησε ο γιος του Νικ Κασσαβέτης με μέτριο αποτέλεσμα. Ύστερα
από δέκα χρόνια εγκλεισμού του σε ψυχιατρείο - λόγω δολοφονίας - ένας τύπος
γυρίζει στο σπίτι του, αλλά η γυναίκα του έχει ξαναπαντρευτεί και ζει
ευτυχισμένη... Καλές ερμηνείες από τους Σον Πεν, Τζον Τραβόλτα, Ρόμπιν Ράιτ,
Χάρι Ντιν Στάντον. (Διάρκεια: 92')**

01.15 Tempo 
«Τα δύο πρόσωπα του κακού» (Confessions: Two faces of evil) 
Δικαστικό δράμα ­ '94 ­ με πρωτότυπο σενάριο όπου δύο τύποι εμφανίζονται και
ομολογούν ότι σκότωσαν, ξεχωριστά ο... καθένας, έναν αστυνομικό! Του Γκίλμπερτ
Γκέιτς, με τους Τζέιμς Ερλ Τζόουνς, Τζέιμς Γουάιλντερ, Μελίντα Ντίλον.
(Διάρκεια: 92')** 
<H3>ΤΟΡ 3
</H3>
1. «Ο έρωτας του προέδρου». Ο παράνομος έρωτας του προέδρου των ΗΠΑ
(22.45 Star) 
2. «Γεια σου μαμά Αμερική». Ο Ντε Πάλμα πριν γίνει... Χίτσκοκ (23.35,
ΕΤ1) 
3. «Ο Κλέαρχος, η Μαρίνα κι ο κοντός». Αθάνατη ελληνική κωμωδία (21.00,
Antenna) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17231P081</ED>
<ID>
ID:300719

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Η δασκάλα του πιάνου. 6.00-8.30-11.00 μ.μ. / Η χαμένη Ατλαντίδα.
Ώρα 4.30 μ.μ. μεταγλ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Βαριά ερωτευμένος. Τρ.-Πέμ.: 6.00-8.30-11.00 μ.μ. (Λεωφ. Κηφισίας 234,
Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Το ημερολόγιο μιας πριγκίπισσας. Τρ.-Πέμ.: 6.00-8.20-10.40 μ.μ., 01.00
π.μ. / Η χαμένη Ατλαντίδα. 2.00-4.00 μ.μ. μεταγλ. (Πατησίων 140 *
8215.327, 8214.675).

Αίθουσα 2

Ο Χάρι Πότερ και η φιλοσοφική λίθος. 3.15 μ.μ. μεταγλ.,6.15 μ.μ. με
υπότ. / Ο άρχοντας των δαχτυλιδιών - Η συντροφιά του δαχτυλιδιού.
Τρ.-Πέμ. 9.15 μ.μ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. Τρ.-Πέμ.
4.00-7.30-11.00 μ.μ.

Αίθουσα 4

Οι άλλοι. Τρ.-Πέμ.: 4.00-6.10-8.20-10.30 μ.μ. - 00.30 π.μ. /
Χριστουγεννιάτικα κάλαντα. Ώρα 2.20 μ.μ. μεταγλ.

Αίθουσα 5

American pie 2. Τρ.-Πέμ.: 6.20-8.30-10.40 μ.μ., 00.45 π.μ. / Σρεκ.
Ώρα 2.30-4.30 μ.μ. μεταγλ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Ένας προφήτης, μα τι προφήτης. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ., Τετ. και ώρα 12.00 μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ., Κυρ. και ώρα 12.10 μ.μ. μεταγλ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ., Τετ. και ώρα 12.00 μ. (Ζησιμοπούλου 7 & Ιωάν.
Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού.
4.30-8.00-11.30 μ.μ.

Αίθουσα 3

Ο Χάρι Πότερ και η φιλοσοφική λίθος. 4.40 μ.μ. μεταγλ., 7.40-10.40 μ.μ.
με υπότ., Τετ. και ώρα 12.10 μ.μ. μεταγλ. 
Αίθουσα 4

Οι άλλοι. 6.30-8.40-10.50 μ.μ. / Η χαμένη Ατλαντίδα. 4.20 μ.μ.
μεταγλ., Τετ. και ώρα 12.00-2.20 μ.μ. μεταγλ. 
ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. / Χριστουγεννιάτικα κάλαντα. Δευτ.-Τετ. 2.00
μ.μ. μεταγλ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.15 μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ. / Η χαμένη
Ατλαντίδα. Ώρα 4.15 μ.μ. μεταγλ. 
ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.00-11.00 μ.μ. / Η χαμένη Ατλαντίδα. Ώρα 5.00-7.00
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Ταξιδιάρικα πουλιά. Τρ.-Πέμ.: 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. Τρ.-Πέμ.: 6.00-8.30-11.00 μ.μ. (Τέρμα Αμπελοκήπων *
7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.00-8.30-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

Οι άλλοι. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

American pie 2. 7.10-9.10-11.10 μ.μ. / Σρεκ 5.10 μ.μ. μεταγλ. 
ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

Κ-Pax. 8.30-10.40 μ.μ. / Χριστουγεννιάτικα κάλαντα. Ώρα
4.30-6.20 μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οι νταήδες. 6.30-8.45-11.00 μ.μ. / Σρεκ. Ώρα 4.45 μ.μ. μεταγλ.
(Τέρμα Αμπελοκήπων * 6922.614).

ΑΣΤΥ

Αμελί. 5.40-8.00-10.20 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. Τρ.-Πέμ.: 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. Τρ.-Πέμ.: 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Storytelling. 6.10-8.20 μ.μ., Τρ.-Πέμ.: 6.10-8.20-10.30 μ.μ.

APOLLON Renault - Filmcenter 2000

Ο ποδηλάτης του Πεκίνου. 6.00-8.15-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ταξιδιάρικα πουλιά. 6.10-8.20-10.30 μ.μ. (Σταδίου * 3228.821, 3252.817).

ΑΦΑΙΑ - Filmcenter 2000

Οι νταήδες. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 4.30-7.30-10.30 μ.μ. με υπότ.

CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Κων/λεως 82 Πλ. Μπουρναζίου Περιστέρι * 5756.243, 5756.244).

Αίθουσα 2

American pie 2. 8.20-10.30. / Η χαμένη Ατλαντίδα. Ώρα 4.20-6.20
μ.μ. μεταγλ. Τετ. και ώρα 12.30 μ.μ. μεταγλ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.45-7.00 μ.μ. / Οι άλλοι. Ώρα
9.20-11.30 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού. Τρ.-Πέμ.:
13.30-17.00-20.30-24.00. (Φραγκοκκλησιάς και Γρανικού, Μαρούσι * 6805.950,
090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. Τετ., Πέμ.: 11.15-14.15-17.15
μεταγλ., 20.15-23.15 με υπότ.

Αίθουσα 3

Το ημερολόγιο μιας πριγκίπισσας. Τετ., Πέμ.: 11.15-13.45-16.15-18.45-21.45-00.15.

Αίθουσα 4

Βαριά ερωτευμένος. Τετ., Πέμ.: 12.15-14.45-17.15-19.45-22.15-00.45

Αίθουσα 5

Ο Χάρι Πότερ και η φιλοσοφική λίθος. 13.15-16.15 μεταγλ. / American
pie 2. Τρ.-Πέμ.: 19.15-21.30-23.45.

Αίθουσα 6

Ο Χάρι Πότερ και η φιλοσοφική λίθος. Τετ., Πέμ.: 12.15-15.15 μεταγλ.
18.15, με υπότ., Η φούσκα. Τετ., Πέμ.: 21.15-23.45.

Αίθουσα 7

Η χαμένη Ατλαντίδα. Τετ. Πέμ.: 12.30-14.30-16.30 μεταγλ., / Οι
άλλοι. Τρ.-Πέμ.: 18.30-20.45-23.00-01.15.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 10.30-14.00-17.30-21.00-00.30.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. Τρ., Πέμ.: 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. Τρ.: 15.30-19.00-22.30.

VILLAGE CINEMAS PAGRATI

Αίθουσα 1

Ο Χάρι Πότερ και η φιλοσοφική λίθος. Τετ., Πέμ.: 12.00-15.00-18.00
μεταγλ., 21.00-24.00, με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. Τετ., Πέμ. 11.15-13.15-15.15 μεταγλ. / Το
ημερολόγιο μιας πριγκίπισσας. Τρ.-Πέμ.: 17.15-19.45-22.15-00.45.

Αίθουσα 3

Βαριά ερωτευμένος. Τετ., Πέμ.: 12.30-15.00-22.30-01.00. / American
pie 2. Τρ.,Πέμ.: 17.45-20.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. Τρ., Πέμ.: 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε. Τετ., Πέμ.:
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη, Άγ.
Ιωάννης Ρέντης, * 4278.600).

Αίθουσα 2

American pie 2. Τετ.-Πέμ.: 11.45-14.00-16.15-18.30-20.45-23.00-01.15

Αίθουσα 3

Η χαμένη Ατλαντίδα. Τετ., Πέμ.: 11.15-13.15-15.15-17.30 μεταγλ., /
Κ-Pax. Δευτ. & Τετ., Πέμ.: 20.15. / Η φούσκα. Τετ., Πέμ.: 22.45-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 14.00-17.30-21.00-00.30.

Αίθουσα 5

Οι άλλοι. 14.45-17.00-19.15-21.30-23.45.

Αίθουσα 6

Ο Χάρι Πότερ και η φιλοσοφική λίθος. Τετ., Πέμ.:
11.45-14.45-17.45-20.45-23.45 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 12.00-15.30-19.00-22.30.

Αίθουσα 9

Η χαμένη Ατλαντίδα. Τετ., Πέμ.: 12.15-14.15 μεταγλ. / Το ημερολόγιο
μιας πριγκίπισσας. Τρ., Πέμ.: 16.30-19.00-21.30-24.00.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 16.00-19.30-23.00.

Αίθουσα 11

Ο Χάρι Πότερ και η φιλοσοφική λίθος. Τετ., Πέμ.: 11.15-14.15-17.15
μεταγλ., 20.15-23.15 με υπότ.

Αίθουσα 12

Ο κατεργάρης των Χριστουγέννων. Τετ., Πέμ.: 12.45-15.00-17.15, Τρ.:
15.00-17.15. / American pie 2. Τρ., Πέμ.: 19.30-21.45-24.00.

Αίθουσα 13

Βαριά ερωτευμένος. Τετ., Πέμ.: 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. Τετ., Πέμ.: 12.15-15.15-18.15
μεταγλ., 21.15-00.15 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. Τρ., Πέμ.: 13.00-16.30-20.00-23.30.

Αίθουσα 16

Το ημερολόγιο μιας πριγκίπισσας. 15.00-17.30-20.00-22.30-01.00.

Αίθουσα 17

Σρεκ. Τετ., Πέμ.: 12.00-14.15 μεταγλ. / Βαριά ερωτευμένος. Τρ.,
Πέμ.: 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. Τετ., Πέμ.: 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. Τετ., Πέμ.: 12.45-15.45-18.45
μεταγλ. / Μην πεις λέξη. Τρ., Πέμ.: 21.45-00.15.

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Ταξιδιάρικα πουλιά. 6.40-8.50-11.00 μ.μ. (Ζέππου και Ξενοφώντος,
Γλυφάδα * 9650.318).

ΔΑΝΑΟΣ Ericsson 1

Ταξιδιάρικα πουλιά. 5.00-7.00-9.00-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ο άνθρωπος που δεν ήταν εκεί. 8.00-10.30 μ.μ. / Χριστουγεννιάτικα
κάλαντα. Ώρα 4.30-6.15 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

Το ημερολόγιο μιας πριγκίπισσας. 6.30-8.45-11.00 μ.μ. (Πλατεία Δαβάκη,
Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.:
3.30-6.45-10.15 (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Ο Χάρι Πότερ και η φιλοσοφική λίθος. Τετ.: Η φούσκα.
5.30-8.00-10.30 μ.μ. / Ο Χάρι Πότερ και η φιλοσοφική λίθος. 2.30
μ.μ. με υπότ. (Πανεπιστημίου 46, * 3826.720).

ΙΝΤΕΑΛ ΜΑΡΟΥΣΙ - Despec

Ο Χάρι Πότερ και η φιλοσοφική λίθος. 4.30-7.30-10.30 μ.μ. με υπότ.
(Λεωφόρος Κηφισίας 215, * 6129.169).

ΚΑΛΥΨΩ

Το ημερολόγιο μιας πριγκίπισσας. 8.10-10.30 μ.μ. / Η χαμένη
Ατλαντίδα. Ώρα 4.45-6.45 μ.μ. μεταγλ. (Λαμπράκη - Καλυψούς Καλλιθέα *
9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 9.00, Τρ.: 9.00-11.00 μ.μ. / Ο Χάρι Πότερ και η φιλοσοφική
λίθος. Τετ., Πέμ.: 3.30-6.20 μ.μ. μεταγλ. (Λ. Κηφισίας 245, Ζηρίνειο *
6233.567, 6232.808).

ΚΗΦΙΣΙΑ Cinemax Ericsson 2

Το ημερολόγιο μιας πριγκίπισσας. 8.30-10.50 μ.μ. / Η χαμένη
Ατλαντίδα. Ώρα 4.30-6.30 μ.μ. μεταγλ. 
ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
12.00-3.00-6.30-10.00 μ.μ. - 00.45 π.μ. (Πλατεία Δαβάκη - Καλλιθέα * 9568.370).

Αίθουσα 2

Ο Χάρι Πότερ και η φιλοσοφική λίθος. 12.00-4.10 μ.μ. μεταγλ. 7.10-10.10
μ.μ. - 00.30 π.μ. με υπότ.

Αίθουσα 3

Αμελί. 5.40-8.00-10.20 μ.μ.

ΜΑΡΟΥΣΙ 1 Alpha Odeon

Ταξιδιάρικα πουλιά. Τρ., Πέμ.: 5.45-8.00-10.15 μ.μ. (Λεωφ. Κηφισίας 215
Μαρούσι * 6128.993).

ΜΑΡΟΥΣΙ 2 Alpha Odeon

Βαριά ερωτευμένος. Τρ., Πέμ.: 5.40-8.15-10.40 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. Ώρα 4.10-6.00 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
Ώρα 11.00 μ.μ. (Πατησίων - Αγ. Μελετίου * 8620.232).

ΝΑΝΑ

American pie 2. 6.00-8.15-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Βαριά ερωτευμένος. Τρ., Πέμ.: 5.40-8.10-10.40 (Οδός Ακαδημίας 57 * 3622.683).

ΟΠΕΡΑ 2 Alpha Odeon

Storytelling. Τρ., Πέμ.: 5.50-8.00-10.15 μ.μ. (Οδός Ακαδημίας 57
* 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.45-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Ο ποδηλάτης του Πεκίνου. 6.40-8.50-11.00 μ.μ. , Τετ.: Η φούσκα.
6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

American pie 2. 6.20-8.30-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. / Χριστουγεννιάτικα κάλαντα. Ώρα
4.30 μ.μ. μεταγλ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. Τρ., Πέμ.: 5.45-8.15-10.45 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο Χάρι Πότερ και η φιλοσοφική λίθος. 12.00-4.45-7.45-10.45 μ.μ. με
υπότ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Αμελί. 8.15-10.30 μ.μ. / Η χαμένη Ατλαντίδα. Ώρα 4.15-6.15 μ.μ.
μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Ο ποδηλάτης του Πεκίνου. 6.30-8.45-11.00 μ.μ. (Πατησίων - Κοδριγκτώνος
* 8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. Τρ., Πέμ.: 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Ταξιδιάρικα πουλιά. Τρ., Πέμ.: 6.10-8.15-10.20 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 8.20-10.25 μ.μ. / Η χαμένη Ατλαντίδα. Ώρα 4.15-6.15
μ.μ. μεταγλ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ., Τετ. και ώρα 12.00 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 (Ν. Ελβετία 34-Βύρωνας *
7645.310, 7662.066 Dolby stereo).

ΠΡΟΑΣΤΙΩΝ

ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Moulin Rouge. 7.00-9.30 μ.μ. (Μαρκόπουλο * 0299-23.924). 
ΑΛΙΚΗ ΔΗΜ/ΚΟΣ ΚΙΝ/ΦΟΣ

Beautiful people. 7.15-9.30 μ.μ. (Νέα Μάκρη * 0294-99760 Dolby stereo). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00-6.50-8.15 μ.μ. / Αλεξάνδρεια. 10.15
μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Το ζευγάρι της χρονιάς. 7.00-9.30 μ.μ. / Η αδελφότητα των λύκων.
7.00-9.30 μ.μ. (Αθανασίου Διάκου & Μπουμπουλίνας, * 5012.391).

ΔΗΜΟΤΙΚΟΣ ΚΙΝ/ΦΟΣ ΧΟΛΑΡΓΟΥ

Περλ Χάρμπορ. 6.15-9.30 μ.μ. (Περικλέους 55, Δημαρχείο, * 6511.758).

ΜΑΓΙΑ - Alpha Odeon

Ο άρχοντας των δαχτυλιδιών - Η συντροφιά του δαχτυλιδιού. 6.20-9.45
μ.μ. Τετ. και ώρα 3.00 μ.μ. (Χαλκίδα * 25.625). 
ΟΣΚΑΡ

Οι μαχητές των δρόμων. (Πόρτο Χέλι, * 0745.52110).

ΠΑΛΛΑΣ

Γαμπρός της συμφοράς. 5.30-7.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Lara Croft - Tomb Raider. 9.00-11.00 μ.μ. Ροβινσών Κρούσος. 5.00
μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Το μαντολίνο του λοχαγού Κορέλι. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κ-Pax. 8.20-10.45 μ.μ. / Χριστουγεννιάτικα κάλαντα. 6.00 μ.μ.
μεταγλ., Τετ. και ώρα 12.00-2.00-4.00 μ.μ. (Πειραιώς 125 & Χρ. Σμύρνης,
Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

Οι Άλλοι. 6.30-8.30-10.30 μ.μ. / Σρεκ. Ώρα 4.30 μ.μ. μεταγλ.
(Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜ. ΚΕΝΤΡΟ ΔΗΜ. ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ., Τετ. και ώρα 1.30 μ.μ. μεταγλ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ 
ΑΘΗΝΑΙΟΝ - KODAK 
Αίθουσα 1

Ο άρχοντας των δαχτυλιδιών. 19.15-22.30. Η χαμένη Ατλαντίδα
μεταγλ. 16.00-17.30. (* 832.060, Dolby Digital S.R.)

Αίθουσα 2

Ο Χάρι Πότερ και η φιλοσοφική λίθος με υπότ. 17.00-19.45-22.30.
/ Οι Άλλοι. 22.30. (* 832.060, Dolby Digital S.R.)

ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 2.45-17.30-20.15-23.00. (*
257.255, Dolby Digital S.R.)

ΑΝΑΤΟΛΙΑ 
American pie 2. 18.30-20.45-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE Αίθουσα 1 
Ο άρχοντας των δαχτυλιδιών. 13.00-16.30. (* 473.333, 11ο χλμ. Λεωφ.
Θεσ/νίκης - Αεροδρομίου).

VILLAGE CENTRE Αίθουσα 2 
Η χαμένη Ατλαντίδα μεταγλ. 11.30-13.45-15.45. Τρίτη 1/1 13.45-15.45.
American pie 2. 18.00. Τετ.-Πέμ.: 18.00-20.45. / Η φούσκα.
Τετ.-Πέμ.: 23.00-01.15.

VILLAGE CENTRE Αίθουσα 3 
Βαριά ερωτευμένος. 12.30-15.00-17.45-20.15. 
VILLAGE CENTRE Αίθουσα 4 
Ο άρχοντας των δαχτυλιδιών. 13.30-17.00.

VILLAGE CENTRE Αίθουσα 5 
Ο άρχοντας των δαχτυλιδιών. 10.30-14.00-17.30.

VILLAGE CENTRE Αίθουσα 6 
Ο Χάρι Πότερ και η φιλοσοφική λίθος μεταγλ. 12.15-15.15. / Ο
Χάρι Πότερ και η φιλοσοφική λίθος. Με υπότιτλους. 21.15-00.15. 
VILLAGE CENTRE Αίθουσα 7

Το ημερολόγιο μιας πριγκίπισσας. 11.45-14.15-16.45-19.30. 
VILLAGE CENTRE Αίθουσα 8

Ο Χάρι Πότερ και η φιλοσοφική λίθος μεταγλ. 13.15-16.15. / Οι
Άλλοι. 19.15.

VILLAGE CENTRE Αίθουσα 9

Ο άρχοντας των δαχτυλιδιών. 12.00-15.30-19.00.

ΕΓΝΑΤΙΑ

Το τελευταίο οχυρό. 18.00-20.30-23.00. (* 225.172, Dolby Digital).

ΕΣΠΕΡΟΣ Lipton Αίθουσα 1

Οι άλλοι. 18.45-21.00-23.15. (* 235.304, Digital Sound).

Αίθουσα 2

Το ημερολόγιο μιας πριγκίπισσας. 18.30-20.45-23.00. (* 235.304, Dolby Stereo).

ΚΑΠΙΤΟΛ

Βαριά ερωτευμένος. 18.00-20.20-22.30. (* 815.570, D.Τ.S.).

ΚΟΛΟΣΣΑΙΟΝ

American pie 2. 18.30-20.45-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Amelie. 18.30-20.45-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault Αίθουσα 1

Ταξιδιάρικα πουλιά. 19.00-21.00-23.00. (* 378.404, Dolby Stereo).

Αίθουσα 2 - «Παύλος Ζάννας»

Η δασκάλα του πιάνου. 18.00-20.30-23.00.

ΠΑΛΛΑΣ

Το ημερολόγιο της Μπρίτζετ Τζόουνς. 19.00-21.00-23.00. / Η φούσκα.
Από Τετάρτη 2/1 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30. ΑΙΘΟΥΣΑ 2 Η χαμένη
Ατλαντίδα μεταγλ. 14.00-16.10. / Το ημερολόγιο μιας πριγκίπισσας.
18.35-21.00. ΑΙΘΟΥΣΑ 3 Dr Dolittle 2, ο γιατρός ξανατρελάθηκε.
16.35 / American pie. 18.35-20.50-23.05 . ΑΙΘΟΥΣΑ 4 Ο Χάρι Πότερ
και η φιλοσοφική λίθος μεταγλ. Τετάρτη και Πέμπτη: 14.20. / Βαριά
ερωτευμένος. 18.10-20.35-23.00, εκτός. ΑΙΘΟΥΣΑ 5 Ο Χάρι Πότερ και η
φιλοσοφική λίθος. Με υπότιτλους. Τετάρτη και Πέμπτη:
14.10-17.10-20.10-23.10. ΑΙΘΟΥΣΑ 6 Ο Χάρι Πότερ και η φιλοσοφική λίθος.
Με υπότιτλους. Από Τρίτη 1/1: 15.20-18.20. / Εφάπαξ. 21.20-23.30.
ΑΙΘΟΥΣΑ 7 Η χαμένη Ατλαντίδα. Μεταγλωττισμένη. Τετάρτη και Πέμπτη:
14.00. / Οι Άλλοι. 16.45, Τρίτη 1/1: 16.45-19.00-21.15. ΑΙΘΟΥΣΑ 8 Ο
άρχοντας των δαχτυλιδιών. 16.00-19.30-23.00. (* 290.100, 290.290, Dolby
Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Μεταγλωττισμένη. 13.00-15.00. / Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 Η
φούσκα. Από Τετάρτη 13.20-15.40-18.00-20.10-22.25. (Dolby Digital DTS).
ΑΙΘΟΥΣΑ 4 Shrek. Μέχρι Τρίτη 1/1:12.30-14.30. / Ο Χάρι Πότερ και η
φιλοσοφική λίθος. Τετάρτη: 19.30-22.35. / Dr Dolittle 2: Ο γιατρός
ξανατρελάθηκε. Από Τετάρτη: 12.30-14.30-16.30. (Dolby Digital DTS).
ΑΙΘΟΥΣΑ 5 Ο Χάρι Πότερ και η φιλοσοφική λίθος. Μεταγλωττισμένη.
11.20-14.20-17.20. / Εφάπαξ. Από Τετάρτη: 21.10-23.20. (Dolby Digital
DTS). ΑΙΘΟΥΣΑ 6 Ο Χάρι Πότερ και η φιλοσοφική λίθος. Με υπότιτλους. Από
Τετάρτη: 11.40-14.50-17.50-20.40. / Μην πεις λέξη. Από Τετάρτη 23.40.
(Dolby Digital DTS). ΑΙΘΟΥΣΑ 7 Η χαμένη Ατλαντίδα. Μεταγλωττισμένη.
11.50-14.10-16.20. / Οι Άλλοι. 19.00-21.10-23.30. (Dolby Digital DTS).
ΑΙΘΟΥΣΑ 8 Grinch. Από Τετάρτη 12.50-15.20-17.40. / American pie
2. Από Τετάρτη 19.40-21.50-24.00. (Dolby Digital DTS). ΑΙΘΟΥΣΑ 9 Η
χαμένη Ατλαντίδα. Μεταγλωττισμένη. 12.40-15.00-17.30. / Οι Άλλοι.
19.45-22.00-00.20. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-18.55-22.15. (Dolby Digital DTS). ΑΙΘΟΥΣΑ 11 Βαριά
ερωτευμένος. 11.00-13.30-15.50-18.15-20.30-22.45. (Dolby Digital ΕΧ, DTS).
(* 469.300, 469.310 Εμπορικό Κέντρο «Μακεδονία» Πυλαία). Έναρξη προβολών
11.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Μεταγλωττισμένη. 16.15. ΑΙΘΟΥΣΑ 2 Η χαμένη
Ατλαντίδα. Μεταγλωττισμένη. 16.15-18.00. / Ο Χάρι Πότερ και η
φιλοσοφική λίθος. Μεταγλωτισμένη. 19.45. Με υπότ. 22.30. (* 520.040 Dolby
Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Χριστουγεννιάτικα κάλαντα. 16.30-18.00. / Κανταχάρ.
19.30-21.15-23.00. Η φούσκα. Από Τετάρτη 2/1: 19.00-21.00-23.00. (*
213.929 Dolby Stereo S.R.). 
ΣΙΝΕΜΑ ΕΠΑΡΧΙΑΣ

ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Χάρι Πότερ και η φιλοσοφική λίθος. (* 34.551).

Αίθουσα 2: Ατλαντίδα (απόγ.), Τζουράσικ Παρκ (βρaδ.). (* 34.551).

ΚΟΖΑΝΗ (0461)

ΟΛΥΜΠΙΟΝ

Αίθουσα 1: Τζουράσικ Παρκ. (* 22.121).

Αίθουσα 2: Σκέτο ζώον. (* 22.121).

ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Σκέτο ζώον. (* 22.238).

ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το ημερολόγιο της Μπρίτζετ Τζόουνς. (* 23.377).
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P10</CAT>
<ED>
Κωδικός άρθρου: A17231P101</ED>
<ID>
ID:300717

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Διάβολοι στο κατώφλι»: Σαλεμένα ανθρώπινα αισθήματα στη φρίκη της ζωής
σε καιρό πολέμου -- εισβολή του ιαπωνικού στρατού στην Κίνα του 1930. Του
Γιανγκ Γουέν, με τον ίδιο πρωταγωνιστή και παραγωγό. Το φιλμ κέρδισε το Μέγα
Ειδικό Βραβείο στο Φεστιβάλ των Καννών το 2000. (Art Studio). 
«Η φούσκα»: Η νέα σάτιρα του Νίκου Περάκη, με τη σημερινή ελληνική
κοινωνία... μεταλλαγμένη, Γης Μαδιάμ και σε πλήρη παράνοια. Με τους Αλέξη
Γεωργούλη, Μαρία Σολωμού, Γιάννη Μποσταντζόγλου, Ηλία Λογοθέτη. (Ιντεάλ, Πλάζα
1, Village Centre 6, Village Park 3). 
«Βαριά ερωτευμένος»: Φάρσα με σάτιρα για τον ανδρικό σεξισμό, μ' έναν
τύπο που βλέπει τις γυναίκες μόνο ως σκεύη ηδονής. Των αδελφών Πίτε και Μπομπ
Φαρέλι. Με τους: Γκουίνεθ Πάλτροου, Τζακ Μπλακ, Τζέισον Αλεξάντερ. (Αλέκα,
Αβάνα, Μαρούσι 2, Όπερα 1, Τροπικάλ 1, Άνεσις, Άννα Ντορ, Ατλαντίς, Άττικα 1,
Cine City 3, Village Centre 4, Village Παγκρ. 3, Village Park 13, Ράδιο Σίτυ,
Τρία Αστέρια). 
«Το ημερολόγιο μιας πριγκίπισσας»: Ρομαντική κομεντί του εξπέρ στο
είδος Γκάρι Μάρσαλ, με μια μαθητριούλα να μαθαίνει ότι είναι... πριγκίπισσα!
Με τους: Τζούλι Άντριους, Ανν Χαθαγουέι, Έκτορ Ελιζόντο. (Αελλώ 1, Αίγλη,
Αίγλη 2, Cine City 4, Village Centre 3, Village Park 18, Ετουάλ, Καλυψώ,
Κηφισιά 2, Μετάλλιον, Μπροντγουαίη, Νιρβάνα, Σπόρτιγκ). 
«Ο ποδηλάτης του Πεκίνου»: Μήλον της Έριδος μεταξύ δύο νεαρών γίνεται
ένα ποδήλατο που ανέκαθεν ήταν το... έμβλημα του Πεκίνου το οποίο σήμερα
δυτικοποιείται εντυπωσιακά. Του Γου Ανγκ Ξιάο Σουάι. Αργυρή Άρκτος στο
Φεστιβάλ Βερολίνου. (Απόλλων, Τριανόν). 
«Ταξιδιάρικα πουλιά»: Μαγευτικά ταξίδια ­ ό,τι πρέπει για να ξεπεράσετε
τυχόν υψοφοβίες! ­ με τα αποδημητικά πουλιά του πλανήτη μας. Δεν είναι απλό
ντοκιμαντέρ. Μην το χάσετε. Του Ζακ Περέν («Μικρόκοσμος», «Ιμαλάια»).
[Αλεξάνδρα (Πατ.), Γλυφάδα, Μαρούσι 1, Τροπικάλ 2, Αττικόν, Δαναός 1]. 
«Οι άλλοι»: Αλληγορικό θρίλερ, με φαντάσματα να περικυκλώνουν νεαρή
χήρα και τα παιδιά της. Του Αλεχάντρο Αμενάμπαρ, με τη Νικόλ Κίντμαν. [Αελλώ
4, Αθήναιον Cinepolis 4, Αλεξάνδρα (Καλλιθ.), Art Ecran 1, Village Park 5,
Γαλαξίας, Έλλη, Κηφισιά 1, Πτι Παλαί, Φάληρο 2, Ζέα]. 
«Storytelling»: Καυστική κομεντί για τη ζωή σήμερα στην Αμερική. Του
Τοντ Σόλαντζ («Καλωσήρθατε στο κουκλόσπιτο», «Ευτυχία»). Με τους: Σέλμα Μπλερ,
Πολ Τζιαμάτι, Τζον Γκούντμαν. (Όπερα 2, Άττικα 2). 
«Αμελί»: Η χαριτωμένη Γαλλιδούλα Όντρεϊ Τοτού συνεχίζει ακάθεκτη να
προσφέρει χαρά στους γείτονές της και ήδη έχει καταγοητεύσει πάνω από 245.000
σινεφίλ θεατές. Του Ζακ Πιερ Ζενέ (Άστυ, Μαργαρίτα 3, Σοφία, Φιλίπ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 8, Ster Century Cinema 2, 10,
Τιτάνια 1).

«Amelie». (Μακεδονικόν, Ster Century Cinema 5).

«Εφάπαξ». (Πλατεία Alpha Odeon 6, Ster Century Cinema 5, 6).

«Η δασκάλα του πιάνου». (Ολύμπιον - «Παύλος Ζάννας»).
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P10</CAT>
<ED>
Κωδικός άρθρου: A17231P102</ED>
<ID>
ID:300752

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P10&aa=2</URL></REF>


Article

<CATEGORY>vin09</CATEGORY>

 <H2>Κλάμπινγκ με εκατό ευρώ στην τσέπη
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Έφθασε λοιπόν εκείνη η ώρα η χρηματομηχανή της γειτονιάς - όλο υποσχέσεις
τόσον καιρό - να ανταποκριθεί. Ανάληψη. Πόσα; Εκατό. Με 100 ευρώ στην τσέπη
και ένα βράδυ για διασκέδαση, δεν είσαι ο βασιλιάς της πόλης, για να
ευρω-σκορπίζεις δεξιά κι αριστερά. 
Και επειδή και το ευρώ θέλει καλοπέραση, ντύσου, στολίσου, βάλε το τζελ
το καλό - λουκ «out of bed» - και άρχισε να ροκανίζεις το ευρω-νόμισμα με την
καπατσοσύνη σωστού Ευρωπαίου και καλό ιταλικό δείπνο, με «μόλτο μπαζίλικο» και
λίγο κρασί, σύνολο όχι πιο πολύ από 40 ευρώ, για να μην πεις ότι έμεινες
νηστικός και δεν καταξοδεύτηκες σε γευστικές ακολασίες. 
Έτσι, μετά να μην τσιγκουνευτείς, αν τυχόν παίζει καλός ντιτζέι
παραγωγός, να πας να τον ακούσεις, εκτός κι αν σε έχουν καλεσμένο σε πάρτι.
Τότε κερδίζεις τα 30 σου ευρώ, που θα τα ξοδέψεις μες στο νερό αν πας στο
κλαμπ, πληρώνοντας είσοδο κι ένα ποτό, για να χορέψεις, με τους Μοράλες και
τους Μπούκεμ που θα σου ξημερώσει η νύχτα (γιατί ένας ντιτζέι σταρ, την
σήμερον ημέραν, κάπου 5.500 ευρώ τα θέλει για ένα βράδυ - εκεί πάνω έχουν
«πετάξει» οι ταρίφες). 
Φτερά έχουν τα ευρώ και φεύγουν, γιατί ένα ποτό ακόμη θα το πιεις ή θα
κεράσεις (Έλληνες είμαστε, όχι Γερμανοί και Γάλλοι), 7,5 με 8 ευρώ σίγουρα θα
γίνουν «πνεύμα» μαρτίνι ή τεκίλα κίτρινη με φέτα πορτοκάλι. 
Την ίδια στιγμή, οι Λονδρέζοι για να δουν τον αρκετά καλό ντιτζέι
Νάιτζελ Ντόσον στο φημισμένο κλαμπ Κρος πληρώνουν για την είσοδό τους 15
λίρες, δηλαδή 25 ευρώ. Οκτώ λίρες ή 13,5 ευρώ πλήρωσαν για την είσοδό τους
όσοι πήγαν να παρακολουθήσουν το πάρτι της ομάδας Ρένεσανς στο Νότινχαμ. Σε
ένα από τα πιο ανεβασμένα κλαμπ του Παρισιού, στο Κουίν, τα 200 γαλλικά φράγκα
που είχε να πληρώσει ο Γάλλος κλάμπερ έρχονται πάνω κάτω σε 30 ευρώ.

Μετά που θα έχει πάει αργά και ξέρεις βαθιά μέσα σου πως κανένα ΑΤΜ δεν
έχει ευρώ να σου ψιθυρίσει, παρηγοριέσαι με δύο τυρόπιτες τέσσερα τυριά -
κάπου 2,5 ευρώ να υπολογίζεις και τα υπόλοιπα (19 αισίως) ταξί και σπίτι... <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17231P121</ED>
<ID>
ID:300701

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P12&aa=1</URL></REF>


Article

<CATEGORY>vin09</CATEGORY>

 <H2>«Λυπητερή» με κομπιουτεράκι
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Τα κέρματα του ευρώ «κουδούνιζαν» στα χέρια του σερβιτόρου, που έδινε
τη... λυπητερή σε πελάτες του κουτουκιού «Το στέκι του Μητσάρα», στο
Μπουρνάζι. 
Ρέστα δεν έχει, μόνο στρογγυλοποίηση του λογαριασμού, αλλά προς τα
κάτω! «Δεν μας νοιάζει κι αν χάσουμε. Εμείς θέλουμε ο κόσμος να διασκεδάζει
και να νιώθει άνεση σε ό,τι "πληρώνει"», λέει ο Μητσάρας (Μήτσος Μαλισόβας),
που γρατζουνάει τις χορδές του μπουζουκιού. 
Πρωτοχρονιά 2002 μες στο κουτούκι, σε καπνούς και σε φωνές. Πέντε λεπτά
πριν από τις 12, ένας άνδρας ντυμένος «παλιός χρόνος 2001» με σφραγίδα τη
δραχμή βγαίνει από το μαγαζί κι ένας άλλος, με στολή Αϊ-Βασίλη και αποτυπωμένο
στα ρούχα του ένα τεράστιο χαρτονόμισμα ευρώ, μπαίνει στο κουτούκι. 
Οι συντροφιές τσουγκρίζουν τα ποτήρια και ο Μητσάρας παίζει και
τραγουδά λαϊκά της ψυχής. Σε όλα τα τραπέζια νέοι κατάλογοι με τα μενού και τα
ποτά και πλάι οι τιμές σε ευρώ και δραχμές, κι ένα μικρό κομπιουτεράκι. 
Όταν οι σερβιτόροι δίνουν στους πελάτες τις... λυπητερές
(λογαριασμούς), κάνουν στρογγυλοποίηση προς τα... κάτω, αλλά στο σύνολο του
λογαριασμού. Και με το «καληνύχτα και καλή χρονιά» προσφέρουν στους πελάτες
μια δραχμή (νόμισμα) για σουβενίρ. Αθάνατη δραχμή! 
Ενδεικτικά οι νέες τιμές σε ευρώ κατά άτομο είναι, για παράδειγμα, στο
«Έβδομο» της Αμφιθέας 168, 10-15 ευρώ, στο «Διαχρονικόν» στο Κερατσίνι 9-12
ευρώ και στη «Μαρί» στην Άνω Δάφνη 17-24 ευρώ.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17231P122</ED>
<ID>
ID:300735

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P12&aa=2</URL></REF>


Article

<CATEGORY>vin09</CATEGORY>

 <H2>Ευρω-Τραγουδάτε μωρέ!
</H2>
Σαβίνα Γιαννάτου. Με το ευρώ, η ελληνική μουσική «φοράει» τα... ευρωπαϊκά της

Πριν από το ευρώ, η Σαβίνα Γιαννάτου· πριν από την ευρωπαϊκή
νομισματική ένωση, οι Χειμερινοί Κολυμβητές. Και πρoτού αρχίσει η εξάσκηση
στις μετατροπές της δραχμής στο νέο νόμισμα, ο Μιχάλης Νικολούδης, ο
Πετρο-Λούκας Χαλκιάς, η Γλυκερία, ο Νίκος Ξυδάκης, ο Μανώλης Αγγελόπουλος και
άλλοι «δικοί» μας έκαναν ελληνικές συναλλαγές σε ευρωπαϊκό ­ και όχι μόνον ­
επίπεδο. 
Γιατί στην εποχή των μεγάλων ταχυτήτων, μία περιοδεία δεν αρκεί. Η
συλλογή «The Rough Trade to The Music Of Greece» θεωρείται από τις πιο
πετυχημένες, που οι μουσικόφιλοι του κόσμου αναζητούν με πάθος. 
Ο Ψαραντώνης δίπλα στον Γιώργο Κόρο, η Ελευθερία Αρβανιτάκη στον Νίκο
Παπάζογλου. Οι Ευρωπαίοι τεντώνουν τα αυτιά τους... 
«Μια εκπληκτική εισαγωγή στον πλούτο της ελληνικής μουσικής», γράφει η
ισπανική «Ελ Παΐς» και το έγκυρο μουσικό περιοδικό «Folk Roots» την κολακεύει
ως την «καλύτερη ελληνική συλλογή». Όχι, δεν σταμάτησαν όλα στους Antique!
Κάθε άλλο. 
«Είναι μια προσπάθεια να καλυφθεί όλο το φάσμα της ελληνικής μουσικής,
αφού άλλωστε το ενδιαφέρον υπήρχε από καιρό και είχε εκφραστεί μάλιστα από τον
παραγωγό της φημισμένης αυτής σειράς Rough Trade, τον Φιλ Στάντον», λέει ο
οργανωτής αυτής της προσπάθειας Γιώργος Πισσαλίδης, μουσικοκριτικός και
συνεργάτης του βρετανικού περιοδικού της Μουσικής του Κόσμου, «Folk Roots», o
oποίος διάλεξε τα 21 κομμάτια της συλλογής. Με τον Νίκο Τριβουλίδη και τη
συνεργασία ανεξάρτητων εταιρειών, μία «ντριμ τιμ» ελληνικών ήχων ήδη συλλέγει
εντυπώσεις. 
«Ο Μανώλης Αγγελόπουλος με τον "Πρόσφυγα" άρεσε πολύ στους ξένους»,
λέει ο Γιώργος Πισσαλίδης. «Όπως επίσης και οι Mode Plagal που ακούγονται και
από αυτήν τη συλλογή στα έθνικ ραδιόφωνα της Ευρώπης, προτείνοντας ένα είδος
έθνο-τζαζ». Ο Διονύσης Σαββόπουλος με τη Σωτηρία Μπέλλου λένε το «Ζεϊμπέκικο»,
ενώ οι ευρω-σταθμοί, με την ευκαιρία, ανοίγουν παράθυρο στον Στέλιο Καζαντζίδη
και τον Νίκο Ξυλούρη. Η ελληνική μουσική, με εισιτήριο ευρώ και την πανοραμική
θέση που της δίνει η παράδοση, φθάνει παντού. <REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17231P123</ED>
<ID>
ID:300766

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P12&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ένας ύμνος εκκλησιαστικός (αιτ.). 2. Ο κάτοικος ασιατικού
κράτους (αιτ.). 3. Μερικούς τους... πιάνει (αντίστρ.). - Αρχικά
εταιρικού τύπου. 4. Συνδέει ξενικούς μουσικούς όρους. - Χαρακτηρίζεται
ύστερα από σύγκριση. 5. Είδος χοντρού υφάσματος. 6. Σημαντική
πόλη του Βελγίου. 7. Σαν φυτό, το κηπευτικό (με άρθρο). 8.
Δύσκολη η πρόσβαση σ' αυτόν (με άρθρο). 9. Πορεία προς τα πίσω
εκφράζει. ­ Έτσι μοίρασε η αλεπού του μύθου. 
ΚΑΘΕΤΑ

1. Στωικός φιλόσοφος του 1ου αιώνα. 2. Από τους δέκα ο...
δέκατος. ­ Το κρατάνε όσοι... σιγοντάρουν (αντίστρ.). 3. Δημιουργείται
και με την τριβή. 4. Παραπόταμος του Δρίνα. ­ Πρόθεση. 5.
Δορυφόροι του «Τ». ­ Από ζώα αποτελούνται, αντίστροφα (καθ.). 6.
Εκφράζει ένα άμεσο παρελθόν. ­ Πόλη του το Ισπαχάν. 7. Παλιό χρυσό
γαλλικό νόμισμα, γνωστό και σαν λουδοβίκειο. 8. Υπάρχουν και
συνθετικές. - Παρισινή λεωφόρος. 9. Σκακιστικό σύμβολο. - Είναι και ο
μανδαρίνος (καθ.). 
ΛΥΣΗ (31/12/2001) 
ΟΡΙΖΟΝΤΙΑ: 1. ΥΠΟΘΑΛΑΜΟ 2. ΠΡΙΑΜΟΣ 3. ΕΑΡ-ΦΡΑΣΗ
4.ΡΜ(ΡΩΜΗ) -ΤΙΚ 5. ΠΑΡΑΤΑΣΗΣ 6. ΕΤΕ - ΥΝΙ 7.
ΡΕΝΟΥΑΡ 8. ΑΙΑ - ΛΑΜΝΩ 9. ΝΑΝΩΝ - ΑΡΑ ΚΑΘΕΤΑ: 1.
ΥΠΕΡΠΕΡΑΝ 2. ΠΡΑΜΑΤΕΙΑ 3. ΡΙΟ - ΡΕΝΑΝ 4. ΘΑ - ΤΑ
5. ΑΜΦΙΤΡΥΩΝ 6. ΛΟΡΚΑ - ΑΝ 7. ΑΣΑ - ΣΥΡΜΑ 8. ΣΦΗΝ
- ΑΡ 9. ΟΦΗ - ΑΛΤΙΣ.
<REF><SOURCE>
ΤΑ ΝΕΑ</SOURCE>
<DATE>, 02-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17231P551</ED>
<ID>
ID:300716

</ID><URL>http://ta-nea.dolnet.gr/neaweb/neafile.print_unique?e=A&f=17231&m=P55&aa=1</URL></REF>


Article

<CATEGORY>vin04</CATEGORY>

 <H5>ΕΥΡΩ: ΑΝΑΤΙΜΗΣΕΙΣ, ΟΥΡΕΣ ΚΑΙ ΚΑΤΑΓΓΕΛΙΕΣ
</H5><H2>ΣΧΕΔΙΟ... ΥΠΟΜΟΝΗ Οι πρώτοι δύο μήνες είναι δύσκολοι
</H2>
Το σχέδιο... υπομονή εφαρμόζει από χθες και για τους επόμενους δύο μήνες η
κυβέρνηση ­ όσο θα διαρκέσει η ταλαιπωρία από την ταυτόχρονη χρήση δραχμής και
ευρώ. Υπομονή που δοκιμάστηκε χθες, με ουρές στις τράπεζες, στα διόδια, αλλά
και στην ΕΥΔΑΠ, όπου ­ παρανόμως ­ οι καταναλωτές αναγκάζονταν να περιμένουν
εις διπλούν: για να αλλάξουν πρώτα από δραχμές σε ευρώ και στη συνέχεια να
πληρώσουν τους λογαριασμούς τους. 
σελί
δες
7-11, 41 και ΡΙ
ΠΕΣ: Παρα
τράγουδα (σελ. 3)
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17232N011</ED>
<ID>
ID:300820

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N01&aa=1</URL></REF>


Article

<CATEGORY>vin04</CATEGORY>

 <H2>Δωρεάν ΤV για τα κόμματα
</H2>
σελίδα 12
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17232N013</ED>
<ID>
ID:300892

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N01&aa=3</URL></REF>


Article

<CATEGORY>vin04</CATEGORY>

 <H2>Αδέσποτη σφαίρα στην Μπε Εμ Βε του Καραμανλή
</H2>
σελίδα 13
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17232N014</ED>
<ID>
ID:300907

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N01&aa=4</URL></REF>


Article

<CATEGORY>vin06</CATEGORY>

 <H2>Κι όμως ήταν η πιο ζεστή χρονιά το 2001
</H2>
σελίδα 18
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17232N015</ED>
<ID>
ID:300911

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N01&aa=5</URL></REF>


Article

<CATEGORY>vin06</CATEGORY>

 <H2>Σε περιπέτεια η ΑΕΚ για τα τηλεοπτικά
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17232N016</ED>
<ID>
ID:300919

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N01&aa=6</URL></REF>


Article

<CATEGORY>vin06</CATEGORY>

 <H2>Επτά τεστ για καλύτερη διατροφή
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17232N017</ED>
<ID>
ID:300923

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΕΡΓΟΔΟΤΕΣ είναι όλο και πιο απρόθυμοι να πληρώσουν για τις υπηρεσίες
αυτών που δεν προσφέρουν κάτι το ιδιαίτερο ή το ασυνήθιστο. Οι αγορές εργασίας
έχουν γίνει πια... «ευέλικτες». Ο Χρ. Β. Μασσάλας στην «Τρίτη Άποψη». Σελ. 6. 
ΠΛΑΣΤΙΚΟΝ το ανέμελον, απλώνεται, πολλαπλασιάζεται και κατακυριεύει τις
υπαίθρους. Εξαφανίζονται σιγά σιγά άλλα είδη. Αυτό όμως βρίσκεται παντού, πότε
φθαρμένο και πότε απαστράπτον, πάντα ανάλαφρο και ανέμελο. Η Άννα Δαμιανίδου
στα «Αναλώσιμα». Σελ. 8. 
Η ΕΥΡΩΠΑΪΚΗ ατμομηχανή δεν φαίνεται ακόμη έτοιμη να οδηγήσει την
παγκόσμια οικονομία. Η ανάκαμψη θα γίνει για μία ακόμη φορά υπό την ηγεσία των
ΗΠΑ. Ο Paul Samuelson και ο Lary Ellcott στις σελ. 10-11. 
Ο ΠΡΕΣΒΗΣ τού επισήμανε ότι η Φλέμιγκ δεν είχε καμία διάθεση να
εγκαταλείψει την Ελλάδα για λόγους δημοσιότητας. Ο Γ. Παπαδόπουλος υπαινίχθηκε
ότι, αν το δικαστήριο της αφαιρούσε την ιθαγένεια, τότε... Ο Γ. Γεμενάκης από
τα Αρχεία του Φόρεϊν Όφις. Σελ. 13. 
Η ΑΡΓΕΝΤΙΝΗ έχει βυθιστεί στο χάος. Και οι Αμερικανοί, που ενθάρρυναν
την Αργεντινή να ακολουθήσει τον καταστροφικό δρόμο, ρίχνουν την ευθύνη στα
θύματα. Ο Paul Krugman από τους «New York Times» στη σελ. 14. 
Τ. ΚΑΨΑΛΗ: Ο πατέρας μου τιμωρεί καθημερινά τον εαυτό του. Με
βασανιστικές σκέψεις. Από τη στιγμή που επέζησε από την τραγωδία. Έδωσα μεγάλο
αγώνα για να σταθώ στα πόδια μου και να του συμπαρασταθώ. Η Λία Νεσφυγέ στη σελ. 17. 
Ρ. ΚΟΡΟΜΗΛΑ: Όταν αλλάζεις χρονιά στο στούντιο είναι σαν να κάνεις
ρεβεγιόν παράλληλα σε όλα τα σπίτια. Μοναδικό. Η δημοσιότητα δεν με άλλαξε.
Πρόσθεσε μερικές ρυτίδες μόνο. Οι «30 Ερωτήσεις» της Μαρίας Νταλιάνη στη σελ. 40. 
ΤΑ ΕΡΓΑ για την κατασκευή της Αττικής Οδού 
επιβαρύνθηκαν με περίπου 180 δισ. επειδή από 
τις συνεχείς αυξήσεις των αντικειμενικών αξιών το 
κόστος των απαλλοτριώσεων έφθασε τα 268 δισ. (από 
104 δισ.). Ο Α. Ρενιέρης στους «Προβολείς». Σελ. 6.

ΔΙΝΕΙΣ σ' αυτούς που αγαπάς την καλύτερη ευχή σου: 
Να 'σαι πάντα στον δρόμο της καρδιάς σου. Που θα πει, 
όχι εκεί που σου υπαγορεύουν... Φέτος θα γράψω στο 
ημερολόγιο μόνο μία φράση: «Ό,τι δεν αγαπάμε, δεν 
υπάρχει». Η Νανά Νταουντάκη «Σε πρώτο ενικό». Σελ. 17.

ΤΙΣ ΕΥΡΩΠΑΪΚΕΣ τηλεοράσεις ενώνει - και μέσω αυτών τους λαούς 
της Ευρώπης - σ' αυτήν την ενθουσιώδη στιγμή της ιστορίας τους οι... 
αμερικανικές παραγωγές και το αυθεντικό ευρωπαϊκό σκουπίδι 
«Μεγάλος Αδελφός». Η Πόπη Διαμαντάκου στα «Φαινόμενα». Σελ. 7.

Ο Χ. ΠΟΤΕΡ και ο «Άρχοντας των Δαχτυλιδιών» έχουν βάλει 
στόχο να... βυθίσουν τον «Τιτανικό». Ο πρώτος έχει κόψει στην 
Ελλάδα 620.000 εισιτήρια σε 31 ημέρες, και ο δεύτερος 390.000 
εισιτήρια σε 13 ημέρες προβολής. «Πανόραμα». Σελ. 12.

<H3>ΚΙΝΗΜΑΤΟΓΡΑΦΟΣ
</H3>
Η «ΦΟΥΣΚΑ», της τσιχλόφουσκας, ω! φούστα κλαρωτή. Τα τρία πηδηματάκια της
κωμωδίας του Ν. Περάκη είναι: Αρπάζω μηχανή. Συρράπτω στιγμιότυπα νεοελληνικής
φουσκομανίας. Και βγάζω Μαρία Σολωμού. Ο Δ. Δανίκας στο «Πανόραμα». Σελ. 1.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17232N021</ED>
<ID>
ID:300796

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Καφενείο
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Με την εισαγωγή του ευρώ αποκαλύπτεται ότι πίνουμε τον ακριβότερο καφέ στην
Ευρώπη - προφανώς, ο δικός μας είναι της παρηγοριάς. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17232N022</ED>
<ID>
ID:300868

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΑΒΒΑΤΟ 5/1
</H3>
Λίγα χιόνια στη Θεσσαλία, Ανατολική Στερεά, Εύβοια, Ανατολική Πελοπόννησο,
Κυκλάδες και Βόρεια Κρήτη. Στις υπόλοιπες περιοχές λίγη συννεφιά. Άνεμοι
βόρειοι στα δυτικά 5-6 Μπωφόρ και στα ανατολικά 7-8 Μπωφόρ. Πολύ χαμηλές
θερμοκρασίες, παγετός στα ηπειρωτικά. <H3>ΚΥΡΙΑΚΗ 6/1
</H3>
Ασθενείς χιονοπτώσεις στη Θεσσαλία, Ανατολική Στερεά, Εύβοια, Ανατολική
Πελοπόννησο, Κυκλάδες και Βόρεια Κρήτη. Ηλιοφάνεια στις υπόλοιπες περιοχές.
Βοριάδες μέτριοι (5-6 Μπωφόρ) στο Ιόνιο, πολύ ισχυροί (7 Μπωφόρ) στο Αιγαίο,
εξασθενούντες. Πολύ κρύο, παγετός στα ηπειρωτικά.

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ευρω-ταλαιπωρία είναι, θα περάσει...
</H2><H4>ΣΧΕΔΙΟ:ΥΠΟΜΟΝΗ, ΑΠΟ ΤΗΝ ΚΥΒΕΡΝΗΣΗ­ΟΥΡΕΣ ΚΑΙ ΣΤΟ ΕΞΩΤΕΡΙΚΟ
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Εντάξει, οι ουρές ήταν μεγάλες. Μετρούσαν και ξαναμετρούσαν οι πελάτες,
μετρούσαν και ξαναμετρούσαν οι υπάλληλοι. Ύστερα σταματούσαν... μάλωναν για
λίγο και μετά ξανά μέτρημα. Και στις τράπεζες και στα διόδια, αλλά και στα
ταμεία της ΕΥΔΑΠ (που δέχονταν, μάλιστα, μόνον ευρώ) έπρεπε κανείς να έχει
μεγάλη υπομονή. 
Και δεν ήταν λίγοι εκείνοι που την έχασαν αντιδρώντας μάλιστα α λα ελληνικά.
«Με κλέβετε 13 δραχμές», φώναζε μπροστά στις κάμερες κυρία συνοδηγός μιλώντας
σε υπάλληλο διοδίων που στρογγύλεψε τα ρέστα με το νέο νόμισμα, αλλά το
στρογγύλεμα είχε γίνει προς τα πάνω. Δεν ήταν όμως παντού το ίδιο. Σε άλλα
διόδια το στρογγύλεμα έγινε προς τα κατω. Αλλά εκεί οι γκρίνιες δεν ήταν
λιγότερες. Έτσι ο προϊστάμενος ζήτησε άδεια από την κεντρική υπηρεσία να δίνει
ρέστα και σε δραχμές. Ψυχραιμία λοιπόν, κάθε αρχή και δύσκολη. Σε δυο τρεις
μήνες, όπως θα έλεγε και ο κ. Κ. Μητσοτάκης, όλα θα έχουν ξεχασθεί αφού θα
είμαστε άσοι στις συναλλαγές με τα ευρώ. Θα δείτε που σε λίγο θα μας είναι
άχρηστα τα ηλεκτρονικά μηχανάκια που κουβαλάμε στις τσέπες. Εξάλλου, δεν
είμαστε οι μόνοι «αδέξιοι» Ευρωπαίοι. Στα διόδια των ιταλικών δρόμων τα
πράγματα ήταν χειρότερα. Εκεί να δείτε ουρές... Και επιπλέον είμαστε και
τυχεροί. Δεν απήργησαν οι τραπεζοϋπάλληλοι, όπως για παράδειγμα συνέβη στη
Γαλλία. Και ακόμη δεν έπεσε το ον λάιν στα συστήματα αυτόματων πληρωμών των
τραπεζών από τη μεγάλη ζήτηση σε νέο νόμισμα, όπως έγινε στην ­ κατα τα άλλα ­
πολύ καλά οργανωμένη Αυστρία. 
Τα μικρά προβλήματα στις συναλλαγές με το ευρώ δεν ανησυχούν τον Πρωθυπουργό.
Στην ατζέτα του άλλα ­ πραγματικά μεγάλα ­ προβλήματα έχουν προτεραιότητα.
Πρώτο θέμα οι αλλαγές στο ΕΣΥ. Την Παρασκευή θα δεχθεί τον υπουργό Υγείας και
θα του δώσει το πράσινο φως να προχωρήσει στις βαθιές τομές που σχεδιάζει. Για
να δούμε αυτήν τη φορά το νυστέρι του Αλέκου Παπαδόπουλου θα βρει κόκαλο;
Ύστερα σειρά έχει η Ολυμπιακή και μετά η τιμή των αγροτικών προϊόντων. Και στα
τρία θέματα επιθυμεί να δρομολογήσει λύσεις ο κ. Σημίτης, ει δυνατόν πριν
αναχωρήσει, τη Δευτέρα, για τις ΗΠΑ. 
Στη Ρηγίλλης τώρα, ο κ. Κ. Καραμανλής επιχειρεί να βάλει τάξη στα του οίκου
του με αθόρυβες ανακατατάξεις στελεχών και συνεργατών που βρίσκονται στο
επιτελείο του. Παράλληλα αναζητεί το γεγονός που θα αναδείξει αντιπολιτευτικά
τις προσεχείς ημέρες, αφού είναι κοινή πεποίθηση ότι οι ημέρες των εορτών ­
κυρίως λόγω της ιστορικής υιοθέτησης του ευρώ, παρά τα όποια προβλήματα ­
επικοινωνιακά τουλάχιστον, λειτούργησαν θετικά για την κυβέρνηση. Όσο για την
αδέσποτη σφαίρα που έπεσε στο αυτοκίνητό του τη νύχτα της Πρωτοχρονιάς, ο
πρόεδρος της Ν.Δ. απέφυγε να εκμεταλλευθεί το γεγονός πολιτικά μολονότι
κάποιοι πίστευαν ότι και αυτό προσφέρεται για αντιπολίτευση.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17232N032</ED>
<ID>
ID:300842

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Παρατράγουδα
</H2>
ΗΤΑΝ ίσως φυσικό στην πρεμιέρα του ευρώ να παρουσιαστούν προβλήματα... 
ΚΑΙ ήταν ασφαλώς θετικό το ότι τα προβλήματα στην Ελλάδα ήταν ανάλογα ­
και σε ορισμένες περιπτώσεις μικρότερα ­ από τα προβλήματα που παρουσιάστηκαν
στα υπόλοιπα κράτη-μέλη. 
ΞΑΦΝΙΑΣΕ αρνητικά ωστόσο το ότι στην ταλαιπωρία των πολιτών, χθες
τουλάχιστον, πρωτοστάτησαν κρατικοί ή δημοτικοί οργανισμοί... 
ΕΚΕΙΝΟΙ δηλαδή από τους οποίους θα ανέμενε κανείς να είναι πανέτοιμοι
και να δώσουν το καλό παράδειγμα. 
ΣΤΟ ΜΕΤΡΟ και τον ηλεκτρικό τα μηχανήματα αυτόματης έκδοσης εισιτηρίων
δεν δέχονταν ευρώ, παρά μόνο δραχμές... 
ΣΤΗΝ ΕΥΔΑΠ ο κόσμος έπρεπε να στηθεί δύο φορές στην ουρά: 
ΜΙΑ για να μετατρέψει τις δραχμές σε ευρώ και μία για να πληρώσει στο
ταμείο όπου δεχόταν ­ παράνομα βεβαίως ­ μόνον ευρώ! 
ΔΗΜΟΤΙΚΑ πάρκινγκ αύξησαν τις τιμές επικαλούμενα τη στρογγυλοποίηση... 
ΕΝΩ στα διόδια επικράτησε αλαλούμ που ανάγκασε τους αρμόδιους να
αφήνουν ελεύθερη τη διέλευση των αυτοκινήτων για να αποφευχθούν οι τεράστιες
ουρές. 
ΟΣΟ για τις τράπεζες, από τις οποίες θα περίμενε κανείς ότι θα ήταν σε
απόλυτη ετοιμότητα, οι ουρές που δημιουργήθηκαν είχαν ως αποτέλεσμα τον
διπλασιασμό του απαιτούμενου χρόνου συναλλαγών... 
ΕΝΩ υπήρξαν καταγγελίες ότι ­ σε μερικές περιπτώσεις ­ δεν έδιναν ευρώ
αν προηγουμένως ο πελάτης δεν άνοιγε νέο λογαριασμό! 
ΤΑ ΠΡΟΒΛΗΜΑΤΑ αναμένεται ότι θα είναι περισσότερα σήμερα, αφού θα
λειτουργήσουν και τα καταστήματα τα οποία χθες ήταν κλειστά... 
ΕΚΤΟΣ και αν τα παθήματα έγιναν μαθήματα...
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17232N033</ED>
<ID>
ID:300879

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Θέμος Αναστασιάδης: 
(ο αρθρογράφος για τις δυσκολίες με το ευρώ) 
« Με δυο λόγια, δεν υπάρχει άλλος ευρωπαϊκός λαός πιο εθισμένος στη συναλλαγή
με οτιδήποτε νόμισμα κυκλοφορεί εκτός από το ελληνικό. Δεν συζητάω για τον
μέγα εκπαιδευτικό θεσμό του "Χάροντ'ς" και του "Μαρκς εντ Σπένσερ" που έμαθαν
σε κάθε Ελληνίδα πόσες λίρες είχαν τα καλλυντικά τής "Ελίζαμπεθ Άρντεν" μια
εποχή, και τα "Εστέ Λόντερ", "Σανέλ", "Κλινίκ" κτλ. εν συνεχεία. Και δεν θα
μάθουν πόσο κάνει η γραβιέρα Κρήτης σε ευρώ; Ειδικά για τις περισσότερες
νοικοκυρές no problem! Δεν ρώταγαν για τις τιμές σε δραχμές, θα ρωτήσουν σε
ευρώ που καθετί τους φαίνεται πιο φθηνό; Τέλος, τιμής ένεκεν, στο ελληνικό
μεταπρατικό και μεταναστευτικό πνεύμα δεν μπορούμε να μην αναφερθούμε στον
πολυμήχανο άγνωστο Έλληνα Οδυσσέα που πήγε άφραγκος (τώρα πώς θα το λέμε αυτό;
Άν-ευρως;) στα εστιατόρια της Νέας Υόρκης και στις φάμπρικες της Γερμανίας
χωρίς να γνωρίζει τι χρώμα έχει το δολάριο! Κάποτε έκανε μασούρια τα
δεκαδόλαρα χωρίς να μπορεί να υπολογίσει καλά καλά την αξία τους και θα
"κολλήσει" τώρα που οι τιμές θα είναι διπλογραμμένες παντού;» 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17232N034</ED>
<ID>
ID:300908

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Σημίτη, γερά, παρ' τους τα ευρά!
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N041</ED>
<ID>
ID:300795

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Δήμητρα Παπανδρέου: 
(είχε στείλει ο Κ. Λαλιώτης επιστολή το 1988 με την οποία ζητούσε
από τον Α. Παπανδρέου να παραιτηθεί; ­ στο Mega) 
«Ας αφήσουμε το θέμα με τις επιστολές, γιατί εγώ δεν πιστεύω στις επιστολές,
πιστεύω στις αποστολές. Και ο Κ. Λαλιώτης θα κριθεί από την ιστορία και την
αποστολή του. Και έχει αποστολή να κάνει». 
Φερνάντο Σάντος: 
(ο προπονητής της ΑΕΚ, στην «Ελευθεροτυπία», περί σοσιαλισμού
και σοσιαλιστών τύπου Μπλερ, Σρέντερ, Ζοσπέν κ.ά.) 
«Αυτοί δεν είναι σοσιαλιστές με την έννοια που εγώ ξέρω. Σοσιαλισμός είναι μια
πολιτική που προστατεύει τα συμφέροντα των κατώτερων τάξεων, των πιο φτωχών.
Χωρίς να αποκλείει τον πλουτισμό, απλά αυτός να μη γίνεται εις βάρος των
φτωχών». 
Ελένη Μενεγάκη: 
(η τηλεπαρουσιάστρια, στο «Βήμα της Κυριακής», για το
ενδεχόμενο να καλέσει για «πρωινό καφέ» τον Πρωθυπουργό) 
«Μπορεί να αγχωνόμουν λίγο, αλλά θα πήγαινα την κουβέντα εκεί όπου εγώ
αισθανόμουν βολικά και αυτό, πιστέψτε με, δεν θα ήταν η πολιτική. Θα ήξερα τον
τρόπο για να αισθανθώ βολικά». 
Μίμης Ανδρουλάκης: 
(ο συγγραφέας στον Σκάι, για την εκπαίδευση στην Ελλάδα) 
«Αν πάρεις ένα χαρτί από τα ελληνικά πανεπιστήμια, ξέρεις τίποτα; Ποιος θα σε
πάρει στη δουλειά σήμερα; Τι σου μαθαίνουν; Επειδή βγάζουν χοντρούς τόμους οι
καθηγητάδες;». 
Μιχάλης Παπαγιαννάκης: 
(ο βουλευτής του ΣΥΝ, στον «Αγγελιοφόρο», περί
«ψωροκώσταινας») 
«Αυτό έχει μπει στο χρονοντούλαπο εδώ κι αρκετά χρόνια, καθώς η Ελλάδα
βρίσκεται ανάμεσα στις 25 πλουσιότερες χώρες του κόσμου. Το να λες
"ψωροκώσταινα" σήμερα την Ελλάδα είναι μικροαστική υποκρισία και συνήθως την
αποκαλούν έτσι αυτοί που έχουν λεφτά». 
Αντώνης Καφετζόπουλος: 
(ο ηθοποιός για το «σύστημα», στην «Απογευματινή της
Κυριακής») 
«Είμαι με το σύστημα, απλώς δεν το υπερασπίζομαι...». <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N043</ED>
<ID>
ID:300877

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Χωρίς καμιά προστασία </H2>
Ο λόγος στους αναγνώστες.

Η Ελισ. Κρουσσά, Κλεώνων 8, Λαμπρινή, Αθήνα, γράφει: 
«Επειδή στο γραφείο της εισαγγελέως ανηλίκων παραδινόταν μωρό νεογέννητο,
μπροστά στα μάτια μας, από τη γιαγιά του και η διαδικασία άργησε πολύ και το
μωρό πείνασε και άρχισε τα σκουσμάρια και δεν υπήρχε κανένας αρμόδιος να
παραλάβει το μωρό για να το πάει στο ίδρυμα, καμία κοινωνική λειτουργός και
κανένας της Πρόνοιας ή άλλος παράγων εξουσίας ή των ιδρυμάτων ή από το Κέντρο
Προστασίας Ανηλίκων και της κρατικής διοίκησης ή του δήμου και επειδή το μωρό
δεν θα μπορούσε μάλλον να υπερασπίσει τον εαυτό του και να πάει μόνο του για
γάλα και να διεκδικήσει δικαιώματα ξεχνώντας και την πείνα του, και οι
γραμματείς της εισαγγελέως έτρεχαν από 'δώ και από 'κεί αλαφιασμένες και η
εισαγγελέας είχε πάθει και αυτή υπερκόπωση για να καλύπτει κάθε μέρα και από
τη θέση που είναι και τα κενά του νόμου και του κράτους και τις οικονομικές
τρύπες και το μωρό ούρλιαζε εν τω μεταξύ και η κατάσταση χειροτέρευε και είχαν
τσιτωθεί όλοι από τις φωνές και το παράπονο του μωρού και επειδή η ίδια η
γιαγιά του δεν είχε αξιωθεί να φέρει ούτε και ένα μπουκαλάκι με γάλα σκόνη,
πριν το παραδώσει, για το νεογέννητο, αποστειρωμένο ούτε συζήτηση να γίνεται,
και οι γραμματείς έτρεχαν εν τω μεταξύ στο κυλικείο του δικαστικού μεγάρου τής
Σχολής Ευελπίδων να φέρουν Νουνού, απ' αυτό που βάζουν οι ίδιες στον φραπέ
τους, να ταΐσουν το νεογέννητο μωρό με το κουταλάκι, σαν ύστατη λύση και
τελικά πείστηκαν ότι αυτό θα έκανε κακό στο μωρό, το άφησαν να σκάσει στο
κλάμα και ποιος ξέρει τι άλλο του επεφύλασσε η μοίρα του να ζήσει. 
Και επειδή στο ίδιο μέρος της Σχολής Ευελπίδων μητέρα ανήλικη και άγαμη που
είχε αφήσει (ακουμπήσει) από οικονομική αδυναμία και οικογενειακή ανημποριά το
μωρό της σε ίδρυμα, όπου δεν είχε ούτε σπίτι ούτε άνθρωπο δικό της να της το
φυλάξει μέχρι να τακτοποιηθεί και να βρει δουλειά, ανακάλυψε εκ των υστέρων
ότι δεν μπορούσε να το πάρει πίσω, καθότι την είχαν εμπλέξει στα τερτίπια του
νόμου και στα γρανάζια της γραφειοκρατίας και δεν είχε και χρήματα για να
πληρώσει και δικηγόρο, και το παιδί είχε ήδη δοθεί για υιοθεσία και το έχανε. 
Και επειδή μητέρα 21 χρόνων, με τέσσερα παιδιά και άντρα τεμπέλη και μέθυσο
που την έδερνε και την ίδια και τα παιδιά του, αναγκάστηκε να φύγει από το
σπίτι με νοίκι και άθλιο στην Κατερίνη και πού να έβρισκε δουλειά και
καταφύγιο, πες τε μου τώρα, το 2002, πες τε μου! Πού προβλέπει και ποιος νόμος
στηρίζει μητέρες με τέτοιες ανάγκες και προβλήματα, σε χώρα τής ΟΝΕδάρας, όπως
είναι η Ελλάδα τής ΕΟΚ; Μην κουράζεστε και πολύ, δεν έχει ψηφιστεί ποτέ στην
Ελλάδα τέτοιος νόμος για μητέρες και δεν υπάρχει καμία στήριξη πραγματική,
ούτε στο Κέντρο Κακοποιημένων Γυναικών βρίσκουν βοήθεια, ούτε στα Γραφεία
Ισότητας, ούτε στο Κέντρο Νεότητας, ούτε στο Πολιτισμού υπουργείο ή τον ΟΑΕΔ,
ούτε στην Πρόνοια, ούτε πουθενά σε τίποτε άλλο, ούτε στις κρατικές τουαλέτες,
που έχουν γεννήσει μερικές!».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N044</ED>
<ID>
ID:300910

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=4</URL></REF>


Article

<CATEGORY>vin05</CATEGORY>

 <H2>Βαλλιστική εξέταση...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για το σημάδι-μυστήριο στο θωρακισμένο αυτοκίνητο που έχει παραχωρηθεί στον κ.
Κ. Καραμανλή, τα μάθατε; Ναι, γι' αυτό το σημάδι που προέρχεται από σφαίρα και
για ευνόητους λόγους σκόρπισε τρόμο στην αρχή σε όσους το είδαν... 
Λοιπόν, στη Νέα Δημοκρατία δεν αποδίδουν, λέει, καμία σημασία στο περιστατικό.
Κι αυτό, όπως και να 'χει, πονήρεψε κάποιους ψηλά στην Ελληνική Αστυνομία ­
μήπως κάποιος γιόρτασε με μπαλωθιές την Πρωτοχρονιά! 
Και τώρα εξετάζουν, λέει, το ενδεχόμενο να ζητήσουν βαλλιστική εξέταση των
όπλων της προσωπικής φρουράς του προέδρου της Νέας Δημοκρατίας! 
Λέτε; <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N045</ED>
<ID>
ID:300913

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=5</URL></REF>


Article

<CATEGORY>vin05</CATEGORY>

 <H2>Θάλασσα και Ναυπηγεία
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τρέχουν και δεν φτάνουν στην κυβέρνηση με τα Ναυπηγεία Σκαραμαγκά, τα οποία
δόθηκαν στους Γερμανούς ύστερα από διαγωνισμό, ο οποίος διαφημίστηκε ως μία
από τις μεγάλες διαρθρωτικές αλλαγές και όλα τα σχετικά. 
Όμως, οι Γερμανοί έχουν βγάλει... φασούλι ­ θέλουν, λέει, να «σπάσουν» τα
Ναυπηγεία στα τρία και λοιπά... περίεργα. Έτσι, οι κ.κ. Ά. Τσοχατζόπουλος, Ν.
Χριστοδουλάκης και Γ. Παπαντωνίου έχουν αρχίσει αγωνιώδεις παρασκηνιακές
επαφές όχι μόνο με τους νικητές, αλλά και με τους χαμένους του διαγωνισμού...
Ποιος θα χάσει αν δεν τα καταφέρουν; Ούτε οι νικητές ούτε οι χαμένοι...
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N046</ED>
<ID>
ID:300920

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=6</URL></REF>


Article

<CATEGORY>vin05</CATEGORY>

 <H2>Πέφτουν κεφάλια </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Δεν στέκουν καθόλου καλά στη θέση τους τα κεφάλια της ηγεσίας της ΕΥΔΑΠ,
ύστερα από την... πρωτοποριακή ιδέα της... διπλής ουράς μπροστά στα ταμεία
τους, που εφάρμοσαν την πρώτη ημέρα του ευρώ. Μία ουρά για να αλλάζουν οι
πολίτες τις δραχμές τους σε ευρώ και μία για να... πληρώσουν τον λογαριασμό
τους! 
Οι αλλαγές πρέπει να θεωρούνται πλέον θέμα ημερών... <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N047</ED>
<ID>
ID:300924

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=7</URL></REF>


Article

<CATEGORY>vin05</CATEGORY>

 <H2>Ρεύμα κόντρας </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Να δείτε που η κόντρα «σημερινών» και «χθεσινών» της ΔΕΗ θα βγάλει πολλές
ειδήσεις. Να, οι «παλιοί» λένε τώρα ότι αν δεν είχαν κάνει μεγάλες επενδύσεις
σε ανταλλακτικά, τότε η ζημιά στη μονάδα του Αγίου Δημητρίου θα επιδιορθωνόταν
σε... κάνα δυο χρόνια. Και θα στοίχιζε πολλαπλάσια δισ. δραχμές ­ συγγνώμη,
ευρώ ­ απ' όσα θα (μας...) κοστίσει... 
Όμως, οι σημερινοί τούς είχαν σφόδρα ­ και δημοσίως ­ κατηγορήσει για...
άσκοπες επενδύσεις σε ανταλλακτικά! <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17232N048</ED>
<ID>
ID:300926

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N04&aa=8</URL></REF>


Article

<CATEGORY>vin05</CATEGORY>

 <H2>Ο μαύρος, ο σκύλος, ο Ραν Ταν Ταν... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η ιστορία ξεκίνησε πριν από έναν μήνα. Ξαφνικά ένα πρωί, ο κ. Χρ. Βαλταδώρος,
ένα από τα πιο αξιόλογα στελέχη της «νέας γενιάς» της Ν.Δ., που έχει την
ευθύνη για τα διεθνή Μέσα Ενημέρωσης, πήγε στο γραφείο του και το βρήκε
κατειλημμένο από τον διατελέσαντα και αστέρα της ιδιωτικής τηλεόρασης κ. Μίλτο
Μακρίδη. Ο οποίος είχε στο παρελθόν και δική του εκπομπή με τον τίτλο «Πες τα
Μίλτο». Και μιας και η εκπομπή δεν ήταν «Κάτσε Μίλτο», ο κ. Βαλταδώρος
αποχώρησε ησύχως... 
Ο κ. Μακρίδης είχε αφιχθεί ­ με πρωτοβουλία του εκπροσώπου της Νέας
Δημοκρατίας κ. Θ. Ρουσόπουλου ­ για να οπτικοποιήσει το αρχείο της Νέας
Δημοκρατίας. Αυτή ήταν τουλάχιστον η επίσημη αποστολή του μιας και ε, ένας
αστέρας της τηλεόρασης έχει πολλαπλές εμπειρίες και είναι φυσικό να γνωρίζει
κυρίως από «διαμόρφωση εικόνας», κοινώς image making... 
Τα κορυφαία στελέχη της Νέας Δημοκρατίας άρχισαν αμέσως τη μουρμούρα, αλλά
ουδείς είχε το θάρρος να μιλήσει στον κ. Καραμανλή για τον νέο «σύμβουλο
επικοινωνίας». Εν ολίγοις, ουδείς απεδείχθη... Πέστα Μίλτο! Εν τω μεταξύ, ο
νέος συνεργάτης της αξιωματικής αντιπολίτευσης είχε πέσει στη δουλειά... 
Ήλθε όμως το πλήρωμα του χρόνου και ο κ. Μακρίδης, σε ένα διάλειμμα των
κομματικών του υποχρεώσεων, εμφανίστηκε στη γνωστή τηλεοπτική εκπομπή του
Mega, «Να η ευκαιρία». Εκεί, διαγωνίστηκε στο τραγούδι και εξετέλεσε
ικανοποιητικά ένα τραγούδι από εκείνα που χαρακτηρίζονται βαρβαριστί
«σκυλάδικα». Στη συνέχεια δε, δήλωσε στην εκπομπή ότι επιθυμία του ήταν να
δουλέψει και σε ανάλογο μαγαζί ­ δηλαδή σε «σκυλάδικο»! 
Ε, τότε ήταν που άρχισαν να γαβγίζουν τα ­ έως τότε σιωπηλά ­ κορυφαία στελέχη
της Νέας Δημοκρατίας. 
Κανονικό... σκυλάδικο το έκαναν το μαγαζί, αλλά ο κ. Μακρίδης δεν θα
δουλέψει... σε αυτό το σκυλάδικο. Τον εξωπέταξαν χωρίς κόκαλο ­ άλλωστε, ο
εκπρόσωπος της Ν.Δ. διαβεβαιώνει ότι... εθελοντικά βοηθούσε το κόμμα. Γαβ,
γαβ, γαβ... <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17232N052</ED>
<ID>
ID:300841

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N05&aa=2</URL></REF>


Article

<CATEGORY>vin05</CATEGORY>

 <H2>Εκ κομματικού καθήκοντος...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πρεμιέρα είχε χθες ο νέος θεσμός των «απογευματινών ιατρείων» ­ και όπως
είναι γνωστό, κάθε αρχή είναι και δύσκολη. Να, πάρτε για παράδειγμα το
Νοσοκομείο της Λαμίας που είχε επιλεγεί ως ένα από τα (λίγα) οποία θα
ξεκινούσε πιλοτικά το όλο σχέδιο... 
Λοιπόν, στο νοσοκομείο αυτό εμφανίστηκε ένας (αριθμός 1) γιατρός για
απογευματινή δουλειά. Νίκος Τσώνης το όνομά του. Η ειδικότητά του,
ωτορινολαρυγγολόγος. Στη Λαμία, εκτός από την ιατρική του, είναι γνωστός και
για την κομματική του ιδιότητα ­ βλέπετε, είναι γραμματέας της Νομαρχιακής
Επιτροπής του ΠΑΣΟΚ ­ και πήγε ο άνθρωπος να στηρίξει την υπόθεση εκ
κομματικού καθήκοντος!
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17232N053</ED>
<ID>
ID:300878

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Το μυστικό το δείπνο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μέσα στον ορυμαγδό των πυροτεχνημάτων ­ και των πρώτων... ουρών ­ για το
ευρώ, ένα... μυστικό δείπνο ξεχάστηκε εντελώς. Κι όμως, σε ό,τι αφορά τους
αριθμούς τουλάχιστον, ήταν ένα... κανονικό μυστικό δείπνο: ο Κώστας Σημίτης
και οι 12 Απόστολοι του ευρώ... 
Το τραπέζι το διοργάνωσε ο διοικητής της Τραπέζης της Ελλάδος κ. Λ.
Παπαδήμος και εκτός του Πρωθυπουργού, καλεσμένοι ήταν οι κ.κ. Γ. Παπαντωνίου,
Ν. Χριστοδουλάκης και οι μεγάλοι τραπεζίτες της χώρας. Κράτησε δύο ώρες και
έληξε πριν από τα μεσάνυχτα, για να μπορέσουν όλοι οι συνδαιτυμόνες να πάνε
στη μεγάλη δεξίωση που είχε διοργανωθεί στο ισόγειο της Τραπέζης της
Ελλάδος... <H3>Η ευγένεια υποχρεώνει </H3>
Λοιπόν, σε αυτό το δείπνο οι ευγένειες περίσσεψαν, όπως και οι αναδρομές
στην ιστορία της ελληνικής συμμετοχής στην ΟΝΕ. Την αρχή έκανε ο ίδιος ο κ.
Παπαδήμος, ο οποίος άρχισε να απονέμει τα εύσημα στον κ. Κ. Σημίτη, τον κ. Γ.
Παπαντωνίου και τον κ. Γ. Στουρνάρα... 
­ Και εσείς συμβάλλατε καθοριστικά, τον διέκοψε ο κ. Σημίτης. 
­ Εγώ εξ υποχρεώσεως (!), σχολίασε με ταπεινοφροσύνη ο κ. διοικητής! <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17232N054</ED>
<ID>
ID:300899

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N05&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΡΕΣΤΑ ΑΠΟ πενηντάρικο, έχει κανείς; 
ΤΟ ΔΕ αστείο είναι ότι ρέστα από πενηντάρικο δεν υπάρχουν ούτε σε
δραχμές ούτε σε ευρώ! 
ΚΑΤΑΠΛΗΚΤΙΚΗ ιδέα να στοιχίζουν τα διόδια 477 δραχμές και είναι μεγάλη
επιτυχία που τιμά το υπουργείο Οικονομικών, ότι σκέφθηκαν να μην επιβαρύνουν
τους πολίτες και δεν όρισαν, ας πούμε, διόδια 477,3 δραχμών. Οπότε, σίγουρα θα
υπήρχε πρόβλημα στα ρέστα... 
ΤΕΛΙΚΑ, ΔΕΝ κύλησε και άσχημα η πρώτη ημέρα του ευρώ ­ σκεφθείτε να
είχε γίνει η πρεμιέρα που έλεγαν τα παιδιά τα κάλαντα... 
ΝΟΜΟΣ ΕΙΝΑΙ το δίκιο του Μπιγκ Μπράδερ... 
ΤΕΛΙΚΑ, Ο Τσάκας τα άλλαξε τα λεφτά σε ευρώ; Και αν ναι, ζήτησε βοήθεια
από τον κουμπάρο στο μέτρημα; <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17232N055</ED>
<ID>
ID:300914

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τεχνολογία και ανισότητες
</H2>
<AUTHOR>ΧΡΗΣΤΟΣ Β. ΜΑΣΣΑΛΑΣ</AUTHOR>

Η εποχή μας θα μπορούσε να χαρακτηριστεί ως η εποχή της αυξανόμενης
ανισότητας και της υποτίμησης της αξίας της καθημερινής... κοινής εργασίας.

Τα τελευταία 25 χρόνια οι έμπειρες κοινωνίες έχουν βιώσει μια τεχνολογική
επανάσταση, ιδιαίτερα ευνοϊκή για τους εργαζόμενους με εξειδίκευση. Οι μισθοί
τους έχουν αυξηθεί απότομα σε σχέση με τους μισθούς των λιγότερο
εξειδικευμένων και οι εργοδότες είναι όλο και πιο απρόθυμοι να πληρώσουν για
τις υπηρεσίες αυτών που δεν προσφέρουν κάτι το ιδιαίτερο ή ασυνήθιστο. Οι
αγορές εργασίας έχουν γίνει πια... «ευέλικτες». 
Αν η τεχνολογία δεν είχε αλλάξει, η απότομη αύξηση του σχετικού κόστους των
εξειδικευμένων ατόμων θα είχε ωθήσει τους εργοδότες να μειώσουν τον αριθμό
τους και να τους αντικαταστήσουν... με λιγότερο εξειδικευμένους. Στην
πραγματικότητα συνέβη το ακριβώς αντίθετο. Η ζήτηση για ανειδίκευτους εργάτες
έχει μειωθεί όχι εξαιτίας μιας αλλαγής στο τι παράγουμε αλλά στο πώς το
παράγουμε. 
Το ερώτημα είναι: θα βλάψει η τεχνολογική πρόοδος μεγάλο αριθμό ανθρώπων; Αν
και η απάντηση δεν είναι προφανής, θα μπορούσε κανείς αβίαστα να πει... ναι
και προφανώς κάτι τέτοιο έχει ήδη συμβεί. 
Μια απλή εξήγηση για το πώς η μοντέρνα τεχνολογία μπορεί να προωθεί την
ανισότητα είναι ότι η ραγδαία εξάπλωση των Η/Υ ευνοεί αυτούς που έχουν την
απαιτούμενη γνώση για να τους χειριστούν αποτελεσματικά. Προφανώς, η ερμηνεία
αυτή δεν είναι επαρκής. Για παράδειγμα, τα επαγγέλματα που έχουν γνωρίσει τις
μεγαλύτερες μισθολογικές αυξήσεις (στις ανεπτυγμένες χώρες της Δύσης) ανήκουν
σε τομείς οι εργαζόμενοι των οποίων δεν έχουν εμφανώς μεγαλύτερη ζήτηση λόγω
των Η/Υ (δικηγόροι, γιατροί ακόμη και στελέχη επιχειρήσεων...). Είναι όμως
γεγονός ότι οι επικοινωνίες και η πληροφορική επεκτείνουν το εύρος επιρροής
ενός ατόμου. Η τεχνολογία μπορεί να μην υποκαθιστά ευθέως εργάτες, αλλά
πολλαπλασιάζει κυρίως τη δύναμη συγκεκριμένων ατόμων, επιτρέποντάς τους να
υποκαθιστούν μεγάλο αριθμό εργαζομένων και δημιουργεί συγχρόνως ανάγκες για
εργασίες, π.χ. κηπουρική, καθαριότητα..., αποτέλεσμα της μείωσης της αξίας των
καταναλωτικών αγαθών... Το γεγονός αυτό οφείλεται στη διάχυση της τεχνολογίας
που αυξάνει τον ανταγωνισμό, την επέκταση των αγορών και τη μείωση των
εισαγόμενων αγαθών. 
Θα συνεχίσει η τεχνολογία να ευνοεί τους τυχερούς ή θα αποδειχτεί η εποχή μας
ένα μεταβατικό στάδιο για τον μέσο άνθρωπο; 
Η ιστορία μας διδάσκει ότι η συνέχιση πρόσφατων τάσεων δεν είναι δεδομένη. Η
τεχνολογία μοιάζει λιγότερο με σιδηρόδρομο και περισσότερο με ελικοειδή σκάλα,
με πολλές αλλαγές στην κατεύθυνση κατά τη διάρκεια μιας ανοδικής πορείας. Αυτό
που έχει αποδειχτεί είναι ότι η τεχνολογική πρόοδος έχει μέχρι σήμερα
συστηματικά την τάση να αυξάνει τη ζήτηση για συγκεκριμένα είδη δεξιοτήτων,
αυτά που παρέχει ένα καλά οργανωμένο εκπαιδευτικό σύστημα. Στις μέρες μας, η
ανώτατη εκπαίδευση δεν είναι πλέον πολυτέλεια για πλουσίους, αλλά ένα έντονα
πρακτικό εργαλείο, μια πραγματική ανάγκη γι' αυτούς που θέλουν να επιβιώσουν.
Τίποτε δεν δίνει την εγγύηση ότι αυτή η τάση θα συνεχιστεί. Στο μέλλον ίσως η
τεχνολογία να στοχεύει στην «εξοικονόμηση πανεπιστημιακής μόρφωσης» αντί της
«απαίτησης πανεπιστημιακής μόρφωσης». Μια τάση προς αυτή την κατεύθυνση
υποδηλώνει ο όρος... «φιλικός προς τον χρήστη»... δηλαδή λιγότερη απαίτηση
δεξιοτήτων! 
Στο ορατό μέλλον η σημερινή κατάσταση θα αναστραφεί (θέλω να ελπίζω...) αλλά ο
χρόνος είναι δύσκολο να προσδιοριστεί. Τις ασυνήθιστες δεξιότητες θα τις
αναλάβουν οι Η/Υ, ενώ οι μηχανές θα είναι ακόμα ανίκανες να κάνουν αυτό που
κάθε άνθρωπος μπορεί να επιτελέσει (με βάσει την κοινή λογική). Η πρόβλεψη
είναι ότι η σημερινή εποχή της ανισότητας θα δώσει τη θέση της σε μια εποχή
για τον άνθρωπο... την εποχή της μεταρρύθμισης της σκέψης, της σκέψης που θα
κατανοεί τις αλλαγές, την πολυπλοκότητα και την αβεβαιότητα και θα προωθεί τις
οικουμενικές αξίες. 
Ο Χρήστος Β. Μασσαλάς είναι πρύτανης του Πανεπιστημίου Ιωαννίνων <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17232N062</ED>
<ID>
ID:300869

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Μέτρα αμελέτητα...
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Αμελέτητα! Το υψηλόβαθμο στέλεχος του υπουργείου Περιβάλλοντος - Χωροταξίας
και Δημοσίων Έργων ήταν κατηγορηματικό όταν ρωτήθηκε αν οι αυξήσεις στις
αντικειμενικές τιμές των ακινήτων θα επηρεάσουν την κατασκευή των δημοσίων
έργων και αν θα αυξήσουν το κόστος τους. 
«Πρόκειται για μέτρα παντελώς αμελέτητα», τόνισε, «χωρίς κανένας να υπολογίσει
τις συνέπειές τους στα δημόσια έργα και αμφιβάλλω, πρόσθεσε, αν ο κρατικός
κορβανάς θα βρεθεί με κέρδος από αυτές τις αυξήσεις. Και εξήγησε: «Μόνο τα
έργα για την κατασκευή της Αττικής Οδού επιβαρύνθηκαν με περίπου 180 δισ.
δρχ., επειδή από τις συνεχείς αυξήσεις των αντικειμενικών αξιών το κόστος των
απαλλοτριώσεων από τα 104 δισ. δρχ., που είχε υπολογιστεί αρχικά, έφθασε τα
286 δισ. δραχμές! Και αυτά μόνο για ένα έργο. Σκεφθείτε πόσο έχουν αυξηθεί οι
προϋπολογισμοί και στα υπόλοιπα δημόσια έργα. Αναλογισθείτε πόσο θα
επιβαρυνθούν οι δήμοι και οι κοινότητες που σχεδιάζουν απαλλοτριώσεις για να
δημιουργήσουν πάρκα, παιδικές χαρές, χώρους αναψυχής κ.λπ. Έτσι που αυξάνονται
συνεχώς οι αντικειμενικές αξίες των ακινήτων, σε λίγο κανένας δήμος δεν θα
μπορεί να πραγματοποιεί τέτοια έργα. Δηλαδή, τι κάνει το Δημόσιο; Από τη μία
τσέπη βγάζει και βάζει στην άλλη; Και έχει γίνει κάποια μελέτη για να ξέρουν
τουλάχιστον αν είναι στο κέρδος ή όχι; Ή μήπως το μόνο που πετυχαίνει είναι να
δίνει όπλα στην αντιπολίτευση για να κατηγορεί την κυβέρνηση και τα υπουργεία
ότι γίνονται υπερβάσεις των προϋπολογισμών στα δημόσια έργα; Χώρια που ­ όποτε
ανεβαίνουν οι αντικειμενικές αξίες, άρα και το κόστος των απαλλοτριώσεων ­ η
χώρα μας "τρέχει" να εξηγεί στις αρμόδιες υπηρεσίες της Κομισιόν (που την
εγκαλούν) γιατί και πώς αυξήθηκε πάλι ο προϋπολογισμός των έργων και άντε να
πείσεις του γραφειοκράτες των Βρυξελλών ότι στην Ελλάδα η οδός Καραγεώργη
Σερβίας (υπουργείο Οικονομικών) είναι πολύ μακριά από τη Χαρ. Τρικούπη
(υπουργείο ΠΕΧΩΔΕ) και δεν μπορούν εύκολα να επικοινωνήσουν και να
συνεννοηθούν»... 
«Γι' αυτό σου λέω», κατέληξε ο συνομιλητής μου: «Πρόκειται για μέτρα...
αμελέτητα». Και, χαμογελώντας πονηρά, με παρέπεμψε στα λεξικά για να διαβάσω
την άλλη ερμηνεία της λέξης... <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17232N063</ED>
<ID>
ID:300895

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N06&aa=3</URL></REF>


Article

<CATEGORY>vin04</CATEGORY>

 <H5>«ΣΧΕΔΙΟ... ΥΠΟΜΟΝΗ» ΑΠΟ ΤΗΝ ΚΥΒΕΡΝΗΣΗ ΓΙΑ ΤΗ ΜΕΤΑΒΑΣΗ ΣΤΟ ΕΥΡΩ
</H5><H2>Εξήντα δύσκολες μέρες
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Στην... υπομονή των πολιτών στηρίζεται η κυβέρνηση για το ξεπέρασμα των
σημαντικών ­ σε κάποιες περιπτώσεις ­ προβλημάτων που από χθες παρουσιάζονται
στη μετάβαση προς το ενιαίο νόμισμα. 
Ο ίδιος ο Πρωθυπουργός, μάλιστα ­ που έχει αναλάβει σε μεγάλο βαθμό προσωπικά
την «υπόθεση ευρώ» κάνοντας κι ο ίδιος επισκέψεις σε υποκαταστήματα τραπεζών
­, συνέστησε σε πολίτες και υπαλλήλους υπομονή. 
Υπομονή, ωστόσο, που δοκιμάστηκε χθες για χιλιάδες καταναλωτές, οι οποίοι
αναγκάστηκαν να περιμένουν σε ουρές και να διαπιστώσουν την ανετοιμότητα του
ευρύτερου δημόσιου τομέα. 
Το... «σχέδιο υπομονή» αναμένεται να κρατήσει δύο μήνες ­ όσο διάστημα,
δηλαδή, θα υπάρχει παράλληλη κυκλοφορία ευρώ και δραχμών. Σύμφωνα με
κυβερνητικούς παράγοντες, θα πρέπει ­ μετά την «πρόβα» των δύο πρώτων 24ώρων ­
να θεωρείται δεδομένη η ανοχή των Ελλήνων, που «αγκάλιασαν» το ενιαίο νόμισμα
με φανατισμό. 
Ταυτοχρόνως, η κυβέρνηση έχει αποφασίσει την επιτάχυνση των
(προγραμματισμένων) αλλαγών στην οικονομία της χώρας. Και τούτο διότι, όπως
λέγεται, το ευρώ παρέχει μεν τη δυνατότητα ίσης μοίρας της ελληνικής
οικονομίας με τις υπόλοιπες 11, αλλά από μόνο του δεν αρκεί: «Πρέπει να
κάνουμε αυτά που οι άλλοι έχουν ήδη κάνει ­ ιδιωτικοποιήσεις, διαρθρωτικές
αλλαγές, ορθολογική διαχείριση κοινοτικών κονδυλίων και προγραμμάτων και,
φυσικά, μεταρρύθμιση του ασφαλιστικού συστήματος που αποφασίσθηκε ήδη ότι
ξεκινά σε περίπου 15 μέρες», έλεγε αρμόδιο κυβερνητικό στέλεχος. 
Άλλωστε, ακόμη και τα προβλήματα που παρουσιάστηκαν στα πρώτα 24ωρα του ευρώ
στη χώρα μας έχουν σε μεγάλο βαθμό να κάνουν με τις αδυναμίες της Ελληνικής
Διοίκησης σε όλους τους τομείς: τα μηχανήματα του Μετρό και του Ηλεκτρικού που
δεν δέχονταν ευρώ, τα δημοτικά πάρκινγκ που αύξησαν τις τιμές ένεκα
«στρογγυλοποίησης» και η... ΕΥΔΑΠ, που υποχρέωσε τους καταναλωτές να σταθούν
δύο φορές στην ουρά ­ μια για να αλλάξουν σε ευρώ και μια για να πληρώσουν τον
λογαριασμό! 
Το τελευταίο αυτό φαινόμενο ­ της ΕΥΔΑΠ ­ είναι το μόνο που κυβερνητικές πηγές
δέχονται ως πραγματικό πρόβλημα και το χαρακτηρίζουν, μάλιστα, «απαράδεκτο».
Σύμφωνα με πληροφορίες, όταν το ζήτημα έγινε γνωστό στο Μέγαρο Μαξίμου, ο κ.
Σημίτης παρενέβη ο ίδιος για να λάβει διαβεβαιώσεις ότι από σήμερα τα πράγματα
θα λειτουργούν... ρολόι. 
Φυσικά, οι ανησυχίες της κυβέρνησης δεν έχουν εκλείψει. Θεωρεί, μάλιστα,
κρίσιμη τη σημερινή μέρα, επειδή ανοίγουν τα εμπορικά καταστήματα και η αγορά
­ οπότε οι καταναλωτές θα βρεθούν σε πιο... άμεση επαφή με το νέο νόμισμα. 
Την επιτάχυνση των απαιτούμενων αλλαγών στην οικονομία προανήγγειλε, εμμέσως
πλην σαφώς, χθες ο ίδιος ο Πρωθυπουργός, δηλώνοντας μεταξύ άλλων πως «άλλωστε,
είναι μια μεγάλη ευκαιρία για να μπορέσουμε να οργανώσουμε την οικονομία μας
καλύτερα, και γι' αυτό πρέπει να δουλέψουμε». 
Συνεργάτες του κ. Σημίτη, αναφερόμενοι στην επιτάχυνση των αλλαγών, έκαναν
λόγο για «μια νέα ατζέντα, την οποία θα ορίσουμε εμείς και θα προχωρήσουμε
εμείς, αλλά θα είναι σύμφωνη με τις απαιτήσεις του ευρωχώρου». Προσέθεταν δε
ότι κατ' αυτόν τον τρόπο θα υποχρεωθεί και η Ν.Δ. σε ρόλο απλής αντίδρασης,
αφού όλη η πρωτοβουλία θα είναι στα χέρια της κυβέρνησης ­ και θα φανεί έτσι ο
συντηρητικός χαρακτήρας της αξιωματικής αντιπολίτευσης. 
Κυβερνητικές πηγές, ωστόσο, έλεγαν πως οι ουρές στις τράπεζες είναι κάτι το
αναμενόμενο και φυσιολογικό ­ πάντα στις 2 Ιανουαρίου υπάρχουν ουρές, οι
οποίες τώρα είχαν μεγαλύτερη διάρκεια λόγω των διπλών νομισμάτων. Για τις
ουρές στα διόδια σημείωναν ότι σε μεγάλο βαθμό ευθύνεται η επιθυμία ορισμένων
να ανταλλάξουν δεκαχίλιαρα για να πάρουν ρέστα σε ευρώ ­ και υπενθύμιζαν ότι
στην Ιταλία οι ουρές ήταν μήκους πέντε χιλιομέτρων, ενώ στην Αυστρία
κατέρρευσε ολόκληρο το σύστημα των ΑΤΜ. Η αίσθηση πως η Ελλάδα τα πήγε όπως κι
οι άλλες χώρες της ευρωζώνης ­ αν όχι καλύτερα ­ επικρατούσε και στην Τράπεζα
της Ελλάδος, ενώ αντίστοιχη ήταν κι η εκτίμηση της Κομισιόν. Πάντως, ο
υπουργός Οικονομίας και Οικονομικών Νίκος Χριστοδουλάκης εμφανίσθηκε
ικανοποιημένος από την κατάσταση στις Εφορίες και τα τελωνεία. Σημείωσε,
ωστόσο, πως «όσο πιο γρήγορα προσαρμοσθούμε τόσο γρηγορότερα θα αντλήσουμε τα
οφέλη του ευρώ».

<H3>«Φαϊνάνσιαλ Τάιμς»: Ενθουσιώδεις οι Έλληνες
</H3>
Η Χριστίνα Παπαδοπούλου κοίταξε ύποπτα το φινλανδικό κέρμα ευρώ. Τελικά η
πράκτορας της ακτοπλοϊκής εταιρείας στο λιμάνι της Ραφήνας έβγαλε την
ετυμηγορία της: "Θα το αποδεχθώ". Ήταν ένας μικρός θρίαμβος για το κοινό
ευρωπαϊκό νόμισμα, του οποίου τα κέρματα και τα χαρτονομίσματα πρέπει να
γίνονται αποδεκτά για συναλλαγές σε όλα τα μήκη και πλάτη της ευρωζώνης. 
Δημοσιογράφος της βρετανικής εφημερίδας "Φαϊνάνσιαλ Τάιμς" ξεκίνησε ξημερώματα
Πρωτοχρονιάς με ευρώ από το Ελσίνκι και μέσω Άμστερνταμ κατέληξε στη Ραφήνα. 
"Στο αεροδρόμιο του Άμστερνταμ η χρήση των ευρώ για συναλλαγές ήταν μεγαλύτερη
σε σχέση με το αεροδρόμιο του Ελσίνκι. Στη συνέχεια πέταξα για Ελλάδα. Από το
νέο αεροδρόμιο της Αθήνας κατευθύνθηκα στη Ραφήνα όπου επισκέφθηκα μια
υπάλληλο ακτοπλοϊκής εταιρείας, ένα ανθοπωλείο, μια καφετέρια και ένα
αρτοποιείο. Για σχεδόν όλους η πληρωμή μου με ευρώ ήταν η πρώτη συναλλαγή ευρώ
που πραγματοποιούσαν. Ο σερβιτόρος της καφετέριας παραδέχθηκε καθώς κοιτούσε
τα φινλανδικά κέρματα ευρώ: "Δεν ξέρω αν είναι πλαστά. Δεν μπορώ να είμαι
σίγουρος. Πρέπει να εμπιστευόμαστε τον πελάτη". 
Οι Έλληνες, αν και είναι οι τελευταίοι που εισήλθαν στην ευρωζώνη, είναι
επίσης και οι πιο ενθουσιώδεις υποστηρικτές του νέου νομίσματος".
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17232N072</ED>
<ID>
ID:300863

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N07&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Καφέ στο «Ντα Κάπο» </H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ο Πρωθυπουργός Κώστας Σημίτης δεν ήπιε καφέ στο «Ντα Κάπο» προχθές. Αν το είχε
κάνει, θα είχε πληροφορηθεί ότι μόνο πέντε πελάτες του γνωστότερου καφέ της
Αθήνας πλήρωσαν με ευρώ τον καπουτσίνο τους. Οι υπόλοιποι, και ήταν πολλοί, με
δραχμές. Το ίδιο έγινε και χθες. Και πού, στο κέντρο της Αθήνας. Εκεί που ο
ίδιος έκανε μια βόλτα στις τράπεζες χθες το μεσημέρι για να δει με τα μάτια
του την κατάσταση. Καλά έκανε, επ' αυτού δεν υπάρχει αντίρρηση. Το ερώτημα
είναι αν είχε ζητήσει να δει και τη διαφημιστική καμπάνια που προηγήθηκε της
εισόδου του ευρώ στη ζωή μας. Γνώμη μας είναι πως όχι. Γιατί αν το είχε κάνει,
ασφαλώς θα διαπίστωνε την ανεπάρκειά της. Η πλειοψηφία των Ελλήνων είναι
ανενημέρωτοι. Και η ευθύνη δεν ανήκει μόνο σε όσους την εκπόνησαν, αλλά κυρίως
σε όσους ενέκριναν αυτή την πλαδαρή, επίπεδη, χωρίς σπιρτάδα, προσανατολισμούς
και κεντρικό σύνθημα διαφημιστική εκστρατεία. Το γεγονός ότι κόστισε πάνω από
2 δισ. δραχμές, είναι μόνο το κερασάκι στην τούρτα. Την τούρτα της άγνοιας... <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17232N073</ED>
<ID>
ID:300896

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N07&aa=3</URL></REF>


Article

<CATEGORY>vin04</CATEGORY>

 <H5>ΑΝΤΙΣΤΕΚΕΤΑΙ Η ΔΡΑΧΜΗ ΣΤΙΣ ΛΑΪΚΕΣ
</H5><H2>Σε... ανηφόρα το ευρώ
</H2>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

Κανείς δεν είχε να δώσει ρέστα από χαρτονόμισμα των 50 ευρώ. Μπορεί η καλή
διάθεση των καταστηματαρχών να περίσσευε, δεν τους έφταναν όμως τα... ψιλά.
«ΤΑ ΝΕΑ» ξεκίνησαν χθες ένα οδοιπορικό στην Αθήνα, αλλά και στις μεγάλες
πόλεις της Ελλάδας, με ένα χαρτονόμισμα των 50 ευρώ στην τσέπη. Για να
αποδειχθεί πως η δραχμή παραμένει κυρίαρχη. Ελάχιστοι ήταν οι καταστηματάρχες
που διέθεταν κέρματα ή μικρότερα χαρτονομίσματα του ευρώ και είχαν να δώσουν
ρέστα, κι έτσι, οι περισσότερες συναλλαγές γίνονταν σε δραχμές.

* ΣΤΗ ΛΑΪΚΗ ΑΓΟΡΑ ΤΗΣ ΔΑΦΝΗΣ 
- Θα ήθελα 1 κιλό μανταρίνια. Έχετε να χαλάσετε 50 ευρώ; 
- Ευρώ; Ευρωξελιγωμάρα... Εγώ θα δίνω δραχμές έως τις 28 Φλεβάρη. Δεν υπάρχει
περίπτωση να χρησιμοποιήσω ευρώ. Εκτός κι αν έχει κάποιος να δώσει το ποσόν
ακριβώς. Ρέστα δεν δίνω, λέει ο παραγωγός κ. Τάσος Μπουντούρης. 
Σε έναν άλλο πάγκο ο παραγωγός από την Ιεράπετρα της Κρήτης κ. Μενέλαος
Παναγιωτάκης αρνείται επίσης να χαλάσει το χαρτονόμισμα... «Ευρώ; Πώς να σας
δώσω; Δεν έχω ούτε ένα...» Η εμφάνιση του νέου χαρτονομίσματος, όμως, του
προκαλεί περιέργεια: «Μπορώ να το κρατήσω για να το πάω στην Κρήτη και να σας
δώσω την αξία του σε δραχμές;» Την ίδια στιγμή ο νεαρός Φώτης Κουτσουμπός
φτάνει στον πάγκο και πληρώνει όσο κοστίζουν τα αγγουράκια σε ευρώ: 1,76. Ήταν
τα πρώτα ευρωκέρματα που χαρούμενος έπιασε στα χέρια του ο Κρητικός παραγωγός.

* ΕΚΔΟΤΗΡΙΟ ΕΙΣΙΤΗΡΙΩΝ, ΔΑΦΝΗ

Οι ταμίες στο κιόσκι εισιτηρίων του ΟΑΣΑ εξυπηρετούσαν και τους επιβάτες που
είχαν ευρώ, αλλά και αυτούς με δραχμές. Δυσκολεύονται, όμως, να δώσουν ρέστα,
όταν τους δείχνουμε το χαρτονόμισμα των 50 ευρώ. «Δυστυχώς, η Τράπεζα Πειραιώς
δεν μας έδωσε μικρά χαρτονομίσματα των 5 και των 10 ευρώ. Έχουμε ψιλά σε
κέρματα, αλλά δεν μπορούμε να εξυπηρετήσουμε κάποιον που έρχεται με μεγάλο
χαρτονόμισμα», λέει ο ταμίας Κώστας Λεβισιάνος. 
* ΣΕ ΠΡΑΤΗΡΙΟ ΒΕΝΖΙΝΗΣ ΣΤΗ ΣΟΛΩΝΟΣ 
Το ρεζερβουάρ της μηχανής έχει γεμίσει με 2,7 ευρώ. 
­ Ρέστα από 50άρικο υπάρχουν; 
­ Υπάρχουν. Μπορούμε να σας χαλάσουμε, αλλά μετά δεν θα έχουμε πολλά ψιλά.

* ΘΕΣΣΑΛΟΝΙΚΗ 
«Πληρώνετε σε δραχμές, μαθαίνετε σε ευρώ» ήταν το σύνθημα του πλανόδιου
μικροπωλητή σε πάγκο της οδού Τσιμισκή. Πουλούσε κομπιουτεράκια-μετατροπείς
των δραχμών σε ευρώ (έκαστο 1.000 δραχμές) αλλά δεν δεχόταν ευρώ. Εκτός αν ο
πελάτης εξαργύρωνε 1.000 δρχ. αντί ...τριών ευρώ (1.022,25 δρχ.) για
«στρογγυλοποίηση»... 
* ΗΡΑΚΛΕΙΟ 
Το πιο δύσκολο που μπορούσε να ζητήσει κανείς από τους ιδιοκτήτες των
καφενείων χθες ήταν να πάρει ρέστα σε ευρώ. Πάντως, όπως είπε στα «ΝΕΑ»
ιδιοκτήτης καφενείου, αρκετοί πελάτες ­ κυρίως ηλικιωμένοι ­ απαιτούσαν τα
ρέστα τους σε δραχμές λέγοντας πως το ευρώ είναι... μόδα που θα ξεφτίσει σε
λίγες ημέρες... 
* ΛΑΡΙΣΑ 
«Ωχ» ήταν η αντίδραση του κ. Βασίλη Αδαμόπουλου, ιδιοκτήτη περιπτέρου στο
κέντρο της Λάρισας, όταν πήρε χαρτονόμισμα των πενήντα ευρώ για να πληρωθεί
μια εφημερίδα, ένα περιοδικό και ένα πακέτο τσιγάρα. Αμέσως πήρε στα χέρια το
κομπιουτεράκι και άρχισε τους υπολογισμούς. «Αν κάθομαι μισή μέρα να μετράω, χαθήκαμε»...

* ΣΤΟ ΤΑΧΥΔΡΟΜΕΙΟ ΣΤΟ ΣΥΝΤΑΓΜΑ 
Το κεντρικό κατάστημα των ΕΛΤΑ στο Σύνταγμα εξυπηρετούσε και σε δραχμές και σε
ευρώ. Μάλιστα, είχε τη δυνατότητα να δώσει ρέστα για την αγορά δύο
γραμματοσήμων εσωτερικού (280 δρχ. ή 82 λεπτά) αν κάποιος έδινε 50 ευρώ.
Ωστόσο, και εκεί οι περισσότεροι, όπως δηλώνει η ταμίας κ. Χρύσα Τσιμπουράκη,
έρχονταν με δραχμές για τις συναλλαγές τους.

* ΣΕ ΚΑΤΑΣΤΗΜΑ ΜΕ ΤΥΡΟΠΙΤΕΣ ΣΤΟ ΣΥΝΤΑΓΜΑ

Θα μπορέσετε να μας δώσετε ρέστα από 50 ευρώ για δύο τυρόπιτες (2,05 ευρώ ή
700 δρχ.); «Ναι, αμέ, προχωρήστε στο ταμείο», απαντά η υπάλληλος. Εκεί,
ωστόσο, η ταμίας δηλώνει και αδυναμία να τα υπολογίσει. «Δεν τα έχω μάθει ακόμα...»

* ΣΕ ΠΕΡΙΠΤΕΡΟ ΤΗΣ ΠΛΑΤΕΙΑΣ ΚΑΛΟΓΗΡΩΝ

«Να σας δώσω ρέστα για μία εφημερίδα και ένα πακέτο τσιγάρα; Θα τη βρούμε την
άκρη. Μην ανησυχείτε». Ο περιπτερούχος κ. Δεληγιάννης ήταν από τους ελάχιστους
που δεν είχαν πρόβλημα να δώσουν ρέστα από 50 ευρώ. Βέβαια, όλα αυτά από το
μεσημέρι και μετά. Γιατί το πρωί, όπως λέει, το ταμείο του δεν είχε γεμίσει
ακόμα. Ο ίδιος, μάλιστα, σημειώνει ότι το πρωί ένας πελάτης ήρθε να αγοράσει
κάτι «και έδωσε τα μισά χρήματα σε δραχμές και τα μισά σε ευρώ! Του έδωσα τα
ρέστα, είχαμε μία μικροδιαφορά, αλλά τελικά τα βρήκαμε». <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17232N081</ED>
<ID>
ID:300826

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Πλαστικόν το ανέμελον </H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Είναι ένα είδος υπό διάδοση, το συναντάς πλέον παντού. Πηγαίνεις εκδρομή στα
πιο όμορφα βουνά, περιπλανιέσαι στα πιο παρθένα τοπία, πατάς τα φύλλα τα ξερά
κι ανασαίνεις απαλό αέρα, όταν το βλέπεις να ξεμυτίζει μπροστά σου. Πότε είναι
ένα πατημένο πλαστικό μπουκαλάκι νερού, που σε κοροϊδεύει στη ρίζα του
δέντρου. Νομίζεις ότι ανακαλύπτεις κάτι; σου λέει, καθώς προχωράς έτοιμος ν'
αντικρύσεις τα θαύματα της φύσης. Πέρασαν άλλοι από δώ πριν από σένα, σου
λέει, και μάλιστα τα ήξεραν τόσο καλά αυτά τα θαύματα, ώστε με εγκατέλειψαν
εδώ ολομόναχο, βέβαιοι ότι θα ριζώσω. Και πράγματι ριζώνει το μπουκαλάκι,
γιατί βλέπεις λίγο παρακάτω τους καρπούς του, άλλα μπουκαλάκια ολόιδια, και
σακουλίτσες πολύχρωμες, και ντεπόζιτα και όλων των ειδών τους συγγενείς του.
Πλαστικόν το ανέμελον, απλώνεται, πολλαπλασιάζεται και κατακυριεύει τις
υπαίθρους. Εξαφανίζονται σιγά σιγά άλλα είδη, και άδικα προσπαθείς στην
πολύτιμη βόλτα, στην ακριβοπληρωμένη βόλτα, την επενδυμένη με τόσες ελπίδες
ανανέωσης, να πετύχεις πέρασμα πουλιών ή αγριμιών, ν' ακούσεις σπάνιους ήχους.
Αυτό όμως βρίσκεται παντού, πότε φθαρμένο και πότε απαστράπτον, πάντα ανέμελο,
πάντα ανάλαφρο. Η αβάσταχτη ελαφρότητα του είναι. Σε ρεματιές με πλατάνια ή σε
μακρινές παραλίες. Σε μονοπάτια που σκαρφαλώνουν στα πιο γοητευτικά χωριά.
Στις πλατείες και τα δρομάκια των πιο γοητευτικών χωριών. Σε κορφές και σε
ραχούλες. Σε θάλασσες και σε λιμνούλες. Αντί για το άγνωστο που ψάχνεις, σε
περιμένει το πασίγνωστο, σπαρμένο ανέμελα εκεί που το βλέμμα σου αναζητά κάτι
μοναδικό. Το σακκουλάκι από τα τσιπς, το περιτύλιγμα σοκολάτας, το σαμπουάν
δύο σε ένα, σε παραμονεύουν από παντού κεφάτα, σίγουρα ότι δεν μπορείς να τους ξεφύγεις.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17232N082</ED>
<ID>
ID:300870

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N08&aa=2</URL></REF>


Article

<CATEGORY>vin04</CATEGORY>

 <H5>ΚΑΘΥΣΤΕΡΗΣΕΙΣ ΣΤΙΣ ΤΡΑΠΕΖΕΣ ΤΗΝ ΠΡΩΤΗ ΕΡΓΑΣΙΜΗ ΗΜΕΡΑ ΣΥΝΑΛΛΑΓΩΝ ΜΕ ΕΥΡΩ
</H5><H2>Ουρές και απορίες στα γκισέ
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Με ατελείωτες ουρές και καθυστερήσεις μπροστά από τα γκισέ, υποδέχθηκαν οι
τράπεζες την πρώτη εργάσιμη ημέρα των συναλλαγών με ευρώ. Το Κέντρο Ενημέρωσης
του υπουργείου Οικονομίας και Οικονομικών δέχθηκε μέχρι τις 2 το μεσημέρι
2.786 κλήσεις στο ειδικό τηλεφωνικό νούμερο 198, με καταγγελίες για
ανατιμήσεις, ερωτήματα για τις μετατροπές και τις στρογγυλοποιήσεις. 
Την ίδια ώρα, σύμφωνα με καταγγελίες του κοινού, αρκετές τράπεζες δεν δέχονταν
να ανταλλάξουν δραχμικά ποσά, από ένα ύψος και μετά, σε μη πελάτες τους. Σε
μια περίπτωση το πλαφόν αυτό ήταν 500.000 δραχμές, σε άλλη 350.000 και σε άλλη
100.000. 
Δυσκολότερη αναμένεται ότι θα είναι η σημερινή ημέρα, καθώς λειτουργούν και
πάλι τα καταστήματα. Οι τράπεζες, έως τις 28 Φεβρουαρίου, θα εξυπηρετούν το
κοινό έως τις 3 το μεσημέρι (τις Παρασκευές έως τις 2.30 μ.μ.), αλλά συστήνουν
στον κόσμο να μη φοβάται για τις καταθέσεις του, καθώς έχουν μετατραπεί
αυτόματα σε ευρώ, ενώ το ίδιο ισχύει για το σύνολο των εργασιών που δεν
απαιτούν τη φυσική παρουσία του πελάτη (εγγραφή τόκων κ.λπ.). 
«Πολύ καλύτερα απ' ό,τι αρχικά αναμέναμε πήγε τελικώς η πρώτη ημέρα»,
επισήμανε ο διευθυντής Ταμείων της Τραπέζης της Ελλάδος κ. Μ. Βαρελάς. «Πάμε
για ομαλοποίηση της αγοράς πολύ νωρίτερα απ' ό,τι αναμέναμε», τονίζεται, ενώ η
Ελλάδα έχει να δείξει καλύτερα αποτελέσματα σε σχέση με τις άλλες χώρες της
ευρωζώνης. Το συμπέρασμα αυτό προέκυψε κι από τηλεδιάσκεψη μεταξύ των
κεντρικών τραπεζών που πραγματοποιήθηκε χθες. Για παράδειγμα, το 90% των ΑΤΜ
των έξι μεγάλων τραπεζών της χώρας μας έχει ήδη μετατραπεί για ευρώ, όταν στην
Ιταλία το αντίστοιχο ποσοστό είναι 33% και στην Πορτογαλία 55%. 
Νωρίς το πρωί στις ΔΟΥ σημειώθηκαν προβλήματα τα οποία οφείλονταν στη
μετατροπή των συστημάτων από δραχμικά σε ευρώ. Κατά τα άλλα, η ημέρα στις
περισσότερες Εφορίες κύλησε χωρίς ουρές, αφού τα καταστήματα ήταν κλειστά και
κατά συνέπεια οι συναλλαγές ήταν περιορισμένες.

Το ΣΔΟΕ με 10 συνεργεία

Δέκα τριμελή συνεργεία του ΣΔΟΕ έκαναν χθες την εμφάνισή τους στην αγορά, σε
κεντρικά σημεία της Αθήνας και του Πειραιά, προκειμένου να κάνουν ελέγχους για
παράνομες στρογγυλοποιήσεις τιμών και υπερβολικές ανατιμήσεις. Κατά τη χθεσινή
πρώτη μέρα του ελέγχου δεν εντοπίστηκαν τέτοια φαινόμενα καθώς και οι
συναλλαγές στην αγορά ήταν περιορισμένες λόγω της αργίας των εμπορικών
καταστημάτων. Αρμόδιοι παράγοντες του ΣΔΟΕ που ρωτήθηκαν σχετικά έλεγαν ότι
από σήμερα αναμένεται να ενταθούν οι έλεγχοι καθώς θα είναι η πρώτη μέρα
κανονικής λειτουργίας της αγοράς. Έτσι, από τους σημερινούς ελέγχους
αναμένεται ότι θα υπάρξει καλύτερη εικόνα σχετικά με την εκδήλωση
κερδοσκοπικών φαινομένων στην ελληνική αγορά.

<H3>* ΔΙΟΔΙΑ
</H3><H3>Έγιναν... ανταλλακτήρια </H3>
Ουρές αυτοκινήτων σχηματίστηκαν χθες στα διόδια εξαιτίας της συναλλαγής σε
ευρώ. Εκατοντάδες οδηγοί περνούσαν από τους σταθμούς χωρίς όμως να διαθέτουν
το ακριβές αντίτιμο. Αντίθετα, οι περισσότεροι έδιναν στους υπαλλήλους μεγάλα
χαρτονομίσματα δραχμών με στόχο να πάρουν ρέστα σε κέρματα και χαρτονομίσματα
του ευρώ. Το αποτέλεσμα ήταν να δημιουργηθεί μποτιλιάρισμα, αφού οι υπάλληλοι
καθυστερούσαν να δώσουν τα ρέστα. Κατά τη διάρκεια της ημέρας, πάντως, ο
υφυπουργός ΠΕΧΩΔΕ κ. Ιωάννης Τσακλίδης έδωσε εντολή να περνούν ελεύθερα οι
οδηγοί όταν δημιουργείται κυκλοφοριακό πρόβλημα και τόνισε ότι το θέμα θα
ρυθμιστεί νομοθετικά τις επόμενες ημέρες.

<H3>* ΕΥΔΑΠ
</H3><H3>Δραχμές; Τι είναι αυτό;
</H3>
Παρατράγουδα προκάλεσε χθες το ευρώ και στην ΕΥΔΑΠ. Αιτία της ταλαιπωρίας των
πολιτών που έφθασαν ως τα ταμεία για να πληρώσουν τους λογαριασμούς, το
γεγονός ότι η ΕΥΔΑΠ δεν δεχόταν τις πληρωμές σε δραχμές, αλλά μόνο σε ευρώ. Η
άρνηση προκάλεσε έντονες διαμαρτυρίες, οι οποίες λίγο αργότερα έδωσαν τη θέση
τους στην αγανάκτηση, εξαιτίας των ουρών που δημιουργήθηκαν. Οι πολίτες έγιναν
«μπαλάκι» από το ένα ταμείο στο άλλο, εξαιτίας του γεγονότος ότι έπρεπε να
περάσουν πρώτα από το ανταλλακτήριο και να δώσουν τις δραχμές, στη συνέχεια να
πάρουν τα ευρώ και, τέλος, να στηθούν σε δεύτερη ουρά για να πληρώσουν. 
<H3>* ΠΑΡΚΙΝΓΚ
</H3><H3>Στρογγύλεψαν την ώρα
</H3>
Ακριβότερη κατά μερικές εκατοντάδες δραχμές έγινε μια καθημερινή βόλτα
εξαιτίας ανατιμήσεων σε τιμές πάρκινγκ, καθώς και παιχνίδια όπως το Τζόκερ, το
Στοίχημα και το Πρότο, τα ακτοπλοϊκά εισιτήρια και σε μερικές περιπτώσεις και
η βενζίνη. Η μεγαλύτερη αύξηση χθες παρατηρήθηκε στα πάρκινγκ της Αθήνας.
Σύμφωνα με τους ιδιοκτήτες, «αυξήσεις θα κάναμε έτσι κι αλλιώς, από την αρχή
του χρόνου». 
Ιδιαίτερα αισθητή ήταν η αύξηση της τιμής στο δημοτικό πάρκινγκ της Κηφισιάς,
η οποία ανέβηκε από τις 500 δραχμές στις 681 δραχμές (2 ευρώ), ενώ στα
πάρκινγκ του Κολωνακίου οι τιμές αυξήθηκαν έως και 200 δραχμές. 
«Τσιμπημένα» προς τα πάνω εμφανίσθηκαν χθες και τα ακτοπλοϊκά εισιτήρια με
προορισμούς τις Κυκλάδες, τα Δωδεκάνησα, τη Μυτιλήνη και τη Σάμο.

<H3>* ΣΥΓΚΟΙΝΩΝΙΕΣ
</H3><H3>Δύο ταμεία στο Μετρό
</H3>
Σύμφωνα με την Πανελλήνια Ομοσπονδία Ταξί και Αγοραίων Ταξί (ΠΟΕΙΑΤΑ), τα
ταξίμετρα θα έχουν ενδείξεις σε ευρώ από την 1η Μαρτίου 2002 και μετά. Μέχρι
τότε, που θα κυκλοφορούν ταυτοχρόνως και τα δύο νομίσματα (δραχμές και ευρώ)
τα ταξίμετρα θα γράφουν μόνο δραχμές. 
Οι ιδιοκτήτες των ταξί αναφέρουν ότι δεν προλαβαίνουν να προσαρμόσουν τα
ταξίμετρα στο νέο νόμισμα, καθώς στα περίπου 35.000 ταξί που κυκλοφορούν
πανελλαδικά υπάρχουν διάφοροι τύποι ταξιμέτρων που χρειάζονται ειδική
τροποποίηση. Χθες οι περισσότεροι οδηγοί ταξί διέθεταν κέρματα και
χαρτονομίσματα των 5 και 10 ευρώ, και ανεξαρτήτως σε ποιο νόμισμα πλήρωνε ο
επιβάτης έδιναν ρέστα μόνο σε ευρώ, ωστόσο οι πράξεις για τις σχετικές
μετατροπές απαιτούσαν αρκετό χρόνο. 
ΜΕΤΡΟ - ΗΣΑΠ 
Σε όλα τα εκδοτήρια υπάρχουν από χθες δύο υπάλληλοι, από τους οποίους ο ένας
συναλλάσσεται μόνο σε δραχμές και ο άλλος μόνο σε ευρώ. Πάντως, μεγαλύτερες
ήταν οι «ουρές» στα εκδοτήρια που έδιναν εισιτήρια με δραχμές, καθώς ελάχιστοι
επιβάτες διέθεταν ευρώ. Στο Μετρό της Δάφνης, στο ταμείο που έδινε εισιτήριο
μόνο σε εκείνους που πλήρωναν σε δραχμές, η ουρά έφθανε έως την έξοδο. Ακριβώς
δίπλα, το ταμείο που εξυπηρετούσε τους πελάτες που διέθεταν ευρώ είχε...
αναδουλειές. Την ίδια στιγμή, όμως, τα αυτόματα μηχανήματα έκδοσης εισιτηρίων
λειτουργούσαν μόνο με δραχμές. Σύμφωνα με τις διοικήσεις του Μετρό και των
ΗΣΑΠ, τα αυτόματα μηχανήματα θα αλλάξουν λογισμικό και εξοπλισμό ώστε να
δέχονται ευρώ, στο διάστημα της μεταβατικής περιόδου (μέχρι τις 28
Φεβρουαρίου). Τα μηχανήματα που θα αλλάζουν θα φέρουν ειδική σήμανση. 
<H3>Ευρωληστεία στον Χολαργό!
</H3>
Διπλή "πρωτιά" στο κατάστημα του Ταχυδρομικού Ταμιευτηρίου στον Χολαργό, μετά
το "ποδαρικό" σε ευρώ που έκανε ο ένοπλος χθες στις 8.10 το πρωί. Η πρώτη
ένοπλη ληστεία της χρονιάς που συνέπεσε με την καθιέρωση του νέου νομίσματος
και ο δράστης άρπαξε από τα ταμεία 100.000 ευρώ ( δηλαδή 34.075.000 δρχ.). <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17232N091</ED>
<ID>
ID:300827

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N09&aa=1</URL></REF>


Article

<CATEGORY>vin04</CATEGORY>

 <H5>ΓΕΝΙΚΗ ΕΥΦΟΡΙΑ, ΠΑΡΑ ΤΑ ΠΡΟΒΛΗΜΑΤΑ, ΣΤΗΝ ΕΥΡΩΠΗ
</H5><H2>«Μπλακ άουτ» στα ΑΤΜ της Αυστρίας
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Γενική ευφορία επικράτησε χθες στην πραγματική πρεμιέρα του ευρώ στις
αγορές των δώδεκα χωρών της ευρωζώνης, αν και σε μερικές περιπτώσεις τα εθνικά
νομίσματα συνέχισαν να προβάλλουν αντίσταση στο νέο νόμισμα, ενώ στην Αυστρία
σημειώθηκε μπλακ άουτ για λίγες ώρες στα ΑΤΜ. 
Στη Φρανκφούρτη ο εκπρόσωπος της Ομοσπονδίας Εμπόρων της Γερμανίας εξέφρασε
την ικανοποίησή του, αφού, όπως είπε, οι συναλλαγές με το νέο νόμισμα έγιναν
χωρίς προβλήματα. "Δεν υπήρξαν ασυνήθιστα μεγάλες ουρές στα ταμεία και ο
κόσμος δείχνει μάλλον ικανοποιημένος", είπε ο Ουμπέρτους Τέλενγκαρ. Στη Γαλλία
το ευρώ έκανε μία θριαμβευτική είσοδο και ήδη άρχισε να επιβάλλεται στην
αγορά. Αναφέρεται χαρακτηριστικά ότι στο πολυκατάστημα Carrefour, το 50% των
πληρωμών έγινε χθες το πρωί σε ευρώ. "Είναι μεγαλύτερο ποσοστό από το
αναμενόμενο", δήλωσε στο Γαλλικό Πρακτορείο ο πρόεδρος του ομίλου Ντανιέλ
Μπερνάρ. 
Στην Ισπανία, το μεγαλύτερο μέρος των συναλλαγών συνέχισε να πραγματοποιείται
με το εθνικό νόμισμα, την πεσέτα, αλλά όπως δήλωσε εκπρόσωπος της ισπανικής
Συνομοσπονδίας Εμπόρων, τις αμέσως επόμενες ημέρες αναμένεται επικράτηση του
ευρώ στις εμπορικές συναλλαγές. "Τα δύο τρίτα των αγορών έγιναν σε πεσέτες και
το υπόλοιπο σε ευρώ", είπε ο Μιγκέλ Άνχελ Φράιγ. "Πιστεύουμε ότι τις επόμενες
ημέρες θα αναστραφεί η τάση και το ευρώ θα καθιερωθεί στις περισσότερες
συναλλαγές". Την εκτίμηση αυτή ενισχύει και το γεγονός ότι οι Ισπανοί έσπευσαν
από χθες το πρωί με ενθουσιασμό στις τράπεζες για να προμηθευθούν το νέο
νόμισμα. 
Τα πρώτα ψώνια. Γάλλος αγοράζει φραντζόλα ψωμιού στο σχήμα του Πύργου του
Άιφελ πληρώνοντας με χαρτονόμισμα των 20 ευρώ

Η πάρα πολύ μεγάλη ζήτηση ευρώ έθεσε στην Αυστρία τα 2.400 αυτόματα τραπεζικά
μηχανήματα συναλλαγών της χώρας εκτός λειτουργίας για μερικές ώρες. Όμως χωρίς
ιδιαίτερα προβλήματα κύλησε η χθεσινή ημέρα του ευρώ και στην Ολλανδία, με
εξαίρεση 200 ταχυδρομικά γραφεία που δεν μπόρεσαν να ανοίξουν λόγω δυσκολιών
μετάβασης στο νέο νόμισμα. Η εισαγωγή του ευρώ στο σύνολο των δώδεκα
χωρών-μελών της ευρωζώνης στέφθηκε με "πραγματική επιτυχία", δήλωσε χθες στις
Βρυξέλλες ο αρμόδιος επίτροπος για τις νομισματικές υποθέσεις της Ευρωπαϊκής
Ένωσης, Πέντρο Σόλμπες. Σύμφωνα με τα στοιχεία που έδωσε στη δημοσιότητα,
"περίπου 160.000 αυτόματες ταμειακές μηχανές κατάφεραν στη διάρκεια της
χθεσινής ημέρας να προμηθεύσουν ευρώ" σε 304 εκατομμύρια κατοίκους των 12
χωρών της ευρωζώνης. 
Μελανή εξαίρεση στο χθεσινό πανευρωπαϊκό κλίμα ευφορίας υπήρξε η Ιταλία του
Σίλβιο Μπερλουσκόνι, που υποδέχτηκε το ευρώ με μεμψίμοιρες δηλώσεις, μολονότι
οι Ιταλοί άρχισαν να το χρησιμοποιούν με τις καλύτερες διαθέσεις. "Προσωπικά,
δεν θα μπορούσα να ενδιαφέρομαι λιγότερο για το ευρώ και δεν νομίζω ότι
σημαίνει τίποτε και για κανέναν άλλο", δήλωσε ο υπουργός Μεταρρυθμίσεων και
ηγέτης της ξενοφοβικής Λέγκας του Βορρά Ουμπέρτο Μπόσι σε συνέντευξή του στην
εφημερίδα "Ρεπούμπλικα". 
Όσο για τη Βρετανία, που εμμένει στον ευρωσκεπτικισμό της, ορισμένα μεγάλα
πολυκαταστήματα κρατούν προμήθεια στις αγορές που πραγματοποιούνται με ευρώ.
Σύμφωνα με την εφημερίδα "Ιντιπέντεντ", τα βιβλιοπωλεία της αλυσίδας W Η Smith
έχουν επιβάλει προμήθεια 8%, ενώ τα καταστήματα ηλεκτρονικών Dixons αλλάζουν
τα ευρώ κατά 2 πένες λιγότερο από την επίσημη ισοτιμία τους. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17232N101</ED>
<ID>
ID:300821

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N10&aa=1</URL></REF>


Article

<CATEGORY>vin04</CATEGORY>

 <H2>«Γκάρντιαν»: Αποχαιρετισμός στη δραχμή
</H2>
Για τον «πικρό αποχαιρετισμό στη δραχμή, το αρχαιότερο νόμισμα της Ευρώπης»,
έγραψε χθες στο κύριο άρθρο της η βρετανική εφημερίδα «Γκάρντιαν». 
Οι περισσότερες από τις 12 χώρες που αποχωρίζονται το νόμισμά τους για το
ευρώ, αισθάνονται ότι παραδίδουν ένα μέρος της εθνικής τους ταυτότητας και ότι
«ενταφιάζουν» ένα σημαντικό κομμάτι της κληρονομιάς τους. Το γαλλικό φράγκο,
για παράδειγμα, και το ολλανδικό φιορίνι υπηρέτησαν τους λαούς τους για
περισσότερα από 600 χρόνια. Δεν είναι για καμιά χώρα εύκολο να κάνει αυτό το
αποφασιστικό βήμα. Αλλά καμιά χώρα δεν χρειάστηκε να πετάξει ένα νόμισμα με
ζωή 2.500 χρόνων και αυτό δεν αλλάζει, παρά το γεγονός ότι η δραχμή απουσίασε
για μια χιλιετία περίπου (έως το 1827), λόγω της κατοχής της ελληνικής
επικράτειας από ξένες δυνάμεις. Ίσως αυτή η ασυνέχεια βοήθησε τους Έλληνες να
την αποχωριστούν τώρα χωρίς πολλούς συναισθηματισμούς, γράφει η βρετανική
εφημερίδα. 
Ο ιστορικός ρόλος της δραχμής στη διαμόρφωση του χρήματος είναι τόσο
σημαντικός, που δεν θα ήταν υπερβολικό να είχε ονομαστεί το ενιαίο ευρωπαϊκό
νόμισμα δραχμή αντί ευρώ, λέξη που προτιμήθηκε για να αμβλύνει τις εθνιστικές
ευαισθησίες. 
Οι «γλαύκες» της Αθήνας

Οι αθηναϊκές δραχμές, γνωστές ως ασημένιες «γλαύκες», κυριάρχησαν στον αρχαίο
κόσμο επί 600 χρόνια. Στην πραγματικότητα έγιναν το επίκεντρο ενός πειράματος
μιας πρώτης νομισματικής ένωσης, όταν η Αθήνα εξανάγκασε την ηττημένη Αίγινα
να κυκλοφορήσει τις αθηναϊκές γλαύκες το 456 π.Χ. και να σταματήσει να «κόβει»
τις δικές της «χελώνες». Το 449 π.Χ. η Αθήνα διέταξε να παραδοθούν όλα τα ξένα
νομίσματα στις αρχές. Δυστυχώς, αυτό το πείραμα με το ενιαίο νόμισμα δεν
κράτησε για πολύ. Οι πόλεις-κράτη άρχισαν να επανεκδίδουν τα δικά τους
νομίσματα και το 407 π.Χ., η νίκη των Σπαρτιατών στέρησε από τους Αθηναίους τα
πολύτιμα ορυχεία αργύρου. 
Το 2002, τα πράγματα είναι διαφορετικά, καταλήγει το κύριο άρθρο της
«Γκάρντιαν». Τα νομίσματα δεν συνδέονται πλέον ευθέως με τα πολύτιμα μέταλλα
και η απόφαση για την ένταξη στο ενιαίο ευρωπαϊκό νόμισμα δεν γίνεται
καταναγκαστικά, αλλά εκουσίως από τις δημοκρατικά εκλεγμένες κυβερνήσεις,
ακόμη ένα κληροδότημα των αρχαίων Αθηνών στη σύγχρονη Ευρώπη. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17232N102</ED>
<ID>
ID:300860

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N10&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Οι Αμερικανοί ούτε χαίρονται ούτε φοβούνται
</H2>
<AUTHOR>PAUL SAMUELSON</AUTHOR>

Για να πω την αλήθεια, αυτήν τη στιγμή δεν νομίζω ότι υπάρχει κανείς στον
Λευκό Οίκο, στο Κογκρέσο ή στις μεγάλες αμερικανικές τράπεζες που να πεθαίνει
από ενθουσιασμό για το ευρώ. 
Η κριτική που ασκήθηκε στο ευρώ από τον Μίλτον Φρίντμαν και τη σχολή του
Σικάγου είναι σεβαστή, αλλά δογματική. Ο Φρίντμαν δεν πιστεύει στον συντονισμό
των νομισμάτων και είναι πεπεισμένος ότι στην Ευρώπη εξακολουθούν να «τρέχουν»
αυτήν τη στιγμή 15 μοναχικά άλογα, τα οποία η Ευρωπαϊκή Κεντρική Τράπεζα
προσπαθεί απεγνωσμένα να δαμάσει. Ο Φρίντμαν θα εξακολουθήσει να αντιτίθεται
στο ευρώ, ακόμη και αν αυτό ξεπεράσει το δολάριο αυτήν τη χρονιά. Η δική μου
άποψη είναι ότι η ευρωπαϊκή ατμομηχανή δεν φαίνεται ακόμη έτοιμη να οδηγήσει
την παγκόσμια οικονομία. Γι' αυτό, πιστεύω ότι η ανάκαμψη θα γίνει για μία
ακόμη φορά υπό την ηγεσία των ΗΠΑ. 
Όσο για τους χρηματιστές της Νέας Υόρκης, σίγουρα βλέπουν το ευρώ με κάποια
ζήλεια, αφού κοιτάζουν πάντα καχύποπτα οτιδήποτε θα μπορούσε να απειλήσει την
κυριαρχία τους. Πάντως, αυτή η φιλολογία περί αμερικανικής πολιτικής αντίθεσης
στο ευρώ είναι αστήρικτη. Πρώτα από όλα, μία Ευρώπη ισχυρή και σταθερή θα
εξυπηρετήσει και την αμερικανική οικονομία. Και ύστερα, είναι βέβαιο πως ακόμη
και οι πιο σοβινιστές Νεοϋορκέζοι χρηματιστές θα τρέξουν να αγκαλιάσουν το
ευρωπαϊκό νόμισμα, αν δουν πως μπορούν να βγάλουν από αυτό κέρδος. Δεν θα με
εξέπληττε μια ανάκαμψη του ευρώ κατά 5%-7% έναντι του δολαρίου εντός του
τρέχοντος έτους. Όμως δεν θα με εξέπληττε και το αντίθετο. 
Το ευρώ, ως πολιτικό όραμα, το θεωρώ φυσική κατάληξη του Σχεδίου Μάρσαλ, με το
οποίο ανασυγκροτήθηκε η Ευρώπη μετά τον Β' Παγκόσμιο Πόλεμο, πάνω στις βάσεις
της οικονομικής συνεργασίας. Πάντως, στο οικονομικό επίπεδο, το ευρώ θα
ακολουθήσει μια αργή διαδικασία, την οποία δεν θα μπορέσουμε να αξιολογήσουμε
πριν περάσουν έξι - επτά χρόνια. Και πρέπει να έχουμε πάντα υπόψη ότι ένα
ενιαίο νόμισμα δεν αρκεί από μόνο του για τη συγκρότηση μιας σταθερής
οικονομίας. 
Το άρθρο του Νομπελίστα της Οικονομίας Paul Samuelson δημοσιεύθηκε στην
εφημερίδα «La Stampa». <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17232N103</ED>
<ID>
ID:300893

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N10&aa=3</URL></REF>


Article

<CATEGORY>vin04</CATEGORY>

 <H5>ΟΔΟΙΠΟΡΙΚΟ ΔΗΜΟΣΙΟΓΡΑΦΩΝ ΣΕ ΕΥΡΩΠΑΪΚΕΣ ΠΡΩΤΕΥΟΥΣΕΣ
</H5><H2>Μ' ένα ευρώ σε έξι πόλεις
</H2>
Τι μπορείτε να αγοράσετε με ένα ευρώ; 
Σε ένα οδοιπορικό, σε έξι πρωτεύουσες του ευρώ, έξι ανταποκριτές της
βρετανικής εφημερίδας «Γκάρντιαν» βγήκαν στους δρόμους και τα μαγαζιά για να
δουν πώς μπορούν να απαντήσουν σε αυτό το ερώτημα. 
ΑΘΗΝΑ 
Κάπου κοντά στην Ακρόπολη, ύστερα από μια βόλτα σε καφετέριες, μπαρ και
ταβέρνες, η ανταποκρίτρια Ελένα Σμιθ διαπίστωσε ότι 0,88 ευρώ ήταν αρκετά για
να αγοράσει ένα ποτήρι ρετσίνα και να της περισσέψουν ψιλά για να αγοράσει
τσίκλες από το περίπτερο (που πουλούσε μπίρες 0,59 ευρώ το κουτί και μεταλλικό
νερό 0,44 ευρώ το μικρό μπουκάλι). Εκείνο που θεώρησε μάλλον ειρωνικό στην
πατρίδα του ούζου, ήταν πως ένα ευρώ δεν στάθηκε αρκετό για να τιμήσει το
εθνικό μας ποτό, αφού κανείς σερβιτόρος δεν φιλοτιμήθηκε να της σερβίρει μόνο
όση ποσότητα αντιστοιχούσε ακριβώς στο ένα ευρώ. 
ΒΕΡΟΛΙΝΟ 
Ο ανταποκριτής της «Γκάρντιαν» στο Βερολίνο στάθηκε λιγότερο τυχερός. Ένα
σημείωμα πάνω στην αυτόματη ταμειακή μηχανή της Λαϊκής Τράπεζας τον
πληροφορούσε πως όσοι δεν ήταν πελάτες της, θα χρεώνονταν με προμήθεια 1% για
κάθε ανάληψη σε ευρώ. Έτσι κατάλαβε ­ θα το καταλάβαινε και ένας
Ντούιζενμπεργκ ­ πως πριν καλά καλά πιάσει τα χρήματα στα χέρια του, είχε
κιόλας αρχίσει να τα ξοδεύει. Τέλος πάντων, όσα του απέμειναν ήταν αρκετά για
να διαπιστώσει πως ένας καφές κόστιζε 1,50 ευρώ και ένα μουκάλι μεταλλικό νερό
1,80 ευρώ. Όμως, δεν βρήκε τίποτα που θα μπορούσε να αγοράσει μόνο με ένα
ευρώ. 
ΠΑΡΙΣΙ 
Ένα κρουασάν 0,99 ευρώ πάει πολύ! Ένα μήλο 0,93 ευρώ, ένα φύλλο της εφημερίδας
«Λιμπερασιόν» 1,20 ευρώ. Να θέλεις να αγοράσεις κάτι με ακριβώς ένα ευρώ στο
κέντρο του Παρισιού δεν είναι εύκολη υπόθεση. Ο ανταποκριτής της «Γκάρντιαν»
είχε χάσει πια κάθε ελπίδα, όταν έσπρωξε την πόρτα του αρτοποιείου της μαντάμ
Ουλμπέρ. Είδε άξαφνα τη μαγική μπαγκέτα μπροστά του ­ ακριβώς ένα ευρώ ­ αν
και κάπως μικρό, το παραδοσιακό ψωμί έδωσε μονομιάς νόημα στην αποστολή του.
Ύστερα, κατάκοπος από την έρευνά του, σύρθηκε μέχρι το τραπεζάκι ενός
καφενείου. «5,55 φράγκα ή ένα ευρώ ακριβώς», άκουσε να του λέει ο σερβιτόρος
σπρώχνοντας μπροστά του έναν εσπρέσο. 
ΜΑΔΡΙΤΗ 
Παμπλόνα, Ισπανία. Άνδρας περιεργάζεται χαρτονομίσματα ευρώ που μόλις έχει
ανταλλάξει με τις πεσέτες του

Ο πονοκέφαλος δεν φεύγει εύκολα. Ιδιαίτερα τέτοιες μέρες στη Μαδρίτη, με όλους
τους Ισπανούς να θέλουν να ξοδέψουν το νέο νόμισμα. «Όχι, δεν νομίζω πως έχω
κάτι που να κοστίζει ακριβώς ένα ευρώ», είπε στον ανταποκριτή της βρετανικής
εφημερίδας η υπάλληλος στο διημερεύον φαρμακείο. Το μικρότερο κουτάκι Άλκα
Σέλτζερ κόστιζε 3,46 ευρώ. Ο δημοσιογράφος έβγαλε από την τσέπη του το
πορτοφολάκι με τα ευρωκέρματα και ξαφνικά έφριξε: «Μα είναι γαλλικά!» φώναξε.
Δεν έπρεπε. Η υπάλλληλος γύρισε ένα νόμισμα από την άλλη όψη. «Είδατε; Είναι
το ίδιο πράγμα». Στο καφενείο που σταμάτησε για να πιει το χάπι του,
διαπίστωσε ότι ένα καφές κόστιζε 0,99 ευρώ και ένα γλυκό 0,67 ευρώ. Ώσπου του
ήρθε μια καλύτερη ιδέα για τον πονοκέφαλό του. Ενα κουτάκι μπίρα, 0,96 ευρώ.
Πήρε και ρέστα. 
ΒΡΥΞΕΛΛΕΣ 
Στην πρωτεύουσα της Ευρωπαϊκής Ενωσης, ο ανταποκριτής της «Γκάρντιαν» βρήκε
πολλά πράγματα που κόστιζαν ακριβώς ένα ευρώ: ένας αναπτήρας Μπικ, ένα στιλό
Μπικ, 100 γραμμάρια γλυκά, ένα κουτάκι μπίρα Χάινεκεν, 100 γραμμάρια βελγική
σοκολάτα. Θα μπορούσε να τα είχε αγοράσει όλα, αν δεν είχε την ατυχία να
κρατάει μόνο χαρτονομίσματα των 50 ευρώ. Αυτά μόνο έδινε η αυτόματη ταμειακή
μηχανή. Όμως δεν βρήκε κανέναν διατεθειμένο να του δώσει τόσα ρέστα. 
ΡΩΜΗ 
Με ένα ευρώ δεν πηγαίνεις πολύ μακριά στη Ρώμη, όπως διαπίστωσε εκεί ο
ανταποκριτής της βρετανικής εφημερίδας. Μπορείς να αγοράσεις την εφημερίδα
«Ουνιτά» με 0,88 ευρώ. Όμως δεν μπορείς να αγοράσεις λουλούδια στο Κάμπο ντέι
Φιόρι ­ όλα κοστίζουν πολύ παραπάνω. Ο δημοσιογράφος στάθηκε στο Τρε Σκαλίνι
της Πιάτσα Ναβόνα για έναν καπουτσίνο, αλλά κανείς εκεί δεν ήταν έτοιμος να
του δώσει ρέστα σε ευρώ. Έτσι βολεύτηκε στο Πάνθεον, στου Ντι Ριέντσο, με έναν
καφέ στα όρθια, 1,03 ευρώ.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17232N111</ED>
<ID>
ID:300822

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N11&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Η ζωή «εντός» και «εκτός»... </H2>
Το ευρώ είναι λοιπόν επιτέλους εδώ, και η Βρετανία δεν συμμετέχει. Εθνική
τραγωδία, λένε υποστηρικτές του «εγχειρήματος», μια γκάφα τόσο προφανής όσο η
άρνηση συμμετοχής στην κοινή αγορά το 1956. Η κυβέρνηση θα πρέπει να
αποφασίσει προετοιμασία για δημοψήφισμα, ώστε να αποτελέσουμε το 13ο μέλος
ενός κλαμπ που φέρνει πραγματικά οφέλη στους συμμετέχοντες. 
Τρεις είναι οι ισχυρισμοί που κυριαρχούν. Σύμφωνα με τον πρώτο, το ενιαίο
νόμισμα θα καταστήσει την Ευρώπη ικανή να σταθεί απέναντι στην προωθούμενη από
τις ΗΠΑ παγκοσμιοποίηση. Αν το ευρώ μπορούσε να ενισχύσει τις άμυνες του
κοινωνικού μοντέλου της Ευρώπης, τότε αυτό θα αποτελούσε πράγματι βάσιμο λόγο
να υποστηριχθεί. Όμως σκεφθείτε. Η Ευρωπαϊκή Κεντρική Τράπεζα θεωρεί το ευρώ
ένα «λιπαντικό» για τη διαρθρωτική αναδιοργάνωση της Ευρώπης στο αγγλοσαξονικό
πρότυπο. Από τη δεκαετία του 1940, η Ουάσιγκτον ήθελε πάντα τη νομισματική
ένωση της Ευρώπης. Οι Εργατικοί έγιναν πιο ενθουσιώδεις με την ιδέα, καθώς η
ερωτική τους σχέση με τις μεγάλες επιχειρήσεις και την ελεύθερη αγορά
ευδοκιμούσε. 
Σύμφωνα με τον δεύτερο ισχυρισμό, η νομισματική ένωση είναι απαραίτητη για την
ολοκλήρωση της κοινής αγοράς, που θα επιτρέψει στον ευρωπαϊκό καπιταλισμό να
ανταποκριθεί επαρκώς, φέρνοντας μεγαλύτερη ανάπτυξη και χαμηλότερες τιμές.
Ένας προσεκτικός αναγνώστης αναμφίβολα θα παρατηρούσε ότι προκύπτει αντίθεση
με τον πρώτο ισχυρισμό. Αυτό όμως είναι το λιγότερο. Μέχρι τώρα, το ευρώ όχι
μόνο δεν συναγωνίστηκε το δολάριο, αλλά έχασε από την αξία του ποσοστό που
υπερβαίνει το 20%. 
Ο τρίτος ισχυρισμός είναι ότι η ζωή θα είναι κρύα εκεί έξω. Αν και θα ήταν
λάθος να πούμε ότι η Βρετανία διέπεται από οικονομική νιρβάνα, η ευρωζώνη
αποδεικνύει ότι το μέγεθος δεν μετράει και τόσο. Το κλίμα στη «ζωή εκτός» ήταν
πιο θερμό από τη «ζωή εντός». Από τη Μαύρη Τετάρτη, η Βρετανία έχει απολαύσει
8 χρόνια συνεχούς ανάπτυξης ­ 3% κατά μέσον όρο ­τη διπλάσια απ' ό,τι η
Γερμανία. Η ανεργία εδώ έχει φθάσει στο χαμηλότερο επίπεδο της τελευταίας
25ετίας, ο πληθωρισμός και τα επιτόκια είναι επίσης τα πιο χαμηλά από το 1963.
Ισχυρότερη οικονομία σημαίνει όμως περισσότερα χρήματα για την υγεία και την
παιδεία. 
Ο Larry Elliott είναι επικεφαλής του τμήματος Οικονομικών της εφημερίδας «Guardian».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17232N112</ED>
<ID>
ID:300866

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N11&aa=2</URL></REF>


Article

<CATEGORY>vin04</CATEGORY>

 <H5>ΔΩΡΕΑΝ ΣΤΗΝ ΤV ΤΑ ΚΟΜΜΑΤΑ - ΕΜΦΑΣΗ ΣΤΟΥΣ ΕΛΕΓΧΟΥΣ
</H5><H2>Εκλογικά κέντρα οριστικά τέλος
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Δωρεάν θα καλύπτουν τα ιδιωτικά κανάλια τις προεκλογικές δραστηριότητες των
κομμάτων και μάλιστα αν αρνούνται ή παραλείπουν να το κάνουν, θα τους
επιβάλονται βαριές κυρώσεις. Αυτό προβλέπεται σε νομοσχέδιο που έχει ετοιμάσει
ο υπουργός Εσωτερικών Κώστας Σκανδαλίδης για το πολιτικό χρήμα, και το οποίο
συζητεί από το πρωί η Κυβερνητική Επιτροπή. 
Όπως έγινε γνωστό, το νομοσχέδιο επιφέρει σοβαρές αλλαγές στον τομέα της
χρηματοδότησης των κομμάτων. Για παράδειγμα, η επιβολή της δωρεάν προβολής των
προεκλογικών δραστηριοτήτων των κομμάτων μέσω των ραδιοτηλεοπτικών σταθμών θα
γίνεται με βάση την αρχή της αναλογικής ισότητας και θα ληφθεί μέριμνα με
υπουργικές αποφάσεις ώστε τα ιδιωτικά κανάλια να μεταδίδουν τις δραστηριότητες
αυτές σε ώρες μέσης τηλεθέασης, και να μην τις εξοβελίζουν μετά τα μεσάνυχτα.
Η δωρεάν προβολή των προεκλογικών δραστηριοτήτων των κομμάτων θα έχει ως
αποτέλεσμα τη μείωση, στο μισό, της επιχορήγησης που δίνεται στα κόμματα
παραμονές των εκλογών. 
Το ίδιο νομοσχέδιο ορίζει δρακόντειες διατάξεις για την προεκλογική
δραστηριότητα των υποψηφίων βουλευτών, στους οποίους θα απαγορευθεί η χρήση
εκλογικών κέντρων. Σε περίπτωση μάλιστα που υποψήφιος «συλληφθεί» να διαθέτει
εκλογικό κέντρο, θα εκπίπτει άμεσα του βουλευτικού αξιώματος. Έκπτωση από το
βουλευτικό αξίωμα θα είναι η τιμωρία υποψηφίου, ο οποίος θα υπερβαίνει έναν
αριθμό εμφανίσεων σε ραδιοτηλεοπτικά μέσα, πανελλήνιας εμβέλειας ή
περιφερειακά. Επίσης ο έλεγχος των οικονομικών των υποψηφίων θα γίνεται πλέον
από μεικτή επιτροπή βουλευτών και δικαστικών, έτσι ώστε να εξασφαλισθεί η
πλήρης διαφάνεια της διαδικασίας. 
Η κυβέρνηση θεωρεί ως ζήτημα μεγάλης σημασίας για τη λειτουργία του πολιτικού
συστήματος τις αλλαγές που επέρχονται στο θέμα της χρηματοδότησης των κομμάτων
και για τον λόγο αυτό, αμέσως μετά τη συνεδρίασης της Κυβερνητικής Επιτροπής,
ο κ. Σημίτης θα προβεί σε ανακοινώσεις. 
Προτεραιότητα σε υγεία, αγρότες και Ολυμπιακή 
Στο μεταξύ, ο Πρωθυπουργός Κώστας Σημίτης σχεδιάζει να επιβεβαιώσει και
εμπράκτως τη στήριξή του στις επιχειρούμενες αλλαγές στο Εθνικό Σύστημα
Υγείας. Κάλεσε αύριο το πρωί στο γραφείο του στο Μέγαρο Μαξίμου τον υπουργό
Υγείας Αλέκο Παπαδόπουλο, προκειμένου να διαλύσει κάθε αμφιβολία για το αν ο
υπουργός έχει τη στήριξή του ή όχι σις βαθιές τομές που επιχειρεί στο ΕΣΥ. Το
ότι η συνάντηση πραγματοποιείται λίγα 24ωρα μετά την πρεμιέρα των
απογευματινών ιατρείων στα νοσοκομεία έχει την αυτονόητη σημασία του, καθώς οι
αντιδράσεις των κυκλωμάτων είναι πολλές και διακλαδίζονται σε πολλά επίπεδα,
ακόμη και εντός της κυβέρνησης. Είναι χαρακτηριστικό ότι μόλις πρόσφατα ο κ.
Παπαδόπουλος είχε έμμεσα συνδέσει την παραμονή του στην κυβέρνηση με την
ολοκλήρωση της μεταρρύθμισης στο ΕΣΥ. Ο Πρωθυπουργός, από την πλευρά του,
θεωρεί ότι οι βελτιώσεις στο ΕΣΥ είναι θέμα πρώτης προτεραιότητας για την
κυβέρνησή του, καθώς συνδέονται άμεσα με τη λεγόμενη καθημερινότητα του
πολίτη, στη βελτίωση της οποίας έχει επενδύσει πολλά για το μέλλον. 
Ο κ. Σημίτης θα έχει ακόμη δύο ραντεβού αύριο, το καθένα από τα οποία έχει τη
σημασία του για το κυβερνητικό έργο. Το πρώτο αφορά συνάντηση με τον υπουργό
Γεωργίας Γιώργο Δρυ, με τον οποίο θα συζητήσει προβλήματα του αγροτικού
κόσμου. Η συνάντηση δεν είναι άσχετη με τις προαναγγελλόμενες για το τέλος του
μηνός νέες κινητοποιήσεις των αγροτών. Υπάρχει επίσης σε εκκρεμότητα
συνεδρίαση του συμβουλίου υπαίθρου, το οποίο θα αποφασίσει πολιτικές για την
περιφέρεια και τον αγροτικό κόσμο. 
Το δεύτερο αυριανό ραντεβού τού κ. Σημίτη είναι με τον υπουργό Μεταφορών Χρ.
Βερελή και το αντικείμενό της, σύμφωνα με όλες τις ενδείξεις, είναι η πορεία
των διαπραγματεύσεων για την πώληση της Ολυμπιακής. Ο κ. Βερελής θα ενημερώσει
τον Πρωθυπουργό για την πορεία των διαπραγματεύσεων με όμιλο επιχειρηματιών
που ενδιαφέρονται για την αγορά της εταιρείας. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17232N121</ED>
<ID>
ID:300823

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N12&aa=1</URL></REF>


Article

<CATEGORY>vin04</CATEGORY>

 <H2>180 δισ. για την ανασυγκρότηση των Βαλκανίων
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ύστερα από κωλυσιεργία δύο ετών, εντός των επομένων ημερών πρόκειται να
κατατεθεί τελικώς στη Βουλή το σχέδιο νόμου για την ελληνική συμβολή στην
ανασυγκρότηση των Βαλκανίων - ένα πρόγραμμα 180 δισεκατομμυρίων, για το οποίο
είχε δεσμευθεί ο ίδιος ο Πρωθυπουργός. 
Την... ευτυχή κατάληξη της υπόθεσης - που είχε πέσει θύμα γραφειοκρατικών
περιπετειών και άλλων συμφερόντων - αναμένεται να ανακοινώσει σήμερα στην
κυβερνητική επιτροπή ο Γιώργος Παπανδρέου, στη διάρκεια τής εφ' όλης της ύλης
παρέμβασή του για τις εξελίξεις στην εξωτερική πολιτική. 
Ο υπουργός Εξωτερικών, εν όψει και της συνάντησης του Πρωθυπουργού με τον
Αμερικανό Πρόεδρο, Τζορτζ Μπους, θα υπογραμμίσει την ανάγκη να υπάρχει
συγκροτημένη αντίληψη για το τι επιδιώκει η Ελλάδα στην περιοχή - και ποιοι
είναι οι τρόποι για να το επιτύχει αυτό. 
Βασικό «εργαλείο», σύμφωνα με συνεργάτες του κ. Παπανδρέου, είναι η επιτάχυνση
της ελληνικής συμβολής στην ανασυγκρότηση των Βαλκανίων, καθώς αυτή δεν είναι
επ' ωφελεία μόνον των βαλκανικών χωρών, αλλά και του πολιτικού και στρατηγικού
ρόλου που θέλει η Ελλάδα για τον εαυτό της στην περιοχή. 
Για τις τελευταίες εξελίξεις στο Κυπριακό, αφενός μεν θα τονισθεί η ανάγκη
στήριξης της Λευκωσίας στη διαπραγμάτευση για την επίλυσή του, αφετέρου δε θα
υπάρξει αναφορά και στην ανάγκη η όποια λύση - καθώς φαίνεται στη βάση των
ιδεών Γκάλι - να είναι συμβατή με τις ευρωπαϊκές αρχές (π.χ. ελεύθερη
κυκλοφορία προσώπων, σεβασμός ανθρωπίνων και ατομικών δικαιωμάτων κ.ο.κ). Για
το λόγο αυτό η Αθήνα σκοπεύει να προωθήσει την ακόμη μεγαλύτερη εμπλοκή της
Ένωσης στη διαδικασία του Κυπριακού, ενώ από την Ουάσιγκτον θα ζητήσει τη
συνέχιση της πίεσης προς την Άγκυρα και τον κ. Ντενκτάς. 
Οι θέσεις για τον ευρωστρατό 
Ο κ. Παπανδρέου θα αναλύσει, στη διάρκεια της κυβερνητικής επιτροπής, ποιοι
είναι οι διαπραγματευτικοί στόχοι της Ελλάδας για τον ευρωστρατό - θέσεις που
πρόκειται να διατυπωθούν και κατά την επίσκεψη στις ΗΠΑ, αλλά και κατά τη
συνάντηση που θα πραγματοποιηθεί στην Αθήνα με τον Ισπανό υπουργό Εξωτερικών
κ. Πικέ. Όπως και να έχει, η Αθήνα είναι στραμμένη στην ισπανική προεδρία για
τη συνέχιση της αναζήτησης λύσης, ενώ θα θέσει το θέμα και στο επόμενο
Συμβούλιο Υπουργών της Ε.Ε. 
Χθες, στο μεταξύ, ο κ. Σημίτης είχε σύσκεψη με τους κ.κ. Πρωτόπαπα και Χυτήρη
για το επικοινωνιακό τμήμα της επίσκεψης στις ΗΠΑ - όπου επιβεβαιώθηκε πως
στόχος είναι η συνάντηση με τον κ. Μπους να μην μετατραπεί σε «άσκηση πιέσεων»
προς την Ελλάδα. Για το λόγο αυτό το ζήτημα του ευρωστρατού δεν προβάλλεται ως
κυρίαρχο της ατζέντας, αλλά ως τμήμα του κεφαλαίου που αφορά τις σχέσεις ΗΠΑ -
Ευρωπαϊκής Ένωσης.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17232N122</ED>
<ID>
ID:300861

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N12&aa=2</URL></REF>


Article

<CATEGORY>vin04</CATEGORY>

 <H5>ΑΠΟ ΟΠΛΟ 9ΜΜ ΧΤΥΠΗΘΗΚΕ Η ΘΩΡΑΚΙΣΜΕΝΗ ΒΜW ΤΟΥ ΚΩΣΤΑ ΚΑΡΑΜΑΝΛΗ
</H5><H2>Ουρανοκατέβατη σφαίρα...
</H2>
Ένα απρόοπτο και ασυνήθιστο περιστατικό «σημάδεψε» τον ερχομό του νέου
χρόνου για τον πρόεδρο της Νέας Δημοκρατίας Κώστα Καραμανλή. Το πρώτο κιόλας
λεπτό του 2002, και καθώς η Αθήνα φωτιζόταν από βεγγαλικά και πυροτεχνήματα,
μία ουρανοκατέβατη σφαίρα έπεσε στην οροφή της θωρακισμένης BMW του! 
Το σημάδι που άφησε η σφαίρα πριν από την πτώση της στο πλακόστρωτο της
εισόδου του ξενοδοχείου «Ιντερκοντινένταλ» ήταν ένα μικρό βαθούλωμα στο πίσω
μέρος της οροφής του θωρακισμένου αυτοκινήτου του κ. Κώστα Καραμανλή

Είχαν περάσει λίγα δευτερόλεπτα από τη στιγμή που στο ξενοδοχείο
«Ιντερκοντινένταλ» ο αρχηγός της αξιωματικής αντιπολίτευσης, παρουσία του
Προέδρου της Δημοκρατίας Κωστή Στεφανόπουλου, του υπουργού Εθνικής Άμυνας
Γιάννου Παπαντωνίου και πολλών επισήμων, γιόρταζε την αλλαγή του χρόνου στη
δεξίωση της ηγεσίας των Ενόπλων Δυνάμεων. Τα αυτοκίνητα των επισήμων, ανάμεσά
τους και το υπηρεσιακό του προέδρου της Νέας Δημοκρατίας, ήταν σταθμευμένα στη
σειρά μπροστά στην κεντρική είσοδο του ξενοδοχείου. Αστυνομικοί της προσωπικής
φρουράς των επισήμων και άλλοι με στολή ή με πολιτικά οι οποίοι συμμετείχαν
στα μέτρα ασφαλείας και ενώ είχαν στραμμένο το βλέμμα τους στον ουρανό - που
είχε φωτισθεί από τα πυροτεχνήματα - είδαν ξαφνικά μία βολίδα να στροβιλίζεται
στα πόδια τους. 
Θρίλερ για τους αστυνομικούς 
Το θρίλερ είχε μόλις αρχίσει, και μάλιστα από εκεί που δεν το περίμεναν.
Ανήσυχοι, ψάχνοντας να βρουν τι είχε συμβεί, διαπίστωσαν ότι η σφαίρα είχε
πέσει από τον ουρανό! Βρήκαν το σημάδι, ένα μικρό βαθούλωμα στο πίσω μέρος της
οροφής του αυτοκινήτου του κ. Κώστα Καραμανλή. Ήταν το σημείο που είχε
χτυπήσει η σφαίρα πριν από την πτώση της στο πλακόστρωτο της εισόδου. Προς
στιγμήν, επικράτησε σύγχυση ώσπου να ξεκαθαριστεί η κατάσταση, ενώ
ειδοποιήθηκαν ειδικοί της Ασφάλειας. Περισυνέλεξαν την βολίδα, η οποία
διαπιστώθηκε ότι προερχόταν από όπλο 9mm. Από τη βαλλιστική έρευνα που έγινε
στα εργαστήρια της Διεύθυνσης Εγκληματολογικών Ερευνών (ΔΕΕ) διαπιστώθηκε ότι
το όπλο δεν έχει χρησιμοποιηθεί σε άλλες ενέργειες που έχουν απασχολήσει τις
διωκτικές αρχές. 
Σύμφωνα με ανακοίνωση της Ασφάλειας Αττικής, ο πυροβολισμός «σχετίζεται με τις
πανηγυρικές εκδηλώσεις για την αλλαγή του χρόνου». Μία «αδέσποτη» σφαίρα, από
άσκοπο πυροβολισμό που έριξε άγνωστος για να υποδεχθεί τον καινούργιο χρόνο,
έτυχε να καταλήξει στο αυτοκίνητο του προέδρου της Νέας Δημοκρατίας και να
προκαλέσει αυτήν την αναστάτωση. Την ώρα εκείνη μέσα στο αυτοκίνητο δεν
βρισκόταν κανείς. Για το περιστατικό ενημερώθηκε αμέσως ο κ. Καραμανλής, ο
οποίος ήρεμος αναχώρησε με το αυτοκίνητό του γύρω στη 01.30. Ο ιδιος πάντως,
δεν εκμεταλλεύθηκε το θέμα για λόγους αντιπολιτευτικούς και οι συνεργάτες του
δήλωναν χθες ότι τους καλύπτει απολύτως η δήλωση της Ασφάλειας και πρόκειται
για ένα τυχαίο γεγονός.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17232N131</ED>
<ID>
ID:300824

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N13&aa=1</URL></REF>


Article

<CATEGORY>vin04</CATEGORY>

 <H2>Αναταραχή από τη σύλληψη της Αμαλίας Φλέμιγκ
</H2>
<AUTHOR>ΓΙΩΡΓΟΣ ΓΕΜΕΝΑΚΗΣ</AUTHOR>

Η πρώτη ένδειξη ότι η Αμαλία Φλέμιγκ είχε εξαφανιστεί, εντοπίζεται σε
κατεπείγον σήμα της βρετανικής πρεσβείας προς το Φόρεϊν Όφις το βράδυ της 1ης
Σεπτεμβρίου 1971. 
Ο πρόξενος δίνει εντολή στο προσωπικό του να ερευνήσει το θέμα. Σε λίγο
πληροφορείται ότι έχει συλληφθεί μαζί με τρία άλλα άτομα και πως και οι
τέσσερις ανακρίνονται για συμμετοχή σε απόπειρα απόδρασης του Παναγούλη από
τις φυλακές. Οι συλληφθέντες, πλην της χήρας του εφευρέτη της πενικιλίνης,
ήσαν η Ελληνοαμερικανίδα Αθηνά Ψυχογυιού, ο επίσης Ελληνοαμερικανός Τζον
Σκέλτον και ο 28ετής Έλληνας φοιτητής Κ. Ανδρουτσόπουλος. 
Αμέσως ο πρέσβης σερ Ρόμπιν Χούπερ στέλνει επείγον σήμα προς το Φόρεϊν Όφις:
«Από τις πληροφορίες που συγκεντρώσαμε είναι πολύ πιθανό η λαίδη Φλέμιγκ να
έχει εμπλακεί σοβαρά σε παράνομες δραστηριότητες εις βάρος του ελληνικού
καθεστώτος. Από τη γέννησή της είναι Ελληνίδα υπήκοος, αλλά έχει πάρει και
βρετανική ιθαγένεια από τον γάμο της με τον σερ Αλεξάντερ Φλέμιγκ. 
Όταν η είδηση κυκλοφορήσει, φοβούμαι ότι θα βρεθούμε αντιμέτωποι σε μία πρώτου
μεγέθους κρίση, η οποία θα μπορούσε να έχει σοβαρότατες επιπτώσεις στην
επικείμενη επίσκεψη του αρχηγού των Ενόπλων Δυνάμεων της Ελλάδας στρατηγού
Αγγελή και, γενικότερα, στις ελληνοβρετανικές σχέσεις. 
Αμαλία Φλέμιγκ. Συμμετείχε σε σχέδιο απόδρασης του Αλέξανδρου Παναγούλη

Για τον λόγο αυτόν προτείνω να μου δώσετε εντολή να μιλήσω στον πρωθυπουργό
της Ελλάδας, με τον οποίο έχω κανονίσει μια διακριτική συνάντηση απόψε. Είναι
αναγκαίο να κινηθούμε με μεγάλη ταχύτητα ώστε να προλάβουμε τη δημοσιότητα και
τις επιπλοκές που θα ήταν δυνατό ν' ακολουθήσουν». 
Την επομένη η «Τέλεγκραφ» σε ανταπόκριση του Σαμ Μοντιάνο από την Αθήνα
περιγράφει την «απόπειρα» του Παναγούλη με τη συμμετοχή των τεσσάρων
συνωμοτών. 
Η διαφορά ήταν ότι ο Αλέξανδρος Παναγούλης, που εκρατείτο στο στρατόπεδο στο
Γουδί, είχε πρόθεση να αποδράσει, ρίχνοντας υπνωτικό στην πορτοκαλάδα του
φύλακα, ώστε να ανοίξει την πόρτα, να φθάσει στην περίμετρο του στρατοπέδου
και να σκαρφαλώσει στον τοίχο, να σαλτάρει, οπότε οι τρεις που τον περίμεναν
μ' αυτοκίνητα θα τον φυγάδευαν. Η Φλέμιγκ θα τον συναντούσε στη β' φάση. Αλλά
το πλάνο ήταν ήδη γνωστό στην Ασφάλεια από αλληλογραφία μεταξύ του αδελφού του
Στάθη και του Κ. Ανδρουτσόπουλου, την οποία, φυσικά, οι αρχές παρακολουθούσαν.
Όταν έφθασε η ώρα, αντί να περιμένουν τον Παναγούλη να αποδράσει,
χρησιμοποίησαν έναν αστυνομικό που από μακριά έμοιαζε με τον κρατούμενο κι
άλλον έναν που έμοιαζε με τον φρουρό. Και οι δυο πήδησαν από τον τοίχο, οπότε
οι αναμένοντες χτύπησαν συνθηματικά το κλάξον του αυτοκινήτου και συνελήφθησαν
από τον «Παναγούλη» τον «φύλακα» κι άλλους. 
Η Αμαλία Φλέμιγκ, αφού περίμενε στο αυτοκίνητό της σ' άλλο σημείο για κάμποση
ώρα, έχασε την υπομονή της και προχώρησε στο συμφωνημένο σημείο της
δραπέτευσης κι έτσι βρέθηκε κι αυτή όπως και οι άλλοι τρεις στην κλούβα. 
Η απόπειρα απόδρασης του Παναγούλη, όπως και η προηγούμενη απόπειρά του να
δολοφονήσει τον Παπαδόπουλο, ήταν ερασιτεχνική, ενώ η παγίδα που τους είχε
στήσει η Ασφάλεια ήταν απλή στη σύλληψή της και αποτελεσματική στην εφαρμογή
της. Όμως με τη Φλέμιγκ στα χέρια του ανακριτή, άρχισαν οι «επιπλοκές» που
είχε προβλέψει ο Βρετανός πρέσβης, ο οποίος την επομένη το πρωί συναντήθηκε με
τον Παπαδόπουλο. 
Στη συνάντηση αυτή ανέφερε τις προτάσεις του, αλλά μάταια. Ο Παπαδόπουλος του
εξήγησε ότι οι τέσσερις είχαν διαπράξει ένα ποινικό αδίκημα και, σύμφωνα με
τον νόμο, έπρεπε να προσαχθούν στο δικαστήριο. Η ανάκριση ήδη βρισκόταν σε
εξέλιξη. Υπαινίχθηκε ότι οι ποινές θα ήταν επιεικείς και ότι αργότερα θα ήταν
δυνατόν να γίνουν ρυθμίσεις για την αναχώρηση της Φλέμιγκ στο εξωτερικό. 
Ο πρέσβης τού επισήμανε ότι η Φλέμιγκ δεν είχε καμία διάθεση να εγκαταλείψει
την Ελλάδα, για λόγους δημοσιότητας. Ο Παπαδόπουλος υπαινίχθηκε ότι αν το
δικαστήριο της αφαιρούσε την ιθαγένεια, τότε ήθελε - δεν ήθελε η λαίδη, το
ταξίδι προς τη Βρετανία θα ήταν αναπόφευκτο. Στο μεταξύ, οι ανακρίσεις
προχωρούσαν, η Φλέμιγκ πέρασε διάφορες ταλαιπωρίες με την υγεία της (ήταν
διαβητική, αλλά δεν μπορούσε να καταπιεί τίποτε πέρα από νερό, λόγω
νευρικότητας και του σοκ των φυλακών). 
Όμως, το καθεστώς της έστειλε γιατρό να την παρακολουθεί τον οποίο η Αμαλία
πολύ συμπάθησε. «Είναι νέος και πολύ συμπαθής» είπε αργότερα στον πρόξενο. Και
το παράδοξο ήταν ότι τελικά η υγεία της όχι μόνο δεν επιδεινώθηκε, αλλά
βελτιώθηκε μέσα στη φυλακή. 
Αλλά οι Βρετανοί δεν την ήθελαν στην Ελλάδα, γιατί γνώριζαν ότι αποτελούσε
κίνδυνο στις σχέσεις τους με το καθεστώς. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17232N132</ED>
<ID>
ID:300862

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N13&aa=2</URL></REF>


Article

<CATEGORY>vin07</CATEGORY>

 <H5>ΕΚΑΤΟΝΤΑΔΕΣ ΑΘΩΟΙ ΝΕΚΡΟΙ ΑΠΟ ΤΑ ΑΜΕΡΙΚΑΝΙΚΑ «ΟΠΛΑ ΑΚΡΙΒΕΙΑΣ»
</H5><H2>Μαζικές απώλειες αμάχων
</H2>
Τα αμερικανικά βομβαρδιστικά είναι πιθανόν να προκάλεσαν διπλάσιες απώλειες
μεταξύ των αμάχων στο Αφγανιστάν κατά τις 87 τελευταίες ημέρες από όσες είχε
προκαλέσει το 1999 το ΝΑΤΟ κατά τον 78ήμερο αεροπορικό πόλεμό του εναντίον της
Γιουγκοσλαβίας. 
Παρά τις βελτιώσεις των όπλων ακριβείας και τη ρητή επιδίωξη να αποφευχθούν οι
«παράπλευρες ζημιές», ο αριθμός των νεκρών αμάχων αυξάνεται σταθερά:
περιλαμβανομένων των απωλειών από τον βομβαρδισμό, το Σαββατοκύριακο, μιας
αποθήκης πυρομαχικών στην καρδιά του Νιζάι Κάλα, στην επαρχία Πάκτια, οι
συντηρητικές εκτιμήσεις ανεβάζουν σε 1.000 τον συνολικό αριθμό των νεκρών
αμάχων ­ ο οποίος μπορεί να είναι μάλιστα σημαντικά υψηλότερος. Σε πρόσφατη
ανεπίσημη έκθεση Αμερικανού πανεπιστημιακού αναφέρεται πως ο αριθμός αυτός θα
πλησιάσει τις 4.000. 
Μολονότι ο αριθμός των αμάχων που σκοτώθηκαν στη Γιουγκοσλαβία πριν από τρία
χρόνια ουδέποτε επιβεβαιώθηκε, η οργάνωση Παρατηρητήριο Ανθρωπίνων Δικαιωμάτων
εκτιμά πως υπάρχουν αποδείξεις ότι περίπου 500 άμαχοι σκοτώθηκαν σε 90
διαφορετικά επεισόδια. Μεταξύ των επεισοδίων αυτών είναι μια επίθεση εναντίον
αυτοκινητοπομπής προσφύγων (70-90 νεκροί), ενώ άλλοι δέκα άμαχοι πιστεύεται
ότι σκοτώθηκαν όταν σιδηροδρομική γέφυρα βομβαρδίστηκε τη στιγμή που περνούσε
μια επιβατική αμαξοστοιχία. 
Οι Ταλιμπάν

Οι ισχυρισμοί των Ταλιμπάν ότι οι αμερικανικές βόμβες σκότωσαν χιλιάδες
αμάχους απορρίπτονταν τακτικά από τον Αμερικανό υπουργό Άμυνας Ντόναλντ
Ράμσφελντ και από αξιωματούχους του Πενταγώνου. Τον περασμένο μήνα, κατά τον
σφοδρό βομβαρδισμό της περιοχής Τόρα Μπόρα στο ανατολικό Αφγανιστάν, τοπικοί
διοικητές των Μουτζαχεντίν δήλωσαν ότι μέσα σε μερικές ημέρες σκοτώθηκαν
περισσότεροι από 170 άνθρωποι, περιλαμβανομένων αμάχων και δικών τους μαχητών.
Σε έναν άλλο βομβαρδισμό, τον Νοέμβριο, ντόπιοι υποστήριξαν ότι περίπου 150
άμαχοι σκοτώθηκαν στην Κουντούζ και στο Χαναμπάντ. Νωρίτερα τον ίδιο μήνα είχε
ανακοινωθεί ότι 35 άμαχοι σκοτώθηκαν στο χωριό Τσοκάρ-Καρέζ, βόρεια της
Κανταχάρ, από αμερικανικό αεροσκάφος. Τον περασμένο μήνα έως 60 άνθρωποι
σκοτώθηκαν σε επίθεση εναντίον αυτοκινητοπομπής. Οι Αμερικανοί λένε πως ήταν
μαχητές της Αλ Κάιντα και Ταλιμπάν, αλλά οι Αφγανοί επιμένουν πως επρόκειτο
για προεστούς που πήγαιναν στην Καμπούλ για να παραστούν στην τελετή ανάληψης
καθηκόντων της νέας κυβέρνησης. Υπήρξαν δεκάδες αλλά επεισόδια στα οποία
σκοτώθηκαν άμαχοι, αλλά ταυτόχρονα πολλοί από τους ισχυρισμούς των Ταλιμπάν
για απώλειες μεταξύ αμάχων αποδείχθηκαν ψευδείς ή υπερβολικοί. Στο επεισόδιο
του Σαββατοκύριακου, περίπου 90 με 107 άνθρωποι φέρονται να σκοτώθηκαν στο
Νιζάι Καλά, στο ανατολικό Αφγανιστάν. Ο Αφγανός υπουργός συνοριακών υποθέσεων
Αμανούλαχ Ζαντράν δικαιολόγησε τους Αμερικανούς λέγοντας πως στο χωριό υπήρχε
κρύπτη όπλων που φρουρούνταν από υποστηρικτές των Ταλιμπάν και της Αλ Κάιντα.
«Δεν υπήρχε πρόθεση να σκοτωθούν αθώοι», τόνισε. «Αλλά μαζί με τα ξερά
καίγονται και τα χλωρά».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17232N141</ED>
<ID>
ID:300789

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N14&aa=1</URL></REF>


Article

<CATEGORY>vin07</CATEGORY>

 <H2>Έτοιμοι για το κυνήγι του Ομάρ
</H2>
Διαπραγματεύσεις για την παράδοση του πνευματικού ηγέτη των Ταλιμπάν μουλά
Μοχάμαντ Ομάρ διεξάγονται στο Νότιο Αφγανιστάν, ενώ στις ΗΠΑ ο πρώτος άνθρωπος
εις βάρος του οποίου απαγγέλθηκαν κατηγορίες για αδικήματα σε σχέση με τις
επιθέσεις της 11ης Σεπτεμβρίου αρνήθηκε να δηλώσει αθώος ή ένοχος. 
«Επιβεβαιώσαμε πληροφορίες ότι ο μουλάς Όμαρ κρύβεται κάπου στο Μπαγράν»,
δήλωσε ο Τζαμάλ Χαν, διοικητής του Χάτζι Γκουλαλάι, αρχηγού των υπηρεσιών
πληροφοριών στο Κανταχάρ. Ο ίδιος πρόσθεσε πως Αφγανοί στρατιωτικοί ηγέτες
διαπραγματεύονται έμμεσα με τον Ομάρ εδώ και δύο ημέρες μέσω της λόγια ζίργκα
(του συμβουλίου των προεστών) του Μπαγράν. Από τη Δευτέρα έχει ξεκινήσει μια
μεγάλη επιχείρηση με συμμετοχή Αμερικανών πεζοναυτών και Αφγανών στρατιωτών.
Αμερικανοί κομάντος με πλήρη πολεμική εξάρτυση εστάλησαν από τη βάση τους στο
αεροδρόμιο του Κανταχάρ σε τοποθεσίες κοντά στο Μπαγράν για να συλλάβουν τον
Ομάρ, ενώ οι ΗΠΑ δήλωσαν ότι θα ζητήσουν την έκδοσή του στην περίπτωση που
παραδοθεί στις αφγανικές αρχές. Αφγανική κυβερνητική πηγή επιβεβαίωσε εξάλλου
χθες τον θάνατο του αρχηγού των υπηρεσιών πληροφοριών των Ταλιμπάν, του Κάρι
Αχμαντουλάχ, στη διάρκεια αμερικανικού βομβαρδισμού την περασμένη εβδομάδα στο
Ανατολικό Αφγανιστάν. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17232N142</ED>
<ID>
ID:300836

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N14&aa=2</URL></REF>


Article

<CATEGORY>vin07</CATEGORY>

 <H2>Υπερπροσφορά Ελλήνων στρατιωτικών για το Αφγανιστάν
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Υπερδιπλάσιος αριθμός στρατιωτικών απ' όσοι χρειάζονται δήλωσαν συμμετοχή για
την ελληνική αποστολή στο Αφγανιστάν. Ανάμεσά τους και αρκετοί φαντάροι και
δόκιμοι έφεδροι αξιωματικοί που υπηρετούν τη θητεία τους και οι οποίοι φυσικά
δεν πρόκειται να μεταβούν στο Αφγανιστάν. 
Συνολικά, σύμφωνα με στοιχεία του Γενικού Επιτελείου Στρατού, μέχρι χθες είχαν
δηλώσει συμμετοχή περίπου 300 αξιωματικοί, υπαξιωματικοί και οπλίτες διαφόρων
ειδικοτήτων για τις 124-130 θέσεις της αποστολής. Ο αριθμός αναμένεται να
αυξηθεί και άλλο καθώς η προθεσμία λήγει σήμερα και στο ΓΕΣ θα φθάσουν
δηλώσεις και από μακρινές μονάδες. Η αυξημένη συμμετοχή ξάφνιασε ευχάριστα
τους επιτελείς καθώς τελευταία είχε παρατηρηθεί κορεσμός όσον αφορά τις
ειρηνευτικές αποστολές στο εξωτερικό. 
Στην Καμπούλ βρίσκεται από προχθές ο διοικητής της ελληνικής δύναμης
αντισυνταγματάρχης Χρ. Μανωλάς για να προετοιμάσει την άφιξη, τον στρατωνισμό
και τις λεπτομέρειες των αποστολών που θα αναλάβει ο ελληνικός Λόχος Μηχανικού
­ κυρίως έργα ανοικοδόμησης. Για τα μέσα (μπουλντόζες, φορτηγά κ.λπ.)
εξετάζεται ο τρόπος μεταφοράς τους (ίσως διατεθεί μεγάλο μεταγωγικό αεροσκάφος
από τη Βρετανία). 
Η αναχώρηση των ανδρών του Λόχου θα γίνει, όπως δήλωσε χθες ο υπουργός Άμυνας
κ. Γ. Παπαντωνίου, μέσα στον Ιανουάριο. Εκτός από το προσωπικό του Μηχανικού
συμμετέχουν επίσης καταδρομείς, τεχνικοί, γιατροί κ.λπ. Από σήμερα η διοίκηση
της δύναμης αρχίζει τη συγκρότηση της αποστολής. Ο ελληνικός λόχος, όπως και
όλες οι αποστολές, θα βρίσκονται υπό βρετανική διοίκηση.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17232N143</ED>
<ID>
ID:300872

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N14&aa=3</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Πολιτική «made in Washington»
</H2>
<AUTHOR>PAUL KRUGMAN</AUTHOR>

Πολλοί πιστεύουν ότι τα προβλήματα της Αργεντινής είναι άλλη μια εκδήλωση της
λατινοαμερικανικής κρίσης. Η αλήθεια είναι ότι η οικονομική πολιτική της
Αργεντινής είχε τυπωμένο πάνω της ένα «made in Washington». 
Η αποτυχία αυτής της πολιτικής αποτελεί πρώτα απ' όλα καταστροφή για τους
Αργεντινούς, αλλά αποτελεί καταστροφή και για την αμερικανική εξωτερική
πολιτική. Η Αργεντινή, περισσότερο από οποιαδήποτε άλλη αναπτυσσόμενη χώρα,
πίστεψε τις «υποσχέσεις» του προωθούμενου από τις ΗΠΑ νεοφιλελευθερισμού. Οι
δασμοί μειώθηκαν, οι κρατικές επιχειρήσεις ιδιωτικοποιήθηκαν, οι πολυεθνικές
έγιναν δεκτές με ανοικτές αγκάλες, και το πέσο εξισώθηκε με το δολάριο. Η
Γουώλ Στρητ επιδοκίμασε, και άρχισε να ρέει το χρήμα. Προς στιγμήν, η
οικονομία της ελεύθερης αγοράς φάνηκε να δικαιώνεται. 
Ύστερα, τα πράγματα άρχισαν να καταρρέουν. Αν και όχι αμέσως, η ασιατική
οικονομική κρίση του 1997 επηρέασε την Αργεντινή. Το Διεθνές Νομισματικό
Ταμείο ­ που πολλοί θεωρούν, διόλου άδικα, παράρτημα του αμερικανικού
υπουργείου Οικονομικών ­ γνώριζε ότι η πολιτική «πέσο ίσον δολάριο» δεν μπορεί
να διατηρηθεί. Αντί όμως να βοηθήσει τη χώρα να βγει από την παγίδα, επέμεινε
μέχρι τέλους στη λιτότητα, και ξανά στη λιτότητα. 
Τώρα η Αργεντινή έχει βυθιστεί στο χάος. Ορισμένοι παρατηρητές παρομοιάζουν
μάλιστα την κατάσταση με τη Δημοκρατία της Βαϊμάρης. Και οι Αμερικανοί, οι
άνθρωποι που ενθάρρυναν την Αργεντινή να ακολουθήσει αυτόν τον καταστροφικό
δρόμο, σπεύδουν να ξαναγράψουν την Ιστορία, ρίχνοντας την ευθύνη στα θύματα. 
Το πιθανότερο είναι ότι η νέα κυβέρνηση της Αργεντινής θα γυρίσει πίσω το
ρολόι. Θα επιβάλει συναλλαγματικούς ελέγχους και ποσοστώσεις στις εισαγωγές,
γυρίζοντας την πλάτη στις παγκόσμιες αγορές. Η επιλογή αυτή βραχυπρόθεσμα θα
φέρει αποτελέσματα, όπως συνέβη και στη δεκαετία του '30. Μακροπρόθεσμα, όμως,
είναι καταστροφική. Αλλά, όπως είπε και ο Κέινς, μακροπρόθεσμα είμαστε όλοι
νεκροί. 
Ο Paul Krugman είναι Αμερικανός οικονομολόγος
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17232N144</ED>
<ID>
ID:300909

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N14&aa=4</URL></REF>


Article

<CATEGORY>vin07</CATEGORY>

 <H5>ΤΟ ΠΡΩΤΟ ΒΗΜΑ ΕΧΕΙ ΓΙΝΕΙ ΚΑΙ ΤΩΡΑ ΟΛΟΙ ΠΕΡΙΜΕΝΟΥΝ ΤΗ ΣΥΝΕΧΕΙΑ
</H5><H2>Η χρονιά των κλώνων
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Μέσα στους επόμενους δύο μήνες, σε κάποιο σημείο του κόσμου, μια γυναίκα θα
αρχίσει να κυοφορεί τον πρώτο ανθρώπινο κλώνο. Ο Σεβερίνο Αντινόρι μάς έχει
επανειλημμένως διαβεβαιώσει γι' αυτό. Να τον πιστέψουμε; 
Ανθρώπινος κλώνος. Ο πρώτος θα μπορούσε να περάσει απαρατήρητος, αν
καταφέρουν οι επίδοξοι «δημιουργοί» του να τον κρατήσουν κρυφό

Έγινε διάσημος το 1994, όταν επέτρεψε σε μία γυναίκα 62 ετών να γίνει μητέρα.
Πυροδότησε θύελλα αντιδράσεων στα τέλη Ιανουαρίου του 2001, όταν ανακοίνωσε
ότι ξεκινούσε τις προσπάθειες δημιουργίας του πρώτου ανθρώπινου κλώνου.
Έκτοτε, ο δρ Αντινόρι, ο περιβόητος πλέον Ιταλός γυναικολόγος, έχει προβεί σε
αρκετές αντικρουόμενες δηλώσεις: θα πραγματοποιήσει τα πειράματά του στις ΗΠΑ,
σε μια "μεσογειακή χώρα", σε κάποιο πλοίο... Έχοντας πάντα στον πλευρό του τον
Κύπριο ανδρολόγο Παναγιώτη Ζαβό, υποστηρίζει ότι πολλές εκατοντάδες ζευγάρια
που δεν μπορούν να κάνουν παιδιά είναι έτοιμα να δοκιμάσουν τη μέθοδο της
κλωνοποίησης. 
Πρέπει να τον πάρουμε στα σοβαρά; Κι αν δεν κάνει αυτός το μεγάλο βήμα, μπορεί
άραγε να το κάνει κάποιος άλλος, για παράδειγμα η Γαλλίδα βιοχημικός Μπριζίτ
Μπουασελιέ, από την αίρεση των ραελιανών; Στις 25 Νοεμβρίου του 2001, η
αμερικανική εταιρεία Advanced Cell Technology ανακοίνωνε θριαμβευτικά τη
δημιουργία του πρώτου κλώνου ανθρώπινου εμβρύου. Όχι για αναπαραγωγικούς
σκοπούς, αλλά για ιατρικούς, για την εξαγωγή πολύτιμων βλαστικών κυττάρων.
Τελικά, αποδείχθηκε ότι είχε απλώς δημιουργήσει μερικά προέμβρυα αποτελούμενα
από έξι κύτταρα ­ κανένα από τα οποία δεν επέζησε. Έξι γυναίκες, όμως, δώρισαν
για την περίπτωση ωάριά τους. Ένα βήμα έχει ήδη γίνει. 
Διότι, μέχρι νεωτέρας διαταγής, δεν μπορούμε να δημιουργήσουμε κλώνους χωρίς
ωάριο. Ο πυρήνας ενός ενήλικου κυττάρου ­ δερματικού, θυλακικού ­ περιέχει το
σύνολο των γενετικών πληροφοριών που χαρακτηρίζουν τον δότη ή τη δότρια. Για
να πυροδοτήσει, όμως, αυτό το "γενετικό λογισμικό" την κυτταρική διαίρεση που
θα οδηγήσει στην ανάπτυξη ενός ολοκληρωμένου ανθρώπινου πλάσματος, πρέπει να
αναπρογραμματιστεί. Και μόνο το περίβλημα του ωαρίου (εκκενωμένο από τη
γενετική κληρονομιά του) μπορεί να πραγματοποιήσει αυτόν τον
αναπρογραμματισμό, κάτω από συνθήκες που παραμένουν εν μέρει μυστηριώδεις. 
Πριν από τη γέννηση της Ντόλι, τον Ιούλιο του 1996, θεωρούσαμε αδύνατο αυτόν
τον αναπρογραμματισμό ενός κυττάρου. Η προβατίνα από τη Σκωτία απέδειξε το
αντίθετο. Μόνο που, τις περισσότερες φορές, ο αναπρογραμματισμός αποτυγχάνει.
Σε κάθε κλώνο που δημιουργείται, αντιστοιχούν δεκάδες άλλοι που πεθαίνουν σε
εμβρυακό στάδιο. Και ανάμεσα σε αυτούς που ζουν, πολλοί υποφέρουν από
διαταραχές του ανοσοποιητικού, του αναπνευστικού ή του κυκλοφορικού
συστήματος. Οι υποψήφιοι για την αναπαραγωγή μέσω κλωνοποίησης γνωρίζουν άραγε
αυτούς τους κινδύνους, για να μην αναφερθούμε στις ψυχολογικές συνέπειες που
μπορεί να έχει η δημιουργία του γενετικού αντιγράφου ενός γονέα. 
Και αν, σε πείσμα όλων αυτών των εμποδίων, τεχνικών, νομικών και ηθικών,
γεννηθεί πράγματι ένας ανθρώπινος κλώνος μέσα στο 2002; "Ποιος μπορεί να
καθορίσει αν το παιδί που κυοφορεί μία Αμερικανίδα είναι αποτέλεσμα φυσικής
σύλληψης, τεχνητής γονιμοποίησης ή κλωνοποίησης; Κάτι τέτοιο, πιστέψτε με, θα
ήταν πολύ δύσκολο", έλεγε η Μπριζίτ Μπουασελιέ τον περασμένο Αύγουστο. Ο
πρώτος κλώνος, δηλαδή, θα μπορούσε να περάσει απαρατήρητος. Αν αντέξουν οι
επίδοξοι "δημιουργοί" του να τον κρατήσουν κρυφό. 
<H3>Τα επιστημονικά επιτεύγματα του 2001
</H3>
* 15 Ιανουαρίου 
Ανακαλύπτονται στους λόφους του Τούγκεν, στην Κένυα, απολιθωμένα τμήματα οστών
(σιαγόνες, δόντια, μηριαία οστά) τα οποία έχουν έξι εκατομμύρια χρόνια ζωής
και σκιαγραφούν το πορτρέτο ενός ενδιάμεσου όντος, με σιαγόνα πιθήκου και
βάδισμα ανθρώπου. 
* 25 Ιανουαρίου 
Ο Λένε Χάου και οι συνεργάτες του από το Πανεπιστήμιο του Χάρβαρντ
αιχμαλωτίζουν σε άτομα παγωμένου νατρίου το πιο γρήγορο κύμα του σύμπαντος: το
φως. Για ένα χιλιοστό του δευτερολέπτου, χρόνος επαρκής για να διανύσουν 300
χιλιόμετρα, τα φωτόνια παύουν να κινούνται. 
* 23 Μαρτίου 
Ο διαστημικός σταθμός Μιρ, το καμάρι της ρωσικής αεροδιαστημικής βιομηχανίας,
ολοκληρώνει τη «σταδιοδρομία» του έπειτα από 15 χρόνια. 
* 28 Απριλίου 
22,8 εκατομμύρια ευρώ. Αυτό το ποσό πληρώνει ο Αμερικανός Ντένις Τίτο
προκειμένου να απολαύσει τη Γη από ύψος 385 χιλιομέτρων, μέσα από το
διαστημόπλοιο Soyouz. Είναι ο πρώτος τουρίστας του Διαστήματος. 
* 2 Ιουλίου 
Μεταμοσχεύεται στον 50χρονο Αμερικανό Ρόμπερτ Τουλς η πρώτη τεχνητή καρδιά που
λειτουργεί χωρίς μηχανική υποστήριξη, επίτευγμα της εταιρείας Abiomed. Ο Τουλς
θα επιζήσει για τέσσερις μήνες. 
* 7 Σεπτεμβρίου 
Ο καθηγητής Ζακ Μαρεσό χειρουργεί από τη Νέα Υόρκη μία ασθενή που νοσηλεύεται
στο Στρασβούργο και αποδεικνύει την αποτελεσματικότητα των ρομπότ που
αναπαράγουν, 7.500 χιλιόμετρα μακριά, με εκπληκτική ακρίβεια, τις κινήσεις του
ιατρού. 
* 27 Νοεμβρίου 
Αμερικανική ομάδα ανιχνεύει, για πρώτη φορά, ατμόσφαιρα σε έναν πλανήτη που
απέχει περισσότερα από 150 έτη φωτός από τη Γη: τον HD 209 458. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17232N151</ED>
<ID>
ID:300790

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N15&aa=1</URL></REF>


Article

<CATEGORY>vin07</CATEGORY>

 <H2>Νέες ταραχές στο Κασμίρ απειλούν τις διπλωματικές προσπάθειες
</H2>
Νέα βίαια επεισόδια που σημειώθηκαν χθες στο ινδικό κρατίδιο του Κασμίρ
απειλούν να εκτροχιάσουν τις διπλωματικές προσπάθειες για τη μείωση της
έντασης ανάμεσα στην Ινδία και το Πακιστάν. Ένας αστυνομικός σκοτώθηκε και
περισσότεροι από 20 πολίτες τραυματίσθηκαν σε επιθέσεις με χειροβομβίδες που
πραγματοποιήθηκαν κοντά στο κτίριο που στεγάζει τη Βουλή του Κασμίρ στη θερινή
πρωτεύουσα του κρατιδίου, τη Σριναγκάρ. Βίαια επεισόδια συνέβησαν επίσης κατά
μήκος των συνόρων του ινδικού Κασμίρ με το Πακιστάν, με αποτέλεσμα να
σκοτωθούν έξι Πακιστανοί στρατιώτες. Αυτές οι τελευταίες επιθέσεις συνέπεσαν
με την περιφερειακή σύνοδο των υπουργών Εξωτερικών επτά χωρών της Νότιας Ασίας
(SAARC) στο Κατμαντού, την πρωτεύουσα του Νεπάλ, κατά την οποία οι υπουργοί
της Ινδίας και του Πακιστάν χαιρετήθηκαν θερμά μεταξύ τους, ανταλλάσσοντας
χειραψία και χαμόγελα. Ήταν η πρώτη επίσημη επαφή τους εδώ και ένα μήνα, από
τότε που εκδηλώθηκε η τελευταία κρίση μεταξύ των δύο χωρών. 
Ωστόσο, η εξτρεμιστική οργάνωση του Κασμίρ Τζαΐς-ι-Μοχάμαντ, που εδρεύει στο
Πακιστάν και κατηγορείται για την επίθεση στις 13 Δεκεμβρίου εναντίον του
ινδικού Κοινοβουλίου κατά την οποία σκοτώθηκαν 14 άνθρωποι (ανάμεσά τους και
οι πέντε δράστες), απείλησε χθες με νέες φονικές επιθέσεις εναντίον των
ινδικών δυνάμεων μέσα στις επόμενες ημέρες.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17232N152</ED>
<ID>
ID:300837

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N15&aa=2</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Κατά της ποινής του θανάτου ο Ισμαήλ Τζεμ
</H2>
Υπέρ της εξάλειψης της θανατικής ποινής από την τουρκική νομοθεσία, ώστε να
καταστεί δυνατή η έναρξη των διαπραγματεύσεων για την ένταξη της Τουρκίας στην
Ευρωπαϊκή Ένωση, τάχθηκε ο Τούρκος υπουργός Εξωτερικών, Ισμαήλ Τζεμ, σε
συνέντευξη που δημοσιεύτηκε χθες στην εφημερίδα «Ραντικάλ». Η θανατική ποινή,
η οποία δεν έχει εφαρμοστεί στην Τουρκία από το 1984, καταργήθηκε πριν από
μερικούς μήνες, με εξαίρεση την περίπτωση πολέμου ή τρομοκρατικής δράσης.
«Είναι δυνατόν να υπάρξουν διαφοροποιήσεις σε διάφορα θέματα, αλλά όχι για τη
θανατική ποινή», δήλωσε ο Τζεμ. «Η Ε.Ε. δεν μπορεί να δεχθεί την ύπαρξή της
στη νομοθεσία μας». Στο μεταξύ, η απεργία πείνας που πραγματοποιούν Τούρκοι
κρατούμενοι και συγγενείς τους διαμαρτυρόμενοι για τα «λευκά κελιά» είχε χθες
το 43ο θύμα της: Ο Αλί Τσαμγιάρ, 31 ετών, ο οποίος εκρατείτο από το 1996 με
την κατηγορία συμμετοχής σε παράνομη ακροαριστερή οργάνωση, υπέκυψε στο
νοσοκομείο της Σμύρνης έπειτα από 256 ημέρες αποχής από τροφή.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17232N153</ED>
<ID>
ID:300873

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N15&aa=3</URL></REF>


Article

<CATEGORY>vin07</CATEGORY>

 <H5>ΑΥΣΤΡΑΛΙΑ
</H5><H2>Ο εφιάλτης δεν πέρασε
</H2>
Εφιαλτική παραμένει η κατάσταση στη Νέα Νότια Ουαλία, τη μεγαλύτερη Πολιτεία
της Αυστραλίας, καθώς οι δεκάδες πυρκαγιές που ξέσπασαν ανήμερα τα
Χριστούγεννα όχι μόνο δεν έσβησαν, αλλά ενισχύθηκαν ανήμερα την Πρωτοχρονιά
από νέες φωτιές που απειλούν, πλέον, τα βόρεια προάστια του Σίδνεϊ και την
πόλη Γούλογογκ. Οι αρχές κάνουν λόγο για τις «χειρότερες πυρκαγιές που έχουν
πλήξει την Πολιτεία τα τελευταία τριάντα χρόνια», καθώς τις τελευταίες εννέα
ημέρες έχουν αποτεφρωθεί στην περιοχή τρία εκατομμύρια στρέμματα δασικής
έκτασης και έχουν καταστραφεί 160 σπίτια. Χιλιάδες πυροσβέστες δίνουν μάχη για
να θέσουν υπό έλεγχο την πύρινη λαίλαπα. Οι υψηλές θερμοκρασίες, όμως, και οι
ισχυροί άνεμοι κάνουν ιδιαίτερα δύσκολο το έργο τους και οι αρχές της Νέας
Νότιας Ουαλίας ζήτησαν χθες επιπλέον ενισχύσεις από άλλες Πολιτείες.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17232N154</ED>
<ID>
ID:300897

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N15&aa=4</URL></REF>


Article

<CATEGORY>vin07</CATEGORY>

 <H5>ΕΝΤΟΥΑΡΝΤ0 ΝΤΟΥΑΛΝΤΕ
</H5><H2>ΠΡΟΣΩΠΑ
</H2><H2>«Η ύστατη λύση»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η εκλογή τού Εντουάρντο Ντουάλντε ήταν από μόνη της ένα ρεκόρ: ο 60χρονος
περονιστής είναι ο πέμπτος πρόεδρος της Αργεντινής μέσα σε 12 ημέρες. 
Εντουάρντο Ντουάλντε. «Είμαι βιολογικά περονιστής» 
Αυτός, τουλάχιστον, ξεκινάει για να μείνει στην προεδρία ώς το τέλος του 2003,
οπότε θα έληγε κανονικά η θητεία τού παραιτηθέντος Φερνάντο ντε λα Ρούα.
Κυβερνήτης του Μπουένος Άιρες από το 1991 ώς το 1999, αναλαμβάνει τα ηνία μιας
χρεοκοπημένης χώρας που έχει αναστείλει την αποπληρωμή του εξωτερικού χρέους
της και δεν καταφέρνει να προμηθεύσει τις εταιρείες και τους καταναλωτές με
αρκετά μετρητά για να ανταποκριθούν στις υποχρεώσεις τους. Στην ομιλία που
εκφώνησε την Τρίτη στο Κογκρέσο, κατά την ανάληψη των καθηκόντων του, ο
Ντουάλντε δεν απέφυγε τις λαϊκιστικές κορώνες: «Η δέσμευσή μου από σήμερα»,
τόνισε, «είναι να τελειώνουμε με το οικονομικό μοντέλο που έριξε στην
απελπισία τη μεγάλη πλειοψηφία του λαού μας». 
«Είμαι βιολογικά περονιστής», είχε δηλώσει το 1988 ο Ντουάλντε, ένας λαϊκιστής
που αρέσκεται να εμφανίζεται ως «φίλος των φτωχών». Ως κυβερνήτης του Μπουένος
Άιρες, της πλουσιότερης και πολυπληθέστερης επαρχίας της χώρας, είχε οργανώσει
συσσίτια για τους φτωχούς και εγκαινίαζε ακατάπαυστα γέφυρες, δρόμους και
νοσοκομεία με απαραίτητη την παρουσία δίπλα του της τηλεοπτικής κάμερας. Η
δεκαετής διαχείρισή του αμαυρώθηκε από κατηγορίες για διαφθορά και στη
διάρκειά της αύξησε το δημόσιο χρέος για ψηφοθηρικούς λόγους σε σημείο που ο
διάδοχός του υποχρεώθηκε να πληρώσει τους μισθούς των δημοσίων υπαλλήλων με
κυβερνητικά ομόλογα. Σε μία βιογραφία του που εκδόθηκε πρόσφατα, κατηγορείται
επίσης για ανάμιξη σε λαθρεμπόριο ναρκωτικών και ξέπλυμα χρημάτων ­ σύσσωμη η
οικογένεια Ντουάλντε εμφανίσθηκε πάντως στην τηλεόραση για να αρνηθεί τις
κατηγορίες αυτές και να ανακοινώσει πως προσέφυγε στη Δικαιοσύνη εναντίον της
εταιρείας που εξέδωσε το βιβλίο. Η σύζυγός του, η Χίλντα Μπεατρίς, με την
οποία έχει πέντε παιδιά, δραστηριοποιείται επίσης στην πολιτική: προσπαθεί να
μιμηθεί τη θρυλική Εβίτα Περόν και να κερδίσει ψήφους με φιλανθρωπικές
δραστηριότητες, τις οποίες χρηματοδοτούσε ο σύζυγός της από τα δημόσια ταμεία
όσο ήταν κυβερνήτης του Μπουένος Άιρες... 
Ο Ντουάλντε άρχισε τη σταδιοδρομία του ως δικηγόρος πριν γίνει δήμαρχος της
γενέτειράς του, του Λόμας ντε Σαμόρα στα περίχωρα του Μπουένος Άιρες.
Διετέλεσε ώς το 1991 αντιπρόεδρος του Κάρλος Μένεμ ­ ο οποίος εγκαινίασε τις
νεοφιλελεύθερες μεταρρυθμίσεις που οδήγησαν την Αργεντινή στο σημερινό χάος ­,
αλλά διέρρηξαν τις σχέσεις τους και τώρα ούτε καν μιλούν μεταξύ τους. Σύμφωνα
με τον Αργεντινό πολιτικό αναλυτή Ροσέντο Φράγκα, ο Ντουάλντε «είναι ένας
παραδοσιακός, λαϊκιστής πολιτικός, η ύστατη εναλλακτική λύσηαπό τους κόλπους
της παραδοσιακής πολιτικής».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17232N161</ED>
<ID>
ID:300791

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N16&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οι κληρονόμοι του Εράσμου
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η Ευρώπη; Μια τεράστια βιβλιοθήκη. 
Ολιβιέρο Τοσκάνι: η γέννηση του ευρώ

Μια μέρα του 1934, ο Τόμας Μαν συναντήθηκε στον δρόμο με τον παλιό του
μέντορα, τον εκδότη Σάμι Φίσερ, και έπιασαν κουβέντα για έναν κοινό τους
γνωστό. «Δεν είναι Ευρωπαίος», είπε ο Φίσερ, κουνώντας το κεφάλι του. «Γιατί
το λέτε αυτό, Χερ Φίσερ;». «Γιατί δεν καταλαβαίνει τίποτα από τις μεγάλες
ανθρωπιστικές ιδέες». 
Μέχρι πριν από μερικές δεκαετίες, η Ευρώπη ήταν συνώνυμη με τον πολιτισμό και
τη σοφία. Όταν πήγαινα σχολείο στην Αργεντινή, γράφει στην Ιντιπέντεντ
ο Αλμπέρτο Μανγκέλ, οι δάσκαλοι μάς έλεγαν ότι οφείλουμε την ύπαρξή μας στην
Ευρώπη. Από εκεί έρχονταν οι συγγραφείς των βιβλίων που διαβάζαμε, οι συνθέτες
της μουσικής που ακούγαμε, οι σκηνοθέτες των ταινιών που βλέπαμε στον
κινηματογράφο. Από την Ευρώπη έρχονταν τα πρόσωπα των προγόνων μας, οι
προφορές των παππούδων μας, τα ονόματα που υπήρχαν στα εξώφυλλα των σχολικών
μας βιβλίων. Η Αργεντινή ήταν κάτι καινούργιο ­ και έπρεπε να την αγαπήσουμε
μόνο και μόνο γιατί ήταν δική μας. 
Για τον Έρασμο, τον Βολταίρο, τον Τζόυς, η Ευρώπη ταυτιζόταν με τον πολιτισμό
της και με τις κοινές της γλώσσες. Λέγοντας «Ευρωπαίος», εννοούσαν κάποιον του
οποίου η κουλτούρα είναι ανώτερη από τον στενό κύκλο της εθνικότητάς του, και
που η αποστολή του είναι περισσότερο ηθική και φιλοσοφική παρά πολιτική. Αυτός
ο Ευρωπαίος αρχίζει, σιγά σιγά, να εκλείπει. Ο Μοντεσκιέ το είχε προβλέψει,
επισημαίνοντας πως κάθε ευρωπαϊκό κράτος είναι φτιαγμένο από πολλά άλλα. Ο
Ρουσσώ αναζητούσε Ευρωπαίους με το τουφέκι, για να τους ανακαλύψει τελικά στην
Κορσική, «ένα νησάκι που μια μέρα θα μας καταπλήξει». Σήμερα, πλέον, η έννοια
της Ευρώπης είναι δύσκολο ακόμη και να οριστεί. Παρά τις προσπάθειες του
Ευρωπαϊκού Κοινοβουλίου να καταργήσει τους τελωνειακούς δασμούς ή να εξισώσει
τα τυριά, παρά τη θέσπιση διαφόρων συμβόλων όπως η ευρωπαϊκή σημαία ή η Ημέρα
της Ευρωπαϊκής Ένωσης, κανείς δεν πιστεύει ότι υπάρχει μια Ευρώπη που δεν
περιλαμβάνει, ας πούμε, την Ελβετία, και περιλαμβάνει, ας πούμε, την Τουρκία. 
Αντίθετα, σημειώνει ο συγγραφέας της «Ιστορίας της Ανάγνωσης», όλοι γνωρίζουν
ότι υπάρχει μια Ευρώπη με την ιστορία της, τη λογοτεχνία της, την κουζίνα της
και τα τοπία της, όπως υπάρχει μια Ινδία με δεκάδες διαφορετικές κουλτούρες ή
μια χώρα που λέγεται Ηνωμένες Πολιτείες της Αμερικής και διαθέτει μία (το
πολύ) κουλτούρα. Αυτό που αποκαλούμε σήμερα Ευρώπη είναι ανεξάρτητο από
συνθήκες, τελωνειακά σύμφωνα και κοινά νομίσματα. Με βιβλιοθήκη μοιάζει
περισσότερο. Αυτοί που αποκαλούμε «Ευρωπαίοι», οι άνθρωποι του Χερ Φίσερ
δηλαδή, είναι διάσπαρτοι εδώ κι εκεί, ισορροπώντας ανάμεσα στους εθνικισμούς
και στην παγκοσμιοποίηση. Λέγονται W.G. Sebald (που μας άφησε πρόσφατα) και
Ρομπέρτο Καλάσο, Τζωρτζ Στάινερ και Μαρίνα Ουόρνερ, Ιζαακ Μανσκ, Κλάουντιο
Μάγκρις και Ουμπέρτο Έκο. Σε αυτούς, και σε μερικούς ακόμη κληρονόμους του
Εράσμου, χρωστά η Γηραιά Ηπειρος την επιβίωσή της. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17232N162</ED>
<ID>
ID:300838

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N16&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Το ανέκδοτο...
</H3>
... «Πώς καταλαβαίνουμε πως ο Χριστός ήταν Εβραίος;» έχει πολλές εκδοχές.
«Πήρε την επιχείρηση του πατέρα του και τη μετέτρεψε σε πολυεθνική». Αυτή
είναι η αγαπημένη εκδοχή του συγγραφέα Τζακ Μάιλς, που έγραψε ένα βιβλίο για
τον Χριστό. Είχε προηγηθεί η «Βιογραφία του Θεού». Όταν την έγραφε, είχε βάλει
τον εαυτό του στη θέση ενός θεατή που βλέπει στο θέατρο τον Άμλετ και
αναρωτιέται αν είναι έτσι και εκτός σκηνής. Το αποτέλεσμα ήταν ένας
αναποφάσιστος Θεός, που έμοιαζε πιο πολύ με μυθιστορηματικό χαρακτήρα. Βέβαια
τα διλήμματα είναι διαφορετικά. Όταν ο Άμλετ αναρωτιόταν «to be or not to be»
γνώριζε εκ των προτέρων τις συνέπειες και από τα δύο σκέλη του διλήμματός του.
Ο Θεός δεν θα είχε μπει καν στο δίλημμα «to create or not to create», αν
γνώριζε προκαταβολικά τις συνέπειες. <H3>Ο «Χριστός»...
</H3>
... είναι η συνέχεια. Με την ίδια τεχνική, ο συγγραφέας γράφει για τη
μεγαλύτερη μεταστροφή του Θεού, που βγαίνει και λέει στον περιούσιο λαό του
πως αποφάσισε να γίνει «πολυεθνικός». Πρόκειται βέβαια για τη μεγαλύτερη
αντίφαση της Αγίας Γραφής, ανάμεσα στην Παλαιά και την Καινή Διαθήκη: «Η
ενσάρκωση αποτελεί τη συναρπαστική προσθήκη του χριστιανισμού στον μακρύ
κατάλογο με τις αντιφάσεις του Θεού του ιουδαϊσμού». Όμως δεν είναι καθόλου
εύκολη δουλειά να παρουσιάσει κανείς τον Θεό με την ανθρώπινη μορφή του ως
ακριβώς αντίθετο του επουράνιου πολεμιστή που ήρθε για να σώσει τους Εβραίους
από τους καταπιεστές τους. Μάλιστα, ο συγγραφέας βλέπει τη διδασκαλία του
Χριστού πως πρέπει να αγαπάμε τον πλησίον μας και να γυρίζουμε και την άλλη
παρειά στον εχθρό μας ως μέρος της θεϊκής στρατηγικής του. Ποιο είναι τότε το
«σχέδιο» του Θεού για να κατατροπώσει τους εχθρούς του; Η απόφασή του πως δεν
έχει εχθρούς. Πρόκειται για ένα σχέδιο πολύ έξυπνο, όταν μάλιστα ο εχθρός
είναι η αυτοκρατορική Ρώμη και όταν η Ιερουσαλήμ δεν διαθέτει το μαγικό φίλτρο
του Γαλάτη. <H3>Τα ιερά κείμενα...
</H3>
... αντιστοιχούν στην ιστορική πραγματικότητα, πιστεύει ο Μάιλς, μέχρι και
στην παραμικρή λεπτομέρεια. Απλώς, οι ευαγγελιστές επιλέγουν να μας πουν μόνο
όσα νομίζουν πως είναι απαραίτητο να γνωρίζουμε ­ και άλλες ουτοπίες
ακολούθησαν στο μέλλον αυτή την τακτική, που καθαγίασε πολλές αυταρχικές
εξουσίες. Ο Μάιλς δεν μπαίνει καθόλου στον κόπο να αναρωτηθεί αν η Αγία Γραφή
συνδέεται με τα πραγματικά γεγονότα όπως ακριβώς συνέβησαν. Η ιστορία είναι
μέρος του κειμένου: η ζωή των Σαμαρειτών και των Γαλιλαίων στην Παλαιστίνη
εκείνης της εποχής, η θέση της γυναίκας, όλα, δείχνουν τον κόσμο που ήρθε να
αλλάξει ο Χριστός. <H3>Οι Εβραίοι...
</H3>
... σίγουρα θα ενοχληθούν που ο Μάιλς αποκαλεί «βάρβαρα και πρωτόγονα» τα
επιτίμια που προβλέπει το Τόρα. Και οι χριστιανοί δεν πρόκειται να δεχτούν πως
η παρθενογένεση του Χριστού είναι πιο «ασυνήθιστη» από την μετά την
εμμηνόπαυση τεκνοποιία της Παλαιάς Διαθήκης. Πάντως, το ανέκδοτο ήταν καλό. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17232N163</ED>
<ID>
ID:300874

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N16&aa=3</URL></REF>


Article

<CATEGORY>vin06</CATEGORY>

 <H5>ΜΙΛΑΕΙ Η ΚΟΡΗ ΤΟΥ ΑΝΘΡΩΠΟΥ ΠΟΥ ΕΚΑΝΕ ΕΥΘΑΝΑΣΙΑ ΣΤΗ ΓΥΝΑΙΚΑ ΤΟΥ
</H5><H2>«Η ζωή μας έγινε κομμάτια και θρύψαλα»
</H2>
<AUTHOR>ΛΙΑ ΝΕΣΦΥΓΕ</AUTHOR>

«Τιμωρεί καθημερινά τον εαυτό του. Με βασανιστικές σκέψεις. Από την πρώτη
στιγμή που εκείνη έφυγε από τα χέρια του και εκείνος επέζησε από την
τραγωδία». 
Τατιάνα Καψάλη: «Ο πατέρας μου παλεύει με τις σκέψεις του μετά την τραγωδία.
Δεν πιστεύω ότι θα επανέλθει ποτέ»

Έχουν περάσει εννιά μήνες από εκείνο το τραγικό ξημέρωμα της 15ης Μαρτίου,
όταν ο Κωνσταντίνος Καψάλης έβαλε τέλος στη ζωή της πολυαγαπημένης του
γυναίκας Βασιλικής, για να την απαλλάξει, όπως πίστευε, από τους πόνους της
αρρώστιας. Έσφιξε τα χέρια του στον λαιμό της και όταν το αδύναμο από την
αρρώστια κορμί της έπαψε να αντιδρά, ξάπλωσε δίπλα της, έκλεισε ερμητικά
πόρτες και παράθυρα και άνοιξε το γκάζι για μοιραστεί μαζί της το τέλος. 
Ο ίδιος σώθηκε την τελευταία στιγμή, όταν τον βρήκαν συγγενείς του και τον
μετέφεραν, σε κωματώδη κατάσταση, στο νοσοκομείο. 
Βάλσαμο το βούλευμα 
Πριν από μερικές ημέρες, το βούλευμα του δικαστικού συμβουλίου αναγνώρισε στον
Κώστα Καψάλη το ελαφρυντικό τού ότι βρισκόταν «εν βρασμώ ψυχικής ορμής». Κι η
απόφαση ήταν για όλους τους συγγενείς του, ακόμη και για εκείνους της νεκρής
συζύγου του, ανακούφιση. 
Το χαϊδεμένο μοναχοπαίδι του, το «υψηλό μωρό» όπως τη φώναζε πειρακτικά ο
πατέρας της, η 27χρονη Τατιάνα Καψάλη, μιλάει σήμερα στα «ΝΕΑ» για τη δύσκολη
πορεία όλων αυτών των μηνών, για τη ζωή της που έγινε «κομμάτια και θρύψαλα»,
για τον βίαιο και σκληρό θάνατο που σάρωσε τα πάντα, για την πρόσφατη εξέλιξη. 
«Ήταν ανάσα. Έδωσα μεγάλο αγώνα όλους αυτούς τους μήνες για να σταθώ στα πόδια
μου και για να συμπαρασταθώ στον πατέρα μου. Αυτός χρειαζόταν κυρίως τη
βοήθειά μου και την υποστήριξή μου», λέει η Τατιάνα. Η αίσθηση της απώλειας,
το κενό που άφησε ο βίαιος θάνατος της μητέρας της βρίσκονται ακόμη εκεί. Οι
ισορροπίες είναι ακόμη πολύ δύσκολες για τη νεαρή κοπέλα. Ο πατέρας της,
ανθρώπινο ράκος, έμεινε δύο μήνες σε κλινική και η ίδια είχε φύγει από το
πατρικό της σπίτι και φιλοξενούνταν σε συγγενείς της. 
«Στην αρχή όλα στο σπίτι μού θύμιζαν εκείνη, κάθε αντικείμενο ήταν μια βαριά
ανάμνηση, και στο μυαλό μου είχα συνέχεια εικόνες από την αρρώστια και το
τραγικό τέλος. Η ζωή, όμως, πρέπει να συνεχισθεί. 
Η δύναμη της επιβίωσης έφερε σιγά σιγά την προσαρμογή. Μια πρώτη διέξοδος ήταν
η δουλειά μου. Οι συνάδελφοί μου, οι φίλοι μου στάθηκαν δίπλα, με βοήθησαν.
Έμεινα για μήνες μακριά από το σπίτι μου μέχρι που το περασμένο φθινόπωρο
αποφάσισα να επιστρέψω. Έκανα μόνο κάποιες αλλαγές στους χώρους για να κάνω
κάπως λιγότερο πνιγηρή την ατμόσφαιρα». 
Δεν θα επανέλθει ποτέ 
Ο πατέρας της; «Έχει μείνει η σκιά τού εαυτού του. Μετά την κλινική
συνεχίζεται η παρακολούθησή του και η ιατρική υποστήριξη», συνεχίζει η
Τατιάνα. «Παλεύει με τις σκέψεις του και δεν πιστεύω ότι θα επανέλθει ποτέ. Σε
μένα δεν έχει μιλήσει ποτέ για το τραγικό συμβάν. Τα κρατάει όλα μέσα του,
βυθισμένος σ' έναν δικό του κόσμο. Ξέρω ότι ξεσπάει όταν είναι μόνος του.
Σπάνια βγαίνει από το σπίτι και μόνο για τις πολύ βασικές ανάγκες. Ευτυχώς, η
πολυκατοικία όπου μένουμε είναι οικογενειακή. Είναι τ' αδέρφια του δίπλα και
έχουν το νου τους, τον φροντίζουν όταν λείπω».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17232N171</ED>
<ID>
ID:300792

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N17&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Στον δρόμο της καρδιάς σου
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

«Κι η αγάπη είναι πάντα /όμορφη ακόμα κι όταν δεν ψιθυρίζει
παρά με δυο αβέβαια ανήσυχα /χείλη Κι όταν δε μένει παρά σα
δυο χαρακιές σ' ένα λευκό περιθώριο» 
(Μ. Αναγνωστάκης) 
Δεν είχα ποτέ πριν προσέξει, πόσα τετράδια, με μόνο μια σελίδα γραμμένη,
κρατούσα στα συρτάρια μου. Παραμονή Πρωτοχρονιάς ή την πρώτη μέρα του χρόνου
κάποια ακατανίκητη δύναμη με έσπρωχνε να γράψω. Απολογισμός από τη μια του
χρόνου που πέρασε, υποσχέσεις από την άλλη για όσα πίστευα ότι πρέπει να κάνω
τον καινούργιο χρόνο. Κι ύστερα... άγραφες σελίδες ώς την επόμενη Πρωτοχρονιά. 
Χάρτινα «ξεκινήματα» καταγραμμένα τη συμβολική χρονική στιγμή της αέναης
αλληλοδιαδοχής τέλους και αρχής. Λίγο πριν, λίγο μετά τις 12 και έχεις κάνει
μια τεράστια δρασκελιά στο αύριο. Ελπίζοντας, για άλλη μια φορά, πως η χαρά
αυτού που έρχεται θα σε αποζημιώσει για τον πόνο αυτού που τέλειωσε και είναι
πια παρελθόν. 
Μετράς τα μέσα σου, μετράς τους έξω σου και δίνεις σ' αυτούς που αγαπάς την
καλύτερη ευχή σου: «Να 'σαι πάντα στον δρόμο της καρδιάς σου». Που θα πει, όχι
εκεί που σου υπαγορεύουν, όχι εκεί που σε στέλνουν ψεύτικες ανάγκες και
επιθυμίες, όχι εκεί που πια δεν αναγνωρίζεις τον εαυτό σου. Να είσαι εκεί που
βρίσκονται οι πραγματικές επιθυμίες και ανάγκες της ψυχής σου, εκεί που ήταν
πριν τις σκεπάσουν τόνοι από... ψιμύθια, από συμβατικότητες, από
παραπλανημένες φιλοδοξίες, από στολίδια και τενεκεδάκια τόσο που να μην
μπορείς πια να τις διακρίνεις κι εσύ ο ίδιος. 
Για να μπορείς να ευχηθείς ­ από το περίσσευμα της καρδιάς σου και όχι
γιατί... είθισται ­ σ' αυτούς που αγαπάς. Φέτος θα γράψω στο ημερολόγιο μόνο
μία φράση: «Ό,τι δεν αγαπάμε, δεν υπάρχει».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17232N172</ED>
<ID>
ID:300867

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N17&aa=2</URL></REF>


Article

<CATEGORY>vin06</CATEGORY>

 <H5>ΣΤΗΝ ΕΛΛΑΔΑ ΚΑΙ ΣΤΟΝ ΥΠΟΛΟΙΠΟ ΚΟΣΜΟ
</H5><H2>Ρεκόρ ζέστης το 2001
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Παρά την έντονη κακοκαιρία του Νοεμβρίου και του Δεκεμβρίου, το 2001 ήταν
το δεύτερο πιο θερμό έτος των τελευταίων 142 ετών τόσο στην Ελλάδα όσο και
στον υπόλοιπο πλανήτη.

Στο 2002, μάλιστα, λένε οι μετεωρολόγοι, αναμένεται η μέση θερμοκρασία της Γης
να ανέβει και άλλο. Και ας είναι σφοδρό το κύμα κακοκαιρίας που πλήττει την
Ανατολική Ευρώπη και δημιουργεί τεράστια προβλήματα. Ο χιονιάς αναμένεται από
σήμερα και στην Ελλάδα, και προβλέπονται θερμοκρασίες που θα φθάσουν ακόμα και
τους -20 βαθμούς Κελσίου στη Βόρεια Ελλάδα. 
Η δεύτερη πιο ζεστή χρονιά εδώ και 142 χρόνια ήταν το 2001. Ο πλανήτης συνεχώς
θερμαίνεται. Έχει υπολογισθεί, μάλιστα, ότι η μέση θερμοκρασία του περασμένου
έτους ήταν κατά 0,42 βαθμούς Κελσίου μεγαλύτερη από τη μέση θερμοκρασία που
επικρατεί στον πλανήτη εδώ και σαράντα χρόνια. 
«Οι τιμές αυτές προκύπτουν ύστερα από στατιστική επεξεργασία δεδομένων
θερμοκρασίας χιλιάδων μετεωρολογικών σταθμών σε όλο τον κόσμο, τόσο στην ξηρά
όσο και στη θάλασσα», εξηγεί ο μετεωρολόγος κ. Κώστας Λαγουβάρδος. «Τα εννέα
στα δέκα πιο ζεστά χρόνια ήταν μετά το 1990», συμπληρώνει ο μετεωρολόγος. 
Ταυτόχρονα με την ανακοίνωση αυτή η Βρετανική Μετεωρολογική Υπηρεσία,
ακολουθώντας μια νέα τεχνική πρόγνωσης σε ετήσια βάση, ανακοίνωσε ότι το 2002
η επιφανειακή θερμοκρασία του πλανήτη αναμένεται να είναι 0,33 έως 0,61
βαθμούς Κελσίου μεγαλύτερη από την κλιματική τιμή. «Υπάρχει πιθανότητα (75%)
το 2002 να είναι πιο ζεστό από το 2001». 
«Για να συμβεί κάτω τέτοιο, θα πρέπει να έχουμε εμφάνιση του φαινομένου Ελ
Νίνιο», εξηγεί ο κ. Λαγουβάρδος. «Δηλαδή, θέρμανση των επιφανειακών υδάτων του
Κεντρικού και Ανατολικού Ειρηνικού Ωκεανού κοντά στον Ισημερινό το 2002,
αντίστοιχο με αυτό του 1998». 
Στην Ελλάδα, το 2001 χαρακτηρίζεται από τους μετεωρολόγους ως χρονιά
«ιδιαίτερη». «Ο Μάρτιος στην Ελλάδα ήταν ο θερμότερος των τελευταίων 105 ετών.
Ο Οκτώβριος ένας από τους ξηρότερους και ο Δεκέμβριος ένας από τους
ψυχρότερους», εξηγεί ο κ. Λαγουβάρδος.

<H3>Έρχεται νέο κύμα πολικού ψύχους
</H3>
Ο χιονιάς επιστρέφει από σήμερα σε ολόκληρη την Ελλάδα. Οι μετεωρολόγοι
εκτιμούν ότι αυτό το κύμα κακοκαιρίας που βρίσκεται προ των πυλών θα είναι πιο
έντονο από κάθε άλλη φορά. Ο υδράργυρος θα κάνει βουτιά προς τα κάτω και ίσως
αύριο σημειωθούν θερμοκρασίες της τάξεως των -20 βαθμών Κελσίου, ειδικά στη
Βόρεια Ελλάδα. 
Στην Αθήνα από απόψε έρχονται χιόνια ακόμα και στο κέντρο της πόλης ενώ από
χθες είναι άσπρα τα προάστια που βρίσκονται στους πρόποδες της Πάρνηθας. Η
επιδείνωση ξεκινάει από το Βορρά και κατευθύνεται προς τον Νότο. «Δεν
αποκλείεται αύριο και το Σάββατο να σημειωθούν "πολικές" θερμοκρασίες στη
Βόρεια και Κεντρική Ελλάδα με τον υδράργυρο να φλερτάρει τους -15 ή ακόμη και
τους -20 βαθμούς», εξηγεί ο μετεωρολόγος κ. Μανώλης Αναδρανιστάκης. «Η αυριανή
μέρα θα είναι η πιο δύσκολη. Χιόνια, τσουχτερό κρύο και άνεμοι, η ένταση των
οποίων θα φθάσει τα 9 Μπωφόρ στο Αιγαίο», επισημαίνει ο μετεωρολόγος. 
Από το Σάββατο, τα καιρικά φαινόμενα θα αρχίσουν να εξασθενούν στη Δυτική και
Βόρεια Ελλάδα και την Κυριακή θα περιοριστούν στα Ανατολικά και Νότια. 
<H3>Θάνατοι από το κρύο στην Ευρώπη
</H3>
Ήδη η σφοδρή κακοκαιρία πλήττει την Κεντρική και Ανατολική Ευρώπη. Οκτώ
άνθρωποι έχασαν τη ζωή τους στην Τσεχία, τη Σλοβακία, την Πολωνία και την
Ουκρανία. Πολλές περιοχές της Ευρώπης έχουν παραλύσει. 
Στη Σλοβακία τρία άτομα έχασαν τη ζωή τους τις τελευταίες δύο εβδομάδες από
χιονοστιβάδες κοντά σε χιονοδρομικά κέντρα της Κεντρικής Σλοβακίας. Από την
κακοκαιρία δοκιμάζεται και η Ουκρανία, όπου χιλιάδες σπίτια και αγροτικές
περιοχές έμειναν χωρίς ηλεκτρικό. Στη χώρα σημειώθηκαν χθες θερμοκρασίες έως
-20 βαθμούς Κελσίου. 
<H3>ΘΕΣΣΑΛΟΝΙΚΗ
</H3><H3>Ο ψυχρότερος Δεκέμβριος
</H3>
Ο ψυχρότερος Δεκέμβριος των τελευταίων σαράντα πέντε ετών για την περιοχή της
Θεσσαλονίκης και της Βόρειας Ελλάδας ήταν αυτός που έφυγε. Σύμφωνα με στοιχεία
του Περιφερειακού Μετεωρολογικού Κέντρου Μακεδονίας της ΕΜΥ, από το 1959 ο
μέσος όρος των χαμηλότερων θερμοκρασιών, για τον μήνα Δεκέμβριο, στην ευρύτερη
περιοχή της Θεσσαλονίκης, ήταν 3 βαθμοί Κελσίου, ενώ τον περασμένο μήνα έπεσε
στους ­6,5 βαθμούς. Επίσης τον Δεκέμβριο του 2001 έσπασε και το ρεκόρ της
χαμηλότερης θερμοκρασίας για την πόλη της Θεσσαλονίκης (για την περίοδο
1959-2001) όταν στη διάρκεια των πρόσφατων χιονοπτώσεων ο υδράργυρος
κατρακύλησε στους ­9,8 βαθμούς. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17232N181</ED>
<ID>
ID:300793

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N18&aa=1</URL></REF>


Article

<CATEGORY>vin06</CATEGORY>

 <H2>Δεν πληρώνει, δεν πληρώνει όποιος έχασε σε παράνομο στοίχημα
</H2>
Το χαμένο στοίχημα, από τη στιγμή που δεν είναι νόμιμο, δεν δημιουργεί καμία
υποχρέωση στον χαμένο... Αυτό τονίζει και ο Άρειος Πάγος, επικυρώνοντας
αποφάσεις Πρωτοδικείων και Εφετείων, ενώ επισημαίνει ότι ένα στοίχημα που δεν
είναι θεσμοθετημένο ­ είτε οργανώνεται από γραφεία στοιχημάτων είτε από μια
παρέα φίλων ­ δεν συνεπάγεται αστικές ευθύνες και κυρώσεις για τον χαμένο που
αρνείται να πληρώσει. 
Έχανε 31 εκατ.

Το ζήτημα απασχόλησε το Ανώτατο Δικαστήριο, ύστερα από μια αντιδικία για ένα
χαμένο στοίχημα σχετικά με τους αγώνες του Παγκοσμίου Κυπέλλου Ποδοσφαίρου του
1998, στη Γαλλία. Το στοίχημα που διακινήθηκε μεταξύ γνωστών και φίλων, είχε
αρκετούς ηττημένους, αλλά ένας από αυτούς βρέθηκε να χάνει συνολικά 31 εκατ.
δραχμές, καθώς έπεσε έξω στα προγνωστικά του για μια σειρά αγώνων. 
Με επιταγή

Με τη λήξη του Παγκοσμίου Κυπέλλου παρέδωσε μια μεταχρονολογημένη επιταγή με
τη συγκεκριμένη οφειλή στον οργανωτή του παιχνιδιού, αλλά λίγες ημέρες
αργότερα μετάνιωσε και άσκησε ανακοπή στο Πρωτοδικείο, ώστε να μην είναι
εφικτή η εξόφλησή της. Το αποτέλεσμα ήταν να ξεκινήσει μια δικαστική μάχη
ανάμεσα στον οργανωτή και τον ηττημένο για το χαμένο στοίχημα, αφού και ο
οργανωτής επικαλείτο το ηθικό δίκαιο και τον λόγο τιμής των παικτών. Αλλά ο
χαμένος κέρδισε σε όλα τα δικαστικά στάδια, αφού από το Πρωτοδικείο έως τον
Άρειο Πάγο κρίθηκε ότι οι απαιτήσεις από το απαγορευμένο στοίχημα δεν είναι
έγκυρες και επομένως η αγωγή του οργανωτή του παιχνιδιού ήταν απαράδεκτη.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17232N182</ED>
<ID>
ID:300839

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N18&aa=2</URL></REF>


Article

<CATEGORY>vin06</CATEGORY>

 <H5>ΑΛΒΑΝΟΣ ΗΡΘΕ ΔΥΟ ΦΟΡΕΣ ΠΑΡΑΝΟΜΑ ΚΑΙ ΕΠΙΔΙΔΟΤΑΝ ΣΕ ΚΛΟΠΕΣ
</H5><H2>Πηγαινοερχόταν σαν... κύριος από τα σύνορα
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Τον περασμένο Αύγουστο ο νεαρός Λεωνίδας Χότζα, από την Αλβανία, είχε
απελαθεί από τη χώρα μας μετά την καταδίκη του για τη συμμετοχή του σε
επεισόδια που είχαν γίνει στα Λουτρά της Λέσβου.

Στους τέσσερις μήνες που ακολούθησαν ο δράστης επέστρεψε στην Ελλάδα και...
επιδόθηκε σε άλλες αξιόποινες πράξεις. Και όπως ο ίδιος ομολόγησε χθες ενώπιον
του Αυτόφωρου Μονομελούς Πλημμελειοδικείου της Αθήνας, ήταν πάρα πολύ εύκολα
να περάσει δεύτερη φορά παράνομα τα ελληνικά σύνορα. 
Ο Λ. Χότζας συνελήφθη την παραμονή της Πρωτοχρονιάς στην περιοχή του Μοσχάτου
για απόπειρα κλοπής μοτοσυκλέτας. Κατά τη σύλληψή του, μάλιστα, δήλωσε ψεύτικο
όνομα πιστεύοντας ότι με τον τρόπο αυτό θα καταφέρει να ξεγλιστρήσει από τα
δίχτυα του Νόμου. Από την αντιπαραβολή, όμως, των δακτυλικών του αποτυπωμάτων
εξακριβώθηκαν τα στοιχεία της ταυτότητάς του και έτσι ακόμη μια φορά βρέθηκε
αντιμέτωπος με την Ελληνική Δικαιοσύνη. 
Πρόεδρος: Όπως προκύπτει από τα στοιχεία της δικογραφίας, εσείς μετά την
καταδίκη σας είχατε απελαθεί. Πώς επιστρέψατε στην Ελλάδα; 
Κατηγορούμενος: Επέστρεψα με τα πόδια. Είναι πάρα πολύ εύκολο. 
Πρόεδρος: Σας κατηγορούν και για την κλοπή ενός αυτοκινήτου. Την αποδέχεστε
την πράξη αυτή; 
Κατηγορούμενος: Έχω κάνει και άλλες πράξεις, αλλά δεν ξέρω πόσες. 
Ο κατηγορούμενος κρίθηκε ένοχος και καταδικάστηκε σε φυλάκιση 10 μηνών. Αυτή
τη φορά το δικαστήριο, λαμβάνοντας υπόψη τα συνεχή αξιόποινα ολισθήματα και
την προσωπικότητα του κατηγορουμένου, αποφάσισε η έφεσή του να μην έχει
ανασταλτικό αποτέλεσμα στέλνοντάς τον στη φυλακή για να εκτίσει την ποινή του.
Ωστόσο, οι λογαριασμοί του Λ. Χότζα με τις Δικαστικές Αρχές δεν έχουν κλείσει
ακόμη, καθώς απομένει η εκδίκαση της υπόθεσης με κατηγορούμενο τον ίδιο για
την παράνομη είσοδο στη χώρα, καθώς και για την ψευδή δήλωση των στοιχείων του
στην Αστυνομία. Μετά την έκτιση της ποινής του ο κατηγορούμενος θα απελαθεί
και πάλι. Για πόσο, όμως;...
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17232N391</ED>
<ID>
ID:300794

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N39&aa=1</URL></REF>


Article

<CATEGORY>vin06</CATEGORY>

 <H2>Ανησυχία από τα 4,9 Ρίχτερ στον Μελιγαλά
</H2>
Μικρή ανησυχία προκάλεσε ο σεισμός των 4,9 Ρίχτερ που έγινε αισθητός λίγο μετά
τα μεσάνυχτα χθες στην περιοχή του Μελιγαλά Μεσσηνίας. Ο χθεσινός ήταν ο
τρίτος σεισμός που συμβαίνει στην ίδια περιοχή τον τελευταίο ενάμιση χρόνο.
Όμως, σε αντίθεση με τις προηγούμενες δύο δονήσεις, η χθεσινή δεν προκάλεσε
ζημιες. 
Όπως είπε στα «ΝΕΑ» ο νομάρχης Μεσσηνίας κ. Δημήτρης Δράκος η δόνηση δεν έγινε
καν αισθητή στην Καλαμάτα, αλλά το γεγονός ότι είναι η τρίτη αυτής της τάξεως
μεγέθους μέσα σε δεκαοκτώ μήνες προκαλεί ανησυχία και ήδη η νομαρχία έχει
ζητήσει τη συνδρομή για τη μελέτη της περιοχής του εργαστηρίου σεισμολογίας
του Πανεπιστημίου της Πάτρας και του καθηγητή κ. Άκη Τσελέντη, ο οποίος έχει
εγκαταστήσει δίκτυο σεισμογράφων στη Μεσσηνία. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17232N392</ED>
<ID>
ID:300840

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N39&aa=2</URL></REF>


Article

<CATEGORY>vin06</CATEGORY>

 <H2>Αερογέφυρα ζωής για τους λαθρομετανάστες
</H2>
Γυναίκες και παιδιά λαθρομεταναστών, μεταφέρθηκαν με ελικόπτερα από το
σαπιοκάραβο που επέβαιναν σε ξενοδοχείο της Ιεράπετρας

Αερογέφυρα ζωής για τη μεταφορά των παιδιών και των γυναικών στην Ιεράπετρα
από το σαπιοκάραβο που τους μετέφερε με αρχικό προορισμό την Ιταλία, στήθηκε
από χθες το μεσημέρι, μεσοπέλαγα. Το σκάφος, το οποίο μετέφερε διακόσιους
τριάντα λαθρομετανάστες, είχε πάθει μηχανική βλάβη και ο κίνδυνος ήταν
μεγάλος, καθώς στην περιοχή, νότια της Κρήτης, επικρατούσαν πολύ κακές
καιρικές συνθήκες. 
Δύο ελικόπτερα του Πολεμικού Ναυτικού είχαν μεταφέρει έως αργά χθες το βράδυ
στην Ιεράπετρα τριάντα οκτώ παιδιά και γυναίκες, που φιλοξενούνται σε
ξενοδοχείο της περιοχής, με την ευθύνη της Νομαρχίας, του Δήμου και του
Ερυθρού Σταυρού. Μία γυναίκα, που βρίσκεται σε προχωρημένη εγκυμοσύνη,
διακομίσθηκε με το ελικόπτερο στο νοσοκομείο του Ηρακλείου, όπου νοσηλεύεται
προληπτικά. 
Είχε χρειαστεί, ωστόσο, να προηγηθεί μια παράτολμη επιχείρηση από τα σκάφη του
Λιμενικού και τα παραπλέοντα εμπορικά και πολεμικά πλοία, ώστε νωρίς τα
ξημερώματα χθες, ομάδα ναυτικών από το αγγλικό πλοίο «Beagle» να περάσει στο
δουλεμπορικό σκάφος και να καταφέρει να επισκευάσει τη μηχανική βλάβη. Οι
Άγγλοι ναυτικοί κατάφεραν να περάσουν στο σκάφος που κινδύνευε με τη βοήθεια
ενός ελικοπτέρου σούπερ πούμα, που φώτιζε την περιοχή.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17232N393</ED>
<ID>
ID:300875

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N39&aa=3</URL></REF>


Article

<CATEGORY>vin06</CATEGORY>

 <H2>Κηδεύεται σήμερα ο Πάνος Πόλκας
</H2>
ΠΑΤΡΑ

Κηδεύεται σήμερα, από τον μητροπολιτικό ναό των Καλαβρύτων, της πόλης που με
συνέπεια υπηρέτησε σε όλη του τη ζωή, ο παλιός δήμαρχος Πάνος Πόλκας, που
πέθανε χθες τα ξημερώματα από ανακοπή καρδιάς σε ηλικία 82 ετών. Ο Πάνος
Πόλκας, κορυφαία μορφή της Τοπικής Αυτοδιοίκησης, διετέλεσε τέσσερις
τετραετίες δήμαρχος της μαρτυρικής πόλης μετά την πτώση της χούντας και ήταν
πρωτεργάτης για τη δημιουργία του χιονοδρομικού κέντρου της περιοχής. 
Με χθεσινή του απόφαση το Δημοτικό Συμβούλιο των Καλαβρύτων αποφάσισε στο
χιονοδρομικό κέντρο να δοθεί το όνομα του εκλιπόντος, καθώς και να
μετονομαστεί κεντρικός δρόμος των Καλαβρύτων σε οδό δημάρχου Πάνου Πόλκα. 
Η κηδεία του γίνεται σήμερα στις 11 π.μ. από τον μητροπολιτικό ναό των Καλαβρύτων.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17232N394</ED>
<ID>
ID:300898

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N39&aa=4</URL></REF>


Article

<CATEGORY>vin06</CATEGORY>

 <H2>Πιθανές διακοπές νερού
</H2>
Πτώση της πίεσης του νερού που ίσως φθάσει και στην πλήρη διακοπή της
υδροδότησης από τις 6 το απόγευμα σήμερα μέχρι τις 12 το μεσημέρι αύριο, θα
σημειωθεί στις εξής περιοχές της Αττικής: Φιλοπάππου, Άνω και Κάτω Πετράλωνα,
περιοχή Λαχαναγοράς Δήμου Ρέντη, Δικηγορικά Γλυφάδας, Μοσχάτο, Καλλιθέα, Ν.
Σμύρνη, Π. Φάληρο, Ταύρος, Άλιμος, Καλλίπολη Πειραιά και Καστέλλα. 
Όπως ανακοινώθηκε από την ΕΥΔΑΠ, η πτώση της πίεσης ή και η πλήρης διακοπή της
παροχής θα συμβεί επειδή πρέπει να γίνουν κάποια απαραίτητα έργα στον κεντρικό
τροφοδοτικό αγωγό των παραπάνω περιοχών.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17232N395</ED>
<ID>
ID:300912

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N39&aa=5</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΡΟΥΛΑ ΚΟΡΟΜΗΛΑ
</H2><H4>Η δημοσιότητα; Μερικές ρυτίδες μόνο
</H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΤΗΛΕΠΑΡΟΥΣΙΑΣΤΡΙΑ

ΓΕΝΕΘΛΙΑ: 16 Φεβρουαρίου 
ΑΓΑΠΑΕΙ: Ό,τι τη συγκινεί 
ΦΙΛΟΔΟΞΕΙ: Να κάνει αξιοπρεπή πράγματα 
ΕΛΠΙΖΕΙ: Για το καλύτερο 
ΑΠΕΧΘΑΝΕΤΑΙ: Την έπαρση και τον καθωσπρεπισμό 
ΠΑΛΕΥΕΙ: Το παλεύει! 
Η λαμπερή, πρώτη κυρία του ελληνικού τηλεοπτικού πεδίου Ρούλα Κορομηλά
αποφεύγει τις απομιμήσεις και αγαπά τη γνησιότητα. Κρατάει αποστάσεις από τους
επηρμένους και τους «καθωσπρέπει» και είναι ιδιαίτερα προσεκτική όταν
αναφέρεται στους τηλεοπτικούς φερόμενους ως ανταγωνιστές της. Τα βρίσκει όλα
και όλους μια χαρά! Για το «Big Brother» μην τη ρωτάτε: το έχει καθημερινά
απέναντί της. Και τώρα που τελειώνει; 
ΕΡ.: Μια ευχή για το 2002; 
ΑΠ.: Κλασικά εικονογραφημένα!.. Ωραίες εικόνες, υγεία και ευτυχία. 
ΕΡ.: Το καλύτερο δώρο για τα Χριστούγεννα; 
ΑΠ.: Ένα ρεπό. 
ΕΡ.: Πώς είναι να αλλάζεις χρονιά στο στούντιο; 
ΑΠ.: Σαν να κάνεις ρεβεγιόν παράλληλα σε όλα τα σπίτια. Μοναδικό! 
ΕΡ.: Θα παίζατε στο «Big Brother»; 
ΑΠ.: Όχι, αλλά το έχω καθημερινά «απέναντί μου»... 
ΕΡ.: Άννα Βίσση ή Δέσποινα Βανδή; 
ΑΠ.: Και τις δύο. 
ΕΡ.: Θα φορούσατε μια απομίμηση; 
ΑΠ.: Αποφεύγω γενικά τις απομιμήσεις. 
ΕΡ.: Τι αγαπάτε στους ανθρώπους; 
ΑΠ.: Τη γνησιότητά τους. 
ΕΡ.: Η δημοσιότητα σας άλλαξε; 
ΑΠ.: Μερικές ρυτίδες βλέπω μόνο. 
ΕΡ.: Ελένη Μενεγάκη... 
ΑΠ.: Μια χαρά. 
ΕΡ.: Φώτης Σεργουλόπουλος και Μαρία Μπακοδήμου... 
ΑΠ.: Επίσης. 
ΕΡ.: Παρακολουθείτε ειδήσεις; 
ΑΠ.: Ενημερώνομαι για όλα, καθημερινά. 
ΕΡ.: Τηλεθέαση, ίσον κίτρινο και ροζ; 
ΑΠ.: Τελευταία έχω «αχρωματοψία». 
ΕΡ.: Φταίει ο «μέσος όρος» ή αυτοί που τον επικαλούνται; 
ΑΠ.: Ο μέσος «ντ-όρος»... σε λίγες ημέρες! 
ΕΡ.: Σας απασχολεί η υστεροφημία; 
ΑΠ.: Πολύ. 
ΕΡ.: Για ποιον θα κάνατε τα πάντα; 
ΕΡ.: Γι' αυτούς που το αξίζουν. 
ΕΡ.: Έχετε τρεις επιθυμίες να πραγματοποιηθούν (προσωπικές). Η πρώτη... 
ΑΠ.: Η γνωστή... 
ΕΡ.: Η δεύτερη... 
ΑΠ.: Να παραμείνω όπως είμαι. 
ΕΡ.: Και η τρίτη... 
ΑΠ.: Ας πραγματοποιηθούν πρώτα οι άλλες δύο. 
ΕΡ.: Αν ξαναρχίζατε... 
ΑΠ.: Φαντάζομαι ότι ύστερα από 14 χρόνια πάλι Πρωτοχρονιά στο στούντιο
θα έκανα. 
ΕΡ.: Παίζετε ΛΟΤΤΟ; 
ΑΠ.: Δεν παίζω τυχερά παιχνίδια. 
ΕΡ.: Ένα μεγάλο σας ελάττωμα; 
ΑΠ.: Είμαι τελειομανής. 
ΕΡ.: Ένα προτέρημα; 
ΑΠ.: Η ευθύτητα. 
ΕΡ.: Σημαντικό είναι... 
ΑΠ.: Να μπορείς ν' αλλάζεις τη διάθεση των ανθρώπων. 
ΕΡ.: Ποιο (ή ποια) νέα τηλεοπτικά πρόσωπα ξεχωρίζετε; 
ΑΠ.: Όλα είναι μια χαρά. 
ΕΡ.: Βλέπετε τηλεόραση; 
ΑΠ.: Βλέπω και παρα-βλέπω! 
ΕΡ.: Ορισμένοι αμφισβητούν την ακρίβεια των μετρήσεων της AGB... 
ΑΠ.: Αλήθεια; 
ΕΡ.: Ένα πρόγραμμα που θα θέλατε να είχατε κάνει; 
ΑΠ.: Δεν έχω απωθημένα. 
ΕΡ.: Με τον Νάσο μιλάτε περισσότερο για τηλεόραση ή για μπάσκετ; 
ΑΠ.: Ούτε το ένα ούτε το άλλο. 
ΕΡ.: Θα είστε εθελόντρια το 2004; 
ΑΠ.: Είμαι «εθελόντρια» από την ημέρα που γεννήθηκα. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17232N401</ED>
<ID>
ID:300825

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N40&aa=1</URL></REF>


Article

<CATEGORY>vin08</CATEGORY>

 <H5>ΚΑΘΟΡΙΣΤΙΚΟΣ ΠΑΡΑΓΟΝΤΑΣ Η ΟΜΑΛΗ ΕΙΣΑΓΩΓΗ ΤΟΥ ΣΤΗΝ ΚΥΚΛΟΦΟΡΙΑ
</H5><H2>Κέρδη 2% για το ευρώ
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Οι αγορές συναλλάγματος πανηγύρισαν χθες την επιτυχημένη έλευση των
κερμάτων και τραπεζογραμματίων του κοινού ευρωπαϊκού νομίσματος, δίνοντας
φτερά στην ισοτιμία του ευρώ. Το ευρώ κέρδισε περίπου 2% έναντι του δολαρίου,
του γιέν και της στερλίνας. 
Το ευρώ, το οποίο ενισχύθηκε και από τα θετικά νέα για τη βιομηχανική παραγωγή
στην ευρωζώνη, σημείωσε σημαντική άνοδο κυρίως έναντι του ιαπωνικού νομίσματος
­ το γιεν υποχώρησε στο χαμηλότερο επίπεδο από τον Αύγουστο του 1999. Το κοινό
νόμισμα κυκλοφόρησε σε φυσική μορφή στις δώδεκα χώρες της ευρωζώνης την
Πρωτοχρονιά, ημέρα που τα κυριότερα κέντρα της διεθνούς αγοράς συναλλάγματος,
οι τράπεζες και τα εμπορικά καταστήματα ήταν κλειστά. Χθες ήταν η πρώτη ημέρα
που το ευρώ χρησιμοποιήθηκε ευρέως στις συναλλαγές, ενώ οι αγορές
συναλλάγματος παρακολουθούσαν την κατάσταση για την εμφάνιση πιθανών
προβλημάτων. Αναλυτές των αγορών συναλλάγματος σημείωναν χθες ότι βασική αιτία
για το άλμα του ευρώ έναντι των υπόλοιπων νομισμάτων ήταν η ομαλή εισαγωγή των
κερμάτων και χαρτονομισμάτων στην καθημερινότητα περίπου 300 εκατομμυρίων
Ευρωπαίων. 
Όλοι θέλουν ευρώ 
«Όλες οι αγορές φαίνονται να θέλουν ευρώ. Η εισαγωγή των κερμάτων και
τραπεζογραμματίων του ευρώ πήγε σχετικά καλά, χωρίς προβλήματα. Αυτό έδωσε
φτερά στο κοινό νόμισμα», τόνισε μιλώντας στο διεθνές ειδησεογραφικό δίκτυο
Ρώυτερ αναλυτής της αγοράς συναλλάγματος σε μεγάλη ευρωπαϊκή τράπεζα. 
Χθες το μεσημέρι το κέρδισε περίπου 1,5% έναντι του αμερικανικού δολαρίου και
διαμορφωνόταν στα 90,28 σεντς. Αργά χθες το απόγευμα είχε ενισχυθεί ακόμη
περισσότερο και διαμορφωνόταν στα 90,36 σεντς. Έναντι του ιαπωνικού νομίσματος
κέρδιζε την ίδια ώρα 1,74% και διαμορφωνόταν πάνω από τα 199 γιεν. 
Τα νομίσματα χωρών της Ευρωπαϊκής Ένωσης, τα οποία δεν μετέχουν στην ευρωζώνη,
όπως η βρετανική στερλίνα και η σουηδική κορώνα επλήγησαν από τη χθεσινή
κούρσα του ευρώ. Η ομαλή εισαγωγή του ευρώ σε φυσική μορφή θεωρείται ότι
αυξάνει τις πιθανότητες πραγματοποίησης δημοψηφισμάτων στις εκτός ευρωζώνης
ευρωπαϊκές χώρες με θέμα την υιοθέτηση του κοινού νομίσματος. Το ευρώ
ενισχύθηκε περισσότερο από 2% έναντι της στερλίνας, καθώς οι αγορές θεωρούν
ότι το βρετανικό νόμισμα πρέπει να υποτιμηθεί πριν ενσωματωθεί στο ευρώ.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17232N411</ED>
<ID>
ID:300797

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N41&aa=1</URL></REF>


Article

<CATEGORY>vin08</CATEGORY>

 <H2>Μακρόχρονη και σταδιακή η πραγματική σύγκλιση
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Νίκος Χριστοδουλάκης: Η πραγματική σύγκλιση είναι η ύψιστη προτεραιότητα της
κυβέρνησης για τα επόμενα χρόνια

Θα χρειασθούν 4-5 χρόνια υψηλών ρυθμών ανάπτυξης στην Ελλάδα για να φτάσει το
κατά κεφαλήν ελληνικό εισόδημα στο 80%-85% του μέσου κατά κεφαλήν ευρωπαϊκού
εισοδήματος από 70% που είναι σήμερα, είπε χθες ο υπουργός Οικονομίας κ. Νίκος
Χριστοδουλάκης, σε δηλώσεις του με αφορμή την εισαγωγή του ευρώ. Την ίδια ώρα,
η εξαμηνιαία έκθεση που ο ίδιος έδωσε στη δημοσιότητα ανέφερε ότι οι μέσες
κατά κεφαλήν αμοιβές των εργαζομένων θα αυξάνονται την τριετία 2002-2004 με
μέσο ρυθμό 2,4%, πάνω από τον πληθωρισμό, ενώ η αντίστοιχη ονομαστική αύξηση
θα είναι 5,2%. 
Ο κ. Χριστοδουλάκης αναγνώρισε ότι η πραγματική σύγκλιση, δηλαδή η προσέγγιση
των εισοδημάτων Ελλάδας και Ευρώπης, θα είναι μακρόχρονη και σταδιακή.
Πρόσθεσε, μάλιστα, ότι η προσέγγιση από το 70% στο 85% του μέσου ευρωπαϊκού
ΑΕΠ μέσα σε μια πενταετία προϋποθέτει ρυθμό ανάπτυξης περίπου 2% υψηλότερο από
τον μέσο ευρωπαϊκό. 
Πρέπει να σημειωθεί ότι κατά την προηγούμενη πενταετία, δηλαδή από το 1996 έως
το 2001, το κατά κεφαλήν ΑΕΠ στην Ελλάδα αυξήθηκε από το 67% μόλις στο 69% του
μέσου κοινοτικού. Αυτό το ποσοστό για το κατά κεφαλήν ΑΕΠ τοποθετεί την Ελλάδα
στην τελευταία θέση μεταξύ των χωρών της Ευρωπαϊκής Ένωσης, σύμφωνα με τα
στοιχεία της Γιουροστάτ, ενώ στους μισθούς καταλαμβάνει την προτελευταία θέση. 
«Η Ελλάδα δεν είναι η τελευταία χώρα σε αμοιβές και εισοδήματα», σχολίασε ο
υπουργός Οικονομίας. 
Πάντως ο κ. Χριστοδουλάκης τόνισε ότι η πραγματική σύγκλιση είναι η ύψιστη
προτεραιότητα της κυβέρνησης για τα επόμενα χρόνια και ότι στην επίτευξή της
θα συγκλίνουν όλα τα μέτρα πολιτικής της κυβέρνησης. Αυτή προϋποθέτει, όμως,
αύξηση της ανταγωνιστικότητας και πρέπει να συμβαδίζει με μείωση της ανεργίας,
πρόσθεσε ο υπουργός Οικονομίας. 
Για την ανεργία, η εξαμηνιαία έκθεση προβλέπει ότι θα κλείσει φέτος στο 10,9%,
έναντι 11,4% το 2000. Για το 2002 προβλέπεται ότι θα μειωθεί περαιτέρω στο
10,5%, ενώ το 2003 θα πέσει στο 9,8% και το 2004 στο 9%.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17232N412</ED>
<ID>
ID:300843

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N41&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>«Δάσκαλε που... δίδασκες»
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Την ώρα που η Ελλάδα γίνεται πιο «Ευρωπαία» με τη συμμετοχή της στην ευρωζώνη
και την υιοθέτηση του ευρώ, φορείς του κρατικού μηχανισμού με την πρακτική
τους εξακολουθούν να παραπέμπουν σε νοοτροπίες άλλων εποχών. 
Ενδεικτικό είναι ότι μόλις την 31-12-2001 το υπουργείο Οικονομικών ενημέρωσε
τις τράπεζες ότι ο φόρος 7% στα ρέπος που θα λήξουν από 1-1-2002 θα
επιβάλλεται σε ολόκληρη την απόδοση και όχι σ' αυτήν που αφορά στο διάστημα
από την πρώτη του έτους και μετά όπως αρχικά είχε θεωρηθεί. Πολλοί
φορολογούμενοι θα πέσουν από τα σύννεφα όταν θα πάνε στην τράπεζα και θα
διαπιστώσουν ότι ο φόρος που θα καταβάλουν είναι μεγαλύτερος απ' αυτόν που
υπολόγιζαν ότι θα πλήρωναν. Αν το υπουργείο τούς είχε ενημερώσει νωρίτερα ­
και δεν σκεπτόταν τις πιθανές απώλειες εσόδων από πιθανή φυγή κεφαλαίων από τα
ρέπος ­ οι συγκεκριμένοι φορολογούμενοι ενδεχομένως να είχαν κάνει άλλη
επενδυτική επιλογή. Ο αιφνιδιασμός και στο θέμα αυτό είναι σαφής. 
Από την άλλη το υπουργείο Οικονομικών δεν μπορεί να ζητά από τους
φορολογουμένους να είναι ειλικρινείς όταν το ίδιο με αιφνιδιασμούς αυτού του
είδους ενισχύει την καχυποψία, καλλιεργεί την ανασφάλεια και δίνει το κακό παράδειγμα.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17232N413</ED>
<ID>
ID:300894

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N41&aa=3</URL></REF>


Article

<CATEGORY>vin08</CATEGORY>

 <H5>ΙΣΧΥΕΙ ΓΙΑ ΕΠΕΝΔΥΣΕΙΣ ΠΟΥ ΠΡΑΓΜΑΤΟΠΟΙΗΘΗΚΑΝ ΠΕΡΥΣΙ ΚΑΙ ΛΗΓΟΥΝ ΦΕΤΟΣ
</H5><H2>Φόροι και σε ρέπος του 2001
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Φορολογεί και τόκους του 2001 από ρέπος το υπουργείο Οικονομικών. Με
επείγουσα εγκύκλιό του προς τις τράπεζες κάνει γνωστό ότι σε όσα ρέπος έχουν
συναφθεί το 2001 και λήγουν το 2002 οι τόκοι θα φορολογηθούν στο σύνολό τους.

Αυτό σημαίνει ότι οι φορολογούμενοι που κατά τη διάρκεια του Νοεμβρίου ή του
Δεκεμβρίου τοποθέτησαν κεφάλαια σε ρέπος δίμηνης ή τρίμηνης διάρκειας που
λήγουν τον Ιανουάριο ή τον Φεβρουάριο του 2002 θα καταβάλουν φόρο 7% για όλο
το ποσό της απόδοσης. Η έκπληξη αυτή περιμένει χιλιάδες φορολογουμένους, οι
οποίοι με βάση τις διευκρινίσεις που είχαν δοθεί αρχικά κατά την ανακοίνωση
της επιβολής του φόρου είχαν μείνει με την εντύπωση ότι ο φόρος θα επιβληθεί
μόνο στο ποσό της απόδοσης που αφορά στο διάστημα από 1.1.2002 και μετά. 
Η εγκύκλιος του υπουργείου Οικονομικών βασίζεται στο γράμμα του νόμου. Η
φορολογική νομοθεσία ορίζει ότι το εισόδημα από τόκους που αφορά σε συμφωνίες
επαναγοράς κεφαλαίων είναι αυτό που προκύπτει κατά τη λήξη της συμφωνίας. Αυτό
σημαίνει ότι το εισόδημα που προέρχεται από αποδόσεις των ρέπος που λήγουν από
την 1.1.2002 και μετά θεωρείται εξολοκλήρου εισόδημα που αποκτάται το 2002. 
Η παγίδα 
Όμως το πρόβλημα για τους φορολογουμένους βρίσκεται στο γεγονός ότι δεν
ενημερώθηκαν έγκαιρα από το υπουργείο για όλες τις "λεπτομέρειες" που αφορούν
στον τρόπο επιβολής του μέτρου και για τις επιπτώσεις του. Αυτό είχε σαν
αποτέλεσμα οι υποψήφιοι επενδυτές σε ρέπος να μην γνωρίζουν εκ των προτέρων
για το κόστος των επιλογών τους. 
Ενδεικτικό είναι ότι το υπουργείο Οικονομικών ενημέρωσε ακόμη και τις τράπεζες
για τον τρόπο επιβολής του φόρου μόλις την τελευταία ημέρα του 2001. Αυτό
έγινε με επείγον τηλεγράφημα - φαξ του υπουργείου στις 31.12.2001 που εστάλη
στην Ένωση Ελληνικών Τραπεζών και στις Εφορίες. Στο τηλεγράφημα αναφέρεται ότι
"επιβάλλεται φόρος με συντελεστή 7% στα εισοδήματα από ρέπος, τα οποία
προκύπτουν από 1 Ιανουαρίου 2002 και μετά, ανεξάρτητα από τον χρόνο κατάρτισης
των σχετικών συμβάσεων. Υποχρέωση παρακράτησης του φόρου με συντελεστή 7%
υπάρχει κατά την καταβολή ή πίστωση των εισοδημάτων αυτών στο όνομα των
δικαιούχων. Με την παρακράτηση αυτή εξαντλείται η φορολογική υποχρέωση των
δικαιούχων". 
Ήδη, οι τράπεζες από χθες άρχισαν να εφαρμόζουν τις οδηγίες του υπουργείου
Οικονομικών συναντώντας τις αντιδράσεις των επενδυτών που πήγαν να εισπράξουν
τις αποδόσεις τους. Οι ίδιοι οι επενδυτές δήλωναν αιφνιδιασμένοι. Στα ρέπος
που έληγαν χθες και είχαν συναφθεί κατά το 2001 οι τράπεζες υπολόγιζαν τον
φόρο 7% επί του συνόλου της απόδοσής τους. Έτσι επέστρεφαν στους επενδυτές το
αρχικό κεφάλαιο συν τη απόδοση μειωμένη κατά 7%, 
Σημειώνεται ότι κατά την ανακοίνωση της επιβολής φόρου στα ρέπος τον περασμένο
Νοέμβριο από τον υπουργό Οικονομίας και Οικονομικών κ. Νίκο Χριστοδουλάκη είχε
αναφερθεί ότι τα έσοδα του Δημοσίου από το μέτρο αυτό θα ανέλθουν σε 35 δισ.
δρχ. σε ετήσια βάση. Σύμφωνα με τα στοιχεία της Τραπέζης της Ελλάδος το
συνολικό ποσό κεφαλαίων που ήταν τοποθετημένα σε ρέπος ανερχόταν (τον
Σεπτέμβριο του 2001) σε 10,8 τρισ. δρχ. Το ποσό αυτό τα τελευταία χρόνια είχε
αυξηθεί σημαντικά εξαιτίας του αφορολογήτου των αποδόσεών τους. Ενδεικτικό
είναι ότι τον Δεκέμβριο του 2000 ανερχόταν σε 6,9 τρισ. δρχ. από 3,8 τρισ.
δρχ. τον ίδιο μήνα του 1999. Οι τοποθετήσεις σε ρέπος αφορούν σε ποσά πάνω από
10 εκατ. δρχ. Η χρονική διάρκεια της τοποθέτησης κυμαίνεται από μία εβδομάδα
μέχρι και 3 μήνες. Ανάλογα με τον χρόνο της τοποθέτησης και το ύψος του ποσού
της επένδυσης, οι τράπεζες προσφέρουν αποδόσεις από 3,20% και πάνω σε ετήσια
βάση. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17232N421</ED>
<ID>
ID:300798

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N42&aa=1</URL></REF>


Article

<CATEGORY>vin08</CATEGORY>

 <H2>Κατάρτιση 3.000 ανέργων σε μεγάλα τεχνικά έργα
</H2>
Την απόφαση για την κατάρτιση 3.000 ανέργων (1.800 ανδρών και 1.200 γυναικών)
στα μεγάλα τεχνικά έργα, συνολικού προϋπολογισμού 14.306.676 ευρώ (4,875 δισ.
δρχ.) υπέγραψε ο υπουργός Εργασίας και Κοινωνικών Ασφαλίσεων κ. Δημ. Ρέππας. 
Τελικοί αποδέκτες αυτής της απόφασης είναι οι εργοληπτικές εταιρείες Ζ' και Η'
τάξεως που μεμονωμένα ή ως κοινοπραξίες είναι ανάδοχοι για την υλοποίηση
μεγάλων τεχνικών έργων, συνολικού προϋπολογισμού μελέτης 10 δισ. δρχ και άνω ή
ως υπεργολάβοι την υλοποίηση έργων προϋπολογισμού άνω των 4 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17232N422</ED>
<ID>
ID:300844

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N42&aa=2</URL></REF>


Article

<CATEGORY>vin08</CATEGORY>

 <H2>Στους «μεγάλους» των κατασκευών ο Όμιλος ΓΕΚ-Τέρνα
</H2>
Στη δημιουργία ενός νέου ισχυρού επιχειρηματικού σχήματος οι δραστηριότητες
του οποίου θα επεκτείνονται στις κατασκευές, στην ενέργεια και στον χώρο του
real estate προχωρεί ο Όμιλος των εταιρειών ΓΕΚ-Τέρνα. Προς την κατεύθυνση
αυτή και στα πλαίσια του νόμου περί συγχωνεύσεων των τεχνικών εταιρειών η νέα
δομή του Ομίλου θα αποτελείται από τις εταιρείες Τέρνα, ΓΕΚ και Τέρνα
Ενεργειακή. 
Η Τέρνα, που θα συγκεντρώσει τις κατασκευαστικές δραστηριότητες του Ομίλου, θα
αποκτήσει το νέο πτυχίο της ανώτερης τάξης, απορροφώντας τον κατασκευαστικό
κλάδο της ΓΕΚ καθώς και τις τεχνικές εταιρείες Δομική Ανάπτυξη, Εργοδυναμική,
Ηνίοχος και Ψυκτική Ελλάδος. Η εταιρείa ΓΕΚ poy μετασχηματίζεται σε
επιχειρηματικό πόλο συγκέντρωσης δραστηριοτήτων στους τομείς των συμμετοχών,
της παραγωγής ενέργειας και του real estate θα απορροφήσει την εταιρεία Ερμής
και θα αποκτήσει τον έλεγχο της Τέρνα Ενεργειακής. 
Τέλος, η Τέρνα Ενεργειακή θα αποτελέσει επιχειρηματικό φορέα με παρουσία στους
κλάδους των κατασκευών (αποκτώντας το πτυχίο της 6ης τάξης) και της ενέργειας.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17232N423</ED>
<ID>
ID:300880

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N42&aa=3</URL></REF>


Article

<CATEGORY>vin08</CATEGORY>

 <H2>Συγχώνευση των Γ. Γιαννούσης και Lanet
</H2>
Τη συγχώνευση των εταιρειών Γ. Γιαννούσης και Lanet με απορρόφηση της δεύτερης
από την πρώτη αποφάσισαν να προτείνουν στις γενικές συνελεύσεις οι διοικήσεις
των δύο εταιρειών. 
Επισημαίνεται ότι η εταιρεία Lanet Επικοινωνίες δραστηριοποιείται στην αγορά
τηλεπικοινωνιών από τον Σεπτέμβριο του 1999, προσφέροντας υπηρεσίες φωνής και
δεδομένων σε μεγάλους εταιρικούς πελάτες. 
Ο κύκλος εργασιών της εταιρείας προβλέπεται να υπερβεί για το 2001 τα 4 δισ.
δρχ. και ο οποίος με την ολοκλήρωση του επενδυτικού της προγράμματος
αναμένεται να πολλαπλασιαστεί. 
Η απορροφώσα εταιρεία εισήλθε στην κύρια αγορά του ΧΑΑ τον το 1998 και στο
πρώτο εννεάμηνο του 2001 πραγματοποίησε κύκλο εργασιών περί τα 3 δισ. δρχ. και
κέρδη 600 εκατ. δρχ. 
Οι διοικήσεις των δύο εταιρειών εκτιμούν ότι μετά τη συγχώνευση θα προκύψει
μια νέα εταιρεία με πολλαπλάσια κεφάλαια και κύκλο εργασιών και με
δραστηριότητες τόσο στον χώρο της κλωστοϋφαντουργίας όσο και σε αυτόν της
υψηλής τεχνολογίας. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17232N424</ED>
<ID>
ID:300900

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N42&aa=4</URL></REF>


Article

<CATEGORY>vin08</CATEGORY>

 <H5>ΟΙ ΕΝΣΤΑΣΕΙΣ ΤΩΝ ΔΗΜΩΝ ΘΑ ΕΠΑΝΕΞΕΤΑΣΘΟΥΝ </H5><H2>«Παράθυρο» για αλλαγές στις αντικειμενικές αξίες
</H2>
«Παράθυρο» για διορθωτικές κινήσεις στο θέμα των αυξήσεων στις
αντικειμενικές αξίες των ακινήτων στους 28 δήμους της χώρας ψάχνει το
υπουργείο Οικονομικών. 
Το υπουργείο Οικονομικών θα δεχθεί τις ενστάσεις των δήμων επί των
αντικειμενικών τιμών, που ανακοινώθηκαν την περασμένη εβδομάδα

Χθες ο υπουργός Οικονομίας και Οικονομικών Νίκος Χριστοδουλάκης ανέφερε ότι το
υπουργείο Οικονομικών θα δεχθεί τις ενστάσεις των δήμων επί των αντικειμενικών
τιμών που ανακοινώθηκαν την περασμένη εβδομάδα και πως σύντομα θα ληφθούν
αποφάσεις. Σύμφωνα με τις προθέσεις του υπουργείου, οι ενστάσεις των δήμων θα
επανεξετασθούν και οι αντικειμενικές αξίες σε αρκετούς από αυτούς θα
επαναφερθούν στα προηγούμενα επίπεδα. Δεν αποκλείεται όμως σε κάποιους δήμους
να ισχύσουν τελικά από 1.2.2002 οι αυξημένες αντικειμενικές αξίες ή οι
αυξήσεις που ανακοινώθηκαν να περιορισθούν σε χαμηλότερα επίπεδα. Ο κ.
Χριστοδουλάκης, ο οποίος ρωτήθηκε σχετικά, κράτησε κλειστά τα χαρτιά του και
παρέπεμψε στις ανακοινώσεις που θα γίνουν σχετικά με το θέμα από το υπουργείο
στο αμέσως επόμενο διάστημα. Σημειώνεται ότι οι αυξήσεις των αντικειμενικών
τιμών των ακινήτων, τις οποίες ανακοίνωσε αιφνιδιαστικά την περασμένη εβδομάδα
το υπουργείο Οικονομικών στους 28 δήμους της χώρας, έφθαναν μέχρι και το 54%.
Ωστόσο, ύστερα από τις αντιδράσεις που υπήρξαν, το υπουργείο Οικονομικών
αναγκάσθηκε να προχωρήσει σε κίνηση αναδίπλωσης, δίνοντας τη δυνατότητα στους
δήμους να προσφύγουν στην αρμόδια Επιτροπή του υπουργείου Οικονομικών για τις
νέες τιμές. Πρόκειται για την ίδια Επιτροπή στην οποία είχαν προσφύγει αρχικά
οι ίδιοι δήμοι ζητώντας να περιορισθούν σε χαμηλότερα επίπεδα οι
αντικειμενικές αξίες των ακινήτων τους, που είχαν ανακοινωθεί από το υπουργείο
Οικονομικών τον περασμένο Μάρτιο. 
Πάντως, γεγονός είναι ότι ώσπου να ξεκαθαρίσει το θέμα αυτό, οι υποψήφιοι
αγοραστές ακινήτων, καθώς και οι φορολογούμενοι που σκόπευαν να προχωρήσουν σε
γονικές παροχές, κληρονομιές και δωρεές στους συγκεκριμένους δήμους δεν θα
γνωρίζουν με ποιο καθεστώς θα φορολογηθούν, με αποτέλεσμα να αναστείλουν τις
πράξεις τους. Αυτό εκτιμάται ότι θα προκαλέσει αρνητικές επιπτώσεις στην αγορά
ακινήτων, η οποία κινδυνεύει με πάγωμα αν παραταθεί για πολύ η αβεβαιότητα
αυτή. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17232N431</ED>
<ID>
ID:300799

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N43&aa=1</URL></REF>


Article

<CATEGORY>vin08</CATEGORY>

 <H2>Στο κατώφλι συγχωνεύσεων οι χρηματιστηριακές
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Π. Βοϊλής: «Καταλυτικός παράγοντας για τις συγχωνεύσεις είναι το τίμημα και η
μετοχική και οργανωτική δομή των εταιρειών»

Σενάρια για συγχωνεύσεις και εξαγορές επεξεργάζονται οι εταιρείες στη
χρηματιστηριακή αγορά. Καταλύτης είναι η εξέλιξη του τζίρου στο Χρηματιστήριο,
καθώς η παρατεταμένη πτώση της αξίας συναλλαγών έχει ήδη ροκανίσει τα έσοδα
από τις προμήθειες. Επίσης, το μέγεθος του τζίρου καθορίζει το μέγεθος της
"πίτας της αγοράς" για τη βιωσιμότητα και την ανάπτυξη των υφιστάμενων 90
χρηματιστηριακών εταιρειών που δραστηριοποιούνται στη Σοφοκλέους, αλλά και τη
δραστηριοποίηση νέων. 
Αν και δεν αποκλείονται επιχειρηματικές συμφωνίες μεταξύ ελληνικών και ξένων
χρηματιστηριακών εταιρειών ­ εξέλιξη που ευνοείται από την ενιαία ευρωπαϊκή
οικονομία και το ευρώ ­, εντούτοις χρηματιστηριακά στελέχη θεωρούν ότι οι
μεγαλύτερες πιθανότητες υπάρχουν για συνεργασίες μεταξύ ελληνικών
χρηματιστηριακών εταιρειών. Πάντως, το πιο πιθανό σενάριο έχει ως εξής: Μία
μεγάλη εταιρεία κάνει πρόταση σε μία μικρότερη ή το αντίθετο. Δηλαδή,
θεωρείται σχεδόν απίθανος ο "συνασπισμός" μεταξύ μικρών χρηματιστηριακών
εταιρειών με στόχο την αύξηση του μεγέθους τους και την ενίσχυση της θέσης
τους στην αγορά ώστε να ανταποκριθούν στις απαιτήσεις του ανταγωνισμού. 
Μιλώντας στα "ΝΕΑ" ο πρόεδρος του ΣΜΕΧΑ κ. Παναγιώτης Βοϊλής, εξήγησε ότι
"καταλυτικός παράγοντας για τις συγχωνεύσεις είναι το τίμημα και η μετοχική
και οργανωτική δομή των εταιρειών", διατυπώνοντας την εκτίμηση ότι "υπό αυτή
την προσέγγιση, οι μικρότερες χρηματιστηριακές εταιρείες αποτελούν ευκολότερο
στόχο για εξαγορά από τις μεγαλύτερες". 
Οι συγχωνεύσεις μεταξύ ελληνικών χρηματιστηριακών εταιρειών θεωρούνται
δύσκολες, διότι οι περισσότερες ταυτίζονται με ένα φυσικό πρόσωπο, το οποίο
συνήθως είναι ιδιοκτήτης ή βασικός μέτοχος που συνεχίζει οικογενειακή
παράδοση. Λίγες είναι οι πολυμετοχικές χρηματιστηριακές εταιρείες. Αυτές,
όμως, είναι κυρίως νέες (λειτούργησαν μετά τα τέλη του 1999) ή ανήκουν σε
τραπεζικό όμιλο (βασικός μέτοχος είναι τράπεζα με πολυμετοχικό σχήμα). 
Πολυμετοχικές χρηματιστηριακές εταιρείες θεωρούνται και μερικές μεγάλες,
πολλές εκ των οποίων ανήκουν σε τραπεζικό όμιλο. Αυτές αποτελούν δύσκολο στόχο
για εξαγορά και η πιο πιθανή συγχώνευση μπορεί να προέλθει από το εξωτερικό,
εφόσον αυτή εντάσσεται στο πλαίσιο των επιχειρηματικών και επενδυτικών σχεδίων
του ομίλου. 
"Αν και δεν μπορεί να αποκλείσει κανείς μια επιχειρηματική συνεργασία μεταξύ
μιας ελληνικής και ξένης χρηματιστηριακής εταιρείας, το θεωρώ μάλλον πιο
δύσκολο, διότι εάν μια ξένη χρηματιστηριακή εταιρεία από την Ευρώπη θελήσει να
δραστηριοποιηθεί στη Σοφοκλέους, τότε μπορεί να γίνει remote member (μέλος εξ
αποστάσεως), όπως είναι ήδη μέλη εξ αποστάσεως και σε άλλες αγορές. Με τον
τρόπο αυτό εξασφαλίζουν μείωση των πάγιων και λειτουργικών εξόδων. Το ίδιο
βέβαια ισχύει και για μια ελληνική χρηματιστηριακή αγορά. Σήμερα με το ευρώ, η
Αθήνα αποτελεί μια ακόμη πόλη σε μια ενιαία οικονομία", είπε χαρακτηριστικά ο
κ. Βοϊλής. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17232N432</ED>
<ID>
ID:300845

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N43&aa=2</URL></REF>


Article

<CATEGORY>vin08</CATEGORY>

 <H2>Με άλμα ξεκίνησε το 2002 η τιμή του πετρελαίου
</H2>
Η τιμή του αργού πετρελαίου ξεκίνησε το 2002 πραγματοποιώντας άλμα, καθώς η
αγορά πετρελαίου αναθερμάνθηκε από την αύξηση της ζήτησης καυσίμων θέρμανσης
στις Ηνωμένες Πολιτείες και τα νέα μειωμένα όρια παραγωγής που ακολουθούν από
την Πρωτοχρονιά τόσο οι εντός όσο και οι εκτός ΟΠΕΚ πετρελαιοπαραγωγοί χώρες. 
Αργά χθες το απόγευμα στην αγορά ενέργειας του Λονδίνου η τιμή του αργού
πετρελαίου Βόρειας Θάλασσας παράδοσης Φεβρουαρίου σημείωνε αύξηση 70 σεντς και
διαμορφωνόταν στα 20,60 δολάρια ανά βαρέλι. Στην αγορά ενέργειας της Νέας
Υόρκης η τιμή του ελαφρού αργού διαμορφωνόταν στα 20,65 δολάρια ανά βαρέλι,
σημειώνοντας αύξηση 81 σεντς. 
Την περασμένη εβδομάδα ο Οργανισμός Εξαγωγικών Χωρών Πετρελαίου (ΟΠΕΚ)
οριστικοποίησε μια συμφωνία περικοπής της παγκόσμιας παραγωγής πετρελαίου με
τις υπόλοιπες πετρελαιοπαραγωγούς χώρες στο πλαίσιο της προσπάθειάς του να
στηρίξει τις διεθνείς τιμές του μαύρου χρυσού - πριν από περίπου δύο μήνες η
τιμή του πετρελαίου είχε υποχωρήσει κάτω από τα 17 δολάρια ανά βαρέλι, περίπου
στο χαμηλότερο επίπεδο των τελευταίων δύο χρόνων. Η συμφωνία αυτή προβλέπει
ότι η παγκόσμια παραγωγή πετρελαίου θα μειωθεί κατά δύο εκατομμύρια βαρέλια,
στα 76 εκατομμύρια βαρέλια. 
Ενισχυτικά για τις τιμές του πετρελαίου λειτουργούν και οι σχετικά χαμηλότερες
για την εποχή θερμοκρασίες που επικρατούν στις Ηνωμένες Πολιτείες, τη
μεγαλύτερη καταναλώτρια χώρα πετρελαίου. Οι περισσότεροι αναλυτές σημειώνουν
ότι η επιδείνωση των καιρικών συνθηκών στις ΗΠΑ έχουν βελτιώσει τη ζήτηση
πετρελαίου. Ωστόσο, προβλέπουν ότι είναι σχετικά απίθανη μια απότομη άνοδος
της τιμής του πετρελαίου καθώς οι καταναλώτριες χώρες έχουν αποθηκεύσει
μεγάλες ποσότητες καυσίμων. 
Η πτώση που σημείωσαν κατά τη διάρκεια του 2001 οι τιμές του πετρελαίου
βοήθησαν σημαντικά και στην αποκλιμάκωση των λιανικών τιμών των καυσίμων - και
του πληθωρισμού - στις καταναλώτριες χώρες πετρελαίου. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17232N433</ED>
<ID>
ID:300881

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N43&aa=3</URL></REF>


Article

<CATEGORY>vin08</CATEGORY>

 <H2>Ποδαρικό με άνοδο 1,38% στη Σοφοκλέους
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Με το δεξί μπήκε ο νέος χρόνος στο Χρηματιστήριο Αξιών Αθηνών, αφού ο Γενικός
Δείκτης έκλεισε με άνοδο 1,38%, στις 2.627,28 μονάδες. Παρ' όλα αυτά, η αξία
στις συναλλαγές παρέμεινε σε σχετικά χαμηλά επίπεδα καθώς οι ιδιώτες επενδυτές
κρατούν απόσταση από την αγορά. Αντίθετα, ράλι πραγματοποίησαν μετοχές που
ανήκουν σε εταιρείες μικρής και μεσαίας κεφαλαιοποίησης. Σε πρωταγωνιστές
αναδείχθηκαν μεγάλα ιδιωτικά χαρτοφυλάκια, όπως είναι βασικοί μέτοχοι
εισηγμένων εταιρειών, καθώς και θεσμικοί επενδυτές. Αυτοί έδιναν εντολές για
αγορές μετοχών κυρίως μικρής και μεσαίας κεφαλαιοποίησης, πολλές από τις
οποίες έκλεισαν τελικά με σημαντικά κέρδη. 
Είναι ενδεικτικό ότι ανοδικά κινήθηκαν οι 322 από τις 358 μετοχές που συνολικά
πραγματοποίησαν χθες πράξεις. Με απώλειες έκλεισαν 24 μετοχές, ενώ 12
κινήθηκαν στα ίδια επίπεδα. Σημειώνεται ότι οι επιμέρους δείκτες της
κλωστοϋφαντουργίας, των εκδόσεων και των εταιρειών χονδρικού εμπορίου έκλεισαν
με σημαντικά κέρδη, που διαμορφώθηκαν στο 9,08%, 7,59% και 6,88% αντίστοιχα.
Από την άλλη πλευρά, μικρότερο παρέμεινε το ενδιαφέρον για «βαριά χαρτιά»,
όπως είναι οι μετοχές των τραπεζών και των εταιρειών τηλεπικοινωνιών. Εκεί
υπήρχαν και αρκετοί πωλητές. Οι περισσότερες αγορές πραγματοποιήθηκαν μετά το
μέσον της συνεδρίασης, όταν στις χρηματιστηριακές εταιρείες άρχισαν να φθάνουν
οι ανάλογες εντολές. Έτσι, ο Γενικός Δείκτης από τα χαμηλότερα επίπεδα των
2.585,89 μονάδων έφθασε μέχρι και τις 2.628,47 μονάδες και έκλεισε τελικά
κοντά στη μέγιστη τιμή της ημέρας. 
Πάντως η συνολική αξία των συναλλαγών παρέμεινε σε περιορισμένα επίπεδα. Ο
τζίρος στη Σοφοκλέους χθες, τη δεύτερη ημέρα εισαγωγής του ενιαίου νομίσματος
στην Ελλάδα και στις υπόλοιπες ευρωπαϊκές χώρες της ζώνης του ευρώ, έφθασε τα
82,6 εκατ. ευρώ. Ο τζίρος των μετοχών εταιρειών κλωστοϋφαντουργίας που
συμμετέχουν στη διαμόρφωση του αντίστοιχου δείκτη έφθασε τα 8,4 εκατ. ευρώ. Ο
τζίρος των τραπεζών ήταν 5,3 εκατ. ευρώ. Συνολικά η αξία συναλλαγών στην Κύρια
Αγορά του ΧΑΑ έφθασε τα 62,1 εκατ. ευρώ και στην Παράλληλη Αγορά τα 20,2 εκατ.
ευρώ. 
Με το τέλος του 2001 μειώθηκαν σημαντικά τα «πακέτα» μετοχών που άλλαξαν χέρια
σε προσυμφωνημένες τιμές κατά τη διάρκεια και αμέσως μετά τη συνεδρίαση. Τα
μεγαλύτερα από αυτά αφορούσαν μετοχές των εταιρειών Μπάμπης Βωβός με 130.000
μετοχές, 3Ε με 100.000 μετοχές και Τιτάνας με 15.000 μετοχές.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17232N441</ED>
<ID>
ID:300800

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N44&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Σε ανοδική πορεία το ευρώ μετά την ομαλή μετάβαση
</H2>
Το ευρώ κινήθηκε ανοδικά έναντι των βασικών ισοτιμιών του κατόπιν της
εισαγωγής του ως επίσημο νόμισμα των 12 χωρών της ευρωζώνης, καθώς η μετατροπή
των διαφόρων νομισμάτων κρατών-μελών της Ευρωπαϊκής Ένωσης φάνηκε να βαίνει
ομαλά. Χαρακτηριστικά η ισοτιμία ευρώ/δολαρίου διαπραγματευόταν χθες 1,5%
υψηλότερα από το επίπεδο που σημειώθηκε στις 31 Ιανουαρίου και κυμαινόταν στο
επίπεδο του 0,9040 έναντι του αμερικανικού νομίσματος. Η στερλίνα σημείωσε
πτώση 2% έναντι του ευρώ και βρέθηκε στα χαμηλότερα επίπεδα των τεσσάρων
εβδομάδων, στο 62,37. Την ίδια στιγμή, ο δείκτης βιομηχανικής δραστηριότητας
της Μεγάλης Βρετανίας σημείωσε μεγαλύτερη από την αναμενόμενη πτώση τον
Δεκέμβριο και βρέθηκε για δέκατο συνεχή μήνα κάτω από το κρίσιμο σημείο του
50, στο 45,2, αποδεικνύοντας ότι ο τομέας της βιομηχανίας, ο οποίος ευθύνεται
για το περίπου ένα πέμπτο της βρετανικής οικονομίας, παραμένει σε ύφεση. Παρά
την άνοδο του ευρωπαϊκού νομίσματος, στοιχεία που δημοσιεύτηκαν πρόσφατα στις
ΗΠΑ αναθερμαίνουν τις προσδοκίες ότι η ανάκαμψη της αμερικανικής οικονομίας θα
είναι γρηγορότερη από την αρχικά αναμενόμενη και ενδέχεται να κάνουν την άνοδο
του ευρωπαϊκού νομίσματος αν όχι πρόσκαιρη, τότε λιγότερο από θεαματική.
Χαρακτηριστικά, τόσο ο δείκτης εμπιστοσύνης καταναλωτή του Conference Board
όσο και ο δείκτης βιομηχανικής δραστηριότητας Chicago ΡΜΙ σημείωσαν άνοδο κατά
τον μήνα Δεκέμβριο, ενώ η αγορά κατοικίας συνέχισε και τον Νοέμβριο να
αντιστέκεται στα σημάδια οικονομικής επιβράδυνσης των ΗΠΑ. Σε αυτά τα στοιχεία
ήρθε να προστεθεί χθες και ο δείκτης βιομηχανικής δραστηριότητας ΡΜΙ του
Institute for Supply Management, ο οποίος σημείωσε σημαντικά μεγαλύτερη άνοδο
από την αναμενόμενη και ανήλθε σε 48,2 τον μήνα Δεκέμβριο από 44,5 του
Νοεμβρίου. Τα παραπάνω στοιχεία μειώνουν τις πιθανότητες για νέα μείωση των
επιτοκίων από τη Fed στην επόμενη συνεδρίαση 29-30 Ιανουαρίου. Όσο για τα
επιτόκια της ευρωζώνης, δεν αναμένουμε μείωση αυτών σήμερα κατά τη συνεδρίαση
της ΕΚΤ, βασιζόμενοι σε δηλώσεις του διοικητή της Τράπεζας κ. Duisenberg.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17232N442</ED>
<ID>
ID:300846

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N44&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Ανοδικές τάσεις για τα συμβόλαια
</H2>
Το συμβόλαιο του Ιανουαρίου 2001 πάνω στον FTSE 20 έκλεισε στις 1.432,85
μονάδες σημειώνοντας άνοδο 0,72% σε σχέση με την προηγούμενη συνεδρίαση με
αξία συναλλαγών 9,21 εκατ. ευρώ, όγκο συναλλαγών 1.289 συμβολαίων, και αριθμό
ανοιχτών συμβολαίων 8.928. Το συμβόλαιο του μηνός Φεβρουαρίου 2001 έκλεισε
στις 1.435,69 μονάδες σημειώνοντας άνοδο της τάξεως του 0,67% σε σχέση με την
προηγούμενη συνεδρίαση. Ο όγκος συναλλαγών ανήλθε στα 176 συμβόλαια αξίας 1,26
εκατ. ευρώ ενώ ο αριθμός των ανοιχτών συμβολαίων ανήλθε στα 358 συμβόλαια. Το
συμβόλαιο του Ιανουαρίου 2001 πάνω στον FTSE 40 έκλεισε στις 282,58 μονάδες
παρουσιάζοντας άνοδο της τάξεως του 2,01% σε σχέση με την προηγούμενη
συνεδρίαση, η αξία συναλλαγών ανήλθε σε 2,33 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.633 και 831 συμβόλαια,
αντίστοιχα. Το συμβόλαιο του μηνός Φεβρουαρίου 2001 έκλεισε στις 283,00
μονάδες, με άνοδο της τάξεως του 1,89%, αξία συναλλαγών 214 χιλ. ευρώ και
αριθμό ανοιχτών συμβολαίων 141. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17232N443</ED>
<ID>
ID:300882

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N44&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17232N451</ED>
<ID>
ID:300801

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N45&aa=1</URL></REF>


Article

<CATEGORY>vin08</CATEGORY>

 <H2>Άνοδος 1,38% </H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.627,28 μονάδες, με
άνοδο της τάξεως του 1,38% . Η μεγαλύτερη ενδοσυνεδριακή τιμή σημειώθηκε στις
2.628,47 μονάδες ενώ η μικρότερη στις 2.585,89 μονάδες. Οι δείκτες FTSE/ΧΑΑ
20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 1.438,03, 287,37
και 847,62 μονάδες σημειώνοντας άνοδο της τάξεως του 0,64%, 2,96%, και 5,03 %
αντίστοιχα. Ο δείκτης της Παράλληλης Αγοράς έκλεισε στις 252,55 μονάδες
παρουσιάζοντας άνοδο 4,22%. Από τις 358 μετοχές που άνοιξαν 327 κινήθηκαν
ανοδικά, 23 πτωτικά και 8 παρέμειναν σταθερές. Από τους επιμέρους κλαδικούς
δείκτες την μεγαλύτερη άνοδο σημείωσε ο κλάδος της Κλωστοϋφαντουργίας με
ποσοστό 9,08%, με την μεγαλύτερη πτώση να σημειώνει ο κλάδος του Λιανικού
Εμπορίου με ποσοστό 0,84%. Η αξία των συναλλαγών διαμορφώθηκε σε 84,02 εκατ.
ευρώ. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17232N461</ED>
<ID>
ID:300802

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N46&aa=1</URL></REF>


Article

<CATEGORY>vin08</CATEGORY>

 <H5>ΘΑ ΕΠΙΛΥΕΙ ΤΙΣ ΔΙΑΦΟΡΕΣ ΜΕΤΑΞΥ ΕΠΕΝΔΥΤΩΝ ΚΑΙ ΕΠΙΧΕΙΡΗΣΕΩΝ
</H5><H2>Μεσολαβητής στη Σοφοκλέους
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Σε έναν μήνα θα ξεκινήσει ο θεσμός του Μεσολαβητή της Κεφαλαιαγοράς, ο οποίος
θα επιλύει διαφορές μεταξύ επενδυτών και επιχειρήσεων. Χθες ο υπουργός
Οικονομίας και Οικονομικών κ. Νίκος Χριστοδουλάκης συζήτησε χθες με τους
φορείς της αγοράς και τις αρμόδιες χρηματιστηριακές και εποπτικές αρχές το
σχετικό κείμενο για τη λειτουργία του Μεσολαβητή. Την ερχόμενη Τετάρτη ο
υπουργός περιμένει τις παρατηρήσεις και τις προτάσεις από τους φορείς και στη
συνέχεια θα πάρει τον δρόμο προς τη Βουλή για να ψηφιστεί. 
Ο θεσμός του Μεσολαβητή της Κεφαλαιαγοράς ακολουθεί το πρότυπο του Τραπεζικού
Μεσολαβητή. Οι φορείς της κεφαλαιαγοράς που εμπίπτουν στη δικαιοδοσία του
θεσμού είναι τα μέλη της Ένωσης Θεσμικών Επενδυτών (εξαιρούνται οι εταιρείες
επενδύσεων χαρτοφυλακίου), οι χρηματιστηριακές εταιρείες (μέλη ΣΜΕΧΑ), οι
εταιρείες παροχής επενδυτικών υπηρεσιών, ενώ εξετάζεται η συμμετοχή των ΕΛΔΕ.
Ο Μεσολαβητής θα έχει τριετή θητεία. 
Με τι θα ασχολείται 
Βασικός σκοπός του θεσμού είναι ο φιλικός και εξωδικαστικώς διακανονισμός των
διαφορών και των παραπόνων των ιδιωτών επενδυτών έναντι των παραπάνω μελών
(αμοιβαία κεφάλαια, χρηματιστηριακές εταιρείες κ.λπ.). Ο Μεσολαβητής θα έχει
συμβιβαστικό ρόλο εκδίδοντας συστάσεις, οι οποίες δεν θα είναι δεσμευτικές. Οι
υπηρεσίες του Μεσολαβητή θα παρέχονται δωρεάν. 
Ο Μεσολαβητής της Κεφαλαιαγοράς θα ασχολείται με παράπονα και διαφορές που
σχετίζονται με την παροχή επενδυτικών υπηρεσιών σε ιδιώτες επενδυτές.
Πρόκειται για παράπονα σχετικά με το σύνολο των παρεχομένων επενδυτικών
υπηρεσιών και των αυτών που παρέχονται από τις Ανώνυμες Εταιρείες Διαχείρισης
Αμοιβαίων Κεφαλαίων (ΑΕΔΑΚ) βάσει της χρηματιστηριακής νομοθεσίας. Εξαιρούνται
τα γεγονότα που συνέβησαν πριν από τη λειτουργία του θεσμού και όσα
εμπλέκονται με ποινικά αδικήματα που διώκονται αυτεπαγγέλτως ή που εξετάζονται
ήδη από δικαστήρια ή εποπτικές αρχές. 
Τα παράπονα από το 1998 
Την ανάγκη λειτουργίας Μεσολαβητή της Κεφαλαιαγοράς είχε τονίσει ο πρόεδρος
της Επιτροπής Κεφαλαιαγοράς στις αρχές Οκτωβρίου 2000, όταν παρουσίαζε τον νέο
θεσμό. Τότε είχε δηλώσει ότι «οι 2 στις 3 καταγγελίες έχουν διευθετηθεί με
φιλικό τρόπο και η 1 στις 3 αφορά περιπτώσεις για τις οποίες έχουν επιβληθεί
κυρώσεις ή έχουμε προσφύγει στη δικαιοσύνη» και παρέθεσε τα εξής στατιστικά
στοιχεία: 437 συνολικά καταγγελίες έχει δεχθεί η Επιτροπή Καταγγελιών της
Επιτροπής Κεφαλαιαγοράς από το 1998. Από τις καταγγελίες αυτές οι 340 έχουν
διερευνηθεί και οι 97 εκκρεμούν. Από τις 340 που έχουν διερευνηθεί προκύπτει
ότι σχεδόν ισόποσα αφορούν καταγγελίες κατά θεσμικών επενδυτών και κατά
χρηματιστηριακών εταιρειών. Επίσης, από αυτές, περίπου 227 καταγγελίες έχουν,
ήδη, διευθετηθεί με φιλικό τρόπο. Οι υπόλοιπες αφορούν περιπτώσεις για τις
οποίες έχουν επιβληθεί κυρώσεις ή έχουν πάρει τον δρόμο της δικαιοσύνης.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17232N481</ED>
<ID>
ID:300803

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N48&aa=1</URL></REF>


Article

<CATEGORY>vin08</CATEGORY>

 <H2>Μεταβολές στα μετοχολόγια 8 εισηγμένων
</H2>
Σε οκτώ εισηγμένες εταιρείες οι βασικοί τους μέτοχοι προχώρησαν σε μεταβολές
των ποσοστών τους την περασμένη εβδομάδα. Από τα στοιχεία που έδωσε στη
δημοσιότητα το Χρηματιστήριο Αξιών Αθηνών για τις μεταβολές των μετόχων που
κατέχουν πάνω από 5% του μετοχικού κεφαλαίου των εισηγμένων εταιρειών, οι
οποίες πραγματοποιήθηκαν μεταξύ 21 και 28 Δεκεμβρίου 2001, προκύπτουν τα εξής: 
1. Στην Αγροτική ΑΕΕΓΑ τα ποσοστά της Αγροτικής Τράπεζας και της
Αγροτικής Συμμετοχών περιλαμβάνονται πλέον στον Όμιλο της Αγροτικής Τράπεζας
που συμμετέχει με 79,193%. 
2. Στη Φοίνιξ ΑΕΕΓΑ, το ποσοστό της Εμπορικής Τράπεζας περιλαμβάνεται
πλέον στο ποσοστό του Ομίλου της Εμπορικής Τράπεζας, η οποία συμμετέχει με
90,946% (έναντι 90,542%). 
3. Η ΕΤΕΒΑ αύξησε το ποσοστό στην Εθνική Εταιρεία Επενδύσεων
Χαρτοφυλακίου σε 13,14% (από 12,9%). 
4. Η Πουλιάδης και Συνεργάτες αύξησε το ποσοστό της στην Quality &
Reliability σε 37,843% (από 37,769%). 
5. Ο κ. Σωκράτης Κόκκαλης μείωσε το ποσοστό του σε 38,29% στην Ιντραλότ
(από 42,5%). 
6. Στη Χαλκόρ τα ποσοστά τής Αλουμίνιον Αθηνών και της Βιοχάλκο
περιλαμβάνονται στο ποσοστό τής Βιοχάλκο με Συνδεδεμένες Εταιρείες, η οποία
συμμετέχει με 65,55%. 
7. Η Πουλιάδης και Συνεργάτες μείωσε το ποσοστό της σε 21,394% (από
21,74%) στην Ντεσπέκ. 
8. Η Κ. Παρ. Λυμπεροπούλου - Στρούτση μείωσε το ποσοστό της στο 22,15%
(από 26,1%) στην εταιρεία Ηλεκτρονική Αθηνών.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17232N482</ED>
<ID>
ID:300847

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N48&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Πρεμιέρα με καλή ψυχολογία
</H2>
Αισιοδοξία και καλή ψυχολογία ήταν τα κύρια χαρακτηριστικά της σημερινής
συνεδρίασης με τις μετοχές μικρής και μεσαίας κεφαλαιοποίησης να έχουν
επιδοθεί σε πραγματικό πάρτι, ενώ από την άλλη πλευρά οι ανησυχίες παραμένουν
όσον αφορά το μέλλον αυτής της αγοράς δεδομένης της απραξίας από μια μεγάλη
μερίδα του επενδυτικού κοινού από το οποίο έχει χαθεί η εμπιστοσύνη στον
θεσμό. Η πρώτη συνεδρίαση του έτους έκλεισε με κέρδη της τάξεως του 1,38%
κλείνοντας στις 2.627 μονάδες. Τα ευρωπαϊκά χρηματιστήρια παρουσίαζαν μεικτή
εικόνα, ενώ τα καλά νέα έρχονται από τον κλάδο των ημιαγωγών όπου οι πωλήσεις
σε παγκόσμιο επίπεδο αυξήθηκαν για δεύτερο διαδοχικό μήνα (1,6% τον Νοέμβριο).
Ο όγκος συναλλαγών στο ελληνικό Χρηματιστήριο συνέχισε να είναι αδύναμος, στα
84 εκατ. Πληροφορική και Κατασκευές ήταν οι μεγάλοι πρωταγωνιστές με τους
αντίστοιχους δείκτες να σημειώνουν αύξηση της τάξεως 7,21% και 2,75%
αντίστοιχα. Οι κλάδοι αυτοί μαζί και ο τηλεπικοινωνιακός αναμένεται να
κυριαρχήσουν τον επόμενο χρόνο από πλευράς ανάπτυξης δεδομένης της ενίσχυσής
των από το Γ' Κοινοτικό Πακέτο Στήριξης αλλά και τις ελκυστικές αποτιμήσεις
που παρουσιάζουν. Οι μετοχές της μικρής κεφαλαιοποίησης υπερ-απέδωσαν για μία
ακόμη φορά της μέσης απόδοσης της αγοράς σημειώνοντας ημερήσια απόδοση της
τάξεως του 5%. Η πλειοψηφία των επενδυτών συνεχίζει δικαιολογημένα να
επιδεικνύει διστακτικότητα λόγω της υψηλής μεταβλητότητας των τιμών και της
χαμηλής ρευστότητας. Άποψή μας είναι ότι υπάρχουν αρκετές ελκυστικές μετοχές
προς τοποθέτηση των χρημάτων μας, ενώ η υιοθέτηση ενός μεσομακροπρόθεσμου
επενδυτικού ορίζοντα εγγυάται την ασφάλεια της τοποθέτησής μας.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17232N483</ED>
<ID>
ID:300883

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N48&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>Δομική Κρήτης: Εξαγορά του 50% της Έβρος ΑΤΕ
</H2>
Την εξαγορά του 50% της θρακιώτικης τεχνικής εταιρείας Έβρος ΑΤΕ, καθώς και
δύο ακόμη μικρών κατασκευαστικών επιχειρήσεων, τα ονόματα των οποίων δεν
έγιναν γνωστά, ενέκριναν οι μέτοχοι της εισηγμένης Δομική Κρήτης κατά τη
διάρκεια της έκτακτης γενικής συνέλευσης. Επίσης αποφασίστηκε η μετατροπή του
μετοχικού κεφαλαίου σε ευρώ και η αύξηση της ονομαστικής αξίας της μετοχής από
τις 100 δρχ. στις 136,3 δρχ. (0,40 ευρώ) με κεφαλαιοποίηση αποθεματικών ύψους
339,6 εκατ. δρχ. 
Στη χρήση 2000 η εταιρεία πραγματοποίησε κύκλο εργασιών, ύψους 3,69 δισ. δρχ.,
αυξημένο κατά 23,00% σε σχέση με τα 3,00 δισ. δρχ. στη χρήση 1999. Επίσης, τα
κέρδη προ φόρων ανήλθαν σε 925 εκατ. δρχ., παρουσιάζοντας αύξηση της τάξεως
του 32,71% σε σχέση με τα κέρδη του 1999, τα οποία είχαν διαμορφωθεί σε 697
εκατ. δρχ. Στο εννεάμηνο του 2001 οι πωλήσεις της εταιρείας διαμορφώθηκαν σε
3,20 δισ. δρχ., σημειώνοντας αύξηση της τάξεως του 15,11%, σε σχέση με τις
πωλήσεις της αντίστοιχης χρονικής περιόδου του 2000, όπου είχαν ανέλθει σε
2,78 δισ. δρχ. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Δομική Κρήτης έκλεισε στα 5,28 ευρώ ή στις 1.799 δρχ, με αποτέλεσμα
η χρηματιστηριακή αξία της εταιρείας να διαμορφώνεται σε 49,40 εκατ. ευρώ ή σε
16,83 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων ο λόγος της Τιμής προς Κέρδη (Ρ/Ε) της μετοχής ανέρχεται σε 19,11,
ενώ με βάση το ύψος των Ιδίων Κεφαλαίων του πρώτου εξαμήνου του 2001 ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 2,17. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17232N484</ED>
<ID>
ID:300901

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N48&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Ευχές να κερδίσει την εμπιστοσύνη...
</H2>
Τι ευχές δίνετε στο Χρηματιστήριο για το νέο έτος; 
Απαντά ο κ. Χρήστος Δαβερώνας, διευθύνων σύμβουλος της εταιρείας Άτλας ΑΧΕ 
Οι ευχές για το Χρηματιστήριο Αξιών Αθηνών είναι το 2002 να αποτελέσει μια
πολύ καλύτερη χρονιά σε σύγκριση με το 2001. Επενδυτές και επαγγελματίες της
αγοράς διατηρούν την αισιοδοξία τους ότι το αρνητικό κλίμα, που επικράτησε το
τελευταίο διάστημα στην ελληνική κεφαλαιαγορά, σύντομα θα αλλάξει και η αγορά
θα μπορέσει να βρει τον δρόμο της κερδίζοντας την εμπιστοσύνη ακόμη
μεγαλύτερου κοινού.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17232N485</ED>
<ID>
ID:300915

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N48&aa=5</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Καθώς η Αφροδίτη στο ζώδιό σας δέχεται τη
δυσαρμονική επίδραση του Δία προστατεύστε τις σχέσεις σας από ψυχολογικούς
εκβιασμούς. Εάν διαισθάνεστε ότι κάτι δεν πάει καλά, συζητήστε το πρόβλημα,
κάνετε εσείς το πρώτο βήμα και σίγουρα οι άλλοι θα ακολουθήσουν. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Εναρμονιστείτε με τις ανάγκες σας,
συντομεύστε τις ενέργειές σας, πάρτε τις αποφάσεις σας και μη φθείρεστε άλλο
συναισθηματικά. Οι προσδοκίες σας θα έχουν θετικό αποτέλεσμα, αν μεριμνήσετε
γι' αυτές έγκαιρα. 
ΙΧΘΥΕΣ 
(19 Φεβρουαρίου - 20 Μαρτίου). Με λίγη οργανωμένη προσπάθεια και αρκετή
διάθεση υποχώρησης θα κρατήσετε κοντά σας τα αγαπημένα σας φιλικά πρόσωπα,
αλλά και θα διευρύνετε τον κύκλο των κοινωνικών σας γνωριμιών, προκειμένου να
πραγματοποιήσετε πολλά από τα όνειρά σας. 
ΚΡΙΟΣ 
(21 Μαρτίου - 19 Απριλίου). Πολλά και σημαντικά φαίνεται να είναι τα
γεγονότα που θα σας απασχολήσουν στον επαγγελματικό τομέα. Καλό είναι να
αποφύγετε ανοιχτές αντιθέσεις με ανθρώπους που παίζουν ρόλο στον εργασιακό σας
χώρο, και κυρίως αποφύγετε να δείξετε τα «όπλα» που διαθέτετε, ούτε να
εκμυστηρευτείτε τα σχέδιά σας. 
ΤΑΥΡΟΣ 
(20 Απριλίου - 20 Μαΐου). Η αντίθεση της «δικής» σας Αφροδίτης με τον Δία
ενδέχεται να σας φέρει σε ρήξη με κάποιους εξωτερικούς συνεργάτες, ή αν έχετε
κάποιες νομικές διεκδικήσεις να μη μπορέσετε να βρείτε το δίκιο σας. Γι' αυτό
θα πρέπει να είστε καλά προετοιμασμένοι προκειμένου να υπερασπιστείτε τον
εαυτό σας. 
ΔΙΔΥΜΟΙ 
(21 Μαΐου - 21 Ιουνίου). Τα οικονομικά σας θα μπορούσαν να «πληγούν» κάτω
από τη δυσαρμονική όψη Αφροδίτης - Δία, πάρτε λοιπόν μέτρα ασφαλείας και
ξεχάστε περιττά έξοδα και τυχερά παιχνίδια. Ένα δάνειο θα μπορούσε να σας
βγάλει από τη δύσκολη θέση προς το παρόν, αλλά σκεφτείτε το καλά, γιατί μάλλον
θα αργήσετε να εξοφλήσετε. 
ΚΑΡΚΙΝΟΣ 
(22 Ιουνίου - 22 Ιουλίου). Η παρουσία του Δία στο ζώδιό σας, σε αντίθεση με
την Αφροδίτη, σας κάνει μεν υπεραισιόδοξους, μην αφήσετε όμως τον έντονο
συναισθηματισμό σας να θολώσει τη λογική και να σας οδηγήσει σε λάθος
εκτιμήσεις, κυρίως στις προσωπικές αλλά και στις επαγγελματικές σας σχέσεις. 
ΛΕΩΝ 
(23 Ιουλίου - 22 Αυγούστου). Μην επιτρέπετε σε ζήλιες και καχυποψίες να
έχουν τον πρώτο λόγο σε βασικά θέματα προσωπικών και φιλικών σχέσεων. Μια
«κρίση» συναισθηματικής ανεξαρτησίας θα μπορούσε να σας απομακρύνει από αυτούς
που αγαπάτε πραγματικά. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Βάλτε στην άκρη τις ανασφάλειές σας και
προγραμματίστε τους στόχους σας με επιμέλεια και στρατηγική, έτσι όπως μόνο
εσείς γνωρίζετε. Δώστε περισσότερη σημασία στις λεπτομέρειες σχετικά με μια
εργασία που σας έχουν αναθέσει. 
ΖΥΓΟΣ 
(24 Σεπτεμβρίου - 23 Οκτωβρίου). Πλησιάστε περισσότερο τους ανθρώπους που
αγαπάτε και βάλτε νέες βάσεις στις οποίες θα μπορούσαν να στηριχθούν οι
οικογενειακές σας σχέσεις. Μερικοί αδέσμευτοι θα μπορούσατε να εντυπωσιαστείτε
από μια καινούρια γνωριμία, διατηρήστε όμως τις επιφυλάξεις σας τουλάχιστον
για τον πρώτο καιρό. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Οι πλανητικοί συνδυασμοί της ημέρας
αναμοχλεύουν τα συναισθήματά σας και κάνουν ίσως πιο επιτακτικές τις ανάγκες
σας σχετικά με οικονομικά και άλλα ενδιαφέροντα. Καθώς όμως αισθάνεστε
ψυχολογικά και αισθηματικά επηρεασμένοι και κάτω από κάποια ένταση, καλύτερα
να αποφύγετε να πάρετε σημαντικές για σας αποφάσεις. 
ΤΟΞΟΤΗΣ 
(23 Νοεμβρίου - 21 Δεκεμβρίου). Έχετε ευκαιρίες να καλύψετε τις οικονομικές
σας υποχρεώσεις και να εξοφλήσετε λογαριασμούς, αρκεί να οργανωθείτε καλύτερα
και να μην αφήσετε να σας παρασύρουν προτάσεις και αυταπάτες. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17232N541</ED>
<ID>
ID:300788

</ID><URL>http://ta-nea.dolnet.gr/neaweb/neafile.print_unique?e=A&f=17232&m=N54&aa=1</URL></REF>


Article

<CATEGORY>vin10</CATEGORY>

 <H2>Φωτιές στην ΑΕΚ
</H2><H4>ΤΗΛΕΟΠΤΙΚΑ: Η ΠΡΩΤΟΠΟΡΟΣ ΟΜΗΡΟΣ ΤΗΣ ΨΗΦΙΑΚΗΣ
</H4>
σελίδες 4-5
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17232O011</ED>
<ID>
ID:300804

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΦΟΥΛ ΟΙ ΜΗΧΑΝΕΣ ΕΝ ΟΨΕΙ ΗΡΑΚΛΗ
</H5><H2>Επιστροφή
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Μετά το διήμερο ρεπό που είχε δώσει ο Σέρχιο Μαρκαριάν οι «πράσινοι» μπήκαν
από χθες και πάλι σε αγωνιστικούς ρυθμούς

Διακοπές τέλος, ώρα για σκληρή δουλειά στον Παναθηναϊκό. Μετά το διήμερο ρεπό
που είχε δώσει ο Σέρχιο Μαρκαριάν οι «πράσινοι» μπήκαν από χθες και πάλι σε
αγωνιστικούς ρυθμούς, καθώς την Κυριακή θα αντιμετωπίσουν τον Ηρακλή στο
Καυταντζόγλειο στο πλαίσιο του Κυπέλλου. Ο χρόνος που απομένει μέχρι τον εν
λόγω αγώνα είναι σαφώς λίγος και δεν αναμένεται να υπάρξουν θεαματικές αλλαγές
στο αγωνιστικό σύστημα. Άλλωστε, αυτό είχε ξεκαθαρίσει και ο Μαρκαριάν μετά
την πρώτη του προπόνηση. 
Το ευχάριστο για τον 57χρονο προπονητή είναι ότι δεν υπάρχουν απουσίες, πλην
αυτής του Ντέρεκ Μπόατεγκ. Ο νεαρός μεσοεπιθετικός προετοιμάζεται με την
Εθνική Γκάνας εν όψει του Κόπα Άφρικα. Οι Ρενέ Χένρικσεν και Γιαν Μίκαελσεν
επέστρεψαν από τη Δανία και γυμνάστηκαν με τους υπόλοιπους το απόγευμα, όχι
όμως και το πρωί. Ο Μαρκαριάν έχει αποκρυπτογραφήσει τον Ηρακλή, μέσω του
ηλεκτρονικού υπολογιστή και τις τρεις ημέρες που μεσολαβούν μέχρι το ματς
Κυπέλλου, θα δώσει όλα τα στοιχεία στους παίκτες του. 
Στο μεταξύ, η διοίκηση του ΠΑΟ ψάχνει για αντίπαλο για το φιλικό, το οποίο θα
γίνει τη Δευτέρα για όσους παίκτες δεν αγωνιστούν στη Θεσσαλονίκη. Πιθανότερος
αντίπαλος θα είναι το Μαρκό, εκτός αν βρεθεί μια ομάδα Α' ή Β' Εθνικής.
Επίσης, όλα δείχνουν ότι βοηθός του Ουρουγουανού και δίπλα του στον πάγκο θα
κάθεται ο Τάκης Οικονομόπουλος, ο οποίος δεν θα σταματήσει να γυμνάζει τους τερματοφύλακες.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O021</ED>
<ID>
ID:300805

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα
</H4>
Τα χθεσινά αποτελέσματα και οι αποδόσεις σε ευρώ: 
1η: Παγγαίο (Τσεργάς) 1,25 (σ.σ.: όλο το στοίχημα του πλασέ επιστρέφεται).
Δεύτερος και τρίτος, Βέντα και Ανατόλια. Δίδυμο 3Χ8=0,83. Φορκάστ 8Χ3=1,63.
Τρίο 2Χ3Χ8=12,18. Τρικάστ 8Χ3Χ2=48,17. 
* Διεγράφη ο ίππος 4, Γιαννούλα. 
2η: Μύθος (Λάος) 2,71-1,24. Ζυγός 0,40. Τρίτος και τέταρτος, Γ. Φουσκ και
Ιορδάνης. Δίδυμο 4Χ7=6,83. Φορκάστ 14,43. Σύνθετο 8Χ7=7,46. ΣΔ 3Χ8Χ4Χ7=24,22.
Τρίο 1Χ4Χ7=6,87. Τρικάστ 7Χ4Χ1=50,28. Τετραπλό 7Χ4Χ1Χ5=161,90. 
3η: Μις Σάντρα (Νίκος) 3,36-0,75. Μαλαματένια 1,19. Τρίτος και τέταρτος,
Τενερίφη και πρωταθλήτρια. Δίδυμο 3Χ5=11,58. Φορκάστ 5Χ3=29,24. Σύνθετο
7Χ5=44,35. ΣΔ 4Χ7Χ3Χ5=260,88. Τρίο 3Χ5Χ8=20,27. Τρικάστ 5Χ3Χ8=136,38. Τετραπλό
5Χ3Χ8Χ7=988,46. 
4η: Σπαρτιάτης (Ζευγώλης) 0,50-0,49. Τζωρτζ Γουίννερ 1,66. Τρίτος και
τέταρτος Σεϊτάν και Μπαράλαξις. Δίδυμο 7Χ8=7,31. Φορκάστ 7Χ8=11,34. Σύνθετο
5Χ8=12,14. ΣΔ 3Χ5Χ7Χ8=1.048,81. Τρίο 1Χ7Χ8=25,49. Τρικάστ 8Χ7Χ1=154. Τετραπλό
8Χ7Χ1Χ6=836,39. 
5η: Λάκυ Λέιντυ (Φίλιππος) 0,68-0,39. Μις Σαντρίνα 1,98. Τρίτος και
τέταρτος, Κίσσινγκ Γουέι και Γκόλντεν Κουήν. Δίδυμο 6Χ7=8,41. Φορκάστ
6Χ7=11,68. Σύνθετο 8Χ6=1,25. ΣΔ 7Χ8Χ6Χ7=317,40. Τρίο 6Χ7Χ10=14,25. Τρικάστ
6Χ7Χ10=68,33. Τετραπλό 6Χ7Χ10Χ2=732,50. 
6η: Δούρειος Ίππος (Χαραλάμπους) 0,70-0,46. Ολύμπικ Μπόυ 0,49. Τρίτος και
τέταρτος, Λ. Κορίνα και Αϊλίν. Δίδυμο 2Χ6=0,86. Φορκάστ 6Χ2=1,77. Σύνθετο
6Χ6=2,011. ΣΔ 6Χ7Χ2Χ6=31,15. Τρίτο 2Χ6Χ7=2,13. Τρικάστ 6Χ2Χ7=9,95. Τετραπλό
6Χ2Χ7Χ9=57,52. 
* Διεγράφη ο ίππος 5, Γκαλίτο. 
7η: Πρίνσες Τίνα (Οικονομίδης) 1,02-0,45. Ολένα 2,94. Τρίτος και τέταρτος,
Όμορφη Κορθιανή και Σάντα Μαρίνα. Δίδυμο 1Χ2=3,85. Φορκάστ 1Χ2=5,67. Σύνθετο
6Χ1=1,61. ΣΔ 2Χ6Χ1Χ2=11,83. Τρίο 1Χ2Χ8=9,45. Τρικάστ 1Χ2Χ8=24,13. Τετραπλό
1Χ2Χ8Χ3=46,75. 
8η: Δαήμων (Λάος) 2,68-0,80. Μπλακ Τσιπ 0,68. Τρίτος και τέταρτος, Κρυφή
αμαρτία και Καλλιστώ. Δίδυμο 3Χ7=4,59. Φορκάστ 7Χ3=10,72, Σύνθετο 1Χ7=7,97.
Σ.Δ. 1Χ2Χ3Χ7=59,79. Τρίο 1Χ3Χ7=3,82, Τρικάστ 7Χ3Χ1=33,89. Τετραπλό
7Χ3Χ1Χ4=71,48. 
9η: Κουήν Σόφη (Δημητσάνης) 0,53-0,43. Εστέλ 0,52. Τρίτος και τέταρτος
Ξανθός Άγγελος και Ιζαμπελλίτα. Δίδυμο 1Χ4=1,36. Φορκάστ 4Χ1=1,95. Σύνθετο
7Χ4=3,71. Σ.Δ. 3Χ7Χ1Χ4=24,62. Τρίο 1Χ4Χ6=3,27. Τρικάστ 4Χ1Χ6=7,32. Τετραπλό
4Χ1Χ6Χ7=33,60. 
* ΣΚΟΡ ΓΚΑΝΙΑΝ 4: 49,47 
* ΣΚΟΡ ΓΚΑΝΙΑΝ 6: 15.470,16
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O022</ED>
<ID>
ID:300848

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=2</URL></REF>


Article

<CATEGORY>vin10</CATEGORY>

 <H5>ΚΕΜΠΑΤΖΕ: ΣΤΟΝ ΗΡΑΚΛΗ </H5><H2>Για δεύτερη ευκαιρία
</H2>
«Έρχομαι στον Ηρακλή για μια δεύτερη ευκαιρία» είπε ο Λεβάν Κεμπάτζε που
επιστρέφει στην ομάδα του «Γηραιού». Ο Γεωργιανός επιθετικός προορίζεται για
να καλύψει το κενό του Γιόβαν Γκοΐκοβιτς. Για τον ίδιο, η επιστροφή του στο
Καυταντζόγλειο, αποτελεί ένα στοίχημα. «Πιστεύω ότι μπορώ να παίξω στον Ηρακλή
και είμαι έτοιμος να το αποδείξω» είπε ο Κεμπάτζε, ο οποίος εκτός θεαματικού
απροόπτου θα είναι στη διάθεση του Άγγελου Αναστασιάδη για το παιχνίδι
Κυπέλλου εναντίον του Παναθηναϊκού, που θα διεξαχθεί στο Καυταντζόγλειο, την
προσεχή Κυριακή. Ο προπονητής του «Γηραιού» δίνει μεγάλη σημασία στο ματς
αυτό, αφού το Κύπελλο είναι ένας από τους στόχους της ομάδας για τη φετινή
αγωνιστική περίοδο. Για το λόγο αυτό, άλλωστε, ο Αναστασιάδης έδωσε ρεπό στους
παίκτες του μόνον την παραμονή της Πρωτοχρονιάς, ενώ όλες τις υπόλοιπες ημέρες
ο προπονητής και οι παίκτες του «Γηραιού» τις πέρασαν στο γήπεδο.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O023</ED>
<ID>
ID:300884

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ </H5><H2>Ποδόσφαιρο
</H2>
Το ποδόσφαιρο μονοπωλεί στο σημερινό τηλεοπτικό πρόγραμμα. Αναλυτικά: 
12.00 (Alpha): ΝΒΑ Ρετρό Τορόντο Ράπτορς - Φιλαδέλφεια 76ερς 
19.30 (Eurosport): Αφιέρωμα στο Παγκόσμιο Κύπελλο 2002 
20.00 (SuperSport 2): Μάντσεστερ Γιουνάιτεντ - Νιούκαστλ (Ε) 
00.00 (SuperSport 2): Πρωτάθλημα Αργεντινής Σεντιόλ - Ρασίνγκ (Ζ) 
02.30 (SuperSport): Πρέμιερ Λιγκ Λιντς - Γουέστ Χαμ (Ε) 
03.30 (Alpha 2): ΝΒΑ Χιούστον Ρόκετς - Ντιτρόιτ Πίστονς (Ζ)
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O024</ED>
<ID>
ID:300902

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=4</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O025</ED>
<ID>
ID:300916

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O026</ED>
<ID>
ID:300921

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=6</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Πήρε τον Ενζαμά
</H2>
Ο Σιρίλ Ενζαμά θα πρέπει να θεωρείται από χθες παίκτης του Άρη. Ο Ενζαμά
αγωνίζονταν στην Κάιζερ Τσιφς της Νοτίου Αφρικής, είναι 27 χρόνων, 26 φορές
διεθνής και έχει, ήδη, συμφωνήσει να συνεχίσει την καριέρα του για τα επόμενα
τρία χρόνια στην ομάδα της Θεσσαλονίκης. Ο Ενζαμά αγωνίζεται στο δεξιό άκρο
της άμυνας. Επόμενος μεταγραφικός στόχος του Άρη είναι ο Παρασκευάς Άντζας. 
Ισόπαλος (0-0) ήρθε ο Άρης στο πρώτο φιλικό παιχνίδι που έδωσε χθες επί
κυπριακού εδάφους με αντίπαλο την Α.Ε. Λεμεσού.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O027</ED>
<ID>
ID:300925

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=7</URL></REF>


Article

<CATEGORY>vin10</CATEGORY>

 <H5>ΓΚΩΝΙΑΣ
</H5><H2>Μεθαύριο στην Ιταλία
</H2>
Έτοιμος να πραγματοποιήσει για δεύτερη φορά το άλμα του ευρωπαϊκού ονείρου
είναι ο Τάκης Γκώνιας. Ο μέσος του Πανιωνίου θα φύγει μεθαύριο για την Ιταλία
και συγκεκριμένα στην Περούτζια, όπου σχεδόν τα έχει βρει σε όλα με την ομάδα
του Ζήση Βρύζα. «Απομένουν μόνο τα τυπικά. Δεν νομίζω ότι θα υπάρξει πρόβλημα
και θα τα βρούμε με την Περούτζια», είπε χθες ο 30χρονος παίκτης. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O028</ED>
<ID>
ID:300927

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=8</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Και τρίτος
</H2>
Μετά τον Πάολο Κομίνχεζ, που υπέγραψε διετές συμβόλαιο στην Παναχαϊκή, παίκτες
της ομάδας της Πάτρας θεωρούνται οι Γάλλοι Ιστιόλ και Μουγκρέ. Ο δεύτερος
είναι αλγερινής καταγωγής, ενώ τα συμβόλαια που υπέγραψαν έχουν διάρκεια έξι
μηνών, με δικαίωμα ανανέωσης από πλευράς ΠΑΕ για δύο ακόμα χρόνια.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17232O029</ED>
<ID>
ID:300928

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O02&aa=9</URL></REF>


Article

<CATEGORY>vin10</CATEGORY>

 <H5>Θ. ΚΑΝΕΛΛΟΠΟΥΛΟΣ ΣΤΗΝ «ΟΜΑΔΑ»: ΟΙ ΠΑΕ ΘΑ ΠΑΡΟΥΝ ΤΟ ΠΟΣΟΣΤΟ ΤΟΥΣ
</H5><H2>Θα κερδίσουμε το... Στοίχημα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«Οι σκιές στο φετινό πρωτάθλημα ποδοσφαίρου είναι πολύ λίγες σε σχέση με το
παρελθόν» υποστήριξε ο πρόεδρος της ΕΠΑΕ Θανάσης Κανελλόπουλος σε συνέντευξή
του στον Δημήτρη Δοντά

Την αναγκαιότητα να πάρουν χρήματα οι ΠΑΕ από το Στοίχημα επισημαίνει ο
πρόεδρος της ΕΠΑΕ Θανάσης Κανελλόπουλος σε συνέντευξή του στην «ΟΜΑΔΑ»,
σημειώνοντας ότι στις άμεσες προτεραιότητες της νέας διοίκησης είναι ένα
αξιόπιστο πρωτάθλημα, ανταγωνιστικό, με καλό θέαμα και χωρίς βία στους
αγωνιστικούς χώρους. 
Για τη μέχρι τώρα πορεία του πρωταθλήματος ο πρόεδρος της ΕΠΑΕ σημειώνει ότι
όλα κυλούν ομαλά, χωρίς τις φωνές και τα προβλήματα των προηγούμενων χρόνων
και τονίζει με έμφαση: «Μέχρι σήμερα κραυγαλέες περιπτώσεις δεν υπάρχουν,
όμως, προσωπικά δεν είμαι απόλυτα ικανοποιημένος από όλους τους διαιτητές». 
- Περίπου έξι μήνες μετά την ανάληψη των καθηκόντων σας. Θεωρείτε ότι μέχρι
τώρα τα έχετε πάει καλά; 
«Αρχίσαμε αντιμετωπίζοντας πολλά προβλήματα, κυρίως, οικονομικά. Κοιτάξαμε
μπροστά και θελήσαμε να επιβάλουμε τους δικούς μας κανόνες διοίκησης στην
ΕΠΑΕ. Υπάρχει ένα σύγχρονο προεδρείο με σύγχρονες αντιλήψεις για τον τρόπο
διοίκησης. 
- Ποιες είναι οι άμεσες προτεραιότητές σας; 
Να έχουμε ένα αξιόπιστο πρωτάθλημα, χωρίς βία και να αρχίσει ο κόσμος να
έρχεται και πάλι στα γήπεδα. Κατά γενική ομολογία το πρωτάθλημα διεξάγεται
ομαλώς. Έχουμε μία μικρή, όχι θεαματική, αλλά σημαντική αύξηση του αριθμού των
εισιτηρίων σε σχέση με προηγούμενες χρονιές. Πιστεύουμε ότι έχουμε δώσει
αξιοπιστία. Βεβαίως, ζητάμε περισσότερα. Να δώσουμε όλα όσα χρειάζονται για να
πεισθεί ο κόσμος ότι ο νικητής βγαίνει μέσα στο γήπεδο. Δεν παύει να υπάρχουν
κάποιες διαμαρτυρίες γύρω από τη διαιτησία. Ως ΕΠΑΕ θέλουμε η Επιτροπή
Διαιτησίας να δείξει μεγαλύτερη πυγμή, μεγαλύτερη αποφασιστικότητα, ούτως ώστε
διαιτησίες που δημιουργούν προβλήματα, που προκαλούν, να εκλείψουν. Μέχρι
σήμερα, πάντως, αν εξαιρέσουμε ένα-δύο αγώνες, κραυγαλέες περιπτώσεις δεν
υπάρχουν. Προσωπικά, όμως, δεν είμαι απόλυτα ικανοποιημένος από όλους τους
διαιτητές». 
ΤΟ ΜΕΙΖΟΝ ΘΕΜΑ 
- Θεωρείτε ότι υπάρχουν κάποια σημαντικά ζητήματα που κακώς μέχρι τώρα δεν τα
έχετε «αγγίξει»; 
«Το θέμα των εσόδων. Είναι ένα μείζον θέμα το οποίο πρέπει να αντιμετωπισθεί
με αποφασιστικότητα, μελέτη των δεδομένων που επικρατούν σήμερα στην αγορά. Τα
έσοδα της ΕΠΑΕ (εκτός εισιτηρίων, παραβόλων κ.λπ.) προέρχονται από δύο
συμφωνίες με την ΟΠΑΠ Α.Ε., καθώς και από τη χορηγία του "Πάμε Στοίχημα".
Όμως, χρειάζονται και άλλοι πόροι». 
- Το ταμείο είναι μείον; 
«Είναι μείον. Από τη στιγμή που παραλάβαμε χρέος της τάξης των 7 δισ. και
φέτος δεν έχουμε την ευθύνη των συμβάσεων για τα τηλεοπτικά και το ποσοστό το
οποίο δικαιούμαστε από τις συμφωνίες των ΠΑΕ με τα κανάλια αποφασίσαμε, ως
διοικητικό συμβούλιο, να το δώσουμε στις ομάδες, οι οποίες βρίσκονται σε
άσχημη οικονομικά θέση». 
- Τι κάνετε προκειμένου να αλλάξετε την κατάσταση; 
«Έχουμε πληρώσει αρκετές υποχρεώσεις προς τρίτους. Χρωστάμε περίπου 1,5 δισ.
δρχ. και εφόσον καταλήξουμε σε συμφωνία για τον διακανονισμό, θα έχουμε
πληρώσει και από τα έργα περί τα 600-700 εκατ. δρχ. μέχρι τις 30.6». 
- Ακούγονται φωνές για τη διαιτησία, για τη λειτουργία της αθλητικής
δικαιοσύνης (περίπτωση Ζε Ελίας)... 
«Από την πρώτη στιγμή της ανάληψης των καθηκόντων μου είπα ότι θα σεβασθούμε
τους νόμους και τους κανόνες και θα τηρήσουμε αυστηρά ίσες αποστάσεις. Το
αθλητικό δικαιοδοτικό όργανο έχει αυτοτέλεια. Δεν υπήρχε περίπτωση, προσωπικά
εγώ, αλλά πιστεύω ότι αυτό το μήνυμα εκπορεύεται και από τα υπόλοιπα μέλη του
ΔΣ., να επέμβουμε με οποιοδήποτε τρόπο στα καθήκοντα του δικαστή και των
οργάνων. Στην περίπτωση του Ζε Ελίας τώρα. Έχουμε δικαίωμα να κάνουμε κρίσεις
στις αποφάσεις. Δεν μπορούμε, όμως, να κάνουμε παρέμβαση. Γιατί υπήρχε αυτή η
νοοτροπία και η άποψη. Η κριτική, λοιπόν, που μπορούμε να κάνουμε εμείς αφορά
τα δικά μας όργανα. Με την ιδιότητά μου, όμως, ως αντιπροέδρου της ΕΠΟ, ότι
ήταν να πω το είπα στο διοικητικό συμβούλιο της ΕΠΟ και έκανα μία συζήτηση με
τον πρόεδρο της Ομοσπονδίας ότι τέτοιες αποφάσεις που δημιουργούν κατάφορη
αδικία πρέπει να αποφεύγονται. Επομένως, η ΕΠΑΕ ήταν εκτός κριτικής, επειδή
τηρεί μία στάση σεβασμού απέναντι στα όργανα». 
- Οι σχέσεις σας με τον ΟΠΑΠ είναι; 
«Άριστες. Φροντίσαμε να τις αποκαταστήσουμε από την πρώτη στιγμή. Τα οφέλη που
είχαμε είναι σημαντικά δεδομένου ότι και το ΠΡΟ-ΠΟ παρουσιάζει αύξηση». 
- Με το Στοίχημα τι γίνεται; 
«Δεν είναι δυνατόν οι ίδιοι οι συντελεστές του Στοιχήματος να μην παίρνουν
χρήματα από το Στοίχημα. Ο νόμος υποχρεώνει την ΕΠΑΕ να δίνει τους αγώνες στον
ΟΠΑΠ για το ΠΡΟ-ΠΟ και το Προκαθορισμένο Στοίχημα. Είναι, λοιπόν, θέμα
αποκλειστικής αρμοδιότητας του ΟΠΑΠ αν θα βάλει τις ομάδες στα δελτία του
Στοιχήματος. Ανεξαρτήτως, πάντως, από αυτό εμείς θα πρέπει να πάρουμε κάποια
χρήματα». 
- Τελικά, η θέση της ΕΠΑΕ σε ό,τι αφορά τη συμμετοχή των ελληνικών ομάδων στο
Στοίχημα ποια είναι; 
«Πρέπει να μπουν. Η απόφαση, βεβαίως, είναι της Πολιτείας και του ΟΠΑΠ». 
- Τα σχέδια για να βγει το άθλημα από τη μιζέρια ποια είναι; 
«Δεν μπορούν να γίνουν θεαματικά πράγματα μέσα σε έξι μήνες, όταν για χρόνια
ολόκληρα το ποδόσφαιρο ταλανίζεται από πολλά προβλήματα που έχουν δημιουργήσει
δυσπιστία. Χρειάζεται χρόνος, υπομονή, μελέτη και προπάντων τήρηση των ίσων
κανόνων. Η τήρηση των ίσων κανόνων θα φέρει την αξιοπιστία και η αξιοπιστία θα
φέρει τον κόσμο στα γήπεδα». 
- Το θέμα της βίας πώς το αντιμετωπίζετε; 
«Σύντομα θα καταθέσουμε τις προτάσεις μας, οι οποίες αφορούν, κυρίως, τον
τρόπο που θα λειτουργούν οι οργανωμένοι σύνδεσμοι, τις μετακινήσεις των
φιλάθλων, την παρακολούθηση των φιλάθλων εκείνων που προκαλούν επεισόδια, το
ηλεκτρονικό εισιτήριο, με το οποίο θα ελέγχεται η εξέδρα ανά πάσα στιγμή, το
ξεκαθάρισμα των μελών των συνδέσμων (μητρώο φιλάθλων)». 
- Μιλάμε για αναβάθμιση του ποδοσφαίρου. Όμως, οι εγκαταστάσεις είναι κακές
και το θέαμα όχι ανταγωνιστικό. Για αυτές τις παραμέτρους τι σχέδια έχετε; 
«Θέλουμε τον κόσμο στα γήπεδα, του ζητάμε να πληρώσει και ένα ακριβό
εισιτήριο, όμως, πρέπει να έχει ανταπόδοση. Να μπορεί να φθάσει άνετα στο
γήπεδο και να παρκάρει, να μη βρέχεται και να έχει μια στοιχειώδη περιποίηση.
Είναι γεγονός ότι τα τελευταία χρόνια έγιναν κάποιες βελτιώσεις στα γήπεδα.
Όμως, αυτές δεν επαρκούν. Τα γήπεδα χρειάζονται ριζική ανακαίνιση. Υπάρχει
μέγα πρόβλημα στην προσέλευση. Έγιναν έργα στα γήπεδα. Πρέπει να συνεχισθούν.
Και χρειάζεται η βοήθεια της Πολιτείας. Καλοί ποδοσφαιριστές έχουν έρθει. Και
καλοί παίκτες υπάρχουν. Το ποδόσφαιρο είναι ανεβασμένο τον τελευταίο καιρό. Η
ποιότητα, βεβαίως, συνδυάζεται με τα οικονομικά. Όταν οι ΠΑΕ αντιμετωπίζουν
προβλήματα πώς θα πάνε μπροστά». 
- Οι 14 ομάδες στην Α' Εθνική είναι πολλές ή λίγες; Και γιατί αποφασίσατε να
γίνουν 16 πριν δείτε πώς θα πήγαινε το φετινό πρωτάθλημα των 14; 
«Κατ' αρχήν να πω ότι το πρωτάθλημα είναι ανταγωνιστικό. Και στην κορυφή και
στην ουρά. Ίσως, πάντως, αν υποβιβάζονταν δύο ομάδες να ήταν πιο συναρπαστική
η μάχη της ουράς. Με τις 14 ομάδες έχουμε μεγάλη διακοπή στο πρωτάθλημα.
Διαπιστώσαμε ότι τα μειονεκτήματα με τις 14 ομάδες είναι περισσότερα από τα
πλεονεκτήματα. Και ύστερα από ώριμη σκέψη αποφασίσαμε από του χρόνου να έχουμε
16 ομάδες».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17232O031</ED>
<ID>
ID:300806

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Η ΝΕΤΜΕD ΚΕΡΔΙΣΕ ΤΑ ΑΣΦΑΛΙΣΤΙΚΑ ΜΕΤΡΑ ΚΑΤΑ ΤΗΣ ΣΥΜΒΑΣΗΣ ΜΕ ΤΟΝ ΑLΡΗΑ
</H5><H2>Έμπλεξε στις... κεραίες
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ποιο συνδρομητικό κανάλι θα μεταδώσει το ντέρμπι της ΑΕΚ με τον Ολυμπιακ;
Αυτήν τη στιγμή κανείς δεν μπορεί να δώσει μία οριστική απάντηση

Με το «καλημέρα» του 2002 στην ΑΕΚ ψάχνουν ποιος έκανε... ποδαρικό! Και ενώ
άλλοι αγωνίζονται να συνηθίσουν το ευρώ στη Νέα Φιλαδέλφεια αναζητούν από ποια
ψηφιακή πλατφόρμα θα βλέπουν τους αγώνες της ΑΕΚ. 
Χθες έγινε γνωστή η εξής απόφαση βόμβα! Η Netmed κέρδισε τα ασφαλιστικά κατά
ΑΕΚ-Alpha και τα τηλεοπτικά δικαιώματα (μέχρι νεωτέρας;) επιστρέφουν στο
SuperSport. Χάος! Διότι το ζητούμενο δεν είναι μόνο η... τηλεοπτική εικόνα,
αλλά τα δισ. που «χορεύουν», τα χρήματα που έχουν, ήδη, εισπραχθεί, οι
προκαταβολές, όλο το οικονομικό μέρος το οποίο, ασφαλώς, είναι το μείζον στην
υπόθεση. Πώς έχει το θέμα: 
Το Μονομελές Πρωτοδικείο Αθηνών με την υπ' αριθμόν 10851/31-12-01 απόφαση
έκανε δεκτά τα ασφαλιστικά μέτρα που είχε καταθέσει η Netmed κατά της ΠΑΕ ΑΕΚ,
των Alpha Digital και ελεύθερης TV και του Χαρ. Ψωμιάδη. Επιτρέπεται, πλέον,
στη Netmed η είσοδος και η εγκατάσταση συνεργείων στο γήπεδο της ΑΕΚ, η κάλυψη
των αγώνων και μπορεί να δίνει είτε ολόκληρα ματς είτε τα λεγόμενα τρίλεπτα.
«Σε περίπτωση που κάποιος από τον Alpha ή ο κ. Χαρ. Ψωμιάδης δεν τηρήσουν την
απόφαση απειλούνται με χρηματική ποινή 300.000 δρχ. ή 880,41 ευρώ και επιπλέον
ο πρόεδρος της ΑΕΚ απειλείται με κράτηση δύο μηνών». Στο σκεπτικό της απόφασης
αναφέρεται: «Η καταγγελία σύμβασης από την πλευρά της ΑΕΚ είναι άκυρη και
αντίκειται στα χρηστά ήθη και στις συναλλακτικές συνήθειες». Σε άλλο σημείο
τονίζεται ότι η Netmed έχει καταβάλει στην ΑΕΚ το ποσό των 2.675.000.000 δρχ.
για την περίοδο 2001-'03. Ο Alpha από την πλευρά του ενήργησε με αθέμιτο τρόπο
γιατί αν και γνώριζε τη σύμβαση μεταξύ Netmed και ΑΕΚ, μέσα σε μικρό χρονικό
διάστημα (20') υπέγραψε νέα σύμβαση». 
ΤΟ ΣΚΕΠΤΙΚΟ 
Όπως έγινε γνωστό το Μονομελές απέρριψε και τα πέντε σημεία στα οποία είχε
βασιστεί η ΑΕΚ, που ισχυρίζονταν τα ακόλουθα: 
1. Δεν εκπλήρωσε τις οικονομικές υποχρεώσεις προς την ΑΕΚ. 
2. Δεν έγινε η μεταβίβαση των μετοχών της Netmed (15%) στην
Ippoventure. 
3. Δεν προέβη σε αναπροσαρμογή του τιμήματος προς την ΑΕΚ για το
τηλεοπτικό συμβόλαιο. 
4. Δεν τήρησε τον όρο 4 του συμβολαίου για την εκχώρηση ψήφου που θα
εκπροσωπούσε το 15%. 
5. Συνήψε σύμβαση με «καταδυναστευτική» 10ετή διάρκεια. 
Για το «1» ο δικαστής απάντησε ότι οι Ολλανδοί εκπλήρωσαν τις υποχρεώσεις
τους, το «2» και το «4» κρίθηκαν αβάσιμα (δεν έχουν να κάνουν με τη σύμβαση),
όπως και το «3», ενώ για το «5», επίσης, δεν συνιστά λόγο καταγγελίας
(επιτρέπεται συμφωνία για όσο χρόνο θέλουν». 
ΑΠΑΝΤΗΣΕΙΣ 
ΑΕΚ και Alpha θα απαντήσουν εντός της ημέρας με συνεντεύξεις Τύπου. «Θα
παρουσιαστούν τα νέα αποκτήματα, αλλά θα μπορείτε να ρωτήσετε και να λάβετε
απαντήσεις για ό,τι θέλετε» τονίστηκε από την ΑΕΚ. Η νομική σύμβουλος της
εταιρείας, κ. Δέσποινα Μακρή, είπε στην «ΟΜΑΔΑ»: «Η εταιρεία θα βγάλει αύριο
(σήμερα) δελτίο. Άρα τότε θα δοθεί η γραμμή της εταιρείας στη δημοσιότητα. Δεν
υπάρχει πρώτη εκτίμηση, συνεπώς». Από πλευράς Netmed η ανακοίνωση ήταν λίαν
προσεκτική σε διατυπώσεις, καθόσον απόφαση της εταιρείας είναι να κρατηθούν
χαμηλοί τόνοι. Αναφέρεται σε «δικαίωση» και τονίζεται: «Η απόφαση αποκαθιστά
τη νομιμότητα στον χώρο των τηλεοπτικών δικαιωμάτων του πρωταθλήματος και
καταδικάζει τις παράνομες και αθέμιτες πρακτικές που χρησιμοποιήθηκαν. Η
ελληνική δικαιοσύνη, στην οποία η εταιρεία μας έχει απόλυτη εμπιστοσύνη,
απέδειξε για μία ακόμη φορά την αμερόληπτη κρίση της». Ο νομικός κ.
Σουργιαδάκης χειρίστηκε το θέμα (μαζί με τους κ.κ. Σκαλτσά, Νικολόπουλο) και
υποστήριξε στην «ΟΜΑΔΑ»: «Ήθελα απλά να νικήσουμε και νικήσαμε. Η απόφαση
είναι καταπέλτης. Το νομικό μέρος αποτελεί προσωρινό δεδικασμένο. Τα υπόλοιπα
είναι αρμοδιότητα της εταιρείας». 
Η ΑΛΛΗ ΠΛΕΥΡΑ 
Στα γραφεία της Netmed πέρα από τους... πανηγυρισμούς είχαμε και σύσκεψη.
Διότι το ζητούμενο είναι τι θα απαντήσει η απέναντι πλευρά. Με αίτηση
ανάκλησης των ασφαλιστικών μέτρων; Αν συμβεί τούτο και μέχρι τις 20 Ιανουαρίου
δεν έχει εκδικαστεί, οι Ολλανδοί θα κληθούν να μεταδώσουν το ντέρμπι ΑΕΚ -
Ολυμπιακού! Η αντίδρασή τους και τι συζητήθηκε; Τέθηκε επί τάπητος το θέμα του
πώς θα μπουν οι κάμερες στο γήπεδο και το... μπαλάκι θα σταλεί στην Πολιτεία,
προκειμένου να προστατεύσει την κάλυψη. «Δεν θέλουμε ούτε να εκβιάσουμε ούτε
τίποτα. Απλά κυνηγάμε τα τηλεοπτικά δικαιώματα» ειπώθηκε. Ο κ. Ψωμιάδης, όπως
λέγεται, δεν έχει επιστρέψει επιταγές, ούτε μέρος από τα 16 δισ. της αρχικής
συμφωνίας. Στην ΑΕΚ από την Κάντζα θα σταλεί και έγγραφο, προκειμένου να
εξεταστεί ο τρόπος μετάδοσης των αγώνων! Από τον Alpha θα γίνει η εξής
προσπάθεια: να κινηθούν όλες οι διαδικασίες, με απώτερο στόχο να βγουν γρήγορα
αποφάσεις και να μην καθυστερήσουν στιγμή! Όσο για τον κ.Ψωμιάδη, η ηρωική
έξοδος δεν είναι άγνωστη λέξη.

ΠΑΡΕΝΕΡΓΕΙΕΣ 
Ένα άλλο θέμα είναι τι θα γίνει με τα χρήματα που, ήδη, έχει εισπράξει η ΑΕΚ
από το κανάλι που εδρεύει στον Ρέντη. Πρόκειται για ποσό που αγγίζει τα δύο
δισ. κατ' άλλους φτάνει το 1 δισ. 850.000 εκατ. δρχ. Ειπώθηκε ότι ο Alpha έχει
δώσει μπροστά μόνο το 1,5 δισ. της συμφωνίας για τη χορηγία και τη φανέλα και
τα υπόλοιπα χρήματα αφορούν μόνο προκαταβολή για τα τηλεοπτικά. Άρα, οι
συμβάσεις πρέπει να είναι ξεχωριστές. Εμείς να τονίσουμε ότι η Προοδευτική
έχει βάλει όρο ότι αν προκύψει πρόβλημα στα τηλεοπτικά, δεν επιστρέφει
προκαταβολές! 
Το όλο θέμα είναι «καυτό», καθόσον αφορά και άλλες ΠΑΕ. Τον Πανιώνιο, τον
Εθνικό Αστέρα, την Προοδευτική, τον ΠΑΣ Γιάννινα. Η ΑΕΚ ασφαλώς και δεν είναι
σε θέση να επιστρέψει άμεσα τα χρήματα που έχει εισπράξει, καθώς έχει κινηθεί
και δραστηριοποιηθεί με αυτά. Αν, μάλιστα, κλείσει η πηγή, δημιουργείται
μεγάλο πρόβλημα στη συνέχεια, την ώρα που η ομάδα είναι πρώτη με πέντε βαθμούς
διαφορά και έχει μπροστά της πρόγραμμα δύσκολων αγώνων πρωταθλήματος, τρία
γερά ντέρμπι. Νέα, οξυμένα προβλήματα προέκυψαν σε μια ομάδα που δεν λέει να
ηρεμήσει από τα διοικητικά και τις παρασκηνιακές κόντρες. Να τονιστεί και μια
άλλη παράμετρος: δεν πρέπει να αγνοηθούν και οι πολλοί συνδρομητές του Alpha
που πήραν «πιάτο» για να βλέπουν την ΑΕΚ και τώρα - σύμφωνα με τις χθεσινές
εξελίξεις - αναγκάζονται να βλέπουν την ΑΕΚ, αν, φυσικά, όλα πάνε έτσι, ξανά
στο SuperSport!

ΙΒΙΤΣ ΚΑΙ ΣΑΝΤΟΣ 
Έφτασε με το πολυτελές του αυτοκίνητο και προπονήθηκε με τους νέους συμπαίκτες
του. Πρωί και απόγευμα. Ο Ίλια Ίβιτς, η τρίτη μεταγραφή της ΑΕΚ τούτη την
περίοδο, γυμνάστηκε το πρωί σε κλειστό χώρο (βάρη) και το απόγευμα κανονικά
στους Θρακομακεδόνες. 
Παρών στην «πρώτη» του Ίβιτς ήταν και ο κ. Ψωμιάδης, ωστόσο, ο Σέρβος
επιθετικός δεν θέλησε να κάνει δηλώσεις, αναμένοντας, προφανώς, τη σημερινή
συνέντευξη Τύπου. Ο Ίβιτς είναι γνώστης της δήλωσης Σάντος ότι δεν ταιριάζει
ακριβώς στα αγωνιστικά πλάνα του, αλλά φέρεται αποφασισμένος να κερδίσει θέση
στην ομάδα με το σπαθί του. 
Όσο για τον Φερνάντο Σάντος, με χθεσινές του δηλώσεις στον Flash, ξεκαθάρισε
ότι δεν έχει πίεση και αναφερόμενος στους παίκτες που ήρθαν είπε: «Όλος ο
κόσμος ξέρει ότι δεν ζήτησα τα ονόματα που ήρθαν, εκτός από τον Φόλια. Οι
παίκτες, όμως, δεν φταίνε σε τίποτα. Δουλεύω, όμως, στην ΑΕΚ, ήδη, έξι μήνες
και είμαστε στην πρώτη θέση με το συγκεκριμένο μοντέλο παιχνιδιού και δεν
σκοπεύω να το αλλάξω». Για το ενδεχόμενο να μείνει και μετά το καλοκαίρι
τόνισε ότι δεν το ξέρει ακόμη και δεν είναι ορατό. Η ερώτηση αφορούσε τα επτά
χρόνια που παρέμεινε στην Εστορίλ και είπε:«Δεν μου φαίνεται πολύ ορατό. Για
να μείνεις πολλά χρόνια πρέπει να συμβούν μια σειρά από γεγονότα. Στην ΑΕΚ με
δέχθηκαν πολύ καλά. Παράπονο προσωπικό δεν έχω. Υπάρχουν, όμως, άλλα θέματα
που αφορούν την αθλητική πολιτική του συλλόγου». Άρα ο Σάντος περιμένει άλλους
δύο παίκτες (δανεικό τον Ντορίβα), αλλιώς η προπονητολογία μπορεί να αρχίσει
νωρίς νωρίς στη Νέα Φιλαδέλφεια αν δεν επικυρωθεί σύντομα η ανανέωση του
συμβολαίου του Πορτογάλου τεχνικού.

*** Με το ποσό των 1,8 δισ. απάντησε η Θέλτα ότι δίνει τον
Ντορίβα.Τέτοιο νούμερο δεν «παίζει» η ΑΕΚ, μόνο δανεικό τον χτυπά.Ο
Βραζιλιάνος όπως δηλώνει στην Ισπανία, έρχεται και έτσι!

<H3>ΟΙ ΑΛΛΕΣ ΠΑΕ
</H3><H3>Καμία ανησυχία για την απόφαση
</H3>
Η πρωτοχρονιάτικη «βόμβα» του Μονομελούς Πρωτοδικείου Αθήνας, που δικαίωσε
τη NETMED στην αντιδικία της με την ΑΕΚ σε ό,τι αφορά τα τηλεοπτικά
δικαιώματα, δέν φαίνεται να προκαλεί ανησυχία στους προέδρους των ΠΑΕ
Παναχαϊκής, Πανιωνίου και Εθνικού Αστέρα. Και οι τρεις θεωρούν ότι η
συγκεκριμένη απόφαση του Μονομελούς Πρωτοδικείου βασίστηκε σε δεδομένα εντελώς
διαφορετικά από αυτά πού υποστηρίζουν οι εταιρείες τους. 
Ο πρόεδρος της Παναχαϊκής κ. Άρης Λουκόπουλος τόνισε πως η σύμβαση με τη
NETMED είχε υπογραφεί όταν το συγκεκριμένο κανάλι είχε το μονοπώλιο και την
κατήγγειλε όταν δημιουργήθηκε ο Alpha, επιζητώντας καλύτερους όρους. 
Από την πλευρά του ο ισχυρός άνδρας του Πανιωνίου κ. Αχιλλέας Μπέος τόνισε
πως η κάθε υπόθεση τηλεοπτικών δικαιωμάτων είναι ξεχωριστή και η συγκεκριμένη
απόφαση για την ΑΕΚ δεν επηρεάζει την ομάδα μου. 
Τέλος, ο πρόεδρος του Εθνικού Αστέρα κ. Νίκος Παπαδόπουλος τόνισε πως η
ομάδα του δεν είχε συμβόλαιο με τη NETMED και η συγκεκριμένη απόφαση κατά της
ΑΕΚ τον αφήνει αδιάφορο.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17232O041</ED>
<ID>
ID:300807

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O04&aa=1</URL></REF>


Article

<CATEGORY>vin10</CATEGORY>

 <H5>ΚΟΥΤΣΗΣ ΣΤΗΝ «ΟΜΑΔΑ»: Η ζεστασιά που υπάρχει στον ΠΑΟΚ μετριάζει τα οικονομικά προβλήματα
</H5><H2>Δεν φοβάμαι τη σύγκριση με τον Τετράτζε
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Τα οικονομικά προβλήματα συνεχίζουν να ταλαιπωρούν την ομάδα του ΠΑΟΚ και το
τελεσίγραφο που έθεσαν οι παίκτες στον Γιώργο Μπατατούδη για πληρωμή
200.000.000 δρχ. μέχρι τη Δευτέρα και ακόμη 150.000.000 μέχρι τις 20
Ιανουαρίου, συνεχίζει να υφίσταται. Παρ' όλα αυτά χθες ανακοινώθηκε και
επίσημα η πρώτη μεταγραφή της ομάδας, που δεν είναι άλλη από αυτήν του Γιώργου
Κούτση. Ο τέως μέσος του Άρη, από χθες είναι παίκτης του ΠΑΟΚ. Πραγματοποίησε
μάλιστα και την πρώτη του προπόνηση υπό την καθοδήγηση του Ντούσαν Μπάγιεβιτς.
«Πρώτα μίλησα με τους ανθρώπους του Άρη και είναι αλήθεια ότι μου έμεινε ένα
μικρό παράπονο από τις συζητήσεις αυτές, επειδή δεν έδειξαν το ανάλογο
ενδιαφέρον. Έτσι, στράφηκα στις υπόλοιπες προτάσεις που είχα και αποφάσισα να
δεχθώ την πρόταση του ΠΑΟΚ», δήλωσε το νέο απόκτημα της ομάδας. Και συνέχισε:
«Έχω ακούσει για τα προβλήματα που αντιμετωπίζει η ομάδα, αλλά γνωρίζω πολύ
καλά ότι κανένας παίκτης δεν έχει χάσει χρήματα από την ΠΑΕ ΠΑΟΚ. 
Τα οικονομικά προβλήματα που αντιμετωπίζει ο ΠΑΟΚ δεν αποθαρρύνουν τον Γιώργο
Κούτση. Ο «δικέφαλος» του Βορρά είναι η νέα πρόκληση στην καριέρα τού τέως
μέσου του Άρη

Αισθάνομαι λίγο περίεργα, όμως η ζεστασιά με την οποία με περιέβαλλαν οι νέοι
συμπαίκτες μου από την πρώτη στιγμή, θα παίξει σημαντικό ρόλο στην προσαρμογή
μου. Εξάλλου γνωρίζω αρκετά παιδιά από τον ΠΑΟΚ». Ο Κούτσης προορίζεται από
τον Ντούσαν Μπάγιεβιτς για να καλύψει το κενό του Ομάρ Τετράτζε. Λέει ο ίδιος:
«Θεωρώ τον Τετράτζε πολύ σπουδαίο παίκτη. 
Είμαι έτοιμος να αγωνιστώ και δεν φοβάμαι τη σύγκριση. Είναι τιμή μου που με
επέλεξε ο Ντούσαν Μπάγιεβιτς για την ομάδα του ΠΑΟΚ. Οι νέοι μου συμπαίκτες
είναι όλοι τους πολύ ικανοί και θα μπορούσαν να παίζουν σε οποιαδήποτε ομάδα
της Ελλάδας. Δεν μιλώ μόνο για τους βασικούς, αλλά και για αυτούς που κάθονται
στον πάγκο».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17232O042</ED>
<ID>
ID:300849

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O04&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ </H5><H2>«Ποδαρικό» με Άντζα και Βενετίδη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Τεστ για τους Άντζα και Βενετίδη θα αποτελέσει το σημερινό (3.30 μ.μ.) φιλικό
παιχνίδι του Ολυμπιακού με τον Ιωνικό στις εγκαταστάσεις του Ρέντη. 
Οι δύο «ερυθρόλευκοι» ποδοσφαιριστές προέρχονται από πολύμηνη αποχή λόγω
τραυματισμών και ο Τάκης Λεμονής θέλει να γνωρίζει σε ποια κατάσταση
βρίσκονται. Ο τεχνικός των πρωταθλητών σκέπτεται, συνεχώς, τις προσεχείς
υποχρεώσεις της ομάδας του και βέβαια το μεγάλο ντέρμπι με την ΑΕΚ. 
Ταυτόχρονα, ο προπονητής του Ολυμπιακού θέλει να διαπιστώσει και την
ετοιμότητα όλων των ποδοσφαιριστών, αλλά, κυρίως, των ξένων που είχαν πάει
στις ιδιαίτερες πατρίδες τους για τις ημέρες των γιορτών. 
Ο «ΕΛΕ» 
Άντζας και Βενετίδης θα δοκιμάσουν τις δυνάμεις τους στο σημερινό φιλικό με
τον Ιωνικό, ενώ ο Πατσατζόγλου ακολούθησε χθες ατομικό πρόγραμμα

Σημαντική είδηση για τον Τάκη Λεμονή ήταν η πρώτη επίσκεψη, ύστερα από την
εγχείρησή του, του Δημήτρη Ελευθερόπουλου, χθες στο προπονητήριο του Ρέντη. Ο
διεθνής γκολκίπερ των «ερυθρολεύκων» έκανε ειδικό πρόγραμμα και το σημαντικό
ήταν ότι δεν ένιωσε ενοχλήσεις. Δεν αποκλείεται την επόμενη εβδομάδα να
αρχίσει τρέξιμο και όλοι στον Ολυμπιακό ελπίζουν ότι ο Ελευθερόπουλος θα
προλάβει το ντέρμπι με την ΑΕΚ. 
Ο Πατσατζόγλου ακολούθησε ατομικό πρόγραμμα, για προληπτικούς λόγους, αφού
αισθανόταν ενοχλήσεις στη μέση. Σήμερα η προπόνηση έγινε πρωί και στη συνέχεια
οι παίκτες υποβλήθηκαν σε αιματολογικές εξετάσεις, οι οποίες γίνονται ανά
τακτά χρονικά διαστήματα. 
Εξάλλου, ανακοινώθηκε το πρόγραμμα της ομάδας μέχρι και την επόμενη Τετάρτη
και βέβαια μέσα σ' αυτό περιλαμβάνεται και το φιλικό με την Καλλιθέα την
Κυριακή στις 3 μ.μ.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17232O051</ED>
<ID>
ID:300808

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O05&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Δυναμικά στις μεταγραφές με 4 παίκτες
</H2>
Ξεκίνησε η μεταγραφική ενίσχυση του Ιωνικού. Χθες, λοιπόν, η διοίκηση της
ομάδας της Νεάπολης ανακοίνωσε την απόκτηση τεσσάρων ποδοσφαιριστών, από τους
οποίους οι τρεις είχαν δοκιμαστεί τις προηγούμενες ημέρες και ικανοποίησαν τον
Όλεγκ Μπλαχίν. 
Ο τέταρτος είναι γνώριμος στους 'Ελληνες φιλάθλους από τη θητεία του στη
χώρα μας. Ο λόγος για τον Όλιβερ Μακόρ, που έχει αγωνιστεί στην Προοδευτική
και το Αιγάλεω. 
Παράλληλα, την «κυανόλευκη» φανέλα θα φορέσουν ο Έρικ Νολ, Γερμανός
μεσοεπιθετικός, ο Ζοσιμάρ Νασιμέντο, Βραζιλιάνος επιθετικός και ο Σέντρικ
Μονταμπόρ Γάλλος επιθετικός μέσος. 
Χθες οι ποδοσφαιριστές του Ιωνικού γυμνάστηκαν σε δύο γκρουπ και σήμερα θα
δώσουν φιλικό με τον Ολυμπιακό στις εγκαταστάσεις του Ρέντη. Την ομάδα θα
κοουτσάρει ο Σωκράτης Γέμελος, αφού ο Όλεγκ Μπλαχίν βρίσκεται στην πατρίδα του
για προσωπικούς λόγους και θα επιστρέψει στην Ελλάδα την Κυριακή ή το αργότερο
τη Δευτέρα.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17232O052</ED>
<ID>
ID:300850

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O05&aa=2</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Κερδισμένοι Κέρκυρα και Φωστήρας
</H2>
Οι φιλοξενούμενοι επικράτησαν στους χθεσινούς εξ αναβολής αγώνες του
πρωταθλήματος Γ' Εθνικής κατηγορίας. Συγκεκριμένα η Κέρκυρα με γκολ του Στύλου
στο 68' νίκησε εκτός έδρας 1-0 τα Τρίκαλα, ενώ με το ίδιο σκορ επικράτησε ο
Φωστήρας στην Κρύα Βρύση του Απόλλωνα. Το γκολ του Φωστήρα πέτυχε στο 55' ο
Αντωνιάδης. Ύστερα από 12 αγωνιστικές η βαθμολογία στην Γ' Εθνική διαμορφώθηκε
ως εξής: Κασσάνδρα 29, Κέρκυρα 24, Ατρόμητος Αθ. 22, Φωστήρας, Κιλκισιακός 21,
Καβάλα 20, Λάρισα 18, Μαρκό 16, Χανιά 15, Εθνικός 13, Ναυπακτιακός 12, Τρίκαλα
11, Ελευσίνα 9, Λεωνίδιο, Παναιτωλικός 8 και Απόλλων Κρύας Βρύσης 3. 
Ατρόμητος, Μαρκό και Ελευσίνα, Καβάλα έχουν από ένα παιχνίδι λιγότερο.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17232O053</ED>
<ID>
ID:300885

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O05&aa=3</URL></REF>


Article

<CATEGORY>vin10</CATEGORY>

 <H5>ΓΙΟΥΝΑΪΤΕΝΤ: ΟΡΙΣΤΙΚΗ Η ΑΠΟΦΑΣΗ ΓΙΑ ΑΛΛΑΓΗ ΤΕΧΝΙΚΟΥ
</H5><H2>Σενάρια τέλος
</H2><H4>* Ο μάνατζερ της Σέλτικ, Μάρτιν Ο' Νιλ και ο προπονητής της Ρόμα, Φάμπιο
Καπέλο είναι οι πρώτοι στη λίστα των υποψηφίων να αντικαταστήσουν τον Άλεξ Φέργκιουσον
</H4>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Τέλος εποχής για τον σερ Άλεξ Φέργκιουσον, αφού επιβεβαιώθηκε και επισήμως η
αναζήτηση νέου τεχνικού από τη διοίκηση της Μάντσεστερ Γιουνάιτεντ

Ο σερ Άλεξ Φέργκιουσον θα αποτελέσει οριστικά παρελθόν από την 1η Ιουλίου του
2002. Η Μάντσεστερ Γιουνάιτεντ, δίνοντας τέλος στη φημολογία που προκάλεσαν τα
βρετανικά ταμπλόιντ, ανακοίνωσε πως ο Σκωτσέζος μάνατζερ δεν πρόκειται να
παραμείνει στον πάγκο της ομάδας και την επόμενη σεζόν και φυσικά δεν
πρόκειται να συναντηθούν εκπρόσωποι των δύο πλευρών για να συζητήσουν ένα
τέτοιο ενδεχόμενο. 
Παράλληλα, η Μάντσεστερ Γιουνάιτεντ ανακοίνωσε την έναρξη της διαδικασίας
αναζήτησης του διαδόχου του Φέργκιουσον την ίδια ημέρα που ο Μάρτιν Ο' Νιλ, με
τον οποίον φλερτάρουν οι πρωταθλητές τους τελευταίους μήνες, άφησε ανοιχτό το
ενδεχόμενο να αποχωρήσει στο τέλος της περιόδου από τη Σέλτικ. 
Ο σερ Άλεξ Φέργκιουσον είχε δηλώσει στους «Sunday Times» για την απόφασή του
να αποσυρθεί από την ενεργό δράση στο τέλος της περιόδου: «Ποτέ δεν ξέρεις τι
μπορεί να συμβεί. Νιώθω ακόμη μεγάλη δίψα για τη δουλειά». 
ΠΑΡΕΞΗΓΗΣΗ... 
Οι δηλώσεις του Σκωτσέζου ερμηνεύτηκαν από τα ταμπλόιντ ως προσπάθεια του
Φέργκιουσον να αφήσει ανοιχτή την πόρτα παραμονής του για έναν ακόμη χρόνο στο
τιμόνι της Γιουνάιτεντ. Τη Δευτέρα, μάλιστα, οι ίδιες εφημερίδες ανέφεραν πως
έχει προγραμματιστεί ραντεβού μεταξύ εκπροσώπων του Φέργκι και της Γιουνάιτεντ
για να συζητήσουν το ενδεχόμενο να παρατείνει για έναν ακόμη χρόνο την
παραμονή του στον πάγκο της ομάδας. 
Η επίσημη θέση των πρωταθλητών Αγγλίας, όπως διατυπώθηκε χθες, δεν αφήνει,
πλέον, καμία αμφιβολία: «Οι δηλώσεις του Φέργκιουσον παρερμηνεύθηκαν.
Συνεχίζουμε όπως είχαμε προγραμματίσει και βρισκόμαστε σε αναζήτηση νέου
προπονητή. Τίποτα δεν έχει αλλάξει» δήλωσε ο εκπρόσωπος της Γιουνάιτεντ Πάντι
Χέρβερσον. 
ΟΝΟΜΑΤΑ 
Στις δύο πρώτες θέσεις στη λίστα των «Κόκκινων Διαβόλων» για αντικαταστάτες
του Φέργκιουσον είναι ο μάνατζερ της Σέλτικ, Μάρτιν Ο' Νιλ και ο προπονητής
της Ρόμα, Φάμπιο Καπέλο. 
Ο Ο' Νιλ μέχρι πρότινος δήλωνε πως δεν πρόκειται να «σπάσει» το συμβόλαιό του
με τη Σέλτικ, το οποίο λήγει το καλοκαίρι του 2003. Ωστόσο, χθες κάνοντας
στροφή 180 μοιρών υποστήριξε πως μία πρόταση από τη Μάντσεστερ είναι πάντα
δελεαστική και δεν θα τον άφηνε ασυγκίνητο, ενώ αρνείται διακριτικά να
διαπραγματευτεί για την ανανέωση του συμβολαίου του με τη Σέλτικ. 
Οι δηλώσεις του Ο' Νιλ οδήγησαν τα γραφεία στοιχημάτων στην απόφαση να
μειώσουν από 11/8 σε 11/10 την απόδοση του Βορειοϊρλανδού προπονητή, για να
αναλάβει τη Μάντσεστερ Γιουνάιτεντ.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17232O061</ED>
<ID>
ID:300809

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O06&aa=1</URL></REF>


Article

<CATEGORY>vin10</CATEGORY>

 <H5>ΡΟΓΚ: Δύσκολη μάχη αλλά οφείλουμε να πολεμήσουμε
</H5><H2>Ρεαλιστής και αισιόδοξος για το ντόπινγκ
</H2>
Ο Ζακ Ρογκ δεν παραβλέπει τις δυσκολίες στον πόλεμο κατά του ντόπινγκ

Μετά τον Χουάν Αντόνιο Σάμαρανκ και ο νέος πρόεδρος της ΔΟΕ, Ζακ Ρογκ,
συμφωνεί με την άποψη ότι τα αναβολικά πάντα θα προηγούνται των μεθόδων
ανίχνευσής τους. 
«Ο αθλητισμός ποτέ δεν θα μπορέσει να είναι τελείως καθαρός, ωστόσο, πρέπει να
καταβάλλουμε προσπάθειες, ώστε η κατάσταση στο μείζον αυτό θέμα να γίνει πολύ
καλύτερη απ' ό,τι είναι σήμερα» δήλωσε ο Ρογκ στη γερμανική εφημερίδα
Sueddeutsche Zeitung. 
«Δεν μπορούμε να κερδίσουμε τον πόλεμο, ωστόσο, μπορούμε να κερδίσουμε αρκετές
μάχες» συνέχισε ο πρόεδρος της ΔΟΕ, ο οποίος ζήτησε τη συμβολή της
τεχνολογίας, προκειμένου η μάχη κατά των αναβολικών να έχει στο μέλλον ακόμη
καλύτερα αποτελέσματα. Ο κ. Ρογκ αναφερόμενος στα μέτρα ασφαλείας που έχουν
ληφθεί για τους Χειμερινούς Ολυμπιακούς Αγώνες, οι οποίοι θα φιλοξενηθούν τον
επόμενο μήνα στο Σολτ Λέικ Σίτι επεσήμανε ότι οι Αμερικανοί κάνουν ό,τι περνά
από το χέρι τους, προκειμένου να αποφευχθούν κάποια... τραγικά παρατράγουδα.
Ωστόσο, δεν έκρυψε το άγχος που τον διακατέχει, λέγοντας χαρακτηριστικά ότι θα
μπορέσει να ηρεμήσει μόνο μετά το τέλος της τελετής λήξης.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17232O062</ED>
<ID>
ID:300851

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O06&aa=2</URL></REF>


Article

<CATEGORY>vin10</CATEGORY>

 <H5>ΟΥΛΙ ΧΕΝΕΣ
</H5><H2>Μάντης κακών για τα έσοδα των συλλόγων
</H2>
Δυσοίωνες είναι οι προβλέψεις του γενικού διευθυντή της Μπάγερν, Ούλι Χένες,
για το επαγγελματικό ποδόσφαιρο.

«Τα έσοδα των συλλόγων πρόκειται να σημειώσουν πτώση. 
Στο μέλλον θα είναι περίπλοκο να εξασφαλιστούν σταθερές πηγές εισοδημάτων»
δήλωσε ο Χένες στο περιοδικό «Sport Bild». Και συνέχισε: «Τότε δεν θα βλέπετε
άτομα να είναι πρόθυμα να επενδύσουν τα χρήματά τους στο ποδόσφαιρο, όπως
γίνεται ακόμη στην Ιταλία. Επίσης, στις ημέρες μας αυτοί σπανίζουν περισσότερο
στην Αγγλία και την Ισπανία.

Έτσι, η διάρθρωση των μισθών των ποδοσφαιριστών πρόκειται να αλλάξει, όπως
επίσης και τα απίστευτα υψηλά ποσά για μεταγραφές...». 
Στον αντίποδα, ο γενικός διευθυντής της πρωταθλήτριας Ευρώπης υπογράμμισε τη
σπουδαιότητα της ύπαρξης μιας σταθερής οικονομικής βάσης για έναν σύλλογο,
αναφέροντας τις περιπτώσεις της Λεβερκούζεν, η οποία έχει την υποστήριξη της
φαρμακοβιομηχανίας Μπάγερ, και της Βόλφσμπουργκ, η οποία έχει χορηγό την
αυτοκινητοβιομηχανία Φόλκσβαγκεν.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17232O063</ED>
<ID>
ID:300886

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O06&aa=3</URL></REF>


Article

<CATEGORY>vin10</CATEGORY>

 <H5>ΡΟΥΝΤΙ ΦΕΛΕΡ
</H5><H2>Θα παραιτηθώ αν αποτύχουμε
</H2>
Αποφασισμένος να παραιτηθεί αν η εθνική ομάδα της Γερμανίας δεν διατηρηθεί σε
υψηλό επίπεδο αγωνιστικότητας κατά τη διάρκεια του Παγκοσμίου Κυπέλλου δηλώνει
ο Ρούντι Φέλερ σε συνέντευξή του στην εφημερίδα «Bild». 
«Αν διαπιστώσω ότι υπάρχουν προβλήματα δεν θα διστάσω να εγκαταλείψω τον
πάγκο. Θα αποδεχθώ τις συνέπειες. Όμως, πάντα βλέπω τη θετική πλευρά και θεωρώ
πως η ομάδα θα πάει αρκετά καλά στο Παγκόσμιο Κύπελλο». 
Πριν από έναν μήνα ο Φέλερ πήρε ψήφο εμπιστοσύνης από τη γερμανική ομοσπονδία
για να παραμείνει στον πάγκο της εθνικής ομάδας και στο Παγκόσμιο Κύπελλο του
2006 που θα φιλοξενηθεί στα γερμανικά γήπεδα.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17232O064</ED>
<ID>
ID:300903

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O06&aa=4</URL></REF>


Article

<CATEGORY>vin10</CATEGORY>

 <H5>ΠΡΟΕΤΟΙΜΑΣΙΑ: ΓΙΑ ΤΟ ΝΤΕΡΜΠΙ ΜΕ ΤΟΝ ΟΛΥΜΠΙΑΚΟ </H5><H2>Χαλαρά ο ΠΑΟ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η αντιστροφή για το ντέρμπι της Κυριακής έχει αρχίσει, όμως, στον Παναθηναϊκό
συνεχίζουν την προετοιμασία τους σε χαλαρούς ρυθμούς. Αντίθετα, με τον
Ολυμπιακό που πραγματοποίησε μίνι-προετοιμασία στην Κω και χθες έδωσε φιλικό
αγώνα με τη Δάφνη, ο Ομπράντοβιτς προτίμησε να δώσει έξι ημέρες ρεπό και
ανάμεσά τους να κάνει τρεις σκληρές προπονήσεις (το τελευταίο τριήμερο του
2001). 
Οι «χαλαρωτικοί ρυθμοί», όμως, κορυφώθηκαν ουσιαστικά χθες βράδυ, τέσσερις
ημέρες πριν από το τζάμπολ στο γήπεδο της Γλυφάδας. Ο μεγαλομέτοχος του
Παναθηναϊκού Παύλος Γιαννακόπουλος δεξιώθηκε, όπως κάθε χρόνο, τους παίκτες
και την τεχνική ηγεσία της ομάδας. Με αφορμή τον ερχομό του νέου έτους και
γενικότερα των εορταστικών ημερών ο κ. Γιαννακόπουλος παρέθεσε δείπνο σε
ξενοδοχείο της Κηφισιάς, όπου επικράτησε οικογενειακό κλίμα, με χιούμορ και
φυσικά ανταλλαγή ευχών για το 2002. 
Στην τελική ευθεία μπαίνει από σήμερα η προετοιμασία του Παναθηναϊκού για το
ντέρμπι της Κυριακής με τον Ολυμπιακό. Ομπράντοβιτς και Μποντίρογκα
καταστρώνουν τα σχέδιά τους 
«Κάθε ομάδα έχει δικαίωμα να επιλέξει τον τρόπο με τον οποίο θα προετοιμαστεί.
Εμείς δώσαμε μεγάλο χρόνο ξεκούρασης στους παίκτες, γιατί γνωρίζουμε ότι οι
παίκτες είχαν καταπονεθεί από τα συνεχή παιχνίδια και τα δύσκολα ταξίδια.
Έχουμε καταρτίσει το πλανόγραμμά μας και σύμφωνα με αυτό βαδίζουμε» σχολίασε
στην «ΟΜΑΔΑ» ο Ζέλικο Ομπράντοβιτς, ο οποίος μαζί με τους παίκτες του σήμερα
το μεσημέρι θα επισκεφθούν το νοσοκομείο «Αγία Σοφία». 
Τρίτη ημέρα του νέου έτους και τρεις ημέρες πριν από το ντέρμπι οι «πράσινοι»
μετά το τέλος της πρωινής προπόνησης θα προσφέρουν δώρα, αυτόγραφα και στιγμές
χαράς στα μικρά παιδάκια, τα οποία νοσηλεύονται στην πτέρυγα των
νεοπλασματικών ασθενειών.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17232O071</ED>
<ID>
ID:300810

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ικανοποιημένος ο Ζούρος από τους «ερυθρολεύκους» </H5><H2>Παρών ο Φορντ, με πυρετό ο Τόμιτς </H2>
Ο πυρετός για το ντέρμπι με τον Παναθηναϊκό ανεβαίνει στον Ολυμπιακό, ο οποίος
χθες συνέχισε την προετοιμασία του παίζοντας φιλικό με τη Δάφνη. 
Πυρετός πραγματικός ήταν η αιτία που δεν αγωνίστηκε ο αρχηγός της ομάδας Μίλαν
Τόμιτς, ο οποίος ωστόσο αναμένεται να δώσει το «παρών» στο ντέρμπι της
Κυριακής. 
Αντίθετα με τους νικητές του φιλικού (δεν ανακοινώθηκε σκορ) αγωνίστηκε ο
Αλφόνσο Φορντ που ταλαιπωρήθηκε τις τελευταίες ημέρες από ιγμορίτιδα. Οι
«ερυθρόλευκοι» έδειξαν να βρίσκονται σε καλή κατάσταση και άφησαν
ικανοποιημένο τον Ηλία Ζούρο. 
Με τη Δάφνη αγωνίστηκε ο Τζίνο Καρλάιλ που άφησε θετικές εντυπώσεις και όπως
φαίνεται θα αντικαταστήσει τον Ρόουαν Μπάρετ στην ομάδα του Γιώργου Ζευγώλη. 
*** Στη Νέα Σμύρνη, ο Πανιώνιος σε φιλικό παιχνίδι νίκησε με 82-74 τη
Νήαρ Ηστ. Με τους γηπεδούχους δεν αγωνίστηκαν οι Διαμαντόπουλος, Μάλγος,
Σίρλεϊ, που αντιμετωπίζουν μικροτραυματισμούς, ενώ ο Κορωναίος δεν
χρησιμοποίησε τον Ασημακόπουλο (θλάση) και τον Μολφέτα (θα υποβληθεί σε
εγχείρηση για να του αφαιρεθεί δισκοκήλη).
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17232O072</ED>
<ID>
ID:300852

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O07&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ: Πρώτη διεθνής επιτυχία με την ανατολή του 2002 </H5><H2>Τέσσερα μετάλλια στο Γιουρολύμπ της Ισπανίας </H2>
Η πρώτη διεθνής επιτυχία για την ελληνική ιστιοπλοΐα ήρθε με την ανατολή του
νέου έτους, αφού δύο χρυσά και δύο ασημένια μετάλλια ήταν ο απολογισμός της
χώρας μας στο Eurolymp του Πάλαμος της Ισπανίας. Αιμίλιος Παπαθανασίου στα
FINN και οι Κατερίνα Γιακουμίδου, Έλενα Δημητρακοπούλου και Σταυρούλα
Χατζηλιάδου στη νέα Ολυμπιακή κατηγορία, Yngling, ανέβηκαν στο ψηλότερο σκαλί
του βάθρου, κατακτώντας το χρυσό μετάλλιο. Ασημένιο μετάλλιο για τον Βαγγέλη
Χειμώνα στα Laser και τις Δήμητρα Μυλωνά και Αλίκη Κούρκουλου στα 470. Ωστόσο,
πολύ καλή παρουσία είχαν και τα υπόλοιπα μέλη της ελληνικής αποστολής. Στα 470
Γυναικών, Δανέζη και Γκιόκα πήραν την 6η θέση, ενώ στο αντίστοιχο αγώνισμα των
Ανδρών Παναγιώτης Μάντης και Θοδωρής Πολυχρονίδης ήταν 8οι, Διονύσης Δήμου και
Θανάσης Σιούζος 10οι και οι Χρήστος Ρετζίκας και Ανδρέας Παπαδόπουλος 26οι.
Στα 49er, Θανάσης Παχούμας και Βασίλης Πορτοσάλτε κατετάγησαν 4οι. Τα αδέρφια
Παναγιωτίδη, Γιώργος και Αλφόνσο ήταν 11οι, ενώ στα FINN, εκτός από την πρώτη
θέση του Παπαθανασίου, ο Άκης Καρνούτσος τερμάτισε 6ος. Τέλος, η Μαρία Βλάχου
ήταν 6η στα Europe, ενώ στα Laser ο Νικολαΐδης ήταν 19ος, ο Τσιώλης 27ος και ο
Σιδέρης 34ος.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17232O073</ED>
<ID>
ID:300887

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O07&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Στο προσκήνιο και ο Μακ Φέρσον </H2>
Η άγνωστη Δάφνη προκαλεί ανησυχίες και προβληματισμό στον Ντράγκαν Σάκοτα. Οι
αλλαγές που έχει κάνει η ομάδα του Γιώργου Ζευγώλη στο έμψυχο υλικό (δύο νέοι
παίκτες με την προσθήκη του Μπράουν, ο οποίος επανέρχεται) δεν φοβίζουν τον
Σέρβο προπονητή, όμως, θεωρεί πως οι παίκτες του πρέπει να είναι πανέτοιμοι να
αντιμετωπίσουν (άγνωστες) δυσκολίες. 
Και αν η Δάφνη έκανε αλλαγές σε χρόνο-ρεκόρ στη διακοπή του πρωταθλήματος, η
πρωτοπόρος ΑΕΚ δυσκολεύεται να «κλείσει» τον Κρις Καρ! Οι διαπραγματεύσεις
συνεχίζονται και αν ο Αμερικανός «κλείσει» είναι πολύ πιθανό να έρθει στην
Αθήνα μέχρι την Κυριακή. Αν δεν ρίξει το κασέ του η διοίκηση της ΑΕΚ - σε
αντίθεση με τον Σάκοτα - δείχνει διατεθειμένη να αναζητήσει πιο φτηνή λύση
(Πολ Μακ Φέρσον) στη θέση του Κόμαζετς. 
Είναι τόσο αργός ο ρυθμός που κινείται η ΑΕΚ, που ακόμη δεν έχει ενημερώσει
τον μάνατζερ του Κροάτη για τη λύση του συμβολαίου του!
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17232O074</ED>
<ID>
ID:300904

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O07&aa=4</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ </H5><H2>Φιλικές νίκες Ηρακλή, ΠΑΟΚ </H2>
* ΘΕΣΣΑΛΟΝΙΚΗ 
Αδικαιολογήτως απών ήταν ο Ρόντρικ Μπλάκνεϊ από το χθεσινοβραδινό νικηφόρο
(64-51, Χατζηβρέττας 11, Κάραγκουτης 10, Μικ 10) φιλικό του Ηρακλή κατά του
Μακεδονικού. Το θέμα θα εξεταστεί από τους προπονητή του Ηρακλή και τη νέα
διοικούσα επιτροπή (Βασίλης Δημαρέλος, Δημήτρης Νάκος, Γιάννης Τσουμής), η
οποία διορίστηκε χθες από τη διοίκηση του Γ.Σ. 
Σε άλλο φιλικό ο ΠΑΟΚ νίκησε (95-77) τη ΜΕΝΤ με πρώτο σκόρερ τον Κόμματο (18 π.).
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17232O075</ED>
<ID>
ID:300917

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O07&aa=5</URL></REF>


Article

<CATEGORY>vin10</CATEGORY>

 <H5>ΑΝΑΤΡΟΠΗ </H5><H2>Η ΑΕΚ σε «τούνελ»
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Επ, να το το πρώτο φετινό πρόβλημα για το επαγγελματικό ποδόσφαιρο και μάλιστα
σε επίπεδο Α' Εθνικής. 
*** Η πόλεμος συμφερόντων των συνδρομητικών καναλιών έφερε χθες ήττα του Alpha
με δικαστική απόφαση υπέρ της Νέτμεντ, αλλά αυτό δεν πολυενδιαφέρει τους
φιλάθλους. 
*** Το «αύριο» νοιάζει αυτήν τη στιγμή τους ΑΕΚτζήδες, μια και η ομάδα τους
(φορμαρισμένη, πρωτοπόρος και με προοπτική για μεγαλεία φέτος...) φαίνεται ότι
μπήκε σε οικονομικό (και δικονομικό) τούνελ. 
*** Για να αντιληφθείτε το πρόβλημα όσο πιο απλά γίνεται: 
*** Η ΑΕΚ ΠΑΕ είχε συνάψει («αποικιακή» όπως υποστήριζε) σύμβαση με το παλαιό
κανάλι. 
*** Στη συνέχεια, η διοίκηση που στηρίζεται από τον Ψωμιάδη (δηλαδή ο Μάκης)
«τα βρήκε» με το νεώτερο κανάλι και εισέπραξε κάποια δισ.! 
*** Τώρα μπορεί να εφεσιβάλει την απόφαση, όμως, ουδείς μπορεί να εγγυηθεί τι
θα προκύψει. 
*** Σχετικά με το θέμα η ΠΑΕ ΑΕΚ είναι, εντελώς, βέβαιο ότι σήμερα κιόλας θα
προβεί σε ανακοινώσεις... 
*** (Όλα είναι, άλλωστε, θέμα στρατηγικής...). 
*** Αργά χθες στελέχη (και) άλλων ΠΑΕ που αντιμετωπίζουν το ίδιο πρόβλημα
συσκέπτονταν με την ΑΕΚ. 
*** Παναχαϊκή, για παράδειγμα, Μπέος κ.λπ. 
*** Δεν είναι θέμα; 
*** Προσωπική άποψη: τώρα αρχίζουν τα δύσκολα για την πρωτοπόρο. 
*** Και μάλιστα σε χρόνο που με βάση τη δεύτερη συμφωνία, επρόκειτο να
εισπράξει μπαγιόκο! 
*** Τώρα τι; 
*** Μακάρι η είσοδος του Ίβιτς στην ομάδα να οδηγήσει σε εκπρόθεσμες πωλήσεις
εισιτηρίων διαρκείας, αλλά ακούγεται λίγο δύσκολο. 
*** Ο Σέρβος κυνηγός εμφανίστηκε χθες στους Θρακομακεδόνες και πριν γυμναστεί
με βάρη, είχε σύντομη συζήτηση με τον Σάντος. 
*** Συμπέρασμα για τον Ίλια; 
*** Ότι δεν πρέπει να θεωρείται αναντικατάστατος στο βασικό σχήμα. 
*** Θα παίζει, όταν οι περιστάσεις το «απαιτούν». 
*** Δηλαδή ανάλογα με το σύστημα, τον αντίπαλο κ.λπ. 
Επιστημονικά δουλεύει τις τελευταίες ημέρες στον Παναθηναϊκό ο νέος προπονητής
Μαρκαριάν, με όλες τις σύγχρονες μεθόδους. 
*** Αυτό έλειπε να μέναμε στο «ένδεκα αυτοί - ένδεκα εμείς», που είχε δόση
γοητείας, αλλά όχι, συνήθως, αποτέλεσμα... 
*** Ο Ουρουγουανός τεχνικός, λοιπόν, μαζί με τον συνεργάτη του Γκαμπριέλ
Μολνάρ εργάστηκαν σκληρά μπροστά στο κομπιούτερ και επεξεργάστηκαν όλα τα
στοιχεία των παικτών του Παναθηναϊκού. 
*** Από βάρος, ύψος, τραυματισμούς, μέχρι μικρές συνήθειες τους μέσα στον
αγωνιστικό χώρο. 
*** Τι σημαίνει αυτό; 
*** Ότι ο Παναθηναϊκός θα μεταβεί την Κυριακή στο Καυταντζόγλειο για τον
αποφασιστικό αγώνα Κυπέλλου (με Ηρακλή) έτοιμος για όλα. 
*** Βέβαια, ο Μαρκαριάν είχε προαναγγείλει κάποιες μεταγραφούλες, θεωρώντας
την ομάδα αδύνατη σε κάποιες θέσεις - τρεις τον αριθμόν. 
*** Το ξέχασε! 
*** Αιφνιδιαστική συνάντηση με τον πρόεδρο «πάγωσε» μέχρι την Κυριακή όλες τις
κινήσεις, οπότε οι φίλοι του Παναθηναϊκού είναι υποχρεωμένοι να περιμένουν. 
Στον Ολυμπιακό ο Τάκης Λεμονής κινείται σε κλασικά πρότυπα. 
*** Τι να τα κάνει τα... κομπιούτερ όταν υπάρχει αντίπαλος για φιλικό παιχνίδι
επιπέδου, το οποίο πράγματι θα γίνει σήμερα στον καταυλισμό του Ρέντη. 
*** Ολυμπιακός - Ιωνικός, χωρίς εισιτήριο, οπότε δεν θα προκύψει μπέρδεμα στα
ρέστα από τον ταμία... 
*** Τον προπονητή του Ολυμπιακού ενδιαφέρει να μετρήσει σε τι είδους κατάσταση
βρίσκονται οι νεαροί διεθνείς Βενετίδης και Άντζας. 
*** Συνεπώς, είναι σαφές ότι οι Ιωνικοί θα παίξουν... φιλικά και ό,τι βγει. 
*** Πάντως, ενδιαφέρον παρουσιάζει ο αγώνας και για τους «μπλε» της Κοκκινιάς
αφού: 
*** Με εντολή Κανελλάκη ήλθαν στην ομάδα τέσσερις νέοι αλλοδαποί
ποδοσφαιριστές, άγνωστοι κατά τα 3/4... 
*** Ένας Γάλλος, ένας Βραζιλιάνος, ένας Γερμανός και ο γνωστός από το πέρασμά
του στην Προοδευτική Λιβεριανός Μακόρ. 
*** Το πώς θα καταφέρει να τους «μπολιάσει» με Νταρακλίτση και Οφριδόπουλο ο
βοηθός προπονητής Σωκράτης Γέμελος είναι ένα θέμα... 
*** Ο Μπλαχίν και πάλι απουσιάζει στην πατρίδα του, για μείζον οικογενειακό πρόβλημα.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17232O081</ED>
<ID>
ID:300811

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΑΤΣΟΝΕ </H5><H2>Αχτύπητο δίδυμο Μπάτζο - Βιέρι </H2>
Να χρησιμοποιήσει τον Ρομπέρτο Μπάτζο στη θέση του Αλεσάντρο ντελ Πιέρο,
στην Εθνική Ιταλίας πρότεινε στον Τζοβάνι Τραπατόνι ο Κάρλο Ματσόνε. Ο
προπονητής της Μπρέσια, στην οποία αγωνίζεται ο βετεράνος άσος, δηλώνει
εντυπωσιασμένος από την προσπάθεια του ποδοσφαιριστή του και «ρίχνει το
μπαλάκι» στον ομοσπονδιακό τεχνικό λέγοντας: «Η συμβουλή μου στον Τραπατόνι
είναι να χρησιμοποιήσει τον Ρομπέρτο δίπλα στον Κριστιάν Βιέρι. Αυτό το δίδυμο
δεν έχει αντίπαλο!». <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17232O082</ED>
<ID>
ID:300853

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O08&aa=2</URL></REF>


Article

<CATEGORY>vin10</CATEGORY>

 <H5>ΑΝΡΙ ΜΙΣΕΛ </H5><H2>Έστειλε στην εξέδρα 3 Τυνήσιους </H2>
Σιδερένια πυγμή δείχνει ο Ανρί Μισέλ στην τεχνική ηγεσία της εθνικής ομάδας
της Τυνησίας! Έτσι, ο πρώην προπονητής του Άρη δεν δίστασε να αποκλείσει τρεις
ποδοσφαιριστές από το κρισιμότατο - και σε ό,τι αφορά την επιλογή των παικτών
που θα στελεχώσουν την αφρικανική ομάδα στο Μουντιάλ - Κόπα Άφρικα, το οποίο
θα διεξαχθεί στο Μαλί από τις 19 Ιανουαρίου έως τις 10 Φεβρουαρίου. Πρόκειται
για τους Μοχάμεντ Ζουαμπί (τερματοφύλακας), Μοχάμεντ Μεκασέρ (αμυντικός) και
Ιμέντ Μπεν Γιουνές (επιθετικός) που τιμωρούνται με αυτό τον τρόπο για
πειθαρχικά παραπτώματά τους. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17232O083</ED>
<ID>
ID:300888

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O08&aa=3</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ </H5><H2>Οι πρώτοι </H2>
Κορυφαίοι αθλητές για το 2001 στην Ιταλία αναδείχθηκαν από την έγκυρη
«Gazzetta dello Sport» οι Βαλεντίνο Ρόσι και Βαλεντίνα Βετζάλι. Ο πρώτος είναι
παγκόσμιος πρωταθλητής στους αγώνες με μοτοσυκλέτες 500 cc, ενώ η δεύτερη
παγκόσμια πρωταθλήτρια στην ξιφασκία.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17232O084</ED>
<ID>
ID:300905

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O08&aa=4</URL></REF>


Article

<CATEGORY>vin10</CATEGORY>

 <H5>ΤΑΪΣΟΝ </H5><H2>Δεν λέει να ηρεμήσει </H2>
Τα... κατάφερε πάλι ο Μάικ Τάισον. Ο διάσημος πυγμάχος, με το τατουάζ του
Τσε Γκεβάρα, κατά τη διήμερη επίσκεψή του στην Αβάνα, επιτέθηκε σε
δημοσιογράφους και χτύπησε στο κεφάλι Κουβανό φωτορεπόρτερ! Εδώ, ημίγυμνος ο
Τάισον βγαίνει από το ξενοδοχείο του.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17232O085</ED>
<ID>
ID:300918

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O08&aa=5</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ </H5><H2>Η κόντρα συνεχίζεται </H2>
Η κόντρα της ΕΟΚ με τον ΕΣΑΚΕ συνεχίζεται. Ο πρόεδρος της ομοσπονδίας
μπάσκετ Γιώργος Βασιλακόπουλος θα συναντηθεί σήμερα το απόγευμα με εκπροσώπους
της διαιτησίας (ΚΕΔ, ΟΔΚΕ, ΕΟΔ), καθώς και διαιτητές, με σκοπό την επίλυση των
προβλημάτων, ενώ την ίδια ώρα είναι προγραμματισμένη γενική συνέλευση του
ΕΣΑΚΕ με θέμα την προσθήκη τρίτου διαιτητή στους αγώνες πρωταθλήματος! Πώς θα
παρθούν, όμως, αποφάσεις χωρίς να γνωρίζουν τη θέση των διαιτητών μετά τη
συνάντησή τους με τον πρόεδρο της ΕΟΚ; Το σωστό θα ήταν να καθήσουν όλοι σε
ένα τραπέζι και να βρουν άκρη με τον διάλογο για το καλό του μπάσκετ,
ξεχνώντας εγωισμούς και λόγια - έστω και αν έγιναν στο πρόσφατο παρελθόν...
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17232O086</ED>
<ID>
ID:300922

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O08&aa=6</URL></REF>


Article

<CATEGORY>vin10</CATEGORY>

 <H5>Ο ΒΑΣΙΛΙ ΙΒΑΝΤΣΟΥΚ ΔΗΛΩΝΕΙ... ΜΟΝΟΜΑΝΗΣ
</H5><H2>ΣΚΑΚΙ
</H2><H4>«Ευτυχισμένος με το σκάκι»
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Βασίλι Ιβαντσούκ είναι ένας σκακιστής από τους καλύτερους στον κόσμο την
τελευταία δεκαπενταετία, ένας σκακιστής όμως που πάντοτε έβλεπε την πλάτη του
Κασπάροφ και τώρα, στην τέταρτη δεκαετία της ζωής του, βρίσκεται κοντά σε μια
μεγάλη διάκριση. Θα πάρει μέρος στον τελικό του παγκοσμίου πρωταθλήματος που
οργανώνει η FIDE και αν νικήσει, παρά τις αντιρρήσεις των Κασπάροφ και Κράμνικ
οι οποίοι δεν μετέχουν στις εκδηλώσεις της διεθνούς ομοσπονδίας, θα γραφτεί
στην ιστορία ως παγκόσμιος πρωταθλητής. Έστω και με το νέο σύστημα διεξαγωγής
του παγκόσμιου πρωταθλήματος που βάζει πάσης φύσεως εμπόδια στον πράγματι
ισχυρότερο παίκτη να επικρατήσει τελικά. 
Για να το πετύχει, όμως, θα πρέπει να νικήσει έναν συμπατριώτη του. Έναν άλλο
Ουκρανό, μόλις 18 ετών, ο οποίος ακούει στο όνομα Ρούσλαν Πονομαριόφ και που
έφθασε πολύ γρήγορα σε μεγάλες επιτυχίες. 
«Η Ουκρανία», λέει ο Ιβαντσούκ στην ιστοσελίδα του Κασπάροφ, «δεν έχει δική
της σκακιστική σχολή. Ανήκει ακόμη στην παλιά σοβιετική σχολή και καταφέρνει
τα τελευταία χρόνια να προοδεύει, πετυχαίνοντας σε επίπεδο εθνικών ομάδων
μεγάλες διακρίσεις ­ πρόσφατα κέρδισε το παγκόσμιο πρωτάθλημα». 
Ο Βασίλι Ιβαντσούκ, σταθερά στην πρώτη δεκάδα του παγκόσμιου σκακιού, έχει
φήμη εκκεντρικού σκακιστή, απομονωμένου στα κλειστά, τετράγωνα τείχη της
σκακιέρας. «Δεν θέλω να διασκεδάσω τη μυθολογία αυτή», λέει. «Καμιά φορά είναι
αλήθεια. Είναι όμως συζητήσιμο αν η εμμονή μου είναι μεγαλύτερη από την εμμονή
στο σκάκι άλλων παικτών. Είναι δύσκολο να κρίνεις πόσο άλλοι είναι
απορροφημένοι στο σκάκι, κυρίως κάποιες ιδιαίτερες στιγμές. Ούτε συζήτηση πως
το σκάκι είναι η δουλειά που κάνω στη ζωή. Είναι το επάγγελμά μου. Και τούτο
το επάγγελμα παραμένει πάντα η πιο ευχάριστη απασχόλησή μου. Είμαι
ευτυχισμένος». 
Ως προς το αν ο Κράμνικ νομιμοποιείται να θεωρεί τον εαυτό του παγκόσμιο
πρωταθλητή, καθώς νίκησε τον Κασπάροφ σε ματς εκτός πλαισίου της FIDE, ο
Ιβαντσούκ δεν θέλει να απαντήσει. Είναι υποψήφιος για τον παγκόσμιο τίτλο που
απονέμει η διεθνής ομοσπονδία και επιπλέον δεν ενδιαφέρεται για ζητήματα πολιτικής.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17232O991</ED>
<ID>
ID:300812

</ID><URL>http://ta-nea.dolnet.gr/neaweb/neafile.print_unique?e=A&f=17232&m=O99&aa=1</URL></REF>


Article

<CATEGORY>vin09</CATEGORY>

 <H5>Κριτική για τη νέα ταινία του Νίκου Περάκη
</H5><H2>Φούσκα... κλαρωτή
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Μαρία Σολωμού. Το εξώφυλλο της τσιχλό... φουσκας του Νίκου Περάκη, που
προβάλλεται σε τέσσερις αίθουσες σε Αθήνα - Πειραιά και άλλες τέσσερις στη Θεσσαλονίκη

«Η φούσκα», της τσιχλόφουσκας, ω! φούστα κλαρωτή. Που πάει να πει: Αρπάζω -
συρράπτω - βγάζω. Τα τρία πηδηματάκια της κωμωδίας του Νίκου Περάκη. Αρπάζω
μηχανή. Συρράπτω στιγμιότυπα νεοελληνικής φουσκομανίας (τηλεοπτικής λογικής).
Και βγάζω Μαρία Σολωμού. Σαν να λέμε η ρέπλικα του Λαρς φον Τρίερ (με τη
μηχανή ανά χείρας) να κινηματογραφεί το εκατομμυριοστό επεισόδιο ελληνικής
κωμικής σειράς. Το μεγαλείο της φουσκο-αρπαχτής. Από τον Περάκη; Κι όμως, από
τον Περάκη. Μωρέ, τι ανθρωποφαγία είναι αυτή! Ο τόπος τρώει ακόμα και τα
καλύτερα παιδιά του. 
Φούσκα είναι ο δασύτριχος και ευσταλής Γιάννης Μποσταντζόγλου. Τσιχλόφουσκα το
μίνι της Σολωμού (με μικρότερο μίνι και με ακόμα μικρότερο μίνι που φτάνει
μέχρι την κοιλίαν της). Και φούστα κλαρωτή η φουστανέλα με το όνομα Αλέξης
Γεωργούλης. Την ιστορία θα μπορούσε να την έχει υπογράψει μόνο ο κλητήρας των
υπογείων της βιντεοκωμωδίας Made in Greece του '80. Δηλαδή: Μεγαλοαπατεώνας
του Χρηματιστηρίου σκηνοθετεί τον... τρομοκρατικό του τραυματισμό και
στρογγυλοκάθεται στην ιδιωτική του κλινική καπνίζοντας πούρα Αβάνας και
περιμένοντας να γκρεμιστούν οι μετοχές του, έτσι ώστε να τις αγοράσει τζάμπα
και στη συνέχεια να τις μοσχοπουλήσει. Αυτό είναι το ένα επίπεδο δράσης, που
λένε και οι θεωρητικοί της σημειολογίας 
Στο δεύτερο επίπεδο, το μίνι που λέγαμε, δηλαδή το γκομενάκι της δασύτριχης
φούσκας εγκαταλείπει το μίνι της και την καρδούλα της (με αυτήν τη σειρά) στα
στιβαρά χέρια ενός νεαρού μυστακοφόρου και φουστανελοφόρου που βγάζει το ψωμί
του ως ντελάλης σε χασαποταβέρνες της Βάρης. Πώς συνέβαινε με τον Μελ Γκίμπσον
και την Γκόλντι Χον; Μ' αυτό το πλευρό να κοιμάστε! Άρα, η ελληνική οικονομία
είναι φούσκα, το μίνι είναι τρέλα και η φουστανέλα (έστω της Βάρης) είναι ό,τι
απέμεινε από την χαμένη μας τιμή. Αυτό δεν είναι σενάριο, αλλά ιστορίες του
καφενέ. Έλα! 
Της αρπαχτής

Η διαφορά ανάμεσα σε μια βιντεοκωμωδία του χαβαλέ και στη «Φούσκα» του Περάκη
έγκειται στο εξής: Οι χαβαλετζήδες της αρπαχτής κάρφωναν τη μηχανή στο πάτωμα,
έβαζαν τους ηθοποιούς να λένε τις τιράντες τους και όταν τελείωναν, ξεκάρφωναν
τη μηχανή. Ο Περάκης ­ γνωρίζοντας προφανώς πως αυτό που λέει δεν... λέει ­
αρπάζει τη μηχανή και τρέχει. Πού; Μπρος, πίσω, πάνω, κάτω. Αποτέλεσμα; Πρώτον
ζαλάδα, δεύτερον σύγχυση και τρίτον κουφαμάρα. Μερικές φορές δεν
καταλαβαίνεις, άλλες φορές μπερδεύεσαι και ενίοτε δεν ακούς. Αμ! πώς νομίζετε
πως γυρίζονται οι ελληνικές παραγωγές την σήμερον ημέρα; Δύο-τρία ανέκδοτα του
ποδαριού, ένα μίνι και μια Μαρία Σολωμού να φωτογραφίζεται μπρος, πίσω, πάνω,
κάτω. Όχι η Σολωμού, το... μίνι. Τελικό αποτέλεσμα; Φούσκα, όνομα και πράγμα. 
ΥΓ: Εξήλθε στις αίθουσες από (χθες) Τετάρτη, διότι σου λένε οι άνθρωποι: Γιατί
εκείνοι και όχι κι εμείς; Δηλαδή «Ο άρχοντας των δαχτυλιδιών» είναι...
καλύτερος; 
<H3>Επιδόσεις </H3>
Σενάριο: Κατερίνα Μπέη - Νίκος Περάκης = 0 (του καφενέ) 
Σκηνοθεσία: Νίκος Περάκης = 4 (ρεπλίκα Λαρς φον Τρίερ) 
Φωτογραφία: Γιώργος Αργυροηλιόπουλος = 4 (μπανιστήρι στο μίνι) 
Μουσική: Δημήτρης Παπαδημητρίου = 5 (από άλλη ταινία) 
Τραγούδι: Φιόνα Τζαβάρα = 6 (σου μένει) 
Γιάννης Μποσταντζόγλου = 3 (είπαν της γριάς να...) 
Αλέξης Γεωργούλης = 5 (του άξιζε κάτι καλύτερο) 
Ηλίας Λογοθέτης = 5 (σταθερή αξία) 
Μαρία Σολωμού = 8 (μόνο ως εξώφυλλο που μιλάει) 
Βαθμολογία = 0 (ξεφούσκωτο)
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17232P011</ED>
<ID>
ID:300814

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P01&aa=1</URL></REF>


Article

<CATEGORY>vin09</CATEGORY>

 <H5>ΤΕΛΕΥΤΑΙΕΣ ΠΑΡΑΣΤΑΣΕΙΣ ΣΕ ΠΟΛΛΑ ΘΕΑΤΡΑ
</H5><H2>Λίγο πριν από την αυλαία
</H2>
Τελευταίες παραστάσεις για την κωμωδία «Το φάντασμα της όπερας», που
παρουσιάζεται σε απόδοση, διασκευή (από το ομώνυμο έργο του Γκαστόν Λερού) και
σκηνοθεσία Πέτρου Ζούλια, στο θέατρο «Χώρα» (Αμοργού 20, στην Κυψέλη, τηλ.
8673.945). Παίζουν: Φώτης Σπύρος, Μαρίνος Δεσύλλας, Χριστίνα Παπαμίχου,
Γιάννης Μποσταντζόγλου κ.ά. 
* Το έργο του Έντουαρντ Άλμπι «Ποιος φοβάται τη Βιρτζίνια Γουλφ;»
παρουσιάζει στο θέατρο «Φοίνικας» (Γ. Θεοτόκη 68, Κέρκυρα, τηλ. 0661- 40.156)
το ΔΗΠΕΘΕ Κέρκυρας. Η μετάφραση είναι της Τζένης Καρέζη (στης οποίας τη μνήμη
και αφιερώνεται η παράσταση) και του Σταμάτη Φασουλή, η σκηνοθεσία του Κώστα
Καζάκου. Παίζουν: Μελίνα Μποτέλλη, Κοσμάς Ζαχάρωφ, Χρήστος Τακτικός και Μάμιλη
Μπαλακλή. 
* «Πάμε με τα τέσσερα στο 2004» είναι ο τίτλος της επιθεώρησης του
Ναπολέοντος Ελευθερίου που παρουσιάζεται στο θέατρο «Αυλαία» (Κουντουριώτου
182 και 2ας Μεραρχίας, στο Πασαλιμάνι, τηλ. 4296.414). Πρωταγωνιστούν: Νίκος
Τσούκας, Νέλλη Γκίνη, Σταμάτης Τζελέπης κ.ά. 
* Για δεύτερη χρονιά παρουσιάζεται στο Θέατρο Παραμυθιάς (Παραμυθιάς
27, Κεραμεικός, τηλ. 3457.904) η μαύρη κωμωδία του Αλέξη Νικολάου «www.
Anorgasmus chimia.gr», σε σκηνοθεσία Γιώργου Παπαθεοδώρου. 
* Την Κυριακή τελειώνουν οι παραστάσεις του έργου του Σ. Μπέκετ «Το
τέλος του παιχνιδιού», που παρουσιάζεται στο Θέατρο του Νέου Κόσμου
(Αντισθένους 7 και Θαρύπου, τηλ. 9212.900) σε σκηνοθεσία Βαγγέλη
Θεοδωρόπουλου. 
* Ως την ερχόμενη Δευτέρα θα συνεχιστούν στο Ίδρυμα Μείζονος Ελληνισμού
(Πειραιώς 254, τηλ. 4815.012) οι παραστάσεις του εικαστικού-θεατρικού δρωμένου
«Ο Δρόμος προς τη Δύση», που βασίζεται σε κείμενα Μάρως Δούκα και Κάτιας
Γέρου. Η εικαστική εγκατάσταση είναι του Κυριάκου Κατζουράκη και παίζουν οι
Νίκος Αρβανίτης και Κ. Γέρου. 
* Τελευταίες παραστάσεις για το έργο του Μπράιαν Φρίελ «Ο Θαυματοποιός»
που παρουσιάζεται στη Νέα Σκηνή του Απλού Θεάτρου (Χαρ. Τρικούπη 4, στην
Καλλιθέα, τηλ. 9229.605) από τον Καλλιτεχνικό Οργανισμό «Φάσμα». Η μετάφραση
είναι του Ερρίκου Μπελιέ, η σκηνοθεσία του Αντώνη Αντύπα. Παίζουν: Γιάννης
Φέρτης, Ταμίλα Κουλίεβα και Δημήτρης Οικονόμου. 
Έκθεση 
Από την έκθεση φωτογραφίας του Άγγελου Γεωργίου με τίτλο «Αόρατη Πόλη»

«Αόρατη Πόλη» είναι ο τίτλος της έκθεσης φωτογραφίας του Νίκου Γεωργίου που
εγκαινιάζεται σήμερα στο Φωτογραφικό Κέντρο Αθηνών (Σίνα 52, τηλ. 3608.825). 
Σεμινάρια 
Σειρά σεμιναρίων για νέους ηθοποιούς παραδίδουν στον καινούργιο χώρο
«Εργαστήριον» (Αγίας Θέκλας 16, στου Ψυρή, πληροφορίες στο τηλ. 6469.425), από
τις 30 Ιανουαρίου ως το τέλος Φεβρουαρίου, οι Ασπασία Κράλλη, Γιώργος Μακρής,
Ελευθερία Ντεκώ και Τάσος Μπαντής. 
Καρδίτσα 
Ανάμεσα στις 23 και 30 Μαρτίου θα διεξαχθεί στην Καρδίτσα το 18ο Πανελλήνιο
Φεστιβάλ Ερασιτεχνικού Θεάτρου. Τα ερασιτεχνικά θεατρικά σχήματα μπορούν να
ζητήσουν πληροφορίες για τη συμμετοχή τους στον διαγωνισμό στο τηλ.
(0441)72.337. 
«Ζωντανά» 
Οι Πυξ Λαξ εμφανίζονται «Δίπλα στο ποτάμι»

Οι Πυξ Λαξ τραγουδούν και απόψε στις 10.30 «Δίπλα στο ποτάμι» (Λ. Κατσώνη 189,
Αγ. Ανάργυροι, 2610.444). 
* Η Γιώτα Βέη εμφανίζεται στο Μουσικό Σπίτι «Δίαυλος» (Δράκου 9,
Κουκάκι, τηλ. 9248.737). 
* Η Μυρτώ Αρεταίου και ο Γιώργος Σπανός ερμηνεύουν έντεχνα ελληνικά
τραγούδια στις 10.30 μ.μ. στο «Μπαράκι του Βασίλη» (Διδότου 3, Κολωνάκι, τηλ.
3623.625) 
* Οι Ίασις σε έθνικ τζαζ συνθέσεις απόψε στις 10.45 μ.μ. στο «Cafe
Asante» (Δαμάρεως 78, Παγκράτι, τηλ. 7560.102).

Παράταση 
Μέχρι τη Δευτέρα παρατείνεται η λειτουργία της έκθεσης «Η πόλη κάτω από την
πόλη» που φιλοξενείται στο Μουσείο Κυκλαδικής Τέχνης, στο Μέγαρο Σταθάτου
(Βασιλίσσης Σοφίας και Ηροδότου 1, τηλ. 7228.321). <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17232P021</ED>
<ID>
ID:300815

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P02&aa=1</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Κλέπτοντας οπώρας...
</H2>
<AUTHOR>Γ.Δ.Κ.Σ.</AUTHOR>

Μιμή Ντενίση

Νάτα, νάτα... Έφτασαν και στο θέατρο οι «στρογγυλοποιήσεις». Οι προς τα άνω
«στρογγυλοποιήσεις» εννοώ, βεβαίως, βεβαίως. Από τις θεατρικές επιχειρήσεις
Μιμής Ντενίση - Τάσου Παπανδρέου μάς έφτασαν τα πρώτα μαντάτα για τις σε ευρώ
τιμές των εισιτηρίων στα θέατρα «Ιλίσια - Μιμή Ντενίση» και «Ιλίσια Studio -
Μίνως Βολανάκης». Οι 7.000 δραχμές του «Ντενίση» έγιναν 21 και όχι 20,54 ευρώ,
οι 6.000 του «Βολανάκης» 18 και όχι 17,67 ευρώ, έως και τα φοιτητικά, του μεν
«Ντενίση», από 5.000 δραχμές «μεταμφιέστηκαν», παρακαλώ, σε 17 αντί 14,67 ευρώ
(έεεε!) και του «Ιλίσια», από 4.000 δραχμές σε 14 αντί 11,74 ευρώ... Φυσικά,
και οι δύο παραστάσεις πάνε στα ταμεία άριστα. Αν δεν πήγαιναν, είμαι σίγουρος
ότι οι θεατρικοί επιχειρηματίες δεν θα έκαναν «στρογγυλοποιήσεις» προς τα άνω.
Αλλά, πιθανόν, και προς τα κάτω. Και δεν θα τους συλλαμβάναμε κλέπτοντας
οπώρας... <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17232P022</ED>
<ID>
ID:300855

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P02&aa=2</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Ο Έβρος... </H2>
<AUTHOR>Δ.Δ.</AUTHOR>

Για να καταλάβεις τη συγγραφική ψυχοσύνθεση Ρέππα-Παπαθανασίου πρέπει να 'σαι
Φρόυντ. Άντε στη χειρότερη περίπτωση να 'σαι ο καλύτερος μελετητής του μύθου
«Δόκτωρ Τζέκιλ και μίστερ Χάιντ». Πώς γίνεται η ίδια πένα, το ίδιο μυαλό, το
ίδιο ταλέντο, οι ίδιοι άνθρωποι, να έχουν υπογράψει δύο εκ διαμέτρου αντίθετα
έργα; Και «Το κλάμα βγήκε από τον Παράδεισο» και ο «Έβρος απέναντι»; Δηλαδή
πλακίτσες με το «κλάμα», αλλά κοινωνική αξονική τομογραφία μυελού οστέων με
τον «Έβρο». Σχιζοφρένεια θα πείτε. 
<H3>... η πλέμπα... </H3>
Αυτή η ιδιότυπη σχιζοφρένεια είναι το κυρίαρχο σύμπτωμα της νεοελληνικής,
καλλιτεχνικής, πραγματικότητας. Σπουδαία ονόματα το πρωί παίρνουν σβάρνα τα
κανάλια, αλλά το βράδυ παριστάνουν τον αρχιτελετάρχη του Σαίξπηρ. Διότι ­ σου
λέει ο... αρχιτελετάρχης ­ η πλέμπα εκτονώνεται στο πτυελοδοχείο της μαζικής
τηλεο-κινηματογραφικής ψυχαγωγίας, ενώ η ελίτ θέλει κουλτούρα. Κάπως έτσι
βολεύονται με τη συνείδησή τους. Η πλέμπα ­ ξαναλέει ­ μου εξασφαλίζει τον
επιούσιον, ενώ η ελίτ μού δίνει κύρος. Εκποίηση από εδώ, Τέχνη από εκεί.
Γίνεται να 'σαι και στα δύο μέσα; 
<H3>... και η καλογερική </H3>
Ο αείμνηστος Κάρολος Κουν... διαφωνεί. Για να προστατεύσει τον Σαίξπηρ, τον
Άλμπι, τον Πίντερ και το Θέατρο Τέχνης είχε απαγορεύσει διά ροπάλου στους
ηθοποιούς του να περιφέρονται από ταινία σε ταινία και από πλακίτσες σε
πλακίτσες. Βαριά η καλογερική. Πολύ βαριά, αλλά άκρως αποτελεσματική. Κόβει τη
φόρα προς την αλλοτρίωση και την αυτοκαταστροφή. Διότι κανείς δεν μπορεί να τα
'χει όλα. Ούτε καν ένας Μιχάλης Ρέππας. 
ΥΓ: Κάπως έτσι στο τέλος συμβαίνει να λέμε: Τον βλέπεις αυτόν εκεί; Έπνιξε το
ταλέντο του μέσα στις ευκολίες του <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17232P023</ED>
<ID>
ID:300890

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P02&aa=3</URL></REF>


Article

<CATEGORY>vin09</CATEGORY>

 <H2>«Δεν είμαι θεσιθήρας»
</H2><H4>Προσωπική επιλογή του καλλιτεχνικού διευθυντή του Εθνικού Θεάτρου, Νίκου
Κούρκουλου, είναι ο σκηνοθέτης Κώστας Τσιάνος, ο οποίος ανταποκρίθηκε στην
πρόταση να ασκήσει χρέη αναπληρωτή διευθυντή, αν και ο διορισμός του δεν έχει
ακόμα υπογραφεί από τον υπουργό Πολιτισμού. Εκτός από τις εκκρεμότητες που
αντιμετωπίζει καθημερινά, σχεδιάζει την επόμενη παράστασή του για την
Επίδαυρο, την «Ιφιγένεια εν Ταύροις»
</H4>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Στο γραφείο του Νίκου Κούρκουλου στο Εθνικό, αλλά στο τραπέζι των συσκέψεων,
έχει εγκατασταθεί ο σκηνοθέτης Κώστας Τσιάνος, αναπληρώνοντας τον καλλιτεχνικό
διευθυντή σ' αυτή την ευαίσθητη περίοδο της ζωής του, που αντιμετωπίζει ένα
πρόβλημα υγείας. 
«Είμαι εδώ για να βοηθήσω την κατάσταση στο Εθνικό και ιδιαίτερα για να
διευκολύνω τον Νίκο Κούρκουλο, ο οποίος δεν έπαψε ούτε στιγμή να ασχολείται με
αυτό. Ατύπως βρίσκομαι σ' αυτήν τη θέση, κι ούτε ξέρω αν θα συνεχίσω μετά τον
Γενάρη που λήγει η θητεία του Κούρκουλου. Δεν είμαι θεσιθήρας, δεν ήμουν ποτέ,
αν και μου δόθηκαν πολλές ευκαιρίες. Παραιτήθηκα από το ΚΘΒΕ, για να δουλέψω
στο ελεύθερο θέατρο, όπου πίστευα ότι μπορώ να είμαι πιο χρήσιμος. Είμαι
εργάτης του θεάτρου κι όσο με θέλει ο Κούρκουλος θα είμαι κοντά του. Όλα τα
χρόνια που συνεργάζομαι μαζί του γνώρισα έναν εξαίρετο άνθρωπο, με ήθος,
δυναμισμό και την εξυπνάδα να μη δείχνει πόσο δυναμικός είναι. Συμφωνώ με πάρα
πολλές θέσεις του. Είναι ανοιχτός σε συνεργασίες, αντιμετωπίζει τους
καλλιτέχνες ως δημιουργούς και έχει ανοίξει το Εθνικό, από το οποίο τα
τελευταία χρόνια έχει παρελάσει το μισό ελληνικό θέατρο. Γιατί δεν πρέπει να
ξεχνάμε πόσο "κλειστό" ήταν». 
Με το δεδομένο ότι ο υπουργός Πολιτισμού κ. Βενιζέλος έχει δηλώσει πως θα
ανανεώσει τη θητεία του Νίκου Κούρκουλου και επομένως θα προχωρήσει στον
διορισμό του Κώστα Τσιάνου ως αναπληρωτή, τον ρωτάμε πώς ιεραρχεί τις
εκκρεμότητες. 
«Κατ' αρχήν, έχουμε να αντιμετωπίσουμε την ανακαίνιση του κτιρίου και κατ'
επέκταση να βρούμε και να νοικιάσουμε δύο θέατρα όπου θα στεγάσουμε τις
δραστηριότητές μας, για τις δύο επόμενες χρονιές. Η αναβολή της μεγάλης
παραγωγής του "Πέερ Γκιντ" σχεδιάζουμε να πάει του χρόνου. Ίσως στο "Ρεξ",
μαζί με μία ακόμα μεγάλη παραγωγή, ενώ η Πειραματική Σκηνή στο Γκαράζ και ο
Άδειος Χώρος θα συνεχίσουν απρόσκοπτα τη λειτουργία τους στην ίδια στέγη. Οι
σκηνές που δημιούργησε ο Νίκος Κούρκουλος, καθώς και η Κεντρική και η Νέα,
ενισχύουν τη φυσιογνωμία του Εθνικού, να είναι ανοιχτό σε προτάσεις, να
δοκιμάζονται και να πειραματίζονται καλλιτέχνες ενώ συγχρόνως συνεχίζει την
παράδοση που οφείλει να συντηρήσει και προωθεί νέες δυνάμεις, ακόμα και νέες
ομάδες. Πιστεύω ότι έχουμε ένα καλό Εθνικό Θέατρο. Αυτά όλα θα τα συζητήσουμε
όταν με το καλό επιστρέψει ο διευθυντής μας, κι αν θέλει να τον βοηθήσω έχω
στο μυαλό μου κάποια θέματα που μπορούν να γίνουν». 
Και ενώ ο σχεδιασμός για το ρεπερτόριο της επόμενης χρονιάς δεν είναι του
παρόντος, έχει τροχοδρομηθεί το καλοκαιρινό πρόγραμμα, που περιλαμβάνει δύο
τραγωδίες. Την «Αντιγόνη» του Σοφοκλή, με τη Λυδία Κονιόρδου, και την
«Ιφιγένεια εν Ταύροις» σε μετάφραση και σκηνοθεσία Κώστα Τσιάνου.

<H3>Από τη Λάρισα ώς το «Μιζερέρε»
</H3>
Το «Μιζερέρε», η θεαματική φετινή παραγωγή του Εθνικού που παίζεται στο
«Ρεξ», σε σκηνοθεσία Κώστα Τσιάνου, έχει διχάσει το κοινό, κυρίως για την
ποιότητα του έργου και όχι της παράστασης. 
«Έχει ψήγματα καλά το έργο και ο νεαρός συγγραφέας του Παναγιώτης
Πασχίδης έχει ταλέντο. Είναι χρήσιμο να ανεβαίνουν κάποια έργα κι ας έχουν
αδυναμίες. Δουλέψαμε με ενθουσιασμό και δεν είναι χωρίς σημασία το γεγονός πως
έγινε επιτυχία, τουλάχιστον εμπορική. Αυτό κάτι καλό κρύβει. Μία επιτυχία
καταξιώνει ένα έργο, αλλά και μία αποτυχία δεν το ακυρώνει. Όλα είναι ρευστά». 
Όπως ρευστά και αβέβαια ήταν όταν πριν από 40 χρόνια ξεκινούσε
επαρχιωτόπουλο από τη Λάρισα την περιπέτεια της ζωής του. Μαθητής του Δημήτρη
Ροντήρη άντλησε από την πηγή αυτού του σημαντικού Δασκάλου τις πρώτες σταθερές
της τέχνης του. Η ρυθμολογία που του συνέστησε τον οδήγησαν στη Δώρα Στράτου,
για να μάθει ελληνικούς χορούς. Δέκα χρόνια έμεινε κοντά της, μία πολύτιμη
θητεία, που τον πήγε μπροστά. «Το μεγάλο μου ταλέντο είναι πως είμαι καλός
μαθητής». Συμμετέχει στην ίδρυση του θεάτρου «Νέας Ιωνίας» και στην ίδρυση της
«Νέας Πορείας». Συνεργάζεται επί τρία χρόνια με την Τζένη Καρέζη. «Μεγάλη
εμπειρία και σπουδαία προσωπικότητα. Κοντά της έμαθα τις τεχνικές του
θεάτρου». Το 1975 επιστρέφει στη γενέθλια Λάρισα και ιδρύουν με την Άννα
Βαγενά το πρώτο θέατρο στην περιφέρεια ­ «τότε τη λέγαμε επαρχία» ­ το
«Θεσσαλικό», που ξεσήκωσε θύελλα ενθουσιασμού αλλά και ειρωνικών σχολίων, όπως
το «Μπρεχτ στα χωριά». Πάντως ήταν μία επαναστατική ιδέα, που απέδωσε
πολιτιστικούς καρπούς.«Είκοσι δύο χρόνια. Ίσως η πιο σημαντική περίοδος της
ζωής μου». Εκεί έκανε και την πιο ουσιαστική πρόταση πάνω στο ανέβασμα αρχαίου
δράματος, με την «Ηλέκτρα», που κάποιοι στην αρχή χλεύασαν χαρακτηρίζοντάς την
«καραγκούνα». Αλλά η θεατρική δικαιοσύνη την καταχώρησε στις ιστορικές στιγμές
του ελληνικού θεάτρου και ενθάρρυνε τις εμμονές του Κώστα Τσιάνου να συνδέει
το παρόν με τις ρίζες του ελληνισμού και την αρχαιότητα. 
«Έχω δουλέψει πάρα πολύ για το θέατρο. Δεν του απίστησα ποτέ.
Εξακολουθώ να παθιάζομαι και το ευγνωμονώ για όσα μου έδωσε και μου πήρε. Μετά
40 χρόνια και κουβαλώντας πολύτιμες εμπειρίες, ονειρεύομαι ακόμα, σχεδιάζω,
σκέφτομαι, δουλεύω». 
<H3>40 χρόνια, 200 παραστάσεις
</H3>
Δημοτικός σύμβουλος στη Λάρισα και βραβευμένος με το Βραβείο Κάρολος Κουν, ο
Κώστας Τσιάνος έχει δουλέψει ως ηθοποιός και έχει σκηνοθετήσει περισσότερες
από 200 παραστάσεις. 
1961. Μαθητής του Δημήτρη Ροντήρη και επί δεκαετία μαθητής και
συνεργάτης της Δώρας Στράτου. 
1970. Συνιδρυτής του θεάτρου Νέα Πορεία 
1975. Συνιδρυτής του Θεσσαλικού Θεάτρου και καλλιτεχνικός διευθυντής
του έως το 1997 
1988. Σκηνοθεσία της «Ηλέκτρας» του Ευριπίδη 
1998. Καλλιτεχνικός διευθυντής του ΚΘΒΕ, στο οποίο παραμένει μόνον έξι
μήνες 
2001. Αναπληρωτής διευθυντής Εθνικού θεάτρου
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17232P031</ED>
<ID>
ID:300816

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P03&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Οι κύκνοι </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Το να γράφεις με συμπάθεια για τη σφαγή των κύκνων κινδυνεύεις να σε πάρουν με
τις πέτρες. Και γραφικός γίνεσαι και υπάρχει η περίπτωση να μαζευτούν έξω από
το σπίτι σου οι κυνηγοί και ν' αρχίσουν τις ντουφεκιές ώσπου να βγεις στο
μπαλκόνι και να σε φάνε λάχανο. 
Μετά θα σε διασύρουν, θα σε γονατίσουν, θα φτύσουν πάνω σου χολή και θειάφι.
Είναι γνωστό ότι η κυβέρνηση είναι τελείως ανίκανη και άχαρη συγχρόνως και
άγαρμπη (όπως και οι υπόλοιποι, βέβαια) για να χορέψει τον ύστατο τραγικό χορό
του κύκνου όπως τον βλέπουμε να τον χορεύουν οι μεγάλες χορεύτριες. Άνθρωποι
της ζεϊμπεκιάς και του καλαματιανού, μιλούν για ροκ. Αν είναι δυνατόν! 
Η αναίσχυντη σφαγή των κύκνων άρχισε από τον Έβρο, λένε οι εφημερίδες, και
έφτασε στην Κρήτη. Και ο υπουργός Γεωργίας μετέθεσε τις ευθύνες στους...
περιφερειάρχες και εκείνοι με τη σειρά τους στους... δασάρχες! 
Δεν κόπτομαι για τους κύκνους ειδικά. Βλέπω όμως την άνανδρη στάση εκείνων που
κυνηγούν και σκοτώνουν πουλιά που, διάβολε, ούτε τρώγονται! Κι ύστερα αυτή τη
δειλή μετατόπιση ευθυνών. Τους τρέμουν τους κυνηγούς. Τους έχουν εικόνισμα.
Έχουν σωματεία με καταστατικά και λάβαρα. Κάνουν συνεστιάσεις. Απονέμουν
αξιώματα και παράσημα. Ίσως παρελαύνουν και στις εθνικές γιορτές. Ίσως κόβουν
και δικό τους νόμισμα. Είναι εκατοντάδες χιλιάδες και επηρεάζουν άλλους
τόσους. Και αυτό είναι ψήφοι. 
Η γνώμη μου. Έτσι κι αλλιώς οι κύκνοι δεν τρώγονται. Ούτε και οι άνθρωποι.
Εκτός από εξαιρετικές περιπτώσεις. Γιατί δεν βάζουν 50 κυνηγούς απέναντι στους
λαθρομετανάστες μόλις αποβιβάζονται. Διανοείστε τι υπηρεσία θα προσφέρανε;
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17232P032</ED>
<ID>
ID:300856

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P03&aa=2</URL></REF>


Article

<CATEGORY>vin09</CATEGORY>

 <H2>Νεκροί στρατιώτες αξίας 200.000 δολαρίων!
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ύφεση ταλαιπωρεί επί χρόνια την παγκόσμια οικονομία και το επιχείρημα του
«Τέλους της Ιστορίας» μοιάζει αποδυναμωμένο. Ωστόσο, οι εναλλακτικές φωνές
σπανίζουν και ακόμη σπανιότερα έχουν κάτι ουσιαστικό να πουν. Στις εξαιρέσεις,
ο φιλόσοφος Ευτύχης Μπιτσάκης, του οποίου το βιβλίο «Γονίδια του μέλλοντος»
ανατέμνει με νηφαλιότητα και με επιχειρήματα τη σημερινή ιστορική φάση. 
«Αν η νίκη του καπιταλισμού δεν είναι τελεσίδικη, το γεγονός αυτό δεν
δικαιολογεί τις κουτοπόνηρα "αισιόδοξες" απόψεις ότι ζούμε μια προσωρινή
υποχώρηση του παγκόσμιου επαναστατικού κινήματος», λέει ο Ευτύχης Μπιτσάκης.
Και συμπληρώνει: «Αν δεν θέλουμε να τρεφόμαστε με αυταπάτες, οφείλουμε να
αναγνωρίσουμε ότι ζούμε το τέλος μιας ιστορικής περιόδου: της περιόδου των
πρώτων σοσιαλιστικών επαναστάσεων, του απελευθερωτικού κινήματος των λαών των
αποικιών, αλλά και της αποτυχίας της πρώτης απόπειρας για δημιουργία
σοσιαλιστικών κοινωνιών». 
Τα «Γονίδια του μέλλοντος» (Εκδόσεις Προσκήνιο) ψηλαφούν τα σημερινά κοινωνικά
δεδομένα, μετά την κατάρρευση των κομμουνιστικών καθεστώτων, περιγράφουν τις
βάρβαρες πλευρές του καπιταλισμού, αναζητούν το μέλλον του σοσιαλισμού, μιλούν
για την Ευρωπαϊκή Ένωση, για το αίτημα της ελευθερίας σήμερα, για τον ρόλο των
ΜΜΕ, της παιδείας, της ηθικής. Ταυτόχρονα, σε ένα ξεχωριστό κεφάλαιο,
αντικρούουν το επιχείρημα της εγωιστικής ανθρώπινης φύσης ως κύριας αιτίας
επικράτησης του καπιταλισμού. Και στο τέλος, προτείνουν ιδέες και διαγράφουν
τάσεις προσθέτοντας στο απόθεμα αντίστασης απέναντι στη μοναδική σκέψη. «Τα
παραδοσιακά κομμουνιστικά κόμματα», λέει ο Ευτύχης Μπιτσάκης, «αποτελούν
ιστορικά ξεπερασμένες μορφές. Η εποχή μας έχει ανάγκη από κόμματα που θα είναι
επαναστατικά και ταυτόχρονα δημοκρατικά στη δομή και τη λειτουργία τους. Που
θα συναρθρώνουν σε διαλεκτική, οργανική ενότητα, τη θεωρία με τη στρατηγική
και την τακτική». 
Εντυπωσιακά είναι τα στοιχεία που με επιμέλεια έχει συγκεντρώσει ο Ευτύχης
Μπιτσάκης στο κεφάλαιο «Καπιταλισμός: Παλαιές και σύγχρονες μορφές
βαρβαρότητας». Τα 40 εκατομμύρια των φτωχών στις ΗΠΑ, τα 100 εκατ. παιδιά
χωρών του Τρίτου Κόσμου που πέθαναν στη δεκαετία του '90, οι χίλιες
πολυεθνικές που ελέγχουν τα τέσσερα πέμπτα της παγκόσμιας βιομηχανικής
παραγωγής είναι κάποια από αυτά.

<H3>Η τιμή των ...πτωμάτων </H3>
Δεν λείπει και το στοιχείο της πρόκλησης: «Οι πιο προωθημένες κατακτήσεις της
επιστήμης χρησιμοποιούνται για την ανάπτυξη νέων πολεμικών τεχνολογιών,
ανεβάζοντας κατακόρυφα την τιμή των πτωμάτων. Ένα πτώμα στρατιώτη στοίχιζε
μόνο 75 δολάρια στον καιρό των ναπολεόντειων πολέμων, για να φθάσει τα 21.000
δολάρια στον Α' Παγκόσμιο Πόλεμο. Στον Β' Παγκόσμιο Πόλεμο ένας νεκρός
στοίχιζε περίπου 200.000 δολάρια. Το σημερινό κόστος είναι άγνωστο, λόγω των
νέων τεχνολογιών. 
Αλλά αυτό που είναι βέβαιο, είναι ότι πάνω από την κεφαλή του καθενός μας,
κρέμονται περίπου 5 τόνοι καθαρού δυναμίτη, έτοιμοι να μας μετατρέψουν σε
ραδιενεργό σκόνη στο πρώτο νεύμα του όποιου Πλανητάρχη».
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17232P041</ED>
<ID>
ID:300817

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P04&aa=1</URL></REF>


Article

<CATEGORY>vin09</CATEGORY>

 <H5>Σάουντρακ
</H5><H2>Κλασικός ο «Πόλεμος των Άστρων»
</H2>
Ο Χάρισον Φορντ στον «Πόλεμο των Άστρων»

Από όλες τις συνθέσεις των κινηματογραφικών ταινιών, μία είναι εκείνη που
απέσπασε τον τίτλο της μοναδικά κλασικής και αξεπέραστης. Ο «Πόλεμος των
Άστρων», φορτωμένος με όλο το επικό ύφος της μουσικής του Τζον Γουίλιαμς,
αναδείχτηκε η καλύτερη σύνθεση από τους 43.000 ακροατές του βρετανικού
ραδιοφωνικού σταθμού Classic FM, που ψήφισαν για την καλύτερη μουσική όλων των
εποχών. 
Σε αυτό το δημοψήφισμα το όνομα του Τζον Γουίλιαμς εμφανίστηκε σε τέσσερις
θέσεις, αφού η μουσική του προτιμήθηκε από τους ακροατές και για τη «Λίστα του
Σίντλερ» (15η θέση), τους «Κυνηγούς της χαμένης κιβωτού» (24η θέση) και τον
«Ε.Τ., ο Εξωγήινος» (29η θέση). Στην υπηρεσία του Χόλιγουντ για περισσότερο
από 30 χρόνια, ο Τζον Γουίλιαμς είναι αναμφισβήτητα ο κύριος της μουσικής του
κινηματογραφικού σύμπαντος.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17232P042</ED>
<ID>
ID:300857

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P04&aa=2</URL></REF>


Article

<CATEGORY>vin09</CATEGORY>

 <H2>Βιβλιοπαρουσίαση
</H2><H4>Ποίηση χαραγμένη στην Πέτρα </H4>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΜΑΝΟΛΗΣ Ν. ΑΡΧΟΝΤΑΚΗΣ 
ΓΙΑΝΝΟΥΛΗΣ Γ. ΓΙΑΝΝΟΥΛΗΣ 
Εκδόσεις ΑΤΡΑΠΟΣ 
Αθήνα, 2001, σελ. 528 
«Κι ως ήρθε η ώρα του ξεριζωμού απ' τη γη μας, πήραμε ακόμη μιαν
ασμυριγλόπετρα μαζί μας για να την έχει ο νους γι' ακόνι...». Μια φράση που
ήταν πάντα στα χείλη των κατοίκων της Νάξου πριν από δεκαετίες, την ώρα του
ξεριζωμού. Το βιβλίο αυτό που δούλεψαν με μεράκι οι δύο δάσκαλοι ­ γεννήθηκαν
και μεγάλωσαν στ' Απεράθου ­ αναφέρεται στην ιστορία του σμυριγλιού (της
σμύριδας), στο απεραθίτικο αυτοσχέδιο λαϊκό τραγούδι και στην τοπική κοινωνία
τ' Απεράθου, ενός από τα έξι ορεινά χωριά της Νάξου που κατέχουν το δικαίωμα
εξόρυξης του «ορυκτού» (1835). 
Αποτελεί μακροχρόνια έρευνα που στόχο είχε να συγκεντρώσει τεκμήρια ιστορίας
του σμυριγλιού, να καταγράψει με βάση τις αφηγήσεις των σμυριδεργατών και των
κατοίκων της ορεινής Νάξου, αφ' ενός τις διαδικασίες εκμετάλλευσης του
«ορυκτού» (την εξόρυξη, τη μεταφορά και τη φόρτωση) και αφ' ετέρου τα
αυτοσχέδια τραγούδια και τους αυτοσχέδιους ποιητικούς ναξιώτικους διαλόγους με
θέμα το σμυρίγλι και τους σμυριδεργάτες. 
Παράλληλα αποτυπώνονται ανάγλυφα οι κοινωνικές σχέσεις (εργασιακές, πολιτικές
και πελατειακές) που αναπτύχθηκαν στις τοπικές κοινωνίες.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17232P043</ED>
<ID>
ID:300891

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P04&aa=3</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Μαρία Σκουλά: η καινούργια Ιφιγένεια εν Αυλίδι του Εθνικού

Η Μαρία Σκουλά θα είναι η Ιφιγένεια στην «Ιφιγένεια εν Αυλίδι» που θα ανεβάσει
ο Κώστας Τσιάνος, με το Εθνικό Θέατρο, στην Επίδαυρο, το καλοκαίρι. Σε
μετάφρασή του και με χορογραφίες του. 
*

Αγαμέμνων ο Ακύλλας Καραζήσης, Κλυταιμνήστρα η Μαρία Κεχαγιόγλου και Αχιλλέας,
πιθανότατα, ο Άλκις Κούρκουλος.

**

Τα σκηνικά και τα κοστούμια θα είναι του Γιάννη Μετζικώφ και η μουσική του
Δημήτρη Παπαδημητρίου. 
****

Πρόθεση του Κώστα Τσιάνου, αναπληρωτή καλλιτεχνικού διευθυντή του Εθνικού, να
«μεταχρονολογήσει» το έργο του Ευριπίδη στην περίοδο λίγο πριν απ' τη
Μικρασιατική Καταστροφή. 
*****

Με δυο Χορούς ­ ανδρικό και γυναικείο, του οποίου τα μέλη δε θα είναι παρά
γυναίκες που «περιτριγυρίζουν» τα στρατόπεδα και τους φαντάρους. 
Γιώτα Φέστα, Νίκος Ορφανός αποχώρησαν από το «East West Game», που ετοιμάζει ο
Βασίλης Βαφέας, σε μετάφρασή του, με τον τίτλο «Παιχνίδια του Χόλιγουντ». 
*

Πολυπαθής η ελληνική «καριέρα» του έργου του Τζον Κασσαβέτη, που ανεβαίνει για
πρώτη φορά όχι μόνο στην Ελλάδα αλλά και στην Ευρώπη ­ ο Βασίλης Βαφέας
επρόκειτο να το ανεβάσει για την Μπέττυ Αρβανίτη, αλλά το σχέδιο είχε
ναυαγήσει. 
**

Ο Βαφέας, όμως, δεν το βάζει κάτω. Και βρήκε αντικαταστάτες: Μαριάννα
Λαγουρού, Ηλίας Γκογιάννος. 
***

Η πρεμιέρα, στις 14 Φεβρουαρίου, στο «Κνωσσός». Για ένα, μόνο, μήνα. 
Και, μετά, μου λέτε «το αγγλικό χιούμορ», και «το γαλλικό χιούμορ»... 
*

«Χαίρομαι που άρχισαν να μαζεύουν τα σκουπίδια», άκουσα να λέει, σε κάποιο
δελτίο ειδήσεων, ένας γλυκύτατος κύριος, εξηντάρης - εβδομηντάρης, με ρίζες,
μάλλον, μικρασιάτικες. «Γιατί είχα χάσει τη γυναίκα μου εκεί». 
**

Αυτό είναι! Χιούμορ ρωμαίικο. Γνήσιο. 
***

Είναι ικανοί, όμως, οι θεατρικοί συγγραφείς μας να το κάνουν θέατρο; Να το
κάνουν κωμωδία; 
Γιάννης Τσορτέκης: ηθοποιός και, τώρα, σκηνοθέτης. 
*

Έχει τσαγανό αυτό το παιδί. 
**

Το «Zoo Story» του, όπου παίζει μαζί με τον ­ καλό κι αυτόν ­ Παναγιώτη
Σακελλαρίου, στο Studio του «Πειραιώς 131», το βρήκα πολύ δυνατό, δηλαδή με
ενθουσίασε ­ μην και το χάσετε. 
***

Και ο ίδιος εκπέμπει μια τρομερή ενέργεια. Ρολίστας! Θα κάνει πράγματα στο
θέατρο. 
Ματαιώνεται, τελικά, το ανέβασμα, στη Νέα Σκηνή του «Απλού Θεάτρου», του έργου
της Τζέιν Μάρτιν «Τζακ και Τζιλ», που επρόκειτο να σκηνοθετήσει ο Νίκος
Μαστοράκης. Με τον Θανάση Ευθυμιάδη και την Εβελίνα Παπούλια. Λόγω αποχώρησης
της τελευταίας, όπως ανακοίνωσε ο Αντώνης Αντύπας. 
*

Ο οποίος κατεβάζει, τη μεθεπόμενη Κυριακή, από τη Νέα Σκηνή, τον «Θαυματοποιό»
του, που ολοκλήρωσε τον κύκλο του, και ανεβάζει, στην Κεντρική Σκηνή, στις 16
Ιανουαρίου, το νέο έργο του Πίντερ «Η επέτειός μας». 
Στράτος Χρήστου, Χρήστος Τσίρτσης, Μιχάλης Έλληνας, Παντελής Σταυρινός, Στέλλα
Κωνσταντάτου, Κοσμάς Χειράκης, Γιώργος Καρύδας, Ελένη Αμπανούδη: συμπλήρωσαν
τη διανομή της «Μάνας Κουράγιο», που ανεβάζει ο Δημήτρης Ιωάννου στο ΔΗΠΕΘΕ
Σερρών, με την Μελίνα Βαμβακά. 
*

Αντί της Ιωάννας Μανωλεδάκη, τα σκηνικά και τα κοστούμια, τελικά, θα κάνει η
Τίτη Κυριακίδου. 
Επανήλθε στο θέατρο. Ο Αντώνης Φραγκάκης. 
*

Αντικατέστησε τον Νίκο Καραθάνο ­ έχει αναλάβει Οιδίπους στην παράσταση του
Σωτήρη Χατζάκη, στην Πειραματική Σκηνή του Εθνικού ­, στο «Έβδομο ρούχο» του
Δημήτρη Μαυρίκιου, που συνεχίζεται, με κόσμο πολύ, στο θέατρο της οδού
Κυκλάδων. 
Από δυο θιάσους της περιφέρειας παρουσιάζεται το νέο έργο για παιδιά του
ηθοποιού Πασχάλη Τσαρούχα «Η αρπαγή της πριγκίπισσας Αιώρας». 
*

Στην Θεσσαλονίκη, στο «Παλλάς», απ' την Νεανική Σκηνή του «Νέου Θεάτρου
Θεσσαλονίκης» του Δημήτρη και της Τζένης Χαλκιά, με σκηνοθέτη τον Ισίδωρο
Σιδέρη. Και στην Λαμία, απ' το ΔΗΠΕΘΕ Ρούμελης, σε σκηνοθεσία του Κώστα
Καποδίστρια. 
**

Ανάρπαστη η πριγκίπισσα Αιώρα. 
Κάποτε η καινούργια χρονιά άνοιγε με διάγγελμα του Προέδρου της Δημοκρατίας
και μήνυμα του Πατριάρχη. 
*

Φέτος, άνοιξε με διάγγελμα του «Τσάκα». 
**

Όλος ο κόσμος είναι μια σκηνή... <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P05</CAT>
<ED>
Κωδικός άρθρου: A17232P051</ED>
<ID>
ID:300818

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P05&aa=1</URL></REF>


Article

<CATEGORY>vin09</CATEGORY>

 <H2>Για μια χούφτα ευρω-πόπ!
</H2><H4>Πρόλαβε. Φρεσκοκομμένο, άγουρο και ευέλικτο όπως οφείλει ένα νόμισμα να
είναι, να κάνει την εμφάνισή του στο ταμείο της ποπ. Πριν από το ευρώ κάνει
θόρυβο στην τσέπη μας, κουδούνισε για πρώτη φορά μελωδικά στο καινούργιο
τραγούδι των Βeautiful South
</H4>
Πρώτοι οι Beautiful South τραγούδησαν για το ευρώ στο «The Root of All Evil»

«Αν το ευρώ αντικαταστήσει τη λίρα/ είναι πιθανό ακόμη να είναι στρογγυλό
κι αστραφτερό...». Ό,τι λάμπει εσχάτως στην ποπ αρχίζει να μοιάζει όλο πιο
πολύ με ευρώ. Οι ευρωπαϊκές διαστάσεις της μουσικής αποκτούν το κοινό τους
νόμισμα, κι ας μένουν οι Βρετανοί (που μαζί με τους Σουηδούς εισπράττουν πολλά
από τη βιομηχανία του CD) πιστοί στη λίρα τους. 
«The Root of all Evil» («Η ρίζα όλων των κακών») είναι ο τίτλος του τραγουδιού
που εισάγει το ευρώ στην ποπ: «Αν το χρήμα είναι η ρίζα του κακού,
τι μας λέει αυτό για τον εραστή της λίρας; / Θα τρώμε βατραχάκια και
θα φοράμε τσόκαρα; / Θα κυνηγάμε Γάλλους και Ολλανδούς;». 
Ο Πολ Χίτον και οι Beautiful South του από το Χαλ της Βρετανίας συνηθίζουν εδώ
και πάνω από δύο δεκαετίες να σκανδαλίζουν την απλή συμμετρία ενός ποπ
τραγουδιού ­ το κάνουν άλλωστε και στο «Perfect 10», στο «Dumb», στο «One Last
Love Song» και στα άλλα που απαρτίζουν την τελευταία κυκλοφορία ­ στη συλλογή
με τα καλύτερά τους, «Solid Bronze - Great Hits», την οποία συμπληρώνει και το
ολοκαίνουργιο «The Root of all Evil». 
Οι νομισματικές αναταράξεις είχαν αρχίσει να εκδηλώνονται σε πλήρη
χρηματιστηριακή δραστηριότητα από ένα σκληρό νόμισμα του νέου ροκ, τους
Radiohead, ονομαστούς για το ασυμβίβαστο του χαρακτήρα τους και τη
δημοτικότητα του θορυβώδους προϊόντος τους. «Dollars and Cent» το τραγούδι
τους. «Είμαστε το δολάριο και τα σεντς/ και οι λίρες και οι πένες/ και το
μάρκο και το γιεν/ και ναι/ θα κάνουμε κομμάτια την ψυχή σου». Ιδεαλιστές
ρόκερ υπεράνω χρήματος, που δεν θα αδιαφορούσαν όμως για υψηλές πωλήσεις. Έτσι
κι αλλιώς και τα ευρώ την αγάπη του κοινού δείχνουν. 
Η Ευρώπη, ενωμένη και όχι μόνο για το ευρω-κίτς βράδυ του Διαγωνισμού
Τραγουδιού της Γιουροβίζιον. Ο άνεμος της αλληλεγγύης που μέχρι τώρα φυσούσε
πάνω μόνο πάνω από τα τραγούδια του διαγωνισμού (Λα Γκρες, ντουζ πουάν)
εκδηλώνεται τώρα προς όλες τις κατευθύνσεις της ποπ με ηχηρά ευρώ. Οι Abba,
επί του θέματος, επιστρέφουν δυναμικά για άλλη μια ρεβάνς, με το ανοιχτό σε
όλα τα νομίσματα και πιο φιλοχρήματο τραγούδι όλων των εποχών: Money - money -
money... Πληρωτέο τώρα πια σε ευρώ. 
<H3>Και ραπ!
</H3>
* «Money Talk» από τη Λιλ' Κιμ 
* «I'm Getting Money» από τον 2Pac 
* «Μοney Maker» από τους Α Tribe Called Quest
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P05</CAT>
<ED>
Κωδικός άρθρου: A17232P052</ED>
<ID>
ID:300858

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P05&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ Α.
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. ΚΕΝΤΡΙΚΗ ΣΚΗΝΗ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου. ΝΕΑΝΙΚΗ ΣΚΗΝΗ. «Το ημερολόγιο ενός τρελού»
(Γκόγκολ) της Ντ. Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ. «Το τρίγωνο των Βερμούδων» των Ρ. Τέιλορ - Τζ. Μπολόνια Γιούλη,
Κοντού (Αμερικής 10, * 36.39.385, 36.08.856).

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ (Γερμανικού 20, Μεταξουργείο, * 52.38.870). Αργεί.

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη.
ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α. Πασπαλά
Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ. Τζόις
Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» επιθεώρηση του Ν. Ελευθερίου
Τσούκας, Γκίνη (Κουντουριώτου 182 - 2ας Μεραρχίας, Πασαλιμάνι, Πειραιάς, *
42.96.414, 36.03.835). 
ΒΑΣΙΛΑΚΟΥ. ΚΕΝΤΡΙΚΗ ΣΚΗΝΗ. «Ο επιστάτης» του Χ. Πίντερ Μιχαλακόπουλος,
Χρυσομάλλης. ΔΕΥΤΕΡΗ ΣΚΗΝΗ. «Ιστορία για ελέφαντες» του Ν. Μασούδη
Καραχισαρίδης (σκηνοθ.), Γ. Γιαννόπουλος (Προφήτου Δανιήλ 3 - Πλαταιών,
Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής (σκηνοθ.), Σ.
Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ. Παπαδιαμάντη Καρρά,
Γιανναράκος (Αγίου Όρους 16 - Κωνσταντινουπόλεως, Βοτανικός, * 34.24.212, 34.25.637).

Ο Χάρης Σώζος με την Ελένη Γερασιμίδου στο «Μιας πεντάρας νιάτα» που παίζεται
στο θέατρο «Βεάκη»

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522). Αργεί.

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ο κουρέας της Σεβίλης» του Τζ. Ροσίνι
(Δευτ., Τετ., Παρ.) «Ο Καρυοθραύστης» του Τσαϊκόφσκι (Πέμ.)
«Αττίλας» του Τζ. Βέρντι (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Αλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ. «Οι σοφολογιώτατες» του Μολιέρου Δαλιάνη, Παπαϊωσήφ (Ρήγα
Παλαμήδη 2, Ψυρή, * 32.38.990, 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. ΚΕΝΤΡΙΚΗ ΣΚΗΝΗ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ΔΕΥΤΕΡΗ ΣΚΗΝΗ. «Ο κατά φαντασίαν ασθενής» του
Μολιέρου Βοζικιάδου, Στ. Αθανασόπουλος (Μοσχονησίων 32, πλατεία Αμερικής, *
86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5. «Ο δρόμος προς τη Δύση»: «Σας
αρέσει ο Μπραμς;» της Μ. Δούκα ­ «Είμαι από εκεί» της Κ. Γέρου
Αρβανίτης, Γέρου (Πειραιώς 254, * 48.15.018).

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του Ηλεκτρικού,
* 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, * 72.82.333). Αργεί.

ΜΕΛΙ. ΚΕΝΤΡΙΚΗ ΣΚΗΝΗ.«Φράνκι και Τζόννυ» του Τ. Μακ Νάλι Β. Κρούσκα, Γ.
Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ. Ντίρενματ Άγγ.
Αντωνόπουλος, Κοταμανίδου (Φωκαίας 4 - Αριστοτέλους 87, πλατεία Βικτωρίας, *
82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ. Παπάζογλου) του
Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της μητρός μου»
του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ. «Τέλος του παιχνιδιού» του Σ. Μπέκετ Β.
Θεοδωρόπουλος (σκηνοθ.), Στέργιογλου (Αντισθένους 7 - Θαρύπου, * 92.12.900). 
ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αποrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Γ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π.
Σακελλαρίου, Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου, Πετρούπολη, *
50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΘΜΟΣ. «Don't worry, be happy» της Δ. Παπαδήμα Κούκουρας, Παπαδήμα
(Β. Ουγκό 55, πλατεία Καραϊσκάκη, * 52.22.656). 
ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα Κακλέας
(σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα φον Καντ»
του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη 161, Ξιφίου,
* 64.20.522).

ΤΕΧΝΟΧΩΡΟΣ ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ ( Μαυρομιχάλη 168, * 64.60.748). Αργεί.

HALF ΝΟΤΕ JAZZ CLUB. «Ιστορίες στα παλάτια της μοίρας» Πελασγός,
Τσεκούρας (Τριβωνιανού 17, Μετς, * 92.13.310). 
ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ. (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλαη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. «Το φάντασμα της όπερας» (Λερού) του Π. Ζούλια
Μποσταντζόγλου, Σπύρου (Αμοργού 20, Κυψέλη, * 86.73.945, 86.43.088).

<H3>ΘΕΣΣΑΛΟΝΙΚΗ
</H3>
Αχίλλειον. «Χαίρω πολύ». Στράτος Τζώρτζογλου, Δήμητρα Ματσούκα. Τηλ.
203.973, 203.002 Αγ. Δημητρίου. 
Ράδιο Σίτυ - Ericsson. «Άρμεγε ευρώ και κούρευε συντάξεις». Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή: 18.30, βραδινή: 21.30. Έναρξη
25 Δεκεμβρίου 2001 και μέχρι 20 Ιανουαρίου 2002. Τηλ. 824.970 & 819.153. 
Δημοτικό Θέατρο Νεάπολης. «Άγριες Διαθέσεις». Του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. τηλ. 639.385, 617.006.

Θέατρο Αμαλία: «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

ΚΘΒΕ - Βασιλικό Θέατρο - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ. Τηλ. 251.182

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000

ΚΘΒΕ Μονή Λαζαριστών. - Σκηνή Σωκράτης Καραντινός: «Στέλλα Βιολάντη»
του Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. Τηλ. 652.020., 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ. Τηλ. 652.020., 589.102.

<H3>ΠΑΙΔΙΚΑ </H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020., 589.102.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17232P061</ED>
<ID>
ID:300834

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P06&aa=1</URL></REF>


Article

<CATEGORY>vin09</CATEGORY>

 <H2>Ευρωτηλεόραση α λ' αμερικέν
</H2><H4>Εκείνο που ενώνει τις ευρωπαϊκές τηλεοράσεις, και μέσω αυτών τους λαούς της
Ευρώπης, σε αυτή την ενθουσιώδη στιγμή της ιστορίας τους είναι... οι
αμερικανικές παραγωγές και το αυθεντικό ευρωπαϊκό σκουπίδι «Μεγάλος Αδελφός» </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

«Πάντως, εγώ άλλο "Μικρό σπίτι στο λιβάδι" δεν βλέπω, και όσο για την κάμερα
που μου 'ρχεται κατακέφαλα, να κι εγώ, ως μέλλον της Ευρώπης και της
τηλεόρασής της τής φέρομαι όπως της αξίζει!» 
Μπορεί η Ιστορία της Ευρώπης να έχει να επιδείξει κοινές ρίζες πολιτισμού για
τα κράτη-μέλη της, αλλά στην κρίσιμη καμπή της ένωσης των αγορών της μέσω του
νομίσματος το πεδίο όπου συναντιούνται εμπορικοί στόχοι με νοοτροπίες και ήθη
των καταναλωτών είναι το τηλεοπτικό. Η μικρή οθόνη προσφέρει την κοινή γλώσσα,
τα σύμβολα, την αισθητική και καλλιεργεί τις τάσεις που διευκολύνουν τη
στρατηγική τής αγοράς. 
Αναζητώντας την ευρωπαϊκή ταυτότητα όλων αυτών, καταλήξαμε στις...
αμερικανικές ρίζες τους. 
Σχεδόν ολόκληρη η Ευρώπη παρακολουθεί τις ίδιες αμερικανικές σειρές, η
πλειονότητα των ταινιών που προβάλλονται είναι αμερικανικές και μόνο επιμέρους
προσπάθειες κρατών να διατηρήσουν πεισματικά την παράδοση και την ευρωπαϊκή
κουλτούρα, με τάσεις μάλιστα ηγεμονικές ως προς τα άλλα ευρωπαϊκά κράτη στον
τομέα αυτό, όπως είναι η Γαλλία και η Γερμανία, διατηρούν με κρατικές
χρηματοδοτήσεις κανάλια πρότυπα, όπως το ARTE (καρπός της φιλόδοξης συμφωνίας
Μιτεράν - Κολ για την πολιτισμική προσέγγιση των λαών τους). 
«Τα φιλαράκια»

Στα υπόλοιπα περίπου 200 ευρωπαϊκά κανάλια ανακαλύψαμε: Την αμερικανική
σειρά «Τα φιλαράκια», που προβάλλεται από τα περισσότερα και της οποίας το πιο
ευρωπαϊκό στοιχείο είναι πως πρωταγωνιστεί η ελληνικής καταγωγής Τζένιφερ
Άνιστον (Ανιστοπούλου). Στη γαλλική TF1 προβάλλονται σειρές όπως το «L.Α.
Heat» και το «Pacific Blue», που βλέπαμε και στην Ελλάδα, η σειρά «Στη Λεωφόρο
του Μελρόουζ», η οποία προβάλλεται επίσης από το βελγικό ORF 1. Το ιστορικό
«Μικρό σπίτι στο λιβάδι» που με τις ιστορίες μιας οικογένειας Αμερικανών, οι
οποίοι ζουν σε μια μικρή φάρμα, γαλούχησε γενιές ελληνοπαίδων, προβάλλεται από
το γαλλικό, νεανικό κανάλι Μ6. Επίσης το «Μπέιγουοτς», που έκανε μόδα τις
σιλικονούχες, γυμνασμένες καλλονές των καλιφορνέζικων πλαζ, προβάλλεται από
την TF1 και το RTL, το ίδιο και η σειρά Top Models, που βλέπουν εκτός από τους
Βέλγους, οι Ισπανοί και οι Πορτογάλοι. Το ιστορικό «Star Treck» προβάλλεται
από το RTL5, το Net 5 και το γερμανικό SAT1. Ακόμη προβάλλονται από τα
ευρωπαϊκά κανάλια σειρές όπως η «Μάγισσα», ο «Άγιος», «Οι Αντίζηλοι», σε ζώνες
«νοσταλγίας», όπως αποκαλούνται, αποκαλύπτοντας πόσο αγγλοσαξονικές είναι οι
ευρωπαϊκές τηλεοπτικές αναμνήσεις. 
Μουσικά κανάλια

Ο κατάλογος είναι μακρύς και δεν σταματάει μόνο εδώ. Τα νεανικά και
μουσικά κανάλια της Ευρώπης θεωρούνται τόσο πιο πολύ επιτυχημένα όσο πιο
πιστές αντιγραφές του αμερικανικού MTV είναι. 
Αναζητώντας με επιμονή προγράμματα τα οποία θα μπορούσαν να θεωρηθούν
ότι βρίσκονται στην κατεύθυνση της γνωριμίας των λαών της Ευρώπης μεταξύ τους,
ανακαλύψαμε στο BBC και στις 6.00 το πρωί μια εκπομπή για την εκμάθηση της
ελληνικής γλώσσας και τη γνωριμία με τους σύγχρονους Έλληνες. 
Αλλά, ίσως, το χειρότερο σημείο της ευρωπαϊκής τηλεόρασης δεν είναι
τόσο οι αμερικανικές της ρίζες όσο ο «Μεγάλος Αδελφός», που πρόκειται για ένα
αυθεντικό ευρωπαϊκό σκουπίδι. Ξεκίνησε από την Ολλανδία, χρησιμοποίησε τον
τίτλο και την εφιαλτική κεντρική ιδέα του βιβλίου ενός Βρετανού, του Τζορτζ
Όργουελ και κατέκτησε τη μία μετά την άλλη τις ευρωπαϊκές τηλεοράσεις,
κατατροπώνοντας τα αμερικανικά σκουπίδια, τα ριάλιτι σόου, που μέχρι χθες
θεωρούσαμε πως ευθύνονταν για την άλωση των ευρωπαϊκών κοινωνικών ηθών και
αξιών. 
Στην πραγματικότητα ο πυρήνας του «Μεγάλου Αδελφού» βασίζεται στην ιδέα
των ριάλιτι σόου, της ζωής που γίνεται καταναλωτικό θέαμα. Η διαφορά είναι πως
τα ριάλιτι σόου έκαναν θέαμα το περιθώριο, ενώ ο «Μεγάλος Αδελφός» κάνει θέαμα
μια ψευδαίσθηση καθημερινότητας, μετατρέποντας σε πρωταγωνιστές τής σόου
μπίζνες κοινούς θνητούς. 
Στις ευρωπαϊκές παραγωγές επιμένει μόνο το ARTE, αλλά και αυτό
περιορίζεται στις γαλλικές και γερμανικές ή έστω γαλλογερμανικές συμπαραγωγές,
λιγότερο το BBC, το οποίο όμως έχει συχνά θαυμάσια ντοκιμαντέρ για τον
ευρωπαϊκό πολιτισμό. Αν δεχθούμε ότι η τηλεόραση αντανακλά και προωθεί
χαρακτηριστικά της ταυτότητας κάθε τόπου, τότε οι ευρωπαϊκές τηλεοράσεις
προσφέρουν, αντί άλλου κοινού χαρακτηριστικού, το υψηλής πυκνότητας διαλυτικό
της αμερικανικής κουλτούρας, που μέσα του διαλύονται οι επιμέρους διαφορές των
ευρωπαϊκών ταυτοτήτων.
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17232P071</ED>
<ID>
ID:300819

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P07&aa=1</URL></REF>


Article

<CATEGORY>vin09</CATEGORY>

 <H5>Τηλεθέαση
</H5><H2>Οκτώ στους δέκα είδαν τον τελικό του «Βig Βrother»
</H2>
Οκτώ στους δέκα τηλεθεατές (ανώτατο μερίδιο 81%) την παραμονή της Πρωτοχρονιάς
που είχαν προτιμήσει για ρεβεγιόν τη ζεστασιά του σπιτιού και βρίσκονταν
μπροστά στη μικρή οθόνη, ήταν συντονισμένοι με τις συχνότητες του Antenna και
παρακολούθησαν κατά τη διάρκεια του «Big Brother - Live» την επικράτηση του
Γιώργου Τριανταφυλλίδη έναντι του κουμπάρου του Πρόδρομου Καθηνιώτη λίγο πριν
αλλάξει ο χρόνος. 
Το «Big Brother - Live» κράτησε τρεις ολόκληρες ώρες στον Antenna και η αγωνία
του τηλεοπτικού κοινού κορυφώθηκε τη στιγμή κατά την οποία ανακοινώθηκε το
όνομα του νικητή, λίγο πριν από την αλλαγή του χρόνου, με την τηλεθέαση να
φθάνει στο 30,8% (ήτοι 2.800.000 τηλεθεατές, χωρίς να υπολογιστεί η ομαδική
τηλεθέαση). Τον τελικό του «Big Brother» παρακολούθησαν κατά μέσο όρο
2.338.000 φαν του ριάλιτι τηλεπαιχνιδιού ολλανδικής προέλευσης (αντιστοιχεί σε
ποσοστό τηλεθέασης 25,7%). 
Οι τηλεθεατές είδαν τον «Τσάκα» (είναι πλουσιότερος κατά 146.735,14 ευρώ ή
κατά 50 εκατ. δραχμές) τη στιγμή που άκουσε την ετυμηγορία του κοινού (Γιώργος
Τριανταφυλλίδης 56% και Πρόδρομος Καθηνιώτης 44%) να πέφτει κλαίγοντας στην
αγκαλιά του κουμπάρου του και να κλωτσάει αμέσως μετά ­ από τη χαρά του ­ το
μικρό τραπεζάκι του σπιτιού πάνω στο οποίο ο Πρόδρομος και ο Κώστας είχαν
δώσει αρκετές «μάχες» στο τάβλι. 
Πάντως, το μεγάλο γεγονός, η είσοδος του ευρώ στη ζωή μας, με τον ερχομό του
2002, πέρασε σε δεύτερη μοίρα. Οι τηλεθεατές αγωνιούσαν πιο πολύ για το ποιος
τελικά θα έβγαινε νικητής ­ ανάμεσα στον «Τσάκα» και τον Πρόδρομο ­ από το
σπίτι του «Big Brother» και λιγότερο εάν οι αναλήψεις χρημάτων από τις ΑΤΜ των
τραπεζών θα γίνονται εφεξής σε ευρώ και εάν οι... στρογγυλοποιήσεις θα είναι
προς τα πάνω ή προς τα κάτω. 
Το top 5 των προγραμμάτων με την υψηλότερη τηλεθέαση της Δευτέρας 31
Δεκεμβρίου: «Big Brother» (25,7%), «Άκρως οικογενειακόν» (12,8%),
«Θησαυροφυλάκιο» (12,7%), «Ο πιο αδύναμος κρίκος» (11,6%), Βραδινές ειδήσεις
Antenna (11,6%).
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17232P072</ED>
<ID>
ID:300859

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P07&aa=2</URL></REF>


Article

<CATEGORY>vin15</CATEGORY>

 <H5>ΟΙ ΔΥΟ ΣΤΑΡ ΣΥΓΚΡΟΥΟΝΤΑΙ ΣΤΟ ΦΑΡ ΟΥΕΣΤ ΜΕ ΔΙΑΙΤΗΤΗ ΤΟΝ ΑΡΘΟΥΡ ΠΕΝ
</H5><H2>ΤΗΛΕΟΡΑΣΗ ΠΕΜΠΤΗΣ
</H2><H4>Μονομαχία Μπράντον - Νίκολσον
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

17.30 Alter 
«Ο μαφιόζος» 
Βιντεοφάρσα - '87 - που δεν θυμίζει σε τίποτα παλιές ταινίες των Γιάννη
Δαλιανίδη-Κώστα Βουτσά. Ο τελευταίος είναι καταχρεωμένος, κληρονομεί ένα
τεράστιο ποσό, σκηνοθετεί τον θάνατό του για να μην τον κυνηγάνε οι δανειστές
του και επιστρέφει ως ο... μαφιόζος αδελφός του που ήρθε από την Αμερική.
(Διάρκεια: 77') *

21.00 Alpha 
«Η λεωφόρος του μίσους» 
Δικαστικό δράμα σε σενάριο-σκηνοθεσία Νίκου Φώσκολου που ''έπαιζε'' το είδος
στα χέρια από τα παλιά (1968). Ασυνείδητος οδηγός xτυπάει γυναίκες και τις
αφήνει αβοήθητες, μέχρι που ένας ανακριτής θα τον κυνηγήσει... Με τους Κώστα
Καζάκο, Μαίρη Χρονοπούλου, Μάνο Κατράκη, Ελένη Ζαφειρίου, Νόνικα Γαληνέα.
(Διάρκεια: 116') *

21.00 Star 
«Ο φανατικός» (The fan) 
Ο θαυμασμός μετατρέπεται σε τυφλό φανατισμό και η μονομανία ενός φαν για το
είδωλό του, έναν παίκτη του μπέιζμπολ, γίνεται επικίνδυνη. Καλοί ηθοποιοί σε
συνηθισμένες ακρότητες μόνο και μόνο επειδή ''πουλάνε''. Ο Ρόμπερτ Ντε Νίρο
θαυμάζει τον Γουέσλι Σνάιπς που είναι σούπερ παίκτης του μπέιζμπολ, αλλά πίσω
απ' αυτή την αγάπη κρύβεται μια αρρωστημένη προσωπικότητα... Θρίλερ - '96 -
του Τόνι Σκοτ. Παίζουν, επίσης, οι: Έλεν Μπάρκιν, Μπενίτσιο Ντελ Τόρο, Τζον
Λεγκουιζάμο. (Διάρκεια: 95') **

22.45 Star 
«In and out»

Γκέι φαρσοκωμωδία - '97 - με πιο ισχυρό ατού της τον Κέβιν Κλάιν. Είναι
καθηγητής που ετοιμάζεται να παντρευτεί, όμως ένας παλιός μαθητής του και νυν
σταρ του Χόλιγουντ ­ Ματ Ντίλον ­ κατά τη διάρκεια της απονομής των Όσκαρ
ευχαριστεί όσους τον βοήθησαν, αλλά κι αυτόν, αφήνοντας υπονοούμενα για τις
σεξουαλικές του προτιμήσεις! Γεγονός, φυσικά, που θα του κάνει... μαύρη τη
ζωή. Το όλο προϊόν χωλαίνει σκηνοθετικά, αφού ο Φρανκ Οζ είναι για άλλου
είδους ταινίες ­ «Το μαγαζάκι του τρόμου», «Οι Μάπετς στο Μανχάταν» ­ κι όχι
για... ντελικάτες κομεντί. (Διάρκεια: 87') **

23.00 ΕΤ3 
«Διαγωνισμός ταλέντων» (Talent competition) 
Από τις πρώτες ταινίες - '63 - του Μίλος Φόρμαν, πριν τον πάρει το Χόλιγουντ
από την Τσεχία και έπειτα από δυο-τρεις επιτυχίες τον ''εξαφανίσει''.
Σπονδυλωτό φιλμ όπου στο πρώτο μέρος έχουμε τις περιπέτειες των μελών μιας
ορχήστρας και στο δεύτερο την ατμόσφαιρα που επικρατεί στην αίθουσα και στα
παρασκήνια ενός θεάτρου όπου γίνεται διαγωνισμός ταλέντων. (Διάρκεια: 80') ** ½

23.35 ΕΤ1 
Ιερά τέρατα στο Φαρ Ουέστ. Μάρλον Μπράντο και Τζακ Νίκολσον στους «Φυγάδες
του Μιζούρι»

«Οι φυγάδες του Μιζούρι» (The Missouri breaks) 
Μονομαχία μέχρις εσχάτων Μάρλον Μπράντο-Τζακ Νίκολσον. Ο Άρθουρ Πεν σε ρόλο...
διαιτητή αφού τα δύο ιερά τέρατα που έχει για πρωταγωνιστές δεν του άφησαν και
πολλά περιθώρια για να σκηνοθετήσει όπως αυτός ήθελε το συγκεκριμένο γουέστερν
(παραγωγής '76). Συγκρούσεις αλογοκλεφτών και κυνηγών κεφαλών. Παίζουν επίσης
οι: Ράντι Κουέιντ, Καθλίν Λόιντ, Χάρι Ντιν Στάντον. *** 
00.30 Star 
«Ο δολοφόνος των Άλπεων» (The eager sanction) 
Κατασκοπευτικό θρίλερ - '75 - από νουβέλα του Τρεβάνιαν που είναι και η
τέταρτη σκηνοθετική δουλειά του Κλιντ Ίστγουντ. Ο ίδιος παίζει τον
πρωταγωνιστικό ρόλο ενός ορειβάτη και πληρωμένου... φονιά που αναλαμβάνει ένα
καινούργιο ''συμβόλαιο θανάτου'' και ανεβαίνει στις κατάλευκες Άλπεις...
Χιλιοπαιγμένη από τα κανάλια ταινία. (Διάρκεια: 123') ** ½

02.10 Alter 
«Η σπείρα» (The hoods) 
Ενδογκανγκστερικές ακρότητες - '98 - με μια ομάδα μαφιόζων να αναλαμβάνει να
δολοφονήσει τον γιο μιας αντίπαλης ''οικογένειας'', για να διαπιστώσει με
έκπληξη ότι το υποψήφιο θύμα της είναι ένα εννιάχρονο αγόρι. Με καλούς
ηθοποιούς: Τζο Μαντένια, Κέβιν Πόλακ, Τζο Παντολιάνο, Τζένιφερ Τίλι.
Σκηνοθεσία Μαρκ Μαλόουν. (Διάρκεια: 105') **

02.15 Antenna 
«Μπαλμπόα» (Balboa Conquistador of the Pacific) 
Ξεθωριασμένη ψευδο-ιστορική περιπέτεια - '45 - με την πρώτη εξερεύνηση του
Ειρηνικού Ωκεανού από τον Βάσκο Νούνες Ντε Λα Μπαλμπόα. Του Τζέι Εμ Ελάιας, με
τους: Φρανκ Λάτιμορ, Πιλάρ Κανσίνο. (Διάρκεια: 87') *

<H3>ΤΟΡ 3
</H3>
1. «Οι φυγάδες του Μιζούρι»: Είναι επόμενο να έχουμε ένα διαφορετικό
γουέστερν αφού πρωταγωνιστούν οι Μάρλον Μπράντο, Τζακ Νίκολσον. (23.35, ΕΤ1) 
2. «Διαγωνισμός ταλέντων»: Ο Μίλος Φόρμαν στο ξεκίνημά του ­ '63
(23.00, ΕΤ3) 
3. «Ο φανατικός»: Ο Ρόμπερτ Ντε Νίρο σε ρόλο... ρουτίνας, ενός
παρανοϊκού.(21.00, Star) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17232P081</ED>
<ID>
ID:300835

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Η δασκάλα του πιάνου. 6.00-8.30-11.00 μ.μ. / Η χαμένη Ατλαντίδα.
Ώρα 4.30 μ.μ. μεταγλ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Βαριά ερωτευμένος. Τρ.-Πέμ.: 6.00-8.30-11.00 μ.μ. (Λεωφ. Κηφισίας 234,
Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Το ημερολόγιο μιας πριγκίπισσας. Τρ.-Πέμ.: 6.00-8.20-10.40 μ.μ., 01.00
π.μ. / Η χαμένη Ατλαντίδα. 2.00-4.00 μ.μ. μεταγλ. (Πατησίων 140 *
8215.327, 8214.675).

Αίθουσα 2

Ο Χάρι Πότερ και η φιλοσοφική λίθος. 3.15 μ.μ. μεταγλ.,6.15 μ.μ. με
υπότ. / Ο άρχοντας των δαχτυλιδιών - Η συντροφιά του δαχτυλιδιού.
Τρ.-Πέμ. 9.15 μ.μ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. Τρ.-Πέμ.
4.00-7.30-11.00 μ.μ.

Αίθουσα 4

Οι άλλοι. Τρ.-Πέμ.: 4.00-6.10-8.20-10.30 μ.μ. - 00.30 π.μ. /
Χριστουγεννιάτικα κάλαντα. Ώρα 2.20 μ.μ. μεταγλ.

Αίθουσα 5

American pie 2. Τρ.-Πέμ.: 6.20-8.30-10.40 μ.μ., 00.45 π.μ. / Σρεκ.
Ώρα 2.30-4.30 μ.μ. μεταγλ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Ένας προφήτης, μα τι προφήτης. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ., Τετ. και ώρα 12.00 μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ., Κυρ. και ώρα 12.10 μ.μ. μεταγλ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ., Τετ. και ώρα 12.00 μ. (Ζησιμοπούλου 7 & Ιωάν.
Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού.
4.30-8.00-11.30 μ.μ.

Αίθουσα 3

Ο Χάρι Πότερ και η φιλοσοφική λίθος. 4.40 μ.μ. μεταγλ., 7.40-10.40 μ.μ.
με υπότ., Τετ. και ώρα 12.10 μ.μ. μεταγλ. 
Αίθουσα 4

Οι άλλοι. 6.30-8.40-10.50 μ.μ. / Η χαμένη Ατλαντίδα. 4.20 μ.μ.
μεταγλ., Τετ. και ώρα 12.00-2.20 μ.μ. μεταγλ. 
ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. / Χριστουγεννιάτικα κάλαντα. Δευτ.-Τετ. 2.00
μ.μ. μεταγλ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.15 μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ. / Η χαμένη
Ατλαντίδα. Ώρα 4.15 μ.μ. μεταγλ. 
ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.00-11.00 μ.μ. / Η χαμένη Ατλαντίδα. Ώρα 5.00-7.00
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Ταξιδιάρικα πουλιά. Τρ.-Πέμ.: 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. Τρ.-Πέμ.: 6.00-8.30-11.00 μ.μ. (Τέρμα Αμπελοκήπων *
7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.00-8.30-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

Οι άλλοι. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

American pie 2. 7.10-9.10-11.10 μ.μ. / Σρεκ 5.10 μ.μ. μεταγλ. 
ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

Κ-Pax. 8.30-10.40 μ.μ. / Χριστουγεννιάτικα κάλαντα. Ώρα
4.30-6.20 μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οι νταήδες. 6.30-8.45-11.00 μ.μ. / Σρεκ. Ώρα 4.45 μ.μ. μεταγλ.
(Τέρμα Αμπελοκήπων * 6922.614).

ΑΣΤΥ

Αμελί. 5.40-8.00-10.20 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. Τρ.-Πέμ.: 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. Τρ.-Πέμ.: 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Storytelling. 6.10-8.20 μ.μ., Τρ.-Πέμ.: 6.10-8.20-10.30 μ.μ.

APOLLON Renault - Filmcenter 2000

Ο ποδηλάτης του Πεκίνου. 6.00-8.15-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ταξιδιάρικα πουλιά. 6.10-8.20-10.30 μ.μ. (Σταδίου * 3228.821, 3252.817).

ΑΦΑΙΑ - Filmcenter 2000

Οι νταήδες. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 4.30-7.30-10.30 μ.μ. με υπότ.

CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Κων/λεως 82 Πλ. Μπουρναζίου Περιστέρι * 5756.243, 5756.244).

Αίθουσα 2

American pie 2. 8.20-10.30. / Η χαμένη Ατλαντίδα. Ώρα 4.20-6.20
μ.μ. μεταγλ. Τετ. και ώρα 12.30 μ.μ. μεταγλ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.45-7.00 μ.μ. / Οι άλλοι. Ώρα
9.20-11.30 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού. Τρ.-Πέμ.:
13.30-17.00-20.30-24.00. (Φραγκοκκλησιάς και Γρανικού, Μαρούσι * 6805.950,
090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. Τετ., Πέμ.: 11.15-14.15-17.15
μεταγλ., 20.15-23.15 με υπότ.

Αίθουσα 3

Το ημερολόγιο μιας πριγκίπισσας. Τετ., Πέμ.: 11.15-13.45-16.15-18.45-21.45-00.15.

Αίθουσα 4

Βαριά ερωτευμένος. Τετ., Πέμ.: 12.15-14.45-17.15-19.45-22.15-00.45

Αίθουσα 5

Ο Χάρι Πότερ και η φιλοσοφική λίθος. 13.15-16.15 μεταγλ. / American
pie 2. Τρ.-Πέμ.: 19.15-21.30-23.45.

Αίθουσα 6

Ο Χάρι Πότερ και η φιλοσοφική λίθος. Τετ., Πέμ.: 12.15-15.15 μεταγλ.
18.15, με υπότ., Η φούσκα. Τετ., Πέμ.: 21.15-23.45.

Αίθουσα 7

Η χαμένη Ατλαντίδα. Τετ. Πέμ.: 12.30-14.30-16.30 μεταγλ., / Οι
άλλοι. Τρ.-Πέμ.: 18.30-20.45-23.00-01.15.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 10.30-14.00-17.30-21.00-00.30.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. Τρ., Πέμ.: 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. Τρ.: 15.30-19.00-22.30.

VILLAGE CINEMAS PAGRATI

Αίθουσα 1

Ο Χάρι Πότερ και η φιλοσοφική λίθος. Τετ., Πέμ.: 12.00-15.00-18.00
μεταγλ., 21.00-24.00, με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. Τετ., Πέμ. 11.15-13.15-15.15 μεταγλ. / Το
ημερολόγιο μιας πριγκίπισσας. Τρ.-Πέμ.: 17.15-19.45-22.15-00.45.

Αίθουσα 3

Βαριά ερωτευμένος. Τετ., Πέμ.: 12.30-15.00-22.30-01.00. / American
pie 2. Τρ.,Πέμ.: 17.45-20.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. Τρ., Πέμ.: 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε. Τετ., Πέμ.:
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη, Άγ.
Ιωάννης Ρέντης, * 4278.600).

Αίθουσα 2

American pie 2. Τετ.-Πέμ.: 11.45-14.00-16.15-18.30-20.45-23.00-01.15

Αίθουσα 3

Η χαμένη Ατλαντίδα. Τετ., Πέμ.: 11.15-13.15-15.15-17.30 μεταγλ., /
Κ-Pax. Δευτ. & Τετ., Πέμ.: 20.15. / Η φούσκα. Τετ., Πέμ.: 22.45-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 14.00-17.30-21.00-00.30.

Αίθουσα 5

Οι άλλοι. 14.45-17.00-19.15-21.30-23.45.

Αίθουσα 6

Ο Χάρι Πότερ και η φιλοσοφική λίθος. Τετ., Πέμ.:
11.45-14.45-17.45-20.45-23.45 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.: 12.00-15.30-19.00-22.30.

Αίθουσα 9

Η χαμένη Ατλαντίδα. Τετ., Πέμ.: 12.15-14.15 μεταγλ. / Το ημερολόγιο
μιας πριγκίπισσας. Τρ., Πέμ.: 16.30-19.00-21.30-24.00.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 16.00-19.30-23.00.

Αίθουσα 11

Ο Χάρι Πότερ και η φιλοσοφική λίθος. Τετ., Πέμ.: 11.15-14.15-17.15
μεταγλ., 20.15-23.15 με υπότ.

Αίθουσα 12

Ο κατεργάρης των Χριστουγέννων. Τετ., Πέμ.: 12.45-15.00-17.15, Τρ.:
15.00-17.15. / American pie 2. Τρ., Πέμ.: 19.30-21.45-24.00.

Αίθουσα 13

Βαριά ερωτευμένος. Τετ., Πέμ.: 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. Τετ., Πέμ.: 12.15-15.15-18.15
μεταγλ., 21.15-00.15 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. Τρ., Πέμ.: 13.00-16.30-20.00-23.30.

Αίθουσα 16

Το ημερολόγιο μιας πριγκίπισσας. 15.00-17.30-20.00-22.30-01.00.

Αίθουσα 17

Σρεκ. Τετ., Πέμ.: 12.00-14.15 μεταγλ. / Βαριά ερωτευμένος. Τρ.,
Πέμ.: 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. Τετ., Πέμ.: 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. Τετ., Πέμ.: 12.45-15.45-18.45
μεταγλ. / Μην πεις λέξη. Τρ., Πέμ.: 21.45-00.15.

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Ταξιδιάρικα πουλιά. 6.40-8.50-11.00 μ.μ. (Ζέππου και Ξενοφώντος,
Γλυφάδα * 9650.318).

ΔΑΝΑΟΣ Ericsson 1

Ταξιδιάρικα πουλιά. 5.00-7.00-9.00-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ο άνθρωπος που δεν ήταν εκεί. 8.00-10.30 μ.μ. / Χριστουγεννιάτικα
κάλαντα. Ώρα 4.30-6.15 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

Το ημερολόγιο μιας πριγκίπισσας. 6.30-8.45-11.00 μ.μ. (Πλατεία Δαβάκη,
Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. Τετ., Πέμ.:
3.30-6.45-10.15 (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Ο Χάρι Πότερ και η φιλοσοφική λίθος. Τετ.: Η φούσκα.
5.30-8.00-10.30 μ.μ. / Ο Χάρι Πότερ και η φιλοσοφική λίθος. 2.30
μ.μ. με υπότ. (Πανεπιστημίου 46, * 3826.720).

ΙΝΤΕΑΛ ΜΑΡΟΥΣΙ - Despec

Ο Χάρι Πότερ και η φιλοσοφική λίθος. 4.30-7.30-10.30 μ.μ. με υπότ.
(Λεωφόρος Κηφισίας 215, * 6129.169).

ΚΑΛΥΨΩ

Το ημερολόγιο μιας πριγκίπισσας. 8.10-10.30 μ.μ. / Η χαμένη
Ατλαντίδα. Ώρα 4.45-6.45 μ.μ. μεταγλ. (Λαμπράκη - Καλυψούς Καλλιθέα *
9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 9.00, Τρ.: 9.00-11.00 μ.μ. / Ο Χάρι Πότερ και η φιλοσοφική
λίθος. Τετ., Πέμ.: 3.30-6.20 μ.μ. μεταγλ. (Λ. Κηφισίας 245, Ζηρίνειο *
6233.567, 6232.808).

ΚΗΦΙΣΙΑ Cinemax Ericsson 2

Το ημερολόγιο μιας πριγκίπισσας. 8.30-10.50 μ.μ. / Η χαμένη
Ατλαντίδα. Ώρα 4.30-6.30 μ.μ. μεταγλ. 
ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
12.00-3.00-6.30-10.00 μ.μ. - 00.45 π.μ. (Πλατεία Δαβάκη - Καλλιθέα * 9568.370).

Αίθουσα 2

Ο Χάρι Πότερ και η φιλοσοφική λίθος. 12.00-4.10 μ.μ. μεταγλ. 7.10-10.10
μ.μ. - 00.30 π.μ. με υπότ.

Αίθουσα 3

Αμελί. 5.40-8.00-10.20 μ.μ.

ΜΑΡΟΥΣΙ 1 Alpha Odeon

Ταξιδιάρικα πουλιά. Τρ., Πέμ.: 5.45-8.00-10.15 μ.μ. (Λεωφ. Κηφισίας 215
Μαρούσι * 6128.993).

ΜΑΡΟΥΣΙ 2 Alpha Odeon

Βαριά ερωτευμένος. Τρ., Πέμ.: 5.40-8.15-10.40 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. Ώρα 4.10-6.00 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
Ώρα 11.00 μ.μ. (Πατησίων - Αγ. Μελετίου * 8620.232).

ΝΑΝΑ

American pie 2. 6.00-8.15-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Βαριά ερωτευμένος. Τρ., Πέμ.: 5.40-8.10-10.40 (Οδός Ακαδημίας 57 * 3622.683).

ΟΠΕΡΑ 2 Alpha Odeon

Storytelling. Τρ., Πέμ.: 5.50-8.00-10.15 μ.μ. (Οδός Ακαδημίας 57
* 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.45-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Ο ποδηλάτης του Πεκίνου. 6.40-8.50-11.00 μ.μ. , Τετ.: Η φούσκα.
6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

American pie 2. 6.20-8.30-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. / Χριστουγεννιάτικα κάλαντα. Ώρα
4.30 μ.μ. μεταγλ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. Τρ., Πέμ.: 5.45-8.15-10.45 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο Χάρι Πότερ και η φιλοσοφική λίθος. 12.00-4.45-7.45-10.45 μ.μ. με
υπότ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Αμελί. 8.15-10.30 μ.μ. / Η χαμένη Ατλαντίδα. Ώρα 4.15-6.15 μ.μ.
μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Ο ποδηλάτης του Πεκίνου. 6.30-8.45-11.00 μ.μ. (Πατησίων - Κοδριγκτώνος
* 8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. Τρ., Πέμ.: 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Ταξιδιάρικα πουλιά. Τρ., Πέμ.: 6.10-8.15-10.20 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 8.20-10.25 μ.μ. / Η χαμένη Ατλαντίδα. Ώρα 4.15-6.15
μ.μ. μεταγλ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ., Τετ. και ώρα 12.00 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 (Ν. Ελβετία 34-Βύρωνας *
7645.310, 7662.066 Dolby stereo).

ΠΡΟΑΣΤΙΩΝ

ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Moulin Rouge. 7.00-9.30 μ.μ. (Μαρκόπουλο * 0299-23.924). 
ΑΛΙΚΗ ΔΗΜ/ΚΟΣ ΚΙΝ/ΦΟΣ

Beautiful people. 7.15-9.30 μ.μ. (Νέα Μάκρη * 0294-99760 Dolby stereo). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00-6.50-8.15 μ.μ. / Αλεξάνδρεια. 10.15
μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Το ζευγάρι της χρονιάς. 7.00-9.30 μ.μ. / Η αδελφότητα των λύκων.
7.00-9.30 μ.μ. (Αθανασίου Διάκου & Μπουμπουλίνας, * 5012.391).

ΔΗΜΟΤΙΚΟΣ ΚΙΝ/ΦΟΣ ΧΟΛΑΡΓΟΥ

Περλ Χάρμπορ. 6.15-9.30 μ.μ. (Περικλέους 55, Δημαρχείο, * 6511.758).

ΜΑΓΙΑ - Alpha Odeon

Ο άρχοντας των δαχτυλιδιών - Η συντροφιά του δαχτυλιδιού. 6.20-9.45
μ.μ. Τετ. και ώρα 3.00 μ.μ. (Χαλκίδα * 25.625). 
ΟΣΚΑΡ

Οι μαχητές των δρόμων. (Πόρτο Χέλι, * 0745.52110).

ΠΑΛΛΑΣ

Γαμπρός της συμφοράς. 5.30-7.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Lara Croft - Tomb Raider. 9.00-11.00 μ.μ. Ροβινσών Κρούσος. 5.00
μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Το μαντολίνο του λοχαγού Κορέλι. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κ-Pax. 8.20-10.45 μ.μ. / Χριστουγεννιάτικα κάλαντα. 6.00 μ.μ.
μεταγλ., Τετ. και ώρα 12.00-2.00-4.00 μ.μ. (Πειραιώς 125 & Χρ. Σμύρνης,
Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

Οι Άλλοι. 6.30-8.30-10.30 μ.μ. / Σρεκ. Ώρα 4.30 μ.μ. μεταγλ.
(Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜ. ΚΕΝΤΡΟ ΔΗΜ. ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ., Τετ. και ώρα 1.30 μ.μ. μεταγλ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ 
ΑΘΗΝΑΙΟΝ - KODAK 
Αίθουσα 1

Ο άρχοντας των δαχτυλιδιών. 19.15-22.30. Η χαμένη Ατλαντίδα
μεταγλ. 16.00-17.30. (* 832.060, Dolby Digital S.R.)

Αίθουσα 2

Ο Χάρι Πότερ και η φιλοσοφική λίθος με υπότ. 17.00-19.45-22.30.
/ Οι Άλλοι. 22.30. (* 832.060, Dolby Digital S.R.)

ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 2.45-17.30-20.15-23.00. (*
257.255, Dolby Digital S.R.)

ΑΝΑΤΟΛΙΑ 
American pie 2. 18.30-20.45-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE Αίθουσα 1 
Ο άρχοντας των δαχτυλιδιών. 13.00-16.30. (* 473.333, 11ο χλμ. Λεωφ.
Θεσ/νίκης - Αεροδρομίου).

VILLAGE CENTRE Αίθουσα 2 
Η χαμένη Ατλαντίδα μεταγλ. 11.30-13.45-15.45. Τρίτη 1/1 13.45-15.45.
American pie 2. 18.00. Τετ.-Πέμ.: 18.00-20.45. / Η φούσκα.
Τετ.-Πέμ.: 23.00-01.15.

VILLAGE CENTRE Αίθουσα 3 
Βαριά ερωτευμένος. 12.30-15.00-17.45-20.15. 
VILLAGE CENTRE Αίθουσα 4 
Ο άρχοντας των δαχτυλιδιών. 13.30-17.00.

VILLAGE CENTRE Αίθουσα 5 
Ο άρχοντας των δαχτυλιδιών. 10.30-14.00-17.30.

VILLAGE CENTRE Αίθουσα 6 
Ο Χάρι Πότερ και η φιλοσοφική λίθος μεταγλ. 12.15-15.15. / Ο
Χάρι Πότερ και η φιλοσοφική λίθος. Με υπότιτλους. 21.15-00.15. 
VILLAGE CENTRE Αίθουσα 7

Το ημερολόγιο μιας πριγκίπισσας. 11.45-14.15-16.45-19.30. 
VILLAGE CENTRE Αίθουσα 8

Ο Χάρι Πότερ και η φιλοσοφική λίθος μεταγλ. 13.15-16.15. / Οι
Άλλοι. 19.15.

VILLAGE CENTRE Αίθουσα 9

Ο άρχοντας των δαχτυλιδιών. 12.00-15.30-19.00.

ΕΓΝΑΤΙΑ

Το τελευταίο οχυρό. 18.00-20.30-23.00. (* 225.172, Dolby Digital).

ΕΣΠΕΡΟΣ Lipton Αίθουσα 1

Οι άλλοι. 18.45-21.00-23.15. (* 235.304, Digital Sound).

Αίθουσα 2

Το ημερολόγιο μιας πριγκίπισσας. 18.30-20.45-23.00. (* 235.304, Dolby Stereo).

ΚΑΠΙΤΟΛ

Βαριά ερωτευμένος. 18.00-20.20-22.30. (* 815.570, D.Τ.S.).

ΚΟΛΟΣΣΑΙΟΝ

American pie 2. 18.30-20.45-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Amelie. 18.30-20.45-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault Αίθουσα 1

Ταξιδιάρικα πουλιά. 19.00-21.00-23.00. (* 378.404, Dolby Stereo).

Αίθουσα 2 - «Παύλος Ζάννας»

Η δασκάλα του πιάνου. 18.00-20.30-23.00.

ΠΑΛΛΑΣ

Το ημερολόγιο της Μπρίτζετ Τζόουνς. 19.00-21.00-23.00. / Η φούσκα.
Από Τετάρτη 2/1 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30. ΑΙΘΟΥΣΑ 2 Η χαμένη
Ατλαντίδα μεταγλ. 14.00-16.10. / Το ημερολόγιο μιας πριγκίπισσας.
18.35-21.00. ΑΙΘΟΥΣΑ 3 Dr Dolittle 2, ο γιατρός ξανατρελάθηκε.
16.35 / American pie. 18.35-20.50-23.05 . ΑΙΘΟΥΣΑ 4 Ο Χάρι Πότερ
και η φιλοσοφική λίθος μεταγλ. Τετάρτη και Πέμπτη: 14.20. / Βαριά
ερωτευμένος. 18.10-20.35-23.00, εκτός. ΑΙΘΟΥΣΑ 5 Ο Χάρι Πότερ και η
φιλοσοφική λίθος. Με υπότιτλους. Τετάρτη και Πέμπτη:
14.10-17.10-20.10-23.10. ΑΙΘΟΥΣΑ 6 Ο Χάρι Πότερ και η φιλοσοφική λίθος.
Με υπότιτλους. Από Τρίτη 1/1: 15.20-18.20. / Εφάπαξ. 21.20-23.30.
ΑΙΘΟΥΣΑ 7 Η χαμένη Ατλαντίδα. Μεταγλωττισμένη. Τετάρτη και Πέμπτη:
14.00. / Οι Άλλοι. 16.45, Τρίτη 1/1: 16.45-19.00-21.15. ΑΙΘΟΥΣΑ 8 Ο
άρχοντας των δαχτυλιδιών. 16.00-19.30-23.00. (* 290.100, 290.290, Dolby
Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Μεταγλωττισμένη. 13.00-15.00. / Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 Η
φούσκα. Από Τετάρτη 13.20-15.40-18.00-20.10-22.25. (Dolby Digital DTS).
ΑΙΘΟΥΣΑ 4 Shrek. Μέχρι Τρίτη 1/1:12.30-14.30. / Ο Χάρι Πότερ και η
φιλοσοφική λίθος. Τετάρτη: 19.30-22.35. / Dr Dolittle 2: Ο γιατρός
ξανατρελάθηκε. Από Τετάρτη: 12.30-14.30-16.30. (Dolby Digital DTS).
ΑΙΘΟΥΣΑ 5 Ο Χάρι Πότερ και η φιλοσοφική λίθος. Μεταγλωττισμένη.
11.20-14.20-17.20. / Εφάπαξ. Από Τετάρτη: 21.10-23.20. (Dolby Digital
DTS). ΑΙΘΟΥΣΑ 6 Ο Χάρι Πότερ και η φιλοσοφική λίθος. Με υπότιτλους. Από
Τετάρτη: 11.40-14.50-17.50-20.40. / Μην πεις λέξη. Από Τετάρτη 23.40.
(Dolby Digital DTS). ΑΙΘΟΥΣΑ 7 Η χαμένη Ατλαντίδα. Μεταγλωττισμένη.
11.50-14.10-16.20. / Οι Άλλοι. 19.00-21.10-23.30. (Dolby Digital DTS).
ΑΙΘΟΥΣΑ 8 Grinch. Από Τετάρτη 12.50-15.20-17.40. / American pie
2. Από Τετάρτη 19.40-21.50-24.00. (Dolby Digital DTS). ΑΙΘΟΥΣΑ 9 Η
χαμένη Ατλαντίδα. Μεταγλωττισμένη. 12.40-15.00-17.30. / Οι Άλλοι.
19.45-22.00-00.20. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-18.55-22.15. (Dolby Digital DTS). ΑΙΘΟΥΣΑ 11 Βαριά
ερωτευμένος. 11.00-13.30-15.50-18.15-20.30-22.45. (Dolby Digital ΕΧ, DTS).
(* 469.300, 469.310 Εμπορικό Κέντρο «Μακεδονία» Πυλαία).Έναρξη προβολών
11.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Μεταγλωττισμένη. 16.15. ΑΙΘΟΥΣΑ 2 Η χαμένη
Ατλαντίδα. Μεταγλωττισμένη. 16.15-18.00. / Ο Χάρι Πότερ και η
φιλοσοφική λίθος. Μεταγλωτισμένη. 19.45. Με υπότ. 22.30. (* 520.040 Dolby
Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Χριστουγεννιάτικα κάλαντα. 16.30-18.00. / Κανταχάρ.
19.30-21.15-23.00. Η φούσκα. Από Τετάρτη 2/1: 19.00-21.00-23.00. (*
213.929 Dolby Stereo S.R.). 
ΣΙΝΕΜΑ ΕΠΑΡΧΙΑΣ

ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Χάρι Πότερ και η φιλοσοφική λίθος. (* 34.551).

Αίθουσα 2: Ατλαντίδα (απόγ.), Τζουράσικ Παρκ (βρaδ.). (* 34.551).

ΚΟΖΑΝΗ (0461)

ΟΛΥΜΠΙΟΝ

Αίθουσα 1: Τζουράσικ Παρκ. (* 22.121).

Αίθουσα 2: Σκέτο ζώον. (* 22.121).

ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Σκέτο ζώον. (* 22.238).

ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το ημερολόγιο της Μπρίτζετ Τζόουνς. (* 23.377).
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P10</CAT>
<ED>
Κωδικός άρθρου: A17232P101</ED>
<ID>
ID:300833

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Διάβολοι στο κατώφλι»: Σαλεμένα ανθρώπινα αισθήματα στη φρίκη της ζωής
σε καιρό πολέμου -- εισβολή του ιαπωνικού στρατού στην Κίνα του 1930. Του
Γιανγκ Γουέν, με τον ίδιο πρωταγωνιστή και παραγωγό. Το φιλμ κέρδισε το Μέγα
Ειδικό Βραβείο στο Φεστιβάλ των Καννών το 2000. (Art Studio). 
«Η φούσκα»: Η νέα σάτιρα του Νίκου Περάκη, με τη σημερινή ελληνική
κοινωνία... μεταλλαγμένη, Γης Μαδιάμ και σε πλήρη παράνοια. Με τους Αλέξη
Γεωργούλη, Μαρία Σολωμού, Γιάννη Μποσταντζόγλου, Ηλία Λογοθέτη. (Ιντεάλ, Πλάζα
1, Village Centre 6, Village Park 3). 
«Βαριά ερωτευμένος»: Φάρσα με σάτιρα για τον ανδρικό σεξισμό, μ' έναν
τύπο που βλέπει τις γυναίκες μόνο ως σκεύη ηδονής. Των αδελφών Πίτε και Μπομπ
Φαρέλι. Με τους: Γκουίνεθ Πάλτροου, Τζακ Μπλακ, Τζέισον Αλεξάντερ. (Αλέκα,
Αβάνα, Μαρούσι 2, Όπερα 1, Τροπικάλ 1, Άνεσις, Άννα Ντορ, Ατλαντίς, Άττικα 1,
Cine City 3, Village Centre 4, Village Παγκρ. 3, Village Park 13, Ράδιο Σίτυ,
Τρία Αστέρια). 
Ανάλαφρη κομεντί για ροζ φαντασιώσεις είναι «Το ημερολόγιο μιας πριγκίπισσας»
του εξπέρ, στο είδος, Γκάρι Μάρσαλ («Pretty Woman», «Η νύφη τόσκασε», «Φράνκι
και Τζόνι»)

«Το ημερολόγιο μιας πριγκίπισσας»: Ρομαντική κομεντί του εξπέρ στο
είδος Γκάρι Μάρσαλ, με μια μαθητριούλα να μαθαίνει ότι είναι... πριγκίπισσα!
Με τους: Τζούλι Άντριους, Ανν Χαθαγουέι, Έκτορ Ελιζόντο. (Αελλώ 1, Αίγλη,
Αίγλη 2, Cine City 4, Village Centre 3, Village Park 18, Ετουάλ, Καλυψώ,
Κηφισιά 2, Μετάλλιον, Μπροντγουαίη, Νιρβάνα, Σπόρτιγκ). 
«Ο ποδηλάτης του Πεκίνου»: Μήλον της Έριδος μεταξύ δύο νεαρών γίνεται
ένα ποδήλατο που ανέκαθεν ήταν το... έμβλημα του Πεκίνου το οποίο σήμερα
δυτικοποιείται εντυπωσιακά. Του Γου Ανγκ Ξιάο Σουάι. Αργυρή Άρκτος στο
Φεστιβάλ Βερολίνου. (Απόλλων, Τριανόν). 
«Ταξιδιάρικα πουλιά»: Μαγευτικά ταξίδια ­ ό,τι πρέπει για να ξεπεράσετε
τυχόν υψοφοβίες! ­ με τα αποδημητικά πουλιά του πλανήτη μας. Δεν είναι απλό
ντοκιμαντέρ. Μην το χάσετε. Του Ζακ Περέν («Μικρόκοσμος», «Ιμαλάια»).
[Αλεξάνδρα (Πατ.), Γλυφάδα, Μαρούσι 1, Τροπικάλ 2, Αττικόν, Δαναός 1]. 
«Οι άλλοι»: Αλληγορικό θρίλερ, με φαντάσματα να περικυκλώνουν νεαρή
χήρα και τα παιδιά της. Του Αλεχάντρο Αμενάμπαρ, με τη Νικόλ Κίντμαν. [Αελλώ
4, Αθήναιον Cinepolis 4, Αλεξάνδρα (Καλλιθ.), Art Ecran 1, Village Park 5,
Γαλαξίας, Έλλη, Κηφισιά 1, Πτι Παλαί, Φάληρο 2, Ζέα]. 
«Storytelling»: Καυστική κομεντί για τη ζωή σήμερα στην Αμερική. Του
Τοντ Σόλαντζ («Καλωσήρθατε στο κουκλόσπιτο», «Ευτυχία»). Με τους: Σέλμα Μπλερ,
Πολ Τζιαμάτι, Τζον Γκούντμαν. (Όπερα 2, Άττικα 2). 
«Αμελί»: Η χαριτωμένη Γαλλιδούλα Όντρεϊ Τοτού συνεχίζει ακάθεκτη να
προσφέρει χαρά στους γείτονές της και ήδη έχει καταγοητεύσει πάνω από 245.000
σινεφίλ θεατές. Του Ζακ Πιερ Ζενέ (Άστυ, Μαργαρίτα 3, Σοφία, Φιλίπ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 8, Ster Century Cinema 2, 10,
Τιτάνια 1).

«Amelie». (Μακεδονικόν, Ster Century Cinema 5).

«Εφάπαξ». (Πλατεία Alpha Odeon 6, Ster Century Cinema 5, 6).

«Η δασκάλα του πιάνου». (Ολύμπιον - «Παύλος Ζάννας»).
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P10</CAT>
<ED>
Κωδικός άρθρου: A17232P102</ED>
<ID>
ID:300871

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P10&aa=2</URL></REF>


Article

<CATEGORY>vin09</CATEGORY>

 <H2>«Χάρι» και «Άρχοντας» τα πήραν όλα κι έφυγαν
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Τα νέα από τα κινηματογραφικά ταμεία λένε ότι «Ο Χάρι Πότερ και η φιλοσοφική
λιθος» και «Ο άρχοντας των δαχτυλιδιών» έχουν βάλει στόχο να... βυθίσουν τον
«Τιτανικό»! 
Ο πρώτος έχει κόψει πανελλαδικά 620.000 εισιτήρια σε 31 ημέρες προβολής
και ο δεύτερος 390.000 εισιτήρια σε 13 ημέρες προβολής. Μπορεί ο «Τιτανικός»
να είχε ξεπεράσει ­ στη διάρκεια προβολής του όλο τον χρόνο ­ τα 1.300.000
εισιτήρια, αλλά στο ίδιο διάστημα με τις φετινές επιτυχίες δεν είχε «πιάσει»
τα δικά τους νούμερα. 
Ενδεικτικό της ρέντας των δύο φετινών σούπερ επιτυχιών είναι το γεγονός
ότι ο «Χάρι Πότερ» κατά το πρώτο τριήμερο της πέμπτης εβδομάδας προβολής του
έκανε 59.000 εισιτήρια πανελλαδικά, σε 68 αίθουσες, και «Ο άρχοντας» 101.000
εισιτήρια το ίδιο τριήμερο στην έναρξη της τρίτης εβδομάδας προβολής του, σε
57 αίθουσες. Η «ουσία» πάντως ­ βλέπε ταινίες με αληθινή συγκίνηση και
αισθήματα ­ μπορεί να κρύβεται σε φιλμ «μικρά», αλλά κάθε άλλο παρά απλοϊκά ή
με... ταπεινά κίνητρα. 
Η συνολική κατασκευή του εμπορεύματος «Χάρι Πότερ» κόστισε 160 εκατ. ευρώ
και, ήδη, παγκοσμίως οι παραγωγοί του από τις 16 Νοεμβρίου, που πρωτοβγήκε
στις κινηματογραφικές αίθουσες, έχουν βάλει στην τσέπη τα τριπλά, δηλαδή 460
εκατ. ευρώ (157,2 δισ. σε δρχ.), ενώ «Ο άρχοντας των δαχτυλιδιών» κόστισε 120
εκατ. ευρώ και έχει μαζέψει ήδη τα διπλά (250 εκατ. ευρώ ή 87 δισ. δρχ.) από
τις 19 Δεκεμβρίου, που άρχισε να προβάλλεται, σε όλον τον κόσμο! <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17232P121</ED>
<ID>
ID:300813

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P12&aa=1</URL></REF>


Article

<CATEGORY>vin09</CATEGORY>

 <H2>Ανήλικα... σεξουαλικά υπονοούμενα
</H2>
Σεξουαλικά υπονοούμενα για τις συνήθειές της και γυμνές φωτογραφίες
(άγνωστης προέλευσης και πιθανότατα ηλεκτρονικής... κατασκευής) της 15χρονης
Ουαλής σοπράνο Σαρλότ Τσερτς «προωθούσε» ιστοσελίδα στο Ίντερνετ τους
τελευταίους μήνες. Αφορμή; Το γεγονός ότι η ανήλικη ακόμη Σαρλότ άφησε πίσω
της την εικόνα του χαριτωμένου κοριτσιού και έβαλε τα δυνατά της ­ καλά και
σώνει ­ προς την κατεύθυνση του πιο γυναικείου λουκ. 
Αυτό το νέο λουκ της Σαρλότ έγινε αιτία να αποκτήσει και πάμπολλους
νέους διαδικτυακούς θαυμαστές, που άρχισαν να εκτιμούν όχι τόσο την ευλυγισία
των φωνητικών της χορδών, αλλά κυρίως τα σωματικά της προσόντα. 
Η «πονηρή» διαδικτυακή σελίδα «έκλεισε» πάραυτα, κατόπιν παρέμβασης των
δικηγόρων της νεαράς. Όμως η Σαρλότ φαίνεται πως κατάλαβε πια: εφεξής δεν έχει
να προστατέψει μόνο τη φωνή της, αλλά και την εικόνα της γυναίκας που η ίδια
και η δισκογραφική της εταιρεία προωθούν...
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17232P122</ED>
<ID>
ID:300854

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P12&aa=2</URL></REF>


Article

<CATEGORY>vin09</CATEGORY>

 <H2>Καθρεφτάκι μου, ποια είναι η πλουσιότερη;
</H2>
Η ωραία και μοιραία της ποπ Ντάιντο μετρά και 17 εκατ. ευρώ

Νέα, όμορφη, πάρα πολύ πλούσια και μέχρι πριν από λίγο καιρό άγνωστη
στον πολύ κόσμο. Η 29χρονη τραγουδίστρια Ντάιντο είναι τέταρτη στη λίστα των
πιο εύπορων γυναικών στη Βρετανία. Το πλατύ κοινό την έμαθε χάρη στον
Αμερικανό ράπερ των προκλήσεων Έμινεμ, που έτυχε να ακούσει το τραγούδι της
«Thank you» και να διαλέξει το ρεφρέν του για να το «κολλήσει» μέσα στο δικό
του, με τίτλο «Σταν». Αυτό ήταν. Η φωνή της Ντάιντο έγινε «κτήμα» όλου του
κόσμου. Η λίστα, αν μη τι άλλο, λέει όλη την αλήθεια. Ήτοι, πως έχει εισόδημα
17,02 εκατ. ευρώ (5,8 δισ. σε δρχ.). 
Και αν το κορίτσι τής ποπ σκαρφάλωσε στο Νο 4 του καταλόγου με τις
πλουσιότερες κυρίες, στην κορυφή βρίσκεται μία ακόμη γυναίκα των τεχνών και
του θεάματος, η Τζ. Κ. Ρόουλινγκ ­ η συγγραφέας τού «Χάρι Ποτερ» με εισόδημα
77,3 εκατ. ευρώ (26,3 δισ. σε δρχ.). 
Άλλες κυρίες με μεγάλο εισόδημα και μουσικές ενασχολήσεις είναι η Σάρα
Μπράιτμαν και η Σαντέ, που μοιράζονται μάλιστα την 11η θέση. Οι αξιοζήλευτες
επιδόσεις της Ντάιντο, η οποία ανήκει σε μουσική οικογένεια, αφού είναι αδελφή
του Ρόλο των Faithless και της ελίτ των πιο ταλαντούχων της νέας γενιάς,
δείχνουν άλλωστε και πόσο έχουν αλλάξει τα πράγματα στη μουσική σήμερα: ένα
σαμπλ (ρεφρέν ενός τραγουδιού ενσωματωμένου σε ένα άλλο) τη σωστή στιγμή
μπορεί να φτιάξει φήμη, περιουσία και καριέρα. Μετά την επιτυχία τού κομματιού
του Έμινεμ, το άλμπουμ της Ντάιντο «No Angel» έγινε «νούμερο ένα» σε 13 χώρες!
Και αυτό κι αν σημαίνει εισπράξεις...
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17232P123</ED>
<ID>
ID:300889

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P12&aa=3</URL></REF>


Article

<CATEGORY>vin09</CATEGORY>

 <H2>«Κατσ' κατ'» λοιπόν
</H2>
«Ακουγόμουν τόσο βλάχος;», έλεγε ο φιναλίστ του «Big Brother» Πρόδρομος
Καθηνιώτης στον Γιώργο Μητσικώστα αμέσως μετά το τέλος της σατιρικής εκπομπής
«Μητσι-Χώστα», που είδε μαζί με τον κουμπάρο του Γιώργο Τριανταφυλλίδη ή
«Τσάκα». Και αυτό, γιατί φάνηκε να ενοχλείται από την ίδια του την έκφραση
«Κάτσ' κάτ'» που έλεγε τακτικά στο σκυλάκι του σπιτιού του «Μεγάλου Αδελφού»,
τη Λευκή. 
«Δεν λέω "κάτσ' κάτ'"», επέμενε μιλώντας στον Γιώργο Μητσικώστα. «Και
πώς το λες;», τον ρώτησε εκείνος. «Κάτσ' κάτ'», ήταν η απάντηση του Πρόδρομου.
Όπως το έχει πει τόσες φορές στον αέρα. 
Όσο για τον «Τσάκα»; Ο εκατομμυριούχος Πόντιος έδειχνε ικανοποιημένος
που τον σατίριζε ο Γιώργος Μητσικώστας. «Σε ευχαριστώ που με κάνεις», έλεγε.
Λέτε να δούμε τους «κουμπάρους» κάποια μέρα με ενεργό συμμετοχή στο «Μητσι-Χώστα»;
<REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17232P124</ED>
<ID>
ID:300906

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P12&aa=4</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Χαρακτηρίζονται ορισμένα επαγγέλματα. 2. Ανήκουν σε έναν
πολιτικό χώρο (γεν.). 3. Σώθηκε από μία καταστροφή. ­ Τα χαρακτηρίζει η
έλλειψη... ελλείψεων. 4. Τίτλος ταινίας του Ζαν Πιέρ Ζενέ. 5.
Βραβευμένη αντιπολεμική σάτιρα του Ρόμπερτ Άλτμαν. ­ Ασιατικό βασίλειο.
6. Αντίστροφη γραφή άρθρου. ­ Όμοια γράμματα. ­ Από τα τρία τα... μισά.
7. Υπαρξιστής Γερμανός φιλόσοφος του 20ού αιώνα. 8. Του Βόλγα
παραπόταμος. ­ Αναφέρεται σε έκφραση ειρηνικών διαθέσεων. 9. Παλαιότερη
ονομασία των Αράβων. 
ΚΑΘΕΤΑ

1. Ειδικού προορισμού σκάφος. 2. Διαθέτουν μία ευχάριστη
ιδιότητα. 3. Τις χαρακτηρίζει απλότητα. ­ Πηγάζει από τις Βερνικές
Άλπεις. 4. Ακολουθείται από ρήμα. ­ Από τα μισά... μισά. 5.
Μορφή της αμερικανικής λογοτεχνίας. 6. Ξενική προσφώνηση. ­ Προσπαθούν
να τα εξαφανίσουν. 7. Σκηνοθέτης της ταινίας «Υπεράνω πάσης υποψίας»
(αντίστρ.). ­ Θεά της σκανδιναβικής μυθολογίας, κυρίαρχη των θαλασσών.
8. Αδελφός του Αχαιού (αντίστρ.). ­ Προμηνύει καλά (ουδ.). 9.
Επίρρημα που εκφράζει αναγκαστική αποχώρηση. ­ Δίφθογγος. 
ΛΥΣΗ (2/1/2002) 
ΟΡΙΖΟΝΤΙΑ: 1. ΕΠΙΛΥΧΝΙΟ 2. ΠΑΚΙΣΤΑΝΟ 3. ΜΑΤΙ ­ ΕΠΕ
4. ΚΟΝ - ΙΣΟΣ 5. ΤΣΟΧΑ 6. ΛΙΕΓΗ 7. ΤΟ ΗΜΕΡΟ
8. Ο ΣΤΕΓΑΝΟΣ 9. ΣΙΑ ­ ΑΝΙΣΑ. ΚΑΘΕΤΑ: 1. ΕΠΙΚΤΗΤΟΣ 2.
ΠΑΤΟΣ ­ ΙΣΟ 3. ΙΚΑΝΟΤΗΤΑ 4. ΛΙΜ ­ ΜΕ 5. ΥΣ ­ ΑΓΕΛΑΙ
6. ΧΤΕΣ ­ ΙΡΑΝ 7. ΝΑΠΟΛΕΟΝΙ 8. ΙΝΕΣ ­ ΟΣ 9. ΟΟ ­
ΝΗΣΣΑ. <REF><SOURCE>
ΤΑ ΝΕΑ</SOURCE>
<DATE>, 03-01-2002</DATE>
<CAT>, Σελ.: P52</CAT>
<ED>
Κωδικός άρθρου: A17232P521</ED>
<ID>
ID:300832

</ID><URL>http://ta-nea.dolnet.gr/neaweb/neafile.print_unique?e=A&f=17232&m=P52&aa=1</URL></REF>


Article

<CATEGORY>vin04</CATEGORY>

 <H5>ΜΠΡΑΒΟ ΑΠΟ ΚΟΜΙΣΙΟΝ ΚΑΙ ΝΤΟΥΙΖΕΝΜΠΕΡΓΚ
</H5><H2>ΠΡΩΤΗ ΠΕΝΤΑΔΑ στην ομάδα ευρώ η Ελλάδα
</H2><H4>Αλλά οι ουρές... ουρές
</H4>
Οι επιδόσεις της Ελλάδας απέσπασαν τα εύσημα του διοικητή της Ευρωπαϊκής
Κεντρικής Τράπεζας κ. Β. Ντούιζενμπεργκ, ενώ στην πρώτη πεντάδα των χωρών που
αφομοίωσαν καλύτερα το ευρώ η Κομισιόν τοποθέτησε τη χώρα μας.

ρε
πο
ρτ
άζ στ
ις σε
λί
δες 7-10
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17233N011</ED>
<ID>
ID:300961

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N01&aa=1</URL></REF>


Article

<CATEGORY>vin07</CATEGORY>

 <H2>Έλληνας έχει «το καλύτερο εστιατόριο στον κόσμο»
</H2>
Ζαν Πιερ Ξηραδάκης

σελίδα 15
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17233N013</ED>
<ID>
ID:301012

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N01&aa=3</URL></REF>


Article

<CATEGORY>vin06</CATEGORY>

 <H2>Στείλαμε 120.000.000 μηνύματα από κινητά στις γιορτές
</H2>
σελίδα 43
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17233N014</ED>
<ID>
ID:301036

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N01&aa=4</URL></REF>


Article

<CATEGORY>vin04</CATEGORY>

 <H2>Διώκονται 15 για το «Σαμίνα»
</H2>
σελίδα 44
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17233N015</ED>
<ID>
ID:301060

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N01&aa=5</URL></REF>


Article

<CATEGORY>vin06</CATEGORY>

 <H2>ΑΥΡΙΟ ΜΑΖΙ ΜΕ «ΤΑ ΝΕΑ ΣΑΒΒΑΤΟΚΥΡΙΑΚΟ»
</H2>
<H3>Δύο νέα ένθετα
</H3>
<REF><SOURCE>ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17233N016</ED>
<ID>
ID:301061

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΚΑΘΗΜΕΡΙΝΕΣ εφημερίδες αναμένεται να συρρικνωθούν, τόσο στις
διαστάσεις τους (και για λόγους οικονομίας στο χαρτί, αλλά και για λόγους
«ευχρηστίας») όσο και στον αριθμό των σελίδων τους. Ο Κ. Καμάρας στην «Τρίτη
Άποψη», σελ. 6. 
ΤΑ ΠΑΙΔΙΑ βαριούνται. Οι διακοπές των Χριστουγέννων είναι μεγάλο κενό,
φαίνεται. Στην Αυστραλία πρέπει να είναι ακόμα χειρότερα, γιατί δεν κάνει ούτε
κρύο. Δεκαπέντε παιδιά συνελήφθησαν για εμπρησμούς. Η Άννα Δαμιανίδη στα
«Αναλώσιμα», σελ. 8. 
ΟΙ ΤΑΛΙΜΠΑΝ είναι έτοιμοι να παραδώσουν τον αρχηγό τους Μουλά Ομάρ,
αρκεί να σταματήσουν οι αμερικανικοί βομβαρδισμοί στο Αφγανιστάν. Ήδη γίνονται
διαπραγματεύσεις. Αλλά, οι Αμερικανοί θέλουν να τον πάρουν για να τον
δικάσουν. Σελ. 14. 
ΓΟΥΡΟΥΝΟΠΟΛΕΜΟΣ: Δύο εταιρείες βιοτεχνολογίας έχουν επιδοθεί σε πόλεμο
για το ποια θα αναπτύξει πρώτη την τεχνολογία για τη μεταμόσχευση οργάνων από
χοίρους σε ανθρώπους, χωρίς τον κίνδυνο απόρριψης. Σελ. 15. 
ΑΡΧΙΖΩ από την άχαρη αποκαθήλωση των γιορτινών στολιδιών. Μέσα σε λίγη
ώρα έχω ξηλώσει το χριστουγεννιάτικο δέντρο, έχω πακετάρει τους αγιοβασίληδες
κι έχω βάλει τα πολύχρωμα λαμπάκια σε μαύρες σακούλες σκουπιδών. Η Έλενα
Χατζηιωάννου «Σε πρώτο ενικό», σελ. 41. 
ΑΘ. ΚΟΛΙΤΣΙΔΑΚΗΣ: Το κλίμα στον ΟΦΗ πέρυσι ήταν βαρύ, φέτος είναι
καταπληκτικό. Η αλλαγή οφείλεται στους προπονητές μας. Αν βαδίζουμε με τους
σημερινούς ρυθμούς θα διεκδικήσουμε μια θέση στο Κύπελο ΟΥΕΦΑ. Οι «30
Ερωτήσεις» του Μ. Παντινάκη στη σελ. 44.

Η ΤΙΜΗ του πάρκινγκ ορίστηκε στα 5 ευρώ. Και σε δραχμές 1.704. Δηλαδή
1.700 γράφει η απόδειξη και όλα είναι καλά. Μόνο που πριν από μερικές
εβδομάδες η τιμή του πάρκινγκ σε δραχμές ήταν 1.400! Ο Δ. Τσαλαπάτης στην
«Άλλη Όψη». Σελ. 45. 
ΑΣ ΠΑΨΟΥΜΕ να βαυκαλιζόμαστε από τον 
μύθο ότι δήθεν ξεχωρίζουμε σε πολιτισμό. Αν 
δεν είμαστε στη χειρότερη θέση στην Ευρώπη, 
πάντως δεν είμαστε και στην καλύτερη. Και ας 
αφήσουμε τους αρχαίους στην ησυχία τους. 
Ο Π.Κ. Ιωακειμίδης στους «Προβολείς», σελ. 6.

Η ΜΟΝΑΔΑ Εγκαυμάτων του 
νοσοκομείου δεν «μπορεί» να 
κρατήσει την ασθενή «διότι δεν 
θέλει ασθενείς σε αναπνευστήρα»! 
Έτσι η μονάδα ειδοποίησε το ΕΚΑΒ 
να τη μεταφέρει σε άλλο νοσοκομείο. 
Ο Ι. Στ. Παπαδόπουλος στη σελ. 42.

Η Α. ΜΠΑΛΤΣΑ πλαισιωμένη από τη 
Φιλαρμονική Ορχήστρα της Σόφιας, 
θα ερμηνεύσει άριες και αποσπάσματα 
από όπερες των Γκουνό, Μπερλιόζ, 
Βέρντι και άλλων στο Μέγαρο Μουσικής 
Θεσσαλονίκης. Η συνέντευξη στη Βίκυ 
Χαρισοπούλου στο «Πανόραμα», σελ. 1.

Η ΚΕΪΤ ΜΟΣ πουλάει τα εσώρουχά της. 
Για φιλανθρωπικούς σκοπούς: για τα 
εγκαταλελειμμένα παιδάκια της Τανζανίας. 
Για να πιάσουν καλύτερη τιμή, μάλιστα, τα σκίζει 
λίγο ή τα ζωγραφίζει. «Πανόραμα», σελ. 16.

<H3>ΕΝΘΕΤΟ
</H3>
ΟΙ ΓΙΟΡΤΕΣ τελείωσαν. Κάθε κατεργάρης λοιπόν, στον πάγκο του. Η προσγείωση
είναι ανώμαλη. Δουλειά, σχολείο, αποκατάσταση των οικονομικών ελλειμμάτων που
δημιουργήσαμε. Και βέβαια, πρέπει να χάσουμε κιλά. Στην «Καλύτερη Ζωή», σελ.
1, 2, 3.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17233N021</ED>
<ID>
ID:300939

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Στρουμπουλοί
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Στρογγυλοποίηση προς τα πάνω - σιγά το πράγμα. Στη χώρα μας, οι περισσότεροι
έχουμε ήδη στρογγυλοποιηθεί - εμπρός και πλαγίως. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17233N022</ED>
<ID>
ID:301006

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΚΥΡΙΑΚΗ 6/1
</H3>
Σε Θεσσαλία, ανατολική Στερεά, Εύβοια, ανατολική Πελοπόννησο, βόρεια Κρήτη
ασθενείς χιονοπτώσεις. Στις υπόλοιπες περιοχές λίγη συννεφιά. Άνεμοι βόρειοι
στα δυτικά 5-6 και στα ανατολικά 8-9 Μπωφόρ, εξασθενούντες. Πολύ χαμηλές
θερμοκρασίες, ισχυρός παγετός στα ηπειρωτικά. <H3>ΔΕΥΤΕΡΑ 7/1
</H3>
Τοπική συννεφιά στα ανατολικά και νότια. Άνεμοι βόρειοι στα δυτικά ασθενείς
(3-4 Μπωφόρ) και στα ανατολικά μέτριοι μέχρι ισχυροί (5-6 Μπωφόρ). Μικρή
άνοδος της θερμοκρασίας, τη νύχτα στα ηπειρωτικά παγετός.

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ευρω-μπράβο και... παρατράγουδα
</H2><H4>ΕΥΡΩΠΑΪΚΟ ΜΕΤΑΛΛΙΟ ΚΑΙ ΤΩΡΑ... ΠΑΜΕ ΓΙΑ ΑΛΛΑ!
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Λέτε να είχε δίκιο ο Κώστας Σημίτης που μίλησε για την «εθνική
αυτοπεποίθηση» που μπορεί να έρθει μαζί με το ευρώ; Διότι μη μου πείτε πως
δεν... ψηλώσαμε λιγάκι με την είσοδό μας στην πρώτη πεντάδα των επιδόσεων για
το νέο νόμισμα. Λίγο είναι να ακούς πως οι Ιταλοί... πάτωσαν, πως οι
Αυστριακοί είδαν τα μηχανάκια ΑΤΜ να... κλατάρουν - κι εμείς περίπου...
σκίσαμε; 
Ε, τώρα, επειδή η υπερβολή μπορεί να ωφελεί το ηθικό, αλλά ουδόλως την
αλήθεια, να θυμηθούμε ότι εκτός από καλές επιδόσεις «προσαρμογής» στο ενιαίο
νόμισμα είχαμε και πάλι χθες τα συνήθη κι αναμενόμενα παρατράγουδα. Ήτοι, οι
ουρές ουρές και χθες. Μια φορά στην ΕΥΔΑΠ φαίνεται πως έβαλαν - ή τους έβαλαν
- μυαλό κι οι προχθεσινοί τραγέλαφοι δεν επαναλήφθηκαν. 
Φανταστείτε, λοιπόν, ο στόχος του κ. Χριστοδουλάκη - να είναι μέχρι το τέλος
Ιανουαρίου οι περισσότερες συναλλαγές σε ευρώ - να επιτευχθεί νωρίτερα. Πάνω
στο 15νθήμερο, ας πούμε. Θα είναι κάτι σαν... υπερκάλυψη του πλάνου, που
λέγαμε και παλιά. 
Η κυβέρνηση, τώρα, την τρίτη μέρα της μετά ευρώ εποχής αποφάσισε καθώς
φαίνεται πως καλή η ευφορία, αλλά ας γυρίσουμε και στη δουλειά μας. Κι έτσι
συνεδρίασε η Κυβερνητική Επιτροπή και συζήτησε εκείνο το περίφημο πακέτο περί
«πολιτικού χρήματος» - ξέρετε, να μην έχουν, λέει, εκλογικά κέντρα οι
υποψήφιοι (αυτό, μάλλον θα το ξαναδούν), να μοιράζεται ο τηλεοπτικός χρόνος
και στα ιδιωτικά κανάλια και άλλα συναφή. Μια στενοχώρια μάς την επιφύλαξαν
μια φορά: ενώ επρόκειτο να απαλλαγούμε εφεξής από τις τηλεοπτικές διαφημίσεις
των κομμάτων, τελικώς θα τις υποστούμε - δηλαδή, σε κάθε εκλογές θα βλέπουμε
εκείνα τα απίθανα λιβάδια τύπου Ελβετίας και όλο το απαύγασμα του κιτς που
μπορούν να σκεφθούν οι ποικίλοι πολιτικοί διαφημιστές. Ποιος κερδίζει; Μα,
όποιος αποφύγει αυτή τη... δυσφήμηση. 
Οι Τούρκοι, τώρα, ούτε με δημοκρατικές ρυθμίσεις ούτε, πολύ περισσότερο, με το
ευρώ ασχολούνται. Έχουν άλλους πονοκεφάλους. Ας πούμε, εκείνο το ΝΑΤΟ, το
οποίο αποφάσισε - στο πλαίσιο της καταπολέμησης της τρομοκρατίας - να
«καλύψει» με μέτρα και τους αιθέρες των μελών του. Ελάτε, όμως, που τα μέτρα
αυτά βασίζονται στους κανόνες του Δικαίου - και άρα «βολεύουν» την Ελλάδα και
όχι την Τουρκία; Οπότε, κι οι στρατηγοί βρήκαν τη λύση: επιχείρηση έντασης στο
Αιγαίο. Εκπλήσσεται κανείς; Μάλλον όχι... 
Αυτός που μας εξέπληξε χθες ήταν ο Σκοπιανός υπουργός Εξωτερικών, που ήρθε να
δει τον κ. Παπανδρέου. Όχι, όχι, είπε, δεν λέμε εμείς πως ντε και καλά πρέπει
να αναγνωριστούμε με τη συνταγματική μας ονομασία - λάθος κατάλαβαν οι
δημοσιογράφοι τις δηλώσεις μας. Βλέπετε, η «παρερμηνεία» έχει γίνει όπλο της
διπλωματίας όλων ανεξαρτήτως των χωρών.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17233N032</ED>
<ID>
ID:300983

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η ανανέωση
</H2>
ΟΤΙ πρέπει επιτέλους να ληφθούν αποτελεσματικά μέτρα... 
ΩΣΤΕ να μπει φρένο στις προκλητικές προεκλογικές δαπάνες κομμάτων και
βουλευτών... 
ΕΙΝΑΙ κάτι με το οποίο όλοι - τουλάχιστον στα λόγια - συμφωνούν. 
ΟΙ χθεσινές αποφάσεις της Κυβερνητικής Επιτροπής λοιπόν, για το
πολιτικό χρήμα και τους κανόνες προβολής των υποψηφίων... 
ΕΙΝΑΙ ασφαλώς καλοδεχούμενες, αφού δείχνουν ότι αντιμετωπίζουν με τόλμη
και ώς ένα βαθμό με ριζοσπαστικότητα το πρόβλημα. 
ΘΑ πρέπει βεβαίως ταυτόχρονα να υπογραμμιστεί πως για να έχουν και
ουσιαστικό αποτέλεσμα είναι ανάγκη πριν απ' όλα να εξασφαλιστεί η πλήρης και
απαρέγκλιτη εφαρμογή τους... 
ΠΡΑΓΜΑ για το οποίο δεν αρκεί η συναίνεση των κομμάτων, αλλά απαιτείται
αξιόπιστο και κυρίως ανεξάρτητο, από πολιτικές πιέσεις, σύστημα ελέγχου. 
ΟΙ δαπάνες όμως είναι η μία όψη του νομίσματος - η άλλη είναι ασφαλώς η
ανάγκη συνεχούς ανανέωσης του Κοινοβουλίου... 
ΑΝΑΓΚΗ που είναι άμεσα συνδεδεμένη με την αξιοπιστία και την
αντιπροσωπευτικότητα του πολιτικού μας συστήματος. 
ΔΥΣΤΥΧΩΣ οι ρυθμίσεις που αποφασίστηκαν δημιουργούν σε πολλές
περιπτώσεις την εντύπωση ότι σχεδιάστηκαν για να προστατεύσουν τα συμφέροντα
των σημερινών βουλευτών... 
ΕΙΣ ΒΑΡΟΣ όσων πολιτεύονται για πρώτη φορά και είναι άρα λιγότερο
γνωστοί. 
ΑΛΙΜΟΝΟ όμως αν η Βουλή μετατραπεί σε ένα κλειστό κλαμπ για
επαγγελματίες της πολιτικής... 
ΑΝΟΙΚΤΟ μόνο στα πολιτικά τζάκια και τους σταρ του αθλητισμού και της
τηλεόρασης! <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17233N033</ED>
<ID>
ID:301019

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Νίκος Μπακουνάκης: 
(ο αρθρογράφος, για το ευρώ) 
« Ευτυχώς που το ευρώ δεν το έχουμε ακόμη δαιμονοποιήσει. Ευτυχώς που το
δεχθήκαμε με χαρά, ίσως γιατί, όπως έγραψε χθες η βρετανική εφημερίδα
"Guardian", δεν είχαμε προλάβει να ερωτευτούμε τη δραχμή μας - μόλις από τη
δεκαετία του 1830 τη χρησιμοποιούσαμε. Όχι πως δεν έχουμε μπροστά μας μεγάλα
προβλήματα· τα συνόψισε άλλωστε χθες ο κ. Νίκος Χριστοδουλάκης, μιλώντας
μάλιστα για πρώτη φορά για ανάγκη αναδιανομής των εισοδημάτων. Αλλά με το ευρώ
ή μάλλον στην πραγματικότητα του ευρώ βρισκόμαστε μέσα στο ευρύ πεδίο των
συγκρίσεων και των αναφορών. Και ότι παύουμε να ομφαλοσκοπούμε είναι το κέρδος
μας». 
(«Το Βήμα»)
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17233N034</ED>
<ID>
ID:301046

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Κουλούρι: η τέλεια στρογγυλοποίηση
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N041</ED>
<ID>
ID:300938

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Θάνος Μικρούτσικος: 
(ο συνθέτης, στην «Απογευματινή») 
«Μα τι θα πεις; Δεν θα εκδίδεται η δουλειά μου, αλλιώς θα είμαι κι εγώ ένα
γρανάζι του καπιταλιστικού συστήματος; Δεν θα κάνω συναυλίες, γιατί αυτό...
δεν θα δέχομαι μια κρατική στήριξη, επειδή... εκείνο; Να είμαστε 
σοβαροί».

Νίκος Νταμπίζας: 
(ο ποδοσφαιριστής της Νιούκαστλ, στην «Ελευθεροτυπία») 
«Κανείς στην Αγγλία δεν λέει ότι παίζει για τον κόσμο, γιατί θα ακουγόταν
γελοίο. Όλοι ξέρουν ότι παίζουμε για τους εαυτούς μας και τα συμβόλαια. Όμως
οι φίλαθλοι μας αγαπούν μόνο που μας βλέπουν να φοράμε τη φανέλα της ομάδας
τους». 
Λιάνα Κανέλλη: 
(η δημοσιογράφος και βουλευτής του ΚΚΕ, στον Σκάι, για τον
«Big Brother») 
«Καμιά φορά αν βάλεις ένα ποντικάκι κάπου και του βάλεις και τυρί και το έχεις
σε ένα λαβύρινθο και κυνηγάει το τυρί, μπορείς να καθίσεις από πάνω του και να
το χαζεύεις ώρες και να το κοιτάς και να λες "χα χα χα, θα βγει από τον
λαβύρινθο; Έπιασε το τυρί; " Ακριβώς η ίδια αντίληψη είναι».

Βασίλης Βασιλικός:

(ο συγγραφέας και πρέσβης της Ελλάδας στην Unesco, στη
«Βραδυνή») 
«Στην Ελλάδα ο λαός τα έχει παίξει με τα ΜΜΕ και αυτό γίνεται ηθελημένα.
Απορρίπτεται η διανόηση γιατί δεν συμφέρει τα ελληνικά ΜΜΕ γι' αυτό που θέλουν
να πετύχουν». 
Γιώργος Φλωρίδης:

(ο υφυπουργός Οικονομικών... απλοποιεί τα πράγματα όσον αφορά τη
σύγκλιση, στον Σκάι) 
«Αν πάρουμε το ευρώ ως κατάληξη, τότε θα μπούμε σε περιπέτειες. Αν πάρουμε το
ευρώ ως αφετηρία, μπορούμε να τα καταφέρουμε».
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N043</ED>
<ID>
ID:301017

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>«Σκυλολόι» </H2>
Ο λόγος στους αναγνώστες.

Ο Κων. Μπουζινέλος, Νεμέα Κορινθίας, γράφει: 
«Οι ημέρες που ζούμε και ζήσαμε, με τα τραγικά γεγονότα, τις καταστροφές, τις
σφαγές, τις δολοφονίες αθώων πολιτών, τις αγωνιώδεις προσπάθειες για
περισσότερους νεκρούς, τη χρήση τελειοτάτων οπλικών μέσων, για ουσιαστικότερα
αποτελέσματα εις βάρος ανευθύνων συνανθρώπων μας, η εκρίζωση πεινασμένων και
δυστυχισμένων από τις φτωχικές εστίες τους, οι απαράδεκτες εκφράσεις, όπως
φονεύσαμε, κατατροπώσαμε, σφαγιάσαμε, φυγαδεύσαμε, γκρεμίσαμε χωριά και
πόλεις, κυνηγήσαμε και τόσα άλλα μακάβρια και απάνθρωπα, που προσβάλλουν το
σύγχρονο ανθρώπινο γένος, μου έφεραν στη μνήμη ένα περιστατικό, που έλαβε χώρα
πριν από μισό αιώνα και που αξίζει τον κόπο να το ακούσετε. &#009 
Στο Γυμνάσιο Νεμέας υπηρετούσε ένας καθηγητής θεολόγος, ονόματι Δαμιανός
Παπαδάκης. Ήταν ένας αξιοπρεπής, τίμιος, ευσυνείδητος αλλά και σοφός Δάσκαλος.
Το μόνο του μειονέκτημα: ήταν ελαστικός, αδύναμος να επιβληθεί. Αποτέλεσμα;
Εμείς οι... σοφοί μαθητές του, του κάναμε τη ζωή δύσκολη, μέχρι ανυπόφορη. 
Μια μέρα, που η απρεπής συμπεριφορά μας είχε φτάσει στο αποκορύφωμά της,
στάθηκε πικραμένος στη μέση της αίθουσας, μας κοίταξε λυπημένος και
απευθυνόμενος σε μένα ­ γι' αυτό και το θυμούμαι ­ μού είπε: "Σήκω παιδί μου
στον πίνακα και γράψε ό,τι θα σου υπαγορεύσω". 
Σηκώθηκα υπό τις αποδοκιμασίες των συμμαθητών μου και περίμενα να ακούσω αυτό
που θα έγραφα. 
Γράψε, μου λέει. "Αυτή είναι η σημερινή Κοινωνία". Εγώ έγραψα αυτό που μου
είπε και εκείνος συνέχισε: 
"Γράψε από κάτω: "Αυτή θα είναι η Κυνωνία" ­ το κοι με ύψιλον, ύστερα από
πενήντα περίπου χρόνια, δηλαδή ΣΚΥΛΟΛΟΪ". 
Ανέβηκε στην έδρα, κοίταξε έναν έναν, έτοιμος να βάλει τα κλάματα, και
πρόσθεσε: "Ας με συγχωρήσουν οι σκύλοι, διότι κανένας ποτέ, όσο και αν
πεινάσει, δεν τρώγει το πτώμα άλλου σκύλου και ας είναι σαρκοφάγα ζώα". 
Τα προφητικά λόγια εκείνου του ευγενικού και σοφού δάσκαλου, σήμερα, ύστερα
από πενήντα ακριβώς χρόνια, έγιναν πραγματικότητα και εμείς λυπόμαστε για την
τότε συμπεριφορά μας. Άραγε, αναλογίζονται το ίδιο ο Μπους, ο Μπλερ, ο Σιράκ,
ο Σρέντερ, ο Πούτιν και όλοι οι άλλοι υπερφίαλοι... ηγέτες, ότι δηλαδή
ξεπεράσανε τους σκύλους σε αγριότητες και σε απάνθρωπες συμπεριφορές, απέναντι
σε συνανθρώπους τους οι οποίοι δεν ευθύνονται για ό,τι συνέβη την 11-9-2001,
από έναν ή από πέντε- δέκα αιμοδιψείς εγκληματίες και απάνθρωπους κουφιοκέφαλους;».
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N044</ED>
<ID>
ID:301049

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=4</URL></REF>


Article

<CATEGORY>vin05</CATEGORY>

 <H2>Παραίτηση ποιητική...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ε, δεν συνιστά δα και είδηση το ότι ο ποιητής κ. Τ. Πατρίκιος ανήκει στον
ευρύτερο κύκλο των φίλων του Πρωθυπουργού. Και για να μην παρεξηγηθούμε,
ισχύει και το αντίθετο: δηλαδή, ο κ. Σημίτης ανήκει στον ευρύτερο κύκλο των
φίλων του κ. Πατρίκιου... 
Έτσι λοιπόν, ο Πρωθυπουργός είχε τη δυνατότητα να μάθει τους... όχι και τόσο
ποιητικούς λόγους που οδήγησαν τον κ. Πατρίκιο να εγκαταλείψει το τιμόνι της
Πολιτιστικής Ολυμπιάδας. Οι οποίοι δεν περιγράφονται στο κείμενο της
παραίτησής του. 
Βλέπετε, ο ποιητής ένιωθε όχι ως καπετάνιος, αλλά ως... μούτσος με τα όσα (τον
άφηναν και) έκανε...
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N045</ED>
<ID>
ID:301051

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=5</URL></REF>


Article

<CATEGORY>vin05</CATEGORY>

 <H2>Πώς το όχι έγινε ναι...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Αρχικά, η κυβέρνηση ­ αλλά και τα περισσότερα από τα υπόλοιπα κόμματα ­ είχαν
αποφασίσει να πουν «τέρμα» στις τηλεοπτικές διαφημίσεις των κομμάτων κατά τις
προεκλογικές περιόδους. Και η αλήθεια είναι ότι ­ ασχέτως των εκ των υστέρων
«τεχνικών» διευθετήσεων ­ τα δύο μεγάλα κόμματα... το έχουν παρακάνει ουκ
ολίγες φορές... 
Χθες όμως, στη συνεδρίαση της Κυβερνητικής Επιτροπής, η απόφαση άλλαξε. To
θέμα το έθεσε πρώτος ο υπουργός Παιδείας κ. Π. Ευθυμίου και σιγά - σιγά,
άρχισαν να συμφωνούν και τα υπόλοιπα μέλη του Οργάνου. Βασικό τους επιχείρημα;
Ότι θα υπάρχουν επιθέσεις, στις οποίες θα πρέπει να απαντούν... Και χαρά ο Λαλιώτης...
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N046</ED>
<ID>
ID:301062

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=6</URL></REF>


Article

<CATEGORY>vin05</CATEGORY>

 <H2>Καινούργια κόντρα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Λοιπόν, μερικοί άνθρωποι δεν μπορούν να ζήσουν χωρίς φίλους. Άλλοι πάλι,
δεν μπορούν να ζήσουν χωρίς εχθρούς. Και μάλλον ο κ. Βασ. Κεδίκογλου δεν
ανήκει στην πρώτη κατηγορία. Χωρίς να έχει τελειώσει ο... δεκαετής πόλεμος με
τον κ. Β. Γιαννόπουλο, ο ανεξάρτητος ­ διαγραμμένος από το ΠΑΣΟΚ ­ βουλευτής
Ευβοίας, άνοιξε μέτωπο με τον κ. Δ. Κρεμαστινό... 
Ο κ. Κεδίκογλου θεωρεί ότι ο κ. Κρεμαστινός δεν μπορεί να είναι ταυτόχρονα
και βουλευτής και διευθυντής κλινικής του Ωνασείου και έριξε την πρώτη οβίδα
του. Εξέδωσε γραπτή ανακοίνωση, στην οποία ­ μεταξύ άλλων ­ τον κατηγορεί ότι
«χρησιμοποίησε τον Ανδρέα Παπανδρέου. Η Ιστορία θα μιλήσει». 
Καλά ξεμπερδέματα... <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N047</ED>
<ID>
ID:301066

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=7</URL></REF>


Article

<CATEGORY>vin05</CATEGORY>

 <H2>Έστειλαν επιστολές
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Επιστολές έστειλαν στον «Μικροπολιτικό» πρωταγωνιστές και δευτεραγωνιστές
της «υπόθεσης Μακρίδη». Θα δημοσιευτούν στο αυριανό φύλλο.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17233N048</ED>
<ID>
ID:301068

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N04&aa=8</URL></REF>


Article

<CATEGORY>vin05</CATEGORY>

 <H2>Στα πρόθυρα νευρικής κρίσης </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ότι πηγαίνει ο Πρωθυπουργός στις Ηνωμένες Πολιτείες την ερχόμενη Τρίτη,
μάλλον το γνωρίζετε. Όπου θα συναντηθεί με τον Πρόεδρο των ΗΠΑ ­ και
πλανητάρχη ­ κ. Τζ. Μπους τζούνιορ και λοιπά και λοιπά. Εκείνο που ίσως δεν
γνωρίζετε, είναι ότι καθ' όλο το διάστημα της προετοιμασίας του ταξιδιού, στο
Μέγαρο Μαξίμου έφθασαν πολλές φορές στα πρόθυρα νευρικής κρίσης... Γιατί αυτό;
Διότι, σου λένε, «έχεις υπόψη σου το επιτελείο Κλίντον; Ε, καμία σχέση με
Μπους»! 
Εν ολίγοις, οι συνεργάτες του κ. Κ. Σημίτη δεινοπάθησαν για να μπορέσουν να
συμφωνήσουν με το επιτελείο του Προέδρου και του υπουργού Εξωτερικών των ΗΠΑ ­
ακόμα και σε απλά θέματα που αφορούσαν λεπτομέρειες του κοινού προγράμματος
των δύο ανδρών. 
Και ποιος έπαιξε σε κάθε περίπτωση τον ρόλο της «γέφυρας»; Μα, ο κ. Γ.
Παπανδρέου, για τον οποίο στο Μέγαρο Μαξίμου, ύστερα από την εμπειρία τους,
ακόμα αναρωτιούνται «πώς τα καταφέρνει και συνεννοείται με αυτούς τους
ανθρώπους»! <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17233N052</ED>
<ID>
ID:300982

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N05&aa=2</URL></REF>


Article

<CATEGORY>vin05</CATEGORY>

 <H2>Η θάλασσα του Πειραιά...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τουλάχιστον οι οπαδοί του Ολυμπιακού το ξέρουν το τραγούδι ­ η θάλασσα του
Πειραιά, απ' όλες είναι η πιο γλυκιά... Ε, την Κυριακή, στη γιορτή των
Θεοφανίων, ο Μητροπολίτης Πειραιώς Καλλίνικος και το πνευματικό του παιδί, ο
Αρχιεπίσκοπος Χριστόδουλος, θα έχουν κάτι να τους ενώνει: αυτήν τη θάλασσα... 
Ο κ. Καλλίνικος, αφού χαρακτηρίστηκε «Ηρωδιάδα» από τον επικοινωνιολόγο του
κ. Χριστόδουλου, δεν κάλεσε φέτος τον Αρχιεπίσκοπο στην τελετή του αγιασμού
των υδάτων, στον Πειραιά. Κι εκείνος, για να απαντήσει έμπρακτα στην πρόκληση,
θα χοροστατήσει στη λειτουργία του Αγίου Αλεξάνδρου Παλαιού Φαλήρου. Όπου η
πιο κοντινή θάλασσα, είναι πάλι η ίδια θάλασσα ­ του Πειραιά! 
Θα τους ενώνει λοιπόν μία θάλασσα, θα τους χωρίζει ένας ωκεανός...
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17233N053</ED>
<ID>
ID:301018

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N05&aa=3</URL></REF>


Article

<CATEGORY>vin05</CATEGORY>

 <H2>Παγκάλου εγκώμιον </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελικά, ο κ. Θ. Πάγκαλος ακούει τα καλύτερα εγκώμια όταν βρίσκεται εκτός
κυβέρνησης. Ύστερα τον κ. Β. Βενιζέλο, ο οποίος δήλωσε ότι «του λείπει» η
παρουσία του, ήλθε η σειρά της Ελληνίδας επιτρόπου στην Ευρωπαϊκή Ένωση ­ της
κ. Άννας Διαμαντοπούλου ­ που μίλησε γι' αυτόν στην κρατική τηλεόραση και
είπε, ούτε λίγο ούτε πολύ, ότι «ο κ. Πάγκαλος είναι μία πολύ μεγάλη δύναμη,
είναι ίσως ο πλέον ιδιοφυής πολιτικός στη χώρα μας»! 
Αλήθεια, με τέτοιες δηλώσεις, μήνυμα στον κ. Πάγκαλο στέλνουν οι του ΠΑΣΟΚ
ή... στον κ. Κ. Σημίτη;
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17233N054</ED>
<ID>
ID:301037

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N05&aa=4</URL></REF>


Article

<CATEGORY>vin05</CATEGORY>

 <H5></H5><H2>Χανιώτικος καβγάς </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όπως είναι γνωστό, ο υπουργός Οικονομίας κ. Ν. Χριστοδουλάκης, ο οποίος
είναι βουλευτής Επικρατείας, έλκει την καταγωγή από τα Χανιά. Και όλα τα
προηγούμενα χρόνια είχε φροντίσει να... εκνευρίσει δεόντως τους βουλευτές
Χανίων του ΠΑΣΟΚ ­ εννοείται ­, καθώς άφηνε ανοικτό το ενδεχόμενο να είναι
υποψήφιος βουλευτής στην περιοχή... 
Ε, όσοι τον άκουσαν χθες το μεσημέρι, στη συνεδρίαση της Κυβερνητικής
Επιτροπής, όταν έστησε τον... χανιώτικο καβγά, είπαν «πάει, το 'χει πάρει
απόφαση». Τι συνέβη; Απλούστατα, ο κ. Χριστοδουλάκης, σε πολύ έντονο ύφος,
υπερασπίστηκε με πάθος το γνωστό αίτημα των Χανιωτών να μη δημιουργηθεί ­ έστω
­ μεταβατική έδρα του Εφετείου «τους» στο Ηράκλειο! 
Και γιατί «καβγάς»; Επειδή το Ηράκλειο είχε εξίσου ισχυρούς υποστηρικτές! <H3>Σημίτεια, όπως Σολομώντεια </H3>
Ποια λύση έδωσε τελικά στο ζήτημα ο Πρωθυπουργός; Χμμ, έδωσε... σημίτεια
λύση, που δεν διαφέρει σε τίποτε από τη... σολομώντεια. Εξουσιοδοτήθηκε ο
αρμόδιος υπουργός υπουργός Δικαιοσύνης κ. Φ. Πετσάλνικος να δει το θέμα
συνολικά και υπό το πρίσμα της εξυπηρέτησης του γενικότερου συμφέροντος και
λοιπά και λοιπά... 
Μάλλον όμως και ο κ. Χριστοδουλάκης το μήνυμα που ήθελε να στείλει, το
έστειλε... <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17233N055</ED>
<ID>
ID:301052

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N05&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΚΑΜΙΑ στρογγυλοποίηση στις ουρές, προβλέπεται; 
ΑΛΛΟΥ τα λεφτά τους τα μετρούν ευρώ το ευρώ. Εδώ τα μετρούν ουρά την
ουρά... 
ΠΗΓΑΜΕ πολύ καλά στην εισαγωγή του ευρώ, διαβεβαιώνει η Κεντρική
Ευρωπαϊκή Τράπεζα. Σκεφθείτε πώς τα πήγαν οι άλλοι... 
Ο ΛΑΟΣ δεν ξεχνά, ποιος του έδωσε ευρά... 
ΤΙ ΚΑΝΕΙ νιάου - νιάου στα κεραμίδια; Μία γάτα που μετράει τα ευρώ
της... 
ΤΑ ΕΥΡΩ είν' εδώ ­ μα δεν ξέρω να μετρώ... 
ΓΙΑΤΙ ΤΑ ΕΛΛΗΝΙΚΑ ATM's άντεξαν στην επίθεση των Ελλήνων καταθετών, ενώ
τα αυστριακά «έπεσαν»; Προφανώς, έχουμε... γλυκό χέρι! 
ΗΜΕΡΟΛΟΓΙΟ αφιερωμένο στη Γυάρο, το νησί-μνημείο, εξέδωσε το υπουργείο
Αιγαίου. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17233N056</ED>
<ID>
ID:301063

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η αυριανή εφημερίδα
</H2>
<AUTHOR>ΚΩΝΣΤΑΝΤΙΝΟΣ ΚΑΜΑΡΑΣ</AUTHOR>

Λέγεται ότι το πρόβλημα με τις μακροπρόθεσμες μεταβολές είναι ότι
συντελούνται υπερβολικά σταδιακά για να γίνουν άμεσα αντιληπτές. Μία
ενδιαφέρουσα προέκταση αυτής της θέσης είναι ότι οι εμφανέστερες αλλαγές είναι
και οι πλέον εφήμερες. Μεγάλη αλήθεια ή χονδροειδής κοινοτοπία, τα παραπάνω
μάλλον ισχύουν για τις εφημερίδες.

Εάν, λόγου χάρη, πάρει κανείς ως παράδειγμα τη χώρα μας, τότε η τελευταία
δεκαετία υπήρξε η περίοδος των κουπονιών, των πολλαπλών ενθέτων (όπου σύμφωνα
με έρευνες και εκτιμήσεις της ΔΕΕ, κατά μέσο όρο, ένα στα πέντε ενδιαφέρει
ιδιαίτερα τον κάθε αναγνώστη) και της διαρκούς αύξησης σε αριθμό
κυκλοφορούντων τίτλων, προς χάριν (ή κατάχρηση;) της πολυφωνίας και του
πλουραλισμού. Όλα αυτά είναι προσωρινά καθώς αποτελούν τις έσχατες κινήσεις
των εκδοτών με σκοπό τη διατήρηση ενός προϊοντικού μοντέλου που σε μερικά
χρόνια θα θεωρείται, πιθανότατα, παρωχημένο. Όπως γίνεται συχνά σε τέτοιες
περιπτώσεις, μία ματιά στις διεθνείς τάσεις και εξελίξεις μπορεί ενδεχομένως
να φωτίσει την αυριανή πραγματικότητα, ειδικά σε ό,τι αφορά τη μορφή και το
περιεχόμενο των εφημερίδων, την ώρα και συχνότητα κυκλοφορίας τους, τον τρόπο
εκτύπωσης και την τιμή τους. 
Οι καθημερινές εφημερίδες αναμένεται να συρρικνωθούν, τόσο στις διαστάσεις
τους (και για λόγους οικονομίας στο χαρτί αλλά, εξίσου καίρια, και για λόγους
«ευχρηστίας») όσο και στον αριθμό των σελίδων τους. Απλούστατα, σε ένα
επικοινωνιακό περιβάλλον όπου τα διαθέσιμα μέσα για πληροφόρηση (αλλά και
ψυχαγωγία) πολλαπλασιάζονται διαρκώς, η συνεχής διόγκωση των εφημερίδων
συνιστά έπαρση και προσβολή προς τον αναγνώστη καθώς υποθέτει ότι αυτός/ή έχει
παρά πολύ ελεύθερο χρόνο ­ εν ολίγοις, είναι συνταγή για καταστροφή. Η ύλη
αναμένεται καλύτερα οργανωμένη, διευκολύνοντας περαιτέρω τη γοργή ενημέρωση ­
προς αυτή την κατεύθυνση θα χρησιμοποιούνται εκτενέστερα πίνακες, φωτογραφίες
και γραφιστικά, φυσικά όλα έγχρωμα. 
Ενδιαφέρουσες ­ και αλληλένδετες ως ένα σημείο ­ μεταβολές αναμένονται επίσης
στο περιεχόμενο και στη συχνότητα κυκλοφορίας. Οι εκδόσεις ειδικού
ενδιαφέροντος (οικονομικές, αθλητικές αλλά και νέων θεματολογιών όπως, για
παράδειγμα, η μόδα, παρά την πρόσφατη αποτυχία της Fashion Daily News στο
εξωτερικό) θα παραμείνουν καθημερινές, αφού παρέχουν σημαντικότερη ενημέρωση
(για τους αγοραστές και αναγνώστες τους) από τις εφημερίδες γενικού
ενδιαφέροντος. Το (απώτερο) μέλλον των τελευταίων είναι εξαιρετικά αβέβαιο,
ωστόσο μπορεί να λεχθεί ότι οι πολυσέλιδες, «πολυένθετες» εκδόσεις θα
παγιωθούν σε κυκλοφορία εβδομαδιαίας βάσης όπως και τα (σχετικά) ολιγοσέλιδα
έντυπα που απαιτούν ανάγνωση και όχι ξεφύλλισμα. Καθημερινά θα κυκλοφορούν
εφημερίδες γενικού ενδιαφέροντος που είτε θα είναι ψυχαγωγικά προϊόντα
(κουτσομπολιό και άλλα θέματα ανθρώπινου ­ ή απάνθρωπου; ­ ενδιαφέροντος) ή θα
είναι ενημερωτικές μεν, με πολλή χρηστική (news you can use) πληροφορία δε.
Από τις τελευταίες, ορισμένες θα διατίθενται ­ λόγω ποιότητας προϊόντος ­
έναντι αντιτίμου, αλλά κάθε πόλη θα έχει μία ή δύο (ανάλογα με το μέγεθος του
πληθυσμού) δωρεάν εκδόσεις που θα παρέχουν αντίστοιχη θεματολογία αλλά με
φτωχότερη ύλη. Μία ασφαλέστερη πρόβλεψη είναι ότι η συντριπτική πλειονότητα
των εφημερίδων θα κυκλοφορούν πρωί, με τις απογευματινές (όπου υπάρχουν)
πιθανότατα να τυπώνονται ψηφιακά σε σταθμούς μέσων συγκοινωνίας για να δώσουν
στους πολίτες μία πρώτη εικόνα της ειδησεογραφίας της ημέρας καθώς αυτοί
επιστρέφουν από τη δουλειά. 
Αναμένονται εξαιρέσεις σε αυτές τις προβλέψεις; Προφανώς ­ ενδεχομένως για να
επιβεβαιωθούν οι κανόνες. Ωστόσο, ίσως το μέλλον της εφημερίδας ως μορφής
διανομής πληροφορίας να μην έχει τόση σημασία. Κρισιμότερη παράμετρος είναι τι
ύλη («περιεχόμενο») θα παράγεται και καταναλώνεται, ανεξάρτητα από το πώς
φθάνει (μέσω ραδιοτηλεόρασης, Τύπου ή ηλεκτρονικών συσκευών) στους πολίτες.
Και αυτό παραμένει (ουσιαστικά) άγνωστο, με μόνη ένδειξη την απλούστερη των
αληθειών: κάθε κοινωνία έχει τα ΜΜΕ που της αξίζουν... 
Ο Κωνσταντίνος Καμάρας είναι σύμβουλος της Διεθνούς Ενώσεως Εφημερίδων
και μέλος του Δ.Σ. του IFRA - Παγκόσμιου Οργανισμού για την Τεχνολογία στα
ΜΜΕ. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17233N062</ED>
<ID>
ID:301008

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Ξεχωρίζουμε» πράγματι σε πολιτισμό;
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

Ότι έχουμε μεγάλη ιδέα για τον εαυτό μας δεν υπάρχει ιδιαίτερη αμφιβολία.
Έρευνα του «Βήματος» έδειξε, π.χ., ότι το 88% των Ελλήνων πιστεύει πως ο
ελληνικός λαός «ξεχωρίζει πάντα για την ευφυΐα και τον πολιτισμό του». Αλλά
ξεχωρίζει ο σύγχρονος Έλληνας πράγματι σε πολιτισμό; Φοβάμαι ότι με
οποιοδήποτε ορισμό της έννοιας του πολιτισμού η απάντηση είναι μάλλον
αρνητική. Ότι μάλλον έχουμε να κάνουμε με έναν ακόμη από τους πολλούς μύθους
που με περισσή αυταρέσκεια συντηρούμε. Γιατί πώς μπορεί ένας λαός να ξεχωρίζει
σε πολιτισμό όταν, σύμφωνα με στοιχεία της Ευρωπαϊκής Επιτροπής, έχει τη
χαμηλότερη δαπάνη απ' όλες τις χώρες-μέλη της Ευρωπαϊκής Ένωσης (με εξαίρεση
την Πορτογαλία) σε πολιτιστικά αγαθά (4,5% μόνο του οικογενειακού εισοδήματος)
και την υψηλότερη σε ταβέρνες; Πώς μπορεί να «ξεχωρίζει» όταν απ' όλες τις
χώρες-μέλη τής Ε.Ε. η Ελλάδα έχει το χαμηλότερο ποσοστό πληθυσμού που διαβάζει
εφημερίδες (απελπιστικά χαμηλό ­ 22,5% για τους άνδρες, 17,2% για τις γυναίκες
­ Φινλανδία 93%, Γερμανία 79,9%, Δανία 76,8% κ.λπ.); 
Όπως έγραψε πρόσφατα ο Γ. Ρωμαίος, η συνολική κυκλοφορία όλων των εφημερίδων
σήμερα είναι χαμηλότερη από την κυκλοφορία μόνο των «ΝΕΩΝ» πριν από είκοσι
χρόνια. Είναι δυνατόν να ξεχωρίζεις σήμερα σε πολιτισμό χωρίς να διαβάζεις
(εφημερίδες, βιβλία κ.λπ.) και να βλέπεις μόνο τηλεόραση (η Ελλάδα καταγράφει
τα υψηλότερα ποσοστά τηλεθέασης ­ 227 λεπτά καθημερινά). Αλλά πέρα από τα
θλιβερά αυτά στοιχεία που μας κατατάσσουν στην τελευταία θέση στην Ευρώπη,
υπάρχουν και οι εφιαλτικές πλειοψηφίες ­ οι πλειοψηφίες δηλαδή για το τι
βλέπει, τι ακούει, τι τραγουδά ο σημερινός Έλληνας. Απελπισία. Το απόλυτο
τίποτα. Επομένως, ας πάψουμε να βαυκαλιζόμαστε από τον μύθο ότι δήθεν
ξεχωρίζουμε σε πολιτισμό. Αν δεν είμαστε στη χειρότερη θέση στην Ευρώπη,
πάντως δεν είμαστε και στην καλύτερη. Κι ας αφήσουμε τους αρχαίους στην ησυχία
τους και ας προβληματιστούμε λίγο... 
Ο Π.Κ. Ιωακειμίδης είναι καθηγητής του Πανεπιστημίου Αθηνών και πρόεδρος
του Ελληνικού Κέντρου Ευρωπαϊκών Μελετών (ΕΚΕΜ). <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17233N063</ED>
<ID>
ID:301033

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΝΑΚΟΥΦΙΣΗ ΣΤΗΝ ΚΥΒΕΡΝΗΣΗ ΑΠΟ ΤΑ ΜΗΝΥΜΑΤΑ ΝΤΟΥΙΖΕΝΜΠΕΡΓΚ - ΚΟΜΙΣΙΟΝ
</H5><H2>Μετάλλιο απ' όλους στην Ελλάδα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ανακούφιση διαδέχεται τις έντονες ανησυχίες της κυβέρνησης σχετικά με την
είσοδο του ευρώ στη ζωή μας. Τα μηνύματα που δέχεται η κυβέρνηση από παντού
είναι ότι παρά τα μικροπροβλήματα που δημιουργούνται, κυρίως εξαιτίας της
έλλειψης ενημέρωσης και ετοιμότητας του κρατικού μηχανισμού, η γενική εικόνα
είναι θετική. 
Άλλωστε αυτό αντανακλούν και τα πρώτα μπράβο που εισέπραξε η Αθήνα από την
Ευρώπη για την αποδοχή του ευρώ από τους Έλληνες. Σύμφωνα με την αξιολόγηση
που έκανε η Κομισιόν, η Ελλάδα βρίσκεται στην πρώτη πεντάδα των χωρών που
αφομοίωσαν καλύτερα το ευρώ τις πρώτες ημέρες της κυκλοφορίας του, ενώ
συγχαρητήρια απένειμε και ο σκληρός τεχνοκράτης διοικητής της Κεντρικής
Ευρωπαϊκής Τράπεζας, Βιμ Ντούιζενμπεργκ. 
Βιμ Ντούιζενμπεργκ: ο πρόεδρος της Ευρωπαϊκής Κεντρικής Τράπεζας δείχνει
μερικά χαρτονομίσματα ευρώ λίγο πριν από την έναρξη συνεδρίασης των υπουργών
Οικονομικών των χωρών της Ευρωπαϊκής Ένωσης

Πάντως, οι ουρές στις τράπεζες ήταν και χθες ένα υπαρκτό φαινόμενο, αν και
μικρότερες σε σχέση με την πρώτη ημέρα κυκλοφορίας του ευρώ. Υπαρκτές ήταν
επίσης και οι ουρές που σχηματίσθηκαν στα σούπερ μάρκετ, που χθες άνοιξαν για
πρώτη φορά μετά την κυκλοφορία του ευρώ και αντιμετώπισαν το ίδιο πρόβλημα με
τα διόδια: οι πελάτες πλήρωναν με δραχμές για να πάρουν ρέστα σε ευρώ. Από τα
σημαντικότερα γεγονότα της χθεσινής ημέρας ήταν η εντατικοποίηση των ελέγχων
που πραγματοποιεί το ΣΔΟΕ σε όλη τη χώρα, προκειμένου να προλάβει ανατιμητικές
τάσεις στα προϊόντα, λόγω της λεγόμενης "στρογγυλοποίησης". Έχουν γίνει
συλλήψεις και επιβολή κυρώσεων στους υπευθύνους, ενώ εντοπίσθηκαν
συγκεκριμένες περιπτώσεις κερδοσκοπίας εις βάρος των καταναλωτών, όπως σε
πάρκινγκ, καφετέριες, λαϊκές αγορές. 
Όπως προαναφέρθηκε πάντως, η εικόνα από την κυκλοφορία του ενιαίου νομίσματος
είναι θετική, και η Τράπεζα της Ελλάδος γνωστοποίησε ότι μέχρι χθες
αποσύρθηκαν από την κυκλοφορία 50 εκατομμύρια χαρτονομίσματα της δραχμής,
γεγονός που θεωρείται ως ένδειξη της εμπιστοσύνης του κοινού στο νέο νόμισμα.

<H3>Στην πρώτη πεντάδα
</H3>
Στους πέντε πρώτους κατατάσσει την Ελλάδα η Επιτροπή της Ευρωπαϊκής Ένωσης
στον κατάλογο που κατήρτισε με βάση τις επιδόσεις των 12 κρατών-μελών στο
εγχείρημα της εισαγωγής του ευρώ. Όπως ανακοίνωσε χθες ο εκπρόσωπος της
Κομισιόν, «πρωταθλητές» είναι οι Γάλλοι και οι Ολλανδοί, που έκαναν το 50% των
συναλλαγών τους με ευρώ, και ουραγοί οι Ιταλοί με μόλις 3%, ενώ η χώρα μας
βρίσκεται πάνω από τον μέσο όρο του 20%. Όσον αφορά τη δεκτικότητα του κόσμου
στο νέο νόμισμα, η Κομισιόν κατέταξε τη χώρα μας στη δεύτερη θέση. Συνολικά
στις 12 χώρες της ευρωζώνης περίπου 40 εκατομμύρια πολίτες είχαν ήδη κάνει
χθες αναλήψεις σε ευρώ, οι κάτοχοι χαρτονομισμάτων ευρώ έφταναν τα 60
εκατομμύρια και οι κάτοικοι κερμάτων ευρώ τα 200 εκατομμύρια. Τη δεύτερη ημέρα
της νέας χρονιάς οι αναλήψεις στα ΑΤΜ ήταν κατά τρεις με τέσσερις φορές
υψηλότερες σε σχέση με τις 2 Ιανουαρίου 2001. Ο εκπρόσωπος της Επιτροπής
δήλωσε πως τα περισσότερα προβλήματα στην εισαγωγή του νέου νομίσματος τα
αντιμετώπισαν η Αυστρία, η Ιταλία και η Γαλλία, ενώ χαρακτήρισε μηδαμινά και
ασήμαντα εκείνα που αντιμετώπισε η Ελλάδα ­ αναφέροντας, πάντως, ως εξαίρεση
τα διόδια και την ΕΥΔΑΠ.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17233N071</ED>
<ID>
ID:300967

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N07&aa=1</URL></REF>


Article

<CATEGORY>vin04</CATEGORY>

 <H2>Εύσημα από τον πρόεδρο της Ευρωπαϊκής Τράπεζας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Εύσημα στην Ελλάδα απένειμε ο πρόεδρος της Ευρωπαϊκής Κεντρικής Τράπεζας Βιμ
Ντούιζενμπεργκ για το γεγονός ότι το 100% των Αυτόματων Ταμειακών Μηχανημάτων
έδιναν χθες ευρώ στους καταναλωτές, κάτι που πέτυχαν ακόμη η Αυστρία, το
Βέλγιο, η Γερμανία, η Ιρλανδία, το Λουξεμβούργο και η Ολλανδία. Το «κακό
παιδί» του ευρώ αποδείχθηκε η Ιταλία, όπου η έλευση του νέου νομίσματος
προκαλεί τριγμούς στην κυβέρνηση Μπερλουσκόνι. 
Εκτός από την Ιταλία, η γέννηση του ευρώ ελάχιστα προβλήματα δημιούργησε και η
ΕΚΤ χαρακτήρισε το πέρασμα στο ενιαίο νόμισμα «τεράστια επιτυχία». «Δύο ημέρες
μετά την εισαγωγή του ευρώ με τη μορφή μετρητών, μπορώ να πω ότι το τεράστιο
αυτό εγχείρημα προχωρεί μέχρι στιγμής πολύ ομαλά, πέρα από κάθε προσδοκία και
ελπίδα μας. Μπορούμε ήδη να πούμε πως το πέρασμα στο ευρώ είναι μια τεράστια
επιτυχία» τόνισε ο Βιμ Ντούιζενμπεργκ μετά την πρώτη συνεδρίαση της τράπεζας
από την έναρξη της κυκλοφορίας του νέου νομίσματος. 
Η χωρίς προβλήματα εισαγωγή του ευρώ οδήγησε τον Βρετανό πρωθυπουργό Τόνι
Μπλερ να εκφράσει χθες εντονότερα από κάθε άλλη φορά την υποστήριξή του προς
αυτό δηλώνοντας πως θα ήταν «πολύ ανόητο» για τους Βρετανούς να αποφύγουν το
ενιαίο νόμισμα «ή να κρύψουμε το κεφάλι μας στην άμμο και να προσποιηθούμε πως
δεν υπάρχει». «Πρέπει να προετοιμαστούμε γι' αυτό, αλλά η τελική απόφαση θα
ληφθεί από τον βρετανικό λαό», πρόσθεσε. Τα σχόλιά του αυτά αντιμετωπίστηκαν
από τους παρατηρητές ως μία περαιτέρω ένδειξη ότι η κυβέρνηση Μπλερ
χρησιμοποιεί την έναρξη της κυκλοφορίας του ευρώ στις 12 χώρες της Ε.Ε. για να
πείσει τους Βρετανούς να το δεχθούν, ενώ τροφοδοτήθηκαν φήμες πως σχεδιάζει να
θέσει το θέμα σε δημοψήφισμα το 2003. 
Στην Ιταλία, ωστόσο, η οποία είναι μάλιστα ιδρυτικό μέλος της Ευρωπαϊκής
Ένωσης, η κυβέρνηση φάνηκε έντονα διχασμένη πάνω στο θέμα. Ο υπουργός
Εξωτερικών Ρενάτο Ρουτζέρο έκανε σκληρές δηλώσεις προς τους ευρωσκεπτικιστές
συναδέλφους του που απαξίωσαν την εισαγωγή του νέου νομίσματος ­ τη μεγαλύτερη
σε καιρό ειρήνης επιχείρηση επιμελητείας στην Ευρώπη, η οποία περιλαμβάνει τη
διανομή άνω των 9 δισεκατομμυρίων τραπεζογραμματίων και 51 δισεκατομμυρίων
νομισμάτων και την απόσυρση 12 εθνικών νομισμάτων. Αναφερόμενος στις
απαξιωτικές για το ευρώ δηλώσεις που έκαναν ο ηγέτης της Λέγκας του Βορρά (που
συμμετέχει στην κυβέρνηση) Ουμπέρτο Μπόσι και ο υπουργός Άμυνας Αντόνιο
Μαρτίνο, ο Ρουτζέρο δήλωσε προς την «Κοριέρε ντέλα Σέρα» πως τον «γέμισε θλίψη
η ανάγνωση των συνεντεύξεων που έδωσαν υψηλόβαθμα κυβερνητικά στελέχη στις
εφημερίδες επικρίνοντας κατά βάση τη γέννηση του ενιαίου ευρωπαϊκού
νομίσματος» και τόνισε πως «η διάσταση απόψεων (στην κυβέρνηση) δεν είναι
έντονη, είναι ιδιαίτερα έντονη». Πολιτικοί παρατηρητές εκτιμούν πως η
ασυνήθιστη οξύτητα των δηλώσεων του Ιταλού υπουργού φανερώνει ότι μια σοβαρή
κρίση υποβόσκει στους κόλπους της κυβέρνησης Μπερλουσκόνι και ενδέχεται να
εκδηλωθεί τους επόμενους μήνες. Ακόμη και το Βατικανό έριξε στην ιταλική
κυβέρνηση την ευθύνη για καθυστερήσεις στην κυκλοφορία των 670.000 ειδικών
νομισμάτων ευρώ της Αγίας Έδρας που θα φέρουν την εικόνα του Πάπα Ιωάννη -
Παύλου, ενώ ο Ντούιζενμπεργκ δήλωσε ότι χθες στις 15.00 (ώρα Ελλάδας) μόνο το
85% των ιταλικών ΑΤΜ λειτουργούσε με ευρώ.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17233N072</ED>
<ID>
ID:301002

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N07&aa=2</URL></REF>


Article

<CATEGORY>vin04</CATEGORY>

 <H5>ΤΡΑΠΕΖΕΣ: ΟΙ ΟΥΡΕΣ ΣΥΝΕΧΙΣΤΗΚΑΝ, ΕΥΤΥΧΩΣ ΔΕΝ ΜΕΓΑΛΩΣΑΝ, ΠΡΟΒΛΗΜΑ Η ΜΕΤΑΤΡΟΠΗ
ΤΗΣ ΔΡΑΧΜΗΣ
</H5><H2>Και χθες αναστέναξαν τα... γκισέ
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Για δεύτερη συνεχή ημέρα χθες οι Έλληνες αναστέναξαν μπροστά από τα γκισέ
των τραπεζών. Παρ' ότι όμως θα περίμενε κανείς οι «ουρές» να είναι
μεγαλύτερες, καθώς η αγορά λειτούργησε κανονικά, οι διαστάσεις του φαινομένου
δεν ήταν μεγαλύτερες σε σχέση με προχθές. 
Το πρόβλημα εντοπίστηκε και πάλι στις μετατροπές των δραχμών σε ευρώ, που
είναι και η πιο χρονοβόρα διαδικασία, καθώς απαιτεί διπλή δουλειά από τον
ταμία της τράπεζας. Κατά συνέπεια η καθυστέρηση είναι μεγαλύτερη, ενώ σε
ορισμένες περιπτώσεις εντάθηκε εξαιτίας της υπερφόρτωσης των δικτύων, γεγονός
που είχε ως αποτέλεσμα να βγουν εκτός λειτουργίας για κάποιο διάστημα τα one
line συστήματα κάποιων τραπεζών. 
Διπλή αναγραφή. Το μπέρδεμα με τις μετατροπές από δραχμές σε ευρώ και
αντίστροφα συνεχίστηκε και χθες και αρκετοί καταναλωτές δίσταζαν να ψωνίσουν

Ζήτημα επίσης δημιουργείται σε ό,τι αφορά στις ανταλλαγές κερμάτων. Οι
τράπεζες ζητούν από το κοινό να ομαδοποιεί ανά αξία τα κέρματα που προσκομίζει
για ανταλλαγή, προκειμένου η ταλαιπωρία να είναι μικρότερη. Σε άλλες
περιπτώσεις θέτουν ως προϋπόθεση να ανοίγει ένας τραπεζικός λογαριασμός, στον
οποίο μετά την καταμέτρηση να πιστώνεται το ποσό σε ευρώ, ενώ όταν πρόκειται
για μεγάλα ποσά προτρέπουν το κοινό να ενημερώνει εκ των προτέρων. Ήδη,
αρκετές τράπεζες προχώρησαν στην παραγγελία και νέων καταμετρητών κερμάτων,
για να διευκολυνθεί η διαδικασία, ενώ σε αρκετές περιπτώσεις παραπέμπουν για
το σκοπό αυτό στην Τράπεζα της Ελλάδας. 
Σε ό,τι αφορά στην ανταλλαγή χαρτονομισμάτων, όπως προχθές έτσι και χθες,
ίσχυσαν τα πλαφόν για τη μετατροπή κεφαλαίων μη πελατών. Έτσι, από 350
χιλιάδες και πάνω (σ.σ.: σε ορισμένες περιπτώσεις το πλαφόν αυτό ήταν
χαμηλότερο) ζητούνταν το άνοιγμα λογαριασμού, με την προσκόμιση των
απαραίτητων στοιχείων (αστυνομική ταυτότητα, διεύθυνση κατοικίας κ.λπ.). Ως
βασική δικαιολογία προβαλλόταν ο κίνδυνος του ξεπλύματος «βρώμικου» χρήματος.
Έως και προχθές η Τράπεζα της Ελλάδος υπολόγιζε ότι αποσύρθηκαν περίπου 50
εκατομμύρια δραχμικά χαρτονομίσματα όλων των αξιών. Σε ορισμένες περιπτώσεις
πάντως υπήρξαν και καταγγελίες για τράπεζες οι οποίες ανεξαρτήτως ποσού
αρνούνταν να μετατρέψουν χαρτονομίσματα μη πελατών τους. Όμως, το γενικό
συμπέρασμα από την Τράπεζα της Ελλάδος ήταν ότι κατά τη χθεσινή ημέρα η
κατάσταση είχε ομαλοποιηθεί περισσότερο, γεγονός το οποίο αποδίδεται και στην
εξοικείωση των ίδιων των τραπεζικών υπαλλήλων. Η κατάσταση δε αναμένεται να
βελτιωθεί ακόμα περισσότερο κατά τις προσεχείς ημέρες. 
<H3>ΚΑΤΑΣΤΗΜΑΤΑ
</H3><H3>«Παιχνίδι» δύο νομισμάτων
</H3>
Σε ευρώ. Αυτό γράφει η πινακίδα για τα ρέστα. Ωστόσο, χθες, οι περισσότερες
συναλλαγές στην αγορά έγιναν σε δραχμές 
Στο παιχνίδι της δραχμής και του ευρώ οι καταναλωτές χθες έδωσαν... ρέστα.
Πλήρωναν σε δραχμές και έπαιρναν ευρώ και ύστερα στέκονταν στο πλάι για να
διαπιστώσουν αν είχαν πάρει τα σωστά ρέστα. Άλλοι αντιδρούσαν και απαιτούσαν
τα ρέστα τους σε δραχμές, ενώ οι πιο προετοιμασμένοι διέθεταν ακριβώς τα
χρήματα σε ευρώ και έκαναν τις αγορές τους χωρίς προβλήματα. 
«Ο κόσμος φοβάται μήπως τον κοροϊδέψουμε και δεν ψωνίζει. Και όταν ψωνίζει,
προσέχει ακόμη και το λεπτό. Είναι όλοι με το κομπιουτεράκι στο χέρι», λέει ο
υπάλληλος καταστήματος με είδη οικιακής χρήσης στην οδό Αιόλου. Στον ίδιο
δρόμο πάντως, ο ιδιοκτήτης καταστήματος με είδη εσωρούχων κ. Αβραάμ Κάβουρας
φαίνεται πως έχει διαφορετική άποψη. «Δεν αντιμετωπίζουμε ιδιαίτερο πρόβλημα
στις συναλλαγές μας με το νέο νόμισμα. Όσοι έχουν ευρώ πληρώνουν σε ευρώ και
όσοι δραχμές, σε δραχμές. Οι τελευταίοι όμως ζητούν να πάρουν τα ρέστα τους σε
ευρώ». Ένας άλλος καταστηματάρχης, ο κ. Αχιλλέας Αϊβαλιώτης, σημειώνει ότι
αρκετοί καταναλωτές είναι διστακτικοί στις αγορές τους. «Η φράση που ακούστηκε
από επίσημα χείλη "προσέχτε τις ανατιμήσεις" έκανε τους πελάτες μας
προσεκτικούς και δύσπιστους». 
Την ίδια ώρα, η έλλειψη μικρών χαρτονομισμάτων ευρώ συνεχίζει να δημιουργεί
προβλήματα τόσο στους καταναλωτές όσο και στους καταστηματάρχες. Ο κ. Δημήτρης
Φατσέας περίμενε πάνω από μισή ώρα σε ένα καφεζαχαροπλαστείο, όπου πήγε να
αγοράσει έναν καφέ με 20 ευρώ. «Δεν είχαν να μου δώσουν ρέστα». Ο υπεύθυνος
του καταστήματος έστειλε τότε μία υπάλληλό του να προμηθευτεί χαρτονομίσματα
από την τράπεζα. Όση ώρα περίμενε η υπάλληλος στην τράπεζα, περίμενε και ο
πελάτης στο καφέ... 
Προβλήματα... προσαρμογής στο ευρώ παρουσίασαν εξάλλου και ορισμένες ταμειακές
μηχανές σε καταστήματα. Ενδεικτική η σκηνή σε εστιατόριο γρήγορου φαγητού.
«Παρακαλώ, μία μερίδα πατάτες». Η ταμίας χτυπάει το ποσό σε ευρώ που είναι
1,29 ή 440 δρχ. Ο πελάτης δίνει χιλιάρικο, αλλά η μηχανή ξαφνικά κάτι παθαίνει
και δεν μπορεί να δώσει όλα τα ρέστα σε ευρώ. «Δυστυχώς, θα σας δώσω ένα
πεντακοσάρικο και τα υπόλοιπα σε ευρώ». 
Στη Βαρβάκειο Αγορά πάντως η δραχμή φαίνεται ότι βγήκε για άλλη μία φορά
νικήτρια σε αυτήν την άτυπη μονομαχία «ευρώ εναντίον δραχμής». Οι τιμές μπορεί
να αναγράφονταν κανονικά και στα δύο νομίσματα, οι κρεοπώλες διέθεταν τα
απαραίτητα κομπιουτεράκια, όμως οι καταναλωτές επέμεναν να πληρώνουν σε
δραχμές. «Το 80% των συναλλαγών έγινε με δραχμές», τόνιζε χθες ένας κρεοπώλης. 
<H3>Κεντρικές Εφορίες δεν είχαν ευρώ
</H3>
Χωρίς ουρές, αλλά με δυσκολίες στις συναλλαγές σε ευρώ, κύλησε χθες η δεύτερη
εργάσιμη του νέου έτους για ορισμένες από τις Εφορίες. 
Συγκεκριμένα, διαμαρτυρίες προκάλεσε το γεγονός ότι κάποιες από τις μεγάλες
ΔΟΥ του κέντρου δεν είχαν εφοδιαστεί επαρκώς με ευρώ, με αποτέλεσμα να δίνουν
στους συναλλασσομένους ρέστα σε δραχμές, αντί στο ενιαίο νόμισμα, όπως είχε
ανακοινωθεί αρμοδίως. 
Χαρακτηριστική είναι η περίπτωση της ΙΘ' Αθηνών στην Κυψέλη, όπου η προμήθεια
των 15.000 ευρώ με τα οποία είχε εφοδιαστεί για να αντιμετωπίσει τις ανάγκες
των πρώτων ημερών του νέου έτους εξανεμίστηκε πριν από τη μία το μεσημέρι,
καθώς σύμφωνα με την προϊσταμένη, χρειάσθηκε να καταβληθούν μεγάλα ποσά από
επιστροφές φόρων. 
Ανάλογα προβλήματα, σε μικρότερο ή μεγαλύτερο βαθμό, παρατηρήθηκαν και σε
άλλες Εφορίες του κέντρου, όπως η ΙΕ', η Κ', κ.λπ. 
Πάντως, χθες, τα δίκτυα των ΔΟΥ λειτούργησαν ομαλά, χωρίς να παρατηρηθούν
φαινόμενα καθυστερήσεων στην έναρξη των συναλλαγών, όπως αυτά της Τετάρτης,
όπου λόγω της προσαρμογής των πληροφοριακών τους συστημάτων σε ευρώ, οι
φορολογούμενοι σε κάποιες περιπτώσεις άρχισαν να εξυπηρετούνται μετά τις 11 το
πρωί. 
<H3>ΣΔΟΕ: Με δύο ταχύτητες η αγορά
</H3>
Με δύο «ταχύτητες» τρέχει η αγορά. Στις μεγάλες επιχειρήσεις, στα σούπερ
μάρκετ, στα καταστήματα ηλεκτρονικών συσκευών και ειδών ένδυσης και υπόδησης
δεν σημειώθηκαν ανατιμήσεις. Στις μικρές επιχειρήσεις τα συνεργεία του ΣΔΟΕ
εντόπισαν ανατιμήσεις, αυθαίρετες στρογγυλοποιήσεις τιμών, καθώς και άλλες
παραβάσεις που σχετίζονται με τη μετατροπή των τιμών από δραχμές σε ευρώ.
Πρόκειται κυρίως για καφενεία, εστιατόρια, μπαρ και πάρκινγκ στα οποία υπήρξαν
ανατιμήσεις. 
Χθες ήταν η πρώτη ημέρα των συναλλαγών, καθώς λειτούργησαν όλα τα καταστήματα
μετά την αργία της Πρωτοχρονιάς. Η κίνηση στην αγορά ήταν αυξημένη, στις
αλυσίδες σούπερ μάρκετ όμως οι συναλλαγές πραγματοποιήθηκαν χωρίς προβλήματα
παρά τις ουρές που υπήρχαν στα ταμεία και οφείλονταν στις καθυστερήσεις κατά
τον υπολογισμό των τιμών σε ευρώ. Αξιοσημείωτο είναι πάντως ότι πολλοί ήταν
εκείνοι που επέλεξαν να χρησιμοποιήσουν την πιστωτική τους κάρτα προκειμένου
να αποφύγουν προβλήματα στις συναλλαγές τους με το νέο νόμισμα. Σύμφωνα με
στοιχεία του Συνδέσμου Επιχειρήσεων Σούπερ Μάρκετ (ΣΕΣΜΕ) η πλειονότητα των
καταναλωτών πραγματοποίησαν συναλλαγές σε δραχμές, ενώ έπαιρναν ρέστα σε ευρώ.
Όπως λέει ο πρόεδρος της αλυσίδας Βερόπουλος, κ. Νίκος Βερόπουλος,
υπολογίζεται ότι το 65% των συναλλαγών στα ταμεία των σούπερ μάρκετ έγινε με
δραχμές, το 20% με ευρώ και το υπόλοιπο 15% με πιστωτικές και χρεωστικές
κάρτες. Παράλληλα, όπως προκύπτει από ελέγχους που έκανε το ΣΔΟΕ, στις μεγάλες
επιχειρήσεις και στα εμπορικά καταστήματα δεν υπήρξαν ανατιμήσεις εξαιτίας του
ευρώ. 
Η δεύτερη ταχύτητα 
Όσον αφορά στις μικρότερου μεγέθους επιχειρήσεις, από τους πρώτους ελέγχους
του ΣΔΟΕ προκύπτει το συμπέρασμα ότι μία στις έξι που ασχολούνται κυρίως με
την πώληση ειδών διατροφής, ψιλικών ειδών κ.τλ., αλλά και με την παροχή
υπηρεσιών όπως καφετέριες, μπαρ, τυροπιτάδικα, σουβλατζήδικα, φαστ φουντ,
εστιατόρια και πάρκινγκ προχώρησαν σε αυθαίρετες στρογγυλοποιήσεις τιμών ή
υπέπεσαν σε άλλες παραβάσεις σχετικά με τη μετατροπή των δραχμών σε ευρώ. 
Η εικόνα αυτή προκύπτει από τους ελέγχους που έκαναν χθες 50 τριμελή συνεργεία
του ΣΔΟΕ σε κεντρικά σημεία στην αγορά της Αθήνας και του Πειραιά. Επίσης
δεκάδες άνδρες του ΣΔΟΕ πραγματοποίησαν ελέγχους στη Θεσσαλονίκη και τις
μεγάλες πόλεις της Κεντρικής Μακεδονίας. 
Ενδεικτικό είναι ότι χθες τα συνεργεία του ΣΔΟΕ εντόπισαν καφενεία στα οποία η
τιμή του καφέ από 300 δρχ. είχε φθάσει τις 340,75 δρχ., όσο ένα ευρώ δηλαδή,
για να διευκολυνθούν στα ρέστα. Τυροπιτάδικα, σουβλατζήδικα, φάστ φουντ αλλά
και εστιατόρια έκαναν το ίδιο. Παράλληλα σε πάνω από 10 περιπτώσεις στην
περιφέρεια της Αθήνας, συγκεντρωτικά τις δύο πρώτες ημέρες του ευρώ,
εντοπίσθηκαν ανατιμήσεις σε πάρκινγκ σε σχέση με τις τιμές της περασμένης
εβδομάδας. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17233N081</ED>
<ID>
ID:300968

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Το κενό </H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Τα παιδιά βαριούνται. Οι διακοπές των Χριστουγέννων είναι μεγάλο κενό,
φαίνεται. Στην Αυστραλία πρέπει να είναι ακόμη χειρότερα, γιατί δεν κάνει ούτε
κρύο. Δεν κολλάει το τοπίο με τις εικόνες των χιονισμένων τοπίων, τον Άγιο
Βασίλη με τις γούνες. Ίσως αισθάνονται βαριά την απομόνωση στο πελώριο νησί
τους, μετά τους Ολυμπιακούς Αγώνες. Δεκαπέντε παιδιά συνελήφθησαν για
εμπρησμούς στην Αυστραλία. Αυτές οι τρομερές πυρκαγιές, που κατέστρεψαν δάση
και σπίτια, που έκαψαν στρέμματα επί στρεμμάτων, ίσως είναι έργο μικρών
διαβολάκων που δεν ήξεραν πώς να περάσουν την ώρα τους. Αυτό ανακοινώθηκε στις
ειδήσεις και δεν χρειάζεται εξηγήσεις. Είναι κάτι τόσο απλό και τερατώδες, που
μας πείθει όλους. Υποτίθεται ότι όλοι θυμόμαστε πόσο τρομερά ακαταμάχητη είναι
η βαρεμάρα. Η αναγνώριση του κενού μάς γνέφει μέσα από αυτή την ιστορία, από
την άλλη άκρη του πλανήτη. Και τι δεν κάνουν τα παιδιά για να αντιμετωπίσουν
την πλήξη, χωρίς να φαντάζονται, χωρίς να ξέρουν τι μπορεί να συμβεί με τις
σκανταλιές τους. Το ξέρουμε, γι' αυτό έχουμε τον μύθο με τα καλικαντζαράκια.
Τα πλάσματα που ανέβαιναν από τον κάτω κόσμο στις γιορτές, ίσως δεν ήταν παρά
παιδιά που έπλητταν. Τώρα πια έχουν σταματήσει τέτοιες μετακινήσεις, κάθονται
κι αυτά σπίτι τους και βλέπουν τηλεόραση. Φαίνεται στην Αυστραλία θα είναι
χάλια τα προγράμματα. Ίσως δεν έχουν εκπομπές σαν τον «Μπιγκ Μπράδερ» να
κρατούν το ενδιαφέρον. Ίσως προτιμούν τις ποιοτικές εκπομπές ή βάζουν πολλά
ντοκιμαντέρ με ζώα. Απελπισία, αν σκεφθεί κανείς πόσα πολλά ζώα κυκλοφορούν
ήδη εκεί. Τώρα με τις πυρκαγιές θα λιγοστέψουν ζώα και φυτά, θα γίνουν πιο
ανθρωποκεντρικοί, θα τρέφουν λιγότερη πλήξη.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17233N082</ED>
<ID>
ID:301009

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N08&aa=2</URL></REF>


Article

<CATEGORY>vin04</CATEGORY>

 <H2>Ο «πονοκέφαλος» της διπλής κυκλοφορίας
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Σωστή ή λάθος; Η απόφαση για την παράλληλη κυκλοφορία δραχμών και ευρώ επί δύο
μήνες έχει προβληματίσει, καθώς προκαλεί πονοκέφαλο σε καταναλωτές και
επιχειρήσεις, με τους διπλούς υπολογισμούς, τα διπλά ταμεία και τα διπλά...
πορτοφόλια που επιβάλει. 
Η αλήθεια είναι ότι η Ελλάδα δεν πρωτοτυπεί στο θέμα αυτό. Οι περισσότερες
άλλες χώρες της ευρωζώνης έχουν επίσης δίμηνη περίοδο διπλής κυκλοφορίας. Μόνο
στη Γερμανία η μετάβαση έγινε μεμιάς, χωρίς μεταβατική περίοδο, ενώ στη Γαλλία
και την Ιρλανδία λήγει λίγες μόνο ημέρες νωρίτερα, τον Φεβρουάριο, και στην
Ολλανδία ένα μήνα νωρίτερα. Η απόφαση να υπάρξει μια περίοδος παράλληλης
κυκλοφορίας εθνικών νομισμάτων και ευρώ ήταν κοινή στην Ευρωπαϊκή Ένωση,
προκειμένου να δοθεί η δυνατότητα στους Ευρωπαίους πολίτες, αλλά και τις
τράπεζες και τις επιχειρήσεις, να προσαρμοσθούν χωρίς άγχος και χωρίς
προβλήματα στο νέο καθεστώς. Μάλιστα, η Σύνοδος Κορυφής της Μαδρίτης, το 1995,
είχε αποφασίσει ότι η περίοδος αυτή θα ήταν εξάμηνης διάρκειας. Επτά χρόνια
πριν δεν μπορούσε κανείς να συλλάβει την ακριβή εικόνα της αγοράς σήμερα. 
Στη συνέχεια οι τεχνοκράτες των Βρυξελλών έκαναν δεύτερες σκέψεις και στη
Νομισματική Επιτροπή εμφανίσθηκε το γνωστό «διευθυντήριο» της Ένωσης με
πρόταση για μέγιστη τρίμηνη περίοδο διπλής κυκλοφορίας. 
Οι εκπρόσωποι της Ελλάδας στην Επιτροπή, ο κ. Γ. Στουρνάρας, πρόεδρος σήμερα
της Εμπορικής Τράπεζας και ο κ. Νίκος Γκαργκάνας, υποδιοικητής της Τράπεζας
της Ελλάδος, διαφώνησαν, όπως και οι εκπρόσωποι της Πορτογαλίας. 
Ανησυχούσαν ότι η χώρα μας δεν θα προλάβαινε να προσαρμοσθεί, και
επικαλέσθηκαν τις γεωγραφικές ιδιαιτερότητές της, με τα πολλά νησιά και τη
δυσκολία εφοδιασμού τους. Η άποψή τους, όμως, δεν επικράτησε και όταν το θέμα
οδηγήθηκε τελικά στο Συμβούλιο Υπουργών Οικονομίας, τον Νοέμβριο του 1999, η
χρονική διάρκεια της περιόδου παράλληλης κυκλοφορίας περιορίσθηκε ακόμη
περισσότερο, στους δύο μήνες. 
Οι Γερμανοί αυτοδεσμεύθηκαν για το «μπιγκ μπανγκ», την απότομη μετάβαση, αλλά
οι πληροφορίες για την εμπειρία τους τις δύο πρώτες ημέρες συναλλαγών μόνο με
ευρώ αναφέρουν ότι ίσως αυτή να μην ήταν η πιο σωστή απόφαση. Σίγουρα, πάντως,
δεν θα ήταν σκόπιμη ούτε και μια παρατεταμένη περίοδος διπλής κυκλοφορίας. 
«Εκ των υστέρων μπορώ να πω ότι η επιμονή μας τότε για έξι μήνες παράλληλης
κυκλοφορίας ήταν αδικαιολόγητη», λέει τώρα ο κ. Στουρνάρας. «Ο βαθμός
ετοιμότητάς μας δείχνει ότι αυτή η περίοδος θα μπορούσε να ήταν 1 μήνας ή και
λιγότερο». 
Η δίμηνη κυκλοφορία αποφασίσθηκε επειδή όλοι έκριναν ότι η αντικατάσταση
αποτελούσε ένα πολύπλοκο εγχείρημα, σημειώνει από την πλευρά του ο κ.
Γκαργκάνας. Ωστόσο, προσθέτει ο ίδιος, «αυτό δεν σημαίνει ότι αν στην πράξη
αποδειχθεί εφικτό να κυριαρχήσει το ευρώ στις συναλλαγές μας από τις πρώτες
2-3 εβδομάδες, αυτό δεν πρέπει να συμβεί. Το γεγονός ότι θα συνεχίσει να είναι
νόμιμη η δραχμή δεν έχει σημασία. Αντίθετα, αποτελεί ένα πλεονέκτημα για τη
χώρα». <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17233N091</ED>
<ID>
ID:300969

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N09&aa=1</URL></REF>


Article

<CATEGORY>vin02</CATEGORY>

 <H2>ΝΑΙ
</H2><H2>Λόγω μετρητών
</H2>
<AUTHOR>ΔΗΜΗΤΡΗΣ ΑΡΜΕΝΑΚΗΣ</AUTHOR>

Αν Ελλάδα ήταν μόνον η Αθήνα, ίσως να ήταν σκόπιμη κατευθείαν η μετάβαση από
τη δραχμή στο ευρώ. Αλλά με ορισμένες περιοχές να απέχουν 50 χιλιόμετρα από το
κοντινότερο υποκατάστημα τράπεζας, αυτό δεν είναι εφικτό. 
Ένα δεύτερο γεγονός που συνηγορεί υπέρ της δίμηνης περιόδου παράλληλης
κυκλοφορίας είναι ότι στην Ελλάδα το μεγαλύτερο μέρος των συναλλαγών, περίπου
85%, γίνεται με μετρητά, ενώ στη Γερμανία το 80% γίνεται με πιστωτικές κάρτες. 
Άλλωστε, όπως διαπιστώθηκε τις προηγούμενες ημέρες, οι τράπεζες δεν
ανταποκρίθηκαν στο σύνολό τους στις εκκλήσεις της Ένωσης Ελληνικών Τραπεζών.
Ορισμένες ζητούσαν δηλώσεις για να δώσουν τα πρώτα μετρητά στις συσκευασίες
εξοικείωσης τον Δεκέμβριο και άλλες έβαλαν πλαφόν στη διάθεση ευρώ στις 2
Ιανουαρίου. 
Πάντως, παρά τα προβλήματα αυτά, πιστεύω ότι σε 20 ημέρες το μεγαλύτερο μέρος
των συναλλαγών θα γίνεται σε ευρώ.

Ο Δημήτρης Αρμενάκης είναι πρόεδρος του Εμπορικού Συλλόγου Πειραιώς
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17233N092</ED>
<ID>
ID:301010

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N09&aa=2</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Έφθανε ο μήνας
</H2>
<AUTHOR>ΒΑΣΙΛΗΣ ΡΑΠΑΝΟΣ</AUTHOR>

Η απότομη μετάβαση από τις συναλλαγές με εθνικά νομίσματα ­ στην περίπτωσή μας
με δραχμές ­ στις συναλλαγές μόνο με ευρώ θα δημιουργούσε τεράστια προβλήματα
προσαρμογής των επιχειρήσεων και των ιδιωτών, κυρίως των ηλικιωμένων, των
συνταξιούχων και των παιδιών. 
Ωστόσο, θα μπορούσε κανείς να ισχυρισθεί ότι ένας μήνας παράλληλης κυκλοφορίας
θα ήταν αρκετός. Από τον Φεβρουάριο θα μπορούσαν να σταματήσουν οι
επιχειρήσεις να έχουν δύο ταμεία και να αρχίσουν οι πολίτες να συναλλάσσονται
πλέον σε ένα μόνο νόμισμα. Αυτό θα περιόριζε σημαντικά το κόστος διαχείρισης,
τόσο για τις επιχειρήσεις όσο και για τις τράπεζες. Επίσης θα σήμαινε λιγότερη
ταλαιπωρία των πολιτών, για τους οποίους όλα δείχνουν ότι σε λίγες εβδομάδες
θα έχουν σε μεγάλο βαθμό προσαρμοσθεί, χωρίς προβλήματα, στο νέο καθεστώς του
ενιαίου νομίσματος.

Ο Βασίλης Ράπανος είναι πρόεδρος του Συμβουλίου Οικονομικών
Εμπειρογνωμόνων. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17233N093</ED>
<ID>
ID:301034

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N09&aa=3</URL></REF>


Article

<CATEGORY>vin04</CATEGORY>

 <H5>ΟΙ ΠΡΩΤΕΣ ΕΚΤΙΜΗΣΕΙΣ ΓΙΑ ΤΙΣ ΤΙΜΕΣ ΚΑΘΗΜΕΡΙΝΩΝ ΕΙΔΩΝ
</H5><H2>Ένα χάμπουργκερ... ευρωβαρόμετρο
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Ο πρόεδρος της Ευρωπαϊκής Κεντρικής Τράπεζας, κ. Βιμ Ντούιζενμπεργκ πλήρωσε
χθες το ίδιο ποσό για ένα χάμπουργκερ Big Mac και ένα μιλκ σέικ φράουλας με
αυτό που είχε πληρώσει την περασμένη εβδομάδα, όταν δεν είχαν κυκλοφορήσει τα
κέρματα και τα χαρτονομίσματα του ευρώ. 
Ο Ευρωπαίος κεντρικός τραπεζίτης αποκάλυψε χθες στη Φρανκφούρτη την αδυναμία
του για το γρήγορο φαγητό για έναν και μόνο λόγο: για να αποδείξει ότι οι
λιανοπωλητές της ευρωζώνης δεν βλέπουν την ιστορική κυκλοφορία του ευρώ, σε
φυσική μορφή, ως ευκαιρία ανατιμήσεων των προϊόντων τους. Πλήρωσε ακριβώς 4,45
ευρώ, ποσό το οποίο ήταν «ακριβώς το ίδιο» με το ποσό που είχε πληρώσει την
περασμένη εβδομάδα σε γερμανικά μάρκα. 
«Δεν βλέπουμε ενδείξεις ότι ακολουθείται πολιτική αύξησης των τιμών από τις
επιχειρήσεις», δήλωσε ο Ροντρίγκο Ράτο, υπουργός Οικονομικών της Ισπανίας, ο
οποίος πήρε μέρος στη χθεσινή συνέντευξη Τύπου που παραχώρησε ο Βιμ
Ντούιζενμπεργκ στη Φρανκφούρτη. Σε εστιατόριο McDonald's στην Βία Ντελ Κόρσο
της Ρώμης, το Big Mac επωλείτο σήμερα 2,50 ευρώ. Αυτή η τιμή είναι οριακά
χαμηλότερη από την προηγούμενη τιμή του Big Mac των 4.900 λιρών (2,53 ευρώ).
Στη Βιέννη και τη Λισαβώνα η τιμή του Big Mac διαμορφώθηκε τέσσερα λεπτά
χαμηλότερα. Στη Γερμανία μειώθηκε κατά ένα λεπτό. Μόνο στο Λουξεμβούργο το Big
Mac πωλείται από την Πρωτοχρονιά τρία λεπτά ακριβότερα. 
Αυξήσεις, ωστόσο, αντιμετωπίζουν και οι Παριζιάνοι. Ένα φλιτζάνι καφέ στο
Παρίσι κόστιζε την περασμένη εβδομάδα από 6,50 έως 6,80 γαλλικά φράγκα, δηλαδή
από 0,99 έως 1,04 ευρώ. Χθες η τιμή είχε διαμορφωθεί κάμπου στο μέσον, στο
1,05 ευρώ. Πάντως, η γαλλική πρωινή εφημερίδα «Le Figaro» είναι πλέον
φθηνότερη. Από τα επτά γαλλικά φράγκα πωλείται πλέον ένα ευρώ - μείωση επτά
λεπτών. Το παράδειγμα της «Le Figaro» αναφέρθηκε και από τον ίδιο τον πρόεδρο
της Ευρωπαϊκής Κεντρικής Τράπεζας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17233N101</ED>
<ID>
ID:300962

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N10&aa=1</URL></REF>


Article

<CATEGORY>vin04</CATEGORY>

 <H2>Στη Γερμανία τα πρώτα πλαστά
</H2>
Στη Γερμανία αναφέρθηκαν χθες τα πρώτα κρούσματα χρήσης πλαστογραφημένων
χαρτονομισμάτων ευρώ. 
Η αστυνομία ανακοίνωσε πως ένας άνδρας χρησιμοποίησε σε καζίνο ένα πλαστό
χαρτονόμισμα των 500 ευρώ, φτιαγμένο από φωτογραφίες του χαρτονομίσματος σε
φυσικό μέγεθος που είχαν κοπεί από πληροφοριακό φυλλάδιο, για να πάρει μάρκες
αξίας σχεδόν 1.000 γερμανικών μάρκων. 
Το επεισόδιο σημειώθηκε στην πόλη Άλτσεϊ της Δυτικής Γερμανίας και ο άνδρας
έφυγε από το καζίνο πριν διαπιστωθεί η πλαστογραφία. 
Σ' ένα άλλο επεισόδιο, ένα 12χρονο κορίτσι εντόπισε χθες ένα πλαστό
χαρτονόμισμα των 50 ευρώ μέσα σε αμαξοστοιχία κοντά στην Κολωνία. «Κατάλαβε
ότι ήταν πλαστό επειδή δεν είχε κανένα από τα χαρακτηριστικά ασφαλείας», είπε
εκπρόσωπος της αστυνομίας. «Προφανώς δεν ήταν πολύ καλή πλαστογράφηση, αλλά
τουλάχιστον ήταν τυπωμένο και από τις δύο πλευρές», πρόσθεσε. Το κορίτσι είδε
το χαρτονόμισμα σε κάθισμα απέναντι από εκείνο στο οποίο καθόταν. Το πήγε στη
μητέρα της, η οποία το παρέδωσε στην αστυνομία. 
Σε μια άλλη περίπτωση, η αστυνομία του Ντίρεν, κοντά στην Κολωνία, συνέλαβε
έναν 34χρονο που προσπάθησε να πληρώσει δύο ποτά σε σταθμό καυσίμων με ένα
φωτοτυπημένο χαρτονόμισμα των 20 ευρώ. Ο ταμίας κατάλαβε ότι ήταν πλαστό και
ειδοποίησε την αστυνομία. 
«Απ' όσα γνωρίζουμε, αυτά τα μεμονωμένα επεισόδια δεν αφορούσαν πραγματικά
παραχαραγμένα χαρτονομίσματα, αλλά ήταν μάλλον αδέξιες προσπάθειες να
χρησιμοποιηθεί διαφημιστικό υλικό για πληρωμές», δήλωσε εκπρόσωπος της Europol.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17233N102</ED>
<ID>
ID:300998

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N10&aa=2</URL></REF>


Article

<CATEGORY>vin04</CATEGORY>

 <H2>Αμετάβλητα τα επιτόκια
</H2>
Η Ευρωπαϊκή Κεντρική Τράπεζα διατήρησε χθες αμετάβλητο το βασικό παρεμβατικό
της επιτόκιο στο 3,25%, καθώς οι ιθύνοντές της προβλέπουν ανάκαμψη της
ευρωπαϊκής οικονομίας κατά τη διάρκεια του 2002. Η απόφαση της ΕΚΤ να
διατηρήσει αμετάβλητο το επιτόκιό της δεν προκάλεσε έκπληξη στις αγορές
συναλλάγματος λόγω των επανειλημμένων διαβεβαιώσεων του Βιμ Ντούιζενμπεργκ ότι
τα επιτόκια βρίσκονται στο κατάλληλο επίπεδο, τόσο για τον έλεγχο του
πληθωρισμού όσο και για τη διευκόλυνση της οικονομικής ανάκαμψης. Πάντως,
αναλυτές της ευρωπαϊκής οικονομίας προέβλεπαν χθες ότι η ΕΚΤ θα προχωρήσει έως
τον Μάρτιο σε μείωση των επιτοκίων της, αφού η αναμενόμενη πτώση του
πληθωρισμού θα της προσφέρει το περιθώριο περαιτέρω χαλάρωσης της νομισματικής
πολιτικής. 
Το ευρώ σημείωνε χθες οριακή υποχώρηση έναντι του δολαρίου μετά την προχθεσινή
ανοδική κούρσα. Αργά χθες το απόγευμα διαμορφωνόταν στα 89,93 σεντς από τα
90,30 που είχε διαμορφωθεί προχθές. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17233N103</ED>
<ID>
ID:301029

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N10&aa=3</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Όπως ένα παιδί που χάνει τα πρώτα δόντια
</H2>
Δύο είναι οι λόγοι που η άφιξη του ευρώ προκαλεί τόσο θόρυβο αλλά και τόση
αμηχανία. Ο πρώτος είναι ότι διευρύνεται ο χώρος των ανταλλαγών και των
διαπραγματεύσεων, κάτι που είναι βέβαια θετικό. Ο δεύτερος λόγος είναι ότι
αναδύεται η ανάγκη για μια ανώτατη αρχή που θα μας προστατεύσει από τους
κινδύνους αυτής της νομισματικής περιπέτειας. Είναι όπως ένα παιδί που χάνει
τα πρώτα του δόντια. Σύμφωνα με την παράδοση, κάθε φορά που ένα παιδί χάνει
ένα δόντι, βρίσκει το πρωί στο μαξιλάρι του ένα νόμισμα. Τα πρώτα του δόντια
τού επέτρεπαν να ικανοποιεί τις ανάγκες του στο εσωτερικό τής οικογένειας: να
αρπάζει τα αντικείμενα, να μασάει. Όταν χάνει αυτά τα δόντια βγαίνει από τη
φωλιά του και εντάσσεται στην «αγορά». Χάρις στο νόμισμα, αντικαθιστά την
προστασία που του παρείχαν οι γονείς του με την ασφάλεια που του παρέχει μια
ανώτατη αρχή. Το ίδιο συμβαίνει με το ευρώ: οι πολίτες θα αναζητήσουν μια
ανώτατη αρχή. 
Η αρχή αυτή είναι θεωρητικά η Ευρωπαϊκή Κεντρική Τράπεζα. Στην πράξη, όμως, θα
υπάρξουν ισχυρές πιέσεις από τους πολίτες ώστε η εισαγωγή του ευρώ να
συνοδευτεί από μια διοικητική και πολιτική ολοκλήρωση. Ο κόσμος δεν θα ανεχθεί
για πολύ καιρό να έχει στην τσέπη του τα σύμβολα της εμπορικής Ευρώπης χωρίς
να γνωρίζει με σαφήνεια ποιοι θεσμοί προστατεύουν τις αξίες και την αξιοπιστία
του συστήματος. 
Η ταχύτερη ευρωπαϊκή ολοκλήρωση αποτελεί έτσι αναγκαία προϋπόθεση για την ορθή
λειτουργία του νέου νομίσματος. Οι πολιτικές τάξεις δεν έχουν ακόμη κατανοήσει
πλήρως την επανάσταση που φέρνει το ευρώ. Οι ίδιοι οι πολίτες είναι αυτοί που
θα απαιτήσουν περισσότερη Ευρώπη. Το χρήμα δεν είναι παρά ένα σύμβολο: η
ποιότητά του εξασφαλίζεται από την πεποίθηση ότι οι κανόνες του παιχνιδιού
είναι οι ίδιοι παντού. 
Για λίγο καιρό θα αισθανόμαστε όπως ο Γκιούλιβερ στη χώρα των Λιλιπούτειων. Θα
νιώθουμε σαν να βρισκόμαστε σε μια χώρα όπου τα μεγέθη έχουν αλλάξει. Και ο
καθένας από μας θα πρέπει να προσαρμοστεί, να τροποποιήσει την προσέγγισή του
για τη ζωή. Για ορισμένους θα είναι πιο δύσκολο. Υπολογίζεται ότι υπάρχουν 80
εκατομμύρια άνθρωποι στην Ευρώπη που θεωρούνται «νομισματικά απροσάρμοστοι»:
οι ηλικιωμένοι, οι σωματικά ή πνευματικά ανάπηροι. Οι άνθρωποι αυτοί
διατρέχουν τον κίνδυνο να δουν τα προβλήματά τους να πολλαπλασιάζονται. 
Ο Jacques Birouste είναι καθηγητής Ψυχολογίας στο Πανεπιστήμιο Παρίσι Χ
- Ναντέρ και σύμβουλος του γαλλικού υπουργείου Οικονομικών και Εθνικής Οικονομίας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17233N104</ED>
<ID>
ID:301048

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N10&aa=4</URL></REF>


Article

<CATEGORY>vin04</CATEGORY>

 <H5>ΔΥΣΚΟΛΟΤΕΡΟΣ Ο ΔΡΟΜΟΣ ΠΡΟΣ ΤΗ ΒΟΥΛΗ ΓΙΑ ΤΟΥΣ ΝΕΟΥΣ ΥΠΟΨΗΦΙΟΥΣ </H5><H2>Ο παλιός είναι αλλιώς...
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Νέος (-α) υποψήφιος βουλευτής ψάχνει να βρει τρόπους ώστε να μην περάσει...
απαρατήρητος την κρίσιμη ώρα της κάλπης. 
Δυσκολότερος γίνεται ο δρόμος προς τη Βουλή για τους πρωτοεμφανιζόμενους,
καθώς η κατάργηση των εκλογικών κέντρων και ο περιορισμός στις
ραδιοτηλεοπτικές εμφανίσεις των υποψηφίων ­ δύο βασικές ρυθμίσεις στο
νομοσχέδιο για το πολιτικό χρήμα που έφερε χθες στην Κυβερνητική Επιτροπή ο κ.
Κώστας Σκανδαλίδης ­ εκτιμάται ότι περιορίζουν τις δυνατότητες προβολής τους
και καθιστούν ακόμη περισσότερο ανισοβαρή τον ανταγωνισμό τους με τους
"επωνύμους" της πολιτικής σκηνής. 
Το οριστικό τέλος των εκλογικών κέντρων γράφεται με διακομματική συναίνεση. Το
ΠΑΣΟΚ επιμένει στην πρόταση αυτή που πρωτοδιατύπωσε η κ. Βάσω Παπανδρέου, η
Ν.Δ. συμφωνεί, αν και δηλώνει ότι θα αφήσει τους βουλευτές της να ψηφίσουν
κατά συνείδηση, ΚΚΕ, Συνασπισμός και ΔΗΚΚΙ χαιρετίζουν ­ άλλωστε, δεν έχουν
και τίποτα να χάσουν... 
Ωστόσο, επειδή η κυβέρνηση δεν αγνοεί το πρόβλημα που δημιουργείται με τους
νέους υποψηφίους, δεν αποκλείεται να καταλήξει σε ρύθμιση για τη λειτουργία
ενός και μόνου εκλογικού κέντρου για κάθε υποψήφιο, αν κατά τη συζήτηση στη
Βουλή διαπιστώσει ότι η δραστική μείωση των προεκλογικών δαπανών που
συνεπάγεται η κατάργηση δεν εκτιμάται αρκούντως από τους βουλευτές. Στην
αντίθετη περίπτωση, η διατήρηση, παρά την απαγόρευση, εκλογικού κέντρου από
υποψήφιο συνιστά λόγο έκπτωσης από το βουλευτικό αξίωμα. 
Βεβαίως τα εκλογικά κέντρα διαχωρίζονται από τα πολιτικά ή επαγγελματικά
γραφεία των υποψήφιων βουλευτών στα οποία μπορούν να δέχονται και να
επικοινωνούν με τους πολίτες, αρκεί να μην είναι... ισόγεια και να λειτουργούν
τουλάχιστον έξι μήνες πριν από την προκήρυξη των εκλογών. 
Τέλος και στην "παρέλαση" των υποψηφίων σε τηλεοπτικούς και ραδιοφωνικούς
σταθμούς βάζει το νομοσχέδιο. Κάθε υποψήφιος επιτρέπεται να εμφανίζεται σε
κάθε ραδιοφωνικό ή τηλεοπτικό σταθμό εθνικής εμβέλειας μία μόνον φορά, με
ανώτατο αριθμό εμφανίσεων τις πέντε. Οι εμφανίσεις σε τοπικούς ή
περιφερειακούς ραδιοτηλεοπτικούς σταθμούς διπλασιάζονται με ανώτατο όριο τις
8, ενώ διπλασιάζεται και ο αριθμός των εμφανίσεων και στις δύο παραπάνω
περιπτώσεις αν πρόκειται για πρωτοεμφανιζόμενους υποψηφίους. 
Βεβαίως παραμένει το θέμα τού κατά πόσον οι μεγάλης ακροαματικότητας σταθμοί ή
εκπομπές θα προτιμήσουν νέους υποψηφίους από τους "σταρ", ώστε να κριθεί αν οι
προβλέψεις αυτές είναι και αποτελεσματικές για τους νέους... 
Σε κάθε περίπτωση απαγορεύεται η συμμετοχή υποψηφίων σε οποιαδήποτε εκπομπή
κατά την τελευταία εβδομάδα της προεκλογικής εκστρατείας, ενώ εξαιρούνται των
περιορισμών οι εκπρόσωποι των κομμάτων για τη συμμετοχή τους σε οργανωμένες
διακομματικές συζητήσεις. 
Ανοιχτό παρέμεινε μετά τη χθεσινή συζήτηση το θέμα τής αποκλειστικά δωρεάν
παροχής ραδιοτηλεοπτικού χρόνου στα κόμματα για την προβολή τους (στη βάση της
αρχής της αναλογικής ισότητας και με αντίστοιχη μείωση της εκλογικής κρατικής
χρηματοδότησής τους) έπειτα από ενστάσεις που διατυπώθηκαν από άλλα κόμματα.
Εξετάζεται το ενδεχόμενο να επιτραπεί και η αγορά χρόνου. 
Ως προς τις υπόλοιπες ρυθμίσεις: μεικτή ­ δικαστική και κοινοβουλευτική ­ θα
είναι η σύνθεση της Επιτροπής Ελέγχου των οικονομικών κομμάτων και υποψηφίων,
ενώ η ιδιωτική χρηματοδότηση κομμάτων και υποψηφίων επιτρέπεται να γίνεται
μόνον από φυσικά πρόσωπα. Στους λόγους έκπτωσης από το βουλευτικό αξίωμα
περιλαμβάνονται και η προβολή διαφημιστικών μηνυμάτων στα ραδιοτηλεοπτικά μέσα
από υποψηφίους ή η συμμετοχή ή μετάδοση από τον ίδιο τον υποψήφιο εκπομπής που
ενισχύει την υποψηφιότητά του, καθώς επίσης και η υπέρβαση του διπλάσιου ποσού
του επιτρεπόμενου ύψους των εκλογικών δαπανών. 
Για πολιτική υποκρισίας και ανευθυνότητα κατηγόρησε την κυβέρνηση χθες η Ν.Δ.
επειδή "απέφυγε να θωρακίσει συνταγματικά τις εγγυήσεις για την καταπολέμηση
της αδιαφάνειας και της διαπλοκής".
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17233N111</ED>
<ID>
ID:300963

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N11&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Οι μικρές βαρονίες </H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σπουδαίες είναι οι αλλαγές που επιφέρει στον τομέα της χρηματοδότησης των
κομμάτων το νομοσχέδιο του υπουργείου Εσωτερικών. Πρόκειται για μια βαθιά
τομή, που σύμφωνα με τις προθέσεις της κυβέρνησης επαναφέρει - εν μέρει
τουλάχιστον - τα κόμματα στις ρομαντικές περιόδους της πολιτικής, τότε που δεν
είχαν υποκύψει ακόμη στην αμαρτωλή σχέση με το μεγάλο ή μικρότερο οικονομικό
κατεστημένο. Εν μέρει, διότι η σχέση θα συνεχιστεί, δεν γίνεται αλλιώς. Μόνο
που με απαγορεύσεις του είδους «δεν επιτρέπεται επιχειρήσεις να χρηματοδοτούν
τα κόμματα», αυτό θα γίνεται - και να μην υπάρξει καμιά αμφιβολία επ' αυτού -
κάτω από το τραπέζι. Κρυφά. Όπως κατά κόρον γίνεται και τώρα που ο νόμος είναι
πιο ελαστικός. Ίσως η νομιμοποίηση της άνομης σχέσης να ήταν η λύση... 
Σημαντικές είναι και οι αλλαγές που επέρχονται σε σχέση με τους υποψήφιους
βουλευτές. Μόνο που αυτές είναι κομμένες και ραμμένες στα μέτρα των νυν
βουλευτών. Διότι οι απαγορεύσεις που επιφέρει το ν/σ του υπουργείου
Εσωτερικών, στην πραγματικότητα λίγο αφορούν τους εν ενεργεία βουλευτές.
Κυρίως πλήττουν τους νέους που θα ήθελαν να ασχοληθούν με την πολιτική. Τους
αποθαρρύνουν ή και τους αποτρέπουν. Διότι αν ο νέος υποψήφιος βουλευτής δεν
έχει τη δυνατότητα να δημιουργεί εκλογικά κέντρα, να εμφανίζεται όσο
περισσότερες φορές γίνεται στην τηλεόραση και το ραδιόφωνο, να διαφημίζεται
στον Τύπο, πώς θα γίνει γνωστός ώστε να τον ψηφίσουν οι ψηφοφόροι; Προφανώς,
λίγο απασχολεί αυτούς που νομοθετούν σήμερα. Τους εντός της Βουλής δηλαδή. Που
ως έχοντες και το μαχαίρι και το πεπόνι, κάνουν ό,τι τους συμφέρει. Για να
διατηρήσουν τη μικρή βαρονία τους. Ναι, αλλά έτσι πώς θα ανανεωθεί το πολιτικό
προσωπικό της χώρας; Ή μήπως είναι ψιλά γράμματα αυτό το θέμα;
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17233N112</ED>
<ID>
ID:301005

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N11&aa=2</URL></REF>


Article

<CATEGORY>vin04</CATEGORY>

 <H5>Ο ΣΗΜΙΤΗΣ, ΠΡΩΤΟΣ ΠΡΩΘΥΠΟΥΡΓΟΣ ΤΗΣ ΕΥΡΩΖΩΝΗΣ ΠΟΥ ΘΑ ΣΥΝΑΝΤΗΣΕΙ ΤΟΝ ΜΠΟΥΣ
</H5><H2>Με το... ευρώ στον Λευκό Οίκο
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Μια χρονική... σύμπτωση θα καταστεί απρόσμενος αρωγός της επίσκεψης του
Πρωθυπουργού Κώστα Σημίτη στις Ηνωμένες Πολιτείες. Όπως λέει στα «ΝΕΑ» και ο
Αμερικανός πρέσβης στην Αθήνα, Τομ Μίλερ, «η συνάντηση του Έλληνα Πρωθυπουργού
με τον Πρόεδρο Μπους πραγματοποιείται σε ένα κρίσιμο σημείο: ο κ. Σημίτης θα
είναι ο πρώτος Πρωθυπουργός της Ευρωπαϊκής Ένωσης που έρχεται στις ΗΠΑ μετά
την κυκλοφορία του ευρώ». 
Ο κ. Μίλερ, ο οποίος είναι ήδη στις Ηνωμένες Πολιτείες και βρίσκεται σε επαφή
τόσο με την αμερικανική όσο και με την ελληνική πλευρά για τις τελευταίες
λεπτομέρειες του ταξιδιού, υποστηρίζει πως υπάρχουν πολλές προσδοκίες στην
Ουάσιγκτον για τα αποτελέσματα της επίσκεψης, για την οποία δεν μπορεί παρά να
ελπίζει ότι θα είναι «πλήρης και πολύ παραγωγική». 
Συγχαρητήρια 
Σύμφωνα με πληροφορίες, ο Αμερικανός Πρόεδρος έχει δεχθεί εισηγήσεις από
συνεργάτες του και αρμόδιους για τα ευρωπαϊκά διπλωμάτες του Στέιτ Ντιπάρτμεντ
να συγχαρεί, κατά τη συνάντηση στον Λευκό Οίκο, τον κ. Σημίτη επ' ευκαιρία της
κυκλοφορίας του ευρώ ­ ωσάν ο Πρωθυπουργός να εκπροσωπεί το σύνολο των ηγετών
της ευρωζώνης. Κάτι τέτοιο, λένε οι ίδιες πηγές, δεν θα ήταν παράδοξο και με
το δεδομένο ότι πλησιάζει η ώρα της ανάληψης της προεδρίας της Ένωσης από την
Ελλάδα, μια προεδρία που θα έχει επιπλέον την «ιδιορρυθμία» να κρατάει σε δύο
κρίσιμους τομείς, την οικονομία και την άμυνα, ένα χρόνο αντί για έξι μήνες.
Προσθέτουν ακόμη ότι η συμμετοχή της χώρας μας στο ευρώ επιβεβαιώνει την
απόσταση που έχει διανύσει τα τελευταία χρόνια η Ελλάδα. 
Ευρωστρατός 
Σε ό,τι αφορά την ατζέντα των θεμάτων που θα συζητήσουν οι κ.κ. Μπους και
Σημίτης, και οι δύο πλευρές ­ η αμερικανική και η ελληνική ­ επιδιώκουν να
«κατεβάσουν» το ακανθώδες ζήτημα του ευρωστρατού και των σχέσεων που θα έχει
αυτός με την Τουρκία. Αμερικανικές πηγές υποστηρίζουν ότι ασφαλώς είναι
«σημαντικό θέμα» και «μας αφορά το ζήτημα των σχέσεων του ευρωστρατού με το
ΝΑΤΟ». Σπεύδουν, ωστόσο, να σημειώσουν ότι βρίσκεται στο «γήπεδο» της
Ευρωπαϊκής Ένωσης, που είναι αρμόδια. Το στοιχείο αυτό ­ ότι θεσμικά τον
αποφασιστικό λόγο τον έχει η Ένωση ­ είναι ενδεχομένως και η εξήγηση για το
ότι η αμερικανική πλευρά επιμένει ότι «τέτοιου είδους ζητήματα είναι καλό να
συζητούνται διακριτικά και κατ' ιδίαν», προδιαγράφοντας ταυτοχρόνως ότι ο κ.
Σημίτης δεν θα αποφύγει το ζήτημα στη συνάντηση του Λευκού Οίκου. 
Από την άλλη, η ελληνική πλευρά δεν επιθυμεί να «ανεβάσει» το θέμα του
ευρωστρατού, για τον απλούστατο λόγο ότι είναι τοις πάσι γνωστό πως οι
αντιλήψεις Ουάσιγκτον και Αθήνας για το θέμα κάθε άλλο παρά ταυτίζονται. Και
έτσι υπάρχει ο κίνδυνος να εμφανισθεί η Ελλάδα να δέχεται (για άλλη μια φορά)
πιέσεις από τις ΗΠΑ. Άλλωστε, οι ΗΠΑ είχαν δώσει τις ευλογίες τους στο
περίφημο βρετανικό κείμενο της Άγκυρας, που απέρριψε ο κ. Σημίτης στη Σύνοδο
Κορυφής του Λάακεν. Παρ' όλα αυτά, ο Πρωθυπουργός είναι αποφασισμένος ­ σε
περίπτωση που το θέμα τού τεθεί επιτακτικά ­ να εκθέσει την ελληνική
επιχειρηματολογία. Αυτή, σύμφωνα με πληροφορίες, θα είναι «ευρωπαϊκού
χαρακτήρα» και θα ενισχύει την ελληνκή θέση. 
Κυπριακό 
Πέραν του ευρωστρατού, η Αθήνα επιθυμεί από την επίσκεψη να ενισχυθεί η
υπόθεση του Κυπριακού ­ να λάβει, δηλαδή, κάποιες διαβεβαιώσεις από τον κ.
Μπους, ότι η έως τώρα στάση της Ουάσιγκτον δεν θα μεταβληθεί επειδή αρχίζουν
οι διαπραγματεύσεις των κ.κ. Κληρίδη και Ντενκτάς. Αντιθέτως, θα υποστηρίξει η
Αθήνα, η βεβαιότητα πως η Κύπρος θα μπει στην Ένωση, ασχέτως ή μη επίλυσης του
Κυπριακού, είναι που υποχρέωσε σε μεγαλύτερη διαλλακτικότητα την Άγκυρα και το
ψευδοκράτος. Ως εκ τούτου, η πίεση θα πρέπει να μείνει αμείωτη καθ' όλη τη
διάρκεια των διαπραγματεύσεων και να μη συναντήσουν ευήκοα ώτα όσοι
υποστηρίζουν το πάγωμα της ενταξιακής πορείας της νήσου.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17233N121</ED>
<ID>
ID:300964

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N12&aa=1</URL></REF>


Article

<CATEGORY>vin04</CATEGORY>

 <H2>Τέλος οι γιορτές για τα κόμματα της Αριστεράς
</H2>
Η περίοδος των γιορτών φαίνεται να τελειώνει για τα κόμματα της Αριστεράς
καθώς από χθες ήδη ξεκίνησαν τις κινητοποιήσεις τους αλλά και την οργάνωση των
επαφών τους για τη νέα χρονιά.

ΚΚΕ. Για τα στελέχη του ΚΚΕ το 2002 χαρακτηρίζεται από "την αυξημένη
επιθετικότητα του ιμπεριαλισμού των ΗΠΑ" αλλά και από τη νέα εποχή, που
ανοίγεται "με την είσοδο της Ελλάδας στη ζώνη του ευρώ". Και κατηγορούν την
κυβέρνηση και τη Νέα Δημοκρατία ότι με την πολιτική τους "στοχεύουν στην
εξασθένιση των λαϊκών κινημάτων και την υποταγή των λαών στο καθεστώς της
εκμετάλλευσης και της αυξανόμενης φτώχειας".

Η ΚΝΕ άνοιξε χθες το μεσημέρι την αυλαία των κινητοποιήσεων για τη νέα χρονιά
με την οργάνωση, έξω από το υπουργείο Εθνικής Αμυνας, συγκέντρωσης
διαμαρτυρίας για την αποστολή ελληνικής στρατιωτικής αποστολής στο Αφγανιστάν.
Ο Περισσός υποστηρίζει ότι η συμμετοχή της χώρας μας στη διεθνή δύναμη στο
Αφγανιστάν "πέρασε στα μουλωχτά παρά την απροθυμία που εκφράστηκε στις τάξεις
τους Ελληνικού Στρατού", ενώ προχωρεί στη διοργάνωση ανάλογου συλλαλητηρίου
σήμερα στη Θεσσαλονίκη. Από την άλλη πλευρά, σε ό,τι αφορά το ευρώ, τα στελέχη
του ΚΚΕ εκτιμούν ότι "καμία νέα σελίδα δεν ανοίγεται με την καθιέρωση του νέου
νομίσματος, αλλά αντίθετα προετοιμάζεται το έδαφος για νέα χτυπήματα σε ό,τι
αφορά την κοινωνική ασφάλιση, το ανθρώπινο βιοτικό επίπεδο και την εργασία".

ΣΥΝ. Ο Συνασπισμός ξεκινά το "ποδαρικό" της νέας χρονιάς, την προσεχή
Δευτέρα, με την κατάθεση πρότασης στον πρόεδρο του Σώματος κ. Απόστολο
Κακλαμάνη, για συζήτηση προ ημερησίας διατάξεως στη Βουλή, σχετικά με τη νέα
πραγματικότητα στα ΜΜΕ και ειδικότερα τις πρόσφατες απολύσεις εργαζομένων σε
αυτά. (Για το ίδιο θέμα έχουν καταθέσει επίκαιρη ερώτηση και οι βουλευτές του
ΚΚΕ κ.κ. Α. Σκυλλάκος και Λιάνα Καννέλη).

Παράλληλα, στην Κουμουνδούρου προετοιμάζονται για το προγραμματικό Συνέδριο,
το οποίο έχει ανακοινωθεί ότι θα πραγματοποιηθεί τον ερχόμενο Μάρτιο. Σ' αυτό
προβλέπεται να συζητηθούν θέσεις και απόψεις των στελεχών του κόμματος εν όψει
της νέας εποχής και να επιβεβαιωθεί η αυτόνομη ως προς το ΠΑΣΟΚ και τη Ν.Δ.
κάθοδος σε Αθήνα, Θεσσαλονίκη και Πειραιά υποψηφίων του κόμματος στις
δημοτικές εκλογές. Σ' αυτό το Συνέδριο επίσης δεν αποκλείεται να συζητηθεί και
η προσθήκη της λέξης "Οικολογία" στον τίτλο του κόμματος. Η σχέση πάντως της
Αριστεράς με την Οικολογία προβλέπεται να είναι το κεντρικό ζήτημα που θα
απασχολήσει τις εργασίες προσυνεδρίου του ΣΥΝ, στις 12 και 13 Ιανουαρίου, που
θα γίνει στο Πάντειο Πανεπιστήμιο, με τη συμμετοχή πανεπιστημιακών, εκπροσώπων
περιβαλλοντικών ομάδων, μη κυβερνητικών οργανώσεων και κινήσεων πολιτών.

ΔΗΚΚΙ. Τέλος, στο ΔΗΚΚΙ το βάρος θα πέσει στην οργάνωση συσκέψεων σε
όλες τις περιφέρειες, με τη συμμετοχή μελών της Πολιτικής Γραμματείας, για την
ανάλυση των αποφάσεων της πρόσφατης Κεντρικής Επιτροπής για τις ερχόμενες
νομαρχιακές και δημοτικές εκλογές. Σε δεύτερη φάση θα οργανωθούν ημερίδες σε
Αθήνα και επαρχία όπου θα συζητηθούν ζητήματα που αφορούν το Αγροτικό, την
οικονομική ανάπτυξη, την ανεργία, την παιδεία, το Ασφαλιστικό και τις
μικρομεσαίες επιχειρήσεις και σε ορισμένες από τις οποίες (Αττική, Ηπειρος,
Πελοπόννησος και Κρήτη) θα μιλήσει και ο πρόεδρος του κόμματος κ. Δ. Τσοβόλας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17233N122</ED>
<ID>
ID:300999

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N12&aa=2</URL></REF>


Article

<CATEGORY>vin04</CATEGORY>

 <H5>Η ΑΝΤΙΤΡΟΜΟΚΡΑΤΙΚΗ ΟΜΠΡΕΛΑ ΤΟΥ ΝΑΤΟ ΒΛΑΠΤΕΙ ΣΟΒΑΡΑ ΤΑ ΤΟΥΡΚΙΚΑ ΣΥΜΦΕΡΟΝΤΑ </H5><H2>Και η ένταση στο παζάρι </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Στρατηγική έντασης φέρεται να έχει επιλέξει η Τουρκία, καθώς φοβάται ότι
ρυθμίσεις που δρομολογούνται στο αντιτρομοκρατικό πλαίσιο και σε υπερεθνικό -
ΝΑΤΟϊκό επίπεδο θα είναι εις βάρος των «συμφερόντων» της. 
Συγκεκριμένα, η πρόθεση των ΗΠΑ και της Συμμαχίας να καλύψουν με μια
«αντιτρομοκρατική ομπρέλα» όλες τις χώρες - μέλη δικαιώνει, κατά την εκτίμηση
της Άγκυρας, τις ελληνικές θέσεις στην ευρύτερη περιοχή και στο Αιγαίο ­
κυρίως σε ό,τι αφορά τον εναέριο χώρο. 
Η προοπτική αυτή, σε συνδυασμό με την επικείμενη ένταξη της Κύπρου στην
Ευρωπαϊκή Ένωση, ίσως και εντός του 2003, αλλά και με την επίλυση,
ενδεχομένως, του Κυπριακού πιο νωρίς, οδηγεί την Άγκυρα σε επιλογές απότομης
κλιμάκωσης των προκλήσεων εις βάρος της Ελλάδας. Στόχος, κατά την Αθήνα, αλλά
και άλλες δυτικές πρωτεύουσες, η δημιουργία «αντίβαρων» (ή και
«τετελεσμένων»...) προκειμένου να ενισχύσει την διαπραγματευτική της θέση σε
«παζάρια» που ονειρεύεται. 
Την άποψη αυτή συμμερίζεται απόλυτα το υπουργείο Άμυνας, η ηγεσία του οποίου
έχει επισημάνει πολλές φορές διά στόματος κ. Γιάννου Παπαντωνίου ότι μπαίνουμε
σε «τρικυμιώδη περίοδο» με την Άγκυρα και ότι το καλό κλίμα «στα μικρά»
(εμπόριο, τουρισμός κ.λπ.) δεν αρκεί. 
Οι προκλήσεις της Άγκυρας διευρύνθηκαν σταδιακά, ιδιαίτερα δε μετά το
τρομοκρατικό χτύπημα της 11ης Σεπτεμβρίου στις ΗΠΑ τείνουν να προσεγγίσουν την
προ των σεισμών κατάσταση. Στο πλαίσιο αυτό η Άγκυρα: 
Νυχτερινές παραβιάσεις 
Α. Αύξησε τις παραβιάσεις του εναέριου χώρου και τις εισόδους
αεροσκαφών στο Fir Αθήνας - χθες για παράδειγμα πάνω από 30 αεροσκάφη
(ορισμένα και αφού νύχτωσε...) αλώνιζαν στο Αιγαίο κάνοντας 18 παραβιάσεις και
σε δύο περιπτώσεις εμπλοκές. 
Β. Επανεξέδωσε στις 24 Οκτωβρίου 2001 αναγγελία (ΝΟΤΑΜ) του 1998 με την
οποία, όπως δημοσίευσε χθες το «Έθνος», ζητεί να υποβάλλονται (και από την
Αθήνα) σχέδια πτήσεως για αεροσκάφη που χρησιμοποιούν τους αεροδιαδρόμους G-18
και R-19 στο Αιγαίο. Κι αυτό με το πρόσχημα ότι ένα μικρό τμήμα τους περνά από
το Fir Κωνσταντινούπολης - αυτό όμως ισχύει μόνο για τον πρώτο, που πάει από
τη Χίο στη Ρόδο. 
Διάβημα για C-130 
Γ. Υπέβαλε, ένα μήνα αργότερα (Νοέμβριο), διάβημα διαμαρτυρίας στο
υπουργείο Εξωτερικών για δήθεν παράνομη πτήση ελληνικού C-130 στον R-19 (Αθήνα
- Ρόδος - Λευκωσία). Για τον αεροδιάδρομο αυτό ισχυρίζεται ψευδώς ότι περνάει
από το Fir Κωνσταντινούπολης, ενώ, στην καλύτερη περίπτωση γι' αυτήν, το πολύ
πολύ να εφάπτεται σ' αυτό. Όμως το πιο σημαντικό είναι ότι, όπως έλεγαν πηγές
της Υπηρεσίας Πολιτικής Αεροπορίας, έτσι κι αλλιώς η Άγκυρα ενημέρωνε για όλες
τις πτήσεις μέσω του Eurocontrol που διαχειρίζεται πλέον όλη την αεροπορική
κίνηση. Και εκτός αυτού έχει συμφωνήσει η Άγκυρα τον έλεγχο στους δύο αυτούς
αεροδιαδρόμους να τον έχει η Αθήνα. 
Δ. Προσπάθησε να εμπλέξει το ΝΑΤΟ στην υπόθεση αυτή, ποντάροντας στην
αυξημένη ευαισθησία «περί ασφαλείας» - πήρε όμως αρνητική απάντηση. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17233N131</ED>
<ID>
ID:300965

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N13&aa=1</URL></REF>


Article

<CATEGORY>vin04</CATEGORY>

 <H2>Εναέρια «ασπίδα» λόγω... Μπιν Λάντεν </H2>
Πιο αυστηρούς κανόνες εναέριας κυκλοφορίας και ελέγχου υιοθετεί ήδη ταχέως το
ΝΑΤΟ προς αποφυγή τρομοκρατικών ενεργειών - και αυτό ανησυχεί την Άγκυρα. 
Οι στρατιωτικές υπηρεσίες της Συμμαχίας στο πλαίσιο της αντιτρομοκρατικής
θωράκισης και του «άρθρου 5» έχουν προτείνει την ενίσχυση της συνεργασίας των
(εθνικών) αρχών εναέριας κυκλοφορίας και των αρμοδίων φορέων του ΝΑΤΟ που
έχουν σχέση με την εναέρια αστυνόμευση. Η εντατικοποίηση αυτή - που θα πάρει
τη «βούλα» της Μόνιμης Επιτροπής οσονούπω - εξυπηρετεί εκ των πραγμάτων την
Αθήνα, διότι οι ελληνικές θέσεις είναι αυτές που απαιτούν την υποβολή σχεδίων
πτήσεων απ' όλους, κάτι που αρνείται η Τουρκία. Στο πλαίσιο αυτό η Άγκυρα έχει
επιλέξει την έμπρακτη υπονόμευση των κανόνων δικαίου προκειμένου να
«αποδείξει» στους συμμάχους ότι δεν μπορούν να εφαρμοσθούν στο «ιδιόμορφο»
Αιγαίο, ότι χρειάζονται «ιδιαίτερες» ρυθμίσεις κ.ο.κ. «Για να πετύχει καλύτερα
τους στόχους της, η Άγκυρα έχει επιλέξει τη στρατηγική της έντασης», λένε
στενοί συνεργάτες του υπουργού Άμυνας κ. Γ. Παπαντωνίου. 
Βάθος διετίας 
Κατά τον κ. Παπαντωνίου, η στρατηγική αυτή έχει βάθος διετίας, αλλά, όπως
εξηγούν συνεργάτες του, η ένταση θα είναι κυμαινόμενη, ανάλογα με τις
επιδιώξεις της Άγκυρας κάθε στιγμή. 
Ιδιαίτερα λεπτή χαρακτηρίζουν, συνεργάτες του υπουργού Άμυνας, τη φάση που
διέρχεται το Κυπριακό. Η Άγκυρα, λένε, είναι πολύ πιθανόν «με διαφόρους
τρόπους και εν όψει πιέσεών της για επίλυση», να επιδιώξει βελτίωση της
διαπραγματευτικής της θέσης εν όψει συζητήσεων. «Είμαστε στην κόψη του
ξυραφιού» υποστηρίζουν αρκετοί αναλυτές στο Πεντάγωνο, τους προβληματισμούς
των οποίων για το πού το πάει η Άγκυρα φαίνεται ότι τους συμμερίζονται και
ξένοι διπλωμάτες. 
Ο Γιάννος στην Κύπρο 
Η Αθήνα πάντως είναι διατεθειμένη να αντιμετωπίσει τις όποιες προκλήσεις με
αποφασιστικότητα και στα διεθνή φόρα. Προς αυτή την κατεύθυνση κινήθηκε και
για το θέμα των αεροδιαδρόμων, όπως διαβεβαίωσε ο εκπρόσωπος του υπ.
Εξωτερικών κ. Π. Μπεγλίτης. Ενώ ο υπουργός Άμυνας κ. Γ. Παπαντωνίου θα πάει
κανονικά μέσα στο επόμενο δίμηνο στην Κύπρο - είτε από τον G18 είτε τον R19
και χωρίς να υποβάλει σχέδιο πτήσης στην Άγκυρα... 
«Καμία δύναμη δεν μπορεί να θίξει στο παραμικρό τα εθνικά μας συμφέροντα και
την κυριαρχία της Ελλάδας στον αέρα, τη θάλασσα και τη στεριά. Οι προκλήσεις
της Τουρκίας θα πέσουν στο κενό», δήλωσε χθες από τη Ρόδο ο υφυπουργός Άμυνας
κ. Λουκάς Αποστολίδης με αφορμή τη Notam της Άγκυρας. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17233N132</ED>
<ID>
ID:301000

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N13&aa=2</URL></REF>


Article

<CATEGORY>vin04</CATEGORY>

 <H2>Ευχαριστεί την Ελλάδα για τις επενδύσεις στα Σκόπια
</H2>
"Ευχαριστώ τον ελληνικό λαό", είπε ο υπουργός Εξωτερικών της ΠΓΔΜ, Σλόμποταν
Τσέσουλε, που επισκέφθηκε την Αθήνα χθες για να συναντηθεί με τον Γιώργο
Παπανδρέου. Οι ευχαριστίες του, όπως είπε, οφείλονται στο ότι η Ελλάδα είναι η
πρώτη χώρα σε επενδύσεις στα Σκόπια, ενώ στη δύσκολη χρονιά που πέρασε η ΠΓΔΜ
είχε την πλήρη συμπαράσταση της Αθήνας. 
Θετικός εμφανίσθηκε ο Σκοπιανός αξιωματούχος και στο ζήτημα της ονομασίας της
χώρας του. Όπως είπε, "και οι δύο κυβερνήσεις επιδιώκουν να υπάρξει μια λύση
νίκης και για τις δύο χώρες" και διέψευσε πως ο ίδιος έχει απειλήσει να
παραιτηθεί σε περίπτωση που συμφωνηθεί ονομασία άλλη από τη συνταγματική.
Απέδωσε σε "παρερμηνεία" τα όσα έχουν γραφτεί, διευκρινίζοντας πως ο ίδιος
αναφερόταν σε επιβολή λύσης και όχι σε συμφωνία. 
"Εμείς συζητούμε και θα δείξουμε ωριμότητα στη λήψη της σχετικής απόφασης",
επανέλαβε ο κ. Τσέσουλε, ενώ ο Γιώργος Παπανδρέου σημείωσε ότι οι συνομιλίες
στο πλαίσιο του ΟΗΕ συνεχίζονται ανεξαρτήτως των προτάσεων που υποβάλλουν
διεθνείς ομάδες ή άλλοι διεθνείς οργανισμοί και υπενθύμισε ότι τον τελικό λόγο
τον έχουν οι δύο κυβερνήσεις.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17233N133</ED>
<ID>
ID:301030

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N13&aa=3</URL></REF>


Article

<CATEGORY>vin07</CATEGORY>

 <H5>ΟΙ ΤΑΛΙΜΠΑΝ ΥΠΟΧΩΡΟΥΝ ΑΡΚΕΙ ΟΙ ΗΠΑ ΝΑ ΣΤΑΜΑΤΗΣΟΥΝ ΤΟΥΣ ΒΟΜΒΑΡΔΙΣΜΟΥΣ
</H5><H2>Παραδίδουν τον Ομάρ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Έτοιμοι να παραδώσουν τον ανώτατο αρχηγό τους μουλά Ομάρ είναι οι Ταλιμπάν,
αρκεί να σταματήσουν οι αμερικανικοί βομβαρδισμοί στο Αφγανιστάν. 
Εν τη παλάμη. Με ποσό που αντιστοιχεί σε 20 δολάρια εφοδιάζει ο Ερυθρός
Σταυρός τους αιχμαλώτους Ταλιμπάν, οι οποίοι αφήνονται ελεύθεροι από τις
αφγανικές αρχές

Ελπίδες ότι ο μουλάς Ομάρ θα παραδοθεί χωρίς αιματυχυσία εκφράζουν οι Αφγανοί
ηγέτες μετά την επιστροφή των μεσολαβητών που έστειλαν στην περιοχή όπου
κρύβεται ο ηγέτης των Ταλιμπάν.

«Περιμένουμε να ακούσουμε την απάντησή τους στο αίτημά μας», δήλωσε εκπρόσωπος
του επικεφαλής της Υπηρεσίας Πληροφοριών της νέας αφγανικής ηγεσίας στην
Κανταχάρ, Χατζί Γκουλαλάι. «Τους είπαμε ότι θέλουμε να επιλυθεί το πρόβλημα
χωρίς αιματοχυσία και περιμένουμε την απάντησή τους για το πώς θα
ανταποκριθούν. Οι απεσταλμένοι μας μετέβησαν στην περιοχή όπου κρύβεται ο
μουλάς Ομάρ και επέστρεψαν». 
Προειδοποίηση 
Η Ουάσιγκτον προειδοποίησε πάντως τους Αφγανούς συμμάχους της ότι αν συλληφθεί
ο Ομάρ θα πρέπει να παραδοθεί στις αμερικανικές δυνάμεις. Ο ηγέτης των
Ταλιμπάν πιστεύεται ότι κρύβεται στην ορεινή περιοχή Μπαγκράν, έχοντας μαζί
του δύναμη προστασίας 1.000 ανδρών. Οι Αμερικανοί έχουν καταστήσει σαφές ότι
αν αποτύχουν οι διαπραγματεύσεις για την παράδοση του μουλά Ομάρ θα
εξαπολύσουν επιχείρηση για τη σύλληψή του. Ήδη στην περιοχή όπου κρύβεται ο
Ομάρ έχουν αναπτυχθεί Αμερικανοί κομάντος. Πάντως, σύμφωνα με αξιωματούχο των
αφγανικών υπηρεσιών πληροφοριών στο Νότιο Αφγανιστάν, ένας από τους διοικητές
τών Ταλιμπάν δήλωσε στη διάρκεια συνέλευσης των τοπικών αρχηγών Σούρα ότι
είναι διατεθειμένος να παραδοθεί ο ίδιος και να παραδώσει τον μουλά Ομάρ αν
σταματήσουν οι αμερικανικοί βομβαρδισμοί. 
Τον πρώην πρεσβευτή των Ταλιμπάν μουλά Αμπντούλ Σαλάμ Ζαΐφ ανακρίνουν οι
πακιστανικές υπηρεσίες ασφαλείας στο Ισλαμαμπάντ. 
«Δεν είμαι εγκληματίας. Υπηρέτησα τους Ταλιμπάν ως διπλωμάτης», δήλωσε ο Ζαΐφ,
σύμφωνα με το αφγανικό ισλαμικό πρακτορείο. Ένα από τα γνωστότερα πρόσωπα της
αφγανικής κρίσης και ο κυριότερος εκπρόσωπος των Ταλιμπάν στον υπόλοιπο κόσμο,
ο Ζαΐφ, είχε δηλώσει στις 23 Δεκεμβρίου ότι ζήτησε πολιτικό άσυλο στο
Πακιστάν. 
Δύο ιρακινές εφημερίδες παρουσίασαν χθες τον Οσάμα Μπιν Λάντεν ως
«προσωπικότητα του έτους 2001». 
<H3>Συνελήφθη ήδη, λέει υπουργός
</H3>
Ο Αφγανός υπουργός Ανοικοδόμησης Αμίν Φάρχανγκ σε συνέντευξή του στο γερμανικό
τηλεοπτικό δίκτυο ARD εξέφρασε την πεποίθηση ότι ο πνευματικός ηγέτης των
Ταλιμπάν, μουλάς Ομάρ, πρέπει να έχει ήδη συλληφθεί. «Άκουσα ότι έχει
συλληφθεί, αλλά δεν γνωρίζω περισσότερα», δήλωσε ο Αφγανός υπουργός σε
νυχτερινή ειδησεογραφική εκπομπή του γερμανικού καναλιού, αναφερόμενος στον
Ομάρ. Ωστόσο μέχρι το πρωί αυτή η πληροφορία δεν είχε επιβεβαιωθεί από άλλη
πηγή. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17233N141</ED>
<ID>
ID:300930

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N14&aa=1</URL></REF>


Article

<CATEGORY>vin07</CATEGORY>

 <H2>Ένα αυτοκίνητο σκότωσε τον Μπάντι
</H2>
Ο χαιρετισμός. Ο Μπιλ Κλίντον σε παλαιότερη τρυφερή στιγμή με τον σκύλο του Μπάντι

Αφού άντεξε μια ταραχώδη προεδρική θητεία στο πλευρό του ιδιοκτήτη του, ο
Μπάντι, το αγαπημένο σκυλί του Μπιλ Κλίντον, κτυπήθηκε θανάσιμα την Τετάρτη
από αυτοκίνητο κοντά στην κατοικία του πρώην προέδρου των ΗΠΑ, στην περιοχή
Τσαπάκουα, κοντά στη Νέα Υόρκη. 
«Είμαστε εξαιρετικά λυπημένοι από την απώλεια του Μπάντι» γιατί ήταν «ένας
πολύ καλός σύντροφος και μας προσέφερε μεγάλη χαρά», δήλωσε η Τζούλια Πέιν,
εκπρόσωπος των Κλίντον, που διάβασε στον Τύπο ανακοίνωση της οικογένειας.
«Είναι σίγουρο ότι θα μας λείψει πολύ». 
Τη στιγμή του δυστυχήματος ούτε ο Μπιλ Κλίντον ούτε η σύζυγός του Χίλαρι,
γερουσιαστής της Νέας Υόρκης, βρίσκονταν στο σπίτι τους. Ο Μπιλ Κλίντον είχε
αγοράσει τον Μπάντι, ένα Λάμπραντορ, στα τέλη του 1997 και του έδωσε το όνομα
του αγαπημένου θείου του, που είχε πεθάνει μερικούς μήνες νωρίτερα. 
Σύμφωνα με την αστυνομία, δεν έχει διευκρινιστεί ακόμη αν κάποιος είχε βγάλει
περίπατο τον Μπάντι ή αν ο ίδιος πετάχτηκε έξω από το σπίτι για να τρέξει στον
δρόμο. Ήταν σίγουρα το πιο πολυφωτογραφημένο κατοικίδιο της Αμερικής, αφού με
κάθε ευκαιρία στη διάρκεια της προεδρικής θητείας του ιδιοκτήτη του πόζαρε στο
γρασίδι του Λευκού Οίκου, σαν να ήθελε να κλέψει την παράσταση από το αφεντικό
του - κάτι που βέβαια δεν ήταν καθόλου εύκολο.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17233N142</ED>
<ID>
ID:300977

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N14&aa=2</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Μέτρα για τη χαλιναγώγηση του πολιτικού Ισλάμ
</H2>
Στη λήψη νέων μέτρων για την καταστολή της θρησκευτικής εκπαίδευσης και τον
αυστηρότερο έλεγχο των ισλαμικών επιχειρήσεων προσανατολίζονται οι
στρατιωτικοί και πολιτικοί ηγέτες της Τουρκίας. Όπως μετέδωσαν την Τετάρτη τα
τουρκικά τηλεοπτικά δίκτυα CNN-Turk και NTV, το Εθνικό Συμβούλιο Ασφαλείας,
που αποτελείται από ανώτερους στρατιωτικούς αξιωματούχους και πολιτικούς
ηγέτες, συζήτησε τα νέα αυτά μέτρα στις 28 Δεκεμβρίου και αναμένεται να
ασκήσει πιέσεις στο τουρκικό Κοινοβούλιο προκειμένου να τα υιοθετήσει,
εντείνοντας έτσι την εκστρατεία χαλιναγώγησης του πολιτικού Ισλάμ. Τα μέτρα
αυτά, όμως, στα οποία περιλαμβάνεται ο αυστηρότερος έλεγχος των δραστηριοτήτων
των ισλαμικών επιχειρήσεων, που θεωρούνται ύποπτες ότι χρηματοδοτούν ισλαμικές
ομάδες στην Τουρκία, και η επιβολή νέων απαγορεύσεων όσον αφορά την ισλαμική
εκπαίδευση, αναμένεται να συνδαυλίσουν την ένταση ανάμεσα στο επίσημο κράτος
και τους ισλαμικούς κύκλους.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17233N143</ED>
<ID>
ID:301013

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N14&aa=3</URL></REF>


Article

<CATEGORY>vin07</CATEGORY>

 <H5>ΚΑΣΜΙΡ
</H5><H2>Δεν σταματούν οι συγκρούσεις
</H2>
Ο πόλεμος με το Πακιστάν δεν είναι αναγκαίος, υποστήριξε χθες ο πρωθυπουργός
της Ινδίας Ατάλ Μπεχάρι Βατζπαγί, ο οποίος όμως συνέδεσε για άλλη μία φορά την
επανέναρξη του διαλόγου με «τον τερματισμό της τρομοκρατίας» στα σύνορα των
δύο χωρών. Πακιστανικές και ινδικές στρατιωτικές δυνάμεις αντήλλαξαν χθες τη
νύχτα πυρά με όλμους και ελαφρά αυτόματα όπλα κατά μήκος της μεθορίου. Ο
Βρετανός πρωθυπουργός Τόνι Μπλερ έφθασε χθες στο Μπανγκλαντές, πρώτο σταθμό
της περιοδείας του σε πέντε χώρες της Νότιας Ασίας, με κύριο στόχο να συμβάλει
στην εκτόνωση της έντασης στις σχέσεις μεταξύ της Ινδίας και του Πακιστάν.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17233N144</ED>
<ID>
ID:301035

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N14&aa=4</URL></REF>


Article

<CATEGORY>vin07</CATEGORY>

 <H5>ΒΡΑΖΙΛΙΑ
</H5><H2>Λουτρό αίματος στις φυλακές
</H2>
Τουλάχιστον 45 κρατούμενοι έχασαν τη ζωή τους κατά τη διάρκεια συγκρούσεων
ανάμεσα σε αντίπαλες συμμορίες στις φυλακές υψίστης ασφαλείας του Πόρτο
Βέλιου, της πρωτεύουσας της Πολιτείας Ρουντόνια, στη Δυτική Βραζιλία. Σύμφωνα
με την αστυνομία, οι ταραχές ξέσπασαν το πρωί της Τετάρτης, όταν μία συμμορία
κρατουμένων απαίτησε τη μεταφορά των «αντιπάλων» της σε άλλη φυλακή. Αρκετοί
κρατούμενοι, μάλιστα, φέρονται να εκμεταλλεύτηκαν το πανδαιμόνιο που
επικράτησε προκειμένου να επιχειρήσουν να αποδράσουν. Τελικά, και έπειτα από
ώρες διαπραγματεύσεων, η αστυνομία κατάφερε να ανακτήσει τον έλεγχο των
φυλακών τα μεσάνυχτα της Πέμπτης, τοπική ώρα. Βρέθηκε αντιμέτωπη, όμως, με ένα
αποτρόπαιο θέαμα: δεκάδες κρατούμενοι είχαν μαχαιρωθεί, πυροβοληθεί, κρεμαστεί
ή εκσφενδονιστεί από τη στέγη, πολλά ακρωτηριασμένα πτώματα κοίτονταν στους
διαδρόμους και στα κελιά.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17233N145</ED>
<ID>
ID:301050

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N14&aa=5</URL></REF>


Article

<CATEGORY>vin07</CATEGORY>

 <H5>ΤΟ ΚΑΛΥΤΕΡΟ ΕΣΤΙΑΤΟΡΙΟ ΤΟΥ ΚΟΣΜΟΥ ΑΝΗΚΕΙ ΣΕ ΕΛΛΗΝΑ
</H5><H2>Το μυστικό της γεύσης έχει ρίζες... ελληνικές
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Πώς φαντάζεστε το καλύτερο εστιατόριο του κόσμου; Ζεστό και ανεπίσημο, με
παραδοσιακά πιάτα ή εκλεπτυσμένο και στυλάτο, με «μεταμοντέρνα» κουζίνα; 
Το καλύτερο εστιατόριο. Ο σεφ μπροστά στο διάσημο τζάκι του

Περί ορέξεως ουδείς λόγος, λέει ο λαός - για τους βρετανικούς «The Times»
πάντως και τον ειδικό επί των γαστριμαργικών απολαύσεων Τζόναθαν Μιντς, ο
τίτλος του καλύτερου εστιατορίου παγκοσμίως ανήκει δικαιωματικά στο «La
Tupina», στο Μπορντό της Γαλλίας, με σεφ και ιδιοκτήτη τον Ζαν-Πιερ Ξηραδάκη. 
Μήπως το επώνυμο σας ακούγεται ελληνικό; Δεν πέσατε έξω, ο Ζαν-Πιερ Ξηραδάκης
είναι μεν γέννημα θρέμμα του Μπορντό, ο προπάππος του, όμως, ο Αλέξανδρος
Ξηραδάκης ήταν Έλληνας και ζούσε στον Βόλο. Ο γιος του μετανάστευσε στη
Γαλλία, η οικογένεια όμως δεν ξέχασε τις ρίζες της. Όσο για το «La Tupina»...
«αν διέθετα την επιθυμία, τη θέληση, τον κοινό νου, τη δυνατότητα να έχω ένα
εστιατόριο, αυτό ακριβώς το μοντέλο θα επέλεγα», γράφει ο παλαίμαχος Τζον
Μιντς στην τελευταία του κριτική στην εφημερίδα «The Times». Γιατί, όμως; Για
την απλή, παραδοσιακή κουζίνα του «που επιστρέφει το ρολόι πίσω στην παιδική
μας ηλικία, τότε που όλα φάνταζαν καλύτερα». Για τη ζεστή διακόσμησή του, με
το τεράστιο τζάκι να δεσπόζει στο κέντρο, γεμάτο από κάθε είδους σούβλες,
τηγάνια και κατσαρόλες. Για τη φιλική του ατμόσφαιρα, με τον Ξηραδάκη να
υποδέχεται κάθε πελάτη «σαν να επρόκειτο για παλιό φίλο». Για την πλούσια και
ενημερωμένη κάβα του, μια και ο Ξηραδάκης είναι πέρα από όλα τα άλλα λάτρης
του οίνου και συγγραφέας πολυάριθμων οδηγών για τους (διάσημους) αμπελώνες της
περιοχής. 
Γονείς... «κρασοκανάτες»

Την αγάπη του για το φαγητό και το κρασί, ο Γάλλος αυτός με το ελληνικό
επώνυμο την οφείλει στους γονείς του - ήταν ιδιοκτήτες ενός εδωδιμοπωλείου στο
Μπλε και «πραγματικές κρασοκανάτες!», λέει χαριτολογώντας ο ίδιος. Το «La
Tupina» είναι το πρώτο εστιατόριο που άνοιξε, και συγκεκριμένα το 1968 -
«ελάχιστα πράγματα έχουν αλλάξει από τότε». Ποια είναι η φιλοσοφία του; «Ήθελα
να προσφέρω το είδος των φαγητών που μαγείρευε η μητέρα και η γιαγιά μου όταν
ήμουν παιδί». Όπως για παράδειγμα κοτόπουλο με μπαχαρικά ψημένο στη σούβλα
συνοδευόμενο από ψωμί ποτισμένο με ζωμό και αλειμμένο με σκόρδο ή μπούτι
γουρουνόπουλου σιγοψημένο μέσα σε λευκό κρασί ή αρνάκι με φασόλια ψημένα με
χοιρομέρι και καρότα και, φυσικά, παραδοσιακά γλυκά, από σορμπέ λεμόνι με
αρμανιάκ έως ξινόγαλα με μαρμελάδα από μούρα. Σας άνοιξε η όρεξη; Ευκαιρία για
μια βόλτα μέχρι το Μπορντό και συγκεκριμένα στην οδό Porte de la Monnaie
αριθμός 6.

<H3>Μαγειρεύει σε ένα τζάκι, μιλώντας με τους πελάτες του!
</H3>
Ζαν - Πιέρ Ξηραδάκης. Ένας Γάλλος με ελληνικές ρίζες 
Ποια είναι η πρώτη ερώτηση που κάνει κάποιος σε έναν Γάλλο, ελληνικής
καταγωγής, το εστιατόριο του οποίου κέρδισε πρόσφατα τον τίτλο του καλύτερου
στον κόσμο; Ποιο είναι το μυστικό της επιτυχίας του ή ποια σχέση διατηρεί με
την Ελλάδα; Τελικά, η απάντηση αποδείχθηκε κοινή: «Αν υπάρχει κάποιο μυστικό
επιτυχίας», μας είπε στο τηλέφωνο ο Ζαν-Πιερ Ξηραδάκης γελώντας, «θα έλεγα ότι
είναι η μικρή ελληνική πλευρά που μου απομένει!» 
ΕΡ: Τι ακριβώς εννοείτε; 
ΑΠ: Θέλησα να διατηρήσω στο εστιατόριό μου αυτή τη ζεστασιά, την
εγκαρδιότητα, το αίσθημα φιλοξενίας που χαρακτηρίζει τους Έλληνες. Η εικόνα
του, άλλωστε, παραπέμπει άμεσα σε ελληνική ταβέρνα, και το μεγάλο τζάκι δεν
χρησιμεύει μόνο για το ψήσιμο, εκπέμπει θαλπωρή. 
ΕΡ: Από τα λόγια σας συνάγει κανείς ότι διατηρείτε στενούς δεσμούς με
τη χώρα μας. Την επισκέπτεστε συχνά; 
ΑΠ: Μα, φυσικά, έχω έρθει πολλές φορές, η πιο πρόσφατη επίσκεψή μου
ήταν τον περασμένο Σεπτέμβριο, έμεινα μερικές ημέρες στην Εύβοια. Στο
παρελθόν, όμως, προ πενταετίας, είχα και μία επαγγελματική σχέση με την
Ελλάδα: συνεργάστηκα με την ελληνική κυβέρνηση επί πέντε χρόνια, είχα αναλάβει
την προώθηση των ελληνικών κρασιών στη Γαλλία. Και έχω πολλούς στενούς φίλους
εκεί. 
ΕΡ: Έχετε γράψει πολλά βιβλία για το Μπορντό και τους αμπελώνες του,
βιβλία που αποτελούν συνάμα και ταξιδιωτικούς οδηγούς για την περιοχή. Το
κρασί είναι για εσάς απαραίτητο συνοδευτικό ή μάλλον συστατικό ενός καλού
γεύματος; 
ΑΠ: Μιλούσα πρόσφατα με έναν φίλο μου από την Αθήνα, ο οποίος μου
περιέγραφε με τα γλαφυρότερα χρώματα τη βραδιά οινοποσίας και γαστριμαργίας
που είχε περάσει σε μία μικρή ταβέρνα. Θεωρώ αδύνατο να βγει κανείς να
διασκεδάσει και να συμφάγει με την παρέα του χωρίς να πιει κρασί. Οίνος
ευφραίνει καρδίαν ανθρώπου, έτσι δεν λένε; 
ΕΡ: Έχετε κάποιο αγαπημένο ελληνικό πιάτο; 
ΑΠ: Μμμμ, δύσκολο να επιλέξω κάποιο, θα έλεγα τα μικρά τηγανητά
μπαρμπούνια. 
ΕΡ: Και γαλλικό; 
ΑΠ: Προτιμώ τα πουλερικά, και ιδιαίτερα το κοτόπουλο, ψημένο στη σούβλα
και καρυκευμένο με δυνατά μπαχαρικά. 
ΕΡ: Και μια τελευταία ερώτηση: τι ακριβώς σημαίνει «Tupina», το όνομα
που επιλέξατε για το εστιατόριο σας; 
ΑΠ: Είναι ένα τσουκάλι μέσα στο οποίο μαγειρεύανε οι παλιοί στο
τζάκι»... Δεν είναι να απορεί κανείς, ο Ζαν-Πιερ Ξηραδάκης, άλλωστε,
εξακολουθεί να μαγειρεύει όλα τα πιάτα στο τζάκι του «La Tupina», και το κάνει
συνειδητά, ώστε να συνομιλεί παράλληλα με τους πελάτες του («τους φίλους»,
όπως λέει ο ίδιος), και να τους ταξιδεύει, έστω για λίγο, σε μιαν άλλη εποχή.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17233N151</ED>
<ID>
ID:300931

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N15&aa=1</URL></REF>


Article

<CATEGORY>vin07</CATEGORY>

 <H5>ΕΠΙΣΤΗΜΗ
</H5><H2>«Θαυματουργά» γουρουνάκια
</H2>
Κλωνοποιημένα γουρουνάκια. Η γέννησή τους αποτελεί σταθμό στις προσπάθειες
των επιστημόνων

Γουρουνοπόλεμος έχει ξεσπάσει ανάμεσα σε δύο ανταγωνιστικές εταιρείες
βιοτεχνολογίας για το ποια θα αναπτύξει πρώτη την τεχνολογία η οποία θα
επιτρέψει τη μεταμόσχευση οργάνων από χοίρους σε ανθρώπους χωρίς τον κίνδυνο
απόρριψης. 
Δύο ερευνητικές ομάδες, με σχετικές ανακοινώσεις τους που έγιναν σχεδόν
ταυτόχρονα, κάνουν γνωστό ότι κατόρθωσαν να μετατρέψουν τον γενετικό κώδικα
κλωνοποιημένων χοίρων, κάνοντας έτσι το πρώτο βήμα προς την παραγωγή ζωτικών
οργάνων που θα μεταμοσχεύονται στον άνθρωπο χωρίς τον κίνδυνο αποβολής τους
από τον οργανισμό. 
Πρώτη πρόλαβε η PPL Therapeutics Plc. που εδρεύει στη Βιρτζίνια των ΗΠΑ,
θυγατρική της σκωτσέζικης εταιρείας στην οποία οφείλεται η γέννηση, το 1997
του πρώτου κλωνοποιημένου προβάτου στην ιστορία, της πασίγνωστης Ντόλι. Η
εταιρεία ανακοίνωσε χθες ότι στις 25 Δεκεμβρίου γεννήθηκαν πέντε γουρουνάκια,
από τον γενετικό κώδικα των οποίων έχει αφαιρεθεί ένα από τα γονίδια που
προκαλούν την αποβολή των χοιρινών ιστών από το ανθρώπινο ανοσοποιητικό
σύστημα. Όπως αναφέρει η PPL Therapeutics η γέννηση των υγιέστατων χοιριδίων -
Νόελ, Έιντζελ, Σταρ, Τζόι και Μαίρη - αποτελεί σταθμό στις προσπάθειες
παραγωγής ζώων, κύτταρα ή όργανα των οποίων θα μπορούν να μεταμοσχευθούν στον
άνθρωπο χωρίς τον κίνδυνο αποβολής. 
Σχεδόν παράλληλα, αλλά πάντως δεύτερος, ο καθηγητής Ράνταλ Σ. Πράτερ και η
ερευνητική του ομάδα στο Πανεπιστήμιο του Μισούρι δημοσίευσαν χθες στην
ηλεκτρονική έκδοση της αμερικανικής επιστημονικής επιθεώρησης «Science» μία
ανάλογη έρευνα. 
Μετά τη γέννηση των πέντε κλωνοποιημένων γουρουνιών της PPL υπολογίζεται ότι
μέσα σε τέσσερα χρόνια θα είναι δυνατές οι χειρουργικές επεμβάσεις για τη
μεταμόσχευση κυττάρων και οργάνων από κλωνοποιημένα γουρούνια σε ανθρώπους. Τα
κλωνοποιημένα γουρουνάκια είναι τα πρώτα στα οποία οι επιστήμονες κατόρθωσαν
να απομονώσουν και να αποβάλουν ένα από τα δεκάδες χιλιάδες γονίδια του DNA
τους. Πρόκειται για το γονίδιο της πρωτεΐνης alpha gal. Οι άνθρωποι έχουν το
ίδιο γονίδιο, αλλά είναι ανενεργό. Έτσι, αν ένα όργανο από ένα φυσιολογικό
χοίρο μεταμοσχευθεί σε έναν άνθρωπο, το ανθρώπινο ανοσοποιητικό σύστημα
αντιδρά ραγδαία και επιθετικά στο γονίδιο alpha gal, προκαλώντας την απόρριψη
του οργάνου μέσα σε λίγα λεπτά. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17233N152</ED>
<ID>
ID:300978

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N15&aa=2</URL></REF>


Article

<CATEGORY>vin07</CATEGORY>

 <H5>ΣΕΜΠΛΙ ΜΑΛΑΤ
</H5><H2>ΠΡΟΣΩΠΑ
</H2><H2>Ο διώκτης του Αριέλ Σαρόν
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Θα προτιμούσε να είχε «κάνει φιλοσοφία», αλλά σπούδασε νομικά και είναι
σήμερα ο δικηγόρος που υπερασπίζεται τη μήνυση των επιζώντων της Σάμπρα και
Σατίλα κατά του Σαρόν. 
Σεμπλί Μαλάτ: «Αρνούμαστε την ατιμωρησία»

Εκτός από δικηγόρος, ο Σεμπλί Μαλάτ, χριστιανός μαρωνίτης του Λιβάνου, είναι
καθηγητής στο Πανεπιστήμιο Σεν Ζοζέφ της Βηρυτού και διευθυντής του Κέντρου
Μελετών για την Ευρωπαϊκή Ένωση του ίδιου Πανεπιστημίου. Εκτός από σκέτο
Δίκαιο, έχει επίσης σπουδάσει μουσουλμανικό Δίκαιο, αγγλική λογοτεχνία,
ισπανικό και λατινοαμερικάνικο πολιτισμό, είναι ή έχει διατελέσει μέλος της
Επιτροπής Νομικών Μελετών για τη Μέση Ανατολή της Νομικής Σχολής του Γέιλ και
διευθυντής του Κέντρου Ισλαμικού Δικαίου και Μέσης Ανατολής της Σχολής
Ανατολικών και Αφρικανικών Σπουδών του Πανεπιστημίου του Λονδίνου και κατέχει
τουλάχιστον πέντε γλώσσες. Ο πολυμαθής αυτός νομικός είναι σήμερα ένας από
τους τρεις δικηγόρους - οι άλλοι δύο είναι οι Βέλγοι Μίχαελ Φερχέγκε και Λικ
Βαλέιν - των 23 Παλαιστινίων και Λιβανέζων, οι οποίοι κατέθεσαν τον Ιούνιο,
στο Βέλγιο, τη μήνυση εναντίον του σημερινού πρωθυπουργού του Ισραήλ Αριέλ
Σαρόν. 
Ο Σαρόν κατηγορείται για τις σφαγές που διέπραξαν οι Λιβανέζοι Φαλαγγίτες
στους παλαιστινιακούς προσφυγικούς καταυλισμούς Σάμπρα και Σατίλα, τον
Σεπτέμβριο του 1982 κοντά στη Βηρυτό. Υπουργός Άμυνας τότε, ο νυν πρωθυπουργός
οδήγησε τα ισραηλινά στρατεύματα εως τη Βηρυτό και στη συνέχεια παρακολουθούσε
αδιάφορος τους Φαλαγγίτες συμμάχους του να σφάζουν 460 (σύμφωνα με τη
λιβανέζικη έρευνα) έως 5.000 (σύμφωνα με τους Παλαιστινίους) ανθρώπους, κυρίως
γυναικόπαιδα, στους παλαιστινιακούς καταυλισμούς. Η ισραηλινή επιτροπή που
διερεύνησε το ζήτημα απέδωσε «προσωπική» ευθύνη στον Σαρόν και «ηθική» στο
σύνολο της ισραηλινής διοίκησης, επειδή δεν εμπόδισε τις σφαγές αυτές. 
«Η ιδέα είναι πάντα η ίδια: η άρνηση της ατιμωρησίας», εξηγεί ο Σεμπλί Μαλάτ
στη Μούνα Ναΐμ της «Λε Μοντ». Το Βέλγιο επελέγη επειδή έχει νομοθεσία που
καθιστά τα βελγικά δικαστήρια αρμόδια να εκδικάζουν εγκλήματα πολέμου,
εγκλήματα γενοκτονίας και εγκλήματα κατά της ανθρωπότητας όπου κι αν έχουν
συμβεί και ανεξαρτήτως της εθνικότητας και του τόπου διαμονής των θυμάτων και
των κατηγορουμένων. «Εμείς οργανώνουμε τα νομικά επιχειρήματα, αλλά η υπόθεση
έχει πλέον μια πρωτοφανή διεθνή διάσταση», λέει ο Μαλάτ. Τουλάχιστον 200
δικηγόροι από διάφορες χώρες έχουν έρθει σε επαφή με τον ίδιο και τους Βέλγους
συναδέλφους του, το Γέιλ τους βοηθάει με μελέτες πάνω σε συγκεκριμένα νομικά
σημεία της υπόθεσης. Δονκιχωτισμός; Για τη Νάιλα, τη γυναίκα τού Μαλάτ, η δίκη
αυτή είναι μια πρωτοβουλία για να σπάσει ο φαύλος κύκλος της «ηττοπάθειας του
αραβικού κόσμου», όπου η κοινή πεποίθηση είναι πως «δεν θα καταφέρουμε ποτέ
τίποτε» εναντίον του τρίπτυχου Ισραήλ - ΗΠΑ - εβραϊκό λόμπι.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17233N161</ED>
<ID>
ID:300932

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N16&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Έτοιμες απαντήσεις δεν υπάρχουν
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Η ηθική, προκειμένου να γίνει σεβαστή, χρειάζεται τον νόμο. Αλλά ο νόμος,
προκειμένου να εφαρμοστεί, χρειάζεται την ηθική». 
«Τα πράγματα ήταν πολύ διαφορετικά στο αγρόκτημα όταν ήμουν στην ηλικία σου,
Κέννυ» (από τον «Νιου Γιόρκερ»)

Το αξίωμα αυτό του Μακιαβέλλι χρησιμοποιεί η Ισπανίδα φιλόσοφος Βικτόρια Καμπς
για να προσεγγίσει μερικά από τα κρίσιμα προβλήματα της εποχής μας. Είναι
θεμιτό να αφήσεις κάποιον να πεθάνει; Πρέπει να νομιμοποιηθεί η κλωνοποίηση;
Τι γίνεται με τα γενετικά μεταλλαγμένα προϊόντα; Τι σημαίνει για τη ζωή μας η
αποκωδικοποίηση του γονιδιώματος; Στα ερωτήματα αυτά δίνουν απαντήσεις μόνον
οι θρησκείες. Γι' αυτές, το δικαίωμα στη ζωή αποτελεί το θεμελιώδες δικαίωμα,
τελεία και παύλα. Για τους οικολόγους, πάλι, αυτό που προέχει είναι η
προστασία της φύσης. Έχουμε περάσει από μια ανθρωποκεντρική αντίληψη του
κόσμου σε μια αντίληψη βιοκεντρική και κοσμοκεντρική. Αντί να εξετάζουμε έτσι
τις επιπτώσεις των γενετικά μεταλλαγμένων προϊόντων στον άνθρωπο, προβάλλουμε
διάφορες ηθικές αντιρρήσεις για τις επιπτώσεις τους στη φύση. Μα το
αντικείμενο της Ηθικής, την οποία διδάσκει η Καμπς στο Αυτόνομο Πανεπιστήμιο
της Βαρκελώνης, είμαστε εμείς, οι άνθρωποι. Το τι θα κάνουμε λοιπόν με τη
φύση, αν θα την αφήσουμε ως έχει για να την κληρονομήσουν οι απόγονοί μας ή αν
θα την εκμεταλλευθούμε, εξαρτάται από τις δικές μας ανάγκες και τα δικά μας
συμφέροντα. 
Για να μπορέσουμε να συνεχίσουμε να μιλάμε για λαϊκή (δηλαδή μη θρησκευτική)
ηθική, σημειώνει η Ισπανίδα φιλόσοφος και πρώην γερουσιαστής σε συνέντευξή της
στην «Ελ Παΐς», πρέπει να αναγνωρίσουμε ότι δεν έχουμε έτοιμες
απαντήσεις στις προκλήσεις της εποχής. Τις απαντήσεις τις βρίσκουμε στην
πορεία. Την αξία που δίνουμε στη ζωή, για παράδειγμα, την αποφασίζουμε εμείς.
Η ζωή αξίζει άραγε πάντα περισσότερο από τον θάνατο; Να ένα ερώτημα που θέτει
η ευθανασία. Υπάρχουν τρεις βασικές αρχές, τρία θεμελιώδη ανθρώπινα
δικαιώματα, τα οποία όλοι προσυπογράφουμε: το δικαίωμα στην ελευθερία, στην
ισότητα και στη ζωή. Αυτές τις τρεις ιδέες πρέπει όμως να τις προσαρμόζουμε
στην πραγματικότητα της κοινωνίας μας. Και το μόνο εργαλείο που διαθέτουμε
είναι η δημοκρατία. Οι απαγορεύσεις δεν λειτουργούν. Ο μόνος τρόπος να
αντιμετωπιστούν τα προβλήματα της βιοηθικής είναι ο αυτοέλεγχος. Ο μόνος
τρόπος να αναμορφωθεί ηθικά μια κοινωνία είναι να αναλάβει την ευθύνη για τις
αποφάσεις που λαμβάνει και για τις συνέπειες των αποφάσεων αυτών. 
Ορισμένα ζητήματα έχουν ήδη λυθεί. Το να πάψεις, για παράδειγμα, να ταΐζεις
έναν ασθενή που δεν θέλει να σιτιστεί, δεν θεωρείται πλέον ούτε καν παθητική
ευθανασία. Η προσπάθεια «ανάστασης» ενός ανθρώπου κλινικά νεκρού βρίσκει
σύμφωνους όλο και λιγότερους γιατρούς. Στο μέλλον, καταλήγει η Καμπς, τα
μεγάλα προβλήματα θα έχουν να κάνουν με τους ηλικιωμένους. Από τεχνική άποψη,
είναι δυνατόν να διατηρηθεί ένα πτώμα στη ζωή για όσο χρόνο χρειάζεται. Η
τελική απόφαση ανήκει έτσι στην οικογένεια. Και το ύστατο κριτήριο είναι ο
σεβασμός της αυτονομίας του ανθρώπου.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17233N162</ED>
<ID>
ID:300979

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N16&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Ο σκύλος...
</H3>
... του Κλίντον σκοτώθηκε χθες. Σε ένα χωριό, το Ναϊζί, στο Ανατολικό
Αφγανιστάν, περισσότεροι από 100 άμαχοι σκοτώθηκαν την περασμένη Κυριακή από
τα αμερικανικά αεροπλάνα. Σε ένα άλλο χωριό, το Γκαζνί, πριν από μία εβδομάδα,
40 άμαχοι έχασαν τη ζωή τους από τις αμερικανικές βόμβες. Άλλοι 65 που
πήγαιναν με αυτοκίνητα στην Καμπούλ δεν έφτασαν ποτέ στον προορισμό τους -
τους πρόλαβαν τα Β-52. Στις 11 Οκτωβρίου, περισσότεροι από 160 άμαχοι έχασαν
τη ζωή τους στον βομβαρδισμό των τρωγλών του Καράμ. Στις 18 Οκτωβρίου, 47
άμαχοι σκοτώθηκαν όταν βομβαρδίστηκε η κεντρική αγορά του Σαράι Σαμαλί. Στις
23 Οκτωβρίου, 93 αγρότες σκοτώθηκαν από αμερικανικά ελικόπτερα κοντά στην
Κανταχάρ. <H3>Η αριθμητική...
</H3>
... του τρόμου δεν είναι προνόμιο των τρομοκρατών. Όπως όλοι οι επιδρομείς, οι
Αμερικανοί γνωρίζουν και αυτοί καλά τους κανόνες της. Από αυτούς τους
σκόρπιους αριθμούς, που δηλώνουν ακατονόμαστες «πράξεις», πουθενά στα δυτικά
μέσα ενημέρωσης δεν θα βρει κανείς «αθροίσματα». Χρειάστηκε ένας μοναχικός
καθηγητής, ο Μαρκ Χέρολντ από το Πανεπιστήμιο του Νιου Χαμσάιρ, για να μάθουμε
πως «δύο και δύο κάνουν τέσσερα». Αφού έκανε μια μεγάλη έρευνα, κατέληξε στο
συμπέρασμα πως οι άμαχοι που έχουν σκοτωθεί από τότε που άρχισαν οι
αμερικανικοί βομβαρδισμοί στο Αφγανιστάν είναι 3.767 - δηλαδή 62 την ημέρα -
πολύ περισσότεροι από τους σχεδόν 3.000 νεκρούς της 11ης Σεπτεμβρίου στη Νέα
Υόρκη και το Πεντάγωνο. Αν μάλιστα υπολογιστούν και οι αριθμοί που δίνουν και
άλλα μέσα ενημέρωσης, πέρα από τα γνωστά «έγκυρα», τότε ο συνολικός αριθμός
των αμάχων που έπεσαν θύματα των αμερικανικών βομβαρδισμών στο Αφγανιστάν
φτάνει τους 5.317. <H3>Τον αριθμό...
</H3>
... αυτό δεν τον διαβάσαμε σε καμιά «έγκυρη» αμερικανική εφημερίδα, δεν τον
ακούσαμε σε καμιά «έγκυρη» αμερικανική τηλεόραση. Όταν αυτά τα μέσα ενημέρωσης
αναφέρονται σε κάποια σφαγή, βάζουν πάντα κάποιον Αμερικανό στρατιωτικό να
μιλήσει πρώτος. Μα ακόμη και όταν αυτός παραδέχεται τη σφαγή, το κάνει σαν να
μην έχει αυτό καμιά συνέπεια για κανέναν. Όταν ένας εκπρόσωπος του Πενταγώνου
ρωτήθηκε για τη σφαγή της 23ης Οκτωβρίου, είπε: «Οι άνθρωποι αυτοί σκοτώθηκαν
επειδή θέλαμε να σκοτωθούν». Και αυτό ήταν όλο. Η αμερικανική κυβέρνηση έχει
ξοδέψει εκατομμύρια δολάρια για να αγοράσει το αποκλειστικό δικαίωμα μετάδοσης
δορυφορικών εικόνων από τις περιοχές των βομβαρδισμών. Έτσι κανείς δεν θα
μάθει ποτέ τον ακριβή αριθμό των θυμάτων, αφού ο πρόεδρος Μπους και το
Πεντάγωνο έχουν εξασφαλίσει έναν πόλεμο χωρίς μάρτυρες. <H3>Η βαρβαρότητα...
</H3>
... αυτή δεν είναι κάτι καινούργιο. Τη βλέπουμε από το 1991 στο Ιράκ, την
είδαμε και το 1999 στη Γιουγκοσλαβία. Μπορεί να ντρεπόμαστε να το
ομολογήσουμε, αλλά συνηθίσαμε να ζούμε με αυτήν εδώ και πολλά χρόνια. Και όλα
δείχνουν πως θα ζήσουμε μαζί της και αυτήν τη χρονιά. Καλή χρονιά - με το
συμπάθιο (η είδηση για τον θάνατο του σκύλου του Κλίντον έκανε χθες τον γύρο
του κόσμου). <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17233N163</ED>
<ID>
ID:301014

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N16&aa=3</URL></REF>


Article

<CATEGORY>vin06</CATEGORY>

 <H5>ΣΟΥΠΕΣ
</H5><H2>«Σουποσάββατα» για χαλάρωση και κουβεντούλα...
</H2><H4>Οι καλύτερες ιδέες για τις μεταγιορταστικές ημέρες
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

«Τι θα κάνετε το βράδυ;». 
«Δεν ξέρω ακόμα. Δεν ξέρω πώς θα είναι ο Σταμάτης. Να σε ρωτήσω κάτι κι εγώ.
Έχω έναν κόκορα αλανιάρικο. Έχω και τραχανά. Θυμάμαι που έχεις μια σούπα σε
κάποιο βιβλίο σου. Πώς να τα κάνω;». 
Κάτι τέτοια λέμε συνήθως στο τηλέφωνο το Σάββατο με την καλή μου φίλη Ελεάννα.
Όταν λείπει ο Βασίλης και βρίσκομαι μόνη μου στην Αθήνα, η Ελεάννα και ο
Σταμάτης είναι τα αγκυροβόλιά μου. Τηλεφωνιόμαστε κάποια στιγμή αργά το πρωί
και ύστερα από τα νέα αρχίζουμε τις συζητήσεις περί συνταγών, που καταλήγουν
σε πρόσκληση να περάσω από το σπίτι τους. Τα Σάββατα που περνάω μαζί τους με
έχουν σώσει από εγγυημένο πήξιμο. Είμαστε και οι τρεις άνθρωποι που
αποφεύγουμε τους πολλούς προγραμματισμούς, κυρίως τα Σαββατοκύριακα. Μας
αγχώνουν. Ό,τι προκύψει. 
Συνάδελφοι και αυτοί, γνωριστήκαμε και αρχίσαμε να μιλάμε στο σπίτι κοινών
φίλων και στην ουσία δεν έχουμε έκτοτε σταματήσει την κουβέντα. Ζούμε εντελώς
διαφορετικά. Εμείς εδώ, στα προάστια, με παιδιά, σκυλιά, αυτοί στο κέντρο με
γατιά. 
Η Ελεάννα, αντιθέτως με μένα, μαγειρεύει ως επί το πλείστον τα Σαββατοκύριακα,
όταν έχει κάποιες ώρες στη διάθεσή της. Μεσοβδόμαδα συνήθως βγαίνουν ή τη
βγάζουν πέρα με απλά τσιμπολογήματα. Τα Σάββατα όμως είναι διαφορετικά. Τότε
είναι που αυτοί επιδίδονται στις οικιακές ιεροτελεστίες χαλαρά, και με χαρά
(διότι δεν τους είναι αγγαρεία). 
Είναι, λοιπόν, αξιοπρεπέστατη μαγείρισσα. Θα δοκιμάσει διάφορες συνταγές.
Είναι όμως ευχάριστα ρεαλίστρια, και ως προς τις ικανότητές της στην κουζίνα
αλλά και ως προς τα φαγητά που ετοιμάζει. Απορρίπτει τις χαζές λεπτομέρειες
και δεν είναι σίγουρα ο άνθρωπος που θα κάτσει σαν ψείρα να κόψει στην
εντέλεια τα λαχανικά της, τη σαλάτα της κ.τλ. Έτσι τα φαγητά της πάντα έχουν
εντελώς σπιτική νοστιμιά, είναι απλά και ζεστά. 
Η Ελεάννα είναι σπεσιαλίστρια στις σούπες. Τόσο, που έχουμε «βαφτίσει» τα cozy
αυτά δείπνα τα «σουποσάββατά» μας. Πλάκα έχει, διότι πολλές φορές οι σούπες
της προέρχονται από τα δικά μου τα βιβλία, από συνταγές μάλιστα που έχω χρόνια
να φτιάξω διότι πάντα είμαι στο ψάξιμο για κάτι καινούργιο και σπάνια γυρίζω
στα παλιά ωραία. Έχει καλό χέρι. Ακόμα και η χωριάτικη τραχανόσουπα που
φτιάχνει έχει τη λεπτότητα που έχει η ίδια. Μου την προσέφερε πρόσφατα με ένα
κομμάτι γραβιέρα, σπιτικές τσακιστές ελιές και 2 παξιμάδια. Δεν ήθελα τίποτε
άλλο. Είχα μόλις περάσει μία εβδομάδα «οξείας γευσιγνωσιπάθειας», συνέχεια έξω
δηλαδή, δοκιμάζοντας τις γιορτινές δημιουργίες διαφόρων σεφ. Δεν παρεξηγήθηκε
που δεν είχα όρεξη για δεύτερο πιάτο. Δεν είναι πιεστική. Οι σούπες της σε
ηρεμούν, σε θρέφουν χωρίς να σε στουμπώνουν. Ό,τι πρέπει δηλαδή για αυτήν τη
μεταγιορταστική περίοδο. 
Chez Ελεάννα και Σταμάτη, απολαμβάνω κάτι που δεν βρίσκω ποτέ σε εστιατόριο
και που σπανίως δίνω στον εαυτό μου στο σπίτι: εγκάρδια φροντίδα. Μου λείπει
τρομερά, και δεν το κρύβω. Έτσι, μόλις με ρωτήσει ο Σταμάτης «θα σε δούμε
απόψε», πηδάω από τη χαρά μου, αλλά απαντάω cool, «ε, μάλλον». Ξέρω με το πού
θα φθάσω στο σπίτι τους θα μπορέσω να χουζουρέψω τεμπέλικα σαν τον γάτο τους
τον Ηρακλή στον καναπέ, θα βγάλω τα παπούτσια μου και δεν θα ξανασηκωθώ. Θα
μου γεμίσουν το ποτήρι μου, θα μ' αφήσουν να εκτονωθώ αραδιάζοντας τα παράπονά
μου για τη δουλειά, για την κίνηση, τα βάσανα αυτής της αψυχολόγητης ελληνικής
γραφειοκρατίας, και χίλιαδυο άλλα. Έτσι μαζί με κάνα καλό κρασί ή ακόμα με
λίγο υγρή φωτιά-τσίπουρο, τα λέμε. Μ'έχουν πετύχει σε δύσκολες στιγμές όπως
και εγώ τους έχω δει στα high, αλλά και στα down τους. Τέτοια άνεση νιώθουμε.
Τα σουποσάββατά μας μώς έχουν φέρει ακόμα πιο κοντά. Έχω δει το σπίτι τους
όταν δεν είναι συγυρισμένο για επίσημη επίσκεψη, όταν είναι στην καθημερινή
«άτακτη» τάξη. Έχουν δει το δικό μου σε κατάσταση καταιγίδας! 
Την τελευταία φορά που πήγα, ακριβώς πριν από τις γιορτές, η πρωινή μας
συζήτηση-πρόσκληση πήγε κάπως έτσι: «Έχω ένα κομμάτι μοσχάρι. Έχω καρότα. Έχω
σέλινο. Η συνταγή σου λέει είτε πλιγούρι είτε τραχανά. Έχω πλιγούρι, δεν
πειράζει, έτσι;». 
Έφθασα γύρω στις 10, αφού είχα παρκάρει τα πιτσιρίκια στη γιαγιά και αφού είχα
σταματήσει για τα απαραίτητα της συμμετοχής ­ κανένα κρασί, κανένα γλυκό. Πότε
πότε τους φέρνω κάτι, φαγώσιμο μεν, αλλά ιδιαίτερο. Μια φορά τους είχα πάει
ένα βαζάκι ελιές σελινιότικες, άλλη φορά αλάτι από τη Γαύδο. Και αυτοί, όμως,
πάντα κάτι δυσεύρετο έχουν για να τσιμπήσουμε. 
Το τζάκι ήταν ήδη αναμμένο, ως συνήθως. Το καροτσάκι που χρησιμοποιούν για να
κουβαλήσουν τα ξύλα από την αποθήκη ήταν γεμάτο, με την προοπτική μιας μεγάλης
κρύας νύχτας. Το σπίτι μοσχοβολούσε. 
Κάποια στιγμή, ρώτησα «να βοηθήσω;». «Μη σηκωθείς. Δεν έχω να κάνω τίποτε,»
επέμεινε η Ελεάννα. Κάθησα κάτω, απέναντι από το τζάκι, πάνω σ' ένα μαξιλάρι.
Ο Λυκαβηττός φαινόταν ολοκάθαρος από το μεγάλο τους παράθυρο. Κουβάλησε τον
δίσκο με τα πιάτα γεμάτα, τα κουτάλια, τις ελίτσες, το ψωμί, τα λεμόνια και
τον ακούμπησε στο χαμηλό τραπέζι του σαλονιού. Μου έφερε και ένα μπουκαλάκι
μπούκοβο. 
Η σούπα τέλεια. Ζεστή, νόστιμη, και πάρα πολύ οικεία. Το πλιγούρι είχε
μαλακώσει, τα λαχανικά και το κρέας, σχετικά χοντροκομμένα, κολυμπούσαν όμορφα
μέσα στο ζουμί. Ζέσταινε όλο μου το σώμα. Ξαφνικά θυμήθηκα τη συνταγή. Ήταν
ένα από τα πολύ αγαπημένα μου φαγητά που έφτιαχνε ο πατέρας μου συχνά όταν
ήμουν παιδί, τα ατέλειωτα βροχερά Σάββατα του νεοϋορκέζικου χειμώνα. Με κάθε
κουταλιά μού ερχόταν ένας κόσμος ολόκληρος από αναμνήσεις. 
Ξαφνικά ο Σταμάτης είχε ξεθάψει έναν παμπάλαιο δίσκο της Carol King. Άλλες
νοσταλγίες από 'κεί. Μαζεύτηκα σαν μπαλάκι στον καναπέ μόλις τελείωσα. Ήμουν
στο τσακ να τους ρωτήσω εάν θα μπορούσα να κοιμηθώ εκεί. Άσε καλύτερα,
σκεπτόμουν. Καλύτερα να μην κουράσω τους φίλους μου. Έτσι κάποια στιγμή γύρω
στις 2.30 μάζεψα κλειδιά, παλτό, τσάντα και παπούτσια και έφυγα. Έχουμε
δυο-τρεις εβδομάδες να βρεθούμε λόγω εορτών. Ε, αύριο, Σάββατο, αν κάτσει... 
<H3>Δύο σούπες για τη μεταγιορταστική χαλάρωση
</H3><H3>Καροτόσουπα με φινόκιο, γιαούρτι και πορτοκάλι </H3>
Για 4-6 άτομα 
3-4 κτ σούπας ελαιόλαδο 
1 μέτριο φινόκιο, καθαρισμένο και κομμένο σε λεπτές φέτες 
750 γρ. καρότα, καθαρισμένα και χοντροκομμένα 
1 μεγάλη σκελίδα σκόρδο, κομμένη σε φέτες 
Αλάτι 
1/3 της κούπας χυμό πορτοκάλι 
4-6 κτ σούπας γιαούρτι στραγγισμένο 
1-2 κτ σούπας βούτυρο 
Φρεσκοτριμμένο πιπέρι 
1. Ζεσταίνουμε το λάδι σε μια μεγάλη κατσαρόλα και σοτάρουμε το
φινόκιο. Προσθέτουμε το καρότο. Προσθέτουμε 6 κούπες νερό και αλατίζουμε.
Σιγοβράζουμε με σκεπασμένη την κατσαρόλα μέχρι να μαλακώσουν τα καρότα, γύρω
στα 35 λεπτά. 
2. Κατεβάζουμε τη σούπα από τη φωτιά και ρίζουμε τον χυμό και το
γιαούρτι, ανακατεύοντας πολύ καλά με μια ξύλινη κουτάλα. Με την κουτάλα,
λειώνουμε τα καρότα μέσα στην κατσαρόλα. Ρίχνουμε το βούτυρο, το αλάτι και το
πιπέρι και σερβίρουμε. 
<H3>Κρεατόσουπα με πλιγούρι </H3>
Για 6-8 άτομα 
3 λίτρα νερό 
2 κιλά μοσχάρι για βράσιμο, μαζί με τα κόκαλά του, κομμένο σε 
μεγάλα κομμάτια 
1 κρεμμύδι ολόκληρο, στο οποίο έχουμε κολίσει 4 μοσχοκάρφια 
Αλάτι και πιπέρι 
2 μεγάλα πατάτες, καθαρισμένες και κομμένες σε μικρούς κύβους 
1 σελινόριζα, καθαρισμένη και κομμένη σε μικρούς κύβους 
2 κούπες ψιλοκομμένο σέλινο 
2 κούπες ψιλοκομμένο καρότο 
5 μέτρια κρεμμύδια, καθαρισμένα και χοντροκομμένα 
1 κούπα πλιγούρι 
Αρκετό ψιλοκομμένο μαϊντανό 
Τριμμένο κεφαλοτύρι 
1. Ζεσταίνουμε το «καρφωμένο» κρεμμύδι και το κρέας μαζί σε μια μεγάλη
κατσαρόλα με τα 12 λίτρα νερό. Αλατίζουμε. Σκεπάζουμε την κατσαρόλα. Μόλις
βράσει, χαμηλώνουμε τη φωτιά και σιγοβράζουμε τη σούπα για περίπου 2 ώρες.
Καθώς βράζει, καθαρίζουμε την επιφάνεια από τον αφρό. Αφαιρούμε το κρεμμύδι
και το κρέας από το ζουμί και τα κρατάμε στην άκρη. 
2. Προσθέτουμε τα υπόλοιπα λαχανικά και σιγοβράζουμε για 1-2 ώρες,
προσθέτουμε νερό εάν θέλουμε. Αλατοπιπερώνουμε. Προσθέτουμε το πλιγούρι το
τελευταίο μισάωρο. Δέκα λεπτά πριν κατεβάσουμε τη σούπα, προσθέτουμε τον
μαϊντανό. Σερβίρουμε ζεστή, με τριμμένο τυρί. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N30</CAT>
<ED>
Κωδικός άρθρου: A17233N301</ED>
<ID>
ID:300933

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N30&aa=1</URL></REF>


Article

<CATEGORY>vin06</CATEGORY>

 <H5>Έξοδος
</H5><H2>Με τον βοριά και με κρασί στο «Στέκι του Αντρέα»
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο βοριάς «χτυπούσε» την πόρτα της ταβέρνας. Κι όταν κόπασε ο αέρας, το χιόνι
άρχισε να πέφτει νωρίς. Από τις 9.30! Και η νύχτα ήταν παγερή. Μεσάνυχτα και
κάτι, 31 Γενάρη του 1978. Ήμασταν όλοι (μια μεγάλη συντροφιά) στο «Στέκι του
Αντρέα», στο Χαλάνδρι. 
Τα φώτα μέσα κι έξω από το μαγαζί τρεμόσβηναν από τη χιονοθύελλα. Ο αξέχαστος
φίλος και εκλεκτός συνάδελφος Αντώνης Κορόβηλας, ο επίσης εκλεκτός Γιώργος
Κοντογιάννης κι εγώ, μαζί με τον Αντρέα Λότσαρη, τον ιδιοκτήτη της ταβέρνας,
τα πίναμε και κουβεντιάζαμε για τα παλιά και τα καινούργια. Το Δεύτερο
Πρόγραμμα του κρατικού ραδιοφώνου ­ τότε ­ έπαιζε σε χαμηλούς τόνους ρεμπέτικα
τραγούδια. Εμένα μου φαινόταν κάπως απόξενος ο ήχος, γιατί είχα συνηθίσει στα
βαριά λαϊκά του 1950-55. Ο Αντώνης ο Κορόβηλας με τον Κοντογιάννη, όμως, ήταν
ενθουσιασμένοι. Γιατί ο Γιώργος, τέσσερα χρόνια πριν, με τον αδελφό του τον
Δημήτρη Κοντογιάννη, τον γιατρό Γιώργο Σιδέρη και τον δικηγόρο Μανώλη
Δημητριανάκη είχαν συγκροτήσει ­ με πρωτοβουλία του Γιώργου ­ την πρώτη (και
θρυλική πλέον) ρεμπέτικη κομπανία στην Ελλάδα κι είχαν ηχογραφήσει τον πρώτο
LP δίσκο με παλιά ρεμπέτικα, σε νέες εκτελέσεις. Ήταν τα περίφημα «Μπλε
παράθυρα». Και τι σύμπτωση, εκείνη την παγερή νύχτα, το Δεύτερο Πρόγραμμα
μετέδιδε αποσπάσματα απ' αυτό τον δίσκο. Είχαμε πιει οι τρεις μας με τον
ταβερνιάρη κάμποση ποσότητα ρετσίνας. 
Ο Αντρέας με τις αφηγήσεις του, που ήταν από συγκινητικές έως συναρπαστικές,
ενσάρκωνε έναν αληθινό ήρωα τραγουδιών του Στέλιου Καζαντζίδη: τον
βιοπαλαιστή. Μικρό αγόρι πολυμελούς οικογένειας από την Κάτω Αχαγιά, ο Αντρέας
Λότσαρης, αγωνίστηκε τίμια και σκληρά για να ζήσει και ν' αποδείξει ­ όπως και
το πέτυχε ­ ότι οι στερημένοι νέοι γίνονται καλοί και χρήσιμοι άνθρωποι για
την κοινωνία. Από τις πρώτες τάξεις του Δημοτικού Σχολείου στην Αθήνα, ο
Αντρέας, τις Κυριακές, από νωρίς το μεσημέρι πήγαινε στις κατάμεστες κερκίδες
των γηπέδων και πουλούσε λεμονάδες, πορτοκαλάδες, πασατέμπο, παγωτά, παλιές
εφημερίδες και νάιλον σακούλες, για να προστατευθούν οι φίλαθλοι από τη βροχή.
Γύρω στα 15 χρόνια του ο Αντρέας ­ όπως θυμάται και ιστορεί ­ έδωσε νάιλον
σακούλες, τον Μάη του 1963 (!), στον Γρηγόρη Λαμπράκη και στους οδοιπόρους
στην Πορεία Ειρήνης του Μαραθώνα. Σακούλες νάιλον όμως πουλούσε ο Αντρέας και
σε στρατιωτικές παρελάσεις, ακόμη και στον κόσμο που παρακολούθησε τους
πολυθρύλητους γάμους του Κωνσταντίνου με την Άννα Μαρία, τον Σεπτέμβριο του
1964. Με τις ιστορίες του Αντρέα και ρεμπέτικα που ακούγαμε από το Δεύτερο
Πρόγραμμα, φτάσαμε στο ξημέρωμα. Γύρω από την ταβέρνα, τα σπίτια ήταν λιγοστά.
Μόνο χωράφια έβλεπες, κατάλευκα από το χιόνι. Μόλις ανοίξαμε τις πόρτες του
μαγαζιού να πάμε προς το αυτοκίνητο, που θα οδηγούσε ο Αντώνης, εκτός από την
τρομερή παγωνιά, νιώσαμε και μια βαριά μυρωδιά, από τα σάπια λάχανα και τα
κουνουπίδια, που ερχόταν από τα γύρω χωράφια. Από κείνη την εποχή ­ ακριβώς
πριν από 23 χρόνια ­ είχα να συναντήσω τον Αντρέα. Αν και πολλές φορές όλα
αυτά τα χρόνια που μεσολάβησαν είχαμε συναντηθεί σε γνωστά στέκια του
Χαλανδρίου (στου Μήτσου του Θωμά, στου Στέλιου Ελευθερίου, στου Γιώργου Χαραμή
και αλλού), δεν τον γνώρισα. Τρεις ημέρες πριν, με προτροπή του φίλου και
συναδέλφου Δημήτρη, βρεθήκαμε με τον πρωτότοκο γιο του Νέστορα, πάλι στο στέκι
του Αντρέα. Σε μια ταβέρνα απλή, λαϊκή, με καθαρούς χώρους. Ένα μαγαζί
οικογενειακό και ευπρόσωπο. Ο Αντρέας Λότσαρης και τα δύο αδέλφια του, Γιώργος
και Αδάμ, δίνουν τον καλύτερο εαυτό τους για ν' αποδείξουν στους πελάτες ότι
αυτό το μαγαζί είναι στην πράξη λαϊκό. Στην κουζίνα ετοιμάζονται νοστιμότατες
γεύσεις και σπεσιαλιτέ, υπέροχοι κρασομεζέδες. Στο καθημερινό μενού θα βρείτε
όλες τις γεύσεις που σερβίρονται ζεστές: σαλιγκάρια γιαχνί, κεφτέδες τηγανητοί
με δυόσμο, πατάτες τηγανητές, φρέσκιες, φάβα, μελιτζάνες ιμάμ μπαϊλντί με
φρέσκια ντομάτα, ντολμάδες αυγολέμονο πικάντικοι, γαρδούμπα, κοκορέτσι στο
φούρνο, μπακαλιάρος σκορδαλιά (με πατάτα), γαύρος λαδορίγανη, μπιφτέκι
«μόρτικο», παιδάκια (με το κιλό). Για όσους αποφεύγουν τα κρέατα, ο Αντρέας
φέρνει από την Άνδρο ψάρια φρέσκα (ημέρας), όταν υπάρχουν. Σκαθάρια, λυθρίνια,
μπαρμπούνια. Επιδόρπιο προσφορά του μαγαζιού· κυδώνι γλυκό, γιαούρτι
στραγγιστό με κυδώνι και χαλβάς μπακάλη. 
«ΤΟ ΣΤΕΚΙ ΤΟΥ ΑΝΤΡΕΑ». Μεσσηνίας 46 και Κιθαιρώνος, Χαλάνδρι. Τηλέφωνα:
6892.692 και 6825.041. Ανοιχτό κάθε βράδυ. Επίσης ανοιχτά κάθε Σάββατο και
Κυριακή τα μεσημέρια. Επιλεγμένη μουσική από μαγνητόφωνο και CD. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N31</CAT>
<ED>
Κωδικός άρθρου: A17233N311</ED>
<ID>
ID:300934

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N31&aa=1</URL></REF>


Article

<CATEGORY>vin06</CATEGORY>

 <H5>ΜΕΧΡΙ ΤΙΣ 15 ΙΑΝΟΥΑΡΙΟΥ ΑΡΧΙΖΟΥΝ ΟΙ ΠΡΩΤΕΣ ΕΡΓΑΣΙΕΣ ΣΤΗ ΝΕΑ ΣΜΥΡΝΗ
</H5><H2>Το τραμ έρχεται - «έμφραγμα» σε 9 δήμους
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

«Ασφυξία» σε οδηγούς και πεζούς αναμένεται να προκαλέσουν τα εργοτάξια του
τραμ που θα λειτουργήσουν από τις 15 Ιανουαρίου. 
Όπως εκτιμούν οι συγκοινωνιολόγοι, θα μειωθεί κατά 15% τουλάχιστον η ταχύτητα
των διερχόμενων Ι.Χ. από τα σημεία όπου θα βρίσκονται τα εργοτάξια. Θα
περιορισθούν σημαντικά οι θέσεις πάρκινγκ. Θα αλλάξουν γραμμές λεωφορείων και
τρόλεϊ. Τέλος, θα καταληφθούν αρκετοί από τους ­ ούτως ή άλλως λίγους ­
ελεύθερους χώρους της Αθήνας. Τα τρία πρώτα εργοτάξια θα εγκατασταθούν κατά
μήκος της Λεωφόρου Ελευθερίου Βενιζέλου, που ξεκινάει από τον Δήμο Αθηναίων,
διασχίζει τον Δήμο Νέας Σμύρνης και καταλήγει στο Παλαιό Φάληρο. Στο Ελληνικό
(στον χώρο του πρώην αεροδρομίου) και στην Πλατεία Κρήτης στη Γλυφάδα θα
δημιουργηθούν τα άλλα δύο ενώ συνεχίζονται οι διαπραγματεύσεις με τους Δήμους
Αλίμου, Παλαιού Φαλήρου, Καλλιθέας και Μοσχάτου για τη χωροθέτηση και των
υπόλοιπων τριών. Και τα οχτώ θα βρίσκονται σε λειτουργία μέχρι τέλους του
μήνα. Θα ακολουθήσουν οι εργασίες στον Πειραιά και στην Αθήνα. 
Ο χώρος έξω από το Άλσος της Νέας Σμύρνης, η τριγωνική πλατεία που
περικλείεται από τις οδούς Ελευθερίου Βενιζέλου και Αϊδινίου και η πλατεία
δίπλα από την εκκλησία της Αγίας Παρασκευής είναι οι πρώτοι χώροι στους
οποίους διερχόμενοι οδηγοί και πεζοί θα δουν ­ ίσως και από την επόμενη
εβδομάδα ­ την ταμπέλα «Προσοχή! Έργα κατασκευής τραμ». 
Η οριοθέτηση των πρώτων εργοταξίων δεν έγινε χωρίς διαφωνίες. «Προηγήθηκαν
διαπραγματεύσεις μεταξύ της κατασκευάστριας εταιρείας και των δήμων», λέει ο
δήμαρχος Νέας Σμύρνης κ. Γ. Κουτελάκης. «Είναι απαραίτητο να αναζητηθούν και
να εφαρμοσθούν οι λύσεις με τις λιγότερες επεμβάσεις στους χώρους πρασίνου της
περιοχής (δέντρα και πρασιές)», τονίζει ο πρόεδρος του Συλλόγου Ελλήνων
Συγκοινωνιολόγων κ. Γιώργος Γιαννής. 
Τα εργοτάξια θα περιφραχτούν και θα είναι αδύνατη η πρόσβαση των πολιτών σε
αυτά. Τμηματικά και αρχίζοντας από αυτά τα τρία σημεία θα δεσμεύεται μέρος του
οδοστρώματος της Λεωφόρου Ελ. Βενιζέλου στη Νέα Σμύρνη. Οι λωρίδες κυκλοφορίας
ανά κατεύθυνση από δύο θα μειωθούν σε μία. Θα απαγορευθεί το παρκάρισμα και θα
διαμορφωθούν εκ νέου τα πεζοδρόμια στις άκρες της Λεωφόρου.

<H3>Αρχίζουν οι αλλαγές στις συγκοινωνίες της Νέας Σμύρνης
</H3>
Την ημέρα που θα εγκατασταθεί στη Νέα Σμύρνη το πρώτο εργοτάξιο θα καταργηθεί
η γραμμή του τρόλεϊ που διέρχεται από τη Βενιζέλου. Πρόκειται για τη γραμμή 10
που κάνει τη διαδρομή Σταδίου - Παλαιό Φάληρο. «Θα ξηλωθούν οι εγκαταστάσεις
του τρόλεϊ, τα ηλεκτροφόρα σύρματα και οι κολόνες που τα στηρίζουν», εξηγεί ο
κ. Κουτελάκης. 
Ταυτόχρονα θα τροποποιηθούν οι γραμμές των μπλε λεωφορείων. Η διαδρομή Αθήνα -
Παλαιό Φάληρο θα γίνεται και μέσω της Ελευθερίου Βενιζέλου και όχι μόνο από τη
Συγγρού ενώ μίνι λεωφορεία του δήμου (η επιβίβαση στα οποία θα είναι δωρεάν)
θα ξεκινάνε από την Πλατεία της Νέας Σμύρνης και μέσω της Ελευθερίου Βενιζέλου
θα καταλήγουν στον σταθμό Νέου Κόσμου του Μετρό.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17233N411</ED>
<ID>
ID:300935

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N41&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η γιορτή τελείωσε
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Κάτι που με πειράζει είναι ότι τελειώνοντας οι γιορτές επιστρέφω τάχιστα στην
καθημερινότητα. Θα ήθελα οι ρυθμοί μετά τη γιορτή να 'ναι το ίδιο αργοί με
αυτούς της αναμονής. Όταν η προσμονή μια μικρής στιγμής ορίζει την τελειότητά
της. Λίγο πριν αλλάξει ο χρόνος και μαραθεί η δόξα της. 
Θά 'θελα να συνεχίζει μέσα μου η διάθεση να υψώσω το ποτήρι στην υγειά των
ανθρώπων που αγαπώ. 
Όσο κι αν έχω ενδώσει στον κομφορμισμό, δεν μπορώ να ζήσω χωρίς την υπόσχεση
της προσδοκίας ενός λαμπερού imperium. 
Αλλά τι είναι μια μεγάλη γιορτή χωρίς όνειρα και ματαιοδοξία; 
Όμως το παιχνίδι είναι στημένο. Σαν την εξέλιξη που οδηγεί τον ονειροπόλο σε
υπάλληλο. 
Αλλά, πάλι, τη ζωή σου πρέπει να τη ζεις ιδίοις εξόδοις. Γιατί, τι είσαι
τελικά; Αυτό που πουλάς ή αυτό που έχεις πληρώσει; 
Κι έρχεται ο κυνισμός της ωριμότητας, κάνοντας αυτό που είχες πριν να φαίνεται
παλιό και αυτό που έχεις τώρα να είναι το πραγματικό. 
Πίσω λοιπόν στο πραγματικό. Κι αρχίζω από την άχαρη αποκαθήλωση των γιορτινών
στολιδιών. Μέσα σε λίγη ώρα έχω ξηλώσει το χριστουγεννιάτικο δέντρο, έχω
πακετάρει τους Αγιοβασίληδες κι έχω χώσει τα πολύχρωμα λαμπάκια σε μαύρες
σακούλες σκουπιδιών. 
Όλα πια μοιάζουν με στειμμένη εξτραβαγκάντσα. 
Κι αυτό που θέλω είναι, αύριο που θα πάω στο γραφείο, να υψώσω το φλιτζάνι τού
καφέ στην υγειά των συναδέλφων μου, που μοιράζομαι μαζί τους την
καθημερινότητα και να καρφιτσώσω στο ταμπλό τον στίχο: «αλλά το πρωί βγάζω το
καπέλο μου στην καθημερινότητα, που ξαναγράφει απ' την αρχή την Ιλιάδα» <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17233N412</ED>
<ID>
ID:301007

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N41&aa=2</URL></REF>


Article

<CATEGORY>vin06</CATEGORY>

 <H5>6 ΩΡΕΣ ΤΗΛΕΦΩΝΙΚΩΝ ΣΥΝΕΝΝΟΗΣΕΩΝ ΓΙΑ ΝΑ ΣΩΘΕΙ ΓΥΝΑΙΚΑ ΜΕ ΒΑΡΙΑ ΕΓΚΑΥΜΑΤΑ
</H5><H2>Οδύσσεια για μια θέση στην Εντατική
</H2>
<AUTHOR>Ι. ΣΤ. ΠΑΠΑΔΟΠΟΥΛΟΣ</AUTHOR>

Είναι τελείως διαφορετικό να είσαι απλός θεατής από το να παίζεις ενεργά
σαν ηθοποιός μιας τραγωδίας. Οι Γερμανοί το εκφράζουν ρεαλιστικότερα: για να
καταλάβεις τον Άλλον, πρέπει να μπεις στα παπούτσια του. Είναι εντυπωσιακό και
τραυματικό κάθε φορά που ζεις μια τέτοια διαφορά. 
Τα γεγονότα γίνονται καλύτερα αντιληπτά και δικαιολογεί και πιθανές ακραίες
συμπεριφορές όσων πλήττονται από αυτά τα γεγονότα. 
Ημερολόγιο χωρίς πολλά σχόλια 
1. Μία ημέρα του Δεκεμβρίου 2001, ώρα 14.30, με ειδοποιεί φίλος ότι η
μητέρα του βρίσκεται με εκτεταμένα εγκαύματα σε αναπνευστήρα, σε φορείο, στα
εξωτερικά ιατρεία μεγάλου νοσοκομείου των Αθηνών, ήδη από 24 ώρες. Η μονάδα
εγκαυμάτων του νοσοκομείου δεν «μπορεί» να κρατήσει την ασθενή «διότι δεν
θέλει ασθενείς σε αναπνευστήρα». Έτσι, η μονάδα ειδοποίησε το ΕΚΑΒ να τη
μεταφέρει σε άλλο νοσοκομείο. 
Σχόλιο: α) Ο ασθενής δεν μπορεί να επιλέξει τη βαρύτητα της κατάστασής του
και β) το συγκεκριμένο νοσοκομείο διαθέτει 3 (τρεις) Μονάδες Εντατικής
Θεραπείας! 
2. Τηλεφωνώ στη γιατρό υπηρεσίας του ΕΚΑΒ και μαθαίνω ότι η ασθενής δεν
μπορεί να μεταφερθεί στη μοναδική Μονάδα Εντατικής που, σε ολόκληρη την
Αττική, μπορεί να αναλάβει εγκαυματίες και σε αναπνευστήρα. Ο λόγος: ο
αναπνευστήρας αυτής της μονάδας έχει χαλάσει και βρίσκεται (;) σε επισκευή! Η
γιατρός του ΕΚΑΒ με διαβεβαιώνει ότι προσπαθεί να βρει αναπνευστήρα, «παρ' όλο
του ότι δεν είναι αυτή η δουλειά της». 
Σχόλιο: Εγκαυματίες είναι συνήθως βαριά περιστατικά και πολλά από
αυτά χρειάζονται να βοηθηθούν με αναπνευστήρα. Σε όλο το ΕΣΥ της
Αττικής, που είναι υπεύθυνο για τον μισό πληθυσμό της Ελλάδας,
υπάρχει μόνο μία μονάδα εγκαυμάτων που αντιμετωπίζει ασθενείς σε
αναπνευστήρα. 
3. Τηλεφωνώ σε αυτό το συγκεκριμένο νοσοκομείο, μη πιστεύοντας ότι ο
αναπνευστήρας είναι χαλασμένος και προσπαθώ να συνεννοηθώ με τον εφημερεύοντα
γιατρό. Μόνο που δεν με κατσάδιασε όταν τόλμησα να σχολιάσω ότι ένα νοσοκομείο
με μοναδικότητα αντιμετώπισης βαρέων τραυματισμών δεν επιτρέπεται να μη
διαθέτει εφεδρικό αναπνευστήρα. 
Σχόλιο: Πώς κοιμάται ήσυχος ο διευθυντής της μονάδος με τον
αναπνευστήρα χαλασμένο; 
4. Τηλεφωνώ και πάλι στο αρχικό νοσοκομείο που νοσηλεύει προσωρινά την
ασθενή, επικοινωνώ διαδοχικά και με τις τρεις Εντατικές Μονάδες και θέτω στους
εφημερεύοντες δύο ερωτήματα: α) γιατί δεν μπορεί η ασθενής να νοσηλευθεί σε
μία από αυτές τις Εντατικές (με παρακολούθηση της μονάδος εγκαυμάτων) και β)
εάν μπορούν να δανείσουν έναν αναπνευστήρα στο άλλο νοσοκομείο που δέχεται την
ασθενή. Και τα δύο ερωτήματα απαντήθηκαν αρνητικά και από τις τρεις Μονάδες
αυτού του νοσοκομείου. 
Σχόλιο: Παραμένει αίνιγμα γιατί αυτό το νοσοκομείο, με τρεις
Μονάδες Εντατικής Θεραπείας και με ειδική μονάδα εγκαυμάτων, δεν μπορεί
να αντιμετωπίσει μια ασθενή σε αναπνευστήρα. Αυτό είναι ένα από τα
πολλά δείγματα νοοτροπίας του παλιού και νέου ΕΣΥ. 
5. Τηλεφωνώ στην προϊσταμένη των εξωτερικών ιατρείων του αρχικού
νοσοκομείου, στο οποίο νοσηλεύεται ακόμα η εγκαυματίας, και ζητώ να μάθω εάν
θα μπορούσε η ασθενής να μεταφερθεί με τον αναπνευστήρα που ήδη έχει στο άλλο
νοσοκομείο. Η προϊσταμένη θεωρεί το ερώτημα-αίτησή μου υπερβολικό και αρνείται
οποιαδήποτε συζήτηση. 
Σχόλιο: Μην ξεχνά ο αναγνώστης ότι οι συζητήσεις γίνονται για να
σωθεί μια ασθενής που κινδυνεύει σημαντικά να πεθάνει από τα εγκαύματά
της. Δεν πρόκειται περί θεωρητικών συζητήσεων. 
6. Θυμάμαι ότι σε ένα άλλο νοσοκομείο των Αθηνών το προσωπικό είναι
πολύ πιο κοινωνικά τοποθετημένο (εμπειρίες μου από άλλες συνεργασίες) και
τηλεφωνώ στον εφημερεύοντα ελπίζοντας για μια λύση. Ο επιμελητής πράγματι
επικοινωνεί με τους προϊσταμένους του και με πληροφορεί με λύπη του ότι δεν
είναι δυνατόν να δανείσει το τμήμα αναπνευστήρα εκτός νοσοκομείου. Θεωρώντας
ότι έχω εξαντλήσει κάθε δυνατότητα, είμαι έτοιμος να παραιτηθώ από την
προσπάθεια και τηλεφωνώ και πάλι στο ΕΚΑΒ για να μάθω μήπως εν τω μεταξύ έχουν
βρει αναπνευστήρα. Το ΕΚΑΒ μού αναγγέλλει ότι δεν κατόρθωσε να κάνει τίποτα. 
Σχόλιο: Οι αρμοδιότητες για το ποιος σε μια τέτοια επείγουσα
κατάσταση πρέπει να ψάξει για αναπνευστήρα δεν είναι δυνατόν να
καθοριστούν. Είναι ζήτημα ιατρικής νοοτροπίας και υπευθυνότητας. 
7. Η προσπάθεια μεταφοράς της ασθενούς άρχισε με το πρώτο τηλεφώνημα
στις 14.30. Η ώρα μετά το τελευταίο, μέχρι τώρα, τηλεφώνημα είναι 20.30.
Πρέπει να ληφθεί υπόψη ότι κάθε προσπάθεια συνοδευόταν από περισσότερα
τηλεφωνήματα, μέχρι να βρεθεί ο αρμόδιος γιατρός, να γίνουν οι συνεννοήσεις
και να ληφθεί μια τελική απάντηση. Αποφασίζω να κάνω μια τελευταία προσπάθεια
και να τηλεφωνήσω στη Μονάδα Εντατικής Θεραπείας του ίδιου νοσοκομείου στο
οποίο προσπαθούμε να μεταφέρουμε την ασθενή και στη μονάδα εγκαυματιών του
οποίου δεν υπάρχει αναπνευστήρας. Η επιμελήτρια της Μονάδας Εντατικής με
πληροφορεί ότι διαθέτουν έναν εφεδρικό αναπνευστήρα, και συνεχίζει: «Αν μας
χαλάσει κάποιος ή χρειαστούμε το βράδυ έναν για άλλο περιστατικό θα δω τι θα
κάνω». Η φράση αυτή, φράση γιατρού με συναίσθηση και συνείδηση, ακούγεται σαν
βάλσαμο στα αυτιά μου. Η γιατρός δεν σταματά εκεί. Ζητεί το όνομα του
θεράποντος γιατρού στο αρχικό νοσοκομείο για να ζητήσει πληροφορίες για την
ασθενή και την κατάστασή της, ώστε να μπορέσει να την αντιμετωπίσει μόλις θα
έλθει. Θα συνεννοηθώ εγώ με τη μονάδα εγκαυμάτων, μου λέει. 
Σχόλιο: Η μόνη γιατρός που δεν έχει καμιά ευθύνη για την ασθενή
κινητοποιείται αποτελεσματικά όταν μαθαίνει την κατάσταση, χωρίς
δικαιολογίες, χωρίς υπεκφυγές και άλλοθι. 
8. Ώρα 21.20 τηλεφωνώ στο ΕΚΑΒ, δηλώνω την ανεύρεση αναπνευστήρα και
ζητώ την επείγουσα μεταφορά. Η ασθενής, επιτέλους, μεταφέρεται. 
Τελικά σχόλια 
Ένα εσωτερικό τηλεφώνημα του γιατρού της μονάδας εγκαυμάτων με τον χαλασμένο
αναπνευστήρα στη Μονάδα Εντατικής του ίδιου νοσοκομείου θα είχε λύσει το
πρόβλημα αμέσως. Όμως αυτό προϋποθέτει στοιχειώδη ιατρική σκέψη, που φαίνεται
ότι είναι στα εν ανεπαρκεία του ΕΣΥ. 
Οι περισσότεροι γιατροί ασχολούνται με ό,τι αυτοί θεωρούν «επιστημονικό» και
αδιαφορούν για ό,τι θα μπορούσε να σώσει τον ασθενή. Είναι μια διαδεδομένη
νοοτροπία που έχει οδηγήσει σε πολλές τραγωδίες και αποτυχίες. Επιπλέον: οι
έννοιες «επιστήμη - επιστημονικό» είναι αόριστες, θολές και συχνά
αντικοινωνικές. 
Ο Ι. Στ. Παπαδόπουλος είναι αναπληρωτής καθηγητής της Ιατρικής Σχολής
στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17233N421</ED>
<ID>
ID:300936

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N42&aa=1</URL></REF>


Article

<CATEGORY>vin06</CATEGORY>

 <H2>Πρώτες επισκέψεις στα απογευματινά ιατρεία
</H2>
Πρώτοι ασθενείς. Από τους πρώτους που προσήλθαν για εξέταση στα απογευματινά
ιατρεία του Ιπποκρατείου ήταν ο κ. Γ. Τσούρας. Έμεινε ικανοποιημένος, όπως
είπε, από την εξέταση, ενώ την αμοιβή των 20.000 δρχ. τη θεωρεί λογική

Δειλά τα βήματα, μικρή η προσέλευση, αλλά τουλάχιστον χθες άνοιξαν τελικά τις
πόρτες τους τα απογευματινά ιατρεία. Τη δεύτερη ημέρα εφαρμογής του θεσμού,
οκτώ ασθενείς πέρασαν το κατώφλι των απογευματινών ιατρείων του Ιπποκρατείου
για να εξετασθούν από τους ιατρούς. Τα ραντεβού είχαν κλείσει από προχθές, οι
αμοιβές ­ γνωστές εκ των προτέρων ­ κατεβλήθησαν στο ακέραιο. Από 25 ευρώ
(8.500 δραχμές) για επιμελητές Β'... ενενήντα ευρώ (30.600). Καθηγητές δεν
εξέταζαν χθες στα απογευματινά ιατρεία. Σύμφωνα με τους υπευθύνους, η μικρή
προσέλευση οφείλεται στο γεγονός ότι είναι οι πρώτες ημέρες λειτουργίας του
θεσμού. Τα τηλεφωνήματα πάντως, στη γραμματεία, ήταν σήμερα περισσότερα.
Τουλάχιστον 30 τηλεφωνήματα έγιναν χθες από πολίτες, οι οποίοι ήθελαν να
ενημερωθουν για τη λειτουργία των απογευματινών ιατρείων και έξι έκλεισαν
ραντεβού για σήμερα και τη Δευτέρα. Από τις 3.30 το μεσημέρι στα πέντε ιατρεία
του Ιπποκρατείου που λειτουργούσαν (Καρδιολογικό, Παθολογικό, Ουρολογικό,
Αιματολογικό), άρχισαν οι πρώτες επισκέψεις. «Εγώ έμεινα ικανοποιημένος από
την εξέταση και πιστεύω πως ο κόσμος όταν θα ενημερωθεί για το νέο σύστημα θα
ανταποκριθεί», λέει ο κ. Γιώργος Τσούρας μόλις βγήκε από το καρδιολογικό
ιατρείο ύστερα από εξέταση που διήρκεσε αρκετή ώρα. «Χρόνια πάσχω από υπέρταση
και έχω ταλαιπωρηθεί από γιατρούς που με έστελναν ο ένας στον άλλον. Το θετικό
είναι ότι βρίσκομαι σε νοσοκομείο, ο γιατρός θα έχει το ιστορικό μου και
πιστεύω πως οι ιατρικές υπηρεσίες θα είναι καλύτερες». 
Όσο για την αμοιβή, ο κ. Γιώργος Τσούρας λέει: «Είναι σε λογικά πλαίσια. Δεν
είναι μεγάλο το ποσόν των 20.000 δρχ. Αν πήγαινα σε ιδιωτικό ιατρείο και
περισσότερα θα πλήρωνα και πάντα υπάρχει ο κίνδυνος της εκμετάλλευσης». 
Για την υπεύθυνη της Διοίκησης, οικονομολόγο, κ. Χαρίκλεια Δημητριάδη «το
πρώτο και δύσκολο βήμα για τη λειτουργία του νέου θεσμού έγινε. Ο ασθενής θα
έχει καλές υπηρεσίες, εξυπηρέτηση και το κυριότερο θα μπορεί να επιλέγει τον
γιατρό του και να κανονίζει το ραντεβού του για εξετάσεις την ώρα και την
ημέρα που επιθυμεί». <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17233N422</ED>
<ID>
ID:300980

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N42&aa=2</URL></REF>


Article

<CATEGORY>vin06</CATEGORY>

 <H2>Είπαμε τα «χρόνια πολλά» με 120 εκατ. μηνύματα
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

«Χρόνια πολλά» μέσω γραπτών μηνυμάτων προτίμησαν να ανταλλάξουν τις μέρες των
γιορτών οι συνδρομητές της κινητής τηλεφωνίας, σπάζοντας κάθε προηγούμενο
ρεκόρ. 
Σύμφωνα με τα στοιχεία και των τριών εταιρειών κινητής τηλεφωνίας, στο
διάστημα των φετινών γιορτών (από τις 24 Δεκεμβρίου μέχρι και την 1η
Ιανουαρίου) στάλθηκαν συνολικά πάνω από 120 εκατομμύρια σύντομα γραπτά
μηνύματα (SMS), ξεπερνώντας κατά περίπου 65% τον περσινό αριθμό SMS! 
Ενδεικτικά αναφέρεται ότι μέσα στο πρώτο πεντάλεπτο του νέου χρόνου (από τις
12 τα μεσάνυχτα μέχρι τις 12.05 της Πρωτοχρονιάς) μόνο μέσω του δικτύου της
CosmOTE έγιναν 400.000 κλήσεις και στάλθηκαν 120.000 γραπτά μηνύματα! 
Όπως αναφέρουν οι εκπρόσωποι της εταιρείας, οι αριθμοί αυτοί ξεπέρασαν κάθε
προηγούμενο, ενώ το δίκτυο ανταποκρίθηκε με επιτυχία στην αυξημένη τηλεφωνική
κίνηση. 
Από την πλευρά της Panafon έγινε γνωστό ότι στο διάστημα 24-31 Δεκεμβρίου μέσω
του δικτύου της εταιρείας στάλθηκαν συνολικά 42.000.000 γραπτά μηνύματα,
έναντι 26.000.000 SMS που είχαν σταλεί πέρυσι τις ίδιες μέρες (αύξηση 62%). 
Επίσης, σύμφωνα με τα στοιχεία της Telestet, μόνο τις τρεις μέρες των
Χριστουγέννων και της Πρωτοχρονιάς (25 Δεκεμβρίου, 31 Δεκεμβρίου και 1
Ιανουαρίου) από τους συνδρομητές του δικτύου της στάλθηκαν συνολικά 10.000.000
γραπτά μηνύματα (130% περισσότερα από πέρυσι). Σημειώνεται ότι σύμφωνα με τα
στοιχεία των τριών εταιρειών η υπηρεσία της αποστολής γραπτών μηνυμάτων έχει
αρχίσει να μπαίνει για τα καλά στη ζωή των χρηστών κινητής τηλεφωνίας. Μέσα
στο πρώτο εξάμηνο του 2001 οι συνδρομητές των εταιρειών Panafon και CosmOTE
έστειλαν κατά μέσο όρο 40 γραπτά μηνύματα τον μήνα και οι συνδρομητές της
Telestet 27 μηνύματα.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17233N431</ED>
<ID>
ID:300937

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N43&aa=1</URL></REF>


Article

<CATEGORY>vin06</CATEGORY>

 <H2>Το χιόνι απέκλεισε 3.000 κτηνοτρόφους για 15 ημέρες
</H2>
ΑΠΟΚΛΕΙΣΜΕΝΟΙ παραμένουν επί 15 και πλέον ημέρες περίπου 3.000 κτηνοτρόφοι και
αγρότες με 4.500 μικρά και μεγάλα ζώα σε 10 ορεινά χωριά και οικισμούς της
Ροδόπης. Στην περιοχή χιόνισε 6-7 φορές και σχηματίστηκαν στρώματα πάγου, με
αποτέλεσμα να είναι αδύνατη η διάνοιξη του μοναδικού δρόμου που υπάρχει. Το
χιόνι στα περισσότερα από τα χωριά αυτά ίσως να ξεπερνά και τα 2 μέτρα και η
επικοινωνία από τον ένα οικισμό στον άλλο δεν μπορεί να γίνει. Όλες οι
νομαρχίες εφοδιάστηκαν με χιλιάδες τόνους αλατιού και γίνονται συνεχείς ρίψεις
τόσο στα εθνικά όσο και στα επαρχιακά οδικά δίκτυα από τον Έβρο και μέχρι τα
όρια της Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17233N432</ED>
<ID>
ID:300981

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N43&aa=2</URL></REF>


Article

<CATEGORY>vin06</CATEGORY>

 <H2>Εκτέλεση ταξιτζή με δύο σφαίρες
</H2>
Την τελευταία του κούρσα έκανε χθες τα ξημερώματα ένας 28χρονος ταξιτζής, ο
οποίος βρέθηκε νεκρός μέσα στο ταξί του πυροβολημένος σχεδόν εξ επαφής, με δύο
σφαίρες στο πίσω μέρος του κεφαλιού του. Ο τελευταίος πελάτης πιθανόν να είναι
και ο δολοφόνος του 28χρονου με άγνωστα μέχρι στιγμής τα κίνητρα της
δολοφονίας, εφόσον έχει αποκλειστεί αυτό της ληστείας. 
Ο 28χρονος Ιωάννης Δαρλαγιάννης κατάγονταν από το Ζάρκο Τρικάλων και τα
τελευταία 4 χρόνια ζούσε και δούλευε στη Λάρισα. Χθες βρέθηκε νεκρός στις 8 το
πρωί στην συνοικία Αγίου Γεωργίου Λάρισας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17233N433</ED>
<ID>
ID:301015

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N43&aa=3</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΘΑΝΑΣΗΣ ΚΟΛΙΤΣΙΔΑΚΗΣ
</H2><H4>Όλοι μαζί για το καλό του ΟΦΗ
</H4>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΠΟΔΟΣΦΑΙΡΙΣΤΗΣ ΤΟΥ ΟΦΗ

ΓΕΝΝΗΘΗΚΕ: Πριν από 35 χρόνια στον Σταυρό Θεσσαλονίκης. 
Η ΕΜΠΕΙΡΙΑ ΤΟΥ: Πολύτιμη στην ομάδα του ΟΦΗ. 
ΔΙΠΛΑ ΤΟΥ: Διδάσκονται οι νέοι οπισθοφύλακες και είναι η κατευθυντήρια
δύναμη στην αμυντική γραμμή. 
ΣΤΗΝ ΚΑΡΙΕΡΑ ΤΟΥ: Συνάντησε καλύτερο κλίμα στον ΟΦΗ και το χαρακτηρίζει
οικογενειακό. 
ΜΕΤΑ ΤΗΝ ΑΠΟΣΤΡΑΤΕΙΑ ΤΟΥ: Θα μείνει στον ίδιο χώρο για να προσφέρει από
άλλο πόστο. 
ΣΤΗΝ ΚΡΗΤΗ: Θαυμάζει τις φυσικές ομορφιές του νησιού. 
Παρά τα 35 του χρόνια, ο Θανάσης Κολιτσιδάκης εξακολουθεί να είναι και
εξαιτίας της πολύχρονης εμπειρίας του το σίγουρο χαρτί στην άμυνα του ΟΦΗ.
Κοντά του εκπαιδεύονται και «ψήνονται» οι νέοι που τον περιστοιχίζουν στην
αμυντική γραμμή. Εκτιμά ότι οι προπονητές της ομάδας άλλαξαν την ψυχολογία των
παικτών μετά την περσινή περιπέτεια, πιστεύει ότι η ομάδα του και φέτος θα
πρωταγωνιστήσει στο «δύσκολο και με ανέλπιστη εξέλιξη» πρωτάθλημα και συνιστά
ψυχραιμία στον Παναθηναϊκό με όσα συμβαίνουν τις τελευταίες ημέρες. 
ΕΡ.: Η Κρήτη και ο ΟΦΗ θα είναι το τέρμα της πολύχρονης ποδοσφαιρικής
σου διαδρομής; 
ΑΠ.: Θα το ήθελα. 
ΕΡ.: Πόσα χρόνια αντέχουν ακόμη οι δυνάμεις σου για ποδόσφαιρο; 
ΑΠ.: Να είμαι υγιής και βλέπουμε... 
ΕΡ.: Πέρσι το κλίμα στην ομάδα βαρύ. Φέτος; 
ΑΠ.: Καταπληκτικό. 
ΕΡ.: Πού αποδίδεις αυτή την εντυπωσιακή μεταστροφή, κυρίως στον
ψυχολογικό τομέα; 
ΑΠ.: Στους προπονητές μας. 
ΕΡ.: Νέα διοίκηση και προπονητές από πέρυσι. Νέες αντιλήψεις; 
ΑΠ.: Όλοι μαζί για το καλό του ΟΦΗ. Αυτό είναι το σύνθημά μας. 
ΕΡ.: Η εκτίμησή σου για τις ομάδες τού τρέχοντος πρωταθλήματος; 
ΑΠ.: Είναι πιο ανταγωνιστικές.&#009 
ΕΡ.: Μάχη ώς το τέλος για ένα εισιτήριο στις ευρωπαϊκές διοργανώσεις; 
ΑΠ.: Θα είναι σκληρή η μάχη. 
ΕΡ.: Μέσα στη μάχη θα είναι και η ομάδα σου για το Κύπελλο ΟΥΕΦΑ; 
ΑΠ.: Αν βαδίζουμε με τους ρυθμούς που βαδίζουμε ώς σήμερα, πιστεύω ότι
θα διεκδικήσουμε μια θέση. 
ΕΡ.: Το ελληνικό πρωτάθλημα φέτος; 
ΑΠ.: Δύσκολο, με ανέλπιστη εξέλιξη. 
ΕΡ.: Η πιο άσχημη στιγμή σου στον ΟΦΗ; 
ΑΠ.: Ολόκληρη η περσινή χρονιά, που κινδυνεύσαμε με υποβιβασμό. Να μην
ξανάρθουν εκείνες οι ώρες που ζήσαμε. 
ΕΡ.: Και η πιο όμορφη; 
ΑΠ.: Πρόπερσι, που ξαναβγήκαμε στην Ευρώπη. 
ΕΡ.: Υπάρχουν οι προϋποθέσεις αναβάθμισης του ελληνικού ποδοσφαίρου; 
ΑΠ.: Πάντα υπάρχουν, πρέπει να βρεθούν οι κατάλληλοι άνθρωποι για να το
σπρώξουν πιο ψηλά. 
ΕΡ.: Αξιόλογοι Έλληνες παίκτες απορροφώνται από ομάδες του
εξωτερικού... 
ΑΠ.: Σπουδαίο και για τους ίδιους και για το ελληνικό ποδόσφαιρο. 
ΕΡ.: Ξεφυτρώνουν, στο μεταξύ, συνεχώς και νέα ταλέντα, που όμως δεν
αξιοποιούνται... 
ΑΠ.: Είναι δυστυχώς ένα από τα προβλήματα του ελληνικού ποδοσφαίρου. 
ΕΡ.: Θα βάλει σε τάξη την Εθνική Ελλάδος ο νέος προπονητής; 
ΑΠ.: Μακάρι. 
ΕΡ.: Έλληνες διαιτητές; 
ΑΠ.: Προσπαθούν να μοιράσουν στη μέση το καρπούζι. 
ΕΡ.: Οι φίλαθλοι του ΟΦΗ; 
ΑΠ.: Τους θέλουμε δίπλα μας κάθε Κυριακή κι όχι μόνο στα ντέρμπι. 
ΕΡ.: Στις δύσκολες στιγμές της ομάδας ήταν πάντα παρόντες. 
ΑΠ.: Αυτοί είναι η δύναμή μας. 
ΕΡ.: Γιατί σε κέρδισε το ποδόσφαιρο; 
ΑΠ.: Το αγάπησα από μικρός και με αγάπησε. 
ΕΡ.: Αν δεν ήσουν ποδοσφαιριστής, ποιο επάγγελμα θα σε τραβούσε; 
ΑΠ.: Δεν μπορώ να φανταστώ τι θα μπορούσα να είμαι. 
ΕΡ.: Το Ηράκλειο όπου ζεις; 
ΑΠ.: Είναι μια μικρή Αθήνα με τα θετικά και τα αρνητικά της. 
ΕΡ.: Τα συμβαίνοντα στην παλιά σου ομάδα τον Παναθηναϊκό και η
παραίτηση του Γιάννη Κυράστα; 
ΑΠ.: Συνιστώ ψυχραιμία, υπάρχει ακόμη πολύς δρόμος.&#009 
ΕΡ.: Φαβορί για τίτλο ΑΕΚ ή Ολυμπιακός; 
ΑΠ.: Εγώ θα έλεγα και Παναθηναϊκός. Είμαστε ακόμη στον πρώτο γύρο. 
ΕΡ.: Η φιλοσοφία του φετινού ΟΦΗ; 
ΑΠ.: Χτυπάμε τη νίκη σε κάθε παιχνίδι, είτε εντός είτε εκτός. 
ΕΡ.: Θα είναι μια μικρομεσαία ομάδα ή θα πρωταγωνιστήσει και πάλι; 
ΑΠ.: Θα είμαστε και πάλι πρωταγωνιστές. Χρειάζεται υπομονή. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17233N441</ED>
<ID>
ID:300966

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N44&aa=1</URL></REF>


Article

<CATEGORY>vin04</CATEGORY>

 <H2>Νέες κατηγορίες κατά 15 για το «Σαμίνα»
</H2>
Ανοίγει ο κύκλος των διώξεων, με νέες κατηγορίες και 15 συνολικά
κατηγορούμενους, για το πολύνεκρο ναυάγιο του «Εξπρές Σαμίνα», ενώ από την
προσεχή Δευτέρα ο ειδικός ανακριτής της υπόθεσης, εφέτης Νικ. Καραδημητρίου
περνάει στο στάδιο των απολογιών. 
Τη Δευτέρα έχει κληθεί προς απολογία στο ανακριτικό γραφείο, στο Δικαστικό
Μέγαρο Σύρου, ο πλοίαρχος του μοιραίου πλοίου της Minoan Flying Dolphins Βασ.
Γιαννακής και την Τρίτη ο υποπλοίαρχος Αναστ. Ψυχογιός. Και οι δύο μετήχθησαν
χθες το βράδυ στην Ερμούπολη από τις φυλακές Χίου, όπου είναι από τον
Σεπτέμβριο του 2000 προφυλακισμένοι, ενώ το κατηγορητήριο που αντιμετωπίζουν
πλέον έχει διευρυνθεί με σειρά νέων κακουργηματικών αδικημάτων. 
Από την προσεχή Τετάρτη, σύμφωνα με πληροφορίες, ο ειδικός ανακριτής θα
καλέσει προς απολογία ακόμη 11 κατηγορούμενους, στους οποίους προσωποποιούνται
ποινικές διώξεις. Πρόκειται για μέλη του πληρώματος του «Εξπρές Σαμίνα»,
ανώτατα στελέχη της πλοιοκτήτριας MFD, αξιωματικούς και διοικητικά στελέχη της
Υπηρεσίας Επιθεώρησης Πλοίων του υπουργείου Εμπορικής Ναυτιλίας, καθώς και
αξιωματικούς του Λιμενικού Σώματος που επέτρεψαν τον απόπλου του καραβιού,
παρά το γεγονός ότι δεν διέθετε νόμιμο πιστοποιητικό αξιοπλοΐας. 
Οι διώξεις, κατά τις ίδιες πληροφορίες, επεκτείνονται σε δύο ακόμη μέλη του
πληρώματος του «Εξπρές Σαμίνα», πέραν των τεσσάρων που έχουν ήδη διωχθεί
(πλοίαρχος, υποπλοίαρχος, δόκιμος πλοίαρχος Γ. Πατήλας και πηδαλιούχος Παν.
Κάσδαγλης). Πρόκειται για δύο ανώτερους αξιωματικούς στους οποίους, παρά το
γεγονός ότι δεν είχαν βάρδια στη γέφυρα του πλοίου τη μοιραία ώρα της
πρόσκρουσης στις βραχονησίδες Πόρτες, αποδίδεται ευθύνη για τις ελλείψεις που
διαπιστώθηκαν σε σωστικά μέσα, καθώς και για το γεγονός ότι τα στεγανά του
καραβιού παρέμειναν ανοικτά καθ' όλη τη διάρκεια του ταξιδιού. 
Ο πλοίαρχος Βασ. Γιαννακής και ο υποπλοίαρχος Αναστ. Ψυχογιός καλούνται να
απολογηθούν, μεταξύ άλλων, για: 
* Ανθρωποκτονία κατά συρροήν (80 νεκροί) από ενδεχόμενο δόλο. 
* Πρόκληση ναυαγίου, επίσης με κακουργηματικό χαρακτήρα. 
* Έκθεση σε κίνδυνο επιβατών και πληρώματος. 
* Σωρεία παραβάσεων του Κώδικα Δημοσίου Ναυτικού Δικαίου, οι οποίες αφορούν τα
ανοικτά στεγανά που επιτάχυναν τη βύθιση του πλοίου, ελλείψεις σε σωστικά μέσα
(κυρίως σωσίβια), τη μη ενεργοποίηση γενικού συναγερμού, το γεγονός ότι δεν
δόθηκε σήμα εγκατάλειψης του πλοίου κ.ά. 
Στα ανώτατα στελέχη της MFD που θα βρεθούν αντιμέτωπα την προσεχή εβδομάδα με
ποινικές διώξεις η ανάκριση αποδίδει ευθύνες κυρίως για τις ελλείψεις σωστικών
μέσων και για την έλλειψη πιστοποιητικού ασφαλείας (κατηγορίες που συνδέονται
με την έκθεση επιβατών σε κίνδυνο), ενώ αντίστοιχες διώξεις αντιμετωπίζουν
στελέχη της Επιθεώρησης Πλοίων του ΥΕΝ και αξιωματικοί του Λιμενικού Σώματος.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17233N442</ED>
<ID>
ID:301001

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N44&aa=2</URL></REF>


Article

<CATEGORY>vin04</CATEGORY>

 <H2>Υπηρεσίες σταθερής τηλεφωνίας από τη Φόρθνετ
</H2>
Υπηρεσίες σταθερής τηλεφωνίας (υπεραστικές και διεθνείς κλήσεις και κλήσεις
προς κινητά τηλέφωνα) άρχισε ήδη να παρέχει η εταιρεία Forthnet σε περίπου
1.700 πελάτες της μεγάλων επιχειρήσεων. 
Η πιλοτική λειτουργία του νέου δικτύου ολοκληρώθηκε με επιτυχία, ενώ σε δύο -
τρεις μήνες η παροχή της υπηρεσίας σταθερής τηλεφωνίας θα επεκταθεί και σε
άλλες κατηγορίες χρηστών, συμπεριλαμβανομένων των οικιακών. 
Η Forthnet διαθέτει πλήρη άδεια σταθερής τηλεφωνίας και έχει τη δυνατότητα να
διαμορφώσει τη δική της συνδρομητική βάση, έχοντας λάβει και πλήρη σειρά
τηλεφωνικών αριθμών. Το νέο δίκτυο βασίζεται στην πλατφόρμα Internet Protocol
(ΙΡ), ενώ οι υπηρεσίες σταθερής τηλεφωνίας θα προσφέρονται και εναλλακτικά
μέσω του Δικτύου Σταθερής Ασύρματης Πρόσβασης, το οποίο υλοποιείται
αξιοποιώντας τη σχετική άδεια στα 26 GHz που απέκτησε ο όμιλος μέσω της
θυγατρικής του εταιρείας Μεσογειακές Ευρυζωνικές Υπηρεσίες.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17233N443</ED>
<ID>
ID:301031

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N44&aa=3</URL></REF>


Article

<CATEGORY>vin04</CATEGORY>

 <H2>Άτοκα δάνεια από τον ΟΕΚ
</H2>
Άτοκα δάνεια προσφέρει στους δικαιούχους εργατοϋπαλλήλους ο Οργανισμός
Εργατικής Κατοικιας (ΟΕΚ). Με απόφαση του υφυπουργού Εργασίας - Κοινωνικών
Ασφαλίσεων κ. Ελ. Τζιόλα προβλέπεται ότι δεν θα πληρώνουν τόκο οι δικαιούχοι
του Οργανισμού, οι οποίοι έχουν λάβει από το 1996 και έπειτα δάνειο επισκευής
και αποπεράτωσης κατοικίας, αλλά και όσοι ενδιαφέρονται να πάρουν στο μέλλον
τέτοιο δάνειο.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17233N444</ED>
<ID>
ID:301047

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N44&aa=4</URL></REF>


Article

<CATEGORY>vin08</CATEGORY>

 <H5>Η ΤΙΜΗ ΑΝΑΜΕΝΕΤΑΙ ΝΑ ΥΠΟΧΩΡΗΣΕΙ ΣΤΑ 17,5 ΔΟΛΑΡΙΑ ΤΟ ΒΑΡΕΛΙ
</H5><H2>Η Μέριλ Λιντς βλέπει πτώση πετρελαίου
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Η διεθνής τιμή του αργού πετρελαίου θα διαμορφωθεί φέτος κατά μέσον όρο στα
17,5 δολάρια ανά βαρέλι, κατά πολύ χαμηλότερα από την τρέχουσα τιμή των 21
δολαρίων. 
Αυτό προβλέπει σε έκθεσή της η διεθνής επενδυτική τράπεζα Μέριλ Λιντς, η οποία
αναθεώρησε χθες σημαντικά προς τα κάτω - κατά τέσσερα δολάρια ή περίπου 20% -
την πρόβλεψή της για τη φετινή πορεία της τιμής του μαύρου χρυσού. 
Η παγκόσμια ζήτηση για πετρέλαιο αυξήθηκε πέρυσι με τον χαμηλότερο ρυθμό των
τελευταίων 17 χρόνων, καθώς η αμερικανική, η γερμανική και η ιαπωνική
οικονομίας συρρικνώθηκαν. Σημαντικό ρόλο στην επιβράδυνση των ρυθμών ανάπτυξης
της παγκόσμιας οικονομίας έπαιξαν και οι τρομοκρατικές επιθέσεις της 11ης
Σεπτεμβρίου. Η επιδείνωση της κατάστασης στην παγκόσμια οικονομία κάνουν τους
αναλυτές να αμφισβητούν την ικανότητα του ΟΠΕΚ να συγκρατήσει τις τιμές μέσω
της περικοπής της παραγωγής του. Είναι χαρακτηριστικό ότι το αμερικανικό
πετρελαϊκό ινστιτούτο ανακοίνωσε χθες ότι τα αμερικανικά αποθέματα αργού
πετρελαίου είναι κατά 7% υψηλότερα σε σχέση με την αντίστοιχη περυσινή
περίοδο. 
Οι προβλέψεις για πτώση της τιμής του πετρελαίου δεν μπορούν παρά να προκαλούν
χαμόγελα στις κυβερνήσεις των καταναλωτριών χωρών πετρελαίου. Η μείωση της
τιμής του πετρελαίου πιέζει και τις λιανικές τιμές των καυσίμων, οδηγώντας σε
χαμηλότερα επίπεδα και τον πληθωρισμό.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17233N451</ED>
<ID>
ID:300940

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N45&aa=1</URL></REF>


Article

<CATEGORY>vin08</CATEGORY>

 <H2>Προτεραιότητα στην ιδιωτικοποίηση Ναυπηγείων, ΕΛΠΕ και Καζίνο
</H2>
Στην ολοκλήρωση τριών ιδιωτικοποιήσεων δίνει τώρα βάρος το οικονομικό
επιτελείο της κυβέρνησης, προκειμένου να τηρήσει το πρόγραμμά της, το οποίο
εμφανίζει και πάλι σημάδια κόπωσης και να εξασφαλίσει έσοδα για το δημόσιο
ταμείο. 
Οι υπουργοί Οικονομίας κ. Νίκος Χριστοδουλάκης και Ανάπτυξης κ. Άκης
Τσοχατζόπουλος συμφώνησαν χθες, σε σύσκεψη που πραγματοποιήθηκε στο υπουργείο
Οικονομίας, να επιταχύνουν τις διαδικασίες για να οδηγηθεί σε αίσιο τέλος η
πώληση του Καζίνο της Πάρνηθας, η τοποθέτηση στρατηγικού επενδυτή στα Ελληνικά
Πετρέλαια και να υπογραφεί η σύμβαση για τα Ναυπηγεία Σκαραμαγκά. 
Η υπόθεση των Ναυπηγείων πιέζει την κυβέρνηση και γιατί αποτελεί προϋπόθεση
για την πώληση, στη συνέχεια, της ΕΤΒΑ. Για το Καζίνο της Πάρνηθας
αποφασίσθηκε, σύμφωνα με πληροφορίες, ότι πρέπει να προχωρήσει στην επιλογή
τού ενός από τους δύο, οι οποίοι υπέβαλαν προσφορές. Όσον αφορά, τέλος, τα
Ελληνικά Πετρέλαια, η απόφαση της κυβέρνησης είναι να έχει ολοκληρωθεί η
διαδικασία τοποθέτησης του στρατηγικού επενδυτή ώς το τέλος Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17233N452</ED>
<ID>
ID:300984

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πρώτα σε ευρώ
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Πάει πάνω από μήνα που είχε επισημανθεί από τη στήλη. 
Το κόλπο με την στρογγυλοποίηση προς τα κάτω, αλλά σε δραχμές. 
Και χθες ήρθε και η διαπίστωση των αρμοδίων. Επισήμως. 
Πρώτα ορίζεται η τιμή σε ευρώ και ύστερα γράφεται και σε δραχμές και ό,τι
μένει (από τα ψιλά) στρογγυλοποιείται προς τα κάτω. 
Ένα παράδειγμα; 5 ευρώ για πάρκινγκ. Και σε δραχμές 1.704, δηλαδή 1.700 γράφει
η απόδειξη. 
Πριν από μερικές εβδομάδες όμως, η τιμή (σκέτη σε δραχμές) ήταν 1.400!! 
Ναι, αλλά άμα θέλουμε μπαίνουμε σε πάρκινγκ. 
Υπάρχει και η κλήση. 
ΥΓ: Σε ευρώ...
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17233N453</ED>
<ID>
ID:301032

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N45&aa=3</URL></REF>


Article

<CATEGORY>vin08</CATEGORY>

 <H2>Ευρω-«καπέλα» μέσω της στρογγυλοποίησης </H2>
Ευρω-κόλπα με τις τιμές σε πάρκινγκ, καφετέριες και άλλα μαγαζιά
διαπιστώνονται στην αγορά με βάση κυρίως καταγγελίες καταναλωτών. 
Ήδη οι περιπτώσεις αυτές ελέγχονται, επισημαίνει σε δηλώσεις του ο υφυπουργός
Ανάπτυξης (Τομέας Εμπορίου) κ. Χρ. Θεοδώρου. 
Πρόκειται, σύμφωνα με πληροφορίες, για παράνομες στρογγυλοποιήσεις αλλά και
ανατιμήσεις που δεν δικαιολογούνται από τη χρήση του ευρώ. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17233N454</ED>
<ID>
ID:301038

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N45&aa=4</URL></REF>


Article

<CATEGORY>vin08</CATEGORY>

 <H2>Διπλή αναγραφή τιμών και στις εκπτώσεις </H2>
Αλλαγή στο σύστημα των εκπτώσεων στα μαγαζιά λόγω ευρώ συζητείται σε σημερινή
σύσκεψη στο υπουργείο Ανάπτυξης. 
Σύμφωνα με όσα προβλέπει η σχετική απόφαση, κατά τις χειμερινές εκπτώσεις
(αρχίζουν στις 14 Ιανουαρίου) θα πρέπει να υπάρχει σε κάθε είδος πινακίδα με 4
τιμές (σε δραχμές και ευρώ πριν και κατά την έκπτωση) και τα σχετικά ποσοστά
μείωσης. 
Με βάση αιτήματα των επιχειρήσεων αλλά και διαπιστώσεις των αρμοδίων υπηρεσιών
ήδη προτείνεται: 
Να υπάρχουν πινακίδες με δύο τιμές (σε ευρώ και σε δραχμές) μετά την έκπτωση
και το ποσοστό της μείωσης. 
- Να υπάρχουν 3 τιμές (σε ευρώ πριν και μετά την έκπτωση, σε δραχμές πριν την
έκπτωση) και το ποσοστό της μείωσης. 
* Στο μεταξύ μείωση τζίρου στην αγορά προβλέπει η Διοίκηση του ΕΒΕΑ.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17233N455</ED>
<ID>
ID:301053

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N45&aa=5</URL></REF>


Article

<CATEGORY>vin08</CATEGORY>

 <H5>ΜΙΑ ΑΓΟΡΑ ΠΟΥ ΠΑΡΑΜΕΝΕΙ ΑΚΟΜΗ ΑΝΟΙΚΤΗ ΣΕ ΝΕΕΣ ΕΥΚΑΙΡΙΕΣ
</H5><H2>Παιδότοποι για... επενδύσεις
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Είναι περίπου 6 ετών και απευθύνονται σε συνομηλίκους τους. Υπόσχονται
ασφαλή ψυχαγωγία για τα παιδιά και διαμόρφωσαν τα τελευταία χρόνια στην Ελλάδα
μια νέα επιχειρηματική αγορά. Οι παιδότοποι είναι πλέον γεγονός και στη χώρα
μας και όπως εκτιμούν επιχειρηματίες που έκαναν το πρώτο βήμα και επένδυσαν
στον χώρο της παιδικής ψυχαγωγίας, αποτελούν αγορά η οποία είναι ανοικτή σε
νέες επενδύσεις. 
Ο χώρος της παιδικής ψυχαγωγίας δημιουργεί μια νέα, δυναμική και διαρκώς
διευρυνόμενη αγορά, που προσφέρει σημαντικές επενδυτικές ευκαιρίες

Αν πριν από μια εικοσαετία κάποιος επιχειρηματίας σκεπτόταν να διαμορφώσει
ειδικούς χώρους καταλλήλους για την ψυχαγωγία των παιδιών, ίσως το εγχείρημά
του να μην είχε τα επιθυμητά αποτελέσματα. Οι συνθήκες της καθημερινής ζωής
άλλαξαν, οι χώροι για παιχνίδι που είχαν τα παιδιά των περασμένων δεκαετιών
δεν υπάρχουν πλέον και οι αλάνες αντικαταστάθηκαν στις μεγάλες πόλεις από
κτίρια. Παρά τις αλλαγές στην καθημερινή ζωή, η ανάγκη για παιχνίδι παραμένει
και μάλιστα αμείωτη. 
Την ανάγκη αυτή ήρθαν να καλύψουν οι παιδότοποι. «Ο πρώτος παιδότοπος στην
Ελλάδα ήταν το κατάστημα Balloons στη Βούλα, που δημιουργήθηκε το 1995 », λέει
η Θάλεια Ρίγγα, υπεύθυνη μάρκετινγκ τής Balloons Α.Ε. 
Σήμερα σε ολόκληρη την Ελλάδα υπολογίζεται ότι υπάρχουν περίπου 480 παιδότοποι
στους οποίους οι μικροί επισκέπτες μπορούν να παίξουν με ασφάλεια στους ειδικά
διαμορφωμένους χώρους, να συμμετάσχουν σε εκδηλώσεις που πραγματοποιούνται,
αλλά και να διοργανώσουν εκεί τα πάρτι τους. 
«Ο χώρος της παιδικής ψυχαγωγίας δημιουργεί μια νέα, δυναμική και διαρκώς
διευρυνόμενη αγορά, που προσφέρει σημαντικές επενδυτικές ευκαιρίες. Ο
ανταγωνισμός είναι μικρός και η αγορά ανοικτή σε νέες επενδύσεις», συμπληρώνει
η κ. Ρίγγα. 
Αν και ο τζίρος της αγοράς των χώρων παιδικής ψυχαγωγίας δεν είναι δυνατόν να
προσδιοριστεί, η κινητικότητα που παρατηρείται αποδεικνύει ότι είναι μια
συμφέρουσα επιχειρηματική δραστηριότητα. Από τις 480 περίπου επιχειρήσεις που
λειτουργούν σε ολόκληρη τη χώρα, ο μεγαλύτερος αριθμός αφορά μικρές
μεμονωμένες επιχειρήσεις. Ένας περιορισμένος αριθμός παιδοτόπων λειτουργεί με
τη μέθοδο του φραντσάιζ, ενώ και αλυσίδες γρήγορης εστίασης, όπως τα Goody's
και τα McDonald's, έχουν αναπτύξει τα τελευταία χρόνια παιδότοπους σε αρκετά
καταστήματά τους. Επίσης η εταιρεία παιχνιδιών Playmobil έχει δημιουργήσει
στην Κάτω Κηφισιά την παιχνιδούπολη Playmobil Fun Park. «Οι επιχειρήσεις που
δραστηριοποιούνται στους παιδότοπους εμφανίζουν μια άνθηση τα τελευταία 5
χρόνια. Είναι προφανές ότι οι Έλληνες γονείς αναζητούν κλειστούς χώρους όπου
το παιδί τους μπορεί να απασχοληθεί εκτός σπιτιού. Οι παιδότοποι ανοίγουν με
αρκετή συχνότητα στις συνοικίες και προσφέρουν παρόμοιο τρόπο διασκέδασης στα
παιδιά», λέει η κ. Ειρήνη Εφραιμίδη, υπεύθυνη διαφήμισης και δημοσίων σχέσεων
της εταιρείας Playmobil. 
Το Playmobil FunPark είναι ο παιδότοπος που προσφέρει στα παιδιά δημιουργικό
παιχνίδι με το εκπαιδευτικό σύστημα Playmobil. Το Playmobil FunPark αποτελεί
μέρος των δραστηριοτήτων της Playmobil Hellas Α.Ε. Λειτουργεί από τον
Σεπτέμβριο 1997 στην Κάτω Κηφισιά σε έναν χώρο 1.000 τ.μ. και καλύπτει τις
εξής δραστηριότητες: χώρο παιχνιδιού με Playmobil, εκθετήρια με θέματα
Playmobil, χώρο διοργάνωσης παιδικών πάρτι, κατάστημα λιανικής πώλησης. « Το
Playmobil FunPark, παρ' όλο που δεν βρίσκεται σε κεντρικό σημείο, το
επισκέπτονται ετησίως 12.000 -15.000 παιδιά» συμπληρώνει η κ. Ευφραιμίδη. 
Playmobil FunPark λειτουργούν στη Γερμανία, Μάλτα, Γαλλία, ΗΠΑ, σε
μεγαλύτερους χώρους με τις ίδιες προδιαγραφές, και δέχονται εκατομμύρια
μικρούς επισκέπτες σε ετήσια βάση. 
Ένα πάρκο κάθε 3 χρόνια 
Παιχνιδουπόλεις διαθέτει και η εταιρεία παιχνιδιών Lego, η οποία όμως στη χώρα
μας δεν έχει ακόμα δημιουργήσει Legoland Parks. Συγκεκριμένα η εταιρεία έχει 4
Legoland Parks σε ολόκληρο τον κόσμο. Το πρώτο πάρκο της Lego λειτουργεί από
το 1968 στην πόλη Billund της Δανίας και κάθε χρόνο δέχεται περίπου 1,5
εκατομμύριο επισκέπτες τόσο από τη Δανία όσο και από τη Γερμανία. Το 1996
εγκαινιάστηκε ένα ακόμη πάρκο στο Windsor της Αγγλίας, ενώ το 1999
περισσότεροι από ένα εκατομμύριο Αμερικανοί επισκέφθηκαν το πάρκο της Lego στο
San Diego της Καλιφόρνια των ΗΠΑ. Το 2002 θα είναι έτοιμο και το τέταρτο πάρκο
στην πόλη Gunzburg της Γερμανίας. Ο προγραμματισμός τής Lego περιλαμβάνει τη
δημιουργία ενός νέου πάρκου κάθε τρία χρόνια και στα μακροπρόθεσμα σχέδιά της
περιλαμβάνεται και η χώρα μας. 
«Η επίσκεψη σε έναν παιδότοπο της δικής μας αλυσίδας κοστίζει 1.700 δραχμές
για το παιδί και περιλαμβάνει ένα δωράκι, τη χρήση του παιδότοπου και την
ελεύθερη κατανάλωση χυμού πορτοκαλιού. Ο συνοδός επιβαρύνεται με την
κατανάλωση που θα κάνει στην καφετερία, όπου μπορεί να πιει ή να τσιμπήσει
κάτι. Για τη διοργάνωση πάρτι, οι τιμές ξεκινούν από 36.000 δραχμές",
συμπληρώνει η υπεύθυνη μάρκετινγκ τής Balloons. 
Ειδικές προδιαγραφές 
Συνολικά στην Ελλάδα υπάρχουν 60 παιδότοποι Junior σε καταστήματα της αλυσίδας
Goody's, λέει η υπεύθυνη δημοσίων σχέσεων και μάρκετινγκ της εταιρείας,
Ελισάβετ Κωνσταντίνου. «Οι Juniorότοποι αποτελούν ένα ασφαλές μέρος για
παιχνίδι. Ο χώρος είναι ειδικά διαμορφωμένος αποκλειστικά για παιδιά, με
ειδικές προδιαγραφές όσον αφορά στις κατασκευές, το δάπεδο, τα παιχνίδια και
τη διακόσμηση», συμπληρώνει η κ. Κωνσταντίνου. Η εταιρεία Mc Donald's αριθμεί
49 παιδότοπους σε καταστήματά της σε ολόκληρη την Ελλάδα. Όπως λέει η κ. Μάρη
Αγαλιώτου, διευθύντρια επικοινωνίας της McDonald's Ελλάς, οι χώροι αυτοί
θεωρούνται από πλευράς προδιαγραφών υψηλής ασφάλειας για τα παιδιά και
λειτουργούν μέσα στα καταστήματα της Mc Donald's. 
Μέχρι σήμερα οι αλυσίδες γρήγορης εστίασης δεν έχουν αναπτύξει αυτόνομα
παιδότοπους, παρά το γεγονός ότι συγκεντρώνουν μεγάλο αριθμό επισκεπτών σε
ετήσια βάση. Όλοι οι χώροι λειτουργούν παράλληλα με τα εστιατόρια. Μάλιστα
στις αίθουσες των παιδότοπων παρέχεται η δυνατότητα διοργάνωσης ιδιωτικών
παιδικών πάρτι. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17233N461</ED>
<ID>
ID:300941

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N46&aa=1</URL></REF>


Article

<CATEGORY>vin08</CATEGORY>

 <H2>ΜΟΥΡΙΑΔΗΣ: Αναστολή λειτουργίας της Πετρίδης
</H2>
Την αναστολή της βιομηχανικής δραστηριότητας της θυγατρικής της εταιρείας
Πετρίδης Α.Ε. αποφάσισε η εταιρεία Μουριάδης. Η απόφαση αυτή, η οποία
εντάσσεται στα πλαίσια της αναδιάρθρωσης και εξυγίανσης της εισηγμένης
εταιρείας με σκοπό την ανάπτυξη του Ομίλου και την επιστροφή του στην
κερδοφορία, ελήφθη διότι σε αντίθεση με τον εμπορικό κλάδο, ο βιομηχανικός
κλάδος της Πετρίδης Α.Ε. εμφανίζει συστηματικά αρνητικά αποτελέσματα. Όπως
αναφέρεται σε ανακοίνωση της εταιρείας Μουριάδης στο εξής ο Όμιλος θα
κατασκευάζει τα προϊόντα που θα διαθέτει στην αγορά, αναπτύσσοντας στρατηγικές
συνεργασίες με εργοστάσια κατασκευής στην Ελλάδα και στο εξωτερικό.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17233N462</ED>
<ID>
ID:300985

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N46&aa=2</URL></REF>


Article

<CATEGORY>vin08</CATEGORY>

 <H2>Δεκτή η φορολογική ενημερότητα με φαξ
</H2>
Πιστοποιητικό φορολογικής ενημερότητας και με τηλεομοιοτυπία θα δέχονται όλοι
οι ιδιωτικοί και δημόσιοι φορείς στις συναλλαγές τους με τους φορολογουμένους.
Με χθεσινή απόφαση του υφυπουργού Οικονομίας και Οικονομικών κ. Απόστολου
Φωτιάδη προβλέπεται ότι τόσο τα Κέντρα Εξυπηρέτησης Πολιτών του υπουργείου
Εσωτερικών όσο και οι Εφορίες θα μπορούν να δίδουν στους φορολογουμένους
πιστοποιητικό φορολογικής ενημερότητας με φαξ, προκειμένου να το χρησιμοποιεί
σε οποιονδήποτε φορέα που απαιτεί την προσκόμισή του. Η τηλεομοιοτυπία θα
προσκομίζεται στους φορολογουμένους ατελώς ύστερα από αίτησή τους.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17233N463</ED>
<ID>
ID:301020

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N46&aa=3</URL></REF>


Article

<CATEGORY>vin08</CATEGORY>

 <H2>Συγκρότημα γραφείων από Lamda και Ρlias
</H2>
Στην ανάπτυξη ενός νέου συγκροτήματος γραφείων ετοιμάζεται να προχωρήσει η
Lamda Development από κοινού με την εταιρεία Plias, η οποία δραστηριοποιείται
στο χώρο της παραγωγής, εμπορίας και διακίνησης καταναλωτικών αγαθών.
Συγκεκριμένα, η Lamda Ακίνητα, θυγατρική της εταιρείας συμμετοχών του ομίλου
Λάτση, αγόρασε το 2001 από την Plias έναντι 8,2 εκατ. ευρώ ή 2,8 δισ., έκταση
20 στρεμμάτων στη Κάτω Κηφισιά, όπου στεγάζεται το παλαιό εργοστάσιο της Π.Δ.
Παπουτσάνης, με σκοπό την περαιτέρω αξιοποίησή της. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17233N464</ED>
<ID>
ID:301039

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N46&aa=4</URL></REF>


Article

<CATEGORY>vin08</CATEGORY>

 <H2>Πιέσεις σε δανειολήπτες
</H2>
Να μην υποκύπτουν σε πιέσεις των τραπεζών και να μην υπογράφουν κανένα έγγραφο
ζητεί η Ένωση Προστασίας Δανειοληπτών από τα μέλη της, με αφορμή τη λήξη της
καταληκτικής ημερομηνίας που αφορούσε στην απαγόρευση της διενέργειας
πλειστηριασμών. Όπως επισημαίνεται σχετικά, δεν προβλέπεται πουθενά η
υποχρέωση κατάθεσης αίτησης ρύθμισης και ταυτόχρονα αποδοχής της οφειλής μέχρι
τις 31/12/2002 και προτείνεται στους δανειολήπτες να απαιτούν τα πλήρη
στοιχεία του δανειακού τους φακέλου.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17233N465</ED>
<ID>
ID:301054

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N46&aa=5</URL></REF>


Article

<CATEGORY>vin08</CATEGORY>

 <H5>ΜΙΚΡΗ ΣΥΜΜΕΤΟΧΗ ΣΤΗ ΣΟΦΟΚΛΕΟΥΣ ΑΛΛΑ ΜΕ ΜΕΓΑΛΗΣ ΑΞΙΑΣ ΧΑΡΤΟΦΥΛΑΚΙΑ
</H5><H2>39.923 οι ξένοι επενδυτές
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Μόνο 39.923 ξένοι επενδυτές δραστηριοποιούνται στη Σοφοκλέους, έναντι
1.748.519 Ελλήνων επενδυτών. Σύμφωνα με στοιχεία του Αποθετηρίου, οι κωδικοί
των ξένων επενδυτών (νομικά και φυσικά πρόσωπα) αντιστοιχούν στο 2% των
συνολικών ενεργών κωδικών, ενώ το υπόλοιπο 98% σε Έλληνες επενδυτές (φυσικά
και νομικά πρόσωπα). 
Αν και ο αριθμός των κωδικών που ανήκουν σε ξένους επενδυτές είναι μικρός,
χρηματιστηριακά στελέχη εκτιμούν ότι οι κωδικοί αυτοί αντιστοιχούν σε μεγάλα
ποσά, αφού τα χαρτοφυλάκια των ξένων είναι μεγάλης αξίας και αφορούν κατά
κύριο λόγο θεσμικούς. Το Χρηματιστήριο Αξιών Αθηνών και το Αποθετήριο
επεξεργάζονται τη στιγμή αυτή έναν μεγάλο όγκο στοιχείων, που προέκυψαν ύστερα
από ειδική κατηγοριοποίηση των επενδυτών (ξένοι, Έλληνες, ιδιώτες, θεσμικοί,
εταιρείες κ.λπ.). Ύστερα από την επεξεργασία αυτή θα προκύψουν συγκεκριμένα
στατιστικά αποτελέσματα τόσο για τη διαχρονικότητα όσο και για το μέγεθος της
παρουσίας κάθε κατηγορίας επενδυτών στη Σοφοκλέους. 
Μικρή παρουσία 
Σύμφωνα με εκτιμήσεις στελεχών χρηματιστηριακών εταιρειών που έχουν πελάτες
ξένους επενδυτές, την περίοδο αυτή η παρουσία των ξένων είναι σχεδόν
ανύπαρκτη. Ουσιαστικά, για τελευταία φορά η παρουσία τους ήταν έντονη στα τέλη
Οκτωβρίου με αρχές Νοεμβρίου, όταν είχε παρατηρηθεί μεγάλη κινητικότητα και
ενδιαφέρον σε μετοχές τηλεπικοινωνιών. Από τότε παρατηρούνται μικρές κινήσεις
κυρίως σε μετοχές του κλάδου των τηλεπικοινωνιών. Μάλιστα αμφισβητούν το ύψος
των εισροών των ξένων κεφαλαίων που θα πραγματοποιούνταν λόγω της αναβάθμισης.
Αντίθετα, στελέχη του Χρηματιστηρίου εκτιμούν ότι οι ξένοι δραστηριοποιούνται
έντονα στην ελληνική αγορά, κάτι το οποίο θα φανεί από τα στατιστικά στοιχεία
που θα ανακοινωθούν σύντομα, ύστερα από τη σχετική επεξεργασία. Πάντως,
σύμφωνα με στοιχεία του Αποθετηρίου, τον Νοέμβριο του 2001 οι Έλληνες
επενδυτές άνοιξαν 6.209 νέους κωδικούς, ενώ οι ξένοι 509. Έτσι, η συμμετοχή
των ξένων στους νέους κωδικούς ήταν 8%. Το ποσοστό αυτό αυξήθηκε τον Δεκέμβριο
σε 14%, όταν οι ξένοι άνοιξαν 386 νέους κωδικούς, έναντι 2.286 νέων κωδικών
που άνοιξαν οι Έλληνες επενδυτές. Στα τέλη Δεκεμβρίου 2001 στο Αποθετήριο
υπήρχαν 1.791.529 ενεργοί κωδικοί, έναντι 1.749.762 στα τέλη του 2000. Το 2001
δημιουργήθηκαν 41.767 νέοι κωδικοί, έναντι 290.784 το 2000. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17233N471</ED>
<ID>
ID:300942

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N47&aa=1</URL></REF>


Article

<CATEGORY>vin08</CATEGORY>

 <H2>ΑLΡΗΑ: Θετικές προβλέψεις για το ΧΑΑ
</H2>
Τρεις παράγοντες συνηγορούν υπέρ μιας θετικής πρόβλεψης για την πορεία του
Χρηματιστηρίου κατά το 2002 σύμφωνα με την εβδομαδιαία έκθεση της Alpha Bank.
Αυτοί είναι: α) το επενδυτικό πρόγραμμα που υλοποιείται στο πλαίσιο της
προετοιμασίας των Ολυμπιακών Αγώνων του 2004, αλλά και του Τρίτου Κοινοτικού
Πλαισίου Στήριξης β) οι ιδιωτικές επενδύσεις, που πέραν όλων των άλλων θα
απαιτηθούν στο πλαίσιο της ανάγκης των επιχειρήσεων να εκσυγχρονισθούν και γ)
η ιδιωτική κατανάλωση, που εκτιμάται ότι θα αρχίσει να να αυξάνεται τα επόμενα
χρόνια, με ρυθμούς πλησιέστερους στους ρυθμούς αύξησης του ΑΕΠ, για πρώτη φορά
έπειτα από χρόνια. Τέλος, εκτιμάται ότι ο ρυθμός ανάπτυξης της ελληνικής
οικονομίας φέτος θα είναι υψηλότερος από 3,8%, γεγονός το οποίο θα έχει
θετικές επιπτώσεις και στην κερδοφορία των εισηγμένων εταιρειών.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17233N472</ED>
<ID>
ID:300986

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N47&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Συγκρατημένη η αγορά... </H2>
Οι ανοδικές τάσεις συνεχίστηκαν και στη χθεσινή συνεδρίαση με τις μετοχές
μικρής και μεσαίας κεφαλαιοποίησης να διορθώνουν προς το τέλος δεδομένου ότι
οι επενδυτές επέλεξαν να κλειδώσουν τα κέρδη τους κινούμενοι με βραχυπρόθεσμο
ορίζοντα. Οι μακροπρόθεσμοι επενδυτές φαίνεται να απέχουν από την αγορά,
προκειμένου να αποκτήσουν μία καλύτερη εικόνα της οικονομικής κατάστασης των
εισηγμένων εταιρειών με το πέρας του 4ου τριμήνου. Ο Γενικός Δείκτης έκλεισε
με κέρδη της τάξεως του 0,32% καταλαμβάνοντας το επίπεδο των 2.636 μονάδων. Τα
Ευρωπαϊκά Χρηματιστήρια ήταν σε γενική εικόνα ανοδικά επηρεαζόμενα από τη
βελτίωση της μακροοικονομικής εικόνας της αμερικανικής οικονομίας σε επίπεδο
βιομηχανικής παραγωγής, παραγγελιών και ανάπτυξης του κλάδου των ημιαγωγών.
Φαίνεται ότι η Αμερική σιγά σιγά εξέρχεται από το στάδιο της ύφεσης. Ο όγκος
συναλλαγών στο ελληνικό Χρηματιστήριο παρουσίασε βελτίωση, αλλά παραμένει
αδύναμος στα επίπεδα των 131εκατ. . Οι τηλεπικοινωνίες ήταν οι μεγάλοι
πρωταγωνιστές με τον αντίστοιχο δείκτη να σημειώνει αύξηση της τάξεως 1,63%,
λόγω των ελκυστικών αποτιμήσεων, αλλά και των καλών νέων από την αγορά της
Αλβανίας, όπου η διείσδυση της κινητής τηλεφωνίας συνεχίζεται με έντονους
ρυθμούς. Η ενίσχυση αυτών από το Γ' Κοινοτικό Πακέτο Στήριξης δεν πρέπει να
παραγνωρίζεται. Η πλειονότητα των επενδυτών συνεχίζει δικαιολογημένα να
επιδεικνύει διστακτικότητα, λόγω της υψηλής μεταβλητότητας των τιμών και της
χαμηλής ρευστότητας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17233N473</ED>
<ID>
ID:301021

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N47&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΞΙΦΙΑΣ: Είσοδος στρατηγικού επενδυτή
</H2>
Εντός του Ιανουαρίου υπολογίζεται πως θα έχουν ολοκληρωθεί στο σύνολό τους οι
διαδικασίες που αφορούν στην είσοδο στρατηγικού επενδυτή στο μετοχικό κεφάλαιο
της βιομηχανίας επεξεργασίας ιχθυηρών XIFIAS Α.Ε. Η συμμετοχή ανέρχεται στο
ποσό των 5 δισ. δρχ. και ήδη για την επιτυχή έκβασή της η γενική συνέλευση της
εισηγμένης έχει δώσει την απαιτούμενη έγκριση προκειμένου να διενεργηθεί
αύξηση κεφαλαίου με καταβολή μετρητών, που θα συνοδευτεί και με παραίτηση του
δικαιώματος προτίμησης των παλαιών μετόχων. 
Οι πωλήσεις της εταιρείας το 2000 ανήλθαν σε 4,51 δισ. δρχ., σημειώνοντας
μείωση της τάξεως του 2,59%, σε σχέση με τις πωλήσεις, ύψους 4,63 δισ. δρχ. το
1999. Ομοίως, τα κέρδη της διαμορφώθηκαν σε 541 εκατ. δρχ., αυξημένα κατά
6,70%, έναντι των κερδών, ύψους 507 εκατ. δρχ. το 1999. Στο εννεάμηνο του 2001
τα κέρδη της εταιρείας ανήλθαν σε 211 εκατ. δρχ., ενώ οι πωλήσεις σε 3,31 δισ.
δρχ. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Ξιφίας έκλεισε στα 2,60 ευρώ ή 885 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 29,00 εκατ. ευρώ
ή 9,88 δισ. δρχ. Με βάση τα προ φόρων κέρδη των δύο τελευταίων εξαμήνων, ο
λόγος Τιμής προς Κέρδη (Ρ/Ε) της εταιρείας ανέρχεται σε 17,37, ενώ με βάση το
ύψος των Ιδίων Κεφαλαίων πρώτου εξαμήνου 2001, ο λόγος Τιμής προς Λογιστική
Αξία (Ρ/BV) της εταιρείας διαμορφώνεται σε 1,04. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17233N474</ED>
<ID>
ID:301040

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N47&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Στασιμότητα...
</H2>
Υπάρχει μεγαλύτερη αισιοδοξία για την πορεία του ΧΑΑ; 
Απαντά ο κ. Νικόλαος Μάλλιος, υπεύθυνος τμήματος ανάλυσης της εταιρείας
Ολύμπια ΑΧΕ 
Το κλίμα στο Χρηματιστήριο Αξιών Αθηνών δεν παρουσιάζει σημαντική μεταβολή. Η
αξία στις συναλλαγές παραμένει σε αρκετά χαμηλά επίπεδα καθώς πολλοί επενδυτές
δεν συμμετέχουν στην αγορά. Μεγαλύτερη μεταβλητότητα καταγράφουν μετοχές
εταιρειών μικρής και μεσαίας κεφαλαιοποίησης οι οποίες παραδοσιακά καταγράφουν
μεγαλύτερες διακυμάνσεις. Πάντως είναι ακόμη νωρίς για να έχουμε μια πιο
ξεκάθαρη εικόνα για το Χρηματιστήριο.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17233N475</ED>
<ID>
ID:301055

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N47&aa=5</URL></REF>


Article

<CATEGORY>vin08</CATEGORY>

 <H2>Οριακή άνοδος με συμμετοχή θεσμικών επενδυτών
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Οι Έλληνες και ξένοι θεσμικοί επενδυτές πήραν τη σκυτάλη από τα μικρότερα
χαρτοφυλάκια χθες στη Σοφοκλέους. Έτσι, σε αντίθεση με την πρώτη συνεδρίαση
του νέου έτους το επενδυτικό ενδιαφέρον επικεντρώθηκε σε «βαριά χαρτιά» και
κυρίως σε μετοχές εταιρειών τηλεπικοινωνιών, ενέργειας αλλά και τραπεζών. 
Ο Γενικός Δείκτης ύστερα από αρκετές διακυμάνσεις έκλεισε στις 2.635,75
μονάδες με άνοδο 0,32%, ενώ η αξία των συναλλαγών έφθασε τα 131 εκατ. ευρώ.
Αντίθετα, πωλήσεις εκδηλώθηκαν σε μετοχές εταιρειών μικρής και μεσαίας
κεφαλαιοποίησης που την Τετάρτη είχαν πραγματοποιήσει ράλι τιμών. 
Οι θεσμικοί επενδυτές αυτό το διάστημα προχωρούν σε αναδιαρθρώσεις
χαρτοφυλακίων. Η χθεσινή άνοδος, ιδιαίτερα στον τηλεπικοινωνιακό κλάδο, μπορεί
να αποδοθεί στη θετική πορεία που σημείωσαν οι μετοχές εταιρειών υψηλής
τεχνολογίας στις μεγάλες αγορές και ιδιαίτερα στα ευρωπαϊκά χρηματιστήρια. 
Οι ιδιώτες επενδυτές από την πλευρά τους απέχουν σχεδόν ολοκληρωτικά από τη
Σοφοκλέους τουλάχιστον μέχρι να περιοριστούν οι διακυμάνσεις στις τιμές και να
αποκτήσει κατεύθυνση ο Γενικός Δείκτης. Στο Χρηματιστήριο εξακολουθούν να
δραστηριοποιούνται επενδυτές, οι οποίοι αγοράζουν μετοχές για λίγες μόνον
ημέρες ή ακόμη και ώρες. Οι επενδυτές αυτοί ρευστοποιούν με την πρώτη ευκαιρία
που θα τους δοθεί ώστε να κατοχυρώσουν τα κέρδη τους. Με τον τρόπο αυτό οι
τιμές αρκετών μετοχών παρουσιάζουν συνεχείς διακυμάνσεις μέσα σε διάστημα
λίγων μόνο συνεδριάσεων του ΧΑΑ. Οι επόμενες συνεδριάσεις που θα σημάνουν το
τέλος της εορταστικής περιόδου αναμένεται ότι θα παράσχουν μια πιο σαφή εικόνα
για την πορεία που θα ακολουθήσει η αγορά. Σύμφωνα με τεχνικές αναλύσεις
χρηματιστηριακών εταιρειών, το επίπεδο στήριξης του Γενικού Δείκτη
διαμορφώνεται στις 2.550 μονάδες. 
Τα αμοιβαία κεφάλαια 
Σημαντικές εισροές εκδηλώθηκαν σε μεικτά αμοιβαία κεφάλαια τον μήνα που μας
πέρασε. Κι αυτό γιατί το ενεργητικό των αμοιβαίων κεφαλαίων εσωτερικού
αυξήθηκε κατά 60,71% και έφθασε τα 5,86 δισ. ευρώ. Σημαντική αύξηση 6,88%
εξάλλου καταγράφηκε και στα μερίδια αγοράς των μεικτών αμοιβαίων κεφαλαίων για
τον Δεκέμβριο του 2001 έναντι του προηγουμένου μήνα του ιδίου έτους. Τα
στοιχεία αυτά έδωσε χθες στη δημοσιότητα η Ένωση Θεσμικών Επενδυτών. Σύμφωνα
με τα στοιχεία αυτά, τα ενεργητικά των αμοιβαίων κεφαλαίων τον Δεκέμβριο
αυξήθηκαν κατά 2,34 δισ. ευρώ φθάνοντας τα 26,79 δισ. ευρώ. Πρόκειται για
αύξηση της τάξεως του 9,61%.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17233N481</ED>
<ID>
ID:300943

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N48&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Σταθερά τα επιτόκια στην ευρωζώνη
</H2>
Στην ευρωζώνη, χθες, πραγματοποιήθηκε η πρώτη συνεδρίαση της ΕΚΤ για το 2002
και αποφασίστηκε η διατήρηση των επιτοκίων στα τωρινά επίπεδα. Η απόφαση αυτή
ήταν αναμενόμενη μετά τις πρόσφατες δηλώσεις ανώτατων αξιωματούχων της
Τράπεζας καθώς και του διοικητή κ. Duisenberg, σύμφωνα με τις οποίες τα τωρινά
επιτόκια είναι τα κατάλληλα για τις τρέχουσες οικονομικές συνθήκες, ενώ η
νομισματική πολιτική της ΕΚΤ δεν αποτελεί εμπόδιο στην αναπτυξιακή πορεία της
ευρωζώνης. Στο πλαίσιο της συνέντευξης Τύπου πουακολούθησε μετά την ανακοίνωση
της απόφασης, ο κ. Duisenberg τόνισε ότι ο Δείκτης Τιμών Καταναλωτή αναμένεται
να υποχωρήσει χαμηλότερα από το επίπεδο του 2,0% κατά τη διάρκεια του 2002,
ενώ χρειάζεται επαγρύπνηση αναφορικά με το ύψος των αναμενόμενων μισθολογικών
αυξήσεων. Ο ρυθμός οικονομικής ανάπτυξης της ευρωζώνης προβλέπεται ότι θα
παραμείνει σε χαμηλά σχετικά επίπεδα στις αρχές του 2002, ενώ ο κ. Duisenberg
εξέφρασε την αισιοδοξία του για αναμενόμενη ανάκαμψη το 2002 χωρίς όμως να
προσδιορίσει τον χρονικό ορίζοντα αυτής της εξέλιξης. Οι δηλώσεις αυτές
υποδηλώνουν ότι η ΕΚΤ, μετά την υιοθέτηση συνολικής μείωσης των επιτοκίων κατά
150 μ.β. από τις αρχές του 2001, δεν βιάζεται να προβεί σε νέα επιτοκιακή
μείωση. Εντούτοις, οι περιορισμένες πληθωριστικές πιέσεις στην ευρωζώνη και ο
φόβος μεγαλύτερης από την αναμενόμενη οικονομικής επιβράδυνσης ενισχύουν την
άποψη ότι ο τρέχων κύκλος μείωσης των επιτοκίων δεν έχει ακόμα κλείσει.
Προβλέπουμε μείωση κατά 25 μ.β. πριν από τη λήξη του πρώτου τριμήνου του 2002.
Στις ΗΠΑ, ο αριθμός των αιτήσεων για επιδόματα ανεργίας την εβδομάδα που έληξε
στις 29 Δεκεμβρίου σημείωσε άνοδο και βρέθηκε στις 447.000 έναντι ­ έπειτα από
ανοδική αναθεώρηση ­ 411.000 την προηγούμενη εβδομάδα. Η εξέλιξη αυτή επέδρασε
θετικά στην αγορά ομολόγων δεδομένου ότι περιορίζει τις προσδοκίες της αγοράς
για γρήγορη οικονομική ανάκαμψη το 2002. Η προσοχή της αγοράς στρέφεται στις
ανακοινώσεις των στοιχείων απασχόλησης Δεκεμβρίου την Παρασκευή.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17233N482</ED>
<ID>
ID:300987

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N48&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Ανοδικές τάσεις για τα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.440,40
μονάδες σημειώνοντας άνοδο 0,53% σε σχέση με την προηγούμενη συνεδρίαση με
αξία συναλλαγών 17,19 εκατ. ευρώ, όγκο συναλλαγών 2.379 συμβολαίων, και αριθμό
ανοιχτών συμβολαίων 8.928. Το συμβόλαιο του μηνός Φεβρουαρίου 2002 έκλεισε
στις 1.443,15 μονάδες σημειώνοντας άνοδο της τάξεως του 0,52 % σε σχέση με την
προηγούμενη συνεδρίαση. Ο όγκος συναλλαγών ανήλθε στα 465 συμβόλαια αξίας 3,36
εκατ. ευρώ ενώ ο αριθμός των ανοιχτών συμβολαίων ανήλθε στα 612 συμβόλαια. Το
συμβόλαιο του Ιανουαρίου 2002 πάνω στον FTSE 40 έκλεισε στις 286,34 μονάδες
παρουσιάζοντας άνοδο της τάξεως του 1,33% σε σχέση με την προηγούμενη
συνεδρίαση, η αξία συναλλαγών ανήλθε σε 2,74 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.706 και 951 συμβόλαια,
αντίστοιχα. Το συμβόλαιο του μηνός Φεβρουαρίου 2002 έκλεισε στις 286,76
μονάδες, με άνοδο της τάξεως του 1,33%, αξία συναλλαγών 430 χιλ. ευρώ και
αριθμό ανοιχτών συμβολαίων 183. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17233N483</ED>
<ID>
ID:301022

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N48&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17233N491</ED>
<ID>
ID:300944

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N49&aa=1</URL></REF>


Article

<CATEGORY>vin08</CATEGORY>

 <H2>Άνοδος 0,32% </H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.635,75 μονάδες, με
άνοδο της τάξεως του 0,32% . Η μεγαλύτερη ενδοσυνεδριακή τιμή σημειώθηκε στις
2.655,07 μονάδες ενώ η μικρότερη στις 2.630,02 μονάδες.

Ο δείκτης FTSE/ΧΑΑ 20 έκλεισε στις 1.441,71 μονάδες σημειώνοντας άνοδο της
τάξεως του 0,26%, ενώ οι δείκτες FTSE/ΧΑΑ MID 40 και FTSE/ΧΑΑ SMALL CAP 80
έκλεισαν στις 287,24 και 842,56 μονάδες σημειώνοντας πτώση της τάξεως του
0,05% και 0,60%.

Ο δείκτης της Παράλληλης Αγοράς έκλεισε στις 250,92 μονάδες παρουσιάζοντας
πτώση 0,65%. Από τις 355 μετοχές που άνοιξαν 118 κινήθηκαν ανοδικά, 118
πτωτικά και 49 παρέμειναν σταθερές. Από τους επιμέρους κλαδικούς δείκτες την
μεγαλύτερη άνοδο σημείωσε ο κλάδος των Τηλεπικοινωνιών με ποσοστό 1,63%,ενώ
την μεγαλύτερη πτώση ο κλάδος των Ασφαλειών με ποσοστό 1,00%. Η αξία των
συναλλαγών διαμορφώθηκε σε 130,55 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17233N501</ED>
<ID>
ID:300945

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Καθώς ο Ερμής κάνει από σήμερα την είσοδό του
στο ζώδιο του Υδροχόου, εσείς καλείσθε να «υπερασπισθείτε» τα οικονομικά σας,
καθώς και τα όνειρά σας, που αν θέλετε να έχουν άμεση πραγματοποίηση θα πρέπει
να είστε πιο πρακτικοί και να εργασθείτε περισσότερο γι' αυτό. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Στο δικό σας ζώδιο έρχεται να
εγκατασταθεί από σήμερα ο πολυμήχανος Ερμής. Σε θέση έξαρσης σάς δίνει
αισιοδοξία τόσο για τις επαγγελματικές όσο και για τις οικονομικές σας
προοπτικές. Οι συναλλαγές σας χρειάζονται ελιγμούς και αυτοέλεγχο και σίγουρα
θα πετύχετε τους σκοπούς σας. 
ΙΧΘΥΕΣ 
(19 Φεβρουαρίου - 20 Μαρτίου). Οι προλήψεις και οι προκαταλήψεις
διαστρεβλώνουν την πραγματικότητα. Αφήστε λοιπόν τη λογική σας να λειτουργήσει
και πάρτε τις σωστές αποφάσεις την κατάλληλη στιγμή. Δείτε με περισσότερο
χιούμορ και αισιοδοξία οτιδήποτε σας προβληματίζει. 
ΚΡΙΟΣ 
(21 Μαρτίου - 19 Απριλίου). Αν το δύσκολο αυτό διάστημα κλονίζεται η
εμπιστοσύνη σας στους ανθρώπους, μην πτοείσθε. Ίσως ήρθε η ώρα να ξεκαθαρίσετε
ποιοι είναι πραγματικοί φίλοι και μπορούν να βρίσκονται κοντά σας και ποιοι
υπονομεύουν κάθε κίνησή σας. 
ΤΑΥΡΟΣ 
(20 Απριλίου - 20 Μαΐου). Θετικές φαίνεται να είναι οι επιρροές στον
επαγγελματικό τομέα, καθώς ο πανέξυπνος Ερμής κινείται από σήμερα στον τομέα
που αφορά την εργασία. Φροντίστε, λοιπόν, η απόδοσή σας να είναι ταχύτερη,
αποτελεσματική και η συνεργασία σας με τους συναδέλφους και τους πελάτες
άριστη. 
ΔΙΔΥΜΟΙ 
(21 Μαΐου - 21 Ιουνίου). Ο «κυβερνήτης» του ζωδίου σας, ο Ερμής, βρίσκεται
από σήμερα στο φιλικό ζώδιο του Υδροχόου και το ενδιαφέρον σας για σπουδές,
σεμινάρια για τους νεώτερους, αλλά και οτιδήποτε αφορά τη γνώση για τους
μεγαλύτερους, θα είναι πολύ μεγάλο, ουσιαστικό και θετικό. Επωφεληθείτε. 
ΚΑΡΚΙΝΟΣ 
(22 Ιουνίου - 22 Ιουλίου). Ήρθε η κατάλληλη στιγμή για να διαπραγματευθείτε
μια αύξηση με τους καλύτερους όρους ή να βελτιώσετε τα οικονομικά σας με την
εκμετάλλευση κάποιων περιουσιακών ή κληρονομικών στοιχείων. Αρκεί να
χειρισθείτε τα θέματά σας με μεθοδικό και έξυπνο τρόπο. 
ΛΕΩΝ 
(23 Ιουλίου - 22 Αυγούστου). Ο Ερμής βρίσκεται από σήμερα στον τομέα των
σχέσεων και θα τις ευνοεί συνεχώς. Δώστε, λοιπόν, μεγαλύτερη βαρύτητα στο πώς
θα αξιοποιήσετε καλύτερα κάποια νέα μηνύματα που σας στέλνει ο σύντροφος ή
κάποιοι άνθρωποι που συνεργάζονται μαζί σας. Ακολουθήστε την τακτική τους και
δεν θα το μετανιώσετε. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Και δικός σας «κυβερνήτης» είναι ο Ερμής που
αρχίζει από σήμερα τη διέλευσή του από το ζώδιο του Υδροχόου, χαρίζοντάς σας
λάμψη, ζωντάνια, ενεργητικότητα και, κυρίως, ευστροφία. Ενώ παράλληλα ενισχύει
την ψυχική σας διάθεση και ισχυροποιεί το αμυντικό σας σύστημα. 
ΖΥΓΟΣ 
(24 Σεπτεμβρίου - 23 Οκτωβρίου). Πάρτε τα ηνία στα χέρια σας και
υποστηρίξτε τα συμφέροντά σας, υπερασπισθείτε με θάρρος τη διάθεσή σας για
δημιουργική εξέλιξη και αντιταχθείτε με ευγένεια και διπλωματία σε κάθε λογική
ξένη από τη δική σας. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Πρακτικά θέματα που αφορούν το σπίτι και την
οικογένεια θα σας απασχολήσουν αυτό το διάστημα. Χρησιμοποιήστε τις καλύτερες
μεθόδους επικοινωνίας που γνωρίζετε, για να καταλάβετε τι ακριβώς ζητούν από
εσάς τόσο κάποια μεγαλύτερα όσο και νεώτερα μέλη της οικογένειάς σας. 
ΤΟΞΟΤΗΣ 
(23 Νοεμβρίου - 21 Δεκεμβρίου). Ήρθε επιτέλους η στιγμή να εκτιμηθεί κάθε
πρωτοβουλία σας που έχει ως αποτέλεσμα να βελτιωθούν οι σχέσεις σας με τους
συγγενείς και τα αδέλφια σας. Η ικανότητα προσαρμογής που διαθέτετε θα
βοηθήσει και τους άλλους. Τώρα είναι απαραίτητο να δείξετε έμπρακτα την αγάπη
και την κατανόησή σας. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17233N521</ED>
<ID>
ID:300929

</ID><URL>http://ta-nea.dolnet.gr/neaweb/neafile.print_unique?e=A&f=17233&m=N52&aa=1</URL></REF>


Article

<CATEGORY>vin10</CATEGORY>

 <H2>Φιλικό χαστούκι
</H2><H4>Ο ΟΛΥΜΠΙΑΚΟΣ ΗΤΤΗΘΗΚΕ 4-1 ΑΠ' ΤΟΝ ΙΩΝΙΚΟ ΣΤΟΝ ΡΕΝΤΗ
</H4>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Οι παίκτες του Ιωνικού πανηγύρισαν και ο Λεμονής, για μία ακόμη φορά, προβληματίστηκε

Άλλα περίμενε να δει ο Τάκης Λεμονής στο χθεσινό φιλικό αγώνα του
Ολυμπιακού με τον Ιωνικό (1-4) και άλλα είδε. 
Οι «ερυθρόλευκοι» ηττήθηκαν με 4-1! Στις εγκαταστάσεις του Ρέντη στον
φιλικό αγώνα προετοιμασίας με την ομάδα της Νεάπολης και παρ' ότι ο τεχνικός
των πρωταθλητών θέλησε να υποβαθμίσει το αποτέλεσμα του αγώνα, σίγουρα
προβληματίζεται. Ο Λεμονής χρησιμοποίησε σχεδόν όλους τους παίκτες που είχε
στη διάθεσή του και παρ' ότι δεν είπε στο τέλος του αγώνα πολλά πράγματα
σίγουρα θα σκέπτεται ότι για μία ακόμα φορά η άμυνά του δέχθηκε γκολ και αυτήν
τη φορά τέσσερα με αντίπαλο μία ομάδα που μέχρι τώρα δεν έχει νικήσει στο
πρωτάθλημα. 
«Ήταν παιχνίδι προετοιμασίας και τίποτα περισσότερο» ανέφερε ο τεχνικός του
Ολυμπιακού και συνέχισε: «Δεν πρέπει να ξεχνάμε ότι το πρωί είχαμε προπόνηση,
όπως όλες τις ημέρες άλλωστε. Είναι μία ήττα σε ένα τεστ και τίποτα
περισσότερο. Δεν μας ενδιέφερε το αποτέλεσμα, ούτε θέλαμε να δοκιμάσουμε κάτι
συγκεκριμένο». 
Ορισμένοι παίκτες του Ολυμπιακού εμφανίστηκαν πολύ κουρασμένοι από το
δυνατό πρόγραμμα της μίνι προετοιμασίας που κάνουν αυτές τις ημέρες. Οι νέοι
παίκτες του Ιωνικού έδειξαν ότι θα βοηθήσουν πολύ στην ανάκαμψη της ομάδας. Ο
Νασιμέντο, μάλιστα, σημείωσε δύο γκολ και έδειξε ότι θα αποτελέσει πολύτιμη
μονάδα. 
Οι «ερυθρόλευκοι» προηγήθηκαν μόλις στο 3' με γκολ του Γκαμπριέλ Άλβες
(1-0). Στη συνέχεια ο Ιωνικός κυριάρχησε στον αγωνιστικό χώρο και με
πρωταγωνιστές τους νεοαποκτηθέντες Νασιμέντο και Νολ, όχι μόνο ισοφάρισε, αλλά
σημείωσε και μεγάλη νίκη. Ο Νασιμέντο στο 46' σημείωσε το 1-1. Ο Σατσέτο στο
64' έδωσε το προβάδισμα στον Ιωνικό (1-2), ο Ντελγκάδο με πέναλτι στο 81'
σημείωσε το 1-3 και το σκορ έκλεισε στο 86' και πάλι από τον Νασιμέντο (1-4). 
ΟΛΥΜΠΙΑΚΟΣ: Γεωργίου (46' Γιάννου, 65' Σηφάκης), Μαυρογενίδης (46' Κόντης),
Μπερμούδες (46' Αμανατίδης), Κωστούλας (46' Ανατολάκης), Τζιωρτζόπουλος (72'
Βενετίδης), Πουρσανίδης (46' Καρεμπέ), Ζε Ελίας (46' Άντζας), Καστίγιο (46'
Γιαννακόπουλος), Ζέτερμπεργκ (46' Νινιάδης), Άλβες (46' Αλεξανδρής), Τζιοβάνι
(46' Τζόρτζεβιτς). 
ΙΩΝΙΚΟΣ: Στρακόσα (46' Στογιάννης), Κακιούσης (46' Χάουγκλαντ), Ντελγκάδο,
Μικές (46' Άλεξ), Ξανθόπουλος, Οφρυδόπουλος, Αφάς (54' Μαρκομιχάλης, 75'
Αθανασιάδης), Νασιμέντο, Μονταμπόρ (57' Σατσέτο), Κουρμπέλο (46' Μαρτσέλο), Νολ.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17233O011</ED>
<ID>
ID:300946

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΕΝΕΣΕΙΣ ΗΘΙΚΟΥ ΣΤΟΥΣ ΠΑΙΚΤΕΣ
</H5><H2>Ενίσχυση
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Κάθε ημέρα που περνάει ο Σέρτζιο Μαρκαριάν προσπαθεί να γνωρίσει όσο καλύτερα
μπορεί τους παίκτες του. Με κατ' ιδίαν συζητήσεις και γενικές ομιλίες
επιχειρεί να τους προσεγγίσει και να τους κάνει να τον νιώσουν δικό τους
άνθρωπο. Οι κινήσεις αυτές του κ. Μαρκαριάν φαίνεται ότι βρήκαν πρόσφορο
έδαφος στον Παναθηναϊκό, καθώς παίκτες που δεν είχαν μεγάλο χρόνο συμμετοχής
δείχνουν ένα διαφορετικό πρόσωπο στην προσπάθειά τους να κερδίσουν την
εμπιστοσύνη του προπονητή τους. 
Το βάρος αυτή τη χρονική περίοδο έχει πέσει στην καλύτερη προετοιμασία της
ομάδας για το μεθαυριανό παιχνίδι του Κυπέλλου στο Καυταντζόγλειο Στάδιο με
τον Ηρακλή. Ο Σέρτζιο Μαρκαριάν επιθυμεί να ξεκινήσει τη θητεία του στον
Παναθηναϊκό με θετικό αποτέλεσμα. Για τον σκοπό αυτό προτίθεται να πάρει στη
Θεσσαλονίκη όλους τους παίκτες που έχει στη διάθεσή του. Μοναδικός απών είναι
ο Μπόατενγκ, που βρίσκεται στη Γκάνα για υποχρεώσεις της εθνικής ομάδας της
χώρας του, ενώ αμφιβολίες υπάρχουν και για τον Γκαλέτο ο οποίος στη χθεσινή
προπόνηση αποχώρησε με τράβηγμα. 
Το βάρος αυτή τη χρονική περίοδο στον ΠΑΟ έχει πέσει στην καλύτερη
προετοιμασία της ομάδας για το μεθαυριανό παιχνίδι του Κυπέλλου στο
Καυταντζόγλειο Στάδιο με τον Ηρακλή

Στον μεταγραφικό τομέα υπάρχει στασιμότητα. Από τη μία το παιχνίδι της
Κυριακής και από την άλλη η αναμονή των προτάσεων του κ. Μαρκαριάν μεταθέτουν
τις όποιες κινήσεις για τις αρχές της επόμενης εβδομάδας. Πάντως το σίριαλ του
Ζουμπέρτ Αραούζο Μάρτινς Μπέτο, τελειωμό δεν έχει. Στο βραζιλιάνικο σάιτ
Lancenet φιλοξενούνται δηλώσεις του ποδοσφαιριστή, ο οποίος τονίζει: «Με
πλησίασε η Βάσκο Ντε Γκάμα αλλά δεν υπήρξε καμία εξέλιξη αφού έχω συμφωνήσει
να πάω στην Ελλάδα όπου θα συνεχίσω την καριέρα μου». 
Από τον επίσημο Παναθηναϊκό κάνουν λόγο για σενάρια επιστημονικής φαντασίας σε
ό,τι αφορά τις δηλώσεις του 28χρονου μέσου και τονίζουν ότι δεν υφίσταται θέμα
μεταγραφής του Μπέτο. 
*** Από χθες ανέλαβε και επίσημα τα καθήκοντά του ο Τάκης
Οικονομόπουλος, ώς βοηθός του Σέρτζιο Μαρκαριάν. Το θρυλικό «πουλί» εκτός των
προπονητικών του καθηκόντων θα είναι και αρχηγός αποστολής στα εκτός έδρας
παιχνίδια του Παναθηναϊκού, αρχής γενομένης στο ματς με τον Ηρακλή.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O021</ED>
<ID>
ID:300947

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ: Έχει πλεονέκτημα ο ΠΑΟ
</H5><H2>Με προβληματίζει ο Μαρκαριάν
</H2>
Η παρουσία του Σέρτζιο Μαρκαριάν στον πάγκο του Παναθηναϊκού είναι αυτό που
προβληματίζει περισσότερο τον Άγγελο Αναστασιάδη, εν όψει της αναμέτρησης του
Ηρακλή με τους «πράσινους», μεθαύριο, στο Καυταντζόγλειο για το Κύπελλο. Αυτό
είπε χθες ο προπονητής του «γηραιού» στη συνέντευξη Τύπου που παραχώρησε. «Ο
Παναθηναϊκός άλλαξε προπονητή και είναι πιο δύσκολα τα πράγματα για μένα
επειδή δεν ξέρω πώς θα παρατάξει την ομάδα στο μεταξύ μας παιχνίδι», είπε ο κ.
Αναστασιάδης και συνέχισε: «Οι παίκτες του Παναθηναϊκού θα καταβάλλουν
μεγαλύτερη προσπάθεια και ζήλο στο παιχνίδι της Κυριακής για να αποδείξουν την
αξία τους στον νέο προπονητή. Κι ενώ εμείς δεν ξέρουμε πώς θα παίξει ο
Παναθηναϊκός, ο προπονητής του γνωρίζει πώς παίζει η δική μας ομάδα. Θα είναι
ένα δύσκολο ματς. Πρέπει να πάρουμε ένα καλό αποτέλεσμα για να διεκδικήσουμε
την πρόκρισή μας στο παιχνίδι της Λεωφόρου. Πιστεύω ότι τα παιδιά θα έχουν την
ανάλογη απόδοση για να πάρουμε το αποτέλεσμα που θέλουμε. Η πρόκριση πάντως θα
παιχτεί και στα δύο παιχνίδια. Ο Παναθηναϊκός έχει το πλεονέκτημα ότι ο
επαναληπτικός αγώνας θα γίνει στη Λεωφόρο». 
Όταν ο κ. Αναστασιάδης ρωτήθηκε αν ο άδικος χαμός του Γκοΐκοβιτς αλλάζει τα
μεταγραφικά του πλάνα, εκείνος είπε: «Αυτό είναι ηλίου φαεινότερο. Ο θάνατος
του Γκοΐκοβιτς μας σημάδεψε όλους».
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O022</ED>
<ID>
ID:300988

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=2</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>1,5 εκατ.ευρώ έμειναν στον κουμπαρά
</H4>
ΤΖΑΚ ΠΟΤ είχαμε στη χθεσινή κλήρωση του ΤΖΟΚΕΡ. Έτσι, στην επόμενη κλήρωση
μεταφέρονται 1.500.000 ευρώ. Στις άλλες κατηγορίες βρέθηκαν: 2 τυχεροί με
πέντε επιτυχίες που παίρνουν από 75.134,41 ευρώ, 76 τυχεροί με 4+1 επιτυχίες
που κερδίζουν από 1.050,05 ευρώ, 735 τυχεροί με 4 επιτυχίες που θα μοιραστούν
από 41,58 ευρώ, 2.584 με 3+1 που θα εισπράξουν από 23,98 ευρώ, 29.572 με 3
επιτυχίες που θα πάρουν από 1,98 ευρώ, 33.780 με 2+1 που θα πάρουν από 1,16
ευρώ και 158.706 με 1+1 που θα μοιραστούν από 0,57 ευρώ. Οι τυχεροί αριθμοί:
7, 8, 26, 33, 45 ενώ ο αριθμός του Τζόκερ είναι το 7. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O023</ED>
<ID>
ID:301023

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=3</URL></REF>


Article

<CATEGORY>vin10</CATEGORY>

 <H2>ΣΤΟ ΠΡΟΤΟ </H2>
ΤΖΑΚ ΠΟΤ είχαμε στις δύο πρώτες κατηγορίες, στη χθεσινή κλήρωση του ΠΡΟΤΟ.
Στις υπόλοιπες κατηγορίες βρέθηκαν: 19 στην τρίτη που θα εισπράξουν από
1.739,41 ευρώ, 221 στην τέταρτη που θα πάρουν από 149,54 ευρώ, 2.589 στην
πέμπτη που θα εισπράξουν από 12,77 ευρώ και 22.481 την έκτη που παίρνουν από
1,25 ευρώ. Το νούμερο του ΠΡΟΤΟ είναι: 9 3 3 7 1 2 1.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O024</ED>
<ID>
ID:301041

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Βόλεϊ, ΝΒΑ
</H2>
To ντέρμπι του πρωταθλήματος βόλεϊ μεταξύ Ορεστιάδας και Ολυμπιακού (6 μ.μ.
Alpha Sports 1) και ο αγώνας του ΝΒΑ Μινεσότα Τίμπεργουλφς - Γιούτα Τζαζ
(03.00 Alpha Sports 2) είναι οι μοναδικές ζωντανές μεταδόσεις που
περιλαμβάνονται στο τηλεοπτικό πρόγραμμα της ημέρας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O025</ED>
<ID>
ID:301056

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=5</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Πήρε ταλέντο
</H2>
Τον νεαρό, μόλις 15 ετών, Μάρσαλ Γκουάφο, από την Γκάνα απέκτησε ο
Ακράτητος. Πρόκειται για μεγάλο ταλέντο, όπως υποστηρίζουν στα Νέα Λιόσια, που
θα αφήσει εποχή. Ο Γκουάφο υπέγραψε συμβόλαιο ένα συν τέσσερα χρόνια. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O026</ED>
<ID>
ID:301064

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ ΓΚΑΝΙΑΝ 4» περιλαμβάνει σήμερα την 4η, 5η, 6η και 7η ιπποδρομία,
ενώ το «ΣΚΟΡ ΓΚΑΝΙΑΝ 6» περιλαμβάνει την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΛΛΟΔΑΠΟΣ 58 Φίλιππος&#0096 
2. ΒΑΡΒΑΡΟΣ 58 Σταυρινός&#0091 
3. ΓΚΟΛΝΤ. ΤΑΤΣ 58 Μανώλης&#009 5 
4. ΔΙΑΣ 58 Γεωργίου&#0097 
5. ΖΕΝ 58 Δημητσάνης&#0098 
6. ΛΑΟΔΟΚΟΣ 58 Οικονομίδης&#0094 
7. ΜΑΒΕΡΙΚ 58 Λιάκος&#0092 
8. ΣΤΡ. ΣΤΡΑΤΟΣ 58 Νίκος&#0093 
­ Υπόδ.: ΔΙΑΣ - ΖΕΝ (Αλλοδαπός) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΣΤΡ. ΑΝΤΡΙΚΟΣ 58 Λάος&#0092 
2. ΝΙΚ ΓΟΥΪΝΝΕΡ 57,5 Οικονομίδης&#0099 
3. ΣΤΡ. ΠΕΡΙΚΛΗΣ 57,5 Μανώλης&#0093 
4. ΑΛΚΥΝΕΥΣ 57 Τσεργάς&#009 5 
5. ΓΟΥΑΪΛ. ΘΙΝΓΚ 57 Σταυρινός&#0091 
6. ΔΙΑΓΟΡΑΣ 57 Χαραλάμπ.&#0096 
7. ΛΟΥΚΑ ΞΥΝΟΣ 57 Αλέξης&#0094 
8. ΜΑΥΡΟΥΛΗΣ 57 Γεωργίου&#0098 
9. ΠΑΟΚΤΣΗΣ 57 Λέντερης&#00910 
10. ΦΛΙΠΠΕΡ 57 Τριανταφύλ.&#0097 
­ Υπόδ.: ΣΤ. ΑΝΤΡΙΚΟΣ - ΑΛΚΥΝΕΥΣ (Στρονγκ Περικλής) 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΠΑΓΟΒΟΥΝΟ 58 Λιάκος&#0097 
2. ΑΥΓΕΡΙΝΟΣ 57 Οικονομίδης&#0091 
3. ΛΑΪΚΙΝ 57 Νίκος&#0094 
4. ΜΙΣΤΕΡ ΤΟΜ 56,5 Χατζημίμης&#0092 
5. ΦΟΡΕΪΝ ΣΤΑΡ 55,5 Φίλιππος&#0093 
6. ΔΟΝ ΚΡΙΣ ΤΕΡΖ 55 Τσεργάς&#0095 
7. ΔΟΥΝΑΒΗΣ 55 Λάος&#0098 
8. ΛΑΟΜΕΔΩΝ 55 Σταυρινός&#0096 
­ Υπόδ.: ΠΑΓΟΒΟΥΝΟ - ΔΟΥΝΑΒΗΣ (Αυγερινός) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΛΟΥΜΟΥΜΠΑ 58,5 Μπάμπης&#0091 
2. ΑΜΙΛΛΑ 52,5 Δημητσάνης&#0095 
3. ΑΝΔΡΟΣ 52 Τριανταφύλ.&#0094 
4. ΠΙΚΟΛ. ΑΛΙΟΝΑ 50,5 Λάος&#0096 
5. ΛΗΓΚΑΛ ΑΛΕΞ 50 Γεωργίου&#0093 
6. ΜΠΛΟΥ ΝΤΕΪ 48,5 Τσεργάς&#0097 
7. ΜΠΙΓΚ ΝΤΙΛΣ 48,5 Μαστοράκης&#0092 
­ Υπόδ.: ΑΝΔΡΟΣ - ΠΙΚΟΛ. ΑΛΙΟΝΑ (Λουμούμπα) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΜΕΔΙΚΟΣ 58 Οικονομίδης&#0094 
2. ΚΑΣΣΑΝΔΡΟΣ 57 Φίλιππος&#0091 
3. ΕΡΙΣΤΙΚΟΣ 56 Δημητσάνης&#0098 
4. ΜΕΪΚ ΜΑΪ 57 Νίκος&#0093 
5. ΠΙΚΟΛ. ΑΛΕΞΗΣ 55 Λάος&#0092 
6. ΣΤΥΛΟΒΑΤΗΣ 55,5 Λιάκος&#0096 
7. ΓΚΡΗΚ ΛΕΤΖΕΝΤ 53,5 Τσεργάς&#0095 
8. ΔΡΟΜΕΥΣ 53,5 Δάλαρης&#0099 
9. ΦΑΣΙΝΕΪΣΟΝ 53,5 Μανώλης&#0097 
­ Υπόδ.: ΠΙΚΟΛ. ΑΛΕΞΗΣ - ΣΤΥΛΟΒΑΤΗΣ (Κάσσανδρος) 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΠΛΑΤΩΝΑΣ 58 Σολωμός&#0093 
2. ΓΚΛ. ΡΑΝΝΕΡ 57 Μπαρούτας&#0091 
3. ΣΙΦΝΟΣ 55,5 Άγγελος&#0095 
4. Λ. ΣΑΝ ΛΟΥΚΑΣ 53 Εύα&#0094 
5. ΘΕΟΘΟΔΩΡΟΣ 52 Βαγγέλης&#0092 
6. ΕΡΑΤΩ 50 Αργύρης&#0096 
7. ΛΟΚΚΙΣ 51 Τζίνι&#0097 
­ Υπόδ.: ΓΚΛΟΟΥΜΠ ΡΑΝΝΕΡ - Λ. ΣΑΝ ΛΟΥΚΑΣ (Θεοθόδωρος) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΙΣΤΒΑΝ 58,5 Λέντερης&#0095 
2. ΣΑΡΛΟΤ ΡΗΦ 58,5 Γεωργίου&#009 3 
3. ΜΑΡΑΘΩΝ ΦΕΪΜ 58 Λιάκος&#0097 
4. ΟΛΥΜΠ. ΛΑΟΣ 54 Λάος&#0092 
5. ΜΑΡΟΥΑ 52 Τσεργάς&#0096 
6. ΜΑΡΑΘ. ΦΑΪΤΕΡ 49,5 Ντίνα&#0094 
7. ΚΟΧΑΝΑ ΑΝΙΑ 50 Σγούρος&#0091 
8. ΠΥΡΡΟΣ 48,5 Μαστοράκης&#0099 
9. ΣΗ ΣΤΑΡ 44,5 Αργύρης&#0098 
­ Υπόδ.: ΚΟΧΑΝΑ ΑΝΙΑ - ΙΣΤ ΒΑΝ (Σάρλοτ Ρηφ) 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΧΙΟΣ ΛΑΣΤ 60 Φίλιππος&#0091 
2. ΣΑΝΤΟΡ 58,5 Αχιλλέας&#0093 
3. ΚΛΥΤΑΙΜΝΗΣΤΡΑ 57 Γεωργίου&#0095 
4. ΓΕΡΑΚΑΣ 55 Τσεργάς&#0092 
5. ΚΩΝΣΤΑΝΤΗΣ 52 Τριανταφύλ.&#0096 
6. Μ. ΟΥΕΛΙΝΓΚΤΟΝ 52 Λάος&#0094 
7. ΓΚΑΤΑΓΚΑ 47 Σγούρος&#0097 
­ Υπόδ.: ΧΙΟΣ ΛΑΣΤ - ΓΕΡΑΚΑΣ (Σάντορ) 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. Μ. ΤΑΞΙΑΡΧΗΣ 58 Λιάκος&#0095 
2. ΛΙΒΑΣ 56,5 Γεωργίου&#0096 
3. ΡΟΥΑΓΙΑΛ ΤΕΟ 56,5 Λέντερης&#0097 
4. ΩΛΕΝΟΣ 56,5 Δημητσάνης&#0098 
5. ΓΟΗΤΕΥΤ. ΤΕΡΖ 54 Τσεργάς&#0091 
6. ΤΖΟΒΑΝ. ΜΠΟΫ 54 Τριανταφύλ.&#0093 
7. Σ. ΘΡΗ ΣΕΒΕΝ 52,5 Χαραλάμπ.&#0094 
8. ΣΤΡΟΝ. ΘΕΜΗΣ 46 Αργύρης &#0092 
­ Υπόδ.: ΩΛΕΝΟΣ - ΛΙΒΑΣ (Ρουαγιάλ Τεό) 
­ Δύο αουτσάιντερς: ΦΛΙΠΠΕΡ (2Η) - ΜΑΡΑΘΩΝ ΦΕΪΜ (7η) <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17233O027</ED>
<ID>
ID:301067

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O02&aa=7</URL></REF>


Article

<CATEGORY>vin10</CATEGORY>

 <H5>ΠΑΟΚ: ΘΕΛΕΙ ΤΟΝ ΚΟΥΤΣΗ ΣΤΟ ΦΙΛΙΚΟ
</H5><H2>Περιμένει το δελτίο
</H2>
* ΘΕΣΣΑΛΟΝΙΚΗ

Οι τυπικές διαδικασίες απομένουν για να γίνουν συμπαίκτες οι Κούτσης και Καφές

Το ντεμπούτο του Γιώργου Κούτση στον ΠΑΟΚ ενδέχεται να γίνει μεθαύριο στο
παιχνίδι του «Δικεφάλου» με αντίπαλο τη Χαλκηδόνα για το Κύπελλο, εάν, βέβαια,
προλάβει να εκδοθεί σήμερα το δελτίο του παίκτη. 
Ο Κούτσης είναι έτοιμος να αγωνιστεί, όμως, μέχρι και χθες δεν είχε καταφέρει
η ΠΑΕ ΠΑΟΚ να εκδώσει το δελτίο του. Ο Ντούσαν Μπάγιεβιτς, πάντως, θέλει να
χρησιμοποιήσει τον παίκτη στο παιχνίδι αυτό, προκειμένου να ενσωματωθεί με την
υπόλοιπη ομάδα, κάνοντας ντεμπούτο σε έναν σχετικά εύκολο αγώνα. 
Ο Σερβοέλληνας τεχνικός στον αγώνα με τη Χαλκηδόνα δεν θα έχει στη διάθεσή του
τους Φουτσίνι, Αμπονσά και Ουντέζε που έχουν υποχρεώσεις με τις εθνικές ομάδες
των χωρών τους. Στη διάθεση του Σερβοέλληνα τεχνικού βρίσκεται ο Γιώτης
Εγκωμίτης, ο οποίος έχει ξεπεράσει τον τραυματισμό του και όπως λέει ο ίδιος
νιώθει έτοιμος να αγωνιστεί. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17233O031</ED>
<ID>
ID:300948

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΟΝ ΑΡΗ
</H5><H2>Έρχεται την Τρίτη ο Ενζάμα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ

Την Τρίτη αναμένεται τελικά στη Θεσσαλονίκη ο Σιρίλ Ενζάμα, ο οποίος, σύμφωνα
με την ΠΑΕ Άρης, θα πρέπει να θεωρείται παίκτης της για τα επόμενα τρία
χρόνια. Χθες πάντως στην επίσημη ιστοσελίδα της ομάδας του Ενζάμα Κάιζερ Τσιφς
στο Διαδύκτιο υπήρχε η είδηση ότι ο παίκτης επιστρέφει στην αγωνιστική δράση
μετά τον αποκλεισμό του από τις δραστηριότητες της ομάδας για δύο αγωνιστικές
που του επέβαλε ο προπονητής του, Μουχσίν Ερτουγκράλ. Η Κάιζερ Τσιφς
αγωνίζεται το Σάββατο με την ομάδα Γιτς και ο Ενζάμα θα βρίσκεται στους
παίκτες που θα χρησιμοποιήσει ο Μοχσίν Ερτουγκράλ στο συγκεκριμένο παιχνίδι. Ο
εκπρόσωπος του παίκτη διαβεβαίωνε χθες ότι δεν υπάρχει κανένα πρόβλημα και ότι
ο Ενζάμα θα παίξει το Σάββατο το τελευταίο του παιχνίδι με την Κάιζερ Τσιφς
στο οποίο κλήθηκε να συμμετάσχει επειδή υπάρχουν πολλές απουσίες λόγω
τραυματισμών και η ανάγκη της συμμετοχής του είναι επιτακτική για την ομάδα
του. 
Δεν εμπνέει ανησυχία ο τραυματισμός που υπέστη ο Δημήτρης Μάρκος στο
προχθεσινό φιλικό του Άρη στην Κύπρο με αντίπαλο την ΑΕ Λεμεσού. Ο αμυντικός
των «κιτρίνων» ένιωθε χθες κάποιες ενοχλήσεις από το χτύπημα στην κνήμη, και
για τον λόγο αυτό ακολούθησε ατομικό πρόγραμμα. Αύριο ο Άρης θα δώσει ένα
ακόμη φιλικό στην Αγία Νάπα με αντίπαλο την ρωσική ομάδα Χαβαρόφσκι. Η
αποστολή των «κιτρίνων» θα επιστρέψει μεθαύριο στη Θεσσαλονίκη. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17233O032</ED>
<ID>
ID:300989

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O03&aa=2</URL></REF>


Article

<CATEGORY>vin10</CATEGORY>

 <H2>Τζακ Πoτ 300.000 ευρώ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ</AUTHOR>

Επιμέλεια: Β. Σ. Κετσετσόγλου, Κ. Α. Λιόντας 
Επίσημη πρώτη του νέου ενιαίου νομίσματος και στα κρατικά παιχνίδια, τόσο στο
ΛΟΤΤΟ όσο και στο ΠΡΟΤΟ, η διπλή αναγραφή της αξίας των κερδών ή των χρημάτων
που παίχτηκαν σταμάτησε να δημοσιεύται, ακόμη και στο Διαδίκτυο. Για το ΛΟΤΤΟ
δεν βρέθηκε κανένας τυχερός στην 1η κατηγορία, ενώ ο 9 ήταν αυτός που
συγκέντρωσε τα βλέμματα, καθώς είχε εμφανιστεί και στην προηγούμενη κλήρωση.
Τέλος, στο ΠΡΟΤΟ δεν βρέθηκε νικητής τόσο στην 1η όσο και στην 2η κατηγορία,
με περισσότερα από 333.000 ευρώ να μένουν στον κουμπαρά.

<H3>ΑΠΟΤΕΛΕΣΜΑΤΑ ΤΟΥ 1ου ΠΕ ΔΙΑΓΩΝΙΣΜΟΥ 2002 </H3>
* Κληρώθηκαν οι αριθμοί 9, 14, 19, 30, 35, 40

* Συμπληρώθηκαν 3.469.388 στήλες.

* Μοιράστηκαν 116.433,13 ευρώ

* Δεν μοιράστηκαν 300.000 ευρώ

* Δεν βρέθηκε 6άρι, ενώ βρέθηκαν 47 5άρια που κερδίζουν από 1.052,33
ευρώ, 3.104 4άρια που κερδίζουν από 11,95 ευρώ και 58.535 3άρια που κερδίζουν
από 0,51 ευρώ.

ΠΡΟΤΟ: Κληρώθηκε ο αριθμός 9337121 Δεν βρέθηκε νικητής στην 1η κατηγορία.

Στήλες : 1.258.394
<H3>Πόσες φορές εμφανίστηκαν έως τώρα
</H3>
<H3>Με ισοπαλία ξεκίνησε το 2002
</H3>
<H3>Τι λένε οι αριθμοί
</H3><H3>Σε 1006 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17233O033</ED>
<ID>
ID:301024

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O03&aa=3</URL></REF>


Article

<CATEGORY>vin10</CATEGORY>

 <H5>ΨΩΜΙΑΔΗΣ: ΓΙΑ ΤΗΝ ΑΕΚ, Η ΜΟΝΗ ΕΓΚΥΡΗ ΣΥΜΒΑΣΗ ΕΙΝΑΙ ΑΥΤΗ ΜΕ ΤΟΝ ΑLΡΗΑ
</H5><H2>Εμείς δεν ανησυχούμε...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Τα νέα αποκτήματα της ΑΕΚ Φόλια, Ίβιτς, Ξενίδης. Υπό άλλες συνθήκες τη
χθεσινή συνέντευξη Τύπου θα μονοπωλούσαν οι τρεις παίκτες που θα ενισχύσουν
την ομάδα σε σημεία «κλειδιά» 
Δεν... ήθελε να σχολιάσει την απόφαση για τα ασφαλιστικά, αλλά οι πόρτες της
Νέας Φιλαδέλφειας ανοίγουν μόνο για τον Alpha Digital! Κατά τα άλλα, όποιος
θέλει... ας έρθει να μπει, καθόσον ο κ. Ψωμιάδης δεν έδειξε να ανησυχεί και
αυτό θέλησε να περάσει στη χθεσινή συνέντευξη Τύπου, όπου ναι μεν διοργανώθηκε
για την παρουσίαση των τριών αποκτημάτων (Ίβιτς, Φόλια, Ξενίδης), αλλά
μεγαλύτερο ενδιαφέρον παρουσίασε το ζήτημα των τηλεοπτικών δικαιωμάτων και τα
παρεπόμενά του. 
«Δεν θα σχολιάσω την απόφαση. Η ΑΕΚ δηλώνει ότι η μόνη έγκυρη σύμβαση είναι με
τον Alpha. Αυτή είναι η μόνη σύμβαση που θα τηρηθεί για τρία χρόνια. Αυτό
είναι το έγκυρο συμβόλαιο που έχει η ΑΕΚ. Με αυτό βρίσκεται χωρίς προβλήματα
στην πρώτη θέση, μ' αυτό και τη χορηγία του Alpha η ΑΕΚ έλυσε όλα τα
οικονομικά της προβλήματα, μ' αυτό η ΑΕΚ έγινε ξανά μεγάλη ομάδα και όχι μικρή
όπως την ήθελαν το προηγούμενο ιδιοκτησιακό καθεστώς της Netmed και που
κατάληξη θα είχε όπως η άμοιρη Καλαμάτα. Να καταλάβουν αυτοί που ξεζούμιζαν
τις ελληνικές ομάδες ότι τσάμπα δεν μπορούν να μεταδίδουν τα παιχνίδια» είπε ο
«πρόεδρος». Συνέχισε δε στον ίδιο επιθετικό κατά της Netmed τόνο: «Η αγορά
έχει πάει σε άλλα πλαίσια. Η Netmed είχε δώσει 900 εκατ. στο Αιγάλεω και μόνο
500 εκατ., ποσό εξευτελιστικό, στην ΑΕΚ. Εάν νομίζουν ότι με συμψηφισμούς
χρεών θα μπορούν να την εγκλωβίσουν σε τηλεοπτικά συμβόλαια που τα υπέγραφαν
άνθρωποι της Netmed με τους ίδιους ανθρώπους της Netmed, οι οποίοι διοικούσαν
την ΑΕΚ, είναι γελασμένοι. Οι εποχές άλλαξαν. Η ΑΕΚ έχει νέο ιδιοκτησιακό
καθεστώς. Ιδιοκτήτης είναι η εταιρεία Ippoventure που δεν πήρε τσάμπα την ΑΕΚ
όπως λένε στη Netmed, αλλά έδωσε 4, 7 δισ. με συμβόλαια από την Enic. Ο κόσμος
της ΑΕΚ να είναι ήσυχος, όπως ήσυχοι είμαστε και εμείς. Άσχετα με την απόφαση
που έβγαλε ο πρωτοδίκης, γιατί ο κάθε πρωτοδίκης έχει μια λογική και η λογική
ήταν να βγάλει αυτήν την απόφαση. Η ΑΕΚ θα ζητήσει αναστολή εκτέλεσης σε
μεγαλύτερο δικαστήριο, για μας είναι δεδομένο και δεν αλλάζει». 
Έστειλε και ένα μήνυμα ο Μ. Ψωμιάδης για το απώτερο (μετά το πέρας της
τριετίας;) μέλλον: «Η ζωή δεν αλλάζει, μόνο μπροστά θα πάμε. Μόνο μεγαλύτερα
συμβόλαια από τον Alpha θα κάνουμε, ίσως αυτό το συμβόλαιο κάποτε είναι μικρό.
Η ΑΕΚ έχει ιδιοκτησία και διοίκηση πολύ δυνατή που δεν αφήνουν σε κανένα να
την εκμεταλλευτούν». Επίσης, εντελώς απόλυτος: «Ο κόσμος να ξέρει ότι τα
παιχνίδια της ΑΕΚ θα τα δείχνει ο Digital, αυτός που ανάστησε την ΑΕΚ, που
έλυσε όλα τα προβλήματα. Οι άνθρωποι του Alpha μάς έβαλαν μαζί με Ολυμπιακό,
Παναθηναϊκό, όχι πίσω από το Αιγάλεω. Όσοι δεν έχουν αγοράσει Alpha, να
αγοράσουν». Ποιος, όμως, θα δείξει το ντέρμπι με τον Ολυμπιακό αν δεν υπάρξει
νέα απόφαση; Η απάντηση, διά στόματος Μ. Ψωμιάδη! «Ο Alpha. Έχουμε συμβόλαιο
και το τηρούμε. Είμαστε ιδιοκτήτες της ΑΕΚ και δεν αλλάζουμε το συμβόλαιο
αυτό. Για τρία χρόνια οι πόρτες είναι ανοιχτές για τον Alpha. Σέβομαι τα
δικαστήρια, τις αποφάσεις, αλλά σέβομαι και τις συμβάσεις. Η ΑΕΚ υπέγραψε
συμβόλαιο που την έβγαλε από το μηδέν, από την καταστροφή, από το σκοτάδι. Αν
είναι δυνατό να μη σεβαστούμε το συμβόλαιο που έκανε ξανά μεγάλη την ΑΕΚ και
διεκδικεί μέχρι το τέλος το να είναι πρώτη». 
Ωστόσο, ο κ. Ψωμιάδης αν και είχε απαντήσεις για όλα, δεν απήντησε ουσιαστικά
στο ερώτημα «πώς δεν θα εφαρμοστεί μια δικαστική απόφαση». Είπε απλά:
«Θεωρούμε ότι δεν έχει ισχύ η σύμβαση της Netmed, υπογράφηκε με τα ίδια άτομα,
αν το δικαστήριο έβγαλε αυτήν την απόφαση, κάποιο άλλο θα την αλλάξει. Η
σύμβαση με τον Alpha δεν έβγαλε εμένα από το αδιέξοδο, έβγαλε την ΑΕΚ». Ο Μ.
Ψωμιάδης αναφέρθηκε στο ότι πέρυσι η ΑΕΚ έπαιρνε 250 εκατ. για τη φανέλα, τώρα
πήγε στα 500 εκατ., τόνισε ότι γίνονται κινήσεις για επάνοδο του κόσμου στις
εξέδρες, υποστήριξε ότι λίγα παίρνουν οι μεγάλοι συγκριτικά με το εξωτερικό,
θυμήθηκε τον όρο «τρικ» και σχολίασε το 1 δισ. μόνο για τον Γκαμάρα που εδόθη,
ενώ οι προηγούμενοι έδιναν 500 εκατ. Ούτε τον... μισό Παραγουανό δεν θα
έπαιρνε η ΑΕΚ! 
Η ΥΠΟΓΡΑΦΗ 
Πότε, όμως, «έπεσαν» οι υπογραφές για τη σύμβαση με τη Netmed; Ο κ.
Ταγματάρχης είπε ότι το έκανε η Ippoventure. Ο Μ. Ψωμιάδης απάντησε ως εξής:
«Ο κ. Ταγματάρχης ψεύδεται για τον εξής λόγο. Για τηλεοπτικά δεν μπορούσε να
κάνει διαφορετικά η Ippoventure, γιατί ήταν προϋπογεγραμμένα με την ανύπαρκτη
εταιρεία-μαϊμού Μπόστον, με το μετοχικό κεφάλαιο των 600.000 δρχ. Η Netmed
είναι τελειωμένη ιστορία από την ΑΕΚ. Δεν μπορεί να γυρίσει εφόσον είμαστε
εμείς ιδιοκτήτες. Το λάθος τους ήταν ότι μπερδευτήκαμε εμείς, εμείς που πονάμε
την ΑΕΚ και δείχνουν οι πράξεις μας πού την πήγαμε. Ούτε τηλέφωνο πήρα τον
Alpha, σεβόμαστε τη σύμβαση. Δουλεύουμε για κάτι καλύτερο, δεν γυρίζουμε
πίσω»! Επί της ουσίας: η οριστική σύμβαση υπογράφηκε στις 12 Ιουλίου από τον
Χ. Ψωμιάδη και από εκεί, αρχίζει το ντέρμπι! 
Ο Φ. ΑΝΤΩΝΟΠΟΥΛΟΣ 
Με νέο πρόεδρο πορεύεται, στο μεταξύ, η ΑΕΚ από την παραμονή της Πρωτοχρονιάς.
Η Γ.Σ. εξέλεξε νέο Δ.Σ. και πρόεδρο τον Χαρίλαο Ψωμιάδη (του Παναγιώτη).
Ρωτήθηκε χθες ο Μ. Ψωμιάδης: «Ο κ. Αντωνόπουλος ήταν φίλος μου, σε
συγκεκριμένη στιγμή τού ζήτησα να βοηθήσει με την παρουσία του και μόνο. Δεν
είχε οικονομική υποστήριξη στην ΑΕΚ. Την οικονομική υποστήριξη της ΑΕΚ την
είχε η εταιρεία Ippoventure, η οποία είναι συμφερόντων Ψωμιάδη. Είναι εταιρεία
της οικογένειας Ψωμιάδη». Δηλαδή, παραδοχή ότι η ΑΕΚ ανήκει στον κ. Ψωμιάδη,
παραδοχή που επίσημα γίνεται για πρώτη φορά από το περασμένο καλοκαίρι! Η
«ΟΜΑΔΑ» επικοινώνησε με τον (τέως) πρόεδρο της ΠΑΕ Φίλωνα Αντωνόπουλο. Είπε:
«Δυστυχώς, δεν μπορούσα να τα βγάλω πέρα, δεν είχα όσο χρόνο χρειαζόταν. Έληγε
η θητεία μου και παρακάλεσα να φύγω από την προεδρία. Ήταν δική μου απόφαση.
Στην αρχή είχα πιστέψει ότι θα τα καταφέρω, δεν γινόταν, όμως, να τα
παρακολουθώ όπως θα ήθελα. Μεγάλο χρονικό διάστημα ήμουν αναγκασμένος να
βρίσκομαι στο εξωτερικό». Τον περασμένο Ιούλιο ο κ. Αντωνόπουλος είχε δώσει
προσωπικές εγγυήσεις στην Enic. Τόνισε χθες: «Λεκτικές επαφές είχα κάνει! Δεν
κατέθεσε εγγυητικές επιταγές. Τίποτα, φυσικά, δεν αποσύρω και παραμένω φίλος
της ΑΕΚ. Η παρουσία μου στην Αγγλία βοήθησε τότε για το χρέος, η προσωπική,
δηλαδή, επαφή που έκανα. Δεν έχω δώσει οικονομική βοήθεια». Αργά το βράδυ της
Τετάρτης η ΑΕΚ (όχι στo site που μένει ανενεργό...) εξέδωσε ανακοίνωση, όπου
αναφέρει ότι «η μάχη χάθηκε, όχι ο πόλεμος, το ποτάμι δεν γυρίζει πίσω» και
επιτίθεται στην προηγούμενη κατάσταση. 
Η NETMED 
Στον ΣΚΑΪ 100,4 μίλησε ο κ. Ταγματάρχης: «Με βάση την απόφαση θα μεταδώσουμε
όλα τα παιχνίδια της ΑΕΚ, επίσημα και φιλικά. Είμαστε κράτος δικαίου και δεν
μπορώ να πιστέψω ότι μπορεί κάποιος να αμφισβητεί ή να μην υλοποιεί δικαστικές
αποφάσεις. Δεν πάτησε κάποιος το κουμπί και η ΑΕΚ βρέθηκε πρώτη». 
Δήλωση έκανε και ο πρόεδρος της ΕΠΑΕ κ. Κανελλόπουλος: «Δεν θα επέμβουμε στη
διαμάχη για τα τηλεοπτικά. Αποδεχόμαστε τις συμβάσεις που προσκομίζουν τα μέλη
μας». Από τον Alpha έγινε γνωστό ότι τις επόμενες ημέρες θα ζητηθεί η ανάκληση
της προσωρινής απόφασης των ασφαλιστικών μέτρων από δικαστήριο με πολυμελή
σύνθεση. Παράλληλα, εκδόθηκε ανακοίνωση, όπου αφού υπερασπίζεται τις θέσεις
του Alpha και τον ελεύθερο ανταγωνισμόμο, καλεί «την κυβέρνηση και τα κόμματα
να πάρουν θέση .

<H3>Ο ΣΤΑΘΜΟΣ
</H3><H3>«Ναι στο φιλικό, όχι στο ντέρμπι»
</H3>
«Πρόκειται για μια προσωρινή απόφαση. Θεωρούμε ότι έχουμε μια έγκυρη
σύμβαση με την ΠΑΕ ΑΕΚ. Το κανάλι που έχει σύμβαση με την ΠΑΕ είναι αυτό που
θα μεταδώσει τους αγώνες της ΑΕΚ. Όμως με τη συγκεκριμένη προσωρινή απόφαση
δεν θα πάμε στο ντέρμπι ΑΕΚ - Ολυμπιακού στις 20 Ιανουαρίου». Ωστόσο, όπως
έγινε γνωστό αργά χθες το βράδυ, ο ALPHA θα μεταδώσει το αυριανό φιλικό της
ΑΕΚ με την Προοδευτική! 
Ο γενικός διευθυντής του Alpha Sport Χάρης Αλευρόπουλος τόνισε ότι «μπορεί
κάποιοι άλλοι να θριαμβολογούν και να βγάζουν ανακοινώσεις προκαταλαμβάνοντας
τις δικαστικές αποφάσεις, όμως ο Alpha έχει εμπιστοσύνη στη Δικαιοσύνη». Ο
νομικός σύμβουλος της Allpha Digital Πέτρος Καϊμακάμης σημείωσε πως «η απόφαση
αυτή πάσχει διπλά. Και νομικά και ουσιαστικά. Εάν επικρατήσουν οι απόψεις του
κ. Σπηλιάδη, τότε το ποδόσφαιρο θα επιστρέψει στη μιζέρια». 
*** Ακόμη, έγινε γνωστό πως η σύμβαση της εταιρείας με την ΠΑΕ ΠΑΟΚ είναι
πενταετούς διάρκειας και πολύ σύντομα θα εκπέμψει το κανάλι της ομάδας του ΠΑΟΚ.

<H3>ΜΕ ΤΟΝ ΤΕΧΝΙΚΟ: «Ήμασταν έτοιμοι να κλείσουμε το θέμα πριν από τις γιορτές»
</H3><H3>Επί θύραις η υπογραφή νέου συμβολαίου με τον Σάντος
</H3>
Ο Μάκης Ψωμιάδης υπεραμύνθηκε της πρωτοβουλίας για την απόκτηση των Ίβιτς και
Ξενίδη, λέγοντας ότι δεν είχε χρόνο για πειράματα...

Με τη δική του γνώση και εμπειρία αποκτήθηκαν οι Ίβιτς και Ξενίδης! Αυτό
παραδέχθηκε χθες ο Μάκης Ψωμιάδης για δύο από τα τρία αποκτήματα που ήρθαν στη
Νέα Φιλαδέλφεια και σαφέστατα δεν τυγχάνουν της πλήρους αποδοχής του Φερνάντο
Σάντος. Ο κ. Ψωμιάδης με τις δηλώσεις του φρόντισε να απαντήσει στα όσα έχει
πει πρόσφατα ο Πορτογάλος τεχνικός και είναι σαφές ότι η σχέση τους βαδίζει
«μια στο καρφί και μια στο πέταλο»! 
Τόνισε: «Ο κ. Σάντος έκανε προτάσεις για κάποιες αδυναμίες της ομάδας. Η
διοίκηση είναι αρμόδια για να υλοποιήσει τις προτάσεις. Οι τρεις μεταγραφές θα
βοηθήσουν το υλικό. Οι τρεις παίκτες είναι ετοιμοπόλεμοι να βοηθήσουν και θα
προσαρμοστούν αμέσως. Έκρινα προσωπικά ότι οι συγκεκριμένοι θα βοηθήσουν. Το
έχουμε κάνει σόου ως τώρα! Ο Σάντος και εγώ δουλεύουμε για το καλό της ΑΕΚ.
Δεν είχα χρόνο για άλλα πειράματα, όπως το καλοκαίρι που έφερα παίκτες χωρίς
να τους εξετάσουμε όπως ζήτησε ο Σάντος». Ευθέως, δηλαδή, αναφέρθηκε στις
αποτυχημένες με βάση την προσφορά τους μεταγραφές των Ραμπεσαντρατανά και
Μιελκάρσκι, υποδείξεις που χρέωσε στον Σάντος! 
«ΕΥΤΥΧΗΣ» 
Ο Ίβιτς δήλωσε: «Σε όλη μου την καριέρα έπαιζα σε μεγάλες ομάδες. Είμαι
ευτυχής που ήρθα στην ΑΕΚ. Είναι ιστορικός σύλλογος και έχει κόσμο που
βοηθάει, το ξέρω και γνωρίζω τι ατμόσφαιρα δημιουργεί στη Νέα Φιλαδέλφεια. Δεν
χρειάζεται να αποδείξω τίποτα, με γνωρίζετε καλά. Πρώτα απ' όλα είναι η ομάδα,
όχι τα πρόσωπα. Είμαι συνηθισμένος στις δυσκολίες, θα δείξω τις δυνατότητές
μου στον Σάντος». Ο Φόλια τόνισε: «Μόνο με σοβαρότητα θα έρθουν νίκες και
τρόπαια. Είμαι χαρούμενος και θα δώσω τον καλύτερό μου εαυτό», ενώ ο Γιώργος
Ξενίδης υποστήριξε ότι «δεν χρειάζομαι χρόνο προσαρμογής, ευχαριστώ τη
διοίκηση για την υλοποίηση της μεταγραφής μου». 
Όσον αφορά το συμβόλαιο ΑΕΚ - Σάντος, οι νέες υπογραφές είναι επί θύραις! Ο κ.
Ψωμιάδης, αφού παραδέχθηκε ότι η ΑΕΚ εξετάζει και άλλους παίκτες προς
απόκτηση, πρόσθεσε για τις επαφές με τον Φερνάντο Σάντος: «Η εμπιστοσύνη μου
στον Σάντος είναι γνωστή. Πριν φύγει για γιορτές μού ζήτησε να ανανεώσει το
συμβόλαιό του, κάτι που το δέχθηκα. Ήμασταν έτοιμοι να υπογράψουμε και μου
είπε ότι αφού συμφωνήσαμε να υπογράψουμε μετά τις γιορτές. Εκεί έχουμε
μείνει». <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17233O041</ED>
<ID>
ID:300949

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O04&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Λύση στην επίθεση με τον Μιχαϊλίδη
</H2>
Την τρίτη μεταγραφή του σ' αυτήν την περίοδο του Ιανουαρίου πραγματοποίησε
χθες ο Εθνικός Αστέρας. Η ομάδα της Καισαριανής απέκτησε τον Ηλία Μιχαϊλίδη. Ο
26χρονος παίκτης έχει αγωνιστεί στην Καβάλα, τη Δόξα Βύρωνα και τα Τρίκαλα,
απ' όπου έμεινε ελεύθερος. Αγωνίζεται στην επίθεση. Έχει γεννηθεί στις
29-6-1976 και έχει πάρει μέρος σε κάποιες προπονήσεις της ομάδας, όπου τον
είδε ο Νίκος Αλέφαντος, ο οποίος ικανοποιήθηκε από τα προσόντα του και
εισηγήθηκε θετικά προς τη διοίκηση. Έτσι χθες υπέγραψε τετραετές συμβόλαιο
συνεργασίας. Οι κινήσεις ενίσχυσης του Αστέρα δεν σταματούν εδώ. Υπάρχει
ενδιαφέρον για ένα μέσο και έναν ακόμα επιθετικό και εξετάζονται διάφορες
περιπτώσεις, ώστε να βρεθούν οι καλύτερες λύσεις.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17233O051</ED>
<ID>
ID:300950

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Δεν αθετήσαμε τη σύμβαση για τα τηλεοπτικά
</H2>
Απάντηση στην ανακοίνωση της Global Sportnet έδωσε χθες η ΕΠΟ αναφορικά με
τα τηλεοπτικά δικαιώματα των εθνικών ομάδων ποδοσφαίρου. Στην ανακοίνωσή της η
ομοσπονδία υποστηρίζει μεταξύ άλλων ότι «ουδέποτε αθέτησε τη συμφωνία της και
αποσαφηνίζει πως υπήρξε συνεπής προς τις υποχρεώσεις, οι οποίες απορρέουν από
τη σύμβαση που συνομολόγησε με την εταιρεία και εξυπακούεται ότι θα παραμείνει
συνεπής όσο η σύμβαση βρίσκεται σε ισχύ, δηλαδή, μέχρι τις 30 Ιουνίου 2002». 
Επίσης, η ΕΠΟ τονίζει ότι η πρόσκληση ενδιαφέροντος για τα τηλεοπτικά και
διαφημιστικά δικαιώματα των εθνικών ομάδων, εν όψει της προκριματικής φάσης
του Ευρωπαϊκού Πρωταθλήματος 2004, αφορά αγώνες οι οποίοι θα διεξαχθούν μετά
την παρέλευση της 30ής Ιουνίου 2002 και ακόμη ότι «επιφυλάσσεται παντός
νομίμου δικαιώματος για τη δυσφήμιση που υπέστη από το περιεχόμενο της
ανακοίνωσης που εξέδωσε η εταιρεία Global Sportnet».
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17233O052</ED>
<ID>
ID:300990

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O05&aa=2</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ: Τραβούν το σχοινί ΕΣΑΚΕ και ΕΟΚ
</H5><H2>Νέα ένταση με φόντο το ζήτημα του διαχωρισμού
</H2>
Η κόντρα του ΕΣΑΚΕ με την ΕΟΚ δυναμώνει και ενώ η πλευρά του Βασιλακόπουλου
απέκτησε σύμμαχο τους διαιτητές, η διοργανώτρια αρχή (που διέκοψε τη συνέλευσή
της μέχρι την επόμενη Τρίτη) επιμένει πως θα προχωρήσει στον διαχωρισμό
επαγγελματικού και ερασιτεχνικού μπάσκετ, αφού, όμως, πρώτα συναντήσει τον
υφυπουργό Αθλητισμού κ. Κουράκη. Η Πολιτεία, όπως φάνηκε, δεν συμφωνεί με
βιαστικές αποφάσεις και είναι χαρακτηριστική η δήλωση του ΓΓΑ κ. Έξαρχου, ο
οποίος έδωσε το «παρών» στη συνέλευση του ΕΣΑΚΕ: «Η ανεξαρτητοποίηση του
επαγγελματικού μπάσκετ αποτελεί ζήτημα βαθιάς μελέτης, ώστε να τεθεί μια
οριογραμμή που διαχωρίζει τις θέσεις ένθεν και ένθεν». 
Ο πρόεδρος του ΕΣΑΚΕ Μανώλης Παπακαλιάτης δεν έμεινε ικανοποιημένος από τη
στάση του ΓΓΑ και επισήμανε πως θα συναντήσει τον υφυπουργό Αθλητισμού, ενώ
επόμενη κίνηση, η οποία βρίσκεται στην ατζέντα της διοργανώτριας αρχής, είναι
ψήφισμα για την έγκριση του επαγγελματικού κανονισμού διαιτησίας, όπου
αναμένεται να εφαρμοστούν οι νέοι κανονισμοί! 
Ο πρόεδρος της ΕΟΚ κ. Βασιλακόπουλος συναντήθηκε με τους εκπροσώπους της
διαιτησίας και τόνισε ότι: «Υπάρχει πρόβλημα στο ελληνικό μπάσκετ, όχι, όμως,
στη διαιτησία. Να αφήσουν ήσυχη την ελληνική διαιτησία, κυρίως, όργανα χωρίς
θεσμική αρμοδιότητα». 
ΣΟΥΠΕΡ ΦΩΤΣΗΣ! 
Ο Παναθηναϊκός, βρήκε την ευκαιρία να επισκεφτεί και το νοσοκομείο «Αγία
Σοφία», όπου μοίρασαν δώρα και αυτόγραφα στα παιδιά, ενώ, ασφαλώς, οι
ιθύνοντες της ομάδας θα έριξαν μια (κλεφτή) ματιά αναπολώντας τον Αντώνη
Φώτση, ο οποίος λίγο έλειψε να πετύχει νταμπλ φίγκιουρ, αφού είχε 11 πόντους
και 9 ριμπάουντ σε 14 λεπτά συμμετοχής με τους Γκρίζλις (Μέμφις) κόντρα στους Νετς.

ΤΟ ΦΛΟΥΡΙ ΣΤΟΝ ΟΛΥΜΠΙΑΚΟ 
Η αγωνιστική (13η και τελευταία του πρώτου γύρου) μπορεί να θεωρείται
γρουσούζικη, όμως, για τον Ολυμπιακό φαίνεται πως η νέα χρονιά έφερε... γούρι,
καθώς κέρδισε το φλουρί στην πρωτοχρονιάτικη πίτα της διοργανώτριας αρχής. 
Ο Ηλίας Ζούρος, βέβαια, πιστεύει πως δεν φτάνει μόνο η τύχη για να νικήσεις σε
ντέρμπι και ανέβασε τους ρυθμούς στην προπόνηση, ενώ είδε και τον Μίλαν Τόμιτς
να προπονείται, αφού ξεπέρασε την ίωση. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17233O053</ED>
<ID>
ID:301025

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O05&aa=3</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ
</H5><H2>Ευκαιρία για νίκη το ματς με ΚΑΟΔ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Ως «μεγάλη ευκαιρία για την πρώτη εκτός έδρας νίκη μας» αντιμετωπίζει ο
Βαγγέλης Αλεξανδρής την αυριανή αναμέτρηση του ΠΑΟΚ κατά του ΚΑΟΔ στη Δράμα. Ο
«δικέφαλος» μετράει φέτος ισάριθμες ήττες στις πέντε εξορμήσεις του μακριά από
το γήπεδό του στον θεσμό του πρωταθλήματος. Οι μοναδικές εκτός έδρας νίκες του
στη σεζόν έχουν γίνει επί κυπριακού εδάφους κατά του Απόλλωνα Λεμεσού και της
Α.Ε. Λεμεσού στο πλαίσιο του Κυπέλλου Κόρατς. «Αυτό το παιχνίδι είναι η
ευκαιρία και θέλουμε τη νίκη για πολλούς λόγους. Και για να τονώσουμε την
ψυχολογία μας και να βελτιώσουμε τη βαθμολογική θέση μας» συνέχισε ο
προπονητής του ΠΑΟΚ και συμπλήρωσε: «Αυτό το παιχνίδι είναι από τα πιο
σημαντικά που έχουμε δώσει έως σήμερα». Ο Αλεξανδρής έμεινε «απόλυτα
ικανοποιημένος» από την απόδοση των παικτών στο φιλικό κατά της ΜΕΝΤ.
«Συνεχίζουμε σταθερά στη δουλειά που κάνουμε» ολοκλήρωσε. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17233O054</ED>
<ID>
ID:301042

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O05&aa=4</URL></REF>


Article

<CATEGORY>vin10</CATEGORY>

 <H5>ΣΤΟ ΝΤΕΡΜΠΙ
</H5><H2>Έκτακτα μέτρα
</H2>
Χθες αποφασίστηκαν - ύστερα από σύσκεψη στον ΕΣΑΚΕ - τα έκτακτα μέτρα
ασφαλείας στο ντέρμπι πρωταθλήματος Ολυμπιακού - Παναθηναϊκού, το οποίο θα
διεξαχθεί μεθαύριο στο κλειστό της Γλυφάδας. Εκτός από την αλλαγή της έναρξης
του αγώνα (θα αρχίσει τελικά στις 7 μ.μ.), που αφορά καθαρά τηλεοπτικούς
λόγους, δόθηκε μεγάλη σημασία στην είσοδο και έξοδο των οπαδών, προκειμένου να
μην έρθουν αντιμέτωποι, καθώς και τις εξέδρες τις οποίες θα καταλάβουν.
Συγκεκριμένα, οι φίλοι του Ολυμπιακού θα προσέλθουν στο γήπεδο από τη Λεωφόρο
Ποσειδώνος και θα μπουν από τη θύρα 2 και οι οπαδοί του ΠΑΟ από τη
Βουλιαγμένης και θα εισέλθουν από τη θύρα 1, ενώ οι «ερυθρόλευκοι», οι οποίοι
είναι γηπεδούχοι, θα πάρουν 1.735 εισιτήρια, έναντι 635 που θα δοθούν στους
φιλοξενουμένους. Τον αγώνα, ο οποίος θα γίνει ανήμερα των Θεοφανείων, θα
διαιτητεύσουν οι Βορεάδης, Παπαδημητρίου.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17233O055</ED>
<ID>
ID:301057

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O05&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ: Μεγάλα ματς σε Ιταλία, Αγγλία, Ισπανία
</H5><H2>Ντέρμπι με το «καλημέρα»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Επιστροφή στα γήπεδα για τις ομάδες του ιταλικού και ισπανικού πρωταθλήματος,
ενώ οι Άγγλοι δίνουν αυτό το Σαββατοκύριακο τη σκυτάλη στην αρχαιότερη
ποδοσφαιρική διοργάνωση του κόσμου, το Κύπελλο υποσχόμενοι πλούσια κέρδη στους
παίκτες του «Πάμε Στοίχημα». 
Ύστερα από δύο εβδομάδες αποχή από την αγωνιστική δράση οι ιταλικές ομάδες
επιστρέφουν δριμύτερες στις υποχρεώσεις τους στο Καμπιονάτο. Η νέα χρονιά
επιφυλάσσει, μάλιστα, ένα σπουδαίο ντέρμπι που θα κρίνει πολλά στην υπόθεση
«τίτλος». Ίντερ εναντίον Λάτσιο, με τους «Νερατζούρι» να έχουν το πάνω χέρι,
κυρίως, λόγω έδρας, αλλά και Βιέρι που βρίσκεται σε εξαιρετική κατάσταση. 
Στην Αγγλία, οι αγώνες του Κυπέλλου δεσπόζουν στο αγωνιστικό πρόγραμμα, αλλά
το θέμα που συζητούν όλοι είναι η εκπληκτική ανάκαμψη της Μάντσεστερ
Γιουνάιτεντ, η οποία ανέβηκε στη δεύτερη θέση της βαθμολογίας. Οι «Κόκκινοι
Διάβολοι» καλούνται (την Κυριακή) να αντιμετωπίσουν την Άστον Βίλα, εκτός
έδρας. 
ΡΕΑΛ ΜΑΔΡΙΤΗΣ - ΛΑ ΚΟΡΟΥΝΙΑ 
Στην Ισπανία η Ρεάλ Μαδρίτης έχει την ευκαιρία να περάσει στην πρώτη θέση της
βαθμολογίας για πρώτη φορά φέτος, καθώς υποδέχεται την Ντεπορτίβο Λα Κορούνια.
Τις δύο ομάδες τις χωρίζει ένας βαθμός και για τις Θέλτα, Μπέτις, Ατλέτικ
Μπιλμπάο, οι οποίες ακολουθούν, ιδανικό θα ήταν το ντέρμπι να μην αναδείξει νικητή.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17233O061</ED>
<ID>
ID:300951

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O06&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17233O062</ED>
<ID>
ID:300991

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O06&aa=2</URL></REF>


Article

<CATEGORY>vin10</CATEGORY>

 <H5>ΣΤΑ ΓΗΠΕΔΑ ΤΗΣ ΣΕΟΥΛ
</H5><H2>Επιγραφές για... φαρσοκωμωδία
</H2>
<AUTHOR>ΘΑΝΑΣΗΣ ΧΕΙΜΩΝΑΣ</AUTHOR>

Προβληματισμένοι από τα δεκάδες - χοντρά - λάθη, τα οποία υπάρχουν στις,
αγγλικές, επιγραφές των γηπέδων που θα φιλοξενήσουν το Μουντιάλ, είναι οι
Νοτιοκορεάτες. Το πρόβλημα είναι πιο έντονο στο Εθνικό Στάδιο της Σεούλ, το
οποίο εγκαινιάστηκε τον Νοέμβριο και όπου μπορεί κανείς να διαβάσει «Not
Entry» αντί για το σωστό «No Entry/απαγορεύεται η είσοδος» ή «Smorking Area»
αντί για «Smoking Area/περιοχή καπνιστών». Η κατάσταση αγγίζει τα όρια της
φαρσοκωμωδίας όταν οι ποδοσφαιρόφιλοι βρίσκονται αντιμέτωποι με πινακίδες που
μιλούν για «Ανάπηρους Ανελκυστήρες», «Ανάπηρες Εισόδους» αλλά και «Ανάπηρες
Τουαλέτες» (!!!), πινακίδες οι οποίες, φυσικά, αφορούν ανελκυστήρες, εισόδους
και τουαλέτες για άτομα με ειδικές ανάγκες... Η έγκυρη εφημερίδα «Τσουσούν
Λμπο» έκρουσε τον κώδωνα του κινδύνου σχολιάζοντας «Είναι ντροπή για μια χώρα
που πρόκειται να φιλοξενήσει το Παγκόσμιο Κύπελλο» και ζητώντας από την
κυβέρνηση να αντιδράσει αποφασιστικά και να διορθώσει τα (κυριολεκτικά) κακώς
κείμενα, ενώ το δημαρχείο της κορεατικής πρωτεύουσας έφτασε στο σημείο να
ανοίξει τηλεφωνική hotline (!), όπου οι ενδιαφερόμενοι θα μπορούν να
καταγγέλλουν κάθε λάθος επιγραφή η οποία θα υποπίπτει στην αντίληψή τους. Η
σχετική ανακοίνωση έχει ως εξής: «Τηλεφωνήστε στο 120, 24 ώρες το
εικοσιτετράωρο για να αναφέρετε ορθογραφικά λάθη, μπερδεμένες εκφράσεις και
κάθε είδους σφάλματα σε οδικές πινακίδες ή ταμπέλες που βρίσκονται στο Μετρό
και σε άλλους δημόσιους χώρους. Διορθώνοντας τα λάθη αυτά πριν από το
Παγκόσμιο Κύπελλο ελπίζουμε ότι θα αναδείξουμε τη Σεούλ σε μια διεθνή πόλη και
θα την κάνουμε ένα μέρος, το οποίο ο κόσμος θα επιθυμήσει να
ξαναεπισκεφτεί»... <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17233O071</ED>
<ID>
ID:300952

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O07&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>«Πρώτη» του 2002 με Ορεστιάδα - Ολυμπιακό
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Αγωνιστικό ποδαρικό για το βόλεϊ στο 2002 σήμερα με ντέρμπι Ορεστιάδα ΕΜΠΟΡΙΚΗ
- Ολυμπιακός (18.00 - διαιτητές Μιχελινάκης, Σιμίδης), που αποτελεί προάγγελο
της 13ης αγωνιστικής, της οποίας ο κύριος όγκος αγώνων είναι αύριο Σάββατο. 
Πρόκειται για έναν αγώνα που προκαλεί τα τελευταία χρόνια μεγάλο ενδιαφέρον
ανεξάρτητα από την κατάσταση στην οποία βρίσκονται οι αντίπαλοι και οι
πρωταθλητές και πρωτοπόροι είναι βέβαιο ότι θα πρέπει να βρεθούν σε πολύ καλό
επίπεδο για να μην αντιμετωπίσουν αξεπέραστα προβλήματα στο χαμηλό και με
ιδιαίτερα «θερμή» ατμόσφαιρα από τις ιαχές των ντόπιων φιλάθλων γήπεδο της
«παγωμένης» αυτές τις ημέρες ακριτικής πόλης. 
*** Νέα εποχή για το ελληνικό βόλεϊ χαρακτήρισαν οι ομιλητές σε χθεσινή
συνέντευξη Τύπου στο Ζάππειο τη συμφωνία ΕΟΠΕ με εταιρεία πληροφορικής για
δημιουργία της ιστοσελίδας www.volleyball.gr (τη δώρισε στην ΕΟΠΕ ο
δημιουργός της Μιχάλης Τριανταφυλλίδης) και χορηγία του πρωταθλήματος Α2
Ανδρών που μετονομάζεται σε πρωτάθλημα Α2 FORTHnet. 
*** Διήμερο εκδηλώσεων του Συνδέσμου Ελλήνων Προπονητών Πετοσφαίρισης
(ΣΕΠΠΕ) στη Θεσσαλονίκη: Απόψε κοπή πίτας - χορός στο κέντρο «Μασασούρα»,
αύριο (11.30- 15.30) σεμινάριο προπονητών στο Αλεξάνδρειο με ομιλητές Στέλιο
Προσαλίκα - Τάκη Φλώρο κ.ά. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17233O072</ED>
<ID>
ID:300992

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O07&aa=2</URL></REF>


Article

<CATEGORY>vin10</CATEGORY>

 <H5>ΔΟΚΑΡΙ </H5><H2>Ο Μάτσας δεν χρειαζόταν... </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Παρουσίες νέων ποδοσφαιριστών, αλλά και αρκετές ατάκες Ψωμιάδη περιελάμβανε η
χθεσινή εκδήλωση της ΠΑΕ ΑΕΚ προς τα Μέσα Ενημέρωσης. 
*** Βασικό θέμα, βεβαίως, η αναμενόμενη τροπή της τηλεοπτικής υπόθεσης μετά
την απόφαση του Πρωτοδικείου υπέρ της Νέτμεντ, κάτι που δεν φάνηκε να ενοχλεί
ιδιαίτερα τον θεωρούμενο ισχυρό άνδρα της ΠΑΕ. 
*** «Σεβόμαστε την απόφαση του δικαστηρίου, αλλά το ντέρμπι με τον Ολυμπιακό
θα το δείξει ο Alpha» δήλωσε πολύ πολύ σοβαρά ο Μάκης Ψωμιάδης, οπότε το
ερμηνεύετε κατά την κρίση σας... 
*** Ουσιαστικά, ως τηλεθεατές, μάλλον, θα συγχρονιστούμε στη σύγχυση... 
*** Αλλά παρά τον σεβασμό του ισχυρού προς τη δικαιοσύνη ακούστηκε το εξής
πικάντικο: 
*** «Όσον αφορά τα συμβόλαια των καναλιών με τις ΠΑΕ θα πω ότι οι εποχές της
διένεξης Μάτσα - Καζαντίδη έχουν τελειώσει»! 
*** Κρίμα να μην είναι και λίγο καλλιτέχνης ο μεγάλος. Όλο και κάποια πρόταση
θα του προέκυπτε... 
*** (Στον δρόμο που χάραξε η Δώρα του Μπιγκ Μπράδερ...). 
*** Για να γίνουν τα πάντα κατανοητά, ο Μάκης κοίταξε όλους τους συναδέλφους
στα μάτια και φώναξε: «Κάντε μου όσες ερωτήσεις θέλετε. Έτσι για να μη φύγετε
με απορίες...». 
*** Καλό! 
*** Στα υπέρ του ότι εμφανίστηκε ίσως για πρώτη φορά χωρίς πούρο 
*** Κάτι ακόμη. 
*** Στο πάνελ δεν εμφανίστηκε ούτε για τους τύπους ο πρόεδρος Φίλων
Αντωνόπουλος, διότι - όπως διευκρινίστηκε αρμοδίως - έχει παραιτηθεί για
προσωπικούς λόγους! 
*** Σήμερα η ΠΑΕ ΑΕΚ θα καταθέσει αίτηση αναστολής της πρόσφατης απόφασης. 
*** Τι θα προκύψει, πώς και π ό τ ε ουδείς μπορεί να το προβλέψει. 
Κάποιες λανθασμένες αναφορές κυρίως σε ονόματα, μπορούν να θεωρηθούν ως...
μαύρη διαφήμιση. Τι άλλο; 
*** Για παράδειγμα, ο νεοαποκτηθείς Πορτογάλος χαφ Φόλια, αναφέρθηκε ως
«Φώλιας». 
*** Προφανώς, θα πρόκειται ή για φιλέλληνα ή μακρινό συγγενή του γνωστού
ομώνυμου Θεσσαλονικιού εισηγμένου επιχειρηματία... 
*** Άλλο: η εταιρεία Ιπποβέντσουρ, στην οποία φαίνεται ότι ανήκει το μετοχικό
μερίδιο Ψωμιάδη, αναφέρθηκε αρκετές φορές ως «Ιποβέντουρη». 
*** Τελικά θα μπερδευτούν οι μέτοχοι, γενικώς, σε περίοδο που οι ΑΕΚτζήδες
προσπαθούν να ξεχάσουν πλήθος ιδιοκτητών και μνηστήρων... 
*** (Εκείνος ο... Σκλαβενίτης δεν ξεχνιέται με τίποτα!). 
*** Ο Γιώργος Ξενίδης ήταν ο σοβαρότερος των τριών νέων παικτών, στις πρώτες
του δηλώσεις. 
*** Να δούμε τώρα αν θα καταφέρει να κερδίσει την εκτίμηση του Σάντος. 
*** Αυτό είναι το δύσκολο για τον καλό Θεσσαλονικιό αμυντικό. 
Ψυχρολουσία για τους αναπληρωματικούς του Ολυμπιακού χθες στου Ρέντη. 
*** Όταν ο Λεμονής τούς έριξε στον (φιλικό) αγώνα, οι του Ιωνικού έκαναν ό,τι
ήθελαν στο τερέν, βάζοντας τέσσερα γκολ στον «Θρύλο». 
*** Η αλήθεια είναι ότι ο ασίσταντ κόουτς του Ιωνικού Σωκράτης Γέμελος έφτιαξε
σπέσιαλ τακτική, οδηγώντας την ομάδα του στην πρώτη νίκη με αντίπαλο ομάδα Α'
Εθνικής... 
*** Είδηση: ο Βραζιλιάνος Νασιμέντο δικαίωσε το διάσημο επώνυμό του,
σκοράροντας δύο γκολάκια! 
*** Να τον δούμε και στο πρωτάθλημα, διότι η ομάδα της Κοκκινιάς θα χρειαστεί
καλή απόδοση, προκειμένου να «ξεκολλήσει» από την ουρά της βαθμολογίας. 
*** Όσο για τον Ολυμπιακό; 
*** Άντζας και Βενετίδης αγωνίστηκαν λίγο και φάνηκε πως είναι έτοιμοι μόνο
από... ιατρική άποψη. 
*** Στο μεταξύ, ξαφνικά άρχισαν να «παίζουν» ξενόφερτα σενάρια για ενδιαφέρον
ομάδων της Βραζιλίας για δύο άσους του Ολυμπιακού. 
*** Υπάρχει πράγματι ενδιαφέρον για τους Τζιοβάνι - Ζε Ελίας ή η ιστορία είναι
δήθεν; 
*** Ο Τζιοβάνι δεν καλοβλέπει Σάντος, προτιμά να μείνει και να συνεχίσει την
καριέρα του στον Ολυμπιακό. 
*** Σωστός είναι. Πού θα βρει αλλού αναπαυτικότερη θητεία... 
*** Ο Ζε Ελίας, επίσης, φέρεται αρνητικός σε πρόταση της Βάσκο ντα Γκάμα,
γεγονός που θα «ανακουφίσει» σήμερα ηγεσία και υποστηρικτές. 
*** Γερά!
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17233O081</ED>
<ID>
ID:300953

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O08&aa=1</URL></REF>


Article

<CATEGORY>vin10</CATEGORY>

 <H5>ΓΟΥΝΤΓΚΕΪΤ
</H5><H2>Πρώτα η τιμωρία, μετά η Αγγλία </H2>
Θα επιστρέψει στην Εθνική Αγγλίας - αφού, όμως, εκτίσει τις 100 ώρες
κοινωνικής υπηρεσίας που του επιβλήθηκαν λόγω της ανάμειξής του στον ξυλοδαρμό
του νεαρού Ασιάτη φοιτητή, Σαρφράζ Νατζέιμπ - ο Τζόναθαν Γούντγκεϊτ. Χθες
εκπρόσωπος της Ποδοσφαιρικής Ομοσπονδίας της χώρας (FA) δήλωσε (με νόημα...)
στην «Guardian» πως «η περίπτωση του 21χρονου άσου της Λιντς πρόκειται να
επανεξεταστεί» και έτσι ο τελευταίος δεν αποκλείεται να στελεχώσει την αγγλική
αποστολή, η οποία θα ταξιδεύσει στις 13 Φεβρουαρίου στο Άμστερνταμ για να
αντιμετωπίσει την Ολλανδία, σε διεθνές φιλικό παιχνίδι. Ο Γούντγκεϊτ έχει
φορέσει μία φορά τη φανέλα με τα τρία λιοντάρια σε αγώνα κόντρα στη Βουλγαρία,
το 1999. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17233O082</ED>
<ID>
ID:300993

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O08&aa=2</URL></REF>


Article

<CATEGORY>vin10</CATEGORY>

 <H5>ΠΟΡΤΟ </H5><H2>Απέκτησε τον Καβιέδες </H2>
Τον Ιβάν Καβιέδες απέκτησε η Πόρτο. Ο 24χρονος διεθνής επιθετικός από το
Εκουαδόρ παραχωρήθηκε στην αντίπαλο του Παναθηναϊκού στο Τσάμπιονς Λιγκ,
δανικός από τη Θέλτα μέχρι το τέλος της περιόδου. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17233O083</ED>
<ID>
ID:301026

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O08&aa=3</URL></REF>


Article

<CATEGORY>vin10</CATEGORY>

 <H5>ΦΕΛΕΡ </H5><H2>Δεν είναι ντροπή </H2>
Δεν ήταν τελικά και τόσο κακό για την Εθνική Γερμανίας το 1-5 από την
Αγγλία, σύμφωνα με τον προπονητή της πρώτης, Ρούντι Φέλερ! Ο Γερμανός
ομοσπονδιακός τεχνικός υποστήριξε πως τα μπαράζ με την Ουκρανία, τα οποία
αναγκάστηκε να δώσει η ομάδα του, μετά τη συντριβή στο Μόναχο έκαναν πολύ καλό
τόσο σε αυτόν όσο και στους ποδοσφαιριστές του: «Το ματς με την Ουκρανία μάς
βοήθησε στο να βελτιωθούμε και να έρθουμε ο ένας πιο κοντά στον άλλον. Χάσαμε
μόνο ένα παιχνίδι στα προκριματικά και τερματίσαμε δεύτεροι, λόγω της διαφοράς
τερμάτων. Δεν είναι ντροπή για μας, ας μην ξεχνάμε ότι το ίδιο είχε συμβεί και
το 1990». <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17233O084</ED>
<ID>
ID:301043

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O08&aa=4</URL></REF>


Article

<CATEGORY>vin10</CATEGORY>

 <H5>ΙΝΣΜΠΟΥΡΓΚ </H5><H2>Και είναι μόνο... προπόνηση </H2>
Το παιχνίδι του φακού με τον αθλητή έδωσε αυτό το θεαματικό άλμα σκιέρ σε
στιγμή προπόνησης «πάνω» από την πόλη του Ίνσμπουργκ της Αυστρίας. Στην πόλη
της Τιρόλ και του Σβαρόβσκι θα γίνει διεθνές τουρνουά αλμάτων, δηλαδή, σπορ
ιδιαίτερα δημοφιλές στη χώρα.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17233O085</ED>
<ID>
ID:301058

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O08&aa=5</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ </H5><H2>Όλου του κόσμου οι φυλές </H2>
Τρεις παίκτες από διαφορετικές χώρες δοκιμάζονται στο Αιγάλεω. Παρά το
γεγονός ότι δεν έγιναν γνωστά τα ονόματα, οι πληροφορίες αναφέρουν πως
πρόκειται για έναν Σουηδό αριστερό χαφ (ο οποίος άφησε πολύ καλές εντυπώσεις),
έναν Βραζιλιάνο αριστερό μπακ και έναν Σέρβο τερματοφύλακα. Εντός των ημερών
θα φανεί κατά πόσον η... πολυσυλλεκτικότητα αυτή θα βοηθήσει ουσιαστικά την
ομάδα του «Σίτυ» να παραμείνει στην κατηγορία.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17233O086</ED>
<ID>
ID:301065

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O08&aa=6</URL></REF>


Article

<CATEGORY>vin10</CATEGORY>

 <H2>ΣΚΑΚΙ
</H2><H4>Το Κύπελλο Πρωταθλητριών στη Θεσσαλονίκη
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Για δεύτερη συνεχόμενη χρονιά το Κύπελλο Πρωταθλητριών ομάδων Ευρώπης θα
διεξαχθεί στην Ελλάδα. Μετά την επιτυχημένη διοργάνωσή του από τον Κύδωνα
Χανίων στην Κρήτη, μία άλλη ελληνική ομάδα, η ΔΕΗ Μακεδονίας Θράκης,
ανακοίνωσε επίσημα την ανάληψη της διοργάνωσης τον Σεπτέμβριο (22-29) στην
Κασσάνδρα Χαλκιδικής. 
Ο σύλλογος της Θεσσαλονίκης ανακοίνωσε, επίσης, την ένταξη στην ομάδα τού μετρ
Θανάση Καραγιάννη (2.380) και της ανερχόμενης νεάνιδας Βέρας Παπαδοπούλου.
Στόχος της ομάδας είναι, σύμφωνα με τους εκπροσώπους της διοίκησης, ο τίτλος
του πρωταθλητή Ελλάδας και σε επίπεδο συλλόγων, αφού σε ατομικό επίπεδο τον
κατέχει ούτως ή άλλως, μέσω του παίκτη της Χριστόδουλου Μπανίκα, ο οποίος
αναδείχθηκε δύο συνεχόμενες χρονιές πρωταθλητής. 
* Με τη συμμετοχή 239 σκακιστών πραγματοποιούνται στα Άνω Λιόσια τα νεανικά
πρωταθλήματα Αττικής. 
Μετά τον 4ο γύρο, ανά κατηγορία, στις Νεάνιδες προηγούνται οι: Ιορδανίδου,
Σπύρου (κορίτσια έως 10 ετών) 3,5 βαθμοί, Κυριακέα (12 ετών) 4 βαθμοί,
Αγγελάκη (14 ετών) 3,5 βαθμοί, Στεφανίδη, Ευ. Μάκκα (16 ετών) 3,5 βαθμοί. Στην
κατηγορία Νέων, μετά τον 4ο γύρο προηγούνται: Χωματίδης 4 (10 ετών), Γκούμας,
Παναγιωτάκος 4 (12), Γεωργακόπουλος, Αζίζ 4 (14 ετών), Ποιμενίδης 4 βαθμοί (16
ετών), Κοτρώτσος, Κωστόπουλος, Μηχαϊλίδης 3,5 βαθμοί (18 ετών), Στείρη,
Στούμπος 3,5 βαθμοί (20 ετών). 
* Ο Ινδός Χαρικρίσνα προηγείται στο τουρνουά του Χάστινγκς με 3,5 βαθμούς σε 5
αγώνες. Ένας άλλος Ινδός, ο Σασικιράν, ισοβαθμεί στη δεύτερη θέση με τους
Μπάρσοφ, Γκάλαχερ και Κιριάκοφ. 
* Ο Βίκτορ Μπολογκάν (Μολδαβία, 2.668) και ο Ουλφ Άντερσον (Σουηδία, 2.601)
προηγούνται στο τουρνουά της Παμπλόνα με 4,5 βαθμούς σε 6 αγώνες. Ακολουθούν ο
Ούγγρος Αλμάσι με 4 και ο 15χρονος Τιμούρ Ρατζάμποφ από το Αζερμπαϊτζάν με
3,5, ο οποίος έχασε στον 6ο γύρο και έμεινε λίγο πίσω. 
* Εκτός από το Χάστινγκς και την Παμπλόνα υπάρχει και ένα τρίτο τουρνουά,
επίσης, με μεγάλη παράδοση, που διεξάγεται αυτή τη στιγμή. Είναι το τουρνουά
του Ρέτζιο Εμίλια στην Ιταλία, το οποίο στο παρελθόν γνώρισε μεγάλες δόξες.
Σήμερα, όμως, φιλοξενεί τουρνουά μεσαίας δυναμικότητας. Φέτος μετέχουν 10
παίκτες καλύτεροι από τους οποίους είναι οι Τσέμπαλο, Ντέλτσεφ, Βλάντιμιρ
Γκεοργκίεφ, Ναούμκιν και Τσαλταμπάσεφ. Ο τελευταίος είχε και το καλύτερο
ξεκίνημα με 3,5 βαθμούς στους τέσσερις πρώτους γύρους. 
* Στις 11 Ιανουαρίου ξεκινάει στην Ολλανδία το φημισμένο τουρνουά Corus. Οι
παίκτες θα χωριστούν σε δύο γκρουπ. Στο πρώτο θα πάρουν μέρος αρκετά από τα
πρώτα ονόματα της διεθνούς λίστας αξιολόγησης, με κορυφαίο τον Γκάρι Κασπάροφ,
αλλά και τους Άνταμς (Αγγλία), Λέκο (Ουγγαρία), Μπαρέεφ (Ρωσία), Βαν Βέλι
(Ολλανδία), Χάλιφμαν (Ρωσία), Γκέλφαντ (Ισραήλ), Καζιμτζάνοφ (Ουζμπεκιστάν),
Ντρέεφ (Ρωσία), Γκρίσουκ (Ρωσία), Λοτιέ (Γαλλία), Γκούρεβιτς (Βέλγιο), Πίκετ
και Τίμαν (Ολλανδία). Οι αγώνες θα ολοκληρωθούν στις 27 Ιανουαρίου. 
* Το πρωτάθλημα ΗΠΑ θα ξεκινήσει στις 5 Ιανουαρίου στο Σιάτλ. Θα παίξουν 56
σκακιστές, ανάμεσα στους οποίους και 12 γυναίκες, που θα τηρούν και ξεχωριστή
βαθμολογία για τον τίτλο των Γυναικών. 
* Ματς οκτώ παρτίδων ανάμεσα στον νεαρό Ισπανό γκραν μετρ Βαλέγιο Πονς (2.630)
και τον πολύπειρο Βόσνιο γκραν μετρ Ιβάν Σοκόλοφ (2.658) πραγματοποιείται στο
Μονταρίζ της Ισπανίας. Οι τρεις από τις τέσσερις πρώτες παρτίδες έληξαν
ισόπαλες, μία, όμως, κέρδισε ο Σοκόλοφ που προηγείται με σκορ 2,5-1,5. 
* Από το τουρνουά της Παμπλόνα είναι η παρτίδα που ακολουθεί. Ο 15χρονος
Τιμούρ Ρατζάμποφ από το Μπακού κερδίζει τον κορυφαίο Βραζιλιάνο σκακιστή
Λεϊτάο. 
Ρατζάμποφ (2.567) - Λεϊτάο (2.581) 
1. δ4 Ιζ6 2. γ4 ε6 3. Ιγ3 Αβ4 4. ε3 β6 5. Αδ3 Αβ7 6. Ιζ3 Ιε4 7. Ο-Ο ζ5 8. Ιε2
Αδ6 9. β3 Βζ6 10. Αβ2 Ιγ6 11. Ιη3 Α: η3 12. θ: η3 Ο-Ο 13. Πγ1 Παε8 14. Βε2 Βθ6
15. Πζδ1 Ρθ8 16. δ5 Ιδ8 17. Ιδ4 Ιζ6 18. ζ3 Ιθ5 19. Βζ2 α6 20. γ5 Α: δ5 21. γ:
β6 γ: β6 22. Πγ7 Ιζ7 23. Π: δ7 Ιζ6 24. Πα7 Ιε5 25. Βε2 Ιθ5 26. Βε1 Ιζ6 27. Βδ2
Βη6 28. Ιε2 Ι: δ3 29. Β: δ3 ε5 30. Β: α6 ζ4 31. ε: ζ4 Βγ2 32. Π: δ5 ε: ζ4 33.
Ββ7 Πη8 34. Α: ζ6 Ββ1+ 35. Ρθ2 1-0
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17233O991</ED>
<ID>
ID:300954

</ID><URL>http://ta-nea.dolnet.gr/neaweb/neafile.print_unique?e=A&f=17233&m=O99&aa=1</URL></REF>


Article

<CATEGORY>vin09</CATEGORY>

 <H5>Η Αγνή Μπάλτσα στα «ΝΕΑ»
</H5><H2>«Παρακαλώ, όχι άλλη Κάρμεν»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Η Αγνή Μπάλτσα (ως Κούντρι), με τον Πλάθιντο Ντομίνγκο, στον «Φάλσταφ» του
Βάγκνερ, στην Όπερα της Μαδρίτης

Έκανε πολύ κρύο στη Θεσσαλονίκη χθες το βράδυ όταν έφθασε η Αγνή Μπάλτσα.
Φοβήθηκε, μας εμπιστεύτηκε, «μη την... αρπάξω. Στη Βιέννη δεν ένιωθα να κρυώνω
τόσο. Είναι επικίνδυνο, ξέρετε, νιώθω παγιδευμένη πριν από ένα τέτοιο
κοντσέρτο». 
Αρνήθηκε τις κάμερες και τους φωτογράφους. «Είμαι, ξέρετε, εναντίον της
τηλεόρασης. Δεν θέλω να με φωτογραφίζουν, αρκετές φορές ούτε να ηχογραφούν τη
φωνή μου. Τραγουδάω "ζωντανά". "Αληθινά". Με τα μηχανήματα αυτά νιώθω να
παγιδεύομαι». 
Κρατώ τις λέξεις: «παγίδα», «ζωντανά» και «αληθινά». Κρατώ και την εικόνα μιας
γυναίκας απροσδιορίστου ηλικίας, μιας γυναίκας που χαμογελάει, που μιλάει,
αλλά και σιωπά, κάνει γκριμάτσες, καταργεί τις αποστάσεις, δίνει το χέρι της
και σφίγγει δυνατά αυτό του συνομιλητή της, σε κοιτάζει κατ' ευθείαν στα μάτια
και στο τέλος... σε αγγίζει στην πλάτη, σου κλείνει το μάτι. Μιας γυναίκας
ζωντανής και τελικά όμορφης. 
«Δεν είμαι κανένας...»

- Είστε ντίβα; 
«Βρισκόμαστε νομίζω σε μια εποχή που παρεξηγούμε τις λέξεις. Εμφανίζεται
λοιπόν μια κοπέλα όμορφη, τραγουδάει συμπαθητικά και... είναι στάρ. Είναι λίγο
ακόμη σταρ και ύστερα γίνεται... ντίβα. Δεν είμαι λοιπόν ντίβα. Η Μαρία Κάλλας
ήταν ντίβα. Ειδικά τώρα, εδώ, δεν είμαι κανένας. Στη σκηνή... ίσως». 
Στη σκηνή του Μεγάρου Μουσικής Θεσσαλονίκης η Αγνή Μπάλτσα θα ερμηνεύσει ­
πέντε ακριβώς χρόνια μετά την τελευταία της εμφάνιση (στις 30 Ιανουαρίου του
1997) στην πόλη ­ άριες και αποσπάσματα από όπερες των Γκουνό, Μασνέ, Μπιζέ,
Μπερλιόζ, Μπελίνι, Βέρντι και Μασκάνι πλαισιωμένη από τη Φιλαρμονική Ορχήστρα
της Σόφιας. 
Πέντε χρόνια μετά την εμφάνισή της στο πλαίσιο τής τότε Πολιτιστικής
Πρωτεύουσας της Ευρώπης, η «σπουδαιότερη δραματική μεσόφωνος της εποχής μας»,
όπως χαρακτηρίστηκε από τον Χέρμπερτ φον Κάραγιαν, επανακάμπτει στη
Θεσσαλονίκη για μια βραδιά-gala και ετοιμάζεται για την ήδη πολυσυζητημένη
επικείμενη εμφάνισή της τον ερχόμενο Φεβρουάριο στην Όπερα της Βιέννης ως
Κοστέλνιτσκα στη «Γενούφα» του Λέος Γιάνατσεκ. 
- Και η «Κάρμεν»; Παραμένετε ταυτισμένη με τον ρόλο-ερμηνεία; 
«Όχι άλλη Κάρμεν, φθάνει. Τη λάτρευα κάποτε την Κάρμεν. Μετά ένιωσα σαν να μου
'φευγε πλέον μέσα από τα χέρια μου. Τον μίσησα σχεδόν αυτόν τον ρόλο.
Ντρέπομαι να αισθάνομαι ότι δεν είμαι αυτό το πράγμα που ερμηνεύω... Οι ρόλοι
είναι σαν την εγκυμοσύνη. Αν δεν σ' ενδιαφέρει πλέον αυτό που θα γεννήσεις,
δεν υπάρχει λόγος να το κάνεις. Με κυνηγάνε άλλοι ρόλοι πια. Μάκβεθ, Τόσκα,
Πάρσιφαλ...». 
- Ως μέτζο, ζηλέψατε ποτέ τις σοπράνο; 
«Δεν αισθάνθηκα ποτέ δεύτερη. Αν ήμουν σοπράνο θα ήθελα να ερμηνεύσω Ηλέκτρα,
Μάκβεθ. Όμως το χρώμα, όχι η έκταση, κάνει τη φωνή...». 
Δηλώνει ευτυχισμένος άνθρωπος. Τυχερός. «Κάνω το χόμπι μου, ερωτεύομαι ­ είναι
απόλυτα ερωτική η επαφή μου με την όπερα ­ και... πληρώνομαι γι' αυτό. Δεν
είναι υπέροχο;». 
Αύριο το βράδυ η Αγνή Μπάλτσα θα μεταμορφωθεί στη σκηνή του Μεγάρου Μουσικής
σε μια σειρά ρόλων-πεπρωμένων. 
«Μπορεί και να δείτε την καρδιά μου να χτυπάει κάτω από το φόρεμά μου μόλις
βγω στη σκηνή». 
- Με το ευρώ πώς τα πάτε; 
«Δύσκολα. Στην αρχή θύμωσα. Ήθελα τα μάρκα, τα σελίνια, τις δραχμούλες μου.
Ζήτησα να μου αγοράσουν 50-100.000 δραχμές προτού αποσυρθούν, έτσι για να τις
θυμάμαι... Ποτέ δεν ξέρεις».

<H3>Εικόνες </H3>
Γεννήθηκε: «Στη Λευκάδα πριν από εκατοντάδες χρόνια», όπως λέει η ίδια,
γιατί «αν δεν έχασα κάτι, αυτό είναι το χιούμορ μου». 
Εξάλλου: «Μόνον οι πολύ μεγάλοι έχουν χιούμορ, οι ανασφαλείς όχι». 
Παραμένει: «Μαθήτρια σε όλη μου τη ζωή». 
Μιλάει: Ελληνικά, γερμανικά, ιταλικά. «Νιώθω πολύγλωσση». 
Σκέπτεται και ­ κυρίως ­ ονειρεύεται: «Σαφώς ελληνικά». 
Χαίρεται: «Τρελαίνομαι να τραγουδάω "Καβαλερία Ρουστικάνα"». 
Ο Φον Κάραγιαν: «Στιγμάτισε τη ζωή μου ως άνθρωπο και ως γυναίκα». 
Θα αποσυρθεί: «Νομίζω ότι μπορώ να ζήσω και χωρίς να τραγουδάω». 
Το αυριανό κοντσέρτο: «Είναι σαν ένα κολιέ με πολύτιμες πέτρες, είναι
ανθρώπινα πεπρωμένα αυτοί οι ρόλοι». <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17233P011</ED>
<ID>
ID:300955

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P01&aa=1</URL></REF>


Article

<CATEGORY>vin09</CATEGORY>

 <H5>«ΔΕΝ ΘΕΛΩ ΝΑ ΞΕΡΩ ΤΙΠΟΤΑ» ΣΤΟΝ «ΦΟΥΡΝΟ»
</H5><H2>Ο Μπρεχτ συναντά τον Πίντερ
</H2>
Πέτρος Αλατζάς, Στέλλα Κρούσκα και Αντώνης Κρόμπας στην παράσταση «Δεν θέλω
να ξέρω τίποτα», που παρουσιάζεται στον «Φούρνο»

Σε κείμενα του Μπέρτολτ Μπρεχτ και του Χάρολντ Πίντερ είναι βασισμένη η
παράσταση «Δεν θέλω να ξέρω τίποτα», που παρουσιάζεται από σήμερα στο θέατρο
«Φούρνος» (Μαυρομιχάλη 168, τηλ. 6848.119). Η μετάφραση είναι του Πέτρου
Μάρκαρη και του Ερρίκου Μπελιέ, η δραματουργική επεξεργασία και η σκηνοθεσία
του Φώτη Μακρή, η διαμόρφωση του σκηνικού χώρου και τα κοστούμια της Μαρίας
Κοκκίνη, η μουσική επιμέλεια του Ιάκωβου Δρόσου. Παίζουν οι Πέτρος Αλατζάς,
Θανάσης Βλαβιανός, Σοφία Βογιατζάκη, Αντώνης Κρόμπας και Στέλλα Κρούσκα. 
Χρυσάνθη Δούζη και Κώστας Ανταλόπουλος στην παράσταση «Τρωάδες - Το μακρύ ταξίδι»

* Την παράσταση «Τρωάδες - Το μακρύ ταξίδι», που βασίζεται στις
«Τρωάδες» του Ευριπίδη και στο βιβλίο της Thea Halo «Ούτε το όνομά μου»,
ανεβάζει από σήμερα το «Θέατρο της Άνοιξης» (Γερμανικού 20, στο Μεταξουργείο,
τηλ. 5238.870), σε μετάφραση Ερρίκου Μπελιέ και Μαρίνας Φράγκου, σύνθεση
κειμένων, σκηνοθεσία και φωτισμούς Γιάννη Μαργαρίτη, σκηνικά και κοστούμια
Καρμεντσίτα Μπροσμπόγιου, μουσική Ζλάταν Κλάριτς και στίχους Σέργιου Γκάκα.
Παίζουν: Χρυσάνθη Δούζη, Αμαλία Γκούμα, Φωτεινή Κρόκου, Κώστας Ανταλόπουλος
κ.ά. 
Εκθέσεις 
Στον Ανδρέα Εμπειρίκο και το άγνωστο φωτογραφικό του έργο είναι αφιερωμένη η
έκθεση «Amour, amour», που παρουσιάζεται στην Τεχνόπολι του Δήμου Αθηναίων
(Πειραιώς 100, τηλ. 3467.322) μέχρι τις 17 Ιανουαρίου. 
* Έως τις 20 Ιανουαρίου συνεχίζεται η έκθεση ζωγραφικής τού Κίκου
Λανίτη στην Πινακοθήκη του Δήμου Αθηναίων (Πειραιώς 51, τηλ. 3231.841) 
* Έργα της Σοφίας Λασκαρίδου, της πρώτης Ελληνίδας ζωγράφου,
παρουσιάζονται στη Δημοτική Πινακοθήκη Καλλιθέας (Λασκαρίδου και Εκθέμου, τηλ.
9573.150) έως τις 15 Ιανουαρίου. 
* «Στιγμές ζωής» είναι ο τίτλος της έκθεσης φωτογραφίας της Αναστασίας
Μπόικου, που λειτουργεί στο Φωτογραφικό Τμήμα της Δημοτικής Πολιτιστικής
Επιχείρησης Καστοριάς, Βαλαλά 58, τηλ. (0467) 85890. 
Βιβλίο 
Ο τόμος του υπουργείου Εξωτερικών «Έγγραφα επίσημα αφορώντα τας επί του
Επτανησιακού Ζητήματος διαπραγματεύσεις», που εκδόθηκε το 1864 και
επανεκδόθηκε από τη Βουλή των Ελλήνων το 2001, με την ευκαιρία του εορτασμού
της επετείου της Ένωσης των Επτανήσων με την Ελλάδα, παρουσιάζεται στις 8, στο
Πνευματικό Κέντρο του Δήμου Ζακυνθίων, σε εκδήλωση η οποία διοργανώνεται υπό
την αιγίδα της Βουλής. Θα παρευβρεθεί και θα χαιρετίσει ο πρόεδρος της Βουλής
Απόστολος Κακλαμάνης. 
«Ζωντανά» 
Η Δήμητρα Γαλάνη και η Τάνια Τσανακλίδου για δεύτερη χρονιά στον «Ζυγό»
(Κυδαθηναίων 22, τηλ. 3241.610). Μαζί τους οι «Άμμος». 
* Ο Μίμης Πλέσσας στη Μουσική Σκηνή Πειραιά (Ασκληπιού και Κάστορος,
Πειραιάς, τηλ. 4120.510). Μαζί του οι Γιάννης Κούτρας, Πένυ Ξενάκη, Σπύρος
Κλείσσας, Ρίτα Αντωνοπούλου, Δημήτρης Ζμπέκος, Χαρά Πετρίδου, Άννα-Μαρία Κάλφα
και Άγγελος Χρονάς. 
* Ο Λουκιανός Κηλαηδόνης και οι Νίκος και Γιασεμή Σαραγούδα, Αλέκος
Αραπάκης, Μάριος Παπαδέας και Γεράσιμος Αναστασόπουλος σε ένα σεργιάνι στα
σμυρναίικα και ρεμπέτικα τραγούδια κάθε Παρασκευή και Σάββατο στις 11 μ.μ. στο
θέατρο «Μεταξουργείο» (Ακαδήμου 14, τηλ. 5234.382). 
* Στη «Σφεντόνα» (Λ. Αλεξάνδρας 22, τηλ. 8253.991) τραγουδούν οι
Γιάννης Κότσιρας, Δημήτρης Μπάσης και Ελένη Καλαϊτζίδου. 
* Παλαιές και νέες συνθέσεις της παρουσιάζει απόψε και αύριο στις 11,
στο «Σπίτι Τέχνης» (Δεληγιάννη 5, στην Καλλιθέα, τηλ. 9234.806), η Λήδα. Μαζί
της ο Γρηγόρης Κόλλιας και ο Γιάννης Τσολομίτης. Η μουσική επιμέλεια είναι του
Γιάννη Χατζίδη. 
* «Μπαλάντες του κόσμου» με τον συνθέτη και πιανίστα Στέφανο Δεκεριάν
απόψε και αύριο στις 10.30, στον «Δίαυλο» (Δράκου 9, στο Κουκάκι, τηλ. 9248.737).

Παράσταση 
Η μουσική παράσταση «Θέλετε δέντρ' ανθίσετε, θέλετε μαραθείτε», σε
σκηνοθεσία Τατιάνας Λύγαρη, παρουσιάζεται στην αμαξοστοιχία-θέατρο «Το τρένο
στο Ρουφ». Τραγουδούν: Βασίλης Γισδάκης και Σοφία Τζαβάρα. Ερμηνεύουν: Τατιάνα
Λύγαρη και Χρύσα Σπηλιώτη. Έναρξη στις 10 (Κυριακή στις 8). Είσοδος: 8.000
δρχ. Σιδηροδρομικός σταθμός Ρουφ, οδός Κωνσταντινουπόλεως, μεταξύ Ιεράς Οδού
και γέφυρας Χαμοστέρνας, τηλ. 5298.922, 0937-604988.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17233P021</ED>
<ID>
ID:300957

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P02&aa=1</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Ευρωκόλπα...
</H2>
<AUTHOR>Γ.Δ.Κ.Σ.</AUTHOR>

Μου τηλεφώνησε, πικραμένος, ο, πάντα, ευγενέστατος Φώτης, ο ταμίας του θεάτρου
«Ιλίσια - Ντενίση», σχετικά με το χτεσινό σχόλιο της στήλης, για την προς τα
άνω «στρογγυλοποίηση» που έγινε στις τιμές των εισιτηρίων τους. «Είναι
δυνατόν», μου λέει, «να περιμένουν διακόσια άτομα στην ουρά κι εγώ να ψάχνω να
βρω ρέστα για 20,54 και 17,67 ευρώ;». Ναι, αλλά γιατί, τότε, δεν τα
στρογγυλοποιούσαν προς τα κάτω; «Ξέρεις», λέει, «πόσο κόστισε η παραγωγή αυτή,
το "Ο βασιλιάς κι εγώ"; Για να "βγει" χρειαζόταν εισιτήριο πολύ
ακριβότερο...». Α, δεν παίζω... Τότε, γιατί δεν το 'βαζαν ακριβότερο...
αποξαρχής; Άλλοι, πάλι, όπως, στην «Αλκυονίδα», ο Γιώργος Μεσσάλας, που μου
τηλεφώνησε, έκαναν το στρογγύλεμα προς τα κάτω... Θα το 'καναν, όμως, αν είχαν
τον κόσμο της Μιμής Ντενίση; 
<H3>... και ευρωμπερδέματα </H3>
Από την άλλη, πάω στο «Αμόρε», για τη «Διπλή απιστία» του Μαριβό ­ χάρμα
παράσταση, αφρός, μην τη χάσετε ­ και βλέπω αλλόφρονα την κοπέλα που πουλούσε
τα προγράμματα. Άλλος να της δίνει δραχμές, άλλος ευρώ, άλλος τα μισά σε
δραχμές και τα μισά σε ευρώ, να 'χει μπερδέψει σ' ένα τσαντάκι τα κέρματα...
Σκέτη δυστυχία. Κουράγιο! Πού θα πάει, θα μάθουμε. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17233P022</ED>
<ID>
ID:300995

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P02&aa=2</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Σκουπιδο-δρώμενα </H2>
<AUTHOR>Π.Θ.Κ.</AUTHOR>

Η μιζέρια παρέα με το σκουπιδομάνι, το αλαλούμ και το... εικαστικό δρώμενο.
«Πνεύμα των Χριστουγέννων» ονομάστηκε η εικαστική παρέμβαση του Οργανισμού
Υλοποίησης Αρχαιολογικών Χώρων Αθήνας στην πρώην Πλατεία Ομονοίας και νυν
γαπί-σκουπιδοτενεκέ για τις ημέρες των γιορτών... Όσοι περνάμε, όμως, από την
Ομόνοια ­ δηλαδή όλη η Ελλάδα ­ αυτό που αντικρύζουμε είναι μια αυθεντικά
τριτοκοσμική κατάσταση άθλιας καθημερινότητας. Και η εν λόγω εικαστική
παρέμβαση μοιάζει σαν κορδέλα περιτυλίγματος σε έναν σκουπιδοτενεκέ ή ­ στο
πιο... κόσμιο ­ σ' ένα καλάθι αχρήστων. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17233P023</ED>
<ID>
ID:301028

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P02&aa=3</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Μουσικά μεθεόρτια
</H2>
<AUTHOR>Χ.</AUTHOR>

Μετά τις γιορτές, τα βραβεία. Η μουσική βιομηχανία πάντα βρίσκει τρόπους και
αντεπεξέρχεται. Έτσι, μετά τα Χριστούγεννα και την αναμενόμενη ύφεση στην
αγορά μουσικής, τα Αμερικανικά Βραβεία Μουσικής και τα Γκράμις (τον Ιανουάριο
και τον Φεβρουάριο αντίστοιχα) είναι δύο πολύ καλές τονωτικές ενέσεις, για να
κινήσουν και πάλι το ενδιαφέρον του κοινού. Που, όπως αναμένουν οι
ενδιαφερόμενοι, θα κρατηθεί σε σχετικά καλά επίπεδα, αφού τον Μάρτιο θα
βοηθήσουν και λίγο τα Όσκαρ μέχρι να ανοίξει και πάλι η αγορά στην καλοκαιρινή
αρένα των περιοδειών. Σε όλα τα πράγματα υπάρχει λογική. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17233P024</ED>
<ID>
ID:301045

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P02&aa=4</URL></REF>


Article

<CATEGORY>vin09</CATEGORY>

 <H5>το δίκτυο
</H5><H2>Κλειστόν λόγω... μοναξιάς; </H2>
<AUTHOR>Π.Θ.Κ.</AUTHOR>

Δεν είχε την ίδια τύχη με το «Ιντεάλ» της Πανεπιστημίου το συνονόματό του στο
Μαρούσι κι ας είναι στα σινεφιλικά βόρεια προάστια... Το «Ιντεάλ Μαρούσι»,
λοιπόν, κατέβασε ρολά από την Κυριακή λόγω μη... αθρόας προσέλευσης θεατών.
Τις πταίει; Η «θέση», η... μοναξιά ­ είναι ένα κι όχι 2-3 ή ακόμα περισσότερα,
όπως λίγο πιο πάνω και παρακάτω ­ ή ο μη σωστός προγραμματισμός; Δύσκολοι
καιροί για μοναχικές ­ παραδοσιακές ή μοντέρνες ­ κινηματογραφικές αίθουσες
όταν τα πολυσινεμά σαρώνουν... <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17233P025</ED>
<ID>
ID:301059

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P02&aa=5</URL></REF>


Article

<CATEGORY>vin09</CATEGORY>

 <H2>«Όχι στο δισκογραφικό νταβατζηλίκι»
</H2><H4>Το ολoκαίνουργιο διπλό άλμπουμ, «20 χρόνια live», των αδελφών Κατσιμίχα,
που μόλις κυκλοφόρησε, δεν καταγράφει μόνο τις τελευταίες τους από κοινού
εμφανίσεις το καλοκαίρι (που μας πέρασε), αλλά σηματοδοτεί και την έναρξη μια
νέας για αυτούς εποχής: Από 'δώ και πέρα αναλαμβάνουν οι ίδιοι το βάρος των
δισκογραφικών τους παραγωγών. Μακριά από τα «νταβατζηλίκια», όπως τα
χαρακτηρίζουν, των δισκογραφικών εταιρειών
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Και μαζί και... μόνοι, οι πιο δεμένοι δίδυμοι της επικράτειας, ο Χάρης και ο
Πάνος Κατσιμίχας εξακολουθούν να αγαπιούνται, αλλά σε ανάλογο συναυλιακό
«ενσταντανέ» δεν πρόκειται να τους ξαναδείτε

Εμείς, πάντως, είχαμε το χρέος να τους ρωτήσουμε. Ήταν, όντως αυτό το
«συναυλιακό» φινάλε τους; Γιατί αυτό που είδαμε, μετά τον προαναγγελθέντα (από
«Διφώνου») «χωρισμό» τους, ήταν ένα δυναμικό συναυλιακό καλοκαίρι και ένα
λάιβ, στο Ολυμπιακό Στάδιο, που μόνο για φινάλε δεν μας προδιέθετε... 
Χάρης. «Ήδη ξεκινάτε από λάθος βάση. Η απόφαση αυτή δεν πάρθηκε γιατί
το "μαγαζάκι" δεν πήγαινε καλά. Πρέπει να ξέρετε ότι πριν από τρεις μήνες μάς
έγινε απονομή για τριπλό πλατινένιο, ήτοι 150.000 CD, νούμερο που δεν είναι
συνηθισμένο στις μέρες μας». 
Πάνος: «Η περιοδεία δεν έγινε για να μετρήσουμε τις δυνάμεις μας, πόσο
πουλάμε στην αγορά. Το εννοούσαμε όταν λέγαμε αποχαιρετιστήριες συναυλίες. Τις
αιτίες του "χωρισμού" μας θα τις διαπιστώσετε σιγά σιγά». 
- Πάντως, δεν θα σας παρεξηγούσαμε αν εκείνη η συνέντευξη
αποδεικνυόταν υπέρ το δέον αυθόρμητη και ίσως πριν από την ώρα της. 
Χάρης: «Ούτε υπέρ το δέον αυθόρμητη ήταν ούτε πριν την ώρα της. Μου
θυμίσατε τώρα μια ρήση του Ουμπέρτο Έκο. Αν ένας πολιτικός, λέει o Έκο, τη μία
λέει τάδε και την άλλη τα "γυρίσει", μαύρο φίδι που τον έφαγε. Αν όμως το
κάνει ένας καλλιτέχνης, το αποδεχόμαστε. Ξέρετε γιατί; Ο καλλιτέχνης για την
κοινωνία είναι ένα άτομο με ειδικές ανάγκες, μια προσωπικότητα λιγάκι
αυτιστική, ανώριμη. Εγώ αυτές τις αμφιθυμίες και τα νάζια των "καλλιτεχνών"
δεν τα γουστάρω καθόλου και σας παρακαλώ να μη με μπερδεύετε με λογικές που
τις σιχαίνομαι». 
Πάνος: «Σταματάμε τα από κοινού λάιβ, γιατί το λάιβ, εκτός από
επάγγελμα, είναι κυρίως μια τρέλα, ένα κέφι. Αν φύγει το κέφι, μετατρέπεται σε
κοροϊδία ­ κυρίως του ίδιου μας του εαυτού. Με άλλα λόγια, αν χαθεί η τρέλα
the party is over». 
- Η ανεξαρτητοποίησή σας από τη Sony Music σημαίνει ότι από εδώ και πέρα
αναλαμβάνετε οι ίδιοι τις παραγωγές σας; Γιατί; 
Πάνος: «Το να αναλάβει κανείς μόνος του τις παραγωγές του είναι πάρα
πολύ δύσκολο. Άσε, δε, που κινδυνεύει να μπει μέσα χοντρά. Αλλά έτσι έχει το
τεράστιο πλεονέκτημα να του ανήκει η δουλειά του και όχι στη μία ή την άλλη
εταιρεία, και αυτός είναι ένας πολύ σοβαρός λόγος να ρισκάρει». 
Αλαζονεία 
- Νομίζετε ότι ξημερώνει μια νέα εποχή στις σχέσεις καλλιτεχνών και
δισκογραφικών εταιρειών; 
Πάνος: «Καμιά νέα εποχή δεν ξημερώνει. Να ξέρετε πως ό,τι καινούργιο
έρθει, θα έρθει από την προσπάθεια των ίδιων των καλλιτεχνών και ένας από τους
τρόπους να αλλάξουν τα πράγματα είναι η ανεξάρτητη παραγωγή. Εμείς, όσο κι αν
προσπαθήσαμε τόσα χρόνια το αποτέλεσμα μηδέν. Οι εταιρείες εξακολουθούν να
έχουν την ίδια αλαζονική συμπεριφορά και τα ίδια αποικιοκρατικά άδικα
συμβόλαια. Δηλαδή, δεν μπορείς να θεωρήσεις επάγγελμα το επάγγελμα του συνθέτη
και του στιχουργού σε αυτήν τη χώρα, είναι ασύμφορο. Άσε που σε κάνουν να
χάσεις εντελώς τον αυτοσεβασμό σου και την αξιοπρέπειά σου». 
- Πώς αισθάνεστε με όλες αυτές τις αλλαγές που φέρνει το Internet στη
δισκογραφία. Εσείς «κατεβάζετε» τραγούδια; 
Χάρης: «Χρησιμοποιώ Internet τακτικά για να ενημερωθώ και πραγματικά
πιστεύω ότι είναι πολύ χρήσιμο στον τομέα αυτό. Καταπληκτικό εργαλείο. Από την
άλλη μεριά, αυτή η ελεύθερη ανταλλαγή μουσικής, βλέπε Napster, είναι μια νέα
μορφή πειρατείας. Εμένα όμως αυτή η πειρατεία δεν με πειράζει καθόλου.
(Παρεμβαίνει ο Πάνος: Ούτε και μένα!). Χέστηκα εγώ για τα πνευματικά
δικαιώματα. Τώρα θα μας πάρει ο πόνος; Και όλα αυτά τα χρόνια που
δισκογραφούσαμε και μας κατάκλεβαν οι δισκογραφικές; (Πάνος: Εδώ κολλάνε τα
αποικιοκρατικά συμβόλαια που έλεγα πριν). Οπότε από πλευράς μας δίνουμε το
ελεύθερο στους χρήστες να μας "πειρατεύουν". Μάλλον τους προτρέπουμε κιόλας
"πειρατέψτε" μας ανελέητα. Με όλη μας την καρδιά. Μας ηδονίζει μάλιστα αυτό,
γιατί οι νταβατζήδες μας (οι δισκογραφικές) χάνουν τα κέρδη τους και τους
χαλάει η διάθεση. Εμείς τι έχουμε να χάσουμε; Τα ψίχουλα που παίρναμε;
Γελάμε». 
- Θα συνεχίσετε να είστε αχώριστοι δισκογραφικά; 
Χάρης: «To έχω πει και το ξαναλέω. Θα είμαι πάντα δίπλα στον αδελφό μου
­ δισκογραφικά». 
- Τελικά, μήπως αυτό το δημόσιο ξέσπασμα του Χάρη έγινε αιτία να
αναπροσδιορίσετε τη σχέση σας; Μάλλον θα σας ενοχλεί, λόγου
χάριν, που πολλοί δεν μπορούν να θυμηθούν ποιος από τους δύο έδωσε την
περιβόητη συνέντευξη; 
Χάρης: «Φυσικά και με ενοχλεί. Δεν είμαστε σιαμαίοι, είμαστε δίδυμοι.
Διαφορετικές ταυτότητες, διαφορετικά διαβατήρια, στο αεροπλάνο καθόμαστε σε
διαφορετικές θέσεις και στην τουαλέτα πάμε ξεχωριστά. Όσο για το δημόσιο
ξέσπασμα, πέρυσι. Έγινε για να επαναπροσδιορίσω τη σχέση μου με τον εαυτό μου.
Ο προσωπικός μου λόγος που σταματάω τα λάιβ είναι για να βρω έναν εαυτό που
λιγάκι έχασα όλα αυτά τα χρόνια, από την κούραση των ζωντανών εμφανίσεων. Τις
δυνάμεις που διαθέτω, θέλω να τις χρησιμοποιώ αποκλειστικά για να γράψω
τραγούδια που θα ευχαριστούν εμένα κατ' αρχήν ­ όπως παλιά δηλαδή ­ και από
'κεί και πέρα αν αρέσουν και στους υπόλοιπους ακόμα καλύτερα». 
Πάνος: «Η σχέση μας έχει επαναπροσδιοριστεί, όπως βλέπετε, γιατί δύο
άνθρωποι που κατ' αρχήν αγαπιούνται ως αδέλφια, ως φίλοι και μετά σαν
οτιδήποτε άλλο, αυτό για το οποίο ενδιαφέρονται κυρίως είναι η προσωπική τους
σχέση. Η απόφαση που έχουμε πάρει είναι να ακολουθεί ο καθένας τις προσωπικές
του επιθυμίες, τις προτεραιότητές του και όχι να βασανιζόμαστε. Έτσι νομίζω
ότι θα είμαστε πιο θετικοί και πιο χρήσιμοι ο ένας για τον άλλο, με την
ουσιαστική έννοια του όρου». 
Φινάλε... ζωντανά 
- Αν υποθέσουμε ότι έχουμε όλους τους δίσκους σας, τι το διαφορετικό
θα μας προσφέρει το νέο λάιβ άλμπουμ; 
Χάρης: «Με δεδομένο ότι εγώ σταματάω συνειδητά τις λάιβ εμφανίσεις μου,
είτε το θέλουμε είτε όχι το ντουέτο δεν θα ξαναπαίξει μαζί. Ποτέ. Όποιος
πρόλαβε, πρόλαβε. Αυτό το άλμπουμ είναι ένα ηχητικό ντοκουμέντο γι' αυτούς που
δεν έτυχε να μας δουν μαζί στη σκηνή. Και από την άλλη μεριά, είναι ένα
ηχητικό σουβενίρ για όσους αγάπησαν τον Πάνο και τον Χάρη, έτσι όπως
λειτουργούσαν στη σκηνή. Αυτό είναι όλο. Δεν είναι και η ανακάλυψη της
πυρίτιδας, αλλά ούτε και το πιο πληκτικό πράγμα...». 
Πάνος: «Δεν είχαμε συνειδητοποιήσει όλα αυτά τα χρόνια πόσο διαφορετικά
ακούγονται τα τραγούδια, όταν τα τραγουδάς μαζί με 5.000 ανθρώπους. Μιλάμε για
τεράστια ενέργεια, ένα πανηγύρι, ένα περίεργο πάρτι. Αυτό συνέβη το καλοκαίρι
του 2001. Αιχμαλωτίσθηκαν πολύτιμες στιγμές που συνήθως τις παίρνει η νύχτα». 
<H3>Και μαζί και μόνοι </H3>
Γεννήθηκαν το 1952 στην Αθήνα (παιδιά αξιωματικού) και σπούδασαν στο
Πάντειο. 
1975 - 1982: Ζουν στο Δυτικό Βερολίνο, παίζοντας ελληνική μουσική σε
μπαρ. 
Πρώτη εμφάνιση: Το 1982, με βραβείο στους αγώνες ελληνικού τραγουδιού
(Κέρκυρα) για το «Μια βραδιά στο Λούκι». 
Πρώτος δίσκος: Το 1985, «Ζεστά Ποτά», με παραγωγό τον Μανώλη Ρασούλη.
Πωλήσεις άνω των 100.000! 
Συναυλίες το 1986 σε όλη την Ελλάδα με τον Γιώργο Νταλάρα. 
Άνοιξη 2001: Το δίδυμο... χαλαρώνει. Ο Χάρης αποχωρεί από τα λάιβ,
δηλώνοντας ότι θα ασχοληθεί μόνο με τη σύνθεση. 
Τελευταίες κοινές εμφανίσεις: Η καλοκαιρινή περιοδεία τους. 
Μετά τη δήλωση χωρισμού: το κοινό λάιβ άλμπουμ
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17233P031</ED>
<ID>
ID:300958

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P03&aa=1</URL></REF>


Article

<CATEGORY>vin09</CATEGORY>

 <H2>Όσα θέλετε να μάθετε γύρω από το σεξ, επί της οθόνης
</H2><H4>Πρόλαβε η «Φούσκα» και έκανε το 2002... φούσκα. Διότι αν η εν λόγω φούσκα
του Νίκου Περάκη εξήρχετο σήμερον Παρασκευή, 4 Ιανουαρίου, (και ουχί την
Τετάρτη, 2 του μηνός) τότε το 2002 θα έμπαινε ερεθιστικώς και άκρως
σεξουαλικώς. Δηλαδή από τη μια τζιβιτζιλίκι, από την άλλη το τρία με το...
τρένο το καλό. Με άλλα λόγια, έτσι εκ συγκυριακής συμπτώσεως, δύο από τις
πέντε πρεμιέρες του επταημέρου ανακράζουν το σύνθημα του Γκουζγκούνη: «Αφήστε
τα μίση και πιάστε το...»
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Είπα λοιπόν στον εαυτό μου να ξαναδεί για δεύτερη φορά το «Mulholland drive»,
του Ντέιβιντ Λιντς, έτσι για να ξανατσεκάρω την ερωτική φλόγα της ξανθιάς
Ναόμι Γουάτς και την μελαχρινή ταραχή τής Λόρα Έλενα Χάρινγκ. Έλα όμως που το
πράγμα καθυστερούσε, διότι η εν λόγω συνεύρεση ­ ξανθιάς με μελαχρινή ­
λαμβάνει χώρα κοντά στη δεύτερη ώρα. Τι να κάνω, θα το αντέξω, είπα και
στρογγυλοκάθησα. Για δεύτερη φορά, μετά την πρώτη προβολή αυτής της μεγάλης
απάτης στο Φεστιβάλ των Καννών, από το οποίο εξήλθε με το βραβείο σκηνοθεσίας.
Το ερώτημα «δεν πας καλύτερα να δεις τσόντα» το παρακάμπτω ολοσχερώς. Διότι
άλλο πράγμα είναι να βλέπεις λεσβιακό υπό την σκηνοθετική καθοδήγηση κάποιου
τυχαίου φέρελπι αλλά άνεργου σκηνοθέτη και εντελώς άλλο πράγμα είναι να το
βλέπεις να συντελείται υπό τις οδηγίες ενός Ντέιβιντ Λιντς. Καλτ τσόντα
συμβαίνει μία στο εκατομμύριο. 
Στα πρώτα είκοσι λεπτά σιγομουρμούριζα «βρε, τον απατεώνα». Στη μία ώρα άρχισα
να χαμογελάω. Πάνω στα 90 λεπτά και πριν το χεράκι τής Ναόμι αρχίσει να
ανασηκώνει... τα ανασηκωμένα μπαλκόνια τής Λόρα, έφτασα στο σημείο να μακαρίζω
την επερχόμενη τσόντα. Ο λόγος είναι απλός. Αναθεώρησα. Τα πήρα όλα πίσω.
Διότι εκ της απάτης προκύπτει μαγεία. Και εκ της μαγείας απάτη. Ξέρετε γιατί;
Διότι υπάρχουν δύο ειδών απατεώνες. Στην πρώτη κατηγορία ανήκουν εκείνοι που
καταφέρνουν να μετασχηματίζουν τα φύκια σε μεταξωτές κορδέλες και στη δεύτερη
εκείνοι που μετασχηματίζουν τα φύκια σε αποκαΐδια. 
Παράδειγμα ατάλαντου απατεώνα είναι ο Τζιμ Γκιλέσπι στο «D-Tox» με τον
Σταλόνε. Παράδειγμα άριστου απατεώνα είναι ο Ντέιβιντ Λιντς. Με ένα τηλέφωνο
και με το υποβλητικό μουσικό μοτίβο του Άντζελο Μπανταλαμέντι δημιουργεί
υπόκωφες σεισμικές δονήσεις, οι οποίες προειδοποιούν πως κάτι μεγάλο πρόκειται
να συμβεί. Λάθος! Τίποτα μεγάλο δεν πρόκειται να συμβεί. Απλούστατα, σαν
άριστος πορτοφολάς που είναι, χρησιμοποιεί τη μέθοδο του αντιπερισπασμού, για
να σου ξαφρίσει την τσέπη. Εσύ περιμένεις... θρίλερ και εκείνος, σου την
φέρνει με την ειρωνεία, με την πλάκα, με τον σαρκασμό και με τους ιδρωμένους
τοίχους από το λεσβιακό. Και στο τέλος όποιον και να ρωτήσεις, «τι είδες, τι
κατάλαβες από την ταινία;», θα εισπράξεις μουγκαμάρα. Καλό; Άριστο! Αλήθεια,
εδώ που τα λέμε... τι είδα; 
Τα δύο πιο καυτά σημεία της πόλης διασταυρώνονται στην «Οδό Μαλχόλαντ». Εξ
αριστερών η ξανθιά Ναόμι Γουάτς και εκ δεξιών η μελαχρινή Λόρα Έλενα Χάρινγκ.

Εκ πρώτης όψεως είδα αποσπασματικές σκηνές από παρασκήνια του Χόλιγουντ. Μια
αθώα ξανθιά καταφθάνει με όνειρα στο Χόλιγουντ. Εντελώς τυχαία πέφτει πάνω σε
μια μελαχρινή που έχει απολέσει τη μνήμη της και που στην τσάντα της είναι
τοποθετημένες κάμποσες δεσμίδες εκατοδόλαρα! Παραλλήλως, νεαρός διοπτροφόρος
σκηνοθέτης, σε στυλ Βιμ Βέντερς, βρίσκει το όνομά του στη μαύρη λίστα της
Μαφίας και τσακώνει στην κρεβατοκάμαρα της ζάπλουτης... βιλάρας του τη συμβία
του με παιδοβούβαλο. Τα χείλη της ξανθιάς ακουμπούν τα χείλη της μελαχρινής,
ο... Βέντερς υποκύπτει στις εντολές τής Μαφίας και ένας ατζαμής πληρωμένος
δολοφόνος καθαρίζει το μισό ξενοδοχείο, πριν προλάβει να αποτελειώσει το
υποψήφιο θύμα του. 
Η σημειολογία αυτών των αποσπασματικών εικόνων, που παραπέμπουν στους Κόεν και
τον Ταραντίνο, είναι αυτονόητη. Το Χόλιγουντ χρηματοδοτείται από μαφιόζους και
κατοικείται από ανεκδιήγητους ψευτοκουλτουριάρηδες σκηνοθέτες και από αθώες
ξανθές ενζενί, που στη συνέχεια κάνουν καριέρα ως λεσβίες. Που πάει να πει,
πως από τον καιρό της αθάνατης «Γκίλντα» και της Ρίτας Χέηγουορθ μέχρι σήμερα,
η βιομηχανία του θεάματος έχει υποστεί ρήγμα επιπέδου Αταλάντης. 
Εκ δευτέρας όψεως το πράγμα αλλάζει. Ο Λιντς αναδεικνύεται πορτοφολάς δύο
ταχυτήτων. Με το ένα χέρι ξαφρίζει την τσέπη του Χόλιγουντ και με το άλλο την
τσέπη του θεατή. Τι τραβάει η όρεξή σου να κάνω; Θρίλερ; Ορίστε. Βία; Πάρ'
την. Τσόντα; Ίδρωσε, μπανιστηριτζή. Πλάκα; Κι αυτό. Όλα μπορώ να τα κάνω. Άνευ
ειδικών εφέ, σπουδαίων ονομάτων και... σεναρίου. Χλευάζω το σύστημα που
εξέθρεψε ακόμα και ηθοποιάκια επιπέδου Μαρίας Σολωμού. Διότι εντέλει ­ και
αναφέρομαι στη μαγική σκηνή του θεάτρου με τους μουσικούς που δεν παίζουν
μουσική και με τους τραγουδιστές που δεν τραγουδούν ­ το σινεμά είναι η
μεγαλύτερη σκηνική οφθαλμαπάτη που έχει επινοήσει ο ανθρώπινος πολιτισμός. Με
ένα πλέι-μπακ και με τον κατάλληλο φωτισμό, ακόμα και μια Βανδή μπορεί να
αναδειχθεί σε διάδοχο της Μαρίας Κάλλας! <H3>Με το ένα μάτι έρωτας, με το άλλο... πείνα
</H3>
Όχι, λέει ο Αλφόνσο Κουαρόν, ο Μεξικανός σκηνοθέτης της καυτής διαδρομής «Θέλω
και τη μαμά σου» (Υ tu mama tambien). Η πορεία προς την ωριμότητα δεν είναι
στρωμένη με την ίδια άσφαλτο, με τα ίδια χαλίκια, με τις ίδιες δυσκολίες, με
τους ίδιους πειρασμούς. Όλα είναι ζήτημα κοινωνικής προελεύσεως. Ακόμα και η
αντοχή τής φιλίας δύο 17άρηδων. Πώς να το κάνουμε! Πλούσιοι-φτωχοί δεν
μεγαλώνουν το ίδιο. 
Ας πούμε, θα ήταν ποτέ δυνατόν στην άθλια ζωή δύο Ολβιντάντος των απέραντων
μεξικανικών παραγκουπόλεων να προκύψει θηλυκό κατηγορίας δισεκατομμυρίων...
βιάγκρα με το όνομα Μαριμπέλ Βερντού; Ούτε στα πιο φλεγόμενα όνειρά τους.
Άλλοι ξεγελούν την πείνα τους τρώγοντας βρώμικο ψωμί και άλλοι σκοτώνουν την
εύθραυστη φιλία τους και την άδεια ζωή τους, κάνοντας «τρενάκι» με μια
παντρεμένη και απατημένη τριαντάρα. 
Μαριμπέλ Βερντού, μαμά για φίλημα (εκ του πλάνου απουσιάζουν οι δύο 17άρηδες
που κατά την τριπλή ερωτική συνεύρεση με την Μαριμπέλ ανακράζουν: «Θέλω και τη
μαμά σου»)

Τι σχέση μπορεί να έχει το «τρενάκι» με το βρώμικο ψωμί; Α! όλα κι όλα, είναι
ζήτημα... απάτης. Είπαμε, η πρώτη κινηματογραφική εβδομάδα του 2002 είναι
εξαιρετικά αφιερωμένη στους απατέωνες. Με την καλή έννοια, φυσικά. Ο Κουαρόν ­
ο δεύτερος, μετά τον Λιντς, μεγαλοαπατεώνας του επταημέρου ­ έβαλε όλα τα
λεφτά του σε τρεις αριθμούς: Ταινία δρόμου (ο πρώτος) ­ κοινωνικό σχόλιο (ο
δεύτερος) ­ τσόντα (ο τρίτος). Αποτέλεσμα; Οι θερμοκρασίες να αυξομειώνονται
από τη σεξουαλική σκηνοθεσία τής προαιώνιας Εύας (και μετά σου λένε πως η
Γυναίκα είναι του αδύνατου φύλου), ο ήλιος να καίει τις καρδιές και τις σάρκες
των περαστικών Ολβιντάντος και οι δύο αφασικοί πιτσιρικάδες να βιώνουν το πιο
ανέλπιστο ζωντανό πορνό της ζωής τους με πρωταγωνιστές τους ίδιους. Τέτοια
αταίριαστη χημεία ­ κοινωνικής αναλγησίας με τσόντα βορείων προαστίων ­ μόνο
στις μπανανίες της Λατινικής Αμερικής θα μπορούσε να προκύψει. 
Τι μένει; Α! εδώ οι εντυπώσεις ποικίλλουν. Στους σινεφίλ, η σκηνοθετική
μαεστρία τού Κουαρόν (ναι, ακριβώς του Κουαρόν, του βιντεοκλιπά των «Μεγάλων
προσδοκιών»). Στους περαστικούς, η Μαριμπέλ Βερντού και η τσόντα. Στους
διανοούμενους, «για ένα πουκάμισο αδειανό, για μια Μαριμπέλ». Στον γράφοντα
έμεινε η εξής απορία: Μπας και έχουμε να κάνουμε μ' έναν ακόμα τριτοκοσμικό
ταλαντούχο σκηνοθέτη, που εξ ανάγκης αλληθωρίζει με το ένα μάτι στο σεξ και με
το άλλο στην πείνα, προκειμένου να εισπράξει από τα δυτικά ταμεία; <H3>Λίφτινγκ Σταλόνε
</H3>
Τι είδα; «D-Tox» κάποιου Τζιμ Γκιλέσπι. Τι είναι αυτό; Εξαρτάται. Το πρώτο
μέρος είναι... Σιλβέστερ Σταλόνε σε ρόλο μπάτσου. Σκληροτράχηλου μπάτσου. Το
δεύτερο μέρος είναι πάλι Σταλόνε σε ρόλο μπάτσου. Σκληροτράχηλου μπάτσου. Με
μια διαφορά. Στο πρώτο μέρος ο μπάτσος Σταλόνε καταδιώκει σίριαλ κίλερ...
μπάτσων. Στο δεύτερο μέρος ο σίριαλ κίλερ μπάτσων καταδιώκει τον μπάτσο
Σταλόνε. Υπάρχει και δεύτερη διαφορά. Στο πρώτο μέρος ο μπάτσος Σταλόνε πίνει,
ενώ στο δεύτερο δεν πίνει. Α! ξέχασα, υπάρχει και τρίτη διαφορά. Στο πρώτο
μέρος η ιστορία διαδραματίζεται στην πόλη, ενώ στο δεύτερο σε κέντρο
αποτοξίνωσης στα... Λευκά Όρη υπό το φως της νύχτας. Τι κατάλαβα; Πως και οι
δύο σκοτώνουν. 
Ο σίριαλ κίλερ σκοτώνει μπάτσους, ο Σταλόνε τον σίριαλ κίλερ που σκοτώνει
μπάτσους. Ε! και λοιπόν; Να σας πω, ως ταινία δεν λέει φράγκο, αλλά ως
λίφτινγκ λέει πολλά. Διότι τέτοια αναπαλαίωση και πανωσήκωμα star του
Χόλιγουντ θα το ζήλευε και η Ζωζώ Σαπουντζάκη.

<H3>Ελάχιστοι ξέρουν...
</H3>
Να 'ναι καλά οι άνθρωποι που τόλμησαν Ζακ Ριβέτ και που εξασφάλισαν την
προβολή της τελευταίας του σκηνοθετικής υποθήκης με τον τίτλο «Ποιος να
ξέρει...» (Va savoir). Να 'ναι καλά, διότι εδώ που φτάσαμε ελάχιστοι θέλουν να
ξέρουν και ακόμα πιο λίγοι ξέρουν. 
Ο Ριβέτ εξακολουθεί να πιστεύει στο σινεμά των πνευματικών ασκήσεων. Λάθος
του; Ταμειακώς ναι, αισθητικώς όχι. Φανταστείτε ­ λόγου χάριν ­ μια ζωή χωρίς
βιβλίο, χωρίς σκέψη, χωρίς διανοητικά παιχνίδια και χωρίς πνευματικά
σταυρόλεξα. Πλήξη; Πληξάρα!! Και ξέρετε γιατί; Επειδή, από καιρού εις καιρόν,
καλό είναι να επιστρέφουμε στο τραπέζι της γιαγιάς μας και να δοκιμάζουμε
σπιτικό φαγητό. Έτσι, για να καταλαβαίνουμε τη διαφορά. 
«Ποιος να ξέρει». Ο Ζακ Ριβέτ - διά μέσου της εξαιρετικής Ζαν Μπαλιμπάρ -
αφηγείται τη σεμνή αλλά και περίπλοκη εκδοχή των ερωτικών σχέσεων 
Το σταυρόλεξο του Ριβέτ, που απευθύνεται σε κοινό με υψηλό δείκτη ευφυΐας και
με δοκιμασμένη κινηματογραφική παιδεία, αποτελείται από δύο ζευγάρια και
τέσσερα «πιόνια»: μια πρωταγωνίστρια του θεάτρου, έναν σκηνοθέτη του θεάτρου,
έναν υποψήφιο φιλόσοφο και ένα κορίτσι των... βιβλίων. Καθένας εξ αυτών
νομίζει πως ξέρει ποιον ή ποια θέλει. Στην πραγματικότητα όμως ούτε ξέρει ούτε
θέλει. Για να τα βρεις με τον άλλον, πρέπει πρώτα να τα βρεις με τον εαυτό
σου. Ο Ριβέτ βάζει κάτω τους νόμους της διαλεκτικής, ακόμα και τον παράγοντα
«τύχη», και αρχίζει το κέντημα με τη μέθοδο της ψιλοβελονιάς. Επί δυόμισι ώρες
το ένα «πιόνι» κυνηγάει την πλάτη του άλλου. Σε θέλω επειδή δεν με θέλεις και
δεν σε θέλω επειδή με θέλεις. Βίτσιο; Μα, είναι στην ανθρώπινη φύση. Να
θέλουμε αυτό που δεν μας θέλει και να περιφρονούμε τον θησαυρό που μας
περιμένει. 
Με δυο κουβέντες; Η ταινία του Ριβέτ είναι μια πρώτης τάξεως αξονική
τομογραφία της ανθρώπινης συμπεριφοράς. Επομένως, χαμένη από χέρι. Πόσοι
τρελοί υπάρχουν ανάμεσά μας, που θα 'θελαν να δουν τον... σκελετό τους; Μια
χούφτα πιστοί. Τόσοι θέλουν, τόσοι ξέρουν. Παραμερίζω, για να περάσουν! 
<H3>Τα Όσκαρ της εβδομάδας </H3>
Καλύτερης ταινίας: «Οδός Μαλχόλαντ» 
Μεγίστης απάτης: «Οδός Μαλχόλαντ» 
Σκηνοθεσίας: Ντέιβιντ Λιντς (του «Μαλχόλαντ») 
Τζιβιτζιλικιού: Ναόμι Γουάτς με Λόρα Έλενα Χάρινγκ (ξανθιά με
μελαχρινή) 
Δρόμου: «Θέλω και τη μαμά σου» 
Μαμάς... για φίλημα: Μαριμπέλ Βερντού (εκ της Ισπανίας
προερχομένης) 
Τριπλού... κρεβατιού: Η μαμά με δύο πιτσιρικάδες 
Σοβαρού... μπουλβάρ: «Ποιος ξέρει» 
Ντόμινο: «Ποιος ξέρει» 
Μεταπτυχιακής ... σκηνοθεσίας: Ζακ Ριβέτ (ξέρει και παρα...
ξέρει) 
Φούσκας: Η «Φούσκα» φυσικά 
Φουστανέλας: Αλέξης Γεωργούλης (με φούσκα... κλαρωτή) 
Εξωφύλλου: Μαρία Σολωμού (με τσιχλόφουσκα) 
Σταλόνε: «D-Tox» 
Άσματος: Μαύρη είναι η νύχτα στα βουνά (D-Tox) <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17233P041</ED>
<ID>
ID:300959

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P04&aa=1</URL></REF>


Article

<CATEGORY>vin15</CATEGORY>

 <H5>Ο ΘΕΑΤΡΙΚΟΣ ΣΥΓΓΡΑΦΕΑΣ ΝΤΕΪΒΙΝΤ ΜΑΜΕΤ ΣΚΗΝΟΘΕΤΕΙ ΤΟΝ ΚΟΣΜΟ ΤΟΥ ΤΖΟΓΟΥ
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2><H4>Θανάσιμοι κίνδυνοι στη λέσχη
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

16.30 Tempo 
«Βοήθεια, ο Βέγγος, φανερός... πράκτωρ 000» 
Μία από τις χιλιοπαιγμένες αλλά πάντα καλτ φάρσες ('67) του Θου-Βου, της
εταιρείας του Θανάση Βέγγου που... βγήκε από το παράθυρο, με τον Θανάση
μοναδικό εκπαιδευόμενο και γκαφαδόρο πράκτορα. (Διάρκεια: 86') ** 
17.30 Alter 
«Ο πεθερόπληκτος» 
Ο Σωτήρης Μουστάκας καταπιέζεται αφόρητα από την πεθερά του. Φαρσοκωμωδία
('88) του Ερρίκου Θαλασσινού. (Διάρκεια: 77') * 
21.00 Alpha 
«Ο λύκος και το γεράκι» μαγεύουν τον έρωτα της Μισέλ Φάιφερ και του Ρούτγκερ Χάουερ

«Ο λύκος και το γεράκι» (Ladyhawk) 
Όμορφο και καλτ παραμύθι, προάγγελος του «Μύθου του ακέφαλου καβαλάρη»,
σκηνοθετημένο με στυλ από τον Ρίτσαρντ Ντόνερ το '85. Σατανικές και ζηλόφθονες
δυνάμεις του κακού καταράστηκαν έναν μεγάλο έρωτα (Μισέλ Φάιφερ - Ρούτγκερ
Χάουερ) και από τότε εκείνη ζει σαν γεράκι και αυτός σαν αιμοβόρος γκρίζος
λύκος και μόνο τη στιγμή της ανατολής και της δύσης μπορούν να αγγίξουν ο ένας
τον άλλον με ανθρώπινη μορφή... (Διάρκεια: 115') *** 
23.15 Alpha 
«Μπίζνες στα Βαλκάνια» 
Σατιρική φαρσοκωμωδία για την αλαλούμ κατάσταση στα Βαλκάνια στα τέλη του '90.
Το σενάριο και η σκηνοθεσία είναι του Βασίλη Μπουντούρη και πρωταγωνιστούν οι
Ναταλία Δραγούμη, Αλέξανδρος Λογοθέτης, Βασίλης Διαμαντόπουλος, Σπύρος Φωκάς,
Κώστας Ευρυπιώτης, Αντώνης Αντωνίου, κ.ά. (Διάρκεια 106') ** 
23.35 ΕΤ1 
«Η λέσχη της απάτης» (House of games) 
Ο γνωστός θεατρικός συγγραφέας Ντέιβιντ Μάμετ κάνει εδώ ('87) την καλύτερη,
πιθανόν, σκηνοθετική ­ και σεναριακά ­ δουλειά του. Μια ψυχαναλύτρια μπαίνει
με την προτροπή ενός τζογαδόρου πελάτη της στη «Λέσχη της απάτης» και ζει
αναπάντεχες ηδονές και θανάσιμους κινδύνους... Με τους: Λίντσεϊ Κρουζ, Τζο
Μαντένια, Λίλια Σκάλα, Μάικ Νάομπαουμ, Στιβ Γκολντστάιν. (Διάρκεια: 98') ***½

00.10 ΕΤ3 
«Η νύχτα με τις μάσκες» (Halloween ΙΙΙ: Season of the witch) 
Το δεύτερο σίκουελ της ταινίας του Κάρπεντερ που, βέβαια, δεν έχει καμία σχέση
με το δικό του φιλμ. Διαβολικός κατασκευαστής παιχνιδιών καταστρώνει μανιακό
σχέδιο για να σκοτώσει εκατομμύρια παιδιά κατά τη διάρκεια της γιορτής των
Χάλογουιν. Του Τόμι Λι Γουάλας, με τους Τομ Άτκινς, Στέισι Νέκλιν. (Διάρκεια:
90') * 
00.30 Star 
«Υγρός τάφος» (Submerged) 
Ιπτάμενες αφέλειες (2000) με ομάδα τρομοκρατών να κάνει αεροπειρατεία σε
αεροπλάνο που μεταφέρει δισκέτα με κυβερνητικό πρόγραμμα. Του Εντ Ρέιμοντ.
(Διάρκεια: 91') 
00.30 Mega 
«Το τίμημα του έρωτα» (Dangerous affair) 
Νέα, πετυχημένη και μόνη γυναίκα βρίσκει τον μπελά της από έναν τύπο που τη
γοητεύει, αλλά αποδεικνύεται επικίνδυνος και δεν μπορεί να τον απομακρύνει από
τη ζωή της. Του Άλαν Μέτζγκερ. (Διάρκεια: 88') * 
00.30 ΝΕΤ 
«Μαθήματα φόβου» (Apt pupil) 
Μετά τους εξωφρενικά πετυχημένους «Συνήθεις υπόπτους», ο Μπράιαν Σίνγκερ
παίρνει μία νουβέλα του Στίβεν Κινγκ, εξπέρ στο λογοτεχνικό και
κινηματογραφικό είδος του τρόμου, και επιχειρεί να ξανακάνει τα ίδια, αλλά...
Ήρωάς της, ένας νεαρός που συναρπάζεται από βιβλία για τους ναζί και το
Ολοκαύτωμα και η γνωριμία του μ' έναν τύπο θα τον παρασύρει σε αρρωστημένα
παιχνίδια. Με τους Ίαν Μακέλεν, Ηλία Κωτέα, Τζο Μόρτον, Μπραντ Ρένφρο.
(Διάρκεια: 110') **½

01.15 Alpha 
«Επικίνδυνη φιλία» (My very best friend) 
Ένα φωτομοντέλο που η καριέρα του σβήνει τυλίγει έναν μεγαλοεπιχειρηματία και
τον παντρεύεται. Σκηνοθεσία Τζόις Τσόπρα, με την Ζακλίν Σμιθ. (Διάρκεια: 91')
* 
01.40 Alter 
«Συνάντηση κατά λάθος» (Accidental meeting) 
Θρίλερ γυναικείας... πνοής ('93) με δύο φίλες να επιθυμούν τη δολοφονία των
ανδρών που τις έχουν ταλαιπωρήσει. Όταν η μία υλοποιεί την επιθυμία της,
αρχίζει να εκβιάζει την άλλη... Του Μάικλ Ζίνμπεργκ, με τις Λίντα Περλ, Λίντα
Γκρέι. *

<H3>ΤΟΡ 3
</H3>
1. «Η λέσχη της απάτης»: Ψυχολογικό θρίλερ ­ διατριβή πάνω στο είδος
(23.35, ΕΤ1) 
2. «Ο λύκος και το γεράκι»: Καλτ μυθολογική περιπέτεια (21.00, Alpha) 
3. «Μαθήματα φόβου»: Είπαν του τρελού - Μπράιαν Σίνγκερ της ταινίας
«Συνήθεις ύποπτοι» - κι αυτός... (00.30, ΝΕΤ) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17233P061</ED>
<ID>
ID:300975

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P06&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ Α.
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. ΕΝΑΛΛΑΞ. «Γιάννης Γαβριήλ Μπόρκμαν» του Χ. Ίψεν Μεσσάλας,
Γρηγοριάδου. «Το ημερολόγιο ενός τρελού» (Γκόγκολ) της Ντ. Θεμελή
Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ. «Το τρίγωνο των Βερμούδων» των Ρ. Τέιλορ - Τζ. Μπολόνια Γιούλη,
Κοντού (Αμερικής 10, * 36.39.385, 36.08.856).

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870). 
ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη.
ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α. Πασπαλά
Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ. Τζόις
Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» επιθεώρηση του Ν. Ελευθερίου
Τσούκας, Γκίνη (Κουντουριώτου 182 - 2ας Μεραρχίας, Πασαλιμάνι, Πειραιάς, *
42.96.414, 36.03.835). 
ΒΑΣΙΛΑΚΟΥ. ΕΝΑΛΛΑΞ. «Ο επιστάτης» του Χ. Πίντερ Μιχαλακόπουλος,
Χρυσομάλλης. «Ιστορία για ελέφαντες» του Ν. Μασούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής (σκηνοθ.), Σ.
Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ. Παπαδιαμάντη Καρρά,
Γιανναράκος (Αγίου Όρους 16 - Κωνσταντινουπόλεως, Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522). Αργεί.

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ο κουρέας της Σεβίλης» του Τζ. Ροσίνι
(Δευτ., Τετ., Παρ.) «Ο Καρυοθραύστης» του Τσαϊκόφσκι (Πέμ.)
«Αττίλας» του Τζ. Βέρντι (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Αλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ. «Οι σοφολογιώτατες» του Μολιέρου Δαλιάνη, Παπαϊωσήφ (Ρήγα
Παλαμήδη 2, Ψυρή, * 32.38.990, 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. ΕΝΑΛΛΑΞ. «Ο ποπολάρος» του Γρ. Ξενόπουλου Βοζικιάδου, Στ.
Αθανασόπουλος. «Ο κατά φαντασίαν ασθενής» του Μολιέρου Βοζικιάδου, Στ.
Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5. «Ο δρόμος προς τη Δύση»: «Σας
αρέσει ο Μπραμς;» της Μ. Δούκα ­ «Είμαι από εκεί» της Κ. Γέρου
Αρβανίτης, Γέρου (Πειραιώς 254, * 48.15.018).

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του Ηλεκτρικού,
* 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, * 72.82.333). Αργεί.

ΜΕΛΙ. ΚΕΝΤΡΙΚΗ ΣΚΗΝΗ.«Φράνκι και Τζόννυ» του Τ. Μακ Νάλι Β. Κρούσκα, Γ.
Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ. Ντίρενματ Άγγ.
Αντωνόπουλος, Κοταμανίδου (Φωκαίας 4 - Αριστοτέλους 87, πλατεία Βικτωρίας, *
82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ. Παπάζογλου) του
Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της μητρός μου»
του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ. «Τέλος του παιχνιδιού» του Σ. Μπέκετ Β.
Θεοδωρόπουλος (σκηνοθ.), Στέργιογλου (Αντισθένους 7 - Θαρύπου, * 92.12.900). 
ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αποrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Γ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π.
Σακελλαρίου, Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου, Πετρούπολη, *
50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΘΜΟΣ. «Don't worry, be happy» της Δ. Παπαδήμα Κούκουρας, Παπαδήμα
(Β. Ουγκό 55, πλατεία Καραϊσκάκη, * 52.22.656). 
ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα Κακλέας
(σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα φον Καντ»
του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη 161, Ξιφίου,
* 64.20.522).

ΤΕΧΝΟΧΩΡΟΣ ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748). 
HALF ΝΟΤΕ JAZZ CLUB. «Ιστορίες στα παλάτια της μοίρας» Πελασγός,
Τσεκούρας (Τριβωνιανού 17, Μετς, * 92.13.310). 
ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ. (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλαη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. «Το φάντασμα της όπερας» (Λερού) του Π. Ζούλια
Μποσταντζόγλου, Σπύρου (Αμοργού 20, Κυψέλη, * 86.73.945, 86.43.088).

<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson. «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (Τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό θέατρο Νεάπολης. «Αγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. 
Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. 
ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ. 
<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17233P081</ED>
<ID>
ID:300976

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P08&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Τιμώντας το διαρκές
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Υπάρχουν άνθρωποι που επιμένουν σ' αυτόν τον τόπο, που ανθίστανται ιδιαίτερα
στον ταλαιπωρημένο ψυχαγωγικό τομέα της ζωής μας. Την εποχή που η δημόσια
διασκέδαση ευτελίζεται από την παρουσία ενός εσμού ατάλαντων και προκλητικών
ονταρίων που διαγκωνίζονται πάνω στη δημόσια σκηνή φτύνοντας πάνω στις αξίες
που μας γαλούχησαν και πατώντας με τις ποδάρες τους πάνω στα σύμβολα που μας
ενέπνευσαν, υπάρχουν κάποιοι καλλιτέχνες που δίνουν τη μάχη καθημερινά στις
επάλξεις κονταροχτυπούμενοι με τη χυδαία λαϊκότροπη απάτη. Η περίπτωση του
Μανώλη Μητσιά. Ο Μητσιάς είναι ένας από πέντε έξι θεσμικούς μας πρέσβεις της
μουσικής μας παιδείας. Σεμνός, καλλιεργημένος, ανυποχώρητος, φωνή με μεγάλη
προίκα που έρχεται από τη γόνιμη σε μνήμες μακεδονική γη, από τη βυζαντινή
μελωδική ενδοχώρα, τραγουδιστής που δεν υπέστειλε ποτέ τη σημαία των μεγάλων
ποιητών και των μεγάλων στιχουργών, τραγουδιστής διαρκείας αδιάλειπτης και
ακμαίας, καλλιεργεί στα πατροπαράδοτα αλλά στον καιρό μας παραδομένα στην
φτήνια νυχτερινά μαγαζιά, μια μοναδική σέρρα τραγουδιών ποιότητας. Τιμώντας
στα «Χρώματα» στην οδό Φιλελλήνων, τους μεγάλους μας συνθέτες, τον Χατζιδάκι,
τον Θεοδωράκη, τον Ξαρχάκο, τον Μαρκόπουλο, τον Μούτση, τον Τσιτσάνη, τον
Ζαμπέτα (του οποίου αναδεικνύει και μεταθανάτια έξοχα τραγούδια), τιμώντας την
ποίηση του Ελύτη, του Γκάτσου, του Ελευθερίου, του Λ. Παπαδόπουλου, μάς τιμά
όλους επιμένοντας σε ένα τραγούδι, που όσο κι αν το προσπαθούν δεν θα το
«ξεγράψουν» οι ουτιδανοί. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17233P082</ED>
<ID>
ID:300996

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P08&aa=2</URL></REF>


Article

<CATEGORY>vin09</CATEGORY>

 <H2>Μουσική χωρίς σύνορα
</H2>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Ζογκλέρ του κλαρίνου ο Γιώργος Μάγγας, αυτοσχεδίασε, στην εκπομπή
«Πρωταγωνιστές», έπαιξε μουσικές του έρωτα και του πόνου και θύμισε πως η
τέχνη και το πάθος γι' αυτή δεν έχει σύνορα 
Ο κλαρινίστας Γιώργος Μάγγας στην εκπομπή «Πρωταγωνιστές» (ΝΕΤ), με τα
χρυσοποίκιλτα σακάκια του, την ασορτί κορδέλα στο μέτωπο και τον αυθορμητισμό
του, θύμισε πως οι ιδιαιτερότητες της κάθε κουλτούρας είναι η ομορφιά της
ενωμένης Ευρώπης, ιδίως όταν γίνονται τέχνη, μουσική ή ό,τι άλλο. 
Ήταν ίσως η καλύτερη εκπομπή της σειράς «Πρωταγωνιστές» του Σταύρου
Θεοδωράκη, η προχθεσινή, γιατί επέλεξε ως πρώτο καλεσμένο αμέσως μετά την
επίσημη και μέσω ευρώ Ένωση της Ευρώπης, τον Γιώργο Μάγγα, εκπρόσωπο μιας
μουσικής κουλτούρας με ρίζες βαθιές, ξένης προς τη μουσική σούπα των ενωμένων
αγορών, αλλά ταυτοχρόνως πολύτιμη σαν γλώσσα κοινή, όπως είναι πάντα η γλώσσα
της αληθινής τέχνης. 
Το κλαρίνο πήρε ζωή στα χέρια του μουσικού από τη Λιβαδειά, που
περήφανος είχε δίπλα τη γυναίκα του, να ερμηνεύει τραγούδια γεμάτα από τη ζωή
και την ιστορία της φυλής του, της φυλής των ανθρώπων, όλοι το ίδιο μπροστά
στον έρωτα, τον πόνο και τη μουσική τους. Κι ας αναρωτήθηκε σε μια στιγμή, ενώ
μιλούσε με τον Σταύρο Θεοδωράκη για την επιτυχία του στο εξωτερικό και τις
συναυλίες στη Γαλλία, αν εκείνοι οι άνθρωποι, που τον ακούν, αλλά μιλούν άλλη
γλώσσα, πονούν το ίδιο, ερωτεύονται. «Από τα μάτια», του είπε ο οικοδεσπότης,
«από τα μάτια μπορείς να καταλάβεις αν νιώθουν τη μουσική και τα
συναισθήματα». 
Η εμφάνιση του Γιώργου Μάγγα γέμισε χρώμα και χρυσό την οθόνη, ίσως
γιατί τα πλουμιστά ρούχα είναι γι' αυτόν ένας παιγνιώδης τρόπος έκφρασης, όπως
ήταν και για πολλούς μεγάλους της τζαζ και των μπλουζ (Μάιλς Ντέιβις, Σκρίμιν
Τζέι Χόκινς). Λες και τα ρούχα αποτελούν έναν ακόμη αυτοσχεδιασμό, που
καταλύει τον χρόνο και υπερβαίνει τις μόδες και τους κανόνες τους, όπως και η
μουσική τους, θυμίζοντάς μας τη ρήση του Αντρέ Μπρετόν για το «τραγούδι που
ξεγελάει τον χρόνο». Το 'πε άλλωστε, πως τα ρούχα του τα ράβει η γυναίκα του,
αυτή η καταπληκτική μελαχρινή παρουσία και φωνή στο πλάι του. 
Ζογκλέρ του κλαρίνου, αυτοσχεδίασε με πάθος και μετά άρχισε να διαλύει
κομμάτι-κομμάτι το όργανο, χωρίς να σταματήσει ούτε στιγμή να του δίνει ζωή,
μέχρι που 'μεινε ένα ελάχιστο στα χέρια του, σαν σφυρίχτρα, που όμως και με
αυτό έπαιζε μουσική. Και μαζί με την εκρηκτική παρουσία του Γιώργου Μάγγα, η
εκπομπή, βρήκε την ευκαιρία να προβάλει στιγμιότυπα από τη ζωή των Τσιγγάνων
σε πολλά και διαφορετικά μέρη της Ευρώπης. Τους έδειξε να τραγουδούν, να
παίζουν μουσική, να χορεύουν, μια κουλτούρα κι αυτοί ξεχωριστή στην Ευρώπη,
μια παράδοση μεγάλη, ένας κόσμος που λες και σταμάτησε τον χρόνο, αλλά
αποτελεί πάντα μέρος του, μέρος της ιστορίας. Ήταν μια καλή στιγμή της
εκπομπής «Πρωταγωνιστές», αυτή που διάλεξε να προβάλει στο ξεκίνημα της νέας
χρονιάς και της νέας ευρωπαϊκής εποχής, τις ιδιαιτερότητες της Ευρώπης, την
ομορφιά εν τέλει των διαφορών της.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17233P091</ED>
<ID>
ID:300960

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P09&aa=1</URL></REF>


Article

<CATEGORY>vin09</CATEGORY>

 <H5>Αρχαιολογική ενοποίηση
</H5><H2>Κλειστή από την Τρίτη η Αποστόλου Παύλου για τα οχήματα
</H2>
Από την ερχόμενη Τρίτη, 8 Ιανουαρίου, κλείνει για όλα τα οχήματα η οδός
Αποστόλου Παύλου στο Θησείο και τίθενται σε ισχύ νέες κυκλοφοριακές ρυθμίσεις
για την περιοχή Ακρόπολης - Φιλοπάππου, λόγω έναρξης των έργων της
πεζοδρόμησης της Αποστόλου Παύλου στα πλαίσια της ενοποίησης των αρχαιολογικών
χώρων της Αθήνας. Μετά την πεζοδρόμηση της Διονυσίου Αρεοπαγίτου, ήρθε η σειρά
τής Αποστόλου Παύλου να πεζοδρομηθεί. Σύμφωνα με τις νέες κυκλοφοριακές
ρυθμίσεις απαγορεύεται από 8 Ιανουαρίου η κυκλοφορία όλων των οχημάτων επί της
Αποστόλου Παύλου και αποκλείεται κάθε διαμπερής κυκλοφορία των αυτοκινήτων από
την ανατολική περιοχή της Ακρόπολης προς τα δυτικά, το Θησείο και το
Μοναστηράκι ή το αντίστροφο. 
Διακόπτεται η διαμπερής κυκλοφορία των οχημάτων στον Περιφερειακό του
Φιλοπάππου, με την τοποθέτηση τεχνητών εμποδίων στο ύψος της εισόδου του
αρχαιολογικού χώρου του Φιλοπάππου έναντι της πολυκατοικίας Κωνσταντινίδη. 
Η κυκλοφορία οχημάτων θα είναι δυνατή στο κάθε ένα από τα δύο τμήματα του
διχοτομημένου Περιφερειακού του Φιλοπάππου, είτε από την πλευρά του Κουκακίου,
από την οδό Αρακύνθου, είτε από την πλευρά του Θησείου από την οδό Ακάμαντος.
Και στις δύο αυτές διαδρομές διατηρείται η διπλή κυκλοφορία των οχημάτων μέχρι
το σημείο της διακοπής, εκτός από το πρώτο μέρος της οδού Ακάμαντος που
παραμένει μονόδρομος από την Αποστόλου Παύλου και την οδό Αμφικτύονος. 
* Για την εξυπηρέτηση των κατοίκων, στου Μακρυγιάννη εξακολουθεί να
λειτουργεί η γραμμή του ΟΑΣΑ 230 με αφετηρία και τέρμα το εστιατόριο
«Διόνυσος». 
* Για την εξυπηρέτηση των κατοίκων Θησείου και Πετραλώνων ενισχύονται
οι γραμμές ΟΑΣΑ 035 και 731. 
* Εργοταξιακές ρυθμίσεις καθ' όλη τη διάρκεια των έργων πεζοδρόμησης θα
κάνει δυνατή την απρόσκοπτη πρόσβαση των κατοίκων της οδού Αποστόλου Παύλου. 
Οι κυκλοφοριακές μελέτες προβλέπουν την έγκαιρη σήμανση και εκτροπή της
κυκλοφορίας στους μεγάλους άξονες Λεωφόρος Συγγρού - Καλλιρρόης, Χαμοστέρνας -
Πειραιώς - Κωνσταντινουπόλεως, Λ. Αθηνών - Εθνικές Οδοί.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17233P092</ED>
<ID>
ID:300997

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 5.00-7.00-9.00 μ.μ. / Η δασκάλα του πιάνου.
11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 17.00-19.45-22.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 10.00-24.00 μ.μ. / Το ημερολόγιο μιας πριγκίπισσας.
5.30-7.45 μ.μ. / Η χαμένη Ατλαντίδα. Ώρα 12.00-2.00-3.50 μ.μ.
μεταγλ. (Πατησίων 140 * 8215.327, 8214.675).

Αίθουσα 2

D-ΤΟΧ. 7.00-9.00-11.00 μ.μ., 01.00 π.μ. / Σρεκ. Ώρα 11.45
π.μ.-1.30-3.15-5.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 11.30-2.20-5.10 μ.μ.μεταγλ. / Η
φούσκα. Ώρα 7.50-10.15-00.20.

Αίθουσα 5

Το ημερολόγιο μιας πριγκίπισσας. 11.40 π.μ.-2.00-4.15-6.30-8.45-11.00
μ.μ., Παρ.-Σάβ. και ώρα 01.15 π.μ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ., Κυρ. και ώρα 12.00 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ., Κυρ. και ώρα 12.10 μ.μ. μεταγλ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS -Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ., Κυρ. και ώρα 12.00 μ.μ. (Ζησιμοπούλου 7 & Ιωάν.
Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 12.00-3.00 μ.μ. μεταγλ., 6.00
μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ. / Η χαμένη Ατλαντίδα. Ώρα
2.20-4.20 μ.μ. μεταγλ., Κυρ. και ώρα 12.10 μ.μ. μεταγλ.

Αίθουσα 4

D-ΤΟΧ. 7.00-9.00-11.00 μ.μ. / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού. 6.00-9.20
μ.μ. / Το μαγικό σπαθί: Αναζητώντας το Κάμελοτ. Σάβ. ώρα 3.00 μ.μ.
μεταγλ., Κυρ. 12.00 μ.μ. μεταγλ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.15 μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ. / Η χαμένη
Ατλαντίδα. Ώρα 4.15 μ.μ. μεταγλ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.10-11.10 μ.μ. / Η χαμένη Ατλαντίδα. Ώρα 5.10-7.10
μ.μ. μεταγλ., Κυρ. και ώρα12.00 μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Θέλω και τη μαμά σου. 6.30-8.45-11.00 μ.μ. (Πατησίων 77-79 * 8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. / Χριστουγεννιάτικα κάλαντα. Ώρα
4.30 μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 17.40-20.25-23.10 μ.μ. / Σρεκ. Ώρα 4.15 μ.μ.
μεταγλ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 5.45-8.00-10.15 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Ταξιδιάρικα πουλιά. 6.10-8.20-10.30 μ.μ.

APOLLON Renault -Filmcenter 2000

Οδός Μαλχόλαντ. 17.00-19.45-22.30 (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 3.15-6.00 μ.μ. με υπότ. /
D-ΤΟΧ. 8.45-10.45 μ.μ. 
CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ., Κυρ. και ώρα 12.00 μ.μ. μεταγλ. (Κων/λεως 82 Πλ. Μπουρναζίου
Περιστέρι * 5756.243, 5756.244).

Αίθουσα 2

D-ΤΟΧ. 6.30-8.30-10.30 μ.μ. / Η χαμένη Ατλαντίδα. Ώρα 4.30 μ.μ. μεταγλ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.30 μ.μ. / Οι άλλοι. Ώρα
6.40-8.50-11.00 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Η χαμένη Ατλαντίδα. 10.30-12.30-14.30 μεταγλ. / Η φούσκα. 16.30-19.00-21.30-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

D-ΤΟΧ. 12.15-14.45-17.15-19.45-22.00-00.15.

Αίθουσα 12

Ο κατεργάρης των Χριστουγέννων. 12.45-15.00-17.15. / American pie
2. 19.30-21.45-24.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Θέλω και τη μαμά σου. 6.30-8.45-11.00. (Ζέππου και Ξενοφώντος, Γλυφάδα
* 9650.318).

ΔΑΝΑΟΣ Ericsson 1

Θέλω και τη μαμά σου. 6.30-8.50-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ταξιδιάρικα πουλιά. 6.20-8.20 μ.μ., Σάβ-Κυρ. και ώρα 4.30 μ.μ. / Ο
άνθρωπος που δεν ήταν εκεί. Ώρα 10.30 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. / Χριστουγεννιάτικα κάλαντα. Ώρα
5.15 μ.μ. μεταγλ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού.
3.30-6.45-10.15 μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 5.30-8.00-10.30 μ.μ., μαζί και η μικρού μήκους: 67%. /
Ο Χάρι Πότερ και η φιλοσοφική λίθος. 2.30 μ.μ. με υπότ. (Πανεπιστημίου
46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-10.30 μ.μ. / Η χαμένη
Ατλαντίδα. 4.30-6.30 μ.μ. μεταγλ., Κυρ. και ώρα 11.00 π.μ. μεταγλ.
(Λαμπράκη - Καλυψούς Καλλιθέα * 9510.950, 9510.909).

ΚΗΦΙΣΙΑ Cinemax Ericsson 1

Η φούσκα. 8.50-11.10 μ.μ. / Ο Χάρι Πότερ και η φιλοσοφική λίθος.
6.10 μ.μ. μεταγλ. / Η χαμένη Ατλαντίδα. Ώρα 2.30-4.30 μ.μ. μεταγλ.,
Κυρ. και ώρα 12.30 μ.μ. μεταγλ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Οι άλλοι. 9.00-11.00 μ.μ. / Το ημερολόγιο μιας πριγκίπισσας.
2.10-4.20-6.40 μ.μ., Κυρ. και ώρα 12.00 μ.μ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
12.00-3.00-6.30-10.00 μ.μ., Παρ.-Σάβ. και ώρα 00.30 π.μ. (Πλατεία Δαβάκη -
Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ., Παρ.-Σάβ. και ώρα 00.45 π.μ. / Ο
Χάρι Πότερ και η φιλοσοφική λίθος. 12.00-4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 12.00-3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Βαριά ερωτευμένος. 5.45-8.15-10.45 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 3.45-5.45 μ.μ. μεταγλ., Κυρ. και ώρα 12.00 μ.μ. μεταγλ.
(Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 12.00-3.00 μ.μ. με υπότ.
(Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι. 11.00
μ.μ. μεταγλ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Θέλω και τη μαμά σου. 6.00-8.20-10.40 μ.μ. (Οδός Ακαδημίας 57 * 3622.683).

ΟΠΕΡΑ 2 Alpha Odeon

Βαριά ερωτευμένος. 5.20-7.50-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ., Σάβ.-Κυρ. και ώρα 11.00 π.μ. μεταγλ. (Αχαρνών 330 - Κάτω
Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. 5.30-8.00-10.30 μ.μ. (Πατησίων, Στάση Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Οι άλλοι. 8.40-10.50 μ.μ. / Η χαμένη Ατλαντίδα. 4.40-6.40 μ.μ.
μεταγλ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ., Κυρ. και ώρα 11.00 π.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ., Σάβ.-Κυρ. και ώρα 12.50 μ.μ. (Πανεπιστημίου -
Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ., Κυρ. και ώρα 11.00 π.μ.-12.30 μεταγλ.
(Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 17.40-20.25-23.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 8.20-10.25 μ.μ. / Η χαμένη Ατλαντίδα. Ώρα 4.15-6.15
μ.μ. μεταγλ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 μ.μ. (Ν. Ελβετία
34-Βύρωνας * 7645.310, 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Το τελευταίο οχυρό. 7.15-9.30 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00-6.50 μ.μ. μεταγλ., Κυρ. και ώρα 11.00 π.μ.
μεταγλ. / Εφάπαξ. Ώρα 8.10-10.15 μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Η αδελφότητα των λύκων. 7.00-9.30 μ.μ. (Αθανασίου Διάκου &
Μπουμπουλίνας, * 5012.391).

ΜΑΓΙΑ - Alpha Odeon

Βαριά ερωτευμένος. 6.00-8.15-10.30 μ.μ. (Χαλκίδα * 25.625). 
ΠΑΛΛΑΣ

D-ΤΟΧ. 6.30-8.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Dr. Τ και οι γυναίκες. 9.00-11.00 μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Dr Dolittle 2: Ο γιατρός ξανατρελάθηκε. Μόνο Παρ.-Κυρ. (Περικλέους 55,
Δημαρχείο, * 6511.758).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. Παρ.-Σάβ. 8.00-10.00-12.00. Κυρ.-Πέμ.: 6.15-8.15-10.15 μ.μ.
Κυριακή 12.00-4.00 μ.μ.: Χριστουγεννιάτικα κάλαντα. (Πειραιώς 125 &
Χρ. Σμύρνης, Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Κανταχάρ. 8.00-10.00 μ.μ., Κυρ. και ώρα 6.00 μ.μ. Μόνο Παρ.-Κυρ. (Γρ.
Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 19.15-22.30. / Η χαμένη
Ατλαντίδα. Στα ελληνικά. 16.00-17.30. Κυριακή:
11.00-13.00-14.30-16.00-17.30. 
Αίθουσα 2 Ο Χάρι Πότερ και η φιλοσοφική λίθος. Με υπότ.
17.00-19.45-22.30. / Οι άλλοι. 22.30. (* 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00.Από Τρίτη:
14.45-17.30-20.15-23.00. (* 257.255, Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. .
Αίθουσα 2 Η χαμένη Ατλαντίδα. Στα ελληνικά. 12.45-14.45-18.45. / Η
φούσκα. 18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των
δαχτυλιδιών. 13.30-17.00-20.30-24.00. Αίθουσα 6 Το ημερολόγια μιας
πριγκίπισσας. 12.30-15.00-17.45-20.15. / Οι άλλοι. 22.45-01.00.
Αίθουσα 7 D-ΤΟΧ. 12.30-14.45-17.15-19.45-22.15-00.45. Αίθουσα 8 Ο
Χάρι Πότερ και η φιλοσοφική λίθος. Στα ελληνικά. 12.15-15.15. / Ο Χάρι
Πότερ και η φιλοσοφική λίθος. Με υπότιτλ. 18.15-21.15-00.15. Αίθουσα 9
Ο άρχοντας των δαχτυλιδιών. 12.00-15.30-19.00-22.30. (* 473.333, 11ο
χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Έριν Μπρόκοβιτς. 18.00-23.00. / Ο τίγρης και ο δράκος. 20.30. (*
225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. 
Αίθουσα 2 Το ημερολόγια μιας πριγκίπισσας. 18.30-20.45-23.00. (Dolby
Stereo). (* 235.304, Digital Sound) 
ΚΑΠΙΤΟΛ

Moulin Rouge. 18.30-20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 18..00-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Ταξιδιάρικα πουλιά. 19.00-21.00. / Ζαμπρίσκι πόιντ.
23.00. 
Αίθουσα 2 «Παύλος Ζάννας» Η δασκάλα του πιάνου. 18.00-20.30-23.00. (*
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30.
Κυριακή: 11.30-15.30-19.00-22.30. ΑΙΘΟΥΣΑ 2 Η χαμένη Ατλαντίδα. Στα
ελληνικά. 16.10. Σάββατο 14.00-16.10. Κυριακή: 11.40-14.00-16.10. / Το
ημερολόγιο μιας πριγκίπισσας. 18.35-21.00-23.25 ΑΙΘΟΥΣΑ 3 Dr Dolittle
2: Ο γιατρός ξανατρελάθηκε. 16.25. Σάββατο: 14.15-16.25. Κυριακή:
12.00-14.15-16.25. / American pie. 18.35-20.50-23.05. ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. Σάββατο: 14.20. Κυριακή:
11.20-14.20. / Βαριά ερωτευμένος. Έως Κυριακή: 18.10-20.35-23.00. Από
Δευτέρα: 15.45-18.10-20.35-23.00. ΑΙΘΟΥΣΑ 5 Ο Χάρι Πότερ και η φιλοσοφική
λίθος. Με υπότιτλους. 17.10-20.10-23.10. Σάββατο: 14.10-17.10-20.10-23.10.
Κυριακή: 11.10-14.10-17.10-20.10-23.10. ΑΙΘΟΥΣΑ 6 Ο Χάρι Πότερ και η
φιλοσοφική λίθος. Με υπότιτλους. 16.20. Κυριακή: 13.20-16.20. / D-ΤΟΧ.
19.20-21.20-23.20. ΑΙΘΟΥΣΑ 7 Η χαμένη Ατλαντίδα. Στα ελληνικά.
Σάββατο: 14.00. Κυριακή: 11.30-14.00. / Οι άλλοι.
16.45-19.00-21.15-23.30. ΑΙΘΟΥΣΑ 8 Ο άρχοντας των δαχτυλιδιών.
16.00-19.30-23.00. Κυριακή: 12.00-16.00-19.30-23.00. (* 290.100, 290.290,
Dolby Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Στα ελληνικά. 13.00-16.00. /Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 D.-ΤΟΧ.
11.30-14.00-17.10-19.10-21.00-23.10. (Dolby Digital DTS). ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. 11.00-13.50-16.50. /
American pie 2. 19.40-21.50-24.00. (Dolby Digital DTS). ΑΙΘΟΥΣΑ 5 Ο
Χάρι Πότερ και η φιλοσοφική λίθος. Με υπότιτλους. 11.40-14.50-17.50-20.40.
/ Μην πεις λέξη. 23.40. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.20. / Οι άλλοι.
19.00-21.10-23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η
φιλοσοφική λίθος. Με υπότιτλους. 13.10-16.30-19.30-22.35. (Dolby Digital
DTS). ΑΙΘΟΥΣΑ 8 Η χαμένη Ατλαντίδα. Μεταγλωττισμένη. 12.40-15.00-17.30.
/ Οι άλλοι. 19.45-22.00-00.20. (Dolby Digital DTS). ΑΙΘΟΥΣΑ 9 Η
φούσκα. 13.20-15.40-18.00-20.10-22.25. ΑΙΘΟΥΣΑ 10 Ο άρχοντας των
δαχτυλιδιών. 12.00-15.30-18.55-22.15. (Dolby Digital DTS). ΑΙΘΟΥΣΑ 11
Grinch. 11.10-13.30-15.50. / Βαριά ερωτευμένος.
18.15-20.30-22.50. (Dolby Digital ΕΧ, DTS).(* 469.300, 469.310 Εμπορικό
Κέντρο «Μακεδονία» Πυλαία). Έναρξη προβολών Σάββατο και Κυριακή 11.00. Τις
υπόλοιπες ημέρες έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. Κυριακή: 11.00-13.30-16.15.
ΑΙΘΟΥΣΑ 2 Η χαμένη Ατλαντίδα. Στα ελληνικά. 16.15-18.00. Κυριακή:
11.00-13.00-14.30-16.15-18.00. / Ο Χάρι Πότερ και η φιλοσοφική λίθος.
Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Η φούσκα. 19.00-21.00-23.00. (* 213.929 Dolby Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο Χάρι Πότερ και η φιλοσοφική λίθος. (* 34.551).

Αίθουσα 2: Το ημερολόγιο της Μπρίτζετ Τζόουνς. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Τζουράσικ Παρκ. (* 22.121). 
Αίθουσα 2: Σκέτο ζώον. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Σκέτο ζώον. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το ημερολόγιο της Μπρίτζετ Τζόουνς.(* 23.377) <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P10</CAT>
<ED>
Κωδικός άρθρου: A17233P101</ED>
<ID>
ID:300974

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Οδός Μαλχόλαντ»: Απώλεια μνήμης και διχασμένες προσωπικότητες στα
δυσδιάκριτα όρια ανάμεσα στο όνειρο και στην πραγματικότητα. Διά χειρός του
εξπέρ στο είδος Ντέιβιντ Λιντς. Με τους Μαίρη Σουίντι, Άλεν Σαρντ, Νιλ
Εντελστάιν (Αβάνα, Απόλλων, Άστρον, Τριανόν). 
«Ποιος να ξέρει»: Αισθηματικές φάσεις και... αφασίες με αναζωπυρωμένα
πάθη θεατρίνων και κοινών θνητών. Γαλλική κομεντί του Ζακ Ριβέτ, με τους Ζαν
Μπαλιμπάρ, Σέρζιο Καστελίτο, Ζακ Μπαναφέ (Αττικόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν, με τους Μαριμπέλ
Βερντού, Γκαέλ Μπερνάλ, Ντιέγκο Λούνα [Αλεξάνδρα (Πατ.), Γλυφάδα, Μαρούσι,
Όπερα 1, Τροπικάλ 2, Δαναός 1]. 
Ελληνική σχιζοφρενική καθημερινότητα στη σατιρική «Φούσκα» που είναι η ένατη
ταινία του Νίκου Περάκη. Με τους Αλέξη Γεωργούλη, Ηλία Λογοθέτη

«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία μεταλλαγμένη, σε πλήρη παράνοια. Με τους Αλεξη Γεωργούλη, Μαρία
Σολωμού, Ηλία Λογοθέτη, Γιάννη Μποστατζόγλου (Ιντεάλ, Κηφισιά 1, Πλάζα 1). 
«D-ΤΟΧ»: Ο Σιλβέστερ Σταλόνε προσπαθεί να ανανεωθεί και παίζει έναν
αλκοολικό αστυνομικό. Θρίλερ του Τζιμ Γκιλέσπι [Αελλώ 2, Αθήναιον Cinepolis 4,
Art Ecran 1, Αστέρια, Cine City 2, Village Park 11, Ετουάλ, Νανά, Πλάζα 2,
Παλάς (Ελευσ.), Ζέα]. 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου ­
εισβολή του ιαπωνικού στρατού στην Κίνα του 1930. Του Γιανγκ Γουέν (Αrτ Studio).

«Ταξιδιάρικα πουλιά»: Μαγευτικά ταξίδια με τα αποδημητικά πουλιά του
πλανήτη μας. Δεν είναι απλό ντοκιμαντέρ. Μην το χάσετε. Του Ζακ Περέν
(«Μικρόκοσμος», «Ιμαλάια»). (Ααβόρα, Άττικα 2, Δαναός 2). 
«Αμελί»: Η χαριτωμένη Όντρεϊ Τοτού συνεχίζει να προσφέρει τη χαρά στους
γείτονές της και στους σινεφίλ και ήδη έχει μαγέψει πάνω από 255.000 θεατές.
Του Ζακ Πιέρ Ζενέ (Άστυ). 
«Το ημερολόγιο μιας πριγκίπισσας»: Ρομαντική κωμωδιούλα του επιδέξιου
στο είδος Γκάρι Μάρσαλ («Pretty woman », «Η νύφη το 'σκασε», «Φράνκι και
Τζόνι»). Με τους Τζούλι Άντριους, Αν Χαθαγουέι, Έκτορ Ελιζόντο (Αελλώ 1, 5,
Αίγλη 2, Cine City 4, Village Centre 3, Village Παγκρ. 2, Village Park 9,
Καλυψώ, Μετάλλιον, Μπροντγουαίη, Νιρβάνα, Σπόρτιγκ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον Αριστοτέλειον, Village Centre
1, 4, 5, 9, Πλατεία Alpha Odeon 1, 8, Ster Century Cinema 2, 10, Τιτάνια 1).

«Βαριά ερωτευμένος». (Village Centre 3, Μετροπόλιταν, Πλατεία Alpha
Odeon 4, Ster Century Cinemas 11).

«Η δασκάλα του πιάνου». (Ολύμπιον - «Παύλος Ζάννας»).

«Ο άνθρωπος που δεν ήταν εκεί». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P10</CAT>
<ED>
Κωδικός άρθρου: A17233P102</ED>
<ID>
ID:301011

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P10&aa=2</URL></REF>


Article

<CATEGORY>vin09</CATEGORY>

 <H2>Σινανάι, γιαβρούμ, σινανάι νάι...
</H2>
<AUTHOR>ΧΑΡΗ ΠΟΝΤΙΔΑ</AUTHOR>

«Σήκω, χόρεψε, κουκλί μου, να σε δω, να σε χαρώ...». Η φωνή της Γλυκερίας
σε οδηγεί στα... ηδυπαθή λικνίσματα ενός «ψυχωμένου» τσιφτετελιού που
χρωματίζεται από έναν πλούσιo ηχητικό τάπητα, φίσκα στα τουμπερλέκια, τους
ταμπουράδες, τα νέι, τους τζουράδες, και πάει λέγοντας. 
Λίγο πιο πριν, το ίδιο άσμα φτάνει στ' αυτιά σου στην τουρκική του
εκδοχή από τη φωνή, αυτή τη φορά, του Τουρκοαιγύπτιου μουσικού Ομάρ Φαρούκ
Τεκμπιλέκ ­ γνωστού στους χώρους της world music σκηνής αλλά και των οπαδών
της «φιούζιον» που τρελαίνονται για εξωτικά ηχοχρώματα και πολιτιστικά
crossover. 
Το εν λόγω τραγούδι ­ «Shinanay» («Σινανάι, γιαβρούμ, σινανάι νάι») ­
συμπεριλαμβάνεται στον τελευταίο δίσκο του κ. Τεκμπιλέκ και είναι ένα από τα
«χιτ» που ανέδειξε η ιδιαίτερα ευαίσθητη στις «μουσικές του κόσμου», νέα
ραδιοφωνική συχνότητα, Kosmos (της κρατικής ραδιοφωνίας). 
Η Γλυκερία είναι από τις φωνές που επέλεξε ο γνωστός μουσικός (μαζί με
την Ισραηλινή Zahava Ben, τον Πέρση Mamak Khadem, τη Βουλγάρα Galina
Durmushliyska, την Τουρκάλα Suzy και τον Ισπανό κιθαρίστα Antonio Rodriguez
Munozi) προκειμένου να εκφράσει τις πολυπολιτισμικές του ανησυχίες. Το
ολοκαίνουργιο άλμπουμ του με τίτλο «Alif» (ηχογραφήθηκε στο Ισραήλ, και στην
Ελλάδα εισάγεται από την Eros Music) περιλαμβάνει κομμάτια που κρατούν από το
Αζερμπαϊτζάν και τα βάθη της Ανατολικής Τουρκίας μέχρι και νεώτερες ανατολικές
ινστρουμένταλ φόρμες, από παραδοσιακούς βουλγάρικους ρυθμούς και αιγυπτιακά
ηχοχρώματα μέχρι και τσιγγάνικα τραγούδια. 
Α, όλα κι όλα, έχει και τις θετικές του πλευρές το μεγάλο
παγκοσμιοποιημένο χωριό μας... Εξαιρετική η Γλυκερία στο «Σινανάι», αλλά για
ακούστε και την τουρκική του εκδοχή. Μήπως το «μυστικό» κρύβεται, τελικά, στη
μεγάλη γκάμα των αποχρώσεων; <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17233P161</ED>
<ID>
ID:300956

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P16&aa=1</URL></REF>


Article

<CATEGORY>vin09</CATEGORY>

 <H2>Γάμος στα βαφτίσια!
</H2>
Ο Έρικ Κλάπτον έκανε την έκπληξη. Και πρόσφερε στους καλεσμένους εκτός απο
βαφτίσια και... γάμο

Καλεσμένοι στα βαφτίσια πήγαν οι άνθρωποι με ένα δώρο για το παιδί. Αλλά με το
«να σας ζήσει το κοριτσάκι», ο ιερέας ξερόβηξε, «μισό λεπτό», είπε, «δεν
τελειώσαμε έχουμε και ένα γάμο». Και πλησίασαν τότε οι γονείς της μικρής που
βαφτίστηκε Τζούλι Ρόουζ, ο Έρικ Κλάπτον και η Αμερικανίδα σύντροφός του Μέλι
Μακένερι, μια ωραία 25χρονη φουλ ερωτευμένη με τον μουσικό. «Δεν ξέρεις ποτέ
τι να περιμένεις από αυτούς τους κιθαρίστες», σχολίαζε κάποιος από τους
καλεσμένους που χειροκρότησαν ζωηρά όπως κάνουν πάντα όλοι όταν οικοδεσπότης
είναι ο κομψότερος μεσήλικος του ροκ. 
Γάμος - έκπληξη (κυκλοφόρησε η είδηση) και οι ευχές έπεσαν βροχή στην
εκκλησία της Αγίας Μαρίας Μαγδαληνής στο Σάρεϊ της Αγγλίας, εκεί στην ίδια
εκκλησία δηλαδή όπου πριν από μερικά χρόνια ο Έρικ Κλάπτον είχε αποχαιρετήσει
το παιδί του, τον 4χρονο Κόνορ, που σκοτώθηκε πέφτοντας από τον 53ο όροφο
ουρανοξύστη στη Νέα Υόρκη. Τραγικά τα χρόνια που πέρασε ο 56χρονος Κλάπτον,
μέχρι πριν από λίγο καιρό που όσοι άκουσαν τα τελευταία και πολύ καλά
τραγούδια του έπιασαν μηνύματα αισιοδοξίας στον αέρα. Η ζωή (και για τους
κιθαρίστες) έχει και ρόδινες σελίδες.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17233P162</ED>
<ID>
ID:300994

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P16&aa=2</URL></REF>


Article

<CATEGORY>vin09</CATEGORY>

 <H2>Τα 'δωσε όλα η Κέιτ
</H2>
Βίτσια και ιδιαίτερες επιθυμίες για αγαθοεργίες. Κάποτε, οι φετιχιστές των
χρησιμοποιημένων γυναικείων εσωρούχων έβρισκαν με κόπο και πολλές προφυλάξεις
τα αντικείμενα του πόθου τους. Σήμερα μπορούν απλά να συμμετάσχουν σε μία
ηλεκτρονική δημοπρασία και να αποκτήσουν κατιτίς από τα εσώρουχα της Κέιτ Μος.
Η οποία τα δίνει όλα για φιλανθρωπικό σκοπό. Για τα παιδάκια που ζουν
εγκαταλειμμένα στους δρόμους της Τανζανίας. 
Κάνει μάλιστα η ίδια μικρές παρεμβάσεις στα εσώρουχά της ­ λίγο πιο
σχισμένα, πιο φθαρμένα ή ελαφρώς ζωγραφισμένα ­ περιμένοντας ότι οι
«παιχνιδιάρηδες» συλλέκτες θα καταθέσουν τα ευρώ τους στο www.rachelcollingwood.com. για τα
παιδάκια που περιμένουν από το φιλάνθρωπο μοντέλο να χτιστεί ένα κέντρο
περίθαλψής τους. Τα παιδιά του Ντογκοντόγκο (έτσι θα ονομάζεται το κέντρο) στο
εξής θα θεωρούν τους ηδονοθήρες ευεργέτες.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17233P163</ED>
<ID>
ID:301027

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P16&aa=3</URL></REF>


Article

<CATEGORY>vin09</CATEGORY>

 <H2>«Τρέντι» για διάσημες γλώσσες
</H2>
Καθετί το γλυκόν και τερπνόν αποκτάει οπαδούς. Και το γλειφιτζούρι έχει
τους πιστούς του. Ειδικότερα εκείνο το στρογγυλό με το αστείο καρτουνίστικο
όνομα Chupa Chups και τις γεύσεις βανίλια, καφέ, καραμέλα. 
Το Chupa Chups, λοιπόν, επέστρεψε στα χείλη των μεγάλων, που
μοιράζονται τις ίδιες γεύσεις με τα βρέφη τους. Η Μαντόνα και ο Γκόλντι είναι
από τους εξερευνητές της λιχουδιάς και ο Ντέιβιντ Μπέκαμ αποκτάει επαφή πατέρα
με τον γιο του, Μπρούκλιν, με το στρογγυλό γλειφιτζούρι, προϊδεάζοντας το
πιτσιρίκι για το σχήμα της μπάλας και τα παιχνίδια που θα ακολουθήσουν με τον
διάσημο μπαμπά του. Όλοι, λοιπόν, με ένα γλειφιτζούρι στο στόμα. Πιο υγιεινό
από τσιγάρο, όμως απειλητικό για τα φωτεινά χαμόγελα των αστέρων και λίγο...
τσαπατσούλικο για τις ποζάτες φωτογραφίες τους. 
Αλλά αφού οι σταρ περνάνε τη φάση «είμαι καλός γονιός», η λιχουδιά
γίνεται δείκτης γονικής φροντίδας.
<REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17233P164</ED>
<ID>
ID:301044

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P16&aa=4</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ο συγγραφέας του μυθιστορήματος «Το συναξάρι των αμαρτωλών» (αιτ.).
2. Έχει και αυτή τους... βαθμούς της. 3. Συχνά φιλοξενούν
βιβλία. ­ Αρχαίο κτητικό. 4. Ένα από τα επτά θανάσιμα αμαρτήματα. ­
Αντίστροφη γραφή μουσικής νότας. 5. Συντομογραφία ανέμου. ­ Μια
συμφωνία του... Γιάννη Ρίτσου. 6. Αρχίζει και τελειώνει με κρύο. ­ Τα
αρχικά κρατικής σκηνής. 7. Βαλκανικά νομίσματα. ­ Δεν είναι πραγματικό
παλικάρι. 8. Μεταπρατικές οι δραστηριότητές του (γεν.). 9.
Ομοιωματικό μόριο. ­ Υπήρξε ο μόνος, μαζί με τον Πικάσο, εν ζωή ζωγράφος που
έργα του παρουσιάστηκαν στο Λούβρο (αντίστρ.). 
ΚΑΘΕΤΑ

1. Ταχύτατα και μικρού εκτοπίσματος ιστιοφόρα πλοία. 2. Στάδιο
της χαρτοπαιξίας. 3. Μορφή συναρμογής. ­ Ποσοτικό επίρρημα (αντίστρ.).
4. Αιχμηρό το ένα άκρο τους. ­ Από τα πολλά... λίγα. 5. Έζησε
πολύ (καθ.). ­ Άγγλος μουσουργός του 18ου αιώνα (αντίστρ.). 6.
Δίφθογγος. ­ Σκάφη αναψυχής (αντίστρ.). 7. Επικίνδυνο έντομο αν...
διπλασιαστεί. ­ Της θάλασσας χαρακτηρισμός (αντίστρ.). 8. Μεγάλη η
συμβολή της στην εγκληματολογία. 9. Οδηγός στο σκοτάδι. ­ Η εκπομπή του
συνεγείρει. 
ΛΥΣΗ (3/1/2002) 
ΟΡΙΖΟΝΤΙΑ: 1. ΘΑΛΑΣΣΙΝΑ 2. ΑΡΙΣΤΕΡΩΝ 3. ΛΩΤ ­ ΑΡΤΙΑ
4. ΑΜΕΛΙ 5. ΜΑΣ ­ ΝΕΠΑΛ 6. ΤΗ ­ ΜΜ ­ ΙΑ 7.
ΓΙΑΣΠΕΡΣ 8. ΟΚΑ ­ ΕΛΑΙΑ 9. ΣΑΡΑΚΗΝΟΙ. ΚΑΘΕΤΑ: 1.
ΘΑΛΑΜΗΓΟΣ 2. ΑΡΩΜΑΤΙΚΑ 3. ΛΙΤΕΣ ­ ΑΑΡ 4. ΑΣ ­ ΜΣ
5. ΣΤΑΙΝΜΠΕΚ 6. ΣΕΡ ­ ΕΛΗ 7. ΠΕΤΡΙ ­ ΡΑΝ 8. ΙΩΝ ­
ΑΙΣΙΟ 9. ΑΝΑΥΛΑ. <REF><SOURCE>
ΤΑ ΝΕΑ</SOURCE>
<DATE>, 04-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17233P551</ED>
<ID>
ID:300973

</ID><URL>http://ta-nea.dolnet.gr/neaweb/neafile.print_unique?e=A&f=17233&m=P55&aa=1</URL></REF>


Article

<CATEGORY>vin16</CATEGORY>

 <H5>ευρωζώνη
</H5><H2>Το ενιαίο νόμισμα πιο ισχυρό το 2002
</H2><H4>Καλύτερες ημέρες για το ευρώ και την ευρωπαϊκή οικονομία βλέπουν για το 2002
οι οικονομολόγοι, σύμφωνα με τα δεδομένα που επικρατούν σήμερα στο διεθνές
οικονομικό σκηνικό
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Ύστερα από μια χρονιά καθοδικής πορείας, στην οποία τον τόνο έδωσαν οι
Ηνωμένες Πολιτείες, αλλά ακολούθησαν ασμένως και οι χώρες της Ευρωπαϊκής
Ένωσης, οι προβλέψεις αναφέρουν ότι είναι ορατή η ανάκαμψη εντός του 2002. Οι
κλυδωνισμοί που προκάλεσε η τρομοκρατική επίθεση κατά των ΗΠΑ,
αποσταθεροποιώντας περαιτέρω την ήδη προβληματική πορεία της παγκόσμιας
οικονομίας, φαίνεται ότι δεν ήταν τόσο ισχυροί ώστε να προκαλέσουν μακροχρόνια
προβλήματα. 
Για την τύχη του ευρώ και της οικονομίας των χωρών οι οποίες το μοιράζονται
από την περασμένη Τρίτη, οι προβλέψεις που διατυπώνονται και από τους Έλληνες
αναλυτές είναι αισιόδοξες. Ήδη, το ευρώ έκανε μια καλή αρχή, αλλά όπως
αναφέρουν οι αναλυτές σε δηλώσεις τους στην «ΟΙΚΟΝΟΜΙΑ», το σημαντικότερο
είναι ότι τα δεδομένα της οικονομίας είναι ισχυρά και δικαιολογούν περαιτέρω
άνοδό του. 
Ο Ν. Γκαργκάνας 
Ο υποδιοικητής της Τραπέζης της Ελλάδος κ. Νίκος Γκαργκάνας εκτιμά ότι το ευρώ
πρέπει λογικά να ακολουθήσει ανοδική πορεία λόγω της πολύ καλής εικόνας της
ευρωπαϊκής οικονομίας. 
Όπως τονίζει χαρακτηριστικά, «η σύγκριση των μεγεθών της ευρωπαϊκής οικονομίας
με τα αντίστοιχα της αμερικανικής δικαιολογούν υψηλότερη αξία για το ευρώ. Το
κοινό ευρωπαϊκό νόμισμα είναι υποτιμημένο και επομένως πρέπει να ανατιμηθεί». 
«Πιο μακροχρόνια», συνεχίζει, «η σχέση των δύο νομισμάτων θα εξαρτηθεί από τις
επιδόσεις, κυρίως στην ανάπτυξη της Ευρώπης σε σύγκριση με τις ΗΠΑ. Αν η
Ευρώπη μπορέσει να επιτύχει υψηλότερους ρυθμούς ανάπτυξης, τότε το ευρώ θα
ανακάμψει ταχύτερα». 
«Η καθιέρωση ενός νομίσματος διεθνώς», συνεχίζει ο κ. Γκαργκάνας, «γίνεται
σταδιακά, καθώς αρχίζει να χρησιμοποιείται ως μέσο πληρωμών και γίνεται μέρος
των συναλλαγματικών διαθεσίμων. Η ισοτιμία του ευρώ αρχικώς ήταν 1,16 δολάρια
και στη συνέχεια υποτιμήθηκε κατά 20-25%, κάτι που δεν ήταν δικαιολογημένο». 
«Η Ευρώπη ­ συνεχίζει ο κ. Γκαργκάνας ­ έχει πλεονασματικό ισοζύγιο, ενώ οι
ΗΠΑ έχουν τεράστιο έλλειμμα. Επιπλέον, με την υιοθέτηση, πρόσφατα, επεκτατικής
δημοσιονομικής πολιτικής οδηγούνται σε ελλείμματα και αύξηση του δημοσίου
χρέους τους, ενώ η ιδιωτική αποταμίευση είναι αρνητική». 
«Από την άλλη πλευρά, η Ευρώπη μειονεκτεί στον ρυθμό αύξησης της
παραγωγικότητας και του δυνητικού εισοδήματος. Οι αγορές έχουν ακόμη την
εικόνα ότι η αμερικανική οικονομία έχει μεγαλύτερο δυναμισμό. Αυτό κράτησε το
δολάριο ισχυρό. Μόλις εμπεδωθεί μια διαφορετική εικόνα στην αγορά, η πλάστιγγα
θα γείρει υπέρ του ευρώ». 
Ο Γ. Στουρνάρας 
«Παρά το γεγονός ότι η ευρωπαϊκή οικονομία προβλέπεται να αναπτυχθεί με ρυθμό
κάτω από 2%, αυτό θα οφείλεται στις χαμηλές επιδόσεις του πρώτου εξαμήνου, ενώ
το δεύτερο εξάμηνο ο ρυθμός θα είναι πολύ υψηλότερος», σημειώνει ο πρόεδρος
της Εμπορικής Τράπεζας κ. Γιάννης Στουρνάρας. 
Ο ίδιος υποστηρίζει ότι το γεγονός αυτό καθώς και μία σειρά από άλλα θα
λειτουργήσουν υπέρ της ισοτιμίας του κοινού ευρωπαϊκού νομίσματος. «Τα
θεμελιώδη δεδομένα της οικονομίας της Ευρώπης είναι πολύ καλά. 
Αναφέρομαι στα δημοσιονομικά ελλείμματα, στο ισοζύγιο πληρωμών, στον
πληθωρισμό που θα είναι χαμηλότερος ίσως και από 2%. Άρα, υπάρχει μία καλή
βάση για ανάκαμψη του ευρώ. Προσωπικά, δεν θα εκπλαγώ αν δω την ισοτιμία του
με το δολάριο στο 1 προς 1, ακόμη και μέσα στο πρώτο εξάμηνο, λόγω όχι μόνο
της αύξησης της ζήτησης, αλλά και της ανάκαμψης της ευρωπαϊκής οικονομίας
γρηγορότερα από την αμερικανική». 
Ο Β. Ράπανος 
Ο πρόεδρος του Συμβουλίου Οικονομικών Εμπειρογνωμόνων κ. Βασίλης Ράπανος
παρατηρεί ότι με την έναρξη κυκλοφορίας του ευρώ σε φυσική μορφή «ενισχύεται η
εμπιστοσύνη στο κοινό νόμισμα». 
«Βεβαίως ­ συνεχίζει ­ από μόνο του αυτό το γεγονός δεν θα φέρει την ανάκαμψη
στην ισοτιμία. Έμμεσα θα συμβάλει σ' αυτή την κατεύθυνση. Σύμφωνα με την άποψη
ορισμένων, η αποδυνάμωση του ευρώ το τελευταίο διάστημα του 2001 οφειλόταν στο
ότι οι κάτοχοι μάρκων και άλλων ευρωνομισμάτων τα έδιναν μαζικά για να
απαλλαγούν, εν όψει της απόσυρσής τους από την κυκλοφορία και αγόραζαν
δολάρια. Τώρα, αυτοί στρέφονται, ενδεχομένως, στο ευρώ και πωλούν δολάρια,
οπότε η ζήτηση ενισχύει την ισοτιμία του». 
«Αλλά το βασικότερο για την ισοτιμία του ευρώ», καταλήγει ο κ. Ράπανος, «είναι
η ανάκαμψη της ευρωπαϊκής οικονομίας. Αν το ευρώ φτάσει τα 95 σεντς, θα είναι
ήδη μια ικανοποιητική ανάκαμψη. Από κει και πέρα η ισχύς του θα εξαρτηθεί από
την ισχύ των οικονομιών». 
Σύμφωνα με τον πρόεδρο του ΣΟΕ, υπέρ του ευρώ λειτουργούν τα εξής δεδομένα: 
1. Το ισοζύγιο, που είναι πλεονασματικό, ενώ στις ΗΠΑ είναι
ελλειμματικό. 
2. Τα ευρωπαϊκά νοικοκυριά δεν είναι χρεωμένα, ενώ στις ΗΠΑ είναι. 
3. Ο μέσος πληθωρισμός στην Ευρώπη είναι χαμηλός.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17234I021</ED>
<ID>
ID:301087

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I02&aa=1</URL></REF>


Article

<CATEGORY>vin16</CATEGORY>

 <H5>ευρωζώνη
</H5><H2>Χρονιά του ευρώ, λένε οι αναλυτές
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Γεννήθηκε την Πρωτοχρονιά του 1999. Τα τρία πρώτα χρόνια της ζωής του υπέφερε.
Το 2002, ωστόσο, θα είναι, κατά πάσα πιθανότητα, η χρονιά του. Η επιτυχημένη
κυκλοφορία των κερμάτων και χαρτονομισμάτων του ευρώ προκάλεσε ευφορία στις
αγορές συναλλάγματος, δίνοντας φτερά στην ισοτιμία του κοινού νομίσματος
έναντι των κυριότερων «ανταγωνιστών» του: του αμερικανικού δολαρίου, του
ιαπωνικού γιεν και της βρετανικής στερλίνας. 
Το ευρώ, την περασμένη Τετάρτη, πρώτη ημέρα διαπραγμάτευσής του στις διεθνείς
αγορές συναλλάγματος μετά την κυκλοφορία του σε φυσική μορφή, κέρδισε περίπου
2% έναντι των άλλων κυριοτέρων διεθνών νομισμάτων. Συγκεκριμένα, έναντι του
δολαρίου σημείωσε τη μεγαλύτερη ημερήσια άνοδο των τελευταίων τεσσάρων μηνών,
ξεπερνώντας τα 90 σεντς. 
Οι αναλυτές των αγορών συναλλάγματος τονίζουν ότι η κούρσα του ευρώ δεν θα
αποδειχθεί συγκυριακή και ότι το κοινό ευρωπαϊκό νόμισμα έχει σημαντικά
περιθώρια ανατίμησης. «Η εκτίμησή μας είναι ότι το ευρώ έχει σταθεροποιηθεί,
θα δημιουργήσει μια βάση και στη συνέχεια θα πραγματοποιήσει ανοδική κούρσα»,
τόνισε, μιλώντας στο διεθνές ειδησεογραφικό δίκτυο Ρώυτερς, αναλυτής της
διεθνούς αγοράς συναλλάγματος. «Αυτό που χρειαζόμαστε είναι ακόμη μεγαλύτερη
ανοδική κίνηση της ισοτιμίας του ευρώ έναντι του δολαρίου, πάνω από ένα
συγκεκριμένο επίπεδο. Για μας, αυτό το επίπεδο βρίσκεται στα 92,30 σεντς. Όταν
θα διασπάσει αυτό το όριο, οι αγορές θα πειστούν ότι το κοινό νόμισμα έχει
γερά πόδια». 
Έναντι του δολαρίου το κοινό νόμισμα έχει χάσει από την ημέρα της γέννησής του
περίπου 23% της αξίας του. Τον Οκτώβριο του 2000 βρέθηκε στο χαμηλότερο
επίπεδο της ιστορίας του, οριακά υψηλότερα από τα 82 σεντς. 
Οι Κασσάνδρες που υποστήριζαν ότι τις πρώτες ημέρες της κυκλοφορίας του θα
επικρατούσε χάος στις συναλλαγές, διαψεύστηκαν. Αυτό έδωσε φτερά στην ισοτιμία
του ευρώ και ορισμένοι αναλυτές δεν διστάζουν να προβλέψουν ότι μέσα στο
επόμενο δωδεκάμηνο ίσως δούμε την ισοτιμία ευρώ δολαρίου ακόμη και στο ένα
προς ένα.

<H3>Από τις πρώτες στη χρήση ευρώ η Ελλάδα
</H3>
Μεταξύ των τεσσάρων χωρών της ευρωζώνης όπου το ενιαίο ευρωπαϊκό νόμισμα
χρησιμοποιείται περισσότερο από τα εθνικά νομίσματα συγκαταλέγεται η Ελλάδα.
Σύμφωνα με ανακοίνωση της Ευρωπαϊκής Επιτροπής, στις 3 Ιανουαρίου το ποσοστό
των πληρωμών σε μετρητά ευρώ αυξήθηκε σημαντικά σε όλες τις χώρες, για να
φθάσει, κατά μέσο όρο, στο 40%. Σε τέσσερις χώρες (Ελλάδα, Γερμανία, Ολλανδία
και Λουξεμβούργο) το ποσοστό αυτό είναι ίσο ή υπερβαίνει το 50%. Στην
ανακοίνωση αναφέρεται επίσης ότι οι πληρωμές σε ευρώ τείνουν να είναι
περισσότερες στα μικρά καταστήματα λιανικού εμπορίου, σε σχέση με τα μεγάλα
καταστήματα, ενώ πολλοί καταναλωτές έχουν την τάση να ξοδεύουν τα παλιά εθνικά
νομίσματα, ώστε να συναλλάσσονται αποκλειστικά σε ευρώ αμέσως μετά.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17234I022</ED>
<ID>
ID:301142

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I02&aa=2</URL></REF>


Article

<CATEGORY>vin16</CATEGORY>

 <H5>ευρωζώνη
</H5><H2>Βροχή οι καταγγελίες για ανατιμήσεις στην αγορά
</H2>
Μπορεί οι «ουρές», βοηθούντος και του κακού καιρού, να μίκρυναν, έστω και
ελάχιστα, χθες, όμως τα παράπονα και οι καταγγελίες του κοινού για ανατιμήσεις
συνεχίζουν να «πέφτουν βροχή». Στο στόχαστρο του κοινού βρίσκονται κυρίως
μικρές επιχειρήσεις και επαγγελματίες, που, όπως υποστηρίζεται, με το πρόσχημα
των στρογγυλοποιήσεων βάζουν «καπέλα» στις τιμές. Οι καταγγελίες αφορούν
κυρίως πάρκινγκ αυτοκινήτων, μίνι μάρκετ, φούρνους, ταξί, αλλά και για τα
εισιτήρια του ηλεκτρικού ή για τα διόδια. 
Έως χθες το πρωί είχαν γίνει στο κέντρο ενημέρωσης για το ευρώ του υπουργείου
Οικονομίας και Οικονομικών (198) 454 κλήσεις, όταν προχθές, στο ίδιο διάστημα,
ο αντίστοιχος αριθμός είχε φτάσει μόλις στις 146 (κατά τις 18 ημέρες
λειτουργίας του κέντρου ο αριθμός των κλήσεων ξεπέρασε τις 55.000). Άλλες 35
καταγγελίες για ανατιμήσεις έγιναν τις πρώτες πρωινές ώρες χθες στο ΣΔΟΕ, τα
συνεργεία του οποίου θα τις ήλεγχαν το απόγευμα, αφού, λόγω του κακού καιρού,
δεν μπόρεσαν να βγουν νωρίς στην αγορά. Άλλες 200 επιχειρήσεις, στο νομό
Αττικής, ελέγχθηκαν την Πέμπτη από 50 συνεργεία του ΣΔΟΕ, αλλά πλην τριών
περιπτώσεων τα κρούσματα ανατιμήσεων που εντοπίστηκαν ήταν πολύ μικρά και
έγιναν μόνο συστάσεις. 
Στο μεταξύ «ουρές» σχηματίσθηκαν και χθες μπροστά από τα τραπεζικά γκισέ.
Όμως, ήταν μικρότερες σε σχέση με τις δύο προηγούμενες ημέρες, και σε αυτό
βοήθησε ο κακός καιρός που περιόρισε την κίνηση στην αγορά. Το μεγαλύτερο
πρόβλημα στις συναλλαγές εντοπίστηκε και πάλι στις μετατροπές και κυρίως των
δραχμικών κερμάτων, που είναι χρονοβόρες. Μολονότι αρκετές τράπεζες έχουν
δημιουργήσει ειδικά γκισέ γι' αυτές τις μετατροπές, η λύση που συνήθως
προτείνεται είναι το άνοιγμα λογαριασμού, γεγονός το οποίο δεν γίνεται πάντα
δεκτό από το κοινό. Το πλαφόν των μετατροπών για χαρτονομίσματα μη πελατών
ίσχυσαν και χθες. Έτσι, σε ορισμένες περιπτώσεις, για ποσά άνω των 100
χιλιάδων δραχμών οι συναλλαγές δεν γίνονταν. Σε άλλες περιπτώσεις σημειώθηκε
εμπλοκή στις on line συναλλαγές λόγω υπερφόρτωσης του δικτύου. 
Στις επιχειρήσεις λιανικού εμπορίου, σύμφωνα με τον ΣΕΛΠΕ, η κατάσταση με τις
συναλλαγές εξομαλύνεται σταδιακά, μολονότι, όπως διευκρινίζεται, οι
περισσότερες εξακολουθούν να γίνονται σε δραχμές, ενώ παρατηρείται και μεγάλη
χρήση των πιστωτικών καρτών. 
Ο πρόεδρος του Εμπορικού Συλλόγου Αθηνών κ. Π. Καρέλας τόνισε χθες πως, σε
ό,τι αφορά στα μέλη του, κρούσματα ανατιμήσεων δεν έχουν σημειωθεί. Έκανε
πάντως λόγο για αναμενόμενη πτώση του τζίρου, η οποία όμως, όπως διευκρίνισε,
δεν θα πρέπει να αποδοθεί μόνο στην κυκλοφορία του νέου νομίσματος. Για τις
επερχόμενες εκπτώσεις η πρόταση που διατυπώνεται από τον Σύλλογο είναι, αντί
των τετραπλών αναγραφών, να υπάρχει μόνο η αναγραφή των αρχικών τιμών των
προϊόντων, τόσο σε ευρώ όσο και σε δραχμές και η ένδειξη της ποσοστιαίας
έκπτωσης. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17234I023</ED>
<ID>
ID:301173

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I02&aa=3</URL></REF>


Article

<CATEGORY>vin16</CATEGORY>

 <H5>ευρωζώνη
</H5><H2>Πάνω από 100 δισ. δραχμές ο λογαριασμός του ευρώ
</H2><H4>Ξεπερνά τα 100 δισ. δραχμές ο «λογαριασμός» που πλήρωσαν μέχρι σήμερα
ιδιωτικός και δημόσιος τομέας για την υποδοχή του ευρώ στη χώρα μας και την
ομαλή λειτουργία της αγοράς με το νέο νόμισμα. Το κύριο βάρος σήκωσαν οι
τράπεζες </H4>
<AUTHOR>ΓΙΩΡΓΟΣ ΜΑΝΤΕΛΑΣ
</AUTHOR>
<AUTHOR>ΣΕΡΑΦΕΙΜ ΠΟΛΙΤΗΣ
</AUTHOR>
<AUTHOR>ΓΙΩΡΓΟΣ ΠΟΥΛΕΡΕΣ
</AUTHOR>

Περισσότερα από 100 δισ. δραχμές κόστισε σε τράπεζες, επιχειρήσεις και δημόσιο
τομέα η υποδοχή του ευρώ. Το ποσό αυτό δαπανήθηκε στη διάρκεια της τελευταίας
τριετίας, αλλά κυρίως στο δωδεκάμηνο που πέρασε, οπότε και πραγματοποιήθηκε το
μεγαλύτερο μέρος της προετοιμασίας υποδοχής τού νέου νομίσματος. 
Το μεγαλύτερο κομμάτι του «λογαριασμού» πλήρωσαν οι τράπεζες, οι οποίες
σήκωσαν και το κύριο βάρος του όλου εγχειρήματος. Υπολογίζεται ότι το ποσό που
δαπάνησαν γι' αυτόν τον σκοπό ξεπέρασε τα 70 δισ. δρχ., με τις απώλειες των
εσόδων από εργασίες που καταργούνται, εξαιτίας της έλευσης του ευρώ, να
υπολογίζονται σε περίπου 40 δισ. δρχ. και να συμπεριλαμβάνονται στο
συγκεκριμένο κονδύλι. 
Μεγάλο, επίσης, ήταν το ποσό που πλήρωσαν και οι επιχειρήσεις, αφού μόνο για
την προσαρμογή τού λογισμικού τους κατέβαλαν περίπου 10 δισ. δρχ., ενώ για τη
μετατροπή των συστημάτων του Δημοσίου απαιτήθηκαν άλλα 5 δισ. δρχ. Τα έξοδα
για διαφημιστικές καμπάνιες (δύο δισ. δρχ. μόνο στο Δημόσιο), τα επιπλέον
μπόνους που θα καταβληθούν στους υπαλλήλους των τραπεζών, καθώς και μια σειρά
από επιμέρους κονδύλια για την κάλυψη διαφόρων αναγκών (π.χ., για
χρηματαποστολές) εκτοξεύουν το συνολικό ποσό πάνω από τα 100 δισ. δραχμές. 
Οι τράπεζες 
Ειδικότερα οι τράπεζες, καθ' όλη τη διάρκεια της προετοιμασίας για την υποδοχή
του νέου νομίσματος, υπολογίζεται ότι κατέβαλαν το ποσό των 30 δισ. δρχ. για
την προσαρμογή των συστημάτων τους, προκειμένου αυτά να είναι έτοιμα την 1η
Ιανουαρίου του 2002. 
Οι τράπεζες υπολογίζεται, επίσης, ότι κατέβαλαν ένα ποσό της τάξεως των 2 δισ.
δρχ. μόνο για τις χρηματαποστολές που πραγματοποιήθηκαν όλο το προηγούμενο
διάστημα, προκειμένου να εφοδιαστούν με ευρώ όλα τα καταστήματά τους στο
σύνολο της επικράτειας και παράλληλα να αποσύρουν τα δραχμικά χαρτονομίσματα. 
Στο τέλος, δε, αυτής της διαδικασίας θα πρέπει να υπολογίζουν άλλο ένα ποσό,
της τάξεως των 7 δισ. δρχ., το οποίο θα πρέπει να καταβάλουν στους υπαλλήλους
τους, υπό τη μορφή μπόνους, όπως προβλέπει η σχετική συμφωνία που έχει
υπογραφεί με την ΟΤΟΕ. 
Ας σημειωθεί ότι σε αυτό δεν υπολογίζονται οι υπερωρίες που θα εγγραφούν στο
δίμηνο της παράλληλης κυκλοφορίας, που ακολουθεί. 
Τέλος, μια άλλη, πολύ σημαντική, ζημία για τον τραπεζικό τομέα έχει να κάνει
με τις απώλειες εσόδων που συνεπάγεται η έλευση του ευρώ στις συναλλαγές.
Συνολικά, το ύψος των απωλειών αυτών υπολογίζεται σε 30-40 δισ. δρχ., για το
σύνολο του πιστωτικού συστήματος. 
Οι επιχειρήσεις 
Την ίδια ώρα, μεγάλα ήταν και τα κονδύλια που εκλήθησαν να προϋπολογίσουν και
να καταβάλουν οι ιδιωτικές επιχειρήσεις κατά τη διαδικασία της μετάβασης στο
νέο νόμισμα. Για την προσαρμογή του λογισμικού τους, μόνο τα σούπερ μάρκετ
υπολογίζεται ότι πλήρωσαν περί τα 2,5 δισ. δρχ., ενώ το σύνολο των ιδιωτικών
επιχειρήσεων, για τον ίδιο σκοπό, κατέβαλε το ποσό των 10 δισ. δρχ. Όπως
χαρακτηριστικά προαναφέρθηκε, μόνο οι εταιρείες λιανικού εμπορίου υπολογίζεται
ότι κατέβαλαν, κατά μέσον όρο, 40-50 εκατ. δραχμές για τη μετάβαση κάθε
καταστήματός τους στην εποχή του ευρώ. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17234I031</ED>
<ID>
ID:301093

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I03&aa=1</URL></REF>


Article

<CATEGORY>vin16</CATEGORY>

 <H5>οικονομική πολιτική
</H5><H2>Έσοδα και πληθωρισμός τα αγκάθια για τον Χριστοδουλάκη
</H2><H4>Ο κίνδυνος πυροδότησης του πληθωρισμού, λόγω του ευρώ και του παγετού, καθώς
και τα μαύρα σύννεφα στον ορίζοντα των εσόδων του προϋπολογισμού είναι τα δύο
μεγάλα αγκάθια που πρέπει να αντιμετωπίσει άμεσα το οικονομικό επιτελείο της κυβέρνησης
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Οταν θα κοπάσουν οι πανηγυρισμοί για την έλευση του ευρώ και θα εξαλειφθεί η
σύγχυση των πρώτων ημερών στις συναλλαγές, ο υπουργός Οικονομίας και
Οικονομικών κ. Νίκος Χριστοδουλάκης θα έρθει αντιμέτωπος με δύο μεγάλα αγκάθια
της οικονομίας. Το πρώτο είναι ο πληθωρισμός, από τον οποίο θα κριθούν, σε
μεγάλο βαθμό, η ανταγωνιστικότητα της ελληνικής οικονομίας στο νέο περιβάλλον
της ευρωζώνης, ο ρυθμός ανάπτυξης της χώρας και η πτώση της ανεργίας. Το
δεύτερο είναι η πορεία των εσόδων του Δημοσίου, από την οποία θα εξαρτηθεί
κατά πολύ η επίτευξη των στόχων της δημοσιονομικής πολιτικής της κυβέρνησης το
2002. 
Ο κίνδυνος του πληθωρισμού 
Ο πληθωρισμός ήδη ακολουθεί ανοδική πορεία, ενώ αρμόδια στελέχη του
οικονομικού επιτελείου της κυβέρνησης δεν κρύβουν την ανησυχία τους για τις
επιπτώσεις που θα έχει η εισαγωγή του ευρώ στις τιμές των προϊόντων στην
αγορά, το πρώτο τρίμηνο του 2002. Σύμφωνα με τις πρώτες εκτιμήσεις, ο
πληθωρισμός τον Δεκέμβριο αναμένεται να εκτιναχθεί στα επίπεδα του 2,8% -
2,9%, από 2,4% τον Νοέμβριο. Στην ουσία, θα επανέλθει στα επίπεδα του
Οκτωβρίου και ίσως υψηλότερα. Το άλμα του πληθωρισμού τον τελευταίο μήνα του
2001 οφείλεται στον παγετό, που ανέβασε στα ύψη τις τιμές των οπωρολαχανικών,
καθώς και στην άνοδο ­ αν και μικρή ­ που σημείωσαν οι λιανικές τιμές των
καυσίμων, λόγω των περιορισμών που επέβαλαν στην παραγωγή πετρελαίου οι χώρες
του ΟΠΕΚ. 
Όμως, τα κακά νέα για τον πληθωρισμό προβλέπεται ότι θα συνεχισθούν και τον
Ιανουάριο. Τον μήνα αυτό ο πληθωρισμός θα σκαρφαλώσει σε επίπεδα πάνω από το
3%, ενώ απαισιόδοξες είναι οι εκτιμήσεις που υπάρχουν συνολικά για την πορεία
των τιμών το πρώτο τρίμηνο του έτους. Αρμόδιοι παράγοντες του οικονομικού
επιτελείου φοβούνται ότι, στο διάστημα αυτό, το κρίσιμο σημείο για τον
πληθωρισμό είναι η 1η Μαρτίου 2002, όταν θα σταματήσει η διπλή αναγραφή των
τιμών στην αγορά, με αποτέλεσμα ο καταναλωτής να μην μπορεί να κάνει εύκολα
άμεση σύγκριση των προηγούμενων τιμών σε δραχμές με τις νέες τιμές σε ευρώ. 
Ο μεγάλος κίνδυνος που ελλοχεύει για τον πληθωρισμό είναι, από την ημερομηνία
αυτή, να υπάρξουν στην αγορά στρογγυλοποιήσεις των τιμών προς τον πλησιέστερο
μεγαλύτερο ακέραιο αριθμό σε ευρώ. Αυτό θα οδηγήσει προς τα πάνω τις τιμές στα
περισσότερα είδη και υπηρεσίες στην αγορά και θα προκαλέσει αλυσιδωτές
επιπτώσεις, των οποίων το εύρος κανείς δεν μπορεί να προβλέψει αυτή τη στιγμή. 
Είναι σαφές ότι μια άνοδος του πληθωρισμού στην Ελλάδα, μεγαλύτερη από αυτή
που ενδεχομένως θα υπάρξει και σε άλλες χώρες της Ευρωπαϊκής Ένωσης, θα πλήξει
την ανταγωνιστικότητα των ελληνικών προϊόντων και τις εξαγωγές της χώρας. Αυτό
θα φρενάρει κι άλλο τους ρυθμούς ανάπτυξης της οικονομίας, που ήδη έχουν
«τρωθεί» εξαιτίας της ύφεσης που επικρατεί στην παγκόσμια οικονομία. Επίσης,
θα δυσκολέψει τη μείωση της ανεργίας στο 10,5%, από 10,9% που προβλέπεται να
διαμορφωθεί φέτος και αποτελεί στόχο ύψιστης προτεραιότητας για την κυβέρνηση,
όπως ανέφερε προχθές ο υπουργός Οικονομίας και Οικονομικών. 
Αγωνία για τα έσοδα 
Όμως και στον τομέα του κρατικού προϋπολογισμού υπάρχουν προβλήματα. Τον
Νοέμβριο, όταν ο κ. Χριστοδουλάκης εισηγήθηκε στην Κυβερνητική Επιτροπή το
πακέτο των φοροελαφρύνσεων του 2002 για επιχειρήσεις και φορολογούμενους,
ύψους 230 δισ. δραχμών, υπήρξαν και εισηγήσεις για αύξηση ορισμένων έμμεσων
φόρων, προκειμένου να καλυφθούν οι απώλειες στα έσοδα από τις φοροελαφρύνσεις.
Υπήρξαν και εισηγήσεις που δεν υιοθετήθηκαν, με αποτέλεσμα τώρα να υπάρχει
κίνδυνος στέρησης των εσόδων για το, λόγο αυτό. 
Το γεγονός αυτό, καθώς και η αβεβαιότητα σχετικά με τον ρυθμό αύξησης του ΑΕΠ
κατά το 2002, εξαιτίας της αρνητικής διεθνούς οικονομικής κατάστασης, εξηγούν
την αγωνία που επικρατεί στο οικονομικό επιτελείο της κυβέρνησης για την
πορεία των εσόδων του προϋπολογισμού. Από τον ρυθμό οικονομικής ανάπτυξης θα
κριθεί, σε μεγάλο βαθμό, η πορεία των φορολογικών εσόδων (ΦΠΑ, φόρος
εισοδήματος). Για να εκτελεσθεί ο προϋπολογισμός χωρίς αποκλίσεις, πρέπει τα
φορολογικά έσοδα να αυξηθούν κατά 6,1% ή κατά 700 δισ. δρχ. σε σχέση με
πέρυσι, γεγονός που είναι δύσκολο, αν ο ρυθμός ανάπτυξης το 2002 περιοριστεί
σε επίπεδα κάτω από το 3,8%, που προβλέπει το πρόγραμμα σταθερότητας. 
Επιχείρηση πρόσθετα έσοδα 
Έτσι ερμηνεύονται, σε κάποιο βαθμό, οι αλλεπάλληλες προσπάθειες που
καταβάλλονται το τελευταίο διάστημα από το οικονομικό επιτελείο προκειμένου να
ανακαλυφθούν πηγές πρόσθετων εσόδων για τον φετινό προϋπολογισμό. Η
αιφνιδιαστική αύξηση των αντικειμενικών τιμών των ακινήτων στους 28 δήμους της
χώρας, εννέα μήνες μετά την προηγούμενη αναπροσαρμογή τους, ήταν μία από αυτές
τις προσπάθειες. 
Με τη νέα αύξηση των αντικειμενικών τιμών των ακινήτων στις περιοχές αυτές, το
υπουργείο Οικονομικών προσδοκούσε ότι θα εισπράξει αρκετά περισσότερα έσοδα
και ­ έτσι ­ θα αντιμετώπιζε μέρος του προβλήματος. Και αυτό, γιατί οι
φορολογούμενοι από τις περιοχές αυτές θα έσπευδαν στις Εφορίες μέσα στον
Ιανουάριο προκειμένου να υποβάλουν δηλώσεις γονικών παροχών, κληρονομιών και
δωρεών, για να γλιτώσουν την αύξηση των φόρων αυτών από 1ης Φεβρουαρίου 2002
που θα ίσχυαν οι νέες αντικειμενικές αξίες, οι οποίες θα ήταν αυξημένες μέχρι
και 54%. 
Τελικά, όμως, το σχέδιο του υπουργείου Οικονομικών «κόλλησε» στις ισχυρές
αντιδράσεις που προκλήθηκαν για το θέμα. Τώρα, αν το υπουργείο κάνει αποδεκτές
τις νέες προσφυγές που θα κάνουν οι δήμοι και πάρει πίσω τις περισσότερες από
τις αυξήσεις, θα πρέπει να αναζητηθούν άλλες λύσεις για την αύξηση των εσόδων.
Ενδεχομένως στο πλαίσιο αυτό να εντάσσεται και η σπουδή του υπουργείου
Οικονομικών να ενημερώσει τις τράπεζες και, έτσι, και τους επενδυτές, μόλις
την παραμονή της Πρωτοχρονιάς, ότι ο φόρος 7% στα ρέπος που θα λήξουν μετά την
1.1.2002, θα επιβληθεί σε όλη την απόδοσή τους, ακόμη και σ' αυτή που
αντιστοιχεί στο 2001. 
Σε διαφορετική περίπτωση, υπήρχε ο κίνδυνος πολλοί επενδυτές να επέλεγαν άλλη
μορφή τοποθέτησης και, έτσι, να περιορίζονταν τα έσοδα που προσδοκά το
υπουργείο από το μέτρο αυτό, τα οποία ανέρχονται σε 35 δισ. δρχ. 
Ο πονοκέφαλος της ύφεσης 
Ο πονοκέφαλος του οικονομικού επιτελείου για την πορεία των εσόδων οφείλεται
και στη μεγάλη αβεβαιότητα που υπάρχει σχετικά με τον ρυθμό οικονομικής
ανάπτυξης το 2002. Ο στόχος του προγράμματος σταθερότητας για αύξηση του ΑΕΠ
φέτος κατά 3,8%, από 4,1% πέρυσι, είναι επισφαλής, καθώς εξαρτάται από την
πορεία της διεθνούς οικονομίας που βρίσκεται σε ύφεση και κανείς αυτή τη
στιγμή δεν μπορεί να προβλέψει με ακρίβεια πότε θα βγει από την κατάσταση
αυτή. 
Άλλωστε, το θολό τοπίο που υπάρχει στο μέτωπο της οικονομικής ανάπτυξης
προδιαγράφεται στην ίδια την εξαμηνιαία έκθεση του υπουργείου Οικονομίας. Η
έκθεση επισημαίνει ότι «η επιβράδυνση του ρυθμού ανόδου των εισαγωγών της
ευρωζώνης και των χωρών της ΚΑΕ περιορίζει τον ρυθμό αύξησης των εξαγωγών
αγαθών, από 11,8% το 2000 στο 4% το 2001. 
Παράλληλα, ο ρυθμός αύξησης των εσόδων από τον τουρισμό και λοιπές υπηρεσίες
περιορίζεται στο 7%, από 24% πέρυσι». Η κατάσταση στους δύο αυτούς τομείς, που
διαμορφώνουν σε μεγάλο βαθμό τον ρυθμό οικονομικής ανάπτυξης της χώρας, δεν
προβλέπεται να αλλάξει προς το καλύτερο το 2002. Από την άλλη πλευρά,
εκτιμάται ότι το 2002 θα περιορισθεί και η συμβολή της μείωσης των επιτοκίων
στην αύξηση του ΑΕΠ, που πέρυσι ήτα ιδιαίτερα σημαντική και ανήλθε στο 30%. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I04</CAT>
<ED>
Κωδικός άρθρου: A17234I041</ED>
<ID>
ID:301094

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I04&aa=1</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Ας εξασφαλίσουμε πρώτα την ονομαστική σύγκλιση
</H2><H4>Τον κίνδυνο να βρεθεί σε τροχιά απόκλισης από τη δημοσιονομική εξυγίανση
διατρέχει η οικονομία το 2002, αφαιρώντας κάθε νόημα και από τον στόχο τής
σύγκλισης των εισοδημάτων των Ελλήνων εργαζομένων με αυτά των υπόλοιπων
Ευρωπαίων </H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Ενώ θέτει ως επόμενο στόχο της την πραγματική σύγκλιση, δηλαδή τη σύγκλιση των
εισοδημάτων των Ελλήνων με αυτά των υπόλοιπων Ευρωπαίων, στην πραγματικότητα η
κυβέρνηση δεν έχει ακόμη διασφαλίσει τη βιωσιμότητα της ονομαστικής σύγκλισης.
Αντίθετα, σύμφωνα με όλες τις ενδείξεις, το 2002 δεν ξεκινά με τους καλύτερους
οιωνούς για τα μακροοικονομικά μεγέθη και ειδικότερα για τα μεγέθη του
προϋπολογισμού. 
Η εξαμηνιαία έκθεση του υπουργείου Οικονομίας, που δόθηκε την περασμένη
Τετάρτη στη δημοσιότητα, χτύπησε το καμπανάκι του κινδύνου με τη συνολική
απεικόνιση των απολογιστικών στοιχείων που περιείχε. Γιατί, απ' αυτήν έγινε
φανερό ότι το 2001 σημειώθηκαν σημαντικές αποκλίσεις στους στόχους και αυτές
κινδυνεύουν να μεγεθυνθούν το 2002, λόγω μιας σειράς ειδικών συνθηκών που θα
επικρατήσουν. 
Η πρώτη ένδειξη 
Η πρώτη ένδειξη απόκλισης αφορά τα έσοδα του προϋπολογισμού, στα οποία η
εμφανιζόμενη υστέρηση, κατά 293 εκατ. ευρώ, υποκρύπτει μια πολύ πιο αρνητική
εικόνα. Στην πραγματικότητα, τα αμιγώς φορολογικά έσοδα σημείωσαν υστέρηση
κατά 1.277 εκατ. ευρώ, αλλά η κατάσταση διασώθηκε χάρη στα μη φορολογικά
έσοδα, που εμφάνισαν υπέρβαση κατά 984 εκατ. ευρώ. Το ήμισυ περίπου αυτής της
υπέρβασης οφείλεται, όμως, στη χορήγηση των αδειών της κινητής τηλεφωνίας, που
βεβαίως δεν πρόκειται να επαναληφθεί. Επιπλέον, το 2001 προεισπράχθηκαν τα
τέλη κυκλοφορίας τού 2002. 
Έτσι, δικαιολογημένα μπορεί κανείς να διερωτηθεί, αν θα εξασφαλισθεί η
προβλεπόμενη νέα σημαντική αύξηση των εσόδων του 2002, την ώρα ­ μάλιστα ­ που
έχουν μειωθεί οι φορολογικοί συντελεστές. Η πορεία της οικονομίας το 2001 και
οι προβλέψεις για την κερδοφορία των επιχειρήσεων δεν δικαιολογούν ιδιαίτερη
αισιοδοξία για τις επιδόσεις του υπουργείου Οικονομικών το 2002. Μόνο αν
ξεκινήσει μια εντατική εκστρατεία σύλληψης της φοροδιαφυγής, θα είναι πιθανή η
πραγματοποίηση του στόχου των εσόδων το 2002. 
Αλλά και στο σκέλος των δαπανών, οι προβλέψεις δεν είναι καλύτερες, αν δεν
είναι και χειρότερες. Και εδώ, το 2001, σημειώθηκαν αποκλίσεις. Χαρακτηριστικό
παράδειγμα οι δαπάνες για μισθούς, που σημείωσαν υπέρβαση κατά 202 εκατ. ευρώ.
Η υπέρβαση αυτή αντισταθμίσθηκε από την εκτιμώμενη συγκράτηση των λεγόμενων
«λοιπών δαπανών». Δεν είναι καθόλου σίγουρο, όμως, ότι θα υπάρξουν περιθώρια
ανάλογης συγκράτησης κάποιων «λοιπών δαπανών» και το 2002. 
Το 2002, ας μην ξεχνάμε, είναι χρονιά δημοτικών και νομαρχιακών εκλογών και
ακόμη και μια κυβέρνηση με τις αγνότερες των προθέσεων δεν θα μπορούσε να
αποφύγει κάποιες «επιπλέον» δαπάνες σε μία τέτοια κρίσιμη αναμέτρηση. 
Πρόσθετες δαπάνες ενδέχεται να προκαλέσει ακόμη και η ιδιωτικοποίηση της
Ολυμπιακής, ενώ η επίλυση του Ασφαλιστικού ίσως επιφέρει και αυτή πρόσθετα
φορτία για το δημόσιο χρέος. Ακόμη, μεγάλος κίνδυνος θα είναι η Ολυμπιάδα του
2004, στα έξοδα της οποίας αναμένεται, με βεβαιότητα σχεδόν, ότι θα υπάρξει
σημαντική υπέρβαση. 
Την ίδια ώρα, τα προβλεπόμενα έσοδα από το Κοινοτικό Πλαίσιο Στήριξης, ενώ
έχουν προεισπραχθεί με τους τίτλους, τους οποίους εξέδωσε το ελληνικό Δημόσιο,
δεν έχουν εισρεύσει στα ταμεία του κράτους. Τα έσοδα που έχουν εισπραχθεί
μέχρι στιγμής αφορούν τις προκαταβολές, ενώ οι ελπίδες για τις κανονικές
δόσεις, έναντι των δαπανών που έχουν γίνει, τοποθετούνται πλέον στους
ανοιξιάτικους μήνες του 2002. 
Να, λοιπόν, πώς μπορεί εύκολα να σημειωθεί απόκλιση από τους στόχους του
προϋπολογισμού και το προβλεπόμενο πλεόνασμα να εκμηδενισθεί, αν όχι να
μετατραπεί σε έλλειμμα. 
Η Ελλάδα δεν είναι, όμως, Γερμανία, που έχει την πολυτέλεια να ανακοινώνει
παρεκκλίσεις από τους στόχους της και να μην έχει συνέπειες. Είναι μια μικρή
οικονομία, η οποία έχει ανάγκη από τις καλύτερες δυνατές συστάσεις, για να
διατηρήσει το ελάχιστο επενδυτικό ενδιαφέρον που συγκεντρώνει και να τολμήσει
να ελπίσει σε αύξησή του στο ορατό μέλλον. 
Η ονομαστική σύγκλιση δεν είναι, άλλωστε, μια ιδιοτροπία των τραπεζιτών, η
οποία δεν έχει καμία απολύτως σημασία για τον απλό πολίτη, τον εργαζόμενο και
τον συνταξιούχο. Οι τελευταίοι, μπορεί να μην ενδιαφέρονται τόσο για το αν το
έλλειμμα θα είναι 1% ή 2%, αλλά σίγουρα δεν θα περάσουν καθόλου καλά αν αυτό
αυξηθεί υπερβολικά, συσσωρεύοντας νέα χρέη, που θα κληθεί να εξοφλήσει η χώρα
και ­ κυρίως ­ εκτινάσσοντας και πάλι στα ύψη τον πληθωρισμό. Με άλλα λόγια,
μπορεί να μην έχει μεγάλη σημασία γι' αυτούς η αυστηρή προσήλωση στην ακριβή
τήρηση των ονομαστικών κριτηρίων σύγκλισης, αλλά είναι εξαιρετικά κρίσιμο να
μη διαταραχθεί η συνολική εικόνα της δημοσιονομικής εξυγίανσης. 
Όσο για την πραγματική σύγκλιση, τη σύγκλιση των εισοδημάτων, όπως είπε και ο
κ. Νίκος Χριστοδουλάκης, θα είναι σταδιακή και θα επιτευχθεί μόνο μέσω της
βελτίωσης της ανταγωνιστικότητας. Είναι φανερό ότι αν οι αυξήσεις των μισθών
ξεπερνούν την αύξηση της παραγωγικότητας, τα ελληνικά προϊόντα δεν θα
πωλούνται, λόγω υψηλού κόστους. Οι Γερμανοί εργάτες έχουν διπλάσιους μισθούς,
γιατί έχουν, αντίστοιχα, διπλάσια παραγωγικότητα, λόγω των συνθηκών που
επικρατούν στη γερμανική οικονομία. 
Η αύξηση της παραγωγικότητας της οικονομίας, όμως, δεν μπορεί να συμβαδίσει
ούτε με επιστροφή σε ελλειμματικούς προϋπολογισμούς και συσσώρευση χρεών. Η
διατήρηση του επιτεύγματος της ονομαστικής σύγκλισης είναι προϋπόθεση για την
εφαρμογή πολιτικών που θα οδηγήσουν σταδιακά και στην πραγματική σύγκλιση της
οικονομίας μας με τις αντίστοιχες της Ευρώπης.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I05</CAT>
<ED>
Κωδικός άρθρου: A17234I051</ED>
<ID>
ID:301095

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I05&aa=1</URL></REF>


Article

<CATEGORY>vin16</CATEGORY>

 <H2>Τον Φεβρουάριο ο φάκελος του ΟΛΠ στη Σοφοκλέους
</H2>
Επιτάχυνση των ιδιωτικοποιήσεων και των άλλων διαρθρωτικών αλλαγών επιχειρεί ο
υπουργός Οικονομίας κ. Νίκος Χριστοδουλάκης, ο οποίος είχε χθες σειρά
συσκέψεων για τον σκοπό αυτό. 
Με τον υπουργό Ναυτιλίας κ. Γιώργο Ανωμερίτη συζήτησε το θέμα της εισαγωγής
του ΟΛΠ στο Χρηματιστήριο και, σύμφωνα με δηλώσεις του τελευταίου,
αποφασίσθηκε η κατάθεση του σχετικού φακέλου στη Σοφοκλέους στις 12
Φεβρουαρίου. Επίσης, στη σύσκεψη συζητήθηκε η επικείμενη ψήφιση του
νομοσχεδίου για τις συγχωνεύσεις, με το οποίο δίνεται επίσης η δυνατότητα
εισαγωγής στο Χρηματιστήριο εταιρειών της υπερπόντιας ναυτιλίας. Την προσεχή
Τετάρτη θα πραγματοποιηθεί σύσκεψη των δύο υπουργών με την Ένωση Ελλήνων
Εφοπλιστών, προκειμένου να συζητηθούν και θέματα φορολογικής μεταχείρισης της
ναυτιλίας. Το χρονοδιάγραμμα και τον τρόπο με τον οποίο θα προωθήσει το
πρόγραμμα ιδιωτικοποιήσεων του 2002 συζήτησε χθες ο κ. Χριστοδουλάκης σε
σύσκεψη με υπηρεσιακούς παράγοντες του υπουργείου, με συμμετοχή του αρμόδιου
γενικού γραμματέα κ. Γ. Κουσουλάκου.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I05</CAT>
<ED>
Κωδικός άρθρου: A17234I052</ED>
<ID>
ID:301145

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I05&aa=2</URL></REF>


Article

<CATEGORY>vin16</CATEGORY>

 <H2>Παράταση για τον ΦΠΑ
</H2>
Σε παράταση πέντε ημερών, σε ό,τι αφορά τις προθεσμίες υποβολής των δηλώσεων
ΦΠΑ, που λήγουν αυτές τις ημέρες, σκοπεύει να προχωρήσει το υπουργείο
Οικονομικών. Αυτό, σύμφωνα με πληροφορίες, αποφασίστηκε σε σύσκεψη που έγινε
χθες στο υπουργείο, προκειμένου να αντιμετωπισθούν τα προβλήματα που
δημιουργήθηκαν λόγω της κακοκαιρίας.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I05</CAT>
<ED>
Κωδικός άρθρου: A17234I053</ED>
<ID>
ID:301174

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I05&aa=3</URL></REF>


Article

<CATEGORY>vin16</CATEGORY>

 <H2>Ανοιχτά τα τελωνεία
</H2>
Ανοιχτά θα παραμείνουν, όπου χρειαστεί, τα τελωνεία της χώρας το
Σαββατοκύριακο, προκειμένου να μην υπάρξουν προβλήματα στον ομαλό εφοδιασμό με
πετρέλαιο θέρμανσης, καθώς εκτιμάται ότι θα παρουσιαστεί αυξημένη ζήτηση, λόγω
της κακοκαιρίας. Σχετική εντολή έδωσε χθες ο υφυπουργός Οικονομικών κ.
Απόστολος Φωτιάδης. Σημειώνεται ότι, σε κανονικές συνθήκες, τα τελωνεία το
Σαββατοκύριακο παραμένουν κλειστά.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I05</CAT>
<ED>
Κωδικός άρθρου: A17234I054</ED>
<ID>
ID:301184

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I05&aa=4</URL></REF>


Article

<CATEGORY>vin16</CATEGORY>

 <H5>συνέντευξη
</H5><H2>Καταναλωτικά δάνεια στα μέτρα του πελάτη
</H2><H4>Ο δανεισμός των Ελλήνων καταναλωτών υστερεί ακόμη έναντι άλλων αγορών τής Ε.Ε.
Για τον λόγο αυτό, υποστηρίζει η βοηθός γενική διευθύντρια της Εurobank
Consumer Lending, κυρία Τάνια Σουσάρη, οι ρυθμοί ανάπτυξης θα προσεγγίζουν ­
και στο επόμενο διάστημα ­ το 20% έως 25% σε ετήσια βάση
</H4>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Η μερική απελευθέρωση της καταναλωτικής πίστης στην Ελλάδα, το 1994, σε
συνδυασμό με την πτωτική πορεία των επιτοκίων, την επιθυμία του Έλληνα
καταναλωτή για βελτίωση της ποιότητας ζωής του και τον οξύ τραπεζικό
ανταγωνισμό, οδήγησαν σε εντυπωσιακούς ρυθμούς ανάπτυξης την καταναλωτική
πίστη, ειδικά κατά την περίοδο 1997-2001. 
Στην Ελλάδα, η καταναλωτική πίστη ­ και συγκεκριμένα το τμήμα εκείνο που αφορά
τα νοικοκυριά ­ έχει γίνει αναπόσπαστο κομμάτι της οικονομίας και της
καθημερινής ζωής. Έτσι, ενώ πριν από 10 χρόνια ήταν λίγοι οι Έλληνες που
γνώριζαν την ύπαρξη του «πλαστικού» χρήματος, σήμερα έχουμε φθάσει να έχουν
εκδοθεί στην Ελλάδα περίπου 4,2 εκατ. πιστωτικές κάρτες, με όγκο συναλλαγών
1,5 τρισ. δραχμών. Σε διάστημα μόλις οκτώ ετών, από το 1994 που εμφανίστηκαν
τα πρώτα καταναλωτικά δάνεια, το υπόλοιπο των χορηγηθέντων καταναλωτικών και
προσωπικών δανείων ξεπερνά σήμερα το 1,25 τρισ. δραχμές. 
Όπως λέει η κ. Τάνια Σουσάρη, βοηθός γενική διευθύντρια της Eurobank Consumer
Lending, «οι ρυθμοί αυτοί, που άγγιξαν και το 45% σε ετήσια βάση, έδωσαν
ιδιαίτερη βαρύτητα στον τομέα της καταναλωτικής πίστης και υποχρέωσαν έτσι
όλες σχεδόν τις τράπεζες να προσαρμοστούν και να αντιδράσουν, προκειμένου να
διαδραματίσουν σημαντικό ρόλο σε αυτή τη νέα δυναμική αγορά». 
Μικρό ποσοστό του ΑΕΠ 
Όμως, παρά τη σημαντική αύξηση των μεγεθών και την ανησυχία που διατυπώνεται
από ορισμένες πλευρές σχετικά με τον υπερδανεισμό των ελληνικών νοικοκυριών,
τα στοιχεία, όπως σημειώνει η κ. Σουσάρη, δείχνουν ότι ο δανεισμός προς τον
ιδιωτικό τομέα στην Ελλάδα, όσον αφορά την καταναλωτική πίστη, αποτελεί ένα
μικρό ποσοστό του Ακαθάριστου Εγχώριου Προϊόντος, της τάξεως μόλις του 14%.
«Το ποσοστό αυτό είναι ιδιαίτερα χαμηλό, σε σύγκριση με τα αντίστοιχα στην
Ευρώπη, που φτάνουν έως και το 53% του ΑΕΠ και μάλιστα σε χώρες, όπως η
Πορτογαλία, που η δομή της οικονομίας τους θεωρείται πως μοιάζει σε μεγάλο
βαθμό με την ελληνική», προσθέτει η κυρία Σουσάρη. 
Εξηγεί, επίσης, πως, στη βάση αυτή, εκτιμάται ότι η καταναλωτική πίστη στην
Ελλάδα δεν έχει προσεγγίσει ακόμα το στάδιο ωριμότητας άλλων αγορών αλλά
βρίσκεται σε φάση ανόδου. Προβλέπει, μάλιστα, ότι «ενώ αναμένονται μελλοντικά
χαμηλότεροι ρυθμοί ανάπτυξης, αυτοί θα εξακολουθήσουν να είναι ιδιαίτερα
σημαντικοί και μάλιστα της τάξεως του 20%-25% ετησίως». 
Η βοηθός γενική διευθύντρια της Eurobank Consumer Lending εξηγεί ότι οι ρυθμοί
ανάπτυξης της καταναλωτικής πίστης καθορίζονται από τρεις παράγοντες: Πρώτον,
από τη συνεχώς αυξανόμενη τάση των Ελλήνων καταναλωτών να επιδιώκουν τη
βελτίωση του βιοτικού τους επιπέδου. Δεύτερον, από το ευρύ φάσμα
ανταγωνιστικών προϊόντων και υπηρεσιών που προσφέρουν όλες σχεδόν οι τράπεζες.
Και, τρίτον, από την περαιτέρω απελευθέρωση της καταναλωτικής πίστης, με την
προβλεπόμενη κατάργηση των περιορισμών στο ύψος των δανείων. 
Ο στόχος και τα μέσα 
Η ανάπτυξη της καταναλωτικής πίστης είναι ο στόχος για τις τράπεζες. Στο
ερώτημα, όμως, πώς μπορεί να επιτευχθεί η ανάπτυξη, η απάντηση είναι ότι αυτό
μπορεί να γίνει μέσω της παροχής στο καταναλωτικό κοινό ποιοτικών προϊόντων
και υπηρεσιών. «Στον τομέα της καταναλωτικής πίστης, η Eurobank είναι από τις
πρώτες τράπεζες που αναπτύχθηκαν ­ και αυτό διότι προσαρμόστηκε με ταχύτητα
και αποτελεσματικότητα στις ανταγωνιστικές συνθήκες της αγοράς. Σήμερα,
εκτιμούμε ότι κατέχουμε ηγετική θέση στην ελληνική αγορά. Τα υψηλής ζήτησης
προϊόντα και υπηρεσίες μας μπορούν να ικανοποιούν κάθε ανάγκη και απαίτηση του
καταναλωτή-πελάτη μας, με κύριο γνώμονα την ποιότητα και την εξυπηρέτησή του»,
τονίζει η κ. Τάνια Σουσάρη. 
Όσο για το αν οι ελληνικές τράπεζες μπορούν να επιβιώσουν στο έντονα
ανταγωνιστικό περιβάλλον που έχει διαμορφωθεί, η θέση που διατυπώνει η βοηθός
γενική διευθύντρια της Eurobank Consumer Lending, είναι σαφής. «Προκειμένου να
επιβιώσουν οι ελληνικές τράπεζες στην καταναλωτική πίστη, σε ένα περιβάλλον
έντονου ανταγωνισμού και αυξανόμενων απαιτήσεων, θα πρέπει να εκτιμούν την
πιστοληπτική ικανότητα των δανειοληπτών και να αποτιμούν τον πιστωτικό
κίνδυνο. Θα πρέπει να αξιολογούν και να διαμορφώνουν συνεχώς διαδικασίες και
προϊόντα, να εξετάζουν δε συχνά την οργανωτική και λειτουργική τους διάρθρωση,
με βασικό σκοπό τη μείωση του λειτουργικού κόστους, το οποίο είναι σήμερα στη
χώρα μας αρκετά υψηλότερο έναντι άλλων ευρωπαϊκών χωρών. Όλα αυτά θα πρέπει να
γίνονται πάντοτε με γνώμονα την ποιοτική απάντηση στις ανάγκες του πελάτη". 
Ο πιστωτικός κίνδυνος 
«Σημαντικό ρόλο στην περαιτέρω εξέλιξη της καταναλωτικής πίστης θα παίξει στο
άμεσο μέλλον και η δημιουργία του πολυσυζητημένου ελληνικού Credit Bureau, το
οποίο θα παρέχει στις τράπεζες την απαιτούμενη πληροφόρηση για τον συνολικό
δανεισμό και την πιστωτική συμπεριφορά των πελατών τους, σημερινών και
υποψηφίων. Με τον τρόπο αυτό, οι τράπεζες θα είναι σε θέση αφενός να
προστατεύουν τους πελάτες τους από ενδεχόμενες τάσεις υπερδανεισμού και
αφετέρου να αποφεύγουν τη χρηματοδότηση πελατών που αποδεδειγμένα ενέχουν
υψηλό πιστωτικό κίνδυνο, προφυλάσσοντας παράλληλα και τους συνεπείς πελάτες». 
Η εποχή της διαφοροποίησης των τραπεζών μέσω του σχεδιασμού και της προώθησης
νέων, καινοτόμων προϊόντων και προγραμμάτων, είναι πλέον παρελθόν, τονίζει η
κ. Σουσάρη. «Στο μέλλον, η ανταγωνιστικότητα των τραπεζών θα μετράται με βάση
την ποιότητα στην εξυπηρέτηση του πελάτη. Είναι, λοιπόν, επιτακτική πλέον η
ανάγκη οι τράπεζες να προχωρήσουν στο επόμενο βήμα, αυτό του εκσυγχρονισμού τους».

<H3>Ποια είναι η Τάνια Σουσάρη
</H3>
Γεννήθηκε στην Αθήνα το 1964. Το 1985 μετακόμισε στις Βρυξέλλες, σπούδασε
Διοίκηση Επιχειρήσεων και εργάστηκε για περίπου 7 χρόνια στην Οικονομική και
Κοινωνική Επιτροπή της Ε.Ε. Το 1992 επέστρεψε στην Ελλάδα και ανέλαβε
υποδιευθυντής στην Interbank, του Ομίλου Interamerican, στον νεοσύστατο τότε
τομέα Καταναλωτικής Πίστης. Το 1997, μετά την εξαγορά της Interbank από την
Ευρωεπενδυτική, ανέλαβε διευθύντρια Καταναλωτικής Πίστης της νέας τράπεζας,
EFG Eurobank. Σήμερα είναι βοηθός γενική διευθύντρια στην Eurobank Consumer
Lending, την εταιρεία της EFG Eurobank Ergasias, που διαχειρίζεται τα
καταναλωτικά δάνεια και τις πιστωτικές κάρτες της.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I06</CAT>
<ED>
Κωδικός άρθρου: A17234I061</ED>
<ID>
ID:301096

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I06&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Χρονιά συγχωνεύσεων θα είναι το 2002
</H2><H4>Ο χορός των συγχωνεύσεων, των διαδικασιών συγκέντρωσης της αγοράς, καθώς και η
εφαρμογή επεκτατικής πολιτικής και εκτός Ελλάδας θα είναι τα στοιχεία που θα
χαρακτηρίσουν την επιχειρηματική δραστηριότητα κατά τη διάρκεια του 2002
</H4>
<AUTHOR>ΓΙΩΡΓΟΣ ΜΑΝΤΕΛΑΣ
</AUTHOR>
<AUTHOR>ΓΙΩΡΓΟΣ ΠΟΥΛΕΡΕΣ
</AUTHOR>

Στον τραπεζικό χώρο όλοι περιμένουν την πορεία της συγχώνευσης μεταξύ Εθνικής
και Alpha Bank, καθώς το συγκεκριμένο γεγονός θα είναι αυτό που θα πυροδοτήσει
μια σειρά μετοχικών και άλλων επιχειρηματικών πρωτοβουλιών, που αναμένεται να
αλλάξουν και άλλο την εικόνα του χρηματοπιστωτικού τομέα στη χώρα μας. 
Την ίδια ώρα, στον επιχειρηματικό χώρο, η συγκέντρωση δυνάμεων αλλά και η
αναζήτηση νέων πεδίων δράσεως, πέραν των παραδοσιακών, θα χαρακτηρίσουν τις
πρωτοβουλίες που θα αναληφθούν μέσα στο νέο έτος. Στον κλάδο των κατασκευών
ολοκληρώνονται οι διαδικασίες συγχωνεύσεων και εξαγορών, με αποτέλεσμα τη
δημιουργία, από τη μια μεγάλων ομίλων και από την άλλη πληθώρας μεσαίων και
μικρών εταιρειών. 
Στην ακτοπλοΐα προβλέπεται η δημιουργία το πολύ δύο ισχυρών επιχειρηματικών
σχημάτων, ενώ χώρος θα υπάρξει και για μικρότερες εταιρείες, που θα
εξυπηρετούν τοπικές γραμμές. 
Οι τράπεζες 
Θ. Πανταλάκης, υποδιοικητής Εθνικής Τράπεζας: «Η υλοποίηση όλων όσων
ξεκίνησαν μέσα στο 2001, το ταχύτερο δυνατόν, αποτελεί τη δική μας προτεραιότητα»

Το ρόλο της ατμομηχανής, σε επίπεδο επιχειρηματικών αλλά και νέων μετοχικών
συνεργειών, αναμένεται να παίξει, για μια ακόμη χρονιά, ο τραπεζικός χώρος. Οι
σχετικοί σχεδιασμοί έχουν ήδη γίνει, ορισμένες πρώτες ενδείξεις τους έχουν
κάνει κιόλας την εμφάνισή τους, ενώ η υλοποίησή τους αναμένεται να μπει στην
ουσιαστική τους φάση από τις πρώτες εβδομάδες του νέου έτους. Σε επίπεδο
μεγάλων τραπεζών, Εθνική και Alpha Bank θα οδηγήσουν την κούρσα με τη μεταξύ
τους συγχώνευση, Εμπορική και Credit Agricole θα επιδιώξουν να διευρύνουν και
άλλο τη συμμαχία τους, ενώ Efg Eurobank-Ergasias και Πειραιώς προετοιμάζονται
για νέα ανοίγματα, προς τέρψιν των μετόχων τους και αιφνιδιασμό της αγοράς. 
Γ. Προβόπουλος, οικονομικός σύμβουλος της διοίκησης της Alpha Bank: «Θα
επιδιώξουμε ώστε οι διαδικασίες της συγχώνευσης να γίνουν με τους
γρηγορότερους δυνατούς ρυθμούς»

«Η υλοποίηση όλων όσων ξεκίνησαν μέσα στο 2001, με την ανακοίνωση της έναρξης
των διαδικασιών συγχώνευσης μεταξύ Εθνικής και Alpha Bank, το ταχύτερο
δυνατόν, με στόχο τη δημιουργία μιας ενιαίας τράπεζας, αποτελεί τη δική μας
προτεραιότητα», επισημαίνει ο υποδιοικητής της Εθνικής Τράπεζας κ. Θ.
Πανταλάκης. «Θα επιδιώξουμε ώστε όλα να γίνουν με τους γρηγορότερους δυνατούς
ρυθμούς», προσθέτει από την πλευρά του ο οικονομικός σύμβουλος της διοίκησης
της Alpha Bank κ. Γ. Προβόπουλος. Κατ' αυτόν τον τρόπο δίνεται το στίγμα των
εξελίξεων που θα δρομολογηθούν μέσα στο 2002 στο υπό δημιουργία πιστωτικό
ίδρυμα της νέας Εθνικής Τράπεζας, το οποίο θα προκύψει από τη συγχώνευση των
δύο μεγαλύτερων ελληνικών εμπορικών τραπεζών και το οποίο θα συγκαταλέγεται
στις πρώτες 25, από πλευράς κεφαλαιοποίησης, τράπεζες της Ευρώπης. 
Υπολογίζεται ότι μέσα στον Ιανουάριο το project θα περάσει από την Επιτροπή
Ανταγωνισμού, ενώ έως τον ερχόμενο Απρίλιο - και αν όλα πάνε καλά, σύμφωνα με
τον προγραμματισμό που έγινε - θα έχει καταστεί δυνατή η νομική συγχώνευση.
Αμέσως μετά, η νέα τράπεζα θα ενεργοποιήσει τις διαδικασίες της λειτουργικής
της συγχώνευσης, η οποία εκτιμάται ότι θα διαρκέσει περίπου δύο με τρία
χρόνια. Οι «βάσεις» της, όμως, θα μπουν φέτος και αυτό είναι, ενδεχομένως, το
σημαντικότερο βήμα της κοινής πορείας των δύο τραπεζών, που μόλις τώρα ξεκινά.
Οι σχεδιασμοί της νέας Εθνικής είναι επεκτατικοί, τόσο εντός όσο και εκτός
ελληνικών ορίων. Όπως αναφέρεται, «ο μεσοπρόθεσμος στόχος είναι η άντληση του
20% των συνολικών κερδών από το εξωτερικό δίκτυο». Αυτό, μεταξύ άλλων,
συνεπάγεται και νέες εξαγορές, τόσο στην Ευρώπη όσο και στις ΗΠΑ, «εφόσον
πληρούνται οι προϋποθέσεις που έχουμε θέσει για αυτόν τον σκοπό». 
Γ. Μιχελής, αντιπρόεδρος της Εμπορικής Τράπεζας: «Ο πρώτος στόχος μας έχει να
κάνει με την ολοκλήρωση των επιχειρηματικών συνεργειών με την Credit Agricole»

Τρεις είναι οι βασικοί στόχοι που έχουν θέσει στην Εμπορική Τράπεζα για το νέο
έτος. Όπως εξηγεί ο αντιπρόεδρός της κ. Γ. Μιχελής, «ο πρώτος έχει να κάνει με
την ολοκλήρωση των επιχειρηματικών μας συνεργειών με τον στρατηγικό εταίρο,
την Credit Agricole, ενώ ο δεύτερος αφορά στη συγκομιδή όσο το δυνατόν
περισσότερο ωφελειών από την αναδιάρθρωση του δικτύου, στην οποία προχωρήσαμε
το 2001. Τέλος, ο τρίτος έχει να κάνει με την οργάνωση σε επίπεδο ομίλου, για
όσο το δυνατόν περισσότερες συνεργασίες». Ήδη, όπως αναφέρουν οι πληροφορίες,
η συνεργασία Εμπορικής και Credit Agricole μέσα στο 2002 θα ξεκινήσει από το
χώρο των τραπεζοασφαλειών, με την δραστηριοποίηση της κοινής εταιρείας, η
λειτουργία της οποίας προετοιμάζεται αυτόν τον καιρό. 
Παράλληλα, μέσα στον Ιανουάριο, έρχεται στην Αθήνα κλιμάκιο στελεχών της
γαλλικής εταιρείας Sofinco, η οποία είναι θυγατρική της Credit Agricole στο
χώρο της καταναλωτικής πίστης και ένα από τα σχήματα leader της συγκεκριμένης
αγοράς σε ευρωπαϊκό επίπεδο. Η γαλλική εταιρεία, σε συνεργασία με την
Εμπορική, πρόκειται να προχωρήσει στη δημιουργία μιας νέας, κοινής, εταιρείας,
με αντικείμενο την καταναλωτική πίστη και ήδη, όπως αναφέρουν οι σχετικές
πληροφορίες, το business plan της είναι έτοιμο. Εντός του έτους δεν
αποκλείεται, επίσης, να δρομολογηθούν εξελίξεις και για την αύξηση της
μετοχικής συμμετοχής της Credit Agricole στο μετοχικό κεφάλαιο της Εμπορικής,
με τον ανεπίσημο στόχο να κάνει λόγο για ένα τελικό ποσοστό της τάξεως του
20%. Παράλληλα, η διοίκηση της ελληνικής τράπεζας θα εξετάσει και την
περίπτωση της Αγροτικής Τράπεζας, εφόσον ξεκαθαρίσει οριστικά ο τρόπος
ιδιωτικοποίησής της, χωρίς όμως να προδικάζεται η ενεργός συμμετοχή της στο
συγκεκριμένο project, ενώ θα είναι ανά πάσα στιγμή έτοιμη να κινηθεί προς την
κατεύθυνση του Ταχυδρομικού Ταμιευτηρίου, αν και εφόσον «ανοίξει» το θέμα της
στρατηγικής συμμαχίας του εν λόγω Οργανισμού, προς το τέλος του έτους. 
Προς την ίδια κατεύθυνση, όμως, θα πρέπει να θεωρείται δεδομένο ότι θα κινηθεί
και η Efg Eurobank - Ergasias, η οποία ανεπίσημα φέρεται να ενδιαφέρεται
σοβαρά για το συγκεκριμένο project. Άλλωστε, έχει και την σχετική τεχνογνωσία,
καθώς είναι βασικός μέτοχος των αντίστοιχων οργανισμών, τόσο στη Βουλγαρία όσο
και στη Ρουμανία. Παράλληλα, η τράπεζα, όπως επισημαίνεται από διοικητικά της
στελέχη, θα επιδιώξει την αύξηση των μεριδίων αγοράς της μέσω της οργανικής
της ανάπτυξης. Για τον σκοπό αυτό ετοιμάζεται να εμπλουτίσει το «οπλοστάσιό»
της με νέα προϊόντα και υπηρεσίες, ενώ ταυτόχρονα θα ισχυροποιήσει περαιτέρω
τη θέση της στον ευρύτερο χρηματοοικονομικό χώρο. 
Έτσι θα αξιοποιηθούν στο έπακρο οι δυνατότητες που προκύπτουν από την
στρατηγική συμμαχία με τη γερμανική Deutsche Bank, όχι μόνο στο στενό
τραπεζικό επίπεδο αλλά και στο γενικότερο χρηματοοικονομικό. 
Ι. Γεωργάνας, αντιπρόεδρος της Τράπεζας Πειραιώς: «Η απορρόφηση της ΕΤΒΑ και
η ανάπτυξη της συνεργασίας με την ING είναι δύο από τους στόχους μας»

Την ίδια ώρα, στην Τράπεζα Πειραιώς, ο σχεδιασμός για το 2002 προβλέπει,
μεταξύ άλλων, και τα εξής: «Πρώτον, την απορρόφηση της ΕΤΒΑ, δεύτερον την
ανάπτυξη της συνεργασίας με την ING και τρίτον τη βελτίωση της θέσης μας σε
όλα τα επίπεδα της αγοράς, όπου συμμετέχουμε», όπως εξηγεί ο αντιπρόεδρός της
κ. Ι. Γεωργάνας. Σε ό,τι αφορά στη συνεργασία με την ολλανδική ING, το
επιχειρηματικό κομμάτι της ξεκινά, κατά πάσα πιθανότητα, μέσα στον Φεβρουάριο
και θα αφορά κυρίως στο χώρο των τραπεζοασφαλειών και της διαχείρισης
κεφαλαίων. Η μετοχική συνεργασία θα γίνει αφού ολοκληρωθεί και τυπικά το
project της ΕΤΒΑ, ευκταία αλλά όχι αναγκαία προϋπόθεση για το οποίο είναι η
πώληση των Ναυπηγείων Σκαραμαγκά. Αναμένεται ότι όλες αυτές οι διαδικασίες θα
ολοκληρωθούν μέσα στο πρώτο τρίμηνο του έτους, ενώ μέσα στο πρώτο εξάμηνο θα
επιτευχθεί και η μετοχική συνεργασία της Πειραιώς με την ING. Όμως, η Τράπεζα
Πειραιώς δεν αποκλείεται μέσα στο νέο έτος να κινηθεί και προς την κατεύθυνση
της Αγροτικής Τράπεζας. Τουλάχιστον αυτό αναφέρουν οι τελευταίες πληροφορίες,
που θέλουν τη διοίκησή της να εξετάζει σοβαρά και αυτό το ενδεχόμενο. 
Στις κατασκευές 
Το 2002 θα είναι η χρονιά στην οποία θα οριστικοποιηθεί ο επιχειρηματικός
χάρτης της ελληνικής κατασκευαστικής αγοράς, με τη δημιουργία, από τη μια των
ομίλων που θα κατέχουν το ανώτερο εργοληπτικό πτυχίο, και από την άλλη των
υπόλοιπων εταιρειών, που θα περιοριστούν στα όχι ευκαταφρόνητα πτυχία των
υπόλοιπων, κατώτερων, τάξεων. 
Ταυτόχρονα όμως το 2002 θα είναι μία από τις καλύτερες χρονιές του κλάδου,
καθώς στη διάρκειά της το κατασκευαστικό έργο θα εκτιναχθεί στα ύψη με τις
αναθέσεις μεγάλου αριθμού έργων υποδομής που πρόκειται να εκτελεστούν στα
πλαίσια του Γ' ΚΠΣ και της διοργάνωσης των Ολυμπιακών Αγώνων του 2004. 
Λ. Μπόμπολας, διευθύνων σύμβουλος της Ελληνικής Τεχνοδομικής: «Στο 2002 θα
ολοκληρωθεί η αναδιοργάνωση του ομίλου, καθώς και η ενίσχυση των θέσεών του»

Για την Ελληνική Τεχνοδομική, τον μεγαλύτερο κατασκευαστικό όμιλο της χώρας,
το 2002 θα είναι, σύμφωνα με τον διευθύνοντα σύμβουλό της κ. Λεωνίδα Μπόμπολα,
«η χρονιά που θα οριστικοποιηθεί η αναδιοργάνωση των δυνάμεών της, η
διεκδίκηση των μεγάλων έργων αλλά και η διείσδυση στην αγορά ενέργειας, στην
οποία δραστηριοποιείται μέσω της HED». 
Για την τελευταία - και κυρίως για το κομμάτι των θερμοηλεκτρικών έργων - ο
δρόμος δεν είναι ανοικτός, καθώς πρέπει να ξεπεραστεί το βασικό εμπόδιο, που
δεν είναι άλλο από την εξασφάλιση των απαραίτητων ποσοτήτων φυσικού αερίου με
την οποία θα κινείται η μονάδα που προβλέπεται να κατασκευαστεί στην περιοχή
της Καβάλας. 
Βεβαίως, για την Ελληνική Τεχνοδομική τα επιχειρηματικά ενδιαφέροντα δεν
περιορίζονται στις κατασκευές και στον συγγενή χώρο της αξιοποίησης και
εκμετάλλευσης ακινήτων. Ήδη ο όμιλος συμμετέχει σε δύο κοινοπραξίες, οι οποίες
παίρνουν μέρος στους διαγωνισμούς για την εκμετάλλευση του Καζίνο της Πάρνηθας
η μία και για την εκμετάλλευση της μαρίνας Αλίμου η άλλη. 
Στη μεταλλουργία 
Τους καρπούς των επενδύσεων που πραγματοποίησε τα τελευταία χρόνια, το
συνολικό κόστος των οποίων ξεπέρασε τα 500 εκατ. ευρώ, θα επιχειρήσει να
δρέψει ο μεταλλουργικός όμιλος Βιοχάλκο. 
Ένας από τους βασικότερους στόχους που έχει θέσει για το 2002 η διοίκηση του
ομίλου είναι «η αφομοίωση και ενσωμάτωση των εξαγορών που πραγματοποίησε στη
διετία 2000 - 2001, στη Γερμανία, στην Αγγλία, στη Ρουμανία και στη
Βουλγαρία». Παράλληλα, στους στόχους του ομίλου είναι η περαιτέρω αναβάθμιση
της ποιότητας των προϊόντων που παράγει, καθώς και η αύξηση της
παραγωγικότητας των μονάδων του, τόσο στο εξωτερικό όσο και στο εσωτερικό. 
Ο συγκεκριμένος όμιλος, ο οποίος είναι η μεγαλύτερη εξαγωγική βιομηχανία της
χώρας, αισιοδοξεί ότι το 2002 θα είναι καλύτερη χρονιά σε σύγκριση με το 2001,
καθώς τόσο οι παραγγελίες που έχει πάρει όσο και οι τιμές στη διεθνή αγορά
μετάλλων κινούνται σε ικανοποιητικά επίπεδα. 
Στην ακτοπλοΐα 
Π. Παναγόπουλος, πρόεδρος των Επιχειρήσεων Αττικής: «Προβλέπω τη δημιουργία
δύο ισχυρών ομίλων στην ακτοπλοϊκή αγορά, ενώ χώρος θα υπάρξει και για μικρές
τοπικές εταιρείες»

Από τη φύση του αισιόδοξος, όπως δηλώνει ο ίδιος, ο πρόεδρος των Επιχειρήσεων
Αττικής κ. Περικλής Παναγόπουλος ελπίζει ότι «το 2002 θα είναι μια καλή χρονιά
για τις εταιρείες που δραστηριοποιούνται στην ελληνική ακτοπλοϊκή αγορά»,
επισημαίνοντας παράλληλα ότι «το 2001 ήταν από τις χειρότερες χρονιές που
πέρασε ο κλάδος». Παράλληλα, όμως, τα βάρη των υψηλών δανειακών υποχρεώσεων
αλλά και οι πιέσεις που ασκούνται από την απελευθέρωση της ακτοπλοϊκής αγοράς
οδηγούν στην ωρίμαση των συνθηκών για τη συνένωση δυνάμεων και τη διαμόρφωση
μεγαλύτερων επιχειρηματικών σχημάτων. 
Άλλωστε προς την κατεύθυνση αυτή πιέζουν και οι τράπεζες που δάνεισαν τους
Έλληνες ακτοπλόους, οι οποίοι, επηρεασμένοι από το κλίμα της χρηματιστηριακής
ευφορίας στη διετία 1998 -1999, προχώρησαν σε μπαράζ κατασκευής νέων πλοίων. 
Ο κ. Παναγόπουλος είναι περισσότερο από βέβαιος ότι «εντός του 2002, και
οπωσδήποτε πριν από την έναρξη της νέας θερινής περιόδου, ο επιχειρηματικός
χάρτης της ελληνικής ακτοπλοΐας θα είναι τελείως διαφορετικός από αυτόν που
υπάρχει σήμερα, με δύο - το πολύ - μεγάλους ομίλους αλλά και πληθώρα μικρών
εταιρειών, οι οποίες θα καλύπτουν τις ανάγκες τοπικών γραμμών». 
Παράλληλα, η απόκτηση σύγχρονου και μεγάλου - στον αριθμό - στόλου, υποχρεώνει
τις ελληνικές ακτοπλοϊκές εταιρείες να «ανοίξουν πανιά» και σε άλλες θάλασσες,
πέραν της Αδριατικής και του Αιγαίου. Ήδη, ο όμιλος των Επιχειρήσεων Αττικής
έχει βγει στη θάλασσα της Βαλτικής, σε λίγο θα δραστηριοποιηθεί και στις
ακτοπλοϊκές γραμμές που συνδέουν τη Σκωτία με τη Βόρεια Ευρώπη, ενώ στα άμεσα
σχέδιά του είναι και άλλες αγορές της Ευρωπαϊκής Ένωσης.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I08</CAT>
<ED>
Κωδικός άρθρου: A17234I081</ED>
<ID>
ID:301097

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I08&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο
</H5><H2>Πάνω από τις 3.000 μονάδες βλέπουν τον Δείκτη το 2002
</H2><H4>Πάνω από τις 3.000 μονάδες αναμένεται να σταθεροποιηθεί ο Γενικός Δείκτης το
2002. Οι αναλύσεις πέντε χρηματιστηριακών εταιρειών προβλέπουν για φέτος
θετική πορεία στη Σοφοκλέους, η οποία όμως θα εξαρτηθεί και από τις εξελίξεις
στις διεθνείς αγορές
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Οι εκτιμήσεις, αυτήν τη φορά, ξεκινούν από ένα δεδομένο: Ύστερα από 26 μήνες
συνεχούς πτώσης, πιθανότερη είναι η άνοδος παρά η συνέχιση της πτώσης. Πέραν,
όμως, αυτού, συντρέχουν σημαντικοί παράγοντες που επηρεάζουν το
μακροοικονομικό και μικροοικονομικό περιβάλλον, κάνοντας τους
χρηματιστηριακούς αναλυτές να αισιοδοξούν. 
Η σειρά της παρουσίασης των απόψεων γίνεται με βάση τον τζίρο κάθε
χρηματιστηριακής εταιρείας τον Νοέμβριο του 2001, σύμφωνα με τα στοιχεία του
ΣΜΕΧΑ. 
EFG Eurobank ΑΧΕΠΕΥ 
Το τμήμα ανάλυσης της EFG Eurobank ΑΧΕΠΕΥ εκτιμά ότι το 2002 θα είναι μια
θετική χρηματιστηριακή χρονιά, με τον Γενικό Δείκτη να κλείνει, στο τέλος του
νέου έτους, πάνω από τις 3.000 μονάδες. Ρόλο-κλειδί στη διαμόρφωση των τάσεων
στην ελληνική χρηματιστηριακή αγορά θα παίξουν οι διεθνείς αγορές, οι οποίες
αναμένεται να ανακάμψουν ύστερα από το πρώτο μισό του 2002. Από το δεύτερο
εξάμηνο του 2002 αναμένεται να πραγματοποιηθεί η ανάκαμψη και στο Ελληνικό
Χρηματιστήριο. 
Η αισιοδοξία αυτή στηρίζεται σε διάφορα τεχνικά, αλλά και θεμελιώδη δεδομένα.
Κατ' αρχήν, το 2002 αναμένεται να είναι καλό χρηματιστηριακό έτος, αφού ξεκινά
σε λογική βάση και με λογικές αποτιμήσεις, οι οποίες διαμορφώθηκαν ύστερα από
26 μήνες παρατεταμένης κρίσης. Δεύτερον, θετικά θα συμβάλει η ανάκαμψη των
διεθνών κεφαλαιαγορών. Τρίτον, η κερδοφορία των ελληνικών επιχειρήσεων ξεκινά
από λογική βάση και αναμένεται βελτίωση. Τέταρτον, τα θεμελιώδη μεγέθη της
ελληνικής οικονομίας και των ελληνικών επιχειρήσεων παραμένουν θετικά και θα
επηρεάσουν, με τη σειρά τους, θετικά την ψυχολογία στην αγορά. Πέμπτον, το Γ'
ΚΠΣ και οι Ολυμπιακοί Αγώνες θα ενισχύσουν την αγορά και κυρίως ορισμένους
κλάδους, όπως την πληροφορική και τις κατασκευές. Έκτον, τα νέα στελέχη στο
υπουργείο Οικονομίας και Οικονομικών δείχνουν διάθεση να προωθήσουν θέματα που
θα συμβάλουν θετικά στην ελληνική κεφαλαιαγορά. 
Βορειοελλαδική ΑΧΕΠΕΥ 
Ο αντιπρόεδρος και διευθύνων σύμβουλος της Βορειοελλαδικής ΑΧΕΠΕΥ κ. Γιάννης
Γούμενος, μιλώντας στην «ΟΙΚΟΝΟΜΙΑ», δήλωσε ότι «τα βασικά δεδομένα που θα
δικαιολογούν μια θετική πορεία του Ελληνικού Χρηματιστηρίου το 2002 ­
ιδιαίτερα στο δεύτερο εξάμηνο ­ κάθε άλλο παρά απόντα είναι. Τελούν, όμως, υπό
την αίρεση των διεθνών εξελίξεων, της αποτελεσματικότητας και της ικανότητας
για τομές της κυβέρνησης, της διορατικότητας, της τόλμης και της ευελιξίας των
ελληνικών επιχειρήσεων». 
Όπως εξηγεί, «το τελευταίο τετράμηνο είχαμε κάποιες ενδείξεις για αντιστροφή
της προηγούμενης τάσης. Ωστόσο, η αναστροφή μιας βασικής τάσης, για να έχει
μόνιμο χαρακτήρα, πρέπει να βασίζεται σε πραγματικά μικροοικονομικά και
μακροοικονομικά δεδομένα, αρκετά ισχυρά ώστε να ανατρέψουν τις υπάρχουσες
προσδοκίες. Τα πράγματα εδώ είναι πολύ πιο συγκεχυμένα. Ενώ εμφανίζονται
κάποιες ακτίνες φωτός σε ένα διεθνώς μουντό οικονομικό περιβάλλον, σε καμία
περίπτωση το τοπίο δεν είναι ξεκάθαρο. Αν, όμως, διεθνώς η εξέλιξη των
επενδύσεων αποτελεί κομβικό μέγεθος στην παρούσα ύφεση, στην Ελλάδα, μέσα από
το Γ' ΚΠΣ και τις ολυμπιακές δαπάνες, ένα μεγάλο μέρος των επενδύσεων των
επόμενων χρόνων μπορεί να θεωρηθεί δεδομένο και ανελαστικό. Αλλά οι ενέσεις
του Γ' ΚΠΣ και των ολυμπιακών δαπανών δεν είναι αρκετές. Η ελληνική οικονομία
ανοίγει τα πανιά της για την Ενωμένη Ευρώπη. Το στοίχημα της
ανταγωνιστικότητας και της αποτελεσματικότητας είναι καίριο και για τον
δημόσιο και για τον ιδιωτικό τομέα». 
Ωμέγα ΑΧΕΠΕΥ 
Από το Τμήμα Ανάλυσης της Ωμέγα ΑΧΕΠΕΥ η κ. Ζωή Βασιλείου επισημαίνει ότι «το
2001 μπορεί να χαρακτηριστεί ως έτος-σταθμός για το Ελληνικό Χρηματιστήριο,
δεδομένου ότι σημειώθηκε η σημαντικότερη ανατροπή που έχει λάβει χώρα στη
σύντομη ιστορία του, με τις τιμές της συντριπτικής πλειοψηφίας των μετοχών να
αναιρούν όλη την απόδοση της τελευταίας διετίας και με τη μεταστροφή της
επενδυτικής πολιτικής των συμμετεχόντων στην αγορά, με τοποθετήσεις από την
"αμφισβητούμενη" κεφαλαιαγορά στη σιγουριά των καταθέσεων σε repos. 
Από την άλλη, η χώρα βρίσκεται μπροστά σε δύο πολύ μεγάλες ευκαιρίες και
προκλήσεις. Η πρώτη είναι το Γ' ΚΠΣ, μέσω του οποίου δρομολογείται η προώθηση
ενός μεγάλου φάσματος έργων υποδομής και εκσυγχρονισμού. Η δεύτερη, είναι η
διοργάνωση των Ολυμπιακών Αγώνων του 2004, που ουσιαστικά "λειτουργεί"
συμπληρωματικά με το Γ' ΚΠΣ, καθώς θέτει τους αναγκαίους χρονικούς
περιορισμούς, ενισχύοντας έτσι την άποψη ότι το 2002, λογικά, θα αποτελέσει
έτος επιχειρησιακού οργασμού». 
Εμπορική ΑΧΕΠΕΥ 
Οι προοπτικές για μια σημαντική άνοδο του ΧΑΑ κατά το 2002 διαφαίνονται καλές,
αν εξαιρέσουμε, φυσικά, απρόβλεπτες διεθνείς εξελίξεις, τονίζει στην
«ΟΙΚΟΝΟΜΙΑ» ο κ. Νίκος Βλασσόπουλος. Το 2002 εκτιμάται ότι ο ρυθμός ανόδου των
κερδών των ελληνικών επιχειρήσεων θα επανακτήσει την πρώτη ή τη δεύτερη θέση
μεταξύ των χωρών της ΟΝΕ. Η αναμενόμενη σημαντική άνοδος της κερδοφορίας θα
είναι αποτέλεσμα της φετινής απουσίας κερδών από δραστηριότητες που
σχετίζονται με το Χρηματιστήριο (γεγονός που δημιουργεί μια χαμηλή βάση για
σύγκριση) και της αναμενόμενης περαιτέρω αύξησης των λειτουργικών κερδών στα
επόμενα δυο χρόνια. Η άνοδος των λειτουργικών κερδών θα επιταχυνθεί, καθώς θα
σημειώνεται η άνοδος των ρυθμών ανάπτυξης της ευρωπαϊκής οικονομίας, αλλά και
ως συνέπεια της υλοποίησης του Γ' ΚΠΣ και των έργων που σχετίζονται με την
Ολυμπιάδα. 
Το κεντρικό ζητούμενο, όμως, είναι το πότε η ελληνική αγορά θα επανακτήσει τον
απαιτούμενο δυναμισμό για να κινηθεί προς τα πάνω. Εκτιμάται ότι, αν και κατά
το επόμενο έτος θα υπάρχουν οι αντικειμενικοί παράγοντες για μια διατηρήσιμη
άνοδο του Χρηματιστηρίου, το αρνητικό κλίμα που έχει δημιουργήσει η διετής
πτώση του Χρηματιστηρίου θα μετριασθεί μόνο μερικώς και σταδιακά, με αξιόλογο
δυναμισμό να παρουσιάζεται μόνο στο δεύτερο εξάμηνο του έτους. 
Eurolink ΑΧΕΠΕΥ 
Ο καθηγητής Μιχάλης Γκλεζάκος, πρόεδρος της Eurolink ΑΧΕΠΕΥ, εκτιμά ότι «προς
το τέλος του 2002, θα φανούν τα πρώτα σημάδια ανάκαμψης της οικονομίας των
ΗΠΑ, γεγονός το οποίο θα προεξοφληθεί αρκετούς μήνες νωρίτερα από τις
χρηματιστηριακές αγορές. Έτσι, αναμένεται να ξεκινήσει κάποια ανοδική κίνηση
προς το τέλος του πρώτου τετραμήνου, η οποία θα ενταθεί σταδιακά, αν, βέβαια,
δεν ανοιχτούν νέα μέτωπα τύπου Αφγανιστάν. Οι ευρωπαϊκές αγορές έχουν
περιθώρια για σημαντικότερη άνοδο, σε σχέση με εκείνες των ΗΠΑ, δεδομένου ότι
έχουν υποστεί βαθύτερη διόρθωση. Επομένως, έχουν καλές προοπτικές, υπό την
προϋπόθεση, βέβαια, ότι οι ευρωπαϊκές οικονομίες δεν θα αργήσουν να
ακολουθήσουν την ανοδική κίνηση της αμερικανικής οικονομίας. 
Στην Ελλάδα, οι αυξημένες δαπάνες για τους Ολυμπιακούς Αγώνες και οι
επενδύσεις του Γ' ΚΠΣ αναμένεται να συγκρατήσουν την οικονομία σε
ικανοποιητικούς ρυθμούς ανάπτυξης. Επομένως, η χρηματιστηριακή μας αγορά θα
ακολουθήσει τη γενικότερη ανοδική κίνηση πριν συμπληρωθεί το πρώτο εξάμηνο του
2002. Επισημαίνεται, πάντως, ότι χρειάζεται να δείξει η κυβέρνηση πολύ
μεγαλύτερη αποφασιστικότητα στον τομέα των διαρθρωτικών αλλαγών και στη
διευκόλυνση της επιχειρηματικής δραστηριότητας, η οποία σήμερα εμποδίζεται από
την αναποτελεσματική λειτουργία των δημοσίων υπηρεσιών».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I11</CAT>
<ED>
Κωδικός άρθρου: A17234I111</ED>
<ID>
ID:301082

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I11&aa=1</URL></REF>


Article

<CATEGORY>vin16</CATEGORY>

 <H2>Με κέρδη ξεκίνησε το νέο έτος
</H2>
Κέρδη ύψους 2,12% κατέγραψε ο Γενικός Δείκτης Τιμών στις τρεις συνεδριάσεις
του νέου έτους, κλείνοντας την Παρασκευή 4 Ιανουαρίου στις 2.646,38 μονάδες,
κοντά στην υψηλότερη ενδοσυνεδριακή τιμή της εβδομάδας, τις 2.655,07 μονάδες,
που επετεύχθη την Πέμπτη. Αντίθετα, η μικρότερη, των 2.585,89 μονάδων,
σημειώθηκε στην πρώτη συνεδρίαση του έτους. Τα μεγαλύτερα κέρδη καταγράφηκαν
από μετοχές κυρίως των εταιρειών μικρής και μεσαίας χρηματιστηριακής αξίας,
γεγονός το οποίο αποτυπώθηκε και στους δείκτες FTSE. Ενώ ο FTSE/ASE-20
σημείωσε εβδομαδιαία κέρδη ύψους 1,30% κλείνοντας στις 1.447,47 μονάδες, ο
δείκτης FTSE/MID-80 πραγματοποίησε σημαντική άνοδο της τάξεως του 4,77%, καθώς
έκλεισε στις 845,54 μονάδες. Ο δείκτης FTSE/MID-40 έκλεισε την Παρασκευή στις
289,17 μονάδες, με κέρδη της τάξεως του 3,61%. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I13</CAT>
<ED>
Κωδικός άρθρου: A17234I131</ED>
<ID>
ID:301083

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I13&aa=1</URL></REF>


Article

<CATEGORY>vin16</CATEGORY>

 <H2>Μεγάλα κέρδη στις διεθνείς αγορές
</H2>
Οι θετικές αποδόσεις των κυριοτέρων διεθνών χρηματιστηρίων κατά το τέλος του
περασμένου έτους συνεχίσθηκαν και στην αρχή του 2002. Στη Νέα Υόρκη, ο δείκτης
Dow Jones έκλεισε την Πέμπτη 3 Ιανουαρίου στις 10.172,14 μονάδες,
παρουσιάζοντας άνοδο της τάξεως του 0,98% σε σχέση με την προηγούμενη
συνεδρίαση. Ο δείκτης NASDAQ, με σημαντική άνοδο της τάξεως του 3,29%, έκλεισε
στις 2.044,27 μονάδες. Το ίδιο κλίμα επικράτησε και στα ευρωπαϊκά
χρηματιστήρια, με τον δείκτη DAX στη Φρανκφούρτη, να κλείνει στις 5.270,29
μονάδες, σημειώνοντας άνοδο της τάξεως του 1,98%. Στο Παρίσι, ο δείκτης CAC
έκλεισε στις 4.681,20 μονάδες, υψηλότερα κατά 2,20%. Μεγάλη άνοδο, της τάξεως
του 1,92%, πέτυχε και ο δείκτης FTSE 100, στο Λονδίνο. Σημαντικά κέρδη ύψους
3,12% σημείωσε και ο δείκτης Nikkei στο Τόκιο, κλείνοντας στις 10.871,49
μονάδες. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17234I161</ED>
<ID>
ID:301084

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I16&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Με το δεξί στο 2002
</H2><H4>Θετικές οι πρώτες συνεδριάσεις της χρονιάς, αλλά χαμηλός ο τζίρος
</H4>
Θετικά κινήθηκε ο Γενικός Δείκτης του ΧΑΑ κατά τις πρώτες συνεδριάσεις του
2002. Χαρακτηριστικό των ημερών ήταν τα ιδιαίτερα υψηλά κέρδη που κατέγραψαν
οι μετοχές της μικρής κεφαλαιοποίησης. Ο μέσος ημερήσιος όγκος των συναλλαγών
όμως παρέμεινε σε χαμηλά επίπεδα και διαμορφώθηκε στα 112 εκατ. ευρώ, περίπου. 
Σε ημερήσια βάση οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 28.12.2001 ο Γ.Δ. παρουσίασε άνοδο κατά 0,37%, κλείνοντας
στις 2.591,56 μονάδες. 
Την Τετάρτη 2.1.2002 ο Γ.Δ. σημείωσε άνοδο κατά 1,38%, κλείνοντας
τελικά στις 2.627,28 μονάδες. 
Την Πέμπτη 3.2.2002 ο Γ.Δ. έκλεισε στις 2.635,75 μονάδες αυξημένος κατά
0,32%. 
Έτσι, κατά την περίοδο 28.12.2001 - 3.1.2002 ο Γ.Δ. παρουσίασε άνοδο
κατά 2,09% (από τις 2.581,90 μονάδες στις 2.635,75 μονάδες). Ο μέσος ημερήσιος
όγκος των συναλλαγών διαμορφώθηκε στα 112 εκατ. ευρώ, περίπου,
συμπεριλαμβανομένων και των πακέτων. 
Ο Δείκτης FTSE/ASE 20 έκλεισε στις 3.1.2002 στις 1.441,71 μονάδες,
παρουσιάζοντας εβδομαδιαία άνοδο 1,34%, ενώ ο δείκτης FTSE ASE 40 έκλεισε στις
287,24 μονάδες, παρουσιάζοντας στην ίδια περίοδο άνοδο 3,22%. 
Κατά το ίδιο διάστημα η συνολική κεφαλαιοποίηση της αγοράς αυξήθηκε κατά
2,83%, από 96,24 δισ. ευρώ σε 98,96 δισ. ευρώ. Ο μεγαλύτερος όγκος συναλλαγών
παρατηρήθηκε στις μετοχές των εταιρειών ΟΤΕ, Alpha Bank, Εθνική Τράπεζα,
Cosmote, ΟΠΑΠ και Coca Cola. 
Από τεχνικής πλευράς ο Γ.Δ. ενισχύθηκε ελαφρά. Οι ταλαντωτές (RSI, MOMENTUM,
Stochastic), βρίσκονται στην ουδέτερη περιοχή χωρίς σημάδια αντιστροφής, με
εξαίρεση τον Bollinger ο οποίος βρίσκεται στο ανώτερο όριο. 
Οι δείκτες τάσης ADX και OBV παραμένουν ακόμα εξασθενημένοι καθώς η αγορά
μέχρι τώρα δεν έχει δείξει συγκεκριμένη κατεύθυνση. 
<H3>Πάνω από τα 21 δολάρια το πετρέλαιο
</H3>
Ξεπέρασαν χθες τα 21 δολάρια ανά βαρέλι οι διεθνείς τιμές του αργού
πετρελαίου, ανεβαίνοντας στο υψηλότερο επίπεδο των τελευταίων δύο μηνών, καθώς
οι αγορές έχουν αρχίσει να βλέπουν τις πρώτες ενδείξεις μείωσης των εξαγωγών
πετρελαίου από τις χώρες του ΟΠΕΚ, ενώ η επιδείνωση του καιρού στις Ηνωμένες
Πολιτείες, τη μεγαλύτερη καταναλώτρια χώρα πετρελαίου, δημιουργεί προσδοκίες
για αύξηση της ζήτησης. 
Χθες το μεσημέρι, στην αγορά ενέργειας του Λονδίνου, η τιμή του αργού
πετρελαίου Βόρειας Θάλασσας, παράδοσης Φεβρουαρίου, σημείωνε αύξηση 54 σεντς
και διαμορφωνόταν στα 21,20 δολάρια ανά βαρέλι. 
Σημειώνεται ότι οι χώρες του ΟΠΕΚ αποφάσισαν τη μείωση της ημερήσιας παραγωγής
τους, από την Πρωτοχρονιά, κατά δύο εκατομμύρια βαρέλια, στην προσπάθειά τους
να αποτρέψουν τον κίνδυνο κατάρρευσης των τιμών, λόγω της μείωσης της
παγκόσμιας ζήτησης που προκαλεί η παγκόσμια οικονομική επιβράδυνση. Παράλληλα,
και οι κυριότερες εκτός ΟΠΕΚ πετρελαιοπαραγωγοί χώρες - Νορβηγία, Μεξικό,
Ρωσία - έχουν μειώσει, από την Πρωτοχρονιά, την ημερήσια παραγωγή τους κατά
περίπου πεντακόσιες χιλιάδες βαρέλια. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17234I181</ED>
<ID>
ID:301085

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I18&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Ευκαιρίες φέρνει το ενιαίο νόμισμα
</H2>
Η έλευση του ενιαίου νομίσματος σηματοδοτεί σημαντικές οικονομικές εξελίξεις
και δημιουργεί ευκαιρίες και δυνατότητες στις εταιρείες που θα προσαρμοστούν
γρήγορα και θα αντιμετωπίσουν την πρόκληση. Η Σοφοκλέους, ακολουθώντας και τις
ευρωπαϊκές αγορές, αντέδρασε θετικά, αφού το ενδιαφέρον των επενδυτών
εστιάστηκε στους τίτλους μικρής και μεσαίας κεφαλαιοποίησης κατά τις πρώτες
συνεδριάσεις της νέας χρονιάς. Ο όγκος συναλλαγών ωστόσο παρέμεινε σε σχετικά
χαμηλά επίπεδα, καθώς το μεγαλύτερο μέρος των Ελλήνων και ξένων θεσμικών
επενδυτών συνεχίζει να τηρεί στάση αναμονής και να προχωρεί σε επιλεκτικές
τοποθετήσεις. 
Σε μακροοικονομικό επίπεδο, από την Εθνική Στατιστική Υπηρεσία και το
ερευνητικό ινστιτούτο NTC είχαμε τις προγραμματισμένες ανακοινώσεις. Η
οικοδομική δραστηριότητα για τον Ιούλιο παρουσίασε αύξηση 28,3% σε ετήσια
βάση, ενώ τα συγκεντρωτικά στοιχεία του επταμήνου παρουσίασαν αύξηση 17%.
Παράλληλα, ο δείκτης βιομηχανικής παραγωγής για τον Οκτώβριο αυξήθηκε κατά 2%,
ενώ ο δείκτης μεταποιητικής δραστηριότητας για τον Δεκέμβριο διαμορφώθηκε στο
50,9 από 49,2 τον Νοέμβριο. Τέλος, σύμφωνα με την εξαμηνιαία έκθεση του
υπουργείου Οικονομικών, το ποσοστό ανεργίας για το 2002 αναμένεται να μειωθεί
στο 10,5% και 9,8% το 2003 επηρεαζόμενο κυρίως από την εκτιμώμενη αύξηση κατά
3,8% του Ακαθάριστου Εθνικού Προϊόντος. 
Σε εταιρικό επίπεδο, με την απουσία σημαντικών επιχειρηματικών νέων, κυρίως
λόγω της εορταστικής περιόδου, το ενδιαφέρον επικεντρώθηκε στις εξελίξεις στον
κατασκευαστικό και τραπεζικό κλάδο καθώς αναμένονται οι τελικές ανακοινώσεις
για τις λεπτομέρειες των συγχωνεύσεων. 
Στο μέτωπο των αποκρατικοποιήσεων, έληξε η προθεσμία υποβολής δεσμευτικών
προτάσεων για την εξαγορά του 51% του Καζίνο της Πάρνηθας. Σύμφωνα με
δημοσιεύματα, οι δύο κοινοπραξίες που κατέθεσαν προσφορές ήταν η Hyatt Regency
- Ελληνική Τεχνοδομική και η κοινοπραξία στην οποία συμμετείχε η Τράπεζα
Πειραιώς. 
Αναμένουμε τις επόμενες ημέρες το ενδιαφέρον του επενδυτικού κοινού να
επικεντρωθεί στις επικείμενες ανακοινώσεις των ετήσιων οικονομικών
αποτελεσμάτων, καθώς και στις εξελίξεις στον τραπεζικό τομέα. Παράλληλα,
εκτιμάμε ότι σε διεθνές επίπεδο οι εξελίξεις θα εξακολουθήσουν να επηρεάζουν
και να δίνουν κατεύθυνση στην εγχώριο χρηματιστηριακή αγορά.

Εθνική Χρηματιστηριακή
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17234I182</ED>
<ID>
ID:301140

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I18&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Επιστροφή με ρεκόρ τζίρου
</H2><H4>Τετάρτη και Πέμπτη η αξία των συναλλαγών στα ομόλογα κυμάνθηκε στο 1,523 δισ. ευρώ
</H4>
Το 2001 μπορεί να χαρακτηρισθεί ως χρονιά με έντονες διακυμάνσεις στις αγορές
ομολόγων, καθώς ακόμα και οι πλέον ισχυροί τίτλοι σημείωσαν κατ' επανάληψη
μεταβολές αρκετών μονάδων βάσης. 
Η οικονομική ύφεση στις ΗΠΑ, σε συνδυασμό με την αβεβαιότητα που προκάλεσε το
τρομοκρατικό κτύπημα της 11ης Σεπτεμβρίου, είναι μία από τις αιτίες αυτών των
διακυμάνσεων, που όμως είναι ένα γενικότερο χαρακτηριστικό της νέας παγκόσμιας
οικονομίας, καθώς, με την εισαγωγή του ευρώ, τα κεφάλαια έχουν συγκεντρωθεί σε
τρεις περιοχές (ΗΠΑ, Ευρώπη, Ιαπωνία). 
Το ενιαίο νόμισμα ξεκίνησε την κυκλοφορία του σε φυσική μορφή την Πρωτοχρονιά
του 2002 και οι χώρες της ευρωζώνης μπήκαν στην τελική διαδικασία απόσυρσης
των παλιών τους νομισμάτων. Η εισαγωγή του ευρώ, πάντως, δεν αναμένεται να
προκαλέσει επιπλοκές στις αγορές ομολόγων και συναλλάγματος, δεδομένου ότι η
προσαρμογή των αγορών αυτών πραγματοποιήθηκε ήδη από τις αρχές του 2001. 
Το ποδαρικό της ΗΔΑΤ

Οι περισσότερες αγορές, στην αρχή της εβδομάδας, ήταν κλειστές, λόγω της
αργίας της Πρωτοχρονιάς, ανάμεσά τους και η 
ΗΔΑΤ, η οποία ξανάνοιξε την Τετάρτη με ρεκόρ τζίρου. Τετάρτη και Πέμπτη η αξία
των συναλλαγών στην ΗΔΑΤ κυμάνθηκε κατά μέσο όρο γύρω στο 1,523 δισεκατομμύριο
ευρώ, ενώ η διαφορά των αποδόσεων των ελληνικών δεκαετών ομολόγων από τα
αντίστοιχα γερμανικά ήταν ανάμεσα στις 32 και τις 34 μ.β. 
Η τιμή της 15ετίας λήξης 2014 διαπραγματεύτηκε την Τετάρτη στα επίπεδα του
109,60 - 109,74 με απόδοση 5,3932% - 5,3781% και η δεκαετία λήξης 2011 στο
100,58 - 100,76 με αντίστοιχη απόδοση 5,2656% - 5,2409%. Η τιμή της
εικοσαετίας διαμορφώθηκε στο επίπεδο του 109,85 - 110,05 με απόδοση 5,6082% -
5,5913%. 
Την Πέμπτη η τιμή της 15ετίας λήξης 2014 διαπραγματεύτηκε στα επίπεδα του
109,30 - 109,62 με απόδοση 5,4257% - 5,3909% και η δεκαετία στο 100,36 -
100,80 με αντίστοιχη απόδοση 5,2958% - 5,2354%. Η τιμή της εικοσαετίας
διαμορφώθηκε στο επίπεδο του 109,30 - 109,95 με απόδοση 5,6547% - 5,5996%. 
Το γερμανικό προθεσμιακό συμβόλαιο του δεκαετούς ομολόγου λήξης Μαρτίου
έκλεισε την Παρασκευή 28/12 στο 106,79. Τη Δευτέρα και την Τρίτη η αγορά του
ήταν κλειστή. Την Τετάρτη το συμβόλαιο έκλεισε στο 107,17, ενώ την Πέμπτη
σημείωσε άνοδο και έκλεισε στο 107,58. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I19</CAT>
<ED>
Κωδικός άρθρου: A17234I191</ED>
<ID>
ID:301086

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I19&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Αισιοδοξία στις ευρωπαϊκές αγορές </H2>
Με άνοδο έπειτα από διακυμάνσεις και με χαμηλό όγκο συναλλαγών έκλεισε η πρώτη
εβδομάδα του έτους για τις περισσότερες ευρωπαϊκές αγορές. Η φυσική κυκλοφορία
του ευρώ ενίσχυσε την εμπιστοσύνη των Ευρωπαίων στο κοινό νόμισμα και στις
προοπτικές των οικονομιών της ευρωζώνης. 
Συγκρατημένη αισιοδοξία παρουσίασαν οι δύο βασικοί δείκτες της Wall Street. Ο
δείκτης DJ Industrial Average του Χρηματιστηρίου της Ν. Υόρκης έκλεισε με
άνοδο 0,40%, ενώ κινήθηκαν με ενθουσιασμό οι μετοχές των εταιρειών του
τεχνολογικού κλάδου, με αποτέλεσμα ο δείκτης Nasdaq να σημειώσει νέα
εντυπωσιακή άνοδο κατά 3,43%. 
Οι δύο μεγαλύτερες ασιατικές κεφαλαιαγορές κινήθηκαν ανοδικά. Ο δείκτης
Nikkei-225 του Χρηματιστηρίου του Τόκιο σημείωσε μικρή άνοδο (0,81%) και ο
δείκτης Hang Seng του Χρηματιστηρίου του Χονγκ Κονγκ 0,56%. 
Στην αγορά συναλλάγματος την παράσταση έκλεψε η δυναμική αντίδραση του ευρώ,
κυρίως μετά το άνοιγμα των αγορών την Τετάρτη. Η φυσική κυκλοφορία του ευρώ
ενίσχυσε την εμπιστοσύνη των Ευρωπαίων επενδυτών στο κοινό νόμισμα, με
αποτέλεσμα η ισοτιμία του ευρώ έναντι του δολαρίου να διαμορφωθεί στα 0,9030
δολ. /ευρώ από 0,8835 (άνοδος κατά 2,16%). Παράλληλα, συνεχίστηκε η πτώση του
γιεν έναντι του δολαρίου. 
Ακολουθώντας την άνοδο του ευρώ, το ελβετικό φράγκο ενισχύθηκε κατά 2,02%
έναντι του δολαρίου, με αποτέλεσμα να διαμορφωθεί η ισοτιμία του στα 1,6423
φράγκα/δολάριο. 
Την ίδια στιγμή, ο χρυσός διαπραγματευόταν με άνοδο κατά 0,65%, στα 279,80
δολ. /ουγκιά, ενώ ο άργυρος ενισχύθηκε σημαντικά κατά 4,01%,
διαπραγματευόμενος στα 4,67 δολ. /ουγκιά. Και τα δύο πολύτιμα μέταλλα
ωφελήθηκαν από την άνοδο του ευρώ έναντι του δολαρίου, παρά το υποτονικό
αγοραστικό ενδιαφέρον των τελευταίων ημερών. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I19</CAT>
<ED>
Κωδικός άρθρου: A17234I192</ED>
<ID>
ID:301141

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I19&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I19</CAT>
<ED>
Κωδικός άρθρου: A17234I193</ED>
<ID>
ID:301172

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I19&aa=3</URL></REF>


Article

<CATEGORY>vin16</CATEGORY>

 <H2>Έγιναν
</H2>
ΤΕΧΝΙΚΕΣ ΕΚΔΟΣΕΙΣ 
Τη μείωση του μετοχικού κεφαλαίου της εταιρείας ΤΕΧΝΙΚΕΣ ΕΚΔΟΣΕΙΣ, λόγω
στρογγυλοποιήσεως από τη μετατροπή της ονομαστικής αξίας της μετοχής σε ευρώ,
αποφάσισε η έκτακτη γενική συνέλευση της εταιρείας. Για τον σκοπό αυτό, το
μετοχικό κεφάλαιο της εταιρείας μειώθηκε κατά 8.128.725 δραχμές, με μείωση της
ονομαστικής αξίας κάθε μετοχής από 250 δραχμές σε 248,7475 δραχμές. Συνεπώς,
το μετοχικό κεφάλαιο της εταιρείας ανέρχεται πλέον σε 1.614.371.275 δραχμές ή
4.737.700 ευρώ και διαιρείται σε 6.490.000 κοινές ονομαστικές μετοχές,
ονομαστικής αξίας 248,7475 δρχ. ή 0,73 ευρώ η κάθε μία. Το διοικητικό
συμβούλιο του Χρηματιστηρίου Αξιών Αθηνών, στη συνεδρίασή του στις 21/12/2001,
ενημερώθηκε για τη μείωση και μεταβολή του μετοχικού κεφαλαίου της εταιρείας,
καθώς και της ονομαστικής αξίας της μετοχής σε ευρώ. Κατόπιν τούτου, οι κοινές
ονομαστικές μετοχές της εταιρείας διαπραγματεύονται από την Τετάρτη 2/1/2002
με τη νέα ονομαστική αξία.

ΠΗΓΑΣΟΣ 
Την καταβολή του μερίσματος για τη χρήση 2000 θα συνεχίσει να πραγματοποιεί
έως την 28η Φεβρουαρίου 2002 η ΠΗΓΑΣΟΣ ΕΚΔΟΤΙΚΗ ΕΚΤΥΠΩΤΙΚΗ Α.Ε. Η καταβολή του
μερίσματος θα γίνεται κατά τις εργάσιμες ημέρες και ώρες στα γραφεία της
εταιρείας Ν.Δ. Δεβλέτογλου ΑΧΕΠΕΥ, Πανεπιστημίου 39, Αθήνα. Σύμφωνα με τις
αποφάσεις που έλαβε η τακτική γενική συνέλευση των μετόχων, στις 28 Ιουνίου
2001, το μέρισμα ανέρχεται σε 17 δραχμές ανά μετοχή ή 0,04989 ευρώ. Δικαιούχοι
του μερίσματος είναι οι κάτοχοι μετοχών της εταιρείας κατά τη λήξη της
συνεδρίασης του Χρηματιστηρίου Αξιών Αθηνών της 29ης Ιουνίου 2001. Η καταβολή
του μερίσματος μπορεί να γίνει και μέσω της καταθέσεως σε τραπεζικό λογαριασμό
των δικαιούχων, κατόπιν σχετικής εξουσιοδότησης στους χειριστές των δικαιούχων
στο ΣΑΤ (χρηματιστηριακές εταιρείες και τράπεζες). Μετά την 28η Φεβρουαρίου
2002, η καταβολή θα πραγματοποιείται στα γραφεία της εταιρείας, στη διεύθυνση
Αγίου Νεκταρίου και Μπενάκη, Μεταμόρφωση Χαλανδρίου. Για την είσπραξη του
μερίσματος είναι απαραίτητο οι μέτοχοι να προσκομίσουν την αστυνομική τους
ταυτότητα. Η καταβολή του μερίσματος σε τρίτο πρόσωπο θα γίνεται εφόσον
προσκομίζεται εξουσιοδότηση του δικαιούχου, που θα αναφέρει τα πλήρη στοιχεία
του δικαιούχου και του εξουσιοδοτουμένου, θεωρημένη για το γνήσιο της
υπογραφής της από δημόσια αρχή. 
ΟΠΑΠ 
Όπως ανακοινώνεται από την εταιρεία, κατά την τακτική γενική συνέλευση στις
26/6/2001 αποφασίστηκε, μεταξύ άλλων, η έκφραση της ονομαστικής αξίας της
μετοχής και του μετοχικού κεφαλαίου και σε ευρώ. Για τον σκοπό αυτό, το
μετοχικό κεφάλαιο της εταιρείας αυξήθηκε κατά 709.775.000 δραχμές, με
ταυτόχρονη αύξηση της ονομαστικής αξίας κάθε μετοχής, από 100 σε 102,225
δραχμές. Έτσι, το μετοχικό κεφάλαιο της εταιρείας διαμορφώνεται σήμερα στα
32.609.775.000 δραχμές ή 95.700.000 ευρώ, διαιρούμενο σε 319.000.000 μετοχές,
ονομαστικής αξίας 102,225 δραχμών ή 0,30 ευρώ, εκάστη. Το διοικητικό συμβούλιο
του Χρηματιστηρίου Αξιών Αθηνών, στη συνεδρίασή του στις 27/12/2001,
ενημερώθηκε για την πιο πάνω αύξηση και μετατροπή της ονομαστικής αξίας κάθε
μετοχής και του μετοχικού κεφαλαίου της εταιρείας έτσι ώστε να εκφραστούν και
σε ευρώ. Κατόπιν τούτου, οι μετοχές της εταιρείας ΟΠΑΠ Α.Ε. διαπραγματεύονται
από την Τετάρτη 2/1/2002 με τη νέα ονομαστική τους αξία. 
ΤΙΤΑΝ 
Η Τιτάν ανακηρύχθηκε πλειοδότης στον διαγωνισμό για την εξαγορά της
τσιμεντοβιομηχανίας Kosjeric από το σερβικό κράτος, έναντι 35,5 εκατ.
δολαρίων. Στο πλαίσιο του ίδιου διαγωνισμού, η ελβετική Holcim εξαγοράζει τη
Novi Popovac, έναντι 52,5 εκατ. δολαρίων και η γαλλική Lafarge το 70% της
Beocin, έναντι 50,89 εκατ. δολαρίων. Οι αγοραστές θα αναλάβουν τις ζημίες των
σερβικών τσιμεντοβιομηχανιών. Η Kosjeric, που εξαγόρασε η Τιτάν, έχει χρέη
1,079 εκατ. δολαρίων, ενώ η Novi Popovac και η Beocin 36,6 εκατ. δολαρίων και
19,6 εκατ. δολαρίων, αντίστοιχα. 
RAINBOW COMPUTER

Μέρισμα 30 δραχμών ανά μετοχή, για την οικονομική χρήση που έληξε στις 30
Ιουνίου του 2001, θα διανείμει στους μετόχους της η Rainbow Computer, με
απόφαση της τακτικής γενικής συνέλευσης των μετόχων της, που πραγματοποιήθηκε
την Πέμπτη. Δικαιούχοι του μερίσματος είναι οι κάτοχοι μετοχών της εταιρείας
μέχρι και τη λήξη της χρηματιστηριακής συνεδρίασης της 27ης Δεκεμβρίου του
2001, ενώ από τις 28 του μήνα οι μετοχές διαπραγματεύονται χωρίς το δικαίωμα
μερίσματος. Η συνέλευση εξέλεξε, επίσης, νέο διοικητικό συμβούλιο και
αποφάσισε την αύξηση του μετοχικού κεφαλαίου κατά 8.343.750 δραχμές, με σκοπό
την αύξηση της ονομαστικής αξίας της μετοχής κατά 4,45 δρχ. με κεφαλαιοποίηση
αποθεματικών και τη μετατροπή του μετοχικού κεφαλαίου σε ευρώ. Έτσι, το
μετοχικό κεφάλαιο της εταιρείας θα ανέρχεται πλέον σε 1.123.000 ευρώ,
διαιρούμενο σε 1.875.000 μετοχές, ονομαστικής αξίας 0,60 ευρώ. Στο μεταξύ, η
εταιρεία ανακοίνωσε ότι πρόκειται να προχωρήσει, μέχρι τις 15 Ιανουαρίου, σε
αναδιάρθρωση του δικτύου των μεταπωλητών της σε όλη την Ελλάδα. 
DELTA SINGULAR 
Τη μεταφορά των συμμετοχών στις εταιρείες της Κεντρικής και Ανατολικής Ευρώπης
SINGULAR ΒΟΥΛΓΑΡΙΑ, SINGULAR ΡΟΥΜΑΝΙΑ, SINGULAR ΟΥΓΓΑΡΙΑ, SINGULAR ΠΟΛΩΝΙΑ και
SINGULAR ΤΣΕΧΙΑ, από την SINGULAR INTERNATIONAL Α.Ε. στην DELTA SINGULAR Α.Ε.,
αποφάσισε η τελευταία. Η μεταβίβαση αυτών των συμμετοχών γίνεται στα πλαίσια
της αναδιοργάνωσης του Ομίλου, καθώς και της απόφασης που ήδη έχει υλοποιηθεί
για την απόσχιση του κλάδου τυποποιημένου λογισμικού και την εισφορά του στη
SINGULAR INTERNATIONAL Α.Ε..

Εγκρίθηκε η συγχώνευση της Ιατρικό Π. Φαλήρου με την Iasis 
Καταχωρήθηκε στο Μητρώο Ανωνύμων Εταιρειών η απόφαση του υπουργείου
Ανάπτυξης με την οποία εγκρίθηκε η συγχώνευση τής ΙΑΤΡΙΚΟ ΑΘΗΝΩΝ ΚΛΙΝΙΚΗ Π.
ΦΑΛΗΡΟΥ Α.Ε. με την IASIS ΙΔΙΩΤΙΚΗ ΚΛΙΝΙΚΗ ΔΙΑΓΝΩΣΤΙΚΟ ΚΑΙ ΘΕΡΑΠΕΥΤΙΚΟ ΚΕΝΤΡΟ
ΠΕΙΡΑΙΑ Α.Ε. Οι εγγεγραμμένοι στις 31 Δεκεμβρίου 2001 μέτoχοι της εταιρείας
δικαιούνται τις νέες μετοχές τής ΙΑΤΡΙΚΟ ΑΘΗΝΩΝ ΕΑΕ, που θα εκδοθούν λόγω της
συγχώνευσης κατά τη συμφωνηθείσα σχέση ανταλλαγής. Κάθε μέτοχος της ΙΑΤΡΙΚΟ
ΑΘΗΝΩΝ ΚΛΙΝΙΚΗ Π. ΦΑΛΗΡΟΥ Α.Ε. θα ανταλλάσσει μία μετοχή που κατέχει με
0,677567723 νέες κοινές ονομαστικές μετοχές της ΙΑΤΡΙΚΟ ΑΘΗΝΩΝ Α.Ε.
ονομαστικής αξίας 100 δραχμών η κάθε μία. Οι μέτοχοι της ΙΑΤΡΙΚΟ ΑΘΗΝΩΝ
ΚΛΙΝΙΚΗ Π. ΦΑΛΗΡΟΥ Α.Ε. θα έχουν δικαίωμα συμμετοχής στα κέρδη της απορροφώσας
εταιρείας για τη χρήση 2001. Επίσης, οι εγγεγραμμένοι στις 31 Δεκεμβρίου 2001
μέτοχοι της απορροφώσας ΙΑΤΡΙΚΟ ΑΘΗΝΩΝ ΕΑΕ δικαιούνται επιπλέον 0,05908199
νέες δωρεάν μετοχές για κάθε μία μετοχή που κατέχουν. 
Συγχωνεύονται Ατλάντικ και Γαληνός 
Η επιτροπή ανταγωνισμού του υπουργείου Ανάπτυξης ενέκρινε τη συγχώνευση των
εταιρειών Ατλάντικ και Γαληνός Λαουτάρης. Όπως ανακοινώθηκε από τη διοίκηση
της ΑΤΛΑΝΤΙΚ, η εν λόγω συγχώνευση αποφέρει θετικά αποτελέσματα σε δυο
βασικούς άξονες, καθώς συντελείται σημαντική διεύρυνση τόσο του δικτύου της
ΑΤΛΑΝΤΙΚ με επίτευξη καλύτερης διασποράς σε περιοχές όπου η εταιρεία δεν είχε
σημαντική παρουσία, όπως η Εύβοια, η Κεντρική Ελλάδα και τα νησιά του Αιγαίου
όσο και των πωλήσεών της, οι οποίες αυξάνονται σε ολόκληρη την Ελλάδα. Με την
προσθήκη των 36 καταστημάτων σούπερ μάρκετ της Γαληνός Λαουτάρης ­ με κύκλο
εργασιών 32,5 δισ. δραχμών ­ η Ατλάντικ διαθέτει δίκτυο 163 καταστημάτων, ενώ
με την προσθήκη και της ΑΡΙΣΤΑ Α.Ε., που πραγματοποιήθηκε στα μέσα Δεκεμβρίου
του 2001, θα διαθέτει πλέον των 183 καταστημάτων, με παρουσία σε ολόκληρη την
Ελλάδα και συνολικό τζίρο που υπερβαίνει τα 142 δισ. δραχμές. Όπως τόνισε ο
πρόεδρος της ΑΤΛΑΝΤΙΚ κ. Μανόλης Αποστόλου, "υλοποιείται η προσπάθεια να
κερδηθεί το στοίχημα των θετικών οικονομιών κλίμακας σε ένα ολοένα αυξανόμενο
περιβάλλον ανταγωνισμού στην Ελλάδα. Η ολοκλήρωση της συγχώνευσης σηματοδοτεί
την έναρξη αναζήτησης συμμαχιών ανάλογου μεγέθους". 
Αναδιάρθρωση από τη ΣΙΔΕΝΟΡ 
Στο πλαίσιο της αναδιάρθρωσης του τομέα χάλυβα του Ομίλου ΒΙΟΧΑΛΚΟ, το
διοικητικό συμβούλιο της ΣΙΔΕΝΟΡ Α.Ε. αποφάσισε την απόσχιση του βιομηχανικού
κλάδου Χαλυβουργείου και Ελάστρου του εργοστασίου της στη Σίνδο Θεσσαλονίκης
και την εισφορά του στη θυγατρική της, ΔΕΠΑΛ Α.Ε., που σήμερα
δραστηριοποιείται στην παραγωγή δομικού πλέγματος. Η ΣΙΔΕΝΟΡ, μετά την εισφορά
του κλάδου, θα κατέχει ποσοστό της τάξεως του 99% στο μετοχικό κεφάλαιο της
ΔΕΠΑΛ Α.Ε.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I20</CAT>
<ED>
Κωδικός άρθρου: A17234I201</ED>
<ID>
ID:301088

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I20&aa=1</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
ΣΟΚΟΛΑΤΟΠΟΙΙΑ ΠΑΥΛΙΔΟΥ. Σε έκτακτη γενική συνέλευση καλεί τους μετόχους
της, κατόχους κοινών μετοχών με δικαίωμα ψήφου και προνομιούχων μετοχών χωρίς
δικαίωμα ψήφου, η ΣΟΚΟΛΑΤΟΠΟΙΪΑ ΠΑΥΛΙΔΟΥ Α.Ε., στις 8/1/2002 και ώρα 17.00,
στα γραφεία της εταιρείας στο Χαλάνδρι, Λ. Κηφισίας 27. Θέμα της ημερήσιας
διάταξης είναι η υποβολή αίτησης προς την Επιτροπή Κεφαλαιαγοράς για τη
διαγραφή των προνομιούχων άνευ ψήφου μετοχών της εταιρείας από το ΧΑΑ. 
INFORM Π. ΛΥΚΟΣ. Σε έκτακτη γενική συνέλευση καλεί τους μετόχους της η
INFORM Π. ΛΥΚΟΣ Α.Ε. στις 8/1/2002 και ώρα 14.30, στην έδρα της εταιρείας, στο
5ο χλμ. Βάρης-Κορωπίου, στη θέση Σταμάτη Μίχα Κορωπίου. Στα θέματα της
ημερήσιας διάταξης περιλαμβάνονται η αύξηση του μετοχικού κεφαλαίου κατά
30.847.761 δρχ. με κεφαλαιοποίηση αποθεματικού και η αύξηση της ονομαστικής
αξίας της μετοχής της εταιρείας από 155 σε 156,745 δραχμές, για σκοπούς στρογγυλοποίησης.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I20</CAT>
<ED>
Κωδικός άρθρου: A17234I202</ED>
<ID>
ID:301143

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I20&aa=2</URL></REF>


Article

<CATEGORY>vin16</CATEGORY>

 <H2>Ακούστηκαν
</H2>
Μία ημέρα νωρίτερα

Μπορεί να φαίνεται ή να ακούγεται παράδοξο, αλλά δεν είναι. Στην Ελλάδα η
απόσυρση της δραχμής ξεκίνησε μία ημέρα πριν από την έλευση του νέου χρόνου.
Πώς έγινε αυτό; Η Τράπεζα της Ελλάδος συγκέντρωσε και αντάλλαξε με ευρώ τις
εισπράξεις που έκαναν τα μεγάλα σούπερ μάρκετ και οι επιχειρήσεις εκείνη την
ημέρα. Υπολογίζεται ότι μόνο στις 31 Δεκεμβρίου συγκεντρώθηκαν κατ' αυτόν τον
τρόπο περίπου εννέα εκατομμύρια δραχμικά χαρτονομίσματα όλων των αξιών. Έτσι
το όλο έργο θα ολοκληρωθεί τελικώς πολύ νωρίτερα απ' ό,τι αρχικά υπολογιζόταν
και η αγορά θα ομαλοποιηθεί μέσα στο πρώτο δεκαπενθήμερο του Ιανουαρίου, όταν
θα αποσυρθεί και η μεγαλύτερη μάζα των δραχμικών χαρτονομισμάτων και κερμάτων. 
Στη Σερβία ο Τιτάν

Η κρίση φαίνεται ότι δεν άγγιξε, αλλά ούτε πρόκειται να αγγίξει, αισθητά
τουλάχιστον, την κερδοφορία των τσιμεντοβιομηχανιών ΑΓΕΤ Ηρακλής και Τιτάν.
Μάλιστα, ο τελευταίος, συνεχίζοντας ακάθεκτος την επεκτατική του πολιτική,
«πατάει πόδι», σε περίπου δύο μήνες, στη γειτονική αγορά της Σερβίας, στην
οποία ­ αργά ή γρήγορα ­ θα μπουν μπροστά οι μηχανισμοί της ανοικοδόμησης. Η
εξαγορά της σερβικής τσιμεντοβιομηχανίας Κόσγερικ, η οποία θα κοστίσει στον
ελληνικό όμιλο περί τα 36 δισ. δραχμές, εκτιμάται ότι θα τον αναδείξει σε
πρωταγωνιστή στην αγορά τσιμέντου, στην ευρύτερη περιοχή της Νοτιοανατολικής
Ευρώπης. 
Προβλήματα οn line 
Σοβαρά προβλήματα με τα μηχανογραφικά τους συστήματα αντιμετώπισαν πολλές
τράπεζες, κατά τις πρώτες εργάσιμες ημέρες του νέου χρόνου. Χαρακτηριστική
είναι η περίπτωση που το on line σύστημα μεγάλης τράπεζας τέθηκε εκτός
λειτουργίας από το βράδυ της Τετάρτης μέχρι και τις έντεκα το πρωί της
Πέμπτης, εξαιτίας της υπερφόρτωσης του δικτύου. Πολλά από τα καταστήματα της
συγκεκριμένης τράπεζας παρέμειναν, έως εκείνη την ώρα, κλειστά για το κοινό,
το οποίο είχε ήδη αρχίσει να σχηματίζει ουρές και να δυσανασχετεί. Σε άλλες,
πάλι, τράπεζες, οι εργαζόμενοι έμειναν την Τετάρτη έως τα μεσάνυχτα, μέχρι να
«κλείσουν ταμείο». Πάντως οι τραπεζικοί αναγνωρίζουν ότι, σε γενικές γραμμές,
οι συναλλασσόμενοι δείχνουν κατανόηση, καθώς αντιλαμβάνονται τις δυσκολίες των
πρώτων ημερών, κάνοντας έτσι το έργο των πρώτων πιο εύκολο. 
Στο εξωτερικό για κεφάλαια 
Να πραγματοποιηθούν περισσότερα roadshows και παρουσιάσεις στην Ελλάδα και στο
εξωτερικό, ώστε να τονωθεί το επενδυτικό ενδιαφέρον στη Σοφοκλέους, πρότεινε ο
πρόεδρος του Χρηματιστηρίου κ. Παναγιώτης Αλεξάκης στον υπουργό Οικονομίας και
Οικονομικών κ. Νίκο Χριστοδουλάκη, την περασμένη Τετάρτη, κατά την τακτική
τους συνάντηση. Ένας άλλος παράγοντας πρότεινε την εξής σειρά: Πρώτα το
Χρηματιστήριο να γίνει αγορά με υψηλούς τζίρους και με συνέπεια, ώστε να
κερδίσει την εμπιστοσύνη των επενδυτών, και μετά να γίνουν παρουσιάσεις για να
γυρίσουν οι επενδυτές στο Χρηματιστήριο. Ποιος έχει δίκιο; Μάλλον και οι δύο,
διότι το ένα φέρνει το άλλο. 
Η γραφειοκρατία και το Αποθετήριο

Πρόταση προς αρμοδίους: Κάποιος θα πρέπει να εξηγήσει στα στελέχη του
Χρηματιστηρίου, και κυρίως του Αποθετηρίου, ότι η γραφειοκρατία δεν κάνει
καλό. Επίσης, πρέπει να εξηγήσει ποια στοιχεία είναι απόρρητα και ποια όχι.
Ποια εμπίπτουν στους σχετικούς κανονισμούς για τα προσωπικά δεδομένα και ποια
αποτελούν απλά στατιστικά στοιχεία της αγοράς. 
Ο φόβος του «βρώμικου» χρήματος 
Από τον φόβο του ξεπλύματος «βρώμικου» χρήματος οι περισσότερες τράπεζες, όπως
τουλάχιστον υποστηρίζουν τα στελέχη τους, δεν δέχονται να μετατρέψουν μεγάλα
χρηματικά ποσά μη πελατών τους, από δραχμές σε ευρώ. Μόνο που, σε ορισμένες
περιπτώσεις, τα ποσά αυτά δεν ήταν και... τόσο μεγάλα, οπότε το επιχείρημα
μάλλον δεν έχει βάση. Το πιθανότερο είναι ότι από τον φόρτο εργασίας τα
καταστήματα προσπαθούν να αποφύγουν αυτές τις μετατροπές και τους στέλνουν
εκεί που έχουν τους λογαριασμούς τους. Πάντως, σε αρκετές περιπτώσεις,
πρότειναν τη γνωστή εναλλακτική λύση: «Ανοίξτε λογαριασμό και σε μάς, για να
κάνουμε τη μετατροπή». 
Αλλαγή ονόματος 
Υπερκινητικότητα παρατηρείται τις ημέρες αυτές στα ανώτατα διοικητικά κλιμάκια
της εταιρείας Panafon. Η αιτία της κινητικότητας αυτής δεν είναι άλλη από την
αλλαγή του εμπορικού ονόματος της Panafon - Vodafon σε Vodafon, με ό,τι αυτό
συνεπάγεται για την παρουσία του ομίλου στην ελληνική αγορά κινητής
τηλεφωνίας. Τα στελέχη του, πάντως, εκτιμούν ότι η αλλαγή του ονόματος θα
προσδώσει νέα αναπτυξιακή δυναμική, διευρύνοντας την γκάμα των υπηρεσιών που
προσφέρει. Ενώ, όμως, η αλλαγή του εμπορικού ονόματος είναι θέμα εβδομάδων,
άγνωστο παραμένει πότε θα ξεκινήσουν οι διαδικασίες απορρόφησης της Panafon
από τον μητρικό όμιλο. Στελέχη της θυγατρικής εταιρείας υποστηρίζουν ότι το
ενδεχόμενο αυτό μπορεί να αργήσει, καθώς ο μητρικός όμιλος δεν δείχνει
διατεθειμένος, στη φάση αυτή, να καταβάλει το αντάλλαγμα που θα απαιτηθεί για
την απορρόφηση, καθώς θα πρέπει να καταβάλει το τίμημα του 40% των μετοχών που
κατέχουν οι υπόλοιποι μέτοχοι. 
Επενδυτική... μεταγραφή 
Ο κ. Θεοδόσης Μπουντουράκης μετακινείται από την Intertrust και αναλαμβάνει
αντιπρόεδρος στην Κάππα ΑΧΕΠΕΥ, από τις 15 Ιανουαρίου. Στις αρμοδιότητές του
είναι η παροχή συμβουλών σε επιχειρήσεις σχετικά με τη διάρθρωση του κεφαλαίου
τους, τη διαμόρφωση της επιχειρηματικής τους στρατηγικής καθώς και η παροχή
συμβουλών και υπηρεσιών στους τομείς των συγχωνεύσεων και των εξαγορών. 
Η Ελλάδα πήγε απροσδόκητα καλά κατά την πρώτη εργάσιμη ημέρα της μετατροπής
των δραχμών σε ευρώ. Το συμπέρασμα αυτό προέκυψε από τηλεδιάσκεψη που
πραγματοποιήθηκε το μεσημέρι της Τετάρτης, στην οποία συμμετείχαν οι κεντρικοί
τραπεζίτες όλων των χωρών της ζώνης του ευρώ. Το θέμα συζητήθηκε και την
Πέμπτη, στη Φρανκφούρτη, όπου βρίσκεται η έδρα της Ευρωπαϊκής Κεντρικής
Τράπεζας. Είναι χαρακτηριστικό ότι στα πρώτα δύο 24ωρα των συναλλαγών με το
νέο νόμισμα, τα εννέα στα δέκα ελληνικά ΑΤΜ έδιναν ευρώ, όταν στη γειτονική
Ιταλία η αντιστοιχία ήταν μόλις τρία στα δέκα και στην Πορτογαλία, πέντε στα
δέκα. 
Μπορεί η λειτουργία της αγοράς καυσίμων να κύλησε, σε γενικές γραμμές,
ομαλά, κατά τις πρώτες ημέρες κυκλοφορίας του ενιαίου νομίσματος, ωστόσο δεν
έλειψαν κάποια ­ μεμονωμένα πάντως ­ φαινόμενα στρογγυλοποιήσεων προς τα πάνω.
Για παράδειγμα, πρατήριο μεγάλης εταιρείας, επί της Λ. Αλεξάνδρας, πουλούσε
την αμόλυβδη στις 242,8 δρχ. / λίτρο (0,71 ευρώ), αλλά η αναγραφόμενη τιμή σε
ευρώ ήταν 0,72. Πρακτικά αυτό σημαίνει ότι όσοι γέμισαν το ντεπόζιτο με 46
λίτρα (11.168 δραχμές), αντί για 32,77 ευρώ πλήρωσαν 33,23 ευρώ, δηλαδή με
«καπέλο» 0,46 ευρώ ή 157 δρχ. Σε άλλη πάλι περίπτωση ο επιχειρηματίας του
πρατηρίου είχε τις τιμές των καυσίμων μόνο σε ευρώ, αντί για την υποχρεωτική,
παράλληλη, αναγραφή τους και στα δύο νομίσματα, με αποτέλεσμα να δημιουργείται
σύγχυση στους οδηγούς. 
Ένα νέο μέλος απέκτησε η Διεύθυνση Μελετών της Επιτροπής Κεφαλαιαγοράς, τις
παραμονές της Πρωτοχρονιάς. Όμως, δεν έχει ιδέα από μετοχές και χειραγώγηση.
Επίσης, δεν ξέρει να γράφει, ούτε να μιλάει. Και αυτό, διότι είναι μόλις 13
ημερών. Ο λόγος για τον μικρό Δημήτρη, του Φώντα και της Μαρίας -Έφης
Αυλωνίτη. Να σας ζήσει! <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I21</CAT>
<ED>
Κωδικός άρθρου: A17234I211</ED>
<ID>
ID:301089

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I21&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Εμπόδια στην ιδιωτικοποίηση των Ναυπηγείων Σκαραμαγκά
</H2><H4>Με φόντο τα 3 τρισ. δρχ., που είναι το συνολικό κόστος του εξοπλιστικού
προγράμματος του Πολεμικού Ναυτικού, συνεχίζεται η μάχη για τον έλεγχο του
μεγαλύτερου ναυπηγείου της χώρας </H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Σε σκοπέλους που αναδύθηκαν την τελευταία στιγμή φαίνεται ότι κινδυνεύει να
προσκρούσει η ιδιωτικοποίηση των Ναυπηγείων Σκαραμαγκά. Την αρχική ευφορία που
είχε προκαλέσει στην κυβέρνηση η προ τριμήνου περίπου υπογραφή τού προσυμφώνου
αγοράς των Ναυπηγείων από το γερμανικό επιχειρηματικό σχήμα HDW - Ferrostaal
διαδέχεται τώρα ο εκνευρισμός. 
Αιτία του εκνευρισμού αυτού είναι, σύμφωνα με πληροφορίες, το γεγονός ότι στο
παρά πέντε της υπογραφής της τελικής σύμβασης ο γερμανικός όμιλος ζητεί
αντισταθμιστικά οφέλη για να αναλάβει το σύνολο των υποχρεώσεων που έχει ο
Σκαραμαγκάς έναντι πελατών του όσον αφορά καθυστερήσεις στην υλοποίηση των
συμβάσεων. Οι υποχρεώσεις αυτές κυμαίνονται, σύμφωνα με στέλεχος της διοίκησης
των Ναυπηγείων, στα 70 δισ. δρχ., ενώ, σύμφωνα με άλλες πηγές στα 100 δισ.
δρχ. Η γερμανική πλευρά φαίνεται να ζητεί, προτού βάλει την υπογραφή της στο
κείμενο της τελικής σύμβασης, αναθέσεις έργων το ύψος των οποίων θα καλύπτει
το αντίστοιχο ποσό των υποχρεώσεων των Ναυπηγείων Σκαραμαγκά. 
Το ενδεχόμενο να αποτύχει και η τέταρτη από το 1985 και μετά προσπάθεια
ιδιωτικοποίησης των μεγαλύτερων ναυπηγείων της χώρας έχει προκαλέσει συναγερμό
στα συναρμόδια υπουργεία, τα οποία προσπαθούν να αποτρέψουν πάση θυσία το
ενδεχόμενο μιας αποτυχίας στο μέτωπο των ιδιωτικοποιήσεων. 
Πάντως, στέλεχος της διοίκησης των Ναυπηγείων που έχει ταχθεί από την πρώτη
στιγμή υπέρ της επιλογής του γερμανικού ομίλου υποστηρίζει ότι η διαδικασία
της ιδιωτικοποίησης θα προχωρήσει κανονικά και η καθυστέρηση οφείλεται όχι σε
γερμανικές αξιώσεις αλλά στο ότι η Επιτροπή Ανταγωνισμού της Ευρωπαϊκής Ένωσης
καθυστερεί να δώσει το πράσινο φως για την υπογραφή της τελικής σύμβασης. 
Κύκλος διαβουλεύσεων 
Ο Όμιλος Ταβουλάρη, που συμμετείχε στον διαγωνισμό για την απόκτηση των
Ναυπηγείων, δείχνει να μην έχει αποδεχθεί το αποτέλεσμα του διαγωνισμού και
περιμένει την επόμενη κίνηση των Γερμανών. Μάλιστα, πληροφορίες αναφέρουν ότι
εκπρόσωποι των ομίλων που συμμετείχαν στον διαγωνισμό έχουν έρθει σε επαφή, με
στόχο να διαμορφωθεί ένα πλαίσιο σχέσεων καλής συνεργασίας. 
Το ενδεχόμενο αυτό φαίνεται ότι έχει και τις ευλογίες κυβερνητικών παραγόντων,
οι οποίοι, όπως είναι αυτονόητο, επιθυμούν ο φάκελος της ιδιωτικοποίησης των
Ναυπηγείων να κλείσει χωρίς τον κίνδυνο να γίνουν καταγγελίες και προσφυγές σε
διεθνείς οργανισμούς. 
Υπενθυμίζεται ότι η επιλογή του γερμανικού ομίλου δεν έγινε τόσο με βάση την
οικονομική προσφορά που κατέθεσε όσο επειδή ήταν ήδη συνδεδεμένος με το
εξοπλιστικό πρόγραμμα του Πολεμικού Ναυτικού. 
Ο Όμιλος HDW έχει αναλάβει τη ναυπήγηση τριών υποβρυχίων συνολικού κόστους 430
δισ. δραχμών, από τα οποία το ένα θα κατασκευαστεί στα Ναυπηγεία του Κιέλου
και τα άλλα δύο στα Ναυπηγεία Σκαραμαγκά, φυσικά με τη δική του τεχνογνωσία. 
«Είναι, λοιπόν, αυτονόητο», υποστηρίζει στέλεχος της διοίκησης των Ναυπηγείων
Σκαραμαγκά, ότι αν οι Γερμανοί δεν έπαιρναν τα Ναυπηγεία, δεν θα επέτρεπαν την
κατασκευή σε αυτά των δύο υποβρυχίων, προκειμένου να μην περάσει η τεχνογνωσία
τους σε άλλους». 
Η προίκα 
Παρά τα βεβαρημένα οικονομικά τους μεγέθη, τα Ναυπηγεία Σκαραμαγκά
εξακολουθούν να είναι «πολύφερνη νύφη» χάρη στο εξοπλιστικό πρόγραμμα του
Πολεμικού Ναυτικού, το ύψος του οποίου ανέρχεται σε 1,5 τρισ. δρχ., ενώ άλλο
ένα 1,5 τρισ. δρχ. υπολογίζεται το κόστος για τον εκσυγχρονισμό και τις
μετασκευές που πρέπει να γίνουν σε 50 περίπου πολεμικά σκάφη, αλλά και για την
ενίσχυση του στόλου με νέα πλοία όλων των κατηγοριών. 
Φυσικά, το χρυσοφόρο αυτό μακρόχρονο εξοπλιστικό πρόγραμμα του Πολεμικού
Ναυτικού δεν σημαίνει ότι θα ανατεθεί εξ ολοκλήρου στα Ναυπηγεία Σκαραμαγκά,
αλλά τα τελευταία έχουν κάθε λόγο να υπολογίζουν ότι θα πάρουν τη μερίδα του
λέοντος. 
Αυτή είναι, άλλωστε, και η ανησυχία του δεύτερου σε μέγεθος ναυπηγικού ομίλου
της χώρας (Νεώριον Σύρου - Ναυπηγεία Ελευσίνας), ο οποίος επιχειρεί να
αποτρέψει την αγορά του Σκαραμαγκά από τον γερμανικό όμιλο, με όρους
δεσμευτικούς για τη μοιρασιά του εξοπλιστικού προγράμματος του Πολεμικού Ναυτικού.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I22</CAT>
<ED>
Κωδικός άρθρου: A17234I221</ED>
<ID>
ID:301090

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I22&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Σε ενέργεια και τουρισμό στρέφονται οι κατασκευαστικές
</H2>
Σε νέους τομείς επιχειρηματικής δράσης διεισδύουν, ο ένας μετά τον άλλον, οι
κατασκευαστικοί όμιλοι της χώρας, με στόχο τη διατήρηση της σημερινής ισχυρής
παρουσίας τους στον επιχειρηματικό χάρτη και μετά την ολοκλήρωση του
κατασκευαστικού έργου που συνδέεται με τα μεγάλα έργα υποδομής του Γ' ΚΠΣ,
αλλά και των Ολυμπιακών Αγώνων του 2004. 
Στελέχη των κατασκευαστικών εταιρειών παραδέχονται ότι, αν και τα περιθώρια
ανάπτυξης της ελληνικής κατασκευαστικής αγοράς δεν εξαντλούνται με την
ολοκλήρωση των μεγάλων έργων υποδομής, οι ρυθμοί ανάπτυξής της δεν θα είναι
πλέον οι σημερινοί. Μπροστά, λοιπόν, στο φάσμα της «υποαπασχόλησης»,
κατασκευαστικοί όμιλοι της χώρας άρχισαν να παίρνουν θέσεις ­ εκτός από τον
συγγενή κλάδο της αξιοποίησης και εκμετάλλευσης ακινήτων ­ στην αγορά της
ενέργειας, στους χώρους της ψυχαγωγίας και του τουρισμού, ακόμη και της
εκμετάλλευσης μαρινών. 
Η διείσδυση σε νέους χώρους επιχειρηματικής δράσης πραγματοποιείται, είτε
αυτόνομα είτε μέσω στρατηγικών συνεργασιών με άλλους, εγχώριους ή και ξένους,
επιχειρηματικούς ομίλους. 
Στην αγορά ενέργειας 
Από τους πλέον προσφιλείς νέους χώρους επιχειρηματικής δράσης για
κατασκευαστικές εταιρείες είναι η αγορά της ενέργειας, η οποία, ύστερα από τη
μερική και προβλεπόμενη απελευθέρωσή της, έχει προσελκύσει το ενδιαφέρον όλων
σχεδόν των μεγάλων κατασκευαστικών ομίλων της χώρας. 
Ο Όμιλος Ελληνική Τεχνοδομική - Άκτωρ -ΤΕΒ προχώρησε, εδώ και μερικά χρόνια,
από κοινού με τον Όμιλο της Ιντρακόμ, στη δημιουργία της εταιρείας HED, η
οποία, προχωρώντας ήδη σε συμφωνία με τον γαλλικό Όμιλο EdF, σχεδιάζει να
δημιουργήσει στην περιοχή της Καβάλας μία από τις μεγαλύτερες θερμοηλεκτρικές
μονάδες παραγωγής ηλεκτρικής ενέργειας. 
Τα σχέδια της εταιρείας και των ομίλων που είναι οι βασικοί της μέτοχοι, δεν
περιορίζονται στη δημιουργία της μονάδας αυτής αλλά επεκτείνονται και στη
δραστηριοποίησή της στην κατασκευή, αλλά και εκμετάλλευση άλλων ενεργειακών
έργων, ενώ δεν αποκλείεται και το ενδεχόμενο να συμμετάσχει και στις
διεργασίες ιδιωτικοποίησης της ΔΕΗ, όταν αυτές ενεργοποιηθούν από την
κυβέρνηση. 
Στην αγορά της ενέργειας έχει στρέψει το ενδιαφέρον του και ο Όμιλος της
ΓΕΚ-Τέρνα, ο οποίος, μέσω της θυγατρικής του εταιρείας Τέρνα Ενεργειακή, έχει
ήδη δραστηριοποιηθεί στην αγορά ήπιων μορφών ενέργειας (αιολικά πάρκα και
υδροηλεκτρικά έργα), ενώ έχει πάρει άδεια και για την ίδρυση θερμοηλεκτρικής
μονάδας. 
Στην αγορά ενέργειας έχουν στρέψει το ενδιαφέρον τους, μέσω θυγατρικών τους
εταιρειών, και οι κατασκευαστικοί Όμιλοι ΑΕΓΕΚ, Τεχνική Ολυμπιακή, Κ. Ι.
Σαραντόπουλος από κοινού με τις Βιοτέρ, Μηχανική και ΑΛΤΕ (ειδικότερα ο Όμιλος
Άλφα Άλφα Holdings). 
Σε τουρισμό, ψυχαγωγία 
Ο χώρος του τουρισμού και γενικότερα της ψυχαγωγίας αποτελεί έναν ακόμη στόχο
στον οποίο έχουν στρέψει το ενδιαφέρον τους οι κατασκευαστικοί όμιλοι της
χώρας. 
Ο Όμιλος Ελληνική Τεχνοδομική - Άκτωρ -ΤΕΒ έχει εκδηλώσει ανοικτά το
ενδιαφέρον του τόσο για τις μαρίνες της Αττικής (Αλίμου, Φλοίσβου, Ζέας) όσο
και για το Καζίνο της Πάρνηθας. Στον διαγωνισμό για την εκμετάλλευση των
μαρινών συμμετέχει σε ένα από τα 13 κοινοπρακτικά σχήματα που ενδιαφέρονται,
ενώ για το Καζίνο της Πάρνηθας έκανε γνωστή την πρόθεσή του να συμμετάσχει στη
διεκδίκησή του μέσω κοινοπρακτικού σχήματος, επικεφαλής του οποίου είναι η
εταιρεία Hyatt. 
Στον διαγωνισμό, όμως, για την εκμετάλλευση των μαρινών συμμετέχουν, μέσω
κοινοπρακτικών σχημάτων, και οι κατασκευαστικές εταιρείες ΑΛΤΕ, Θεμελιοδομή,
ΑΕΓΕΚ, Βιοτέρ, Γεκάτ, Αθηνά, Διεκάτ και ο Όμιλος Ιωάννου και Παρασκευαΐδης,
βασικός μέτοχος του κατασκευαστικού Ομίλου Άβαξ. 
Στον ευρύτερο χώρο του τουρισμού και της ψυχαγωγίας, ο Όμιλος της Θεμελιοδομής
ίδρυσε εταιρεία με σκοπό τη δραστηριοποίησή της σε ειδικές μορφές τουρισμού, ο
Όμιλος Τεχνική Ολυμπιακή δραστηριοποιείται ήδη στον συγκεκριμένο χώρο μέσω των
εταιρειών που ελέγχουν το τουριστικό συγκρότημα Πόρτο Καρράς, ενώ ο Όμιλος
Άλφα Άλφα Holdings ελέγχει, από κοινού με τον γαλλικό Όμιλο Accor, το
ξενοδοχείο «Sofitel» που βρίσκεται στο αεροδρόμιο «Ελευθέριος Βενιζέλος». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I22</CAT>
<ED>
Κωδικός άρθρου: A17234I222</ED>
<ID>
ID:301144

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I22&aa=2</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Εύκολη λύση οι κατηγορίες εναντίον του Ισλάμ
</H2>
<AUTHOR>JEFFREY SACHS</AUTHOR>

Οι τρομοκρατικές επιθέσεις στην Αμερική και ο πόλεμος εναντίον των Ταλιμπάν
άνοιξαν έναν μεγάλο διάλογο για τη σχέση μεταξύ κουλτούρας και οικονομικής
ανάπτυξης. Μήπως ο ισλαμικός κόσμος απέχει από τον εκσυγχρονισμό, επειδή η
κουλτούρα του είναι παγιδευμένη στον Μεσαίωνα; Μήπως η βραδεία οικονομική
ανάπτυξη, στο μεγαλύτερο μέρος της Μέσης Ανατολής και της Κεντρικής Ασίας,
είναι αποτέλεσμα της θρησκευτικής νοοτροπίας, η οποία είναι εχθρική προς την
οικονομική ανάπτυξη; 
Η συνηθισμένη κατηγορία που ακούγεται είναι ότι ο ισλαμικός κόσμος έχασε την
επαφή του με τα επιτεύγματα του Ευρωπαϊκού Διαφωτισμού, όταν το κράτος και η
θρησκεία διαχωρίστηκαν, υιοθετήθηκαν οι μοντέρνες επιστημονικές ιδέες και η
κοινωνική θέση της γυναίκας βελτιώθηκε. Το αποτέλεσμα, όπως υποστηρίζεται,
ήταν ότι ο ισλαμικός κόσμος δεν μπορεί να ανταποκριθεί στις ανάγκες του
εκσυγχρονισμού, είτε στην τεχνολογία είτε στις πολιτισμικές πρακτικές, όπως η
απόδοση δικαιωμάτων στις γυναίκες, που είναι αναγκαίες για την οικονομική
επιτυχία στον μοντέρνο κόσμο. 
Ο Jeffrey Sachs είναι Καθηγητής Οικονομικών και διευθυντής του Κέντρου
Διεθνούς Ανάπτυξης στο Πανεπιστήμιο Harvard

Όπως συμβαίνει πάντοτε με τις χονδροειδείς γενικεύσεις, τα ψήγματα αληθείας
αναμειγνύονται με μια μάζα σύγχυσης. Η αλήθεια είναι ότι ορισμένες
πολιτισμικές πρακτικές υποστηρίζουν τον οικονομικό εκσυγχρονισμό. Αυτές
περιλαμβάνουν μία τάση προς την παροχή μεγαλύτερης ισότητας μεταξύ ανδρών και
γυναικών και τους ρόλους τους στην κοινωνία. Μία κουλτούρα που ανταμείβει την
απόκτηση εκπαιδευτικών εφοδίων με υψηλότερο κοινωνικό στάτους. Την
εκκοσμίκευση πολλών πτυχών της σύγχρονης ζωής, περιλαμβανομένης της
αναγνώρισης της αξίας της μοντέρνας επιστήμης. Και, τέλος, τις πολιτισμικές
πρακτικές που ενισχύουν την κοινωνική κινητικότητα μέσω της επιλογής των
επαγγελμάτων. Ένα από τα σφάλματα είναι να πιστεύει κανείς ότι κάποιες
κουλτούρες είναι στατικές και αρνητικά διακείμενες στην αλλαγή, ενώ κάποιες
άλλες είναι μοντέρνες. 
Αλλαγές 
Σε όλα τα μέρη του κόσμου, οι κουλτούρες έπρεπε να αλλάξουν για να
προσαρμοστούν στις αλλαγές της οικονομικής οργάνωσης, της τεχνολογίας και της
επιστημονικής γνώσης των τελευταίων διακοσίων χρόνων. Στη Δυτική Ευρώπη και
τις Ηνωμένες Πολιτείες, για παράδειγμα, η πολιτισμική παραδοχή της κοινωνικής
και οικονομικής ισότητας μεταξύ των ανδρών και των γυναικών αποτέλεσε μια
μακρά διαδικασία πολιτικών αγώνων και αλλαγής των κοινωνικών δομών. Η ταχύτητα
των αλλαγών διέφερε σημαντικά μεταξύ διαφορετικών περιοχών και πολιτισμικών
υπο-ομάδων. 
Ο ισλαμικός κόσμος, που καταλαμβάνει έκταση μεγαλύτερη των 15.000 χιλιομέτρων,
δεκάδες χώρες και περισσότερους από ένα δισεκατομμύριο πιστούς, παρουσιάζει
εξίσου μεγάλη πολιτισμική ποικιλία. Οι ισλαμικές χώρες της Μεσογείου (όπως το
Μαρόκο, η Τυνησία, η Αίγυπτος και η Τουρκία) διαφέρουν πολιτισμικά από τις
ισλαμικές χώρες της Αραβικής Χερσονήσου (όπως η Σαουδική Αραβία, η Υεμένη και
το Ομάν). Οι τελευταίες διαφέρουν, με τη σειρά τους, από τις ισλαμικές χώρες
της Κεντρικής Ασίας (όπως το Αφγανιστάν, το Πακιστάν και το Τατζικιστάν), της
Νοτιοανατολικής Ασίας (όπως η Ινδονησία και η Μαλαισία) και της Νότιας Αφρικής
(όπως το Μαλί και το Τσαντ). 
Αναλογιστείτε ένα παράδειγμα: τον αριθμό των παιδιών, ανά γυναίκα, στην
κοινωνία, που είναι γνωστός ως «ολικός ρυθμός γεννητικότητας». Σε κοινωνίες
όπου δεν επιτρέπεται στις γυναίκες να εργάζονται και μένουν σπίτι ανατρέφοντας
παιδιά, ο αριθμός των παιδιών είναι πολύ υψηλός. Η οικονομική ανάπτυξη
διατηρείται σε χαμηλά επίπεδα. Όταν τα φτωχά νοικοκυριά έχουν πολλά παιδιά, η
εκπαίδευση που προσλαμβάνει κάθε παιδί είναι επίσης μειωμένη. 
Η αποχή των γυναικών από την αγορά εργασίας καθυστερεί την οικονομική ανάπτυξη

Σε ορισμένα μέρη του ισλαμικού κόσμου, και κυρίως στην Αραβική Χερσόνησο, ο
ρυθμός γεννητικότητας είναι πολύ υψηλός. Μια γυναίκα στην Υεμένη θα φέρει στον
κόσμο, κατά μέσον όρο, περισσότερα από επτά παιδιά κατά τη διάρκεια της ζωής
της. Στη Σαουδική Αραβία, ο αντίστοιχος ρυθμός είναι περισσότερα από έξι
παιδιά. Σε άλλα μέρη του αραβικού κόσμου, ο ρυθμός γεννητικότητας είναι κατά
πολύ χαμηλότερος και μειώθηκε ακόμη περισσότερο τις τελευταίες δεκαετίες,
δείχνοντας μια αλλαγή των πολιτισμικών πλαισίων. Στην Τυνησία, ο μέρος όρος
γεννητικότητας, ενώ στη δεκαετία του '70 ήταν 6,2 παιδιά, σήμερα είναι 2,3.
Δηλαδή, οριακά υψηλότερα από τα 2 των Ηνωμένων Πολιτειών. Αντίστοιχα, ο μέσος
όρος γεννητικότητας στην Τουρκία ήταν 5,2 στις αρχές της δεκαετίας του '70 και
στα τέλη της δεκαετίας του '90 ήταν 2,7. Ανάλογους ρυθμούς μείωσης της
γεννητικότητας εμφανίζει και η Ινδονησία. Σε αυτές τις κοινωνίες, οι γυναίκες
εισήλθαν σε μεγαλύτερο βαθμό στο εργατικό δυναμικό, παράγοντας οικονομικά
οφέλη και βελτιώνοντας την κοινωνική τους θέση. 
Μπορούμε, γι' αυτόν τον λόγο, να σημειώσουμε ότι στις ισλαμικές κοινωνίες,
όπως η Τυνησία, η Τουρκία, η Ινδονησία και η Μαλαισία, η οικονομική ανάπτυξη
και οι πολιτισμικές αλλαγές έχουν προωθηθεί σημαντικά κατά τη διάρκεια των
τελευταίων τριών δεκαετιών. Ορισμένες από αυτές τις χώρες συγκαταλέγονται
μεταξύ των ταχύτερα αναπτυσσόμενων οικονομιών του κόσμου, στις τελευταίες
δεκαετίες. Η ισλαμική κουλτούρα δεν στάθηκε εμπόδιο στην ανάπτυξη, ούτε υπήρξε
στατική. Όπως και σε άλλα μέρη του κόσμου, η κουλτούρα σε αυτές τις χώρες
έδειξε την ικανότητά της να προσαρμόζεται στις μεταβαλλόμενες συνθήκες. 
Στην Αραβική Χερσόνησο, οι πολιτισμικές αλλαγές ακολούθησαν βραδύτερη πορεία,
όπως συνέβη και με την οικονομική ανάπτυξη. Οι αιτίες γι' αυτήν την
καθυστέρηση είναι, κατά πάσα πιθανότητα, δύο: πολιτισμικοί παράγοντες μπορεί
να καθυστέρησαν την οικονομική ανάπτυξη, ενώ η χαμηλή οικονομική απόδοση (ή
αλλιώς οι κακές οικονομικές πολιτικές και η υπερεξάρτηση από το πετρέλαιο)
μπορεί να επιβράδυνε την προσαρμογή των πολιτισμικών πρακτικών στις ανάγκες
μιας μοντέρνας οικονομίας. Σε πολύ μακρινά μέρη, όπως το Αφγανιστάν ή το
Τσαντ, οι ασθενείς συνδέσεις με την παγκόσμια οικονομία ήταν, επίσης, λόγος
καθυστέρησης της διαδικασίας κοινωνικής αλλαγής. 
Προκατάληψη 
Αυτά τα παραδείγματα πρέπει να μας προειδοποιούν να προσέξουμε τρεις τρέχουσες
τάσεις. Η πρώτη, είναι να βάζουμε εύκολα ταμπέλες σε περίπλοκες και
διαφορετικές κοινωνίες. Η άποψη για έναν ενιαίο συντηρητικό «ισλαμικό κόσμο»
είναι τόσο λανθασμένη όσο και η άποψη για μια ενιαία μοντέρνα «δυτική
κοινωνία». Οι διαφορές είναι πολύ μεγάλες, οι πολιτισμικές πρακτικές
παρουσιάζουν μεγάλη ποικιλία. Οι απλοϊκές ταμπέλες, που γενικεύουν,
αντανακλούν περισσότερη προκατάληψη και λιγότερη αντίληψη του προβλήματος. 
Η δεύτερη τάση είναι να πιστεύουμε ότι η κουλτούρα είναι στατική. Οι
κουλτούρες παντού αλλάζουν, λόγω των τεχνολογικών εξελίξεων, της οικονομικής
ανάπτυξης και ­ βεβαίως ­ της παγκοσμιοποίησης. Η τρίτη τάση είναι να
πιστεύουμε ότι η κουλτούρα είναι κλειδί της οικονομικής ανάπτυξης. Η
οικονομική ανάπτυξη καθορίζεται από πολλούς παράγοντες, όπως η γεωγραφία, η
πολιτική κατάσταση, οι διεθνείς σχέσεις και η κουλτούρα. Οι πολιτισμικές
διαφορές μεταξύ των κοινωνιών είναι, πολύ συχνά, το αποτέλεσμα και όχι η αιτία
των διαφορών στην οικονομική ανάπτυξη. 
(c) Project Syndicate, Δεκέμβριος 2001 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I23</CAT>
<ED>
Κωδικός άρθρου: A17234I231</ED>
<ID>
ID:301091

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I23&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Νestle: ο ελβετικός γίγαντας χρειάζεται... δίαιτα
</H2><H4>Η μετοχή του ελβετικού ομίλου τροφίμων Νestle θεωρείται ασφαλές καταφύγιο για
τους επενδυτές, σε χαλεπούς οικονομικούς καιρούς. Ωστόσο, ο όμιλος μάλλον θα
πρέπει να αποχωριστεί μερικές από τις εταιρείες του </H4>
Ο ελβετικός γίγαντας τροφίμων Nestle (με πωλήσεις ύψους 50 δισεκατομμυρίων
δολαρίων) εξαγόρασε πέρυσι, έναντι 10,3 δισεκατομμυρίων δολαρίων, την
αμερικανική Ralston Purina, ενισχύοντας τη μετοχή του, η οποία αποκαλείται από
τους αναλυτές και τα μέσα μαζικής ενημέρωσης ως «ασφαλές καταφύγιο». Ο κλάδος
τροφίμων παρέχει εγγύηση σε περιόδους οικονομικής ύφεσης και η Nestle, στα
τελευταία 135 χρόνια, δεν πλήρωσε μέρισμα μόνο δύο χρονιές. Και κάτι ακόμη
καλύτερο: ο Πίτερ Μπράμπεκ-Λέτμαθι, διευθύνων σύμβουλος της Nestle, από το
1997 που ανέλαβε τα ηνία της, αύξησε τα κέρδη της (ξεπέρασαν τα 3,5
δισεκατομμύρια δολάρια) και ενίσχυσε την τιμή της μετοχής, η οποία
διαπραγματεύεται στο Χρηματιστήριο της Ζυρίχης, κατά 60%. Και όλα αυτά, την
ίδια περίοδο που άλλες κολοσσιαίες ελβετικές εταιρείες υπέστησαν σημαντικά
πλήγματα. 
Επιτεύγματα 
Τώρα είναι η εποχή που η Nestle πρέπει να προσέξει πολύ. Ο Μπράμπεκ βελτίωσε
το περιθώριο κέρδους της Νεστλέ, το 2000, στο 7,1%. Και το κατάφερε αυτό χωρίς
να ταράξει τα νερά στην εταιρεία. Σύμφωνα με την εταιρεία αξιολόγησης
πιστοληπτικής ικανότητας Standard & Poor's, τα περιθώρια κέρδους των
θυγατρικών εταιρειών της Nestle ήταν τα εξής: Της σοκολατοποιίας Hershey's
7,9% και της Campbell Soup 11,4%. Ο Μπράμπεκ κατάφερε να βελτιώσει τα
περιθώρια κέρδους μειώνοντας τις δαπάνες κατά 1,8 δισεκατομμύρια δολάρια, μέσω
της περικοπής του πλεονάζοντος προσωπικού και της εισαγωγής νέων τεχνολογιών. 
Το μεγάλο ερώτημα είναι το εξής: Έχει τη δύναμη ο Μπράμπεκ να πωλήσει τις
συμμετοχές της εταιρείας που δεν αποδίδουν τα αναμενόμενα; Δεν υπάρχουν
ενδείξεις για κάτι τέτοιο. «Δεν μπορείς να υποτιμήσεις την τραυματική επίδραση
των απότομων αλλαγών», τόνισε ο Μπράμπεκ πέρυσι, σε συνέντευξη που παραχώρησε
στο «Harvard Business Review». «Είναι οι αναταράξεις που προκαλεί στον τρόπο
διοίκησης της επιχείρησης ο φόβος των εργαζομένων και η αύξηση των απαιτήσεων
σε χρόνο εργασίας για την ομάδα διοίκησης». 
Πιθανόν αυτός να είναι ο λόγος που, κατά τη διάρκεια των τεσσάρων χρόνων που ο
Μπράμπεκ ηγείται της Nestle, προχώρησε στην πώληση μόνο μιας συμμετοχής: της
Findus, μιας ευρωπαϊκής εταιρείας παραγωγής κατεψυγμένων τροφίμων, με ετήσιες
πωλήσεις ύψους 540 εκατομμυρίων δολαρίων. (Ακόμη και αυτή η πώληση δεν ήταν
πλήρης, αφού η Nestle διατήρησε τις δραστηριότητες της Findus στην Ελβετία και
την Ιταλία). Ο Μπράμπεκ εμφανίζεται δημοσίως επικριτικός έναντι των
αμερικανικού στυλ επιχειρηματικών στελεχών, που δεν διστάζουν να πωλούν
συμμετοχές και να αναγεννούν ριζικά τις επιχειρήσεις που διευθύνουν. «Ποτέ δεν
ασκήσαμε διοίκηση με στόχο την βραχυπρόθεσμη αύξηση της αξίας των μετοχών»,
λέει ο ίδιος. 
Δυσφορία 
Ο ελβετικός όμιλος παραγωγής τροφίμων έχει βελτιώσει θεαματικά τα
αποτελέσματά του, τα τελευταία χρόνια

Αυτού του είδους η αρτηριοσκληρωτική ευρωπαϊκή πρακτική διοίκησης των
επιχειρήσεων προκαλεί τη δυσφορία του Αντρέ Μπαλαντί, ενός μεγαλομετόχου στη
Γενεύη, και άλλων μετόχων. Ο Μπαλαντί θέλει να δει τη Nestle να πωλεί όλες τις
συμμετοχές της σε εταιρείες που δραστηριοποιούνται σε άσχετες με τις δικές της
βασικές δραστηριότητες. Τέτοιες συμμετοχές είναι οι εξής: η έμμεση συμμετοχή
κατά 26,3% (αξίας 13 δισεκατομμυρίων δολαρίων) στην L'Oreal, τον γαλλικό
γίγαντα παραγωγής καλλυντικών, και την Alcon, την αμερικανική εταιρεία
παραγωγής ειδών φροντίδας ματιών. Η συμμετοχή στην τελευταία αξίζει περίπου 10
δισεκατομμύρια δολάρια και αποκτήθηκε το 1977. Η πώληση αυτών των συμμετοχών
δεν θα είναι για «βραχυπρόθεσμα κέρδη», λέει ο Μπαλαντί, αλλά για τη
«μακροπρόθεσμη βελτιστοποίηση της κερδοφορίας» μέσω της παραχώρησης μη
αναγκαίων περιουσιακών στοιχείων που καταναλώνουν κεφάλαιο. Η συμμετοχή στη
L'Oreal αποδίδει λιγότερο από 1% το χρόνο σε μερίσματα και φοροαπαλλαγές. 
«Δυσκολεύομαι να καταλάβω για ποιο λόγο είναι προς όφελος των μετόχων να
πωληθούν συμμετοχές της εταιρείας που προσφέρουν υψηλή κερδοφορία», απαντά ο
Φρανσουά-Χαβιέ-Περού, εκπρόσωπος της Nestle, «και να αυξήσουμε τη
δραστηριότητά μας σε μια σταθερά αναπτυσσόμενη, αλλά όχι με ταχείς ρυθμούς,
αγορά όπως είναι αυτή των τροφίμων». 
Ο λόγος, ίσως, είναι ότι στους επενδυτές που αναζητούν μια ασφαλή τοποθέτηση
αρέσει η βασική δραστηριότητα της Nestle. Ωστόσο, αναρωτιούνται για ποιο λόγο
η Nestle, όπως και άλλες ελβετικές εταιρείες, επενδύει χρήματα των μετόχων της
(περίπου 60 εκατομμύρια δολάρια στην περίπτωση της Nestle) στο ερείπιο που
εμφανίζεται ως ο νέος εθνικός αερομεταφορέας της Ελβετίας και που θα προκύψει
από τη συνένωση της χρεοκοπημένης Swissair και της μικρότερης Crossair. Ο
Rainer Gut, πρώην αφεντικό της τράπεζας Credit Suisse, είναι επίσης το
αφεντικό της νέας αεροπορικής εταιρείας και πρόεδρος της Nestle. Η Nestle
σημειώνει ότι «προσδοκά αποδόσεις από αυτήν την επένδυση». 
Αποδόσεις 
Ακόμη μεγαλύτερη απόδοση προσδοκά από τη συμμετοχή της στην αμερικανική
εταιρεία Alcon. Ο ταχύτατα αναπτυσσόμενος κατασκευαστής οφθαλμικών προϊόντων,
όπως χειρουργικά λέιζερ, οφθαλμικά φάρμακα και φακοί επαφής, πραγματοποιεί
ετήσιες πωλήσεις 2,6 δισεκατομμυρίων δολαρίων. Και πράγματι, η αμερικανική
εταιρεία φέρνει σημαντικά κέρδη στη Nestle. Η τελευταία συμφώνησε πρόσφατα να
εισαγάγει στο Χρηματιστήριο το 25% των μετοχών της Alcon και να προσφέρει
διαφάνεια σε μια συμμετοχή που για πολλά χρόνια ήταν κρυμμένη στον ισολογισμό
του ομίλου. 
Ωστόσο, αναλογιστείτε την εμπειρία της Sulzer, της κάποτε «ασφαλούς» ελβετικής
μηχανολογικής εταιρείας, και την πρόσφατη πώληση της θυγατρικής της Sulzer
Medica, η οποία δραστηριοποιείτο στον κλάδο της υγείας. Πριν από ένα χρόνο, η
Sulzer Medica ανακάλεσε ως ελαττωματικές 40.000 συσκευές, οι οποίες
χρησιμοποιούνται ως «ανταλλακτικά» γονάτων και γοφών. 
Τώρα, η εταιρεία είναι αντιμέτωπη με εκατοντάδες μηνύσεις πελατών της στις
Ηνωμένες Πολιτείες. Η προσφορά αποζημιώσεων ύψους 783 εκατομμυρίων δολαρίων
δεν έγινε αποδεκτή και η θυγατρική της Sulzer, που κατασκευάζει ορθοπεδικά
εξαρτήματα, θα αναγκαστεί να δηλώσει πτώχευση. 
Η διοικητική ομάδα της Alcon είναι αξιόλογη και δεν υπάρχουν ενδείξεις ότι θα
έχει την τύχη της Sulzer. Ο Μπράμπεκ, αφεντικό της Nestle, τονίζει:
«Αντιστεκόμαστε στις πιέσεις των αγορών» για παραχώρηση των συμμετοχών μας.
«Και το πετυχαίνουμε αυτό, δείχνοντας εμπιστοσύνη στις ικανότητες στελεχών που
γαλουχήθηκαν με την επιχειρηματική κουλτούρα της Nestle». 
(c)Forbes Global Inc. 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: I24</CAT>
<ED>
Κωδικός άρθρου: A17234I241</ED>
<ID>
ID:301092

</ID><URL>http://ta-nea.dolnet.gr/neaweb/neafile.print_unique?e=A&f=17234&m=I24&aa=1</URL></REF>


Article

<CATEGORY>vin04</CATEGORY>

 <H5>Νέα πρόκληση Γλύξμπουργκ
</H5><H2>Και ρέστα... ψυχική οδύνη ζητεί ο τέως
</H2><H4>Ξεπερνούν τα 190 δισ. οι αξιώσεις του
</H4>
Νέα πρόκληση από τον Γλύξμπουργκ. Με υπόμνημά του, ο τέως εμφανίζει αξιώσεις
που ξεπερνούν τα 190 δισ. δραχμές, αφού, εκτός από τις απαιτήσεις για ακίνητα
και κινητά περιουσιακά στοιχεία, ζητεί τώρα και αποζημίωση για «οδύνη και ταπείνωση».

σελίδες
6-7 και Ριπές
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17234N011</ED>
<ID>
ID:301121

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N01&aa=1</URL></REF>


Article

<CATEGORY>vin06</CATEGORY>

 <H2>Παγωνιά απ' τον Β. Πόλο
</H2>
Κατευθείαν από τον Βόρειο Πόλο ήλθε το χαμηλό βαρομετρικό που σκέπασε με
παγωνιά όλη την Ελλάδα. Το τσουχτερό κρύο - αλλά χωρίς χιόνι - θα συνεχιστεί
και σήμερα. 
σελ. 70-71
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17234N012</ED>
<ID>
ID:301137

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N01&aa=2</URL></REF>


Article

<CATEGORY>vin06</CATEGORY>

 <H5>ΕΥΡΩ
</H5><H2>Ομαλοποίηση, αλλά και βροχή καταγγελιών για ανατιμήσεις
</H2>
στο έν
θε
το
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17234N013</ED>
<ID>
ID:301168

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N01&aa=3</URL></REF>


Article

<CATEGORY>vin06</CATEGORY>

 <H2>Και δύο νέα ένθετα
</H2>
<REF><SOURCE>ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17234N014</ED>
<ID>
ID:301182

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N01&aa=4</URL></REF>


Article

<CATEGORY>vin06</CATEGORY>

 <H2>Σ' ερωτώ. Μ' απαντάς;
</H2><H4>ΒΕΝΙΖΕΛΟΣ - ΠΑΠΑΔΟΠΟΥΛΟΥ
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17234N015</ED>
<ID>
ID:301191

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N01&aa=5</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΝΕΑ... αλλάζουν. Ένα ένθετο, τα ΠΡΟΣΩΠΑ, φεύγει, δύο ένθετα
έρχονται: οι ΟΡΙΖΟΝΤΕΣ και το ΒΙΒΛΙΟΔΡΟΜΙΟ. Όσον αφορά τον
«ΤΑΧΥΔΡΟΜΟ» συνεχίζει να κυκλοφορεί ανανεωμένος κι εμπλουτισμένος με
νέες στήλες, συνεντεύξεις και θέματα.

ΤΟ ΛΗΜΜΑ για το Κίνημα του Ναυτικού επί χούντας, στην «Ιστορία του
Ελληνικού Έθνους» έχει σηκώσει φουρτούνα στους παλαιούς θαλασσόλυκους. Διότι
υπάρχει διαφωνία αν ήταν βασιλόφρονες οι αξιωματικοί που έκαναν το Κίνημα. Ο
Λ. Δημάκας στη σελ. 12. 
Ο ΓΙΑΝΝΟΣ Παπαντωνίου ένιωθε μοναξιά όσο ήταν τσάρος στην οικονομία,
για να επιτύχει την είσοδο της Ελλάδας στο ευρώ. Αλλά, υποστηρίζει, η Ελλάδα
μπήκε στην ΟΝΕ χωρίς να ματώσει. Ο Δ. Μητρόπουλος στη σελ. 13. 
ΤΑ ΜΑΤΙΑ δεν λένε ποτέ ψέματα. Και το απέδειξαν. Ο Ι. Παυλίδης με τον
Τζ. Λέβιν σχεδίασαν μία βιντεοκάμερα υψηλής ευκρίνειας που μπορεί να συλλάβει
ταχύτατα τις αλλαγές θερμοκρασίας στην περιοχή των ματιών, όταν κάποιος
ψεύδεται. Από τον «Independent» στη σελ. 14. 
ΟΙ ΜΕΓΙΣΤΑΝΕΣ του κόσμου, οι σύγχρονοι οικονομικοί αυτοκράτορες με
περιουσίες δισεκατομμυρίων, ελέγχουν τομείς όπως η τηλεόραση, το Ίντερνετ, ο
κινηματογράφος και γενικά τα ΜΜΕ: Ρ. Μέρντοκ, Τζ. Λέβιν, Ρ. Πάρσονς, Ζαν Μαρί
Μεσιέ. Σελ. 16-17. 
ΤΑ ΘΑΛΑΣΣΙΑ κήτη που ζουν στους μεγάλους ωκεανούς υπάρχουν και στις
ελληνικές θάλασσες. Στο Ιόνιο και στο Αιγαίο Πέλαγος ζουν πτεροφάλαινες,
καρχαρίες, φυσητήρες. Στον Ατλαντικό ζει και ο υπ' αριθμόν 2 γίγαντας: ένα
καλαμάρι με πλοκάμια που φτάνουν τα 10 μέτρα. Σελ. 72. 
ΤΟ 2002 είναι χρονιά συγχωνεύσεων. Η διαδικασία συγκέντρωσης της αγοράς
και επεκτατικής πολιτικής εκτός Ελλάδος θα χαρακτηρίσει φέτος την
επιχειρηματική δραστηριότητα. Οι απόψεις των Θ. Πανταλάκη, Γ. Προβόπουλου, Ι.
Γεωργάνα και Π. Παναγόπουλου στην ΟΙΚΟΝΟΜΙΑ, σελ. 8/40-9/41. 
NESTLE: Ο ελβετικός γίγαντας χρειάζεται... δίαιτα. Η μετοχή του
θεωρείται ασφαλές καταφύγιο για τους επενδυτές, σε χαλεπούς καιρούς. Αλλά, αν
θέλει να παραμείνει ισχυρός ο όμιλος, πρέπει να αποχωριστεί μερικές εταιρείες
του. Από το «Forbes global» στην ΟΙΚΟΝΟΜΙΑ, σελ. 24/56.

15 ΜΕΤΑΛΛΙΑ κατέκτησαν οι Έλληνες αθλητές σε διάφορα Παγκόσμια
Πρωταθλήματα, το 2001. Από αυτά μάλιστα τα τέσσερα ήταν χρυσά. Ο Γ. Ρουσάκης
στην ΟΜΑΔΑ, σελ. 81. 
Ο Ε. HOBSBAWM με το βιβλίο του «Ξεχωριστοί Άνθρωποι» επιστρέφει στην
κοινωνική ανθρωπολογία με το κριτικό οπλοστάσιο του ιστορικού. Τα κείμενά του
αναφέρονται στον πόλεμο του Βιετνάμ, στον Μάη του '68, αλλά και στην τζαζ και
στον ρόλο του άνδρα και της γυναίκας στα κινήματα. Ο Τάκης Θεοδωρόπουλος στο
ΒΙΒΛΙΟΔΡΟΜΙΟ, σελ. 30. 
ΕΛΒΕΤΙΚΕΣ συγκινήσεις μας πρόσφερε η ελληνική λογοτεχνία το 2001:
αναμενόμενες και λελογισμένες. Τη χρονιά που πέρασε δεν είχαμε εκπλήξεις. Με
μια εξαίρεση: το τολμηρό και σπινθηροβόλο μυθιστόρημα της πρωτοεμφανιζόμενης
Ελένης Γιαννακάκη «Περί ορέξεως και άλλων δεινών». Ο Δημοσθένης Κούρτοβικ στο
ΒΙΒΛΙΟΔΡΟΜΙΟ, σελ. 32. 
ΓΚ. ΧΟΦ: Δεν θα έχετε ξαναδεί κάτι τέτοιο. Αυτό που προγραμματίζω στην
Ελλάδα σε δύο χρόνια, θα είναι ένα υπερθέαμα. Σας είπα για το ελληνικό φως
πόσο με κεντρίζει. Θα χρησιμοποιήσω κάτοπτρα που έχω παραγγείλει ήδη και
φτιάχνονται αυτό τον καιρό. Θα εντάξω και το ηλιοβασίλεμα, το Αιγαίο. Ο Στ.
Κρίκκης στους ΟΡΙΖΟΝΤΕΣ, σελ. 21. 
ΘΕΑΤΡΙΚΕΣ εκδρομές. Από το Λουτράκι, την Κόρινθο, την Ελευσίνα, ακόμη
κι από τη Λαμία έρχονται με πούλμαν για να παρακολουθήσουν κάποια παράσταση
και μερικές φορές να κάνουν και τα ψώνια τους στην Αθήνα. Στο «Δίκτυο».
ΟΡΙΖΟΝΤΕΣ, σελ. 22. 
ΧΟΡΕΥΤΕΣ, ακροβάτες, παιχνίδια με το φως και περίτεχνα τρικ υπόσχονται
να μαγέψουν απόψε τους θεατές της παράστασης «Όπους κάκτους» την τελευταία
παραγωγή της ομάδας «Μόμιξ», που κλείνει απόψε το Διεθνές Φεστιβάλ Μουσικού
Θεάτρου Βόλου. Στους ΟΡΙΖΟΝΤΕΣ, σελ. 22. 
ΤΑ ΠΑΙΔΙΑ του πολέμου λένε με το σώμα ή με τις ζωγραφιές τους όσα
αντέχουν, όσα θέλουν να πουν, αλλά δεν μπορούν να τα εκφράσουν με λέξεις. Τα
υπόλοιπα τα κρατούν μέσα τους. Ίσως τα βγάλουν κάποια άλλη στιγμή. Η Δέσποινα
Κουκλάκη στους ΟΡΙΖΟΝΤΕΣ, σελ. 23. 
SOLD OUT θα πει ξεπουλημένο. Η «επιθεώρηση επί χρήμασι» του Στ.
Κραουνάκη και της Σπείρας του μιλά για όλα αυτά τα ξεπουλημένα: δολοφόνους,
πρεζόνια, ιερόδουλους, σεξοδιεστραμμένους, τζογαδόρους, σκυλάδες, προδότες
κ.λπ. Ο Π. Ηλ. Αγιαννίδης στους ΟΡΙΖΟΝΤΕΣ, σελ. 68. <H3>ΓΡΑΦΟΥΝ
</H3>
Κώστας Γεωργουσόπουλος,

ΟΡΙΖΟΝΤΕΣ, σελ. 24

Γιάννης Βούλγαρης,

ΟΡΙΖΟΝΤΕΣ, σελ. 25

Νίκος Σ. Μάργαρης,

ΟΡΙΖΟΝΤΕΣ, σελ. 25

Έλενα Ακρίτα,

σελ. 69

Γιάννης Η. Χάρης,

ΒΙΒΛΙΟΔΡΟΜΙΟ, σελ. 31

Paulo Coelho,

ΣΤΟΝ ΤΑΧΥΔΡΟΜΟ

<H3>ΘΕΟΔΩΡΟΣ ΑΓΓΕΛΟΠΟΥΛΟΣ
</H3><H3>Μια ταινία, μια ιστορία για το ξεπέρασμα του θανάτου
</H3>
Από τώρα έχω στα σκαριά την 15η ταινία μου. Δυο Αμερικανοί σταρ, κατά
προτίμηση η Μισέλ Φάιφερ και ο Χάρβεϊ Καϊτέλ, συναντώνται για τις ανάγκες μιας
ταινίας που γυρίζεται στην Αθήνα. Πρόκειται για μια ιστορία που με αγγίζει
πολύ... Το ξεπέρασμα των ανθρώπινων ορίων. Το ξεπέρασμα του θανάτου. Αποφάσισα
να περιορίσω τις σπατάλες και να εξοικονομώ δυνάμεις. Η συνέντευξη στον Δ.
Δανίκα στον «ΤΑΧΥΔΡΟΜΟ».

<H3>ΙΜΑΝ
</H3><H3>Η μαύρη μαγεία στην πασαρέλα
</H3>
Δεν πήγα στη Νέα Υόρκη για να γίνω μοντέλο. Έφευγα μακριά μαζί με το τσίρκο. Ο
κόσμος της μόδας είναι σαν ένα περιφερόμενο καρναβάλι καλλονών και τεράτων,
εξωτικών ζώων και τερατουργημάτων. Ό,τι συμβαίνει εκεί μπροστά στον κόσμο την
ώρα της επίδειξης μιας συλλογής ρούχων, δεν συγκρίνεται με αυτό που γίνεται
στα παρασκήνια, πίσω από την κουρτίνα. Η Έφη Φαλίδα στον «ΤΑΧΥΔΡΟΜΟ».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17234N021</ED>
<ID>
ID:301081

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Σπάνια
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Αφού αγόρασε ο κ. Σημίτης το βιβλίο «Σπάνια χιονίζει στα νησιά», τι άλλο
περιμένατε να γίνει; 
Με τιμή <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17234N022</ED>
<ID>
ID:301160

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N02&aa=2</URL></REF>


Article

<CATEGORY>vin02</CATEGORY>

 <H5>«Τέρμα, κύριε. Δεν είμαστε λαός...». Αυτή η φράση μου έρχεται στον νου κάθε
φορά που διαβάζω αναλύσεις «νεο-παρατατικών» αναλυτών, να οικτίρουν αυτόν τον
ακατανόητο λαό, στον οποίο ανήκουν, την ίδια ώρα που πανηγυρίζουν για τις
λαμπρές επιτυχίες της Ελλάδας
</H5><H2>Στον Παρατατικό
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

«Τέρμα, κύριε. Δεν είμαστε λαός...» Έχω ξεχάσει σε ποιο έργο, ποιου συγγραφέα
­ μυθιστόρημα ήταν ή παλιό ραδιοφωνικό σίριαλ; ­ ακουγόταν αυτή η φράση. Δεν
καλοθυμάμαι τον ήρωα, έναν γραφικό ηθικολόγο γερο-παρατατικό, που την
επαναλάμβανε χαρακτηριστικά, κάθε που κάτι του πήγαινε στραβά, κάθε που
αγανακτούσε με ό,τι διάβαζε στην εφημερίδα... Τη φράση, όμως την ίδια, την
θυμάμαι πεντακάθαρα: Δεν είμαστε λαός... 
Κι αυτή η φράση μου έρχεται στον νου κάθε φορά που διαβάζω αναλύσεις
«νεο-παρατατικών» αναλυτών, να οικτίρουν αυτόν τον ακατανόητο λαό μίζερων,
γκρινιάρηδων, βασιβουζούκων, στον οποίο βάσκανος μοίρα τους έταξε να ανήκουν,
την ίδια ώρα που πανηγυρίζουν για τις λαμπρές επιτυχίες της Ελλάδας και τις
προόδους της. Οι οποίες, εννοείται, συντελούνται ερήμην του οικτιρομένου
πληθυσμού της. 
Δεν είμαστε λαός, κύριε ­ ακούω να αναφωνούν αναστατωμένοι αναλυτές, κάθε φορά
που μια δημοσκόπηση μας δείχνει εχθρικούς προς το ΝΑΤΟ και ανεκτικούς προς
τους Σέρβους, δύσπιστους έναντι των Αμερικανών ή έτοιμους να καταπιούμε
αμάσητη την τελευταία συνωμοτική σαχλαμάρα που «εξηγεί», με όρους παλπ-φίξιον,
το χτύπημα στους δίδυμους πύργους και τον πόλεμο στο Αφγανιστάν. 
Δεν είμαστε λαός ­ τους ακούω να φρίττουν κάθε φορά που λάμπει ο δικέφαλος
ελληνάρας αετός: Φανατικά ευρωπαϊστής και πεισματάρικα αντιδυτικός, πρώτος
στην ουρά να πάρει το ευρώ, πρώτος και στην παραοικονομία, πρώτος σε
ευρω-ενθουσιασμό, πρώτος και σε αισθήματα ανοχής, αν όχι συμπάθειας, προς τον
Μπιν Λάντεν, του Τσάμπιονς Λιγκ αλλά και του Μάκη Ψωμιάδη, της ελληνοτουρκικής
φιλίας αλλά και του «Κολοκοτρώνη Οτζαλάν», της ολάκερης πίτας αλλά και του
χορτάτου σκύλου, του εκσυγχρονισμού, βεβαίως, αρκεί να γίνεται μακριά από το
σπίτι μας και να μπορούμε να λέμε και καμιά κουβέντα παραπάνω... 
Τέρμα, δεν είμαστε λαός, φρίττει ο παρατατικός. Και καταδικάζει όσα δεν κάνει
τον κόπο να καταλάβει ή να εξηγήσει... 
Γνώριμη στάση. Πόσες φορές, παραδείγματος χάριν, δεν ακούσατε θρήνους για την
πανέμορφη, πανάρχαιη γλώσσα μας, που την μαγαρίζουν τα παλιόπαιδα, την
στιγματίζουν με ξένες λέξεις και λάθη τραγικά, που της στραμπουλάνε γραμματική
και συντακτικό στις σχολικές αυλές και στα τηλεοπτικά μικρόφωνα, που
περιορίζουν το πανάρχαιό της λεξιλόγιο σε λίγες λέξεις, μονότονα
επαναλαμβανόμενες σαν σήματα μορς. Πόσες κλάψες δεν έχετε ακούσει για τη
γλωσσική μας παρακμή, μέχρι να συνειδητοποιήσουμε, ας είναι καλά και η κ.
Φραγκουδάκη, ότι στη γλώσσα λάθος δεν υπάρχει, ότι η επικοινωνία είναι
υπέρτερη του γραμματικού κανόνος και συχνά για να είναι αποτελεσματική πρέπει
να τον κάμπτει, κι ότι η περιφρόνηση αυτής της «λάθος γλώσσας» δεν είναι παρά
περιφρόνηση κοινωνική, ταξική, των ανθρώπων που την μιλούν. 
Ή μήπως τώρα, με τον περιώνυμο τηλεοπτικό Μπιγκ Μπράδερ, τα ίδια δεν ακούγαμε; 
Το είπε πολύ χαρακτηριστικά ένας καλός συνάδελφος: Είναι εύκολο να καταριέσαι
τον Μπιγκ Μπράδερ, ως «σκουπίδι», «κλειδαρότρυπα», και τους θεατές του «έθνος
ματάκηδων». Το δύσκολο (και απείρως πιο ενδιαφέρον) είναι να καταλάβεις και να
εξηγήσεις γιατί τόσοι πολλοί και τόσο διαφορετικοί άνθρωποι παρεδόθησαν στην
αμφίβολη γοητεία αυτού του σίριαλ καθημερινής πλήξης. Και προπάντων να
καταλάβεις πώς χρησιμοποιούν την τηλεόραση οι καταφρονεμένοι τηλεθεατές, πώς
την οικειοποιούνται και την υποτάσσουν στις δικές τους ανάγκες, όταν εμείς οι
φρίττοντες αναλυτές νομίζουμε ότι της υποτάσσονται αποβλακωμένοι... 
Το ίδιο όπως υποτάσσουν τη γλώσσα, και την «μαγαρίζουν» για να επικοινωνήσουν
καλύτερα. Το ίδιο όπως χρησιμοποιούν τις δημοσκοπήσεις, παίζοντας μ' αυτές ένα
αυτοσχέδιο παίγνιο πολιτικής επικοινωνίας. Για να έρθουν μετά οι σοβαροί
αναλυτές και να απορήσουν: Μα θέλουν κυβέρνηση Ν.Δ. με πρωθυπουργό Σημίτη; 
Έτσι είναι: Δεν είμαστε λαός. Πάντως όχι λαός του Παρατατικού... <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17234N042</ED>
<ID>
ID:301161

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N04&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η πρόκληση
</H2>
ΝΑ προκαλεί συνεχίζει ο έκπτωτος Γλύξμπουργκ καθώς επιχειρεί και
πάλι... 
ΝΑ κατασυκοφαντήσει την Ελλάδα και να διατηρηθεί με κάθε τρόπο στην
επικαιρότητα. 
ΜΕ υπόμνημά του στο Ευρωπαϊκό Δικαστήριο Ανθρωπίνων Δικαιωμάτων για τη
- λεγόμενη - βασιλική περιουσία... 
ΔΕΝ διστάζει να εκτοξεύει αστήρικτες και ανιστόρητες κατηγορίες κατά
των ελληνικών κυβερνήσεων... 
ΕΠΕΙΔΗ, άκουσον άκουσον, «τον ταπείνωσαν» και τον «έβλαψαν ηθικά» με
τις αποφάσεις του Ανώτατου Ειδικού Δικαστηρίου... 
ΜΕ τις οποίες απορρίφθηκαν οι αιτιάσεις του για την «περιουσία του». 
ΣΥΝΕΧΙΖΕΙ ταυτοχρόνως τα ψεύδη, ισχυριζόμενος ότι δεν του επιτρέπεται
να επισκεφθεί τους οικογενειακούς τάφους στο Τατόι... 
ΑΠΟΚΡΥΠΤΟΝΤΑΣ ότι η αιτία που δεν μπορεί να έρθει είναι η άρνησή του να
αποκτήσει ονοματεπώνυμο - με ό,τι υποκρύπτει αυτό - ώστε να του εκδοθεί
διαβατήριο... 
ΕΓΓΡΑΦΟ απαραίτητο για να μπορεί να ταξιδεύσει ο οποιοσδήποτε πολίτης
σε οποιαδήποτε ευνομούμενη χώρα. 
ΚΟΡΩΝΙΔΑ της νέας πρόκλησης αποτελεί η αίτησή του στο Ευρωπαϊκό
Δικαστήριο, να καταδικαστεί η Ελλάδα σε καταβολή αποζημίωσης για ηθική βλάβη -
άραγε πόσο αποτιμάται η τιμή του, ο ίδιος πάντως δεν λέει. 
ΟΛΑ δείχνουν πως, παρά τα χρόνια που πέρασαν, ο έκπτωτος τίποτα δεν
διδάχθηκε από τα λάθη και τη ζημιά που προκάλεσε στη χώρα... 
ΤΗΝ ΟΠΟΙΑ συνεχίζει να ταλαιπωρεί, αλλά - ευτυχώς - ως φάντασμα του παρελθόντος.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17234N043</ED>
<ID>
ID:301171

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N04&aa=3</URL></REF>


Article

<CATEGORY>vin01</CATEGORY>

 <H5>Ο ευρώ-ν αμοιφθήσεται. Για την υπομονή του. Υπομονή άλλωστε συνέστησε και ο
Πρωθυπουργός... </H5><H2>ΤΟ ΣΤΙΓΜΑ
</H2><H2>Ευρωζωή, ευρώκοσμε και ευρωκοινωνία
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κι εσείς ευρώ; Κι εμείς, κι εμείς. Όπως και να το κάνεις, όπως και να το δεις,
είναι μεγάλη υπόθεση αυτή η ιστορία με το ευρώ. Να έχουμε δηλαδή το ίδιο
νόμισμα με άλλες έντεκα χώρες της Ευρώπης, και κυρίως με όλους εκείνους που
κάποτε μας κοιτούσαν αφ' υψηλού, κι εμείς τους βλέπαμε από... χαμηλά! Δεν
είναι ότι καταρρέει ο μύθος της ψωροκώσταινας, του φτωχού συγγενούς της
Ευρώπης, της χώρας-πρόβλημα για την Ευρωπαϊκή Ένωση. Είναι ότι για πρώτη φορά,
από τη δημιουργία του νεώτερου ελληνικού κράτους, προ 174 ετών, η Ελλάδα έχει
το ίδιο νόμισμα με τις... εγγυήτριες δυνάμεις της, Αγγλία, Γαλλία, και τη
διάδοχο της αυτοκρατορίας των Αψβούργων, Γερμανία. Λίγο είναι; Όχι βέβαια!
Πολύ είναι και μας αρέσει... 
Εύσημα και πραγματικότητα 
Η κυβέρνηση, που έχει εισπράξει ήδη τα εύσημα της Κομισιόν αλλά και του
διοικητή της Κεντρικής Ευρωπαϊκής Τράπεζας Βιμ Ντούιζενμπεργκ για τον θετικό
τρόπο με τον οποίο η Ελλάδα υποδέχθηκε το ευρώ, φαίνεται να επαφίεται στα
μπράβο. Αλλά η κερδοσκοπία λόγω στρογυλλοποίησης ­ τι όρος ­ είναι πραγματική.
Όπως και οι ουρές στις τράπεζες είναι πραγματικές. Όπως υπαρκτές είναι και στα
διόδια, και στην ΕΥΔΑΠ, και στα σούπερ μάρκετ και όπου αλλού θριαμβεύει η...
καπατσοσύνη του Έλληνα, που αντί να πάει στις τράπεζες να αλλάξει τα χρήματά
του, προτιμάει να αγοράσει μανταλάκια από το σούπερ μάρκετ δίνοντας ένα
δεκαχίλιαρο! Διότι κανείς δεν σκέφθηκε ότι το δίμηνο της διπλής κυκλοφορίας,
δραχμής και ευρώ, δεν θα διευκολύνει τα πράγματα, αλλά θα τα μπερδέψει
περισσότερο. Και τα μπέρδεψε... 
Κόλλημα 17 δραχμών 
Είμαστε κι εμείς, όμως, ε; Όλη η Ελλάδα παρακολούθησε από τα κανάλια διάφορους
πατριώτες ­ ένας εκ των οποίων ήταν και... δήμαρχος ­ να διαμαρτύρονται γιατί
τούς... έκλεψαν στα διόδια! Δεν τους έδωσαν ρέστα... δέκα επτά δραχμές! Το
φοβερό αυτό ποσό με το οποίο μπορεί κανείς να... κάνει τόσα, μα τόσα πράγματα.
Ο αντίλογος είναι ότι αν δεν το έχεις το ποσό, ο υπάλληλος των διοδίων θα το
απαιτήσει. Αλλά ποιος δεν έχει ολόκληρο το ποσό όταν φεύγει για ταξίδι; Τέλος
πάντων, μικρά κι ελάχιστα είναι αυτά μπροστά στο γεγονός, το πραγματικό
γεγονός, που είναι το ευρώ στη ζωή μας... 
Το είδαν όλοι 
Το άλλο μεγάλο γεγονός που... συγκλόνισε τη χώρα, ήταν το τέλος του πρώτου
γύρου του "Μπιγκ Μπράδερ". Αναλύσεις επί αναλύσεων συνόδεψαν το τέλος του
παιχνιδιού, που καταδικάστηκε από όλους για τη φυσιολογία και τη μορφή του,
αλλά όλοι, μα όλοι (άντε, με την εξαίρεση ενός ή δύο στους δέκα) έβαλαν το
μάτι στην κλειδαρότρυπα, παραμονή Πρωτοχρονιάς. Άφησαν χαρτιά, φαγητά, ποτά,
χορό, μουσικές, ξεφάντωμα, και ό,τι τέλος πάντων χαρακτηρίζει τη γιορτινή
βραδιά και αφοσιώθηκαν στην παρακολούθηση του μεγάλου σόου στον Αντέννα. Μετά,
αφού είδαν ότι κέρδισε ένας κύριος Τσάκας, βάλθηκαν γύρω από το γιορτινό
τραπέζι να καταδικάζουν πάλι το παιχνίδι. Διότι, το πολιτικώς ορθόν αυτό
επιτάσσει: την καταγγελία του παιχνιδιού, των συμμετεχόντων, και επιπλέον
αυτών που το παρακολούθησαν! Αθάνατοι Έλληνες!! 
Μικροπολιτική χωρίς όρια 
Ο Κώστας Καραμανλής δεν ξέρουμε αν περιλαμβάνεται μεταξύ αυτών που
παρακολούθησαν το τέλος του παιχνιδιού "Μπιγκ Μπράδερ" την παραμονή της
Πρωτοχρονιάς. Πάντως, κάτι πρέπει να έκανε εκείνη ακριβώς την ώρα, της αλλαγής
του χρόνου. Διότι στην εκδήλωση της Τραπέζης της Ελλάδος για την είσοδο του
ευρώ, παρ' ότι είχε προσκληθεί εγκαίρως και με τιμές, δεν πήγε. Έστειλε απλώς
τον Γιώργο Αλογοσκούφη. Γιατί δεν πήγε; Διότι αυτή ήταν η "γραμμή" της
επικοινωνιακής ομάδας της Ρηγίλλης. Μην πας πρόεδρε, διότι θα γίνει χαμός με
το ευρώ, και αν πας, δύσκολα μετά θα μπορείς να τους κάνεις κριτική. Θα σου
λένε, αφού κι εσύ εκεί ήσουν! Έχει όριο ο μικροκομματισμός; Αμ δεν έχει. 
Αρχηγός - όμηρος 
Σύμφωνα με δημοσιεύματα του Τύπου ­ ωραία εισαγωγή, ε; ­ θα πρέπει να
περιμένουμε κάνα μήνα ακόμη μέχρι να βγει λευκός καπνός από την οδό
Αραβαντινού, που θα μας πληροφορεί ότι η Ντόρα Μπακογιάννη αποφάσισε ­
επιτέλους ­ τι θα κάνει με τον Δήμο της Αθήνας. Φεβρουάριο λοιπόν θα λάβει
τέλος η αγωνία που συνέχει το πανελλήνιο σχετικά με τις προθέσεις της κ.
Μπακογιάννη. Και μαζί θα λάβει τέλος και το δράμα του Κ. Καραμανλή, που ­ τι
αρχηγός! ­ παραμένει όμηρος τού τι θα αποφασίσει η Ντόρα, για να δει τι θα
κάνει κι αυτός από την πλευρά του. Ωραία που είναι τα πράγματα στη Ρηγίλλης... 
Ευτυχώς, έμειναν ιδέες 
Σήμερα, αναφορές σε λογαριασμούς της Ν.Δ., του Μητσοτάκη, της ΜΑΥΟ δεν έχει.
Αλλά ολίγη από... παρελθόν έχουμε, δεν πρέπει να έχουμε; Να, για παράδειγμα,
πώς να καταπιείς αυτό που προέκυψε από τα αρχεία του Φόρεϊν Όφις που δόθηκαν
στη δημοσιότητα, και σύμφωνα με το οποίο, ο Κων. Καραμανλής, ο θείος του Κώστα
και πατριάρχης της Δεξιάς, ήθελε λέει, άμα τη επιστροφή του στην Ελλάδα μετά
τη χούντα, να κυβερνήσει για ένα διάστημα άνευ Κοινοβουλίου!! Με τι μοιάζει
αυτό το "άνευ Κοινοβουλίου"; Με... δικτατορίτσα! Αν όχι με δικτατορία.
Μάλιστα, όπως το ακούσατε. Ο μέγας δημοκράτης Καραμανλής είχε κάτι τέτοιες
ωραίες ιδέες να του βασανίζουν το μυαλό. Που ευτυχώς παρέμειναν ιδέες... 
<H3>ΤΟ ΠΑΡΑΣΚΗΝΙΟ
</H3><H3>1,5 δισ. πήγε στράφι
</H3>
Μια πονεμένη ιστορία βρίσκεται πίσω από την έλλειψη ενημέρωσης των πολιτών για
το ευρώ ­ και μην παίρνετε ως παράδειγμα την εικόνα που υπάρχει στην Αθήνα ή
τη Θεσσαλονίκη. Η διαφημιστική εκστρατεία, που είναι η χειρότερη που έχει
εμφανισθεί για ένα θέμα τέτοιας σημασίας για τη χώρα, είναι καλοπληρωμένη ­
και με το παραπάνω. Ένα δισ. διέθεσε η Τράπεζα της Ελλάδος και 570 εκατομμύρια
το υπουργείο Οικονομίας και Οικονομικών. Το υπουργείο διέθεσε και άλλα ποσά,
κοντά στο μισό δισ., σε φορείς προκειμένου να χρησιμοποιηθούν ως μηχανισμοί
πληροφόρησης. Μόνο που τα λεφτά πήγαν στράφι, αφού τίποτε δεν έγινε στην ώρα
του και τίποτε δεν πήγε καλά. 
Το κύριο μέρος της καμπάνιας έπρεπε να ξεκινήσει την 1η Οκτωβρίου και
ξεκίνησε μόλις στις 10 Δεκεμβρίου, με πλήθος επιπτώσεων. Παράδειγμα πρώτο: 400
περίπτερα θα άνοιγαν από τον Νοέμβριο στις λαϊκές αγορές, έφτασε Ιανουάριος
και δεν ξεκίνησαν. Παράδειγμα δεύτερο: έβαλαν πολύ αργά στο παιχνίδι της
ενημέρωσης την Εκκλησία­ λόγω ταυτοτήτων και κακών σχέσεων ­ έπειτα από πίεση
της Κομισιόν και μόλις πρόσφατα προμήθευσαν τους ναούς της Αθήνας με φυλλάδια.
Στην επαρχία θα στείλουν μετά τα Θεοφάνια, και αν. Όσο για την ίδια την
καμπάνια, τα καλύτερα φαίνεται ότι μας τα... απέκρυψαν: όπως ένα σποτ, που
έδειχνε, λέει, κάποιον να κοιμάται, και να βλέπει εφιάλτη με το... ευρώ να
ετοιμάζεται να τον κατασπαράξει με νύχια γαμψά, και να ξυπνάει καταϊδρωμένος!
Τελευταία στιγμή το έκοψαν...
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17234N052</ED>
<ID>
ID:301138

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N05&aa=2</URL></REF>


Article

<CATEGORY>vin04</CATEGORY>

 <H2>Οι Γλύξμπουργκ ζητούν και τα ρέστα για... ψυχική οδύνη
</H2><H4>Ο τέως διεκδικεί τώρα επιπλέον αποζημίωση για «ηθική» βλάβη, από τη στάση της
ελληνικής κυβέρνησης λίγους μήνες πριν το Ευρωπαϊκό Δικαστήριο αποφασίσει
οριστικά και αμετάκλητα για την αποζημίωση
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Τα υπομνήματα. Στο τελικό στάδιο της αντιδικίας στο Ευρωπαϊκό Δικαστήριο του
Στρασβούργου, η Ελλάδα ζητεί η επίδικη περιουσία να υπολογιστεί σε
αντικειμενικές και όχι αγοραίες τιμές, με αποτέλεσμα η αξία της να μειώνεται
σημαντικά, ενώ η πλευρά των Γλύξμπουργκ ζητεί αποζημίωση και για «ηθική
βλάβη»... - Το δασόκτημα στο Τατόι με το ανάκτορο, τις κατοικίες των αυλικών,
τους στάβλους και τους οικογενειακούς τάφους των Γλύξμπουργκ, αποτελεί το
«φιλέτο» της περιουσίας... 
Σκληρή μάχη για το ύψος της αποζημίωσης που ακολουθεί την απαλλοτρίωση της
λεγόμενης βασιλικής περιουσίας δίνει το Ελληνικό Δημόσιο στο Ευρωπαϊκό
Δικαστήριο, ενώ η οικογένεια των Γλύξμπουργκ συνεχίζει τις προκλήσεις,
διεκδικώντας τώρα επιπλέον αποζημίωση για ηθική βλάβη λόγω «ψυχικής οδύνης και
ταπείνωσης» από τη στάση της ελληνικής κυβέρνησης και την απόφαση του Ανωτάτου
Ειδικού Δικαστηρίου. 
Από την πλευρά του, το Ελληνικό Δημόσιο, με υπόμνημα που απέστειλε στο
Ευρωπαϊκό Δικαστήριο πριν από λίγες ημέρες, ζητεί η αξία της επίδικης
περιουσίας να υπολογιστεί με βάση τις αντικειμενικές και όχι τις αγοραίες
τιμές (καθώς το μεγαλύτερο τμήμα από τα απαλλοτριωμένα 75.828 στρέμματα
καλύπτεται από δάση και δεν μπορούν να αντιμετωπιστούν ως οικόπεδα), με
αποτέλεσμα το «εύλογο» ύψος της αποζημίωσης να περιορίζεται σε ποσά γύρω στα
10 δισ. δραχμές. 
Απόφαση την άνοιξη

Η απόφαση του Ευρωπαϊκού Δικαστηρίου των Ανθρωπίνων Δικαιωμάτων, στο
Στρασβούργο, αναμένεται να εκδοθεί τον προσεχή Μάρτιο ή Απρίλιο, για να βάλει
οριστικό τέλος στην αντιδικία που έχει ξεκινήσει από το 1994. Κι αυτό που έχει
απομείνει να κριθεί είναι η αποζημίωση και μόνον που οφείλεται στην οικογένεια
του έκπτωτου βασιλιά, αφού η απαλλοτρίωση της περιουσίας έχει κριθεί νόμιμη
και, συνεπώς, το δασόκτημα Τατοΐου, οι δασικές εκτάσεις στο Πολυδένδρι Λάρισας
και το Μον Ρεπό της Κέρκυρας δεν επιστρέφονται. Παράταση της αντιδικίας μπορεί
να υπάρξει μόνον στην περίπτωση που το Ευρωπαϊκό Δικαστήριο διατάξει τη
διενέργεια νέας πραγματογνωμοσύνης για την αποτίμηση της περιουσίας, ορίζοντας
και τους πραγματογνώμονες, αλλά σύμφωνα με νομικούς κύκλους που παρακολουθούν
την υπόθεση μια τέτοια εξέλιξη δεν θεωρείται πιθανή. 
Και σε αυτή την τελευταία φάση της δικαστικής διαδικασίας, πάντως, ο έκπτωτος
βασιλιάς εμμένει στις προκλήσεις. Την ίδια ώρα που εμφανίζεται να επιδιώκει
συμβιβασμό με την ελληνική κυβέρνηση, γιατί «θέλει το σπίτι του», ζητεί ακόμη
περισσότερα και από τα 187,5 δισ. δραχμές που είχε αποτιμήσει την αγοραία,
εμπορική αξία της περιουσίας ο διεθνής οίκος Lambert Smith Hampton για
λογαριασμό του υπουργείου Εξωτερικών. Με δικό του υπόμνημα προς το Ευρωπαϊκό
Δικαστήριο ζητεί επιπρόσθετη αποζημίωση, ύψους περίπου δύο δισ. δραχμών, για
κινητά περιουσιακά στοιχεία που έχουν χαθεί από το Τατόι και το Μον Ρεπό, αλλά
και αποζημίωση λόγω «ηθικής βλάβης» για όσα υπέστη ο ίδιος και η οικογένειά
του από τη χώρα μας, στο πλαίσιο της αντιδικίας! 
Επιθετικό υπόμνημα

Το ιστορικό Μον Ρεπό κατέληξε στους Γλύξμπουργκ ύστερα από δωρεά του Δήμου
Κερκυραίων και επί δεκαετίες στέγαζε τα θερινά ανάκτορα 
Με μια ασυνήθιστη, για τα δεδομένα του Ευρωπαϊκού Δικαστηρίου, επίθεση στο
Ανώτατο Ειδικό Δικαστήριο της χώρα μας, ο έκπτωτος βασιλιάς επιδιώκει να
αποζημιωθεί και «για την οδύνη και ταπείνωση που υπέστη εξαιτίας της
μεταχείρισης του ΑΕΔ, το οποίο με αυθαίρετη και εξωδικαστική αιτιολογία,
αντιβαίνουσα στα ιστορικά γεγονότα, αποφάνθηκε ότι η ελληνική βασιλική
οικογένεια ουδέποτε είχε στην κυριότητά της ιδιωτική περιουσία...». 
Ακόμη, με το υπόμνημά του, ζητεί να επιδικαστεί αποζημίωση λόγω «ταπείνωσης
από τη θέση της ελληνικής κυβέρνησης», αλλά και γιατί η τέως βασιλική
οικογένεια δεν μπορεί να επισκεφθεί, παρ' ότι «βαθιά θρησκευόμενη», τους
οικογενειακούς τάφους στο Τατόι. 
Είναι αξιοσημείωτο ότι η οικογένεια Γλύξμπουργκ, αν και είχε αναθέσει στον
οίκο Μοοre Stephens το έργο αποτίμησης της περιουσίας, η οποία και αποτιμήθηκε
σε 165,5 δισ. δραχμές, στο Ευρωπαϊκό Δικαστήριο υπέβαλε δήλωση αποδοχής της
εκτίμησης που έγινε για λογαριασμό του υπουργείου Εξωτερικών (187,7 δισ.
δρχ.). Από την άλλη πλευρά, όμως, δεν αποδέχεται την έκθεση του οίκου DeIoitte
& Touche για τις οφειλές της βασιλικής οικογένειας από φόρους, κρατικές
δαπάνες για τη συντήρηση της περιουσίας, οι οποίες έχει εκτιμηθεί ότι
ανέρχονται σήμερα σε 197 δισ. δρχ. «Νομίμως δεν πληρώθηκαν φόροι, αφού αυτό
ήταν το νομικό καθεστώς...», αναφέρει στο υπόμνημα. 
Σε αντικειμενικές τιμές

Από ελληνικής πλευράς, με πρόσθετο υπόμνημα που υποβλήθηκε την περασμένη
εβδομάδα, τονίζεται ότι η εκτίμηση του οίκου Lambert Smith Hampton αναφέρεται
σε αγοραία αξία των επίδικων στρεμμάτων και ο υπολογισμός τής όποιας
αποζημίωσης θα πρέπει να στηρίζεται σε αντικειμενικές τιμές. Χαρακτηριστικά
επισημαίνεται ότι στην Ελλάδα, ίσως και στην Ευρώπη, είναι αδύνατο να βρεθεί
αντίστοιχης αξίας μεταβίβαση εκτάσεων κι επιπλέον το μεγαλύτερο μέρος τους
είναι δάσος. Ακόμη, σημειώνεται ότι τα ελληνικά δικαστήρια σε υποθέσεις
αναγκαστικής απαλλοτρίωσης υπολογίζουν την κρατική αποζημίωση με βάση τις
αντικειμενικές αξίες των ακινήτων. 
Με τον νέο υπολογισμό η εκτίμηση της αξίας της επίμαχης περιουσίας ανέρχεται
κατά τη χώρα μας περίπου σε 24 δισ. δρχ., ποσό που μειώνεται ακόμη περισσότερο
(τουλάχιστον κατά 50%), εάν συνυπολογισθούν οι φόροι, οι τόκοι υπερημερίας
κ.ά. που διεκδικεί το Ελληνικό Δημόσιο από τους Γλύξμπουργκ. 
Σε ό,τι αφορά τις απαιτήσεις της έκπτωτης βασιλικής οικογένειας από την
απώλεια κινητών περιουσιακών στοιχείων (σ.σ.: οι Γλύξμπουργκ επικαλούνται
κατάλογο του οίκου δημοπρασιών Christie's, με εκτίμηση ύψους δύο δισ. δρχ.),
στο ελληνικό υπόμνημα τονίζεται ότι ο τέως το 1991 «πήρε ό,τι ήθελε» - με τα
κοντέινερ. 
<H3>Διεκδικεί αποζημίωση για Πολυδένδρι, Τατόι, Μον Ρεπό
</H3>
«Οδύνη και ταπείνωση» από τη στάση της ελληνικής κυβέρνησης και την απόφαση
του Ανωτάτου Ειδικού Δικαστηρίου επικαλείται η άλλοτε βασιλική οικογένεια,
διεκδικώντας προκλητικά μεγαλύτερη αποζημίωση 
Τα 75.828 στρέμματα που διεκδικεί από το Ελληνικό Δημόσιο η έκπτωτη βασιλική
οικογένεια απαλλοτριώθηκαν ­ κατά το Ευρωπαϊκό Δικαστήριο των Ανθρωπίνων
Δικαιωμάτων ­ νομίμως, αλλά έπρεπε να απαλλοτριωθούν ως ιδιωτική περιουσία.
Μία περιουσία που, μέσα από ένα πλέγμα προνομίων, δωρεών, αγορών και
παραχωρήσεων με νόμους και διατάγματα, άρχισε να συγκεντρώνεται από το 1864,
από τη στιγμή που ο Γεώργιος Α' έφερε στη χώρα μας και στον θρόνο του
Βασιλείου της Ελλάδος τον οίκο των Γλύξμπουργκ... 
Τατόι, Πολυδένδρι, Μον Ρεπό. Για τα τρία ακίνητα οι Γλύξμπουργκ διεκδικούν
πλέον χρηματική αποζημίωση (η οποία θα είναι «εύλογη» και όχι πλήρης, σύμφωνα
με τη νομολογία του ΕΔΑΔ). Αυτό ήταν και το μοναδικό από τα αιτήματα του
έκπτωτου βασιλιά που έκανε δεκτό το δικαστήριο του Στρασβούργου, αφού τόσο για
τη νομιμότητα της απαλλοτρίωσης όσο και για το όνομα, τους τίτλους και τα
διαβατήρια, το ΕΔΑΔ δικαίωσε τις θέσεις της ελληνικής κυβέρνησης. 
Το «φιλέτο» της περιουσίας είναι το Τατόι, με έκταση 41.990 στρεμμάτων που
καλύπτουν ένα μεγάλο τμήμα από τον εθνικό δρυμό Τατοΐου και χορτολιβαδικές
εκτάσεις. Στο δασόκτημα δεσπόζει το ανακτορικό μέγαρο, ενώ υπάρχει μεγάλος
αριθμός βοηθητικών κτιρίων (βοηθητικού προσωπικού, φρουράς, στάβλοι κ.ά.). 
Στον ίδιο χώρο βρίσκονται και οι οικογενειακοί τάφοι των Γλύξμπουργκ. 
Το μικρότερης αξίας ακίνητο, παρά την έκτασή του, βρίσκεται στο Πολυδένδρι
Λάρισας. Πρόκειται για 33.600 στρέμματα δασικών, κυρίως, εκτάσεων που κατά
τους Γλύξμπουργκ ανήκαν σε Τούρκους τσιφλικάδες και αγοράστηκαν το 1906 από
τον πρίγκιπα Κωνσταντίνο Α'. Αντιθέτως, μεγαλύτερης αξίας θεωρούνται τα 238
στρέμματα του Μον Ρεπό στην Κέρκυρα, όπου στεγάστηκαν τα θερινά ανάκτορα και
διεκδικούνται ως περιουσιακό στοιχείο και από τον Δήμο Κέρκυρας. Η εμπορική
αξία του Μον Ρεπό έχει εκτιμηθεί ότι ανέρχεται σε 4 δισ. δραχμές, ενώ του
Πολυδενδρίου σε 2,6 δισ. δρχ. 
Στο στάδιο καθορισμού της αποζημίωσης, το Ελληνικό Δημόσιο έχει ζητήσει, εκτός
από τις οφειλές φόρων κ.λπ., να συνυπολογιστούν και οι κρατικές δωρεές προς
την έκπτωτη βασιλική οικογένεια, ενώ έχει αποκλείσει κάθε ενδεχόμενο
συμβιβασμού και συνδιαλλαγής με τον Γλύξμπουργκ.

<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17234N061</ED>
<ID>
ID:301126

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N06&aa=1</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Μόνον το ευρώ; Και το χιόνι!
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N081</ED>
<ID>
ID:301080

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Ελίζα Βόζεμπεργκ: 
(η εκπρόσωπος Τύπου του ΚΕΠ, στο «Men») 
«Η προσεγμένη εμφάνιση αναμφισβήτητα είναι ένα συν. Δεν πιστεύω, όμως, ότι το
κριτήριο του κ. Αβραμόπουλου ήταν μόνον η εικόνα μου». 
Γιώργος Τριανταφυλλίδης: 
(ο Τσάκας του Big Brother, στο «Ζάπινγκ») 
«Μη σας φανεί περίεργο, αλλά στις τέσσερις - πέντε τελευταίες εξόδους ήθελα
από μέσα μου να είμαι αυτός που θα φύγει. Δεν άντεχα άλλο χωρίς την Άνια». 
Γιάννης Μπεχράκης:

(ο Έλληνας φωτορεπόρτερ του Reuters εξηγεί, στο «Κλικ», γιατί
οι φωτογραφίες του τραβιούνται στην πρώτη γραμμή) 
«Γιατί απλούστατα δεν θα μπορούσα να τις κάνω από το ξενοδοχείο όπου καταλύουν
οι δημοσιογράφοι». 
Μαρία Δαμανάκη: 
(η βουλευτής του ΣΥΝ λέει, στο «BHMAgazino», τι θα
ήταν αν δεν ήταν πολιτικός) 
«Θα δίδασκα στη Σχολή Χημικών Μηχανικών του ΕΜΠ ή θα καθάριζα τα μάρμαρα του
Παρθενώνα (μαζί με τον Θόδωρο Σκουλικίδη) ή θα έγραφα αστυνομικά μυθιστορήματα».


Ιγκόρ Λαντσόνι:

(ο Ιταλός πρωταθλητής τζούντο που ζητά να πολιτογραφηθεί ως Έλληνας,
στο «Βήμα») 
«Στην Ιταλία το χρυσό μετάλλιο δεν πριμοδοτείται περισσότερο από 6-7 εκατ.
δρχ. Θεωρώ ότι τα χρήματα που δίνονται στην Ελλάδα είναι πολλά. Το καλύτερο θα
ήταν να πηγαίνουν αυτά στα σωματεία από τα οποία προέρχονται οι αθλητές, ώστε
να επενδυθούν σε νέα ταλέντα για να υπάρχει συνέχεια στις διακρίσεις». 
Γιάννος Παπαντωνίου:

(ο υπουργός Άμυνας, στον «Άλφα Νιους») 
«Δεν είναι τόσο το θέμα ότι ο Έλληνας κερδίζει λιγότερα από τον Γερμανό. Το
θέμα είναι ότι έχει χειρότερα σχολεία, νοσοκομεία, λιγότερο καλά
πανεπιστήμια». 
Μιχάλης Λιάπης:

(ο βουλευτής της Ν.Δ. προς την Ντόρα Μπακογιάννη, που τον
κάλεσε «να τα πουν», από το «Έθνος») 
«Τι να πούμε, Ντόρα μου, από την ώρα που όλοι μας υποστηρίζουμε τον Καραμανλή,
η ατμόσφαιρα έχει γίνει πολύ πληκτική...». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N083</ED>
<ID>
ID:301169

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι ειδήσεις </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Μου λέει ένας φίλος μου εκδότης, που ­ μαγκιά του! ­ ζει και δουλεύει, εδώ και
χρόνια, στα Χανιά: «γιατί δεν έγραψες δυο λόγια, τώρα, τις γιορτές, για κείνο
το καταπληκτικό λεύκωμα που σού 'στειλα για τα Δωδεκάνησα;». Και, φυσικά, του
αποκρίνομαι: «διότι τέτοιες μέρες, δεν έχουμε ειδήσεις και ελάχιστοι διαβάζουν
εφημερίδες. Κι αυτοί μια ματιά ρίχνουν, εδώ κι εκεί, στις ρεκλάμες και στους
τίτλους, κυρίως, και τελείωσε το πανηγύρι...». 
Έτσι έχουν τα πράγματα. Ο Έκο, νομίζω, έχει πει, ότι «δεν υπάρχουν ειδήσεις
τον Αύγουστο». Λέει την αλήθεια. Αλλά όχι ολόκληρη. Ειδήσεις δεν υπάρχουν κ α
ι τις μεγάλες γιορτές. Η Βουλή κλείνει, οι βουλευτές πάνε στα χωριά τους, τα
υπουργεία υπολειτουργούν κ.λπ. Είναι τόσο στριμωγμένη η κατάσταση από πλευράς
ειδήσεων, που οι εφημερίδες, μόλις και μετά βίας καταφέρνουν να βρουν ένα-δυο
θεματάκια, για να τα «χτυπήσουν» στην πρώτη σελίδα τους και να προσελκύσουν το
ενδιαφέρον του αναγνώστη. 
Εφέτος, οι ειδήσεις δεν έλειψαν. Το «θαύμα» έγινε από το ευρώ. Που μπήκε στη
ζωή μας ορμητικά κι άρχισε να απασχολεί ­ λογικό δεν είναι; ­ τους πάντες. Από
την Αθήνα, ως το τελευταίο χωριό. Από τον περιπτερά και τον ταξιτζή, ως τον
Σημίτη ­ αυτόν ιδίως. Και, τώρα, που το θυμήθηκα: μη σκοτωνόσαστε για να
απαλλαγείτε από τις δραχμές σας! Δεν πρόκειται να χάσουν την αξία τους, για
πολύ καιρό ακόμη. 
Δηλαδή: αν σας μείνουν κέρματα ­ θα το διαβάσετε κι αλλού ­ μπορείτε να τ'
αλλάζετε στην Τράπεζα της Ελλάδος και τις Εφορίες, από την 1.3.02 ως την
1.3.2004! Για δυο, επιπλέον, χρόνια, με άλλα λόγια! Όσο για τα χαρτονομίσματα,
θα βαρεθείτε να τα βλέπετε: Εφορίες και Τράπεζα της Ελλάδος θα τ' αλλάζουν για
δέκα χρόνια ακόμη! Ως την 1.3.2012! Ηρεμία, λοιπόν... 
Να επανέλθω στο θέμα των ειδήσεων: τις τελευταίες μέρες του Δεκέμβρη, πάγωσε
ολόκληρη η Ελλάδα! Χιόνια, καταστροφές, δεμένα πλοία, σταματημένα τρένα,
αποκλεισμένα χωριά, πλημμύρες και θάνατοι. Όλ' αυτά σημαίνουν... φρέσκο ψωμί,
για τις εφημερίδες! Και η κακοκαιρία συνεχίζεται! Ας καλοσυνέψει, όμως,
επιτέλους, ο καιρός... Στο κάτω κάτω, τώρα πια, έχουμε μπόλικες ειδήσεις για
να πορευόμαστε... 
Και πάλι, καλή χρονιά...
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N084</ED>
<ID>
ID:301189

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=4</URL></REF>


Article

<CATEGORY>vin05</CATEGORY>

 <H2>Άρχισαν οι πιέσεις
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εν όψει του ταξιδιού Σημίτη στις Ηνωμένες Πολιτείες, οι στενοί του συνεργάτες
ξεκαθαρίζουν ότι όλα στην πολιτική είναι δυνατά, ότι τίποτε δεν αποκλείεται,
ότι όλα είναι ανοικτά ­ εκτός από ένα: Να υποκύψει ο Πρωθυπουργός στις
αναμενόμενες αμερικανικές πιέσεις ­ υπέρ των τουρκικών συμφερόντων ­ για τον
ευρωστρατό! 
Ποιο είναι το ενδιαφέρον σε όλα αυτά; Ότι οι συνεργάτες του Πρωθυπουργού το
ξεκαθαρίζουν τόσο έντονα, που ­ θέλοντας και μη ­ οι συνομιλητές τους
αντιλαμβάνονται πως οι αμερικανικές πιέσεις έχουν ήδη αρχίσει και ενώ ο κ.
Σημίτης δεν έχει καν πατήσει το πόδι του στις ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N085</ED>
<ID>
ID:301192

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=5</URL></REF>


Article

<CATEGORY>vin05</CATEGORY>

 <H2>Ο υπουργός εκπαιδεύεται
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η φήμη απλώθηκε στην Αθήνα και τα πέριξ και τα σενάρια που γέννησε, δεν
περιγράφονται. Ο κ. Μιχ. Χρυσοχοΐδης, λέει, έχει ταξιδέψει από μέρες στη
Βρετανία και ποιος ξέρει τι μυστικές επαφές μπορεί να έχει και μπας και
βρισκόμαστε μπροστά σε συλλήψεις μελών της 17 Νοέμβρη; 
Λοιπόν, η ιστορία έχει δόση αληθείας ­ ο κ. Χρυσοχοΐδης βρίσκεται πράγματι
στη Βρετανία και μάλιστα, ύστερα από άδεια του κ. Κ. Σημίτη. Όμως δεν έχει
χρόνο για επαφές με τους ειδικούς της Αντιτρομοκρατίας ­ είναι στην Οξφόρδη,
για να ολοκληρώσει το μεταπτυχιακό του στον ελληνικό Διαφωτισμό! 
Και προσοχή... Δεν είναι πλάκα!
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N086</ED>
<ID>
ID:301198

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=6</URL></REF>


Article

<CATEGORY>vin05</CATEGORY>

 <H2>Είκοσι επτά χρόνια...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Είκοσι επτά χρόνια έχουν περάσει από την ίδρυση του ΠΑΣΟΚ και, όπως είναι
φυσικό, υπάρχουν πάρα πολλοί που είχαν ενταχθεί αρχικά στο σημερινό κυβερνών
κόμμα, αλλά αποχώρησαν αμέσως - αμέσως. Άλλωστε, τα πολιτικά πάθη της εποχής
ήταν τελείως διαφορετικά... 
Ε, όσο κι αν ακούγεται περίεργο, τον τελευταίο καιρό, σε πολλές Οργανώσεις
ανά την Ελλάδα, εμφανίζονται άνθρωποι που είχαν να πατήσουν στο ΠΑΣΟΚ από
εκείνη την... ηρωική εποχή! 
Έργο Λαλιώτη; Ή απλός... παλιμπαιδισμός; <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N087</ED>
<ID>
ID:301201

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=7</URL></REF>


Article

<CATEGORY>vin05</CATEGORY>

 <H2>Αμερικανοί φίλοι...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Επιμένει ο κ. Κ. Σημίτης να παραστεί σε ένα «μπρέκφαστ» με Αμερικανούς
δημοσιογράφους, στην Ουάσιγκτον. Επιμένουν και οι «Αμερικανοί φίλοι» να μην το
κάνει ­ γιατί, λέει, θα τον πιέσουν πολύ. Ωραία ­ αλλά τα ίδια έλεγαν
παλιότερα και στον κ. Γ. Παπανδρέου. Ο οποίος δεν τους άκουσε ­ και δεν έχασε! <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17234N088</ED>
<ID>
ID:301203

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N08&aa=8</URL></REF>


Article

<CATEGORY>vin01</CATEGORY>

 <H2>ΒΑΡΟΜΕΤΡΟ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17234N092</ED>
<ID>
ID:301139

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N09&aa=2</URL></REF>


Article

<CATEGORY>vin05</CATEGORY>

 <H2>Δεν έγινε η πτήση...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Θύμα της κακοκαιρίας ­ και ­ ο πρόεδρος της Νέας Δημοκρατίας κ. Κ.
Καραμανλής. Ο οποίος επρόκειτο να μεταβεί αεροπορικώς στην Κωνσταντινούπολη
μαζί με τη σύζυγό του Νατάσα, καλεσμένοι του Πατριάρχη Βαρθολομαίου για τη
λειτουργία των Θεοφανείων. Επρόκειτο, αλλά η πτήση δεν έγινε ποτέ... 
Όμως δεν του κακοφάνηκε και πολύ του κ. Καραμανλή, ο οποίος έχει πλήθος
εισηγήσεων από τους συμβούλους του στα χέρια του, που του συστήνουν να μην
απομακρύνεται από την Αθήνα τις γιορτινές ημέρες, ώστε να φαίνεται ότι
παρεμβαίνει ως... αυριανός πρωθυπουργός σε κάθε κακοκαιρία και αναποδιά!
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17234N093</ED>
<ID>
ID:301170

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N09&aa=3</URL></REF>


Article

<CATEGORY>vin05</CATEGORY>

 <H5></H5><H2>Ηρακλειώτικες κοντυλιές </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, να δείτε που με αυτήν την υπόθεση της κόντρας Χανιωτών και
Ηρακλειωτών για τη μεταβατική έδρα του Εφετείου, θα δούμε πράματα και θάματα.
Ύστερα από την προχθεσινή άρνηση της Κυβερνητικής Επιτροπής να αποδεχθεί «εκεί
και τότε» το αίτημα των Ηρακλειωτών ­ θέλουν μεταβατική έδρα του Εφετείου
Χανίων στην πόλη τους ­ τα αίματα άναψαν και πάλι... 
Οι Ηρακλειώτες πνέουν μένεα κατά του Χανιώτη κ. Ν. Χριστοδουλάκη, ο οποίος
παρενέβη δυναμικά υπέρ της ιδιαίτερης πατρίδας του, και οι της Νέας
Δημοκρατίας είπαν να το εκμεταλλευθούν κομμάτι το πράγμα. Έτσι, οι «γαλάζιοι»
βουλευτές της περιοχής, οι κ.κ. Μαν. Κεφαλογιάννης και Γ. Δεικτάκης, δήλωσαν
ότι θέτουν στη διάθεση της Επιτροπής Αγώνα για το Εφετείο τις... παραιτήσεις
τους! 
Όμως βάζουν έναν όρο ­ για να ισχύσει η δική τους παραίτηση, ζητούν να
παραιτηθούν και οι... οκτώ βουλευτές Ηρακλείου του ΠΑΣΟΚ! <H3>Γίνονται τέτοια; </H3>
Εν ολίγοις, δηλαδή, οι δύο βουλευτές της Νέας Δημοκρατίας ζητούν... να
χάσει το ΠΑΣΟΚ την κοινοβουλευτική πλειοψηφία. Τίποτε το σπουδαίο, δηλαδή ­
γι' αυτό και στο Ηράκλειο, παρά την οργή για το Εφετείο, πέφτει και γέλιο... <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17234N094</ED>
<ID>
ID:301183

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N09&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΕΛΙΚΑ, και η άσπρη μέρα έχει την ταλαιπωρία της... 
ΕΙΠΑΜΕ να γίνουμε Ευρώπη ­ αλλά εμείς γίναμε... Λαπωνία! 
ΣΚΙΣΑΜΕ ως χώρα στην προσαρμογή στο ευρώ ­ εμείς κάτι τέτοια τα
μασάμε... 
ΚΑΙ ΣΤΟ δολάριο να μας ζητήσουν να προσαρμοστούμε, δεν πρόκειται να μας
πιάσουν Αμερικανάκια... 
ΒΡΕ ΔΩΣΤΕ μας εμάς ευρώ και θα δείτε πόσο εύκολα θα αποσύρουμε τις
δραχμές... 
ΓΙΑΤΙ τα πήγαμε καλύτερα από τους άλλους Ευρωπαίους στο ευρώ; Επειδή
ακολουθούμε τον χρυσό κανόνα ­ ένα πεντοχίλιαρο βάζαμε, ένα πεντοχίλιαρο
βάζουμε! 
ΕΤΣΙ ΠΟΥ πάει το πράγμα, ο εκσυγχρονισμός μας θα φτάσει μέχρι του
σημείου να μάθουμε να βάζουμε και αλυσίδες στα αυτοκίνητά μας! <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17234N095</ED>
<ID>
ID:301193

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N09&aa=5</URL></REF>


Article

<CATEGORY>vin04</CATEGORY>

 <H5>Οι Τούρκοι αρνούνται τώρα να υπογράψουν σύμφωνο με την Ελλάδα, παρά την
πρόταση της Αθήνας
</H5><H2>Δεν θέλουν «καλή γειτονία»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σε βολιδοσκοπήσεις της Άγκυρας για το ενδεχόμενο υπογραφής ενός συμφώνου καλής
γειτονίας και μη επίθεσης προχώρησε προσφάτως η Αθήνα, αλλά... ακόμη αναμένει
την τουρκική αντίδραση. 
Σύμφωνα με πληροφορίες, η Αθήνα «έβαλε στο τραπέζι» το ενδεχόμενο υπογραφής
ενός συμφώνου, κρίνοντας ότι η επιτάχυνση των εξελίξεων ­ έναρξη
διαπραγματεύσεων για το Κυπριακό, επικείμενη ένταξη της Κύπρου, ευρωστρατός ­
θα έπρεπε να συνοδευτεί και από μια ακόμη κίνηση, συμβολικού κατά βάση
χαρακτήρα, που να καταδεικνύει στη διεθνή κοινότητα πως Ελλάδα και Τουρκία
έχουν και σε διμερές επίπεδο τη βούληση να προχωρήσουν και πέραν των θεμάτων
«χαμηλής πολιτικής». 
Επιτυχής η «κοινοτικοποίηση» 
Σημειώνεται ότι παλαιότερα η Άγκυρα ήταν αυτή που επεδίωκε διμερείς κινήσεις,
ενώ η Αθήνα είχε επιλέξει ­ με επιτυχία, από ό,τι αποδείχθηκε ­ την
«κοινοτικοποίηση» των όποιων ελληνοτουρκικών προβλημάτων. Τώρα, όμως, η
Τουρκία φαίνεται να αντιστέκεται σε μια συμβολική ενέργεια διμερούς χαρακτήρα
­ κι αυτό, όπως λένε διπλωματικές πηγές, οφείλεται στην αίσθηση που έχει
αποκτήσει τελευταία η Άγκυρα ότι στο πολυμερές επίπεδο είναι κερδισμένη. Το
κέρδος της συνίσταται στην εξέλιξη της υπόθεσης του ευρωστρατού, όπου παρότι
δεν έχει ληφθεί ακόμη καμιά απόφαση, μετά τη στάση του Κώστα Σημίτη στο
Λάακεν, η Τουρκία πιστεύει ότι έχει ήδη ένα κεκτημένο. Όπως είπε σε ομιλία του
την παραμονή της Πρωτοχρονιάς ο Μπουλέντ Ετζεβίτ, «έχουμε εξασφαλίσει την
υπόσχεση της Ευρωπαϊκής Ένωσης ότι δεν υπάρχει κανένα ενδεχόμενο επίθεσης κατά
της Τουρκίας. Η Ελλάς αντιτάχθηκε, αλλά δεν θα επιμείνει». 
Δύσκολα 
Η Αθήνα, που ήδη ετοιμάζεται για τη σκληρή διαπραγμάτευση της υπόθεσης του
ευρωστρατού στο πλαίσιο της Ευρωπαϊκής Ένωσης, αναγνωρίζει ότι πλέον τα
πράγματα είναι πιο δύσκολα μετά τη θετική υποδοχή που είχε η φόρμουλα της
Άγκυρας από τους εταίρους. Σημειώνει ακόμη με κάποιο σκεπτικισμό πως μετά το
Λάακεν δεν έχει κάποια ένδειξη για το πού το πάει η ισπανική προεδρία ή οι
ισχυροί της Ένωσης. 
Σε κάθε περίπτωση, πάντως, όπως λένε στο υπουργείο Εξωτερικών, μια διμερής
ελληνοτουρκική κίνηση θα βοηθούσε ώστε να αναιρεθεί ένα κλίμα καχυποψίας, που
θα μπορούσε να συνοψισθεί στη φράση «πάλι τα ελληνοτουρκικά δημιουργούν
πρόβλημα». Άλλωστε, σε μελέτη που εδώ και καιρό έχει στα χέρια του ο Γιώργος
Παπανδρέου από διεθνή ομάδα εμπειρογνωμόνων σημειώνεται ότι η διαδικασία
επίλυσης κρίσεων δεν είναι στατική, αλλά πρέπει, για να είναι επιτυχής, να
τροφοδοτείται διαρκώς με νέες ενέργειες. 
Τις διμερείς κινήσεις, εξάλλου, ευνοεί ανέκαθεν η Ουάσιγκτον, κάτι που
αναμένεται να επαναδιατυπωθεί κατά τις συναντήσεις που θα έχει ο Αμερικανός
πρόεδρος Τζορτζ Μπους με τον Κώστα Σημίτη και τον Μπουλέντ Ετζεβίτ. 
Αμερικανός αξιωματούχος έλεγε πως σε αυτήν την κατεύθυνση, η Ουάσιγκτον είναι
πάντα διαθέσιμη να «διευκολύνει», χωρίς αυτό να σημαίνει πίεση ή
διαμεσολάβηση. Όμως, σημείωνε, τα πράγματα κινούνται με γνώμονα το συμφέρον
των χωρών, κι αυτό το συμφέρον σε μεγάλο βαθμό ορίζεται και από τις επιθυμίες
της κοινής γνώμης. 
Ο ευρωστρατός 
Την ίδια στιγμή, βέβαια, η Αθήνα στην πρότασή της για σύμφωνο καλής γειτονίας
δεν ξεχνά την κοινοτική διάσταση, την οποία περιλαμβάνει στο σκεπτικό ­ ένα
ακόμη στοιχείο που προφανώς δεν αρέσει στην Τουρκία. Στο δε επίπεδο του
ευρωστρατού είναι αποφασισμένη να επικαλεστεί τις αρχές της Ευρωπαϊκής Ένωσης
­ σύμφωνα με τις οποίες κάθε πολιτική της Ένωσης έχει πρωτίστως στόχο την
προάσπιση των συμφερόντων ασφαλείας των χωρών - μελών.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17234N101</ED>
<ID>
ID:301122

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N10&aa=1</URL></REF>


Article

<CATEGORY>vin04</CATEGORY>

 <H2>Κάλπες στήνει στις Νομαρχίες ο Κ. Καραμανλής
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Κάλπες και στις 41 νομαρχίες της χώρας στήνει η Ν.Δ. πριν από το καλοκαίρι,
προκειμένου να επιλέξει για υποψηφίους πρόσωπα ευρύτερης κοινωνικής αποδοχής
που θα έχουν τη δυνατότητα να κερδίσουν στη μάχη των δημοτικών εκλογών. Με την
κίνηση αυτή ο Κ. Καραμανλής έχει στόχο να πετύχει μ' ένα σμπάρο τρία τρυγόνια,
όπως χαρακτηριστικά λένε συνεργάτες του. 
Πρώτον, θα αποκτήσει σαφή εικόνα για την εκλογιμότητα των προσώπων τα οποία θα
στηρίξει· δεύτερον, θα απαλλαγεί από τις γκρίνιες και τους διαγκωνισμούς των
φιλόδοξων τοπικών στελεχών που διεκδικούν την υποψηφιότητα και, τρίτον, θα
περιορίσει τον παραγοντισμό κορυφαίων στελεχών, βουλευτών και επιτελών του που
μοιράζουν ήδη υποσχέσεις για χρίσμα στους εκλεκτούς τους. 
Ψηλά ο πήχυς 
Η μεγάλη επιτυχία της Ν.Δ. στις προηγούμενες νομαρχιακές εκλογές είναι τώρα το
πρόβλημά της. Και αυτό γιατί η απρόσμενη νίκη της σε 27 από τις 41 νομαρχίες
έχει ανεβάσει τον πήχυ πολύ ψηλά. Οι τότε συνεργάτες του προέδρου της Ν.Δ.
δήλωναν ότι θα είναι μεγάλη νίκη για το κόμμα αν κερδίσει 23 ή 24 (στην
καλύτερη περίπτωση) νομαρχίες και όταν έφθασαν τις 27 δεν πίστευαν στα μάτια
τους. Ποια είναι τα προβλήματα εν όψει των δημοτικών; Τουλάχιστον σε τρεις από
τις νομαρχίες που κέρδισε η Ν.Δ. το 1998 τα αποτελέσματα ήταν οριακά, άρα όσο
εύκολα κερδήθηκαν άλλο τόσο εύκολα μπορεί να χαθούν. 
Παράλληλα, αρκετοί από τους νομάρχες δεν στάθηκαν στο «ύψος των περιστάσεων»,
όπως χαρακτηριστικά λέει επιτελικό στέλεχος της Ν.Δ. Αυτό σημαίνει ότι
πολιτεύτηκαν με λαθεμένο τρόπο και δεν στάθμισαν το γεγονός ότι η στάση και
συμπεριφορά τους αποτελεί ουσιαστικά για τους ψηφοφόρους μια «πρόβα» για τον
τρόπο με τον οποίο θα διαχειριστεί την εξουσία η Ν.Δ., αν κερδίσει τις εθνικές
εκλογές. Έτσι, τώρα στη Ρηγίλλης ανησυχούν μήπως χάσουν κάποιες από τις
νομαρχίες τις οποίες έχουν σήμερα και αυτό ανακόψει τον νικηφόρο αέρα για τις
εθνικές εκλογές από τα πανιά του κόμματος. 
Κανείς από τους πολιτικούς αναλυτές της Ρηγίλλης δεν αμφιβάλλει πως ακόμη και
αν κερδίσει τους τρεις μεγάλους δήμους η Ν.Δ. και συγχρόνως μειωθεί ο αριθμός
νομαρχιών που κατέχει σήμερα οι ερμηνείες που θα δοθούν για το εκλογικό
αποτέλεσμα θα είναι ότι το κόμμα της αξιωματικής αντιπολίτευσης έχει χάσει τη
δυναμική του στην κοινωνία και αντί να μεγαλώνει την πίτα του τη μικραίνει. 
«Ποδαρικό» 
Το θέμα των νομαρχιακών εκλογών θα κάνει «ποδαρικό» στις εργασίες του κόμματος
τον νέο χρόνο. Ο κ. Κ. Καραμανλής μετά την επιστροφή του από την
Κωνσταντινούπολη, όπου βρίσκεται από χθες προσκεκλημένος του Πατριάρχη, θα
ασχοληθεί με το ζήτημα προσωπικά επικουρούμενος πάντα από τον γραμματέα της
Κεντρικής Επιτροπής κ. Ευ. Μεϊμαράκη, ο οποίος γνωρίζει λεπτομερώς πρόσωπα και
πράγματα στο κόμμα από τη νομαρχία της Αθήνας μέχρι τους μικρότερους νομούς
της χώρας 
Πάντως, αυτή την ώρα στις οργανώσεις της Ν.Δ. επικρατεί μεγάλη αναταραχή καθώς
οι φιλοδοξίες κομματικών στελεχών για εξασφάλιση χρίσματος σε νομαρχίες και
δήμους είναι πολλές. Τόσες που είναι αδύνατο να ικανοποιηθούν, καθώς σ' αυτές
τις εκλογές η ηγεσία του κόμματος επιθυμεί να κάνει σημαντικά ανοίγματα στα
κόμματα της Αριστεράς στηρίζοντας υποψηφίους ευρύτερης αποδοχής. 
Η Ν.Δ. ευελπιστεί ότι τα τοπικά δημοψηφίσματα που θα διεξαγάγει ­ πιθανότητα
με εταιρείες δημοσκοπήσεων ­ θα αποκαλύψουν ποια είναι τα ισχυρά πρόσωπα που
θα μπορούσαν να αντιπαρατεθούν επιτυχώς με τους υποψηφίους του ΠΑΣΟΚ. 
<H3>Δεν θα είναι υποψήφιοι οι πρόεδροι των οργανώσεων
</H3>
Η Ρηγίλλης δεν επιθυμεί οι εν ενεργεία πρόεδροι των κομματικών οργανώσεων να
είναι υποψήφιοι είτε νομάρχες είτε δήμαρχοι, διότι έτσι θα δημιουργηθεί κλίμα
πόλωσης και θα δυσκολευθεί ο κ. Κ. Καραμανλής να κάνει τα ανοίγματα που
στοχεύει προς την Αριστερά. Η επιθυμία του κόμματος, ωστόσο, δημιουργεί
αντιδράσεις. 
Ενδεικτικό του κλίματος είναι η βροχή διαμαρτυριών που δέχτηκε ο κ. Ευ.
Μεϊμαράκης ­ που εκ καθήκοντος είναι ο διαχειριστής των κομματικών κρίσεων ­
όταν πριν από δύο μήνες κατά τη διάρκεια κλειστής σύσκεψης στη Θεσσαλονίκη με
προέδρους των νομαρχιακών οργανώσεων είπε ότι οι πρόεδροι των οργανώσεων δεν
μπορεί να είναι υποψήφιοι δήμαρχοι και νομάρχες. Στην προσπάθεια να γίνει
περισσότερο πειστικός, μάλιστα, χρησιμοποίησε ως επιχείρημα το δικό του
ασυμβίβαστο λέγοντας: «Δεν κατάλαβα, κύριοι. Εγώ που είμαι γραμματέας έχω
ασυμβίβαστο και δεν μπορώ να γίνω υπουργός, εσείς πώς θα είστε και υποψήφιοι
και πρόεδροι της οργάνωσης; Διαλέξετε ποιο αξίωμα προτιμάτε».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17234N102</ED>
<ID>
ID:301157

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N10&aa=2</URL></REF>


Article

<CATEGORY>vin04</CATEGORY>

 <H5>Αλέκος Παπαδόπουλος: Μετά τη χθεσινή συνάντηση με τον Πρωθυπουργό προχωράει
τις τομές στα νοσοκομεία και τα βάζει με τους μεγαλογιατρούς </H5><H2>«Τρίγωνο των Βερμούδων στην Υγεία»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Με χαμόγελα. Ο υπουργός Υγείας έφυγε από τον κ. Σημίτη φανερά ικανοποιημένος
και πολύ αποφασισμένος να συνεχίσει το πρόγραμμά του

Η χθεσινή συνάντηση του Πρωθυπουργού Κώστα Σημίτη με τον υπουργό Υγείας, δεν
ήταν απλώς και μόνο η πρώτη, εκτός συναρμοδίων για το ευρώ υπουργών, συνάντηση
με μέλος του Υπουργικού Συμβουλίου. Ήταν και η πρώτη μετά τον ανασχηματισμό
συνάντηση των δυο ανδρών, για ένα θέμα που εδώ και 20 χρόνια είναι σε πρώτη
προτεραιότητα για όλες τις κυβερνήσεις της χώρας: τα προβλήματα της υγείας που
εντάσσονται στο γενικό πλαίσιο των προβλημάτων της καθημερινότητας, την οποία
υποτίθεται ότι επιδιώκει να αντιμετωπίσει δυναμικά η κάθε κυβέρνηση. Μόνο που
αυτή τη φορά τα προβλήματα της υγείας φαίνεται να διογκώνονται εξαιτίας των
αντιδράσεων που συναντάει το μεταρρυθμιστικό σχέδιο του υπουργού Αλέκου
Παπαδόπουλου. 
Η χθεσινή συνάντηση με τον Πρωθυπουργό είχε ξεχωριστό ενδιαφέρον όμως και για
έναν ακόμη λόγο. Πριν απο λίγες ημέρες ο υπουργός Υγείας είχε προβεί σε
δηλώσεις με τις οποίες στρεφόταν κατά συνεργατών του Πρωθυπουργού. Δηλώσεις
που είχαν μάλιστα ερμηνευθεί από κάποιους ακόμη κι ως προεόρτια μιας «μεγάλης
εξόδου» του κ. Παπαδόπουλου. 
Όπως είναι φανερό, κι όπως είναι και αναμενόμενο σε κάθε μεταρρυθμιστικό
εγχείρημα, και στο συγκεκριμένο που με επιμονή και πείσμα προωθεί ο κ.
Παπαδόπουλος, οι αντιδράσεις είναι πολλές, μεγάλες και διατρέχουν ολόκληρο τον
κορμό του συστήματος Υγείας. Επειδή, ακριβώς, ακουμπούν τα μεγάλα οικονομικά
συμφέροντα που δρουν στον χώρο της Υγείας. 
Κι αν για τον πολύ κόσμο είναι ανεξήγητο γιατί απεργούν οι πανεπιστημιακοί
γιατροί από το περασμένο καλοκαίρι, κλείνοντας ουσιαστικά τις Ιατρικές Σχολές
και απαιτώντας τη... μη εφαρμογή των διατάξεων του νόμου 2889/2001, για τον κ.
Παπαδόπουλο το θέμα είναι απλό. Ο νόμος που ψήφισε η Βουλή απαγορεύει στους
πανεπιστημιακούς γιατρούς που εργάζονται σε κλινικές εγκατεστημένες στα
νοσοκομεία του ΕΣΥ να προσφέρουν συγχρόνως και ιδιωτικό έργο έξω από το
νοσοκομείο, σε ιδιωτικά διαγνωστικά κέντρα, κλινικές και εργαστήρια. Και τους
υποχρεώνει από 1/1/2002 να κλείσουν τα ιδιωτικά τους ιατρεία. Ήταν το μεγάλο
στοίχημα του κ. Παπαδόπουλου και φαίνεται ότι τελικά το κερδίζει, καθώς στις
20 Δεκεμβρίου 2001 εξασφάλισε τη στήριξη και του υπουργείου Εθνικής Παιδείας
και Θρησκευμάτων, στο οποίο οι γιατροί-καθηγητές Πανεπιστημίων είχαν
εναποθέσει πολλές ελπίδες, για να μην περάσει ο νόμος. Η ανακοίνωση του
υπουργείου Παιδείας ανέφερε χαρακτηριστικά: «Σταθερή θέση του υπουργού
Παιδείας, σε πλήρη συμφωνία και με τον υπουργό Υγείας,
ήταν και είναι ο τερματισμός του καθεστώτος της παράλληλης απασχόλησης
των πανεπιστημιακών ιατρών σε ιδιωτικές κλινικές και εν γένει σε ιδιωτικές
επιχειρήσεις Υγείας, όπως επίσης και η συντεταγμένη άσκηση
ιδιωτικού ιατρικού έργου αποκλειστικά στα απογευματινά ιατρεία των
Πανεπιστημιακών Νοσοκομείων του ΕΣΥ, στα οποία θα στεγάζονται
πανεπιστημιακές κλινικές». 
Παράλληλα, με τον νέο χρόνο, και κάτω από αντίξοες συνθήκες που δημιούργησαν
οι κάθε είδους πιέσεις, ξεκίνησε η λειτουργία των απογευματινών ιατρείων στα
νοσοκομεία ­ θεσμός πρωτοποριακός για την Ελλάδα. Η ελπίδα του κ. Παπαδόπουλου
είναι ότι τις επόμενες ημέρες ο αριθμός των νοσοκομείων στα οποία θα
λειτουργήσουν τα απογευματινά ιατρεία θα αυξηθεί. Ο υπουργός Υγείας θεωρεί τον
θεσμό ως μέσο επιβίωσης του ΕΣΥ, κι όπως λέει «με τα απογευματινά ιατρεία
διασώθηκε το ΕΣΥ στην Ιταλία και τη Γαλλία». 
Ο κ. Παπαδόπουλος που ήταν ιδιαίτερα ικανοποιημένος χθες από τη συνάντηση που
είχε με τον Πρωθυπουργό Κ. Σημίτη, εκτιμά ότι το επόμενο μεγάλο βήμα που θα
κάνει σ' αυτή τη μεγάλη κόντρα με τους πανεπιστημιακούς θα είναι η άμεση
λειτουργία των νοσοκομείων Χαϊδαρίου στην Αθήνα και Παπαγεωργίου στη
Θεσσαλονίκη. Πώς θα γίνει αυτό; 
Διά της μεταφοράς πανεπιστημιακών κλινικών στα δύο υπερσύγχρονα νοσοκομεία,
πράγμα που θα επιτρέψει να μείνουν χώροι ελεύθεροι στα άλλα νοσοκομεία, όπου
οι πανεπιστημιακοί γιατροί θα πρέπει να επιστρέψουν και να κάνουν ιδιωτικό
ιατρείο ­ τώρα τους δόθηκε προσωρινά η δυνατότητα να δέχονται ασθενείς στα
δικά τους ιατρεία. 
Το όλο ζήτημα, όπως προαναφέρθηκε, έχει να κάνει με τα ισχυρά οικονομικά
συμφέροντα στον χώρο της Υγείας που θίγονται από τη μεταρρύθμιση του ΕΣΥ που
επιχειρεί ο Αλ. Παπαδόπουλος. Όπως ο ίδιος δηλώνει «πρέπει η κοινωνία να
καταλάβει ότι όσα συμβαίνουν σήμερα έχουν να κάνουν με την απαίτηση ορισμένων
κύκλων να συνεχισθεί το αμαρτωλό καθεστώς του τριγώνου των Βερμούδων στην
Υγεία». Τι ονομάζει «τρίγωνο των Βερμούδων»; «Τα ιδιωτικά ιατρεία των
μεγαλογιατρών που περικλείονται ένθεν και ένθεν της Βασ. Σοφίας και του
Κολωνακίου...». Και πώς το εξηγεί; Ότι εκεί οι μεγαλογιατροί εισπράττουν
παχυλές αμοιβές από τους ασθενείς... 
Η αλήθεια είναι ότι η κυβέρνηση επείγεται να προχωρήσει η μεταρρύθμιση, και η
χθεσινή συνάντηση του Πρωθυπουργού με τον υπουργό Υγείας διέλυσε κάθε
αμφιβολία για το αν ο κ. Παπαδόπουλος προχωρεί μόνος του ή έχει και τη στήριξη
της κυβέρνησης. Άλλωστε η κυβέρνηση δεν είχε πολλές επιλογές: από μια πρόσφατη
σφυγμομέτρηση βρέθηκε ότι η Υγεία είναι το δεύτερο κατά σειρά πιο σημαντικό
θέμα που απασχολεί τον πολίτη. Οι πολίτες περιμένουν κάτι να αλλάξει, να
βελτιωθούν τα νοσοκομεία, να αλλάξει η συμπεριφορά κάποιων γιατρών απέναντι
στον ασθενή και τα προβλήματα υγείας του. 
<H3>Συμφέροντα και κυκλώματα
</H3>
Ο καθένας έχει να συνεισφέρει κι από μια ιστορία σχετική με τη δραστηριότητα
των μεγαλογιατρών. Από τον γυναικολόγο πανεπιστημιακό που εργάζεται για
παράδειγμα στο μαιευτήριο «Αλεξάνδρα» και αρνείται να κάνει τοκετούς στο
νοσοκομείο του δηλώνοντας ότι «συνεργάζεται» μόνο με συγκεκριμένο ιδιωτικό
μαιευτήριο, έως το ότι μαιευτήρια όπως το «Έλενα Βενιζέλου» και το «Μαρίκα
Ηλιάδη» λειτουργούν με γυναίκες-μετανάστριες και άπορες που δεν έχουν τη
δυνατότητα να καταβάλουν τα... 2,5 εκατομμύρια που κοστίζει ένας φυσιολογικός
τοκετός σε ιδιωτικό μαιευτήριο... 
Όπως είναι προφανές, τα συμφέροντα που διακυβεύονται είναι τεράστια. Μέσα σ'
αυτό το κύκλωμα εμπλέκονται γιατροί, νοσοκομεία, κλινικές, εργαστήρια και
διαγνωστικά κέντρα, εταιρείες φαρμακευτικές, ιατροτεχνολογικού εξοπλισμού,
αναλώσιμου ιατρικού υλικού, φαρμακευτικών σκευασμάτων και πολλά άλλα. 
Εξυπακούεται ότι το θέμα των πανεπιστημιακών γιατρών δεν είναι το μοναδικό για
το οποίο δέχεται επιθέσεις από παντού ο υπουργός Υγείας Αλ. Παπαδόπουλος. Η
επιμονή του να τοποθετηθούν μάνατζερ στα νοσοκομεία για να ελέγξει τις
προμήθειες, η πρόθεσή του να εντάξει τους γιατρούς του ΙΚΑ στο ΕΣΥ, η επιθυμία
του να αντιμετωπίσει τα περισσότερα θέματα που καθιστούν το ΕΣΥ διάτρητο και
ευάλωτο στην ιδιοτελή εκμετάλλευση του καθενός, μπορεί να προκαλεί αισθήματα
συμπάθειας στους πολίτες αλλά δεν αρέσει καθόλου στο σύστημα. Κι επειδή το
σύστημα γενικώς είναι πανίσχυρο, το ερώτημα είναι ποιος θα νικήσει σ' αυτή την
άγρια κόντρα. Ο Αλ. Παπαδόπουλος έχει κερδίσει ήδη μια πρώτη μεγάλη μάχη: όταν
όλοι προέβλεπαν ότι στον ανασχηματισμό του Οκτωβρίου ο Κ. Σημίτης θα τον
μετακινούσε, ο Πρωθυπουργός διέψευσε τις προσδοκίες που είχαν δημιουργηθεί,
διατηρώντας τον στο υπουργείο Υγείας.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17234N111</ED>
<ID>
ID:301123

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N11&aa=1</URL></REF>


Article

<CATEGORY>vin04</CATEGORY>

 <H5>«Ναυμαχία» μεταξύ ναυάρχων και καθηγητή Πανεπιστημίου για αναφορές στον
αντιδικτακτορικό αγώνα των αξιωματικών του Ναυτικού το 1973 που περιέχονται
στην «Ιστορία του Ελληνικού Έθνους»
</H5><H2>«Μπωφόρ» για το Κίνημα του Ναυτικού
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Το πλήρωμα του αντιτορπιλικού «Βέλος» που είχε καταφύγει στην Ιταλία μετά την
εκδήλωση του Κινήματος το 1973

΄Ηταν ή όχι βασιλόφρονες στη συντριπτική τους πλειονότητα οι αξιωματικοί -
μέλη του αντιδικτατορικού Κινήματος του Πολεμικού Ναυτικού του 1973; 
Ήταν ή όχι αντιπλοίαρχοι οι περισσότεροι εξ αυτών; Και είχαν φροντίσει για την
οικονομική στήριξη από επιχειρηματίες των οικογενειών των εμπλεκομένων στην
περίπτωση που το Κίνημα αποτύγχανε και αποτάσσονταν από το Ναυτικό; 
Σχεδόν 30 χρόνια μετά, και με δεδομένη και αδιαμφισβήτητη τη συμβολή τού
(αποτραπέντος τελικά) Κινήματος στον αντιδικτατορικό αγώνα, μπορεί να έχουν
σημασία οι απαντήσεις σ' αυτές τις «λεπτομέρειες»; Για μια μεγάλη μερίδα εκ
των πρωταγωνιστών φαίνεται ότι έχουν. Η Ιστορία, υποστηρίζουν, «ακόμα
γράφεται, σβήνεται και ξαναγράφεται». Ακόμα και με «ναυμαχίες» μεταξύ 41 εκ
των αποστράτων - μελών του Κινήματος και ενός καθηγητή της Πολιτικής Επιστήμης
που ανταλλάσσουν βολές... «τορπιλών». 
Ας πάρουμε όμως τα πράγματα από την αρχή: Ένα εκτενές ιστορικό κείμενο για τη
δικτατορία των συνταγματαρχών (1967-1974) του καθηγητή στο Πάντειο
Πανεπιστήμιο κ. Θανάση Διαμαντόπουλου, που περιέχεται στον νεοεκδοθέντα 16ο
τόμο της «Ιστορίας του Ελληνικού Έθνους», αναφέρεται, μεταξύ πολλών άλλων, και
στα προαναφερθέντα σημεία για το Κίνημα του Ναυτικού. 
Γράφει, μεταξύ άλλων, κατά τεκμήριον φιλικών προς το Κίνημα, ο κ.
Διαμαντόπουλος: 
Α. Για τα περί της «συνθέσεως» της «αντιδικτατορικής ομάδας»: «Μεγάλος
αριθμός αξιωματικών του Πολεμικού Ναυτικού (πρωτίστως βασιλοφρόνων
αντιπλοιάρχων που ανήκαν στην ίδια σειρά της Σχολής Ναυτικών Δοκίμων και είχαν
συμπήξει "ομάδα" αντιδικτατορικών προσανατολισμών ήδη από την επαύριον της
αποτυχίας του βασιλικού αντικινήματος του Δεκεμβρίου του 1967) είχαν
αποφασίσει να κινηθούν εναντίον του καθεστώτος την άνοιξη του 1973». Και σε
άλλο σημείο: 
«Πράγματι, παρά τις διαψεύσεις που υπήρξαν στη συνέχεια από τον Κωνσταντίνο,
οι βασιλόφρονες, στη συντριπτική τους πλειοψηφία, "αντεπαναστάτες" είχαν, μέσω
ενός απότακτου ναυάρχου, βολιδοσκοπήσει στη Ρώμη τον εξόριστο μονάρχη και
φαίνεται ότι είχαν διασφαλίσει τις βασιλικές ευλογίες για το κίνημα.
Ταυτόχρονα, είχαν αναζητήσει σε επαφές τους με αντιδικτατορικούς πολιτικούς
του συντηρητικού χώρου πολιτική κάλυψη και έτσι, εκτός από τον Π. Γαρουφαλιά,
που από καιρό επικοινωνούσε με ορισμένους από αυτούς, είχαν προσεγγίσει και
τον Ε. Αβέρωφ, μέσω δε αυτού είχαν επιχειρήσει να εξασφαλίσουν από το Παρίσι
και την πολιτική υποστήριξη του Κ. Καραμανλή. (Όμως ο πρώην πρωθυπουργός είχε
φανεί επιφυλακτικός, δυσπιστώντας ως προς τις προοπτικές επιτυχίας του
εγχειρήματος)». 
Β. Για την υποστήριξη των οικογενειών τους: «Τέλος, οι επίδοξοι
κινηματίες, προκειμένου να διασφαλίσουν τα αναγκαία για την κίνηση του Στόλου
καύσιμα, είχαν κάνει επιτυχημένες επαφές με τους εφοπλιστές και ιδιοκτήτες
πετρελαιοφόρων αδελφούς Βαρδινογιάννη και τον Νικήτα Βενιζέλο, ενώ είχαν
φροντίσει ­ μέσω, κυρίως, του βιομήχανου Χρ. Στράτου ­ για τη διασφάλιση των
κεφαλαίων που θα ήταν αναγκαία για τη συντήρηση των οικογενειών των
εμπλεκομένων σε περίπτωση αποτυχίας του κινήματος και απόταξής τους». 
Μόλις κυκλοφόρησε από την Εκδοτική Αθηνών ο τόμος (12/2000), αρκετοί εκ των
μελών του Κινήματος έστειλαν κοινή επιστολή στους εκδότες δηλώνοντες
«αγανακτισμένοι». Όπως επισημαίνει ο ναύαρχος ε.α. Ευάγγελος Λαγάρας ­ που
τελικά τις προάλλες δημοσιοποίησε την επιστολή ­ το περιεχόμενο της μελέτης
του κ. Θ. Διαμαντόπουλου «δεν αποδίδει την ιστορική αλήθεια σχετικά με
ορισμένες βασικές πτυχές εκείνης της υπόθεσης του Π.Ν.». 
Σύμφωνα με τον επίτιμο αρχηγό ΓΕΝ, «κατά την συγγραφή της Ιστορίας (...) δεν
θα πρέπει να παραβλέπεται η προσωπική μαρτυρία των γεγονότων». 
Τι καταθέτουν λοιπόν οι «41» ­ μεταξύ των οποίων αξίζει να σημειωθεί ότι δεν
περιλαμβάνεται ο τότε κυβερνήτης του «Βέλους» κ. Νίκος Παππάς ­ για τα επίμαχα
σημεία; 
* Αρχίζοντας απ' τα «ανώδυνα» που αφορούν την οικονομική στήριξη των
οικογενειών, επισημαίνουν ότι το μόνο θέμα που είχε τεθεί και έγινε προσπάθεια
να λυθεί ήταν η διασφάλιση κεφαλαίων για την «αρχική συντήρηση» των
οικογενειών τών μη μυημένων απ' τα πληρώματα των πλοίων που επρόκειτο να
κινηθούν ­ κυρίως δε των υπαξιωματικών. Για τους ίδιους δε, επικαλούνται την
πραγματικότητα, ότι δηλαδή μετά τη σύλληψη και το ΕΑΤ/ΕΣΑ αποτάχτηκαν και ότι
«δεν ανέλαβε τη συντήρηση των οικογενειών μας κάποιος επιχειρηματίας».
Αναζήτησαν δουλειά ­ «αρκετοί, δε, δεν κατάφεραν να βρουν μέχρι την επαναφορά
τους στο Ναυτικό, ευθύς μετά την αποκατάσταση της Δημοκρατίας». 
Φρονήματα 
* Όσον αφορά τώρα τα της «συνθέσεως» ­ πολιτικής και κατά βαθμό ­ ιδού τι
επισημαίνουν: 
* «Ουδέποτε μάς απασχόλησε το τι πρέσβευε πολιτικά κάθε ένας από τους
συναδέλφους που προσχωρούσαν» ­ το σίγουρο είναι ότι υπήρχαν και καθαρώς
αντιβασιλικοί, η περίπτωση του κ. Χρ. Λυμπέρη είναι χαρακτηριστική. 
* «Το μόνο που μας ενδιέφερε και μας συνέδεε ως ομάδα, συνωμοτικά, αν θέλετε,
ήταν η αλληλοεκτίμηση και η κοινή πεποίθησή μας ότι εκτός από ντροπή, ήταν και
επικίνδυνο η πατρίδα μας να κυβερνάται από ένα απαράδεκτο καθεστώς ερήμην της
βουλήσεως του ελληνικού λαού. Και από το καθεστώς εκείνο πιστεύαμε ότι έπρεπε
να απαλλαγούμε το ταχύτερο». 
* Το Κίνημα ήταν «καθαρά πρωτοβουλία των αξιωματικών», για τους οποίους εν
κατακλείδι αναφέρεται ότι «μεταξύ των αντιπλοιάρχων περιλαμβάνοντο οι
περισσότεροι απ' τους πρωτεργάτες» ­ και ότι οι μυημένοι ήταν πολύ
περισσότεροι των συλληφθέντων. Επισημαίνεται ακόμη ότι «σε καμία συνάντηση και
συζήτηση κατά την προετοιμασία δεν τέθηκε θέμα υποστηρίξεως ή προωθήσεως τής
μιας ή της άλλης πολιτικής ιδεολογίας ή τού ενός ή του άλλου θεσμού». Στόχος,
τονίζουν, «η επαναφορά της συνταγματικής τάξεως στη χώρα και η λειτουργία της
δημοκρατίας χωρίς προκαταλήψεις ή ιδιοτέλεια». 
* Ενδιαφέρουσα, και αιχμηρή, η σχετική κατακλείδα που απευθύνεται ­ μέσω του
εκδότη ­ στον καθηγητή - συγγραφέα: 
«Αξίζει να υπογραμμίσουμε στο προκείμενο ότι οι ανακριτές μας στο ΕΑΤ/ΕΣΑ
προσπαθούσαν επίμονα, για τους δικούς τους βεβαίως λόγους, να αναδείξουν από
την "ανάκριση" ότι το κίνημα είχε φιλοβασιλικά κίνητρα. 
Ενδιαφέρων, αλήθεια, παραλληλισμός με την άποψη του συντάκτου σας!». 
<H3>Θ. Διαμαντόπουλος: Αδικαιολόγητη η ενόχληση
</H3>
Τι απαντάνε, όμως, ο συντάκτης και ο εκδότης; 
Από την πλευρά του ο καθηγητής κ. Θ. Διαμαντόπουλος επισημαίνει στα «ΝΕΑ»: 
«Ειλικρινή έκπληξη μού προκάλεσε η "αγανακτισμένη αντίδραση" των κ.κ. Ναυάρχων
στη συμβολή μου στην ιστορία του Ελληνικού Έθνους, της Εκδοτικής Αθηνών και
ειδικά σε όσα γράφω για το "Κίνημα του Ναυτικού" του 1973. Κυρίως γιατί το
τμήμα αυτό του κειμένου μου, σχεδόν κατά παράβαση της επιστημονικής
ουδετερότητας, είναι γραμμένο με καταφανή συμπάθεια προς το όπλο του Πολεμικού
Ναυτικού και ιδιαίτερα τους πρωταγωνιστές του συγκεκριμένου κινήματος.
Ομολογώ, δε, πως δεν κατάλαβα τι ακριβώς προκάλεσε την οργισμένη αντίδρασή
τους. Ειδικότερα: 
Σε ποιο σημείο και με ποια διατύπωση αμφισβητώ την ανιδιοτέλεια και τα άδολα
κίνητρα των πρωταγωνιστών του εγχειρήματος; 
Αποτελεί μομφή να χαρακτηρίζεται ένας αξιωματικός "ευπατρίδης" που θέλει να
σώσει την τιμή του επαγγέλματός του, του όπλου του και των Ενόπλων Δυνάμεων
της χώρας του, τμήμα των οποίων ­ όπως οι ίδιοι οι κινηματίες αναγνώριζαν με
την προκήρυξή τους ­ την εξέθετε διεθνώς, έχοντας παράνομα καταλάβει την
εξουσία και ασκώντας την τυραννικά;». 
Για τα περί οικονομικής μερίμνης και την κατανομή των βαθμών, επισημαίνει: 
«Εφόσον οι ίδιοι οι επιστολογράφοι αναγνωρίζουν την ­ ασφαλώς θεμιτή ­ μέριμνά
τους για την οικονομική κάλυψη των οικογενειών στελεχών του Ναυτικού τα οποία,
έστω και ακουσίως, θα μετείχαν στο κίνημα, πού βρίσκεται η ανακρίβεια των
γραφομένων μου; Αφού αναφερόμαστε σε μέλη των πληρωμάτων των πλοίων που
ενεπλάκησαν στο εγχείρημα, και οι μη μυημένοι στην προετοιμασία του δεν ήσαν,
έστω και ακουσίως, "συμμετασχόντες"; (Ασφαλώς όχι "συμμετάσχοντες", όπως
προφανώς από laplus calami αναφέρεται στην επιστολή). Αναφέρω πουθενά ότι η
σχετική μέριμνα αφορούσε τις οικογένειες της ηγεσίας του κινήματος; 
Άλλωστε πολλά από τα στοιχεία που καταγράφω μνημονεύονται σε έργα ευρέως
γνωστά, η δε συγκεκριμένη πληροφορία και στην Ιστορία της Δικτατορίας του
Γρηγοριάδη που κυκλοφόρησε αμέσως μετά την αποκατάσταση των συνταγματικών
ελευθεριών. Γιατί στα 25, τουλάχιστον, χρόνια που παρήλθαν από την κυκλοφορία
της δεν εκδηλώθηκε καμία αντίδραση; (Έστω και αν η έκταση και η ενιαία μορφή
της Ιστορίας του Ελληνικού Έθνους, ως συλλογικού έργου, δεν μου επέτρεπαν ούτε
πρωτογενή έρευνα να κάνω ούτε καν τις πηγές μου να παραθέσω υπό μορφή
υποσημειώσεων). 
"Μεταξύ των αντιπλοιάρχων περιελαμβάνοντο οι περισσότεροι από τους πρωτεργάτες
του κινήματος", αναφέρουν επί λέξει οι επιστολογράφοι. Πού το μεμπτό στην
έμφαση την οποία εγώ δίδω στη συμμετοχή και τον ηγετικό ρόλο αξιωματικών αυτού
του βαθμού, που ήταν κυβερνήτες σκαφών;». 
Και καταλήγει αιχμηρά αλλά και «με ειλικρινή εκτίμηση για τους αντιστασιακούς
αξιωματικούς»: 
«Τα προαναφερόμενα μου επιτρέπουν, επομένως, να θεωρώ ότι η ενόχληση που
εκφράζεται δεν είναι δικαιολογημένη. Παρά ταύτα η επιστολή των κ.κ.
αξιωματικών είναι, πιστεύω, χρήσιμη διότι μια ιστορικά πολύτιμη πληροφορία
συνάγεται από τα γραφόμενά τους: Εφόσον ενοχλήθησαν από την επισήμανσή μου ότι
η πλειοψηφία τους ήταν βασιλόφρονες ­ κάτι το οποίο στο ελάχιστο δεν μειώνει
βέβαια το δημοκρατικό χαρακτήρα του εγχειρήματός τους ούτε ασφαλώς θέτει υπό
αμφισβήτηση την προσήλωσή τους στη λαϊκή κυριαρχία την οποία προσπάθησαν να
αποκαταστήσουν ­, αυτό υποδηλοί ότι η πλειοψηφία των υψηλόβαθμων στελεχών του
Βασιλικού Ναυτικού εκείνη την περίοδο ήταν υπέρ της αβασιλεύτου δημοκρατίας,
πληροφορία πράγματι εξαιρετικά ενδιαφέρουσα και υποκείμενη σε αξιολόγηση». 
Ο κ. Ιωάννης Μπαστιάς, Συντονιστής Εκδόσεως, επισημαίνει απ' την πλευρά του
για τη διένεξη: «Εμείς επιλέγουμε τους καλύτερους επιστήμονες της κάθε εποχής
και ουδέποτε τους λογοκρίνουμε». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17234N121</ED>
<ID>
ID:301124

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N12&aa=1</URL></REF>


Article

<CATEGORY>vin04</CATEGORY>

 <H5>Η νίκη μπορεί να έχει χίλιους πατέρες αλλά ο Γιάννος Παπαντωνίου αισθάνεται το
μοναδικό...ορφανό της ΟΝΕ.Ο άλλοτε τσάρος της Οικονομίας νιώθει την ανάγκη να
μιλήσει για τη ζωή μετά το ευρώ αλλά και για τις δύσκολες διαπραγματεύσεις που
έβαλαν την Ελλάδα στη Νομισματική Ένωση
</H5><H2>Μόνος στην... κυβέρνηση
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Στην επίσημη πρεμιέρα του ευρώ, στις δώδεκα τα μεσάνυχτα της Πρωτοχρονιάς,
ήταν σχεδόν όλοι παρόντες στην Τράπεζα της Ελλάδος. Ως γνωστόν «η νίκη έχει
χίλιους πατέρες». Υπήρχε, όμως, και μια σημαντική απουσία. Ο Γιάννος
Παπαντωνίου ήταν παρών στο κλειστό δείπνο που είχε παραθέσει προηγουμένως ο
Λουκάς Παπαδήμος, όχι, όμως, και τη στιγμή που ο Πρωθυπουργός Κώστας Σημίτης
πήρε πρώτος στα χέρια του ένα χαρτονόμισμα του ενιαίου ευρωπαϊκού νομίσματος.
Ως υπουργός Εθνικής Άμυνας είχε ήδη αναχωρήσει, αφού ήταν εκ της θέσεώς του
υποχρεωμένος να βρίσκεται σε στρατιωτικό περιβάλλον τη στιγμή της αλλαγής του
χρόνου. Δεν ήταν η μόνη φορά στη μακρά διαδρομή προς την ΟΝΕ που ο Παπαντωνίου
βρέθηκε μόνος και σε απόσταση από την υπόλοιπη κυβέρνηση. 
Το φάντασμα στη μηχανή 
Ήταν επίσης μία από τις λίγες στιγμές όπου δεν υπήρχε ατμόσφαιρα αγωνίας ­ αν
εξαιρέσει κανείς την ανησυχία μήπως κάποιο «φάντασμα» στο ΑΤΜ της Εθνικής
Τράπεζας εμπόδιζε το ευρω-χαρτονόμισμα να εξέλθει. Αντιθέτως, την εξαετία 1994
- 2000 τα πράγματα ήταν πολύ δύσκολα και σε αρκετές περιπτώσεις σκοτεινά.
«Μπορεί να κερδίσαμε την ΟΝΕ με το σπαθί μας», όπως αρέσκεται να λέει ο
Παπαντωνίου, όμως η επίτευξη των κριτηρίων ήταν οριακή. «Η Ελλάδα δεν είχε
περιθώριο να κάνει το παραμικρό λάθος». Το γεγονός αυτό, λέει σήμερα ο ίδιος,
εξηγεί το άγχος που διακατείχε τότε τον Παπαντωνίου, αλλά και τη σκληρότητα με
την οποία υπερασπιζόταν την οικονομική πολιτική που χάραξε συνολικά ως
αρχιτέκτονας της ΟΝΕ. Η σκληρότητα αυτή, υπενθυμίζει, τον έκανε πολλές φορές
να αισθανθεί απομονωμένος μέσα στην κυβέρνηση. 
Η ατμόσφαιρα ευφορίας το βράδυ της Πρωτοχρονιάς του 2002 έκανε κάποιους να
ξεχάσουν ότι «δεν ήταν όλα ζάχαρη» στη διεκδίκηση της ΟΝΕ. Αντιθέτως, υπήρξαν
δύσκολες και σκοτεινές στιγμές. Η πρώτη ήρθε την άνοιξη του 1994, μερικές
ημέρες αφότου ο Παπαντωνίου διαδέχθηκε τον Γιώργο Γεννηματά στην Πλατεία
Συντάγματος. Ο Παπαντωνίου έμελλε να αναδειχθεί ο μακροβιότερος Έλληνας
υπουργός Εθνικής Οικονομίας. Τις ημέρες, όμως, εκείνες κανείς δεν θα
στοιχημάτιζε υπέρ μιας τέτοιας πιθανότητας. Αντιθέτως, η απελευθέρωση της
κίνησης κεφαλαίων, από την Ελλάδα στο εξωτερικό, έδινε την εντύπωση ότι θα
άνοιγε ο ασκός του Αιόλου για τη δραχμή. Ο ίδιος ο Παπαντωνίου θυμάται σήμερα
ότι «το τραπεζικό κατεστημένο θεωρούσε βέβαιη την υποτίμηση». Αντιθέτως, ο
Παπαντωνίου πίστευε ότι μια τέτοια κίνηση θα ήταν καταστροφή, αφού υπό την
πίεση των αγορών «μια διόρθωση σε συνθήκες πανικού μπορεί να έφθανε και το
30%». Οι συνέπειες θα ήταν ολέθριες, με τον πληθωρισμό να εκτινάσσεται από το
12% στο 18%. 
Παγωμένη ατμόσφαιρα 
Ο Παπαντωνίου μπορεί να αισθάνθηκε τότε πρώτη φορά μόνος ­ είχε, όμως, έναν
πολύτιμο και πολύ ισχυρό σύμμαχο. Σε μια μεσημεριανή συνάντησή τους στην
Εκάλη, ο Ανδρέας Παπανδρέου συμφώνησε απόλυτα με την πολιτική στήριξης της
δραχμής. Αν και είχαν συζητήσει μεταξύ τους το «χείριστο σενάριο», την
πιθανότητα, δηλαδή, να ξεφύγει η κατάσταση, Παπανδρέου και Παπαντωνίου
συμφώνησαν στις συσκέψεις παρουσία τρίτων (συμπεριλαμβανομένων των στελεχών
της Τραπέζης της Ελλάδος) να μην αναφέρουν καν το ενδεχόμενο της υποτίμησης.
Τελικά, η Ελλάδα βγήκε νικήτρια από τη «μάχη της δραχμής». Αν την είχε χάσει,
θα είχαν χαθεί τα πάντα. 
Η «πολιτική μοναξιά» του Παπαντωνίου διατηρήθηκε και στις κυβερνήσεις Σημίτη.
Ασφαλώς, οι 13 νέοι φόροι στον προϋπολογισμό του '97 είχαν την απόλυτη έγκριση
του Πρωθυπουργού. Στο Υπουργικό Συμβούλιο, όμως, η «ατμόσφαιρα ήταν παγωμένη».
Ο Παπαντωνίου βρήκε απέναντί του τους άλλους υπουργούς και είχε να
αντιμετωπίσει τις επιφυλάξεις του Άκη Τσοχατζόπουλου και της Βάσως Παπανδρέου.
Ο φόβος ήταν ότι οι νέοι φόροι θα είχαν πολιτικό κόστος ­ ενώ το ΠΑΣΟΚ είχε
κερδίσει τις εκλογές του '96 χωρίς να αποφύγει τις υποσχέσεις. Ο Σημίτης
στήριξε τότε όπως και στη συνέχεια τον Παπαντωνίου ­ είχε, άλλωστε, πειστεί
εύκολα για την αναγκαιότητα των μέτρων σε μία συζήτηση στο Μέγαρο Μαξίμου. Για
την αναγκαιότητα της φορολογικής αυτής πολιτικής ­ που «δεν έθιγε καθόλου τα
εισοδήματα των εργαζομένων» συμφωνα με τον Παπαντωνίου ­ πείστηκε και ο
πρόεδρος της ΓΣΕΕ Χρ. Πολυζωγόπουλος, με τον οποίο ο υπουργός Εθνικής
Οικονομίας είχε συνεχή επαφή, όχι μόνο πολιτική, αλλά και προσωπική. Συνέφαγαν
μετά συζύγων σε ταβέρνα στο Χαλάνδρι, ενώ το Πάσχα του '97 τούς βρήκε στο
εξοχικό του Πολυζωγόπουλου. 
Το παζάρι της υποτίμησης 
Η «μοναξιά» Παπαντωνίου - Σημίτη είχε διαφορετική σημασία τον Δεκέμβριο του
'97, όταν αποφασίστηκε, κεκλεισμένων των θυρών και με απόλυτη μυστικότητα, η
υποτίμηση της δραχμής. Ο αρχικός σχεδιασμός ήταν για το '99, αλλά ο
Παπαντωνίου δεν είχε αυταπάτες. Οι αγορές θα προεξοφλούσαν την υποτίμηση μήνες
νωρίτερα, πιέζοντας το εθνικό νόμισμα ­ τάση που είχε ήδη αρχίσει να
διαφαίνεται. Ο Παπαντωνίου έλαβε την έγκριση του αρμόδιου επιτρόπου της Ε.Ε.
Τιμπό ντε Σιλγκί, τον Ιανουάριο του '98. Ωστόσο, το κρίσιμο ερώτημα ήταν το
ποσοστό της υποτίμησης. Ο Παπαντωνίου ήθελε να είναι της τάξεως του 10-11%. Οι
Γερμανοί της Bundesbank την έβλεπαν στο 18%. 
Η διαπραγμάτευση κατέληξε σε ένα ημίωρο τηλεφώνημα Παπαντωνίου - Βάιγκελ
(υπουργός Οικονομικών τότε της Γερμανίας). Ο Έλληνας υπουργός βρισκόταν στη
Βουλή και αναζήτησε καταφύγιο στο άδειο γραφείο ενός υποδιευθυντή της
υπηρεσίας πρακτικών. Επειδή τα αγγλικά του δεν ήταν καλά, ο Γερμανός ομόλογός
του χρησιμοποίησε διερμηνέα. Ο Παπαντωνίου έπεισε τον Βάιγκελ να είναι η
υποτίμηση της τάξεως του 13,8% με το επιχείρημα ότι «ο υψηλός ρυθμός ανάπτυξης
της ελληνικής οικονομίας θα απορροφούσε την απώλεια της ανταγωνιστικότητας». Ο
Παπαντωνίου είναι πεπεισμένος ότι δικαιώθηκε καθώς στη συνέχεια, ύστερα από
ενάμιση χρόνο, η δραχμή ανατιμήθηκε, αφού οι αγορές την οδήγησαν στο 11% ­
όπου έγινε τελικά και το περίφημο «κλείδωμα» στο ECOFIN πριν από την επίσημη
ένταξη. 
Το «οικονομικό επιτελείο» κράτησε μέχρι τέλους το μυστικό της υποτίμησης. Εν
αντιθέσει με το παρελθόν, δεν σημειώθηκαν διαρροές. Φαίνεται ότι δεν έγινε το
ίδιο και στο εξωτερικό. Την Παρασκευή 13 Μαρτίου 1998 το ήξεραν περίπου εκατό
άτομα (από υπουργούς μέχρι διοικητικό και βοηθητικό προσωπικό) στην Ευρώπη. Το
απόγευμα της ημέρας εκείνης μια μεγάλη τράπεζα του Λονδίνου, μετά το κλείσιμο
των αγορών, κερδοσκόπησε εις βάρος της δραχμής, εκτελώντας εντολή ενός
άγνωστου ως σήμερα πελάτη της. 
«Εσύ έχεις διαλύσει τη ζωή μας...» 
Το 1998 είχε τις περισσότερες πολιτικο-οικονομικές αναταράξεις. Η ατμόσφαιρα
αποκρυσταλλώνεται σε ένα κοινοβουλευτικό στιγμιότυπο. Βγαίνοντας από την
αίθουσα, ο Παπαντωνίου συναντά τον (και τότε) υπουργό Πολιτισμού Ευάγγελο
Βενιζέλο στον διάδρομο πίσω από τα κυβερνητικά έδρανα. Η σύντομη εγκάρδια
συνομιλία έχει ως εξής: «Τι γίνεται; Εσύ έχεις διαλύσει τη ζωή μας...», ρωτά
αστειευόμενος ο Βενιζέλος, για να λάβει αμέσως απάντηση από τον Παπαντωνίου:
«Και πού 'σαι ακόμα...». 
Δύο μήνες αργότερα ξεκινάει ο χορός των ιδιωτικοποιήσεων στις τράπεζες, με
αποτέλεσμα τσαλαπάτημα των διοικούντων από μαινόμενους συνδικαλιστές.
Παπαντωνίου και Σημίτης επικοινωνούν τηλεφωνικά με τον πολιορκούμενο
Γεωργουτσάκο της Εμπορικής, έξω από το κεντρικό κτίριο της οποίας, στη
Σοφοκλέους, είναι παραταγμένα τα ΜΑΤ. Ο Παπαντωνίου υπενθυμίζει ότι
διαχειρίστηκε ως υπουργός Εθνικής Οικονομίας ιδιωτικοποιήσεις και
μετοχοποιήσεις σε κρίσιμους τομείς, όπως στον τραπεζικό. Πρωτοβουλία που
«αποενοχοποίησε πολιτικά» (ή, με τραχύτερη έκφραση, «ξεπαρθένεψε») το θέμα
έστω και καθυστερημένα, «αφού ξαναπιάσαμε το '98 μια υπόθεση που είχε
ξεκινήσει στις αρχές της δεκαετίας του '90 ο Στέφανος Μάνος».

<H3>«Η Ελλάδα δεν μάτωσε...»
</H3>
Ο πρόεδρος της Κομισιόν Ρομάνο Πρόντι καλωσορίζει τον Γιάννο Παπαντωνίου στην ΟΝΕ

Ο Παπαντωνίου έχει να λέει ότι «επί πολλά χρόνια σήκωσε το βάρος μιας
πολιτικής με μεγάλο κόστος». Το γεγονός αυτό δεν ήταν άμοιρο της επιθυμίας του
να αποχωρήσει από το ΥΠΕΘΟ μετά τον Ιούνιο του 2000. Ο Παπαντωνίου εκτιμά,
πάντως, ότι η Ελλάδα εισήλθε στην ΟΝΕ «χωρίς να ματώσει». Ο ίδιος επιμένει ότι
οι φόροι του '97 δεν έθιξαν τους εργαζομένους. Επισημαίνει επίσης ότι ήταν η
οικονομική πολιτική που, το φθινόπωρο του '99, που έδωσε τη δυνατότητα στον
Κώστα Σημίτη να εξαγγείλει στη ΔΕΘ «κοινωνικό πακέτο» υπέρ συνταξιούχων και
χαμηλόμισθων. Μαζί με την ΟΝΕ, το «πακέτο» αυτό συνέβαλε, κατά την εκτίμηση
του νυν υπουργού Εθνικής Άμυνας, στη νίκη του ΠΑΣΟΚ στις εκλογές της 9ης
Απριλίου 2000. Παρά «τις μυθολογίες για μαύρες τρύπες», τα μακρο-οικονομικά
αποτελέσματα από την ΟΝΕ ήταν «θετικότερα του αναμενομένου», με χαμηλά
επιτόκια και επιτάχυνση της ανάπτυξης. Από το υπουργείο Εθνικής Άμυνας, πλέον,
ο Παπαντωνίου επιμένει ότι η κυβέρνηση «θα αντλήσει πολλαπλά και διαρκή
πολιτικά οφέλη, τώρα που οι πολίτες παίρνουν στα χέρια τους το ευρώ». Ωστόσο,
δεν αρνείται ότι «η οικονομία δεν αρκεί για να κερδηθούν ξανά οι εκλογές».
Άλλωστε, «στην ΟΝΕ μπαίνεις μία φορά».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17234N131</ED>
<ID>
ID:301125

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N13&aa=1</URL></REF>


Article

<CATEGORY>vin07</CATEGORY>

 <H5>Ελληνοαμερικανός επιστήμονας σχεδίασε νέα μέθοδο ανίχνευσης ψεύδους με ειδική
βιντεοκάμερα που μπορεί να συλλάβει ταχύτατα τις αλλαγές θερμοκρασίας γύρω από
τις κόγχες
</H5><H2>Τα μάτια δεν λένε ψέματα
</H2>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Ψέματα τέλος: Ο Αμερικανός ενδοκρινολόγος Τζέημς Λέβιν και ο Ελληνοαμερικανός
Ιωάννης Παυλίδης σχεδίασαν μια βιντεοκάμερα υψηλής ευκρίνειας που συλλαμβάνει
την αλλαγή θερμοκρασίας στην περιοχή των ματιών, όταν ένα άτομο ψεύδεται 
«Η αλήθεια φαίνεται στα μάτια». Όχι, αυτή τη φορά δεν πρόκειται για πεποίθηση
κάποιου ρομαντικού. Είναι συμπέρασμα επιστημονικό και συνοδεύεται από το
αντίστοιχο μηχάνημα που εντοπίζει τα μάτια που... λένε ψέματα. Είναι μάλιστα
πιθανό η νέα μέθοδος ανίχνευσης ψεύδους να εφαρμοστεί σύντομα στα αεροδρόμια
των Ηνωμένων Πολιτειών, προς ενίσχυση των μέτρων ασφαλείας. 
Η περιοχή που προδίδει τους σύγχρονους ψεύτες είναι αυτή των ματιών. Δύο
επιστήμονες, ο ενδοκρινολόγος Τζέημς Λέβιν, από την κλινική Μάγιο της
Μινεάπολης και ο εληνοαμερικανός Ιωάννης Παυλίδης των Εργαστηρίων Honeywell,
σχεδίασαν μία βιντεοκάμερα υψηλής ευκρίνειας που μπορεί να συλλάβει ταχύτατα
τις αλλαγές θερμοκρασίας στην περιοχή των ματιών, όταν ένα άτομο ψεύδεται. Οι
μεταβολές αυτές προκαλούνται από έντονη δράση του αίματος στο δέρμα γύρω από
τα μάτια. Ακόμη και οι «ειδικοί στο ψέμα», εμφανίζουν αδυναμία στο να κρύψουν
την ερυθρίαση γύρω από τις κόγχες των ματιών και αυτό ακριβώς αξιοποίησαν οι
ερευνητές και εφευρέτες της πρωτότυπης κάμερας, η οποία έχει τη δυνατότητα να
ανιχνεύει μεταβολές της θερμοκρασίας της τάξεως των 0.025 βαθμών Κελσίου. 
Οι δύο επιστήμονες εκτιμούν ότι η ανακάλυψή τους μπορεί να χρησιμοποιηθεί σε
αεροδρόμια και άλλες «ευαίσθητες» περιοχές για τον εντοπισμό ατόμων που δεν
απαντούν με ελικρίνεια στις ερωτήσεις των αρχών ασφαλείας και κατά συνέπεια θα
μπορούσαν να κριθούν ύποπτα. Τονίζουν ακόμη ότι τα αποτελέσματα από τη χρήση
της συγκεκριμένης κάμερας είναι το ίδιο αξιόπιστα με τα αντίστοιχα των νόμιμων
μεθόδων ανίχνευσης ψεύδους που εφαρμόζονται στις Ηνωμένες Πολιτείες. 
«Όταν ένα άτομο εκτίθεται στην κάμερα θερμικής απεικόνισης και ψεύδεται, το
κομπιούτερ ανιχνεύει την θερμότητα που αναπτύσσεται γύρω από τα μάτια. Δεν
είναι το ίδιο με το κοκκίνισμα στα μάγουλα. Είναι δυσδιάκριτο και στην
πραγματικότητα δεν μπορείς να δεις καμία αλλαγή. Η θερμότητα στην επίμαχη
περιοχή μπορεί να είναι η πρώτη ένδειξη ότι κάποιος επιδιώκει να
παραπλανήσει». 
Στη μελέτη, που δημοσιεύτηκε στην επιστημονική επιθεώρηση «Nature», οι δύο
ερευνητές επισημαίνουν ότι ανάμεσα στα πλεονεκτήματα της κάμερας είναι η
δυνατότητα χρήσης της από μη ειδικούς. «Υπάρχει έντονη ανάγκη για
τεχνολογικούς μηχανισμούς αυτόματης και συνολικής απεικόνισης για τον
εντοπισμό ατόμων που στόχο έχουν τη διενέργεια τρομοκρατικών πράξεων», δήλωσε
ο δρ Λέβιν και συνέχισε: «Προς το παρόν στηριζόμαστε στην υποκειμενική
εκτίμηση των αντιδράσεων σε σύντομες ερωτήσεις του τύπου "ετοιμάσατε μόνος τις
αποσκευές σας;"» 
Οι παραδοσιακοί ανιχνευτές αλήθειας δεν είναι πρακτικοί σε μαζική κλίμακα,
απαιτούν περισσότερο χρόνο και τα αποτελέσματα πρέπει να ερμηνευτούν από
ειδικευμένους λειτουργούς, η κρίση των οποίων κρίνεται συχνά υποκειμενική. Με
τη νέα τεχνική όμως απλώς συγκρίνεται η εκπομπή θερμότητας στο δέρμα πριν και
μετά από μία ερώτηση και αναγνωρίζεται ο εν δυνάμει ψεύτης, όταν η διαφορά που
προκύπτει είναι «σημαντική». Το αν τη δεδομένη στιγμή επιδρούν και άλλοι
παράγοντες στις μεταβολές της θερμοκρασίας και πώς ορίζεται η «σημαντική»
διαφορά σε αυτήν την περίπτωση μένουν να διευκρινιστούν. 
1. Μάτια που λένε την αλήθεια 2. Μάτια που λένε ψέματα Στην έρευνα που έγινε
το 75% όσων είπαν ψέματα και το 90% όσων είπαν την αλήθεια εντοπίστηκε με
ορθότητα 
Οι επιστήμονες συγκέντρωσαν 20 εθελοντές και ζήτησαν από 8 να κλέψουν από 20
δολάρια. Όταν ρωτήθηκαν αν το έκαναν, η κάμερα κατέγραψε τις αντιδράσεις τους
και αναγνώρισε σωστά 6 από τους 8 που είπαν ψέματα, ποσοστό επιτυχίας 83%.
Αναγνώρισε επίσης το 90% των «αθώων». 
Παραδοσιακές μέθοδοι στο ίδιο πείραμα ανταποκρίθηκαν με ποσοστό ορθότητας 70%.
Η διαφορά είναι αισθητή. 
Όπως και το γεγονός ότι καμία μέθοδος δεν ξεπέρασε σε ορθότητα το 90% στα
αποτελέσματα. Μέχρι στιγμής δεν έχει δοθεί απάντηση τι γίνεται με αυτές
ακριβώς τις περιπτώσεις - του 10%, 17% ή 30% - κατά τις οποίες τα μηχανήματα
ανίχνευσης αλήθειας αποδεικνύονται ανακριβή. Το αμερικανικό υπουργείο Άμυνας
πάντως ζήτησε από τους δύο επιστήμονες να περιγράψουν πώς η εφεύρεσή τους θα
μπορούσε να χρησιμοποιηθεί στα αεροδρόμια. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17234N141</ED>
<ID>
ID:301070

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N14&aa=1</URL></REF>


Article

<CATEGORY>vin07</CATEGORY>

 <H5>Ο τηλεοπτικός σταθμός Discovery Channel διεξήγαγε έρευνα για να ανακαλύψει
ποια είναι τα ερωτήματα που προβληματίζουν περισσότερο τον κόσμο και
παρουσίασε τις λύσεις τους
</H5><H2>Τα «μυστήρια» απαντήθηκαν
</H2>
Ξεχάστε από πού προήλθε το Σύμπαν, τα μυστήρια του ανθρώπινου γονιδιώματος και
το γιατί γεννηθήκαμε. Αυτό που οι άνθρωποι θέλουν πράγματι να ξέρουν είναι:
«γιατί ποτέ δεν βλέπουμε μωρά περιστέρια»! 
Το αίνιγμα τέθηκε πριν από δύο χρόνια στη διάρκεια διαφημιστικής καμπάνιας.
Κατέληγε στο ότι, αφού ο κόσμος ρυθμίσει τις οικονομικές του υποθέσεις έχει
περισσότερο χρόνο να μελετήσει σημαντικότερα ζητήματα, που προφανώς μένουν
αναπάντητα από πολλούς ανθρώπους. 
Ο τηλεοπτικός σταθμός Discovery Channel διεξήγαγε έρευνα για να ανακαλύψει
ποια είναι τα ερωτήματα που προβληματίζουν περισσότερο το κοινό. Ο γρίφος με
τα... περιστεράκια που δεν βλέπουμε ποτέ ήταν ο πρώτος στη λίστα. Στη συνέχεια
απασχολεί το γιατί οι άνδρες έχουν θηλές και ποιες είναι οι ρίζες της
συνήθειας τού να τσουγκρίζουμε τα ποτήρια. 
Ακολουθούν τα οκτώ ερωτήματα που προβληματίζουν περισσότερο και οι απαντήσεις
τους: 
1. Γιατί δεν βλέπουμε ποτέ μωρά περιστεράκια; 
Τα νεογνά τα μεγαλώνουν οι γονείς τους μέχρι να βγάλουν πλήρως το πτέρωμά
τους. Την ώρα λοιπόν που φεύγουν από τη φωλιά τους, τόσο το μέγεθος όσο και τα
φτερά και τα πούπουλα είναι όμοια με τα αντίστοιχα του ενήλικου πουλιού.
Επίσης, οι φωλιές των περιστεριών είναι πολύ καλά κρυμμένες. 
2. Γιατί οι άνδρες έχουν θηλές; 
Το ανθρώπινο έμβρυο αναπτύσσει μαστικό ιστό πριν καθοριστεί το φύλο του. Όταν
το έμβρυο αρχίζει να αναπτύσσει ανδρικά χαρακτηριστικά, τα γαλακτοφόρα
στοιχεία, που αντίστοιχα αναπτύσσονται στα κορίτσια, επιστρέφουν στην
προγενέστερη κατάσταση αφήνοντας «ενθύμιο» τις θηλές. 
«Στην υγειά μας». Το έθιμο του τσουγκρίσματος των ποτηριών έχει τις ρίζες του
στην αρχαία Ελλάδα, όταν πολλοί συνήθιζαν να δηλητηριάζουν τους... εχθρούς τους

3. Γιατί τσουγκρίζουμε τα ποτήρια όταν λέμε «στην υγειά μας»; 
Οι ρίζες βρίσκονται στην αρχαία Ελλάδα, όταν πολλοί σκότωναν τους εχθρούς τους
δηλητηριάζοντάς τους. Για να αποδείξει ότι το κρασί ήταν ασφαλές, ο
οικοδεσπότης ενός συμποσίου έριχνε λίγο από το κρασί του καλεσμένου του στη
δική του κούπα και το έπινε πρώτος. Αν, ωστόσο, ο καλεσμένος τον εμπιστευόταν,
απλά άγγιζε με το ποτήρι του την κούπα του οικοδεσπότη. 
4. Πώς εφαρμόζεται το τεφλόν στα μαγειρικά σκεύη; 
Το τεφλόν (ή πολυτετραφθοροαιθυλένιο) εφαρμόζεται σε στρώσεις. Στην πρώτη
στρώση η ουσία κολλά στη μεταλλική επιφάνεια και ακολουθούν οι αντικολλητικές
στρώσεις. 
5. Γιατί, ενώ περιμένεις ώρες το λεωφορείο στη στάση ξαφνικά φτάνουν τρία
ταυτόχρονα; 
Αν πολλοί επιβάτες είναι συγκεντρωμένοι σε μια στάση, το λεωφορείο στο οποίο
θα επιβιβαστούν θα πρέπει να περιμένει περισσότερο ώστε να ολοκληρωθεί η
διαδικασία επιβίβασης, επιτρέποντας έτσι στο λεωφορείο που ακολουθεί στην ίδια
γραμμή να τους προφτάσει. Εξαιτίας όμως της ταχύτερης άφιξης εκείνου που
ακολουθεί, υπάρχει λιγότερος χρόνος για να σχηματιστεί πάλι ουρά στην ίδια
στάση, έτσι το επόμενο πούλμαν δεν χρειάζεται να καθυστερήσει στο συγκεκριμένο
σημείο. Στο μεταξύ, στην επόμενη στάση - όπου πιθανότατα βρίσκεστε - έχει ήδη
δημιουργηθεί μεγάλη ουρά εξαιτίας της καθυστέρησης του πρώτου λεωφορείου. 
6. Γιατί δεν υπάρχουν παχιά έντομα; 
Αντίθετα με ό,τι συμβαίνει στα περισσότερα ζώα, οι σκελετοί των εντόμων είναι
εξωτερικοί, έτσι οι μέγιστες διαστάσεις τους παραμένουν σε μεγάλο βαθμό
αμετάβλητες. Το βάρος των εντόμων μπορεί να αυξηθεί όταν πρήζονται ή όταν
είναι γεμάτα αυγά, αλλά αυτό είναι προσωρινό. 
7. Από πού προέρχεται το χνούδι του αφαλού και γιατί η απόχρωσή του είναι
πάντα μπλε; 
Το φαινόμενο παρουσιάζεται συνήθως στους άνδρες και προκαλείται από τις τρίχες
που βρίσκονται στο στομάχι. Οι τρίχες συγκρατούν μικρές ίνες από τα ρούχα. Οι
περισσότερες από αυτές είναι μπλε χρώματος και αυτό το διαπιστώνει κανείς αν
ελέγξει το φίλτρο ενός περιστρεφόμενου στεγνωτηρίου ρούχων. 
8. Γιατί τα πράγματα βρίσκονται πάντα στο τελευταίο μέρος που ψάχνουμε; 
Γιατί, αφού τα βρούμε, σταματάμε να ψάχνουμε!
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17234N151</ED>
<ID>
ID:301071

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N15&aa=1</URL></REF>


Article

<CATEGORY>vin07</CATEGORY>

 <H2>Απαραίτητη η ζώνη και στο πίσω κάθισμα
</H2>
Το 80% των θανάτων των επιβατών που κάθονται στα μπροστινά καθίσματα ενός
αυτοκινήτου όπου υπάρχουν επιβάτες και στα πίσω καθίσματα θα είχε αποφευχθεί
αν οι επιβάτες στα πίσω καθίσματα φορούσαν ζώνη. 
Η έρευνα

Όπως δείχνει έρευνα Ιαπώνων επιστημόνων που δημοσιεύτηκε χθες στην ιατρική
επιθεώρηση «Lancet», ο κίνδυνος θανάτου για τους επιβάτες στα μπροστινά
καθίσματα, ακόμη κι αν οι ίδιοι φορούν ζώνη, πενταπλασιάζεται όταν ταξιδεύουν
μαζί τους στα πίσω καθίσματα επιβάτες χωρίς ζώνη. 
«Τα αποτελέσματα της έρευνας δεν με εκπλήσσουν», δήλωσε ο ιατροδικαστής Ντένις
Κούζακ. «Όταν ένα αυτοκίνητο τρέχει με 50 χιλιόμετρα την ώρα, ένας επιβάτης
χωρίς ζώνη που κάθεται στο πίσω κάθισμα μετατρέπεται σε ανθρώπινο πύραυλο που
εκτοξεύεται προς τα εμπρός με την ίδια ταχύτητα. Σοβαροί τραυματισμοί στον
εγκέφαλο, διάρρηξη αρτηριών και ρήξη οργάνων είναι μερικά από τα
χαρακτηριστικά τραύματα που προκαλούνται σε αυτές τις περιπτώσεις». 
Οι ειδικοί

Ο κίνδυνος θανάτου είναι ακόμη μεγαλύτερος σε περίπτωση μετωπικής σύγκρουσης.
Όπως έδειξε η έρευνα, η οποία στηρίχθηκε σε συγκρούσεις αυτοκινήτων στην
Ιαπωνία την περίοδο 1995-1999, ο κίνδυνος θανάτου για έναν οδηγό που φοράει
ζώνη είναι έξι φορές μεγαλύτερος όταν ο επιβάτης στο πίσω κάθισμα δεν φοράει
ζώνη. Για τον τελευταίο, ο κίνδυνος είναι επτά φορές μεγαλύτερος. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17234N152</ED>
<ID>
ID:301133

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N15&aa=2</URL></REF>


Article

<CATEGORY>vin07</CATEGORY>

 <H2>Η Ντόλι πάσχει από... αρθρίτιδα
</H2>
Είναι μόλις πέντε ετών και, εντούτοις, πάσχει από αρθρίτιδα, μια ασθένεια που
εμφανίζεται συνήθως σε μεγαλύτερη ηλικία. Ευθύνεται άραγε το γεγονός ότι
γεννήθηκε μέσω κλωνοποίησης ή πρόκειται για σύμπτωση; Σύμφωνα με τους ειδικούς
«μπορεί να μη μάθουμε ποτέ την απάντηση σε αυτό το ερώτημα». Ο λόγος για την
Ντόλι, το πρώτο κλωνοποιημένο πρόβατο του κόσμου, η οποία, όπως ανακοίνωσε ο
καθηγητής Ίαν Γουίλμουτ από το Ινστιτούτο Ρόσλιν, ο επικεφαλής της ομάδας που
την κλωνοποίησε, εκδήλωσε πρόσφατα «αρθρίτιδα στο πίσω αριστερό πίσω πόδι, στο
ισχίο και το γόνατο. Δεν γνωρίζουμε πώς θα εξελιχθεί, αλλά ανταποκρίνεται καλά
στη θεραπεία με αντιφλεγμονώδη φάρμακα». 
Πρόωρη γήρανση 
Τον Μάιο του 1999, μία εξέταση των χρωμοσωμάτων της Ντόλι έδειξε ότι η
κλωνοποιημένη προβατίνα ενδέχεται να είναι επιρρεπής στην πρόωρη γήρανση.
«Γνωρίζουμε ήδη ότι υπάρχει αυξημένη επίπτωση θανάτου στα κλωνοποιημένα ζώα
λίγο μετά τη γέννηση», δήλωσε ο Γουίλμουτ στο ραδιόφωνο του BBC. «Αυτό που
πρέπει να εξετάσουμε τώρα είναι κατά πόσον ασθένειες όπως η αρθρίτιδα, που
σχετίζονται συνήθως με μεγαλύτερες ηλικίες, εμφανίζονται κατά φυσιολογικό
τρόπο ή αν οι επιπτώσεις τους έχουν μεταβληθεί». 
Οργανώσεις για την προστασία των ζώων, πάντως, έσπευσαν να προειδοποιήσουν ότι
η εξέλιξη αυτή αποδεικνύει πόσο επιβλαβής είναι η κλωνοποίηση για τα ζώα και
ζήτησαν να σταματήσουν αμέσως τα σχετικά πειράματα.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17234N153</ED>
<ID>
ID:301165

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N15&aa=3</URL></REF>


Article

<CATEGORY>vin07</CATEGORY>

 <H2>Τα νέα μεγάλα αφεντικά όλου του κόσμου
</H2><H4>Οι άνθρωποι που με περιουσίες δισεκατομμυρίων ελέγχουν στρατηγικούς τομείς
όπως τηλεόραση, Ίντερνετ και κινηματογράφος
</H4>
Χαμόγελα επιτυχίας. Ο Τζέραλντ Λέβιν (αριστερά) και ο αντικαταστάτης του στην
AOL Ρίτσαρντ Πάρσονς (δεξιά)

Μια χούφτα άνθρωποι είναι τα αφεντικά του κόσμου. Με περιουσίες
δισεκατομμυρίων, κρατούν στα χέρια τους τις τύχες μας και διαμορφώνουν τη ζωή
μας, ελέγχοντας στρατηγικούς τομείς όπως η τηλεόραση, το Ίντερνετ και ο
κινηματογράφος. 
Ποιοι είναι άραγε αυτοί οι μεγιστάνες, οι νέοι βασιλιάδες αυτού του κόσμου που
κυριαρχούν στην τηλεόραση, τον Τύπο και τον κινηματογράφο; Ρούπερτ Μέρντοκ,
Τζέραλντ Λέβιν (και ο αντικαταστάτης του στην AOL Ρίτσαρντ Πάρσονς), Ζαν-Μαρί
Μεσιέ ­ για να αναφέρουμε μόνο μερικούς από τους πιο σημαντικούς. Εδώ και
πολλά χρόνια, όλοι τους επιδίδονται σε μια ανταγωνιστική και εξοντωτική κούρσα
με στόχο τον γιγαντισμό. Με δισεκατομμύρια δολάρια, αυτοί οι πρωταγωνιστές της
αγοράς ­ οι πιο πολλοί από αυτούς Αμερικανοί ­ χρόνο με τον χρόνο
συγχωνεύονται και γιγαντώνονται σε αυτούς τους στρατηγικούς τομείς. Έτσι
ομογενοποιούν σε παγκόσμια κλίμακα τις μουσικές εκδόσεις και τα τηλεοπτικά
προγράμματα, όπως άλλωστε και τις παραγωγές που βγαίνουν από τα στούντιο του
Χόλιγουντ. 
Στρατηγική καθετοποίησης 
Για να πετύχουν αυτόν τον στόχο, ακολουθούν μια στρατηγική καθετοποίησης που
τους επιτρέπει να αποκτήσουν την κυριαρχία σε έναν συγκεκριμένο τομέα, όπως
συνέβη στον όμιλο Ντίσνεϊ. Ή επιδιώκουν μια οριζόντια συγκέντρωση, επενδύοντας
σε διαφορετικούς τομείς για να πετύχουν την προσέγγιση όσων είναι συναφείς
μεταξύ τους, όπως τα οπτικοακουστικά μέσα και οι τηλεπικοινωνίες. Με στόχο τη
συμπληρωματικότητα και τη σύγκλιση, η General Electric απέκτησε το 1986 το
αμερικανικό τηλεοπτικό δίκτυο NBC και ο αμερικανικός τηλεπικοινωνιακός
γίγαντας ΑΤ&Τ απέκτησε το 1999 την TCI και το 2000 την MediaOne, ενώ στις
20 Δεκεμβρίου φέτος πούλησε την Comcast. Με τον όρο «σύγκλιση» απλώς
περιγράφεται η σύγχρονη βουλιμία για την εξαγορά επιχειρήσεων. Σε αυτή την
τάση φαίνεται πως συμβάλλει ακόμη και η κρίση που διέρχονται οι επιχειρήσεις
του Ίντερνετ. 
Η χρονιά που πέρασε σημαδεύτηκε από μια σημαντική μείωση των διαφημιστικών
καταχωρίσεων, γεγονός που είχε άμεση αρνητική επίδραση στα έσοδα των
εφημερίδων και των τηλεοπτικών σταθμών. Πάντως, οι περισσότεροι αναλυτές της
αγοράς συμφωνούν ότι πρόκειται για μια κρίση συγκυριακή και βλέπουν ανάκαμψη
των διαφημιστικών εσόδων από το 2003. 
Ένα από τα παράδοξα είναι ότι τα έσοδα της συνδρομητικής τηλεόρασης παραμένουν
στο «κόκκινο», μολονότι οι συνδρομητές της δεν έχουν πάψει να αυξάνονται
σταθερά. «Το βρετανικό θεματικό κανάλι BSkyB του Ρούπερτ Μέρντοκ έχει
παθητικό, όπως άλλωστε και οι διεθνείς θυγατρικές του Canal+ και οι
περισσότερες νέες ψηφιακές πλατφόρμες», υπογραμμίζει ο Ζυλ Φοντέν, διευθυντής
του ευρωπαϊκού Ινστιτούτου Οπτικοακουστικών Μέσων και Τηλεπικοινωνιών. «Η
μεγαλύτερη πρόκληση θα είναι αυτή που έχουν αναλάβει η αμερικανική καλωδιακή
Liberty Medias και το επενδυτικό κεφάλαιο Callahan για την τροποποίηση του
καλωδιακού μοντέλου στη Γερμανία και τη μετατροπή της καλωδιακής τηλεόρασης σε
μια πραγματική αγορά». 
Αν εξαιρέσουμε την κινηματογραφική διανομή, οι άλλοι τομείς των μέσων ­
συγκεκριμένα η τηλεόραση ­ δεν είναι ιδιαίτερα παγκοσμιοποιημένοι. Το γεγονός
αυτό αναμένεται να προκαλέσει κύμα εξαγορών, που δεν θα μπορέσουν να
αποτραπούν παρά μόνο με αντιμονοπωλιακή νομοθεσία αμερικανικού τύπου ή με
άμεσες ρυθμίσεις από τις Βρυξέλλες.

<H3>Οι μεγιστάνες δεν ξεπέρασαν όλα τα εμπόδια
</H3>
Δυναμικό ζευγάρι. Ο Ρούπερτ Μέρντοκ με τη σύζυγό του Γουέντι Ντενγκ

Οι κυρίαρχοι του κόσμου είναι εδώ. Πίσω τους όμως βρίσκονται γιγάντιες
εταιρείες ­ τα πραγματικά αφεντικά ­ όμιλοι που εξαγοράζουν, πουλούν και
ξαναπουλούν άλλες εταιρείες, με μια καθαρά χρηματιστηριακή λογική. 
Αυτές οι μεγάλες αλλαγές και οι μετατοπίσεις κεφαλαίων προκαλούν πάντα την
απώλεια χιλιάδων θέσεων εργασίας. Πρωταθλητής σε αυτόν τον τομέα είναι χωρίς
αμφιβολία ο Ζαν-Μαρί Μεσιέ, ο πρόεδρος του γαλλικού ομίλου Vivendi που
εξαμερικανίζεται ολοένα και περισσότερο. Αφού πούλησε κομμάτι-κομμάτι τις
παλιές δραστηριότητες των εκδόσεων Havas, τη χρονιά που πέρασε απέκτησε τις
εκδόσεις Houghton Mifflin, την εταιρεία USA Networks και το 10% του
δορυφορικού ομίλου Echostar. Για να μπορέσει να γίνει ανταγωνιστική με τους
αμερικανικούς κολοσσούς, η Vivendi θα πρέπει να αποκτήσει ένα παναμερικανικό
τηλεοπτικό δίκτυο, όπως η Ντίσνεϊ απέκτησε το ABC, η Viacom το CBS, η General
Electric το NBC και ο Ρούπερτ Μέρντοκ το Fox. 
Πάντως, οι μεγιστάνες δεν έχουν ξεπεράσει ακόμη όλα τα εμπόδια στα σχέδιά
τους. Το καλοκαίρι, ο Ρούπερτ Μέρντοκ δεν κατάφερε να βάλει στο χέρι την
DirecTV, τον πρώτο αμερικανικό δορυφορικό όμιλο. Το νούμερο ένα παγκοσμίως, η
AOL TimeWarner, δεν είχε προβλέψει ότι ο ανταγωνισμός θα προερχόταν από τη
Microsoft, υπολογίζοντας ότι η ηγεμονία του CNN θα ήταν αδιαφιλονίκητη. Από τη
μεριά του, ο Bertelsmann δεν μπορούσε να προβλέψει την κρίση του Ίντερνετ και
πόσο αυτή θα τον υποχρέωνε να αναθεωρήσει τη στρατηγική του. 
Μπροστά σε αυτούς τους γίγαντες που ελέγχουν όλους τους τομείς των
επικοινωνιών στον κόσμο και τείνουν να τους εξαμερικανίσουν, οι «μεσαίοι»,
όπως ο Leo Kirch στη Γερμανία, η Sony, η TF1 και οι δημόσιες τηλεοράσεις όπως
η ARD στη Γερμανία, το BBC στη Βρετανία και το ΝΗΚ στην Ιαπωνία, περιορίζονται
στα εθνικά πλαίσια. Όμως, το πιο ανησυχητικό είναι πως η ύπαρξη των «μικρών»
απειλείται από το κύμα συγχωνεύσεων και εξαγορών. Τότε, τι νόημα έχει άραγε να
μιλάμε για διαφορετικότητα και πολυπολιτισμικότητα; <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17234N161</ED>
<ID>
ID:301072

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N16&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Συμπεράσματα από το 2001
</H2>
<AUTHOR>Γ. Ε. ΣΕΚΕΡΗΣ</AUTHOR>

Τελικά, τα συγκλονιστικά δρώμενα του 2001 κυρίως ανέδειξαν και προεξέτειναν
προϋπάρχουσες πραγματικότητες. 
Εν πρώτοις, η οιονεί ηγεμονία των Ηνωμένων Πολιτειών στη μεταψυχροπολεμική
διεθνή σκηνή εκδηλώθηκε και πάλι θεαματικά. Στη συνέχεια, ειδικότερα, της 11ης
Σεπτεμβρίου, η αμερικανική πολεμική μηχανή κατέδειξε για μία ακόμη φορά τις
μοναδικές της δυνατότητες. Η ευρωατλαντική αλληλεγγύη επιβεβαιώθηκε. Και οι
μεγάλες περιφερειακές δυνάμεις συνέπλευσαν με τις αμερικανικές επιλογές,
επιδιώκοντας στις σχέσεις τους με την υπερδύναμη, η μεν Μόσχα και το Νέο Δελχί
στρατηγικές συγκλίσεις, το δε Πεκίνο την εκτόνωση και πάντως την αποφυγή νέας
έντασης. Και συνακόλουθα ενισχύθηκε η εκτίμηση ότι για αρκετές ακόμη δεκαετίες
ο κόσμος θα ζει στον αστερισμό της αστερόεσσας. (Τα μετά ανήκουν στην
αρμοδιότητα των μελλοντολόγων). 
Ενώ ένα δεύτερο μείζον εξαγόμενο από τη διαδρομή του λήξαντος έτους ­ που η
εύλογη ευφορία περί το ευρώ δεν πρέπει να συσκοτίσει ­ είναι η συνεχιζόμενη
καρκινοβασία της ευρωπαϊκής πολιτικοστρατιωτικής συσσωμάτωσης. Με τον
αναμφισβήτητα δυναμικότερο ευρωενωσιακό ηγέτη, τον πρωθυπουργό κ. Μπλερ, να
εκμεταλλεύεται τα παραδοσιακά ανακλαστικά των κοινοτικών πρωτευουσών και ιδίως
τη γαλλική ανασφάλεια έναντι της ενοποιημένης Γερμανίας, αλλά και τον
πρωταγωνιστικό ρόλο του Λονδίνου στην αντιτρομοκρατική εκστρατεία, για να
απομακρύνει την Ε.Ε. από το ομοσπονδιακό όραμα και να την ωθήσει προς σχήμα
διακρατικού τύπου συνεργασίας, εκ των πραγμάτων κυριαρχούμενης από την
ανισότητα του ειδικού βάρους των εταίρων. Διεκδικώντας συγχρόνως για τη χώρα
του την ευρωπαϊκή ηγεσία και μάλιστα με κύριο ατού το συγκριτικό πλεονέκτημα
που η Βρετανία ­ πυρηνική δύναμη με λαμπρό, σύγχρονο επαγγελματικό στρατό ­
διαθέτει στον αμυντικό τομέα. 
Επισήμανση που οδηγεί στο τρίτο και γενικότερο συμπέρασμα ότι, σε έναν κόσμο
στον οποίο, σύμφωνα με το έγκυρο αμερικανικό Ίδρυμα Συμβουλίου Εθνικής
Ασφάλειας, μόνο κατά το τελευταίο δωδεκάμηνο σημειώθηκαν 59 στρατιωτικές
συρράξεις ­ έναντι, σημειωτέον, των «μόλις» 35 κατά μέσον ετήσιο όρο επί
διπολισμού ­ η στρατιωτική ισχύς παραμένει καθοριστικό μέτρο της επιρροής των
κρατών και ύστατος εγγυητής τής ασφάλειάς τους.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17234N162</ED>
<ID>
ID:301159

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N16&aa=2</URL></REF>


Article

<CATEGORY>vin07</CATEGORY>

 <H5>Ο 94χρονος Έντουαρντ Τέλερ, ένας από τους πρωτοπόρους της πυρηνικής επιστήμης,
μιλάει για την κατασκευή του τρομακτικότερου των όπλων
</H5><H2>Ο πατέρας της βόμβας θυμάται
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Έντουαρντ Τέλερ. Ο «πατέρας της υδρογονοβόμβας» εξέδωσε τα απομνημονεύματά του

Είναι ένας από τους πρωτοπόρους της πυρηνικής επιστήμης. Αντιμετωπίστηκε με
περιφρόνηση όταν αποκήρυξε το πρώην αφεντικό του, τον Ρόμπερτ Οπενχάιμερ. Δεν
κέρδισε Νόμπελ, αλλά πήρε τον μάλλον άχαρο τίτλο του «πατέρα της
υδρογονοβόμβας». 
Ο Έντουαρντ Τέλερ, ο οποίος κλείνει αυτόν τον μήνα τα 94, έχει πίσω του μια
ζωή αφιερωμένη στην επιστήμη, στη διάρκεια της οποίας ήταν συχνά αμφιλεγόμενος
αλλά πάντα σημαντικός. «Για να το πούμε απλά, κατηγορούμαι ότι δούλεψα
αποτελεσματικά για ένα φρικτό όπλο», εξηγεί ο Τέλερ, ο οποίος τα λέει όλα ­ ή
τουλάχιστον όλα όπως αυτός τα θυμάται ­ στα απομνημονεύματά του που εκδόθηκαν
πρόσφατα με τίτλο «Ένα Ταξίδι στην Επιστήμη και την Πολιτική του Εικοστού
Αιώνα». 
Στο βιβλίο του, ο Τέλερ δεν απολογείται για τον ρόλο του στον Ψυχρό Πόλεμο.
Πίστευε τότε, όπως πιστεύει και τώρα, πως τα όπλα που βοήθησε να δημιουργηθούν
συνέβαλαν ώστε να αποφευχθεί ο παγκόσμιος πόλεμος. Επικαλείται ένα αρχαίο
ρωμαϊκό ρητό: «Αν θέλεις ειρήνη, ετοιμάσου για πόλεμο». Ειρήνη υπάρχει,
τονίζει, «όταν η ισχύς είναι στα χέρια εκείνων που θέλουν ειρήνη». 
Στο θέμα του Οπενχάιμερ, ο Τέλερ είναι λιγότερο κατηγορηματικός. Ο Οπενχάιμερ
ήταν ένας λαμπρός φυσικός, ο κορυφαίος μη στρατιωτικός που δούλεψε στο Σχέδιο
Μανχάταν για την κατασκευή των βομβών που κατέστρεψαν τη Χιροσίμα και το
Ναγκασάκι. Μετά τον πόλεμο, ανάμεσα στους δύο επιστήμονες, επήλθε ρήξη λόγω
της αντίθεσης του Οπενχάιμερ στα σχέδια του Τέλερ για μια πιο ισχυρή βόμβα
υδρογόνου. Η διένεξη κορυφώθηκε το 1954 σε μια συνεδρίαση της Επιτροπής
Ατομικής Ενέργειας, η οποία κλήθηκε να επανεξετάσει κατά πόσον ο Οπενχάιμερ θα
εξακολουθούσε να έχει πρόσβαση σε απόρρητα και ο Τέλερ συνέστησε να μην του
δοθεί η πρόσβαση αυτή. Ο Οπενχάιμερ κρίθηκε επικίνδυνος για την ασφάλεια των
ΗΠΑ και ο Τέλερ αποστάτης από πολλούς πρώην φίλους του. 
Σήμερα ο Τέλερ παραδέχεται ότι ήταν σφάλμα του να καταθέσει. Λέει πως πήγε στη
συνεδρίαση προετοιμασμένος να καταθέσει υπέρ του Οπενχάιμερ, αλλά την
τελευταία στιγμή άλλαξε γνώμη και μετά οι φίλοι τού Οπενχάιμερ τού φέρθηκαν
σαν να ήταν αποδιοπομπαίος τράγος. Εβραίος που διέφυγε τον αντισημιτισμό πρώτα
στην Ουγγαρία και μετά στη Γερμανία πριν φθάσει στις Ηνωμένες Πολιτείες, ο
Τέλερ χαρακτηρίζει τον εξοστρακισμό του σαν δεύτερη εξορία. 
Οι αντιδράσεις στο βιβλίο του Τέλερ κυμαίνονται από ενθουσιώδη εγκώμια για τη
λεπτομερή καταγραφή μιας μακράς και εντυπωσιακής σταδιοδρομίας μέχρι
καταγγελίες για την εκδοχή του σχετικά με την υπόθεση Οπενχάιμερ. Ο Τέλερ
δυσκολεύεται να ακούσει και χάνει σταδιακά την όρασή του, αλλά το μυαλό του
παραμένει κοφτερό. Σχετικά με το Νόμπελ, επισημαίνει: «Η κατάσταση όπου εγώ
παίρνω το Νόμπελ και ο κόσμος ρωτάει, "Γιατί διάολο το πήρες; " είναι λιγότερο
επιθυμητή από εκείνη όπου εγώ δεν παίρνω το Νόμπελ και ο κόσμος ρωτάει, "Γιατί
διάολο δεν το πήρες"». 
Πριν πέσουν οι βόμβες στην Ιαπωνία, μερικοί επιστήμονες ήθελαν να γίνει πρώτα
μια επίδειξη για να τρομάξουν οι Ιάπωνες και να παραδοθούν. Ο Τέλερ δεν
υπέγραψε την αίτησή τους, αλλά τώρα λέει πως μπορεί να ήταν καλύτερα αν η
βόμβα είχε εκραγεί στον ουρανό πάνω από το Τόκιο: ο πόλεμος μπορεί έτσι να
τελείωνε χωρίς να χαθούν τόσες ζωές. «Πάμπολλες φορές με ρώτησαν αν μετανιώνω
που δούλεψα για την ατομική βόμβα και την υδρογονοβόμβα», γράφει ο Τέλερ. «Η
απάντησή μου είναι όχι. Λυπάμαι βαθιά για τους θανάτους και τους τραυματισμούς
που είχαν ως αποτέλεσμα οι ατομικοί βομβαρδισμοί, αλλά η καλύτερη εξήγησή μου
για το γεγονός ότι δεν μετανιώνω που δούλεψα για όπλα, είναι μια ερώτηση: Τι
θα γινόταν αν δεν το είχαμε κάνει;». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17234N181</ED>
<ID>
ID:301073

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N18&aa=1</URL></REF>


Article

<CATEGORY>vin07</CATEGORY>

 <H5>ΑΦΓΑΝΙΣΤΑΝ
</H5><H2>Διαψεύδουν τις πληροφορίες για σύλληψη του Ομάρ
</H2>
Η αφγανική κυβέρνηση διέψευσε τις πληροφορίες για σύλληψη του ηγέτη των
Ταλιμπάν μουλά Ομάρ και ανακοίνωσε ότι συνεχίζονται οι διαπραγματεύσεις για
την παράδοσή του. 
Απεσταλμένοι των τοπικών προεστών στο νότιο Αφγανιστάν και στρατιωτικοί
διοικητές των Ταλιμπάν συζητούσαν χθες το ενδεχόμενο αναίμακτης παράδοσης του
Ομάρ. «Δεν μπορούμε να περιμένουμε πάνω από μία δύο ημέρες. Αν δεν παραδώσουν
τον Ομάρ θα επιτεθούμε», δήλωσε ο Νασρατουλάχ Νασράτ, στέλεχος της αφγανικής
Υπηρεσίας Πληροφοριών στην πόλη Κανταχάρ. 
Αφγανοί μαχητές, υποστηριζόμενοι από Αμερικανούς στρατιώτες, έχουν λάβει
θέσεις γύρω από ένα χωριό όπου πιστεύεται ότι έχει καταφύγει ο αρχηγός των
Ταλιμπάν. Οι αμερικανικές δυνάμεις διεξάγουν έρευνες από σπίτι σε σπίτι στην
περιοχή Μπαγκράν της επαρχίας Χελμάντ για τον εντοπισμό του μουλά Ομάρ, ο
οποίος μπορεί να γνωρίζει πού βρίσκεται ο Οσάμα Μπιν Λάντεν. Σύμφωνα με την
εφημερίδα «Ουάσιγκτον Τάιμς», η αμερικανική κυβέρνηση είναι πεπεισμένη ότι ο
Σαουδάραβας ηγέτης της οργάνωσης Αλ Κάιντα είναι ακόμη ζωντανός. Τις
τελευταίες ημέρες, οι αμερικανικές και συμμαχικές δυνάμεις έχουν εντείνει τις
αναγνωριστικές πτήσεις πάνω από τη Σομαλία, σε μία προσπάθεια να εντοπίσουν
και να εξαρθρώσουν τα δίκτυα του Μπιν Λάντεν στη χώρα, όπου είναι γνωστό ότι
δρούσαν τουλάχιστον 100 μέλη της οργάνωσης Αλ Κάιντα. Σύμφωνα με την
«Ουάσιγκτον Τάιμς», η Σομαλία είναι ο πιθανότερος επόμενος στόχος των ΗΠΑ μετά
το Αφγανιστάν. 
Πιο μισητός ακόμη και από τον Χίτλερ είναι ο Οσάμα Μπιν Λάντεν, σύμφωνα με
δημοσκόπηση που έγινε μεταξύ των επισκεπτών του μουσείου της Μαντάμ Τισό, στο
Λονδίνο. Στη δημοσκόπηση, τρίτος πιο μισητός άνθρωπος στον κόσμο έρχεται ο
Σαντάμ Χουσεΐν. 
Η πριγκίπισσα Νταϊάνα, που επί 15 χρόνια βρισκόταν στην πρώτη θέση της
κατηγορίας «η πιο όμορφη γυναίκα», αυτή τη φορά έχασε την πρωτιά. Ο τίτλος
πήγε στην ηθοποιό Τζένιφερ Άνιστον, η οποία κέρδισε τις σταρ του τραγουδιού
Κάιλι Μινόγκ και Μαντόνα. Όμως, ο σύζυγός της, ηθοποιός Μπραντ Πιτ, έχασε την
πρωτιά στην κατηγορία του «πιο όμορφου άνδρα» από τον σταρ των γηπέδων,
Ντέιβιντ Μπέκαμ.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17234N182</ED>
<ID>
ID:301134

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N18&aa=2</URL></REF>


Article

<CATEGORY>vin07</CATEGORY>

 <H5>ΧΟΥΑΝ ΚΑΡΛΟΣ - ΣΕΣΙΛΙΑ
</H5><H2>Πρόσωπα
</H2><H2>Ο νέος βασιλιάς του πόκερ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Χουάν Κάρλος - Σεσίλια. Οι αμερικανικές ταμπλόιντ τους αποκαλούν Μπόνι και Κλάυντ

Από τον περασμένο Μάιο, οπότε κέρδισε το Παγκόσμιο Πρωτάθλημα πόκερ βάζοντας
ταυτόχρονα στην τσέπη του 1,8 εκατομμύριο δολάρια, ο Ισπανός Χουάν Κάρλος
Μόρτενσεν σπέρνει τον τρόμο στις πράσινες τσόχες. Σε σημείο που στο Λας Βέγκας
τον αποκαλούν πλέον «The Killer». 
Ένας 29χρονος Μαδριλένος, ο Χουάν Κάρλος, είναι ο πρώτος Ισπανός που κέρδισε
ποτέ τον τίτλο του παγκόσμιου πρωταθλητή. Δανέζικης καταγωγής από τον πατέρα
του και ισημερινής από τη μητέρα του, είναι το πέμπτο από έξι αδέλφια. «Έπαιζα
από μικρός καλό μπιλιάρδο και σκάκι», λέει στην ισπανική «Ελ Μούντο». Αλλά το
βάπτισμα του πυρός στο παιγνίδι που του χάρισε τον τίτλο ­ το Texas hold'em,
ένα τύπο ανοικτού πόκερ με τέσσερα χτυπήματα που κάνει θραύση στις ΗΠΑ και
αποκτά όλο και περισσότερους πιστούς στις ευρωπαϊκές πρωτεύουσες ­ το έμαθε
πριν από τέσσερα χρόνια στις λέσχες της Μαδρίτης. Εργαζόταν τότε σερβιτόρος,
αλλά «τον πρώτο χρόνο που αφιερώθηκα στο παιγνίδι κέρδισα αρκετά ώστε να αφήσω
τη δουλειά μου. Τον επόμενο χρόνο ξεκίνησα την περιπέτεια στην Αμερική».
Άρχισε από το Ατλάντικ Σίτυ στην ανατολική ακτή, συνέχισε στο Λας Βέγκας και
στην Καλιφόρνια και, πριν από δύο χρόνια, αποφάσισε να εγκατασταθεί στις ΗΠΑ,
αφού κέρδιζε ήδη ώς και πάνω από 5.000 δολάρια τον μήνα παίζοντας απλώς πόκερ. 
Μετά τη νίκη του και στο Παγκόσμιο Πρωτάθλημα του 2001, έχει ευκαιρίες που θα
έκαναν κάθε επαγγελματία παίκτη να ζηλεύει. Οι σπόνσορες συνωθούνται, πράγμα
που σημαίνει ότι φέτος μπορεί, αν θέλει, να παίξει μερικές παρτίδες χωρίς να
διακινδυνεύσει την μπάνκα του. Όσο για την οικογένεια, στην αρχή είχε πει
στους ηλικιωμένους γονείς του πως εργάζεται ως κρουπιέρης για να μην
ανησυχούν, αλλά τελικά έμαθαν ότι παίζει πόκερ όταν τον είδαν στην τηλεόραση
κατά το πρώτο Παγκόσμιο Πρωτάθλημα, στο οποίο είχε χάσει από τον πρώτο γύρο.
«Τούτη τη φορά τους τηλεφώνησα όταν έφτασα στον τελικό και μετά τη νίκη μου»,
λέει. «Ήταν πολύ συγκινημένοι». Ο Χουάν Κάρλος και η αχώριστη σύντροφός του, η
Σεσίλια, μοιάζουν με ενθουσιώδεις έφηβους που ανυπομονούν να γνωρίσουν τον
κόσμο. Αλλά στην πράσινη τσόχα, εκείνος μετατρέπεται στον ψυχρό παίκτη με τη
φονική διαίσθηση που μπλοφάρει με τόση άνεση ώστε οι αντίπαλοί του, μέσα στη
σύγχυση, να μην έχουν άλλη επιλογή παρά να παραδοθούν. 
Ο Χουάν Κάρλος έπαιξε πρόσφατα στο Παρίσι και θα συνεχίσει στη νήσο Μαν και
στη Βιέννη. «Αλλά αυτό που σκέφτομαι κυρίως είναι το επόμενο Παγκόσμιο
Πρωτάθλημα», τονίζει. «Θα ήταν φανταστικό να κερδίσω δύο φορές στη σειρά».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17234N201</ED>
<ID>
ID:301074

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N20&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Λογοτεχνικό στριπ-τηζ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Έντουαρντ Χόπερ: «Πρωινό σε μια Πόλη» (1944)

Δεν έχουν περάσει ούτε 30 χρόνια από τότε που ο Τρούμαν Καπότε χαρακτήρισε
δημοσίως τη Ζακλίν Σούζαν «φορτηγατζή μεταμφιεσμένο σε γυναίκα», για να
ζητήσει αμέσως μετά συγγνώμη από τους αμερικανούς φορτηγατζήδες. Η συγγραφέας
του μπεστ-σέλλερ «Η κοιλάδα με τις κούκλες», δεν άργησε να απαντήσει με το
ίδιο νόμισμα, αποκαλώντας τον Καπότε «χοντρό ευνουχισμένο κόκορα» ­ χωρίς να
αισθανθεί την ανάγκη να ζητήσει συγγνώμη από τους αμερικανούς κόκορες. 
Σήμερα πια, τα έργα που γράφουν πρώην κωλ-γκερλ με λογοτεχνικές φιλοδοξίες
(όπως η Σούζαν, που της άρεσε να συγκρίνει τον εαυτό της με τον Ναμπόκωφ και
έγραφε όλα τα βιβλία της με κόκκινο μελάνι) απολαμβάνουν μεγάλου σεβασμού στις
Ηνωμένες Πολιτείες. Πρώτα απ' όλα διδάσκονται στο Πανεπιστήμιο, στο πλαίσιο
των περιζήτητων women's studies. Ύστερα εμφανίζονται στις προθήκες των
βιβλιοπωλείων, κυκλοφορώντας από εκδοτικούς οίκους με το κύρος ενός Harper
Collins ή ενός Random House. Το πιο περίεργο όμως είναι ότι πολλά από τα
βιβλία αυτών των «εργατριών του έρωτα» προσελκύουν την προσοχή και το
ενδιαφέρον καταξιωμένων βιβλιοκριτικών όπως ο Μισίκο Κακουτάνι των
Τάιμς. 
Δύο είναι οι μεγάλες επιτυχίες της χρονιάς. Η μία θα μπορούσε να χαρακτηριστεί
«ταξιδιωτικό βιβλίο». Πρώην στριπτηζέζ και νυν δημοσιογράφος στους Νιου
Γιορκ Τάιμς, στο Σπιν και στο Βίλατζ Βόις, η Λίλυ Μπουράνα
εξιστορεί στο «Strip City» πώς λίγους μήνες πριν από τον γάμο της αποφάσισε να
επιστρέψει για λίγο στο παλιό της επάγγελμα, αφενός για να κλείσει τους
λογαριασμούς της με το παρελθόν και αφετέρου για να μετατρέψει μια
εξευτελιστική εμπειρία σε ένα πραγματικό δημοσιογραφικό ρεπορτάζ. Το δεύτερο
βιβλίο του είδους που αυτές τις μέρες συζητείται πολύ είναι το «Sarah» του
ομοφυλόφιλου J.Τ. LeRoy. Ο ηλικίας 21 ετών συγγραφέας από το Σαν Φρανσίσκο
διηγείται εδώ την ιστορία ενός 12χρονου αγοριού που κάνει πιάτσα στους χώρους
στάθμευσης των φορτηγών για να μιμηθεί τη μητέρα του, τη Σάρα. Ο LeRoy φτάνει
σε επίπεδα ενός Μαρκ Τουαίην ή ενός Ναθάναελ Ουέστ, έγραψε η συγγραφέας Μέρι
Γκάιτσκιλ. 
Δεν συμβαίνει το ίδιο με άλλα βιβλία, όπως για παράδειγμα το αυτοβιογραφικό
«Assuming the Position» του Ρέι Γουίτακερ ή το «Chicken: Self Portrait of a
young man for rent» του Ντέηβιντ Χένρυ Στάρυ. Και μόνο το γεγονός όμως ότι τα
βιβλία αυτά έχουν κοινό, έγραψαν οι Νιου Γιορκ Τάιμς, αποδεικνύει ότι
στη λαϊκή λογοτεχνία της τρίτης χιλιετίας το πληρωμένο σεξ παίζει τον ρόλο του
Προζάκ στις αυτοβιογραφίες της δεκαετίας του '90: αποτελεί υποχρεωτική αναφορά
σε οποιοδήποτε έργο διεκδικεί τον τίτλο του αστικού ρεαλισμού. Όπως σημειώνει
άλλωστε η Ζακλίν Σούζαν, το να γδύνεσαι «μπορεί να σημαίνει και το να
διεκδικείς τη δική σου σεξουαλικότητα στη δημόσια σφαίρα». Λίγο μπερδεμένο
ακούγεται, ομολογουμένως. Θα φταίει μάλλον το Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17234N202</ED>
<ID>
ID:301135

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N20&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>«Όποιος δεν κλαίει... </H3>
... μένει πεινασμένος και όποιος δεν κλέβει μένει βλάκας», έλεγε στο
τανγκό «Καμπαλάτσε» ο Αργεντινός συνθέτης Ενρίκε Σάντος Ντισέπολο. Αδύναμη,
παραζαλισμένη, γλείφοντας τις πληγές της, η χώρα του, που είναι γνωστή για
τους γκαούτσο, τις μπριζόλες και το ποδόσφαιρο, αλλά και για ένα απλήρωτο
εξωτερικό χρέος 140 δισεκατομμυρίων δολαρίων, μοιάζει με σουρεαλιστικό
μυθιστόρημα με ανοιχτό τέλος: ντόπιοι και ξένοι τραπεζίτες, αργυραμοιβοί,
χρηματιστές, κερδοσκόποι, επιχειρηματίες και πολιτικοί, όλοι μιλούν για
δάνεια, εξαγορές, μηδενικά ελλείμματα, δολαριοποίηση, υποτίμηση, χρεοστάσιο,
νέοι ζητιάνοι ξεπροβάλλουν σαν μανιτάρια, η ανεργία ξεπερνάει το 15%, το
έγκλημα ακόμη παραπάνω, σε μια χώρα που βρίσκεται στο χείλος της αβύσσου. <H3>Σε μια χώρα... </H3>
... τόσο πλούσια όσο η Αργεντινή, οι πολιτικοί έχουν βαφτίσει τα
προβλήματά της οικονομικά, αλλά ο αργεντινός λαός γνωρίζει καλά πως είναι
κυρίως πολιτικά. Πέντε διαδοχικοί πρόεδροι θέλησαν να αλλάξουν μέσα σε ένα
μήνα όσα δεν μπόρεσαν να αλλάξουν άλλοι τόσοι πρόεδροι μέσα σε είκοσι χρόνια.
Η βαριά κληρονομιά της Αργεντινής ξεκινάει από τα χρόνια της χούντας του
Βιντέλα, που μέχρι το 1982, με την ανοχή Ανατολής και Δύσης, έφτασε το
εξωτερικό χρέος της χώρας στα ύψη. <H3>Το κύριο μέλημα... </H3>
... του τελευταίου αιρετού πρόεδρου της χώρας Ντε λα Ρούα ήταν να κρατήσει
τους περονιστές μακριά από την εξουσία. Έτσι, συγκρότησε μια κυβέρνηση
συνεργασίας με όσα κόμματα βρήκε μπροστά του και κατέφυγε στην προσφιλή λύση
όλων των πολιτικών που δεν διαθέτουν συγκροτημένη πολιτική: για να
εξυπηρετήσει το τεράστιο εξωτερικό χρέος της χώρας, αύξησε τους φόρους. Οι
ταραχές που συγκλόνισαν τη χώρα ήταν η απάντηση του αργεντινού λαού σε αυτά τα
μέτρα. Σαν να μην έφτανε αυτό, ο Ντε λα Ρούα τα έβαλε με τους Αργεντινούς, που
προτιμούσαν, λέει, να αποταμιεύουν τα χρήματά τους παρά να τα δαπανούν για να
τονώσουν την οικονομία. Όμως, τι να αποταμιεύσει και τι να ξοδέψει ένα σπιτικό
με μηνιαίο εισόδημα 120 δολαρίων και με τους άνδρες του στην ανεργία; <H3>Η κατάσταση... </H3>
... στην Αργεντινή θυμίζει το περίφημο τανγκό «Καμπαλάτσε», που είχε
απαγορευτεί από τη στρατιωτική χούντα. «Hoy resulta que es lo mismo ser
derecho que traidor...»: «Σήμερα το ίδιο κάνει να είσαι καλός, το ίδιο να
είσαι και προδότης, να είσαι αγράμματος, ξύπνιος, πορτοφολάς, φιλότιμος ή
απατεώνας. Κάνει το ίδιο! Τίποτα δεν είναι καλύτερο! Είναι όλοι ίδιοι, ένα
χαζό γομάρι και ένας σπουδαίος προφέσορας. Όποιος δεν κλαίει μένει πεινασμένος
και όποιος δεν κλέβει μένει βλάκας». Όσο οι πολιτικοί και οι επιχειρηματίες
της Αργεντινής χορεύουν τανγκό πάνω σε τεντωμένο σκοινί τόσο ο αργεντινός λαός
χάνει την υπομονή του ακούγοντας όρους όπως «εκτίμηση επενδυτικού κινδύνου»
και «υποτίμηση». Δυο μονάχα οικονομικοί όροι είναι εκείνοι που τον ενδιαφέρουν
περισσότερο από κάθε άλλον: «απασχόληση» και «αξιοπρεπής μισθός». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17234N203</ED>
<ID>
ID:301166

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N20&aa=3</URL></REF>


Article

<CATEGORY>vin06</CATEGORY>

 <H2>Όταν λέτε «αίσιον» - θυμίστε μου;
</H2>
<AUTHOR>ΕΛΕΝΑ ΑΚΡΙΤΑ</AUTHOR>

Πάει κι αυτός. Πότε μπήκε, πότε βγήκε - απορίας άξιον. Οι γιορτές πίσω σου, το
αίσιον μπροστά σου κι άθελά σου σε πιάνει αυτό το - θυμίστε μου; Ποστ μόντερν;
Ποστ μόρτεμ; Ποστ ρεστάντ; 
Καθώς φεύγει ο ένας αίσιος και καπάκι σου 'ρχεται ο άλλος ο αίσιος, σε πιάνει
αυτό το μεθεόρτιο το σιχαμένο. Αυτή η «μετακοτρόνα» στο στήθος. Το δέντρο
ακόμα στολισμένο, κι ας ξεχνάς πλέον να ανάψεις τα φωτάκια. Σωρός τα πακέτα με
τις σαλατιέρες. Ο βραχνάς πως δεν θα προλάβεις να τις αλλάξεις «εντός
δεκαπενθημέρου» και θα σου μείνουνε αμανάτι χρόνια. Χρόνια και ζαμάνια
σκονισμένες συσκευασίες, χρόνια και ζαμάνια σκονισμένες αναμνήσεις. Περιμέναμε
τους βαρβάρους. Τους περιμέναμε μασκέ ως μάγους με τα δώρα. Ήρθανε. Ψεκάσαν,
σκουπίσαν, τελειώσαν. Τελικά, οι βάρβαροι αυτοί δεν ήταν μια κάποια λύση. 
Δύο βδομάδες τώρα, χορτάσαμε ευχές. Μπούκωσε η τηλεόραση γλυκερά μειδιάματα κι
αυτή την αδίστακτη ανθρωπιά στο βλέμμα: 
«Χαρά, υγεία, ευτυχία, ειρήνη σε όλο τον κόσμο». 
Μπράβο, βρε. ΚΑΙ χαρά ΚΑΙ υγεία ΚΑΙ ευτυχία ΚΑΙ ειρήνη; Χαμός θα γίνει εν μια
νυκτί. Μήπως μας πέσουν βαριά στο στομάχι και πλακώσουμε τα Ζαντάκ; 
Από το μπάχαλο, τη φτώχεια, την πείνα, τον πόλεμο, τη σύρραξη, η υδρόγειος θα
γίνει μια απέραντη Ντίσνεϊλαντ. Να σας συστήσω. Ο κύριος Ντόναλντ Ντακ,
συνάδελφος στην Τράπεζα, η σύζυγός του Νταίζη. Και τα παιδάκια τους. Ο Χιούι,
ο Λιούι και ο Ντιούι. 
«Χαρά, υγεία, ευτυχία, ειρήνη σε όλον τον κόσμο». 
«Σε όλο τον κόσμο» σημαίνει στην πάρτη μου. Στο σπίτι μου. Στους συγγενείς έως
και πρώτου βαθμού. Σημαίνει «χαρά σε μένα. Υγεία σε μένα. Ευτυχία σε μένα.
Ειρήνη σε όλο τον κόσμο για να μην ενοχλήσουν εμένα. Να μην απειληθώ εγώ και
το παιδί μου. Να μην έχω εγώ τίποτα ντράβαλο και τρέχω και δεν σώνω. 
Εκεί τοποθετώ τον πήχυ. «Χαρά» ίσον είμαι πιο χαρούμενος από τον διπλανό μου.
«Υγεία» ίσον είμαι πιο γερός από τον διπλανό μου. «Ευτυχία» ίσον τη βγάζω
καλύτερα από τον διπλανό μου. Έχω ένα διαζύγιο λιγότερο και καταθέσεις
ανθηρότερες. Ένα παιδί με IQ υψηλότερο κι ένα αυτοκίνητο με περισσότερους
ίππους. Πήρα DVD κι αυτός έχει μείνει ακόμα στο παλιοβίντεο. Η δική μου
μεταξοτυπία του Τσόκλη έχει νούμερο 7, ενώ η δική του 212. Η γυναίκα μου είναι
στα κιλά της, η δικιά του θέλει λιποαναρρόφηση. Μένω στο ρετιρέ, μένει
ισόγειο. Εγώ λαμπραντόρ με πετιγκρί, αυτός γκριφόν ημίαιμο. Εγώ εξοχικό σπίτι,
αυτός κάνει κοινωνικό τουρισμό. 
Παρ' όλα αυτά, είμαι ανώτερος άνθρωπος. Απλός, φιλικός, προσηνής. Όταν
συναντηθούμε στο ασανσέρ; Και την καλημέρα μου θα την πω, και τι κάνουν τα
παιδιά, και την πεθερά του που βγήκε από το Αιγινήτειον ανυπερθέτως θα τη
θυμηθώ. Τι διάολο φάγαμε τα νιάτα μας στις αφισοκολλήσεις; Έτσι θα δώσουμε την
ιδεολογία μας αντιπαροχή; Για μια μεζονέτα στα βόρεια; Κι αυτός άνθρωπος
είναι. Σχεδόν. 
Εντάξει, δεν είπα να τον καλέσω και σπίτι μου. Δεν θα τακιμιάσουμε κιόλας. Δεν
θα χτυπάμε τα γουίκ εντ παρέα. Τι να τους τρέχεις αυτούς στους Παρνασσούς και
στις Αράχοβες; Οι αναλφάβητοι ξέρουν σκι; Αλλά στο ασανσέρ, δεν το συζητώ.
Πάντα με την καλή κουβέντα στο στόμα. 
Αυτό σημαίνουν, επί της ουσίας, οι ευχές. Όπου «μας» ίσον «μου». Το «μας»
είναι πληθυντικός ευγενείας. Κι αυτόν τον ευγενείας, το ευγενές αυτό φρόνημα
το περνάμε και στα παιδιά μας. Έβλεπα, σε γιορταστικό αφιέρωμα, το κοριτσάκι
της αρείας φυλής. Το ντυμένο «βιτρίνα της Τσακάλωφ»: 
- Ζήτησα από τον Αϊ-Βασίλη την Μπάρμπι κομμώτρια, την Μπάρμπι τοπ μόντελ, το
κουκλόσπιτο της Μπάρμπι, την Πόρσε της Μπάρμπι, την γκαρνταρόμπα της Μπάρμπι
και να στείλει δώρα σε όλα τα φτωχά παιδάκια που πεινάνε. 
Το τελευταίο ως φιογκάκι στο περιτύλιγμα. Η ατάκα της προσκολλήσεως. Για να
εξασφαλίσει τα δικά της δώρα. Αυτό της είπε η μάνα της, αυτό η δασκάλα της -
τι φταίει το κοριτσάκι; Έτσι τα βρήκε, αυτό θα τα αλλάξει; Όταν το μεγαλώνουν
με την αντίληψη ότι μασκάρουμε το νιτερέσο μας με ένα άλλοθι ανθρωπιάς, γιατί
να λειτουργήσει διαφορετικά; Την Μπάρμπι θέλει το παιδί. Μια Μπάρμπι
παγκοσμιοποιημένη. Αλλά πώς να μας το ρίξει έτσι στη μούρη; Οφείλει να
προσθέσει και το «πολιτικώς ορθόν», στο φινάλε, για να έχει το κεφάλι της
ήσυχο. 
«Αίσιον και ευτυχές», λοιπόν. Όταν λέμε «αίσιον» - θυμίστε μου; Πέρασαν τα
χρόνια. Ψυχορραγεί το κάλλος της ελληνικής εντός μου. Μου διαφεύγουν πλέον
ρίζες και ετυμολογικά. «Αίσιον» - θυμίστε μου; Το αντίθετο τού «απαίσιον»;
«Αισιοδοξία»; «Απαισιοδοξία»; Αυτά που σήμερα, στη γλώσσα μας, τα λέμε
«οπτιμισμός»; «Πεσιμισμός»; 
Άστο. Μην το ψάχνεις, μέρες που είναι. Μη σε πιάνει η νεύρωση. Δες το πιο
ανάλαφρα, πιο αεράτα, πιο χάι-χούι. Γιατί το «αίσιον» δεν είναι απαραίτητα και
το θηριώδες. Το τεράστιο, η γκουμούτσα. Το «αίσιον» δεν κάνει, σώνει και καλά,
μπούγιο. Δεν μοιάζει στον μεγάλο φωτεινό πίνακα στην Κηφισίας που μας αγχώνει
ότι εννιακόσιες τόσες μέρες μάς χωρίζουν από τους Ολυμπιακούς για το «μεγάλο,
το ωραίο, το αληθινό». 
Το μεγάλο, το ωραίο, το αληθινό, αλλού το ψάχνεις, αλλού το βρίσκεις. Τον
ορισμό του «αισίου» αναζητάς στα πέρατα και σου σκάει μύτη στο απέναντι
περίπτερο. Γιατί το «αίσιον» μπορεί να είναι, τελικά, μια τεράστια πλάκα
σοκολάτας. Τσιπς με γεύση ρίγανης. Το τηλεφώνημα του φίλου από τα παλιά. Το
χαμόγελο το φευγαλέο. Το φιλί... 
Ναι, θυμήθηκα. Επιτέλους, θυμήθηκα. «Αίσιον» είναι ένα φιλί. Ένα φιλί στο
κεφαλάκι του κοιμισμένου παιδιού... <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17234N691</ED>
<ID>
ID:301076

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N69&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Με τέτοια στελέχη όλοι γίνεστε συμπαθείς
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Αγαπητέ Θόδωρε, 
Πολλά σου έχω μαζέψει για τις αισιόδοξες προβλέψεις σου που διαψεύστηκαν στον
ναό της Σοφοκλέους. Μου χρωστάς, επίσης, αρκετά γιατί σε εμπιστεύτηκα. Το
μέγεθος του οικονομικού φορέα που διοικείς γιγάντιο. Και η ευελιξία του
ανάλογη με αυτήν των δημοσίων υπηρεσιών, στη χειρότερη μορφή τους, όπως είναι
το ΙΚΑ ή οι Πολεοδομίες. Τρεις ημέρες τώρα στενάζουν οι πολίτες στις ουρές.
Ξεσπούν στους διευθυντές και χρονομετρούν τις κινήσεις των υπαλλήλων.
«Κοιμισμένη» η μία ταμίας. Ράθυμος ο συνάδελφός της στον γκισέ νούμερο δύο.
Αδιάφορη η υπάλληλος στον γκισέ νούμερο τρία. Φλύαρος ο ταμίας στον γκισέ
νούμερο τέσσερα. Η ουρά φτάνει στο πεζοδρόμιο. Για άλλη μια φορά, παρά τα όσα
έχω τραβήξει με τις οδηγίες σου, αποφάσισα να χρησιμοποιήσω τα μηχανήματα.
Αλλά κι αυτό δεν ολοκλήρωνε τη συναλλαγή. Αυτή τη φορά δεν πρόλαβα να
εξοργισθώ. Στέλεχος της τράπεζας, που παρακολουθούσε προφανώς την πορεία των
συναλλαγών στα μηχανήματα, παρενέβη. Εξανέστη γιατί η συναλλαγή δεν
ολοκληρωνόταν. Με πέρασε στο εσωτερικό της τράπεζας. Τον απασχολούσε το
πρόβλημα του μηχανήματος. Ήλεγξε τους λογαριασμούς. Όλα σωστά, αλλά το
μηχάνημα, λες και είχε μουλαρώσει, αρνιόταν να δεχθεί τη συναλλαγή. Παρενέβη
και δεύτερη υπάλληλος. Ρωτήθηκε και τρίτη. Η ώρα ήταν κοντά 6 το απόγευμα.
Όλοι τους βρίσκονταν κολλημένοι από τις 7 το πρωί στις καρέκλες τους μπροστά
στις οθόνες. Εξυπηρέτησαν εκατοντάδες πολίτες. Και δεν έχασαν ούτε λεπτό το
χαμόγελό τους. Συνέχισαν να εξυπηρετούν κόσμο και μετά το διευρυμένο ωράριό
τους. Το συγκεκριμένο υποκατάστημα, επί της Καραγιώργη Σερβίας, στο Σύνταγμα,
ήταν φωταγωγημένο και ανοικτό έως τις 10 το βράδυ. Οι άνθρωποί του, ακούραστοι
αρωγοί των πελατών τους. Με τέτοια στελέχη μου, φίλε μου, όλοι γίνεστε
συμπαθείς. Κι εμείς επιεικείς μαζί σας...
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17234N692</ED>
<ID>
ID:301162

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N69&aa=2</URL></REF>


Article

<CATEGORY>vin06</CATEGORY>

 <H2>Από τον Βόρειο Πόλο η επέλαση του χιονιά
</H2><H4>Σε λευκό κλοιό όλη η Ελλάδα - Το θερμόμετρο θα φτάσει έως και τους - 20 σε
Φλώρινα και Κοζάνη
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ
</AUTHOR>
<AUTHOR>ΧΡΗΣΤΟΣ ΜΑΝΩΛΑΣ
</AUTHOR>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>

Το χιόνι που έφτασε στην Ελλάδα «συστημένο» από τον Βόρειο Πόλο πάγωσε χθες
ολόκληρη τη χώρα. Δεκάδες χωριά έμειναν αποκλεισμένα, κυρίως στην Πελοπόννησο,
τη Φθιώτιδα, την Ευρυτανία και τη Μαγνησία. Οι δύο εθνικές οδοί έκλεισαν χθες
το απόγευμα. Στην Αθηνών - Κορίνθου διακόπηκε η κυκλοφορία στο ύψος της Κακιάς
Σκάλας, ενώ η Αθηνών - Λαμίας έκλεισε στο ύψος της Υλίκης. Κάποια στιγμή η
«ουρά» των αυτοκινήτων στη δεύτερη έφτασε ακόμα και τα 60 χιλιόμετρα. Οι
Ένοπλες Δυνάμεις επιστρατεύτηκαν προκειμένου να τις κρατήσουν ανοιχτές σε
διάφορα τμήματά της. Ακόμα και το ερπυστριοφόρο της Πυροσβεστικής εγκλωβίστηκε
λίγο πριν από τη Θήβα (στο 85ο χιλιόμετρο). 
Η Αθήνα είδε και πάλι χοντρές νιφάδες χιονιού, πρώτη φορά ύστερα από έντεκα
χρόνια. Μέχρι αργά το βράδυ δεν σταμάτησε η χιονόπτωση ακόμα και στο Σύνταγμα
και την Ομόνοια. Σε περιοχές στα βόρεια της πόλης, στην Κηφισιά, την Ερυθραία,
τα Μελίσσια, την Πεύκη, την Πάρνηθα και την Πεντέλη, τα αυτοκίνητα ήταν
αδύνατον να κινηθούν στους δρόμους, ενώ οι αστικές συγκοινωνίες είχαν
σταματήσει. Αλλά και στον Καρέα οι κάτοικοι έμειναν εγκλωβισμένοι. Η Λεωφόρος
Κατεχάκη ήταν αδιάβατη νωρίς χθες το πρωί και η κίνηση των οχημάτων γινόταν
μόνο με αντιολισθητικές αλυσίδες. Πρώτη φορά, χθες, ύστερα από 30 χρόνια, τα
αεροπλάνα που επρόκειτο να αναχωρήσουν από την πρωτεύουσα έμειναν παγωμένα
στην πίστα του αεροδρομίου. Ελάχιστα δρομολόγια πραγματοποιήθηκαν, ενώ ειδικά
συνεργεία εργάζονταν από το πρωί, προκειμένου να «ξεπαγώσουν» τα αεροσκάφη
στην πίστα του «Ελ. Βενιζέλος». Κανένα δρομολόγιο του ΚΤΕΛ Νομού Αττικής δεν
πραγματοποιήθηκε, το σιδηροδρομικό δίκτυο έμεινε εκτός λειτουργίας, ενώ οι
οδηγοί στην Εθνική Οδό Αθηνών - Θεσσαλονίκης έμειναν για ώρες εγκλωβισμένοι,
στο ύψος της Αρκίτσας, ύστερα από ντελαπάρισμα νταλίκας. 
Ο χιονιάς και οι ψυχρές αέριες μάζες που έφτασαν χθες πάνω από τη χώρα
ταξίδεψαν «απευθείας» από τον Βόρειο Πόλο, μέσω Σκανδιναβίας και Βόρειας
Ρωσίας. Μπορεί το χιόνι να σταμάτησε κάποια στιγμή χθες το μεσημέρι, αλλά οι
μετεωρολόγοι εκτιμούν πως το κρύο θα επιμείνει και τις επόμενες μέρες. Η
θερμοκρασία θα πέσει αρκετά κάτω από το μηδέν σε πολλές περιοχές της χώρας,
ενώ στη Φλώρινα και την Κοζάνη θα φτάσει ακόμη και τους -20 βαθμούς Κελσίου. 
Όπως εξηγούν οι μετεωρολόγοι κ.κ. Κώστας Λαγουβάρδος και Μανώλης
Αναδρανιστάκης, από την Εθνική Μετεωρολογική Υπηρεσία, «ένα συνηθισμένο
βαρομετρικό χαμηλό που δημιουργήθηκε στην Κεντρική Μεσόγειο κινήθηκε ανατολικά
και έφθασε στις νότιες περιοχές της χώρας μας. Αυτό το σύστημα έχει αποτέλεσμα
την εμφάνιση υγρασίας, που οδήγησε σε συνδυασμό με τις ψυχρές αέριες μάζες
στις χιονοπτώσεις».

<H3>«Εγκλωβισμένα» νοσοκομεία και ασθενοφόρα
</H3>
Μόνο με αντιολισθητικές αλυσίδες γινόταν η κίνηση των αυτοκινήτων στην Κατεχάκη

Σε γενική εφημερία βρίσκονται σήμερα όλα τα νοσοκομεία του Λεκανοπεδίου, εκτός
από το Γενικό Νοσοκομείο Αθηνών, το Αγία Όλγα και το Ελπίς, εξαιτίας των
επικίνδυνων καιρικών συνθηκών. Η σχετική απόφαση εκδόθηκε χθες προληπτικά από
το υπουργείο Υγείας. Λόγω του χθεσινού χιονιά το Σισμανόγλειο αποκλείστηκε,
ενώ στον Ευαγγελισμό το μεσημέρι γινόταν το αδιαχώρητο, λόγω των έκτακτων
περιστατικών και της προσέλευσης, κυρίως, ηλικιωμένων ανθρώπων. Την ίδια
στιγμή, το νοσοκομείο ατυχημάτων ΚΑΤ βρισκόταν περικυκλωμένο από εκχιονιστικά
μηχανήματα του Δήμου Κηφισιάς, που προσπαθούσαν να καθαρίσουν τους δρόμους και
να επιτρέψουν την πρόσβαση για τους ασθενείς. 
Όπως επισήμανε ο υπουργός κ. Αλέκος Παπαδόπουλος, τα μεγαλύτερα προβλήματα
παρατηρήθηκαν στην επαρχία. «Αν και τα ίδια τα νοσοκομεία δεν είναι
αποκλεισμένα, υπάρχουν μεγάλα προβλήματα στην πρόσβαση ασθενών από
απομακρυσμένα χωριά και των ασθενών που χρειάζονται αιμοκάθαρση». 
Περισσότερες από 2.500 κλήσεις έλαβε χθες το Εθνικό Κέντρο Άμεσης Βοήθειας,
από τις οποίες, όμως, μέχρι το μεσημέρι είχε καταφέρει να εξυπηρετήσει μόνο
τις 250, καθώς και τα ασθενοφόρα κινούνταν με δυσκολία, ενώ αποκλεισμένο
παρέμενε και το Γενικό Νοσοκομείο Παίδων της Πεντέλης. Παρόμοια ήταν η εικόνα
και για το νοσοκομείο του ΙΚΑ, στα Μελίσσια. 
Δεκάδες ήταν και οι διακοπές ρεύματος στα νοσοκομεία των βορείων προαστίων οι
οποίες, πάντως, δεν δημιούργησαν προβλήματα σε μονάδες εντατικής θεραπείας και
τεχνητού νεφρού.

<H3>Οδηγίες για τις ευπαθείς ομάδες
</H3>
Ιδιαίτερα ευαίσθητες στο κρύο ομάδες του πληθυσμού, σύμφωνα με τους γιατρούς
του ΕΚΑΒ, είναι οι ασθενείς με χρόνιες αναπνευστικές παθήσεις, οι χρόνια
καρδιοπαθείς, οι διαβητικοί, οι ασθενείς με παθήσεις των αγγείων, τα μικρά
παιδιά και οι υπερήλικοι. Για την αποφυγή προβλημάτων υγείας συνιστάται: 
* Αποφυγή έκθεσης στο κρύο 
* Παραμονή σε θερμά και ξηρά μέρη 
* Διατροφή πλούσια σε θερμίδες. 
Από την Κλινική Μινεσότα των ΗΠΑ οι γιατροί συμβουλεύουν για την πρόληψη της
υποθερμίας: 
* Αν δεν είναι δυνατή η παραμονή στο σπίτι, να αποφεύγονται τα μέρη
όπου φυσούν δυνατοί άνεμοι και να καλύπτεται πάντα το κεφάλι 
* Να βγαίνουν αμέσως τα βρεγμένα ρούχα και να αντικαθίστανται με ζεστά
και στεγνά 
* Αποφυγή του αλκοόλ. Προτιμήστε ζεστά μη αλκοολούχα ροφήματα. 
Για τα μικρά παιδιά οι γιατροί από την ίδια Κλινική συμβουλεύουν: 
* Κάλυψη του κεφαλιού, του προσώπου και του λαιμού του παιδιού όσο το
δυνατόν περισσότερο 
* Αδιάβροχα και ζεστά ρούχα. Αν βραχούν, βγάλτε τα αμέσως 
* Ένα ζεστό ρόφημα σοκολάτα είναι πάντα αγαπητό από τα παιδιά. 
<H3>Σε επιφυλακή τα συνεργεία της ΔΕΗ
</H3>
Σε επιφυλακή λόγω της κακοκαιρίας θα είναι το Σαββατοκύριακο συνεργεία
τεχνικών της ΔΕΗ, αλλά και στελέχη της επιχείρησης για την αντιμετώπιση
προβλημάτων ηλεκτροδότησης. 
Χθες, πάντως, υπήρξαν διακοπές από 20 λεπτά έως 2 ώρες σε διάφορες περιοχές
της Αττικής (βόρεια προάστια, Μεσόγεια κ.λπ.). 
Λόγω της χιονόπτωσης και των ισχυρών ανέμων, υπήρξαν προβλήματα σε γραμμές
μεταφοράς και υποσταθμούς, με αποτέλεσμα να «βγουν» εκτός συστήματος δύο
μονάδες παραγωγής του σταθμού Αλιβερίου και η βασική μονάδα του Λαυρίου. 
Τα προβλήματα στα βόρεια προάστια και τα Μεσόγεια αφορούσαν κυρίως διακοπές σε
Μαρούσι, Ν. Κηφισιά, Εκάλη, Διόνυσο, Ντράφι, Καπανδρίτι, Πικέρμι, Μαρκόπουλο,
Πεντέλη, Παλλήνη, Βίλια κ.λπ. 
<H3>Έσωσαν εκατοντάδες πουλιά από την πείνα
</H3>
Η ευαισθησία των πολιτών στη Λίμνη Μουστού Κυνουρίας έσωσε εκατοντάδες πουλιά
που κινδύνευαν από το κρύο και την έλλειψη τροφής. Τις τελευταίες ημέρες
εκατοντάδες μεταναστευτικά πουλιά έφτασαν στη λίμνη από περιοχές της
Βορειοανατολικής Ευρώπης και της Ελλάδας εξαιτίας της κακοκαιρίας. Ήταν όμως
πάρα πολλά και ο υδροβιότοπος δεν επαρκούσε για τις διατροφικές ανάγκες τους.
Χάρη όμως στο περίσσευμα ευαισθησίας των κατοίκων της περιοχής πολλά πουλιά
σώθηκαν, καθώς άνθρωποι όλων των ηλικιών, ακόμα και μικρά παιδιά, έριχναν
τροφές στα πτηνά.

<H3>«Έφοδος» και με ερπυστριοφόρα σε Θήβα - Κάστρο </H3>
«Εκστρατεία» στην Εθνική οδό Αθηνών - Λαμίας έκαναν χθες το απόγευμα οι
Ένοπλες Δυνάμεις, για να κρατήσουν ανοικτό το τμήμα από το 25ο έως το 115ο
χιλιόμετρο. Στη «μάχη» ρίχθηκαν 10 ερπυστριοφόρα ΜΙΙ3 με 10 οπλίτες το καθένα,
καθώς και γκρέιντερ, γερανοφόρα και άλλα οχήματα που διέθεσε το Κέντρο
Επιχειρήσεων του ΓΕΕΘΑ. Ο υφυπουργός Άμυνας Λουκάς Αποστολίδης ήταν από νωρίς
χθες στην περιοχή για τον συντονισμό των ενεργειών μαζί με ανώτατο αξιωματικό.
Για την εξυπηρέτηση των εγκλωβισμένων οδηγών, ο κ. Αποστολίδης έδωσε εντολή να
ανοίξει τις πύλες του το Κέντρο Εκπαίδευσης Πυροβολικού στη Θήβα και παρέσχε
φιλοξενία (τσάι, φαγητό και δυνατότητα διανυκτέρευσης) σε όσους είχαν ανάγκη.
Και για σήμερα, αν υπάρχουν προβλήματα στην ευρύτερη περιοχή Θηβών - Κάστρου -
Μαρτίνου, οι πολίτες μπορούν να ζητούν βοήθεια τηλεφωνικά από τον υποδιοικητή
του στρατοπέδου, αντισυνταγματάρχη Τσιρώνη (τηλ. 0932-576.569, 0262-27028).
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N70</CAT>
<ED>
Κωδικός άρθρου: A17234N701</ED>
<ID>
ID:301077

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N70&aa=1</URL></REF>


Article

<CATEGORY>vin06</CATEGORY>

 <H5>Πτεροφάλαινες, φυσητήρες, ο καρχαρίας προσκυνητής, ο λευκός καρχαρίας και οι
ζιφιοί είναι οι μεγαλύτεροι οργανισμοί που ζουν στα ελληνικά πελάγη
</H5><H2>Κήτος γίγας στο Ιόνιο
</H2>
Είναι πλάσματα-γίγαντες. Ζουν σε μεγάλα βάθη και χρειάζονται ακόμη και 2
τόνους τροφή την ημέρα. Για να την εξασφαλίσουν, βουτούν σε βάθος μεγαλύτερο
των 300 μέτρων. Τα τεράστια θηλαστικά των θαλασσών δεν συναντώνται μόνο στους
ωκεανούς. Το δεύτερο μεγαλύτερο ζώο του πλανήτη, η πτεροφάλαινα, είναι μόνιμος
κάτοικος στα ελληνικά πελάγη και δείχνει ιδιαίτερη προτίμηση στο Ιόνιο. Την
ίδια στιγμή, ο πληθυσμός των φυσητήρων, των κητωδών που φτάνουν τους 57 τόνους
και κατοικούν στο Αιγαίο, είναι ο μεγαλύτερος της Μεσογείου. 
Πτεροφάλαινες, φυσητήρες, ο καρχαρίας προσκυνητής, ο λευκός καρχαρίας και οι
ζιφιοί είναι οι μεγαλύτεροι οργανισμοί που ζουν στα ελληνικά πελάγη. Κυρίαρχη
σε όγκο και σε μήκος, η μεσογειακή πτεροφάλαινα συγκεντρώνεται στη θαλάσσια
περιοχή που ξεκινά από την Κέρκυρα και φτάνει έως και την Κεφαλονιά, ενώ
σπανιότερα εμφανίζεται στο εσωτερικό Ιόνιο και μόνο μία φορά έχει παρατηρηθεί
ομάδα πτεροφαλαινών στον Σαρωνικό. Ο πληθυσμός που συναντάται στη Μεσόγειο
διαφέρει γενετικά με εκείνον που βρίσκεται στα νερά του Ατλαντικού Ωκεανού.
Πρόκειται δηλαδή για έναν καθαρά μεσογειακό πληθυσμό. 
Η όψη της και μόνο προκαλεί φόβο, όπως επισημαίνει όμως ο κ. Αλέξανδρος
Φραντής, δρ Βιολογικής Ωκεανογραφίας και διευθυντής στο Ινστιτούτο «Πέλαγος»,
είναι ιδιαίτερα ειρηνική και φιλική προς τον άνθρωπο. «Τα κριλ, οργανισμοί που
μοιάζουν με μικρές γαρίδες, είναι η τροφή της. Για να ζήσει τρέφεται τους έξι
από τους 12 μήνες καθώς τους υπόλοιπους βρίσκεται σε περίοδο αναπαραγωγής.
Χρειάζεται τουλάχιστον 330 τόνους τροφής σε αυτό το διάστημα, καθώς το δικό
της βάρος μπορεί να φτάσει ακόμη και τους 75 τόνους στα θηλυκά», περιγράφει ο
ίδιος. 
Σε αντίθεση με τις πτεροφάλαινες, οι τεράστιοι φυσητήρες είναι κήτη ιδιαίτερα
κοινωνικά, που ζουν κατά μήκος του τόξου του Αιγαίου. Η συγκέντρωσή τους στο
ελληνικό πέλαγος είναι η μεγαλύτερη που παρατηρείται στη Μεσόγειο. Μόνο το
Ινστιτούτο Θαλάσσιας Βιολογίας της Κρήτης (ΙΘΑΒΙΚ) γνωρίζει έναν προς έναν
τουλάχιστον 53 από αυτούς στη νότια πλευρά του νησιού. Οι κοινωνίες των
φυσητήρων είναι μητριαρχικές. Τα αρσενικά, όταν ωριμάζουν, φεύγουν από την
ομάδα και ακολουθούν... βίο μοναχικό. Εντούτοις, στην Ελλάδα παρατηρείται το
μοναδικό φαινόμενο, όπου ομάδες και αρσενικά συνυπάρχουν καθ' όλη τη διάρκεια
του χρόνου. 
Τα καλαμάρια είναι η αποκλειστική τροφή των φυσητήρων. «Τα συγκεκριμένα
καλαμάρια ζουν μεσοπέλαγα σε βάθος από 500 έως και 2.500 μέτρα και έχουν μήκος
1,5 μέτρο. Για να τα βρουν, οι φυσητήρες αναγκάζονται να κάνουν ακόμη και
είκοσι καταδύσεις την ημέρα σε βάθος 1.000 μέτρων, ώστε να εξασφαλίσουν τον
έναν τόνο τροφής που χρειάζονται ημερησίως», λέει ο κ. Φραντζής. 
Το τόξο του Αιγαίου, η προτίμηση στα καλαμάρια και οι βουτιές σε μεγάλα βάθη,
είναι κοινά χαρακτηριστικά και στους ζιφιούς, οι οποίοι όμως είναι πολύ
μικρότεροι τόσο σε μήκος όσο και σε βάρος από τους φυσητήρες και ιδιαίτερα...
ντροπαλοί. «Είναι πολύ δύσκολο να τους παρατηρήσει κανείς, καθώς δεν
πλησιάζουν τα σκάφη, όπως άλλα κητώδη. Θα έλεγε κανείς πάντως ότι μοιάζουν με
πολύ μεγάλα δελφίνια. Στη χώρα μας έχουν καταγραφεί οι περισσότερες
παρατηρήσεις ζιφιών στη Μεσόγειο και όχι μόνο». 
<H3>Ακίνδυνα τα σαγόνια του καρχαρία προσκυνητή
</H3>
Η εικόνα του με το τεράστιο ανοιχτό στόμα είναι εντυπωσιακή. Ο καρχαρίας
προσκυνητής είναι μόνο στο... όνομα καρχαρίας, αφού είναι εντελώς ακίνδυνος
για τον άνθρωπο. Στα σαγόνια του δεν αιχμαλωτίζει παρά μόνο μικρά ψάρια,
γαρίδες και πλαγκτόν. 
Σε αντίθεση με τους φυσητήρες, τα θηλυκά είναι μεγαλύτερα από τα αρσενικά και
φτάνουν τα 8-9 μέτρα μήκος. Αν και μπορεί να βρεθούν σε διάφορα μέρη των
ελληνικών θαλασσών, φαίνεται να προτιμούν την ηπειρωτική υφαλοκρηπίδα. 
Ο λευκός καρχαρίας 
Μπορεί να μην είναι πολλοί αυτοί που ζουν στη Μεσόγειο και στα ελληνικά νερά,
σίγουρα όμως είναι οι πιο επικίνδυνοι. 
Οι λευκοί καρχαρίες συγκαταλέγονται ανάμεσα στα δύο πιο επικίνδυνα ζώα του
είδους. Είναι σαρκοφάγοι και προτιμούν τα κητώδη, τις φώκιες, τα μεγάλα ψάρια,
ακόμη και πουλιά. 
Παρά το γεγονός ότι έχουν επιτεθεί σε ανθρώπους - έχουν καταγραφεί 4 επιθέσεις
στην Ελλάδα - δεν δείχνουν ούτε να το επιδιώκουν ούτε να το απολαμβάνουν. 
Ζώο μοναχικό, όπως λέει ο κ. Φραντζής, αν και κινείται με ταχύτητα 3 κόμβων
την ώρα, όταν κυνηγά την τροφή του μπορεί να φτάσει και τους 15 κόμβους. 
<H3>Καλαμάρι με πλοκάμια που φτάνουν τα 10 μέτρα μήκος!
</H3>
Ένα γιγάντιο καλαμάρι κάνει τους θρύλους για τα θαλάσσια τέρατα να μοιάζουν
πιο αληθινοί από ποτέ! Μόνο τα πλοκάμια του έχουν μήκος 10 μέτρα και είναι το
μεγαλύτερο ζωντανό καλαμάρι που έχουν δει ποτέ οι επιστήμονες, οι οποίοι
πιστεύουν τώρα ότι πρόκειται για ξεχωριστό είδος. 
«Βρισκόταν εκεί μπροστά μας, περίπου 3,5 μέτρα πάνω από τον πυθμένα. Έσερνε
αργά τα πλοκάμια του, τα οποία ήταν πολύ μακριά, λεπτά σαν κλωστές, περίπου
δέκα φορές το μήκος του σώματός του. Μας κοίταζε, λες και το υποβρύχιο
«Άλβιν», όπου βρισκόμασταν, ήταν απλώς άλλο ένα θαλάσσιο κήτος που έπλεε στον
βυθό. 
Το φωτογραφίζαμε και το βιντεοσκοπούσαμε περίπου δέκα λεπτά», περιγράφει ο
καθηγητής της Ωκεανογραφίας στο Πανεπιστήμιο του Τέξας, Ουίλιαμ Σάγκερ. 
Σύμφωνα με τους επιστήμονες, το καλαμάρι-γίγας κρατά το σώμα του σε κατακόρυφη
θέση και σέρνει πίσω τα πλοκάμια του, τα οποία είναι συνδεδεμένα με το κυρίως
σώμα μ' έναν τρόπο διαφορετικό από τα γνωστά έως σήμερα καλαμάρια. Τα «πόδια»
του έχουν την ικανότητα να κολλάνε (αγκυλώνουν) όπου ακουμπούν. 
Τα λόγια του Μάικλ Βεκιόνε, βιολόγου στο Εθνικό Μουσείο Φυσικής Ιστορίας της
Ουάσιγκτον, είναι χαρακτηριστικά: «Το γεγονός ότι ένα τόσο εντυπωσιακό ζώο
είναι κοινό στο υποθαλάσσιο οικοσύστημα - ένα από τα μεγαλύτερα οικοσυστήματα
του κόσμου - και εντούτοις δεν έχει ποτέ πιαστεί και μελετηθεί αποδεικνύει το
μέγεθος της άγνοιάς μας για τους οργανισμούς που ζουν στα βάθη των ωκεανών». 
LINKS:

* http: //www.nature.com/nsu

* http: //www.thetimes.co.uk
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17234N721</ED>
<ID>
ID:301078

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N72&aa=1</URL></REF>


Article

<CATEGORY>vin11</CATEGORY>

 <H2>Τα επεισόδια στο Σύνταγμα </H2>
Από τον δικηγόρο κ. Γεώργιο Ε. Τρανταλίδη λάβαμε την παρακάτω επιστολή για
τα επεισόδια στην Πλατεία Συντάγματος:

«Τα βίαια επεισόδια κατά δεκάδων γυναικών, στην υποδοχή του νέου χρόνου στο
Σύνταγμα, από τις αλβανικές συμμορίες, άφησαν έκθετη την ΕΛ.ΑΣ. για πολλοστή
φορά. Δεν γνωρίζω εάν οι δεκάδες αστυνομικοί ήσαν επηρεασμένοι από τον
κρετινικό "μπιγκμπραδερισμό" και γι' αυτό ήταν σε κατάσταση αποχαύνωσης και
αφασίας, το σίγουρο όμως είναι ότι δεν είχαν τον κοινό νου (σαν τις μωρές
παρθένες) από νωρίς να είναι μέσα στο πλήθος (ντυμένοι με πολιτικά) ώστε να
αποτρέψουν τα έκτροπα. Οι ευθύνες της ΕΛ.ΑΣ. είναι πελώριες, όχι μόνο για την
κλοπή τσαντών, πορτοφολιών και κοσμημάτων αλλά και για την ψυχική ταλαιπωρία
τόσων ανυπεράσπιστων πολιτών. 
Ο αρχηγός της ΕΛ.ΑΣ. έχει δύο λύσεις: να πάρει στα χέρια του το φραγγέλιο και
να προχωρήσει στην απόταξη των ανικάνων ή να δηλώσει θαρραλέα στον ελληνικό
λαό ότι η ΕΛ.ΑΣ. είναι ανεκπαίδευτη και ανίκανη και συνεπώς οι πολίτες πρέπει
να βρουν άλλους τρόπους προστασίας, οπωσδήποτε πιο οικονομικούς από τη
μισθοδοσία τόσων κηφήνων που - δυστυχώς - εκθέτουν και τη μειοψηφία των ικανών
και ευσυνείδητων».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N731</ED>
<ID>
ID:301075

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=1</URL></REF>


Article

<CATEGORY>vin11</CATEGORY>

 <H2>Ο Μ. Μακρίδης προς «Μικροπολιτικό»
</H2>
Με επιστολές απάντησαν σε σχόλιο του «Μικροπολιτικού» οι κ.κ. Μ. Μακρίδης
και Χρ. Βαλταδώρος. 
Ο κ. Μακρίδης αναφέρει, μεταξύ άλλων, στην επιστολή του:

«Δεν θα ασχοληθώ με το ύφος του κειμένου που φιλοξενείται σήμερα στον
"Μικροπολιτικό" και το οποίο νομίζω ότι απάδει του ήθους της εφημερίδας σας.
Επί της ουσίας, θα ήθελα να γνωρίζετε ότι δεν απολύθηκα από τη Ν.Δ. διότι
απλούστατα ουδέποτε προσλήφθηκα ως επικοινωνιολόγος, κοινωνιολόγος κ.λπ.,
κ.λπ. 
Όπως προφανώς αγνοεί ο συντάκτης σας, δραστηριοποιούμαι στο χώρο της Υψηλής
Τεχνολογίας από το 1988. Έτερον ουδέν. 
Στο Γραφείο Τύπου της Ν.Δ. παρέδωσα μελέτη για το σύστημα αρχειοθέτησης
οπτικοακουστικού υλικού στα τέλη του περασμένου Οκτωβρίου. Αντίστοιχες μελέτες
κατά το παρελθόν μεταξύ άλλων διενήργησα για λογαριασμό του ΑΝΤ1 FM (εφαρμογές
Internet) και πολλών ιδιωτικών εταιρειών στο χώρο των Media. Επίσης συμμετείχα
ενεργά στην υλοποίηση του project Hellenic News Database του Εθνικού Κέντρου
Φυσικών Ερευνών "ΔΗΜΟΚΡΙΤΟΣ" το 1994. 
Είναι προφανές επίσης ότι ο συντάκτης σας δεν πρόλαβε να πληροφορηθεί ότι το
1997-1998 συμμετείχα ως ένας από τους 5 πρώτους Internet Provider στην Ελλάδα
και σε Ad hoc ομάδες εργασίας της Εθνικής Επιτροπής Τηλεπικοινωνιών (Επιτροπή
που συστήθηκε με απόφαση της Βουλής των Ελλήνων)». 
Από την πλευρά του, ο κ. Χρ. Βαλταδώρος γράφει: 
«Σ' ευχαριστώ ιδιαίτερα για τα πολύ καλά λόγια που δημοσίευσες στη σημερινή
στήλη σου, σχετικά με το πρόσωπό μου. 
Θα ήθελα παρ' όλα αυτά να διευκρινίσω ότι η θέση μου και δευτερευόντως ο εκ
των πραγμάτων κοινός χώρος που χρησιμοποιώ στο Γραφείο Τύπου της Νέας
Δημοκρατίας ουδέποτε απειλήθηκαν από "επιθετικές δράσεις" εχθρικών ή άλλων δυνάμεων...».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N732</ED>
<ID>
ID:301136

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=2</URL></REF>


Article

<CATEGORY>vin11</CATEGORY>

 <H2>Τα περιστατικά ενός πνιγμού </H2>
Ζήτημα των συνθηκών υπό τις οποίες πνίγηκε ο συγγενής της Κωνσταντίνος
Κουνενιδάκης, 54 ετών, θέτει στον υπουργό Υγείας κ. Α. Παπαδόπουλο και στον
υπεύθυνο Τμήματος Πρόληψης Ατυχημάτων του ΕΚΑΒ κ. Ι. Παπαδόπουλο η κ. Αγγελική
Δημοπούλου (ο συγγενής της έχασε τη ζωή του στην περιοχή Αδελιανού Κάμπου, στο
Ρέθυμνο, στις 3 Αυγούστου): 
«Όπως μας δηλώθηκε από τον ιδιώτη που τον συνέδραμε, βγάζοντας τον στην ακτή,
ο εκλιπών "βρισκόταν εν ζωή" κατά την παραλαβή του από τους τραυματιοφορείς,
οι οποίοι ­ σύμφωνα με τα λεγόμενα αυτοπτών μαρτύρων ­ "δεν μπήκαν καν στον
κόπο" να πράξουν, σ' έναν άνθρωπο ευρισκόμενο σε μια τόσο κρίσιμη κατάσταση,
τις στοιχειώδεις, απολύτως αναγκαίες ­ προσφερόμενες σε παρόμοιες περιπτώσεις
­ πρώτες βοήθειες, τις σχετικές με τη θέση του σώματος, την αποβολή του
εισροφηθέντος νερού κ.λπ. ­ σε μια υπόθεση ρουτίνας ακόμα και για μη
επαγγελματίες. 
Επιπροσθέτως για "κακή τύχη" του συγγενούς μου στο πλήρωμα του ασθενοφόρου δεν
υπήρχε γιατρός!!!». 
Και η κ. Δημοπούλου αναρωτιέται: 
«Γιατί δεν επετράπη από το πλήρωμα του ασθενοφόρου στη σύζυγό του η δυνατότητα
συνοδείας εντός του ασθενοφόρου (ενόσω ο συγγενής μου ευρισκόταν ακόμη εν ζωή);».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N733</ED>
<ID>
ID:301167

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=3</URL></REF>


Article

<CATEGORY>vin11</CATEGORY>

 <H2>Το έργο της Ακαδημίας </H2>
Για το έργο της Ακαδημίας Αθηνών γράφει ο κ. Ευάγγελος Σπανδάγος,
μαθηματικός και συγγραφέας, από την Αθήνα: 
«Είναι γεγονός ότι η Ακαδημία Αθηνών, το ανώτατο πνευματικό ίδρυμα της χώρας,
επιτελεί σημαντικότατο ερευνητικό και εθνικό έργο. Δυστυχώς όμως, όπως
φαίνεται, υστερεί κάπως στις δημόσιες σχέσεις, με αποτέλεσμα το μεγάλο αυτό
έργο να μένει άγνωστο στο ευρύ κοινό. 
Είναι δε ίσως η μόνη Ακαδημία Επιστημών του κόσμου, η οποία αντιμετωπίζει
αρκετά συχνά και την αδιαφορία του επίσημου κράτους. Ατράνταχτη απόδειξη του
ισχυρισμού αυτού είναι και το γεγονός ότι στην Πανηγυρική Συνεδρία της 27ης
Δεκεμβρίου, κατά την οποία έγινε και η καθιερωμένη ετήσια απονομή μεταλλίων,
βραβείων και επαίνων, η πολιτεία, η κυβέρνηση, τα κόμματα (πλην ενός) και η
Τοπική Αυτοδιοίκηση έλαμψαν με την απουσία τους. Γιατί άραγε;».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N734</ED>
<ID>
ID:301181

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=4</URL></REF>


Article

<CATEGORY>vin11</CATEGORY>

 <H2>Ο Παράδεισος και η ανοχή
</H2>
Από τον κ. Γιώργο Δάβο, Θεολόγο, πήραμε επιστολή στην οποία μεταξύ άλλων αναφέρεται:

«Η κ. Αμαλία Νεγρεπόντη, στο άρθρο της "Ο Παράδεισος μπορεί να περιμένει",
στις 28 Δεκεμβρίου, ημέρες Χριστουγέννων διάλεξε να προβάλει άποψη Βρετανού
συγγραφέα που ορμώμενος από τον φανατισμό των ισλαμιστών φονταμενταλιστών τους
μυκτηρίζει ότι αδίκως πέθαναν αφού ο Παράδεισος... δεν υπάρχει, και
ισχυρίζεται ότι οι άθεοι ή οι αγνωστικιστές είναι περισσότερο ανεκτικοί. Θα
ήθελα να προσθέσω ότι βασικά συμφωνώ με την αρθρογράφο για την μεγάλη αξία της
ανεκτικότητας, αλλά το να παίρνεις για μέτρο με βάση το οποίο θα κρίνεις τις
μονοθεϊστικές θρησκείες αυτούς τους εξτρεμιστές, που τα κίνητρά τους στην
ουσία είναι κυρίως πολιτικά και εθνικά, είναι πολύ άδικο».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N735</ED>
<ID>
ID:301190

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=5</URL></REF>


Article

<CATEGORY>vin11</CATEGORY>

 <H2>Οι μικρομεσαίοι και το ευρώ </H2>
Με αφορμή την κυκλοφορία του ευρώ, η κ. Έλσα Κουκουμέρια, αρτοποιός, από τη
Θεσσαλονίκη, γράφει: 
«Οι μικρομεσαίοι γίνονται το μαύρο πρόβατο, και μετά τα χτυπήματα της
ελεύθερης αγοράς και της ανταγωνιστικότητας έρχεται να προστεθεί ένα εντέχνως
κατασκευαζόμενο, αυτό της κακοπιστίας. Το τοπίο σήμερα είναι τέτοιο που οι
μικρομεσαίες επιχειρήσεις αγωνίζονται να κρατηθούν στην αγορά. Μια αγορά που
φτιάχνεται στα μέτρα των μεγάλων, που ευνοεί τις συγχωνεύσεις, που εξυγιαίνει
μεγαλοεταιρείες μέσω χρηματιστηρίου (δάνεια ετών αποπληρώθηκαν, δεν έγιναν
επενδύσεις), που με ευνοϊκές ρυθμίσεις οφειλών και διευθετήσεις τις αφήνει
παγίως χρεώστες στο ΙΚΑ, στην Εφορία κ.ά. χωρίς οχλήσεις. 
Από την άλλη μεριά οι ταλαίπωροι μικροεπιχειρηματίες, που και ταμειακές
μηχανές ευρώ αγόρασαν (χωρίς τις πριμοδοτήσεις των μεγάλων με το τέχνασμα της
εγκαθίδρυσης computers ­ αυτό πριμοδοτείται) και ζυγαριές ευρώ αγόρασαν και
διπλές αναγραφές τιμών έκαναν. Και φυσικά δεν σκέφτονται για αυξήσεις ή
στρογγυλοποιήσεις προς τα πάνω, όχι γιατί δεν θα το ήθελαν αλλά γιατί είναι
ανέφικτο για τους πελάτες τους. Δεν διακινδυνεύουν να τους χάσουν. 
Ούτε έχουν τη δυνατότητα συναλλαγής με εταιρείες μεταφοράς χρημάτων να τους
φέρουν τα ευρώ στα μαγαζιά τους, αλλά αφήνοντας τις δουλειές τους στοιβάζονται
στα γκισέ των τραπεζών με χρονοβόρες γραφειοκρατικές διαδικασίες να πάρουν τα
ψίχουλα ευρώ (περίπου 50.000 δρχ.) που το κράτος θεωρεί ότι τους αρκούν. Τώρα
το ότι υπάρχουν δύο μέτρα και δύο σταθμά στον προεφοδιασμό - με διάφορα τρυκ -
είναι μια ακόμη πραγματικότητα». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N736</ED>
<ID>
ID:301197

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=6</URL></REF>


Article

<CATEGORY>vin11</CATEGORY>

 <H2>Τουρκία και Αιγαίο </H2>
Για την πολιτική της Τουρκίας στο Αιγαίο γράφει ο κ. Θαλής Βασιλικιώτης,
από την Αθήνα: 
«Η πρόσφατη άρνησις των 14 "εταίρων" της ΕΟΚ να θεωρήσουν ως ευρωπαϊκό έδαφος
το Αιγαίο και την Κύπρο, είναι ίσως η πιο οδυνηρή αλλά και κατάφωρη απόδειξη
ότι ο τουρκικός επεκτατισμός όχι απλώς συγχωρείται αλλά και ενθαρρύνεται από
το σύνολο των δυτικών "συμμάχων" και "εταίρων". Με παρόμοιες απειλές κρατούν
την Ελλάδα στο μαντρί από τη δεκαετία του 1950 και έτσι διατηρούν τις βάσεις
του πυρηνικού ολέθρου στην Κρήτη, την Κύπρο και αλλού». <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17234N737</ED>
<ID>
ID:301200

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N73&aa=7</URL></REF>


Article

<CATEGORY>vin04</CATEGORY>

 <H2>30 Ερωτήσεις
</H2><H2>ΓΙΩΡΓΟΣ ΑΝΩΜΕΡΙΤΗΣ
</H2><H4>Πρώτος λαχνός η ναυτιλία μας
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ

ΟΝΕΙΡΕΥΕΤΑΙ: Φυσικά, ταξίδια 
ΤΑΞΙΔΕΥΕΙ: Με παραδοσιακά σκαριά 
ΣΤΟΧΕΥΕΙ: Σε ήρεμες θάλασσες 
ΜΙΣΕΙ: Δυστυχώς δεν μισεί 
ΑΓΑΠΑΕΙ: Τους φευγάτους 
ΦΙΛΟΔΟΞΕΙ: Σε έναν καλό τιμονιέρη 
ΘΥΜΑΤΑΙ: «Μια ελιά, ένα αμπέλι, ένα καράβι», το απέραντο Αιγαίο. 
Η πίστωση που εγγράφεται στον κρατικό προϋπολογισμό σώζει το ΝΑΤ. Όψιμο
σωσίβιο του κράτους, που «ιστορικά» το βούλιαξε. Μηχανικός και μούτσος στο
δικό του παλιό σκαρί, χρησιμοποιεί τα σύγχρονα μέσα τεχνολογίας για τη
ναυσιπλοΐα ως υπουργός. Ελπίζει πως οι εταίροι μας θα ευαισθητοποιηθούν στο
θέμα των λαθρομεταναστών, για μία κοινή πορεία δράσης. Αναρωτιέται σε ποιες
τράπεζες των ακριτικών νησιών θα φυλάσσονταν τα ευρώ. Και δεν ανησυχεί για το
θέμα του καμποτάζ, αφού «το Αιγαίο είναι για ζόρικους καπετάνιους». Ο υπουργός
Εμπορικής Ναυτιλίας κ. Γιώργος Ανωμερίτης δεν διστάζει να απαντήσει σε όλα. 
ΕΡ.: Φουρτούνες στο ΝΑΤ; 
ΑΠ.: Μάλλον τρικυμίες σε κανάλια. 
ΕΡ.: Νομικά τρυκ; 
ΑΠ.: Τα οικονομικά θέματα λύνονται πολιτικά. 
ΕΡ.: Αντιπολιτευτικά τερτίπια; 
ΑΠ.: Ούτε η αντιπολίτευση κατάλαβε τι έγινε. 
ΕΡ.: Υπάρχει φως στο τούνελ; 
ΑΠ.: Το φως λέγεται διάλογος. 
ΕΡ.: ΝΑΤ: Μέρος του ασφαλιστικού μας συστήματος; 
ΑΠ.: Και του δημογραφικού μας και του ναυτιλιακού μας. 
ΕΡ.: Ποιος θα το σώσει; 
ΑΠ.: Το σώζει ήδη ο κρατικός προϋπολογισμός. 
ΕΡ.: Και ποιος θα πληρώσει; 
ΑΠ.: Το κράτος που «ιστορικά» το βούλιαξε. 
ΕΡ.: Συντάξεις από 60% σε 70%. Μακρινό όνειρο το 80%; 
ΑΠ.: Όταν με 13 χρόνια υπηρεσίας παίρνεις σύνταξη, χρειάζεται
μακροδιάγραμμα. 
ΕΡ.: Οι Έλληνες έγιναν βουνίσιοι; 
ΑΠ.: Τα νοστιμότερα κατσίκια είναι τα νησιώτικα. 
ΕΡ.: Λαχείο εθνικό η ναυτιλίας μας; 
ΑΠ.: Πρώτος λαχνός και σε συνάλλαγμα. 
ΕΡ.: Επικίνδυνα τα δρομολόγια σε ώρες ντέρμπι; 
ΑΠ.: Σε ορισμένες γραμμές τα δρομολόγια γίνονται ντέρμπι. 
ΕΡ.: Ποιος θα πει στους εταίρους μας πως οι λαθρομετανάστες είναι και
δική τους υπόθεση; 
ΑΠ.: Η χώρα μας πρώτη ζήτησε ειδικό ευρωπαϊκό οργανισμό. 
ΕΡ.: Και πολύ περισσότερο, ποιος θα τους πείσει γι' αυτό; 
ΑΠ.: Ελπίζω οι κοινές ανθρωπιστικές μας αξίες. 
ΕΡ.: Θα αναλάβουν τις ευθύνες τους; 
ΑΠ.: Ναι, γιατί είναι πρόβλημα όλων μας. 
ΕΡ.: Ή μόνο θα δρομολογήσουν τα πλοία τους στο Αιγαίο; 
ΑΠ.: Το Αιγαίο είναι για ζόρικους καπετάνιους, δύσκολα θα 'ρθουν άλλοι. 
ΕΡ.: Είμαστε έτοιμοι να τα υποδεχθούμε; 
ΑΠ.: Προς το παρόν υποδέχονται εκείνοι τα δικά μας στις γραμμές τους. 
ΕΡ.: Καλοδεχούμενα ή αναγκαίο κακό; 
ΑΠ.: Ο σωστός ανταγωνισμός είναι αναγκαίο καλό. 
ΕΡ.: Από το βουνό στη θάλασσα. Ευχή ή κατάρα; 
ΑΠ.: Οι ανοιχτοί ορίζοντες είναι πάντα ευχή. 
ΕΡ.: Νομοσχέδια σε «ελλιμενισμό». Για πόσο ακόμη; 
ΑΠ.: Άρχισε ήδη το μπαρκάρισμα. 
ΕΡ.: Νέα πλοία σε παλιά λιμάνια; 
ΑΠ.: Πολλά λιμάνια για πολλά πλοία. 
ΕΡ.: Τα αποκαΐδια της 11ης Σεπτεμβρίου έπεσαν και στο Αιγαίο; 
ΑΠ.: Το Αιγαίο άντεξε σε όλες τις πειρατείες. 
ΕΡ.: «Ξαπλωτό φεγγάρι, όρθιος ο καπετάνιος». Ισχύει και για τον
υπουργό; 
ΑΠ.: Ως υπουργός χρησιμοποιώ Radar, GPS, GMDSS, το φεγγάρι μόνο ως
ποιητής. 
ΕΡ.: Ακριτικά νησιά χωρίς ευρώ; 
ΑΠ.: Γιατί έχουν τράπεζες; 
ΕΡ.: Πειραιάς: Πλωτό ξενοδοχείο το 2004. Πόσων αστέρων; 
ΑΠ.: Στην ποιότητα θα ξεπεράσει και την Αθήνα. 
ΕΡ.: Διακοπές στην Ήπειρο ή στα νησιά; 
ΑΠ.: Εξαρτάται από την εποχή. 
ΕΡ.: Όταν γεράσει το σκαρί καίγεται; 
ΑΠ.: Τα παραδοσιακά σκάφη, ποτέ. 
ΕΡ.: Για το δικό σας λέγεται πως η επισκευή του μοιάζει με το γιοφύρι
της Αρτας; 
ΑΠ.: Γιατί στο δικό μου είμαι και μηχανικός και μούτσος. 
ΕΡ.: Το δικό σας λιμάνι; 
ΑΠ.: Οι φίλοι μου. 
ΕΡ.: «Όπου λιμάνι και καημός». Ο δικό σας; 
ΑΠ.: Λίγος χρόνος για ένα ταξίδι. 
ΕΡ.: Καημός του ναυτικού το ΝΑΤ; 
ΑΠ.: Χωρίς σεβασμό στον απόμαχο της θάλασσας η ναυτιλία γίνεται καημός. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17234N741</ED>
<ID>
ID:301127

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N74&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τρελή χαρά για τον... παρά
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μα, τι χαρά στη Βέροια, τι γλέντι ήταν αυτό, για τον Τσάκα, που βγήκε νικητής
από του Big Brother το σπιτικό! Εντάξει, βρε παιδιά, είναι μεγάλη η χαρά, αλλά
όχι και για τόοοοσο μεγάλο σαματά. Νομίζεις!.. Μου είπε φίλος κολλητός. Γιατί
ούτε που πάει ο νους σου, γιατί έγινε ο χαμός. Αυτοί, παιδί μου, που ασύστολα
γλεντούσανε, αυτοί που χορεύανε, κλαίγανε και μετά γελούσανε, δεν ήτανε φίλοι
και συγγενείς του Τσάκα. Ήτανε αυτοί, στους οποίους ο Γιωργάκης είχε κάνει...
τράκα. Πώς, λοιπόν, οι άνθρωποι τρελά να μη χαρούνε, αφού, εκεί που δεν το
περιμένανε, τον παρά τους πίσω θα τον δούνε; 
Κατάλαβες, κυρά μου, γιατί τα πανηγύρια, γιατί οι μεγάλες οι χαρές και τα
δάκρυα τα μύρια; Σαν τι περίμενες, δηλαδή, εσύ; 
Να χαρεί τρελά ο κόσμος και να συγκινηθεί, που το ίδιο εκείνο βράδυ ήρθε και
τυπικά το ευρώ κι έφυγε η δραχμή; 
Αφού ανεξαρτήτως νομίσματος θα... χρωστάει μια ζωή, στις κάρτες, στα δάνεια,
στα κινητά, για να μην προσθέσω και τα πάρε - (και κυρίως) δώσε τα καθημερινά,
τα, επισήμως, αποκαλούμενα «έξοδα ανελαστικά», για υπηρεσίες και αγαθά, που
δεν μπορούμε να κάνουμε χωρίς... αυτά. 
Πράγματι δεν μπορούμε ή δεν τολμούμε; 
Ή μήπως ξοδεύουμε κι αδιαφορούμε, αφού έτσι κι αλλιώς οικονομική γιατρειά δεν
πρόκειται να δούμε; Στο κάτω κάτω της γραφής αυτά τα έξοδα τα περιττά μήπως
δεν είναι μέγας παράγων στήριξης ψυχολογικής; 
Ασφαλώς, μου απάντησε ο φίλος που έχει κατάστημα, με ένα... άλφα εύρος και
οικονομικό ανάστημα. 
Γι' αυτό και πιστεύω ότι ο τζίρος θα αυξηθεί, το δίμηνο που θα είναι
μπερδεμένα ευρώ και δραχμή, γιατί ο καθένας θα βρίσκει... άλλοθι και...
καταφύγιο στην κάρτα την πιστωτική. 
Με την προϋπόθεση, βεβαίως, ότι θα μπορεί να βρει για την έγκριση τηλεφωνική
γραμμή. 
Γιατί χθες και προχθές οι δύο στις τρεις κάρτες ήτανε... νεκρές, καθώς από τη
ζήτηση είχανε πέσει οι τηλεφωνικές γραμμές! 
Ο Τσάκας, λοιπόν, μου λέει ο φίλος, χρωστάει, τα βρήκε και θα πληρώσει, ενώ οι
υπόλοιποι χρωστάμε, αλλά κανείς δεν θα μας σώσει. Μόνοι μας και εκτός...
σπιτιού θα πρέπει τη λύση να την βρούμε και μεταξύ μας όποιοι έχουν καμιάν
ιδέα φαεινή, σε όλους να την πούνε! 
Έμεινα εγώ και κοίταζα σαν τη χαζή, που δεν είχα πάρει χαμπάρι, τι πραγματικά
έχει συμβεί! Γελάει ο φίλος τότε και μου λέει, σσσσσσς, να ψιθυρίσω κι όταν μ'
ακουμπήσει ευθύς να σταματήσω. 
Αρχίζω εγώ σσσσσσς να κάνω και βλέπω ν' ακουμπάει το δάκτυλό του στον κρόταφό
μου επάνω. Σταματώ αμέσως και του λέω: Μα, καλά, τι κάνεις; και αυτός γελώντας
μου απαντά: Από... 'δώ χάνεις!
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17234N742</ED>
<ID>
ID:301163

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N74&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Η πρώτη εβδομάδα του χρόνου φτάνει κιόλας
στο τέλος της και φροντίστε να επωφεληθείτε από το Σαββατοκύριακο, να
ξεκουραστείτε και να προγραμματίσετε τις μέρες που έρχονται καθώς οι
απαιτήσεις από σας φαίνεται να είναι πολλές και μεγάλες. 
ΥΔΡΟΧΟΟΣ 
(20 Δεκεμβρίου - 18 Φεβρουαρίου). Το τελευταίο εορταστικό Σαββατοκύριακο είναι
γεγονός, οι προοπτικές όμως για να περάσετε καλά είναι πολλές. Εσείς απλώς
διαλέξτε τη συντροφιά που σας ταιριάζει και επωφεληθείτε ακόμα από την
ατμόσφαιρα που επικρατεί. 
ΙΧΘΥΕΣ 
(19 Φεβρουαρίου - 20 Μαρτίου). Δώστε μεγαλύτερη βαρύτητα στο πώς θα
αξιοποιήσετε κάποια καινούργια μηνύματα που σας στέλνουν οι δικοί σας
άνθρωποι. Δώστε χρώμα στη ζωή σας και αυτό το Σαββατοκύριακο, ζώντας την κάθε
στιγμή σαν μοναδική. 
ΚΡΙΟΣ 
(21 Μαρτίου - 19 Απριλίου). Οι γνωριμίες που κάνατε στη διάρκεια των εορτών θα
μπορούσαν να είναι θαυμάσιες και οι δημόσιες σχέσεις δημιουργικές για τη
διεύρυνση του κοινωνικού σας περιβάλλοντος. Φροντίστε να κρατήσετε μια καλή
επικοινωνία με άτομα που πιστεύετε πως θα σας είναι ευχαριστα και χρήσιμα. 
ΤΑΥΡΟΣ 
(20 Απριλίου - 20 Μαΐου). Αν νιώθετε αρκετά κουρασμένοι από τις μέρες των
γιορτών που πέρασαν αφιερώστε αυτό το Σαββατοκύριακο τόσο στην ψυχική όσο και
στη σωματική σας ξεκούραση και χαλάρωση. Δεν εννοώ βέβαια ότι δεν θα πρέπει να
διασκεδάσετε αν σας δοθεί η ευκαιρία, αλλά μην το παρακάνετε. 
ΔΙΔΥΜΟΙ 
(21 Μαΐου - 21 Ιουνίου). Οι πλανητικοί συνδυασμοί του Σαββατοκύριακου
επηρεάζουν τις ψυχολογικές σας ανάγκες και τις αναπόφευκτες κοινωνικές σας
υποχρεώσεις των εορτών που συνεχίζονται μέχρι σήμερα. Κάντε λίγη υπομονή και
θα φέρετε εις πέρας αυτά που έχετε αναλάβει. 
ΚΑΡΚΙΝΟΣ 
(22 Ιουνίου - 22 Ιουλίου). Συγκριτικά με άλλους θα έχετε περισσότερη τύχη
και ευκαιρίες τις μέρες που έρχονται, ενώ η παραγωγικότητά σας βρίσκεται σε
πολύ υψηλό σημείο αυτό το διάστημα. Μην πιέζετε όμως τις καταστάσεις,
παραμείνετε ψύχραιμοι και αφήστε το χρόνο να λειτουργήσει υπέρ σας. 
ΛΕΩΝ 
(23 Ιουλίου - 22 Αυγούστου). Παρ' όλο που οι γιορταστικές μέρες έχουν φτάσει
πια στο τέλος τους, οι πλανητικοί συνδυασμοί των ημερών σας «ωθούν» σε
εκδηλώσεις, συναθροίσεις και κοινωνικές συγκεντρώσεις, όπου πρέπει να δώσετε
ένα εντυπωσιακό «παρών». Κάντε το χρέος σας με τον καλύτερο τρόπο όπως πάντα. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Οι υποχρεώσεις των εορτών σας έχουν
κουράσει ίσως αρκετά, όπως σίγουρα έχετε επιτύχει πάρα πολλά. Από αυτό κιόλας
το Σαββατοκύριακο αρχίστε να προετοιμάζεστε για ένα καινούργιο ξεκίνημα, όπου
εσείς θα καθοδηγείτε τα γεγονότα και όχι τα γεγονότα εσάς. 
ΖΥΓΟΣ 
(24 Σεπτεμβρίου - 23 Οκτωβρίου). Εκμεταλλευτείτε σωστά την εβδομάδα που
έρχεται για να προωθήσετε τις φιλοδοξίες σας και να κατακτήσετε τους στόχους
που έχετε βάλει στον επαγγελματικό τομέα. Κάποιες ώρες περισυλλογής αυτό το
Σαββατοκύριακο θα σας δώσουν την ιδέα πώς να προχωρήσετε σε μια ουσιαστική
ανανέωση των συνθηκών της εργασίας σας. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η πρώτη κιόλας εβδομάδα του 2002
ευαισθητοποιεί λίγο τον τομέα της υγείας σας και τονίζει τα προβλήματα που
υπάρχουν ή κάποιους φόβους σας. Ψυχραιμία και υπομονή, αποφύγετε κρυολογήματα
και ακολουθήστε υπεύθυνα μια συστηματική αγωγή. 
ΤΟΞΟΤΗΣ 
(23 Νοεμβρίου - 21 Δεκεμβρίου). Από την αρχή της κιόλας αυτή η χρονιά φέρνει
κάποιες αλλαγές στη ζωη σας και σας υποχρεώνει να δείτε κάποιες αλήθειες και
να προσαρμοστείτε σ' αυτές. Ανασυγκροτήστε λοιπόν τις δυνάμεις σας αυτό το
Σαββατοκύριακο και προχωρήστε απρόσκοπτα στην πορεία που έχετε χαράξει. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: N86</CAT>
<ED>
Κωδικός άρθρου: A17234N861</ED>
<ID>
ID:301069

</ID><URL>http://ta-nea.dolnet.gr/neaweb/neafile.print_unique?e=A&f=17234&m=N86&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr87.htm

ΔΥΤΙΚΗ ΕΛΛΑΔΑ 
1. Ηλιοφάνεια σε Β. Ιόνιο, Ήπειρο, Δ. Στερεά. Συννεφιά σε Ν. Ιόνιο, Δ.
Πελοπόννησο με χιόνι κυρίως στην Πελοπόννησο, αναμένεται όμως εξασθένησή του.
Ισχυροί βοριάδες, θάλασσα στο Ιόνιο κυματώδης. Μέγιστες θερμοκρασίες μέχρι
5oC στα νησιά και γύρω στο μηδέν στα ηπειρωτικά. 
ΒΟΡΕΙΑ ΕΛΛΑΔΑ 
2. Παγωνιά με ασθενείς χιονοπτώσεις το πρωί κυρίως στη Θράκη. Ισχυροί
έως πολύ ισχυροί βοριάδες σταδιακά εξασθενούντες. Οι μέγιστες θερμοκρασίες θα
είναι κι αυτές υπό το μηδέν (-3 έως -4 βαθμοί Κελσίου), θα επικρατήσει δηλαδή
ολικός παγετός. 
ΑΝΑΤΟΛΙΚΗ ΗΠΕΙΡΩΤΙΚΗ 
3. Χιονοπτώσεις κατά περιόδους. Οι άνεμοι βορείων διευθύνσεων θα πνέουν
πολύ ισχυροί και τοπικά θυελλώδεις εξασθενούντες από το βράδυ. Έντονο θα είναι
το κρύο με μέγιστες θερμοκρασίες το μεσημέρι 0 με 2 βαθμούς Κελσίου. 
ΑΙΓΑΙΟ 
4. Τοπικές χιονοπτώσεις κυρίως στις Κυκλάδες και την Κρήτη, πρόσκαιρες
καταιγίδες στα Δωδεκάνησα. Πολύ θυελλώδεις βοριάδες, θάλασσα τρικυμιώδης μέχρι
πολύ τρικυμιώδης. 
Κρύο με τη μέγιστη θερμοκρασία να μην ξεπερνά τους 4-5 βαθμούς. 
Παγωνιά παντού, ισχυρός παγετός στα ηπειρωτικά. Τοπικές χιονοπτώσεις σε Α.
Θεσσαλία, Α. Στερεά, Εύβοια, Α. Πελοπόννησο, Κυκλάδες, Β. Κρήτη, ίσως Α.
Αιγαίο και Δωδεκάνησα με εξασθένηση. Βαθμιαία εξασθένηση των θυελλωδών
βοριάδων στο Αιγαίο. <H3>Δευτέρα 7/1
</H3>
Τοπικές συννεφιές στην Ανατολική και Νότια Ελλάδα, ηλιοφάνεια στη Δυτική και
Βόρεια. Αμείωτο το κρύο. Οι άνεμοι βορείων διευθύνσεων θα πνέουν στα δυτικά
μέχρι μέτριοι (4-5 Μπωφόρ), στα ανατολικά μέχρι πολύ ισχυροί (6-7 Μπωφόρ)
γρήγορα εξασθενούντες. 
<H3>Τρίτη 8/1
</H3>
Παγετός τη νύχτα και νωρίς το πρωί στα ηπειρωτικά, ισχυρός κατά τόπους.
Τοπικές συννεφιές μόνο στην ανατολική και νότια χώρα. Βοριάδες στα δυτικά
ασθενείς (3-4 Μπωφόρ), στα ανατολικά μέτριοι έως ισχυροί (5-6 Μπωφόρ). Κρύο
παρά τη μικρή άνοδο της θερμοκρασίας την ημέρα. 
<H3>Τετάρτη 9/1
</H3>
Ηλιοφάνεια στις περισσότερες περιοχές της χώρας και λιγότερο κρύο κατά την
ημέρα. Ωστόσο τη νύχτα και νωρίς το πρωί στα ηπειρωτικά θα εκδηλωθεί και πάλι
παγετός. Βοριάδες στο Ιόνιο ασθενείς (3 Μπωφόρ), στο Αιγαίο μέτριοι έως
ισχυροί (5-6 Μπωφόρ). 
Αντικυκλώνας καλύπτει την ηπειρωτική Ευρώπη και την Μεσόγειο. Το χαμηλό
βαρομετρικό που επηρέασε τη χώρα μας απομακρύνεται, ωστόσο παραμένει ο
συνδυασμός του με τις υψηλές πιέσεις στη Βαλκανική, που επηρεάζει τις
ανατολικές περιοχές με θυελλώδεις βοριάδες, κρύο και χιόνια.

ΑΤΤΙΚΗ 
Χιόνι κυρίως στα ανατολικά και βόρεια που σταδιακά θα περιοριστεί. Βοριάδες
πολύ ισχυροί έως θυελλώδεις εξασθενούντες το βράδυ. Μέγιστη θερμοκρασία στην
Αθήνα 2oC, χαμηλότερη στα βόρεια. 
ΘΕΣΣΑΛΟΝΙΚΗ 
Μικρή πιθανότητα ασθενούς χιονόπτωσης. Βοριάδες μέτριοι έως ισχυροί, βαθμιαία
εξασθενούντες. Μέγιστη θερμοκρασία στην πόλη -3oC. 
<H3>ΘΕΡΜΟΚΡΑΣΙΑ
</H3>
Θ' αρχίσει από τη Δευτέρα να ανεβαίνει σιγά σιγά σ' ολόκληρη τη χώρα. Ωστόσο
τη νύχτα και νωρίς το πρωί στα ηπειρωτικά θα εκδηλώνεται παγετός.
<H3>ΜΕΤΕΩΡΟΛΟΓΙΚΑ </H3><H3>Η άλλη όψη </H3>
Το χιόνι που σε αρκετή ποσότητα είχαμε ώς τώρα ­ ακόμη και στην Αθήνα ­
δημιούργησε ασφαλώς πολλά προβλήματα κυρίως στους καλλιεργητές και στις
συγκοινωνίες. 
Ωστόσο δεν πρέπει να ξεχνάμε το ανησυχητικό ενδεχόμενο της λειψυδρίας όχι μόνο
για τους γεωργούς, που σε μερικές περιοχές ή δεν είχαν καθόλου ή αντλούσαν με
τις γεωτρήσεις υφάλμυρο νερό, αλλά και για τα αστικά κέντρα. Πολλοί άλλωστε
γνωρίζουμε πηγές που τελευταία έχουν στερέψει ή είδαμε ποτάμια που το νερό
τους έφτανε ίσα ίσα να δείχνει την πορεία τους. 
Από την άνοιξη όμως όλα αυτά θα «ζωντανέψουν» από το χιόνι που τώρα μας
ταλαιπωρεί. 
Δεν θα ήταν λοιπόν υπερβολή να πούμε πως για ένα ανεκτίμητο αγαθό, όπως το
χιόνι, το υψηλό κόστος που μερικές φορές προκύπτει πρέπει να είναι αποδεκτό.
<H3>Ιστιοπλοΐα
</H3><H3>Θαυμάστε τη θάλασσα από την... παραλία
</H3>
Ο καιρός το Σαββατοκύριακο δεν είναι ιδανικός για ιστιοπλοΐα. Μπορείτε να
θαυμάστε τη θάλασσα από την παραλία, αποφύγετε όμως να ανοιχτείτε με
ιστιοπλοϊκό σκάφος. «Αυτό το διήμερο δεν συνιστάται ιστιοπλοΐα ούτε και για
τους έμπειρους», λέει ο έφορος εκπαίδευσης του ΠΟΙΑΘ κ. Τάκης Στρούζας.
Σύμφωνα με το ίδιο, μόνο τα πολύ έμπειρα αγωνιστικά πληρώματα μπορούν να βγουν
για λίγο στη θάλασσα με σκοπό την προπόνηση. 
<H3>Κηπουρική
</H3><H3>Προστασία των φυτών από το πολύ κρύο
</H3>
Χιόνι και παγωμένος αέρας είναι οι πρωταγωνιστές στον καιρό του
Σαββατοκύριακου. Ανάμεσα στις... ευπαθείς ομάδες είναι και τα φυτά σας. Γι'
αυτό και θα πρέπει να επιμείνετε στην προστασία τους. 
Όπως συμβουλεύει ο γεωπόνος κ. Γιώργος Ζεβελάκης, «το κρύο δεν θα πρέπει να
αποτελέσει εμπόδιο στη φροντίδα των φυτών. Αντίθετα, αυτές τις ημέρες
χρειάζεται να παρακολουθούμε τα φυτά και να παρεμβαίνουμε για να προλάβουμε
την καταστροφή τους». 
Προστατεύετε τα φυτά σας αλλάζοντάς τους συχνά θέση, ώστε να βρίσκονται πάντα
σε απάνεμα σημεία. Αφαιρείτε τα κλαδιά που τυχόν έχουν σπάσει και αν
παρατηρήσετε ότι ορισμένα φυτά γέρνουν από τον δυνατό άνεμο σπεύσατε να τα
στηρίξετε πριν είναι πολύ αργά. Και αν οι γλάστρες έχουν μαζέψει πολύ νερό από
τη βροχή, φροντίστε να τις αδειάσετε. 
Μη διστάσετε να μεταφέρετε στο εσωτερικό του σπιτιού τα πιο ευαίσθητα φυτά της
βεράντας σας, όπως η γαρδένια και η σεφλέρα. Τοποθετήστε τα σε κάποιο φωτεινό
σημείο του σπιτιού και μακριά από θερμαντικές πηγές.

Article

<CATEGORY>vin10</CATEGORY>

 <H5>Α1 ΜΠΑΣΚΕΤ: ΟΛΥΜΠΙΑΚΟΣ - ΠΑΟ ΣΤΗ ΓΛΥΦΑΔΑ
</H5><H2>Ποδαρικό με ντέρμπι
</H2>
Τόμιτς και Αλβέρτης είναι οι μόνοι παίκτες που αύριο θα θυμίζουν το
τελευταίο ντέρμπι μεταξύ των «αιωνίων» στο γηπεδάκι της Γλυφάδας, προ επτά
ετών. Σχεδόν όλα τα άλλα έχουν αλλάξει...

Ποδαρικό με σούπερ ντέρμπι στο πρωτάθλημα μπάσκετ. Στην αυγή του νέου έτους
Ολυμπιακός και Παναθηναϊκός κοντράρονται αύριο (19.00 - Σούπερσπορτ 1) στο
πλαίσιο της 13ης και τελευταίας αγωνιστικής του πρώτου γύρου. Ο αγώνας θα
γίνει στη Γλυφάδα, σε ένα γήπεδο στο οποίο οι δύο ομάδες είχαν να βρεθούν επτά
χρόνια, με γηπεδούχο τότε τον Παναθηναϊκό. Πάμε σαν άλλοτε λοιπόν, αν και από
τότε μόνο δύο παίκτες των «αιωνίων» θα δώσουν και αύριο το «παρών». Πρόκειται
για τους δύο αρχηγούς, τον Μίλαν Τόμιτς και τον Φραγκίσκο Αλβέρτη. Ο Ηλίας
Ζούρος και ο Ζέλικο Ομπράντοβιτς καταστρώνουν ήδη τα τελευταία τους σχέδια, με
στόχο να ετοιμάσουν όσο το δυνατόν καλύτερα τις ομάδες τους για το μεγάλο αυτό
παιχνίδι. Εκτός από το θέμα γοήτρου, που πάντα παίζει μεγάλο ρόλο στα ντέρμπι
των «αιωνίων», το αυριανό παιχνίδι είναι εξαιρετικά κρίσιμο από βαθμολογικής
άποψης. Ο Ολυμπιακός με νίκη θα αποκτήσει σημαντικό προβάδισμα στο κυνήγι της
πρώτης θέσης, ενώ και ο Παναθηναϊκός από την πλευρά του θέλει το ροζ φύλλο για
να μη μείνει ακόμα πιο πίσω στη βαθμολογία. Αυτή τη στιγμή είναι 4ος, αλλά με
νίκη θα είναι πιθανότατα δεύτερος. 
Αναλυτικό ρεπορτάζ. ΣΕΛ. 78-79
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17234O751</ED>
<ID>
ID:301098

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O75&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ: Ηρακλής - Παναθηναϊκός
</H5><H2>Κρίσιμο τεστ για Μαρκαριάν στο Καυταντζόγλειο </H2>
ΣΕΛ. 77
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17234O752</ED>
<ID>
ID:301146

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O75&aa=2</URL></REF>


Article

<CATEGORY>vin10</CATEGORY>

 <H5>ΠΑΕ: ΤΟ ΤΗΛΕΟΠΤΙΚΟ ΧΡΗΜΑ ΜΟΝΗ ΠΗΓΗ ΕΣΟΔΩΝ
</H5><H2>Αιχμάλωτες
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Το τηλεοπτικό χρήμα αποτελεί το μοναδικό ουσιαστικό έσοδο για τις ΠΑΕ

Το «μάννα εξ ουρανού» (τηλεοπτικά δικαιώματα), μετατράπηκε σε «δαμόκλειο
σπάθη» για την ΠΑΕ ΑΕΚ, αποδεικνύοντας ότι οι Ποδοσφαιρικές Ανώνυμες Εταιρείες
είναι αιχμάλωτες των τηλεοπτικών καναλιών, από τη στιγμή που τα έσοδα από τις
τηλεοπτικές μεταδόσεις είναι ο μόνος σοβαρός οικονομικός πόρος που έχουν. 
Βεβαίως, τα (σημαντικά) έσοδα από την τηλεόραση δεν είναι μόνο ελληνικό
φαινόμενο. Ας μην ξεχνούμε ότι για τις ομάδες που συμμετέχουν στο Τσάμπιονς
Λιγκ τα αντίστοιχα έσοδα αποτελούν έναν σπουδαίο πόρο. Δεν είναι όμως μόνο
αυτά τα χρήματα. 
Στις αρχές της δεκαετίας του '90, η ΕΠΑΕ υπέγραψε το πρώτο συμβόλαιο για
τηλεοπτική κάλυψη των ποδοσφαιρικών αγώνων και δύο χρόνια αργότερα έκανε την
πρώτη συμφωνία με το Filmnet έναντι 1 δισ. δρχ. (το ποσό αυτό μοιραζόταν τότε
σε όλες τις ΠΑΕ). 
Ενώ, όμως, η ΕΠΑΕ και κατ' επέκτασιν οι ΠΑΕ έκαναν γενναία βήματα σε ό,τι
αφορά τα τηλεοπτικά, δεν φρόντισαν οι πηγές των εσόδων τους να μην είναι η TV.
Και αν η 10ετία του '90 ήταν αυτή της τηλεόρασης για τις ποδοσφαιρικές
εταιρείες, η προηγούμενη ήταν αυτή του ΠΡΟ-ΠΟ. Τότε που η ΕΠΑΕ διεκδίκησε,
ακόμη και με απεργίες, με πρωταθλήματα που ποτέ δεν τελείωσαν, το ποσοστό από
το ΠΡΟ-ΠΟ. Και το πέτυχε. Σήμερα, οι στήλες τού ΠΡΟ-ΠΟ είναι λίγες και φυσικά
το χρήμα που μπορεί να μπει στα ταμεία των ομάδων ελάχιστο, ακόμη και για τα
τρέχοντα έξοδα ενός μήνα. 
Φαίνεται, λοιπόν, πως κάθε 10ετία οι ΠΑΕ θέτουν κάποια πλαίσια διεκδικήσεων
(στις αρχές του 21ου αιώνα το ποδοσφαιρικό στοίχημα έχει τον πρώτο λόγο),
χωρίς όραμα όμως, χωρίς προγραμματισμό και, βεβαίως, χωρίς προετοιμασία και
υποδομή. 
Οι θεατές, που θα έπρεπε να είναι οι βασικοί «αιμοδότες» των ομάδων,
απουσιάζουν από τα γήπεδα. Και πώς θα μπορούσε να είναι διαφορετικά τα
πράγματα. Τα γήπεδα, τα οποία ανακαινίσθηκαν πρόσφατα, δεν μπορούν να καλύψουν
έστω και τις βασικές ανάγκες. Το θέαμα είναι κάτω του μετρίου στα περισσότερα
παιχνίδια. Ποδοσφαιριστές υψηλού επιπέδου είναι ελάχιστοι και να μην ξεχνάμε
πως καμία προσπάθεια δεν γίνεται στον τομέα της ανάδειξης ταλέντων. 
Η τηλεόραση, λοιπόν, έχει μείνει η μοναδική αξιόλογη πηγή εσόδων για τις ΠΑΕ.
Και η είσοδος στην αγορά - τον περασμένο χρόνο - του Alpha «τάραξε» τα νερά
και έσπασε το μονοπώλιο τού Filmnet. Ο πρόεδρος της Παναχαϊκής Άρης
Λουκόπουλος παραδέχθηκε πως από τα περίπου 150 εκατ. δρχ. που του έδινε το
Filmnet, ο Alpha θα του δώσει 1 δισ! Με ένα ποσό κοντά στο 1 δισ. μπορεί
κάλλιστα να συντηρηθεί μία ομάδα Α' Εθνικής, μικρή ή μικρομεσαία. 
Η Παναχαϊκή, μαζί με τον Πανιώνιο και τον Εθνικό Αστέρα, βρίσκονται στα
δικαστήρια με το πρώτο συνδρομητικό κανάλι. Και οι αντιδράσεις, για την
απόφαση που αφορά την ΑΕΚ, δεν έχει να κάνει αποκλειστικά με αυτήν, αλλά με
τις παρενέργειες που τυχόν μπορεί να δημιουργήσει. 
Η ΑΕΚ, από τα 1,6 δισ. δρχ. που έδινε το Filmnet σε ετήσια βάση για τα
τηλεοπτικά δικαιώματα, τα οποία είχε δέσει με ένα... αποικιοκρατικό συμβόλαιο
10 χρόνων, πήγε στον Alpha με σαφώς περισσότερα χρήματα (9,2 δισ. δρχ. για
τρία χρόνια), αλλά έχοντας ταυτόχρονα εξασφαλίσει και άλλα, όπως για
παράδειγμα τη διαφήμιση στις φανέλες. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17234O761</ED>
<ID>
ID:301099

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O76&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ντέρμπι καναλιών για έναν φιλικό
</H5><H2>Χιονοπόλεμος για το... γόητρο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Θέμα γοήτρου είναι πλέον το ποιος θα μεταδώσει τον σημερινό φιλικό
(προγραμματισμένο για τις 15.00 στη Νέα Φιλαδέλφεια) μεταξύ ΑΕΚ -
Προοδευτικής. 
«Δεν ρωτάμε τα ευκολονόητα», τόνισε χθες στην «ΟΜΑΔΑ» ο Χάρης Αλευρόπουλος,
από την πλευρά του Alpha. «Σαφώς και εμείς θα δείξουμε το παιχνίδι». Τι λέει,
όμως, η αντίπερα όχθη; Από πλευράς Netmed γίνονταν συσκέψεις επί συσκέψεων για
τις εξελίξεις, αλλά και προκειμένου να καθοριστεί η γραμμή της εταιρείας.
Ωστόσο, το ζητούμενο είναι το πότε θα φτάσει η απόφαση του Δικαστηρίου στην
ΕΠΑΕ. Άρα, ακόμη για την ΕΠΑΕ ισχύει ό,τι μέχρι σήμερα! Στην Κάντζα, όπως
έλεγαν χθες, μόνο και μόνο για λόγους γοήτρου θα ήθελαν να μεταδώσουν τον
αγώνα, ένα παιχνίδι άνευ σημασίας! Το πόσο διάστημα πρέπει να περάσει για να
υλοποιηθεί μια απόφαση είναι ένα άλλο ζητούμενο. Ωστόσο, η Netmed νοιάζεται
κυρίως για το ντέρμπι και όχι για τον φιλικό, άσχετα αν ο Alpha και γενικά οι
πάντες που ενεπλάκησαν στο συγκεκριμένο ζήτημα ασχολούνται με τη λεγόμενη μάχη
των εντυπώσεων. Και όλα αυτά, για ένα παιχνίδι που ίσως και να μη γίνει, να
αναβληθεί λόγω των κάκιστων καιρικών συνθηκών! 
Το αν θα διεξαχθεί το ματς, θα εξεταστεί με βάση το αν... ταλαιπωρηθεί ο
αγωνιστικός χώρος στη Νέα Φιλαδέλφεια.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17234O762</ED>
<ID>
ID:301147

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O76&aa=2</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Ξεχωρίζει το ντέρμπι των αιωνίων
</H2>
Το ντέρμπι Ολυμπιακού - Παναθηναϊκού για το πρωτάθλημα μπάσκετ και το πρώτο
ματς Κυπέλλου μεταξύ Ηρακλή και Παναθηναϊκού, είναι οι δύο συναντήσεις που
μονοπωλούν από ελληνικής πλευράς το ενδιαφέρον αυτό το Σαββατοκύριακο. Στο
πρόγραμμα των συνδρομητικών καναλιών περιλαμβάνονται επίσης παιχνίδια από τα
πρωταθλήματα Ιταλίας, Γαλλίας και Ισπανίας, καθώς και ματς από το Κύπελλο
Αγγλίας. Και βεβαίως, να μην ξεχνούμε το ΝΒΑ. 
ΣΑΒΒΑΤΟ 
13.45 (Alpha Sports 2): Χανιά-Εθνικός (πόλο) 
14.00 (Alpha Sports 1): Γουότφορντ - Άρσεναλ (Κύπελλο Αγγλίας) 
15.00 (Alpha Sports 2): ΑΕΚ-Προοδευτική (φιλικό) 
17.00 (Alpha Sports 1): Στόουκ Σίτι - Έβερτον (Κύπελλο Αγγλίας) 
17.00 (Supersport): Πανιώνιος-Ηρακλής (μπάσκετ) 
17.00 (Alpha Sports 2): Εθνικός-Τρίκαλα (Γ' Εθνική) 
19.00 (Alpha Sports 1): Ηρακλής- Άρης (βόλεϊ) 
19.00 (Alpha Sports 2): Λανς - Μετς (Πρωτάθλημα Γαλλίας) 
19.00 (Supersport 2): ΚΑΟΔ-ΠΑΟΚ (μπάσκετ) 
21.30 ((Alpha Sports 1): Λέτσε-Μίλαν (Πρωτάθλημα Ιταλίας) 
22.30 (Supersport): Ρεάλ Μαδρίτης-Ντεπορτίβο Λα Κορούνια (Πρωτάθλημα
Ισπανίας) 
04.00 (Alpha Sports 2): Φοίνιξ Σανς-Σακραμέντο Κινγκς (ΝΒΑ) 
ΚΥΡΙΑΚΗ 
11.45 (Alpha Sports 2): ΠΑΟ-Γλυφάδα (πόλο) 
14.00 (Supersport): ΠΑΟΚ-Χαλκηδόνα (Κύπελλο ποδοσφαίρου) 
16.00 (Supersport): Ηρακλής-ΠΑΟ (Κύπελλο ποδοσφαίρου) 
16.00 (Alpha Sports 1): Ρόμα-Τορίνο (Πρωτάθλημα Ιταλίας) 
17.00 (Alpha Sports 2): Κασσάνδρα-Φωστήρας (Γ' Εθνική) 
18.00 (Alpha Sports 1): Αταλάντα-Κιέβο (Πρωτάθλημα Ιταλίας) 
19.00 (Supersport): Ολυμπιακός-ΠΑΟ (μπάσκετ) 
20.00 (Supersport 2): Μαρούσι-Νήαρ Ηστ (μπάσκετ) 
21.00 (Supersport): Μπαρτσελόνα-Σαραγόσα (Πρωτάθλημα Ισπανίας) 
21.00 (Aplha Sports 1): Άστον Βίλα-Μάντσεστερ Γιουνάιτεντ (Κύπελλο
Αγγλίας) 
21.30 (Alpha Sports 2): Ίντερ-Λάτσιο (Πρωτάθλημα Ιταλίας) 
23.00 (Aplha Sports 1): Τρουά-Μαρσέιγ (Πρωτάθλημα Γαλλίας) 
02.30 (Alpha Sports 2): Μαϊάμι Χιτ - Γκόλντεν Στέιτ Γουόριορς (ΝΒΑ) <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17234O763</ED>
<ID>
ID:301175

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O76&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ψύχραιμος δείχνει ο Λεμονής
</H2>
Δεν ανησυχεί ο Τάκης Λεμονής από την ήττα του Ολυμπιακού στο προχθεσινό φιλικό
με τον Ιωνικό. 
«Είμαστε σε περίοδο προετοιμασίας» είπε ο τεχνικός των «ερυθρολεύκων» και στο
πνεύμα αυτό θα κινηθεί και στο αυριανό (3 μ.μ.) φιλικό με την Καλλιθέα στις
εγκαταστάσεις του Ρέντη. Η απόδοση των πρωταθλητών δεν φαίνεται να ανησύχησε
τον προπονητή, αφού όπως ο ίδιος πιστεύει, ακόμα και στον πρώτο επίσημο αγώνα
με την Παναχαϊκή για το πρωτάθλημα, ο Ολυμπιακός δεν θα είναι 100% έτοιμος. 
Η μίνι προετοιμασία γίνεται για να βρίσκονται σε πλήρη φόρμα οι «ερυθρόλευκοι»
στο μεγάλο ντέρμπι με την ΑΕΚ. Σ' αυτόν τον τομέα ρίχνει όλο το βάρος ο Τάκης
Λεμονής και βέβαια αυτό είναι το ματς για το οποίο «καίγονται» στον Πειραιά. 
Ο προπονητής του Ολυμπιακού αναμένεται να δώσει περισσότερο χρόνο συμμετοχής
στον Στέλιο Βενετίδη, κυρίως, αλλά και στον Παρασκευά Άντζα που προχθές
έδειξαν ότι ξεπέρασαν τα προβλήματα των τραυματισμών τους. 
Η χθεσινή πρωινή προπόνηση διεξήχθη στο κλειστό γυμναστήριο του προπονητηρίου
του Ρέντη λόγω της χιονόπτωσης. Οι παίκτες ασκήθηκαν με βάρη, αλλά και χωρίς
αυτά, ενώ ο Τάκης Λεμονής δεν κατάφερε να φτάσει στον Ρέντη, αφού αποκλείστηκε
σε συγγενικό του σπίτι στον Διόνυσο. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17234O764</ED>
<ID>
ID:301185

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O76&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Αύριο και την Τετάρτη
</H2>
Με δύο παιχνίδια που θα γίνουν αύριο ξεκινάει η τρίτη φάση του Κυπέλλου.
Συγκεκριμένα, στις 2 μ.μ. ο ΠΑΟΚ υποδέχεται τη Χαλκηδόνα, ενώ στις 4 μ.μ. θα
διεξαχθεί το μάτς Ηρακλής - Παναθηναϊκός. Για την Τετάρτη είναι
προγραμματισμένοι οι αγώνες Κιλκισιακός - ΑΕΚ και Άρης - Παναχαϊκή.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17234O765</ED>
<ID>
ID:301194

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O76&aa=5</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΔΟΚΙΜΑΖΕΤΑΙ ΓΙΑ ΤΟ ΚΥΠΕΛΛΟ ΣΤΟ ΚΑΥΤΑΝΤΖΟΓΛΕΙΟ
</H5><H2>Πρώτες εξετάσεις
</H2><H4>* Εντός των ημερών αναμένεται να υπογράψει νέο συμβόλαιο τριετούς διάρκειας ο
Ρενέ Χένρικσεν </H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Οι εντυπωσιακές εμφανίσεις του Παναθηναϊκού στο Τσάμπιονς Λιγκ δεν προκάλεσαν
μόνο τον θαυμασμό των φίλων του, αλλά και των αντιπάλων του. 
Αυτές οι εμφανίσεις δεν είχαν ανάλογη συνέχεια και στο ελληνικό πρωτάθλημα, με
αποτέλεσμα ύστερα από δέκα αγωνιστικές ο Παναθηναϊκός να βρίσκεται στην 6η
θέση του βαθμολογικού πίνακα με δώδεκα βαθμούς διαφορά από την πρωτοπόρο ΑΕΚ
και επτά από τον «αιώνιο» αντίπαλό του, τον Ολυμπιακό. Η πορεία του στο
ελληνικό πρωτάθλημα είχε ως αποτέλεσμα την παραίτηση του Γιάννη Κυράστα και τη
διαδοχή του από τον Σέρτζιο Μαρκαριάν. Ο Ουρουγουανός προπονητής, που οδήγησε
την Παραγουάη στα τελικά του Μουντιάλ του 2002, ανέλαβε το δύσκολο έργο της
ανάκαμψης του Παναθηναϊκού στις εγχώριες διοργανώσεις και την καλή συνέχεια
στο Τσάμπιονς Λιγκ. 
Οι πρώτες εξετάσεις για τον Σέρτζιο Μαρκαριάν θα δοθούν αύριο στις 4 μ.μ. στο
Καυταντζόγλειο Στάδιο με αντίπαλο τον Ηρακλή για τη διοργάνωση του Κυπέλλου.
Ένα παιχνίδι που πολλοί το θεωρούν προάγγελο για το πρόσωπο που θα εμφανίσει ο
Παναθηναϊκός στη συνέχεια της περιόδου. Είναι όμως έτσι; 
ΚΛΕΙΔΙ, Η ΨΥΧΟΛΟΓΙΑ 
Η αλλαγή προπονητή συνήθως επιδρά θετικά στην ψυχολογία των παικτών και εκεί
ποντάρουν οι άνθρωποι του Παναθηναϊκού προσδοκώντας την αγωνιστική ανάκαμψη
της ομάδας

Δύσκολη η απάντηση, καθώς ο 57χρονος τεχνικός μετράει λίγες μόλις ημέρες στην
Παιανία και φυσικά ουδείς πιστεύει ότι διαθέτει το «μαγικό ραβδί» για να
μεταμορφώσει την ομάδα του. Αυτό πάντως που είναι σίγουρο και όλοι το
αναγνωρίζουν, είναι ότι το κλίμα στην Παιανία έχει αλλάξει και η αισιοδοξία
κυριαρχεί στους παίκτες. Με δεδομένο ότι κάθε αλλαγή προπονητή, τις
περισσότερες φορές, λειτουργεί θετικά στην ψυχολογία των παικτών, ο
Παναθηναϊκός μπορεί αύριο να φύγει με θετικό αποτέλεσμα από τη Θεσσαλονίκη. Αν
συμβεί αυτό, τότε το πρώτο βήμα για την ανάκαμψη του Παναθηναϊκού θα έχει
γίνει. Σε διαφορετική περίπτωση θα χρειαστεί μεγαλύτερη υπομονή για να φανούν
οι αλλαγές στη νοοτροπία και φιλοσοφία που προσπαθεί να περάσει ο νέος
τεχνικός των «πρασίνων». 
ΧΩΡΙΣ ΜΠΟΑΤΕΓΚ 
Η αποστολή του Παναθηναϊκού θα αναχωρήσει σήμερα στις 5 μ.μ. για τη
Θεσσαλονίκη και σ' αυτή μετέχουν οι 22 παίκτες που είναι στη διάθεση του
Μαρκαριάν. Απουσιάζει ο Ντέρεκ Μπόατεγκ που βρίσκεται στην Γκάνα για το Κόπα
Άφρικα. 
Τέλος, εντός των ημερών αναμένεται να υπογράψει το νέο του συμβόλαιο ο Ρενέ
Χένρικσεν, το οποίο θα είναι τριετούς διάρκειας. Ο διεθνής Δανός αμυντικός
έχει συμφωνήσει σε όλα με τη διοίκηση των «πρασίνων» εδώ και δύο μήνες.
Αντίθετα εκκρεμότητα υπάρχει με τον Άγγελο Μπασινά στο θέμα της ανανέωσης του
συμβολαίου του που λήγει το καλοκαίρι, καθώς η διαφορά στους οικονομικούς
όρους μεταξύ διοίκησης και παίκτη είναι σημαντική.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17234O771</ED>
<ID>
ID:301100

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O77&aa=1</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ </H5><H2>Γρίφος τα πλάνα του Ουρουγουανού
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Μετά τις διακοπές των Χριστουγέννων, η ομάδα του Ηρακλή μπαίνει και πάλι στις
αγωνιστικές υποχρεώσεις με ένα παιχνίδι όπως αυτά που αρέσουν στον Άγγελο
Αναστασιάδη. Ο «γηραιός» υποδέχεται και πάλι τον Παναθηναϊκό στο
Καυταντζόγλειο Στάδιο την Κυριακή για το Κύπελλο Ελλάδας, σε ένα παιχνίδι που
διαφέρει πολύ από αυτό του πρωταθλήματος. Αντίπαλος του Άγγελου Αναστασιάδη
δεν θα είναι ο Γιάννης Κυράστας, αλλά ο Σέρτζιιο Μαρκαριάν. Ενώ στο παιχνίδι
του πρωταθλήματος ο κ. Αναστασιάδης έπρεπε να αναλύσει τα δεδομένα του
παιχνιδιού του Παναθηναϊκού για να καθοδηγήσει την ομάδα του, τώρα θα πρέπει
να μαντέψει τις προθέσεις του Ουρουγουανού προπονητή προκειμένου να ετοιμάσει
τα αγωνιστικά του πλάνα για το παιχνίδι της Κυριακής. 
Μια πιθανή ήττα ή μια πιθανή νίκη στο συγκεκριμένο παιχνίδι, δεν αναμένεται να
δημιουργήσει σημαντικές παρενέργειες για την «κυανόλευκη» ομάδα. Από τη
σύνθεση του Ηρακλή, απουσιάζει πλέον ο Γιόβαν Γκοΐκοβιτς που σκοτώθηκε σε
αυτοκινητικό δυστύχημα στο Βελιγράδι, ενώ προστέθηκε ο Λεβάν Κεμπάτζε που
επέστρεψε από τον δανεισμό του στο Παραλίμνι και έχει δικαίωμα να αγωνιστεί
στο παιχνίδι της Κυριακής. Η δυναμικότητα του Ηρακλή δηλαδή, έχει παραμείνει
σχεδόν η ίδια. Μέχρι τώρα, η διοίκηση του «γηραιού» δεν κατάφερε να αποκτήσει
κανέναν από τους παίκτες που έχει ζητήσει ο Άγγελος Αναστασιάδης για να
ενισχυθεί η ομάδα και το γεγονός αυτό προβληματίζει τον Θεσσαλονικιό τεχνικό.
Η ομάδα του «γηραιού» πάντως δεν έχει απουσίες για το παιχνίδι της Κυριακής.
Με δεδομένους τους στόχους που έχει θέσει φέτος η διοίκηση του Ηρακλή (να
φτιάξει μια καλή ομάδα σε τρία χρόνια) ένας πιθανός αποκλεισμός της ομάδας από
το Κύπελλο Ελλάδας στη συγκεκριμένη φάση του θεσμού, με αντίπαλο τον
Παναθηναϊκό δεν θα πρέπει να θεωρείται αποτυχία. Ο Άγγελος Αναστασιάδης όμως
και οι παίκτες του βλέπουν το Κύπελλο Ελλάδας ως μια πολύ καλή ευκαιρία για
διάκριση τη φετινή περίοδο. Σε πολλούς παίκτες μάλιστα, έχει γεννηθεί η ιδέα
να πάρουν την πρόκριση και να την αφιερώσουν στον Γιόβαν Γκοΐκοβιτς.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17234O772</ED>
<ID>
ID:301148

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O77&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Ματαιώθηκε η 9η κούρσα </H4>
Τραυματίστηκαν 2 τζόκεϊ

Η χθεσινή κακοκαιρία δεν επέτρεψε την ολοκλήρωση του προγράμματος, αφού η
9η και τελευταία κούρσα ματαιώθηκε - με απόφαση των Ελλανοδικών - εξαιτίας της
περιορισμένης ορατότητας από τη συνεχή χιονόπτωση. Αξίζει, επίσης, να
αναφερθεί, ότι στην 6η ιπποδρομία ανατράπηκαν και τραυματίστηκαν οι
μαθητευόμενοι τζόκεϊ Σολωμός και Άγγελος. Στο ιατρείο του Δέλτα τούς
παρασχέθηκαν οι πρώτες βοήθειες και στη συνέχεια οι μαθητευόμενοι
διακομίσθηκαν σε νοσοκομείο για ακτινολογικό έλεγχο. 
Τα χθεσινά αποτελέσματα και οι αποδόσεις σε ευρώ: 
1η: Αλλοδαπός (Φίλιππος) 0,61-0,32. Δίας 0,85. Τρίτος, Ζεν Δίδυμο 1Χ4=1,49.
Φορκάστ 1Χ4=2,03. Τρίο 1Χ4Χ5=0,66. Τρικάστ 1Χ4Χ5=3,25. 
* Διεγράφη ο ίππος 6, Λαοδόκος. 
2η: Φλίππερ (Τριανταφύλλου) 0,96-0,54. Στρονγκ Αντρίκος 0,51. Τρίτος και
τέταρτος, Στρονγκ Περικλής και Αλκυνεύς. Δίδυμο 1Χ10=1,24. Φορκάστ 10Χ1=3,55.
Σύνθετο 1Χ10=3,42. ΣΔ 1Χ4Χ1Χ10=9,36. Τρίο 1Χ3Χ10=2,04. Τρικάστ 10Χ1Χ3=11,21.
Τετραπλό 10Χ1Χ3Χ4=20,92. 
* Διεγράφη ο ίππος 2, Νικ. Γουίννερ. 
3η: Φόρεϊν Σταρ (Φίλιππος) 2,07-1,49. Δον Κρις Τερζ 3,02. Τρίτος και
τέταρτος, Αυγερινός και Μίστερ Τομ. Δίδυμο 5Χ6=40,48. Φορκάστ 5Χ6=64,93.
Σύνθετο 10Χ5=8,20. ΣΔ 1Χ10Χ5Χ6=1.399,98. Τρίο 2Χ5Χ6=85,42. Τρικάστ
5Χ6Χ2=379,91. Τετραπλό 5Χ6Χ2Χ4=5.214,63. 
4η: Άνδρος (Τριανταφύλλου) 1,51-0,46. Πικολίνα Αλιόνα 0,46. Τρίτος, Άμιλλα.
Δίδυμο 3Χ4=1,65. Φορκάστ 3Χ4=4,45. Σύνθετο 5Χ3=8,23. ΣΔ 5Χ6Χ3Χ4=923,15. Τρίο
2Χ3Χ4=1,33. Τρικάστ 3Χ4Χ2=11,10. 
5η: Πικολίνο Αλέξης (Λάος) 0,61-0,46. Μέδικος 0,97. Τρίτος και τέταρτος,
Στυλοβάτης και Εριστικός. Δίδυμο 1Χ5=1,85. Φορκάστ 5Χ1=2,61. Σύνθετο 3Χ5=5,57.
ΣΔ 3Χ4Χ1Χ5=11,45. Τρίο 1Χ5Χ6=3,08. Τρικάστ 5Χ1Χ6=8,20. Τετραπλό 5Χ1Χ6Χ3=29,87. 
6η: Γκλόουμπ Ράννερ (Μπαρούτας) 0,73-0,38. Λούκα Σαν Λούκας 0,64. Τρίτος,
Θεοθόδωρος. Δίδυμο 2Χ4=1,33. Φορκάστ 2Χ4=2,57. Σύνθετο 5Χ2=1,86. ΣΔ
1Χ5Χ2Χ4=11,78. Τρίο 2Χ4Χ5=1,34. Τρικάστ 2Χ4Χ5=5,95. 
7η: Σάρλοτ Ρηφ (Γεωργίου) 1,68-0,77. Πύρρος 2,55. Τρίτος και τέταρτος,
Ολυμπιακός Λαός και Μάρουα. Δίδυμο 2Χ8=10,6. Φορκάστ 2Χ8=15,70. Σύνθετο
2Χ2=4,29. ΣΔ 2Χ4Χ2Χ8=94,89. Τρίο 2Χ4Χ8=11,02. Τρικάστ 2Χ8Χ4=77,20. Τετραπλό
2Χ8Χ4Χ5=152,65. 
8η: Χίος Λαστ (Φίλιππος) 0,39-0,31. Μίστερ Ουέλινγκτον 0,76. Δίδυμο
1Χ6=0,97. Φορκάστ 1Χ6=1,25. Σύνθετο 2Χ1=1,86. ΣΔ 2Χ8Χ1Χ6=47,93. 
* Διεγράφη ο ίππος 7, Γκάταγκα 
* Η 9η κούρσα ματαιώθηκε. 
* ΣΚΟΡ ΓΚΑΝΙΑΝ-4: 278,13 
* ΣΚΟΡ ΓΚΑΝΙΑΝ-6: 28.876,80.

<H3>Το Σκορ Γκανιάν 4 περιλαμβάνει αύριο, Κυριακή, την 4η, 5η, 6η και 7η
ιπποδρομία, ενώ το Σκορ Γκανιάν 6 περιλαμβάνει τη 2η, 3η, 4η, 5η, 6η και 7η
κούρσα. </H3>
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΚΡΟΣ ΑΪΛΑΝΤ 58 Ντίνος&#0091 
2. ΝΕΡΑΪΔΑ 57,5 Νίκος&#0097 
3. ΠΕΠΕΡ 56,5 Μπάμπης&#0093 
4. ΩΡΑΙΑ ΕΥΓΕΝΙΑ 56 Γεωργίου&#0096 
5. ΛΟΓΧΗ 52 Σολωμός&#0094 
6. ΑΙΘΕΡΙΑ 55 Δημητσάνης&#0095 
7. ΜΙΣ ΙΩΑΝΝΑ 54,5 Λάος&#0092 
- Υπόδ.: ΠΕΠΕΡ - ΜΙΣ ΙΩΑΝΝΑ (Νεράιδα). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΦΤΕΡΟΦΟΡΟΣ 58 Ντίνος&#0096 
2. ΦΛΕΓΩΝ 54,5 Σταυρινός &#0099 
3. ΜΟΝΑΧΙΚΟΣ 54 Γεωργίου&#0095 
4. ΟΡΕΣΤΗΣ 52,5 Τσεργάς &#0092 
5. ΠΕΡΙΚΛΕΤΟΣ 52 Λάος &#0094 
6. ΕΙΡΗΝΙΚΟΣ 51,5 Δημητσάνης&#0098 
7. ΧΑΡΙΣΜΑΤΙΚΟΣ 51 Μανώλης&#0097 
8. ΣΤ. ΧΡΥΣΑΝΘΟΣ 50 Χαραλάμπ.&#0093 
9. ΦΛΟΣ ΙΜΠΕΡΙΑΛ 51 Δάλαρης&#0091 
- Υπόδ.: ΧΑΡΙΣΜΑΤΙΚΟΣ - ΦΤΕΡΟΦΟΡΟΣ (Ορέστης). 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΠΙΚ. ΛΕΥΤΕΡΗΣ 58 Μπάμπης&#0095 
2. ΔΙΑΦΑΝΗΣ 56,5 Λάος&#0091 
3. ΩΡΟΜΕΔΩΝ 56,5 Δημητσάνης&#0093 
4. ΜΠ. ΜΑΝΣ ΤΑΪΜ 51,5 Τσεργάς&#0094 
5. ΤΖΟΥΜΠ. ΓΟΥΕΪ 50 Ντίνα&#0098 
6. ΜΕΓ. ΠΑΝ/ΤΗΣ 51 Χαραλάμπ.&#0092 
7. ΚΑΔΜΟΣ 49,5 Γεωργίου&#0097 
8. ΠΙΚΟΛΙΝΟ ΤΖ. 48 Μαστοράκης&#0096 
- Υπόδ.: ΜΕΓΑΣ ΠΑΝΑΓΙΩΤΗΣ - ΩΡΟΜΕΔΩΝ (Διαφανής). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΑΪΡΟΝ ΓΚΡΙΠ 64,5 Ντίνος&#0092 
2. ΙΔΑΝΙΚΟΣ 61 Μπάμπης &#0093 
3. ΛΙΜΙΤ ΑΠ 56,5 Νίκος &#0095 
4. ΨΕΥΔΑΡΓΥΡΟΣ 52,5 Δημητσάνης&#0091 
5. ΙΩΝΙΑ 48 Μαστοράκης&#0094 
6. ΑΘΗΝΙΑΝ ΠΡΙΝΣ 48,5 Τσεργάς&#0096 
- Υπόδ.: ΛΙΜΙΤ ΑΠ - ΑΘΗΝΙΑΝ ΠΡΙΝΣ (Άιρον Γκριπ). 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΤΙΤΑΝΑΣ 58 Νίκος&#0094 
2. ΑΔΑΜΑΝΤΑΣ 57 Φίλιππος&#0093 
3. ΡΗΝΟΣ 57 Λάος&#0091 
4. ΛΕΥΚΟΝΟΙΚΟ 55 Ντίνα &#0095 
5. ΑΤΤΙΚΟΣ 53 Τσεργάς&#0098 
6. ΑΕΤΙΩΝ 52,5 Μαστοράκης&#0096 
7. ΑΙΑΚΟΣ 52,5 Σταυρινός&#0099 
8. ΓΚΛΟΡ. ΣΠΕΑΡΣ 52 Τριανταφύλ.&#0097 
9. ΑΣΤΕΡΙΑΣ 51,5 Δημητσάνης&#0092 
- Υπόδ.: ΓΚΛΟΟΥΜΠ ΣΠΕΑΡΣ - ΑΣΤΕΡΙΑΣ (Λευκόνοικο). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΟΝΗΣΙΛΛΟΣ 62 Φίλιππος&#0094 
2. ΚΟΛΕΚΑΣ 55,5 Τριανταφύλ.&#0097 
3. ΣΤΡ. ΣΤΑΥΡΟΣ 55,5 Μανώλης&#0096 
4. ΜΠΕΝΖΑΜΙΝ 50 Αργύρης&#0091 
5. ΦΛ. ΓΚΟΡΝΤΟΝ 52,5 Αλέξανδρος &#0098 
6. ΧΑΡΜΟΝ. ΓΟΥΕΪ 52,5 Λάος&#0092 
7. ΝΑΒΑΧΟ 49 Γεωργίου&#0095 
8. ΜΑΓΚΑΝ/ΤΗΣ 45,5 Ανδρονίκη &#0093 
- Υπόδ.: ΧΑΡΜΟΝΙΟΥΣ ΓΟΥΕΪ - ΦΛ. ΓΚΟΡΝΤΟΝ (Ναβάχο). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΝΕΓΚΟΥΣ 60 Μανώλης&#0097 
2. ΗΘΙΚΟΣ 59,5 Αχιλλέας&#0096 
3. ΛΥΣΙΑΣ 56,5 Φίλιππος&#0095 
4. ΘΕΜΙΣΤΩ 56 Λάος&#0093 
5. ΤΖΙΜ ΜΠΟΫ 56 Γεωργίου&#0092 
6. Μ.Π. ΡΙΛΕΪΣΟΝΣ 53 Τριανταφύλ.&#0094 
7. ΨΩΜΑΘΙΑΝΟΣ 47,5 Ανδρονίκη&#0091 
8. ΘΕΟΣΤΑΛΤΟΣ 49 Αλέξανδρος&#0098 
- Υπόδ.: Μ.Π. ΡΙΛΕΪΣΟΝΣ - ΝΕΓΚΟΥΣ (Λυσίας). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΓΚΑΝ ΦΑΪΤΕΡ 65 Τριανταφύλ. &#0095 
2. ΦΕΪΜΟΥΣ ΓΟΥΕΪ 63 Λάος&#0098 
3. ΘΕΑΤΡΙΝΟΣ 61 Μάριος &#0093 
4. ΣΑΡΩΝ. ΓΟΥΙΝΤ 61 Φίλιππος&#0096 
5. ΘΥΑΜΙΣ 60 Μπάμπης&#0094 
6. ΓΚΑΛΑΝΤ 56,5 Νίκος&#0097 
7. ΧΑΛΑΖΙΑΣ 49 Γεωργίου&#0091 
8. ΓΚΑΛΙΛΕΟ 48 Μαστοράκης&#0092 
- Υπόδ.: ΦΕΪΜΟΥΣ ΓΟΥΕΪ - ΓΚΑΛΑΝΤ (Χαλαζίας). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΠΤΟΛ. ΣΩΤΗΡ 58 Δάλαρης&#0093 
2. ΓΚΡΗΚ ΠΑΤΡΙΟΤ 57 Φίλιππος&#0096 
3. ΦΩΚΙΑΝΟΣ 53,5 Βαγγέλης&#0098 
4. ΓΥΦΤΟΣ 55,5 Ντίνος&#0095 
5. ΘΑΝΟΥΛΗΣ 54,5 Δημητσάνης&#0092 
6. ΕΒΙΝΑ 52,5 Γεωργίου&#0097 
7. ΙΚΑΡΟΣ 48,5 Αργύρης&#0094 
8. ΜΕΣΕΡΣΜΙΘ 50,5 Ντίνα &#0091 
- Υπόδ.: ΓΚΡΗΚ ΠΑΤΡΙΟΤ - ΓΥΦΤΟΣ (Θανούλης). 
- Δύο αουτσάιντερ: ΤΖΙΜ ΜΠΟΫ (7η) - ΓΚΑΛΙΛΕΟ (8η). 
<H3>ΧΩΡΙΣ ΚΟΥΡΣΕΣ ΤΗ ΔΕΥΤΕΡΑ </H3>
Ματαιώθηκε η ιπποδρομιακή συγκέντρωση της Δευτέρας (7/1), λόγω μη συμπληρώσεως
των εγγραφών. Κούρσες θα γίνουν αύριο, Κυριακή, και την προσεχή Τετάρτη, 9 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17234O773</ED>
<ID>
ID:301176

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O77&aa=3</URL></REF>


Article

<CATEGORY>vin10</CATEGORY>

 <H5>ΑΠΟ ΤΟ ΤΕΛΕΥΤΑΙΟ ΡΑΝΤΕΒΟΥ ΟΛΥΜΠΙΑΚΟΥ ΚΑΙ ΠΑΝΑΘΗΝΑΪΚΟΥ ΣΤΟ ΚΛΕΙΣΤΟ ΤΗΣ
ΓΛΥΦΑΔΑΣ, ΜΟΝΟΝ ΟΙ ΑΡΧΗΓΟΙ ΤΟΜΙΤΣ ΚΑΙ ΑΛΒΕΡΤΗΣ ΠΑΡΑΜΕΝΟΥΝ ΣΤΙΣ ΘΕΣΕΙΣ ΤΟΥΣ
</H5><H2>Ντέρμπι «αιωνίων» αντιπάλων και...αντιθέσεων
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Έχουν περάσει κάτι λιγότερο από επτά χρόνια από την εποχή που Ολυμπιακός
και Παναθηναϊκός βρέθηκαν αντίπαλοι στη Γλυφάδα. Για την ακρίβεια ήταν 12
Μαΐου του 1995, στον 4ο τελικό των πλέι οφ, όταν οι «πράσινοι» υποδέχθηκαν
τους «ερυθρολεύκους». Ήταν η εποχή που το μπάσκετ ήταν στο φόρτε του, τα
γήπεδα κατάμεστα και η χώρα μας ετοιμαζόταν πυρετωδώς για τη διοργάνωση του
Ευρωμπάσκετ. 
Τότε κυριαρχούσε ο πόλεμος στη Βοσνία, οι παράνομες υιοθεσίες, αλλά και ο
«φονικός» σεισμός του Ιουνίου στο Αίγιο, που στοίχισε τη ζωή σε 16 άτομα, ενώ
στη Γαλλία αποχωρούσε από την πολιτική ο Φρανσουά Μιτεράν ύστερα από 14 χρόνια
στην πρωθυπουργία της χώρας. 
Όσον αφορά το παιχνίδι, είχε «στιγματιστεί» από τον θάνατο νεαρού οπαδού, ο
οποίος μαχαιρώθηκε κοντά στο γήπεδο λίγο μετά τον αγώνα. 
Τότε οι «πράσινοι» είχαν κερδίσει 65-57 (ισοφαρίζοντας τη σειρά σε 2-2) με
κορυφαίο τον Νίκο Οικονόμου, ο οποίος τώρα αγωνίζεται στην Μπαρτσελόνα και τον
Ζάρκο Πάσπαλι, ο οποίος έχει σταματήσει πλέον το μπάσκετ. Επίσης οι μεγάλοι
«ψηλοί» κυριαρχούσαν τότε με τον Στόγιαν Βράνκοβιτς απο τη μία πλευρά και τον
Παναγιώτη Φασούλα από την άλλη. 
Αμφότεροι έχουν τερματίσει την καριέρα τους, με την «αράχνη» μάλιστα να
έχει ξεκινήσει το ίδιο δυνατά μια νέα καριέρα στην πολιτική. 
Ο Παναγιώτης Γιαννάκης (προπονητής του Πανιωνίου σήμερα) συμπεριελαμβανόταν
στις μεγάλες προσωπικότητες εκείνου του τελικού. Σήμερα η έλευση του ευρώ και
ο «Μπιγκ Μπράδερ» κυριαρχούν, ενώ τα γήπεδα του μπάσκετ παραμένουν σχεδόν
άδεια. Η επιστροφή βέβαια στο μικρό γηπεδάκι της Γλυφάδας θα επιτρέψει να
γεμίσουν ασφυκτικά οι κερκίδες. 
Τότε ο Ολυμπιακός έχτιζε τη δική του αυτοκρατορία (λίγες ημέρες ύστερα από
εκείνο το παιχνίδι, κατέκτησε το τρίτο συνεχόμενο πρωτάθλημα, φθάνοντας τα
πέντε τα επόμενα χρόνια), ενώ πλέον έχουμε περάσει στην «πράσινη» κυριαρχία με
τον Παναθηναϊκό να έχει φθάσει ήδη τους τέσσερις τίτλους και να επιδιώκει
φέτος να ισοφαρίσει το προηγούμενο ρεκόρ των «ερυθρολεύκων» για να βάλει μετά
πλώρη για το ρεκόρ του Άρη (επτά συνεχόμενες κατακτήσεις). 
Τι συνδέει το τότε με το τώρα; Μόλις δύο παίκτες, οι αρχηγοί των ομάδων
(Τόμιτς - Αλβέρτης). Έπαιζαν και τότε αν και δεν ήταν αρχηγοί. Φυσικά το
γήπεδο, αλλά και ο ένας διαιτητής αφού και αύριο θα «σφυρίξει» (όπως και τότε)
ο Νίκος Παπαδημητρίου. Αυτήν τη φορά όμως δεν θα είναι μαζί του ο Λεωνίδας
Σπυρίδωνος, αλλά ο Λάζαρος Βορεάδης. 
Τηλεοπτικά το παιχνίδι δεν είναι σε ελεύθερη τηλεόραση όπως τότε (Antenna),
αλλά σε... καλωδιακό κανάλι (Σούπερσπορτ). Θα αρχίσει στις 19.00.

<H3>ΟΛΥΜΠΙΑΚΟΣ
</H3><H3>Αρχή και τέλος η άμυνα </H3>
Όλα τα φώτα στραμμένα πάνω του! Ο Αλφόνσο Φορντ αναμένεται να πάρει τις
περισσότερες προσπάθειες των «ερυθρολεύκων» στο ντέρμπι, αλλά η αναμενόμενη
προσαρμογή της «πράσινης» άμυνας ίσως αναδείξει άλλον πρωταγωνιστή για τον Ολυμπιακό

Στη θέση του «άσου», αλλά και κάτω από τα καλάθια, θέλει να «χτυπήσει» ο
Ολυμπιακός, προκειμένου να αποκτήσει προβάδισμα στο ντέρμπι. Άλλωστε, αν
υποθέσουμε (πάντα με βάση τους αριθμούς) πως τα δύο μεγάλα όπλα των «αιωνίων»,
ο Αλφόνσο Φορντ και ο Ντέγιαν Μποντίρογκα, θα βρεθούν στα... ίσα, όσον αφορά
τη συγκομιδή πόντων, δεν αποκλείεται το ντέρμπι να κριθεί από την απόδοση
άλλων παικτών-κλειδιών. 
Πάντως, η συνταγή του Ηλία Ζούρου είναι η γνωστή: «Άμυνα, και πάλι άμυνα». Από
εκεί αρχίζουν και τελειώνουν όλα για τον τεχνικό των «ερυθρολεύκων», που
θεωρεί πως αν τα πάει καλά στον συγκεκριμένο τομέα τότε η νίκη θα είναι πιο
κοντά στο... λιμάνι. Ας δούμε όμως τα πλεονεκτήματα και τα μειονεκτήματα των
«ερυθρολεύκων» ανά θέση: 
ΘΕΣΗ 1. Το ύψος του Θοδωρή Παπαλουκά, βασικού «άσου» του Ολυμπιακού,
και η ταχύτητά του είναι στα υπέρ, κόντρα σε πιο κοντούς αντιπάλους (Σάντσεζ -
Σιούτης), όχι όμως και με αντίπαλο τον Μουλαομέροβιτς του οποίου ενδεχομένως
να αναλάβει και το μαρκάρισμα. Μάλιστα ο Κροάτης (μετά τον τραυματισμό του
Κουτλουάι) έχει ανεβάσει κατακόρυφα την απόδοσή του, σε αντίθεση με τον
Παπαλουκά που εδώ και αρκετό καιρό είναι ντεφορμέ, και ίσως αυτός ο παίκτης
αποτελεί τον μεγαλύτερο πονοκέφαλο για τον τεχνικό του Ολυμπιακού. 
Στην ίδια θέση παίζουν επίσης και ο Τόμιτς με τον Μπουντούρη. Ιδιαίτερα
έμπειροι και οι δύο, με τον πρώτο μάλιστα να έχει παράδοση στα συγκεκριμένα
παιχνίδια. Η πίεση θα είναι μεγάλη και οι αλλαγές θα είναι επιβεβλημένες. 
ΘΕΣΗ 2. Το βαρύ πυροβολικό του Ολυμπιακού, ο Αλφόνσο Φορντ, θα έχει
ιδιαίτερα δύσκολη δουλειά, αφού αφενός θα πρέπει να σκοράρει όσο το δυνατόν
περισσότερο στην επίθεση, αφετέρου να δώσει βοήθειες και στην άμυνα. Ίσως
μαρκάρει τον Γιώργο Μπαλογιάννη. Ανάσες τού δίνει συνήθως ο Νικαγμπάτσε, αλλά
η απειρία του νεαρού Νιγηριανού αποτελεί μειονέκτημα. Απλά θα τρέχει
περισσότερο και μπορεί να παίξει δυνατή άμυνα. 
ΘΕΣΗ 3. Μία θέση-κλειδί για την εξέλιξη του αγώνα τόσο επιθετικά όσο
και αμυντικά. Ο Δημήτρης Παπανικολάου έχει αποδείξει και στο παρελθόν πως
μπορεί να μαρκάρει αποτελεσματικά το «φονικό» όπλο του Παναθηναϊκού
(Μποντίρογκα), ενώ επιθετικά μπορεί να δώσει λύσεις τόσο κοντά όσο και μακριά
από το καλάθι. Ο Στεφάν Ρισασέ, από την πλευρά του, βρίσκεται σε καλή
κατάσταση και η επιθετική συνεισφορά θα κρίνει πολλά. 
ΘΕΣΗ 4. Ο Τζέιμς Φόρεστ θα παίξει πολύ... ξύλο με τον Ντάριλ
Μίντλεντον σε μία μονομαχία που θα έχει μεγάλο ενδιαφέρον, αν τελικά οι
προπονητές τους τούς θέσουν αντιμέτωπους. Άξιος συμπαραστάτης του, ο Ινιάκι
Ντε Μιγκέλ (διανύει την καλύτερή του χρονιά στους Πειραιώτες) που ενδέχεται να
χρησιμοποιηθεί ακόμα και για να μαρκάρει σε κάποιες φάσεις τον Μποντίρογκα. Ο
Ηλίας Ζούρος υπολογίζει, έστω και για λίγα λεπτά, και τον Ντούσαν Γέλιτς, αφού
η φθορά των ψηλών σε τέτοια ματς είναι μεγάλη. 
ΘΕΣΗ 5. Ο Αλεξέι Ζεβροσένκο κόντρα στον... κολλητό του Λάζαρο
Παπαδόπουλο θα προσπαθήσει να κερδίσει το μεγάλο στοίχημα. Δεν είναι εύκολο
και θα χρειαστεί, εκτός από πείσμα και δύναμη, και καθαρό μυαλό. Ο Πάτρικ
Φέμερλινγκ θα επωμιστεί επίσης μεγάλο βάρος σε άμυνα και επίθεση. Τα ριμπάουντ
δίνουν μεγάλο πλεονέκτημα στην ομάδα που υπερτερεί σε αυτόν τον τομέα και
ιδιαίτερα τα επιθετικά. Ο Γερμανός θα πρέπει είναι σταθερός στην άμυνα. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17234O781</ED>
<ID>
ID:301101

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O78&aa=1</URL></REF>


Article

<CATEGORY>vin10</CATEGORY>

 <H5>ΑΠΟ ΤΟ ΤΕΛΕΥΤΑΙΟ ΡΑΝΤΕΒΟΥ ΟΛΥΜΠΙΑΚΟΥ ΚΑΙ ΠΑΝΑΘΗΝΑΪΚΟΥ ΣΤΟ ΚΛΕΙΣΤΟ ΤΗΣ
ΓΛΥΦΑΔΑΣ, ΜΟΝΟΝ ΟΙ ΑΡΧΗΓΟΙ ΤΟΜΙΤΣ ΚΑΙ ΑΛΒΕΡΤΗΣ ΠΑΡΑΜΕΝΟΥΝ ΣΤΙΣ ΘΕΣΕΙΣ ΤΟΥΣ
</H5><H2>Ντέρμπι «αιωνίων» αντιπάλων και...αντιθέσεων
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Έχουν περάσει κάτι λιγότερο από επτά χρόνια από την εποχή που Ολυμπιακός
και Παναθηναϊκός βρέθηκαν αντίπαλοι στη Γλυφάδα. Για την ακρίβεια ήταν 12
Μαΐου του 1995, στον 4ο τελικό των πλέι οφ, όταν οι «πράσινοι» υποδέχθηκαν
τους «ερυθρολεύκους». Ήταν η εποχή που το μπάσκετ ήταν στο φόρτε του, τα
γήπεδα κατάμεστα και η χώρα μας ετοιμαζόταν πυρετωδώς για τη διοργάνωση του
Ευρωμπάσκετ. 
Τότε κυριαρχούσε ο πόλεμος στη Βοσνία, οι παράνομες υιοθεσίες, αλλά και ο
«φονικός» σεισμός του Ιουνίου στο Αίγιο, που στοίχισε τη ζωή σε 16 άτομα, ενώ
στη Γαλλία αποχωρούσε από την πολιτική ο Φρανσουά Μιτεράν ύστερα από 14 χρόνια
στην πρωθυπουργία της χώρας. 
Όσον αφορά το παιχνίδι, είχε «στιγματιστεί» από τον θάνατο νεαρού οπαδού, ο
οποίος μαχαιρώθηκε κοντά στο γήπεδο λίγο μετά τον αγώνα. 
Τότε οι «πράσινοι» είχαν κερδίσει 65-57 (ισοφαρίζοντας τη σειρά σε 2-2) με
κορυφαίο τον Νίκο Οικονόμου, ο οποίος τώρα αγωνίζεται στην Μπαρτσελόνα και τον
Ζάρκο Πάσπαλι, ο οποίος έχει σταματήσει πλέον το μπάσκετ. Επίσης οι μεγάλοι
«ψηλοί» κυριαρχούσαν τότε με τον Στόγιαν Βράνκοβιτς απο τη μία πλευρά και τον
Παναγιώτη Φασούλα από την άλλη. 
Αμφότεροι έχουν τερματίσει την καριέρα τους, με την «αράχνη» μάλιστα να
έχει ξεκινήσει το ίδιο δυνατά μια νέα καριέρα στην πολιτική. 
Ο Παναγιώτης Γιαννάκης (προπονητής του Πανιωνίου σήμερα) συμπεριελαμβανόταν
στις μεγάλες προσωπικότητες εκείνου του τελικού. Σήμερα η έλευση του ευρώ και
ο «Μπιγκ Μπράδερ» κυριαρχούν, ενώ τα γήπεδα του μπάσκετ παραμένουν σχεδόν
άδεια. Η επιστροφή βέβαια στο μικρό γηπεδάκι της Γλυφάδας θα επιτρέψει να
γεμίσουν ασφυκτικά οι κερκίδες. 
Τότε ο Ολυμπιακός έχτιζε τη δική του αυτοκρατορία (λίγες ημέρες ύστερα από
εκείνο το παιχνίδι, κατέκτησε το τρίτο συνεχόμενο πρωτάθλημα, φθάνοντας τα
πέντε τα επόμενα χρόνια), ενώ πλέον έχουμε περάσει στην «πράσινη» κυριαρχία με
τον Παναθηναϊκό να έχει φθάσει ήδη τους τέσσερις τίτλους και να επιδιώκει
φέτος να ισοφαρίσει το προηγούμενο ρεκόρ των «ερυθρολεύκων» για να βάλει μετά
πλώρη για το ρεκόρ του Άρη (επτά συνεχόμενες κατακτήσεις). 
Τι συνδέει το τότε με το τώρα; Μόλις δύο παίκτες, οι αρχηγοί των ομάδων
(Τόμιτς - Αλβέρτης). Έπαιζαν και τότε αν και δεν ήταν αρχηγοί. Φυσικά το
γήπεδο, αλλά και ο ένας διαιτητής αφού και αύριο θα «σφυρίξει» (όπως και τότε)
ο Νίκος Παπαδημητρίου. Αυτήν τη φορά όμως δεν θα είναι μαζί του ο Λεωνίδας
Σπυρίδωνος, αλλά ο Λάζαρος Βορεάδης. 
Τηλεοπτικά το παιχνίδι δεν είναι σε ελεύθερη τηλεόραση όπως τότε (Antenna),
αλλά σε... καλωδιακό κανάλι (Σούπερσπορτ). Θα αρχίσει στις 19.00.

<H3>ΠΑΟ
</H3><H3>Αλυσίδα χωρίς... αδύναμο κρίκο
</H3>
Από την απόδοση του Ντέγιαν Μποντίρογκα θα εξαρτηθεί η συνοχή του
Παναθηναϊκού στο μεγάλο ματς της Γλυφάδας. Ο Ζέλικο Ομπράντοβιτς ποντάρει
πολλά στον Σέρβο γκαρντ

Μια αλυσίδα έξι ισχυρών κρίκων θα μπορούσε να εικονογραφήσει τα πλάνα που έχει
καταστρώσει ο Ζέλικο Ομπράντοβιτς για να φύγει ο Παναθηναϊκός νικητής από το
πρώτο εφετινό ντέρμπι των «αιωνίων». Ο Γιουγκοσλάβος προπονητής προτίμησε να
προσφέρει αρκετό χρόνο ξεκούρασης στους παίκτες του, ώστε να τους έχει με...
γεμάτες μπαταρίες αύριο στη Γλυφάδα. 
Οι έξι κρίκοι πρέπει να είναι πανίσχυροι. Ο πρώτος αφορά την άμυνα. Επιθετική
μέχρι... τελικής πτώσης που θα επιφέρει «ερυθρόλευκα» λάθη και «πράσινα»
κλεψίματα. Δεύτερος, η ομαδική και σκληρή προσπάθεια στα ριμπάουντ. Τρίτος, ο
οποίος προκύπτει μόνο αν δεν σπάσουν οι προηγούμενοι, οι αιφνιδιασμοί.
Ακολουθεί η καλή κυκλοφορία της μπάλας, που κυρίως σημαίνει πως δεν πρέπει να
έχουν τον ρόλο κομπάρσων οι ψηλοί, προκειμένου να... ανοίξει η άμυνα του
Ολυμπιακού, αν ο Ηλίας Ζούρος δώσει εντολή για βοήθειες των περιφερειακών όταν
το παιχνίδι μεταφέρεται μέσα στις ρακέτες! 
Πέμπτος, τα λάθη που πρέπει να είναι περιορισμένα, και αυτό εξαρτάται από τον
εκάστοτε πλέι μέικερ που θα αναλάβει τα οργανωτικά καθήκοντα της ομάδας. Έκτος
και τελευταίος που συνδέεται με τον πρώτο, ο εγκλωβισμός του Αλφόνσο Φορντ,
που αποτελεί τη δύναμη πυρός των γηπεδούχων στην επίθεση, αλλά και η
αξιοποίηση του φορμαρισμένου Μουλαομέροβιτς στην επίθεση όταν θα τον μαρκάρει
ο Αμερικάνος, καθότι (θεωρείται ότι) αποτελεί τον πιο... αδύναμο κρίκο στην
άμυνα του Ολυμπιακού! 
Ας δούμε, όμως, τις ισορροπίες μεταξύ των δύο ομάδων ανά θέση και τι θέλει ο
Ομπράντοβιτς από τους παίκτες του: 
ΘΕΣΗ 1. Ο Γιουγκοσλάβος θέλει από τους Σάντσεζ και Μουλαομέροβιτς που
αναμένεται να μονοπωλήσουν τη θέση να έχουν καθαρό μυαλό και να οργανώνουν
τους συμπαίκτες τους στην επίθεση χωρίς να εκβιάζουν προσπάθειες, αλλά ούτε να
διστάζουν να εκτελούν όταν βρεθούν ελεύθεροι. Στην άμυνα να πιέζουν τον
Παπαλουκά σε όλο το γήπεδο, αν και δεν αποκλείεται και η έκπληξη με τον
Μπαλογιάννη στον ψηλό διεθνή πλέι μέικερ και τον Σάντσεζ στον Φορντ! 
ΘΕΣΗ 2. Έστω και χωρίς τον τραυματία Κουτλουάι, η θέση του σούτινγκ
γκαρντ είναι η πιο ισχυρή του ΠΑΟ. Ο φορμαρισμένος Μουλαομέροβιτς, ο
αξιόπιστος και σταθερός Μποντίρογκα, ο σουτέρ Αλβέρτης αλλά και ο «εργάτης»
Μπαλογιάννης προσφέρουν άφθονες λύσεις στον Ομπράντοβιτς για να ανακατέψει
ανάλογα με την περίσταση την τράπουλα. 
ΘΕΣΗ 3. Πλην του Κροάτη, όλοι οι προαναφερόμενοι αποτελούν τα σμολ
φόργουορντ των πρωταθλητών. Απέναντι στους Ρισασέ και Παπανικολάου, οι εντολές
είναι να προσεχτούν τα σουτ Γάλλου και οι διεισδύσεις του Έλληνα παίκτη. 
ΘΕΣΗ 4. Αλμπάνο, Ρότζερς και Μίντλετον (αν ο Ομπράντοβιτς
χρησιμοποιήσει δύο ψηλούς) θα κληθούν να δώσουν σκληρές μάχες στην άμυνα
απέναντι στους πάουερ φόργουορντ του Ολυμπιακού και να εκμεταλλευτούν την
αδυναμία του Φόρεστ στην άμυνα. Να φθείρουν τους ψήλους των «ερυθρολεύκων» και
να κερδίσουν τα ριμπάουντ. 
ΘΕΣΗ 5. Από το τελευταίο, τα ριμπάουντ,
ξεκινούν οι εντολές για τους Παπαδόπουλο, Μίντλετον και Γιαννούλη, τα τρία
σέντερ του Παναθηναϊκού. Ο Ηλίας Ζούρος δεν έχει στη διάθεσή του έναν
προικισμένο με ταλέντο ψηλό, αλλά δυνατούς παίκτες (Ζεβροσένκο, Φέμερλινγκ,
Γιέλιτς), κάτι που σημαίνει πως και οι ψηλοί του ΠΑΟ πρέπει να αντιπαρατάξουν
δύναμη και μαχητικότητα.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17234O791</ED>
<ID>
ID:301102

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O79&aa=1</URL></REF>


Article

<CATEGORY>vin10</CATEGORY>

 <H5>Α1: ΠΑΝΙΩΝΙΟΣ - ΗΡΑΚΛΗΣ ΣΤΗ Ν. ΣΜΥΡΝΗ </H5><H2>Ξεχωρίζει
</H2>
Το ντέρμπι Ολυμπιακού - Παναθηναϊκού δεσπόζει στην 13η και τελευταία
αγωνιστική του πρώτου γύρου του πρωταθλήματος μπάσκετ, αλλά το πρόγραμμα
συμπληρώνουν ενδιαφέρουσες συναντήσεις με το παιχνίδι Πανιωνίου - Ηρακλή να
ξεχωρίζει. Οι «κυανέρυθροι», οι οποίοι θέλουν να κάνουν ένα βήμα παραπάνω,
φιλοδοξούν να σταματήσουν το σερί του Ηρακλή και να ανέβουν ακόμα περισσότερο
στη βαθμολογία. 
Η πρωτοπόρος ΑΕΚ με νίκη επί της Δάφνης αναδεικνύεται πρωταθλήτρια χειμώνα,
αλλά ο Ντράγκαν Σάκοτα προειδοποιεί πως η αντίπαλος της ομάδας του θα είναι
εξαιρετικά επικίνδυνη, αφού θα έχει στη σύνθεσή της νέο ξένο (Τζίνο Καρλάιλ),
νέο κοινοτικό (Κέισι Σμιθ), καθώς και τον Όλιβερ Μπράουν, ο οποίος επιστρέφει
από τραυματισμό. 
Αναλυτικά το πρόγραμμα: 
ΣΗΜΕΡΑ: Δ.Γ. Ν. Σμύρνης 17.00: Πανιώνιος - Ηρακλής (SuperSport 1,
Πιτσίλκας - Καρούσης), ΟΑΚΑ 19.00: ΑΕΚ - Δάφνη (Αφεντουλίδης - Μπήτης),
Αλεξάνδρειο 19.00: Άρης - Ηράκλειο (SuperSport 1, Κορομηλάς - Τανατζής), ΔΓΔ
Κραχτίδης 19.00: ΚΑΟ Δράμας - ΠΑΟΚ (SuperSport 2, Ζαβλανός - Μαστραφτσής). 
ΑΥΡΙΟ: ΕΑΚ Γλυφάδας 19.00: Ολυμπιακός - Παναθηναϊκός (SuperSport 1,
Παπαδημητρίου - Βορεάδης), Κ.Γ. Περιστερίου 19.00: Περιστέρι - Ιωνικός Ν.Φ.
(Σπυρίδωνος - Πολίτης), Κ.Γ. Αμαρουσίου 20.00: Μαρούσι - Νήαρ Ηστ (SuperSport
2, Σχοινάς - Καρακατσούνης).
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17234O801</ED>
<ID>
ID:301103

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O80&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Μόνο ο ΠΑΟ δεν ανησυχεί </H5><H2>Αγωνιστική με 4 ντέρμπι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Έναρξη χρονιάς σήμερα με 13η αγωνιστική (μπρρρρ... θα αναφωνήσουν οι
προληπτικοί) για το πρωτάθλημα Α1 βόλεϊ Ανδρών, αλλά σίγουρα δεν θα κλάψουν
όλοι, αφού οι μισοί θα είναι νικητές και μάλιστα σε ματς τα οποία είναι για
όλους σημαντικά. 
Πρόκειται για αγωνιστική γεμάτη ντέρμπι (ξεκίνησε από χθες βράδυ με την
αναμέτρηση Ορεστιάδας - Ολυμπιακού), χωρίς υπερβολή, αφού μόνο ο αγώνας
Παναθηναϊκού - Ρεθύμνου (τελευταίος για τους «πράσινους» στην... εξορία της
Χαλκίδας, 19.00, διαιτητές Γεροθόδωρος, Καραμπέτσος) έχει μεγάλο φαβορί τον
«γηπεδούχο». 
Η πιο σκληρή αναμέτρηση της βραδιάς αναμένεται στη Θεσσαλονίκη με το
παραδοσιακό τοπικό και όχι μόνον ντέρμπι Ηρακλή - Άρη, που γίνεται στα
Μουδανιά Χαλκιδικής (18.00, διαιτητές Αναγνωστάκης, Αγγελάκογλου), λόγω
τιμωρίας έδρας του «Γηραιού». Και οι δύο αντίπαλοι, εκτός από το γόητρο, έχουν
ανάγκη βαθμών για να μείνουν μέσα στους στόχους στους, με τον Ηρακλή να έχει
ατού τους Μπάεφ, Κονσταντίνοφ, Κράβαρικ και τον Άρη Τζούριτς, Μπρουκς,
Αλεξανδρόπουλο. 
Κεντρίζει, επίσης, το ενδιαφέρον η σύγκρουση «Δικεφάλων» με τη γηπεδούχο ΑΕΚ
(«Γ. Μόσχος», 17.00, Βαρθαλίτης, Δεληκωστίδης) να έχει νέο προπονητή στον
πάγκο τον Χρήστο Παπαδόπουλο, αντί του Ζόραν Γκάιτς και τον δυνατό φετινό ΠΑΟΚ
του Τάσου Κουμπλή να έχει πρόβλημα με τον τραυματισμό του Αμερικανού βασικού
υποδοχέα Ράιλι Σάλμον. 
Αμφίρροπη αναμέτρηση και στην Πάτρα (γήπ. Ολυμπιάδας, 19.00, Βασιλειάδης,
Ράπτης) με την Ολυμπιάδα να έχει άμεση ανάγκη βαθμών για να απομακρυνθεί από
τη ζώνη κινδύνου και τον Πανελλήνιο για ενίσχυση στο κυνήγι της εξάδας.
Ανοικτό σε κάθε αποτέλεσμα και το παιχνίδι Ιωνικού Ν.Φ. - Νίκαιας (Νέα
Φιλαδέλφεια, 19.30- διαιτητές Ιορδανίδης, Θανόπουλος), αφού ο γηπεδούχος με
τις 2 πρόσφατες νίκες έχει αναπτερωμένες ελπίδες παραμονής στην Α1 και ο
φιλοξενούμενος απειλείται. 
Βαθμολογία (12 αγ.): Ολυμπιακός (36-6) 35. Ηρακλής (33-13) και Παναθηναϊκός
(32-13) 29. ΠΑΟΚ (32-15) 27. Άρης (26-18) και Ορεστιάδα (28-21) 22.
Πανελλήνιος (24-22) 18. Ολυμπιάδα (17-29) 11. Νίκαια (14-30) 9. Ρέθυμνο
(10-33) 5. Ιωνικός (8-34) 4. ΑΕΚ (8-34) -16. 
*** Επιστροφή στην αγωνιστική δράση σήμερα και για το πρωτάθλημα Α2
Ανδρών FORTHnet με τον εξ αναβολής αγώνα της 7ης αγωνιστικής Μακεδονικού -
Δεξαμενής (Νεάπολη, 18.00).
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17234O802</ED>
<ID>
ID:301149

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O80&aa=2</URL></REF>


Article

<CATEGORY>vin10</CATEGORY>

 <H2>Πρώτο Τζακ Ποτ του 2002
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Μ ε Τζακ Ποτ στην 1η κατηγορία σημαδεύτηκε η πρώτη κλήρωση για το 2002. Στη 2η
κατηγορία βρέθηκαν 2 και μοναδικά τυχερά δελτία, οι κάτοχοι των οποίων
κερδίζουν περισσότερα από 75.000 ευρώ, ενώ αρκετά καλό είναι και το μέρισμα
της 3ης κατηγορίας, όπου στις 76 επιτυχίες αντιστοιχούν περισσότερα από 1.000
ευρώ. Στους αριθμούς του 1ου μέρους για ακόμη μια φορά τις εντυπώσεις έκλεψε ο
45, ο οποίος έκανε για 3η συνεχόμενη φορά την εμφάνισή του, ενώ υπενθυμίζεται
ότι στους τελευταίους 7 διαγωνισμούς έχει βρεθεί 6 φορές στην 5άδα. Τέλος, με
την εμφάνισή του ο 7 στον ρόλο του αριθμού Τζόκερ, πέρασε στην 3η θέση των εμφανίσεων.
<H3>ΑΠΟΤΕΛΕΣΜΑΤΑ ΤΟΥ 1ου ΠΕ ΔΙΑΓΩΝΙΣΜΟΥ 2002 </H3>
* Κληρώθηκαν οι αριθμοί: 7, 8, 26, 33, 45 (5 από 45).

* Τζόκερ: ο 7 (1 από 20)

* Συμπληρώθηκαν 5.659.842 στήλες.

* Μοιράστηκαν 511.082,27 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 2 επιτυχίες που κερδίζουν από
75.134,41 ευρώ, 3η κατηγορία: 76 επιτυχίες από 1.050,05 ευρώ, 4η
κατηγορία: 735 επιτυχίες από 41,58 ευρώ, 5η κατηγορία: 2.584
επιτυχίες από 23,98 ευρώ, 6η κατηγορία: 29.572 επιτυχίες από 1,98 ευρώ,
7η κατηγορία: 33.780 επιτυχίες από 1,16 ευρώ και 8η κατηγορία:
158.706 επιτυχίες από 0,57 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17234O803</ED>
<ID>
ID:301177

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O80&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004: ΜΗΝΥΜΑ ΕΛΠΙΔΑΣ ΑΠΟ ΤΟΥΣ ΕΛΛΗΝΕΣ ΠΡΩΤΑΘΛΗΤΕΣ
</H5><H2>Είμαστε έτοιμοι!
</H2><H4>Τα 15 μετάλλια που κατακτήθηκαν το 2001 σε Παγκόσμια Πρωταθλήματα Ολυμπιακών
αθλημάτων αποτελούν υποθήκη για το μεγάλο ραντεβού
</H4>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Έλληνας «Καρέλιν», Ξενοφών Κουτσιούμπας, συνεχίζει την παράδοση της χώρας
μας στο άθλημα των Ολυμπιονικών, την πάλη

Αρκετές φορές στη χρονιά που πέρασε εκφράστηκαν αμφιβολίες από διάφορους
διεθνείς κύκλους, αρμόδιους και μη, σχετικά με το πόσο τηρείται το οργανωτικό
χρονοδιάγραμμα προετοιμασίας της χώρας μας για τους Ολυμπιακούς Αγώνες 2004
της Αθήνας. 
Το οργανωτικό μέρος είναι ούτως ή άλλως πολύπλοκο και ιδιαίτερης δυσκολίας
όποια και αν είναι η οργανώτρια χώρα και όλοι μας πρέπει όχι απλά να
αισιοδοξούμε αλλά να προσπαθήσουμε ενεργά, όσο μπορεί να εξαρτηθεί από τον
καθένα, για να ολοκληρωθεί ένα τεράστιο έργο που, θέλουμε δεν θέλουμε, αφορά
πια μεγάλο κομμάτι στη συνολική παγκόσμια εικόνα της Ελλάδας. 
Το σημείο πάντως που μάλλον δεν πρέπει να φοβόμαστε ως Έλληνες για το 2004
είναι η αγωνιστική επιτυχία, αφού είμαστε έτοιμοι και θα είχαμε πετύχει και αν
ακόμη οι Ολυμπιακοί Αγώνες διεξάγονταν όχι το 2004 αλλά ακόμη και το... 2002. 
Ο Βλάσης Μάρας θέλει να επαναλάβει τον άθλο των Μελισσανίδη και Ταμπάκου

Η χρονιά που έφυγε ήταν από τις πιο πετυχημένες στην ιστορία του ελληνικού
αθλητισμού και ούτε λίγο ούτε πολύ οι αθλητές μας κατέκτησαν 15 (!) μετάλλια
σε Παγκόσμια Πρωταθλήματα, έναντι 13 που είχε κατακτήσει η Ελλάδα στους
Ολυμπιακούς Αγώνες 2000 στο Σίδνεϊ. 
4 χρυσά

Τα 4 ήταν χρυσά και τα κατέκτησαν ο Κώστας Κεντέρης στα 200 μ. του στίβου, ο
Νίκος Κακλαμανάκης στις ιστιοσανίδες «Μιστράλ», ο Βλάσης Μάρας στο μονόζυγο
της ενόργανης γυμναστικής και οι Σοφία Μπεκατώρου - Αιμιλία Τσουλφά στα «470»
της ιστιοπλοΐας. 
Ασημένια μετάλλια κατέκτησαν η Μιρέλα Μανιάνι, από τον στίβο, στον ακοντισμό,
η Εθνική Ομάδα ανσάμπλ γυναικών, ο Γιώργος Τζελίλης και η Τασία Τσακίρη στην
άρση βαρών. 
Τέλος, τα χάλκινα, που ήταν 7, κατέκτησαν ο Κώστας Γκατσιούδης στον ακοντισμό
και η Κατερίνα Θάνου στα 100 μ. στον στίβο, ο Αιμίλιος Παπαθανασίου στα σκάφη
τύπου «Φιν» στην ιστιοπλοΐα, ο Φώντας Κουτσιούμπας στην ελληνορωμαϊκή πάλη,
ενώ τρία μετάλλια ήλθαν από το ταεκβοντό με τον Θανάση Μπαλίλη και τις Έλλη
Μυστακίδου, Μάγδα Σειρεκίδου. 
Το δίδυμο Μπεκατώρου - Τσουλφά αναμένεται να πρωταγωνιστήσει και στα νερά του
Σαρωνικού, το 2004

Και δεν ήταν μόνο 15 τα παγκόσμια μετάλλια, αφού στην άρση βαρών ο Τζελίλης
κατέκτησε τρία συνολικά (δύο ασημένια σε ζετέ και σύνολο και χάλκινο στο
αρασέ) και επίσης τρία η Τσακίρη (χρυσό στο ζετέ, ασημένια σε αρασέ και
σύνολο), αλλά υπολογίσαμε μόνο το αποτέλεσμα στο σύνολο που μετρά στους
Ολυμπιακούς. Το ίδιο ισχύει και στο ανσάμπλ, αφού η Εθνική μας Ομάδα κατέκτησε
στο Ευρωπαϊκό Πρωτάθλημα (που ισοδυναμεί με το Παγκόσμιο, αφού όλες οι μεγάλες
δυνάμεις είναι ευρωπαϊκές χώρες) εκτός από το ασημένιο στο σύνθετο, ασημένιο
στα τρία στεφάνια + τρεις κορδέλες και χάλκινο στις 10 κορύνες. Επιπλέον,
υπήρξαν μετάλλια σε μη περιλαμβανόμενο στο ολυμπιακό πρόγραμμα αγώνισμα της
κωπηλασίας (το ασημένιο στο τετραπλό σκιφ ανδρών των Σκιαθίτη - Κουρκουρίκη -
Πολύμερου - Μηλιώτη), η οποία βέβαια είναι Ολυμπιακό άθλημα. 
Ο Κώστας Γκατσιούδης έχει καθιερωθεί στην ελίτ του παγκόσμιου αθλητισμού. Το
2004 αναμένεται να είναι μία από τις μεγάλες ελληνικές ελπίδες για μετάλλιο

Το ιδιαίτερα σημαντικό είναι ότι ανάμεσα στους αθλητές και τις αθλήτριες που
κατέκτησαν τα 14 από τα 15 μετάλλια οι περισσότεροι δεν είναι από εκείνους που
κατέκτησαν μετάλλια στους Ολυμπιακούς Αγώνες 2000! Υπάρχουν στους φετινούς
κατόχους παγκοσμίων μεταλλίων από τον πίνακα του Σίδνεϊ μόνο ο Κώστας
Κεντέρης, που ήταν επίσης «χρυσός», η Μιρέλα Μανιάνι, που ήταν επίσης
«ασημένια», και η Κατερίνα Θάνου, που ήταν «ασημένια», ενώ από την ομάδα του
ανσάμπλ, που ήταν «χάλκινη» στο Σίδνεϊ, μετείχαν στην πεντάδα μόνο η Ειρήνη
Αϊδινλή και η Κλέλια Πανταζή. 
Κάποιοι από τους κατακτητές μεταλλίων στο Σίδνεϊ ή δεν μετείχαν το 2001 σε
Παγκόσμιο Πρωτάθλημα (Πύρρος Δήμας, Κάχι Καχιασβίλι, Λεωνίδας Σαμπάνης,
Βίκτορας Μήτρου, Ιωάννα Χατζηιωάννου), άλλοι όπως η Τασία Κελεσίδου (στίβος),
Δημοσθένης Ταμπάκος (ενόργανη γυμναστική), Μιχάλης Μουρούτσος (ταεκβοντό) δεν
ήταν πανέτοιμοι για διάφορους λόγους και έμειναν για λίγο εκτός βάθρου. 
Έλλη Μυστακίδου, Μάγδα Σειρεκίδου, Θανάσης Μπαλίλης. Άξιοι συμπαραστάτες του
χρυσού Ολυμπιονίκη Μιχάλη Μουρούτσου

Το αισιόδοξο λοιπόν μήνυμα εν όψει 2004 ενισχύεται από το γεγονός ότι αρκετοί
από τους φετινούς παγκόσμιους Έλληνες είναι νέα πρόσωπα σ' αυτό το επίπεδο,
όπως ο 21χρονος παλαιστής Φώντας Κουτσιούμπας, η αρσιβαρίστρια Τασία Τσακίρη,
ο πρωταθλητής της ενόργανης Βλάσης Μάρας και βέβαια τα τρία παιδιά του
ταεκβοντό. Ευτυχώς, δεν υπάρχει μόνο η Ελλάδα της μιζέριας και της
αβεβαιότητας για το αύριο, αλλά και εκείνη που αποδεικνύει μέσω του αθλητισμού
ότι υπάρχουν απίστευτες εφεδρείες ελπίδας.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17234O811</ED>
<ID>
ID:301104

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O81&aa=1</URL></REF>


Article

<CATEGORY>vin10</CATEGORY>

 <H5>ΚΑΕ ΟΛΥΜΠΙΑΚΟΣ </H5><H2>Άστοχη η απαγόρευση
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Στην αγωνιστική δράση μπαίνουμε σιγά σιγά, αυτό το Σαββατοκύριακο, με αγώνες
μπάσκετ και μακάρι να γεμίσουν τα γήπεδα. 
*** Έτσι για να ξαναβρεί το κέφι του ο πρόεδρος του ΕΣΑΚΕ Παπακαλιάτης... 
*** Λογικά, το γηπεδάκι της Γλυφάδας, αύριο βράδυ, αναμένεται να γεμίσει
ασφυκτικά, αφού ο πρωτοπόρος Ολυμπιακός αντιμετωπίζει τον... τρίτο
Παναθηναϊκό. 
*** Πρόκειται, αν δεν το έχετε αντιληφθεί, για ντέρμπι ούτως ή άλλως. 
*** Το ότι δεν δημιουργήθηκε "θόρυβος" γύρω από τον σπουδαίο αγώνα οφείλεται
μάλλον στην ηγεσία της ΚΑΕ του γηπεδούχου, αφού: 
*** Με απόφαση της διοίκησης (μιλάμε για Κόκκαλη-Σαλονίκη) κανένα παιδί της
"ερυθρόλευκης" ομάδας δεν θα προβεί σε δηλώσεις για οποιοδήποτε (;) Μέσο
ενημέρωσης. 
*** Κατ' αρχήν να θυμίσω ότι είναι καιρός που ο Ολυμπιακός επικοινωνεί με τα
μίντια μέσω του φαξ. 
*** Κακό αυτό, αλλά πάμε παρακάτω. 
*** Εν όψει του ντέρμπι, η "Ομάδα" ζήτησε διά της... διπλωματικής οδού να
φιλοξενήσει ελάχιστες απαντήσεις από τους Φορντ-Φόρεστ. 
*** "Τα παιδιά δεν θέλουν να μιλήσουν", ήταν η δήθεν ευγενική απάντηση. 
*** Η επιμονή για μικρές συνεντεύξεις Ελλήνων μαχητών, ήταν που αποκάλυψε την
άγρια και αντιεπαγγελματική ντιρεκτίβα: 
*** "Επιθυμία της διοίκησης είναι να μη μιλήσει κανείς"! 
Ειλικρινά, δεν μπορεί να κατανοηθεί τόση μυστικότητα και... αστυνόμευση. 
*** Μια τάση που, άλλωστε, άρχισε να διαγράφεται με τη μετάβαση και παραμονή -
τις καλές μέρες - της ομάδας μπάσκετ στη μακρινή Κω, λες και το τοπικό γήπεδο
διέθετε νέο τάπητα! 
*** (Εν αντιθέσει με ό,τι προέκυψε στο άλλο στρατόπεδο. Δηλαδή παραμονή στην
Αθήνα, εορταστική ατμόσφαιρα με εμψυχωτή τον πρόεδρο Γιαννακόπουλο κ.λπ.) 
*** Είναι συνεπώς σαφές ότι οι παναθηναϊκοί έχουν ξεπεράσει κάποια "ταμπού",
με τον Ομπράντοβιτς να μη θέλει να "φυλακίζει" τους παίκτες του. 
*** Όπως και να 'χει, η ψυχολογία από όλα αυτά θα φανεί κατά τη διάρκεια του
σπουδαίου αυριανού αγώνα. 
*** Προγνωστικά δεν μπορούν να γίνουν, ούτε καν για τη συμπεριφορά των
διαιτητών. 
*** Μακάρι, πάντως, κάποιοι να μην εμφανιστούν "λαλίστατοι" αν κάτι δεν πάει
σύμφωνα με το πλάνο τους... 
*** Από τα λοιπά ματς της τελευταίας αγωνιστικής του πρώτου γύρου, ξεχωρίζει
εκείνο της Νέας Σμύρνης μεταξύ Πανιωνίου και Ηρακλή. 
*** Το γεγονός ότι ο "Γηραιός" βρίσκεται στις κορυφαίες θέσεις, αλλά και η
φόρμα του προικισμένου Γιώργου Διαμαντόπουλου, αποτελούν καλά στοιχεία για
πλούσιο αγώνα. 
Αναμενόταν χθες από τη γειτονική Ιταλία ο διεθνής χαφ του Πανιωνίου Τάκης
Γκώνιας. 
*** Η στήλη παρακολουθεί το θέμα του διότι πιστεύει πως αυτός ο παίκτης μπορεί
στα τριάντα του χρόνια να δείξει την καλή του κλάση. 
*** Προπονήθηκε, λοιπόν, με την Περούτζια, πέτυχε γκολ και μάλλον άρεσε. 
*** Και ο Μανώλης Δερμιτζάκης του ΟΦΗ γυμνάστηκε στην ίδια ιταλική ομάδα. 
*** Αυτόν μάλλον δεν τον χρειάζεται ο Σαμαράς, οπότε, καλή του τύχη, τι άλλο; 
*** Άλλα μεταγραφικά νέα δεν υπάρχουν. 
*** Με την επιστροφή του προέδρου από το εξωτερικό, όπως θυμάστε, ενδέχεται να
δρομολογηθεί στο λιμάνι κάτι καλό... 
*** Ο Ιωνικός, τέλος, ό,τι είχε να κάνει το έκανε. 
*** Αυτή τη στιγμή, στη Νεάπολη μιλάνε με θαυμασμό για τον Βραζιλιάνο, ο
οποίος αγωνίστηκε στο προχθεσινό φιλικό με τον Ολυμπιακό στου Ρέντη. 
*** Δύο γκολ! 
*** Και με "βαρύ" όνομα, είπαμε: Ζοσιμάρ Ν α σ ι μ έ ν τ ο. 
*** Κατά συνέπειαν, με τον Ντον Αράντες, θα πρόκειται για απλή συνωνυμία... 
Η "αλεπού της ερήμου", γνωστός και ως Γιάτσεκ Γκμοχ, τοποθετήθηκε από την
πατρίδα του την Πολωνία ως πρεσβευτής στο "2004". 
*** Ο τίτλος είναι βέβαια άτυπος, εντούτοις για τον "σαγόνια" σημαίνει πολλά. 
*** Τον τελευταίο καιρό ελάχιστοι ασχολούνται μαζί του. 
*** Πάντως, οι συμπατριώτες του τον αγαπούν. 
*** Οι δε περίπου δέκα χιλιάδες Πολωνοί που ζουν στο Λεκανοπέδιο Αθηνών, τον
έχουν τιμήσει με την ψήφο τους. 
*** Πρόεδρος είναι! <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O821</ED>
<ID>
ID:301105

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=1</URL></REF>


Article

<CATEGORY>vin10</CATEGORY>

 <H5>ΡΩΣΙΑ
</H5><H2>Αρσιβαρίστας υπέκυψε από μαχαίρωμα </H2>
Ένας αρσιβαρίστας έχασε τη ζωή του και ένας άλλος, ο (πρωταθλητής Ευρώπης στα
105 κιλά), Γεβγκένι Τσεγκίσεφ, νοσηλεύεται σε κρίσιμη κατάσταση έπειτα από
καβγά που έγινε στο Νοβοσιμπίρσκ της Ρωσίας, την παραμονή της Πρωτοχρονιάς. Οι
συνθήκες του τραγικού συμβάντος δεν έχουν ακόμα γίνει γνωστές, το γεγονός όμως
είναι ότι ο Ίγκορ Κουντριάφτσεφ μαχαιρώθηκε μέχρι θανάτου, ενώ ο 23χρονος
Τσεγκίσεφ φέρει πολλαπλά τραύματα, όμως, έχει ξεπεράσει τον κίνδυνο. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O822</ED>
<ID>
ID:301150

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=2</URL></REF>


Article

<CATEGORY>vin10</CATEGORY>

 <H5>ΚΑΚΟΚΑΙΡΙΑ </H5><H2>Αμφίβολα πέντε ματς στην Αγγλία </H2>
Πόσα από τα σημερινά ματς του τρίτου γύρου του αγγλικού Κυπέλλου πρόκειται
τελικά να γίνουν σήμερα και αύριο; Η κακοκαιρία πλήττει αυτό τον καιρό και τη
Μεγάλη Βρετανία και όπως μετέδωσε χθες το BBC αμφίβολη είναι η διεξαγωγή των
αγώνων Στόκπορτ - Μπόλτον, Γουίμπλεντον - Μίντλεσμπρο, Μπράιτον - Πρέστον,
Ρόδεραμ - Σαουθάμπτον και Ντάρλινγκτον - Πίτερμπορο. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O823</ED>
<ID>
ID:301178

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=3</URL></REF>


Article

<CATEGORY>vin10</CATEGORY>

 <H5>ΛΑΟΥΝΤΑ </H5><H2>«Βλέπει» τίτλο το 2003 </H2>
Αισιόδοξος για την πορεία της Τζάγκουαρ τα επόμενα χρόνια δηλώνει ο Νίκι
Λάουντα. Ο Αυστριακός θρύλος της Φόρμουλα 1 μίλησε χθες, στα πλαίσια της
παρουσίασης του νέου μονοθέσιου της ομάδας του, υποστηρίζοντας πως η τελευταία
σκοπεύει να διεκδικήσει τον τίτλο των κατασκευαστών το 2003: «Πέρυσι
τερματίσαμε όγδοοι, φέτος ελπίζω πως θα ανέβουμε δύο ή τρεις θέσεις. Το 2003
όμως θα πρέπει να είμαστε έτοιμοι να "χτυπήσουμε" το πρωτάθλημα».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O824</ED>
<ID>
ID:301186

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=4</URL></REF>


Article

<CATEGORY>vin10</CATEGORY>

 <H5>ΓΙΟΡΚ </H5><H2>Καταλήγει στη Φούλαμ </H2>
Μετά τον Άντι Κόουλ, και ο Ντουάιτ Γιορκ ενδέχεται να εγκαταλείψει τη
Μάντσεστερ Γιουνάιτεντ. Χθεσινά δημοσιεύματα του αγγλικού Τύπου θέλουν τον
επιθετικό από τα Νησιά Τρινιντάντ και Τομπάγκο να καταλήγει στη Φούλαμ, αν και
οι άνθρωποι των «Κόκκινων Διαβόλων» αρνούνται πεισματικά να κάνουν οποιοδήποτε
σχόλιο πάνω στο συγκεκριμένο θέμα. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O825</ED>
<ID>
ID:301195

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=5</URL></REF>


Article

<CATEGORY>vin10</CATEGORY>

 <H5>ΚΑΠΡΙΑΤΙ </H5><H2>Έτοιμη για διακρίσεις </H2>
Εύκολα ξεκίνησε το 2002 για την Τζένιφερ Καπριάτι. Η Αμερικανίδα τενίστρια
κέρδισε με συνοπτικές διαδικασίες (6-0, 6-1) την Ανζελίκ Βιντζάζα από την
Ινδονησία για το τουρνουά το Χονγκ Κονγκ δείχνοντας πως είναι έτοιμη για
μεγάλες διακρίσεις και φέτος. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O826</ED>
<ID>
ID:301199

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=6</URL></REF>


Article

<CATEGORY>vin10</CATEGORY>

 <H5>ΦΕΡΝΑΝΤΟ ΙΕΡΟ </H5><H2>Να ξαναπιάσουμε την κορυφή </H2>
Να δείξουν τι αξίζουν, ζήτησε από τους συμπαίκτες του ο αρχηγός τής Ρεάλ
Μαδρίτης, Φερνάντο Ιέρο! Οι πρωταθλητές Ισπανίας υποδέχονται απόψε την
πρωτοπόρο Λα Κορούνια στο Σαντιάγκο Μπερναμπέου και ο βετεράνος διεθνής
αμυντικός πιστεύει ότι έφτασε η ώρα για τους Μαδριλένους να «ξαναπιάσουν»
κορυφή: «Πρόκειται για ένα πολύ σημαντικό παιχνίδι», τόνισε ο Ιέρο
συμπληρώνοντας: «Με το έμψυχο δυναμικό που διαθέτουμε, θα έπρεπε να είμαστε
πρώτοι. Τώρα, αλλά και στο τέλος της περιόδου»...
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17234O827</ED>
<ID>
ID:301202

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O82&aa=7</URL></REF>


Article

<CATEGORY>vin10</CATEGORY>

 <H5>Χαρικρίσνα και Σασικιράν βρίσκονται μπροστά από τους σκακιστές των άλλων
εθνικοτήτων στο πλέον παραδοσιακό αγγλικό τουρνουά του Χάστινγκς
</H5><H2>Σκάκι
</H2><H4>Οι Ινδοί «κυριεύουν» τη Βρετανία
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Οι Ινδοί παίρνουν... εκδίκηση από τους Άγγλους. Στο πλέον παραδοσιακό αγγλικό
τουρνουά, αυτό του Χάστινγκς ­ είναι το 77ο που οργανώνεται ­ δύο νεαροί
Ινδοί, ο Χαρικρίσνα και ο Σασικιράν, βρίσκονται μπροστά από Άγγλους, Ρώσους
και Αμερικανούς σκακιστές. Στον 6ο γύρο, ο Χαρικρίσνα κέρδισε την Αμερικανίδα
Ίρινα Κρας, ενώ ο Σασικιράν επικράτησε του Άγγλου Ουέλς. Οι άλλες παρτίδες
έληξαν ισόπαλες. 
Βαθμολογία (σε 6 αγώνες): 1) Χαρικρίσνα (Ινδία, 2.502) 4,5 βαθμοί, 2)
Σασικιράν (Ινδία, 2.569) 4 βαθμοί, 3-5) Μπάρσοφ (Ουζμπεκιστάν, 2.525),
Κιριάκοφ (Ρωσία, 2.547), Γκάλαχερ (Ελβετία, 2.511) 3,5 βαθμοί, 6-7) Περτ
(Αγγλία, 2.451), Ζανγκ Ζονγκ (Κίνα, 2.657) 3 βαθμοί, 8) Χέμπντεν (Αγγλία,
2.567) 2,5 βαθμοί, 9) Ουέλς (Αγγλία, 2.517) 1,5 βαθμός, 10) Κρας (ΗΠΑ, 2.411)
1 βαθμός. 
Χαρικρίσνα (2.502) - Κρας (2.411) 
1. δ4 δ5 2. γ4 δ: γ4 3. Ιζ3 Ιζ6 4. ε3 ε6
5. Α: γ4 α6 6. Ο-Ο β5 7. Αβ3 γ5 8. α4 β4 9. ε4
γ: δ4 10. ε5 Ιε4 11. Ι: δ4 Ιγ5 12. Αγ4 Αβ7 13.
α5 Βγ7 14. Ιδ2 Β: ε5 15. Ι2ζ3 Βδ6 16. Αδ2 Αε7
17. Α: β4 Ιγ6 18. Ι: γ6 Β: γ6 19. Πγ1 Πγ8 20.
Αε2 Βα4 21. Β: α4+ Ι: α4 22. Π: γ8+ Α: γ8
23. Πγ1 Αδ7 24. Α: ε7 Ρ: ε7 25. β3 Ιβ2 26.
Πγ2 Πγ8 27. Π: β2 Πγ1+ 28. Αζ1 Αβ5 29. Ιδ2 1-0 
Στην Παμπλόνα ο Μολδαβός Μπολογκάν συνεχίζει ακάθεκτος με 5,5 βαθμούς σε 7
αγώνες. Στον 7ο γύρο κέρδισε τον Άγγλο Κόνκουεστ με τα μαύρα (οι Άγγλοι δεν
ζουν τις καλύτερές τους στιγμές τις μέρες αυτές), την ίδια ώρα που ο Ούγγρος
Αλμάσι ανέκοπτε την πορεία του Σουηδού Ουλφ Άντερσον. Αναλυτικά τα
αποτελέσματα του 7ου γύρου ήταν: Αλμάσι-Άντερσον 1-0, Ρατζάμποφ-Μορένο
0,5-0,5, Φρεσινέ-Νάρκισο 1-0, Λεϊτάο-Ντε λα Ρίβα 1-0, Κόνκουεστ-Μπολογκάν 0-1. 
Βαθμολογία (σε 7 αγώνες): 1) Μπολογκάν (Μολδαβία, 2.668) 5,5 βαθμοί, 2) Αλμάσι
(Ουγγαρία, 2.630) 5 βαθμοί, 3) Άντερσον (Σουηδία, 2.601) 4,5 βαθμοί, 4)
Ρατζάμποφ (Αζερμπαϊτζάν, 2.567) 4 βαθμοί, 5) Φρεσινέ (Γαλλία, 2.588) 3,5
βαθμοί, 6-7) Μορένο (Ισπανία, 2.514), Λεϊτάο (Βραζιλία, 2.581) 3 βαθμοί, 8-9)
Ντε λα Ρίβα (Ανδόρα 2.495), Κόνκουεστ (Αγγλία, 2.601) 2,5 βαθμοί, 10) Νάρκισο
(Ισπανία, 2.517) 1,5 βαθμός. 
Αλμάσι (2.630) - Άντερσον (2.601) 
1. ε4 γ5 2. Ιζ3 ε6 3. δ4 γ: δ4 4. Ι: δ4
Ιγ6 5. Ιγ3 α6 6. Αε2 Βγ7 7. Ο-Ο Ιζ6 8. Αε3 Αβ4 9.
Ια4 Αε7 10. Ι: γ6 β: γ6 11. Ιβ6 Πβ8 12. Ι: γ8
Β: γ8 13. Αδ4 γ5 14. Αε5 Πβ6 15. Βδ3 δ6 16.
Αγ3 Ο-Ο 17. β3 Πγ6 18. Βη3 η6 19. Βζ4 Βδ8 20.
Παδ1 δ5 21. ε: δ5 ε: δ5 22. Αζ3 Πε6 23. Πζε1
Αδ6 24. Βθ4 Π: ε1+ 25. Π: ε1 δ4 26. Αδ2 Ιδ7 27.
Β: δ8 Π: δ8 28. Αβ7 Ιε5 29. θ3 γ4 30. β: γ4
Ι: γ4 31. Αη5 Πβ8 32. Α: α6 Ια3 33. Αδ3 Ρη7
34. Αγ1 θ5 35. η3 Ιβ1 36. α4 Αβ4 37. Αζ4 Α:
ε1 38. Α: β8 Αα5 39. Αε5+ 1-0 
Κόνκουεστ (2.601) - Μπολογκάν (2.668) 
1. γ4 Ιζ6 2. Ιγ3 ε5 3. Ιζ3 Ιγ6 4. η3 Αβ4 5.
Αη2 Ο-Ο 6. Ο-Ο Πε8 7. δ3 Α: γ3 8. β: γ3 ε4 9.
Ιδ4 θ6 10. Βγ2 ε: δ3 11. ε: δ3 Ι: δ4 12. γ:
δ4 δ5 13. Πβ1 γ6 14. γ5 Ιθ7 15. θ4 Ιζ8 16. Αε3
Ιη6 17. Πζε1 Ιε7 18. ζ3 β5 19. α4 α6 20. Αζ2 θ5
21. Πε5 ζ6 22. Πε3 Αζ5 23. Πβε1 Βδ7 24. Βδ2 Ρζ7
25. Αζ1 Παβ8 26. Αε2 β4 27. Ββ2 α5 28. Αδ1 Πβ7
29. Αβ3 Βδ8 30. Ρζ1 Αγ8 31. Ρε2 Πη8 32. Ρδ1 Ιζ5
33. Π3ε2 η5 34. θ: η5 Π: η5 35. Βδ2 Αδ7 36.
Ργ1 Βγ7 37. Αε3 Ι: ε3 38. Β: ε3 Β: η3 39.
Βε7+ Ρη6 40. Βζ8 Ββ8 41. Β: β8 Π: β8 42. Πε7
Αζ5 43. Πγ7 Πγ8 0-1 
Νεανικά πρωταθλήματα 
Μετά τον 5ο γύρο των πρωταθλημάτων νεανίδων Αττικής που οργανώνονται στα Άνω
Λιόσια, προηγούνται: Ιορδανίδου 4,5 βαθμοί (έως 10 ετών), Στεφανίδη,
Παγάνογλου, Κυριακέα 4 βαθμοί (12 ετών), Στούμπου 4 (14 ετών), Στεφανίδη, Ευ.
Μάκκα 4,5 βαθμοί (16 ετών). 
Στις κατηγορίες νέων: Χωματίδης 5 βαθμοί (10 ετών), Σισμάνης,
Παναγιωτακόπουλος, Γκούμας, Παναγιωτάκος 4 βαθμοί (12), Γεωργακόπουλος, Αζίζ,
Κεκάτος 4,5 βαθμοί (14), Ευσταθόπουλος, Ποιμενίδης (16), Μηχαϊλίδης,
Κοτρώτσος, Παυλογιάννη 4 βαθμοί (18), Τσάνας 4 βαθμοί (20 ετών). 
* Την Κυριακή στις 7.00 μ.μ. (και όχι στις 8.00, όπως είχε αρχικά ορισθεί), η
ΕΣΣΝΑ κόβει την πίτα της και βραβεύει σωματεία και παίκτες για την προηγούμενη
χρονιά. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17234O991</ED>
<ID>
ID:301106

</ID><URL>http://ta-nea.dolnet.gr/neaweb/neafile.print_unique?e=A&f=17234&m=O99&aa=1</URL></REF>


Article

<CATEGORY>vin09</CATEGORY>

 <H5>ΙΔΕΕΣ
</H5><H2>Απογειώστε την Ακρόπολη!
</H2><H4>Ο Γκερτ Χοφ μιλάει για το φως της Αθήνας, την «απογείωση» της Ακρόπολης και το 2004
</H4>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

«Θα μπορούσα με ένα λέιζερ να σας κάνω να πιστέψετε ότι η Αθήνα απογειώνεται.
Θα φώτιζα την πόλη, θα σχημάτιζα το ανάγλυφο κάθε κτιρίου και θα τη σήκωνα
στον ουρανό». 
Την ξέρει την Αθήνα ο 50χρονος Γερμανός Γκερτ Χοφ. Την έχει περπατήσει το
βράδυ, έχει δει τα φώτα στους δρόμους και τις πλατείες. Λέει πως «είναι και
πολλά μάλιστα». Όμως το αποτέλεσμα δείχνει φτωχό. «Περισσότερο από οποιαδήποτε
πόλη στον κόσμο, η Αθήνα απαιτεί σωστό φωτισμό. Δεν τον έχει. Κοιτάξτε την
Ακρόπολη. Ναι, φωτίζεται το μνημείο. Όμως δεν αναδεικνύεται. Και έχει τόσα
μνημεία η Ελλάδα». 
Ο Γκερτ Χοφ, ο διεθνής μετρ του φωτός, έδωσε στην Αθήνα το «μιλένιουμ», πριν
από λίγες μέρες το υπερθέαμα με λέιζερ στιγμές πριν από το 2002 και υπόσχεται
κάτι ακόμα πιο εντυπωσιακό για το 2004

Τη θυμόμαστε και αλλιώς την Ακρόπολη. Ο κ. Χοφ είναι ο άνθρωπος που στο
τέλος της δεύτερης χιλιετίας θέλησε να φτιάξει στον αττικό ουρανό ένα
αντίστοιχο αρχιτεκτόνημα. Το πέτυχε επειδή βάλθηκε εκείνη τη βραδιά να ανοίξει
διάλογο με τους θεούς. Στην Ακρόπολη συντήρησε τον μύθο του μνημείου και
συγχρόνως το απομυθοποίησε. «Απέναντί της, για να δημιουργήσεις μια ισάξια
φωτιστική αρχιτεκτονική, πρέπει να έχεις φαντασία που να ξεφεύγει από τα όρια
της τηλεόρασης». 
Δεν βρέθηκε κανείς να πει πως το θέαμα δεν είχε αισθητική. Ο φωτισμός
προσεγγίζεται με την αισθητική. Το συναίσθημα είναι το δεύτερο στοιχείο στη
δουλειά του. Όχι έτσι γενικά και αόριστα, αλλά συγκεκριμένα. «Η νοσταλγία.
Όλοι οι άνθρωποι ξέρω ότι νοσταλγούν κάτι, και αυτό το βγάζω στο τελικό
αποτέλεσμα». Ο κ. Χοφ δεν είναι φωτιστής. Δεν φωτίζει, αλλά δημιουργεί. «Αν
προσέγγιζα ένα φωτιστικό σόου απλώς και μόνο σε επιστημονική βάση, θα είχα
αποτύχει». Πέτυχε, όμως, «το λευκό φως, απαράλλακτο με το πεντελικό μάρμαρο». 
«Δημιουργώ σχήματα και δεν φωτίζω αντικείμενα. Το φως έχει συχνότητα,
και αν αλλάζεις τη συχνότητα του φωτός, του αλλάζεις το χρώμα, το εξουσιάζεις
και έτσι εισβάλλεις στον ουρανό». Η τέχνη της δημιουργίας με φως απαιτεί
μουσικότητα. Το ξέρει, γιατί το βρίσκει μπροστά του όση ώρα γράφει με το
μολύβι την παρτιτούρα κάθε θεάματος. «Εκατό σελίδες δευτερόλεπτο προς
δευτερόλεπτο. Ποια μουσική, ποια εφέ, ποιοι φωτισμοί, ποια πυροτεχνήματα και
πότε. Όλα γίνονται για τους ανθρώπους, που μέσα από τα μάτια τους πρέπει να
μπούμε στην καρδιά τους για να τους ικανοποιήσουμε». 
Τα μάτια δεν δωροδοκούνται, ακόμα και αν ζουν στο Παρίσι. Το Παρίσι,
είπατε; «Μα, το Παρίσι δεν είναι τίποτα περισσότερο από μια πολύχρωμη πόλη,
πολλά φώτα χωρίς καμία αρχιτεκτονική αντίληψη στον φωτισμό». 
<H3>Μνημειώδης Ολυμπιάδα
</H3>
«Βγάλτε από το μυαλό σας τι έγινε στο Σίδνεϊ. Αυτό ήταν ένα πολύχρωμο σόου. Θα
σας έλεγα να μη δοκιμάσετε τη σύγκριση μαζί του! Οι Ολυμπιακοί Αγώνες του 2004
είναι άλλο πράγμα. Και μάλιστα, η τελετή έναρξης. Εκεί πραγματικά πρέπει να
δουλέψει κανείς με το φως. Πολύ φως. Και να δημιουργήσει ένα έργο τέχνης. Εδώ
γενήθηκαν όλα. Η Αθήνα έχει μια μοναδική υποχρέωση απέναντι στον κόσμο. Θα
πρέπει να υπάρχει κάτι επιβλητικό και μνημειώδες μαζί». Τι εννοεί μνημειώδες;
«Αυτό θα το δούμε...».

<H3>«Ετοιμάζω υπερθέαμα»
</H3>
«Δεν θα έχετε ξαναδεί κάτι τέτοιο. Αυτό που προγραμματίζω στην Ελλάδα σε δύο
χρόνια. Είπα πόσο με κεντρίζει το ελληνικό φως. Ε, λοιπόν, θα είναι ένα
υπερθέαμα. Θα χρησιμοποιήσω τα κάτοπτρα που φτιάχνονται αυτόν τον καιρό. Τρία
επί έξι μέτρα, με ειδικά πρίσματα που θα περιστρέφονται ηλεκτρονικά. Θα
συνδυάσω το φως του ήλιου με συστήματα υψηλής τεχνολογίας. Θα το ενισχύσω 10
φορές, θα ρυθμίσω τη συχνότητά του, θα εντάξω και το ηλιοβασίλεμα, το Αιγαίο.
Πού όλα αυτά; Ίσως σε ένα αρχαίο θέατρο. Θα είναι απλώς ασύλληπτο. Τέτοια
αρχιτεκτονική φωτός δεν θα έχει αντικρύσει ξανά ποτέ κανείς».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17234P211</ED>
<ID>
ID:301107

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P21&aa=1</URL></REF>


Article

<CATEGORY>vin09</CATEGORY>

 <H2>Ακροβάτες στη σκηνή και νύχτες με τραγούδια λαϊκά
</H2>
Τη δεύτερη και τελευταία φετινή εμφάνισή τους στην Ελλάδα κάνουν οι «Μόμιξ»
στον Βόλο στο πλαίσιο του 6ου Διεθνούς Φεστιβάλ Μουσικού Θεάτρου Βόλου

Χορευτές και ακροβάτες, παιχνίδια με το φως και περίτεχνα τρικ
υπόσχονται να μαγέψουν τους θεατές της παράστασης «Όπους κάκτους», την
τελευταία παραγωγή της αμερικανικής ομάδας «Μόμιξ», που με την εμφάνισή της
απόψε κλείνει το 6ο Διεθνές Φεστιβάλ Μουσικού Θεάτρου Βόλου. Το εμπνευσμένο
από τις ερήμους των Νοτιοδυτικών Πολιτειών θέαμα παρουσιάζεται στις 8.30 μ.μ.
στο Δημοτικό Θέατρο Βόλου (Πλατεία Ρήγα Φεραίου, τηλ. 0421-32.818). 
Το Κουιντέτο πνευστών του Γιάννη Λουκάτου, που αποτελείται από τον
ίδιο, τον Δημήτρη Βασιλάκη, τον Δημήτρη Καλαντζή, τον Γιώργο Γεωργιάδη και τον
Γιώργο Πολυχρονάκο ερμηνεύουν απόψε και αύριο στις 10.30 μ.μ. original
συνθέσεις και standards στο «Παράφωνο» (Ασκληπιού 130Α και Σ. Κυρήνης 1, τηλ.
6446.512). Είσοδος 4.000 ή 11,74 ευρώ. 
Για παιδιά είναι το μικρασιατικό λαϊκό παραμύθι «Ο Χρουσάιτος και η
Ροδογαλή» που ανεβαίνει από απόψε στις 9 στη Νέα Σκηνή του Δημοτικού
Περιφερειακού Θεάτρου Καλαμάτας. Τη διασκευή και τη σκηνοθεσία υπογράφει ο
Τάσος Ράτζος. Παίζουν οι Γ. Κορμανός, Α. Κουτσουρέλης κ.ά. 
Κούκλες είναι οι πρωταγωνιστές της παράστασης «Τα πέντε δάχτυλα και το
φεγγάρι» και «Ο Αρλεκίνος» που παρουσιάζονται από σήμερα στις 3 μ.μ. στο
θέατρο «Σταθμός» (Β. Ουγκώ 55, τηλ. 5222.656), σε σκηνοθεσία Εμμανουέλλας Καποκάκη.

«Ζωντανά» 
* Ο Μίμης Πλέσσας στη Μουσική Σκηνή Πειραιά (Ασκληπιού και Κάστορος,
Πειραιάς, τηλ. 4120.510). 
* Ο Λουκιανός Κηλαηδόνης και οι Νίκος και Γιασεμή Σαραγούδα, Αλέκος
Αραπάκης, Μάριος Παπαδέας και Γεράσιμος Αναστασόπουλος σε ένα σεργιάνι στα
σμυρναίικα και ρεμπέτικα. Στις 11 μ.μ. στο θέατρο «Μεταξουργείο» (Ακαδήμου 14,
τηλ. 5234.382). 
* Στη «Σφεντόνα» (Λ. Αλεξάνδρας 22, τηλ. 8253.991) τραγουδούν οι
Γιάννης Κότσιρας, Δημήτρης Μπάσης και Ελένη Καλαϊτζίδου. 
* Μουσικές βραδιές με γνωστές, αλλά και ανέκδοτες επιτυχίες του Γιώργου
Ζαμπέτα κάθε εβδομάδα από Πέμπτη έως και Σάββατο στις 11 μ.μ. στο θέατρο
«Χυτήριο» (Ιερά Οδός 44, Κεραμεικός, τηλ. 3412.313) από τον γιο του συνθέτη,
Μιχάλη, τον Παντελή Αμπαζή και τους Γ. Στεφανάκη, Τ. Ανδρούτσο, Αλέκα Εληώτη,
Δήμητρα Βωβού και Μωυσή Ασέρ. Είσοδος ελεύθερη. Τιμή ποτού: 4,4 ευρώ. 
* Ο Θανάσης Γκαϊφύλλιας απόψε και αύριο ερμηνεύει αγαπημένες μελωδίες
στο «Τσάι στη Σαχάρα» (Λαοδικείας 18, Ιλίσια, τηλ. 7777.427). Εισιτήριο: 10,27
ευρώ. 
<H3>ΤΑΞΙΔΙΑ... </H3>
* «Αθήνα-Μπουένος Άιρες... σε δύο γραμμές παράλληλες» είναι ο τίτλος του
μουσικού προγράμματος που παρουσιάζουν στις «Γραμμές» ( Κωνσταντινουπόλεως
111, τηλ. 3462.283) ο Γεράσιμος Ανδρεάτος και οι Apurimac. Μαζί τους οι Στέλλα
Χροναίου και Βασιλική Καρακώστα.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17234P221</ED>
<ID>
ID:301108

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P22&aa=1</URL></REF>


Article

<CATEGORY>vin09</CATEGORY>

 <H5>CD - Rom
</H5><H2>Ομιλείτε ελληνικά;
</H2>
Κοστίζει 29.35 ευρώ. Λέγεται «Ελληνομάθεια» και αποκωδικοποιεί όλη την
περιπέτεια της ελληνικής γλώσσας. Πέρα από την υπόδειξη της σωστής
ορθογραφίας, κάνει πλήρη γραμματική αναγνώριση κάθε λέξης, ακόμα και τύπων της
αρχαίας ή καθαρεύουσας (που εξακολουθούν να είναι σε χρήση) σε οποιαδήποτε
μορφή αυτοί εμφανίζονται. Οι λέξεις κλίνονται σε όλους τους γραμματικούς
τύπους, γίνεται παραπομπή στο σχετικό μάθημα της γραμματικής με κανόνες,
σχόλια για μία λέξη ή ομάδες λέξεων και υπάρχουν εκατοντάδες παραδείγματα
όμοιων κλιτικά λέξεων. Οι γραμματικοί ορισμοί σημειώνονται με πράσινο χρώμα
και με ένα κλικ οδηγούν σε σχετικό αναλυτικό κείμενο. Επίσης, παρέχεται η
δυνατότητα δημιουργίας και εκτύπωσης πολλών ασκήσεων με διαφορετικά επίπεδα
δυσκολίας. Για τη διευκόλυνση του χρήστη, όλες οι λειτουργίες του λογισμικού
ενεργοποιούνται και μέσα από το Word με ένα απλό κλικ στο μενού του
προγράμματος. 
Από τις Εκδόσεις Καστανιώτη. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17234P222</ED>
<ID>
ID:301151

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P22&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Να κάνουμε λίγο στην άκρη;
</H2>
<AUTHOR>Ε.Ε.</AUTHOR>

Στα περισσότερα μέρη του κόσμου, όπου υπάρχει Μετρό, ο κόσμος στέκεται στη
δεξιά πλευρά της κυλιόμενης σκάλας. Και την άλλη «λωρίδα» την αφήνουν ελεύθερη
για να περνούν οι βιαστικοί. Στην αρχή, η άγνοια ήταν καλή δικαιολογία. Αλλά
σήμερα το Μετρό κοντεύει τα δύο χρόνια και δεν βλέπουμε καμία βελτίωση. Πώς
όμως να το μάθουν οι επιβάτες αν δεν τους το πει κάποιος; Γιατί η Αττικό Μετρό
δεν βάζει ταμπέλες στους τοίχους; Νομίζουν ότι ο κόσμος προσέχει και
καταλαβαίνει το μίνι κρυπτογραφικό σηματάκι στη βάση της σκάλας; Γιατί δεν το
λένε συνέχεια από τα μεγάφωνα, όπως πολύ καλά κάνουν για την κόκκινη γραμμή
στην αποβάθρα;.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17234P223</ED>
<ID>
ID:301179

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P22&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Με το πουλμανάκι
</H2>
<AUTHOR>Ε.Δ.Χ.</AUTHOR>

Συχνά πυκνά τον τελευταίο καιρό βγαίνοντας από ορισμένα θέατρα έβλεπα πολλούς
θεατές να φεύγουν μπουλουκηδόν. Αρχικά νόμισα ότι πρόκειται για μεγάλες παρέες
που θεατρίζονταν. Μερικές όμως από αυτές, εκτός από μεγάλες είχαν και
ομοιογένεια. Όπως, μόνον γυναίκες, ή μόνον μεγάλες γυναίκες. Άρχισα να
καθυστερώ την αποχώρησή μου και τις παρακολούθησα να μπαίνουν σε πούλμαν
παρκαρισμένα πιο κάτω, ή πιο πάνω από την έξοδο των θεάτρων. Ρώτησα δυο τρεις
οδηγούς και μου αποκάλυψαν ότι έρχονται άλλοι από την Ελευσίνα, άλλοι από την
Κόρινθο, από το Λουτράκι ή την Λαμία. Πρόκειται δηλαδή για γραφεία της
περιφέρειας, που σε συνεννόηση με ορισμένους θεατρικούς επιχειρηματίες και
θιασάρχες, οργανώνουν θεατρικές εκδρομές με μειωμένο εισιτήριο. Άλλες από
αυτές τις εκδρομές είναι μόνο για μία παράσταση, απογευματινή ή βραδινή, κι
άλλες μονοήμερες, που συμπεριλαμβάνουν μεσημεριανά ψώνια, φαγητό, παράσταση
και για κλείσιμο... μπουζούκια. Καθόλου κακή ιδέα. Γι' αυτό και δεν
καταλαβαίνω γιατί όλο αυτό το εγχείρημα το κρατάνε κρυφό. Ποιους μειώνει; Όχι
πάντως τους θεατές με τις επιλογές τους, άλλά ούτε και τους θιάσους που
παίζουν για τους εκδρομείς <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17234P224</ED>
<ID>
ID:301187

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P22&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Σίγουρα με τον τρόπο του
</H2>
<AUTHOR>Μ.Μ.</AUTHOR>

Ρόμπι Γουίλιαμς

Σε ταραγμένους καιρούς, λένε, ο κόσμος αναζητεί σταθερές αξίες. Και ποια
σταθερότερη μουσική αξία από τον Φρανκ Σινάτρα, τον μοναδικό ίσως που ένωσε
γενιές και γενιές πάνω στα ίδια τραγούδια. Με Φρανκ Σινάτρα, λοιπόν, ο
Βρετανός της ποπ Ρόμπι Γουίλιαμς κερδίζει τις κορυφές αυτές τις ημέρες στους
καταλόγους με τα πιο πετυχημένα άλμπουμ και τραγούδια (με το πολύ καλό Swing
when Your Are Winning και το ντουέτο του με τη Νικόλ Κίντμαν στο Something
Stupid). Φρανκ Σινάτρα στυλ με το κινηματογραφικό Ocean 11 και Φρανκ Σινάτρα
«απαγόρευση» στην Ιαπωνία, όπου δεν επιτρέπεται να παίζεται το τραγούδι του My
WAy σε καραόκε, γιατί παρατηρήθηκε ότι έχει γίνει πολλές φορές αφορμή για
καβγά! Με τον τρόπο του δηλαδή, ή με κάποιον άλλο σχετικό, ο Φράνκι προσφέρει
σίγουρο έδαφος, όταν κανείς το χρειάζεται. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17234P225</ED>
<ID>
ID:301196

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P22&aa=5</URL></REF>


Article

<CATEGORY>vin09</CATEGORY>

 <H2>Ζωγραφιά της ζωής μου μιλάς...
</H2><H4>Λένε με το σώμα ή με τις ζωγραφιές τους όσα θέλουν, όσα αντέχουν να πουν, αλλά
δεν μπορούν να εκφράσουν με λέξεις </H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Μια από τις ζωγραφιές που έφτιαξαν παιδιά από τη Βοσνία, σε στρατόπεδο της
Τούζνα το 1994. Μερικά σπίτια και τα φορτηγά ήταν αρκετά για να περιγράψουν
τον εκτοπισμό, τις επιχειρήσεις εκκαθάρισης στο χωριό τους, που μετά τον
πόλεμο έπαψε να υπάρχει

Δίνουν ένα κομμάτι από την ιστορία τους. Αυτό που θέλουν να δώσουν. «Ή αυτό
που εμείς θέλουμε να δούμε. Τα υπόλοιπα, και είναι τιμή τους, τα κρατούν για
τον εαυτό τους. Θα μπορούσαν να τα εκφράσουν κάποια άλλη στιγμή, όταν αυτά
θελήσουν». Μια ζωγραφιά μπορεί να γίνει η γλώσσα για να «πουν» τα παιδιά του
πολέμου κάτι από όσα έζησαν, να χαράξουν μερικά ίχνη από την ιστορία τους.
Είναι ο δικός τους τρόπος για να δώσουν τα σημάδια που άφησε η καταστροφή. «Η
ζωγραφιά λέει την αλήθεια, όση τουλάχιστον μας επιτρέπουν τα παιδιά να δούμε
μέσα από τις γραμμές και τα σχήματα». 
Η ζωγραφιά του Πρέντρακ και της Καταρίνας είναι μόνο ένα παράδειγμα. Η
θεατρική συγγραφέας Χριστιάνα Λαμπρινίδη αναρωτιέται τι θα ζωγράφιζαν τα
παιδιά στο Αφγανιστάν ή ακόμα και όσα έζησαν τον σεισμό του 1999 στην Αθήνα, ή
τα παιδιά του ελληνικού εμφυλίου πολέμου. Σχήματα και εικόνες μάλλον θα είχαν
αρκετές ομοιότητες, μια και οι ζωγραφιές είναι ο τρόπος έκφρασης που ενώνει
όσα χωρίζουν οι διαφορετικές γλώσσες. 
Η ζωγραφιά που έφτιαξαν τα δύο παιδιά, εννέα και δέκα χρόνων, από την
πρώην Γιουγκοσλαβία ήταν ο τρόπος που βρήκαν για να περιγράψουν, όσο άντεχαν
να περιγράψουν, ακόμη και τα πιο οδυνηρά κομμάτια της ιστορίας τους. Τον
τραυματισμό του πατέρα τους, από 28 σφαίρες, στη διάρκεια του πολέμου στη
Γιουγκοσλαβία. Έμειναν στην Ελλάδα για 15 μέρες. Η κίνηση του σώματός τους και
οι ζωγραφιές είπαν όσα δεν μπόρεσε να πει η γλώσσα που ήταν διαφορετική. 
Είναι σαν τις ζωγραφιές που έφτιαξαν τα παιδιά από μια πόλη της Βοσνίας που
μετά τον πόλεμο σβήστηκε από τον χάρτη. Στη διάρκεια ενός προγράμματος με τις
μητέρες τους, τα παιδιά θέλησαν μόνα τους να κάνουν κάτι για να περιγράψουν τα
όσα έζησαν. «Ζωγραφιές που καταγράφουν τον εκτοπισμό, την εκκαθάριση του
χωριού. Έρχονται τα φορτηγά, χωρίζουν και τελικά ορίζουν το χωριό». 
Μοιάζει ακόμη και με τις ζωγραφιές που έφτιαξαν κάποια άλλα παιδιά,
πολλά χρόνια πριν. «Είναι μια ζωγραφιά που φέρνει στον νου το εγκαταλελειμμένο
εβραϊκό νεκροταφείο στην Πράγα, όπου οι τάφοι μοιάζουν με γερμένες
πολυκατοικίες. Δεξιά από την πύλη του νεκροταφείου υπάρχει το μουσείο με τις
ζωγραφιές των παιδιών που πέρασαν από το στρατόπεδο συγκέντρωσης της Τερεζίν.
Οι ζωγραφιές που καταγράφουν το στρατόπεδο με όλη του την αλήθεια και την
ελπίδα των παιδιών να φτιάξουν ζωή μέσα από την καταστροφή». 
Το σώμα και η ζωγραφική αλλά και η γραφή μπορεί να γίνουν ένας τρόπος
έκφρασης των πιο τραυματικών εμπειριών. Για την αληθινή έκφραση, το σώμα ή η
εικόνα λένε συχνά πολύ περισσότερα από τη γλώσσα. Όπως το σώμα εκείνης της
γυναίκας από τη Νικαράγουα. «Ήταν μια γυναίκα όχι παραπάνω από 30 ετών. Μπήκε
στο κέντρο υποστήριξης της Βοστώνης και αμέσως έγινε αντιληπτός ένας αδιόρατος
αλλά απεριόριστος θαυμασμός από τις υπόλοιπες γυναίκες. Το σώμα της ήταν
σκυφτό, το μέτωπο σχεδόν ακουμπούσε τα γόνατα. Είχε κουβαλήσει τη μητέρα της
στην πλάτη, από τη Νικαράγουα μέχρι τη Βοστώνη... Δεν ήξερε ούτε λέξη αγγλικά,
όμως μετέδωσε τα όσα έζησε. Τα κουβαλούσε πάνω της». 
<H3>Δυνατό αποτέλεσμα
</H3>
Η Καταρίνα και ο Πρέντρακ «αφηγήθηκαν» μ' αυτή τη ζωγραφιά πώς τραυματίστηκε,
από 28 σφαίρες, ο πατέρας τους

«Αν ζητούσαμε από κάθε παιδί να ζωγραφίσει τον πόλεμο ή την καταστροφή, το
αποτέλεσμα θα ήταν κάτι πολύ δυνατό, έστω και αν το παιδί ζωγράφιζε απλώς τους
γονείς του να τσακώνονται. Αρκεί η ζωγραφιά να ήταν αυτό που το παιδί ήθελε να
πει», λέει η θεατρική συγγραφέας Χριστιάνα Λαμπρινίδη. «Γιατί η έκφραση με το
σώμα ή με τις ζωγραφιές είναι θέληση να πεις ό,τι έχεις ή ό,τι αντέχεις ή
ακόμη και ό,τι επιτρέπεις στον εαυτό σου ή ό,τι σου επιτρέπεται». 
Δεν χρειάζεται, λοιπόν, να ζήσει κανείς την κακουχία για να μάθει να
«μιλάει» αυτή τη γλώσσα. «Δεν είναι ένα μέσο έκφρασης μόνο για τους...
κατατρεγμένους. Ανήκει σε όλους και πρέπει να γίνεται από όλους. Σε όλους μας
έχουν συμβεί εξαιρετικά τραυματικές εμπειρίες, που μπορεί να μην είναι οι
βόμβες που κατέστρεψαν το σπίτι και το χωριό αλλά η ρήξη με ένα αγαπημένο
πρόσωπο ή η συνεχιζόμενη βία μέσα στο σπίτι. Το ζητούμενο είναι η διαδικασία
για να φτάσεις να εκφράσεις αυτό που πραγματικά θες να πεις».

<H3>Επικοινωνία μ' ένα μπλοκάκι
</H3>
Ο Πρέντρακ και η Καταρίνα φιλοξενήθηκαν για 15 μέρες από ελληνική οικογένεια.
Μίλησαν με το σώμα και τις ζωγραφιές τους. Και σήμερα το πρωί, έφυγαν για το
σπίτι τους στην πρώην Γιουγκοσλαβία, μαζί με τα υπόλοιπα παιδιά της αποστολής
του Ερυθρού Σταυρού 
Έμειναν μαζί για δύο εβδομάδες. Ούτε αυτά μιλούν ελληνικά ούτε εκείνη μιλάει
τη γλώσσα τους. Κατάφεραν όμως να επικοινωνήσουν και να έρθουν κοντά. Άλλοτε
με κινήσεις του σώματος και άλλοτε με τις ζωγραφιές. Ο Πρέντρακ και η Καταρίνα
ζωγράφιζαν με μολύβι σε ένα μπλοκ σημειώσεων και η κ. Μαίρη Παπαδοπούλου, που
φιλοξένησε τα δύο αδέλφια, από την πρώην Γιουγκοσλαβία, για την περίοδο των
Χριστουγέννων, προσπαθούσε να καταλάβει τι θέλουν να της πουν. 
«Μιλούν με την κίνηση και με τη ζωντάνια τους». Για την κ. Παπαδοπούλου ήταν
μια περίοδος ανάτασης. «Ήταν 15 ημέρες γεμάτες ζωντάνια. Κατάλαβα τι σημαίνει
παιδί. Στην αρχή ήταν εξαντλητικό, όμως το χάρηκα. Έχουν και οι δύο έναν
αυθορμητισμό που με εντυπωσίασε, γιατί νομίζω πως τα παιδιά εδώ δεν τον
έχουν». Η κ. Παπαδοπούλου αποχαιρέτησε σήμερα τα δύο αδέλφια που έφυγαν για το
σπίτι τους. Θα χαιρόταν πολύ αν της ξαναδινόταν η ευκαιρία να δεχθεί στο σπίτι
της και άλλα παιδιά. «Είναι δύσκολο όταν δεν μιλάς τη γλώσσα τους. Όταν κλαίνε
γιατί τους λείπουν οι γονείς τους, δεν έχεις τι να τους πεις. Προσπαθείς με
κινήσεις να δείξεις ότι είσαι δίπλα τους. Ακόμα και έτσι όμως, θα το ξανάκανα ευχαρίστως».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17234P231</ED>
<ID>
ID:301109

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P23&aa=1</URL></REF>


Article

<CATEGORY>vin09</CATEGORY>

 <H2>Το προτεσταντικό υπογάστριο
</H2><H4>Θα ήθελα από αυτήν εδώ τη θέση να εξάρω ένα ύψιστο μάθημα θεατρικής ηθικής,
αισθητικής και ιδεολογίας θεατρικής
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ένα ύψιστο μάθημα που κατέθεσε η Ρούλα Πατεράκη, σεμνά, χωρίς φανφάρες, σε
μιαν εποχή εκκωφαντικών φανφαρονισμών, με κύρος, γνώση, συνέπεια και κυρίως
συνείδηση της τέχνης της και της αποστολής της. 
Ένα ύψιστο μάθημα για το πώς πρέπει να αντιμετωπίζονται φαινόμενα που,
έτσι κι αλλιώς, αποτελούν μόδες ή ακραίες καταφυγές σε εποχές γενικής
ξηρασίας, όπου αντί για νερό πίνει κανείς αψέντι, που βέβαια δεν ξεδιψά αλλά
αντίθετα κάνει εντονότερη τη δίψα. 
Πρόκειται για την περίπτωση της Αγγλίδας συγγραφέως Σάρα Κέιν που
ανακηρύσσεται ήδη στην Αγγλία μείζων δημιουργός ακόμη και από αυστηρούς
προκαθήμενους της βρετανικής δραματουργίας, τον Πίντερ και τον Μποντ. 
Ως γνωστόν, η Σάρα Κέιν έγραψε πέντε θεατρικά έργα που παίχτηκαν στις μεγάλες
και καθιερωμένες λονδρέζικες σκηνές και αυτοκτόνησε πάσχοντας από βαριάς
μορφής κατάθλιψη μόλις 28 ετών. Ναρκομανής και ομοφυλόφιλη, οργισμένο παιδί
της γενιάς της ευρωπαϊκής αποχαύνωσης, θεωρείται ότι εξέφρασε μια δραματουργία
που πέταξε την μπάλα στα μούτρα της εποχής της αντί να σημαδέψει το καλάθι. 
Παίζοντας «βρώμικο» παιχνίδι, παραβιάζοντας τους κανόνες, χαλώντας το
σχέδιο μιας τακτοποιημένης ομάδας, της αγγλικής κοινωνίας, που κάνει
πρωταθλητισμό για τον πρωταθλητισμό, η Σάρα Κέιν προκάλεσε συνειδητά το
σκάνδαλο, έπαιξε τον Σαλό, για να αποκαλύψει την ηλίθια υποκριτική σεμνοτυφία
του εξευτελισμένου, ψωριάρη και ταπεινωμένου βρετανικού λέοντος! Η Σάρα Κέιν
και άλλοι όμοιοί της δραματουργοί καλλιέργησαν ένα θέατρο ζαβολιάς, ένα θέατρο
που θυμίζει ένα από τα παραδείγματα του Πασκάλ για την πιθανότητα, το να
σφηνώσει ένας κόκκος άμμου στην ουρήθρα. 
Οι Άγγλοι δραματουργοί μετά το 1990 κατέβηκαν κυριολεκτικά στο
υπογάστριο και μελέτησαν το φαινόμενο μιας κοινωνίας που φρακάρει στην ουρήθρα
της ένας κόκκος άμμου. Εδώ και το σκάνδαλο. Διότι τόλμησαν να μιλήσουν στον
συντηρητικό μέσο Βρετανό προτεστάντη, με τον πιο ηλίθιο και καθυστερημένο
κώδικα συμπεριφοράς της Ευρώπης, τον πολίτη που από τη μια θεμελίωσε ένα
κοινοβουλευτικό πρότυπο πολίτευμα και πρώτος στέριωσε θεσμούς ανθρωπίνων
δικαιωμάτων, ενώ συγχρόνως υιοθέτησε μιαν ηθική που αποθέωνε την κρυψίνοια,
την ιδιωτεία, τη σεμνοτυφία και την απέχθεια σε κάθε φυσική λειτουργία. Έως το
1968 υπήρχε στη Βρετανία ο θεσμός του Λόρδου Λογοκριτή που απαγόρευε να
γράφονται και να ακούγονται δημοσία λέξεις, ακόμη και επιστημονικοί όροι,
σχέσεις έχοντες με τα γενετήσια όργανα. Το τι έκαναν μ' αυτά τα όργανα στα
αριστοκρατικά τους σχολεία, στις λέσχες, στα αφοδευτήρια και στις περίκλειστες
κρεβατοκάμαρές τους τα φαντάζεται κανείς. Αλλά δεν μιλούσαν γι' αυτά και
βούλωναν τ' αυτιά τους. Η κοινωνική υποκρισία, οι ενοχές, η προτεσταντική
καθηκοντολογία είχαν δημιουργήσει ένα πλέγμα απέχθειας προς καθετί το φυσικό. 
Η ταπείνωση που έχει υποστεί το βρετανικό κράτος από τη μια,
συρρικνωμένο στο νησάκι του, αλλά, από την άλλη, η δειλή του και καχύποπτη
ευρωπαϊκή του προοπτική, έσπασαν τα λουριά της υποκρισίας και οι δημιουργοί,
κυρίως οι νέοι, ξεσάλωσαν. Χωρίς λογοκρισία πια, έλυσαν τις βρακοζώνες και
ανακάλυψαν πως ήταν κάτι δυναμικό και οργιώδες κάτω από το υπογάστριο. Άρχισαν
να το δείχνουν, να το εκθέτουν, να το παίζουν, να το χαίρονται, να το μισούν,
να άγχονται μαζί του, να το μελετούν, να το φτύνουν, να το λείχουν. Μαζί με το
περιεχόμενο του υπογαστρίου ανακάλυψαν και αποκάλυψαν και τις γειτνιάζουσες
περιοχές που έκρυβε έως τώρα το εσώβρακο και η στρατιωτική κιλότα. Άρχισε η
θεατρική, τελετουργική τους περιφορά. Έκπληκτοι δημιουργοί και κοινό με την
υπογάστρια φαντασμαγορία ρίχτηκαν με τα μούτρα σε μια από σκηνής απόλαυση της
κατά φύσιν και παρά φύσιν συνουσίας, του πρωκτικού και του στοματικού έρωτα,
της αιμομειξίας, του κανιβαλισμού, της κοπρολαγνείας, της νεκροφιλίας, του
παρενδυτισμού, του ευνουχισμού, του σαδομαζοχισμού και πάει λέγοντας και
βλέποντας. 
Δεν έμεινε χωρίς αντιδράσεις το φαινόμενο αυτό και στην ίδια τη
Βρετανία. Αλλά βεβαίως αντέδρασαν κυρίως οι βικτωριανοί συμπλεγματικοί και ο
Στρατός της Σωτηρίας. Οι σοβαρές βέβαια αντιρρήσεις ήρθαν από τους νηφάλιους.
Εκείνο που δεν καταλαβαίνει κανείς είναι τι έπιασε τους νεοέλληνες
θεατράνθρωπους με τη μόδα των πρώην πουριτανών. Η Ελλάδα που βωμολοχεί
αρχαιόθεν, με χιλιάδες παροιμίες που αναφέρονται αναφανδόν στη σεξουαλικότητα,
με εκατοντάδες αντικληρικά ανέκδοτα, με λαϊκές ριμάτες σκαμπρόζικες, με τις
τολμηρότερες σεξουαλικές βλασφημίες, με λαϊκά γλέντια, ξενύχτια στους αγρούς,
θρησκευτικές πανηγύρεις με κατανάλωση οίνου και πιπεράτων πειραγμάτων, τι
έχουμε να ανακαλύψουμε. Για τον Έλληνα μέσο πολίτη το σεξ και τα γενετήσια
όργανα είναι πηγή ανεκδότων, πλάκας και ομηρικού γέλωτος. Τι σχέση έχει με τις
ενοχές, τα άγχη, τις αναστολές και τις συστολές της προτεσταντικής
ηθικολογίας; 
Η Πατεράκη έδωσε ένα σπουδαίο μάθημα στους συναδέλφους της που
περιφέρουν την ενοχική τους γύμνια προσπαθώντας να μιμηθούν αλλότρια πάθη
άγνωστα και στον ψυχισμό μας και στη λαϊκή μας παιδεία. Έπαιξε τον
συνταρακτικό λήρο, το παραλήρημα μιας κολασμένης καταθλιπτικής ψυχής, στο έργο
«Ψύχωση 4,48» με σεβασμό στην ιεράν νούσον, με σεβασμό στην ερειπιώδη
λίμπιντο, με απέραντη κατανόηση σε μια ψυχή που οδηγείται οικειοθελώς στο
έρεβος. Το ότι στο κείμενο της δινόταν η ευκαιρία λόγω των παροξυσμών να
γυμνωθεί ξεσκίζοντας τα ρούχα της, περιορίστηκε σ' ένα θέατρο λόγου, μουσικής
του λόγου και μουσικής των σιωπών. Μια Σάρα Κέιν αναδύθηκε από την υπόκρισή
της τραγικά αδιέξοδη, προϊόν μιας κοινωνίας αυταρχικής και ανελέητης. Η Ευρώπη
νοσεί και τα παιδιά της. Η μεσογειακή μας εξωστρέφεια, εδώ που ευχόμαστε «να
πεθάνει ο Χάρος», κατανοεί τα αδιέξοδα ενός μεταφυσικού πολιτισμικού τρόμου
και τρέμουμε μήπως τα δικά μας παιδιά μαϊμουδίζοντας ξεχάσουν να παίρνουν
αμπάριζα από τον Καραγκιόζη, τον Μακρυγιάννη, τον Παπαδιαμάντη, τον ερωτικό
Ελύτη και τον Καραϊσκάκη που όταν έμαθε πως είναι λαβωμένος θανάσιμα είπε στα
παλικάρια του «Ε! τότε κλάστε μου τον μπούτζον»!
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17234P241</ED>
<ID>
ID:301110

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P24&aa=1</URL></REF>


Article

<CATEGORY>vin09</CATEGORY>

 <H2>Η επιστροφή του καουμπόι
</H2><H4>Πολύ μελάνι χύθηκε και πολλές κουβέντες σπαταλήθηκαν μετά την 11η Σεπτεμβρίου
για να εξηγήσουν ότι «τίποτα δεν θα είναι ίδιο όπως πριν», ότι «τότε άρχιζε ο
21ος αιώνας»
</H4>
<AUTHOR>ΓΙΑΝΝΗΣ ΒΟΥΛΓΑΡΗΣ</AUTHOR>

Και μόνο η μεγαλοστομία των διακηρύξεων αρκούσε για να κρατήσουμε μικρό
καλάθι. Τι μένει, λοιπόν, στο καλάθι τώρα που ο πόλεμος του Αφγανιστάν
τελειώνει; Τι μένει πέρα από τους νεκρούς, τη δυστυχία και τον πόνο; Πρώτα τα
καλά. Μένει η γενικευμένη διεθνής αποδοκιμασία της τρομοκρατίας, η έμπρακτη
απόδειξη της πολιτικής της αναποτελεσματικότητας, και ο φόβος των κρατών
εκείνων που θα ήταν διατεθειμένα να την υποθάλψουν. Μένει ο εντεινόμενος
προβληματισμός του μουσουλμανικού κόσμου για το κόστος που συσσώρευσε ο
ισλαμικός εξτρεμισμός, και για την ανάγκη να βρεθεί μια γόνιμη σχέση του Ισλάμ
με τη Δημοκρατία. Μένει το αυξημένο πλέον ενδιαφέρον της Δύσης για τα
προβλήματα και τις εσωτερικές περιπέτειες του μουσουλμανικού κόσμου. Μένει ο
θυμός πάρα πολλών Ευρωπαίων για τη γεωπολιτική μιζέρια της Ευρώπης. Μένει η
συνειδητοποίηση τού πόσο εύφλεκτο υλικό είναι η «πολιτισμική διαφορετικότητα»
και τού πόσο εύκολα πιάνει φωτιά. 
Τα κακά, όμως, φαίνονται περισσότερα και βαρύτερα. Κατ' αρχάς μένουν
δύο άδειες φόνου, η μία του Μπους και η άλλη του Σαρόν. License to
kill, η φράση που μάθαμε από τον χαβαλέ του Τζέιμς Μποντ γίνεται επικίνδυνη
εξουσιοδότηση στα χέρια δύο ηγετών κρατών. Στην περίπτωση του Σαρόν ασκείται
έμπρακτα. Την ώρα που η διεθνής συμμαχία έβαζε στο στόχαστρο την ισλαμική
τρομοκρατία, ο Σαρόν τροφοδοτούσε πολιτικά τούς Παλαιστίνιους ισλαμιστές της
Τζιχάντ και της Χαμάς προκειμένου να βγάλει από τη μέση τον Αραφάτ και να
δώσει μονομερή στρατιωτική λύση στο παλαιστινιακό πρόβλημα. Στην περίπτωση του
Μπους η άδεια φόνου ισχύει δυνάμει. Οι επιτελείς του συζητούν, ευτυχώς
διαφωνώντας μεταξύ τους, για τον επόμενο στόχο, αν και έχουν λάβει τις
αρνητικές απαντήσεις των ηγετών όλων των άλλων μεγάλων χωρών. 
Το δεύτερο κακό που μένει στο καλάθι είναι μια έντονη διάσταση των
αντιλήψεων που επικρατούν, από τη μια στις ΗΠΑ, και από την άλλη στον
υπόλοιπο κόσμο, αναφορικά με τις αιτίες της τρομοκρατίας, του τρόπου
αντιμετώπισής της, καθώς επίσης και με τη γενικότερη πολιτική ρύθμιση των
διεθνών σχέσεων. Όχι μόνο μεταξύ της κοινής γνώμης αλλά και των ελίτ, ιδίως
των εξωδυτικών (σχετική έρευνα της «Herald Tribune» 20-12-2001). Οι ελίτ στον
υπόλοιπο κόσμο, κατά πλειοψηφία, θεωρούν ότι οι αιτίες της τρομοκρατίας πρέπει
να αναζητηθούν και στην εξωτερική πολιτική των ΗΠΑ, ότι οι ΗΠΑ δεν
πρέπει να επεκτείνουν τον πόλεμο, ότι ευθύνονται για την αδιαλλαξία του
Ισραήλ, ότι αποφασίζουν μονομερώς, και ότι έχουν υπερβολική ισχύ στον σημερινό
κόσμο. Οι Αμερικανοί, κατά πλειοψηφία, πιστεύουν τα ακριβώς αντίθετα. 
Το τρίτο κακό, που περιέχει όλα τα προηγούμενα, είναι η κατεύθυνση που
παίρνει η εξωτερική πολιτική της κυβέρνησης Μπους. Οι Ρεπουμπλικανοί ήλθαν
στην εξουσία με μια φιλοσοφία απομονωτισμού, που θα εκφραζόταν με μονομερείς
πρωτοβουλίες για την εξυπηρέτηση μιας στενής και στεγνής αντίληψης του εθνικού
συμφέροντος των ΗΠΑ, με την αποποίηση της ιδιαίτερης ευθύνης που αναλογεί στη
μοναδική υπερδύναμη για την οργάνωση του νέου διεθνούς συστήματος, και την
αντιπάθεια στην ιδέα προώθησης νέων μορφών διεθνούς συλλογικότητας και
νομιμότητας. 
Πολλοί περίμεναν ότι το χτύπημα της 11ης Σεπτεμβρίου θα προκαλούσε μια θετική
αναθεώρηση αυτής της φιλοσοφίας. Και οι πρώτες κινήσεις τής αμερικανικής
κυβέρνησης προκειμένου να οργανώσει τις διεθνείς συνεργασίες για την απομόνωση
της τρομοκρατίας φαινόταν να ενισχύουν αυτές τις προσδοκίες. Προς στιγμή.
Γιατί σύντομα φάνηκε ότι ο Μπους φτιάχνει ένα μείγμα εξωτερικής πολιτικής
συνδυάζοντας τα χειρότερα υλικά της αρχικής «φιλοσοφίας» και της πρόσφατης
τραγικής εμπειρίας. 
Στυγνή πρόταξη του εθνικού συμφέροντος, αδιαφορία για τα συμφέροντα και
τις γνώμες των άλλων, μονομερείς ενέργειες, διεθνείς επεμβάσεις όπου κρίνει
και όπως κρίνει. Η ετσιθελική αποδέσμευση από τη συμφωνία απαγόρευσης των
αντιβαλλιστικών πυραύλων του 1972, η ταχύτατη επιστροφή στην υποστήριξη της
ισραηλινής επιθετικότητας ξεχνώντας τα πρόσκαιρα ανοίγματα στους Παλαιστινίους
αποτέλεσαν τα πιο εντυπωσιακά αρνητικά δείγματα. Στην ουσία πρόκειται για μια
ωμή πολιτική αντίληψη διαχείρισης του μεταδιπολικού κόσμου. Ωμή και μυωπική,
γιατί ο σημερινός κόσμος είναι πολύπλοκος και αλληλεξαρτημένος κατά τρόπο που
να μην μπορεί να κυβερνηθεί μονομερώς ούτε να υποταχθεί στη θέληση μιας
υπερδύναμης. Το ζήτημα, βεβαίως, είναι πόσο και πώς θα πληρώσουμε την
αναπόφευκτη διάψευση. 
Είναι σίγουρο ότι η αλαζονεία της υπερδύναμης θα συναντήσει την
αντίδραση των υπόλοιπων διεθνών δυνάμεων, μεγάλων και μικρότερων. Είναι επίσης
σίγουρο ότι όσο περνά το σοκ οι ίδιοι οι Αμερικανοί θα αρχίσουν να
αναρωτιούνται ψυχραιμότερα, γιατί η Αμερική είναι μια μεγάλη δημοκρατική χώρα
με πλούσια αποθέματα φιλελεύθερων δυνάμεων. Σε κάθε περίπτωση, το στοίχημα, το
διακύβευμα αν προτιμάτε, είναι ο τρόπος πολιτικής διεύθυνσης του μεταδιπολικού
κόσμου και της παγκοσμιοποίησης. Αυτό ήταν, άλλωστε, και πριν από την 11η
Σεπτεμβρίου. Γιατί ο κόσμος άλλαξε πριν από δέκα χρόνια, το 1991, με την πτώση
της ΕΣΣΔ και το τέλος του διπολισμού. Έκτοτε παρακολουθούμε τις δυσκολίες
γέννησης ενός νέου διεθνούς συστήματος, από ηγεσίες κατώτερες των περιστάσεων,
αρχής γενομένης από τις ΗΠΑ και την Ενωμένη Ευρώπη. 
Ο Γιάννης Βούλγαρης είναι πολιτικός επιστήμονας, ερευνητής στο
Ινστιτούτο Πολιτικής Κοινωνιολογίας του Εθνικού Κέντρου Κοινωνικών Ερευνών.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17234P251</ED>
<ID>
ID:301111

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P25&aa=1</URL></REF>


Article

<CATEGORY>vin09</CATEGORY>

 <H2>Γλωσσικά και άλλα τινά
</H2><H4>Πηγαίνεις στο «γραφικό» κεντράκι και ζητάς «τούρκικο» καφέ
</H4>
<AUTHOR>Ν. Σ. ΜΑΡΓΑΡΗΣ</AUTHOR>

Ο ιδιοκτήτης ή σερβιτόρος - με ύφος απόγονου αυτοκράτορα του Βυζαντίου - σε
θεωρεί περίπου ως πράκτορα: 
Δεν έχουμε «τούρκικο»! b. Τι έχετε; c. Ελληνικό ή βυζαντινό. d. Αφήστε
τον καφέ. Ούζο υπάρχει; e. Μάλιστα. Με μεζέ, κεφτέδες, ιμάμ, μουσακά,
ντολμάδες. f. Από γλυκά; g. Κανταΐφι και μπακλαβά. 
Άφησε τον «τούρκικο» καφέ και μετά χρησιμοποίησε μόνο τούρκικες - και, σωστά,
ελληνοποιημένες - λέξεις. Απορώ πώς δεν ζήτησαν αλλαγή και σε όρους φαγητών:
Θα μπορούσαμε για παράδειγμα ν' απαγορεύσουμε τη χρήση του «ιμάμ μπαϊλντί» και
να χρησιμοποιήσουμε το ωραιότατο ελληνικό ο «ταλαιπωρημένος ιερεύς»! 
Τον τελευταίο καιρό η ανησυχία των μονίμως ανησυχούντων για την
«υποβάθμιση» της ελληνικής γλώσσας γνωρίζει έξαρση. Ιδιαίτερα μετά τη δήλωση
της κ. Διαμαντοπούλου να γίνουν τα αγγλικά η δεύτερη επίσημη γλώσσα μας. 
«Οι νέοι έτσι, οι νέοι αλλιώς», βαρέθηκα όλη αυτή τη φαντασίωση για τη
λεγόμενη γλωσσική υποβάθμιση της νέας γενιάς. Παρακολουθήστε, σας παρακαλώ, το
λεξιλόγιο των μεγαλυτέρων. Σταθείτε σ' ένα επαρχιακό καφενείο και προσπαθήστε
να παρακολουθήσετε μια συζήτηση μεσόκοπων. Στη συνέχεια κάνετε σύγκριση με το
γειτονικό τραπέζι όπου κάθονται νέοι. Οι οποίοι γνωρίζουν περισσότερες λέξεις
από τους παλαιότερους. Χώρια που έχουν και γνώσεις ξένων γλωσσών. Ακόμα και
στο μικρότερο χωριό νάτο το «Φροντιστήριο Αγγλικών» με την πιτσιρικάδα απέξω
να πάει για «λόουερ». 
Ας μου επιτραπεί ν' αντιγράψω ένα μικρό τμήμα από επιφυλλίδα ενός
ποιητή που δημοσιεύθηκε πριν από καιρό στα «ΝΕΑ» που διαμαρτύρεται σ' όλους
τους τόνους για τη χρήση της αγγλικής γλώσσας: «Έτσι το πιο σημαντικό δεν
είναι ότι γινόμαστε ένα γλωσσικό προτεκτοράτο, αλλά ότι προχωράμε μ'
ενθουσιαστικά βήματα προς μια ακραία γλωσσική σχιζοφρένεια, που πάει να μας
κάνει, νομίζω, ν' αφήσουμε τα ελληνικά χωρίς Έλληνες». Φυσικά ο ίδιος
χρησιμοποιεί τον όρο προτεκτοράτο τον οποίο θεωρεί κι ελληνικό ενώ είναι
ελληνοποιημένος αγγλικός! 
Θα πρέπει - παρακαλώ προσέξτε το! - να γνωρίζουμε ότι η νέα γενιά κατέχει την
πρώτη ή δεύτερη θέση στην Ευρώπη (κονταρομαχούμε με την Ολλανδία) στη γνώση
ξένων γλωσσών. Όταν κατέχεις, έστω και όχι τέλεια, μια γλώσσα, είναι λογικό να
τη χρησιμοποιείς. Αντιλαμβάνομαι, προφανώς, το μέγεθος των υπερβολών αλλά,
συγχρόνως, θα πρέπει να τονίσω και το γεγονός ότι οι παλαιότεροι
χρησιμοποιούσαν σε κάθε τρεις λέξεις και μία τούρκικη. 
Ο Ν. Σ. Μάργαρης είναι καθηγητής Οικολογίας
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17234P252</ED>
<ID>
ID:301152

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P25&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 5/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

11.00 Mega 
«Οικογένεια Άνταμς» (The Adams family) 
Η πιο εξωφρενική οικογένεια από συστάσεως... Αδάμ και Εύα. Η Αντζέλικα
Χιούστον ιδανική στον ρόλο της Μορτίσια (εκ του morte). Το ίδιο και ο Ραούλ
Τζούλια στον ρόλο του συζύγου της Morte και μπαμπά της Κριστίνα Ρίτσι. Ό, τι
καλύτερο έχει υπογράψει ο Μπάρι Σόνενφελντ. (Διάρκεια: 102) *** 
15.15 ΝΕΤ 
«Ο σκαθαροζούμης»: Τα δάχτυλα της Τζίνα Ντέιβις γίνονται... κεριά (Σάββατο,
15.15 - ΝΕΤ)

«Ο σκαθαροζούμης» (Beetlejuice) 
Κι αυτό μαύρο. Για παιδιά που ζουν σε χλιδάτο περιβάλλον αλλά διάγουν....
χάλια. Φάντασμα παρανοϊκής προελεύσεως κάνει τη ζωή πατίνι σε δύο ζευγάρια.
Και στο ζεύγος των ζωντανών ερωτευμένων και στο άλλο των... νεκρών. Του Τιμ
Μπέρτον με Μάικλ Κίτον, Άλεκ Μπάλντουιν, Τζίνα Ντέιβις και Γουινόνα Ράιντερ.
(Διάρκεια: 88) **½

16.30 Mega 
«Μια ζωή την έχουμε» 
Τραπεζοταμίας χουφτώνει 1.000.000 (του 1958) επειδή του περισσεύουν
λογιστικώς. Δημήτρης Χορν στα καλύτερά του, το αυτό και για τον σκηνοθέτη
Γιώργο Τζαβέλλα. (Διάρκεια: 111) *** 
16.50 Antenna 
«Ο Ηλίας του 16ου» 
Από τα best του Χατζηχρήστου. Από κλεφτρόνι... χωροφύλακας. Του Σακελλάριου.
Μερικές φορές γέλια μέχρι δακρύων. (Διάρκεια: 83) ** 
22.00 ΝΕΤ 
«Μανχάταν»: Ό,τι πρέπει να ξέρεις για τον Γούντι Άλεν (Σάββατο, 22.00 - ΝΕΤ)

«Μανχάταν» (Manhattan) 
Από τα καλύτερα του Γούντι Άλεν. Από τη μια η πρώην είναι λεσβία (και
συγγραφέας βιβλίου που βγάζει τα άπλυτα του έγγαμου βίου τους στη φόρα) από
την άλλη η νυν είναι μόλις 17 Μαΐων. Με Νταϊάν Κίτον, Μέριλ Στριπ και Μίριελ
Χεμινγουέι. Ασπρόμαυρο και εξαιρετικό. (Διάρκεια: 96) **** 
24.00 Alpha 
«Από την άκρη της πόλης» 
Σαν ντοκιμαντέρ. Αλβανόπουλα στην Αθήνα. Αρσενικές πόρνες του πεζοδρομίου για
ένα κομμάτι ψωμί. Καλογυρισμένο αλλά σχηματικό. Του Κωνσταντίνου Γιάνναρη με
αυθεντικούς ήρωες. (Διάρκεια: 89) ** 
00.10 ΕΤ3 
«Ο λαβύρινθος του πάθους» (Laberinto de pasiones) 
Πρώιμος Πέδρο Αλμοδόβαρ με μια απίστευτη πινακοθήκη... τεράτων. Νυμφομανής
αοιδός, ομοφυλόφιλος ισλαμιστής τρομοκράτη, γιος αυτοκράτορα, πλούσια κυρία
και η κόρη ιδιοκτήτη καθαριστηρίου. Με Σεσίλια Ροθ και Αντόνιο Μπαντέρας του
1982. Το κιτς στις προσωπικές σχέσεις. (Διάρκεια: 100) **½

00.15 Star 
«Σε κωματώδη κατάσταση» (Critical care) 
Μεταξύ φθοράς και αφθαρσίας. Αν και είναι του Σίντνεϊ Λουμέτ. Αδελφές ερίζουν
πάνω από τον ημιθανή πατέρα τους. Η μία θέλει ευθανασία, η άλλη πληρώνει για
να τον διατηρήσει στη ζωή. Με Τζέιμς Σπέιντερ, Έλεν Μίρεν, Αν Μπάνκροφτ και
Άλμπερτ Μπρουκς. Το προσπερνάω. (Διάρκεια: 102) * 
01.30 ΕΤ1 
«Μαύρος κεραυνός» (Black moon rising) 
Έρως πράκτορα με το κορίτσι της σπείρας. Ο αρχηγός τους φυλακίζει σε
ουρανοξύστη και το ζεύγος σχεδιάζει βουτιά για να την κοπανήσει. Με Τόμι Λι
Τζόουνς, Λίντα Χάμιλτον και Ρόμπερτ Βον. Έτσι κι έτσι. (Διάρκεια: 100) *½

<H3>ΤΟΡ 3
</H3>
1. «Μανχάταν»: Γούντι Άλεν στα ύψη (22.00 - ΝΕΤ) 
2. «Οικογένεια Άνταμς»: Εξωφρενικό (11.00 - Mega) 
3. «Μια ζωή την έχουμε»: Ο Χορν στη... φυλακή (16.30 - Mega) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17234P268</ED>
<ID>
ID:301204

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P26&aa=8</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 6/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

14.15 ΕΤ1 
«Τρίτη και 13» 
Ντουέτο Σταυρίδη - Γκιωνάκη. Προληπτικός ο ένας, φουκαράς ο άλλος. Συνηθισμένο
αλλά ενίοτε της καλής πλάκας. Παίζει και η Μπεάτα Ασημακοπούλου. Φυσικά και
παίζει διότι η ταινία είναι του Ορέστη Λάσκου. * 
15.00 Alpha 
«Μόνοι στην άγρια φύση» (Brothers of the frontier) 
Τρία αδέλφια στην άγρια φύση της Δυτικής Αμερικής του 19ου αιώνα. Αγώνας για
επιβίωση και ο θεός να βάλει το χέρι του. Οικογενειακό για παιδιά με
οικολογικές ανησυχίες. Παραγωγής 1996. Όλοι άγνωστοι... (Διάρκεια: 90) * 
16.00 ΕΤ3 
«Άγγελοι στη σοφίτα» (Angels in the Attic) 
Δύο πιτσιρικάδες βρίσκουν στη σοφίτα βαλίτσα με δολάρια και την εκλαμβάνουν ως
κρυμμένο θησαυρό. Μακάρι να συνέβαινε και στα παιδιά μας. Όχι η ταινία αλλά η
βαλίτσα... Με Κλάιτον Τέιλορ και Στίβεν Λόσακ. Δραματική κωμωδία άνευ γεύσεως
και ουσίας. (Διάρκεια: 95) * 
17.30 Antenna 
«Ντένις ο τρομερός» (Dennis the menace) 
Μαθήματα προς άτακτους μπόμπιρες. Γίνεται αυτό που λέμε «πού 'σαι Ηρώδη». Ο
Ντένις κάνει πατίνι τη ζωή του Γουόλτερ Ματάου. Προτιμότερο ως κόμικς. Με την
Τζόαν Πλοουράιτ σε σκηνοθεσία Νικ Κασλ. Για... φιστίκια. (Διάρκεια: 90) *½

21.00 ΕΤ1 
«Καυτό Παρίσι» (Paris when it sizzles) 
Κοσμοπολίτικο, ρομαντικό και... παριζιάνικο. Η Όντρεϊ Χέπμπορν ως γραμματέας
του Γουίλιαμ Χόλντεν. Ό,τι αξίζει είναι η γοητεία της Όντρεϊ. Μοναδική και
αναντικατάστατη. Η σκηνοθεσία είναι του Ρίτσαρντ Κουίν. Ό, τι πρέπει για
τρυφερές γιαγιάδες. (Διάρκεια: 110) ** 
21.00 Star 
«Η Παριζιάνα» 
Άλλα τα μάτια του λαγού κι άλλα της κουκουβάγιας. Η Ρένα (η Βλαχοπούλου
φυσικά) καταφθάνει στη Μύκονο και αυτοσυστήνεται ως... Prada από το Παρίσι.
Κωμωδία του Δαλιανίδη. Πήγε για μαλλί αλλά βγήκε κουρεμένος... (Διάρκεια: 88)
* 
21.00 Mega 
«Ο σπάνιος Τζο» (Mighty Joe young) 
Μόνο για ζωόφιλους αλλά και για λάτρεις των σπάνιων προσόντων της Σαρλίζ
Θερόν. Γοριλάκι 4, 5 μέτρων σπάει τα σίδερα της φυλακής και κάνει λίμπα το
μισό L.Α. (Λος Άντζελες). Οικολογικό, με σύνθημα «μη φυλακίζετε τα άγρια ζώα»,
αλλά για θεατές με δείκτη ευφυΐας... γορίλα. Πρωταγωνιστεί ο... γορίλας. Σε
ρόλο κομπάρσου ο Μπιλ Πάξτον. (Διάρκεια: 111) * 
22.00 Alter 
«Να ζει κανείς ή να μη ζει» 
Ο Κωνσταντάρας ετοιμάζεται να αυτοκτονήσει, αλλά ο Ηλιόπουλος σφυρίζει «η ζωή
είναι ωραία». Ο πρώτος είναι βιομήχανος, ο δεύτερος λογιστάκος. Κωμωδιούλα του
Ορέστη Λάσκου, με Λίλιαν Μηνιάτη. (Διάρκεια: 96) * 
23.00 Mega 
«Ο βρυκόλακας του Μπρούκλιν» (Vampire in Brooklyn) 
Έντι Μέρφι σε τριπλό ρόλο. Και βρυκόλακας και ιεροκήρυκας και κλεφτρόνι. Ο
Γουές Κρέιβεν (μετρ του τρόμου) σε παραλλαγή κωμωδίας. Παίζει και η Άντζελα
Μπάσετ. Άλλοτε τσουλάει, άλλοτε κολλάει. (Διάρκεια: 103) ** 
23.00 Star 
«Το ερωτικό αντικείμενο του εγκλήματος»: Θρίλερ με τα όλα του (Κυριακή, 23.00
- Star)

«Το ερωτικό αντικείμενο του εγκλήματος» (Sea of love) 
Η καλύτερη επιλογή της βραδιάς. Λόγω Αλ Πατσίνο, αγωνίας και ερωτική σκηνής με
την Έλεν Μπάρκιν. Ντουέτο ασυνήθιστων μπάτσων αναζητεί σίριαλ κίλερ που
αρέσκεται να σκοτώνει θηλυκά. Εκ της αναζητήσεως προκύπτει εκρηκτική σχέση
Πατσίνο - Μπάρκιν. Παίζει και ο θηριώδης Τζον Γκούντμαν. Η σκηνοθεσία είναι
του Χάρολντ Μπέκερ. (Διάρκεια: 108) *** 
01.30 Star 
«Γραμμή αίματος» (Papertrail) 
Μπάτσος εναντίον μανιακού δολοφόνου. Σιγά την πρωτοτυπία. Εκ της καταδιώξεως ο
μπάτσος τρελαίνεται αλλά η υπηρεσία σηκώνει τα χέρια ψηλά και τον ανακαλεί στη
δράση. Με Κρις Πέιν και Μάικλ Μάντσεν, σε σκηνοθεσία Ντάμιαν Λι. Ουδέν.
(Διάρκεια: 89) * 
<H3>ΤΟΡ 3
</H3>
1. «Το ερωτικό αντικείμενο του εγκλήματος»: Θρίλερ με Πατσίνο (23. 00 -
Star) 
2. «Ο βρυκόλακας του Μπρούκλιν»: Ο Έντι Μέρφι... δαγκώνει (23. 00 -
Mega) 
3. «Καυτό Παρίσι»: Γοητεία Όντρεϊ Χέπμπορν (21. 00 - ΕΤ1) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17234P269</ED>
<ID>
ID:301206

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P26&aa=9</URL></REF>


Article

<CATEGORY>vin09</CATEGORY>

 <H2>Από τον Καβάφη ώς τον Καραγκιόζη
</H2><H4>Τα νέα λεξικά δεν προσφέρουν αναγκαστικά κάτι το καινούργιο. Ωστόσο, το Λεξικό
Νεοελληνικής Λογοτεχνίας και Νεοελληνικών Σπουδών, που ετοιμάζουν οι Εκδόσεις
Πατάκη για την άνοιξη του 2002, φιλοδοξεί να καλύψει ένα πραγματικό κενό στη
νεοελληνική φιλολογία μας.
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Καβάφης «συγκατοικεί» με τον «Καρμποναρισμό» και 9.500 ακόμα λήμματα στο
νέο χρηστικό Λεξικό Νεοελληνικής Λογοτεχνίας των Εκδόσεων Πατάκη

Από τον Καβάφη και τον Κοραή, μέχρι τον Καραγκιόζη, τον καρμποναρισμό και
τα... κορακίστικα, ό,τι πιθανόν θα ήθελε κανείς να μάθει για την ελληνική
λογοτεχνία των τελευταίων δέκα αιώνων περιλαμβάνεται συνοπτικά στο υπό έκδοση
λεξικό των Εκδόσεων Πατάκη. 
Το λεξικό έχει 2.000 σελίδες και 9.500 λήμματα, καταχωρημένα με αλφαβητική
σειρά. Σε σχέση με τους Έλληνες λογοτέχνες: περιέχονται βιογραφίες,
εργογραφία, καθώς και βασική βιβλιογραφία, ενώ σε χωριστά λήμματα αναλύονται
κάποια εξέχοντα έργα, εφόσον η σημασία τους επιβάλλει τη σχετική τους
αυτονόμηση από τον δημιουργό τους. 
Όμως, το λεξικό μπαίνει και στον χώρο τής θεωρίας της λογοτεχνίας. Όροι
λογοτεχνικοί, ρεύματα, γενιές, σχολές, θέματα μετρικής περιλαμβάνονται επίσης
στα ενδιαφέροντα της συντακτικής ομάδας του λεξικού, ενώ δεν λείπουν και
βασικές αναφορές σε ξένους λογοτέχνες και σε έργα τους, με την προϋπόθεση όμως
ότι έχουν ασκήσει επιρροή στη νεοελληνική λογοτεχνία. Επιπλέον, υπάρχουν
λήμματα για πανεπιστημιακούς, κριτικούς, φορείς, ιδρύματα, ενώ γίνεται αναφορά
και σε περιοδικά όλης της χώρας, με την προϋπόθεση ότι τουλάχιστον το 50% της
ύλης τους αφορά τη λογοτεχνία. Τα θέματα που καλύπτονται, ξεκινούν από τον 10ο
μ.Χ. αιώνα και φθάνουν μέχρι τα τέλη της δεκαετίας του '80. Αυτό, ώς ένα
σημείο, το διαφοροποιεί από τα δύο υπάρχοντα λεξικά αναφοράς, το Παγκόσμιο
Βιογραφικό Λεξικό της Εκδοτικής Αθηνών αλλά και την Εγκυκλοπαίδεια Μπριτάνικα,
που όμως, ούτως ή άλλως, δεν περιορίζονται στον ελληνικό χώρο. 
Που να το φανταζόταν ο Καραγκιόζης ότι θα έμπαινε στο ίδιο βιβλίο με τον Σολωμό!

Η ιδέα ξεκίνησε τη μακρά πορεία υλοποίησής της ήδη από το 1988, με
συντονιστές, τότε, τον Βάλτερ Πούχνερ, τον Καριοφίλη Μητσάκη και τον Μιχάλη
Μερακλή. Στον δρόμο, τον συντονισμό ανέλαβε ο κριτικός Αλέξης Ζήρας, ωστόσο το
ουσιώδες είναι ότι πρόκειται για συλλογική προσπάθεια με τον φιλόδοξο στόχο να
αποτελέσει έργο αναφοράς για τα ελληνικά γράμματα. Η συντακτική ομάδα
αποτελείται από 50 και πλέον μέλη. Πρόκειται για νεοελληνιστές κύρους, όπως οι
κ.κ. Αθανασόπουλος, Αναγνωστόπουλος, Αντωνίου-Τήλιου, Αρσενίου, Βαρβούνης,
Γκρέκου, Δασκαλόπουλος, Μέντη, Ντελόπουλος, Παπαλεοντείου, Πασχαλίδης,
Πάτσιου, Πεφάνης, Τσιριμώκου, ο κριτικός Τάκης Μενδράκος, οι γλωσσολόγοι Άννα
Ιορδανίδου και Χρ. Χαραλαμπάκης κ.ά. 
Σκοπός της έκδοσης η σύνταξη ενός ευσύνοπτου, σαφούς και χρηστικού λεξικού.
Γι' αυτό και το περιεχόμενό της δεν ταξινομείται θεματικά αλλά τα λήμματα
αναφέρονται με αλφαβητική σειρά, ανεξάρτητα σε ποια κατηγορία ανήκουν. 
Το λεξικό απευθύνεται, σύμφωνα με τους ανθρώπους του εκδοτικού οίκου, σε
οποιονδήποτε διαβάζει λογοτεχνία. Ως μέσος χρήστης του θα μπορούσε να θεωρηθεί
ο φοιτητής, ενώ στόχος είναι να μπορεί να χρησιμοποιηθεί από ευρείες ομάδες,
όπως οι εκπαιδευτικοί, οι δημοσιογράφοι κ.λπ. χωρίς, από την άλλη, να
αποκλείονται και οι στοιχειωδώς επαρκείς μαθητές. 
<H3>ΚΑΙ ΑΛΚΟΟΛΙΚΟΣ Ο ΣΟΛΩΜΟΣ
</H3>
Πέντε σελίδες καλύπτει το λήμμα για τον Διονύσιο Σολωμό, για τη ζωή και το
έργο του. Από εκεί και το παρακάτω απόσπασμα: 
Σολωμός Διονύσιος (Ζάκυνθος, 1798 - Κέρκυρα, 1857): Ο κορυφαίος ποιητής
της Επτανησιακής Σχολής, ίσως ο σημαντικότερος Έλληνας ποιητής του 19ου αιώνα
και ένας από τους σημαντικότερους των νεότερων χρόνων (...) Τον Μάιο του 1823
έγραψε τον «Ύμνον εις την Ελευθερίαν»(...) Σύμφωνα με μαρτυρίες ανθρώπων που
τον γνώρισαν, ορισμένες από τις οποίες όμως είναι ανεκδοτολογικού χαρακτήρα, ο
Σολωμός ήταν ιδιότροπος άνθρωπος, με πάθος για το αλκοόλ. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17234P291</ED>
<ID>
ID:301112

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P29&aa=1</URL></REF>


Article

<CATEGORY>vin09</CATEGORY>

 <H2>Η τζαζ, και το Βιετνάμ σ' ένα επαναστατικό κοκτέιλ
</H2><H4>ΔΕΝ ΞΕΡΩ ΑΝ Ο ΗΟΒSΒΑWΜ ΕΙΝΑΙ ΕΝΑΣ ΑΠΟ ΤΟΥΣ ΤΕΛΕΥΤΑΙΟΥΣ ΙΣΤΟΡΙΚΟΥΣ ΠΟΥ ΔΗΛΩΝΟΥΝ
ΜΑΡΞΙΣΤΕΣ. ΠΑΝΤΩΣ, ΕΙΝΑΙ Ο ΓΝΩΣΤΟΤΕΡΟΣ ΠΑΓΚΟΣΜΙΩΣ. Ο ΙΔΙΟΣ ΘΕΩΡΕΙ ΟΤΙ Ο ΜΑΡΞ
ΠΑΡΑΜΕΝΕΙ Η ΟΥΣΙΑΣΤΙΚΗ ΒΑΣΗ ΓΙΑ ΟΠΟΙΑΔΗΠΟΤΕ ΕΠΑΡΚΗ ΜΕΛΕΤΗ ΤΗΣ ΙΣΤΟΡΙΑΣ.
</H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Ο Μαρξ ήταν η αιτία που ο Hobsbawm έγινε ιστορικός. Όταν ήταν στο σχολείο, στο
Βερολίνο, αρχές της δεκαετίας του '30, Εβραίος, γεννημένος στην Αλεξάνδρεια,
με αγγλικό διαβατήριο και αριστερές ιδέες, κάποιος δάσκαλός του τον παρότρυνε,
για να μη λέει ανοησίες, να διαβάσει το Κομμουνιστικό Μανιφέστο ή, έστω, λίγο
Ένγκελς. Και έτσι αποφάσισε να εγκαταλείψει τα σχέδιά του για να κάνει καριέρα
ως κοινωνικός ανθρωπολόγος και να γίνει ιστορικός. 
Με το βιβλίο του «Ξεχωριστοί Άνθρωποι» επιστρέφει, κατά κάποιον τρόπο, στην
επικράτεια της κοινωνικής ανθρωπολογίας με το κριτικό οπλοστάσιο του
ιστορικού. Το αποτελούν κομμάτια από συλλογές κειμένων, άρθρα περιοδικών,
κριτικές βιβλίων και ομιλίες που καλύπτουν μια μεγάλη χρονική περίοδο, από τη
δεκαετία του '50 περίπου ώς σήμερα, και μια εξίσου μεγάλη θεματική γκάμα: ο
πόλεμος του Βιετνάμ, τα πεντακόσια χρόνια από την ανακάλυψη του Νέου Κόσμου, ο
Μάης του '68, η τζαζ και ο ρόλος του άνδρα και της γυναίκας στα σύγχρονα
επαναστατικά κινήματα δημιουργούν ένα ενδιαφέρον κοκτέιλ μικρής και μεγάλης
ιστορίας, που δοκιμάζει όχι μόνον την επάρκεια των αναλυτικών εργαλείων του
αλλά και την ικανότητά του να οικοδομεί συνθετικές κατασκευές από τα επιμέρους
φαινόμενα. 
Η μεγάλη κυρία των μπλουζ Μπίλι Χόλιντεϊ

Τι εννοώ; Κατ' αρχάς, υπάρχουν κομμάτια που εντυπωσιάζουν με τη διορατικότητά
τους. Αρκεί να σκεφτεί κανείς ότι το κείμενο «Το Βιετνάμ και η Δυναμική του
Ανταρτοπολέμου» προβλέπει την ήττα της υπερδύναμης κι ας είναι γραμμένο το
1965, σε μια εποχή δηλαδή που η προοπτική της νίκης των ανταρτών έμοιαζε
εξίσου ρεαλιστική με την επικράτηση των Σοβιέτ, ύστερα από εκλογικό θρίαμβο
των κομμουνιστών στη Γαλλία ή την Ιταλία. 
Δεν ξέρω αν οι θεωρίες του για το αντάρτικο μπορούν να σταθούν στον σημερινό
κόσμο, όμως ορισμένες κρίσεις του είναι σαν να 'χουν γραφτεί σήμερα: «Η πιο
φοβερή δύναμη στον κόσμο (οι ΗΠΑ), τη θέση και την επιρροή της οποίας κανείς
δεν θέλει ή δεν μπορεί να αμφισβητήσει, όμως σαν όλες τις άλλες μεγάλες
δυνάμεις του παρελθόντος και του σήμερα είναι αναγκασμένη να ζήσει μέσα σε
έναν κόσμο που δεν είναι ακριβώς όπως τον θέλει».

ΥΠΕΡΔΥΝΑΜΗ

Εκτός του ότι είναι εντυπωσιακό που ένας μαρξιστής ιστορικός αντιμετωπίζει,
από τη δεκαετία του '50 ήδη, την Αμερική ως μοναδική υπερδύναμη, γοητεύει κι
αυτός ο απόηχος μιας σοφίας που σίγουρα ξεφεύγει πολύ από την όποια επάρκεια
των αναλυτικών του εργαλείων. Είναι ένα είδος συνθετικής σκέψης, που μας
υπενθυμίζει ότι η ιστοριογραφία υπήρξε κάποτε ένα από τα σημαντικότερα
λογοτεχνικά είδη. 
Το κεφάλαιο για τον Μάη του '68 είναι μια ψυχρή χειρουργική επέμβαση σ' ένα
από τα πιο μυθοποιημένα γεγονότα της μεταπολεμικής Ευρώπης. Αναλύει τη
δημιουργία του «ουτοπικού κομμουνισμού» που βγήκε μέσα από τα παρισινά
οδοφράγματα, από ανθρώπους που ελάχιστη σχέση είχαν με τις συλλογικότητες της
παλιάς εργατικής τάξης και αφού εντοπίζει τις κατ' αρχάς λανθασμένες
εκτιμήσεις του Ντε Γκωλ, αλλά και τους μετέπειτα ευφυείς πολιτικούς του
ελιγμούς που απομόνωσαν τους εξεγερμένους, καταλήγει να δώσει τη σχετικότητα
ενός γεγονότος που ορισμένοι, επειδή το έζησαν και νομίζουν ότι ξέρουν τα
πάντα γι' αυτό, έφτασαν να το ανακηρύξουν σε απόλυτη ιστορική αξία. 
Σήμερα, το συμπέρασμά του ότι ο Μάης του '68 σηματοδοτεί μια νέα «περίοδο στην
κοινωνική ιστορία» μπορεί να ακούγεται αισιόδοξο. Και αν μπορείς για κάτι να
την μεμφθείς αυτήν την ανάλυση, είναι ότι δεν μπόρεσε να δει πόσο γρήγορα αυτή
η «σύγχρονη μορφή μεταρρυθμιστικής προσπάθειας» θα μεταλλασσόταν η ίδια σε
αποσκληρυμένο κύτταρο που αντλεί τα ερείσματα του ελάχιστα πολιτικού
«πολιτικώς ορθού» α λα Κον Μπεντίτ από την πάλαι ποτέ «αθωότητα» των
οδοφραγμάτων. 
ΕΥΡΩΚΕΝΤΡΙΣΜΟΣ

Διαβάζοντας τα κομμάτια αυτά του Hobsbawm σχηματικά θα μπορούσες να
υποστηρίξεις ότι χρησιμοποιεί τον μαρξισμό για να πάει σ' αυτήν την περιοχή
του αδιαμόρφωτου, που τροφοδοτεί τις μεγάλες αντιθέσεις με τις πρώτες ύλες
της. Είναι μια μέθοδος που έχει τα όριά της. Και είναι σίγουρο ότι όσο επαρκής
κι αν εμφανίζεται ­ και είναι ­ η ανάλυση της εξάπλωσης της τζαζ και ορισμένων
μεγάλων της μορφών, όπως η Μπίλι Χόλιντεϊ, η μεγάλη κυρία των μπλουζ, κανένα
κοινωνιολογικό εργαλείο δεν αρκεί για να εξηγήσει τη γοητεία που εξακολουθεί
να ασκεί το άκουσμά της, ακόμη και αν δεν αποτελεί πια μαζικό φαινόμενο. 
Ανεπάρκεια που αποκαλύπτει τα όρια της μαρξιστικής ανάλυσης ή μήπως τα όρια
του ιστορικού λόγου; Πάντως, ό,τι και να 'ναι η γραφή του, αποδεικνύει ότι και
το θεωρητικό του εργαλείο και η τέχνη του κρατούν ακόμη τη δυνατότητα να
εκπλήττουν από την οπτική τους γωνία. 
Το συμπέρασμα ότι με την ανακάλυψη του Νέου Κόσμου αρχίζει ο ευρωκεντρισμός
και ότι η κύρια συμβολή τής αμερικανικής ηπείρου στον Παλιό Κόσμο είναι τα
άγρια και τα καλλιεργημένα προϊόντα που ήρθαν εδώ, αποκτά άλλη σημασία όταν
στηρίζεται και στηρίζει το πλέγμα μιας ιστορικής έρευνας, που εξακολουθεί να
εμπιστεύεται τη σημασία των γεγονότων. 
Τη σημασία των γεγονότων είπατε; Ε, ναι! Τουλάχιστον διαβάζοντας τον Hobsbawm
δεν κινδυνεύεις να φας αυτόν τον χυλό της μεταμοντέρνας αυταρέσκειας, που
θεωρεί ότι κάθε υπόθεση έχει αξία ασχέτως τεκμηρίων που μπορούν να την
υποστηρίξουν. Αυτός έχει, αν μη τι άλλο, το προσόν ότι εξακολουθεί να πιστεύει
στην πραγματικότητα. 
<H3>ΕΙΜΑΣΤΕ Ο,ΤΙ ΤΡΩΜΕ
</H3>
«Αυτό που καλλιεργούμε και τρώμε οπωσδήποτε επηρεάζει, και ίσως ακόμα
μεταμορφώνει, όχι μόνο την κατανάλωσή μας αλλά και άλλες όψεις της ζωής μας.
Αρκεί να δούμε τις βασικές τροφές μας. Τέσσερις από τις επτά σημαντικότερες
σήμερα καλλιέργειες προέρχονται από την Αμερική: η πατάτα, το καλαμπόκι, η
μανιόκα και η γλυκοπατάτα. Οι άλλες τρεις είναι το σιτάρι, το κριθάρι και το ρύζι».
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17234P301</ED>
<ID>
ID:301113

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P30&aa=1</URL></REF>


Article

<CATEGORY>vin09</CATEGORY>

 <H2>Ποιος ήταν ο Εραστής;
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Άντζελο Ραβάλι. Ο εραστής τής Φρίντα, της γυναίκας του Ντ. Χ. Λόρενς. Αυτός
πιστεύαμε μέχρι τώρα πως υπήρξε το πρότυπο του συγγραφέα για τον Μέλορς, που
έγινε ο «Εραστής της λαίδης Τσάτερλυ». Όμως σε ένα καινούργιο βιβλίο, με τίτλο
«Το λεύκωμα της Ταορμίνα», ο Γκαετάνο Σαλιμπένι αφηγείται μια περίεργη
ιστορία: Ο Ντ. Χ. Λόρενς και η Φρίντα είχαν μείνει στην Ταορμίνα από το 1920
ώς το 1923. Στο διπλανό χωριό, το Καστελμόλα, ζούσε ­ λέει ­ ένας νεαρός, ο
Πεπίνο ντ' Αλούρα, που ερχόταν συχνά και έπαιρνε τη Φρίντα με το γαϊδούρι του
για βόλτα. Όμως μια αυγουστιάτικη μέρα του 1922, τους έπιασε μια ξαφνική
καταιγίδα και κατέφυγαν σε έναν εγκαταλελειμμένο μύλο. Εκεί, η Φρίντα «γδύθηκε
διαλύοντας την ντροπή του. Ο Πεπίνο τρελάθηκε. Ο μύλος έγινε η ερωτική φωλιά
τους για έναν χρόνο». Πώς αποδεικνύεται αυτό; «Ο πατέρας μου», λέει ο
Σαλιμπένι, «καταγόταν από το Καστελμόλα και μου το είχε διηγηθεί. Όλο το χωριό
γνώριζε την περιπέτειά τους. Την διηγιόταν εκείνος στις ταβέρνες, αλλά δεν την
είχε ποτέ αποκαλύψει στους δημοσιογράφους. Διότι ήταν θέμα τιμής γι' αυτόν». 
Ο Πεπίνο πέθανε 92 χρόνων στην Αμερική, το 1990, χωρίς να έχει πει τίποτα
δημόσια... Είναι γαργαλιστικό φυσικά να ψάχνει κανείς πίσω από τους
μυθιστορηματικούς ήρωες, τα μοντέλα τους. Κι ας επιμένουν οι συγγραφείς πως οι
χαρακτήρες των βιβλίων τους δεν είναι παρά μία σύνθεση διαφόρων προσώπων και
του εαυτού τους. Όμως από εκεί μέχρι τού να σερβίρονται ως αντικειμενική
πραγματικότητα οι φήμες, η απόσταση είναι μεγάλη. Γι' αυτό καλύτερα ας
προστατέψουμε τους ήρωες. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17234P302</ED>
<ID>
ID:301153

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P30&aa=2</URL></REF>


Article

<CATEGORY>vin09</CATEGORY>

 <H2>Cu 2night, ή Έμπλεων και Μυία;
</H2><H4>Το άρθρο με το οποίο έκλεινα την περσινή χρονιά είχε τίτλο ερωτηματικό:
«ΜιλΑμε άραγε αγγλικά;» και έβαζε ακριβώς ένα ερωτηματικό στην παλιά αλλά
αυξανόμενη ανησυχία ότι η ελληνική γλώσσα υποχωρεί μπροστά στην παγκυριαρχία
της αγγλικής, ότι μέσα από τις ονομασίες καταστημάτων, λ.χ., Ή μέσα από τη
μουσική, ιδιαίτερα των νέων, μιλάμε πλέον αγγλικά. </H4>
<AUTHOR>ΓΙΑΝΝΗΣ Η. ΧΑΡΗΣ</AUTHOR>

Μπίλυ Μπο στην Ελλάδα, αλλά Βασίλειος στο εξωτερικό

Επανέρχομαι, όπως είχα υποσχεθεί, πρώτα στις ονομασίες καταστημάτων. Εδώ ο
ανησυχών λόγος απευθύνεται στην άμεση εμπειρία του καθενός. Και εδώ, ίδια όπως
με τη διαδικασία εντοπισμού (αν όχι την παθιασμένη αναζήτηση) του λάθους, το
μάτι μας έλκεται εύλογα από το διαφορετικό, το ξενικό εν προκειμένω, και εκεί
πλέον παραμένει καθηλωμένο. Μετράμε έτσι τις οσοδήποτε πολλές ξενικές
επιγραφές, παραμερίζουμε τις κοινωνικές και ιδεολογικές συνυποδηλώσεις, και
έτσι ισοπεδώνονται στην κρίση μας πρακτικές λ.χ. ανάγκες και εκζήτηση, όλα
βαφτίζονται εύκολα «ξενομανία», και εύκολα πια προτείνεται και η θεραπεία:
απαγόρευση και χωροφύλακας. 
Το σύνθετο φαινόμενο των ξενικών ονομασιών το έχει θίξει μεταξύ άλλων ο
καθηγητής Αντώνης Λιάκος σε άρθρο του στο «Βήμα» (28.1.2001). Μεταφέρω ένα
χαρακτηριστικό απόσπασμα: «Οι κρεοπώλες [...] χρησιμοποιούν ελληνικά και όχι
γαλλικά, για να κερδίσουν την εμπιστοσύνη του πελάτη. Άλλοι χρησιμοποιούν
ιταλικά, για να υπαινιχθούν την αυθεντικότητα του ιταλικού σχεδίου ή των
ιταλικών γεύσεων. Και αν οι περισσότεροι χρησιμοποιούν τα αμερικανικά σύμβολα
είναι γιατί πουλούν τη φαντασίωση της Αμερικής. Αν η φαντασίωση αυτή είναι
πανίσχυρη (και υπάρχει πίσω της μια πραγματικότητα που την παράγει), καμία
γλωσσική ρύθμιση δεν μπορεί να την αναχαιτίσει». 
Δε θα 'χε κανείς να προσθέσει τίποτε άλλο εδώ. Αυτό θα έπρεπε να είναι το
πρίσμα μέσα από το οποίο και μόνο μπορεί να συζητηθεί το θέμα που μας
απασχολεί. Θα υποκύψω ωστόσο στον πειρασμό να απαντήσω στους αριθμούς με
αριθμούς, αν μπορεί έτσι να φανεί, διά της ομοιοπαθητικής μεθόδου, πόσο άτοπη
και μάταιη είναι η τεχνική και εμπειρική αντιμετώπιση, στην οποία μας
καθηλώνει η καταμέτρηση λ.χ. των ξενικών ονομασιών. Ας μετρήσουμε λοιπόν κι
από εδώ, προσπαθώντας παράλληλα να δούμε ποια είναι σήμερα η όντως κυρίαρχη
τάση. 
Ανοίγω, ε όχι και τον Χρυσό Οδηγό, ανοίγω το «Αθηνόραμα»: ο τομέας διασκέδαση
πρέπει να αποτελεί αντιπροσωπευτικό δείγμα. Ας μετρήσω να δω, πεθαίνει πολύ η
γλώσσα ή λίγο; 
Αθροίζω, ονομασίες κινηματογράφων, θεάτρων, κλαμπ και μπαρ, μουσικών κέντρων
και εστιατορίων κάθε είδους: 1.350, και απ' αυτές ελληνικές οι 885, ποσοστό
66,55%. Θα είχε ενδιαφέρον, πάντα για τους λάτρες των αριθμών και των
ποσοστώσεων, να δει κανείς ξεχωριστά κάθε υποκατηγορία, και κυρίως να δει
ανάμεσα στις ελληνικές ονομασίες την πανηγυρική παλινόρθωση τελικών νι και
τριτοκλίτων, και γενικότερα λογιότροπες, καμαρωτές κατασκευές, να δει πως όχι
απλώς μιλάμε, φυσικά, ελληνικά, αλλά μπορεί και να παραμιλάμε. 
Εδώ, δυστυχώς, μόνο κατά μεγάλες, γενικές κατηγορίες μπορώ να δώσω αριθμούς:
Κινηματογράφος: στις 89 ονομασίες (όχι αίθουσες, που πολλές μπορεί να είναι
κάτω από μία ονομασία, π.χ. στα Multiplex) είναι ελληνικές οι 54, ποσοστό
60,7% ­θα μπορούσε να 'ναι και καλύτερα. Ενώ στα 90 θέατρα, θρίαμβος, ελληνική
ονομασία έχουν τα 81. Στα 165 «clubs & bars», όπως τα γράφει το περιοδικό,
τα ελληνικά είναι μόνο 44 (αλλά τι; πώς να λεγόταν δηλαδή το Half Note με την
εξαιρετική του τζαζ; Τα τέλια του Μητσάρα;). Στα 159 μουσικά κέντρα (κατηγορία
«Πίστες και προγράμματα») έχουν ελληνική ονομασία τα 131: ανάσταση. Και στα
847 εστιατόρια, τα 575: κι ας όψεται εδώ η ιταλική κουζίνα, με τα 40 ιταλικά
της και το 1 μόνο με ελληνική ονομασία (κι αυτό Μακαρόνι: ώστε ματαίως
το έπος του '40;). Ενώ ζήτωσαν οι ψαροταβέρνες: 58 ελληνικές, και μόνο. Και
μεζεδοπωλεία με μουσική; 46, όλα Ελλάδα. Και ταβέρνες με μουσική; Μόνο ένα
Village στο Νέο Ψυχικό μολύνει τις άλλες 37. Και στις 359 ταβέρνες και
μεζεδοπωλεία γενικώς, 3 μόνο οι ξενικές ντροπές. Ανακουφιστήκαμε; 
Αλίμονο όμως αν ζει ή πεθαίνει μια γλώσσα με τα ποσοστά. Κι αλίμονο αν οι
αντιστάσεις της μετριούνται με παλιακά, αρχαιότροπα μασκαρέματα, με τελικά νι
και με τριτόκλιτα. Ιδού: 
Από τις λόγιες και λογιόμορφες ονομασίες ­στη συντριπτική τους πλειονότητα
καινούργιες αφίξεις­ επιλέγω με πόνο ψυχής: Στα «clubs & bars»,
Άστρον και Χοροστάσιον και Έμπλεων. Στους «ρεμπέτες»,
ήμαρτον Κύριε, Διπλόχορδον. Στις «κομπανίες», Απόλαυσις και
Ασματοπωλείον. Και η «μικρή μουσική σκηνή» Ακρώρειον! Και στα
εστιατόρια πια: Άβαλον, Αιολίς, Ωκεανίς, Έναστρον, Καλλίχωρον (και
Καλλίγευστον έχω δει, όχι σε Ψυρή και τα τοιαύτα, απλώς τυροπιτάδικο
στο Μπραχάμι), και Φάος, Έντευξις, Φιλότης. Και από τελικά νι..., από
τα «νόμιμα» λόγϊα Ζείδωρον, Σκολιόν, Ύπατον, ώς το Απόμερον και
το Αιγυπτιακόν Συστηματικόν Κεμπαμπτζίδικον! Και η τιμωρία της
γραμματικής: Επί τω... λαϊκώτερον («επί το...», βεβαίως, και
«λαϊκότερον»). Προσθέτω και μερικά καλλιτεχνικά σχήματα: Άλεκτον, Αίρεσις,
Μυία, Ωκυρόη. Και να μη χρειαστεί να διαλέξω, Θεέ μου. Γιατί και το Cu
2night [διαβάζεται Ση γιου τουνάιτ] και το Έμπλεων προϊόντα
μάρκετινγκ είναι, φυσικά· μόνο που το Cu 2night το δείχνει ίσως ευθέως,
δεν καμώνεται κάτι άλλο.

<H3>ΜΑΡΚΕΤΙΝΓΚ, ΒΕΒΑΙΩΣ
</H3>
Παλαιότερα δεν θυμάμαι ποιος είχε επισημάνει ότι ο πρόωρα χαμένος σχεδιαστής
μόδας Μπίλυ Μπο στην Ελλάδα πουλούσε ξενικό ακριβώς όνομα, ενώ στο εξωτερικό
πουλούσε το «Βασίλειος». Ήταν καίρια η επισήμανση αυτή, που φώτιζε την
απλουστευτική κατηγορία περί ξενομανίας. Σήμερα θα αποτελούσε κοινό τόπο.
Σήμερα, άλλος γνωστός σχεδιαστής πουλάει και στην Ελλάδα το Βασίλειός
του. Και σήμερα, ως γνωστόν, κάτι τέτοιο δεν αποτελεί μεμονωμένη πράξη, που
την υπαγορεύει αποκλειστικά το μάρκετινγκ: αναφέρομαι π.χ. σε συνονόματούς
μου, που κοιμήθηκαν κάποια νύχτα Γιάννηδες και ξύπνησαν το πρωί Ιωάννης.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17234P311</ED>
<ID>
ID:301114

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P31&aa=1</URL></REF>


Article

<CATEGORY>vin09</CATEGORY>

 <H5>Επισκόπηση της ελληνικής λογοτεχνικής παραγωγής του 2001
</H5><H2>Τσιγκουνιές και από την Αμάλθεια
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Η ελβετική χρονιά 
Το 2001 δεν επεφύλαξε παρά ελάχιστες λογοτεχνικές εκπλήξεις. Στα καινούργια
τους μυθιστορήματα ή διηγήματα οι περισσότεροι συγγραφείς υστέρησαν σε σχέση
με τον παλιότερο εαυτό τους

Ελβετικές συγκινήσεις μάς πρόσφερε η ελληνική λογοτεχνία το 2001: αναμενόμενες
και λελογισμένες. Συνήθως βρίσκουμε κάθε χρόνο, απ' όλο το φάσμα της
πεζογραφίας και της ποίησης, τέσσερα-πέντε βιβλία που μας ξαφνιάζουν με τον
ένα ή τον άλλο τρόπο, που ξεφεύγουν από τα ειωθότα. Τη χρονιά που πέρασε δεν
είχαμε τέτοιες εκπλήξεις. Με μία εξαίρεση: το τολμηρό και σπινθηροβόλο
μυθιστόρημα της πρωτοεμφανιζόμενης Ελένης Γιαννακάκη Περί ορέξεως και άλλων
δεινών, για το οποίο θα μιλήσουμε την επόμενη φορά. 
Η υπέρβαρη χρονιά 
Δύο ασυνήθιστα ογκώδη μυθιστορήματα καθιερωμένων συγγραφέων, από τους
«κλασικούς» της νεότερης λογοτεχνίας μας, υπόσχονται να απαλλάξουν από τον
μπελά των αναζητήσεων τις επιτροπές των δύο λογοτεχνικών βραβείων, πολύ
περισσότερο αφού και τα δύο βιβλία κυκλοφόρησαν από ισχυρούς εκδοτικούς οίκους
και είχαν (έχουν) μεγάλη εμπορική επιτυχία. Ο Μένης Κουμανταρέας, με το Δυο
φορές Έλληνας, προσπάθησε να υπερβεί τον εαυτό του, με μια ευρεία σύνθεση
που κάνει ένα αθηναϊκό μικροαστικό σόι καθρέφτη της πορείας της ελληνικής
κοινωνίας στο δεύτερο μισό του 20ού αιώνα. Το αποτέλεσμα ήταν άνισο, γιατί
άνισο ήταν και το ενδιαφέρον του συγγραφέα για τις εποχές και τους ήρωές του.
Λιγότερο ριψοκίνδυνη η Ζυράννα Ζατέλη στο Με το παράξενο όνομα Ραμάνθις
Ερέβους, αρκέστηκε στις έως τώρα κατακτήσεις της, αφήνοντάς μας πάντως και
πάλι μια νοσταλγία για τη λιτή υποβλητικότητα τόσο του περιεχομένου όσο και
του τίτλου του πρώτου της βιβλίου, της Περσινής αρραβωνιαστικιάς. 
Η χρονιά της μάξι 
Η μίνι φόρμα του διηγήματος δεν είναι τόσο αντιεμπορική όσο λέγεται: βλέπουμε
κάθε τόσο συλλογές διηγημάτων (τη χρονιά που έληξε δύο) στον κατάλογο των δέκα
πιο ευπώλητων βιβλίων. Αλλά παράγεται όλο και λιγότερο επειδή, μεταξύ άλλων,
οι συγγραφείς μας έχουν ανακαλύψει ότι στην Ελλάδα είναι σήμερα ευκολότερο να
γράψεις ένα μυθιστόρημα παρά ένα διήγημα. Εν πάση περιπτώσει, το είδος
συντηρείται πια κυρίως χάρη στις επί πληρωμή παραγγελίες εφημερίδων,
περιοδικών και ανθολόγων για θεματικές ανθολογίες. Ελάχιστοι συγγραφείς το
καλλιεργούν με αφοσίωση, κάτι που το 2001 έγινε ίσως πιο αισθητό παρά ποτέ.
Ένας από τους αξιότερους, ο Σωτήρης Δημητρίου, μας έδωσε με τη συλλογή Η
βραδυπορία του καλού δείγματα της ώριμης γραφής του, μερικά από τα οποία
πάνε πολύ μακριά. Η νεαρή Θεοφανώ Καλογιάννη, που επανεμφανίστηκε έπειτα από
πολύχρονη σιωπή με το Ιστορίες από τις Γραφές, καταπλακώθηκε από τις
βαριές και δύσκαμπτες παραβολές της. Η Μαρία Ζαούση, στη συλλογή Τα
πορτοκάλια, είχε ενδιαφέρουσες ιδέες, που σκιτσάρουν ένα πανόραμα της
σύγχρονης ζωής, αλλά δεν τις αξιοποίησε επαρκώς. 
Η χρονιά των αποτυχημένων αλμάτων 
Συγγραφείς που εντυπωσίασαν στη μικρή φόρμα με το πρώτο βιβλίο τους δεν
ευτύχησαν στην προσπάθειά τους να περάσουν στο μυθιστόρημα. Ο Δημήτρης Μίγγας,
που είχε κάνει την έκπληξη πριν από δύο χρόνια με το Των κεκοιμημένων,
απογοήτευσε πλήρως με τον πεφυσιωμένο ποιητισμό και τη φιλολογίζουσα φλυαρία
τού Σπάνια χιονίζει στα νησιά. Ο Σάκης Τότλης της θαυμάσιας νουβέλας
Ο συνδυασμός (στην οποία βασίστηκε η ταινία Βαλκανιζατέr)
τυφλώθηκε στο Ένα όνειρο και επτά δικηγόροι από τη μακρόχρονη
εμμονή του σε μια δική του ερμηνευτική των ονείρων. Ο νεαρός Κώστας
Κατσουλάρης, που ξεκίνησε με το γοητευτικό Ιστορίες από τον αφρό,
υπολείφθηκε της φιλοδοξίας του να δώσει, με το Ο παραθεριστής, ένα
πολυπρισματικό σύγχρονο κοινωνικό μυθιστόρημα. 
Η χρονιά των επιτυχημένων βημάτων 
Παρά τους ακκισμούς του ύφους της η Αμάντα Μιχαλοπούλου προχώρησε με το
Παλιόκαιρος, γιατί κατόρθωσε σε σημαντικό βαθμό να υποτάξει τους
στροβιλισμούς της μυθοπλαστικής και γλωσσικής φαντασίας της σε μια πιο
ανθρώπινη ματιά. Αν συνεχίσει προς αυτή την κατεύθυνση, ίσως γίνει η πιο
ενδιαφέρουσα περίπτωση ανάμεσα στους μυθιστοριογράφους της νέας γενιάς. Ο
Κώστας Ακρίβος, έπειτα από δύο εντυπωσιοθηρικά μυθιστορήματα που δεν του
απέφεραν τα αναμενόμενα, ξαναβρήκε τον καλό εαυτό του, ωριμότερο μάλιστα, με
το Κίτρινο ρώσικο κερί, που παρά το φθαρμένο θέμα του (η Ελλάδα της
περιόδου 1950-1975 από τη σκοπιά των ηττημένων του Εμφυλίου) συγκινεί χάρη στη
λεπτή απόδοση διαφόρων λαϊκών χαρακτήρων μέσα από τον λόγο τους, την αίσθηση
του συγγραφέα για τις αποχρώσεις του δράματος που πραγματεύεται και τη
θαυμαστή οικονομία έκφρασης. Όσο για την ικανότατη Σώτη Τριανταφύλλου,
επιβεβαίωσε με το Φτωχή Μάργκο (γραμμένο πρώτα στα αγγλικά) ότι είναι
πιο αυθεντική όταν αναφέρεται στην αμερικανική εμπειρία της παρά στη γηραιά
Ευρώπη και δη στη λεβαντίνικη άκρη της, όπου της έλαχε να γεννηθεί. 
Η χρονιά των ορίων 
Στα όρια της αντοχής της ώθησε ο Θανάσης Βαλτινός, με το Ημερολόγιο
1836-2011, τη μέθοδό του της συρραφής ετερόκλητων οιονεί - ντοκουμέντων.
Στα όριά της έφτασε και η ερωτοθεολογική κατήχηση του Μίμη Ανδρουλάκη των
τελευταίων ετών, με το Η γυναίκα της όγδοης μέρας. Στον πανέξυπνο,
δαιμονιώδη συγγραφέα του The Dream - Σκιές στην Αθήνα και του
Χαμένου μπλουζ αξίζει κάτι καλύτερο από το να αναλώνεται σε διαμάχες με
τους θρησκόληπτους και τους σεμνότυφους. 
Η αγέλαστη χρονιά 
Στη χώρα του Αριστοφάνη και του Ροΐδη δεν ευδοκιμεί σήμερα η σάτιρα, παρά τα
άφθονα ερεθίσματα που παρέχει ο εθνικός βίος. Λίγα και ατελή τα δείγματα του
είδους τη χρονιά που πέρασε. Ο Δημήτρης Πετσετίδης, με το Ο Τροπικός του
Λέοντος, έμπασε τον ταύρο της χοντροκοπιάς μάλλον παρά τον λέοντα στο
υαλοπωλείο της σατιρικής υπερβολής. Ο Χρήστος Χαρτοματσίδης είχε ένα
εξαιρετικό υλικό στο Οι περιπέτειες του Μπρέγκα (τις εμπειρίες ενός
παιδιού Ελλήνων πολιτικών προσφύγων που μεγαλώνει στην κομμουνιστική
Βουλγαρία), αλλά σε γενικές γραμμές το χειρίστηκε υποτονικά. Ο Γιώργος
Λεονάρδος, που έχει συνδυάσει επανειλημμένα και χαριτωμένα τη σάτιρα με την
εγκυκλοπαιδικότητα, έχασε το μέτρο στο Μαρία η Μαγδαληνή, όπου οι δύο
πλευρές δεν συνεργάζονται και εμφανίζονται άκομψη η μία, ενοχλητικά
επιδεικτική η άλλη. 
Η αχρονολόγητη χρονιά 
Λίγοι συγγραφείς μας εμπνέονται από τη σύγχρονη ελληνική πραγματικότητα, από
τις ιδιαιτερότητές της ή τις συνάψεις της με πιο οικουμενικά προβλήματα. Το
2001, μάλιστα, ήταν λιγότεροι και απ' ό,τι συνήθως. Αν εξαιρέσουμε το
μυθιστόρημα της Ελένης Γιαννακάκη, η μόνη πρωτότυπη και δυναμική ανταπόκριση
σ' αυτό το πλέγμα ερεθισμάτων ήταν το Ποιος σκότωσε τον Μόμπυ Ντικ; της
παρεξηγημένης Ευγενίας Φακίνου, η οποία, παρά τις (εν μέρει βάσιμες)
επικρίσεις για ευκολογραφία, κατάφερε για μια ακόμη φορά να ενώσει σε μια
σπαρταριστή ιστορία μαγικές και πεζές, παραδοσιακές και μοντέρνες, κωμικές και
θλιβερές όψεις της ζωής στην Ελλάδα του σήμερα. 
Η αγκωμένη χρονιά 
Το 2001 πιστοποίησε την καινότροπη τάση των συγγραφέων να δημοσιεύουν βιβλίο,
μυθιστόρημα μάλιστα, σε τακτικά και μικρά χρονικά διαστήματα: οι περισσότεροι
κάθε δύο χρόνια, αρκετοί κάθε χρόνο. Η συχνότητα εκπλήσσει, γιατί λίγοι
συγγραφείς, παρ' όλα αυτά, μπορούν να ζουν από τα βιβλία τους, υποτίθεται ότι
λίγοι ασχολούνται αποκλειστικά με το γράψιμο και λίγοι έχουν να δείξουν κάτι
καινούργιο κάθε φορά (πώς θα μπορούσε να είναι αλλιώς, αφού δεν μένει χρόνος
για αφομοίωση και υπέρβαση του προηγούμενου συγγραφικού εγχειρήματος). Δεν
πρόκειται για γραφομανία, με τη στενή έννοια, αλλά μάλλον για υπολογισμένη
τακτική. Η Μάρη Θεοδοσοπούλου αναρωτιόταν πριν από τρεις βδομάδες στο
Βήμα κατά πόσο ο συγγραφέας έχει σήμερα τη δυνατότητα «να μεθοδεύει την
κριτική υποδοχή του βιβλίου του». Ίσως εκεί βρίσκεται η εξήγηση του
φαινομένου. Οι συγγραφείς τείνουν πια να υπάρχουν όχι μέσα από τα κείμενά
τους, αλλά μέσα από τα κείμενα που γράφονται γι' αυτούς... 
Η χρονιά της ωχρής σελήνης 
Οι δύο ποιητικές συλλογές που συζητήθηκαν περισσότερο συνοψίζουν τη σημερινή
κατάσταση της ποίησής μας. Καλά δείγματα γραφής βρήκα και αλλού, όχι όμως κάτι
που να αναγγέλλει μια νέα πορεία. Για την Κική Δημουλά του Ήχος
απομακρύνσεων ετοιμαζόμουν να πω κι εγώ ότι αυτοεπαναλαμβάνεται, αλλά
πρόλαβε και με αποστόμωσε με το ποίημα «Πάλι σε συγχωρώ». Έτσι κι αλλιώς η
συλλογή της έχει εξαίσιες στιγμές. Μόνο που, να: αν το καινούργιο «στάζει από
την τρύπια στέγη της εκπλήξεως / και το μαζεύουμε σε κάποιας επανάληψης / την
πλαστική λεκάνη», ίσως όσο περισσότερες σταγόνες πέφτουν τόσο περισσότερο
προσέχουμε τον ήχο του πλαστικού. Ο Νάσος Βαγενάς, στο Σκοτεινές μπαλλάντες
και άλλα ποιήματα, βρίσκεται ήδη επέκεινα ή υπεράνω της ποίησης. Γι' αυτό
μπορεί να την ιστορεί, να την παρωδεί, να την ειρωνεύεται, να τη νοσταλγεί,
ακόμη και να αφήνεται στις γητειές της, ξέροντας όμως πάντα πόσο εύθραυστες
είναι. Πρόκειται από κάθε άποψη για μια ποίηση «μετά». Η συγκίνηση που
μεταδίδει πηγάζει από την αγωνία της αντίφασής της: ο ποιητής ξέρει για την
τέχνη του περισσότερα απ' όσα θα ήθελε και η τέχνη του δεν έχει άλλο τρόπο να
το εκφράσει αυτό από το να γίνει μάσκα του εαυτού της.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17234P321</ED>
<ID>
ID:301115

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P32&aa=1</URL></REF>


Article

<CATEGORY>vin09</CATEGORY>

 <H2>Μεγάλες προσδοκίες
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Πόσες πιθανότητες έχει ένα ­ οποιοδήποτε ­ βιβλίο να φτάσει στον αποδέκτη του;
Τώρα που καταλάγιασε η φρενίτιδα των Εορτών, το ερώτημα αυτό προβάλλει οξύτερο
παρά ποτέ. Διότι η πάγια τακτική των εκδοτών να κάνουν sprint προκειμένου να
κυκλοφορήσουν τον κύριο όγκο της βιβλιοπαραγωγής τους σε ένα μόνο μήνα ­ τον
Δεκέμβριο ­ δεν επιτρέπει πια ούτε τον διάλογο με τα βιβλία ούτε την συνειδητή
επιλογή τους ούτε και την απόλαυσή τους. Ίσως λοιπόν, τώρα που έσβησαν τα
φώτα, να αρχίζει η ιδανική περίοδος για να έχει κανείς μια ουσιαστική
συνάντηση με τις εκδόσεις. 
Η επιλογή είναι μεγάλη. Και πρώτα πρώτα αναμένονται τα βιβλία αναφοράς. Η
επτάτομη «Ιστορία της Ελληνικής Λογοτεχνίας και η Πρόσληψή της 1880-2000» του
Αλέξανδρου Αργυρίου (Καστανιώτης) αλλά και το «Λεξικό Νεοελληνικής Λογοτεχνίας
και Νεοελληνικών Σπουδών» (Πατάκης). Ακόμα, κάποια έργα με σύγχρονη
πολυπρισματική προσέγγιση στην ιστορία, στην πολιτική ή στις νέες μορφές
παρέμβασης όπως η «Σκοτεινή Ήπειρος» του Μαρκ Μαζάουερ (Αλεξάνδρεια), ο
«Τελευταίος κόκκινος τρομοκράτης στην Ευρώπη» του Γιώργου Κασσιμέρη
(Καστανιώτης) ή το νέο βιβλίο του Τόνι Νέγκρι (Μεταίχμιο). Και φυσικά, ως
παρεπόμενα της 11ης Σεπτεμβρίου, περισσότερα μυθιστορήματα για τη ζωή στα
μουσουλμανικά κράτη αλλά και αναλύσεις εις βάθος όπως τα «Βιολογικά όπλα και ο
μυστικός πόλεμος της Αμερικής» των Μίλερ, Ένγκελμπεργκ και Μπροντ (Λιβάνης).
Στο κλίμα της υπονόμευσης των βεβαιοτήτων και της επαναπροσέγγισης των
κοινωνικοπολιτικών ζητημάτων αποκτούν ειδικό βάρος τρία τουρκικά
μυθιστορήματα: του Ορχάν Παμούκ (Ωκεανίδα) του Νεντίμ Γκιουρσέλ (Ελληνικά
Γράμματα) και του Ζουλφού Λιβανελί (Πατάκης). Και σε διαφορετικό πλαίσιο, η
πρόταση γνωριμίας με τον εξέχοντα Γάλλο φιλόσοφο Ζακ Μπουβερές (Πόλις,
Πατάκης). 
Από τις τάξεις της λογοτεχνίας, αναμένονται βιβλία - σκάνδαλα όπως η
«Πλατφόρμα» του Μισέλ Ουελμπέκ (Εστία) με αφορμή τους ερωτικούς παράδεισους
του δυτικού τουρίστα ή η «Σεξουαλική ζωή της Κατρίν Μ.» (Κέδρος) όπου η
εξέχουσα Γαλλίδα τεχνοκριτικός Κ. Μιγιέ αφηγείται με κλινικές λεπτομέρειες τις
συνουσίες της. Αναμένονται όμως και μυθιστορήματα μεγάλων υπογραφών ­ Ροθ,
Ντελίλο, Μέιλερ, Φουέντες, Μονταλμπάν, Πέρεθ - Ρεβέρτε, Τανιζάκι ­ ενώ από
τους νέους Έλληνες πεζογράφους, ο «Κλεπτομνήμων» του Νίκου Παπανδρέου
(Καστανιώτης) και το «Λάλον Ύδωρ» του Αλέξανδρου Ασωνίτη (Πατάκης). 
Ιδιαίτερη σημασία έχουν όμως και κάποια καθυστερημένα βιβλία των
εκατονταετηρίδων. Ξεχωρίζει η ανέκδοτη «Αλληλογραφία Σεφέρη - Αποστολίδη»
(Ίκαρος), η «Επιτομή του Μεγάλου Ανατολικού» του Εμπειρίκου (Άγρα) και ο
«Παπαδιαμάντης και η Δύση» του Λάκη Προγκίδη (Εστία). Η περιδιάβαση δεν
σταματά φυσικά εδώ. Σκεφθείτε ότι θα κυκλοφορούν κατά μέσον όρο δεκαοκτώ νέοι
τίτλοι την ημέρα. Μέχρι τα επόμενα Χριστούγεννα, προλαβαίνετε. Ανακαλύψτε τους.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17234P322</ED>
<ID>
ID:301154

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P32&aa=2</URL></REF>


Article

<CATEGORY>vin09</CATEGORY>

 <H2>Ιστορίες μέχρι τρέλας
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Καλή η λογοτεχνία, καλή η ζωγραφική, καλό το χιούμορ και το σκώμμα, αλλά όλα
αυτά μαζί είναι αλλιώς. Ο Αντώνης Κυριακούλης τα συμπυκνώνει με την ιδιόρρυθμη
τέχνη του στο ευφρόσυνο βιβλίο-λεύκωμα «Αχ... αυτή η Ευρώπη τι Κυρία...».
Όπου, η αξιοσέβαστη, μέχρι δέους, Ευρώπη διηγείται μέχρι τρέλας ιστορίες. Ο
αναγνώστης πλέει στον υπόγειο χώρο του Κυριακούλη, για να κάνει τις δικές του
αντιδιαστολές σε πρόσωπα, γεγονότα και καταστάσεις, τα οποία δεν δεσμεύονται
από τη συμβατικότητα της ιστορίας. Η Μαριγούλα, κολλητή του Περικλή και του
Φειδία. Η ΄Ολια, μητέρα του Αλέξανδρου. Ο Τσούλιους Σίζαρ και η Κλεό. Η
Ελενίτσα του Μενελάου. Ο Κωνσταντίνος Παλαιολόγος και η θεία του Λιλίκα
Παλαιολόγου-Τζινγκαρίδα. Ο Αλή Πασάς ο Τεπελενλής και η νόθος κόρη του Αϊσέ
Χανούμ. Ο Ότο και η Αμαλία. Η Λασκαρίνα και οι Τούρκοι. Ο Ναπολέων γριπιών. Ο
Βικτόρ (Ουγκό) και τα πτι φουρ. Η Βίκυ η queen Victoria, η Εσμεράρλδα και η
Μαργαρίτα Γκοτιέ συναντιούνται μέσα από τα διεισδυτικά σχόλια του συγγραφέα -
ζωγράφου - σκηνογράφου και εμπλουτίζονται από τα ιδιότυπα σχέδιά του. Σχέδια
αντισυμβατικά, σαν παράνομα, χρωματίζουν παραμορφωτικά έναν κόσμο
μισαλλοδοξίας. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P57</CAT>
<ED>
Κωδικός άρθρου: A17234P571</ED>
<ID>
ID:301116

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P57&aa=1</URL></REF>


Article

<CATEGORY>vin09</CATEGORY>

 <H2>Η φαντασία αιχμάλωτη στον φακό του ποιητή
</H2><H4>ΔΕΝ ΥΠΑΡΧΕΙ ΑΜΦΙΒΟΛΙΑ ΟΤΙ ΓΙΑ ΤΟΝ ΑΝΔΡΕΑ ΕΜΠΕΙΡΙΚΟ Η ΦΩΤΟΓΡΑΦΙΑ ΥΠΗΡΞΕ ΑΝΩΤΕΡΗ
ΔΗΜΙΟΥΡΓΙΚΗ ΔΡΑΣΤΗΡΙΟΤΗΤΑ ΚΑΙ ΣΗΜΑΝΤΙΚΟ ΜΕΣΟ ΕΚΦΡΑΣΗΣ, ΟΠΩΣ ΔΕΙΧΝΕΙ Η ΕΚΔΟΣΗ
ΤΟΥ ΛΕΥΚΩΜΑΤΟΣ ΜΕ ΦΩΤΟΓΡΑΦΙΕΣ ΤΟΥ, ΠΟΥ ΜΟΛΙΣ ΚΥΚΛΟΦΟΡΗΣΕ.
</H4>
<AUTHOR>ΦΡΑΓΚΙΣΚΗ ΑΜΠΑΤΖΟΠΟΥΛΟΥ</AUTHOR>

Το θαυμάσιο αυτό λεύκωμα περιλαμβάνει επιλογή φωτογραφιών από τη δεκαετία του
'30 ώς το 1972, και αποτελεί το τελευταίο, και ίσως το κορυφαίο γεγονός του
Έτους Εμπειρίκου ­ κορυφαίο, γιατί μας αποκαλύπτει τη λιγότερο διερευνημένη
πτυχή της προσωπικότητας του μεγάλου ποιητή. 
Τον Εμπειρίκο θα μπορούσαμε να τον τοποθετήσουμε ανάμεσα σ' εκείνους οι
οποίοι, τις πρώτες δεκαετίες του 20ού αιώνα, ανακάλυψαν εκ νέου τις
δυνατότητες της φωτογραφίας και της έδωσαν το χρίσμα τέχνης εικαστικής. Θα
πρέπει να σημειώσουμε ότι η τέχνη αυτή βρίσκεται πολύ κοντά στη διαδικασία της
γραφής, γιατί είναι επίσης μια τέχνη «σημείων» η οποία, χάρη στην επιλογή και
τη διάταξη, διαποτίζει τις λέξεις της γλώσσας ή τα πράγματα που μας
περιβάλλουν, ­ δηλαδή ένα σύνηθες, κοινόχρηστο υλικό ­ με προσωπικές ερμηνείες
και σημασίες, και έτσι τις μεταμορφώνει. 
Όμως η φωτογραφία είναι επίσης μια τέχνη κατ' εξοχήν υπονομευτική,
ανατρεπτική, διότι αν και στηρίζεται περισσότερο από τις άλλες τέχνες στην
πιστή αναπαράσταση της πραγματικότητας, ωστόσο μπορεί, με τους κατάλληλους
χειρισμούς του φωτογράφου, να δείξει τον πλαστό χαρακτήρα κάθε «πιστής»
αναπαράστασης και να φέρει πρόσωπα, τοπία, αντικείμενα, στα μέτρα των
προσωπικών οραμάτων και φαντασιώσεων, και προπάντων στα μέτρα της επιθυμίας. 
Δεν είναι άλλωστε τυχαίο που οι μεγάλοι φωτογράφοι των αρχών του αιώνα, ο
Moholy-Nagy, o Kertesz, o Hans Bellmer, o Man Ray, έδρασαν στο πλαίσιο των
πρωτοποριακών σχολών και κινημάτων του Μεσοπολέμου. Γιατί ήσαν αυτά ακριβώς τα
κινήματα, από τον κονστρουκτιβισμό και τη «Νέα πραγματικότητα», έως το Νταντά
και τον υπερρεαλισμό, που αντιμετώπισαν την κατασκευή του έργου τέχνης όχι ως
λαφυραγώγηση και αιχμαλωσία της πραγματικότητας, αλλά ως πεδίο διερεύνησης του
εσωτερικού, οραματικού κόσμου. 
«Ποίημα-Αντικείμενο»

Λεπτομέρεια από φωτογραφία που ο Ανδρέας Εμπειρίκος τράβηξε στη Σαντορίνη το 1954

Ας μου επιτραπεί να διατυπώσω την άποψη ότι ο Εμπειρίκος, ο οποίος ήταν
ποιητής με την ευρύτερη σημασία της λέξης, έβλεπε τη φωτογραφία όχι μόνο ως
εικαστική τέχνη αλλά ως σύνθεση των τεχνών, που του επέτρεπε να πραγματώσει
αυτό που οι υπερρεαλιστές ονόμαζαν «ποίημα-αντικείμενο», δηλαδή την άμεση
υλοποίηση του κόσμου της φαντασίας και των αισθημάτων. 
Πώς σκεφτόταν τη φωτογραφία ο Εμπειρίκος; Για το ζήτημα αυτό άκρως
διαφωτιστικό είναι ένα κείμενό του από τη συλλογή Οκτάνα με τίτλο
«Φωτοφράκτης» ­ λέξη που εύστοχα χρησιμοποιήθηκε ως τίτλος του λευκώματος.
Γράφει ο Εμπειρίκος: «Και τώρα που άνοιξε και έκλεισε ο φωτοφράκτης σαν μάτι
αδέκαστο και συνελήφθη ο χρόνος, ο ρεμβασμός αυξάνει την ζωή και δίδει στην
κάθε εικόνα την κίνησι και την ευελιξία που φέρνει από τα βάθη μιας πηγής (της
ιδικής του) ζεστό το πιο κρυφό της νόημα. Και ιδού που μεταλλάσσει πλήρως την
εικόνα· από μια στατική στιγμή (ας πούμε καρφωμένη) την μετατρέπει σε
πολυκύμαντον χορόν ωρών και πλαστικών σωμάτων ευρυθμίας, σε οντοποίησιν απτήν
και ασπαίρουσαν παντός οράματος, πάσης επιθυμίας». 
Αυτά που μπορεί να επιτελέσει ο φωτοφράκτης είναι: Σύλληψη χρόνου, αύξηση
ζωής, μεταλλαγή των εικόνων, μετάβαση από τη στάση στην κίνηση, ανάδυση κρυφών
νοημάτων. Προπάντων όμως είναι η «ασπαίρουσα οντοποίηση παντός οράματος», που
θα μπορούσε εδώ να εκληφθεί ως ένας ορισμός της ομορφιάς, ανάλογος με εκείνον
του Breton, «la beaute sera convulsive ou elle ne sera pas». 
Ο Εγγονόπουλος

Υπάρχει όμως ένα άλλο κείμενο στο οποίο ο Εμπειρίκος διατυπώνει με σαφήνεια το
κυρίαρχο αίτημα της ομορφιάς. Πρόκειται για το κείμενό του με τίτλο «Νικόλαος
Εγγονόπουλος ή Το θαύμα του Ελμπασάν και του Βοσπόρου» (Εκδόσεις Άγρα). Σ'
αυτό ο Εμπειρίκος, μιλώντας για τον ζωγράφο και ποιητή Νίκο Εγγονόπουλο, κατά
κάποιον τρόπο ορίζει τις προϋποθέσεις της καλλιτεχνικής δημιουργίας, και δίνει
την προτεραιότητα στο «πάθος», το οποίο, «ακοίμητο, σφαδάζον και φλεγόμενον,
φωτίζει τον χώρον τον συναισθηματικόν όπου πλάθονται και εξελίσσονται ­ τονίζω
ότι εξελίσσονται ­ οι εικόνες...». 
Θα πρότεινα να διαβάσουμε το κείμενο αυτό σαν προγραμματική αρχή της δικής του
φωτογραφικής δημιουργίας, γιατί η «εξέλιξη», όπως και η «ευελιξία» των εικόνων
είναι ακριβώς η μεταμορφωτική, μαγική δύναμη του «φωτοφράκτη». 
Σε άλλο σημείο του ίδιου κειμένου ο Εμπειρίκος μοιάζει να συγκεφαλαιώνει τα
δικά του φωτογραφικά θέματα, όπως τα αναγνωρίζουμε στις φωτογραφίες του
λευκώματος: «Τούτη η σφαγή των αγαλμάτων· τούτη η αφρόεσσα θωπεία επί σώματος
ή αντικειμένου ηδυπαθούς· τούτη η διάτρητος από μάτια ερωτικώς νοσταλγικά
παρθένος· τούτη η άναυδος τρύπα στον τοίχο, η τρύπα η εκστατική, η τρύπα
αιδοίου, είσοδος του παραδείσου· τούτο το χαμαί κείμενον και ασπαίρον
τριαντάφυλλον ροδώνος αττικού· τούτο το μεταξωτό δέρας, μυστηρίου βαθυτάτου
και απαλού μιας χώρας ηβικής (...)· τούτη η έξαλλος παρέλασις περιπαθών
δαιμόνων...». 
Το λεύκωμα συνοδεύει η εμπεριστατωμένη και άριστα τεκμηριωμένη εισαγωγή του
φωτογράφου και μελετητή της φωτογραφίας Γιάννη Σταθάτου, μια συγκινητική και
αποκαλυπτική μαρτυρία για τον Εμπειρίκο-φωτογράφο. 
<H3>«ΣΦΑΔΑΖΟΥΣΑ» ΟΜΟΡΦΙΑ
</H3>
Έχω την εντύπωση ότι στις φωτογραφίες του Εμπειρίκου γίνεται απτό με τρόπο
συγκλονιστικό αυτό το αίτημα της ομορφιάς, «ασπαίρουσας» ή «σφαδάζουσας», που
διασώζει την κίνηση του χρόνου, τη φευγαλέα αίσθηση του πραγματικού, τη μαγεία
του καθημερινού και την ανεξάντλητη μεταφορική δύναμη των εικόνων, στοιχεία
που αναγνωρίζουμε σχεδόν σε ολόκληρο το φωτογραφικό-ποιητικό έργο του.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17234P581</ED>
<ID>
ID:301117

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P58&aa=1</URL></REF>


Article

<CATEGORY>vin09</CATEGORY>

 <H5>Επίκαιρο όσο ποτέ το μυθιστόρημα του Αλμπέρ Καμύ
</H5><H2>Η πανούκλα πάντα θα επιστρέφει...
</H2><H4>ΠΕΝΗΝΤΑ ΠΕΝΤΕ ΧΡΟΝΙΑ ΜΕΤΑ ΤΗΝ ΠΡΩΤΗ ΤΗΣ ΕΜΦΑΝΙΣΗ, Η ΠΑΝΟΥΚΛΑ ΠΛΗΤΤΕΙ ΚΑΙ ΠΑΛΙ
ΤΗ ΒΟΡΕΙΟΑΦΡΙΚΑΝΙΚΗ ΠΟΛΗ ΤΟΥ ΟΡΑΝ. ΤΟ ΒΙΒΛΙΟ ΠΟΥ ΚΑΘΙΕΡΩΣΕ ΤΟΝ ΑΛΜΠΕΡ ΚΑΜΥ,
ΜΙΑ ΑΛΛΗΓΟΡΙΑ ΓΙΑ ΤΗ ΓΕΡΜΑΝΙΚΗ ΚΑΤΟΧΗ, ΜΙΑ ΕΠΙΘΕΣΗ ΣΤΟΝ ΔΟΓΜΑΤΙΣΜΟ ΚΑΙ ΤΗ
ΔΕΙΛΙΑ, ΕΠΑΝΕΚΔΙΔΕΤΑΙ ΣΤΑ ΑΓΓΛΙΚΑ. ΚΑΙ Ο ΙΣΤΟΡΙΚΟΣ ΤΟΝΥ ΤΖΟΥΝΤ ΑΝΑΛΑΜΒΑΝΕΙ ΝΑ
ΤΕΚΜΗΡΙΩΣΕΙ ΤΟ ΠΡΟΦΑΝΕΣ: ΤΗΝ ΕΠΙΚΑΙΡΟΤΗΤΑ ΤΟΥ.
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Ο Καμύ χρησιμοποίησε στην «Πανούκλα» μια επιδημική νόσο για την απεικόνιση
των διλημμάτων της ηθικής μόλυνσης

«Σε μια εποχή που οι διανοούμενοι γνωματεύουν το Τέλος της Ιστορίας και οι
πολιτικοί προτείνουν την παγκοσμιοποίηση ως οικουμενικό παυσίπονο, η τελευταία
φράση του μεγάλου μυθιστορήματος του Καμύ ηχεί πιο αληθινή από ποτέ, σαν ένα
σήμα κινδύνου μέσα στο σκοτάδι της αδιαφορίας και της λησμοσύνης», γράφει ο
Βρετανός ιστορικός στην εισαγωγή. 
«Ο βάκιλος της πανούκλας δεν πεθαίνει ούτε χάνεται ποτέ... μπορεί να μείνει
δεκάδες χρόνια ναρκωμένος στα έπιπλα και στα ρούχα, περιμένοντας υπομονετικά
μέσα στα δωμάτια, τα υπόγεια, τα σεντούκια, τα μαντίλια, τα χαρτιά, και... θα'
ρθει ίσως μια μέρα που η πανούκλα, για να βασανίσει ή να διδάξει τους
ανθρώπους, θα ξυπνήσει και πάλι τα ποντίκια της και θα τα στείλει να ψοφήσουν
μέσα σε μια ευτυχισμένη πόλη», γράφει ο Γαλλοαλγερινός συγγραφέας στην
τελευταία σελίδα. 
«Σήμερα, η Πανούκλα αποκτά νέα σημασία», παρατηρεί ο Τόνυ Τζουντ. «Η
επιμονή του Καμύ να τοποθετεί την ατομική ηθική ευθύνη στην καρδιά κάθε
δημόσιας επιλογής καταλύει τη μακαριότητα του σύγχρονου πολίτη. Ο ορισμός που
δίνει στον ηρωισμό - συνηθισμένοι άνθρωποι κάνουν ασυνήθιστα πράγματα από απλή
αξιοπρέπεια - ακούγεται πιο αληθινός από ποτέ. Η κατανόηση με την οποία
αντιμετωπίζει την ανθρώπινη αδυναμία, διαχωρίζοντας παράλληλα με αδίστακτο
τρόπο το καλό από το κακό, περιχέει με ένα αρνητικό φως όσους εμμένουν να
σχετικοποιούν τα πάντα. Η αμφιλεγόμενη χρησιμοποίηση μιας επιδημικής νόσου για
την απεικόνιση των διλημμάτων της ηθικής μόλυνσης επιτυγχάνει με τρόπους που ο
συγγραφέας δεν θα μπορούσε καν να είχε φανταστεί» 
«Μια πόλη άσκημη»

Ο Αλμπέρ Καμύ άρχισε να συγκεντρώνει υλικό για την Πανούκλα τον
Ιανουάριο του 1941 όταν έφτασε στο Οράν, μια γαλλική επαρχία της αλγερινής
ακτής, «μια πόλη άσκημη, κατά γενική ομολογία», στην οποία και τοποθετείται η
ιστορία. Συνέχισε να εργάζεται πάνω στο χειρόγραφο στο Σαμπόν-συρ-Λινιόν, ένα
ορεινό χωριό της Κεντρικής Γαλλίας όπου μετέβη το καλοκαίρι του 1942,
προκειμένου να αναρρώσει από μία ακόμη φυματική κρίση. Λίγες εβδομάδες
αργότερα, όμως, οι Γερμανοί κατέλαβαν τη Νότια Γαλλία, η κυβέρνηση-μαριονέτα
του Πεταίν εγκαταστάθηκε στο Βισύ, η Αλγερία αποκόπηκε από τη μητρόπολη, ο
Καμύ χωρίστηκε από την πατρίδα, τη μητέρα και τη σύζυγό του και αφιερώθηκε
στην αντίσταση - μόνο μετά την απελευθέρωση της Γαλλίας κατάφερε να εστιάσει
ξανά την προσοχή του στο βιβλίο. Μέχρι τότε, ο αινιγματικός Γαλλοαλγερινός
μυθιστοριογράφος είχε εξελιχθεί σε εθνικό σύμβολο: ήρωας της αντίστασης,
εκδότης της «Combat» (μιας καθημερινής εφημερίδας με τεράστια επιρροή στα
μεταπολεμικά χρόνια), και είδωλο μιας νέας γενιάς Γάλλων ανδρών και γυναικών
που διψούσαν για ιδέες και είδωλα. 
Η Πανούκλα κυκλοφόρησε το 1947 και γνώρισε αμέσως τεράστια εκδοτική
επιτυχία - μέσα σε ένα μόνο χρόνο μεταφράστηκε σε εννέα γλώσσες. Δέχθηκε
ωστόσο τα πυρά αρκετών διανοούμενων και συγγραφέων, που την έκριναν ανεπαρκώς
«στρατευμένη». Η Σιμόν ντε Μπωβουάρ έλεγε πως η χρησιμοποίηση της πανούκλας,
μιας ασθένειας που δεν μπορούσε έτσι κι αλλιώς να προλάβει ή να «αρνηθεί»
κανείς, ως συμβόλου για τον ναζισμό, απάλλασσε τους ανθρώπους από την πολιτική
τους ευθύνη και πρόδιδε την Ιστορία, αποφεύγοντας να καταπιαστεί με τα αληθινά
πολιτικά προβλήματα. Το 1955, ο κριτικός της λογοτεχνίας Ρολάν Μπαρτ κατέληξε
σε ένα ανάλογο αρνητικό συμπέρασμα, κατηγορώντας τον Καμύ ότι προσέφερε στους
αναγνώστες μια «αντιιστορική ηθική». Η κριτική αυτή εκφράζεται ακόμη και
σήμερα, από σπουδαστές και μελετητές του Καμύ: αθωώνει τον φασισμό και το
καθεστώς του Βισύ, λένε, αναπτύσσοντας τη μεταφορά μιας «μη ιδεολογικής και μη
ανθρώπινης πανούκλας». 
Παρεξηγήσεις

Τα σχόλια αυτά είναι διπλά αποκαλυπτικά. Κατ' αρχάς, δείχνουν πόσο επιδεκτική
παρεξηγήσεων ήταν η φαινομενικά απλή ιστορία του Καμύ. Η αλληγορία μπορεί να
αναφερόταν στη Γαλλία του Βισύ, αλλά η «πανούκλα» υπερβαίνει τις πολιτικές
ετικέτες. Στόχος του Καμύ δεν ήταν ο «φασισμός» - ένας εύκολος, σε τελική
ανάλυση, στόχος, ιδιαίτερα το 1947- αλλά ο δογματισμός, η ευπείθεια, η
υποχωρητικότητα και η δειλία σε όλες τις διασταυρούμενες δημόσιες μορφές τους.
Κατά δεύτερον, η κατηγορία ότι ο Καμύ ήταν υπερβολικά αόριστος στις κρίσεις
του, υπερβολικά απολιτικός στις μεταφορές του, δεν αναδεικνύει τις αδυναμίες
αλλά την ισχύ του. «Αυτό είναι κάτι που μπορούμε ίσως να το καταλάβουμε πιο
εύκολα σήμερα από ό,τι οι πρώτοι αναγνώστες της Πανούκλας», σημειώνει ο
Τόνυ Τζουντ. «Χάρη στον Πρίμο Λέβι και τον Βάκλαβ Χάβελ έχουμε εξοικειωθεί με
τις "γκρίζες ζώνες". Καταλαβαίνουμε καλύτερα ότι σε ακραίες συνθήκες σπάνια
εντοπίζονται παρηγορητικά απλές κατηγορίες καλών και κακών, ενόχων και αθώων.
Γνωρίζουμε περισσότερα για τις επιλογές και τους συμβιβασμούς με τους οποίους
έρχονται αντιμέτωποι οι άνθρωποι σε δύσκολες περιόδους, και δεν βιαζόμαστε
πλέον τόσο πολύ να κρίνουμε όσους προσαρμόζονται σε αφόρητες καταστάσεις. Οι
άνθρωποι μπορεί να κάνουν το σωστό έχοντας διάφορα κίνητρα και μπορεί με την
ίδια ευκολία να κάνουν φρικτά πράγματα έχοντας τις καλύτερες των προθέσεων - ή
χωρίς καμία πρόθεση». 
Όλα αυτά δεν σημαίνουν ότι η «πανούκλα» στην οποία καταδικάζει κάθε τόσο η
ανθρωπότητα τον εαυτό της είναι κάτι «φυσικό» ή αναπόδραστο. Η απόδοση
ευθυνών, όμως, - και κατά συνέπεια η πρόληψη μιας νέας συμφοράς - δεν είναι
εύκολη υπόθεση. Ο Καμύ ήταν ηθικοδιδάσκαλος- moraliste - αλλά όχι ηθικολόγος.
Ήταν μαθητής του παραλόγου, αρνιόταν όμως να υποκύψει στη μοιρολατρία. Είδε,
όπως και η Χάνα Άρεντ, ότι «το πρόβλημα του κακού θα γίνει το βασικό ζήτημα
της μεταπολεμικής πνευματικής ζωής στην Ευρώπη, όπως ο θάνατος έγινε το βασικό
ζήτημα έπειτα από τον τελευταίο πόλεμο». Ήταν, όπως και ο Ταρού, ένας από τους
πρωταγωνιστές της Πανούκλας, ένας άνθρωπος που πίστευε στις απόλυτες
αλήθειες αποδεχόμενος, παράλληλα, τα όρια του εφικτού... 
<H3>ΕΝΑΣ ΑΘΩΟΣ ΦΟΝΙΑΣ
</H3>
«Την ιστορία θα την γράψουν άλλοι... Και μόνο ένα έχω να πω: ότι πάνω στη γη
υπάρχουν και μάστιγες και θύματα και πρέπει, όσο περνάει από το χέρι σου, να
μην πηγαίνεις με το μέρος της μάστιγας... Κι αν, με το που το λέω, γίνομαι κι
εγώ μάστιγα, τουλάχιστον δεν γίνομαι με τη θέλησή μου. Προσπαθώ να είμαι αθώος
φονιάς. Και όπως βλέπετε, δεν είναι και τόσο μεγάλη φιλοδοξία». («Πανούκλα»)
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P59</CAT>
<ED>
Κωδικός άρθρου: A17234P591</ED>
<ID>
ID:301118

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P59&aa=1</URL></REF>


Article

<CATEGORY>vin09</CATEGORY>

 <H2>...τον Πλόκαμο της Αλταμίρας
</H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Διάβασα και πάλι και ξανά πάλι το μονοφραστικό ποίημα, υπ' αριθ. 18 από τον
«Πλόκαμο της Αλταμίρας» στην Ενδοχώρα του Ανδρέα Εμπειρίκου: «Πάρε τη
λέξι μου. Δώσε μου το χέρι σου», για να (ξανα)σκεφτώ το αίτημα του ποιητή, ως
αίτημα αγάπης. 
Κατ' ουσίαν, αδύνατο αίτημα γιατί ποιος δίνει το χέρι του για μια λέξη; Και
διαπίστωσα για μια φορά και πάλι πως δεν υπάρχει σχέση. Καμιά σχέση δεν
υπάρχει με τον ποιητή, όπως καμία σχέση δεν έχουν τα δύο φύλα μεταξύ τους: «Τα
δύο φύλα θα πεθάνουν, το καθένα χωριστά», όπως θέλει ο Vigny στην Οργή του
Σαμψών (φράση που την υιοθετεί και ο Proust). Ή, τα δύο φύλα δεν
σχετίζονται μεταξύ τους, διότι «Il n' y a pas de rapport sexuel» (Δεν υπάρχει
σεξουαλική σχέση) μια που ­ πάντα ο Lacan ­ «la jouissance est impossible» (Η
απόλαυση είναι αδύνατη). 
Διερωτώμαι: και η ποίηση; 
Η ποίηση, ναι· διότι παρ' ότι είναι «ανάπτυξι στίλβοντος ποδηλάτου»
ακινητοποιεί τον χρόνο και τους εραστές. «Υπερτερεί απέναντι στη ζωή μόνον
όταν ακινητοποιεί τη ζωή». Προσθέτω εγώ, στο απόφθεγμα του Bachelard: όταν τη
νεκρώνει, όταν κλέβει τον ποιητή απ' τη ζωή. Πώς να ζητήσει χέρι ο ποιητής που
γράφει και πεθαίνει, που «σκάβοντας τον στίχο» χάνει το Είναι ως βεβαιότητα;
«Βρίσκει στον δρόμο του τον θάνατο εν είδει αβύσσου», όπως λέει για τον
Mallarme ο Blanchot; 
«Πάρε τη λέξι μου. Δώσε μου το χέρι σου». 
Κάνε με να ζήσω. Δεν θέλω άλλο την ποίηση (τη λέξη μου). Θέλω ατέλειωτα γλυκά
φιλιά, τα χείλια σου, τα στήθια σου «μικρά πουλιά προς την πολίχνη», τις
«αυλητρίδες» θέλω στις «καλαμιές». Βαρέθηκα στην άσφαλτο την κίνηση του
ποδηλάτου. Πάμε στο σπίτι μας να σβήσουμε το φως και να ερωτευθούμε. Και για
τη «λέξι», ούτε λόγος. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P60</CAT>
<ED>
Κωδικός άρθρου: A17234P601</ED>
<ID>
ID:301119

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P60&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΕΦΗ ΦΑΛΙΔΑ</AUTHOR>

Μία από τις πιο ενδιαφέρουσες λογοτεχνικές φωνές της εποχής και σύζυγος
του δοκιμιογράφου Τζβέταν Τοντόροφ, η Νάνσι Χιούστον, κάνει νέα διπλή εμφάνιση
στη βιβλιοπαραγωγή. 
Η ιστορία τεσσάρων γενεών μιας οικογένειας μεταναστών που ριζώνει στον Καναδά
βγαίνει μέσα από τη διήγηση του παππού προς την εγγονή, στο «Τραγούδι της
πεδιάδας». Η παιδική ηλικία του παππού, οι συγκρούσεις με τον πατέρα του, ο
γάμος του με την ενάρετη Κάρεν, η ακατόρθωτη φιλοδοξία του να γράψει μία
διατριβή για τον Χρόνο, ο έρωτάς του με μία Ινδιάνα, που θα του αποκαλύψει την
ομορφιά αυτού του κόσμου, και όλα όσα έζησε αυτός ο υπέροχος, συνηθισμένος
άνθρωπος, περιγράφονται από τη συγγραφέα με μουσικότητα, στοιχείο που την
έκανε μία από τις πιο ενδιαφέρουσες λογοτεχνικές φωνές της εποχής μας. 
Το «Αποτύπωμα του αγγέλου», αρχίζει τον Μάιο του 1957 στο Παρίσι. Η Γαλλία
βρίσκεται σε πλήρη αναβρασμό αλλά γενικά η ζωή είναι ωραία και σύγχρονη. Η
ανεργία είναι ανύπαρκτη, τα αυτοκίνητα είναι επιχρωμιωμένα, η τηλεόραση
φωταγωγεί τα νοικοκυριά, οι κινηματογραφιστές φτιάχνουν νέα κύματα, ο Πικάσο
καταπιάνεται με τον Ίκαρο του σκότους, μία γιγάντια τοιχογραφία για την
Unesco, και η Σαφί, μία γυναίκα γερμανικής καταγωγής, φτάνει στο Παρίσι. Η
ιστορία της με φόντο τα γεγονότα του πολέμου της Αλγερίας συμβαίνει αυτά τα
δύσκολα χρόνια, ζώντας ανάμεσα σε δύο άντρες, τον φλαουτίστα Γάλλο σύζυγό της,
πατέρα του παιδιού της, και τον εραστή της, έναν Ούγγρο πολιτικό εξόριστο.
Πρόκειται για ένα από τα μυθιστορήματα της Γαλλοκαναδέζας συγγραφέως που
γνωρίζει μεγάλη διεθνή επιτυχία.

Αν και έφυγε νωρίς, ο Λευτέρης Κυπραίος των δύο θεατρικών έργων, των τριών
ταινιών μικρού μήκους, των ραδιοφωνικών και τηλεοπτικών εκπομπών, των
ποιημάτων και διηγημάτων, των σελίδων κινηματογραφικής κριτικής στον «Ελεύθερο
Τύπο», πρόλαβε να αφήσει την αύρα της ψυχής του στα γραπτά του. Μία επιλογή
από τα οποία ­ με τη μορφή ποιημάτων, διηγημάτων, σκέψεων και επιθυμιών ­
συγκεντρώθηκαν σε αυτόν τον τόμο, σε επιμέλεια Παύλου Κάγιου. 
Λευκοί κύβοι κάτω από τον δυνατό ήλιο των Κυκλάδων. Αυτή την εικόνα, που
εκτίμησαν τα αρχιτεκτονικά ρεύματα του πουριτανισμού και του Μπάουχαουζ,
συμπληρώνει η εργασία που συνυπογράφουν οι αρχιτέκτονες καθηγητές του
Πολυτεχνείου Κωνσταντίνος Παπαϊωάννου, Αικατερίνη Δημητσάντου-Κρεμέζη και
Μαρία Φινέ. Η μελέτη τους αποσκοπεί στην ολοκληρωμένη παρουσίαση της
αρχιτεκτονικής του παραδοσιακού αιγαιοπελαγίτικου σπιτιού. 
Η Γαλλίδα ψυχαναλύτρια. και δεύτερη σύζυγος του Κορνήλιου Καστοριάδη,
οδηγείται στην επανεξέταση της ψυχαναλυτικής θεωρίας εισάγοντας νέα φροϋδικά
εργαλεία σκέψης, που ανταποκρίνονται στην κλινική ιδιαιτερότητα της ψύχωσης
και διευρύνουν το πεδίο της ψυχαναλυτικής θεωρίας και πρακτικής. Οι
μεταψυχολογικές υποθέσεις που προτείνονται πηγάζουν σε μεγάλο βαθμό από τη
μακρόχρονη ψυχαναλυτική εμπειρία της συγγραφέως με ψυχωσικούς ασθενείς,
σχιζοφρενείς και παρανοϊκούς. 
Πρόκειται για μία βιογραφία ­ εμπλουτισμένη από φωτογραφικό υλικό ­ του
σεμνού καθηγητή της αγγλοσαξωνικής γλώσσας στο Πανεπιστήμιο της Οξφόρδης, που
επηρέασε τη λογοτεχνία του φανταστικού. Ο άνθρωπος που υπήρξε παιδί, έφηβος,
ερωτευμένος νέος, πατέρας, παππούς, φοιτητής, στρατιώτης, καθηγητής,
συνταξιούχος παρουσιάζεται μέσα από το παρασκήνιο της συγγραφής της τριλογίας
του «Άρχοντα των Δαχτυλιδιών» και των άλλων έργων του. 
<H3>ΓΙΑ ΠΑΙΔΙΑ
</H3>
Μία οικογένεια στυλάτων αρκούδων ζει στο σπίτι των ονείρων κάθε λάτρη τού
ντιζάιν. Ένα σπίτι σαν παιχνίδι, στο οποίο ένα κοριτσάκι μια νύχτα αναζητάει
φιλοξενία, ανακαλύπτοντας πως τα όμορφα ή περίεργα αντικείμενα δεν είναι τα
πιο άνετα και φιλικά στον χρήστη τους. Ένα παραμύθι λεπτής ειρωνείας για το
«φαίνεσθαι», που βραβεύθηκε στο Φεστιβάλ Παιδικού Βιβλίου της Μπολόνια 2000.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P60</CAT>
<ED>
Κωδικός άρθρου: A17234P602</ED>
<ID>
ID:301155

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P60&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 5.00-7.00-9.00 μ.μ. / Η δασκάλα του πιάνου.
11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 5.00-7.45-22.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 10.00-24.00 μ.μ. / Το ημερολόγιο μιας πριγκίπισσας.
5.30-7.45 μ.μ. / Η χαμένη Ατλαντίδα. Ώρα 12.00-2.00-3.50 μ.μ.
μεταγλ. (Πατησίων 140 * 8215.327, 8214.675).

Αίθουσα 2

D-ΤΟΧ. 7.00-9.00-11.00 μ.μ., 01.00 π.μ. / Σρεκ. Ώρα 11.45
π.μ.-1.30-3.15-5.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 11.30-2.20-5.10 μ.μ.μεταγλ. / Η
φούσκα. Ώρα 7.50-10.15-00.20.

Αίθουσα 5

Το ημερολόγιο μιας πριγκίπισσας. 11.40 π.μ.-2.00-4.15-6.30-8.45-11.00
μ.μ., Σάβ. και ώρα 01.15 π.μ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ., Κυρ. και ώρα 12.00 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ., Κυρ. και ώρα 12.10 μ.μ. μεταγλ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ., Κυρ. και ώρα 12.00 μ.μ. (Ζησιμοπούλου 7 & Ιωάν.
Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 12.00-3.00 μ.μ. μεταγλ., 6.00
μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ. / Η χαμένη Ατλαντίδα. Ώρα
2.20-4.20 μ.μ. μεταγλ., Κυρ. και ώρα 12.10 μ.μ. μεταγλ.

Αίθουσα 4

D-ΤΟΧ. 7.00-9.00-11.00 μ.μ. / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού. 6.00-9.20
μ.μ. / Το μαγικό σπαθί: Αναζητώντας το Κάμελοτ. Σάβ. ώρα 3.00 μ.μ.
μεταγλ., Κυρ. 12.00 μ.μ. μεταγλ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.15 μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ. / Η χαμένη
Ατλαντίδα. Ώρα 4.15 μ.μ. μεταγλ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.10-11.10 μ.μ. / Η χαμένη Ατλαντίδα. Ώρα 5.10-7.10
μ.μ. μεταγλ., Κυρ. και ώρα12.00 μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Θέλω και τη μαμά σου. 6.30-8.45-11.00 μ.μ. (Πατησίων 77-79 * 8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. / Χριστουγεννιάτικα κάλαντα. Ώρα
4.30 μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 17.40-20.25-23.10 μ.μ. / Σρεκ. Ώρα 4.15 μ.μ. μεταγλ.
(Τέρμα Αμπελοκήπων * 6922.614).

ΑΣΤΥ

Αμελί. 5.30-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 5.45-8.00-10.15 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Ταξιδιάρικα πουλιά. 6.10-8.20-10.30 μ.μ.

APOLLON Renault - Filmcenter 2000

Οδός Μαλχόλαντ. 17.00-19.45-22.30 (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 3.15-6.00 μ.μ. με υπότ. /
D-ΤΟΧ. 8.45-10.45 μ.μ. 
CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ., Κυρ. και ώρα 12.00 μ.μ. μεταγλ. (Κων/λεως 82 Πλ. Μπουρναζίου
Περιστέρι * 5756.243, 5756.244).

Αίθουσα 2

D-ΤΟΧ. 6.30-8.30-10.30 μ.μ. / Η χαμένη Ατλαντίδα. Ώρα 4.30 μ.μ. μεταγλ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.30 μ.μ. / Οι άλλοι. Ώρα
6.40-8.50-11.00 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Η χαμένη Ατλαντίδα. 10.30-12.30-14.30 μεταγλ. / Η φούσκα. 16.30-19.00-21.30-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

D-ΤΟΧ. 12.15-14.45-17.15-19.45-22.00-00.15.

Αίθουσα 12

Ο κατεργάρης των Χριστουγέννων. 12.45-15.00-17.15. / American pie 2. 19.30-21.45-24.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Θέλω και τη μαμά σου. 6.30-8.45-11.00. (Ζέππου και Ξενοφώντος, Γλυφάδα
* 9650.318).

ΔΑΝΑΟΣ Ericsson 1

Θέλω και τη μαμά σου. 6.30-8.50-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ταξιδιάρικα πουλιά. 6.20-8.20 μ.μ., Σάβ-Κυρ. και ώρα 4.30 μ.μ. / Ο
άνθρωπος που δεν ήταν εκεί. Ώρα 10.30 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. / Χριστουγεννιάτικα κάλαντα. Ώρα
5.15 μ.μ. μεταγλ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού.
3.30-6.45-10.15 μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 5.30-8.00-10.30 μ.μ., μαζί και η μικρού μήκους: 67%. / Ο Χάρι
Πότερ και η φιλοσοφική λίθος. 2.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-10.30 μ.μ. / Η χαμένη
Ατλαντίδα. 4.30-6.30 μ.μ. μεταγλ., Κυρ. και ώρα 11.00 π.μ. μεταγλ.
(Λαμπράκη - Καλυψούς Καλλιθέα * 9510.950, 9510.909).

ΚΗΦΙΣΙΑ Cinemax Ericsson 1

Η φούσκα. 8.50-11.10 μ.μ. / Ο Χάρι Πότερ και η φιλοσοφική λίθος.
6.10 μ.μ. μεταγλ. / Η χαμένη Ατλαντίδα. Ώρα 2.30-4.30 μ.μ. μεταγλ.,
Κυρ. και ώρα 12.30 μ.μ. μεταγλ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Οι άλλοι. 9.00-11.00 μ.μ. / Το ημερολόγιο μιας πριγκίπισσας.
2.10-4.20-6.40 μ.μ., Κυρ. και ώρα 12.00 μ.μ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
12.00-3.00-6.30-10.00 μ.μ., Σάβ. και ώρα 00.30 π.μ. (Πλατεία Δαβάκη -
Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ., -Σάβ. και ώρα 00.45 π.μ. / Ο Χάρι
Πότερ και η φιλοσοφική λίθος. 12.00-4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 12.00-3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Βαριά ερωτευμένος. 5.45-8.15-10.45 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 3.45-5.45 μ.μ. μεταγλ., Κυρ. και ώρα 12.00 μ.μ. μεταγλ.
(Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 12.00-3.00 μ.μ. με υπότ.
(Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
11.00 μ.μ. μεταγλ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Θέλω και τη μαμά σου. 6.00-8.20-10.40 μ.μ. (Οδός Ακαδημίας 57 * 3622.683).

ΟΠΕΡΑ 2 Alpha Odeon

Βαριά ερωτευμένος. 5.20-7.50-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ., Σάβ.-Κυρ. και ώρα 11.00 π.μ. μεταγλ. (Αχαρνών 330 - Κάτω
Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. 5.30-8.00-10.30 μ.μ. (Πατησίων, Στάση Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Οι άλλοι. 8.40-10.50 μ.μ. / Η χαμένη Ατλαντίδα. 4.40-6.40 μ.μ.
μεταγλ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ., Κυρ. και ώρα 11.00 π.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ., Σάβ.-Κυρ. και ώρα 12.50 μ.μ. (Πανεπιστημίου -
Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ., Κυρ. και ώρα 11.00 π.μ.-12.30 μεταγλ.
(Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 17.40-20.25-23.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 8.20-10.25 μ.μ. / Η χαμένη Ατλαντίδα. Ώρα 4.15-6.15
μ.μ. μεταγλ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 μ.μ. (Ν. Ελβετία
34-Βύρωνας * 7645.310, 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Το τελευταίο οχυρό. 7.15-9.30 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00-6.50 μ.μ. μεταγλ., Κυρ. και ώρα 11.00 π.μ.
μεταγλ. / Εφάπαξ. Ώρα 8.10-10.15 μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Η αδελφότητα των λύκων. 7.00-9.30 μ.μ. (Αθανασίου Διάκου &
Μπουμπουλίνας, * 5012.391).

ΜΑΓΙΑ - Alpha Odeon

Βαριά ερωτευμένος. 6.00-8.15-10.30 μ.μ. (Χαλκίδα * 25.625). 
ΠΑΛΛΑΣ

D-ΤΟΧ. 6.30-8.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Dr. Τ και οι γυναίκες. 9.00-11.00 μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Dr Dolittle 2: Ο γιατρός ξανατρελάθηκε. Μόνο Παρ.-Κυρ. (Περικλέους 55,
Δημαρχείο, * 6511.758).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.00-10.00-12.00. Κυρ.-Πέμ.: 6.15-8.15-10.15 μ.μ. Κυριακή
12.00-4.00 μ.μ.: Χριστουγεννιάτικα κάλαντα. (Πειραιώς 125 & Χρ.
Σμύρνης, Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Κανταχάρ. 8.00-10.00 μ.μ., Κυρ. και ώρα 6.00 μ.μ. Μόνο Παρ.-Κυρ. (Γρ.
Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 19.15-22.30. / Η χαμένη
Ατλαντίδα. Στα ελληνικά. 16.00-17.30. Κυριακή:
11.00-13.00-14.30-16.00-17.30. Αίθουσα 2 Ο Χάρι Πότερ και η φιλοσοφική
λίθος. Με υπότ. 17.00-19.45-22.30. / Οι άλλοι. 22.30. (* 832.060,
Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. Από Τρίτη:
14.45-17.30-20.15-23.00. (* 257.255, Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-18.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγια μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Έριν Μπρόκοβιτς. 18.00-23.00. / Ο τίγρης και ο δράκος. 20.30. (*
225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. Αίθουσα 2 Το ημερολόγια μιας
πριγκίπισσας. 18.30-20.45-23.00. (Dolby Stereo). (* 235.304, Digital
Sound) 
ΚΑΠΙΤΟΛ

Moulin Rouge. 18.30-20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 18..00-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Ταξιδιάρικα πουλιά. 19.00-21.00. / Ζαμπρίσκι πόιντ.
23.00. Αίθουσα 2-«Παύλος Ζάννας» Η δασκάλα του πιάνου.
18.00-20.30-23.00. (* 378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30.
Κυριακή: 11.30-15.30-19.00-22.30. ΑΙΘΟΥΣΑ 2 Η χαμένη Ατλαντίδα. Στα
ελληνικά. 16.10. Σάββατο 14.00-16.10. Κυριακή: 11.40-14.00-16.10. / Το
ημερολόγιο μιας πριγκίπισσας. 18.35-21.00-23.25 ΑΙΘΟΥΣΑ 3 Dr Dolittle
2: Ο γιατρός ξανατρελάθηκε. 16.25. Σάββατο: 14.15-16.25. Κυριακή:
12.00-14.15-16.25. / American pie. 18.35-20.50-23.05. ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. Σάββατο: 14.20. Κυριακή:
11.20-14.20. / Βαριά ερωτευμένος. Έως Κυριακή: 18.10-20.35-23.00. Από
Δευτέρα: 15.45-18.10-20.35-23.00. ΑΙΘΟΥΣΑ 5 Ο Χάρι Πότερ και η φιλοσοφική
λίθος. Με υπότιτλους. 17.10-20.10-23.10. Σάββατο: 14.10-17.10-20.10-23.10.
Κυριακή: 11.10-14.10-17.10-20.10-23.10. ΑΙΘΟΥΣΑ 6 Ο Χάρι Πότερ και η
φιλοσοφική λίθος. Με υπότιτλους. 16.20. Κυριακή: 13.20-16.20. / D-ΤΟΧ.
19.20-21.20-23.20. ΑΙΘΟΥΣΑ 7 Η χαμένη Ατλαντίδα. Στα ελληνικά.
Σάββατο: 14.00. Κυριακή: 11.30-14.00. / Οι άλλοι.
16.45-19.00-21.15-23.30. ΑΙΘΟΥΣΑ 8 Ο άρχοντας των δαχτυλιδιών.
16.00-19.30-23.00. Κυριακή: 12.00-16.00-19.30-23.00. (* 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Άρμεγε ευρώ και κούρευε συντάξεις. Επιθεώρηση των Λ. Μιχαηλίδη, Β.
Μακρίδη, Γ. Γεωργίου. Παίζουν: Στάθης Ψάλτης, Μάρθα Καραγιάννη, Έλντα
Πανοπούλου, Κατερίνα Γιουλάκη, Πάνος Χατζηκουτσέλης, Νένα Χρονοπούλου.
Παραστάσεις κάθε μέρα απογευματινή 18.30, βραδινή 21.30. Μέχρι 20 Ιανουαρίου.
(* 824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Στα ελληνικά. 13.00-16.00. / Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 D.-ΤΟΧ.
11.30-14.00-17.10-19.10-21.00-23.10. (Dolby Digital DTS). ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. 11.00-13.50-16.50. /
American pie 2. 19.40-21.50-24.00. (Dolby Digital DTS). ΑΙΘΟΥΣΑ 5 Ο
Χάρι Πότερ και η φιλοσοφική λίθος. Με υπότιτλους. 11.40-14.50-17.50-20.40.
/ Μην πεις λέξη. 23.40. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.20. / Οι άλλοι.
19.00-21.10-23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η
φιλοσοφική λίθος. Με υπότιτλους. 13.10-16.30-19.30-22.35. (Dolby Digital
DTS). ΑΙΘΟΥΣΑ 8 Η χαμένη Ατλαντίδα. Μεταγλωττισμένη. 12.40-15.00-17.30.
/ Οι άλλοι. 19.45-22.00-00.20. (Dolby Digital DTS). ΑΙΘΟΥΣΑ 9 Η
φούσκα. 13.20-15.40-18.00-20.10-22.25. ΑΙΘΟΥΣΑ 10 Ο άρχοντας των
δαχτυλιδιών. 12.00-15.30-18.55-22.15. (Dolby Digital DTS). ΑΙΘΟΥΣΑ 11
Grinch. 11.10-13.30-15.50. / Βαριά ερωτευμένος.
18.15-20.30-22.50. (Dolby Digital ΕΧ, DTS). (* 469.300, 469.310 Εμπορικό
Κέντρο «Μακεδονία» Πυλαία). Έναρξη προβολών Σάββατο και Κυριακή 11.00. Τις
υπόλοιπες ημέρες έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. Κυριακή: 11.00-13.30-16.15.
ΑΙΘΟΥΣΑ 2 Η χαμένη Ατλαντίδα. Στα ελληνικά. 16.15-18.00. Κυριακή:
11.00-13.00-14.30-16.15-18.00. / Ο Χάρι Πότερ και η φιλοσοφική λίθος.
Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Η φούσκα. 19.00-21.00-23.00. (* 213.929) Dolby Stereo S.R.

ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο Χάρι Πότερ και η φιλοσοφική λίθος. Αίθουσα 2: Το
ημερολόγιο της Μπρίτζετ Τζόουνς. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Τζουράσικ Παρκ. Αίθουσα 2: Σκέτο ζώον. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Σκέτο ζώον. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το ημερολόγιο της Μπρίτζετ Τζόουνς. (* 23.377) <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17234P641</ED>
<ID>
ID:301132

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P64&aa=1</URL></REF>


Article

<CATEGORY>vin15</CATEGORY>

 <H2>Οδηγός για όλες τις ταινίες
</H2>
ΑΣΤΥΝΟΜΙΚΕΣ 
«Ο άνθρωπος που δεν ήταν εκεί». Αριστοτεχνικό ασπρόμαυρο φιλμ νουάρ των
αδελφών Κοέν [Δαναός]. 
ΓΙΑ ΠΑΙΔΙΑ 
«Χριστουγεννιάτικα κάλαντα». Η κλασική ιστορία του Καρόλου Ντίκενς,
αυτήν τη φορά σε κινούμενα σχέδια [Ετουάλ]. 
«Η χαμένη Ατλαντίδα». Υπερπαραγωγή της Ντίσνεϊ για την ανακάλυψη της
χαμένης ηπείρου [Ααβόρα, Αελλώ, Cinepolis, Αίγλη, Village
Μαρούσι-Παγκράτι-Ρέντης, Αλεξάνδρα, Γαλαξίας, Καλυψώ, Κηφισιά, Μελίνα,
Μετάλλιον, Πανόραμα, Cine City, Χολαργός, Σοφία, Φάληρο]. 
«Ο Χάρι Πότερ και η Φιλοσοφική Λίθος». Εντυπωσιακή μεταφορά στην οθόνη
του βιβλίου-φαινομένου με τις περιπέτειες ενός μικρού μάγου [Αελλώ, Αθήναιον,
Cinepolis, Village Μαρούσι-Παγκράτι-Ρέντης, Άνταμς, Βάρκιζα, Ρεξ, Σινεάκ,
Ιντεάλ, Ιντεάλ Μαρούσι, Κηφισιά, Μαργαρίτα, Μετροπόλιταν, Όσκαρ, Cine City,
Τρία Αστέρια, Φάληρο]. 
«Σρεκ». Ένας νέος αντιήρωας έρχεται να σατιρίσει τα κατά Ντίσνεϊ
παραμύθια [Αελλώ, Village Ρέντης, Άστρον, Ζέα]. 
«Ο κατεργάρης των Χριστουγέννων». Ο Τζιμ Κάρεϊ ως σκανδαλιάρης
καλικάντζαρος [Village Ρέντης]. 
«To μαγικό σπαθί - Αναζητώντας το Κάμελοτ». Ο μύθος του βασιλιά
Αρθούρου σε κινούμενα σχέδια [Αθηναΐς]. 
ΕΛΛΗΝΙΚΕΣ 
«Η φούσκα». Νεοελληνικό αλαλούμ από τον Νίκο Περάκη [Αελλώ, Village
Μαρούσι-Ρέντης, Ιντεάλ, Κηφισιά, Πλάζα]. 
«Εφάπαξ». Απολυμένος σκουπιδιάρης το σκάει από το σπίτι του για...
ντόλτσε βίτα [Άρτεμις, Μελίνα]. 
«Αλεξάνδρεια». Ταξίδια και αναμνήσεις στα ελληνογαλλικά [Ανδόρα]. 
ΘΡΙΛΕΡ 
«Οι άλλοι». Η Νικόλ Κίντμαν σε μια «διαφορετική» ιστορία φαντασμάτων
[Αελλώ, Cinepolis, Village Μαρούσι-Ρέντης, Αλεξάνδρα, Art Ecran, Γαλαξίας,
Έλλη, Κηφισιά, Μαργαρίτα, Μπρόντγουαιη, Πτι-Παλαί, Cine City, Χολαργός, Σοφία,
Φάληρο]. 
«D-Tox». Σιλβέστερ Σταλόνε εναντίον σίριαλ κίλερ [Αελλώ, Cinepolis,
Village Μαρούσι-Ρέντης, Art Ecran, Αστέρια, Βάρκιζα, Ετουάλ, Ζέα, Νανά,
Παλλάς, Πλάζα, Cine City]. 
ΚΟΙΝΩΝΙΚΕΣ 
«Θέλω και τη μαμά σου». Δύο 17χρονοι, που νομίζουν ότι είναι μεγάλοι
εραστές, δοκιμάζονται στη διάρκεια μιας εκδρομής [Αλεξάνδρα, Γλυφάδα, Μαρούσι,
Όπερα, Τροπικάλ, Δαναός]. 
ΚΟΜΕΝΤΙ 
«Το ημερολόγιο μιας πριγκίπισσας». «Ωραία μου κυρία» σε έκδοση...
τσιχλόφουσκας για τινέιτζερς [Αελλώ, Αίγλη, Village Μαρούσι-Παγκράτι-Ρέντης,
Καλυψώ, Κηφισιά, Μετάλλιον, Μπρόντγουαιη, Νιρβάνα, Cine City, Σπόρτινγκ]. 
«Παιχνίδια διχασμού και... εγκυμοσύνης». Ζευγάρι Τσέχων κρύβει
Εβραίο γείτονα στην περίοδο της γερμανικής κατοχής [Νέα Ελβετία]. 
ΚΩΜΩΔΙΕΣ 
«Βαριά ερωτευμένος». Ο Τζακ Μπλακ (που έκλεψε την παράσταση στο «High
Fidelity») ερωτεύεται τον... εσωτερικό κόσμο της ­ τετράπαχης ­ Γκουίνεθ
Πάλτροου [Village Μαρούσι-Παγκράτι-Ρέντης, Αλέκα, Μαρούσι, Όπερα, Τροπικάλ,
Άνεσις, Άννα Ντορ, Ατλαντίς, Άττικα, Ράδιο Σίτυ, Cine City, Τρία Αστέρια]. 
«American Pie 2». Ξεκαρδιστικές (;) σεξοπεριπέτειες μιας παρέας
κολεγιοπαίδων [Village Μαρούσι-Ρέντης]. 
«Dr. Doolittle 2: Ο γιατρός ξανατρελάθηκε». Ο Έντι Μέρφι
επιστρέφει στον ρόλο του κτηνιάτρου που επικοινωνεί με τους... ασθενείς του
[Village Ρέντης]. 
ΜΟΥΣΙΚΕΣ 
«Μουλέν Ρουζ». Φανταχτερό βιντεοκλίπ μιούζικαλ με τους Νικόλ Κίντμαν
και Γιούαν ΜακΓκρέγκορ [Ζίνα]. 
ΝΤΟΚΙΜΑΝΤΕΡ 
«Ταξιδιάρικα πουλιά». Η κάμερα ακολουθεί τα αποδημητικά πουλιά σε όλον
τον κόσμο, χαρίζοντας εικόνες που μαγεύουν [Ααβόρα, Άττικα, Αττικόν, Δαναός]. 
ΠΕΡΙΠΕΤΕΙΕΣ 
«Ο Άρχοντας των Δαχτυλιδιών - Η συντροφιά του Δαχτυλιδιού».
Φαντασμαγορική μεταφορά του «έπους» του Τζ.Ρ.Ρ. Τόλκιν [Αελλώ, Αθηνά,
Αθήναιον, Cinepolis, Αθηναΐς, Αίγλη, Village Μαρούσι-Παγκράτι-Ρέντης, Άνταμς,
Άστορ, Άτταλος, Βάρκιζα, Διάνα, Ίλιον, Καστέλλα, Κηφισιά, Μαργαρίτα,
Μετροπόλιταν, Παλάς, Cinerama, Τιτάνια, Τρία Αστέρια, Φοίβος, Χάι Λάιφ]. 
«Η αδελφότητα των λύκων». Γαλλικό μείγμα «Ακέφαλου καβαλάρη» και
«Σκυλιού των Μπάσκερβιλ» [Πετρούπολη]. 
«Το τελευταίο οχυρό». Ο Ρόμπερτ Ρέντφορντ υποκινεί εξέγερση σε
στρατιωτικές φυλακές [Αλίκη]. 
ΣΙΝΕΦΙΛ 
«Οδός Μαλχόλαντ». Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Αβάνα, Απόλλων, Άστρον, Τριανόν]. 
«Ποιος να ξέρει». Μπερδέματα εραστών από τον Ζακ Ριβέτ [Αττικόν]. 
«Διάβολοι στο κατώφλι». Ήρωες και αντιήρωες σε κινέζικο χωριό που
δέχεται εισβολή από Ιάπωνες [Art Studio]. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17234P642</ED>
<ID>
ID:301164

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P64&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ Α.
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν Μεσσάλας,
Γρηγοριάδου. «Το ημερολόγιο ενός τρελού» (Γκόγκολ) της Ντ. Θεμελή
Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ. «Το τρίγωνο των Βερμούδων» των Ρ. Τέιλορ - Τζ. Μπολόνια Γιούλη,
Κοντού (Αμερικής 10, * 36.39.385, 36.08.856).

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870). 
ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη.
ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α. Πασπαλά
Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ. Τζόις
Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» επιθεώρηση του Ν. Ελευθερίου
Τσούκας, Γκίνη (Κουντουριώτου 182 - 2ας Μεραρχίας, Πασαλιμάνι, Πειραιάς, *
42.96.414, 36.03.835). 
ΒΑΣΙΛΑΚΟΥ. Εναλλάξ: «Ο επιστάτης» του Χ. Πίντερ Μιχαλακόπουλος,
Χρυσομάλλης. «Ιστορία για ελέφαντες» του Ν. Μασούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής (σκηνοθ.), Σ.
Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ. Παπαδιαμάντη Καρρά,
Γιανναράκος (Αγίου Όρους 16 - Κωνσταντινουπόλεως, Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522). Αργεί.

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ο κουρέας της Σεβίλης» του Τζ. Ροσίνι
(Δευτ., Τετ., Παρ.) «Ο Καρυοθραύστης» του Τσαϊκόφσκι (Πέμ.)
«Αττίλας» του Τζ. Βέρντι (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Αλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ. «Οι σοφολογιώτατες» του Μολιέρου Δαλιάνη, Παπαϊωσήφ (Ρήγα
Παλαμήδη 2, Ψυρή, * 32.38.990, 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου, Στ.
Αθανασόπουλος. «Ο κατά φαντασίαν ασθενής» του Μολιέρου Βοζικιάδου, Στ.
Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5. «Ο δρόμος προς τη Δύση»: «Σας
αρέσει ο Μπραμς;» της Μ. Δούκα ­ «Είμαι από εκεί» της Κ. Γέρου
Αρβανίτης, Γέρου (Πειραιώς 254, * 48.15.018).

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟυ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του Ηλεκτρικού,
* 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασιλίσσης Σοφίας - Κόκκαλη, * 72.82.333). Αργεί.

ΜΕΛΙ. ΚΕΝΤΡΙΚΗ ΣΚΗΝΗ.«Φράνκι και Τζόννυ» του Τ. Μακ Νάλι Β. Κρούσκα, Γ.
Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ. Ντίρενματ Άγγ.
Αντωνόπουλος, Κοταμανίδου (Φωκαίας 4 - Αριστοτέλους 87, πλατεία Βικτωρίας, *
82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ. Παπάζογλου) του
Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της μητρός μου»
του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

Ένα, ακόμη, άπαιχτο στην Ελλάδα έργο του Τενεσί Ουίλιαμς, το «Περίοδος
προσαρμογής», παίζεται στο θέατρο «Μουσούρη». Στη φωτογραφία, οι πρωταγωνιστές
της παράστασης Απόστολος Γκλέτσος, Άριελ Κωνσταντινίδη και Νικήτας
Τσακίρογλου, που υπογράφει και τη σκηνοθεσία

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ. «Τέλος του παιχνιδιού» του Σ. Μπέκετ Β.
Θεοδωρόπουλος (σκηνοθ.), Στέργιογλου (Αντισθένους 7 - Θαρύπου, * 92.12.900). 
ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αποrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Γ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π.
Σακελλαρίου, Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου, Πετρούπολη, *
50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα Κακλέας
(σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα φον Καντ»
του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη 161, Ξιφίου,
* 64.20.522).

ΤΕΧΝΟΧΩΡΟΣ ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748). 
HALF ΝΟΤΕ JAZZ CLUB. «Ιστορίες στα παλάτια της μοίρας» Πελασγός,
Τσεκούρας (Τριβωνιανού 17, Μετς, * 92.13.310). 
ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ. (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλαη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. «Το φάντασμα της όπερας» (Λερού) του Π. Ζούλια
Μποσταντζόγλου, Σπύρου (Αμοργού 20, Κυψέλη, * 86.73.945, 86.43.088).

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ «Οι άθλοι του Ηρακλή» του Γ. Λιούμπη Λιούμπης (Ιπποκράτους 7 -
Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700, 36.08.666). 
ΑΛΚΥΟΝΙΣ. «Ο παππούς μας ο Παπαδιαμάντης» (Παπαδιαμάντης) του Γ.
Μεσσάλα Μεσσάλας (Ιουλιανού 42-46 - Αριστοτέλους, ~88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. της Μ. Αναιρούση - Κουρτζίδου
Αναιρούση (Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Ο κύκλος με την κιμωλία» (Μπρεχτ) του Γ. Καλατζόπουλου
Καλατζόπουλος (Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του
Εμμ. Ροΐδη Κουκλοθεατρική Ομάδα «Κιβωτός» - Σπ. Παπαγεωργίου (Δεληγιάννη 16 -
Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου
(Ναυπλίου 12 - Λένορμαν, Κολωνός, ~51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ
παρεξηγήσεων» (Πλάτος) της Φ. Κανέλλου Ποταμίτης (Ιλισίων 21, * 77.80.826.
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, ~86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟ. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι»» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, *36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, *22.81.563).

ΠΟΡΤΑ. «Το σκλαβί» της Ξ. Καλογεροπούλου Ξ. Καλογεροπούλου (Μεσογείων
59, *77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, *26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο Αρλεκίνος» (Σαρρή) της Εμμ. Καποκάκη Καποκάκη.
«Τα πέντε δάχτυλα και το φεγγάρι» (Β. Ουγκό 55, πλατεία Καραϊσκάκη, *
52.22.656). 
ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, *86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, *88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του» της Α.
Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας
(Τριπόδων 30, Πλάκα, *32.27.507). 
<H3>ΘΕΣΣΑΛΟΝΙΚΗ
</H3>
ΔΗΜΟΤΙΚΟ ΘΕΑΤΡΟ ΝΕΑΠΟΛΗΣ. «ΑΓΡΙΕΣ ΔΙΑΘΕΣΕΙΣ» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. 
ΘΕΑΤΡΟ ΑΜΑΛΙΑ. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

ΘΕΑΤΡΟ ΑΧΙΛΛΕΙΟΝ. «Νυφικο κρεβατι» Νίκος Σεργιανόπουλος, Ρένια
Λουιζίδου. Τετάρτη έως Κυριακή 9 μ.μ., Αγίου Δημητρίου 115.

ΚΘΒΕ - ΒΑΣΙΛΙΚΟ ΘΕΑΤΡΟ. - ΣΚΗΝΗ ΜΕΛΙΝΑ ΜΕΡΚΟΥΡΗ: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ.

ΘΕΑΤΡΟ ΦΛΕΜΙΓΚ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ.

ΚΘΒΕ. ΜΟΝΗ ΛΑΖΑΡΙΣΤΩΝ. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. 
ΚΘΒΕ ΜΙΚΡΟ ΘΕΑΤΡΟ ΜΟΝΗΣ ΛΑΖΑΡΙΣΤΩΝ. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ. 
<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17234P668</ED>
<ID>
ID:301205

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P66&aa=8</URL></REF>


Article

<CATEGORY>vin09</CATEGORY>

 <H5>...ΣΤΟ ΜΟΥΣΙΚΟ ΘΕΑΤΡΟ «ΑΘΗΝΑΪΣ»
</H5><H2>Χρήμα σε τεντωμένο σκοινί
</H2><H4>Μια μουσική επιθεώρηση επί χρήμασι που δεν χαρίζει κάστανα... </H4>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Sold Out θα πει ξεπουλημένο. Να, κάτι σαν αυτό που συμβαίνει στην εποχή
μας, με αξίες, κάποτε με όνειρα ή με τον πολιτισμό, που έχει φτάσει να
μετράται μόνο σε πωλήσεις (δίσκοι, εισιτήρια, φιάλες ουίσκι). 
Το χρήμα: Πίσω από το «Sold Out», την «επιθεώρηση επί χρήμασι», όπως
την ονόμασε ο δημιουργός της Σταμάτης Κραουνάκης. Που αποφάσισε να συνθλίψει
στα γρανάζια της μηχανής της πικρής σάτιρας το ξεπούλημα ως στάση ζωής. Μαζί
με τη νεανική ομάδα του «Σπείρα - Σπείρα». 
Στην «Αθηναΐδα», τη νέα - μόνιμη - στέγη της, η «Σπείρα», που κέρδισε
με το σπαθί της, τη μάχη επιβίωσής της και εκτίμηση στο κοινό με το
προηγούμενο έργο της, «Όλοι μαύρα κι ένα πιάνο» (μέχρι και σε ένα υπόστεγο
έπαιξε, χειμωνιάτικα, και χειροκροτήθηκε!), προτείνει τώρα κωμωδία μετά
μουσικής. Θέαμα ακριβείας και ισορροπίας. Με τραγούδια, ερμηνείες, χορό,
αίσθημα, γέλιο και δάκρυ. 
Ο Αριστοφάνης πανταχού παρών. Με τον «Πλούτο» του, σε μουσική Κραουνάκη
(απόδοση Λίνας Νικολακοπούλου). Και στο πνεύμα της παράστασης, μεταξύ καμπαρέ,
όπερας, οπερέτας, μουσικού θεάτρου. Και στα νέα τραγούδια-νούμερα των Στ.
Κραουνάκη και Νίκου Κολάρου. 
Αδίστακτους συγγενείς θέλει η ιστορία μας την ομάδα. Στην κηδεία ενός
μεγιστάνα των ασφαλειών. Της ασφαλιστικής Καπούλια ΕΠΕ. 
Και τι δεν περνάει από τη σκηνή τη νύχτα της κηδείας. Δολοφόνοι (ο
«Τζώνης ο μπόγιας», του Μάνου Χατζιδάκι, έχει σφάξει μάνα και φίλους),
ναρκομανείς και «βαποράκια» («Κοφ' την πρέζα, Τζακ»), ιερόδουλοι («... κι ούτε
φαντάρος πια να ξαποστάσει»), σεξοδιεστραμμένοι («Moon of Alabama»),
τζογαδόροι («Τύχη, φέρσου σαν Κυρία» από το «Μάγκες και Κούκλες»), «σκυλάδες»
(«Όλα τα καλά» από τον Χρήστο Μουστάκα), προδότες. Άξονας οτιδήποτε εκποιείται
ως πάθος... 
Σταμάτης Κραουνάκης - Τζένη Μπότση

Η χήρα (Τζένη Μπότση) κλαίει και οδύρεται... πού να βρει μαύρο καλσόν,
μαύρη αλεπού για τον γιακά, μαύρο καημό και ψάχνει συνολάκια κηδείας (τύπου «Ο
καημός του ταρσανά») στα πρωινάδικα! 
Σεξ. «Που είναι μεγάλη ιστορία, θέλει κράση και καλή κυκλοφορία και
προετοιμασία για να γίνει το κακό...» Το σεξ δεν έχει σχέση με το χρήμα,
είπατε; 
«Εκπτώσεις, αρχίσαν οι εκπτώσεις, ξεπούλα το να νιώσεις την τέλεια
ηδονή / πώς γίναμε έτσι βούρλα, με βούλα διεθνή, οι χριστιανοί» εκφέρει στο
τραγούδι-σήμα, της «Βαρόνης Sold Out» η κόρη του «νεκρού» υπερασφαλιστού
Αριστείδη Ζαχαρία (Γιάννης Καραλής). 
Λευκός άγγελος, που τα πανθ' ορά, ο Σταμάτης Κραουνάκης (φέτος
καταθέτει από σκηνής, μαζί με τη «Σπείρα», προαίσθημα, αίσθημα, μεταίσθημα),
κορυφώνει το πρώτο μέρος με το «Money, Money» του Μπρέγκοβιτς στην κατάλευκη
(σε κοστούμια Ντίνου Πετράτου) χορευτική αποθέωση (με οδηγό τον Δημήτρη
Παπάζογλου). Προειδοποιεί για «τα πολιτισμά - που μπήκαν - στην τσουβάλα», το
ξεπούλημα («καμιά Ακρόπολη φοβάμαι»), την «καζάνα με το μαύρο χρήμα» όπου όλοι
βράζουμε, «Μίστερ και Μαντάμε»... 
Στο κυβερνοσκυλάδικο «Η Κόλαση» μας μεταφέρει το δεύτερο μέρος. Πιο
κόκκινο (στους φωτισμούς της Κατερίνας Μαραγκουδάκη), πιο γαργαλιστικό. Εκεί
που καταφεύγει ο νταλκάς των συγγενών «και η χοντρή κονόμα για πλύσιμο κι
απόσβεση». Νταλκάς με μικρόφωνο και πλαστικό σουξέ. Όσο να ανοίξει η διαθήκη
του μακαρίτη. 
Τα καλύτερα. Τα «Χαμένα όνειρα» του Πιατσόλα (ύμνος στα αριστερά...
όνειρα). Η «Σκλάβα», στο ψυγείο! Το «Μετρώ, μετρώ» από τον «νεκρό». Το
Τραγούδι της Πενίας (από τον αριστοφανικό «Πλούτο») και το «Μαχαίρι» των
Μικρούτσικου - Καββαδία. «Είμαι μία μπας κλας» (Σταρ Ελλάς) από την Τζένη
Μπότση. 
Χμμ. Το τραγούδι της λαϊκής αγοράς στην έναρξη. Το τραγούδι του Ιούδα.
Η ορατότητα του κέντρου της σκηνής από τις πίσω θέσεις. 
Θα ξαναπάμε; Ξέρετε άλλο (νεανικό) πολυθέαμα στην πόλη, που να
προμοτάρει αίσθημα, γέλιο και συγκίνηση; 
<H3>Οδηγίες «χρήσης» </H3>
Πού: Καστοριάς 34-36, Βοτανικός, τηλ. 010.3480.000. Σε μία
αναπαλαιωμένη βιοτεχνία μετάξης, στον πολυχώρο πολιτισμού «Αθηναΐς».

Πώς πάμε: Από Ιερά Οδό, δεύτερο στενό δεξιά μετά την Κωνσταντινουπόλεως
(γραμμές). 
Πόσο: 18 ευρώ, 10 φοιτητικό, 5 για σπουδαστές μουσικών σχολών. 
Υπάρχει δυνατότητα αποστολής με κούριερ (αντικαταβολή), με επιβάρυνση
2,5 ευρώ. Ταμείο: 6-10 μ.μ. 
Παρκάρισμα: Εύκολο στην περιοχή ή στο πάρκινγκ της «Αθηναΐδος». 
Έναρξη: Στις 10 μ.μ. κάθε Πέμπτη, Παρασκευή, Σάββατο. Κυριακή στις 8.30
μ.μ. 
Πέτρα και ξύλο (και στο σκηνικό του Βασίλη Λιακόπουλου), σε αίθουσα 200
ατόμων (sold out εσχάτως). 
Ποτό και τσιγάρο επιτρέπονται, όχι όμως και κινητά ή φαγώσιμα. 
Τραπεζάκια και καρέκλες καφενείου. Καλή επιλογή κρασιών, ευγενικό σέρβις.

<H3>* INFO
</H3>
Στον χώρο

Μουσείο Κυπριακών Αρχαιοτήτων, δύο σινεμά, ένα ακόμη θέατρο. Κάθε Δευτέρα, από
4 Φεβρουαρίου, στην ίδια σκηνή, η Δήμητρα Παπίου με το λαϊκό ρεσιτάλ του Στ.
Κραουνάκη «Νέα γυναίκα, μόνη, τραγουδά...». Υπάρχουν μπαρ και δύο εστιατόρια
(«Βοτανικός» και «Red» με καλό φαγητό της τάξης των 15 έως 40 ευρώ το άτομο).
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P68</CAT>
<ED>
Κωδικός άρθρου: A17234P681</ED>
<ID>
ID:301120

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P68&aa=1</URL></REF>


Article

<CATEGORY>vin09</CATEGORY>

 <H5>CD ΡΕΤ SΗΟΡ ΒΟΥS
</H5><H2>Ντίσκο... θέαμα
</H2>
<AUTHOR>Μ.Μ.</AUTHOR>

Η ποπ ποτέ δεν έκρυψε την αγάπη της για το θέατρο και από τους πιο
προικισμένους καλλιτέχνες της. Οι Pet Shop Boys κερδίζουν άξια το εισιτήριό
τους για τη σκηνή. Κανείς δεν θα μπορούσε να τους αρνηθεί το δικαίωμα στη
σκηνή, το μερτικό τους στο μιούζικαλ, τη χαρά να οργανώσουν ένα θέαμα από την
αρχή ώς το τέλος. Παρ' όλα αυτά, το «Closer to Heaven» (Sony) που έγραψαν οι
δύο Pet Shop Boys (Νιλ Τέναντ και Κρις Λόου) μαζί με τον Τζόναθαν Χάρβεϊ, δεν
έφερε την επιτυχία που όλοι περίμεναν ­ ίσως, εξήγησαν, έδωσαν οι ίδιοι την
εξήγηση ­ φάνηκε πολύ «γκέι» σε κάποιους ή «πιο κοντά στην Κόλαση» απ' ό,τι
στον Παράδεισο του τίτλου του. Κάτω από τη σκηνή, πάντως, μένουν οι
ηλεκτρονικές και ντίσκο εξάρσεις τους και οι μελό μελωδίες της ανυπακοής τους
στα συνηθισμένα. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P68</CAT>
<ED>
Κωδικός άρθρου: A17234P682</ED>
<ID>
ID:301156

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P68&aa=2</URL></REF>


Article

<CATEGORY>vin09</CATEGORY>

 <H5>CD ΖΩΝΤΑΝΟ
</H5><H2>40 επιτυχίες
</H2>
<AUTHOR>Π.Α.Γ.</AUTHOR>

Η παρουσία του Θανάση Πολυκανδριώτη στον χώρο του λαϊκού τραγουδιού δεν
περιορίζεται μόνο στο στούντιο για ηχογράφηση, ούτε σε θεωρητικό επίπεδο να
διδάσκει τους νέους τα μυστικά του μπουζουκιού. Αυτός ο συνθέτης του καιρού
μας τα τελευταία χρόνια κρατάει μια ξεχωριστή θέση στην ήρεμη νυχτερινή
διασκέδαση της Αθήνας. 
Μια τέτοια νύχτα ο Πολυκανδριώτης κατέγραψε μαζί με τους συνεργάτες του και
την κυκλοφορεί σε διπλό CD με τίτλο «Θανάσης Πολυκανδριώτης - Μια βραδιά στου
Μακρυγιάννη». Μαζί του η Σωτηρία Λεονάρδου (Alfa Records). Οι δύο δίσκοι
περιέχουν το κλίμα και την ατμόσφαιρα του κέντρου του Μακρυγιάννη, όπου ο
Πολυκανδριώτης με τους Σωτηρία Λεονάρδου, Χρήστο Καρακώστα, Άννα Μελίτη, Κύπρο
Χαριλάου και το μουσικό συγκρότημα «Οι επόμενοι» παρουσιάζουν 40 τραγούδια,
από το ευρύτερο ρεπερτόριο του κλασικού ρεμπέτικου και λαϊκού τραγουδιού. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P68</CAT>
<ED>
Κωδικός άρθρου: A17234P683</ED>
<ID>
ID:301180

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P68&aa=3</URL></REF>


Article

<CATEGORY>vin09</CATEGORY>

 <H5>CD ΑΦΟΙ ΚΑΤΣΙΜΙΧΑ
</H5><H2>Ρίτα, Ριτάκι...
</H2>
<AUTHOR>Χ.Π.</AUTHOR>

Τι περιμένει κανείς από μια λάιβ ηχογράφηση; Τι άλλο από το να καταγράψει τον
παλμό της στιγμής, να μεταφέρει το συναίσθημα της πλατείας, να σε κάνει να
χορέψεις ή να δακρύσεις. Το διπλό CD «20 χρόνια Live» των αδελφών Κατσιμίχα (η
τελευταία τους από κοινού περιοδεία, το καλοκαίρι του 2001) σου μεταφέρει όλα
τα παραπάνω συναισθήματα κορυφώνοντας, στο φινάλε, με ένα άκρως χορευτικό
«Ρίτα, Ριτάκι» και στη συνέχεια το «Σχήμα λόγου» και το «Γέλα, πουλί μου». Η
φόρτιση του δεύτερου και πιο δυνατού από «κλίμα» CD ισορροπεί με το πιο
εσωστρεφές πρώτο μέρος, το οποίο περιέχει και ορισμένες σπάνιες στιγμές ­
εκτός από τα γνωστά «ανόητες αγάπες», «όμορφη μέρα» κ.λπ. περιέχει και καθαρά
λαϊκά άσματα, αλλά και τον παραδοσιακό «Μπερμπίλι» που ακούγεται πιο φρέσκος
από ποτέ.
<REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P68</CAT>
<ED>
Κωδικός άρθρου: A17234P684</ED>
<ID>
ID:301188

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P68&aa=4</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Περιλαμβάνουν ένα από τα επτά θαύματα του αρχαίου κόσμου. 2.
Είναι και η «Τραβιάτα» του Βέρντι. ­ Και για τα τεθωρακισμένα αναφέρεται.
3. Όρος της Πυρηνικής Φυσικής. ­ Τα αρχικά ομόσπονδου κράτους.
4. Μεσογειακό λιμάνι (με άρθρο). 5. Στην αρχαία γλώσσα μετέβαλλε
τον ήχο (αιτ.). ­ Άλλη λέξη για το ψοφίμι. 6. Πρόθεση των λατινικών. ­
Προκαλούν τον αποτροπιασμό. 7. Μελανό σημείο, μεταφορικά (καθ.). ­ Από
μία αιτιατική ακολουθείται. 8. Γαλλικός εκδοτικός οίκος. ­ Ένα ρήμα που
απαιτεί τα... εν τη παλάμη. 9. Ιταλός πεζογράφος, ένας από τους
σημαντικότερους του 20ού αιώνα. 
ΚΑΘΕΤΑ

1. Είναι πολλά από τα έργα του Ουγκώ. 2. Πετυχαίνει πολλά
(γεν.). 3. Έγραψε την περίφημη «Προσευχή πάνω στην Ακρόπολη». ­
Βαλκανικό νόμισμα. 4. Αγγλικό σύμφωνο. ­ Χρήσιμος χώρος. 5.
Αυτός έχει το όνομα κι ο Απρίλης τα λουλούδια, σε γνωστή παροιμία. ­
Συνεχόμενα στο αλφάβητο. 6. Έχει και τη σημασία του εξάλλου. ­ Όμοια
γράμματα. 7. Και οι τοπικές αναφέρονται. 8 Αγγλικό σύμφωνο. ­
Εκμεταλλεύονται τη δύναμη του ανέμου (γεν.). 9. Γι' αυτήν η έπαρση δεν
είναι ελάττωμα (γεν.). 
ΛΥΣΗ (4/1/2002) 
ΟΡΙΖΟΝΤΙΑ: 1. ΚΑΡΑΓΑΤΣΗ 2. ΑΝΑΚΡΙΣΗ 3. ΡΑΦΙΑ ­ ΕΜΑ
4. ΑΚΗΔΙΑ ­ ΦΑ 5. ΒΑ ­ ΕΑΡΙΝΗ 6. ΕΤΟΣ ­ ΕΛΣ 7. ΛΕΙ ­
ΝΤΑΗΣ 8. ΕΜΠΟΡΟΥ 9. ΣΑ ­ ΣΑΓΚΑΛ. ΚΑΘΕΤΑ: 1. ΚΑΡΑΒΕΛΕΣ
2. ΑΝΑΚΑΤΕΜΑ 3. ΡΑΦΗ ­ ΠΙΟ 4. ΑΚΙΔΕΣ ­ ΟΛ 5. ΓΡΑΙΑ ­
ΑΡΝ 6. ΑΙ ­ ΚΟΤΕΡΑ 7. ΤΣΕ ­ ΓΥΑΛΙ 8. ΣΗΜΑΝΣΗ 9.
ΑΦΗ ­ ΣΟΣ. <REF><SOURCE>
ΤΑ ΝΕΑ</SOURCE>
<DATE>, 05-01-2002</DATE>
<CAT>, Σελ.: P84</CAT>
<ED>
Κωδικός άρθρου: A17234P841</ED>
<ID>
ID:301131

</ID><URL>http://ta-nea.dolnet.gr/neaweb/neafile.print_unique?e=A&f=17234&m=P84&aa=1</URL></REF>


Article

<CATEGORY>vin06</CATEGORY>

 <H5>ΠΩΣ Η ΕΜΥ ΕΧΑΣΕ ΤΗ ΧΙΟΝΟΘΥΕΛΛΑ
</H5><H2>ΓΥΜΝΟΙ ΣΤΟ ΧΙΟΝΙ
</H2><H4>Κυβέρνηση, Δήμοι και... πολίτες
</H4>
<H3>ΟΔΗΓΟΣ ΕΠΙΒΙΩΣΗΣ στο χιόνι και τον πάγο
</H3>
σε
λί
δες 7-
15 και ΡΙ
ΠΕ
Σ: Χιο
νο
πό
λε
μος (σελ.
3)
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17235N011</ED>
<ID>
ID:301211

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N01&aa=1</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΟΛΙΣ, πάντως, συνέλθουμε από το κακό που μας βρήκε, θα πρέπει να δούμε
τι ακριβώς συνέβη στη ΔΕΗ και σημειώθηκαν δεκάδες και πολύωρες διακοπές
παροχής ρεύματος. Και βέβαια να καταλογισθούν ευθύνες ­ αν υπάρχουν. Ο Λ.
Παπαδόπουλος στις «Ματιές». Σελ. 4. 
Ο ΠΡΩΘΥΠΟΥΡΓΟΣ να σηκώσει το τηλέφωνο και να βγάλει αμέσως στους
δρόμους τον μισό Στρατό. Τα μισά τανκς και τη μισή κυβέρνηση. Κι αν χρειαστεί,
να ρίξει μερικές χριστοπαναγίες. Ο Δημήτρης Δανίκας στους «Προβολείς». Σελ. 6. 
Ο Ρ. ΡΟΥΤΖΙΕΡΟ, υπουργός Εξωτερικών της Ιταλίας, είναι το πρώτο θύμα
του ευρώ. Υπέβαλε ήδη την παραίτησή του μετά τις δηλώσεις του καβαλιέρε Σ.
Μπερλουσκόνι. Ο τελευταίος μάλιστα σκοπεύει να νομιμοποιήσει πάλι τους οίκους
ανοχής! Σελ. 34. 
Η ENRON κατέρρευσε. Και το πρώτο σκάνδαλο του Τζ. Μπους έχει αρχίσει να
τρέχει. Η εταιρεία, που έχει έδρα το Χιούστον του Τέξας, έχει χρηματοδοτήσει
μαζικά τις προεκλογικές εκστρατείες των Μπους, πατέρα και γιου. Από τον
«Indipendent» στη σελ. 35. 
Ο ΥΒ ΣΑΙΝ ΛΩΡΑΝ, ο ζωντανός θρύλος της υψηλής ραπτικής, πρόκειται να
ανακοινώσει την αποχώρησή του από την ενεργό δράση. Σήμερα, πιθανότατα, θα
δώσει την πρώτη συνέντευξη Τύπου στα 44 χρόνια της σταδιοδρομίας του. Σελ. 36. 
Η ΑΛΗΘΕΙΑ να λέγεται: ουδείς περίμενε την ένταση του χιονιά και όλοι
ήλπιζαν πως θα είναι μικρής διάρκειας. Να που η αισιοδοξία δεν είναι πάντα
καλός οδηγός. Και να, μάθημα για όλους, που η ετοιμότητα πρέπει να λαμβάνει
υπόψη το χειρότερο. Η Λίνα Αλεξίου «Σε πρώτο ενικό». Σελ. 37. 
ΕΥΡΩ: Η Ελλάδα βρίσκεται ανάμεσα στις δύο χώρες με την καλύτερη
κυκλοφορία του κοινού νομίσματος. Ήδη το 80% των λιανικών πωλήσεων γίνεται σε
ευρώ. Ενώ έχουν αποσυρθεί από την κυκλοφορία 500 δισ. δραχμές ή το 17% του
κυκλοφορούντος νομίσματος. Σελ. 40. 
Κ. ΛΑΛΙΩΤΗΣ: Ροκ με τη Ν.Δ., τανγκό 
με την Αριστερά και... μπλουζ με τους 
άλλους! Ο εστί μεθερμηνευόμενον: 
σκληρές κόντρες με τη Ν.Δ., διάλογος 
με την Αριστερά και με τις κοινωνικές 
δυνάμεις των επιχειρήσεων, που είναι 
κατ' εξοχήν κεντρώος χώρος. Η Ειρήνη 
Καρανασοπούλου στις σελ. 16.

«ΜΟΝΗ διέξοδος για το Κυπριακό είναι 
να λυθεί με την προοπτική ένταξης της 
Κύπρου στην Ευρωπαϊκή Κοινότητα και 
υπό τον όρο ότι θα έχει δρομολογηθεί και 
η ένταξη της Τουρκίας», έλεγε το 1986 ο 
Σέρι Τασάν. Ο Δημήτρης Κώνστας στην 
«Τρίτη Άποψη». Σελ. 6.

ΟΙ ΚΛΩΝΟΙ του «Big Brother» είναι έτοιμοι: 
συμβίωση γυναικών με ανδρικό χαρέμι, επιβίωση 
σε αλπικό χιονοδρομικό καταυλισμό, οικογένειες 
να ανταλλάσσουν τρόπους ζωής, συνύπαρξη 
«επωνύμων» και άλλα ακόμη πολλά τηλεπαιχνίδια. 
Ο Χρ. Ιερείδης στο νέο ένθετο «Ορίζοντες», σελ. 1.

ΚΡ. ΣΑΝΤΣΕΘ: Οι κινήσεις που κάνεις μπροστά 
στον ταύρο, η κλίση του κορμιού σου, όλα είναι ένα 
μικρό μπαλέτο. Η ταυρομαχία είναι ένας τρόπος να 
αγαπάς. Κι εμείς οι γυναίκες ξέρουμε ν' αγαπάμε... 
Αλλά δεν θα κατέβει ξανά στην αρένα. Η Αριστοτελία 
Πελώνη στο νέο ένθετο «Ορίζοντες», σελ. 3.

<H3>ΕΝΘΕΤΟ
</H3>
Η ΙΔΕΑ είναι απλή: Διαλέγουμε νέους 20 ετών και τους παρακαλούμε να μας
αφήσουν να διασκεδάσουμε μαζί τους παρέα. Αυτοί αποφασίζουν για το πού και
πώς! Εμείς, απλώς πληρώνουμε τον λογαριασμό. Ο Ι. Ντρενογιάννης στο νέο ένθετο
«Ορίζοντες», σελ. 4 - 5.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17235N021</ED>
<ID>
ID:301221

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Γνώση
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Τουλάχιστον μάθαμε και κάτι: Χειμερινούς Ολυμπιακούς Αγώνες δεν είμαστε
έτοιμοι να διοργανώσουμε. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17235N022</ED>
<ID>
ID:301301

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΤΕΤΑΡΤΗ 9/1
</H3>
Τοπικές συννεφιές με ασθενείς χιονοπτώσεις στην Ανατολική και Νότια Ελλάδα.
Ήλιος στις υπόλοιπες περιοχές. Βοριάδες στα δυτικά, μέχρι μέτριοι (3-5
Μπωφόρ), στα ανατολικά έως ισχυροί (6 Μπωφόρ), στο Αιγαίο τοπικά θυελλώδεις
(7-8 Μπωφόρ).
<H3>ΠΕΜΠΤΗ 10/1
</H3>
Ηλιοφάνεια σ' ολόκληρη σχεδόν τη χώρα. Άνεμοι βόρειοι στο Ιόνιο μέχρι μέτριοι
(4 Μπωφόρ), στο Αιγαίο πολύ ισχυροί και τοπικά θυελλώδεις (7-8 Μπωφόρ). Άνοδος
της θερμοκρασίας παντού...

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Χιονοστιβάδα χάους
</H2><H4>ΤΟ ΧΙΟΝΙ ΜΑΣ ΒΡΗΚΕ ΟΛΟΥΣ ΑΠΡΟΕΤΟΙΜΑΣΤΟΥΣ!
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Οι παππούδες μας είχαν να λένε για τον χειμώνα του '41 - εντάξει, όχι μόνο
διότι χιόνισε έτσι όπως κανείς δεν είχε ξαναδεί - ήταν και οι Γερμανοί και η
πείνα. Εμείς, τώρα, θα λέμε στα εγγόνια μας για τον χειμώνα του 2002 -
ευτυχώς, χωρίς κατακτητές και πείνα, αλλά με χιονόμπαλες και χιονανθρώπους και
προβλήματα - πολλά προβλήματα.

Διότι, πέραν της αισθητικής που προσέφερε η φύση, έφερε και χιονοστιβάδα...
χάους. Ατελείωτες ουρές εγκλωβισμένων στην εθνική Αθηνών - θεσσαλονίκης ­ ο...
Στρατός τούς προσέφερε βοήθεια, ωσάν να είμαστε σε κατάσταση πολιορκίας, να
'ναι καλά βέβαια οι φαντάροι. Χιλιάδες σπίτια χωρίς ρεύμα ­ και κάποια από
αυτά χωρίς θέρμανση. Το... στολίδι μας, το αεροδρόμιο «Ελευθέριος Βενιζέλος»,
σε κατάσταση διάλυσης ­ δεν δούλευε, λέει, και το μηχάνημα «απόψυξης» των
αεροσκαφών. 
Γυμνοί, λοιπόν, συνελήφθησαν άπαντες ­ το κράτος, οι δήμοι, οι πολίτες, εμείς
δηλαδή, που ακούγαμε για κακοκαιρία και χιόνια μέχρι και στην Πλατεία
Συντάγματος, αλλά παρ' όλα αυτά κάναμε του κεφαλιού μας. Και πήραμε το Ι.Χ.
μας και πήγαμε να ακολουθήσουμε το προγραμματάκι μας σαν να μην έτρεχε τίποτα.
Αμ δε... 
Και δεν ήταν μόνο η... εθνική μας μαγκιά το μόνο από τα ελαττώματά μας χθες.
Διότι, πώς να χαρακτηρίσουμε τούτο το μπαλάκι ευθυνών που εξαπέλυσαν όλοι προς
όλους. Φταίει η ΕΜΥ, που έχασε 12 ώρες χιονιού και μας καθησύχασε, λένε το
Συντονιστικό Διυπουργικό και η Τροχαία. Όχι, κοιμήθηκε το Συντονιστικό,
ανταπαντά η Τροχαία, η οποία εκτός των άλλων είχε και τους... τσαμπουκάδες που
αρνούνταν να βάλουν αλυσίδες στα αυτοκίνητά τους. Αχ, αυτές οι ευθύνες ­ όλοι
τις επιζητούν κι ουδείς τις αποδέχεται ­ ως είθισται, εξάλλου. 
Τώρα, εάν νομίζετε πως «αυτό ήταν, κουτσά - στραβά τελείωσε», γράψτε λάθος.
Διότι άλλο «τέρας», ο ύπουλος πάγος, καιροφυλακτεί ­ για να οδηγήσει σε σλάλομ
τα αυτοκίνητα και σε γλίστρες τους ανθρώπους. Και έτσι τα φορτηγά και τα
βυτιοφόρα μπορεί να μην φτάσουν έγκαιρα στις αγορές και τα βενζινάδικα (ήδη
κάποια από αυτά κατέβασαν από χθες το μεσημέρι ρολά) και οι ελλείψεις τροφίμων
και καυσίμων να χτυπήσουν την πόρτα μας. Οι δρόμοι-παγίδες ανά τη χώρα
παίρνουν την εκδίκησή τους. Και με τέτοια κατάσταση ποιος μπορεί να διανοηθεί
να στείλει το παιδί του σχολείο. 
Εδώ, όμως, υπάρχουν και τα «θετικά»: εάν είστε δημόσιοι υπάλληλοι μπορείτε
κάλλιστα να επικαλεστείτε τον... αποκλεισμό σας από το χιόνι και να την...
κοπανήσετε με τη βούλα. 
Όλα αυτά στη χώρα του ευρώ, όπου λέει είμαστε στους κορυφαίους δύο της
ευρωζώνης. Αλλά είπαμε ­ Ευρώπη γίναμε, ας δούμε πώς θα γίνουμε και Ευρωπαίοι...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17235N032</ED>
<ID>
ID:301273

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Χιονοπόλεμος
</H2>
ΤΗ ΣΥΝΗΘΙΣΜΕΝΗ τακτική τους, να επιρρίπτουν η μία στην άλλη τις
ευθύνες, ακολούθησαν και πάλι οι αρμόδιες κρατικές υπηρεσίες... 
ΓΙΑ ΤΗΝ απίστευτη ταλαιπωρία που προκάλεσε η κακοκαιρία στο μεγαλύτερο
μέρος της χώρας... 
ΑΥΤΗΝ τη φορά μάλιστα ακόμα και στο κέντρο της Αθήνας. 
ΚΑΙ βέβαια η ένταση της κακοκαιρίας του τελευταίου τετραημέρου δεν ήταν
ούτε συνήθης ούτε μικρή... 
ΟΜΩΣ ο αιφνιδιασμός και η αδυναμία του κρατικού μηχανισμού να
ανταποκριθεί ­ σε ορισμένες περιπτώσεις έστω και στοιχειωδώς στις ανάγκες των
πολιτών ­ ξεπέρασε τα όρια ανοχής... 
ΣΕ ΒΑΘΜΟ που ασφαλώς δεν μπορεί να θεωρηθεί ως δικαιολογία η αποτυχία
της Μετεωρολογικής Υπηρεσίας, που άλλα προέβλεψε και άλλα έγιναν. 
ΚΑΙ αν είναι αλήθεια ότι κάποιοι οδηγοί φέρουν και οι ίδιοι μέρος της
ευθύνης για την ταλαιπωρία τους... 
ΔΕΝ παύει να προκαλεί οργή η αδυναμία των υπηρεσιών να απεγκλωβίσουν
όσους παγιδεύτηκαν στην Εθνική Οδό, οι οποίοι παρέμειναν επί 16 ώρες μέσα στα
αυτοκίνητά τους... 
ΣΤΟΝ πλέον ­ υποτίθεται ­ σύγχρονο αυτοκινητόδρομο της χώρας. 
ΟΣΟ για τις αιχμές του συντονιστικού εις βάρος της Αστυνομίας, αλλά και
τις κατηγορίες αστυνομικών εις βάρος του συντονιστικού... 
ΑΠΛΩΣ αποδεικνύουν ότι δεν λειτούργησε όπως έπρεπε το σχέδιο
Ξενοκράτης... 
ΚΑΙ ότι στις συνέπειες από τις προφανείς ελλείψεις υποδομής θα πρέπει
να προστεθούν και οι επιπτώσεις... 
ΑΠΟ την εξοργιστική ασυνεννοησία των αρμοδίων! <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17235N033</ED>
<ID>
ID:301313

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Άγγελος Στάγκος:

(ο αρθρογράφος για τη στάση του κ. Κ. Καραμανλή ως προς την είσοδο του
ευρώ) 
« Θεώρησε ο κ. Κ. Καραμανλής ότι η παρουσία του θα ενίσχυε τον Πρωθυπουργό κ.
Κ. Σημίτη και ξέχασε ότι ηγείται ενός κόμματος φιλοευρωπαϊκού, που μάλιστα
επαίρεται ότι άνοιξε τον δρόμο προς την Ευρώπη, για να ακολουθήσει μετά το
ΠΑΣΟΚ. Ξέχασε επίσης ότι ο αρχηγός του κόμματος της αξιωματικής αντιπολίτευσης
είναι θεσμικός παράγων της πολιτικής ζωής. Το κυριότερο, ο κ. Κ. Καραμανλής
παρασύρθηκε από το πνεύμα του επαρχιωτισμού και δεν σκέφθηκε ότι αν αύριο
γίνει πρωθυπουργός, θα έχει ο ίδιος να αντιμετωπίσει τις στρατιές των ανέργων
και τα κύματα του εκπατρισμού για την εξασφάλιση εργασίας. 
Το ευρώ δημιουργεί οράματα, γεννά προκλήσεις και απαιτεί αλλαγή νοοτροπίας από
τους πάντες. Οι πάντες όμως χρειάζονται καθοδήγηση από την πολιτική,
οικονομική, επιστημονική και πνευματική ηγεσία. Και προ πάντων χρειάζονται
καλύτερη παιδεία ». 
(«Το Βήμα»)
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17235N034</ED>
<ID>
ID:301341

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Παιδιά σηκωθείτε να βγούμε στους δρόμους / Με φτυάρια στα χέρια κι αλάτι στους ώμους
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17235N041</ED>
<ID>
ID:301220

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Χαρούλα Αλεξίου: 
(η τραγουδίστρια, στο «BHMAgazino») 
«Σήμερα κάνουμε τραγούδια τα οποία εκτιμούν όλοι αυτοί που δεν εκτιμούμε και
συνεχίζουμε να κοιμόμαστε ήσυχα».


Γιώργος Τριανταφυλλίδης: 
(ο νικητής του Big Brother λέει, στην «Εσπρέσσο», τι εστί
«Τσάκας») 
«Το "Τσάκας" προέρχεται από τη λέξη τσακαλομάτης! Και Τσακαλομάτη ήταν το
επώνυμο της γιαγιάς μου. Απλώς εγώ το έκανα Τσάκας για να ακούγεται πιο. ευρωπαϊκό».


Ζακ Ρογκ: 
(ο πρόεδρος της ΔΟΕ, στους «Times», για τους Ολυμπιακούς του
2004) 
«Τώρα είμαι περισσότερο βέβαιος απ' ό,τι ήμουν πριν από μερικούς μήνες. Οι
δυνατότητες υπάρχουν στην Αθήνα για να διοργανώσουμε έξοχους Ολυμπιακούς Αγώνες».


Ειρήνη Παπά: 
(η ηθοποιός, για το ενδεχόμενο να της ζητηθεί να αναλάβει πρόεδρος
της Πολιτιστικής Ολυμπιάδας ­ στο «Έθνος») 
«Θα έλεγα ένα "όχι" με κεφαλαία γράμματα. Πολύ μεγάλο».


Στέφανος Μάνος: 
(τι θα γινόταν αν δεν ήταν πολιτικός ­ και αν δεν γίνει δήμαρχος...
­, στο «Βήμα της Κυριακής») 
«Επιχειρηματίας ξανά».


Μαριέττα Γιαννάκου: 
(η βουλευτής της Ν.Δ., στον «Τύπο της Κυριακής») 
«Η στάση της Τουρκίας είναι ένα ασφαλές δείγμα ότι τελικά "κάτι δεν πάει καλά"
στην πολυδιαφημισμένη ελληνοτουρκική φιλία».


Σταύρος Μπένος: 
(ο υφυπουργός Εσωτερικών, στον «Τύπο της Κυριακής», για το
«ροκ» του κ. Κ. Λαλιώτη) 
«Ακόμα διαφωνώ μαζί σας ότι έχει καθιερωθεί ως η πολιτική της παράταξης. Πάρα
πολλά σημαντικά στελέχη διαφωνούν με αυτό και πιστεύω ότι πολύ σύντομα θα
βάλουμε μια τελεία και μια παύλα σε όλη αυτή την ιστορία που έρχεται από το παρελθόν».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17235N043</ED>
<ID>
ID:301311

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Με το χιόνι
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Στην Αθήνα γεννήθηκα, «προ αμνημονεύτων χρόνων» ­ που λέει ο λόγος. Στην Αθήνα
«μεγάλωσα και πόνεσα και μάλωσα», που λέει το τραγούδι. Και στην Αθήνα ζω και
εργάζομαι. Θέλω, λοιπόν, να πω από την αρχή, ότι χιόνι σαν κι αυτό που έπεσε
τη νύχτα της Παρασκευής προς το Σάββατο, δεν έχουν ξαναδεί τα μάτια μου σ'
αυτή την πόλη! 
Ξύπνησα προχθές, έριξα μια ματιά στον δρόμο και έμεινα κατάπληκτος! Δεν «το
'χε στρώσει», απλώς. Του 'χε αλλάξει τα φώτα! Σάμπως ο καιρός να λύσσαγε να
βγάλει, ως προς το χιόνι, τα απωθημένα ενός αιώνα! Χιονίζει και τώρα, Κυριακή
μεσημέρι, που γράφω αυτές τις γραμμές. Αλλά όχι με τη μανία του Σαββάτου. Και
φαίνεται ότι το πράγμα δεν θα πάει παραπέρα. Από σήμερα ­ το προβλέπουν και οι
μετεωρολόγοι ­ θα 'χουμε «βελτίωση». Είθε... 
Τα προβλήματα, από αυτά τα «ακραία φαινόμενα», πολλά, φυσικά. Κλεισμένες
εθνικές οδοί, αδιάβατοι δρόμοι, παγωμένα αεροπλάνα, ακινητοποιημένα ­
εκατοντάδες ­ αυτοκίνητα, σπίτια ­ χιλιάδες ­ χωρίς φως και θέρμανση,
αποκλεισμένα χωριά. Δεν φταίνε, όμως, μόνο τα «ακραία φαινόμενα» γι' αυτή τη
φοβερή, την πρωτοφανή κατάσταση. Φταίει και το κράτος, που δεν είχε πάρει όλα
τα μέτρα που απαιτούσαν οι εξαιρετικές περιστάσεις, καίτοι είχε
προειδοποιηθεί. Το παραδέχθηκε και ο Σκανδαλίδης: «Η θεομηνία βρήκε την Αθήνα
απροετοίμαστη». 
Σημειώνω με ικανοποίηση τη δήλωση του υπουργού Εσωτερικών, ο οποίος δεν θέλησε
να κρύψει λάθη, παραλείψεις και ολιγωρίες, πίσω από δικαιολογίες, συνήθεις,
άλλωστε, σε τέτοιες περιπτώσεις. Θέλω να πω, όμως, κι ένα «μπράβο» στον
Καραμανλή, που αρνήθηκε να εκμεταλλευθεί «κομματικά» τα γεγονότα. Τον άκουσα
στην τηλεόραση, να λέει: «Χρειάζεται ψυχραιμία. Αυτή η ώρα δεν είναι για
λόγια. Αυτή η ώρα είναι για συντονισμό και δράση». 
Μόλις, πάντως, συνέλθουμε από το κακό που μας βρήκε, θα πρέπει να δούμε τι
ακριβώς συνέβη στη ΔΕΗ και σημειώθηκαν δεκάδες και πολύωρες διακοπές παροχής
ρεύματος. Και, βέβαια, να καταλογισθούν ευθύνες ­ αν υπάρχουν. Επίσης: Η
Τροχαία οφείλει να ελέγξει αυστηρά τους αυτοκινητιστές εκείνους, που «έμειναν»
στις εθνικές οδούς και νέκρωσαν την κυκλοφορία, επειδή δεν «φόρεσαν», από
«μαγκιά», αλυσίδες στα αυτοκίνητά τους. 
Ίσως να ξαναχιονίσει τόσο πολύ, ύστερα από 10 ή 20 χρόνια. Ίσως, όμως, και σε
10 ημέρες, έτσι που τρελάθηκε ο καιρός. Γι' αυτό και πρέπει να είμαστε
έτοιμοι. Και να μην ξεχάσουμε το τι τραβήξαμε αυτό το Σαββατοκύριακο,
με την πρώτη λιακάδα, όπως συνηθίζουμε...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17235N044</ED>
<ID>
ID:301342

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N04&aa=4</URL></REF>


Article

<CATEGORY>vin05</CATEGORY>

 <H2>Μόνον οι επίσημοι πήγαν στον Πειραιά
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ψυχή δεν υπήρχε χθες το πρωί στον Πειραιά για τα Θεοφάνεια, μόνον οι επίσημοι,
οι εκ καθήκοντος φαντάροι των αγημάτων, και βεβαίως ο Μητροπολίτης Καλλίνικος,
ο οποίος θα ήθελε πολύ αυτή η γιορτή να είναι λαμπρή για να μπει στο μάτι του
Χριστόδουλου, αλλά δεν ήταν. Μελαγχολικά κουνούσαν το κεφάλι όσοι έζησαν
παλαιότερες εποχές Επιφανίων στο λιμάνι, τότε που τα νεράντζια υπερίπταντο της
κεφαλής των επισήμων, όταν δεν επέπιπταν επ' αυτών! Άλλες εποχές, άλλα ήθη,
όπως θα σημείωναν οι παλιοί δημοσιογράφοι... 
<H3>Έφυγε ο Καραμανλής </H3>
Στεφανόπουλος, Σημίτης, Κακλαμάνης, Καραμανλής, στριμώχτηκαν χουχουλιάζοντας
στη μικρή εξέδρα, ο Καλλίνικος πέταξε τον δεμένο σταυρό και τον μάζεψε αμέσως
­ πού να βρεθεί να πέσει άνθρωπος στο νερό ­ και μετά όλοι μετέβησαν στο
δημαρχείο του Πειραιά, φιλοξενούμενοι του Αγραπίδη. Όλοι; Όχι ακριβώς. Διότι ο
Κ. Καραμανλής το έστριψε κανονικά, όπως παγίως κάνει τον τελευταίο καιρό
αποφεύγοντας να συγχρωτίζεται με κυβερνητικούς ­ θες σου λέει μετά να μου
χρεώσουν μερίδιο ευθύνης που δεν έπεσαν βουτηχτές στο λιμάνι για τον Σταυρό; 
<H3>Συναχωμένος ο Πρόεδρος </H3>
Κι άλλοι πάντως που πήγαν στη δεξίωση του δημάρχου Πειραιά δεν έμειναν πολύ,
αποχώρησαν ύστερα από 10λεπτο ­ ο Πρόεδρος της Δημοκρατίας Κ. Στεφανόπουλος
μάλιστα ήταν και συναχωμένος. «Καλό είναι το κρύο, σκοτώνει τα μικρόβια»,
απεφάνθη σε κάποια στιγμή ­ εννοείται το καιρικό ήταν το θέμα συζήτησης των
επισήμων. «Καλό, αλλά να μην το παρακάνει», σχολίασε, όχι ως ειδικός, ο
πρόεδρος της Βουλής Απ. Κακλαμάνης. 
<H3>Διαμαρτυρία βουλευτών </H3>
Σιωπηρή, πλην ηχηρή διαμαρτυρία, χθες στον εορτασμό των Θεοφανίων, από τους
βουλευτές του ΠΑΣΟΚ της Α' και Β' Πειραιώς. Από τους εννέα εν ενεργεία
βουλευτές του κόμματος (δέκα με τον Κ. Σημίτη), μόνον ένας, ο Παν. Φασούλας,
«συνόδευσε» τον Πρωθυπουργό. 
Οι υπόλοιποι, με εξαίρεση τον Κ. Λαλιώτη, που σπανίως παρευρίσκεται σε τέτοιες
εκδηλώσεις, απέφυγαν επιμελώς να παραστούν διαμαρτυρόμενοι για τον
παραγκωνισμό τον δικό τους, και του Πειραιά. Την ίδια στιγμή, ο Κ. Καραμανλής
συνοδευόταν από όλους τους βουλευτές της περιοχής, αλλά και από πολιτευτές.
Αυτό δεν μπορεί, θα το πρόσεξε ο Πρωθυπουργός... 
<H3>Το έθιμο Πανταγιά </H3>
Και φέτος τήρησε το έθιμο ο Γιώργος Πανταγιάς ­ ήτοι μετά τον Αγιασμό στον
Πειραιά ουζοκατάνυξη σε ουζερί της περιοχής. Μόνο που φέτος ο Πρωθυπουργός Κ.
Σημίτης απέφυγε να παραστεί ­ για τέτοια είμαστε τώρα, η Αθήνα αποκλεισμένη
και μεις να πίνουμε ούζα με τις κάμερες απέναντι; Ποιοι τίμησαν τον Πανταγιά;
Ο υπουργός Εμπ. Ναυτιλίας Γ. Ανωμερίτης και οι Π. Φασούλας, Χρ. Φωτίου, Γ.
Μίχας και τοπικοί παράγοντες του Πειραιά. Α, είχε και μουσική το πράγμα ­
έπαιξε η ορχήστρα του Δημ. Κοντογιάννη... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17235N045</ED>
<ID>
ID:301345

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N04&aa=5</URL></REF>


Article

<CATEGORY>vin05</CATEGORY>

 <H2>Βρήκαν κλειστή την πόρτα στη Δεξαμενή!
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Δημήτρης Αβραμόπουλος και Γιάννος Παπαντωνίου είχαν τη χαρά να διασταυρώσουν
τα χαμόγελα ­ αντιγραφή διαφήμισης οδοντόκρεμας ­ χθες το πρωί στη Δεξαμενή.
Πλην όμως βρήκαν την πόρτα... κλειστή! Οι κάμερες πάντως ήταν εκεί... 
<H3>Μπλέξαν τις προσφωνήσεις </H3>
Για μια δεύτερη, γερή, δόση από κάμερες, ο δήμαρχος Αθηναίων, περιχαρής όπως
πάντα, πετάχτηκε ώς το Κολυμβητήριο, όπου η (πλην του Καραμανλή) ηγεσία της
Ν.Δ. παρευρισκόταν στην τελετή του Αγιασμού. Ντόρα Μπακογιάννη, Προκόπης
Παυλόπουλος, Μαριέττα Γιαννάκου και τινές άλλοι χαιρέτησαν εγκαρδίως τον
δήμαρχο μοιράζοντας τις προσφωνήσεις τους μεταξύ του δημάρχου και του
προέδρου... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17235N052</ED>
<ID>
ID:301272

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N05&aa=2</URL></REF>


Article

<CATEGORY>vin05</CATEGORY>

 <H2>Θα γίνει το ταξίδι
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Απορίες για το αν πραγματοποιηθεί το αυριανό ταξίδι του Πρωθυπουργού στις
ΗΠΑ «τώρα που το αεροδρόμιο είναι κλειστό και τα φτερά των αεροπλάνων είναι
παγωμένα», εξέφρασε προς τον κ. Σημίτη ο Πρόεδρος της Δημοκρατίας. Ο
Πρωθυπουργός απέφυγε να απαντήσει το γνωστό «τα φτερά είναι ίσως παγωμένα,
αλλά είναι ζεστή η καρδιά των ανθρώπων». Περιορίσθηκε να βεβαιώσει ότι το
ταξίδι θα πραγματοποιηθεί, και ότι την Πέμπτη θα συναντηθεί πρώτα με τον
υπουργό Εξωτερικών Κόλιν Πάουελ και εν συνεχεία με τον πλανητάρχη Τζορτζ
Μπους... 
Πού να ήξερε ο Πρόεδρος της Δημοκρατίας ότι τα φτερά των αεροπλάνων μένουν
παγωμένα, επειδή το μοναδικό μηχάνημα που διαθέτει το «Ελευθέριος Βενιζέλος»
για τον ψεκασμό τους με ειδικό υγρό... χάλασε προ ημερών!
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17235N053</ED>
<ID>
ID:301312

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N05&aa=3</URL></REF>


Article

<CATEGORY>vin05</CATEGORY>

 <H2>Λύση με... τέσσερις πίτες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πίτα κόβουν σήμερα στο υπουργείο των Εξωτερικών, αλλά οι οργανωτές
αντιμετωπίζουν ένα μεγάλο πρόβλημα. Με έναν υπουργό, έναν αναπληρωτή υπουργό
και δύο υφυπουργούς, σε ποιον να πέσει το νόμισμα; Μια λύση είναι αντί της
μιας τέσσερις πίτες, να κερδίσει ο καθένας από ένα. Έτσι θα αποφευχθούν και
διάφορα απρόοπτα, όπως εκείνο με «θύμα» τον Θ. Πάγκαλο το '99, που υπουργός ών
έδωσε το νόμισμα στον Γιώργο Παπανδρέου και προέβλεψε ότι θα ήταν η χρονιά
του, γιατί θα γινόταν επίτροπος. Μόνο που ο Γ. Παπανδρέου δεν έγινε επίτροπος,
έγινε υπουργός στη θέση του, και ο Πάγκαλος πρώην... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17235N054</ED>
<ID>
ID:301334

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N05&aa=4</URL></REF>


Article

<CATEGORY>vin05</CATEGORY>

 <H2>Ήταν όλα καλά! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Αν με έλεγαν Δημ. Παπανικολάου, και ήμουν γεν. γραμματέας Πολιτικής
Προστασίας, ενδεχομένως να μην αισθανόμουν και πολύ σίγουρος στη θέση μου,
σήμερα. Και γιατί να αισθανόμουν εδώ που τα λέμε; Όλη η κυβέρνηση μού χρεώνει
ότι άργησα να αντιδράσω και πως έχω και μερίδιο ευθύνης που την Παρασκευή
βεβαίωνα ότι όλα εξελίσσονται ομαλά, όταν η Εθνική είχε ήδη κλείσει
(εγκλωβίζοντας αυτούς που απεγκλωβίστηκαν Σάββατο απόγευμα)... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17235N055</ED>
<ID>
ID:301346

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N05&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΟΛΙΣ στις 2 το μεσημέρι του Σαββάτου απαγορεύτηκε για τις νταλίκες η
κυκλοφορία στην Εθνική Οδό. Μέχρι τότε ουδείς το είχε σκεφθεί. Και ο Μιχ.
Χρυσοχοΐδης έλειπε στο Λονδίνο... 
ΑΜΑ έχει θητεύσει στο Άμυνας, ε, όσο να 'ναι, έχεις αποκτήσει
τεχνογνωσία. Ομάδα αντιμετώπισης κρίσεων για τα ενεργειακά προβλήματα
συγκρότησε ο Άκης στο υπουργείο Ανάπτυξης, και έθεσε επικεφαλής τον Γιώργο
Αγραφιώτη, άλλοτε δεξί του χέρι και νυν γεν. γραμματέα του υπουργείου. 
ΜΕ ΤΖΙΠ φίλου του μετακινήθηκε από το σπίτι του στην Αλσούπολη ο Κ.
Σκανδαλίδης, προκειμένου να μεταβεί στο Κέντρο Επιχειρήσεων. Αργότερα έμαθε
ότι το υπουργείο Εσωτερικών διαθέτει δύο, αλλά και τα δύο τα έχει υπηρεσιακός
παράγων! 
ΤΖΙΠ χρησιμοποίησαν για να μεταβούν από τα... υψίπεδα του Κολωνακίου
στον Πειραιά, για τον Αγιασμό των Υδάτων, ο Κώστας Σημίτης και ο Κώστας
Καραμανλής, χθες το πρωί. 
ΚΑΙ ΔΙΕΥΘΥΝΩΝ σύμβουλος αναλαμβάνει στα Ελληνικά Πετρέλαια ο Γιώργος
Μωραΐτης, μετά την παραίτηση του νυν διευθύνοντος συμβούλου Λ. Τζέλλα. Τελικά,
το Εκτελεστικό Γραφείο μπορεί να σε οδηγήσει παντού, αρκεί να το εγκαταλείψεις έγκαιρα...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17235N056</ED>
<ID>
ID:301351

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τα ελληνοτουρκικά Χριστούγεννα
</H2>
<AUTHOR>ΔΗΜΗΤΡΗΣ ΚΩΝΣΤΑΣ</AUTHOR>

Τούτες τις μέρες, που η δημιουργική πολιτική ενασχόληση με το παρελθόν έχει
εκτοπίσει από την επικαιρότητα τα τρέχοντα, δικαιολογείται η αναφορά σε μια
συνάντηση Ελλήνων και Τούρκων πανεπιστημιακών, που πραγματοποιήθηκε λίγο έξω
από τη Ρώμη, στο Castel Gandolfo, τόπο θερινής κατοικίας του Πάπα, την περίοδο
των Χριστουγέννων του 1986. Τη διοργάνωση είχε αναλάβει το ιταλικό Instituto
Affari Internazionali με συντονιστή, από ελληνικής πλευράς, τον γράφοντα και,
από τουρκικής, τον Σερί Τασάν, διευθυντή του Τουρκικού Ινστιτούτου Εξωτερικής Πολιτικής.

Στην ιταλική αντιπροσωπεία μετείχαν, κυρίως, μέλη του ινστιτούτου Affari
Internazionali, ενώ στην τουρκική καθηγητές από τα Πανεπιστήμια της
Κωνσταντινούπολης, της Άγκυρας, του Χασέτεπε και του Μαρμαρά. Από ελληνικής
πλευράς συμμετείχαν οι καθηγητές του Πανεπιστημίου Αθηνών Χρ. Ροζάκης, Θ.
Βερέμης και, με αρκετούς δισταγμούς, μια και ήταν η πρώτη εμπλοκή του στα
διεθνολογικά δρώμενα, ο σημερινός αναπληρωτής υπουργός Εξωτερικών καθηγητής
Τάσος Γιαννίτσης, οι τότε καθηγητές του Πανεπιστημίου Θεσσαλονίκης Θ.
Κουλουμπής και Α. Φατούρος και Θράκης Γιάννης Βαληνάκης, ο καθηγητής του
Πανεπιστημίου της Ιντιάνα τών ΗΠΑ Β. Κουφουδάκης και ο γράφων. 
Δεν ήταν, βέβαια, η πρώτη φορά που Έλληνες και Τούρκοι διεθνολόγοι συμμετείχαν
από κοινού σε επιστημονικές συναντήσεις. Ήταν, όμως, η πρώτη φορά που ελάμβανε
χώρα τέτοια συγκέντρωση προσωπικοτήτων, που, λόγω των στενών σχέσεων που
διατηρούσαν αρκετοί με τα υπουργεία Εξωτερικών των χωρών τους, έδινε την
εντύπωση έναρξης ανεπίσημου ελληνοτουρκικού διαλόγου εφ' όλης της ύλης. Τα
σενάρια σε παραπολιτικές στήλες, αλλά και σε γνωστή σατιρική εφημερίδα, έδιναν
και έπαιρναν. 
Σημασία είχε και η συγκεκριμένη χρονική συγκυρία. Ακριβώς την παραμονή της
έναρξης του σεμιναρίου, στις 19 Δεκεμβρίου 1986, είχε σημειωθεί ένα από τα
σοβαρότερα, αν όχι το σοβαρότερο, μεθοριακά επεισόδια της περιόδου μετά το
1974, στο οποίο έχασαν τη ζωή τους δύο Τούρκοι στρατιώτες και ένας Έλληνας. Ο
ειδυλλιακός τόπος της συνάντησης και η χριστουγεννιάτικη ατμόσφαιρα στάθηκε
αδύνατον να ελαφρύνουν την ατμόσφαιρα. Η παράδοση της συνεύρεσης Ελλήνων και
Τούρκων, υπό συνθήκες αμοιβαίας ευφροσύνης, δεν είχε ακόμη ξεκινήσει. 
Κάθε προσπάθεια των Ελλήνων να τοποθετήσουν τα θέματα σε ευρύτερα επιστημονικά
πλαίσια και να αποφύγουν την πλήρη ταύτιση των τοποθετήσεών τους με τις
επίσημες κυβερνητικές θέσεις προσέκρουε στην επιμονή των Τούρκων συναδέλφων
τους να επαναλαμβάνουν επί λέξει τις απόψεις του τουρκικού ΥΠΕΞ, αδιαφορώντας
για τις αρνητικές εντυπώσεις που δημιουργούσαν και στους Ιταλούς οργανωτές και
στους λίγους προσκεκλημένους από το ΝΑΤΟ, την Ευρωπαϊκή Ένωση και άλλους
φορείς. 
Ήταν φανερό ότι η συνάντηση όδευε προς πλήρη αποτυχία. Οι Ιταλοί πρότειναν να
γίνει κάποια προσπάθεια αναζήτησης σημείων επαφής. Στη συνάντηση των τριών
συντονιστών που ακολούθησε, ρώτησα τον Σερί Τασάν εάν στο υπ' αριθμόν ένα
πρόβλημα, το Κυπριακό, υπήρχε δυνατότητα κάποιας σύγκλισης. Ο Τασάν, από τους
γνησιότερους εκφραστές του τουρκικού πολιτικο-στρατιωτικού κατεστημένου,
έμεινε για λίγο σιωπηλός. Μου ζήτησε να συναντηθούμε σε λίγη ώρα. Προφανώς,
ήθελε να κάνει μερικά τηλεφωνήματα. Όταν βρεθήκαμε, ήταν σαφής και σύντομος.
«Μόνη διέξοδος για το Κυπριακό είναι να λυθεί με την προοπτική ένταξης της
Κύπρου στην Ευρωπαϊκή Κοινότητα και υπό τον όρο ότι θα έχει δρομολογηθεί και η
ένταξη της Τουρκίας». «Ωραία», είπα, «όταν θα μιλήσουμε στο κλείσιμο του
σεμιναρίου, να τα πεις αυτά». «Δεν θα τα πω έτσι», μου απάντησε. Πραγματικά,
όταν μίλησε, έκανε μια περαστική αναφορά «στον ρόλο που μπορεί να
διαδραματίσει "η ΕΟΚ", εάν είναι αμερόληπτη» κ.λπ. 
Σκέφθηκα πως στη σημερινή συγκυρία του Κυπριακού και τις επικείμενες δύσκολες
διαπραγματεύσεις, η αναδρομή σε γεγονότα που έλαβαν χώρα πριν από 15 χρόνια θα
είχε κάποια σημασία. Εάν αποδειχθεί ότι δεν είχε, θα παρακαλούσα τον αναγνώστη
να την αντιμετωπίσει ως διατύπωση ευχής. 
Ο Δημήτρης Κώνστας είναι καθηγητής και διευθυντής του Ινστιτούτου
Διεθνών Σχέσεων (Ι.ΔΙ.Σ.) του Παντείου Πανεπιστημίου <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17235N062</ED>
<ID>
ID:301303

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τα χαϊβάνια
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Αφού λοιπόν ως κυβέρνηση έχεις απογειώσει τις τιμές στο Λονδίνο και
ταυτοχρόνως έχεις προσγειώσει τους μισθούς στο Κάιρο είναι φυσικό να λαμβάνεις
χαμηλούς δείκτες δημοτικότητας. Και αφού λαμβάνεις δείκτες χαμηλής
δημοτικότητας, τι κάνεις, έστω για το θεαθήναι, για να τους ανεβάσεις;
Απλούστατα, περιμένεις τις... ακραίες φυσικές και καιρικές συνθήκες. Να σου
κάτσει ο... Ρίχτερ, ο καύσωνας, ο χιονιάς, η Σιβηρία. Έτσι για να παίξεις
θέατρο, να σκιστείς, να δείξεις κοινωνική ευαισθησία, να βγεις στους δρόμους,
να ανεβοκατεβάζεις τον Σκανδαλίδη στην Εθνική και να βάζεις τη Βάσω να
μοιράζει τσάι και μπισκότα στους εγκλωβισμένους της Εθνικής. Έλεος,
στοιχειώδες. Το έχει διδάξει και η βασιλομήτωρ Φρειδερίκη με τα βιβλιάρια
απόρων κορασίδων. Εντάξει; Ε, λοιπόν, αυτό το στοιχειώδες, αυτό το...
θεαθήναι, αυτό το απλούστατο των απλών που το καταλαβαίνει και η τελευταία
Φιλιππινέζα της Αναγνωστοπούλου, είναι αδύνατον να διατρυπήσει τη φαιά ουσία
του κυβερνητικού θιάσου. Όλοι μας βλέπαμε από τηλεοράσεως Παρασκευή απόγευμα
τον εγκλωβισμό χιλιάδων ανθρώπων. Όλοι μας μουντζώναμε τον μηχανισμό για τις
διπλωμένες νταλίκες στο παγοδρόμιο της Εθνικής και όλοι μας αναρωτιόμαστε. Μα
καλά, από το μυαλό αυτού του Πρωθυπουργού είναι τόσο τρομερό, τόσο ανέφικτο να
περάσει μια απλή σκέψη; Να σηκώσει το τηλέφωνο και να βγάλει αμέσως στους
δρόμους τον μισό στρατό, τα μισά τανκς και τη μισή κυβέρνηση; Κι αν χρειαστεί
να ρίξει μερικές Χριστοπαναγίες. Έτσι για να μπλοφάρει, βρε αδερφέ. Έτσι για
να δείξει πως νοιάζεται. Έτσι για τα μάτια του κόσμου. Έτσι για τη στάχτη.
Έτσι μπας και ανακάμψει. Έτσι για να κάνει πριτς στη Ν.Δ. Έτσι για να κερδίσει
το συναίσθημα του Έλληνα. Έτσι μπας και επαναπατριστούν μερικά, κάποια,
ξαφρισμένα πορτοφόλια. Και αφού ούτε αυτό το ανέξοδο, το απλό, το θεατρικό
συσσίτιο και βιβλιάριο απόρων κορασίδων δεν επιδόθηκε στους αιχμαλώτους της
Σιβηρίας, μια μόνο εξήγηση υπάρχει. Παιδιά, μας λένε, ύστερα από είκοσι χρόνια
μας... βαρεθήκαμε. Εσείς χαϊβάνια... ακόμα;
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17235N063</ED>
<ID>
ID:301331

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N06&aa=3</URL></REF>


Article

<CATEGORY>vin06</CATEGORY>

 <H5>Η ΑΣΥΝΕΝΝΟΗΣΙΑ ΓΙΓΑΝΤΩΣΕ ΤΑ ΑΝΑΜΕΝΟΜΕΝΑ ΠΡΟΒΛΗΜΑΤΑ
</H5><H2>Χιονοπόλεμος... ευθυνών
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ
</AUTHOR>
<AUTHOR>ΛΙΑ ΝΕΣΦΥΓΕ
</AUTHOR>
<AUTHOR>ΠΡΟΚΟΠΗΣ ΓΙΟΓΙΑΚΑΣ
</AUTHOR>
<AUTHOR>ΜΑΤΙΝΑ ΗΡΕΙΩΤΟΥ
</AUTHOR>
<AUTHOR>ΚΩΣΤΑΣ ΧΑΤΖΙΔΗΣ
</AUTHOR>
<AUTHOR>ΧΡΗΣΤΟΣ ΜΑΝΩΛΑΣ
</AUTHOR>

Γυμνοί μπροστά στον πρωτοφανή χιονιά αποδείχθηκαν η κυβέρνηση, αρκετοί
δήμοι, αλλά και πολίτες. Ήταν από τις λίγες φορές που τα καιρικά φαινόμενα
ήταν πραγματικά ακραία, ώστε να δικαιολογούν πολλά αναμενόμενα
μικροπροβλήματα, ακόμη και μεγαλύτερα. 
Όμως, για μια ακόμη φορά τα προβλήματα γιγαντώθηκαν λόγω του γνωστού
φαινομένου της ασυνεννοησίας και του πανικού μεταξύ των αρμόδιων υπηρεσιών. Η
Γενική Γραμματεία Πολιτικής Προστασίας τα έβαλε με την ΕΜΥ, που δεν ειδοποίησε
για την ένταση των χιονοπτώσεων, αλλά και με την ΕΛ. ΑΣ., που επέτρεψε την
κυκλοφορία χωρίς αλυσίδες σε νταλίκες και Ι.Χ. στο εθνικό δίκτυο. Η Τροχαία
ρίχνει τις ευθύνες στη... Γενική Γραμματεία, που άργησε να βγάλει τη σχετική
απόφαση, αλλά και στην ΕΜΥ που τους παρέσυρε όλους! Η δε ΕΜΥ επέμενε μέχρι
χθες το βράδυ ότι οι προγνώσεις της ήταν... υποδειγματικές. 
Την ίδια ώρα το καμάρι της Πολιτικής Αεροπορίας, το "Ελευθέριος Βενιζέλος",
έψαχνε να βρει μηχανήματα και υγρό για να ξεπαγώσει τους διαδρόμους και τα
αεροπλάνα, ενώ στους ανοικτούς δρόμους του κέντρου της Αθήνας τα λεωφορεία δεν
κυκλοφόρησαν διότι δεν γίνεται να μπουν αλυσίδες. Έτσι βρήκαν την ευκαιρία
κάποιοι συμπολίτες μας να κερδοσκοπήσουν πουλώντας όσο όσο τις αλυσίδες που
διέθεταν στα καταστήματά τους ή ζητώντας (κάποιοι ταξιτζήδες) μέχρι και 20.000
ταρίφα έως το αεροδρόμιο. Άλλοι πάλι συμπολίτες μας ξεκίνησαν μέσα σε
χιονοθύελλα χωρίς αλυσίδες για να πιουν καφέ στη Θεσσαλονίκη ή να παίξουν τα
παιδιά στο χιόνι στην αποκλεισμένη Πεντέλη. Και βέβαια δεν έλειψαν πάλι
λαμπροί εκπρόσωποι της Τοπικής Αυτοδιοίκησης που απλώς παρακολουθούσαν τα
κανάλια τη στιγμή που άλλοι συνάδελφοί τους επαγρυπνούσαν, όπως η νομάρχης
Αθηνών κ. Ελένη Μπεσμπέα, που έσπευσε να νοικιάσει 25 γκρέιντερ και να τα
διαθέσει όπου χρειαζόταν έναντι μόλις δύο του Δήμου της Αθήνας. Πάντως,
επισήμως, κυβέρνηση και φορείς συνεχάρησαν αλλήλους για την κινητοποίησή τους,
αποδίδοντας τα πάντα στον κακό μας τον καιρό. Όσοι πολίτες προσπάθησαν να
ενημερωθούν τηλεφωνώντας στις αρμόδιες υπηρεσίες, κέρδισαν απλώς έναν
φουσκωμένο λογαριασμό. Η επόμενη μέρα βρήκε τους Νομούς Αττικής, Εύβοιας και
Ρεθύμνου σε κατάσταση έκτακτης ανάγκης με χιλιάδες σπίτια χωρίς ηλεκτρισμό και
με την αγορά με μεγάλες ελλείψεις σε καύσιμα και τρόφιμα, κυρίως κηπευτικά,
και βέβαια με τον φόβο των ανατιμήσεων. Οι χιονοπτώσεις σύμφωνα με την ΕΜΥ θα
σταματήσουν, αλλά θα μείνει ο πάγος, μετατρέποντας τους δρόμους σε
καρμανιόλες. Δημόσιος και ιδιωτικός τομέας υπολειτουργούν λόγω των προβλημάτων
στις μετακινήσεις και τα σχολεία στην Αττική και την Εύβοια θα παραμείνουν
κλειστά μέχρι την Πέμπτη. 
Άνοιξε πάντως χθες το βράδυ η Αθηνών - Θεσσαλονίκης για τον ανεφοδιασμό της
αγοράς αφού για δύο μέρες... ανοιγόκλεινε, κρατώντας ομήρους μέχρι και 20 ώρες
εκατοντάδες οδηγούς, οι οποίοι σώθηκαν χάρη στη γιγαντιαία επιχείρηση της
Πυροσβεστικής και του Στρατού. 
Οι περισσότεροι γύρισαν με ασφάλεια στα σπίτια τους χάρη στα βυτιοφόρα του
Στρατού, που είχαν αναλάβει τον ανεφοδιασμό των οχημάτων εκχιονισμού με πετρέλαιο.

<H3>Θρίλερ... χωρίς ρεύμα
</H3>
Σε θρίλερ λόγω και των καιρικών συνθηκών εξελίχθηκε η επιχείρηση αποκατάστασης
της ηλεκτροδότησης σε διάφορες περιοχές των βορείων προαστίων και της
Ανατολικής Αττικής. 
Όλη μέρα χθες και μέχρι αργά το βράδυ έγιναν πολυάριθμες βλάβες και διακοπές
ρεύματος στην Αττική (Άγιο Στέφανο, Εκάλη, Δροσιά, Άνοιξη, Ν. Ερυθραία, Αγ.
Παρασκευή, Χαλάνδρι, Κηφισιά, Μαρούσι κ.λπ.). Στο Μικροχώρι Καπανδριτίου, στην
Πεντέλη (Καλλιτεχνούπολη), στο Πικέρμι οι διακοπές ήταν πολύωρες. 
Οι τεχνικοί της ΔΕΗ με πολύ δύσκολες συνθήκες προσπαθούσαν επί ώρες να
αντιμετωπίσουν προβλήματα στην ηλεκτροδότηση των καταναλωτών. 
Πολύωρες διακοπές σημειώθηκαν σε πολλά χωριά της Β. Κρήτης, της Εύβοιας (π.χ.
Κάρυστος) αλλά και στη Θεσσαλονίκη. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17235N072</ED>
<ID>
ID:301271

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N07&aa=2</URL></REF>


Article

<CATEGORY>vin06</CATEGORY>

 <H2>Στο... χακί μετά τον χιονιά
</H2>
Προσωρινή αναστολή κατάταξης δίνει το υπουργείο Εθνικής Άμυνας σ' όσους νέους
επρόκειτο να καταταγούν σήμερα ή τις επόμενες ημέρες στην Πολεμική Αεροπορία
(Τρίπολη) και ο τόπος διαμονής τους είναι αποκλεισμένος από τα χιόνια. 
Οι υποψήφιοι προς κατάταξη πρέπει την ημέρα που πρόκειται να καταταγούν
(σήμερα, την Τρίτη, την Τετάρτη ή την Παρασκευή) να εφοδιαστούν με έγγραφο από
κάποια Στρατιωτική ή Αστυνομική ή Λιμενική Αρχή ότι η περιοχή είναι
αποκλεισμένη. Αν δεν υπάρχει τέτοια υπηρεσία, αρμόδια πηγή της Πολεμικής
Αεροπορίας διευκρίνισε ότι αρκεί και βεβαίωση από οποιαδήποτε Δημόσια Αρχή,
οργανισμό τοπικής αυτοδιοίκηση, ΚΤΕΛ, Ολυμπιακή, ΟΣΕ, κ.λπ.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17235N073</ED>
<ID>
ID:301309

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N07&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ελλάδα = Αθήνα;
</H2>
<AUTHOR>ΓΡΗΓΟΡΗΣ ΚΑΛΦΕΛΗΣ</AUTHOR>

Πράγματι, αυτό που συνέβη στην Αθήνα με το χιόνι, συμβαίνει ίσως μια φορά τον
αιώνα. Αλλά αναρωτιέμαι, ειλικρινά, το εξής: Μήπως πριν από δύο εβδομάδες δεν
βούλιαξε η Θεσσαλονίκη και όλη η Βόρεια Ελλάδα σε μέτρα χιονιού; Γιατί άραγε ο
Πρωθυπουργός δεν ένιωσε τότε την αναγκαιότητα να κάνει δηλώσεις, όταν οι
κεντρικές κυκλοφοριακές αρτηρίες της Θεσσαλονίκης είχαν σχεδόν κλείσει; Γιατί
ο συμπαθής Κ. Σκανδαλίδης δεν θυμήθηκε, τότε, τη συνδρομή του Στρατού; Γιατί
το κρατικό κανάλι (η ΝΕΤ) δεν αφιέρωσε τότε το ημερήσιο πρόγραμμά του στην
αποκλεισμένη Βόρεια Ελλάδα; Γιατί η αξιωματική αντιπολίτευση δεν ένιωσε τότε
την πολιτική ευαισθησία να μιλήσει για τις ανεπάρκειες του κρατικού
μηχανισμού; 
Γιατί κανείς δεν αναφέρεται στην τραγική κατάσταση στην οποία βρίσκονται ακόμα
και σήμερα πολλές επιχειρήσεις στη Βόρεια Ελλάδα, όπου έχουν παγώσει οι
σωληνώσεις λόγω των χαμηλών θερμοκρασιών; Όλα αυτά υποδηλώνουν ανάγλυφα τη
λογική ενός απίθανα αθηνοκεντρικού κράτους. Όταν τα σκέπτομαι αυτά, μερικές
φορές απογοητεύομαι και μερικές φορές εκνευρίζομαι. Η φράση που μού έρχεται
αυθόρμητα είναι: «έλεος! Φτάνει πια!», ή όπως λένε οι Ιταλοί «basta!». 
Ο Γρηγόρης Καλφέλης είναι καθηγητής της Νομικής Σχολής του ΑΠΘ
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17235N074</ED>
<ID>
ID:301343

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N07&aa=4</URL></REF>


Article

<CATEGORY>vin06</CATEGORY>

 <H5>ΠΟΛΙΤΕΙΑ ΚΑΙ ΕΠΙΣΤΗΜΟΝΕΣ ΤΗΝ ΚΑΤΗΓΟΡΟΥΝ ΓΙΑ ΛΑΝΘΑΣΜΕΝΗ ΠΡΟΓΝΩΣΗ ­ «ΒΓΑΛΑΜΕ
ΔΙΟΡΘΩΤΙΚΕΣ ΑΝΑΚΟΙΝΩΣΕΙΣ» ΑΠΑΝΤΟΥΝ
</H5><H2>Άναψε... φωτιές στην ΕΜΥ η χιονοθύελλα
</H2>
<AUTHOR>ΛΑΜΠΡΙΝΗ ΣΤΑΜΑΤΗ
</AUTHOR>
<AUTHOR>ΕΥΗ ΕΛΕΥΘΕΡΙΑΔΟΥ
</AUTHOR>

Φωτιές στην... ΕΜΥ άναψε η χιονισμένη Αθήνα. Για λανθασμένη πρόγνωση την
κατηγορούν πολιτεία και επιστήμονες, ενώ η Γραμματεία Πολιτικής Προστασίας
προτιμά το σύστημα πρόγνωσης καιρού του ΕΚΘΕ (το «Ποσειδών») από τους χάρτες
της Εθνικής Μετεωρολογικής Υπηρεσίας. 
Την Παρασκευή, η ΕΜΥ έλεγε πως ο χιονιάς θα υποχωρήσει από το ίδιο βράδυ. Δύο
μέρες αργότερα, ακόμα χιόνιζε... Πολλοί ήταν εκείνοι που την κατηγόρησαν για
άγνοια, της απέδωσαν το ότι δεν χρησιμοποιεί τη σύγχρονη τεχνολογία κι ότι δεν
ενημερώνεται από τους διεθνείς μετεωρολογικούς σταθμούς. 
Από την ΕΜΥ απαντούν πως επανόρθωσαν με συνεχείς διορθωτικές προγνώσεις ­
ακόμη και χθες το βράδυ ­ και πως όσοι την κατηγορούν «στοχεύουν αλλού».
Κάποιοι εκτιμούν πως η αιτία της επιστημονικής διαμάχης βρίσκεται στην...
ταμπακιέρα: στα εννέα δισεκατομμύρια δραχμές που πρόκειται να μοιραστούν για
την πρόγνωση του καιρού των Ολυμπιακών Αγώνων. Αρμόδιος υπουργός δήλωνε χθες
στα «ΝΕΑ» πως «ο χιονιάς έδωσε την ευκαιρία σε πολλούς που διεκδικούν μερίδιο
από την πίτα των εννέα δισ. να φωνάξουν "είμαστε κι εμείς εδώ"»... 
Από τη Βρετανία 
Οι ειδικοί, πάντως, από τη Βρετανική Μετεωρολογική Υπηρεσία είναι
κατηγορηματικοί: «Είχαμε δει την κακοκαιρία που θα πλήξει τη χώρα σας και ήταν
πολύ εύκολο για τους υπολογιστές μας να την προβλέψουν», λέει η Lorna Gillard,
μετεωρολόγος βάρδιας, με την οποία επικοινώνησαν χθες το απόγευμα «ΤΑ ΝΕΑ».
«Είναι ασυνήθιστο γεγονός, αλλά είχαμε προβλέψει σωστά τη διάρκειά του». 
Ο κ. Γιώργος Κάλος, αναπληρωτής καθηγητής στον Τομέα Φυσικής του Πανεπιστημίου
Αθηνών, συμφωνεί. «Ήταν μια κλασική περίπτωση, εύκολα προβλέψιμη, ακόμη και ως
προς την ένταση του φαινομένου, αρκεί κανείς να χρησιμοποιεί σύγχρονα εργαλεία
πρόγνωσης». 
Όπως εξηγεί ο κ. Δημήτρης Ζιακόπουλος, προϊστάμενος πρόγνωσης στην ΕΜΥ, «η
πρώτη έκτακτη ανακοίνωσή μας βγήκε την Τετάρτη 2 του μήνα. Αν νομίζαμε πως
περιμένουμε μια απλή χιονόπτωση, δεν θα εκδίδαμε έκτακτο δελτίο τόσες μέρες
νωρίτερα. Επιπλέον, κανένα μοντέλο, πουθενά στον κόσμο, δεν "έπιασε" την
ποσότητα του χιονιού». 
Μια ακόμη κατηγορία εναντίον της ΕΜΥ είναι ότι χρησιμοποιεί ξεπερασμένη
τεχνολογία για την πρόγνωση και δεν αξιοποιεί τις πληροφορίες που μπορούν να
προσφέρουν σύγχρονα συστήματα. Για παράδειγμα, το σύστημα «Σκίρων», το οποίο
είναι εγκατεστημένο στην ΕΜΥ από το 1996, είναι προσβάσιμο σε όλους, ειδικούς
και μη, μέσω του Internet, και είχε δώσει ακριβή πρόγνωση για την κακοκαιρία
των τελευταίων ημερών. 
«Η ΕΜΥ χρησιμοποιεί τα τελειότερα μοντέλα στον κόσμο», απαντά, με
κατηγορηματικό τρόπο ο κ. Γιώργος Σακελλαρίδης, διευθυντής Ερευνών και
Αριθμητικής Πρόγνωσης στην Υπηρεσία. «Συνεργάζεται με το European Weather
Centre και με τις μετεωρολογικές υπηρεσίες της Γερμανίας, της Ιταλίας, της
Ελβετίας. Όλοι οι υπόλοιποι φορείς που κάνουν πρόγνωση έχουν στη διάθεσή τους
μόνο το 30% των δεδομένων, ενώ η ΕΜΥ έχει πρόσβαση στο 80% αυτών».

<H3>«Δεν κάναμε λάθος»
</H3>
Η εικόνα (πρόβλεψη) του δορυφόρου για τον καιρό της Ευρώπης στις 2 το
μεσημέρι σήμερα (Δευτέρα)

Σε έξαλλη κατάσταση, εκνευρισμένη, θυμωμένη με τα όσα καταλογίζονται στην
υπηρεσία της και σχεδόν ουρλιάζοντας, η μετεωρολόγος βάρδιας της ΕΜΥ νιώθει
υποχρεωμένη να εξηγήσει πως «εμείς κάναμε τη δουλειά μας σωστά και με το
παραπάνω. Έχουμε στείλει δελτία καιρού, έκτακτες ανακοινώσεις, σε όλους τους
αρμόδιους φορείς. Υπάρχουν σφραγίδες, ημερομηνίες»... Αρκετά πιο ήρεμος, αν
και εξίσου κουρασμένος, ο διευθυντής της Εθνικής Μετεωρολογικής Υπηρεσίας, κ.
Πέτρος Ξηράκης, βρίσκεται σπίτι του και δεν δέχεται να ακούσει τη λέξη
«λάθος». Εξηγεί πως «δεν τίθεται θέμα εσφαλμένης πρόγνωσης. Το μεσημέρι της
Παρασκευής, η εκτίμησή μας ήταν πως η κακοκαιρία θα υποχωρήσει από το μεσημέρι
του Σαββάτου. Αυτή την εικόνα είχαμε μέχρι εκείνη τη στιγμή. Έξι ώρες
αργότερα, δώσαμε νέα πρόγνωση, αναθεωρημένη, με βάση τα καινούργια δεδομένα.
Ενημερώσαμε άπαντες, όπως οφείλαμε. Ήταν τόσο ακραία τα καιρικά φαινόμενα...
Το πόσο ακραία θα ήταν δεν μπορούσε να προβλεφθεί με ακρίβεια. Κάποια τα
βλέπαμε, αλλά δεν τα πιστεύαμε κιόλας». 
<H3>Ποια είναι τα συστήματα πρόγνωσης καιρού
</H3>
Πρόγραμμα «Ποσειδών» 
Την ευθύνη του έχει το Εθνικό Κέντρο Θαλάσσιων Ερευνών και στόχος είναι η
διαχείριση και προστασία του θαλάσσιου περιβάλλοντος. Ο «Ποσειδών» καταγράφει
τις φυσικές, βιολογικές και χημικές παραμέτρους των ελληνικών θαλασσών, και με
την εγκατάσταση δικτύου πλωτών ωκεανογραφικών μετρητικών σταθμών (buoys)
τροφοδοτεί μοντέλα πρόγνωσης τελευταίας γενιάς. 
Πρόγραμμα «Νηρέας» 
Πρόκειται για ένα σύστημα πληροφόρησης για τον καιρό που στοχεύει στη
ναυτιλιακή βιομηχανία. Την ευθύνη έχει ένα επιστημονικό «κονσόρτσιουμ»
αποτελούμενο από το Πανεπιστήμιο Αθηνών (Τομέας Φυσικής Εφαρμογών και Τμήμα
Πληροφορικής), την Εθνική Μετεωρολογική Υπηρεσία (ΕΜΥ) και ιδιωτικές εταιρείες
που δραστηριοποιούνται στη ναυτιλία. Προσφέρει πρόγνωση καιρού πολύ μικρής
κλίμακας (τοπική πρόγνωση). 
Πρόγραμμα «Σκίρων» 
Είναι μοντέλο πρόγνωσης καιρού, που έχει αναπτύξει το Πανεπιστήμιο Αθηνών σε
συνεργασία με την ΕΜΥ, το οποίο στοχεύει στην ασφαλή πρόγνωση καιρού για
ναυτιλιακές και άλλες εφαρμογές. Έχει εγκατασταθεί στην ΕΜΥ από το 1996. Σε
μια από τις πιθανές εφαρμογές του, σε ολοκληρωμένη μορφή, θα μπορεί να δέχεται
και να στέλνει μετεωρολογικά δεδομένα σε ένα πλοίο.

<H3>Η κόντρα με το Εθνικό Κέντρο Θαλασσίων Ερευνών
</H3>
Το βλέμμα όλων στο κέντρο επιχειρήσεων της Γενικής Γραμματείας Πολιτικής
Προστασίας ήταν στραμμένο στις οθόνες με τους μετεωρολογικούς χάρτες του
προγράμματος «Ποσειδών», που «τρέχει» από το Εθνικό Κέντρο Θαλασσίων Ερευνών.
Απεγκλωβίστηκαν από την ΕΜΥ οι επιτελείς Πολιτικής Προστασίας κι ας μην το
είπαν με σαφήνεια. Το έδειξαν. 
«Ε, ναι... Βέβαια παίρνουμε στοιχεία από την ΕΜΥ, αλλά κυρίως δουλεύουμε με
ένα σύστημα που εφαρμόζεται από πέρυσι και έχει δυνατότητα να δίνει πρόγνωση
72 ωρών, κάθε έξι ώρες...». Το σύστημα του ΕΚΘΕ δείχνει να αποτελεί τη βάση.
Απο εκεί ξεκινάει ο σχεδιασμός. «Το μοντέλο έχει επιδείξει μεγάλη αξιοπιστία.
Εδώ και έναν χρόνο που χρησιμοποιείται, έχει πέσει μέσα σε 15 περιπτώσεις
ακραίων φαινομένων», εξηγεί ο καθηγητής Γεωλογίας του Πανεπισημίου Αθηνών
γενικός γραμματέας της Πολιτικής Προστασίας κ. Δημήτρης Παπανικολάου. 
Οι επικεφαλής της Εθνικής Μετεωρολογικής Υπηρεσίας δηλώνουν ενοχλημένοι από τη
στάση της Πολιτικής Προστασίας. Όχι μόνο για χθες και για τη χρήση του
συστήματος «Ποσειδών». Η μεταξύ των δύο υπηρεσιών κόντρα έχει ξεκινήσει εδώ
και μερικούς μήνες ­ από τότε που στην Πολιτική Προστασία προσελήφθησαν
μετεωρολόγοι για «αποκλειστική απασχόληση». Όπως λέει χαρακτηριστικά ο
διευθυντής της ΕΜΥ κ. Γιώργος Σακελλαρίδης, «άλλοι είναι οι στόχοι της
αμφισβήτησης για τις προγνώσεις της ΕΜΥ και των αυξημένων αρμοδιοτήτων που
εκχωρούνται στη Γραμματεία Πολιτικής Προστασίας. Αν είναι πολιτική απόφαση, να
διπλοπληρώνουμε, ως πολίτες, υπηρεσίες που ήδη υπάρχουν, αντί να ενισχύουμε
την υποδομή που έχουμε, θα κριθεί ως τέτοια». 
<H3>Ύφεση, αλλά τσουχτερό κρύο από σήμερα
</H3>
Το κύμα... σκάει στο χιόνι, στην παραλία του Αλίμου

Ύφεση της κακοκαιρίας από σήμερα το μεσημέρι προβλέπουν Έλληνες και ξένοι
μετεωρολόγοι. Αυτό τουλάχιστον όσον αφορά τις χιονοπτώσεις, ενώ οι
θερμοκρασίες θα σημειώσουν σταδιακή άνοδο, παραμένοντας όμως χαμηλές σε όλη τη
χώρα μέχρι το τέλος της εβδομάδας. Στη γενική εικόνα του καιρού οι επιστήμονες
συμφωνούν λίγο πολύ, διαφέρουν όμως οι απόψεις τους για τα επιμέρους στοιχεία. 
Στη Νότια Εύβοια και την Ανατολική Αττική θα πέσει λίγο χιόνι και σήμερα, όπως
λέει ο κ. Γιώργος Κάλος, αναπληρωτής καθηγητής Φυσικής στο Πανεπιστήμιο
Αθηνών. Από το απόγευμα όμως ο καιρός βελτιώνεται και οι θερμοκρασίες αρχίζουν
σιγά σιγά να ανεβαίνουν. 
Για την Αττική η ΕΜΥ προβλέπει σήμερα λίγες νεφώσεις, που στα βόρεια και
ανατολικά του νομού θα είναι τοπικά αυξημένες με πιθανότητα χιονοπτώσεων τις
πρωινές ώρες. Οι άνεμοι θα πνέουν βόρειοι - βορειοανατολικοί μέτριοι ως
ισχυροί με γρήγορη εξασθένηση. Η θερμοκρασία θα κυμανθεί από μείον 3 έως 2
βαθμούς Κελσίου, αλλά στα βόρεια του νομού θα είναι 3 με 4 βαθμούς χαμηλότερη. 
Στη Θεσσαλονίκη ο καιρός θα είναι γενικά αίθριος και η θερμοκρασία από μείον 8
έως 0 βαθμούς. Ασθενείς χιονοπτώσεις θα σημειωθούν το πρωί στη Βόρεια Κρήτη.
Στην υπόλοιπη χώρα ο καιρός θα είναι σχεδόν αίθριος. Η θερμοκρασία θα κυμανθεί
στα βόρεια από μείον 18 έως 0 βαθμούς, στα κεντρικά από μείον 9 έως 2 βαθμούς
και στην υπόλοιπη χώρα από μείον 3 έως 5 βαθμούς. 
Σύμφωνα με τον κ. Κώστα Λαγουβάρδο, μετεωρολόγο του Εθνικού Αστεροσκοπείου
Αθηνών, θα διατηρηθούν οι ισχυροί βόρειοι άνεμοι, που θα εμποδίσουν τη
θερμοκρασία να σημειώσει μεγάλη άνοδο. Πάντως, θα φτάσει σταδιακά σε επίπεδα
κανονικά για την εποχή. 
Μία μικρή ανάκαμψη της κακοκαιρίας περιμένει ο ίδιος την Τετάρτη και την
Πέμπτη, επειδή το βόρειο ρεύμα θα παραμείνει πάνω από την Ελλάδα. «Υπάρχει η
πιθανότητα για ασθενείς χιονοπτώσεις στα ίδια μέρη, όπου είχαμε το πολύ χιόνι,
κυρίως στα ορεινά. Οι χαμηλές θερμοκρασίες θα παραμείνουν μέχρι το τέλος της
εβδομάδας». 
Σε αυτό συμφωνούν και οι επιστήμονες της Βρετανικής Εθνικής Μετεωρολογικής
Υπηρεσίας. Η κ. Λόρνα Γκίλαρντ, μετεωρολόγος, μιλάει για ύφεση της κακοκαιρίας
από σήμερα, με χιονοπτώσεις εξασθενούμενης έντασης. «Λόγω των ισχυρών ανέμων
όμως, το κρύο θα παραμείνει τσουχτερό για τις επόμενες ημέρες».

<H3>Λευκές... νύχτες και στην έρημο!
</H3>
"Οι ισχυρές χιονοπτώσεις στους τρεις νομούς οφείλονται στις πολύ ψυχρές αέριες
μάζες από την Ανατολική Ευρώπη που μετακινήθηκαν προς τη Μαύρη Θάλασσα και το
Βόρειο Αιγαίο, μεταφέροντας υγρασία στα χαμηλά στρώματα. Η υγρασία
μετατρεπόταν σε χιόνι όταν το μέτωπο περνούσε πάνω από την Εύβοια και την
Αττική", εξηγεί ο κ. Γιώργος Κάλος, από το Πανεπιστήμιο Αθηνών. Την Παρασκευή
τα φαινόμενα εντάθηκαν, συνεχίζει ο κ. Κώστας Λαγουβάρδος, μετεωρολόγος του
Αστεροσκοπείου, γιατί είχαμε τη διέλευση ενός βαρομετρικού χαμηλών πιέσεων από
το νότιο μέρος της χώρας, που εμπλούτισε τα χαμηλότερα στρώματα με υδρατμούς. 
Στις επόμενες μέρες, η σφοδρή κακοκαιρία θα μετακινηθεί προς τη Μέση Ανατολή,
όπου προβλέπεται να χιονίσει, ακόμα και στην έρημο της Ιορδανίας.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17235N081</ED>
<ID>
ID:301219

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Στη Μόσχα, στη Μόσχα!
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Έπεφτε το χιόνι κι ομόρφαινε τη γειτονιά μας, ρούπι δεν το κουνούσαμε μακριά.
Στο πάρκο κατεβήκαμε, στο δασάκι της Ευελπίδων, κι ήταν σαν τον Καναδά ή τη
Φινλανδία, με μόνη διαφορά τον ενθουσιασμό του κόσμου, το πανηγύρι. Εκείνη η
ψευτοπλατεία «Πρωτομαγιάς» να έχει μεταμορφωθεί στην Κόκκινη Πλατεία της
Μόσχας και να εμφανιστούν οι ντόπιοι, Ρώσοι και Ουκρανοί και Πολωνοί, να
δίνουν ρέστα. Εκεί που παιδευόμασταν εμείς να φτιάξουμε χιονάνθρωπο, φορώντας
χοντρά γάντια, τους έστηναν εκείνοι σε χρόνο ρεκόρ, πελώριους, πανέμορφους και
σέξι, μαζεύοντας το χιόνι με χέρια γυμνά. Εκεί που αστοχούσαμε στις
χιονομπαλιές και ουρλιάζαμε αν μας ακουμπούσε χιόνι, εκείνοι έφτιαχναν κάτι
μπάλες στρογγυλές, τις πετούσαν αλάθευτα, πετύχαιναν πάντα σβέρκο, κι όποιος
την έτρωγε μπορεί να έπεφτε κάτω, αλλά απλώς γελούσε. Απομείναμε να τους
κοιτάμε, να χοροπηδάνε σαν παιδιά, νεαρές και νεαρούς σε κατάσταση μέθης, σε
κατάσταση ευτυχίας που ίσως δεν μπορούσαμε ούτε να συλλάβουμε. Οι νεαροί
κυνηγούσαν τα κορίτσια αλύπητα, τα στόλισαν με χιόνι από την κορυφή ώς τα
νύχια, τα πάγωσαν, αλλά εκείνα απτόητα ανταπέδιδαν, σημαδεύοντάς τους στο
στόμα που γελούσε. Σκαρφάλωσαν σ' όλα τα παγωμένα σιδερικά της παιδικής χαράς,
χοροπήδησαν σαν τρελοί, κρεμάστηκαν στο πολύζυγο, επινόησαν μερικές
καινούργιες τούμπες πάνω σε παγωμένα ξύλινα δοκάρια. Στο τέλος, χάλασαν και
τους χιονάνθρωπους που είχαν φτιάξει, τους έκαναν τεράστιες μπάλες κι άρχισαν
και μ' αυτές το κυνηγητό. Ήταν τόσο ρωμαλέοι και χαρούμενοι, τόσο
ασυγκράτητοι, που σχεδόν ντραπήκαμε λιγάκι, σαν να κοιτούσαμε αδιάκριτα τη
συνάντηση εραστών που έχουν καιρό να βρεθούν και δεν νοιάζονται να κρυφτούν.
Γυρίσαμε κουρασμένοι και το χιόνι έτριζε ακόμα στα πατήματά μας.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17235N082</ED>
<ID>
ID:301304

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N08&aa=2</URL></REF>


Article

<CATEGORY>vin06</CATEGORY>

 <H2>Στο έλεος της κακοκαιρίας η Ελλάδα
</H2>
<REF><SOURCE>ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17235N101</ED>
<ID>
ID:301212

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N10&aa=1</URL></REF>


Article

<CATEGORY>vin06</CATEGORY>

 <H2>Η Αττική σε κατάσταση έκτακτης ανάγκης
</H2>
<REF><SOURCE>ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17235N111</ED>
<ID>
ID:301213

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N11&aa=1</URL></REF>


Article

<CATEGORY>vin06</CATEGORY>

 <H5>ΕΛΛΕΙΨΕΙΣ ΣΕ ΠΕΤΡΕΛΑΙΟ ΘΕΡΜΑΝΣΗΣ ΛΟΓΩ ΔΥΣΚΟΛΙΑΣ ΚΙΝΗΣΗΣ ΤΩΝ ΒΥΤΙΟΦΟΡΩΝ
</H5><H2>«Στέγνωσαν» τα πρατήρια
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Ελλείψεις σε πετρέλαιο θέρμανσης και τιμές με καπέλα (σε ευρώ) για
κηπευτικά είναι οι πρώτες επιπτώσεις στην αγορά, λόγω της πρωτοφανούς
κακοκαιρίας. 
Σήμερα αναμένεται να πραγματοποιηθεί σύσκεψη για τα θέματα της αγοράς στο
υπουργείο Ανάπτυξης, ενώ το Σαββατοκύριακο, με εντολή του υπουργού κ. Ά.
Τσοχατζόπουλου, λειτούργησε ειδική επιτελική ομάδα (τασκ φορς) με επικεφαλής
τον γενικό γραμματέα του υπουργείου κ. Γ. Αγραφιώτη για τη διαχείριση των
προβλημάτων που έχουν ανακύψει στον τομέα της ενέργειας. Η δυσκολία στην
κίνηση βυτιοφόρων είχε αποτέλεσμα να... στεγνώσουν τα περισσότερα πρατήρια
στην Αττική, στη Βοιωτία και στην Εύβοια από πετρέλαιο θέρμανσης. Επίσης και
πρατήρια που έχουν πετρέλαιο δεν μπορούσαν να πραγματοποιήσουν παραδόσεις με
δικά τους μέσα λόγω των χιονοπτώσεων. 
Πάντως και το απόγευμα της Παρασκευής αλλά και το Σάββατο συνεχίστηκαν
παραδόσεις πετρελαίου από τις εγκαταστάσεις των Ελληνικών Πετρελαίων
(Ασπρόπυργος, Θεσσαλονίκη), ενώ ύστερα από συνεννόηση των συναρμόδιων υπουργών
Ανάπτυξης και Οικονομικών λειτούργησαν και τα τελωνεία καυσίμων. 
Παρ' όλ' αυτά, από τις εκτιμήσεις των βενζινοπωλών προκύπτει ότι τα μισά
πρατήρια στους τρεις νομούς έχουν «στεγνώσει» από πετρέλαιο θέρμανσης. 
Η αγορά 
Οι μεγάλες καταστροφές στις καλλιέργειες και οι δυσκολίες στη μεταφορά
προϊόντων δεν αποκλείεται να προκαλέσουν αρρυθμία στον εφοδιασμό της αγοράς.
Στην κεντρική λαχαναγορά του Ρέντη οι εισκομίσεις είναι περιορισμένες, ενώ και
η λειτουργία των λαϊκών αγορών δεν μπορεί να εξασφαλιστεί, τονιζόταν αρμοδίως.
Στα ψυγεία και στις αποθήκες των σούπερ μάρκετ υπάρχει στοκ οπωροκηπευτικών
από το Σάββατο, αλλά ο εφοδιασμός της αγοράς θα επανέλθει σε κανονικούς
ρυθμούς, εφόσον αποκατασταθεί η κίνηση των φορτηγών. Οι ζημιές στις αγροτικές
καλλιέργειες αλλά και στην κτηνοτροφία στην Αττική, στην Εύβοια καθώς και σ'
άλλες παραγωγικές περιοχές (Αργολίδα, Άρτα, Μεσσηνία κ.α.) υπολογίζονται σε
δισεκατομμύρια δραχμές. Την Παρασκευή ο υφυπουργός Γεωργίας κ. Β. Αργύρης
μετέβη στην Αργολίδα όπου σε σύσκεψη με όλους τους βουλευτές του νομού και
τους τοπικούς παράγοντες εξέτασε τα προβλήματα. Διαπιστώνεται ήδη ότι η
καταστροφή στην καλλιέργεια των μανταρινιών είναι ολοσχερής, όπως και στα
υπαίθρια κηπευτικά, ενώ οι ζημιές στα πορτοκάλια ανέρχονται στο 60-80% της
παραγωγής. 
Σύσκεψη για τους αγρότες 
Τα προβλήματα στην αγροτική παραγωγή και οι επιπτώσεις στην πορεία των
εξαγωγών αναμένεται να συζητηθούν μεταξύ άλλων σε σημερινή σύσκεψη υπό την
προεδρία του Πρωθυπουργού κ. Κ. Σημίτη με εισήγηση του υπουργού Γεωργίας κ. Γ.
Δρυ. Πρόκειται για την προγραμματισμένη συνεδρίαση της διυπουργικής επιτροπής
για την ανάπτυξη της υπαίθρου όπου αναμένεται να συζητηθούν και θέματα που
αφορούν την ανάπτυξη της υπαίθρου. 
ΗΛΕΚΤΡΙΚΟΣ 
Ο ηλεκτρικός σιδηρόδρομος χθες όλη την ημέρα πραγματοποιούσε δρομολόγια από
τον Πειραιά μέχρι τον σταθμό του Ηρακλείου, καθώς το χιόνι δεν επέτρεπε τη
συνέχιση των δρομολογίων μέχρι την Κηφισιά. 
ΛΕΩΦΟΡΕΙΑ - ΤΡΟΛΕΪ 
Επίσης, χθες δεν εκτελέστηκε κανένα δρομολόγιο από τα αστικά λεωφορεία (μπλε)
στην Αθήνα, με εξαίρεση τα λεωφορεία που κινήθηκαν στις γραμμές 051 για το
πρακτορείο των ΚΤΕΛ στον Κηφισό και 94-95 από το Σύνταγμα και την Εθνική Άμυνα
προς το αεροδρόμιο. Ελάχιστα τρόλεϊ κυκλοφόρησαν χθες το απόγευμα σε
κεντρικούς δρόμους της Αθήνας. 
Ο ΟΣΕ 
Όλα τα δρομολόγια εκτελούνται κανονικά, ακόμη και αυτά των γραμμών Διακοφτού -
Καλαβρύτων και Οινόης - Χαλκίδας που είχαν διακοπεί προχθές λόγω δέντρων που
είχαν . 
ΤΑ ΤΑΞΙ 
Τα ταξί που κυκλοφόρησαν στην Αθήνα ήταν ελάχιστα. Ωστόσο δεν έλειψαν και τα
κρούσματα οδηγών που, ζητούσαν υπέρογκα ποσά προκειμένου να εκτελέσουν κάποιο
δρομολόγιο. Συγκεκριμένα, για μετακινήσεις στο κέντρο της Αθήνας, σύμφωνα με
καταγγελίες επιβατών, ορισμένοι οδηγοί τους ζητούσαν τα ποσά των 5-10 χιλιάδων
δραχμών, ενώ για τη μεταφορά στο αεροδρόμιο η ταρίφα ανέβαινε στις 15-20
χιλιάδες δραχμές. Ο πρόεδρος του Συνδικάτου Αυτοκινητιστών Ταξί Αττικής (ΣΑΤΑ)
κ. Μανώλης Μπαντουράκης, κάλεσε το επιβατικό κοινό να συγκρατεί τους αριθμούς
κυκλοφορίας των ταξί και να τους καταθέσει στο συνδικάτο, «ώστε των
περιπτώσεων αυτών να επιληφθούν τα αρμόδια πειθαρχικά όργανα».

* Οι επιπτώσεις της κακοκαιρίας σε πληθωρισμό, ισοζύγιο
και προϋπολογισμό, στη σελ. 39.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17235N121</ED>
<ID>
ID:301214

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N12&aa=1</URL></REF>


Article

<CATEGORY>vin06</CATEGORY>

 <H5>«ΕΛΕΥΘΕΡΙΟΣ ΒΕΝΙΖΕΛΟΣ»
</H5><H2>Παγάκια έγιναν τ' αεροπλάνα
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Παρέλυσε το νέο διεθνές αεροδρόμιο της Αθήνας «Ελευθέριος Βενιζέλος» από την
πρωτοφανή ισχυρή κακοκαιρία που έπληξε την Αττική, με αποτέλεσμα ολόκληρο το
Σαββατοκύριακο στις αίθουσες του αερολιμένα να επικρατούν το χάος και η
ταλαιπωρία. Το ύψος του χιονιού στον χώρο του αεροδρομίου έφτασε τα 20
εκατοστά, όμως ήταν αρκετό για να σκεπάσει τον μηχανισμό που θα το κρατούσε
ανοιχτό. 
Το σύστημα πληροφόρησης του επιβατικού κοινού θύμιζε τις πρώτες μέρες
λειτουργίας του αεροδρομίου, καθώς κανείς δεν μπορούσε να ενημερωθεί για το αν
θα εκτελεστεί και πότε κάποιο δρομολόγιο. 
Το προσωπικό του αεροδρομίου χτες και προχτές ήταν μειωμένο τουλάχιστον κατά
30% καθώς λόγω του χιονιού δεν μπορούσε να φτάσει σε αυτό. Το ίδιο συνέβαινε
και με τα πληρώματα (πιλότους - αεροσυνοδούς) της Ολυμπιακής Αεροπορίας και
των άλλων εταιρειών. 
Στο μεταξύ, οι διάδρομοι προσγειώσεων - απογειώσεων των αεροσκαφών παρέμεναν
παγωμένοι για μεγάλο χρονικό διάστημα, με αποτέλεσμα οι περισσότερες πτήσεις
των ελληνικών και των ξένων αεροπορικών εταιρειών να ματαιώνονται η μια μετά
την άλλη. 
Με τα φτωχά (όπως αποδείχτηκε) μέσα τα οποία διέθετε η εταιρεία του
αεροδρομίου προσπαθούσε να κρατήσει ανοιχτό μόνο τον διάδρομο ασφαλείας
(προσγειώσεων). Όμως και αυτό μετά τις 10-11 το πρωί, καθώς τα μηχανήματα που
ψέκαζαν με αντιπαγωτικό υγρό τον διάδρομο δεν επαρκούσαν, ενώ και το υγρό
κάποια στιγμή τελείωσε! 
Την ίδια στιγμή, τα μηχανήματα αποπαγοποίησης της Ολυμπιακής Αεροπορίας και
της εταιρείας χάντλιγκ Goldair (κοστίζουν περίπου 100 εκατ. δρχ. το καθένα),
που είχαν αναλάβει το ξεπάγωμα των αεροσκαφών παρότι ενισχύθηκαν με άλλο ένα
της Πολεμικής Αεροπορίας (μεταφέρθηκε στο αεροδρόμιο από την Ελευσίνα) δεν
επαρκούσαν για το έργο αυτό, ενώ και το υγρό που είχαν στη διάθεσή τους
τελείωσε γρήγορα. Σημειώνεται ότι για το ξεπάγωμα κάθε αεροσκάφους απαιτούνταν
τουλάχιστον 30 λεπτά. Έτσι, το Σάββατο η Ο.Α. κατάφερε να εκτελέσει με μεγάλη
καθυστέρηση μόνο τέσσερα δρομολόγια προς το εξωτερικό, ενώ χτες εκτέλεσε άλλα
έξι δρομολόγια. 
Την ίδια στιγμή, οι επιβάτες δεν μπορούσαν να πληροφορηθούν για τις πτήσεις
τους, καθώς ο τηλεφωνικός αριθμός 35 30 000 του αεροδρομίου ήταν
μπλοκαρισμένος. Πάντως, όσον αφορά το θέμα της ενημέρωσης του επιβατικού
κοινού της Ο.Α. αναμένεται να ζητηθούν ευθύνες από τους τρεις επικεφαλής των
αρμοδίων υπηρεσιών της εταιρείας, που εγκατέλειψαν τα γραφεία τους λίγο μετά
τις 5 προχτές το απόγευμα. 
Η Ολυμπιακή Αεροπορία ανακοίνωσε χτες ότι το τελευταίο τριήμερο στάθηκε
αδύνατο, παρά τις επίμονες προσπάθειες ανθρώπων και μηχανημάτων, να
πραγματοποιήσει περισσότερες από 150 πτήσεις, με αποτέλεσμα την αφάνταστη
ταλαιπωρία του επιβατικού κοινού, του οποίου ζητεί και την κατανόηση. 
Η διατήρηση των ίδιων καιρικών φαινομένων ίσως οδηγήσει την Ο.Α. σε νέα
ανασύνθεση ή αναστολή των δρομολογίων της. Σε αντίθετη περίπτωση με έκτακτες
πτήσεις και αλλαγές στους τύπους αεροσκαφών η εταιρεία θα προσπαθήσει να
μεταφέρει τους επιβάτες στους προορισμούς τους το επόμενο 48ωρο.

<H3>Πληροφορίες για τις πτήσεις
</H3>
Η Ολυμπιακή Αεροπορία από χθες το μεσημέρι έθεσε στη διάθεση του επιβατικού
κοινού ένα πρόχειρο τηλεφωνικό κέντρο (9369.111), από το οποίο δίδονταν
πληροφορίες για τις πτήσεις και την κατάσταση που επικρατούσε στο «Ελευθέριος
Βενιζέλος». Το ίδιο έκαναν και οι υπεύθυνοι της αεροπορικής εταιρείας
Aegean-Cronus Airlines, που παρέπεμπαν τους επιβάτες τους στα τηλέφωνα
08.0120.000 και 9988.300.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17235N122</ED>
<ID>
ID:301269

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N12&aa=2</URL></REF>


Article

<CATEGORY>vin06</CATEGORY>

 <H5>ΠΟΥ ΜΠΟΡΕΙΤΕ ΝΑ ΑΠΕΥΘΥΝΘΕΙΤΕ ΓΙΑ ΠΡΟΒΛΗΜΑΤΑ ΑΠΟ ΤΗΝ ΚΑΚΟΚΑΙΡΙΑ
</H5><H2>Το αίτημά σας προωθείται...
</H2>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Ολόκληρο τηλεφωνικό κατάλογο θα πρέπει να έχουν μαζί τους ανά πάσα στιγμή
οι πολίτες, ώστε να εξυπηρετηθούν από τις αρμόδιες υπηρεσίες και να πάρουν
απαντήσεις στα δεκάδες διαφορετικά προβλήματα που αντιμετωπίζουν από τη σφοδρή
κακοκαιρία που πλήττει τη χώρα. 
Που χρειάζονται αλυσίδες; Πληροφορίες στην Τροχαία Αττικής, αλλά λεπτομέρειες
μόνο μέχρι τη Μαλακάσα

«Είστε σε γραμμή προτεραιότητας. Παρακαλώ περιμένετε»... Από το 199 της
Πυροσβεστικής και το 100 της Άμεσης Δράσης, όπου ο χρόνος αναμονής δεν
υπερβαίνει το 1 λεπτό, έως την υπηρεσία εξυπηρέτησης της ΕΥΔΑΠ που άλλοτε
βουίζει ή για να συνδεθεί κανείς θα πρέπει να ακούσει αρκετές φορές τον
τηλεφωνητή και τα τηλέφωνα του αεροδρομίου των Σπάτων και το 185 του ΟΑΣΑ που
δίνουν διαρκώς το σήμα κατειλημμένο, η ανταπόκριση από την άλλη άκρη της
γραμμής ποικίλλει ανάλογα με την υπηρεσία. Η Γενική Γραμματεία Πολιτικής
Προστασίας από την πλευρά της, αν και δέχεται τηλεφωνήματα πολιτών, δεν είναι
η ίδια αρμόδια για την επίλυση των προβλημάτων και αυτό που κάνει είναι να
μεταβιβάζει τα αιτήματά τους στις αρμόδιες αρχές. «ΤΑ ΝΕΑ» τηλεφώνησαν χθες σε
δώδεκα αριθμούς ισάριθμων υπηρεσιών για την εξυπηρέτηση του κοινού. 
Στην Άμεση Δράση (100) 
Το τηλεφώνημα στο 100 χρειάστηκε να γίνει δύο φορές, αφού την πρώτη έπεσε η
γραμμή. Στο ερώτημα ποια είναι η κατάσταση που επικρατεί στους δρόμους για να
φθάσει κανείς στο Αγρίνιο, απάντησαν ότι «χρειάζονται αλυσίδες». Στην ερώτηση
αν υπάρχει κομμάτι του οδικού δικτύου προσβάσιμο χωρίς αλυσίδες, η απάντηση
ήταν «εμάς αυτό μάς είπαν αυτό σας λέμε». Οι λεπτομέρειες ανήκουν στην
αρμοδιότητα της Τροχαίας Αττικής, αλλά και πάλι μόνο μέχρι τη Μαλακάσα. Για
την υπόλοιπη χώρα πρέπει κανείς να επικοινωνήσει με το Κέντρο Επιχειρήσεων του
υπουργείου. 
Στην Τροχαία Αττικής 
Το 5222.929 και το 5284.000 δίνουν πληροφορίες για την κατάσταση που επικρατεί
στο εθνικό οδικό δίκτυο της Αττικής (έως τη Μαλακάσα), αλλά και για κεντρικούς
δρόμους του Λεκανοπεδίου. Εδώ δεν υπήρξε αναμονή, αφού το υπασπιστήριο Δίωξης
της Τροχαίας Αττικής απάντησε αμέσως, λέγοντας ότι χρειάζονται αλυσίδες,
τουλάχιστον σε ό,τι αφορά την περιοχή ευθύνης τους. Αν, πάντως, θέλει κάποιος
να πληροφορηθεί για δρόμο τοπικού οδικού δικτύου σε συγκεκριμένο δήμο, θα
έπρεπε να τηλεφωνήσει στην τοπική Τροχαία.

Στο Κέντρο Επιχειρήσεων του Υπουργείου Δημόσιας Τάξης 
Στον αριθμό 6977.257-8 η ανταπόκριση είναι άμεση και με κάθε λεπτομέρεια. Στο
ερώτημα ποια είναι η κατάσταση που επικρατεί στο τοπικό οδικό δίκτυο από
Σπάρτη για Γύθειο, απάντησαν σε ποια χιλιόμετρα ακριβώς του δικτύου
χρειάζονται αλυσίδες, δίνοντας πληροφορίες για όλες τις πιθανές διαδρομές από
τη Σπάρτη στο Γύθειο. 
Στην Πυροσβεστική 
Το 199 απάντησε ύστερα από μικρή αναμονή. Εκατό αυτοκίνητα της Πυροσβεστικής,
ερπυστριοφόρα και οχήματα με θαλασσινό νερό βίσκονται στους δρόμους. Όπως είπε
ο ανθυποπυραγός κ. Παπαμιχαήλ, η Πυροσβεστική Υπηρεσία είχε εξυπηρετήσει χθες
εκατοντάδες κλήσεις για μεταφορά ασθενών από μέρη όπου δεν μπορούσαν να
φθάσουν τα ασθενοφόρα, 250 κλήσεις για δένδρα που είχαν πέσει στους δρόμους,
αλλά και για απεγκλωβισμούς. 
Στο «Ελευθέριος Βενιζέλος» 
Εδώ η απάντηση στα συνεχή τηλεφωνήματα δεν ήρθε ποτέ! Τα 3530.000 και
3553.000, αν και είχαν ανακοινωθεί επίσημα από το «Ελευθέριος Βενιζέλος» ως
αριθμοί επικοινωνίας με το κοινό προφανώς είχαν μπλοκάρει. Όπως είπε ο
υπεύθυνος του Γραφείου Τύπου της Ολυμπιακής Αεροπορίας, κ. Μπάκος, το γεγονός
αυτό ανάγκασε την εταιρεία να κάνει δική της ξεχωριστή γραμμή για τους
επιβάτες στο 9369.111.

* Στην ΕΥΔΑΠ 
Η γραμμή 1202 για προβλήματα δικτύου και για διακοπές της υδροδότησης ήταν
δύσκολος αντίπαλος... Ύστερα από πολλές προσπάθειες και αναμονή σε γραμμή
προτεραιότητας... η απάντηση τελικά ήρθε. «Αν έχουν παγώσει οι σωλήνες από το
ρολόι παροχής και μέχρι τις βρύσες του σπιτιού, αυτό είναι πρόβλημα του
ιδιοκτήτη και εμείς δεν μπορούμε να κάνουμε τίποτα. Αν η σωλήνα είναι
επιφανειακή, ρίξτε της λίγο ζεστό νερό. Διαφορετικά περιμένετε να βελτιωθεί ο
καιρός και να ξεπαγώσει μόνη της... Εμείς αντιμετωπίζουμε βλάβες μόνο στο
δίκτυο της ΕΥΔΑΠ». Ενώ όταν ζητήθηκε βοήθεια για διακοπή νερού στον Κορυδαλλό,
οι αρμόδιοι είπαν ότι αυτό θα χρειαζόταν ίσως και περισσότερη από μία ώρα,
καθώς δεν είναι δυνατή η γρήγορη πρόσβαση στη συγκεκριμένη περιοχή. Το Γραφείο
Τύπου της ΕΥΔΑΠ, πάντως, έλεγε χθες ότι οι διακοπές του νερού που είχαν
σημειωθεί, ήταν πρόσκαιρες... 
* Στη ΔΕΗ 
«Κοιτάξτε τον λογαριασμό σας για να δείτε σε ποιον τετραψήφιο αριθμό θα πρέπει
να τηλεφωνήσετε για βλάβες. Πάρτε τον αριθμό και ζητήστε να έρθει τεχνίτης.
Μόνο μη μου ζητάτε να σας πω σε πόση ώρα θα έρθει», ήταν η απάντηση από το
κέντρο κατανομής φορτίου της ΔΕΗ. Το 1258, που είναι ο αριθμός για βλάβες στα
βόρεια προάστια, βούιζε συνεχώς, ενώ ύστερα από πολλές προσπάθειες απάντησε το
1253 για Αθήνα και Παγκράτι, το οποίο είχε δεχθεί περισσότερες από 150
κλήσεις. Αδύνατη ήταν η επικοινωνία και με το 1256 για τη Μεσογείων. 
* Στον ΟΑΣΑ 
Υπερφορτωμένες ήταν και οι γραμμές στο τριψήφιο 185 του ΟΑΣΑ, με αποτέλεσμα η
επικοινωνία να είναι αδύνατη. Ο αριθμός ήταν διαρκώς κατειλημμένος. Έτσι, τα
δελτία ειδήσεων που μετέδιδαν τις ανακοινώσεις του ΟΑΣΑ ήταν χθες η μοναδική
πηγή πληροφόρησης του κοινού. 
* Στον ΟΣΕ 
Η αναμονή στο κέντρο πληροφοριών του ΟΣΕ (5297.777) δεν είχε τέλος... Ενώ το
5298.837 στον Σταθμό Λαρίσης και το 5131.601 της Πελοποννήσου άλλοτε μιλούσαν
και άλλοτε δεν απαντούσαν. Έτσι δεν στάθηκε δυνατή η επικοινωνία με τις
γραμμές των υπεραστικών σιδηροδρόμων. 
* Στα ΚΤΕΛ 
Ο τριψήφιος 142 δίνει ένα προς ένα τα τηλέφωνα όλων των ΚΤΕΛ της χώρας. «ΤΑ
ΝΕΑ» τηλεφώνησαν στο ΚΤΕΛ του Νομού Μαγνησίας, στη Λιοσίων. Με λίγη υπομονή,
καθώς τις πρώτες φορές ο αριθμός ήταν κατειλημμένος, απάντησαν ότι δεν
εκτελούνται δρομολόγια. 
* Στα λιμάνια 
Το 143 είναι ο αριθμός που δίνει πληροφορίες για όλους τους προορισμούς από τα
λιμάνια της χώρας. Η απάντηση του τηλεφωνητή χθες ήταν άμεση και δεν
χρειάστηκε ούτε λεπτό αναμονής. Αντίθετα, έγιναν αρκετές προσπάθειες με το
5411.310 για το Λιμεναρχείο Πειραιά και το 0294-22300 για Ραφήνα, αφού βούιζαν
αρκετή ώρα. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17235N131</ED>
<ID>
ID:301215

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N13&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Χιόνια και κοινή λογική
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Κατά το γνωστό ανέκδοτο, «κόλαση είναι το μέρος όπου οι μάγειρες είναι Άγγλοι,
οι εραστές Γερμανοί [...] και την οργάνωση έχουν οι Έλληνες». Στην παγωμένη
κόλαση των τελευταίων ημερών, η θυμοσοφία αυτή επιβεβαιώθηκε. Μέσα στα χιόνια,
όλοι ζητούσαν ευθύνες. Κανείς όμως δεν σκέφθηκε ότι η πρώτη αρχή της οργάνωσης
είναι πως οι πόροι είναι πεπερασμένοι ­ δηλαδή δεν φθάνουν για όλα. Από τους
μάνατζερ πολυεθνικών έως τους απλούς οικογενειάρχες όλοι είναι υποχρεωμένοι να
επιλέξουν πού θα δαπανήσουν τα χρήματά τους. Αυτονόητα θα επενδύσουν εκεί που
έχουν μεγαλύτερη και συχνότερη ανάγκη. Δεν έχουν όλοι οι Ρώσοι αυτοκίνητο, οι
περισσότεροι όμως έχουν γούνες. Στην Ελλάδα, όπου το κλίμα είναι ήπιο, η μέση
οικογένεια δεν δαπανά σε χιονοδρομικά παπούτσια, ενώ στο πορτ-μπαγκάζ του
αυτοκινήτου είναι πιθανότερο να υπάρχει μια καλοκαιρινή ψάθα παρά αλυσίδες. Το
ίδιο ισχύει και σε κρατικό επίπεδο. Σε μια χώρα όπου χιονίζει κάθε σαράντα
χρόνια αλλά καίγεται κάθε καλοκαίρι, τα κονδύλια θα πάνε στα πυροσβεστικά
αεροπλάνα και όχι στα εκχιονιστικά μηχανήματα ­ που θα σκούριαζαν σε κάποια
αποθήκη επί δεκαετίες. Προγραμματισμός δεν μπορεί να υπάρξει για κάθε
ενδεχόμενο ­ δεν επαρκούν οι πόροι! Από εκεί και πέρα, αρχίζει ο ελληνικός
παραλογισμός ­ ή μάλλον το ελληνικό οργανωτικό μπάχαλο. Μπορεί να μην έχεις
αλυσίδες, ξεκινάς όμως μέσα στη χιονοθύελλα από την Αθήνα για το Βελούχι.
Μπορεί να μην έχεις ξαναδεί τέτοιο χιόνι σε όλη τη ζωή σου, απαιτείς όμως να
είναι συνέχεια ανοιχτοί όλοι οι δρόμοι ­ αντί να καθήσεις σπίτι σου. Το
περασμένο Σαββατοκύριακο, η έλλειψη δεν ήταν σε κρατικά μέσα, αλλά σε κοινή
λογική. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17235N132</ED>
<ID>
ID:301299

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N13&aa=2</URL></REF>


Article

<CATEGORY>vin06</CATEGORY>

 <H5>ΠΩΣ ΘΑ ΑΝΤΙΜΕΤΩΠΙΣΕΤΕ ΤΗΝ ΚΑΚΟΚΑΙΡΙΑ ΜΕΣΑ ΚΑΙ ΕΞΩ ΑΠΟ ΤΟ ΣΠΙΤΙ. ΤΙ ΝΑ
ΠΡΟΣΕΞΕΤΕ ΣΤΙΣ ΜΕΤΑΚΙΝΗΣΕΙΣ ΣΑΣ. ΟΙ ΕΥΠΑΘΕΙΣ ΟΜΑΔΕΣ ΚΑΙ ΤΑ ΖΩΑ
</H5><H2>Οδηγός επιβίωσης από το κρύο
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Η κακοκαιρία καλά κρατεί και τα προβλήματα εξαιτίας της πολλαπλασιάζονται.
Η Γενική Γραμματεία Πολιτικής Προστασίας, ο Τομέας Πρόληψης Ατυχημάτων του
ΕΚΑΒ, ο Ιατρικός Σύλλογος Αθηνών, ειδικοί επιστήμονες, πανεπιστήμια και
κλινικές του εξωτερικού δίνουν συμβουλές επιβίωσης στο κρύο. 
Αν η μετακίνηση είναι απόλυτα απαραίτητη, καλύψτε το κεφάλι και τα άκρα.
Σημείο - κλειδί, τα αντιολισθητικά παπούτσια. Εκτός και αν έχετε την έμπνευση
της κοπέλας, που κατέβηκε στο κέντρο της Αθήνας με πέδιλα του σκι

Το αλκοόλ μάλλον δεν αποτελεί καλή παρέα στο κρύο. Αυξάνει την κυκλοφορία του
αίματος κυρίως στο δέρμα, με αποτέλεσμα το αίσθημα ζέστης, αλλά μειώνει την
εσωτερική θερμοκρασία του σώματος. Προτιμότερη είναι η κατανάλωση ζεστών
ροφημάτων. 
Η απότομη έκθεση από κρύο σε ζεστό περιβάλλον και το αντίστροφο μπορεί να
αποβεί επικίνδυνη, ιδιαίτερα για τις ευπαθείς ομάδες του πληθυσμού
(καρδιοπαθείς, ασθενείς με χρόνιες παθήσεις του αναπνευστικού συστήματος ή των
αγγείων, παιδιά). 
Στην περίπτωση που εμφανιστούν χιονίστρες, η προσβεβλημένη περιοχή θα πρέπει
να διατηρηθεί ζεστή. Η ιατρική βοήθεια κρίνεται απαραίτητη αν τα συμπτώματα
δεν υποχωρήσουν. 
Αν χρειαστεί να καθαρίσει κανείς το χιόνι στο εξωτερικό του σπιτιού, καλό
είναι να ξεκινήσει με μια 10λεπτη προθέρμανση. Και όσο νωρίτερα, τόσο
καλύτερα, για την αποφυγή προβλημάτων στη μέση. Το φρέσκο χιόνι είναι πιο
ελαφρύ από αυτό που έχει μείνει για αρκετό διάστημα. 
Αν κάποιος ασθενής με χρόνιο αναπνευστικό πρόβλημα παραμείνει αποκλεισμένος
στο σπίτι (και εφόσον υπάρχουν συμπτώματα πυρετού, ρίγους, πονοκεφάλου και η
εξέταση από γιατρό είναι αδύνατη), μπορεί να πάρει προληπτικά ένα ήπιο
αντιβιοτικό και αναλγητικά μη ασπιρινούχα. 
Στο σπίτι 
Η θερμοκρασία του σπιτιού θα πρέπει να διατηρείται σε σταθερά επίπεδα.
Ιδιαίτερη προσοχή χρειάζεται για την αντοχή ορισμένων κατασκευών στο βάρος του
χιονιού. Αυτές θα πρέπει να καθαρίζονται, ώστε να αποφεύγονται τυχόν ατυχήματα.

Ιδιαίτερη προσοχή στα υδραυλικά συστήματα του σπιτιού. Μια βρύση ανοιχτή θα
εμποδίσει την παγοποίηση του νερού και την καταστροφή των σωληνώσεων. 
Καλό είναι κατά διαστήματα να μένει ανοιχτή η παροχή του ηλιακού θερμοσίφωνα
ώστε αυτός να μην καταστραφεί. 
Η θερμοκρασία του σπιτιού δεν θα πρέπει να πέφτει κάτω από ένα συγκεκριμένο
επίπεδο. 
Ακόμα και στη διάρκεια της νύχτας ο θερμοστάτης θα πρέπει να παραμένει
ρυθμισμένος στους 16-17 βαθμούς Κελσίου. 
Για την εξοικονόμηση θερμότητας, τα δωμάτια του σπιτιού που δεν
χρησιμοποιούνται είναι προτιμότερο να απομονώνονται με το κλείσιμο της πόρτας. 
Η χρήση του ασανσέρ καλύτερα να αποφεύγεται. Η χρήση θερμαντικών συσκευών
αερίου ή κηροζίνης να αποφεύγεται. Αν αυτό είναι αδύνατο, κανείς δεν θα πρέπει
να κοιμηθεί στον χώρο όπου λειτούργησε η συγκεκριμένη πηγή θερμότητας. 
Χρήσιμος θα ήταν ένας έλεγχος για την αντοχή κάποιων κατασκευών στο βάρος του
χιονιού (π.χ. τέντες, πρόχειρα στέγαστρα και γκαράζ κ.λπ.) για την πρόληψη
τυχόν ατυχημάτων. 
Στον δρόμο 
Όταν το αυτοκίνητο είναι σταματημένο, καλό είναι οι υαλοκαθαριστήρες να
αφαιρούνται. Αν δεν υπάρχει αυτή η δυνατότητα, οι οδηγοί θα πρέπει να γυρίζουν
τους υαλοκαθαριστήρες ανάποδα (να μην ακουμπούν στο τζάμι). 
Σε περίπτωση εγκλωβισμού στο όχημα, οι επιβάτες δεν θα πρέπει να βγουν ή να
απομακρυνθούν από αυτό, παρά μόνο αν κάποιο συνεργείο βοήθειας βρίσκεται σε
μικρή απόσταση από το αυτοκίνητο. 
Για την αποφυγή δηλητηρίασης από τα καυσαέρια, η μηχανή δεν πρέπει να είναι
συνεχώς σε λειτουργία. 
Μια καλή λύση είναι να θέτει κανείς τη μηχανή σε λειτουργία ανά μία ώρα και
όχι για περισσότερο από δέκα λεπτά. 
Οι οδηγοί να φροντίζουν ώστε η εξάτμιση του αυτοκινήτου να παραμένει καθαρή
από χιόνι. 
Κατοικίδια ζώα 
Τα κατοικίδια ζώα θα πρέπει να παραμένουν σε ζεστό και ξηρό περιβάλλον. Αν το
«κρεβάτι» τους ακουμπά στο δάπεδο, καλό είναι να μετακινηθεί σε ψηλότερο
σημείο. 
Τα υλικά που χρησιμοποιούνται για να λιώσει ο πάγος στους δρόμους, μπορεί να
αποβούν δηλητηριώδη για τα ζώα. 
Τα σκυλιά χρειάζονται περισσότερο νερό αυτή την περίοδο.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17235N141</ED>
<ID>
ID:301216

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Όταν και το κράτος και οι πολίτες είναι οργανωμένοι
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

«Χιονίζει; Πάλι χιονίζει; να πάρει η οργή! Καλά, έρχομαι...» 
Πρώτη φορά άκουσα να μιλάνε με τόση αγανάκτηση για το χιόνι το 1985. Μια κρύα
νύχτα του Γενάρη, όπου είχαμε μαζευτεί στο διαμέρισμα ενός συμφοιτητή για να
παίξουμε «κανάστα» μέχρι πρωίας. Τα καλοριφέρ έκαιγαν, τα αποτσίγαρα
στοιβάζονταν στα τασάκια, τα άδεια μπουκάλια μπίρας αυξάνονταν στα καφάσια.
Και ξαφνικά, στις δύο το πρωί, χτύπησε το τηλέφωνο. 
Μόλις κατέβασε το ακουστικό, ο Γιόχαν άρχισε να ντύνεται, βρίζοντας. Είκοσι
λεπτά αργότερα, είχε αναλάβει υπηρεσία: Στο τιμόνι ενός εκχιονιστικού Hansomag
­ εύκολο στον χειρισμό, και σε μέγεθος λίγο μεγαλύτερο από ένα κλαρκ ­
καθάριζε το χιόνι και έριχνε αλάτι στα πεζοδρόμια της πόλης. 
Στη Γερμανία, για τον καθαρισμό των δρόμων από το χιόνι υπεύθυνες είναι οι
κοινότητες. Τον χειμώνα τα ειδικά εκχιονιστικά έχουν περάσει από συντήρηση και
έχουν εφοδιαστεί με αλάτι. Το χιόνι όμως έχει την κακή συνήθεια να μην πέφτει
μόνο στις ώρες εργασίας των οδοκαθαριστών. Αυτό δημιουργεί πρόσθετες ανάγκες
που καλύπτονται από εποχικούς, συνήθως οικοδόμους ή φοιτητές. 
Πέρα από τους δρόμους και τα πεζοδρόμια, που αν δεν καθαριστούν εγκαίρως
μετατρέπονται σε παγοδρόμια. Στη Γερμανία, υπεύθυνοι για τον καθαρισμό τους
είναι οι ιδιοκτήτες. Να φτυαρίζεις χιόνι και να ρίχνεις αλάτι μέσα στη νύχτα
όμως δεν είναι το βίτσιο του καθενός. Έτσι, πολλοί καταφεύγουν σε ιδιωτικές
εταιρείες, που αναλαμβάνουν αυτή τη δουλειά έναντι πληρωμής. Με μια τέτοια
εταιρεία είχε σύμβαση και ο Γιόχαν. Για 250 μάρκα (124 ευρώ) τον μήνα, έπρεπε
να είναι διαθέσιμος από τον Οκτώβριο μέχρι τον Μάρτιο, οποιαδήποτε ώρα της
μέρας ή της νύχτας. 
Όταν πληρώνεσαι για να βρίσκεσαι σε ετοιμότητα, παρακαλάς να μη χιονίσει. Αυτό
είχα την ευκαιρία να το διαπιστώσω, όταν υπέγραψα και εγώ σύμβαση με την ίδια
εταιρεία. Ευτυχώς ο χειμώνας ήταν ήπιος. Ωστόσο, η αγανάκτηση ήταν ακριβώς η
ίδια όταν χιόνιζε και με ξύπναγαν τα ξημερώματα. Μερικές φορές όμως ήμουν
προετοιμασμένος: Σύμφωνα με τη λαϊκή γερμανική σοφία, όταν ο ουρανός είναι
κόκκινος θα χιονίσει. Πράγματι, εκείνες τις νύχτες συνήθως χιόνιζε. 
Η εταιρεία είχε μοιράσει την πόλη σε τομείς και ο καθένας μας έπρεπε να
διατηρεί τον τομέα του καθαρό. Κουραστική δουλειά όταν η κακοκαιρία είχε
διάρκεια: Τότε βρισκόμασταν με συνεχείς βάρδιες στον δρόμο, για να μην πιάσουν
οι δρόμοι και τα πεζοδρόμιά μας πάγο. 
Για τους αυτοκινητοδρόμους είναι αρμόδια τα ομόσπονδα κρατίδια. Συνήθως
τοποθετούν ένα γκρέιντερ σε κάθε έξοδο ή είσοδο του αυτοκινητοδρόμου το οποίο
φροντίζει να διατηρεί ανοικτή τουλάχιστον μία λουρίδα κυκλοφορίας μέχρι την
επόμενη έξοδο. Ποτέ, όσα χρόνια ήμουν στη Γερμανία, οι χιονοθύελλες δεν
κατάφεραν να κλείσουν την Αούτομπαν. 
Όλη αυτή η υποδομή είναι πανάκριβη και δεν μπορεί να στηθεί παντού από το
μηδέν. Το χιόνι ως έκτακτο περιστατικό δεν αντιμετωπίζεται. Όπου δεν υπάρχει
αυτή η υποδομή, απλώς δεν μετακινείσαι. Το 1993 ξεκίνησα με χιονοθύελλα από το
Παρίσι για τη Γερμανία. Στον δρόμο προσπέρασα ένα εκχιονιστικό. «Θα βρω το
επόμενο παρακάτω», σκέφτηκα. Η Γαλλία όμως δεν είναι Γερμανία. Το επόμενο
εκχιονιστικό καθάριζε τον δρόμο μετά τη Ρεμς σε 200 χιλιόμετρα απόσταση...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17235N142</ED>
<ID>
ID:301300

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N14&aa=2</URL></REF>


Article

<CATEGORY>vin06</CATEGORY>

 <H2>Πώς να οδηγήσετε στον πάγο και το χιόνι
</H2>
<AUTHOR>ΠΕΤΡΟΣ ΠΙΤΣΙΝΗΣ</AUTHOR>

Ελλείψει αλυσίδων το αυτοκίνητο κόλλησε. Κι όμως οι 4 άνθρωποι που προσπαθούν
να το επαναφέρουν το κάνουν με λάθος τρόπο, αφού το όχημα είναι εμπροσθοκίνητο
και άρα θα έπρεπε δύο από αυτούς να καθήσουν στο καπό

Χιόνι και πάγος απαιτούν ιδιαίτερη προσοχή από τους οδηγούς, καθώς μάλιστα η
Ελλάδα μεταβάλλεται σπάνια σε Σκανδιναβία και μας λείπουν οι ανάλογες
εμπειρίες. Σε τέτοιες περιπτώσεις πρέπει να χρησιμοποιούμε απαραίτητα
αντιολισθητικές αλυσίδες και να συμπεριφερόμαστε στο αυτοκίνητο σαν
πραγματικοί... καβαλιέροι, δηλαδή με απόλυτη «τρυφερότητα» και χωρίς
σπασμωδικές αντιδράσεις. 
Οι κινήσεις του τιμονιού οφείλουν να περιορίζονται στις απολύτως απαραίτητες,
το ίδιο και τα φρεναρίσματα. Για τα τελευταία θα πρέπει να κάνουμε έναν
διαχωρισμό μεταξύ των μοντέλων που διαθέτουν ABS και των υπολοίπων. Στα
αυτοκίνητα με ABS δεν μπλοκάρουν οι τροχοί, οπότε το φρενάρισμα δημιουργεί
επιπλέον πρόσφυση και βοηθά στη σωστή κατεύθυνση του Ι.Χ. Αντίθετα σε εκείνα
χωρίς σύστημα αντιμπλοκαρίσματος των τροχών οφείλουμε να αποφεύγουμε το πάτημα
του δεξιού πεντάλ όσο γίνεται περισσότερο. 
Στο φρέσκο χιόνι 
Επιλέγουμε επίσης τα σημεία του δρόμου όπου υπάρχει φρέσκο χιόνι (εννοείται
όχι βουναλάκια, οπότε θα κολλήσουμε) και όχι το πατημένο, επειδή εκεί υπάρχει
μεγαλύτερη πιθανότητα να έχει πιάσει πάγο. Για την ύπαρξη του τελευταίου μάς
προειδοποιούν κάποια σημάδια, όπως μια ύπουλη γυαλάδα στις άκρες του δρόμου ή
θαμπά χρώματα στις πινακίδες κυκλοφορίας. Αν παρ' όλα αυτά, διαπιστώσετε ότι
το αυτοκίνητο αρχίζει να γλιστρά, μην πανικοβάλλεστε. Πάρτε το πόδι από το
γκάζι, απομονώστε με τον συμπλέκτη και προσπαθήστε να παραμείνετε στην
επιθυμητή πορεία με ελαφρές διορθώσεις του τιμονιού. Θεωρείται αυτονόητο, ότι
διατηρούμε πολύ μεγαλύτερες αποστάσεις, μειώνουμε την ταχύτητα του οχήματος
στο ελάχιστο και ανεβάζουμε τις στροφές του κινητήρα λίγο πάνω από το ρελαντί.
Γενικότερα, πατάμε το γκάζι τόσο απαλά σαν να μεσολαβούσε μεταξύ του πεντάλ
και του ποδιού μας ένα αυγό που θα πρέπει να μείνει άθιχτο. Δεν ξεχνάμε επίσης
να κυκλοφορούμε με αναμμένα φώτα, χρησιμοποιώντας πάντα τη μεσαία και όχι τη
μεγάλη σκάλα (βλέπουμε καλύτερα και δεν τυφλώνουμε τους άλλους). 
Τρικ για δύσκολες ώρες 
Εκτός όμως από τις γενικής φύσεως συμβουλές, υπάρχουν και τα τρικ για τις
δύσκολες ώρες: 
Αν δείτε ότι το αυτοκίνητό σας δεν βγάζει μια ανηφόρα, προσπαθήστε να το
επιτύχετε με την όπισθεν ή βάζοντας κάποιον να καθήσει πάνω στο καπό του
κινητήρα. Και τα δύο τρικ ισχύουν μόνον για τα εμπροσθοκίνητα μοντέλα. 
Στα οπισθοκίνητα μοντέλα βοηθά στις ανηφόρες αν καθήσει κάποιος πάνω στο καπό
του πορτ-μπαγκάζ. 
Αν δεν υπάρχουν παρκαρισμένα αυτοκίνητα στις άκρες του δρόμου, ανεβαίνουμε την
ανηφόρα σε πορεία ζιγκ ζαγκ. 
Κανόνας απαράβατος: προσπαθούμε να παραμένει το αυτοκίνητο σε κίνηση (στην
ανάγκη βάζουμε εναλλάξ πρώτη και όπισθεν), γιατί αν κολλήσει δυσκολεύουν
αφάνταστα τα πράγματα. Ακόμη όμως και σε τέτοιες περιπτώσεις, μπορεί να μας
ξελασπώσουν τα λαστιχένια πατάκια που τα τοποθετούμε κάτω από τους κινητήριους
τροχούς. 
<H3>Χρειάζονται κι άλλα εκτός από αλυσίδες </H3>
Οι αλυσίδες δεν αποτελούν πανάκεια, δίνουν όμως συνήθως τη λύση, εφόσον
γνωρίζει ο οδηγός τουλάχιστον τα βασικά. Μοντάρονται στους κινητήριους τροχούς
(εμπρός στα εμπροσθοκίνητα και πίσω στα οπισθοκίνητα μοντέλα) και πρέπει να
είναι αρκετά τεντωμένες και όχι χαλαρές. Επειδή κατασκευάστηκαν για την κίνηση
στο χιόνι και στον πάγο, υποφέρουν ιδιαίτερα στην άσφαλτο, όπου οφείλουμε να
οδηγούμε πολύ σιγά για να μη σπάσουν. Η τοποθέτησή τους πραγματοποιείται
σχετικά εύκολα, αρκεί να έχουμε προπονηθεί με μία ρεζέρβα στη ζεστασιά του
σπιτιού μας. 
Εκτός από τις αλυσίδες, στον χειμερινό εξοπλισμό του αυτοκινήτου ανήκουν ένα
πτυσσόμενο φτυαράκι για τον καθαρισμό των χιονιών εμπρός από τους κινητήριους
τροχούς, ένας φακός για τις δύσκολες νυχτερινές ώρες, ένα σκουπάκι με μακριά
λαβή για εκχιονισμό της οροφής, μια βούρτσα με κοντή λαβή για τον καθαρισμό
του χιονιού από τα παρμπρίζ και τα παράθυρα, όπως και ένας ξύστης για την
απομάκρυνση του πάγου. Αν δεν έχουμε τέτοιο, μπορεί να μάς βοηθήσει λίγο μια
ληγμένη τηλεκάρτα ή άλλη σκληρή πλαστική κάρτα. Για να μην παγώσουν οι
κλειδαριές στις πόρτες, βάζουμε λίγο λαδάκι ραπτομηχανής, ενώ τα παράθυρα
ανεβοκατεβαίνουν καλύτερα και δεν κολλούν αν ψεκάσουμε τις ράγες-οδηγούς τους
με σπρέι σιλικόνης.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17235N151</ED>
<ID>
ID:301217

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N15&aa=1</URL></REF>


Article

<CATEGORY>vin07</CATEGORY>

 <H2>Νεκροί από το κρύο σε Τουρκία, Βουλγαρία, Ιταλία και Ρωσία
</H2>
Χιονισμένη και η Κωνστα-ντινούπολη με πολλά προβλήματα ηλεκτρο-δότησης και
υδρο-δότησης, ενώ στην Τουρκία έχουν αποκλειστεί πάνω από 5.000 χωριά

Πολικό ψύχος, θυελλώδεις άνεμοι, σφοδρές χιονοπτώσεις... η πρωτοφανής
κακοκαιρία των τελευταίων ημερών δεν ταλαιπωρεί μόνο τη χώρα μας: έχει ήδη
κοστίσει τη ζωή τεσσάρων ανθρώπων στην Τουρκία, δύο ανθρώπων στην Βουλγαρία,
πέντε ανθρώπων στη Ρωσία και δύο ακόμη στη γειτονική Ιταλία. 
Επτά δήμοι της βόρειας Βουλγαρίας έχουν κηρυχθεί σε κατάσταση έκτακτης
ανάγκης, ενώ εκατοντάδες χωριά σε ολόκληρη τη χώρα παραμένουν αποκλεισμένα από
τα χιόνια. Τουλάχιστον έξι χωριά είναι χωρίς ηλεκτροδότηση και τριάντα τρία
δίχως πόσιμο νερό, ενώ ο παγετός έχει δημιουργήσει τρομερά προβλήματα στο
οδικό δίκτυο της χώρας. Με απόφαση των αρμόδιων αρχών απαγορεύτηκαν από χθες
οι πλόες στο βουλγαρικό τμήμα του Δούναβη, το 50% με 70% της επιφάνειας του
οποίου έχει καλυφθεί από πάγο. 
Ανάλογη κατάσταση επικρατεί και στην Τουρκία, όπου οι σφοδρές χιονοπτώσεις
προκάλεσαν χθες τον αποκλεισμό 5.000 χωριών. Το Μπλε Τζαμί της
Κωνσταντινούπολης «βάφτηκε» στα λευκά και οι αρχές του αεροδρομίου Ατατούρκ
αναγκάστηκαν να ακυρώσουν, λόγω των ακραίων καιρικών φαινομένων, τις
περισσότερες προγραμματισμένες πτήσεις. Πολλά ήταν και τα προβλήματα που
παρουσιάστηκαν στην ηλεκτροδότηση και την υδροδότηση, ενώ οι αρχές κλήθηκαν να
απεγκλωβίσουν δεκάδες οδηγούς που είχαν παγιδευτεί με τα αυτοκίνητα τους στα
χιόνια. 
Από το πολικό ψύχος δοκιμάζεται και η Ιταλία: ενδεικτικό της κατάστασης που
επικρατεί είναι το γεγονός πως αρκετά από τα φημισμένα κανάλια της Βενετίας
έχουν καλυφθεί από ένα παχύ στρώμα πάγου. Στη Μόσχα, η θερμοκρασία έπεσε τη
νύχτα της Παρασκευής προς Σάββατο στους -20 βαθμούς Κελσίου και δεκάδες
άνθρωποι νοσηλεύονται, σύμφωνα με το πρακτορείο Ιντερφάξ, με σοβαρά
κρυοπαγήματα. Συνολικά 290 άνθρωποι έχουν πεθάνει στη ρωσική πρωτεύουσα από
την αρχή του χειμώνα εξαιτίας των δυσμενών καιρικών συνθηκών. Στην υπόλοιπη
χώρα οι σφοδρές χιονοπτώσεις και ο κίνδυνος των χιονοστιβάδων εξακολουθεί να
κρατά κλειστό τον οδικό άξονα που συνδέει τη Ρωσία με τις τρεις δημοκρατίες
του νότου, την Γεωργία, την Αρμενία και το Αζερμπαϊτζάν. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17235N152</ED>
<ID>
ID:301265

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N15&aa=2</URL></REF>


Article

<CATEGORY>vin04</CATEGORY>

 <H5>ΑΠΟΡΡΙΠΤΕΙ ΤΙΣ ΚΑΤΗΓΟΡΙΕΣ ΓΙΑ ΠΑΡΕΛΘΟΝΤΟΛΟΓΙΑ ΚΑΙ ΔΙΕΥΡΥΝΕΙ ΤΟ... ΧΟΡΕΥΤΙΚΟ ΡΕΠΕΡΤΟΡΙΟ
</H5><H2>«Ροκ με τη Δεξιά, τανγκό με την Αριστερά...»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Διευρύνει το... χορευτικό ρεπερτόριο της πολιτικής ορολογίας ο Κώστας
Λαλιώτης, ο οποίος φέρεται "αμετανόητος" στην πολιτική του σκληρού ροκ έναντι
της Ν.Δ.. Και προτείνει "ροκ με τη Δεξιά, τανγκό με την Αριστερά και... μπλουζ
με τους άλλους". Ταυτοχρόνως, ο γραμματέας του ΠΑΣΟΚ απορρίπτει τις κατηγορίες
όσων ­ ένθεν και ένθεν ­ του προσάπτουν τη "ρετσινιά" της παρελθοντολογίας,
κάνοντας σαφές πως δεν προτίθεται να υποχωρήσει στο ζήτημα του ροκ.

Στη στρατηγική που θα πρέπει να έχει το κυβερνών κόμμα, ο κ. Λαλιώτης εντάσσει
­ για πρώτη φορά με τόση έμφαση ­ το άνοιγμα προς την Αριστερά. Η προοπτική,
κατά τον ίδιο, πρέπει να είναι η μακρόπνοη συνεργασία και αλληλεγγύη, με
δημιουργία ενός πόλου προόδου. Χωρίς να αποκλείει τον Δημήτρη Αβραμόπουλο, δεν
κρύβει το... προτιμησιακό καθεστώς της Αριστεράς, σημειώνοντας ότι σε ουκ
ολίγες χώρες της Ευρώπης τα "αδελφά" του ΠΑΣΟΚ κόμματα συνεργάζονται ­ ακόμη
και σε επίπεδο διακυβέρνησης ­ με άλλα κόμματα του ευρύτερου προοδευτικού
χώρου. Όταν, ωστόσο, του επισημαίνεται πως οι συναντήσεις που είχε πρόσφατα με
τις ηγεσίες αυτών των κομμάτων ­ και, κυρίως, με τον ΣΥΝ ­ δεν είχαν κάποια
συνέχεια, χαμογελά αινιγματικά. Και περιορίζεται να πει πως "φρέναρε", διότι
κάθε άνοιγμα δεν πρέπει να ξεπερνά τα όρια αντοχής του ενός εκ των δυο
"εταίρων". 
Όταν η συζήτηση έρχεται στο στυλ αντιπαράθεσης με τη Ν.Δ., ο γραμματέας του
ΠΑΣΟΚ... ξεσπαθώνει. Και υποστηρίζει φανατικά την ανάπτυξη των πραγματικών
αντιθέσεων, με τη δημιουργία ενός πόλου προοδευτικού και ενός πόλου
συντηρητικού. "Καλά, πρέπει να χάσουμε για να συγκρουστούμε;", αναρωτιέται
ειρωνικά ο κ. Λαλιώτης, σημειώνοντας πως "υπάρχει η συναίνεση, αλλά υπάρχει
και η διαφορά". 
Όταν του επισημαίνεται πως όσοι έχουν αντιρρήσεις με το "σκληρό ροκ" του
επικαλούνται τον κεντρώο χώρο και το ενδεχόμενο αποξένωσης του χώρου αυτού από
το ΠΑΣΟΚ, ο κ. Λαλιώτης κάνει μια πρόβλεψη για την οποία ο ίδιος είναι
απολύτως βέβαιος. Ότι ο διπολισμός θα φτάσει σε πρωτοφανή επίπεδα ­ άνω του
80% ­, με τη Ν.Δ. να επιλέγει στρατηγική εφ' όλης της ύλης και κατά μέτωπο
επίθεσης, όπου το κύριο υλικό θα είναι η σκανδαλολογία, σε συνδυασμό με
χειρονομίες καλής θέλησης προς την Αριστερά. Η μοναδική φορά που κέρδισε η
Δεξιά, τα τελευταία χρόνια, θυμίζει, ήταν όταν με τη σκανδαλολογία συμπαρέσυρε
το Κέντρο και τώρα ακολουθείται πανομοιότυπη στρατηγική από τη Ν.Δ. 
Ο Κώστας Λαλιώτης είναι απολύτως κατηγορηματικός πως εάν δεν υπάρξει η
ανάδειξη της διαφοράς των οραμάτων, η ανάδειξη των δύο πόλων, το ΠΑΣΟΚ χάνει.
Γι' αυτό η... συνταγή νίκης δεν μπορεί παρά να είναι η οριοθέτηση και η
αντιπαράθεση, "ενίοτε και η σύγκρουση". 
Όταν η συζήτηση έρχεται στο εάν η "συνταγή" είναι ή δεν είναι
παρελθοντολογική, ο γραμματέας του ΠΑΣΟΚ επιλέγει ένα επίκαιρο παράδειγμα: την
υπόθεση του ευρώ. Και λέει πως πέρα από την επιτυχία του εγχειρήματος, πρέπει
να δούμε και τον 20ετή κύκλο που άρχισε με την είσοδο της Ελλάδας στην ΕΟΚ και
ολοκληρώθηκε με την έλευση του ευρώ στη χώρα μας. Σε αυτήν την 20ετία, λέει,
ασφαλώς υπάρχει η συμβολή του Κωνσταντίνου Καραμανλή, αλλά από κει και πέρα τα
πάντα είναι έργο του ΠΑΣΟΚ. Εάν, λέει, δεν υπήρχε ο Ανδρέας Παπανδρέου με το
μνημόνιο που συνήψε με την ΕΟΚ, με τα Μεσογειακά Ολοκληρωμένα Προγράμματα, με
τις προσπάθειες για πραγματική και ονομαστική σύγκλιση, με τον Κώστα Σημίτη
και τα άλλα δύο Κοινοτικά Πλαίσια Στήριξης, τι θα γινόταν; Η σύγκλιση έτσι
επετεύχθη και τώρα πρέπει να πούμε πώς φτάσαμε εδώ, στο ευρώ. "Αυτό δεν είναι
παρελθόν, η δεκαετία δεν είναι παρελθόν, είναι ο ρέων χρόνος και αφορά το
παρόν και το μέλλον", επιμένει ο Κώστας Λαλιώτης. 
Όταν του επισημαίνουμε πως κατηγορείται ότι... ρέπει προς τη σκανδαλολογία,
επικαλείται τις περιπτώσεις της Γαλλίας και της Γερμανίας, του Κολ και του
Σιράκ, όπου κι εκεί η διαφάνεια βρέθηκε στο επίκεντρο, αλλά ουδείς έκανε λόγο
για παρελθοντολογία ή για σκανδαλολογία. Και στο σημείο αυτό επαναλαμβάνει τις
επιθέσεις του στη Ν.Δ. ­ "αυτοί έλεγαν σε όλους τους προϋπολογισμούς που
καταθέταμε ότι καταρρέουμε, ότι δεν θα πετύχουμε. Απεδείχθησαν τυφλοί.
Απεδείχθη πως δεν έχουν όραση. Αυτό δεν πρέπει να το πούμε, να το
σημειώσουμε;". 
Πέραν του ροκ με τη Δεξιά και του τανγκό με την Αριστερά, ο Κώστας Λαλιώτης
εισάγει και το "μπλουζ με τους άλλους". Όπου "άλλοι", είναι αυτοί με τους
οποίους το ΠΑΣΟΚ πρέπει να βρίσκεται σε διάλογο: "κοινωνικές δυνάμεις που το
ΠΑΣΟΚ ανέδειξε αλλά μέχρι τώρα δεν έχει εκφράσει, ο χώρος των επιχειρήσεων,
που είναι και κατεξοχήν κεντρώος χώρος. Εκεί δεν έχουμε δουλέψει, έχουμε
υστέρηση". Αλλά και "οι εκτός των τειχών" άνθρωποι, οι άνεργοι και οι
μετανάστες ­ κι από αυτούς έχουμε απόσταση...". 
Το πάθος του Κώστα Λαλιώτη και η εμμονή στην πολιτική του ­ τη στρατηγική του,
όπως λέει ­ προδικάζει πως η υπόθεση "ροκ" θα έχει αρκετές ακόμη συνέχειες.
Επικουρούμενη, όμως, από το τανγκό και από το μπλουζ. Το ερώτημα είναι πόσοι
και ποιοι θα χορέψουν.... όταν κι ο πρωτοχορευτής είναι δεδομένος.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17235N161</ED>
<ID>
ID:301255

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N16&aa=1</URL></REF>


Article

<CATEGORY>vin04</CATEGORY>

 <H2>«Προτιμότερο να ζητήσει συγγνώμη παρά αποζημίωση ο τέως»
</H2>
Σκληρή απάντηση δίνει η κυβέρνηση στον Γλύξμπουργκ για τις νέες αξιώσεις του
να αποζημιωθεί και για «ψυχική οδύνη και ταπείνωση». «Ο Γλύξμπουργκ θα ήταν
πολύ προτιμότερο να ζητήσει συγγνώμη από τον ελληνικό λαό, παρά αποζημίωση για
ψυχική οδύνη...», ανέφερε ο κυβερνητικός εκπρόσωπος κ. Χρ. Πρωτόπαπας,
σχολιάζοντας και το αποκαλυπτικό δημοσίευμα των «ΝΕΩΝ» για τη νέα πρόκληση του
έκπτωτου μονάρχη. 
Ο κ. Πρωτόπαπας επικαλέστηκε τη λαϊκή παροιμία «εκεί που μας χρωστούσαν μας
πήραν και το βόδι...» και πρόσθεσε ότι την ψυχική οδύνη την έχει υποστεί ο
ελληνικός λαός από τα όσα διαδραματίστηκαν στη χώρα μας από τον τέως και την
οικογένειά του. 
Στο ίδιο μήκος κινήθηκε και ο υπουργός Εσωτερικών, Δημόσιας Διοίκησης και
Αποκέντρωσης κ. Κων. Σκανδαλίδης, ο οποίος επίσης ανέφερε ότι ο τέως οφείλει
να ζητήσει συγγνώμη και διερωτήθηκε: «Αν ο ίδιος νιώθει ψυχική οδύνη και ζητεί
αποζημίωση, για την οδύνη τόσων χρόνων και δεκαετιών ο ελληνικός λαός τι θα
έπρεπε να ζητήσει;». 
Τις απαιτήσεις του έκπτωτου μονάρχη σχολίασε και ο υπουργός Πολιτισμού κ.
Ευάγ. Βενιζέλος, ο οποίος είχε καταρτίσει τον νόμο για την απαλλοτρίωση της
λεγόμενης βασιλικής περιουσίας. Ο κ. Βενιζέλος ανέφερε ότι «το ζήτημα της
περιουσίας δεν ήταν ποτέ ένα ζήτημα οικονομικό, ήταν πάντα ένα ζήτημα
ιστορικό, πολιτειακό, ένα ζήτημα συμβολικό». «Κάθε λαός, κάθε κοινωνία και
κάθε έθνος πρέπει να έχει ιστορική μνήμη και θεσμική αξιοπρέπεια», υπογράμμισε
και κατέληξε πως έχει πολύ μεγάλη σημασία το γεγονός ότι το Ευρωπαϊκό
Δικαστήριο των Ανθρωπίνων Δικαιωμάτων έκρινε πως η χώρα μας ενήργησε ορθά και
σε σχέση με την ιθαγένεια του τέως βασιλιά και σε σχέση με το όνομά του και σε
σχέση με την απαλλοτρίωση της περιουσίας του.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17235N162</ED>
<ID>
ID:301294

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N16&aa=2</URL></REF>


Article

<CATEGORY>vin04</CATEGORY>

 <H5>ΑΝΤΙΑΜΕΡΙΚΑΝΙΣΜΟΣ, ΤΡΟΜΟΚΡΑΤΙΑ, ΕΥΡΩΣΤΡΑΤΟΣ, ΚΥΠΡΙΑΚΟ ΣΤΟ ΤΡΑΠΕΖΙ ΤΟΥ ΛΕΥΚΟΥ ΟΙΚΟΥ
</H5><H2>Τα θέλουν όλα οι ΗΠΑ
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Επιβεβαιώνονται οι ανησυχίες της ελληνικής κυβέρνησης για το περιεχόμενο
της αυριανής επίσημης επίσκεψης του Πρωθυπουργού Κώστα Σημίτη στις Ηνωμένες
Πολιτείες. Κύκλοι της αμερικανικής πρεσβείας των Αθηνών ανέφεραν την περασμένη
εβδομάδα, σε ανεπίσημη συνάντηση που είχαν με δημοσιογράφους, ότι η
αμερικανική κυβέρνηση είναι εξαιρετικά ενοχλημένη για το αντιαμερικανικό κλίμα
που επικρατεί στην Ελλάδα.

Σύμφωνα με έγκυρες πληροφορίες, οι συγκεκριμένοι κύκλοι προσδιόρισαν το θέμα
αυτό ως ένα από τα δύο κυρίως ζητήματα που θα τεθούν στις συνομιλίες του κ.
Σημίτη με τους Αμερικανούς αξιωματούχους και τον Πρόεδρο Μπους. Όπως ανέφεραν,
η κυβέρνηση Μπους θεωρεί «απολύτως θετική» τη στάση που τήρησε και τηρεί η
ελληνική κυβέρνηση στο θέμα της τρομοκρατίας, αλλά αυτό δεν είναι αρκετό. Η
αμερικανική κυβέρνηση, πάντα κατά τις ίδιες πηγές, εκτιμάει ότι η κυβέρνηση
Σημίτη «δεν έχει κάνει όσα έπρεπε να κάνει προκειμένου να μεταστραφεί το
αντιαμερικανικό κλίμα που επικρατεί στην ελληνική κοινή γνώμη». Και θα ζητηθεί
από τον Πρωθυπουργό και τον υπουργό Εξωτερικών Γιώργο Παπανδρέου να επιμείνουν
στον τομέα της άμβλυνσης τους αντιαμερικανισμού... 
Το θέμα αυτό, και ειδικότερα το εξαιρετικά υψηλό ποσοστό... δημοτικότητας που
είχε τις πρώτες, μετά το χτύπημα της 11ης Σεπτεμβρίου, ημέρες ο... Οσάμα Μπιν
Λάντεν στην Ελλάδα, έχει προκαλέσει τη δυσαρέσκεια και τη ομογένειας, οι
ηγέτες της οποίας θα το θέσουν στον κ. Σημίτη μεθαύριο Τετάρτη σε δεξίωση στη
Νέα Υόρκη. 
Το χειρότερο πάντως είναι ότι όλες οι ενδείξεις αναφέρουν πως ο
αντιαμερικανισμός στην Ελλάδα αναμένεται να κυριαρχήσει στο πρόγευμα με
Αμερικανούς δημοσιογράφους που θα έχει στην Ουάσιγκτον ο κ. Σημίτης. 
Για το «εγχώριο» θέμα τρομοκρατίας, τη δράση δηλαδή των τρομοκρατικών
οργανώσεων και ειδικά της 17Ν, οι πληροφορίες αναφέρουν ότι θα τεθεί στον
Πρωθυπουργό, κυρίως σε συνδυασμό με την ασφάλεια των Ολυμπιακών Αγώνων του
2004. Αλλά αυτό είναι κάτι που αναμένει η ελληνική κυβέρνηση, η οποία κατανοεί
και το «ειδικότερο» αμερικανικό ενδιαφέρον για τα μέτρα ασφαλείας και το ποιος
θα αναλάβει την οργάνωσή τους... 
Το δεύτερο μεγάλο ζήτημα που, κατά τους κύκλους της αμερικανικής πρεσβείας, θα
κληθεί να συζητήσει ο κ. Σημίτης με τον Πρόεδρο Μπους και τους Αμερικανούς
αξιωματούχους, είναι ο ευρωστρατός. Οι Αμερικανοί ενδιαφέρονται πολύ να
προχωρήσει αυτή η ιστορία, γιατί την εντάσσουν στο πλέγμα των μέτρων
αντιμετώπισης της διεθνούς τρομοκρατίας, και «δεν αντιλαμβάνονται» το νόημα
των ελληνικών αντιδράσεων. Η επιμονή αυτή των Αμερικανών και οι συνακόλουθες
πιέσεις, αποτυπώθηκαν χθες και σε άρθρο του Θ. Πάγκαλου στο «Βήμα της
Κυριακής». Ο κ. Πάγκαλος αναφέρει ότι θα ασκηθούν μεγάλες πιέσεις στην
ελληνική κυβέρνηση για να δεχθεί το αμερικανικοβρετανικό σχέδιο για τον
ευρωστρατό. Ο πρώην υπουργός Εξωτερικών ασκεί με το άρθρο του σκληρή κριτική
στον υπουργό Εξωτερικών Γιώργο Παπανδρέου, υποστηρίζοντας ότι δεν αντελήφθη τη
σοβαρότητα του θέματος του ευρωστρατού «χαμένος μέσα στα σερμπέτια»... 
Στις συνομιλίες του κ. Σημίτη θα συζητηθεί και το Κυπριακό, και ειδικότερα η
μεγάλη κινητικότητα που υπάρχει το τελευταίο διάστημα. Είναι χαρακτηριστικό
ότι ο Πρωθυπουργός θα συναντηθεί την Τετάρτη το μεσημέρι τοπική ώρα στη Νέα
Υόρκη με τον γεν. γραμματέα του ΟΗΕ Κόφι Ανάν, ενώ θα έχει συνομιλίες και με
τον υπουργό Εξωτερικών Κόλιν Πάουελ στην Ουάσιγκτον. Και επισημαίνεται, ότι
3-4 ημέρες μετά το τέλος της επίσημης επίσκεψης Σημίτη, το κατώφλι του Λευκού
Οίκου θα διαβεί ο Πρωθυπουργός της Τουρκίας Μπουλέντ Ετζεβίτ. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17235N331</ED>
<ID>
ID:301256

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N33&aa=1</URL></REF>


Article

<CATEGORY>vin04</CATEGORY>

 <H2>Θερμός Ιανουάριος προβλέπεται στη Βουλή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Το θερμόμετρο στη Βουλή δεν αποκλείεται να κτυπήσει... κόκκινο τον Ιανουάριο,
παρά τις αντίθετες εκτιμήσεις των μετεωρολόγων για τις χαμηλές θερμοκρασίες
που θα επικρατήσουν στη χώρα. Κι αυτό γιατί η Νέα Δημοκρατία, σύμφωνα με
πληροφορίες, προετοιμάζεται για ένα μπαράζ προτάσεων για τη σύσταση
εξεταστικών και προανακριτικών επιτροπών. 
Η Νέα Δημοκρατία, παρά το το σοκ της απόρριψης (κατά πλειοψηφία) της πρότασής
της για τη σύσταση εξεταστικής επιτροπής από τη Βουλή που θα διερευνούσε τον
ρόλο της ΔΕΚΑ Α.Ε. στο ΧΑΑ κατά την προεκλογική περίοδο την άνοιξη του 2000,
ετοιμάζεται, σύμφωνα με στελέχη της Κοινοβουλευτικής Ομάδας, να επανέλθει στο
ίδιο θέμα, την αμέσως προσεχή περίοδο, με την κατάθεση πρότασης για τη σύσταση
προανακριτικής επιτροπής.

Παράλληλα, η αξιωματική αντιπολίτευση έχει αφήσει ανοιχτά όλα τα ενδεχόμενα
για το ζήτημα των "ελληνοποιήσεων αλλοδαπών" πριν από τις εκλογές του 2000 και
αναμένεται, με βάση το πόρισμα του εισαγγελέα κ. Ντογιάκου που διαβιβάσθηκε
στη Βουλή, να ζητήσει τη σύσταση εξεταστικής ή προανακριτικής επιτροπής.
Άλλωστε, ο πρόεδρος της Ν.Δ. κ. Κ. Καραμανλής, κατά τη διάρκεια της ομιλίας
του στον τελευταίο προϋπολογισμό στη Βουλή, είχε προειδοποιήσει ότι το θέμα
δεν έκλεισε και πως το κόμμα του θα ζητήσει να χυθεί άπλετο φως στην υπόθεση. 
Όπως πάντως τονίζουν στελέχη της Νέας Δημοκρατίας, το κόμμα τους θα περιμένει
το πόρισμα του εισαγγελέα κ. Πεπόνη για τα αίτια του δυστυχήματος του "Εξπρές
Σαμίνα" αλλά και την υπόθεση του Εθνικού Κτηματολογίου και δεν αποκλείουν να
ζητήσουν και για τις δύο περιπτώσεις να συσταθούν εξεταστικές επιτροπές από τη
Βουλή. 
Τι απαντά σ' αυτές τις κινήσεις της αξιωματικής αντιπολίτευσης το κυβερνών
κόμμα; Η τακτική αυτή, σύμφωνα με τα στελέχη της Κοινοβουλευτικής Ομάδας του
ΠΑΣΟΚ, αποδεικνύει για μία ακόμη φορά ότι η Ν.Δ. δεν μπορεί να ασκήσει τα
καθήκοντα μιας παραγωγικής αντιπολίτευσης. Κατά την άποψή τους, η στρατηγική
της Νέας Δημοκρατίας στοχεύει στον ηθικό πόλεμο κατά της κυβέρνησης, "με
συνεχείς υπαινιγμούς και αμφισβητήσεις χωρίς να προτείνει έστω και μία λύση".
Και υποστηρίζουν ότι η συγκεκριμένη στάση της Ν.Δ. αποτελεί τη μόνη συνεκτική
πολιτική μεταξύ των βαρόνων και ορισμένων πτερύγων της Κοινοβουλευτικής Ομάδας
της αξιωματικής αντιπολίτευσης.

"Η Νέα Δημοκρατία θα βρει σθεναρά απέναντί της ολόκληρη την Κοινοβουλευτική
Ομάδα του ΠΑΣΟΚ" λένε στελέχη του ΠΑΣΟΚ. Κατά την άποψη μελών της
Κοινοβουλευτικής Ομάδας, η επαναφορά της υπόθεσης της ΔΕΚΑ Α.Ε. οφείλεται στην
εμμονή ορισμένων στελεχών της Νέας Δημοκρατίας να πλήξουν το πολιτικό και
προσωπικό κύρος του οικονομικού επιτελείου της κυβέρνησης. Γεγονός που, κατά
τη γνώμη τους, φάνηκε κιόλας και κατά τη συζήτηση του προϋπολογισμού στη
Βουλή. "Η Ν.Δ. έχει διαψευσθεί σε όλες τις εκτιμήσεις της για την πορεία της
οικονομίας μας. Ακόμη δεν μπορεί να δεχθεί και το ευρώ και επιδίδεται σε
στείρα καταστροφολογία", λένε.

Το θέμα των "ελληνοποιήσεων αλλοδαπών" χαρακτηρίζεται από στελέχη του ΠΑΣΟΚ
ως "ο ομφάλιος λώρος που συνδέει τη Ν.Δ. με ελάχιστη μερίδα δικαστικών
λειτουργών". Και σπεύδουν να επισημάνουν ότι εφόσον συζητηθεί στη Βουλή, "η
Νέα Δημοκρατία θα πάρει αποστομωτική απάντηση". Για το "Εξπρές Σαμίνα" και
περιμένοντας το εισαγγελικό πόρισμα, κατηγορούν τη Ν.Δ. ότι προσπαθεί να βρει
πατήματα και προσχήματα για να ζητήσει εξεταστική επιτροπή. Τέλος, για την
υπόθεση του Κτηματολογίου στο ΠΑΣΟΚ υποστηρίζουν ότι το όλο ζήτημα, παρά τη
διαβεβαίωση του Ευρωπαίου αρμόδιου επιτρόπου κ. Μπαρνιέ ότι δεν υπάρχουν
νομικά προβλήματα, αποτελεί μία τακτική της Ν.Δ. απέναντι στον γραμματέα του
ΠΑΣΟΚ κ. Κώστα Λαλιώτη.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17235N332</ED>
<ID>
ID:301295

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N33&aa=2</URL></REF>


Article

<CATEGORY>vin07</CATEGORY>

 <H5>ΙΤΑΛΙΑ: Ο ΥΠΟΥΡΓΟΣ ΕΞΩΤΕΡΙΚΩΝ ΥΠΕΒΑΛΕ ΤΗΝ ΠΑΡΑΙΤΗΣΗ ΤΟΥ
</H5><H2>Το πρώτο θύμα του ευρώ
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Ο Ρενάτο Ρουτζιέρο δεν είναι πλέον υπουργός Εξωτερικών της Ιταλίας.
Παραιτήθηκε το Σάββατο λόγω των διαφορών του με τον Σίλβιο Μπερλουσκόνι όσον
αφορά την ευρωπαϊκή πολιτική της χώρας. 
Μπερλουσκόνι, Ρουτζιέρο. Ο τέως Ιταλός υπουργός Εξωτερικών είχε έλθει
πλειστάκις σε σύγκρουση με τον Ιταλό πρωθυπουργό

Ήταν το πρώτο «θύμα» του ευρώ, του ενιαίου νομίσματος της Ευρώπης, πέντε μέρες
έπειτα από την επίσημη υιοθέτησή του. 
Πρώην διπλωμάτης καριέρας και διευθυντής του Παγκόσμιου Οργανισμού Εμπορίου
(1995-1999), με βαθιά γνώση της παγκόσμιας οικονομίας και πιστός ευρωπαϊστής,
ο Ρενάτο Ρουτζιέρο είχε έλθει πλειστάκις σε σύγκρουση με τον Ιταλό πρωθυπουργό
από τότε που ανέλαβε χρέη υπουργού Εξωτερικών, πριν από οκτώ μήνες. Το ευρώ,
όμως, και η χλιαρή υποδοχή που του επεφύλαξε η ιταλική κυβέρνηση ήταν η
σταγόνα που έκανε το ποτήρι να ξεχειλίσει. 
Όλα ξεκίνησαν την περασμένη εβδομάδα, όταν ο Ρουτζιέρο επέκρινε δημοσίως την
αρνητική αντίδραση τριών συναδέλφων του ­ του Ουμπέρτο Μπόσι, υπουργού
Μεταρρυθμίσεων, του Τζούλιο Τρεμόντι, υπουργού Οικονομικών και του Αντόνιο
Μαρτίνο, υπουργού Άμυνας ­ στην υιοθέτηση του ευρώ: σε πείσμα του γενικού
κλίματος ευφορίας που επικρατούσε στην υπόλοιπη Ευρώπη, οι Ιταλοί υπουργοί
μίλησαν για τις καταστροφικές συνέπειες που θα είχε ενδεχόμενη αποτυχία του
εγχειρήματος ή απέρριψαν την υιοθέτηση του ευρώ ως κάτι που αφορά μόνο τους
τεχνοκράτες και τους τραπεζικούς. 
Ο Ρουτζιέρο απάντησε με μία συνέντευξη στην «Κοριέρε ντέλα Σέρα», όπου
εξέφρασε τη θλίψή του για τον ευρωσκεπτικισμό των συναδέλφων του σε μία τόσο
λεπτή φάση της κυκλοφορίας του ευρώ. Η υπομονή του, όμως, έμελλε να δοκιμαστεί
ακόμη περισσότερο: την Παρασκευή, ο Ιταλός πρωθυπουργός δήλωσε ότι η εξωτερική
πολιτική χαράσσεται από τον ίδιο ­ και ότι ο Ρουτζιέρο δεν είναι παρά το
«εκτελεστικό όργανο» των αποφάσεών του. Είκοσι τέσσερις ώρες αργότερα, ο
Ιταλός πρωθυπουργός και ο Ιταλός υπουργός Εξωτερικών «αποφάσισαν από κοινού
και με γνώμονα το συμφέρον της χώρας να διακόψουν τη συνεργασία τους, την
οποία αμφότεροι έκριναν σημαντική, χρήσιμη, και πάνω από όλα θετική». Αυτό
τουλάχιστον ανέφερε η επίσημη ανακοίνωση της ιταλικής κυβέρνησης. 
Ποιος θα καλύψει, όμως, το κενό που αφήνει πίσω του ο Ρουτζιέρο; Προσωρινός
υπουργός Εξωτερικών ορκίστηκε χθες, στη διάρκεια συνάντησής του με τον Ιταλό
πρόεδρο Κάρλο Ατζέλιο Τσιάμπι, ο ίδιος ο Μπερλουσκόνι. Μόνο που η «προσωρινή»
αυτή περίοδος θα διαρκέσει πιθανότατα, και σύμφωνα με κυβερνητική πηγή της
Ιταλίας, «για ένα αρκετά μεγάλο διάστημα, για πολλές εβδομάδες, ακόμη και
μήνες». Ο Ιταλός μεγιστάνας των ΜΜΕ συγκεντρώνει στα χέρια του ολοένα και
μεγαλύτερη πολιτική εξουσία. Δεν είναι λίγοι, ωστόσο, οι πολιτικοί αναλυτές
που επισημαίνουν ότι ο κεντροδεξιός κυβερνητικός συνασπισμός του κινδυνεύει να
απολέσει την ισορροπία του έπειτα από την παραίτηση του Ρουτζιέρο και πολλές
εφημερίδες εκφράζουν φόβους ότι θα επανέλθουν τώρα στο προσκήνιο οι αμφιβολίες
για την αποτελεσματικότητα της ιταλικής κυβέρνησης. 
«Είναι ένα μεγάλο πλήγμα για την Ιταλία και το διεθνές της κύρος», δήλωσε ο
ηγέτης της ιταλικής αντιπολίτευσης Φραντσέσκο Ρουτέλι. Στο ίδιο μήκος κύματος
ήταν και η αντίδραση του γραμματέα των Δημοκρατών της Αριστεράς Πιέρο Φασίνο,
καθώς και του πανίσχυρου επίτιμου προέδρου της εταιρείας Fiat Τζιάνι Ανιέλι. Ο
Μπερλουσκόνι διαβεβαίωσε ότι η εξωτερική πολιτική της χώρας «θα παραμείνει
φιλευρωπαϊκή». Ο Βέλγος υπουργός Εξωτερικών, όμως, Λουί Μισέλ προέβλεψε ότι η
αποχώρηση του Ρουτζιέρο ­ «ενός ανθρώπου πολύ Ευρωπαίου» ­ θα εκθέσει την
έλλειψη «ευρωπαϊκής επιθυμίας» της ιταλικής κυβέρνησης: «Είναι γνωστό ότι η
κυβέρνηση αυτή δεν διέπρεπε στην Ε.Ε.». 
<H3>Νόμιμοι και πάλι οι οίκοι ανοχής
</H3>
Η κυβέρνησή του αντιμετωπίζει σαφώς επιτακτικότερα προβλήματα. Αυτός, όμως,
επέλεξε να τα βάλει με τις ιεροδούλους, χαρακτηρίζοντας την πολυπληθή παρουσία
τους στους δρόμους της Ιταλίας «εθνικό σκάνδαλο» και δηλώνοντας ότι εξετάζει
το ενδεχόμενο να νομιμοποιήσει εκ νέου ­ 44 χρόνια μετά την απαγόρευσή τους ­
τους οίκους ανοχής προκειμένου, αν μη τι άλλο, να «καθαρίσουν» οι δρόμοι. Πόσο
άδικο μπορεί να έχουν αυτοί που θα σπεύσουν να κατηγορήσουν τον Σίλβιο
Μπερλουσκόνι ότι προσπαθεί να αποπροσανατολίσει την κοινή γνώμη; 
«Όπως πολλοί Ιταλοί, έτσι κι εγώ δεν μπορώ άλλο να ντρέπομαι να περπατήσω
στους δρόμους μαζί με τα παιδιά μου», δήλωσε ο Μπερλουσκόνι σε συνέντευξή του,
που δημοσιεύτηκε χθες στην εφημερίδα «Libero». «Ίσως πρέπει να ανοίξουμε ξανά
τους οίκους ανοχής ­ θα δούμε». Η πορνεία στην Ιταλία δεν θεωρείται ποινικό
αδίκημα, αλλά η εκμετάλλευση των ιεροδούλων είναι απαγορευμένη.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17235N341</ED>
<ID>
ID:301208

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N34&aa=1</URL></REF>


Article

<CATEGORY>vin07</CATEGORY>

 <H2>Χειραψία ελπίδας για το Κασμίρ
</H2>
Κατμαντού, Ινδία. Ο Περβέζ Μουσάραφ έσφιξε το χέρι του Ατάλ Μπεχάρι Βατζπαγί

Ο πρόεδρος του Πακιστάν στρατηγός Περβέζ Μουσάραφ έσφιξε και πάλι χθες το χέρι
του πρωθυπουργού της Ινδίας Ατάλ Μπεχάρι Βατζπαγί στο Κατμαντού, ωστόσο τα
επεισόδια συνεχίστηκαν στο Κασμίρ. 
Η διάσκεψη κορυφής των χωρών της Νότιας Ασίας ολοκληρώθηκε χθες στο Κατμαντού
του Νεπάλ με μια νέα χειραψία του Ινδού πρωθυπουργού με τον Πακιστανό πρόεδρο,
η οποία θεωρήθηκε από τους παρατηρητές μια μικρή νότα ελπίδας στο πλαίσιο του
ψυχρού πολέμου μεταξύ της Ινδίας και του Πακιστάν. 
Ωστόσο νέα επεισόδια σημειώθηκαν το βράδυ του Σαββάτου στο Κασμίρ, όπου οι
στρατοί των δύο πυρηνικών δυνάμεων παραμένουν σε κατάσταση ετοιμότητας. Και η
Ινδία ζήτησε και πάλι από το Πακιστάν να πάψει να υποστηρίζει τους ισλαμιστές
αυτονομιστές που δρουν στο ινδικό τμήμα του Κασμίρ. 
Ο στρατηγός Μουσάραφ, ο οποίος είχε πάρει το Σάββατο την πρωτοβουλία να τείνει
στον Ινδό πρωθυπουργό μια «ειλικρινή και αληθινή χείρα φιλίας», δήλωσε πάντως
πως πρέπει να μπει ένα τέλος στην «επικίνδυνη αντιπαράθεση ανάμεσα στην Ινδία
και το Πακιστάν».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17235N342</ED>
<ID>
ID:301266

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N34&aa=2</URL></REF>


Article

<CATEGORY>vin07</CATEGORY>

 <H5>ΗΠΑ
</H5><H2>Θιασώτης του Μπιν Λάντεν ο αυτόχειρας με το αεροπλανάκι
</H2>
Τάμπα, Φλόριντα. Το τετραθέσιο Τσέσνα «καρφωμένο» στον ουρανοξύστη

Θαυμαστής του Οσάμα Μπιν Λάντεν ήταν ο 15χρονος νεαρός, ο οποίος έκλεψε το
Σάββατο ένα δικινητήριο Τσέσνα και το έριξε στη συνέχεια σε ουρανοξύστη ­ όπου
στεγάζονται γραφεία της τράπεζας Bank of America ­ στην Τάμπα της Φλόριντα,
ξυπνώντας μνήμες από τις τρομοκρατικές επιθέσεις τής 11ης Σεπτεμβρίου. Ο
νεαρός σκοτώθηκε κατά τη συντριβή του αεροσκάφους. Όπως δήλωσε ο αρχηγός της
Αστυνομίας της Τάμπα, Μπένι Χόλντερ, σε επιστολή που βρέθηκε στην τσέπη του
15χρονου Τσαρλς Μπίσοπ, ο έφηβος «εκφράζει τη συμπάθειά του για τον Οσάμα Μπιν
Λάντεν και τα γεγονότα της 11ης Σεπτεμβρίου». Σύμφωνα με τον Χόλντερ, ο Μπίσοπ
άφηνε σαφώς να εννοηθεί ότι ενήργησε μόνος του, χωρίς τη βοήθεια οποιουδήποτε
και μέχρι στιγμής δεν υπάρχει στοιχείο που να δείχνει ότι είχε σχέση με κάποια
τρομοκρατική οργάνωση.

«Ήταν ένας έφηβος με ψυχικές διαταραχές», πρόσθεσε ο αρχηγός της Αστυνομίας
διευκρινίζοντας ότι η επιστολή του νεαρού ­ 4,5 παραγράφων ­ αποκαλύπτει πως ο
Μπίσοπ είχε τάσεις αυτοκτονίας. 
Σύμφωνα με την Ακτοφυλακή, το τετραθέσιο Τσέσνα 172R απογειώθηκε χωρίς άδεια
και συνετρίβη λίγο μετά τις 5 το απόγευμα του Σαββάτου (μεσάνυχτα ώρα
Ελλάδας), στον 28ο όροφο του ουρανοξύστη που έχει 42 ορόφους. Σύμφωνα με
εργαζόμενο της εταιρείας νομικών συμβούλων που στεγάζεται στον όροφο, την ώρα
της πρόσκρουσης βρισκόταν εκεί μια δικηγόρος και ο σύζυγός της, αλλά δεν
έπαθαν τίποτα.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17235N343</ED>
<ID>
ID:301306

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N34&aa=3</URL></REF>


Article

<CATEGORY>vin07</CATEGORY>

 <H5>ΗΠΑ: Η ΥΠΟΘΕΣΗ ΕΝRΟΝ ΑΡΧΙΖΕΙ ΝΑ ΑΠΕΙΛΕΙ ΤΟΝ ΤΖΟΡΤΖ ΜΠΟΥΣ
</H5><H2>Το σκάνδαλο του καουμπόη
</H2>
Μπορεί να μην είναι ακόμη ο «καρκίνος της προεδρίας», όπως ο Τζον Ντιν είχε
χαρακτηρίσει στην αρχή του το Ουότεργκεϊτ, ωστόσο η κατάρρευση της ενεργειακής
εταιρείας Enron αρχίζει να προκαλεί μεγάλα προβλήματα στον Τζορτζ Μπους. 
Κατάρρευση - σκάνδαλο. Χιλιάδες υπάλληλοι της Enron, όπως η Τζάνις Φάρμερ που
εικονίζεται να καταθέτει σε Επιτροπή της Γερουσίας, έχασαν τις συνταξιοδοτικές
κρατήσεις τους, τις οποίες ήταν υποχρεωμένοι να διατηρούν σε μετοχές της εταιρείας

Η υπόθεση έχει όλα τα συστατικά ενός κλασικού σκανδάλου της Ουάσιγκτον:
πρόκειται για τη μεγαλύτερη κατάρρευση εταιρείας στην ιστορία, ένας από τους
διευθυντές της διατηρεί τόσο καλές σχέσεις με τον Τζορτζ Μπους ώστε ο πρόεδρος
τον αποκαλεί «Κένι Μπόι», και η Enron, που έχει την έδρα της στο Χιούστον του
Τέξας, έχει χρηματοδοτήσει μαζικά τις προεκλογικές προεδρικές εκστρατείες των
Μπους, πατέρα και γιου. Την περασμένη εβδομάδα ανακοινώθηκε ότι ξεκινά μια
πλήρης έρευνα από τη Γερουσία, με κλητεύσεις κορυφαίων στελεχών της Enron,
περιλαμβανομένων του Κένεθ Λέι (πρόκειται για τον «Κένι Μπόι»), εκπροσώπων της
εταιρείας λογιστών Arthur Andersen, που απέτυχε παταγωδώς να εντοπίσει την
επικείμενη καταστροφή, και ενδεχομένως σημαντικών μελών της κυβέρνησης Μπους. 
Η καταστροφή 
Η υπόθεση Enron είναι αναμφισβήτητα ένα μεγάλο οικονομικό σκάνδαλο:
περιλαμβάνει συγκάλυψη χρεών και εταιρείες-μαϊμούδες, ανεπαρκείς λογιστικούς
ελέγχους και ελάχιστη επίβλεψη από τις αρμόδιες κανονιστικές αρχές ­ πέρα από
το γεγονός ότι έχασαν τα χρήματά τους χιλιάδες υπάλληλοί της, οι οποίοι ήταν
υποχρεωμένοι να διατηρούν τις συνταξιοδοτικές κρατήσεις τους σε μετοχές της
Enron που τώρα δεν έχουν καμιά αξία, την ώρα που τα διευθυντικά στελέχη της
εταιρείας εξαργύρωναν τις δικές τους έναντι 1 δισεκατομμυρίου δολαρίων κατά το
2000 και το 2001. 
Έως τώρα, πάντως, η Enron ήταν το σκυλί που δεν γάβγισε ­ ή ακριβέστερα
αγνοήθηκε, καθώς τα μέσα ενημέρωσης είχαν επικεντρώσει την προσοχή τους στο
Αφγανιστάν και δεν τολμούσαν ούτε να αναφέρουν τέτοια θέματα, καθώς η
δημοτικότητα του προέδρου κυμαινόταν γύρω στο 90%. Το θέμα της Enron ανέκυψε
τον Νοέμβριο, αλλά ο Μπους ρωτήθηκε σχετικά για πρώτη φορά μόλις στις 28
Δεκεμβρίου. Τώρα η κατάσταση αυτή αλλάζει. Και καθώς το φετινό είναι έτος
εκλογών, στις οποίες οι Δημοκρατικοί χρειάζονται μόλις έξι έδρες για να
ανακτήσουν τον έλεγχο της Βουλής, η Enron μπορεί να αποδειχθεί καθοριστικός
παράγοντας. Ήδη τουλάχιστον τρεις επιτροπές του Κογκρέσου περιτριγυρίζουν την
υπόθεση, αλλά τη βασική έρευνα θα διεξαγάγει η Επιτροπή Κυβερνητικών Υποθέσεων
της Γερουσίας, με επικεφαλής τον Δημοκρατικό Τζο Λίμπερμαν, τον υποψήφιο για
την αντιπροεδρία στο ψηφοδέλτιο του Αλ Γκορ. 
Η Enron ήταν πηγή χρημάτων για πολιτικούς κάθε απόχρωσης. Από το 1990, έδωσε
προεκλογικές συνεισφορές ύψους 5,8 εκατομμυρίων δολαρίων, τα τρία τέταρτα των
οποίων σε Ρεπουμπλικανούς. Αλλά τη μεγαλύτερη ζημιά μπορεί να προκαλέσει ο
παρασκηνιακός ρόλος της στη διαμόρφωση της ενεργειακής πολιτικής του Μπους:
τουλάχιστον τέσσερις σύμβουλοι και στελέχη της Enron έχουν δουλέψει για την
κυβέρνηση· και ο Λέι ήταν ο ανεπίσημος σύμβουλος τής υπό τον αντιπρόεδρο Ντικ
Τσέινι επιτροπής που κατέστρωσε την ενεργειακή πολιτική των ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17235N351</ED>
<ID>
ID:301209

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N35&aa=1</URL></REF>


Article

<CATEGORY>vin07</CATEGORY>

 <H2>Βομβαρδίζουν ασταμάτητα
</H2>
Αμερικανικά αεροπλάνα βομβάρδισαν και πάλι χθες στόχους στο ανατολικό
Αφγανιστάν καταδιώκοντας τον ηγέτη των Ταλιμπάν μουλά Μοχάμαντ Όμαρ, ο οποίος
φέρεται να διέφυγε με μοτοσυκλέτα από την ορεινή περιοχή του νότιου
Αφγανιστάν, καθώς βεβαίως και τον Οσάμα Μπιν Λάντεν. Ο νέος Αμερικανός
απεσταλμένος στην Καμπούλ Ζαλμάι Χαλιλζάντ δήλωσε ότι οι αμερικανικοί
βομβαρδισμοί θα συνεχιστούν μέχρι να επιτευχθούν οι στόχοι, παρά τις ανησυχίες
που εκφράζει η νέα ηγεσία του Αφγανιστάν για θύματα μεταξύ των αμάχων. 
Ο προσωρινός πρωθυπουργός του Αφγανιστάν Χαμίντ Καρζάι δήλωσε χθες ότι είναι
αποφασισμένος να συλλάβει τον μονόφθαλμο μουλά. Σύμφωνα με αξιωματούχο των
αφγανικών υπηρεσιών πληροφοριών, ο μουλάς Όμαρ κατάφερε να διαφύγει με
μοτοσυκλέτα. 
Οι βρετανικοί «Σάντεϊ Τάιμς» έγραψαν χθες πως ο πρόεδρος Μπιλ Κλίντον είχε
απορρίψει τουλάχιστον τρεις προσφορές ξένων κυβερνήσεων που θέλησαν να
βοηθήσουν στη σύλληψη του Μπιν Λάντεν όταν ο τελευταίος χαρακτηρίσθηκε
τρομοκράτης που απειλούσε την Αμερική. Σύμφωνα μάλιστα με πηγή της Ουάσιγκτον,
ο ίδιος ο Κλίντον χαρακτήρισε την άρνησή του να δεχθεί τις προσφορές ως "το
μεγαλύτερο σφάλμα" της προεδρίας του και επικαλέσθηκε νομικούς λόγους, καθώς
δεν υπήρχαν στοιχεία που θα μπορούσαν να χρησιμοποιηθούν για την προσαγωγή του
Μπιν Λάντεν στην αμερικανική δικαιοσύνη. Εξάλλου, σύμφωνα με την επίσης
βρετανική «Μέιλ ον Σάντεϊ», ο Οσάμα Μπιν Λάντεν πιστεύεται ότι έχει
εγκαταλείψει το Αφγανιστάν και πιθανόν κατευθύνεται στην Αλβανία και στο Κόσοβο.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17235N352</ED>
<ID>
ID:301267

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N35&aa=2</URL></REF>


Article

<CATEGORY>vin07</CATEGORY>

 <H2>Το «αφεντικό» της Φόρμουλα 1, ο πλουσιότερος Βρετανός
</H2>
«Χρυσή» Φόρμουλα. Ο Μπέρνι Έκλεστοουν αγκαλιά με τον Μίκαελ Σούμαχερ

Ο Μπέρνι Έκλεστοουν, το «αφεντικό» της Φόρμουλα 1, είναι ο πλουσιότερος
άνθρωπος στη Βρετανία, σύμφωνα με τον κατάλογο των 300 πλουσιοτέρων Βρετανών
του 2002 που δημοσίευσε χθες η «Σάντεϊ Εξπρές». Η περιουσία του ανέρχεται σε
3,2 δισεκατομμύρια λίρες (5,1 δισεκατομμύρια ευρώ), κατά 700 εκατομμύρια λίρες
μεγαλύτερη από πέρυσι. 
Το πρώην «Σκαθάρι», ο Πολ Μακάρτνεϊ, είναι ο πλουσιότερος ποπ σταρ της
Βρετανίας και καταλαμβάνει την ενδέκατη θέση. Ο Μακάρτνεϊ κατάφερε να
δημιουργήσει μια περιουσία που εκτιμάται ότι φθάνει το 1,1 δισ. λίρες (1,8
δισ. ευρώ) μετά τη διάλυση των Μπιτλς, πριν από τριάντα χρόνια. Ο Μακάρτνεϊ
κέρδισε 300 εκατομμύρια λίρες χάρη στην επιτυχία που γνώρισε ο δίσκος του με
τις παλιές επιτυχίες των Μπιτλς, ενώ κληρονόμησε και άλλα 200 εκατομμύρια μετά
τον θάνατο της συζύγου του, Λίντα. 
Η πλουσιότερη γυναίκα δεν είναι άλλη από τη βασίλισσα Ελισάβετ, που πάντως
βρίσκεται μόλις στην 45η θέση με περιουσία που αγγίζει τα 450 εκατομμύρια
λίρες (719 εκατομμύρια ευρώ), 50 εκατομμύρια λίρες περισσότερες σε σχέση με το
2001. 
Από τους αθλητές, τα περισσότερα κέρδη είχε ο πυγμάχος Λένοξ Λιούις που
κατατάσσεται στη 240ή θέση με 105 εκατομμύρια λίρες (168 εκατομμύρια ευρώ). 
Η συγγραφέας του «Χάρι Πότερ», Τζόαν Κ. Ρόουλινγκ, καταλαμβάνει την 157η θέση
με 160 εκατομμύρια λίρες (256 εκατομμύρια ευρώ), χρήματα που κέρδισε μέσα στο
2001. Ο μεγάλος χαμένος της χρονιάς που πέρασε ήταν ο ιδιοκτήτης της εταιρείας
«Βέρτζιν», Ρίτσαρντ Μπράνσον, που είδε το εισόδημά του να μειώνεται κατά ένα
δισεκατομμύριο λίρες, όμως παραμένει μέσα στην πρώτη εκατοντάδα (στην 57η
θέση) με 400 εκατομμύρια λίρες (639 εκατομμύρια ευρώ). <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17235N353</ED>
<ID>
ID:301307

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N35&aa=3</URL></REF>


Article

<CATEGORY>vin07</CATEGORY>

 <H5>ΑΡΓΕΝΤΙΝΗ
</H5><H2>Εγκρίθηκε η υποτίμηση του πέσο
</H2>
Το 30% αναμένεται να φτάσει η υποτίμηση του νομίσματος της Αργεντινής, του
πέσο, ύστερα από δέκα χρόνια καθήλωσής του στο ίδιο επίπεδο με το δολάριο. Το
μέτρο αυτό εγκρίθηκε τη νύχτα του Σαββάτου από τη Βουλή των Αντιπροσώπων και
επρόκειτο να υιοθετηθεί αργά χθες το βράδυ και από τη Γερουσία. «Μια νέα
οικονομία αρχίζει», αναφωνούσε χθες στην πρώτη της σελίδα η εφημερίδα
«Κλαρίν», εξηγώντας σε 20 σελίδες πως η υποτίμηση θα αλλάξει τη ζωή 36
εκατομμυρίων κατοίκων της Αργεντινής. Η απόφαση του Κοινοβουλίου, που
συνοδεύτηκε από τη χορήγηση ευρύτατων εξουσιών στον Εντουάρντο Ντουάλντε,
αποτέλεσε μια πρώτη νίκη για τον νέο πρόεδρο της χώρας, τον πέμπτο σε διάστημα
μικρότερο των δύο εβδομάδων.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17235N354</ED>
<ID>
ID:301333

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N35&aa=4</URL></REF>


Article

<CATEGORY>vin07</CATEGORY>

 <H5>ΣΕΙΣΜΟΙ
</H5><H2>Πάνω από 20.000 οι νεκροί το 2001
</H2>
Ιδιαίτερα φονική χρονιά αποδείχθηκε το 2001 σε ό,τι αφορά τους θανάτους από
σεισμούς, οι οποίοι έφθασαν τους 21.436. Σύμφωνα με την Αμερικανική Γεωλογική
Εταιρεία, κάθε χρόνο χάνουν τη ζωή τους από σεισμούς κατά μέσο όρο 10.000
άτομα. Το 2000, οι νεκροί ήταν μόλις 225. Πέρυσι, όμως, σκοτώθηκαν 13.000
άτομα μόνο σε ένα σεισμό, αυτόν που έπληξε τη βορειοδυτική Ινδία στις 26
Ιανουαρίου και είχε μέγεθος 7,7 βαθμών της κλίμακας Ρίχτερ. Ο φονικότερος
σεισμός του 20ού αιώνα σημειώθηκε το 1976 στο Τανγκσάν της Κίνας. Είχε μέγεθος
7,8 βαθμών της κλίμακας Ρίχτερ και στοίχισε τη ζωή 240.000 ανθρώπων. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17235N355</ED>
<ID>
ID:301344

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N35&aa=5</URL></REF>


Article

<CATEGORY>vin07</CATEGORY>

 <H5>ΥΒ ΣΑΙΝ ΛΩΡΑΝ
</H5><H2>ΠΡΟΣΩΠΑ
</H2><H2>Αποχαιρετισμός στα ψαλίδια
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Υβ Σαιν Λωράν, ο ζωντανός θρύλος της haute couture, πρόκειται να
ανακοινώσει σήμερα την αποχώρησή του. 
Υβ Σαιν Λωράν. Ο πιο σημαντικός σχεδιαστής μόδας των τελευταίων 50 ετών

Η πληροφορία δημοσιεύθηκε χθες στη «Λε Μοντ» μετά την ανακοίνωση ότι ο
μόδιστρος, ο οποίος έκλεισε πέρυσι τα 65 του, θα δώσει σήμερα την πρώτη
πιθανόν συνέντευξη Τύπου στα 44 χρόνια της σταδιοδρομίας του. Γιατί ο άνθρωπος
που πέρασε τα σίξτις με έξαλλα πάρτι παρέα με τον Ουώρχολ και τον Νουρέγιεφ,
είναι στην πραγματικότητα ένας πολύ κλειστός χαρακτήρας, υπερευαίσθητος, με
τάσεις κατάθλιψης και έφεση στο αλκοόλ και τα ναρκωτικά ­ προβλήματα τα οποία
αποδίδει στις δυσκολίες που αντιμετώπιζε στο σχολείο λόγω της ομοφυλοφιλίας
του. «Φοβάμαι τον έξω κόσμο, τον δρόμο, το πλήθος, αισθάνομαι άνετα μόνο στο
σπίτι με τον σκύλο μου, τα μολύβια μου και το χαρτί μου», έχει δηλώσει. Στη
σημερινή συνέντευξη, θα έχει δίπλα του τον Μουζίκ τον 3ο, το γαλλικό
μπουλντόγκ ο προπάππος του οποίου ήταν το θέμα του τελευταίου πορτρέτου του
Άντυ Ουώρχολ, και τον Πιερ Μπερζέ, τον συνεταίρο και πρώην εραστή του που
οργάνωσε και προώθησε τη σταδιοδρομία του. Κύκνειο άσμα του θα είναι η
ανοιξιάτικη κολεξιόν του, που θα παρουσιαστεί αυτόν τον μήνα. 
Ο Σαιν Λωράν, ο πρώτος μόδιστρος της haute couture που έδωσε τη δυνατότητα σε
εκατομμύρια ανθρώπους να φορέσουν ρούχα με την υπογραφή του, έχει σήμερα μόνο
50 πλούσιες πελάτισσες, μεταξύ των οποίων την Μπερναντέτ Σιράκ και την Κατρίν
Ντενέβ. To 1993 πούλησε έναντι 650 εκατομμυρίων δολαρίων την εταιρεία του με
τα πρετ-α-πορτέ και τα αρώματα, η οποία ανήκει σήμερα στον όμιλο Gucci.
Γεννήθηκε το 1936 στην τότε γαλλική Αλγερία από πλούσιους γονείς ­ ο
προπροπάππος του ήταν ο δικηγόρος που έφτιαξε το συμβόλαιο του γάμου του
Ναπολέοντα και της Ιωσηφίνας. Στα 14 του εικονογράφησε μια έκδοση της Μαντάμ
Μποβαρύ και στα 17 κέρδισε το πρώτο του βραβείο από τη Γαλλική Εταιρεία
Μαλλιού για ένα μαύρο φόρεμα κοκτέιλ. Ήταν έφηβος ακόμη, όταν ο διευθυντής της
γαλλικής Vogue τον συνέστησε στον Ντιόρ. Κι όταν ο Ντιόρ πέθανε, δύο χρόνια
μετά, ο Σαιν Λωράν βρέθηκε, στα 21 του, επικεφαλής του μεγαλύτερου οίκου μόδας
της Γαλλίας και ο νεώτερος μόδιστρος στον κόσμο. 
Ο Σαιν Λωράν επινόησε το σύνολο σακάκι-παντελόνι για τις γυναίκες, έβγαλε
πρώτος, το 1968, μπλούζες σι-θρου στην πασαρέλα και ασχολήθηκε πρώτος με τα
καλλυντικά. «Είναι ο πιο σημαντικός σχεδιαστής των τελευταίων 50 ετών», λέει ο
ιστορικός της μόδας Κόλιν ΜακΝτάουελ. «Είναι μια ιδιοφυΐα. Υπάρχει ένας
Πικάσο· υπάρχει ένας Νιζίνσκυ· στη μόδα, είναι ο Υβ Σαιν Λωράν».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17235N361</ED>
<ID>
ID:301210

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N36&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Τα κοιτάσματα της Κεντρικής Ασίας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι βομβαρδισμοί θα συνεχιστούν μέχρι να επιτευχθούν οι στόχοι τους, δήλωσε
ο νέος Αμερικανός απεσταλμένος στην Καμπούλ. Να εννοεί άραγε τον αγωγό φυσικού
αερίου, τον οποίο διακαώς προωθεί; 
«Αφού σάς λένε ότι δεν υπάρχει πια τίποτα για να καταστρέψετε!» (του Wiaz,
από τον «Νουβέλ Ομπζερβατέρ»)

Μόνον όσοι αρέσκονται στις θεωρίες γεωπολιτικής συνωμοσίας θα μπορούσαν να
υποστηρίξουν ότι ο πόλεμος στο Αφγανιστάν έγινε για το πετρέλαιο. Μόνον όσοι
μένουν στην επιφάνεια των πραγμάτων θα μπορούσαν όμως και να αγνοήσουν τις
σημαντικές επιπτώσεις της αμερικανικής επέμβασης στην εκμετάλλευση των
κοιτασμάτων πετρελαίου και φυσικού αερίου της Κεντρικής Ασίας. Πολύ
περισσότερο, μάλιστα, που η κυβέρνηση Μπους αποτελείται από έμπειρους
πετρελαιάδες: ο πρόεδρος ξεκίνησε την καριέρα του με πετρελαϊκές υποθέσεις στο
Τέξας, ο αντιπρόεδρος υπήρξε διευθυντής της μεγάλης πετρελαϊκής εταιρείας
Halliburton, ενώ η σύμβουλος Εθνικής Ασφαλείας Κοντολίζα Ράις ήταν μέλος του
διοικητικού συμβουλίου της εταιρείας Chevron. Την παρέα συμπληρώνει ο
αφγανικής καταγωγής Αμερικανός Ζαλμάι Χαλιλζάντ, πρώην σύμβουλος της
πετρελαϊκής εταιρείας Unocal, που ορίστηκε πρόσφατα νέος ειδικός απεσταλμένος
του πλανητάρχη στο Αφγανιστάν. 
Σε άρθρο του με τίτλο «Αφγανιστάν: Η εδραίωση ενός απείθαρχου κράτους», που
δημοσιεύτηκε τον χειμώνα του 2000 στο περιοδικό The Washington
Quarterly, ο Χαλιλζάντ υποστήριζε πως το καθεστώς των Ταλιμπάν πρέπει να
αποσταθεροποιηθεί για τέσσερις λόγους: λόγω της παρουσίας του Μπιν Λάντεν, του
εμπορίου οπίου, της καταπίεσης του αφγανικού λαού και του πετρελαίου. Ο
αρθρογράφος ήξερε για τι μιλούσε, αφού ήταν υπεύθυνος ενός προγράμματος
μεταφοράς φυσικού αερίου που θα συνέδεε το Τουρκμενιστάν με το Πακιστάν μέσω
Αφγανιστάν, ενώ θα μπορούσε να τροφοδοτήσει ακόμη και την Ινδία. Το 1997, με
την υποστήριξη της κυβέρνησης Κλίντον και των πακιστανικών μυστικών υπηρεσιών,
η Unocal ήλθε σε επαφή με τους Ταλιμπάν. Και το πρόγραμμα θα είχε προχωρήσει,
αν δεν ανατρέπονταν τα δεδομένα με τις επιθέσεις του Αυγούστου του 1998
εναντίον των αμερικανικών πρεσβειών στην Τανζανία και στην Κένυα. 
Μετά την εγκατάσταση φιλικής κυβέρνησης στην Καμπούλ, γράφει ο Πασκάλ Ρισέ στη
Λιμπερασιόν, η ιδέα αυτή επανέρχεται στο προσκήνιο. Οι Ηνωμένες
Πολιτείες δείχνουν ιδιαίτερο ενδιαφέρον για τους υδρογονάνθρακες της Κασπίας,
ώστε να μειώσουν την εξάρτησή τους από τις χώρες του ΟΠΕΚ, και το ενδιαφέρον
αυτό έχει μεγαλώσει ακόμη περισσότερο μετά τη νέα έξαρση της βίας στη Μέση
Ανατολή. Τα γνωστά κοιτάσματα του Αζερμπαϊτζάν, του Καζαχστάν, του
Τουρκμενιστάν και του Ουζμπεκιστάν είναι μεγαλύτερα από τα κοιτάσματα της
Βόρειας Θάλασσας. Το πρόγραμμα της Unocal δεν είναι όμως η μόνη λύση, αφού η
προσέγγιση της Ρωσίας και του Ιράν με τις Ηνωμένες Πολιτείες στο πλαίσιο του
«πολέμου κατά της τρομοκρατίας» προσφέρει νέες, επαναστατικές δυνατότητες. Δεν
είναι τυχαίο ότι στη διάρκεια της επίσκεψης του προέδρου Χαταμί στη Νέα Υόρκη
για τη Γενική Συνέλευση του ΟΗΕ, τον περασμένο Νοέμβριο, οι πρόεδροι πολλών
αμερικανικών πετρελαϊκών εταιρειών έσπευσαν να τον συναντήσουν και να του
δώσουν την κάρτα τους...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17235N362</ED>
<ID>
ID:301268

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N36&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<H3>Μετά... </H3>
... την ήττα των Ταλιμπάν, η άποψη που επικρατεί είναι ότι η Αλ Κάιντα πέθανε
και η ισλαμική απειλή εξουδετερώθηκε, δεδομένου μάλιστα ότι οι Σαουδάραβες και
οι Πακιστανοί διέρρηξαν τους δεσμούς τους με την τρομοκρατία. Τα τελευταία
γεγονότα όμως, σημειώνει στη «Φιγκαρό» ο Γάλλος συγγραφέας Αλεξάντρ ντελ Βαλ,
αποκαλύπτουν το διπλό παιχνίδι που συνεχίζει να παίζει το Πακιστάν. Οι
μυστικές του υπηρεσίες (ISI), οι οποίες «εγκατέστησαν» τους Ταλιμπάν, είναι
αναμεμειγμένες στην επίθεση της 13ης Δεκεμβρίου εναντίον του ινδικού
Κοινοβουλίου. Δεν είναι τυχαίο άλλωστε ότι η επίθεση εκείνη σημειώθηκε λίγο
μετά την κατάρρευση των Ταλιμπάν και τη μετακίνηση των ανθρώπων του Μπιν
Λάντεν προς το Πακιστάν. Για τον πρόεδρο Μουσάραφ, ο οποίος ήθελε να
αποτινάξει την κατηγορία της υπόθαλψης των Ταλιμπάν, η «ισλαμική υπόθεση» του
Κασμίρ αποτέλεσε μια διέξοδο για τους ενοχλητικούς μαχητές της Αλ Κάιντα που
αναγκάστηκε να δεχθεί. Το κακό είναι ότι ο Πακιστανός πρόεδρος δεν ελέγχει
πλέον τους συνεργάτες του Μπιν Λάντεν, και το «καμίνι» του Κασμίρ μπορεί, στη
χειρότερη των περιπτώσεων, να οδηγήσει σε μια πυρηνική σύγκρουση της Ινδίας με
το Πακιστάν. <H3>Το Πακιστάν... </H3>
... που ιδρύθηκε το 1947 από και για τους μουσουλμάνους που
αρνιόντουσαν να συγκατοικήσουν με τους «άπιστους» ινδουιστές, είναι ένα
ισλαμιστικό κράτος που φιλοξενεί τις δύο σημαντικότερες ισλαμικές οργανώσεις
του κόσμου: την Tabligh, που έχει στρατολογήσει πολλούς Ευρωπαίους εθελοντές
για το αφγανικό τζιχάντ, και την Jama'at-Ι-islami. Στη χώρα αυτή, μια μαδράσα
και ένα τζαμί στα τέσσερα ελέγχεται από κινήματα που υποστηρίζουν τους
Ταλιμπάν. Από το 1995, έχουν εκπαιδευτεί εδώ περισσότεροι από 20.000 εθελοντές
απ' όλο τον κόσμο. <H3>Η άλλη... </H3>
... «φίλη» της Δύσης, η Σαουδική Αραβία, παραμένει το κυριότερο στήριγμα του
παγκόσμιου ισλαμισμού μέσω της Οργάνωσης Ισλαμικής Διάσκεψης. Την εξουσία στη
χώρα αυτή δεν την κατέχουν μόνον οι Σαούντ, αλλά και οι Ουαχαμπίτες ιερωμένοι,
οι οποίοι διευθύνουν πολλά υπουργεία, έχουν δεσμούς με τις μυστικές υπηρεσίες
και είναι στην πραγματικότητα οι αληθινοί αρχηγοί της Αλ Κάιντα. Αν η Σαουδική
Αραβία δεν περιλαμβάνεται στον κατάλογο των χωρών που υποθάλπουν την
τρομοκρατία, αυτό οφείλεται στο ότι το κόστος του αργού πετρελαίου της Αλάσκας
είναι πολύ μεγαλύτερο από εκείνο της Σαουδικής Αραβίας, καθώς και στο ότι οι
πετρελαϊκές εταιρείες της χώρας αυτής χρηματοδοτούν τους Αμερικανούς
υποψηφίους. <H3>Στο Αφγανιστάν... </H3>
... σκοτώθηκαν ή αιχμαλωτίστηκαν λιγότεροι από 500 θιασώτες της Αλ Κάιντα,
αριθμός γελοίος σε σύγκριση με τα 15.000 μέλη της που είναι διασπαρμένα σε 60
χώρες. Η ήττα της οργάνωσης είναι φαινομενική. Ύστερα από μια περίοδο
«ανάπαυσης», μπορεί να κτυπήσει ξανά, αυτήν τη φορά με βακτηριολογικά, χημικά
ή πυρηνικά όπλα. Η δημοτικότητα του Μπιν Λάντεν και των Αδελφών Μουσουλμάνων
είναι πρωτοφανής σε έναν ισλαμικό κόσμο που κυριαρχείται από έναν αντιδυτικό,
αντιχριστιανικό και αντιεβραϊκό πυρετό. Ακόμη και στη χώρα του Τζορτζ Μπους,
το 80% των τζαμιών και των ισλαμικών κέντρων ελέγχονται από τους Αδελφούς
Μουσουλμάνους και τους Ουαχαμπίτες... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17235N363</ED>
<ID>
ID:301308

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N36&aa=3</URL></REF>


Article

<CATEGORY>vin06</CATEGORY>

 <H5>7 ΑΤΟΜΑ ΕΙΧΑΝ ΧΑΣΕΙ ΤΗ ΖΩΗ ΤΟΥΣ
</H5><H2>10 στο εδώλιο για το μοιραίο Φάλκον
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Περισσότερα από δύο χρόνια έχουν περάσει από τη μοιραία πτήση με το
πρωθυπουργικό Φάλκον, που είχε στοιχίσει τη ζωή σε επτά άτομα και αύριο
δικάζονται από το Γ' Τριμελές Πλημμελειοδικείο της Αθήνας ο κυβερνήτης, ο
συγκυβερνήτης του αεροσκάφους και οι τεχνικοί που είχαν αναλάβει τη συντήρησή
του. 
Αεροδρόμιο Βουκουρεστίου. Με τη ζωή τους πλήρωσαν επτά άτομα τη μοιραία πτήση
με το πρωθυπουργικό Φάλκον τον Σεπτέμβριο του 1999, στο Βουκουρέστι. Αύριο
δέκα κατηγορούμενοι για την υπόθεση αναμένεται να λογοδοτήσουν στη Δικαιοσύνη

Στο εδώλιο του κατηγορουμένου θα καθήσουν συνολικά δέκα άτομα, τα οποία
αντιμετωπίζουν τα αδικήματα της ανθρωποκτονίας από αμέλεια κατά συρροήν και
της σωματικής βλάβης. Κατηγορούμενοι είναι οι Γιάννης Ανδρουλάκης, κυβερνήτης,
Γρηγόρης Σινέκογλου, συγκυβερνήτης, Απόστολος Κάγιας, γενικός διευθυντής
τεχνικών υπηρεσιών, Μιχάλης Νομικός, προϊστάμενος συντήρησης αεροσκαφών,
Γιώργος Μωυσίδης, διευθυντής συντήρησης αεροσκαφών, Αθανάσιος Συρόπουλος και
Αντώνης Χονδρογιάννης, μηχανικοί αεροσκαφών, Δημήτρης Σινάρης, προϊστάμενος
ηλεκτρικών και ηλεκτρολογικών υπηρεσιών, Θεόδωρος Ψύλλος και Χρήστος Δούβαλης,
τεχνικοί της Ολυμπιακής Αεροπορίας. 
Για την υπόθεση αυτή είχε επιληφθεί αμέσως η Δικαιοσύνη και οι
εμπειρογνώμονες, οι οποίοι είχαν αναλάβει να ερευνήσουν τα αίτια, είχαν
καταλήξει στο συμπέρασμα ότι η αεροπορική τραγωδία της 14ης Σεπτεμβρίου 1999
οφείλεται σε ανθρώπινο λάθος, αλλά και στην έλλειψη επαρκούς συντήρησης του
αεροσκάφους. Ακολούθησε η διενέργεια κύριας ανάκρισης στο πλαίσιο της οποίας
προσωποποιήθηκαν οι κατηγορίες. Στο πόρισμα μάλιστα των εμπειρογνωμώνων
επισημαίνονται τα στοιχεία εκείνα που δείχνουν την αμέλεια των πιλότων και της
ομάδας των συντηρητών, των οποίων οι πράξεις ή οι παραλείψεις ­ σύμφωνα με την
κατηγορία ­ αιτιωδώς συνδέονται με τα τραγικά αποτελέσματα, που πλήρωσαν με τη
ζωή τους ο αναπληρωτής υπουργός Εξωτερικών Γιάννος Κρανιδιώτης, ο γιος του
Νίκος, οι δημοσιογράφοι Νίνα Ασημακοπούλου και Δημήτρης Πανταζόπουλος, ο
εικονολήπτης Παναγιώτης Πούλος, ο αστυνομικός Νίκος Ασημακόπουλος και ο
μηχανικός Μιχάλης Παπαδόπουλος. Συγκεκριμένα αναφέρουν: 
* Την υπερβολική ταχύτητα που είχε αναπτύξει το αεροσκάφος, ενώ είχε ήδη
αρχίσει τη διαδικασία προσγείωσης στο αεροδρόμιο του Βουκουρεστίου. 
* Τον λανθασμένο χειρισμό του κυβερνήτη και του συγκυβερνήτη σε ό,τι αφορά τη
λειτουργία τού συστήματος αυτόματου πιλότου την ώρα που είχαν ξεκινήσει τη
διαδικασία καθόδου. 
* Τη μη έγκαιρη πρόσδεση των επιβατών της μοιραίας πτήσης. 
* Τη διαρκή και μόνιμη βλάβη στο σύστημα του πιτς-φιλ (προειδοποιητικό
λαμπάκι), που οι υπεύθυνοι για την αποκατάστασή του συντηρητές δεν είχαν
επιληφθεί. Ένα άλλο σημαντικό στοιχείο, το οποίο συνεκτιμήθηκε στο πλαίσιο της
ανακριτικής διαδικασίας, ήταν και η βιντεοκασέτα που είχε προλάβει να
μαγνητοσκοπήσει ο γιος του αναπληρωτή υπουργού Εξωτερικών, Νίκος, ο οποίος
είχε «ζουμάρει», όπως προέκυψε, στο προειδοποιητικό λαμπάκι. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17235N371</ED>
<ID>
ID:301218

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N37&aa=1</URL></REF>


Article

<CATEGORY>vin06</CATEGORY>

 <H2>Με 8 Μπωφόρ έφεραν 291 λαθρομετανάστες
</H2>
Στο κλειστό γυμναστήριο της Ραφήνας μεταφέρθηκαν οι 291 λαθρομετανάστες που
επέβαιναν στο τουρκικό αλιευτικό σκάφος «Hilmi Dede», το οποίο εντοπίστηκε το
απόγευμα του Σαββάτου, ενώ έπλεε στον Νότιο Ευβοϊκό Κόλπο. Τα περιπολικά του
Λιμενικού παρακολουθούσαν συνεχώς το αλιευτικό και επενέβησαν λίγο πριν οι
Τούρκοι αποβιβάσουν τους λαθρομετανάστες σε κάποια ερημική παραλία. Η
επιχείρηση έγινε κάτω από δύσκολες καιρικές συνθήκες, αφού η ένταση των ανέμων
ξεπερνούσε τα 8 Μπωφόρ. 
Εξαντλημένοι από την ταλαιπωρία οι λαθρομετανάστες, ανάμεσα τους και οκτώ
παιδιά, οδηγήθηκαν στο κλειστό γυμναστήριο της Ραφήνας, όπου τούς παρασχέθηκαν
οι πρώτες βοήθειες, τρόφιμα και ρούχα. Οι λιμενικοί συνέλαβαν τρεις Τούρκους
μέλη του πληρώματος τού μήκους 35 μέτρων αλιευτικού σκάφους, οι οποίοι σήμερα
πρόκειται να οδηγηθούν στον Εισαγγελέα Αθηνών. Στην ανάκριση δήλωσαν ότι είχαν
αποπλεύσει πριν από δύο ημέρες από τη Σμύρνη με προορισμό την Ελλάδα. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17235N372</ED>
<ID>
ID:301270

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N37&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Επειδή «κανείς δεν το περίμενε»
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Παρά λίγο, σκέφτομαι, θα ήμουν κι εγώ εκεί, κοντά στην Υλίκη, στο τιμόνι ενός
αυτοκινήτου ακίνητου, παγιδευμένου στα χιόνια. Θα ήμουν εκεί, οργισμένη και
ανήμπορη, στο ρεύμα προς Λαμία, εξήντα χιλιόμετρα πριν από το φέρι της
Αρκίτσας, που κι αυτό είχε σταματήσει τα δρομολόγια. Με κράτησε, την τελευταία
στιγμή, μια αναποδιά ­ ας την πω έτσι. 'Η ακόμη ένας ανομολόγητος δισταγμός,
καθώς είχα ακούσει πως ερχόταν σφοδρή η κακοκαιρία. Όπως εξελίχθηκε η
κατάσταση, είμαι με τους τυχερούς που δεν ρισκάρισαν και τη γλίτωσαν φτηνά. Η
αλήθεια να λέγεται: κανείς δεν περίμενε την ένταση του χιονιά και όλοι ήλπιζαν
πως θα 'ναι μικρής διάρκειας. Να που η αισιοδοξία δεν είναι πάντα καλός
οδηγός. Και να ­ μάθημα για όλους, αλλά κυρίως για την κρατική μηχανή ­ που η
ετοιμότητα πρέπει να παίρνει υπόψη το χειρότερο κι όχι το καλύτερο. Είχα,
όμως, άγιο και όταν αρνήθηκα την πρόταση για την πρωτοχρονιάτικη βόλτα στο
Σύνταγμα ­ γιορτάζει το μικρό μου κορίτσι, είπα, κι αυτό είναι για μένα το
μεγάλο πανηγύρι. Τι έγινε στο Σύνταγμα το είδαμε στην τηλεόραση και φρίξαμε.
Και πάλι «κανείς δεν το περίμενε» και όλοι ­ ιδίως οι υπεύθυνοι για την τάξη ­
αισιοδοξούσαν για το καλύτερο, ενώ θα 'πρεπε να έχουν προβλέψει πώς θ'
αποτρέπονταν τα τυχόν κακά «απρόοπτα», σε μια μεγάλη σύναξη που προβλέψιμα
είχε «απ' όλα». Ίσως αυτό να είναι το μάθημα από το διπλό ­ και οδυνηρό ­
πάθημα της περασμένης εβδομάδας. Πως, δηλαδή, προσέχουμε για να έχουμε, όπως
έλεγε και η παλιά προτροπή για την οικονομία στο νερό. Και περιμένω να δω τι
θα γίνει και μ' εκείνους τους νταήδες νταλικέρηδες που αγνόησαν ­ περιφρόνησαν
μάλλον ­ την Τροχαία και έκλεισαν την Εθνική Οδό.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17235N373</ED>
<ID>
ID:301330

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N37&aa=3</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΓΙΑΝΝΗΣ ΧΑΣΙΩΤΗΣ
</H2><H4>Ό,τι καλύτερο για την πόλη
</H4>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΔΗΜΑΡΧΟΣ ΒΕΡΟΙΑΣ

ΕΙΝΑΙ ΒΕΡΟΣ: Εργάτης της Αυτοδιοίκησης 
ΘΑ ΕΓΚΑΤΕΛΕΙΠΕ ΤΗ ΒΕΡΟΙΑ: Μόνο για πολύ σοβαρούς λόγους αν ήταν
υποχρεωμένος 
Ο ΠΟΛΙΤΙΣΜΟΣ ΕΙΝΑΙ: Το μέλλον 
ΦΟΒΑΤΑΙ: Τους κάθε είδους κλειστούς ορίζοντες 
ΠΡΟΤΙΜΑΕΙ: Να εργάζεται περισσότερο και να μιλάει λιγότερο 
ΕΙΝΑΙ ΥΠΕΡΗΦΑΝΟΣ: Για τον Μιχάλη και τον Ηλία, τα παιδιά του 
ΑΠΟΜΕΝΕΙ: Μία μεγάλη σειρά έργων που θα ολοκληρώσει πριν από το τέλος
της θητείας του 
Η Βέροια απέκτησε το πρώτο της ιδιόκτητο Δημαρχείο, 89 χρόνια μετά την
απελευθέρωσή της. Για τον δήμαρχο Γιάννη Χασιώτη τα εγκαίνια υπήρξαν τα
σημαντικότερα από τα πλέον των δέκα που τελέσθηκαν για δημόσια κτίρια και
οργανισμούς τα τελευταία πέντε χρόνια στην πόλη του, για έναν πρόσθετο λόγο.
Το κτίριο που στεγάζει σήμερα το καλαίσθητο Δημαρχείο υπήρξε το σχολείο που
στέγασε τα όνειρα και τις ελπίδες του ίδιου και χιλιάδων Βεροιωτών. 
ΕΡ.: Και καινούργιο Δημαρχείο...Τι άλλο θέλετε; 
ΑΠ.: Ό,τι καλύτερο για την πόλη. 
ΕΡ.: Χρειάστηκε να γίνει 89 χρόνων η πόλη για να το αποκτήσει; 
ΑΠ.: Είναι πολύ μεγαλύτερη. Απλά περίμενε 89 χρόνια «τον νυμφίο». Πάλι
καλά που δεν «έμεινε στο ράφι». 
ΕΡ.: Χρειάστηκαν μάχες με την Εκκλησία ως «ιστορικό» ιδιοκτήτη για να
σας παραχωρηθεί το κτίριο; 
ΑΠ.: Πάντα οι δυσκολίες κάνουν γλυκύτερο το αίσιον τέλος. 
ΕΡ.: Είναι το κτίριο που στέγασε και τη δική σας παιδική και εφηβική
ζωή; 
ΑΠ.: Και όχι μόνο. Στέγασε και τα όνειρα, και τις ελπίδες και την
απαρχή της προσπάθειάς μου να γίνω ένας καλός και χρήσιμος πολίτης. 
ΕΡ.: Όταν τα σχολεία γίνονται δημαρχεία... 
ΑΠ.:... σημαίνει πως έχει ελπίδες η πολιτική να παίξει έναν
διαπαιδαγωγικό ρόλο! 
ΕΡ.: Το σχολείο πού στεγάζεται τώρα; 
ΑΠ.: Σ' ένα υπερσύγχρονο διδακτήριο που κατασκεύασε η Πολιτεία. 
ΕΡ.: Έγινε υπέροχη αναστηλωτική δουλειά με υψηλό αισθητικό αποτέλεσμα. 
ΑΠ.: Ναι, γιατί όσοι ασχολήθηκαν με αυτό (μελετητές, μηχανικοί,
ανάδοχος, μάστορες και εργάτες) το αντιμετώπισαν με σεβασμό και αγάπη. 
ΕΡ.: Τι στοίχισε; 
ΑΠ.: Πάντως, όχι της Παναγιάς τα μάτια! 
ΕΡ.: Πού βρήκατε τόσα χρήματα; 
ΑΠ.: Ας είναι καλά η κυβέρνηση και το πρόγραμμα «Ι. Καπποδίστριας». 
ΕΡ.: Και δεν είναι το μόνο καινούργιο κτίριο στην πόλη... 
ΑΠ.: Η τελευταία σοδειά μας είναι το κτίριο Ολγάνου (1996), το
Αρχοντικό Μπέκα (1999), το Συνεδριακό Κέντρο (1999) οι Κυψέλες για τα άτομα με
ειδικές δεξιότητες (2001), το Φιλίππειο κλειστό γυμναστήριο (2001), το
Αρχοντικό Μπόζογλου (2001), το Βυζαντινό Μουσείο (2001), το Αρχοντικό
Αναστασίου... 
ΕΡ.: Αν κάποιος έχει λ.χ. πέντε χρόνια να επισκεφθεί τη Βέροια θα τη
γνωρίσει ; 
ΑΠ.: Ναι. Πιστεύω όμως ότι θα τη βρει και ομορφότερη. 
ΕΡ.: Μια πόλη 50.000 κατοίκων συντηρεί τόσες πολιτιστικές
δραστηριότητες; 
ΑΠ.: Αν πιστεύει στην τέχνη και τον πολιτισμό, τα καταφέρνει. 
ΕΡ.: Κτίρια έχετε, υποδομές έχετε, δρόμους; 
ΑΠ.: Αυτούς που μπορεί να διαθέτει μια πόλη ηλικίας άνω των 2.500 ετών.
Πάντως τώρα κατασκευάζονται δύο πολύ σημαντικοί οδικοί άξονες. 
ΕΡ.: Πάρκινγκ; 
ΑΠ.: Κατασκευάζεται ένα μεγάλο υπόγειο τριώροφο στην Πλατεία
Δημαρχείου. 
ΕΡ.: Τελικά, πόσα εγκαίνια αντιστοιχούν ανά έτος; 
ΑΠ.: Στον επόμενο τόνο... το εγκαίνιον θα ονομάζεται «Δημοτικό
Κυνοκομείο»! 
ΕΡ.: Μήπως είναι λιγάκι... σκανδαλώδης η ανάπτυξη στη Βέροια; 
ΑΠ.: Όχι, για όσους παρακολουθούν από κοντά τις προσπάθειες της
δημοτικής αρχής. 
ΕΡ.: Οικονομικά ως περιοχή δεν πάσχετε. Διεκδικείτε και τον τίτλο της
πόλης- πρότυπο ανάπτυξης; 
ΑΠ.: Τον διεκδικούμε πάσχοντας οικονομικά. 
ΕΡ.: Οι βυζαντινές εκκλησιές της Βέροιας συντηρούνται ικανοποιητικά; 
ΑΠ.: Τώρα χάρη στην 11η Εφορεία Βυζαντινών Αρχαιοτήτων και την
Πολιτεία, οι σπουδαιότερες απ' αυτές θα γίνουν και επισκέψιμες. 
ΕΡ.: Θα επαναδιεκδικήσετε τη δημαρχία; 
ΑΠ.: Είκοσι χρόνια στην υπηρεσία των συμπολιτών μου είναι αρκετά.
Καιρός να αναλάβουν την τύχη της νέα πρόσωπα. 
ΕΡ.: Μια βουλευτική έδρα ίσως; 
ΑΠ.: Δεν θα πάρω. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17235N381</ED>
<ID>
ID:301257

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N38&aa=1</URL></REF>


Article

<CATEGORY>vin04</CATEGORY>

 <H2>Τέλος τα ένσημα του ΙΚΑ έως το τέλος του μήνα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στην τελική ευθεία εισέρχεται η κατάργηση των ενσήμων από το ΙΚΑ και η
υποχρέωση των εργοδοτών να υποβάλλουν την Αναλυτική Περιοδική Δήλωση(ΑΠΔ). Το
ΙΚΑ αρχισε νέα διαφημιστική καμπάνια για την υποχρέωση των εργοδοτών να
συμπληρώσουν από τον Φεβρουάριο την Αναλυτική Περιοδική Δήλωση που καταργεί τα
ένσημα. Η ΑΠΔ ειναι ένα μηχανογραφημένο έντυπο που συμπληρώνει, υπογράφει και
υποβάλλει στο αρμόδιο υποκατάστημα του ΙΚΑ ο εργοδότης και με το οποίο
δηλώνει: 
* Τον Αριθμό Μητρώου (ΑΜΕ) ο οποίος χρησιμοποιείται σε κάθε συναλλαγή του με
το Ίδρυμα. 
* Τους ασφαλισμένους που απασχόλησε για τη χρονική περίοδο αναφοράς της
δήλωσης και για κάθε έναν από αυτούς την ειδικότητά του (είδος υπηρεσιών που
παρείχε), τις ημέρες απασχόλησής του, τις αποδοχές του, τον κωδικό του πακέτου
καλύψεών του και τις εισφορές του. 
* Το σύνολο των εισφορών που οφείλει να καταβάλλει για τη συγκεκριμένη περίοδο
αναφοράς. 
Τα οφέλη για τους εργοδότες από την καθιέρωση της ΑΠΔ ­ εκτός από την
κατάργηση της αγοράς ενσήμων ­ είναι: 
* Η δυνατότητα υποβολής της ΑΠΔ σε μαγνητικό μέσο ή μεσω Ίντερνετ (www.
ika.gr). 
* Αξιοποίηση του τραπεζικού συστήματος για την καταβολή εισφορών. 
* Εξυπηρέτηση από ένα υποκατάστημα για τις επιχειρήσεις με περισσότερα από ένα
σημεία απασχόλησης προσωπικού. 
* Μετά την ανάπτυξη του Ολοκληρωμένου Πληροφοριακού Συστήματος του ΙΚΑ θα
παρέχεται η δυνατότητα άμεσης έκδοσης ασφαλιστικής ενημερότητας και
ηλεκτρονικής πληροφόρησης. 
Οφέλη θα υπάρξουν και για τους ασφαλισμένους αφού: 
* Απλουστεύεται η υποχρέωση τήρησης των στοιχείων ασφαλιστικής ιστορίας καθώς
και η υποχρέωση απόδειξής της για τη χορήγηση σύνταξης ή τη λήψη παροχής. 
* Επιτυγχάνεται διαφάνεια συναλλαγής με το ΙΚΑ, η οποία στηρίζεται στις σαφείς
και αδιαμφισβήτητες διαδικασίες παροχής ασφαλιστικής ικανότητας και απονομής
παροχών. 
* Καθιερώνεται περιοδική (καθε τρίμηνο) ενημέρωση των ασφαλισμένων με την
αποστολή του Αποσπάσματος Ατομικού Λογαριασμού Ασφάλισης (πλήρη αποδεικτική
ισχύ). 
* Ανεξαρτητοποιείται η θεμελίωση του δικαιώματος ενός ασφαλισμένου για τη λήψη
παροχών από την καταβολη εισφορών από τον εργοδότη και συνδέεται με τη δήλωση
του εργοδότη ότι απασχόλησε τον ασφαλισμένο.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17235N382</ED>
<ID>
ID:301296

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N38&aa=2</URL></REF>


Article

<CATEGORY>vin04</CATEGORY>

 <H2>Περνούν από ΚΤΕΟ
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΚΚ
6001 μέχρι ΥΚΚ 9999. 
Εξάλλου, την εβδομάδα από 14 Ιανουαρίου μέχρι 18 Ιανουαρίου θα περάσουν από
ΚΤΕΟ τα αυτοκίνητα με τους αριθμούς: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΟΤ
1000 μέχρι ΥΟΤ 4000. 
Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167, για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17235N383</ED>
<ID>
ID:301329

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N38&aa=3</URL></REF>


Article

<CATEGORY>vin08</CATEGORY>

 <H5>ΑΡΝΗΤΙΚΕΣ ΕΠΙΠΤΩΣΕΙΣ ΣΕ ΕΜΠΟΡΙΚΟ ΙΣΟΖΥΓΙΟ ΚΑΙ ΠΡΟΫΠΟΛΟΓΙΣΜΟ
</H5><H2>Πριμ χιονιού στον πληθωρισμό
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Στον πληθωρισμό, την παραγωγή, το ισοζύγιο και τον προϋπολογισμό «χτυπά» η
πρωτοφανής κακοκαιρία που πλήττει τη χώρα από τον προηγούμενο μήνα και η οποία
επιδεινώθηκε το τελευταίο τριήμερο. 
Ο παγετός που έχει πλήξει ένα μεγάλο μέρος της αγροτικής παραγωγής καθώς και
οι δυσκολίες στην τροφοδοσία των κεντρικών αγορών της χώρας (Αθήνας, Πειραιά,
Θεσσαλονίκης και των άλλων μεγάλων πόλεων της χώρας), λόγω των προβλημάτων στη
διέλευση των φορτηγών στο εθνικό δίκτυο της χώρας, προκαλούν επιπτώσεις στην
οικονομία. Οι επιπτώσεις αυτές, όπως εκτιμούν στελέχη του οικονομικού
επιτελείου της κυβέρνησης, ήδη έχουν φανεί στην παραγωγή των αγροτικών
προϊόντων, καθώς μεγάλος όγκος καλλιεργειών έχει πληγεί από τον παγετό.
Μάλιστα, τα προβλήματα αυτά τις επόμενες ημέρες αναμένεται ότι θα κάνουν ακόμη
πιο έντονη την εμφάνισή τους στην αγορά και ιδιαίτερα στις τιμές των
οπωροκηπευτικών και γενικά όλων των αγροτικών προϊόντων. Οι τιμές των
προϊόντων αυτών είχαν αυξηθεί τον προηγούμενο μήνα λόγω της κακοκαιρίας που
περιόρισε την παραγωγή σε επίπεδα κάτω από τη ζήτηση. Τώρα εκτιμάται ότι θα
αυξηθούν περαιτέρω. 
Ειδικότερα, όπως εκτιμούν στο υπουργείο Οικονομίας και Οικονομικών, οι
επιπτώσεις που προκαλεί η κακοκαιρία στην ελληνική οικονομία είναι οι
ακόλουθες: 
1. Αύξηση του πληθωρισμού: Ήδη τον Δεκέμβριο ο πληθωρισμός εκτινάχθηκε
στα επίπεδα του 2,8% -2,9%, από 2,4% τον Νοέμβριο, συνεπεία του πρώτου κύματος
κακοκαιρίας που εκδηλώθηκε τον περασμένο μήνα και είχε ως αποτέλεσμα να
αυξηθούν οι τιμές των οπωρολαχανικών. Όσον αφορά τον Ιανουάριο, όλες οι
προβλέψεις που γίνονταν πριν εκδηλωθεί το κύμα κακοκαιρίας του τελευταίου
τριημέρου που έπληξε ένα μεγαλύτερο μέρος της αγροτικής παραγωγής, ανέβαζαν
τον πληθωρισμό σε επίπεδα πάνω από το 3%. Τώρα θεωρείται δεδομένο ότι ο
πληθωρισμός θα σκαρφαλώσει σε υψηλότερα επίπεδα, για τα οποία όμως αυτήν τη
στιγμή δεν μπορεί να γίνει κάποια συγκεκριμένη πρόβλεψη. Η πορεία του
πληθωρισμού τον τρέχοντα μήνα θα εξαρτηθεί από τα επίπεδα στα οποία θα
διαμορφωθούν οι τιμές στην αγορά από σήμερα. Επίσης καθοριστικό ρόλο στη
διαμόρφωση του πληθωρισμού θα έχει και η πορεία των διεθνών τιμών του
πετρελαίου, οι οποίες ήδη έχουν κάνει μικρά βήματα προς τα πάνω ύστερα από τον
περιορισμό της ημερήσιας παραγωγής πετρελαίου που αποφάσισαν οι χώρες του
ΟΠΕΚ. 
2. Καταστροφή μεγάλου όγκου των καλλιεργειών αγροτικών προϊόντων με
αποτέλεσμα, εκτός των άλλων επιπτώσεων, να υπάρξουν και προβλήματα στο
εμπορικό ισοζύγιο της χώρας με το εξωτερικό. Η κάμψη της παραγωγής των
αγροτικών προϊόντων λόγω του παγετού αλλά και η αύξηση της τιμής τους θα
επιφέρουν μείωση των εξαγωγών τους στις ξένες αγορές, ενώ εκτιμάται ότι θα
υπάρξει αύξηση των εισαγωγών, προκειμένου να καλυφθεί το κενό της εγχώριας
παραγωγής για την κάλυψη της ζήτησης. Επίσης η μεγαλύτερη κατανάλωση υγρών
καυσίμων, λόγω της κακοκαιρίας, ισοδυναμεί με αύξηση της δαπάνης της χώρας για
εισαγωγές υγρών καυσίμων από το εξωτερικό. 
3. Αύξηση των δαπανών του κρατικού προϋπολογισμού του 2002 σε επίπεδα
μεγαλύτερα από τα προϋπολογισθέντα λόγω των εκτάκτων δαπανών που θα
καταβληθούν ως αποζημιώσεις για τις κατεστραμμένες αγροτικές καλλιέργειες. Το
μέγεθος των δαπανών αυτών θα προσδιορισθεί το αμέσως επόμενο διάστημα, όταν θα
γίνει η καταμέτρηση των ζημιών. Εξάλλου αξίζει να σημειωθεί ότι τα προβλήματα
που προκλήθηκαν στις μεταφορές, ισοδυναμούν με ένα πρόσθετο κόστος που θα
καταβάλει η ελληνική οικονομία και το οποίο θα εκδηλωθεί, ενδεχομένως, με
επιβράδυνση του ρυθμού αύξησης του ΑΕΠ.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17235N391</ED>
<ID>
ID:301222

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N39&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μεθεόρτιες προτεραιότητες
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Γνωρίζω πόσο έχει ενοχλήσει η επιμονή του σχολίου σε ορισμένες
επαναλαμβανόμενες θέσεις. Το ευρώ, ιστορική στιγμή στην πορεία της Ευρώπης·
ξεχωριστή αφετηρία για τον εκσυγχρονισμό της δικής μας κοινωνίας. Το μέγα
εγχείρημα της Ε.Ε. τελικά θα κριθεί από την τύχη του νέου νομίσματος, την
επιτυχία ή αποτυχία του. Αν συμβολίσει καθυστέρηση ή πρόοδο, θα είναι ακριβώς
η αντανάκλαση της ποιότητας των θεσμών της Ε.Ε. Αν έτσι είναι, αν το ευρώ δεν
είναι ένα απλό εργαλείο συναλλαγών, αλλά κάτι και ως σύμβολο συλλογικού
ευρωπαϊκού στόχου, τότε για μας αυτός ο συμβολισμός κουβαλάει φορτίο βαρύτερο
τόσο όσο ακόμη λειτουργούμε σχεδόν στο κατώτερο πεδίο της Ε.Ε. 
Τέλειωσαν οι ευρωγιορτές, περατώθηκε και η, εν πολλοίς, βλακώδης
«διαφημιστική» καταιγίδα. Τώρα να αντιμετωπίσουμε σοβαρά και αμέσως τις
προτεραιότητες. Περιθώρια για υποκατάσταση του ουσιαστικού έργου και της
πολιτικής ευθύνης με επικοινωνιακές εκτελέσεις δεν υπάρχουν. 
Το διεθνές περιβάλλον παραμένει ασαφές. Μοιάζει «μονά - ζυγά» η πρόβλεψη για
την πορεία της παγκόσμιας οικονομίας το 2002. Υπάρχουν λόγοι για αισιοδοξία
και ακριβώς άλλοι τόσοι για απαισιοδοξία. Ορθώς, νομίζω, ο κ. Χριστοδουλάκης
εκτιμά τη διαδρομή προς την πραγματική σύγκλιση. Θα απαιτηθεί όμως σοβαρή
κυβερνητική προσπάθεια, σοβαρότερη από ό,τι ως τώρα και ευρύτερη συναίνεση. Σ'
αυτή τη διαδρομή δύο επιπλέον στοιχεία αναδεικνύονται: οι ξένες παραγωγικές
επενδύσεις, και η έρευνα, μαζί με το τεράστιο πνευματικό κεφάλαιο της Διασποράς.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17235N392</ED>
<ID>
ID:301302

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N39&aa=2</URL></REF>


Article

<CATEGORY>vin08</CATEGORY>

 <H2>Περιορισμός της ρευστότητας για σταθεροποίηση των τιμών
</H2>
Τη χαμηλή του πτήση συνέχισε ο πληθωρισμός στην ευρωζώνη και τον Δεκέμβριο,
σύμφωνα με πληροφορίες από τα επιμέρους κράτη, ενώ η Ευρωπαϊκή Στατιστική
Υπηρεσία αναμένεται να ανακοινώσει τα επίσημα στοιχεία τις επόμενες ημέρες. 
Συγκεκριμένα, οι πληροφορίες συγκλίνουν στην εκτίμηση ότι ο πληθωρισμός στην
ευρωζώνη διαμορφώθηκε στο επίπεδο του 2% τον Δεκέμβριο, επιτυγχάνοντας τον
στόχο που έχει θέσει η Ευρωπαϊκή Κεντρική Τράπεζα για τη σταθερότητα των
τιμών, για πρώτη φορά τον τελευταίο ενάμιση χρόνο. 
Τον Οκτώβριο και τον Νοέμβριο του περασμένου έτους, ο πληθωρισμός στην
ευρωζώνη είχε διαμορφωθεί στο 2,1%, κάτι που επέτρεψε στην Ευρωπαϊκή Κεντρική
Τράπεζα να προχωρήσει σε μειώσεις επιτοκίων, ανταποκρινόμενη στην ανάγκη
τόνωσης της ανάπτυξης στην Ευρωπαϊκή Ένωση. 
Πάντως, την περασμένη εβδομάδα, το Συμβούλιο της Ευρωπαϊκής Κεντρικής Τράπεζας
αποφάσισε να αφήσει αμετάβλητα τα επιτόκια του ευρώ, στο 3,25%. Σημειώνεται
ότι εντός του 2002, η ΕΚΤ έκανε συνολικά 4 μειώσεις επιτοκίων. Ο πρόεδρος της
Ευρωπαϊκής Κεντρικής Τράπεζας θεωρεί προφανώς πλέον ότι ο κίνδυνος ύφεσης της
ευρωπαϊκής οικονομίας έχει περιορισθεί. Ο ίδιος δήλωσε ότι η ανάκαμψη της
οικονομίας θα αρχίσει μέσα στο επόμενο εξάμηνο. Εξάλλου, παρά την πτώση του
πληθωρισμού, η τράπεζα θέλει να διασφαλίσει πλήρως τις συνθήκες της
σταθερότητας των τιμών, περιορίζοντας τη ρευστότητα, που διατηρείται σε
υψηλότερα από τα επιθυμητά επίπεδα. 
Ασαφής είναι πάντως η εικόνα σε ό,τι αφορά τον πληθωρισμό στην ευρωζώνη τον
Ιανουάριο, καθως οι μετατροπές των τιμών από τα εθνικά νομίσματα σε ευρώ
ενδέχεται να τον επηρεάσουν αρνητικά, λόγω στρογγυλοποιήσεων.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17235N393</ED>
<ID>
ID:301314

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N39&aa=3</URL></REF>


Article

<CATEGORY>vin08</CATEGORY>

 <H5>ΕΩΣ ΤΙΣ 20 ΙΑΝΟΥΑΡΙΟΥ ΘΑ ΕΧΕΙ ΚΥΡΙΑΡΧΗΣΕΙ ΣΤΙΣ ΣΥΝΑΛΛΑΓΕΣ ΤΟ ΕΥΡΩ
</H5><H2>Νωρίτερα η απόσυρση της δραχμής
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Παραπάνω από μισό τρισεκατομμύριο δραχμές αποσύρθηκαν μέσα στις πρώτες
τέσσερις ημέρες κυκλοφορίας του ευρώ στο πλαίσιο της διαδικασίας μετατροπής
των νομισμάτων. 
Σύμφωνα με πληροφορίες, αποσύρθηκε περίπου το 17% των κυκλοφορούντων δραχμικών
αποθεμάτων, τα οποία συνολικά υπολογίζονται σε 2,9 τρισ. δραχμές. Η
«συγκομιδή» θεωρείται κάτι παραπάνω από ικανοποιητική και ενισχύει την
εκτίμηση που εκφράζεται, τόσο από την κυβέρνηση όσο κι από την Τράπεζα της
Ελλάδος, ότι η απόσυρση της δραχμής από την κυκλοφορία θα γίνει πολύ νωρίτερα
απ' ό,τι αρχικώς υπολογιζόταν και η κατάσταση στην αγορά θα ομαλοποιηθεί
γρήγορα. 
Για την ακρίβεια, η εκτίμηση είναι ότι έως τις 20 Ιανουαρίου το ευρώ θα έχει
κυριαρχήσει στις συναλλαγές και η δραχμή θα έχει μπει σε μεγάλο βαθμό στο
περιθώριο. Υπενθυμίζεται ότι η περίοδος της παράλληλης κυκλοφορίας ευρώ -
δραχμής ολοκληρώνεται στις 28 Φεβρουαρίου, ενώ από την 1η Μαρτίου το ενιαίο
ευρωπαϊκό νόμισμα θα είναι το μοναδικό το οποίο θα γίνεται αποδεκτό στις
συναλλαγές, με τη δραχμή να οδηγείται και επισήμως στην... αποστρατεία. 
Ας σημειωθεί ότι η απόσυρση της δραχμής άρχισε ήδη από τις 31 Δεκεμβρίου του
περασμένου χρόνου, όταν στην κεντρική τράπεζα της χώρας «οδηγήθηκαν» οι
δραχμικές εισπράξεις που πραγματοποίησαν εκείνη την ημέρα τα μεγάλα σούπερ
μάρκετ και οι επιχειρήσεις λιανικού εμπορίου. Επισήμως, πάντως, η απόσυρση
άρχισε τυπικά από την 1η Ιανουαρίου και ουσιαστικά από τις 2 του μηνός, η
οποία ήταν και η πρώτη εργάσιμη ημέρα του νέου χρόνου. 
Τα κέρματα 
Κι ενώ σε ό,τι αφορά τα δραχμικά χαρτονομίσματα, αναμένεται ότι θα αποσυρθούν
στο σύνολό τους, μέσα στο διάστημα που ακολουθεί έως τις 28 Φεβρουαρίου, σε
ό,τι αφορά τα κέρματα εκφράζεται η εκτίμηση ότι κυρίως θα αποσυρθούν από την
κυκλοφορία οι μεγάλες αξίες (500άρικα, 100άρικα, 50άρικα κ.λπ.). Από τη μη
απόσυρση των μικρών αξιών υπολογίζεται ότι το Ελληνικό Δδημόσιο θα ωφεληθεί
κατά περίπου 20 δισεσκατομμύρια δραχμές. Ας σημειωθεί ότι στην αγορά
υπολογίζεται ότι κυκλοφορούν περί τα 65 δισεκατομμύρια δραχμές σε κέρματα, τα
οποία συνολικά υπολογίζεται ότι ζυγίζουν 13,5 χιλιάδες τόνους. Από αυτούς, τον
δρόμο για το χυτήριο θα πάρουν οι 8,5 χιλιάδες τόνοι. 
Μάλιστα, το Ελληνικό Δημόσιο θα έχει λαμβάνειν και από αυτήν τη διαδικασία, αν
και τα κέρδη θα είναι περιορισμένα. Κι αυτό γιατί οι τιμές του νικελίου, που
αποτελεί την πρώτη ύλη των κερμάτων, εκτιμάται ότι θα πέσουν στην αγορά
εξαιτίας της υπερπροσφοράς που θα σημειωθεί. Κατά συνέπεια, το όφελος θα είναι
μικρότερο. 
Ελλείψεις 
Πάντως σε ό,τι αφορά τα κέρματα σε ευρώ, θα πρέπει να σημειωθεί ότι
παρατηρήθηκε μικρή έλλειψη των κερμάτων 1 και 2 λεπτών. Όπως όμως
επισημαίνεται από την Τράπεζα της Ελλάδος, το πρόβλημα θα ξεπερασθεί, ενώ
ανάλογα κρούσματα έχουν σημειωθεί σε πανευρωπαϊκό επίπεδο. Έτσι, δεν είναι
τυχαίο ότι οι Ολλανδοί προτίμησαν να μην «κόψουν» καθόλου κέρματα μικρής
αξίας, δίνοντας κατ'αυτόν τον τρόπο τη λύση στο πρόβλημα. 
Το συμπέρασμα που προκύπτει από τα παραπάνω είναι ότι τελικώς η απόσυρση της
δραχμής στη χώρα μας προχωράει με πολύ γρήγορους ρυθμούς και αναμένεται ότι θα
μπει στο «χρονοντούλαπο της ιστορίας» πολύ νωρίτερα απ' ό,τι τελικώς
υπολογιζόταν αρχικά.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17235N401</ED>
<ID>
ID:301223

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N40&aa=1</URL></REF>


Article

<CATEGORY>vin08</CATEGORY>

 <H2>Ολλανδοί και Έλληνες οι πρωταθλητές του ευρώ
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Η ουραγός. Η Ιταλία είναι η τελευταία χώρα της ευρωζώνης στη χρήση του ευρώ.
(Στιγμιότυπο από περίπτερο στη Νάπολι, όπου οι τιμές εμφανίζονται σε λιρέτες
και ευρώ)

Το ευρώ ξεπέρασε τα εθνικά νομίσματα στις συναλλαγές που πραγματοποιούνται
στις χώρες της ευρωζώνης, ενώ τις τελευταίες ημέρες της περασμένης εβδομάδας
εμφανίστηκαν και τα πρώτα προβλήματα έλλειψης κερμάτων και χαρτονομισμάτων
ευρώ μικρής αξίας. 
Σύμφωνα με την Ευρωπαϊκή Επιτροπή, έξι ημέρες μετά την κυκλοφορία του κοινού
ευρωπαϊκού νομίσματος σε φυσική μορφή το οποίο αντικαθιστά τα εθνικά νομίσματα
των χωρών της ευρωζώνης, τα κέρματα και τα χαρτονομίσματα του ευρώ
χρησιμοποιούνται στο 55% των συναλλαγών λιανικών πωλήσεων. Οι Ολλανδοί και οι
Έλληνες καταναλωτές είναι προς το παρόν οι πρωταθλητές της χρήσης του ευρώ,
καθώς, σύμφωνα με την Κομισιόν, χρησιμοποίησαν τις τελευταίες ημέρες της
περασμένης εβδομάδας το ευρώ για περισσότερο από το 80% των συναλλαγών τους.
Ακολουθούν η Γερμανία, η Φινλανδία, η Αυστρία, το Λουξεμβούργο, η Ιρλανδία και
η Πορτογαλία με χρήση του ευρώ στο 50% έως 60% των συναλλαγών του λιανικού
εμπορίου. Τέλος, στη Γαλλία, την Ιταλία και την Ισπανία το ευρώ
χρησιμοποιήθηκε μόλις στο 25% έως 50% των συναλλαγών. 
Τα μικρά κέρματα 
Ωστόσο, την περασμένη Παρασκευή και το Σαββατοκύριακο εμφανίστηκαν τα πρώτα
προβλήματα ελλείψεως κερμάτων και χαρτονομισμάτων ευρώ μικρής αξίας. Γάλλοι
και Ολλανδοί λιανοπωλητές παραπονέθηκαν ότι τα ταμεία τους ξέμειναν από
κέρματα και χαρτονομίσματα αξίας πέντε και δέκα ευρώ. Αυτό ανάγκασε την
ολλανδική κεντρική τράπεζα να πραγματοποιήσει έκτακτες χρηματαποστολές με τη
συνοδεία αστυνομικών δυνάμεων. 
Η Ευρωπαϊκή Κεντρική Τράπεζα ανακοίνωσε πως παρουσιάσθηκε υψηλότερη ζήτηση για
το νέο νόμισμα από την αναμενόμενη και ότι σημειώθηκαν ορισμένα προβλήματα
στον εφοδιασμό. Πάντως, η ΕΚΤ επέμεινε ότι τα μετρητά σε ευρώ είναι διαθέσιμα
καθώς το 97% των Αυτόματων Ταμειολογιστικών Μηχανών (ΑΤΜ) στο σύνολο της
ευρωζώνης έχουν τροποποιηθεί προκειμένου να διαθέτουν χαρτονομίσματα ευρώ. 
Πολλές τράπεζες, κυρίως στο Βέλγιο, την Ολλανδία και το Λουξεμβούργο, έγιναν
στόχος επικρίσεων για τον εφοδιασμό με χαρτονομίσματα μεγάλης αξίας περνώντας
έτσι το βάρος της διανομής χαρτονομισμάτων μικρής αξίας στους λιανοπωλητές. 
Ξέπλυμα χρήματος 
Τα ολλανδικά καζίνα ανακοίνωσαν την Παρασκευή ότι ο όγκος συναλλαγών τους από
την αρχή του χρόνου τετραπλασιάστηκε, καθώς πολλοί πελάτες τους έσπευσαν στα
ταμεία των καζίνων προκειμένου να ανταλλάξουν φιορίνια με ευρώ, αποφεύγοντας
με αυτόν τον τρόπο να εμφανιστούν στα τραπεζικά γκισέ. Αυτό προκάλεσε τις
υποψίες των υπευθύνων των καζίνων ότι τα ταμεία τους χρησιμοποιούνται για
ξέπλυμα χρήματος και αποφάσισαν να χρεώνουν προμήθεια για τις συναλλαγές
ανταλλαγής νομισμάτων. 
Κερδίζει έδαφος η Ιταλία 
Η Ιταλία, η οποία είναι η ουραγός της προσπάθειας κυκλοφορίας του ευρώ, αργά
αλλά σταθερά καλύπτει το χαμένο έδαφος. «Η Ιταλία έμεινε σχετικά πίσω, ιδίως
στη μετατροπή των ΑΤΜ, αλλά μιλάμε για μια καθυστέρηση μερικών ωρών», τόνισε ο
Πέδρο Σόλμπες, επίτροπος της Ευρωπαϊκής Ένωσης, αρμόδιος για οικονομικά
θέματα. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17235N402</ED>
<ID>
ID:301274

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N40&aa=2</URL></REF>


Article

<CATEGORY>vin08</CATEGORY>

 <H2>Το 56% των Βρετανών λέει «όχι» στο ευρώ
</H2>
Πολέμιοι του ευρώ. Η πλειοψηφία των Βρετανών, ένας από τους οποίους είναι και
ο εικονιζόμενος κύριος, εξακολουθούν να βλέπουν εχθρικά το ευρώ και να
υποστηρίζουν «διατηρήστε την στερλίνα» (Keep the pound)

Οι Βρετανοί εξακολουθούν έχουν την πλάτη στραμμένη στο ευρώ ­ παρά την
επιτυχημένη κυκλοφορία των κερμάτων και χαρτονομισμάτων του κοινού ευρωπαϊκού
νομίσματος ­ αν και πιστεύουν ότι τελικά η χώρα τους θα ενταχθεί στην
ευρωζώνη. 
Πληθώρα δημοσκοπήσεων που τα αποτελέσματά τους δημοσιεύτηκαν χθες στις
βρετανικές εφημερίδες, με αντικείμενο τη στάση των Βρετανών έναντι του ευρώ,
δείχνουν ότι η αρνητική στάση τους προς το ενιαίο νόμισμα δεν έχει αλλάξει
μετά την ομαλή εισαγωγή του σε δώδεκα χώρες της Ευρώπης. 
Η δημοσκόπηση της εταιρείας ICM για λογαριασμό της εφημερίδας «Νιους οφ δε
Γουόρλντ» δείχνει ότι όσοι διαφωνούν με την υιοθέτηση του ευρώ από το Λονδίνο
είναι περισσότεροι από τους υποστηρικτές του, σε αναλογία που φτάνει τους δύο
προς έναν. Το 56% των ερωτηθέντων απάντησαν ότι θα ψήφιζαν «όχι» σε
δημοσκόπηση για την εισαγωγή του ευρώ στη Βρετανία και μόλις το 31% θα
τασσόταν υπέρ του κοινού νομίσματος. 
Επίσης, το 57% πιστεύει ότι η υιοθέτηση του ευρώ θα καταστήσει αναπόφευκτη τη
δημιουργία ενός ευρωπαϊκού υπερ-κράτους, έναντι 27% που διαφωνεί με αυτή την
άποψη. 
Εμπιστεύονται τον Μπλερ 
Ωστόσο, η πλειονότητα των 500 ερωτηθέντων είπαν ότι εμπιστεύονται τον
πρωθυπουργό Τόνι Μπλερ στο ότι θα λάβει τη σωστή απόφαση προς όφελος του
βρετανικού λαού, όσον αφορά το ζήτημα της υιοθέτησης του ευρώ. Το 46%
υποστηρίζει τον Μπλερ, ενώ το 43% εμφανίζεται δύσπιστο απέναντί του. Μια άλλη
δημοσκόπηση της ICM, που δημοσιεύεται στην εφημερίδα «Σάντεϊ Τέλεγκραφ»,
αποκαλύπτει ότι το 71% των ερωτηθέντων αντιτίθεται στην αντικατάσταση της
στερλίνας με το ευρώ, έναντι του 21% που την υποστηρίζει. Πάντως, οι Βρετανοί
σε ποσοστό 79% έναντι 14% πιστεύουν ότι το ευρώ θα αντικαταστήσει τελικά τη
στερλίνα. Το 28% πιστεύει ότι η εισαγωγή του ευρώ θα γίνει διότι είναι μια
κίνηση υπέρ του εθνικού συμφέροντος, αλλά το 68% δήλωσε ότι θα το αποφασίσουν
«οι πολιτικοί», ανεξάρτητα αν ο λαός θέλει ή όχι να εγκαταλειφθεί η λίρα. 
Μια τρίτη δημοσκόπηση για την εφημερίδα «Σάντεϊ Τάιμς» δείχνει ότι οι Βρετανοί
αρχίζουν να εκφράζουν θερμότερα αισθήματα έναντι του ευρώ. Μόνο ένας στους
τέσσερις είπε ότι δεν θέλει ποτέ να μπει η Βρετανία στην ευρωζώνη. Το 18% των
4.702 ανθρώπων που πήραν μέρος στη δημοσκόπηση που πραγματοποίησε η εταιρεία
YouGov δήλωσαν ότι επιθυμούν την άμεση ένταξη της χώρας στην ευρωζώνη, ενώ το
34% λέει ότι αυτό πρέπει να γίνει όταν θα το επιτρέψουν οι οικονομικές
συνθήκες. Επίσης, το 24% θεωρεί αναπόφευκτη την υιοθέτηση του ευρώ από τη
Βρετανία μέσα στα επόμενα τέσσερα χρόνια, ενώ το 51% πιστεύει ότι είναι «πιθανή».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17235N411</ED>
<ID>
ID:301224

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N41&aa=1</URL></REF>


Article

<CATEGORY>vin08</CATEGORY>

 <H5>ΟΙ ΑΝΑΛΥΤΕΣ ΜΙΛΟΥΝ ΓΙΑ ΕΛΛΕΙΨΗ ΕΜΠΙΣΤΟΣΥΝΗΣ
</H5><H2>Ο χαμηλός τζίρος προκαλεί φόβους
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Τρόμαξε την αγορά ο χαμηλός τζίρος στη Σοφοκλέους, ο οποίος την Παρασκευή
διαμορφώθηκε στα μέσα επίπεδα του 1997. Η αισιοδοξία και η ευφορία της
περασμένης εβδομάδας που στηρίζονταν στη δυναμική των κλάδων τηλεπικοινωνίας
και τεχνολογίας στις διεθνείς αγορές μετατράπηκε σε φόβο.

Η μικρή συναλλακτική δραστηριότητα αντικατοπτρίζει την έλλειψη επενδυτικού
ενδιαφέροντος, ενώ οι χρηματιστηριακοί αναλυτές κάνουν λόγο για χαμηλό βαθμό
εμπιστοσύνης των επενδυτών προς την αγορά. 
Ταυτόχρονα, οι προβλέψεις για βελτίωση της κερδοφορίας των ελληνικών
εισηγμένων εταιρειών φαίνεται πως άφησαν του Έλληνες επενδυτές αδιάφορους,
παρά την υψηλή ρευστότητα που διατηρούν τόσο οι θεσμικοί όσο και οι ιδιώτες σε
τοκοφόρες τοποθετήσεις (καταθέσεις, ρέπος κ.λπ.). 
Έτσι, με ελάχιστο όγκο συναλλαγών, ο Γενικός Δείκτης την Παρασκευή έφτασε στις
2.646 μονάδες σημειώνοντας άνοδο 0,40%. Ο τζίρος διαμορφώθηκε σε 80,5 εκατ.
ευρώ (27 δισ. δρχ.) που αντιστοιχούν περίπου στον μέσο όρο της αξίας
συναλλαγών του 1997 (24,175 δισ. δρχ). 
Στάση αναμονής 
«Η ερμηνεία της παραπάνω εξέλιξης σχετίζεται αφενός με τη διατήρηση στάσης
αναμονής σε σχέση με τα απτά δείγματα γραφής που προσδοκά η αγορά στο
μέτωπο των διαρθρωτικών αλλαγών και αφετέρου με τη διατήρηση κλίματος χαμηλού
βαθμού εμπιστοσύνης. 
Έτσι, δεν μπορεί να αποκλεισθεί οποιασδήποτε κατεύθυνσης κίνηση της αγοράς
στον βαθμό που διατηρείται η παρούσα συναλλακτική υποτονικότητα», αναφέρει σε
ανάλυσή της η Ωμέγα Χρηματιστηριακή. 
Οι προβλέψεις για την πορεία του Γενικού Δείκτη είναι δύσκολες, καθώς ο μικρός
τζίρος δεν αποκλείει καμία κατεύθυνση για την αγορά.

Εντούτοις, οι τεχνικές αναλύσεις προβλέπουν ως χαμηλότερο επίπεδο του Γενικού
Δείκτη τις 2.259 μονάδες και ως υψηλότερο τις 2.941 μονάδες. 
Όπως αναφέρει το τμήμα ανάλυσης της Ασπίς ΑΧΕΠΕΥ, το ύψος της συναλλακτικής
δραστηριότητας δεν αφήνει περιθώρια «ουσιαστικών κινήσεων». Προβλέπει ότι σε
περίπτωση ανοδικής κίνησης, ο Γενικός Δείκτης μπορεί να φτάσει μέχρι τέλους
του μήνα στις 2.941,63 μονάδες. Αντίθετα, αν κινηθεί πτωτικά, τότε μπορεί να
φτάσει μέχρι τις 2.259,01 μονάδες. 
Τα «βαριά χαρτιά» 
Το τμήμα ανάλυσης της Βοϊλής ΑΧΕ επισημαίνει ότι ο όγκος συναλλαγών παραμένει
σε χαμηλά επίπεδα και παρ' όλο που ο Γενικός Δείκτης ανήλθε στις 2.600
μονάδες, η διατήρησή τους και η άνοδος σε υψηλότερα επίπεδα θα επιτευχθεί μόνο
με τόνωση του αγοραστικού ενδιαφέροντος και ανοδική κίνηση των μετοχών υψηλής
κεφαλαιοποίησης. 
Η τεχνική εικόνα του Γενικού Δείκτη είναι θετική. Ανοδική κίνηση από τα
παρόντα επίπεδα θα δοκιμαστεί στις 2.675 - 2.690 μονάδες, ενώ πτωτική διάσπαση
των 2.600 μονάδων θα σημαίνει «επανεξέταση» των 2.544 μονάδων και πιθανά
προσέγγιση του εύρους μεταξύ 2.526 και 2.472 μονάδων. 
Από την πλευρά του, ο αναλυτής της Εμπορικής Χρηματιστηριακής κ. Νίκος
Βλασόπουλος συμβουλεύει τους επενδυτές λέγοντας ότι «καθώς το 2002 θα είναι
μια δύσκολη χρονιά για ορισμένους τομείς της οικονομίας μας, οι επενδυτές θα
πρέπει να προσανατολίζονται στην αγορά μετοχών εταιρειών που έχουν
συγκεκριμένες προοπτικές ανόδου της κερδοφορίας τους, με έμφαση στις μετοχές
μεγάλης κεφαλαιοποίησης». 
Η Eurolink ΑΧΕΠΕΥ υπολογίζει το πρώτο σημείο στήριξης του Γενικού Δείκτη στις
2.620 μονάδες και το δεύτερο στις 2.585 μονάδες. Αντίστοιχα, το πρώτο επίπεδο
αντίστασης υπολογίζεται στις 2.650 μονάδες και το δεύτερο στις 2.680 μονάδες. 
«Η θετική δυναμική στους κλάδους τεχνολογίας και τηλεπικοινωνιών φαίνεται να
κερδίζει έδαφος ωθώντας τις αγορές σε θετικές αποδόσεις», τονίζει σε ανάλυσή
της η Π&Κ ΑΧΕΠΕΥ, η οποία αναφερόμενη στη Σοφοκλέους επισημαίνει: «Η
ευνοϊκή στάση των επενδυτών αναμένεται να αντικατοπτρίσει τις κινήσεις των
αγορών του εξωτερικού, παρά την αποκόμιση βραχυπρόθεσμων κερδών». <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17235N421</ED>
<ID>
ID:301225

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N42&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Πιέσεις στη στερλίνα
</H2>
Η ομαλή εισαγωγή τραπεζογραμματίων και κερμάτων του ευρώ την 1η Ιανουαρίου
αποτέλεσε τον κύριο παράγοντα της σημαντικής ενίσχυσης του κοινού ευρωπαϊκού
νομίσματος στην αγορά συναλλάγματος τις πρώτες ημέρες της εβδομάδας που
πέρασε. Το ευρώ ανήλθε στα επίπεδα των 119,70 γιεν και 0,9060 ανά δολάριο ΗΠΑ
και σημείωσε σημαντική ενίσχυση έναντι της στερλίνας στις 2 Ιανουαρίου. Η
ανακοίνωση για άνοδο του δείκτη βιομηχανικής δραστηριότητας ΡΜΙ της ευρωζώνης
για δεύτερο συνεχή μήνα τον Δεκέμβριο, 44,1 από 43,6 τον Νοέμβριο αποτέλεσε
επίσης έναν επιπλέον θετικό παράγοντα για το ευρώ στις αρχές της εβδομάδας. Το
κοινό ευρωπαϊκό νόμισμα απέτυχε παρ' όλα αυτά να διατηρήσει τα αρχικά του
κέρδη με τις κυριότερές του ισοτιμίες να δέχονται νέες πιέσεις προς το τέλος
της εβδομάδας εν μέσω ανακοινώσεων μιας σειράς ισχυρότερων από τα αναμενόμενα
οικονομικών στοιχείων από τις ΗΠΑ. Η ισοτιμία ευρώ/δολ. κυμαινόταν την Πέμπτη
στην αγορά της Νέας Υόρκης περίπου στο επίπεδο των 0,90, ενώ η ισοτιμία
ευρώ/γιεν διαπραγματευόταν περίπου στα 118,50. Η δήλωση του διοικητή της BoJ
κ. Hayami για απότομη πτώση του ιαπωνικού νομίσματος συνετέλεσε στη μερική
ενίσχυση του γιεν, το οποίο είχε υποχωρήσει έναντι του ευρώ την Τετάρτη στο
χαμηλότερο επίπεδο από τον Αύγουστο του 1999, 119,70. Το ευρώ παρέμεινε
ενισχυμένο και έναντι της στερλίνας με την αντίστοιχη ισοτιμία στα 0,6238/45
στις 18.00 ώρα Ελλάδος, ενώ την Τετάρτη είχε σημειώσει τη μεγαλύτερη ημερήσια
άνοδο από τον Ιανουάριο του 1999, ανερχόμενη στο υψηλότερο επίπεδο των
τελευταίων τεσσάρων εβδομάδων, 0,6281. Η αντίληψη της αγοράς, ότι η εισαγωγή
των τραπεζογραμματίων και κερμάτων του ευρώ είναι πιθανόν να αυξήσει τις
πιθανότητες διεξαγωγής δημοψηφίσματος για την ένταξη του αγγλικού νομίσματος
στην Ευρωπαϊκή Νομισματική Ένωση αποτελεί τον κύριο παράγοντα πίεσης για τη
στερλίνα. Η πρόσφατη δήλωση του αξιωματούχου του υπουργείου Εξωτερικών κ.
Hain, ότι σε περίπτωση που η Μεγάλη Βρετανία παραμείνει εκτός της ευρωζώνης
δεν θα αποτελεί μία ισχυρή δύναμη στην Ευρώπη, συνέβαλε επίσης στην πρόσφατη
αποδυνάμωση της στερλίνας. Αξίζει να σημειώσουμε ότι ο δείκτης δραστηριότητας
του βιομηχανικού τομέα της Μεγάλης Βρετανίας, σύμφωνα με επίσημη ανακοίνωση
την Τετάρτη, σημείωσε τη μεγαλύτερη πτώση των τελευταίων τριών ετών τον
Δεκέμβριο παραμένοντας για δέκατο συνεχή μήνα χαμηλότερα από το κρίσιμο
επίπεδο των 50, γεγονός που υποδηλώνει παρατεταμένη συρρίκνωση του τομέα.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17235N422</ED>
<ID>
ID:301275

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N42&aa=2</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΑΛΛΑΤΙΝΗ
</H2><H2>Εξαγορά της εταιρείας Φυτρο - Εμπορική
</H2>
Σε συμφωνία για την εξαγορά του 100% των μετοχών της ΦΥΤΡΟ ΕΜΠΟΡΙΚΗ Α.Ε., η
οποία δραστηριοποιείται στην αγορά διαιτητικών και βιολογικών προϊόντων,
προχώρησε η ΑΛΛΑΤΙΝΗ ΑΒΕΕ. Σύμφωνα με τη διοίκηση της εταιρείας, η συμφωνία θα
υπογραφεί στις προσεχείς εβδομάδες. Με την εξαγορά αυτή η θέση της ΑΛΛΑΤΙΝΗΣ
στην αγορά ενισχύεται και ταυτόχρονα η εταιρεία εισέρχεται στην αναπτυσσόμενη
αγορά βιολογικών προϊόντων. 
Η εταιρεία για το 2000 σημείωσε προ φόρων κέρδη της τάξεως των 76,82 εκατ.
δρχ., αυξημένα κατά 83,34 % σε σχέση με τα 41,90 εκατ. δρχ. το 1999. Ο κύκλος
εργασιών της προσέγγισε τα 10,52 δισ. δρχ., μειωμένος κατά 5,90 % σε σχέση με
τα 11,18 δισ. δρχ. που είχε πραγματοποιήσει στη χρήση του 1999. Στο εννεάμηνο
τα κέρδη της εταιρείας ανήλθαν σε 278 εκατ. δρχ., αυξημένα κατά 467,3% σε
σχέση με τα κέρδη, ύψους 49 εκατ. δρχ. στην αντίστοιχη χρονική περίοδο του
2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας ΑΛΛΑΤΙΝΗ έκλεισε στα 2,57 ευρώ ή στις 875 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 36,75 εκατ. ευρώ ή σε
12,52 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων ο λόγος της τιμής προς κέρδη (Ρ/Ε) της μετοχής ανέρχεται σε 48,74,
ενώ με βάση το ύψους των ιδίων κεφαλαίων του πρώτου εξαμήνου του 2001 ο λόγος
τιμής προς λογιστική αξία (Ρ/BV) της εταιρείας διαμορφώνεται σε 0,94. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17235N423</ED>
<ID>
ID:301315

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N42&aa=3</URL></REF>


Article

<CATEGORY>vin08</CATEGORY>

 <H5>ΜΕΤΑ ΤΗΝ ΕΓΚΡΙΣΗ ΤΗΣ ΣΥΓΧΩΝΕΥΣΗΣ ΙΝΤΡΑΚΟΜ ΜΕ ΙΝΤΡΑΣΟΦΤ
</H5><H2>Αλλαγές στους δείκτες FΤSΕ
</H2>
Η συγχώνευση της Ιντρακόμ με την Ιντρασόφτ οδηγεί σε αλλαγές και στους
δείκτες FTSE

Εγκρίθηκε η συγχώνευση Ιντρακόμ-Ιντρασόφτ από το Διοικητικό Συμβούλιο του
Χρηματιστηρίου και από σήμερα (Δευτέρα, 7 Ιανουαρίου 2002) παύει η
διαπραγμάτευση των μετοχών της απορροφώμενης Ιντρασόφτ Α.Ε. 
Η εταιρεία Ιντρακόμ προβαίνει σε αύξηση του μετοχικού της κεφαλαίου εκδίδοντας
14.898.922 νέες κοινές ονομαστικές μετοχές ονομαστικής αξίας 2,11 ευρώ
(718,9825 δρχ.), τις οποίες θα λάβουν οι μέτοχοι (πλην μετόχου Ιντρακόμ Α.Ε.)
της απορροφώμενης Ιντρασόφτ Α.Ε. 
Σύμφωνα με την αναλογία, μία παλαιά μετοχή θα ανταλλαγεί με 0,475750458 νέες
μετοχές. 
Οι μέτοχοι της απορροφώσας εταιρείας Ιντρακόμ Α.Ε. Ελληνική Βιομηχανία
Τηλεπικοινωνιών και Συστημάτων Πληροφορικής θα διατηρήσουν τον αριθμό των
μετοχών που κατέχουν (110.274.372 κοινές ονομαστικές μετοχές) με νέα
ονομαστική αξία 2,11 ευρώ (718,9825 δρχ.). 
Η συμμετοχή στους δείκτες 
Η συγχώνευση αυτή έφερε αλλαγές στους δείκτες FTSE. Η μετοχή της Ιντρασόφτ
στον δείκτη FTSE/ASE MID 40 θα αντικατασταθεί από τη μετοχή Alpha Leasing Α.Ε. 
Η μετοχή αυτή ήταν η πρώτη επιλαχούσα με βάση την ανάλυση των κριτηρίων των
δεικτών την 3η Ιανουαρίου 2002. Λόγω του επακόλουθου κενού στον δείκτη
FTSE/ASE SMALLCAP, η πρώτη επιλαχούσα μετοχή με βάση την ανάλυση των κριτηρίων
του δείκτη είναι η μετοχή της Ηλέκτρας. 
Η μετοχή της εταιρείας Alpha Leasing Α.Ε. θα συμμετέχει στη σύνθεση του δείκτη
FTSE/ASE MID 40 από σήμερα με στάθμιση 40%. 
Αντίστοιχα, η μετοχή της εταιρείας Ηλέκτρα συμμετέχει στη σύνθεση του δείκτη
FTSE/ASE SMALLCAP με στάθμιση 30%. 
Νέες μετοχές 
Επίσης, το Χρηματιστήριο ενέκρινε την εισαγωγή προς διαπραγμάτευση των νέων
23.800 κοινών ονομαστικών μετοχών της εταιρείας Α.Ε. Τσιμέντων Τιτάν που
προέκυψαν από την άσκηση του δικαιώματος προαίρεσης (stock option plan) υπέρ
των μελών του Διοικητικού Συμβουλίου και των διευθυντών αυτής. 
Τέλος, η Διοίκηση του Χρηματιστηρίου ενημερώθηκε για την αύξηση της
ονομαστικής αξίας των μετοχών των εταιρειών: Elbisco Α.Ε. Συμμετοχών,
Αγροτικός Οίκος Σπύρου ΑΕΒΕ, Βογιατζόγλου Systems Α.Ε. και Η Καθημερινή Α.Ε.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17235N431</ED>
<ID>
ID:301226

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N43&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Ανοδικές τάσεις, αλλά με μικρό τζίρο
</H2>
Η ανοδική τάση συνεχίστηκε και στη συνεδρίαση της Παρασκευής, με τον Γενικό
Δείκτη να σημειώνει άνοδο κατά 0,40%, φτάνοντας τις 2.646 μονάδες. Οι
τηλεπικοινωνίες και κατασκευές υπεραπέδωσαν της αγοράς, λόγω των ελκυστικών
αποτιμήσεων και των προσδοκιών ότι θα επιτευχθούν ικανοποιητικοί ρυθμοί
ανάπτυξης. Η ενίσχυση αυτών από το Γ' Κοινοτικό Πλαίσιο Στήριξης δεν πρέπει να
παραγνωρίζεται. Ο όγκος συναλλαγών ήταν υπερβολικά αδύναμος (80,5 εκατ. ευρώ)
και προκάλεσε ανησυχίες στην αγορά. Οι μακροπρόθεσμοι επενδυτές φαίνεται να
απέχουν από την αγορά προκειμένου να αποκτήσουν μία καλύτερη εικόνα της
οικονομικής κατάστασης των εισηγμένων εταιρειών με το πέρας του 4ου τριμήνου,
ενώ κυρίως φαίνεται να κυριαρχούν κερδοσκοπικές κινήσεις και κάποιες
τοποθετήσεις ξένων θεσμικών σε ορισμένα χαρτιά μεγάλης κεφαλαιοποίησης που
παρουσιάζουν ελκυστικές συγκριτικές αποτιμήσεις. Η πλειονότητα των επενδυτών
συνεχίζει δικαιολογημένα να επιδεικνύει διστακτικότητα λόγω της υψηλής
μεταβλητότητας των τιμών και της χαμηλής ρευστότητας. Είναι σίγουρο ότι με τον
τζίρο αυτό το Ελληνικό Χρηματιστήριο δημιουργεί την αποστροφή στην ξένη
επενδυτική κοινότητα. Καιρός να ανακτήσει τη σοβαρότητά του. Τα ευρωπαϊκά
χρηματιστήρια συνέχισαν να είναι ανοδικά, επηρεαζόμενα από τη βελτίωση της
μακροοικονομικής εικόνας της αμερικανικής οικονομίας, και την προσδοκία ότι
επανέρχεται η εμπιστοσύνη των ταξιδιωτών στις αεροπορικές εταιρείες. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17235N432</ED>
<ID>
ID:301276

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N43&aa=2</URL></REF>


Article

<CATEGORY>vin08</CATEGORY>

 <H2>Προς συγχώνευση LogicDΙS και Ιnformation Dynamics
</H2>
Η LogicDIS και η Information Dynamics ανακοίνωσαν ότι οι συζητήσεις για το
ενδεχόμενο της συγχώνευσης των δύο εταιρειών, με απορρόφηση της δεύτερης από
την πρώτη, βρίσκονται σε προχωρημένο στάδιο. Με βάση τις μέχρι στιγμής επαφές,
οι δύο διοικήσεις εκτιμούν ότι το πλαίσιο της συμφωνίας θα έχει ολοκληρωθεί
και θα μπορεί να τεθεί υπ' όψιν των διοικητικών συμβουλίων για κατ' αρχήν
έγκριση την επόμενη εβδομάδα. Η LogicDIS, η οποία είναι εισηγμένη στο ΧΑΑ,
δραστηριοποιείται στον χώρο της πληροφορικής και ιδιαίτερα στον τομέα του
λογισμικού και των ολοκληρωμένων επιχειρηματικών λύσεων. Στη LogicDIS
συμμετέχει ως στρατηγικός εταίρος και η Τράπεζα EFG Eurobank Ergasias. Σε
ανακοίνωσή της η Information Dynamics εκτιμά ότι για το έτος 2001 οι πωλήσεις
θα ανέλθουν σε 3,4 δισ. και τα κέρδη προ φόρων στα 800 εκατομμύρια δραχμές τουλάχιστον.

ΜΟΥΡΙΑΔΗΣ: Αύξηση κατά 13,4% σημείωσαν οι πωλήσεις της Μουριάδης,
σύμφωνα με τις ενοποιημένες λογιστικές καταστάσεις της Μουριάδης στο εννεάμηνο
του 2001. Συγκεκριμένα, οι πωλήσεις ανήλθαν σε 5.560,8 εκατ. δρχ., έναντι
4.901,7 εκατ. δρχ. την αντίστοιχη περίοδο του 2000. Στην αύξηση αυτή, κατά 8%
σημετέχουν οι πωλήσεις της Πετρίδης.

EVEREST: Αύξηση κατά 59,1% προέβλεψε ο γενικός διευθυντής του Ομίλου
Everest κ. Β. Καλπίας, κατά τη γενική συνέλευση των μετόχων, αναφερόμενος στα
μεγέθη του Ομίλου για το πρώτο οικονομικό εξάμηνο της χρήσης 1ης Ιουλίου 2001
- 30 Ιουνίου 2002. Όπως είπε, προβλέπεται αύξηση του κύκλου εργασιών και των
λοιπών εσόδων κατά 59,1% στο ποσό των 17,2 δισ. δρχ., καθώς και αύξηση των
κερδών προ φόρων και δικαιωμάτων μειοψηφίας κατά 27,5% στο ποσό των 2,5 δισ.
δρχ. Επίσης, στη γενική συνέλευση εγκρίθηκε η διάθεση κερδών και η καταβολή
μερίσματος 15 δρχ. (0,044 ευρώ) ανά μετοχή.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17235N433</ED>
<ID>
ID:301316

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N43&aa=3</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Παραμένει... η ανησυχία
</H2>
Έχει ξεπεραστεί η οικονομική κρίση παγκοσμίως;

Απαντά ο κ. Σωτήρης Γρουμπός, χρηματιστηριακός εκπρόσωπος της εταιρείας
Ελληνοαμερι-κανική ΑΧΕ

Σε ολόκληρο τον κόσμο υπάρχει ακόμη ανησυχία για την οικονομική κρίση που
εξακολουθεί να υφίσταται. Από το δεύτερο εξάμηνο της νέας χρονιάς όμως
αναμένεται να υπάρξει κάποια βελτίωση. Τα μάτια των επενδυτών σε ολόκληρο τον
κόσμο είναι στραμμένα για τον λόγο αυτό στα στοιχεία που αφορούν στην εξέλιξη
των βασικών οικονομικών δεικτών. Στο ελληνικό Χρηματιστήριο πάντως
εξακολουθούν να υπάρχουν καλές μετοχές σε ελκυστικές αποτιμήσεις.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17235N434</ED>
<ID>
ID:301335

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N43&aa=4</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Η συνεχής απασχόληση με διάφορα θέματα θα
χαρακτηρίσει την εβδομάδα αυτή, η οποία στην πορεία της φαίνεται να
διαγράφεται καλή και επεκτατική για σας. Ο Ήλιος στο ζώδιό σας θα σας βοηθήσει
να βάλετε μία καλύτερη τάξη στα πρακτικά και στα οικονομικά σας θέματα, από
την αρχή κιόλας του καινούργιου χρόνου. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η εβδομάδα αυτή φαίνεται να «ταράζει τα
νερά» και να σας πιέζει αρκετά, τουλάχιστον στον οικονομικό τομέα, με τον Άρη
στους Ιχθύες να σας ωθεί να ρισκάρετε επιχειρηματικά ή επενδυτικά. Καλό θα
ήταν να μην προβείτε σε κάποιες πρωτοβουλίες αν δεν είστε σίγουροι για τα
αποτελέσματα. 
ΙΧΘΥΕΣ 
(19 Φεβρουαρίου - 20 Μαρτίου). Πέρα από τη σωστή διαχείριση των υποθέσεων,
των σχέσεων και των χρημάτων που πρέπει να κάνετε στη διάρκεια αυτής της
εβδομάδας, η ανάγκη της συντροφικότητας και η διάθεση της συνεργασίας σε όλα
τα επίπεδα παίρνουν μεγάλες διαστάσεις. Κάντε λοιπόν τις επιλογές σας. 
ΚΡΙΟΣ 
(21 Μαρτίου - 19 Απριλίου). Όσο κι αν τα γεγονότα και οι καταστάσεις σάς
πιέζουν, εσείς φροντίστε να ασχοληθείτε με την ψυχική και τη συναισθηματική
σας ασφάλεια, ακολουθώντας τακτικές που θα σας προφυλάξουν και θα σας
βοηθήσουν να καταστρώσετε μια νέα «στρατηγική» αντιμετώπισης των θεμάτων που
σας απασχολούν. 
ΤΑΥΡΟΣ 
(20 Απριλίου - 20 Μαΐου). Καιρός να αναθεωρήσετε τόσο τις προσωπικές όσο
και τις επαγγελματικές σχέσεις ­ έχετε την αμέριστη πλανητική συμπαράσταση στα
σχέδιά σας και την τύχη με το μέρος σας. Αξιοποιήστε ευκαιρίες που θα
παρουσιαστούν σε επαγγελματικό και κοινωνικό επίπεδο. 
ΔΙΔΥΜΟΙ 
(21 Μαΐου - 21 Ιουνίου). Έχετε ανάγκη από ριζικές αλλαγές στην αντιμετώπιση
της καθημερινής σας ζωής, φροντίστε να τονωθείτε πνευματικά αλλά και σωματικά,
για να μπορέσετε να ανταποκριθείτε αποτελεσματικά σε απρόοπτες καταστάσεις με
ψυχραιμία. 
ΚΑΡΚΙΝΟΣ 
(22 Ιουνίου - 22 Ιουλίου). Η παρουσία του Δία στο ζώδιό σας δίνει έμφαση
στις προσωπικές αλλά και τις κοινωνικές σας σχέσεις, καθώς μέσα από αυτές και
τα όποια επακόλουθά τους διαμορφώνεται το κλίμα της νέας χρονιάς για αρκετά
μεγάλο χρονικό διάστημα. 
ΛΕΩΝ 
(23 Ιουλίου - 22 Αυγούστου). Με τον οικογενειακό τομέα στο προσκήνιο αρχίζει η
εβδομάδα αυτή, μη βιαστείτε όμως να κάνετε κάποιες αλλαγές και αποφύγετε όσο
γίνεται αντιθέσεις και προστριβές με τους δικούς σας ανθρώπους. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Έχετε ανάγκη να εκφράσετε ελεύθερα τη
γνώμη σας, οι άλλοι όμως δεν έχουν ίσως τη διάθεση να σας ακούσουν. Μη φτάνετε
τα πράγματα στα άκρα και να έχετε υπόψη σας πως μόνο με υπομονή και
υποχωρητικότητα θα αντέξετε τις «επιθετικές» διαθέσεις των άλλων. 
ΖΥΓΟΣ 
(24 Σεπτεμβρίου - 23 Οκτωβρίου). Με την παρουσία της Σελήνης στο ζώδιο του
Σκορπιού μάλλον ονειροπολείτε, απολαμβάνοντας ίσως κάποιες φαντασιώσεις σας, ή
εξιδανικεύετε τη μαγεία μιας στιγμής ή ενός ανθρώπου που σας αρέσει. Καλό θα
ήταν όμως να μην κάνετε συναισθηματικές «επενδύσεις», αν δεν είστε σίγουροι
ότι αξίζουν. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Πολύ σημαντική αυτή η εβδομάδα που αρχίζει
για σας, η ένταση των συναισθημάτων σας θα μπορούσε να σας οδηγήσει και σε
εκρήξεις, ηρεμήστε λοιπόν γιατί η πορεία σας θα εξαρτηθεί από την
αυτοκυριαρχία που διαθέτετε. 
ΤΟΞΟΤΗΣ 
(23 Νοεμβρίου - 21 Δεκεμβρίου). Οι πλανητικοί συνδυασμοί της ημέρας φαίνεται
να μειώνουν τη συνήθως σωστή σας κρίση. Φερθείτε με ωριμότητα απέναντι σε
γεγονότα και καταστάσεις και μην αφήσετε την κυκλοθυμική σας διάθεση να φέρει
ένταση στις σχέσεις σας. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17235N441</ED>
<ID>
ID:301207

</ID><URL>http://ta-nea.dolnet.gr/neaweb/neafile.print_unique?e=A&f=17235&m=N44&aa=1</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ: ΔΙΕΚΟΠΗ ΤΟ ΝΤΕΡΜΠΙ ΤΩΝ «ΑΙΩΝΙΩΝ ΑΝΤΙΠΑΛΩΝ»
</H5><H2>Ντροπή
</H2><H4>Οπαδοί του Ολυμπιακού τραυμάτισαν τον διαιτητή Βορεάδη και τον Ομπράντοβιτς </H4>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17235O011</ED>
<ID>
ID:301227

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O01&aa=1</URL></REF>


Article

<CATEGORY>vin10</CATEGORY>

 <H5>ΡΟΜΠΕΡΤΣ: ΑΡΝΕΙΤΑΙ ΝΑ ΑΓΩΝΙΣΤΕΙ ΣΤΟ ΚΟΠΑ ΑΦΡΙΚΑ
</H5><H2>«Αντάρτης»
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ζίζι Ρόμπερτς, αλλά και άλλοι παίκτες της εθνικής ομάδας της Λιβερίας,
διαφωνούν με τους οικονομικούς όρους της συμμετοχής τους στο Κόπα Άφρικα και
απέχουν από τις προπονήσεις. Τυχόν αποκλεισμός του θα είναι όφελος για τον Ολυμπιακό

Ανταρσία Ρόμπερτς στην εθνική ομάδα της Λιβερίας. Ο επιθετικός του Ολυμπιακού
βρίσκεται σε κόντρα με την ποδοσφαιρική ομοσπονδία της χώρας του λόγω
οικονομικών διαφορών! 
Ο Ζίζι Ρόμπερτς βρίσκεται με την εθνική ομάδα της Λιβερίας σε μίνι
προετοιμασία στην Ακτή Ελεφαντοστού και μαζί με άλλους διεθνείς πρόβαλλαν
οικονομικές απαιτήσεις για να αγωνιστούν στο Κόπα Άφρικα. Αρχηγός της
ανταρσίας είναι ο πρώην επιθετικός του Ηρακλή Τζέιμς Ντεμπά, ο οποίος
υποστήριξε: «Αγαπάμε τη χώρα μας, όμως δεν μπορούμε να πάμε στο Μαλι πριν να
συζητήσουμε με την ομοσπονδία για τους οικονομικούς όρους της συμμετοχής μας
στο Κόπα Άφρικα». Διοικητικοί παράγοντες της λιβεριανής ομοσπονδίας εκτόξευσαν
απειλές για αποκλεισμό των «ανταρτών» από τη διοργάνωση, κάτι που θα
εξυπηρετούσε τα σχέδια των υπευθύνων του Ολυμπιακού. Ο τεχνικός διευθυντής της
εθνικής Λιβερίας Ζορζ Ουεά προσπαθεί να παίξει μεσολαβητικό ρόλο μεταξύ των
δύο πλευρών. 
Στο μεταξύ ο Ολυμπιακός περιμένει σήμερα ή αύριο την επίσημη ανακοίνωση από
την ποδοσφαιρική ομοσπονδία της Γκάνας για τη συμμετοχή ή όχι του Πίτερ
Οφορίκουε στο Κόπα Άφρικα. Ο φορ του Ολυμπιακού βρίσκεται στο στάδιο της
αποθεραπείας και σύμφωνα με ρεπορτάζ από την Άκρα το πιθανότερο είναι να
αποκλειστεί από την εθνική ομάδα της Γκάνας. Το ίδιο αναφέρει δημοσίευμα σε
site του BBC. Πάντως η Γκάνα αντιμετωπίζει επιθετικό πρόβλημα αφού τραυματίας
είναι και ο Αμόα της Σάλκε. 
Ο ΕΛΕΥΘΕΡΟΠΟΥΛΟΣ 
Ο Δημήτρης Ελευθερόπουλος συνέχισε χθες το πρόγραμμα της αποθεραπείας του με
τρέξιμο. Ο διεθνής γκολκίπερ αναμένεται σήμερα να υποβληθεί σε μαγνητική
τομογραφία και έως την Παρασκευή ο Τάκης Λεμονής θα γνωρίζει αν θα τον
υπολογίζει στο μεγάλο ντέρμπι με την ΑΕΚ στη Νέα Φιλαδέλφεια τη μεθεπόμενη
αγωνιστική. Στον Ολυμπιακό υπάρχει μεγάλη αισιοδοξία για τη συμμετοχή του
«Ελέ» στο ντέρμπι τίτλου, ωστόσο αν δεν είναι 100% έτοιμος δεν πρόκειται να
πάρει μέρος στο ματς. Άλλωστε ο ίδιος δεν θέλει να ρισκάρει τη συμμετοχή του,
αφού υπάρχει κίνδυνος υποτροπής στη μέση του. 
Λόγω της κακοκαιρίας ματαιώθηκε το χθεσινό φιλικό ματς του Ολυμπιακού με την
Καλλιθέα. Οι «ερυθρόλευκοι» έφθασαν χθες στις χιονισμένες εγκαταστάσεις του
Ρέντη με μεγάλη δυσκολία και έκαναν πρόγραμμα με τρέξιμο. 
Αποκλεισμένοι έμειναν ο Τάκης Λεμονής και ο Τάσος Μητρόπουλος, οι οποίοι δεν
μπόρεσαν να μεταβούν στον Ρέντη. Η προπόνηση έγινε υπό τις οδηγίες των
γυμναστών Πομάσκι, Μουρίκη. Η κακοκαιρία έχει χαλάσει τον προγραμματισμό της
προετοιμασίας των παικτών του Ολυμπιακού, αφού ήδη δεν έχουν γίνει δύο
προπονήσεις, ενώ ματαιώθηκε το δεύτερο φιλικό ματς με την Καλλιθέα. Η σημερινή
προπόνηση έχει προγραμματιστεί για τις 15: 00 και ο Τάκης Λεμονής ελπίζει ότι
η ομάδα του θα μπει σε κανονικούς ρυθμούς εν όψει του αγώνα της Κυριακής με
την Παναχαϊκή.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17235O021</ED>
<ID>
ID:301235

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O02&aa=1</URL></REF>


Article

<CATEGORY>vin10</CATEGORY>

 <H5>Η ΧΡΟΝΙΑ ΤΟΥ ΦΙΛΑΘΛΕΟΝΤΑ </H5><H2>Εμφανείς και αφανείς </H2>
<AUTHOR>ΦΙΛΑΘΛΕΩΝ</AUTHOR>

Εντάξει. Εννοείται ότι (και) το 2001 ήταν η χρονιά του Κεντέρη και των άλλων
παιδιών του στίβου κι ότι, αν έπρεπε να κρατήσουμε μία και μόνη εικόνα, αυτή
θα ήταν ο καλπασμός του Έλληνα αθλητή στον τελικό του διακοσιαριού στο
Έντμοντον κι ο τρόπος που περνούσε, σαν σταματημένους, τους αντιπάλους του
(και μπορεί στους αντιπάλους να μην υπήρχαν ο Τσόνσον κι ο Γκριν, αλλά δεν
έπαυε να είναι τελικός Παγκοσμίου Πρωταθλήματος). Το αυτονόητο μέγεθος αυτής
της επιτυχίας δεν το καθιστά πάντως αναγκαστικά το μόνο γεγονός που θα θυμάται
όποιος φίλαθλος ψάχνει το ωραίο και το αληθινό. Δίπλα στις εμφανείς διακρίσεις
υπάρχουν, σε μια αθλητική χρονιά που δεν ήταν ιδιαίτερα λαμπρή, διακριτικότερα
επιτεύγματα - αλλά, βέβαια, και βυθίσεις. 
Αίφνης, σε μια μέτρια σεζόν για το παγκόσμιο ποδόσφαιρο, οι εύκολοι προβολείς
θα στρέφονταν σε παίκτες σαν τον Ζιντάν (για τη μεταγραφή που έκανε) και τον
Έφενμπεργκ (για τα κύπελλα που σήκωσε) - άντε, στην καλύτερη περίπτωση, και
στον ασταμάτητο Όουεν -, ενώ από ομάδες θα μνημονεύονταν η Γαλλία των ρεκόρ
και η Μπάγερν των τίτλων - άντε και η Ρεάλ της υπαρκτής αλλά σποραδικής
μαγείας. 
Φίλαθλοι σαν κι εμάς σκέφτονται όμως και παίκτες σαν τον Αλέξη Αλεξανδρή και
τον Μακ Μάναμαν (που αρχίζουν κάθε χρονιά σαν αναπληρωματικοί και καταλήγουν
να βγάζουν πάντα τα κάστανα από τη φωτιά), σαν τον Ολιζαντέμπε (της Εθνικής
Πολωνίας, όχι του Παναθηναϊκού, που θαρρείς και ντρέπεται για το ταλέντον
του), προπονητές σαν τον γερο-έφηβο Μπόμπι Ρόμπσον, ομάδες σαν τη Γαλατασαράι
(για την ποιοτική παγίωση μέσα απ' την ανανέωση), τη Λα Κορούνια (για την
ουσιαστική ομαδικότητα), την Ιρλανδία (για το αδάμαστο πείσμα). Κοινό τους
στοιχείο η αγάπη στην μπάλα κι όχι στα λόγια, το ήθος, η υπηρέτηση ενός
αθλητικού ιδεώδους, μιας προσωπικής η ομαδικής αξιοπρέπειας, η υπερίσχυση,
τελικά, έναντι πολλών μεγαλόσχημων και ακριβοπληρωμένων βεντετών του
αθλητισμού. Για τους ίδιους, αλλά, επιπλέον, και για καθαρά αισθητικούς
λόγους, οι ποδοσφαιρικές εικόνες που μένουν είναι οι δυο γκολάρες του
παγκοσμίως άγνωστου Γκοβού της Λυών εναντίον της Μπάγερν, η απίστευτη εξέλιξη
του τελικού του Κυπέλλου Ουέφα μεταξύ Λίβερπουλ και Αλαβές και, στα δικά μας,
η φωτοβολίδα του Λουτσιάνο στον ημιτελικό του Κυπέλλου με τον Παναθηναϊκό,
αλλά και τα γκολ-μαχαιρές του ΠΑΟΚ στον τελικό της ίδιας διοργάνωσης. Μόνο
ίσως φως στο τέλμα του ποδοσφαίρου μας (αλήθεια τι απέγινε η κάθαρση;), η
άφιξη δυο σοβαρών ανθρώπων, του Σάντος και του Ρεχάγκελ. 
Στον διεθνή χώρο, θα δούμε σύντομα αν το επερχόμενο Παγκόσμιο Κύπελλο θα
μπορέσει ν' ανακόψει την τριπλή απειλή του υπερκορεσμού, του ντόπινγκ και της
εμπορευματοποίησης. 
Σε άλλους χώρους ξεχώρισαν η μάχη της Φεοφάνοβα με την Ντραγκίλα (αλλά και η
ομορφιά της Γκριγκόριεβα) στο επί κοντώ, η ανάρρηση του νεώτατου Χίουιτ και
της αναστημένης Καπριάτι στην κορυφή του παγκόσμιου τένις (αλλά και η απίθανη
νίκη του Ιβανίσεβιτς στο Γουίμπλεντον), η δύσκολη μα δίκαια επάνοδος των
γιουγκοσλαβικών αλεπούδων στον θρόνο του ευρωπαϊκού μπάσκετ (αλλά και τα
ξεσπάσματα παικτών σαν το Νοβίτσκι και τον Γκασόλ), οι τέσσερις συνεχόμενες
νίκες της εθνικής μας του βόλεϊ επί της Ρωσίας. Στα ευχάριστα για τον ελληνικό
αθλητισμό και η νέα γενιά γυμναστών σαν τον Βλάση Μάρα, το χειροκρότημα του
Ντουμπρόβνικ στον ηττημένο του τελικού του πόλο Ολυμπιακό και στον καλύτερο
παίκτη της διοργάνωσης Παπαθεοδώρου, η αίσθηση ότι κάτι κινείται, μετά από
δεκαετίες, στο τένις και στην κολύμβηση. 
Όμως, στα μάτια μου, τον τόνο στο 2001, έναν τόνο κάπως ρετρό και πάντως
αρκετά πικρό, δίνουν τρεις ιστορίες, λιγότερο ή περισσότερο αέναης επιστροφής.
Ο Μπόρα Μιλουτίνοβιτς οδήγησε την έκτη διαφορετική ομάδα του, την Κίνα, σε
τελικούς Παγκοσμίου Κυπέλλου, ακολουθώντας πάντα την ίδια συνταγή της
απομάκρυνσης από τα φώτα της δημοσιότητας, της εξαφάνισης αλλά και ενσωμάτωσης
σε μια χώρα χαμένη στα πέρατα του κόσμου, της πίστης στους παίκτες του μόνο
και μόνο γιατί δεν καλούνται να κάνουν τίποτα άλλο από το να παίξουν. Ο Μάικλ
Τζόρνταν ξανακατέβηκε στο παρκέ, αλλά και στη γη, θαρρείς μονάχα για ν'
αποδείξει πόσο σπουδαία ιδιότητα είναι για έναν αθλητή - ιδίως για έναν μεγάλο
αθλητή - να ξέρει να σταματάει στην ώρα του. Και η Τατιάνα Έντκβιστ -
Ναροζιλένκο γκρέμισε τις κατακτήσεις χρόνων (και τη σπουδαιότερη που υπάρχει:
την αγάπη όλων των ανθρώπων του αθλητισμού), γιατί ξέχασε την ύπαρξη και τη
δύναμη της ύβρεως. Ιδίως στον αθλητισμό δεν μπορείς να μένεις συνέχεια στην
κορυφή και, ιδίως στον αθλητισμό, το μέσον έχει τουλάχιστον ίση αξία με το
αποτέλεσμα. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17235O022</ED>
<ID>
ID:301281

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O02&aa=2</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Ποδόσφαιρο, ΝΒΑ και σκι
</H2>
14.30 (Eurosport): Σκι. Αγώνας αντοχής (Μ). 
15.30 (Eurosport): Πατινάζ ταχύτητας. 
15.00 (Alpha Sports 2): Πρωτάθλημα Ολλανδίας (Μ). 
17.00 (Alpha Sports 1): Πρωτάθλημα Ιταλίας (Μ). 
17.00 (Alpha Sports 2): Πρωτάθλημα Γαλλίας (Μ). 
17.00 (Supersport): Πρωτάθλ. μπάσκετ. 
17.30 (Eurosport): Σκι. Άλμα. 
18.45 (Supersport): Πρωτάθλ. Ισπανίας. 
19.00 (Alpha Sports 2): Ηνίοχος-Δούκας (ποδόσφαιρο σάλας, Ζ). 
19.30 (Eurosport): Στουρμ Γκρατς-Φενέρμπαχτσε (Ζ). 
21.30 (Eurosport): Σκι. Άλμα. 
22.00 (Supersport): Χειμερινά σπορ. 
23.30 (Eurosport): Ράλι Παρίσι-Ντακάρ. 
23.30 (Alpha Sports 1): ΝΒΑ Highlights. 
03.30 (Alpha Spirts 2): Σαν Αντόνιο-Νέα Υόρκη (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17235O023</ED>
<ID>
ID:301320

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΟ: Η ΚΑΚΟΚΑΙΡΙΑ «ΕΥΝΟΕΙ» ΤΑ ΠΛΑΝΑ ΤΟΥ ΜΑΡΚΑΡΙΑΝ
</H5><H2>Κερδίζει χρόνο
</H2><H4>* Ο Ουρουγουανός τεχνικός έχει την ευκαιρία να δουλέψει περισσότερο με τους
παίκτες του μετά τη νέα αναβολή του ματς με τον Ηρακλή
</H4>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Σέρχιο Μαρκαριάν κτίζει την επιθετική ανάπτυξη του ΠΑΟ γύρω από τον Μιχάλη Κωνσταντίνου

Η κακοκαιρία των τελευταίων ημερών «πάγωσε» και τον Παναθηναϊκό. Και η νέα
αναβολή του αγώνα με τον Ηρακλή στο Καυταντζόγλειο προβληματίζει τους
«πράσινους» αφού αναμένεται να βαρύνει ακόμη περισσότερο το πρόγραμμα και αυτό
είναι κάτι που δεν αρέσει καθόλου στον Σέρχιο Μαρκαριάν. 
Ωστόσο, υπάρχει και ένα θετικό στοιχείο που προσμετράει ο Ουρουγουανός
τεχνικός, ο οποίος έχει περισσότερο χρόνο για να δουλέψει με την ομάδα και να
κάνει τις αλλαγές που επιθυμεί στο αγωνιστικό σύστημά της. Ο 57χρονος
προπονητής δείχνει ότι προτιμάει το 4-4-2, όπως και ο προκάτοχός του Γιάννης
Κυράστας, όμως διαφοροποιεί τους ρόλους ορισμένων παικτών. 
Τι λένε τα πλάνα του Μαρκαριάν; Ουσιαστικά αφήνει ένα επιθετικό φουνταριστό,
τον Κωνσταντίνου, με τους Κόλκα και Βλάοβιτς να βγαίνουν από τα άκρα (αριστερά
και δεξιά, αντίστοιχα), αλλά συγχρόνως να βοηθούν και τη μεσαία γραμμή. 
Ο Νίκος Λυμπερόπουλος φαίνεται ότι θα είναι αυτός που αναλαμβάνει κατά κύριο
λόγο την οργάνωση των επιθέσεων, με δύο στόχους. 
Από τη μία μεριά θέλει να εκμεταλλευτεί με κάθετες πάσες τον Κύπριο φορ και
από την άλλη να δίνει τον ρυθμό με τους ταχύτατους Κόλκα και Βλάοβιτς, οι
οποίοι όταν βγαίνουν μπροστά να αλλάζουν το σύστημα σε 4-3-3 ως συμπαραστάτες
του Κωνσταντίνου. 
Βέβαια, όλα αυτά θα διαφοροποιούνται ανάλογα με τον αντίπαλο και τη
δυναμικότητά του, με τους Ολιζαντέμπε και Καραγκούνη να θεωρούνται επίσης ως
παίκτες 11άδας. 
ΑΠΟΥΣΙΕΣ 
Στο μεταξύ η κακοκαιρία δεν επέτρεψε σε όλους τους παίκτες τού Παναθηναϊκού να
λάβουν μέρος στη χθεσινή προπόνηση. Στη χιονισμένη Παιανία κατάφεραν να πάνε
τελικά 16 παίκτες, οι οποίοι γυμνάστηκαν με βάρη, αφού δεν ήταν δυνατόν να
διεξαχθεί προπόνηση σε κάποιο από τα γήπεδα, καθώς το χιόνι έχει φτάσει στους
30 πόντους. Για το λόγο αυτό ο Μαρκαριάν πήρε τους παίκτες που κατάφεραν να
φτάσουν και τους πήγε στο γυμναστήριο, όπου προπονήθηκαν με βάρη. Απόντες ήταν
οι δύο Κροάτες, Γκόραν Βλάοβιτς και Ντάνιελ Σάριτς, οι δύο Δανοί, Ρενέ
Χένρικσεν και Γιαν Μικάελσεν και οι Λεωνίδας Βόκολος, Μιχάλης Κωνσταντίνου.
Βέβαια και οι έξι παίκτες που δεν μπόρεσαν να πάνε στην Παιανία, ειδοποίησαν
έγκαιρα τον προπονητή τους. 
Πάντως και η σημερινή προπόνηση είναι αμφίβολο αν θα γίνει στο γήπεδο. Ο
Μαρκαριάν ζήτησε από τους ανθρώπους που φροντίζουν τα γήπεδα να γίνει
προσπάθεια να καθαριστούν κάποια σημεία, τουλάχιστον γύρω-γύρω από τον
αγωνιστικό χώρο, ώστε να μπορούν οι παίκτες να κάνουν τρέξιμο. Όσο για το
φιλικό, που είχε σχεδιαστεί για σήμερα, και αυτό αναβλήθηκε και όχι μόνο
εξαιτίας των άσχημων καιρικών συνθηκών. Βασικότερος λόγος είναι ότι πιθανότατα
το ματς κυπέλλου με τον Ηρακλή να διεξαχθεί μεθαύριο και ο Ουρουγουανός
τεχνικός δε θέλει να επιβαρύνει τους ποδοσφαιριστές του πριν από ένα κρίσιμο
παιχνίδι. 
ΑΜΥΝΤΙΚΟ ΧΑΦ 
Όσο για τα μεταγραφικά, η αναβολή του αγώνα με τον «Γηραιό», λόγω χιονιού,
«πάγωσε» και την εισήγηση του 57χρονου προπονητή. Πάντως, ο Μαρκαριάν
βρίσκεται σε συνεχή επαφή με τον πρόεδρο της ΠΑΕ, Άγγελο Φιλιππίδη, ο οποίος
ενημερώνεται για όλα τα θέματα. Σήμερα ή αύριο οι δύο άνδρες θα συναντηθούν
για να συζητήσουν την απόκτηση αμυντικού χαφ. 
*** Παίκτης του ΠΑΟ θα συνεχίσει να είναι για τα επόμενα 3,5 χρόνια και
επίσημα πλέον ο Ρενέ Χένρικσεν. Ο Δανός αμυντικός συναντήθηκε με τον Άγγελο
Φιλιππίδη και έκανε πράξη τη συμφωνία που είχε κάνει από τον περασμένο
Οκτώβριο. Ο 31χρονος παίκτης υπέγραψε το νέο του συμβόλαιο και θα παραμείνει
στο «τριφύλλι» ως το καλοκαίρι του 2005.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17235O031</ED>
<ID>
ID:301236

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O03&aa=1</URL></REF>


Article

<CATEGORY>vin10</CATEGORY>

 <H5>ΙΡΑΝΙΛΝΤΟ: Θα προσφύγει στη Δικαιοσύνη
</H5><H2>Κατηγορεί τον Άρη για απάτη
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Καταγγελίες εναντίον της ΠΑΕ Άρης έκανε χθες ο εκπρόσωπος του Ιρανίλντο, τις
οποίες πληροφορήθηκε η διοίκηση της ομάδας της Θεσσαλονίκης, χωρίς, όμως, να
ανησυχεί ιδιαίτερα. 
Συγκεκριμένα, ο εκπρόσωπος του Βραζιλιάνου μέσου κατηγόρησε τον μεγαλομέτοχο
της ΠΑΕ Άρης, Γιάννη Ζαχουδάνη, για απάτη και δήλωσε ότι προτίθεται να
προσφύγει στα πολιτικά δικαστήρια.

«Ο κ. Ζαχουδάνης μού παρουσίασε ένα έμβασμα που εστάλη στις 27 Δεκεμβρίου του
2001, σύμφωνα με το οποίο στις 6 Ιανουαρίου θα έπρεπε να εισπράξουμε το ποσό
των εκατόν ογδόντα χιλιάδων δολαρίων, κάτι που δεν έγινε. 
Ο κ. Ζαχουδάνης μάς εξαπάτησε και θα προσφύγουμε στη Δικαιοσύνη, εκτός από τη
ΦΙΦΑ και την ΕΠΑΕ», είπε ο εκπρόσωπος του Ιρανίλντο, ενώ ο ίδιος ο παίκτης,
μιλώντας για τις μέρες που πέρασε στον Άρη, είπε: «Θέλω να ξεχάσω όσο το
δυνατόν αυτά που πέρασα στον Άρη. Θέλω να συνεχίσω την καριέρα μου σε ομάδα
της Ελλάδας για να αποδείξω την αξία μου. Αν το δεκάρι της Φλαμένγκο δεν
μπορεί να παίξει στον Άρη, τότε ποιος μπορεί; Αναγκάστηκα να δανειστώ χρήματα
από τη Βραζιλία για να καλύψω τα έξοδά μου». 
ΣΤΗΝ ΚΥΠΡΟ 
Με τους Σπαρί και Βαλερί αγωνίστηκε ο Άρης το Σάββατο στο φιλικό παιχνίδι που
έδωσε στην Κύπρο με αντίπαλο την Καμπαρόσκ. Τα δύο νέα αποκτήματα των
«κιτρίνων» άφησαν πολύ καλές εντυπώσεις στην πρώτη τους εμφάνιση με την ομάδα.
Ο Άρης νίκησε με 2-0 (Χαριστέας 5', Τσίμπα 27'). Μεγάλα προβλήματα
αντιμετωπίζει η ομάδα του Άρη που είναι αναγκασμένη να παραμείνει στην Κύπρο
και σήμερα, αφού λόγω της κακοκαιρίας δεν μπορεί να επιστρέψει στην Ελλάδα.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17235O032</ED>
<ID>
ID:301282

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O03&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Εμπλοκή στη μεταγραφή του Μοσχογιάννη
</H2>
Παίκτες πάνε κι έρχονται στην Κρήτη, όμως επί του παρόντος μεταγραφές...
μηδέν, όπως και οι θερμοκρασίες που επικρατούν στη Μεγαλόνησο. 
Το θέμα της απόκτησης του Ξενοφώντα Μοσχογιάννη, από τον Πανηλειακό,
εμποδίζεται από τη διάρκεια του συμβολαίου. Ο παίκτης ζητάει συμβόλαιο
κλειστό, διετούς διάρκειας, και η κρητική ΠΑΕ αντιπροτείνει συμβόλαιο 1+1. 
Ο Θωμάς Κυπαρίσσης, που έμεινε ελεύθερος από τον Άρη, διαπραγματεύεται τη
μεταγραφή του, πέρα από τον ΟΦΗ και με άλλες ομάδες και μέχρι αύριο, όπως
δήλωσε, θα γνωρίζει σε ποιο σύλλογο θα υπογράψει. Τέλος, όλα είναι ρευστά και
για τον διεθνή παίκτη του Πανσερραϊκού Δέντσα, αφού για την απόκτησή του
υπάρχει ενδιαφέρον και από μεγάλες ομάδες. 
Χθες πάντως στο Ηράκλειο αναμενόταν στο Ηράκλειο, ο Γάλλος μέσος της Λα
Λουβιέρ, Πασκάλ Ντιάζ, για συζητήσεις με την ΠΑΕ, ενώ γύρισε από την Ιταλία ο
Μανώλης Δερμιτζάκης, ο οποίος δοκιμάστηκε από την Περούτζια και θα περιμένει
την απάντηση της ιταλικής ομάδας.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17235O033</ED>
<ID>
ID:301321

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O03&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Ψάχνει θέση για τον Ολιβέιρα
</H2>
Ύστερα από το ναυάγιο της μεταγραφής του Αγαπητού Αμπελά, ο Βραζιλιάνος
Ολιβέιρα και δύο ποδοσφαιριστές από την ελληνική αγορά είναι οι στόχοι του
Εθνικού Αστέρα στη μεταγραφική περίοδο που διανύουμε. 
Το πρόβλημα είναι ότι αυτήν τη στιγμή δεν υπάρχει κενή θέση ξένου
ποδοσφαιριστή και αυτό αποτελεί εμπόδιο για την απόκτησή του Βραζιλιάνου. 
Υπάρχει βέβαια εκκρεμότητα με τον Σκέμπι, ο οποίος έχει φύγει για την
Εθνική ομάδα της χώρας του και ακόμα δεν έχει εμφανιστεί. Αν βρεθεί τρόπος για
να λυθεί το συμβόλαιό του τότε θα «ανοίξει η πόρτα» για τον Ολιβέιρα. 
Στη συνάντηση του Νίκου Παπαδόπουλου με τον Νίκο Αλέφαντο συμφωνήθηκε να
πραγματοποιηθούν αυτές οι μεταγραφές όπως και η λύση της συνεργασίας με τον
Αμπελά, που φαίνεται ότι είχε συμφωνήσει και στην Παναχαϊκή. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17235O034</ED>
<ID>
ID:301337

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: ΜΟΝΟ ΟΙ ΜΕΤΑΓΡΑΦΕΣ ΘΑ ΖΕΣΤΑΝΟΥΝ ΤΙΣ ΣΧΕΣΕΙΣ ΨΩΜΙΑΔΗ - ΣΑΝΤΟΣ
</H5><H2>Παγωνιά...
</H2><H4>* Οι Ίβιτς και Ξενίδης δεν καλύπτουν τον Πορτογάλο προπονητή που επιμένει για
μέσο και υψηλόσωμο φορ
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ένα είναι το κύριο ερώτημα που απασχολεί τούτες τις... παγωμένες ώρες τους
φίλους της ΑΕΚ: Το αν θα αποκτηθεί άλλος παίκτης, διότι αυτό θα φανερώσει
πολλά σχετικά με τις ήδη ψυχρές σχέσεις Ψωμιάδη - Σάντος. Τι διαφαίνεται στο
άμεσο μέλλον; 
Μετά τους Ίβιτς, Φόλια, Ξενίδη, το να έρθει άλλος ποδοσφαιριστής στη Νέα
Φιλαδέλφεια δεν παίζεται με πολλές πιθανότητες. Ο Μ. Ψωμιάδης φέρεται
τουλάχιστον προβληματισμένος και τηρεί στάση αναμονής. 
Είτε λόγω των όσων έχουν συμβεί ή ειπωθεί μεταξύ του «μπος» και του Πορτογάλου
τεχνικού, είτε λόγω των εξελίξεων στα τηλεοπτικά, όπου, αναμφίβολα και
δικαίως, η ΑΕΚ ρίχνει μεγάλο βάρος. 
Ο Σάντος ήθελε τον Φόλια και άλλους δύο της δικής του επιλογής (ή έστω
μικρότερης αξίας), αλλά ήρθαν οι Ίβιτς, Ξενίδης. Δώρο Ψωμιάδη μεν, όχι της
αρεσκείας Σάντος δε. Θα πει κάποιος ότι πάντα οι υπεύθυνοι ή όσοι βάζουν το
χέρι στην τσέπη (και ο Ψωμιάδης όντως φροντίζει να εξοφλεί τους ποδοσφαιριστές
στο ακέραιο, ώστε να μην έχουν παράπονα στο τμήμα), συνηθίζουν να κάνουν και
κινήσεις δικές τους. 
Συμβαίνει σε αρκετές ομάδες ανά τον κόσμο. Εδώ όμως υπάρχει μια διαφορά: όταν
η ομάδα είναι δεύτερη ή τρίτη, ο όποιος αρμόδιος μπορεί και να ενεργεί
αυτοβούλως και να παίρνει αποφάσεις. Αν όμως η ομάδα «πετά» όπως η ΑΕΚ στο
φετινό πρωτάθλημα και ο αέρας της διαφοράς από τον δεύτερο είναι πέντε βαθμοί,
προς τι οι αναταράξεις; 
Ο Φερνάντο Σάντος διαπιστώνει ότι οι παίκτες που ζήτησε δύσκολα θα αποκτηθούν

Ο Σάντος κατάφερε το απίστευτο. Όχι μόνο αυτός φυσικά, αλλά συνέβη επί των
ημερών του: η ΑΕΚ απέκτησε ηρεμία στα αποδυτήρια, το... καράβι πάει σε ήρεμα
νερά, είναι πρώτο φαβορί για τον τίτλο του πρωταθλητή. Μπροστά υπάρχει το
δύσκολο πρόγραμμα των τριών συνεχόμενων ντέρμπι (Ηρακλής, Ολυμπιακός, ΠΑΟΚ)
και το τελευταίο που έπρεπε να γίνει ήταν ο αποπροσανατολισμός. 
Επί της ουσίας και για να μην κάνει ή λέει ο οποιοσδήποτε του... κεφαλιού του:
αν μετά τους Ίβιτς, Ξενίδη, οι οποίοι και ασφαλώς θα βοηθήσουν σε δεδομένες
στιγμές στο μέλλον, αποκτηθεί ο μέσος και ο επιθετικός που αναζητεί ο Σάντος,
όλα θα τακτοποιηθούν. Δύσκολα όμως θα γίνει αυτό, καθόσον στην ΑΕΚ κάπου
«ψάχνονται». 
ΝΕΟ ΣΥΜΒΟΛΑΙΟ 
Και ακόμη: πρόσφατα έγινε γνωστό ότι ο Ψωμιάδης ήθελε από τον Σάντος να
ανανεώσουν το συμβόλαιο και να διασφαλίσουν τη συνέχιση της συνεργασίας τους.
Μάλιστα, σε πρόσφατη συνέντευξη Τύπου, ο «πρόεδρος» είπε ότι ο τεχνικός ήθελε
να ανανεώσουν από τώρα το συμβόλαιό τους. 
Η εξέλιξη ποια είναι; Όπως αναφέρουν πηγές, ο Φερνάντο Σάντος θα περιμένει έως
το καλοκαίρι και μετά θα δουν όλοι μαζί τι θα γίνει. «Θα τα πούμε στο τέλος
της περιόδου», είναι το μήνυμα. Θα υπάρξουν άμεσα εξελίξεις ή κάτι νέο; Οι
κάπως «ψυχρές σχέσεις» μπορούν να αναθερμανθούν στο καταχείμωνο και έχει
απάντηση ο Μ. Ψωμιάδης; 
Στον αγωνιστικό τομέα, το φιλικό εναντίον της Προοδευτικής το μεσημέρι του
Σαββάτου αναβλήθηκε. Οι λόγοι, προφανείς. Σχεδόν όλοι οι παίκτες παρέμειναν
αποκλεισμένοι! Η ελπίδα είναι να καταφέρουν σήμερα το πρωί να γυμναστούν στο
κλειστό «Γ. Μόσχος» και να δουν τι θα γίνει με το ματς Κυπέλλου (Τετάρτη) στο
Κιλκίς. Όσο για τις αποφάσεις στις υποθέσεις Μιελκάρσκι-Ραμπέ, αναμένονται από
ώρα σε ώρα, με την ΑΕΚ να μην αποκλείει πλέον τίποτα, ακόμη και τη σταδιακή
ένταξή τους στις εκδηλώσεις.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O041</ED>
<ID>
ID:301237

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Υπέγραψε για 3 χρόνια ο Λάλικ
</H5><H2>Περιμένει Τσομάκοφ και Μοσκάλιεβιτς </H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Τον Μάριαν Λάλικ απέκτησε ο Πανιώνιος. Ο Σλοβάκος μέσος υπέγραψε συμβόλαιο
συνεργασίας με την ομάδα της Νέας Σμύρνης για τρία χρόνια και αποτελεί τη
δεύτερη μεταγραφή μετά την απόκτηση του Τούρκου Έρολ Μπουλούτ. 
Σήμερα θα φθάσουν (αν το επιτρέψει η κακοκαιρία) στην Αθήνα δύο ξένοι, οι
οποίοι θα υποβληθούν σε ιατρικές εξετάσεις και αν τις περάσουν με επιτυχία θα
υπογράψουν συμβόλαιο. 
Ο λόγος για τον Λέτσε Κράσιμιρ Τσομάκοφ και τον Πολωνό επιθετικό της Βίσλα
Κρακοβίας Όκιερντ Μοσκάλιεβιτς. Αν ολοκληρωθούν αυτές οι μεταγραφές, ο
Πανιώνιος θα έχει ενισχυθεί σημαντικά και είναι πολύ πιθανό η περίπτωση του
Κυπαρίσση να μην προχωρήσει, αφού ο παίκτης ακόμα δεν έχει απαντήσει στην
πρόταση που του έγινε. 
Η περίπτωση απόκτησης του Κόλα φαίνεται ότι πάντα ενδιαφέρει τον Πανιώνιο,
αφού ο παίκτης έχει περάσει στους υποψήφιους για δανεισμό από την ΑΕΚ, όπως
και ο Παντούρου, την απόκτηση του οποίου επιθυμεί διακαώς ο Ντουμίτρου
Ντουμιτρίου. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O042</ED>
<ID>
ID:301283

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=2</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>Τζακ ποτ
</H4>
Τζακ ποτ σημειώθηκε στη χθεσινή κλήρωση του Τζόκερ, αφού ουδείς βρέθηκε με 5+1
επιτυχίες. Στον κουμπαρά μπήκαν 2.000.000 ευρώ. Τα κέρδη στις υπόλοιπες
κατηγορίες: στην κατηγορία των 5 κερδίζουν 65.656,74, στην 4+1 θα πάρουν από
2.490,61, στην 4 κερδίζουν από 39,54, στην 3+1 θα εισπράξουν από 34,33, στην 3
θα πάρουν από 1,75, στην 2+1 κερδίζουν από 1,75 και στην 1+1 θα εισπράξουν από
0,91 ευρώ. Οι τυχεροί αριθμοί: 3, 12, 18, 20, 45, ενώ ο αριθμός του Τζόκερ
είναι το 5. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O043</ED>
<ID>
ID:301322

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=3</URL></REF>


Article

<CATEGORY>vin10</CATEGORY>

 <H2>ΤΟ ΠΡΟΤΟ </H2>
Τζακ ποτ σημειώθηκε στην πρώτη κατηγορία του ΠΡΟΤΟ. Στον κουμπαρά μπήκαν
300.000 ευρώ. Τα κέρδη στις υπόλοιπες κατηγορίες έχουν ως εξής: 2η: κερδίζουν
από 25.043,68, 3η: θα εισπράξουν από 2.003,91, 4η: θα πάρουν από 127,13, 5η:
θα εισπράξουν από 14,77 και 6η: κερδίζουν από 1,29 ευρώ. Οι τυχεροί αριθμοί:
9, 4, 4, 3, 8, 0, 5.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O044</ED>
<ID>
ID:301338

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=4</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟΓΚΟΛ </H2>
Η νικήτρια στήλη του δελτίου ΠΡΟ-ΠΟγκόλ: 2, 9, 7, 14, 17, 20, 1, 8. Στην πρώτη
κατηγορία (8άρια) είχαμε τζακ ποτ. Τα 27 7άρια θα πάρουν από 97,23 ευρώ και τα
452 6άρια από 4,75 ευρώ. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O045</ED>
<ID>
ID:301348

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ </H2>
Τα χιόνια δεν επέτρεψαν τη διεξαγωγή των ιπποδρομιών και το χθεσινό
κυριακάτικο πρόγραμμα - με απόφαση του ΟΔΙΕ - μεταφέρθηκε για σήμερα Δευτέρα,
εφόσον το επιτρέψουν οι καιρικές συνθήκες. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O046</ED>
<ID>
ID:301353

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=6</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17235O047</ED>
<ID>
ID:301356

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O04&aa=7</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ: ΔΕΝ ΣΥΜΦΩΝΗΣΕ </H5><H2>Περιμένω
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Άκαρπη απέβη η προσπάθεια του Γιώργου Μπατατούδη να συμφωνήσει από τώρα με τον
Παντελή Κωνσταντινίδη την ανανέωση της συνεργασίας του τελευταίου με την ομάδα
του ΠΑΟΚ. 
Ο μεγαλομέτοχος του «δικεφάλου», πραγματοποίησε το Σάββατο συνάντηση με τον
παίκτη και τον εκπρόσωπό του, προκειμένου να συζητήσει μαζί τους την
ενδεχόμενη ανανέωση της συνεργασίας του Κωνσταντινίδη με την ομάδα. Ο παίκτης
όμως και ο εκπρόσωπός του αρνήθηκαν να συζητήσουν οποιαδήποτε λεπτομέρεια για
το θέμα αυτό, πριν ξεκαθαρίσει η κατάσταση που επικρατεί στα οικονομικά της
ομάδας. «Δεν βιαζόμαστε να κλείσουμε. Θα περιμένουμε να εξομαλυνθεί πρώτα η
κατάσταση στην ΠΑΕ και μετά συζητάμε ξανά», είπε ο εκπρόσωπος του
Κωνσταντινίδη. 
Ο Παντελής Κωνσταντινίδης συναντήθηκε με τον Γιώργο Μπατατούδη αλλά δεν
υπήρξε κάποια αξιοσημείωτη εξέλιξη στο θέμα του νέου συμβολαίου του 
Ο Γιώργος Μπατατούδης επιχείρησε να μπει σε λεπτομέρειες και να ρωτήσει με
ποιο ποσό θα ήταν ευχαριστημένος ο παίκτης προκειμένου να ανανεώσει τη
συνεργασία του με την ομάδα. Ο εκπρόσωπός του όμως ζήτησε από τον Γιώργο
Μπατατούδη να μη συνεχίσει, αφού είναι νωρίς ακόμη να ειπωθεί οτιδήποτε, μιας
και τα οικονομικά της ΠΑΕ ΠΑΟΚ βρίσκονται σε πολύ κακή κατάσταση και δεν
αποκλείεται μάλιστα από σήμερα να έχουμε αποχή των παικτών από τις
προπονήσεις. Αυτό που διαβεβαίωσαν τον μεγαλομέτοχο του «δικεφάλου» ο
Κωνσταντινίδης και ο εκπρόσωπος του, ήταν ότι ο ΠΑΟΚ θα έχει τον τελευταίο
λόγο όταν ο παίκτης αρχίσει να εξετάζει τις προτάσεις άλλων ομάδων. 
*** Σήμερα, εκπνέει το τελεσίγραφο που έθεσαν οι παίκτες του ΠΑΟΚ στον
Γιώργο Μπατατούδη για την πληρωμή διακοσίων εκατομμυρίων δραχμών, έναντι των
οφειλών που έχει προς αυτούς η «μαυρόασπρη» ΠΑΕ. Αν δεν πληρωθούν τα χρήματα
αυτά, τότε είναι πολύ πιθανό οι παίκτες του «δικεφάλου» να ξεκινήσουν αποχή. 
*** Τη δημιουργία νέου γηπέδου ζήτησε ο Γιώργος Μπατατούδης από τον
Γενικό Γραμματέα Αθλητισμού Νίκο Έξαρχο. Ο κ. Μπατατούδης συγκεκριμένα του
ζήτησε να καλύψει η πολιτεία το 30% του προϋπολογισμού ενός γηπέδου πενήντα
χιλιάδων θέσεων.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17235O051</ED>
<ID>
ID:301238

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Απογοήτευσε ο Γάλλος Καπού
</H2>
Δείγμα αρνητικό. Ο λόγος για τον Γάλλο αμυντικό Ζαν Μισέλ Καπού, ο οποίος
δοκιμάστηκε στο φιλικό της Παναχαϊκής με την Καλαμάτα (1-0) και δεν έδειξε
κάτι το ξεχωριστό στον Σπύρο Λιβαθηνό. Έτσι, εκτός απροόπτου, θα πάρει το
δρόμο της επιστροφής στη χώρα του καθώς η γενική εντύπωση που άφησε ήταν ότι
πρόκειται για έναν συνηθισμένο παίκτη, απ' αυτούς που υπάρχουν πολλοί στη χώρα
μας. Βέβαια δεν αποκλείεται ο κ. Λιβαθηνός να του δώσει μία ακόμα ευκαιρία
εντός της εβδομάδας, προκειμένου να είναι 100% σίγουρος για την απόφασή του.
Στο φιλικό παιχνίδι του Σαββάτου η Παναχαϊκή επικράτησε 1-0 της Καλαμάτας με
γκολ του Κομπαγιάσι.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17235O052</ED>
<ID>
ID:301284

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O05&aa=2</URL></REF>


Article

<CATEGORY>vin10</CATEGORY>

 <H2>Το δεύτερο Τζακ Πoτ του νέου έτους
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Αδιάθετα παρέμειναν τα 400.000 ευρώ της πρώτης κατηγορίας, ύστερα από το
δεύτερο Τζακ Ποτ που σημειώθηκε στη χθεσινή κλήρωση του ΛΟΤΤΟ, αφού στη
διαλογή των 504.495 δελτίων ( 4.577.353 στήλες) δεν βρέθηκε εξάρι. Εντυπωσιακή
ήταν η επανεμφάνιση στην τυχερή εξάδα του αριθμού 35, αλλά και η διπλή
παρουσία τόσο των εκπροσώπων της δεκάδας του 10 για δεύτερη συνεχόμενη φορά
όσο και του λήγοντα αριθμού 3. Μονοί και Μικροί μπαίνουν μπροστά και στο
επιμέρους σκορ του 2001, αφού ύστερα από την ισοπαλία του προηγούμενου
διαγωνισμού επεβλήθησαν των αντιπάλων τους με 4-2. Τέλος, Τζακ Ποτ σημειώθηκε
και στην πρώτη κατηγορία του ΠΡΟΤΟ, ενώ τα 300.000 ευρώ θα μεταφερθούν
προσαυξημένα στην επόμενη κλήρωση.

<H3>ΑΠΟΤΕΛΕΣΜΑΤΑ ΤΟΥ 2ου ΚΥ ΔΙΑΓΩΝΙΣΜΟΥ 2002 </H3>
* Κληρώθηκαν οι αριθμοί 4, 11, 13, 23, 35, 42

* Συμπληρώθηκαν 4.577.353 στήλες.

* Μοιράστηκαν 153.620,55 ευρώ

* Δεν μοιράστηκαν 400.000 ευρώ

* Δεν βρέθηκε 6άρι, ενώ βρέθηκαν 89 5άρια που κερδίζουν από 733,19
ευρώ, 4.626 4άρια που κερδίζουν από 10,57 ευρώ και 85.304 3άρια που κερδίζουν
από 0,46 ευρώ.

ΠΡΟΤΟ: Κληρώθηκε ο αριθμός 9443805 Δεν βρέθηκε νικητής στην 1η κατηγορία.

Στήλες : 1.602.355
<H3>Πόσες φορές εμφανίστηκαν έως τώρα
</H3>
<H3>Πρεμιέρα νίκης Μονών του 2002
</H3>
<H3>Τι λένε οι αριθμοί
</H3><H3>Σε 1.007 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17235O053</ED>
<ID>
ID:301323

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O05&aa=3</URL></REF>


Article

<CATEGORY>vin10</CATEGORY>

 <H5>ΟΑΚΑ: ΧΟΛΝΤΕΝ ΚΑΙ ΝΤΙΚΟΥΔΗΣ ΔΕΝ ΑΦΗΣΑΝ ΤΟΥΣ ΑΝΤΙΠΑΛΟΥΣ ΝΑ ΚΑΝΟΥΝ ΟΝΕΙΡΑ </H5><H2>Τίτλος εν λευκώ...
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο άτυπος τίτλος της «πρωταθλήτριας χειμώνα» που κατέκτησε η ΑΕΚ με τη νίκη της
(89-76) χθες επί της Δάφνης ταίριαξε γάντι στην ομάδα του Σάκοτα, αφού
συνέπεσε και με τη... βαρυχειμωνιά που έπληξε την Ελλάδα. 
Το παιχνίδι αναβλήθηκε το Σάββατο στο ΟΑΚΑ, αφού η Νομαρχία Αττικής και ο
ΕΣΑΚΕ δεν έδωσαν άδεια να διεξαχθεί το παιχνίδι, λόγω καιρικών συνθηκών, όμως
το παιχνίδι έγινε χθες, αφού τόσο η ΑΕΚ όσο και η Δάφνη κατάφεραν να βρουν
τρόπους να φθάσουν στο Μαρούσι. 
Η «Ένωση» μάλιστα νοίκιασε ειδικό πουλμανάκι 20 θέσεων, που είχε αλυσίδες, από
αυτά που καταφέρνουν να ξεπερνούν αντίξοες συνθήκες και μεταφέρουν κόσμο στην
Πάρνηθα! 
Ο Τζέι Αρ Χόλντεν με τον Δήμο Ντικούδη δεν άφησαν τη Δάφνη να κάνει... όνειρα
και έδωσαν στην ΑΕΚ μεγάλη διαφορά (υπέρτατη τιμή +24:70-46), που διατηρήθηκε,
αν και μειώθηκε μέχρι το τέλος. Ο Αμερικανός πλέι μέικερ έκανε... μαγικά στην
επίθεση (23π με 6/8 τριπ), όμως ήταν εξαιρετικός και στην οργάνωση του
παιχνιδιού (5 ασ.), ενώ ο Ντικούδης έδωσε βοήθειες σε όλους τους τομείς (20π,
6 ριμπ, 2 κοψ. 2ασ). 
Ετοιμάζεται να πασάρει με... στυλ, ακόμη και πεσμένος στο παρκέ ο Δήμος
Ντικούδης! 20 πόντοι και 6 ριμπ. από τον Λαρισαίο «πρωταθλητή χειμώνα» με την ΑΕΚ

Η ΑΕΚ αγωνίστηκε χωρίς δεύτερο ξένο (τον αναζητεί ακόμη), ενώ η Δάφνη χωρίς
τους νεοαποκτηθέντες Καρλάιλ και Σμιντ, με τους οποίους δεν συνέχισε τη
συνεργασία ο Τζιβελέκας ως ένδειξη διαμαρτυρίας για τη μη έκδοση δελτίου (θα
ήταν το 17ο ενώ το όριο είναι 16) κοινοτικού στον δεύτερο! Άγνωστο τι θα γίνει
και με τους Τζόνσον, Ναχάρ, Σάντος στη συνέχεια... αφού πρόθεση του προέδρου
της Δάφνης είναι να αποσύρει όλα τα συμβόλαια ξένων παικτών. Χθες μάλιστα,
ανέβασε τους τόνους, αποκαλώντας «αποτυχημένο διαχειριστή» τον πρόεδρο του
ΕΣΑΚΕ Μανώλη Παπακαλιάτη και του ζήτησε να παραιτηθεί, αφού δεν ενδιαφέρεται
για τα συμφέροντα των ομάδων που παλεύουν να σωθούν. 
Ο Παπακαλιάτης με δήλωσή του προχθές προέτρεψε τη Δάφνη να καταθέσει το
συμβόλαιο του Σμιντ, προκειμένου να βρεθεί λύση και χαρακτήρισε «αδιανόητη τη
συμπεριφορά του Τζιβελέκα». 
«Συμβόλαιο στον ΕΣΑΚΕ δεν κατατέθηκε. Όλα τα υπόλοιπα είναι αποκυήματα της
φαντασίας». 
Ο Μπακ Τζόνσον με τον Ναχάρ και τον Συριστρατίδη έκαναν ό,τι μπορούσαν χθες
και γενικά δημιούργησαν προβλήματα στην ΑΕΚ. 
Οι περίπου 50 ηρωικοί οπαδοί, που αψήφησαν το κρύο για να δουν από κοντά την
ΑΕΚ, είδαν, εκτός από θέαμα, την επιστροφή του Ταπούτου, ύστερα από περίπου
ένα μήνα. 
«Ήμασταν σοβαροί και αυτό ήταν το πιο σημαντικό», τόνισε ο Ντράγκαν Σάκοτα, ο
οποίος είχε το μυαλό του - και όχι άδικα - στο ταξίδι (σήμερα το πρωί η
αναχώρηση) για τη Βιτόρια, όπου η ΑΕΚ θα αντιμετωπίσει την Ταουγκρές για την
Ευρωλίγκα. 
«Ήθελα να γίνει το ματς το Σάββατο, αφού έχουμε το ταξίδι, αλλά δεν ήταν στο
χέρι μας». 
Ο Γιώργος Ζευγώλης έμεινε ικανοποιημένος από την προσπάθεια των παικτών του
και την εικόνα της Δάφνης, λόγω των... συνθηκών που επικρατούν στην ομάδα. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17235O061</ED>
<ID>
ID:301239

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O06&aa=1</URL></REF>


Article

<CATEGORY>vin10</CATEGORY>

 <H5>ΚΑΛΑΦΑΤΑΚΗΣ: Δεν είχαμε εναλλακτικές λύσεις για Ντόουσον </H5><H2>Λύτρωση από τον Παπαμακάριο </H2>
Το τρίποντο του Μανώλη Παπαμακάριου 40'' πριν από το τέλος, «λύτρωσε» το
Περιστέρι που κατάφερε να κάμψει την αντίσταση του Ιωνικού Ν.Φ. (88-84). Οι
φιλοξενούμενοι, με πρωταγωνιστές τους Ντόουσον και Σούλη και με άμυνα ζώνης,
στη μεγαλύτερη διάρκεια του ματς, κατάφεραν να διεκδικούν τη νίκη έως το
τέλος, αλλά δεν είχαν υπολογίσει στον αρχηγό του Περιστερίου, ο οποίος έδωσε
τις επιθετικές λύσεις στην ομάδα του. Ο Παπαμακάριος, με το τρίποντο, έδωσε
προβάδισμα στο Περιστέρι (86-84), ενώ στη συνέχεια ο Βόιτσικ «έκοψε» το σουτ
του Γκαλιλέα. Γι' αυτή τη φάση πάντως, εξέφρασε στο τέλος τις αντιρρήσεις του
ο προπονητής του Ιωνικού Ν.Φ., Γιώργος Καλαφατάκης, υποστηρίζοντας ότι οι
διαιτητές Σπυρίδωνος-Πολίτης έπρεπε να «μετρήσουν» το καλάθι. Το τελικό σκορ
διαμόρφωσε με βολές πάλι ο Παπαμακάριος. «Έτσι όπως εξελίχθηκε το ματς,
ελπίζαμε στη νίκη. Παλέψαμε το ματς έως το τέλος. Πιστεύω ότι οι παίκτες μου
είναι νικητές» είπε ο Καλαφατάκης. «Λυπάμαι για την έκβαση του ματς, αλλά
έχουμε παράπονα από τη διαιτησία και πιστεύω ότι αδικηθήκαμε». 
Σε μέτρια επίπεδα η απόδοση του Ντίνκινς, σε υψηλά του Σούλη. Το Περιστέρι
όμως «λύγισε» τον Ιωνικό

«Ο Ιωνικός έπαιξε πολύ καλά. Τον υποτιμήσαμε και παραλίγο να το πληρώσουμε»
είπε ο προπονητής του Περιστερίου, Αργύρης Πεδουλάκης. «Οφείλουμε να σεβόμαστε
όλους τους αντιπάλους. Μας έλειψε ο Άντερσεν και δεν είχαμε εναλλακτικές
λύσεις στο μαρκάρισμα του Ντόουσον».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17235O062</ED>
<ID>
ID:301285

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O06&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Χρίσμα από Μαματζιόλα
</H2>
Ένα τρίποντο του Αχιλλέα Μαματζιόλα στην εκπνοή του αγώνα (το οποίο
αμφισβητήθηκε ως εκπρόθεσμο από τους φιλοξενουμένους) έδωσε μεγάλη νίκη στην
Ολύμπια Λάρισας επί του Μακεδονικού, χρίζοντας πρωταθλητή χειμώνα τον Απόλλωνα
στη 13η αγωνιστική της Α2. 
Η άλλη ομάδα της Λάρισας έφτασε στην Αθήνα, ύστερα από οδύσσεια και
αποκλεισμό στην Εθνική, με καθυστέρηση και οι διαιτητές είχαν «κλείσει» το
φύλλο αγώνα υπέρ του Πανελληνίου (20-0 ά.α.). Λογικά, η ΕΟΚ θα ορίσει νέα
ημερομηνία. 
Τα αποτελέσματα: Απόλλων Πατρών-Χαλκίδα 76-66, Ολύμπια Λάρισας-Μακεδονικός
82-81, Άλιμος-Παλαιό Φάληρο 90-91, Παπάγου-ΜΕΝΤ 73-81, Αίας Ευόσμου-Ιωνικός
Νικαίας 63-67, Μίλωνας-Σπόρτιγκ 68-66. 
Η βαθμολογία (δεν υπολογίζεται ο αγώνας Πανελληνίου-Λάρισας): Απόλλων
Πατρών και Μακεδονικός 24, ΜΕΝΤ 23, Ολύμπια 22, Χαλκίδα και Μίλωνας 20,
Πανελλήνιος, Λάρισα και Παλαιό Φάληρο 19, Ιωνικός Νικαίας 18, Παπάγου 17,
Άλιμος 16, Αίας Ευόσμου 15, Σπόρτιγκ 14.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17235O063</ED>
<ID>
ID:301324

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O06&aa=3</URL></REF>


Article

<CATEGORY>vin10</CATEGORY>

 <H5>ΓΚΙΜΠΕΡΤ: ΠΡΕΠΕΙ ΝΑ ΣΥΝΕΧΙΣΟΥΜΕ ΝΑ ΔΟΥΛΕΥΟΥΜΕ ΣΚΛΗΡΑ </H5><H2>Νίκη παραμονής
</H2>
Ένα σημαντικό βήμα για την παραμονή του στην κατηγορία έκανε ο ΚΑΟΔ με τη νίκη
επί του ΠΑΟΚ (82-77). Με πρωταγωνιστή τον Άντρες Γκίμπερτ η ομάδα της Δράμας
κατάφερε να ελέγχει το ματς στη μεγαλύτερη διάρκειά του. Προηγήθηκε 40-27 στο
17', ενώ όταν ο ΠΑΟΚ ισορρόπησε το παιχνίδι, ένα ξέσπασμα στην τελευταία
περίοδο (71-60 στο 38' ) ήταν αρκετό για να την οδηγήσει στη νίκη. Ο Κώστας
Μίσσας είχε την ευκαιρία να δει πέντε παίκτες του να έχουν διψήφιο αριθμό
πόντων. Εκτός από τον Γκίμπερτ, σημαντική ήταν η βοήθεια του Λόρθριτζ στα
ριμπάουντ (επτά) και την οργάνωση του παιχνιδιού (οκτώ ασίστ), ενώ πολύτιμη
ήταν η επιθετική συμβολή των Σδράδα, Πέτροβιτς και Μάρκοβιτς σε κρίσιμα σημεία
του παιχνιδιού. 
«Ο ΠΑΟΚ είναι μεγάλη ομάδα, όμως θα πρέπει να ξεχάσουμε το συντομότερο αυτό το
παιχνίδι, αφού το πρωτάθλημα έχει ακόμα πολύ δρόμο», είπε ο προπονητής του
ΚΑΟΔ, Κώστας Μίσσας. «Προχωρούμε με μικρά αλλά σταθερά βήματα. Νομίζω ότι
δικαιούμασταν νίκη και στα ματς με Νήαρ Ηστ, Άρη και Παναθηναϊκό». 
Ο Παπαδόπουλος καρφώνει εντυπωσιακά μπροστά στον Κόμματο. Ο ΚΑΟ Δράμας πέτυχε
μεγάλη νίκη επί του ΠΑΟΚ και έχει πλέον τον πρώτο λόγο για τη σωτηρία

Ο Άντρες Γκίμπερτ συμφώνησε με τον προπονητή του στο γεγονός ότι οι παίκτες θα
πρέπει να είναι προσγειωμένοι: «Παίξαμε καλά στην άμυνα. Ήμασταν πολύ καλά
προετοιμασμένοι, αλλά ακόμα δεν έχουμε εξασφαλίσει την παραμονή μας στην
κατηγορία. Πρέπει να συνεχίσουμε να δουλεύουμε σκληρά στην προπόνηση και να
εκμεταλλευτούμε το πλεονέκτημα που μας δίνει η έδρα μας». 
Στον ΠΑΟΚ επικρατούσε απογοήτευση: «Ο ΚΑΟΔ ήταν καλύτερος και νίκησε δίκαια.
Δουλέψαμε πολύ τις τελευταίες ημέρες και ήμουν αισιόδοξος για την έκβαση του
ματς. Δεν περίμενα όμως ότι τελικά θα δείξουμε τόσο άσχημη εικόνα. Στο γήπεδο
θα πρέπει να σκεφτόμαστε επαγγελματικά. Είμαι απογοητευμένος. Το... παραμύθι
θα πρέπει να τελειώσει. Είχαμε και έχουμε πρόβλημα επικοινωνίας», είπε ο
Βαγγέλης Αλεξανδρής.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17235O071</ED>
<ID>
ID:301240

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O07&aa=1</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΗΣ: Οι παίκτες έδειξαν πάθος και υπευθυνότητα </H5><H2>Νευρικός ηγέτης ο Νέναντ Μάρκοβιτς
</H2>
Τα σουτ τριών πόντων (15/24), αλλά και η πολύ καλή άμυνα βοήθησαν τον Πανιώνιο
να νικήσει τον Ηρακλή με 74-52. Πρωταγωνιστές στην επιτυχία αυτή, οι δύο
παίκτες για τους οποίους πρόσφατα η διοίκηση είχε εκφράσει προβληματισμό για
τις προηγούμενες εμφανίσεις τους: ο Νέναντ Μάρκοβιτς, ο οποίος ήταν πρώτος
σκόρερ (27π), ενώ περιόρισε σημαντικά τη δραστηριότητα του Χατζηβρέττα και ο
Λοράν Σκιαρά, ο οποίος διακρίθηκε τόσο στον οργανωτικό όσο και τον αμυντικό
τομέα. 
«Ήταν θέμα ρυθμού. Έτσι σουτάρω πάντα στην προπόνηση. Ε, δεν θα μου 'βγαινε
και στο παιχνίδι;» έλεγε στο τέλος του ματς ο Μάρκοβιτς, ο οποίος εμφανίστηκε
ορισμένες φορές εκνευρισμένος (δέχθηκε τεχνική ποινή αν και ήταν στον πάγκο
για έντονη διαμαρτυρία στον Καρούση, ενώ σε άλλη στιγμή του ματς, άνοιξε
διάλογο και με τον προπονητή του Ηρακλή Κώστα Πιλαφίδη). Ο Παναγιώτης
Γιαννάκης υποστήριξε ότι παρά τα προβλήματα, η ομάδα δούλεψε καλά στη διακοπή
του πρωταθλήματος. «Οι παίκτες έδειξαν πάθος και υπευθυνότητα. Ακόμα και ο
Μελάς, που έπαιξε λίγο, άρπαξε την ευκαιρία από τα μαλλιά. Μπορεί να ήμασταν
πολύ καλοί στα σουτ τριών πόντων, όμως το κλειδί ήταν η άμυνα». 
Αρκετά ήταν τα προβλήματα στον Ηρακλή, ο οποίος αγωνίστηκε χωρίς τον Μπλάκνεϊ.
Ο Αμερικανός δεν έχει επιστρέψει από τις ΗΠΑ και ο Πιλαφίδης δεν φαίνεται να
τον υπολογίζει για τη συνέχεια. «Στο ματς ήμασταν μόνο για 16 λεπτά. Όσον
αφορά τον Μπλάκνεϊ, δεν εμφανίστηκε και συνεπώς δεν υπάρχει για εμάς».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17235O072</ED>
<ID>
ID:301286

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O07&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ </H5><H2>Ψυχραιμία και... σάντουιτς
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Απομακρύνθηκε ο Άρης από την επικίνδυνη ζώνη της βαθμολογίας με τη δεύτερη
συνεχόμενη νίκη του. Υπέταξε δίκαια με 79-70 το αξιόμαχο Ηράκλειο, καθώς
διατήρησε την ψυχραιμία του όταν οι φιλοξενούμενοι πήραν προβάδισμα (28':
52-54, 30' 20': 60-63) με πρωταγωνιστές τους Νίκο Κρίτσαλο και Ζούριτσα Ζούζα. 
Ο Μίλαν Μίνιτς φρέσκαρε την ομάδα του με την είσοδο των Απόστολου Κουτρούλια
(8 π. στο τέταρτο δεκάλεπτο) και Γιάννη Λάππα. Έκλεισαν διαδρόμους στην άμυνα,
ήταν απειλητικοί στην επίθεση και έδωσαν στον Άρη ό,τι ακριβώς χρειαζόταν για
να ξαναπάρει το προβάδισμα (33': 65-63) και το ροζ φύλλο αγώνα. 
Αντικείμενο έντονης συζήτησης έγιναν στην αίθουσα Τύπου οι αντιδράσεις οπαδών
των γηπεδούχων προς τον πάγκο του Ηρακλείου και κυρίως στον Νίκο Παύλου, ο
οποίος έχει χρεωθεί με απρεπή συμπεριφορά στον περσινό αγώνα. Μία παρέα πίσω
του ασχολήθηκε απρεπώς με τον προπονητή των φιλοξενουμένων σχεδόν σε όλη τη
διάρκεια του αγώνα, ενώ δεν έλειψαν και τα συνθήματα εις βάρος του. Εναντίον
του εκτοξεύθηκε ένα σάντουιτς και κατά του Κορομηλά αναψυκτικό. 
Ο Παύλου διαμαρτυρήθηκε («κάποτε πρέπει να διορθωθεί το πρόβλημα»), ενώ θέση
για τις απρεπείς, αλλά όχι πρωτοφανείς, αντιδράσεις πήρε ο Μίλαν Μίνιτς,
υπερασπιζόμενος τον αντίπαλο συνάδελφό του. Δεν προσποιήθηκε ότι δεν είδε και
χωρίς να γίνει ερώτηση δήλωσε: «Ο κ. Παύλου είχε δίκιο σε ό,τι αφορά τους
φιλάθλους. Το μπάσκετ χρειάζεται τους φιλάθλους με αθλητική παιδεία. Μόνο έτσι
θα μπορέσουμε να χαρούμε την ομορφιά του παιχνιδιού. Πρέπει να ξεπερνάμε όλα
αυτά τα μικρά προβλήματα που υπάρχουν στον αγώνα και να μην ξεχνάμε τι
σημαίνει ηθική μέσα στον πόλεμο».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17235O073</ED>
<ID>
ID:301325

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O07&aa=3</URL></REF>


Article

<CATEGORY>vin10</CATEGORY>

 <H5>ΝΤΡΟΠΗ: ΤΟ ΝΤΕΡΜΠΙ ΑΝΑΜΕΣΑ ΣΤΟΝ ΟΛΥΜΠΙΑΚΟ ΚΑΙ ΤΟΝ ΠΑΝΑΘΗΝΑΪΚΟ ΔΕΝ ΕΛΗΞΕ ΠΟΤΕ...
</H5><H2>Τραυμάτισαν το μπάσκετ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Ζέλικο Ομπράντοβιτς τραυματίστηκε στο κεφάλι από αιχμηρό αντικείμενο που
πέταξαν οι «θερμόαιμοι» οπαδοί του Ολυμπιακού

Στο μάρκετινγκ υποστηρίζουν πως ακόμη και η αρνητική διαφήμιση μπορεί να
επιφέρει θετικά αποτελέσματα στο προϊόν. Όμως με τόση αρνητική διαφήμιση μόνο
αρνητικές μπορεί να είναι οι συνέπειες! 
Το ελληνικό μπάσκετ, με το ξεκίνημα της νέας χρονιάς, με αφορμή το χθεσινό
ντέρμπι στη Γλυφάδα (Ολυμπιακός - Παναθηναϊκός), είχε μιας πρώτης τάξεως
ευκαιρία να ανακτήσει μέρος της χαμένης αξιοπρέπειας και λάμψης του. Δίχως
αγώνες ποδοσφαίρου, με την κακοκαιρία να έχει... κουράσει τους Έλληνες, όσο
και ο ερχομός του ευρώ, το big derby ήταν ό,τι καλύτερο για να φέρει - έστω
και για λίγο - στο προσκήνιο του άθλημα. 
Το ματς όμως δεν τελείωσε ποτέ! Λίγο πριν από τη λήξη του τρίτου δεκαλέπτου οι
δύο διαιτητές, Νίκος Παπαδημητρίου και Λάζαρος Βορεάδης, αποφάσισαν (ορθότατα)
να διακόψουν εις βάρος του Ολυμπιακού τον αγώνα, αφού η χιονοθύελλα στην
Αττική έγινε... κερματοθύελλα με στόχο την αποστολή του Παναθηναϊκού και τους
δύο διαιτητές. 
Μάλιστα στο 27.06 ένα (αγνώστου ταυτότητος) αντικείμενο τραυμάτισε λίγο κάτω
από το δεξί μάτι τον διαιτητή Βορεάδη, ο οποίος έχασε τις αισθήσεις του και
σωριάστηκε στο παρκέ! Το παιχνίδι διεκόπη για πρώτη φορά, καθώς οι δύο
διαιτητές αποσύρθηκαν στα αποδυτήριά τους, προκειμένου να παρασχεθούν οι
πρώτες βοήθειες στον τραυματία ρέφερι αλλά και να ηρεμήσουν τα πνεύματα. 
Εκεί όπου τελειώνει η λογική αρχίζει το... οπαδιλίκι. Δεν ανακαλύψαμε την
Αμερική. Όμως ακόμα και έτσι, τι εξήγηση μπορεί να βρει κανείς να δώσει για τη
χρονική στιγμή που επιλέχτηκε από τους ανεγκέφαλους οπαδούς του Ολυμπιακού για
να δημιουργήσουν τα επεισόδια; Η ομάδα τους κατόρθωσε να γυρίσει τον αγώνα και
μετά το 43-53 υπέρ του Παναθηναϊκού (5.51) μείωσε σε 52-55 και ο Μίλαν Τόμιτς
είχε το μπόνους μιας ελεύθερης βολής! Κι όμως! Οι οπαδοί, οι «στρατιώτες» της
ομάδας, άρχισαν να εκσφενδονίζουν αντικείμενα εις βάρος των παικτών του
Παναθηναϊκού, που είχαν μαζευτεί και άκουγαν τις εντολές του Ομπράντοβιτς σε
τάιμ άουτ! 
Ο διαιτητής Λάζαρος Βορεάδης δέχτηκε χτύπημα από αντικείμενο λίγο κάτω από το
δεξί μάτι

Ένα μπουκάλι κτύπησε (από απόσταση αναπνοής) τον Μπαλογιάννη στο πρόσωπο. Ένα
άλλο, τον Αλβέρτη στο κεφάλι, ενώ ένα αιχμηρό αντικείμενο άνοιξε το κεφάλι του
Ομπράντοβιτς. Οι τραυματίες έσπευσαν στους διαιτητές για να διαμαρτυρηθούν την
ώρα που ο Μποντίρογκα, εκνευρισμένος αλλά αδικαιολόγητος, επέστρεψε ένα
μπουκάλι στους «ερυθρόλευκους» οπαδούς. Ο καταιγισμός στράφηκε εναντίον των
διαιτητών και τότε τραυματίστηκε ο Βορεάδης. Οι διαιτητές αποσύρθηκαν και νέο
επεισόδιο δημιουργήθηκε στη φυσούνα όπου οι υπάλληλοι ασφαλείας του Ολυμπιακού
δεν επέτρεπαν στον μάνατζερ του Παναθηναϊκού, Μάνο Παπαδόπουλο, να μπει στα
αποδυτήρια των διαιτητών, όπως οι παράγοντες των γηπεδούχων. 
Ύστερα από 35 λεπτά οι δύο διαιτητές επέστρεψαν στο παρκέ και μετά τις
συστάσεις (που προφανώς θεωρήθηκαν τυπικές!) το παιχνίδι άρχισε ξανά. Δεν
πέρασαν περισσότερο από 2.19 αγωνιστικά λεπτά και ύστερα από το ξέσπασμα των
παικτών του Ομπράντοβιτς (με σερί 7-0 ξέφυγε και πάλι με 10 πόντους: 52-62),
οι οπαδοί του Ολυμπιακού έβαλαν στόχο ξανά τους διαιτητές. 
Συνεπείς στην απόφασή τους να διακόψουν τον αγώνα στην περίπτωση νέων
επεισοδίων, το κομμάτι γύψου που προσγειώθηκε στο παρκέ (33" πριν από τη
συμπλήρωση του τρίτου 10λεπτου) απλώς στερέωσε την... ταφόπλακα του χθεσινού
ντέρμπι! Παπαδημητρίου και Βορεάδης μπήκαν ξανά στα αποδυτήρια για
συμπληρώσουν το φύλλο αγώνα παρουσία μάλιστα του προέδρου της ΚΑΕ Ολυμπιακός,
Σωκράτη Κόκκαλη. 
Στο φύλλο αγώνα οι δύο διαιτητές σημειώνουν τον τραυματισμό του Βορεάδη που
ωστόσο δεν στάθηκε αρκετός να διακοπεί το παιχνίδι. Αναφέρουν πως συζητήθηκε,
στη διάρκεια της πρώτης διακοπής, το ενδεχόμενο εκκένωσης του γηπέδου και
απορρίφθηκε αυτή η περίπτωση καθότι ο αστυνομικός διευθυντής κ. Μανταφάβας
τόνισε πως κάτι τέτοιο εγκυμονούσε πολλούς κινδύνους. Φυσικά αναφέρεται ακόμη
η εις βάρος του Ολυμπιακού διακοπή του αγώνα και υπέρ του Παναθηναϊκού με σκορ
20-0. 
Κατόπιν ο Ολυμπιακός υπέβαλε ένσταση για αντικανονική διακοπή του αγώνα,
υποστηρίζοντας πως την αποφάσισε ο δεύτερος διαιτητής (Βορεάδης) και όχι ο
πρώτος όπως ορίζουν οι κανονισμοί (Παπαδημητρίου), γιατί θα μπορούσε να
εκκενωθεί το γήπεδο και γιατί τα επεισόδια προκλήθηκαν όταν παίκτης του
Παναθηναϊκού πέταξε μπουκάλι εις βάρος οπαδών του Ολυμπιακού. 
Ωστόσο ο κ. Παπαδημητρίου (που αξίζει να σημειωθεί πως ήταν διαιτητής και στον
επεισοδιακό τρίτο τελικό του 1993 όταν ο Ολυμπιακός νίκησε τον Παναθηναϊκό που
σε ένδειξη διαμαρτυρίας δεν παρουσιάστηκε στον τέταρτο τελικό στο ΣΕΦ) αλλά
και ο κ. Βορεάδης με δήλωσή τους ήταν κατηγορηματικοί, ότι η απόφαση για
διακοπή του αγώνα πάρθηκε από κοινού!

<H3>ΤΟ ΜΑΤΣ
</H3><H3>«Πράσινος» μονόλογος
</H3>
Κυρίαρχος του παιχνιδιού, από το πρώτο λεπτό έως τη στιγμή της διακοπής (62-52
προηγούνταν οι «πράσινοι» λίγο πριν από την ολοκλήρωση της τρίτης περιόδου)
ήταν ο Παναθηναϊκός, δείχνοντας πως η νίκη δεν θα του ξέφευγε. Οι παίκτες τού
Ζέλικο Ομπράντοβιτς, στα σημεία που τουλάχιστον οι «θερμοκέφαλοι» οπαδοί του
Ολυμπιακού επέτρεψαν να παιχτεί μπάσκετ, ήταν ανώτεροι (χωρίς να χρειαστεί να
φτάσουν σε υψηλά επίπεδα απόδοσης) και δεν έχασαν ποτέ τον έλεγχο του αγώνα. 
Απέναντί τους είχαν μια ομάδα χωρίς σύστημα, «σφιγμένη» και με κακή ψυχολογία,
χωρίς κάποιον ιδιαίτερο λόγο. Το άγχος ήταν φανερό πως βάραινε τα πόδια μόνο
των γηπεδούχων, που είχαν βέβαια περάσει και σαφώς πιο «σφιχτά» Χριστούγεννα. 
Βλέπετε, οι δύο προπονητές είχαν αντιμετωπίσει εντελώς διαφορετικά την
προετοιμασία για τον συγκεκριμένο αγώνα. Ο Ηλίας Ζούρος είχε «κλείσει» τους
παίκτες σε γήπεδο στην Κω (!) όπου έκαναν χειμερινή προετοιμασία, ενώ ο
Ζέλιμιρ Ομπράντοβιτς τους είχε δώσει εξαήμερο ρεπό (!) και είχαν συμμετάσχει
όλοι μαζί σε οικογενειακό γεύμα που τους παρέθεσε ο μεγαλομέτοχος της ΚΑΕ
Παύλος Γιαννακόπουλος. 
Οι «πράσινοι», αν και είχαν μείνει πίσω βαθμολογικά, παρουσιάστηκαν πολύ πιο
χαλαροί στον αγωνιστικό χώρο και, πλέον, έχουν το πάνω χέρι. Σε αντίθεση με
τους «ερυθρολεύκους» (χωρίς ηγέτη έκαναν τη χειρότερη εφετινή τους εμφάνιση)
που χάνοντας και τον βαθμό της ήττας μένουν πλέον αρκετά πίσω. 
ΠΕΡΙΟΡΙΣΑΝ ΤΟΝ ΦΟΡΝΤ 
Ο βασικός στόχος των «πρασίνων» (αμυντικά) ήταν ο Αλφόνσο Φορντ, τον οποίο και
περιόρισαν αισθητά, ενώ ο Αμερικάνος είχε πρόβλημα και με τη μέση του. Από
εκεί και πέρα, όσο ο Ντέγιαν Μποντίρογκα ήταν εγκλωβισμένος από την καλή άμυνα
του Ρισασέ, υπήρχε ο Μουλαομέροβιτς που έκανε τη διαφορά και με 8 δικούς του
πόντους οι «πράσινοι» πήραν από νωρίς το προβάδισμα (11-6 στο 3'), το οποίο
και δεν ξανάχασαν. 
Προηγήθηκαν 44-36 στο ημίχρονο, έφτασαν μέχρι και στους 11 πόντους (51-40 στο
22΄) παίζοντας έξυπνα και έχοντας πλέον σε πρώτο ρόλο τον καθαρόαιμο ηγέτη
τους, Ντέγιαν Μποντιρόγκα. 
Οι «ερυθρόλευκοι» μείωσαν μέχρι τους τρεις πόντους (52-55 στο 29' με απίστευτο
καλάθι του Τόμιτς, στο σημείο της πρώτης διακοπής), αλλά φάνηκε πως δεν είχαν
την κατάλληλη ψυχολογία και ουσιαστικά δεν πίστευαν στις δυνατότητές τους,
επηρεασμένοι σίγουρα αρνητικά και από την όλη ιστορία.

<H3>Ο ΚΑΝΟΝΙΣΜΟΣ
</H3><H3>Οι «ερυθρόλευκοι» απειλούνται με μηδενισμό
</H3>
Τι ισχύει μετά τη διακοπή του χτεσινού ντέρμπι; Ό,τι και όπως αποφασίσει ο
αθλητισμός δικαστής του ΕΣΑΚΕ, αφού οι... επιλογές είναι αρκετές! Κατ' αρχήν
λόγω της διακοπής του αγώνα εις βάρος του, ο Ολυμπιακός απειλείται με
μηδενισμό, ανεξάρτητα από το άρθρο με το οποίο θα δικάσει ο αθλητικός
δικαστής. Με μηδενισμό από το συγκεκριμένο ματς, αφαίρεση δύο βαθμών, αλλά και
ποινή αποκλεισμού της έδρας του για τέσσερις αγωνιστικές απειλείται ο
Ολυμπιακός, με βάση τον κανονισμό του ΕΣΑΚΕ και το άρθρο 32 στο οποίο
αναφέρεται και τραυματισμός διαιτητή! Κι ακόμα, μπορεί να εκβάλει το άρθρο 25
στο οποίο αναφέρεται «ποινή αποκλεισμού τεσσάρων αγωνιστικών για περίπτωση
επεισοδίων στον αγωνιστικό χώρο και εάν ο αγώνας διακοπεί οριστικά, λόγω των
επεισοδίων». 
Επίσης, υπάρχει και το άρθρο 29, το οποίο αναφέρεται σε προειδοποιήσεις των
διαιτητών (κάτι το οποίο συνέβη λόγω του αρχικού τραυματισμού του Βορεάδη) και
αναφέρει οριστική διακοπή του ματς, αλλά και αφαίρεση ενός βαθμού.

<H3>ΖΟΥΡΟΣ: Υπονοούμενα μετά τη διακοπή
</H3><H3>Απόψε και οι τυφλοί είδαν...
</H3>
Τη διαφορά κλάσης που έχουν σε όλα τα επίπεδα οι δύο προπονητές του χθεσινού
ντέρμπι φρόντισε δυστυχώς γι' αυτόν να την κάνει ακόμα μεγαλύτερη ο τεχνικός
των "ερυθρολεύκων" Ηλίας Ζούρος. 
Ο κόουτς των Πειραιωτών, μιλώντας για το παιχνίδι και την εξέλιξή του, δεν
δέχτηκε ερωτήσεις: "Δεν θα κάνω καθόλου δηλώσεις, απλά μόνο μία φράση θα πω.
Απόψε και οι τυφλοί είδαν... Αυτό τα λέει όλα και δεν έχω να προσθέσω τίποτε
άλλο" τόνισε ο νεαρός τεχνικός που επιμένει να κάνει... τον Κινέζο για πολλά
πράγματα από αυτά που συμβαίνουν γύρω του και έχει δείξει από πέρυσι ένα
περίεργο πρόσωπο ιδιαίτερα μετά τις ήττες. 
Από την πλευρά του ο Ζέλιμιρ Ομπράντοβιτς, φανερά απογοητευμένος, τόνισε:
"Πρώτη φορά στην καριέρα μου συνέβη κάτι τέτοιο και με λυπεί πολύ, αφού ακόμα
και τώρα θα ήθελα να ολοκληρωθεί ο αγώνας. Δυστυχώς η νέα χρονιά δεν ξεκίνησε
καλά και αυτό που συνέβη είναι κακό για τον χώρο και για όλους όσους
εργαζόμαστε στο μπάσκετ. Όλοι θέλαμε να τελειώσει το παιχνίδι και να
ασχοληθούμε με αυτό και όχι με τη διακοπή του, το αν έπρεπε να διακοπεί και
όλα αυτά. 
Αγωνιστικά ήμασταν εμφανώς καλύτεροι, είχαμε συνέχεια το προβάδισμα στο σκορ
και ελέγχαμε τον ρυθμό. Αυτή είναι η ουσία και το πετύχαμε γιατί πιέσαμε τον
Ολυμπιακό και τον αναγκάσαμε να υποπέσει σε λάθη. 
Αυτό είναι ένα παιχνίδι και η ζωή συνεχίζεται μετά από αυτό ό,τι και αν γίνει.
Πόσες φορές θα βρεθούν αντιμέτωπες οι δύο ομάδες στο μέλλον; Δεν υπάρχει
τίποτε σημαντικότερο από την υγεία όλων μας. Εύχομαι ποτέ να μη ξανασυμβεί
κάτι τέτοιο και γι' αυτό θα ήθελα να στείλω και ένα μήνυμα στους φίλους του
Παναθηναϊκού ζητώντας τους ποτέ να μην δημιουργήσουν κάτι τέτοιο και να μην
αφήσουν ποτέ τους εαυτούς τους να παρασυρθούν σε κάτι ανάλογο. Η ήττα είναι
μέρος του παιχνιδιού". <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17235O081</ED>
<ID>
ID:301241

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O08&aa=1</URL></REF>


Article

<CATEGORY>vin10</CATEGORY>

 <H5>ΟΛΙΒΕΡ
</H5><H2>Ψυχρός εκτελεστής
</H2>
Μπορεί να τράβηξε... 32, αλλά «έκαψε» τη Νήαρ Ηστ ο Τζίμι Όλιβερ, που οδήγησε
το Μαρούσι σε νίκη (90-72). 
Ο Αμερικανός ήταν ασταμάτητος και με τρίποντα που πέτυχε όταν το παιχνίδι
πήγαινε πόντο πόντο έδιωξε το άγχος από τους γηπεδούχους και ανέβασε τον
δείκτη του σκορ σε επίπεδα ασφαλείας. 
Μεγάλη η συνεισφορά και του Άγγελου Κορωνιού, που οργάνωσε άψογα το παιχνίδι
και έδωσε επιθετικές λύσεις (14 π.) από τα 6,25 μ. 
Η Νήαρ Ηστ έμεινε στο παιχνίδι μέχρι τα μέσα του τρίτου 10λεπτου (53-49), όμως
στη συνέχεια το Μαρούσι με καλή άμυνα και σωστές επιλογές στην επίθεση πήρε
διαφορά 10 πόντων (64-54) και δεν απειλήθηκε στη συνέχεια. 
Ο Τζίμι Όλιβερ με 32 πόντους οδήγησε το Μαρούσι σε άνετη νίκη επί της Νήαρ Ηστ

Οι γηπεδούχοι επικράτησαν και στα ριμπάουντ (40-29) με τους Μπερ και Κόνλον. 
ΟΙ ΠΡΟΠΟΝΗΤΕΣ 
«Φοβόμασταν πολύ το παιχνίδι, όμως μας βοήθησε το γεγονός ότι κάναμε προπόνηση
το πρωί. Ευτυχώς για μας, όταν δεν βρήκαμε λύσεις στο πρόσωπο του Όλιβερ
πήραμε πόντους από άλλους παίκτες», τόνισε ο προπονητής του Αμαρουσίου Κώστας
Πετρόπουλος, ενώ ο Τάκης Κορωναίος επισήμανε: «Ο Όλιβερ ήταν ασταμάτητος!
Έδειξε τη μεγάλη του αξία, αν και δεν ήταν μόνο αυτός που μας έκανε τη ζημιά,
αφού το Μαρούσι είχε και άλλους παίκτες που διακρίθηκαν. Εμείς το μόνο που
ζητάμε είναι σταθερότητα, κάτι που δεν έχουμε πετύχει ακόμη».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17235O082</ED>
<ID>
ID:301287

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O08&aa=2</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΜΠΑΣΚΕΤ
</H2>
<H3>ΤΟ ΠΡΟΣΩΠΟ
</H3><H3>Να ασχοληθούν με την ουσία
</H3>
Ολοκληρώθηκε (τρόπος του λέγειν) ο πρώτος γύρος του πρωταθλήματος της Α1 και
κανείς δεν ξέρει τι συμβαίνει. Η ουσία είναι ότι κανείς (μα... κανείς) σε αυτό
το άθλημα δεν ασχολείται με την ουσία. Όλοι - υποτίθεται - προσπαθούν να βρουν
λύσεις στα προβλήματα του επαγγελματικού μπάσκετ, αλλά ασχολούνται με... άλλα
αντ' άλλων. Μέσα σε αυτό το χαλασμό (λόγω της κακοκαιρίας) το μπάσκετ είχε την
ευκαιρία, αλλά την έχασε. Κι αυτό γιατί δεν κατάφερε και πάλι να προβλέψει...
Θα πρέπει να καθήσουμε πλέον (σοβαρά αυτή τη φορά έτσι;) σε ένα τραπέζι και να
βρούμε άκρη. Διαφορετικά, ας επιστρέψουμε στο δελτίο! Πρόεδρε (κ.
Παπακαλιατη), άλλα περιμέναμε κι άλλα είδαμε...

<H3>Η ΕΠΟΜΕΝΗ ΑΓΩΝΙΣΤΙΚΗ (14η)
</H3>
Σάββατο 12/1/2002: 
Αλεξάνδρειο (19.00): Άρης-Δάφνη, γήπ. Νέας Σμύρνης (19.00): Πανιώνιος-Ιωνικός
Ν.Φ., γήπ. «Δ. Κραχτίδης» (19.00-Supersport 1): ΚΑΟ Δράμας-Ηρακλής, γήπ.
Αμαρουσίου (17.00-Supersport 2): Μαρούσι-ΠΑΟΚ. 
Κυριακή 13/1/2002: 
ΕΑΚ Γλυφάδας (17.00-Supersport 1): Ολυμπιακός-ΑΕΚ, ΟΑΚΑ (19.00):
Παναθηναϊκός-Νήαρ Ηστ, γήπ. Περιστερίου (20.00-Supersport 2): Περιστέρι-Ηράκλειο.

<H3>Η ΚΑΛΥΤΕΡΗ ΠΕΝΤΑΔΑ
</H3>
1. Παπαμακάριος

2. Μάρκοβιτς

3. Όλιβερ

4. Μπραγκς

5. Γκίμπερτ

<REF><SOURCE>ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17235O101</ED>
<ID>
ID:301228

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο «ΓΗΡΑΙΟΣ» 3-0 ΤΟΝ ΑΡΗ ΠΛΗΣΙΑΣΕ ΤΟΝ ΟΛΥΜΠΙΑΚΟ </H5><H2>Χιονιάς... Ηρακλής
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Μποζίδης - Χοφ του Ηρακλή μπλοκάρουν τον Καναδό Ζουράφσκι στο
θεσσαλονικιώτικο ντέρμπι στα Νέα Μουδανιά

Ο πρωτοφανούς έντασης χιονιάς μπλόκαρε μόνο ένα ματς της 13ης αγωνιστικής της
Α1 βόλεϊ (Παναθηναϊκός- Ρέθυμνο, αφού ήταν από την παραμονή στη Χαλκίδα οι
φιλοξενούμενοι χωρίς δελτία, ενώ αποκλείστηκαν στην Κηφισιά ο Παναθηναϊκός και
οι διαιτητές Καραμπέτσος-Γεροθόδωρος). 
Μεγάλος κερδισμένος ο Ηρακλής που νίκησε στο ντέρμπι της Θεσσαλονίκης τον Άρη
3-0 και αξιοποιώντας την ήττα 1-3 του Ολυμπιακού στην Ορεστιάδα, την
Παρασκευή, πλησίασε στην κορυφή. 
Ο ΠΑΟΚ δυσκολεύθηκε να νικήσει 3-1 στο «Γ. Μόσχος» μια αναμορφωμένη ΑΕΚ
(πρεμιέρα στον πάγκο του Χρήστου Παπαδόπουλου) που έχασε με διάστρεμμα τον
Φιλίποφ στα μέσα του 2ου σετ. 
*** ΗΡΑΚΛΗΣ- ΑΡΗΣ 3-0 (25-16, 25-21,25-19). 
ΜΠΟΖΙΔΗΣ 3, ΚΡΑΒΑΡΙΚ 19, ΜΠΑΕΦ 13, ΚΟΝΣΤΑΝΤΙΝΟΦ 9, ΓΚΙΡΤΖΙΚΗΣ 8, ΧΟΦ 10-
Αμαξόπουλος (λίμπερο, 60% υποδ.- 3 αμ.), Καρυπίδης, Γιώτας 1. 
ΑΡΗΣ (Γ. Λυκούδης): Καλμαζίδης 1, Τζούριτς 11, ΜΠΡΟΥΚΣ 13, Ζουράφσκι 4,
ΙΩΑΝΝΙΔΗΣ 6, Αλεξανδρόπουλος 4- Χατζηαντωνίου (λίμπερο, 56% υποδ.- 1 αμ.),
Τζιγκίδης 2, Βαλαβάνης, Βασιλειάδης. 
*** ΑΕΚ- ΠΑΟΚ 1-3 (21-25, 20-25, 25-19, 22-25). 
ΠΑΟΚ (Τ. Κουμπλής): Ψάρρας 5, ΣΤΑΝΛΕΪ 33, Παπακοσμάς 2, ΣΑΛΜΟΝ 10, ΣΜΑΡΑΓΔΗΣ
8, Ζελιάσκοφ 10- Γζουντέλης (λίμπερο, 61% υποδ.- 10 αμ.), Κυριακίδης 3. 
ΑΕΚ (Χ. Παπαδόπουλος): Πλίκας 2, Φιλίποφ 8, Λάππας 11, ΜΠΡΙΤΖΕΒΙΤΣ 20,
Ρουμελιώτης 7, Μπούνφορντ 5- ΧΑΤΖΗΚΑΛΦΑΣ (λίμπερο, 86% υποδ.- 11 αμ.), Θάνος
5, Παπαδάκης. 
*** ΟΛΥΜΠΙΑΔΑ- ΠΑΝΕΛΛΗΝΙΟΣ Γ.Σ. 2-3 (19-25, 25-21, 26-28, 25-23,
13-15). 
ΠΓΣ (Ι. Λάιος): Καζάζης 4, ΜΑΡΚΟΒΙΤΣ 29, ΑΓΓΕΛΙΔΗΣ 18, Ρουσάκης 17, Α.
ΘΕΟΔΩΡΙΔΗΣ 10, ΤΟΜΑΝΟΤΣΙ 10- ΔΗΜΗΤΡΑΚΑΚΟΣ (λίμπερο, 81% υποδ.- 8 αμ.),
Μανιάτης 1, Κουντούρης, Μπαλαγιάννης. 
ΟΛΥΜΠΙΑΔΑ (Γ. Χριστόπουλος): Λιβαθηνός 6, ΚΟΒΑΤΣΕΦ 27, ΙΩΑΚΕΙΜΙΔΗΣ 16, Γκάρνερ
4, Σ. ΘΕΟΔΩΡΙΔΗΣ 16, Προυσέντσεφ 8- ΜΗΝΟΥΔΗΣ (λίμπερο, 81% υποδ.- 7 αμ.),
Πιμάχιν 13, Ηλιόπουλος. 
*** ΙΩΝΙΚΟΣ ΝΕΑΣ ΦΙΛΑΔΕΛΦΕΙΑΣ- Α.Ε. ΝΙΚΑΙΑΣ 1-3 (24-26, 16-25, 25-19,
14-25). 
ΝΙΚΑΙΑ (Σ. Δρίκος): Λιάσκος 4, ΝΤΡΑΚΟΒΙΤΣ 17, ΚΟΥΡΟΥΠΗΣ 14, Νίκολιτς 14,
ΠΑΥΛΙΔΗΣ 10, Κατσανεβάκης 7- ΑΛΕΞΟΠΟΥΛΟΣ (λίμπερο, 71% υποδ.- 9 αμ.),
ΑΜΑΡΙΑΝΑΚΗΣ 5, Σουλτανόπουλος, Στεφάνου, Μπέλος. 
ΙΩΝΙΚΟΣ Ν.Φ. (Β. Κουτουλέας): Στιβαχτής 5, ΡΙΝΓΚ 26, Κυριακάκης 7, Δημητρίου
6, Ρεκλείτης 5, Καραγιάννης 2- ΣΑΜΟΥΗΛΗΣ (λίμπερο, 63% υποδ.- 8 αμ.), Πανδής
2, Χανδρινός, Καδάς. 
*** ΟΡΕΣΤΙΑΔΑ ΕΜΠΟΡΙΚΗ- ΟΛΥΜΠΙΑΚΟΣ 3-1 (35-33, 23-25, 25-21, 31-29). 
ΟΡΕΣΤΙΑΔΑ (Γ. Πασσαλίδης): ΠΕΤΚΟΒΙΤΣ 5, ΠΟΛΑΚ 22, ΜΠΑΡΜΠΟΥΔΗΣ 21, ΕΛΓΚΕΤΑ 13,
ΠΑΠΑΖΟΓΛΟΥ 17, ΚΙΤΣΙΟΣ 9- Βλασσακίδης (λίμπερο, 54% υποδ.- 6 αμ.), Κεμανετζής,
Πέτρογλου 4, Γραμματικόπουλος 1. 
ΟΛΥΜΠΙΑΚΟΣ (Ντ. Ρίτσι): Κουρνέτας 2, Γκόμες 31, Γκιούρδας 8, ΧΡΙΣΤΟΦΙΔΕΛΗΣ 22,
ΤΣΑΚΙΡΟΠΟΥΛΟΣ 11, Χέικινεν 5- ΜΙΓΙΤΣ (λίμπερο, 70% υποδ.- 12 αμ.), Ξενάκης, Καλαϊτσίδης.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17235O111</ED>
<ID>
ID:301229

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O11&aa=1</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ: 15 δισ. δρχ. θα κοστίσει η ανάπλαση του Σταδίου </H5><H2>«Με δυνατότητες ΟΑΚΑ το Καυταντζόγλειο»
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

«Το Καυταντζόγλειο πρέπει να έχει δυνατότητες συγκρίσιμες με το ΟΑΚΑ», δήλωσε
από τη Θεσσαλονίκη ο υπουργός Πολιτισμού, Ευάγγελος Βενιζέλος, για το
αποτέλεσμα που θα έχει η ανάπλαση κόστους περίπου 15 δισ. δραχμών στο ιστορικό
στάδιο της πόλης, όπου θα γίνουν προκριματικοί αγώνες του ποδοσφαιρικού
τουρνουά των Ολυμπιακών Αγώνων. 
Όπως ανακοίνωσε, το έργο δημοπρατήθηκε και σε λίγες ημέρες αναμένεται η
ολοκλήρωση των προσφορών. «Γίνεται μία μεγάλη επένδυση που υπερκαλύπτει τις
ανάγκες των Ολυμπιακών Αγώνων και μας επιτρέπει να έχουμε το Καυταντζόγλειο
για τα επόμενα πενήντα χρόνια ως ένα σύγχρονο στάδιο», τόνισε ο κ. Βενιζέλος
μετά το τέλος της σύσκεψης στο «Αλεξάνδρειο Μέλαθρο» με θέμα την πρόοδο των
αμιγώς αθλητικών έργων στη Θεσσαλονίκη συνδεδεμένων με την ολυμπιακή
προετοιμασία. 
«Το μεγάλο στρατηγικό έργο που γίνεται στην περιοχή είναι το κλειστό
γυμναστήριο της Θέρμης. Είναι χαρακτηρισμένο ως ολυμπιακό έργο και οι τεχνικές
υπηρεσίες της Γενικής Γραμματείας Αθλητισμού προωθούν τώρα τις διαδικασίες για
την έναρξη εκτέλεσης της δεύτερης φάσης που είναι ο κορμός της όλης υποδομής.
Ένα κλειστό γυμναστήριο που διαθέτει ανάλογα με το άθλημα από 10.200 έως
17.000 θέσεις. Θα υπάρχει τεχνική δυνατότητα μετασχηματισμού του ανάλογα με το
είδος του αθλήματος και με το μέγεθος ενδιαφέροντος του κοινού. Πρόκειται για
έργο προϋπολογισμού 33 δισ. δραχμών, το οποίο θα μείνει ως βασική κληρονομιά,
βασική υποδομή, στην πόλη», συμπλήρωσε ο υπουργός Πολιτισμού. 
Σε ό,τι αφορά το Καυταντζόγλειο «λάβαμε αποφάσεις για να γίνουν έτσι οι
εργασίες ώστε να διαταραχθεί στον μικρότερο δυνατό βαθμό η αθλητική χρήση του
σταδίου κυρίως από τον στίβο, που θέλουμε να παραμείνει ο βασικός χρήστης». 
Προσωρινά, λοιπόν, και κατά τη διάρκεια των εργασιών, οι αθλητές του στίβου θα
«μετακομίσουν» σε προπονητήρια (Νεάπολης και Αμπελοκήπων), στις εγκαταστάσεις
του Ηρακλή στην περιοχή «Χορτατζήδες» και σε κλειστό «τύπου Γάνδης», όμοιο με
αυτό που γίνεται στον Άγιο Κοσμά. Θα κατασκευαστεί σε έκταση που παραχωρεί ο
Δήμος Πολίχνης επί της περιφερειακής οδού. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17235O112</ED>
<ID>
ID:301277

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O11&aa=2</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ: ΕΚΠΛΗΚΤΙΚΗ ΑΝΑΤΡΟΠΗ ΚΟΝΤΡΑ ΣΤΗΝ ΑΣΤΟΝ ΒΙΛΑ
</H5><H2>Ιπτάμενη!
</H2><H4>* Ο Ολλανδός στράικερ Ρίουντ Φαν Νίστελροϊ πήρε τη σκυτάλη από τον Σόλσκιερ
και έκανε το 2-1, 2-3 για τους «μπέμπηδες» </H4>
<AUTHOR>ΘΑΝΑΣΗΣ ΧΕΙΜΩΝΑΣ</AUTHOR>

Ο Ρίουντ Φαν Νίστελροϊ έκανε αυτό που συνηθίζει ιδιαίτερα στα τελευταία ματς.
Οδήγησε τη Γιουνάιτεντ σε άλλη μία ανατροπή, στα τελευταία λεπτά

Στη σκιά της μεταγραφής (;) του Πάολο Ντι Κάνιο και μέσα σε ένα ντελίριο
ενθουσιασμού (οι οπαδοί της εισέβαλαν ευτυχισμένοι στον αγωνιστικό χώρο τού
Βίλα Παρκ μετά το τρίτο τέρμα της αγαπημένης τους ομάδας), η Μάντσεστερ
Γιουνάιτεντ έκανε χθες μία από τις συνηθισμένες ανατροπές της, αποκλείοντας με
3-2 την Άστον Βίλα από το κύπελλο Αγγλίας. 
Η ομάδα του Άλεξ Φέργκιουσον έχανε με 2-0 (Τέιλορ 51', Φ. Νέβιλ 54' αυτ.) στο
Μπέρμιγχαμ κατάφερε όμως, μέσα σε έξι λεπτά, να γυρίσει το παιχνίδι χάρη σε
ένα τέρμα του Όλε Γκούναρ Σόλσκιερ (77') και δύο του εκπληκτικού Ρίουντ Φαν
Νίστελροϊ (81', 83'). Σε ό,τι αφορά το θέμα της μεταγραφής του Ντι Κάνιο στους
«Κόκκινους Διαβόλους», το τοπίο είναι κάτι παραπάνω από θολό, με τον Ιταλό
βετεράνο ποδοσφαιριστή να δηλώνει ότι «είναι φανταστικό να παίζεις για τη
Γιουνάιτεντ, την καλύτερη ομάδα στον κόσμο μαζί με τη Ρεάλ Μαδρίτης» και τη
Γουέστ Χαμ να ανακοινώνει πως απέρριψε σχετική πρόταση των πρωταθλητών... 
ΕΚΠΛΗΞΗ 
Η μεγάλη έκπληξη της ημέρας, πάντως, σημειώθηκε στο Κάρντιφ όπου η τοπική
ομάδα (η οποία αγωνίζεται στην Β' Αγγλίας) κέρδισε με 2-1 τη Λιντς και την
πέταξε έξω από τη συνέχεια της διοργάνωσης. Οι Γκρέιαμ Κάβανα (21') και Σκοτ
Γιανγκ (87') πέτυχαν τα δύο ουαλλικά γκολ, ενώ ο Μαρκ Βίντουκα είχε ανοίξει το
σκορ στο 12', για τους φιλοξενουμένους. Κατά τα άλλα, μεγάλοι πρωταγωνιστές
του τρίτου γύρου του κυπέλλου Αγγλίας ήταν ο Νέιθαν Έλινγκτον, που με χατ-τρικ
οδήγησε την (τρίτης κατηγορίας) Μπρίστολ Ρόβερς σε θρίαμβο με 3-1 επί της
Ντέρμπι. στο Πράιντ Παρκ, δημιουργώντας έτσι μια άλλη μεγάλη έκπληξη, αλλά και
η κακοκαιρία που προκάλεσε την αναβολή δέκα αγώνων! Νοκ άουτ βγήκε και η
Σάντερλαντ, χάνοντας με 2-1 από την Μπρόμγουιτς στο Stadium Of Light, η
Λίβερπουλ απέκλεισε εύκολα με 3-0 την Μπέρμιγχαμ, με τον Νικολά Ανελκά να
σημειώνει το παρθενικό του τέρμα με την κόκκινη φανέλα, ενώ και η Άρσεναλ
συνεχίζει μετά το - πολύ πιο εύκολο απ' ό,τι δείχνει - 4-2 στο Γουότφορντ.
Αντίθετα, η Τσέλσι θα χρειαστεί να δώσει επαναληπτικό με τη Νόριτς. 
Τα αποτελέσματα: Τσέλτενχαμ-Όλνταμ 2-1, Ντέρμπι-Μπρίστολ Ρόβερς 1-3,
Μάκλσφιλντ-Γουέστ Χαμ 0-3, Κάρντιφ-Λιντς 2-1, Μπάρνσλι-Μπλάκμπερν 1-1,
Μπέρνλι-Κάνβι Άιλαντ 4-1, Τσάρλτον-Μπλάκπουλ 2-1, Ντάγκενχαμ &
Ρέντμπριτζ-Ίπσουιτς 1-4, Γκρίμσμπι-Γιόρκ 0-0, Λέστερ-Μάνσφιλντ 2-1,
Λίβερπουλ-Μπέρμιγχαμ 3-0, Μάντσεστερ Σίτι-Σουίντον 2-0, Μίλγουολ-Σκάνθορπ 2-1,
Νιουκάστλ-Κρίσταλ Πάλας 2-0, Νόριτς-Τσέλσι 0-0, Πόρτσμουθ-Λέιτον Όριεντ 1-4,
Σέφιλντ Γιουνάιτεντ-Νότιγχαμ Φόρεστ 1-0, Στόουκ Σίτι-Έβερτον 0-1,
Σάντερλαντ-Μπρόμγουιτς 1-2, Γουότφορντ-Άρσεναλ 2-4, Γουλβς-Τζίλινγχαμ 0-1,
Άστον Βίλα-Μάντσεστερ Γιουνάιτεντ 2-3.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17235O121</ED>
<ID>
ID:301230

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O12&aa=1</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>Πρωταθλήτρια χειμώνα η Ρεάλ
</H2>
Η μεγάλη ώρα της Ρεάλ Μαδρίτης αλλά και του Ζινεντίν Ζιντάν φαίνεται πως έχει
οριστικά σημάνει στην Ισπανία... Η αντίπαλος του Παναθηναϊκού κέρδισε με
χαρακτηριστική άνεση με 3-1 την, τέως πρωτοπόρο, Λα Κορούνια και στέφθηκε
πρωταθλήτρια χειμώνα, προβάλλοντας παράλληλα ως το μεγάλο φαβορί (και) για τον
φετινό τίτλο. Όλα τα λεφτά στο σαββατιάτικο ματς του Σαντιάγκο Μπερναμπέου,
πάντως, ήταν το δεύτερο μαδριλένικο γκολ, το οποίο σημείωσε ο Ζιντάν στο όγδοο
λεπτό «χαζεύοντας» ολόκληρη την άμυνα της Ντεπορτίβο... 
Χθες, η Βαλένθια πέτυχε τη νίκη της ημέρας, θριαμβεύοντας με 3-1 στη Σεβίλλη
της Μπετίς ενώ Ατλέτικο Μπιλμπάο και Αλαβές γνώρισαν ήττες-σοκ στην έδρα τους
από Τενερίφη και Οσασούνα αντίστοιχα. Η δε Μπαρτσελόνα επικράτησε με 2-0 της
Σαραγόσα στο Καμπ Νόου. 
Τα αποτελέσματα της 19ης αγωνιστικής στην Πριμέρα Ντιβισιόν: Θέλτα-Ράγιο
Βαγεκάνο 2-2 (Κατάνια 54', Έντου 65' - Μπόλο 39', Μπόλιτς 90'), Λας
Πάλμας-Ρεάλ Σοσιεδάδ 0-0, Ρεάλ Μαδρίτης-Λα Κορούνια 3-1 (Μοριέντες 5', Ζιντάν
8', Ραούλ 63' - Μακάι 7' πέν.), Βιγιαρεάλ-Σεβίλλη 0-2 (Κασκέρο 24', Μόιζες
90'), Αλαβές-Οσασούνα 0-2 (Παλάθιος 51', Χουσουέ 68'), Ατλέτικο
Μπιλμπάο-Τενερίφη 1-2 (Γκερέρο 79' - Φουέρτες 72', Μαριόνι 74'),
Μάλαγα-Εσπανιόλ 2-0 (Ντούντα 33', Ντάριο Σίλβα 84'), Μπέτις-Βαλένθια 1-3 (Κάπι
42' - Σάλβα 7', Ίλιε 15', Μπαράχα 79'), Βαγιαδολίδ-Μαγιόρκα 2-1 (Φερνάντο 6',
Λουίς Γκαρθία 60' - Λούκε 65'), Μπαρτσελόνα-Σαραγόσα 2-0 (Κλάιφερτ 45',
Σαβιόλα 54').
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17235O122</ED>
<ID>
ID:301278

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O12&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Στην κορυφή η Ρόμα
</H2>
Ένα υπέροχο γκολ του Φραντσέσκο Τότι στο 24ο λεπτό του αγώνα με την Τορίνο
έδωσε την ευκαιρία στην κάτοχο του Σκουντέτο Ρόμα να στεφθεί και πρωταθλήτρια
χειμώνα στην Ιταλία. Με τη δύσκολη νίκη τους αυτή οι «Τζαλορόσι» έφτασαν στους
36 βαθμούς και φιγουράρουν με τη συμπλήρωση του πρώτου μισού του Καμπιονάτο
στην κορυφή της κατάταξης, αφού χθες βράδυ η μέχρι πρότινος πρωτοπόρος Ίντερ
παραχώρησε λευκή ισοπαλία στη Λάτσιο. Από την πλευρά της, η Κιέβο επέστρεψε
στις νίκες με μια εντυπωσιακή ανατροπή (2-1 στην Αταλάντα) ενώ με νίκες
συνέχισαν τόσο η Γιουβέντους (3-0 την Ουντινέζε) όσο και η Μίλαν (1-0 το
Σάββατο στο Λέτσε. Στο Αρτέμιο Φράνκι, ο Ζήσης Βρύζας σκόραρε ξανά οδηγώντας
την Περούτζα σε θρίαμβο με 3-1 επί της παραπαίουσας Φιορεντίνα, της οποίας ο
πρόεδρος Βιτόριο Τσέκι Γκόρι προανήγγειλε μεταγραφές. Ήδη ο Σίνισα Μιχαΐλοβιτς
καθώς και οι Αντριάνο και Ανσέλμο Ρομπιάτι της Ίντερ «μετακόμισαν» στη
Φλωρεντία, προλαβαίνουν όμως να σώσουν τους ιστορικούς «Βιόλα»; Μετά το
παιχνίδι, οι οπαδοί της Φιορεντίνα προσπάθησαν να επιτεθούν στον προπονητή
Ρομπέρτο Μαντσίνι και συγκρούστηκαν με την αστυνομία, ο δε Μαντσίνι απείλησε
με παραίτηση... Τέλος, με ένα εντυπωσιακό χατ-τρικ του Μάρκο Ντι Βάιο, η Πάρμα
πήρε βαθιά βαθμολογική ανάσα, περνώντας από τη Βενετία με το χορταστικό 4-3. 
Τα αποτελέσματα: Αταλάντα - Κιέβο 1-2 (Μπερέτα 5'-Μαρατσίνα 60', Κοσάτο 77'),
Μπολόνια - Μπρέσια 2-1 (Πετρούτσι 11'αυτ., Νέρβο 30'-Τόνι 42'), Φιορεντίνα -
Περούτζα 1-3 (Αντάνι 8'-Βρύζας 33', Ντι Λορέτο 59', Γκρόσο 76'), Γιουβέντους -
Ουντινέζε 3-0 (Τζαμπρότα 15', Νέντβεντ 25', Ντάβιντς 41'), Ρόμα - Τορίνο 1-0
(Τότι 24'), Βενέτσια - Πάρμα 3-4 (Μπεταρίνι 14', Μανιέρο 45'πέν., 89'-Ντι Βάιο
18', 23', 90', Μπονατσόλι 37'), Βερόνα - Πιατσέντζα 1-0 (Τζάνκι 74'), Ίντερ -
Λάτσιο 0-0, Λέτσε - Μίλαν 0-1 (Χοσέ Μαρί 78')
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17235O123</ED>
<ID>
ID:301317

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O12&aa=3</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ ΣΙΤΙ: ΧΡΗΜΑΤΟΔΟΤΕΣ ΟΙ... ΦΟΡΟΛΟΓΟΥΜΕΝΟΙ
</H5><H2>Πρώτο ρεκόρ το κόστος
</H2><H4>* Οι Χειμερινοί Ολυμπιακοί Αγώνες θα κοστίσουν 1,9 δισ. δολάρια, εκ των οποίων
το 32% (622 εκατ.) βαρύνει την κυβέρνηση
</H4>
Οι Ολυμπιακοί Αγώνες του Σολτ Λέικ Σίτι θα είναι πολύ, πολύ ακριβοί. Πόσο;
Εξαρτάται ποιος κάνει τους υπολογισμούς. Οι Ολυμπιακοί Αγώνες, οι πρώτοι που
θα φιλοξενηθούν στις Ηνωμένες Πολιτείες, την τελευταία δεκαετία θα κοστίσουν
τουλάχιστον 1,9 δισ. δολάρια, ποσό που τους κατατάσσει στην πρώτη θέση των πιο
ακριβών Χειμερινών Αγώνων στην Ιστορία. 
Το ποσόν μαρτυρά με τον καλύτερο τρόπο το τεράστιο μέγεθος που έχουν λάβει
πλέον οι Ολυμπιακοί Αγώνες τις δύο τελευταίες δεκαετίες και τον ρόλο που
καλούνται να παίξουν οι φορολογούμενοι πολίτες προκειμένου να χρηματοδοτηθεί
αυτό το τεράστιο εγχείρημα. 
Ο πρόεδρος της Οργανωτικής Επιτροπής του Σολτ Λέικ Σίτι Μίτ Ρόμνι και ο
πρόεδρος της ΔΟΕ Ζακ Ρογκ συμφωνούν πως είναι πια αδύνατο να διοργανωθούν
Ολυμπιακοί Αγώνες χωρίς την υποστήριξη της κυβέρνησης. 
Κατά τον Ρογκ, τέτοιες επενδύσεις αξίζουν γιατί αφήνουν πίσω τους «σπουδαία
κληρονομιά» στις ολυμπιακές πόλεις. «Δεν είναι χαμένα χρήματα». 
Οι προετοιμασίες για τους Ολυμπιακούς Αγώνες ολοκληρώνονται στο Σολτ Λέικ
Σίτι, ωστόσο, οι φωνές για το κόστος της διοργάνωσης συνεχώς δυναμώνουν

Υπάρχει όμως και ο αντίλογος. Ο Γερουσιαστής Τζον ΜακΚέιν έχει ασκήσει σκληρή
κριτική για το αυξημένο κόστος των Αγώνων και ιδιαίτερα για το μερίδιο που
αναλογεί να πληρώσουν οι φορολογούμενοι πολίτες. 
Η ομοσπονδιακή κυβέρνηση και οι τοπικές Αρχές χρηματοδότησαν τους Ολυμπιακούς
Αγώνες του Σολτ Λέικ Σίτι με 622 εκατ. δολάρια. «Είναι σκανδαλώδες, απαράδεκτο
και προκλητικό. Στην αρχή το ποσό ήταν πολύ μικρότερο και στη συνέχεια άρχισε
να αυξάνεται συνεχώς». 
Βέβαια, το πόσο υψηλό είναι το ποσό απαιτεί μεγάλη συζήτηση γιατί δεν υπάρχει
καμία κεντρική οικονομική διαχείριση. Ακριβή ποσά είναι δύσκολο αν όχι αδύνατο
να υπολογιστούν, ενώ δεν διευκρινίζεται αν υπολογίζονται και τα ποσά που έχει
δαπανήσει η κυβέρνηση για έργα υποδομής, απαραίτητα για τη διεξαγωγή των
Αγώνων. 
Πολλοί από τους επικριτές λένε πως τα 1,9 δισ. δολάρια είναι πολύ μικρό ποσό
σε σχέση με την πραγματικότητα, αφού σ' αυτό δεν περιλαμβάνονται τα χρήματα
που δαπανήθηκαν για κατασκευή δρόμων και σιδηροδρομικού δικτύου γύρω από την
πόλη του Σολτ Λέικ Σίτι. Αν συμπεριληφθούν κι αυτά τα χρήματα, τότε το κόστος
αγγίζει τα 3 δισ. δολάρια. 
Από τα ποσά που έχουν αναφερθεί τα μόνα σίγουρα είναι: 
Τα 400 εκατ. δολάρια που έδωσε η ομοσπονδιακή κυβέρνηση απευθείας στην
Οργανωτική Επιτροπή του Σολ Λέικ Σίτι. Τα περισσότερα απ' αυτά προορίζονται
για την ασφάλεια των Αγώνων. Μετά την 11η Σεπτεμβρίου δόθηκαν άλλα 55 εκατ.
δολάρια για να αυξηθούν ακόμη περισσότερο τα μέτρα ασφαλείας. 
Το Σολτ Λέικ Σίτι ετοιμάζεται για την ακριβότερη διοργάνωση Χειμερινών
Ολυμπιακών Αγώνων της Ιστορίας

Η τοπική κυβέρνηση έδωσε 225 εκατ. δολάρια. Τα χρήματα αυτά χρησιμοποιήθηκαν
για την κατασκευή κοιτώνων στο Πανεπιστήμιο της Γιούτα όπου θα καταλύσουν οι
αθλητές. 
Το μεγαλύτερο ποσό πάντως το έδωσε η επιτροπή που είναι υπεύθυνη για τους
Αγώνες. Πρόκειται για 1,3 δισ. δολάρια ανεβάζοντας έτσι το συνολικό ποσό στα
1,9 δισ. δολάρια. Από αυτά τα 622 εκατ. δολάρια, ποσοστό 32%, τα πλήρωσαν οι
φορολογούμενοι πολίτες. 
Σ' αυτά τα χρήματα βέβαια δεν υπολογίζονται και τα 1,1 δισ. δολάρια που έδωσε
η ομοσπονδιακή κυβέρνηση για την κατασκευή νέων αυτοκινητόδρομων και ενός
συστήματος ελαφρού σιδηροδρόμου, το επονομαζόμενο TRAX, το οποίο θα βοηθήσει
σημαντικά στις μετακινήσεις των αθλητών και των φιλάθλων κατά τη διάρκεια των
Αγώνων. 
Κατά τον Ρόμνι, σωστά δεν συμπεριλαμβάνονται και τα χρήματα που δόθηκαν από
την κυβέρνηση για έργα που έχουν έμμεση σχέση με τους Αγώνες, καθώς πολλά απ'
αυτά όπως ο σιδηρόδρομος θα μπορούσαν να μην είχαν γίνει χωρίς να δημιουργηθεί
το παραμικρό πρόβλημα! 
«Η ομοσπονδιακή κυβέρνηση είναι ένας από τους μεγαλύτερους χρηματοδότες των
Αγώνων. Δεν χρειάζεται να διογκώνουμε τα ποσά για να καταλήξουμε σ' αυτό το
συμπέρασμα». 
Αποτελεί μεγάλο ρίσκο ο τρόπος διαχείρισης των χρημάτων σε τέτοιες
διοργανώσεις, αφού η πιθανότητα να δημιουργηθεί έλλειμμα είναι πολύ μεγάλη.
Χαρακτηριστικό είναι το παράδειγμα του Μόντρεαλ, όπου μετά την ολοκλήρωση των
Αγώνων του 1976 δημιουργήθηκε έλλειμμα 1 δισ. δολαρίων λόγω της υπέρβασης στο
κόστος κατασκευής των σταδίων. 
Έχει υπολογιστεί πως σύμφωνα με την τιμή του δολαρίου το 2001, οι Χειμερινοί
Αγώνες που φιλοξενήθηκαν το 1980 στο Λέικ Πλάσιντ στοίχισαν 363 εκατ. δολάρια.
Δηλαδή, οι Αγώνες του Σολτ Λέικ Σίτι θα στοιχίσουν σχεδόν πέντε φορές
περισσότερο απ' ό,τι αυτοί του Λέικ Πλάσιντ!

<H3>Η ΑΣΦΑΛΕΙΑ
</H3><H3>Καμία πτήση την ώρα των τελετών
</H3>
Οι πτήσεις από και προς το αεροδρόμιο του Σολτ Λέικ Σίτι θα απαγορευθούν
κατά τη διάρκεια των τελετών έναρξης και λήξης των Χειμερινών Ολυμπιακών
Αγώνων. Σύμφωνα με όσα αναφέρει η εφημερίδα «Deseret News», οι ομοσπονδιακές
αρχές ενέκριναν το σχέδιο να μην απογειώνονται και προσγειώνονται αεροπλάνα
στο αεροδρόμιο του Σολτ Λέικ Σίτι κατά τη διάρκεια των τελετών έναρξης και
λήξης των Χειμερινών Ολυμπιακών Αγώνων. Επίσης κατά τη διάρκεια των Αγώνων θα
υπάρχει αυστηρός έλεγχος σε ακτίνα 72 χιλιομέτρων από την πόλη για τα
αεροσκάφη που θα πετούν καθώς θα επιτρέπεται να εισέρχονται στον εναέριο χώρο
της Γιούτα μόνον τα αεροπλάνα που θα εκτελούν προγραμματισμένες πτήσεις. Όλα
τα άλλα αεροσκάφη, συμπεριλαμβανομένων των ιδιωτικών, τσάρτερ και κάργκο θα
προσγειώνονται έξω από τη Γιούτα, όπου θα υποβάλλονται σε έλεγχο από ειδικούς
και στη συνέχεια θα τους επιτρέπεται να συνεχίσουν το ταξίδι τους. 
Στην περίπτωση που κάποιος από τους πιλότους κάνει το «λάθος» και εισέλθει
στην απαγορευμένη ζώνη, τότε αμέσως θα βρεθούν δίπλα στο αεροσκάφος του δύο
μαχητικά, τα οποία θα βάλλουν εναντίον του αν συνεχίσει να κινείται πάνω από
το Σολτ Λέικ Σίτι.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O13</CAT>
<ED>
Κωδικός άρθρου: A17235O131</ED>
<ID>
ID:301231

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O13&aa=1</URL></REF>


Article

<CATEGORY>vin10</CATEGORY>

 <H5>ΛΙΓΕΣ ΕΠΙΛΟΓΕΣ: Ο ΥΠΟΒΑΘΜΙΣΜΕΝΟΣ ΘΕΣΜΟΣ ΣΤΟ ΝΗΣΙ ΑΛΛΑ ΚΑΙ ΣΤΗ ΓΑΛΛΙΑ «ΣΩΖΕΙ»
ΤΟ ΚΟΥΠΟΝΙ
</H5><H2>Διάλειμμα με αγγλικό Λιγκ Καπ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Τζίμι Φλόιντ Χάσελμπαϊνκ διανύει περίοδο φόρμας και θα είναι το βασικό όπλο
(μαζί με τον τερματοφύλακα Κουντιτσίνι) στο ματς με την Τότεναμ

Φτωχό παρουσιάζεται το αγωνιστικό πρόγραμμα αυτής της εβδομάδας και οι
επιλογές των παικτών τού «Πάμε Στοίχημα» είναι περιορισμένες. 
Το ενδιαφέρον επικεντρώνεται στους ημιτελικούς του αγγλικού Λιγκ Καπ, στα
παιχνίδια του τρίτου γύρου του γαλλικού Λιγκ Καπ, καθώς και στην κρίσιμη εκτός
έδρας αναμέτρηση της Λίβερπουλ με τη Σάουθαμπτον για την Πρέμιερσιπ. 
Η Σέφιλντ Γουένσντεϊ υποδέχεται την Μπλάκμπερν στην πρώτη μεταξύ τους
αναμέτρηση στην ημιτελική φάση του ιδιαίτερα υποβαθμισμένου Λιγκ Καπ. Το
μοναδικό κίνητρο για τις δύο ομάδες αποτελεί η έξοδος στο Κύπελλο ΟΥΕΦΑ, που
συνεχίζει να προσφέρει η αγγλική ομοσπονδία στη νικήτρια της διοργάνωσης, παρά
τις έντονες αντιρρήσεις που έχουν εκφραστεί από κορυφαίους προπονητές όπως ο
Αρσέν Βενγκέρ. 
Φαβορί σ' αυτόν τον ημιτελικό θεωρείται η Μπλάκμπερν, αλλά λόγω... Αγγλίας δεν
πρέπει να αποκλειστεί και ο άσος. 
Στον άλλο ημιτελικό, αναμετρώνται δύο από τις κορυφαίες ομάδες του Λονδίνου, η
Τσέλσι και η Τότεναμ. 
Όσο κι αν ακούγεται παράδοξο το μεγάλο όπλο των «μπλε» αυτή την περίοδο δεν
είναι κάποιος επιθετικός ή μέσος, αλλά ο τερματοφύλακας της Κουντιτσίνι, που
πιάνει τα άπιαστα και θεωρείται αυτή τη στιγμή ο κορυφαίος τερματοφύλακας στην
Αγγλία. Η Τσέλσι έχει προβάδισμα στον πρώτο ημιτελικό αλλά παίζει έντονα και
το «Χ». 
Η προσεχή Τετάρτη είναι ιδιαίτερη κρίσιμη ημέρα για τη Λίβερπουλ. Οι
«κόκκινοι» έχουν χάσει την επαφή με τα δίχτυα και τις νίκες στα τελευταία
παιχνίδια, με αποτέλεσμα να χάσουν και την πρώτη θέση στη βαθμολογία. Εκεί
μπορούν να επιστρέψουν μόνο αν νικήσουν τους «Αγίους» εκτός έδρας σε εξ
αναβολής παιχνίδι. 
ΤΟ... ΛΟΤΤΟ 
Όσον αφορά τους αγώνες του γαλλικού Λιγκ Καπ, πολλοί τους έχουν χαρακτηρίσει
ΛΟΤΤΟ και όχι άδικα, αφού οποιαδήποτε πρόβλεψη θεωρείται παρακινδυνευμένη. 
Ακόμη και τα διεθνή γραφεία στοιχημάτων μέχρι χθες δεν είχαν δώσει αποδόσεις
γι' αυτά τα παιχνίδια, αφού το στοιχείο της έκπληξης καιροφυλαχτεί και μπορεί
να επιτρέψει σε πολλούς παίκτες να τινάξουν την μπάνκα στον αέρα.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17235O141</ED>
<ID>
ID:301232

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O14&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17235O151</ED>
<ID>
ID:301233

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O15&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΓΙΟΥΓΚΟΣΛΑΒΙΑΣ
</H5><H2>Πρώτη επιλογή ο Μιλουτίνοβιτς
</H2>
Η άρνηση του Ντούσαν Μπάγιεβιτς να αναλάβει άμεσα την Εθνική Γιουγκοσλαβίας
οδηγεί στον νυν τεχνικό της Κίνας Μπόρα Μιλουτίνοβιτς

Προς τον Μπόρα Μιλουτίνοβιτς στρέφεται τώρα η γιουγκοσλαβική ομοσπονδία, μετά
την άρνηση του Ντούσαν Μπάγεβιτς να αναλάβει τους «πλάβι» εδώ και τώρα. 
Όπως δήλωσε ο πρόεδρος της γιουγκοσλαβικής ομοσπονδίας Ντράγκαν Στόικοβιτς, ο
Μπόρα Μιλουτίνοβιτς αποτελεί την πρώτη του επιλογή, για να αντικαταστήσει στον
πάγκο της εθνικής ομάδας τον Ντιέγιαν Σαβίτσεβιτς, που αποτελεί προσωρινή λύση
μετά την άρνηση του Ντούσαν Μπάγεβιτς να εγκαταλείψει τον ΠΑΟΚ. 
Ο Μιλουτίνοβιτς θα ηγηθεί της Κίνας στα τελικά του Παγκοσμίου Κυπέλλου στην
Ιαπωνία και Νότια Κορέα και στη συνέχεια είναι ελεύθερος να συζητήσει όλες τις
προτάσεις που θα δεχτεί. Αν και ο Μιλουτίνοβιτς εξέφρασε την επιθυμία να
επιστρέψει στον πάγκο κάποιου συλλόγου (είναι ο μοναδικός προπονητής που έχει
συμμετάσχει σε Μουντιάλ με πέντε διαφορετικές εθνικές ομάδες) η προοπτική να
αναλάβει τους «πλάβι» ίσως τον κάνει να αλλάξει γνώμη. Στο μεταξύ, ο Ίβιτσα
Όσιμ αποτελεί έναν από τους κύριους υποψήφιους για να αναλάβει την εθνική
ομάδα της Αυστρίας. 
Η τριμελής επιτροπή της αυστριακής ομοσπονδίας, την οποία αποτελούν ο πρόεδρος
Μπέπο Μάουχαρτ, ο γενικός γραμματέας Άλφρεντ Λούντβινγκ και ο εκπρόσωπος της
αυστριακής λίγκας Ράινχαρντ Νάχμπαγκαουερ, θα συζητήσει τις επόμενες ημέρες με
τον Ίβιτσα Όσιμ, και αν συμφωνήσουν ο πρώην προπονητής του Παναθηναϊκού θα
είναι ο διάδοχος του Ότο Μπάριτς. Τη θέση διεκδικεί με μεγάλες αξιώσεις και ο
Άγγλος Ρόι Χόντζον.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17235O152</ED>
<ID>
ID:301279

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O15&aa=2</URL></REF>


Article

<CATEGORY>vin10</CATEGORY>

 <H5>ΦΑΟΥΣΤΟ ΚΟΠΙ
</H5><H2>Υπόνοιες ότι δολοφονήθηκε ο μεγάλος Ιταλός ποδηλάτης
</H2>
Ο φάκελος Φάουστο Κόπι άνοιξε 42 χρόνια μετά τον αιφνίδιο θάνατό του, καθώς
σύμφωνα με την «Κοριέρε Ντέλο Σπορτ», υπάρχουν ενδείξεις πως ο σπουδαίος
Ιταλός ποδηλάτης δολοφονήθηκε και δεν πέθανε από φυσικά αίτια. Ο Κόπι έγραψε
ιστορία στην ποδηλασία το 1949 όταν έγινε ο πρώτος αθλητής που κέρδισε τον
Γύρο της Ιταλίας και τον Γύρο της Γαλλίας την ίδια χρονιά. Ο «Σπουδαίος
αθλητής», όπως αναφερόταν από τις ιταλικές εφημερίδες ο Κόπι, επανέλαβε τον
θρίαμβό του το 1952. Οκτώ χρόνια μετά ο αθλητικός κόσμος συγκλονίστηκε με τον
αιφνίδιο θάνατό του, ο οποίος, σύμφωνα με το ιατρικό ανακοινωθέν, οφειλόταν σε
ελονοσία από την οποία πρεσεβλήθη κατά τη διάρκεια προπόνησής του στην
Μπουρκίνα Φάσο. 
Ο Κόπι επέστρεψε στην Ιταλία με πυρετό, τα Χριστούγεννα του 1959, και αφού οι
γιατροί διέγνωσαν «κρυολόγημα», στις 2 Ιανουαρίου του 1960 άφησε την τελευταία
του πνοή. Ωστόσο, η «Κοριέρε Ντέλο Σπορτ» ανέφερε το Σάββατο, πως στον Κόπι
είχε χορηγηθεί ένα θανατηφόρο δηλητήριο στο οποίο οφείλεται ο θάνατός του. Ο
Μίνο Καουντούλο, από τα κορυφαία στελέχη της ιταλικής Ολυμπιακής Επιτροπής,
δήλωσε στην εφημερίδα πως συναντήθηκε με έναν Γάλλο ιερέα κατά τη διάρκεια της
επίσκεψής του στην Μπουρκίνα Φάσο το 1985, ο οποίος του αποκάλυψε πως ο Κόπι
δηλητηριάστηκε. 
Θεωρήθηκε σαν μια κίνηση εκδίκησης για τον θάνατο ενός Αφρικανού ποδηλάτη που
έχασε τη ζωή του ύστερα από πτώση λόγω σύγκρουσής του με έναν συναθλητή του
από την Ευρώπη, ο οποίος όμως δεν ήταν ο Κόπι. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17235O153</ED>
<ID>
ID:301318

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O15&aa=3</URL></REF>


Article

<CATEGORY>vin10</CATEGORY>

 <H5>ΕΠΑΕ </H5><H2>Κι όμως δικαιώθηκε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Να το πούμε ευθέως: η ΕΠΑΕ τώρα δικαιώνεται! 
*** Όσοι έσπευσαν - αρχές Δεκεμβρίου - να πολεμήσουν την απόφαση για τη
διακοπή του πρωταθλήματος, από προχθές παραδέχονται ότι δεν υπολόγισαν ένα
απίθανο στοιχείο: 
*** Ότι η Κατάρα θα είχε ηλιοφάνεια και η Αττικοβοιωτία - Εύβοια χιόνι, κοντά
στο μέτρο... 
*** Νταβός γίναμε ξαφνικά, αν και στην ελβετική πόλη ποτέ δεν εμφανίστηκαν
προβλήματα διακοπής ρεύματος και νερού... 
*** Ένα φιλικό «εντός των τειχών» είχε προγραμματιστεί κι αυτό με μερικά
τηλεφωνήματα ματαιώθηκε... 
*** ΑΕΚ - Προοδευτική. 
*** Φαίνεται ότι ο νεοαποκτηθείς σταρ Ίλια Ίβιτς ξεχάστηκε (ή δεν άκουσε τον
ήχο), διότι το παλικαρόπουλο πήρε τον σάκο του και πήγε στο γήπεδο... 
*** Δεν πειράζει· ο Σάντος θα εισηγηθεί να του δοθούν υπερωρίες του Σέρβου. 
*** Ούτως ή άλλως, ο κ. Ψωμιάδης «το φυσάει» αυτές τις ημέρες... 
*** Τετρακόσια εκατομμύρια ακούμπησε «στα πόδια» των ποδοσφαιριστών του, ποσό
που αποκλείεται να βρήκε από την Netmed... 
Το μπάσκετ δεν χτυπήθηκε ιδιαίτερα από την κακοκαιρία. Θα έλεγα ότι οι ΚΑΕ
εμφάνισαν αξιόλογη ετοιμότητα, κρατώντας τους παίκτες σε ξενοδοχεία κ.λπ. 
*** Τα παιχνίδια πραγματοποιήθηκαν και μάλιστα ένα από αυτά - το Πανιώνιος -
Ηρακλής - πέτυχε σχεδόν νέο ρεκόρ παρουσίας θεατών. 
*** Μεγαλεία... 
*** Σκεφθείτε ότι παρασύρθηκε και ο Παναγιώτης Γιαννάκης, θυμήθηκε την σπέσιαλ
τακτική, οπότε η άνετη νίκη επί του θεωρητικά ανώτερου Ηρακλή ήλθε
φυσιολογικά... 
*** Μόνο το ντέρμπι ΑΕΚ - Δάφνης καθυστέρησε 24 ώρες, αλλά ας είναι... 
Να δούμε τις τελευταίες μεταγραφικές κινήσεις. 
*** Μπορεί να μην υπάρχει κάτι ζουμερό, όμως ως κόλπα από τους ενδιαφερόμενους
αξίζει τον κόπο. 
*** Πρώτα ο Ψωμιάδης. 
*** Κατάφερε να φέρει στην ΑΕΚ τον Ξενίδη του Ηρακλή, με περίπου τριάντα
εκατομμύρια ετησίως... 
*** Εντάξει, δεν πρόκειται για Μπεκενμπάουερ ή Φερνάντο Ιέρο, όμως ο Ξενίδης
αρχηγός του «Γηραιού» ήταν... 
*** Τώρα, ο Ηρακλής ορέγεται τον ταλαντούχο - αλλά παροπλισμένο τον τελευταίο
καιρό - αμυντικό της ΑΕΚ Μιχάλη Καψή. 
*** Άλλο που δεν ήθελε ο Χρυσόστομος, παρήγγειλε στον Μυτιληναίο το...
αυτονόητο: 
*** «Ευάγγελε, με 150 εκατομμύρια είναι δικός σου ο παίκτης»! 
*** Αναμένονται εξελίξεις! 
*** Άλλη κίνηση, λίγο περίεργη αυτή: ο Εθνικός Αστέρας είχε συμφωνήσει τον
ποδοσφαιριστή Αμπελά, του οποίου ο Μπέος είχε δείξει την έξοδο στη Νέα Σμύρνη. 
*** Χθες η Καισαριανή απέσυρε το ενδιαφέρον της, διότι, λέει, ο Αμπελάς είχε
μιλήσει και συμφωνήσει (;) με την ΠΑΕ Παναχαϊκή. 
*** Έτσι απλά, χωρίς να δημιουργηθεί θέμα... 
*** Έπαιξε και η περίπτωση του άλλοτε διεθνή μεσοκυνηγού Κώστα Φραντζέσκου. 
*** Αφού «βασανίστηκε» σε Καλαμάτα και άλλα σημεία της υπερήφανης ελληνικής
περιφέρειας, από χθες θεωρείται ποδοσφαιριστής του Ιωνικού ο Κωστάκης... 
*** Να δούμε τώρα αν ο Γέμελος θα τον προτιμήσει τον Φραντζέσκο, μετά τη
μεγαλειώδη εμφάνιση και ευρεία νίκη επί του Ολυμπιακού... 
*** (Εκτός αν επέμβει - κάτι όχι απίθανο - ο πρόεδρος και αποκαταστήσει την
τάξη...). 
Πάει να «στοιχειώσει» ο περίφημος αγώνας Κυπέλλου μεταξύ Ηρακλή και
Παναθηναϊκού στη Θεσσαλονίκη. 
*** Ματαιώθηκε για δεύτερη φορά, αλλά ευτυχώς δεν αναφέρθηκε εντολή της ΕΠΟ να
ταξιδέψουν οι «πράσινοι» στη συμπρωτεύουσα... 
*** Μπορεί ο αγώνας να διεξαχθεί μεθαύριο, αλλά να το δούμε... 
*** Αν γίνει, θεωρείται σίγουρη η χρησιμοποίηση του Βλάοβιτς στο αρχικό σχήμα
για δύο λόγους, τους οποίους θα καταθέσω: 
*** Πρώτον, ο Κροάτης θεωρείται από τον Ουρουγουανό χρήσιμος, σχεδόν
εξαιρετικός παίκτης. 
*** Δεύτερον, όταν αγωνιζόταν στη Βαλένθια, φρόντισε να μάθει την ισπανική και
ιδού τώρα που του είναι χρήσιμη. 
*** Ο Μαρκαριάν μπορεί να μιλάει σχεδόν καλά τα ελληνικά και να δείχνει τάση
προόδου, εντούτοις ως ισπανόφωνος είναι πολύ πιο άνετος. 
*** Οπότε, με τον Βλάοβιτς συνεννοείται μέχρι κεραίας! 
*** Ας το έχει υπόψη του αυτό ο Λυμπερόπουλος... 
*** Μαθαίνοντας ξένες γλώσσες, ποτέ δεν «χάνεσαι» Νικόλα... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17235O161</ED>
<ID>
ID:301234

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O16&aa=1</URL></REF>


Article

<CATEGORY>vin10</CATEGORY>

 <H5>ΛΑΝΣ </H5><H2>Σταθερά στην κορυφή της Γαλλίας </H2>
Στην κορυφή της βαθμολογίας του γαλλικού πρωταθλήματος - παρά την αναβολή,
λόγω κακοκαιρίας, του εντός έδρας αγώνα της με τη Μες - παρέμεινε η Λανς. Η
ομάδα του γαλλικού Βορρά έχει 41 βαθμούς, πέντε περισσότερους από τη δεύτερη
Λυών, που θριάμβευσε με 4-2, εκτός έδρας, της Γκενγκάν, με τον Κριστόφ Ντελμότ
να πετυχαίνει χατ τρικ. Με ένα γκολ του φοβερού Αργεντινού Μαρσέλο Γκαγιάρδο
στις καθυστερήσεις, η Μονακό πήρε σπουδαία νίκη με 2-1 επί της Παρί Σεν
Ζερμέν, στο Παρκ Ντε Πρενς, ενώ και η Ναντ επικράτησε με 2-0 στην Μπαστιά,
ξεφεύγοντας από την ουρά της κατάταξης. Στα υπόλοιπα παιχνίδια της 20ής
αγωνιστικής είχαμε Μπορντό-Ρεν 2-1, Λοριάν-Σοσό 1-1, Μομπελιέ-Λιλ 2-0, ενώ δεν
διεξήχθησαν τα ματς Σεντάν-Οσέρ και Τρουά-Μαρσέιγ. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17235O162</ED>
<ID>
ID:301280

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O16&aa=2</URL></REF>


Article

<CATEGORY>vin10</CATEGORY>

 <H5>ΚΟΛΙΝΑ </H5><H2>Με άνεση στην πρώτη θέση
</H2>
Κορυφαίος διαιτητής της χρονιάς, για τέταρτη φορά στην καριέρα του,
αναδείχτηκε από τη Διεθνή Ομοσπονδία Ποδοσφαιρικής Ιστορίας και Στατιστικών
(IFFHS) ο Λουίτζι Κολίνα. Ο Ιταλός συγκέντρωσε 129 πόντους, 82 περισσότερους
από τον δεύτερο, Σουηδό, Άντερς Φρισκ, ενώ τρίτος κατετάγη ο Δανός Κιμ Μίλτον
Νίλσεν με 34 πόντους.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17235O163</ED>
<ID>
ID:301319

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O16&aa=3</URL></REF>


Article

<CATEGORY>vin10</CATEGORY>

 <H5>ΚΑΡΕΟΥ </H5><H2>Στον «αέρα» η μεταγραφή </H2>
Χαλάει η μεταγραφή του Τζον Κάρεου στη Φούλαμ. Η ομάδα του νότιου Λονδίνου
είχε συμφωνήσει σε όλα με τη Βαλένθια και ο αγγλικός Τύπος θεωρούσε το θέμα
λήξαν. Χθες όμως και έπειτα από 13 ώρες διαπραγματεύσεων (!), ο Νορβηγός δεν
αποδέχτηκε τους όρους που του πρότειναν οι νεοφώτιστοι στην Πρέμιερ Λιγκ, με
αποτέλεσμα η μετακίνησή του στο «Κρέιβεν Κότατζ» να βρίσκεται στον αέρα. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17235O164</ED>
<ID>
ID:301336

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O16&aa=4</URL></REF>


Article

<CATEGORY>vin10</CATEGORY>

 <H5>ΠΑΟ </H5><H2>Σε λευκό κλοιό και η Λεωφόρος </H2>
Όπως όλα τα ποδοσφαιρικά γήπεδα, έτσι και η «Λεωφόρος» ήταν χθες...
αποκλεισμένη. Το χιόνι σκέπασε και τους αγωνιστικούς χώρους και το παιχνίδι
Κυπέλλου Ηρακλή - Παναθηναϊκού αναβλήθηκε για μία ακόμη φορά. Μόνο η πορτοκαλί
μπάλα (του μπάσκετ) δεν αντιμετώπισε προβλήματα το Σαββατοκύριακο. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17235O165</ED>
<ID>
ID:301347

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O16&aa=5</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Εκκρεμούν οκτώ παιχνίδια </H2>
Άνω - κάτω γίνεται πλέον το πρωτάθλημα πόλο της Α1 μετά και τις αναβολές
λόγω της κακοκαιρίας αυτό το Σαββατοκύριακο. Μόνο ένα από τα έξι συνολικά
προγραμματισμένα παιχνίδια της 6ης αγωνιστικής διεξήχθη, ενώ εκκρεμούν κι άλλα
τρία ματς προηγούμενων αγωνιστικών. Το πρόβλημα της κολυμβητικής ομοσπονδίας
είναι ότι δεν υπάρχουν πολλές ελεύθερες ημερομηνίες, ενώ σε λίγες ημέρες
αρχίζουν και οι ευρωπαϊκές υποχρεώσεις Ολυμπιακού και Βουλιαγμένης, κατά
συνέπεια θα υπάρξουν κι άλλες αναβολές. Τα ματς της 6ης αγωνιστικής, πάντως,
θα διεξαχθούν κατά πάσα πιθανότητα στις 13 Φεβρουαρίου. Μη φανταστείτε ότι δεν
υπήρχαν προβλήματα και στο μοναδικό ματς που διεξήχθη. Το παιχνίδι Ν.Ο. Χανίων
- Εθνικού (6-6) άρχισε με καθυστέρηση τριών ωρών, αφού περίμεναν τους
διαιτητές Αργυρό και Σκαλοχωρίτη! Τα γκολ πέτυχαν: Ν.Ο. Χανίων: Βιζυράκης 2,
Νικολαντωνάκης, Πρωτοπαπαδάκης, Βουλγαράκης, Β. Βαμβουνάκης. Εθνικός: Γουάιγκο
3, Ν. Κοχειλας 2, Στεργιόπουλος.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17235O166</ED>
<ID>
ID:301352

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O16&aa=6</URL></REF>


Article

<CATEGORY>vin10</CATEGORY>

 <H5>Ο ΤΡΙΤΟΣ ΕΛΛΗΝΑΣ ΠΟΥ ΜΠΑΙΝΕΙ ΣΤΗ ΛΙΣΤΑ ΤΩΝ ΚΟΡΥΦΑΙΩΝ ΤΟΥ ΚΟΣΜΟΥ
</H5><H2>ΣΚΑΚΙ
</H2><H4>Ο Παπαϊωάννου στους 100 πρώτους
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Γιάννης Παπαϊωάννου είναι ο δεύτερος σκακιστής στην ιστορία του ελληνικού
σκακιού, μετά τον Βασίλη Κοτρωνιά, που ξεπερνά τους 2.600 βαθμούς στη διεθνή
λίστα αξιολόγησης, της οποίας η νέα έκδοση ­ Ιανουάριος 2002 ­ δημοσιεύτηκε προχθές.

Γιάννης Παπαϊωάννου. Ο δεύτερος σκακιστής στην ιστορία του ελληνικού σκακιού,
μετά τον Βασίλη Κοτρωνιά, που ξεπερνά τους 2.600 βαθμούς στη διεθνή λίστα
αξιολόγησης (ΕΛΟ)

Είναι επίσης ο τρίτος Έλληνας ­ μετά τους Κοτρωνιά, Νικολαΐδη ­ που πετυχαίνει
να πλασαριστεί στη λίστα των 100 πρώτων σκακιστών του κόσμου. Ο 25χρονος
Θεσσαλονικιός σκακιστής, πρωταθλητής Ελλάδας το 1997, το 1998 και το 1999,
έχει πλέον 2.601 βαθμούς και είναι 85ος στη διεθνή λίστα αξιολόγησης (ΕΛΟ).
Δεύτερος Έλληνας είναι ένας άλλος Θεσσαλονικιός, ο νεαρός Στέλιος Χαλκιάς (τον
Απρίλιο γίνεται 22 ετών) που έφτασε τις 2.546 μονάδες και είναι 265ος στην
παγκόσμια κατάταξη. Ο Στέλιος Χαλκιάς βρίσκεται τα τρία τελευταία χρόνια στην
τριάδα του πρωταθλήματος Ελλάδας ­ φέτος ισοβάθμησε στην πρώτη θέση και έχασε
τον τίτλο από τον Μπανίκα στα μπαράζ ­ ενώ έχει πάρει και πρωτιές σε διεθνείς
διοργανώσεις, παρουσιάζοντας συνεχή άνοδο. 
Ο 37χρονος Βασίλης Κοτρωνιάς, που αγωνίζεται τα τελευταία χρόνια με την Κύπρο,
ύστερα από μία περίοδο κάμψης βελτίωσε τη θέση του. Έφθασε τις 2.568 μονάδες
και βρίσκεται στην 193η θέση της παγκόσμιας κατάταξης. Συνολικά, η Ελλάδα έχει
μόλις 6 παίκτες (μαζί με τον Κοτρωνιά) στις 500 πρώτες θέσεις της παγκόσμιας
κατάταξης. Ο 500ός έχει ΕΛΟ 2.510. Στη λίστα των γυναικών πρώτη γυναίκα είναι
η Μπότσαρη (2.325) και δεύτερη η Μακροπούλου (2.302). 
Νο1 στην παγκόσμια κατάταξη είναι ξανά ο Κασπάροφ και Νο2 ξανά ο Κράμνικ. Στην
περίοδο που αξιολογήθηκε δεν έπαιξαν άλλες παρτίδες πέρα από τις τέσσερις
μεταξύ τους παρτίδες στη Μόσχα ­ που όμως, ίσως από λάθος, δεν αξιολογήθηκαν ­
και το ΕΛΟ τους παρέμεινε σταθερό. Ο Ανάντ παραμένει τρίτος, έχασε όμως κι
άλλο έδαφος. Εντυπωσιακή η άνοδος του 18χρονου Ουκρανού Ρούσλαν Πονομαριόφ,
που με 2.727 είναι 7ος στον κόσμο. Ο Πονομαριόφ πέρασε και τον έμπειρο
συμπατριώτη του Ιβαντσούκ (που είναι 8ος), με τον οποίο θα μονομαχήσει στον
τελικό του Παγκοσμίου Πρωταθλήματος που διοργανώνει η FIDE. Υπάρχουν δύο ακόμη
ξεχωριστές περιπτώσεις: πρόκειται για τους 15χρονους Ρατζάμποφ (Αζερμπαϊτζάν)
και Κόνερου (Ινδία). Ο πρώτος είναι 100ός στη λίστα ανδρών (ΕΛΟ: 2.599), ενώ η
Ινδή είναι τρίτη στην παγκόσμια λίστα γυναικών (2.539) και, βέβαια, μακράν η
πρώτη νεάνιδα. 
Ας δούμε τους κορυφαίους παίκτες στον κόσμο : 
Καλύτεροι άνδρες: 1) Κασπάροφ (Ρωσία 2.838), 2) Κράμνικ (Ρωσία 2.809), 3)
Ανάντ (Ινδία 2.757), 4) Άνταμς (Αγγλία 2.742), 5) Μορόζεβιτς (Ρωσία 2.742), 6)
Τοπάλοφ (Βουλγαρία 2.739), 7) Πονομαριόφ (Ουκρανία 2.727), 8) Ιβαντσούκ
(Ουκρανία 2.717), 9) Σίροφ (Ισπανία 2.715), 10) Λέκο (Ουγγαρία 2.713). Ο
Κάρποφ είναι 16ος (2.693), ο Χάλιφμαν 18ος (2.688) και η Τζούντιθ Πόλγκαρ 22η. 
Καλύτερες γυναίκες: 1) Τζ. Πόλγκαρ (2.677), 2) Ξιε Ζουν (Κίνα 2.562), 3)
Κόνερου (Ινδία 2.539), 4) Τσιμπουρντανίτζε (Γεωργία 2.516), 5) Γκαλιάμοβα
(Ρωσία 2.514), 6) Κράμλινγκ (Σουηδία 2.508), 7) Ζου Τσεν (Κίνα 2.505), 8)
Γουάνγκ Λέι (Κίνα 2.499), 9) Σκριπτσένκο-Λοτιέ (Γαλλία 2.498), 10) Ιοσελιάνι
(Γεωργία 2.491).
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17235O991</ED>
<ID>
ID:301242

</ID><URL>http://ta-nea.dolnet.gr/neaweb/neafile.print_unique?e=A&f=17235&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑΣΕΙΣ
</H5><H2>Βig κλώνοι!
</H2><H4>Ο «Βig Βrother» άνοιξε τον δρόμο στην κλωνοποίησή του! Και κάπου 20 αντίστοιχα
τηλεπαιχνίδια πλημμύρισαν τους αιθέρες διεθνώς </H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Δεσμούς αίματος με το «Big Brother» έχει το γερμανικό «Big Diet» («Η μεγάλη
δίαιτα») του RTL2, που το βλέπουν 7 εκατ. τηλεθεατές. Ευτραφείς έγκλειστοι
ζουν σε πύργο και προσπαθούν να χάσουν προκαθορισμένα κιλά. Το έπαθλο; Το
χαμένο βάρος σε χρυσάφι!

Συμβίωση γυναικών με ανδρικό... χαρέμι, επιβίωση σε αλπικό χιονοδρομικό
καταυλισμό, οικογένειες να ανταλλάσσουν τρόπους ζωής, «επώνυμοι» να
συνυπάρχουν για ένα 24ωρο, είναι δοκιμασίες που επινόησαν οι εγκέφαλοι των
παραγωγών για τους «έγκλειστους» παίκτες των τηλεπαιχνιδιών. 
Παραλλαγή του «Μεγάλου Αδελφού» είναι το γαλλικό «Loft story». Πέντε γυναίκες
και έξι άνδρες κλείνονται σ' ένα σπίτι για 10 εβδομάδες, μέχρις ότου
απομείνουν ένας και μία. Οι δυο τους θα πρέπει να συμβιώσουν σ' ένα πολυτελές
σπίτι για έξι μήνες. Αν τα καταφέρουν, κερδίζουν το σπίτι. 
Άλλη εκδοχή είναι το «Bar», που θα βγει στο Mega κατά τον Μάρτιο. Σε ένα μπάρ
14 άνθρωποι θα πρέπει να περάσουν 14 εβδομάδες, εξυπηρετώντας παράλληλα τους
πελάτες. Το «προσωπικό» ζει σε χώρους πάνω από το μπαρ. Κάπου 25 κάμερες και
50 μικρόφωνα καταγράφουν τα πάντα. 
Ριάλιτι τηλεπαιχνίδι και για «διάσημους» στο μενού. «24 Hours», ο
τίτλος του. Δύο δημόσια πρόσωπα καλούνται να ζήσουν 24 ώρες μαζί σε μια έπαυλη.

Οικογενειακό ριάλιτι τηλεπαιχνίδι είναι το «Trading Places». Δύο οικογένειες
ανταλλάσουν «ζωές». 
Το «Blind Faith» (Endemol) είναι η βάση του περίφημου «Temptation Island» του
αμερικανικού δικτύου FOX (16 εκατ. τηλεθεατές). Τρία ζευγάρια χωρίζονται και
οι μεν άνδρες πρέπει να συμβιώσουν με έξι θελκτικές υπάρξεις σε μέρη εξωτικά,
οι δε γυναίκες, παρέα με έξι «μνηστήρες», πρέπει να αντεπεξέλθουν στους
πειρασμούς. 
Το «Star Academy» είναι η πηγή έμπνευσης του αμερικανικού «Popstars»
(10 εκατ. τηλεθεατές) και του ισπανικού «Operacion Triunfo» (4 εκατ.
τηλεθεατές). Δώδεκα αγόρια και κορίτσια κλείνονται σε μια μουσική ακαδημία για
72 ημέρες. Εκεί τους παραλαμβάνουν ειδικοί και τους εκπαιδεύουν στη μουσική
εκφορά και την ερμηνεία τραγουδιών. Αποβάλλεται ένας την εβδομάδα, κατόπιν
ψηφοφορίας. Παρόμοιο είναι και το «Friends on Tour». Έξι νεαροί ταλαντούχοι
μουσικοί μέσα σε 8 εβδομάδες πρέπει να βγουν από την αφάνεια. 
Τα «The People's Club» (Endemol) και «Football mania» (Strix) είναι
αμφίδρομα τηλεπαιχνίδια για τηλεθεατές. «Χρεώνονται» μία ποδοσφαιρική ομάδα
που πρέπει να μανατζάρουν, να προπονούν, να κάνουν μεταγραφές, να «παίζουν» σε
πρωτάθλημα, αξιοποιώντας τηλεόραση, Ίντερνετ, τηλεφωνική συσκευή, κινητά
τηλέφωνα. Κερδίζουν όσοι μάντεψαν σωστά τον «πρωταθλητή».

<H3>Στο χαρέμι </H3>
Χαρέμι με άνδρες γίνεται; Στο ριάλιτι τηλεπαιχνίδι «Harem», μια παρέα γυναικών
φτιάχνει το χαρέμι της διαλέγοντας άνδρες που ανταποκρίθηκαν στη σχετική
αίτηση. Το χαρέμι πρέπει να απαρτίζεται από 18 κυρίους. Οι «παίκτες» θα ζήσουν
για μερικές εβδομάδες «χίλιες και μία αραβικές νύχτες» σε ειδικά διαμορφωμένο
χώρο. Οι κυρίες ψηφίζουν και αποβάλλουν... γιουσουφάκια. Μόνο στο τελευταίο
επεισόδιο οι τηλεθεατές ψηφίζουν για το «τέλειο» ζευγάρι. 
<H3>Miss
</H3><H3>Καλλιστεία </H3>
«Miss Attitude» ή πώς τα καλλιστεία αποκτούν ενδιαφέρον. Είκοσι ωραίες και
μοιραίες «εξορίζονται» σε εξωτικό μέρος. Το κοινό «απολύει» 5 και οι 15 πρέπει
να αποδείξουν ότι εκτός από κάλλη έχουν και μυαλό, μέσα από διάφορες
δοκιμασίες. Νικήτρια αναδεικνύεται 1 από τις 5 φιναλίστ κατόπιν ψηφοφορίας.

<H3>Για λάτρεις της περιπέτειας </H3>
Στο «Villa Medusa Winter» 8 «παίκτες» συμβιώνουν επί έναν μήνα σε χιονοδρομικό
κέντρο, χωρίς χρήματα. Πρέπει να δουλέψουν! Διατίθεται και σε... κοντομάνικο
(«Villa Medusa Summer»). 
Όσοι θέλουν να ζήσουν σαν στο «Μικρό σπίτι στο λιβάδι», υπάρχει το «The Farm».
Σε αγρόκτημα, επί τρίμηνο, δίχως ανέσεις. 
Το αμερικανικό «Survivor» (16 εκατ. τηλεθεατές) βασίζεται στο «Expedition
Robinson». Οι «παίκτες» πρέπει να επιβιώσουν, χωρίς εφόδια, για ενάμιση μήνα,
σε εξωτικό απομονωμένο νησί. Κάτι ανάλογο συμβαίνει και στο «360 degrees». Οι
15 παίκτες, σε επτά εβδομάδες, πρέπει να ολοκληρώσουν δύσκολες αποστολές σε 15
μέρη της υδρογείου. Νικητής όποιος κάνει τον γύρο του κόσμου.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17235P011</ED>
<ID>
ID:301243

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P01&aa=1</URL></REF>


Article

<CATEGORY>vin09</CATEGORY>

 <H2>Σας αρέσει ο Μπάρτοκ ή μήπως οι φωτογραφίες Εμπειρίκου;
</H2>
Έργα Μπάρτοκ και Σμέντανα ερμηνεύει η Ορχήστρα του Φεστιβάλ της Βουδαπέστης
που εμφανίζεται απόψε στις 8.30 στο Μέγαρο Μουσικής Αθηνών (Βασ. Σοφίας και
Κόκκαλη 1, τηλ. 7282.333) υπό την μουσική διεύθυνση του Ιβάν Φίσερ. Η
συναυλία, που εντάσσεται στην σειρά «Μεγάλες Ορχήστρες», πραγματοποιείται με
τη χορηγία της Εθνικής Τράπεζας της Ελλάδος. Εισιτήρια: 15.000 δρχ. (44,02
ευρώ),11.000 (32,28 ευρώ), 7.000 (20,54 ευρώ), 4.000 (11,74 ευρώ) και 2.500
(7,34 ευρώ) φοιτητικό. 
Έικαστικά

Η αναδρομική έκθεση του Κώστα Τσόκλη φιλοξενείται στο Εθνικό Μουσείο
Σύγχρονης Τέχνης (Φιξ, Λ. Καλλιρρόης και Α. Φραντζή, τηλ. 9242.111) έως τις 3
Φεβρουαρίου. 
«Σημειώσεις από τα λατομεία της Πεντέλης» είναι ο τίτλος της έκθεσης της νέας
δουλειάς του ζωγράφου Σωτήρη Σόρογκα που παρουσιάζεται έως το τέλος του μήνα
στο Μουσείο Κυκλαδικής Τέχνης- Γουλανδρή

Συνεχίζεται η έκθεση ζωγραφικής του Σωτήρη Σόρογκα «Σημειώσεις από τα
λατομεία της Πεντέλης», που φιλοξενείται στο Μουσείο Κυκλαδικής Τέχνης (Νεοφ.
Δούκα 4, τηλ. 7228.321) μέχρι τις 31 Ιανουαρίου.

«Πλήρωμα ενός άλλου χρόνου» είναι ο τίτλος της εικαστικής έκθεσης 13
νέων καλλιτεχνών που φιλοξενείται μέχρι τις 6 Φεβρουαρίου στο θωρηκτό «Γ.
Αβέρωφ». Πληροφορίες στο τηλ. 9836.539. 
Η ομαδική έκθεση γλυπτικής, ζωγραφικής, φωτογραφίας και βίντεο των Jan
Albers, Sonja Braas, Dieter Detzner, Herbert Hamak, Joyce Pensato, Cordy
Ryman, Sophie Whettnall, Κατερίνα Ζαχαροπούλου που φιλοξενείται στην γκαλερί
«Bernier/Heliades» (Επταχάλκου 11, τηλ. 3413.935) συνεχίζεται έως τις 26 Ιανουαρίου.

«Ζωντανά» 
Οι Manacumba στήνουν ξέφρενο λάτιν πάρτι στο «Palenque» (Φαραντάτων 41,
Πλατεία Αγίου Θωμά, Αμπελόκηποι, τηλ. 7752.360). 
Ο Μίμης Πλέσσας στη Μουσική Σκηνή Πειραιά (Ασκληπιού και Κάστορος,
Πειραιάς, τηλ. 4120.510). Μαζί του οι Γιάννης Κούτρας, Πένυ Ξενάκη, Σπύρος
Κλείσσας, Ρίτα Αντωνοπούλου, Δημήτρης Ζμπέκος, Χαρά Πετρίδου, Άννα-Μαρία Κάλφα
και Άγγελος Χρονάς. 
Οι Πυξ Λαξ τραγουδούν και απόψε στις 10.30 «Δίπλα στο ποτάμι» (Λ.
Κατσώνη 189, Αγ. Αναργύρων, 2610.444). 
Η Γιώτα Βέη εμφανίζεται στο «Μουσικό Σπίτι Δίαυλος» (Δράκου 9, Κουκάκι,
τηλ. 9248.737). 
Θέατρο 
Τελευταία παράσταση του έργου «Ο Δρόμος προς τη Δύση», που
παρουσιάζεται σε ειδικά διαμορφωμένο χώρο του Ιδρύματος Μείζονος Ελληνισμού
(Πειραιώς 254, Κτίριο 5, τηλ. 4815.012) απόψε στις 9 μ.μ. Η θεατρική
παράσταση, στην οποία πρωταγωνιστούν οι Κάτια Γέρου και Νίκος Αρβανίτης,
συναρμονίζεται με την εικαστική δημιουργία του Κυριάκου Κατζουράκη και τις
φωτογραφίες του Νίκου Οικονομόπουλου. Εισιτήριο: 3.000 δρχ. ή 8,8 ευρώ. 
<H3>ΕΝΣΤΑΝΤΑΝΕ
</H3>
Στον Ανδρέα Εμπειρίκο και το άγνωστο φωτογραφικό του έργο είναι αφιερωμένη η
έκθεση «Amour, amour», που παρουσιάζεται στην «Τεχνόπολι» του Δήμου Αθηναίων
(Πειραιώς 100, τηλ. 3467.322) μέχρι τις 17 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17235P021</ED>
<ID>
ID:301248

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P02&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>«Εναλλακτικές» ειδήσεις
</H2>
http: //www.indymedia.org 
Είστε έτοιμοι για «εναλλακτικές» ειδήσεις; Γι' αυτές που περνούν στα «ψιλά»
των επικοινωνιακών κολοσσών; Στο site του Independent Media Center θα δείτε
αναλυτικά όλη την ιστορία του κινήματος κατά της παγκοσμιοποίησης, τι έγινε
στο Σιάτλ, το Γκέτεμποργκ και τη Γένοβα, τον απολογισμό της πρόσφατης
κινητοποίησης στις Βρυξέλλες, αλλά και όλα τα προγραμματισμένα στο μέλλον
ραντεβού των ακτιβιστών σε κάθε γωνιά της Αμερικής και της Ευρώπης. Επίσης,
ειδήσεις, φωτογραφίες και βίντεο απ' όλο τον κόσμο, απ' τη Μέση Ανατολή και τη
Λατινική Αμερική, πλούσιο αρχειακό υλικό και links στα indymedia άλλων
περιοχών (Ιταλία, Ολλανδία, Σουηδία, Σαν Φρανσίσκο, Ουάσιγκτον, Τσιάπας,
Χαβάη). <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17235P022</ED>
<ID>
ID:301290

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P02&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Εποχή θεατρικών παγετώνων...
</H2>
<AUTHOR>Γ.Δ.Κ.Σ.</AUTHOR>

Ήταν που ήταν στραβό το κλίμα, τό 'φαγε κι ο γάιδαρος κι απόγινε... Χιόνια,
κακό από 'δώ, παγετός από 'κεί, «παγετώνες» παραπέρα, που άκουγα να λέει και
να ξαναλέει ο ανταποκριτής κάποιου καναλιού ­ πώς λέμε «η εποχή των
παγετώνων», μαμούθ κ.λπ. κ.λπ. ­, τι να σου κάνουν και τα έρμα τα θέατρα; Που
με 11η Σεπτεμβρίου και Αφγανιστάν και «άνθρακες» ξεκίνησαν, με βροχές και
καταποντισμούς και χιόνια και αποκλεισμούς συνεχίζουν. Πώς ε, πώς να δουν χαρά
στα ταμεία τους; Από μια δειγματοληψία που έκανα σε δεκαπέντε θέατρα ­ σε
ορισμένα ούτε καν απαντούσαν στο τηλέφωνο ­ προέκυψε ότι το Σάββατο μπορεί να
έπαιξαν μερικά, αλλά χθες μόνον ένα το τόλμησε· το θέατρο «Οδού Κεφαλληνίας»,
που έδινε την τελευταία παράσταση του έργου του Πάουλ Μπαρτς «Μια πιθανή
συνάντηση». «Αθηναΐς» (και η «Λούλου» και το «Sold Out»), «Ακροπόλ», «Βέμπο»,
«Δανδουλάκη», Εθνικό («Νέα Σκηνή» και «Κοτοπούλη»), «Λαμπέτη», «Μινώα»,
Μουσούρη», Νέου Κόσμου (Πάνω και Κάτω Χώρος), «Οδού Κυκλάδων», «Πειραιώς 131»,
«Περοκέ», «Πορεία», «Χορν» κατέβασαν ρολά περιμένοντας... καλύτερες ημέρες.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17235P023</ED>
<ID>
ID:301327

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P02&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>... και σινε-χιόνια </H2>
<AUTHOR>Π.Θ.Κ.</AUTHOR>

Σινεφιλικά τραύματα στα βόρεια προάστια επέφερε η πρωτόγνωρη για την Αθήνα
χιονοθύελλα, αλλά αποφεύχθηκε η... ολική παγοθύελλα με μία μόνον απώλεια. Τα
«Αστέρια» της Νέας Ερυθραίας ήταν ο μόνος κινηματογράφος που δεν δούλεψε
καθόλου, ενώ τα «Κηφισιά 1,2,3» και τα Village άντεξαν ­ με λίγους, αλλά
απτόητους σινεφίλ. Όχι, βέβαια, ότι ήταν με αθρόα προσέλευση και... ηλιόλουστη
η συνολικη κίνηση στις υπόλοιπες κινηματογραφικές αίθουσες... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17235P024</ED>
<ID>
ID:301340

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P02&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Οι μπράβοι... </H2>
<AUTHOR>Τ.Κ.</AUTHOR>

Τό 'χουν παρακάνει πια... Όπως προχθές έξω από μεγάλο εστιατόριο στου Ψυρή...
Η παρέα των τεσσάρων νεαρών ζήτησε τραπέζι. Οι δύο πορτιέρηδες είπαν «βεβαίως»
­ το μαγαζί ήταν άδειο ­ μέχρι που ένας νεαρός κάτι είπε στους υπόλοιπους στα
αλβανικά. Και τότε το μαγαζί «γέμισε»! Οι δύο μπράβοι ζήτησαν ευγενικά
συγγνώμη και τους έφραξαν τον δρόμο... Οι νεαροί Αλβανοί έφυγαν
μουρμουρίζοντας και οι μπράβοι έμειναν βγάζοντας έναν αναστεναγμό
ανακούφισης... Τι πήγαν να πάθουν ε; <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17235P025</ED>
<ID>
ID:301350

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P02&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Χρυσός να 'ναι κι ό,τι να 'ναι; </H2>
<AUTHOR>Μ.Α.</AUTHOR>

Η ελληνική ιστορία προκαλεί πάντοτε το ενδιαφέρον των ερευνητών και δη των
ξένων, που ονειρεύονται να ανακαλύψουν κάτι που θα έχει σχέση με τον αρχαίο
ελληνικό κόσμο. Τούτη τη φορά οι συνάδελφοι του Ιντιάνα Τζόουνς βρήκαν τμήμα
του θρόνου του μυθικού βασιλιά της Φρυγίας, Μίδα. Πρόκειται για ένα γλυπτό
λιονταράκι, ύψους 23 εκατοστών, καμωμένο από ελεφαντοστό, που είχε βρεθεί το
1939 στους Δελφούς και προέρχεται, σύμφωνα με τη νέα θεωρία, από τον θρόνο του
βασιλιά που έζησε στα τέλη του 8ου αρχές του 7ου αι. π.Χ. και σύμφωνα με τον
θρύλο ό,τι άγγιζε γινόταν χρυσός. Η νέα τούτη άποψη βασίζεται προς το παρόν
μόνο σε ενδείξεις. Η έρευνα θα αποδείξει αν η άποψη ισχύει ή αν ακόμη ο
«χρυσοχέρης» Μίδας κάνει τους αρχαιολόγους να αναζητούν τα χνάρια του και ­
μαζί ­ τη χρυσή του τύχη... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17235P026</ED>
<ID>
ID:301355

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P02&aa=6</URL></REF>


Article

<CATEGORY>vin09</CATEGORY>

 <H2>ΚΡΙΣΤΙΝΑ ΣΑΝΤΣΕΘ
</H2><H2>Χορεύοντας με τους ταύρους
</H2>
<AUTHOR>ΤΕΛΗ ΠΕΛΩΝΗ</AUTHOR>

Όλα δείχνουν πως δεν θα επιστρέψει στην αρένα. Η παραμυθένια ιστορία τής
γυναίκας που έκανε τους ταύρους να τρέμουν από τα 14 χρόνια της τέλειωσε
άδοξα. Η Κριστίνα Σάντσεθ εγκατέλειψε την καριέρα της το 1999, σε ηλικία 27
ετών, βαθιά πληγωμένη. Όχι από τους ταύρους. Αλλά από τους άνδρες συναδέλφους
της, που αποδείχθηκαν τελικά πιο επικίνδυνοι... 
«Όλα αυτά μου κόστισαν σε μεγάλη προσπάθεια, αλλά δεν μετανιώνω. Αν
ξαναγεννιόμουν τώρα, πάλι ταυρομάχος θα γινόμουν»... Το πείσμα δεν της έλειψε
ποτέ. Γιατί το κοριτσάκι από τη Μαδρίτη ονειρεύτηκε αυτό που ονειρεύονται
εκατομμύρια αγοράκια στην Ισπανία: να φορέσουν το «traje de luces», το
«κοστούμι του φωτός», το χρυσοκέντητο ένδυμα που μόνο ο «matador» (οι
ταυρομάχοι που έχουν σκοτώσει ταύρο) φορούν. 
Η Κριστίνα, κόρη του Αντόνιο Σάντσεθ, «banderillero», (ο άνθρωπος που
ρίχνει τα ακόντια στις ταυρομαχίες), μια ημέρα είδε ένα όνειρο: φαντάστηκε ότι
φορούσε το χρυσοκέντητο κοστούμι και ότι επιτίθετο σ' έναν γιγαντιαίο ταύρο.
Τόσο της άρεσε το όνειρο, που αφιέρωσε σ' αυτό όλες της τις προσπάθειες. Μπήκε
στη φημισμένη «Escuela de Tauromaquia» της Μαδρίτης σε ηλικία 16 ετών, ενώ
αργότερα, κατά τη διάρκεια της φοίτησης, εργαζόταν ως υπάλληλος. 
Το... πρόβλημα όμως είναι πώς όταν επιθυμείς κάτι τόσο πολύ, κινδυνεύεις να...
το πετύχεις. Κι αυτό συνέβη. Η Κριστίνα αποφοίτησε απότη Σχολή, έκανε την
πρώτη της εμφάνιση ως νεαρή ταυρομάχος στη Μαδρίτη το 1995 κι έναν χρόνο
αργότερα αναγορεύθηκε επισήμως «matador» στη Γαλλία. Δεν ήταν απλό. «Το μόνο
πράγμα που αισθάνεσαι είναι φόβος, γιατί ξέρεις ότι από λεπτό σε λεπτό μπορεί
να σε αρπάξει και τότε... δεν μπορείς να κάνεις τίποτα. Νομίζεις ότι η καρδιά
σου έχει φτάσει στον λαιμό», έλεγε στα ισπανικά και διεθνή μέσα ενημέρωσης,
όταν την ρωτούσαν πώς αισθάνεται. 
Για την ίδια όμως η ταυρομαχία ήταν κάτι παραπάνω: χορός. «Οι κινήσεις
που κάνεις μπροστά στον ταύρο, η κλίση του κορμιού σου, όλα είναι ένα μικρό
μπαλέτο». Και για όσους βιάστηκαν να εκτιμήσουν ότι το «σπορ» καταστρέφει τη
θηλυκότητα, εκείνη είχε την απάντηση: «Η ταυρομαχία είναι ένας τρόπος ν'
αγαπάς. Κι εμείς οι γυναίκες ξέρουμε ν' αγαπάμε. Ήμουν σίγουρη ότι στον κόσμο
της ταυρομαχίας θα είχα μεγάλη τύχη, ακριβώς επειδή είμαι γυναίκα». 
Ιστορικοί οι θρίαμβοί της, ιστορική η αναγόρευσή της σε επίσημη ταυρομάχο στη
Γαλλία, ιστορική η επιβεβαίωση της αξίας της και η αποθέωσή της. «Η πρώτη
γυναίκα που...», ξεκινούσαν όλοι όταν αναφέρονταν στο όνομά της. «Μόνο που
έχαναν πάντα την ουσία. Ξεχνούσαν να πουν πως ο αγώνας ήταν από την αρχή
άνισος. Μια γυναίκα μόνη απέναντι σ' έναν κόσμο από άνδρες, συνηθισμένους σε
ακραίες μορφές έκφρασης: από τη μεγαλοσύνη στην ύβρι, χωρίς καμιά ενδιάμεση
στάση», έγραφε ο Λουίς Μαρτίνεθ στην «El Pais», λίγες ημέρες μετά την
αποχώρησή της. 
Η Κριστίνα Σάντσεθ τα γνώρισε όλα. Η καριέρα της ήταν μια συνεχής μάχη στην
αναζήτηση αναγνώρισης. Γυναίκα μα, πάνω απ' όλα, ταυρομάχος. «Τελικά, μόνο σ'
ένα πράγμα διέφερε η Κριστίνα από τους άνδρες ταυρομάχους: ήταν η μόνη που δεν
φορούσε ποστίς», έγραψε ο ίδιος. 
Όλα τα ωραία όμως τελειώνουν γρήγορα. Και οι άνδρες του επαγγέλματος
δεν μπορούσαν ν' ανεχθούν μια σταρ που, όχι μόνο ήταν η καλύτερη απ' όλους
αλλά, κυρίως, ήταν γυναίκα. Στην αρχή έκανε υπομονή, όμως γρήγορα εξέφρασε τη
δυσαρέσκειά της. Το τραστ του χώρου δεν της έδινε την ευκαιρία να συμμετάσχει
σε μεγάλα γεγονότα. Επιπλέον, οι αμοιβές της ήταν πολύ χαμηλότερες από των
ανδρών ταυρομάχων. 
Το ποτήρι ξεχείλισε όταν της αρνήθηκαν να παραβρεθεί στη Γιορτή του
Αγίου Ισιδώρου στη Μαδρίτη, τη μεγαλύτερη συνάντηση ταυρομάχων στη γενέτειρά
της. 
Τα πράγματα έγιναν ακόμη χειρότερα όταν οι άνδρες συνάδελφοί της αρνιούνταν να
συμμετάσχουν σε ταυρομαχία μαζί της. «Πρέπει να διακόψω την καριέρα μου και η
απόφαση είναι πολύ σκληρή και πολύ δύσκολη», άρχισε να λέει όταν ανακοίνωνε
την αποχώρησή της.

<H3>«Δεν μετανιώνω»
</H3>
Η αποχώρησή της για «αυστηρά επαγγελματικούς λόγους» ανακοινώθηκε στις 12
Μαΐου του 1999, επαναλαμβάνοντας την ιστορία της μυθικής Χουανίτα Κρουθ που
είχε αποχωρήσει πριν από μερικές δεκαετίες με τον ίδιο τρόπο. Όλοι πίστεψαν
τότε πως η αποχώρησή της θα ήταν προσωρινή. Έκαναν όμως λάθος. Η πεισματάρα
Κριστίνα το 'πε και το 'κανε. Αποσύρθηκε από τη μεγάλη της λατρεία, πικραμένη,
και αφοσιώθηκε στην οικογενειακή ζωή, στον σύζυγο και τον γιο της. 
Και προσπάθησε να ξεχάσει όλα όσα είχαν σχέση με την ένδοξη εποχή... Δηλαδή
σχεδόν όλα. Γιατί ο σύζυγός της, Αλεχάντρο ντα Σίλβα, είναι ένας
«banderillero» που δουλεύει σκληρά στην αρένα. Όπως ήταν και ο πατέρας της.

<H3>Άλλη κυρία για την αρένα;
</H3>
Η Χουανίτα Κρουθ υπήρξε η μεγαλύτερη, αλλά ούτε η πρώτη, ούτε η μοναδική,
γυναίκα που ασχολήθηκε επαγγελματικά με την ταυρομαχία (1930-'40). Μετά την
Κρουθ και πριν από την Σάντσεθ ακόμα μία γυναίκα, η Μαριμπέλ Ατιένθαρ,
κατάφερε να πάρει τον τίτλο του «matador» το1981. Και οι τρεις είχαν
καταγγείλει τον ρατσισμό των ανδρών σε όλους τους τομείς του επαγγέλματος, ενώ
έπεσαν θύματα του μποϊκοτάζ συναδέλφων τους. Στα τέλη του περασμένου αιώνα, ο
μεγάλος ταυρομάχος Ραφαέλ Γέρα Μπεχαράνο είχε αρνηθεί όχι μόνο να συμμετάσχει
σε ταυρομαχία μαζί με γυναίκα, αλλά και να πατήσει σε αρένα που προηγουμένως
είχε πατήσει γυναίκα. Εκατό χρόνια αργότερα, οι άνδρες ταυρομάχοι δεν έχουν
αλλάξει απόψεις και συμπεριφορά. Γι' αυτό και οι τρεις γυναίκες matador, οι
Κρουθ, Ατιένθαρ και Σάντσεθ αναγκάστηκαν να κάνουν την τελετή σε αρένες εκτός Ισπανίας.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17235P031</ED>
<ID>
ID:301249

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P03&aa=1</URL></REF>


Article

<CATEGORY>vin09</CATEGORY>

 <H5>Γ. ΛΑΣΗΘΙΩΤΑΚΗΣ
</H5><H2>Από τις τύψεις ώς την έρημο
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο τόπος της γέννησης, τα παιδικά χρόνια, η ανακάλυψη της φύσης, της ποίησης
και του έρωτα. Η φυγή προς τα εμπρός, η γνώση και η τύψη, ο χωρισμός. Ο
θάνατος, η συμφιλίωση και η γαλήνη που απλώνεται στα μέλη όταν το σώμα
βουλιάζει στα νερά και ο νους καλπάζει ελεύθερος προς την ομορφιά της ερήμου.
Αυτά είναι τα θέματα της «Φανταστικής Αυτοβιογραφίας», όπως ονομάζει ο
ζωγράφος Γιάννης Λασηθιωτάκης αυτήν την πρωτότυπη έκθεση-εξομολόγησή του, που
εγκαινιάζεται αύριο στην Γκαλερί Ζουμπουλάκη (Πλ. Κολωνακίου). Πρωτότυπη,
γιατί οι δεκαπέντε μεγάλοι πίνακες είναι σκηνοθετημένοι στους τοίχους τής
γκαλερί σαν «καρέ» από μια ταινία. Εξομολόγηση, γιατί το «υλικό» αυτής της
ζωγραφικής είναι εικόνες που έρχονται από το θησαυροφυλάκιο της μνήμης, κάποτε
πεντακάθαρες και άλλοτε μισοσβησμένες. Εικόνες που έχουν κάτι να πουν σε
όλους. 
«Αυτός είμαι. Δεν θέλω να είμαι καλός ή κακός, μελό ή οτιδήποτε άλλο. Θέλω να
είμαι ο εαυτός μου», λέει ο Λασηθιωτάκης. Η φυσιογνωμία του, στα σαράντα πέντε
του, διατηρεί την έκφραση ενός παιδιού. Λες και ήταν χθες ακόμη που
κυκλοφορούσε με μια κιθάρα στον ώμο, έπαιζε ποπ και επαναστατικά τραγούδια,
ζωγράφιζε με εκρηκτικά ποπ χρώματα πίνακες που δεν ήθελε ν' αγοράσει κανείς... 
Ο Λασηθιωτάκης έγινε γνωστός και μπήκε στις συλλογές και στα μουσεία τέχνης
για την επόμενη φάση της δουλειάς του, τα αυστηρά εννοιολογικά έργα. «Για να
μπορέσεις να προσδιορίσεις τα πράγματα, πρέπει ν' αφαιρέσεις, να πετάξεις το
περιττό, το ψέμα, να βρεις την αλήθεια. Μετά, όμως, κινδυνεύεις να
στεγνώσεις», λέει. «Το επόμενο βήμα, είναι ν' ανοίξεις το παράθυρο, να δεις το
πρώτο πρωινό φως και, με την εμπειρία που έχεις να αφομοιώνεις και να
πραγματοποιείς οτιδήποτε χωρίς φόβο, να πάρεις οτιδήποτε θελήσεις και να το
εντάξεις στον δικό σου κόσμο, σαν συνθέτης και διευθυντής ορχήστρας μαζί».
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17235P032</ED>
<ID>
ID:301291

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P03&aa=2</URL></REF>


Article

<CATEGORY>vin09</CATEGORY>

 <H2>Διασκέδασε μαζί μου απόψε
</H2><H4>Πώς μπορείς να γνωρίσεις τον κόσμο ενός εικοσάρη; Μπαίνεις - για λίγο έστω -
στην παρέα του, στο κλάμπινγκ του, στα στέκια που... αράζει, στις ώρες της
διασκέδασής του
</H4>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Η ιδέα ήταν απλή. Διαλέγουμε νέους 20 ετών και τους παρακαλούμε να μας
αφήσουν να μπούμε στη ζωή τους για μερικές ώρες. Τους προκαλούμε να μας
δείξουν πώς διασκεδάζουν μαζί με την παρέα τους και για αντάλλαγμα εμείς τους
πληρώνουμε τα έξοδα. Αποφασίζουν εκείνοι πού θα πάμε και τι θα κάνουμε. Εμείς
εκτελούμε εντολές και ακουμπάμε χρήμα στα ταμεία. 
Το τι αποκομίσαμε από τις δύο εξόδους στη νυχτερινή Αθήνα θα το διαβάσετε
παρακάτω. Πάντως για να εξηγούμαστε... μην τους κρίνετε. Δεν θα σας οδηγήσει
πουθενά. Τα συμπεράσματά σας θα είναι λανθασμένα... εκτός βέβαια και αν είστε
20άρηδες. Τότε έχετε κάθε δικαίωμα! 
<H3>Στο θέατρο με τον Γιώργο
</H3>
Το ραντεβού είχε οριστεί στις 7.15 το βράδυ έξω από το θέατρο «ΧΩΡΑ» κοντά
στην Κολιάτσου. Ευτυχώς, είχε οργανωμένο χώρο πάρκινγκ δίπλα ακριβώς και δεν
τράβηξα το μαρτύριο αναζήτησης κενού χώρου. Θα βλέπαμε «Το φάντασμα της Όπερας
Νο2», μια πετυχημένη ­ έτσι όπως έγραφαν οι αναρτημένες κριτικές ­ παρωδία του
διάσημου θεατρικού έργου. Ο Γιώργος μαζί με τον αδελφό του Νίκο και δυο φίλες
του, την Καίτη και την Νατάσα, δεν άργησαν να φθάσουν. Μπροστά μου είχα έναν
20άρη ντυμένο «στην τρίχα», πολύ περιποιημένο και εμφανίσιμο. Ήρεμες κινήσεις,
πλατύ χαμόγελο, αυτοπεποίθηση, καινούργια καπαρντίνα και παπούτσια, αγορασμένα
μόλις το απόγευμα, και διάθεση για κουβέντα. Φοιτητής στο 3ο έτος της Νομικής
Αθηνών, ο Γιώργος είναι από εκείνους που προτιμούν να περνούν ήσυχα τα βράδια
τους... χαλαρά! 
Η Καίτη ­ συμφοιτήτρια στη Νομική ­ παραπονιέται ότι όποτε του
τηλεφωνεί εκείνος διαβάζει, ο αδελφός του κουνάει το κεφάλι με νόημα και από
το θέατρο μας ανακοινώνουν ότι πρέπει να μπούμε στην αίθουσα επειγόντως! 
Από το «Φαντασμα της Όπερας Νο2» του φάνηκαν εξαιρετικά τα σκηνικά καθώς και
οι ερμηνείες των ηθοποιών, ιδιαίτερα του Φώτη που έπαιζε το φάντασμα, ήταν και
φίλος του προσωπικός. Στη διάρκεια της παράστασης γελούσε δυνατά με κάποιες
από τις τις ατάκες, σχολίαζε κιόλας στο αυτί της Καίτης. Εγώ ατάραχος δίπλα
του έκανα «το κουνέλι». 
Φεύγοντας από το θέατρο μοιραστήκαμε σε δύο αυτοκίνητα με κατεύθυνση τον Φάρο
Ψυχικού, όπου ο Γιώργος είχε κλείσει τραπέζι στο ρεστοράν «Πόρτες». Ήταν όλα
κανονισμένα και όλα «κυριλέ». Στον δρόμο βρήκα την ευκαιρία να μάθω ένα-δύο
πράγματα παραπάνω. 
Μου αρέσουν όλα τα είδη μουσικής... ανάλογα με τη διάθεση δηλαδή,
προτιμώ όμως την ελληνική. Αδελφοί Κατσιμίχα, Παπακωνσταντίνου, Γαλάνη,
Αλεξίου, τρελαίνομαι με τη Μαρινέλλα και στην παρέα με βάζουν να τραγουδάω
Ρουβά, γιατί λένε πως είμαι ίδιος! 
Έχω κάνει αρκετές σχέσεις μέχρι τώρα, έχω ερωτευθεί δυο φορές και ξέφυγα
τελείως από τον ορθολογιστή εαυτό μου. Σ' αυτήν τη φάση της ζωής μου θέλω να
μείνω μόνος μου. Είναι δημιουργική περίοδος για μένα και δεν έχω όρεξη να μπω
στο τρυπάκι τού να γνωρίσω τον άλλο, να δω ποιος είναι και αν μπορούμε να τα
βρούμε. Έχω πάρα πολλούς γνωστούς, αλλά ελάχιστους φίλους. Και θα πρέπει να
σου πω ότι ο καλύτερος φίλος είναι ο αδελφός μου!». 
Έχουμε ήδη καθήσει σε ένα καλό τραπέζι, ενός ακριβού εστιατορίου και
διαλέγουμε το μενού. Η ατμόσφαιρα είναι φιλική και εγκάρδια, όλοι τους είναι
εξοικειωμένοι με τους κανόνες του σαβουάρ βιβρ και εγώ τροφοδοτώ την κουβέντα
με ερωτήσεις προς όλους. Ο Νίκος, ο αδελφός του (1 χρόνο μεγαλύτερος), μιλάει
για τον Γιώργο: «Είναι τελειομανής και τρομερά φιλόδοξος. Ποντάρει στην άποψή
του και θα μπορούσε να κάνει τα πάντα για να πετύχει αυτό που επιθυμεί. Μου τη
σπάει που είναι υπερβολικά νοικοκύρης και θέλει απόλυτη καθαριότητα και τάξη».
Εδώ πέφτει πολύ γέλιο, αλλά κάνουμε και πολλή φασαρία, οπότε ο Γιώργος μας
λέει να ησυχάσουμε. Δεν του αρέσει η οχλοβοή. 
Ο λογαριασμός για 6 άτομα ξεπερνά τις 85.000 δρχ. και είναι 2 το πρωί
όταν αποχωριζόμαστε. Έξω από το ρεστοράν τον ξαναρωτώ: «Καλά, ρε Γιώργο, είσαι
σίγουρος ότι θα πας σπίτι σου;». Με πολλή φυσικότητα, μου απαντά «Ναι!». Ήμουν
μεγάλος αλήτης φαίνεται όταν ήμουν 20άρης! 
<H3>Database: Γιώργος </H3>
Παρά το γεγονός ότι σπουδάζει Νομικά, το όνειρό του είναι να γίνει
παρουσιαστής ειδήσεων στην τηλεόραση. 
Του αρέσουν τα γεμιστά, τα μπιφτέκια με πουρέ και ο μουσακάς. Σιχαίνεται τον
αρακά, το κιτς γενικότερα και την παραδοσιακή ελληνική μουσική. 
Το πρώτο πράγμα που θα κοιτάξει σε μια γυναίκα είναι το στυλ της. Μετά θα
επικεντρωθεί στα μάτια της και κάποια στιγμή θα προσπαθήσει να ανακαλύψει πώς
είναι οι κοιλιακοί της! Η περιοχή γύρω από τον αφαλό πρέπει να είναι
αισθησιακή. 
Η τεχνολογία τον αφήνει παγερά αδιάφορο. Δεν έχει υπολογιστή στο σπίτι, δεν
ασχολείται με το Ίντερνετ. 
Το σπίτι του θα ήθελε να είναι space... πολύ φωτεινό, με κρύσταλλα, ασήμι,
άσπρους τοίχους, μεγάλη τζαμαρία, πισίνα και οπωσδήποτε να υπάρχει ένα
εκκλησάκι στην αυλή για να του θυμίζει χωριό. 
Δεν του αρέσουν τα μυθιστορήματα και όταν διαβάζει προτιμά ποίηση, Καβάφη και
Ελύτη. Από σινεμά... πηγαίνει σε θρίλερ, γιατί εκκρίνεται μπόλικη αδρεναλίνη! 
Για να διασκεδάσει προτιμά τα ρεμπέτικα, αντιπαθεί τα σκυλάδικα και τα
στριπτιζάδικα και δεν θα πήγαινε ποτέ σε οίκο ανοχής. Ο μεγαλύτερος «ήρωας»
είναι ο πατέρας του. 
<H3>Τα χρήματα
</H3><H3>«Θα ήθελα και γιοτ και αεροπλάνο και αυτοκίνητο»
</H3>
«Μέχρι τώρα έχω δουλέψει σαν μοντέλο, σερβιτόρος και μπάρμαν, αλλά και σε
δικηγορικό γραφείο, χωρίς να πληρώνομαι όμως. Είναι πολύ σημαντικό το χρήμα...
ας μη γελιόμαστε. Κατάλαβα την αξία του όταν έβγαλα τα πρώτα μου λεφτά. Στη
ζωή μου θέλω όσα χρειάζονται, όχι παραπάνω... αλλά θα ήθελα και γιοτ και
αεροπλάνο και ένα Audi ΤΤ. Προσοχή όμως! Τα χρήματα δεν είναι αυτοσκοπός...

<H3>Τα στέκια
</H3><H3>Στην Πλατεία Μαβίλη και στου Ψυρή </H3>
«Δεν έχω κάποιο στάνταρ στέκι που πηγαίνω... Ανάλογα με την παρέα, διαλέγουμε
να πάμε για φαγητό κυρίως, σε κανένα μπαράκι, στην Πλατεία Μαβίλη, στου Ψυρή
για ρεμπέτικα. Βγαίνω 1-2 φορές την εβδομάδα, αλλά στο σπίτι μου μένω μόνο
όταν έχω διάβασμα. Για μένα το διάβασμα είναι επιλογή. Για το διάβασμα
παράτησα την κολύμβηση που έκανα 10 χρόνια, με διακρίσεις κιόλας. Στην
εξεταστική μπορεί και να μείνω 12 ώρες την ημέρα επάνω στα βιβλία. Αυτή η
σχολή άλλωστε δεν βγαίνει χωρίς διάβασμα...».

<H3>«Θα φάμε πόρτα σήμερα»
</H3>
Τη Χρυσάνθη την γνωρίζω από τότε που πήγαινε στο Δημοτικό Σχολείο και ποτέ δεν
μου πέρασε από το μυαλό πως κάποτε θα γινόταν 20 χρόνων και θα με έβγαζε έξω
να μου δείξει... πώς διασκεδάζει! Με το που μπαίνω στο σπίτι της, η φίλη μου η
Σοφία ­ η οποία, παρεμπιπτόντως, είναι και μητέρα της ­ σκάει στα γέλια. Γελάω
κι εγώ, αλλά μου κόβεται απότομα... «Καλά, πώς ντύθηκες έτσι, ρε Γιάννη,...
χάθηκε ένα τζινάκι; Κοίτα τον, ρε Λιάνα... με αυτή την εμφάνιση ίσα που θα
φάμε και πόρτα σήμερα!». Αυτή είναι η Χρυσάνθη που σχολιάζει το ντύσιμό μου,
ενώ την ίδια στιγμή σιδερώνει ένα λευκό πουκάμισο το οποίο θα φορέσει απόψε.
Όλες τους γελάνε, μονάχα εγώ έχω κοκαλώσει. Δεν προλαβαίνω να περάσω στην
αντεπίθεση... «Για βγάλε το μπουφάν... εντάξει με το περτικαλί φλισάκι κάτι
γίνεται.... τέρμα, απόψε δεν θα έχεις μπουφάν, γιατί είναι χάλια...
τουλάχιστον κανένα καλό αυτοκίνητο έφερες για να με πας βόλτα;». 
Έχω ξεκινήσει τη βραδιά με γκολ από τα αποδυτήρια. Η Χρυσάνθη είναι στα κέφια
της και η αδελφή της η Λιάνα, άρτι αφιχθείσα από το Ηράκλειο της Κρήτης όπου
σπουδάζει, θα μας ακολουθήσει. Λόγος εμένα δεν μου πέφτει... άλλωστε εκείνη
αποφασίζει. Στο δωμάτιό της επικρατεί ένα μικρό χάος, προβληματίζεται λίγο
γιατί θα ήθελε να δείξει πως είναι νοικοκυρεμένη, αλλά το ξεπερνάει άμεσα και
κάνει μικρές δραστικές επεμβάσεις στον χώρο. Τα CD επάνω στο τραπεζάκι γράφουν
Paul Oakenfold, Deep Dish, Digweed, Jamiroquai... «Μ' αρέσει πολύ η
progressive μουσική, αλλά δεν θα 'λεγα όχι και στον Πλούταρχο ή στον Λαυρέντη
Μαχαιρίτσα. Δεν γουστάρω καθόλου σκυλάδικο και βαρέθηκα τις Τρύπες». Τα είπε
όλα με τη μία και με μαζεύει για να φύγουμε από το σπίτι. 
Έχει πάρει τα δικά της CD για το αυτοκίνητο, ανακαλύπτει με τη μία όλες τις
λειτουργίες του μηχανήματος και στέλνει την αδελφή της στο πίσω κάθισμα. Η
ζώνη ασφαλείας μπαίνει αυτόματα και πηγαίνουμε κάπου στην Αργυρούπολη για να
βρούμε τον αγαπημένο της. Ο Νίκος είναι και αυτός 20 χρόνων, το πρωί δουλεύει
σε συνεργείο και το βράδυ σε πιτσαρία. Τον προλαβαίνουμε λίγο πριν φύγει για
παράδοση ντυμένος με το κίτρινο αδιάβροχο και το παπί. Του εξηγεί ότι θα
περάσουμε αργότερα να τον πάρουμε από το σπίτι του και εκείνος της απαντά:
«Είσαι πολύ όμορφη απόψε». 
<H3>Τα παπούτσια! </H3>
Το πρώτο πράγμα που προσέχει στην εμφάνιση ενός άνδρα είναι... τα παπούτσια
του! Φυσικά, θα πρέπει να εκπέμπει γοητεία και να προσέχει γενικά το ντύσιμό
του. Οπίσθια και χείλια... παίζουν και αυτά. 
Θέλει να δουλέψει, αλλά να μην κουράζεται πολύ, και να βγάζει πολλά χρήματα. 
<H3>Database: Χρυσάνθη </H3>
Είναι 20 χρόνων και σπουδάζει γραφιστική στην ΑΚΤΟ. Καθημερινά περνάει 5 ώρες
στη σχολή, κοιμάται όταν μπορεί τα μεσημέρια και μελετάει το απόγευμα-βράδυ. 
Βαριέται τα πάντα πολύ εύκολα και δύσκολα θα της αποσπάσεις ένα φιλί. Θα κάνει
έρωτα μονάχα όταν νιώθει κάτι πολύ βαθύ για τον άλλον και του έχει
εμπιστοσύνη. 
Μένει μαζί με τη μητέρα της, που αγαπά πολύ. Σπάνια πλέον βγαίνει καθημερινές,
αλλά τον Νίκο θα τον δει. Μαζί μπορεί και να περάσουν ώρες καθισμένοι σε ένα
παγκάκι. 
<H3>Κλάμπινγκμε τη Χρυσάνθη
</H3><H3>Τον καλό dj τον πληρώνεις...
</H3>
Κλάμπινγκ ετών είκοσι... Η Χρυσάνθη στο κέντρο, με τον φίλο της τον Νίκο,
ανάμεσα στον Άρη και τη Λιάνα

Η Χρυσάνθη δίνει την εντολή... «Πάμε Γλυφάδα για να φάμε» και έπειτα από μισή
ώρα παρκάρουμε δίπλα στο Applebee's. Μέχρι να μας βρουν τραπέζι, χτυπάμε
μερικές μαργαρίτες στο μπαρ και η κουβέντα ανάβει. Μιλάμε άνετα για τα πάντα
και πρώτα για τον Νίκο: «Στην αρχή δεν μου άρεσε εμφανισιακά, αλλά περνούσαμε
υπέροχα μαζί... με έκανε χαρούμενη, ευτυχισμένη. Τώρα τον γουστάρω πολύ και με
τρελαίνει, γιατί με προσέχει». 
Η ώρα περνάει... είναι λίγο μετά τα μεσάνυχτα όταν τελειώνουμε το φαγητό,
πληρώνουμε και μπαίνουμε ξανά στο αυτοκίνητο. Πρώτα περνάμε από το σπίτι του
Άρη, φίλου της Λιάνας, τον οποίο και παραλαμβάνουμε. Κατόπιν από το σπίτι του
Νίκου. Ενθουσιασμένος, μπαίνει στο αυτοκίνητο, φιλάει τη Χρυσάνθη και μας
ανακοινώνει πως σήμερα έβγαλε 9.000 δρχ. μπουρμπουάρ, αλλά ξύλιασε. 
Φτάνουμε στου Ψυρή στο «Bossa Nostra». Είναι 1 το πρωί... νωρίς, πολύ νωρίς
και το μαγαζί είναι ψιλοάδειο. Η μουσική χορευτική ξένη, κάτι ανάμεσα σε
progressive και disco της δεκαετίας του '70. Παίρνουμε τα πρώτα ποτά και
στεκόμαστε όρθιοι δίπλα από ένα ηχείο. Τα πρώτα «περίεργα άτομα» αρχίζουν και
σκάνε μύτη. Η Χρυσάνθη με ενημερώνει στο αυτί: «Όσο πιο περίεργα είναι
ντυμένοι τόσο περισσότερες πιθανότητες έχουν να τους προσέξουν... Υπάρχουν
όμως και ψωνάρες. Τους βλέπεις αυτούς που φοράνε κασκόλ; Ε, είναι από την
Κηφισιά και το κασκόλ είναι ο κώδικας!». Στρίβει τη μούρη της επιτιμητικά.

Ο Νίκος και η Λιάνα την αρπάζουν για να χορέψει. Σε λίγο σκάνε και οι
«τσολιάδες», δύο γνωστοί τραβεστί που κάνουν πιάτσα στην περιοχή, ενώ το
«Bossa Nostra» ασφυκτιά από πολυκοσμία και καπνούρα. Η παρέα χόρτασε χορό και
ήρθε η στιγμή να την κάνουμε. 
Είναι περασμένες τρεις όταν μπαίνουμε στο «+Soda». Μας ζητούν 8.000 δρχ. το
άτομο στην είσοδο. Εγώ γίνομαι έξαλλος, αλλά η Χρυσάνθη χαμογελά, γιατί
ξέρει... Πληρώνω τα 40.000 της παρέας, αλλά μου δίνουν μεταχειρισμένα χαρτάκια
συνολικής «αξίας» 12.500 δρχ. Τα παίρνω στο κρανίο και πριν προλάβω να βάλω
τις φωνές με έχουν περικυκλώσει οι μπράβοι. Ζητώ αποδείξεις για τα υπόλοιπα
χρήματα και καταφέρνω να τις πάρω με τσαμπουκά. Η Χρυσάνθη συμπληρώνει πως
όταν έχει καλό dj πληρώνουν 12.000 δρχ. το άτομο! Δύο γυμνοί Αγιοβασίληδες
λικνίζονται σε τραπέζια πάνω από την πίστα, αλλά είναι τόσο χάλια οι
χορεύτριες που κανένας δεν τους δίνει σημασία. Η trans-progressive μουσική
σφυροκοπά τ' αυτιά και το στομάχι μου. Διάφοροι χαμένοι στο Διάστημα, με
γυαλιά, χορεύουν, ενώ ο dj είναι πολύ μέτριος. Η Χρυσάνθη συμφωνεί πως το
σκηνικό είναι σκέτη παρακμή και συμπληρώνει: «Εδώ είσαι για την πάρτη σου... ο
καθένας μοναχός του στον κόσμο του... Δεν μου αρέσει ιδιαίτερα όταν είμαι μαζί
με τον Νίκο, αλλά σήμερα ήρθαμε γιατί κάνει κέφι πολύ η Λιάνα». 
Έχει πάει 5 το πρωί όταν βρισκόμαστε πάλι στη Γλυφάδα για κρέπες στο «Da-Zio».
Είμαι καταπονημένος και οι υπόλοιποι δεν πάνε πίσω. Οι κρέπες είναι βάλσαμο
και ο Νίκος κοιτώντας το ρολόι χαμογελάει... Έχει μονάχα 2 ώρες για ύπνο.
Αύριο πρέπει να είναι στις 9 στο συνεργείο...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17235P041</ED>
<ID>
ID:301250

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P04&aa=1</URL></REF>


Article

<CATEGORY>vin09</CATEGORY>

 <H2>Γκράμι όπως... πρόζακ!
</H2><H4>Με τους U2, την Ίντια Άρι και την Αλίσια Κις τα Γκράμις, τα μουσικά Όσκαρ
δηλαδή ­ οι υποψηφιότητες των οποίων ανακοινώθηκαν χθες ­ κάνουν μια γενναία
προσπάθεια να ξυπνήσουν τη δισκογραφία από τον λήθαργο
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Οκτώ υποψηφιότητες Γκράμι φέτος για τους U2, και ο Μπόνο ελπίζει να προσθέσει
μερικά ακόμη βραβεία στα τρία που κέρδισε πέρσι

Η ποιότητα βοηθάει σε αυτές τις περιπτώσεις, όχι τόσο όμως όταν έχεις κάνει το
κοινό να την ξεχάσει. Ο Μπομπ Ντίλαν μπορεί να είχε ένα εξαίσιο άλμπουμ, η
κάντρι και η νέα σόουλ μπορεί να έδωσαν διαμάντια, όταν όμως έχεις μάθει το
κοινό σου να περιμένει τη λύτρωση από τσιχλόφουσκες τύπου Κριστίνα Αγκιλέρα
και Μπρίτνεϊ Σπίαρς, πρέπει να είσαι έτοιμος να υποστείς τις συνέπειες.
Κανείς, ωστόσο, δεν θέλει να γκρινιάζει τέτοιες ώρες. Το ξέρουν όλοι τους ότι
δεν θα αποφύγουν, στις 27 Φεβρουαρίου στο Στέιπλς Σέντερ του Λος Άντζελες, το
λογύδριο του Μπόνο σχετικά με τη διαγραφή του χρέους του Τρίτου Κόσμου. Πάλι
καλά που ο Ιρλανδός τα καταφέρνει καλά με τα λόγια. 
Ήταν μια κακή χρονιά για τα οικονομικά της δισκογραφίας. Με τις πιο
«παγωμένες» πωλήσεις των τελευταίων ετών. Σύμφωνα με το γενικά αποδεκτό
σύστημα μετρήσεων των πωλήσεων CD από τα δισκοπωλεία, «Σάουντσκαν», τα άλμπουμ
που πουλήθηκαν στην Αμερική μέσα στο 2001 ήταν κατά 2% λιγότερα από αυτά του
2000. Η πρώτη βουτιά έπειτα από δέκα χρόνια ­ που δηλώνει αφενός το ξεφούσκωμα
της εφηβικής ποπ, αφετέρου την απουσία γενναίων κυκλοφοριών που θα εξασφάλιζαν
το ενδιαφέρον των μεγάλων ακροατηρίων. Δεν είχαμε δηλαδή ούτε «Χάρι Πότερ»
ούτε «Άρχοντα των Δαχτυλιδιών» στη δισκογραφία. 
Είχαμε τον Χάρι ­ Μπόνο ­ Πότερ και τους U2, που έκαναν ό,τι μπορούσαν
για να γοητεύσουν και την Ακαδημία Ηχογραφημένων Τεχνών και Επιστημών (έτσι
λέγονται οι αντίστοιχοι των Όσκαρ κριτές). Οκτώ υποψηφιότητες εξασφάλισαν οι
Ιρλανδοί με το άλμπουμ τους All That You Can't Leave Behind (μεταξύ αυτών για
καλύτερο άλμπουμ /τραγούδι και δίσκο της χρονιάς ­ που αφορά την ηχογράφηση
ενός και μόνο τραγουδιού). Δύο τραγούδια των U2 μάλιστα «παίζουν» το ένα
εναντίον του άλλου για τον τίτλο του καλύτερου ροκ κομματιού, το Elevation και
το Walk On. Το είχαμε πει και τότε... σκεφτείτε την πλήξη του ροκ χωρίς τον
Μπόνο και τους δικούς του. 
Δύο κυρίες της νέας σόουλ (το αμερικανικό ρυθμ' εν μπλουζ) πλησιάζουν το
συγκρότημα. Η Ίντια Άρι, πρώτη με 7 υποψηφιότητες, είναι η έκπληξη (και δεν θα
έπρεπε, γιατί το Acoustic Soul είναι πραγματικά σημαντικό άλμπουμ) και η
πολυσυζητημένη και αγαπημένη στους κριτικούς Αλίσια Κιζ με 6 υποψηφιότητες για
το δικό της Songs In Α Minor. 
Για τα άλμπουμ της χρονιάς θα γίνει σκληρή μάχη. Είναι χρονιά που ο
Μπομπ Ντίλαν έχει το Love & Theft. Οι Outcast το Stanconia. Είναι η χρονιά
του σάουντρακ από την ταινία των αδελφών Κοέν, «Ω! Αδελφέ, πού Είσαι;» από τις
πιο σημαίνουσες κυκλοφορίες των τελευταίων ετών. Ξεχωριστά κομμάτια από αυτό
είναι υποψήφια σε κάντρι κατηγορίες, αλλά ολόκληρο το άλμπουμ δεν είναι
υποψήφιο ως κάντρι άλμπουμ της χρονιάς ­ είναι ως καλύτερη συλλογή σάουντρακ. 
Στις κατηγορίες της κλασικής μουσικής διαπρέπει ο Πιερ Μπουλέζ με 6
υποψηφιότητες. Και με 5 υποψηφιότητες έχουν να διεκδικήσουν τα Γκράμι τους η
κάντρι τραγουδίστρια Άλισον Κράους, ο τραγουδιστής Μπράιαν Μακνάιτ και οι
ράπερς Outcast. Από 4 υποψηφιότητες έχουν ο Τι Μπόουν Μπερνέτ, η Νέλι
Φουρτάδο, οι Train, ο Στιβ Τάιλερ (Aerosmith) και η Λουσίντα Γουίλιαμς. 
<H3>Βραχυκυκλώματα </H3>
Μηνύσεις, συνδικαλιστικά αιτήματα και παρατράγουδα «απειλούν» τα φετινά 44α
Γκράμις. Συνηθισμένα, βέβαια, τα βουνά από τα χιόνια! Ο θεσμός που βράβευσε τη
μεγαλύτερη απάτη όλων των εποχών ­ τους Milli Vanilli, που έλεγαν όλα τα
τραγούδια τους play back! ­ καλείται να ελιχθεί και να ξεπεράσει τα παγόβουνα.
Εκατομμύρια δολάρια και «χάρες» που γίνονται για τους κολοσσούς της
δισκογραφίας θα σώσουν ακόμη μια φορά τα Γκράμις, τη φήμη τους και τα
τηλεοπτικά κανάλια που θα εισπράξουν διαφήμιση. Όλοι ευχαριστημένοι ­ και ο
Μπομπ Ντίλαν με βραβείο. «Αγοράστε», όπως έλεγε ο Τζουλιάνι. «Αγοράστε, γιατί
χανόμαστε». 
Για αθέμιτο ανταγωνισμό μήνυσαν τα Αμερικανικά Βραβεία Μουσικής τα Γκράμις (10
εκατ. δολάρια ζητάνε), γιατί τα Γκράμις απαγορεύουν στους σταρ να εμφανιστούν
αλλού. Σαν να μη συμβαίνει αυτό παντού... 
Ο Μάικλ Τζάκσον πήρε θέση. Όχι στα Γκράμι ­ ναι στα Αμερικανικά Βραβεία
Μουσικής. Ο Τζάκσον, που ήταν και αυτός μήλον της Έριδος ανάμεσα στις δύο
διοργανώσεις, δήλωσε πως θα είναι παρών στις 9 Ιανουαρίου για να παραλάβει το
Αμερικανικό Βραβείο Μουσικής για όλη του την καριέρα, με την προσδοκία να
βοηθήσει αυτό και τις πωλήσεις του άλμπουμ του, «Invincible». Οπότε... Γκράμι
δεν έχει για τον Μάικλ. 
Την παραμονή της τελετής στο Λος Άντζελες, Eagles, Έλτον Τζον, Μπίλι Τζόελ
κ.ά. δίνουν συναυλίες και διεκδικούν νομική προστασία και δικαιώματα στη
μουσική τους. Τι γίνεται με το Ίντερνετ; φωνάζουν. Κι εμείς ­ λένε τα Γκράμις
­ μαζί τους.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17235P061</ED>
<ID>
ID:301251

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P06&aa=1</URL></REF>


Article

<CATEGORY>vin09</CATEGORY>

 <H2>ΑΝΤΡΕΑΣ ΦΡΑΓΚΙΑΣ
</H2><H2>Γραφή νυστέρι στην αλλοτρίωση
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Στο σπίτι του, στο λόφο Σκουζέ, έσβησε στα 80 του, ο
τελευταίος μεγάλος των μεταπολεμικών πεζογράφων, Αντρέας Φραγκιάς. 
Δεν είχε εκδόσει καινούργιο βιβλίο τα τελευταία 15 χρόνια. Μόνο κάποια
αποσπάσματα απο ανέκδοτα πεζογραφήματά του είχε δημοσιεύσει και, στα μέσα της
δεκαετίας του '90, στα «ΝΕΑ», μιά σειρά άρθρα για τη Μικρασιατική Καταστροφή
και τα Βαλκάνια. Ωστόσο το πνευματικό και ηθικό ανάστημά του Αντρέα Φραγκιά
συνέχιζε μεχρι τέλους να αποτελεί μέτρο για τα ελληνικά γράμματα αλλα και για
την ελληνική δημοσιογραφία την οποία υπηρέτησε πιστά ως τα μέσα της δεκαετίας
του ΄80. 
Άνθρωπος σεμνός και στις καθημερινές του επαφές, πνευματώδης, εχθρός
των δημόσιων αξιωμάτων ήταν ένας από τους πιο ευαίσθητους και οξυδερκείς
ερευνητές της ανθρώπινης ψυχής, όπως αυτή δοκιμάζεται σκληρά μέσα στις
απάνθρωπα διαμορφωμένες κοινωνίες του 20ού αιώνα. Κοντά του μέχρι την
τελευταία του πνοή, ηταν η σύντροφος της ζωής του Κούλα, και οι κόρες του η
Άννα και η Αλεξάνδρα. Η κηδεία του είχε ορισθεί για τις 12.30 σήμερα απο το
Τρίτο Νεκροταφείο (Πέτρου Ράλλη και Θηβών). 
Ο Φραγκιάς ήταν ένας συγγραφέας σύγχρονος. Άφησε όλα κι όλα τέσσερα
μυθιστορήματα, έργα-σταθμούς, ένα για κάθε δεκαετία μετά τον Εμφύλιο πόλεμο.
Περιοχή της έρευνάς του είναι ο άνθρωπος, η ανθρώπινη ψυχή, το ασυνείδητο και
το συλλογικό ασυνείδητο, όπως εκφράζεται σε κρίσιμες ιστορικά και κοινωνικά
περιόδους. 
Μέσα από τα μυθιστορήματά του, ανελίσσεται η ανθρώπινη προσπάθεια ­
μετά την ήττα της Αριστεράς στην Ελλάδα ­ πρώτα για απλή επιβίωση, αφήνοντας
πίσω το οδυνηρό παρελθόν και τα νικημένα ιδανικά. Κατόπιν η προσπάθεια του
ανθρώπου να πετύχει. Νηφάλια και χαμηλόφωνα ο Αντρέας Φραγκιάς μίλησε για την
υποταγή και τις ενοχές που ήταν το αντίτιμο για να εξασφαλίσει κάποιος μια
θέση σε μια πραγματικότητα που τον εγκλωβίζει. Ερεύνησε κατόπιν τους αδηφάγους
μηχανισμούς που επέβαλαν στην κοινωνία και τον άνθρωπο την ομογενοποίηση.
Τέλος δε, «προφήτευσε» ότι με την απόλυτη κυριαρχία της τεχνολογίας, η
επερχόμενη νέα εικονική πραγματικότητα θα επιβληθεί στην αληθινή
πραγματικότητα. 
Στον ελάχιστο ελεύθερο χρόνο του ο Αντρέας Φραγκιάς ζωγράφιζε ερασιτεχνικά.
Τον απασχολούσε ο διάλογος της κοινωνίας και της τέχνης, εκείνο το λεπτό
σημείο της «χειραψίας» μεταξύ τους, που μεταδίδει, όπως έλεγε, ένα ηλεκτρικό
φορτίο από το ένα χέρι στο άλλο. 
Γεννήθηκε στην Αθήνα το 1921 και αποφοίτησε απο το Βαρβακειο Λυκειο,
οπου συνδέθηκε με φιλία με τον Άρη Αλεξάνδρου. Σπούδασε στην Ανωτάτη Σχολή
Οικονομικών και Εμπορικών Επιστημών, αλλά τον πρόλαβε η Κατοχή. Ακολούθησε
ένταξή του σε αντιστασιακή ομάδα και η δουλειά στον παράνομο Τύπο και δεν πήρε
πτυχίο. Από τα 18 του είχε συνδεθεί με τη Φοιτητική Κομμουνιστική Οργάνωση και
ξεκίνησε τη δημοσιογραφία από την «Ελεύθερη Ελλάδα», την εφημερίδα του ΕΑΜ το
1945-47, οπότε και συνελήφθη και εκτοπίσθηκε στην Ικαρία μαζί με τον επίσης
στενό φίλο του Δημήτρη Χατζή. Με την κατάταξή του στον στρατό τον έστειλαν το
'49-'50 στη Μακρόνησο, όπου παρέμεινε έως το 1952. 
«Η Μακρόνησος», έλεγε ο Φραγκιάς, «είναι ένα χαρακτηριστικό παράδειγμα
τόπου συστηματικής ασκήσεως βίας και ομολογημένης επιδίωξης να σπάσουν οι
αρμοί που αρθρώνουν τον χαρακτήρα, τη συνείδηση, να εξευτελιστεί η
αξιοπρέπεια, να αποσυντεθεί η ιδεολογική συγκρότηση, να διαλυθεί η ατομικότητα
και να φτάσει στην εύπλαστη κατάσταση που επιθυμούσαν οι επικρατούντες». 
Τα πρώτα πρώιμα γραπτά του έπεσαν θύματα των πολιτικών διώξεων. Έτσι το πρώτο
του μυθιστόρημα εκδόθηκε από τον Κέδρο, όταν ήταν ήδη 34 ετών, το 1955. Τίτλος
του «Άνθρωποι και σπίτια» και θέμα του η ζοφερή πραγματικότητα της λαϊκής
συνοικίας η προσπάθεια των ανέργων ηρώων να βρούνε ψωμί από τη δική τους
δουλειά, χωρίς καμιά διάθεση να θυμηθούν το κακό, τα εγκλήματα και τις
καταστροφές που είχαν προηγηθεί. 
Ύστερα από επτά χρόνια ακολούθησε η έκδοση του δεύτερου μυθιστορήματος, που
είναι η «Καγκελόπορτα», ένα έργο-σταθμός για τα ελληνικά γράμματα, την ίδια
χρονιά που παίχθηκε το έργο του «Πέντε στρέμματα παράδεισος», το μόνο θεατρικό
που έγραψε ο Φραγκιάς σε συνεργασία με τον Γεράσιμο Σταύρου. 
Στην «Καγκελόπορτα» της λαϊκής πολυκατοικίας έχουμε τη μοναδική στο
μεταπολεμικό μυθιστόρημα κοινωνιοψυχογραφία της ήττας, με ζουμ, στην ατομική
ψυχολογία του φόβου και του πανικού του αδιεξόδου. Το έργο αυτό χαρακτηρίσθηκε
μεταπολεμική τραγωδία, παραλληλίσθηκε με μια «Ορέστεια ­ χωρίς Ατρείδες», που
αναφέρεται αποκλειστικά στη μοίρα των ανωνύμων. 
Το επόμενο μυθιστόρημά του είναι «Ο λοιμός». Η πόλη, σ'αυτό το τρίτο έργο του,
είναι μία μητρόπολη του φόβου και της ανελέητης καταστολής όπου οι κάτοικοι
δεν έχουν συγκεκριμένα ονόματα, είναι ο διψασμένος, ο περιδεής, ο τυχερός.
Εργάζονται, σπάζουν πέτρες ή κατασκευάζουν μια γέφυρα στον ξεροπόταμο, ενώ
στην άλλη μεριά που μοιάζει με κανονική πόλη, κατασκευάζονται τιμωρίες. Αυτό
που προέχει δεν είναι η τιμωρία, αλλά η εθνική επιδημία ­ ο λοιμός, ο
εξαγνισμός. 
Όταν κηρύχθηκε η δικτατορία το 1967 ο Ανδρέας Φραγκιάς έφυγε μαζί με τη
γυναίκα του Κούλα και τις δύο κόρες τους στο Παρίσι. Όμως, επέστρεψε ύστερα
από έξι μήνες και εργάσθηκε στη «Δομή» κάνοντας μεταφράσεις, ενώ κατόπιν
προσλήφθηκε στην «Καθημερινή», απ' όπου παραιτήθηκε όταν ανέλαβε την εφημερίδα
ο Γιώργος Κοσκωτάς. 
Το 1985 κυκλοφόρησε ο πρώτος τόμος από το τέταρτο και τελευταίο
μυθιστόρημά του «Το πλήθος», για ν' ακολουθήσουν την επόμενη χρονιά ο δεύτερος
τόμος (συνολικά 400 σελίδες) και το Α' Κρατικό Βραβείο Λογοτεχνίας. Στο
«Πλήθος» δεν υπάρχουν πλέον ήρωες, τα πρόσωπα έχουν πολτοποιηθεί, δεν είναι
πια άτομα, αλλά μόρια της μάζας, νευρόσπαστα που αναδίδουν οσμές φόβου,
κομπάρσοι που καλούνται να παίξουν σε μια ταινία και συνάμα θεατές ενός
ανύπαρκτου σεναρίου, που ωστόσο διαμορφώνει τη ζωή τους. Με το «Πλήθος» η
εικονική πραγματικότητα επιβάλλεται πλέον στην αληθινή. Οι ανθρώπινες σχέσεις
έχουν μεταβληθεί σ' ένα απρόσωπο άβουλο τηλεδιευθυνόμενο «συμβάν», όπου
κυριαρχούν οι αυτοματισμοί της κατανάλωσης και του θεάματος. 
<H3>Στόχος: να προκύψει ένα σφύριγμα </H3>
«Η συγγραφή έλεγε ο Φραγκιάς, είναι μια επικοινωνία, αλλά όχι μόνο. Στο
βάθος της εικόνας υπάρχει και ένας βαθμός συνείδησης και όλη η τέχνη
συμπυκνώνεται τελικά στην απόδοση αυτού του βαθμού συνείδησης. Τα
χαρακτηριστικά της; Μια ένταση ενός πάθους. Μια ένταση ενός ψυχισμού. Μια
επιθυμία διατύπωσης, ένα κίνητρο ευθύνης και πολλά άλλα αστάθμητα, κάτι σαν
ζωική θερμοκρασία. Κι όλα αυτά, αθροιζόμενα θα πρέπει να δίνουν έναν ορισμένο
βαθμό πίεσης του ατμού και μια πυκνότητα, ώστε τελικώς να προκύψει ένα
σφύριγμα... από την εκτόνωση του ατμού. Κριτήριο είναι, θα λέγαμε, το πλοίο να
πλεύσει, το αεροπλάνο να πετάξει. Διότι, αλλιώς στα λιμάνια, όλα είναι
ομοιώματα, πριν επαληθεύσουν τη λειτουργία τους».

<H3>Στην απαιτητική δημοσιογραφία
</H3>
Μετά τη Μακρόνησο, το «Λονγκ Άιλαντ» όπως την αποκαλούσε ο Φραγκιάς με μια
δόση χιούμορ, που αποτελούσε ένα από τα συστατικά της προσωπικότητάς του ­ η
πρώτη δουλειά που βρήκε ήταν στο «Εμπρός», όπου έκανε ρεπορτάζ Βουλής. Ο
Φραγκιάς αγαπούσε τη δημοσιογραφία. «Ο πατήρ του επαγγέλματός μας είναι ο
Ηρόδοτος. Η κόρη του δεν είναι η Ιστορία, όπως πιστεύεται, αλλά η
δημοσιογραφία», έλεγε σε μια συνέντευξη στα «ΝΕΑ» (21 Μαΐου 1994). Δεν έγραψε
όμως ποτέ πολιτικά ούτε πολιτιστικά άρθρα. Έκανε οικονομικό ρεπορτάζ,
κοινοβουλευτικό, έρευνες, ύλη, ριράιτινγκ, δεν απέφευγε τη λάντζα της
εφημερίδας. Πίστευε ότι η δημοσιογραφία είναι από τα «απόλυτα επαγγέλματα».
Απαιτητικό μέχρις ανθρωποφαγίας, που όμως τον δίδαξε την αναζήτηση του
ουσιώδους. Τον είχε κατακτήσει «ειδικότερα στο σημείο που», όπως έλεγε, «η
δημοσιογραφία επιβάλλει να περιορίσεις τον εαυτό σου σε βαθμό μη υπάρξεως». 
Μεταφρασμένος στα αγγλικά, γαλλικά, γερμανικά, ρωσσικά, ουγγρικά και
ρουμανικά, ο Αντρέας Φραγκιάς τιμήθηκε μόλις το 2000 με την ύψιστη διάκριση
της Πολιτείας, το Μεγάλο Βραβείο Λογοτεχνίας για το σύνολο του έργου του. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17235P071</ED>
<ID>
ID:301252

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P07&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ ΗΑLF ΝΟΤΕ JΑΖΖ CLUΒ
</H5><H2>Στο ρινγκ του σουίνγκ οι νότες είναι μπλε
</H2><H4>Από τη «λάουντζ» γοητεία της Κουίν Λέμλι στο ξέφρενο σουίνγκ των Rhumba Βums
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Τζαζ το «κύριο πιάτο» στο μενού του Half Note, χωρίς να αποκλείονται οι
μουσικές γεύσεις του κόσμου. Κάθε εβδομάδα μουσικοί από την αλλοδαπή
ανανεώνουν το κοινό που αλλάζει κι αυτό ανάλογα με τους ρυθμούς

Όταν λέμε Half Note; To εξηγεί το πλήρες όνομά του Half Note Jazz Club.
Εφόσον βέβαια δεν έχετε εξοικειωθεί με το πιο συνεπές τζαζ κλαμπ της πόλης. 
Έχει αρκετή τζαζ η πόλη; Μη ρωτάτε, είναι μυστικό. Κανείς δεν θα σας
πει την αλήθεια. 
Ουρές. Οι τζαζ φίλοι της πόλης μπορεί να μην είναι λαός, είναι όμως
αρκετοί για να κάνουν ουρές έξω από το Half Note (εκτός αυτού δεν είναι μόνο
τζαζ το μουσικό θέμα). 
Το σκηνικό. Τζαζ κλαμπ όπως στις ταινίες. Όπως στον «Δολοφόνο με το
αγγελικό πρόσωπο» με τον Αλέν Ντελόν. Χαμηλός «κόκκινος» φωτισμός, σκόρπια
φωτιστικά, διαφορετικά επίπεδα. Η φαντασία θα σας πάει έως το Μανχάταν (της
καλής εποχής ). 
Χωροταξικοί περιορισμοί; Αρκετοί. Τα τραπέζια κοντά το ένα στο άλλο
έτσι όπως σε όλους τους χώρους διασκέδασης του στυλ «να γνωριστούμε καλύτερα». 
Γνωριστήκαμε; Τότε γιατί συνεχίζεις να με κλωτσάς; 
Το κυρίως θέμα; Η τζαζ. Ως καταλύτης και ως αφορμή. («Σας αρέσει η
τζαζ; α, και μένα!»). Και το πρώτο ραντεβού να οδηγήσει στο επόμενο (πόσες και
πόσες σχέσεις δεν άρχισαν με τζαζ!). Και να σε οδηγήσει από τις κλασικές
ανατροπές του Λου Ντόναλσον έως τη «λάουντζ» γοητεία της κ. Κουίν Λέμλι και το
διαολεμένο σουίνγκ του Στιβ Λάκι και των Rhumba Bums που θα χτυπάνε αλύπητα
τους ρυθμούς έως τις 10, την ερχόμενη Πέμπτη. 
Μετά; Το τανγκό και ακόμη πιο μετά (στις 18 του μήνα) τα ηλεκτρικά
μπλουζ του Μάτζικ Σλιμ. Γι' αυτό, μην πάρετε την τζαζ σαν δεδομένο. 
Μάτζικ Σλιμ, ο μεγάλος; Ναι, ο Μάτζικ Σλιμ, ο κιθαρίστας και
τραγουδιστής που πήγε στο Σικάγο και βαφτίστηκε στα ηλεκτρικά μπλουζ, για να
τα ανεβάσει σκάλες ψηλά. Μαζί του, όπως πάντα, το συγκρότημα Teardrop
Explodes. 
Υπάρχει πρόγραμμα, δηλαδή; Και φυλλάδιο που το συνοδεύει. Με
πληροφορίες, φωτογραφίες και υλικό, έτσι ώστε ο θεατής να παρακολουθεί την
παράσταση ενημερωμένος. Καλό θα ήταν να το έκαναν και άλλοι με εναλλασσόμενο
πρόγραμμα αυτό. Με την ευκαιρία, στις 25 του μήνα έρχεται ο Άρτσι Σεπ. Με
ιστορία στο σαξόφωνο και στην τζαζ, για να μην ξεχνιόμαστε κιόλας. 
Κόσμος; Ευρύτατο το ηλικιακό φάσμα. Οι νέοι και δραστήριοι «φαν» της
τζαζ. Οι ακροατές τού Κόσμος FM (93,6), ώριμες παρέες που «αντέχουν»
μουσικές-του- κόσμου-για-ένα-βράδυ, και μέρος των θαμώνων της Cubanita. Δεν
είναι περίεργο.

Η κυρία, όμως; Άρεσε στον κόσμο. Μια Ρίτα Χέιγουορθ από τον κόκκινο
χείμαρρο των μαλλιών έως τα βαμμένα κόκκινα νύχια των ποδιών, η κ. Λίμλι έχει
μια ζωή περάσει στα κλαμπ της Νέας Υόρκης (κάθε τετράγωνο και δυο-τρία από
αυτά) και ξέρει την τέχνη μέσα κι έξω. Όσο για τα τραγούδια της Τζούλι Λόντον
και της Πέγκι Λι, all time classics! Δάκρυσε εκεί που έλεγε πάνω στο
ερωτικό... like a year with a thousand Julies, και πολύ εκτίμησε τον
ενημερωμένο θεατή από κάτω που ήξερε τα λόγια σχεδόν του συνόλου του
ρεπερτορίου της. Μα, τι νόμιζε, δεν έχουμε γούστο; 
Το παράπονο: Ότι με την ιστορία που έχει πια το Half Note στην ελληνική
σκηνή, θα μπορούσε να «έκλεινε» ακόμη πιο πολλά ονόματα, από αυτούς τους
καλλιτέχνες που οι «μετοχές» τους μετράνε πιο πολύ. 
Θα ξαναπάμε; Και βέβαια θα ξαναπάμε. Και θα έχουμε τον νου μας, γιατί
το πρόγραμμα αλλάζει κάθε Πέμπτη, και από εκεί που ακούς σουίνγκ, θα βρεθείς
αγκαλιά με ένα τανγκό και, ποιος ξέρει μετά, στην καρδιά μιας κεφάτης φάνκι
παρέας. 
<H3>Οδηγίες χρήσης </H3>
Πού: Τριβωνιανού 17, στο Μετς. 
Πώς πάμε: Στην πλατεία του Α' Νεκροταφείου, από τη Βασ. Κωνσταντίνου, ή
από τη Βουλιαγμένης στρίβοντας αριστερά στο φανάρι. 
Πόσο: Εισιτήριο και ένα ποτό 23,48 ευρώ. Το φοιτητικό 17,61. 
Κρατήσεις: Τηλεφωνικά και αρκετές ημέρες πριν, κυρίως σε εποχές όπως
τώρα που ο κόσμος βγαίνει πολύ. Τηλ. 9213.310 και 9232.460. 
Πού παρκάρουμε: Ματαιότης ματαιοτήτων τα πάντα ματαιότης. Όπου στην
προκειμένη περίπτωση σημαίνει άφθονος χώρος για πάρκινγκ. Είπαμε το κλαμπ
βρίσκεται στην πλατεία του Α' Νεκροταφείου και οι «μέσα» δεν έχουν αυτοκίνητα. 
Έναρξη: Στις 11 αρχίζει το πρόγραμμα. 
Ποτό και τσιγάρο; Μα, ναι. Σε τζαζ κλαμπ είμαστε. Ο ορισμός του ποτού
και του τσιγάρου. 
Τραπεζάκια: Πολλά και κοντά το ένα στο άλλο. Σέρβις καλό. Μπάρα για
τους όρθιους φίλους της τζαζ. 
Και... σέρφινγκ στο ενημερωμένο www.halfnote.gr

<H3>INFO
</H3><H3>Στο χώρο
</H3>
Μη σας «ρίξει» το περιβάλλον. Η «ζωή» συνεχίζεται στην πλούσια σε ταβέρνες και
μπαρ Μάρκου Μουσούρου, όπως και στα δύο κλαμπ, Banana Moon και Mommos, για
ποτό και φαγητό στο Καλλιμάρμαρο. 
Το πιο «ιν» περίπτερο της πόλης, κοιτώντας το Στάδιο, αριστερά. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17235P081</ED>
<ID>
ID:301253

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P08&aa=1</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Υπολογιστής χειρός 43 γραμμαρίων!
</H2>
Τον ερχόμενο Μάρτιο έρχεται ο... Ντικ Τρέισι ­ στην Ιαπωνία αρχικά και στην
Ευρώπη αργότερα, όπως συμβαίνει με πολλά γκάτζετ. Η ΙΒΜ και η Citizen
κατασκεύασαν τον υπολογιστή-ρολόι χειρός, που χρησιμοποιεί το λογισμικό της
Linux, ζυγίζει μόλις 43 γραμμάρια, διαθέτει επεξεργαστή 32 bit, έγχρωμη οθόνη
υγρών κρυστάλλων και ασύρματο σύστημα επικοινωνίας τελευταίας τεχνολογίας. Η
τιμή του δεν έχει καθοριστεί ακόμα.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17235P082</ED>
<ID>
ID:301292

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P08&aa=2</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Ηλεκτρονικός τσελεμεντές!
</H2>
Τον δρόμο της δραχμής θα ακολουθήσει σε λίγο και ο... Τσελεμεντές, αν
υιοθετήσουμε τη νέα εφεύρεση των Ιαπώνων: 
Έναν οδηγό μαγειρικής της Ματσουσίτα σε ηλεκτρονική έκδοση τσέπης με έγχρωμη
οθόνη για να βλέπουμε και τα φαγητά. Οι συνταγές περνούν στη μνήμη της
συσκευής με μία κάρτα, η οποία χρησιμοποιείται επίσης στον ειδικό φούρνο
μικροκυμάτων, καθορίζοντας αυτόματα τον χρόνο ψησίματος και την θερμοκρασία. 
Ο ηλεκτρονικός οδηγός στοιχίζει στην ιαπωνική αγορά 115 ευρώ και ο φούρνος 902 ευρώ.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17235P083</ED>
<ID>
ID:301328

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P08&aa=3</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Η σάτιρα βγάζει γλώσσα
</H2><H4>Κεφάτες μιμήσεις, ξεκαρδιστικά επεισόδια, πρόσωπα της τηλεόρασης και της
πολιτικής, όπως δεν τα 'χουμε ξαναδεί </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

«Στο Alter βλέπουν ούλοι Αγγελική Νικολούλη». Μία ακόμη από τις ξεκαρδιστικές
μιμήσεις του Γιώργου Μητσικώστα που κλείνει πονηρά το μάτι στην τηλεόραση από
την εκπομπή του «Μήτσι-Χώστα»

Τσάκας με φαλάκρα και βαμμένο ξανθό γενάκι, Έλενα Ακρίτα με γκρίζο ταγιέρ και
προσβλητική αυστηρότητα στον πιο «Αδύναμο κρίκο», αλλά και
«Εισαγγελάτος»-Ευαγγελάτος, με το άσπρο γουνάκι να ντεκοράρει το κοστούμι του
παρουσιαστή, σαν εισαγγελέας του Ειδικού Δικαστηρίου, ενώ εμφανίζονται στο
τηλεπαράθυρό του από τον Νίκο Κακαουνάκη έως τον Κώστα Ζουράρι και τον Γιώργο
Βέλτσο. 
Όλους φυσικά τους μιμείται ο ίδιος, ο Γιώργος Μητσικώστας, στην εκπομπή
του «Μητσι-Χώστα» στο Alter. Ακόμη και ως Γιάννης Κότσιρας εμφανίζεται με
μακρυμάλλικη περούκα, καθισμένος σε σκαμπό κατά πώς συνηθίζεται να
σκηνοθετούνται οι «ποιοτικοί» ερμηνευτές του «έντεχνου», όταν τραγουδούν στην
τηλεόραση ή στα κέντρα όπου εμφανίζονται. Οι τηλεοπτικές του πλάκες μοιάζουν
να λειτουργούν σαν βαλβίδα αποσυμπίεσης της τηλεοπτικής χύτρας. 
Δεν είναι ο μόνος που αντλεί τα θέματά του από την τηλεόραση, είναι
αυτός, όμως, που επικεντρώνεται στα προγράμματά της, υπογραμμίζοντας με
χιουμοριστικές μιμήσεις τις πιο γελοίες στιγμές τους. 
Η εκπομπή του Μητσικώστα ήρθε να προστεθεί φέτος σ' εκείνες των ΑΜΑΝ
και του Σεφερλή στον ΑΝΤ1 και των «Διαπλεκόμενων» στο Star, κάνοντας την
ελληνική τηλεόραση να είναι η μόνη διεθνώς με τόσες σατιρικές εκπομπές, όχι
μόνον των κοινωνικών και πολιτικών ηθών, αλλά και των τηλεοπτικών. Η παράδοση
καθιερώθηκε με τους Μήτσους του Λάκη Λαζόπουλου, τους οποίους και αντέγραψαν
περισσότερο οι «Διαπλεκόμενοι» και ο Σεφερλής (γυναικείοι ρόλοι), ενώ πιο
αυθόρμητοι και ξεχωριστοί έμειναν οι ΑΜΑΝ και ο Μητσικώστας, που άλλωστε είχε
ήδη τη δική του παράδοση από το ραδιόφωνο και την τηλεόραση. 
Στη φετινή εκπομπή του ο Μητσικώστας δεν μιμείται φωνές και σουσούμια
απλώς για να σατιρίσει, κοροϊδεύει με τρόπο απροκάλυπτο, σαν παιδί που βγάζει
τη γλώσσα στους μεγαλύτερους, όταν επιχειρούν να του επιβάλουν τους κανόνες
τους. 
Το χιούμορ του άμεσο, συχνά απλοϊκό, ωστόσο ξεκαρδιστικό, αποφεύγει τη
χυδαιότητα. Και όταν καμιά φορά «ολισθήσει» προς αυτή, η «πονηριά» του έχει
την αθωότητα του καλοαναθρεμμένου γυμνασιόπαιδου, που έτσι θέλει να γίνει
αρεστός στους άτακτους συμμαθητές του. Ο Μητσικώστας μοιάζει να κλείνει το
μάτι στους «άτακτους» τηλεθεατές, σαν να κατανοεί την «απείθαρχη» διάθεσή τους
απέναντι στους τηλεοπτικούς σταρ και τις πόζες τους. 
Το ίδιο κάνουν και οι ΑΜΑΝ, ενώ δεν καταφέρνει ο Σεφερλής στο δικό του
σόου, γιατί η σάτιρά του έχει την ίδια υπερβολική αυταρέσκεια με το
αντικείμενό της. 
Παρά το αδύναμο πολιτικό του σχόλιο, καθώς δεν δίνει τόση σημασία στα
κείμενα, ο Μητσικώστας γίνεται ξεκαρδιστικός όταν μιμείται χειρονομίες. Το
χαϊδευτικό χτυπηματάκι στον ώμο, που συνηθίζει ο Δημήτρης Αβραμόπουλος με το
ύφος αυτάρεσκης ανωτερότητας, είναι από τις καλύτερες στιγμές του, όπως και ο
χαιρετισμός του Κώστα Σημίτη με μικρές, κοφτές, κυκλικές κινήσεις των χεριών
σαν να καθαρίζει τζάμι από χνώτα. 
Στιγμές που θυμίζουν το μουρμουρητό του γελωτοποιού στη σαιξπηρική
«Δωδέκατη Νύχτα»: «Ω! Ευφυία, κάνε να εφεύρω εύστροφες κουταμάρες. Εκείνοι οι
εξυπνάκηδες, που είναι σίγουροι ότι σ' έχουν, συχνά αποδεικνύεται ότι λένε
κουταμάρες. Ενώ εγώ, που είμαι σίγουρος ότι δεν σ' έχω, και μου λείπεις,
μπορεί και να περάσω για σοφός». 
Δεν περνάει για σοφός ο Μητσικώστας, αλλά για πλακατζής, για
σκανδαλιάρης που δεν φτάνει όμως ώς το σκάνδαλο. Έτσι κι αλλιώς το χιούμορ της
τηλεόρασης έχει όρια, δεν ανατρέπει, ακολουθεί, μας εντάσσει ειρηνικά στον
κόσμο της τηλεοπτικής καθημερινότητας, τον κάνει υποφερτό μέσα στη γελοιότητά
του. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17235P091</ED>
<ID>
ID:301254

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P09&aa=1</URL></REF>


Article

<CATEGORY>vin09</CATEGORY>

 <H2>Ατάκες χιονιού </H2>
Οι τίτλοι των ειδήσεων συνθέτουν το ψηφιδωτό του τρόμου «Τους άφησαν 24
ώρες στην κατάψυξη», «Οδύσσεια στην Κακιά Σκάλα», Star, «Αιχμάλωτοι στον
χιονιά» Alter, «Αιχμάλωτη η Αθήνα», Alpha. 
Η κάμερα (ΝΕΤ) κάνει ζουμ στην καρότσα ενός αναποδογυρισμένου στα χιόνια
φορτηγού, όπου φαίνεται πεντακάθαρα η φίρμα του «Τα Λευκά Όρη». Έπειτα από ένα
κατάλευκο οδοιπορικό, καταλήγει στις περήφανες φούντες των τσαρουχιών των
τσολιάδων στον Άγνωστο Στρατιώτη. Εκεί επάνω στο μαύρο χνούδι τους έχει κάτσει
με βορειοευρωπαϊκή αυθάδεια το κατάλευκο χιόνι, γεγονός που αξίζει έως και τη
CΝΝική προβολή. Το έθνος έστειλε τον τηλεοπτικό αγωνιστικό χαιρετισμό του στην κακοκαιρία.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17235P092</ED>
<ID>
ID:301293

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P09&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 7/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Star 
«Το ξεκαθάρισμα» (Raw deal) 
Ο Σβαρτζ - Άρνολντ Σβαρτζενέγκερ δίνει δύναμη και... κύρος σ' αυτήν την
ενδο-FBI-ακή περιπέτεια του Τζον Ίρβιν, παραγωγής '86. Υποδύεται έναν σκληρό
τύπο του FBI που παροπλίζεται λόγω βίαιης συμπεριφοράς, αλλά είναι
αναντικατάστατος και ανεπίσημα επιστρέφει... (Διάρκεια 95')**

21.45 Alter 
Μια μαγική «Μάσκα» φοράει ο Τζιμ Κάρεϊ και καταφέρνει να κάνει όλα τα
απαγορευμένα της ζωής του

«Η μάσκα» (The mask) 
Ψηφιακά οπτικά εφέ και μία αρχαία, μαγική μάσκα μεταμορφώνουν τον Τζιμ Κάρεϊ
από δειλό και μαλθακό σε ατρόμητο και αδίστακτο. Ο Τσακ Ράσελ δεν καταφέρνει
να εκμεταλλευτεί σκηνοθετικά τα αβαντάζ που του δίνει η σεναριακή ιδέα, αλλά ο
Κάρεϊ αρκεί και περισσεύει αφού τα κάνει όλα μόνος του. Η καλύτερη εμφάνισή
του ­ μαζί με εκείνη στο «Τρούμαν σόου» του Πίτερ Γουέιρ. (Διάρκεια: 101')**½

22.45 Star 
«Ο κυνηγημένος» (The Hunted) 
Ο Κριστόφ Λαμπέρ, ο οποίος στην αρχή της καριέρας του φαινόταν ότι θα λάμψει,
αναγκάζεται εδώ να αντιμετωπίσει τους... κακούς νίντζα. Μια νύχτα στην Ιαπωνία
γίνεται μάρτυρας της δολοφονίας μιας γυναίκας από ομάδα νίντζα και ο ίδιος
κατά τύχη γλιτώνει από τα σπαθιά τους. Οι δολοφόνοι αρχίζουν ένα ανελέητο
κυνηγητό για να τον εντοπίσουν και να τον σκοτώσουν. Περιπέτεια των Τζέι Εφ
Λότον και Ντάγκλας Φίθιαν. (Διάρκεια 106')* 
23.00 ΕΤ3 
«Western» 
Δυο τύποι «του δρόμου» γυρίζουν με ρέμπελη διάθεση και «φιλοσοφία» τη γαλλική
επαρχία. Και ο Μανουέλ Πουαριέ σκηνοθετεί - '97 - ένα φευγάτο φιλμ με αλήτικη
«ματιά». Με πολλά διεθνή βραβεία. (Διάρκεια: 135')**1/2 
23.35 ΕΤ1 
«Οι άνθρωποι του τρόμου» (Invasion of the body snatchers) 
Η πέμπτη ταινία - '78 - του Φίλιπ Κάουφμαν («Κατάλληλοι άνθρωποι» και «Η
αβάσταχτη ελαφρότητα του είναι» οι καλύτερες ταινίες του) που είχε παιχθεί στη
χώρα μας με τον τίτλο «Μακάβρια εισβολή». Θρίλερ επιστημονικής φαντασίας.
Εξωγήινα διαστημόπλοια εισβάλλουν στη Γη και μικροοργανισμοί καταλαμβάνουν τα
ανθρώπινα σώματα κάνοντάς τα ρεπλίκες. Με τους Ντόναλντ Σάδερλαντ, Μπρουκ
Άνταμς, Λέοναρντ Νιμόι.(Διάρκεια: 115')** 
01.15 Star 
«Η απειλή» (The thing) 
Ριμέικ τρόμου της ομώνυμης ταινίας του Κρίστιαν Νάιμπι - '51 - που είναι και
ένα από τα τελευταία - '82 - ατμοσφαιρικά φιλμ του Τζον Κάρπεντερ. Ανταρκτική
κι ένα λυκόσκυλο σπέρνει τον όλεθρο σε μία νορβηγική και αμερικανική βάση
καθώς μεταλλάσσεται σε αποκρουστικό πλάσμα. Μεταμορφώσεις του «κακού» και ο
Κερτ Ράσελ ως πρωτοπαλίκαρο εναντίον του. (Διάρκεια: 102')**½ 
01.15 Tempo 
«Δαίμονες του παρελθόντος» (The terror inside) 
Ψυχολογικό δράμα - '96 - με μια γυναίκα να βασανίζεται από πολλαπλές
προσωπικότητες. Του Στέφεν Γκίλενχαλ. (Διάρκεια: 90') * 
02.00 Antenna 
«Κρεμάστε τούς εκτός νόμου» (Vengeance is mine) 
Ιταλικό θριλεράκι - '69 - με τους ληστές μιας τράπεζας να βρίσκουν καταφύγιο
σε αγρόκτημα που ζει ένας παππούς με την εγγονή του. Του Τζον Τρεντ, με τον
Έρνεστ Μποργκνάιν. (Διάρκεια: 91')*

<H3>ΤΟΡ 3
</H3>
1. «Η μάσκα»: Όλα τα σφάζει, ο Τζιμ Κάρεϊ (21.45 - Alter) 
2. «Western»: Αλήτικο γαλλικό φιλμ δρόμου (23.00 - ΕΤ3) 
3. «Η απειλή»: Από τα τελευταία καλά του Κάρπεντερ (01.15 - Star) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17235P093</ED>
<ID>
ID:301332

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P09&aa=3</URL></REF>


Article

<CATEGORY>vin09</CATEGORY>

 <H2>Λίστα αναμονής στην επιθυμία σας
</H2><H4>Η μόδα φτιάχνει λίστες αναμονής και παίζει με την υπομονή των καταναλωτών </H4>
<AUTHOR>ΕΦΗ ΦΑΛΙΔΑ</AUTHOR>

Το παιχνίδι της λίστας αναμονής στα αξεσουάρ της μόδας αντανακλά την
πραγματικότητα που ισχύει για κάθε επιχείρηση ειδών πολυτελείας: αν ένα προϊόν
εξαντληθεί και υπάρχει μεγάλη ζήτηση γι' αυτό, τα καταστήματα στέλνουν τις
παραγγελίες τους στις μονάδες παραγωγής. Ένας δεύτερος κύκλος επιθυμιών
ανοίγει για να αμφισβητήσει το μέγεθος της μοναδικότητας στις καταναλωτικές
μας συνήθειες

Η επιθυμία σας είναι σε αναμονή. Μπορείτε να ζητήσετε ό,τι θέλετε από αυτά που
προτείνει η μόδα. Για ορισμένα όμως χρειάζεται να προσπαθήσετε περισσότερο, να
δείξετε υπομονή και να κάνετε γνωριμίες στα σημεία ελέγχου του στυλ. Γιατί μία
τσάντα Louis Vuitton ή Hermes, ένα ζευγάρι παπούτσια Adidas με υπογραφή του
Ιάπωνα σχεδιαστή Γιόζι Γιαμαμότο, ένα ρολόι Cartier ή ένα μπουκάλι άρωμα
Guerlain δεν είναι διαθέσιμα οπότε εσείς το αποφασίσετε. Το σύστημα της μόδας
τα κάνει σπάνια, περιορισμένης παραγωγής και δυσεύρετα. Και σας καλεί να
συμπληρώσετε τις λίστες αναμονής, συμμετέχοντας στο «παιχνίδι» που επινόησε.
Από το Τόκιο μέχρι τη Νέα Υόρκη και από το Λονδίνο έως την Αθήνα τα πολυπόθητα
αντικείμενα μόδας σάς προκαλούν να τα περιμένετε μερικές μέρες ή και πολλούς μήνες.

Είναι, λοιπόν, ο κόσμος της μόδας τόσο παθιασμένος που περνάει τον
καιρό του συμπληρώνοντας λίστες και περιμένοντας μήνες, ίσως και χρόνια (μέχρι
δύο χρόνια περιμένουν οι πελάτισσες του οίκου Hermes για ν' αποκτήσουν την
περίφημη τσάντα Kelly, η οποία δημιουργήθηκε αρχικά για την Γκρέις Κέλι του
Μονακό), έως ότου ικανοποιηθεί η ματαιοδοξία του για απόκτηση εξαιρετικών και
μοναδικών προϊόντων; Στην Αθήνα, η μπουτίκ Cartier τον περασμένο χρόνο έκανε
έξτρα παραγγελίες για το ρολόι Χρονοσκάφος που πολλοί ενδιαφερόμενοι το
λάτρεψαν και περίμεναν μέχρι και έξι μήνες μέχρι να το παραλάβουν. Για τη νέα
χρονιά ο Cartier Ελλάδας ετοιμάζει λίστες για το ανδρικό ρολόι Roadster που θα
κάνει πρεμιέρα στις 21 του μηνός και το οποίο ήδη διάλεξε η Αντριάνα
Σκλεναρίκοβα για τον σύντροφό της, παίκτη του Ολυμπιακού, Κριστιάν Καρεμπέ. 
«Όταν ο Cartier βγάζει ένα νέο ρολόι στην αγορά ή μία καινούργια σειρά
κοσμημάτων, ο αριθμός τους είναι σχετικά μικρός. Πέρα από το ότι πρόκειται για
χειροποίητα κομμάτια ο οίκος τα περνάει από ένα είδος τεστ αγοράς, για να δει
αν υπάρχει καταναλωτικό ενδιαφέρον. Γι' αυτόν τον λόγο λειτουργεί αυτό το
σύστημα παραγγελίας και αναμονής που κυμαίνεται από μερικές εβδομάδες ή μήνες,
ανάλογα με τη δυσκολία κατασκευής ή μεγάλης ζήτησης του προϊόντος», εξηγεί η
υπεύθυνη δημόσιων σχέσεων του Cartier Ελλάδας κ. Έλλη Χατζιώτη. 
Περιζήτητα είδη μπαίνουν στις βιτρίνες - και στις ελληνικές - μόνον για να
σκανδαλίσουν την επιθυμία

Ένα πρώην στέλεχος του ομίλου ειδών πολυτελείας LVMH Moet Hennessy
Louis Vuitton εκτιμάει πως οι λίστες αναμονής δεν είναι πάντα μία ανάγκη αλλά
και μία τακτική του μάρκετινγκ. Και λέει στους «New York Times» ότι «οι
πολυάριθμες λίστες είναι εσκεμμένα υπερβολικές. Άλλωστε, όταν έρχονται τα
εμπορεύματα δεν είναι απόλυτα βέβαιο ότι όλοι αυτοί οι ενδιαφερόμενοι θα
εμφανιστούν και θα πληρώσουν αυτά τα ποσά».

Όλα είναι στη μόδα και όλα επιτρέπονται. Κάθε μάρκα μπορεί να έχει
καταναλωτική ισχύ. Όμως κάποια ονόματα πρέπει να συνεχίσουν να ξεχωρίζουν, να
υπάρχουν πάνω από τους άλλους, να δίνουν τον χαρακτήρα της ποιότητας, της
μοναδικότητας και του αποκλειστικού. 
Οι λίστες αναμονής ως τάση στην αγορά ειδών πολυτελείας ξεκίνησαν το
1995 από την Ιταλία. Ο οίκος της Prada άρχισε να τις εφαρμόζει στους καλούς
πελάτες του, όταν εκείνοι δεν προλάβαιναν να αγοράσουν τα παπούτσια που
γίνονταν ανάρπαστα πριν από την έναρξη της σεζόν. Το παιχνίδι αρχίζει από την
πασαρέλα και τις πρώτες φωτογραφίσεις στα περιοδικά. Οι στυλίστες ξεχωρίζουν
τα πιο αντιπροσωπευτικά κομμάτια των πιο επιτυχημένων σχεδιαστών και διαδίδουν
το νέο. Κι όποιος προλάβει, αποκτά προτεραιότητα. Εκτός κι αν είναι, φερ'
ειπείν, η σύζυγος του Αμερικανού ηθοποιού Τζέρι Σέινφελντ που έβαλε «μέσο» τον
άντρα της στην μπουτίκ του Hermes στη Νέα Υόρκη προκειμένου οι υπεύθυνοι να
παραβλέψουν τη λίστα, για να αγοράσει την περίφημη τσάντα Μπίρκιν. Αξίας 5.945
ευρώ, που η συρραφή της στο χέρι ­ κατά τον οίκο ­ απαιτεί 18 ώρες, και μόνο
250 εργάτες στα εργαστήρια του οίκου στο Παρίσι γνωρίζουν τον τρόπο. 
Σύμφωνα με τον γαλλικό εργατικό νόμο, κάθε τεχνίτης δικαιούται να δουλέψει 35
ώρες την εβδομάδα. Επομένως, το φετινό άθροισμα από τις λίστες των μπουτίκ
Hermes σε όλον τον κόσμο των 14.000 κομματιών Μπίρκιν απαιτεί περισσότερα
χέρια. Η λύση δεν είναι απλά η πρόσληψη. Κάθε νέος τεχνίτης του Hermes
υποχρεώνεται σε πενταετή εκπαίδευση πριν πιάσει στα χέρια του το υλικό γι'
αυτήν την τσάντα. 
<H3>Και στην Ελλάδα </H3>
Στις μπουτίκ των οίκων πολυτελείας ­ μερικοί από τους οποίους ήδη έχουν
αρχίσει δράση στην Αθήνα και στην Κηφισιά ­ οι ενδιαφερόμενοι (συνήθως γένους
θηλυκού) δηλώνουν συμμετοχή για τα πιο «καυτά» και ακριβά αξεσουάρ ή ρούχα της
σεζόν. Και υπάρχει περίπτωση να περιμένουν για πολλούς μήνες μέχρι να έρθει η
σειρά τους να αποκτήσουν την τετράγωνη τσάντα για τα ψώνια Tods αξίας 1.100
δολαρίων, για τις μπότες με τα δερμάτινα λουριά Yves Saint Laurent των
4.481,21 ευρώ ή το κασμιρένιο πουλόβερ για μωρά που σχεδίασε το μοντέλο Στέλα
Τέναντ για την παιδική σειρά του Burberry έναντι 98 ευρώ και το βρίσκει κανείς
μόνο στο Λονδίνο. 
<H3>Τα περιζήτητα
</H3>
Άρωμα της Guerlain που με χαραγμένα τα αρχικά του πελάτη εντάσσεται στα
περιζήτητα με... λίστα αναμονής

Από όλες τις λίστες αναμονής του κόσμου η σεζόν έχει αναδείξει τα πιο
περιζήτητα κομμάτια. Όπως: 
τα τζιν παντελόνια στην μπουτίκ Levi's του Λονδίνου στα οποία έχουν
παρέμβει σχεδιαστικά πρωτοπόροι σχεδιαστές (www.levis.com). 
τα καπέλα κυνηγού της Βιβιέν Γουέστγουντ που επαναλανσάρισε και πουλάει
στο κατάστημά της στο Λονδίνο (430 King's Road, SW10 00442073526551). 
τα 3.000 ζευγάρια ασημένια αθλητικά παπούτσια Nike σε αποκλειστική
διάθεση στο Τόκιο. 
τα χρώματος λάιμ παπούτσια με μπαρέτες της Prada σε αποκλειστική
διάθεση στη Ρώμη, στη Φλωρεντία και στο Μιλάνο (πληροφορίες στον Carouzos,
Κανάρη 12, Κολωνάκι, 3627.123). 
τα Ferrari παπούτσια στην μπουτίκ Tods στην οδό Βουκουρεστίου
(πληροφορίες Καλογήρου, Π. Ιωακείμ 4, 7297.960). 
τα ενός λίτρου μπουκάλια αρώματος Guerlain ζωγραφισμένα στο χέρι και με
χαραγμένα τα αρχικά του ονόματος του πελάτη (68 Avenue des Champs Elysees,
75008, Paris, 0033145621121).
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17235P111</ED>
<ID>
ID:301244

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P11&aa=1</URL></REF>


Article

<CATEGORY>vin09</CATEGORY>

 <H5>«ΔΕΛΤΙΟ ΚΕΝΤΡΟΥ ΜΙΚΡΑΣΙΑΤΙΚΩΝ ΣΠΟΥΔΩΝ» </H5><H2>Ιστορική γνώση, εθνική αυτογνωσία
</H2><H4>Σημαντικές μελέτες για ιστορική παρουσία του Μικρασιατικού Ελληνισμού και την
ιστορική πορεία του προσφυγικού στοιχείου που έφθασε στην Ελλάδα μετά την
ανταλλαγή πληθυσμών
</H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
Ο 13ος τόμος του «Δελτίου» (1999-2000), που εκδίδει το Κέντρο Μικρασιατικών
Σπουδών (ΚΜΣ), πατάει στα χνάρια των προηγουμένων: θέματα τα οποία πλουτίζουν
την ιστορική μας γνώση και συνεισφέρουν στην εθνική μας αυτογνωσία. 
Σε αυτόν τον τόμο (420 σελ.), ο οποίος τυπώθηκε με την επιστημονική επιμέλεια
του καθηγητή Πασχάλη Μ. Κιτρομηλίδη, υπάρχουν δύο κατηγορίες εργασιών: (1)
Μελέτες στον χώρο της ιστορικής παρουσίας του Μικρασιατικού Ελληνισμού. 
Σε αυτήν την κατηγορία ο Ιωάννης Ηλ. Βολανάκης παρουσιάζει έρευνα για
τα χριστιανικά μνημεία της Νοτιοδυτικής Μικράς Ασίας. Μνημεία στην Ιεράπολη,
στην ορεινή Έφεσο, στην Πριήνη, στα Δίδυμα, στην Καύνο, στην Ξάνθο, στην
Αντίφελλο, στα Πάταρα, στη Σίμηνα, στην Αττάλεια. «Από τον 7ο αιώνα μ.Χ.»,
σημειώνει ο ερευνητής, «και εφεξής αρχίζει η ερείπωση των χριστιανικών
μνημείων της Νοτιοδυτικής Μικράς Ασίας, η οποία οφείλεται σε ποικίλους λόγους:
σεισμούς, πυρκαγιές, πλημμύρες, εμφυλίους πολέμους, τις εικονομαχικές έριδες
και τις εχθρικές επιδρομές». Το άλλο θέμα αυτής της ενότητας είναι το μελέτημα
(πρώτη προσέγγιση) της Ευγενίας Χαλκιά για το Μετόχι της Μονής Κουτλουμουσίου
στην Ίμβρο. 
(2) Η δεύτερη ενότητα εργασιών περιλαμβάνει μελέτες για την ιστορική πορεία
του προσφυγικού στοιχείου που έφθασε στην Ελλάδα μετά την ανταλλαγή πληθυσμών.
Σημαντικό κείμενο, κατά τον επιμελητή, θεωρείται αυτό του Βασιλείου Κριμπά
(1889-1965) για την αγροτική εγκατάσταση των προσφύγων. «Το κείμενο αυτό»,
σημειώνει, «αποτελεί μνημείο του γιγαντιαίου έργου που συντελέσθηκε στον τομέα
αυτό της κοινωνικής πολιτικής και αποτελεί ένα από τα σημαντικότερα
επιτεύγματα της σύγχρονης Ελλάδας». 
Μία από τις σημαντικότερες μορφές του Μικρασιατικού Ελληνισμού ήταν η
Έλλη Παπαδημητρίου, καθώς η δράση της απλώθηκε στα πεδία της λογοτεχνίας, της
κοινωνίας και της πολιτικής. 
Στο «Δελτίο» δημοσιεύεται μια πολύτιμη, εξαντλητική μελέτη της Ιωάννας
Πετροπούλου για το αρχείο της Παπαδημητρίου. 
Για τον φιλέλληνα και ελληνιστή Octave Merlier (ιδρυτή με τη σύζυγό του Μέλπω
του Κέντρου Μικρασιατικών Σπουδών) κατατίθεται το κείμενο της Μαρίας
Νυσταζοπούλου - Πελεκίδου, βασισμένο σε παλαιότερη αδημοσίευτη ομιλία της. 
Ο Merlier, ο οποίος είχε αγανακτήσει για τη στάση της πατρίδας του
Γαλλίας στην εθνική συμφορά της Μικράς Ασίας, έλεγε: «Έκανα μέσα μου έναν όρκο
να αφοσιωθώ στην επανόρθωση της συμφοράς που έπαθε αυτός ο μικρός τόπος με τα
μυθικά ονόματα...». Και τον τήρησε τον όρκο η μεγάλη αυτή προσωπικότητα. 
Αξιοσημείωτη και η μελέτη του Ιωάννη Γ. Πλεμμένου για «Το χειρόγραφο
Ραιδεστηνού», μία ανθολογία φαναριώτικης μουσικής (μισμαγιά) από αυτές που
κυκλοφορούσαν προεπαναστατικά, κυρίως, στην Κωνσταντινούπολη και τις
Παραδουνάβιες Ηγεμονίες. 
<H3>«ΘΕΣΣΑΛΙΚΟ ΗΜΕΡΟΛΟΓΙΟ» </H3><H3>40 τόμοι, 11.000 σελίδες! </H3>
Μ' έναν σεμνό τρόπου που σπανίζει στις μέρες μας, το Θ.ΗΜ. αναγγέλλει ότι
έφθασε αισίως τους 40 τόμους, μ' ένα σύνολο 11.000 σελίδων! Μεγάλο έργο από
τον Κώστα και Βασίλη Σπανό για ολόκληρη τη Θεσσαλία στα πεδία της ιστορικής
έρευνας, της τοπικής ιστορίας, της λαογραφίας, της γεωγραφίας, της
αρχαιολογίας, της κοινωνιολογίας, της λογοτεχνίας. Σπουδαίο βοήθημα και συχνά
απολαυστικό ανάγνωσμα για επιστήμονες πολλών κλάδων και φιλομαθείς διαφόρων
τάσεων. 
Συνεχίζοντας την παρουσίαση ξένων περιηγητών, το Θ. ΗΜ. αρχίζει να δημοσιεύει
αποσπάσματα από το έργο (1869) του Βρετανού Η.F. Tozer σε μετάφραση Αλ.
Γαλανούλη, παρακολουθούμε περιγραφές από τον Κάτω Όλυμπο, τη Μονή Κανάλων, τη
Μονή Σπαρμού, τη λίμνη Νεζερού (η αποξηραμένη σήμερα αρχαία Ασκυρίδα) και τις
γύρω περιοχές. Λίγο ακόμα, από τα πολλά, θέματα: Το Κασσαβέτειο Παρθεναγωγείο
της Ζαγοράς (1853-1930) του Γ. Θωμά, το λαογραφικό μελέτημα του Δ. Ράπτη
«Όψεις της καθημερινής ζωής στην προφορική λαϊκή παράδοση της Καρδίτσας» και η
αποθησαύριση τραγουδιών του Λαζάρου από τις «λαζαρίνες» στα Ορφανά Καρδίτσας.
Δείγμα από τραγούδι σε σπίτι με κορίτσι στο σχολείο: 
«Μάνα μ', τη θυγατέρα σου, μάνα μ', τη μοναχιά
σου, / την έλουζες, τη χτένιζες, στο δάσκαλο τη στέλνεις/
κι ο δάσκαλος την έδερνε με μια ψιλή βεργούλα. / Με μια
ψιλή, με μια λιανή, με μια μαλαματένια. / ­ Παιδί
μου, πού ν' τα γράμματα, παιδί μου πού ν' ο νους σου; / ­
Τα γράμματα 'ναι στο χαρτί κι ο νους μου πέρα - πέρα». 
Γλωσσολογικό ενδιαφέρον έχε το μελέτημα του Ευάγγελου Κουρδη για τα βόρεια
ελληνικά και κυρίως τα θεσσαλικά ιδιώματα. Παράλειψη είναι νομίζω η μη αναφορά
της ιδιότητας πολλών αρθρογράφων.

<H3>«ΗΜΕΡΟΛΟΓΙΟ ΤΟΥ ΑΡΧΙΠΕΛΑΓΟΥΣ» </H3><H3>Έρωτας θαλασσινός </H3>
Δεν μπορώ να φανταστώ καλύτερη παρέα για τον ταξιδιώτη ή τον εραστή των νησιών
του Αιγαίου, χειμώνα - καλοκαίρι, από το Ημερολόγιο του Αρχιπελάγους που
επιμελείται και εκδίδει για τέταρτη χρονιά εφέτος ο Στρατής Γ. Φιλιππότης.
Στην αρχή ημερολόγιο - εορτολόγιο και πολλές χρηστικές πληροφορίες. Το
μεγαλύτερο ωστόσο μέρος του «Ημερολογίου» (συνολικά 254 σελίδες) είναι γεμάτο
με κείμενα και φωτογραφίες που ευωδιάζουν θαλασσινή αγάπη, ιστορική και
λαογραφική γνώση για τα νησιά του Αρχιπελάγους. 
Με τη γεύση κάποιων γραπτών του «Ημερολογίου», πρόστρεξα στον Ελύτη ­ τόσο
συγκινούν: «... περπατούσα κι άκουγα τον Ποσειδώνα πώς θύμωνε και πώς χτυπούσε
την τρίαινα. 
Οι αυλόπορτες με τον βαρύ χαλκά διαμιάς άνοιγαν κι έβλεπες το κορίτσι με το
σχισμένο φουστάνι να χάνεται στο βάθος από τις ασβεστωμένες κάμαρες. 
Οι γλάστρες μιλούσαν...». Διαβάστε, μ' άλλα λόγια, μεταξύ άλλων, την επίσκεψη
του Βενέζη σε μοναστήρι της Άνδρου, τις πρώτες εντυπώσεις του Κόντογλου για τη
Σέριφο και τη Σίφνο, το «νησί της Σαπφώς» του Μυριβήλη, τα έθιμα της Καρπάθου
κατά τη γέννηση των παιδιών, τη Λήμνο στην Ιστορία και στον Μύθο της Μαρίας
Λαμπαδαρίδου - Πόθου...

<H3>«ΔΙΑΒΑΖΩ» </H3><H3>Κείμενα για τον Σικελιανό </H3>
Για «θέμα του μήνα» το περιοδικό επιλέγει τον Άγγελο Σικελιανό και δημοσιεύει
κείμενα της Άννας Σικελιανού, του Κώστα Μπουρναζάκη (έχει επιμεληθεί δύο
τόμους με επιστολές του Σικελιανού), των Βρασίδα Καραλή, Βαγγέλη
Αθανασόπουλου, Κώστα Ανδρουλιδάκη. Ακόμα: τρεις συνεντεύξεις για την Ελλάδα
στη Φρανκφούρτη που πήρε ο διευθυντής του περιοδικού Ηρακλής Παπαλέξης: από
τον Γιώργο Ρωμαίο («Δεν σπαταλήσαμε το ελληνικό χρήμα»), από τον Χρήστο Λάζο
(«Καταφέραμε να ανατρέψουμε τα στερεότυπα περί Ελλάδας») και από τον Γιώργο
Δαρδανό («Η Ελλάδα είναι πλέον ισότιμη στο διεθνές γίγνεσθαι»). 
<H3>ΔΙΕΥΘΥΝΣΕΙΣ
</H3>
* «ΔΕΛΤΙΟ ΚΕΝΤΡΟΥ ΜΙΚΡΑΣΙΑΤΙΚΩΝ ΣΠΟΥΔΩΝ» Κυδαθηναίων 11, Αθήνα -
105-58, τηλ. 3239.225 
* «ΘΕΣΣΑΛΙΚΟ ΗΜΕΡΟΛΟΓΙΟ»: Ασκληπιού 48, Λάρισα - 412 22, τηλ. (0410)
626.016. 
* «ΗΜΕΡΟΛΟΓΙΟ ΤΟΥ ΑΡΧΙΠΕΛΑΓΟΥΣ»: Σόλωνος 69 και Ασκληπιού, Αθήνα - 106
79, τηλ. 3629.642. 
* «ΔΙΑΒΑΖΩ»: Α. Μεταξά 26, Αθήνα 106 81, τηλ. 3301.313. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17235P121</ED>
<ID>
ID:301245

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P12&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Η αντοχή των υλικών
</H2><H4>Όταν ανεβάζεται στη σκηνή ένα νέο ελληνικό έργο διαπιστώνεται συνήθως πως τα
κύρια κίνητρα είναι η στοργή και το φιλότιμο κάποιων ανθρώπων που πιστεύουν
πως πυρήνας μιας θεατρικής αγοράς είναι το εγχώριο πνευματικό προϊόν: εθνικό
θέατρο σημαίνει ιθαγενές θέατρο.
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Πασχάλης Τσαρούχας και ο Δημήτρης Μαύρος στους «Εκτελεστές» του Γιώργου Σκούρτη

Είχαμε πολλά δείγματα τα τελευταία τριάντα χρόνια αυτής της στοργής και της
στροφής προς το νεοελληνικό έργο. Μερικοί μάλιστα θίασοι σχεδόν ειδικεύτηκαν,
με αποτέλεσμα να έχει πλέον δημιουργηθεί και υποκριτικός κώδικας και θεατρική
γλώσσα, συντακτικό και γραμματική δηλαδή θεατρικής γραφής. Μπορούμε μάλιστα να
διακρίνουμε και σχολές και γραφής και σκηνοθεσίας και υποκριτικής. Όταν όμως
ένα κείμενο που ανέβηκε μέσα στο πλαίσιο αυτής της συλλογιστικής, ύστερα από
χρόνια επανέρχεται στην επικαιρότητα, ξαναδοκιμάζει τις αντοχές του και
αποδεικνύει πως η αναβίωσή του ξεπερνάει την πατριωτική θεατρόφιλη στοργή και
υπακούει στις ανάγκες του δραματολογίου ενός θιάσου επί ίσοις όροις με το
διεθνές δραματολόγιο, τότε σημαίνει ότι εντέλει ανήκει στον κανόνα
ρεπερτορίου, δεν υπάρχει απλώς στο αρχείο προς χρήση των ιστορικών του θεάτρου
που ασχολούνται με τις ταριχεύσεις και την τυμβωρυχία, αλλά είναι ζωντανό,
σπαρταρά από ζωή, απαντά σε σημερινές και αυριανές ανάγκες, η φόρμα του έχει
στερεότητα και συνάμα ευλυγισία, ώστε να εξυπηρετεί τα νέα γούστα του συνεχώς
εξελισσόμενου θεάτρου και να προσαρμόζεται στις νέες αισθητικές αρχές. 
Τα παραπάνω συμβαίνουν με τα έργα του Γιώργου Σκούρτη· κυρίως η
τριλογία του «Νταντάδες», «Μουσικοί», «Εκτελεστές» (να ευχηθώ σύντομα να
προστεθεί ως Λόγος τέταρτος το ώριμο επίσης έργο του «Οι ηθοποιοί») αλλά και
«Ο Καραγκιόζης παρά λίγο βεζύρης» και το αριστούργημά του τα «Κομμάτια και
θρύψαλα» παίζονται και ξαναπαίζονται στο κέντρο και στην περιφέρεια, στην
Κύπρο και στην Ομογένεια ως πυρηνικά κείμενα της μεταπολεμικής μας
αυτοσυνειδησίας. Φέτος χαιρόμαστε στη σκηνή και πάλι, ύστερα από δεκατρία
χρόνια, στο «Θέατρο Τέχνης», στη Φρυνίχου αυτήν τη φορά τους τολμηρούς,
εκρηκτικούς, στέρεους τεχνικά «Εκτελεστές» του Σκούρτη. Σε μιαν εποχή που ο
λόγος είναι πολύς και αγοραία επιπόλαιος πάνω στο θέμα της τρομοκρατίας και
της βίας, ο Σκούρτης, πιο επίκαιρος από κάθε άλλη φορά, έρχεται να ανιχνεύσει
τα κοινωνικά αίτια της βίας, να ψηλαφήσει το πρόσωπο της βουβής κρατικής βίας
και τις ατραπούς που ακολουθεί το κοινωνικό κακό και η αδικία, για να εκβάλουν
στο σκοτεινό δάσος όπου ο φόβος, ο τρόμος, οι ψευδαισθήσεις, η ουτοπία, οι
εφιάλτες και τα απατηλά όνειρα τροφοδοτούν και τη ρητορική της εξουσίας και
την αυθαιρεσία της αναρχίας και την τραγικότητα του ατομικού ανθρώπου. 
Μέσα σ' ένα εγκαταλελειμμένο νταμάρι καταφεύγουν τρεις αδελφοί (τέκνα ενός
αυτόχειρα, λόγω απελπισίας και αδιεξόδων, διωκτικών και κομματικών ­ κάτι σαν
Άρης Βελουχιώτης ­ πατέρα), ο διανοούμενος παραιτημένος επαναστάτης αναρχικός,
ο δραπέτης κατάδικος του κοινού ποινικού δικαίου και ο καλλιτέχνης ναρκομανής.
Μια συμπερίληψη του κοινωνικο-πολιτικού περιθωρίου της μεταπολίτευσης, όταν τα
δόγματα κατέρρεαν, η πολιτική γινόταν μεταπράτης της ευρωπαϊκής ντιρεκτίβας, ο
πολιτισμός σκυλάδικο και τα ναρκωτικά μέσα καταστολής κάθε νεανικής ικμάδας. 
Οι άνθρωποι αυτοί μέσα στη βιαιότητα των αντιπαραθέσεων γίνονται συχνά
από θύματα θύτες, καταλήγοντας από ανάγκη ή από άμυνα δολοφόνοι. Έγκλημα στο
έγκλημα, βία στη βία, φόβος στον φόβο, το ψηλαφητό σκότος της ψυχής. Ο
Σκούρτης, με μια τεχνική κατακτημένη μέσα στον πανικό, τη δίψα για ελευθερία,
στα παγιδευμένα όνειρα των καταδικασμένων εγκλείστων του, μέσα στο λαγούμι που
οδηγεί ασφαλώς και μόνο στον θάνατο, κατορθώνει αβίαστα να αναπλάσει τη ζωή,
τη μοίρα και τα κίνητρα των τραγικών αντι-ηρώων του, να βρει τις ρίζες του
κακού, να χαρτογραφήσει το κοινωνικό τοπίο που εκ των πραγμάτων παράγει
αδικία, ανισότητα και τρόμο και με γνώμονα τον μεγάλα πρόγονο κάθε εξεγερμένου
και κάθε προδομένου, τον Προμηθέα, να καταγράψει το δράμα του μαρτυρίου απ'
όπου περνά, πατώντας πάνω σε λίπασμα θυμάτων αθώων και κατασκευασμένων ενόχων,
η έρμη η Πρόοδος και ο Εκσυγχρονισμός. Το θλιβερό συμπέρασμα που υποβόσκει
στους «Εκτελεστές» είναι η βεβαιότητα πως οι κοινωνικοί αγώνες είναι
παγιδευμένοι, η πρόοδος καταπίνει και τρέφεται με αθώες αγνές ψυχές που, ως
Κίρκη, τις μετατρέπει σε πειθήνια όργανα ή πολτό ηρώων, ο κόσμος υπακούει στο
προμηθεϊκό κέλευσμα, ξεσηκώνεται ενάντια στην τυραννίδα του Διός (και όποιου
Διός), αλλά εκείνος που τελικά θριαμβεύει στο μέλλον είναι ο Ζευς, είτε γιατί
καταβαράθρωσε στα έγκατα της Γης τον επαναστάτη Τιτάνα είτε γιατί ο δεσμώτης
συμβιβάστηκε, πούλησε το μυστικό του εξαγοράζοντας έτσι, αντί της ελευθερίας,
την άνεση και την ανοχή του δυνάστη. Ο Σκούρτης τελειώνει το έργο του με μια
πράξη ολοκαυτώματος. Μια εθελουσία έξοδος τιμής από την κόλαση. Χωρίς βέβαια
προοπτική παραδείσου και άλλης ζωής. 
Χωρίς να συμφωνεί κανείς υποχρεωτικά με τον ηρωικό του μηδενισμό, δεν έχει
πάλι να αντιπροτείνει άλλον τρόπο για να σωθεί η ανθρώπινη αξιοπρέπεια. 
Η παράσταση που έστησε ο Κουγιουμτζής μέσα στο έξοχο σκηνικό της Τότας
Πρίτσα είχε ρυθμό, πάθος, ένταση, πανικό, αγωνία και τρυφερότητα. Βγήκαν οι
χαρακτήρες έκτυποι και δραματουργικά δουλεμένοι με υποκριτικό γαζί. Ο Πασχάλης
Τσαρούχας ήταν ο ρόλος (Τάσος), ένα κράμα ανωριμότητας, βίας, λεβεντιάς και
στοργής. Αν ο ηθοποιός προσέξει περισσότερο την άρθρωσή του στους γρήγορους
ρυθμούς, θα έχουμε έναν στιβαρό άντρα πρωταγωνιστή. Ο Χάρης Εμμανουήλ πρόβαλε
κυρίως την απογοήτευση, την παραίτηση και την απελπισία του διανοούμενου
(Κοσμάς). Ο Δημήτρης Μαύρος ήταν έξοχος σ' έναν ρόλο που κινδυνεύει να γίνει
γραφικός ή περιγραφικός (Στέλιος). Έχει ωραία φωνή, εσωτερικούς ρυθμούς και
μέτρο. Σπάνιας ακρίβειας οι μουσικές επιλογές της Ελ. Σκούφαλου.

<H3>INFO
</H3><H3>θέατρο </H3>
«Οι εκτελεστές» του Γιώργου Σκούρτη. Θέατρο Τέχνης Κάρολος Κουν.Φρυνίχου 14,
Πλάκα, τηλ. 3222.464.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P13</CAT>
<ED>
Κωδικός άρθρου: A17235P131</ED>
<ID>
ID:301246

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P13&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Θεατρική επιστράτευση
</H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Γι' αυτούς που αμφέβαλαν ότι υπάρχουν 40 άξια θεατρικά έργα, σύγχρονων Ελλήνων
θεατρικών συγγραφέων, ανακοινώνω σήμερα ότι για το φεστιβάλ «Άνοιξη ελληνικού
θεάτρου - Μάιος 2003» έχουν ήδη κατατεθεί... 120 προτάσεις συμμετοχής. (Και
λόγω της γενικής επιστράτευσης στον χώρο του θεάτρου μας, η ΕΕΘΣ έδωσε
παράταση υποβολής προτάσεων μέχρι το τέλος του Γενάρη ­ ενώ για τους ξένους
θιάσους που θα θελήσουν να παίξουν στη χώρα τους ελληνικό έργο μεταφρασμένο η
προθεσμία λήγει στο τέλος του 2002). 
Και μην πάει ο νους σας σε 120 θεατρικά έργα (παιγμένα ή άπαιχτα) που
προτάθηκαν απ' τους ίδιους τους συγγραφείς τους. Όχι. Θίασοι (120) έψαξαν και
βρήκαν τα έργα, τα θεώρησαν ΑΞΙΑ και τα πρότειναν για το φεστιβάλ. 
ΥΓ 1: Λείπουν ακόμη οι προτάσεις από κάποιους επιχορηγούμενους θιάσους, δηλαδή
τους κατ' εξοχήν φορείς υποστήριξης και προώθησης της νεοελληνικής
δραματουργίας. Η «Άνοιξη...» θα τους περιμένει μέχρι τέλος Γενάρη. (Ας
σκεφτούν και μια φορά όντως... «μη κερδοσκοπικά»). 
ΥΓ 2: Χιονίζει... Επιτέλους, να δουν τα θέατρά μας «άσπρη μέρα». 
Σας εύχομαι... καλύτερη χρονιά. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P13</CAT>
<ED>
Κωδικός άρθρου: A17235P132</ED>
<ID>
ID:301288

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P13&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 5.00-7.00-9.00 μ.μ. / Η δασκάλα του πιάνου.
11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 5.00-7.45-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 10.00-24.00 μ.μ. / Το ημερολόγιο μιας πριγκίπισσας.
5.30-7.45 μ.μ. / Η χαμένη Ατλαντίδα. Ώρα 12.00-2.00-3.50 μ.μ.
μεταγλ. (Πατησίων 140 * 8215.327, 8214.675).

Αίθουσα 2

D-ΤΟΧ. 7.00-9.00-11.00 μ.μ. / Σρεκ. Ώρα 11.45
π.μ.-1.30-3.15-5.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 11.30-2.20-5.10 μ.μ.μεταγλ. / Η
φούσκα. Ώρα 7.50-10.15-00.20.

Αίθουσα 5

Το ημερολόγιο μιας πριγκίπισσας. 11.40 π.μ.-2.00-4.15-6.30-8.45-11.00 μ.μ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ

Αίθουσα 4

D-ΤΟΧ. 7.00-9.00-11.00 μ.μ. / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού. 6.00-9.20
μ.μ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.10-11.10 μ.μ. / Η χαμένη Ατλαντίδα. Ώρα 5.10-7.10
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Θέλω και τη μαμά σου. 6.30-8.45-11.00 μ.μ. (Πατησίων 77-79 * 8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ. (Σεβαστ/πόλεως 117
Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 5.45-8.00-10.15 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Ταξιδιάρικα πουλιά. 6.10-8.20-10.30 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ. / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Κων/λεως 82 Πλ. Μπουρναζίου Περιστέρι * 5756.243, 5756.244).

Αίθουσα 2

D-ΤΟΧ. 6.30-8.30-10.30 μ.μ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.30 μ.μ. / Οι άλλοι. Ώρα
6.40-8.50-11.00 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Η χαμένη Ατλαντίδα. 10.30-12.30-14.30 μεταγλ. / Η φούσκα. 16.30-19.00-21.30-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

D-ΤΟΧ. 12.15-14.45-17.15-19.45-22.00-00.15.

Αίθουσα 12

Ο κατεργάρης των Χριστουγέννων. 12.45-15.00-17.15. / American pie
2. 19.30-21.45-24.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Θέλω και τη μαμά σου. 6.30-8.45-11.00. (Ζέππου και Ξενοφώντος, Γλυφάδα
* 9650.318).

ΔΑΝΑΟΣ Ericsson 1

Θέλω και τη μαμά σου. 6.30-8.50-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ταξιδιάρικα πουλιά. 6.20-8.20 μ.μ. / Ο άνθρωπος που δεν ήταν εκεί.
Ώρα 10.30 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 5.30-8.00-10.30 μ.μ., μαζί και η μικρού μήκους: 67%. /
Ο Χάρι Πότερ και η φιλοσοφική λίθος. 2.30 μ.μ. με υπότ. (Πανεπιστημίου
46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-10.30 μ.μ. / Η χαμένη
Ατλαντίδα. 4.30-6.30 μ.μ. μεταγλ. (Λαμπράκη - Καλυψούς Καλλιθέα *
9510.950, 9510.909).

ΚΗΦΙΣΙΑ Cinemax Ericsson 1

Η φούσκα. 8.50-11.10 μ.μ. / Ο Χάρι Πότερ και η φιλοσοφική λίθος.
6.10 μ.μ. μεταγλ. / Η χαμένη Ατλαντίδα. Ώρα 2.30-4.30 μ.μ. μεταγλ.
(Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Οι άλλοι. 9.00-11.00 μ.μ. / Το ημερολόγιο μιας πριγκίπισσας.
2.10-4.20-6.40 μ.μ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Βαριά ερωτευμένος. 5.45-8.15-10.40 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 3.45-5.45 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 3.00 μ.μ. με υπότ. (Λεωφ.
Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
11.00 μ.μ. μεταγλ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Θέλω και τη μαμά σου. 6.00-8.20-10.40 μ.μ. (Οδός Ακαδημίας 57 * 3622.683).

ΟΠΕΡΑ 2 Alpha Odeon

Βαριά ερωτευμένος. 5.20-7.50-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. 5.30-8.00-10.30 μ.μ. (Πατησίων, Στάση Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Οι άλλοι. 6.30-8.40-10.50 μ.μ. (Μεσογείων 232 & Βεντούρη, Χολαργός,
4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.15-8.20-10.25 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 μ.μ. (Ν. Ελβετία
34-Βύρωνας * 7645.310, 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Το τελευταίο οχυρό. 7.15-9.30 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00 μ.μ. μεταγλ. / Εφάπαξ. Ώρα
6.30-8.10-10.15 μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Η αδελφότητα των λύκων. 7.00-9.30 μ.μ. (Αθανασίου Διάκου &
Μπουμπουλίνας, * 5012.391).

ΜΑΓΙΑ - Alpha Odeon

Βαριά ερωτευμένος. 6.00-8.15-10.30 μ.μ. (Χαλκίδα * 25.625). 
ΠΑΛΛΑΣ

D-ΤΟΧ. 6.30-8.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Βασικός ύποπτος για φόνο. 9.00-11.00 μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μέρα γιορτής. Τετ.: 8.30 μ.μ. (Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 19.15-22.30. / Η χαμένη
Ατλαντίδα. Στα ελληνικά. 16.00-17.30. Κυριακή:
11.00-13.00-14.30-16.00-17.30. Αίθουσα 2 Ο Χάρι Πότερ και η φιλοσοφική
λίθος. Με υπότ. 17.00-19.45-22.30. / Οι άλλοι. 22.30. (* 832.060, Dolby
Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00.Από Τρίτη:
14.45-17.30-20.15-23.00. (* 257.255, Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-18.45. / Η
φούσκα. 18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγια μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7 D-ΤΟΧ.
12.30-14.45-17.15-19.45-22.15-00.45. Αίθουσα 8 Ο Χάρι Πότερ και η
φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Έριν Μπρόκοβιτς. 18.00-23.00. / Ο τίγρης και ο δράκος. 20.30. (*
225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Το ημερολόγιο μιας πριγκίπισσας. 18.30-20.45-23.00. (Dolby
Stereo). (* 235.304, Digital Sound) 
ΚΑΠΙΤΟΛ

Moulin Rouge. 18.30-20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 18.00-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Ταξιδιάρικα πουλιά. 19.00-21.00. / Ζαμπρίσκι πόιντ.
23.00. (* 378.404, Dolby Stereo) 
Αίθουσα 2-«Παύλος Ζάννας» Η δασκάλα του πιάνου. 18.00-20.30-23.00. (*
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30.
ΑΙΘΟΥΣΑ 2 Η χαμένη Ατλαντίδα. Στα ελληνικά. 16.10. / Το ημερολόγιο
μιας πριγκίπισσας. 18.35-21.00-23.25 ΑΙΘΟΥΣΑ 3 Dr Dolittle 2: Ο γιατρός
ξανατρελάθηκε. 16.25. / American pie. 18.35-20.50-23.05. ΑΙΘΟΥΣΑ 4
Βαριά ερωτευμένος. 15.45-18.10-20.35-23.00. ΑΙΘΟΥΣΑ 5 Ο Χάρι Πότερ
και η φιλοσοφική λίθος. Με υπότιτλους. 17.10-20.10-23.10. ΑΙΘΟΥΣΑ 6 Ο
Χάρι Πότερ και η φιλοσοφική λίθος. Με υπότιτλους. 16.20. / D-ΤΟΧ.
19.20-21.20-23.20. ΑΙΘΟΥΣΑ 7 Οι άλλοι. 16.45-19.00-21.15-23.30.
ΑΙΘΟΥΣΑ 8 Ο άρχοντας των δαχτυλιδιών. 16.00-19.30-23.00. (* 290.100,
290.290, Dolby Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Στα ελληνικά. 13.00-16.00. /Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 D.-ΤΟΧ.
11.30-14.00-17.10-19.10-21.00-23.10. (Dolby Digital DTS). ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. 11.00-13.50-16.50. /
American pie 2. 19.40-21.50-24.00. (Dolby Digital DTS). ΑΙΘΟΥΣΑ 5 Ο
Χάρι Πότερ και η φιλοσοφική λίθος. Με υπότιτλους. 11.40-14.50-17.50-20.40.
/ Μην πεις λέξη. 23.40. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.20. / Οι άλλοι.
19.00-21.10-23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η
φιλοσοφική λίθος. Με υπότιτλους. 13.10-16.30-19.30-22.35. (Dolby Digital
DTS). ΑΙΘΟΥΣΑ 8 Η χαμένη Ατλαντίδα. Μεταγλωττισμένη. 12.40-15.00-17.30.
/ Οι άλλοι. 19.45-22.00-00.20. (Dolby Digital DTS). ΑΙΘΟΥΣΑ 9 Η
φούσκα. 13.20-15.40-18.00-20.10-22.25. ΑΙΘΟΥΣΑ 10 Ο άρχοντας των
δαχτυλιδιών. 12.00-15.30-18.55-22.15. (Dolby Digital DTS). ΑΙΘΟΥΣΑ 11
Grinch. 11.10-13.30-15.50. / Βαριά ερωτευμένος.
18.15-20.30-22.50. (Dolby Digital ΕΧ, DTS). (* 469.300, 469.310 Εμπορικό
Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Η φούσκα. 19.00-21.00-23.00. * 213.929 Dolby Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο Χάρι Πότερ και η φιλοσοφική λίθος. (* 34.551). 
Αίθουσα 2: Το ημερολόγιο της Μπρίτζετ Τζόουνς.(* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Τζουράσικ Παρκ. (* 22.121). 
Αίθουσα 2: Σκέτο ζώον. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Σκέτο ζώον. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το ημερολόγιο της Μπρίτζετ Τζόουνς.(* 23.377) <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17235P141</ED>
<ID>
ID:301263

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Οδός Μαλχόλαντ»: Απώλεια μνήμης και διχασμένες προσωπικότητες στα
δυσδιάκριτα όρια ανάμεσα στο όνειρο και στην πραγματικότητα. Διά χειρός του
εξπέρ στο είδος Ντέιβιντ Λιντς. Με τους Μαίρη Σουίντι, Άλεν Σαρντ, Νιλ
Εντελστάιν (Αβάνα, Απόλλων, Άστρον, Τριανόν). 
«Ποιος να ξέρει»: Αισθηματικές φάσεις και... αφασίες με αναζωπυρωμένα
πάθη θεατρίνων και κοινών θνητών. Γαλλική κομεντί του Ζακ Ριβέτ, με τους Ζαν
Μπαλιμπάρ, Σέρζιο Καστελίτο, Ζακ Μπαναφέ (Αττικόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν, με τους Μαριμπέλ
Βερντού, Γκαέλ Μπερνάλ, Ντιέγκο Λούνα [Αλεξάνδρα (Πατ.), Γλυφάδα, Μαρούσι,
Όπερα 1, Τροπικάλ 2, Δαναός 1]. 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία μεταλλαγμένη, σε πλήρη παράνοια. Με τους Αλέξη Γεωργούλη, Μαρία
Σολωμού, Ηλία Λογοθέτη, Γιάννη Μποστατζόγλου (Ιντεάλ, Κηφισιά 1, Πλάζα 1). 
«D-ΤΟΧ»: Ο Σιλβέστερ Σταλόνε προσπαθεί να ανανεωθεί και παίζει έναν
αλκοολικό αστυνομικό. Θρίλερ του Τζιμ Γκιλέσπι [Αελλώ 2, Αθήναιον Cinepolis 4,
Art Ecran 1, Αστέρια, Cine City 2, Village Park 11, Ετουάλ, Νανά, Πλάζα 2,
Παλλάς (Ελευσ.), Ζέα]. 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου ­
εισβολή του ιαπωνικού στρατού στην Κίνα του 1930. Του Γιανγκ Γουέν (Αrτ Studio).

«Ταξιδιάρικα πουλιά»: Μαγευτικά ταξίδια με τα αποδημητικά πουλιά του
πλανήτη μας. Δεν είναι απλό ντοκιμαντέρ. Μην το χάσετε. Του Ζακ Περέν
(«Μικρόκοσμος», «Ιμαλάια»). (Ααβόρα, Άττικα 2, Δαναός 2). 
«Αμελί»: Η χαριτωμένη Όντρεϊ Τοτού συνεχίζει να προσφέρει τη χαρά στους
γείτονές της και στους σινεφίλ και ήδη έχει μαγέψει πάνω από 255.000 θεατές.
Του Ζακ Πιέρ Ζενέ (Άστυ). 
«Το ημερολόγιο μιας πριγκίπισσας»: Ρομαντική κωμωδιούλα του επιδέξιου
στο είδος Γκάρι Μάρσαλ («Pretty woman », «Η νύφη το 'σκασε», «Φράνκι και
Τζόνι»). Με τους Τζούλι Άντριους, Αν Χαθαγουέι, Έκτορ Ελιζόντο (Αελλώ 1, 5,
Αίγλη 2, Cine City 4, Village Centre 3, Village Παγκρ. 2, Village Park 9,
Καλυψώ, Μετάλλιον, Μπροντγουαίη, Νιρβάνα, Σπόρτιγκ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 8, Ster Century Cinema 2, 10,
Τιτάνια 1).

«Βαριά ερωτευμένος». (Village Centre 3, Μετροπόλιταν, Πλατεία Alpha
Odeon 4, Ster Century Cinemas 11).

«Η δασκάλα του πιάνου». (Ολύμπιον - «Παύλος Ζάννας»).

«Ο άνθρωπος που δεν ήταν εκεί». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17235P142</ED>
<ID>
ID:301305

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P14&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΛΕΚΤΟΝ - ΚΕΝΤΡΙΚΗ ΣΚΗΝΗ. 
«Άκου τι λέει» του Σ. Μπέκετ Μ. Παπαδημητρίου (σκηνοθ.), Γιαννακάκος
(Σφακτηρίας 23, Κεραμεικός, * 34.22.001, 34.64.635). 
ΑΝΤΙΘΕΑΤΡΟ. 
«Καμιά φορά, ονειρεύομαι τον πρίγκιπα» του Α. Πασπαλά Πασπαλάς, Γ.
Τσιούνης (Μοσχονησίων 36, πλατεία Αμερικής, * 86.61.168).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. 
«Αθήνα - Μόσχα» του Ευδ. Τσολακίδη Τσολακίδης, Θεοχάρη (Ακαδήμου 13,
Μεταξουργείο, * 52.31.131).

ΒΑΣΙΛΑΚΟΥ. 
«Ιστορία για ελέφαντες» του Ν. Μασούδη Καραχισαρίδης (σκηνοθ.), Γ.
Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΓΡΑΜΜΕΣ. 
«Μια μέρα χωρίς γέλιο είναι μια χαμένη μέρα» της Μ. Σπυράτου Μ.
Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΕΛΥΖΕ. 
«Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου 12,
Ιλίσια, * 77.74.311).

ΕΠΙ ΚΟΛΩΝΩ - ΦΟΥΑΓΙΕ. 
«... Στα σκοτεινά...» του Γ. Ηλιόπουλου Σκόττη (σκηνοθ.) Παλούμπης
(σκηνοθ.) (Ναυπλίου 12 - Λένορμαν, Κολωνός, * 51.38.067).

ΘΗΣΕΙΟΝ. 
«Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 32.55.444).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5. 
«Ο δρόμος προς τη Δύση»: «Σας αρέσει ο Μπραμς;» της Μ. Δούκα ­ «Είμαι
από εκεί» της Κ. Γέρου Αρβανίτης, Γέρου (Πειραιώς 254, * 48.15.018).

ΚΕΛΣΟΣ STAGE. 
«Μια μπίρα με τον Χένρι» της Θεατρικής Ομάδας «Πλάνη» Δελακούρας,
Σωτηρίου (Κέλσου 4 - Βουλιαγμένης 63, * 92.17.951).

ΜΕΓΑΡΟ ΜΟΥΣΙΚΗΣ ΑΘΗΝΩΝ. 
ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά «Μεγάλες Ορχήστρες». Ορχήστρα του
Φεστιβάλ της Βουδαπέστης: α' συναυλία (Δευτ.) - β' συναυλία (Τρ.) Κρατική
Ορχήστρα Αθηνών: συναυλία (Τετ.). (Βασιλίσσης Σοφίας - Κόκκαλη, * 72.82.333).

ΜΕΛΙ. 
«Play Strindberg» του Φρ. Ντίρενματ Άγγ. Αντωνόπουλος, Κοταμανίδου
(Φωκαίας 4 - Αριστοτέλους 87, πλατεία Βικτωρίας, * 82.21.111, 82.23.160).

ΜΟΥΣΟΥΡΗ. 
«Black out» του Τζ. Σάρκι Μυριανθόπουλος, Αβδελοπούλου (πλατεία Καρύκη
6, * 33.10.936).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. 
«Μισό μήλο» της Κ. Μαντέλη Μαντέλη (σκηνοθ.), Στ. Νένες (Θαρύπου 35-37
- Φραντζή, Νέος Κόσμος, * 92.26.975, 92.39.031).

ΤΕΧΝΟΧΩΡΟΣ. 
«Τα πικρά δάκρυα της Πέτρα φον Καντ» του Ρ.Β. Φασμπίντερ Αθανίτης
(σκηνοθ.), Κάλμπαρη (Μαυρομιχάλη 161, Ξιφίου, * 64.20.522).

ΤΕΧΝΟΧΩΡΟΣ ΥΠΟ ΣΚΙΑΝ. 
«Η νοσταλγός» (Παπαδιαμάντης) του Στ. Λιβαθινού Ήμελλος, Αιγινίτου
(Μαυρομιχάλη 161 - Ξιφίου, * 64.20.522).

Χ BUG CLUB. 
«Λίγο από το πλευρό του Αδάμ» της Κ. Συμεωνίδου Τούλας, Συμεωνίδου
(Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. 
«Η ψύχωση των 4.48» της Σ. Κέιν Πατεράκη (Αμοργού 20, Κυψέλη, *
86.73.945, 86.43.088).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericson «Άρμεγε ευρώ και κούρευε συντάξεις» Επιθεώρηση των
Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. 
Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

Θέατρο Αχίλλειον. «Νυφικό κρεβάτι» Νίκος Σεργιανόπουλος, Ρένια
Λουιζίδου. Τετάρτη έως Κυριακή 9.00 μ.μ., Αγίου Δημητρίου 115.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. 
ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P15</CAT>
<ED>
Κωδικός άρθρου: A17235P151</ED>
<ID>
ID:301264

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P15&aa=1</URL></REF>


Article

<CATEGORY>vin09</CATEGORY>

 <H2>Μην πυροβολείτε την ταξιθέτρια
</H2>
<AUTHOR>Ε.Δ.Χ.</AUTHOR>

Μην πυροβολείτε την ταξιθέτρια. Εκείνη δεν φταίει. Άλλωστε, τα «πιστολάκια»
που δίνει στους θεατές τής Ομάδας Δράσης είναι χάρτινα. Ο θίασος που
εμφανίζεται κάθε Δευτέρα και Τρίτη στο θέατρο «Μουσούρη», παρουσιάζοντας τη...
δολοφονική κωμωδία του Τζακ Σάρκι «Black - Out», βρίσκει πάντα λύσεις για να
κάνει το κοινό του να μειδιάσει. Σχεδίασε, λοιπόν, και φέτος ένα, διαφορετικό
από τα άλλα, πρόγραμμα. Ένα μαύρο χαρτονένιο ρεβόλβερ, που στη θέση της κάννης
έχει ρολαρισμένη την αφισέτα με τις πληροφορίες της παράστασης ­ σκηνοθέτη
(Βασίλη Μυριανθόπουλο), μεταφραστή (Ερρίκο Μπελιέ), σκηνογράφο (Μιχάλη
Τοπκαρά), ενδυματολόγο (Γιώργο Ελευθεριάδη), τον δωδεκαμελή θίασο των ηθοποιών
κ.λπ. Η Ομάδα Δράσης δρα με κέφι, βάζοντας και λίγο «μαύρο» χιούμορ στις
περιφερειακές της ­ εκτός παράστασης ­ εκδηλώσεις. Σε προηγούμενη παραγωγή
της, στο «Μόλις χώρισα», ο θίασος είχε συσκευάσει σε μικρό διαφανές νάιλον
σακουλάκι, εκτός από τις πληροφοριακές κάρτες, μία ασπιρίνη και ένα ξυραφάκι
(σε περίπτωση που το παυσίπονο δεν επενεργήσει στον πονοκέφαλο). Τώρα, με το
μακρύκαννο ρεβόλβερ κάτι «μαύρο» υπονοούν, αυτοσαρκαζόμενοι. Εξάλλου και ο
τίτλος του έργου που παίζουν με μαυρίλα έχει να κάνει... <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17235P161</ED>
<ID>
ID:301247

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P16&aa=1</URL></REF>


Article

<CATEGORY>vin09</CATEGORY>

 <H2>«Χάρι Πότερ» που... ακούγεται
</H2>
<AUTHOR>Γ.Μ.</AUTHOR>

Ποιος είπε ότι για να παρακολουθήσει κάποιος κινηματογράφο χρειάζεται να
βλέπει ή να ακούει; Κινηματογραφική αίθουσα στο Μπέλφαστ της Βόρειας
Ιρλανδίας, που προβάλλει την ταινία «Ο Χάρι Πότερ και η Φιλοσοφική Λίθος»
γεμίζει με ανθρώπους που έχουν προβλήματα όρασης και ακοής. Δεν πρόκειται για
θαύμα, ούτε για κάποιο «κόλπο» του μικρού μάγου, αλλά για ένα νέο
οπτικοακουστικό σύστημα που προορίζεται να δώσει τη χαρά της κινηματογραφικής
εμπειρίας σε όσους δεν μπορούσαν να την απολαύσουν μέχρι σήμερα. 
Το σύστημα υποτιτλισμού της εταιρίας DTS «περιγράφει» ήχους και εικόνες στους
θεατές που δεν μπορούν να ακούσουν ή να δουν καλά. Οι πρώτοι διαβάζουν στην
οθόνη όχι μόνο τους διαλόγους, αλλά όλους τους ήχους της ταινίας, από το
λαχάνιασμα των ηθοποιών μέχρι το πέταγμα των σκουπόξυλων. Οι δεύτεροι
χρησιμοποιούν ακουστικά για να ακούν, σε στυλ αθλητικής μετάδοσης, την
περιγραφή της δράσης. Π.χ.: «Ο Χάρι, φορώντας τον μανδύα που τον κάνει αόρατο,
προχωράει στον σκοτεινό διάδρομο». Το νέο σύστημα θα δοκιμάζεται για τους
επόμενους έξι μήνες σε άλλους δέκα κινηματογράφους στην Αγγλία. Αν πετύχει, ο
«Άρχοντας των Δαχτυλιδιών» είναι η επόμενη ταινία που θα υποτιτλιστεί με τον
ίδιο τρόπο. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17235P162</ED>
<ID>
ID:301289

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P16&aa=2</URL></REF>


Article

<CATEGORY>vin09</CATEGORY>

 <H2>" Πρώτη κυρία θα γενώ "
</H2>
Τα έχει όλα η Νταϊάνα Ρος, δόξα, πλούτη και ομορφιά ­ τι άλλο θα μπορούσε
να ζητήσει μια κυρία στην ηλικία της; Να γίνει η πρώτη κυρία της Νέας Υόρκης ­
αυτό επιθυμεί η κυρία Ρος και είναι έτοιμη να ξαναερωτευθεί. Το θέμα είναι πως
θα πρέπει να ερωτευθεί ξανά τον Μάικ Μπλούμπεργκ, τον οποίο εγκατέλειψε στα
κρύα του λουτρού πριν από λίγο καιρό, προτού κι εκείνος ξεκαθαρίσει τις
σχέσεις του με τη δημαρχία. Γι' αυτές τις σχέσεις, η διάσημη τραγουδίστρια
μπορεί και να παραβλέψει τις σχέσεις τού Μπλούμπεργκ με την Νταϊάνα Τέιλορ,
επιτυχημένη μπίζνες γούμαν του Λονγκ Άιλαντ και να σταθεί δίπλα του σαν πρώτη
κυρία της πόλης. Η 57χρονη κ. Ρος, μάλιστα, αφήνει ευρέως να κυκλοφορεί η
άποψη πως όσο θέλει εκείνη τον τίτλο, άλλο τόσο τη χρειάζεται και ο πρώην
εραστής της, αφού χωρίς τη δική της λάμψη δεν θα είναι παρά ένας βαρετός,
χωρίς φαντασία, δήμαρχος. Έτσι κρατάει επαφή...
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17235P163</ED>
<ID>
ID:301326

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P16&aa=3</URL></REF>


Article

<CATEGORY>vin09</CATEGORY>

 <H2>Συσκέψεις υπ' ατμόν!
</H2>
Καθημερινές, πολύωρες, κουραστικές. Όλοι εύχονται να τελειώσουν μια ώρα
αρχίτερα. Τί θα συνέβαινε όμως αν οι εξοντωτικές συσκέψεις γίνονταν, όχι στο
γραφείο, αλλά στην σάουνα; Σύμφωνα με την ιδέα της φιλανδικής εταιρείας
ψηφιακών μέσων επικοινωνίας, Media Tampere, σε κάθε «αχνιστή» αίθουσα τέσσερα
στελέχη θα επικοινωνούν μέσω διαδικτυακής κάμερας και μικροφώνων με τους
συναδέλφους τους της διπλανής σάουνας ή με τους «άτυχους» που θα βρίσκονται
γύρω από τη στρογγυλή τράπεζα των σκυσκέψεων! Λεπτομέρεια: Οι συσκέψεις από
την σάουνα εκτός του ότι θα γίνονται «υπ' ατμόν» θα έχουν και ένα επιπλέον
ενδιαφέρον. Αν σκεφτεί κανείς την... αμφίεση των συμμετεχόντων.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17235P164</ED>
<ID>
ID:301339

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P16&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>μας αρέσουν οι ταινίες τρόμου;
</H2>
<AUTHOR>ΓΙΑΝΝΗΣ ΜΗΤΣΑΚΟΣ</AUTHOR>

Μας αρέσει να τρομάζουμε. Δεν υπάρχει αμφιβολία. Διαφορετικά ο Φρέντι
Κρούγκερ, ο Τζέισον Βούρχις, ο Μάικλ Μάγιερς και οι λοιποί «συνάδελφοί» τους
με τα πριόνια, τα τσεκούρια, τους γάντζους, τα μαχαίρια δεν θα πέθαιναν στο
τέλος κάθε ταινίας τους για να αναστηθούν με τους πιο απίθανους τρόπους στην
επόμενη συνέχεια. 
Η ταινία τρόμου εκφράζει όσο ελάχιστα κινηματογραφικά είδη τους φόβους, τις
ανησυχίες και τα αδιέξοδα ­ ολόκληρο το πνεύμα, δηλαδή ­ της εποχής που την
γεννά. Το σενάριο αλλάζει, αλλά η κεντρική ιδέα μένει πάντα ίδια: η ομαλότητα
ενός στέρεου και εν τάξει μικρόκοσμου αμφισβητείται με τρόπο απειλητικό. 
«Θυμίζει μία τελετουργία θανάτου στην οποία συμμετέχουμε αποστειρωμένα, εξ
αποστάσεως και ­ συνεπώς ­ εκ του ασφαλούς», εξηγεί ο κοινωνιολόγος και
επίκουρος καθηγητής στο Πάντειο Πανεπιστήμιο, Γιάννης Σκαρπέλος. «Με τις
ταινίες τρόμου ικανοποιούμε την αρχέγονη ανάγκη της αναίμακτης συμμετοχής σε
ένα αιματηρό θέαμα ­ δεν έχουμε παρά να θυμηθούμε τις δημόσιες εκτελέσεις». 
Εδώ ακριβώς κρύβεται το μυστικό της γοητείας τους. Μπορεί η κινηματογραφική
οθόνη να ζωντανεύει τους πιο μύχιους φόβους μας και να επιφυλάσσει τις πιο
μακάβριες εκπλήξεις, όμως (σχεδόν) όλοι μπορούν να κρατήσουν τις δέουσες αποστάσεις.
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17235P165</ED>
<ID>
ID:301349

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P16&aa=5</URL></REF>


Article

<CATEGORY>vin09</CATEGORY>

 <H2>άκουσον...
</H2>
Η Μαράια Κάρεϊ θα τραγουδά πλέον και με συμβόλαιο 56,8 εκατ. ευρώ!
<REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17235P166</ED>
<ID>
ID:301354

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P16&aa=6</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Διασκέδαζαν τους αρχαίους Ρωμαίους. 2. Επίρρημα που αποκλείει
τις... εκτροπές. ­ Αγγλικό σύμφωνο. 3. Τίποτα δεν μπορεί να τον
αντικαταστήσει. ­ Είδος μουσικής (ξεν.). 4. Ρήμα καταστροφής. 5.
Καταδικάσθηκε από το δικαστήριο της Νυρεμβέργης σε ισόβια δεσμά. 6.
Ανήκει στη Μεσόγειο. ­ Ομοιωματικό μόριο. 7. Κατέλαβαν, το 1185, τη
Θεσσαλονίκη. 8. Δέχεται συχνά καταθέσεις στεφανιών (καθ.). ­ Σύμβολο
αριθμητικής πράξης (αντίστρ.). 9. Οι κάτοικοι ελληνικού νησιού (αιτ.).

ΚΑΘΕΤΑ

1. Θρησκευτικός λειτουργός ξένης θρησκείας. 2. Ο τέταρτος σε
μήκος ποταμός του κόσμου. ­ Αναφέρεται για το ψωμί. 3. Ηρωίδα του Ζολά.
­ Δύσκολη η συνεννόηση μαζί τους (αντίστρ.). 4. Εκδηλώσεις οδύνης.
5. Πρόσωπο από τον «Γλάρο» του Τσέχωφ. ­ Έδωσε το όνομά του σε ένα μήνα
(αιτ.). 6. Ένα από τα ευγενή αέρια. 7. Υπονοεί και το θέλγητρο.
­ Περιείχε μεγάλη ποσότητα ρητίνης (καθ.). 8. Γνωστός... μασκοφόρος
(αντίστρ.). ­ Συγκεντρώνεται και στους γάμους. 9. Η αποξήρανσή της
διήρκεσε περίπου 40 χρόνια.

ΛΥΣΗ (5/1/2002) 
ΟΡΙΖΟΝΤΙΑ: 1. ΠΥΡΑΜΙΔΕΣ 2. ΟΠΕΡΑ - ΙΛΗ 3. ΙΟΝ - ΗΠΑ
4. Η ΜΑΣΣΑΛΙΑ 5. ΤΟΝΟ - ΛΕΣΙ 6. ΙΝ - ΦΡΙΚΤΑ 7.
ΚΗΛΙΣ - ΤΙΣ 8. ΑΣΕΤ - ΒΟΩ 9. ΚΑΛΒΙΝΟ. ΚΑΘΕΤΑ: 1. ΠΟΙΗΤΙΚΑ
2. ΥΠΟΜΟΝΗΣ 3. ΡΕΝΑΝ - ΛΕΚ 4. ΑΡ - ΣΟΦΙΤΑ 5. ΜΑΗΣ
- ΡΣ 6. ΠΑΛΙ - ΒΒ 7. ΔΙΑΛΕΚΤΟΙ 8. ΕΛ - ΙΣΤΙΩΝ 9.
ΣΗΜΑΙΑΣ. <REF><SOURCE>
ΤΑ ΝΕΑ</SOURCE>
<DATE>, 07-01-2002</DATE>
<CAT>, Σελ.: P47</CAT>
<ED>
Κωδικός άρθρου: A17235P471</ED>
<ID>
ID:301262

</ID><URL>http://ta-nea.dolnet.gr/neaweb/neafile.print_unique?e=A&f=17235&m=P47&aa=1</URL></REF>


Article

<CATEGORY>vin04</CATEGORY>

 <H5>ΠΡΟΚΛΗΣΗ ΣΤΗΝ ΤV ΠΑΡΑΜΟΝΕΣ ΤΗΣ ΕΠΙΣΚΕΨΗΣ ΣΗΜΙΤΗ
</H5><H2>60 ΛΕΠΤΑ προβοκάτσιας στις ΗΠΑ για τη 17Ν
</H2>
Παραμονές της επίσκεψης του Πρωθυπουργού Κώστα Σημίτη στις ΗΠΑ, το αμερικανικό
τηλεοπτικό δίκτυο CBS πρόβαλε μία ωριαία εκπομπή - προβοκάτσια γεμάτη ψεύδη
και αστήρικτους ισχυρισμούς για την Ελλάδα στο θέμα της τρομοκρατίας. Στην
προκλητική εκπομπή εμφανίζεται - μεταξύ άλλων - ο πρόεδρος της Βουλής
Απόστολος Κακλαμάνης, ότι ουσιαστικά καλύπτει τη 17Ν και δεν επιθυμεί την
εξάρθρωσή της. Επαναλαμβάνονται, εξάλλου, οι ισχυρισμοί ότι το ΠΑΣΟΚ έχει
δεσμούς με την τρομοκρατία και γι' αυτό δεν κάνει τίποτα. Η κυβέρνηση
κατήγγειλε την επίθεση και αποφάσισε να προχωρήσει σε διάβημα προς τον
τηλεοπτικό σταθμό.

σελίδες 14-15 και ΡΙΠΕΣ: Παραλήρημα (σελ. 3)
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17236N011</ED>
<ID>
ID:301399

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N01&aa=1</URL></REF>


Article

<CATEGORY>vin06</CATEGORY>

 <H5>ΚΑΚΟΚΑΙΡΙΑ
</H5><H2>Επιστροφή απ' το κρύο με φόβους για αγορά, πλημμύρες
</H2>
σ
ε
λ
ί
δ
ε
ς 7
-
12
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17236N013</ED>
<ID>
ID:301455

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N01&aa=3</URL></REF>


Article

<CATEGORY>vin06</CATEGORY>

 <H2>Οι οπαδοί κράτησαν τον Σάντος στην ΑΕΚ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17236N014</ED>
<ID>
ID:301480

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N01&aa=4</URL></REF>


Article

<CATEGORY>vin06</CATEGORY>

 <H5>ΚΟΥΙΖ:
</H5><H2>Μήπως καταστρέφετε το περιβάλλον;
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17236N015</ED>
<ID>
ID:301495

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N01&aa=5</URL></REF>


Article

<CATEGORY>vin06</CATEGORY>

 <H2>Έθεσε εαυτόν εκτός μόδας ο Υβ Σαιν Λωράν
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17236N016</ED>
<ID>
ID:301506

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΠΟΛΙΤΙΚΟ, κομματικό, προσωπικό κόστος αρκεί ως επιχείρημα για να
επικρατήσει βαθύ σκότος ηθικής στον δημόσιο χώρο. Εν είδει αναγκαίου
συμψηφισμού, όλα τα κόμματα θάβουν την αλήθεια. Ο Γιάννης Πανούσης στην «Τρίτη
Άποψη». Σελ. 6. 
ΤΕΛΕΙΩΣΑΝ τα ευρώ, όπως ακριβώς τελειώνουν οι δραχμές, δηλαδή πρόωρα.
Με λάθος τρόπο. Αντίθετα από τον προγραμματισμό που είχα κάνει για τα έξοδα,
όπως πάντα. Η Άννα Δαμιανίδη στα «Αναλώσιμα». Σελ. 8. 
Ο Σ. ΜΠΕΡΛΟΥΣΚΟΝΙ, εκτός από ηγέτης των επιχειρήσεών του και
πρωθυπουργός της Ιταλίας, ανέλαβε και υπουργός Εξωτερικών, με σκοπό να
πραγματοποιήσει μεταρρυθμίσεις στην ιταλική διπλωματία. Σελ.
16. 
Η ΛΕΑΙΝΑ έτρεψε σε φυγή τη μητέρα αντιλόπη. Αλλά, αντί να κατασπαράξει
το μωρό της, το υιοθέτησε. Αυτή η ιστορία αγάπης έληξε με τραγικό τρόπο. Ένα
αρσενικό λιοντάρι από το κοπάδι της κατασπάραξε τον μικρό όρυχα. Σελ. 18. 
ΤΟ INTERNET είναι ολοένα και λιγότερο ένας ασύδοτος χώρος. Κυβερνήσεις
και επιχειρήσεις βάζουν συνεχώς όρια στο Διαδίκτυο και «κλειδώνουν» απ' έξω
τους ανεπιθύμητους. Τώρα προτείνουν και την τεχνολογία του «γεωεντοπισμού».
Από την «Washington Post» στη σελ. 19. 
Ο Α. ΜΑΡΤΙΝΗΣ, πρόεδρος, και άλλα 25 μέλη του Δ.Σ. του ΕΕΣ καλούνται να
λογοδοτήσουν στη Δικαιοσύνη για τα υπέρογκα ποσά που διέθεσε ο Ερυθρός Σταυρός
στο νοσοκομείο «Ερρίκος Ντυνάν» που δεν του ανήκει. Η Σίλα Αλεξίου στη σελ. 37. 
ΕΜΦΑΝΙΖΟΜΑΣΤΕ πρώτοι στην υποστήριξη της Ευρωπαϊκής Ενοποίησης, αλλά
αρνούμαστε να θυσιάσουμε τις «ιδιαιτερότητές» μας. Δηλώνουμε απροετοίμαστοι
για το ευρώ, αλλά είμαστε μεταξύ των πρώτων στις συναλλαγές. Έλληνες, κύριε! Η
Ε. Χρυσολωρά στην «Άλλη Όψη». Σελ. 41.

Η Λ. ΡΙΦΕΝΣΤΑΛ είναι πια 99 χρόνων. 
Και ύστερα από περίπου μισόν αιώνα 
επανέρχεται στον κινηματογράφο με 
μια ταινία 45 λεπτών και θέμα την 
υποθαλάσσια ζωή στον Ινδικό Ωκεανό: 
«Εντυπώσεις κάτω από το νερό». 
Στους ΟΡΙΖΟΝΤΕΣ, σελ. 24.

ΣΤΟΝ ΚΑΥΚΑΣΟ διαβιούν ορισμένοι λαοί 
που έχουν τη... συνήθεια να ζουν πάνω από 
εκατό χρόνια. Γιατί; Ίσως ο καθαρός αέρας, 
το βουνό, η διατροφή τους με λαχανικά... 
Ο Στ. Κρίκκης, στους ΟΡΙΖΟΝΤΕΣ, σελ. 25.

ΒΥΘΙΖΟΜΑΣΤΕ καθημερινά στις εξαρτήσεις, 
στις εμμονές, όμηροι σε λανθασμένα πάθη, σε 
αχρεωστήτως καταβληθέντα όνειρα. Νιώθουμε 
μετανάστες στην πατρίδα μας. Βλέπουμε 
τηλεοπτικά σκουπίδια και μας αρέσει... 
Ο Η. Γεωργάκης, στους «Προβολείς». Σελ. 6.

Ο Β. ΒΑΣΙΛΙΚΟΣ, ύστερα από χρόνια συνεργασίας 
του με «ΤΑ ΝΕΑ», διακόπτει για ένα διάστημα τη 
συμβολή του στην εφημερίδα. Γι' αυτό και δεν θα 
τον βρείτε σήμερα στο τακτικό ραντεβού της Τρίτης.

<H3>ΕΝΘΕΤΟ
</H3>
Ο Ν. ΓΑΛΑΤΗΣ είναι πράσινος. Και σαν πράσινος έχτισε το σπίτι του από άχυρο,
πηλό και πέτρες. Όπως έχτιζαν, δηλαδή, οι παλιοί μαστόροι. Και δεν έχτισε μόνο
το σπίτι του, αλλά βίλες ολόκληρες. Η Κάτια Πετροπούλου στους ΟΡΙΖΟΝΤΕΣ, σελ. 23.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17236N021</ED>
<ID>
ID:301370

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μηχανισμοί
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Σαν τρελό φορτηγό με τα φρένα σπασμένα και χωρίς αλυσίδες στην Εθνική Οδό -
κάπως έτσι ήταν η εκπομπή του CBS. Θα δουλέψει ο κρατικός μηχανισμός; 
Με τιμή
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17236N022</ED>
<ID>
ID:301445

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΠΕΜΠΤΗ 10/1
</H3>
Ηλιοφάνεια στις περισσότερες περιοχές της χώρας. Παγετός στα ηπειρωτικά,
τοπικά ισχυρός. Βοριάδες στα δυτικά μέτριοι (4-5 Μπωφόρ), στα ανατολικά πολύ
ισχυροί (6-7 Μπωφόρ), στο Αιγαίο 8 Μπωφόρ, εξασθενούντες από το απόγευμα.
<H3>ΠΑΡΑΣΚΕΥΗ 11/1
</H3>
Νωρίς το πρωί στα ηπειρωτικά παγετός, αλλά κατά τη διάρκεια της ημέρας άνοδος
της θερμοκρασίας παντού. Ηλιοφάνεια και βοριάδες ασθενείς μέχρι μέτριοι (3-5
Μπωφόρ) και μόνο στο Νότιο Αιγαίο τοπικά ισχυροί (6 Μπωφόρ).

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«60 λεπτά» ψέματα!
</H2><H4>ΑΜΕΡΙΚΑΝΙΚΗ ΤΗΛΕΟΠΤΙΚΗ ΠΡΟΒΟΚΑΤΣΙΑ ΓΙΑ ΤΗ 17Ν
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Και ύστερα οι αξιωματούχοι των ΗΠΑ ισχυρίζονται ότι δυσκολεύονται να
κατανοήσουν γιατί δεν μπορούν καταπολεμήσουν το μικρόβιο του αντιαμερικανισμού
στην Ελλάδα και ενώ μάλιστα έχουν κάνει αυτοκριτική για τα λάθη τους πριν και
κατά τη διάρκεια της δικτατορίας.

Πώς, δηλαδή, να υπάρχουν φιλοαμερικανικά αισθήματα στους πολίτες όταν με κάθε
ευκαιρία ανοίγουν οι κρουνοί της λάσπης και πνίγουν τα πάντα. Και ο πιο
ευφάνταστος μυθιστοριογράφος δεν θα κατάφερνε σε «60 λεπτά» ­ έτσι λένε την
«έγκυρη» εκπομπή του «έγκυρου» αμερικανικού δικτύου CBS ­ να μπλέξει τον Μπιν
Λάντεν με το ΠΑΣΟΚ μέσω της οργάνωσης 17 Νοέμβρη. Και να κινδυνολογήσει για
την ασφάλεια των Ολυμπιακών Αγώνων του 2004 προβάλλοντας ψεύτικα στοιχεία του
τύπου: η κυβέρνηση γνωρίζει τα ονόματα των τρομοκρατών της 17Ν και δεν τους
συλλαμβάνει ή ότι ποτέ η αστυνομία δεν έχει δημοσιεύσει σκίτσα των τρομοκρατών
παρά τις λεπτομερείς περιγραφές των αυτοπτών μαρτύρων. Και αν αυτό το λένε
στην Αμερική αποκαλυπτική δημοσιογραφία, εμείς το λέμε μαύρη προπαγάνδα.
Αφήστε που κάποιος πρέπει να τους μάθει την ελληνική ρήση «στο σπίτι του
κρεμασμένου δεν μιλάνε για σχοινί». 
Στα δικά μας τώρα... Ωραία ήταν η λιακάδα χθες, αλλά μην εύχεστε να συνεχισθεί
για πολλές μέρες διότι υπάρχει κίνδυνος μετά το «δόξα σοι ο Θεός» να πούμε
«βόηθα Παναγιά». Οι ειδικοί λένε πως αν τα χιόνια στον Υμηττό λειώσουν
απότομα, κινδυνεύουμε από τις πλημμύρες. Και μια και ο λόγος για τον καιρό,
πρέπει να παραδεχθούμε ότι για μια ακόμη φορά αποδειχθήκαμε ο λαός της
υπερβολής. Τώρα που η θεομηνία πέρασε και σύσσωμοι τα ψάλαμε στους κυβερνώντες
με πηχυαίους τίτλους, αιχμηρά άρθρα και καυστικά ραδιοτηλεοπτικά σχόλια, καλό
είναι να κάνουμε και την αυτοκριτική μας ως πολίτες. 
Καλή είναι η ελληνική καπατσοσύνη και πολλές φορές μάς βγάζει από τα δύσκολα,
όχι όμως όταν χιονίζει. Εντάξει, είμαστε όλοι... Σούμαχερ κι επιπλέον και
πονηροί αφού κοροϊδεύουμε τον τροχονόμο και μπαίνουμε στην Εθνική χωρίς
αλυσίδες. Αλλά ακόμη κι ο άσος της Φόρμουλα 1 δεν θα μπορούσε να οδηγήσει
χωρίς αλυσίδες το αυτοκίνητό του σε μισό μέτρο χιόνι όσα κόλπα κι αν έκανε.
Και βέβαια ο Γερμανός πρωταθλητής δεν θα δήλωνε στην πρώτη κάμερα που θα τον
σημάδευε ότι φταίει η πολιτεία που... κόλλησε. 
Σε μια άλλη περίπτωση, η κάμερα κατέγραφε την αγανάκτηση των καταναλωτών σε
κάποια λαϊκή, όταν μια έξαλλη νοικοκυρά έβαλλε κατά πάντων και ιδιαίτερα κατά
της κυβέρνησης διότι ήταν, λέει, πανάκριβες οι ντομάτες. Ποιος να τολμήσει να
της πει ότι... ίσως να μην ευθύνεται η κυβέρνηση επειδή χιόνισε στην Κρήτη...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17236N032</ED>
<ID>
ID:301421

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Παραλήρημα
</H2>
ΜΟΝΟΝ ως προβοκάτσια κατά της Ελλάδας και μάλιστα σε μια ιδιαίτερα
κρίσιμη στιγμή... 
ΑΦΟΥ συμπίπτει με την επίσκεψη που αρχίζει σήμερα ο Πρωθυπουργός στις
ΗΠΑ... 
ΜΠΟΡΕΙ να χαρακτηριστεί το ξαφνικό αντιτρομοκρατικό παραλήρημα που
φιλοξενήθηκε από γνωστό αμερικανικό τηλεοπτικό δίκτυο, σε εκπομπή μεγάλης
ακροαματικότητας... 
ΟΠΟΥ διάφοροι εν αποστρατεία διπλωματικοί, ανάμεσά τους και ο πρώην
πρεσβευτής των ΗΠΑ στην Ελλάδα Τόμας Νάιλς... 
ΒΡΗΚΑΝ βήμα για να αναμασήσουν τις γνωστές θεωρίες που τόσες φορές
έχουν ακουστεί στο παρελθόν - πάντοτε όμως χωρίς κανένα στοιχείο. 
ΑΥΤΗΝ τη φορά βέβαια ξεπέρασαν κάθε όριο, αφού έφθασαν να κατηγορήσουν
ακόμα και τον πρόεδρο της Βουλής Απόστολο Κακλαμάνη... 
ΟΤΙ είναι - περίπου - ο... αρχηγός της οργάνωσης και ότι αν ήθελε (!)
θα μπορούσε να αρχίσει αγώνα κατά της 17 Νοέμβρη! 
ΑΝΑΜΕΣΑ σε ψευδή και αλλοπρόσαλλα στοιχεία, όπως ότι δεν έχουν βγει
ποτέ... σκίτσα των τρομοκρατών... 
ΑΛΛΑ και αστήρικτους ισχυρισμούς, όπως ότι δήθεν η κυβέρνηση γνωρίζει
ονόματα μελών της 17 Νοέμβρη χωρίς και να τους συλλαμβάνει... 
ΓΙΝΕΤΑΙ σαφές ότι στόχος είναι να συνεχιστεί αυτό το παιχνίδι των
πιέσεων εις βάρος της Ελλάδας... 
ΕΝΑ κυνήγι μαγισσών δηλαδή, το οποίο είναι βέβαιον ότι θα δυσκολέψει
ακόμα περισσότερο τις προσπάθειες να βρεθούν και να οδηγηθούν στη Δικαιοσύνη
οι ένοχοι. 
ΩΣ αυτό να ήταν το τελευταίο που τους ενδιαφέρει...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17236N033</ED>
<ID>
ID:301460

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Σταύρος Λυγερός:

(ο αρθρογράφος για τον μεγάλο πειρασμό της Άγκυρας) 
« Ο μεγαλύτερος πειρασμός της Άγκυρας, όμως, είναι να εξωθήσει τα πράγματα σε
ακραίο σημείο έντασης με σκοπό να φοβίσει τους Ευρωπαίους ότι θα εμπλακούν σε
περιπέτειες και κατ' αυτόν τον τρόπο να εμποδίσει την ένταξη της Κύπρου στην
Ευρωπαϊκή Ένωση. Η ελληνική κυβέρνηση, αξιολογώντας και τις αφηρημένες απειλές
που κατά καιρούς έχουν εκτοξεύσει οι Τούρκοι, επιχειρεί να διαμορφώσει
απαγορευτικές συνθήκες για μια τέτοια εξέλιξη. 
Στο πλαίσιο αυτό εγγράφεται και η φιλότιμη προσπάθεια του Γ. Παπανδρέου να
κρατήσει αλώβητη τη δυναμική της διμερούς διπλωματικής προσέγγισης. Για να το
επιτύχει, όμως, ολοένα και περισσότερο υποχρεώνεται να υποβαθμίζει και να
παρακάμπτει τις τουρκικές προκλήσεις, κάνοντας ενίοτε και εκπτώσεις στα εθνικά
συμφέροντα ».

(«Η Καθημερινή»)
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17236N034</ED>
<ID>
ID:301493

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Πλήρης η κινητοποίηση του κρατικού μηχανισμού ­ ώς και χαρτί στο φαξ είχαν!
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N041</ED>
<ID>
ID:301369

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Τάνια Τσανακλίδου: 
(η τραγουδίστρια, στο «Μετρό», επικρίνει την πολιτεία για τη
σκληρή φορολόγηση των συναυλιών) 
«Θέλουν το τραγούδι μόνο στα μπουζουξήδικα που μπορούν να το ελέγξουν. Θα μας
μαντρώσουν σαν μαγαζιά. Αυτό θέλουν. Μόνο εκεί σε ελέγχουν οικονομικά και
καλλιτεχνικά». 
Πατήρ Ηλίας: 
(ο συνταξιούχος ιερέας, μετά τον Αγιασμό σε καταστήματα της Αιόλου ­
στην «Ελευθεροτυπία») 
«Εμείς δεν έχουμε τέτοια, ούτε ζητάμε από τον κόσμο. Και το ευρώ και η δραχμή
είναι δώρα του Θεού». 
Νικήτας Κακλαμάνης: 
(ο βουλευτής της Ν.Δ., στον «Αγγελιοφόρο», με την ευκαιρία
λειτουργίας των απογευματινών ιατρείων) 
«Η παραπαίουσα σήμερα ισότητα στην πρόσβαση θα μετατραπεί σε πλήρη ανισότητα:
οι "έχοντες" το απόγευμα, οι "μη έχοντες", στην ουρά το πρωί (...)». 
Άννα Διαμαντοπούλου: 
(η Ελληνίδα Επίτροπος, για τον Κ. Σημίτη, στη ΝΕΤ) 
«Είναι ένας επαναστάτης με σμόκιν. Κάνει τομές με έναν τελείως διαφορετικό
τρόπο από αυτόν που έχουμε μάθει. Με μεθοδικότητα και προγραμματισμό». 
Γιώργος Αλογοσκούφης: 
(ο βουλευτής της Ν.Δ., στο «Έθνος», για την υποψηφιότητα της
κ. Μπακογιάννη για τον Δήμο Αθηναίων) 
«Είναι βέβαια δικό της θέμα να αποφασίσει, αλλά εγώ θα προτιμούσα να μη φύγουν
ικανά και προβεβλημένα στελέχη από την κεντρική πολιτική σκηνή εν όψει των
επόμενων βουλευτικών εκλογών». 
Γιάννης Βαρβέρης: 
(ο ποιητής, στον «Αγγελιοφόρο») 
«Για να γελάσουμε λιγάκι, με την ηλικία δικαιούται να συμβεί αυτό που έλεγε ο
Γιώργος μας, ο Ιωάννου: "Άντε, να τελειώνουμε με τα ερωτικά για να γράψουμε
και κανένα βιβλιαράκι παραπάνω"!». 
Γιώργος Χριστιανάκης: 
(ο καλλιτέχνης, μέλος του συγκροτήματος «Τρύπες», στον
«Αγγελιοφόρο») 
«Πρέπει να υπηρετούμαστε από την τεχνολογία και όχι να την υπηρετούμε. Δεν
πρέπει να πιστεύουμε ότι οι δυνατότητες που μας δίνει μάς επιτρέπουν να τεμπελιάζουμε».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N043</ED>
<ID>
ID:301458

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>ΟΗΕ - τέλος...
</H2>
Ο λόγος στους αναγνώστες.

Ο Μιχ. Κουβάτσος, 28ης Οκτωβρίου 30, Καμένα Βούρλα, γράφει: 
«Όταν την 26-6-1945 οι αντιπρόσωποι 51 εθνών (αρχικώς) υπέγραφαν στον Αγ.
Φραγκίσκο, τον Χάρτη του Οργανισμού Ηνωμένων Εθνών (ΟΗΕ), ήλπιζαν ότι, μετά
τον καταστροφικό Β' Παγκόσμιο Πόλεμο, μια νέα εποχή ειρήνης είχε ανατείλει
στον κόσμο, επιτέλους... 
Δεν πέρασαν, όμως, πολλά χρόνια και οι ελπίδες των λαών (όχι των ηγετών τους)
για ειρηνική συνύπαρξη και επίλυση των (όποιων) διαφορών μεταξύ των κρατών, με
ειρηνικό τρόπο, απεδείχθη ότι ήταν φρούδες. 
Ο ΟΗΕ, όπως προκύπτει από τη μακροχρόνια ιστορία του, ενεργοποιείται και
επεμβαίνει τότε (μόνον), όταν πρόκειται για την εξυπηρέτηση των συμφερόντων
των μεγάλων κρατών (κυρίως των ΗΠΑ). Ενδεικτικώς, αναφέρονται μερικές (μόνον)
χαρακτηριστικές περιπτώσεις: 
α. Ο ΟΗΕ επενέβη διά της στρατιωτικής ισχύος (με προτροπή των ΗΠΑ) σε
διεθνείς διενέξεις: Στον πόλεμο της Κορέας (1950-54) και στο Σουέζ (1956-57)
με τα γνωστά αποτελέσματα. 
β. Οι αποφάσεις και τα ψηφίσματα του ΟΗΕ για την απομάκρυνση των
τουρκικών στρατευμάτων κατοχής (εισβολή "Αττίλα" 1974) από την Κύπρο... δεν
λαμβάνονται υπόψη από την Τουρκία και καμία κύρωση δεν επιβάλλεται (σ' αυτή)
για την εφαρμογή τους. 
γ. Ο ΟΗΕ δραστηριοποιήθηκε (με προτροπή των ΗΠΑ) κατά του Ιράκ, το 1991
(Πόλεμος του Κόλπου) λόγω εισβολής του (Ιράκ) στο Κουβέιτ. 
δ. Τον ΟΗΕ αγνόησε το ΝΑΤΟ (ΗΠΑ), το 1999, και κατέστρεψε τη Σερβία (με
ακήρυκτο πόλεμο) με συνεχείς ανελέητους βομβαρδισμούς και προκάλεσε χιλιάδες
αθώα θύματα (νεκροί και τραυματίες), που χαρακτήρισαν ως "παράπλευρες
απώλειες", για "ανθρωπιστικούς λόγους"! Τόσο θράσος! 
ε. Το τέλος του ΟΗΕ, όπως δήλωσε ο Φιντέλ Κάστρο (και είναι αληθές), με
σαφήνεια, επήλθε: "Πολλοί φαίνεται ότι δεν έχουν αντιληφθεί ακόμη, ότι στις 20
Σεπτεμβρίου (2001) θεσπίστηκε από την αμερικανική Γερουσία το τέλος της
ανεξαρτησίας των άλλων κρατών, καθώς και το τέλος του ΟΗΕ"».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N044</ED>
<ID>
ID:301494

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=4</URL></REF>


Article

<CATEGORY>vin05</CATEGORY>

 <H2>Ο φίλος της αλήθειας </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ε, εδώ που τα λέμε, δεν ήταν και λίγα τα χουνέρια που είχε επιφυλάξει ο
πρόεδρος της Βουλής κ. Απ. Κακλαμάνης, στον κ. Ν. Μπερνς, όλα τα χρόνια που ο
οπαδός των Σέλτικς και του Παναθηναϊκού υπηρέτησε ως πρεσβευτής των ΗΠΑ στην
Αθήνα... 
Αλλά η εκδίκηση είναι ένα πιάτο που τρώγεται κρύο ­ η «έρευνα» του CBS,
ασχέτως του ότι προβλήθηκε τώρα, πραγματοποιήθηκε επί των ημερών του κ. Μπερνς
στην Αθήνα. Ο οποίος, ε, εκ καθήκοντος ο άνθρωπος, έκανε ό,τι μπορούσε για να
διευκολύνει τους συμπατριώτες του, οι οποίοι στη συνέχεια... έβγαλαν
αρχιτρομοκράτη τον κ. Κακλαμάνη! 
Φιλέλλην και... φιλαλήθης ο κ. πρεσβευτής!
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N045</ED>
<ID>
ID:301496

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=5</URL></REF>


Article

<CATEGORY>vin05</CATEGORY>

 <H2>Μπέρδεμα σαλονικιώτικο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έχουμε και λέμε: από την πλευρά της Νέας Δημοκρατίας είχε εκδηλωθεί έως τώρα
μία υποψηφιότητα για τη Νομαρχία της Θεσσαλονίκης, αυτή του κ. Παν. Ψωμιάδη,
βουλευτή-τραγουδιστή. Ο οποίος περιμένει μόνον το επίσημο «ναι» από την ηγεσία
του κόμματος της αξιωματικής αντιπολίτευσης. 
Όμως τώρα βρέθηκε και ανταγωνιστής ­ ο δημοτικός σύμβουλος κ. Θ. Ασπασίδης.
Αλλά ο κ. Ψωμιάδης βρήκε απρόσμενο σύμμαχο, ενώ η Ν.Δ. αργεί να του
τραγουδήσει το «ναι», το ΚΕΠ ­ με δήλωση του νομαρχιακού συμβούλου και μέλους
της Κεντρικής Επιτροπής των Ελεύθερων Πολιτών κ. Π. Δηλάρη ­ ψηφίζει Ψωμιάδη! 
Και τώρα; Τι θα κάνει η Ν.Δ.;
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N046</ED>
<ID>
ID:301507

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=6</URL></REF>


Article

<CATEGORY>vin05</CATEGORY>

 <H2>Με snowboard στο Καστρί... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η μεγάλη κακοκαιρία προκάλεσε σοβαρά προβλήματα, αλλά μέσα σ' όλα αυτά, οι
περισσότεροι βρήκαν την ευκαιρία να χαρούν, έστω και λίγο, την όμορφη πλευρά
του χιονισμένου Λεκανοπεδίου. Όσοι μάλιστα είχαν και τις σχετικές εμπειρίες,
το χάρηκαν ακόμα περισσότερο. Όπως για παράδειγμα ο κ. Γ. Παπανδρέου, ο οποίος
βρήκε την ευκαιρία να θυμηθεί το snowboard που είχε μάθει στα παιδικά του
χρόνια, στη Σουηδία! Δεν το δάνειζε το πέδιλο στον κρατικό μας μηχανισμό μπας
και έφταναν λίγο πιο γρήγορα στο 90ό χιλιόμετρο της Εθνικής Οδού;
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N047</ED>
<ID>
ID:301512

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=7</URL></REF>


Article

<CATEGORY>vin05</CATEGORY>

 <H2>Έλεγχος στις μεταφορές </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ξανάρχεται για έλεγχο στις 21 και 22 Ιανουαρίου ο «Ολυμπιακός» ελεγκτής κ.
Ντ. Όσβαλντ. Και ξέρετε ποιον τομέα θα ελέγξει αυτήν τη φορά; Τον τομέα των...
μεταφορών. Ευτυχώς που έως τότε θα έχουν λειώσει τα χιόνια και δεν θα ζητάνε
οι «ελεγκτές» αντιολισθητικές αλυσίδες για το κατακαλόκαιρο που θα γίνουν οι Αγώνες!
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17236N048</ED>
<ID>
ID:301515

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N04&aa=8</URL></REF>


Article

<CATEGORY>vin05</CATEGORY>

 <H2>Κατά τα άλλα, δεν τους ζήτησαν! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τη φοβερή και τρομερή κόντρα που έχει ξεσπάσει μεταξύ των συναρμοδίων
υπευθύνων και ανευθύνων για τον «συντονισμό» του κρατικού μηχανισμού, την
πληροφορηθήκατε. Όπως προφανώς πληροφορηθήκατε και το «παράπονο» των Ενόπλων
Δυνάμεων, ότι ­ τάχα ­ δεν ζητήθηκε έγκαιρα η συνδρομή τους, ενώ είχαν όλα τα
μέσα και όλη τη διάθεση να βοηθήσουν από την πρώτη στιγμή... 
Ε, για όλα αυτά ­ τα μέσα και τη διάθεση ­ αρκούσε να δει κανείς την κατάσταση
του μήκους 300 μέτρων πεζοδρομίου μπροστά από το υπουργείο Άμυνας. Είναι ένα
πεζοδρόμιο που χρησιμοποιούν χιλιάδες άνθρωποι καθημερινά μιας και εκεί
υπάρχει τερματικός σταθμός του Μετρό. Και είναι μάλιστα ένα πεζοδρόμιο όπου οι
δυνάμεις φύλαξης του υπουργείου Άμυνας συνήθως απαγορεύουν στους πολίτες να
στέκονται επί πολλή ώρα, για λόγους ασφαλείας... 
Λοιπόν, έως χθες το βράδυ, ουδείς μπορούσε να σταθεί ­ είτε για λίγο είτε
για... πολύ ­ στο πεζοδρόμιο αυτό. Αφού και τα μέσα των Ενόπλων Δυνάμεων και η
διάθεση της πολιτικής ηγεσίας του υπουργείου Άμυνας δεν ήρκεσαν για να βγάλουν
μία διμοιρία με φτυάρια για να ξεχιονίσουν το πεζοδρόμιο!
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17236N052</ED>
<ID>
ID:301420

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N05&aa=2</URL></REF>


Article

<CATEGORY>vin05</CATEGORY>

 <H2>Βουλή έκτακτης ανάγκης...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Από μία είσοδο ­ και μόνον ­ επέλεγαν να εισέρχονται χθες στη Βουλή οι πατέρες
και οι μητέρες του έθνους, όσοι δηλαδή έκαναν την εμφάνισή τους: αποκλειστικά
από την είσοδο της Βασιλίσσης Σοφίας, αφού όλες οι άλλες είχαν μετατραπεί
σε... παγοπαγίδες! Η κατάσταση αυτή επέδρασε θετικά μόνο στην ψυχολογία του κ.
Χρ. Παπουτσή, ο οποίος, συνηθισμένος και από τα χρόνια του Στρασβούργου και
των Βρυξελλών, επιδόθηκε στον χιονοπόλεμο, στο προαύλιο της Βουλής. Κατά τα
άλλα, οι περισσότεροι βουλευτές πήγαν στη Βουλή για να καταθέσουν ερωτήσεις
σχετικά με τις αδυναμίες του κρατικού μηχανισμού στην αντιμετώπιση της
κακοκαιρίας. Μάλιστα, ο κ. Β. Πολύδωρας ήταν τόσο φουριόζος, που ξεχάστηκε και
κατέθεσε την ερώτησή του στην... υπουργό Εσωτερικών κ. Βάσω Παπανδρέου!
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17236N053</ED>
<ID>
ID:301459

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N05&aa=3</URL></REF>


Article

<CATEGORY>vin05</CATEGORY>

 <H2>Παραλαβή αυτοπροσώπως </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Και εκεί που όλα ήταν ήρεμα ­ ή, τέλος πάντων, σχετικά ήρεμα ­ ανοίγει η
πόρτα του γραφείου του υπουργού Τύπου. Και ποιος μπαίνει μέσα; Ο κ. Κώστας ­
σκληρό ροκ ­ Λαλιώτης. Δικαιολογημένη η απορία που προκάλεσε η ξαφνική
επίσκεψη του γραμματέα του ΠΑΣΟΚ στα παλιά του λημέρια ­ είχε διατελέσει
κυβερνητικός εκπρόσωπος πριν από χρόνια και... ζαμάνια. 
Αλλά ο κ. Λαλιώτης φρόντισε να ξεκαθαρίσει αμέσως τις προθέσεις του. Είχε
κουραστεί να περιμένει τον κ. Ν. Αθανασάκη ­ που αναλαμβάνει τη Γραμματεία
Επικοινωνίας του ΠΑΣΟΚ ­ και πήγε να τον παραλάβει... αυτοπροσώπως! 
Με τόσο πάγο που (του) έχουν βάλει στο ΠΑΣΟΚ λέτε να φοβήθηκε μην του
γλιστρήσει; <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17236N054</ED>
<ID>
ID:301483

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N05&aa=4</URL></REF>


Article

<CATEGORY>vin05</CATEGORY>

 <H2>Τους ξέχασαν και πάλι... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Αυτή η κυβέρνηση είχε κερδίσει αρκετούς «πόντους» τον Σεπτέμβριο του '99,
στον μεγάλο σεισμό, όταν κινητοποιήθηκε από την πρώτη στιγμή για την
ανακούφιση των σεισμοπλήκτων. Έκτοτε, φροντίζει να χάνει σιγά σιγά τους
πόντους εκείνους ξεχνώντας συστηματικά τους σεισμοπλήκτους που έχουν απομείνει
στα κοντέινερς, όποτε συμβεί κάποιο «ακραίο κρατικό φαινόμενο», από καύσωνα
(οπότε τα σπιτάκια αυτά «βράζουν») έως χιονιά (οπότε οι υποτυπώδεις δρόμοι
κλείνουν και τα κοντέινερς «μπάζουν»)...

Ε, αυτό ακριβώς συνέβη και αυτήν τη φορά ­ οι σεισμόπληκτοι ξεχάστηκαν.
Ώσπου άρχισαν να κραυγάζουν στα Μέσα Ενημέρωσης και ξαφνικά τους θυμήθηκαν
όλοι. Ακραία κρατικά φαινόμενα... <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17236N055</ED>
<ID>
ID:301497

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N05&aa=5</URL></REF>


Article

<CATEGORY>vin05</CATEGORY>

 <H2>Έμειναν τα τανκς
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Βλάβη στον αγωγό που φέρνει το νερό από τον Μόρνο υποψιάστηκαν το Σάββατο
το πρωί οι τεχνικοί της ΕΥΔΑΠ. Και λόγω των καιρικών συνθηκών, ζήτησαν τη
συνδρομή του Στρατού για να πάνε επιτόπου. Ξεκίνησαν λοιπόν δύο τανκς από τον
Αυλώνα. Το πρώτο έμεινε στο πέμπτο χιλιόμετρο και το δεύτερο στο όγδοο! 
Και όμως, οι τεχνικοί πήγαν στον Μόρνο, αλλά με ένα ιδιωτικό «Κατερπίλαρ»! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17236N056</ED>
<ID>
ID:301508

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N05&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΟΥ ΗΤΑΝ η Διοίκηση της ΔΕΗ όλες αυτές τις ημέρες; Μπλακ άουτ... 
ΓΙΑΤΙ ΚΑΘΥΣΤΕΡΗΣΑΝ κάποιες ώρες τα εκχιονιστικά στην Εθνική Οδό; Είναι
αλήθεια ότι ήταν απασχολημένα εκεί κοντά, σε Δήμο με... μεγάλο πολιτικό μέσον; 
ΣΤΙΣ ΓΙΓΑΝΤΙΑΙΕΣ ουρές των δεκάδων χιλιομέτρων στη Γερμανία, που
υπήρξαν στις 24 Δεκεμβρίου, αναφέρθηκε ο Πρωθυπουργός. Μόνο που εκείνη η
ημέρα, είναι παραδοσιακά η «μεγάλη έξοδος» των Γερμανών στα χιονοδρομικά
κέντρα... 
ΑΛΗΘΕΥΕΙ ΟΤΙ η κυβέρνηση είχε αποφασίσει να κλείσει εγκαίρως την Εθνική
Οδό, αλλά η οδηγία εφαρμόστηκε «χαλαρά»; 
ΑΛΗΘΕΙΑ, ΓΙΑΤΙ τόσοι πολλοί συμπολίτες εντόπισαν το μεγαλύτερο πρόβλημα
από την κακοκαιρία στο ότι δεν μπόρεσαν να προμηθευτούν ψωμί; Αν ήταν γιορτή
και έπρεπε να προμηθευτούν ψωμί για τρεις ημέρες; 
ΤΙΣ ΑΛΥΣΙΔΕΣ σας και τα μάτια σας... 
ΔΥΟ ΕΠΙΣΤΟΛΕΣ από τον κ. Δ. Παπανικολάου, γενικό γραμματέα Πολιτικής
Προστασίας, και τον κ. Βασ. Κεδίκογλου, έλαβε ο «Μικροπολιτικός». Θα
δημοσιευθούν στο αυριανό φύλλο. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17236N057</ED>
<ID>
ID:301513

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N05&aa=7</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Σκότος και κόστος
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Οι δυο λέξεις του τίτλου - σκότος και κόστος - συνιστούν παιχνίδια
αναγραμματισμού γι' αυτό και συχνά διαπλέκονται μεταξύ τους. Η συσκότιση στα
νησιά λόγω καιρού πρέπει να χρεωθεί στην εισηγμένη ΔΕΗ κι όχι στην κυβέρνηση.
Το σκοτεινό παρελθόν των παρακολουθήσεων τηλεφώνων πολιτών (υπόπτων και μη)
πρέπει να φορτωθεί σε έναν μόνο Αρχηγό και όχι σε μια γενικευμένη πολιτική
πρακτική των κυβερνήσεων του αιώνα που πέρασε.

Κι ύστερα δεν ξέρω καμιά πόρτα που να κλίνει προς τα έξω 
Φάνης Μούλιας, 
Η πίκρα της πέτρας 
Το πολιτικό, κομματικό ή και προσωπικό κόστος αρκεί ως επιχείρημα για να
επικρατήσει βαθύ σκότος ηθικής στον δημόσιο χώρο. Εν είδει αναγκαίου
συμψηφισμού όλα τα κόμματα και αρκετοί πολιτικοί θάβουν την αλήθεια
(κοινωνική, οικονομική, ακόμα και δικαστική) προκειμένου να δια-σώσουν ψήφους
και οφίτσια. Θυσιάζουν την πολιτική τιμή στο όνομα της μη-υποτίμησης των
«δικών τους» παιδιών. Κρύβονται από την ευθύνη και σκοτώνουν την αξιοπιστία.
Τα ίδια και τα ίδια. 
* Φταίει η ακραία φύση (και όχι ο κερδοσκόπος ιδιώτης) για τις πλημμύρες, τις
πυρκαγιές, τα δυστυχήματα. 
* Φταίει ο απερίσκεπτος νοικοκύρης (κι όχι το παραλυμένο κράτος) για την
καταστροφή του σπιτιού του. 
* Φταίει ο μη ενημερωμένος μεροκαματιάρης (και όχι η απρογραμμάτιστη πολιτική)
για την αύξηση της ανεργίας και τον αποκλεισμό. 
* Φταίει η μισή Ελλάδα (της εγκατάλειψης και της περιφρόνησης) που η άλλη μισή
Ελλάδα (της ανάπτυξης και της ισχύος) δεν μπορεί να σηκώσει κεφάλι. 
* Φταίει ο εγκληματίας για την εγκληματικότητα και την εγκληματοφοβία, φταίει
ο γιατρός για την κατάσταση στα νοσοκομεία, φταίει ο φοιτητής για την
υποβαθμισμένη εκπαίδευση, φταίνε τα νεαρά ζευγάρια (που δεν γεννάνε) για το
Δημογραφικό, φταίνε οι ηλικιωμένοι (που δεν πεθαίνουν) για το Ασφαλιστικό
κ.ο.κ. 
Τελικά φταίνε όλοι οι άλλο εκτός από εκείνους που επί είκοσι χρόνια μας
κυβερνούν, που επί 20 χρόνια αλλάζουν ιδεολογία, συμπεριφορά και ρητορική, κι
όμως παραμένουν το ίδιο ανεύθυνοι. Και δεν φτάνει αυτό. Μας εμπαίζουν κι από
πάνω. 
* Για να λυθούν το κυκλοφοριακό, το αντι-πλημμυρικό και τα ζητήματα ασφάλειας
μάς καλούν να μη βγαίνουμε από τα σπίτια μας. 
* Για να μη χαλάσει η εικόνα της χώρας προς τα έξω χαρακτηρίζουν ανενδοίαστα
οπισθοδρομικό, γραφικό ή ύποπτο όποιον διαφωνεί με την εξωτερική πολιτική και
μ' αυτούς που την ασκούν. 
* Για να φανατίσουν τις κομματικές μάζες βγάζουν από τα επτασφράγιστα
χρονοντούλαπα της Ιστορίας ίντριγκες και σκάνδαλα, λες και οι ιθύνοντες των
πολιτικών φορέων είναι μυστικοί πράκτορες που κατέχουν «κρυμμένα μυστικά και
ντοκουμέντα» τα οποία δημοσιοποιούν την κρίσιμη στιγμή (μ' εντολή άραγε
ποιανού;) για να ανακατέψουν την πολιτική τράπουλα. 
Κλεισμένοι λοιπόν στα σπίτια, αποπροσανατολισμένοι και τρομαγμένοι
συνωμοσιολόγοι, οι περισσότεροι προσφεύγουν στον big brother της τηλοψίας (ως
υποκατάστατο του αμερικανοευρωπαίου τρομο-επόπτη). 
Μερικοί όμως δεν αντέχουν και δεν ανέχονται να βλέπουν και ν' ακούν πολιτικά
πουλέν να προβάλλουν τον διάλογο (ενώ το μόνο που έμαθαν είναι να μονολογούν
και να υπονομεύουν κάθε μη αρεστό συνομιλητή τους). Πολιτικά φιντανάκια να
δηλώνουν πόσο όμορφα είναι και πόσο σίγουρα και αποτελεσματικά στη δουλειά
τους (άραγε με ποιον άλλον/ην έχουν συγκριθεί εκτός από τον καθρέφτη τους;).
Πολιτικά άχρηστους και ανεύθυνους να μας μαλώνουν που δεν είμαστε ενεργοί και
σύγχρονοι πολίτες, δηλαδή δεν συμφωνούμε σε όλα μαζί τους. 
Μαζί μ' αυτούς που δεν αντέχουν και δεν ανέχονται το σκότος των σκιών και το
κόστος των σκιαμαχούντων θα προσπαθήσουμε και το 2002 να βγούμε από τις
σπηλιές του τεχνολογικού και απολιτικού παλιμβαρβαρισμού και να ζητήσουμε αυτό
που κάθε άνθρωπος επιθυμεί και εύχεται: 
Περισσότερο πολιτικό φως, περισσότερη πολιτική εντιμότητα και ηθική. 
Ο Γιάννης Πανούσης είναι καθηγητής της Εγκληματολογίας στο Τμήμα
Επικοινωνίας και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17236N062</ED>
<ID>
ID:301448

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο ευρώ-ν αμειφθήσεται
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Πάντα μια νέα χρονιά βάζει στόχους. Γεννάει ελπίδες, δημιουργεί προσδοκίες. Η
νέα χρονιά μετατρέπεται σε φωτοτυπικό ονείρων. Άσχετα αν τα όνειρά μας δεν
γίνονται ποτέ πραγματικότητα και σκορπίζονται σαν φύλλα στον χρόνο. Είναι όπως
η καθημερινότητα. Τη νύχτα λέμε θα κόψω το τσιγάρο και θα κάνω δίαιτα, αλλά
την επομένη επαναλαμβανόμαστε. Δέσμιοι των εξαρτήσεων. 
Ρισκάρω μια πρόβλεψη: Και αυτή τη χρονιά θα βάλουμε στόχους, αλλά δεν θα τους
πετύχουμε. Είμαστε σαν μια τάξη, με τον δάσκαλο να λέει στους μαθητές του:
«Όποιος νιώθει ευτυχισμένος, να σηκώσει το χέρι του». Και ένας ή δύο το
σηκώνουν από αυθορμητισμό. 
Όπως η Ελλάδα του ευρώ. Βάζει στόχους και μάλιστα μεγαλεπήβολους, αλλά στο
τέλος παραμένουμε τελευταίοι στις επιδόσεις. Όχι μόνο στους οικονομικούς
δείκτες, αλλά και στη ζωή μας. 
Βυθιζόμαστε καθημερινά στις εξαρτήσεις, στις εμμονές, όμηροι σε λανθασμένα
πάθη, σε αχρεωστήτως καταβληθέντα όνειρα. Είμαστε ­ χωρίς να το παραδεχόμαστε
­ εγκλωβισμένοι στη μοναξιά μας, στο κινητό μας, σε θλιβερές ειδήσεις, σε
ρεφρέν που τα τραγουδάμε χωρίς να μας εκφράζουν. Νιώθουμε μετανάστες στην
πατρίδα μας. 
Βλέπουμε τηλεοπτικά σκουπίδια και μας αρέσει, αισθανόμαστε υποψήφια θύματα
στον βωμό του κέρδους, ανεχόμαστε μια διαλυμένη Δημόσια Διοίκηση, βρίζουμε
τους πολιτικούς, αλλά στις εκλογές τους ψηφίζουμε. Η Ελλάδα των ενοχών και των
εξοχών. Η Ελλάδα που αξίζουμε, αλλά δεν την έχουμε. Της έρπουσας
ωχαδελφιστικής λογικής, της αρπαχτής και του εύκολου κέρδους. Μια Ελλάδα που
δεν θα την αποκτήσουμε ποτέ, γιατί είναι ένας στόχος της Πρωτοχρονιάς. 
Ο ευρώ-ν αμειφθήσεται. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17236N063</ED>
<ID>
ID:301477

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N06&aa=3</URL></REF>


Article

<CATEGORY>vin06</CATEGORY>

 <H5>Φόβοι για πλημμύρες από το απότομο λειώσιμο του χιονιού
</H5><H2>Εχθρός τώρα... η καλοκαιρία!
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ
</AUTHOR>
<AUTHOR>ΛΟΥΚΑΣ ΔΗΜΑΚΑΣ
</AUTHOR>

Και τώρα... παρακαλούν να μην αλλάξει απότομα ο καιρός και το γυρίσει σε
έντονη... καλοκαιρία. 
Όσο κι αν εκ πρώτης όψεως φαίνεται αντιφατικό, η βελτίωση από χθες το πρωί του
καιρού, που έδωσε ανάσα και στους πολίτες και τον κρατικό μηχανισμό, θα
αποδειχτεί ευεργετική μόνον αν μείνει σ΄ αυτά τα επίπεδα: ηλιοφάνεια, σε
συνδυασμό με χαμηλές θερμοκρασίες. 
Αντιθέτως, αν σημειωθεί ξαφνική ριζική μεταβολή, με σημαντική άνοδο της
θερμοκρασίας, η Αττική κινδυνεύει από πλημμύρες, καθώς θα λειώσουν απότομα
τεράστιες ποσότητες χιονιού που συσσωρεύτηκαν το τριήμερο της κακοκαιρίας. 
Την ίδια στιγμή τα προβλήματα συντονισμού που εντοπίσθηκαν σε επίπεδο
υπουργείων ή υπηρεσιών οδήγησαν τον Πρωθυπουργό στη σύγκληση ευρείας
διυπουργικής σύσκεψης όπου αποφασίστηκε η αλλαγή στο σύστημα διαχείρισης
κρίσεων και αντιμετώπισης εκτάκτων αναγκών, η αγορά εξοπλισμού και η θεσμική
αναβάθμιση της Γ.Γ. Πολιτικής Προστασίας. Ο κ. Κ. Σημίτης δήλωσε ότι «ο
κρατικός μηχανισμός λειτούργησε ικανοποιητικά, θα μπορούσε όμως να
λειτουργήσει καλύτερα». 
Το ήθελαν... εγγράφως

Στη σύσκεψη εντοπίσθηκαν αδυναμίες στην εκτέλεση εντολών, αλλά και στον χρόνο
ειδοποίησης και ενεργοποίησης του Στρατού. Για το τελευταίο, το «Πεντάγωνο»
άφηνε αιχμές χθες κατά της Γενικής Γραμματείας Πολιτικής Προστασίας. Ωστόσο,
όπως έγινε γνωστό από τη Γ. Γ. Πολιτικής Προστασίας, την Πέμπτη, πρώτη μέρα
της κακοκαιρίας, είχε συνεδριάσει στο κτίριο της Γενικής Γραμματείας το
Συντονιστικό (μεικτή ομάδα από υψηλόβαθμα στελέχη των συναρμόδιων φορέων, οι
αποφάσεις της οποίας είναι άμεσα εκτελεστές) για τον καλύτερο συντονισμό, εν
όψει της έντονης κακοκαιρίας που είχε ήδη κάνει αισθητή την παρουσία της.
Μεταξύ των αποφάσεων, ήταν και η... εντολή να βγει ο Στρατός σε κρίσιμα σημεία
της εθνικής οδού. Οι ώρες περνούσαν, ο Στρατός δεν είχε εμφανιστεί και οι
αρμόδιοι της Πολιτικής Προστασίας απευθύνονταν στους στρατιωτικούς που
συμμετείχαν στη σύσκεψη, για να πάρουν την απάντηση ότι δεν έχουν διαβιβάσει
την απόφαση - εντολή στους ανωτέρους τους διότι δεν τους είχε δοθεί...
εγγράφως. Έτσι, το πρώτο έγγραφο σήμα, απευθείας αυτή τη φορά, από τη
Γραμματεία φτάνει στο υπουργείο Εθνικής Άμυνας το μεσημέρι της Παρασκευής, κι
αυτό βεβαίως κινητοποιείται αμέσως, αλλά στο μεταξύ είχαν χαθεί πολύτιμες
ώρες... Από την πλευρά του, ο υπουργός Εσωτερικών κ. Κ. Σκανδαλίδης επιχείρησε
να υποβαθμίσει τα προβλήματα συντονισμού, λέγοντας πως, αν και υπήρξαν λάθη, ο
κρατικός μηχανισμός δεν ολιγώρησε. Όσον αφορά τις ζημιές των αγροτών,
εγκρίθηκαν 50 δισ. δρχ. για αποζημιώσεις. 
Από δω και πέρα πάντως, τα προβλήματα εντοπίζονται στον εφοδιασμό
αποκλεισμένων χωριών με τρόφιμα και φάρμακα από αέρος, στη διάνοιξη
περιφερειακών οδών και κυρίως στις συνέπειες από το λειώσιμο του χιονιού. 
Οι ενδεχόμενοι κίνδυνοι από το λειώσιμο του χιονιού εντοπίζονται κυρίως στις
περιοχές της Βορειανατολικής Αττικής, αλλά και τους πρόποδες του Υμηττού.

Απειλή πλημμύρας

Ειδικά στην πρώτη, όπου λόγω των πυρκαγιών των τελευταίων χρόνων το χώμα δεν
έχει τη δυνατότητα να απορροφήσει και να συγκρατήσει αυξημένη ποσότητα νερού,
την κατάσταση επιβαρύνει ένας ακόμη παράγοντας κινδύνου: στο χιόνι που έπεσε
προστέθηκαν επιπλέον χιλιάδες τόνοι χιονιού από τον καθαρισμό της Εθνικής Οδού
Αθηνών - Λαμίας. Από το ύψος του Αγίου Στέφανου μέχρι και το εξηκοστό περίπου
χιλιόμετρο, ένθεν κακείθεν του εθνικού δρόμου σχηματίζονται λόφοι χιονιού.
«Είναι τόσο μεγάλη αυτή η ποσότητα, που μπορεί να συγκριθεί μόνο με το χώμα
που θα μαζευόταν αν κάναμε σήμερα τη διάνοιξη του δρόμου Αθηνών ­Λαμίας», ήταν
η ενδεικτική περιγραφή του περιφερειάρχη Αττικής κ. Μιχάλη Κυριακίδη. Από την
άλλη πλευρά της Πεντέλης, ο εκχιονισμός δύο φορές της Αττικής Οδού καθ' όλο το
μήκος της έχει επίσης συσσωρεύσει τεράστιες ποσότητες χιονιού. 
Στην Περιφέρεια Αττικής εξετάζουν σοβαρά το ενδεχόμενο από την Τετάρτη να
στείλουν γκρέιντερ και μπουλντόζες για να απο-συγκεντρώσουν το χιόνι στα
επικίνδυνα σημεία της Βορειοανατολικής Αττικής και να το σκορπίσουν είτε σε
εδάφη με μικρότερη κλίση είτε να το διοχετεύσουν στο ρέμα του Καλάμου, που
έχει διέξοδο προς τη θάλασσα, και σε άλλα μικρότερα ρέματα των περιοχών Αυλώνα
και Γραμματικού. 
Η επιχείρηση, εάν τελικά πραγματοποιηθεί, θα ξεκινήσει από την Τετάρτη και
μετά, δεδομένου ότι σήμερα όλα τα μηχανήματα της περιφέρειας, των Ενόπλων
Δυνάμεων, των νομαρχιών και των δήμων θα είναι απασχολημένα στη διάνοιξη των
περιφερειακών και τοπικών δρόμων εντός και εκτός πολεοδομικού συγκροτήματος
Αθηνών. 
Προς το παρόν, συνήγορος στην αποφυγή και άλλων δεινών είναι ο καιρός και οι
προβλέψεις της Εθνικής Μετεωρολογικής Υπηρεσίας μέχρι την Παρασκευή. Σύμφωνα
με αυτές θα επικρατήσουν ηλιοφάνεια και χαμηλές θερμοκρασίες (που θα
επιτρέπουν στο χιόνι να λειώνει σιγά σιγά) και δεν θα φυσήξουν νοτιάδες, ούτε
θα σημειωθούν έντονες βροχοπτώσεις, παράγοντες που κι αυτοί θα μπορούσαν να
συμβάλουν στο απότομο λειώσιμο του χιονιού. 
Στο μεταξύ ο υπουργός Άμυνας κ. Γιάννος Παπαντωνίου έδωσε εντολή όχι μόνο να
συνεχισθεί η επιφυλακή, αλλά και να παρεμβαίνουν οι Ένοπλες Δυνάμεις διαρκώς
«σε όλα τα προβλήματα και σε όλες τις δυσκολίες». <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17236N071</ED>
<ID>
ID:301367

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N07&aa=1</URL></REF>


Article

<CATEGORY>vin06</CATEGORY>

 <H2>Ποιοι δεν χάνουν το μεροκάματο
</H2>
Κανονικά θα πληρωθούν οι εργαζόμενοι στον ιδιωτικό τομέα που δεν εργάστηκαν
χθες λόγω της κακοκαιρίας, εφόσον όμως η επιχείρησή τους λειτούργησε ενώ
κλειστή έμεινε ακόμη και η ΓΣΕΕ παράλληλα με εκατοντάδες επιχειρήσεις. Η
«ελευθερία» που άφησε το υπουργείο Εσωτερικών - Δημόσιας Διοίκησης και
Αποκέντρωσης... ερήμωσε το Δημόσιο καθώς οι μισοί περίπου εργαζόμενοι δεν
προσήλθαν στην εργασία τους (πάντως το αρμόδιο υπουργείο αναφέρει ότι η
προσέλευση κινήθηκε στο 65%). 
Όσον αφορά τον ιδιωτικό τομέα, με εγκύκλιο που εκδόθηκε χθες από το υπουργείο
Εργασίας, τονίζονται τα εξής: 
-Όταν η επιχείρηση δεν λειτούργησε λόγω ανωτέρας βίας και οι εργαζόμενοι δεν
προσήλθαν στην εργασία τους για το ίδιο γεγονός έχουν εφαρμογή οι διατάξεις
του αστικού κώδικα (άρθρο 380) σύμφωνα με τις οποίες αν η παροχή από ένα από
τους συμβαλλόμενους είναι αδύνατη συνεπεια γεγονότος για το οποίο δεν έχει
ευθύνη, απαλλάσσεται και ο άλλος από τους συμβαλλόμενους της αντιπαροχής
(δηλαδή υπάρχει κοινή απαλλαγή). 
-Όταν η επιχείρηση λειτούργησε κανονικά και κάποιος εργαζόμενος δεν κατόρθωσε
να μεταβεί στην εργασία του - παρά την καταβληθείσα από μέρους του προσπάθεια
λόγω ανωτέρας βίας - του οφείλεται ο μισθός της ημέρας εκείνης (άρθρο 657
αστικού κώδικα). <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17236N072</ED>
<ID>
ID:301418

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N07&aa=2</URL></REF>


Article

<CATEGORY>vin06</CATEGORY>

 <H5>ΜΙΑ ΠΕΡΙΠΕΤΕΙΑ ΑΠΟ ΤΙΣ ΠΟΛΛΕΣ: ΤΟ ΧΙΟΝΙΣΜΕΝΟ ΤΡΙΗΜΕΡΟ ΕΝΟΣ ΠΟΛΥΤΕΚΝΟΥ ΒΙΟΤΕΧΝΗ
</H5><H2>«Καιγόμουνα να βρω πετρέλαιο»
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Μπροστά σε πρωτόγνωρες καταστάσεις βρέθηκαν από τη σφοδρή κακοκαιρία οι
κάτοικοι της Αττικής. Απλά πράγματα για τους κατοίκους οποιασδήποτε περιοχής
της Βόρειας Ελλάδας, αποδείχθηκε τελικά πως τα αγνοούσαν οι κάτοικοι του
Λεκανοπεδίου της πρωτεύουσας. 
Στην αυτοδιοίκηση. Περισσότερες αρμοδιότητες στην Τοπική Αυτοδιοίκηση, πόροι
και μέσα για να μπορέσει να αξιοποιήσει αυτές τις αρμοδιότητες. Αυτή είναι η
λύση για την αντιμετώπιση ακραίων καιρικών φαινομένων, σύμφωνα με τον κ.
Δημήτρη Γιολάρη, που αντιμετώπισε και αυτός προβλήματα

Έτσι, βρέθηκαν αποκλεισμένοι στα σπίτια τους, να αναζητούν πετρέλαιο ακόμη και
την τελευταία στιγμή ή να κάνουν πραγματικές εφόδους στα σούπερ μάρκετ για να
αντιμετωπίσουν την... καταστροφή. Αρκετοί πάντως έζησαν πραγματικά δραματικές
ώρες μετά το αρχικά ευχάριστο ξάφνιασμα του λευκού επισκέπτη. 
«Έπρεπε να βρω οπωσδήποτε πετρέλαιο θέρμανσης. Καιγόμουν όταν έβλεπα τον
δείκτη να κατεβαίνει επικίνδυνα, δεν ήξερα τι να κάνω. Πού να απευθυνθώ. Το
μοναδικό βενζινάδικο στην περιοχή μου ήταν κλειστό. Και το χιόνι έπεφτε τόσο
πυκνό που σκέπαζε τα πάντα». Ο Δημήτρης Γιολάρης, βιοτέχνης, έζησε τη δική του
περιπέτεια στο Κορωπί όπου μένει. 
«Η Παρασκευή ήταν ούτως ή άλλως μια δύσκολη μέρα. Όμως όταν ξύπνησα το Σάββατο
το πρωί και τα είδα όλα άσπρα, τότε τα συναισθήματά μου ήταν διπλά. Από τη μια
χάρηκα σαν μικρό παιδί και από την άλλη προβληματίστηκα» λέει. «Τώρα αρχίζουν
τα δύσκολα, σκέφτηκα». Ο Δημήτρης, μένει με τα τέσσερα παιδιά του, τη γυναίκα
του, τη μητέρα και την πεθερά του σε μονοκατοικία με κήπο. «Δεν μπορούσα να
μην κρατήσω το σπίτι ζεστό. Το σύστημα καλοριφέρ που έχω εγκαταστήσει δούλευε
στο φουλ». 
Τον διέψευσε

Η ώρα πέρναγε και το χιόνι κάποια στιγμή σταμάτησε να πέφτει. «Αργά το
απόγευμα μπορέσαμε να φύγουμε. Είδα τον καιρό να φτιάχνει. Φαντάστηκα ότι την
Κυριακή τα πράγματα θα ήταν καλύτερα. Πήγαμε με την γυναίκα μου στο συνοικιακό
σούπερ μάρκετ, δέκα λεπτά δρόμο. Περάσαμε και από το βενζινάδικο, όμως είδαμε
ότι ήταν κλειστό. Ε, αύριο θα πάρουμε πετρέλαιο, σκεφτήκαμε. Άλλωστε οι
προγνώσεις που είχαμε ακούσει την Παρασκευή από την τηλεόραση διαβεβαίωναν ότι
από το βράδυ του Σαββάτου θα παρουσιαζόταν ύφεση της κακοκαιρίας». 
Η επόμενη μέρα όμως διέψευσε τον κ. Γιολάρη και τις τηλεοπτικές προγνώσεις.
«Όταν πέσαμε για ύπνο το χιόνι που έπεφτε ήταν πολύ ψιλό. Την Κυριακή, όταν
ξύπνησα, η κατάσταση πλέον εκτός ελέγχου. Το χιόνι που έπεφτε ήταν τόσο πυκνό
που δεν έβλεπες μπροστά σου. Και όσο πέρναγε η ώρα δυνάμωνε». Το πετρέλαιο
τέλειωνε, το καλοριφέρ δούλευε στο φουλ. «Προσπάθησα να βρω ένα τηλέφωνο για
να πάρω την ΕΜΥ να ρωτήσω αν και πότε θα σταματήσει το χιόνι. Από το 131 μού
δίνουν το νούμερο 96.99.000. Η τηλεφωνήτρια που απαντάει μου λέει ότι δεν
μπορεί να δώσει πληροφορίες για τον καιρό αλλά έπρεπε να τηλεφωνήσω σε γραμμή
090 της ίδιας της μετεωρολογικής υπηρεσίας. Φυσικά και δεν κάλεσα αυτόν τον
αριθμό. Το θεώρησα προσβλητικό». 
Είχε ήδη πάει δύο το μεσημέρι. «Το πετρέλαιο πλέον τελείωνε. Έπρεπε να βγω έξω
και να προμηθευτώ. Ενώ χιόνιζε ακατάπαυστα, βγήκα έξω όπως - όπως και φτάνω
στο αμάξι μου. Το βάζω μπρος. Δεν ξεκινούσε. Προσπαθώ για 10 λεπτά. Αποτέλεσμα
μηδέν. Αφού απελπίστηκα γυρίζω σπίτι. Το χιόνι έπεφτε συνεχώς. Χωρίς
διάλειμμα. Παίρνω τα κλειδιά του αυτοκινήτου της γυναίκας μου και φθάνω στο
αυτοκίνητό της. Παίρνει μπρος με τη μία. Με πολλή προσοχή, με δεύτερη ταχύτητα
και με τον ιδρώτα να με λούζει μην τυχόν και δεν μπορέσω να προχωρήσω φθάνω
στο βενζινάδικο. Κλειστό. Άρχισαν να με ζώνουν τα φίδια. Δεν ήξερα, δεν
μπορούσε κανείς να μου πει πότε θα σταματούσε το χιόνι...». 
Ο κ. Γιολάρης επέστρεψε σπίτι του με πολλή προσοχή. Η ώρα είχε πάει τέσσερις
και το χιόνι έπεφτε συνεχώς. Δεν ήξερε πού να απευθυνθεί, τι να κάνει.
Τηλεφωνεί στην κοινότητα, δεν απαντάει κανείς. Παίρνει τηλέφωνο τον πρόεδρο
της κοινότητας στο κινητό. Ο άνθρωπος προσπαθούσε να κάνει ό,τι μπορούσε.
«Πιστεύω ότι αν οι δήμοι και οι κοινότητες είχαν περισσότερες αρμοδιότητες,
εάν είχαν τα μέσα και τους πόρους που είναι απαραίτητοι, τότε τα πράγματα θα
ήταν τελείως διαφορετικά. Έψαξα να βρω και τον ιδιοκτήτη του πρατηρίου. Δεν
μπόρεσα. Πάντως εάν ήξερα ότι το χιόνι θα σταμάταγε το βράδυ της Κυριακής, εάν
γνώριζα ότι το βράδυ τα πράγματα θα ήταν καλύτερα από πλευράς καιρικών
συνθηκών, τότε θα ήμουνα πιο ήρεμος» συμπληρώνει. 
Αναζήτηση βοήθειας

Η τηλεφωνική αναζήτηση βοήθειας συνεχίζεται. «Η Πυροσβεστική (τηλέφωνο 199) με
ενημερώνει ότι όλα τα οχήματά της βρίσκονται στον δρόμο και προσπαθούν να
ανοίξουν δρόμους. Η Τροχαία το ίδιο. Ξέρετε, δεν ήθελα να τους απασχολήσω
άλλο. Πίστευα ότι τα δικά μου προβλήματα ήταν πολύ μικρά απέναντι στα
προβλήματα άλλων συμπολιτών μου. Πολλοί από αυτούς ήταν αποκλεισμένοι για ώρες
στην Εθνική Οδό» τονίζει. «Βέβαια δεν μπορείς να τα ρίξεις και όλα στο κράτος.
Είναι σαν να ζητάς από την κυβέρνηση της Ρωσίας, της Φινλανδίας κ.λπ. να
βρίσκονται σε πλήρη ετοιμότητα προκειμένου να αντιμετωπίσουν ένα φιανόμενο
καύσωνα. Ε, σίγουρα αφού δεν το αντιμετωπίζουν συχνά, δεν μπορούν να είναι
αποτελεσματικοί....». Ο κ. Γιολάρης βρήκε τελικά τον βενζινοπώλη αργά το
βράδυ, αφού το χιόνι είχε σταματήσει να πέφτει, και μπόρεσε να προμηθευτεί
πετρέλαιο. 
<H3>ΑΓΙΟΣ ΣΤΕΦΑΝΟΣ
</H3><H3>«Ανταλλάσσαμε τρόφιμα»
</H3>
Άγιος Στέφανος. «Υπήρχαν άρρωστοι, ετοιμόγεννες. Ανταλλάσσαμε τρόφιμα μεταξύ
μας», λένε οι κάτοικοι

«Το να ζεις σε μικρή απόσταση έξω από την πόλη είναι ευλογία. Καθαρός αέρας,
καλύτερη ποιότητα ζωής, ξεκούραση. Εκτός φυσικά από τις περιπτώσεις που
υπάρχουν ακραία καιρικά φαινόμενα. Όταν χιονίζει τον χειμώνα, όταν οι φωτιές
καίνε τα πάντα το καλοκαίρι, τότε η ποιότητα ζωής πάει περίπατο». Ο Νίκος
Κλωνάρης, 30 ετών, μένει μόνιμα εδώ και χρόνια στον Άγιο Στέφανο. Προτίμησε
την περιφέρεια και εγκατέλειψε το κέντρο για να καλυτερεύσει τη ζωή του... 
Ο ίδιος πάντως, παρά τις ταλαιπωρίες που κατά καιρούς αντιμετωπίζει, αγαπάει
πολύ την περιοχή του. «Δεν την αλλάζω. Περνάω καλά εδώ. Ηρεμώ, έχω την ησυχία
μου. Γνωρίζεις τους γείτονες, μιλάς μαζί τους. Είναι πιο ανθρώπινο το
περιβάλλον». Όμως όταν κάτι έκτακτο συμβαίνει, τότε τα πράγματα αλλάζουν. «Το
χιόνι μάς απέκλεισε. Έφθασε ακόμα και το ένα μέτρο. Ίσως και ενάμισι. Δεν
μπορούσαμε ούτε την πόρτα του σπιτιού μας να ανοίξουμε. Για να φύγουμε από
εδώ, ούτε λόγος. Μπλε λεωφορείο έχουμε να δούμε από την Παρασκευή», λέει ο
Νίκος. «Έστω αυτά τα λίγα που μας συνδέουν με την Κηφισιά, έχουν να έρθουν
τρεις ημέρες. Ο δρόμος φυσικά είναι κλειστός. Μας ξέχασαν όλοι». 
Υπάρχουν άνθρωποι στον Άγιο Στέφανο που είναι κλεισμένοι στο σπίτι τους τρεις
ημερες. «Πού να πάνε και πώς να βγουν; Αναγκαστικά μένουν στο σπίτι τους και
περιμένουν. Κάποιοι, με τα λιγοστά μέσα που διαθέτουν, προσπαθούν να ανοίξουν
όπως όπως ένα μικρό μονοπάτι, προκειμένου να βγουν από τα σπίτια τους.
Υπάρχουν κάποιοι που είναι άρρωστοι. Ετοιμόγεννες γυναίκες. Άνθρωποι που
πρέπει για πολύ σοβαρούς λόγους να πάνε στην Αθήνα, σε μια τράπεζα». Τα
κρατικά συνεργεία φυσικά άφαντα. Ο Άγιος Στέφανος δεν είναι πλέον ένα χωριό -
προάστιο της Αθήνας. Οι κάτοικοι νιώθουν χιλιόμετρα μακριά από τα κέντρα λήψης
των αποφάσεων. 
«Το ρεύμα κόβεται συνεχώς. Πολλά σπίτια δεν έχουν ζεστό νερό για να κάνουν οι
κάτοικοι ένα μπάνιο. Το νερό κόβεται επίσης. Τα τρόφιμα τελειώνουν. Ήδη
αρχίσαμε να δανείζουμε ο ένας τον άλλο ό,τι έχουμε. Τα αυτοκίνητα είναι όλα
αποκλεισμένα σε γκαράζ. Μοναδικός σύνδεσμός μας με το κέντρο της Αθήνας είναι
ο σιδηρόδρομος. Όμως από την πρώτη στιγμή που χιόνισε, οι διαδρομές του τρένου
διεκόπησαν. Οι δυσκολίες πολλές. Ακόμα και υπό κανονικές συνθήκες
αντιμετωπίζουμε προβλήματα. Δεν είναι αξιόπιστη η συγκοινωνία. Αν λειτουργούσε
ο προαστιακός σιδηρόδρομος, τότε τα πράγματα θα ήταν διαφορετικά. Είναι το
μοναδικό μέσο που θα μπορούσε να μας σώσει στην κυριολεξία». 
Πάντως, ο Νίκος δεν αλλάζει τόπο κατοικίας. «Εγώ να μείνω στο κέντρο της
πόλης; Να μείνω σε πολυκατοικία, στο Παγκράτι, στου Γκύζη, στους Αμπελοκήπους;
Δεν υπάρχει περίπτωση. Νιώθω προνομιούχος. Πιστεύω ότι είναι καλά εδώ.
Φαίνεται πως πρέπει να το πληρώσουμε. Φαίνεται ότι το άγχος, την κούραση, την
ταλαιπωρία που έχουμε γλιτώσει πρέπει να την πληρώσουμε», καταλήγει.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17236N081</ED>
<ID>
ID:301368

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Εξοικείωση σε βάθος
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Στην αρχή έμοιαζε με παιχνίδι. Το μηχάνημα της τράπεζας με το συνηθισμένο
«γδλουπ» έβγαλε τα πρώτα ευρώ, κολλαριστά κι ανέγγιχτα από ανθρώπου χέρι.
Γυαλίζανε, τρίζανε, αλλάζανε όψη σε κάθε ματιά, σαν μαγική εικόνα. Τα παιδιά
στον δρόμο φώναζαν γεμάτα ενθουσιασμό, «πόσο κάνει ρε η τσίχλα; ­ Έξι λεπτά!».
Σκύψαμε με την μπακάλισσα πάνω από τα κέρματα, λες και ήτανε ζουζούνια που
περιμέναμε να περπατήσουν μόνα τους. Στο βιβλιοπωλείο χάλασα ένα πενηντάρικο
και πήρα ρέστα εικοσάρικο, έπειτα από μια ακόμα μελέτη των κερμάτων. Στο
σούπερ μάρκετ έδωσα ξανά χαρτονόμισμα, αφού είχα ακούσει διάφορα περιμένοντας
στην ουρά, από καλαμπούρια μέχρι κραυγές πανικού. Ευχάριστη κατάσταση, σαν
ομαδικό ταξίδι στη χώρα του κρύου. Εκεί που χρησιμοποιούνται άλλα νομίσματα.
Στη λαϊκή μόνο που δεν μας φιλούσαν οι πωλητές, με το κραυγαλέο στυλ τους σε
παροξυσμό πλέον. Τη δεύτερη μέρα τα ίδια, την τρίτη ξανά κι ύστερα τίποτα.
Άδειασε το πορτοφόλι. Αυτό ήταν. Τέλειωσαν τα ευρώ όπως ακριβώς τελειώνουν οι
δραχμές, δηλαδή πρόωρα. Με τον λάθος τρόπο. Αντίθετα από τον προγραμματισμό
που είχα κάνει για τα έξοδα, όπως πάντα. Πριν αξιοποιηθούν, επενδυθούν, 
πολλαπλασιαστούν, αυξηθούν και... πληθυνθούν, όπως θα όφειλαν. Ήταν μια πικρή
στιγμή, γύριζα σπίτι φορτωμένη σακούλες, έκανε κρύο, ήμασταν όλοι μαζί ακόμα
στην παράξενη χώρα με τα χιόνια, την καινούργια αυτή χώρα, αλλά βρισκόμουν
πάλι σε μια παλιά και βαρετή κατάσταση: να πρέπει να ξαναπάω στην τράπεζα και
να πάρω καινούργια χρήματα, λιγοστεύοντας τα αποθέματα πριν από τη μέρα που
είχα φανταστεί ότι θα το κάνω. Δεν ήταν παιχνίδι λοιπόν τα ευρώ, λεφτά ήταν.
Πάντα τη στιγμή που τελειώνουν το καταλαβαίνεις.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17236N082</ED>
<ID>
ID:301449

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N08&aa=2</URL></REF>


Article

<CATEGORY>vin06</CATEGORY>

 <H2>«Υστερεί η ΕΜΥ στην υπολογιστική δύναμη μηχανημάτων»
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Είναι σούπερ-υπολογιστές που λύνουν πολύπλοκες μαθηματικές εξισώσεις. Μόνο που
κάθε εξίσωση περιγράφει φυσικούς νόμους. Και όσο πιο... σούπερ είναι οι
υπολογιστές τόσο αναλυτικότερη πρόγνωση καιρού προσφέρουν τα μοντέλα που
«τρέχουν». «Αν σε κάτι υστερεί η ΕΜΥ είναι στην υπολογιστική δύναμη των
μηχανημάτων που διαθέτει», λέει ο κ. Γιώργος Σακελλαρίδης, διευθυντής ερευνών
και αριθμητικής πρόγνωσης στην υπηρεσία. 
Το κενό σε... ταχύτητα υπολογισμού η ΕΜΥ προσπαθεί να το καλύψει με
επιστημονικές συνεργασίες, με ενημέρωση για τις προγνώσεις που δίνουν
παγκόσμια μοντέλα. «Γι' αυτό συμμετέχουμε στο Ευρωπαϊκό Κέντρο Μεσοπρόθεσμων
Μετεωρολογικών Προγνώσεων, που εδρεύει στο Reading της Μ. Βρετανίας, αλλά και
στο επιστημονικό κονσόρτσιουμ Γερμανίας, Ελβετίας, Ιταλίας και Ελλάδας, που
«τρέχει» το μοντέλο «Cosmo». Επίσης, ενημερωνόμαστε από δύο ελληνικά
προγράμματα που έχουν σχεδιαστεί σε συνεργασία με εθνικούς φορείς και με
χρηματοδότηση της Ευρωπαϊκής Ένωσης: το «Σκίρων» και το «Νηρέας». 
Και επειδή κάθε μοντέλο δείχνει διαφορετική πρόγνωση, ακριβώς επειδή εξετάζει
διαφορετικά φυσικά φαινόμενα, «όλα τα αποτελέσματα τα παίρνει ο μετεωρολόγος
και τα εξετάζει ένα ένα. Είναι θέμα εμπειρίας να επιλέξει ποιο είναι το πιο
αξιόπιστο», λέει ο κ. Σακελλαρίδης. «Κάθε ημέρα, στις 11 το πρωί, μαζευόμαστε
στην ΕΜΥ όλοι οι μετεωρολόγοι (περίπου 50 άτομα) και μετά την ενημέρωση
συζητάμε αναλυτικά απόψεις και αντιρρήσεις μέχρι να αποφασίσουμε ποιον χάρτη
καιρού θα υιοθετήσουμε». 
Την ίδια ακριβώς διαδικασία περιγράφουν και οι μετεωρολόγοι που εργάζονται
στην αντίστοιχη υπηρεσία της Μ. Βρετανίας. Εκεί, οι προβλέψεις για τον καιρό
στηρίζονται κυρίως σε δύο μοντέλα πρόγνωσης: ένα διεθνές (που καταγράφει
πληροφορίες από ολόκληρο τον κόσμο) και ένα τοπικό (το οποίο «ελέγχει» την
περιοχή της Μ. Βρετανίας, της Σκωτίας, της Ιρλανδίας και περιοχών της
Βορειοδυτικής Ευρώπης. Όπως εξηγεί ο John Owen, μετεωρολόγος βάρδιας, χθες το
μεσημέρι, παράλληλα συλλέγονται πληροφορίες και χάρτες από πολλά ακόμη
υπολογιστικά μοντέλα προσομοίωσης του καιρού, τις πληροφορίες των οποίων
χρησιμοποιούν συμπληρωματικά. «Ενημερωνόμαστε, μεταξύ άλλων, από το Ευρωπαϊκό
Κέντρο Μεσοπρόθεσμων Προγνώσεων, τη γερμανική και την αμερικανική
μετεωρολογική υπηρεσία», λέει ο κ. Owen. «Όλα τα στοιχεία λαμβάνονται υπόψη,
αλλά το ποια πρόγνωση απ' όλες θα επιλέξει και θα εμπιστευθεί ένας
μετεωρολόγος είναι θέμα εμπειρίας που αποκτά κανείς με το χρόνο». 
Τόσο οι Έλληνες όσο και οι ξένοι μετεωρολόγοι περιγράφουν αυτή την κρίσιμη
στιγμή της επιλογής ως ιδιαίτερα αγχωτική. «Είναι ένας κόμπος στο στομάχι.
Όποιος δεν έχει βρεθεί σε αυτή τη θέση, να βγάλει πρόγνωση, να νιώσει το βάρος
της ευθύνης, να μετρήσει τις επιλογές που έχει, δεν μπορεί να το καταλάβει»,
λέει ο μετεωρολόγος κ. Αντρέας Λαζάνης και ο Βρετανός συνάδελφός του συμφωνεί απόλυτα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17236N092</ED>
<ID>
ID:301419

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N09&aa=2</URL></REF>


Article

<CATEGORY>vin06</CATEGORY>

 <H5>Από τα Ίμια και τον Οτζαλάν μέχρι το «Σαμίνα» και τον χιονιά
</H5><H2>Στις κρίσεις... αυτοσχεδιάζουμε
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Δεν υπάρχει αμφιβολία πως όσοι προσπάθησαν να αντιμετωπίσουν τις επιπτώσεις
της ακραίας κακοκαιρίας στην Αττική, δούλεψαν με ηρωισμό και αυταπάρνηση. 
Και ο υπουργός Εσωτερικών κ. Κώστας Σκανδαλίδης είχε δίκιο όταν έλεγε, πως
«έγινε μια γιγαντιαία προσπάθεια να αντιμετωπιστούν τα περιστατικά επείγουσας
ανάγκης». Αυτό όμως είναι κάτι εντελώς διαφορετικό από τη διαπίστωση του
Πρωθυπουργού κ. Κώστα Σημίτη, ότι «ο μηχανισμός δούλεψε ικανοποιητικά». 
Όπως κάνει σχεδόν πάντα σε έκτακτα περιστατικά, ο κρατικός μηχανισμός
αυτοσχεδίασε. Στην προκειμένη περίπτωση μπορεί το αποτέλεσμα να μην ήταν το
χειρότερο και ο αυτοσχεδιασμός επιβεβλημένος, επειδή δεν υπάρχει εμπειρία
τέτοιων καιρικών φαινομένων. Διότι ως γνωστόν η γραφειοκρατία ­ και η κρατική
μηχανή είναι μια γραφειοκρατία ­ λειτουργεί όχι με βάση τον αυτοσχεδιασμό της
ηγεσίας, αλλά σύμφωνα με το βιβλίο, τους κανόνες. Αν είναι δυνατόν μάλιστα
«χωρίς εξάρσεις και προτιμήσεις» (sina ire et studio, κατά τον Μαξ Βέμπερ). 
Και ο υπουργός... 
Ο υπουργός Εσωτερικών υποχρεώθηκε να αυτοσχεδιάσει για να... φθάσει στο Κέντρο
Επιχειρήσεων. Η Γενική Γραμματεία Πολιτικής Προστασίας άργησε να ζητήσει τη
συνδρομή του Στρατού, επειδή ενδεχομένως οι αρμόδιοι της Γραμματείας να
έκριναν ότι μπορούσε να αντιμετωπίσει μόνη της τα προβλήματα. Ευθύνες γι' αυτό
μάλιστα τις επέρριψε εμμέσως πλην σαφώς ο υφυπουργός Εθνικής Άμυνας κ. Λουκάς
Αποστολίδης. Αλλά και ο συντονισμός με την Αστυνομία υπήρξε... χαλαρός, με
αποτέλεσμα ανενημέρωτοι οδηγοί να ξεκινούν από τη Λαμία προς την Αθήνα για να
εγκλωβιστούν. Ο Νομός Εύβοιας, που κηρύχθηκε πρώτος σε κατάσταση έκτακτης
ανάγκης, βρέθηκε χωρίς μηχανήματα, επειδή τα ανακάλεσε στο κέντρο κάποιος που
αυτοσχεδίαζε. Και ας προβλέπουν οι κανόνες σε όλον τον κόσμο, ότι τα
μηχανήματα μένουν εκεί που βρίσκονται... 
Η διαπίστωση, ότι «ο κρατικός μηχανισμός λειτούργησε ικανοποιητικά» ακυρώνει
την ανάγκη να βγει ένα πόρισμα για τις λειτουργικές ανεπάρκειες που φανέρωσε
στην κρίση. Έτσι, το συμπέρασμα από τη χιονοθύελλα θα είναι, όπως ανακοίνωσε
χθες ο Πρωθυπουργός, να προμηθευτούμε όλοι αλυσίδες για τον χιονιά, που θα
χτυπήσει την Αττική ίσως ύστερα από... 40 χρόνια. Η σημαντικότερη υστέρηση που
παρουσίασε η κρατική μηχανή, η έλλειψη ενός κεντρικού μηχανισμού διαχείρισης
κρίσεων θα συνεχίσει να σέρνεται με τη μορφή πρότασης μεταξύ Μεγάρου Μαξίμου
και «συναρμοδίων υπουργείων. 
Δεν μαθαίνει, δεν μαθαίνει... 
Αν όμως δείχνει κάτι το ιστορικό των έκτακτων περιστατικών τα τελευταία χρόνια
είναι ότι οι αυτοσχεδιασμοί εντείνουν τις κρίσεις. Ότι η κρατική μηχανή δεν
μαθαίνει από τις εμπειρίες. Στην κρίση στα Ίμια, ο Πρωθυπουργός αυτοσχεδίασε
συγκαλώντας την κρίσιμη σύσκεψη του ΚΥΣΕΑ στο πρωθυπουργικό γραφείο, για να μη
δοθεί μεγάλη έκταση στο θέμα. Αποτέλεσμα; Το ΚΥΣΕΑ είχε ελλιπή ενημέρωση. Αυτό
θα μπορούσε να είχε αποφευχθεί αν η σύσκεψη είχε γίνει ­ σύμφωνα με τους
κανόνες ­ στο Πεντάγωνο και, όπως υποστηρίζουν πολλοί, αν υπήρχε η σωστή
ενημέρωση, θα μπορούσε να αποφευχθεί και η ίδια η κρίση. Όπως και να έχει το
πράγμα, διδάγματα από τα λάθη στα Ίμια δεν θα βγάλει ποτέ η κρατική μηχανή. Το
απομαγνητοφωνημένα πρακτικά του Υπουργικού Συμβουλίου, που συζήτησε το θέμα
στις 31 Ιανουαρίου του 1996, έχουν καταστραφεί. 
Απλώς ενημερωνόταν 
Από τα Ίμια μέχρι σήμερα, οι σημαντικότερες κρίσεις που αντιμετώπισε ο
κρατικός μηχανισμός ήταν η υπόθεση Οτζαλάν και το ναυάγιο του «Εξπρές Σαμίνα».
Η υπόθεση Οτζαλάν ήταν ένας αυτοσχεδιασμός από την αρχή μέχρι το τέλος. Ο
υπουργός Εξωτερικών κ. Θεόδωρος Πάγκαλος έκανε τις συνεννοήσεις με τον
γραμματέα του Υπουργικού Συμβουλίου κ. Σωκράτη Κοσμίδη, ο Πρωθυπουργός απλώς
«ενημερωνόταν», ο Αμπντουλάχ Οτζαλάν μπαινόβγαινε στην Ελλάδα κατά παράβαση
κάθε τυπικής διαδικασίας, η «φυγάδευσή» του στην Κένυα αποφασίστηκε σε ad hoc
συσκέψεις, το ίδιο και η αποστολή πρακτόρων της ΕΥΠ. Το σημαντικότερο όμως
είναι, ότι ο κρατικός μηχανισμός δεν έβγαλε κανένα συμπέρασμα από την αποτυχία
του και ούτε προσπάθησε να βρει τις ελλείψεις του, με αποτέλεσμα, ακόμα και
σήμερα, ουδείς γνωρίζει τι έγινε λάθος σε αυτήν την υπόθεση. 
Ούτε συντονισμός 
Ούτε το υπουργείο Εμπορικής Ναυτιλίας έχει μπει στον κόπο να εξετάσει τι
υπηρεσιακά λάθη έγιναν στην τραγωδία του «Εξπρές Σαμίνα». Και αυτό παρά το
γεγονός ότι υπήρξε αδυναμία των αρμοδίων υπηρεσιών να συντονιστούν στην
επιχείρηση διάσωσης. Για αρκετές ώρες ο κρατικός μηχανισμός δεν είχε εικόνα τι
ακριβώς γινόταν, παρά το γεγονός ότι το πλοίο βρισκόταν ένα μίλι μακριά από
τις ακτές. Ούτε ο ακριβής αριθμός των επιβατών ήταν γνωστός στους αρμοδίους,
ούτε είχαν ενημερωθεί εγκαίρως για το ατύχημα. Για να κάνουμε και τις
συγκρίσεις; Μετά την τραγωδία του Μονάχου το 1972, η γερμανική κυβέρνηση
πέρασε από αμείλικτη εξέταση τον μηχανισμό ασφαλείας. Και με βάση εκείνο το
πόρισμα σχηματίστηκε η ειδική μονάδα GSG-9 που απελευθέρωσε τους ομήρους στο
Μογκαντίσου, έξι χρόνια αργότερα. 
Αυτόπτης μάρτυρας διηγείται, ότι κάθε φορά που ένα αμερικανικό αεροπλανοφόρο
έμπαινε στο λιμάνι της Βηρυτού, ένας ναύτης βρισκόταν σε επιφυλακή στην πλώρη,
κρατώντας ένα όπλο που μπορούσε, αν χρειαζόταν, να εκτοξεύσει μια βολίδα
συνδεδεμένη σε έναν κάβο. Το μέτρο είχε καθιερωθεί, επειδή πριν από 40 χρόνια
σε αμερικανικό πολεμικό είχε σπάσει ο κάβος και το πλοίο παρασύρθηκε, κάνοντας
ζημιές στο λιμάνι. 
Στην Ελλάδα, η γραφειοκρατία όχι μόνο σπανίως φαίνεται να είναι σε θέση να
μάθει από προηγούμενα λάθη, αλλά σε έκτακτα περιστατικά δείχνει να αγνοεί και
τους δικούς της κανόνες. Έτσι, ο αρχηγός της Αστυνομίας πήγε ο ίδιος στην οδό
Νιόβης για να συλλάβει τον επικίνδυνο κακοποιό Ματέι Σορίν, κατά παράβαση κάθε
κανονισμού ασφαλείας. Και στην πρώτη υπόθεση απαγωγής λεωφορείου, οι ελληνικές
αρχές ασφαλείας επέτρεψαν στον κακοποιό να διασχίσει τα σύνορα με τους
ομήρους, χάνοντας εντελώς τον έλεγχο της υπόθεσης. Εκείνο το πάθημα,
τουλάχιστον έγινε μάθημα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17236N102</ED>
<ID>
ID:301416

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N10&aa=2</URL></REF>


Article

<CATEGORY>vin06</CATEGORY>

 <H2>Έρευνα σε 4 τομείς για τις καθυστερήσεις στα Σπάτα
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τη διεξαγωγή έρευνας προκειμένου να αναζητηθούν και να αποδοθούν οι ευθύνες
για το χάος που επικράτησε στο νέο διεθνές αεροδρόμιο της Αθήνας «Ελευθέριος
Βενιζέλος» τις τελευταίες μέρες της κακοκαιρίας, ζήτησε χθες ο υπουργός
Μεταφορών και Επικοινωνιών Χρίστος Βερελής από την Υπηρεσία Πολιτικής
Αεροπορίας (ΥΠΑ). 
Η έρευνα θα αφορά συγκεκριμένα τους τομείς λειτουργίας των συστημάτων
επικοινωνιών του αερολιμένα, της ενημέρωσης του επιβατικού κοινού, του
αποχιονισμού των διαδρόμων απογείωσης-προσγείωσης του αεροδρομίου και της
αποπαγοποίησης των αεροπλάνων. Πάντως, ο Γερμανός γενικός διευθυντής της
εταιρείας του Διεθνούς Αερολιμένα Αθηνών (ΔΑΑ) κ. Μ. Μίτσερλιχ, με χθεσινές
δηλώσεις του, κάνοντας τον... Γερμανό, έσπευσε να αποποιηθεί των ευθυνών της
εταιρείας του αεροδρομίου για την εικόνα που αυτό παρουσίασε τις τρεις
τελευταίες μέρες, λέγοντας ότι «η υποδομή και τα συστήματα του αεροδρομίου
παρέμειναν σε πλήρη λειτουργική ετοιμότητα». 
Ως κύριο πρόβλημα, ο κ. Μίτσερλιχ ανέφερε την πολύπλοκη διαδικασία
αποπαγοποίησης των αεροσκαφών, υποστηρίζοντας ότι «τόσο ο εξοπλισμός και το
απαιτούμενο υλικό όσο και το προσωπικό αποτελούν αποκλειστική ευθύνη και
συμβατική υποχρέωση των αεροπορικών εταιρειών και των φορέων επίγειας
εξυπηρέτησης». «Επιπλέον», πρόσθεσε ο κ. Μίτσερλιχ, «μεγάλο πρόβλημα αποτέλεσε
η αδυναμία προσέλευσης προσωπικού στις θέσεις εργασίας, συμπεριλαμβανομένων
των πληρωμάτων των αεροπορικών εταιρειών». Αναφερόμενος στην επικοινωνία του
αεροδρομίου με το κοινό μέσω του τηλεφωνικού κέντρου του αεροδρομίου, ο κ.
Μίτσερλιχ υποστήριξε ότι το κέντρο δέχθηκε περισσότερα από 10.000 τηλεφωνήματα
μέσα σε 24 ώρες, εκ των οποίων απάντησε σε 7.000 κλήσεις. 
Σημειώνεται ότι αρκετοί πιλότοι ανέφεραν ότι ο διάδρομος από τον χώρο
στάθμευσης των αεροσκαφών μέχρι και τον διάδρομο απογειώσεων ήταν τόσο
ολισθηρός, που δεν επέτρεπε να γίνει οποιαδήποτε κίνηση. Χθες οι πτήσεις των
αεροσκαφών ξεκίνησαν μετά τις 9 το πρωί. Μέχρι τότε η Ολυμπιακή Αεροπορία και
η Ολυμπιακή Αεροπλοΐα είχαν ματαιώσει συνολικά 13 δρομολόγια εσωτερικού και
άλλα 11 δρομολόγια εξωτερικού. Στη συνέχεια όλες οι υπόλοιπες πτήσεις έγιναν
με καθυστερήσεις, που έφταναν μέχρι και τις δύο ώρες.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17236N103</ED>
<ID>
ID:301456

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N10&aa=3</URL></REF>


Article

<CATEGORY>vin06</CATEGORY>

 <H2>Μετ' εμποδίων τα αστικά </H2>
Μετ' εμποδίων εκτελέστηκε χθες το 80% των δρομολογίων των αστικών συγκοινωνιών
στην Αττική. Κινήθηκαν συνολικά 1.250 αστικά λεωφορεία, ενώ λόγω του χιονιού
δεν έγιναν τα δρομολόγια προς τα βόρεια προάστια και συγκεκριμένα προς το
Χαλάνδρι, το Μαρούσι, την Κηφισιά, το Ζεφύρι, τα Άνω Λιόσια, τη Μεταμόρφωση,
την Αγία Παρασκευή, τη Λούτσα και τη Μάνδρα Ελευσίνας. Τα λεωφορεία με
προορισμό τα βόρεια προάστια σταματούσαν στον σταθμό του Μετρό, Εθνική Άμυνα. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17236N104</ED>
<ID>
ID:301481

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N10&aa=4</URL></REF>


Article

<CATEGORY>vin06</CATEGORY>

 <H5>ΚΑΤΑΣΤΡΟΦΕΣ ΣΤΙΣ ΚΑΛΛΙΕΡΓΕΙΕΣ ΚΑΙ ΕΛΛΕΙΨΕΙΣ ΣΕ ΚΑΥΣΙΜΑ
</H5><H2>Οι πληγές της επομένης μέρας
</H2>
Καταστροφές στις καλλιέργειες, προβλήματα στην ηλεκτροδότηση σε περιοχές
της Εύβοιας και της Κρήτης, ελλείψεις σε καύσιμα, λιγότερες αποκλεισμένες
περιοχές, συγκοινωνίες που αποκαθίστανται σταδιακά, εντός και εκτός Αττικής,
είναι η εικόνα της επόμενης μέρας από τη σφοδρή κακοκαιρία που έπληξε από την
περασμένη Παρασκευή την Κεντρική και Νότια Ελλάδα. 
Η καλοκαιρία που επικράτησε χθες βοήθησε τα συνεργεία να καθαρίσουν τους
περισσότερους δρόμους, τόσο στην Αττική όσο και στις άλλες περιοχές που
αντιμετώπιζαν προβλήματα. Όμως, συνολικά 187 χωριά σε όλη την Ελλάδα
εξακολουθούσαν να παραμένουν αποκλεισμένα από τα χιόνια που έφταναν ακόμη και
τα δύο μέτρα. 
Τα περισσότερα πρατήρια καυσίμων στην Αττική δεν είχαν ανεφοδιαστεί με καύσιμα
και κυρίως με πετρέλαιο θέρμανσης και δεν μπορούσαν να ανταποκριθούν στην
αυξημένη ζήτηση, ενώ οι συγκοινωνίες εντός του Λεκανοπεδίου από χθες το πρωί,
σταδιακά, ομαλοποιήθηκαν. Για να ξεπεραστούν τα προβλήματα επιστρατεύτηκαν
υπάλληλοι των νομαρχιών, πυροσβέστες, αλλά και μεγάλες ομάδες του Στρατού, που
τις τελευταίες τέσσερις ημέρες έκαναν σχεδόν τα πάντα: 
Όμως, η επόμενη μέρα βρήκε τους αγρότες να μετρούν τεράστιες καταστροφές στις
καλλιέργειες. Ακόμη, εκατοντάδες στάνες από τη Θράκη μέχρι την Κρήτη έχουν
αποκλειστεί με αποτέλεσμα να έχουν μείνει τα ζώα χωρίς τροφή και νερό και
πλέον να κινδυνεύουν άμεσα, ενώ οι παραγωγοί εσπεριδοειδών και οι
ελαιοκαλλιεργητές είδαν την παραγωγή τους, κυρίως στην Πελοπόννησο, στη
Φθιώτιδα και στην Κρήτη να καταστρέφεται. Οι παραγωγοί εσπεριδοειδών της
Λακωνίας, για παράδειγμα, είδαν πάνω από το μισό της παραγωγής τους να
καταστρέφεται και εκτιμάται ότι πρώτη φορά ύστερα από χρόνια δεν θα κάνουν
εξαγωγές. Μόνο στον Νομό Χανίων εκτιμάται ότι τα εγκλωβισμένα στις στάνες
αιγοπρόβατα ξεπερνούν τις 400.000. Οι ελαιοπαραγωγοί της Κρήτης αλλά και της
Θάσου δεν είχαν προλάβει να μαζέψουν τις ελιές τους, αλλά εκτός από τον καρπό
χάνουν και χιλιάδες δένδρα που είτε κάηκαν από τον πάγο είτε έσπασαν από το
βάρος. Οι ζημιές, πάντως, αναμένεται να καταγραφούν από σήμερα από κλιμάκια
γεωπόνων ανά περιοχή, προκειμένου να δοθούν στη συνέχεια αποζημιώσεις. Στην
Εύβοια και στα Χανιά χιλιάδες κάτοικοι αρκετών χωριών εξακολουθούσαν για
τέταρτη μέρα χθες να παραμένουν χωρίς ρεύμα. Στην Εύβοια τα συνεργεία της ΔΕΗ
δεν μπορούσαν να φτάσουν για να διορθώσουν τις βλάβες, ενώ στην Κρήτη τα
προβλήματα εντοπίζονταν κυρίως σε ορεινές περιοχές.

<H3>Χανιά, Ρέθυμνο σε κατάσταση ανάγκης
</H3>
Σε κατάσταση εκτάκτου ανάγκης τέθηκαν χθες το απόγευμα οι Νομοί Ρεθύμνης και
Χανίων σε μία προσπάθεια να αντιμετωπισθούν συντονισμένα από τον κρατικό
μηχανισμό τα προβλήματα που δημιουργήθηκαν στις αγροτικές καλλιέργειες, στο
οδικό δίκτυο και στις κτηνοτροφικές μονάδες, καθώς επίσης και τα προβλήματα
ηλεκτροδότησης και τηλεπικοινωνιών που παρουσιάστηκαν σε ορισμένους οικισμούς.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17236N111</ED>
<ID>
ID:301363

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N11&aa=1</URL></REF>


Article

<CATEGORY>vin06</CATEGORY>

 <H5>Ο ΔΡΟΜΟΣ ΞΑΦΝΙΚΑ ΥΠΟΧΩΡΗΣΕ ΚΑΙ ΤΟ ΦΟΡΤΗΓΑΚΙ ΕΠΕΣΕ ΣΤΟ ΠΑΛΙΟ ΠΗΓΑΔΙ
</H5><H2>Άνοιξε η γη και το κατάπιε...
</H2>
<AUTHOR>ΛΙΑ ΝΕΣΦΥΓΕ</AUTHOR>

Ο δρόμος άνοιξε ξαφνικά χθες στις 9 το πρωί, το έδαφος υποχώρησε και
«κατάπιε» σε βάθος τουλάχιστον τριών μέτρων μέχρι τους πίσω τροχούς του ένα
κλειστό φορτηγό. Δευτερόλεπτα πριν είχε προλάβει ο οδηγός του να απομακρυνθεί
και δεν βούλιαξε μαζί με το κλειστό φορτηγό στη μεγάλη λακκούβα. 
Η καθίζηση σημειώθηκε στη διασταύρωση των οδών Πιττακού και Περιάνδρου στην
Πλάκα. Στο σημείο αυτό είχε σταθμεύσει το κλειστό φορτηγό ο οδηγός του, όταν
ξαφνικά υποχώρησε το έδαφος και το μπροστινό του τμήμα έπεσε στην τρύπα που
άνοιξε. 
Σε μικρή απόσταση, περίπου πέντε μέτρα από το σημείο που έγινε η καθίζηση,
περνάει η σήραγγα του Μετρό της γραμμής από το Σύνταγμα στην Ακρόπολη. Στην
περιοχή έσπευσαν αμέσως τεχνικοί του Μετρό, καθώς και συνεργεία της ΕΥΔΑΠ και
της ΔΕΗ. 
Για ώρα έμεινε εγκλωβισμένο στην τρύπα που σχηματίσθηκε το μικρό φορτηγό,
μέχρι ειδικός γερανός, με δυσκολία λόγω της σαθρότητας του εδάφους, να το
ανασύρει. 
Καθίζηση στην Πλάκα. Από τύχη σώθηκε οδηγός κλειστού φορτηγού, όταν ξαφνικά
υποχώρησε το οδόστρωμα στην οδό Πιττακού στην Πλάκα και το αυτοκίνητο βούλιαξε
σε βάθος τριών μέτρων και χρειάσθηκε ειδικός γερανός για να το ανασύρει

Όπως έγινε γνωστό, στο σημείο αυτό υπήρχε παλιό πηγάδι. Αρμόδιοι της «Αττικό
Μετρό» δήλωσαν ότι η καθίζηση δεν έχει καμία σχέση με τις εργασίες της
διάνοιξης της σήραγγας. Άλλωστε, όπως έλεγαν, στην περιοχή δεν έχει γίνει
καμία εργασία τα τελευταία τρία χρόνια. Οι εργασίες έγιναν σε μεγάλο βάθος,
πάνω από 20 μέτρα, ήταν υπόγεια εκσκαφή και δεν επηρέασαν την επιφάνεια. Στο
σημείο που έγινε η καθίζηση δεν έγινε καμία εργασία από το Μετρό. 
Έλεγαν ακόμα ότι στην περιοχή υπήρχαν αρχαία πηγάδια τα οποία μπαζώθηκαν.
Ειδικοί δεν αποκλείουν η καθίζηση να έχει σχέση με την σφοδρή κακοκαιρία και η
κατάσταση να επιβαρύνθηκε, λόγω των καιρικών συνθηκών. Συνεργεία της ΕΥΔΑΠ
έκαναν χθες ελέγχους για να διαπιστωθεί αν υπήρξε κάποια διαρροή.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17236N121</ED>
<ID>
ID:301364

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N12&aa=1</URL></REF>


Article

<CATEGORY>vin06</CATEGORY>

 <H2>Ελβετικό τοπίο οι δρόμοι της Αθήνας το '56
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Τα πρωτοσέλιδα των «ΝΕΩΝ» στις 8 και 9 Φεβρουαρίου του 1956

«Ενέσκηψεν εις την Βαλκανικήν ο βαρύτερος από 30ετίας χειμών. Η κακοκαιρία
μαίνεται εις όλην την χώραν. Από 126 χωριά δεν υπάρχουν ειδήσεις...». Σαράντα
έξι χρόνια πριν, η Ελλάδα ζει στους 15 βαθμούς υπό το μηδέν. «Η Αρκαδία
εκηρύχθη εις κατάστασιν ανάγκης. Ύψος χιόνος 4 μέτρα»... 
Πρώτο θέμα στις εφημερίδες της εποχής ήταν οι σφοδρές χιονοπτώσεις στις 8 και
9 Φεβρουαρίου του 1956. Το πρωτοσέλιδο των «ΝΕΩΝ», εκείνη την Τετάρτη 8
Φεβρουαρίου, φιλοξενεί αεροφωτογραφία του κατάλευκου χωριού Περσάνη, στην
Κομοτηνή («οκτώ κάτοικοι του οποίου έχασαν τον προσανατολισμόν των λόγω της
χιονοθυέλλης και αγνοείται μέχρις ώρας η τύχη των») και περιγράφει πως «αι
θύελλαι μαίνονται παντού και τα "Ντακότα" της πολεμικής αεροπορίας δεν
ημπόρεσαν χθες (...) να θραύσουν το "φράγμα" του ανέμου και να τροφοδοτήσουν
τους αποκλεισμένους και πεινώντας κατοίκους». Στον Βόλο και στα σεισμόπληκτα
χωριά της περιοχής... «λόγω συσσωρεύσεως της χιόνος κατέπεσαν πολλά
παραπήγματα και σκηναί (...) Ούτω εκατοντάδες σεισμοπαθών (...) ευρέθησαν
εκτεθειμένοι εις την χιονοθύελλαν και το δριμύτατον ψύχος». Η
Αιτωλοακαρνανία... «παρουσιάζει όψιν αρκτικού πεδίου», ενώ καταγράφεται «άγρια
επίθεσις τσακαλιών και λύκων». Λίγες ημέρες πριν από τις εκλογές του 1956
και... «η κίνησις των υποψηφίων βουλευτών κατέστη δυσχερεστάτη, αν όχι
αδύνατος. Ήδη αρκετοί εξ αυτών έχουν αποκλεισθή εις χωρία». 
Την επόμενη ημέρα, Πέμπτη 9 Φεβρουαρίου του 1956, παρ' όλο που «η κακοκαιρία
παρουσιάζει από της πρωίας τάσεις υποχωρήσεως», τα προβλήματα συνεχίζονται:
«Κοζάνη: 23 υπό το μηδέν. Η Πελοπόννησος εκηρύχθη χθες εις κατάστασιν τοπικής
μεγάλης συμφοράς», γράφουν «ΤΑ ΝΕΑ» στον πρωτοσέλιδο τίτλο τους και φιλοξενούν
φωτογραφία από τους χιονισμένους δρόμους του Αμαρουσίου με τη λεζάντα: «Το
χιόνι που πέφτει από προχθές στην περιοχή των Αθηνών μετέβαλε τας οδούς (...)
εις Ελβετικά τοπία». Λίγα χρόνια νωρίτερα, τον Δεκέμβριο του 1951, το χιόνι
είχε «ξαναεπισκεφθεί» την Αθήνα, αλλά τα προβλήματα δεν ήταν τόσο μεγάλα.
«Σημαντική πτώσις της θερμοκρασίας παρετηρήθη συνοδευομένη υπό παγετών, και
χιόνες εκάλυψαν τα πέριξ των Αθηνών», γράφει η εφημερίδα στο φύλλο της Πέμπτης
13 Δεκεμβρίου του 1951, ενώ την επόμενη ημέρα (Παρασκευή 14 του μήνα) το
ρεπορτάζ κάνει λόγο για «νέα επιδημία» και ενημερώνει πως «οι περισσότεροι
Αθηναίοι είναι κρεββατωμένοι από γρίππη».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17236N122</ED>
<ID>
ID:301417

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N12&aa=2</URL></REF>


Article

<CATEGORY>vin07</CATEGORY>

 <H2>11 νεκροί από την κακοκαιρία στην Τουρκία
</H2>
Έντεκα άνθρωποι έχουν χάσει τη ζωή τους από την περασμένη Παρασκευή στην
Τουρκία λόγω της κακοκαιρίας, καθώς άλλα τρία άτομα βρέθηκαν παγωμένα χθες στη
Σμύρνη και στη Σαμσούντα. 
Η χώρα έχει σε μεγάλο βαθμό παραλύσει κάτω από ένα παχύ στρώμα χιονιού και το
κρύο θα συνεχιστεί έως το τέλος της εβδομάδας, σύμφωνα με τις προβλέψεις των
μετεωρολόγων. 
Στη Σαμσούντα (στην ακτή της Μαύρης Θάλασσας), δύο άνθρωποι πέθαναν από
υποθερμία και ένας άλλος τραυματίσθηκε θανάσιμα πέφτοντας από τη στέγη του
σπιτιού του, στην οποία είχε ανέβει για εκχιονισμό. Στη Σμύρνη, βρήκε τον
θάνατο από το κρύο ένας εβδομηντάχρονος που ζούσε εδώ και μήνες σ' ένα
ημιφορτηγό. Το Σαββατοκύριακο, επτά άνθρωποι υπέκυψαν από το κρύο και τις
χιονοθύελλες που έπληξαν ολόκληρη την Τουρκία. Σύμφωνα με τις εφημερίδες, σε
όλη την τουρκική επικράτεια 13.000 χωριά παραμένουν αποκομμένα από τον
υπόλοιπο κόσμο. 
Οι μετεωρολόγοι προειδοποιούν για νέες χιονοπτώσεις σήμερα στη Βόρεια και τη
Βορειοδυτική Τουρκία, κυρίως στην Κωνσταντινούπολη, και για σημαντική πτώση
της θερμοκρασίας, η οποία το βράδυ αναμένεται να φθάσει στην Άγκυρα τους 15
βαθμούς κάτω από το μηδέν. Το κύμα ψύχους αναμένεται να κοπάσει περί το τέλος
της εβδομάδας. 
Στη Νότια Πολωνία, όπου η θερμοκρασία έφθασε την περασμένη Παρασκευή τους
μείον 28 βαθμούς Κελσίου, ένας άνθρωπος έχει βρει τον θάνατο από το κρύο και
δεκάδες χωριά παραμένουν αποκλεισμένα. Δύο πολωνικά και δύο γερμανικά
παγοθραυστικά σπάνε τον πάγο στον ποταμό Όντερ, στα πολωνογερμανικά σύνορα, η
στάθμη του οποίου έχει ανεβεί κατά 44 εκατοστά. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17236N123</ED>
<ID>
ID:301451

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N12&aa=3</URL></REF>


Article

<CATEGORY>vin04</CATEGORY>

 <H5>ΤΡΙΤΗ ΣΥΝΑΝΤΗΣΗ ΚΛΗΡΙΔΗ - ΝΤΕΝΚΤΑΣ ΤΗΝ ΠΑΡΑΣΚΕΥΗ
</H5><H2>Πρώτο θέμα οι αγνοούμενοι
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Κληρίδης και Ντενκτάς θα συναντηθούν την Παρασκευή για να συζητήσουν το
θέμα των αγνοουμένων, και δεν αποκλείεται να υπάρξει κοινή δήλωση προθέσεων
των δύο για το θέμα.

Στο σπίτι του αναπληρωτή ειδικού αντιπροσώπου του ΟΗΕ θα συναντηθούν για
τρίτη φορά οι Κληρίδης - Ντενκτάς. Η φωτογραφία είναι από την προηγούμενη
συνάντησή τους, στο σπίτι του Προέδρου της Κύπρου

Η συνάντηση, που είναι η τρίτη μεταξύ τους ­ μετά τα δύο δείπνα ­ πριν από την
επίσημη έναρξη των απευθείας συνομιλιών για την επίλυση του Κυπριακού,
ορίστηκε χθες ύστερα από τηλεφωνική επικοινωνία των δύο ανδρών.

Καλά ενημερωμένες πηγές έλεγαν στα «ΝΕΑ» ότι τίποτε το συγκεκριμένο δεν
υπάρχει πέραν της αναφοράς του Ντενκτάς στο πρώτο δείπνο ότι «είναι καιρός να
λήξει το θέμα των αγνοουμένων».

Η αναφορά του Ντενκτάς τροφοδότησε ελπίδες και προσδοκίες για πιθανή συμφωνία
εκταφής λειψάνων πεσόντων και στις δύο πλευρές.

Τράπεζα DNA

Σύμφωνα με τις ίδιες πηγές, κατά τη συνάντηση που θα γίνει στην οικία του
αναπληρωτή ειδικού αντιπροσώπου των Ηνωμένων Εθνών κ. Βλόσοβιτς, ο Πρόεδρος
Κληρίδης προτίθεται να εισηγηθεί στον Ρ. Ντενκτάς τη δημιουργία τράπεζας DNA
παρόμοιας με αυτήν που λειτουργεί στις ελεύθερες περιοχές.

Μια τέτοια τράπεζα θα διευκολύνει τις διαδικασίες ταυτοποίησης λειψάνων. Δεν
αποκλείεται ακόμα να κληθούν στη συνάντηση οι αρμόδιοι για τον χειρισμό
θεμάτων αγνοουμένων των δύο πλευρών, Χριστόπουλος και Τάταρ, για να
ενημερώσουν τους δύο άνδρες για τις εργασίες της Διερευνητικής Επιτροπής Αγνοουμένων.

Το κλίμα συνομιλιών, πάντως, συντηρείται εκατέρωθεν. Αντιπροσωπεία του

Εμπορικού και Βιομηχανικού Επιμελητηρίου θα επισκεφθεί τα κατεχόμενα και θα
πάρει μέρος στο συνέδριο του τουρκοκυπριακού επιμελητηρίου. Οι επαφές τους
αναμένεται να πυκνώσουν με στόχο τη λειτουργία στην κατεχόμενη Λευκωσία
κέντρου διαφώτισης της Ευρωπαϊκής Ένωσης.

Ο υπουργός Εξωτερικών Ιωάννης Κασουλίδης εμφανίστηκε επιφυλακτικός ως προς τα
αποτελέσματα των συνομιλιών για την επίλυση του Κυπριακού που αρχίζουν στις 16
Ιανουαρίου. 
Είπε ότι οι δηλώσεις Τούρκων επισήμων δεν δικαιολογούν αισιοδοξία καθώς δεν
δείχνουν οποιαδήποτε αλλαγή στην τουρκική πολιτική.

Προκλητικός στο CNN

Ο Τούρκος Πρωθυπουργός Μπουλέντ Ετζεβίτ, μιλώντας στο τουρκικό CNN, επανέλαβε
ότι για να υπάρξει ειρήνη στην Κύπρο πρέπει να γίνει αποδεκτή η
«πραγματικότητα», ότι δηλαδή στο νησί «υπάρχουν δύο κράτη και δύο έθνη». 
Απαντώντας σε ερωτήσεις του Μεχμέτ Αλί Μπιράντ ο Ετζεβίτ εμφανίστηκε
προκλητικός, υποστηρίζοντας ότι η ύπαρξη ξεχωριστού κράτους στη Βόρεια Κύπρο
είναι πολύ σημαντική όχι μόνο για την ασφάλεια των Τουρκοκυπρίων αλλά και για
την ασφάλεια της Τουρκίας. 
Είπε ακόμα ο Ετζεβίτ ότι το Κυπριακό δεν δημιουργεί προβλήματα σε καμία άλλη
χώρα και δεν πρέπει να απασχολεί την Ευρωπαϊκή Ένωση (...)

Ο Τούρκος υπουργός Εξωτερικών Ισμαήλ Τζεμ σε δηλώσεις απέκλεισε το «πάρε -
δώσε» στο πεδίο των ευρωτουρκικών σχέσεων και του Κυπριακού και πρόσθεσε πως η
Τουρκία ενδιαφέρεται και υποστηρίζει μια αμοιβαία αποδεκτή λύση του Κυπριακού.

Για τις προοπτικές των συνομιλιών ο Τζεμ ανέφερε ως προϋποθέσεις για πρόοδο
και λύση του Κυπριακού ένα κοινό όραμα για το μέλλον της Κύπρου και τον
καθορισμό του τελικού στόχου στον οποίο θέλουν να καταλήξουν Κληρίδης και
Ντενκτάς. Αν αυτά υπάρξουν, είπε, τότε όλα τα δύσκολα και πολύπλοκα θέματα θα διευκολυνθούν.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17236N131</ED>
<ID>
ID:301400

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N13&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η Ελλάδα της τελευταίας στιγμής
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Τελικά είμαστε χώρα της τελεταίας στιγμής. Ό,τι καταφέρνουμε, είναι αποτέλεσμα
και προϊόν της τελευταίας ώρας. Δυσκολευόμαστε αφάνταστα και βραχυκυκλώνουμε
εύκολα αν πρέπει να μπούμε σε κάποιο πρόγραμμα, αν πρέπει να κάνουμε κάτι
ύστερα από μελέτη, επεξεργασία και αναμονή. Αντίθετα, όταν αποφασίσουμε κάτι
στο ξαφνικό και «στο έτσι», στις περισσότερες περιπτώσεις τα πάμε μια χαρά. 
Δεν είναι λίγα τα παραδείγματα που αποδεικνύουν ότι, ως λαός, λειτουργούμε και
είμαστε πολύ καλύτεροι μόνον αν βρισκόμαστε υπό πίεση, όταν δεν μας μένει
άλλος χρόνος, όταν τα περιθώρια έχουν σχεδόν εξαντληθεί. 
Πάρτε για παράδειγμα την κυκλοφορία του ευρώ: τουλάχιστον δύο χρόνια τώρα ήταν
δεδομένο και σίγουρο ότι από την 1η του 2002 θα αντικαθιστούσε τη δραχμή και
θα γινόταν το εθνικό νόμισμα. Είχαμε δηλαδή τόσο καιρό να οργανωθούμε σωστά
για τη σημαντικότατη αυτή αλλαγή, να ενημερωθούμε, να μάθουμε τι έπρεπε να
κάνουμε την κρίσιμη στιγμή. Και όμως όταν αυτή η στιγμή ήλθε, πιαστήκαμε όλοι
αδιάβαστοι. Με πρώτους και καλύτερους τους κρατικούς φορείς που ήταν και οι
περισσότερο αρμόδιοι. Τα όσα συνέβησαν τις πρώτες ημέρες της επίσημης
κυκλοφορίας του ευρώ, απέδειξαν ότι η συντριπτική πλειονότητα πολιτών και
δημόσιων οργανισμών, τραπεζών κ.λπ. όχι μόνο δεν είχαν προετοιμαστεί ­ ως
όφειλαν ­ για την αλλαγή, αλλά ούτε εκείνα τα διαφημιστικά φυλλάδια που είχαν
εκδοθεί δεν διάβασαν. 
Ειλικρινά πιστεύω πως αν η κυβέρνηση είχε επιλέξει την εντελώς ξαφνική
κυκλοφορία του ευρώ, χωρίς επίσημες εξαγγελίες και τους γνωστούς
πανηγυρισμούς, τα πράγματα θα εξελίσσονταν πολύ καλύτερα. Όλοι μας θα είχαμε
προετοιμαστεί άψογα κάνοντας χρήση των πληροφοριών που θα είχαν (σκοπίμως ή
όχι, αδιάφορο) διαρρεύσει, όλοι θα πίστευαν ότι αφού η κυβέρνηση το «κρύβει»
θα είναι κάτι πολύ σημαντικό και όλοι θα ήταν πανέτοιμοι την κρίσιμη ημέρα.
Είμαι σίγουρος ότι αν η κυβέρνηση είχε απαγορεύσει στους υπεύθυνους των
καταστημάτων να έχουν προμηθευτεί ευρώ, ότι όλα τα καταστήματα θα είχαν μόνον
ευρώ στις 3 Ιανουαρίου που άνοιξαν. Ενώ τώρα είμαστε στις 7 Ιανουαρίου και τα
ευρώ είναι ακόμη σπάνια... 
Δεν θέλω να σας θυμίσω τον θρύλο που συνόδευσε την εισαγωγή της πατάτας στην
Ελλάδα από τον Καποδίστρια (που όσο καιρό τις διέθεταν δωρεάν κανένας
παραγωγός δεν πήγαινε να πάρει για να φυτεύσει, ενώ έγιναν ανάρπαστες μέσα σε
μια νύκτα όταν έβαλε φρουρούς ­ δήθεν ­ για να μην τις κλέψουν...), αλλά αν
κάτι ανάλογο γινόταν και με το ευρώ σήμερα δεν θα είχαμε κανένα πρόβλημα. 
Και για να σοβαρευτούμε: η χώρα μας ποτέ δεν τα πήγαινε καλά με τον
προγραμματισμό, με τα μακροπρόθεσμα σχέδια. Πάντοτε λειτουργούσε κυρίως με το
ένστικτο και με το «βλέποντας και κάνοντας» με προοπτική λίγων ετών ή και
μηνών. Έτσι βραχυκυκλώνει κάθε φορά που πρέπει να βάλει μεγάλους στόχους, που
πρέπει να διαχειριστεί υποθέσεις της μακροπρόθεσμα, που επιβάλλεται να χαράξει
νέα πορεία ή να υλοποιήσει σημαντικές καινοτομίες. Είναι αλήθεια ότι από την
εποχή που Πρωθυπουργός ανέλαβε ο κ.Κ. Σημίτης, αυτή η νοοτροπία φάνηκε πως
άρχισε να υποχωρεί και υπήρξαν κάποια δείγματα μακροπρόθεσμου προγραμματισμού
και σχεδιασμού. Το ότι όμως ακόμη συζητάμε ή αντιμετωπίζουμε τις ίδιες
καταστάσεις δείχνει ή ότι αυτή η νοοτροπία έχει πολύ βαθιές ρίζες ή ότι δεν
έγιναν όλα εκείνα τα βήματα που θα την άλλαζαν... <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17236N132</ED>
<ID>
ID:301443

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N13&aa=2</URL></REF>


Article

<CATEGORY>vin04</CATEGORY>

 <H5>ΑΠΙΣΤΕΥΤΟΙ ΑΜΕΡΙΚΑΝΙΚΟΙ ΙΣΧΥΡΙΣΜΟΙ ΣΤΗΝ ΕΚΠΟΜΠΗ «60' ΛΕΠΤΑ» ΤΟΥ ΔΙΚΤΥΟΥ CΒS *
ΥΠΟΝΟΟΥΝ ΣΧΕΣΕΙΣ ΚΥΒΕΡΝΗΣΗΣ - 17Ν * ΔΕΝ ΜΕΤΕΔΩΣΑΝ ΛΕΞΗ ΑΠΟ 80ΛΕΠΤΗ ΣΥΝΕΝΤΕΥΞΗ
ΤΟΥ Γ. ΠΑΠΑΝΔΡΕΟΥ
</H5><H2>Υποδοχή Σημίτη με προβοκάτσια
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Γεμάτο προβοκάτσιες, ψεύδη κι αρνητικά σχόλια είναι το ρεπορτάζ της
εκπομπής «60 λεπτά» του αμερικανικού τηλεοπτικού δικτύου CBS, με θέμα την
τρομοκρατία στην Ελλάδα, που προβλήθηκε την Κυριακή το βράδυ ­ μόλις δύο
εικοσιτετράωρα πριν από την άφιξη του Κώστα Σημίτη στις Ηνωμένες Πολιτείες. 
Τρία από τα δεκάδες σκίτσα μελών της 17Ν βασισμένα στις περιγραφές αυτοπτών
μαρτύρων τα οποία έχει δώσει στη δημοσιότητα η Ελληνική Αστυνομία ύστερα από
«χτυπήματα» της τρομοκρατικής οργάνωσης. Ο πρώην υπάλληλος της αμερικανικής
πρεσβείας στην Αθήνα, κ. Γ. Μέρι ωστόσο διατείνεται ψευδώς στα «60' λεπτά» ότι
η ΕΛ.ΑΣ. δεν έδωσε καμία περιγραφή ατόμων της 17Ν στη δημοσιότητα

Φιλοξενώντας τους γνωστούς «πρώην» με τους αστήρικτους ισχυρισμούς τους, η
μεγάλης ακροαματικότητας εκπομπή φθάνει μέχρι του σημείου να υπονοήσει ότι ο
πρόεδρος της Βουλής, Απόστολος Κακλαμάνης, είναι... συμπαθών τη 17Ν και δεν
επιθυμεί την εξάρθρωσή της! Φυσικά, μεγάλο μέρος του «ρεπορτάζ» καταλαμβάνουν
οι γνωστότατοι αστήρικτοι ισχυρισμοί πως το ΠΑΣΟΚ έχει δεσμούς με την
τρομοκρατική οργάνωση ­ και γι' αυτό δεν κάνει τίποτε όλα αυτά τα χρόνια για
την εξάρθρωση της τρομοκρατίας. 
Η κυβέρνηση αντέδρασε έντονα στη νέα προβοκάτσια, η οποία ενώ «γυρίστηκε» τον
περασμένο Ιούνιο, προβλήθηκε την παραμονή της συνάντησης του Πρωθυπουργού με
τον Πρόεδρο Μπους. Κατήγγειλε την πρωτοφανή επίθεση κατά της Ελλάδας και την
παραβίαση κάθε έννοιας δημοσιογραφικής δεοντολογίας. Την ίδια στιγμή,
κυβερνητικές πηγές ξεκαθάριζαν πως σε περίπτωση που το θέμα της 17Ν τεθεί στη
διάρκεια της επίσκεψης του κ. Σημίτη στις ΗΠΑ ­ κάτι εξαιρετικά πιθανό ­, θα
υπάρχει η κατηγορηματική απάντηση της ελληνικής πλευράς. Μάλιστα, σύμφωνα με
πληροφορίες, η κυβέρνηση θα υπογραμμίσει πως υπάρχει άριστη συνεργασία και με
τη CIA και με το FBI, οπότε κάθε κατηγορία για αναποτελεσματικότητα θα πρέπει
να απευθυνθεί και σε αυτές τις υπηρεσίες. 
Παράσταση διαμαρτυρίας 
Η Ελληνική Πρεσβεία στην Ουάσιγκτον, μάλιστα, έλαβε εντολή να κάνει παράσταση
στο τηλεοπτικό δίκτυο για την αντιδεοντολογική του πρακτική. Το CBS εκτός των
άλλων λογόκρινε συνέντευξη 80 λεπτών που είχε δώσει ο υπουργός Εξωτερικών,
Γιώργος Παπανδρέου, και με την οποία απαντούσε στις κατηγορίες μία προς μία. Η
εκπομπή δεν προέβαλε ούτε λέξη από τη συνέντευξη του κ. Παπανδρέου, ενώ η
αντίστοιχη συνέντευξη του προέδρου της Βουλής, Απόστολου Κακλαμάνη, κατέληξε
ένα μικρό απόσπασμα ολίγων λέξεων, όταν ο κ. Κακλαμάνης παρουσιάζεται ως
γνώστης πραγμάτων της 17Ν, συμπαθών την οργάνωση κι απρόθυμος να βοηθήσει στην
εξάρθρωσή της. Επιπλέον, η παραγωγός της εκπομπής κ. Λάγκλεϊ είχε πριν από
μήνες μακρά συνάντηση-ενημέρωση από τον υπουργό Δημόσιας Τάξης κ. Χρυσοχοΐδη,
ενώ ο διευθυντής του Γραφείου Τύπου στην Ουάσιγκτον κ. Παπαρσένος ενημέρωσε
γραπτώς για τις θέσεις της Αθήνας τον δημοσιογράφο Εντ Μπράντλεϊ που
επιμελήθηκε το ρεπορτάζ. Πλην, όμως, η λογική της προβοκάτσιας είχε κατά τα
φαινόμενα προαποφασισθεί. 
Κυβερνητικές πηγές επισήμαιναν την έντονη αντίθεση των όσων υποστηρίζει το
συγκεκριμένο ρεπορτάζ ­ και άλλα αντίστοιχά του ­ με τις επίσημες δηλώσεις
Αμερικανών αξιωματούχων (με πιο πρόσφατες αυτές του Κόλιν Πάουελ), σύμφωνα με
τις οποίες η συνεργασία ΗΠΑ - Ελλάδας στο θέμα της τρομοκρατίας είναι πάρα
πολύ καλή. 
Πάντως, σύμφωνα με πληροφορίες, Αμερικανοί αξιωματούχοι υποστηρίζουν ότι η
συνεργασία με τις Ελληνικές Αρχές είναι μεν καλύτερη από κάθε άλλη φορά, αλλά
η Αθήνα εξακολουθεί να αρνείται τις υποδείξεις των Αμερικανών για ορισμένα
«μέτρα». Τα μέτρα αυτά είναι, κυρίως, η σύλληψη και ανάκριση περίπου 15
ανθρώπων, γνωστών για εμπλοκή σε τρομοκρατικές πράξεις, και η λήψη δειγμάτων
για εξέταση DNA. Στις υποδείξεις αυτές, που δεν έχουν ποτέ πάρει επίσημη κα
ρητή μορφή, η ελληνική πλευρά απαντά πως είναι αδύνατον, βάσει της ελληνικής
νομοθεσίας, να γίνουν συλλήψεις υπόπτων χωρίς να υπάρχει ούτε ένα στοιχείο
επιβαρυντικό. Για άλλους υπόπτους, μάλιστα, έχει αποφανθεί ήδη η Δικαιοσύνη.
Επιπλέον, η εξέταση DNA απαιτεί προηγούμενη έγκριση δικαστηρίου επί τη βάσει στοιχείων.

<H3>Τό «καμάρι» του CBS!
</H3>
Η εκπομπή «Sixty Minutes» («Εξήντα λεπτά») είναι «καμάρι» του ειδησεογραφικού
τμήματος του καναλιού CBS. To «Sixty Minutes» φημίζεται για τα αποκαλυπτικά
θέματα και το μαχητικό δημοσιογραφικό του στυλ, ενώ έχει και υψηλή
θεαματικότητα. Είναι, ωστόσο, γεγονός ότι τα τελευταία χρόνια τόσο η απήχηση
όσο και το κύρος του έχουν μειωθεί. Το πρόγραμμα δεν έχει μείνει ανεπηρέαστο
από το κλίμα εντυπωσιασμού που έχουν δημιουργήσει τα reality shows, αλλά και
το «νέο κύμα» τηλεοπτικής ειδησεογραφίας που έχουν εισαγάγει συνδρομητικά
κανάλια όπως το MsNBC ή το FoxNews του Ρούπερτ Μέρντοκ. Έτσι, το «Sixty
Minutes» δεν θεωρείται πλέον θεσμός, αλλά ένα πρόγραμμα που κυνηγά επιτυχίες
με κάθε τρόπο. Η δημοσιογραφική ομάδα της εκπομπής, με επικεφαλής τους Μάικ
Γουάλας και Εντ Μπράντλεϊ (που παρουσίασε το ρεπορτάζ για την 17Ν ­ στη
φωτογραφία) έχει υποστεί κριτική για τη στροφή αυτή που δεν συμβαδίζει πάντοτε
με τη δεοντολογία του ρεπορτάζ. Ένα από τα μεγαλύτερα «στραπάτσα» του «Sixty
Minutes» δραματοποιείται στην ταινία «Insider» (με τους Αλ Πατσίνο και Ράσελ
Κρόου). Το φιλμ αφηγείται πώς το δημοσιογραφικό τιμ του προγράμματος «κρέμασε»
έναν επιστήμονα, ο οποίος έδωσε κρίσιμες πληροφορίες ότι η καπνοβιομηχανία
γνώριζε ότι το τσιγάρο είναι καρκινογόνο. Ο Εντ Μπράντλεϊ είναι
πολυβραβευμένος δημοσιογράφος. Όπως, όμως, οι περισσότεροι τηλεοπτικοί αστέρες
της ειδησεογραφίας δεν κάνει ρεπορτάζ, αλλά παρουσιάζει τα ρεπορτάζ που έχουν
κάνει οι παραγωγοί της εκπομπής, εμφανιζόμενος στην κάμερα να παίρνει τις
συνεντεύξεις. 
<H3>ΤΟ ΚΕΙΜΕΝΟ ΤΗΣ ΕΚΠΟΜΠΗΣ - ΠΡΟΚΛΗΣΗ
</H3>
Ο πρώην Αμερικανός πρέσβης στην Αθήνα, Τόμας Νάιλς 
ΕΙΣΑΓΩΓΗ: (Πλάνο: Έξω από την αμερικανική πρεσβεία στην Αθήνα) 
Εάν η αμερικανική πρεσβεία στην Αθήνα φαίνεται σαν φρούριο, αυτό είναι
γεγονός. Το Στέιτ Ντιπάρτμεντ ξοδεύει περισσότερα για την ασφάλειά της από
οπουδήποτε αλλού στον κόσμο. Γιατί; Για να προστατεύσει τους διπλωμάτες της
από μία τρομοκρατική ομάδα, γνωστή ως "17 Νοέμβρη", που τα τελευταία 26 χρόνια
έχει διαπράξει περισσότερες από 100 επιθέσεις (πλάνα από κάποια βομβιστική
ενέργεια). 
Γιατί αυτό που συμβαίνει στην άλλη άκρη του κόσμου θα πρέπει να μας ανησυχεί;
Πρέπει να μας ανησυχεί γιατί η Αθήνα θα φιλοξενήσει τους επόμενους Ολυμπιακούς
Αγώνες. 
ΜΠΡΑΝΤΛΕΪ: Καθώς πλησιάζουν οι χειμερινοί Ολυμπιακοί Αγώνες στο Σολτ Λέικ
Σίτι, το έργο ασφάλειας από τους τρομοκράτες είναι εξίσου σημαντικό μέρος των
προετοιμασιών, όσο και η ετοιμασία της πίστας παγοδρομίας και σκι. Αλλά η
πιθανότητα μιας τρομοκρατικής επίθεσης στο Σολτ Λέικ Σίτι, ωχριά μπροστά στην
πόλη που θα φιλοξενήσει του επόμενους θερινούς Ολυμπιακούς Αγώνες. 
(Πλάνα από Αθήνα) 
Εάν η αμερικανική πρεσβεία στην Αθήνα φαίνεται σαν φρούριο, αυτό είναι
γεγονός. Το Στέιτ Ντιπάρτμεντ ξοδεύει περισσότερα για την ασφάλεια εδώ από
οπουδήποτε αλλού στον κόσμο. Γιατί; Για να προστατεύσει τους διπλωμάτες της
από μία τρομοκρατική ομάδα, γνωστή ως "17 Νοέμβρη", που τα τελευταία 26 χρόνια
έχει διαπράξει περισσότερες από 100 επιθέσεις, δολοφονίες, βομβιστικές
ενέργειες και εκτοξεύσεις ρουκετών. Και όμως όλα αυτά τα χρόνια, ούτε ένα
μέλος της "17 Νοέμβρη" δεν έχει αναγνωρισθεί, πόσο μάλλον συλληφθεί (πλάνα από
κάποια βομβιστική ενέργεια). 
Σήμερα, η "17 Νοέμβρη" ευθύνεται για 22 δολοφονίες. Πέντε εκ των θυμάτων ήταν
υπάλληλοι της αμερικανικής πρεσβείας, δεκάδες Αμερικανοί στρατιωτικοί
τραυματίσθηκαν όταν το στρατιωτικό λεωφορείο που τους μετέφερε ανατινάχθηκε
(πλάνα από επίθεση) και ρουκέτες εκτοξεύθηκαν εναντίον αμερικανικών τραπεζών
και επιχειρήσεων, προκαλώντας ζημιές εκατομμυρίων δολαρίων (πλάνα από
επιθέσεις). 
Και ποια είναι η στάση της ελληνικής κυβέρνησης σε όλα αυτά; 
Ο Τόμας Νάιλς ήταν Αμερικανός πρέσβης στην Ελλάδα από το 1993 έως το 1997. 
ΝΑΪΛΣ: Ρητορικά ήταν εντάξει. Δήλωναν ότι αντιτίθενται στην
τρομοκρατία. "Θα κάνουμε ό,τι μπορούμε για να σταματήσει αυτό το τρομερό
πράγμα", αλλά τίποτε δεν συνέβη. 
ΜΠΡΑΝΤΛΕΪ: Με δεδομένη την αυστηρή φρούρηση των Αμερικανών διπλωματών, η "17
Νοέμβρη" έβαλε ως στόχο τον συνταγματάρχη Στίβεν Σόντερς, τον ακόλουθο Άμυνας
της βρετανικής πρεσβείας στην Αθήνα. Ένα πρωί, τον Ιούνιο του 2000, αφού
αποχαιρέτησε τη σύζυγό του Χέδερ, έφυγε από το σπίτι με το αυτοκίνητό του για
το γραφείο του. Καθώς το αυτοκίνητό του έκοψε ταχύτητα στην πρωινή κυκλοφορία
αιχμής, δύο άνδρες πέρασαν με μοτοσυκλέτα από δίπλα του και τον πυροβόλησαν
τέσσερις φορές (πλάνα από σημείο επίθεσης με αυτοκίνητο Σόντερς). 
ΧΕΔΕΡ ΣΟΝΤΕΡΣ: Είχε τρομερά τραύματα στα χέρια. Δάκτυλα αποκόπηκαν.
Φορούσε επίσης τη ζώνη του και κατάφερε να τη λύσει, άνοιξε την πόρτα του
αυτοκινήτου, βγήκε έξω, φώναζε βοήθεια και κατόπιν κατέρρευσε στον δρόμο. 
ΜΠΡΑΝΤΛΕΪ: Και οι μοτοσυκλετιστές; 
ΧΕΔΕΡ ΣΟΝΤΕΡΣ: Έγιναν άφαντοι. 
ΜΠΡΑΝΤΛΕΪ: Η "17 Νοέμβρη" ανέλαβε την ευθύνη για τη δολοφονία του Σόντερς όπως
έκανε για όλες τις επιθέσεις τους, στέλνοντας προκήρυξη στην αριστερή ε/φ
"Ελευθεροτυπία" (πλάνα απεικονίζουν την ε/φ με την προκήρυξη 17Ν για τον
Σόντερς). Σε αυτές τις εκτενείς και ασυνάρτητες προκηρύξεις, που εκφράζουν ένα
μείγμα μαρξιστικών και υπερεθνικιστικών απόψεων, οι τρομοκράτες συνεχώς
εκόμπαζαν για την ικανότητά τους να κτυπήσουν και να διαφύγουν. Αλλά ο πρέσβης
κ. Νάιλς δηλώνει ότι δεν μπορεί να καταλάβει γιατί οι ελληνικές αρχές δεν
έχουν συλλάβει ούτε έναν τρομοκράτη. 
ΝΑΪΛΣ: Τους είπαμε ποιος πιστεύουμε ότι έγραφε τις προκηρύξεις για τη
"17 Νοέμβρη" από το 1975 και τίποτε δεν συνέβη. Αλλά γνωρίζουν το όνομα. 
ΜΠΡΑΝΤΛΕΪ: Το δώσατε εσείς ως πρέσβης; 
ΝΑΪΛΣ: Όχι ως πρέσβης, αλλά κάποιος που εργαζόταν για μένα στον σταθμό
της CIA είπε στην ελληνική κυβέρνηση ποιος νομίζουμε ότι είναι αυτό το άτομο. 
Φωτεινή εξαίρεση στο προβοκατόρικο ρεπορτάζ του CBS η χήρα του ταξιάρχου
Σόντερς η οποία περιγράφει την προσωπική της τραγική εμπειρία και απευθύνει
για μία ακόμη φορά έκκληση για να παρουσιαστούν όσοι γνωρίζουν κάτι για τη
δολοφονία του συζύγου της ­ χωρίς να εκτοξεύσει κατηγορίες κατά των ελληνικών
διωκτικών αρχών

ΜΠΡΑΝΤΛΕΪ: Και τι έκαναν; 
ΝΑΪΛΣ: Τίποτε. 
ΜΠΡΑΝΤΛΕΪ: Ο πρέσβης Νάιλς δηλώνει ότι όταν το FBI έστειλε μερικούς
αστυνομικούς στις ΗΠΑ για αντιτρομοκρατική εκπαίδευση (πλάνα με Έλληνες
αστυνομικούς) τα αποτελέσματα ήταν τα αντίθετα από αυτό που περίμενε. 
ΝΑΪΛΣ: Διαπιστώσαμε ότι αυτοί οι αστυνομικοί, αφού είχαν εκπαιδευθεί,
ήταν έτοιμοι και σε θέση να καταφέρουν κάτι, μόλις επέστρεψαν στην Ελλάδα
χάθηκαν. 
ΜΠΡΑΝΤΛΕΪ: Πού τοποθετήθηκαν; 
ΝΑΪΛΣ: Μερικοί τοποθετήθηκαν στην Τροχαία. Δεν ξέρω τι έκαναν, αλλά μου
ελέχθη ότι κανένας από αυτούς που εκπαιδεύσαμε δεν κατέληξε να κάνει αυτά που
υποτίθεται ότι θα έκαναν όταν τους επιλέξαμε. 
ΜΠΡΑΝΤΛΕΪ: Και αυτό δεν ήταν αποτέλεσμα κάποιου γραφειοκρατικού μπερδέματος
από πλευράς ελληνικής αστυνομίας; 
ΝΑΪΛΣ: Αν είχε γίνει μία ή δύο φορές, θα ήταν εντάξει. Αλλά καθώς
επαναλαμβανόταν, δεν μπορεί κανείς να το πιστεύσει. 
ΜΠΡΑΝΤΛΕΪ: Αυτό που δεν μπορούν επίσης να πιστεύσουν οι Αμερικανοί επίσημοι
ήταν η ευκολία με την οποία η "17 Νοέμβρη" κατάφερνε να αποκτά όπλα (πλάνα από
Αστυνομικό Τμήμα Βύρωνος). 
Μια Κυριακή απόγευμα, μέλη αυτής της ομάδας εισήλθαν στο Αστυνομικό Τμήμα με
τα πρόσωπά τους ακάλυπτα, αφόπλισαν τους αξιωματικούς υπηρεσίας με την απειλή
όπλου και άδειασαν όλο το οπλοστάσιο. Αλλά, σύμφωνα με τον Γουέιν Μέρι, έναν
πρώην αξιωματούχο του Στέιτ Ντιπάρτμεντ που υπηρέτησε στην Αθήνα, η στάση της
Αστυνομίας σ' αυτή την επίθεση ήταν "αφήστε τα σκυλιά να κοιμούνται" (πλάνο
από ένα σκυλί που κοιμάται έξω από το Αστυνομικό Τμήμα). 
ΓΟΥΕΪΝ ΜΕΡΙ: Η αστυνομία σ' αυτή την περίπτωση είχε μια ευκαιρία να δει
από κοντά, όσο κοντά είμαι εγώ με εσάς, έναν αριθμό τρομοκρατών πρόσωπο με
πρόσωπο. Απ' ό,τι γνωρίζω, καμία δημόσια περιγραφή των ατόμων αυτών, κανένα
σκίτσο δεν δημοσιεύθηκε ποτέ, δεν μεταδόθηκε ποτέ, ούτε έγινε καμία έκκληση
προς το κοινό: "Αναγνωρίζετε αυτό το πρόσωπο;". 
ΜΠΡΑΝΤΛΕΪ (πλάνα από κηδεία Περατικού): Και όμως το ελληνικό κοινό
είναι αυτό που έχει υποφέρει περισσότερο από τη "17 Νοέμβρη". Όλα αυτά τα
χρόνια η πλειοψηφία των θυμάτων ήταν επιφανή μέλη της αθηναϊκής κοινωνίας,
περιλαμβανομένων πολιτικών, εκδοτών και επιχειρηματιών. Όλοι τους
δολοφονήθηκαν μέρα μεσημέρι και όλες οι δολοφονίες παραμένουν ανεξιχνίαστες.
Αυτή ήταν η κηδεία του εφοπλιστή Κώστα Περατικού που δολοφονήθηκε ένα απόγευμα
από τρεις άνδρες τον Μάιο του 1997 καθώς πήγαινε από το γραφείο του στο
αυτοκίνητό του. Στον δρόμο υπήρχε πολύς κόσμος και πολλοί υπήρξαν μάρτυρες της
δολοφονίας, όπως δηλώνουν ο πατέρας του Μιχάλης και ο αδελφός του Νίκος. 
(Ακολουθεί απόσπασμα συνέντευξης των κ.κ. Μιχάλη και Νίκου Περατικού, στο
οποίο υποστηρίζεται ότι η ΕΛ.ΑΣ. αδιαφορεί για τη διαλεύκανση της δολοφονίας
του Κώστα Περατικού) 
<H3>«Θα πέσει η κυβέρνηση αν προσαχθούν σε δίκη οι τρομοκράτες» </H3>
ΜΠΡΑΝΤΛΕΪ: Έπειτα από 26 χρόνια, οι ελληνικές αρχές υποστηρίζουν ότι δεν
γνωρίζουν τίποτα πέρα από το όνομα αυτής της τρομοκρατικής οργάνωσης, που
προέρχεται από ένα γεγονός που συνέβη στο Πολυτεχνείο της Αθήνας τη νύχτα της
17 Νοεμβρίου 1973 (πλάνα από εξέγερση Πολυτεχνείου). Φοιτητές που διαδήλωναν
κατά της στρατιωτικής δικτατορίας που στήριζαν οι ΗΠΑ, καταπατήθηκαν από
τεθωρακισμένα που έστειλαν οι Έλληνες συνταγματάρχες για να καταπνίξουν την
εξέγερση. Άνω των 30 φοιτητών δολοφονήθηκαν και εκατοντάδες τραυματίσθηκαν. Η
μνήμη από την καταπίεση εκείνων των χρόνων είναι ακόμα ζωντανή στην Ελλάδα και
ορισμένοι λέγουν ότι αυτός είναι ο λόγος που η κυβέρνηση διστάζει να
χρησιμοποιήσει αυστηρές μεθόδους για να διαλύσει τη "17 Νοέμβρη". Υπάρχει όμως
και μια άλλη εξήγηση γιατί έπειτα από τόσα χρόνια κανένα από τα μέλη της δεν
έχει συλληφθεί. Υψηλόβαθμοι παρατηρητές, εντός και εκτός Ελλάδος, είναι τώρα
πεπεισμένοι ότι υπάρχουν δεσμοί μεταξύ ορισμένων μελών της σοσιαλιστικής
κυβέρνησης, που έχει κυβερνήσει την Ελλάδα για 17 από τα τελευταία 20 χρόνια,
και της "17 Νοέμβρη", δεσμοί που ανάγονται στην περίοδο που πολέμησαν μαζί
στην ένοπλη αντίσταση κατά της στρατιωτικής δικτατορίας (πλάνα από ελληνικό
κοινοβούλιο με βουλευτές του ΠΑΣΟΚ και τον πρόεδρο της Βουλής ενώ ομιλεί ο
Πρωθυπουργός κ. Σημίτης). Εάν προσαχθούν σε δίκη οι τρομοκράτες, υποστηρίζουν,
θα αποκαλυφθούν αυτοί οι δεσμοί και θα πέσει η κυβέρνηση. 
ΜΠΡΑΝΤΛΕΪ: Μιλάτε για μια δημοκρατική κυβέρνηση. 
ΝΑΪΛΣ: Ναι. 
ΜΠΡΑΝΤΛΕΪ: Μιλάτε για μια κυβέρνηση που είναι μέλος του ΝΑΤΟ. 
ΝΑΪΛΣ: Μάλιστα, καθώς και μέλος της Ε.Ε. 
ΜΠΡΑΝΤΛΕΪ: Που προστατεύει και υποστηρίζει μία τρομοκρατική ομάδα, η οποία
έχει συστηματικά επιτεθεί κατά Αμερικανών. 
ΝΑΪΛΣ: Ανέχονται μία τρομοκρατική ομάδα, γιατί από τη σκοπιά τους, την
εσωτερική πολιτική σκοπιά, η αποκάλυψη της τρομοκρατικής ομάδας θα κοστίσει
πολύ περισσότερα από την μη αποκάλυψή της. 
ΜΠΡΑΝΤΛΕΪ: Πρόεδρος του ελληνικού κοινοβουλίου είναι ο Απόστολος Κακλαμάνης
που συμμετείχε στην αντίσταση (κατά της δικτατορίας) και σήμερα εκπροσωπεί την
υπερεθνικιστική, αντιαμερικανική πτέρυγα του Σοσιαλιστικού Κόμματος. 
Λέγεται ότι ο λόγος που κανένα από τα μέλη της "17 Νοέμβρη" δεν έχει
αναγνωρισθεί ή συλληφθεί, είναι γιατί χαίρουν της προστασίας ισχυρών μελών του
κυβερνώντος σοσιαλιστικού κόμματος. 
ΚΑΚΛΑΜΑΝΗΣ (μεταδίδονται αποσπάσματα της δήλωσης στα ελληνικά και
ακούγεται ευκρινώς μόνο ο μεταφραστής): Ώστε ορισμένοι έξυπνοι άνθρωποι στις
ΗΠΑ υποστηρίζουν ότι σε σημαντικές θέσεις της Δημοκρατίας μας υπάρχουν άτομα
με τη νοοτροπία κοινών εγκληματιών; Τις φήμες αυτές κυκλοφορούν εκείνοι που
για τους δικούς τους λόγους δεν θέλουν να επιλυθεί αυτό το πρόβλημα. 
ΜΠΡΑΝΤΛΕΪ: Μιλήσαμε με τον πρόεδρο της Βουλής, ο οποίος εξοργίστηκε από τον
υπαινιγμό ότι μέλη του κόμματός του προστατεύουν τη "17 Νοέμβρη". 
ΓΟΥΕΪΝ ΜΕΡΙ: Συχνά κάναμε εικασίες για πόσα γνώριζε ο κ. Κακλαμάνης,
και πόσο θα μπορούσε να βοηθήσει, εάν ήθελε να συμμετάσχει σε έναν σοβαρό
αγώνα κατά της "17 Νοέμβρη". Νομίζω ότι είναι ξεκάθαρο ότι δεν το επιθυμεί. 
ΜΠΡΑΝΤΛΕΪ: Ισχυρίζονται, για παράδειγμα, ότι εσείς κ. πρόεδρε, διάκεισθε
συμπαθώς προς τη "17 Νοέμβρη". Είναι αληθές; 
ΚΑΚΛΑΜΑΝΗΣ (δεν ακούγεται η πλήρης απάντηση του προέδρου της Βουλής,
παρά μόνο η φωνή του μεταφραστή): Κύριε Μπράντλεϊ, υπάρχουν ορισμένα όρια.
Αυτό αποτελεί προσβολή για μένα προσωπικά και για το ελληνικό κοινοβούλιο. 
ΜΠΡΑΝΤΛΕΪ: Γεγονός παραμένει ότι στην Αθήνα υπάρχει ένα κλίμα φόβου όσον αφορά
τη "17 Νοέμβρη". Σε μια χώρα που υπερηφανεύεται για την ελευθερία του Τύπου,
οι Έλληνες είναι απίθανο να διαβάσουν ένα σοβαρό ρεπορτάζ για τη "17 Νοέμβρη".
Οι δημοσιογράφοι, είτε ακολουθούν την κυβερνητική γραμμή, ή φοβούνται να
καλύψουν το θέμα. Αφότου η Ανθή Καρασάβα έγραψε άρθρα για τους τρομοκράτες στο
περιοδικό "ΤΙΜΕ", δέχθηκε απειλές για τη ζωή της και κατηγορήθηκε στον
ελληνικό Τύπο ως κατάσκοπος των ΗΠΑ. 
(Ακολουθεί απόσπασμα συνέντευξης με την κ. Καρασάβα) 
ΜΠΡΑΝΤΛΕΪ: Σήμερα στην κεντρική λεωφόρο των Αθηνών, στο σημείο που
δολοφονήθηκε ο ταξίαρχος Σόντερς από τη "17 Νοέμβρη", έχει αναρτηθεί
φωτογραφία του (πλάνα από σημείο δολοφονίας Σόντερς στη Λεωφόρο Κηφισίας).
Πάνω από ένα χρόνο αφότου η Χέδερ Σόντερς έθαψε τον άνδρα της σε ένα επαρχιακό
νεκροταφείο της Αγγλίας, οι ελληνικές αρχές δεν βρίσκονται πλησιέστερα σε
κάποια σύλληψη. 
Έχετε κάποια ελπίδα ότι θα τους συλλάβουν; 
ΧΕΔΕΡ ΣΟΝΤΕΡΣ: Πρέπει να ελπίζω, διαφορετικά δεν θα μπορούσα να
συνεχίσω. Δεν μπορώ να πιστέψω ότι ο Στίβεν χάθηκε τόσο άδικα. Ελπίζω ότι
κάποιος θα εμφανισθεί και θα δώσει στοιχεία. Όπως έχω πει πολλές φορές, όποιος
έχει πληροφορίες και δεν τις γνωστοποιεί, είναι σαν να τραβά τη σκανδάλη στο
επόμενο θύμα. 
ΜΠΡΑΝΤΛΕΪ: Αμερικανοί αξιωματούχοι μυστικών υπηρεσιών λέγουν ότι δεν έχουν
στοιχεία που να συνδέουν την οργάνωση Αλ Κάιντα του Μπιν Λάντεν με τη "17
Νοέμβρη". Γεγονός όμως είναι ότι η Ελλάδα έχει αποτύχει να αντιμετωπίσει
επαρκώς τους τρομοκράτες της για τόσο πολύ χρόνο, με αποτέλεσμα κάποιοι άλλοι
τρομοκράτες να θεωρήσουν ότι η Ελλάδα αποτελεί ένα αδύνατο σημείο όταν θα
φιλοξενήσει τους Ολυμπιακούς Αγώνες του 2004.

<H3>Κακλαμάνης: </H3><H3>Χυδαίοι ισχυρισμοί </H3>
Για απαράδεκτους, χυδαίους και αστήρικτους ισχυρισμούς κατηγορεί την εκπομπή
του CBS ανακοίνωση του γραφείου του Απ. Κακλαμάνη, στην οποία τονίζεται ότι
από 20 λεπτά συνέντευξη χρησιμοποιήθηκαν αποσπάσματα μερικών δευτερολέπτων
και, μάλιστα, με τέτοιον τρόπο, ώστε να εμφανισθεί ο πρόεδρος της Ελληνικής
Βουλής ως φιλικά προσκείμενος στη 17Ν. 
Η πλήρης απάντηση, μάλιστα, του προέδρου της Βουλής στην ερώτηση του κ.
Μπράντλεϊ για το κατά πόσο αληθεύουν οι ισχυρισμοί, σύμφωνα με τους οποίους ο
κ. Κακλαμάνης πρόσκειται φιλικά προς τη 17Ν είναι η εξής: «Αλήθεια! Σας
φαίνομαι πράγματι μια φυσιογνωμία που θα μπορούσε να συμπαθεί κοινούς
δολοφόνους;! Εκτιμώ τη δουλειά σας και τιμώ την ευθύνη σας να μεταφέρετε σ'
αυτή τη συζήτηση και την πιο απίθανη σκέψη. Αλλά δεν δέχομαι σ' αυτό το
επίπεδο τη συζήτησή μας. Κύριε Μπράντλεϊ... αυτό είναι προσβολή και για μένα
προσωπικά και για το Ελληνικό Κοινοβούλιο. Μου θυμίζει άλλες εποχές και άλλους
χώρους. Άλλα καθεστώτα όπου οι άνθρωποι, οι πολίτες έπρεπε να καλούνται να
αποδεικνύουν ότι δεν είναι ελέφαντες. Είναι ντροπή. Αυτό δεν απευθύνεται σε
εσάς αλλά σ' αυτούς που σας δίνουν τη δυνατότητα να υποβάλλετε μια τέτοια
ερώτηση. Με όλη την ευθύνη σάς το λέω αυτό».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17236N141</ED>
<ID>
ID:301401

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Θέατρο σκιών
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Λένε πως «ο πρώτος νεκρός του πολέμου είναι η αλήθεια». Φαίνεται, τελικά, ότι
το ίδιο ισχύει και για την τρομοκρατία. Μόνο που στην περίπτωση αυτή δολοφόνοι
της αλήθειας είναι τα ξένα ΜΜΕ. Το δυσάρεστο είναι ότι η υψηλής θεαματικότητας
εκπομπή παίχθηκε παραμονές της επίσκεψης του κ. Σημίτη στην Ουάσιγκτον και
δημιουργεί «κλίμα». Είναι τυχαίο; Μάλλον, όχι. Άλλωστε, τα γυρίσματα είναι
περσινά και το «σόου» θα μπορούσε να είχε προβληθεί το φθινόπωρο. Βεβαίως, δεν
είναι η πρώτη φορά που η υπόθεση της 17Ν κακοποιείται δημοσιογραφικά από τους
Αμερικανούς ρεπόρτερ. Το σενάριο που παρουσιάστηκε στο «Sixty Minutes»
ελάχιστα ξεφεύγει από την πεπατημένη. Ανακρίβειες και παραλείψεις πάνε
σύννεφο, ενώ για άλλη μία φορά μάς βεβαιώνουν ότι υπάρχει διασύνδεση μελών του
ΠΑΣΟΚ με την οργάνωση, σε βαθμό που αν συλληφθούν τα μέλη της, θα πέσει η
κυβέρνηση! Ποιος το λέει; «Υψηλά ιστάμενοι παρατηρητές εντός και εκτός
Ελλάδος» που μένουν ανώνυμοι. Πρόκειται μάλλον για θέατρο σκιών παρά για
δημοσιογραφία... Όσο για την αυθαίρετη έμμεση εμπλοκή του προέδρου της Βουλής
με την τρομοκρατία, εδώ η εξήγηση είναι μάλλον παραπολιτική. Το «ρεπορτάζ» των
αστέρων του «Sixty Minutes» έγινε το περασμένο καλοκαίρι, στο λυκόφως της
θητείας του κ. Μπερνς στην Αθήνα. Φαίνεται ότι ο κ. Κακλαμάνης «πληρώνει» τη
δημόσια κριτική που είχε δικαίως ασκήσει στον τότε πρέσβη των ΗΠΑ, τον οποίο
είχε «στολίσει» δεόντως ως «ανθύπατο». Κατά τα λοιπά, ο κ. Νάιλς μάς βεβαιώνει
και πάλι ότι οι ΗΠΑ γνωρίζουν τον συντάκτη των προκηρύξεων της οργάνωσης.
Γιατί δεν ανακοινώνουν το όνομά του, ώστε να γελάσει μαζί τους και το παρδαλό κατσίκι;
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17236N142</ED>
<ID>
ID:301444

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N14&aa=2</URL></REF>


Article

<CATEGORY>vin07</CATEGORY>

 <H5>Ο ΜΠΕΡΛΟΥΣΚΟΝΙ ΣΥΓΚΕΝΤΡΩΝΕΙ ΣΤΑ ΧΕΡΙΑ ΤΟΥ ΠΟΛΛΕΣ ΕΥΘΥΝΕΣ
</H5><H2>Ένας για όλες τις δουλειές
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Ολόκληρη η Ευρώπη πάγωσε με την ανακοίνωση της παραίτησης-απομάκρυνσης του
Ιταλού υπουργού Εξωτερικών και την ανάληψη των ευθυνών του από τον ίδιο τον...
εκρηκτικό Ιταλό πρωθυπουργό Σίλβιο Μπερλουσκόνι. 
Ο πρόεδρος. «Έχω την πρόθεση να εκσυγχρονίσω τους μηχανισμούς της εξωτερικής
μας πολιτικής», τονίζει ο Σίλβιο Μπερλουσκόνι

Πλέον τίθεται με σαφήνεια το ερώτημα: Μπορεί ένας άνθρωπος τόσο αμφιλεγόμενος
όσο είναι ο σημερινός Ιταλός πρωθυπουργός να ηγείται της χώρας του στο
εσωτερικό, παράλληλα να παρακολουθεί στενά τις δραστηριότητες του
επιχειρηματικού κολοσσού που έχει χτίσει και ταυτόχρονα να εκπροσωπεί επιτυχώς
τη χώρα του στο εξωτερικό ως υπουργός Εξωτερικών; Μπορεί, τελικά, ένας
άνθρωπος να τα κάνει «όλα»; 
Σε αυτό το ερώτημα οι περισσότεροι αναλυτές απαντούν με ένα κατηγορηματικό
«όχι», τονίζοντας πως η απόφαση του Ιταλού πρωθυπουργού να πάρει στα χέρια του
τα ηνία της εξωτερικής πολιτικής της Ιταλίας θα θέσει σε κίνδυνο τα
μακροπρόθεσμα διπλωματικά συμφέροντα της Ιταλίας. 
Ο ίδιος ο Ιταλός πρωθυπουργός Σίλβιο Μπερλουσκόνι δεν μοιάζει ωστόσο να
συμφωνεί μαζί τους. Μάλιστα, προσπάθησε χθες να καθησυχάσει όσους ­ τόσο στη
χώρα του όσο και στο εξωτερικό ­ μοιάζουν να ανησυχούν απ' αυτήν την πρόσφατη
εξέλιξη στα πολιτικά πράγματα της Ιταλίας, επισημαίνοντας ότι η κυβέρνησή του
είναι προσηλωμένη σε μια ισχυρή Ευρώπη. Σύμφωνα όμως με τον Μπερλουσκόνι,
πρέπει να γίνει διαχωρισμός «ανάμεσα στη συνέχεια της φιλο-ευρωπαϊκής μας
πολιτικής και στο δικαίωμα να προασπίσουμε τα συμφέροντά μας». 
Δύο λοιπόν ημέρες μετά την παραίτηση του Ρουτζιέρο, ο Μπερλουσκόνι διάλεξε τη
μεγαλύτερη εφημερίδα της Ιταλίας, την «Κοριέρε ντελα Σέρα», για να δώσει
συνέντευξη. 
Στη συνέντευξή του ο Ιταλός πρωθυπουργός τονίζει πως θα κρατήσει ο ίδιος το
υπουργείο Εξωτερικών για μερικούς μήνες, γιατί θέλει να πραγματοποιήσει
σημαντικές αλλαγές σε αυτό, στρέφοντας το ενδιαφέρον του υπουργείου
περισσότερο προς τις εμπορικές σχέσεις. «Έχω την πρόθεση να εκσυγχρονίσω τους
μηχανισμούς της εξωτερικής μας πολιτικής ώστε να προωθούνται τα εμπορικά
συμφέροντα των ιταλικών επιχειρήσεων, μικρών και μεσαίων, στην Ευρώπη και στον
κόσμο», λέει ο Σίλβιο Μπερλουσκόνι. 
Όμως ο Ιταλός πρωθυπουργός υπογραμμίζει πως ο ίδιος και ο Ρουτζιέρο έπρεπε να
ακολουθήσουν χωριστούς δρόμους γιατί ο υπουργός επέμενε συνεχώς να εκφράζει
αμφιβολίες για την προσήλωση της ιταλικής κυβέρνησης στην Ευρώπη. 
Τέλος, ο Σίλβιο Μπερλουσκόνι τόνισε στη συνέντευξή του πως ο επόμενος υπουργός
Εξωτερικών θα είναι ένας πολιτικός και όχι ένας μη εκλεγμένος «τεχνοκράτης». 
<H3>Αντιδράσεις για την παραίτηση Ρουτζιέρο
</H3>
Η παραίτηση του Ρουτζιέρο, του περισσότερο φιλοευρωπαίου υπουργού της ιταλικής
κυβέρνησης, προκάλεσε έντονες αντιδράσεις σε όλη την Ευρώπη. Ο Γάλλος υπουργός
Οικονομικών Λοράν Φαμπιούς τόνισε πως ο Ιταλός πρωθυπουργός θα πρέπει
οπωσδήποτε να "ξεκαθαρίσει άμεσα τη στάση της Ιταλίας ως προς την Ευρωπαϊκή
Ένωση" στους άλλους Ευρωπαίους ηγέτες. 
Η Ευρώπη "έχει ανάγκη την Ιταλία, όπως και η Ιταλία έχει ανάγκη την Ευρώπη"
δήλωσε χθες από τις Βρυξέλλες ο εκπρόσωπος τού Ρομάνο Πρόντι, προέδρου της
Ευρωπαϊκής Επιτροπής, απαντώντας σε ερώτηση σχετικά με την παραίτηση του
Ιταλού υπουργού Εξωτερικών Ρενάτο Ρουτζιέρο.

Η Ευρωπαϊκή Επιτροπή εκτιμά πως "δεν θα υπάρξουν επιπτώσεις στην πορεία του
ευρώ από τα γεγονότα στην Ιταλία, τα οποία είναι εσωτερικά θέματα", επισήμανε
ο Πέντρο Σόλμπες, Ευρωπαίος επίτροπος αρμόδιος για τις οικονομικές και
νομισματικές υποθέσεις. 
Ο Ισπανός υπουργός Εξωτερικών Τζόσεπ Πίκε, του οποίου η χώρα ασκεί την
προεδρία της Ε.Ε. κατά το τρέχον εξάμηνο, εξέφρασε χθες την ελπίδα να
συναντηθεί το συντομότερο δυνατόν με τον Ιταλό πρωθυπουργό Σίλβιο
Μπερλουσκόνι. Σχολιάζοντας τις εχθρικές δηλώσεις ορισμένων μελών της ιταλικής
κυβέρνησης σχετικά με το ευρώ, οι οποίες οδήγησαν στην παραίτηση του
Ρουτζιέρο, ο Πίκε τόνισε πως "πρόκειται για ένα εσωτερικό θέμα της ιταλικής
πολιτικής", δεν παρέλειψε όμως να εκφράσει τη λύπη του για τις δηλώσεις αυτές,
τονίζοντας πως "είναι σημαντικό όλες οι ευρωπαϊκές κυβερνήσεις να έχουν την
ίδια αντιμετώπιση στο θέμα του ευρώ". <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17236N161</ED>
<ID>
ID:301358

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N16&aa=1</URL></REF>


Article

<CATEGORY>vin07</CATEGORY>

 <H5>ΙΤΑΛΙΑ
</H5><H2>Η Τσιτσιολίνα βάζει στόχο τη... Βουλή της Ουγγαρίας
</H2>
Ιλόνα Στάλερ. Η Τσιτσιολίνα επιστρέφει

Ο χώρος της πολιτικής δεν της είναι άγνωστος. Στο παρελθόν, είχε διατελέσει
βουλευτής του Ριζοσπαστικού Κόμματος της Ιταλίας. Τώρα, όμως, επιθυμεί να
ασχοληθεί με την πολιτική στην πατρίδα της, την Ουγγαρία, και σχεδιάζει να
είναι ανεξάρτητη υποψήφια βουλευτής της Κομπάνια, έξω από τη Βουδαπέστη. Ο
λόγος για την Ιλόνα Στάλερ. Ποια είναι η Ιλόνα Στάλερ; Μα, η Τσιτσιολίνα, η
διάσημη πορνοστάρ της Ιταλίας, που βάζει τώρα στόχο ένα έδρανο στο Κοινοβούλιο
της Ουγγαρίας. Μόνο που η πολιτική της εκστρατεία άρχισε να αντιμετωπίζει
προβλήματα προτού καν ξεκινήσει: εφημερίδα κατηγόρησε με δημοσίευμά της την
Τσιτσιολίνα ότι την εποχή που εργαζόταν ως σερβιτόρα στη Βουδαπέστη, ήταν
παράλληλα πράκτορας του κομμουνιστικού καθεστώτος. Εκείνη, όμως, διαψεύδει την κατηγορία.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17236N162</ED>
<ID>
ID:301411

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N16&aa=2</URL></REF>


Article

<CATEGORY>vin07</CATEGORY>

 <H2>Οι Ινδοί αρνούνται να συνομιλήσουν με τους Πακιστανούς
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Αμερικανός πρόεδρος Τζορτζ Μπους δήλωσε χθες ότι η κατάσταση μεταξύ της
Ινδίας και του Πακιστάν παραμένει σοβαρή, ενώ οι διπλωματικές προσπάθειες για
τον κατευνασμό της έντασης συνεχίστηκαν με την επίσκεψη του Βρετανού
πρωθυπουργού Τόνι Μπλερ στο Ισλαμαμπάντ. Η Ινδία απέκλεισε ωστόσο προς το
παρόν το ενδεχόμενο να συνομιλήσει με τον γείτονα και αντίπαλό της. "Δεν
πιστεύω ότι η κατάσταση έχει εκτονωθεί", δήλωσε χθες ο Μπους προς τους
δημοσιογράφους, προσθέτοντας ότι θεωρεί "πολύ σημαντικό να κάνει ο
(Πακιστανός) πρόεδρος Μουσάραφ μια σαφή δήλωση προς τον κόσμο ότι προτίθεται
να καταστείλει την τρομοκρατία". Νωρίτερα ο Μπλερ είχε καλέσει το Πακιστάν και
την Ινδία, χώρες που κατέχουν αμφότερες πυρηνικά όπλα, να συνομιλήσουν μεταξύ
τους για να διευθετήσουν τη διένεξή τους σχετικά με το Κασμίρ. Η ανάπτυξη
στρατιωτικών δυνάμεων στα σύνορα των δύο χωρών στο Κασμίρ, μετά την επίθεση
αυτοκτονίας που πραγματοποίησαν τον περασμένο μήνα αυτονομιστές του ινδικού
αυτού κρατιδίου εναντίον του Κοινοβουλίου στο Νέο Δελχί, έχει φέρει την
περιοχή στο κατώφλι του πολέμου. "Σ' αυτούς τους πολύ δύσκολους καιρούς, και
οι δύο χώρες κατανοούν την ανάγκη να ηττηθεί η τρομοκρατία και να επιλυθούν τα
δύσκολα θέματα μέσω του διαλόγου", δήλωσε ο Μπλερ προς τους δημοσιογράφους
μετά τις συνομιλίες που είχε στο Ισλαμαμπάντ με τον πρόεδρο Περβέζ Μουσάραφ. Ο
στρατηγός Μουσάραφ δήλωσε ότι η χώρα του απορρίπτει την τρομοκρατία σε όλες
τις μορφές της και θέλει να ξεκινήσει διάλογο με την Ινδία. Σύμφωνα με
παρατηρητές, ήταν η σαφέστερη και πιο κατηγορηματική δήλωση που έχει κάνει
μέχρι σήμερα, αλλά ο Ινδός υπουργός Εξωτερικών Τζάσουαντ Σινγκ δήλωσε ότι δεν
μπορεί να υπάρξει διάλογος επειδή δεν υπάρχει κάποια φανερή αλλαγή στη στάση
του Πακιστάν, το οποίο η Ινδία κατηγορεί ότι υποστηρίζει τους αυτονομιστές στο
Κασμίρ. Ο Μπλερ είχε την Κυριακή συνομιλίες στην ινδική πρωτεύουσα με τον
πρωθυπουργό Ατάλ Μπεχάρι Βατζπαγί, οι οποίες δεν φάνηκε ωστόσο να αμβλύνουν τη
στάση της Ινδίας έναντι του Πακιστάν. Αξιωματούχος του ινδικού υπουργείου
Άμυνας ανακοίνωσε ότι ένας Ινδός και πέντε Πακιστανοί στρατιώτες σκοτώθηκαν
χθες κατά μήκος της γραμμής ελέγχου στο Κασμίρ κατά τη διάρκεια ανταλλαγής πυρών.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17236N163</ED>
<ID>
ID:301452

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N16&aa=3</URL></REF>


Article

<CATEGORY>vin07</CATEGORY>

 <H5>ΥΣΤΕΡΑ ΑΠΟ ΤΕΣΣΕΡΙΣ ΜΗΝΕΣ ΠΟΛΕΜΟΥ ΟΙ ΑΜΕΡΙΚΑΝΟΙ ΕΝΤΕΙΝΟΥΝ ΞΑΝΑ ΤΟΥΣ ΒΟΜΒΑΡΔΙΣΜΟΥΣ
</H5><H2>Παραμένει άφαντος ο Μπιν Λάντεν
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Στον τέταρτο μήνα εισήλθε χθες ο «πόλεμος εναντίον της τρομοκρατίας» στο
Αφγανιστάν και ο βασικός στόχος της επιχείρησης, ο Οσάμα Μπιν Λάντεν,
παραμένει άφαντος. 
Οι ΗΠΑ, ωστόσο, δεν καταθέτουν τα όπλα: «Σκοπεύουμε να τον αιχμαλωτίσουμε ή να
τον σκοτώσουμε, και αυτό είναι το καλύτερο που μπορούμε να κάνουμε», δήλωσε ο
υπουργός Άμυνας της χώρας, Ντόναλντ Ράμσφελντ. Στο πλαίσιο των επιχειρήσεων
για τη σύλληψη μαχητών της Αλ Κάιντα, οι αμερικανικές δυνάμεις ενέτειναν χθες
τους βομβαρδισμούς από αέρος και ενίσχυσαν τις θέσεις τους στο Ανατολικό
Αφγανιστάν. Σύμφωνα, μάλιστα, με τη Βικτόρια Κλαρκ, εκπρόσωπο του Πενταγώνου,
Αμερικανοί κομάντος ερευνούν στην περιοχή Ζαουάρ της επαρχίας Χοστ μια βάση
που πιθανόν να ανήκει στην Αλ Κάιντα. Η ίδια πρόσθεσε ότι οι ΗΠΑ έχουν
συλλάβει 346 Ταλιμπάν ή μέλη της Αλ Κάιντα, οι οποίοι κρατούνται σε διάφορες
τοποθεσίες του Αφγανιστάν, ή στο αμερικανικό πολεμικό πλοίο «USS Bataan», στη
Θάλασσα του Ομάν. 
Ο ΟΗΕ

«Νομίζω ότι οι Αμερικανοί είναι ιδιαιτέρως προσεκτικοί», δήλωσε ο ειδικός
απεσταλμένος των Ηνωμένων Εθνών στο Αφγανιστάν, Λαχντάρ Μπραχίμι. «Γνωρίζουν
ότι σε ορισμένες περιπτώσεις έχουν πληγεί πολίτες και είμαι βέβαιος ότι θα
επιδείξουν τη μεγαλύτερη δυνατή προσοχή προκειμένου να αποφύγουν παρόμοια
ατυχήματα στο μέλλον». Με τις ευλογίες, λοιπόν, του ΟΗΕ, και παρά τις
ανησυχίες της νέας αφγανικής κυβέρνησης όσον αφορά τις «παράπλευρες απώλειες»,
οι βομβαρδισμοί στο Αφγανιστάν αναμένεται να συνεχιστούν «έως ότου επιτευχθούν
όλοι οι στόχοι», όπως δήλωσε χαρακτηριστικά ο Βρετανός πρωθυπουργός Τόνι
Μπλερ. 
Σύμφωνα, πάντως, με την εφημερίδα «The Washington Post», οι
αμερικανικές αρχές σημείωσαν πρόσφατα μία σημαντική επιτυχία: εντόπισαν την
πηγή απ' όπου προήλθαν τα 325.000 από τα 500.000 δολάρια που είχαν δαπανήσει
συνολικά οι τρομοκράτες για τις επιθέσεις της 11ης Σεπτεμβρίου. 
Οι αμερικανικές αρχές κατέληξαν στο συμπέρασμα ότι τα χρήματα αυτά είχαν
μεταβιβαστεί από τρομοκράτες που δρουν στα Ηνωμένα Αραβικά Εμιράτα και σε
άλλες χώρες, και εντόπισαν τα ίχνη της προέλευσής τους χάρη στις αποδείξεις
και τις αναλήψεις από τις πιστωτικές κάρτες, καθώς και από πληθώρα άλλων
οικονομικών συναλλαγών που είχαν οι 19 αεροπειρατές. 
Ο Μπους

«Ο επόμενος χρόνος θα είναι ένας χρόνος πολέμου», δήλωσε ο Αμερικανός πρόεδρος
Τζορτζ Μπους, λίγο πριν εκπνεύσει το 2001. Η αμερικανική κυβέρνηση
συνεργάζεται με κάθε έθνος που συμμετέχει στη συμμαχία εναντίον της
τρομοκρατίας και «τα ενθαρρύνει να λάβουν μέτρα στο εσωτερικό τους», δήλωσε
την περασμένη εβδομάδα ο Ντόναλντ Ράμσφελντ. 
Τι σημαίνει αυτό; Σε χώρες όπως οι Φιλιππίνες, η Υεμένη και η Σομαλία, οι ΗΠΑ
παράσχουν σιωπηλά πληροφορίες, εκπαίδευση και πολεμοφόδια, και αφήνουν κατόπιν
τις τοπικές αρχές να αναλάβουν δράση. 
Εν ανάγκη, ο πόλεμος εναντίον της τρομοκρατίας γίνεται και δι' αντιπροσώπου.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17236N171</ED>
<ID>
ID:301359

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N17&aa=1</URL></REF>


Article

<CATEGORY>vin07</CATEGORY>

 <H2>Στο Αφγανιστάν περιμένουν τους τουρίστες!
</H2>
Μποναβάς, Αφγανιστάν. Οικογένεια σε ορεινό χωριό μαζεύεται γύρω από τη
ζεστασιά μιας λάμπας πετρελαίου

«Μέσα σε μερικούς μήνες το Αφγανιστάν θα αποτελεί και πάλι δημοφιλή τουριστικό
προορισμό»: η (υπεραισιόδοξη) αυτή πρόβλεψη έγινε χθες από τον Αφγανό υπουργό
Τουρισμού, Αμπντούλ Ραχμάν, ο οποίος, εμπνεόμενος, ίσως, από τον οικοτουρισμό
ή τον αγροτουρισμό, μοιάζει να προωθεί τώρα τον... «πολεμοτουρισμό». 
«Η χώρα είναι έτοιμη να υποδεχθεί ξανά τουρίστες, για πρώτη φορά εδώ και 23
χρόνια», δήλωσε. «Πολλοί άνθρωποι είναι ιδιαίτερα περίεργοι να την δουν με τα
μάτια τους, ιδίως από τότε που εμφανίζεται τόσο συχνά στην τηλεόραση». 
Οι Αμερικανοί, πιο συγκεκριμένα, θα ενθουσιαστούν, σύμφωνα με τον Ραχμάν, με
την ιδέα μιας περιήγησης στις σπηλιές της Τόρα Μπόρα, όπου φέρεται να κρυβόταν
για πολλές εβδομάδες ο Οσάμα Μπιν Λάντεν και οι άνδρες του, ή στην Κανταχάρ,
το προπύργιο του ανώτατου ηγέτη των Ταλιμπάν, μουλά Ομάρ. «Φυσικά δεν θα
έστελνα εκεί τουρίστες σήμερα, αλλά σε μερικούς μήνες η κατάσταση θα είναι
πολύ διαφορετική», είπε ο Ραχμάν. 
Προς το παρόν, πάντως, η κατάσταση κάθε άλλο παρά ιδανική θα μπορούσε να
χαρακτηριστεί: ο Μπιν Λάντεν και ο Ομάρ εξακολουθούν να διαφεύγουν, τα
αμερικανικά μαχητικά εξακολουθούν να βομβαρδίζουν αρκετές περιοχές, η Κανταχάρ
παραμένει, σύμφωνα με τις ανθρωπιστικές οργανώσεις, εξαιρετικά ασταθής, οι
περισσότερες πόλεις είναι ρημαγμένες από τους αλλεπάλληλους πολέμους των
τελευταίων ετών, στους δρόμους που τις συνδέουν παραμονεύουν ληστές, η υποδομή
της χώρας είναι συμβολική, οι διακοπές του ηλεκτρικού ρεύματος συχνότατες και
η αφγανική εκδοχή του «ξενοδοχείου πολυτελείας» πόρρω απέχει από τα διεθνή
πρότυπα. 
Αισιοδοξία

Ο Ραχμάν, φυσικά, δεν αγνοεί αυτά τα προβλήματα. Πιστεύει, όμως, ότι οι αρχές
είναι σε θέση να καταστήσουν ασφαλείς ορισμένους βασικούς τουριστικούς
προορισμούς, όπως είναι η πρωτεύουσα Καμπούλ, η κοιλάδα του Πανσίρ, ή η πόλη
Χεράτ. Υποστηρίζει μάλιστα ότι πολλά τουριστικά πρακτορεία της Αιγύπτου, της
Ισπανίας, αλλά και της Ελλάδας, έχουν ήδη αρχίσει να ενδιαφέρονται για το
τουριστικό δυναμικό της χώρας. Όταν επαναληφθούν, λοιπόν, οι διεθνείς
εμπορικές πτήσεις, σε μερικές εβδομάδες, «οι ξένοι θα αρχίσουν να καταφθάνουν
κατά πλήθη».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17236N172</ED>
<ID>
ID:301412

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N17&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Χρειάζονται αγγελιαφόροι εκσυγχρονισμού
</H2>
<AUTHOR>THOMAS L. FRIEDMAN</AUTHOR>

Ο Τζορτζ Μπους προειδοποίησε τους Αμερικανούς ότι ο πόλεμος κατά της
τρομοκρατίας θα είναι μακρύς. Πώς όμως θα ξέρουν ότι κερδήθηκε έστω και ο
πρώτος γύρος του; Απλό. Θα έχει κερδηθεί όταν ο Οσάμα Μπιν Λάντεν και οι
σύμμαχοί του θα έχουν σκοτωθεί και όταν οι ηγέτες τους αραβο-μουσουλμανικού
κόσμου θα έχουν σκοτώσει τις ιδέες του. Μέχρι σήμερα ωστόσο οι μόνοι ηγέτες
που έχουν επιτεθεί άμεσα στον Μπιν Λάντεν και στη στρεβλή άποψή του για το
Ισλάμ είναι ο πρόεδρος Μπους και ο Τόνι Μπλερ. Γιατί; Μία αιτία είναι πως οι
ηγέτες της Μέσης Ανατολής δεν συνηθίζουν να μιλούν ειλικρινά στον λαό τους,
ιδιαίτερα όσον αφορά τη θρησκεία. Ορισμένοι ηγέτες φοβούνται επίσης να
αμφισβητήσουν άμεσα τον Μπιν Λάντεν μήπως γίνουν στόχοι του. Αλλά ο
σημαντικότερος λόγος είναι ο εξής: ο Μπιν Λάντεν είναι ένα αυθεντικό πρόσωπο
που παράτησε τα πλούτη του στη Σαουδική Αραβία για να ζήσει σε μια σπηλιά και
να πολεμήσει τους Σοβιετικούς και τους Αμερικανούς. Για να αντισταθμίσει
κανείς το αυθεντικό του μήνυμα μίσους χρειάζεται έναν αυθεντικό αγγελιαφόρο
προόδου, ανεκτικότητας και εκσυγχρονισμού. Πολύ λίγα τέτοια μηνύματα και λίγοι
αγγελιαφόροι υπάρχουν σήμερα στον αραβο-μουσουλμανικό κόσμο. Κατ' αρχάς, είναι
δύσκολο να αναπτύξει κανείς μια αυθεντική φωνή σε αυταρχικές κοινωνίες, όπου
ηγέτες της σκέψης ­ ιμάμηδες, ακαδημαϊκοί, πολιτικοί ή αρθρογράφοι ­ είτε
ανήκουν στο καθεστώς είτε φυλακίζονται από το καθεστώς. Η φυσική απάντηση στον
θρησκευτικό ολοκληρωτισμό του Μπιν Λάντεν είναι μια ιδεολογία που να έχει
επίσης τις ρίζες της στην ισλαμική παράδοση και στις ισλαμικές αξίες, αλλά να
είναι προοδευτική και να βλέπει προς τα εμπρός. Ουδείς Αραβο-μουσουλμάνος
ηγέτης έχει σήμερα προβάλει ένα τέτοιο όραμα. Αντιθέτως, ο Μπιν Λάντεν είναι
απλώς μια ακραία έκφραση της ίδιας αυστηρής θρησκευτικής ιδεολογίας την οποία
έχουν χρησιμοποιήσει πολλά από αυτά τα αραβικά καθεστώτα για να
νομιμοποιηθούν. Το Ισραήλ ήταν αυτό που εκτέλεσε τον ηγέτη των ναζί Άντολφ
Άιχμαν. Αλλά η σύγχρονη Γερμανία ήταν εκείνη που «εκτέλεσε» τον Ναζισμό,
συντάσσοντας ένα από τα πιο δημοκρατικά συντάγματα του κόσμου και εφαρμόζοντάς
το. Έτσι οι Γερμανοί μεταμόρφωσαν τη Γερμανία από μια καταστροφική σε μια
εποικοδομητική δύναμη για τους ίδιους, την Ευρώπη και τον κόσμο. Ο
Μπινλαντενισμός πρέπει να αντιμετωπισθεί με τον ίδιο τρόπο.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17236N173</ED>
<ID>
ID:301474

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N17&aa=3</URL></REF>


Article

<CATEGORY>vin07</CATEGORY>

 <H5>ΚΕΝΥΑ: Η ΙΣΤΟΡΙΑ ΤΗΣ ΛΕΑΙΝΑΣ ΠΟΥ ΥΙΟΘΕΤΗΣΕ ΜΙΑ ΜΙΚΡΗ ΑΝΤΙΛΟΠΗ
</H5><H2>Η αγάπη του λιονταριού
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι νόμοι της φύσης είναι άτεγκτοι. Κι έτσι, μια ιστορία αγάπης ανάμεσα σε
μία λέαινα και έναν όρυγα (είδος αφρικανικής αντιλόπης) ηλικίας μόλις δύο
εβδομάδων τελείωσε με τραγικό τρόπο, όταν ένα αρσενικό λιοντάρι από το κοπάδι
κατασπάραξε το μωρό. 
Ιστορία αγάπης: Η ευαίσθητη λέαινα με το υιοθετημένο μωρό της, που δεν
μπόρεσε όμως να το σώσει από ένα αρσενικό λιοντάρι με συμβατικά γούστα...

Πριν από δεκαπέντε ημέρες, κατά τη διάρκεια του κυνηγιού σε πάρκο της Κένυας,
η λέαινα έτρεψε σε φυγή τη μητέρα αντιλόπη. Αλλά αντί να κατασπαράξει το
μικρό, η λέαινα το πήρε υπό την προστασία της. Τα δύο ζώα έγιναν αχώριστα,
εκτός από τα διαστήματα που το μικρό πήγαινε για να θηλάσει στη μητέρα του, η
οποία παρακολουθούσε από απόσταση ασφαλείας. Στη συνέχεια, ο νεαρός όρυγας
επέστρεφε στη λέαινα. Οι τουρίστες και οι φύλακες του πάρκου Σαμπούρου, στη
βόρεια Κένυα, καθώς και μέλη της φυλής Σαμπούρου, παρακολουθούσαν επί μέρες το
παράξενο σύμπλεγμα."Το μητρικό ένστικτο υπερίσχυσε", δήλωσε η Νταφν Σέλντρικ,
μια κτηνίατρος που έχει περάσει πολλά χρόνια μελετώντας την πανίδα της Κένυας
και έχει παρασημοφορηθεί από τη βασίλισσα της Αγγλίας για την εργασία της στην
επανένταξη ορφανών ζώων στην άγρια ζωή. "Αυτό το είδος υιοθεσίας δεν είναι
χωρίς προηγούμενο", είπε η Σέλντρικ διηγούμενη την ιστορία μίας μικρής ζέβρας
η οποία είχε υιοθετηθεί από λέαινα που είχε κατασπαράξει τη μητέρα της πριν η
κτηνίατρος αναλάβει τη φροντίδα της. 
"Αυτό που είναι παράξενο είναι ότι η μικρή αντιλόπη πήγαινε να θηλάσει στη
μητέρα της και στη συνέχεια επέστρεφε στη λέαινα", είπε η ειδικός, η οποία
είναι διευθύντρια του ιδρύματος Ντέιβιντ Σέλντρικ στη μνήμη του συζύγου της,
μεγάλου φυσιοδίφη και ιδρυτή του μεγαλύτερου φυσικού πάρκου της Κένυας, του
Τσάβο. 
Σύμφωνα με τους φύλακες του πάρκου, η λέαινα προστάτευσε το μικρό από μία
λεοπάρδαλη που ήθελε να το κατασπαράξει. Στο τέλος, εξασθενημένη από την
έλλειψη τροφής έπειτα από δύο εβδομάδες φροντίδας του μωρού, η λέαινα οδήγησε
τη μικρή αντιλόπη στο ποτάμι για να πιει νερό. Την ώρα που είχε αποκοιμηθεί,
και ενώ το μικρό έπαιζε κοντά, ένα λιοντάρι που βρισκόταν πίσω από τους
θάμνους το άρπαξε και το κατασπάραξε. 
Το αναπόφευκτο 
"Τα λιοντάρια όπως και όλα τα άλλα είδη, και ιδίως ο άνθρωπος, μπορούν να
αναπτύξουν αισθήματα για τα εγκαταλελειμμένα μωρά. Αυτή η λέαινα λυπήθηκε το
μωρό της αντιλόπης. Αλλά η ιστορία δεν μπορούσε παρά να έχει κακή κατάληξη.
Μοιραία το μωρό κατασπαράχθηκε από ένα άλλο λιοντάρι ", είπε η Σέλντρικ. Όσο
για τους ανθρώπους, πρόσθεσε, "αντί να απολαμβάνουν το θέαμα, όφειλαν να έχουν
επιστρέψει τη μικρή αντιλόπη στη μητέρα της". <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17236N181</ED>
<ID>
ID:301360

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N18&aa=1</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Εις θάνατον τρεις ισλαμιστές
</H2>
Την ποινή του θανάτου επέβαλε χθες Δικαστήριο Κρατικής Ασφάλειας της Τουρκίας
σε τρία μέλη ισλαμικής οργάνωσης, η οποία κατηγορείται για περισσότερους από
100 φόνους τα τελευταία 12 χρόνια. Οι Φερχάν Οζμέν, Νετζντέτ Γιουκσέλ και
Ρουστού Αϊτουφάν κρίθηκαν ένοχοι για "απόπειρα ανατροπής του συνταγματικού
καθεστώτος με τη βία και τα όπλα", ενώ 15 ακόμη κατηγορούμενοι εισέπραξαν
μικρότερες ποινές. Οι καταδικασθέντες σε θάνατο ήταν μέλη της παράνομης
οργάνωσης Χεζμπολάχ, η οποία δεν έχει καμία σχέση με την εδρεύουσα στον Λίβανο
ομώνυμη οργάνωση. Οι εισαγγελείς τούς κατηγόρησαν για ανάμειξη στη δολοφονία
εξεχόντων Τούρκων, συμπεριλαμβανομένου του δημοσιογράφου Ουγκούρ Μουμτσού, το
1993, καθώς του πρώην υπουργού Πολιτισμού Αχμέτ Τανέρ Κινσαλί, το 1999. 
Τα εναντίον τους αποδεικτικά στοιχεία βρέθηκαν σε δισκέτες ηλεκτρονικού
υπολογιστή που κατασχέθηκαν έπειτα από επιδρομή σε σπίτι που χρησιμοποιούσε η
Χεζμπολάχ στην Κωνσταντινούπολη τον Φεβρουάριο του 2000. Η 0214λεση της ποινής
τους όμως δεν αναμένεται να πραγματοποιηθεί, καθώς καμία θανατική ποινή δεν
έχει εκτελεστεί στην Τουρκία από το 1984 και η χώρα δέχεται έντονες πιέσεις
από την Ευρωπαϊκή Ένωση να την καταργήσει.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17236N182</ED>
<ID>
ID:301413

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N18&aa=2</URL></REF>


Article

<CATEGORY>vin07</CATEGORY>

 <H2>Το στρες ευνοεί την παχυσαρκία
</H2>
Μακροχρόνιο στρες. Επιστήμονες ανακάλυψαν ότι μπορεί να έχει αιτιώδη σχέση με
την παχυσαρκία

Μην αγχώνεστε και μη στενοχωριέστε, γιατί... θα παχύνετε! Αυτό τουλάχιστον
προκύπτει από μελέτη Σουηδών επιστημόνων που δημοσιεύθηκε χθες. Στην έρευνα
αυτή τονίζεται ότι το μακροχρόνιο στρες μπορεί να έχει αιτιώδη σχέση με την
παχυσαρκία. 
Η νέα αυτή ιατρική μελέτη, που έγινε σε 50 υπέρβαρους Σουηδούς,
πραγματοποιήθηκε από ερευνητές του πανεπιστημιακού νοσοκομείου του
Γκέτενμποργκ και αποκαλύπτει ότι το στρες ή άλλες διαταραχές του νευρικού
συστήματος μπορεί να οδηγήσουν στη συγκέντρωση πάχους γύρω από την κοιλιά,
κάτι που, με τη σειρά του, μπορεί να γίνει αιτία εμφάνισης καρδιολογικών
προβλημάτων ή ακόμα και διαβήτη σε αυτούς που εμφανίζουν αυτού του είδους την
παχυσαρκία. Αυτό συμβαίνει επειδή ο οργανισμός που βρίσκεται υπό συνθήκες
έντονου στρες δημιουργεί μεγάλο περίσσευμα μιας ορμόνης, που με τη σειρά της
οδηγεί στην έκκριση ενός ενζύμου που συμβάλλει στη συσσώρευση του λίπους. Το
ένζυμο αυτό μάλιστα ­ όπως φανερώνει η νέα αυτή μελέτη των Σουηδών ­ δρα
πιο... αποτελεσματικά στην κοιλιακή χώρα απ' ό,τι σε άλλες περιοχές του
σώματος. Ύστερα από μια μακρά περίοδο στρες που περνάει κανείς, μειώνεται η
ποσότητα της ορμόνης που υπάρχει στον οργανισμό, αλλά το λίπος παραμένει ­
κάτι που παρατηρείται ιδίως γύρω από την κοιλιά των σύγχρονων ανδρών, οι
οποίοι κινούνται πλέον πολύ λιγότερο απ' όσο οι πρόγονοί τους, που για να
μπορέσουν να επιβιώσουν έπρεπε να βρίσκονται πάντα... επί ποδός πολέμου! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17236N183</ED>
<ID>
ID:301453

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N18&aa=3</URL></REF>


Article

<CATEGORY>vin07</CATEGORY>

 <H2>ΗΠΑ
</H2><H2>Ετοιμάζουν βόμβες βρώμας εναντίον των διαδηλωτών
</H2>
Τα δακρυγόνα μπορεί να προκαλέσουν αναπνευστικά προβλήματα. Οι σφαίρες με
επικάλυψη από λάστιχο μπορεί να αποδειχθούν μοιραίες. Οι αντλίες νερού μπορεί
να προκαλέσουν τραυματισμούς. Ενώ μία «βόμβα βρώμας» («stink bomb») μπορεί να
εξουδετερώσει σε χρόνο ρεκόρ διαδηλωτές και ταραξίες χωρίς να προκαλέσει
βλάβες στην υγεία τους... 
Κάπως έτσι πρέπει να σκέφθηκαν οι «εγκέφαλοι» του αμερικανικού υπουργείου
Άμυνας. Γι' αυτό και ανέθεσαν σε μία ομάδα επιστημόνων από το Κέντρο Χημικών
Αισθήσεων Monell, στη Φιλαδέλφεια, να κατασκευάσουν μια βόμβα που θα αναδύει
μία τόσο δυσάρεστη οσμή, ώστε να προκαλεί ναυτία και να απομακρύνει τους κάθε
λογής ταραχοποιούς. Λεπτομέρειες της έρευνάς τους δημοσιεύθηκαν χθες στην
«Chemical and Engineering News», την εβδομαδιαία επιθεώρηση του Αμερικανικού
Συλλόγου Χημικών. 
«Ενδιαφέρονται για κάτι το οποίο θα κρατά τους ανθρώπους μακριά από ορισμένες
περιοχές», δήλωσε η Πάμελα Ντάλτον, ερευνήτρια του κέντρου Monell.
«Προσπαθούμε να εντοπίσουμε οσμές στις οποίες έχει εμπειρία κάθε πολιτισμός,
και η εμπειρία αυτή είναι αρνητική». Αναζητούν, με λίγα λόγια, δυσάρεστες
οσμές, οι οποίες να είναι παγκόσμια... αναγνωρίσιμες, όπως για παράδειγμα αυτή
των σκουπιδιών, της σάπιας σάρκας ζώων, ακόμη και των ανθρώπινων περιττωμάτων.
«Δεν γνωρίζουμε κατά πόσον η προτίμηση σε ορισμένες οσμές είναι επίκτητη ή
εγγενής», δήλωσε η Ντάλτον. 
Προς το παρόν, όμως, δεν γνωρίζουν και πώς να κρατήσουν κάπου «αιχμάλωτες» τις
δυσάρεστες οσμές μέχρις ότου θελήσουν να τις χρησιμοποιήσουν: η «βόμβα βρώμας»
θα αργήσει, σύμφωνα πάντα με τους Αμερικανούς ερευνητές, να μπει στο
οπλοστάσιο του στρατού και της αστυνομίας. Όσοι θέλουν, λοιπόν, να τα βάλουν
μαζί τους (και δεν φοβούνται τα δακρυγόνα, τις σφαίρες με επικάλυψη από
λάστιχο και τις αντλίες νερού) έχουν ακόμη περιθώριο χρόνου...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17236N184</ED>
<ID>
ID:301479

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N18&aa=4</URL></REF>


Article

<CATEGORY>vin07</CATEGORY>

 <H5>ΗΛΕΚΤΡΟΝΙΚΟΙ ΦΡΑΧΤΕΣ «ΚΛΕΙΔΩΝΟΥΝ ΕΞΩ» ΤΟΥΣ ΑΝΕΠΙΘΥΜΗΤΟΥΣ
</H5><H2>Κυβερνήσεις και επιχειρήσεις βάζουν σύνορα στο Ίντερνετ
</H2>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Είναι το σύγχρονο αντίστοιχο του συνοριακού φρουρού. Όταν οι επισκέπτες
προσπαθούν να συνδεθούν με το UKBetting. com, ένα πρόγραμμα στον υπολογιστή
ελέγχει την ταυτότητά τους προσδιορίζοντας από πού προέρχονται. 
Οι περισσότεροι «προωθούνται». Όσοι όμως βρίσκονται σε Ηνωμένες Πολιτείες,
Κίνα, Ιταλία, καθώς και σε άλλες χώρες όπου η νομοθεσία η οποία διέπει τα
τυχερά παιχνίδια, για παράδειγμα, είναι συγκεχυμένη, βλέπουν μπροστά τους να
αναβοσβήνει μια ένδειξη με κόκκινα γράμματα η οποία τους προειδοποιεί ότι «η
πρόσβαση απαγορεύεται». Έτσι, κλειδώνονται εκτός ιστοσελίδας. 
Στη μεγαλύτερη διάρκεια της ζωής του Ίντερνετ, η εντύπωση που κυριαρχούσε ήταν
ότι επρόκειτο για μια μεγάλη δύναμη εκδημοκρατισμού, ένας τόπος όπου ουδείς
χρειάζεται να γνωρίζει ποιος ή από πού είστε. Αυτή η αίσθηση όμως έχει αλλάξει
τους τελευταίους μήνες. Κυβερνήσεις και ιδιωτικές επιχειρήσεις προσπαθούν όλο
και περισσότερο να σχεδιάσουν σύνορα εκεί που δεν υπήρχαν, ώστε να
αντιμετωπίσουν τις νομικές, εμπορικές και τρομοκρατικές ανησυχίες τους. 
Τη μεταστροφή αυτή περιγράφει ο Τζακ Γκόλντσμιθ, καθηγητής Διεθνούς Δικαίου
στο Πανεπιστήμιο του Σικάγου: «Κάποτε, ένα άτομο από οποιοδήποτε σημείο του
πλανήτη μπορούσε να λαμβάνει ή να στέλνει πληροφορίες οπουδήποτε ήθελε. Τώρα
το Ίντερνετ αρχίζει να ενεργεί περισσότερο ως πραγματικός χώρος, με όλους τους
περιορισμούς που αυτό υπαγορεύει». 
Οι «παγίδες» 
Οι νέοι φραγμοί ποικίλλουν. Σύμφωνα με μια μέθοδο, απλώς τίθενται όρια σε
χρήστες που έχουν πρόσβαση στο Διαδίκτυο. Μια άλλη προτρέπει να φιλτράρονται
όλες οι επικοινωνίες, ώστε να απομακρύνονται όσες εμπεριέχουν ανάρμοστο
περιεχόμενο, όπως πορνογραφία ή πληροφορίες που κρίνονται επισφαλείς για την
εθνική ασφάλεια. Αρκετά δημοφιλές επίσης γίνεται το λογισμικό που επιχειρεί να
συνταιριάζει τη μοναδική διεύθυνση στο Ίντερνετ ενός υπολογιστή με μια γενική
γεωγραφική τοποθεσία, τεχνολογία που κερδίζει καθημερινά σε ποσοστά ακρίβειας. 
Και η συζήτηση σήμερα δεν αφορά πλέον στο αν αυτά τα όρια μπορούν να
δημιουργηθούν, αλλά αν πρέπει. Ακόμη και εκείνοι που υποστηρίζουν θεωρητικά
την άποψη, διαφωνούν στο ποιος θα πρέπει να εγκαταστήσει και να διατηρήσει
τους ηλεκτρονικούς φραγμούς ­ τα έθνη - κράτη ή οι λειτουργοί των δικτυακών
ιστοσελίδων. 
Τα νέα διαδικτυακά σύνορα παρέχουν αυτό που κάποιοι αποκαλούν «πρόσφορη λύση»
στο πώς θα επιλυθεί το ζήτημα των συχνά αλληλοσυγκρουόμενων πολιτικών των
περίπου 200 ανεξάρτητων κρατών σε θέματα όπως τζόγος, εμπόριο, πνευματική
ιδιοκτησία, λόγος. 
Οι επικριτές του εγχειρήματος εκφράζουν φόβους ότι τα σύνορα αυτά θα
προκαλέσουν τη «βαλκανοποίηση» του Ίντερνετ. Και οργανώσεις που μάχονται για
τα πολιτικά δικαιώματα προειδοποιούν ότι η ελευθερία του λόγου θα
τραυματιστεί, η τεχνολογία θα διευκολύνει τυραννικά καθεστώτα να καταπνίξουν
απόψεις αντιφρονούντων και η ιδιωτική ζωή του ατόμου θα καταστραφεί, κυρίως
επειδή κάποιες τεχνολογίες έχουν τη δυνατότητα να εντοπίσουν με ακρίβεια την
τοποθεσία ­ σε γεωγραφικό πλάτος και μήκος ­ κάποιου. 
Οι αποφάσεις

«Είναι πιθανόν το Ίντερνετ του αύριο να μοιάζει τελείως διαφορετικό από
διάφορα σημεία του πλανήτη», υποστηρίζει ο Λι Τιέν, δικηγόρος, που εργάζεται
για το Ίδρυμα Ηλεκτρονικών Συνόρων του Σαν Φρανσίσκο. 
Ήδη, νομοθετικά σώματα και δικαστικά συστήματα ανά τον κόσμο προσπαθούν να
υψώσουν το ανάστημα των χωρών τους στο Διαδίκτυο. Η κυβέρνηση του Χονγκ Κονγκ,
για παράδειγμα, συζητεί το αν θα περάσει νόμο που θα «εγκληματοποιεί» την
προσφορά υπηρεσιών καζίνου στους κατοίκους του, από όποια ιστοσελίδα του
εξωτερικού. 
Ιταλικό δικαστήριο στη Γένοβα βρήκε ένοχο συκοφαντικής δυσφήμησης τον
λειτουργό μιας ιστοσελίδας από άλλη χώρα. Γάλλος δικαστής διέταξε το Yahoo
Inc. να σταματήσει να πουλάει αναμνηστικά των ναζί διότι, βάσει της γαλλικής
νομοθεσίας, τέτοιες πρακτικές απαγορεύονται. 
Χωρίς μια διεθνή συνθήκη ή έναν οργανισμό μεσολάβησης, αποφάσεις τέτοιου
είδους παραμένουν σε μεγάλο βαθμό ανεφάρμοστες για τις πλευρές που διαμένουν
εκτός των συνόρων ορισμένης χώρας. Όμως αυτό δεν σταματά τα ενδιαφερόμενα
κράτη να θεσπίζουν κανόνες για το τι είναι επιτρεπτό και τι όχι στο Διαδίκτυο. 
<H3>Η τεχνολογία του «γεωεντοπισμού»
</H3>
«Απαγορευμένη πρόσβαση». Κυβερνήσεις και ιδιωτικές επιχειρήσεις προσπαθούν
όλο και περισσότερο να σχεδιάσουν σύνορα στο Διαδίκτυο

Αναλυτές επισημαίνουν ότι οι φραγμοί που αναφέρονται θα μπορούσαν να
ενισχυθούν με την ανάπτυξη της τεχνολογίας του «γεωεντοπισμού», η οποία
επιχειρεί να συνδυάσει την τοποθεσία ενός ατόμου στηριζόμενη στη διεύθυνση
Ίντερνετ του υπολογιστή. Η εταιρία Quova Inc., μια από τους μεγαλύτερους
προμηθευτές αυτής της τεχνολογίας, ισχυρίζεται ότι μπορεί να αναγνωρίσει με
ορθότητα τη χώρα ενός χρήστη υπολογιστή κατά 98% από την ώρα και την πόλη και
κατά 85% από την ώρα, μόνο όμως αν η πόλη αναφοράς είναι μεγάλη. 
Παραβιάζονται 
Και αυτό το σύστημα όμως δεν είναι αδιάρρηκτο. Υπάρχουν άτομα που μπορούν
εύκολα να διεισδύσουν, χρησιμοποιώντας ειδικά προγράμματα λογισμικού που
επικαλύπτουν την ταυτότητά τους. Ειδικοί όμως, όπως ο κ. Γκόλντσμιθ,
υποστηρίζουν ότι η σύγχρονη τεχνολογία παγίδευσης δεν χρειάζεται να δουλεύει
τέλεια για να έχει αποτέλεσμα. 
Αυτοί οι φραγμοί, επισημαίνουν, ενεργούν σαν σημεία ελέγχου στα φυσικά σύνορα
μιας χώρας: Μπορούν να παραβιαστούν, αλλά οι περισσότεροι δεν θα επιδιώξουν να
υποστούν την ταλαιπωρία που ακολουθεί.

LINKS:

* www.eff.org/
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17236N191</ED>
<ID>
ID:301361

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N19&aa=1</URL></REF>


Article

<CATEGORY>vin07</CATEGORY>

 <H5>ΕΡΕΥΝΑ
</H5><H2>Το ευρώ έφερε... κέρδη στους ζητιάνους
</H2>
Φρανκφούρτη, Γερμανία. Άστεγος κρατά κέρματα ευρώ

Η εισαγωγή του ευρώ μπορεί να φέρνει πονοκέφαλο στους καταναλωτές και να
στενοχωρεί τους εθνικιστές, έχει αποφέρει όμως μεγάλα κέρδη στους επαίτες. 
Πολλοί από τους άστεγους και φτωχούς της Γηραιάς Ηπείρου ανακαλύπτουν με
μεγάλη τους χαρά ότι οι Ευρωπαίοι ανυπομονούν να ξεφορτωθούν τα παλιά κέρματα
ώστε να κάνουν χώρο για τα καινούργια. Ο 20χρονος Γερμανός Κάι Τουέλινγκ, για
παράδειγμα, ένας περιπλανώμενος χειροτέχνης που στηρίζεται στη γενναιοδωρία
των οδηγών, κέρδισε 50 μάρκα την Κυριακή κάνοντας ωτοστόπ σε ολόκληρη τη
Γερμανία. Το σύνηθες ημερήσιο εισόδημά του είναι δέκα φορές μικρότερο. Στην
Ιρλανδία, μια έρευνα που έγινε στο Δουβλίνο έδειξε ότι το εισόδημα των
ζητιάνων έχει αυξηθεί τις τελευταίες ημέρες για δύο λόγους: κάποιοι θέλουν να
ξεφορτωθούν τις πένες τους και κάποιοι άλλοι θέλουν να μοιραστούν τα πρώτα
τους ευρώ με τους απόβλητους της ζωής. Στην Ολλανδία, ο διευθυντής της τοπικής
εφημερίδας των αστέγων «Ζ» δήλωσε ότι οι πωλητές της εφημερίδας παίρνουν πολλά
φιλοδωρήματα σε φιορίνια. Και στην Ελλάδα όμως, μεταδίδει το πρακτορείο
Ρώυτερ, οι επαίτες που βγήκαν στο δρόμο ύστερα από την τριήμερη κακοκαιρία
είδαν τα ποτήρια τους να γεμίζουν, τόσο με δραχμές όσο και με ευρώ. «Οι
δραχμές είναι εντάξει, αλλά τα ευρώ είναι καλύτερα», λέει ένας μονόχειρας
ζητιάνος στην οδό Βουκουρεστίου, που τον λένε Κώστα. «Προτιμώ τα ευρώ επειδή
είναι ισχυρότερα». Στη Ρώμη, τέσσερις στους πέντε Ιταλούς δηλώνουν ότι θα
δώσουν τις τελευταίες τους λιρέτες σε άστεγους και επαίτες. Στο Βερολίνο, ο
58χρονος άστεγος Εμίλ Οσμέτσκι βεβαιώνει ότι «βρέχει μάρκα». Η κυκλοφορία του
ευρώ, λέει, «ήταν ευλογία». Όσο για το Λονδίνο, εθεάθη άστεγος με την εξής
επιγραφή: «Ευρώ δεκτά, αλλά προτιμώνται λίρες». <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17236N192</ED>
<ID>
ID:301414

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N19&aa=2</URL></REF>


Article

<CATEGORY>vin07</CATEGORY>

 <H5>ΖΥΛΙ ΓΑΒΡΑ
</H5><H2>ΠΡΟΣΩΠΑ
</H2><H2>Τα παιδιά μαθαίνουν σινεμά
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Ο κουρσάρος, ο μάγος, ο κλέφτης και τα παιδιά»: το πρώτο ντοκυμανταίρ
μεγάλου μήκους της Ζυλί Γαβρά κάνει αύριο πρεμιέρα στο Παρίσι. 
Ζυλί Γαβρά. Σπούδασε νομικά, αλλά ακολούθησε την οικογενειακή παράδοση

Πατέρας της είναι ο σκηνοθέτης Κώστας Γαβράς, η μητέρα της είναι παραγωγός του
κινηματογράφου, οι δύο αδελφοί της είναι ήδη στο επάγγελμα. Η Ζυλί Γαβρά
σπούδασε νομικά, αλλά τελικά κατέληξε κι αυτή στο σινεμά. «Αφού υπάρχουν
οικογένειες γιατρών, συμβολαιογράφων, δικηγόρων... γιατί όχι και
κινηματογραφιστών;», την δικαιολόγησε ο πατέρας της. 
Όλα άρχισαν με το «Latcho drom» του Τόνυ Γκάτλιφ, παραγωγός του οποίου ήταν η
μητέρα της Ζυλί. Χρειάστηκε να μεταφερθούν μερικά πράγματα στο χώρο όπου
γίνονταν τα γυρίσματα ­ λάμπες, μπαταρίες, φιλμ κ.λπ. ­ και, καθώς ο βοηθός
ήταν άρρωστος, τα φορτώθηκε η Ζυλί. Στο χώρο των γυρισμάτων αποφάσισε πως
ήθελε να ασχοληθεί κι αυτή με το σινεμά, και όχι με το Δίκαιο. Η πρώτη της
ταινία μικρού μήκους είχε τίτλο «Ω οι ωραίες Κυριακές!» και η δεύτερη είναι το
ντοκυμανταίρ που αρχίζει να προβάλλεται από αύριο. 
Γυρίστηκε μέσα σε ένα χρόνο στο δημοτικό σχολείο Ζαν Ζωρές της Ντεσίν, ενός
προαστίου της Λυών. Ο δάσκαλος του σχολείου Φρανσουά Μιναδάκης αποφάσισε να
επωφεληθεί από τα μέτρα της εκπαιδευτικής μεταρρύθμισης του Τζακ Λανγκ και να
βάλει τους μαθητές του να συμμετάσχουν στο φεστιβάλ ταινιών μικρού μήκους της
Ντεσίν. Έτσι τα 25 παιδιά του κ. Μιναδάκη, ηλικίας 9 έως 11 ετών, πέρασαν ένα
χρόνο διασκεδάζοντας και μαθαίνοντας, ανακατεύοντας τη δουλειά του σχολείου με
το σινεμά, ανακαλύπτοντας τον χειρισμό της κάμερας και των μικροφώνων,
κάνοντας πράξη τη θεωρία πως η γνώση και η ανακάλυψη πρέπει να συμβαδίζουν με
την απόλαυση. «Είναι η πρώτη φορά που πάω στο σινεμά, είναι σαν ο άνθρωπος να
έγινε γίγαντας», θαυμάζει στο ντοκυμανταίρ η μικρή Πωλίν ­ απηχώντας το πνεύμα
του Ζαν-Λυκ Γκοντάρ, ο οποίος επισήμαινε πως, στην τηλεόραση, ο θεατής είναι
πιο μεγάλος από τα πρόσωπα στην οθόνη, ενώ στον κινηματογράφο συμβαίνει το
αντίθετο. 
Στο ντοκυμανταίρ παρακολουθεί κανείς τους μαθητές να περνούν από την απλή
περιέργεια στην ενεργητική και εποικοδομητική συμμετοχή. «Καθώς είχαν πρόσβαση
σε υλικό κι έτσι μπορούσαν να δουν αμέσως το αποτέλεσμα, ήταν κάτι μαγικό»,
λέει στον «Νουβέλ Ομπσερβατέρ» η Ζυλί Γαβρά. Όταν άναψαν τα φώτα μετά την
πρώτη προβολή του ντοκυμανταίρ στα παιδιά-πρωταγωνιστές του, μερικά «ήταν
κόκκινα σαν παπαρούνες που είχαν δει τον εαυτό τους στη μεγάλη οθόνη!». Και τι
σκέπτεται άραγε ο Κώστας Γαβράς για την ταινία; «Εγώ είμαι η μοναχοκόρη του κι
αυτός είναι μεσογειακός, άρα είναι συγκινημένος και υπερήφανος», λέει η Ζυλί.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17236N201</ED>
<ID>
ID:301362

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N20&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η σφραγίδα του απείρου
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τα μαθηματικά είναι βαρετά; Η ζωγραφική έχει πεθάνει; Ούτε το ένα συμβαίνει
ούτε το άλλο, όπως πιστοποιούν δύο άνθρωποι που ξέρουν και αγαπούν το
αντικείμενό τους. 
Καζιμίρ Μάλεβιτς: «Δυναμικός σουπρεματισμός» (1916)

Ο ένας λέγεται Ντέηβιντ Μπερλίνσκι, είναι πρώην καθηγητής στο Στάνφορντ, και
εμπνεύστηκε το βιβλίο του από ένα ταξίδι που έκανε πριν από αρκετά χρόνια
(μάλλον την περίοδο του «υπαρκτού») στην Πράγα. Είχε επισκεφθεί τότε μια
έκθεση για τον Κάφκα και είχε ζητήσει να αγοράσει ένα βιβλίο του. 
«Γι' αυτό το είδος των βιβλίων, θα πρέπει να πάτε στη Γερμανία», του απάντησε
η πωλήτρια. Άλλοι στη θέση του θα έβγαζαν πολιτικά συμπεράσματα. Εκείνος,
όμως, που ανήκει στο σπάνιο είδος του μαθηματικού και φιλοσόφου, ανέπτυξε τη
θεωρία της «ασυνέχειας τρίτου τύπου». Μια συνάρτηση f(x), όπως για παράδειγμα
η απόσταση που μας χωρίζει από τον Κάφκα, θα έπρεπε λογικά να τείνει προς το
μηδέν όσο πλησιάζουμε την έκθεση για τον Κάφκα. Να όμως που συμβαίνει το
αντίθετο. 
Στο βιβλίο του «Η ονειρεμένη ζωή των μαθηματικών», ο Μπερλίνσκι επιχειρεί
πολλές τέτοιες προσεγγίσεις ανάμεσα σε αφηρημένες έννοιες και στην
καθημερινότητά μας. Και προσπαθεί να εξοικειώσει τον αναγνώστη με δυσνόητα
κεφάλαια των Μαθηματικών, όπως η περίφημη θεωρία του Ντέντεκιντ για τους
άρρητους αριθμούς. Έναν τέτοιον αριθμό μπορούμε να τον «περικυκλώσουμε» πάνω
σε ένα χάρακα ανάμεσα σε έναν αριθμό απείρως μικρότερο και σ' έναν απείρως
μεγαλύτερο, αλλά δεν μπορούμε (ακόμη και με μικροσκόπιο) να προσδιορίσουμε την
ακριβή του θέση. Αν όμως πάρουμε μια ευθεία στην οποία αναγράφονται όλοι οι
(ρητοί) αριθμοί και την τεντώσουμε σαν λάστιχο ώστε να ξελασκάρουν τα σημεία
που είναι επίμονα συνδεδεμένα μεταξύ τους σε μια λογική σειρά, θα
ανακαλύψουμε, στις πτυχώσεις όπου κρύβονταν, αυτούς τους μυστηριώδεις, και γι
'αυτό ακριβώς γοητευτικούς, αρρήτους αριθμούς. 
Την ίδια έννοια του απείρου αναζητεί στη ζωγραφική ο Πιερ Σνάιντερ. Ο Γάλλος
ιστορικός και κριτικός της τέχνης έψαχνε έναν τρόπο να υπερασπιστεί τη
ζωγραφική από τον ισχυρισμό ότι είναι ξεπερασμένη, όταν θυμήθηκε μια φράση του
Έντμουντ Μπερκ: «Ορισμένα αντικείμενα, αν και μικρού μεγέθους, έχουν την
ικανότητα να φέρουν τη σφραγίδα του απείρου». Οι περισσότεροι ιστορικοί, λέει
ο Σνάιντερ στο περιοδικό Λ' Εξπρές, ενδιαφέρονται αποκλειστικά για τα
πρόσωπα που απεικονίζονται στους πίνακες και αγνοούν το φόντο, το βάθος. Μ'
αυτό το βάθος ασχολήθηκε εκείνος, στο βιβλίο του «Μικρή ιστορία του απείρου
στη ζωγραφική» (εκδ. Hazan). Ξεκίνησε την έρευνά του από τους «Πορφυρούς
Κώδικες», τα παλαιοχριστιανικά χειρόγραφα που εικονογραφούσαν την Παλαιά
Διαθήκη, και κατέληξε στον Τζακομέττι, στον Ματίς, στον Μιρό και στον
Μάλεβιτς. Μα όσο προχωρούσαν οι έρευνές του, τόσο καταλάβαινε ότι η εντύπωση
του απείρου συνδέεται άρρηκτα με τη θάλασσα. Το θέαμα μιας θάλασσας χωρίς όρια
προσφέρει ανάγλυφη την αίσθηση της δυσαναλογίας του ανθρώπου.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17236N202</ED>
<ID>
ID:301415

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N20&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<H3>Η Σίμα Σαμάρ... </H3>
... είναι επιφορτισμένη με μια από τις πιο δύσκολες αποστολές της μεταβατικής
κυβέρνησης του Αφγανιστάν: να εντάξει τις γυναίκες στην κοινωνική, πολιτική
και οικονομική ζωή της χώρας ύστερα από πολλά χρόνια κυριαρχίας των Ταλιμπάν.
Η 45χρονη Σαμάρ έζησε μεγάλο μέρος της ζωής της στην εξορία και επέστρεψε στην
Καμπούλ για να αναλάβει το υπουργείο Γυναικείων Υποθέσεων στην κυβέρνηση του
Χαμίντ Καρζάι, που ανέλαβε καθήκοντα στις 22 Δεκεμβρίου για μια περίοδο έξι
μηνών. Ανήκει στην εθνότητα των Χαζάρων, δηλώνει ανεξάρτητη, και τα 16
τελευταία χρόνια διηύθυνε στην Κουέτα του Πακιστάν ένα ίδρυμα αρωγής των
Αφγανών προσφύγων. Εκτός από υπουργός Γυναικείων Υποθέσεων, κατέχει και τη μία
από τις πέντε θέσεις αντιπροέδρων της κυβέρνησης. <H3>Η αλαζονική στάση... </H3>
... των περισσοτέρων ανδρών του Αφγανιστάν απέναντι στις γυναίκες, που
οφείλεται στην «κουλτούρα του πολέμου», θα αρχίσει σιγά-σιγά να αλλάζει, λέει
η Σαμάρ. Μία από τις προτεραιότητές της, λέει στον ειδικό απεσταλμένο της «Ελ
Παΐς», είναι να εξασφαλίσει τη μέγιστη δυνατή συμμετοχή των γυναικών στη Λόγια
Ζίργκα, την παραδοσιακή αφγανική συνέλευση, η οποία σε διάστημα έξι μηνών θα
εκλέξει μια μεταβατική κυβέρνηση που θα παραμείνει στην εξουσία για δύο
χρόνια. Στα σχέδιά της είναι να δημιουργηθεί ένα ισχυρό υπουργείο που θα
υπερασπίζεται τα δικαιώματα των γυναικών, ακόμη κι όταν εκείνη δεν θα
βρίσκεται εκεί. Ήδη έχει ζητήσει από τους συναδέλφους της στην κυβέρνηση να
απασχολούν γυναίκες σε υπεύθυνες θέσεις, σε θέσεις όπου λαμβάνουν αποφάσεις,
και όχι μόνον ως γραμματείς. Κατάφερε μάλιστα να αλλάξει τη διεύθυνση του
νοσοκομείου του Μαλαλάι, που ειδικεύεται στη γυναικολογία: διευθύντρια είναι
τώρα μία γυναίκα. <H3>Η μεταβατική... </H3>
... κυβέρνηση συζητεί ήδη τη συμμετοχή των γυναικών στην ανεξάρτητη επιτροπή
που θα αναλάβει να συγκαλέσει τη Λόγια Ζίργκα, καθώς και στην ίδια τη
Συνέλευση. Ήδη έχει συμφωνηθεί ότι από τα 21 μέλη της Επιτροπής, τα δύο θα
είναι γυναίκες. Η αναλογία αυτή δεν ικανοποιεί πολύ τη Σίμα Σαμάρ, είναι όμως
καλύτερη από την αναλογία των γυναικών στο υπουργικό συμβούλιο: δύο μέλη στα
είκοσι οκτώ. Ο στόχος είναι τώρα στη Λόγια Ζίργκα το 20% των μελών να είναι
γυναίκες, ένα ποσοστό που θεωρείται ικανοποιητικό. Στο μέλλον, βέβαια, οι
γυναίκες που συμμετέχουν στην κυβέρνηση θα πρέπει να είναι πολύ περισσότερες. <H3>Στην Καμπούλ... </H3>
... είναι φανερό ότι οι γυναίκες δεν έχουν ακόμη ενσωματωθεί στη δημόσια ζωή,
ενώ οι περισσότερες απ' αυτές εξακολουθούν να φορούν την μπούρκα. Αλλά η Σαμάρ
το βρίσκει φυσιολογικό. «Πρέπει να λάβετε υπόψη ότι οι γυναίκες προσπαθούν να
βρουν δουλειά και να ζήσουν τη ζωή τους. Δεν είναι εύκολο να βγουν από το
σπίτι ύστερα από πέντε χρόνια καταπίεσης, και ξαφνικά να πετάξουν την μπούρκα.
Άλλωστε, όλοι αυτοί οι ένοπλοι στους δρόμους τις τρομάζουν. Σύντομα, πάντως,
θα δούμε στους δρόμους της Καμπούλ γυναίκες χωρίς μπούρκα. Τους προσεχείς έξι
μήνες θα πάψουμε σιγά-σιγά να βλέπουμε την μπούρκα στον δρόμο. Όταν αρχίσει η
σχολική περίοδος, την άνοιξη, οι δασκάλες και οι καθηγήτριες έχουν δεσμευτεί
ότι θα πηγαίνουν στα μαθήματα χωρίς μπούρκα». <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17236N203</ED>
<ID>
ID:301454

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N20&aa=3</URL></REF>


Article

<CATEGORY>vin06</CATEGORY>

 <H5>ΟΛΟ ΤΟ Δ.Σ. ΚΑΤΗΓΟΡΕΙΤΑΙ ΓΙΑ ΑΠΙΣΤΙΑ ΚΑΤ' ΕΞΑΚΟΛΟΥΘΗΣΗ
</H5><H2>Στη δίνη σκανδάλου ο Ερυθρός Σταυρός
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Αναταραχή προκάλεσε στους κόλπους του Ελληνικού Ερυθρού Σταυρού η απαγγελία
κατηγορίας για απιστία κατ' εξακολούθηση εις βάρος της περιουσίας του
Σωματείου, κατά των 26 μελών του Διοικητικού Συμβουλίου, συμπεριλαμβανομένου
του προέδρου κ. Ανδρέα Μαρτίνη, η αντικατάσταση των οποίων ζητείται τώρα από
μέλη του ΕΕΣ. 
«Ερρίκος Ντυνάν».Το υπερσύγχρονο νοσοκομείο που διχάζει τα μέλη του Ερυθρού
Σταυρού. Στην ένθετη φωτογραφία ο πρόεδρος του ΕΕΣ Ανδρέας Μαρτίνης, ο οποίος
καλείται να λογοδοτήσει για τα υπέρογκα ποσά που διέθεσε σ' ένα νοσοκομείο που
δεν του ανήκει

Τα πολυσέλιδα κατηγορητήρια έχουν ήδη συνταχθεί και αποσταλεί στους
κατηγορούμενους, οι οποίοι καλούνται να απολογηθούν για τη ζημία ύψους πολλών
δισεκατομμυρίων δραχμών που προκάλεσαν στον ΕΕΣ, μεταβιβάζοντας στο Νοσοκομείο
Ερρίκος Ντυνάν περιουσιακά στοιχεία του Σωματείου και τεράστια χρηματικά ποσά
ως μη όφειλαν, καθώς αυτά δεν περιλαμβάνονταν στο άρθρο 49 του νόμου 2082/92,
βάσει του οποίου συνεστήθη το προαναφερθέν νοσηλευτικό ίδρυμα. 
Παράλληλα τα 26 μέλη του Δ.Σ. του ΕΕΣ κατηγορούνται για καταβολή υπέρογκων
αμοιβών σε εξωτερικούς δικηγόρους, παρά το γεγονός ότι το Σωματείο διατηρεί
πλήρη νομική υπηρεσία, καθώς και για την πρόσληψη ως ειδικών συμβούλων
διαφόρων ατόμων που δεν προσφέρουν - σύμφωνα με το κατηγορητήριο - πραγματικές
υπηρεσίες. 
Με αφορμή την απαγγελία των κατηγοριών ζητείται τώρα εκ μέρους μελών του
Ερυθρού Σταυρού ο διορισμός προσωρινής διοίκησης στο Σωματείο. Η αίτηση
συζητείται αύριο ενώπιον του Μονομελούς Πρωτοδικείου της Αθήνας. Υπενθυμίζουμε
ότι παρόμοιες αιτήσεις είχαν υποβληθεί και στο παρελθόν, αλλά είχαν απορριφθεί
δεδομένου ότι εκκρεμούσε μεν η δικογραφία στην ανάκριση, αλλά δεν είχαν
απαγγελθεί κατηγορίες. Η συγκεκριμένη υπόθεση άρχισε να απασχολεί τη
Δικαιοσύνη προ πέντε ετών όταν δύο καθηγητές και δύο δικηγόροι μέλη του ΕΕΣ
κατέθεσαν αναφορά στον εισαγγελέα του Αρείου Πάγου, ζητώντας να διερευνηθεί η
νομιμότητα των πράξεων της Διοίκησης σχετικά με τη μεταβίβαση των περιουσιακών
στοιχείων του Σωματείου στο Ίδρυμα Ερρίκος Ντυνάν, το οποίο είναι Νομικό
Πρόσωπο Ιδιωτικού Δικαίου και δεν ανήκει ούτε στον Ερυθρό Σταυρό ούτε στο
Ελληνικό Δημόσιο. Η δικογραφία «πήγε και ήρθε» αρκετές φορές από το
Πρωτοδικείο Αθηνών στην Εισαγγελία Εφετών Αθηνών λόγω διαφωνιών στην
αντιμετώπιση των κατηγορουμένων. Η τελευταία διαφωνία ανέκυψε μεταξύ του 4ου
ειδικού ανακριτή κ. Γ. Πουρνάρα και της εισαγγελέως Χρυσούλας
Μυλωνά-Βακροπούλου, καθώς ο πρώτος είχε τη γνώμη ότι δεν προκύπτουν ενδείξεις
ενοχής και, συνεπώς, ότι η υπόθεση έπρεπε να κλείσει με τυπικές κλήσεις, ενώ η
εισαγγελέας είχε εντελώς αντίθετη άποψη. Το ζήτημα έλυσε το Συμβούλιο
Πλημμελειοδικών Αθηνών με το υπ' αριθμ. 3182/01 βούλευμα που εξέδωσε,
κρίνοντας ως επιβεβλημένη την απαγγελία της κατηγορίας της απιστίας κατ'
εξακολούθηση εις βάρος των μελών του Δ.Σ. του ΕΕΣ και της ηθικής αυτουργίας
στο αδίκημα κατά των ειδικών συμβούλων και των δικηγόροων που έλαβαν τις
προαναφερθείσες αμοιβές. 
Το μεγαλύτερο μέρος του κατηγορητηρίου αναφέρεται στην έγκριση της μεταβίβασης
συνολικού ποσού 8,5 δισεκατομμυρίων δραχμών συνολικά στο Ίδρυμα Ερρίκος
Ντυνάν, παραβιάζοντας, σε κάποιες περιπτώσεις, τους όρους κληροδοτημάτων.
Μεταξύ άλλων αποφασίστηκε εντός του 1998 η πώληση του ξενοδοχείου «Παλλάδιον»,
που ανήκε στον ΕΕΣ βάσει της από 26.9.46 διαθήκης του Γεώργιου Πολυμερόπουλου,
αντί τιμήματος 2.450.000.000 δραχμών, ποσό που στη συνέχεια χορηγήθηκε στο
Ίδρυμα για την ανέγερση τού επί της Λεωφόρου Μεσογείων νοσοκομείου. Τον ίδιο
χρόνο το Δ.Σ. του ΕΕΣ αποφάσισε τη χορήγηση του ποσού του 1.873.659.346
δραχμών που άφησε στον Ερυθρό Σταυρό ο Άγγελος Δεληγιώργης με την από 15.2.83
διαθήκη του με σκοπό την ίδρυση μαιευτηρίου ή γηροκομείου. 
Εντός του 1998 ελήφθη επίσης απόφαση για τη μεταφορά ποσού 783.000.000
δραχμών, τιμήματος του ακινήτου της Αγλαΐας Σακελλαροπούλου, που είχε
περιέλθει στην ιδιοκτησία του ΕΕΣ, προς το Ίδρυμα Ερρίκος Ντυνάν. Εκτός όλων
αυτών, σύμφωνα με το κατηγορητήριο που έχει αποσταλεί και στους 26
κατηγορουμένους, από τον Απρίλιο του 1997 έως τον Απρίλιο του 1999 καταβλήθηκε
τμηματικά στην ανάδοχο εταιρεία κατασκευής του Νοσοκομείου Ερρίκος Ντυνάν το
ποσόν των 2.400.000.000 δραχμών, με αποτέλεσμα να ζημιωθεί η περιουσία του
Ερυθρού Σταυρού.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17236N371</ED>
<ID>
ID:301365

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N37&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ψυχές στην παγωμένη μοναξιά
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Στο σούπερ μάρκετ της γειτονιάς γίνεται πανικός. Στο άλλο, παρακάτω, το ίδιο.
Στους ενδιάμεσους φούρνους δεν υπάρχει ούτε ψίχουλο ψωμί, ούτε σταγόνα γάλα.
Αν θέλετε, πάρτε παξιμάδια, λέει ένας εργαζόμενος στο σούπερ μάρκετ,
δείχνοντας τα πολύχρωμα πακέτα δίπλα σε ένα λεηλατημένο ράφι. 
Σάββατο πρωί σε μια λευκή, ακίνητη πόλη. Περπατάω αργά και προσεχτικά εκεί
όπου το χιόνι είναι ελαφρό, αναζητώντας ψωμί, γάλα κι εφημερίδες. 
Στο δρόμο ζευγάρια φωτογραφίζονται χαμογελώντας ντροπαλά. Φοράνε πολύχρωμα
κασκόλ και σκούφους και χαίρονται την εφήμερη ευδαιμονία. Έτσι κι αλλιώς σε
λίγο θα γίνει καφετιά λάσπη. 
Όμως κανείς δεν φαίνεται να το σκέφτεται έτσι. Ο πανικός της έλλειψης τροφής
βγαίνει στην επιφάνεια με κάθε ευκαιρία. Κι εγώ μέσα σ' αυτόν. Ψωμί και γάλα.
Δηλαδή αν δεν τα έχω για δυο μέρες; 
Πίσω στο σπίτι η οθόνη της τηλεόρασης ένα λευκό χάος. Οδηγοί που αισθάνθηκαν
ήρωες, γιατί κατάφεραν να ξεγελάσουν τον τροχονόμο και πέρασαν στην Εθνική
Οδό, μιλάνε με κατεβασμένα αυτιά και τα ρίχνουν στο αναίσθητο κράτος.
Συνάδελφοι με παγωμένες μύτες μεταδίδουν ειδήσεις στη θολωμένη κάμερα.
Υπουργοί με κόζι εμφάνιση, «μόλις βγήκαν από μια σύσκεψη». Ένας, πιο στα
πράγματα, εμφανίζεται με στρατιωτικό τζάκετ. Μοιάζει σαν να σηκώθηκε μόλις από
χασαποταβέρνα της Θήβας, έχει αντοχή στο κρύο. 
Οι νιφάδες πέφτουν σιωπηλές στη γη. Η σιωπή είναι ανατριχιαστική. Σχεδόν
τρομαχτική. Σαν θάνατος. 
Σαν την ψυχή ενός 21χρονου ευζώνου στην Αθήνα και μιας γριούλας σ' ένα χωριό
στην Κέρκυρα που έγιναν νιφάδες και έπεσαν στον ουρανό της παγωμένης μοναξιάς τους...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17236N372</ED>
<ID>
ID:301446

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N37&aa=2</URL></REF>


Article

<CATEGORY>vin06</CATEGORY>

 <H5>ΜΠΛΟΚΟ ΔΣΑ ΣΤΑ ΠΟΛΥΜΕΛΗ ΠΡΩΤΟΔΙΚΕΙΑ ΓΙΑ ΤΗΝ ΕΦΑΡΜΟΓΗ ΤΟΥ ΝΕΟΥ ΝΟΜΟΥ </H5><H2>Αποχή και γκρίνια δικηγόρων
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Οι χιονισμένοι δρόμοι και οι... δικηγόροι «μπλόκαραν» χθες στο Πρωτοδικείο
της Αθήνας την εφαρμογή του νέου νόμου για την επιτάχυνση των δικών στα
πολυμελή Πρωτοδικεία (διαζύγια, κληρονομικές διαφορές, εμπορικές συμβάσεις
κ.ά.). Την ίδια στιγμή, η απόφαση για αποχή από τις δίκες στα πολυμελή
Πρωτοδικεία προκαλεί ρήγματα στους κόλπους των δικηγόρων. 
Κατά τη χθεσινή πρεμιέρα των αλλαγών, στο Πρωτοδικείο της Αθήνας αναβλήθηκαν
όλες οι επίμαχες δίκες, αφού κλιμάκιο του ΔΣΑ με επικεφαλής τον πρόεδρό του κ.
Αντ. Ρουπακιώτη απέτρεψε τους λιγοστούς δικηγόρους που εμφανίστηκαν να
παραστούν στις δικαστικές αίθουσες. Επικαλούμενος απόφαση της Ολομέλειας των
Δικηγορικών Συλλόγων από τον περασμένο Νοέμβριο, ο ΔΣΑ άρχισε από χθες αποχή
διαρκείας από τις υποθέσεις που είναι αρμοδιότητας των πολυμελών Πρωτοδικείων,
ζητώντας νέα αναστολή στην εφαρμογή του νόμου (έως τον Σεπτέμβριο του 2002). 
Ωστόσο, σύμβουλοι του ΔΣΑ εκφράζουν αντιρρήσεις για την αποχή, τονίζοντας
παράλληλα ότι η σχετική απόφαση δεν έχει ληφθεί από τη γενική συνέλευση του
Συλλόγου. Χαρακτηριστικά το μέλος του συμβουλίου κ. Δημ. Βερβεσός σημειώνει
ότι «η αποχή είναι προσχηματική και αποσκοπεί στη δημιουργία εντυπώσεων εν
όψει των επικείμενων δικηγορικών εκλογών...». 
Ο υπουργός Δικαιοσύνης κ. Φιλ. Πετσάλνικος δηλώνει από την πλευρά του
αμετακίνητος, υποστηρίζοντας ότι έχουν ληφθεί όλα τα απαραίτητα μέτρα
(αίθουσες, στελέχωση κ.λπ.) για να τεθούν άμεσα σε εφαρμογή οι αλλαγές.
Σημειώνεται, πάντως, ότι ο νέος νόμος επρόκειτο να τεθεί σε εφαρμογή τον
περασμένο Σεπτέμβριο και είχε «παγώσει» έως το τέλος του 2001, επίσης λόγω των
δικηγορικών αντιδράσεων. 
Με την εφαρμογή του νέου νόμου το υπουργείο Δικαιοσύνης ευελπιστεί ότι ο
χρόνος εκδίκασης των πολιτικών υποθέσεων, που έως σήμερα ξεπερνά σε πρώτο
βαθμό ακόμη και τα τρία χρόνια, θα μειωθεί τουλάχιστον κατά το ήμισυ. Κι αυτό
γιατί καταργείται το στάδιο της προδικαστικής απόφασης που εξέδιδαν έως σήμερα
τα πολυμελή Πρωτοδικεία, στο σύνολο σχεδόν των υποθέσεων. Σε μια υπόθεση μη
συναινετικού διαζυγίου, για παράδειγμα, το δικαστήριο κατά την πρώτη δικάσιμο
έκρινε το βάσιμο της αντιδικίας και ζητούσε πρόσθετες αποδείξεις (κατάθεση
μαρτύρων, έγγραφα κ.ά.). Οι καταθέσεις γίνονταν ενώπιον του εισηγητή της
υπόθεσης, σε μια διαδικασία που κρατούσε μήνες, και στη συνέχεια επανερχόταν
το δικαστήριο για να εξετάσει την υπόθεση επί της ουσίας. Με αποτέλεσμα μια
υπόθεση διαζυγίου να σέρνεται στις δικαστικές αίθουσες επί τρία και τέσσερα
χρόνια. 
Αντίστοιχο χρονικό διάστημα χρειαζόταν για την έκδοση πρωτόδικης απόφασης και
στις κληρονομικές διαφορές ή σε υποθέσεις εμπορικών συμφωνιών που ναυάγησαν,
με αποτέλεσμα οι διάδικοι να περιμένουν πέντε, έξι και περισσότερα χρόνια για
να τελεσιδικήσει η υπόθεσή τους, στην περίπτωση που έφθανε και στο Εφετείο. 
Με την κατάργηση της προδικασίας, ο χρόνος αυτός εξαλείφεται, καθώς όλα τα
έγγραφα, μαρτυρικές καταθέσεις κ.λπ. θα πρέπει να κατατίθενται και να
αξιολογούνται από το δικαστήριο σε μία και μόνη συνεδρίαση που θα καταλήγει
και σε οριστική (πρωτόδικη) απόφαση. Οι αλλαγές για τους δικηγόρους
συνεπάγονται απώλεια εσόδων, αφού η διαδικασία επιταχύνεται, αλλά το κυριότερο
πρόβλημα, κατά τον ΔΣΑ, είναι η έλλειψη υποδομής που υπάρχει στα δικαστήρια
και δυσχεραίνει το έργο τους. Τα πολυμελή Πρωτοδικεία συνεδριάζουν
απογευματινές ώρες και από την πλευρά των δικηγόρων εκφράζονται φόβοι ότι οι
δίκες θα ολοκληρώνονται μεταμεσονύκτιες ώρες, αφού πλέον δεν είναι σύντομες
γιατί θα εξετάζονται σε μία δικάσιμο όλα τα στοιχεία. Υπ' αυτές τις συνθήκες,
ζητούν αύξηση του αριθμού των δικαστών και υπαλλήλων που μετέχουν στα πολυμελή
τμήματα, περισσότερες αίθουσες συνεδριάσεων και έναρξη των δικών από το πρωί.
Τη θέση τους για νέα αναβολή στην εφαρμογή του νόμου στηρίζει και η Ένωση
Δικαστών και Εισαγγελέων, αλλά και η Ομοσπονδία Δικαστικών Υπαλλήλων. 
Το υπουργείο Δικαιοσύνης από την πλευρά του εκτιμά ότι οι αίθουσες που έχουν
διατεθεί (94 πανελλαδικά, 9 στο Πρωτοδικείο Αθήνας) αρκούν για να τεθούν σε
εφαρμογή τα νέα μέτρα. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17236N381</ED>
<ID>
ID:301366

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N38&aa=1</URL></REF>


Article

<CATEGORY>vin02</CATEGORY>

 <H2>ΝΑΙ
</H2><H2>Θα αυξηθεί η δικηγορική ύλη
</H2>
<AUTHOR>ΔΗΜΗΤΡΗΣ ΒΕΡΒΕΣΟΣ</AUTHOR>

Ορισμένες πτέρυγες του δικηγορικού σώματος δεν επιθυμούν τη θέσπιση της
ευλόγου τροποποίησης του δικονομικού συστήματος, φανατικοί εραστές του
συστήματος αποδείξεων, επιθυμούντες να ψωμισθούν τον επιούσιο από τη γλίσχρα
αμοιβή των διεξαγωγών, αδιαφορώντας για την επί χρόνια καταταλαιπώρηση των
υποθέσεων. 
Άλλες πτέρυγες του δικηγορικού συνδικαλισμού, ενώ δήθεν επιθυμούν την εφαρμογή
του νέου συστήματος, μέσω μιας σειράς αναβολών τη φαλκιδεύουν, επικαλούμενοι
έλλειψη των προϋποθέσεων για την εφαρμογή του νόμου. 
Πάντως, η κρατούσα στους συνδικαλιστικούς κύκλους άποψη, που αναφέρεται στη
νέα αναστολή εφαρμογής του νόμου έως τις 16/9/2002, δεν απαντά στην ερώτηση:
«Και τι θα έχει αλλάξει στις 16/9/2002, τέτοιο, που να έχει καταστήσει εφικτή
την εφαρμογή του νόμου; Ποια από τις ελλείπουσες κατ' αυτούς προϋποθέσεις θα
έχει πληρωθεί τότε;» Ή μήπως και τότε πάλι θα ζητήσουν εκ νέου αναστολή της
εφαρμογής του; Και τι θα συμβεί, λόγω της αποχής που υλοποιείται σήμερα, με
τις υποθέσεις που αναβάλλονται και θα σωρευτούν στο σχετικό πινάκιο; Πότε θα
δικαστούν αυτές; 
Το νέο σύστημα θα αυξήσει τη δικηγορική ύλη, μιας και οι πολίτες θα επιθυμούν
όλο και περισσότερο να λύσουν τις διαφορές τους δικαστικά, εν όψει της
ταχύτερης εκδίκασής τους, και όχι μέσω επάλληλων εξωθεσμικών διαδικασιών.
Αρνούμαι να ζω στις αρχές του 21ου αιώνα υποστηρίζοντας λόγω ή έργω τη
δικονομία του Μάουρερ και του Άρμανσπεργκ των αρχών του 19ου... 
Ο δικηγόρος Δημήτρης Βερβεσός είναι σύμβουλος του Δικηγορικού Συλλόγου
της Αθήνας. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17236N382</ED>
<ID>
ID:301447

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N38&aa=2</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Χρειάζονται υποδομές </H2>
<AUTHOR>ΠΑΝΑΓΙΩΤΗΣ ΑΘΑΝΑΣΟΠΟΥΛΟΣ</AUTHOR>

Το δικαστικό σύστημα δεν μπορεί να ανταποκριθεί σήμερα στις αλλαγές. Ως ιδέα,
τα μέτρα για την επιτάχυνση της απονομής της δικαιοσύνης αποτελούν θετικό βήμα
και κινούνται σε σωστή κατεύθυνση. Αλλά η εφαρμογή τους είναι απαραίτητο να
«παγώσει» έως ότου υπάρξει η αναγκαία υποδομή για την επιτυχία τους. Και για
να υπάρξουν οι αναγκαίες συνθήκες, απαιτείται: 
- Αύξηση του αριθμού των πρωτοδικών, τουλάχιστον κατά 200. 
- Κάλυψη των κενών οργανικών θέσεων στη γραμματεία των δικαστηρίων. 
- Αξιόπιστο σύστημα τήρησης πρακτικών, το οποίο δεν διασφαλίζεται με την
παρουσία εταιρειών μαγνητοφώνησης-απομαγνητοφώνησης. 
- Εξασφάλιση του αναγκαίου αριθμού αιθουσών (τουλάχιστον διπλασιασμός). 
- Έναρξη ωραρίου στα πολυμελή δικαστήρια από τις 9 π.μ. και όχι το απόγευμα. 
Η πολιτεία οφείλει να λάβει σοβαρά υπόψη τις εύλογες αντιρρήσεις και τις
υποδείξεις δικαστών, δικηγόρων και δικαστικών υπαλλήλων, γιατί διαφορετικά ο
νέος θεσμός όχι μόνο δεν θα επιταχύνει την απονομή δικαιοσύνης, αλλά θα
δημιουργήσει περισσότερα προβλήματα. 
Ο εφέτης Παναγιώτης Αθανασόπουλος είναι γενικός γραμματέας της Ένωσης
Δικαστών και Εισαγγελέων.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17236N383</ED>
<ID>
ID:301475

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N38&aa=3</URL></REF>


Article

<CATEGORY>vin06</CATEGORY>

 <H2>16χρονος ήθελε να μοιάσει του Πάσσαρη και σκότωσε 68χρονο!
</H2>
ΘΕΣΣΑΛΟΝΙΚΗ 
Γραφείο Βόρειας Ελλάδας 
Ένας 16χρονος μαθητής Λυκείου είναι ο κατηγορούμενος για τη στυγερή δολοφονία
68χρονου παντοπώλη στην Παραλίμνη Γιαννιτσών, που βρέθηκε με δεκάδες τραύματα
σε όλο του το σώμα. Οι αστυνομικοί που τον ανέκριναν μέχρι και χθες αργά το
βράδυ έμειναν άναυδοι όταν τους είπε πως «ήθελα να μοιάσω τού Πάσσαρη», ενώ
διαπίστωσαν ότι είχε αφαιρέσει από το θύμα και το ποσό των 700.000 δραχμών. 
Σοκ έχει προκαλέσει στη μικρή κοινωνία του χωριού της Πέλλας η σύλληψη και η
προσαγωγή στην Υποδιεύθυνση Αστυνομίας του μαθητή για τη δολοφονία του
Αναστάσιου Πολατσίδη, που βρέθηκε νεκρός το πρωί της 27ης Δεκεμβρίου μέσα στο
κατάστημά του. Παρ' ότι οι εκτιμήσεις των αστυνομικών στρέφονταν αρχικά σε
κύκλους θυμάτων του γιου του 68χρονου, ο οποίος έχει αφήσει οικονομικό άνοιγμα
με χρηματιστηριακή εταιρεία, τα στοιχεία αυτά ανατράπηκαν στην πορεία των
ερευνών. 
Όπως βεβαίωναν αξιωματικοί της ΕΛ.ΑΣ. στα «ΝΕΑ» ο ανήλικος ομολόγησε,
υποδεικνύοντας μάλιστα και ένα μικρό τσαπί, με το οποίο κατάφερε δεκάδες
χτυπήματα σε όλο το σώμα του ηλικιωμένου, συντρίβοντας το κεφάλι του. Αμέσως
έγινε έρευνα στο σπίτι του, όπου βρέθηκε το φονικό όργανο και ο ίδιος έκανε
αναπαράσταση του εγκλήματος στο παντοπωλείο. 
Κατά τη διάρκεια της ανάκρισης ο μαθητής περιέγραψε στους αστυνομικούς τα...
όνειρά του, να γίνει ίδιος με τον διαβόητο κακοποιό Κώστα Πάσσαρη. «Γι' αυτό
πήγα και τον σκότωσα και πήρα τα χρήματα που είχε», είπε, αποκαλύπτοντας ότι
τον λήστεψε, ενδεχόμενο που είχε αποκλειστεί από την αρχή της έρευνας, καθώς
δεν έλειπαν χρήματα από το συρτάρι του παντοπωλείου, αλλά από άλλο σημείο,
όπου έκρυβε τα χρήματα ο ηλικιωμένος. Μάλιστα ο μαθητής παραδέχτηκε ότι είχε
προσχεδιάσει τον φόνο έχοντας κάνει ακόμη τέσσερις επισκέψεις τις προηγούμενες
μέρες στο παντοπωλείο, αλλά πάντα έβρισκε περαστικούς. 
Σήμερα προσάγεται ενώπιον του εισαγγελέα Γιαννιτσών Βασίλη Φλωρίδη, ο οποίος
από την ώρα της σύλληψης ενημερωνόταν για την εξέλιξη των ανακρίσεων.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17236N384</ED>
<ID>
ID:301482

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N38&aa=4</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΦΡΟΣΩ ΡΑΛΛΗ
</H2><H4>Ο τελικός κριτής είναι το κοινό
</H4>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΠΑΡΑΓΩΓΟΣ ΤΗΛΕΟΡΑΣΗΣ

ΓΕΝΝΗΘΗΚΕ: Στην Αθήνα. 
ΕΛΠΙΖΕΙ: Σε μια ποιότητα ζωής. 
ΑΝΗΣΥΧΕΙ: Για τους πολέμους και την καταστροφή του περιβάλλοντος. 
ΔΕΝ ΑΠΟΧΩΡΙΖΕΤΑΙ ΠΟΤΕ: Τα γυαλιά της. 
ΔΙΑΣΚΕΔΑΣΗ ΠΟΥ ΠΡΟΤΙΜΑ: Σπίτι με φίλους. 
ΜΟΥΣΙΚΗ ΠΟΥ ΤΗΝ ΞΕΚΟΥΡΑΖΕΙ: Χαμηλών τόνων, ορχηστρικά κομμάτια, έθνικ
και καμιά φορά new age. 
ΑΞΕΧΑΣΤΟ ΤΑΞΙΔΙ: Στο Πεκίνο. 
ΘΑ ΚΑΛΟΥΣΕ ΣΕ ΓΕΥΜΑ: Τους σκηνοθέτες Steven Soderbergh και Steven
Spielberg και τον παραγωγό David Geffen. 
«Για όλους είναι μια επιβε-βαίωση, μια επιβράβευση» υποστηρίζει η Φρόσω
Ράλλη, τηλεοπτική παραγωγός, που είδε 16 παραγωγές του στούντιο ΑΤΑ να
βραβεύονται. Η Φρόσω Ράλλη επιβεβαιώνει ότι η μεγάλη τηλεοπτική επιτυχία στα
πρώτα χρόνια της ιδιωτικής τηλεόρασης «Τρεις χάριτες», μέσα από τις συχνότητες
του Mega, είχε υποβληθεί πρώτα στην ΕΡΤ και... απορρίφθηκε.

ΕΡ.: Τι νιώθει ένας παραγωγός όταν βλέπει τα... «παιδιά» του να
βραβεύονται; 
ΑΠ.: Για όλους μας είναι μια επιβεβαίωση, μια επιβράβευση. 
ΕΡ.: Και όταν πιάνουν υψηλές τηλεθεάσεις οι παραγωγές του; 
ΑΠ.: Μεγάλη χαρά γιατί αυτό είναι το ζητούμενο της δουλειάς μας. Να
αρέσουμε. Και κακά τα ψέματα, ο τελικός κριτής τις περισσότερες φορές είναι το
κοινό. 
ΕΡ.: Ένα καλό τηλεοπτικό προϊόν σάς στενοχωρεί όταν δεν φέρνει
τηλεθέαση; 
ΑΠ.: Ναι, με στενοχωρεί, αλλά δεν με απογοητεύει.

ΕΡ.: Έχετε μείνει ικανοποιημένη από κάποια παραγωγή παρότι δεν την
έβλεπε ο κόσμος; 
ΑΠ.: Ναι.Η «Επιφάνεια» είναι μια πρωτότυπη σειρά, η οποία παίζεται σε
λάθος εποχή. Επίσης το «Τι συμβαίνει με τον Χάρη» ήταν μια σειρά που αγάπησα
και πίστεψα πολύ. Ευτυχώς και οι δύο έχουν φανατικό κοινό. 
ΕΡ.: Πόσο σημαντικός είναι ο ρόλος του παραγωγού στην ελληνική
τηλεόραση; 
ΑΠ.: Πιστεύω πολύ. 
ΕΡ.: Γιατί πιστεύετε ότι ο κόσμος βλέπει το «Σ' αγαπώ - Μ' αγαπάς»; 
ΑΠ.: Γιατί είναι το σίριαλ της διπλανής πόρτας. Είμαι σίγουρη ότι όλοι
βλέπουμε κάτι από εμάς μέσα στο «Σ' αγαπώ - Μ' αγαπάς». 
ΕΡ.: Πώς θα χαρακτηρίζατε το δίδυμο: Δήμητρα Παπαδοπούλου - Θοδωρής
Αθερίδης; 
ΑΠ.: Ασυναγώνιστο, αχτύπητο. 
ΕΡ.: Και γιατί πιστεύετε ότι άρεσε το «Να με προσέχεις»; 
ΑΠ.: Γιατί είχε έρωτα, αγάπη, τρυφερότητα, ένταση, ζωή. Γιατί είχε
νιάτα. 
ΕΡ.: Όπως και το «Περί ανέμων και υδάτων»; 
ΑΠ.: Γιατί έχει σχέσεις, ρομαντισμό, χαρακτήρα, μοναδικές ερμηνείες.
Γιατί έχει νοσταλγία, σαν το παλιό σινεμά. 
ΕΡ.: Καθώς και οι «Παππούδες εν δράσει»; 
ΑΠ.: Γιατί είχε ιδέα, είχε γλύκα, αισιοδοξία, είχε υπέροχους ηθοποιούς.
Γιατί είναι πολύ γλυκό να παράγεις κάτι που δίνει χαρά σε ανθρώπους της τρίτης
ηλικίας και όχι μόνο. 
ΕΡ.: Η συνεργασία σας με τον Αλέκο Αλεξανδράκη; 
ΑΠ.: Είναι καταπληκτικός συνεργάτης και υπέροχος ηθοποιός. Είναι ένας
κύριος. 
ΕΡ.: Με τον Θανάση Βέγγο; 
ΑΠ.: Ένας γλυκός άνθρωπος, ακούραστος, ένας τέλειος επαγγελματίας. 
ΕΡ.: Με τη Δέσποινα Μπεμπεδέλη; 
ΑΠ.: Ήταν για μένα μεγάλη χαρά να τη γνωρίσω και να δουλέψω μαζί της. 
ΕΡ.: Με την Ελένη Χατζηαργύρη; 
ΑΠ.: Υπέροχη, αέρινη, ισχυρή προσωπικότητα με πολύ χιούμορ.
Καταπληκτική ηθοποιός. 
ΕΡ.: Τι έχετε κρατήσει από την «Αίθουσα του θρόνου»; 
ΑΠ.: Τον «Θρόνο». Πιστεύω ότι αυτή η σειρά ήταν ένα κόσμημα για την
ελληνική τηλεόραση. 
ΕΡ.: Από τους «Φρουρούς της Αχαΐας»; 
ΑΠ.: Ήταν μια σειρά που έκανε η μητέρα μου. Ήταν το τέλος μιας εποχής. 
ΕΡ.: Από τις «Τρεις Χάριτες»; 
ΑΠ.: Η αρχή της χρυσής εποχής των ιδιωτικών καναλιών. 
ΕΡ.: Τι σας ανησυχεί σήμερα στον χώρο της παραγωγής; 
ΑΠ.: Το κόστος που ανεβαίνει συνέχεια. 
ΕΡ.: Στον χώρο της τηλεόρασης; 
ΑΠ.: Η αμηχανία της νέας εποχής. 
ΕΡ.: Και τι σας κάνει αισιόδοξη; 
ΑΠ.: Το ότι πάντα έπειτα από μια κακή ημέρα ξημερώνει μια καλύτερη. 
ΕΡ.: Εάν ήσασταν διευθύντρια σε ένα μεγάλο κανάλι, πού θα ρίχνατε το
βάρος; 
ΑΠ.: Ούτε να το σκέφτομαι δεν θέλω. 
ΕΡ.: Γιατί πιστεύετε ότι ο κόσμος έβλεπε τον «Big Brother»; 
ΑΠ.: Ο καθένας για διαφορετικούς λόγους. Άλλος από περιέργεια, άλλος
γιατί πλήττει, άλλος για πλάκα, άλλος γιατί του αρέσει να βλέπει από την
κλειδαρότρυπα, άλλος γιατί έχει ανάγκη να φτιάξει καινούργια είδωλα. 
ΕΡ.: Τι σας ενοχλεί στα δελτία ειδήσεων; 
ΑΠ.: Το ότι σπανίζουν οι ειδήσεις. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17236N401</ED>
<ID>
ID:301402

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N40&aa=1</URL></REF>


Article

<CATEGORY>vin04</CATEGORY>

 <H2>Ομολόγησαν οι πέντε για τις βόμβες στην Παραμυθιά
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

Τον εκρηκτικό μηχανισμό στη Μητρόπολη οι δράστες τον τοποθέτησαν για να
αποπροσανατολίσουν τις έρευνες της Αστυνομίας

Στον ανακριτή Ηγουμενίτσας θα απολογηθούν σήμερα οι πέντε συλληφθέντες νεαροί
για τις βομβιστικές επιθέσεις στην Παραμυθιά μετά την προθεσμία που ζήτησαν
και έλαβαν από τον εισαγγελέα, ενώπιον του οποίου είχαν οδηγηθεί το περασμένο
Σάββατο. Ήδη κατά την προανάκριση στην Αστυνομία ομολόγησαν τις πράξεις τους
με κάθε λεπτομέρεια. 
Οι πέντε Θεσπρωτοί, ηλικίας 18 έως 23 χρόνων, συνελήφθησαν λίγο μετά τα
μεσάνυχτα της Παρασκευής, όταν έριξαν ακόμη δύο εκρηκτικούς μηχανισμούς, πάλι
στην Παραμυθιά, χωρίς όμως να προκαλέσουν ζημιά σε κτίρια ή αυτοκίνητα, αλλά
μόνο ανησυχία στους κατοίκους από τον ισχυρό κρότο. Στόχος τους ήταν ένα
περιπολικό «δόλωμα», κοντά στο Κέντρο Υγείας Παραμυθιάς, το οποίο
παρακολουθούσαν οι αστυνομικοί.

Η πεντάδα των δραστών αποτελούνταν από τους Θωμά Γκόντορα, 22 χρόνων,
οικοδόμο, Γρηγόρη Λιάρο, 18 χρόνων, οικοδόμο, Θεόδωρο Παύλου, 19 χρόνων,
οικοδόμο, και οι τρεις από τη Κρυσταλλοπηγή Θεσπρωτίας, Λάμπρο Κοντό, 23
χρόνων, ελαιοχρωματιστή, από το Καρυώτι Θεσπρωτίας, και Σπυρίδωνα Κουρούτη,
ηλεκτρολόγο αυτοκινήτων, 18 χρόνων, από την Παραμυθιά, γιο αστυνομικού, ο
πατέρας του οποίου υπηρετούσε στο αστυνομικό τμήμα όπου τοποθέτησαν τη βόμβα.
Σύμφωνα με πληροφορίες, οι νεαροί φέρεται ότι είχαν από πέρσι τον Μάρτιο
συστήσει άτυπη ομάδα με την επωνυμία «4 Γενάρη». 
Τα εκρηκτικά των βομβιστικών επιθέσεων, που ήταν δυναμίτιδα με βραδύκαυστο
φιτίλι, τα προμήθευσε στην ομάδα ο 23χρονος Λάμπρος Κοντός, ο οποίος τα
αφαίρεσε από εργοτάξιο εταιρείας που κατασκευάζει τμήμα της Εγνατίας Οδού στην
περιοχή. 
Ως προς τα αίτια που τους οδήγησαν στο να τοποθετήσουν τον εκρηκτικό μηχανισμό
στο αστυνομικό τμήμα, από στοιχεία που έγιναν μέχρι τώρα γνωστά, το έκαναν για
να εκδικηθούν αστυνομικούς του τοπικού τμήματος, οι οποίοι τους έδιναν
συνέχεια κλήσεις για τα αυτοκίνητά και τις μοτοσυκλέτες τους και υπήρξαν
μεταξύ τους «κόντρες» που δεν ήταν άγνωστες στους κατοίκους της Παραμυθιάς.
Επίσης δύο από τους συλληφθέντες θεωρούνται ύποπτοι για κλοπές μοτοσυκλεττών,
που στη συνέχεια διέλυαν και πωλούσαν. 
Αντίθετα, τον εκρηκτικό μηχανισμό στη Μητρόπολη τον αποδίδουν στο να
αποπροσανατολίσουν τις έρευνες της Αστυνομίας. 
Πάντως μέχρι τώρα δεν έχει βρεθεί κανένα στοιχείο που να εντάσσει τους
συλληφθέντες σε κάποια εθνικιστική ή άλλη οργάνωση η οποία να έχει σχέση με το
λεγόμενο θέμα των Τσάμηδων, αλλά και οι ίδιοι δήλωσαν κατηγορηματικά ότι δεν
έχουν καμία σχέση με τέτοιες οργανώσεις.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17236N402</ED>
<ID>
ID:301440

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N40&aa=2</URL></REF>


Article

<CATEGORY>vin04</CATEGORY>

 <H2>Ευρω-ληστεία σε ΕΛΤΑ του Ρέντη
</H2>
Άδεια βρήκαν χθες το πρωί το χρηματοκιβώτιο και τα ταμεία οι υπάλληλοι του
υποκαταστήματος των ΕΛΤΑ στην περιοχή του Ρέντη. Από το χρηματοκιβώτιο έλειπαν
40.313,23 ευρώ (δηλαδή 13.736.733 δραχμές), ενώ από τα ταμεία 1.100.000
δραχμές. Οι ληστές πήραν ακόμη και γραμματόσημα αξίας 7,5 εκατ. δραχμών και
έφυγαν χωρίς να τους δει κανένας, αφού ο συναγερμός δεν χτύπησε... 
Σύμφωνα με όσα έγιναν γνωστά από την Αστυνομική Διεύθυνση Πειραιώς, οι ληστές
ανέβηκαν στο μπαλκόνι του πρώτου ορόφου του κτιρίου, όπου στεγάζονται οι
υπηρεσίες του υποκαταστήματος, στη Λεωφόρο Θηβών 116-118, από την καμινάδα του
καλοριφέρ. 
Στη συνέχεια μπήκαν στο κτίριο από το παράθυρο της τουαλέτας και αφού
ερεύνησαν όλο τον χώρο κατέβηκαν από την εσωτερική σκάλα στο ισόγειο, όπου
βρίσκεται το χρηματοκιβώτιο, το οποίο άνοιξαν με οξυγονοκόλληση. Οι
αστυνομικοί δεν μπορούν να πουν με σιγουριά πότε ακριβώς έγινε η ληστεία.
Εκτιμούν ότι οι ληστές πρέπει να μπήκαν στο υποκατάστημα από το απόγευμα του
Σαββάτου έως χθες τα ξημερώματα. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17236N403</ED>
<ID>
ID:301473

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N40&aa=3</URL></REF>


Article

<CATEGORY>vin08</CATEGORY>

 <H5>ΕΛΛΕΙΨΕΙΣ ΣΕ ΦΡΟΥΤΑ ΚΑΙ ΛΑΧΑΝΙΚΑ ΛΟΓΩ ΤΗΣ ΚΑΚΟΚΑΙΡΙΑΣ
</H5><H2>Ανατιμήσεις 30 έως 50%
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Με ανατιμήσεις στα κηπευτικά που σε κάποιες περιπτώσεις κυμαίνονται (σε
σύγκριση με προηγούμενους μήνες) 30-50%, και ελλείψεις, λόγω της κακοκαιρίας,
σε φρούτα και λαχανικά, άνοιξε χθες η αγορά της Αθήνας.

Παράλληλα, η «βιβλική» καταστροφή στην παραγωγή αναμένεται να προκαλέσει
εντονότερες πιέσεις και κλίμα μεγαλύτερων ανατιμήσεων στην αγορά. 
Ήδη η προσφορά αναμένεται να ενισχυθεί με εισαγωγές φρούτων και κηπευτικών,
ενώ μέχρι τις 20 Ιανουαρίου υπολογίζεται να έχει ολοκληρωθεί η καταγραφή στις
ζημιές στον αγροτικό τομέα, ώστε να υποβληθεί σχέδιο του υπουργείου Γεωργίας
στις Βρυξέλλες για κάλυψή τους και από κοινοτικά κονδύλια. 
Καταγραφή ζημιών 
Όπως δήλωσε χθες ο υπουργός Γεωργίας κ. Γ. Δρυς μετά τη σύσκεψη της
Διυπουργικής Επιτροπής, με εντολή του Πρωθυπουργού κ. Κ. Σημίτη επισπεύδεται η
καταγραφή των ζημιών. 
Τις μεγαλύτερες καταστροφές υπέστησαν κυρίως οι Εύβοια, Αττική, Θεσσαλία,
Βοιωτία, Άρτα, Αργολίδα και Κρήτη. Υπολογίζεται ότι εφόσον χρειαστεί θα
διατεθεί και ένα επιπλέον κονδύλι 30 δισ. δρχ. από τη διεύθυνση ΠΣΕΑ
(Πολιτικός Σχεδιασμός Εκτάκτων Αναγκών). 
Καταστροφές πάντως έχουν υποστεί και καλλιέργειες στην Αττική (π.χ. περιοχή
Μαραθώνα) και σε άλλες κοντινές περιοχές απ' όπου τροφοδοτείται σε σημαντικό
βαθμό η αγορά της πρωτεύουσας. 
Το ΣΔΟΕ 
«Βέβαια έχουν γίνει ανατιμήσεις» είπε χθες σε ραδιοφωνικές του δηλώσεις ο
διευθυντής του ΣΔΟΕ Αττικής κ. Ανδρέας Κυρίτσης αναφερόμενος στις ανατιμήσεις
που εντόπισε το ΣΔΟΕ στην αγορά κατά τη διάρκεια των ελέγχων που
πραγματοποιεί. Ωστόσο, όπως διευκρίνισε, οι ανατιμήσεις οφείλονται όχι μόνο
στο ευρώ αλλά και στην κακοκαιρία, την οποία εκμεταλλεύονται οι κερδοσκόποι.
Χθες, σύμφωνα με τον κ. Κυρίτση, έγιναν 4 καταγγελίες στην κεντρική υπηρεσία
του ΣΔΟΕ που αφορούσαν ανατιμήσεις από καταστήματα που πουλούσαν αλυσίδες
αυτοκινήτων για το χιόνι. Οι καταγγελίες αυτές θα ελεγχθούν τις επόμενες
ημέρες. 
Οι έλεγχοι στην αγορά από το ΣΔΟΕ, όπως διευκρινίσθηκε, θα συνεχισθούν
κανονικά καθ' όλη τη διάρκεια της μετάβασης στο νέο νόμισμα και θα
επικεντρώνονται στην τήρηση της υποχρέωσης διπλής αναγραφής των τιμών, στο εάν
υπάρχουν ανατιμήσεις καθώς και εάν η στρογγυλοποίηση έχει γίνει με τον ορθό
τρόπο. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17236N411</ED>
<ID>
ID:301371

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N41&aa=1</URL></REF>


Article

<CATEGORY>vin08</CATEGORY>

 <H2>Πονοκέφαλος για τους εμπόρους η αναγραφή τιμών στις εκπτώσεις
</H2>
Σε σπαζοκεφαλιά για του εμπόρους εξελίσσεται η αναγραφή των τιμών στις
χειμερινές εκπτώσεις που θα ξεκινήσουν την ερχόμενη εβδομάδα. Σύμφωνα με τον
πρόεδρο του Εμπορικού Συλλόγου της Αθήνας κ. Παναγή Καρέλα, η πρόταση των
εμπόρων για τις φετινές εκπτώσεις, οι οποίες θα αρχίσουν στις 14 Ιανουαρίου
2002 και θα ολοκληρωθούν στις 28 Φεβρουαρίου 2002, είναι να μην αναγράφονται
οι τιμές των προϊόντων με τον τρόπο που αναγράφονταν κατά τις χειμερινές
εκπτώσεις του 2001. Δηλαδή να αποφευχθεί η τετραπλή αναγραφή των τιμών. Η
πρόταση αυτή έχει ως σκοπό τόσο τη διευκόλυνση των εμπόρων, καθώς το διάστημα
αυτό είναι ήδη επιβαρυμένο για τους εργαζομένους των επιχειρήσεων λόγω της
εισαγωγής του εύρω, όσο και τη διευκόλυνση και την καλύτερη κατανόηση από την
πλευρά των καταναλωτών των τιμών που θα ισχύουν στις εκπτώσεις. Όπως σημειώνει
ο πρόεδρος του Εμπορικού Συλλόγου της Αθήνας κ. Παναγής Καρέλας έχει προταθεί
να αναγράφονται οι τιμές των ειδών σε ευρώ και δραχμές πριν από την έκπτωση,
και το ποσοστό της έκπτωσης. «Πιστεύουμε ότι με την αναγραφή λιγότερων τιμών
θα είναι ευκολότερο για τους καταναλωτές να αντιληφθούν τις εκπτώσεις που θα
γίνονται στα εμπορεύματα και να συγκρίνουν τις τιμές. Επιπλέον το κόστος της
τετραπλής αναγραφής είναι ιδιαίτερα υψηλό για τις επιχειρήσεις», τονίζει ο κ.
Καρέλας. Στην άποψη αυτή συνηγορεί και η Διοίκηση του ΕΒΕΑ, η οποία έχει
επίσης προτείνει την αναγραφή δύο τιμών στα προς πώληση είδη και συγκεκριμένα
σε δραχμές και σε ευρώ μετά την έκπτωση καθώς και το ποσοστό της έκπτωσης. 
Πάντως, για το θέμα των εκπτώσεων αρμόδιο να αποφασίσει είναι το υπουργείο
Ανάπτυξης και η απόφαση του οποίου αναμένεται τις επόμενες ημέρες.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17236N412</ED>
<ID>
ID:301422

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N41&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι πιο... απρόβλεπτοι της Ευρώπης!
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Παρά τις ανησυχίες για το αντίθετο, οι Έλληνες δείξαμε μεγάλη
προσαρμοστικότητα στο νέο μας νόμισμα. Δεν έχει περάσει ούτε ένας μήνας από
τότε που η συντριπτική πλειοψηφία μας δήλωνε ότι δεν είναι επαρκώς ενημερωμένη
για το ευρώ και μόλις κυκλοφόρησαν τα πρώτα κέρματα και χαρτονομίσματα, όλοι
σπεύσαμε να τα υιοθετήσουμε. Για τους περισσότερους από μας, όπως δείχνουν τα
στοιχεία της Ευρωπαϊκής Επιτροπής, η δραχμή είναι ήδη παρελθόν στις συναλλαγές
μας, έστω κι αν δεν έχουμε ακόμη εξοικειωθεί με την αξία την οποία
αντιπροσωπεύουν οι τιμές σε ευρώ. 
Η ευχάριστη αυτή εξέλιξη επιβεβαιώνει, πάντως, ότι οι Έλληνες είμαστε από τους
πλέον απρόβλεπτους, αν μη τι άλλο, λαούς της Ευρωπαϊκής Ένωσης. Ενώ
εμφανιζόμαστε πρώτοι στην υποστήριξη της ιδέας της ευρωπαϊκής ενοποίησης,
αρνούμαστε να θυσιάσουμε τις όποιες εθνικές "ιδιαιτερότητές" μας και ενώ
δηλώνουμε απροετοίμαστοι για το ευρώ, είμαστε μεταξύ των πρώτων που το
χρησιμοποιούν στις συναλλαγές τους. 
Ας είναι... Σημασία έχει ότι ανταποκριθήκαμε γρήγορα και με θετικό πνεύμα σε
μια εξέλιξη που ίσως αποδειχθεί από τις σημαντικότερες στη μεταπολεμική
ιστορία μας. Οι ευρωπαϊκοί έπαινοι, τους οποίους εξασφαλίσαμε γι΄ αυτό,
έρχονται σε δεύτερη μοίρα...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17236N413</ED>
<ID>
ID:301476

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N41&aa=3</URL></REF>


Article

<CATEGORY>vin08</CATEGORY>

 <H2>ΟΤΕ: εθελουσία έξοδος για 3.500 εργαζόμενους
</H2>
Την εφαρμογή ενός νέου προγράμματος εθελούσιας εξόδου εργαζομένων του ΟΤΕ
περιλαμβάνουν τα σχέδια της διοίκησης του Οργανισμού για τη νέα χρονιά που θα
παρουσιάσει σήμερα ο πρόεδρος του Ομίλου κ. Νίκος Μανασής στη συνεδρίαση του
Διοικητικού Συμβουλίου. 
Το νέο πρόγραμμα εθελούσιας εξόδου εργαζομένων του ΟΤΕ προβλέπει μείωση του
προσωπικού κατά περίπου 3.500 ατομα μέσα στην ερχόμενη πενταετία. 
Σύμφωνα με τις πρώτες μελέτες, το κόστος για τον Οργανισμό εκτιμάται ότι θα
φθάσει τα 200 δισ. δρχ. για μια πενταετία, ενώ το όφελος από τη μείωση της
δαπάνης μισθοδοσίας υπολογίζεται σε 60 δισ. δρχ. 
Ο ΟΤΕ έχει σήμερα περίπου 19.000 υπαλλήλους, αλλά θα μπορούσε να λειτουργήσει
αποτελεσματικά έχοντας στη διάθεσή του περίπου 10.000 εργαζόμενους, καθώς οι
νέες τεχνολογίες που εφαρμόζονται στις τηλεπικοινωνίες απαιτούν ελάχιστο, αλλά
εξειδικευμένο προσωπικό. 
Ο κ. Μανασής θα ανακοινώσει μέτρα για τον περιορισμό των λειτουργικών δαπανών
του ΟΤΕ, για την αυτοδυναμία των περιφερειακών διευθύνσεων, την ανάπτυξη
κόμβων διαχείρισης της διεθνούς τηλεπικοινωνιακής κίνησης και την εισαγωγή του
Οργανισμού στις υπηρεσίες πολυμέσων.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17236N414</ED>
<ID>
ID:301484

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N41&aa=4</URL></REF>


Article

<CATEGORY>vin08</CATEGORY>

 <H2>Εκκαθάριση χωρίς κυρώσεις
</H2>
Δήλωση έναρξης εργασιών ή εκκαθάρισης των εργασιών τους θα μπορούν να
υποβάλλουν μέχρι 2/2/2002 χωρίς την επιβολή κυρώσεων οι πρώην ιδιοκτήτες των
Συγκοινωνιακών Επιχειρήσεων (ΣΕΠ) που βρίσκονται σε εκκαθάριση. Αυτό
προβλέπεται σε εγκύκλιο του υπουργείου Οικονομικών.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17236N415</ED>
<ID>
ID:301498

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N41&aa=5</URL></REF>


Article

<CATEGORY>vin08</CATEGORY>

 <H5>ΕΛΛΕΙΨΕΙΣ ΣΕ ΜΟΝΟΛΕΠΤΑ, ΔΙΛΕΠΤΑ ΚΑΙ ΧΑΡΤΟΝΟΜΙΣΜΑΤΑ ΕΥΡΩ ΜΙΚΡΗΣ ΑΞΙΑΣ
</H5><H2>Έμεινε η αγορά από κέρματα
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Ελλείψεις σε κέρματα ευρώ, μικρών κυρίως αξιών, εμφανίζονται τώρα στην
αγορά, με αποτέλεσμα να ταλαιπωρούνται στις συναλλαγές τους κοινό και
επιχειρήσεις. Την ίδια ώρα, σε περιπέτεια εξελίσσεται η μετατροπή των
δραχμικών κερμάτων σε ευρώ. Παράλληλα, συνεχίζονται οι καταγγελίες για
ανατιμήσεις, στο Κέντρο Ενημέρωσης για το ευρώ του υπουργείου Οικονομίας και
Οικονομικών (198). 
Ο υπουργός Οικονομίας και Οικονομικών κ. Ν. Χριστοδουλάκης τόνισε ότι
πρόκειται για μεμονωμένα φαινόμενα και ότι θα δοθεί "μάχη" προκειμένου να
αποτραπούν. Υπογράμμισε δε ότι οι έλεγχοι των συνεργείων του υπουργείου
Ανάπτυξης και του ΣΔΟΕ είναι και θα παραμείνουν εντατικοί. Μάλιστα, για την
αντιμετώπιση των προβλημάτων που εμφανίσθηκαν, ο κ. Χριστοδουλάκης συνεκάλεσε
σύσκεψη της Εθνικής Συντονιστικής Επιτροπής για το ευρώ, την Πέμπτη. 
Το θετικό στοιχείο της υπόθεσης εντοπίζεται πάντως στο γεγονός ότι χθες,
βοηθούντος και του κακού καιρού, περιορίσθηκαν σημαντικά οι "ουρές" μπροστά
από τα γκισέ, αφού η αγορά, σε πολλές περιπτώσεις, υπολειτούργησε. 
Προβλήματα στις μετατροπές 
Σε ό,τι αφορά τις μετατροπές των δραχμικών κερμάτων σε ευρώ, στην ειδική
τηλεφωνική γραμμή του υπουργείου Οικονομίας και Οικονομικών, οι καταγγελίες
του κοινού για άρνηση των τραπεζών να προχωρήσουν στη διαδικασία εξακολουθούν
να "πέφτουν σαν βροχή". Μάλιστα για το θέμα ενημερώθηκε και η ηγεσία του
υπουργείου. Σε άλλες περιπτώσεις καταγγέλλεται πλήρης άρνηση των τραπεζών να
πάρουν τα κέρματα και να τα ανταλλάξουν με ευρώ, σε άλλες αναφέρεται ότι οι
τράπεζες δέχονται να κάνουν - έστω και με καθυστέρηση - την ανταλλαγή αλλά
μόνο σε πελάτες τους, ενώ επισημαίνεται ότι αρκετές φορές τίθεται ως
προϋπόθεση το άνοιγμα λογαριασμού. Επίσης αναφέρεται ότι συνήθως το κοινό
παραπέμπεται γι' αυτή τη διαδικασία στην Τράπεζα της Ελλάδος, η οποία, όπως
άλλωστε και οι εμπορικές τράπεζες, είναι υποχρεωμένη να κάνει τη μετατροπή. 
Οι ίδιες οι τράπεζες επισημαίνουν ότι η διαδικασία ανταλλαγής κερμάτων είναι
εξαιρετικά χρονοβόρος από τη φύση της, ότι καταβάλλεται προσπάθεια
εξυπηρέτησης του κοινού, αλλά και ότι είναι ανθρωπίνως αδύνατο να εξυπηρετηθεί
όλος ο κόσμος άμεσα. Σε πολλές περιπτώσεις δίνουν στο κοινό ειδικές φόρμες,
για να βάζουν τα κέρματα ανά αξία, ώστε η καταμέτρηση να είναι πιο εύκολη,
είτε προχωρούν στη ζύγιση των ποσοτήτων, ανά αξία, ώστε να μη χρονοτριβούν. Σε
άλλες περιπτώσεις η μετατροπή γίνεται κατόπιν... ραντεβού, ιδιαίτερα όταν οι
ποσότητες είναι μεγάλες, ενώ ορισμένα πιστωτικά ιδρύματα προχώρησαν στην
παραγγελία και νέων καταμετρητών κερμάτων, προκειμένου να αντιμετωπισθεί το
πρόβλημα. Προς το παρόν όμως δεν φαίνεται ούτε καν να περιορίζεται. 
Ζήτησαν ενισχύσεις... 
Στο μεταξύ, στη αγορά σημειώθηκαν οι πρώτες ελλείψεις κερμάτων ευρώ και
ειδικότερα μικρών αξιών. Κυρίως, το πρόβλημα εντοπίζεται στα μονόλεπτα και
δευτερευόντως στα δίλεπτα. Ήδη, δύο μεγάλες τράπεζες απευθύνθηκαν στην Τράπεζα
της Ελλάδος και ζήτησαν ενισχύσεις. Αλλά και οι επιχειρήσεις εκφράζουν τον
σκεπτικισμό τους για τον εφοδιασμό τους τις επόμενες ημέρες με κέρματα και
χαρτονομίσματα ευρώ μικρής αξίας. Από την κεντρική τράπεζα επισημαίνεται ότι
το πρόβλημα δημιουργείται κυρίως από το γεγονός ότι αρκετές επιχειρήσεις
ζητούν ποσότητες οι οποίες υπερκαλύπτουν τις ανάγκες τους, ενώ διευκρινίζουν
ότι το πρόβλημα θα λυθεί άμεσα, αφού το Νομισματοκοπείο "κόβει" σε ημερήσια
βάση περίπου 1.000.000 μονόλεπτα. Χθες πάντως η δυσκολία πρόσβασης στον
Χολαργό, λόγω του χιονιού, λειτούργησε εν μέρει αποτρεπτικά σε αυτή την
εξέλιξη. Η γενικότερη εκτίμηση που εκφράζεται πάντως είναι ότι το πρόβλημα
πήρε διάσταση τώρα, λόγω και των στρογγυλοποιήσεων, αναφέρεται ότι το ζήτημα
είναι πανευρωπαϊκό και επισημαίνεται το παράδειγμα της Ολλανδίας, η οποία για
να το αποφύγει δεν προχώρησε στην έκδοση κερμάτων ευρώ μικρών αξιών, κάνοντας
τις στρογγυλοποιήσεις στο πεντάλεπτο. 
Οι καταγγελίες για ανατιμήσεις 
Στο μεταξύ, οι καταγγελίες για ανατιμήσεις στο 198 συνεχίζονται. Όπως
υπολογίζεται, το 40% των τηλεφωνικών κλήσεων που γίνονται στην ειδική γραμμή,
αφορούν στο συγκεκριμένο θέμα. Οι περισσότερες από αυτές αφορούν σε
ανατιμήσεις στα αρτοποιεία, στα υπεραστικά λεωφορεία, στα περίπτερα, στα
βιντεοκλάμπ, στα μίνι μάρκετ και στα καφενεία και γίνονται μέσω
στρογγυλοποιήσεων προς τα πάνω.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17236N421</ED>
<ID>
ID:301372

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N42&aa=1</URL></REF>


Article

<CATEGORY>vin08</CATEGORY>

 <H2>Το 85% των συναλλαγών με ευρώ
</H2>
Οκτώ στους 10 Έλληνες έχουν στις τσέπες τους μόνο ευρώ, ενώ επτά στους 10
έχουν κάνει, ήδη, μία τουλάχιστον συναλλαγή στο νέο νόμισμα. Τα παραπάνω έκανε
γνωστά χθες ο υπουργός Οικονομίας και Οικονομικών κ. Ν. Χριστοδουλάκης, ο
οποίος συναντήθηκε με την Ένωση Ελληνικών Τραπεζών, προκειμένου να ενημερωθεί
για την πορεία μετάβασης στο νέο νόμισμα. 
Σύμφωνα με στοιχεία της Τραπέζης της Ελλάδος το 20% των δραχμών που βρίσκονται
σε κυκλοφορία (σ.σ.: αντιστοιχεί σε 560 δισ. δραχμές) έχει, ήδη, αποσυρθεί και
μέχρι το τέλος του μήνα η δραχμή αναμένεται να έχει εξαφανιστεί από την αγορά. 
Στο μεταξύ, σύμφωνα με χθεσινά στοιχεία της Ευρωπαϊκής Επιτροπής στην Ελλάδα
το 85% των συναλλαγών στο λιανικό εμπόριο γίνεται σε ευρώ. Οι «ουρές»
κρίνονται, πλέον, φυσιολογικές, ενώ το βάρος τώρα πέφτει στα κρούσματα των
αυξήσεων των τιμών, προσθέτει στο ενημερωτικό της σημείωμα για την Ελλάδα η
Ευρωπαϊκή Επιτροπή. Σε επίπεδο ΟΝΕ, έως και την Παρασκευή, τα δύο τρίτα των
συναλλαγών γίνονταν σε ευρώ, ενώ σε έξι χώρες-μέλη το ποσοστό αυτό ήταν πάνω
από το μέσο όρο. Μεταξύ αυτών ήταν και η Ελλάδα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17236N422</ED>
<ID>
ID:301423

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N42&aa=2</URL></REF>


Article

<CATEGORY>vin08</CATEGORY>

 <H2>Στο... ακουστικό τους οι ιδιοκτήτες ακινήτων σε 28 δήμους
</H2>
<AUTHOR>ΓΙΩΡΓΟΣ ΦΙΝΤΙΚΑΚΗΣ</AUTHOR>

Στάση αναμονής τηρούν προς το παρόν οι ιδιοκτήτες ακινήτων στους 28 δήμους
όπου ανακοινώθηκαν αυξήσεις στις αντικειμενικές τιμές, καθώς παρά την
οπισθοχώρηση που αναγκάστηκε να κάνει εκ των υστέρων το υπουργείο Οικονομικών,
ακόμη δεν έχει αποσαφηνιστεί αν το «πάγωμα» των νέων τιμών θα είναι ολικό ή
μερικό. 
Από την πλευρά του το υπουργείο Οικονομικών, όπως έλεγαν χθες αρμόδιοι
παράγοντες, θα περιμένει πρώτα να υποβληθούν οι νέες προσφυγές των δήμων, ώστε
να λήξει οριστικά το θέμα. Πάντως, σύμφωνα με πληροφορίες, την περασμένη
εβδομάδα, κορυφαίοι παράγοντες του υπουργείου φέρονται να διαβεβαίωναν τους
δήμους ότι το θέμα θα διευθετηθεί προς όφελός τους. 
Έτσι ο ρυθμός υποβολής δηλώσεων δωρεών και γονικών παροχών στις Εφορίες είναι
περιορισμένος. Οι φορολογούμενοι περιορίζονται να τηλεφωνούν στα αρμόδια
τμήματα, για να μάθουν ποιες είναι οι αυξήσεις και από πότε θα ισχύσουν, ώστε
να κινήσουν έγκαιρα τις σχετικές διαδικασίες προκειμένου να αποφύγουν την
περαιτέρω φορολογική επιβάρυνση από τις νέες τιμές. 
Ασάφεια 
Οι απαντήσεις όμως που παίρνουν από τους αρμόδιους υπαλλήλους δεν είναι
σαφείς, καθώς το υπουργείο Οικονομικών δεν έχει ακόμη ξεκαθαρίσει τις τελικές
του προθέσεις. 
Κι αυτό, παρά τις διαβεβαιώσεις που έδωσε προ ημερών, σύμφωνα με πληροφορίες,
ο ίδιος ο υφυπουργός Οικονομικών κ. Απ. Φωτιάδης σε απευθείας επαφές που είχε
με ορισμένους δημάρχους, ότι το θέμα θα διευθετηθεί υπέρ των δήμων, δίχως να
χρειαστεί να προχωρήσουν σε νέες προσφυγές. 
Προς το παρόν πάντως νέες ενστάσεις από δήμους δεν έχουν κατατεθεί, καθώς οι
περισσότεροι δηλώνουν ότι πριν λάβουν την οποιαδήποτε απόφαση θα περιμένουν
κάποια νέα κίνηση από την ηγεσία του υπουργείου, διότι εκτιμούν ότι θα
αναθεωρήσει περαιτέρω τη στάση της. 
Χαρακτηριστική περίπτωση μεγάλου δήμου που τηρεί στάση αναμονής, είναι του
Δήμου Αθηναίων, όπου οι αυξήσεις στις νέες τιμές ζώνης κυμαίνονται έως και
11%. 
Σύμφωνα με πηγή της δημοτικής αρχής, «οι διαβεβαιώσεις που πήραμε από επίσημα
χείλη μάς κάνουν να ευελπιστούμε πως το θέμα θα ρυθμισθεί χωρίς να αναγκαστεί
ο δήμος να καταθέσει νέα προσφυγή». 
Άλλοι όμως τοπικοί παράγοντες εμφανίζονται έτοιμοι να προσφύγουν εκ νέου στην
αρμόδια δευτεροβάθμια επιτροπή του υπουργείου. Τέτοια είναι η περίπτωση του
Δήμου Βουλιαγμένης, όπου οι παλαιές τιμές ζώνης αυξήθηκαν έως 53,8% ή του
Δήμου Μελισσίων, όπου οι αυξήσεις φτάνουν έως το 13%. 
Ειδικότερα, περιορισμένη κίνηση παρατηρήθηκε κατά τις πρώτες εργάσιμες ημέρες
του νέου χρόνου σε πολλές από τις Εφορίες δήμων όπου ανακοινώθηκαν αυξήσεις,
όπως σε ΔΟΥ των Αθηνών (π.χ, ΙΕ' Αχαρνών, ΙΘ' Κυψέλης, ΙΓ' Πατησίων, ΚΑ'
Αμπελοκήπων), καθώς επίσης και στις ΔΟΥ Αμαρουσίου (όπου υπάγονται οι Δήμοι
Μελισσίων και Λυκόβρυσης), Ψυχικού (υπάγεται και ο Δήμος Φιλοθέης), Κηφισιάς
(ανήκει και η Ν. Ερυθραία), Νέου Ηρακλείου και Κορωπίου. 
Ανάλογη εικόνα παρουσίασαν και οι Εφορίες δήμων της επαρχίας, όπου
ανακοινώθηκαν τροποποιήσεις στις αντικειμενικές τιμές, όπως οι ΔΟΥ
Μεσολογγίου, Λάρισας, Δράμας, Άργους, Ναυπλίου, Διδυμοτείχου, Μυκόνου, κ.λπ. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17236N431</ED>
<ID>
ID:301373

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N43&aa=1</URL></REF>


Article

<CATEGORY>vin08</CATEGORY>

 <H5>ΤΑΧΥΔΡΟΜΗΘΗΚΑΝ ΟΙ ΠΡΩΤΟΙ 300.000 ΦΑΚΕΛΟΙ ΣΤΟΥΣ ΦΟΡΟΛΟΓΟΥΜΕΝΟΥΣ
</H5><H2>Έρχονται τα έντυπα δηλώσεων
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Οι πρώτοι 300.000 φάκελοι με τα έντυπα των δηλώσεων που θα υποβάλουν οι
φορολογούμενοι φέτος στην Εφορία ταχυδρομήθηκαν από τη Γενική Γραμματεία
Πληροφοριακών Συστημάτων του υπουργείου Οικονομικών. 
Πρόκειται για τους φακέλους με τα βασικά έντυπα, στα οποία οι φορολογούμενοι
θα αναγράψουν τα εισοδήματα που απέκτησαν το 2001. Αυτά θα τα υποβάλουν στην
Εφορία από τον Μάρτιο μέχρι και τις αρχές Ιουνίου που είναι το διάστημα
υποβολής των φορολογικών δηλώσεων. 
Οι πρώτοι 300.000 φάκελοι απεστάλησαν στους φορολογουμένους που έχουν
εισοδήματα από ελεύθερα επαγγέλματα, οι οποίοι θα πρέπει να υποβάλουν τις
δηλώσεις τους στην Εφορία μέχρι τον Μάρτιο, νωρίτερα από τους υπόλοιπους
φορολογουμένους. Σύμφωνα με το χρονοδιάγραμμα του υφυπουργού Οικονομικών κ.
Απόστολου Φωτιάδη, σταδιακά θα αρχίσει η αποστολή των φακέλων στους μισθωτούς
και τους συνταξιούχους ώστε όλη η διαδικασία να έχει ολοκληρωθεί μέσα στο
πρώτο δίμηνο του έτους και να μείνει αρκετός χρόνος στους φορολογουμένους,
ώστε να προετοιμάσουν τη φορολογική τους δήλωση. 
Οι χαμηλόμισθοι 
Πάντως ανοικτό παραμένει το θέμα της κατάργησης από φέτος της υποχρέωσης
υποβολής φορολογικής δήλωσης από κατηγορίες φορολογουμένων που έχουν
εισοδήματα μόνον από μισθούς και συντάξεις και μέχρι ενός ορισμένου ύψους. Η
ηγεσία του οικονομικού επιτελείου της κυβέρνησης προσανατολίζεται να
καταργήσει την υποχρέωση να υποβάλουν φορολογική δήλωση οι φορολογούμενοι που
έχουν εισοδήματα μέχρι 1,5-2 εκατ. δρχ. μόνον από μισθούς και συντάξεις. Η
σχετική απόφαση για το θέμα αναμένεται να ληφθεί σύντομα προκειμένου να
ξεκαθαρίσει έγκαιρα το θέμα για τους φορολογουμένους. Το πιθανότερο είναι ότι
το μέτρο αυτό θα υιοθετηθεί τελικά. Άλλωστε, θετικά προς την κατεύθυνση αυτή
έχει τοποθετηθεί και υπουργός Οικονομίας και Οικονομικών κ. Νίκος
Χριστοδουλάκης με σχετικές δηλώσεις του. Όμως πρώτα πρέπει να λυθούν ορισμένα
διαδικαστικά προβλήματα που αφορούν στο γεγονός ότι πολλοί φορείς στις
συναλλαγές τους με τους φορολογουμένους ζητούν το εκκαθαριστικό της Εφορίας
(τράπεζες, κ.ά.), το οποίο στο εξής δεν θα διαθέτουν όσοι δεν υποβάλλουν
δήλωση. Επίσης θα πρέπει να δοθεί λύση για τους περισσότερους φορολογουμένους
που έχουν εισόδημα μέχρι 1,5-2 εκατ. δρχ. κατά το 2001 και έγινε παρακράτηση
φόρου εισοδήματος. Οι φορολογούμενοι αυτοί θα πρέπει να υποβάλουν δήλωση ώστε
να γίνει η εκκαθάριση και τους να επιστραφεί ο φόρος που προκατέβαλαν. 
Αλλαγές στα έντυπα 
Σημειώνεται ότι και φέτος η Εφορία θα αποστείλει δύο έντυπα Ε1 στους
φορολογουμένους. Πρόκειται για το έντυπο Ε1 και Ε1Α. Το έντυπο Ε1Α που θα
αποσταλεί στους φορολογουμένους που έχουν εισοδήματα μόνον από μισθωτές
υπηρεσίες. Για αυτό και το έντυπο αυτό είναι δισέλιδο αντί για τετρασέλιδο που
είναι το έντυπο Ε1 που θα αποσταλεί στους υπόλοιπους φορολογουμένους.
Σημειώνεται ότι φέτος έγιναν ελάχιστες αλλαγές σε σχέση με πέρυσι στα έντυπα
υποβολής των φορολογικών δηλώσεων. 
Η Εφορία θα αποστείλει τα έντυπα αυτά στους φορολογουμένους λαμβάνοντας υπόψη
τα στοιχεία που δήλωσαν πέρυσι για τα εισοδήματα και τις δαπάνες τους. Αν όμως
για κάποιους φορολογουμένους έχει αλλάξει η φορολογική τους κατάσταση και
πρέπει να υποβάλουν στην Εφορία το έντυπο Ε1 αντί για το Ε1Α που είχαν
υποβάλλει πέρυσι, θα πρέπει να επισκεφθούν την Εφορία τους και να ζητήσουν το
συγκεκριμένο έντυπο. 
Στο μεταξύ με χθεσινή εγκύκλιο του υπουργείου Οικονομικών δίδεται παράταση
μέχρι τις 30 Σεπτεμβρίου 2002 στην προθεσμία υποβολής των συγκεντρωτικών
καταστάσεων προμηθευτών - πελατών του 2001 από τους υπόχρεους. Επίσης
αυξάνεται στα 300 ευρώ ή 103.000 δρχ. το όριο για κάθε συναλλαγή μέχρι του
οποίου δεν θα αναγράφεται υποχρεωτικά στις συγκεντρωτικές καταστάσεις. Με την
ίδια εγκύκλιο μετατρέπονται από δραχμές σε ευρώ τα όρια του τζίρου πάνω από τα
οποία δεν υπάρχει υποχρέωση θεώρησης φορολογικών στοιχείων από κατηγορίες
επιτηδευματιών. Το όριο του 1.000.000.000 δρχ. μετατρέπεται σε 2.934.702,86
ευρώ και το όριο των 500.000.000 δρχ. μετατρέπεται σε 1.467.351,43 ευρώ. 
Παρατείνεται μέχρι και τις 14 Ιανουαρίου 2002 η προθεσμία υποβολής όλων των
δηλώσεων καταβολής φόρων, τελών και εισφορών των υπόχρεων για τις οποίες οι
προθεσμίες έληξαν ή θα λήξουν στο διάστημα από 28 Δεκεμβρίου 2001 μέχρι και
τις 11 Ιανουαρίου 2002. Την παράταση έδωσε χθες το υπουργείο Οικονομικών
προκειμένου να διευκολυνθουν οι φορολογούμενοι που αντιμετώπισαν προβλήματα
λόγω των δυσμενών καιρικών συνθηκών. 
<H3>Συμπλήρωση σε δραχμές - εκκαθάριση σε ευρώ
</H3>
Οι φορολογικές δηλώσεις υποβάλλονται πλέον - από την 1η Ιανουαρίου - όλες σε
ευρώ και εξοφλούνται σε ευρώ, διευκρινίζει εγκύκλιος του υπουργείου Οικονομίας
και Οικονομικών, η οποία αναμένεται να υπογραφεί σήμερα. 
Ωστόσο, η ίδια εγκύκλιος αναφέρει ότι οι φορολογικές δηλώσεις για το
οικονομικό έτος 2001 θα υποβληθούν σε δραχμές, αφού οι βεβαιώσεις αποδοχών θα
δοθούν σε δραχμές. Τα εκκαθαριστικά σημειώματα, πάντως, θα είναι σε ευρώ. 
Όσον αφορά τις δηλώσεις ΦΠΑ, για τις φορολογικές περιόδους μέχρι 31/12/2001 θα
υποβάλλονται σε δραχμές, εφόσον τα βιβλία των επιτηδευματιών είχαν τηρηθεί σε
δραχμές. Σε ευρώ θα υποβάλλονται οι δηλώσεις για τις περιόδους μέχρι
31/12/2001 μόνο εφόσον είχε υποβληθεί από τον επιτηδευματία ανέκκλητη δήλωση
χρήσης ευρώ και τα βιβλία του τηρήθηκαν σε ευρώ. Τέλος, οι δηλώσεις Φόρου
Μεγάλης Ακίνητης Περιουσίας και Κεφαλαίου θα υποβληθούν σε ευρώ.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17236N441</ED>
<ID>
ID:301374

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N44&aa=1</URL></REF>


Article

<CATEGORY>vin08</CATEGORY>

 <H2>Unisystems: Σε χρόνο ρεκόρ εγκατάσταση λογισμικού
</H2>
Μέσα σε χρόνο ρεκόρ (2½ μήνες) ολοκλήρωσε την εγκατάσταση της υποδομής του
πληροφοριακού συστήματος της νέας τράπεζας Probank o Όμιλος της Unisystems. 
Συγκεκριμένα, η εισηγμένη εταιρεία πληροφορικής διασύνδεσε ηλεκτρονικά το
σύνολο των 8 υποκαταστημάτων της τράπεζας χρησιμοποιώντας το πακέτο
χρηματοοικονομικού λογισμικού b-Master της εταιρείας Financial Tecnologies, η
οποία είναι μέλος του Ομίλου της Unisystems. 
Επισημαίνεται ότι η εταιρεία Financial Technologies σε συνεργασία με την
Unisystems παρέχει και εγκαθιστά την πλατφόρμα b-Master σε χρηματοπιστωτικούς
οργανισμούς, ενώ ο Όμιλος της Unisystems παρέχει ολοκληρωμένες λύσεις
πληροφορικής, υποστηρίζοντας και συντηρώντας πολύπλοκα συστήματα μεταξύ
διαφορετικών τεχνολογιών.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17236N442</ED>
<ID>
ID:301424

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N44&aa=2</URL></REF>


Article

<CATEGORY>vin08</CATEGORY>

 <H2>Πλαίσιο Computers: Ένα πρότυπο κατάστημα
</H2>
Με ένα εντελώς διαφορετικό πρόσωπο συνεχίζει την παρουσία του στην αγορά
λιανικών πωλήσεων ειδών πληροφορικής, τηλεπικοινωνιών και γραφείου το
κατάστημα της εταιρείας Πλαίσιο Computers, το οποίο βρίσκεται στην οδό
Στουρνάρη. 
Το συγκεκριμένο κατάστημα, που ξεκίνησε τις δραστηριότητές του πριν από 33
χρόνια, αύξησε τους λειτουργικούς και εκθεσιακούς του χώρους σε 1.000 τ.μ. και
4 συνολικά επίπεδα από μόλις 12 τ.μ. που ήταν το 1969. 
Το νέο συγκρότημα είναι εξοπλισμένο με τρεις νέους χώρους, στους οποίους οι
πελάτες της εταιρείας έχουν τη δυνατότητα να συζητήσουν με εξειδικευμένους
συνεργάτες την καταλληλότερη γι' αυτούς συνολική λύση που βασίζεται στους
υπολογιστές Turbo -Χ, να αγοράσουν σύγχρονα συστήματα προβολών τόσο για
οικιακή όσο και για επαγγελματική χρήση, καθώς και έπιπλα και εξαρτήματα
εργονομίας για ηλεκτρονικούς υπολογιστές.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17236N443</ED>
<ID>
ID:301461

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N44&aa=3</URL></REF>


Article

<CATEGORY>vin08</CATEGORY>

 <H5>ΔΙΑΠΡΑΓΜΑΤΕΥΣΕΙΣ ΜΕ ΒΟΕΙΝG ΚΑΙ ΑΙRΒUS ΓΙΑ ΤΗΝ ΠΡΟΜΗΘΕΙΑ 75 ΑΕΡΟΣΚΑΦΩΝ
</H5><H2>Αγορά - μαμούθ από την Εasyjet
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Ενώ οι μεγάλες αεροπορικές εταιρείες προσπαθούν να επουλώσουν τις πληγές
που τους προκάλεσαν οι τρομοκρατικές επιθέσεις της 11ης Σεπτεμβρίου, οι
εταιρείες «χαμηλού κόστους» ανοίγουν τα φτερά τους. Η βρετανική Easyjet του
Ελληνοκύπριου επιχειρηματία Στέλιου Χατζηιωάννου σχεδιάζει την αύξηση του
στόλου της. 
Νέοι ορίζοντες: Η εταιρεία χαμηλού κόστους Easyjet έχει φιλόδοξα σχέδια για
το μέλλον

Έως το 2004 η εταιρεία σκοπεύει να διαθέτει 48 αεροσκάφη, ενώ πρόσφατα άρχισε
διαπραγματεύσεις με τις κορυφαίες αεροναυπηγικές εταιρείες, την αμερικανική
Boeing και την ευρωπαϊκή Airbus, για την προμήθεια 75 αεροσκαφών έως το 2007. 
«Μπορεί να είναι 7, μπορεί να είναι 175 νέα αεροσκάφη», δήλωσε ο Τόμπι Νίκολ,
εκπρόσωπος της εταιρείας. «Περιμένουμε να δούμε τις τιμές στις οποίες θα μας
προσφερθούν τα αεροσκάφη και στη συνέχεια θα αποφασίσουμε». 
Τα νέα αεροσκάφη θα βοηθήσουν την Easyjet να ανταποκριθεί καλύτερα στη
σημαντική αύξηση του κύκλου εργασιών της, καθώς το 2001 ξεπέρασε το σημαντικό
επίπεδο των επτά εκατομμυρίων επιβατών. Πρόκειται για αριθμό ο οποίος
προσεγγίζει τους επιβάτες που μεταφέρει ετησίως η British Midland, η δεύτερη
μεγαλύτερη αεροπορική εταιρεία της Βρετανίας. «Είναι σίγουρο ότι στους
επόμενους δύο μήνες θα τους ξεπεράσουμε όσον αφορά τον αριθμό των επιβατών»,
προσθέτει ο κ. Νίκολ. 
Κερδισμένοι και χαμένοι 
Μετά τις τρομοκρατικές επιθέσεις της 11ης Σεπτεμβρίου εναντίον των Ηνωμένων
Πολιτειών, οι παραδοσιακές αεροπορικές εταιρείες είδαν τον αριθμό των επιβατών
τους να μειώνεται έως και 30%. 
Αυτό τις ανάγκασε να προχωρήσουν στην εφαρμογή σχεδίων αντιμετώπισης της
κρίσης, τα οποία περιελάμβαναν μείωση του προσωπικού τους και περικοπή των
προγραμμάτων πτήσεων. 
Ωστόσο, οι εταιρείες χαμηλού κόστους συνέχισαν να αναπτύσσονται και ορισμένες
εξακολουθούν να είναι κερδοφόρες. 
Η αμερικανική Southwest Airlines είναι τυπικό παράδειγμα αεροπορικής εταιρείας
φθηνών ναύλων που καλύπτει τους αεροδιαδρόμους τους οποίους απελευθερώνουν οι
μεγάλες αεροπορικές εταιρείες. 
Σημαντικούς ρυθμούς ανάπτυξης που ενισχύονται και από επιθετικές τιμολογιακές
πολιτικές εμφανίζουν στην Ευρώπη η Easyjet και η ιρλανδική Ryanair.

Είναι χαρακτηριστικό ότι οι χρηματιστηριακοί επενδυτές έχουν την κατεύθυνση
που φυσά ο άνεμος: ο βρετανικός εθνικός αερομεταφορέας British Airways, που
καυχιέται ότι αποτελεί τον καλύτερο στον κόσμο, διαθέτει πλέον χρηματιστηριακή
αξία χαμηλότερη της Ryanair. 
Παράλληλα στην παγκόσμια βιομηχανία αερομεταφορών κυκλοφορούν φήμες ότι η
British Airways μπορεί να διακόψει ορισμένες μικρές διαδρομές προς όφελος των
χαμηλού κόστους ανταγωνιστριών της. 
Τόσο η Easyjet όσο και η Ryanair προσδοκούν ότι στα επόμενα έξι χρόνια θα
μεταφέρουν περισσότερους επιβάτες από όλες τις ευρωπαϊκές αεροπορικές
εταιρείες ­ εξαιρουμένης της British Airways, της γερμανικής Lufthansa και της
γαλλικής Air France. 
Ο κύκλος εργασιών τους αναμένεται να αυξηθεί σημαντικά μέσω της ανάπτυξής τους
σε λιγότερο ώριμες αγορές της ηπειρωτικής Ευρώπης. «Μπορεί η αγορά αεροπορικών
εταιρειών χαμηλού κόστους να φαίνεται κορεσμένη στη Βρετανία, ωστόσο δεν
συμβαίνει το ίδιο στην Ιταλία, τη Γερμανία και τη Γαλλία», λέει ο κ. Νίκολ. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17236N451</ED>
<ID>
ID:301375

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N45&aa=1</URL></REF>


Article

<CATEGORY>vin08</CATEGORY>

 <H2>20.000 απολύσεις και κλείσιμο εργοστασίων από τη Ford
</H2>
Η αυτοκινητοβιομηχανία Ford Motor η οποία το 2001, για πρώτη φορά από το 1992,
σημείωσε ζημίες ετοιμάζει ένα σχέδιο οικονομικής εξυγίανσής της, που θα
περιλαμβάνει την απόλυση περίπου 20.000 εργαζομένων της και το κλείσιμο
ορισμένων εργοστασίων της. Οι αναλυτές της παγκόσμιας αυτοκινητοβιομηχανίας
εκτιμούν ότι το σχέδιο θα ανακοινωθεί την ερχόμενη Παρασκευή. Η δεύτερη
μεγαλύτερη αυτοκινητοβιομηχανία των Ηνωμένων Πολιτειών πραγματοποίησε το τρίτο
και το τέταρτο φετινό τρίμηνο ζημίες ύψους 1,44 δισεκατομμυρίων δολαρίων,
καθώς μόνο στις Ηνωμένες Πολιτείες οι πωλήσεις μειώθηκαν το 2001 κατά 5,5%.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17236N452</ED>
<ID>
ID:301425

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N45&aa=2</URL></REF>


Article

<CATEGORY>vin08</CATEGORY>

 <H2>«Παγωμένες» οι συναλλαγές και στη Σοφοκλέους
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Η παγωνιά έφθασε χθες και στο Χρηματιστήριο όπου μαζί με τον υδράργυρο βουτιά
πραγματοποίησαν και οι συναλλαγές. Κι αυτό καθώς οι επενδυτές εξακολουθούν να
παρακολουθούν από απόσταση τα δρώμενα τουλάχιστον μέχρι η Σοφοκλέους να
αποκτήσει κατεύθυνση. 
Ο τζίρος μόλις που ξεπέρασε τα 50 εκατ. ευρώ, ενώ το μειωμένο αγοραστικό
ενδιαφέρον επικεντρώθηκε σε μετοχές εταιρειών μεσαίας κεφαλαιοποίησης.
Αντίθετα, οι πιέσεις σε «βαριά χαρτιά» οδήγησαν σε υποχώρηση του Γενικού
Δείκτη, ο οποίος έκλεισε με πτώση 0,31% στις 2.638,19 μονάδες. 
Οι επενδυτές παρακολουθούν με σκεπτικισμό τις εξελίξεις στη Σοφοκλέους που δεν
δείχνει προς το παρόν τουλάχιστον να έχει τη δυναμική να σταθεροποιηθεί σε
υψηλότερα επίπεδα. Μια ακόμη νότα αισιοδοξίας προέρχεται από πρόσφατη έκθεση
της Salomon Smith Barney. Σύμφωνα με τον διεθνή επενδυτικό οίκο η ύφεση στις
Ηνωμένες Πολιτείες φαίνεται να πλησιάζει προς το τέλος. Ωστόσο, οι συντάκτες
της έκθεσης της η SSSB δεν παραλείπουν να προσθέσουν ότι η ισχυρή ανάκαμψη
βρίσκεται ακόμη μερικούς μήνες μακριά, καθώς εκκρεμεί η βελτίωση της
επιχειρηματικής εμπιστοσύνης. Αυτό το διάστημα, επισημαίνει ο διεθνής
επενδυτικός οίκος, οι (αμερικανικές) εταιρείες εμφανίζονται επιφυλακτικές και
επικεντρώνουν τις προσπάθειές τους στη βελτίωση των οικονομικών αποτελεσμάτων,
παρά σε στρατηγικές περαιτέρω ανάπτυξης. 
Το μεγαλύτερο ποσοστό του τζίρου στη Σοφοκλέους πραγματοποιήθηκε για μια ακόμη
συνεδρίαση από θεσμικά χαρτοφυλάκια, καθώς και από μεγάλους μετόχους
εισηγμένων εταιρειών. Οι επενδυτές αυτοί μονοπωλούν ουσιαστικά το ενδιαφέρον
στην αγορά το τελευταίο διάστημα, καθώς προχωρούν σε επιλεκτικές αγορές και
πωλήσεις μετοχών. Αυτό όμως εξακολουθεί να προκαλεί διακυμάνσεις στις τιμές
των περισσότερων μετοχών. 
Η Σοφοκλέους που χθες σημείωσε υποχώρηση ύστερα από τέσσερις ανοδικές
συνεδριάσεις, εξακολουθεί να κινείται γύρω από τα επίπεδα των 2.600-2.650
μονάδων. Ως σημείο στήριξης θεωρούνται οι 2.550 μονάδες.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17236N461</ED>
<ID>
ID:301376

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N46&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Μικρή υποχώρηση του ευρώ έναντι του δολαρίου
</H2>
Η εκτίμηση της αγοράς για θετικότερες προοπτικές της οικονομίας των ΗΠΑ έναντι
αυτών της ευρωζώνης μετά τις ανακοινώσεις των στοιχείων την προηγούμενη
Παρασκευή (στοιχεία απασχόλησης και δείκτης δραστηριότητας του τομέα υπηρεσιών
των ΗΠΑ για τον μήνα Δεκέμβριο) αποτελεί τον κύριο παράγοντα που οδήγησε το
ευρώ σε σχετικά χαμηλότερα επίπεδα έναντι του δολαρίου τη Δευτέρα. Η
αντίστοιχη ισοτιμία κυμαινόταν στην αγορά της Νέας Υόρκης στα 0.8925 περίπου,
ενώ στις 2 Ιανουαρίου είχε ανέλθει στα 0.9060, ευνοούμενη από την ομαλή
εισαγωγή τραπεζογραμματίων και κερμάτων του κοινού ευρωπαϊκού νομίσματος στις
χώρες της ευρωζώνης. Η παραίτηση του υπουργού Εξωτερικών της Ιταλίας κ.
Ρουτζιέρο και οι ενδεχόμενες αρνητικές επιδράσεις σε ευρωπαϊκές τράπεζες ­
κυρίως ισπανικές ­ από την απόφαση της κυβέρνησης της Αργεντινής για υποτίμηση
του εθνικού νομίσματος κατά 30% ως προς το δολάριο, αποτέλεσαν επίσης
αρνητικούς παράγοντες για το ευρώ. Οι εξελίξεις αυτές επηρέασαν αρνητικά την
αγορά, η οποία ως αποτέλεσμα αγνόησε τα θετικά στοιχεία του δείκτη τιμών
παραγωγού και καταναλωτή της ευρωζώνης που ανακοινώθηκαν την προηγούμενη
Παρασκευή, καθώς και τα σχόλια του υπουργού Οικονομικών της Κίνας κ. Χουάι
Τσενγκ για πιθανή αύξηση του ευρώ ως ποσοσού στα συναλλαγματικά αποθέματα της
χώρας. Η ισοτιμία δολ. /γιεν διαπραγματευόταν τη Δευτέρα στην αγορά της Νέας
Υόρκης κοντά στα χαμηλότερα επίπεδα των τελευταίων δύο εβδομάδων (131,35),
μετά την άνοδο της αντίστοιχης ισοτιμίας στις 2 Ιανουαρίου στα 132,28, που
αποτελεί το υψηλότερο επίπεδο των τελευταίων τριών ετών. Οι διαμαρτυρίες της
Νότιας Κορέας και της Κίνας για τη γρήγορη αποδυνάμωση του γιεν καθώς και η
προγραμματισμένη επίσκεψη του πρωθυπουργού κ. Κοϊζούμι σε χώρες της
Νοτιανατολικής Ασίας την τρέχουσα εβδομάδα προσέδωσαν στο γιεν κάποιου είδους
στήριξη. Εντούτοις, ο κίνδυνος αύξησης του αριθμού των επιχειρήσεων που θα
οδηγηθούν σε χρεοκοπία εν όψει της λήξης του οικονομικού έτους τον Μάρτιο και
η ανησυχία για παρατεταμένη ύφεση της ιαπωνικής οικονομίας συντηρούν το
αρνητικό αίσθημα της αγοράς για το γιεν και διατηρούν την ανοδική τάση της
ισοτιμίας δολ. /γιεν. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17236N462</ED>
<ID>
ID:301426

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Με πτώση έκλεισαν τα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.444,86
μονάδες σημειώνοντας πτώση 0,59% σε σχέση με την προηγούμενη συνεδρίαση με
αξία συναλλαγών 9,01 εκατ. ευρώ, όγκο συναλλαγών 1.247 συμβολαίων, και αριθμό
ανοιχτών συμβολαίων 8.729. Το συμβόλαιο του μηνός Φεβρουαρίου 2002 έκλεισε
στις 1.445,77 μονάδες σημειώνοντας πτώση της τάξεως του 0,61% σε σχέση με την
προηγούμενη συνεδρίαση. Ο όγκος συναλλαγών ανήλθε στα 339 συμβόλαια αξίας 2,45
εκατ. ευρώ ενώ ο αριθμός των ανοιχτών συμβολαίων ανήλθε στα 1.112 συμβόλαια. 
Το συμβόλαιο του Ιανουαρίου 2002 πάνω στον FTSE 40 έκλεισε στις 286,76 μονάδες
παρουσιάζοντας πτώση της τάξεως του 1,04% σε σχέση με την προηγούμενη
συνεδρίαση, η αξία συναλλαγών ανήλθε σε 1,91 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.747 και 668 συμβόλαια,
αντίστοιχα. Το συμβόλαιο του μηνός Φεβρουαρίου 2002 έκλεισε στις 286,42
μονάδες, με πτώση της τάξεως του 1,23%, αξία συναλλαγών 628 χιλ. ευρώ και
αριθμό ανοιχτών συμβολαίων 361. Το συμβόλαιο του μηνός Μαρτίου 2002 έκλεισε
στις 289,00 μονάδες, με αξία συναλλαγών 11,56 εκατ. ευρώ και αριθμό ανοιχτών
συμβολαίων 4. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17236N463</ED>
<ID>
ID:301462

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17236N471</ED>
<ID>
ID:301377

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N47&aa=1</URL></REF>


Article

<CATEGORY>vin08</CATEGORY>

 <H2>Με πτώση 0,31% έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά
την χθεσινή συνεδρίαση. Ο Γενικός Δείκτης Τιμών έκλεισε στις 2.638,19 μονάδες,
με πτώση της τάξεως του 0,31% . Η μεγαλύτερη ενδοσυνεδριακή τιμή σημειώθηκε
στις 2.653,76 μονάδες ενώ η μικρότερη στις 2.635,18 μονάδες. Οι δείκτες
FTSE/ΧΑΑ 20 και FTSE/ΧΑΑ SMALL CAP 80 έκλεισαν στις 1.441,46 και 843,13
μονάδες σημειώνοντας πτώση της τάξεως του 0,42% και 0,29%, ενώ ο FTSE/ΧΑΑ MID
40 έκλεισε στις 289,51 μονάδες σημειώνοντας άνοδο 0,12%. Ο δείκτης της
Παράλληλης Αγοράς έκλεισε στις 252,05 μονάδες παρουσιάζοντας άνοδο 0,17%. Από
τις 352 μετοχές που άνοιξαν 126 κινήθηκαν ανοδικά, 168 πτωτικά και 58
παρέμειναν σταθερές. Από τους επιμέρους κλαδικούς δείκτες την μεγαλύτερη άνοδο
σημείωσε ο κλάδος της Πληροφορικής με ποσοστό 1,39%, ενώ την μεγαλύτερη πτώση
σημείωσε ο κλάδος του Λιανικού Εμπορίου με ποσοστό 1,60%. Η αξία των
συναλλαγών διαμορφώθηκε σε 67,28 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17236N481</ED>
<ID>
ID:301378

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N48&aa=1</URL></REF>


Article

<CATEGORY>vin08</CATEGORY>

 <H5>ΜΕΤΡΑ ΓΙΑ ΤΗΝ ΕΝΙΣΧΥΣΗ ΤΩΝ ΣΥΝΑΛΛΑΓΩΝ ΑΠΟ ΤΗΝ ΕΠΙΤΡΟΠΗ ΚΕΦΑΛΑΙΑΓΟΡΑΣ
</H5><H2>Διαφάνεια και μείωση κόστους
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Δύο μέτρα για την ενίσχυση της διαφάνειας και τη μείωση του κόστους συναλλαγών
επεξεργάζεται η Επιτροπή Κεφαλαιαγοράς. Το πρώτο δίνει τη δυνατότητα σε
θεματοφύλακες ξένων θεσμικών επενδυτών να «σπάνε» τους ομαδικούς λογαριασμούς
πελατών τους (omnibus accounts) σε ατομικούς (individuals) χωρίς να
απαιτούνται αγοραπωλησίες τίτλων, διαδικασίες μεταβίβασης κ.λπ. Με το δεύτερο
μέτρο οι χρηματιστηριακές εταιρείες θα μπορούν με μία εντολή να αγοράζουν και
να πωλούν μαζικά μετοχές για λογαριασμό μιας ομάδας επενδυτών. Πρόκειται για
τη διαχείριση εντολών σε ομάδες επενδυτών (basket orders) στο σύστημα ΟΑΣΗΣ. Η
ανάγκη για «σπάσιμο» των ομαδικών λογαριασμών σε ατομικούς από τους
θεματοφύλακες ξένων θεσμικών προέκυψε ύστερα από το τρομοκρατικό χτύπημα της
11ης Σεπτεμβρίου 2001, όταν οι ξένες εποπτικές αρχές και κυρίως οι
αμερικανικές ήρθαν αντιμέτωπες με ομαδικούς λογαριασμούς στην προσπάθειά τους
να εντοπίσουν ύποπτες συναλλαγές. Οι λογαριασμοί αυτοί έπρεπε να «σπάσουν» για
να βρουν οι αρχές τα ονόματα των επενδυτών. 
Ο ρόλος του διαμεσολαβητή 
Διευκρινίζεται ότι κάθε ξένος επενδυτής έχει έναν θεματοφύλακα στην Ελλάδα που
είναι τράπεζα και είναι υπεύθυνος για όλα τα θέματα θεματοφυλακής. Έχει,
δηλαδή, τον ρόλο του διαμεσολαβητή και κάνει την εκκαθάριση, τον διακανονισμό,
τη μετατροπή του συναλλάγματος, τη συλλογή μερισμάτων κ.λπ. Γενικώς, προσφέρει
ευρεία γκάμα επενδυτικών υπηρεσιών. 
Ήδη οι ατομικοί λογαριασμοί ισχύουν για όλους τους Έλληνες και ξένους
επενδυτές, καθώς η ελληνική χρηματιστηριακή νομοθεσία επιβάλλει να γίνεται η
εκκαθάριση των συναλλαγών μόνο σε επίπεδο τελικού επενδυτή. Δηλαδή,
απαγορεύονται οι ομαδικοί λογαριασμοί και οι λογαριασμοί αντιπροσώπευσης
(nominee accounts). Όμως πριν από τη δημιουργία του Συστήματος Άυλων Τίτλων
(πριν από το 1998), ορισμένοι ξένοι θεσμικοί που διατηρούσαν ομαδικούς
λογαριασμούς στο εξωτερικό χρησιμοποιούσαν τους ίδιους λογαριασμούς στους
θεματοφύλακές τους, στην Ελλάδα. Έτσι, σε επίπεδο θεματοφύλακα υπήρχαν
περιπτώσεις με ομαδικούς λογαριασμούς. 
Σε αυτές τις περιπτώσεις, οι ελληνικές αρχές δεν είχαν τη δυνατότητα να
απαγορεύσουν τη λειτουργία των ομαδικών λογαριασμών στο εξωτερικό και να
επιβάλουν στους θεματοφύλακες το «σπάσιμο» σε ατομικούς λογαριασμούς. Τώρα, οι
ίδιες οι ξένες τράπεζες (κυρίως αμερικανικές) που είναι θεματοφύλακες ξένων
θεσμικών επενδυτών ζήτησαν τη συγκεκριμένη τροποποίηση του κανονισμού του
Συστήματος Άυλων Τίτλων (ΣΑΤ) από την Επιτροπή Κεφαλαιαγοράς. Η σχετική
απόφαση πρόκειται να συζητηθεί την ερχόμενη εβδομάδα. 
Διαχείριση εντολών 
Μέχρι τότε, η Επιτροπή Κεφαλαιαγοράς πρόκειται να έχει προωθήσει και το θέμα
της διαχείρισης εντολών για ομάδες επενδυτών (basket orders). 
Με αυτό το σύστημα η χρηματιστηριακή εταιρεία θα δημιουργεί ένα «καλάθι» και
θα αγοράζει και θα πουλάει συνολικά τις ποσότητες των μετοχών για πελάτες της
(κυρίως για τη διαχείριση χαρτοφυλακίου). 
Η Επιτροπή Κεφαλαιαγοράς με επιστολή της προς τους φορείς τής αγοράς ζητεί την
άποψή τους για το θέμα αυτό, μέχρι τις 15 Ιανουαρίου 2002. 
Στο μεταξύ εντός της εβδομάδος αναμένονται οι προτάσεις των φορέων της αγοράς
για τον Μεσολαβητή της Κεφαλαιαγοράς και για το νομοσχέδιο για την Εταιρική
Διακυβέρνηση. 
Οι απόψεις των φορέων θα διαβιβαστούν από το υπουργείο Οικονομίας στην
Επιτροπή Κεφαλαιαγοράς, ώστε να προωθηθούν τα σχετικά νομοσχέδια στη Βουλή.
Επίσης, μέχρι τέλους αυτής της εβδομάδας η Επιτροπή Κεφαλαιαγοράς πρόκειται να
λάβει τη σχετική απόφαση για την πιστοποίηση των στελεχών της αγοράς.

<H3>Αλλαγές στα ποσοστά βασικών μετόχων
</H3>
Σε πέντε εισηγμένες εταιρείες εντοπίζονται μεταβολές στα ποσοστά συμμετοχής
των βασικών μετόχων σύμφωνα με τη νέα λίστα που δημοσιοποίησε το ΧΑΑ, με βάση
τα στοιχεία που έλαβε από τις επιχειρήσεις μέχρι τις 4/1/2002. Εξάλλου, στη
νέα ανανεωμένη λίστα περιλαμβάνεται η μετοχική σύνθεση της νεοεισαγόμενης
εταιρείας Ευρωσύμβουλοι. 
Στις 4/1/2001 η Ιντρακόμ απορρόφησε την Ιντρασόφτ, ενώ ο Σωκράτης Κόκκαλης
μείωσε τη συμμετοχή του στην Ιντρακόμ σε 27,260% από 32,630%. Στις 28/12/2001
η Eurogroup Investments μείωσε το ποσοστό συμμετοχής της στην Δάριγκ σε
48,220% από 57,568%. Αντίθετα, ο Κ. Κουταλίδης αύξησε τη συμμετοχή του σε
11,810% από 5,297%. Ο Κωνσταντίνος Λούλης, στις 28/12/2001, αύξησε το ποσοστό
του στην Μύλοι Λούλη σε 55,270% από 53,090%. Ο Κωνσταντινίδης Φίλιππος αύξησε
τη συμμετοχή του στην Βιοτέρ σε 7,030% από 5,160%, ενώ ποσοστό 5,70% απέκτησε
στην εταιρεία, στις 28/12/2001, ο Μαυροσκότης Γεώργιος.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17236N501</ED>
<ID>
ID:301379

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N50&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Χαμηλός όγκος συναλλαγών και υποτονικότητα
</H2>
Με χαμηλό όγκο συναλλαγών της τάξεως των 67,3 εκατ. ευρώ και έλλειψη
επενδυτικού ενδιαφέροντος κινήθηκε η αγορά κατά την πρώτη συνεδρίαση της
εβδομάδας, με αποτέλεσμα ο Γενικός Δείκτης τιμών να σημειώσει ελαφρά πτώση
κατά 8,19 μονάδες, κλείνοντας τελικά στις 2.638,2 μονάδες. Μεγάλος κερδισμένος
από πλευράς δεικτών αναδείχθηκε αυτός των εταιρειών πληροφορικής (+1,39%) λόγω
κυρίως του επενδυτικού ενδιαφέροντος που εκδηλώθηκε στη Δέλτα-Singular
(+4,74%), ενώ θετικά κινήθηκε και ο δείκτης της μεσαίας κεφαλαιοποίησης (FTSE
MidCap 40) κερδίζοντας 0,12%. Σε θετικό έδαφος επίσης έκλεισαν και ο δείκτης
των επενδύσεων (+0,25%) και της Παράλληλης Αγοράς (+0,17%). Οι αγορές των
μεγάλων ευρωπαϊκών χωρών (Αγγλία, Γαλλία, Γερμανία) υποχώρησαν ελαφρά παρά το
θετικό άνοιγμα της αγοράς της Νέας Υόρκης, η οποία υπό το καθεστώς της έντονης
ρευστότητας αγγίζει νέα υψηλά επίπεδα τιμών από τον Αύγουστο του προηγούμενου
έτους. Στην ελληνική αγορά το πρόβλημα της ρευστότητας παραμένει έντονο, ενώ
και η εικόνα για την πορεία των εταιρικών κερδών των εισηγμένων επιχειρήσεων
κατά την τρέχουσα χρονιά παραμένει θολή. Η επιλογή μετοχών κατά τη φετινή
χρονιά εκτιμούμε ότι πρέπει να περιοριστεί σε κλάδους οι οποίοι αναμένεται να
ωφεληθούν από το Κοινοτικό Πλαίσιο Στήριξης της Ευρωπαϊκής Ένωσης, καθώς και
σε εταιρείες οι οποίες αναμένεται να διαδραματίσουν ενεργό ρόλο στην
προετοιμασία των Ολυμπιακών Αγώνων. Τα θεμελιώδη μεγέθη κινούνται σε ελκυστικά
επίπεδα σε σχέση με τα αντίστοιχα των ευρωπαϊκών εταιρειών, ενώ και οι ρυθμοί
της ελληνικής οικονομίας υπερτερούν αυτών πολλών ευρωπαϊκών κρατών.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17236N502</ED>
<ID>
ID:301427

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N50&aa=2</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΧΑΤΖΗΙΩΑΝΝΟΥ: Πώληση θυγατρικής
</H2>
Στροφή του Ομίλου Χατζηιωάννου στο κύριο αντικείμενο δραστηριότητας του
σηματοδοτεί η υπογραφή προσύμφωνου για την πώληση της συμμετοχής του κατά 70%
στο μετοχικό κεφάλαιο της θυγατρικής εταιρεία Σ.Ν. ΑΓΥΡΟΣ Α.Ε. με διακριτικό
τίτλο BLUE ΡΟΙΝΤ. Η Σ.Ν. ΑΓΥΡΟΣ είναι εταιρεία με εξαγωγικό προσανατολισμό και
δραστηριοποιείται στο σχεδιασμό, στην παραγωγή και εμπορία μαγιό. 
Ο κύκλος εργασιών της εταιρείας σε ενοποιημένη βάση για το 2000 διαμορφώθηκε
στα 39,49 δισ. δρχ., παρουσιάζοντας άνοδος κατά 34,50 % σε σχέση με τα 29,36
δισ. δρχ. το 1999. Τα κέρδη της αυξήθηκαν κατά 79,05% και διαμορφώθηκαν σε
5,30 δισ. δρχ. από 2,96 δισ. δρχ. το 1999. Στο εννεάμηνο της τρέχουσας χρήσης
τα κέρδη της ανήλθαν σε 2,23 δισ. δρχ., μειωμένα κατά 43,40% σε σχέση με τα
κέρδη, ύψους 3,94. δρχ., στην αντίστοιχη χρονική περίοδο του 2000. 
Στην τελευταία συνεδρίαση του Χρηματιστηρίου Αξιών Αθηνών η μετοχή της
εταιρείας Χατζηιωάννου έκλεισε στα 2,90 euro ή στις 988 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 130,32 εκατ. euro ή σε
44,41 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων ο λόγος της Τιμής προς Κέρδη (Ρ/Ε) της μετοχής ανέρχεται σε 8,00, ενώ
με βάση το ύψος των Ιδίων Κεφαλαίων του πρώτου εξαμήνου του 2001 ο λόγος Τιμής
προς Λογιστική Αξία (Ρ/BV) της εταιρείας διαμορφώνεται σε 1,90. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17236N503</ED>
<ID>
ID:301463

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N50&aa=3</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Καλύτερο το κλίμα
</H2>
Έχει βελτιωθεί το κλίμα στην αγορά;

Απαντά ο κ. Κωνσταντίνος Βέργος, υπεύθυνος τμήματος ανάλυσης της εταιρείας
Πεντεδέκας Χρηματιστηριακή

Το κλίμα στο Ελληνικό Χρηματιστήριο είναι πλέον αρκετά καλύτερο από ό,τι ήταν
μόλις πριν από λίγο διάστημα. Σε αυτό έχει συντελέσει και η βελτίωση που
παρουσιάζουν οι μεγάλες ξένες αγορές, οι οποίες παραδοσιακά ακολουθούν
θετικότερη πορεία τον πρώτο μήνα κάθε νέου έτους. Στις ξένες αγορές οι
επενδυτές περιμένουν ανάκαμψη, ιδιαίτερα κατά το δεύτερο εξάμηνο της χρονιάς.
Αυτό αναμένεται να έχει θετικό αντίκτυπο και στο ΧΑΑ, ενώ σε αυτό θα
συμβάλλουν και τα μέτρα που προωθούνται.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17236N504</ED>
<ID>
ID:301485

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N50&aa=4</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Αναζητήστε τη «χρυσή τομή» στις
διαπραγματεύσεις σας που συνεχίζονται, μέχρι να ξεκαθαρίσετε ό,τι σας βαραίνει
από το παρελθόν και δεν έχει πια καμία σχέση με τον τρόπο που σκέφτεστε
σήμερα. Μην εγκαταλείψετε την αισιοδοξία σας εξαιτίας των εντάσεων που
υπάρχουν γύρω σας. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Αρχίζετε σιγά-σιγά να επανέρχεστε στην
εργασιακή σας πραγματικότητα και ζητάτε μεγαλύτερη ανεξαρτησία στο ωράριο,
στις πρωτοβουλίες και στη λήψη αποφάσεων. Αποφύγετε λάθη στρατηγικής ή
διεκπεραίωσης, που θα μπορούσαν να σας φέρουν σε αντίθεση με τους ανθρώπους
που συνεργάζονται μαζί σας. 
ΙΧΘΥΕΣ 
(19 Φεβρουαρίου - 20 Μαρτίου). Δείξτε τα αληθινά σας συναισθήματα και
αφήστε τις δηλώσεις και τις υποσχέσεις που θα μπορούσαν να στραφούν εναντίον
σας τελικά, γιατί τα ψέματα και οι ψευδαισθήσεις σας ενδέχεται ν'
αποκαλυφθούν. 
ΚΡΙΟΣ 
(21 Μαρτίου - 19 Απριλίου). Πολλά και διάφορα απρόοπτα θα μπορούσαν να σας
κάνουν κυκλοθυμικούς και να σας μπερδέψουν. Ενεργοποιήστε λοιπόν την ευελιξία
αλλά και τη θέλησή σας κυρίως απέναντι στους συγγενείς σας αν υπάρχουν
διαφορές σε περιουσιακά ή κληρονομικά θέματα. 
ΤΑΥΡΟΣ 
(20 Απριλίου - 20 Μαΐου). Η παρουσία της Σελήνης στον Σκορπιό επηρεάζει τον
τομέα των σχέσεων, αισθηματικών, οικογενειακών, επαγγελματικών και κοινωνικών.
Αποφύγετε λοιπόν συναντήσεις και οπλιστείτε με λογική και χιούμορ αν
υποχρεωθείτε να δώσετε κάποιες εξηγήσεις. 
ΔΙΔΥΜΟΙ 
(21 Μαΐου - 21 Ιουνίου). Το διάστημα αυτό πρέπει να νιώσετε απελευθερωμένοι,
αυτό σημαίνει ότι πρέπει να απαλλαγείτε από κάποια «βάρη» που σας ρίχνουν το
ηθικό. Καιρός λοιπόν να κάνετε κάτι καλό για τον εαυτό σας μ' έναν νέο τρόπο
σκέψης και πράξης ξεκινώντας από τον ευαίσθητο τομέα της υγείας. 
ΚΑΡΚΙΝΟΣ 
(22 Ιουνίου - 22 Ιουλίου). Η ηρεμία και η ωριμότητά σας θα αποκαταστήσουν
τις σχέσεις σας με το φιλικό σας περιβάλλον, αλλά και με τα παιδιά σας όσοι
είστε γονείς. Γίνετε πιο σαφείς απέναντι στους άλλους και μην τους μπερδεύετε
με διπλά μηνύματα φιλικότητας και αυταρχισμού. 
ΛΕΩΝ 
(23 Ιουλίου - 22 Αυγούστου). Αποβάλλετε το άγχος για να μη σας οδηγήσει σε
παρεξηγήσεις με τα άτομα του οικογενειακού σας περιβάλλοντος, ασχοληθείτε πιο
ουσιαστικά με την τακτοποίηση εκκρεμοτήτων που απασχολούν τους δικούς σας
ανθρώπους. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Η καθημερινή ρουτίνα θα μπορούσε να γίνει
πιο όμορφη αν δείξετε κατανόηση απέναντι στο άγχος και την ανησυχία των
συγγενικών σας προσώπων. Οι δικοί σας άνθρωποι έχουν ανάγκη να τους βεβαιώσετε
ότι τους αγαπάτε όπως πρώτα. 
ΖΥΓΟΣ 
(24 Σεπτεμβρίου - 23 Οκτωβρίου). Νιώθετε το βάρος των καταστάσεων να πέφτει
στους ώμους σας και δεν το αντέχετε. Οι επαγγελματικές και οι κοινωνικές σας
υποχρεώσεις δεν συμβιβάζονται πολλές φορές με τη διάθεσή σας, κάντε όμως
υπομονή γιατί σύντομα θα υπάρξει αισθητή βελτίωση. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Είστε γενναίοι άνθρωποι και έρχονται στιγμές
που διαλύετε αυτό που δεν πάει άλλο, προκειμένου να ανανεώσετε τη ζωή σας.
Ηρεμήστε και φανταστείτε τις συνέπειες που θα έχουν οι τωρινές σας αποφάσεις
στο μέλλον, ρωτήστε την καρδιά σας να σας δώσει μιαν απάντηση, θα είναι
σίγουρα η καλύτερη. 
ΤΟΞΟΤΗΣ 
(23 Νοεμβρίου - 21 Δεκεμβρίου). Παρόλο που γύρω σας συμβαίνουν πολλά και
αξιοσημείωτα γεγονότα, από αστρολογικής πλευράς είναι ένα διάστημα
εσωστρέφειας και συσπείρωσης. Όπως καταλαβαίνετε, έχει πολύ μεγάλη σημασία να
αναθεωρήσετε τις γενικές σας αξίες και όλα αυτά που μέχρι τώρα νομίζατε ότι
σας καλύπτουν. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17236N541</ED>
<ID>
ID:301357

</ID><URL>http://ta-nea.dolnet.gr/neaweb/neafile.print_unique?e=A&f=17236&m=N54&aa=1</URL></REF>


Article

<CATEGORY>vin10</CATEGORY>

 <H5>ΡΑΓΔΑΙΕΣ ΕΞΕΛΙΞΕΙΣ ΤΙΣ ΠΡΩΤΕΣ ΠΡΩΙΝΕΣ ΩΡΕΣ
</H5><H2>Οι οπαδοί κράτησαν τον Σάντος στην ΑΕΚ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η ώρα έχει φτάσει 12.30 μετά τα μεσάνυκτα. Η πίεση των οπαδών της ΑΕΚ που
είχαν σπεύσει να επισκεφθούν τον Φερνάντο Σάντος, να του εκδηλώσουν τη
συμπαράστασή τους, να του ζητήσουν να παραμείνει στην ομάδα, φαίνεται ότι είχε
αρχίσει να αποδίδει. Ο Πορτογάλος έδειξε να λυγίζει στην εδώ και περίπου ένα
μήνα ειλημμένη απόφασή του... 
«Υπάρχουν προβλήματα με τη διοίκηση. Θα κοιτάξω να τα λύσω και βλέπουμε».
Εκείνη την ώρα ουδείς ήταν σε θέση να διαγνώσει αν ο Σάντος το έλεγε αυτό με
διάθεση να προσπαθήσει να συνεχίσει στη Νέα Φιλαδέλφεια ή θέλοντας απλά να
αποφύγει πίεση και οπαδούς. Το ερωτηματικό παρέμενε. Μια πρώτη ένδειξη ήταν
όμως η πρόθεση του Γιάσμικο Βέλιτς, του στενού του συνεργάτη, να παραστεί στην
πρωινή προπόνηση, προτού καταρτιστεί η αποστολή για το Κιλκίς. 
Λίγο μετά κι ενώ η ώρα είχε φτάσει 01.00, ο Φερνάντο Σάντος συναντήθηκε
ξανά με τον Μ. Ψωμιάδη. Αποτέλεσμα της όλης διαδικασίας - πίεση που ασκήθηκε;
- η παραμονή του στην ΑΕΚ! Τουλάχιστον αυτό βγήκε προς τα έξω περίπου στις
02.30 ξημερώματα σήμερα, όταν άνθρωποι της ΑΕΚ ήταν απολύτως αισιόδοξοι για
τις εξελίξεις και για το γεγονός που έλεγαν γεμάτοι σιγουριά: «Μένει
τουλάχιστον ως το καλοκαίρι και θα πάει σίγουρα σε προπόνηση και στο Κιλκίς»!
Τι άλλαξε; Ίσως τα λόγια των παραγόντων «πώς φεύγεις έτσι, θα σε
καταγγείλουμε», να έπαιξαν σημαντικό ρόλο στις όποιες νέες εξελίξεις που ήταν
συνεχείς και ραγδαίες. 
Αργότερα, τόνιζαν: «Πάντα έτσι κάνει ο Σάντος. Τη μια λέει κάτι, μετά όμως
την παραίτηση τα παίρνει πίσω και τα αλλάζει». Ωστόσο, τώρα τα πράγματα ήταν
ελαφρώς διαφορετικά. Ο Σάντος ήταν αποφασισμένος να παραιτηθεί και να
εγκαταλείψει μαζί με τους Βέλιτς, Ροζάριο, τη Νέα Φιλαδέλφεια. Για πόσο καιρό
μεταπείστηκε, μόνο ο καιρός θα δείξει. 
Όσο για το ποιός θα ήταν ο αντικαταστάτης του, το βέβαιο ήταν μόνο ένα: ο
Μάκης Ψωμιάδης δεν είχε συζητήσει με κανέναν τεχνικό, παρά μόνο με τον Βασίλη
Δανιήλ. Ήταν, μάλλον και λόγω καταγωγής κοινής από την Καβάλα, το μεγάλο
φαβορί. Με όπλα την εμπειρία και αχίλλειο πτέρνα τις κακές σχέσεις με τους
διεθνείς ποδοσφαιριστές της ΑΕΚ. Επίσης, είχαν ακουστεί όλα τα ονόματα των
(ελεύθερων) Ελλήνων προπονητών, καθώς επίσης και του Ντουμίτρου Ντουμιτρίου.

* Αναλυτικό ρεπορτάζ στις σελ. 4-5.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17236O011</ED>
<ID>
ID:301380

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΜΑΡΚΑΡΙΑΝ - ΦΙΛΙΠΠΙΔΗΣ ΜΙΛΟΥΝ ΓΙΑ ΠΑΙΚΤΕΣ
</H5><H2>Ώρα μεταγραφών
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Προπονητής και πρόεδρος αναμένεται να μιλήσουν σήμερα για μεταγραφικούς στόχους

Συνάντηση κορυφής αναμένεται σήμερα στον Παναθηναϊκό με τον Σέρχιο Μαρκαριάν
να συζητάει με τον Άγγελο Φιλιππίδη τις περιπτώσεις ποδοσφαιριστών που
θεωρούνται ιδανικές για απόκτηση. 
Αίνιγμα αποτελεί η μεταγραφή αμυντικού χαφ, ωστόσο, όπως απορρέει ο ΠΑΟ θα
κινηθεί για νεαρό (όχι πάνω από 24 ετών) Ευρωπαίο. Επίσης, σχεδόν σίγουρη θα
πρέπει να θεωρείται η απόκτηση του Μηνά Πίτσου, ο οποίος προορίζεται να
καλύψει την «πονεμένη» θέση του αριστερού αμυντικού. Η τελευταία περίπτωση
αποτελεί την πιο συμφέρουσα λύση για το «Τριφύλλι», αφού ο ταλαντούχος μπακ,
εκτός από παίκτης προοπτικής, δεν διαθέτει υψηλό κασέ. 
Αν και ο Μαρκαριάν έχει πολύ καλές εντυπώσεις από το έμψυχο υλικό των
«πρασίνων», έχει ξεκαθαρίσει ότι η ομάδα θα χρειαστεί 2-3 μεταγραφές. Ο
Ουρουγουανός εκτός από τις προπονήσεις έχει δει σχεδόν όλες τις βιντεοκασέτες
με τα ματς του ΠΑΟ σε Ελλάδα και Ευρώπη και αναμένεται συνάντηση του με τον
Άγγελο Φιλιππίδη για να θέσουν επί τάπητος τα μεταγραφικά θέματα. Ωστόσο, ο
κακός καιρός δεν είναι σύμμαχος και η επικείμενη συζήτηση δεν πραγματοποιήθηκε
μέχρι χθες. 
Πιο σημαντικό θεωρείται, πάντως, το θέμα της απόκτησης ενός χρήσιμου μέσου,
ωστόσο, είναι δύσκολο να βρεθεί κάποιος εξαιρετικά «προικισμένος» και να
μπορεί να βοηθήσει στο Τσάμπιονς Λιγκ. Και αυτό διότι οι περισσότεροι καλοί
κεντρικοί παίκτες, οι οποίοι αγωνίζονται σε ευρωπαϊκούς συλλόγους, έχουν
συμμετοχές φέτος σε κάποια διοργάνωση της ΟΥΕΦΑ. Από την άλλη πλευρά, ο
Μαρκαριάν δεν θέλει να πάρει το ρίσκο και να φέρει ένα ποδοσφαιριστή από τη
Λατινική Αμερική, αφού όπως έχει πει είναι δύσκολο να προσαρμοστεί αμέσως.
Πάντως, γίνονται προσπάθειες για να βρεθεί ο αντι-Σόουζα και είναι απίθανο να
αποκτηθεί κάποιος μόνο για τις εντυπώσεις. 
Πέρα από τη μεταγραφική ενίσχυση αυτό που απασχολεί τον Μαρκαριάν είναι η
ψυχολογική ανάταση των παικτών και φαίνεται ότι τα έχει καταφέρει. Ο ήρεμος
τρόπος προσέγγισής του έχει «κερδίσει» τους ποδοσφαιριστές, ενώ έχει αρχίσει
να τους περνάει και τη δική του φιλοσοφία στον τρόπο ανάπτυξης. Το ευχάριστο
γεγονός για τον Ουρουγουανό είναι ότι τους έχει όλους στη διάθεσή του. Η
χθεσινή προπόνηση έγινε κανονικά και χωρίς κανένα πρόβλημα. Μπορεί το χιόνι να
μην είχε λιώσει εντελώς στα γήπεδα της Παιανίας, όμως, δεν εμπόδισε τους 22
παίκτες του «Τριφυλλιού» να προπονηθούν κανονικά.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O021</ED>
<ID>
ID:301381

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Ο Μπατατούδης
</H5><H2>Πήρε προθεσμία
</H2>
Νέα προθεσμία μέχρι την Παρασκευή εξασφάλισε ο Γιώργος Μπατατούδης από τους
παίκτες του ΠΑΟΚ, προκειμένου να καλύψει τις οφειλές που έχει η «μαυρόασπρη»
ΠΑΕ προς αυτούς. Οι παίκτες του «Δικεφάλου» είχαν θέσει τελεσίγραφο στον
Γιώργο Μπατατούδη να τους πληρώσει διακόσια εκατομμύρια δραχμές μέχρι χθες. Ο
μεγαλομέτοχος του ΠΑΟΚ πλήρωσε την Παρασκευή 47 εκατ. δρχ. καλύπτοντας το
μεγαλύτερο μέρος των χρεών. Χθες δεν παρατηρήθηκε καμία κίνηση στους
τραπεζικούς λογαριασμούς των παικτών, με αποτέλεσμα να υπάρξει ανησυχία. Ο
Φορτούλα ανέλαβε να ενημερώσει για τους λόγους της καθυστέρησης των πληρωμών.
Οι αρχηγοί της ομάδας μετέφεραν τα δεδομένα στους συμπαίκτες τους στην
απογευματινή προπόνηση. Παράλληλα, τους μίλησε και ο Ντούσαν Μπάγιεβιτς
ζητώντας τους να κάνουν υπομονή μέχρι την Παρασκευή. Ο Σερβοέλληνας τεχνικός
τούς τόνισε ότι θα ήταν ιδιαίτερα ζημιογόνο για την πορεία της ομάδας μια
αποχή από τις προπονήσεις τη συγκεκριμένη χρονική περίοδο και τους ζήτησε να
μην προχωρήσουν στην πραγματοποίηση της απόφασης, την οποία είχαν πάρει την
περασμένη εβδομάδα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O022</ED>
<ID>
ID:301428

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O023</ED>
<ID>
ID:301464

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα
</H4>
1η: Νεράιδα (Νίκος) 2,39-0,63. Πέπερ 0,69. Τρίτος Μις Ιωάννα. Δίδυμο
2Χ3=13,78, Τρίο 2Χ3Χ7=2,01, Τρικάστ 2Χ3Χ7=42,82. 
2η: Φτεροφόρος (Ντίνος) 1,39-0,53. Ειρηνικός 0,90. Τρίτος και τέταρτος
Χαρισματικός και Περίκλετος. Δίδυμο 1Χ6=2,21, Φορκάστ 1Χ6=5,13, Σύνθετο
2Χ1=11,60, Σ.Δ. 2Χ3Χ1Χ6=53,08, Τρίο 1Χ6Χ7=1,19, Τρικάστ 1Χ6Χ7=9,90, Τετραπλό
1Χ6Χ7Χ5=29,94. 
* Διεγράφη ο ίππος 8, Στρονγκ Χρύσανθος. 
3η: Τζουμπ Γουέι (Ντίνα) 2,61-1,38. Πικολίνο Λευτέρης 0,51. Τρίτος και
τέταρτος, Μέγας Παναγιώτης και Ωρομέδων. Δίδυμο 1Χ5=13,09, Φορκάστ 5Χ1=32,39,
Σύνθετο 1Χ5=26,86, Σ.Δ. 1Χ6Χ1Χ5=113,97, Τρίο 1Χ5Χ6=30,90, Τρικάστ
5Χ1Χ6=451,96, Τετραπλό 5Χ1Χ6Χ3=957,51. 
4η: Αθήνιαν Πρινς (Τσεργάς) 0,45-0,33. Λίμιτ Απ 0,37. Δίδυμο 3Χ6=0,39,
Φορκάστ 6Χ3=0,59, Σύνθετο 5Χ6=14,08, Σ.Δ. 1Χ5Χ3Χ6=19,34. 
5η: Αστερίας (Δημητσάνης) 0,85-0,62. Αττικός 1,45. Τρίτος και τέταρτος,
Γκλόριους Σπέαρς και Τιτάνας. Δίδυμο 5Χ9=4,01, Φορκάστ 9Χ5=5,90, Σύνθετο
6Χ9=1,29, Σ.Δ. 3Χ6Χ5Χ9=5,45, Τρίο 5Χ8Χ9=5,50, Τρικάστ 9Χ5Χ8=21,01, Τετραπλό
9Χ5Χ8Χ1=91,25. 
* Διεγράφη ο ίππος 7, Αιακός. 
6η: Χαρμόνιους Γουέι (Δημητσάνης) 0,41-0,31. Στρονγκ Σταύρος 1,52.
Τρίτος και τέταρτος, Φλας Γκόρντον και Ναβάχο. Δίδυμο 3Χ6=2,49, Φορκάστ
6Χ3=3,77, Σύνθετο 9Χ6=1,11, Σ.Δ. 5Χ9Χ3Χ6=46,06, Τρίο 3Χ5Χ6=5,32, Τρικάστ
6Χ3Χ5=16,71, Τετραπλό 6Χ3Χ5Χ7=66,03. 
7η: Νέγκους (Μανώλης) 1,12-0,59. Μ.Π. Ριλέισονς 0,48. Τρίτος Λυσίας.
Δίδυμο 1Χ6=1,89, Φορκάστ 1Χ6=4,44, Σύνθετο 6Χ1=2,00, Σ.Δ. 3Χ6Χ1Χ6=19,91, Τρίο
1Χ3Χ6=1,58, Τρικάστ 1Χ6Χ3=7,45. 
* Διεγράφη ο ίππος 7, Ψωμαθιανός. 
8η: Χαλαζίας (Γεωργίου) 2,97-1,08. Γκαλιλέο 0,44. Τρίτος Σαρώνικ
Γουίντ. Δίδυμο 7Χ8=3,50, Φορκάστ 7Χ8=9,68, Σύνθετο 1Χ7=13,30, Σ.Δ.
1Χ6Χ7Χ8=49,38, Τρίο 4Χ7Χ8=7,15, Τρικάστ 7Χ8Χ4=40,79. 
* Διεγράφη ο ίππος 2, Φέιμους Γουέι. 
9η: Πτολεμαίος Σωτήρ (Δάλαρης) 4,57-1,44. Γκρηγκ Πάτριοτ 0,47. Τρίτος
Θανούλης. Δίδυμο 1Χ2=4,21, Φορκάστ 1Χ2=11,42, Σύνθετο 7Χ1=38,49, Σ.Δ.
7Χ8Χ1Χ2=61,93, Τρίο 1Χ2Χ5=3,63, Τρικάστ 1Χ2Χ5=26,13. 
* Διεγράφη ο ίππος 6, Εβίνα. 
* Σκορ Γκανιάν 4: 70,01 
* Σκορ Γκανιάν 6: 7.046,88.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O024</ED>
<ID>
ID:301486

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Πλούσιο μενού
</H2>
Χειμερινά σπορ, ποδόσφαιρο, βόλεϊ και μπάσκετ περιλαμβάνει το σημερινό
τηλεοπτικό πρόγραμμα. Αναλυτικά: 
15.00 (SuperSport 2): Ισπανικά στιγμιότυπα. 
15.30 (Eurosport): Σκι. Άλμα. 
16.00 (SuperSport 2): Καλλ. πατινάζ. 
17.00 (Polis TV): Ελλάδα - Γαλλία (ποδ. σάλας, Ζ). 
17.30 (Eurosport): Σκι. Αγώνας αντοχής. 
19.00 (SuperSport): Πορτογαλικά στιγμιότυπα. 
19.00 (Alpha Sports 1): Παναθηναϊκός - Αντβέρπ (βόλεϊ, Ζ). 
19.00 (Α.S.): Μοστοστάλ - Ολυμπιακός (βόλεϊ, Ζ). 
19.30 (Eurosport): Βέρντερ - Σπαρτάκ Μόσχας (Ζ). 
21.30 (Eurosport): Μπάγερ - Χέλσινμποργκ (Ζ). 
21.45 (Α.S. 1): Σέφιλντ Γ. - Μπλάκμπερν (Ζ). 
21.45 (Tempo): Μπρέστα Ρόμα (Ζ). 
22.00 (SuperSport): Χειμερινά σπορ. 
22.30 (SuperSport 2): Ρεάλ - Ράγιο (Ζ). 
23.30 (Eurosport): Ράλι Παρίσι - Ντακάρ. 
03.30 (Α.S. 2): Ντάλας - Ντένβερ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O025</ED>
<ID>
ID:301499

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=5</URL></REF>


Article

<CATEGORY>vin10</CATEGORY>

 <H5>ΣΤΟΝ ΑΡΗ
</H5><H2>Σίριαλ
</H2>
Συνεχίστηκε και χθες ο πόλεμος ανακοινώσεων, που ξεκίνησε εναντίον της ΠΑΕ
Άρης ο εκπρόσωπος του Ιρανίλντο. Η «κιτρινόμαυρη» ΠΑΕ εξέδωσε ανακοίνωση,
χθες, με την οποία χαρακτηρίζει αναληθή τα όσα κατήγγειλε προχθές ο εκπρόσωπος
του Βραζιλιάνου και τονίζει ότι θα προσφύγει στη δικαιοσύνη επειδή σύμφωνα
πάντα με τη συγκεκριμένη ανακοίνωση το έγγραφο εμβάσματος που παρουσίασε στη
συνέντευξη Τύπου που παραχώρησε την Κυριακή ο Ιρανίλντο είναι πλαστό.

Χθες το πρωί στα γραφεία της ΠΑΕ Άρης έγινε η επίσημη παρουσίαση των τριών
νέων αποκτημάτων της ομάδας. Του Σπύρου Νούσια, του Νορντίν Ζμπαρί και του
Πατρίκ Βαλερί.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O026</ED>
<ID>
ID:301509

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O027</ED>
<ID>
ID:301514

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=7</URL></REF>


Article

<CATEGORY>vin10</CATEGORY>

 <H2>Διαλογή
</H2>
Αρκετά χρήματα περιμένουν τους νικητές του δελτίου ΠΡΟ-ΠΟ της Κυριακής.
Βρέθηκαν τρία δελτία με «Σούπερ 13» που θα πάρουν από 6.496,99 ευρώ, 21
«13άρια» (από 1.580,35 ευρώ) 534 «12άρια» (από 51,27 ευρώ) και 5.516 «11άρια»
(από 4,06 ευρώ). Στη διαλογή του σαββατιάτικου δελτίου σημειώθηκε τζακ ποτ στο
«Σούπερ 13», τα «13άρια» και τα «12άρια», ενώ τα 44 «11άρια» θα πάρουν από
1.757,06 ευρώ.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17236O028</ED>
<ID>
ID:301516

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O02&aa=8</URL></REF>


Article

<CATEGORY>vin10</CATEGORY>

 <H5>ΒΙG ΒRΟΤΗΕR: ΚΑΙ ΣΤΟ ΠΟΔΟΣΦΑΙΡΟ
</H5><H2>Πρόδρομος ... η Αγγλία
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Το δημοφιλές ριάλιτι σόου Big Brother βάζει πόδι και στο ποδόσφαιρο

«Προτείνω το σέντερ μπακ γιατί είναι πολύ αργός, ενώ τσακώνεται συνεχώς... με
τη Δώρα»... 
Το δημοφιλές Big Brother βρίσκει την εφαρμογή του και στο ποδόσφαιρο! Τη θέση
βέβαια του πολυτελέστατου σπιτιού της Παιανίας θα πάρει η συμπαθής αγγλική
ερασιτεχνική ομάδα Στιβενέιτζ, η οποία θα αποτελέσει το βασικό θέμα εκπομπής
του βρετανικού καναλιού Channel 4. Το εν λόγω σόου θα έχει τον χαρακτηριστικό
τίτλο «You 're The Manager» («Είσαι ο προπονητής») και προβλέπεται να
διαρκέσει έξι εβδομάδες, προσδοκώντας σε υψηλότατες θεαματικότητες. 
Η ιδέα έχει ως εξής: Τριμελής επιτροπή φανατικών οπαδών τής Στιβενέιτζ θα
επιλέξει τρεις ποδοσφαιριστές, υποψήφιους για αποχώρηση, την ίδια στιγμή που ο
προπονητής Πολ Φέρκλαφ θα προτείνει τρεις επίδοξους αντικαταστάτες. Το μπαλάκι
τότε θα περάσει στο φιλοθεάμον κοινό, το οποίο θα αποφασίσει (τηλεφωνώντας, με
το αζημίωτο βέβαια, στο αντίστοιχο 090) ποιος θα μείνει και ποιος θα φύγει από
το σπίτι... Συγγνώμη, από την ομάδα του Big Brother. Από την πλευρά του, ο
πρόεδρος Φιλ Γουάλας υπεραμύνθηκε του όλου πρότζεκτ τονίζοντας πως το ταμείο
του συλλόγου θα ξεχειλίσει από τα χρήματα: «Τα οικονομικά οφέλη από την αύξηση
των εισιτηρίων που περιμένουμε σε συνδυασμό με τα κέρδη από τις διαφημίσεις θα
μας βοηθήσουν στο να ενισχύσουμε το έμψυχο δυναμικό μας», υποστηρίζει ο κ.
Γουάλας πριν συμπληρώσει με στόμφο: «Το όνομα της Στιβενέιτζ θα ακουστεί πολύ
στη χώρα μας το 2002»! Ο κύριος Πρόεδρος αποκάλυψε πως οι λεπτομέρειες για το
«You're The Manager» θα γίνουν γνωστές το μεσημέρι της Κυριακής, σε
συγκέντρωση των οπαδών της ομάδας η οποία θα πραγματοποιηθεί στο γήπεδό της,
το«Μπρόντχολ Γουέι» και οι Άγγλοι ποδοσφαιρόφιλοι τηλεθεατές περιμένουν πλέον
με ανυπομονησία τη στιγμή που θα μπορέσουν να «μαυρίσουν» τους «Τσάκες» και
τους «Πρόδρομους» της στρογγυλής θεάς...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17236O031</ED>
<ID>
ID:301382

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΕΟΥΛ: Στο Μουντιάλ
</H5><H2>Φόβος για χημικά
</H2>
Οι Νοτιοκορεάτες συν-διοργανωτές του 17ου Παγκοσμίου Κυπέλλου δεν αποκλείουν
την περίπτωση τρομοκράτες να «χτυπήσουν» με χημικά όπλα κατά τη διάρκεια των
αγώνων, καθώς η ομάδα των Ηνωμένων Πολιτειών «κληρώθηκε» να αγωνιστεί και στα
τρία παιχνίδια της στη Σεούλ. 
Η κυβέρνηση της Νοτίου Κορέας έχει εξασφαλίσει 100.000 αντιασφυξιογόνες μάσκες
τις οποίες θα προμηθεύσει στους εφέδρους στρατιωτικούς που θα κληθούν να
παίξουν πρωταγωνιστικό ρόλο για την εφαρμογή των μέτρων προστασίας, στις
πόλεις που θα φιλοξενήσουν αγώνες του Μουντιάλ. 
Μετά τα γεγονότα της 11ης Σεπτεμβρίου και την πρόκριση της ομάδας των ΗΠΑ στα
τελικά του Παγκοσμίου Κυπέλλου, οι Νοτιοκορεάτες έχουν εντείνει τις
προσπάθειές τους σε θέματα ασφαλείας. Σημαντικό ρόλο αναμένεται να παίξουν και
οι 37.000 Αμερικανοί στρατιώτες που σταθμεύουν στη Νότια Κορέα, ως «ασπίδα
προστασίας» έναντι του μεγάλου εχθρού, της Βόρειας Κορέας, η οποία, μάλιστα,
βρίσκεται στη λίστα των ΗΠΑ με τις χώρες που υποθάλπουν τρομοκράτες. 
Τον περασμένο μήνα οι ΗΠΑ και η Νότια Κορέα συμφώνησαν να συνεργαστούν σε
στρατιωτικό επίπεδο δημιουργώντας ασπίδα κατά της τρομοκρατίας, κατά τη
διάρκεια του Παγκοσμίου Κυπέλλου.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17236O032</ED>
<ID>
ID:301429

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O03&aa=2</URL></REF>


Article

<CATEGORY>vin10</CATEGORY>

 <H2>Πρωταγωνιστής και πάλι ο 45
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Πρωταγωνιστικό ρόλο στην τυχερή πεντάδα έπαιξε και πάλι ο αριθμός 45,
ανεβάζοντας το συνολικό του σκορ σε 42 βαθμούς και το σερί των συνεχόμενων
εμφανίσεων, (με μία διακοπή), σε 7. Η εντυπωσιακή, για πολλοστή φορά, παρουσία
του αποτέλεσε δίχως αμφιβολία σοβαρό παράγοντα ενός ακόμη Τζακ Ποτ της πρώτης
κατηγορίας, αφήνοντας 2 εκατ. ευρώ προς διάθεση των τυχερών της επόμενης
κλήρωσης που θα διεξαχθεί μεθαύριο Πέμπτη. Από τους αριθμούς του δεύτερου
μέρους των 20 για τον ρόλο του Τζόκερ, ο αριθμός 5 με καθυστέρηση 10
διαγωνισμών πλαισιώθηκε στη δεύτερη θέση, με 26 βαθμούς, όπου με τους
ομόβαθμους 9 και 10 απειλούν τον έχοντα την ηγετική θέση, με διαφορά 1 βαθμού,
αριθμό 16. Ας σημειωθεί ότι τα τρία τυχερά δελτία της 2ης κατηγορίας, με
μερίδιο 65,5 χιλ. ευρώ, παίχτηκαν σε Καισαριανή, Αθήνα και Νίκαια. <H3>ΑΠΟΤΕΛΕΣΜΑΤΑ ΤΟΥ 2ου ΔΙΑΓΩΝΙΣΜΟΥ ΚΥ 6/1/2002 </H3>
* Κληρώθηκαν οι αριθμοί: 3, 12, 18, 20, 45 (5 από 45).

* Τζόκερ: ο 5 (1 από 20)

* Συμπληρώθηκαν 7.418.841 στήλες.

* Μοιράστηκαν 669.921,34 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 3 επιτυχίες που κερδίζουν από
65.656,74 ευρώ, 3η κατηγορία: 42 επιτυχίες από 2.490,61 ευρώ, 4η
κατηγορία: 1.013 επιτυχίες από 39,54 ευρώ, 5η κατηγορία: 2.366
επιτυχίες από 34,33 ευρώ, 6η κατηγορία: 44.374 επιτυχίες από 1,75 ευρώ,
7η κατηγορία: 28.564 επιτυχίες από 1,75 ευρώ και 8η κατηγορία:
129.863 επιτυχίες από 0,91 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17236O033</ED>
<ID>
ID:301465

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ: ΥΠΕΒΑΛΕ ΑΙΦΝΙΔΙΑΣΤΙΚΑ ΤΗΝ ΠΑΡΑΙΤΗΣΗ - ΑΙΦΝΙΔΙΑΣΤΙΚΑ ΤΗΝ ΑΝΑΚΑΛΕΣΕ ΤΑ
ΞΗΜΕΡΩΜΑΤΑ </H5><H2>Συνεχίζει παρά τα προβλήματα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η χθεσινή ημέρα δεν ξημέρωσε καλά για τους παίκτες της ΑΕΚ. Όχι μόνο γιατί
δυσκολεύτηκαν ένεκα του πυκνού χιονιού να ξεμυτίσουν από τα σπίτια τους, αλλά
και διότι στην αρχή έχαναν τον «δικό τους άνθρωπο». Τον Φερνάντο Σάντος. Αργά
το βράδυ όμως, η κατάσταση άλλαξε άρδην και ο Πορτογάλος έλεγε στους
παράγοντες μετά αρκετές αρνήσεις το «ναι» στο να συνεχίσει στην ΑΕΚ! 
«Η παραίτησή του μας αιφνιδίασε όλους. Δεν το περιμέναμε. Μας άφησε
άναυδους»!, τονίζει βασικός ποδοσφαιριστής. Ο Σάντος τούς μάζεψε πριν από την
προπόνηση για τον μίνι πρόλογο: «Θα δηλώσω την παραίτησή μου, θέλω να φύγω σαν
φίλος και κύριος από την ομάδα. Να γίνει δεκτή η παραίτησή μου. Έχω παράπονα
από τη διοίκηση.Δεν με εμπιστεύεται, δεν μπορώ να συνεργαστώ έτσι». 
Οι παίκτες έμειναν... αγάλματα σαν κι αυτά που φτιάχνουμε με το χιόνι! Άφησε
σαφώς να εννοηθεί ο Πορτογάλος ότι δεν μπορεί να συνεργαστεί με τη διοίκηση σε
κανένα θέμα («άσπρο» ο ένας, «μαύρο» ο άλλος), ενώ υφίσταται έλλειψη σεβασμού.
Την προπόνηση, που αναγκαστικά έγινε αργότερα, επέβλεψαν οι Ροζάριο, Βέλιτς.
Όχι ο Σάντος. Όλοι έδειχναν επηρεασμένοι. «Είναι οριστικό», ξαναείπε ο
τεχνικός. Την ίδια ώρα, ο Μάκης Ψωμιάδης, μάλλον ενήμερος για όσα θα γίνονταν,
προσπαθούσε να αντιδράσει. Οι πρωτοβουλίες δεν ήταν στην πλευρά του. 
Οι τρεις αρχηγοί, ο Ζαγοράκης, ο Κωστένογλου, ο Τσάρτας, επιχείρησαν να
μιλήσουν με τον «πρόεδρο», να τον πείσουν να μείνει ο Σάντος στη Νέα
Φιλαδέλφεια. Ο κ. Ψωμιάδης μίλησε στους αιφνιδιασμένους ποδοσφαιριστές. Ότι θα
προσπαθήσει να μείνει ο προπονητής, αλλά από την άλλη, όλα τους τα προβλήματα
είναι λυμένα και οι πληρωμές τους έχουν γίνει κανονικά. Το ίδιο και προς τον
Σάντος - ο Πορτογάλος έχει εξοφληθεί μέχρι και το τέλος Δεκεμβρίου! Κατά τη
διοίκηση, από τη στιγμή που οι παίκτες έχουν εξοφληθεί, είναι υποχρεωμένοι να
λειτουργούν ως υπάλληλοι, σε μας όμως συνέχεια έρχονται στον νου οι δηλώσεις
Ντέμη («ο τεχνικός είναι ό,τι πολυτιμότερο έχει η ΑΕΚ») και επίσης στα αρχεία
μας δύσκολα βρίσκουμε πότε η ΑΕΚ ξαναήταν στο... κεφάλι με πέντε βαθμούς
διαφορά από τον δεύτερο. Οι παίκτες σιγά σιγά αποχώρησαν και αναρωτιόντουσαν
για τις (όποιες) δραματικές εξελίξεις. 
Η παραίτηση του Φερνάντο Σάντος αιφνιδίασε τους παίκτες της ΑΕΚ, που, όταν
ξεπέρασαν το αρχικό σοκ, προσπάθησαν να τον κρατήσουν στην ομάδα

Ο Σάντος ήταν η τρίτη φορά που εκδήλωνε την πρόθεση να φύγει. Η πρώτη
περίπτωση παραίτησης ήταν πριν από το ντέρμπι με τον Παναθηναϊκό (είχε μείνει
μόνο για τους παίκτες) και η δεύτερη μετά το ματς της Πάτρας όταν είχε
εξοργιστεί από την... εισβολή Ψωμιάδη στα αποδυτήρια. Τίποτε τότε δεν
προχώρησε και ο Σάντος έμεινε με το παράπονο ότι η λειτουργία της ΑΕΚ δεν
φτάνει σε τέλεια επίπεδα. Και την περασμένη Πέμπτη, ακούγοντας περίπου ότι...
παρακαλάει τη διοίκηση να μείνει, μόνο που δεν... βγήκε από τα ρούχα του! 
Μετά τη συνάντηση με παίκτες και Ψωμιάδη, αλλά και την απόφαση να παραιτηθεί,
μια απόφαση που άλλαξε αργά το βράδυ, ο Φερνάντο Σάντος πήγε στο κέντρο της
Αθήνας όπου και είχε μακρά συνεργασία με τους δικηγόρους του προκειμένου να
καταρτίσουν τον τρόπο της περαιτέρω δράσης τους. Και το απόγευμα, όλοι μαζί, ο
Σάντος, ο Βέλιτς, ο Ροζάριο, οι δικηγόροι, παρουσιάστηκαν ενώπιον της
διοίκησης και του Μάκη Ψωμιάδη. 
Ο Σάντος παρέδωσε στη διοίκηση χαρτί, σύμφωνα με το οποίο του έκαναν μία
μεταγραφή και του έφεραν δύο παίκτες που δεν ζήτησε. «Ήθελα τρεις και δεν τους
φέρατε», είπε. «Μα οι μεταγραφές δεν έχουν τελειώσει», απάντησε η πλευρά
Ψωμιάδη, σύμφωνα πάντα με πηγές της ΠΑΕ. «Θέλω να μείνεις έως το τέλος του
πρωταθλήματος, έχεις ακόμη συμβόλαιο», τόνισε ο «πρόεδρος». Η απάντηση; «Δεν
μπορώ να συνεργαστώ με τη διοίκηση»! Εκεί, υπήρξε στη μακρά συνάντηση και ο
εξής διάλογος: «Μείνε μέχρι να βρούμε λύση»! «Εγώ με τον Ολυμπιακό δεν κάθομαι
στον πάγκο». «Δηλαδή, μένεις μόνο για πέντε μέρες, τόσο περιθώριο δίνεις»; 
Αν όντως οι πηγές από την ΠΑΕ είναι αξιόπιστες, επιμένουν οι άνθρωποι της ΑΕΚ
στο εξής: «Ήθελε να φύγει και το έκανε! Έψαχνε την αφορμή»! 
Ο Ψωμιάδης λέγεται ότι συμφώνησε για τρία χρόνια με τον γυμναστή Ρότζερ Σπράι
που έφερε ο ίδιος ο Σάντος, ενώ ο τεχνικός, ανένδοτος, έφυγε από την 3ης
Σεπτεμβρίου χωρίς καν να κάνει δηλώσεις. 
«Η αναίτια και μη αποδεκτή από τη διοίκηση της ΑΕΚ παραίτηση και
αυτοαπομάκρυνση του κ. Σάντος από την ομάδα βρίσκει αντίθετη τη διοίκηση, η
οποία είναι υποχρεωμένη να προασπίσει τα συμφέροντα και τους στόχους που έθεσε
για μια ΑΕΚ υψηλών προδιαγραφών. Η διοίκηση που προσέλαβε τον Σάντος
διαβεβαιώνει τους φίλους της Ένωσης ότι ο νέος τεχνικός θα διέπεται από τη
σοβαρότητα, την τεχνική κατάρτιση και την ανάλογη εμπειρία για να οδηγήσει την
ΑΕΚ στην κατάκτηση όλων των στόχων της».

<H3>ΟΙ 5 ΛΟΓΟΙ ΤΗΣ ΡΗΞΗΣ ΜΕ ΤΟΝ ΨΩΜΙΑΔΗ
</H3><H3>Τον ακολουθούσαν «σκιές» ακόμη και στην εκκλησία!
</H3>
Για όσους παρακολουθούν τα πράγματα από κοντά, η έκπληξη στην παραίτηση του
Φερνάντο Σάντος που τελικά ανακλήθηκε (όπως οι προηγούμενες), συνίσταται στο
χρόνο που τούτη ανακοινώθηκε. Όχι στο γεγονός αυτό καθαυτό! Η δυσαρέσκεια του
Πορτογάλου τεχνικού ήταν φανερή, τόσο σε όσα έλεγε στους συμπατριώτες του
δημοσιογράφους και ενίοτε στα ελληνικά Μέσα, όσο και στις κινήσεις του. Τι
εξώθησε τον Φερνάντο Σάντος στην παραίτηση; Είχε δίκιο ή όχι να έχει παράπονα
από τη διοίκηση; Μήπως και ο Μ. Ψωμιάδης έκανε σε ορισμένες περιπτώσεις
«πίσω»; 
Από την περασμένη Πέμπτη και προτού την (περιβόητη) συνέντευξη του «προέδρου»,
ο Σάντος είχε αποφασίσει να βάλει.... φερμουάρ στο στόμα του. «Δεν έχω μιλήσει
απλώς πολύ. Έχω μιλήσει πάρα πολύ», έλεγε ο Πορτογάλος. Την Παρασκευή έδειξε
προβληματισμένος και χθες ανακοίνωσε την παραίτησή του! Οι λόγοι, τα παράπονα; 
1. Ο Σάντος εκτιμούσε ότι εδώ και δύο μήνες ο Μ. Ψωμιάδης του
δημιουργούσε συνέχεια προβλήματα. Με ποια έννοια; Τον παρακολουθούσε! Δηλαδή,
πάντα ένιωθε μια σκιά να τον ακολουθεί. Όταν κάποτε άναβε κερί σε εκκλησία ή
πολύ πρόσφατα, ακόμη και το σαββατοκύριακο του μεγάλου χιονιά. 
2. Επίσης, πηγές προσκείμενες στον Σάντος αναφέρουν ότι σε πρόσφατη
συζήτηση ο Μ. Ψωμιάδης του γνωστοποίησε ότι γνωρίζει τα πάντα με λεπτομέρειες
για επαφές του τεχνικού είτε με ΠΑΟ, είτε με Ολυμπιακό! Δεν αποδέχεται αυτή
την κατηγορία. 
3. Η υπόθεση των Ίβιτς-Ξενίδη απλά ήταν η σταγόνα που ξεχείλισε το
ποτήρι. Θα αναρωτηθεί κάποιος, είναι δυνατόν για μία μεταγραφική υπόθεση να
γίνεται τόσος ντόρος; Κι όμως! Από τον Οκτώβριο ο Σάντος είχε πει στον Ψωμιάδη
ότι δεν θέλει και πολύ τον Ιλια, ενώ ο Βέλιτς ουδέποτε «πήγαινε» τον
επιθετικό. Ήρθαν δύο παίκτες χωρίς καν να ερωτηθεί ο Σάντος. Η πίεση για τον
Κολομβιανό Ρικάρντ ήταν το παραπάνω που δεν ήταν διατεθειμένος να υποστεί. 
4. Οι πρόσφατες δηλώσεις και το «τέλος τα πειράματα» του Μ. Ψωμιάδη,
εκλήφθηκαν ως προσβλητικές από το περιβάλλον του Φερνάντο Σάντος. «Αμφισβητεί
τις επιλογές μου», ειπώθηκε χαρακτηριστικά. 
5. Η δήλωση του Μ. Ψωμιάδη ότι ο Σάντος του ζήτησε να ανανεώσει από
τώρα το συμβόλαιό του, δεν ήταν απολύτως αληθινή σύμφωνα με το περιβάλλον του
Πορτογάλου τεχνικού. Ο Σάντος λέει ότι ο ίδιος ο πρόεδρος πίεζε να συμφωνήσουν
για άλλα δύο χρόνια και είπε «θα δούμε το καλοκαίρι»! 
Ο ΑΝΤΙΛΟΓΟΣ 
Όσο για τον Μ. Ψωμιάδη, έχει τις δικές του αιτιάσεις στην όλη υπόθεση: 
1. Ο Σάντος ήταν εξ αρχής αρνητικός στο ενδεχόμενο να γυρίσει στην
ομάδα ο Φερνάντο Νάβας. Λέγεται ότι του έστειλε τώρα μήνυμα να επιστρέψει και
παλαιότερα έλεγε για τον Αργεντινό «δεν τον αξιοποιεί ο τεχνικός»! 
2. Κατηγορούσε τον Σάντος ότι άνοιξε δίαυλο με την Πορτογαλία και οι
εκεί συνεντεύξεις του δίνονταν με ρυθμό πυροβόλου όπλου! 
3. Δεν ήταν ικανοποιημένος από την επιλογή των «Ραμπέ», Μιελκάρσκι. 
4. Αντιδρούσε στα περί παρακολουθήσεων για Ολυμπιακό και ΠΑΟ, λέγοντας
ότι προασπίζεται τα συμφέροντα της ΑΕΚ."Ξέρω με ποιούς μιλάτε ", φώναζε
έξαλλος στον Βέλιτς μετά κάποιο ματς, υποννοώντας ευθέως ότι έχει έρθει σε
επαφή(ή και συμφωνία!) με άλλη ελληνική ομάδα και όχι τη Μπενφίκα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17236O041</ED>
<ID>
ID:301383

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Περιμένει τον Παντούρου
</H2>
Αύριο αναμένεται στην Ελλάδα ο Νίκα Παντούρου, για να συζητήσει το
ενδεχόμενο της μεταγραφής του στον Πανιώνιο. Ο Παντούρου ανήκει στην Πόρτο και
αγωνιζόταν δανεικός στην Σαλγκέιρος τους τελευταίους έξι μήνες. Το συμβόλαιό
του, μάλλον, θα είναι διετές. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17236O042</ED>
<ID>
ID:301430

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O04&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ </H5><H2>Έφυγαν Λίμα και Πέισε
</H2>
Στη λύση του συμβολαίου δύο ποδοσφαιριστών προχώρησε χθες ο Ιωνικός.
Συγκεκριμένα, η διοίκηση της ομάδας της Νεάπολης προχώρησε στη διακοπή της
συνεργασίας της με τον Πέισε και τον Λίμα, αφού και οι δύο ποδοσφαιριστές με
τη μέχρι τώρα παρουσία τους απογοήτευσαν.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17236O043</ED>
<ID>
ID:301466

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Συμφωνία με Αμπελά
</H2>
Παίκτης της Παναχαϊκής είναι από χθες ο Αγαπητός Αμπελάς. Ο πρώην παίκτης
του Πανιωνίου συναντήθηκε με τον κ. Λουκόπουλο και συμφώνησε μαζί του σε
τριετές συμβόλαιο που θα ανανεώνεται κάθε χρόνο. Πλέον η Παναχαϊκή κινείται
για την απόκτηση του Σαπουντζή.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17236O044</ED>
<ID>
ID:301487

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Έκλεισε ο Σβένσον
</H2>
Τον Γιαν Σβένσον απέκτησε χθες το Αιγάλεω. Ο Σουηδός αριστερός μέσος είναι
27 ετών, αγωνιζόταν στην Τέλεμποργκ, και υπέγραψε συμβόλαιο για έξι μήνες με
προοπτική ανανέωσης από την ΠΑΕ Αιγάλεω για δύο ακόμα χρόνια.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17236O045</ED>
<ID>
ID:301500

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O04&aa=5</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ </H5><H2>Στην Αθήνα ο Σούκανσον
</H2>
Πολύ κοντά στην απόκτηση του Μάριους Σούκανσον βρίσκεται ο Ακράτητος. Ο
Τσέχος ποδοσφαιριστής είναι 31 ετών, έπαιζε στην Ίντερ Μπρατισλάβας και
αγωνίζεται στη θέση του στόπερ. Αργά χθες βράδυ έφθασε στην Ελλάδα και κατ'
ευθείαν πήγε στα γραφεία του Ακράτητου για να μιλήσει με τον πρόεδρο της ομάδας.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17236O046</ED>
<ID>
ID:301510

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O04&aa=6</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Αγώνας δρόμου για Ελευθερόπουλο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο διεθνής γκολκίπερ υποβλήθηκε χθες σε μαγνητική τομογραφία, η οποία έδειξε
ότι βρίσκεται σε ικανοποιητικό στάδιο. Η αποθεραπεία του «Ελέ»πηγαίνει πολύ
καλά και υπάρχουν πολλές πιθανότητες να δώσει το παρών στο ντέρμπι του
Ολυμπιακού με την ΑΕΚ. 
Ο Ελευθερόπουλος έβγαλε χθες το πρόγραμμά του χωρίς κανένα πρόβλημα. Το
ιατρικό τιμ του Ολυμπιακού θα ενημερώσει τον Τάκη Λεμονή στο τέλος της
εβδομάδας αν θα υπολογίζει τον Ελευθερόπουλο στον αγώνα στο «Ν. Γκούμας». 
Ο «ερυθρόλευκος» τερματοφύλακας θα υποβληθεί σε τεστ την Πέμπτη και την
Παρασκευή για να διαπιστωθεί αν είναι 100% έτοιμος. 
Από τη χθεσινή προπόνηση απουσίασε ο Πρέντραγκ Τζόρτζεβιτς, ο οποίος
ταλαιπωρείται από οσφυαλγία. 
Ο ΛΕΜΟΝΗΣ 
Ο Τάκης Λεμονής συνέστησε στους παίκτες του να έχουν το μυαλό τους στην
Παναχαϊκή: «Το πρωτάθλημα ξαναρχίζει και εμείς πρέπει να είμαστε σοβαροί στις
υποχρεώσεις μας. 
Το έργο μας είναι πολύ δύσκολο και οφείλουμε να τα δώσουμε όλα για να
πετύχουμε το στόχο μας». 
Ο Ολυμπιακός περιμένει σήμερα την απόφαση της ποδοσφαιρικής ομοσπονδίας της
Γκάνας για τον Πίτερ Οφορίκουε. Οι υπεύθυνοι των «ερυθρολεύκων» υποστήριξαν
χθες ότι ο Οφορίκουε (βρίσκεται στο στάδιο της αποθεραπείας) θα αποκλειστεί
από την εθνική ομάδα της Γκάνας για το Κόπα Άφρικα. 
Όσον αφορά στο θέμα της «ανταρσίας» του Ζίζι Ρόμπερτς στην εθνική Λιβερίας,
χθες έγινε γνωστό ότι η ομοσπονδία της Λιβερίας θα δώσει λύση στο οικονομικό
και ο επιθετικός του Ολυμπιακού θα πάρει μέρος στο Κόπα Άφρικα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17236O051</ED>
<ID>
ID:301384

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΜΕΤΑ ΤΗΝ ΗΤΤΑ ΑΠΟ ΤΟΝ ΚΑΟΔ
</H5><H2>Γκρίνια...
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Η δυσαρέσκεια προς το πρόσωπο του Γιώργου Σιγάλα, αλλά και άλλων παικτών
είναι πλέον διάχυτη στον ΠΑΟΚ

Βαρύ είναι το κλίμα στον ΠΑΟΚ μετά τη νέα εκτός έδρας ήττα, αυτήν τη φορά από
τον ΚΑΟΔ. Αιτία δεν είναι το αποτέλεσμα, αλλά η εμφάνιση, καθώς, όπως είπε ο
Βαγγέλης Αλεξανδρής στους απλήρωτους παίκτες του, «δεν μπορώ να καταλάβω γιατί
δεν εφαρμόσατε αυτά που κάναμε στην προπόνηση». 
Απάντηση δεν πήρε, ενώ η δυσφορία είναι έντονη κυρίως κατά των Γιώργου Σιγάλα
και Παναγιώτη Λιαδέλη και δευτερευόντως κατά του Αντρέ Γούλριτζ. Ενδεικτικό
του κλίματος είναι το αίτημα του Χουάν Αντόνιο Μοράλες να αποδεσμευτεί χωρίς
απαιτήσεις για αποζημίωση, κάτι που δεν έγινε δεκτό. 
Αποφάσεις εν θερμώ δεν λαμβάνονται, καθώς προέχει το αυριανό παιχνίδι κατά της
Λοκομοτίβ και η ταλαιπωρία, όπως προβλέπεται, του ταξιδιού προς το Ροστόκ. Ο
«Δικέφαλος» θα ταξιδέψει χωρίς τη συνοδεία γιατρού, καθώς ο μέχρι πρότινος
υπεύθυνος Λευτέρης Σμαρόπουλος όντας απλήρωτος παραιτήθηκε. 
Το παιχνίδι κατά της Λοκομοτίβ, αλλά και τα επόμενα καθυστερούν τις εξελίξεις
και οι προσφυγές που ετοιμάζονται είναι λεπτομέρεια μικρής σημασίας, καθώς ο
ΠΑΟΚ ξαναζεί στιγμές όμοιες με την περυσινή σεζόν.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17236O061</ED>
<ID>
ID:301385

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O06&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Η ματαίωση της πτήσης για την Πολωνία δεν συγκίνησε την Ευρωπαϊκή Ομοσπονδία
</H5><H2>Ταξιδεύει το πρωί και αγωνίζεται το απόγευμα ο Ολυμπιακός!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Άρον άρον επρόκειτο ν' αναχωρήσει σήμερα το πρωί ο Ολυμπιακός για την Πολωνία,
όπου αγωνίζεται απόψε (18.00) στο Τσάμπιονς Λιγκ βόλεϊ ανδρών, αφού δεν έγινε
δυνατή η αναβολή του αγώνα! Η CEV δεν έλαβε υπόψη το ότι ο Ολυμπιακός δεν
ευθυνόταν για τη ματαίωση πτήσης της LOT τις πρωινές ώρες χθες και ότι λόγω
ειδικών συνθηκών στο αεροδρόμιο της Αθήνας δεν υπήρχαν θέσεις σε άλλη πτήση
για Πολωνία μέσω άλλης χώρας. Έτσι, η αποστολή του Ολυμπιακού μεταβαίνει
σήμερα (11.00) στο Βρότσλαβ με την πτήση τσάρτερ και από εκεί θα πάει στο
Οπόλε, όπου εδρεύει η Μόστοσταλ με πούλμαν ύστερα από δίωρη διαδρομή. Δηλαδή,
ίσα που προλαβαίνει την έναρξη του αγώνα... 
Προσπάθησε και η ΕΟΠΕ να μεταπείσει την Ευρωπαϊκή Ομοσπονδία αλλά χωρίς
αποτέλεσμα, ενώ η πολωνική ομάδα δεν δέχθηκε καν ούτε μετάθεση του αγώνα δύο
ώρες αργότερα! 
*** Επιστροφή στη Λεωφόρο για την ομάδα ανδρών του ΠΑΟ ύστερα από 9
μήνες. Δίνει απόψε στις 19.00 τον πρώτο από διπλούς αγώνες με την αξιόλογη
βελγική Άντβερπ για το Κύπελλο CEV. 
*** Σε καραντίνα έχουν μπεί οι Έλληνες διαιτητές από την Ευρωπαϊκή
Ομοσπονδία. Είναι χαρακτηριστικό ότι είναι οι μόνοι από ολόκληρη την Ευρώπη
που δεν ορίσθηκαν σε αγώνα των επόμενων φάσεων των ευρωπαϊκών κυπέλλων (με
εξαίρεση τους Καραμπέτσο - Γεροθόδωρο)!
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17236O062</ED>
<ID>
ID:301431

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O06&aa=2</URL></REF>


Article

<CATEGORY>vin10</CATEGORY>

 <H5>ΝΤΙΚΟΥΔΗΣ
</H5><H2>Είμαστε πρώτοι, όχι πρωταθλητές
</H2>
Ο ανεπίσημος τίτλος του «πρωταθλητή χειμώνα» δεν σημαίνει τίποτα για τον Δήμο
Ντικούδη, αντιθέτως λέει πολλά το γεγονός ότι η ΑΕΚ είναι η πιο σταθερή ομάδα
του πρωταθλήματος και έχει παίξει - κατά γενική ομολογία - το καλύτερο
μπάσκετ: «Τίποτα δεν έχουμε πετύχει μέχρι τώρα. Είμαστε πρώτοι στα μισά του
πρωταθλήματος, αλλά αυτό δεν σημαίνει ότι είμαστε και πρωταθλητές. Η
προσπάθεια συνεχίζεται και έχουμε πολύ δρόμο ακόμη. Υπάρχουν δύσκολα ματς
μπροστά μας». 
Στο μεταξύ η αποστολή της ΑΕΚ αναχώρησε χθες για την Βαρκελώνη και από εκεί θα
μεταβεί στη Βιτόρια, όπου αύριο θα αντιμετωπίσει την Ταουγκρές για την
Ευρωλίγκα. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17236O063</ED>
<ID>
ID:301467

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O06&aa=3</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17236O064</ED>
<ID>
ID:301488

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O06&aa=4</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΜΠΑΣΚΕΤ
</H2>
<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17236O065</ED>
<ID>
ID:301501

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O06&aa=5</URL></REF>


Article

<CATEGORY>vin10</CATEGORY>

 <H5>ΠΑΟ: ΙΚΑΝΟΠΟΙΗΜΕΝΟΣ ΑΠΟ ΤΟΥΣ ΒΑΘΜΟΥΣ, ΟΧΙ ΑΠΟ ΤΗ ΔΙΑΚΟΠΗ </H5><H2>Σκωτσέζικο ντους
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Ντέγιαν Μποντίρογκα και οι υπόλοιποι παίκτες ανταμείφθηκαν με ένα ρεπό από
τον Ομπράντοβιτς για την προχθεσινή εμφάνιση κόντρα στον Ολυμπιακό

Το άδοξο τέλος του ντέρμπι περιόρισε τη χαρά του Παναθηναϊκού, παρότι με την
ποινή που αναμένεται να επιβληθεί στον Ολυμπιακό θα δημιουργήσει βαθμολογικά
καλύτερες συνθήκες για τους «πράσινους» έναντι των «αιώνιων» αντιπάλων
(αναμένεται ο μηδενισμός τους). 
Οι περισσότεροι εκ των πρωταθλητών, όπως άλλωστε τόνισε και ο Ζέλικο
Ομπράντοβιτς μετά το τέλος του αγώνα, δήλωναν χθες ότι θα προτιμούσαν να
ολοκληρωνόταν ο αγώνας και να έφευγαν νικητές από τη Γλυφάδα. Ο προπονητής του
Παναθηναϊκού, ως μπόνους για την εμφάνιση των παικτών του, έδωσε ρεπό και έτσι
ο ίδιος, αλλά και ο συμπατριώτης του Ντέγιαν Μποντίρογκα απόλαυσαν χθες,
ανήμερα Χριστουγέννα για τους παλαιοημερολογίτες Σέρβους, οικογενειακές
στιγμές. 
Ο άσος του Παναθηναϊκού νωρίς το πρωί επισκέφθηκε εκκλησία για να προσευχηθεί.
Προφανώς, ο Μποντίρογκα επιθυμεί να ηρεμήσουν ακόμη περισσότερο τα πνεύματα
και τότε να εξηγήσει, αφού, όμως, παραδεχθεί ότι ξεπέρασε τα όρια. 
Τα όρια θεωρεί ο Παύλος Γιαννακόπουλος πως ξεπέρασε και ο Ολυμπιακός. Ο
μεγαλομέτοχος της ΚΑΕ Παναθηναϊκός μιλώντας στην εκπομπή «Φουλ επίθεση» της
ΕΡΑ ΣΠΟΡ, αναφερόμενος στις αντιδράσεις των «ερυθρολεύκων» για τη διαιτησία
του κ. Βορεάδη είπε: «Είναι γελοιότητες να προσπαθούμε να ρίξουμε ευθύνες στη
διαιτησία. Κατά τη γνώμη μου ήταν άψογοι και οι δύο διαιτητές. Αν ορισμένοι
δεν έχουν μάθει να χάνουν θα πρέπει τότε να μάθουν ότι ο καλύτερος κερδίζει.
Ήταν μια μαύρη σελίδα για το ελληνικό μπάσκετ, τα όσα συνέβησαν». Ο κ.
Γιαννακόπουλος υπεραμύνθηκε του Μποντίρογκα: «Μην προσπαθούμε να τα ρίξουμε
στον Μποντίρογκα. Το μόνο που δεν έγινε ήταν να ρίξουν το γήπεδο πάνω στους διαιτητές».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17236O071</ED>
<ID>
ID:301386

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Τα μοιραία λάθη δεν είναι αγωνιστικά...
</H5><H2>Λυγίζει μόνο στα ντέρμπι
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Τα 2-3 ντέρμπι του Ολυμπιακού μπορούσαν να γίνουν σε μεγαλύτερο γήπεδο.
Διοίκηση και τεχνική ηγεσία δεν έχουν ασχοληθεί με αυτό το θέμα

Μαύρη σελίδα στην ιστορία του Ολυμπιακού αποτελεί η διακοπή του ντέρμπι με τον
Παναθηναϊκό. Οι «ερυθρόλευκοι», οι οποίοι τα τελευταία χρόνια έχουν πάρει την
κατιούσα στο μπάσκετ, έφτασαν προχθές στο πιο χαμηλό σκαλοπάτι, αναγκάζοντας
τους δύο διαιτητές να διακόψουν το παιχνίδι. 
Ναι, είναι αλήθεια πως στο παρελθόν έχουν ολοκληρωθεί παιχνίδια (και του
Ολυμπιακού) με χειρότερα επεισόδια. Και τι με αυτό; Θα πρέπει σε κάθε
περίπτωση να ψάχνουμε το χειρότερο; Κάποια στιγμή πρέπει να γίνει η αρχή και
μακάρι να αποτελέσει αυτό το παιχνίδι το έναυσμα για μια νέα αντιμετώπιση απ'
όλους του φαινομένου της βίας. 
Από εκεί και πέρα οι «ερυθρόλευκοι» τι έκαναν για να αποτρέψουν αυτά τα
φαινόμενα; Δεν είναι δυνατόν σε τέτοια γήπεδα να διεξάγονται ντέρμπι
«αιωνίων», κάτι που είχε αποδειχθεί και παλαιότερα.

Μια μεγάλη ομάδα, όπως θέλει να λέγεται ο Ολυμπιακός, μπορούσε να ζητήσει 2-3
ντέρμπι να διεξάγονται σε κάποιο μεγαλύτερο γήπεδο (ας μην ήταν απαραίτητα το
ΣΕΦ). 
Αγωνιστικά, η ομάδα σε ένα μόνο παιχνίδι «κατέστρεψε» (με την ανοησία
ορισμένων ανεγκέφαλων βέβαια) όλη την καλή εικόνα που είχε στον πρώτο γύρο.
Και όμως υπάρχει και ένα ακόμα στοιχείο που λέει πολλά: Ο Ολυμπιακός έχασε τον
πρώτο και τον τελευταίο του αγώνα στον πρώτο γύρο, κάνοντας ενδιάμεσα 11
νίκες. Κατά σύμπτωση τα δύο παιχνίδια τα οποία έχασε ήταν τα δύο ντέρμπι με
τους πρωτοπόρους (ΑΕΚ και Παναθηναϊκό). 
Και στην Ευρώπη στα ντέρμπι με τους πρωτοπόρους «λύγισε» είτε εκτός έδρας
(Μακάμπι) είτε εντός (Μπενετόν). Σύμπτωση επαναλαμβανόμενη παύει να είναι
σύμπτωση... 
Παράλληλα, χάνοντας και τον βαθμό της ήττας (δεν συζητάμε αν αφαιρεθούν και
βαθμοί, κάτι, πάντως, που δύσκολα θα γίνει) ο Ολυμπιακός ουσιαστικά απώλεσε
από νωρίς την πρώτη θέση της κανονικής περιόδου. Θα πρέπει, δηλαδή, να
διεκδικήσει και πάλι εκτός έδρας το πρωτάθλημα. 
Από εκεί και πέρα το να αναγκάζεται να κατέβει ο πρόεδρος του Ολυμπιακού
Σωκράτης Κόκκαλης (για πρώτη φορά στη θητεία του) στα αποδυτήρια λέει πολλά. 
Η συμπεριφορά του ήταν όπως πάντα άψογη.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17236O072</ED>
<ID>
ID:301432

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O07&aa=2</URL></REF>


Article

<CATEGORY>vin10</CATEGORY>

 <H5>ΓΙΑ ΤΑ ΕΠΕΙΣΟΔΙΑ </H5><H2>Την Παρασκευή η απόφαση </H2>
Ο αθλητικός δικαστής Κυριάκος Φώσκολος θα ασχοληθεί από σήμερα με το θέμα της
διακοπής του προχθεσινού ντέρμπι Ολυμπιακού - Παναθηναϊκού. Ο φάκελος, με όλα
τα στοιχεία που αφορούν τα γεγονότα του γηπέδου της Γλυφάδας (εκθέσεις
διαιτητών, κομισάριων, φύλλο αγώνα, ένσταση Ολυμπιακού) είναι από χθες στο
γραφείο του. Οι αποφάσεις του, δε, αναμένεται να ανακοινωθούν το αργότερο έως
την Παρασκευή. 
Στο μεταξύ, ο πρόεδρος του ΕΣΑΚΕ Μανώλης Παπακαλιάτης υποστήριξε χθες ότι ίσως
θα πρέπει να σταματήσουν οι ΚΑΕ να μοιράζουν εισιτήρια στους οργανωμένους
οπαδούς. «Θέλουμε τον κόσμο στο γήπεδο, αλλά σίγουρα προτιμούμε να βλέπουμε
οικογένειες», είπε ο κ Παπακαλιάτης.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17236O073</ED>
<ID>
ID:301468

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O07&aa=3</URL></REF>


Article

<CATEGORY>vin10</CATEGORY>

 <H5>ΦΙΛΙΠΠΟΥ
</H5><H2>«Το έκαναν άθλημα για κανιβάλους»!
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Άθλημα για κανιβάλους»! Ο Γιάννης Φιλίππου ένιωσε θλίψη βλέποντας τα
επεισόδια στον αγώνα Ολυμπιακού-Παναθηναϊκού, που προκάλεσαν και την διακοπή
του ντέρμπι. Ο πρόεδρος της ΚΑΕ ΑΕΚ υποστήριξε ότι τα επεισόδια και η κακή
εικόνα του μπάσκετ ήρθαν τη στιγμή που υπήρχε ηρεμία στο άθλημα και έδειχνε
ότι σιγά-σιγά θα βρει τον δρόμο του. «Οι οπαδοί έκαναν σαν να ήθελαν να χάσει
η ομάδα τους! Είναι απίστευτο αυτό που είδα και νιώθω θλίψη. Έχω πει ότι είμαι
κατά των οργανωμένων οπαδών για το λόγο των επεισοδίων. Δηλαδή τι πρέπει να
γίνει για να σταματήσουν; Περνάει από τη σκέψη μου, ακόμη και η ιδέα να
πωλούνται εισιτήρια μόνο στα κιόσκια έξω από τα γήπεδα, προκειμένου να τα
προμηθεύονται ατομικά και όχι μαζικά». <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17236O074</ED>
<ID>
ID:301489

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O07&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Δοκιμασία στο Σπλιτ
</H2>
Χωρίς τον Ρόντρικ Μπλάκνεϊ δοκιμάζεται (8.30 μ.μ.) ο Ηρακλής στο Σπλιτ κατά
της Κροάσια, σε παιχνίδι για την έβδομη αγωνιστική του τέταρτου ομίλου του
Κυπέλλου Σαπόρτα. 
Ο Αμερικανός επέστρεψε με μεγάλη καθυστέρηση στη Θεσσαλονίκη μετά τα ρεπό της
Πρωτοχρονιάς και υποστήριξε ότι ήταν ασυνεπής διότι στο αεροδρόμιο της Σάρλοτ,
ενδιάμεσο σταθμό του ταξιδιού του προς τη Θεσσαλονίκη, η χιονόπτωση προκάλεσε
αναβολή των πτήσεων. Ο Μπλάκνεϊ άρχισε προπονήσεις χθες και απόφαση για το
παράπτωμά του θα ληφθεί, αφού τον ακούσει πρώτα ο προπονητής του. 
Εκτός αποστολής είναι ο τραυματίας νεαρός Σοφοκλής Σχορτσιανίτης και ο Χάρης
Μαρκόπουλος, ο οποίος δεν είναι ακόμη έτοιμος για επίσημο παιχνίδι. 
Ο Ηρακλής, πάντως, παρά τα προβλήματα θέλει να πετύχει την πέμπτη νίκη του
στον όμιλο και να παραμείνει ψηλά στην κατάταξή του.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17236O075</ED>
<ID>
ID:301502

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O07&aa=5</URL></REF>


Article

<CATEGORY>vin10</CATEGORY>

 <H5>ΧΑΜΗΛΟ ΒΑΡΟΜΕΤΡΙΚΟ
</H5><H2>Προβλήματα στο Λιμάνι
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Τα ακραία καιρικά φαινόμενα, βέβαια, αναμένεται να δημιουργήσουν σοβαρά
προβλήματα και στο Λιμάνι. Ο αθλητικός δικαστής, ο οποίος θα ασχοληθεί από
σήμερα με τον φάκελο του αγώνα Ολυμπιακού - Παναθηναϊκού «απειλεί» με σοβαρές
κυρώσεις τους γηπεδούχους, αφού με δική τους υπαιτιότητα διακόπηκε το ντέρμπι. 
*** Και αυτό, εκτός των άλλων, θα έχει συνέπεια και τον αποκλεισμό της
«ερυθρόλευκης» έδρας που μπορεί να είναι και τέσσερις αγωνιστικές. 
*** Το θέμα είναι, όμως, τι έκανε και ο Ολυμπιακός για να προστατευτεί. Δεν θα
έπρεπε να υπάρξει ιδιαίτερη προσοχή όσον αφορά τους οργανωμένους οπαδούς σε
ένα τέτοιο ματς; 
*** Στη συνέχεια, βέβαια, θυμήθηκαν τη διαιτησία. Όμως, τα επεισόδια και η
πρώτη διακοπή άρχισαν όταν ο Ολυμπιακός φαινόταν έτοιμος να ανατρέψει τη
διαφορά των δέκα πόντων, με την οποία είχε προηγηθεί ο Παναθηναϊκός. 
*** Να μην ξεχάσουμε και τον Ηλία Ζούρο, ο οποίος θυμήθηκε τα... θαύματα. 
*** Τι «είδαν οι τυφλοί», Ηλία; Ή μήπως είναι καλύτερα να μας πεις τι έπρεπε
να δεις εσύ; 
*** Καθόλου επαγγελματική πάντως και η συμπεριφορά του Μποντίρογκα, με την
ενέργειά του να στραφεί προς την εξέδρα. 
*** Η εμπειρία του στα γήπεδα σαφώς και δεν τον δικαιολογεί. Ούτε επίσης και η
ένταση του ματς... 
Η ουσία είναι ότι το 2002 δεν μπήκε καλά για το ελληνικό μπάσκετ. Ήταν στραβό
το κλήμα... 
*** Θυμηθείτε τις φωνές στη γενική συνέλευση του ΕΣΑΚΕ την περασμένη Πέμπτη,
την απόφαση του Τζιβελέκα στη Δάφνη να διώξει τους κοινοτικούς και τους
ξένους. 
*** Ήρθαν, λοιπόν, προχθές και τα επεισόδια στη Γλυφάδα για να αποδείξουν πόσο
ευάλωτο είναι αυτό το άθλημα και πόσες συσκέψεις (αλλά για σοβαρά θέματα
βέβαια) χρειάζονται για να αλλάξουν οι συνθήκες και πάνω απ' όλα η νοοτροπία. 
*** Ο πρόεδρος του ΕΣΑΚΕ, Μανώλης Παπακαλιάτης, έλεγε χθες ότι ίσως είναι
καλύτερα να μη δίνουν οι ομάδες εισιτήρια στους οργανωμένους οπαδούς. 
***«Θέλουμε οικογένειες στο γήπεδο» είπε, ως σκέψη είναι απόλυτα σωστή, όμως,
σκεφτείτε πόση προεργασία χρειάζεται για κάτι τέτοιο. 
*** Με ποιον τρόπο θα πείσουν έναν πατέρα να πάρει να παιδιά του και να πάει
στο γήπεδο; 
*** Όλα αυτά είναι ζητήματα που πρέπει να λύνονται το καλοκαίρι και όχι
μεσούσης της περιόδου. 
*** Φυσικά, όλοι όσοι υποστηρίζουν ότι θέλουν το καλό του αθλήματος θα πρέπει
να αλλάξουν τρόπο σκέψης και να ασχοληθούν ακριβώς με αυτό που λέμε
επαγγελματικό μπάσκετ. 
*** Και το οποίο για να μην ξεχνιόμαστε δεν είναι ούτε πόσοι διαιτητές θα
σφυρίζουν στην Α1 ούτε, βέβαια, ποιος κανονισμός θα ισχύει.

Ο Μπατατούδης, πάντως, τα κατάφερε περίφημα στον ΠΑΟΚ. Όχι μόνο δεν μοίρασε
χθες τα χρήματα που είχε υποσχεθεί στους παίκτες, αλλά αντίθετα πέτυχε να
τους... διασπάσει! 
*** Πολύ απλά, φρόντισε την περασμένη Παρασκευή να μοιράσει ένα ποσόν στους
παίκτες που έχουν «μικρά συμβόλαια». Κατά συνέπεια, όσο και να γκρίνιαξαν χθες
οι υπόλοιποι στην προπόνηση δεν είχαν συμπαράσταση. 
*** Ο Μπατατούδης τούς είχε τάξει χρήματα, αλλά είχε έτοιμη και τη
δικαιολογία, την οποία δύσκολα μπορεί κάποιος να την αμφισβητήσει. Και όσοι
παρακολουθούν τα δελτία ειδήσεων θα έχουν πληροφορηθεί ότι οι τράπεζες στην
Ιταλία απεργούν. 
*** Και όπως τους είπε περίμενε και αυτός χρήματα από την Ουντινέζε που
αφορούσαν τη μεταγραφή του Ναλιτζή! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17236O081</ED>
<ID>
ID:301387

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O08&aa=1</URL></REF>


Article

<CATEGORY>vin10</CATEGORY>

 <H5>ΒΑΛΕΝΘΙΑ </H5><H2>Περιμένει νέα πρόταση για Κάρεου </H2>
«Ναυάγησε» η μεταγραφή του Τζον Κάρεου στη Φούλαμ, με το αιτιολογικό πως ο
Νορβηγός δεν βρίσκεται σε άριστη φυσική κατάσταση. Η ανακοίνωση της Φούλαμ πως
«η μεταγραφή δεν προχώρησε λόγω των αποτελεσμάτων των ιατρικών εξετάσεων του
ποδοσφαιριστή» προκάλεσε την άμεση αντίδραση της Βαλένθια, εκπρόσωπος της
οποίας άφησε αιχμές εναντίον των Άγγλων πως προσπαθούν με αυτόν τον τρόπο να
«ρίξουν» την τιμή του Νορβηγού από τα 13,1 εκατ. ευρώ που είναι σήμερα. Ο
Κάρεου επέστρεψε στη Βαλένθια και στις προπονήσεις της ισπανικής ομάδας,
αναμένοντας νέα πρόταση. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17236O082</ED>
<ID>
ID:301433

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O08&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ </H5><H2>Υπονοούμενα για την αστοχία του Μούτσι </H2>
Στη γειτονική Ιταλία μεγάλη συζήτηση γίνεται από την Κυριακή το απόγευμα για
τους λόγους που ο επιθετικός της Ουντινέζε Ρομπέρτο Μούτσι αστόχησε από το
σημείο του πέναλτι, στα πρώτα λεπτά του αγώνα με τη Γιουβέντους. Ο Τύπος της
χώρας άφησε υπονοούμενα πως η αστοχία του Ιταλού διεθνή, ίσως να οφείλεται στη
φημολογία γύρω από τη μεταγραφή του στους «Μπιανκονέρι», γεγονός που διέψευσε
αργότερα ο ποδοσφαιριστής. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17236O083</ED>
<ID>
ID:301469

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ </H5><H2>Ζευγάρι τελικού </H2>
Το περυσινό ζευγάρι του τελικού του Κυπέλλου Αγγλίας Άρσεναλ - Λίβερπουλ
ανέδειξε η κλήρωση του τέταρτου γύρου της διοργάνωσης. Τα «Κανόνια» έχουν μία
πρώτης τάξεως ευκαιρία να πάρουν ρεβάνς για την ήττα τους στο «Μιλένιουμ» του
Κάρντιφ, αφού ο αγώνας θα φιλοξενηθεί στο Χάιμπουρι. Η Μάντσεστερ, η οποία
θεωρείται πρώτο φαβορί για την κατάκτηση του τροπαίου, θα υποδεχθεί τη Μίντλεσμπρο.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17236O084</ED>
<ID>
ID:301490

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O08&aa=4</URL></REF>


Article

<CATEGORY>vin10</CATEGORY>

 <H5>ΡΩΜΗ </H5><H2>Η ευχή του Ρονάλντο </H2>
Ο Ρονάλντο χαμογελάει, αλλά και ο πιτσιρικάς χαίρεται ιδιαίτερα αυτή τη
συνάντηση. Το στιγμιότυπο είναι από μια διαφημιστική ταινία στην περίφημη
Φοντάνα Ντι Τρέβι στη Ρώμη. Ε, όλο και κάποια ευχή θα έκανε ο Ρονάλντο... Για
τον ίδιο και την Ίντερ! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17236O085</ED>
<ID>
ID:301503

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O08&aa=5</URL></REF>


Article

<CATEGORY>vin10</CATEGORY>

 <H5>ΒΑΣΣΑΡΑΣ </H5><H2>«Σφυρίζει» στο Μουντιάλ </H2>
Η μεγαλύτερη διάκριση στην ιστορία της ελληνικής διαιτησίας είναι γεγονός!
Χθες στη Ζυρίχη η FIFA συμπεριέλαβε τον Κύρο Βασσάρα στους «άρχοντες» των
αγώνων του 17ου Παγκοσμίου Κυπέλλου και έτσι ο Μακεδόνας ρέφερι θα ταξιδεύσει
στην Άπω Ανατολή, προκειμένου να διευθύνει παιχνίδια του Μουντιάλ της Ιαπωνίας
και της Νότιας Κορέας. Μάλιστα, είναι η πρώτη φορά που Έλληνας διαιτητής θα
ζήσει τη συγκεκριμένη εμπειρία. «Είναι για μένα ένα γεγονός που με κάνει πολύ
χαρούμενο και με τιμά ιδιαίτερα. Αποτελεί δικαίωση των προσπαθειών μου. Έκανα
και θα κάνω το καλύτερο δυνατό για την ελληνική διαιτησία. Έχει βοηθήσει και η
ΕΠΟ με το βάρος που έχει ρίξει στον τομέα των δημοσίων σχέσεων, αλλά πιστεύω
ότι αποφασιστικό ρόλο έπαιξε η απόδοσή μου στα ευρωπαϊκά ματς. Το ελληνικό
ποδόσφαιρο βγάζει καλούς διαιτητές» δήλωσε χθες ο διεθνής διαιτητής, ο οποίος
σε λίγες ημέρες θα γιορτάσει τα 36α γενέθλιά του.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17236O086</ED>
<ID>
ID:301511

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O08&aa=6</URL></REF>


Article

<CATEGORY>vin10</CATEGORY>

 <H2>ΣΚΑΚΙ
</H2><H4>Ο Κασπάροφ ούτε ιπτάμενος ούτε... Ολλανδός
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Κασπάροφ δεν θα πάρει μέρος, εν τέλει, στο τουρνουά «Corus», που πρόκειται
να αρχίσει στις 11 Ιανουαρίου, στο Βάικ ααν Ζέε της Ολλανδίας. Ένας ιός τον
έριξε στο κρεβάτι και, ακόμη χειρότερα, του απαγόρευσε να πάρει αεροπλάνο.
Αντικαταστάτης του θα είναι ο νεαρός συμπατριώτης του Μορόζεβιτς. Το τουρνουά,
παρά τις απουσίες της χρυσής τριάδας (Κασπάροφ, Κράμνικ, Ανάντ), παραμένει
εξαιρετικά ισχυρό. 
ΕΛΟ 
Όπως είδαμε στο χθεσινό φύλλο, ο Ανάντ παρουσιάζει πτώση στα νέα ΕΛΟ που
εξέδωσε η FIDE, χωρίς όμως να απειλείται η τρίτη θέση του. Στα ΕΛΟ Ιανουαρίου
όμως, που εξέδωσε η πλευρά Κασπάροφ, ο Τοπάλοφ τον έχει υποσκελίσει (ο
Βούλγαρος είναι 6ος στα ΕΛΟ της FIDE). 
Ας δούμε τα ΕΛΟ των κορυφαίων Ελλήνων παικτών, έτσι όπως προκύπτουν από τις
νέες λίστες της διεθνούς ομοσπονδίας: 
Άνδρες: 1) Παπαϊωάννου 2.601, 2) Χαλκιάς 2.546, 3) Νικολαΐδης 2.527, 4)
Βουλδής 2.525, 5) Μπανίκας 2.518, 6) Μιλαντίνοβιτς 2.509, 7) Γρίβας 2.497, 8)
Σκέμπρης 2.464, 9) Μουτούσης 2.453, 10) Δημ. Μαστροβασίλης 2.451, 11)
Τζερμιαδιανός 2.441, 12) Θαν. Μαστροβασίλης 2.438, 13) Αναγνωστόπουλος 2.436,
14) Ανδ. Κοφίδης 2.426, 15) Καραγιάννης 2.414, 16) Γαβριλάκης 2.408, 17)
Καλέσης 2.408, 18) Σουλεΐδης 2.404, 19) Λυριντζάκης 2.396, 20) Κουρκουνάκης
2.389, 21) Μακρόπουλος 2.382, 22) Καπνίσης 2.366, 23) Φρεντζάς 2.365, 24)
Τσιολακίδης 2.365, 25) Σαχταχτίνσκι 2.359, 26) Μαρκίδης 2.358, 27)
Μαστροκούκος 2.357, 28) Κ. Νικολαΐδης 2.336, 29) Βραγοτέρης 2.335, 30)
Χαλιαμάνης 2.332, 31) Τζούμπας 2.332, 32) Γκέσος 2.332, 33) Κ. Δημητριάδης
2.329, 34) Τ. Πανταβός 2.322, 35) Δανιηλίδης 2.319, 36) Τσιλίδης 2.315, 37)
Πορφυριάδης 2.313, 38) Κόκκορης 2.310, 39) Τελούδης 2.306, 40) Γκουντιντάς
2.300. Συνολικά, διεθνές ΕΛΟ διαθέτουν 437 Έλληνες παίκτες. 
Γυναίκες: 1) Μπότσαρη 2.325, 2) Μακροπούλου 2.302, 3) Φαχιρίδου 2.264,
4) Κουβάτσου 2.232, 5) Κόντου 2.195, 6) Ι. Μάκκα 2.167, 7) Στείρη 2.145, 8) Β.
Παπαδοπούλου 2.145, 9) Πετράκη 2.105, 10) Τρ. Παπαδοπούλου 2.104, 11) Ν.
Φανουράκη 2.070, 12) Ευ. Μάκκα 2.061, 13) Γιαϊτζή 2.051, 14) Καραγιάννη 2.042,
15) Νίκα 2.022, 16) Πετσετίδη 2.011, 17) Νικολαΐδη 2.011, 18) Φυρίγου 2.010. 
Νεανικά πρωταθλήματα 
Το χιόνι ανέβαλε τους δύο τελευταίους γύρους των ατομικών νεανικών
πρωταθλημάτων Αττικής, που διεξάγονται στα Άνω Λιόσια, ενώ ανέβαλε και την
εκδήλωση κοπής πίτας που θα συνδυαζόταν με τις απονομές. 
Οι δύο εναπομείναντες γύροι και η εκδήλωση θα πραγματοποιηθούν στον ίδιο χώρο
με το ακόλουθο πρόγραμμα: 
6ος γύρος: Σάββατο 12/1/2002, 5.00 μ.μ. 
7ος γύρος: Κυριακή 13/1/2002, 3.30 μ.μ. 
Τελετή λήξης - απονομές - κοπή πίτας: Κυριακή 13/1/2002, 8.00 μ.μ. 
Επίσης μετατίθενται κατά μία εβδομάδα (δηλαδή αρχίζουν στις 20/1/2002) οι
ημερομηνίες έναρξης των διασυλλογικών πρωταθλημάτων Αττικής (-12, -16,
Κύπελλο). 
Παμπλόνα 
Ο Μολδαβός Βίκτορ Μπολογκάν κέρδισε καθαρά το τουρνουά της Παμπλόνα, ενώ στη
δεύτερη θέση ισοβάθμησε ο 15χρονος Ρατζάμποφ. Η τελική βαθμολογία έχει ως
εξής: 1) Μπολογκάν (Μολδαβία) 7 βαθμοί σε 9 αγώνες, 2-4) Ρατζάμποφ
(Αζερμπαϊτζάν), Αλμάσι (Ουγγαρία), Άντερσον (Σουηδία) 5,5 βαθμοί, 5) Φρεσινέ
(Γαλλία) 5 βαθμοί, 6) Λεϊτάο (Βραζιλία) 4,5 βαθμοί, 7-8) Ντε λα Ρίβα (Ανδόρα),
Κόνκουεστ (Αγγλία) 3,5 βαθμοί, 9) Μορένο (Ισπανία, 2.514) 3 βαθμοί, 10)
Νάρκισο (Ισπανία) 2 βαθμοί. 
Μπολογκάν - Φρεσινέ, 6ος γύρος 
1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. ζ3 ε5 7. Ιβ3 Αε6
8. Αε3 Αε7 9. Βδ2 Ο-Ο 10. Ο-Ο-Ο Ιβδ7 11. η4 Βγ7 12. η5 Ιθ5 13. Ρβ1 β5 14. Ιδ5
Α: δ5 15. ε: δ5 Ιβ6 16. Ια5 Ι: δ5 17. Β: δ5 Β: α5 18. γ4 Ββ4 19. Πη1 Παβ8 20.
γ: β5 α: β5 21. α3 Βα4 22. Πη4 Ιζ4 23. Α: ζ4 ε: ζ4 24. Πδ4 Βα5 25. Πε4 Βδ8 26.
Α: β5 Ρθ8 27. Πε: ζ4 Ββ6 28. α4 Βγ5 29. Πδ4 ζ5 30. Πη2 Πζγ8 31. Β: γ5 Π: γ5
32. ζ4 η6 33. β4 Πγ3 34. Πγ2 Πζ3 35. Αγ6 Πζ1+ 36. Ρα2 Αζ8 37. β5 Αη7 38. Πγδ2
Α: δ4 39. Π: δ4 Πγ1 40. α5 1-0 
Ρατζάμποφ - Κόνκουεστ, 9ος γύρος 
1. δ4 Ιζ6 2. γ4 η6 3. Ιγ3 δ5 4. Ιζ3 Αη7 5. Ββ3 δ: γ4 6. Β: γ4 Ο-Ο 7. ε4 Αη4
8. Αε2 Ιζδ7 9. Αε3 Ιβ6 10. Βγ5 ε6 11. Πδ1 Ια6 12. Ββ5 Βε7 13. Ο-Ο Ββ4 14. α3
Β: β5 15. Ι: β5 Πζδ8 16. Πζε1 Πδ7 17. ε5 Ιδ5 18. θ3 Ι: ε3 19. ζ: ε3 Α: ζ3 20.
Α: ζ3 γ6 21. Ιδ6 Παδ8 22. β4 Αζ8 23. Ιε4 Ρη7 24. Πβ1 Πβ8 25. Πεγ1 Αε7 26. Ρζ2
θ5 27. Πβ3 Πδδ8 28. Ιγ5 Ιγ7 29. α4 α6 30. Ιδ3 Πα8 31. Ιγ5 Παβ8 32. Αε4 ζ6 33.
ε: ζ6+ Α: ζ6 34. Ιδ3 Πζ8 35. Ρε2 η5 36. Αζ3 Ρθ6 37. Πζ1 Αη7 38. Αε4 Π: ζ1 39.
Ρ: ζ1 Πε8 40. Ιγ5 ε5 41. Ι: β7 ε: δ4 42. Ιδ6 Πζ8+ 43. Ρε2 δ: ε3 44. Ιζ5+ Ρη6
45. Ι: η7+ Ρ: η7 46. Α: γ6 Πζ6 47. Αε4 Πβ6 48. Ρ: ε3 Ρζ6 49. Πγ3 Ιε6 50. Πγ6
Π: β4 51. Αδ5 Ρε5 52. Α: ε6 Π: α4 53. Αγ4 η4 54. θ: η4 θ: η4 55. Α: α6 1-0 
Αγγλία 
Οι δύο Ινδοί μοιράστηκαν με έναν Ουζμπέκο την πρώτη θέση στο Χάστινγκς. Οι
Άγγλοι απογοήτευσαν με την εμφάνισή τους, ενώ και η Ίρινα Κρας, καλύτερη
Αμερικανίδα σκακίστρια, κόλλησε στον 1 βαθμό σε 9 αγώνες. 
Τελική βαθμολογία (σε 9 αγώνες): 1-3) Χαρικρίσνα (Ινδία), Μπάρσοφ
(Ουζμπεκιστάν), Σασικιράν (Ινδία) 6,5 βαθμοί, 4) Χέμπντεν (Αγγλία) 5 βαθμοί,
5-6) Κιριάκοφ (Ρωσία), Ζανγκ Ζονγκ (Κίνα) 4,5 βαθμοί, 7) Γκάλαχερ (Ελβετία) 4
βαθμοί, 8) Περτ (Αγγλία) 3,5 βαθμοί, 9) Ουέλς (Αγγλία) 3 βαθμοί, 10) Κρας
(ΗΠΑ) 1 βαθμός. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17236O991</ED>
<ID>
ID:301388

</ID><URL>http://ta-nea.dolnet.gr/neaweb/neafile.print_unique?e=A&f=17236&m=O99&aa=1</URL></REF>


Article

<CATEGORY>vin09</CATEGORY>

 <H5>Υβ Σαιν Λωράν
</H5><H2>Γυρίζω την πλάτη μου στη μόδα
</H2><H4>«Η μόδα δεν έχει πια ποιότητα». Και ο Υβ Σαιν Λωράν κόβει κάθε σχέση μαζί της!
</H4>
<AUTHOR>ΕΦΗ ΦΑΛΙΔΑ</AUTHOR>

Υβ Σαιν Λωράν, τέλος! Ο μετρ αποχώρησε και δεν όρισε καν διάδοχό του στον
οίκο υψηλής ραπτικής

Ύστερα από 44 χρόνια καριέρας στην κορυφή του επαγγέλματός του, ο διάσημος και
πολυαγαπημένος Γάλλος σχεδιαστής Υβ Σαιν Λωράν ανακοίνωσε χθες την αποχώρησή
του από τον χώρο της μόδας και της υψηλής ραπτικής, για λόγους... ποιότητας.
Στο σαλόνι του οίκου του, στο νούμερο 5 της λεωφόρου Μαρσό στο 16ο διαμέρισμα
του Παρισιού, έδωσε για πρώτη φορά στη μακρόχρονη καριέρα του συνέντευξη
Τύπου. 
Σκυμμένος πάνω από τις σελίδες της ανακοίνωσής του, ο φημισμένα
ντροπαλός δημιουργός της υψηλής ραπτικής Υβ Σαιν Λωράν δεν έδωσε κανέναν
προφανή λόγο για αυτή την απόφασή του, η οποία ακουγόταν έντονα τις τελευταίες
ημέρες στο Παρίσι. Όμως όλοι ήξεραν πως ο κύριος Σαιν Λωράν ήταν
δυσαρεστημένος με την παρουσία του Τομ Φορντ στη διεύθυνση της σειράς πρετ α
πορτέ του οίκου του, που το 1999 πέρασε στην κυριότητά του όταν ο οίκος Gucci
πρόσφερε 1 εκατομμύριο δολάρια, αγοράζοντας τον Yves Saint Laurent Rive
Gauche. Ο Υβ Σαιν Λωράν, ο οποίος κράτησε για λογαριασμό του τον οίκο της
υψηλής ραπτικής, είχε στενοχωρηθεί από την επιθετική πολιτική του Τομ Φορντ με
τις σέξι παρεμβάσεις στο στυλ Υβ Σαιν Λωράν τόσο στα ρούχα όσο και στις
διαφημιστικές καμπάνιες των αρωμάτων και των αξεσουάρ. 
«Κάθε άνθρωπος χρειάζεται τα φαντάσματα της αισθητικής προκειμένου να υπάρξει.
Εγώ βρήκα τα δικά μου, τα κυνήγησα και τα νίκησα. Ήρθα στα χέρια με την αγωνία
και πέρασα μέσα από την κόλαση. Γνώρισα τον φόβο και τους τρόμους της
μοναξιάς. Γνώρισα κι αυτούς τους ανάλαφρους φίλους που ονομάζουμε ηρεμιστικά
και ναρκωτικά. Γνώρισα τη φυλακή της κατάθλιψης και την απομόνωση του
νοσοκομείου. Όμως μια μέρα ήμουν σε θέση να βγω από όλα αυτά. Θαμπωμένος, αλλά
νηφάλιος. Ωστόσο, σήμερα αποφάσισα να πω αντίο στον κόσμο της μόδας που τόσο
αγάπησα». 
Ποιητική και συγκινητική η εμφάνιση του Σαιν Λωράν, σε ολιγάριθμη
ομήγυρη των δημοσιογράφων μόδας στην αίθουσα του οίκου του, έκλεισε με την
επισήμανση πως η τελευταία συλλογή του θα παρουσιαστεί στις 22 Ιανουαρίου. 
<H3>«Δεν συμβιβάστηκα»
</H3>
«Όλα αυτά τα χρόνια», είπε πριν αποχωρήσει βιαστικά ο Υβ Σαιν Λωράν, «έχω
την αίσθηση πως έκανα τη δουλειά μου με απόλυτο επαγγελματισμό. Δεν έκανα
κανένα συμβιβασμό και σεβάστηκα αυτό το επάγγελμα, που αν και δεν είναι τέχνη,
απαιτεί την ψυχή καλλιτέχνη για να υπάρξει». 
Ο στενός συνεργάτης του Πιερ Μπερζέ, εξήγησε πως ο Υβ επέλεξε να αποχωρήσει
επειδή δεν αισθανόταν άνετα στη νέα κατάσταση που έχει διαμορφωθεί στον κόσμο
της μόδας, καθώς ένιωθε πως η ποιότητα αρχίζει να απουσιάζει. 
<H3>25 χρόνια διαδόσεις
</H3>
Η αποχώρηση του Υβ Σαιν Λωράν έγινε πραγματικότητα έπειτα από 25 χρόνια
διαδόσεων. Η εύθραυστη υγεία του και οι νευρικές καταπτώσεις είχαν κοστίσει
στον Υβ Σαιν Λωράν έναν ευάλωτο χαρακτήρα. Σεμνός, μακριά από τα φώτα της
δημοσιότητας, τα τελευταία χρόνια ζούσε απομονωμένος παρέα με τον Μουτζίκ, το
μπουλντόγκ του, περνώντας ήσυχα καλοκαίρια και χειμώνες στις επαύλεις του στην
Ταγγέρη, το Μαρόκο και το Μαρακές. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17236P011</ED>
<ID>
ID:301389

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P01&aa=1</URL></REF>


Article

<CATEGORY>vin09</CATEGORY>

 <H2>Φανταστική βιογραφία και 15 ζωγραφικές στιγμές
</H2>
Έργα Ντβόρζακ και Μπάρτοκ ερμηνεύει η Ορχήστρα του Φεστιβάλ της Βουδαπέστης
υπό τη διεύθυνση του Ιβαν Φίσερ απόψε στις 8.30, στο Μέγαρο Μουσικής Αθηνών
(Βασ. Σοφίας και Κόκκαλη 1, τηλ. 7282.333). Σολίστ στο πιάνο, ο Αναστάσιος
Πάππας. Η συναυλία πραγματοποιείται με τη χορηγία της Εθνικής Τράπεζας της
Ελλάδος. Εισιτήρια: 15.000 δρχ. (44.02 ευρώ), 11.000 δρχ. (32,28 ευρώ), 7.000
δρχ. (20,54 ευρώ), 4.000 δρχ. (11,74 ευρώ) και 2.500 δρχ. (7,34 ευρώ)
φοιτητικό. 
Εκθέσεις 
«Φανταστική Αυτοβιογραφία» είναι ο τίτλος της έκθεσης ζωγραφικής τού
Γιάννη Λασιθιωτάκη, που εγκαινιάζεται στις 8 μ.μ., στην γκαλερί «Ζουμπουλάκη»
(Πλατεία Κολωνακίου 20, τηλ. 3608.278). Χορηγός της έκθεσης που θα διαρκέσει
έως τις 26 Ιανουαρίου είναι η UBS. 
Αφίσες του Πολωνού Lex Drewinski, που σχολιάζουν ιδεολογίες και
συστήματα με αιχμηρό τρόπο, παρουσιάζονται από απόψε και έως την 1η
Φεβρουαρίου στο Ινστιτούτο Γκαίτε (Ομήρου 14-16, τηλ. 3608.111). 
«Τέσσερις σειρήνες», ελαιογραφία του Γάλλου ζωγράφου Didier Paquignon, έργα
του οποίου φιλοξενούνται από απόψε στις 8 στην γκαλερί «Έκφραση - Γιάννα Γραμματοπούλου»

Έργα του Γάλλου ζωγράφου Didier Paquignon φιλοξενούνται από απόψε στις
8 στην γκαλερί «Έκφραση - Γιάννα Γραμματοπούλου» (Βαλαωρίτου 9α, τηλ.
3607.598) και έως τις 26 Ιανουαρίου. 
Τον γύρο του κόσμου σε 15 στιγμές μάς προσκαλεί να κάνουμε ο Γρηγόρης
Λαγός μέσα από τη ζωγραφική έκθεσή του «Λάθος κλίμακα», που εγκαινιάζεται
απόψε στην «Γκαλερί 3» (Φωκυλίδου 3, Κολωνάκι) και θα διαρκέσει έως τις 26
Ιανουαρίου. 
«Τοπία - Δοχεία» είναι ο τίτλος της έκθεσης ζωγραφικής τού Σταύρου
Παναγιωτάκη, που ανοίγει απόψε στην γκαλερί «Ζαλοκώστα 7» (τηλ. 3612.050). Έως
τις 31 Ιανουαρίου. 
Ομιλία 
«Η πολυδιάστατη προσωπικότητα του Βίκτωρος Ουγκώ: ο άνθρωπος και το
συγγραφικό του έργο» είναι το θέμα της ομιλίας της αναπληρώτριας καθηγήτριας
του Τμήματος Θεατρικών Σπουδών του Πανεπιστημίου Αθηνών Άννας Ταμπάκη, που
πραγματοποιείται στις 7.30, στο αμφιθέατρο «Λεωνίδας Ζέρβας» του Εθνικού
Ιδρύματος Ερευνών (Λεωφόρος Β. Κωνσταντίνου 48, τηλ. 7273.501). Είσοδος
ελεύθερη. 
Θέατρο 
Αφιέρωμα στον Γεώργιο Βιζυηνό αποτελεί η παράσταση «Το αμάρτημα της
μητρός μου» που θα δοθεί στις 7.30 μ.μ., στο θέατρο «Χυτήριο» (Ιερά Οδός 44),
από το πολιτιστικό τμήμα της ΠΟΕ-ΔΟΥ σε διασκευή Ελένης Πριοβόλου και
σκηνοθεσία Μιχάλη Μητρούση. 
«Ζωντανά» 
Αυτοσχεδιασμοί για ηλεκτρονικά, τσέλο και μία χορεύτρια παρουσιάζουν ο
Coti Κ. και ο Νίκος Βελιώτης στο Μικρό Μουσικό Θέατρο (Βεΐκου 33, Κουκάκι,
τηλ. 9245.644). 
<H3>ΜΗ ΧΑΣΕΤΕ </H3>
Παρουσίαση του cult συγγραφέα, λίγων αλλά εκλεκτών βιβλίων, Ε.Χ. Γονατά, στις
8 μ.μ., στο βιβλιοπωλείο Πατάκη (Ακαδημίας 60, τηλ. 3811.740). Για τον
συγγραφέα θα μιλήσει η Φραγκίσκη Αμπατζοπούλου και θα προβληθεί η ταινία
«Επισκέψεις στον Ε.Χ. Γονατά» της Εύας Στεφανή.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17236P021</ED>
<ID>
ID:301392

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P02&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Τι καιρό κάνει;
</H2>
http: //www.atmos.uiuc.edu/

Δεκάδες εργαστήρια που μελετούν τον καιρό ανταλλάσσουν πληροφορίες και
συνεργάζονται μέσω του Internet. Συγκεντρώνουν δεδομένα και εικόνες που
στέλνουν οι δορυφόροι, σχεδιάζουν χάρτες, κάνουν πρόγνωση για κάθε σημείο της
Γης, προσφέρουν πληροφορίες γύρω από την επιστήμη της Μετεωρολογίας και την
ιστορία της. Σημείο αναφοράς σ' αυτόν τον επιστημονικό χώρο τού Διαδικτύου, το
site του Τμήματος Επιστημών της Ατμόσφαιρας από το Πανεπιστήμιο του Ιλινόις,
όπου συγκεντρώνονται όλες οι πιθανές πηγές πληροφόρησης για τον καιρό.
Ενημερωτικά φυλλάδια, links, δελτία καιρού αλλά και πρόσφατες μελέτες
φιλοξενούνται στην ηλεκτρονική σελίδα ενός από τα πλέον εξειδικευμένα
πανεπιστημιακά κέντρα, στον συγκεκριμένο τομέα.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17236P022</ED>
<ID>
ID:301436

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P02&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Στοιχειώδες, αγαπητοί επώνυμοι!
</H2>
<AUTHOR>Μ.Χ.</AUTHOR>

Αντρέας Φραγκιάς

Ο Αντρέας Φραγκιάς ήταν διακριτικός άνθρωπος. Και πολύ διακριτικός συγγραφέας,
παρ' όλη τη σπουδαιότητά του. Δικαιολογεί άραγε αυτό όσους αμέλησαν να τον
τιμήσουν με ένα τελευταίο έστω «αντίο»; Ο υπουργός Πολιτισμού Ευάγγελος
Βενιζέλος έστειλε τα συλλυπητήριά του με μια μέρα καθυστέρηση, το ίδιο και η
Εταιρεία Συγγραφέων και κανείς τους δεν είχε φροντίσει να στείλει ένα στεφάνι
στην κηδεία του, χθες. Ούτε η Εθνική Βιβλιοθήκη, της οποίας είχε χρηματίσει
έφορος. Έσπευσε ωστόσο από τους πρώτους ο Αντώνης Σαμαράκης να στείλει στεφάνι
και ο Μήτσος Κασόλας ήταν εκεί, όπως οι σύντροφοί του απ' τα παλιά και ο Νίκος
Κωνσταντόπουλος... Έφταιγαν βέβαια τα χιόνια (που είχαν λειώσει), έφταιγε ίσως
και το ότι αναπαύθηκε σε... λαϊκό νεκροταφείο. Δεν είχε γράψει δα και κανένα
μπεστ σέλερ τα τελευταία δεκαπέντε χρόνια ούτε τον είχαν καλέσει σε κανένα
«παράθυρο» (όχι πως θα έσπευδε βέβαια)... Εφόσον όμως θέλουμε να πείθουμε όταν
εκσφενδονίζουμε κορόνες για τα «μεγέθη» που χάνονται, για τις αξίες που
ισοπεδώνονται, εφόσον διεκδικούμε τα εύσημα του πνευματικού ανθρώπου,
οφείλουμε, αν μη τι άλλο, να γνωρίζουμε ­ και να υπογραμμίζουμε ­ πως άνθρωποι
σαν τον Φραγκιά έδωσαν νόημα σε αυτές τις έννοιες. Στοιχειώδες, αγαπητέ μου Γουάτσον...
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17236P023</ED>
<ID>
ID:301471

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P02&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μπεεεεεε... </H2>
<AUTHOR>Δ.Δ.</AUTHOR>

Το είδα στα κανάλια και τσιμπιόμουνα. Μπα, λέω, δεν είναι δυνατόν. Αυτό δεν
είναι είδηση, αλλά χαρμάνι από ταινία τρόμου του Τζορτζ Ρομέρο με
βιντεοκωμωδία Στάθη Ψάλτη. Γέροντες να υποδέχονται τον Τσάκα-τσούκα από τη
Νικομήδεια Ημαθίας και γερόντισσες να άδουν άσμα που σκάρωσαν ειδικά για το
καλύτερο λεβεντόπαιδο του χωριού τους. Τι είναι αυτό; Ο Τραμπάκουλας του 2002.
Το '80 έβοσκε τα πρόβατα παρέα με τρανζίστορ. Το '90 τα έβοσκε παρέα με τη
«Λάμψη». Και τώρα, βόσκει στον Big Brother. Η μετάλλαξη, της μετάλλαξης, ω
UFO! 
<H3>...και ξεφούσκωσε </H3>
Την ίδια ημέρα ­ την περασμένη Παρασκευή ­ ο Ντέιβιντ Λιντς έκοψε 500
εισιτήρια σε μια αίθουσα, ο δυσκοίλιος Ριβέτ 200 (πάλι σε μια αίθουσα) και το
μίνι μίνι της Μαρίας Σολωμού και της «Φούσκας» μόλις 60 (φυσικά σε μία
αίθουσα). Ποιος φταίει; Οι ακραίες καιρικές συνθήκες λένε οι... φουσκωτοί. Η
φούσκα λέω εγώ. Διότι ό,τι φουσκώνει ξεφουσκώνει. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17236P024</ED>
<ID>
ID:301492

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P02&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Έχει πείσμα η Σμαρούλα
</H2>
<AUTHOR>Γ.Δ.Κ.Σ.</AUTHOR>

Σμαρούλα Γιούλη

Έχει μεγάλο πείσμα η Κυρία Σμαρούλα Γιούλη. Λίγα χρόνια πριν, στις πρόβες του
«Σουίτ Τσάριτι», έσπασε και τα δυο της πόδια και κατάφερε όχι μόνο να
περπατήσει αλλά και να χορέψει και να κάνει πρεμιέρα. Τώρα, μπορεί να περνάει
μια βαριά λοίμωξη, εξαιτίας της οποίας νοσηλεύεται από τις 23 Δεκεμβρίου στο
Ευγενίδειο, όπου την μετέφερε αναίσθητη ο σύντροφός της Βαγγέλης Λιβαδάς, μετά
την παράσταση του «Τριγώνου των Βερμούδων», που επέμενε να ολοκληρώσει με
πόνους και υψηλό πυρετό, μπορεί να αποφασίστηκε να χειρουργηθεί, όμως είναι
σίγουρο ότι θα τα βγάλει πέρα λεβέντικα, και σύντομα θα επιστρέψει στο
«Αμιράλ», που παραμένει κλειστό περιμένοντάς την. Περαστικά! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17236P025</ED>
<ID>
ID:301505

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P02&aa=5</URL></REF>


Article

<CATEGORY>vin09</CATEGORY>

 <H2>ΝΙΚΟΣ ΓΑΛΑΤΗΣ
</H2><H2>Έχτισε μόνος του το σπίτι του
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Ήταν φυγόπονο... Άλλωστε, ποτέ δεν το έκρυψε. Έχτισε το σπίτι του από άχυρο
(την ίδια ώρα που το συνετό αδελφάκι του επισκεπτόταν το διπλανό κατάστημα
οικοδομικών υλικών) και αποδείχτηκε αρκετό ένα μόνο φύσημα του λύκου για να το
σωριάσει κάτω. 
Ευτυχώς, το ζωικό βασίλειο διαθέτει και ανώτερα είδη από το μικρό, ανόητο
γουρουνάκι του παραμυθιού. Που μπορούν και ν' αντιγράφουν τις μεθόδους του και
να μη δοκιμάζονται από τα αποτελέσματά τους. 
Ο Νίκος Γαλάτης χτίζει σπίτια από άχυρο, πηλό και πέτρες. Τι σπίτια δηλαδή,
«βίλες» ολόκληρες, που το καλαίσθητο της εμφάνισής τους δεν είναι το μοναδικό,
ούτε καν το μεγαλύτερο πλεονέκτημά τους. Αν ρωτήσεις τους ­ εδώ και μερικά
χρόνια συγχωριανούς του ­ στον οικισμό Κάιντα του Βάμου Χανίων, τι είναι ο
Νίκος Γαλάτης, θα πάρεις πέντε διαφορετικές απαντήσεις: αρχιτέκτονας,
πολιτικός μηχανικός, «τρελός», «ωραίος τρελός», ένας παράξενος άνθρωπος, που
αν μιλήσεις μαζί του πάντα κάτι θα πάρεις... 
Ο ίδιος, τα μόνα που διαψεύδει είναι τα δύο πρώτα. «Δεν έχω πτυχίο».
Ξέρει πολύ καλά ότι στην Ελλάδα, αρχιτέκτονες και πολιτικοί μηχανικοί χωρίς
πτυχίο, στη χειρότερη περίπτωση ισοδυναμούν με κομπογιαννίτες και απατεώνες,
στην καλύτερη με λαϊκούς τεχνίτες. Αυτοπροσδιορίζεται ως ένας εραστής της
φύσης, της ανάπτυξης και του πολιτισμού, που σέβεται τους κανόνες της. 
Το δικό του, στενό περιβάλλον, μάλλον δεν μπορούσε να τον φανταστεί να ριζώνει
στην Κρήτη. Το Βερολίνο, όπου και γεννήθηκε το 1935, και η Ελβετία, όπου
μεγάλωσε, δεν απέχουν μόνο δυο-τρεις χιλιάδες χιλιόμετρα από την Ελλάδα, πόσο
μάλλον από ένα μικρό χωριό της Κρήτης. Οι ρίζες της οικογένειας ξεκινούν από
τον Κάλαμο, ένα μικρό νησάκι κοντά στη Λευκάδα, αλλά γρήγορα εξαπλώθηκαν σε
όλη την Ευρώπη και άφησαν τα σημάδια τους σε οικόσημα σπιτιών στη Γαλλία και
την Ιταλία και στα έγγραφα της Φιλικής Εταιρίας στην Οδησσό. 
Οι δικοί του τον ήθελαν μηχανικό, να συνεχίσει την παράδοση της
πατρικής οικογένειας που κατασκεύαζε ξύλινα σπίτια στην Ελβετία, έναν
αρχιτέκτονα, οικονομολόγο, με τελευταία παραχώρηση το ναυπηγός. Αυτός
ονειρευόταν να γίνει ζωγράφος. Η χρυσή τομή άκουγε στο όνομα πανεπιστημιακή
σχολή καλλιτεχνίας τής Ελβετίας. Έδιναν εξετάσεις 900, έπαιρναν 60. Πέρασε
δεύτερος και σπούδασε επιστημονικός σχεδιαστής διατομών του ανθρώπινου σώματος
και των οργάνων του. Οι θέσεις εργασίας ήταν περιορισμένες για την ειδικότητά
του. Μία στο Πανεπιστήμιο της Ουψάλα, μία στο νοσοκομείο της Βέρνης, μία στην
ιατροδικαστική υπηρεσία του αστυνομικού δικαστηρίου της Ελβετίας. 
Πήρε το δισάκι του και έφτασε με ότο-στοπ στο Παρίσι. Γνώρισε και
περιπλανήθηκε στους χώρους των διανοουμένων, των καλλιτεχνών, των συγγραφέων
και των δημοσιογράφων. «Το '68 στο Παρίσι δεν θέλαμε πτυχία. Ήμασταν
επαναστάτες. Ρουφούσαμε τη γνώση, τη γνωριμία με καινούργια πράγματα, νέες
ιδέες». Η συνεργασία του με τον γλύπτη Σεν Μουρ και η ιδέα του να
κατασκευάσουν και να εκθέσουν στο Κέντρο Κορμπιζιέ, στη Ζυρίχη, ένα σπίτι από
πλέγμα και χαρτί, συνδυασμό μιας πυραμίδας, μιας σφαίρας και ενός κύβου (που
συμβολίζουν αντίστοιχα τον άνδρα, τη γυναίκα και το σπίτι) ­ κυρίως όμως η
υποδοχή που έτυχε αυτή η πειραματική κατασκευή τού άνοιξαν ­ και επαγγελματικά
­ σ' αυτήν τη χώρα ένα μεγάλο κεφάλαιο της ζωής του, που λέγεται
«κατασκευή-αναπαλαιώσεις σπιτιών με διαφορετική-οικολογική προσέγγιση». 
<H3>Μια βόλτα στα κόκκινα σπίτια
</H3>
Οικολογικά σπίτια του Νίκου Γαλάτη υπάρχουν στην Πελοπόννησο, αν δεν έχουν στο
μεταξύ κατεδαφιστεί και διάσπαρτα, σε χωριά της Κρήτης. Με μορφή οργανωμένης
δόμησης τα συναντάμε στο «Κόκκινο Χωριό», που κατασκευάζουν ο Νίκος Γαλάτης σε
συνεργασία με τοπικό επιχειρηματία, κοντά στα Χανιά. 
Γιατί «Κόκκινο»; Γιατί ένα από τα βασικά υλικά που χρησιμοποιούνται,
είναι ο πηλός. Είτε με τη μορφή πλίνθων είτε ως επίχρισμα στρωμάτων από άχυρο
που χρησιμοποιούνται στην τοιχοποιία. Ξύλο, πέτρα και γυαλί τα άλλα υλικά. 
Πόσο κοστίζουν; Στην κατασκευή τους, όσο και τα συμβατικά. Στη χρήση
τους, το κόστος μειώνεται στο εν τρίτον, καθώς τα υλικά που χρησιμοποιούνται,
η τοποθέτηση του κτίσματος μέσα στον χώρο, ώστε να είναι εκμεταλλεύσιμη η
ηλιακή και η αιολική ενέργεια, η χρήση φυτών για τις σκιάσεις, την κάλυψη της
στέγης, αλλά και το φιλτράρισμα του νερού, σε συνδυασμό με τη χρήση μεθανίου
από την επεξεργασία των αποβλήτων, επιτρέπουν καλύτερη θέρμανση τον χειμώνα
και περισσότερη δροσιά το καλοκαίρι με ελάχιστη κατανάλωση ενέργειας. 
Άλλα πλεονεκτήματα: Είναι αντισεισμικά. Μια μπάλα άχυρου έχει την ίδια
ελαστικότητα με μια σούστα από ατσάλι, αν δεχτεί πίεση τριάντα τόνων και είναι
αντιπυρικά. Στο εργαστήριο θερμάνθηκε το εξωτερικό επίχρισμα πηλού στους 1.061
βαθμούς, την ίδια ώρα που το εσωτερικό επίχρισμα παρέμενε στους 18 βαθμούς
Κελσίου, ενώ το στρώμα άχυρου είχε γίνει κάρβουνο, πάχους 4 εκατοστών, χωρίς
όμως να υποστεί καμία άλλη βλάβη στο κομμάτι αυτό που εκτέθηκε στη θερμότητα. 
Ποιοι χτίζουν αυτά τα σπίτια;

Ειδικευμένοι τεχνίτες που εκπαιδεύονται και από τον Νίκο Γαλάτη, στο πλαίσιο
εκπαιδευτικών προγραμμάτων της Κοινότητας. 
<H3>Βιότοποι με στέγη </H3>
«Δεν κλέβουμε τίποτα από το περιβάλλον. Δανειζόμαστε απ' αυτό ό,τι μπορούμε
να του αποδώσουμε πίσω για να ξαναχρησιμοποιηθεί». Τα σπίτια ­ είτε πρόκειται
για ένα κεραμίδι για να βάλει ο φτωχός το κεφάλι του, είτε για μια σπιταρόνα
με όλες τις ανέσεις που επιτρέπει ακόμη και την κοινωνική επίδειξη ­ ο Νίκος
Γαλάτης τα βλέπει μόνον σαν βιότοπους. «Αν τα χτίσουμε σωστά, μπορούμε να
αλλάξουμε μέχρι και το τοπικό κλίμα. Βασικά υλικά, υλικά που βρίσκουμε στη
φύση, ο ήλιος και ο αέρας. Οι παλιοί Έλληνες, τους ήξεραν πολύ καλά αυτούς
τους κανόνες. Δεν μπορούμε να συνεχίζουμε να χτίζουμε από μπετόν.
Καταστρέφουμε τον πλανήτη μας. Αν ήξερε ο κόσμος πόσοι τόνοι διοξίνης
εκλύονται στον αέρα από την παγκόσμια παραγωγή τσιμέντου, και κυρίως αν
μπορούσε να νιώσει τι σημαίνει αυτό και για το περιβάλλον και για την υγεία του...».
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17236P031</ED>
<ID>
ID:301393

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P03&aa=1</URL></REF>


Article

<CATEGORY>vin09</CATEGORY>

 <H2>Μας ενώνει μια αντιηρωική ψύχωση
</H2><H4>Τι μας ενώνει θεατρικά με την υπόλοιπη Ευρώπη; Ο Γκεόργκ Μπίχνερ και η Σάρα
Κέιν είναι οι πιο χαρακτηριστικοί συγγραφείς της σεζόν που πέρασε και της νέας
που έρχεται </H4>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Η εσωτερική βία αναδύεται μέσα από τον ελλειπτικό ψυχρό μονόλογο της Σάρα
Κέιν «Ψύχωση 4,48» που παρουσιάζει η Ρούλα Πατεράκη στο θέατρο «Χώρα»

Στη θεατρική σκηνή, ανάμεσα στις ανακυκλώσεις και στις αγωνίες των καινούργιων
προτάσεων, σκηνοθέτες και θιασάρχες αναζητούν μέσω Ίντερνετ το έργο-σταρ, έτσι
που δεν είναι πλέον συμπτωματικό το γεγονός να παίζονται στις μεγάλες
πρωτεύουσες της Ευρώπης τα ίδια πράγματα. Ό,τι μας ενώνει θεωρείται πλέον
φαινόμενο παγκοσμιοποίησης. Κι ό,τι μας χωρίζει τοπικιστική ιδιαιτερότητα. 
Τι ενώνει τη φετινή θεατρική περίοδο (φθινόπωρο 2001, χειμώνας 2002) την
«ανάδελφη» Ελλάδα με την υπόλοιπη Ευρώπη; Δύο είναι οι συγγραφείς που
κυριαρχούν. Ο Γκεόργκ Μπίχνερ (1813-1837) και η Σάρα Κέιν (1971-1999). Δύο
συγγραφείς που τους χωρίζει περισσότερο από ενάμισης αιώνας και τους ενώνει
ένα αίσθημα απώλειας, το απόλυτο αδιέξοδο, ο χαμένος έρωτας κι ένα είδος
τρέλας. Εξάλλου η σύγχρονη Σάρα Κέιν είχε δηλώσει πως το έργο του Μπίχνερ
«Βόιτσεκ» την είχε επηρεάσει καταλυτικά. 
Το έργο της «Καθαροί πια» ανέβασε πέρυσι ο Λευτέρης Βογιατζής
σηκώνοντας θύελλα αντιδράσεων στον θεατρικό χώρο. Ήταν η πρώτη γνωριμία του
ελληνικού κοινού με τον βίαιο, απελπισμένο κόσμο της νεαρής Αγγλίδας που
αυτοκτόνησε στα 28 της χρόνια. Τώρα παίζεται από τη Ρούλα Πατεράκη το
τελευταίο της έργο «Ψύχωση 4,48», ενώ όλη η Ευρώπη παρακολουθεί παραστάσεις με
τα πέντε όλα κι όλα έργα της. Το Εθνικό θέατρο Φινλανδίας παρουσιάζει το
«Ψύχωσις». Η Σαουμπίνε της Γερμανίας το «Κρέιβ», το «Ρόαγιαλ Κορτ» στο Λονδίνο
της αφιέρωσε ρετροσπεκτίβα ανεβάζοντας μέσα σε δύο μήνες τα Άπαντα της Σάρα
Κέιν. 
Αντίστοιχα, ο Γιώργος Λαζάνης ανεβάζει τον Φεβρουάριο στο Υπόγειο του
Θεάτρου Τέχνης τον «Βόιτσεκ» του Μπίχνερ. Έργο γραμμένο το 1836, ένα χρόνο
πριν από τον θάνατο του συγγραφέα στα 24 του χρόνια, ημιτελές, που θεωρείται
«το πρώτο σύγχρονο έργο». Τον «Βόιτσεκ» ανέβασε πριν από ένα μήνα στο «Οντεόν»
του Παρισιού ο Μπομπ Ουίλσον με μουσική Τομ Γέιτς. Στο πολιτιστικό κέντρο
Μπομπιντού του Παρισιού ανέβασε διασκευασμένο τον «Βόιτσεκ» ο ανερχόμενος
Ούγγρος σκηνοθέτης Άρπατ Σίλινγκ, ενώ τον ετοιμάζει και για τη Γερμανία και
για το Μιλάνο. 
Επίσης στην Όπερα της Βαστίλλης παρουσιάστηκε η όπερα του Άλμαν Μπεργκ
«Βόιτσεκ» σε σκηνοθεσία Πιερ Στροσέ. Ο κλασικός συγγραφέας, που θεωρείται η
γέφυρα, ως αρχή της μοντέρνας γραφής, του παρελθόντος με το σήμερα,
επανέρχεται στο προσκήνιο και με την επετειακή αφορμή, 164 χρόνια από τον
θάνατό του. 
Πέρα πάντως από την ελλειπτική γραφή, την αινιγματική γραφή και το
ζοφερό ύφος των έργων τους, οι ήρωές τους, αντιήρωες, χωρίς ταυτότητα, δίνουν
και ένα οικείο για την εποχή μας στίγμα. Όλα είναι προσωρινά κι όλοι είμαστε
μόνοι, μόνοι με τα φαντάσματά μας. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17236P041</ED>
<ID>
ID:301394

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P04&aa=1</URL></REF>


Article

<CATEGORY>vin09</CATEGORY>

 <H2>«Θέλω να κάνω ταινία στα εκατό μου»!
</H2>
Η Λένι Ρίφενσταλ, η φωτογράφος και σκηνοθέτις της προπαγάνδας του Γ' Ράιχ,
έφτασε στα 99. Και ετοιμάζεται ξανά για το «Κάμερα, πάμε!»

Επανέρχεται στα κινηματογραφικά δρώμενα ύστερα από 48 χρόνια. Η 99χρονη
Γερμανίδα σκηνοθέτις και φωτογράφος Λένι Ρίφενσταλ, η γυναίκα που με τις
ταινίες της στήριξε την προπαγάνδα του Γ' Ράιχ, επιστρέφει πίσω από την κάμερα
με μία ταινία 45 λεπτών, με θέμα την υποθαλάσσια ζωή στον Ινδικό Ωκεανό. Οι
«Εντυπώσεις κάτω από το νερό», όπως τιτλοφορείται το φιλμ, γυρίστηκε κυρίως
στις περιοχές Παπούα και Νέας Γουινέας και η πρεμιέρα του έχει οριστεί για τις
22 Αυγούστου, ημερομηνία των γενεθλίων της. 
Τα πρώτα γυρίσματα πραγματοποιήθηκαν στα μέσα της δεκαετίας του '70 και
ολοκληρώθηκε το 2000. Για την ολοκλήρωση της ταινίας, η Λένι Ρίφενσταλ έκανε
μέχρι και πρόπερσι περισσότερες από 2.000 καταδύσεις. Τη μουσική υπόκρουση
υπογράφει ο Τζιόρτζιο Μορόντερ, γνωστός μας από το σάουντρακ της ταινίας
«Φλασντανς». 
Οι «Εντυπώσεις κάτω από το νερό» έρχονται να ολοκληρώσουν τον κύκλο της
ενασχόλησής της με τον υποβρύχιο κόσμο, που ξεκίνησε το 1978 και συνεχίστηκε
το 1990 με την έκδοση δύο φωτογραφικών λευκωμάτων. Και να ανοίξουν έναν νέο
κύκλο δημιουργίας, αφού για το 2003 ετοιμάζει ταινία με θέμα τη ζωή της, με
πρωταγωνίστρια την Τζόντι Φόστερ. 
Η Λένι Ρίφενσταλ άρχισε την καριέρα της ως χορεύτρια και ηθοποιός, αλλά στις
αρχές της δεκαετίας του '30 στράφηκε προς τη σκηνοθεσία. Η ταινία της «The
Blue Light» έγινε αιτία να την ξεχωρίσει ο Χίτλερ, ο οποίος το 1932 τής
ανέθεσε προπαγανδιστικές ταινίες για τον ναζισμό. Αποτέλεσμα της συνάντησης
ήταν ο «Θρίαμβος της θέλησης», μία ταινία που προβλήθηκε στη συγκέντρωση της
ναζιστικής παράταξης στη Νυρεμβέργη το1934, και η κινηματογράφηση των
Ολυμπιακών Αγώνων του Βερολίνου το 1936. Η ίδια ωστόσο δηλώνει πως ουδέποτε
είχε ενεργό ανάμειξη στην πολιτική. Απόδειξη εξάλλου θεωρεί τις απαλλακτικές
αποφάσεις δύο δικαστηρίων μετά το πέρας του Β' Παγκοσμίου Πολέμου.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17236P042</ED>
<ID>
ID:301437

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P04&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Στα Ιεροσόλυμα </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Το 2001 ετελεύτησε πλήρες ημερών και αναρίθμητων κακών. Είχε όμως και τα καλά
του, τουλάχιστον πολιτιστικά. Χρονιά αφιερωμένη στους Εμπειρίκο, Σικελιανό,
Παπαδιαμάντη, Ξενόπουλο, έκλεισε στις 19 Δεκεμβρίου στη Στοά του Βιβλίου με
την παρουσίαση του Ανέκδοτου Ημερολογίου (Απρίλιος - Μάιος 1921) Ιερουσαλήμ
του Άγγελου Σικελιανού, σε επιμέλεια και σχόλια της καθηγήτριας του
Πανεπιστημίου Ρίτσας Φράγκου - Κικίλια. 
Ένα άγνωστο έως τώρα κείμενο, προσκύνημα του Σικελιανού στα Ιεροσόλυμα, στον
ομφαλό της γης της Χριστιανοσύνης, αντίστοιχο του άλλου των Δελφών, συνάντηση
με τον Χριστιανικό Μύθο, με την ψυχή του Σύμπαντος, βίωση εμπειριών σ' έναν
τόπο ιερό, αγιασμένο, πανσπερμίας λαών και θρησκειών, αναζήτηση απαντήσεων
στις έντονες μεταφυσικές, φιλοσοφικές ανησυχίες του, ένωση πνευματική με το
Παν (Ρυθμίσου με το Σύμπαν) εκεί που ανταμώνουν το αιώνιο με το παγκόσμιο.
Μέσα από τις σελίδες του Ημερολογίου αναδύεται ο ποιητής Σικελιανός, ο
ανέκαθεν θεωρών τον εαυτό του αθλητή, ιερέα, μύστη και προφήτη, οδηγητή, «ο
πέμπτος ευαγγελιστής», ονειρευόμενος έναν κόσμο καινούργιο, στηριγμένο σε
αξίες προαιώνιες. Η ζωή του όλη μια προσπάθεια συγκερασμού Ποίησης (Λόγου) και
Πράξης. 
Η προσφορά της Ρ. Φράγκου - Κικίλια, ο συσχετισμός του Ημερολογίου με το
σύνολο του έργου του Σικελιανού πριν και μετά το ταξίδι στα Ιεροσόλυμα, πέρα
από έργο ζωής, είναι και ένα πολύτιμο βοήθημα για τους μελλοντικούς μελετητές! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17236P043</ED>
<ID>
ID:301472

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P04&aa=3</URL></REF>


Article

<CATEGORY>vin09</CATEGORY>

 <H2>Πέρασα τα 100 με άγρια χόρτα
</H2><H4>Λες και τα βουνά ανανεώνουν... Ο Καύκασος αποκαλύπτει τα μυστικά της
μακροζωΐας των κατοίκων του
</H4>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Οι λαοί που ζουν στην οροσειρά του Καυκάσου ξεπερνούν συχνά τα 100 χρόνια.
Ιδιαίτερα οι Αμπχάζιοι, στο νότιο κομμάτι της Γεωργίας

Η είδηση που δημοσίευε στις 4 Σεπτεμβρίου του 1973 η εφημερίδα «Σοβιέτ Καντί»
του Αζερμπαϊτζάν, ήταν τουλάχιστον εντυπωσιακή. Έλεγε ότι «ο Σιραλί Μουσλίμοβ,
ο μακροβιότερος άνθρωπος του πλανήτη μας, ο βετεράνος του κολχόζ, πέθανε πριν
από 2 μέρες σε ηλικία 168 χρόνων στο χωριό Μπαρζαβού». 
Ο Μουσλίμοβ ήταν υπαρκτό πρόσωπο και πολλοί πίστευαν ότι πράγματι είχε
γεννηθεί το 1805 όπως διαδιδόταν. Πολύ γρήγορα όμως ερευνητές της Ακαδημίας
Επιστημών του Αζερμπαϊτζάν διαπίστωσαν ότι τα πράγματα ως προς την ηλικία τού
Μουσλίμοβ ήταν διαφορετικά. Τα 100, πάντως, τα είχε κατά πολύ περάσει. 
Οι λαοί που ζουν στην οροσειρά του Καυκάσου έχουν αυτή τη... συνήθεια. Να
φθάνουν δηλαδή συχνά τα 100 χρόνια ή να τα ξεπερνούν. Οι Αμπχάζιοι, στο νότιο
κομμάτι της Γεωργίας, αποτελούν την εθνότητα που διεκδικεί περισσότερο από
οποιαδήποτε άλλη στην περιοχή, το μυστικό «της μακροζωίας». Για χρόνια
ολόκληρα δεκάδες ερευνητές προσπαθούσαν να βρουν τι είναι αυτό που τους κάνει
να ζούν τόσο. Ο καθαρός αέρας; Το φαγητό; Ο ίδιος ο Καύκασος; Οι οικογενειακές
και οι κοινωνικές τους σχέσεις; 
Η διδάκτωρ Ανθρωπολογίας του Ινστιτούτου Εθνολογίας και Ανθρωπολογίας
της Ρωσικής Ακαδημίας Επιστημών που βρίσκεται στη Μόσχα, κυρία Νατζίρντα
Γκριγκούλιεβιτς, σκέφτεται για λίγο και λέει στα «ΝΕΑ»: «Είναι όλοι αυτοί οι
παράγοντες. Σε καμία περίπτωση δεν θα μπορούσαμε να απομονώσουμε κάποιον και
να υπερτονίσουμε τον ρόλο του. Είναι για παράδειγμα το φαγητό τους. Ακολουθούν
ένα συγκεκριμένο διαιτολόγιο με τροφές που φτιάχνουν μόνοι τους. Το κρέας και
το ψάρι είναι πολύ περιορισμένο σε σχέση με τα λαχανικά. Είναι επίσης το ίδιο
το βουνό. Πολλοί Αμπχάζιοι μας έλεγαν στη διάρκεια των ερευνών μας ότι δεν
είχαν εγκαταλείψει ποτέ την περιοχή τους. Είχαν σε εγρήγορση το σώμα τους.
Περπατούσαν. Είναι τέλος και ο σεβασμός απέναντι στους ηλικιωμένους που
χαρακτηρίζει τη δομή της κοινωνίας τους». 
Την τελευταία αυτή διαπίστωση τη δέχονται πολλοί ερευνητές που έχουν δουλέψει
στην Αμπχαζία. Μια ψυχολόγος από τη Μόσχα, που αργότερα έγινε σύμβουλος του
Γιέλτσιν σε θέματα διεθνών σχέσεων, η κυρία Γκαλίνα Σταροβοΐτοβα, παρατηρεί
ότι «στην Αμπχαζία δεν υπάρχει κανένας ηλικιωμένος ο οποίος να μην απολαμβάνει
καθημερινά τη φροντίδα των συγγενών ή των γειτόνων του. Μια νοσοκόμα ή ένας
γιατρός θα επισκεφθεί τον άρρωστο στο σπίτι για να τον θεραπεύσει. Η
οικογένεια ενός ηλικιωμένου θα συναινέσει για τη μεταφορά του στο νοσοκομείο
μόνο στην περίπτωση που η ασθένεια είναι σοβαρή και απαιτείται κάποια
εγχείρηση. Η πεποίθησή τους είναι πως η αγάπη και η φροντίδα αποτελούν το
καλύτερο φάρμακο». Η διδάκτωρ Σάλα Μπένετ επισκέφθηκε την Αμπχαζία τη δεκαετία
του 1970, που ήταν μια εποχή όπου έγιναν οι περισσότερες έρευνες σχετικά με τη
μακροζωία των λαών του Καυκάσου. Μετά τις έρευνές της εξέδωσε ένα βιβλίο στο
οποίο κατέγραψε ότι οι μεγάλοι σε ηλικία Αμπχάζιοι έχουν καλή όραση, πολλά ­
αν όχι όλα τα δικά τους ­ δόντια και ορθή κορμοστασιά. Διαπίστωσε μάλιστα ότι
αρκετοί απο εκείνους που είχαν συμπληρώσει τα 70 τους χρόνια, περπατούσαν
καθημερινά αρκετά μίλια και κολυμπούσαν σε χειμάρρους στο βουνό. 
Την ίδια διαπίστωση έκανε και ο ομότιμος πλέον καθηγητής στην Ιατρική
Σχολή του Πανεπιστημίου Χάρβαρντ, Αλεξάντερ Λιφ, ο οποίος στο πλαίσιο ενός
αμερικανοσοβιετικού προγράμματος είχε επισκεφθεί για έρευνες τη συγκεκριμένη
περιοχή. Ο Λιφ είχε πει απευθυνόμενος σε δυτικό ακροατήριο ότι «μπορεί εγώ να
μην είμαι σε θέση να σας δώσω μια συνταγή για το πώς θα ζήσετε μια μακρά και
υγιή ζωή αλλά τουλάχιστον αφήστε με να σας πω τι μου είπε ο Μαρκχτί Ταργκίλ,
ηλικίας 104 χρόνων, απο το Ντουρίπσι της Αμπχαζίας. Μου είπε λοιπόν ότι κάθε
πρωί, όσο πίσω μπορεί να φτάσει η μνήμη του, κατέβαινε στην πλαγιά ενός λόφου
για να κάνει μπάνιο στα παγωμένα νερά ενός χειμάρου. Μετά σκαρφάλωνε πάλι ψηλά
και πήγαινε σπίτι». 
<H3>Μακροζωία στο... πιάτο
</H3>
Οι Αμπχάζιοι θεωρούν το πάχος ασθένεια και γι' αυτό οι τροφές τους είναι
χαμηλές σε λιπαρά και σε θερμίδες. 
Κρέας καταναλώνουν μία ή το πολύ δύο φορές την εβδομάδα, ενώ αντί για ψωμί
τρώνε καλαμποκάλευρο μαγειρευμένο σε νερό χωρίς αλάτι. Αυτό το συνοδεύουν με
κομμάτια κατσικίσιου τυριού. Ορισμένοι πίνουν δύο ποτήρια την ημέρα
βουτυρόγαλο. Κυρίαρχη θέση στα τρία καθημερινά γεύματα που λαμβάνει μια
οικογένεια έχουν τα φρέσκα φρούτα και κυρίως τα σταφύλια, τα φρέσκα λαχανικά
που καλλιεργούνται στον κήπο, όπως και τα κρεμμύδια, οι ντομάτες, τα αγγούρια,
τα λάχανα, τα τουρσιά και κάποια είδη φασολιών. Όλα μαγειρευμένα για ώρες και
σερβιρισμένα σαν πουρές με σάλτσα από πιπέρι, σκόρδο, κρεμμύδι και χυμό από
ρόδι. 
Καφέ ή τσάι δεν πίνουν, αλλά προτιμούν ένα κόκκινο ξηρό κρασί, τοπικής
παραγωγής, το οποίο έχει χαμηλή περιεκτικότητα σε αλκοόλ. Ζάχαρη επίσης δεν
τρώνε, αλλά δείχνουν προτίμηση στο μέλι. Καταναλώνουν πολλούς ξηρούς καρπούς
και φρούτα, ακόμα και με το πιλάφι. Αλλά και πολλών ειδών άγρια χόρτα με τα
οποία κάνουν και τουρσιά. Πολλά γαλακτοκομικά προϊόντα, τέλος, όπως το
ξινόγαλα, που το λένε «ματσόνι». 
<H3>«Το βουνό ήταν το μυστικό»
</H3>
Διευθυντής ορχήστρας στα μπαλέτα Μπολσόι, ο κ. Οδυσσέας Δημητριάδης είναι πια
95 χρόνων. Γεννήθηκε στον Καύκασο, στο χωριό Τσιχισβάζι της Γεωργίας, και έχει
να λέει πως το βουνό είναι που τον έκανε να φθάσει μέχρι εδώ. «Από το πρωί ως
το βράδυ περπάταγα όταν ήμουν νέος. Είχε πεύκα το βουνό και καθαρό αέρα. Και
νερά, όπου κάναμε μπάνια. Σαν γιατρικό το είχαμε. Και τι ωραίο γάλα πίναμε
κάθε πρωί!». Ο κ. Δημητριάδης εξακολουθεί να εργάζεται κανονικά ακόμα και
σήμερα. Τον Απρίλιο μάλιστα θα έρθει και πάλι στην Ελλάδα για συναυλία, στο
Μέγαρο Μουσικής Αθηνών.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P05</CAT>
<ED>
Κωδικός άρθρου: A17236P051</ED>
<ID>
ID:301395

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P05&aa=1</URL></REF>


Article

<CATEGORY>vin09</CATEGORY>

 <H2>Εσείς, επιβαρύνετε το περιβάλλον;
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

<REF><SOURCE>ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17236P061</ED>
<ID>
ID:301396

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P06&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ «ΜΟΜΜΥ΄S»
</H5><H2>Σιγά τον πολυέλαιο, αγαπητή μου
</H2><H4>Στο «Μommy's», το lounge bar κάνει και λίγο από τέχνη μαζί με στιγμές από χορό
</H4>
<AUTHOR>ΕΦΗ ΦΑΛΙΔΑ</AUTHOR>

Το μπαρ του «Μοmmy's», το μοναδικό στοιχείο που θυμίζει «μαγαζί» σ' αυτό το
μεταλλαγμένο διαμέρισμα - σαλόνι της οδού Δελφών

Mommy's: Γιατί κάτι «μαμαδίστικο» πρέπει να υπάρχει στη ζωή μας. 
Lounge: Για να αποκτούν νόημα οι καναπέδες στον διαρρυθμισμένο σε δωμάτια χώρο
του παλαιού νεοκλασικού στον πεζόδρομο της Δελφών. Πολλοί οι καναπέδες.
Βελούδινοι, χρώματος χρυσού, μπεζ και φιστικί, σαν εκείνους που ήταν το καμάρι
των ρετιρέ της δεκαετίας του '70 στην Κυψέλη και το Παγκράτι. Και με αρκετά
συνοδευτικά τραπεζάκια που τότε έκαναν σετάκι κι έμπαιναν δίπλα στους
καναπέδες, να δημιουργούν εστίες φιλοξενίας για φιλήσυχους πολίτες της
κοινωνίας του στυλ. 
Στυλ που αναβιώνει. Τα 70'ς μέσα στα πόδια σας και διάφορα αμπαζούρ με
συμμετρικούς κύκλους στα καπέλα τους φωτίζουν ανεπαίσθητα τα πρόσωπα και τα
πιάτα με τις μπουκιές συνταγών που χρησιμοποιούν όλα τα υλικά που μπορεί να
βρεθούν στο ψυγείο του σπιτιού. Σα να έχεις πάει επίσκεψη σε φιλικό σπίτι και
έχεις βάλει τα «καλά» σου για να σε σερβίρουν μεζεδάκια και βερμούτ. 
Επιστροφή στο παρόν. Αντικαθιστάτε το βερμούτ με κάτι πιο βότκα, στους
κρυστάλλινους πολυελαίους της οροφής «φοράτε» λαμπιόνια χαμηλών κηρίων και το
επεξεργασμένο «τότε» της εποχής χτυπάει ­ από άποψη ατμόσφαιρας ­ καλά στο
Mommy's. 
Ακούμε μουσική από τους djs της ομάδας του περιοδικού ΟΖΟΝ να
συνεισφέρουν στον ρυθμό της κάθε νύχτας. Το lounge κάνει ταξίδια από λάτιν
περιοχές σε γαλλικές αποικίες και παριζιάνικες συνοικίες, οι γυναίκες
λικνίζονται πάνω στις ιταλικές μπότες τους, φορώντας τις λονδρέζικες
ξεφτισμένες φούστες τους, και τα αγόρια ακολουθούν με τα αγγλικά στενά
πουκάμισα βγαλμένα έξω από τα χαμηλόμεσα παντελόνια τους. 
Βλέπουμε μερικά κεφάλια με αναστατωμένα μαλλιά να επεξεργάζονται τις
φωτογραφίες στους τοίχους που παριστάνουν τους πίνακες του σαλονιού με τοπία
πόλεων και λήψεις άδειων εργασιακών χώρων. Ενώ στην είσοδο του Mommy's, η
οθόνη μιας τηλεόρασης με περιεχόμενο βίντεο αρτ υποδέχεται τον κόσμο στο
μεταλλαγμένο αυτό διαμέρισμα-σαλόνι. 
Αισθανόμαστε πως αυτό το σαλόνι έχει θετική ενέργεια, αφού μαζεύει τόσο
κόσμο, φιλτράροντας το μείγμα από διαφορετικούς χώρους. 
Το πλήθος των παρευρισκομένων: Από διαφημιστές, εναλλακτικούς
σκηνοθέτες, διανοούμενους των καφέ της Σκουφά και διανοητές των καναλιών και
ουχί των πανεπιστημίων, μέχρι φοιτητές σχολών υποκριτικής, ζωγράφους,
συνθέτες, παιδιά του κλάμπινγκ και καλές «πένες» των μηνιαίων περιοδικών
στυλιστικής δράσης. 
Το παράπονο: Πριν από τις 2 το βράδυ Σαββάτου ο κόσμος είναι πολύς και
ο χώρος είναι ακατάλληλος για όσους δεν βρίσκουν ένδειξη κοινωνικότητας στο να
τρίβουν (αναγκαστικά) τους ώμους τους με αγνώστους. 
Συν: Η μουσική και οι λογικές τιμές των εύγεστων πιάτων (δύο άτομα
πληρώνουν δέκα χιλιάδες με ποτό). 
Πλην: Η διάθεσή σας αν δεν είναι ρυθμισμένη να ανακατευτεί με το
πλήθος, το πάρκινγκ στην πυκνοκατοικημένη περιοχή του Κολωνακίου. 
Θα ξαναπάμε; Το σίγουρο είναι ότι το σαββατόβραδο είναι μία «εμπειρία»
καθώς το σαλόνι πήζει και «ατμίζει» από καπνό τσιγάρων. Ακριβώς όπως συμβαίνει
και στις επισκέψεις στα φιλικά σπίτια που έπειτα από λίγη ώρα ανοίγουν την
πόρτα και τα παράθυρα για να ξεμυρίσει το δωμάτιο. Έτσι είναι και το Mommy's.
Το μέρος όπου μεταφέρεις τις παιδικές σου αναμνήσεις από την Αθήνα που
προσπαθούσε να γίνει μοντέρνα κατ' οίκον. Και τώρα που σε ένα βαθμό το
κατόρθωσε, πήραμε τις αναμνήσεις γονέων και κηδεμόνων, τους αλλάξαμε
κατεύθυνση (βγαίνοντας έξω από το σπίτι για να μπούμε σε ένα σαλόνι με
βελούδινα έπιπλα αγορασμένα από τα παλιατζίδικα που τώρα πια κάνουν «ύφος»)
και τις κάναμε δικές μας συνήθειες διασκέδασης και συναναστροφών. 
<H3>Οδηγίες χρήσης
</H3>
Πού: Mommy's, Δελφών 4, Κολωνάκι, 3619.682 
Πότε: καθημερινά από τις 11 το πρωί και μέχρι τις 3 το άλλο πρωί. 
Πώς πάμε: ανεβαίνοντας τη Σκουφά από το ύψος της Ασκληπιού με
κατεύθυνση προς την Πλατεία Κολωνακίου, ο πρώτος πεζόδρομος στα αριστερά. 
Πού παρκάρουμε: εκεί όπου η τύχη θα έχει αδειάσει θέση στην
πυκνοκατοικημένη περιοχή. 
Πόσο: τα απλά ποτά της κατηγορίας ουίσκι, βότκα 7 ευρώ, τα σπέσιαλ και
τα κοκτέιλ 8 ευρώ. 
Τι τρώμε: τον ζουμερό κι εύγεστο πύργο μπιφτεκιών γαλοπούλας με
συνοδεία ψητών λαχανικών (11,15 ευρώ), τις τυρομπουκίτσες σε κρούστα πάπρικας
(6,74 ευρώ), τα ρολάκια μελιτζάνας τυλιχτά με πικάντικη γραβιέρα (6,45 ευρώ),
το σπιτικό μπράουνι με παγωτό βανίλια (5,86 ευρώ), το σπάνιο μπανόφι με
μπανάνα, καραμέλα, μπισκότο και σαντιγί Mommy's (4,98 ευρώ). 
<H3>INFO
</H3><H3>Γύρω
</H3>
Πέρα δώθε και μέσα έξω στα μπαρ και εστιατόρια της γύρω περιοχής. Από τα νέα
«Τρία γουρουνάκια» της Σκουφά με τη δροσερή ατμόσφαιρα έως το περίπτερο της
πλατείας για ξένα περιοδικά.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17236P081</ED>
<ID>
ID:301397

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P08&aa=1</URL></REF>


Article

<CATEGORY>vin09</CATEGORY>

 <H5>ΗΡΘΑΝ
</H5><H2>Βιολογικά, γλυκόπιοτα κρασιά
</H2>
Η κυδωνίτσα, το μαυρούδι, η μονεμβασιά και η θράψα είναι σπάνιες ποικιλίες
σταφυλιών που συναντά κανείς αποκλειστικά στη Λακωνία. Καλλιεργούνται εδώ και
έναν αιώνα (τα πρώτα αμπέλια φυτεύτηκαν στις αρχές του 20ου αιώνα απο τον
παπού Νικόλα) σε υψόμετρο 300 μέτρων, στους αμπελώνες έκτασης 200 στρεμμάτων
της οικογένειας Θεοδωρακάκου, που βρίσκονται ανάμεσα στο Γύθειο και τη Σπάρτη
και από το 1996 έχουν υιοθετήσει τις μεθόδους της βιολογικής γεωργίας. Το
καινούργιο τους κρασί ονομάζεται "Δωρικός" ­ πήρε το όνομά του από τους
προγόνους των σημερινών Σπαρτιατών, τους αρχαίους Δωριείς, και κυκλοφόρησε για
να αναβιώσει γεύσεις που κινδυνεύουν να χαθούν. Κρασί αρωματικό ("καλύτερο από
το μοσχοφίλερο", λέει ο... αρχηγός της οικογένειας κ. Γιώργος Θεοδωρακάκος),
έχει ξανθοκίτρινο χρώμα, με πρασινωπές ανταύγειες, αρώματα κίτρινων φρούτων
και έντονη οξύτητα. 
<H3>INFO
</H3>
Με βαθμούς αλκοόλ 12,0%, σερβίρεται στους 8-10 βαθμούς Κελσίου και θα το
βρείτε σε καταστήματα βιολογικών προϊόντων (σε τιμές της τάξης των 15 ευρώ).
Στο τραπέζι σας μπορεί να συνοδεύσει οστρακοειδή, ψητά ψάρια και κρέατα με
λευκές σάλτσες. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17236P082</ED>
<ID>
ID:301438

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P08&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>«Φαιρικά καινόμενα»
</H2><H4>Χιόνια, ουρές στις εθνικές οδούς, εικόνες πανικού και κατάρρευσης και
«διαταραχές του λόγου»
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Ένα σαρδάμ του υπουργού Τύπου κ. Πρωτόπαπα, χθες το πρωί, στην εκπομπή της
Άννας Παναγιωταρέα στο Mega, φυσικό για άνθρωπο που μιλάει υπό πίεση,
χαριτωμένο, ίσως και αδιάφορο κάτω από άλλες συνθήκες, ήταν αίφνης
αποκαλυπτικό. 
Εκείνο το «καινόμενα φαιρικά» του κ. Πρωτόπαπα συνόδευσε ιδανικά αίφνης
το θέαμα του εθνικού αλαλούμ που προβαλλόταν επί 48 ώρες από τις τηλεοπτικές
οθόνες. Ένα θέαμα που εκείνη τη στιγμή θα μπορούσε να δανειστεί θαυμάσια τον
τίτλο του κεφαλαίου από τον «Άνθρωπο χωρίς ιδιότητες» του Ρόμπερτ Μούζιλ:
«Περί ενός κράτους που αφανίστηκε εξαιτίας μιας διαταραχής του λόγου». 
Φυσικά η υπουργική «διαταραχή του λόγου» δεν έφταιγε για την εικόνα
ενός κρατικού μηχανισμού που δεν κατάφερε παρά τις προσπάθειες να ανταποκριθεί
στις χιονισμένες ανάγκες των πολιτών. Ούτε για την εικόνα πολιτών που από την
πλευρά τους δεν στάθηκαν απολύτως στο ύψος των απαιτήσεων του καιρού και των
δρόμων, αδιαφορώντας σε ορισμένες περιπτώσεις για τις εντολές της Τροχαίας.
Ούτε για την εικόνα ενός αεροδρομίου ακριβοπληρωμένων προσδοκιών που, όμως,
δεν εκπληρώθηκαν τη δύσκολη στιγμή, την ίδια ώρα που εκπρόσωποι της κυβέρνησης
δεν είχαν άλλο επιχείρημα για την υπεράσπισή του εκτός από το ότι είχε πριν
από μια εβδομάδα κηρυχθεί από ειδικούς του εξωτερικού (αυτοί πάντα θεωρούνται
ακριβείς και αμερόληπτοι) ως το δεύτερο καλύτερο αεροδρόμιο του κόσμου. 
Ήταν απλώς ένα σαρδάμ που χαρακτήριζε απολύτως το κυνήγι των ευθυνών
και των λαθών που ακολουθεί πάντα τις κρίσεις και οι οποίες αντιμετωπίζονται
σαν ξωτικά, σαν άγνωστες συνθήκες. 
Και η επόμενη τηλεοπτική ημέρα ήταν ακριβώς όπως όλες εκείνες οι
παλιότερες που ακολούθησαν έναν σεισμό, ένα ναυάγιο, μία πλημμύρα, τον
Οτζαλάν. Στα τηλεπαράθυρα εκπρόσωποι της κυβέρνησης, απέναντί τους εκπρόσωποι
της αντιπολίτευσης, αν είναι δυνατόν από όλους τους πολιτικούς χώρους, οι
πρώτοι φυσικά να υπερασπίζονται τις ενέργειές τους, οι δεύτεροι να
καταγγέλλουν αδυναμίες, οι πρώτοι να αναζητούν επιχειρήματα, οι δεύτεροι να
επιμένουν σε γεγονότα μεν, αλλά εκείνα που εξυπηρετούν τα δικά τους
επιχειρήματα ­ πεινασμένοι έμειναν στους εθνικούς δρόμους οι αποκλεισμένοι
έλεγε η μία πλευρά, μοιράστηκαν πάνω από 3.000 μερίδες φαγητό και κουβέρτες
απαντούσε η άλλη. 
Ένα έθνος κατά πως το συνηθίζει αλληλογρονθοκοπήθηκε στα τηλεοπτικά
στούντιο και τα τηλεπαράθυρα με την ευκαιρία του χιονιά, γιατί στον καθένα
κάποιος άλλος πρέπει να φταίει: οι μετεωρολόγοι, που δεν προέβλεψαν πως το
κύμα της κακοκαιρίας θα 'ρθει και θα μείνει για πολύ, ο κρατικός μηχανισμός
που δεν ήταν έτοιμος, οι Γερμανοί που έχουν τη διαχείριση του αεροδρομίου των
Σπάτων, οι νταλικέρηδες που βγήκαν στους δρόμους χειμώνα καιρό χωρίς αλυσίδες,
οι οδηγοί που έβγαζαν τις αλυσίδες τους μόλις περνούσαν τον έλεγχο της
Τροχαίας, οι δημοσιογράφοι που τα παραφουσκώνουν χάριν του θεάματος. 
Όπως και να 'χει το θέαμα παρέμεινε μοναδικό, όπως κάθε φορά όταν
ξεσπούν «καινόμενα φαιρικά», αυτά τα δαιμονικά ξωτικά που επιβουλεύονται κάθε
φορά το έθνος και τις κυβερνήσεις του. «Αντιμετώπισε η κυβέρνηση του ΠΑΣΟΚ και
τόσες κρίσεις», είπε ο κ. Γείτονας στο παράθυρο που του αναλογούσε στο θέαμα
«Η Ημέρα Μετά», σαν να επίβεβαίωνε πως οι κρίσεις είναι τα ξωτικά που λέγαμε.
Ε, μα είδατε; Στο μάτι την βάζουν οι έξω-από-'δω-κρίσεις την κυβέρνηση. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17236P091</ED>
<ID>
ID:301398

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P09&aa=1</URL></REF>


Article

<CATEGORY>vin09</CATEGORY>

 <H2>Χιόνισε... τηλεθέαση
</H2>
Τηλεθέαση α λα «Big Brother» σημείωσε η πυκνή χιονόπτωση που έντυσε στα λευκά
την Κεντρική Ελλάδα και κυρίως την Αττική το περασμένο
Παρασκευοσαββατοκύριακο. Η (μέση) τηλεθέαση της Παρασκευής ήταν 21,4% (κάπου 2
εκατ. τηλεθεατές), ενώ την αντίστοιχη περσινή ημέρα ήταν 18,4%. Με την
επιδείνωση των καιρικών φαινομένων το Σάββατο ­ και τον αναγκαστικό... κατ'
οίκον περιορισμό ­ ο δείκτης της AGB Hellas ανέβηκε 21,8% και την Κυριακή
«πετάχτηκε» στο 23,1% (2,1 εκατ. τηλεθεατές). Στην Αθήνα, ειδικότερα, η
τηλεθέαση το Σάββατο αλλά και την Κυριακή ήταν αυξημένη κατά δύο ποσοστιαίες
μονάδες συγκριτικά με την αντίστοιχη συνολική τηλεθέαση.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17236P092</ED>
<ID>
ID:301439

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P09&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 8/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alter 
«Το σκυλί του διαβόλου» (Man's best friend) 
Θριλεράκι με μια δημοσιογράφο να τρυπώνει σ' ένα εργαστήριο όπου γίνονται
παράνομα πειράματα σε ζώα και να την παίρνει στο κατόπιν ένα λυκόσκυλο που
είναι κατάλληλα... προγραμματισμένο. Του Τζον Λάφια - '93 - με την Άλι Σίντι.
(Διάρκεια: 87')* 
23.30 ΕΤ3 
«Γερτρούδη» (Gertrud) 
Το τελευταίο αριστούργημα του Δανού Καρλ Τεοντόρ Ντράγιερ ­ 1889-1968 ­ που η
μετάδοσή του είχε αναβληθεί και μόνο γι' αυτό δεν το έχουμε πάλι πρώτο στο
ΤΟΡ-3. ''Η αγάπη είναι το παν'' γράφει η Γερτρούδη στον σταυρό του τάφου της
και αφήνει τη ζωή σοφή αλλά μόνη γιατί δεν είναι καθόλου εύκολη υπόθεση ο
''απόλυτος έρωτας". Εικαστική και αφηγηματική τελειότητα. Με τη Νίνα Πενς
Ρόντε. (Διάρκεια: 115')***** 
23.35 ΕΤ1 
«Εσωτερικές σχέσεις» (Interiors) 
Λατρεύει τον Ίνγκμαρ Μπέργκμαν και τον Τσέχωφ ο Γούντι Άλεν, κι εδώ - '70 -
φτιάχνει συνειδητά την πιο ''μπεργκμανική'' ταινία του. Τρεις αδελφές
συμπαραστέκονται στη μάνα τους που την παρατάει ο πατέρας τους για χάρη μιας
άλλης. Ειρωνικό ψυχογράφημα από τον χαρισματικό Νεοϋορκέζο διανοούμενο ­ Άλεν
Στιούαρτ Κόνιξμπεργκ το αληθινό του όνομα ­ που τον ''ανακάλυψε'' και τον
αγάπησε πρώτα η Ευρώπη. (Διάρκεια: 93')*** 
00.30 Mega 
«Ένας απρόβλεπτος έρωτας» ανστατώνει τους νεαρούς πρωταγωνιστές της ταινίας
του Πίτερ Μπογκτάνοβιτς

«Ένας απρόβλεπτος έρωτας» (The thing called love) 
Αισθηματική κομεντί - '93 - που είναι και η τελευταία του νεαρού Ρίβερ Φίνιξ
πριν βρεθεί νεκρός. Ο βετεράνος Πίτερ Μπογκντάνοβιτς έχει ''χαθεί'' τελευταία
από το προσκήνιο ­ τι γίνεται η ταινία που γύρισε πριν από τρία χρόνια στη
χώρα μας για τον Σαρλό και τον μεγιστάνα του Τύπου Ρούντολφ Π. Χιρστ; Εδώ
σκηνοθετεί ένα πικρό φιλμ με ήρωες τέσσερις νεαρούς μουσικούς που πηγαίνουν
στο Νάσβιλ για να κάνουν καριέρα στην κάντρι-εντ-γουέστερν μουσική και
διαπιστώνουν ότι ο δρόμος προς την επιτυχία κάθε άλλο παρά γεμάτος ροδοπέταλα
είναι... (Διάρκεια: 116')**½ 
01.15 Star 
«Σάιμπερτζακ» (Cyberjack) 
Εικονική πραγματικότητα και... μεταλλαγμένο θρίλερ - '95 - με αφέλειες. Πρώην
αστυνομικός και... μονίμως αλκοολικός, γίνεται φύλακας σε εργαστήριο
βιοτεχνολογικών ερευνών και τα βάζει με συμμορία που πάει να κλέψει έναν
θανατηφόρο ιό. Του Ρόμπερτ Λι, με τον Άλβιν Σάντερς. (Διάρκεια: 94')* 
01.30 Alter 
«Η πτώση» (Downtime) 
Αγγλικό θριλεράκι με αρκετή δόση... αρρώστιας και ηρωίδα μια νεαρή Ιρλανδέζα
με τάσεις αυτοκτονίας που στην τελευταία απόπειρά της ετοιμάζεται να πάρει
μαζί της και το μικρό γιο της... Σκηνοθεσία Μπαράτ Ναλούρι, με τους ΠολΜακνάν,
Σούζαν Λιντς. (Διάρκεια: 90')* 
02.40 Antenna 
«Ο τρίτος κατάσκοπος» (The yin and yang of Mr Go) 
Ειρωνικό θρίλερ - '70 - με έναν λαθρέμπορο όπλων να αποφασίζει να ακολουθήσει
τον ίσιο δρόμο, χάρη στην παρέμβαση του... Βούδα. Με τον Τζέιμς Μέισον και τον
Τζεφ Μπρίτζες στην πρώτη του εμφάνιση. Σκηνοθεσία Μπέρτζες Μέρεντιθ.
(Διάρκεια: 90')** 
<H3>ΤΟΡ 3
</H3>
1. «Εσωτερικές σχέσεις»: Γούντι Άλεν ως... Μπέργκμαν (23.35 - ΕΤ1) 
2. «Γερτρούδη»: Σημασία έχει ν' αγαπάς (23.30 - ΕΤ3) 
3. «Ένας απρόβλεπτος έρωτας»: Τελευταία εμφάνιση του Ρίβερ Φίνιξ (00.30
- Mega) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17236P093</ED>
<ID>
ID:301478

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P09&aa=3</URL></REF>


Article

<CATEGORY>vin09</CATEGORY>

 <H2>Ο αστεροειδής που γλίτωσε... από τη Γη
</H2><H4>Αυτήν τη φορά τη γλιτώσαμε. Σώθηκε η Γη από τον αστεροειδή που μας απειλούσε επικίνδυνα
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Ένας αστεροειδής κινδυνεύει να πέσει επάνω στη Γη και να την καταστρέψει. Όχι.
Δεν πρόκειται για λακωνική περιγραφή του σεναρίου της άκρως επιτυχημένης
τανινίας «Αρμαγεδδών», στην οποία πρωταγωνιστούσε ο Μπρους Γουίλις, αλλά για
πραγματικότητα που ολοταχώς πλησιάζει ολοένα και απειλητικότερη... 
Όλα ξεκίνησαν όταν ένας αστεροειδής, που ανακαλύφθηκε μόλις πριν από έναν
μήνα, προσέγγισε επικίνδυνα τη Γη. Ευτυχώς, οι αστρονόμοι διαβεβαιώνουν ότι
δεν υπάρχει πλέον κίνδυνος σύγκρουσης με το τεράστιο αυτό ουράνιο σώμα,
διαμέτρου 300 μέτρων. 
Η απόσταση που χωρίζει τον αστεροειδή 2001 ΥΒ5 από τον πλανήτη μας είναι
σχετικά μικρή ­ περίπου 830.000 χιλιόμετρα ­, μικρότερη από το διπλάσιο της
απόστασης της Γης από τη Σελήνη. 
Ο αστεροειδής αυτός είναι αρκετά μεγάλος ώστε εάν τελικά προσέκρουε στη
Γη, θα μπορούσε να καταστρέψει μια ολόκληρη χώρα. Για να καταστραφεί ολοσχερώς
η Γη, θα έπρεπε να χτυπηθεί από ένα αντικείμενο διαμέτρου τουλάχιστον ενός
χιλιομέτρου. Το BBC News αναφέρει ότι εάν ο 2001 ΥΒ5 χτυπούσε το Λονδίνο, τότε
οι επιστήμονες εκτιμούν πως θα κατέστρεφε τα πάντα σε περίμετρο 150
χιλιομέτρων και θα προκαλούσε μεγάλες καταστροφές ακόμα μακρύτερα ­ έως και
800 χιλιόμετρα. 
Ο 2001 ΥΒ5 εντοπίστηκε τον Δεκέμβριο από το τηλεσκόπιο Neat (Near Earth
Asteroid Tracking), το οποίο έχει τοποθετηθεί στο όρος Παλομάρ της
Καλιφόρνιας. Η ελλιπτική του τροχιά διασταυρώνεται με την τροχιά του Άρη, της
Γης, της Αφροδίτης και του Ερμή. Κάνει μία περιστροφή γύρω από τον Ήλιο κάθε
1.321 ημέρες. 
Σύμφωνα με τους αστρονόμους, η πιθανότητα να χτυπήσει ο αστεροειδής
αυτός τη Γη στο μέλλον είναι πολύ μικρή. Η εγγύτητα ενός ουράνιου σώματος σαν
κι αυτόν στη Γη είναι σπάνια, αλλά όχι χωρίς προηγούμενο. Το μόνο γνωστό μέχρι
σήμερα ουράνιο σώμα που υπολογίζεται ότι θα προσεγγίσει τόσο πολύ στη Γη είναι
ένας αστεροειδής που ονομάζεται 1999 ΑΝ10, ο οποίος υπολογίζεται ότι θα
πλησιάσει τη Γη, περίπου στην ίδια απόσταση, στις 7 Αυγούστου 2027. 
Το ερώτημα όμως που γεννάται από την περίπτωση αυτής της... επικίνδυνης
προσέγγισης του αστεροειδούς στη Γη είναι αν είμαστε έτοιμοι να
αντιμετωπίσουμε μια παρεμφερή πιθανή απειλή στο μέλλον. Και η απάντηση ­
σύμφωνα με τους ειδικούς ­ είναι πως όχι.

<H3>Κάθε 5.000 χρόνια
</H3>
Αστρονόμοι και αρχαιολόγοι υποπτεύονται ότι ο πλανήτης μας συγκρούεται
περίπου κάθε 5.000 χρόνια με ουράνια σώματα που έχουν διάμετρο εξίσου μεγάλη
με αυτήν του αστεροειδούς 2001 ΥΒ5, χωρίς ωστόσο να υπάρχουν αδιάψευστα
στοιχεία που να αποδεικνύουν την υπόθεση αυτή. 
Χαρακτηριστικό ίσως να είναι το ότι, το 1908, ένας κομήτης, διαμέτρου έξι
μέτρων, χτύπησε μία απομακρυσμένη περιοχή της Σιβηρίας, με αποτέλεσμα να
καταστραφούν ολοσχερώς τα δάση σε ακτίνα 40 χλμ., καθώς η πρόσκρουση ήταν
περίπου 600 φορές πιο ισχυρή από την πυρηνική βόμβα που έριξαν οι Αμερικανοί
στη Χιροσίμα. Σύμφωνα με τους υπολογισμούς της επιστημονικής κοινότητας,
γεγονότα όπως αυτό της Σιβηρίας συμβαίνουν κάθε 100 με 300 χρόνια.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17236P111</ED>
<ID>
ID:301390

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P11&aa=1</URL></REF>


Article

<CATEGORY>vin09</CATEGORY>

 <H2>Ανάβουν κόκκινο στη μόλυνση
</H2>
Οι αυριανοί "μαχητές για το περιβάλλον" θα είναι κάτι μικρά... γενετικά
τροποποιημένα ψάρια, που θα μοιάζουν με χρυσόψαρα, αλλά θα αλλάζουν χρώμα όταν
η ρύπανση ξεπερνά τα όρια ασφαλείας.

Αυτό τουλάχιστον ελπίζουν οι ερευνητές στο Τμήμα Βιολογικών Επιστημών του
Πανεπιστημίου της Σινγκαπούρης, οι οποίοι σχεδιάζουν στα εργαστήριά τους ένα
είδος ζέμπρα (ψάρι που συνήθως συναντάται σε ενυδρεία), για να χρησιμοποιηθεί
ως φτηνή εναλλακτική λύση στα σημερινά συστήματα ελέγχου και καταγραφής της
θαλάσσιας ρύπανσης. Τα ζέμπρα έχουν συνήθως μαύρες και ασημένιες ρίγες στη
ράχη τους, αλλά, με εργαστηριακές παρεμβάσεις στο γενετικό τους υλικό, οι
ερευνητές έχουν δημιουργήσει ορισμένα νέα είδη, ικανά να αντανακλούν πράσινο ή
κόκκινο φθορίζον χρώμα όταν οι συνθήκες στο περιβάλλον όπου ζουν, αλλάζουν επικίνδυνα.

Οι επιστήμονες κατάφεραν να απομονώσουν δύο συγκεκριμένα τμήματα στα γονίδια
των ψαριών ζέμπρα: ένα που επηρεάζεται από τα οιστρογόνα και ένα άλλο που
αντιδρά σε καταστάσεις πίεσης. Κι εκεί, πρόσθεσαν... χρώμα. Έτσι, από τη
στιγμή που θα βρεθούν στο νερό χημικές ουσίες όπως οιστρογόνα, βαρέα μέταλλα
και τοξίνες, τα συγκεκριμένα ψάρια θα αλλάζουν χρώμα. Μακροπρόθεσμος στόχος
των επιστημόνων είναι να μπορέσουν να δημιουργήσουν ένα ηλεκτρονικό δίκτυο
συνεχούς παρακολούθησης των ψαριών ζέμπρα, το οποίο θα επιτρέπει να έχουν ανά
πάσα στιγμή πληροφορίες και εικόνα για την κατάσταση του θαλάσσιου
περιβάλλοντος. 
LINKS

http://www.nus.edu.sg

http://www.stir.ac.uk/Departments/NaturalSciences/Aquaculture/

http://www.uga.edu/

http://www.purdue.edu/UNS/html4ever/0002.Muir.trojan.html
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17236P112</ED>
<ID>
ID:301434

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ Α.
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ. ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ.
Παπαδημητρίου (σκηνοθ.), Γιαννακάκος (Σφακτηρίας 23, Κεραμεικός, * 34.22.001,
34.64.635). 
ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου. _ «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ. «Το τρίγωνο των Βερμούδων» των Ρ. Τέιλορ - Τζ. Μπολόνια Γιούλη,
Κοντού (Αμερικής 10, * 36.39.385, 36.08.856).

ΑΜΟΡΕ. ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ. ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα,
Καλετσάνος (Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ. ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ.
Τζόις Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα Τέσσερα στο 2004» επιθεώρηση του Ν. Ελευθερίου
Τσούκας, Γκίνη (Κουντουριώτου 182 - 2ας Μεραρχίας, Πασαλιμάνι, Πειραιάς *
42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης./ «Ιστορία για ελέφαντες» του Ν. Μασούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ. ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς
Βλαντή, Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ. ΦΟΥΑΓΙΕ. «Το παιχνίδι της σφαγής» του Ευγ. Ιονέσκο
Μελάνης (σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. «ΞΕΡΞΗΣ»
του Γκ. Φρ. Χέντελ (Κυρ.). ΦΟΥΑΓΙΕ Νίκος Μπακουνάκης: διάλεξη «Ο
"Ξέρξης" του Χέντελ» (Σάβ.) (Ακαδημίας 59, * 36.12.461).

ΕΘΝΙΚΟ. ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι
Βαλάκου, Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ. ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Αλ.
Κούρκουλος, Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ. (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

«Γυναίκες χωρίς πρόσωπο» είναι οι πρωταγωνίστριες στο ομώνυμο έργο της Μαρίας
Καρβουνίδου, που παρουσιάζεται στο θέατρο «Εντροπία»

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ. ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ. ΦΟΥΑΓΙΕ. «...Στα σκοτεινά...» του Γ. Ηλιόπουλου
Σκόττη (σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ. ΚΤΙΡΙΟ 5. (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ. ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ. ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά «Μεγάλες Ορχήστρες». Ορχήστρα του Φεστιβάλ της Βουδαπέστης: α' συναυλία
(Δευτ.) - β' συναυλία (Τρ.) Κρατική Ορχήστρα Αθηνών: συναυλία
(Τετ.).(Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ.«Φράνκι και Τζόννυ» του Τ. Μακ Νάλι Β. Κρούσκα, Γ.
Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ. Ντίρενματ Άγγ.
Αντωνόπουλος, Κοταμανίδου (Φωκαίας 4 - Αριστοτέλους 87, πλατεία Βικτωρίας, *
82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ.
Παπάζογλου) του Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της
μητρός μου» του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου
14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ. ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ. ΚΑΤΩ ΧΩΡΟΣ. «Τέλος του παιχνιδιού» του Σ. Μπέκετ Β.
Θεοδωρόπουλος (σκηνοθ.), Στέργιογλου (Αντισθένους 7 - Θαρύπου, * 92.12.900). 
ΝΕΟΥ ΚΟΣΜΟΥ. ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ
Β. Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ. Α' ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ. Β' ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αποrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131. ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ»
των Γ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131. STUDIO. «The zoo story» του Έ. Άλμπι Π.
Σακελλαρίου, Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ. (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ. (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ. ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ. ΥΠΟ ΣΚΙΑΝ. «Η νοσταλγός» (Παπαδιαμάντης) του Στ.
Λιβαθινού Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ. ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ)
της Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και
γέφυρας Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ. ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ'
ανθίσετε, θέλετε μαραθείτε» της Τ. Λύγαρη Λύγαρη, Σπηλιώτη
(Κωνσταντινουπόλεως, μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θελω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB. «Ιστορίες στα παλάτια της μοίρας » Πελασγός,
Τσεκούρας (Τριβωνιανού 17, Μετς, * 92.13.310).

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πισω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ. ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού
20, Κυψέλη, * 86.73.945, 86.43.088).

ΧΩΡΑ. ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ. ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. «Ο παππούς μας ο Παπαδιαμάντης» (Παπαδιαμάντης) του Γ.
Μεσσάλα Μεσσάλας (Ιουλιανού 42-46 - Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. της Μ. Αναιρούση - Κουρτζίδου
Αναιρούση (Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Ο κύκλος με την κιμωλία» (Μπρεχτ) του Γ. Καλατζόπουλου
Καλατζόπουλος (Στουρνάρη 32, * 52.23.522). 
ΓΚΛΟΡΙΑ. «Ο παπουσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ. ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του Εμμ.
Ροΐδη Κουκλοθεατρική Ομάδα «Κιβωτός» - Σπ. Παπαγεωργίου (Δεληγιάννη 16 -
Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ. ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλάτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟ. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «ΤΑ ΠΕΝΤΕ ΔΑΧΤΥΛΑ ΚΑΙ ΤΟ ΦΕΓΓΑΡΙ» (Β. Ουγκό 55, Πλατεία Καραϊσκάκη,
* 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ.
Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ)

Δημοτικό Θέατρο Νεάπολης. «Άγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. 
Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

Θέατρο Αχίλλειον. «Νυφικό κρεβάτι» Νίκος Σεργιανόπουλος, Ρένια
Λουιζίδου. Τετάρτη έως Κυριακή 9.00 μ.μ., Αγίου Δημητρίου 115.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. 
ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17236P121</ED>
<ID>
ID:301409

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P12&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 5.00-7.00-9.00 μ.μ. / Η δασκάλα του πιάνου.
11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 5.00-7.45-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 10.00-24.00 μ.μ. / Το ημερολόγιο μιας πριγκίπισσας.
5.30-7.45 μ.μ. / Η χαμένη Ατλαντίδα. Ώρα 12.00-2.00-3.50 μ.μ.
μεταγλ. (Πατησίων 140 * 8215.327, 8214.675).

Αίθουσα 2

D-ΤΟΧ. 7.00-9.00-11.00 μ.μ. / Σρεκ. Ώρα 11.45
π.μ.-1.30-3.15-5.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 11.30-2.20-5.10 μ.μ.μεταγλ. / Η
φούσκα. Ώρα 7.50-10.15-00.20.

Αίθουσα 5

Το ημερολόγιο μιας πριγκίπισσας. 11.40 π.μ.-2.00-4.15-6.30-8.45-11.00 μ.μ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS -Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ

Αίθουσα 4

D-ΤΟΧ. 7.00-9.00-11.00 μ.μ. / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού. 6.00-9.20
μ.μ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.10-11.10 μ.μ. / Η χαμένη Ατλαντίδα. Ώρα 5.10-7.10
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Θέλω και τη μαμά σου. 6.30-8.45-11.00 μ.μ. (Πατησίων 77-79 * 8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 5.45-8.00-10.15 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Ταξιδιάρικα πουλιά. 6.10-8.20-10.30 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ. / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Κων/λεως 82 Πλ. Μπουρναζίου Περιστέρι * 5756.243, 5756.244).

Αίθουσα 2

D-ΤΟΧ. 6.30-8.30-10.30 μ.μ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.30 μ.μ. / Οι άλλοι. Ώρα
6.40-8.50-11.00 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Η χαμένη Ατλαντίδα. 10.30-12.30-14.30 μεταγλ. / Η φούσκα. 16.30-19.00-21.30-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

D-ΤΟΧ. 12.15-14.45-17.15-19.45-22.00-00.15.

Αίθουσα 12

Ο κατεργάρης των Χριστουγέννων. 12.45-15.00-17.15. / American pie
2. 19.30-21.45-24.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Θέλω και τη μαμά σου. 6.30-8.45-11.00. (Ζέππου και Ξενοφώντος, Γλυφάδα
* 9650.318).

ΔΑΝΑΟΣ Ericsson 1

Θέλω και τη μαμά σου. 6.30-8.50-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ταξιδιάρικα πουλιά. 6.20-8.20 μ.μ. / Ο άνθρωπος που δεν ήταν εκεί.
Ώρα 10.30 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 5.30-8.00-10.30 μ.μ., μαζί και η μικρού μήκους: 67%. /
Ο Χάρι Πότερ και η φιλοσοφική λίθος. 2.30 μ.μ. με υπότ. (Πανεπιστημίου
46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-10.30 μ.μ. / Η χαμένη
Ατλαντίδα. 4.30-6.30 μ.μ. μεταγλ. (Λαμπράκη - Καλυψούς Καλλιθέα *
9510.950, 9510.909).

ΚΗΦΙΣΙΑ Cinemax Ericsson 1

Η φούσκα. 8.50-11.10 μ.μ. / Ο Χάρι Πότερ και η φιλοσοφική λίθος.
6.10 μ.μ. μεταγλ. / Η χαμένη Ατλαντίδα. Ώρα 2.30-4.30 μ.μ. μεταγλ.
(Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Οι άλλοι. 9.00-11.00 μ.μ. / Το ημερολόγιο μιας πριγκίπισσας.
2.10-4.20-6.40 μ.μ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Βαριά ερωτευμένος. 5.45-8.15-10.40 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 3.45-5.45 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 3.00 μ.μ. με υπότ. (Λεωφ.
Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
11.00 μ.μ. μεταγλ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Θέλω και τη μαμά σου. 6.00-8.20-10.40 μ.μ. (Οδός Ακαδημίας 57 * 3622.683).

ΟΠΕΡΑ 2 Alpha Odeon

Βαριά ερωτευμένος. 5.20-7.50-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. 5.30-8.00-10.30 μ.μ. (Πατησίων, Στάση Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Οι άλλοι. 6.30-8.40-10.50 μ.μ. (Μεσογείων 232 & Βεντούρη, Χολαργός,
4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.15-8.20-10.25 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 μ.μ. (Ν. Ελβετία
34-Βύρωνας * 7645.310, 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Το τελευταίο οχυρό. 7.15-9.30 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00 μ.μ. μεταγλ. / Εφάπαξ. Ώρα
6.30-8.10-10.15 μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Η αδελφότητα των λύκων. 7.00-9.30 μ.μ. (Αθανασίου Διάκου &
Μπουμπουλίνας, * 5012.391).

ΜΑΓΙΑ - Alpha Odeon

Βαριά ερωτευμένος. 6.00-8.15-10.30 μ.μ. (Χαλκίδα * 25.625). 
ΠΑΛΛΑΣ

D-ΤΟΧ. 6.30-8.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Βασικός ύποπτος για φόνο. 9.00-11.00 μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μέρα γιορτής. Τετ.: 8.30 μ.μ. (Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524). 
ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 19.15-22.30. / Η χαμένη
Ατλαντίδα. Στα ελληνικά. 16.00-17.30. Κυριακή:
11.00-13.00-14.30-16.00-17.30. Αίθουσα 2 Ο Χάρι Πότερ και η φιλοσοφική
λίθος. Με υπότ. 17.00-19.45-22.30. / Οι άλλοι. 22.30. (* 832.060, Dolby
Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00.Από Τρίτη:
14.45-17.30-20.15-23.00. (* 257.255, Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-18.45. / Η
φούσκα. 18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγια μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Έριν Μπρόκοβιτς. 18.00-23.00. / Ο τίγρης και ο δράκος. 20.30. (*
225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Το ημερολόγιο μιας πριγκίπισσας. 18.30-20.45-23.00. (Dolby
Stereo). (* 235.304, Digital Sound) 
ΚΑΠΙΤΟΛ

Moulin Rouge. 18.30-20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 18.00-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Ταξιδιάρικα πουλιά. 19.00-21.00. / Ζαμπρίσκι πόιντ.
23.00. (* 378.404, Dolby Stereo) 
Αίθουσα 2-«Παύλος Ζάννας» Η δασκάλα του πιάνου. 18.00-20.30-23.00. (*
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30.
ΑΙΘΟΥΣΑ 2 Η χαμένη Ατλαντίδα. Στα ελληνικά. 16.10. / Το ημερολόγιο
μιας πριγκίπισσας. 18.35-21.00-23.25 ΑΙΘΟΥΣΑ 3 Dr Dolittle 2: Ο γιατρός
ξανατρελάθηκε. 16.25. / American pie. 18.35-20.50-23.05. ΑΙΘΟΥΣΑ 4
Βαριά ερωτευμένος. 15.45-18.10-20.35-23.00. ΑΙΘΟΥΣΑ 5 Ο Χάρι Πότερ
και η φιλοσοφική λίθος. Με υπότιτλους. 17.10-20.10-23.10. ΑΙΘΟΥΣΑ 6 Ο
Χάρι Πότερ και η φιλοσοφική λίθος. Με υπότιτλους. 16.20. / D-ΤΟΧ.
19.20-21.20-23.20. ΑΙΘΟΥΣΑ 7 Οι άλλοι. 16.45-19.00-21.15-23.30.
ΑΙΘΟΥΣΑ 8 Ο άρχοντας των δαχτυλιδιών. 16.00-19.30-23.00. (* 290.100,
290.290, Dolby Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Στα ελληνικά. 13.00-16.00. / Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 D.-ΤΟΧ.
11.30-14.00-17.10-19.10-21.00-23.10. (Dolby Digital DTS). ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. 11.00-13.50-16.50. /
American pie 2. 19.40-21.50-24.00. (Dolby Digital DTS). ΑΙΘΟΥΣΑ 5 Ο
Χάρι Πότερ και η φιλοσοφική λίθος. Με υπότιτλους. 11.40-14.50-17.50-20.40.
/ Μην πεις λέξη. 23.40. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.20. / Οι άλλοι.
19.00-21.10-23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η
φιλοσοφική λίθος. Με υπότιτλους. 13.10-16.30-19.30-22.35. (Dolby Digital
DTS). ΑΙΘΟΥΣΑ 8 Η χαμένη Ατλαντίδα. Μεταγλωττισμένη. 12.40-15.00-17.30.
/ Οι άλλοι. 19.45-22.00-00.20. (Dolby Digital DTS). ΑΙΘΟΥΣΑ 9 Η
φούσκα. 13.20-15.40-18.00-20.10-22.25. ΑΙΘΟΥΣΑ 10 Ο άρχοντας των
δαχτυλιδιών. 12.00-15.30-18.55-22.15. (Dolby Digital DTS). ΑΙΘΟΥΣΑ 11
Grinch. 11.10-13.30-15.50. / Βαριά ερωτευμένος. 18.15-20.30-22.50.
(Dolby Digital ΕΧ, DTS). (* 469.300, 469.310 Εμπορικό Κέντρο «Μακεδονία»
Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Η φούσκα. 19.00-21.00-23.00. (* 213.929 Dolby Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο Χάρι Πότερ και η φιλοσοφική λίθος. (* 34.551). 
Αίθουσα 2: Το ημερολόγιο της Μπρίτζετ Τζόουνς. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Τζουράσικ Παρκ. (* 22.121). 
Αίθουσα 2: Σκέτο ζώον. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Σκέτο ζώον. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το ημερολόγιο της Μπρίτζετ Τζόουνς.(* 23.377) <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17236P141</ED>
<ID>
ID:301410

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Οδός Μαλχόλαντ»: Απώλεια μνήμης και διχασμένες προσωπικότητες στα
δυσδιάκριτα όρια ανάμεσα στο όνειρο και στην πραγματικότητα. Διά χειρός του
εξπέρ στο είδος Ντέιβιντ Λιντς. Με τους Μαίρη Σουίντι, Άλεν Σαρντ, Νιλ
Εντελστάιν (Αβάνα, Απόλλων, Άστρον, Τριανόν). 
«Ποιος να ξέρει»: Αισθηματικές φάσεις και... αφασίες με αναζωπυρωμένα
πάθη θεατρίνων και κοινών θνητών. Γαλλική κομεντί του Ζακ Ριβέτ, με τους Ζαν
Μπαλιμπάρ, Σέρζιο Καστελίτο, Ζακ Μπαναφέ (Αττικόν). 
Νεανική κομεντί από το Μεξικό με τολμηρή ματιά για τις ερωτικές σχέσεις το
«Θέλω και τη μαμά σου» του Αλφόνσο Κουαρόν («Μεγάλες προσδοκίες»). Το φιλμ
κέρδισε βραβείο σεναρίου στο Φεστιβάλ Βενετίας 2001

«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν, με τους Μαριμπέλ
Βερντού, Γκαέλ Μπερνάλ, Ντιέγκο Λούνα [Αλεξάνδρα (Πατ.), Γλυφάδα, Μαρούσι,
Όπερα 1, Τροπικάλ 2, Δαναός 1]. 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία μεταλλαγμένη, σε πλήρη παράνοια. Με τους Αλέξη Γεωργούλη, Μαρία
Σολωμού, Ηλία Λογοθέτη, Γιάννη Μποστατζόγλου (Ιντεάλ, Κηφισιά 1, Πλάζα 1). 
«D-ΤΟΧ»: Ο Σιλβέστερ Σταλόνε προσπαθεί να ανανεωθεί και παίζει έναν
αλκοολικό αστυνομικό. Θρίλερ του Τζιμ Γκιλέσπι [Αελλώ 2, Αθήναιον Cinepolis 4,
Art Ecran 1, Αστέρια, Cine City 2, Village Park 11, Ετουάλ, Νανά, Πλάζα 2,
Παλλάς (Ελευσ.), Ζέα]. 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου ­
εισβολή του ιαπωνικού στρατού στην Κίνα του 1930. Του Γιανγκ Γουέν (Αrτ Studio).

«Ταξιδιάρικα πουλιά»: Μαγευτικά ταξίδια με τα αποδημητικά πουλιά του
πλανήτη μας. Δεν είναι απλό ντοκιμαντέρ. Μην το χάσετε. Του Ζακ Περέν
(«Μικρόκοσμος», «Ιμαλάια»). (Ααβόρα, Άττικα 2, Δαναός 2). 
«Αμελί»: Η χαριτωμένη Όντρεϊ Τοτού συνεχίζει να προσφέρει τη χαρά στους
γείτονές της και στους σινεφίλ και ήδη έχει μαγέψει πάνω από 255.000 θεατές.
Του Ζακ Πιέρ Ζενέ (Άστυ). 
«Το ημερολόγιο μιας πριγκίπισσας»: Ρομαντική κωμωδιούλα του επιδέξιου
στο είδος Γκάρι Μάρσαλ («Pretty woman », «Η νύφη το 'σκασε», «Φράνκι και
Τζόνι»). Με τους Τζούλι Άντριους, Αν Χαθαγουέι, Έκτορ Ελιζόντο (Αελλώ 1, 5,
Αίγλη 2, Cine City 4, Village Centre 3, Village Παγκρ. 2, Village Park 9,
Καλυψώ, Μετάλλιον, Μπροντγουαίη, Νιρβάνα, Σπόρτιγκ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 8, Ster Century Cinema 2, 10,
Τιτάνια 1).

«Βαριά ερωτευμένος». (Village Centre 3, Μετροπόλιταν, Πλατεία Alpha
Odeon 4, Ster Century Cinemas 11).

«Η δασκάλα του πιάνου». (Ολύμπιον - «Παύλος Ζάννας»).

«Ο άνθρωπος που δεν ήταν εκεί». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17236P142</ED>
<ID>
ID:301450

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P14&aa=2</URL></REF>


Article

<CATEGORY>vin09</CATEGORY>

 <H2>" Να σας χορέψω ένα έθνικ ταγκό; "
</H2>
Κάθε άλλο παρά συνηθισμένη περίπτωση θα μπορούσε να χαρακτηριστεί η Μελίνα
Τανάγρη. Και μια μη συνηθισμένη περίπτωση, δεν μπορεί, παρά να έχει το δικό
της... μπαϊράκι (και σίγουρα τους δικούς της ρυθμούς) όσον αφορά τον τρόπο και
τη συχνότητα των εμφανίσεών της στο κοινό. 
Αυτή τη φορά, λόγου χάριν, η «τεατράλε» Μελίνα δεν αρκείται σε μια απλή
σειρά εμφανίσεων όπου τον πρώτο λόγο θα έχει το τραγούδι, αλλά συνεργάζεται με
τη χορευτική ομάδα των «Ροών» (της Σοφίας Σπυράτου) για να συνθέσουν μαζί ένα
θέαμα με πολύ παιχνίδι, σκηνικά ευρήματα, αυτοσχεδιασμό. 
Το μουσικό μέρος της παράστασης θα είναι και αυτό... ευρηματικό.
Περιλαμβάνει από έθνικ και new wave έως ταγκό και ρεμπέτικα (και βέβαια κάποια
από τα πιο γνωστά τραγούδια της δισκογραφίας της). Όλα αυτά θα διασκευαστούν
από μια ομάδα πρωτοκλασάτων μουσικών με «προεξάρχοντα» τον γνωστό μπασίστα
Γιώτη Κιουρτσόγλου (και με τους Γιώργο Καλούδη τσέλο, κρουστά και Μίλτο
Παπαστάμου βιολί) και θα συμμετέχουν ενεργά και χορευτές των «Ροών» (Αταλάντη
Μουζούρη, Πατρίσια Λάζου και Taolando Ferra). Κάθε Παρασκευή, Σάββατο και
Κυριακή από τις 18 Ιανουαρίου η Μελίνα Τανάγρη θα... επιπλέει στο θέατρο
«Ροές» (Ιάκχου 14, Γκάζι), έτσι για να μη νομίζουμε ότι επέστρεψε μετά την
επτάχρονη απουσία της, και μπήκε με τα μπούνια στο... σύστημα
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17236P161</ED>
<ID>
ID:301391

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P16&aa=1</URL></REF>


Article

<CATEGORY>vin09</CATEGORY>

 <H2>«Εγώ, ο Χούλιο, και η οικογένεια θέλαμε να σας ευχηθούμε»
</H2>
<AUTHOR>Μ.Μ.</AUTHOR>

Ο Μιγκέλ, ο Ροντρίγκο, η Κριστίνα και η Βικτώρια Ιγκλέσιας σάς εύχονται...
Φελίς Ναβιδάδ

Τέσσερα πανέμορφα παιδάκια. Πέρσι ήταν δύο. Ο Μιγκέλ και ο Ροντρίγκο.
Φέτος στην ευχητήρια κάρτα προστέθηκαν και τα δίδυμα. Η Κριστίνα και η
Βικτώρια. Η οικογένεια Ιγκλέσιας μεγαλώνει. 
Ιγκλέσιας; Μα, ναι. Ο Χούλιο τηρεί τις παραδόσεις. Στέλνει από το σπίτι του
στο Μαϊάμι κάθε χρόνο τις ευχές του, με τη φωτογραφία των παιδιών. Με πολλή
αγάπη ­ Χούλιο, Μιράντα. Η αγαπημένη του Μιράντα. Ο Ενρίκε; Ο Ενρίκε λείπει
από το σπίτι για δουλειές. Είναι απασχολημένος με το να ξεπεράσει τη μουσική
καριέρα του μπαμπά του. Το μήλο κάτω από τη μηλιά. 
Δημόσιες σχέσεις κι αυτές. Ναι, αλλά με τρόπο των Λατίνων. Προσωπικές.
Από τότε που τον συναντήσαμε στη Μαδρίτη, στην παρουσίαση του άλμπουμ του
«Νοche de quatro lunas» στέλνει πάντα τις ευχές του. Με τα νέα για την
οικογένεια μαζί. Ο Χούλιο υπεράνω παπαράτσι, υπεράνω κουτσομπολιών. Μιλάει
μόνος του για όλα. Για τη Μιράντα και τα παιδιά. Για το ότι προτιμάει το
Μαϊάμι από την Ισπανία, για το πότε θα παντρευτεί, επιτέλους, τη Μιράντα. Ως
και για τις... μικρές επεμβάσεις που έκανε στο πρόσωπό του. Τον Χούλιο δεν τον
πιάνεις πουθενά. Οι πραγματικοί σταρ δεν φοβούνται τίποτε (οι άλλοι φοβούνται
ως και τις σκιές τους). Από τους πραγματικούς σταρ, οι Λατίνοι τα καταφέρνουν
καλύτερα απ' όλους. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17236P162</ED>
<ID>
ID:301435

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P16&aa=2</URL></REF>


Article

<CATEGORY>vin09</CATEGORY>

 <H2>Ακάθεκτος ο «Άρχοντας»
</H2>
<AUTHOR>Π.Θ.Κ.</AUTHOR>

Έχει ρέντα και δεν φοβάται ούτε τη χιονοθύελλα «Ο Άρχοντας των Δαχτυλιδιών»
και μέσα στο παγωμένο τριήμερο ­ 4-6/1 ­ έκοψε 27.000 εισιτήρια σε 35 αίθουσες
της Αθήνας και του Πειραιά και 50.000 στις 56 όλης της Ελλάδας! Πέρα από τα
οποιαδήποτε «κρατήματά» μας, τα νούμερα είναι εντυπωσιακά, αφού μέχρι τώρα, σε
19 ημέρες προβολής, το φιλμ έχει κόψει 490.000 εισιτήρια! Όσο για τον «Χάρι
Πότερ», είναι επόμενη η «στάση» που έκανε ­ έκοψε 50.000 εισιτήρια τις
τελευταίες πέντε ημέρες ­ για να πάρει μια ανάσα από την ιλιγγιώδη επιτυχία,
που τον έφερε στην κορυφή του φετινού ΤΟΡ-10 με 671.000 εισιτήρια! <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17236P163</ED>
<ID>
ID:301470

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P16&aa=3</URL></REF>


Article

<CATEGORY>vin09</CATEGORY>

 <H2>«Οικογενειακοί» μπελάδες του Σούπερμαν
</H2>
Σε μπελάδες έμπλεξε ο τηλεοπτικός Σούπερμαν, Κλαρκ Κεντ ­ κατά κόσμον Ντιν
Κέιν. Τούτη τη φορά αντίπαλός του δεν είναι ο κακός Λεξ Λούθορ, αλλά η πρώην
φίλη του, Ισπανίδα ηθοποιός και κουνελάκι του «Playboy» Σαμάνθα Τόρες. Αιτία
της σύγκρουσης δεν είναι άλλη από την επιμέλεια τού μόλις 18 μηνών γιου τους. 
Η Σαμάνθα καταγγέλλει τον πρώην αγαπημένο της ως αλκοολικό και χρήστη
ναρκωτικών. Ο Κέιν υποστηρίζει ότι η μητέρα του γιου του θέλει να τον
ξεζουμίσει οικονομικώς με πρόσχημα το παιδί. Το δικαστήριο προς το παρόν
επιτρέπει στον Κέιν να βλέπει τον γιο του τρεις φορές την εβδομάδα. Υποχρέωση
που πρέπει να τηρήσει η Σαμάνθα, διότι ακόμη κι αν δεν φοβάται τον Σούπερμαν,
υπάρχει και ο νόμος.
<REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17236P164</ED>
<ID>
ID:301491

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P16&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>τα λουλούδια μυρίζουν; </H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Κατ' αρχήν, δεν μυρίζουν όλα. Όπως εξηγεί ο επίκουρος καθηγητής Βοτανικής στο
Τμήμα Βιολογίας του Πανεπιστημίου Αθηνών, κ. Νίκος Χριστοδουλάκης, μυρίζουν
συνήθως τα λουλούδια των φυτών που είναι εντομογαμή, που έχουν δηλαδή ανάγκη
να προσελκύσουν έντομα για να μεταφέρουν τη γύρη τους κι έτσι να
γονιμοποιηθούν. «Τα λουλούδια της ελιάς δεν μυρίζουν. Ούτε τα λουλούδια του
πεύκου. Κι αυτό γιατί τα δέντρα αυτά είναι ανεμογαμή ­ ο γυρεόκοκκός τους
δηλαδή μεταφέρεται από λουλούδι σε λουλούδι, με τον αέρα». 
Στα εντομογαμή φυτά, η μυρωδιά λειτουργεί ως μαγνήτης. Στόχος είναι τα έντομα
να πλησιάσουν, να σταθούν και να μπορέσουν με τα πόδια τους να δεσμεύσουν τη
γύρη και να τη μεταφέρουν σε άλλο λουλούδι. Η οσμή των λουλουδιών ξεκινά από
ειδικούς αδένες που βρίσκονται στη βάση των πετάλων και ονομάζονται νεκτάρια.
Αντίθετα, η οσμή των φύλλων αρωματικών φυτών οφείλεται στις μικρές κυψέλες που
«κρατούν» αιθέρια έλαια. 
Στα φυτά, η μυρωδιά λειτουργεί ως καθοριστικός παράγοντας ισορροπίας. Ενώ στα
άνθη η μυρωδιά υπάρχει για να ασκεί έλξη στα έντομα, στα φύλλα των αρωματικών
φυτών υπάρχει για να τα απωθεί. Τα άνθη, με τη μυρωδιά τους ελκύουν τα χρήσιμα
έντομα, ενώ τα φύλλα, με τη δική τους μυρωδιά διώχνουν τα έντομα εκείνα που
θεωρούνται επικίνδυνα. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17236P165</ED>
<ID>
ID:301504

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P16&aa=5</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Χαρακτηρίζεται και ο ιδιαίτερα ανθεκτικός. 2. Γαλλική...
λέξη. ­ Παλιά αλλά γνωστή λαίδη των Αθηνών. ­ Το χρησιμοποιεί συχνά ο
γυμναστής. 3. Αποφεύγουν την αναμέτρηση. 4. Μυθικός γιος του Δία
και της Κρήτης (αντίστρ.). 5. «... Οικογένεια», περίφημος πίνακας του
Ρέμπραντ. ­ Υποδιαίρεση επικού ποιήματος. 6. Σκάφος αναψυχής (ξεν.). ­
Είσαι, για... λατινομαθείς. 7. Ένα από τα κύρια πρόσωπα της τραγωδίας
του Ευριπίδη «Ανδρομάχη». 8. Τίτλος μυθιστορήματος του Ντοστογιέφσκι
(χωρίς άρθρο). 9 Αποδίδεται και... ξεχωριστή. 
ΚΑΘΕΤΑ

1. Επιφέρει βλάβη του καρδιακού μυός. 2. Σε θέατρο απαραίτητο
(ξεν.). 3. Είδος μικρής κουκουβάγιας. 4. Το λένε στα
τηλεφωνήματά τους οι ξένοι. ­ Μισά ή... αφορολόγητα. 5. Διακρίνουμε
διάφορες ποιότητές του. ­ Ποταμός της Σερβίας. 6. «Το φύλαξαι τ'...
χαλεπώτερον του κτήσασθαι» (αρχαία παροιμιακή φράση). 7. Του λείπει η
σοβαρότητα. ­ Αρχαίο... πρόβατο. 8. Χρησιμοποιείται επιτακτικά, σαν
πρώτο συνθετικό. ­ Σημαίνουν και τους μέτριους ή τους συνήθεις. 9.
Στρώμα ομοειδών πραγμάτων (καθ.). ­ Ομοιωματικό μόριο. 
ΛΥΣΗ (7/1/2002) 
ΟΡΙΖΟΝΤΙΑ: 1. ΜΟΝΟΜΑΧΟΙ 2. ΟΜΑΛΑ ­ ΑΡ 3. ΥΠΝΟΣ ­ ΡΟΚ 4. ΑΦΑΝΙΖΩ 5. ΕΣ
6. ΙΚΑΡΙΟ ­ ΣΑ 7. ΝΟΡΜΑΝΔΟΙ 8. ΗΡΩΟΝ ­ ΔΙΑ 9. ΣΑΜΙΟΥΣ. ΚΑΘΕΤΑ: 1.
ΜΟΥΕΖΙΝΗΣ 2. ΟΜΠ - ΚΟΡΑ 3. ΝΑΝΑ ­ ΜΩΡΑ 4. ΟΛΟΦΥΡΜΟΙ 5. ΜΑΣΑ ­ ΙΑΝΟ 6. ΝΕΟΝ 7.
ΧΑΡΙΣ ­ ΔΑΣ 8. ΖΟΡΟ ­ ΣΟΙ 9. ΚΩΠΑΙΔΑ. <REF><SOURCE>
ΤΑ ΝΕΑ</SOURCE>
<DATE>, 08-01-2002</DATE>
<CAT>, Σελ.: P53</CAT>
<ED>
Κωδικός άρθρου: A17236P531</ED>
<ID>
ID:301408

</ID><URL>http://ta-nea.dolnet.gr/neaweb/neafile.print_unique?e=A&f=17236&m=P53&aa=1</URL></REF>


Article

<CATEGORY>vin04</CATEGORY>

 <H5>Ο Γ. ΠΑΠΑΝΔΡΕΟΥ ΣΤΑ «ΝΕΑ» ΓΙΑ ΤΗΝ ΕΠΙΘΕΣΗ ΤΟΥ CΒS
</H5><H2>ΚΛΙΚΑ ΤΩΝ ΠΡΩΗΝ αξιωματούχων των ΗΠΑ έκανε την προβοκάτσια
</H2>
Κάποιοι πρώην αξιωματούχοι των ΗΠΑ που είτε δεν είχαν αποτελέσματα όταν ήταν
εν δράσει, είτε δεν έμειναν ευχαριστημένοι από τη συνεργασία με την Ελλάδα,
είναι οι πρωτεργάτες των προβοκατόρικων επιθέσεων εις βάρος της χώρας για τις
επιδόσεις της στην καταπολέμηση της τρομοκρατίας. Αυτό αναφέρει σε συνέντευξή
του στα «ΝΕΑ», λίγο πριν από την αναχώρησή του με τον Κώστα Σημίτη για επίσημη
επίσκεψη στις ΗΠΑ, ο υπουργός Εξωτερικών Γιώργος Παπανδρέου.

σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17237N011</ED>
<ID>
ID:301556

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N01&aa=1</URL></REF>


Article

<CATEGORY>vin04</CATEGORY>

 <H5>ΑΓΟΡΑ
</H5><H2>Κερδοσκοπία μετά την παγωνιά
</H2>
σε
λί
δες 7-
10 και ΡΙ
ΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17237N013</ED>
<ID>
ID:301633

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N01&aa=3</URL></REF>


Article

<CATEGORY>vin06</CATEGORY>

 <H5>ΟΡΙΖΟΝΤΕΣ
</H5><H2>Ο έρωτας ανθίζει στο... γραφείο
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17237N014</ED>
<ID>
ID:301646

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N01&aa=4</URL></REF>


Article

<CATEGORY>vin06</CATEGORY>

 <H2>Όλες οι νέες μοτό για το 2002
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17237N015</ED>
<ID>
ID:301665

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ «ΜΑΓΚΕΣ» από μας θα πρέπει να αρχίσουν να καταλαβαίνουν ότι δεν
φταίει για όλα το κράτος. Φταίνε και οι απείθαρχοι, οι ανεύθυνοι, οι
κακομαθημένοι Έλληνες. Που δεν κοιτάζουν την καμπούρα τους. Αλλά τα ρίχνουν
όλα στις πλάτες άλλων. Ο Λ. Παπαδόπουλος στις «Ματιές». Σελ.
4. 
Η ΑΥΤΟΡΡΥΘΜΙΖΟΜΕΝΗ αγορά γης, ειδικά στις εκτός σχεδίου περιοχές,
λειτουργεί εις βάρος της φύσης και του τοπίου, ενώ τα εξατομικευμένα
συμφέροντα κυριαρχούν εις βάρος του δημοσίου χώρου και του περιβάλλοντος. Ο Π.
Γετίμης στην «Τρίτη Άποψη». Σελ. 6. 
ΤΟ ΜΠΟΝΑΒΑΣ, χωριό στην περιφέρεια Αμπντούλα Γκαν του Αφγανιστάν,
λιμοκτονεί. Οι κάτοικοί του τρώνε ψωμί από αλεσμένα χόρτα και τα μωρά
τρέφονται με χυλό από χόρτα. Η πείνα και οι ασθένειες θερίζουν. Σελ. 15. 
ΟΙ ΕΠΙΒΑΤΕΣ των οποίων οι πτήσεις ακυρώνονται ή καθυστερούν θα
δικαιούνται αποζημίωσης από 750 έως 1.500 ευρώ. Μια στις τρεις ευρωπαϊκές
πτήσεις ακυρώνεται και 250.000 επιβάτες δεν επιβιβάζονται στα αεροσκάφη. Σελ. 17. 
Ο ΜΑΘΗΤΗΣ που δολοφόνησε τον παντοπώλη Α. Πολατσίδη: «Έβλεπα στην
τηλεόραση τον Κ. Πάσσαρη, ήθελα να του μοιάσω. Μισούσα κι εγώ τους ανθρώπους.
Διέγραψα τον Θεό από τη ζωή μου». Ο Κ. Καντούρης και οι «Αιχμές» της Βάσως
Αρτινοπούλου και της Φωτεινής Τσαλίκογλου στη σελ. 20. 
Ο ΧΡ. ΛΑΣΙΘΙΩΤΑΚΗΣ συνελήφθη προχθές το απόγευμα και λίγο μετά ο Ιρανός
Αλ. Νορούσνα. Η Ασφάλεια τούς κατηγορεί για την απαγωγή του Γιάννη Ζώνα. Τους
πρόδωσε καρτοκινητό τηλέφωνό τους. Σελ. 39. 
Κ. ΒΑΣΣΑΡΑΣ: Το να είμαι διαιτητής στο Μουντιάλ 2002, στην Ιαπωνία και
τη Ν. Κορέα, ήταν όνειρο ζωής. Ο πατέρας μου είχε τη διαίσθηση ότι θα επιλεγώ
και ότι θα πάω καλά. Ανοίξαμε την πόρτα και πρέπει να την κρατήσουμε ανοιχτή.
Οι «30 Ερωτήσεις» του Μ. Κουβαράκη στη σελ. 40. 
ΜΠΟΡΕΙ και πρέπει η Ελλάδα να διαθέτει 
ένα πλήρως συγκροτημένο μηχανισμό που 
θα είναι ικανός να ανταποκριθεί άμεσα και 
αποτελεσματικά στις ανάγκες της κακοκαιρίας, 
αλλά που θα χρησιμοποιείται μια φορά στα δέκα 
χρόνια; Ο Α. Ρενιέρης στους «Προβολείς». Σελ. 6.

ΕΛΕΙΩΣΕ το χιόνι κι έγινε χάλια. 
Λάσπες παντού και βουνά από καφετί 
πάγο στις άκρες των πεζοδρομίων. 
Όπως γίνεται πολτός ο χαρτοπόλεμος, 
αν βρέξει την Καθαρά Δευτέρα. Όπως 
τα βιβλία την επομένη των εξετάσεων. 
Η Μαρία Μαρκουλή «Σε πρώτο ενικό». Σελ. 19.

Ο ΒΛ. ΜΑΚΟ είναι γιος στρατιωτικού 
της Αλβανίας. Ήρθε στην Ελλάδα το 
1993, αφού δούλεψε επί 23 χρόνια 
στην Όπερα των Τιράνων. Τώρα 
ζει πίσω από την αυλαία του ελληνικού 
θεάτρου. Είναι ο τεχνικός υπεύθυνος του θεάτρου 
«Χώρα». Ο Γ. Σαρηγιάννης στους «ΟΡΙΖΟΝΤΕΣ», σελ. 1.

Ο Κ. ΜΑΡΕΪ-ΠΑΡΚΣ έχει για μόνιμη δουλειά 
του την αντιμετώπιση της θλίψης και του 
πένθους. Η οργάνωσή του, Cruse, ιδρύθηκε 
πριν από 30 χρόνια στη Βρετανία και βοηθάει 
κάθε χρόνο 20.000 ανθρώπους να αντιμετωπίσουν 
την απώλεια αγαπημένων προσώπων. Η 
Νατάσα Μπαστέα στους «ΟΡΙΖΟΝΤΕΣ», σελ. 3.

<H3>ΟΡΙΖΟΝΤΕΣ
</H3>
Ο Γ. ΑΛΕΝ ομολογεί αφοπλιστικά: Είμαι ένα «τίμιο σκουλήκι». Επίσης, δέχεται
ότι είναι πινέζα, άσχημος και διχασμένη προσωπικότητα. Η νέα του ταινία «Η
κατάρα του Πράσινου Σκορπιού» προβάλλεται στο Cine Club. Ο Δ. Δανίκας στους
«ΟΡΙΖΟΝΤΕΣ», σελ. 7.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17237N021</ED>
<ID>
ID:301528

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πιέσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Γιατί έκλεισαν οι δρόμοι για να πάει ο Πρωθυπουργός στο αεροδρόμιο; Ας όψεται
η παγκοσμιοποίηση ­ πιέζεται από τους αποπάνω και πιέζει κι αυτός τους
αποκάτω. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17237N022</ED>
<ID>
ID:301605

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΠΑΡΑΣΚΕΥΗ 11/1
</H3>
Παγετός το πρωί στα ηπειρωτικά, αλλά κατά τη διάρκεια της ημέρας λιγότερο κρύο
παντού λόγω κυρίως της λιακάδας. Βοριάδες, στα δυτικά μέχρι μέτριοι (4
Μπωφόρ), στα ανατολικά ισχυροί (6 Μπωφόρ), στο Αιγαίο τοπικά πολύ ισχυροί (7
Μπωφόρ) εξασθενούντες.
<H3>ΣΑΒΒΑΤΟ 12/1
</H3>
Άνοδος της θερμοκρασίας σ' ολόκληρη τη χώρα. Τοπικές συννεφιές στα νότια,
ηλιοφάνεια στις υπόλοιπες περιοχές. Άνεμοι βόρειοι, στα δυτικά ασθενείς (3
Μπωφόρ), στο Αιγαίο μέχρι μέτριοι (4-5 Μπωφόρ).

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Τι Λονδίνο, τι... Μαρτίνο </H2><H4>ΚΕΡΔΟΣΚΟΠΙΑ, Ο ΝΕΟΣ ΕΧΘΡΟΣ ΜΕΤΑ ΤΗΝ ΠΑΓΩΝΙΑ </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τι Λωζάννη, τι Κοζάνη. Τι Λονδίνο, τι... Μαρτίνο. Τον γεωφυσικό άτλαντα
επιστράτευσε και χθες η κυβέρνηση για να μας πείσει ότι και εις την Εσπερία
συμβαίνουν κακοκαιρίες, αποκλεισμοί, κλείσιμο δρόμων, όπως και στην εθνική οδό
Αθηνών-Λαμίας. 
Στο γερμανικό παράδειγμα του Πρωθυπουργού, ο εκτελών χρέη κυβερνητικού
εκπροσώπου κ. Τηλ. Χυτήρης πρόσθεσε χθες τη Βαρκελώνη, το Βουκουρέστι και
το... Κάμπτεν Τάουν του Βορείου Λονδίνου, παρακαλώ, ενώ «είδε» κατά τη
διάρκεια του παγωμένου τριημέρου ως... Καστανιές και Κατάρα τη μισή Ελλάδα. 
Βεβαίως, η αλήθεια να λέγεται, παραδέχθηκε ελλείψεις και επιπολαιότητες, ενώ η
Ρηγίλλης με την κριτική της τού έδωσε κάποια διέξοδο να μιλήσει για υπερβολές
και κραυγές. Γιατί πώς αλλιώς να χαρακτηρίσει κανείς το νέο δόγμα της Ν.Δ. που
πίσω απ' όλα τα κακά υπάρχει ο... Κώστας Λαλιώτης; 
Αλλά αν η παγωνιά πάει μαζί με την γκρίνια - από κοντά τρέχει και η
κερδοσκοπία. Στην αγορά οι αυξήσεις στα λαχανικά φθάνουν μέχρι και 60% σε
σχέση με τις τιμές των Χριστουγέννων - ευτυχώς που το νέο διήμερο κύμα
κακοκαιρίας (σήμερα και αύριο) δεν θα είναι εξίσου βαρύ με το προηγούμενο -
της ΕΜΥ βοηθούσης, φυσικά... 
Από αυτά μπορεί να «ξέφυγε» ο Πρωθυπουργός, όμως στις ΗΠΑ, που ήδη βρίσκεται,
το κλίμα δεν θα είναι εύκρατο: Τώρα θα μου πείτε ίδρωσε η ελληνική αποστολή;
Μάλλον όχι, αν κρίνουμε απ' όσα είπε, από τη σκάλα του αεροσκάφους, ο κ. Κ.
Σημίτης. «Δεν έχουμε να αισθανθούμε κανένα άγχος», «δεν πρόκειται να
αποδεχθούμε πιέσεις» και άλλα παρόμοια. Σκληρός; Στην επιστροφή θα δείξει. 
Ο υπουργός Εξωτερικών κ. Γ. Παπανδρέου πάντως έδειξε και τους ηθικούς
αυτουργούς του CBS: Μια κλίκα διαφόρων πρώην, που επειδή δεν πέτυχαν οι ίδιοι
κάτι επί των ημερών τους, τώρα «ζορίζουν» εμάς. 
Τα καλά έμειναν στο τέλος: Η ΕΛ.ΑΣ. έπιασε δύο από τους απαγωγείς του Ζώνα -
εκτιμά πάντως ότι δεν είναι οι εγκέφαλοι της οργάνωσης. 
Και το υπουργείο Οικονομικών σχεδιάζει να παράσχει την έκπτωση 2,5% για την
εφάπαξ πληρωμή των φόρων ανεξαρτήτως του χρόνου παραλαβής του εκκαθαριστικού
της Εφορίας. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17237N032</ED>
<ID>
ID:301580

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Κερδοσκόποι
</H2>
ΕΠΙΔΡΟΜΗ στα πορτοφόλια των πολιτών επιχειρούν διάφοροι επιτήδειοι τις
τελευταίες ημέρες... 
ΕΚΜΕΤΑΛΛΕΥΟΜΕΝΟΙ τις ελλείψεις καταναλωτικών αγαθών - κυρίως
οπωροκηπευτικών - που προκάλεσε η κακοκαιρία... 
ΚΑΘΩΣ και την κυκλοφορία του ευρώ, με την οποία πολύς κόσμος ακόμη δεν
έχει πλήρως εξοικειωθεί. 
ΗΔΗ οι ανατιμήσεις πολλών προϊόντων ξεπερνούν και το 300%, όχι μόνο στα
καταστήματα αλλά ακόμη και στις λαϊκές αγορές. 
ΣΤΑ καύσιμα και κυρίως στο πετρέλαιο θέρμανσης και στις βενζίνες, οι
στρογγυλοποιήσεις - λόγω ευρώ - έχουν προκαλέσει αυξήσεις πάνω από πέντε
δραχμές ανά λίτρο. 
ΣΤΟΥΣ περισσότερους φούρνους το ψωμί και - ιδίως - τα αρτοσκευάσματα
έχουν σημαντικά ανατιμηθεί με την ίδια δικαιολογία... 
ΕΝΩ, με τα χιόνια, οι αντιολισθητικές αλυσίδες επωλούντο ως να ήταν
κατασκευασμένες από χρυσό. 
ΚΑΙ αυτά υπό τη διακριτική... παρακολούθηση των αρμοδίων υπηρεσιών που
αδυνατούν να προστατεύσουν τους καταναλωτές... 
ΜΕ την αστήρικτη δικαιολογία ότι «ελεύθερη αγορά έχουμε, όσο θέλει
καθένας πουλάει»... 
ΑΛΛΑ δεν παραλείπουν να ρίχνουν στάχτη στα μάτια με ανακοινώσεις του
τύπου «γίνονται έλεγχοι από το ΣΔΟΕ» ή ότι «όσοι αισχροκερδούν θα μπουν στη
μαύρη λίστα»! 
ΑΦΟΥ πολύ καλά γνωρίζουν ότι τα πρόστιμα που ίσως επιβληθούν σε
μερικούς... 
ΕΙΝΑΙ πολύ μικρότερα από τα κέρδη που αποκομίζουν πουλώντας σε
υπερβολικές τιμές. 
ΜΗΠΩΣ θα ήταν προτιμότερο να ομολογήσουν ότι δεν μπορούν να
προστατεύσουν πλέον τους πολίτες από την αισχροκέρδεια... 
ΩΣΤΕ να φροντίσουν οι ίδιοι για την αυτοπροστασία τους;
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17237N033</ED>
<ID>
ID:301619

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ηλίας Κανέλλης: 
(σε άρθρό του, για την ευθύνη και των πολιτών στην αντιμετώπιση της
πρόσφατης κακοκαιρίας) 
«Στην αντίστοιχη κακοκαιρία των Χριστουγέννων που έπληξε τη Βόρειο Ελλάδα,
συνέβη κάτι πρωτόγνωρο για τα ήθη μας. Ο δήμαρχος Κοζάνης (δεν γνωρίζω το
όνομά του, ούτε με ποιο κόμμα εκλέγεται) κινητοποίησε τους πολίτες και
φτυάρισαν το παγωμένο χιόνι από τους δρόμους και τις πλατείες, για να
κυκλοφορούν πεζοί και αυτοκίνητα. Κίνηση απλούστατη. Σε κοινωνίες στις οποίες
οι πολίτες έχουν συνείδηση του ρόλου τους θα εθεωρείτο αυτονόητη. Στη δική μας
είναι άξια επισήμανσης. Άξιο επισήμανσης είναι και το ότι στην ελληνική
κοινωνία τής κλάψας "πολιτικώς ορθόν" είναι να ελεεινολογούμε το κράτος και να
αφήνουμε τους πολίτες στο απυρόβλητο. Να μην τους υπενθυμίζουμε ούτε καν τις
επιπτώσεις της αδιαφορίας τους στην οργάνωση της κοινωνικής ζωής. Να μην τους
υπενθυμίζουμε δηλαδή ότι, αν χρειαστεί, οφείλουν να πάρουν το φτυάρι και τον
κασμά, έστω και αν πρέπει να φτυαρίσουν και λίγο πιο μακριά από την πόρτα
τους». 
(«Το Βήμα»)
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17237N034</ED>
<ID>
ID:301660

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Σκηνή που κόπηκε από το CBS, επειδή αποδεικνύει την αναλήθεια των ισχυρισμών τους
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N041</ED>
<ID>
ID:301527

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Ευάγγελος Βενιζέλος: 
(ο υπουργός Πολιτισμού, στην «Κυριακάτικη Ελευθεροτυπία») 
«Το μειονέκτημα της Ν.Δ. δεν είναι το παρελθόν της, αλλά το παρόν της». 
Αντώνης Φραγκάκης: 
(ο ηθοποιός, στο «Men») 
«Οι Έλληνες, που αναλύουν πολιτικά στο καφενείο με τις ώρες, τι πολιτική στάση
έχουν στη ζωή τους; Που βλέπεις μόνιμα ένα χέρι έξω από το αυτοκίνητο να
πετάει σκουπίδια. Μην το πάω πιο μακριά στην υπόθεση με τον Λαλιώτη και τον
Μητσοτάκη, που ποτέ δεν θα μάθουμε τι έχει συμβεί στ' αλήθεια». 
Χρήστος Αγραπίδης: 
(ο δήμαρχος Πειραιά αφηγείται στον Πρωθυπουργό την εμπειρία του από
την κακοκαιρία ­ απ' την «Απογευματινή») 
«Να φανταστείτε πως όταν ζήτησα αλάτι να ρίξω στους δρόμους, μου απάντησαν: "Ο
Πειραιάς δεν είναι στο Σχέδιο Ξενοκράτης, αν θες αλάτι πήγαινε στην αποθήκη
της κ. Τασούλας να πάρεις..."». 
Άγγελος Τούντας: 
(ο γ.γ. της Ένωσης Βενζινοπωλών Αττικής, στον Σκάι,
για την ελλιπή τροφοδοσία καυσίμων) 
«Άνοιγε το διυλιστήριο λες και ήταν το μαγαζάκι, το ψιλικατζήδικο της
γειτονιάς... Άνοιγε δυο ώρες κι έκλεινε». 
Ιερώνυμος: 
(ο Μητροπολίτης Θηβών και Λεβαδείας, στην «Κυριακάτικη
Ελευθεροτυπία») 
«Όλοι είναι "φυτευτοί". Ποιος τους διορίζει; Για παράδειγμα, ήξερε κανείς από
την Ιερά Σύνοδο ποια θα είναι τα μέλη της οικονομικής επιτροπής; "Φυτευτοί"
ήρθαν όλοι, από τα διαπλεκόμενα συμφέροντα». 
Χρήστος Χωμενίδης: 
(ο συγγραφέας, στο «Men») 
«Αυτό το διάστημα προσπαθώ να γράψω ένα μυθιστόρημα που να έχει λόγο ύπαρξης». <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N043</ED>
<ID>
ID:301617

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τις πταίει; </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Έλεγα, προχτές, ότι «τρελάθηκε ο καιρός». Λάθος. Εμείς τρελαθήκαμε. Οι
άνθρωποι. Και πάμε να κάνουμε τη φύση, τη ζωή, σαν τα μούτρα μας. Μπαζώσαμε
τις θάλασσες και τις μολύναμε. Δηλητηριάσαμε τον αέρα. Σκάψαμε και ισοπεδώσαμε
τα βουνά. Κάψαμε τα δάση. Εξολοθρεύσαμε ζώα, εξαφανίσαμε φυτά, στερέψαμε
λίμνες, ξεράναμε ποτάμια. Και, βέβαια, τις τέσσερις εποχές, που μας παρέδωσαν
οι γονείς μας, τις θεωρήσαμε πολλές και τις κόψαμε στα δύο. 
Έχουμε, πια, άνοιξη; Έχουμε, πια, φθινόπωρο; Από τον χειμώνα, δεν μπαίνουμε
κατ' ευθείαν στο καλοκαίρι; Και ο χειμώνας, όσο πάει, δεν γίνεται και
αγριότερος; Αφήνω τα καλοκαίρια, που, χρόνο με το χρόνο, μας τσουρουφλίζουν
όλο και πιο πολύ και μας αρρωσταίνουν με την ύπουλη υγρασία τους. (Ακόμη και
στην Ακρόπολη, η υγρασία, τον Αύγουστο, είναι αφόρητη...). 
Κάποτε, το χιόνι, για την πρωτεύουσα, ήταν ευλογία και χιονάνθρωποι και
φωτογραφίες και χιονοπόλεμοι και τραγούδι και χαρά και γούρι. Τώρα, είναι
συμφορά. Είναι «ακραίο φαινόμενο», που διαλύει τα πάντα και τρομοκρατεί τους
πάντες. «Ακραίο φαινόμενο», όμως, δεν ήταν και η ανυπόφορη ζέστη του φετινού
μετακαλόκαιρου; Είναι φυσιολογικό, να κυκλοφορούμε τον Νοέμβριο και τον
Δεκέμβριο με κοντομάνικα πουκάμισα; 
Υπενθύμισε ο καθηγητής Χρ. Ζερεφός, και έχει δίκιο, ότι «το 1987 είχαμε
καύσωνα, για να ακολουθήσουν, το ψύχος του '88, η λειψυδρία '89-'92, οι
καύσωνες και οι πλημμύρες της δεκαετίας του '90, το παρατεταμένο ζεστό
φθινόπωρο του 2001 και το πολικό ψύχος του φετινού χειμώνα» («Ελευθεροτυπία»
7/1). Δεν είναι προφανές, ύστερα απ' όλα αυτά, ότι το πράγμα θα έχει και
συνέχεια; 
Αφού, λοιπόν, δεν κάνουμε τίποτα για «να τα βρούμε» με τη φύση, που «της
δώσαμε και κατάλαβε», αναγκαίο είναι να πάρουμε μέτρα, ώστε να μη μας πιάσουν
ξανά απροετοίμαστους, ο αυριανός χιονιάς, η μεθαυριανή πλημμύρα, η πυρκαγιά
του ερχόμενου καλοκαιριού. Και, βέβαια, θα πρέπει, οι «μάγκες» από μας, ν'
αρχίσουν να καταλαβαίνουν ότι δεν φταίει για όλα το κράτος. Φταίνε και
οι απείθαρχοι, οι ανεύθυνοι, οι κακομαθημένοι Έλληνες. Που δεν κοιτάζουν την
καμπούρα τους. Αλλά τα ρίχνουν όλα, στις πλάτες άλλων. Όπως κάποιος, που
ωρύετο στην τηλεόραση: «Μα, είναι κράτος αυτό; Στα 5 μέτρα, δεν βλέπω τίποτα!
Έχει ομίχλη! Να παραιτηθεί ο Σκανδαλίδης!»!!!
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N044</ED>
<ID>
ID:301662

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=4</URL></REF>


Article

<CATEGORY>vin05</CATEGORY>

 <H2>Τα συνήθη θαύματα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τι λέει ο νόμος του Μέρφι; Ότι αν σε κάποιο δρόμο υπάρχει μεγάλο
μποτιλιάρισμα, τότε σίγουρα θα συμβεί κάτι που θα το κάνει μεγαλύτερο. Ε, έτσι
ακριβώς συνέβη χθες, όταν όλοι οι κεντρικοί δρόμοι της Αθήνας είχαν γεμίσει
αυτοκίνητα, ύστερα από τέσσερις ημέρες κακοκαιρίας. Εκείνη ακριβώς τη στιγμή
τέθηκαν σε ισχύ τα μέτρα ασφαλείας για τη μετάβαση του κ. Κ. Σημίτη στο
«Ελευθέριος Βενιζέλος» και οι πάντες, πλην του Πρωθυπουργού και της συνοδείας
του, ακινητοποιήθηκαν... 
Και καλά να ακινητοποιείσαι λόγω κακοκαιρίας, αλλά σε λίγο θα μας ζητήσουν να
θεωρείται και ο Πρωθυπουργός... ακραίο καιρικό φαινόμενο!
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N045</ED>
<ID>
ID:301666

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=5</URL></REF>


Article

<CATEGORY>vin05</CATEGORY>

 <H2>Πλεονασματικά ελλείμματα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ένα περίεργο πράγμα: σύσσωμη ­ μα σύσσωμη ­ η ηγεσία της Νέας Δημοκρατίας
εμφανίζεται το τελευταίο διάστημα ανησυχούσα για την ύπαρξη ελλείμματος στο
ενεργειακό ισοζύγιο της χώρας. Από 'δώ το φέρνουν, από 'κεί το φέρνουν ­ όλο
εκεί καταλήγουν... 
Συγκινητικό το ενδιαφέρον που επιδεικνύουν οι παράγοντες της Νέας Δημοκρατίας,
μόνο που τα γνωστά χάλια της ΔΕΗ, με τις μεγάλες ελλείψεις στη συντήρηση των
μηχανημάτων της, δεν φθάνουν μέχρι του να μη μπορεί να παράγει όσο ρεύμα
χρειάζεται η χώρα. Άρα, μήπως το όψιμο ενδιαφέρον της Νέας Δημοκρατίας έχει
και... ονοματεπώνυμο; Και μήπως θα ήθελαν να μας το πουν;
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N046</ED>
<ID>
ID:301677

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=6</URL></REF>


Article

<CATEGORY>vin05</CATEGORY>

 <H2>Πίνουν Μπουτάρη </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιο κρασί προτιμούν στο ΠΑΣΟΚ; Παλιότερα, το ανέκδοτο ήθελε τους
«εκσυγχρονιστές» να πίνουν μόνον κρασιά Σπυρόπουλου ­ ο υφυπουργός Κοινωνικών
Ασφαλίσεων είναι γνωστός οινοπαραγωγός, εκτός από «σημιτικός». 
Τώρα όμως προβλέπεται να αποκτήσει ανταγωνιστή. Όταν ανεβαίνουν στη
Θεσσαλονίκη, φαίνεται, τα στελέχη του ΠΑΣΟΚ προτιμούν τα κρασιά του Μπουτάρη.
Τον οποίο συζητούν όλο και πιο σοβαρά ως υποψήφιο δήμαρχο για την πόλη. 
Βεβαίως, υπάρχουν και σφοδρές αντιδράσεις ­ το κρασί, αν πίνεται γρήγορα,
είναι γνωστό ότι εξάπτει τα πάθη! <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N047</ED>
<ID>
ID:301683

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=7</URL></REF>


Article

<CATEGORY>vin05</CATEGORY>

 <H2>Στερνή τους γνώση... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μεγάλη συζήτηση είχε γίνει στην κυβέρνηση για το αν έπρεπε ή όχι να
καταργηθεί το Ελληνικό ή αν θα έπρεπε να παραμείνει ως εφεδρικό αεροδρόμιο. Οι
κ.κ. Χρ. Βερελής και Ά. Τσοχατζόπουλος ζητούσαν να μην καταργηθεί και δεν
εισακούστηκαν. Και μέτα, ήλθε η κακοκαιρία... 
Αλλά είναι προφανές, ότι από τη στιγμή που δεν είχαν εφεδρικό...
αντιπαγωτικό υγρό, δεν θα μπορούσαν να έχουν κοτζάμ εφεδρικό αεροδρόμιο...
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17237N048</ED>
<ID>
ID:301688

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N04&aa=8</URL></REF>


Article

<CATEGORY>vin05</CATEGORY>

 <H2>Πουλώντας προστασία... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σε όλες εκείνες τις «παλιές, καλές» ταινίες που εξιστορούσαν τα κατορθώματα
των παλιών μαφιόζων, υπήρχε μία σκηνή με τύπους που «πουλούσαν προστασία» στα
μαγαζιά. Κι όταν κάποιος αφελής μαγαζάτορας τούς ρωτούσε «μα, από ποιους θα με
προστατεύσετε;», του απαντούσαν φυσικότατα: «Από εμάς»! 
Λοιπόν, στο υπουργείο Εξωτερικών ψάχνουν τώρα να βρουν εκείνον που θα υποδυθεί
τον αφελή μαγαζάτορα. Και μην αναρωτιέστε γιατί ­ προσέξτε: Βλέπετε, άρχισαν
έρευνα για να ανακαλύψουν ποιος ή ποιοι και γιατί κρύβονταν πίσω από την
περιβόητη εκπομπή του CBS περί τρομοκρατίας, Απόστολου Κακλαμάνη και όλων των
σχετικών χυδαίων ισχυρισμών. Και πού έφθασαν; 
Έφθασαν σε αμερικανική «εταιρεία συμβούλων», η οποία έχει κατά καιρούς
εκφράσει με διαφόρους τρόπους το ενδιαφέρον της για θέματα... ασφαλείας των
Ολυμπιακών Αγώνων του 2004! 
Εν ολίγοις, οι άνθρωποι ζητούν να μας προστατεύσουν ­ και αυτοί ­ από τους...
εαυτούς τους.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17237N052</ED>
<ID>
ID:301579

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N05&aa=2</URL></REF>


Article

<CATEGORY>vin05</CATEGORY>

 <H2>Σιγή ασυρμάτου </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Την προηγούμενη φορά ­ όταν ο «πολύς» κ. Τ. Νάιλς είχε κάνει τις... φοβερές
και τρομερές αποκαλύψεις περί 17Ν στο Mega ­ η αμερικανική πρεσβεία είχε
σπεύσει εκ των προτέρων να καθησυχάσει, να κατευνάσει, να ηρεμήσει, να
χαλαρώσει την ελληνική πλευρά. Βλέπετε, ο σημερινός πρεσβευτής κ. Τ. Μίλερ
είχε πληροφορηθεί τα όσα απίθανα είχε δηλώσει ο κ. Νάιλς και έτρεξε να μαζέψει
τα ασυμμάζευτα με την κυβέρνηση, τηλεφωνώντας και συναντώντας ανθρώπους σε όλα
τα στάδια της ιεραρχίας, για να μεταφέρει το μήνυμα «αφήστε τον να λέει»!... 
Αυτήν τη φορά, οι δηλώσεις του κ. Νάιλς και των λοιπών «ειδικών» στο CBS,
έπεσαν ως «κεραυνός εν αιθρία», τόσο στην ελληνική όσο και στην αμερικανική
πλευρά. 
Ουδείς προσπάθησε εκ των προτέρων να συμμαζέψει τίποτα. Να φταίει το γεγονός
ότι ο ίδιος ο κ. Μίλερ απουσιάζει στις Ηνωμένες Πολιτείες και δεν δουλεύει ο
μηχανισμός; Ή είναι κάτι άλλο;
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17237N053</ED>
<ID>
ID:301618

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N05&aa=3</URL></REF>


Article

<CATEGORY>vin05</CATEGORY>

 <H2>Καρέας: Πώς και δεν αποχιονίστηκε...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Την τιμητική του είχε προχθές το βράδυ στο Mega ο Καρέας ­ από κάποια
στιγμή και μετά, οι εκλεκτοί προσκεκλημένοι του κ. Ν. Χατζηνικολάου εστίασαν,
λες, το ενδιαφέρον τους στη συγκεκριμένη περιοχή. Ο δήμαρχος Αθηναίων κ. Δ.
Αβραμόπουλος διαβεβαίωνε ότι το μοναδικό εκχιονιστικό μηχάνημα που διαθέτει ο
Δήμος ήταν εκείνη την ώρα στον Καρέα, ενώ λίγο αργότερα παρενέβη τηλεφωνικώς η
νομάρχης Αθηνών κ. Ελένη Μπεσμπέα για να διαβεβαιώσει ότι η Νομαρχία ήταν που
έστειλε εκχιονιστικό ­ μη γίνει κάνα λάθος... 
Ύστερα από την εκδήλωση τόσο μεγάλου ­ και κυρίως ειλικρινούς ­
ενδιαφέροντος, είναι απορίας άξιον πώς και δεν μπορούν ακόμα να κυκλοφορήσουν
οι άνθρωποι στον Καρέα!
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17237N054</ED>
<ID>
ID:301648

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N05&aa=4</URL></REF>


Article

<CATEGORY>vin05</CATEGORY>

 <H5></H5><H2>Εδώ η Παπά, εκεί η Παπά... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η κρατική μηχανή δούλεψε και δεν δούλεψε τις ημέρες της κακοκαιρίας. Η
μηχανή των δημοτικών εκλογών όμως πήρε μπροστά και δεν τη σταματάει τίποτα.
Για να συνεχίσει να λειτουργεί, χρειάζεται ονόματα ­ όλο και περισσότερα
ονόματα. Διάσημα ονόματα, όσο είναι δυνατόν. 
Και ένα τέτοιο όνομα είναι η κ. Ειρήνη Παπά. Για την οποία ­ βεβαίως ­ δεν
γίνεται πρώτη φορά λόγος στο ΠΑΣΟΚ. Είναι γνωστό ότι η διάσημη ηθοποιός μας
«δηλώνει ΠΑΣΟΚ» και κατά καιρούς είχε συζητηθεί το ενδεχόμενο να είναι
υποψήφια βουλευτής, χωρίς ποτέ να υπάρξει κάποια κατάληξη... 
Κατάληξη δεν υπάρχει ούτε τώρα, υπάρχουν όμως και πάλι συζητήσεις της
ηθοποιού με τους κορυφαίους της Χαριλάου Τρικούπη ­ λέγε με Λαλιώτη. Οι οποίες
συζητήσεις δεν έχουν ολοκληρωθεί, αλλά από τα όσα «διαρρέουν», φαίνεται ότι
είναι πιο σοβαρές από κάθε άλλη φορά... 
Α, ξεχάσαμε και το αξίωμα για το οποίο γίνονται οι συζητήσεις: Μα, για τον
Δήμο Αθηναίων, φυσικά... <H3>Μακριά από βουλευτές </H3>
Ό,τι και να συμβεί με την υποψηφιότητα της κ. Ειρήνης Παπά, ένα πράγμα
είναι σίγουρο: στο ΠΑΣΟΚ δεν συζητούν καν το ενδεχόμενο να είναι υποψήφιος για
το δημαρχιακό αξίωμα κάποιος βουλευτής της Α' Αθήνας... <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17237N055</ED>
<ID>
ID:301667

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N05&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΜΕΡΙΚΑΝΟΙ, δημοσιογράφοι των λαών! 
ΚΑΛΑ, ΚΑΤΑΛΑΒΑΝ τι έκαναν οι του CBS; Κατηγόρησαν τον πρόεδρο της
Βουλής για... αρχιτρομοκράτη; Να το έλεγε τουλάχιστον ο κ. Σ. Κοσμίδης... 
ΦΥΓΕ ΕΣΥ, έλα εσύ. Ο πρώην πρόεδρος της ΓΣΕΕ κ. Γ. Παπαμιχαήλ
διαδέχθηκε στον Οργανισμό Εργατικής Εστίας την κ. Δήμητρα Σπηλιοπούλου, η
οποία ανέλαβε καθήκοντα γενικής γραμματέως Τύπου, διαδεχόμενη τον κ. Ν.
Αθανασάκη, που πηγαίνει στη Χαριλάου Τρικούπη για να διαδεχθεί τον εαυτό του! 
ΤΗ ΛΕΙΤΟΥΡΓΙΑ συστήματος «κλωβού» που απενεργοποιεί τα κινητά τηλέφωνα
μέσα στην αίθουσα της Ολομέλειας της Βουλής, κατήγγειλαν βουλευτές από διάφορα
κόμματα! 
ΔΕΝ ΜΠΟΡΟΥΝ που δεν μπορούν πια να καπνίσουν εκεί μέσα ­ να μη μπορούν
ούτε να πουν τον πόνο τους; <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17237N056</ED>
<ID>
ID:301678

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Αρρύθμιστοι χώροι
</H2>
<AUTHOR>ΠΑΝΑΓΙΩΤΗΣ ΓΕΤΙΜΗΣ</AUTHOR>

Η πρόσφατη υπερχείλιση του χειμάρρου Διακονιάρη στην Πάτρα, που είχε ως
τραγική συνέπεια ανθρώπινα θύματα, επαναφέρει στην επικαιρότητα τα άλυτα
προβλήματα που έχει δημιουργήσει το κυρίαρχο μοντέλο της οικιστικής ανάπτυξης
της χώρας με τους ίδιους πάντα βασικούς συντελεστές του: ιδιοκτήτες της γης
(μικροί και μεγάλοι), καταπατητές, εργολάβοι, κατασκευαστές, μηχανικοί,
επενδυτές, φορείς της διοίκησης και της Τοπικής Αυτοδιοίκησης, πολιτικοί και κομματάρχες.

Το έλλειμμα ρυθμίσεων αντιπλημμυρικής προστασίας και έγκαιρης διευθέτησης των
χειμάρρων, ειδικά στις αστικές περιοχές της χώρας και σε περιοχές με έντονες
τάσεις αστικής εξάπλωσης, διαδέχεται η αυθαίρετη κατάτμηση της ατομικής
ιδιοκτησίας στη γη που φθάνει μέχρι και σε καταπατήσεις της δημόσιας γης στις
όχθες των ρεμάτων. 
Ακολουθεί η κατασκευή αυθαιρέτων κτισμάτων ή ακόμη και νομίμων κατασκευών, με
το ισχύον καθεστώς της εκτός σχεδίου δόμησης. Σταδιακά δημιουργούνται de facto
οικιστικές περιοχές εκτός σχεδίου (αραιοδομημένες στην αρχή και πυκνοδομημένες
αργότερα), οι οποίες δεν έχουν καμία τεχνική υποδομή και προπάντων συνιστούν
χώρους αρρύθμιστους υψηλού κινδύνου σε καταστάσεις έκτακτης ανάγκης (π.χ.
πλημμύρες). 
Η ανοχή των αρμοδίων φορέων της διοίκησης και της Τοπικής Αυτοδιοίκησης (π.χ.
Πολεοδομικές Υπηρεσίες) και του πολιτικού συστήματος (βουλευτές, δήμαρχοι,
νομάρχες, τοπικοί κομματικοί παράγοντες) στις αυθαιρεσίες, συμπληρώνει τον
κύκλο του προβληματικού αυτού μοντέλου της οικιστικής ανάπτυξης της χώρας.
Ωστόσο, σήμερα με την Ελλάδα στην ΟΝΕ, ύστερα από τόσες προσπάθειες
εκσυγχρονισμού και χρηματοδότησης μεγάλου αριθμού αντιπλημμυρικών έργων από
κοινοτικούς και εθνικούς πόρους, πώς είναι δυνατόν να εξακολουθούν να υπάρχουν
τέτοια φαινόμενα; Πώς είναι δυνατόν να έχει συνειδητοποιηθεί το πρόβλημα της
πόλης των Πατρών από τη δεκαετία του 1950 (θανατηφόρες πλημμύρες 1953 και
1962) και η διευθέτηση της ροής των υδάτων να μην έχει ακόμη επιλυθεί;
Θεωρούμε ότι το πρόβλημα είναι δομικό και δεν μπορεί να αναχθεί σε πρόβλημα
καθυστερήσεων των έργων ή στο υψηλό κόστος εξαιτίας των απαλλοτριώσεων, οι
οποίες ωστόσο θα μπορούσαν να έχουν αποφευχθεί αν εγκαίρως είχε γίνει η
διευθέτηση. Το πρόβλημα είναι όμως πολύ σοβαρότερο, διότι τα δομικά αίτια που
το δημιουργούν εδώ και πολλές δεκαετίες, δεν έχουν εκλείψει, αλλά αντίθετα
εξακολουθούν να υπάρχουν και να αναπαράγουν αδιέξοδα. Αναφερόμαστε ειδικότερα:
στην ασύδοτη και ανεξέλεγκτη δυναμική της αξιοποίησης της ατομικής ιδιοκτησίας
στη γη, στην ανοχή του διοικητικού και πολιτικού κομματικού συστήματος
εξουσίας απέναντι στα φαινόμενα ασυδοσίας για λόγους ιδίας αναπαραγωγής του
και τέλος στο γεγονός ότι οι βασικοί συντελεστές της οικιστικής ανάπτυξης δεν
δεσμεύονται από τον πολεοδομικό, χωροταξικό και περιβαλλοντικό σχεδιασμό. 
Σε ένα τέτοιο πλαίσιο όμως δεν διασφαλίζεται η προστασία του αιγιαλού, της
παραλίας, των οικοσυστημάτων, του πρασίνου, των υδάτινων πόρων. Η
αυτορρυθμιζόμενη αγορά γης, ειδικά στις εκτός σχεδίου περιοχές, λειτουργεί τις
περισσότερες φορές καταστροφικά εις βάρος της φύσης και του τοπίου, ενώ τα
εξατομικευμένα συμφέροντα κυριαρχούν εις βάρος του δημόσιου χώρου και του
περιβάλλοντος. Και όταν συμβαίνουν καταστάσεις έκτακτης ανάγκης, π.χ.
πυρκαγιές σε δασικές εκτάσεις με αυθαίρετα, πλημμύρες χειμάρρων με ανθρώπινα
θύματα, αλλά και ανεπανόρθωτες καταστροφές της φύσης από ανεξέλεγκτες
χωματερές ή άλλες ανταγωνιστικές ανθρώπινες δραστηριότητες, τότε κανείς δεν
παίρνει το μερίδιο της ευθύνης. Απλά το πρόβλημα γίνεται αντικείμενο πολιτικής
διαμάχης, όσο το απαιτεί η επικαιρότητα των μέσων ενημέρωσης και στη συνέχεια
περνάει στη λήθη της ιστορίας. Ίσως η καταδίκη της χώρας μας από το Ευρωπαϊκό
Δικαστήριο (Ιούνιος, 2001) για τη μη διευθέτηση της χωματερής Κουρουπητού στα
Χανιά και η επικείμενη για το οικολογικό Πάρκο Ζακύνθου (2002), αποτελούν
υπομνήσεις για τις σοβαρές ευθύνες που έχουμε όλοι μας για την προστασία του
περιβάλλοντος και τη δεσμευτικότητα του πολεοδομικού και χωροταξικού
σχεδιασμού. 
Ο Παναγιώτης Γετίμης είναι καθηγητής του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17237N062</ED>
<ID>
ID:301608

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Πληρώνουμε ή όχι;
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Ένα από τα πιο δύσκολα ερωτήματα που τέθηκαν, με αφορμή την τελευταία μεγάλη
κακοκαιρία και τις επιπτώσεις της, είναι και τούτο: Μπορεί και πρέπει η Ελλάδα
να διαθέτει έναν πλήρως συγκροτημένο μηχανισμό, ανθρώπων, μηχανημάτων,
γραφείων, διοικητικών υπηρεσιών κ.λπ. που θα είναι ικανός μεν να ανταποκριθεί
άμεσα και αποτελεσματικά στις ανάγκες που προκύπτουν σε τέτοιες περιπτώσεις,
αλλά που θα χρησιμοποιείται μια φορά κάθε πέντε, δέκα ή και παραπάνω χρόνια;
Δηλαδή μπορεί και πρέπει η Ελλάδα να διαθέτει έναν τέτοιο μηχανισμό, που θα
της στοιχίζει ­ βεβαίως ­ κάθε χρόνο κάμποσα δισεκατομμύρια σε μισθούς, αγορά
και συντήρηση εξοπλισμού, ενοικιάσεις γραφείων, χώρων αποθηκεύσεων κ.λπ. μόνο
με την προοπτική ότι μια στα τόσα χρόνια θα της χρειαστεί; Μπορεί και πρέπει η
ελληνική οικονομία ­ στη φάση που βρίσκεται, γιατί μην ξεχνάμε ότι δεν είμαστε
και η πλουσιότερη χώρα του κόσμου ­ να σηκώνει αυτό το βάρος; 
Κάποια στιγμή η κυβέρνηση και οι υπόλοιποι φορείς εξουσίας θα πρέπει να δώσουν
απάντηση στα ερωτήματα αυτά. Αφού μελετήσουν τα υπέρ και τα κατά, αφού υπάρξει
μια οικονομοτεχνιική μελέτη και αφού σταθμιστούν όλοι οι παράγοντες, ας παρθεί
μια απόφαση: Είτε δημιουργείται αυτός ο μηχανισμός, τον οποίο όλοι θα
πληρώνουμε αγόγγυστα, οπότε και "θεμελιώνουμε" το δικαίωμα να διαμαρτυρόμαστε
και να εγκαλούμε τους υπευθύνους αν κάτι δεν πάει καλά, είτε παραμένουν τα
πράγματα όπως είναι σήμερα, αλλά σταματούμε τις γκρίνιες και τις απαιτήσεις να
έχουμε ­ ανά πάσα στιγμή ­ το κράτος δίπλα μας, οπότε και κάνουμε μόνοι μας το
"κουμάντο" μας στις περιπτώσεις θεομηνιών. 
Προφανώς και δεν είναι εύκολη η απόφαση. Όμως κάποια στιγμή πρέπει να ληφθεί.
Γιατί αυτό το θέαμα ­ πολιτών και κρατικών ή νομαρχιακών και δημοτικών
υπηρεσιών ­ να τσακώνονται στους κλειστούς από το χιόνι εθνικούς δρόμους ή για
το ποιος θα ρίξει αλάτι στην Πανεπιστημίου, δεν μας κολακεύει ούτε ως λαό ούτε
ως οργανωμένη Πολιτεία. 
Φυσικά, αν γίνουν τα παραπάνω, αναγνωρίζω ότι θα δημιουργηθεί νέο πρόβλημα με
τους "αυτόπτες μάρτυρες" και τους τηλεοπτικούς εισαγγελείς, αλλά κάποια λύση
θα βρεθεί, αργότερα, και γι' αυτούς...
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17237N063</ED>
<ID>
ID:301641

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΤΑ ΥΨΗ ΟΙ ΤΙΜΕΣ ΛΑΧΑΝΙΚΩΝ ΚΑΙ ΧΟΡΤΑΡΙΚΩΝ - ΕΩΣ ΚΑΙ 60% ΠΑΝΩ </H5><H2>Χιονόμπαλα η κερδοσκοπία!
</H2>
Ο χιονιάς τίναξε στα ύψη τις τιμές των φρέσκων λαχανικών και χορταρικών
προκαλώντας σκηνικό κερδοσκοπίας στην αγορά. Ήδη στη Βαρβάκειο, στις λαϊκές
αλλά και στα καταστήματα σούπερ μάρκετ οι τιμές των οπωροκηπευτικών σε
σύγκριση με τη χριστουγεννιάτικη αγορά παρουσιάζουν αυξήσεις που ξεπερνούσαν
και το 60%. 
Μπροστά στην ακρίβεια και στα φαινόμενα κερδοσκοπίας οι καταναλωτές είναι
ιδιαίτερα συγκρατημένοι στις αγορές τους. Όσοι έκαναν τα ψώνια τους στη
Βαρβάκειο Αγορά χθες είχαν να επιλέξουν ανάμεσα σε ιδιαίτερα τσουχτερές τιμές.
Το λάχανο πουλιόταν από 400-500 δραχμές το κιλό, τα μαρούλια από 400 έως και
500 δραχμές το τεμάχιο, ενώ τα φρέσκα κρεμμυδάκια είχαν σκαρφαλώσει στις 1.100
δραχμές το κιλό και τα κολοκυθάκια στις 700 δραχμές. 
Εξίσου αυξημένες ήταν οι τιμές και σε άλλα οπωροκηπευτικά όπως τα καρότα, το
σπανάκι, τα φρέσκα φασολάκια. Συγκεκριμένα η τιμή στο σπανάκι σε ορισμένες
περιπτώσεις ξεπερνούσε τις 1.300 δραχμές. Σύμφωνα με τους εμπόρους, οι
αυξήσεις των τιμών κυρίως στα πράσινα λαχανικά είναι αποτέλεσμα της
κακοκαιρίας και δεν έκρυβαν τις επιφυλάξεις τους για το εάν τις επόμενες
ημέρες η αγορά θα ομαλοποιηθεί. Μάλιστα τόνιζαν ότι μεγάλο μέρος των ελληνικών
καλλιεργειών έχει καταστραφεί και αυτό μπορεί να σημαίνει και ελλείψεις για
ορισμένα είδη, έστω και προσωρινά. Όπως δήλωσε ο πρόεδρος των παραγωγών λαϊκών
αγορών Παντελής Μόσχος, λαχανικά όπως τα μαρούλια, τα λάχανα, αλλά και τα
εσπεριδοειδή έχουν υποστεί μεγάλες καταστροφές ενώ υπάρχουν και θερμοκήπια τα
οποία καταστράφηκαν. Πάντως, ήδη γίνεται προσπάθεια για να καλυφθούν οι
ενδεχόμενες ελλείψεις στην αγορά μέσω εισαγωγών από τρίτες χώρες. 
Οι τιμές στα φρούτα κυμάνθηκαν σε πιο χαμηλά επίπεδα και αυτό διότι υπήρχαν
αποθέματα, αλλά και εκεί ενδέχεται να παρατηρηθούν αυξήσεις καθώς σημαντικός
αριθμός καλλιεργειών εσπεριδοειδών έχει πληγεί στην Πελοπόννησο, την Άρτα και
την Κρήτη. Χθες τα πορτοκάλια πωλούνταν από 100 έως και 200 δραχμές το κιλό,
τα λεμόνια από 200 έως και 300 δραχμές το κιλό και τα μανταρίνια από 120 έως
και 300 δραχμές το κιλό. 
Ίδια εικόνα παρουσίαζαν και τα ψυγεία των καταστημάτων σούπερ μάρκετ με τις
τιμές των λαχανικών τσιμπημένες σε σχέση με τις προηγούμενες ημέρες, αλλά και
ελλείψεις σε ορισμένα είδη. Όμως και στις λαϊκές αγορές η κακοκαιρία είχε ως
αποτέλεσμα αρκετοί παραγωγοί να απουσιάζουν εξαιτίας των καταστροφών που
υπέστησαν οι καλλιέργειές τους.

Οι καταστροφές στις καλλιέργειες και τα μέτρα που σκέφτεται να πάρει η κυβέρνηση στις σελ. 8-9
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17237N071</ED>
<ID>
ID:301561

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N07&aa=1</URL></REF>


Article

<CATEGORY>vin04</CATEGORY>

 <H2>Κυβέρνηση: Κραυγές και υπερβολές ­ Ν.Δ.: Στο στόχαστρο ο Λαλιώτης </H2>
Με την αγωνία των συνεπειών της «επόμενης ημέρας» ή νέου κύματος κακοκαιρίας
ζει η κυβέρνηση, η οποία διαπιστώνει, πέραν των ομολογουμένων ελλείψεων,
προσπάθεια εκμετάλλευσης των προβλημάτων που δημιουργήθηκαν. 
Όπως δήλωσε χθες ο εκτελών χρέη κυβερνητικού εκπροσώπου κ. Τηλ. Χυτήρης,
συνεχίζεται μια κριτική με «υπερβολές και κραυγές» από ορισμένες πλευρές, από
τις οποίες δεν εξαίρεσε τη Νέα Δημοκρατία ­ επικαλέστηκε δε προς τούτο τις
σχετικές δηλώσεις του εκπροσώπου της αξιωματικής αντιπολίτευσης κ. Θ.
Ρουσόπουλου. «Νομίζω ότι και η Ν.Δ. ταυτίζεται και αυτή με τις κραυγές και τις
υπερβολές που υπάρχουν σ' αυτές τις περιπτώσεις», τόνισε ο κ. Χυτήρης έχοντας
υπόψη του την κριτική της Ν.Δ. που και στην περίπτωση των συνεπειών της
κακοκαιρίας τα 'βαλε με τον κ. Κ. Λαλιώτη! Η κυβέρνηση για να διασκεδάσει τις
εντυπώσεις επικαλέστηκε χθες όχι μόνο τη διεθνή εμπειρία αλλά και την...
Κατάρα ­ «για ένα τριήμερο έγινε Καστανιά και Κατάρα η μισή Ελλάδα», είπε ο κ.
Χυτήρης, που πρόσθεσε ότι η κυβέρνηση είναι ικανοποιημένη από τη λειτουργία
της Γ.Γ. Πολιτικής Προστασίας, με εξαίρεση ίσως τις πρώτες ώρες. Πάντως,
απαντώντας σε σχετική ερώτηση, ανέφερε ότι δεν υπάρχει θέμα αντικατάστασης της
ηγεσίας της Γενικής Γραμματείας, ούτε αναβάθμισής της σε υφυπουργείο ­ θα
υπάρξει ενίσχυσή της, είπε. 
Η Ν.Δ. 
Όσον αφορά τη Ν.Δ., «για όλα φταίει ο Λαλιώτης» είναι το νέο δόγμα της
αντιπολιτευτικής τακτικής της. Ακόμη και στην κριτική που άσκησε η αξιωματική
αντιπολίτευση στην κυβέρνηση για τα προβλήματα που προκάλεσε στη χώρα η
κακοκαιρία, η μόνη ονομαστική αναφορά που έγινε ήταν στον γραμματέα του ΠΑΣΟΚ.
Ο κ. Θ. Ρουσόπουλος μετά τη συνεδρίαση των συντονιστών άδραξε την ευκαιρία για
να επιτεθεί στον κ. Κ. Λαλιώτη με αφορμή τις δυσλειτουργίες του αεροδρομίου
των Σπάτων τις ημέρες της θεομηνίας: «Να σας θυμίσω ότι μόλις πρόσφατα ο
αποχωρήσας υπουργός ΠΕΧΩΔΕ δήλωσε ότι είναι το πιο σύγχρονο αεροδρόμιο, το
οποίο μπορεί να ανταποκριθεί σε όλες τις συνθήκες. Και δεν είναι μόνο οι
πρώτες ημέρες της λειτουργίας του που τον διέψευσαν, αλλά και η λειτουργία του
σ' αυτές τις έκτακτες συνθήκες», είπε με έμφαση ο εκπρόσωπος της Ν.Δ. 
Το ΚΚΕ 
Την κυβερνητική πολιτική κατηγορεί το ΚΚΕ για την κατάσταση που δημιουργήθηκε
με τη χιονόπτωση και τις βροχοπτώσεις πριν από μερικές εβδομάδες. Με
ανακοίνωσή του, το Πολιτικό Γραφείο του κόμματος χαρακτηρίζει απαράδεκτη την
κατάσταση της υποδομής και των κοινωνικών υπηρεσιών της χώρας.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17237N072</ED>
<ID>
ID:301601

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N07&aa=2</URL></REF>


Article

<CATEGORY>vin04</CATEGORY>

 <H5>ΕΣΠΕΡΙΔΟΕΙΔΗ, ΕΛΙΕΣ ΚΑΙ ΚΗΠΕΥΤΙΚΑ ΕΠΛΗΓΗΣΑΝ Σ' ΟΛΗ ΤΗΝ ΕΛΛΑΔΑ
</H5><H2>Ολική καταστροφή στις καλλιέργειες
</H2>
Ανυπολόγιστες είναι οι καταστροφές στα εσπεριδοειδή, τις ελιές και τα
κηπευτικά κυρίως στην Κρήτη και την Πελοπόννησο από την κακοκαιρία των
τελευταίων ημερών. Ζημιές στα πορτοκάλια καταγράφονται ήδη και στη Θεσπρωτία,
ενώ όσοι δεν είχαν προλάβει να μαζέψουν τις ελιές στη Φθιώτιδα και τη Θάσο,
τώρα εκτός από τα κατεστραμμένα δένδρα έχουν χάσει και τη φετινή σοδειά. 
Ήδη, από τις Διευθύνσεις Γεωργίας των νομαρχιών άρχισε χθες ή αναμένεται εντός
των επόμενων ημερών, όταν το επιτρέψει ο καιρός, η λεπτομερής καταγραφή των
ζημιών, προκειμένου να προχωρήσει η διαδικασία αποζημιώσεων από τον ΟΕΛΓΑ. 
Έτσι, στα Χανιά οι πρώτες εκτιμήσεις δείχνουν πως οι καταστροφές στις
καλλιέργειες, στην κτηνοτροφία, αλλά και στο επαρχιακό και αγροτικό οδικό
δίκτυο είναι τεράστιες. Είναι χαρακτηριστικό ότι μόνο στον Δήμο Καντάνου, όπως
λέει ο δήμαρχος Κώστας Κονταδάς, το 80% των ελαιοδένδρων έχει καταστραφεί, ενώ
περισσότερα από 400.000 αιγοπρόβατα έχουν αποκλεισθεί σε ορεινές περιοχές,
μόνο στον Νομό Χανίων. 
Ζωοτροφές από ελικόπτερο

Τεράστιες καταστροφές έχει προκαλέσει η κακοκαιρία των τελευταίων ημερών στα
εσπεριδοειδή και τις ελιές, κυρίως στην Πελοπόννησο και την Κρήτη

Ανάλογη κατάσταση έχει δημιουργηθεί και στον Νομό Ρεθύμνου, όπου χιλιάδες
αιγοπρόβατα βρίσκονται αποκλεισμένα στον Ψηλορείτη και από προχθές οι
νομαρχίες σε συνεργασία με την Πολεμική Αεροπορία ρίχνουν ζωοτροφές από αέρος,
προκειμένου να περισωθούν όσα ζώα γίνεται. Η εκτίμηση πάντως του νομάρχη
Χανίων κ. Γιάννη Κατσανεβάκη είναι πως το πλήγμα στην κτηνοτροφία είναι
τεράστιο. 
Χθες το απόγευμα, ελικόπτερο σούπερ πούμα κατάφερε να προσεγγίσει τον Ομαλό
και να πάρει στη Σούδα 29 γυναίκες και παιδιά, κυρίως οικογενειών κτηνοτρόφων,
που είχαν αποκλεισθεί εκεί και τις τελευταίες ημέρες είχαν περάσει δύσκολες
ώρες. Οι άνδρες της Πολεμικής Αεροπορίας κατάφεραν επίσης χθες να εντοπίσουν
τέσσερις κτηνοτρόφους που είχαν δηλωθεί ως αγνοούμενοι στην ευρύτερη περιοχή
του χωριού Καλλικράτης, στα Σφακιά. 
Στο Ρέθυμνο, η ηλεκτροδότηση είχε αποκατασταθεί σε όλες τις περιοχές του νομού
λίγο πριν από τα μεσάνυχτα προχθές, αλλά και εκεί οι ζημιές στις καλλιέργειες
είναι ανυπολόγιστες, κυρίως στις Σείσες και το Φόδελε. Όπως επισημαίνεται από
τις Διευθύνσεις Γεωργίας των νομαρχιών της Κρήτης, το πρόβλημα είναι διπλό:
δεν έχουν καταστραφεί μόνον οι σοδειές, αλλά και τα ίδια τα δένδρα, που είτε
έσπασαν από το βάρος του χιονιού και του καρπού τους είτε «κάηκαν από τον
πάγο. 
Η κατάσταση όμως δεν είναι καλύτερη στην Πελοπόννησο, αφού στο μεγαλύτερο
μέρος τους οι καλλιέργειες των εσπεριδοειδών έχουν υποστεί μεγάλες ζημιές.
Μόνο στη Λακωνία, τουλάχιστον το 50% της παραγωγής πορτοκαλιών έχει «καεί» από
τον πάγο και μάλιστα εκτιμάται πως φέτος ίσως δεν γίνουν εξαγωγές. Σχεδόν
ολοκληρωτική είναι η καταστροφή στα πορτοκάλια και τα μανταρίνια στην
Κορινθία, ενώ στην Ηλεία και την Αχαΐα καταγράφονται μεγάλες ζημιές στα
κηπευτικά. Ιδιαίτερα στη Βάρδα Ηλείας σχεδόν ολοκληρωτικά καταστράφηκαν οι
πατατοκαλλιέργειες, ενώ προβλήματα υπάρχουν και στα θερμοκήπια. Η ίδια εικόνα
επικρατεί και στην Άρτα, όπου οι αγρότες είδαν την παραγωγή τους να χάνεται
λίγο πριν από τη συγκομιδή, ενώ στη Φθιώτιδα καταγράφονται ζημιές στα
ελαιόδενδρα. 
Τα κοπάδια

Στην Εύβοια, όπως είπε στα «ΝΕΑ» ο νομάρχης κ. Νίκος Παπανδρέου, η καταστροφή
στην κτηνοτροφία είναι σχεδόν ολική. Όπου τα κοπάδια δεν καταστράφηκαν από
έλλειψη τροφών και νερού, καταγράφονται καταπλακώσεις από την υποχώρηση, λόγω
του χιονιού, των ελενίτ που κατά κανόνα χρησιμοποιούνται για το σκέπασμα στις
στάνες. Και στην Εύβοια υπάρχουν ήδη καταγεγραμμένες από το προηγούμενο κύμα
κακοκαιρίας ζημιές στις ελιές, αλλά από το τελευταίο κύμα έχουν «καεί» οι
υπαίθριες καλλιέργειες κηπευτικών σχεδόν ολοκληρωτικά. 
Μεγάλα πλήγματα έχει δεχθεί η κτηνοτροφία και στη Θράκη, η οποία πλήττεται από
την κακοκαιρία τους τελευταίους δύο μήνες. Ήδη, έχουν αρχίσει να υποβάλλονται
αιτήσεις στις αρμόδιες Διευθύνσεις Γεωργίας για την αποζημίωση των
κτηνοτρόφων, αλλά και των αγροτών που έχουν πληγεί.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17237N081</ED>
<ID>
ID:301562

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N08&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>«Η κλάψα των Αθηναίων και ο μπαμπάκας το κράτος»
</H2>
<AUTHOR>ΚΩΣΤΑΣ ΤΣΙΠΗΣ</AUTHOR>

Όλες οι εφημερίδες που διαβάζω, συμπεριλαμβανομένων των «ΝΕΩΝ», κατηγορούν «το
κράτος» για τα προβλήματα που προκάλεσαν τα ασυνήθιστα καιρικά φαινόμενα. «Δεν
έχουμε εκχιονιστικά μηχανήματα», φωνάζουν όλοι και κατηγορούν «το κράτος»,
αλλά ουδείς σκέπτεται πόσο ασύμφορο οικονομικά και υπερβολικό θα ήταν να
υπάρχουν τέτοια μηχανήματα τα οποία θα χρησιμοποιούνταν κάθε 40 χρόνια. Ώστε
το αεροδρόμιο έκλεισε. Ε, λοιπόν, το αεροδρόμιο της Ατλάντα, το αεροδρόμιο με
τη μεγαλύτερη κίνηση στον κόσμο, έκλεισε τις προάλλες για 36 ώρες εξαιτίας 10
πόντων χιονιού και ουδείς κατηγόρησε «το κράτος». Όλοι κατάλαβαν ότι χιονίζει
σπάνια στην Ατλάντα, οπότε δεν υπήρχαν εκχιονιστικά μηχανήματα. 
Όταν, το 1978, έπεσε στη Βοστώνη 1,5 μέτρο χιόνι μέσα σε 24 ώρες,
αποκλειστήκαμε στο Μπρούκλαϊν, ένα πλούσιο προάστιο της Βοστώνης για μία
ΕΒΔΟΜΑΔΑ, και ουδείς κατηγόρησε «το κράτος» παρόλο που χιονίζει κατά μέσο όρο
1,5 μέτρο τον χρόνο, οπότε οι δήμοι όπως το Μπρούκλαϊν έχουν εκχιονιστικά
μηχανήματα αλλά μόνον όσα χρειάζονται ώστε να αντιμετωπίσουν το αναμενόμενο
ποσοστό χιονόπτωσης και όχι φαινόμενα που κάνουν την εμφάνισή τους μία φορά
κάθε 50 χρόνια. 
Το Κέμπριτζ, η εκπαιδευτική πρωτεύουσα των ΗΠΑ, δεν μπαίνει καν στον κόπο να
απομακρύνει το χιόνι γύρω από το ΜΙΤ και το Χάρβαρντ! Οι περισσότεροι
καθηγητές ζουν στα προάστια, λένε, και δεν πληρώνουν φόρους στο Κέμπριτζ,
γιατί λοιπόν να καθαρίζουν τους δρόμους γύρω από τα Πανεπιστήμια;! Δεν έχω
ακούσει ποτέ κάποιον συνάδελφό μου να κατηγορεί «το κράτος», ή να παραπονείται
επειδή, σε 37 χρόνια που γνωρίζω εγώ, το ΜΙΤ έκλεισε μόνο μία φορά λόγω του
χιονιού! 
Όταν το 1978 χιόνισε απροσδόκητα πολύ, ο Μάικ Δουκάκις έβαλε το μπουφάν του,
βγήκε στην τηλεόραση και ζήτησε από όλους τους πολίτες να μείνουν σπίτι, ώστε
να μπορέσουν να καθαρίσουν οι αρχές τους δρόμους με τα υπάρχοντα μηχανήματα,
και οι πολίτες υπάκουσαν! Και έστειλε την Εθνική Φρουρά στον Αυτοκινητόδρομο
128 (περιφερειακός της Βοστώνης) και έσωσε ΧΙΛΙΑΔΕΣ οδηγούς που είχαν
εγκλωβιστεί, και ουδείς κατηγόρησε «το κράτος» επειδή δεν κράτησε ανοιχτό τον
128 (που χρησιμοποιείται από 200.000 αυτοκίνητα κάθε ημέρα). Κάθε λογικά
σκεπτόμενος άνθρωπος συνειδητοποιεί ότι «το κράτος» πρέπει να είναι έτοιμο να
αντιμετωπίσει το αναμενόμενο, αλλά όχι το σπάνιο φαινόμενο, εκτός φυσικά από
τους Αθηναίους και τις εφημερίδες τους! 
Αυτή η παιδαριώδης κλάψα των φίλων μου των Αθηναίων, που περιμένουν τον
μπαμπάκα τους, «το κράτος», να κάνει τα πάντα υπό οιεσδήποτε συνθήκες ενόσω
εκείνοι αισθάνονται ανήμποροι και δεν αναλαμβάνουν καμία ευθύνη για την
ασφάλεια και την ευημερία τους, είναι αξιοθρήνητη. Είναι, λοιπόν, τόσο
κακομαθημένοι που όταν ταλαιπωρούνται από μία χιονοθύελλα, η οποία παρέλυσε
ολόκληρη την Κεντρική Ευρώπη, πρέπει να παραπονούνται και να κατηγορούν
κάποιον, ποιον άλλον παρά «το κράτος»; Κατηγόρησαν το κράτος τους οι Σουηδοί,
οι Γερμανοί, οι Τσέχοι; Κάποιος θα έπρεπε να πει στους υποκριτές αρθρογράφους
ότι, ναι, τα δέντρα που υπερφορτώνονται από χιόνι και πάγο σπάνε και κόβουν
τις ηλεκτρικές γραμμές και οι άνθρωποι μένουν χωρίς ηλεκτρικό για πολλές
ημέρες. Και ότι το νερό, όταν παγώνει, διαστέλλεται και σπάει τους σωλήνες και
η υδροδότηση διακόπτεται. Και κάποιος θα έπρεπε να πει στους παραπονιάρηδες
φίλους μου Αθηναίους ότι αν πρέπει να κατηγορήσουν κάτι, αυτό θα έπρεπε να
είναι οι νόμοι της φύσης: η δύναμη της βαρύτητας και όχι «το κράτος»: το
κράτος υστερεί πράγματι σε πολλά, ΑΛΛΑ ΟΧΙ ΣΕ ΑΥΤΗΝ ΤΗΝ ΠΕΡΙΠΤΩΣΗ! 
Εύχομαι να έχετε όλοι μία καλή χρονιά και να διασκεδάσατε με το χιόνι! 
Ο Κώστας Τσίπης είναι καθηγητής Πυρινικής Φυσικής στο Μ.Ι.Τ.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17237N082</ED>
<ID>
ID:301609

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Εποχή των παγετώνων
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Λίγο ανάποδα να παρακαλέσουμε τον Αϊ-Βασίλη. Ας μη φέρει άλλο χιόνι, δεν το
χρειαζόμαστε. Αρκεί τόσο. Δεν γίνεται να χαίρεται κανείς τον χιονάνθρωπό του,
να απολαμβάνει εικόνες λευκών τοπίων, όταν τα χωριά αποκλείονται και η Εθνική
Οδός κλείνει. Η πατριωτική συνείδηση μας απαγορεύει την ευχαρίστηση. Στην
τηλεόραση η γκρίνια σκέπασε και τα πιο σκεπασμένα από χιόνι τοπία. Οι ρεπόρτερ
αντί να λένε «παγετός», λένε «παγετώνας». Πάγωσε το στόμα τους των έρμων...
παγέτωσε. Δεν τη θέλουμε δα την εποχή των παγετώνων. Είπαμε να μας τύχει κάτι
αλλιώτικο, αλλά όχι κι έτσι. Λες και ήρθε ο αστεροειδής και χτύπησε τη
Μαλακάσα, με το συμπάθιο. Όχι. Δεν φτάσαμε εκεί, τόση αναισθησία δεν έχουμε.
Άσε που πεθυμήσαμε πια τη ρουτίνα. Παρατράβηξε το έκτακτο, ως κατάσταση
ανάγκης ή απλώς αδράνειας. Πού είναι εκείνο το πρωινό ξύπνημα αχάραγο, η
ετοιμασία για το σχολείο; Πόσο καιρό έχει να μας συμβεί κάτι τέτοιο; Είπαμε το
σχολείο, σχολειάκι. Ειλικρινά, μου λείπει. Όπως και η πρωινή εφημερίδα που
έχει δέκα μέρες να φανεί. Στην κορυφή της Πάρνηθας θα μένει ο διανομέας. Κάτι
σαν χειμερία νάρκη μας τυλίγει. Να ξαναδώ γρήγορα δρόμους γεμάτους γιωταχί,
μποτιλιαρίσματα κανονικά, συνηθισμένα, τρεχάλες, προγράμματα αυστηρά. Κι
εκείνη την ψευδαίσθηση στο τέλος της ημέρας, ότι έχεις κινήσει βουνά από την
υπερδραστηριότητα. Κυρίως πεθύμησα να βλέπω τα παιδιά ντυμένα με ρούχα
κανονικά. Αυτό το σούρσιμο όλη τη μέρα στο σπίτι με πιτζάμες, δεν αντέχεται.
Παρακαλώ τον Αϊ-Βασίλη να ξαναφέρει τον πολιτισμό ακέραιο στη ζωή μας. Ο
οποίος ίσως δεν έχει άλλο προορισμό από αυτόν ακριβώς. Να κρατά τα παιδιά απασχολημένα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17237N083</ED>
<ID>
ID:301642

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N08&aa=3</URL></REF>


Article

<CATEGORY>vin04</CATEGORY>

 <H2>Η ΔΕΗ τα ρίχνει στους δήμους γιατί δεν ανοίγουν τους δρόμους
</H2>
Είκοσι χωριά στην Εύβοια και 11 στην Κρήτη παρέμεναν μέχρι χθες το βράδυ χωρίς
ρεύμα, όπως και τουλάχιστον 150 σπίτια στη ΒΑ Αττική. 
Με ανακοίνωσή της η ΔΕΗ υποστηρίζει ότι η ηλεκτροδότηση δεν μπορεί να
αποκατασταθεί γιατί η Τοπική Αυτοδιοίκηση δεν «ανοίγει» τους δρόμους. 
Σε χθεσινή συνέντευξη Τύπου, ο πρόεδρος της ΔΕΗ κ. Δ. Παπούλιας, απαντώντας σε
ερωτήσεις δημοσιογράφων, δήλωσε ότι δεν τίθεται θέμα παραίτησης της διοίκησης
της επιχείρησης, που ακολουθεί το πρόγραμμα αναδιάρθρωσης το οποίο έχει
αποφασισθεί. 
Η επιχείρηση τα τελευταία 4 χρόνια έχει μειώσει τις βλάβες, κατεβάζοντας τον
μέσο όρο σε 4,4% από 8,4%. 
1200 περίπου βλάβες στην ηλεκτροδότηση κατέγραψε το τριήμερο η ΔΕΗ

Πάντως στο τριήμερο οι βλάβες έφθασαν τις 1.205, από τις οποίες οι 380
σημειώθηκαν στη ΒΑ Αττική και οι 825 στις υπόλοιπες περιοχές του νομού. 
Ο διευθύνων σύμβουλος της ΔΕΗ κ. Σ. Νέζης παρουσίασε απολογιστικά στοιχεία της
επιχείρησης, σύμφωνα με τα οποία τα κέρδη της εταιρείας υπερβαίνουν κατά το
2001 την αρχική πρόβλεψη των 60 δισ. δρχ. Σχετικά με τις βλάβες πάντως, η
διοίκηση της ΔΕΗ επικαλείται τη νομοθετική ρύθμιση (για απελευθέρωση της
αγοράς), σύμφωνα με την οποία τα δίκτυα μεταφοράς ρεύματος και τα ΚΥΤ (Κέντρα
Υψηλής Τάσης) ανήκουν και ελέγχονται από τη ΔΕΣΜΗΕ (εταιρεία διαχείρισης του
συστήματος). 
Σημειώνεται ωστόσο ότι οι βλάβες του τριημέρου στις κατοικημένες περιοχές
οφείλονται στη διακοπή ρεύματος για οικιακή κατανάλωση. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17237N091</ED>
<ID>
ID:301563

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N09&aa=1</URL></REF>


Article

<CATEGORY>vin04</CATEGORY>

 <H2>Ρυθμίσεις χρεών και δάνεια θα εξαγγείλει η κυβέρνηση
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Ρυθμίσεις για ληξιπρόθεσμες οφειλές που έχουν οι αγρότες στην ΑΤΕ, καθώς και
επαναχρηματοδότηση δανείων περιλαμβάνονται μεταξύ άλλων σε εισήγηση για δέσμη
μέτρων που πρόκειται να εξαγγείλει η κυβέρνηση προκειμένου να αντιμετωπισθούν
στο σύνολό τους οι ζημιές που υπέστησαν οι παραγωγοί από την κακοκαιρία. 
Χθες, πραγματοποιήθηκε σύσκεψη στο υπουργείο Οικονομίας και Οικονομικών, με τη
συμμετοχή του υπουργού Γεωργίας, του διοικητή και του υποδιοικητή της ΑΤΕ. 
Σύμφωνα με πληροφορίες, αυτές οι ρυθμίσεις προβλέπεται να προηγηθούν, ώστε να
υπάρξει άμεση αντιμετώπιση του προβλήματος που έχει ανακύψει και εφόσον
αντικειμενικά η διαδικασία απογραφής και καταβολής αποζημιώσεων δεν μπορεί να
ολοκληρωθεί μέχρι τα τέλη του μηνός. 
Ένα θέμα που απασχολεί το υπουργείο Οικονομίας και Οικονομικών είναι το ύψος
της δαπάνης για τις αποζημιώσεις, αλλά, όπως παρατηρεί στέλεχος της ΑΤΕ, και η
συμβατότητα των ρυθμίσεων για τις οφειλές ιδιαίτερα και για τη φάση
ιδιωτικοποίησης που διανύει ο συγκεκριμένος όμιλος. 
Σημειώνεται ότι τα συναρμόδια υπουργεία Οικονομίας και Γεωργίας, σε εφαρμογή
εντολής του Πρωθυπουργού, εποπτεύουν την εφαρμογή των σχετικών διαδικασιών
αντιμετώπισης του προβλήματος, δεδομένου ότι εκτός των άλλων διαμορφώνεται ήδη
κλίμα για νέες κινητοποιήσεις αγροτών σε παραγωγικά κέντρα. 
Από πλευρά ΑΤΕ, την επεξεργασία των μέτρων έχει αναλάβει ο αρμόδιος
υποδιοικητής κ. Π. Ζαχαριάδης. 
Τις μεγαλύτερες καταστροφές πάντως έχουν υποστεί κυρίως η Εύβοια, η Αττική, η
Θεσσαλία (Καρδίτσα, Τίρναβος κ.λπ.), η Βοιωτία, η Άρτα, η Αργολίδα και η Κρήτη.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17237N092</ED>
<ID>
ID:301602

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N09&aa=2</URL></REF>


Article

<CATEGORY>vin04</CATEGORY>

 <H2>«Άριστη συνεργασία»
</H2>
Άριστη είναι η συνεργασία ανάμεσα στο Εθνικό Κέντρο Θαλασσίων Ερευνών και στην
ΕΜΥ, σύμφωνα με ανακοίνωση που εκδόθηκε χθες από την Επιστημονική Επιτροπή
Συνεργασίας των δύο φορέων και της Υδρογραφικής Υπηρεσίας του Πολεμικού
Ναυτικού, με αφορμή δημοσιεύματα που έκαναν λόγο για διαφωνίες μεταξύ τους.
Όπως αναφέρεται, μεταξύ άλλων, στην ίδια ανακοίνωση: «Εκτιμάται ότι στο άμεσο
μέλλον, η προσπάθεια συνεργασίας των ερευνητικών ομάδων των τριών υπηρεσιών θα
δώσει μια νέα ώθηση στο μεγάλο θέμα των προβλέψεων των περιβαλλοντικών
συνθηκών στον χώρο της ατμόσφαιρας και της θάλασσας».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17237N093</ED>
<ID>
ID:301636

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N09&aa=3</URL></REF>


Article

<CATEGORY>vin04</CATEGORY>

 <H5>ΜΙΝΙ ΚΑΚΟΚΑΙΡΙΑ ­ ΓΙΑ ΜΙΑ ΜΕΡΑ ­ ΣΕ ΑΤΤΙΚΗ ΕΥΒΟΙΑ
</H5><H2>Κάτι ξέχασε... ο χιονιάς
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Ξανάρχονται τα χιόνια στα ορεινά της Αττικής και στην Εύβοια. «Μίνι» κύμα
κακοκαιρίας βρίσκεται προ των πυλών. Δεν θα έχει όμως ούτε την ένταση ούτε τη
σφοδρότητα του προηγούμενου. Η διάρκειά του θα είναι μόλις 24 ώρες. 
«Το κρύο στην Αθήνα θα είναι έντονο σήμερα και αύριο. Η θερμοκρασία θα πέσει
ένα με δύο βαθμούς», λέει ο μετεωρολόγος κ. Κώστας Λαγουβάρδος. «Οι δρόμοι θα
παραμείνουν "παγοδρόμια" και οι αντιολισθητικές αλυσίδες θα είναι απαραίτητες
σε αρκετές περιοχές, κυρίως των βόρειων προαστίων. Τα χιόνια μάλλον θα
αργήσουν να λιώσουν. Στα ορεινά του νομού θα σημειωθούν χιονοπτώσεις»,
συμπληρώνει. 
Η κυκλοφορία της ατμόσφαιρας πάνω από το Αιγαίο είναι αυτή που προκαλεί αυτή
τη φορά την κακοκαιρία, σύμφωνα με τους μετεωρολόγους. «Δημιουργείται ένα
βόρειο ρεύμα που θα προκαλέσει χιονοπτώσεις και πτώση της θερμοκρασίας. Όχι
όμως παντού», εξηγεί ο κ. Λαγουβάρδος. 
Συγκεκριμένα για σήμερα στην Ανατολική Θεσσαλία, στην Ανατολική Στερεά, στην
Εύβοια, στην Ανατολική Πελοπόννησο, στις Κυκλάδες και στη Βόρεια Κρήτη
προβλέπονται τοπικές νεφώσεις με ασθενείς, πρόσκαιρες χιονοπτώσεις ή
χιονόνερο. Μέχρι αργά το βράδυ τα φαινόμενα θα περιοριστούν στη Βόρεια Κρήτη
και τη νύχτα θα σταματήσουν. Στην υπόλοιπη χώρα ο καιρός θα είναι γενικά
αίθριος. Η θερμοκρασία θα κυμανθεί στα βόρεια από -7 έως 5 βαθμούς, στα δυτικά
από -5 έως 12 και στις υπόλοιπες περιοχές από -3 έως 8 βαθμούς Κελσίου. 
Αύριο Πέμπτη στα ανατολικά και νότια προβλέπονται τοπικές νεφώσεις. Στην
υπόλοιπη χώρα θα είναι γενικά αίθριος. Η θερμοκρασία θα ανέβει λίγο κυρίως στο
Ιόνιο και στα ηπειρωτικά, αλλά τη νύχτα και νωρίς το πρωί στα ηπειρωτικά θα
σημειωθεί ισχυρός παγετός. 
Από την Παρασκευή ο καιρός θα βελτιωθεί. «Το Σαββατοκύριακο ο καιρός θα είναι
αίθριος. Η θερμοκρασία θα ανέβει και θα επικρατεί ηλιοφάνεια. Θα είναι ένα
Σαββατοκύριακο τελείως διαφορετικό από το προηγούμενο», συμπληρώνει ο μετεωρολόγος.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17237N101</ED>
<ID>
ID:301557

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N10&aa=1</URL></REF>


Article

<CATEGORY>vin04</CATEGORY>

 <H2>7.500 κλήσεις στο ΕΚΑΒ για κακώσεις και κατάγματα
</H2>
Σε αγώνα δρόμου για να προλάβουν να ανταποκριθούν στις χιλιάδες κλήσεις που
δέχθηκαν χθες για τη μεταφορά τραυματιών στα εφημερεύοντα νοσοκομεία
επιδόθηκαν οι άνθρωποι του ΕΚΑΒ. Μέχρι τις έξι χθες το απόγευμα 4.800 κάτοικοι
της Αττικής είχαν τηλεφωνήσει στο ΕΚΑΒ για βοήθεια, κυρίως γιατί είχαν
γλιστρήσει και πέσει στα παγωμένα πεζοδρόμια. Όπως εκτιμούσαν στο Κέντρο μέχρι
τα μεσάνυχτα που οι δρόμοι ξαναπάγωσαν, τα τηλεφωνήματα για βοήθεια θα
ξεπερνούσαν τις 7.500. 
Περισσότεροι από τους μισούς που απευθύνονταν στο Εθνικό Κέντρο Άμεσης
Βοήθειας ζητούσαν πληροφορίες για τα εφημερεύοντα νοσοκομεία, επειδή είχαν
χτυπήσει πόδια, χέρια, πλευρά ή το κεφάλι τους. Με ασθενοφόρα είχαν
διακομισθεί στα νοσοκομεία έως τις έξι το απόγευμα 700 περιστατικά, εκ των
οποίων τα 260 ήταν ορθοπεδικά, όπως είπε στα «ΝΕΑ» ο συνυπεύθυνος του Ελέγχου
Κίνησης Ασθενοφόρων κ.Γ. Φλώρος. 
Ένας από τους εκατοντάδες κάτοίκους της Αττικής που κατέληξαν χθες στα
ορθοπεδικά ιατρεία των εφημερευόντων νοσοκομείων

Τα εξωτερικά ιατρεία των νοσοκομείων ΚΑΤ, Ευαγγελισμού, Σισμανόγλειου και
Γενικού Κρατικού Νικαίας είχαν αποκλεισθεί από νωρίς το πρωί από τους
εκατοντάδες τραυματίες του πάγου. Επικρατούσε εκνευρισμός, αφού λόγω ακριβώς
των πολλών περιστατικών ήταν δύσκολο να εξυπηρετηθούν όλοι γρήγορα. Ο πόνος
έφερνε ανυπομονησία και εκείνη με τη σειρά της φωνές και διαμαρτυρίες. Όπως
είπε ο κ. Φλώρος, ανάλογη εικόνα είχε δημιουργηθεί και το Σαββατοκύριακο όταν
και πάλι είχε σημειωθεί ρεκόρ κλήσεων για βοήθεια, κυρίως για ορθοπεδικά
περιστατικά, αλλά το γεγονός ότι οι περισσότεροι βγήκαν χθες από τα σπίτια
τους για να επιστρέψουν στις δουλειές τους ή για να κάνουν τα ψώνια τους είχε
ως αποτέλεσμα και πάλι να γίνουν πολλά ατυχήματα από πτώσεις λόγω του πάγου.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17237N102</ED>
<ID>
ID:301597

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N10&aa=2</URL></REF>


Article

<CATEGORY>vin04</CATEGORY>

 <H5>ΕΥΒΟΙΑ
</H5><H2>Έριξαν με ελικόπτερο και κινητά!
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

Ακόμη και κινητά τηλέφωνα έριξαν μαζί με τα φάρμακα και τα είδη πρώτης ανάγκης
σε έξι χωριά της κεντρικής Εύβοιας τα σωστικά συνεργεία, προκειμένου να
μπορέσουν να επικοινωνήσουν με τους αποκλεισμένους κατοίκους, που επί πέντε
ημέρες παραμένουν χωρίς ηλεκτρικό, χωρίς νερό, χωρίς τηλέφωνο. Είναι τέτοια η
κατάσταση, που για να προσεγγίσουν από αέρος δύο χωριά τα συνεργεία χρειάστηκε
να κινηθούν βάσει των συντεταγμένων, αφού δεν μπορούσαν να τα ξεχωρίσουν μέσα
στο χιόνι! 
«Δεν ξέρουμε τι θα αντιμετωπίσουμε όταν ανοίξουν οι δρόμοι και μπορέσουμε να
φθάσουμε στα χωριά. Αυτό που ελπίζουμε είναι πως δεν θα υπάρχουν θύματα
ανάμεσα στους αποκλεισμένους...», είπε στα «ΝΕΑ» ο νομάρχης Ευβοίας κ. Νίκος
Παπανδρέου. Συνολικά, 20 χωριά στην Εύβοια παραμένουν χωρίς ηλεκτρικό ρεύμα,
αλλά τα μεγάλα προβλήματα εντοπίζονται στα χωριά Μετόχι, Στρόμπωνες, Γλυφάδα,
Μαρκάτες, Λάμαρη και Παγώντα. 
Με ελικόπτερα ερρίφθησαν τροφές και εφόδια στους αποκλεισμένους κατοίκους
ορεινών χωριών της Κρήτης και της Εύβοιας

«Η επικοινωνία με τους κατοίκους, που οι περισσότεροι είναι ηλικιωμένοι, είναι
εξαιρετικά δύσκολη και όχι καθημερινή, αφού και τα κινητά τηλέφωνα πλέον έχουν
"μείνει" από μπαταρίες και χρησιμοποιούνται με φειδώ», λέει ο κ. Παπανδρέου. Η
νομαρχία επικοινώνησε με τον αγροτικό γιατρό στους Στρόμπωνες, ο οποίος
ενημέρωσε πως υπήρχε άμεση ανάγκη για φάρμακα κυρίως για κάποιους
καρδιοπαθείς. Έτσι, οργανώθηκε επιχείρηση με το ελικόπτερο της αστυνομίας
προκειμένου να φτάσουν τα φάρμακα στο χωριό, μαζί με είδη πρώτης ανάγκης.
Ανάμεσα στα εφόδια που ερρίφθησαν από αέρος στα χωριά Γλυφάδα και Λάμαρη ήταν
και δύο κινητά τηλέφωνα, που, όπως είπε ο κ. Παπανδρέου, είχαν φορτισθεί εκ
των προτέρων στη νομαρχία ώστε να μπορούν να επικοινωνούν και να μαθαίνουν τις
άμεσες ανάγκες. «Με τη Γλυφάδα και τη Λάμαρη δεν είχαμε καμία επικοινωνία επί
τρεις ημέρες», λέει ο κ. Παπανδρέου.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17237N103</ED>
<ID>
ID:301634

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N10&aa=3</URL></REF>


Article

<CATEGORY>vin04</CATEGORY>

 <H5>ΣΚΛΗΡΗ ΓΛΩΣΣΑ ΣΗΜΙΤΗ ΠΟΥ ΑΡΧΙΖΕΙ ΣΗΜΕΡΑ ΤΙΣ ΕΠΑΦΕΣ ΤΟΥ ΣΤΙΣ ΗΠΑ
</H5><H2>«Δεν θα αποδεχθούμε πιέσεις»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Με αυστηρή γλώσσα απάντησε χθες, πριν αναχωρήσει για επίσημη επίσκεψη στις
ΗΠΑ, ο Πρωθυπουργός Κ. Σημίτης, αναφερόμενος στις πιέσεις που ασκούν οι ΗΠΑ
στην Ελλάδα για το ζήτημα της τρομοκρατίας. "Έχουν παρέλθει από πολύ καιρό οι
καιροί εκείνοι που ο πρωθυπουργός της Ελλάδας πήγαινε σε κάποιες χώρες για να
του συστήσουν κάποια πολιτική. Δεν υπάρχει αυτό" δήλωσε ο κ. Σημίτης. Και
πρόσθεσε: "Πιστεύω ότι στις Ηνωμένες Πολιτείες της Αμερικής γνωρίζουν πως δεν
πρόκειται να αποδεχθούμε πιέσεις". 
Ο κ. Σημίτης υπογράμμισε ακόμη, απαντώντας σε ερώτηση για την προβοκατόρικη
εκπομπή του CBS, ότι "υπάρχουν και στις ΗΠΑ κύκλοι, συμφέροντα, τα οποία
θέλουν να θέτουν κάποια προβλήματα, γιατί νομίζουν πως έτσι εξυπηρετούν τους
σκοπούς τους. Είμαστε συνηθισμένοι. Έχουμε τις απαντήσεις μας. Έχουμε πολύ
πειστικές απαντήσεις για όλα. Έχουμε την πολιτική μας. Έχουμε μια πολιτική, η
οποία μας έχει αναδείξει ως πρωτεργάτες ειρήνης και σταθερότητας στην περιοχή.
Και γι' αυτό δεν έχουμε να αισθανθούμε κανένα άγχος". 
Για την τρομοκρατία 
Πάντως η ελληνική πλευρά σύστηνε κατά την άφιξη της στη Νέα Υόρκη «ψυχραιμία
και αυτοσυγκράτηση», προσθέτοντας ότι «πηγαίνουμε στις συνομιλίες για να
ακούσουμε απόψεις και να εκφράσουμε επιχειρήματα». Κατά τις ίδιες πηγές «η
ελληνική κυβέρνηση έχει απάντηση για όλα τα θέματα και δεν αισθάνεται
απολογούμενη για τίποτα». 
Το ζήτημα της διεθνούς τρομοκρατίας, αναμένεται να κυριαρχήσει στις συνομιλίες
Μπους - Σημίτη, ενώ η ουσία της συζήτησης για τη 17Ν αναμένεται να
"παραπεμφθεί" στην κατ' ιδίαν συνάντηση του Πρωθυπουργού με τον Αμερικανό
υπουργό Εξωτερικών Κόλιν Πάουελ, όπου θα τεθούν επίσης και τα θέματα των
Βαλκανίων και της ευρύτερης περιοχής. 
Η αμερικανική πλευρά έχει ενημερώσει την Αθήνα πως κυρίαρχο θέμα μεταξύ των
δύο ηγετών θα είναι επίσης ο "αντιαμερικανισμός" που κατά την Ουάσιγκτον
κυριαρχεί στην Ελλάδα και δημιουργεί προσκόμματα στην ανάπτυξη των διμερών
σχέσεων. Επ΄ αυτού οι Αμερικανοί επικαλούνται τη στάση της ελληνικής κοινής
γνώμης για τον πόλεμο στο Αφγανιστάν, την προσωπικότητα του Μπιν Λάντεν, αλλά
και ­ παλαιότερα ­ τον πόλεμο του Κοσόβου. Υποστηρίζουν ακόμη ότι τα ελληνικά
μέσα ενημέρωσης είναι επίσης εχθρικά διακείμενα και, άρα, θα ζητήσουν να
πληροφορηθούν τι προτίθεται να κάνει η κυβέρνηση για να "πέσουν οι τόνοι του
αντιαμερικανισμού". 
Ο ευρωστρατός 
Για πρώτη φορά, επίσης, η Ουάσιγκτον θα έχει τη δυνατότητα να ενημερωθεί
απευθείας από τις ελληνικές θέσεις για την υπόθεση του ευρωστρατού, η οποία
πήρε μια αποφασιστική στροφή με τη Σύνοδο Κορυφής της Ευρωπαϊκής Ένωσης στο
Λάακεν. Οι ΗΠΑ στήριξαν ενεργά την εξωθεσμική παρέμβαση της Βρετανίας, η οποία
συνέταξε... κοινοτικό κείμενο σε συνεργασία με την Άγκυρα. Η ελληνική
αντιπροσωπεία θα τονίσει, κυρίως, πως το ζήτημα δεν μπορεί να λυθεί εκτός
πλαισίων της Ένωσης κι ότι η ισπανική προεδρία, η οποία μάλιστα χθες είχε τις
πρώτες της διαβουλεύσεις με τους Τούρκους για το θέμα, θα μπορούσε να φέρει το
θέμα και πάλι στις ορθές του διαστάσεις. 
Στη συνάντηση με τον υπουργό Άμυνας κ. Ράμσφελντ είναι κοινό μυστικό πως η
Ουάσιγκτον θα θέσει το ζήτημα των συγκεκριμένων συμβολαίων που "χτυπά" από το
εξοπλιστικό πρόγραμμα. Σε αυτά την πρώτη θέση, τουλάχιστον από άποψη χρονική,
έχει η προμήθεια των αρμάτων. Όμως οι ΗΠΑ "χτυπιούνται" γι' αυτό με τους
Άγγλους, τους Γερμανούς και τους Γάλλους. Και, στην Αθήνα, κοινή είναι η
πεποίθηση πως θα προτιμηθεί Ευρωπαίος προμηθευτής. 
Ο Πρωθυπουργός στη Νέα Υόρκη, όπου έφθασε πριν από την Ουάσιγκτον, θα
συναντηθεί με τον γ.γ. του ΟΗΕ Κόφι Ανάν με τον οποίο θα συζητήσει τις
τελευταίες εξελίξεις στο Κυπριακό, ενώ θα επισκεφθεί τον τόπο της τραγωδίας
των Δίδυμων Πύργων, και θα έχει κατ΄ ιδίαν συνάντηση με τον Αρχιεπίσκοπο
Δημήτριο, τον οποίο και θα επαινέσει για τη συμπαράσταση που έδειξε στους
χτυπημένους από την τρομοκρατία Νεοϋορκέζους, αλλά και θα απευθυνθεί στους
Έλληνες ομογενείς. Στην Ουάσιγκτον, εξάλλου, ο Πρωθυπουργός, θα συναντηθεί με
τον αντιπρόεδρο κ. Τσένεϊ και πέραν των άλλων επισήμων συναντήσεων, θα έχει
και συζήτηση-ενημέρωση εφ΄ όλης της ύλης με κορυφαίους Αμερικανούς δημοσιογράφους.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17237N112</ED>
<ID>
ID:301598

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N11&aa=2</URL></REF>


Article

<CATEGORY>vin04</CATEGORY>

 <H2>Ξαφνική στήριξη από Καραμανλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Στήριξη για τα εθνικά θέματα ­ με ξαφνική παρέμβασή του στη Βουλή ­ προσέφερε
χθες το βράδυ ο αρχηγός της Ν.Δ. Κώστας Καραμανλής στον Πρωθυπουργό Κώστα
Σημίτη, εν όψει των κρίσιμων σημερινών συνομιλιών στις ΗΠΑ. Και τόνισε ότι δεν
πρέπει να υποκύψει ο Πρωθυπουργός σε καμία πίεση που μπορεί να του ασκηθεί
στην Ουάσιγκτον, δίνοντας ξεκάθαρες λύσεις. 
Με αφορμή τη συζήτηση νομοσχεδίου για τα οργανωτικά ζητήματα του υπουργείου
Εθνικής Άμυνας, ο κ. Καραμανλής ­ σε μια κίνηση που πρώτη φορά έκανε με τόση
έμφαση από τότε που εκλέχτηκε αρχηγός της Ν.Δ. ­ έκανε λόγο για πιέσεις και
απειλές, κυρίως από την Τουρκία. Αλλά και για την έλλειψη οποιοδήποτε
περιθωρίου για παραχωρήσεις. 
Ήταν τόσο ισχυρό το μήνυμα συμπαράστασης στον Πρωθυπουργό ­ ειδικά για το
ταξίδι του στις ΗΠΑ ­ από τον κ. Καραμανλή χθες τη Βουλή που αμέσως μετά ο
υπουργός Εθνικής Άμυνας Γιάννος Παπαντωνίου παίρνοντας το λόγο εξέφρασε την
ιδιαίτερη ικανοποίησή του για τη στάση αυτή. «Όλη η εθνική αντιπροσωπεία
στηρίζει τον Κώστα Σημίτη στη μεγάλη του προσπάθεια. Πρέπει να πάει καλά ο
Πρωθυπουργός», τόνισε, εκδηλώνοντας παράλληλα την έντονη ανησυχία του και για
την εξέλιξη στα Ελληνοτουρκικά αλλά και για τις διαφαινόμενες πιέσεις που θα
ασκηθούν στην Ελλάδα και στο χώρο των Βαλκανίων. 
Νωρίτερα, στη συζήτηση του νομοσχεδίου, ο εισηγητής της Ν.Δ. Πάνος Καμμένος
κατηγόρησε τον πρώην υπουργό Εθνικής Άμυνας Άκη Τσοχατζόπουλο, υποστηρίζοντας
ότι «δόθηκε όχι με αξιοκρατικές διαδικασίες, σε ένα 24ωρο ­ την παραμονή της
αποχώρησής του από το υπουργείο Εθνικής Άμυνας ­, έργο που αφορά στον
ηλεκτρονικό πόλεμο, ύψους 28 δισεκατομμυρίων, αντί 18 που αρχικώς προεβλέπετο,
σε εταιρείες συμφερόντων των κ.κ. Κόκκαλη και Λιακουνάκου».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17237N113</ED>
<ID>
ID:301635

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N11&aa=3</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Οι ευκαιρίες για την Ελλάδα
</H2>
<AUTHOR>Γ. Ε. ΣΕΚΕΡΗΣ</AUTHOR>

Ο Πρωθυπουργός συναντάται αύριο με έναν ενισχυμένο λόγω 11ης Σεπτεμβρίου
Αμερικανό Πρόεδρο, του οποίου κορυφαία πλέον προτεραιότητα είναι η
καταπολέμηση της τρομοκρατίας. Και ο οποίος υπό το αντιτρομοκρατικό αυτό
πρίσμα προσεγγίζει κατά τεκμήριον και τα ιδιαίτερου ελληνικού ενδιαφέροντος
θέματα ­ τόσο τα βαλκανικά όσο και τα υπό ευρεία έννοια ελληνοτουρκικά. Με
αμφίπλευρες επιπτώσεις στα συμφέροντά μας. 
Και ως προς μεν τον βορείως των συνόρων μας χώρο, η πρόθεση των ΗΠΑ να
περιορίσουν τη στρατιωτική τους παρουσία ­ και πιθανώς και τη γεωπολιτική τους
εγρήγορση ­ από τη μια επιτείνει τον κίνδυνο περαιτέρω περιφερειακής
αποσταθεροποίησης, από την άλλη όμως προσφέρει παράθυρο ευκαιρίας για να
αναλάβουμε ευρύτερο σταθεροποιητικό ρόλο, μεταξύ άλλων, με τη μερική
αντικατάσταση των αποσυρόμενων Αμερικανών. Και να συνεισφέρουμε έτσι εμμέσως ­
και εθνικά επωφελώς ­ και στην αντιτρομοκρατική εκστρατεία του Προέδρου Μπους.
Ενώ αμφισημία χαρακτηρίζει και την επίδραση της συγκυρίας στις σχέσεις μας με
την Τουρκία. Καθώς η Ουάσιγκτον υπολογίζει στη συνεργασία της Άγκυρας για την
υλοποίηση των μεσανατολικών της σχεδιασμών και όχι μόνο ­ και κατ' ανάγκην
επιδεικνύει μεγαλύτερη κατανόηση για τις τουρκικές θέσεις. Απευχόμενη όμως
συνάμα μια κλιμάκωση μεταξύ Ελλάδας και Τουρκίας που θα δυσχέραινε την
αξιοποίηση αμφότερων των συμμάχων της αυτών, αποσπώντας συγχρόνως την προσοχή
της από τον πόλεμο κατά της τρομοκρατίας. 
Η ελληνική ηγεσία καλείται επομένως να αξιοποιήσει τα συν και να αντιμετωπίσει
τα πλην του νέου διεθνούς περιβάλλοντος, προκειμένου να εξασφαλίσει τη
σύμπραξη της υπερδύναμης, αφενός για τη διεύρυνση του βαλκανικού μας ρόλου
και, αφετέρου, για την εξεύρεση αποδεκτής λύσης του Κυπριακού ­ αλλά και για
την αποτροπή ελληνοτουρκικής κρίσης σε περίπτωση κοινοτικής ένταξης της
Λευκωσίας χωρίς τέτοια λύση. Μιας κρίσης που, σημειωτέον, εμπεριστατωμένη
ανάλυση στο έγκυρο συντηρητικό αμερικανικό περιοδικό «Δη Νάσιοναλ Ίντερεστ»
θεωρεί «προδιαγεγραμμένη» και οδηγούσα «στην προσάρτηση της Βόρειας Κύπρου,
στη μόνιμη διαίρεση της νήσου... και σε ενδεχόμενη στρατιωτική αντιπαράθεση
των δύο ΝΑΤΟϊκών μελών» ­ εκτός κι αν εκδηλωθεί έγκαιρη αμερικανική
διαμεσολάβηση. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17237N114</ED>
<ID>
ID:301661

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N11&aa=4</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΕΞΩΤΕΡΙΚΩΝ ΔΙΑΒΕΒΑΙΩΝΕΙ ΠΩΣ Η ΣΥΝΕΡΓΑΣΙΑ ΜΕ ΤΙΣ ΑΜΕΡΙΚΑΝΙΚΕΣ ΑΡΧΕΣ
ΓΙΑ ΤΟ ΘΕΜΑ ΤΗΣ ΤΡΟΜΟΚΡΑΤΙΑΣ ΕΙΝΑΙ ΚΑΛΥΤΕΡΗ ΑΠΟ ΠΟΤΕ
</H5><H2>ΓΙΩΡΓΟΣ ΠΑΠΑΝΔΡΕΟΥ
</H2><H2>Αποτυχημένοι πρώην, πίσω από τις επιθέσεις
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΣΤΗΝ «ψυχολογική προκατάληψη» διαφόρων... πρώην, που είτε δεν είχαν
αποτελέσματα κατά τη θητεία τους είτε δεν έμειναν ικανοποιημένοι από τη
συνεργασία τους με την Ελλάδα, αποδίδει ο Γιώργος Παπανδρέου την εκπομπή του
CBS για την τρομοκρατία στην Ελλάδα. Διαβεβαιώνει ότι η συνεργασία με τους
Αμερικανούς για το θέμα αυτό είναι καλύτερη από ποτέ, γεγονός που έχουν
δηλώσει δημοσίως οι αρμόδιοι Αμερικανοί αξιωματούχοι, όπως ο ίδιος ο υπουργός
Εξωτερικών Κόλιν Πάουελ. Ο υπουργός Εξωτερικών, λίγο πριν αναχωρήσει με τον κ.
Σημίτη για τις Ηνωμένες Πολιτείες, αναφέρει ότι το θέμα της τρομοκρατίας τόσο
με τη διεθνή του διάσταση όσο και την εγχώρια (17Ν) θα συζητηθεί με τους
Αμερικανούς. Αλλά, λέει, «πρέπει να απενοχοποιήσουμε τη συζήτηση που κάνουμε
με την Αμερική και να κατανοήσουμε ότι μιλάμε σε μια ισότιμη βάση». Ο κ.
Παπανδρέου εκθέτει, τέλος, και τις ελληνικές θέσεις για την υπόθεση του
ευρωστρατού, όπως αυτές θα εκτεθούν στον Αμερικανό πρόεδρο.

ΕΡ. Στην εκπομπή-πρόκληση του CBS ο πρόεδρος της ελληνικής Βουλής
παρουσιάζεται συμπαθών της 17Ν, η ελληνική κυβέρνηση κατηγορείται ότι δεν
κάνει τίποτα, αν δεν υποθάλπει κιόλας την τρομοκρατία, ενώ από δική σας
συνέντευξη δεν μπήκε ούτε καν μία φράση. Με όλα αυτά να δημιουργούν
ερωτηματικά για τους Ολυμπιακούς Αγώνες του 2004. Τι γίνεται; Υπάρχει κάποιο
πρόβλημα στη συνεργασία με τους Αμερικανούς; Γιατί υπάρχουν αυτές οι οχλήσεις; 
ΑΠ. Μπορώ να πω ότι η συνεργασία μας με τους Αμερικανούς είναι ίσως σήμερα
καλύτερη από ποτέ άλλοτε στα θέματα αυτά. Αυτό δεν είναι εκτίμηση δική μου,
είναι δημόσιες δηλώσεις των ίδιων των Αμερικανών, των ιθυνόντων ­ και πρόσφατα
βεβαίως του ίδιου του κ. Πάουελ. 
Άρα εγώ, ως υπουργός Εξωτερικών, πρέπει κατ' αρχήν να αξιολογήσω την επίσημη
στάση και τις επίσημες συζητήσεις και την επίσημη συνεργασία που έχουμε με τις
αρχές της Αμερικής, η οποία είναι και καλή και ουσιαστική και αναγνωρίζεται
και από τις δύο πλευρές. Και ισότιμη. 
ΕΡ. Καλή, ή απλώς καλύτερη; Γιατί εν ενεργεία αξιωματούχοι των ΗΠΑ, αρμόδιοι
γι' αυτά, λένε ότι βεβαίως είναι καλύτερη από το παρελθόν, αλλά δεν είναι στο
επίπεδο στο οποίο θα θέλαμε. 
ΑΠ. Υπάρχουν δύο διαφορετικά θέματα. Ένα είναι η στενή πολιτική συνεργασία ­
και σε τεχνικό επίπεδο βεβαίως ­ που είναι πολύ καλή. Και η άλλη είναι η
συζήτηση, η οποία όμως είναι σε τελείως άλλο επίπεδο, πάνω στο εάν μπορεί να
βελτιωθεί η λειτουργία της Αντιτρομοκρατικής Υπηρεσίας. Αλλά νομίζω πως όλοι
μας στο ίδιο καζάνι βράζουμε. 
Και μάλιστα μετά τα γεγονότα της 11ης Σεπτεμβρίου βλέπουμε ότι το θέμα της
τρομοκρατίας είναι ένα πολύπλοκο ζήτημα, όταν υπάρχουν πάντα εστίες που
εκτρέφουν κάπου στον κόσμο τέτοιου είδους λογικές. 
Από εκεί και πέρα, στο παρελθόν και από διάφορα κέντρα, από διάφορους
ενδιαφερόμενους ή μη στην Αμερική, έχουν βγει εκπομπές όπως αυτή του CBS, οι
οποίες ούτε λίγο ούτε πολύ υπονοούν, αν δεν το λένε και ευθέως, ότι η Ελλάδα
είναι μια χώρα που υποθάλπει συνειδητά τρομοκράτες. 
Αυτό είναι ένα όχι απλώς έωλο αλλά απαράδεκτο επιχείρημα. Είμαστε μια
δημοκρατική χώρα. Ποτέ δεν υπήρξε τέτοια λογική, ούτε δεχόμαστε να
εγκαλούμαστε ή να απολογούμαστε για κάτι τέτοια. 
ΕΡ. Μπορείτε να γίνετε λίγο πιο σαφής σ' αυτά τα διάφορα κέντρα; Εννοείτε
αμερικανικές υπηρεσίες, οικονομικά συμφέροντα; 
ΑΠ. Εγώ δεν θεωρώ ότι αυτή τη στιγμή μιλάμε για κάτι το σκοτεινό και μυστήριο.
Έχουμε διάφορους ανθρώπους, οι οποίοι έχουν κατά τη διάρκεια της ζωής τους μια
εμπλοκή στο θέμα της Ελλάδας, σε κάποιες περιόδους όπου δεν είχαν σοβαρά
αποτελέσματα ή δεν είχαν ίσως την απαραίτητη συνεργασία που θεωρούσαν ότι
έπρεπε να υπάρχει. Ή υπήρχε ένα κλίμα τελείως διαφορετικό στη σχέση μας με τις
ΗΠΑ για άλλους λόγους. Όχι για το θέμα της τρομοκρατίας. Για άλλους λόγους,
σημαντικούς, αλλά συγκυριακούς της εποχής. 
Αυτό, βεβαίως, έχει δημιουργήσει μια ψυχολογική τους προκατάληψη απέναντι στη
χώρα μας, την οποία αυτή τη στιγμή προσπαθούν να τεκμηριώσουν με τελείως
αδύναμα επιχειρήματα και χωρίς κανένα στοιχείο. Γι' αυτό, νομίζω, ότι η
απόδειξη είναι η κραυγαλέα αντίθεση μεταξύ των δηλώσεων των ιθυνόντων και των
δηλώσεων κάποιων ιδιωτών, άσχετα αν κάποια στιγμή πέρασαν από τις υπηρεσίες. 
Όμως, αυτό που νομίζω ότι έχει κατανοήσει πλήρως η αμερικανική διοίκηση, είναι
ότι η Ελλάδα είναι μια χώρα όχι μόνο δημοκρατική αλλά η οποία έχει η ίδια ως
προτεραιότητα την εξάρθρωση της τρομοκρατίας. 
Άρα, είναι τελείως διαφορετικό να συζητάς με μια χώρα ισότιμα, να σέβεσαι τους
θεσμούς της και να λες «ωραία, για να δούμε πώς θα αντιμετωπίσουμε καλύτερα το
πρόβλημα. Εμείς έχουμε μια άποψη, εσείς μπορεί να έχετε μια άλλη, εν πάση
περιπτώσει θα συνεργαστούμε πάνω σ' αυτό. Αλλά έχουμε έναν κοινό στόχο». 
Αφετηριακά είναι διαφορετικό αυτό. Είναι άλλη βάση συνεργασίας από τη βάση που
κάποιοι θέτουν, όπως είναι ίσως αυτοί που μίλησαν στο CBS, ότι εδώ μιλάμε για
μια χώρα παρία, η οποία εκτρέφει την τρομοκρατία ή την αφήνει ή την καλύπτει ή
δεν ξέρω τι άλλο. 
Αυτά ήταν και θέματα τα οποία είχα την ευκαιρία να τα πω και στη συνέντευξή
μου στο CBS. Φαίνεται όμως ότι δεν βρέθηκε καμία φράση που να τους ικανοποιεί
για να βάλουν ως επίσημη θέση της ελληνικής κυβέρνησης, κάτι το οποίο θεωρώ
απαράδεκτο για ένα μέσο ενημέρωσης αυτού του κύρους στην Αμερική, και βεβαίως
σαφώς υποβαθμίζει την αξία αυτής της εκπομπής διότι θα ήταν πολύ χρήσιμο να
ακουστεί και η επίσημη ελληνική θέση ακόμα και για λόγους αντικειμενικότητας
και για λόγους δεοντολογίας. 
ΕΡ. Παρ' όλα αυτά, εσείς πιστεύετε ότι το θέμα της 17 Νοέμβρη θα τεθεί σε
κάποιο επίπεδο κατά την επίσκεψη του Πρωθυπουργού στις ΗΠΑ; 
ΑΠ. Όταν λέμε θα τεθεί, είναι σαν να είναι ένα θέμα το οποίο δεν έχει ποτέ
τεθεί ή στο οποίο δεν συνεργαζόμαστε. 
Θα έλεγα το εξής: Ότι εμείς αυτή τη στιγμή έχουμε μια στενή συνεργασία με την
Αμερική, όχι μόνο για την 17 Νοέμβρη αλλά στο όλο θέμα της αντιμετώπισης της
τρομοκρατίας και διμερώς και πολυμερώς μέσα από την Ευρωπαϊκή Ένωση ή από το
ΝΑΤΟ ή από άλλους Διεθνείς Οργανισμούς στους οποίους συμμετέχουμε. 
Άρα, το θέμα της τρομοκρατίας εν γένει θα συζητηθεί. Η συνεργασία μας για την
αντιμετώπιση της εγχώριας τρομοκρατίας επίσης θα συζητηθεί. Αλλά θα συζητηθεί
με ποια έννοια; Με τη θετική διάσταση ότι γίνονται προσπάθειες και αν υπάρχουν
κάποια θέματα στα οποία μπορούμε να ενδυναμώσουμε αυτή τη συνεργασία, μακάρι.
Αλλά νομίζω ότι είναι λογικό σε έναν τομέα στον οποίον συνεργαζόμαστε πια πολύ
στενά, να έχουμε τακτικές αξιολογήσεις σε ένα πολιτικό επίπεδο, το οποίο είναι
τελείως όμως διαφορετικό. 
Δηλαδή, πρέπει να απενοχοποιήσουμε τη συζήτηση που κάνουμε με την Αμερική και
να κατανοήσουμε ότι μιλάμε σε μια ισότιμη βάση. 
Το ότι εμείς, αυτή τη στιγμή, μπορεί να μην έχουμε ύστερα από κάποια χρόνια
βρει τους ενόχους γι' αυτό το θέμα, πρώτα εμάς απασχολεί, δική μας είναι η
προτεραιότητα, δικός μας είναι ο στόχος. 
<H3>ΕΥΡΩΣΤΡΑΤΟΣ
</H3><H3>Βέτο όταν δεν λαμβάνονται υπόψη τα συμφέροντά μας
</H3>
ΕΡ. Να περάσω σε ένα άλλο θέμα της ατζέντας. Το ζήτημα του ευρωστρατού. Είχαμε
καμία ένδειξη για το πού το πάει η ισπανική προεδρία ή πού το πάνε οι εταίροι,
διότι βεβαίως θα συζητηθεί με τον Πρόεδρο Μπους ή με τον κ. Πάουελ, αλλά οι
Αμερικανοί δεν είναι άμεσος παίκτης σε αυτή την ιστορία. 
Κατ' αρχήν έχουμε κάνει ένα σημαντικό βήμα. Η Ευρώπη έχει αποφασίσει να
προσχωρήσει στη δημιουργία ευρωπαϊκής ασφάλειας. Μιλάμε για έναν ευρωστρατό, ο
οποίος ουσιαστικά θα μετέχει σε κάποιες επιχειρήσεις κυρίως ανθρωπιστικής και
ειρηνευτικής φύσης σε τρίτες χώρες. Αλλά σε ό,τι αφορά μια σύγκρουση πάνω σε
θέματα συνόρων ή μία επιθετική απόφαση της Ευρώπης απέναντι στην Τουρκία,
νομίζω ότι δεν είναι μέσα στα πλαίσια των αποστολών που έχει αυτός ο στρατός. 
ΕΡ. Η Άγκυρα, όμως, θέλει αυτό να το διασφαλίσει. 
ΑΠ. Η Άγκυρα, μέσα από τις διαβουλεύσεις που έκανε, ουσιαστικά έθεσε τρία
ζητήματα, τα οποία δεν είχαν τεθεί. Το ένα ήταν η πλήρης συμμετοχή της στη
λήψη αποφάσεων όπου τελικά υιοθέτησε την ευρωπαϊκή θέση. 
Τα δύο άλλα θέματα που έθεσε θα έλεγα ότι είναι κατ' αρχην εχέγγυα μη επίθεσης
εναντίον της, καθώς και το ζήτημα της διευθέτησης διαφορών. Ότι δηλαδή πρέπει
με κάποιο τρόπο να διευθετούμε διαφορές μέσα σ' αυτή τη συνεργασία. 
Τυχαίνει έτσι κι αλλιώς αυτά τα δύο θέματα να είναι πολύ ψηλά στην ατζέντα της
Ελλάδας την τελευταία 20ετία. 
Οπότε είπαμε στους Ευρωπαίους, ότι πρώτοι εμείς είμαστε έτοιμοι να συζητήσουμε
τέτοιου είδους θέματα, αλλά με σοβαρότητα και πρόθεση να τα βάλουμε σε μια
βάση ευρωπαϊκή, όχι περιπτωσιολογική όπως τίθενται στο χαρτί της Άγκυρας. 
Όμως πάντα πρέπει οι αποφάσεις να λαμβάνουν υπόψη σοβαρά τα συμφέροντα της
χώρας μας και τις αρχές πάνω στις οποίες θεωρούμε όλα τα Βαλκάνια, όλη η
περιοχή μας εδώ πέρα και η Ευρώπη πρέπει να υιοθετήσει μια καλή γειτονία. 
Στο μέτρο που έχει λειτουργήσει έτσι η Ευρώπη, σ' αυτό το μέτρο έχει πετύχει.
Στο μέτρο που δεν έχει λειτουργήσει, έχει να αντιμετωπίσει το ελληνικό βέτο
και θα το αντιμετωπίζει. 
ΕΡ. Πάμε με μια αντιπρόταση για να διαπραγματευτούμε με τους Αμερικανούς. 
ΑΠ. Θα έχουμε την ευκαιρία να εξηγήσουμε τη θέση μας, και είναι πολύ σημαντικό
να συμβάλλει και η Αμερική στη διαμόρφωση θετικού κλίματος. 
Και θέλω εδώ με την ευκαιρία να τονίσω ότι είμαστε ισχυροί και ασφαλείς και
μπορούμε να συζητούμε για διμερή και διεθνή θέματα με τους συμμάχους μας, όπως
οι ΗΠΑ. Με τις ΗΠΑ υπάρχει προσέγγιση απόψεων σε πολλά θέματα διεθνούς
ενδιαφέροντος, αλλά και σε κάποια άλλα σχετικά διαφοροποιημένη αντίληψη. Το
σημαντικό είναι ότι μπορούμε να συζητούμε σε ισότιμη βάση, καθαρά και
εποικοδομητικά, όπως και να μπορούν να καταλαβαίνουν τις ευαισθησίες μας.
Επειδή υπήρξε όλη αυτή η συζήτηση στα ΜΜΕ περί συνόρων και αμφισβήτησης
συνόρων από τους Αμερικανούς, θέλω να πω ότι δεν υπάρχει κανενός τέτοιου
είδους θέμα. Τα σύνορά μας είναι εγγυημένα και η κυβέρνηση μπορεί να εγγυηθεί
την ασφάλεια των συνόρων. Πρέπει ως λαός να αισθανόμαστε ασφαλείς. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17237N121</ED>
<ID>
ID:301558

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N12&aa=1</URL></REF>


Article

<CATEGORY>vin04</CATEGORY>

 <H2>Ό,τι και να τους λες, η θέση τους για το ζήτημα της τρομοκρατίας είναι δεδομένη
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Το ρεπορτάζ του CBS για την 17Ν δεν ήταν το πρώτο, αλλά δυστυχώς ούτε και το
τελευταίο. Στην Αθήνα επρόκειτο να έρθει και το NBC για το ίδιο θέμα. Σύμφωνα
με καλά ενημερωμένες πηγές, η κατεύθυνση της έρευνας δεν ήταν πολύ διαφορετική
από όσα έχουμε δει έως τώρα με τη γνωστή επωδό: «Αυτή είναι η χώρα που θα
φιλοξενήσει τους Ολυμπιακούς του 2004». Έχει προηγηθεί το βρετανικό BBC, ενώ
στους ίδιους τόνους κινείται και το CNN. 
Έχει η Ελλάδα πρόβλημα εικόνας; Σαφώς. Στελέχη της κυβέρνησης, που έχουν
παραχωρήσει συνεντεύξεις ή ανεπίσημη ενημέρωση στους παραγωγούς διαφορετικών
αμερικανικών καναλιών, επισημαίνουν ότι «τα πρόσωπα αλλάζουν, αλλά οι
ερωτήσεις είναι ίδιες». «Γιατί αφέθηκε ελεύθερος ο τάδε; Γιατί ο δείνα
τιμωρήθηκε με τρεις μήνες και όχι με πέντε χρόνια φυλακή;». Το πρώτο
συμπέρασμα είναι ότι οι ξένοι δημοσιογράφοι που έρχονται στην Αθήνα αντλούν
την πληροφόρησή τους από τις ίδιες πηγές. Το δεύτερο συμπέρασμα είναι πως
«ό,τι και να τους λες, η θέση τους για το ζήτημα της τρομοκρατίας είναι
δεδομένη». Οι ίδιες κυβερνητικές πηγές παραδέχονται επίσης ότι «τα τελευταία
χρόνια, οι Αμερικανοί έχουν αλλάξει την ατζέντα των ελληνοαμερικανικών
σχέσεων. Στο παρελθόν βασικά θέματα ήταν η Τουρκία και το Κυπριακό. Τώρα, το
ζήτημα αιχμής δεν είναι εξωτερικό, αλλά εσωτερικό: η τρομοκρατία». Πρόκειται
για ένα θέμα το οποίο φέρνει σε δύσκολη θέση την Ελλάδα, αφού είναι
μονοσήμαντο. Η Αθήνα καλείται ουσιαστικά να εξηγήσει γιατί δεν υπάρχουν
αποτελέσματα ­ δηλαδή συλλήψεις. «Είναι ένα γήπεδο που δεν μας ευνοεί. Το μόνο
που μπορούμε να διεκδικήσουμε είναι περισσότερο χρόνο». 
Η τρομοκρατία έγινε το υπ' αριθμόν ένα θέμα των ελληνοαμερικανικών σχέσεων το
1999. Αφορμή ήταν η επίσκεψη Κλίντον. Ο τότε πλανητάρχης ήθελε διακαώς να
φωτογραφηθεί στον Παρθενώνα ­ εν μέρει και γιατί η σύζυγός του Χίλαρι θα
κατέβαινε υποψήφια γερουσιαστής στη Νέα Υόρκη και ενδιαφερόταν για
ελληνοαμερικανικούς ψήφους. Όλα έβαιναν καλώς και ο τότε πρέσβης Νίκολας
Μπερνς έβλεπε την επίσκεψη ως ευκαιρία για «να γυρίσει η σελίδα» του ελληνικού
αντιαμερικανισμού. Προφανώς είχε υπολογίσει χωρίς τους ανώνυμους «Αμερικανούς
αξιωματούχους» που δήλωσαν στην εφημερίδα «Washington Post» περίπου ότι το
ΠΑΣΟΚ καλύπτει τους τρομοκράτες. 
Από εκεί και πέρα, η επίσκεψη πήρε την κατηφόρα, καθώς το ζήτημα της ασφάλειας
επισκίασε τα πάντα. Αθήνα και Ουάσιγκτον ενεπλάκησαν σε διαπραγματεύσεις για
το από πού θα περάσουν οι διαδηλώσεις και πόσο θα πλησιάσουν οι πολίτες τον
πρόεδρο ­ ο οποίος κινδύνευε από τους ασύλληπτους τρομοκράτες της 17Ν.
Αμερικανοί διπλωμάτες είχαν μετά να λένε, όχι χωρίς πικρία, ότι η μόνη εικόνα
από το πέρασμα του Κλίντον στην Αθήνα ήταν οι φωτιές στην Ομόνοια. 
Το 2000 ήταν χειρότερο. Όπως σε κάθε έτος προεδρικών εκλογών στις ΗΠΑ, η
γραφειοκρατία είχε τον πρώτο λόγο. Παραζαλισμένη από αλλεπάλληλες εκθέσεις για
την τρομοκρατία, που περίπου εξομοίωναν την Ελλάδα με το Πακιστάν, η κυβέρνηση
είχε αρχίσει να συνειδητοποιεί τους κινδύνους που είχε ο συσχετισμός με το
2004. Και τότε δολοφονήθηκε από τη 17Ν ο Βρετανός στρατιωτικός ακόλουθος
Στίβεν Σόντερς. Έχοντας πλέον να αντιμετωπίσει Λονδίνο και Ουάσιγκτον μαζί, η
Αθήνα άλλαξε τακτική. Σιωπηρά αλλά ουσιαστικά, το υπουργείο Δημόσιας Τάξης
άρχισε να συνεργάζεται με αμερικανικές και βρετανικές υπηρεσίες. Η έρευνα ήταν
πλέον κοινή. 
Η πολιτική αυτή είχε κατευναστικά αποτελέσματα. Οι δημόσιες δηλώσεις και οι
εκθέσεις εξέλειψαν. Παραμονές της επίσκεψης Σημίτη στην Ουάσιγκτον, στο Μέγαρο
Μαξίμου πίστευαν ότι «δεν υπάρχει πρόβλημα με την τρομοκρατία. Η συνεργασία με
τους Αμερικανούς είναι πολύ καλή και οι υπηρεσίες τους είναι συνυπεύθυνες για
τις έρευνες». Είναι όμως έτσι; Οι Αμερικανοί έχουν συγκεκριμένες ιδέες ­
κυρίως προς την κατεύθυνση συλλήψεων ­ τις οποίες η Αθήνα δεν συμμερίζεται. Το
περιθώριο χρόνου που εξασφάλισε η πολιτική της αντιτρομοκρατικής συνεργασίας
φαίνεται ότι τελειώνει. Η Αθήνα αρέσκεται στο να χρεώνει τις ακραίες
αντιλήψεις για δήθεν συγκάλυψη της 17Ν από το ΠΑΣΟΚ σε πρώην διπλωμάτες ή
στελέχη των μυστικών υπηρεσιών ­ δηλαδή σε συνταξιούχους ­ με τη δικαιολογία
ότι κουβαλούν προσωπικές πίκρες και οργή από το παρελθόν. Δεν είναι όμως
βέβαιο ότι τα πράγματα είναι ακριβώς έτσι. Πρώην και εν ενεργεία στελέχη των
ΗΠΑ έχουν μάλλον ταυτόσημες αντιλήψεις. Απλώς οι πρώτοι είναι ελεύθεροι να
κάνουν δηλώσεις.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17237N132</ED>
<ID>
ID:301599

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N13&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Είναι μόνον η αρχή...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Τα φώτα της δημοσιότητας φώτισαν μία μόνον πλευρά της υπόθεσης της εκπομπής
του αμερικανικού τηλεοπτικού δικτύου CBS, αυτήν που αφορά στις γνωστές
κατηγορίες ορισμένων Αμερικανών αξιωματούχων, πως δήθεν «η Ελλάδα και ο
πολιτικός της κόσμος γνωρίζουν και συγκαλύπτουν τη 17Ν». Γιατί, μία «άλλη
πλευρά» είναι όσα είπε ­ και απεκρύβησαν ή παραποιήθηκαν ­ ο πρόεδρος της
Βουλής Απόστολος Κακλαμάνης στο CBS.

Αλήθεια, πού «έπαιξε» η αποκαλυπτική ­ περί τρομοκρατίας ­ συνέντευξη του
προέδρου; Και πού ακούσθηκαν οι απόψεις του ότι, π.χ. «σκοπός μας μπορεί να
είναι να πληγεί η τρομοκρατία», αλλά «όχι να γίνουν οι δικές μας υπηρεσίες
υποκατάστημα των αμερικανικών υπηρεσιών» ή ότι δεν μπορεί να χρησιμοποιείται ο
«μπαμπούλας» της τρομοκρατίας για να τρομοκρατούνται λαοί και έθνη;

Το ζήτημα είναι πολύ σοβαρότερο απ' ό,τι αρχικώς φάνηκε. Αν η πίεση στον
εκλεγμένο από τη Βουλή πρόεδρό της είναι τόσο μεγάλη ­ αντίστοιχη άλλων φημών
και πιέσεων παράλληλων «υπηρεσιών» προς τον Πρόεδρο της Δημοκρατίας πριν από
χρόνια ότι «δήθεν πεθαίνει σε έξι μήνες από καρκίνο» ­, αντιλαμβάνεται κάθε
πολίτης, που διαθέτει τον «μέσο νου», τι γίνεται με όλους εκείνους που
κατέχουν μικρότερα ή κανένα αξίωμα στην ελληνική κοινωνία.

Εύλογο ερώτημα; Ποιος θα είναι ο επόμενος στόχος ενός σχεδίου που ξετυλίγεται
πλέον ως χιονοστιβάδα...
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17237N133</ED>
<ID>
ID:301637

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N13&aa=3</URL></REF>


Article

<CATEGORY>vin04</CATEGORY>

 <H5>ΣΚΛΗΡΟΙ ΧΑΡΑΚΤΗΡΙΣΜΟΙ ΑΚΗ ΚΑΤΑ ΤΗΣ ΠΟΛΙΤΙΚΗΣ ΛΑΛΙΩΤΗ
</H5><H2>«Απεταξάμην» το ροκ
</H2>
Με σκληρούς χαρακτηρισμούς απέταξε χθες την πολιτική τού «σκληρού ροκ» ο
Άκης Τσοχατζόπουλος, διαμηνύοντας προς πάσα κατεύθυνση ­ στην πρώτη του
τηλεοπτική συνέντευξη μετά το συνέδριο του ΠΑΣΟΚ ­ πως δεν τον ενδιαφέρει αν
το κυβερνών κόμμα θα κερδίσει τις επόμενες εκλογές. 
ΘΕΣΣΑΛΟΝΙΚΗ.

Γραφείο Βόρειας Ελλάδας 
Τα πράγματα είναι πολύ σοβαρά για να το ρίξουμε στ' αστεία, φαίνεται να λέει
ο Άκης Τσοχατζόπουλος (σε παλαιότερη συνάντησή τους) στον Κώστα Λαλιώτη

Ο υπουργός Ανάπτυξης φρόντισε χθες το βράδυ να πάρει σαφείς αποστάσεις από την
πολιτική που ακολουθεί ο γραμματέας της Κ.Ε. του ΠΑΣΟΚ, αφήνοντας μάλιστα να
εννοηθεί πως πρόκειται για μία προσωπική στρατηγική τού Κώστα Λαλιώτη, η οποία
δεν έχει αποφασισθεί συνολικά από τα όργανα του Κινήματος. 
Όχι αστεία 
«Τα πράγματα είναι πολύ σοβαρά για να το ρίξουμε στα αστεία. Αν πιστεύουμε ότι
μπορούμε να αντικαταστήσουμε την πολιτική με τον χορό, τότε ξεφεύγουμε από την
πραγματικότητα, αν δεν την υποτιμάμε ή την αγνοούμε», είπε χαρακτηριστικά ο κ.
Τσοχατζόπουλος, μιλώντας στη νέα εκπομπή της ΕΤ3 «Απέναντι». Διαχώρισε, δε, τη
θέση του λέγοντας: «Εμένα δεν με ενδιαφέρει να χορεύω, με ενδιαφέρει να
συζητώ, για να καταλήξω σε αποτελέσματα για το περιεχόμενο των πολιτικών
επιλογών με τις οποίες θα προχωρήσουμε». Έντονη όμως υπήρξε η αντίδραση του
υπουργού και στην παρατήρηση πως «το σκληρό ροκ» φαίνεται να αποτελεί
στρατηγική επιλογή του ΠΑΣΟΚ: «Δεν υπάρχει καμία τέτοια επιλογή. Εκείνο που
υπάρχει είναι η ιστορική ευθύνη του ΠΑΣΟΚ να καταθέσει ολοκληρωμένες λύσεις
στα θέματα που απασχολούν τον πολίτη, να δώσει διέξοδο που θα δημιουργήσει
ελπίδα και προοπτική». 
Για τις εκλογές 
Αίσθηση προκάλεσε στην ίδια συνέντευξη και η αναφορά τού κ. Τσοχατζόπουλου
στις επόμενες εθνικές εκλογές. «Δεν με ενδιαφέρει αν το ΠΑΣΟΚ θα κερδίσει τις
επόμενες εκλογές. Εκείνο που με ενδιαφέρει είναι το αν θα κατορθώσουμε να
ανταποκριθούμε στις απαιτήσεις της επόμενης τριετίας», είπε, αποφεύγοντας
συγχρόνως να σχολιάσει τα διάφορα σενάρια για τον χρόνο των επόμενων εκλογών. 
Όταν ρωτήθηκε για το αν η δεύτερη παρέμβασή του στο συνέδριο του Οκτωβρίου
υπήρξε προϊόν εισηγήσεων, ο κ. Τσοχατζόπουλος απάντησε ενοχλημένος πως στην
προσωπική του πολιτική ιστορία δεν έχουν γίνει γνωστές περιπτώσεις κατά τις
οποίες του υπεδείχθη τι πρέπει να κάνει. Ενώ καλούμενος να εκτιμήσει εάν βγήκε
χαμένος από τη στάση που ακολούθησε στη διάρκεια του συνεδρίου, σχολίασε:
«Είναι θέμα υποκειμενικών εκτιμήσεων. Πάντως, δεν νομίζω ότι έχασα από αυτό.
Σημασία δεν έχει να χάνεις ή να κερδίζεις, σημασία έχει να παίρνεις θέση». 
Κλίντον και Μπους 
Ο υπουργός Ανάπτυξης διέγνωσε σημαντικές διαφορές ανάμεσα στην πολιτική του
προέδρου Μπους απέναντι στην Ευρώπη και σε εκείνη του προκατόχου του καθώς,
όπως είπε, «ενώ η πολιτική Κλίντον είχε ως στόχο την ειλικρινή συνεργασία με
τις χώρες της Ε.Ε., η πολιτική της νέας ρεπουμπλικανικής κυβέρνησης αποβλέπει
στον αποκλειστικό ρόλο των ΗΠΑ και επιλεκτικά κάποιων συμμάχων τους, όπως η
Βρετανία, οι οποίοι είναι ανενδοίαστα έτοιμοι να συμμορφωθούν με τις επιλογές
τους». 
Τέλος, σε ό,τι αφορά τις σχέσεις του με τον διάδοχό του στο υπουργείο Εθνικής
Άμυνας Γιάννο Παπαντωνίου παρατήρησε πως «είναι νωρίς να μιλήσουμε για
αλλαγές» και πρόσθεσε ότι «αν υπάρξουν, δεν μπορεί να έχουν προσωπικό
χαρακτήρα. Θα τις συζητήσουμε στο ΚΥΣΕΑ και στα υπόλοιπα αρμόδια κυβερνητικά όργανα».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17237N141</ED>
<ID>
ID:301559

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N14&aa=1</URL></REF>


Article

<CATEGORY>vin04</CATEGORY>

 <H5>ΔΙΑΛΟΓΟΣ
</H5><H2>Η Αργεντινή δεν είναι μακριά
</H2>
<AUTHOR>ΚΩΣΤΑΣ ΚΑΠΠΟΣ</AUTHOR>

Η εργατική τάξη και ο εργαζόμενος λαός της Αργεντινής ξεσηκώθηκε με το σύνθημα
«πεινάμε» ενάντια στο Διεθνές Νομισματικό Ταμείο (ΔΝΤ), στο πάγωμα και τη
μείωση των μισθών και ημερομισθίων, ενάντια στις ιδιωτικοποιήσεις, ενάντια στη
σύνδεση του πέσος με το δολάριο. Η κήρυξη του στρατιωτικού νόμου και η χρήση
των όπλων δεν στάθηκε ικανή να κάμψει τον αγωνιζόμενο λαό. Το αποτέλεσμα ήταν
δεκάδες νεκροί, εκατοντάδες τραυματίες, και πολλές συλλήψεις. 
Τα γεγονότα αυτά δεν είναι κάτι το μοναδικό και τα μηνύματά τους έχουν πολλούς
αποδέκτες. 
Κατ' αρχήν δεν είναι σωστό ότι η υπερχρέωση της Αργεντινής έφερε αυτές τις
εξελίξεις κι αυτό γιατί το Δημόσιο Χρέος της Αργεντινής είναι 211 τρισ.
δολάρια με ΑΕΠ 285 τρισ. δολάρια, δηλαδή 74%, ενώ στην Ελλάδα το αντίστοιχο
νούμερο είναι 100%. 
Δεύτερον: η σύνδεση του πέσος με το δολάριο είναι κάτι ανάλογο με τη
σύνδεση-ένταξη της δραχμής στο ευρώ. 
Τρίτον: τα γεγονότα αυτά επιβεβαιώνουν το σύνθημα των διαδηλωτών ενάντια στην
παγκοσμιοποίηση: «Κλείστε το ΔΝΤ, τη σχολή δολοφόνων». 
Τέταρτον: οι συνταγές του ΔΝΤ, το πάγωμα των μισθών, οι ιδιωτικοποιήσεις, η
«άγια» αγορά όχι μόνο δεν μπορούν να λύσουν τα προβλήματα της οικονομίας, όσες
πλουτοπαραγωγικές πηγές και αν διαθέτει μια χώρα, αντίθετα τα οξύνουν. 
Πέμπτον: οι μάζες, παρά την καταπίεση, την τρομοκρατία, τη βία, κατέβηκαν
στους δρόμους, προκαλώντας επαναστατική κατάσταση που σημαίνει ότι οι «κάτω»
δεν θέλαν να κυβερνώνται όπως πριν και οι «πάνω» δεν μπορούσαν να κυβερνούν
όπως πριν. Αυτό επιβεβαιώνει τη μαρξιστική θέση ότι στον καπιταλισμό οι
επαναστατικές κρίσεις είναι νομοτελειακό φαινόμενο μιας και υπάρχει η
καταπίεση, η εκμετάλλευση, οι κοινωνικές αντιθέσεις. 
Τέλος, πρέπει να δούμε γιατί η επαναστατική κατάσταση δεν μετατράπηκε σε
επανάσταση. Ο μαρξισμός διδάσκει και η πείρα έχει επιβεβαιώσει ότι χρειάζεται
φορέας, κόμμα που να έχει επαναστατικές θέσεις, και να είναι ικανό να
οργανώσει και να καθοδηγήσει τις μάζες ώστε να ανατρέψουν τους κυβερνώντες και
να εγκαθιδρύσουν λαϊκή εξουσία που θα συντρίψει τον παλιό κρατικό μηχανισμό
και θα οικοδομήσει νέο που θα εξασφαλίσει το πέρασμα της εξουσίας στα χέρια
της εργατικής τάξης, του λαού. 
Κατά συνέπεια η μαρξιστική θεωρία για την επανάσταση επιβεβαιώνεται και απ' τα
γεγονότα της Αργεντινής, και οι κομμουνιστές έχουν χρέος να διδάσκονται απ'
αυτά τα γεγονότα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17237N142</ED>
<ID>
ID:301600

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N14&aa=2</URL></REF>


Article

<CATEGORY>vin07</CATEGORY>

 <H5>ΑΦΓΑΝΙΣΤΑΝ: ΧΙΛΙΑΔΕΣ ΑΝΘΡΩΠΟΙ ΛΙΜΟΚΤΟΝΟΥΝ ΣΤΑ ΟΡΕΙΝΑ ΤΗΣ ΧΩΡΑΣ
</H5><H2>Ζουν τρώγοντας χορτάρι
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το Μποναβάς, το λιγότερο απομονωμένο από τα χωριά στην περιφέρεια Αμπντούλα
Γκαν του Αφγανιστάν, στην οποία ζουν 10.000 άνθρωποι, λιμοκτονεί. 
Ψωμί από χορτάρι. Η μοναδική τροφή για τα παιδιά του χωριού Μποναβάς, στην
περιοχή Αμπντούλα Γκαν του Αφγανιστάν

Πολιορκημένο από τους Ταλιμπάν και έπειτα από χρόνια ξηρασίας, οι άνθρωποι
στην ορεινή αυτή περιοχή τρώγουν ψωμί φτιαγμένο από χορτάρι με απειροελάχιστες
ποσότητες κριθαριού. Όταν το μητρικό γάλα στερεύει, τα βρέφη τρέφονται κι αυτά
με χυλό από χορτάρι. Και οι ηλικιωμένοι που δεν έχουν δόντια να μασήσουν
τρώγουν κι αυτοί χορτάρι, χτυπημένο στο γουδί μέχρι να γίνει σκόνη. Πολλοί
έχουν πεθάνει. Ακόμη περισσότεροι είναι άρρωστοι. 
Σχεδόν όλοι υποφέρουν από διάρροια κι έναν επίμονο βήχα. Πολλοί είναι τόσο
εξασθενημένοι, ώστε δεν μπορούν να σταθούν στα πόδια τους. Άλλοι δεν μπορούν
να βγουν από το σπίτι τους. Οι κοιλιές μερικών παιδιών είναι πρησμένες. Όταν ο
πόνος γίνεται αφόρητος, οι μητέρες τους δένουν κουρέλια γύρω από το στομάχι
τους για να τα ανακουφίσουν. Ένας άνδρας ήταν τόσο πολύ εξαντλημένος, ώστε δεν
μπορούσε να κινηθεί. Την περασμένη εβδομάδα τυφλώθηκε. «Περιμένουμε να
πεθάνουμε. Αν δεν έρθουν τρόφιμα, αν η κατάσταση δεν αλλάξει, θα τρώμε αυτή
την τροφή μέχρι να πεθάνουμε», λέει ο Γαλάμ Ράζα, ένας 42χρονος που δεν
σταματάει να βήχει, έχει πόνους στο στομάχι και τα έντερά του αιμορραγούν.
Οικογένειες που βρίσκονται ακόμα μακρύτερα από το Μποναβάς, ημέρες μακρύτερα
με το γαϊδούρι, βρίσκονται σε ακόμη χειρότερη κατάσταση. Εργαζόμενοι
οργανώσεων αρωγής και κάτοικοι του Μποναβάς που είχαν πάει εκεί περιγράφουν
ανθρώπους που δεν έχουν καν κριθάρι για να ανακατέψουν με το χορτάρι, το οποίο
τρώγουν από το χώμα. Ανθρώπους με στομάχια σκληρά σαν πέτρα από την πείνα.
Ανθρώπους που πέθαναν μπροστά στα μάτια τους. «Αν δεν πάρουμε βοήθεια μέσα σ'
ένα μήνα, θα γίνουμε σαν αυτούς», λέει ο Νταγούντ, ο διοικητής του Μποναβάς. Η
ειρωνεία είναι πως στο Ζάρι υπάρχουν αποθηκευμένοι χιλιάδες σάκοι σιτάλευρου,
τους οποίους έστειλε το Παγκόσμιο Επισιτιστικό Πρόγραμμα του ΟΗΕ, αλλά το
Αμπντούλα Γκαν απέχει 4,5 ώρες με το γαϊδούρι και οι ανθρωπιστικές οργανώσεις
δεν έχουν ενημερωθεί για να οργανώσουν τη διανομή, με αποτέλεσμα το αλεύρι να
κινδυνεύει να καταστραφεί από τις βροχές και τα χιόνια. 
Το Αμπντούλα Γκαν είναι μια περιοχή όπου κατοικούν Χαζάροι, οι οποίοι είναι
σιίτες και αντίπαλοι των σουνιτών Ταλιμπάν, που το πολιορκούσαν σε όλη τη
διάρκεια του πολέμου, αρνούμενοι να επιτρέψουν να περάσει βοήθεια. Στο
Μποναβάς ζουν τώρα σχεδόν οι μισές από τις 650 οικογένειες που ζούσαν κάποτε
και πολλά από τα σπίτια του, κτισμένα από λάσπη και άχυρα, είναι άδεια. Η
Φατίμα κάθεται έξω από το δικό της και βράζει χορτάρι για να το μαλακώσει.
Μετά το ανακατεύει με μια φούχτα αλεύρι από κριθάρι και φτιάχνει ένα μικρό
πιτάκι για να το ψήσει σαν ψωμί. Η οικογένειά της τρώει έτσι πάνω από έναν
χρόνο. Δύο από τα μικρά παιδιά της πέθαναν. «Δεν έχουμε τίποτε άλλο. Ούτε λάδι
ούτε ρύζι ούτε αλεύρι ούτε τσάι», λέει ο σύζυγός της, ο Μιρ Χοσίν, ο οποίος
είναι αγρότης. Πριν από έναν μήνα έβρεξε και χιόνισε για μία εβδομάδα και ο
Χοσίν όργωσε. «Αν μπορέσουμε να πάρουμε σπόρους, θα φυτρώσουν. Αν όχι, θα
πεθάνουμε», λέει. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17237N151</ED>
<ID>
ID:301518

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N15&aa=1</URL></REF>


Article

<CATEGORY>vin07</CATEGORY>

 <H2>Παραδόθηκε ο αμείλικτος μουλάς
</H2>
Ο περιβόητος υπουργός Δικαιοσύνης των Ταλιμπάν είναι μεταξύ των τριών πρώην
υπουργών του Αφγανιστάν που παραδόθηκαν χθες στις νέες αρχές της χώρας.
Πρόκειται για τον μονόφθαλμο μουλά Νουρουντίν Τουραμπί, ο οποίος φρόντιζε να
εφαρμόζονται με το μαστίγιο και κατά γράμμα οι απαγορεύσεις που είχαν
επιβληθεί στις γυναίκες και η απαίτηση να έχουν όλοι οι άνδρες γένια.
Εκπρόσωπος του κυβερνήτη της Κανταχάρ δήλωσε ότι όσοι παραδίδονται θα
απελευθερωθούν με γενική αμνηστία, εκτός από όσους κατηγορούνται για
συγκεκριμένα εγκλήματα. Χθες ανακοινώθηκε επίσης πως συνελήφθη από τις νέες
αφγανικές αρχές και παραδόθηκε στους Αμερικανούς ο επικεφαλής των υπηρεσιών
πληροφοριών των Ταλιμπάν, ο Αμπντούλ Χαγί Μοτμέν. Όσο για τον Οσάμα Μπιν
Λάντεν και τον μουλά Ομάρ, ο Αφγανός υπουργός Εξωτερικών Αμπντάλα Αμπντάλα,
αλλά και ο πρόεδρος του Πακιστάν Μουσάραφ, δήλωσαν χθες πως πιστεύουν ότι
κρύβονται ακόμη στο Αφγανιστάν.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17237N152</ED>
<ID>
ID:301571

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N15&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ο Τρίτος Δρόμος είναι η μόνη λύση
</H2>
Έχει γίνει κοινός τόπος σε πολλά μέσα μαζικής ενημέρωσης να λέγεται με μεγάλη
έμφαση ότι ο Τρίτος Δρόμος είναι μια άκρως στομφώδης φράση, κενή περιεχομένου,
που στερείται ουσίας, και ότι το κόμμα των Νέων Εργατικών έχει πέρα ως πέρα
χάσει την επαφή του με τις σοσιαλδημοκρατικές ρίζες του και έχει εγκαταλείψει
τις παραδοσιακές αριστερές αξίες του και τους αγώνες για αναδιανομή και μια
δικαιότερη κοινωνία. 
Πιστεύω όμως ότι όλες αυτές οι αντιδράσεις οφείλονται σε μια θεμελιώδη
παρανόηση του τι ακριβώς αφορά ο Τρίτος Δρόμος και τι ακριβώς αντιπροσωπεύει
το κόμμα των Νέων Εργατικών. 
Οι πολιτικές μελέτες που έχουν γίνει σε αυτήν τη χώρα και αλλού φανερώνουν ότι
οι ιδεολογικές αλλαγές που έγιναν στα σοσιαλδημοκρατικά κόμματα - στη Βρετανία
αυτού του είδους η αλλαγή φαίνεται από τη μετατροπή των παλαιών Εργατικών σε
Νέους Εργατικούς - έπαιξαν κρίσιμο ρόλο στην προσέλκυση μεγάλων κατηγοριών
ψηφοφόρων προς τα κόμματα αυτά. 
Αλλά τα κεντροαριστερά κόμματα θα πρέπει να συνεχίσουν να σκέπτονται κατά
παρόμοιο στρατηγικό τρόπο, ενώ ταυτόχρονα θα πρέπει να βελτιώνουν συνεχώς τις
ιδέες και πολιτικές τους. Στην πλειονότητά τους οι ψηφοφόροι στις δυτικές
δημοκρατίες σήμερα δεν «ανήκουν» πλέον μονίμως σε κανένα απολύτως κόμμα - δεν
έχουν ξεκάθαρη και διαρκή δέσμευση προς κάποιο κόμμα, όποιο και να είναι αυτό. 
Η νέα σοσιαλδημοκρατία επιθυμεί να διατηρήσει τις βασικές αξίες τής
παραδοσιακής Αριστεράς - όπως είναι η πεποίθηση σε μία κοινωνία όπου δεν
χωρούν οι αποκλεισμοί, η δέσμευση για την καταπολέμηση της ανισότητας και την
προστασία των αδυνάτων - αλλά πιστεύει επίσης ότι πολλές παραδοσιακές
πολιτικές δεν είναι πλέον παραγωγικές. 
Η νέα σοσιαλδημοκρατία, ο Τρίτος Δρόμος, επικεντρώνεται στις συνθήκες που
είναι απαραίτητο να επιτευχθούν προκειμένου να υπάρξει και εκλογική επιτυχία
του κόμματος των Νέων Εργατικών που εκφράζει αυτήν την πολιτική. Αυτό δεν
σημαίνει ότι οι Νέοι Εργατικοί απορρίπτουν τον ιδεαλισμό. Σημαίνει ότι
ασχολούνται με τις αληθινές ανησυχίες και τα απτά προβλήματα των ψηφοφόρων,
αντί να επιδιώκουν μια αναποτελεσματική και δογματική «ιδεολογική καθαρότητα». 
Γι' αυτούς τους λόγους πιστεύω ότι ο Τρίτος Δρόμος παραμένει η μόνη μας λύση. 
Ο Tony Giddens είναι διευθυντής του London School of Economics και συγγραφέας.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17237N153</ED>
<ID>
ID:301638

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N15&aa=3</URL></REF>


Article

<CATEGORY>vin07</CATEGORY>

 <H5>ΟΙ ΕΙΔΙΚΟΙ ΠΙΣΤΕΥΟΥΝ ΟΤΙ ΙΣΩΣ ΥΠΕΡΕΒΑΛΑΝ ΓΙΑ ΤΙΣ ΣΥΝΕΠΕΙΕΣ ΤΟΥ ΔΥΣΤΥΧΗΜΑΤΟΣ
</H5><H2>Ο μύθος του Τσερνόμπιλ
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Παρουσιάζεται ως η χειρότερη καταστροφή που ο άνθρωπος έχει προκαλέσει με
δικές του πράξεις, παραλείψεις ή λάθη, σε όλη τη διάρκεια της ιστορίας. 
Η καταστροφή. Παιδιά παίζουν έξω από τις κατοικίες όπου μεταφέρθηκαν οι
οικογένειές τους έπειτα από την έκρηξη του Τσερνόμπιλ

Ως μία καταστροφή που είχε θύματα δεκάδες χιλιάδες ανθρώπους, έκανε δεκάδες
εκατομμύρια να αρρωστήσουν, και η οποία θα πλήττει πολλές γενιές ακόμα.
Δεκαπέντε χρόνια μετά, οι ειδικοί λένε ότι ίσως και να υπερέβαλαν για τις
συνέπειες που προκάλεσε το Τσερνόμπιλ. 
Εδώ και χρόνια, φωτογραφικές εκθέσεις των εκατομμυρίων θυμάτων της πυρηνικής
καταστροφής που προκάλεσε η έκρηξη του Τσερνόμπιλ, κάνουν τον γύρο του κόσμου
προκειμένου να συγκεντρωθούν χρήματα για τα θύματα και να αφυπνισθεί η
συνείδηση του κόσμου σχετικά με την τραγωδία. 
Τώρα, όμως, μια αναφορά από τον Οργανισμό Ηνωμένων Εθνών για τις συνέπειες που
είχε η πυρηνική καταστροφή του Τσερνόμπιλ, η οποία δημοσιεύεται δεκαπέντε
χρόνια μετά την καταστροφή, έρχεται να ανατρέψει σχεδόν τα πάντα που έως
σήμερα γνωρίζαμε για τις καταστροφικές συνέπειες της έκρηξης, και να
αποκαλύψει τον «μύθο» του Τσερνόμπιλ. 
Σύμφωνα λοιπόν με την αναφορά που εξέδωσαν πρόσφατα οι επιτελείς του
Προγράμματος Ανάπτυξης του ΟΗΕ και της UNICEF, η οποία τιτλοφορείται «Οι
συνέπειες του πυρηνικού δυστυχήματος του Τσερνόμπιλ», οι επιπτώσεις της
ραδιενέργειας στην υγεία είναι πολύ λιγότερες απ' ό,τι πιστευόταν έως τώρα. 
Αντίθετα, οι μεγαλύτερες βλάβες στην υγεία που έχουν υποστεί οι πληγέντες,
έχουν προκύψει από την υποχονδρία, καθώς και από καλοπροαίρετες αλλά εντελώς
λανθασμένες προσπάθειες του κόσμου να τους βοηθήσουν. 
Η αναφορά αυτή τονίζει ότι η μεταφορά εκατοντάδων χιλιάδων ατόμων που
βρίσκονταν κοντά στην περιοχή της καταστροφής σε άλλες περιοχές, οδήγησε στο
«να καταστραφούν κοινότητες ολόκληρες, να διαλυθούν οικογένειες, να αυξηθεί
κατακόρυφα η ανεργία, καθώς και να προσβληθούν πολλοί από αρρώστιες που
προκαλούνται από το στρες και την κατάθλιψη, όπως διάφορες μορφές
καρδιοπάθειας». 
Εν τω μεταξύ, γενναίες επιχορηγήσεις και άλλα οικονομικά βοηθήματα, πληρωμένες
διακοπές, δωρεάν τρόφιμα και ιατρική βοήθεια, που δίνονται σε οποιονδήποτε
είναι θύμα του Τσερνόμπιλ, έχουν δημιουργήσει μια ολόκληρη κουλτούρα εξάρτησης
στους λαούς της περιοχής και έχουν επιτρέψει σε εκατομμύρια ανθρώπους να
αφεθούν σε μία πεσιμιστική, μοιρολατρική - και, ενίοτε, σε μία ωφελιμιστική -
διάθεση. 
Ο ΟΗΕ λοιπόν πιστεύει ότι η σοβαρότερη άμεση συνέπεια που υπέστησαν οι
πληγέντες από την έκθεσή τους στη ραδιενέργεια ήταν η αύξηση του παιδικού
καρκίνου στον θυρεοειδή - νόσος που συνήθως εμφανίζεται πάρα πολύ σπάνια. Τα
κρούσματα αυτής της ασθένειας αυξήθηκαν κατά 60 φορές στη Λευκορωσία, 40 φορές
στην Ουκρανία και 20 φορές στη Ρωσία, φθάνοντας συνολικά στα 1.800. 
Ωστόσο, οι ειδικοί τώρα αρχίζουν να πιστεύουν ότι είναι ελάχιστα και ανεπαρκή
τα στοιχεία που αποδεικνύουν ότι υπήρξε αύξηση των κρουσμάτων άλλων ασθενειών
που σχετίζονται με την έκθεση σε ραδιενέργεια - όπως είναι η λευχαιμία και
άλλοι τύποι καρκίνου. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17237N161</ED>
<ID>
ID:301519

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N16&aa=1</URL></REF>


Article

<CATEGORY>vin07</CATEGORY>

 <H2>«Μεταφασίστας» υποψήφιος υπουργός Εξωτερικών
</H2>
Τζιανφράνκο Φίνι. Είχε χαρακτηρίσει στο παρελθόν τον Μουσολίνι «μία από τις
μεγαλύτερες προσωπικότητες» του 20ού αιώνα

Τα ονόματα που ακούγονται είναι πολλά. Ανάμεσά τους, εκείνο του υπουργού
Πολιτισμού Τζουλιάνο Ουρμπάνι, του υπουργού Δημόσιας Διοίκησης, Φράνκο Φρατίνι
και του πρώην υπουργού Εξωτερικών, Τζιάνι ντε Μικέλις. Φαβορί, όμως, μοιάζει
να είναι ο αντιπρόεδρος της κυβέρνησης και ηγέτης της Εθνικής Συμμαχίας,
Τζιανφράνκο Φίνι. Ο άνθρωπος που είχε χαρακτηρίσει στο παρελθόν τον Μουσολίνι
«μία από τις μεγαλύτερες προσωπικότητες» του 20ού αιώνα. Αν λοιπόν οι
προβλέψεις των αναλυτών επιβεβαιωθούν, ο Φίνι μπορεί να γίνει σύντομα ο πρώτος
«μεταφασίστας» που αναλαμβάνει υπουργός Εξωτερικών της Ιταλίας. 
Η νευραλγική αυτή θέση έμεινε κενή το περασμένο Σάββατο, όταν ο Ρενάτο
Ρουτζιέρο υπέβαλε την παραίτησή του λόγω των διαφωνιών με τον Σίλβιο
Μπερλουσκόνι όσον αφορά την ευρωπαϊκή πολιτική της χώρας. Καλύφθηκε την
επόμενη ημέρα από τον ίδιο τον Ιταλό πρωθυπουργό, ο οποίος δήλωσε ότι θα
παραμείνει προσωρινός υπουργός Εξωτερικών «για τουλάχιστον έξι μήνες», και
έσπευσε να καθησυχάσει - χωρίς απόλυτη επιτυχία - τη διεθνή κοινότητα ότι η
εξωτερική πολιτική της Ιταλίας «θα παραμείνει φιλοευρωπαϊκή». 
Πολλοί αναλυτές, όμως, επισημαίνουν ότι ο Μπερλουσκόνι θα αναγκαστεί να
διορίσει έναν αντικαταστάτη πολύ σύντομα. Ήδη, αναγκάστηκε να αναβάλει δύο
σημαντικές συναντήσεις: μία συνάντηση που είχε προγραμματιστεί για χθες στην
Ρώμη με τον υπουργό Εξωτερικών της Ισπανίας, και μία ακόμη συνάντηση που είχε
προγραμματιστεί για αύριο στο Παρίσι με τους υπουργούς Εξωτερικών της
Γερμανίας, της Γαλλίας και της Βρετανίας. 
Σύμφωνα με μία κυβερνητική πηγή, ο Μπερλουσκόνι πρότεινε ήδη τη θέση του
υπουργού Εξωτερικών στον Μάριο Μόντι, τον Ιταλό Επίτροπο της Ε.Ε. σε θέματα
ανταγωνισμού, ο οποίος όμως αρνήθηκε. Και είναι πολύ πιθανό να στραφεί τώρα
στον Τζιανφράνκο Φίνι - ο ίδιος ο Φίνι, άλλωστε, δήλωσε ότι θεωρεί τον εαυτό
του «φυσικό υποψήφιο». Ο Φίνι θεωρείται ευρωπαϊστής και ένας από τους πιο
οξύνοες Ιταλούς πολιτικούς. Μόνο που το κόμμα του, η Εθνική Συμμαχία,
γεννήθηκε μέσα από τις στάχτες των μελανοχιτώνων του Μουσολίνι. Και παρ' όλο
που ο ίδιος δεν δέχεται την ετικέτα του «μεταφασίστα» και επιμένει ότι η
Εθνική Συμμαχία είναι ένα σύγχρονο δημοκρατικό κόμμα, ένας ενδεχόμενος
διορισμός του στη θέση του υπουργού Εξωτερικών, ενδέχεται να οξύνει την ήδη
υπάρχουσα ένταση ανάμεσα στην Ιταλία και τους Ευρωπαίους εταίρους της. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17237N162</ED>
<ID>
ID:301572

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N16&aa=2</URL></REF>


Article

<CATEGORY>vin07</CATEGORY>

 <H5>ΙΣΡΑΗΛ
</H5><H2>Ένα καράβι γεμάτο όπλα οξύνει τη διαμάχη
</H2>
Οξύνεται η αντιπαράθεση μεταξύ Ισραηλινών και Παλαιστινίων γύρω από ένα πλοίο
φορτωμένο με όπλα που κατασχέθηκε από τις ισραηλινές αρχές την περασμένη
Παρασκευή στην Ερυθρά Θάλασσα. 
Το Ισραήλ ανακοίνωσε ότι αυτή την εβδομάδα θα δώσει στη δημοσιότητα στοιχεία
που θα αποδεικνύουν την ευθεία ανάμειξη του Γιασέρ Αραφάτ στην υπόθεση. Ο
Παλαιστίνιος ηγέτης, που έχει αρνηθεί οποιαδήποτε σχέση του ίδιου ή της
Παλαιστινιακής Αρχής, διέταξε τη διεξαγωγή επίσημης έρευνας για να διαπιστωθεί
αν Παλαιστίνιοι φέρουν οποιαδήποτε ευθύνη. Στην περίπτωση αυτή, τόνισε, θα
τιμωρηθούν. 
Σύμφωνα με το Γερμανικό Πρακτορείο Ειδήσεων, στην υπόθεση εμπλέκεται και ο
πρέσβης της Παλαιστίνης στην Ελλάδα, ο κ. Αμπντάλα Αμπντάλα, κάτι που
διαψεύδεται κατηγορηματικά από τη Διπλωματική Αντιπροσωπεία της Παλαιστίνης
στην Ελλάδα. 
Οι ισραηλινές αρχές υποστηρίζουν ότι στο πλοίο που κατασχέθηκε την περασμένη
Πέμπτη στα διεθνή ύδατα βρέθηκαν 50 τόνοι όπλων, τα περισσότερα ιρανικής
κατασκευής, στα οποία περιλαμβάνονταν πύραυλοι Κατιούσα μεγάλου βεληνεκούς,
αντιαρματικοί πύραυλοι, εκρηκτικά, ελαφρά όπλα και χειροβομβίδες. Το φορτίο
αυτό, σύμφωνα πάντα με το Ισραήλ, προοριζόταν για περιοχές της Λωρίδας της
Γάζας. Ο πρωθυπουργός Αριέλ Σαρόν δήλωσε ότι με τον τρόπο αυτό θα άλλαζε η
ισορροπία δυνάμεων, και το Ισραήλ θα γινόταν όμηρος της τρομοκρατικής
στρατηγικής του Γιασέρ Αραφάτ. 
Ο Παλαιστίνιος πλοίαρχος Ομάρ Ακάουι δήλωσε ότι έλαβε εντολές για την παράδοση
του οπλισμού από αξιωματούχο της Παλαιστινιακής Αρχής, εξέφρασε όμως τις
αμφιβολίες του για το κατά πόσον εμπλέκονται ανώτατοι Παλαιστίνιοι
αξιωματούχοι. Ο Τζιζμπρίλ αλ-Ραζούμπ, επικεφαλής της Παλαιστινιακής Ασφαλείας
στη Δυτική Οχθη, χαρακτήρισε την όλη υπόθεση "ψέμα του Σαρόν". Άλλοι
Παλαιστίνιοι αξιωματούχοι υποστήριξαν ότι το Ισραήλ επινόησε το επεισόδιο για
να υπονομεύσει την αμερικανική πρωτοβουλία για τον τερματισμό της κρίσης. 
Ο Ισραηλινός υπουργός Εξωτερικών Σιμόν Πέρες, που επισκέπτεται επισήμως την
Ινδία, υποστήριξε χθες ότι θα πρέπει να συγκροτηθεί μια ευρεία
αντιτρομοκρατική συμμαχία με τη συμμετοχή του Νέου Δελχί, και κύριο στόχο την Τεχεράνη.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17237N163</ED>
<ID>
ID:301611

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N16&aa=3</URL></REF>


Article

<CATEGORY>vin07</CATEGORY>

 <H5>ΟΙ ΑΕΡΟΠΟΡΙΚΕΣ ΕΤΑΙΡΕΙΕΣ ΘΑ ΠΛΗΡΩΝΟΥΝ ΑΚΡΙΒΑ ΤΙΣ ΚΑΘΥΣΤΕΡΗΣΕΙΣ ΠΤΗΣΕΩΝ
</H5><H2>Χρυσές οι αποζημιώσεις
</H2>
Μεγαλύτερες αποζημιώσεις από αυτές που ισχύουν σήμερα θα δικαιούνται οι
επιβάτες των οποίων οι πτήσεις ακυρώνονται ή καθυστερούν, σύμφωνα με τις νέες
προτάσεις που διατύπωσε χθες η Ευρωπαϊκή Επιτροπή. 
Η Ευρωπαϊκή Επιτροπή επισημαίνει μάλιστα πως οι αποζημιώσεις στους επιβάτες
που δεν ταξιδεύουν επειδή οι αεροπορικές εταιρείες διαθέτουν περισσότερα
εισιτήρια απ' όσες οι θέσεις των αεροπλάνων (overbooking) πρέπει να είναι
πενταπλάσιες από τις άλλες. 
«Πάρα πολλοί Ευρωπαίοι έρχονται αντιμέτωποι με μια δυσάρεστη έκπληξη όταν
φτάνουν στον έλεγχο εισιτηρίων», τόνισε η Ευρωπαία επίτροπος, αρμόδια για τις
Μεταφορές, Λογιόλα ντε Παλάθιο.«Θέλουμε να προστατεύσουμε τους επιβάτες από
τις ακυρώσεις πτήσεων που γίνονται εντελώς ξαφνικά και λίγα λεπτά πριν από την
ώρα αναχώρησης της πτήσης. Θεωρούμε ότι η ενίσχυση των δικαιωμάτων των
επιβατών θα συμβάλει στην αποκατάσταση της εμπιστοσύνης τους στα αεροπορικά
ταξίδια». 
Το ένα τρίτο του συνόλου των ευρωπαϊκών πτήσεων ακυρώνεται, δήλωσαν
αξιωματούχοι της Ε.Ε., προσθέτοντας ότι περίπου 250.000 επιβάτες δεν
επιβιβάζονται στις πτήσεις τους εξαιτίας της έκδοσης υπεράριθμων εισιτηρίων. Η
Ευρωπαϊκή Επιτροπή αναφέρει πως οι αεροπορικές εταιρείες θα πρέπει να δίνουν
αποζημίωση (σε κάθε επιβάτη) για έκδοση υπεράριθμων εισιτηρίων μέχρι 750 ευρώ
για πτήσεις έως 3.500 χιλιόμετρα (έναντι 150 ευρώ σήμερα) και 1.500 ευρώ για
μεγαλύτερες πτήσεις (έναντι 300 ευρώ). 
Επίσης οι επιβάτες θα μπορούν να διαλέγουν είτε να επιβιβαστούν σε άλλη πτήση
είτε να εξαργυρώνουν το εισιτήριό τους. Ακόμα θα πρέπει οι αεροπορικές
εταιρείες να τούς προσφέρουν αναψυκτικά, γεύματα και διαμονή σε ξενοδοχεία αν
χρειαστεί. Οι προτάσεις αυτές της Κομισιόν θα εξεταστούν από τις κυβερνήσεις
των κρατών - μελών της Ε.Ε. και, αν εγκριθούν, θα ισχύουν για τις κανονικές
πτήσεις, αλλά και για τις πτήσεις τσάρτερ.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17237N171</ED>
<ID>
ID:301520

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N17&aa=1</URL></REF>


Article

<CATEGORY>vin07</CATEGORY>

 <H2>Απατεώνες και... τρομοκράτες δείχνουν προτίμηση στα ευρωπαϊκά διαβατήρια
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Στο αεροδρόμιο. Επιβάτες περιμένουν την πτήση τους. 
Έχουν όλα το ίδιο μπορντό χρώμα. Όχι, όμως, και τα ίδια χαρακτηριστικά
ασφαλείας. Είναι εύκολο να κλαπούν, ακόμη πιο εύκολο να πλαστογραφηθούν και
κοστίζουν, στην «αγορά», μόλις μερικές εκατοντάδες δολάρια. Ο λόγος για τα
ευρωπαϊκά διαβατήρια, τα πλέον δημοφιλή, όπως αποδεικνύεται, ταξιδιωτικά
έγγραφα του κόσμου σε κάθε λογής απατεώνες, αλλά και τρομοκράτες. Τον
περασμένο Σεπτέμβριο, δύο Τυνήσιοι ανατινάχθηκαν μπροστά στον Αχμέντ Σαχ
Μασούντ, τον ηγέτη της Βόρειας Συμμαχίας στο Αφγανιστάν. Στο σημείο της
έκρηξης βρέθηκαν γνήσια βελγικά και γαλλικά διαβατήρια. Τουλάχιστον δύο από
αυτά είχαν κλαπεί από βελγικά προξενεία στην Ευρώπη. Τον περασμένο Ιούλιο,
συνελήφθη στο Ντουμπάι ο Τζαμέλ Μπεγκάλ, ένας Αλγερινός που σχεδίαζε ένα
μπαράζ βομβιστικών επιθέσεων εναντίον στόχων αμερικανικών συμφερόντων στην
Ευρώπη. Τον Δεκέμβριο του 1999, συνελήφθη στα σύνορα ΗΠΑ-Καναδά ο Αχμέντ
Ρεσάμ, ο επονομαζόμενος «βομβιστής της χιλιετίας». Τόσο αυτός όσο και ο
Μπεγκάλ είχαν χρησιμοποιήσει πλειστάκις πλαστά γαλλικά διαβατήρια για τις
δραστηριότητές τους. 
Στο Βέλγιο, τη χώρα που αντιμετωπίζει ενδεχομένως το οξύτερο πρόβλημα, η
αστυνομία κατάσχει κάθε χρόνο περίπου 6.000 πλαστά διαβατήρια. Ακόμη πιο
δυσοίωνος, όμως, είναι ο κατάλογος που έχει καταρτίσει: περιλαμβάνει δύο
εκατομμύρια μη συμπληρωμένα διαβατήρια που έχουν κλαπεί τα τελευταία χρόνια
και τα οποία μπορεί να περάσουν εύκολα για αληθινά άπαξ και συμπληρωθούν τα
ονόματα. Σύμφωνα με τον Αλέν Μπουκάρ, αξιωματούχο της βελγικής αστυνομίας, τα
διαβατήρια αυτά εκλάπησαν από πολλές χώρες ­ στη συντριπτική τους πλειονότητα,
όμως, είναι ευρωπαϊκά. 
«Υπάρχει γενικά η αίσθηση ότι το να μεταφέρεις ένα αμερικανικό διαβατήριο
είναι πολύ επικίνδυνο», λέει ο Γάλλος Ρολάν Ζακάρ, ειδικός σε θέματα
τρομοκρατίας. «Σε κανένα από τα περιστατικά που αφορούν τρομοκρατικά κύτταρα
στην Ευρώπη δεν θα δεις αμερικανικό διαβατήριο». Ίσως διότι οι ΗΠΑ έχουν ένα
πιο συγκεντρωτικό σύστημα έκδοσης απ' ό,τι η Ευρώπη. Ή διότι κυκλοφορούν πολύ
λιγότερα αμερικανικά διαβατήρια: λιγότερο από το 20% των Αμερικανών διαθέτουν
διαβατήριο ενώ στις περισσότερες ευρωπαϊκές χώρες το αντίστοιχο ποσοστό
ξεπερνάει το 40%. Οι παραχαράκτες, όμως, εκμεταλλεύονται και τη σύγχυση που
επικρατεί όσον αφορά τη δέουσα όψη ενός ευρωπαϊκού διαβατηρίου. Το μόνο
σταθερό χαρακτηριστικό του είναι το μπορντό χρώμα. Η Ιντερπόλ δημιουργεί μία
ηλεκτρονική βάση δεδομένων με όλα τα διαβατήρια που εκδίδονται από τις 179
χώρες-μέλη της. Οι συνοριακοί φρουροί θα έχουν, κατ' αυτόν τον τρόπο, «μία
εικόνα με την οποία θα μπορούν να συγκρίνουν κάθε διαβατήριο». Η βάση
δεδομένων θα είναι έτοιμη μέχρι το τέλος του 2002. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17237N172</ED>
<ID>
ID:301573

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N17&aa=2</URL></REF>


Article

<CATEGORY>vin07</CATEGORY>

 <H2>710.000 κινητά εκλάπησαν μέσα στο 2001 στη Μεγάλη Βρετανία
</H2>
Οι πωλήσεις κινητών τηλεφώνων αυξάνονται κατακόρυφα. Δυστυχώς, όμως, ανάλογη
αύξηση σημειώνουν και οι κλοπές ­ τουλάχιστον στη Βρετανία. Σύμφωνα με μία
έκθεση του βρετανικού υπουργείου Εσωτερικών που δόθηκε χθες στη δημοσιότητα,
οι κλοπές κινητών τηλεφώνων πενταπλασιάστηκαν μέσα στα τελευταία δύο χρόνια,
αγγίζοντας, το 2001, τις 710.000. 
Στο Λονδίνο, το 36% των κλοπών αφορά κινητά τηλέφωνα και στα δύο τρίτα των
κλοπών που πραγματοποιούνται στον δρόμο, στόχος είναι αποκλειστικά το κινητό.
Ακόμη πιο ανησυχητικό, όμως, είναι το γεγονός ότι τα πλέον συνήθη θύματα είναι
παιδιά: τα 500.000 από τα 710.000 κινητά τηλέφωνα που έκαναν φτερά την
περασμένη χρονιά στη Βρετανία ανήκαν σε παιδιά ηλικίας 11 έως 15 ετών. Και σε
πολλές περιπτώσεις, οι δράστες δεν ήταν πολύ μεγαλύτεροι σε ηλικία.
Προκειμένου να αντιμετωπίσει αυτό το κύμα κλοπών, η βρετανική αστυνομία
συνιστά πλέον ανοιχτά στους πολίτες να μη χρησιμοποιούν το τηλέφωνό τους ενόσω
βρίσκονται σε δημόσια μέρη και να φροντίζουν να μη βάζουν σε πειρασμό με τη
θέα του τους επίδοξους κλέφτες. Παράλληλα, όμως, η βρετανική κυβέρνηση ασκεί
πιέσεις στις εταιρείες κινητής τηλεφωνίας να βελτιώσουν την ασφάλεια των
τηλεφώνων. Να εγκαταστήσουν, για παράδειγμα, σε αυτά έναν μηχανισμό που θα
επιτρέπει την επιβολή φραγής κλήσεων, σε περίπτωση που περάσουν σε ξένα χέρια.
Σύμφωνα, όμως, με έναν κυβερνητικό εκπρόσωπο, δύο από τις πέντε μεγάλες
εταιρείες κινητής τηλεφωνίας της Βρετανίας, η ΒΤ Cellnet και η Vodafone
αρνήθηκαν να υπακούσουν σε αυτές τις εκκλήσεις. "Λένε ότι δεν αξίζει τον κόπο
διότι σε δύο περίπου χρόνια θα κυκλοφορήσει στην αγορά η νέα γενιά κινητών
τηλεφώνων και οι πελάτες τους δεν ζητούν τη λήψη παρόμοιων μέτρων". Η
βρετανική κυβέρνηση εξετάζει το ενδεχόμενο υιοθέτησης νόμων που θα υποχρεώσουν
τις εταιρείες να λάβουν τα απαραίτητα αντικλεπτικά μέτρα. Σύμφωνα με τον
εκπρόσωπό της, θα είναι "η ύστατη λύση". Μάλλον, όμως, δεν απέχει πολύ. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17237N173</ED>
<ID>
ID:301612

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N17&aa=3</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Οι κότες του πρίγκιπα
</H2>
Ο πρίγκιπας Κάρολος ποζάρισε για το διάσημο περιοδικό μόδας «Vogue» παρέα με
τις αγαπημένες του (και σπάνιες, όπως αναφέρει ο βρετανικός Τύπος) κότες. Οι
φωτογραφίες, που τράβηξε ο Περουβιανός φωτογράφος Μάριο Τεστίνο, δείχνουν τον
πρίγκιπα Κάρολο στην κατοικία του, στο Χάιγκρόουβ. Τέσσερις φωτογραφίες θα
δημοσιευθούν στο τεύχος του περιοδικού που θα κυκλοφορήσει την Παρασκευή και
άλλες δύο θα εκτεθούν στην γκαλερί Εθνικών Πορτρέτων του Λονδίνου. Ο
φωτογράφος Μάριο Τεστίνο έχει φωτογραφίσει μερικές από τις πιο όμορφες
γυναίκες του κόσμου. Είχε φωτογραφίσει επίσης και την πριγκίπισσα Νταϊάνα λίγο
καιρό πριν από τον τραγικό θάνατό της, το 1997. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17237N174</ED>
<ID>
ID:301644

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N17&aa=4</URL></REF>


Article

<CATEGORY>vin07</CATEGORY>

 <H5>ΗΠΑ
</H5><H2>Ο Γκέιτς ξαναχτυπά!
</H2>
Το αφεντικό τής Microsoft, ο Μπιλ Γκέιτς, ανακοίνωσε τα νέα βήματα της
εταιρείας του που έχουν στόχο να μετατραπεί ο ηλεκτρονικός υπολογιστής σε
κέντρο οικιακής ψηφιακής ψυχαγωγίας. Στην ομιλία που εκφώνησε χθες στην Έκθεση
Ηλεκτρονικών για τους Καταναλωτές στο Λας Βέγκας, ο Γκέιτς παρουσίασε δύο νέες
τεχνολογίες με στόχο να μετατραπεί ο κομπιούτερ σε ένα είδος τζουκμπόξ για
βίντεο, μουσική και ταινίες. Αμφότερες οι τεχνολογίες αυτές, στις οποίες
δόθηκαν οι ονομασίες Mira και Freestyle, συνδέονται στενά με το λειτουργικό
σύστημα Windows ΧΡ της Microsoft και εντάσσονται στην προσπάθεια της εταιρείας
να συνδυάσει τους προσωπικούς υπολογιστές, τις τηλεοράσεις, τις κονσόλες
παιχνιδιών και άλλες συσκευές, όπως τα κινητά τηλέφωνα, χρησιμοποιώντας την
κυριαρχία της στην αγορά των σόφτγουερ. Το Mira είναι ένα πρόγραμμα για μια
επίπεδη οθόνη χωρίς καλώδιο, που θα μπορεί να μεταφέρεται σε όλο το σπίτι, θα
λειτουργεί με το άγγιγμα του χρήστη (touch-screen) και θα επικοινωνεί χωρίς
καλώδιο με τον υπολογιστή. Όσο για το Freestyle, ο πρόεδρος της Microsoft
εξήγησε πως το σόφτγουερ αυτό θα επιτρέψει στους χρήστες να χρησιμοποιούν ένα
τηλεχειριστήριο για να παίζουν μουσική και βίντεο ή για να δουν σε οποιαδήποτε
οθόνη ταινίες αποθηκευμένες στον υπολογιστή.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17237N175</ED>
<ID>
ID:301663

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N17&aa=5</URL></REF>


Article

<CATEGORY>vin07</CATEGORY>

 <H5>ΕΝΤΜΟΥΝΤ ΣΤΟΪΜΠΕΡ
</H5><H2>ΠΡΟΣΩΠΑ
</H2><H2>Το βαυαρικό πιτ-μπουλ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο πολύ συντηρητικός Έντμουντ Στόιμπερ θα είναι πιθανότατα ο αντίπαλος του
Γκέρχαρντ Σρέντερ στις φετινές εκλογές για την καγκελαρία. 
Έντμουντ Στόιμπερ. Άλλοι τον αποκαλούν «το ξανθό τσεκούρι»...

Η Χριστιανοκοινωνική Ένωση (CSU) της Βαυαρίας ζήτησε χθες επισήμως από το
αδελφό κόμμα της Χριστιανοδημοκρατικής Ένωσης (CDU) να χρίσει τον Έντμουντ
Στόιμπερ υποψήφιο της παράταξης στις εκλογές που θα διεξαχθούν στις 22
Σεπτεμβρίου. Υποψήφια για να αντιμετωπίσει τον σοσιαλδημοκράτη καγκελάριο
Σρέντερ στις εκλογές αυτές έχει δηλώσει και η πρόεδρος της CDU, η
μετριοπαθέστερη Άγγελα Μέρκελ, και η σύγκρουση των δύο υποψηφίων για το χρίσμα
της Χριστιανοδημοκρατίας προβλέπεται έντονη. Η Μέρκελ τόνισε πάντως ότι θα
αποφασίσουν από κοινού με τον Στόιμπερ ποιος από τους δυο τους έχει τις
περισσότερες πιθανότητες να νικήσει τον Σρέντερ. «Οποιοσδήποτε άλλος τρόπος
επιλογής του υποψηφίου δεν θα ήταν η καλύτερη αρχή για μια επιτυχή
αντιπαράθεση με τον καγκελάριο», συμφώνησε ο νυν πρωθυπουργός της Βαυαρίας. 
Οι παρατηρητές εκτιμούν πάντως πως ο 60χρονος Στόιμπερ θα είναι τελικά ο
επόμενος αντίπαλος του Σρέντερ, καθώς προηγείται της Μέρκελ σε όλες τις
δημοσκοπήσεις. Οι αντίπαλοί του λένε πως είναι πανούργος και ανελέητος σαν
κροκόδειλος, αλλά οι φίλοι του υπογραμμίζουν την πείρα και την επιτυχία του
στη θέση του πρωθυπουργού της Βαυαρίας, την οποία κατέχει από το 1993. Οι
καλές οικονομικές επιδόσεις και η χαμηλή ανεργία σ' αυτό το νότιο γερμανικό
κρατίδιο (5,2%, όταν ο εθνικός μέσος όρος είναι 9%) προβλέπεται ότι θα
προσελκύσουν ψήφους κεντρώων, ακόμη και σοσιαλδημοκρατών. Το 1998, ο Στόιμπερ
είχε κερδίσει 52,9% στη Βαυαρία, όταν οι συντηρητικοί είχαν χάσει σε εθνικό
επίπεδο. 
Το πρόβλημα είναι αν η δημοτικότητα του «βαυαρικού πιτ-μπουλ» - άλλοι
αποκαλούν τον Στόιμπερ «ξανθό τσεκούρι»... ­ μπορεί να επεκταθεί πέραν του
«ισημερινού του άσπρου λουκάνικου» που χωρίζει τη νότια από τη βόρεια Γερμανία
(το άσπρο λουκάνικο είναι μια βαυαρική σπεσιαλιτέ). Οι βόρειοι είναι
προκατειλημμένοι εις βάρος των Βαυαρών, τους οποίους αντιμετωπίζουν σχεδόν σαν
ένα χωριστό έθνος ανέμελων γλεντζέδων που πίνουν συνεχώς μπίρα. Ωστόσο ο
Στόιμπερ είναι ένας εργασιομανής που κατάφερε να προσελκύσει γύρω στις 30.000
σύγχρονες επιχειρήσεις γύρω από το Μόναχο - συνδύασε, είπαν, τα «λεντερχόζεν
με τα λάπτοπ», τα παραδοσιακά βαυαρικά παντελόνια με τους φορητούς
υπολογιστές. Η FAZ είχε γράψει πως ο Στόιμπερ μοιάζει με Πρώσο που φοράει
βαυαρική στολή επειδή επισκέπτεται τη Βαυαρία και οι κακές γλώσσες λένε πως
στην Οκτόμπερφεστ, τη γιορτή της μπίρας, το ποτήρι του Στόιμπερ έχει τσάι.
«Όσον αφορά την εξουσία», σχολίασε πρόσφατα η Ζιντόιτσε Τσάιτουνγκ, «ο
Στόιμπερ έχει αλάθητη διαίσθηση... Σαν κροκόδειλος, μοιάζει αποχαυνωμένος στη
λάσπη και ξαφνικά, όταν η λεία πλησιάζει, χτυπάει σαν αστραπή και ανελέητα».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17237N181</ED>
<ID>
ID:301521

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N18&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οικογένεια Λάμπερτ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Όλες οι ευτυχισμένες οικογένειες μοιάζουν μεταξύ τους, κάθε δυστυχισμένη
οικογένεια είναι δυστυχισμένη με τον δικό της τρόπο». 
«Η ουτοπία δεν οδηγεί πουθενά». «Μικρό το κακό, εποχή που είναι». (Του Altan,
από το «Εσπρέσσο»)

Εξωτερικά, η οικογένεια Λάμπερτ είναι ευτυχισμένη· μια ιδανική αμερικανική
οικογένεια, ίδια με πολλές άλλες, κατά το απόσπασμα με το οποίο αρχίζει η
«Άννα Καρένινα». Ο πατέρας Άλφρεντ, πρώην διευθυντής εταιρείας σιδηροδρόμων,
εξασφαλίζει τα υλικά αγαθά, ενώ την ψυχική ηρεμία προσφέρει η μητέρα Ένιντ,
μια γυναίκα που εκτιμά ιδιαίτερα την ηρεμία και τη γαλήνη. Στην
πραγματικότητα, όμως, η οικογένεια είναι δυστυχισμένη «με τον δικό της τρόπο».
Ο πρωτότοκος γιος Γκάρυ, που είναι τραπεζίτης, πάσχει από χρόνια κατάθλιψη. Ο
δευτερότοκος γιος Τσιπ, αφού έχασε την έδρα του στο Πανεπιστήμιο εξαιτίας μιας
υπόθεσης σεξουαλικής παρενόχλησης και απέτυχε ως σκηνοθέτης στο Χόλυγουντ,
έστησε μια κομπίνα στη Λιθουανία, όπου κόντεψε να σκοτωθεί. Η Ντενίζ, η πιο
νέα και πιο έξυπνη, είναι σεφ σε ένα δημοφιλές εστιατόριο της Φιλαδέλφειας,
αλλά αυτό δεν την κάνει λιγότερο ανασφαλή και μοναχική. 
Κάθε γενιά προσπαθεί, ή νομίζει πως προσπαθεί, ή ισχυρίζεται πως προσπαθεί, να
αλλάξει τον κόσμο. Για να αλλάξουμε όμως τον περίγυρό μας, πρέπει πρώτα να
κάνουμε μια εσωτερική επανάσταση. Να κάνουμε τις «διορθώσεις» μας, όπως
λέγεται και το τελευταίο βιβλίο του Τζόναθαν Φράνζεν, που κάνει θραύση αυτές
τις μέρες στην Αμερική (The Corrections, εκδ. Farrar, Straus &
Giroux). Η Αμερική του 42χρονου συγγραφέα είναι άρρωστη, δεν μπορεί να κάνει
διορθώσεις. Η αμερικανική κοινωνία είναι παγιδευμένη. Κυριαρχείται από την
υποκρισία και τον καταναλωτισμό. Ψάχνει φάρμακα για κάθε πρόβλημα, ένα από τα
φάρμακα της μόδας μάλιστα λέγεται «βελτιωτικό της προσωπικότητας». Βασιλιάς
είναι το χρήμα, κάθε είδος πνευματικής δραστηριότητας έρχεται σε δεύτερο
πλάνο. 
Φταίνε οι γονείς για τις αποτυχίες των παιδιών τους; Φταίει το κράτος; Φταίει
το σύστημα; Ο Φράνζεν αποφεύγει να πάρει θέση. Η επιτυχία του βιβλίου του,
όμως, δείχνει ότι το θέμα που πραγματεύεται ενδιαφέρει ιδιαίτερα τους
συμπατριώτες του. Και όχι μόνο τους κριτικούς, όπως συνέβαινε με τα
προηγούμενα βιβλία του. Με την «Εικοστή έβδομη πόλη», για παράδειγμα, που
υμνήθηκε από την κριτική, αλλά προσέκρουσε στην πλήρη αδιαφορία των
αναγνωστών. Με το «Ισχυρό κίνητρο», που οδήγησε τον συγγραφέα σε απελπισία και
κόντεψε να τον χωρίσει από τη γυναίκα του. Ή με την «Απαξίωση», που δεν βρήκε
ποτέ εκδότη. Ο Φράνζεν κατάφερε να ξεπεράσει όλα αυτά τα προβλήματα και με
άρθρο του που δημοσιεύτηκε το 1996 στο περιοδικό Harper's υποσχέθηκε να
σώσει ο ίδιος ένα είδος που κινδυνεύει να εξαφανιστεί μέσα σε λίγα χρόνια,
νικημένο από τη δικτατορία της εικόνας: τη λογοτεχνία. 
Το τελευταίο του βιβλίο («αριστούργημα», κατά το New York Times Review of
Books) δείχνει ότι κράτησε την υπόσχεσή του. Όσο για την οικογένεια
Λάμπερτ, δεν ανέκτησε την ευτυχία ούτε στην ύστατη προσπάθεια, στο
χριστουγεννιάτικο τραπέζι.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17237N182</ED>
<ID>
ID:301574

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N18&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<H3>Κουραστήκατε...
</H3>
... να γυρίζετε στα καταστήματα ενοικίασης βιντεοκασετών αναζητώντας την
ταινία που σας αρέσει; Βαρεθήκατε να ψάχνετε στην τηλεόραση για κάποια
ενδιαφέρουσα εκπομπή; Εκνευριστήκατε που το βίντεο δεν έγραψε τον αγώνα που
είχατε προγραμματίσει; Το νοτιοκορεατικό τηλεοπτικό κανάλι It's TV βρήκε τη
λύση. Έναντι μηνιαίας συνδρομής 45 ευρώ, αυτή η τηλεόραση νέας γενιάς
προσφέρει δοκιμαστικά, από τον περασμένο Αύγουστο, προγράμματα α-λα-καρτ σε
500 σπίτια κοντά στη Σεούλ. Τον ερχόμενο Μάιο, το πείραμα αναμένεται να
επεκταθεί σε ολόκληρη τη χώρα. <H3>Εκτός...
</H3>
... από τα κανονικά κανάλια και μερικά τοπικά ή διεθνή καλωδιακά κανάλια, οι
συνδρομητές τού It's TV θα έχουν πρόσβαση σε μια ταινιοθήκη από 500 ταινίες,
σε μια υπηρεσία εγγραφής και, φυσικά, στο Internet. «Δεν είμαστε τηλεοπτικοί
παραγωγοί», λέει ο Γιουνγκ Χο Κιμ, ο 35χρονος διευθυντής του καναλιού. «Δεν
έχουμε πρόθεση να προχωρήσουμε σε συγκεκριμένες παραγωγές, όπως τόσοι άλλοι
προσπάθησαν μάταια να κάνουν στο Web. Στόχος μας είναι η μέγιστη δυνατή
διαδραστικότητα: η τηλεόραση στην υπηρεσία του τηλεθεατή». Το κανάλι
λειτουργεί σαν τράπεζα δεδομένων, στην οποία έχει πρόσβαση ο τηλεθεατής μέσω
ενός αποκωδικοποιητή. Ο τηλεθεατής έχει έξι με οκτώ επιλογές: ταινίες,
τηλεοπτικά προγράμματα, αγορές on line, μουσική κ.λπ. «Στο μέλλον θα έχουμε τη
δυνατότητα να εμφανίζουμε τις εικόνες που θέλουμε στην οθόνη, όπως ακριβώς
κάνουμε με τον υπολογιστή μας», λέει ο Γιουνγκ Χο Κιμ. «Θα μπορούμε επίσης να
δημιουργούμε το δικό μας μενού, χάρις σε ατομικούς κωδικούς πρόσβασης». <H3>Ένα ζευγάρι...
</H3>
... με ένα παιδί θα μπορεί να διαθέτει τρεις κωδικούς πρόσβασης στο It's TV. Ο
κωδικός που θα έχει το παιδί θα επιτρέπει περιορισμένη πρόσβαση, απαγορεύοντάς
του για παράδειγμα να παραγγείλει μια πορνογραφική ταινία. «Χάρις στο σύστημά
μας, ο δέκτης μετατρέπεται σε χειριστήριο οργάνων», λέει ο άλλος διευθυντής
του καναλιού, ο Τζιν-Βουκ Κιμ. «Δεν θα λαμβάνετε πλέον μια ανεξέλεγκτη ροή
εικόνων. Θα μπορείτε να διαλέγετε. Θέλουμε να αποτελούμε μια παράλληλη
τηλεόραση. Σκοπεύουμε να προσφέρουμε στο μέλλον καλωδιακά κανάλια που δεν
υπάρχουν σήμερα στην Κορέα, μια υπηρεσία ενοικίασης εκπαιδευτικών
βιντεοταινιών, κινούμενα σχέδια για τα παιδιά, προγράμματα για ενηλίκους,
συναυλίες, και όλες τις υπάρχουσες υπηρεσίες on-line αγορών». Κάθε ταινία ή
υπηρεσία θα πληρώνεται επιπλέον, ανάλογα με την ώρα εκπομπής, ενώ θα
προσφέρονται και δωρεάν ταινίες για την προσέλκυση συνδρομητών. <H3>Στο It's TV...
</H3>
... προαιρετικές θα είναι και οι διαφημίσεις, επιτρέποντας τη μείωση της
συνδρομής ή της τιμής μιας ταινίας. «Η σκέψη μας είναι απλή», λέει ο Τζιν-Βουκ
Κιμ. «Αν μια ταινία κοστίζει δύο δολάρια, ο τηλεθεατής που θα δέχεται μια
διακοπή για διαφημίσεις θα πληρώνει 1,5 δολάριο». Το σύστημα μπορεί να γίνει
ακόμη πιο σύνθετο: για ορισμένα διαφημιστικά σποτ, όσοι τα παρακολουθούν θα
λαμβάνουν κουπόνια έκπτωσης για αγορές προϊόντων on line. Το κανάλι στηρίζεται
επίσης στην υπηρεσία επιλεκτικής εγγραφής προγραμμάτων από άλλα κανάλια.
«Τέρμα τα βίντεο. Θα κάνουμε εμείς όλη τη δουλειά», καταλήγει ο Τζιν-Βουκ Κιμ.
Αρκεί βέβαια να νομιμοποιηθεί αυτή η «πειρατεία»... <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17237N183</ED>
<ID>
ID:301613

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N18&aa=3</URL></REF>


Article

<CATEGORY>vin06</CATEGORY>

 <H5>ΟΙ ΙΔΙΟΚΤΗΤΕΣ ΑΝΤΙΔΡΟΥΝ ΣΕ ΔΙΑΤΑΞΗ ΠΟΥ ΑΦΟΡΑ ΤΟΥΣ ΚΑΘΗΓΗΤΕΣ
</H5><H2>Απειλούν με λουκέτο στα ιδιωτικά σχολεία
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Την ερχόμενη εβδομάδα μαθητές και καθηγητές ιδιωτικών σχολείων θα πάνε
κανονικά για μάθημα, αλλά ενδέχεται να βρουν τα σχολεία τους... κλειδωμένα! 
Οι καθηγητές είχαν πριν από δύο μήνες διεκδικήσει την ψήφιση της διάταξης με
24ωρη απεργία

Το λουκέτο στα ιδιωτικά σχολεία σκοπεύουν να βάλουν για πρώτη φορά στην
εκπαίδευση οι ιδιοκτήτες τους, καθώς διαφωνούν έντονα με διάταξη που ρυθμίζει
εργασιακά θέματα των καθηγητών τους, η οποία περιλαμβάνεται στο νομοσχέδιο για
την αξιολόγηση των εκπαιδευτικών που κατέθεσε το υπουργείο Παιδείας στη Βουλή. 
Όπως υποστήριξαν οι ιδιοκτήτες των ιδιωτικών σχολείων σε χθεσινή συνέντευξη
Τύπου, η ρύθμιση που συζητείται στην Επιτροπή Μορφωτικών Υποθέσεων της Βουλής
καθιερώνει συνθήκες μονιμότητας για τους ιδιωτικούς εκπαιδευτικούς. Οι
ιδιοκτήτες λένε ότι εφόσον έπειτα από 6 έτη προϋπηρεσίας οι ιδιωτικοί
καθηγητές θα μπορούν να απολύονται μόνο για τους ίδιους λόγους και με τις
ίδιες διαδικασίες που απολύονται οι καθηγητές του Δημοσίου αυτό θα έχει ως
αποτέλεσμα να μεταβληθούν τα ιδιωτικά σχολεία σε «παρά φύσιν δημόσια» και να
«κρατικοποιηθούν στην πράξη». Οι σχολάρχες θεωρούν ότι η ρύθμιση παρεμβαίνει
ασφυκτικά στις διαδικασίες επιλογής προσωπικού του ιδιωτικού τομέα και ότι
τους στερεί το πλεονέκτημα του ανταγωνισμού. Έτσι, τα ιδιωτικά σχολεία αλλά
και τα κολλέγια και άλλοι φορείς της ιδιωτικής εκπαίδευσης προσανατολίζονται
κατ' αρχάς σε 24ωρη ή 48ωρη απεργία την ερχόμενη εβδομάδα, απόφαση που θα
λάβουν το Σάββατο σε έκτακτη γενική συνέλευση. Δεν αποκλείουν μάλιστα και την
επ' αόριστον αναστολή λειτουργίας των σχολείων τους. 
Όμως, στο μέτωπο πολέμου που ανοίγουν οι σχολάρχες με το υπουργείο Παιδείας
έχουν και έναν εσωτερικό αντίπαλο, που δεν είναι άλλος από τους τους
ιδιωτικούς καθηγητές. Η Ομοσπονδία των Ιδιωτικών Εκπαιδευτικών (ΟΙΕΛΕ), που
πριν από 2 μήνες είχε οργανώσει 24ωρη απεργία ζητώντας την κατάθεση αυτής
ακριβώς της ρύθμισης στην οποία αντιδρούν τώρα οι ιδιοκτήτες, με δική της
ανακοίνωση εκφράζεται πολύ θετικά για την επίμαχη διάταξη η οποία, «βάζει
φρένο στις αυθαίρετες απολύσεις των ιδιοκτητών και εισάγει την έννοια της
αξιολόγησης του εκπαιδευτικού έργου». Επίσης η ΟΙΕΛΕ υποστηρίζει ότι η
νομοθεσία απαγορεύει στα ιδιωτικά σχολεία να διακόψουν το εκπαιδευτικό τους
έργο, δεδομένου ότι ασκούν κατά παραχώρηση δημόσιο έργο. Υπέρ της άποψης της
ΟΙΕΛΕ έχει τοποθετηθεί και η ΓΣΕΕ. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17237N191</ED>
<ID>
ID:301522

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N19&aa=1</URL></REF>


Article

<CATEGORY>vin06</CATEGORY>

 <H2>Θα προσλαμβάνονται στο Δημόσιο όσοι απολύονται </H2>
Ποδαρικό με ρύθμιση, που προβλέπει την πρόσληψη από το Δημόσιο απολυόμενων
καθηγητών οι οποίοι έχουν συμπληρώσει 6ετή προϋπηρεσία στην ιδιωτική
εκπαίδευση, έκανε χθες η Βουλή. Η συγκεκριμένη τροπολογία περιλαμβάνεται στο
νομοσχέδιο του υπουργείου Παιδείας, που συζητήθηκε για πρώτη φορά στη Διαρκή
Κοινοβουλευτική Επιτροπή Μορφωτικών Υποθέσεων, με βάση τον νέο Κανονισμό της
Βουλής . Με τη διάταξη του νομοσχεδίου, οι εκπαιδευτικοί των ιδιωτικών
σχολείων που είχαν προσληφθεί πριν από το 1998 και έχουν ολοκληρώσει κατά τον
χρόνο της απόλυσής τους 6ετή υπηρεσία, προσλαμβάνονται στη δημόσια εκπαίδευση,
χωρίς να απαιτείται διορισμός συγχρόνων τους από τον σχετικό πίνακα.
Παράλληλα, με την ίδια ρύθμιση, προβλέπεται να εγγράφονται στην επετηρίδα των
αναπληρωτών όσοι από τους καθηγητές του ιδιωτικού τομέα προσελήφθησαν μετά την
1η Ιανουαρίου του 1998. 
«Δεν πρόκειται για μονιμοποίηση των ιδιωτικών εκπαιδευτικών, αλλά για δίκαιη
ρύθμιση που διαφυλάσσει την αξιοπρέπεια των εργαζομένων αλλά και την
αξιοπρέπεια της εργοδοσίας», είπε ο υπουργός Παιδείας κ. Π. Ευθυμίου. Με τη
νέα διάταξη, τίθενται αυστηρότερες προϋποθέσεις για την απόλυση των ιδιωτικών
εκπαιδευτικών. Κατά τη συζήτηση όμως στην αρμόδια κοινοβουλευτική επιτροπή,
βουλευτές απ' όλα τα κόμματα εξέφρασαν τη διαφωνία τους με τη ρύθμιση του
υπουργείου. Από το ΠΑΣΟΚ ο κ. Θ. Κατσανέβας υποστήριξε ότι μ' αυτό τον τρόπο η
κυβέρνηση στην ουσία μονιμοποιεί ιδιωτικούς εκπαιδευτικούς, ενώ από την
αντιπολίτευση ο κ. Γ. Καλός (Νέα Δημοκρατία) έκανε λόγο για «ανάθεση της
αξιολόγησης των καθηγητών σε κομματικοποιημένη διοίκηση». Από το ΚΚΕ, ο κ. Γ.
Χουρμουζιάδης προειδοποίησε ότι «η αξιολόγηση των εκπαιδευτικών μπορεί να
εκφυλιστεί σε μία διοικητική πράξη που απλώς θα ελέγχει ή θα διαπιστώνει» και
ο βουλευτής του κόμματος των Φιλελευθέρων κ. Γ. Ψαχαρόπουλος μίλησε για διεθνή
διασυρμό της χώρας μας με τη συγκεκριμένη ρύθμιση.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17237N192</ED>
<ID>
ID:301576

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N19&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μην πατάτε την τούρτα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Χάλια. Έλειωσε το χιόνι και έγινε χάλια. Λάσπες παντού και βουνά από καφετί
πάγο στις άκρες των πεζοδρομίων. Χάλια. Όπως γίνεται πολτός ο χαρτοπόλεμος, αν
βρέξει την Καθαρά Δευτέρα. Όπως τα βιβλία την επόμενη μέρα των εξετάσεων. Μια
μουσκεμένη μάζα από Άλγεβρα, Ιστορία και Αγωγή του Πολίτη. Και δεν είναι
άσχημο μόνο να βλέπεις το χιόνι στα χρώματα της γης. Γλιστράει χάλια. Σαν να
έχει στρωθεί ο δρόμος μπανανόφλουδες. Σαν να μην είναι έτσι στρωμένος ο δρόμος
και χωρίς να χιονίσει. Προσεκτικές κινήσεις για να μην έχουμε θύματα. 
Τα σκουπίδια σαν να βρήκαν στο χιόνι σύμμαχο. Τυλίχτηκαν με τον παγετό και
έγιναν ένα. Ρυπαρό χιόνι που καμία σχέση δεν έχει με το άσπιλο λευκό που
έπεφτε από τον ουρανό, ακόμη και στα νότια. Η θάλασσα θα λειώσει το χιόνι της
άμμου. Μόνο οι φωτογραφίες θα λένε την αλήθεια ότι χιόνισε στην παραλία της
Βάρκιζας και ότι άσπρισε η θέση του ναυαγοσώστη στην πλαζ του Αστέρα. Ότι τα
κατάρτια των καραβιών έγιναν άσπρα χωρίς να ανοίξουν πανιά, και άλλα τέτοια
παραμύθια, που στο τέλος όμως έγιναν χάλια. Στο τέλος της γιορτής η τούρτα που
έμεινε από το θριαμβευτικό ξεπέταγμα της εκρηκτικής ξανθιάς, δείχνει
απελπιστικά χάλια. Κυρίως εκείνα τα κομμάτια όπου η ξανθιά βύθισε μέσα το
τακούνι της. Μετά τη γιορτή, το χανγκόβερ. Υπάρχει τρόπος να πας κατευθείαν
στη μεθεπόμενη μέρα; Να ξεπεράσεις το χανγκόβερ που είναι εξ ορισμού χάλια και
αν τύχει έξω την ίδια ώρα να λειώνει το χιόνι, πιο σκούρα ακόμη τα πράγματα.
Κατεβαίνοντας τη σκάλα που είχε πάνω της το χάλι του πάγου, μόλις πρόλαβα να
πιαστώ στον αέρα. Ο θεός του χιονιού βοηθάει. Απλώς κάποιος άλλος πρέπει να
μαζέψει τα κακά της επόμενης μέρας. Λειωμένο χιόνι είναι στο κάτω κάτω. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17237N193</ED>
<ID>
ID:301639

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N19&aa=3</URL></REF>


Article

<CATEGORY>vin06</CATEGORY>

 <H5>ΑΠΟΛΟΓΙΑ-ΣΟΚ: ΕΓΙΝΑ ΦΟΝΙΑΣ ΓΙΑΤΙ ΜΙΣΟΥΣΑ ΤΟΝ ΚΟΣΜΟ, ΟΠΩΣ Ο ΠΑΣΣΑΡΗΣ
</H5><H2>Δόκτωρ Τζέκιλ και Μίστερ Χάιντ ο 16χρονος
</H2>
<AUTHOR>ΚΩΣΤΑΣ ΚΑΝΤΟΥΡΗΣ</AUTHOR>

Σκότωσε τον 68χρονο παντοπώλη επειδή μισούσε τον κόσμο. Ήταν πεπεισμένος
ότι ο κόσμος τού είχε κάνει κακό και παραδέχτηκε ότι επέλεξε το θύμα του
τυχαία, απλώς και μόνο επειδή ήταν του χεριού του. 
ΓΙΑΝΝΙΤΣΑ 
Ο ανήλικος, ενώ οδηγείται στον Εισαγγελέα. Κατάφερε στο θύμα του περισσότερα
από είκοσι χτυπήματα με σκαπτικό εργαλείο, τον μαχαίρωσε στον λαιμό με
κουζινομάχαιρο, έβαλε πάνω του δύο μαξιλάρια για να τον πνίξει και προσπάθησε
να τον κάψει !

Η διαταραγμένη προσωπικότητα του 16χρονου μαθητή Λυκείου από την Παραλίμνη
Γιαννιτσών, που συνελήφθη για τη δολοφονία του Αναστάσιου Πολατσίδη στις 28
Δεκεμβρίου, έχει συγκλονίσει το πανελλήνιο και ειδικά τη μικρή κοινωνία του
χωριού της Πέλλας. Ο νεαρός παραδέχτηκε ότι είχε για πρότυπό του τον διαβόητο
κακοποιό Κώστα Πάσσαρη. 
Το πρωτοφανές σε εκτέλεση έγκλημα, όπως βεβαιώνουν οι αστυνομικοί, έχει
σοκάρει τις διωκτικές αρχές της Πέλλας. «Άρχισα να έχω ψυχολογικά προβλήματα
από τότε που χώρισαν οι γονείς μου, όταν ήμουν στην Στ' Δημοτικού», δήλωσε
σύμφωνα με πληροφορίες ο δεκαεξάχρονος στην απολογία του κατά τη διάρκεια της
προανάκρισης: «Ένιωθα πολύ μίσος για τους ανθρώπους. Τους θεωρούσα υπεύθυνους
για το κακό που με είχε βρει». 
Η κοινωνία των περίπου 1.000 κατοίκων της Παραλίμνης έμεινε άφωνη όταν
πληροφορήθηκε τη σύλληψη του νεαρού, ο οποίος ώς την τελευταία στιγμή
κυκλοφορούσε δημοσίως χωρίς κανένα πρόβλημα. «Το παιδί ήταν την ημέρα των
Φώτων στην εκκλησία και κοινώνησε. Ήταν καλό παιδί, δεν μπορώ να το πιστέψω
πώς μπήκε ο Σατανάς μέσα του...», λέει γειτόνισσα του κατηγορουμένου στα
«ΝΕΑ». 
Παιδί χωρισμένων γονέων, ο δεκαεξάχρονος έμενε με τον πατέρα και τη γιαγιά
του. Πολύ καλός μαθητής (πήρε πρόσφατα στα αγγλικά το πτυχίο Λόουερ), έπαιζε
στην ποδοσφαιρική ομάδα του χωριού και διάβαζε για τις πανελλήνιες εξετάσεις,
όπως δηλώνουν συμμαθητές του. Ο ίδιος όμως περιέγραψε στους αστυνομικούς μια
άλλη προσωπικότητα: μια προσωπικότητα που έκρυβε από τον κόσμο, κρατώντας για
τον εαυτό του τα σοβαρά προβλήματα τα οποία αντιμετώπιζε, όπως λέει συμπαίκτης
του στους Μαύρους Αετούς Παραλίμνης. 
Στην απολογία του ο δεκαεξάχρονος έδωσε όλες τις λεπτομέρειες για την
εγκληματική του ενέργεια. Δύο ημέρες πριν από τον θάνατο του άτυχου παντοπώλη
διάλεξε το όργανο με το οποίο τον δολοφόνησε: ένα τσαπί που είχε στον κήπο η
γιαγιά του. «Εντόπισα τον Πολατσίδη επειδή είχε πάντα μαζί του χρήματα, ήταν
του χεριού μου και γνώριζα τις συνήθειές του και τον χώρο του καφενείου στο
οποίο πήγαινε. Θα ήταν εύκολο να το κάνω χωρίς να γίνω αντιληπτός», φέρεται να
είπε στην απολογία του. Η μοναδική σχέση δράστη και θύματος ήταν η εργασία του
πατέρα του νεαρού στην ασφαλιστική εταιρεία του γιου του ηλικιωμένου πριν από
χρόνια. 
Το πρωί της 28ης Δεκεμβρίου ο δεκαεξάχρονος κατάφερε περισσότερα από είκοσι
χτυπήματα με το σκαπτικό εργαλείο στο κεφάλι του παντοπώλη. Στη συνέχεια τον
μαχαίρωσε στο λαιμό με κουζινομάχαιρο που βρήκε στο κατάστημα, έβαλε πάνω του
δύο μαξιλάρια για να τον πνίξει και προσπάθησε να τον κάψει περιλούζοντάς τον
με ούζο. «Μας έκανε εντύπωση η επιθετικότητά του. Προβληματιζόμαστε έντονα για
την κατάστασή του», σημείωσε χθες ο αστυνομικός διευθυντής Πέλλας Χρήστος
Στεφάνου. 
Πρότυπό του ο νεαρός είχε τον Κώστα Πάσσαρη: «Τον έβλεπα στην τηλεόραση, ήθελα
να του μοιάσω. Μισούσα κι εγώ τους ανθρώπους. Διέγραψα τον Θεό από τη ζωή μου.
Αν όπως όλοι μού λένε είναι καλός, τότε γιατί εμένα με έκανε κακό άνθρωπο;». Ο
δεκαεξάχρονος δεν δίστασε να πει στους αστυνομικούς, όταν τον ρώτησαν για
σχέσεις του με τον πατέρα του, ότι σκέφτηκε να τον σκοτώσει επειδή του έκανε
παρατήρηση για το σκουλαρίκι που φορούσε. 
Ο δεκαεξάχρονος πρόσεξε όλες τις κινήσεις του και μετά το έγκλημα. Άλλαξε
ρούχα, έπλυνε το τσαπί, το τοποθέτησε στον ίδιο χώρο και ανενόχλητος
επισκέφτηκε έναν συμμαθητή και φίλο του, στον οποίο και κατά τη διάρκεια της
ίδιας ημέρας ομολόγησε τη δολοφονία. «Συγκεντρώσαμε ορισμένες πληροφορίες για
τους ανθρώπους που κινούνταν στην περιοχή και με τα αποτυπώματα που άφησε στο
χιόνι ο νεαρός επιβεβαιώσαμε ότι πρόκειται για τον δράστη», επισήμανε ο κ.
Στεφάνου. 
Είναι χαρακτηριστικό ότι μέχρι τη σύλληψή του ο δεκαεξάχρονος κυκλοφορούσε
άνετος στο χωριό. «Τον είδα στην καφετέρια να γελάει με τους φίλους του μία
ημέρα πριν τον συλλάβουν. Ήταν μάλιστα εκεί και ένας αστυνομικός της
Ασφάλειας, που ενδεχομένως τον παρακολουθούσε», σχολιάζει θαμώνας του
καταστήματος, για να συμπληρώσει: «Μέχρι τη σύλληψή του, αλληλοκοιταζόμασταν
συνεχώς στο χωριό, ψάχνοντας ποιος μπορεί να έκανε το έγκλημα». 
Ο μαθητής της Γ' Λυκείου οδηγήθηκε χθες ύστερα από την έκδοση του εντάλματος
σύλληψης στον προϊστάμενο της Εισαγγελίας Πρωτοδικών Γιαννιτσών Βασίλη
Φλωρίδη, ο οποίος άσκησε εις βάρος του ποινική δίωξη για ανθρωποκτονία από
πρόθεση, ληστεία και παράνομη οπλοχρησία, παραπέμποντάς τον για απολογία στον ανακριτή.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17237N201</ED>
<ID>
ID:301523

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N20&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δεν είναι να απορείς...
</H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Πολύ προτού ο 16χρονος δηλώσει ότι μιμείται τον Πάσσαρη τον είχαν προλάβει τα
μίντια. Εκείνα θέλησαν πριν από αυτόν να γίνουν σαν τον Πάσσαρη. Εκείνα είναι
που δελεάστηκαν με τον τρόπο που μόνο αυτά γνωρίζουν από την ιδιορρυθμία,
παρεκκλίνουσα και ενδόμυχα επιθυμητή δράση του. Αλλά και από τη μορφή και την
εν γένει παρουσία του. 
Να θυμηθούμε εδώ πόσες μέρες περάσαμε φαντασιώνοντας τις παρανομίες του. Ο
σκύλος, οι φιλενάδες του, το φαγητό του, τα ρούχα του, τα υποδήματά του είχαν
μετουσιωθεί σε πρώτη είδηση. Ο Πάσσαρης κατασκευάστηκε ως πρώτη είδηση, ως
σημαίνων γεγονός. Δεν είναι λοιπόν να απορείς για τον 16χρονο. Αυτός άλλο δεν
έκανε από το να ενδώσει σε αυτό που του προτείνεται ως πρώτη είδηση. Την
ψυχοπαθολογία της πρώτης είδησης, αυτήν αξίζει να συλλογισθούμε και το σαθρό
σύμπαν των ιεραρχημένων σημασιών που μας προτείνεται. 
Η Φωτεινή Τσαλίκογλου είναι καθηγήτρια Ψυχολογίας στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17237N202</ED>
<ID>
ID:301606

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N20&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η αντανάκλαση του μύθου που εμείς δημιουργήσαμε
</H2>
<AUTHOR>ΒΑΣΩ ΑΡΤΙΝΟΠΟΥΛΟΥ</AUTHOR>

Ένα ακόμη περιστατικό εγκληματικότητας με δράστη ανήλικο ήλθε στο φως της
δημοσιότητας. Τα κύρια χαρακτηριστικά του, η διαφορά ηλικίας μεταξύ θύματος
και θύτη, η αγριότητα στον τρόπο τέλεσης και, τέλος, η «δικαιολογία» τού θύτη
ότι διέπραξε το έγκλημα γιατί... ήθελε να μοιάσει στον Πάσσαρη... 
Αυτό μπορεί να είναι ένα αθώο ψέμα, μια προσπάθεια αυτοδικαιολόγησης της
πράξης, μια τεχνική αποενοχοποίησης του δράστη, ακόμη και μια πιστευτή
δικαιολογία. 
Ανεξάρτητα όμως από το εάν θα δεχθεί κανείς ή όχι τη δικαιολογία αυτή, εκείνο
που, κατά τη γνώμη μου, έχει σημασία είναι ότι η εικόνα του Πάσσαρη
κυριαρχούσε στα Μέσα Μαζικής Επικοινωνίας για μεγάλο χρονικό διάστημα. Ήταν το
πρόσωπο που απασχόλησε τους δημοσιογράφους, τους πάσης φύσεως ειδικούς και
τους πολίτες. Όλοι μιλούσαν για αυτόν, για τον χαρακτήρα του, τις πράξεις του,
πιθανολογούσαν τον τρόπο δράσης του, ενώ στην πραγματικότητα γνώριζαν
ελάχιστα. Δημιουργήθηκε ένας μύθος γύρω από το όνομά του, τις σχέσεις και τις
πράξεις του. Ξαφνικά, το όλο ζήτημα της εγκληματικότητας προσωποποιήθηκε και
εξατομικεύτηκε σε ένα μόνο άτομο. Η κοινωνική απαξία του εγκλήματος
μετουσιώθηκε σε μια ιδιότυπη μορφή κοινωνικής αναγνώρισης του Πάσσαρη. Κάθε
φορά που περιγράφονταν οι πράξεις και η προσωπικότητα του συγκεκριμένου
εγκληματία, δεν μπορούσε να διακρίνει κανείς με σαφήνεια τα όρια μεταξύ
αντικοινωνικής συμπεριφοράς και παλικαρισμού. 
Ο μύθος για τον Πάσσαρη, η ηρωοποίηση του εγκληματία, συχνά άθελά μας,
δημιουργεί σήμερα «θαυμαστές» και, ίσως, «μιμητές». Η δικαιολογία του ανήλικου
δράστη είναι το σύμπτωμα όλης αυτής της διαδικασίας ηρωοποίησης του Πάσσαρη,
είναι η αντανάκλαση του μύθου που εμείς δημιουργήσαμε. 
Η Βάσω Αρτινοπούλου είναι επίκουρος καθηγήτρια Εγκληματολογίας στο
Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17237N203</ED>
<ID>
ID:301640

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N20&aa=3</URL></REF>


Article

<CATEGORY>vin06</CATEGORY>

 <H5>ΜΕ ΠΡΟΣΕΥΧΕΣ Ο ΝΙΓΗΡΙΑΝΟΣ ΙΕΡΕΑΣ ΠΡΟΣΠΑΘΗΣΕ ΝΑ ΤΗ ΣΩΣΕΙ
</H5><H2>3 μέρες με αλυσίδες για την επιληψία...
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Όταν η Ροζέ Ιγιάμο ερχόταν για πρώτη φορά στην Ελλάδα αναζητώντας καλύτερη
τύχη δεν φανταζόταν ποτέ ότι θα είχε ένα τέλος σαν κι αυτό στην Πλατεία
Αμερικής. 
Στον πρώτο όροφο. Στον πρώτο όροφο αυτού του εγκαταλελειμμένου κτιρίου
στεγάζεται ο τόπος λατρείας των Νιγηριανών

Τα προβλήματα που αντιμετώπιζε πολλά και βασανιστικά. «Η ίδια πίστευε ότι θα
κατάφερνε να τα ξεπεράσει. Η ζωή της καλυτέρευε και ήδη είχε αρχίσει να κάνει
όνειρα για το μέλλον» λέει ο Τόνι Μπρικς, πρόεδρος της ελληνονιγηριανής
κοινότητας. «Τα τρία μικρά κορίτσια της ήταν η ελπίδα της». 
Η Ροζέ πουλούσε στις λαϊκές αγορές μικροαντικείμενα και τα έβγαζε πέρα. Στη
λαϊκή της Γλυφάδας την περασμένη Πέμπτη εμφάνισε τα πρώτα συμπτώματα
επιληψίας. «Ουσιαστικά εκεί άρχισε το τέλος...» λέει ο Τόνι. Τη Ροζέ μεταφέρει
στο Ασκληπιείο ένας από τους κρατούμενους, ο συγγενής της Ομπαζέκι. Της έκαναν
εξετάσεις, της χορήγησαν βοήθεια και στη συνέχεια αποχώρησε. Αντί να οδηγηθεί
όμως στο σπίτι της μεταφέρεται από τον ίδιο τον συγγενή της στην οδό
Μοσχονησίων 28Β, στην εκκλησία των Πεντηκοστιανών Φονταμενταλιστών. 
Η Ροζέ ήταν δεμένη με βαριές αλυσίδες για τρεις συνεχόμενες μέρες στο πάτωμα
του χώρου λατρείας, στην Πλατεία Αμερικής. Βασανιζόμενη από συνεχείς κρίσεις
επιληψίας μάταια προσπαθούσε να ζητήσει βοήθεια. Ακριβώς πάνω από το κεφάλι
της ο Νιγηριανός ιερέας Τζιμόχ - Τζέιμς Αντεμπάγιο έψελνε συνεχώς προσευχές.
«Είχε ψυχολογικά προβλήματα και της δέσαμε τα χέρια για λόγους ασφαλείας»
είπαν οι κατηγορούμενοι χθες στον ανακριτή. «Εξορκίζαμε τα κακά πνεύματα από
μέσα της». 
«Η εκκλησία στεγάζεται σε ένα παλιό εγκαταλελειμμένο οίκημα» λέει η Στέλλα
Μηλαρέτη, που μένει στη διπλανή πολυκατοικία. «Ακούω πολλές φορές από το
υπνοδωμάτιό μου εκκλησιαστική μουσική. Τρεις φορές την εβδομάδα τουλάχιστον
μαζεύονται εδώ χωρίς να ενοχλούν κανένα. Δεν φανταζόμουνα ότι υπήρχε εδώ μια
γυναίκα δεμένη. Ούτε άκουσα φωνές της». 
Η Ροζέ πεθαίνει τελικά το Σάββατο αργά το απόγευμα. «Υπήρχε μια κινητικότητα
εκείνη την ημέρα. Πολλοί πήγαιναν κι έρχονταν στο κτίριο» λέει η Ρένα Ραστή,
κάτοικος της απέναντι πολυκατοικίας. Το ασθενοφόρο του ΕΚΑΒ που κλήθηκε
εσπευσμένα αρνήθηκε να την παραλάβει. Νεκρή, με σημάδια στα χέρια της από τις
αλυσίδες, με μώλωπες που μαρτυρούσαν την προσπάθειά της να ξεφύγει αλλά και
από τους σπασμούς μεταφέρθηκε στο Νοσοκομείο Ελπίς από τους κατηγορούμενους
(τον Νιγηριανό ιερέα, τη σύζυγό του Μορίν και τον Γκοντσπάουερ Ομπαζέκι). «Δεν
πιστεύω ότι ο ιερέας έκανε κάτι το παράνομο, κατι το ύποπτο. Προσπάθησε να τη
σώσει με τον τρόπο του» τονίζει η κα Ελισάβετ Πάττα, δικηγόρος τους. 
Ο άνδρας της Ροζέ είναι έγκλειστος στις φυλακές Κορυδαλλού. Τα τρία τους
παιδιά μεταφέρθηκαν σε ίδρυμα. «Θα μείνουν εκεί, προστατευμένα» εξηγεί η
κοινωνική λειτουργός του Νοσοκομείου Ελπίς Στέλλα Μωρατίδου. «Πρέπει να
προσαρμοστούν και να συνεχίσουν τη ζωή τους». 
Ο τόπος λατρείας ήταν χθες ανοιχτός. Ανεβαίνοντας τις ξύλινες σκάλες βρίσκεσαι
μπροστά σε μια συνηθισμένη αίθουσα ναού. Λίγοι Νιγηριανοί στο εσωτερικό. «Δεν
την ξέραμε την Ροζέ» λέει ο Ντέλε Πάστερ. «Το ακούσαμε από την τηλεόραση, δεν
ξέρουμε απολύτως τίποτα» λέει μια νεαρή Νιγηριανή. Δεν θέλει να πει το όνομά
της. Ο δίχρονος γιος της Μιχάλης παίζει κοντά της αμέριμνα. Ο Γιάμσον, 24
ετών, από την πόλη Νάμπα της Νιγηρίας, εξοργίζεται: «Είμαστε κι εμείς
χριστιανοί. Κάνουμε ό,τι λέει ο Ιησούς Χριστός!». Άλλος εμφανίζεται από το
διπλανό μικρό δωμάτιο, πιο απειλητικός. «Φύγετε! Ό,τι πρέπει να μάθει η
Αστυνομία το έχει μάθει. Εδώ είναι οίκος του Θεού». Μόνο ο Μισέλ είναι πιο
φιλικός. «Έρχονται εδώ πιστοί, θύματα της μαγείας. Έρχονται για βοήθεια»,
λέει. 
Υπεύθυνοι για τον θάνατό της είναι ο Νιγηριανός ιερέας Τζιμόχ - Τζέιμς
Αντεμπάγιο, η σύζυγός του Μορίν και ο Γκοντσπάουερ Ομπαζέκι. Βαρύνονται με τις
κατηγορίες σε βαθμό κακουργήματος για αρπαγή και έκθεση σε κίνδυνο της
σαραντάχρονης Νιγηριανής που της προκάλεσε τον θάνατο. Οι κατηγορούμενοι
τέθηκαν υπό κράτηση και αύριο θα οδηγηθούν στον ανακριτή για να απολογηθούν. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17237N371</ED>
<ID>
ID:301524

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N37&aa=1</URL></REF>


Article

<CATEGORY>vin06</CATEGORY>

 <H2>Επεισόδιο με λαθρομετανάστες στο γυμναστήριο της Ραφήνας
</H2>
Τέσσερις Ιρακινοί λαθρομετανάστες τραυματίστηκαν χθες το βράδυ, όταν
προσπάθησαν να διαφύγουν από το κλειστό γυμναστήριο της Ραφήνας, όπου έχουν
μεταφερθεί από το απόγευμα τού Σαββάτου μαζί με άλλους 287 συμπατριώτες τους. 
Αν και επισήμως από το υπουργείο Εμπορικής Ναυτιλίας δεν επιβεβαιώνεται το
γεγονός ότι μετά την απόδραση ακολούθησαν συμπλοκές μεταξύ αστυνομικών,
λιμενικών και λαθρομεταναστών, ωστόσο, σύμφωνα με πληροφορίες, σημειώθηκαν
επεισόδια όταν αστυνομικοί και λιμενικοί προσπάθησαν να τους συγκρατήσουν. 
Σύμφωνα με τον αρχηγό τού Λιμενικού Σώματος αντιναύαρχο Ανδρέα Συρίγος, μία
ομάδα από τους λαθρομεταναστες προσπάθησε, λίγο μετά τις οκτώ χθες το βράδυ,
να φύγει από το κλειστό γυμναστήριο της Ραφήνας, όταν τους ενημέρωσαν ότι
σήμερα πρόκειται να οδηγηθούν στο Τμήμα Μεταγωγών. Τότε, ορισμένοι από αυτούς,
σύμφωνα πάντα με τον αρχηγό του Λιμενικού, οι οποίοι φοβήθηκαν ότι θα
απελάθουν, προσπάθησαν να φύγουν από μια στενή πόρτα με αποτέλεσμα να
τραυματιστούν. 
Οι λαθρομετανάστες έφθασαν στην Ελλάδα από τη Σμύρνη με το 35 μέτρων τουρκικό
αλιευτικό σκάφος «Hilmi Dede», το οποίο εντοπίστηκε το Σάββατο από περιπολικά
του Λιμενικού, ενώ έπλεε στον Νότιο ΕυβοϊκοόΚόλπο. Η επιχείρηση έγινε κάτω από
δύσκολες καιρικές συνθήκες, αφού στην περιοχή έπνεαν άνεμοι 8 Μπωφόρ. 
Σύμφωνα με τα στοιχεία του υπουργείου Εμπορικης Ναυτιλίας, εντός του 2001
συνελήφθησαν συνολικά 6.864 λαθρομετανάστες (το 2000 συνελήφθησαν 3.664) και
137 διακινητές (το 2000 συνελήφθησαν 124), ενώ κατασχέθηκαν και 90
δουλεμπορικά σκάφη. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17237N372</ED>
<ID>
ID:301577

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N37&aa=2</URL></REF>


Article

<CATEGORY>vin06</CATEGORY>

 <H2>200 κιλά κοκαΐνης στα χέρια των διωκτικών αρχών
</H2>
Τεράστια ποσότητα κοκαΐνης, βάρους 200 κιλών, μεταφέρθηκε στη χώρα με
κοντέινερ που είχε φθάσει στο λιμάνι του Πειραιά από την Κολομβία. Την
κοκαΐνη, η ποσότητα της οποίας είναι από τις μεγαλύτερες που έχουν αποκαλυφθεί
από τις αρμόδιες αρχές, εντόπισε το ΣΔΟΕ σε συνεργασία με τη Δίωξη Ναρκωτικών
της Ασφάλειας και του εμπορικού ναυτικού. Παραλήπτης της κοκαΐνης φέρεται να
είναι εταιρεία που ανήκει σε Κύπριο, τον οποίο ήδη αναζητούσαν οι αρχές για τη
συμμετοχή του σε απάτες στο παρελθόν. Η εταιρεία του καταζητούμενου, που
φέρεται να συμμετείχε σε απάτες που είχαν στηθεί στο παρελθόν εις βάρος
επιχειρήσεων, παραλάμβανε από επιχειρήσεις εμπορεύματα ως μεσολαβητής για την
πώλησή τους εκδίδοντας ακάλυπτες επιταγές, ενώ χρησιμοποιούσε και άλλες μορφές
απάτης εις βάρος των επιχειρήσεων με τις οποίες συναλλάσσονταν. Για να
αποκαλυφθεί η υπόθεση συνεργάστηκαν οι ελληνικές διωκτικές αρχές με ξένες
υπηρεσίες δίωξης και πληροφοριών. Το κοντέινερ φορτώθηκε αρχικά σε καράβι, σε
λιμάνι της Κολομβίας. Στη συνέχεια άλλαξε καράβι προκειμένου να μεταφερθεί
στον Πειραιά. 
Οι αρχές εκφράζουν την ανησυχία τους όχι μόνο για τη μεγάλη ποσότητα της
κοκαΐνης αλλά και για την προέλευσή της. Μέχρι τώρα, οι περισσότερες υποθέσεις
εισαγωγής κοκαΐνης στη χώρα που έχουν εντοπισθεί αφορούν εισαγωγές από χώρες
της Κεντρικής και Ανατολικής Ασίας. Η συγκεκριμένη ποσότητα σηματοδοτεί την
επέκταση της δράσης του ισχυρού καρτέλ της Κολομβίας και στην Ελλάδα. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17237N373</ED>
<ID>
ID:301615

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N37&aa=3</URL></REF>


Article

<CATEGORY>vin06</CATEGORY>

 <H2>Πράσινο φως για τρεις κόμβους
</H2>
Πράσινο φως για να συνεχισθούν κανονικά τα έργα κατασκευής τριών ανισόπεδων
κόμβων στη Λεωφόρο Κηφισίας εν όψει και των Ολυμπιακών Αγώνων του 2004 ανάβει
εισήγηση στο Συμβούλιο της Επικρατείας, με την οποία προτείνεται να
απορριφθούν ως αβάσιμες οι προσφυγές της Νομαρχιακής Αυτοδιοίκησης Αθήνας,
δήμων που βρίσκονται εκατέρωθεν της λεωφόρου και κατοίκων της περιοχής. 
Η υπόθεση έχει προσδιοριστεί να συζητηθεί την Παρασκευή στην Ολομέλεια του ΣτΕ
και ο εισηγητής κ. Γ. Παναγιωτόπουλος αντικρούει όλες τις θέσεις των
προσφευγόντων, τονίζοντας ότι οι τρεις κόμβοι (στον Φάρο Ψυχικού, στην Αγία
Βαρβάρα Χαλανδρίου και στο Κολλέγιο Φιλοθέης) δεν θα επιβαρύνουν το
περιβάλλον, αλλά αντίθετα θα επιλύσουν σε σημαντικό βαθμό τα κυκλοφοριακά
προβλήματα στην περιοχή. 
Σημειώνεται ότι το ΣτΕ έχει απορρίψει και τις αιτήσεις που είχαν υποβάλει οι
προσφεύγοντες για αναστολή των σχετικών εργασιών.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17237N374</ED>
<ID>
ID:301647

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N37&aa=4</URL></REF>


Article

<CATEGORY>vin06</CATEGORY>

 <H5>ΟΡΙΣΤΙΚΟΠΟΙΟΥΝΤΑΙ ΟΙ ΥΠΟΨΗΦΙΟΤΗΤΕΣ ΕΩΣ ΤΟ ΤΕΛΟΣ ΤΗΣ ΕΡΧΟΜΕΝΗΣ ΕΒΔΟΜΑΔΑΣ
</H5><H2>Σταυρόλεξο ονομάτων στον ΔΣΑ
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Το κλίμα άρχισε να διαμορφώνεται λίγο πριν από τη χριστουγεννιάτικη
ανάπαυλα και κορυφώνεται μέρα με τη μέρα: οι δικηγόροι τίμησαν τον Πρόεδρο της
Δημοκρατίας. Οι δικηγόροι σε ειδική εκδήλωση παρουσίασαν για μία ακόμη φορά
την τράπεζα νομικών πληροφοριών. Οι δικηγόροι ξεκίνησαν νέες κινητοποιήσεις
και απέχουν από δίκες. Οι δικηγόροι σε δύο μήνες έχουν εκλογές...

Το αργότερο έως το τέλος της ερχόμενης εβδομάδας όλες οι υποψηφιότητες
οριστικοποιούνται. Περίπου 27.000 δικηγόροι (οι 17.000 στην Αθήνα) καλούνται
στις κάλπες 24 και 25 Φεβρουαρίου και σε όσους συλλόγους χρειαστεί δεύτερος
γύρος στις 3 και 4 Μαρτίου, προκειμένου να εκλέξουν τις νέες διοικήσεις για
την επόμενη τριετία. 
Το στίγμα των εκλογών θα δώσει και αυτήν τη φορά ο Δικηγορικός Σύλλογος
Αθήνας, αφού πάντοτε οι κάλπες του στέλνουν πολιτικά μηνύματα. Και τα
κομματικά επιτελεία βρίσκονται ήδη σε εγρήγορση, προσδοκώντας ένα θετικό
αποτέλεσμα, την ίδια στιγμή που και οι πιθανοί υποψήφιοι κάνουν τον δικό τους
αγώνα για να εξασφαλίσουν το «χρίσμα». Η προϊστορία δείχνει ότι ανεξάρτητες
υποψηφιότητες ελάχιστες πιθανότητες επιτυχίας έχουν σ' αυτή την εκλογική μάχη. 
Το ΠΑΣΟΚ θα αποφασίσει ποια υποψηφιότητα θα στηρίξει στην εκλογική αναμέτρηση
αύριο Πέμπτη, σε συνεδρίαση του Τομέα Δικηγόρων του Κινήματος. Η Ν.Δ.
ακολουθεί στις αρχές της προσεχούς εβδομάδας, ενώ ΚΚΕ και ΣΥΝ έχουν
οριστικοποιήσει τις αποφάσεις τους. 
Οι διεργασίες στο παρασκήνιο δίνουν και παίρνουν, οι προτάσεις υποψηφίων για
την προεδρία του ΔΣΑ διαδέχονται η μία την άλλη, αλλά όλα δείχνουν ότι τελικώς
η φετινή αναμέτρηση θα είναι μία επανάληψη των εκλογών του 1999, καθώς οι
βασικοί υποψήφιοι θα είναι οι ίδιοι. 
Αντ. Ρουπακιώτης. Διεκδικεί το ρεκόρ της τρίτης θητείας στην προεδρία του ΔΣΑ

Ο νυν πρόεδρος του Συλλόγου Αντ. Ρουπακιώτης, με τη στήριξη του ΣΥΝ, θα
διεκδικήσει την επανεκλογή του, ώστε να είναι ο μοναδικός στα χρονικά του ΔΣΑ
με τρεις συνεχείς προεδρικές θητείες (σ.σ.: δύο είχε και ο Ευάγγ.
Γιαννόπουλος). 
Αρ. Οικονομίδης. Θα είναι, έτσι κι αλλιώς, υποψήφιος ­ αναμένεται να
στηριχθεί και από το ΠΑΣΟΚ

Στο ΠΑΣΟΚ και αυτήν τη φορά υπάρχει κλίμα δυστοκίας στην τελική επιλογή. Αλλά
φαίνεται ότι καταλήγουν εκ νέου στην υποψηφιότητα του ποινικολόγου Αρ.
Οικονομίδη, ο οποίος έχει γνωστοποιήσει ότι σε κάθε περίπτωση θα είναι
υποψήφιος. Η απόφαση θα οριστικοποιηθεί αύριο σε συνεδρίαση του Τομέα
Δικηγόρων, όπου θα εξεταστεί και η πιθανή υποψηφιότητα του Βασ. Αλεξανδρή,
γιου του υπουργού Δικαιοσύνης στην πρώτη κυβέρνηση του ΠΑΣΟΚ το 1981, Στάθη
Αλεξανδρή, καθώς και του πρώην γενικού γραμματέα των υπουργείων Δικαιοσύνης
και Δημόσιας Τάξης Ι. Παπαδογιαννάκη. Σύμφωνα με πληροφορίες, πάντως, ο κ.
Παπαδογιαννάκης έχει ήδη απαντήσει αρνητικά σε σχετικές προτάσεις, όπως
αρνητική ήταν η θέση και του πρώην αντιπροέδρου του Συλλόγου και προέδρου της
Ευρωπαϊκής Ένωσης Δικηγορικών Συλλόγων, Σωτ. Φέλιου. Υποψήφιος δεν επιθυμούσε
να είναι ούτε ο γενικός γραμματέας του ΔΣΑ και πρόεδρος της ΕΠΑΕ Αθ.
Κανελλόπουλος, ο οποίος πάντως και αυτήν τη φορά θα διεκδικήσει θέση στο
Διοικητικό Συμβούλιο. Από τα ονόματα των πιθανών υποψηφίων που συζητήθηκαν
ήταν και αυτό του γραμματέα του Τομέα Δικηγόρων Γ. Νικητιάδη, αλλά η
υποψηφιότητά του δεν «περπάτησε», καθώς ανέλαβε καθήκοντα γενικού γραμματέα
Δημόσιας Διοίκησης. Ο λόγος του, όμως, θεωρείται κρίσιμος στην τελική επιλογή
υποψηφίου. 
Στις διασπαστικές κινήσεις στον χώρο του ΠΑΣΟΚ σε αυτές τις εκλογές
καταγράφεται η απόφαση τού νυν συμβούλου Χαρ. Αναλυτή (πρώην πρόεδρος του
Ταμείου Πρόνοιας Νομικών) να διεκδικήσει την προεδρία του ΔΣΑ με δικό του
ψηφοδέλτιο. 
Δημ. Παξινός. Η ισχυρή υποψηφιότητα για το «χρίσμα» της Ν.Δ. και σε αυτές τις εκλογές

Από... Συμπληγάδες περνάει και η επιλογή στη Ν.Δ., αν και η τελική επιλογή
αναμένεται να είναι και σε αυτές τις εκλογές ο Δημ. Παξινός, ο οποίος το 1999
είχε διεκδικήσει την προεδρία στον β' γύρο από τον κ. Ρουπακιώτη. Ως
«αντάρτης» εμφανίζεται ο σύμβουλος Δημ. Χατζημιχάλης, ο οποίος είναι από τους
παλαιότερους συμβούλους της παράταξης και έχει εκδηλώσει την πρόθεσή του να
είναι φέτος υποψήφιος για την προεδρία ακόμη και χωρίς τη στήριξη της Ν.Δ.
Ωστόσο, οι περισσότεροι σύμβουλοι της παράταξης, όπως οι Μ. Ζαφειρόπουλος, Γ.
Μπούρας, Ι. Αδαμόπουλος και Ιωάννα Καλαντζάκου, συμπορεύονται με τον Δημ.
Παξινό. 
Ερωτηματικό, πάντως, παραμένει η στάση της συμβούλου Ελίζας Βόζεμπεργκ,
εκπροσώπου Τύπου του ΚΕΠ, η οποία είχε εκλεγεί με τον συνδυασμό του Δημ.
Παξινού. Εάν η πολιτική κίνηση του Δημ. Αβραμόπουλου αποφασίσει τελικά να
καταγράψει τις δυνάμεις της στον χώρο των δικηγόρων, η κ. Βόζεμπεργκ θα
διεκδικήσει την προεδρία, διαφορετικά το πιθανότερο είναι να μην είναι καν
υποψήφια για πρώτη φορά από το 1984. 
Από τον χώρο του ΚΚΕ, του συνδυασμού θα ηγηθεί και πάλι ο Βασ. Δημόπουλος, ενώ
υποψήφιος για την προεδρία θα είναι και ο Παν. Γαλετσέλης (ΔΗΚΚΙ), ο οποίος το
1999 ήταν η «έκπληξη» των εκλογών, συγκεντρώνοντας ποσοστό 11,82% στον α'
γύρο. Ως ανεξάρτητος υποψήφιος για την προεδρία αναμένεται να κατέβει εκ νέου
ο σύμβουλος Ανδρ. Δημητρόπουλος, ενώ συνδυασμούς χωρίς υποψήφιο πρόεδρο θα
καταρτίσουν η Εναλλακτική Παρέμβαση Δικηγόρων και οι Δικηγόροι σε Κίνηση,
διεκδικώντας μια θέση στο νέο Διοικητικό Συμβούλιο.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17237N381</ED>
<ID>
ID:301525

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N38&aa=1</URL></REF>


Article

<CATEGORY>vin06</CATEGORY>

 <H2>Έρευνα για κατασκευαστικές ατέλειες στο Φάλκον
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Οι κατηγορούμενοι: Στις 13 Μαΐου 2002 θα καθήσουν ξανά στο εδώλιο οι πιλότοι
και οι τεχνικοί της Ολυμπιακής που φέρονται ως υπεύθυνοι για το τραγικό
δυστύχημα με το πρωθυπουργικό Φάλκον

Σε κατασκευαστικές ατέλειες και όχι σε ανθρώπινο λάθος οφείλεται το δυστύχημα
με το πρωθυπουργικό Φάλκον, τον Σεπτέμβριο του 1999, που πλήρωσαν με τη ζωή
τους επτά άτομα. Τη θέση αυτή υποστήριξε χθες ενώπιον του Γ' Τριμελούς
Πλημμελειοδικείου Αθηνών ο πληρεξούσιος δικηγόρος της Ολυμπιακής Αεροπορίας κ.
Γιάννης Σταμούλης, ο οποίος ζήτησε να διερευνηθούν ενδεχόμενες ποινικές
ευθύνες της κατασκευάστριας εταιρείας Ντασό. 
Οι δικαστές όμως μετέθεσαν την απόφαση για το αίτημα στους συναδέλφους τους
που θα εκδικάσουν τελικά την υπόθεση αυτή, καθώς η δίκη αναβλήθηκε χθες για
τις 13 Μαΐου 2002 γιατί απουσίαζαν συνήγοροι υπεράσπισης των κατηγορουμένων,
που παρέμειναν αποκλεισμένοι, λόγω της κακοκαιρίας. Νωρίτερα, ο εισαγγελέας
της έδρας κ. Παν. Αγγελόπουλος είχε εισηγηθεί να απορριφθεί το αίτημα της
αναβολής χαρακτηρίζοντας τον προβαλλόμενο λόγο «προσχηματικό». «Η Ποινική
Δικαιοσύνη», πρόσθεσε ο εισαγγελικός λειτουργός, «δεν πρέπει να σύρεται από
αναβολή σε αναβολή. Οφείλει να φτάσει στην ανεύρεση της αλήθειας, λαμβάνοντας
υπόψη ότι η χώρα μας στερήθηκε σε κρίσιμες στιγμές έναν εκ των διακεκριμένων
πολιτικών της, όπως ήταν ο αναπληρωτής υπουργός Εξωτερικών Γιάννος
Κρανιδιώτης». 
Στο εδώλιο του κατηγορουμένου κάθισαν ο κυβερνήτης, ο συγκυβερνήτης του
μοιραίου Φάλκον, καθώς και οκτώ ακόμη τεχνικοί της Ολυμπιακής, που είχαν
αναλάβει τη συντήρηση του αεροσκάφους, οι οποίοι αντιμετωπίζουν αδικήματα για
ανθρωποκτονία από αμέλεια κατά συρροή και σωματικές βλάβες. Ο δικηγόρος της
Ολυμπιακής επισήμανε τέλος ότι λίγες μέρες μετά το δυστύχημα με το
πρωθυπουργικό Φάλκον, είχε σημειωθεί ταυτόσημο με ίδιου τύπου αεροσκάφος στις
ΗΠΑ. Και πρόσθεσε ότι «ύστερα από αυτό και συγκεκριμένα στις 17 Νοεμβρίου 1999
η Υπηρεσία Πολιτικής Αεροπορίας της Γαλλίας άλλαξε τις οδηγίες στο εγχειρίδιο
πτήσεως», γεγονός που, όπως υποστήριξε, ενισχύει την άποψη του κατασκευαστικού λάθους.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17237N382</ED>
<ID>
ID:301578

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N38&aa=2</URL></REF>


Article

<CATEGORY>vin06</CATEGORY>

 <H5>ΕΚΑΝΑΝ ΤΟ ΜΟΙΡΑΙΟ ΛΑΘΟΣ ΣΤΗΝ ΑΠΑΓΩΓΗ ΤΟΥ ΕΠΙΧΕΙΡΗΜΑΤΙΑ Γ. ΖΩΝΑ ΚΑΙ ΣΥΝΕΛΗΦΘΗΣΑΝ
</H5><H2>Το καρτοκινητό «πρόδωσε» τους απαγωγείς!
</H2>
<AUTHOR>ΚΩΣΤΑΣ ΧΑΤΖΙΔΗΣ
</AUTHOR>
<AUTHOR>ΛΙΑ ΝΕΣΦΥΓΕ
</AUTHOR>

Είχαν λάβει όλα τα αναγκαία μέτρα προστασίας. Ο επαγγελματισμός τους είχε
αιφνιδιάσει ακόμη και τους έμπειρους αξιωματικούς της Ασφάλειας, οι οποίοι
βρέθηκαν μπροστά στη μεγαλύτερη σε διάρκεια απαγωγή στα ελληνικά χρονικά.
Ακόμη και στο εξωτερικό δεν γίνονται απαγωγές που διαρκούν δύο μήνες. Το λάθος
όμως έγινε. Οι απαγωγείς δεν μπορούσαν να φανταστούν την πρόοδο της
τεχνολογίας. Ότι θα πέσουν θύματα της πρώτης «ηλεκτρονικής εξιχνίασης».

Οι δράστες της απαγωγής του επιχειρηματία Γιάννη Ζώνα, από την Εκάλη, στις 20
συνομιλίες τους με τον πατέρα του Κώστα, είχαν την προνοητικότητα να κλείνουν
το τηλέφωνο πολύ σύντομα για να μη δώσουν τη δυνατότητα στις αστυνομικές αρχές
να εντοπίσουν το στίγμα του. Επικοινωνούσαν με καρτοκινητό τηλέφωνο «Β-free»
Telestet, το οποίο δεν προδίδει τον κάτοχό του, καθώς δεν καταγράφονται τα
στοιχεία του. Το μόνο που είχαν να κάνουν, είναι να προμηθεύονται κάρτες από
τα περίπτερα. 
Η λεπτομέρεια... 
Όλα τα είχαν σκεφθεί. Εκτός από μία... λεπτομέρεια. Δεν γνώριζαν ότι δεν
έπρεπε να χρησιμοποιούν το ίδιο καρτοκινητό και στις μεταξύ τους επικοινωνίες.
Έδωσαν το στίγμα τους και αυτό τους πρόδωσε, και έφερε τους αστυνομικούς έξω
από την πόρτα τους. 
Ύστερα από αίτημα των αστυνομικών αρχών, οι εταιρείες κινητής τηλεφωνίας
εντόπισαν το «ίχνος προέλευσης» του καρτοκινητού. Με βάση αυτό το ίχνος
κατάφεραν να εντοπίσουν τόσο το δίκτυο που χρησιμοποιούσε ο απαγωγέας όσο και
την περιοχή από την οποία τηλεφωνούσε. Μέχρις αυτού του σημείου, ο
προσδιορισμός της ταυτότητας του δράστη ήταν αδύνατος, καθώς κανένας δεν
γνώριζε τον κάτοχο του καρτοκινητού. 
Αυτό επετεύχθη όταν ο απαγωγέας χρησιμοποίησε το ίδιο κινητό τηλέφωνο στις
επικοινωνίες του με τα άλλα μέλη της συμμορίας, αλλά και γνωστούς του. Το
ίχνος έγινε πλέον σημάδι. Η αποκωδικοποίηση των κωδικών που αποτυπώνονται στις
«κυψέλες» των εταιρειών κινητής τηλεφωνίας, μεταφράστηκε σε ονόματα και
διευθύνσεις. Πολύ γρήγορα η Ελληνική Αστυνομία (ΕΛ.ΑΣ.) είχε διαμορφώσει μία
μεγάλη λίστα υπόπτων, τους οποίους παρακολουθούσε από την πρώτη στιγμή. 
Υπ' αριθμόν ένα ύποπτος ήταν από την πρώτη στιγμή ο 42χρονος... οικοδόμος
Χριστόφορος Λασιθιωτάκης, από το Αιγάλεω, παντρεμένος και πατέρας δύο ανήλικων
παιδιών. Παλιός γνωστός στις Υπηρεσίες Ασφαλείας και ειδικότερα στο Τμήμα
Δίωξης Εκβιαστών. Το όνομά του είχε εμπλακεί στην υπόθεση του μεγάλου μπράβου
της νύχτας Παναγιώτη Βλαστού και είχε κατηγορηθεί για οπλοφορία και υπόθαλψη
εγκληματία. Για την υπόθεση αυτή ο Χριστόφορος Λασιθιωτάκης αθωώθηκε σε δίκη
που έγινε πρόσφατα. Ύστερα από παρακολούθηση ενός μηνός, που άρχισε λίγες
ημέρες μετά την απελευθέρωση του Γιάννη Ζώνα, ο Χριστόφορος Λασιθιωτάκης
συνελήφθη προχθές το απόγευμα. Αστυνομικοί τον εντόπισαν καθώς έβγαινε από τα
γραφεία του Γιάννη Καλογερίδη, γιου τού πρώην ιδιοκτήτη του ναυπηγείου ΝΑΥΣΙ
Θεόδωρου Καλογερίδη. Αμέσως μετά συνελήφθη και ο 40χρονος Ιρανός Άλμπερτ
Νορούσνια, ιδιοκτήτης συνεργείου μοτοποδηλάτων. Βασικός συνεργός του
Λασιθιωτάκη στην οργανωμένη επιχείρηση της απαγωγής του επιχειρηματία Γιάννη
Ζώνα ήταν, σύμφωνα με την Αστυνομία, και ο 40χρονος. Και οι δύο γνωρίζονταν
εδώ και αρκετά χρόνια. Μάλιστα, διέμεναν και εργάζονταν στην ίδια περιοχή, στο
Αιγάλεω, εκεί όπου έγινε η απαγωγή, αλλά και η παράδοση των λύτρων. Άλλωστε
από την αρχή οι αστυνομικές Αρχές είχαν εκφράσει την άποψη ότι οι δράστες
γνώριζαν πολύ καλά την περιοχή. Γι' αυτό και οι έρευνές τους είχαν
επικεντρωθεί στη δυτική Αττική. Μετά τη σύλληψή τους, εκλήθη στην Ασφάλεια
χθες το πρωί ο Γιάννης Ζώνας, ο οποίος, σύμφωνα με πληροφορίες, αναγνώρισε τις
φωνές τους. Ο Λασιθιωτάκης και ο Ιρανός συνεργός του φέρεται να μετείχαν και
στην επιχείρηση αρπαγής και στη φύλαξη του Γιάννη Ζώνα κατά τη διάρκεια της
ομηρείας του. 
Πολύωρη εξέταση 
Οι συλληφθέντες, παρά την πολύωρη εξέτασή τους στην Ασφάλεια, δεν ομολόγησαν
και αρνήθηκαν οποιαδήποτε ανάμειξη στην υπόθεση απαγωγής. Από προχθές το
απόγευμα, οπότε άρχισε η αστυνομική επιχείρηση, προσήχθησαν στην Ασφάλεια,
εξετάσθηκαν και έδωσαν καταθέσεις για την υπόθεση άλλα τέσσερα άτομα.
Ειδικότερα εξετάσθηκαν, χωρίς να προκύψει εις βάρος τους ανάμειξη στην
υπόθεση, ο αδελφός τού Λασιθιωτάκη Πέτρος, μία φίλη του Λασιθιωτάκη λογίστρια
και ένας ακόμη γνωστός του πλασιέ κοσμημάτων. Μετά την εξέτασή τους αφέθηκαν
ελεύθεροι. Επίσης, εξετάσθηκε και ο Γιάννης Καλογερίδης, ο οποίος, σύμφωνα με
πληροφορίες, υποστήριξε ότι ο Λασιθιωτάκης τού είχε ζητήσει δουλειά και μετά
την κατάθεσή του αποχώρησε. 
<H3>Απαγωγή 61 ημερών και 1 εκατ. δολαρίων
</H3>
Ήταν απόγευμα της Τρίτης 3 Δεκεμβρίου, όταν ένα αυτοκίνητο σταμάτησε απότομα
στην ερημική περιοχή του Ντράφι. Από το αυτοκίνητο βγήκε ένας άνδρας
καταπονημένος με γάζες στα μάτια και γυαλιά ηλίου. «Μην ανοίξεις τα μάτια σου
για πέντε λεπτά, θα σε παρακολουθούμε», του φώναξαν από το αυτοκίνητο πριν τον
αφήσουν και φύγουν. 
Για τον 35χρονο επιχειρηματία Γιάννη Ζώνα ήταν το τέλος ενός εφιάλτη που
διήρκεσε 61 ημέρες, όμηρος στα χέρια απαγωγέων, το τέλος της πρωτοφανούς στα
ελληνικά αστυνομικά χρονικά, λόγω της παρατεταμένης διάρκειας της μαραθώνιας
απαγωγής. 
Παραπατώντας κατάφερε να βρει τον κεντρικό δρόμο, να σταματήσει ένα διερχόμενο
ταξί και να επιστρέψει στο σπίτι του στην Εκάλη, στην οικογένειά του. 
Η επιστροφή του ήταν το τέλος της δίμηνης αγωνίας για την οικογένεια, τον
πατέρα του Κώστα Ζώνα και στις προσπάθειές του να συγκεντρώσει το υπέρογκο
ποσόν του 1 εκατ. δολαρίων που απαιτούσαν οι απαγωγείς για λύτρα. 
Το θρίλερ για την οικογένεια Ζώνα άρχισε στις 2 Οκτωβρίου Ο επιχειρηματίας
Γιάννης Ζώνας δέχθηκε την επίθεση των απαγωγέων στη διασταύρωση των οδών
Πέτρου Ράλλη και Κηφισού, στη διαδρομή από το σπίτι του στην Εκάλη προς τα
γραφεία της επιχείρησης, στον Πειραιά. 
Στην οργανωμένη επιχείρησή τους οι απαγωγείς χτύπησαν με μοτοσυκλέτα το τζιπ
του επιχειρηματία και όταν αυτός κατέβηκε να δει τι είχε συμβεί, του
επιτέθηκαν οι απαγωγείς οι οποίοι είχαν καλύψει τα πρόσωπά τους με κράνη. Τον
επιβίβασαν βίαια σε βαν και αφού τού φόρεσαν κουκούλα, τον μετέφεραν στο
κρησφύγετό τους. 
Τους δύο μήνες της ομηρείας τού είχαν δεμένα τα χέρια με χειροπέδες και τα
μάτια καλυμμένα με γάζες. Για φαγητό του έδιναν τοστ που έφτιαχναν οι ίδιοι
στο σπίτι, στα πλαίσια των μέτρων ασφαλείας που έπαιρναν για να μη δίνουν
στόχο. 
Με ιδιαίτερο επαγγελματισμό χειρίστηκαν τα πάντα στην επιχείρηση απαγωγής και
κυρίως τις τηλεφωνικές επικοινωνίες που είχαν με τον πατέρα του θύματος για να
μη δίνουν το στίγμα τους. Στις πολύ σύντομες συνομιλίες τους, τουλάχιστον 20
κατά τη διάρκεια της απαγωγής, χρησιμοποιούσαν καρτοκινητό.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17237N391</ED>
<ID>
ID:301526

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N39&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΚΥΡΟΣ ΒΑΣΣΑΡΑΣ
</H2><H4>Όνειρο ζωής το Μουντιάλ του 2002
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΔΙΕΘΝΗΣ ΔΙΑΙΤΗΤΗΣ ΠΟΔΟΣΦΑΙΡΟΥ

ΓΕΝΝΗΘΗΚΕ: Την 1η Φεβρουαρίου 1966 
ΟΙΚΟΓΕΝΕΙΑΚΗ ΚΑΤΑΣΤΑΣΗ: Έγγαμος, και έχει ένα παιδί 
ΓΡΑΜΜΑΤΙΚΕΣ ΓΝΩΣΕΙΣ: Πτυχιούχος Σχολής Διοίκησης Επιχειρήσεων 
ΕΠΑΓΓΕΛΜΑ: Οικονομικός σύμβουλος επιχειρήσεων 
ΓΛΩΣΣΕΣ: Αγγλικά και γερμανικά 
ΜΟΥΣΙΚΗ ΠΟΥ ΑΚΟΥΕΙ: Ελληνική και ξένη 
ΦΑΓΗΤΟ: Κοτόπουλο με ρύζι 
ΣΤΙΣ ΕΛΕΥΘΕΡΕΣ ΩΡΕΣ: Ασχολείται με την κόρη του 
Η Ελλάδα θα δώσει το «παρών» στα γήπεδα της Ιαπωνίας και της Νότιας Κορέας
για το Μουντιάλ του 2002. Όχι με την εθνική της ομάδα, αλλά με τον διεθνή
διαιτητή Κύρο Βασσάρα που επελέγη από τη ΦΙΦΑ μαζί με άλλους 35 διαιτητές απ'
όλο τον κόσμο για να διευθύνουν τα παιχνίδια της κορυφαίας ποδοσφαιρικής
διοργάνωσης. Ο 36χρονος Θεσσαλονικιός διαιτητής είναι κάτοχος του σήματος της
ΦΙΦΑ από το 1995 και από τον Ιανουάριο του 2001 περιλαμβάνεται στη λίστα
διαιτητών Top class της ΟΥΕΦΑ. 
ΕΡ.: Μουντιάλ 2002. Τι σημαίνει για σάς; 
ΑΠ.: Όνειρο ζωής. 
ΕΡ.: Ποια ήταν η πρώτη σκέψη σας όταν πληροφορηθήκατε την επιλογή σας
από τη ΦΙΦΑ; 
ΑΠ.: Πόσο απέχει το όνειρο από την πραγματικότητα. 
ΕΡ.: Τι όνειρα κάνατε το βράδυ της επιλογής σας; 
ΑΠ.: Τα γήπεδα και τις προπονήσεις στην Ιαπωνία και την Νότια Κορέα. 
ΕΡ.: Ποιος ήταν ο πρώτος που δέχτηκε το τηλεφώνημά σας; 
ΑΠ.: Ο πατέρας μου. 
ΕΡ.: Αυτή η εξέλιξη, τι προοπτικές ανοίγει στην ελληνική διαιτησία; 
ΑΠ.: Ανοίξαμε την πόρτα και πρέπει να την κρατήσουμε ανοιχτή. 
ΕΡ.: Όταν βρίσκεστε στο εξωτερικό για κάποιο παιχνίδι, τι σκέφτεστε; 
ΑΠ.: Να γίνει ένα καλό παιχνίδι, να περάσω απαρατήρητος και στο τέλος
να μου σφίξουν το χέρι. 
ΕΡ.: Τι χρειάζεται ένας διαιτητής για να φθάσει ψηλά; 
ΑΠ.: Αξιοπρέπεια, προσωπικότητα, αγάπη για το ποδόσφαιρο και συνεχή
βελτίωση. 
ΕΡ.: Όταν ξεκινούσατε την καριέρα σας, μέχρι πού έφθαναν οι φιλοδοξίες
σας; 
ΑΠ.: Μέχρι αυτό το όνειρο. 
ΕΡ.: Στην κριτική πώς αντιδράτε; 
ΑΠ.: Την επιζητώ. 
ΕΡ.: Αυτοκριτική κάνετε; 
ΑΠ.: Πάντα... 
ΕΡ.: Ποιος είναι ο αυστηρότερος κριτής σας; 
ΑΠ.: Εγώ ο ίδιος... 
ΕΡ.: Τι θα θέλατε να πείτε στους φιλάθλους για τη συμπεριφορά τους προς
τους διαιτητές; 
ΑΠ.: Περισσότερη εμπιστοσύνη στους Έλληνες διαιτητές και πριν προβούν
σε οτιδήποτε να βάλουν τους εαυτούς τους σε αυτή τη θέση. 
ΕΡ.: Η διαιτησία είναι επάγγελμα ή χόμπι; 
ΑΠ.: Χόμπι. 
ΕΡ.: Ποια η γνώμη σας για επαγγελματική διαιτησία; 
ΑΠ.: Αμειβόμενη με επαγγελματική επιμόρφωση. 
ΕΡ.: Είστε υπέρ του ορισμού ή της κλήρωσης; 
ΑΠ.: Χωρίς σκέψη, υπέρ του ορισμού. 
ΕΡ.: Όταν διαπιστώνετε ότι κάνατε κάποιο καθοριστικό λάθος, τι λέτε
στον εαυτό σας; 
ΑΠ.: Προχώρα, μην κάνεις άλλο λάθος.... 
ΕΡ.: Στη μέχρι τώρα καριέρα σας αποπειράθηκε κανείς να σας πλησιάσει; 
ΑΠ.: Για να γίνει κάτι τέτοιο πρέπει να δώσεις αφορμή. Εμένα ούτε
τηλέφωνο δεν με έχει πάρει κάποιος. 
ΕΡ.: Τι θυσιάσατε για να πετύχετε στη διαιτησία; 
ΑΠ.: Χρόνο από την οικογένειά μου και τη δουλειά μου. 
ΕΡ.: Ποιο είναι το άλλοθι του «δικαστή του δευτερολέπτου» σε κάποιο
λάθος του; 
ΑΠ.: Τα λάθη είναι ανθρώπινα γιατί τα κάνουν... άνθρωποι. 
ΕΡ.: Τι χρειάζεται η ελληνική διαιτησία για να βγει από το τέλμα; 
ΑΠ.: Εμπιστοσύνη, φροντίδα, επιμόρφωση. 
ΕΡ.: Ποιος ο ρόλος της ΕΠΟ στη διαμόρφωση καλών συνθηκών στη ΦΙΦΑ για
τον Έλληνα διαιτητή; 
ΑΠ.: Ήταν πάντα υπερήφανη για τους Έλληνες διαιτητές στα διεθνή
παιχνίδια και πίστευε ότι μπορούν να πετύχουν σε μεγάλες διοργανώσεις. 
ΕΡ.: Ποιος είναι ο άνθρωπος που έπαιξε καθοριστικό ρόλο στην καριέρα
σας; 
ΑΠ.: Είχα την τύχη να έχω προπονητή και δάσκαλό μου τον Αντ. Βασσάρα.
Είμαι δύο φορές υπερήφανος που είναι πατέρας μου. 
ΕΡ.: Όταν γυρνάτε σπίτι σας ύστερα από κάποιο παιχνίδι, τι λέτε στην
κόρη σας; 
ΑΠ.: Τίποτα. Τα ξεχνάω όλα και ασχολούμαι μόνο με το παιδί μου. 
ΕΡ.: Υπήρξε ποτέ σκέψη να τα παρατήσετε; 
ΑΠ.: Υπήρξαν πολλές πίκρες που δυνάμωσαν τον χαρακτήρα μου. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17237N401</ED>
<ID>
ID:301560

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N40&aa=1</URL></REF>


Article

<CATEGORY>vin11</CATEGORY>

 <H2>Η αναβάθμιση της Νέας Ιωνίας
</H2>
Ο κ. Παναγιώτης Καρακίτσος και η κ. Αριστέα Χατζηιωάννου, κάτοικοι Νέας
Ιωνίας, εκ μέρους και άλλων περιοίκων, όπως γράφουν, διαμαρτύρονται: 
«Για το εντονότατο πρόβλημα που αντιμετωπίζουμε επί μία εικοσαετία και πλέον
στον Δήμο μας. Αναφερόμαστε στο εργοστάσιο "Ελληνίς" που βρίσκεται επί της
οδού Αλέκου Παναγούλη που είναι κόμβος οδικός και σιδηροδρομικός προς το
Ολυμπιακό Στάδιο και σε απόσταση μόλις είκοσι μέτρων από τα νέα γραφεία της
Οργανωτικής Επιτροπής Ολυμπιακών Αγώνων "Αθήνα 2004". 
Δυστυχώς για το εν λόγω εργοστάσιο η Δημοτική Αρχή αδιαφορεί να δώσει κάποια
λύση. 
Και για του λόγου το αληθές: Με την υπ' αριθμ. 336/4/9/2000 Πράξη του
Δημοτικού Συμβουλίου Νέας Ιωνίας αποφασίζεται ομόφωνα ο χαρακτηρισμός του Ο.Τ.
141 (εργοστάσιο "Ελληνίς") ως χώρος πρασίνου και η ανέγερση στον ίδιο χώρο β'
βρεφονηπιακού σταθμού. Δυστυχώς όμως το ίδιο Δημοτικό Συμβούλιο δεν έχει
υλοποιήσει μέχρι σήμερα την απόφασή του. 
Όλοι οι κάτοικοι της περιοχής ελπίζουν και ύστερα από αυτό το δημοσίευμα να
ευαισθητοποιηθεί η κοινή γνώμη, η πολιτεία αλλά και η πρόεδρος της Οργανωτικής
Επιτροπής "Αθήνα 2004" κ. Αγγελοπούλου και οι καθ' ύλην αρμόδιοι υπουργοί κ.κ.
Β. Παπανδρέου (ΠΕΧΩΔΕ), Ε. Βενιζέλος (Πολιτισμού) και όσοι άλλοι ενδιαφέρονται
για τους Ολυμπιακούς Αγώνες του 2004. Η Νέα Ιωνία συγκαταλέγεται στις όμορες
περιοχές προς το Ολυμπιακό Στάδιο και πρέπει να αναβαθμιστεί».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17237N402</ED>
<ID>
ID:301575

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N40&aa=2</URL></REF>


Article

<CATEGORY>vin11</CATEGORY>

 <H2>Η Γενική Γραμματεία Πολιτικής Προστασίας
</H2>
Ο καθηγητής κ. Δημ. Παπανικολάου, Γενικός Γραμματέας Πολιτικής Προστασίας,
απαντά σε σχόλιο του «Μικροπολιτικού» στις 7.1.2002 και αναφέρει ότι αυτό δεν
είναι βάσιμο διότι: 
«Πρώτον: Η Γενική Γραμματεία Πολιτικής Προστασίας (στις 2 Ιανουαρίου 2002) με
βάση τα στοιχεία πρόγνωσης της ΕΜΥ ­ δύο ημέρες πριν από την επιδρομή της
πρωτοφανούς κακοκαιρίας ­ είχε ενημερώσει όλες τις εμπλεκόμενες υπηρεσίες,
δίνοντας μάλιστα και συγκεκριμένες οδηγίες για το τι πρέπει να κάνουν και ποια
μέτρα πρέπει να πάρουν. 
Δεύτερον: Με ανακοίνωση-προειδοποίηση (3/1/2002), μέσω των ΜΜΕ, είχε
ενημερώσει τους πολίτες ολόκληρης της χώρας για την επερχόμενη κακοκαιρία,
δίνοντας συγκεκριμένες οδηγίες. Μάλιστα, τους είχε ζητήσει να περιορίσουν τις
μετακινήσεις τους στο ελάχιστο δυνατόν την Παρασκευή 4/1/2002 και να
ενημερώνονται για την κατάσταση του οδικού δικτύου όταν κρίνεται αναγκαίο να
μετακινηθούν. 
Τρίτον: Τα μέλη της κυβέρνησης που μετείχαν στις συσκέψεις για την
αντιμετώπιση της κατάστασης την Παρασκευή (4/1/2002) γνωρίζουν καλύτερα από
τον "πληροφοριοδότη" σας, πως ουδέποτε διαβεβαίωσα ότι όλα εξελίσσονται
ομαλά». <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17237N403</ED>
<ID>
ID:301614

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N40&aa=3</URL></REF>


Article

<CATEGORY>vin11</CATEGORY>

 <H2>Ο Β. Κεδίκογλου για «Μικροπολιτικό»
</H2>
Ο βουλευτής κ. Βασίλης Σ. Κεδίκογλου έστειλε επιστολή για το σχόλιο του
«Μικροπολι-τικού» της 4.1.2002 όπου αναφέρει ότι τον αδικεί. Και συνεχίζει:

«Η γραπτή ανακοίνωσή μου είναι η απάντηση σε προηγούμενες δηλώσεις με
απαράδεκτους χαρακτηρισμούς του κ. Δ. Κρεμαστινού. 
Η πράξη μου, ως προς αυτόν, είναι ανταπόκριση σε συλλογικό αίτημα να τηρηθούν
οι αρχές και αφού το αναφερθέν γεγονός, της ταυτόχρονης θέσης του Δ/ντού στο
ΩΚΚ, επαληθεύτηκε, εζήτησα την έκπτωσή του από το βουλευτικό αξίωμα, όπως
πιστεύω θα έκαμνε κάθε Βουλευτής. 
Αν η απαίτηση να τηρηθούν οι αρχές ή να είναι σεβαστή η ιστορική αλήθεια
δημιουργούν εχθρούς, μου είναι αδιάφορο. Αλλοίμονο: Δεν αισθάνομαι εχθρότητα
για κανέναν, απλώς έχω διαφορετικές πολιτικές απόψεις. 
Για την ιστορία: Ο κ. Δ. Κρεμαστινός ονομάστηκε Επίκουρος Καθηγητής ύστερα από
προσωπική μου τροπολογία εξ αιτίας τής τότε συμπεριφοράς της Ιατρικής και
άλλων Σχολών, προς το ΠΑΣΟΚ. 
Από το ΠΑΣΟΚ δεν διαγράφηκα. Απεχώρησα. Κανένα ιδρυτικό μέλος δεν θα
αναγνώριζε στον κ. Κ. Σημίτη δικαίωμα παραπομπής προς διαγραφήν, για πράξεις
που ήταν αποτέλεσμα της αυτόβουλης συμπεριφοράς του..... Κομματική
ανυπακοή...... η απόρριψη των προσωπικών του σχέσεων...!».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17237N404</ED>
<ID>
ID:301645

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N40&aa=4</URL></REF>


Article

<CATEGORY>vin11</CATEGORY>

 <H2>Η εκλογή Μητροπολιτών
</H2>
Ο κ. Σταμάτιος Παπαδόπουλος, εκπαιδευτικός Μ.Ε., από την Αθήνα, γράφει για
τη διαδικασία εκλογής του Μητροπολίτη Σύρου: 
«Πού ακούστηκε να γίνεται "τακτοποίησις" των ψηφοδελτίων από τον Αρχιγραμματέα
και να παραδίδονται "πακέτο" εις τον Αρχιεπίσκοπον για να "ανακοινώσει" το
"αποτέλεσμα"; 
Ο νεαρός Αρχιγραμματεύς όφειλε να εκφωνεί ένα προς ένα όλα τα ψηφοδέλτια κατά
την αποσφράγισιν των φακέλων, ώστε όλοι οι Αρχιερείς να παρακολουθούν την
εξέλιξιν του αποτελέσματος, κρατώντας και τας συνήθεις σημειώσεις, όπως
συμβαίνει πάντοτε. 
Γιατί παρεκάμφθη αναφανδόν αυτή η διαδικασία;». <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17237N405</ED>
<ID>
ID:301664

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N40&aa=5</URL></REF>


Article

<CATEGORY>vin08</CATEGORY>

 <H5>ΜΕΙΩΣΗ ΚΑΤΑ 2,5% ΣΤΗΝ ΕΦΑΠΑΞ ΚΑΤΑΒΟΛΗ ΦΟΡΟΥ
</H5><H2>Εκπτώσεις και στην Εφορία
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Όλοι οι φορολογούμενοι θα δικαιούνται την έκπτωση του 2,5% στο ποσό του
φόρου που τους αναλογεί στην περίπτωση εφάπαξ καταβολής του, ανεξάρτητα από
τον χρόνο εκκαθάρισης της φορολογικής τους δήλωσης. Επίσης όλοι οι
φορολογούμενοι θα έχουν το δικαίωνα να καταβάλλουν τον φόρο που αναγράφεται
στο εκκαθαριστικό σημείωμα σε τρεις ισόποσες δόσεις, ακόμη και αν το
παραλάβουν από την Εφορία στο τέλος του έτους. 
Στο μέτρο αυτό προχωρεί το υπουργείο Οικονομικών προκειμένου να επέλθει ίση
φορολογική μεταχείριση μεταξύ των φορολογουμένων, καθώς σήμερα αδικούνται
αυτοί που με υπαιτιότητα της Εφορίας λαμβάνουν αργά το σημείωμα για την
εκκαθάριση της φορολογικής τους δήλωσης. Για τους φορολογούμενους αυτούς
περιορίζεται ο αριθμός των δόσεων καταβολής του φόρου σε 2 από 3 που ισχύει
για όσους η εκκαθάριση της δήλωσης γίνεται νωρίτερα. Οι αδικημένοι είναι οι
φορολογούμενοι των οποίων η εκκαθάριση της φορολογικής τους δήλωσης γίνεται
μετά τον Ιούλιο, το διάστημα Αυγούστου - Σεπτεμβρίου. Επίσης και οι
φορολογούμενοι που λαμβάνουν το εκκαθαριστικό τους από τον Οκτώβριο και μετά
χάνουν και το δικαίωμα καταβολής του φόρου σε δύο δόσεις. Όλοι αυτοί οι
φορολογούμενοι χάνουν το δικαίωμα της έκπτωσης 2,5% στο ποσό του φόρου, ακόμη
και αν τον καταβάλλουν εφάπαξ. 
Η άνιση μεταχείριση 
Με βάση το ισχύον καθεστώς, μόνο οι φορολογούμενοι των οποίων η δήλωση
εκκαθαρίζεται νωρίς - μέχρι και τον Ιούλιο - έχουν τη δυνατότητα να καταβάλουν
τον φόρο σε τρεις ισόποσες διμηνιαίες δόσεις. Επίσης μόνο αυτοί δικαιούνται
την έκπτωση 2,5% στο ποσό του φόρου αν τον καταβάλλουν εφάπαξ. Στην προκειμένη
περίπτωση, όλοι οι άλλοι φορολογούμενοι ουσιαστικά «πληρώνουν» τα σπασμένα της
Εφορίας, αφού η ίδια είναι υπεύθυνη για τον χρόνο εκκαθάρισης των δηλώσεων
και, άρα, ευθύνεται για τις καθυστερήσεις στη διαδικασία αυτή και στην
αποστολή των σημειωμάτων. 
Απλοποίηση διαδικασιών 
Το μέτρο αυτό, που αποτελεί ένα από τα πολλά «κακώς κείμενα» της φορολογικής
νομοθεσίας, συζητήθηκε χθες στη σύσκεψη του υπουργού Οικονομίας και
Οικονομικών Νίκου Χριστοδουλάκη με τον υφυπουργό Οικονομικών Απόστολο Φωτιάδη
και τους γενικούς διευθυντές του υπουργείου Οικονομικών. Ο υπουργός ζήτησε από
τα στελέχη του υπουργείου να επανεξετάσουν το θέμα και να φέρουν στο τραπέζι
της συζήτησης προτάσεις για την ανατροπή του. Επίσης ζήτησε να υποβληθούν και
άλλες προτάσεις, οι οποίες να επιλύουν τα προβλήματα που αντιμετωπίζουν
καθημερινά οι πολίτες στις συναλλαγές τους με την Εφορία και οφείλονται στη
φορολογική νομοθεσία. Ανάλογες προτάσεις θα υποβληθούν και για την απλοποίηση
των διαδικασιών στα Τελωνεία, όπου εξακολουθούν να αποτελούν εστία ταλαιπωρίας
των πολιτών. Χθες δεν οριστικοποιήθηκε αν το μέτρο αυτό θα ισχύσει από τη
φετινή χρονιά. Αυτό όμως είναι το πιθανότερο. Παράλληλα στη χθεσινή σύσκεψη
αποφασίσθηκε να καταρτισθεί και να ανακοινωθεί χρονοδιάγραμμα εκκαθάρισης των
φορολογικών δηλώσεων και αποστολής τους στους φορολογούμενους, το οποίο θα
έχει δεσμευτικό χαρακτήρα προς τους πολίτες. 
Βάρος στην ηλεκτρονική υποβολή 
Μεγάλος βάρος θα δώσει το υπουργείο Οικονομικών στην προσπάθεια να αυξηθούν οι
δηλώσεις που θα υποβληθούν μέσω του Ίντερνετ. Σύμφωνα με πληροφορίες, ο κ. Α.
Φωτιάδης στη χθεσινή σύσκεψη έθεσε ως στόχο να αυξηθούν οι δηλώσεις που θα
υποβληθούν μέσω του ΤΑΧΙΣ στις 500.000 από τις 30.000 πέρυσι. 
Στη σύσκεψη διαπιστώθηκε ακόμη ότι υπάρχει μεγάλη καθυστέρηση στην ολοκλήρωση
των πειθαρχικών διαδικασιών υπαλλήλων του υπουργείου που κατηγορούνται για
χρηματισμό ή άλλες παραβάσεις. Σύμφωνα με τα στοιχεία, σήμερα υπάρχουν σε
εκκρεμότητα πάνω από 160 τέτοιες υποθέσεις. Στη σύσκεψη κρίθηκε αναγκαίο να
δοθεί προτεραιότητα στην ολοκλήρωση υποθέσεων αυτών. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17237N411</ED>
<ID>
ID:301529

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N41&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η φορολογική μεταρρύθμιση
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η φορολογική μεταρρύθμιση, που επαγγέλλεται το υπουργείο Οικονομικών, δεν
είναι ούτε εύκολη ούτε απλή υπόθεση και, το κυριότερο, δεν είναι θέμα απλών
φορολογικών ρυθμίσεων. 
Αυτό πρακτικά σημαίνει ότι οποιοδήποτε μέτρο και αν ανακοινώσει η Πολιτεία θα
μείνει «γράμμα κενό» αν δεν αλλάξει η φιλοσοφία του φορολογικού μηχανισμού. 
Με άλλα λόγια, ο φορολογούμενος δεν ενδιαφέρεται μόνο για το αν ο φορολογικός
συντελεστής είναι 2 ή 3 μονάδες χαμηλότερος, αλλά και για την ποιότητα
εξυπηρέτησής του και - ίσως το κυριότερο - για το αν επικρατούν συνθήκες
φορολογικής ασφάλειας. 
Δεν είναι τυχαίο άλλωστε το γεγονός ότι την τελευταία δεκαπενταετία όλοι οι
υπουργοί Οικονομικών ανακοίνωσαν μικρές ή μεγάλες φορολογικές μεταρρυθμίσεις. 
Για όλους αυτούς τους λόγους, η προτεραιότητα - αλλά και η πρόκληση - για το
οικονομικό επιτελείο της κυβέρνησης είναι πριν να αλλάξει οποιοδήποτε νόμο, να
αλλάξει την ίδια τη φιλοσοφία της φορολογικής μηχανής. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17237N412</ED>
<ID>
ID:301607

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N41&aa=2</URL></REF>


Article

<CATEGORY>vin08</CATEGORY>

 <H2>Αρχίζει η διαδικασία ιδιωτικοποίησης των ΕΛΤΑ
</H2>
Τη διαδικασία ιδιωτικοποίησης των Ελληνικών Ταχυδρομείων (ΕΛΤΑ) σχεδιάζει τώρα
να κινήσει και πάλι ο υπουργός Οικονομίας κ. Νίκος Χριστοδουλάκης, ύστερα από
την πολύμηνη καθυστέρηση που έχει σημειωθεί. 
Για το θέμα πραγματοποιήθηκε χθες σύσκεψη στο υπουργείο Οικονομίας, με
συμμετοχή του υφυπουργού Μεταφορών Σπ. Βούγια και των συμβούλων
ιδιωτικοποίησης. Σύμφωνα με πηγή του υπουργείου Οικονομίας, συμφωνήθηκε να
αρχίσει σε 7-10 ημέρες η τελική φάση της διαδικασίας, δηλαδή να προχωρήσει η
δημοσίευση της πρόσκλησης υποβολής προσφορών. 
Ενδιαφερόμενοι είναι η κοινοπραξία των Γαλλικών Ταχυδρομείων (Λα Ποστ) και τα
Ολλανδικά Ταχυδρομεία (ΤΝΤ). Αυτοί είχαν ανταποκριθεί στην πρόσκληση εκδήλωσης
ενδιαφέροντος, την περασμένη άνοιξη, ενώ ενδιαφέρον είχαν επίσης εκδηλώσει δύο
ακόμη εταιρείες, οι οποίες στη συνέχεια αποσύρθηκαν. 
Το σχέδιο προβλέπει πώληση του 15% των ΕΛΤΑ, καθώς και συμμετοχή με ποσοστό
50% σε μεικτή επιχείρηση, μαζί με τα ΕΛΤΑ, για τις ταχυμεταφορές. 
Δεν αποκλείεται, πάντως, το σχέδιο αυτό να τροποποιηθεί εν όψει της τελικής
φάσης του διαγωνισμού.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17237N413</ED>
<ID>
ID:301620

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N41&aa=3</URL></REF>


Article

<CATEGORY>vin08</CATEGORY>

 <H2>Με ευρώ τα 3/4 των πληρωμών
</H2>
Τα τρία τέταρτα των πληρωμών τοις μετρητοίς γίνονται πλέον με ευρώ στις δώδεκα
χώρες της ευρωζώνης, ανακοίνωσε χθες η Ευρωπαϊκή Επιτροπή.

«Το ευρώ συνεχίζει να κερδίζει γρήγορα έδαφος στις πληρωμές τοις μετρητοίς.
Κατά μέσο όρο, σχεδόν το 75% των πληρωμών αυτών γίνονται πλέον με ευρώ. Η
αναλογία είναι άνω του 60% σε όλες τις χώρες της ευρωζώνης», διευκρινίζει η
Κομισιόν σε ανακοίνωσή της. Παράλληλα, η Ευρωπαϊκή Επιτροπή σημειώνει στην
ανακοίνωσή της ότι «παρά την έναρξη των εκπτώσεων σε πολλά κράτη, οι ουρές στα
καταστήματα ήταν οι συνηθισμένες και άρχισαν να μειώνονται σημαντικά στις
περισσότερες τράπεζες».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17237N414</ED>
<ID>
ID:301649

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N41&aa=4</URL></REF>


Article

<CATEGORY>vin08</CATEGORY>

 <H5>ΣΥΝΑΝΤΗΣΗ ΜΕ ΕΚΠΡΟΣΩΠΟΥΣ ΤΗΣ ΚΟΙΝΟΠΡΑΞΙΑΣ
</H5><H2>Ήρθαν οι Αυστραλοί για την Ολυμπιακή
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τα πρώτα αποκαλυπτήρια των Αυστραλών επιχειρηματιών της κοινοπραξίας
Integrated Airlines Solutions (IAS), που φιλοδοξούν να πάρουν στα χέρια τους
το πηδάλιο της Ολυμπιακής Αεροπορίας μέσω της εξαγοράς πλειοψηφικού πακέτου
μετοχών της εταιρείας, έγιναν χτες στην Αθήνα. 
Η ομάδα διοίκησης (team management) που έχει επιλέξει η κοινοπραξία να
αναλάβει την τύχη της Ο.Α. - εφόσον οι διαπραγματεύσεις με την κυβέρνηση έχουν
θετικό αποτέλεσμα ­ συναντήθηκε χτες με το σύμβουλο αποκρατικοποίησης της
Ο.Α., τη CSFB. Σήμερα αναμένεται να ακολουθήσουν νέες συναντήσεις με τους
υπουργούς Μεταφορών και Επικοινωνιών Χρίστο Βερελή και Οικονομίας Νίκο
Χριστοδουλάκη. 
Όπως ανέφεραν χτες κυβερνητικές πηγές, το όλο θέμα πώλησης πλειοψηφικού
πακέτου μετοχών της Ο.Α. στην κοινοπραξία IAS παραμένει πλέον ανοιχτό και όλα
θα εξαρτηθούν από τις διαπραγματεύσεις που θα γίνουν μέχρι τις αρχές
Φεβρουαρίου. 
Το team management που προτείνει η IAS για την Ο.Α. αποτελείται από έξι
στελέχη, τα οποία προέρχονται από το εξωτερικό και στο παρελθόν έχουν θητεύσει
σε άλλες μεγάλες αεροπορικές εταιρείες. 
Επικεφαλής της ομάδας είναι ο κ. Ε. Oldmedow, 55 χρόνων, που προέρχεται από
την αυστραλιανή αεροπορική εταιρεία Qantas και προορίζεται για τη θέση του
διευθύνοντος συμβούλου της νέας Ολυμπιακής. 
Το έργο της ανασυγκρότησης του ομίλου της Ο.Α. και το πέρασμά του στο νέο
καθεστώς λειτουργίας θα το επωμιστεί ο Βρετανός κ. Μ. Darbi που στο παρελθόν
είχε θητεύσει στην American Airlines και θα συνεργάζεται απευθείας με το
διευθύνοντα σύμβουλο. Την ηγετική ομάδα τη συμπληρώνουν ακόμη ένα στέλεχος,
που προέρχεται από τη Swissair και θεωρείται ειδικός επί των δικτύων
δρομολογίων και της τιμολόγησης, καθώς και άλλοι τρεις Αυστραλοί (ο ένας είναι
ειδικός επί εμπορικών θεμάτων, ο δεύτερος επί θεμάτων πληροφορικής και
τεχνολογίας και ο τρίτος επί των χρηματοοικονομικών). 
Ο Παύλος Βαρδινογιάννης 
Πρόθεση της IAS είναι τη θέση του προέδρου της νέας Ολυμπιακής να την αναλάβει
ο κ. Παύλος Βαρδινογιάννης, ο οποίος έχει και το μεγαλύτερο ποσοστό της
κοινοπραξίας (57,5%). Στην κοινοπραξία, όπως είναι γνωστό, με μικρό ποσοστό
μετέχουν και οι πιλότοι της Ο.Α. Υπενθυμίζεται ότι η κυβέρνηση έχει ζητήσει
από την κοινοπραξία αμέσως μετά τη λήξη των διαπραγματεύσεων να τοποθετηθεί το
σύνολο των χρημάτων της επένδυσης στη νέα Ολυμπιακή (περίπου 102 εκατ. ευρώ)
σε δεσμευμένο λογαριασμό. 
Όπως ανέφεραν χτες κυβερνητικές πηγές, μεταξύ της IAS και του συμβούλου
ιδιωτικοποίησης CSFB δεν έχουν ακόμα συζητηθεί αναλυτικά τα θέματα που αφορούν
τη μείωση του προσωπικού της Ο.Α. και το δίκτυο δρομολογίων που θα διατηρήσει
η νέα Ολυμπιακή.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17237N421</ED>
<ID>
ID:301530

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N42&aa=1</URL></REF>


Article

<CATEGORY>vin08</CATEGORY>

 <H2>Τα πρώτα χαρτονομίσματα στη χωματερή
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Τον δρόμο για τη χωματερή παίρνουν τα πρώτα δραχμικά χαρτονομίσματα. Μετά την
απόσυρσή τους, στο πλαίσιο της εισαγωγής για τις συναλλαγές του ευρώ, τα
δραχμικά τραπεζογραμμάτια που συγκεντρώνονται από την Τράπεζα της Ελλάδος
κόβονται σε πολλές λεπτές λωρίδες, πολτοποιούνται, παίρνουν τη μορφή μικρών
τούβλων και οδηγούνται στους χώρους υγειονομικής ταφής. Κοινώς, στις
χωματερές. Η λύση αυτή προτιμήθηκε, αντί της καύσης, από τον φόβο της ρύπανσης
του περιβάλλοντος. 
Υπολογίζεται ότι έως και χθες το πρωί είχαν αποσυρθεί περίπου 600
δισεκατομμύρια δραχμές, μέσα σε μόλις οκτώ ημέρες κυκλοφορίας του ευρώ και
ουσιαστικά σε πέντε εργάσιμες. Γεγονός το οποίο συνεπάγεται ότι η διαδικασία
της μετατροπής στη χώρα μας προχωρεί με πολύ γρήγορους ρυθμούς. «Ταχύτερα απ'
ό,τι αρχικά υπολογίζαμε», επισημαίνουν χαρακτηριστικά στελέχη της Κεντρικής
Τράπεζας. 
Στο μεταξύ συνεδριάζει αύριο η Εθνική Συντονιστική Επιτροπή για το ευρώ, υπό
την προεδρία του υπουργού Οικονομίας και Οικονομικών Νίκου Χριστοδουλάκη,
προκειμένου να εξετάσει την κατάσταση που έχει διαμορφωθεί, καθώς και τα
προβλήματα που έχουν ανακύψει κατά τη μετατροπή. Τα κυριότερα από αυτά αφορούν
στις ανατιμήσεις, μέσω των στρογγυλοποιήσεων, που έχουν κάνει την εμφάνισή
τους στην αγορά και κυρίως σε αρτοποιεία, μίνι μάρκετ, καφενεία, σινεμά,
βίντεο κλαμπ κ.λπ. Τα παραπάνω προκύπτουν και από τις καταγγελίες που
εξακολουθούν να γίνονται στην ειδική τηλεφωνική γραμμή ενημέρωσης για το ευρώ,
στο γνωστό πλέον 198. 
Πάντως, οι τηλεφωνικές κλήσεις που έγιναν χθες ήταν λιγότερες από αυτές των
προηγούμενων ημερών (1.668 έως τις 14.00), ενώ οι καταγγελίες αφορούσαν μόνο
10%-15% αυτών. «Είναι κι αυτό ένα δείγμα της ομαλοποίησης που επέρχεται σιγά
σιγά στην αγορά», εκτιμούσαν χθες τραπεζικά στελέχη. Όπως υποστήριζαν, οι
αναφορές χθες για «ουρές» στα δίκτυά τους ήταν μικρότερες, αν και το πρόβλημα
με την ανταλλαγή των κερμάτων, έστω και περιορισμένο, εξακολουθεί να
υφίσταται. 
Ένα άλλο θέμα που έχει δημιουργηθεί, αφορά στο ύψος των προμηθειών που ζητούν
οι εμπορικές τράπεζες για τις μετατροπές νομισμάτων της ζώνης της ΟΝΕ σε ευρώ.
Δεν είναι λίγοι εκείνοι που για να αποφύγουν αυτή τη διελκυστίνδα καταφεύγουν
τελικά στην Τράπεζα της Ελλάδος. Το ίδιο ισχύει και με τις μετατροπές
δραχμικών κερμάτων. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17237N422</ED>
<ID>
ID:301581

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N42&aa=2</URL></REF>


Article

<CATEGORY>vin08</CATEGORY>

 <H5>ΟΙ ΒΑΣΙΚΟΙ ΕΛΕΓΧΟΙ-ΚΛΕΙΔΙΑ ΓΙΑ ΝΑ ΜΗΝ ΠΕΣΕΤΕ ΘΥΜΑΤΑ ΠΑΡΑΧΑΡΑΚΤΩΝ
</H5><H2>Το πιο ασφαλές στον κόσμο!
</H2>
Το ευρώ είναι εδώ. Οι σχεδιαστές του υπερηφανεύονται ότι αυτό το νόμισμα
είναι το πιο ασφαλές στον κόσμο έναντι των παραχαρακτών. Εξήντα τρία σημεία
ελέγχου μάς επιτρέπουν να ξεχωρίσουμε ένα πλαστό από ένα γνήσιο χαρτονόμισμα. 
Ωστόσο, υπάρχουν ορισμένοι βασικοί έλεγχοι-κλειδιά. Στη συνέχεια
παρουσιάζονται τα χαρακτηριστικά ασφαλείας δύο χαρτονομισμάτων. Το
χαρτονόμισμα των 20 ευρώ, για την προστασία του οποίου χρησιμοποιήθηκαν τα
«κλασικά» κριτήρια και αυτό των 50 ευρώ για το οποίο χρησιμοποιήθηκαν πιο
εξελιγμένες τεχνολογίες προστασίας του από τους παραχαράκτες. Οι ίδιες
τεχνολογίες εφαρμόστηκαν και για την προστασία των μεγαλύτερης αξίας
χαρτονομισμάτων 100, 200 και 500 ευρώ. 
Πλεονέκτημα 
Πριν από την 1η Ιανουαρίου 2002 οι παραχαράκτες δεν είχαν πρόσβαση στην πρώτη
ύλη τους. Τα γνήσια χαρτονομίσματα ευρώ δεν κυκλοφορούσαν. Έτσι δεν
κυκλοφόρησαν και πλαστά. 
Το ευρώ, ωστόσο, αποτελεί για τους παραχαράκτες μια πρόκληση και ευκαιρία.
Πρόκειται για ένα ολοκαίνουργιο νόμισμα το οποίο δεν γνωρίζει κανείς από τα
300 εκατομμύρια Ευρωπαίων που θα το χρησιμοποιήσουν. Αυτό είναι και το μεγάλο
όπλο τους. Για να πετύχουν πρέπει να περάσουν μια σειρά από εμπόδια που έχει
δημιουργήσει η Ευρωπαϊκή Κεντρική Τράπεζα ­ εξελιγμένα χαρακτηριστικά
ασφαλείας. Ωστόσο, και οι παραχαράκτες δεν είναι πλέον μόνο δεξιοτέχνες.
Διαθέτουν και αυτοί εξελιγμένα υλικά και μέσα παραχάραξης. Το βασικό μας όπλο
εναντίον τους είναι η ικανότητά μας να ξεχωρίζουμε ένα πλαστό από ένα γνήσιο
χαρτονόμισμα. 
Κατά περίεργο τρόπο, ελάχιστες είναι οι διαθέσιμες πληροφορίες για τα
χαρακτηριστικά ασφαλείας των κερμάτων του ευρώ. Πάντως οι αυτόματες μηχανές
πώλησης προϊόντων και τα παρκόμετρα μπορούν να διακρίνουν εύκολα ένα πλαστό
από ένα γνήσιο κέρμα. Επιπλέον, ο συνδυασμός δύο μετάλλων καθώς και τα σχέδια
που φέρει το κέρμα των 2 ευρώ κάνουν δύσκολη, σύμφωνα με την Ευρωπαϊκή
Κεντρική Τράπεζα, τη ζωή των επίδοξων παραχαρακτών.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17237N431</ED>
<ID>
ID:301531

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N43&aa=1</URL></REF>


Article

<CATEGORY>vin08</CATEGORY>

 <H5>ΔΙΟΙΚΟΥΣΑ ΕΠΙΤΡΟΠΗ ΚΑΙ ΕΝΝΕΑΜΕΛΕΣ ΔΙΟΙΚΗΤΙΚΟ ΣΥΜΒΟΥΛΙΟ
</H5><H2>Ο ΔΟΛ οργανώνεται σε διεθνή πρότυπα
</H2>
Με στόχο την πλήρη εφαρμογή διεθνών εταιρικών προτύπων διοίκησης προχωρεί
σε αλλαγές ο Δημοσιογραφικός Οργανισμός Λαμπράκη, που αφορούν τόσο στη σύνθεση
του Διοικητικού Συμβουλίου όσο και στην αναδιάρθρωση των συμμετοχών του ομίλου
σε θυγατρικές και συνδεδεμένες με αυτόν εταιρείες.

Οι αλλαγές αυτές που αποφασίστηκαν από τη διοίκηση του μεγαλύτερου εκδοτικού
ομίλου της χώρας, εκτιμάται ότι θα έχουν ως άμεσο αποτέλεσμα τη μεγαλύτερη
ευελιξία στη λήψη των αποφάσεων, καθώς και τον καλύτερο συντονισμό και
αποτελεσματικότητα του συνόλου του διοικητικού του μηχανισμού. Όπως αναφέρεται
σε σχετική επιστολή που έστειλε ο όμιλος προς τη διοίκηση του ΧΑΑ, συνεχίζεται
η διαδικασία αναδιάρθρωσης του ομίλου που έχει βασικό στόχο τη μεγιστοποίηση
της αποτελεσματικότητας αλλά και των συνεργειών που υπάρχουν μεταξύ των
θυγατρικών του εταιρειών. 
Ειδικότερα, μετά την παραίτηση από το Δ.Σ. του ΔΟΛ της κ. Λένας Σαββίδη, η
οποία κατείχε τη θέση του αντιπροέδρου, και των συμβούλων κ. Άννας Λαμπράκη
και κ. Τρύφωνα Κουταλίδη, προκειμένου να διευκολυνθεί η αναγκαία αναδιάρθρωση
του Δ.Σ. της εταιρείας αντιπρόεδρος του Δ.Σ. εξελέγη ο κ. Σταύρος Ψυχάρης.
Νέοι σύμβουλοι εξελέγησαν οι κ.κ. Ι. Γκ. Γκούμας και Π.Ν. Κουβουτσάκης. 
Το νέο Δ.Σ. αποφάσισε να εισηγηθεί στην επόμενη γενική συνέλευση των μετόχων
τη διεύρυνσή του από επταμελές σε εννεαμελές, με την εκλογή του κ. Λέοντα
Καραπαναγιώτη και την επανεκλογή τού κ. Τρύφωνα Κουταλίδη. 
Διοικούσα Επιτροπή 
Παράλληλα, το Δ.Σ. του ΔΟΛ ανακαθόρισε τους νόμιμους εκπροσώπους της
εταιρείας, ενώ για την εποπτεία και τον συντονισμό των δραστηριοτήτων του
ομίλου, των εταιρειών του οποίου ηγείται η ΔΟΛ Α.Ε., συστάθηκε Διοικούσα
Επιτροπή στην οποία συμμετέχουν ως πρόεδρος ο κ. Χρήστος Λαμπράκης, ως
αντιπρόεδρος ο κ. Λέων Καραπαναγιώτης και ως μέλη οι κ.κ. Σταύρος Ψυχάρης, Δ.
Χατζής, Ν. Μπιλίρης και Θ. Ζάκας. 
Επίσης, εγκρίθηκε το Οργανόγραμμα των Ανώτατων Διευθυντικών Θέσεων της ΔΟΛ
Α.Ε. και του ομίλου της και ανατέθηκαν τα αντίστοιχα καθήκοντα σε στελέχη της
εταιρείας, όπως επίσης εξελέγη και Ελεγκτική Επιτροπή με αρμοδιότητες την
αξιολόγηση και την αξιοποίηση των ευρημάτων των ελεγκτικών οργάνων και την
αναφορά τους στο Δ.Σ. της εταιρείας. 
Την Ελεγκτική Επιτροπή απαρτίζουν οι κ.κ. Αδ. Πεπελάσης, Ι. Γκούμας, Π.
Κουβουτσάκης και ο επιχειρηματικός σύμβουλος κ. Θ. Ζάκας. 
Μεταβιβάσεις μετοχών 
Στο μεταξύ και προκειμένου ο κλάδος Νέας Οικονομίας του ομίλου - επικεφαλής
του οποίου είναι η ΔΟΛ Digital - να αποτελείται αμιγώς από εταιρείες συναφών
δραστηριοτήτων, διενεργήθησαν μεταβιβάσεις μετοχών από τη θυγατρική εταιρεία
ΔΟΛ Digital στη μητρική εταιρεία Δημοσιογραφικός Οργανισμός Λαμπράκη Α.Ε.
Ειδικότερα, η ΔΟΛ Digital με βάση την απόφαση της έκτακτης γενικής συνέλευσης
των μετόχων της στις 31.12.2001 μεταβίβασε στον ΔΟΛ τις κάτωθι μετοχές
κυριότητάς της: 
* 55.000 κοινές ονομαστικές μετοχές, που αντιστοιχούν στο 23,22% του
μετοχικού κεφαλαίου της εταιρείας πρακτόρευσης τουριστικών υπηρεσιών Eurostar
ΑΤΤΕΒΕ. Μετά την εν λόγω μεταβίβαση, η οποία διενεργήθη στην αξία κτήσεως των
μετοχών, η ΔΟΛ Digital δεν συμμετέχει πλέον στην Eurostar, ενώ η εταιρεία ΔΟΛ
αύξησε την άμεση συμμετοχή της στην εταιρεία από 74,76% σε 97,98%. 
* 36.440 κοινές ονομαστικές μετοχές, που αντιστοιχούν στο 85% του
μετοχικού κεφαλαίου της εταιρείας παροχής υπηρεσιών, υποδοχής τηλεφωνικών
κλήσεων και διαχείρισης σχέσεων πελατών Action Plan Α.Ε. Μετά την εν λόγω
μεταβίβαση, η οποία διενεργήθη στην αξία κτήσεως των μετοχών, η ΔΟΛ Digital
Α.Ε. δεν συμμετέχει πλέον στην Action Plan Α.Ε., ενώ η ΔΟΛ απέκτησε άμεσα το
85% της εταιρείας. Επίσης έγινε γνωστό ότι η Ramnet Design, στο μετοχικό
κεφάλαιο της οποίας συμμετείχε η θυγατρική ΔΟΛ Digital με ποσοστό 85%, από την
1.1.2002 έχει τεθεί σε εκκαθάριση με ομόφωνη απόφαση των μετόχων της. Το ποσόν
που θα εισπράξει η ΔΟΛ Digital μετά την ολοκλήρωση της εκκαθάρισης εκτιμάται
ότι θα ανέλθει τουλάχιστον στην αξία κτήσεως της Ramnet Design, η οποία
ανέρχεται περίπου σε 100 εκατ. δραχμές. 
Επισημαίνεται ότι η Ramnet Design από την ίδρυσή της έως σήμερα δεν ανέπτυξε
δραστηριότητα και δεν συμμετείχε στις ενοποιημένες οικονομικές καταστάσεις του
Δημοσιογραφικού Οργανισμού Λαμπράκη. 
Εξάλλου σε επιστολή που έστειλε ο ΔΟΛ, απαντώντας σε σχετικό ερώτημα της
διοίκησης του ΧΑΑ, αναφέρεται: «Σας βεβαιώνουμε ότι η εταιρεία μας δεν
βρίσκεται σε συζητήσεις και πολύ περισσότερο σε διαπραγματεύσεις με τον διεθνή
εκδοτικό όμιλο "Bertelsmann" για τη σύναψη στρατηγικής συμμαχίας, από την
οποία να απορρέει το ενδεχόμενο μετοχικής συνεργασίας ή η σύσταση κοινής
εταιρείας στον χώρο των media είτε οποιαδήποτε άλλη συνεργασία και αγνοούμε
την προέλευση των φημών αυτών». 
Στην απάντηση, η εταιρεία ΔΟΛ διαβεβαιώνει τη διοίκηση του ΧΑΑ: «Κατά πάγια
τακτική, η εταιρεία μας σας γνωστοποιεί αμέσως οποιοδήποτε γεγονός - εταιρική
πράξη, συμμαχία, συμφωνία -, το οποίο θα μπορούσε να έχει συνέπειες στη
διακύμανση της τιμής των μετοχών της, προκειμένου να ενημερωθεί το επενδυτικό κοινό».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17237N441</ED>
<ID>
ID:301532

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N44&aa=1</URL></REF>


Article

<CATEGORY>vin08</CATEGORY>

 <H2>Κομπίνες στα ΑΤΜ των τραπεζών
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Ανεξάντλητη αποδεικνύεται η εφευρετικότητα των ληστών των ΑΤΜ. Μετά τη γνωστή
ιστορία, με τις κλοπές των ανανεωμένων καρτών από τις εισόδους των
πολυκατοικιών, τώρα έβαλαν σε εφαρμογή άλλο σχέδιο, περισσότερο «σατανικό» στη
σύλληψη και την εκτέλεση. 
Σύμφωνα με καταγγελίες που έγιναν στο γραφείο του Τραπεζικού Μεσολαβητή, σε
ΑΤΜ τραπεζών στην Αθήνα, τη Λάρισα και τη Λαμία, πριν από περίπου ενάμιση
μήνα, έκαναν την εμφάνισή τους, κατά τις βραδινές ώρες, κάτι περίεργα
αυτοκόλλητα, πάνω στα οποία γράφονταν δύο τηλεφωνικοί αριθμοί, οι οποίοι
αντιστοιχούσαν σε ένα σταθερό και σε ένα κινητό τηλέφωνο. Η «οδηγία» που
επίσης αναγραφόταν επάνω υποστήριζε ότι σε περίπτωση που η κάρτα κρατούνταν
από το μηχάνημα, τότε ο πελάτης θα έπρεπε να ενημερώσει σε ένα από αυτά τα δύο
νούμερα, προκειμένου να εξυπηρετηθεί. 
Ας σημειωθεί ότι με ειδικό μηχανισμό που τοποθετούνταν στα μηχανήματα η κάρτα
«διευκολυνόταν» στο να κρατηθεί. Μία από τις μεθόδους που χρησιμοποιείται
είναι αυτή της «λιβανέζικης θηλιάς», όπως ονομάζεται, αλλά εν προκειμένω δεν
έχει διευκρινισθεί πώς ακριβώς επιτυγχανόταν το κράτημα της κάρτας στις
περιπτώσεις που καταγγέλθηκαν. Τουλάχιστον αυτό δεν έγινε γνωστό στο γραφείο
του Τραπεζικού Μεσολαβητή. 
Από την άλλη πλευρά, στο σταθερό νούμερο δεν απαντούσε ποτέ κανείς, ενώ στο
κινητό αυτός που απαντούσε και συστηνόταν ως «ειδικός» ζητούσε ορισμένα
κρίσιμα στοιχεία προκειμένου να απελευθερώσει την κάρτα. Συνήθως ξεκίναγε με
τον αριθμό του τραπεζικού βιβλιαρίου κι επειδή κανείς δεν τον θυμόταν ζητούσε
ως «λύση ανάγκης» το ΡΙΝ. Κατόπιν παρακαλούσε τον πελάτη να περάσει το πρωί
από το κατάστημα για να πάρει την κάρτα του. Μόνο που αυτή έως το πρωί «έκανε
φτερά» και μαζί και τα λεφτά που ήταν στον λογαριασμό. 
Στο γραφείο του Τραπεζικού Μεσολαβητή έγιναν 10 καταγγελίες για αντίστοιχα
κρούσματα. Σε μία περίπτωση, όπως υποστηρίχθηκε από τους καταγγέλλοντες,
αφαιρέθηκαν από τον λογαριασμό 900.000 δραχμές και σε μια άλλη 500.000
δραχμές. Ο Τραπεζικός Μεσολαβητής ενημέρωσε για τα κρούσματα τις αρμόδιες
αρχές, αλλά, όπως επισημαίνει με δήλωσή του ο κ. Φ. Παναγιωτόπουλος, «καλύτερη
πρόληψη είναι να μη δίνει κανείς σε κανέναν τον προσωπικό αριθμό της κάρτας
του». Επίσης, όταν πρόκειται για την «απελευθέρωση» κρατημένης κάρτας το μόνο
νούμερο το οποίο θα πρέπει κανείς να εμπιστεύεται, είναι αυτό που εμφανίζεται
στην οθόνη του ΑΤΜ. Ολα τα υπόλοιπα είναι εκ του πονηρού. Ακόμα και τυχόν
μεταλλικές πινακίδες, γιατί στο τελευταίο κρούσμα που καταγγέλθηκε, στη θέση
του αυτοκόλλητου, υπήρχε σχετική πινακίδα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17237N442</ED>
<ID>
ID:301582

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N44&aa=2</URL></REF>


Article

<CATEGORY>vin08</CATEGORY>

 <H2>Τη βουλγαρική Βιοχήμ θέλει η Εμπορική
</H2>
Ενδιαφέρον για τη βουλγαρική τράπεζα Βιοχήμ φέρεται να επαναδιατύπωσε η
Εμπορική, σύμφωνα με χθεσινό τηλεγράφημα του Reuters από τη Σόφια. Για την
ίδια τράπεζα κινούνται επίσης, μεταξύ άλλων, και η Bank Austria, όπως επίσης
και η Societe Generale, ενώ ο συνολικός αριθμός των ενδιαφερομένων ανέρχεται
στους επτά. Σύμφωνα με κυβερνητικό αξιωματούχο της γειτονικής χώρας, η
συγκεκριμένη ιδιωτικοποίηση θα έχει ολοκληρωθεί έως τα μέσα του τρέχοντος
έτους. Η Βιοχήμ είναι η τέταρτη μεγαλύτερη, από πλευράς κεφαλαίων, τράπεζα της
Βουλγαρίας. Ως καταληκτική ημερομηνία για την κατάθεση προσφορών έχει ορισθεί
η 15η Απριλίου.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17237N443</ED>
<ID>
ID:301621

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N44&aa=3</URL></REF>


Article

<CATEGORY>vin08</CATEGORY>

 <H2>Νέοι γενικοί γραμματείς στο υπ. Οικονομικών
</H2>
Την τοποθέτηση δύο νέων γενικών γραμματέων στο υπουργείο Οικονομικών
ανακοίνωσε χθες ο υπουργός Οικονομίας και Οικονομικών κ. Νίκος Χριστοδουλάκης.
Τα νέα πρόσωπα στην ιεραρχία του υπουργείου είναι ο κ. Γιώργος Κανελλόπουλος,
ο οποίος αναλαμβάνει γενικός γραμματέας Οικονομικών στη θέση του κ. Χάρη
Αλαμάνου και ο κ. Κώστας Παπαδημητρίου που αναλαμβάνει τα καθήκοντα του
γενικού γραμματέα πληροφοριακών συστημάτων στη θέση του κ. Παναγιώτη
Γεωργιάδη, ο οποίος είχε υποβάλει την παραίτησή του από τον περασμένο
Οκτώβριο. Ο κ. Κανελλόπουλος ήταν ειδικός γραμματέας του ΣΔΟΕ, από την ίδρυσή
του το 1996 μέχρι και το τέλος του 2000, ενώ ο κ. Παπαδημητρίου διετέλεσε
διευθύνων σύμβουλος στον ΟΣΕ από τον Ιούνιο του 2000 μέχρι και τον Οκτώβριο
του 2001. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17237N444</ED>
<ID>
ID:301650

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N44&aa=4</URL></REF>


Article

<CATEGORY>vin08</CATEGORY>

 <H2>Έφυγε στα 93 του ο Ευάγγελος Παπαδόπουλος
</H2>
Πέθανε χθες σε ηλικία 93 ετών ο Ευάγγελος Παπαδόπουλος, ιδρυτής της ομώνυμης
βιομηχανίας μπισκότων και ειδών διατροφής. Ο Ευάγγελος Παπαδόπουλος γεννήθηκε
το 1909 στην Κωνσταντινούπολη και ήρθε στην Αθήνα με τη Μικρασιατική
Καταστροφή το 1922, όπου και εγκαταστάθηκε με την οικογένειά του και ξεκίνησε
μια μικρή βιοτεχνία μπισκότων. Το 1944 η βιοτεχνία εγκαταστάθηκε στο πρώτο της
μικρό εργοστάσιο στην οδό Θεσσαλονίκης για να εξελιχθεί αργότερα σε μεγάλη
βιομηχανία η οποία διαθέτει 4 εργοστάσια στην Αθήνα, τον Βόλο, τη Θεσσαλονίκη
και τα Οινόφυτα. Η κηδεία το Ευάγγελου Παπαδόπουλου θα γίνει την Πέμπτη, 10
Ιανουαρίου 2002, στις 2 το μεσημέρι στο Α' Κοιμητήριο Αθηνών.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17237N445</ED>
<ID>
ID:301668

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N44&aa=5</URL></REF>


Article

<CATEGORY>vin08</CATEGORY>

 <H5>Ο ΤΖΙΡΟΣ ΣΤΑ ΧΑΜΗΛΟΤΕΡΑ ΕΠΙΠΕΔΑ ΤΩΝ ΤΕΛΕΥΤΑΙΩΝ ΜΗΝΩΝ
</H5><H2>«Παγωμένη» η Σοφοκλέους
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Η αδιαφορία και η απογοήτευση επιστρέφουν και πάλι στη Σοφοκλέους, καθώς ο
τζίρος παραμένει «παγωμένος» στα χαμηλότερα επίπεδα των τελευταίων μηνών και ο
Γενικός Δείκτης αδυνατεί να κινηθεί σε υψηλότερα επίπεδα. 
Η παρουσία λίγων μόνο, θεσμικών κυρίως, χαρτοφυλακίων από την Ελλάδα αλλά και
το εξωτερικό δεν αρκεί από μόνη της να αλλάξει τη γενικότερη αίσθηση ότι η
αγορά βρίσκεται σε τέλμα. Χθες ο Γενικός Δείκτης έκλεισε οριακά πάνω από τις
2.600 μονάδες, στις 2.601,51 μονάδες, με απώλειες 1,39%. Η αξία των
συναλλαγών, παρ' ότι αυξήθηκε σε σύγκριση με την πρώτη συνεδρίαση της
εβδομάδας, όταν άγγιξε τα χαμηλότερα επίπεδα τριετίας, δεν ξεπέρασε τα 84
εκατ. ευρώ. Από την πλευρά τους πάντως στελέχη του Χρηματιστηρίου Αξιών Αθηνών
απέδιδαν τη μείωση στον τζίρο στις κακές καιρικές συνθήκες που δεν επέτρεψαν
σε επενδυτές και στελέχη της αγοράς, που ήθελαν να πραγματοποιήσουν
συναλλαγές, να επισκεφτούν τράπεζες και χρηματιστηριακές εταιρείες. Εξάλλου,
παράγοντες της αγοράς εκτιμούσαν ότι στο κλίμα ανησυχίας που επικρατεί στη
Σοφοκλέους συμβάλλει και η νευρικότητα που υπάρχει στα μεγάλα ξένα
χρηματιστήρια. Μοναδική αχτίδα φωτός στη χθεσινή συνεδρίαση ήταν το
(περιορισμένο) αγοραστικό ενδιαφέρον σε «βαριά χαρτιά», όπως είναι μετοχές
εταιρειών τηλεπικοινωνιών. Αυτό όμως δεν στάθηκε αρκετό για να περιορίσει τις
απώλειες που σημείωνε ο Γενικός Δείκτης από την αρχή της συνεδρίασης. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17237N451</ED>
<ID>
ID:301533

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N45&aa=1</URL></REF>


Article

<CATEGORY>vin08</CATEGORY>

 <H2>Στασιμότητα στις ευρωπαϊκές μετοχές
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Δύσκολο προβλέπει το δεύτερο εξάμηνο για τις ευρωπαϊκές μετοχές η Morgan
Stanley σε έκθεσή της, κυρίως λόγω της αναμενόμενης αύξησης των αμερικανικών
επιτοκίων. Σύμφωνα με τον ξένο επενδυτικό οίκο αναμένεται αύξηση της ανάπτυξης
της αμερικανικής οικονομίας από το πρώτο τρίμηνο, η οποία θα διατηρηθεί σε όλη
τη διάρκεια του 2002. Έτσι, δεν αναμένεται μείωση των αμερικανικών επιτοκίων,
ενώ η διατήρησή τους στα τρέχοντα επίπεδα θεωρείται ως πιο πιθανή. 
Στην Ευρώπη, όμως, η Morgan Stanley δεν βλέπει πολλές πιθανότητες για αύξηση
της ανάπτυξης. Ιστορικά, επισημαίνεται στην έκθεση, οι ευρωπαϊκές μετοχές
έχουν καταγράψει μεγάλα κέρδη στην περίοδο μεταξύ της τελευταίας μείωσης των
αμερικανικών επιτοκίων και της πρώτης αύξησης. Η περίοδος αυτή διαρκεί περίπου
εννέα μήνες. Από την πλευρά της, η Salomon Smith Barney σε χθεσινή της έκθεση
εμφανίζεται πιο αισιόδοξη και εκτιμά ότι οι κλάδοι της υγείας, των
τηλεπικοινωνιών και της αυτοκινητοβιομηχανίας θα είναι αυτοί που θα
προσελκύσουν το μεγαλύτερο ενδιαφέρον. Μάλιστα, στη λίστα με τις 10 καλύτερες
μετοχές της Ευρώπης περιλαμβάνεται η μετοχή του ΟΤΕ. Σε ό,τι αφορά τις
ελκυστικότερες αγορές, αυτές είναι της Φινλανδίας, της Βρετανίας και της
Ιρλανδίας. Στο μεταξύ, χθες, η Salomon Smith Barney έθεσε ως τιμή στόχο τα
9,20 ευρώ για τη μετοχή της Chipita (από 8,66 ευρώ όταν εκπονούνταν η έκθεση)
προβλέποντας θετική πορεία. 
Η Credit Suiss First Boston προτείνει τις μετοχές των εταιρειών ΟΤΕ, Coca Cola
3Ε, Cosmote και Panafon, αλλά κατατάσσει την ελληνική αγορά στην τελευταία
θέση (δέκατη έκτη) μεταξύ των ευρωπαϊκών αγορών. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17237N452</ED>
<ID>
ID:301583

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N45&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Στις κατασκευές οι μεγαλύτερες απώλειες
</H2>
Η υποχώρηση των ξένων ευρωπαϊκών αγορών, η έλλειψη εταιρικών νέων και η χαμηλή
εμπορευσιμότητα οδήγησαν την ελληνική αγορά σε έντονα πτωτική τροχιά με
αποτέλεσμα ο Γενικός Δείκτης στο κλείσιμό του να αγγίξει τις 1.601 μονάδες
υποχωρώντας κατά 1,39%. Όλοι οι δείκτες υποχώρησαν σε χαμηλότερα επίπεδα, με
μεγαλύτερες απώλειες να σημειώνει αυτός των κατασκευών (-1,84%), ενώ και ο
δείκτης μικρής κεφαλαιοποίησης (Mid Cap 40) απώλεσε 1,73% από το προηγούμενο
κλείσιμό του. Ανθεκτικότητα επέδειξε ο δείκτης της πληροφορικής (-0,78%), ο
οποίος πρωταγωνίστησε σε απόδοση κατά την προηγούμενη συνεδρίαση. Στον εν λόγω
κλάδο ανακοινώθηκε η συμφωνία της Ιντραλότ για ανάληψη άδειας διοργάνωσης
τυχερών παιγνίων στο Περού, η οποία αναμένεται να έχει θετικό αντίκτυπο
(εκτιμήσεις μιλούν για πάνω από 9 εκατ. ευρώ) στα κέρδη της εταιρείας μετά το
2002. Η εικόνα της αγοράς παραμένει η ίδια με τις προηγούμενες συνεδριάσεις,
επιδεικνύοντας ομαδικότητα στις αποδόσεις των κλάδων, χωρίς να υπάρχει
διάκριση μεταξύ εταιρειών με καλύτερα στοιχεία θεμελιωδών και ποιοτικών
μεγεθών. Η εικόνα δεν αναμένεται να διαφοροποιηθεί σύντομα, μια και οι
διεθνείς αγορές παραμένουν νευρικές ως προς τη δημοσίευση μικροοικονομικών και
μακροοικονομικών στοιχείων, έχοντας προεξοφλήσει ήδη στις παρούσες τιμές μια
σημαντική ανάπτυξη εταιρικών κερδών. Στην ελληνική αγορά, οι αποτιμήσεις δεν
έχουν προεξοφλήσει ακόμη μια σημαντική ανάπτυξη εταιρικών κερδών, με
αποτέλεσμα πολλές επιλογές να καθίστανται συμφέρουσες σε μεσοπρόθεσμο ορίζοντα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17237N453</ED>
<ID>
ID:301622

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N45&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΜΗΧΑΝΙΚΗ: Η 3η εξαγορά σε έναν μήνα
</H2>
Την τρίτη κατά σειρά τεχνική εταιρεία σε διάστημα ενός μηνός συμφώνησε να
εξαγοράσει η Μηχανική ενισχύοντας περαιτέρω τη θέση της στον κατασκευαστικό
κλάδο. Ειδικότερα, η Μηχανική υπέγραψε προσύμφωνο για την εξαγορά του συνόλου
των μετοχών της Ανώνυμης Εταιρείας Αφοί Καπετανίδη ΑΤΕ, με έδρα την Αθήνα. Η
εταιρεία διαθέτει πτυχίο Ζ' τάξης και εξειδικεύεται σε οικοδομικά και
ηλεκτρομηχανολογικά έργα αναπαλαιώσεων διατηρητέων κτιρίων. Η Μηχανική
αναμένεται να ανακοινώσει ακόμη μια εξαγορά τεχνικής εταιρείας που διαθέτει
πτυχίο Ζ' τάξης. Η εταιρεία για το 2000 σημείωσε κέρδη της τάξεως των 1,99
δισ. δρχ., μειωμένα κατά 62,87% σε σχέση με τα 5,36 δισ. δρχ. στη χρήση του
1999. Ο κύκλος εργασιών της εταιρείας ανήλθε σε 11,90 δισ. δρχ., σημειώνοντας
πτώση της τάξης του 10,59% σε σχέση με τα 13,31 δισ. δρχ. του 1999. Ο κύκλος
εργασιών που προήλθε από κοινοπραξίες διαμορφώθηκε σε 8,02 δισ. δρχ. το 2000,
έναντι 12,02 δισ. δρχ. το 1999. Στο εννεάμηνο της τρέχουσας χρήσης τα κέρδη
της ανήλθαν σε 1,20 δισ. δρχ., μειωμένα κατά 55,39% σε σχέση με τα κέρδη ύψους
2,69 δισ. δρχ. στην αντίστοιχη χρονική περίοδο του 2000. Στην τελευταία
συνεδρίαση του Χρηματιστηρίου Αξιών Αθηνών η μετοχή της εταιρείας Μηχανική
έκλεισε στα 2,61 euro ή στις 889 δρχ., με αποτέλεσμα η χρηματιστηριακή αξία
της εταιρείας να διαμορφώνεται σε 191,90 εκατ. euro ή σε 65,39 δισ. δρχ. Με
βάση τα προ φόρων κέρδη των δύο τελευταίων δημοσιευμένων εξαμήνων ο λόγος της
Τιμής προς Κέρδη (Ρ/Ε) της μετοχής ανέρχεται σε 54,51, ενώ με βάση το ύψους
των Ιδίων Κεφαλαίων του πρώτου εξαμήνου του 2001 ο λόγος Τιμής προς Λογιστική
Αξία (Ρ/BV) της εταιρείας διαμορφώνεται σε 0,96. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17237N454</ED>
<ID>
ID:301651

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N45&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Σταδιακή σταθεροποίηση
</H2>
Πόσο καθησυχαστική είναι η πορεία στις ξένες αγορές; 
Απαντά ο κ. Χρήστος Δρυμούρας, χρηματιστηριακός εκπρόσωπος της εταιρείας Rate
Capital ΑΧΕΠΕΥ 
Τα μεγάλα ξένα χρηματιστήρια στην Ευρώπη και στις Ηνωμένες Πολιτείες δείχνουν
ότι αρχίζουν να σταθεροποιούνται, σταδιακά. Εξάλλου, το δεύτερο εξάμηνο του
τρέχοντος έτους αναμένεται να υπάρξουν ακόμη πιο θετικά νέα από το μέτωπο της
παγκόσμιας οικονομίας, που θα βοηθήσουν τις αγορές. Η ομαλοποίηση ήδη φαίνεται
να έχει ξεκινήσει από τις ΗΠΑ. Σε μια τέτοια περίπτωση, θετικά θα είναι τα
μηνύματα και για την Σοφοκλέους.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17237N455</ED>
<ID>
ID:301669

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N45&aa=5</URL></REF>


Article

<CATEGORY>vin08</CATEGORY>

 <H2>Σύμβαση της Ιντραλότ στη Λατινική Αμερική
</H2>
Νέα σύμβαση υπέγραψε η Ιντραλότ στη Λατινική Αμερική με τον δημόσιο οργανισμό
του Περού SBPJ για τη δημιουργία εταιρείας με αντικείμενο την εκμετάλλευση και
οργάνωση τυχερών παιχνιδιών σε όλη την επικράτεια της χώρας. 
Ειδικότερα, στο πλαίσιο της σύμβασης προβλέπεται η δημιουργία από την Ιντραλότ
ενός σύγχρονου οργανισμού τυχερών παιχνιδιών με την προμήθεια, εγκατάσταση και
υποστήριξη ενός ολοκληρωμένου on-line δικτύου για την διεξαγωγή των
παιχνιδιών, καθώς και την παροχή όλων των αναγκαίων εμπορικών και οργανωτικών
υπηρεσιών για τη διαχείρισή του. 
Η σύμβαση είναι 10ετούς διάρκειας, με δικαίωμα ανανέωσης, ενώ η έναρξη
λειτουργίας του οργανισμού εκτιμάται ότι θα γίνει εντός του 2003. Στην
υλοποίηση και στην χρηματοδότηση του έργου πρόκειται να συμμετάσχουν διάφοροι
επενδυτικοί και επιχειρηματικοί φορείς της χώρας και του εξωτερικού.

ΠΡΟΜΟΤΑ: Αρχίζει σήμερα η διαπραγμάτευση των μετοχών της εταιρείας
Προμότα Ελλάς στην Παράλληλη Αγορά του ΧΑΑ. 
Θα εισαχθούν 8.130.000 κοινές ονομαστικές μετοχές, με τιμή εκκίνησης τα 5,28
ευρώ ανά μετοχή. 
Επισημαίνεται ότι η εταιρεία άντλησε κατά τη δημόσια εγγραφή της (η έκδοση
υπερκαλύφθηκε κατά 22 φορές) 8,6 εκατ. ευρώ, τα οποία θα διατεθούν για την
ενίσχυση και τον εκσυγχρονισμό του ηλεκτρονικού και εκτυπωτικού εξοπλισμού
της, για την αγορά οικοπέδου και μεταφορικών μέσων, καθώς και για την ανάπτυξη
δικτύου franchising.

ΒΑΡΔΑΣ: Σε συμφωνία για την ανάπτυξη της αλυσίδας BCBG MAXAZRIA στην
Ελλάδα κατέληξαν η εισηγμένη εταιρεία Βάρδας και η εταιρεία BCBG
MAXAZRIA. Έχει ήδη υπογραφεί προσύμφωνο και αναμένεται η τελική
υπογραφή της συμφωνίας ανάμεσα στην ελληνική και στην αμερικανικών συμφερόντων
εταιρεία. Η BCBG MAXAZRIA δημιουργήθηκε από τον σχεδιαστή γυναικείων ρούχων
Max Azria το 1989 και το πρώτο της κατάστημα εγκαινιάστηκε το 1992 στο Λος
Άντζελες. Η BCBG MAXAZRIA διαθέτει δίκτυο με περισσότερα από 180 καταστήματα
στις ΗΠΑ, στον Καναδά, αλλά και στην Ευρώπη και στην Ασία. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17237N461</ED>
<ID>
ID:301534

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N46&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Εντονότερες οι πιέσεις προς το γιεν
</H2>
Οι νέες δηλώσεις ανώτατων αξιωματούχων της ιαπωνικής κυβέρνησης που
υποδηλώνουν την ανοχή των αρχών για ένα περισσότερο αποδυναμωμένο γιεν
οδήγησαν χθες την ισοτιμία δολ. /γιεν σε νέο υψηλό για τα τελευταία τρία
χρόνια (132,79). Χαρακτηριστικά, ο υπουργός Οικονομικών κ. Takenaka ανέφερε
ότι τα τωρινά επίπεδα του γιεν δεν απέχουν πολύ από αυτά που αντανακλούν τα
βασικά μεγέθη της οικονομίας, ενώ ο υφυπουργός κ. Kuroda δήλωσε ότι το
ιαπωνικό νόμισμα είναι πιθανόν να υποχωρήσει σε ακόμα χαμηλότερα
συναλλαγματικά επίπεδα. Οι πιέσεις προς το γιεν εντάθηκαν ακόμα περισσότερο
μετά τη δήλωση του διοικητή της ΒοΕ κ. George τη Δευτέρα, σύμφωνα με την οποία
η πρόσφατη αποδυνάμωση του γιεν είναι αποτέλεσμα των αναγκαίων διαρθρωτικών
αλλαγών. Η δήλωση αυτή υποδηλώνει, σύμφωνα με την εκτίμηση της αγοράς, ότι η
G7 είναι έτοιμη να αποδεχθεί μία περαιτέρω αποδυνάμωση του γιεν, προκειμένου
να περιοριστούν ενδεχόμενες αρνητικές επιδράσεις της ιαπωνικής οικονομίας στην
αναμενόμενη διεθνή οικονομική ανάκαμψη. Η ισοτιμία δολ. /γιεν προβλέπεται ότι
θα συνεχίσει την ανοδική πορεία της τις επόμενες ημέρες με το 133,50 να
αποτελεί το επόμενο σημείο αντίστασης. Η ισοτιμία ευρώ/δολ. κυμαινόταν περίπου
στα 0,89, ενώ τα ισχυρότερα από τα αναμενόμενα οικονομικά στοιχεία της
ευρωζώνης που ανακοινώθηκαν χθες άφησαν ουσιαστικά ανεπηρέαστη την αγορά. 
Το αίσθημα οικονομικής ευρωστίας σημείωσε άνοδο τον Δεκέμβριο για πρώτη φορά
από το τέταρτο τρίμηνο του 2000 και βρέθηκε στο 98,8 έναντι 98,6 τον
προηγούμενο μήνα. Ο δείκτης βιομηχανικής εμπιστοσύνης ανήλθε στο -17, ενώ ο
δείκτης καταναλωτικής εμπιστοσύνης στο -10 από -12 τον Νοέμβριο. Ο δείκτης
τιμών παραγωγού σημείωσε μεγαλύτερη από την αναμενόμενη πτώση τον Νοέμβριο,
-0,4% μηνιαίως, εξέλιξη που, όπως αναμενόταν, δεν είχε ιδιαίτερη επίδραση στην
πορεία του ευρώ μετά την ανακοίνωση την προηγούμενη Παρασκευή για πτώση του
δείκτη τιμών καταναλωτή της ευρωζώνης στον στόχο της ΕΚΤ 2,0%. Στη Γερμανία,
τη μεγαλύτερη οικονομία της ευρωζώνης, ο δείκτης βιομηχανικών παραγγελιών
ανήλθε 0,9% μηνιαίως τον Νοέμβριο, ενώ αναμενόταν άνοδος κατά 0,3%.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17237N462</ED>
<ID>
ID:301584

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Συνεχίστηκε η πτώση στα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.417,91
μονάδες σημειώνοντας πτώση 1,87% σε σχέση με την προηγούμενη συνεδρίαση με
αξία συναλλαγών 18,16 εκατ. ευρώ, όγκο συναλλαγών 2.547 συμβολαίων και αριθμό
ανοιχτών συμβολαίων 8.551. Το συμβόλαιο του μηνός Φεβρουαρίου 2002 έκλεισε
στις 1.418,29 μονάδες σημειώνοντας πτώση της τάξεως του 1,90% σε σχέση με την
προηγούμενη συνεδρίαση. Ο όγκος συναλλαγών ανήλθε στα 766 συμβόλαια αξίας 5,46
εκατ. ευρώ ενώ ο αριθμός των ανοιχτών συμβολαίων ανήλθε στα 1.315 συμβόλαια.
Το συμβόλαιο του μηνός Μαρτίου 2002 έκλεισε στις 1.425,14 μονάδες, με αξία
συναλλαγών 258 εκατ. ευρώ και αριθμό ανοιχτών συμβολαίων 34. 
Το συμβόλαιο του Ιανουαρίου 2002 πάνω στον FTSE 40 έκλεισε στις 281,88 μονάδες
παρουσιάζοντας πτώση της τάξεως του 1,70% σε σχέση με την προηγούμενη
συνεδρίαση, η αξία συναλλαγών ανήλθε σε 1,88 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.591 και 663 συμβόλαια,
αντίστοιχα. Το συμβόλαιο του μηνός Φεβρουαρίου 2002 έκλεισε στις 281,90
μονάδες, με πτώση της τάξεως του 1,58%, αξία συναλλαγών 522 χιλ. ευρώ και
αριθμό ανοιχτών συμβολαίων 394. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17237N463</ED>
<ID>
ID:301623

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17237N471</ED>
<ID>
ID:301535

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N47&aa=1</URL></REF>


Article

<CATEGORY>vin08</CATEGORY>

 <H2>Στις 2.601,51 έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.601,51 μονάδες, με
πτώση της τάξεως του 1,39% . Η μεγαλύτερη ενδοσυνεδριακή τιμή σημειώθηκε στις
2.634,72 μονάδες ενώ η μικρότερη στις 2.596,62 μονάδες. Οι δείκτες FTSE/ΧΑΑ
20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 1.423,27 284,49
και 824,03 μονάδες σημειώνοντας πτώση της τάξεως του 1,26%, 1,73% και 2,27%. Ο
δείκτης της Παράλληλης Αγοράς έκλεισε στις 252,05 μονάδες παρουσιάζοντας άνοδο
0,17%. Από τις 343 μετοχές που άνοιξαν 23 κινήθηκαν ανοδικά, 309 πτωτικά και
21 παρέμειναν σταθερές. Όλοι οι επιμέρους κλαδικοί δείκτες κινήθηκαν πτωτικά
με την μεγαλύτερη πτώση να σημειώνει ο κλάδος της κλωστοϋφαντουργίας με
ποσοστό 3,36%. Η αξία των συναλλαγών διαμορφώθηκε σε 83,97 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17237N481</ED>
<ID>
ID:301536

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N48&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Επιστρατεύστε την έμπνευση και την καλή
σας διάθεση κυρίως στον επαγγελματικό τομέα, καθώς οι ημέρες αυτές είναι οι
αποδοτικότερες και θα αποδείξουν ότι το εργασιακό σας πνεύμα είναι σωστό για
τη βελτίωση των οικονομικών σας, αν και είναι έντονη η διάθεσή σας για
σπατάλη. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η σύνοδος του Ερμή με τον Ποσειδώνα στο
ζώδιό σας φέρνει μεγάλες και ανανεωτικές αλλαγές στη ζωή σας. Από τη δική σας
πλευρά απαιτείται ένας ώριμος ρεαλισμός και κυρίως να μην αφήνετε τα πράγματα
στην τύχη τους. Άλλωστε, μια αναθεώρηση και μια αναδιοργάνωση είναι πλέον
αναγκαία και απαραίτητη. 
ΙΧΘΥΕΣ 
(19 Φεβρουαρίου - 20 Μαρτίου). Είναι στο χέρι σας να απαλλαγείτε επιτέλους
από τις αιώνιες και χρόνιες παρεξηγήσεις που εισχωρούν «υποχθόνια» ανάμεσα σε
σας και στους ανθρώπους του στενού σας περιβάλλοντος. Αυτό σημαίνει πως ήρθε η
στιγμή να ξεκαθαρίσετε την πραγματικότητα από την ψευδαίσθηση μέσα στις
σχέσεις σας. 
ΚΡΙΟΣ 
(21 Μαρτίου - 19 Απριλίου). Ερμής και Ποσειδώνας τείνουν να φέρουν ένα νέο
«μοντέλο» τόσο στις φιλικές όσο και στις κοινωνικές σας σχέσεις. Μη θεωρείτε
λοιπόν αυτονόητες τις προσφορές σας, γιατί μπορεί να μην καλύπτουν τους
άλλους. Χρειάζεται ίσως να αναθεωρηθούν, προκειμένου να προχωρήσουν καλύτερα
τα πράγματα. 
ΤΑΥΡΟΣ 
(20 Απριλίου - 20 Μαΐου). Δείτε τα επαγγελματικά σας θέματα με ανανεωτική
διάθεση αλλά και την απαιτούμενη σύνεση. Θα συνιστούσα λοιπόν ρεαλισμό και
προσοχή στις λεπτομέρειες, καθώς η πρόοδος και η ανοδική σας πορεία είναι στο
χέρι σας. 
ΔΙΔΥΜΟΙ 
(21 Μαΐου - 21 Ιουνίου). Καθώς ο Ερμής κυρίαρχος πλανήτης του ζωδίου σας
συναντά τον Ποσειδώνα, φροντίστε να καλλιεργήσετε μια νέα ποιότητα στη ζωή σας
και να «ανοίξετε τα μάτια» σας στις ευκαιρίες που θα σας παρουσιαστούν. Ένα
πράγμα μόνο δεν θα πρέπει να καλλιεργήσετε: τις ψευδαισθήσεις. 
ΚΑΡΚΙΝΟΣ 
(22 Ιουνίου - 22 Ιουλίου). Τα περιθώρια κάποιων επιλογών σάς προσφέρει η
σύνοδος Ερμή - Ποσειδώνα προκειμένου να τακτοποιήσετε κάποια περιουσιακά ή
κληρονομικά θέματα, αν υπάρχουν. Το κριτήριό σας δεν θα πρέπει να είναι το
ασυλλόγιστο κέρδος, αλλά η σωστή τοποθέτηση. 
ΛΕΩΝ 
(23 Ιουλίου - 22 Αυγούστου). Τοποθετηθείτε σωστά και ειλικρινά απέναντι στο
αγαπημένο πρόσωπο ή κάποιο συνεργάτη σας και μη βλέπετε τα «αυτονόητα» εκεί
που δεν υπάρχουν. Πριν από οποιαδήποτε απόφαση συνεννοηθείτε ψύχραιμα, γιατί
οι καλοί λογαριασμοί κάνουν τους καλούς φίλους. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Είναι αλήθεια ότι τα τρεχάματα των ημερών
και οι συνεχείς διευθετήσεις υποθέσεων απορροφούν αρκετά από την ενέργειά σας.
Η συμβουλή μου είναι: κάτω από την επίδραση της συνόδου Ερμή - Ποσειδώνα
πρέπει να ξεχωρίσετε τώρα το «φανταστικό» από το «πραγματικό», για να κάνετε
στη ζωή σας σημαντικές και ρεαλιστισκές αλλαγές. 
ΖΥΓΟΣ 
(24 Σεπτεμβρίου - 23 Οκτωβρίου). Έχετε πολλά δημιουργικά προσόντα και πολλές
δυνατότητες, αρκεί να το πιστέψετε και εσείς οι ίδιοι. Είναι κρίμα να αφήνετε
κάποιους ψυχολογικούς αυτοπεριορισμούς να σας δημιουργούν αμφιβολίες και να
σας κρατούν στην αδράνεια. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Φαίνεται ότι δεν μπορείτε να χαρείτε και
πολλά πράγματα λόγω κάποιων γενικών και ιδιαίτερα οικογενειακών υποχρεώσεων.
Κοιτάξτε να βρείτε τον τρόπο προκειμένου να βελτιώσετε τις συνθήκες κοινής
συμβίωσης με τους δικούς σας ανθρώπους μέσα στο ίδιο σας το σπίτι. 
ΤΟΞΟΤΗΣ 
(23 Νοεμβρίου - 21 Δεκεμβρίου). Η έννοια «φροντίδα» θα πρέπει να πάρει τις
σωστές της διαστάσεις μέσα στη ζωή σας, κι αυτό όχι μόνον όσον αφορά τις
υποχρεώσεις, αλλά και τα ευχάριστα, τις χαρές και τις απολαύσεις που
δικαιούστε. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17237N501</ED>
<ID>
ID:301517

</ID><URL>http://ta-nea.dolnet.gr/neaweb/neafile.print_unique?e=A&f=17237&m=N50&aa=1</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ: ΟΙ ΔΙΚΗΓΟΡΟΙ ΣΤΗΝΟΥΝ ΤΗ ΓΕΦΥΡΑ
</H5><H2>Ζητάει εγγυήσεις
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

«Θέμα διαδικαστικό» είναι κατά πηγή της ΠΑΕ ΑΕΚ η συνέχιση της συνεργασίας ΑΕΚ
- Σάντος, όπως αποκάλυψε χθες η «ΟΜΑΔΑ» μετά τη συνάντηση που είχε ο
Πορτογάλος τεχνικός αρχικά με τους οπαδούς και εν συνεχεία με τον Μάκη Ψωμιάδη
ξημερώματα Τρίτης. 
Ωστόσο, ενώ από νωρίς χθες το πρωί ελέχθη ότι θα βγει η περιβόητη ευχάριστη
(για την ΑΕΚ και τον κόσμο της) ανακοίνωση, αργά το βράδυ τονίστηκε πως θα
εκδοθεί εντός της ημέρας! Ο λόγος; «Πρόκειται για θέμα που έχουν αναλάβει οι
δικηγόροι, τα νομικά λίγο καθυστερούν» είπε άνθρωπος που γνωρίζει τα πράγματα
και προφανώς επιθυμεί ηρεμία και παραμονή Σάντος στη Νέα Φιλαδέλφεια. Στον
αντίποδα, εντός της ΠΑΕ υπάρχουν και ορισμένοι όχι και τόσο... φανατικά
υπέρμαχοι του Πορτογάλου! Τι άφηναν να διαρρέει; Πως από τη στιγμή που ο ίδιος
ο Σάντος - όπως επιμένουν - ανακάλεσε την παραίτησή του, όφειλε να κινήσει τα
νήματα και όχι να περιμένει την αντίδραση της ΑΕΚ. Όλη την ημέρα, χθες, ο
Φερνάντο Σάντος ήταν με τους δικηγόρους του. Πρόκειται για γραφείο που,
συνήθως, συνεργάζεται με την πορτογαλική πρεσβεία και άρα με τους Πορτογάλους.
Κοντά στις 19.30 το βράδυ μαζί με τον συνεργάτη του Γιάσμικο Βέλιτς αποχώρησαν
από το γραφείο και «χάθηκαν» στους δρόμους του Κολωνακίου. Μόνο η «ΟΜΑΔΑ» ήταν
εκεί: - Τι έγινε μίστερ, μένετε οριστικά; 
Η απάντηση ήταν ένα κούνημα των χεριών. Όχι καταφατικό εντελώς, σίγουρα,
όμως, όχι αρνητικό. Και αμέσως: «Τώρα δεν θέλω να κάνω κανένα σχόλιο για το
θέμα». Ούτε τις σκέψεις του έβγαλε προς τα έξω, κυρίως διότι επιθυμεί να τις
ταξινομήσει. Νωρίτερα, περασμένες 17.00 το απόγευμα, η ηλεκτρονική έκδοση της
εφημερίδας «Α Bola» φιλοξένησε δήλωση του Σάντος: «Απλά συζητάμε χωρίς να
έχουμε φτάσει σε κάτι οριστικό. Θα δούμε τι θα γίνει». Όπως λέγεται με τους
στενούς του συνεργάτες ο Σάντος συνέταξε κείμενο αναφορικά με την παραμονή του
στην ΑΕΚ. Ιδιαίτερα προσεκτικό, καθόσον θεωρεί ο ίδιος ότι η ανακοίνωση της
ΑΕΚ περιείχε αιχμές και εν πάση περιπτώσει αισθάνθηκε προσβεβλημένος. Το
κείμενο εστάλη στην αντίπερα όχθη (Ψωμιάδης), αλλά, μάλλον, δεν επεστράφη! Το
σκέφτονται καλά στη διοίκηση και για τον λόγο τούτο κατά τις 20.00-21.00
διέκοψαν για δείπνο! Ήθελε ο Σάντος στο κείμενο να εξηγούνται οι λόγοι της
παραίτησής του, να διευκρινίζονται τα πάντα, λεπτομέρειες. Από την ΠΑΕ
μιλούσαν με τη σειρά τους για... τρελές απαιτήσεις! Προφανώς εκατέρωθεν! Όταν
ήθελε ο Σάντος να σπάσει το συμβόλαιο, εξέταζε την περίπτωση παρέμβασης στα
μεταγραφικά. Τώρα τι γίνεται; Η διοίκηση δεν διασφαλίζει στον τεχνικό ότι θα
μείνει έως το τέλος της περιόδου και ο Πορτογάλος νιώθει περίπου πως «τον
κρατούν μέχρι να... φύγει!». Και δεν θέλει ούτε να σκέφτεται το ενδεχόμενο να
τον καταγγείλει η ΑΕΚ. Η ΠΑΕ μέσω κύκλων έλεγε «γιατί δεν πήγε στην προπόνηση
ο Σάντος» και ίσως ήθελε να μεταβεί και στο Κιλκίς. Μάχη για το «πάνω χέρι»
στην υπόθεση, με τον Δανιήλ να περιμένει σινιάλο Ψωμιάδη (δεν έγινε συζήτηση
χθες, καθώς έμεινε ο Πορτογάλος) και με τους περισσότερους να επιμένουν ότι
όλα θα τελειώσουν ομαλά σήμερα με οριστική παραμονή για κάποιους μήνες του
Σάντος στη Νέα Φιλαδέλφεια. Να δούμε αν δοθούν οι εγγυήσεις στον Σάντος για...
άνεση κινήσεων μέσα στα αποδυτήρια! Τέλος, η διοίκηση άφηνε να εννοηθεί ότι η
πρωτοβουλία για τη συνάντηση Σάντος - Ψωμιάδη ήταν του προπονητή, ενώ ο
τεχνικός κοιμήθηκε μόλις ένα δίωρο!

* Άλλο ρεπορτάζ στις σελ. 4-5.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17237O011</ED>
<ID>
ID:301537

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΑΠΟΦΑΣΙΣΤΗΚΕ ΝΑ ΜΗ ΓΙΝΟΥΝ ΜΕΤΑΓΡΑΦΕΣ ΕΝΤΥΠΩΣΙΑΣΜΟΥ
</H5><H2>Παίκτες πάγκου
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Μηνάς Πίτσος φαίνεται να βρίσκεται με το ένα πόδι στην Παιανία. Στο
στιγμιότυπο ο Ολιζαντέμπε προσπαθεί να περάσει από τον παίκτη του ΟΦΗ

Σε λιτές πλην ουσιώδεις μεταγραφικές κινήσεις θα κινηθεί ο Παναθηναϊκός. Και
στη χθεσινή συνάντηση του Σέρχιο Μαρκαριάν με τον Άγγελο Φιλιππίδη στην
Παιανία αποφασίστηκε αυτό που λίγο-πολύ ήταν, ήδη, γνωστό. 
Ότι, δηλαδή, ο ΠΑΟ δεν θα προσπαθήσει να «εντυπωσιάσει», αλλά να αποκτήσει
ποδοσφαιριστή κυρίως πάγκου, ο οποίος θα αποτελέσει καλή εναλλακτική λύση
στους, ήδη, υπάρχοντες. Ο Μαρκαριάν από την πλευρά του εξέφρασε για μία ακόμα
φορά την ικανοποίησή του για το υλικό που έχει στα χέρια του και διαβεβαίωσε
τον πρόεδρο της ΠΑΕ ότι οι ποδοσφαιριστές του δουλεύουν σκληρά και είναι
αποφασισμένοι να πολεμήσουν για τους στόχους που έχει θέσει η ομάδα.
Παράλληλα, επί τάπητος τέθηκε και το όνομα του Μηνά Πίτσου, ο οποίος φαίνεται
να βρίσκεται με το ένα πόδι στην Παιανία. 
Πώς έχουν τα πράγματα; Ο προπονητής ξεκαθάρισε στον κ. Φιλιππίδη ότι ο ΠΑΟ
χρειάζεται ενίσχυση, αλλά όχι με ποδοσφαιριστές ενδεκάδας. Ζήτησε να
αποκτηθούν, τουλάχιστον, ένας αμυντικός μέσος και ένα μπακ, οι οποίοι θα
μπορούν να βοηθήσουν ερχόμενοι από τον πάγκο. Βέβαια, μεγάλο ρόλο στην
εισήγηση του Ουρουγουανού έπαιξε η δυσχερής θέση του Παναθηναϊκού στο
πρωτάθλημα. Η απόσταση των δώδεκα βαθμών από την ΑΕΚ, που βρίσκεται στην
κορυφή και των επτά πόντων από τον Ολυμπιακό δείχνει ότι η χρονιά είναι χαμένη
για τον ΠΑΟ, ιδιαίτερα για τις δύο πρώτες θέσεις που οδηγούν στο Τσάμπιονς
Λιγκ. 
Γι' αυτό ο Μαρκαριάν προτιμάει να προχωρήσει με τους, ήδη, υπάρχοντες παίκτες
και να μη χρεωθεί με επιλογή κάποιου ακριβοπληρωμένου άσου, ο οποίος θα έρθει
στα μέσα της περιόδου και είναι αμφίβολο αν θα προλάβει να προσαρμοστεί. Έτσι,
φαίνεται ότι θα ολοκληρωθεί η μεταγραφή του Πίτσου από τον ΟΦΗ για τη θέση του
αριστερού μπακ-χαφ (ήδη ο προπονητής έχει προμηθευτεί κασέτες με τον νεαρό να
αγωνίζεται), ενώ η αναζήτηση του αμυντικού μέσου θα συνεχιστεί ακόμα. 
Στον αγωνιστικό τομέα, το μοναδικό πρόβλημα που αντιμετωπίζει ο τεχνικός των
«πρασίνων» είναι ο τραυματισμός του Φερνάντο Γκαλέτο. Ο Αργεντινός συνεχίζει
το ατομικό πρόγραμμα και σύμφωνα με το ιατρικό επιτελείο ο παίκτης θα
ξεπεράσει το πρόβλημα στον γλουτό σε 2-3 ημέρες. Εξάλλου, αρκετό τρέξιμο
περιείχε η χθεσινή προπόνηση. Ο Μαρκαριάν και ο συνεργάτης του Γκαμπριέλ
Μολνάρ έριξαν το βάρος σε ασκήσεις φυσικής κατάστασης, ενώ από σήμερα ο
57χρονος τεχνικός θα αναλύσει στους ποδοσφαιριστές του την τακτική για τον
εντός έδρας αγώνα με το Αιγάλεω την προσεχή Κυριακή στη Λεωφόρο (15.00). Τα
εισιτήρια του εν λόγω παιχνιδιού διατίθενται από σήμερα. 
*** Συγχαρητήριο τηλεγράφημα στον Κύρο Βασσάρα για την επιλογή του από
τη FIFA μεταξύ των διαιτητών που θα διευθύνουν το καλοκαίρι αγώνες του
Μουντιάλ έστειλε χθες η ΠΑΕ Παναθηναϊκός.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O021</ED>
<ID>
ID:301538

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΘΝ. ΑΣΤΕΡΑΣ
</H5><H2>Στο ξερό!
</H2>
Η κακοκαιρία οδήγησε σε ακραίες λύσεις τον Εθνικό Αστέρα. Η κατάσταση με το
χιονισμένο γήπεδο της Καισαριανής έφθασε στο απροχώρητο. Η λύση που βρέθηκε
για να προπονηθούν οι ποδοσφαιριστές του Αστέρα είναι το ξερό γήπεδο του
Βύρωνα, ώστε να καταφέρουν να ακουμπήσουν μπάλα. Ο Νίκος Αλέφαντος βλέπει το
ματς με την Ξάνθη να πλησιάζει και θέλει να κάνει τακτική.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O022</ED>
<ID>
ID:301585

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Ξένοι...
</H2>
Με προβλήματα, λόγω του χιονιού, συνεχίζεται η προετοιμασία του Αιγάλεω. Η
ομάδα δεν έχει γήπεδο να προπονηθεί (γυμνάζεται σε «ξερό»!) και οι τέσσερις
νεοαποκτηθέντες παίκτες δεν έχουν γνωρίσει ακόμη τους συμπαίκτες τους (!),
αφού δεν κατέστη δυνατόν να προπονηθεί κανονικά η ομάδα του «Σίτι». Τα νέα
αποκτήματα αναμένεται να ενισχύσουν το Αιγάλεω, αλλά υπό αυτές τις συνθήκες
δεν μπορούν να βγουν ασφαλή συμπεράσματα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O023</ED>
<ID>
ID:301624

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Με μπάσκετ
</H2>
Ούτε χθες γυμνάστηκαν στο γήπεδο της Νεάπολης οι ποδοσφαιριστές του Ιωνικού. Η
μία πλευρά του γηπέδου είναι ακόμα καλυμμένη από χιόνι και έτσι αναγκαστικά
επιστρατεύτηκε για μία ακόμα φορά το κλειστό γήπεδο του μπάσκετ που βρίσκεται
κοντά. Ο Μπλαχίν έχει δώσει ραντεβού στους παίκτες του σήμερα στο γήπεδο του
Αγίου Κοσμά και ίσως εκεί καταφέρουν να προπονηθούν. Χθες δόθηκε δανεικός στον
Α.Ο. Μάνης ο Νίκος Νταής.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O024</ED>
<ID>
ID:301652

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=4</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Νεοσύλλεκτοι
</H2>
Χθες το βράδυ αναμένονταν να υπογράψει στην Αθήνα συμβόλαιο 3 1/2 χρόνων με
τον ΟΦΗ ο Ξενοφώντας Μοσχογιάννης, ο οποίος αποκτήθηκε από τον Πανηλειακό και
είναι η δεύτερη μεταγραφή (μετά τον Ρουμπάκη από τον ΠΟΑ Ηρακλείου) της
κρητικής ομάδας. Στο Ηράκλειο, εξάλλου, αναμένονται σήμερα ο 23χρονος Γάλλος
μεσοεπιθετικός Φρεντερίκ Τακουίν, που αγωνίζεται στην ελβετική Καρουζέλ, και ο
συμπατριώτης του Πασκάλ Ντιάζ της Λα Λουβιέρ, 26 χρόνων, αριστερός χαφ.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O025</ED>
<ID>
ID:301670

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Έχει απ' όλα
</H2>
Ποδόσφαιρο, μπάσκετ, χειμερινά σπορ, βόλεϊ, τένις, ράλι Παρίσι-Ντακάρ και
πόλο περιλαμβάνει το σημερινό τηλεοπτικό πρόγραμμα. Αναλυτικά: 
14.45 (Eurosport): Σκι (Ζ). 
15.00 (Supersport): Κιλκισιακός-ΑΕΚ (Ζ). 
15.45 (Eurosport): Τένις. Τουρνουά γυναικών από το Σιδνεϊ. 
17.00 (POLIS TV): Ουγγαρία-Ελλάδα (ποδόσφαιρο σάλας, Ζ). 
17.00 (ΕΤ 3): Ηρακλής-Νόλικο (βόλεϊ ανδρών, Ζ). 
17.15 (ALTER): Άρης-Παναχαϊκή (Ζ). 
17.45 (Alpha S2): Ολυμπιακός-Παναθηναϊκός (πόλο, Ζ). 
18.30 (Eurosport): Δίαθλο. Παγκόσμιο Κύπελλο (Μ). 
18.45 (ΤΕΜΡΟ): Πάρμα-Ουντινέζε (Ζ). 
19.00 (TV Magic): Σλασκ Βρότσλαβ-Ολυμπιακός (μπάσκετ, Ζ). 
19.30 (Eurosport): Στουρμ Γκρατς-Φενέρμπαχτσε (Ζ). 
21.30 (Eurosport): Λεβερκούζεν-Χέλσινμποργκ (Ζ). 
21.45 (ΤΕΜΡΟ): Γιουβέντους-Αταλάντα (Ζ). 
22.00 (Alpha S 1): Τσέλσι-Τότεναμ (Ζ). 
22.00 (Supersport): Σαουθάμπτον-Λίβερπουλ (Ζ). 
22.00 (Supersport 2): Βιγιαρεάλ-Μπιλμπάο (Ζ). 
23.30 (Eurosport): Ράλι Παρίσι-Ντακάρ. 
03.30 (Alpha S2 ): Σικάγο-Τορόντο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O026</ED>
<ID>
ID:301679

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17237O027</ED>
<ID>
ID:301684

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O02&aa=7</URL></REF>


Article

<CATEGORY>vin10</CATEGORY>

 <H5>ΓΙΟΥΝΑΪΤΕΝΤ: ΑΠΟΓΟΗΤΕΥΤΙΚΗ Η ΠΡΟΣΦΟΡΑ ΣΤΗ ΒΑΛΕΝΘΙΑ ΓΙΑ ΑΓΙΑΛΑ
</H5><H2>Δεν πωλείται
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Η Βαλένθια περίμενε πολύ περισσότερα από τα 17 εκατομμύρια ευρώ που δίνει η
Γιουνάιτεντ για τον Φαμπιάν Αγιάλα. Κάποιοι, μάλιστα, θεώρησαν αστεία την
αγγλική προσφορά

Ούτε να αγοράσει ούτε να πουλήσει δεν μπορεί, πλέον, η Μάντσεστερ Γιουνάιτεντ!
Κατ' αρχήν, οι «Κόκκινοι Διάβολοι» επιχείρησαν (ανεπιτυχώς) να αποκτήσουν τον
Φαμπιάν Αγιάλα, είδηση την οποία έδωσε στη δημοσιότητα η ίδια η Βαλένθια, στην
οποία και αγωνίζεται ο διεθνής Αργεντινός σέντερ μπακ, υπογραμμίζοντας πως η
προσφορά των 17 εκατομμυρίων ευρώ που κατέθεσαν οι πρωταθλητές Αγγλίας είναι
απογοητευτική. 
Συγκεκριμένα, ο πρόεδρος των «Νυχτερίδων», Χάιμε Όρτι, τόνισε: «Ο Αγιάλα είναι
ένας παίκτης-κλειδί στη Βαλένθια και σίγουρα αποτελεί μέρος των σχεδίων του
προπονητή μας, Ράφα Μπενίτεθ. Δεν πρόκειται να τον πουλήσουμε. Στόχος μας
είναι να παραμείνει στο Μεστάγια μέχρι το τέλος του συμβολαίου του, το 2005.
Γνωρίζω για την προσφορά της Γιουνάιτεντ, αλλά δεν σκοπεύουμε να συζητήσουμε
το θέμα αυτή τη στιγμή». Από την πλευρά του, το μέλος του διοικητικού
συμβουλίου των δις φιναλίστ του Τσάμπιονς Λιγκ, Χέσους Μπαρατσίνα, έδειξε
σαρκαστική διάθεση, αφού δήλωσε στη «Marca»: «Για ένα τέτοιο ποσό δεν θα άξιζε
καν να ανοίξουμε τον φάκελο όπου θα βρισκόταν η προσφορά των Άγγλων»! Αξίζει,
πάντως, να σημειωθεί πως η Μάντσεστερ Γιουνάιτεντ μπορεί ακόμη να εντάξει στο
δυναμικό της τον Αγιάλα, πληρώνοντας την ειδική ρήτρα που περιλαμβάνεται στο
συμβόλαιο του Αργεντινού. Μια ρήτρα, βέβαια, που αγγίζει τα 36 εκατομμύρια ευρώ...
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17237O031</ED>
<ID>
ID:301539

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O03&aa=1</URL></REF>


Article

<CATEGORY>vin10</CATEGORY>

 <H5>ΜΑΣΙΜΟ ΜΟΡΑΤΙ
</H5><H2>Θέλω τον Μπέκαμ
</H2>
Διακαής πόθος του προέδρου της Ίντερ είναι ο Μπέκαμ αλλά και το τίμημα, για
τυχόν μεταγραφή του, απαγορευτικό

Στο μεταξύ, ο Μάσιμο Μοράτι θέλει τον Ντέιβιντ Μπέκαμ στην Ίντερ όσο κανέναν
άλλο. «Κολλάει» όμως κι αυτός στο οικονομικό. Ο πρόεδρος των «Νερατζούρι», σε
χθεσινή του συνέντευξη στην «Gazzetta dello Sport» δήλωσε φανατικός θαυμαστής
του Άγγλου σούπερσταρ της Γιουνάιτεντ, υπογραμμίζοντας παράλληλα πως η κρίση
που περνούν οι σχέσεις του τελευταίου με τον Άλεξ Φέργκιουσον ίσως να
σημαίνουν ότι έφτασε η ώρα για τον «Μπεκς» να εγκαταλείψει το Ολντ Τράφορντ. 
Ο Μοράτι όμως παραδέχτηκε πως το υψηλό κόστος του Μπέκαμ του προκαλεί
συμπτώματα διχασμένης προσωπικότητας: «Υπάρχουν δύο απόψεις. Από τη μια, ο
οπαδός που κρύβω μέσα μου θα πει ''ναι''. Είναι μια ελκυστικότατη προοπτική
και ποιος δεν θα ήθελε έναν τέτοιο πρωταθλητή στην ομάδα του. Από την άλλη, ο
πρόεδρος λέει ότι κανένας σύλλογος στον κόσμο δεν μπορεί να ξοδέψει τόσα
χρήματα. Η τιμή του είναι απαγορευτική»! Μένει να δούμε αν θα κερδίσει ο
οπαδός ή ο πρόεδρος...
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17237O032</ED>
<ID>
ID:301586

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΑΠΩΝΙΑ: Πρόσφεραν... αντιασφυξιογόνους μάσκες σε αθλητές
</H5><H2>Το δώρο σκόρπισε πανικό
</H2>
Δεν έγινε περιγραφή για το αμπαλάζ του δώρου που πήραν οι Ιάπωνες αθλητές...

Η δωρεά εκατό αντιασφυξιογόνων μασκών στους Ιάπωνες αθλητές που θα
συμμετάσχουν στους Χειμερινούς Ολυμπιακούς Αγώνες από εταιρεία της χώρας
πλημμύρισε με άγχος και ανασφάλεια την ιαπωνική αποστολή! 
Η προσφορά έγινε δεκτή με ιδιαίτερη ευχαρίστηση από την ιαπωνική ολυμπιακή
επιτροπή (JOC), ενώ εκπρόσωπός της έσπευσε να καθησυχάσει τους αθλητές,
τονίζοντας πως δεν έχει καμία σχέση με φόβους για τρομοκρατικό χτύπημα στο
Σολτ Λέικ Σίτι, όπου θα φιλοξενηθούν οι Χειμερινοί Ολυμπιακοί. 
«Η προσφορά ήταν μία ευγενική κίνηση του κατασκευαστή και τίποτα περισσότερο»,
δήλωσε το μέλος της Εκτελεστικής Επιτροπής της JOC Τανταχίκο Φουκουσίμα. 
«Άλλωστε», διευκρίνισε ο Φουκουσίμα, «η JOC δεν είχε πρόθεση να προμηθεύσει τα
μέλη της αποστολής με μάσκες, ενώ αυτές που μας χορηγήθηκαν επαρκούν μόνο για
τους εκατό από τους διακόσιους αθλητές που θα ταξιδέψουν προς τις Ηνωμένες
Πολιτείες». 
Τα γεγονότα της 11ης Σεπτεμβρίου έχουν δημιουργήσει κλίμα ανασφάλειας στους
αθλητές αλλά και στους διοργανωτές μεγάλων αγώνων, ενώ αίσθηση προκαλεί το
γεγονός ότι οι αντιασφυξιογόνοι μάσκες αποτελούν την πρώτη «ασπίδα» προστασίας
σε ενδεχόμενο χτύπημα. 
Τη Δευτέρα, οι Νοτιοκορεάτες συνδιοργανωτές (μαζί με τους Ιάπωνες) του
Μουντιάλ ανακοίνωσαν πως έχουν εξασφαλίσει 100.000 αντιασφυξιογόνους μάσκες,
τις οποίες θα προμηθεύσουν στους εφέδρους που έχουν επιφορτιστεί με την
ασφάλεια των αγώνων του προσεχούς καλοκαιριού.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17237O033</ED>
<ID>
ID:301625

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O03&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το σημερινό πρόγραμμα ιπποδρομιών (έναρξη 3.00 μ.μ.) συμπληρώθηκε με οκτώ
κούρσες, εξαιτίας των δυσκολιών που προέκυψαν στις εγγραφές. Στις σημερινές
κούρσες το Σκορ Γκανιάν 4 περιλαμβάνει την 4η, 5η, 6η και 7η ιπποδρομία, ενώ
το Σκορ Γκανιάν 6 περιλαμβάνει τη 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΜΑΤΖΕΣΤ. ΜΠΕΛ 55,5 Μπαρούτας&#0093 
2. ΟΛΕΝΑ 58 Τσεργάς&#0094 
3. ΛΕΥΚΟΘΕΑ 57 Σαμοθρακίτ.&#0095 
4. ΧΟΡΔΗ 57 Νίκος&#0097 
5. ΚΡΗΤΙΚΙΑ 55,5 Γεωργίου&#0091 
6. ΧΡΥΣΤΑΛΛΕΝΙΑ 55,5 Ζευγώλης&#0098 
7. ΜΕΣΣΗΝΙΑΚΗ ΓΗ 55 Τριανταφύλ.&#0092 
8. ΑΜΦΙΚΛΕΙΑ 52 Βαγγέλης&#0096 
- Υπόδ.: ΚΡΗΤΙΚΙΑ - ΧΟΡΔΗ (Ολένα). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΙΡΜΑΝΕ 58 Φίλιππος&#0099 
2. ΜΙΣ ΣΑΝΤΡΙΝΑ 58 Χατζημίμης&#0095 
3. ΜΙΣ ΤΖΩΡΤΖΙΝΑ 58 Λιάκος&#0093 
4. ΑΛΑΓΟΝΙΑ 56 Δρόσος&#0098 
5. ΠΕΝΝΥ 55,5 Τριανταφύλ.&#0091 
6. ΑΡΙΣΒΗ 54,5 Αλέξανδρος&#0094 
7. ΜΠΙΛΗΦ 55 Ξυνός&#0096 
8. ΟΜΟΡΦΗ ΕΥΗ 53 Ντίνα&#0097 
9. ΤΟΦΗ ΚΡΗΜ 54,5 Δημητσάνης&#0092 
- Υπόδ.: ΤΟΦΗ ΚΡΗΜ - ΜΠΙΛΗΦ (Όμορφη Εύη). 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΔΟΥΚΙΣΣΑ ΤΕΡΖ 58 Αχιλλέας&#0095 
2. ΕΛΙΑ 58 Τριανταφύλ.&#0093 
3. ΕΛΜΑΡ 58 Νίκος&#009 2 
4. ΚΟΛΙΝΔΡΙΝΗ 58 Λιάκος&#0097 
5. ΜΙΚ. ΞΑΝΘΙΠΠΗ 58 Ζευγώλης&#0098 
6. ΝΗΝΤΓ. ΜΠΡΑΟΥΝΙ 58 Μπάμπης&#0099 
7. ΡΕΓΓΙΝΑ ΣΤΑΡ 58 Μπάκος&#0091 
8. ΣΕΛΑΣΙΑ 58 Σταυρινός&#0094 
9. ΩΡΑΙΑ ΣΟΦΙΑ 56,5 Ανδρονίκη&#0096 
- Υπόδ.: ΚΟΛΙΝΔΡΙΝΗ - ΕΛΙΑ (Σελάσια). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΓΙΩΡΓ. ΦΟΥΣΚ 58 Λιάκος&#0096 
2. ΕΥΚΙΝΗΤ. ΤΕΡΖ 58 Τσεργάς&#0092 
3. ΖΑΛΕΥΚΟΣ 58 Τριανταφύλ.&#0093 
4. ΖΗΝΟΘΕΜΙΣ 58 Δημητσάνης&#0098 
5. ΖΩΝΑΙΟΣ 58 Χαραλάμπ.&#0097 
6. ΛΕΟ ΓΟΥΕΪ 58 Λάος&#0091 
7. ΝΤΕΪΝΤΖ. ΜΠΟΫ 58 Φίλιππος&#0094 
8. ΦΑΕΘΩΝ 58 Μπάμπης&#0095 
- Υπόδ.: ΛΕΟ ΓΟΥΕΪ - ΖΗΝΟΘΕΜΙΣ (Γ. Φουσκ). 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΒΡΥΤΗ 58 Δημητσάνης&#0097 
2. ΖΕΝΙΘ 58 Τριανταφύλ.&#0092 
3. ΛΑΒΙΣ ΓΟΥΕΪ 58 Λάος&#0094 
4. ΛΑΤΟΚΑ 58 Λιάκος&#0098 
5. ΜΑΛΑΜΑΤΕΝΙΑ 58 Γεωργίου&#0093 
6. ΜΙΣ ΤΕΤΑ 58 Χατζημίμης&#0091 
7. ΠΡΩΤΑΘΛΗΤΡΙΑ 58 Τσεργάς&#0096 
8. ΣΟΥΗΤ ΟΛΓΑ 55,5 Δρόσος&#0095 
- Υπόδ.: ΠΡΩΤΑΘΛΗΤΡΙΑ - ΜΑΛΑΜΑΤΕΝΙΑ (Μις Τέτα). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΕΛΕΝΗ ΓΟΥΪΝΝ. 56,5 Ντίνα&#0097 
2. ΤΣΟΥΧΤΡΑ 57,5 Νίκος&#0094 
3. ΠΡΙΓΚΙΠ. ΑΝΝΑ 55,5 Γεωργίου&#0096 
4. ΛΑΜΨΑΚΗ 54 Τσεργάς&#0092 
5. ΓΚΟΛ. ΚΟΥΗΝ 53,5 Μπάκος&#0098 
6. ΕΝΕΡΓΕΙΑ 53,5 Λάος&#0095 
7. ΩΡ. ΤΖΩΡΤΖΙΑ 53,5 Δημητσάνης&#0093 
8. ΜΕΓ. ΧΡΙΣΤΙΝΑ 51,5 Ανδρονίκη&#0091 
- Υπόδ.: ΤΣΟΥΧΤΡΑ - ΕΝΕΡΓΕΙΑ (Ωραία Τζώρτζια). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΣΛΑΜΜΑ 58 Σταυρινός&#0093 
2. ΚΥΚΛΩΝΑΣ 57,5 Γεωργίου&#0095 
3. ΤΖΩΡΤΖ ΓΟΥΙΝ. 57,5 Ντίνος&#0098 
4. ΑΡΜΑΤΩΛΟΣ 56,5 Λιάκος&#0097 
5. ΜΠΑΡΑΛΑΞΙΣ 56,5 Μπάκος&#0092 
6. ΒΑΡΩΝΟΣ56,5 Αχιλλέας&#0094 
7. ΠΑΡΙΔΑΚΟΣ 54 Ντίνα&#0091 
8. ΠΤ. ΣΥΓΓΕΝΗΣ 55,5 Ζευγώλης&#0096 
- Υπόδ.: ΣΛΑΜΜΑ - ΤΖΩΡΤΖ ΓΟΥΙΝΝΕΡ (Μπαράλαξις). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΠΟΛΥΦΗΜΗ 58 Νίκος&#0091 
2. ΕΚΦΡΑΣΙΣ 57,5 Λάος&#0094 
3. ΑΛΕΪΟΡ 57 Αχιλλέας&#0098 
4. ΕΛΕΝΑΡΑ 57 Ξυνός&#0097 
5. Τ. ΟΦ ΔΕ ΤΑΟΥΝ 57 Λιάκος&#0093 
6. ΜΠΙ Ε ΠΡΙΝΣΕΣ 56 Γεωργίου&#0092 
7. ΚΙΣΣΙΝΓΚ ΓΟΥΕΪ 57 Βαλακούδ. Ν. &#0096 
8. ΑΝΤΙΘΕΣΗ 55 Δημητσάνης&#0095 
- Υπόδ.: ΠΟΛΥΦΗΜΗ - ΕΚΦΡΑΣΙΣ (Τοκ Οφ Δε Τάουν). 
- Δύο αουτσάιντερ: ΜΕΓΑΛΗ ΧΡΙΣΤΙΝΑ (6η) - ΑΝΤΙΘΕΣΗ (8η).
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17237O034</ED>
<ID>
ID:301653

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: Η ΕΙΔΗΣΗ ΤΗΣ ΠΑΡΑΜΟΝΗΣ ΤΟΥ ΦΕΡΝΑΝΤΟ ΣΑΝΤΟΣ ΣΤΗΝ ΤΕΧΝΙΚΗ ΗΓΕΣΙΑ ΣΚΟΡΠΙΣΕ ΙΚΑΝΟΠΟΙΗΣΗ
</H5><H2>Ενθουσιασμός στους παίκτες
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Νωρίς χθες το πρωί ο Μάκης Ψωμιάδης σε ανθρώπους του ποδοσφαιρικού τμήματος
ανακοίνωσε τη μεταστροφή του Φερνάντο Σάντος. «Θα μείνει στην ΑΕΚ» τονίστηκε. 
Αμέσως, οι παίκτες, κυρίως οι λεγόμενοι πρωτοκλασάτοι, μόνο που δεν
πανηγύρισαν για τις εξελίξεις. Βλέπετε ήθελαν πολύ να συνεχίσει ο Πορτογάλος
και η αλήθεια είναι ότι τον ανέμεναν στην προπόνηση. Ο Σάντος, όμως, δεν πήγε
ούτε στο γήπεδο ούτε όμως και αργότερα στο «Ελευθέριος Βενιζέλος». Μάταια ο,
εδώ και 15 χρόνια συνεργάτης του (αρχικά ως παίκτης, μετέπειτα ως βοηθός του),
Ροζάριο τον περίμενε να επιβιβαστεί στο αεροσκάφος που μετέφερε την αποστολή
της ΑΕΚ στη Θεσσαλονίκη για το σημερινό παιχνίδι Κυπέλλου στο Κιλκίς απέναντι
στον Κιλκισιακό. 
Η θέση του Σάντος όπως τη μετέφερε στην «ΟΜΑΔΑ» στενός του, πολύ στενός του
φίλος και άρα έγκυρη: «Βεβαίως και θέλει να μείνει, να συνεχίσει στην ΑΕΚ ο
Σάντος. Το γνωρίζουμε καλά αυτό. Αν δεν ήθελε, μπορούσε κάλλιστα να μην
επιστρέψει στην Αθήνα μετά τις διακοπές των Χριστουγέννων. Να μείνει στην
Πορτογαλία, να κάνει ένα τηλεφώνημα, να στείλει ένα γράμμα και να εξηγεί τους
λόγους για τους οποίους φεύγει. Ήρθε, όμως, για να συζητήσει». 
ΟΙ ΜΕΤΑΓΡΑΦΕΣ 
Οι παίκτες της ΑΕΚ δέχθηκαν με ικανοποίηση και πλατιά χαμόγελα την είδηση της
παραμονής του Φερνάντο Σάντος στο τιμόνι της ομάδας

Όταν συζητείται το θέμα των μεταγραφών, το... περιβάλλον Σάντος είπε: «Το θέμα
δεν είναι η αξία των Ίβιτς και Ξενίδη. Είχε ζητήσει κάποιους συγκεκριμένους
τύπους ποδοσφαιριστών. Παράδειγμα, ο Μιελκάρσκι. Όταν το ματς είναι στο 0-0,
θέλουμε έναν παίκτη να πάρει κεφαλιά, να μοιράσει παιχνίδι στην περιοχή. Και
δεν τον χρειαζόμαστε τον Μάρτιο, αλλά άμεσα»! 
Επίσης: «Αν ο Σάντος δεν νοιαζόταν για την ομάδα και ήθελε μόνο τα χρήματα, θα
ήταν βασιλιάς. Η Ελλάδα είναι πολύ ωραία. Γυναίκες, ήλιος, ατμόσφαιρα.
Επιθυμεί, όμως, να δουλέψει και να λειτουργούν όλα με σοβαρότητα. Ο προπονητής
έχει τον ρόλο του. Ο πρόεδρος τον δικό του. Ο παίκτης άλλο πόστο. Οι
φυσικοθεραπευτές, οι γιατροί, οι πάντες πρέπει να γνωρίζουν τη δουλειά τους. Ο
επαγγελματισμός και η λειτουργία μιας ομάδας είναι πολύ σοβαρό θέμα. Δεν
μπορούμε κάθε τόσο να αντιμετωπίζουμε προβλήματα. Ξέρεις, όλα αυτά μοιάζουν με
σταγόνες που πέφτουν, πέφτουν, πέφτουν στο ποτήρι και τελικά, το ξεχειλίζουν»! 
Σύμφωνα με την άποψη του στενού κύκλου του Φερνάντο Σάντος αν όλα τα
προβλήματα είχαν λυθεί, τότε ο Πορτογάλος θα ήταν στη Θεσσαλονίκη! 
Κάμφθηκε ενώπιον των οπαδών, έδωσε υπόσχεση ότι θα κάνει προσπάθεια να
συνεχίσει στο πόστο του μέχρι το καλοκαίρι (για τον λόγο αυτό οι ιθύνοντες των
οργανωμένων χάρηκαν και περιμένουν να πάνε «όλοι μαζί» στο Καυταντζόγλειο) και
έδειξε να συμφωνεί με τον Μάκη Ψωμιάδη στο μεταμεσονύκτιο ραντεβού των δύο στο
«Πεντελικόν». 
Τι άλλο λέει ο Σάντος; Στάζει μέλι για τους ποδοσφαιριστές του, την προσπάθεια
που κάνουν να βελτιωθούν σε όλους τους τομείς και δεν κρύβει ότι πρέπει να
λυθεί κάτι «πολύ πολύ σοβαρό» στην πορεία.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O041</ED>
<ID>
ID:301540

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=1</URL></REF>


Article

<CATEGORY>vin10</CATEGORY>

 <H5>ΤΡΑΥΜΑΤΙΑΣ: Αποκλείστηκε από την αποστολή της Γκάνας και επιστρέφει
</H5><H2>Χάνει το Κόπα Άφρικα ο Οφορίκουε
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Το σίριαλ του Πίτερ Οφορίκουε πήρε τέλος και ο Γκανέζος φορ θα επιστρέψει στον
Ολυμπιακό. Οι υπεύθυνοι της πειραϊκής εταιρείας ενημερώθηκαν ανεπίσημα από την
Ποδοσφαιρική Ομοσπονδία της Γκάνας ότι ο Οφορίκουε αποκλείστηκε από την
αποστολή και δεν θα πάρει μέρος στο Κόπα Άφρικα. 
Ο «ερυθρόλευκος» επιθετικός βρίσκεται στο στάδιο της αποθεραπείας και στις
αρχές της ερχόμενης εβδομάδας πρόκειται να δώσει παρών στις εγκαταστάσεις του
Ρέντη. 
Η επίσημη ανακοίνωση της Ομοσπονδίας θα γίνει σήμερα ή αύριο. Τα ΜΜΕ στην
Γκάνα δημοσίευσαν χθες τη λίστα με τους 22 ποδοσφαιριστές που βρίσκονται στην
αποστολή της εθνική ομάδα της Γκάνας. Όπως αναμενόταν δεν υπάρχει το όνομα του
Οφορίκουε, ενώ στην αποστολή βρίσκονται ο Ντέρεκ Μπόατεγκ του Παναθηναϊκού και
ο Κόφι Αμπονσά του ΠΑΟΚ. 
Έτσι ο «Πίπης» θα συνεχίσει το πρόγραμμα της αποθεραπείας στου Ρέντη και στη
συνέχεια θα τεθεί στη διάθεση του Τάκη Λεμονή. 
Ο ΡΟΜΠΕΡΤΣ 
Όσον αφορά τον Ζίζι Ρόμπερτς η Ποδοσφαιρική Ομοσπονδία της Λιβερίας ανακοίνωσε
ότι βρέθηκε η χρυσή τομή στο οικονομικό και οι «αντάρτες» (εκτός του Ντεμπά)
θα πάρουν μέρος στο Κόπα Άφρικα. Ο επιθετικός του Ολυμπιακού ενσωματώθηκε στην
αποστολή της εθνικής ομάδας της Λιβερίας και θα συνεχίσει την προετοιμασία
στην Ακτή Ελεφαντοστού. 
Ο Πίτερ Οφορίκουε θα συνεχίσει την αποθεραπεία του στου Ρέντη

Ο Αλέξης Αλεξανδρής βρέθηκε μεταξύ των κορυφαίων σκόρερ το 2001. Σύμφωνα με τα
στοιχεία της διεθνούς Ομοσπονδίας Ιστορίας και Στατιστικής του ποδοσφαίρου
(IFFHS) ο διεθνής μεσοεπιθετικός του Ολυμπιακού κατέχει την 61η θέση στη λίστα
των 73 καλύτερων σκόρερ με 20 γκολ. Πρώτος σκόρερ στον κόσμο για το 2001 είναι
ο 18χρονος Βολιβιανός Χοσέ Αλφρέδο Καστίγιο, ο οποίος σημείωσε 42 γκολ. Πιο
αποτελεσματικός σκόρερ αναδείχθηκε ο Βραζιλιάνος Ρομάριο. Ο επιθετικός της
Βάσκο ντε Γκάμα πέτυχε 21 γκολ σε 18 αγώνες (1,16 γκολ κατά μέσο σε κάθε
ματς). 
Ο ΕΛΕΥΘΕΡΟΠΟΥΛΟΣ 
Στο μεταξύ, ο Δημήτρης Ελευθερόπουλος ακολούθησε χθες ατομικό πρόγραμμα και
υπάρχουν πολλές πιθανότητες να προλάβει το ντέρμπι του Ολυμπιακού με την ΑΕΚ. 
Ο διεθνής γκολκίπερ θα υποβληθεί σε τεστ και εφόσον είναι πετυχημένα θα τεθεί
την ερχόμενη εβδομάδα στη διάθεση του προπονητή του. 
Ο Τζόρτζεβιτς, ο οποίος ταλαιπωρείται από οσφυαλγία, συνέχισε χθες το
πρόγραμμα θεραπείας και αύριο αναμένεται να μπει στον ρυθμό των προπονήσεων. Ο
Νινιάδης πήρε χθες άδεια λόγω προσωπικού του θέματος και απουσίασε από την
προπόνηση. 
Η σημερινή προπόνηση έχει προγραμματιστεί να γίνει το πρωί (11.00). Το
μεσημέρι οι «ερυθρόλευκοι» θα επισκεφθούν το νοσοκομείο Παίδων «Αγλαΐα
Κυριακού» και θα μοιράσουν δώρα σε παιδιά με νεοπλασματικές παθήσεις.

Ο ΚΟΚΚΑΛΗΣ 
«Πιστεύω ότι ο Ολυμπιακός θα πάρει και φέτος τον τίτλο γιατί έχει το καλύτερο
έμψυχο υλικό. Δεν πρόκειται να γίνουν μεταγραφές, αλλά ούτε θα αλλάξουμε
προπονητή» τόνισε σε χθεσινή τηλεοπτική συνέντευξη στο SuperSport ο πρόεδρος
του Ολυμπιακού Σωκράτης Κόκκαλης, ο οποίος αναφέρθηκε στον Φερνάντο Σάντος:
«Ουδέποτε έγινε πρόταση ή υπήρξε κάποια επαφή με τον κ. Σάντος». 
Ο κ. Κόκκαλης αποκάλεσε φερέφωνο τον κ. Φιλιππίδη, ενώ πρότεινε η διαιτησία να
γίνει επαγγελματική και να είναι υπό την εποπτεία της ΕΠΑΕ και όχι της ΕΠΟ. 
«Αν έρθει η διαιτησία στην ΕΠΑΕ θα το τσακίσουμε το παρασκήνιο» τόνισε
χαρακτηριστικά ο ηγέτης του Ολυμπιακού.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O042</ED>
<ID>
ID:301587

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=2</URL></REF>


Article

<CATEGORY>vin10</CATEGORY>

 <H5>ΒΑΣΣΑΡΑΣ: Για το Μουντιάλ
</H5><H2>«Θα κρατήσω την πόρτα ανοικτή»
</H2>
Το μυαλό του Κύρου Βασσάρα βρίσκεται, πλέον, στο Παγκόσμιο Κύπελλο ποδοσφαίρου
που θα διεξαχθεί το καλοκαίρι στα γήπεδα της Ιαπωνίας και της Νότιας Κορέας. Ο
Θεσσαλονικιός διαιτητής είναι ο πρώτος Έλληνας που θα σφυρίξει σε Μουντιάλ.
«Έτυχε σε εμένα να ανοίξω την πόρτα ενός Μουντιάλ για τους Έλληνες διαιτητές
και θα προσπαθήσω να την κρατήσω ανοικτή, ώστε να έχουν την ευκαιρία αυτή και
άλλοι συνάδελφοι μου» υποσχέθηκε ο Κύρος Βασσάρας στη χθεσινή συνέντευξη Τύπου
που παραχώρησε και συνέχισε: «Μέχρι τώρα λόγω συγκυριών δεν κατάφερε άλλος
Έλληνας διαιτητής να αγωνιστεί σε ένα Μουντιάλ, παρότι πιστεύω ότι υπάρχουν
πολύ καλοί διαιτητές στην Ελλάδα». 
Παρών στην συνέντευξη Τύπου του Κύρου Βασσάρα ήταν και ο πατέρας του, ο
βετεράνος, διεθνής διαιτητής Αντώνης Βασσάρας. Ο άνθρωπος ο οποίος αποτελούσε
το παράδειγμα προς μίμηση για τον Κύρο όλα αυτά τα χρόνια. Τώρα ήρθε η στιγμή
ο γιος να ξεπεράσει τον πατέρα. «Αυτό που πέτυχε ο Κύρος ήταν όνειρο δικό μου,
αλλά και όνειρο όλων των Ελλήνων διαιτητών. Εύχομαι να τον έχει ο Θεός καλά
και να εκπροσωπήσει επάξια την Ελλάδα στο Μουντιάλ» είπε ο Αντώνης Βασσάρας,
ενώ ο πρόεδρος του συνδέσμου διαιτητών Θεσσαλονίκης Θανάσης Ζαχαριάδης, ο
οποίος προλόγισε την συνέντευξη Τύπου του Κύρου, δεν παρέλειψε να αναφερθεί
και στα προβλήματα που αντιμετώπισε ο διεθνής διαιτητής στην πορεία του μέχρι
το Μουντιάλ. 
Ο Κύρος, πάντως, δεν θέλησε να μιλήσει για τα προβλήματα αυτά. «Το θέμα είναι
η επιτυχία αυτή να κεντρίσει όσο το δυνατόν περισσότερα νέα παιδιά για να
έρθουν κοντά στη διαιτησία» είπε και συνέχισε: «Όταν παίζω στο εξωτερικό,
βλέπω παιδιά 25 και 26 χρόνων να είναι διεθνείς, ενώ στην Ελλάδα γινόμαστε
διεθνείς σε πολύ μεγαλύτερη ηλικία και φυσικά αυτό περιορίζει την εξέλιξη του
κάθε διαιτητή».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O043</ED>
<ID>
ID:301626

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=3</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Διακοπή συμβολαίου σε Μιελκάρσκι, «Ραμπέ»
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Δεκτές έγιναν από την ΕΕΟΔΕΠ οι προσφυγές της ΑΕΚ κατά των Ραμπρεσαντρατανά
και Μιελκάρσκι. Έτσι, με αποφάσεις που εκδόθηκαν χθες, το συμβόλαιο του Γάλλου
διεκόπη για έξι μήνες, ενώ απερρίφθη η προσφυγή που είχε κάνει κατά της ΠΑΕ.
Όμως, την ίδια τύχη είχε και η προσφυγή του Μιελκάρσκι, το συμβόλαιο του
οποίου διεκόπη για τρεις μήνες. 
Στο μεταξύ, αύριο Πέμπτη αναμένεται η απόφαση του Πρωτοβάθμιου Δικαιοδοτικού
Οργάνου της ΕΠΑΕ για την Καλλιθέα (δεν βοήθησε για τη διεξαγωγή του αγώνα
Ατρομήτου - Μαρκό). 
*** Την Παρασκευή θα πραγματοποιηθεί στα Γραφεία της ΕΠΑΕ σύσκεψη για
τα μέτρα τάξης στο ντέρμπι ΑΕΚ - Ολυμπιακού. 
*** Αίτηση ασφαλιστικών μέτρων κατά της ΕΠΟ, που εκδικάζεται σήμερα,
κατέθεσε χθες στο Μονομελές Πρωτοδικείο Αθηνών η εταιρεία ATTACAK Α.Ε.,
ζητώντας την παράταση της ημερομηνίας υποβολής προτάσεων για τα τηλεοπτικά
δικαιώματα της εθνικής ομάδας. 
*** Στο μεταξύ, χθες, εξώδικο κατά της ΕΠΟ κατέθεσε η ΠΑΕ Πανιώνιος,
για τη σύμβαση που υπέγραψε η Ομοσπονδία για τα τηλεοπτικά δικαιώματα του
Κυπέλλου Ελλάδος. Η ΠΑΕ Πανιώνιος υποστηρίζει πως μόλις πριν από τρεις ημέρες
ενημερώθηκε ότι τα δικαιώματα ανατέθηκαν «τον Αύγουστο του 2000 στις εταιρείες
Intervision Β.V. και Netmed χωρίς απόφαση του Δ.Σ., αλλά με πρωτοβουλία του
πρώην αντιπροέδρου Β. Μητρόπουλου», τονίζοντας ότι η συμφωνία έχει ως συνέπεια
την οικονομική ζημία της Ομοσπονδίας. Η ΠΑΕ Πανιώνιος ζητεί από την ΕΠΟ την
άμεση καταγγελία τής εν λόγω σύμβασης.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O044</ED>
<ID>
ID:301654

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Νέες υποσχέσεις στους παίκτες
</H2>
Ούτε χθες πληρώθηκαν οι παίκτες του ΠΑΟΚ. Σήμερα, όμως, αναμένεται να
εισπράξουν δόσεις συμβολαίων έξι παίκτες. Αυτή τη διαβεβαίωση έδωσε χθες ο
υπεύθυνος οικονομικών της ΠΑΕ Νίκος Βλάχος στους παίκτες του «δικεφάλου», ενώ
μέχρι την Παρασκευή αναμένεται να έχουν φθάσει τα χρήματα της Ουντινέζε από τη
μεταγραφή του Ναλιτζή, τα οποία θα χρησιμοποιηθούν για να καλυφθούν οι οφειλές
προς τους παίκτες της ομάδας. Χθες η προπόνηση πραγματοποιήθηκε κανονικά. Οι
παίκτες του ΠΑΟΚ έχουν δώσει, άλλωστε, προθεσμία στον Γιώργο Μπατατούδη να
εκπληρώσει τις υποχρεώσεις του προς αυτούς μέχρι την Παρασκευή.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O045</ED>
<ID>
ID:301671

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Θέλει δανεικό τον Σερπάν
</H2>
* ΘΕΣΣΑΛΟΝΙΚΗ 
Κοντά στην απόκτηση του Ρουμάνου μεσοπεθετικού Ντένις Σερπάν, με δανεισμό από
τη Βαλένθια, βρίσκεται η ομάδα του Ηρακλή. Συγκεκριμένα, ο Βασίλης
Παναγιωτάκης έχει κάνει επαφές με την ισπανική ομάδα και οι άνθρωποι της ΠΑΕ
Ηρακλής εκτιμούν ότι ο Σερπάν είναι πολύ πιθανό να αποκτηθεί τελικά για έξι
μήνες. Ο Σερπάν είναι μεσοεπιθετικός και πέρυσι αγωνιζόταν στην Έλτσε, όπου
είχε τριάντα δύο συμμετοχές και πέτυχε δέκα γκολ. Το θέμα είναι να συμφωνήσει
και ο ίδιος να έρθει, κάτι που δεν έχει γίνει μέχρι τώρα. 
Πολύ πιθανό να προστεθεί στο δυναμικό του Ηρακλή είναι ο Νίκος
Κολομπούρδας, ο οποίος εδώ και περίπου έναν μήνα προπονείται με την ομάδα του «Γηραιού».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O046</ED>
<ID>
ID:301680

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=6</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Υπέγραψε ο Σούκαντσοκ
</H2>
Ο Σλοβάκος αμυντικός Μάριαν Σούκαντσοκ υπέγραψε χθες τριετές συμβόλαιο με
τον Ακράτητο. Το ακριβές ποσόν της μεταγραφής δεν έγινε γνωστό, αλλά είναι
σίγουρο ότι ο διεθνής πρώην παίκτης της Ίντερ Μπρατισλάβας θα βοηθήσει πολύ το
συγκρότημα των Άνω Λιοσίων στο βασικό του στόχο. Να παραμείνει, δηλαδή, η
ομάδα στην κατηγορία. Το «παρών» στη χθεσινή προπόνηση έδωσε και ο Λιθουανός
άσος Τόμας Ραζανάουσκας, ο οποίος αποκτήθηκε πρόσφατα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17237O047</ED>
<ID>
ID:301685

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O04&aa=7</URL></REF>


Article

<CATEGORY>vin10</CATEGORY>

 <H5>ΑΡΗΣ: Για το Κύπελλο
</H5><H2>Χωρίς προπόνηση κόντρα στην Παναχαϊκή
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Με εμφανή τα σημάδια της ταλαιπωρίας επέστρεψε τελικά χθες η αποστολή του Άρη
από την Κύπρο, όπου είχε αποκλειστεί από την Κυριακή λόγω της κακοκαιρίας. Οι
«κίτρινοι» σήμερα στις 5.15 μ.μ. υποδέχονται την Παναχαϊκή στο γήπεδο Χαριλάου
για το Κύπελλο Ελλάδος. 
Ο Ρισάρ Ταρντί θα έχει στη διάθεσή του τους Βαλερί και Νούσια, τα συμβόλαια
των οποίων έχουν εκδοθεί κανονικά. Μόνον ο Ζμπαρί δεν έχει δικαίωμα συμμετοχής
στο σημερινό παιχνίδι, επειδή ο εκπρόσωπός του δεν προνόησε να φέρει μαζί του
όλα τα απαραίτητα έγγραφα για την έκδοση του δελτίου του, από την Τρουά. Από
τον Άρη στο σημερινό παιχνίδι θα απουσιάσουν οι τραυματίες Κατσιαρός, Δέλλιος,
Πασσαλής, καθώς και ο τιμωρημένος Θεοδωρίδης. 
Χθες έφτασε στη Θεσσαλονίκη ο Σιρίλ Ενζάμα, προκειμένου να συζητήσει με την
ΠΑΕ Άρης τις τελευταίες λεπτομέρειες της μεταγραφής του. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17237O051</ED>
<ID>
ID:301541

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O05&aa=1</URL></REF>


Article

<CATEGORY>vin10</CATEGORY>

 <H5>ΚΟΚΚΑΛΗΣ: Ο ΟΛΥΜΠΙΑΚΟΣ ΘΑ ΛΑΒΕΙ ΜΕΤΡΑ ΣΤΟΝ ΒΑΘΜΟ ΠΟΥ ΤΟΥ ΑΝΑΛΟΓΕΙ
</H5><H2>Όλοι φταίμε
</H2><H4>* «Κάποιοι καρεκλοκένταυροι επιμένουν να λειτουργούν ως πάτρωνες του μπάσκετ
με τα λεφτά των άλλων»
</H4>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο πρόεδρος του Ολυμπιακού καταδίκασε τα επεισόδια στη Γλυφάδα, αλλά για την
κατάσταση στην οποία έχει περιέλθει το μπάσκετ κατηγόρησε εμμέσως την ΕΟΚ και
την Πολιτεία

Μύδρους κατά της ΕΟΚ (ουσιαστικά «φωτογραφίζει» τον πρόεδρό της Γιώργο
Βασιλακόπουλο) αλλά και της Πολιτείας, εξαπέλυσε χθες ο πρόεδρος του
Ολυμπιακού Σωκράτης Κόκκαλης καταδικάζοντας παράλληλα τα επεισόδια. 
Ο ισχυρός άντρας των «ερυθρολεύκων», δύο μέρες μετά τα έκτροπα στη Γλυφάδα και
τη διακοπή του ντέρμπι εις βάρος του Ολυμπιακού, σε δηλώσεις του μεταξύ άλλων
τόνισε: «Καταδικάζω απερίφραστα τα θλιβερά γεγονότα. Για τη συνεχιζόμενη
απαξίωση του ελληνικού μπάσκετ σίγουρα φέρουμε όλοι ευθύνες και ο Ολυμπιακός
θα λάβει άμεσα μέτρα, στο βαθμό που του αναλογεί. Είναι πλέον φανερό ότι
κάποιοι επιδιώκουν σχεδιασμένα τον ευτελισμό του επαγγελματικού μπάσκετ. 
Ο Ολυμπιακός είχε κάνει προτάσεις στον ΕΣΑΚΕ για αναβάθμιση του αθλήματος, ενώ
μαζί με τον Παναθηναϊκό, την ΑΕΚ και άλλες ομάδες έχουν επενδύσει
δισεκατομμύρια στην προσπάθειά τους να παραμένουν στην κορυφή της Ευρώπης και
να τροφοδοτούν την Εθνική Ελλάδος. Δυστυχώς όμως κάποιοι καρεκλοκένταυροι
επιμένουν να λειτουργούν ως πάτρωνες του μπάσκετ με λεφτά φυσικά των άλλων. Οι
αρμόδιοι, ΓΓΑ και ΕΟΚ, πρέπει να κατανοήσουν πως για να υπάρξει εξυγίανση και
αναβάθμιση του αθλήματος απαραίτητη προϋπόθεση είναι ο άμεσος διαχωρισμός του
επαγγελματικού από το ερασιτεχνικό μπάσκετ. Όποιος για προσωπικούς λόγους
αλαζονείας και καθεστωτικής αντίληψης αρνείται αυτή την πραγματικότητα
κινδυνεύει να χαρακτηριστεί ύποπτος για συγκροτημένη προσπάθεια αποδιοργάνωσης
και δολιοφθοράς του επαγγελματικού μπάσκετ, χρησιμοποιώντας ακόμα και
ελεγχόμενη διαιτησία. Έστω και την ύστατη ώρα, πρέπει η κυβέρνηση να
αντιληφθεί τη σοβαρότητα του προβλήματος και να προχωρήσει σε άμεσες και
καθαρές λύσεις, μακριά από τις αντιλήψεις του παρελθόντος». 
ΣΕ ΑΠΟΛΟΓΙΑ 
Στο μεταξύ χθες έφτασε στα γραφεία της ΚΑΕ η κλήση του αθλητικού δικαστή. Οι
«ερυθρόλευκοι» θα απολογηθούν αύριο το πρωί και το γεγονός πως κλήθηκαν με
βάση το άρθρο 32 (στο οποίο εμπεριέχεται και η αφαίρεση δύο βαθμών) δε λέει
τίποτα, αφού ο δικαστής είναι υποχρεωμένος να καλεί πάντα με βάση το πιο
«βαρύ» άρθρο του νόμου, χωρίς αυτό να σημαίνει πως θα πάρει απαραίτητα όλες
τις αποφάσεις αυτού. 
Στο κατηγορητήριο αναφέρεται πως οι άνθρωποι του Ολυμπιακού σε συνεργασία με
την Αστυνομία εκκένωσαν τις θέσεις πάνω από τον πάγκο του Παναθηναϊκού καθώς
και πως από τον πάγκο των «πρασίνων» πετάχτηκε μπουκάλι με ισοτονικό ποτό,
χωρίς ωστόσο να έχει κληθεί για απολογία ο Ντέγιαν Μποντίρογκα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17237O061</ED>
<ID>
ID:301542

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ, ΟΛΥΜΠΙΑΚΟΣ: Στην Ευρωλίγκα
</H5><H2>Επικίνδυνη αποστολή και... ορεκτικό
</H2>
Επιστροφή στα ευρωπαϊκά παιχνίδια το 2002 για τον Ολυμπιακό, την ΑΕΚ και το
Περιστέρι, με τους «ερυθρόλευκους» να κάνουν και... τηλεοπτική πρεμιέρα, αφού
το παιχνίδι με τη Σλασκ στο Βρότσλαβ θα μεταδώσει (19.00) το TV Magic. 
Η πρωτοπόρος στον Δ' όμιλο ΑΕΚ έχει την πιο δύσκολη αποστολή, αφού θα
αντιμετωπίσει απόψε (21.30) στη Βιτόρια την Ταουγκρές για τη 10η αγωνιστική
της Ευρωλίγκας, με στόχο τη νίκη-ρεβάνς για τον περσινό αποκλεισμό από την
ισπανική ομάδα. Παιχνίδι που, εκτός των άλλων, αποτελεί και τεστ για την ομάδα
του Σάκοτα εν όψει του ντέρμπι πρωταθλήματος με τον Ολυμπιακό. Ο τραυματισμός
τού ταχύτατου και «δαιμόνιου» Έλμερ Μπένετ ανοίγει τον δρόμο για τον Τζέι Αρ
Χόλντεν, από τον οποίο περιμένει πολλά ο προπονητής της «Ένωσης». 
Η αδύνατη Σλασκ μοιάζει με... ορεκτικό για τον Ολυμπιακό, πριν από το κυρίως
γεύμα με την ΑΕΚ. Η πολωνική ομάδα είναι σαφώς πιο αποδυναμωμένη σε σχέση με
τον πρώτο γύρο (Α' όμιλος), όμως αυτό που ζήτησε ο Ζούρος από τους παίκτες του
είναι σοβαρότητα και πειθαρχία. Την τελευταία στιγμή θα αποφασίσει αν θα
χρησιμοποιήσει τους Φορντ (πρόβλημα στη μέση) και Ντε Μιγκέλ (πονούσε το χέρι
του). 
ΤΟ ΠΕΡΙΣΤΕΡΙ 
Το Περιστέρι μπορεί να έχει αποκλειστεί από τον δεύτερο γύρο της Ευρωλίγκας,
όμως μία νίκη επί της Μπαρτσελόνα εντός έδρας (21.15) θα αποτελούσε το
καλύτερο τονωτικό στην ψυχολογία των παικτών για τη συνέχεια του
πρωταθλήματος. Άλλωστε, η συμμετοχή του Περιστερίου στην Ευρωλίγκα (Β'
όμιλος), όπως και τα επιτεύγματά του (νίκη στη Βαρκελώνη στον πρώτο γύρο!),
πλουτίζουν την ιστορία του συλλόγου. Η Μπαρτσελόνα έχει βαθμολογικό κίνητρο,
αλλά και δύο Έλληνες (Ρεντζιάς, Οικονόμου), που έχουν και προσωπικούς λόγους
να παίξουν καλά στην πατρίδα τους.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17237O062</ED>
<ID>
ID:301588

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O06&aa=2</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ
</H5><H2>Ψάχνει ψηλό
</H2>
Σε αναζήτηση δύο παικτών βρίσκεται ο Τάκης Κορωναίος και οι άνθρωποι της
διοίκησης της Νήαρ Ηστ. Αυτό που «καίει» τον τεχνικό της ομάδας της
Καισαριανής είναι να βρεθεί αξιόπιστος ψηλός, ώστε να βοηθήσει τον Κερκ Κινγκ
(σε μία τέτοια περίπτωση και εφόσον ο ψηλός είναι ξένος, θα φύγει ο Μάικ
Σμιθ), αλλά εξετάζει και ονόματα κοινοτικών περιφερειακών, όπως ο Χόρχε Ράκα
και ο Κέισι Σμιντ.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17237O063</ED>
<ID>
ID:301627

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O06&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Μεγάλη νίκη επί της Κροάσια στην παράταση
</H2>
Ο Ηρακλής νίκησε στην παράταση με 87-92 (καν. αγ.: 79-79) την Κροάσια Σπλιτ με
μεγάλο πρωταγωνιστή τον Νίκο Χατζηβρέττα, παρά την απουσία του Ρόντρικ
Μπλάκνεϊ, και παρέμεινε ψηλά στην βαθμολογία του τέταρτου ομίλου του Κυπέλλου
Σαπόρτα. 
Ο Αμερικανος πλέι μέικερ του «Γηραιού» απολογείται για την καθυστερημένη
επιστροφή του από τις Ηνωμένες Πολιτείες αύριο ενώπιον του προπονητή του, που
θα αποφασίσει με κριτήριο την πειθαρχία στην ομάδα. 
Κροάσια Σπλιτ: Σούμποτιτς 15 (1), Μίμιτσα 5 (1), Τόμελιακ 6, Κούκο 9,
Ζίζιτς 22, Ράντσιτς 6, Ούκιτς 10, Γκργκούροβιτς 12 (1), Όρσουλιτς 2. 
ΗΡΑΚΛΗΣ: Γιαννουζάκος 6 (2), Νάννης 3, Μικ 5, Χατζηβρέττας 39 (7),
Χούπμαν 12, Παπαϊωακείμ 4, Διαμαντίδης 13 (1), Καράγκουτης 10.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17237O064</ED>
<ID>
ID:301655

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O06&aa=4</URL></REF>


Article

<CATEGORY>vin10</CATEGORY>

 <H5>ΣΑΠΟΡΤΑ, ΚΟΡΑΤΣ
</H5><H2>Στα δύσκολα ΠΑΟΚ, Μαρούσι και Πανιώνιος </H2>
Καθοριστικά παιχνίδια για την υπόθεση πρόκριση δίνουν απόψε οι εκπρόσωποί μας
σε Σαπόρτα και Κόρατς. Στη Νέα Σμύρνη ο Πανιώνιος υποδέχεται τη Χάποελ
Ιερουσαλήμ (19.30) σε παιχνίδι που όπως είπε και ο Γιώργος Διαμαντόπουλος:
«Είναι κλειδί για την πρόκρισή μας στην επόμενη φάση του Σαπόρτα». Ο
Παναγιώτης Γιαννάκης δεν θα έχει στη διάθεσή του πιθανότατα τον Κώστα Μάγλο
και τον Ζοάο Σάντος, οι οποίοι αντιμετωπίζουν προβλήματα τραυματισμών. 
Νωρίτερα (17.00) στο μακρινό Ροστόφ για το Κύπελλο Κόρατς ο ΠΑΟΚ ψάχνει το
«διπλό» κόντρα στην Λοκομοτίβ (η οποία τον είχε συντρίψει με 82-63 στο
Αλεξάνδρειο), αλλά και την ηρεμία του, αφού οι παίκτες γκρινιάζουν που είναι
απλήρωτοι, ενώ προπονητής και πρόεδρος της διοικούσας επιτροπής τούς
κατηγορούν. 
Τέλος, το Μαρούσι υποδέχεται (19.00) την Οβαρένσε και με νίκη θα «καπαρώσει»
την πρώτη θέση στον όμιλό του. Ο Κώστας Πετρόπουλος δεν θα έχει στη διάθεσή
του τον (εκ νέου) τραυματία Γιώργο Μασλαρινό. Απών θα είναι και ο μάνατζερ της
ομάδας, Κώστας Κατσάνος, ο οποίος υπέστη συντριπτικό κάταγμα στον καρπό
(γλίστρησε στον δρόμο) και θα υποβληθεί σε επέμβαση στο χέρι, αλλά και στο
γόνατο όπου, επίσης, χτύπησε.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17237O065</ED>
<ID>
ID:301672

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O06&aa=5</URL></REF>


Article

<CATEGORY>vin10</CATEGORY>

 <H5>ΠΑΟ: ΝΙΚΗΣΕ 3-0 ΤΗΝ ΑΝΤΒΕΡΠ - ΗΤΤΑ ΟΛΥΜΠΙΑΚΟΥ </H5><H2>«Βλέπει» 8άδα </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Πανταλέων, Μπρι, Σιδηρόπουλος σε ωραίο χθεσινό στιγμιότυπο στη «Λεωφόρο»

Βήμα πρόκρισης στους «8» του Κυπέλλου Συνομοσπονδίας έκανε ο Παναθηναϊκός
νικώντας χθες στη Λεωφόρο τη βελγική Αντβέρπ με 3-0 σετ, ενώ ο Ολυμπιακός
πλήρωσε με ήττα 1-3 την αυθημερόν μετάβαση στην Πολωνία και πρέπει να προσέξει
πολύ για να πάρει τη 2η θέση στον β' όμιλο του Τσάμπιονς Λιγκ. 
*** ΠΑΟ- ΑΝΤΒΕΡΠ 3-0 (25-16, 25-21, 25-21). 
Με καλύτερους τους Μπρι (67% επιθ.- 3 άσοι), Χατζηαντωνίου (80% επιθ.- 3
μπλοκ), Πανταλέοντα (71% επιθ.) ο Παναθηναϊκός επέβαλε την ανωτερότητά του και
πήρε «σκορ ασφαλείας» για τη ρεβάνς με την Αντβέρπ που είχε αξιόλογο παίκτη
μόνο τον Φαν Γκούτεμ (αρ.3- 57% επιθ.). Το πιο ευχάριστο για τους «πράσινους»
ήταν ότι η επιστροφή στη Λεωφόρο συνοδεύθηκε από την παρουσία 1.000 οπαδών
του! 
ΠΑΟ (Ρ. Σερνιότι): ΣΙΔΗΡΟΠΟΥΛΟΣ 6, ΜΠΡΙ 15, Μαυράκης 3, Μούρεκ 9,
ΧΑΤΖΗΑΝΤΩΝΙΟΥ 8, ΠΑΝΤΑΛΕΩΝ 7- ΔΗΜΗΤΡΑΚΟΠΟΥΛΟΣ (λίμπερο, 74% υποδ.- 5 αμ.),
Ντονάς. 
ΑΝΤΒΕΡΠ (Α. Κράινσεν): Φέρετ 3, Στ. Ρούλαντ 11, ΦΑΝ ΓΚΟΥΤΕΜ 15,
Ντεπεστέλ 2, Γιόσεν 7, Μπάις 7- Κ. ΡΟΥΛΑΝΤ (λίμπερο, 92% υπ.- 4 αμ.), Σόφι. 
*** ΜΟΣΤΟΣΤΑΛ- ΟΛΥΜΠΙΑΚΟΣ 3-1 (26-24, 20-25, 26-24, 25-21). 
Η κούραση από τη μετάβαση στο Οπόλε την τελευταία στιγμή και η αδικαιολόγητη
απώλεια του 3ου σετ, ενώ ήταν μπροστά 24-18, επέφεραν την ήττα του Ολυμπιακού. 
ΟΛΥΜΠΙΑΚΟΣ (Ντ. Ρίτσι): Κουρνέτας, Γκόμες, Γκιούρδας, Χριστοφιδέλης,
Τσακιρόπουλος, Χέικινεν - Μίγιτς, Ξενάκης, Κυριαζής, Καλαϊτσίδης. 
*** Αποφασιστικής σημασίας αγώνα για πρόκριση στους «8» του Τσάμπιονς
Λιγκ δίνει απόψε (17.00- ΕΤ 3) ο Ηρακλής στο Αλεξάνδρειο με αντίπαλο την
πρωτοπόρο και αήττητη του α' ομίλου βελγική Νόλικο Μαζέικ. 
Επίσης, απόψε, ο Άρης υποδέχεται στη Μίκρα (17.00) την ισχυρή ρωσική Ίσκρα
Οντίντσοβο στον πρώτο από διπλούς αγώνες στο Συνομοσπονδίας. 
Τέλος, στο Τοπ Τιμς Καπ γυναικών ο Πανελλήνιος υποδέχεται στην Κυψέλη (17.00)
την ισχυρή αυστριακή Βιένα, ενώ τα Βριλήσσια αγωνίζονται στο Ούζιτσε
Γιουγκοσλαβίας (20.00). <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O071</ED>
<ID>
ID:301543

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Αυξημένα μέτρα ασφαλείας </H5><H2>Στον Πειραιά το ντέρμπι των αιωνίων
</H2>
Το ματς Ολυμπιακού - Παναθηναϊκού ξεχωρίζει στην αποψινή 7η αγωνιστική του
πρωταθλήματος πόλο της Α1 κατηγορίας, με τους «πράσινους» να έχουν ζητήσει από
την Αστυνομική Διεύθυνση Πειραιά, αλλά και την κολυμβητική ομοσπονδία αυξημένα
μέτρα ασφαλείας. Και αυτό, βέβαια, μετά τα γεγονότα στο μεταξύ των δύο ομάδων
παιχνίδι του μπάσκετ την περασμένη Κυριακή. Το ματς στο κολυμβητήριο του
Πειραιά θα αρχίσει στις 17.45 και θα καλυφθεί απευθείας από τον Alpha Sports
2. Τα υπόλοιπα παιχνίδια του προγράμματος: Κολ. Παλαιού Φαλήρου (17.00): Π.
Φάληρο - Ν.Ο. Χανίων, κολ. Αγίου Κοσμά (19.00): Γλυφάδα - Ν.Ο. Χίου, κολ.
Βουλιαγμένης (19.00): Βουλιαγμένη - Ν.Ο. Πάτρας, κολ. Πειραιά (19.30): Εθνικός
- Νηρέας Χαλανδρίου, Ποσειδώνιο (20.00): Άρης - ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O072</ED>
<ID>
ID:301589

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O073</ED>
<ID>
ID:301628

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=3</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O074</ED>
<ID>
ID:301656

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=4</URL></REF>


Article

<CATEGORY>vin10</CATEGORY>

 <H5>ΠΑΟ </H5><H2>Πρόσκληση από τον δικαστή </H2>
Την ΚΑΕ Παναθηναϊκός, αλλά όχι και τον Ντέγιαν Μποντίρογκα κάλεσε τελικά σε
απολογία ο αθλητικός δικαστής. Οι «πράσινοι» θα απολογηθούν αύριο το πρωί για
τα υβριστικά συνθήματα που ακούστηκαν από οπαδούς τους, αλλά και για την
κίνηση παίκτη τους (όπως σημείωσαν οι διαιτητές στο φ.α.) να επιστρέψει
μπουκάλι στην εξέδρα εναντίον οπαδών του Ολυμπιακού. Ο αθλητικός δικαστής
φαίνεται πως δεν χρησιμοποίησε το βίντεο του αγώνα ή τα δημοσιεύματα των
εφημερίδων που κατονόμαζαν τον Μποντίρογκα ως δράστη και περιορίστηκε στα όσα
έγραψαν οι δύο διαιτητές στο φύλλο αγώνα. Στο αγωνιστικό ο Ζέλικο
Ομπράντοβιτς, εν όψει του αυριανού αγώνα με την Ορτέζ στο ΟΑΚΑ, δεν γνωρίζει
επί του παρόντος αν θα μπορεί να υπολογίζει στα πλάνα του τον Πέπε Σάντσεζ. Ο
Αργεντινός υπέστη διάστρεμμα στο ντέρμπι με τον Ολυμπιακό και υποβάλλεται σε
θεραπεία και ενδεχομένως να μην αγωνιστεί.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O075</ED>
<ID>
ID:301673

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=5</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Στο τιμόνι ο Κωστόπουλος </H2>
Ο Νίκος Κωστόπουλος θα αποτελέσει τον τέταρτο (και τελευταίο;) κρίκο στην
αλυσίδα των προπονητών στη Δάφνη για φέτο. Ένας κρίκος που έχει εξελιχθεί όπως
κάθε χρόνο σε... αδύνατο, λόγω της αδυναμίας του προέδρου να αλλάζει
προπονητές σαν τα πουκάμισα. Ο Γιώργος Ζευγώλης φέρεται να παραιτήθηκε (όρκο
δεν παίρνουμε...), απλά το δεδομένο είναι πως η Δάφνη πετά «λευκή» πετσέτα
(εφόσον φεύγουν ξένοι και κοινοτικοί) και ουσιαστικά προκαλεί αλλοίωση
πρωταθλήματος, αφού θα αντιμετωπίσει στον δεύτερο γύρο «γυμνή» όλους τους
αντιπάλους της.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O076</ED>
<ID>
ID:301681

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=6</URL></REF>


Article

<CATEGORY>vin10</CATEGORY>

 <H5>ΟΥΛΕΜΠ </H5><H2>Στην Μπολώνια </H2>
Αρνί στη Μπολώνια επιθυμούν από χθες να σουβλίσουν Παναθηναϊκός, Ολυμπιακός
και ΑΕΚ! Όπως ανακοίνωσε χθες η ΟΥΛΕΜΠ, διοργανώτρια αρχή της Ευρωλίγκα, η
πόλη που θα φιλοξενήσει το εφετινό φάιναλ φορ θα είναι η ιταλική πόλη. Η
τελική φάση θα διεξαχθεί στις 3-5 Μαΐου, δηλαδή Μεγάλη Παρασκευή οι ημιτελικοί
και ανήμερα Πάσχα ο μεγάλος τελικός! 
Αξίζει να σημειωθεί ότι η ΟΥΛΕΜΠ ανακοίνωσε επίσης πως το επόμενο φάιναλ φορ
θα γίνει στη Βαρκελώνη και εκείνο του 2003-2004 στο Τελ Αβίβ. Κίνηση με την
οποία η διοργανώτρια αρχή είναι πασιφανές πως θέλει να περάσει το μήνυμα για κυριαρχία.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O077</ED>
<ID>
ID:301686

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=7</URL></REF>


Article

<CATEGORY>vin10</CATEGORY>

 <H5>ΚΑΡΑΪΣΚΑΚΗ </H5><H2>Οριστική λύση στις 21 Ιανουαρίου </H2>
Το θέμα του Σταδίου Καραϊσκάκη κυριάρχησε στη χθεσινή συνεδρίαση της
ολομέλειας της Ελληνικής Ολυμπιακής Επιτροπής. Ένα θέμα που έχει άμεση σχέση
με τους Ολυμπιακούς Αγώνες του 2004 και οι εργασίες ανακατασκευής του έχουν
«παγώσει» εδώ και καιρό. Απόφαση δεν λήφθηκε, καθώς η ανάδοχος εταιρεία ΑΛΤΕ
έστειλε την τελευταία στιγμή τις προτάσεις της για τη συνέχιση των έργων στο
Στάδιο Καραϊσκάκη. Προτάσεις οι οποίες δεν ήταν δυνατόν να συζητηθούν
αναλυτικά και να ληφθεί απόφαση. Σύμφωνα με αυτές η εταιρεία, η οποία έχει
αναλάβει το έργο, ζητάει παράταση χρόνου χρήσης του Σταδίου για τρία χρόνια,
καθώς η ζημιά που έχει υποστεί μέχρι σήμερα είναι σημαντική. Τα τρία αυτά
χρόνια θα γίνουν τέσσερα, αν το έργο παραδοθεί νωρίτερα στην ΕΟΕ και αυτό
προβλέπεται από τη σύμβαση που έχει υπογραφεί μεταξύ ΕΟΕ και ΑΛΤΕ. Επειδή
υπήρξαν αντιδράσεις σε αυτή την πρόταση και κάποια μέλη της ΕΟΕ δεν ήταν
κατάλληλα ενημερωμένα, αποφασίστηκε να υπάρξει νέα συνεδρίαση της ολομέλειας
στις 21 Ιανουαρίου με αποκλειστικό θέμα το Στάδιο Καραϊσκάκη, προκειμένου να
δοθεί οριστική λύση. 
Τέλος, εγκρίθηκε ομόφωνα ο νέος προϋπολογισμός της ΕΟΕ, ο οποίος ανέρχεται στα
12,555 δισεκατομμύρια δραχμές. Από αυτά τα 5,5 δισ. αφορούν την Ολυμπιακή
Προετοιμασία και αναμένεται να δοθούν από την Πολιτεία.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17237O078</ED>
<ID>
ID:301689

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O07&aa=8</URL></REF>


Article

<CATEGORY>vin10</CATEGORY>

 <H5>ΑΕΚ </H5><H2>Ο Σάντος τούς ηρέμησε
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Οι παίκτες της ΑΕΚ δεν είδαν τον Φερνάντο Σάντος στη χθεσινή πρωινή προπόνηση,
αλλά αυτήν τη φορά δεν ανησύχησαν. 
*** Αντίθετα, ήταν όλο χαμόγελα. Οι (νυχτερινές) εξελίξεις είχαν, ήδη, φτάσει
στα αυτιά τους. Ο Πορτογάλος θα έμενε κοντά τους έως το τέλος της αγωνιστικής
περιόδου. 
*** Ο Σάντος την ίδια στιγμή είχε άλλα προβλήματα. 
*** Ξενύχτης όπως ήταν, μετά τη συζήτηση με τους οπαδούς της ΑΕΚ και στη
συνέχεια με τον Μάκη Ψωμιάδη, είχε να αντιμετωπίσει και τα τηλεοπτικά
συνεργεία, που είχαν... κατασκηνώσει πρωί πρωί έξω από το σπίτι του, στην
Ερυθραία. 
*** Κατάφερε, πάντως, να ξεγλιστρήσει... 
*** Τόσο αυτός όσο και οι δικηγόροι του είχαν να συζητήσουν με τη διοίκηση
κάποια άλλα θέματα, όχι μεταγραφικά. 
*** Κάτι ακούστηκε για υποχρεώσεις (πριν από λίγες ημέρες) προς ιδιοκτήτη
σπιτιού και προς... ΔΕΚΟ, τις οποίες όφειλε να τακτοποιεί (σύμφωνα με το
συμβόλαιο) η ΠΑΕ και όχι ο Πορτογάλος. 
*** Το απογευματάκι στο «Ελ. Βενιζέλος» επικράτησε δεύτερος... πανικός. Τα
τηλεοπτικά συνεργεία περίμεναν με μεγαλύτερη αγωνία τον Σάντος, παρά το θέμα
της αναχώρησης του Πρωθυπουργού για τη Νέα Υόρκη. 
*** Ο Σάντος δεν «πέταξε» για Θεσσαλονίκη, αλλά οι παίκτες εξακολουθούσαν να
χαμογελούν. 
*** Ήξεραν ότι στα κρίσιμα ματς θα παίρνουν απ' αυτόν οδηγίες! 
Κουίζ: Ποιος πρόεδρος ομάδας Α' Εθνικής καλεί στο σπίτι του ακόμα και
εκπροσώπους του Τύπου, ζητώντας τη γνώμη τους για τις (μελλοντικές)
μεταγραφικές κινήσεις; 
*** Ποιος παίκτης είναι πιο κατάλληλος για τη θέση (π.χ.) τού σέντερ φορ; 
*** Μη βιαστείτε να τον κατακρίνετε. 
*** Ο άνθρωπος, απλά, ζητάει τη... βοήθεια του κοινού! 
*** Για να εκτιμήσει καλύτερα τις προτάσεις... 
Ποιος είπε ότι οι ισχυρές ΚΑΕ δεν «ενδιαφέρονται» για το επαγγελματικό μπάσκετ
και δεν «φροντίζουν» για τον περιορισμό της βίας στα γήπεδα; 
*** Η ΚΑΕ Ολυμπιακός, για παράδειγμα, με χθεσινή της ανακοίνωση λέει «stop»
στους οργανωμένους οπαδούς, απευθύνεται σε όλους τους υπόλοιπους, καλώντας
τους να αγοράσουν εισιτήριο διαρκείας! 
*** Και επειδή είμαστε στη μέση της αγωνιστικής περιόδου, οι ενδιαφερόμενοι
μπορούν να υπολογίζουν σε προσιτές τιμές και ευκολίες πληρωμής... 
*** Έλα, Αλέκο... 
*** Η ΚΑΕ Ολυμπιακός υποστηρίζει στην ανακοίνωσή της ότι τα εισιτήρια
διαρκείας ήταν μία από τις προτάσεις που υπέβαλε το καλοκαίρι στον ΕΣΑΚΕ. 
*** Δεν έχουμε λόγο να μην τους πιστέψουμε, επειδή γνωρίζουμε ότι πολλές
προτάσεις ακούστηκαν εκείνη την εποχή στην οδό Ερατοσθένους, αλλά καμιά δε
συζητήθηκε σοβαρά. 
*** Εκτός από το θέμα των τριών διαιτητών βέβαια... 
*** Η ένστασή μας είναι σε άλλο σημείο και δεν αφορά μόνο την πειραϊκή ΚΑΕ.
Από ποιο σημείο του γηπέδου προέρχονται, συνήθως, τα επεισόδια στα γήπεδα; 
*** Μήπως και από τους έχοντες υψηλούς τραπεζικούς λογαριασμούς και όχι μόνο
από αυτούς που αποκαλούμε χούλιγκαν και θεωρούμε δεδομένο ότι ανήκουν στις
χαμηλές κοινωνικές τάξεις; 
*** Αν η ανακοίνωση της ΚΑΕ Ολυμπιακός αναφερόταν σε μία «οικογενειακή εξέδρα»
θα ήταν ασφαλώς παράδειγμα προς μίμηση. 
*** Γιατί, ας μη γελιόμαστε. Δεν πρέπει να ασχολούμαστε μόνο με το παρόν, αλλά
να φροντίσουμε το μέλλον... 
*** Το παιδί μαθαίνει από την οικογένεια και μόνο σε ένα τέτοιο περιβάλλον
εντός γηπέδου θα μάθει σωστά τον αθλητισμό και θα αγαπήσει το μπάσκετ ή το
ποδόσφαιρο. 
*** Και για αυτό θα πρέπει να μεριμνήσουν πρώτα οι ομάδες. Όλες οι υπόλοιπες
δηλώσεις των προέδρων (και διαβάσαμε αρκετές αυτές τις ημέρες), κανέναν δεν
πείθουν... 
Πάμε στον ΠΑΟΚ. Αν κάτι δεν πάει καλά στα δύο επόμενα παιχνίδια (σήμερα με τη
Λοκομοτίβ Ροστόβ και το Σάββατο με το Μαρούσι), τότε ο Βόλφγκανγκ Πέτερσεν θα
πρέπει να σκηνοθετήσει πάλι την «Απόλυτη καταιγίδα» και να αναζητήσει (μέσα σε
πολλούς υποψήφιους) τον Τζόρτζ Κλούνεϊ για τον πρωταγωνιστικό ρόλο. 
*** Η ατάκα του καπετάνιου του «Αντρέα Γκέιλ», Μπίλι Τάιν, «έρχεται παιδιά και
έρχεται φορτσάτη» ταιριάζει απόλυτα στην κατάσταση που επικρατεί αυτήν την
στιγμή στον ΠΑΟΚ. 
*** Αν, μάλιστα, χρεώνουν τα πάντα - όπως λέγεται - σε ορισμένους βασικούς
παίκτες (Σιγάλας, Λιαδέλης) τότε... 
Είναι οριστικό. Ο Τζιβελέκας αποφάσισε ότι η Δάφνη ανήκει στην Α2 από την 13η
αγωνιστική του πρωταθλήματος της Α1. 
*** Τους έδιωξε όλους. 
*** Ο Γιώργος Ζευγώλης προπονητής (για αναπαυτική πολυθρόνα όπως συνήθιζε να
λέει) έμαθε ότι... παραιτήθηκε προχθές το βράδυ. 
*** Όπως και πολλοί άλλοι συνάδελφοί του σε αυτήν την ομάδα. 
*** Και εδώ δεν ισχύει αυτό που λέμε, «δεν ήξερες, δεν ρώταγες;». 
*** Γιώργο ήξερες πολύ καλά, αλλά... 
*** Πάντως, έχουμε ένα αξιόπιστο πρωτάθλημα στην Α1. 
*** Κάθε χρόνο βλέπουμε το ίδιο έργο, αλλά με διαφορετικούς πρωταγωνιστές... 
*** Για να μην πλήττουμε. 
*** Απλά, μία διασκευή.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O081</ED>
<ID>
ID:301544

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=1</URL></REF>


Article

<CATEGORY>vin10</CATEGORY>

 <H5>ΒΕΡΟΛΙΝΟ </H5><H2>Βόμβα στο Ολυμπιακό Στάδιο!
</H2>
Μια βόμβα (!) βάρους 250 κιλών (!!!) που είχε ριχθεί από τους Βρετανούς
κατά τη διάρκεια του Β' Παγκοσμίου Πολέμου ανακάλυψαν οι Γερμανοί που
ανακατασκευάζουν το Ολυμπιακό Στάδιο του Βερολίνου, εν όψει του Μουντιάλ 2006.
Τη βόμβα εξουδετέρωσαν χωρίς προβλήματα οι πυροτεχνουργοί που έσπευσαν στην
περιοχή. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O082</ED>
<ID>
ID:301590

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ </H5><H2>Αποκλεισμός για έξι Κουβανούς </H2>
Με διετή αποκλεισμό τιμωρήθηκαν από τη Διεθνή Ομοσπονδία Βόλεϊ οι έξι
Κουβανοί αθλητές που εγκατέλειψαν την εθνική ομάδα της χώρας τους, την εποχή
που βρισκόντουσαν στο Βέλγιο για να συμμετάσχουν σε τουρνουά. Οι Ιοσβάνι,
Λουίς Ερνάντες, Ρομέρο, Μάρσαλ, Ντένις και Γκάτο Μόγια είχαν διαφύγει στη Ρώμη
με την ελπίδα να μπορέσουν να αγωνιστούν σε κάποιο ιταλικό σύλλογο, απ' ό,τι
φαίνεται, όμως, θα αργήσουν να δουν το όνειρό τους να γίνεται
πραγματικότητα... <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O083</ED>
<ID>
ID:301629

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=3</URL></REF>


Article

<CATEGORY>vin10</CATEGORY>

 <H5>ΣΟΥΚΟΥΡ </H5><H2>Συνεχίζει στην Πάρμα </H2>
Στην Πάρμα θα συνεχίσει την καριέρα του ο Χακάν Σουκούρ. Ο Τούρκος επιθετικός,
ο οποίος τον τελευταίο καιρό δεν «έβλεπε» ενδεκάδα στην Ίντερ συμφώνησε σε όλα
με τους «Παρμέντζι» και θα παλέψει για μια θέση στην επίθεσή τους με τους
Μάρκο ντι Βάιο και Εμιλιάνο Μπονατσόλι. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O084</ED>
<ID>
ID:301657

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=4</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ </H5><H2>Κορυφαίος γκολτζής </H2>
Ένας άγνωστος 18χρονος Νοτιαμερικανός ποδοσφαιριστής αναδείχθηκε κορυφαίος
σκόρερ στον κόσμο σύμφωνα με τα στοιχεία της Διεθνούς Ομοσπονδίας Ιστορίας και
Στατιστικής του Ποδοσφαίρου (IFFHS). Πρόκειται για τον Βολιβιανό Χοσέ Αλφρέδο
Καστίγιο, ο οποίος σημείωσε, με τα χρώματα της Οριέντε Πετρολέρο Σάντα Κρουζ,
42 τέρματα στο πρωτάθλημα της χώρας του. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O085</ED>
<ID>
ID:301674

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=5</URL></REF>


Article

<CATEGORY>vin10</CATEGORY>

 <H5>ΜΑΝΤΣΙΝΙ </H5><H2>Περιμένει τις μεταγραφές </H2>
Ο Ρομπέρτο Μαντσίνι αρχίζει και αισθάνεται λίγο πιο άνετα στη Φλωρεντία. Η
παραίτησή του όχι απλά δεν έγινε δεκτή, αλλά, αντίθετα, ο πρόεδρος της
Φιορεντίνα Βιτόριο Τσέκι Γκόρι υποσχέθηκε ότι θα βάλει βαθιά το χέρι στην
τσέπη για να ενισχύσει την ομάδα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O086</ED>
<ID>
ID:301682

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=6</URL></REF>


Article

<CATEGORY>vin10</CATEGORY>

 <H5>ΜΑΪΚΛ ΤΖΟΡΝΤΑΝ </H5><H2>Η σύζυγος ζήτησε διαζύγιο </H2>
Σε περιπέτειες οικογενειακής φύσης έμπλεξε ο Μάικλ Τζόρνταν. Η σύζυγός του,
Χουανίτα, κατέθεσε αίτηση διαζυγίου, ύστερα από δώδεκα χρόνια γάμου,
κατηγορώντας τον Τζόρνταν για παραμέληση της ίδιας, αλλά και των τριών παιδιών
του. Στην αίτηση που κατέθεσε η Χουανίτα Τζόρνταν αναφέρεται σε μη αναστρέψιμη
ρήξη της ίδιας και των παιδιών της με τον μεγάλο άσο του μπάσκετ και ζητάει:
Την κηδεμονία των παιδιών, την κυριότητα της υπερπολυτελούς κατοικίας τους στο
Χάιλαντ Παρκ του Σικάγο, αλλά και τη μισή τους περιουσία!
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17237O087</ED>
<ID>
ID:301687

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O08&aa=7</URL></REF>


Article

<CATEGORY>vin10</CATEGORY>

 <H5>Αναβαθμίζεται το επιτυχημένο τουρνουά «Λευκός Πύργος»
</H5><H2>ΣΚΑΚΙ
</H2><H4>Ελληνοτουρκικό γκραν πρι
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο «Λευκός Πύργος», η επιτυχημένη διοργάνωση σκακιού της Θεσσαλονίκης,
αναβαθμίζεται. Η δημοτική αρχή αποδέχθηκε συνδυαστική πρόταση της τουρκικής
σκακιστικής ομοσπονδίας και της ένωσης σωματείων Θεσσαλονίκης/Χαλκιδικής, για
τη διοργάνωση, μέσα στο 2002, δύο τουρνουά σε Θεσσαλονίκη και
Κωνσταντινούπολη, με βαθμολογία γκραν πρι και ανάλογα έπαθλα. Οι αγώνες
υπολογίζεται να γίνουν το φθινόπωρο. 
* Εξάλλου 193 σκακιστές μετέχουν στα νεανικά πρωταθλήματα που ξεκίνησαν στη
Θεσσαλονίκη, ενώ η προκριματική φάση του Κυπέλλου Ελλάδας στη συγκεκριμένη
περιφέρεια ξεκινούν την Κυριακή με τη συμμετοχή 15 ομάδων που χωρίστηκαν σε 4
ομίλους. 
* Βουλγαρική κυριαρχία φέτος στο παραδοσιακό τουρνουά του Ρέτζιο Εμίλια. 
Τελική βαθμολογία (σε 9 αγώνες): 1-4) Γκεοργίεφ (Βουλγαρία), Ντέλτσεφ
(Βουλγαρία), Τσαταλμπάσεφ (Βουλγαρία), Τσέμπαλο (Κροατία) 6 βαθμοί, 5-6)
Ναούμκιν (Ρωσία), Ζάγια (Κροατία) 5 βαθμοί, 7) Βετσόζι (Ιταλία) 4 βαθμοί, 8)
Κονσταντίνι (Ιταλία) 3 βαθμοί, 9) Σκαλτσιόνε (Ιταλία) 2,5, 10) Τζιγκάροβα
(Βουλγαρία) 1,5 βαθμός. 
* Σε ματς οκτώ παρτίδων που πραγματοποιήθηκε στην Ισπανία, ο νεαρός Ισπανός
Βαλέγιο Πονς αναδείχθηκε ισόπαλος με σκορ 4-4, απέναντι στον έμπειρο Βόσνιο
Ιβάν Σοκόλοφ. Οι δύο παίκτες κέρδισαν από μία παρτίδα, ενώ οι υπόλοιπες έξι
έληξαν ισόπαλες. 
Αμπελόκηποι 
Το Σάββατο 12 Ιανουαρίου ξεκινά το 34ο όπεν τουρνουά του Σκακιστικού Ομίλου
Αμπελοκήπων στο εντευκτήριο της οδού Μακρυνίτσας 12-14 (στάση Μετρό
«Αμπελόκηποι»). Οι αγώνες θα γίνονται, όπως πάντα, Τετάρτη και Σάββατο με ώρα
έναρξης 5.30 μ.μ. Οι παρτίδες θα είναι εξάωρες και τα έπαθλα θα ανέλθουν στο
ποσό των 540 ευρώ (200 ευρώ για τον 1ο νικητή). Δηλώσεις συμμετοχής γίνονται
δεκτές στα τηλέφωνα 6724.858 (Βασίλης Βλαχόπουλος), 6450.374 (Γιάννης
Σταματόπουλος) ή και επί τόπου, μισή ώρα πριν από την έναρξη των αγώνων. 
<REF><SOURCE>ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17237O991</ED>
<ID>
ID:301545

</ID><URL>http://ta-nea.dolnet.gr/neaweb/neafile.print_unique?e=A&f=17237&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΧΕΣΕΙΣ
</H5><H2>«Ζω με τη σκόνη του θεάτρου»
</H2><H4>Από την Όπερα των Τιράνων στις κουίντες και τις κονσόλες του ελληνικού θεάτρου
</H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

«Το θέατρο, για μένα, είναι η ζωή. Αν μου πεις "φύγε απ' το θέατρο", θα
πεθάνω», λέει ο Βλαδίμηρος Μάκο

Ο πατέρας του ήταν στρατηγός του αλβανικού στρατού. Έφυγε από τον στρατό το
'56, όταν η Αλβανία του Ενβέρ Χότζα αποσπάστηκε από τη σοβιετική επιρροή. Τον
είχε βαφτίσει με το όνομα του Λένιν: Βλαντίμιρ. 
Ο Βλαδίμηρος Μάκο, στα πενήντα τρία του χρόνια σήμερα, ζει στην Αθήνα: ένας
άνθρωπος «πίσω από την αυλαία» του ελληνικού θεάτρου. Ο εφ' όλης της ύλης
τεχνικός υπεύθυνος στο θέατρο «Χώρα» του Πέτρου Ζούλια. Τον έβλεπα, εδώ και
χρόνια, να «κυκλοφορεί» στον «Φούρνο». Ψηλός, λεπτός, μια αυστηρή, λίγο
«σκοτεινή» φυσιογνωμία. Κάποτε πιάσαμε κουβέντα. Αργότερα, «μετακόμισε» στο
«Χώρα». Ευγενής άνθρωπος. Και, στη δουλειά του, από τους πιο σοβαρούς. 
Λατρεύει το θέατρο. «Ζω με τη σκόνη του θεάτρου», μου λέει. Η «καμπίνα»
του, στο θέατρο, είναι σαν καμαρίνι ηθοποιού: φωτογραφίες, σκίτσα, ξεραμένα
μπουκέτα, βιβλία... Ηθοποιός, άλλωστε, ήθελε να γίνει. Ο στρατιωτικών
καταβολών πατέρας του ­ ελληνικής καταγωγής, μιλούσε ελληνικά, το αρχικό τους
επώνυμο ήταν Μαργαρίτης, από τους Αγίους Σαράντα ­ δεν τον άφησε. Και ξαφνικά
του λένε ότι ζητούν έναν τεχνικό στην Όπερα των Τιράνων, όπου ζούσε. Πήγε
τρέχοντας. Θα βρισκόταν στο θέατρο μέσα! Είκοσι τρία χρόνια θα μείνει εκεί.
Δεν θα αργήσει να γίνει τεχνικός διευθυντής. 
«Θυμάμαι που ήρθε στο θέατρο η Μαρινέλλα. Για δύο συναυλίες. Στην πρώτη δεν
είχε κόσμο. Την άλλη μέρα έγραψε στη ''Ζέρι ι Πόπουλι'' ο ίδιος ο Χότζα ότι
αυτό ήταν ντροπή και ότι πρέπει να γνωρίσουμε το ελληνικό τραγούδι. Το βράδυ,
το θέατρο ήταν γεμάτο». 
Το '89, τα πράγματα αλλάζουν. Ριζικά. Ξέρει ότι θα χάσει τη δουλειά
του. Το '92 καταφέρνει να πάρει βίζα για Ελλάδα. «Ήταν 23 Ιανουαρίου. Είχε
πολύ χιόνι στην Αθήνα, ήμουν μόνος, δεν ήξερα καθόλου ελληνικά, είχα στα χέρια
μόνο μια σακούλα και μια μικρή τσάντα και ήταν τα γενέθλιά μου. Αλλά ένιωθα
σαν να έχω ξαναγεννηθεί». 
Θα τον βοηθήσουν. Ένας τεχνικός, που είχε γνωρίσει όταν ήταν στην
Αλβανία, ύστερα ο Μάνθος Σαντοριναίος που του έδωσε δουλειά στον «Φούρνο», ο
Πέτρος Ζούλιας που τον πήρε στο «Χώρα»... Έρχεται στην Αθήνα η γυναίκα του
και, μετά, μια Ελληνίδα γειτόνισσά τους ­ «"γιαγιά" τη φωνάζαμε» ­ θα κάνει
μια χειρονομία που ο Βλαδίμηρος ποτέ δεν θα ξεχάσει. Σηκώνεται και πάει μόνη
της ώς την Κακαβιά, παραλαμβάνει απ' τον παππού τους τα δυο τους παιδιά και τα
φέρνει στην Αθήνα. 
Σήμερα ο Βλαδίμηρος έχει δικό του σπίτι, ο γιος του τελειώνει τις σπουδές του
στο κολέγιο Ντιρί, η κόρη του μαθαίνει κομμώτρια... «Αυτά ούτε στο όνειρό μου
δεν θα μπορούσα να τα δω».

<H3>Εγώ κι ο Χότζα
</H3>
«Ναι, στην Αλβανία ήμουν στο Κόμμα. Με τη θέση που είχα δεν γινόταν να μην
είμαι. Όταν ερχόταν ο Χότζα στην Όπερα, ένιωθα χαρά και τιμή που του άνοιγα
την αυλαία. Δεν τον νοσταλγώ. Το σύστημα είχε καλά και κακά. Δεν μπορώ να τα
βάλω εγώ, τώρα, στη ζυγαριά. Ο χρόνος θα το κάνει. Σήμερα έχουμε την ελευθερία
μας, εκεί. Σπουδαίο πράγμα. Μετά, όμως, από την ελευθερία; Εδώ (σ.σ.: μου
δείχνει τον αλβανικό «Αιώνα»), στην εφημερίδα ­ αυτή παίρνω, επειδή έχει πολλά
πολιτιστικά ­ διαβάζω ότι έχουν ηλεκτρικό δυο τρεις ώρες την ημέρα...».

<H3>Ρατσισμός
</H3>
«Τι να πω; Δέκα χρόνια ζω εδώ και κανείς δεν μου 'χει πει τίποτα. Πιστεύω
ότι, αν δεν τα ανακατεύεις, δεν μυρίζουν. Έχω δικούς μου που δούλευαν και που,
όταν πήγαν να πάρουν τα λεφτά τους, το αφεντικό όχι μόνο δεν τους πλήρωσε αλλά
ειδοποίησε και την αστυνομία. Ξέρω, όμως, ότι φταίμε κι εμείς. Με βοήθησαν
στην Ελλάδα, δεν λέω. Από ένα σημείο και μετά, όμως, στο χέρι μου ήταν πώς θα φερθώ».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17237P011</ED>
<ID>
ID:301546

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P01&aa=1</URL></REF>


Article

<CATEGORY>vin09</CATEGORY>

 <H2>Μπαρόκ ορατόριο και φινάλε για το «Τέλος του Παιχνιδιού»
</H2>
Το ορατόριο «Ηλίας» για σολίστ, χορωδία και ορχήστρα του Μέντελσον ερμηνεύει η
Κρατική Ορχήστρα Αθηνών υπό την διεύθυνση του Βύρωνα Φιδετζή στις 8.30 μ.μ.
στο Μέγαρο Μουσικής Αθηνών (Βασ. Σοφίας και Κόκκαλη 1, τηλ. 7282.333).
Συμμετέχουν οι σοπράνο Μάρθα Αράπη και Λουκία Σπανάκη, οι μέτζο Βαρβάρα
Τσαμπαλή και Ελένη Λιώνα, οι τενόροι Ζάχος Τερζάκης και Δημήτρης Ναλμπαντής,
οι μπάσοι Γιάννης Γιαννίσης και Νίκος Καπέτας, η Χορωδία Θεσσαλονίκης υπό την
διεύθυνση της Μαίρης Κωνσταντινίδου και η Χορωδία «Animato» της Σόφιας υπό την
διεύθυνση της Mladen Staner. Εισιτήρια: 7.000 δρχ. (20,54 ευρώ), 5.500 δρχ.
(16,14 ευρώ), 4.000 δρχ. (11,74 ευρώ), 2.500 δρχ. (7,34 ευρώ) και 1.500 δρχ.
(4,40 ευρώ) φοιτητικό. 
Εκθέσεις 
«YES» είναι ο τίτλος της έκθεσης του Ανδρέα Σάββα που εγκαινιάζεται
στις 8 μ.μ. στην γκαλερί «a. antonopoulou. art» (Αριστοφάνους 20, τηλ.
3214.994). Μέχρι τις 9 Φεβρουαρίου. 
«Σκιές» είναι ο τίτλος της έκθεσης του Νίκου Μακαρούνα που φιλοξενείται
στον χώρο τέχνης «Άλεκτον» (Σφακτηρίας 23, Κεραμεικός, τηλ. 3464.635). Την
έκθεση, που θα διαρκέσει έως τις 8 Φεβρουαρίου, επιμελήθηκε η Λίνα Τσίκουτα. 
Έργο του Ανδρέα Μουτσέκου από την έκθεσή του «Οδοιπορικό στη Μικρά Ασία», που
φιλοξενείται έως τις 18 Ιανουαρίου στο Πνευματικό Κέντρο του Δήμου Αθηναίων

«Οδοιπορικό στη Μικρά Ασία» μέσα από 20 έργα ζωγραφικής του Ανδρέα
Μουτσέκου θα έχουν την ευκαιρία να κάνουν οι επισκέπτες της ατομικής έκθεσης
στο Πνευματικό Κέντρο του Δήμου Αθηναίων (Ακαδημίας 50, τηλ. 3621.601). Έως
τις 18 Ιανουαρίου. 
Στα Μέθανα συνεχίζεται έως τις 15 Ιανουαρίου η έκθεση ζωγραφικής της
εικαστικής ομάδας του Πανεπιστημίου Πειραιώς. Η έκθεση, που έχει ως θέμα
«Συμβολές στις εικαστικές τέχνες», φιλοξενείται στην αίθουσα του δημοτικού
συμβουλίου του δημαρχιακού κτιρίου Μεθάνων. 
Θέατρο 
Την Κυριακή τελειώνουν οι παραστάσεις για τις «Ιστορίες της πόλης» του
Γιάννη Χρυσούλη που παρουσιάζονται στο θέατρο «Σημείο» (Χ. Τρικούπη 10,
Καλλιθέα, τηλ. 9229.579) σε σκηνοθεσία Νίκου Διαμαντή. Παίζουν: Ιωάννα Μακρή,
Κώστας Βελέντζας κ.ά. 
«Ζωντανά» 
«Soukis & Co» σε μπλουζ ερμηνείες στις 10.30 μ.μ. στο «Παράφωνο»
(Ασκληπιού 130α και Σ. Κυρήνης 1, τηλ. 6446.512). Είσοδος με ποτό: 4.000 δρχ.
ή 11,74 ευρώ. 
Ο Χαΐκ Γιαζιτζιάν ερμηνεύει δικές του συνθέσεις και παραδοσιακά
αρμένικα τραγούδια, στη «Σκιά του Φεγγαριού» (Ασκληπιού 91, Εξάρχεια, τηλ.
3641.031). στο Μικρό Μουσικό Θέατρο (Βεΐκου 33, Κουκάκι, τηλ. 9245.644). 
<H3>ΠΡΟΛΑΒΕΤΕ </H3>
Τελευταία παράσταση απόψε για το «Τέλος του παιχνιδιού» του Μπέκετ που
παρουσιάζεται στο Θέατρο του Νέου Κόσμου (Αντισθένους 7 και Θαρύπου, τηλ.
9212.900) σε σκηνοθεσία Βαγγέλη Θεοδωρόπουλου. Παίζουν: Χ. Στεργιόγλου, Μ.
Μαυρομματάκης κ.ά. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17237P021</ED>
<ID>
ID:301549

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P02&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Πολύγλωσσο «γεια»
</H2>
http: //www.eurolang2001.org 
Καλημέρα, hola, ciao, guten tag, ola, hei. Αν θέλετε να μάθετε το «γεια» ή το
«καλημέρα» σε όλες τις γλώσσες της Ευρωπαϊκής Ένωσης, βρίσκεστε στο σωστό
site. Γιατί μπορεί το ευρωπαϊκό έτος γλωσσών (2001) να έφυγε, αλλά το επίσημο
site παραμένει. Θα βρείτε πληροφορίες για όλες τις γλώσσες της Ευρωπαϊκής
Ένωσης, γνωστές και λιγότερο γνωστές, για διαγωνισμούς, αλλά και για τις
εκδηλώσεις που θα γίνουν για την προώθηση των λιγότερο ομιλουμένων γλωσσών σε
όλη την Ευρώπη έως το 2003. Επίσης, θα βρείτε τα links για τα επίσημα site των
κυβερνήσεων της Ε.Ε., αλλά και της Αλβανίας, της Κροατίας, της Τουρκίας, της
Ρωσίας, της Ανδόρας κ.ά. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17237P022</ED>
<ID>
ID:301593

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P02&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>«Πλέι μπακ» to the future... </H2>
<AUTHOR>Γ.Δ.Κ.Σ.</AUTHOR>

Δεν λέω, καλή ­ καλύτερη, τουλάχιστον, από προηγούμενες ­ η φετινή επιθεώρηση
του Χάρρυ Κλυνν, το «Retalia Live», στο «Μινώα». Αλλά είκοσι ολόκληρα λεπτά
έναρξη στο «πλέι μπακ», ε, παραπάει. Και μπαλέτο, και τραγούδια, και σύνολα,
και όλοι οι πρωταγωνιστές, ο ένας μετά τον άλλον, επί σκηνής, έως και οι
ενδιάμεσες πρόζες, όλα, μα όλα, σε «πλέι μπακ»; Αφού είχα αρχίσει να πιστεύω
ότι θα πήγαιναν τα νούμερα άπαντα, σερί, σε «πλέι μπακ», χωρίς να ακούσουμε
««live» κανενός τη φωνούλα. Ε, μα, έτσι που έχουν καταντήσει αυτό που λεγόταν
«επιθεώρηση», με το άλλοθι των τεχνολογικών εξελίξεων και των «προοπτικών για
το μέλλον»... 
<H3>... και οι μάστορες του «παρελθόντος» </H3>
Τόνυ Άντονυ

Αλλά όταν η επιθεώρηση έχει τους μάστορές της... Και ο Τόνυ Άντονυ είναι ένας
απ' αυτούς ­ επ' εσχάτοις, μάλιστα, σε εποχή εντελώς «άνυδρη» για το είδος,
ήταν που αναδείχτηκε. Κακή, από άποψη προσέλευσης, η βραδιά, το θέατρο
παγωμένο ­ οικονομίες, φαίνεται, κάνουν στη θέρμανση... ­, όλοι με τα παλτά
μας, σύνολον σαράντα επτά νοματαίοι, βγαίνει ο Τόνυ Άντονυ, ως Δραχμή
ξεπουπουλιασμένη και, αυτοκριτικώ τω τρόπω, το «ρίχνει»: «Σαν μια οικογένεια
δεν είμαστε σήμερα;»
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17237P023</ED>
<ID>
ID:301631

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P02&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ε, λοιπόν, καλό καλοκαίρι! </H2>
<AUTHOR>Μ.Μ.</AUTHOR>

Το «από Γενάρη καλοκαίρι» δεν το πιστεύουν ούτε οι πιο αισιόδοξοι πιστοί του
Ιουλίου, αυτό όμως δεν εμποδίζει διόλου τους οργανωτές των μεγάλων φεστιβάλ να
ανακοινώνουν καλλιτέχνες. Το Rocκslide έδωσε κιόλας δύο γερά ονόματα του ροκ ­
τους Red Hot Chili Peppers και τους Garbage ­ πόλους έλξης για τις ημερομηνίες
του. Από το δικό μας Rockwave βέβαια είναι νωρίς να περιμένει κανείς νέα, αν
σκεφτούμε μάλιστα πως μέχρι την τελευταία στιγμή έχουμε συνήθως αλλαγές. Λίγος
προγραμματισμός όμως κανέναν δεν έβλαψε, πόσο μάλλον εκείνους που θέλουν να
δείχνουν και συνεπείς προς το κοινό τους. Από Γενάρη λοιπόν...
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17237P024</ED>
<ID>
ID:301659

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P02&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Άρση «απαγόρευσης»; </H2>
<AUTHOR>Β.Λ.</AUTHOR>

Λέτε να άλλαξε κάτι στη φιλοσοφία των καναλιών; Τα πρώτα χρόνια της ιδιωτικής
τηλεόρασης ήταν... απαγορευτικό για τους σταρ ενός καναλιού να εμφανίζονται ως
προσκεκλημένοι είτε στα δελτία ειδήσεων είτε σε εκπομπές άλλου καναλιού. Τον
τελευταίον καιρό φαίνεται ότι κάτι άλλαξε. Είδαμε την Ελένη Μενεγάκη (Antenna)
και τον Νίκο Ευαγγελάτο (Alter) στο «Prive» (Mega), τον Νίκο Χατζηνικολάου
(Mega) στο «Σημείο αναφοράς» (Star), τον Γιώργο Παπαδάκη στο αναλυτικό δελτίο
ειδήσεων του Alter με τον Άκη Παυλόπουλο, τον Τέρενς Κουίκ (Star) σήμερα στην
εκπομπή σε «Πρώτο πλάνο» (Mega) και έπεται ο Νίκος Φώσκολος (πατέρας των
σίριαλ «Λάμψη» και «Καλημέρα ζωή») στο «Ενώπιος ενωπίω» (Mega). Ας ελπίσουμε
τα... απαγορευτικά να ανήκουν οριστικά στο παρελθόν.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17237P025</ED>
<ID>
ID:301676

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P02&aa=5</URL></REF>


Article

<CATEGORY>vin09</CATEGORY>

 <H2>ΚΟΛΙΝ ΜΑΡΕΪ-ΠΑΡΚΣ
</H2><H2>Ο κύριος ...θλίψη
</H2><H4>Κόλιν Μάρεϊ-Παρκς είναι το όνομά του και η αντιμετώπιση του πένθους η δουλειά του
</H4>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Η ομάδα του Βρετανού ψυχολόγου βοηθά περισσότερα από 20.000 άτομα κάθε χρόνο
να ξεπεράσουν την απώλεια κάποιου αγαπημένου τους προσώπου. 
Το Ίδρυμα για την Αντιμετώπιση του Πένθους Cruse, δημιουργήθηκε πριν από 30
χρόνια στη Βρετανία, κυρίως για να βοηθά χήρες να αντιμετωπίσουν το μέλλον
χωρίς σύζυγο. Σιγά-σιγά απευθύνθηκαν σ' αυτό και γονείς που έχασαν το παιδί
τους. «Σήμερα», λέει ο πρόεδρος του Cruse δρ Παρκς, «οι περισσότεροι από
αυτούς που προστρέχουν στη βοήθειά μας είναι ενήλικοι που χάνουν κάποιον από
τους γονείς τους. Κι αυτό γιατί όλο και περισσότεροι άνθρωποι έχουν δύσκολους
γάμους, παίρνουν διαζύγια ή δεν παντρεύονται ποτέ, διατηρώντας έτσι στενούς
δεσμούς με το πατρικό τους». 
Ο πόνος του πένθους είναι από τους πιο οδυνηρούς. Και πολλοί από εμάς
δυσκολευόμαστε ιδιαίτερα να τον αντιμετωπίσουμε. Το είδος της υποστήριξης που
θα έχει ο πενθών είναι σημαντικό. Ιδιαίτερα ευάλωτοι είναι οι ηλικιωμένοι, οι
οποίοι αισθάνονται ότι έχουν χάσει το κέντρο της ζωής τους και απομονώνονται.
«Είναι λάθος να κρατιόμαστε μακριά από εκείνους που πενθούν επειδή δεν ξέρουμε
τι να πούμε», παρατηρεί ο δρ Παρκς. «Αν δεν έχουμε, ας μην πούμε τίποτα, ας
είμαστε απλώς εκεί γιατί η παρουσία μας δίνει ασφάλεια. Πολλοί πενθούντες
στρέφονται εναντίον των δικών τους. Αν η οικογένεια κάνει υπομονή και
κατανοήσει τη φύση της λύπης, θα ξεπεραστεί. Ο καθένας έχει διαφορετικό ταξίδι
μέσα στη λύπη». 
Μπορούμε να εντοπίσουμε τους ανθρώπους που θα έχουν σημαντικό πρόβλημα με το
πένθος, νωρίτερα. «Είναι», λέει ο δρ Παρκς, «εκείνοι οι οποίοι δεν μπορούν να
φύγουν από το νοσοκομείο όπου νοσηλεύεται ο άνθρωπός τους, που παίρνουν
συνεχώς τηλέφωνο τον γιατρό, εκείνοι που αντιδρούν υπερβολικά στην προοπτική
απώλειας». 
Οι άνδρες και οι γυναίκες δεν αντιδρούν το ίδιο. Σύμφωνα με έρευνα που
έγινε στην Ολλανδία, οι άνδρες ύστερα από ένα θάνατο ωφελούνται όταν εκφράζουν
συναισθήματα, ενώ οι γυναίκες έχουν περισσότερη ανάγκη τη βοήθεια στην
αναδιοργάνωση της ζωής τους. Η αναδιοργάνωση είναι σημαντικός παράγοντας. Ο
πενθών πρέπει να βρει μια καινούργια ταυτότητα, ιδιαίτερα εάν έκανε κοινά
σχέδια με τον αποβιώσαντα. 
Πολλοί φοβούνται να ζητήσουν βοήθεια ειδικού επειδή νομίζουν ότι θα ξεχάσουν
αυτόν που πέθανε. «Πρέπει να μάθουμε τι αξίζει να κουβαλάμε μαζί μας και τι
όχι», καταλήγει ο δρ Παρκς. «Οι άνθρωποι ζουν μέσα μας. Όταν τους ψάχνουμε σε
εξωτερικά στοιχεία δεν τους βρίσκουμε. Ο καθένας μας μπορεί να βρει τους
σημαντικούς δεσμούς του με εκείνον που έφυγε και να φτιάξει ένα καινούργιο
μέρος, στην καρδιά και στο μυαλό του, για τον νεκρό. Το ζήτημα είναι η
ισορροπία. Όσοι προσπαθούν να αποφύγουν το πένθος δουλεύοντας πολύ ή πίνοντας,
κάνουν χειρότερα τα πράγματα για το μέλλον. Ο δρόμος για να ξεπεράσεις το
πένθος, περνά μέσα από το πένθος».

<H3>Βοήθεια στα παιδιά
</H3>
Τα παιδιά αντιδρούν με διαφορετικούς τρόπους στον θάνατο. Υπάρχουν κάποιες
ερωτήσεις που κάνουν πάντα.

Ο μπαμπάς πέθανε. Πότε θα γυρίσει; 
Τα παιδιά χρειάζονται πολύ χρόνο για να πιστέψουν ότι κάποιος τόσο σημαντικός
δεν θα ξαναγυρίσει. 
Πού πήγε; 
Τα μικρότερα παιδιά ίσως ρωτούν επανειλημμένα «πού πήγε;», περιμένοντας να
τους πείτε ένα μέρος που γνωρίζουν.

Γιατί έπρεπε να συμβεί; 
Οι εξηγήσεις είναι σημαντικές, αλλά τα παιδιά μπορεί να έχουν ανάγκη να κάνουν
τις ίδιες ερωτήσεις συνέχεια. 
Εγώ φταίω; 
Όσο απίθανο και αν φαίνεται αυτό, πολλά παιδιά ανησυχούν ότι κάτι που έκαναν ή
είπαν μπορεί να προκάλεσε τον θάνατο. 
Θα πεθάνεις κι εσύ; 
Είναι δύσκολο για τα παιδιά να καταλάβουν γιατί πεθαίνει κάποιος και ίσως
φοβηθούν για τον εαυτό τους ή για κάποιον άλλο που αγαπούν. 
Δεν θέλω να είσαι λυπημένη 
Είναι δύσκολο για τα παιδιά να βλέπουν τους ανθρώπους που αγαπούν να
υποφέρουν, αλλά είναι επίσης σημαντικό να μην τα απομακρύνετε, ώστε να
διαπιστώσουν ότι οι άνθρωποι μπορούν να ξεπεράσουν τη θλίψη. 
Θα πονάει; 
Τα παιδιά μπορεί να νομίζουν ότι ο θάνατος είναι σαν τον ύπνο. Ίσως πρέπει να
τους πείτε ότι δεν υπάρχουν αισθήσεις ή πόνος μετά τον θάνατο. 
<H3>Φράσεις - κλειδιά
</H3>
Η Οργάνωση για την Αντιμετώπιση του Πένθους Cruse, έστειλε ειδικούς στη Νέα
Υόρκη για να συμπαρασταθούν στους Βρετανούς που έχασαν συγγενείς και φίλους
στο τρομοκρατικό χτύπημα της 11ης Σεπτεμβρίου. Μέλη του Cruse είχαν επίσης
μεταβεί στη Ρουάντα, μετά το τέλος του εμφυλίου, για να προσφέρουν τη βοήθειά
τους στα παιδιά

Υπάρχουν ορισμένες φράσεις που λέγονται συχνά όταν κάποιος πεθάνει. Μπορεί να
σας βοηθήσουν να αισθανθείτε ότι δεν είστε μόνοι ή να κατανοήσετε όσα περνά
κάποιος δικός σας. 
«Δεν μπορώ να το πιστέψω» 
Μπορεί να χρειαστεί πολύς χρόνος για να συμβιβαστείτε με την απώλεια. 
«Δεν αισθάνομαι τίποτα» 
Το σοκ μπορεί να σας κάνει απαθείς. 
«Γιατί έπρεπε να συμβεί αυτό;» 
Ο θάνατος μπορεί να φαίνεται σκληρός και άδικος, ιδιαίτερα εάν κάποιος
πεθαίνει νέος ή όταν έχετε καταστρώσει σχέδια μαζί του. 
«Το φέρνω συνέχεια στο μυαλό μου» 
Δεν μπορείτε να σταματήσετε να σκέπτεσθε τα γεγονότα που οδήγησαν στον θάνατο. 
«Μόνο εάν...» 
Μπορεί να αισθάνεσθε ένοχοι για πράγματα που είπατε ή κάνατε, που δεν έπρεπε. 
«Η ζωή δεν έχει νόημα πια. Δεν μπορώ να συνεχίσω» 
Πολλοί αισθάνονται ότι η ζωή τους δεν έχει πια αξία και πως θα ήθελαν να
τελειώνει. 
«Τον/τη βλέπω συνέχεια, τι συμβαίνει με μένα;» 
Το να νομίζετε ότι βλέπετε ή ακούτε κάποιον που πέθανε είναι μια κοινή
εμπειρία και μπορεί να συμβεί ανά πάσα στιγμή. 
«Τη μια στιγμή νιώθω θυμό και την άλλη δεν μπορώ να σταματήσω να κλαίω» 
Οι απότομες αλλαγές διάθεσης είναι συχνές και αναμενόμενες. 
<H3>Οι φάσεις
</H3>
1. Μούδιασμα αμέσως μετά την απώλεια. 
2. Απόρριψη της μόνιμης απώλειας τού νεκρού. 
3. Αποδιοργάνωση - απελπισία. Δυσκολίες προσαρμογής στο περιβάλλον. 
4. Αναδιοργάνωση της συμπεριφοράς. Ο πενθών αρχίζει να ανασυνθέτει τη
ζωή του.

LINKS

http: //www.crusebereavementcare.org.uk

http: //www.hoyweb.com/faq/grief.html

Και βιβλία 
Death and Bereavement Across Cultures, εκδόσεις Routledge 
Coping with Loss, εκδόσεις BMJ
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17237P031</ED>
<ID>
ID:301550

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P03&aa=1</URL></REF>


Article

<CATEGORY>vin09</CATEGORY>

 <H2>Τα βέλη του έρωτα χτύπησαν το διπλανό γραφείο
</H2><H4>Τα τελευταία χρόνια καταρρίφθηκαν οι μύθοι, τα όρια και τα «σύνορα» και
συναντάμε πια ερωτικές σχέσεις μεταξύ εργαζομένων στον ίδιο χώρο σε κάθε
επαγγελματικό πόστο που απαιτεί πολλές ώρες δουλειάς... </H4>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Το κοινωνικό «μοντέλο» ξεκίνησε, άνθησε και είναι ιδιαίτερα προσφιλές στον
καλλιτεχνικό «στίβο». Στα γυρίσματα άλλωστε μιας ταινίας ή στις πρόβες μιας
θεατρικής παράστασης δημιουργούνται όχι μόνο τα περισσότερα αλλά και τα πιο
πολυσυζητημένα ειδύλλια! Τελευταία ερωτικές σχέσεις στην εργασία συναντάμε
πλέον σε πόστα που απαιτεί πολλές ώρες δουλειάς... 
«Η κατανομή του 24ώρου σε τρία 8ωρα (ένα για εργασία, ένα για ανάπαυση
και ένα για όλα τα υπόλοιπα) έχει προ πολλού ανατραπεί», εξηγεί ο ψυχολόγος κ.
Θέμος Στοφορόπουλος. «Ο σημερινός εργαζόμενος της μεγαλούπολης, πέρα από το
κλασικό οκτάωρο, αφιερώνει και τον μισό του ελεύθερο χρόνο ­ τουλάχιστον άλλες
τέσσερις ώρες ­ στη δουλειά και τις μετακινήσεις του από και προς τη δουλειά.
Έτσι του απομένουν ελάχιστες ώρες να τραφεί, να χαλαρώσει το νευρικό του
σύστημα, να διασκεδάσει, να συζητήσει, να φλερτάρει, να σχετισθεί και να
επικοινωνήσει με άλλους ανθρώπους...». 
Οι «στενές σχέσεις» στον χώρο δουλειάς είναι πια αναπόφευκτες, κατά τον
κ. Στοφορόπουλο: «Η παρατεταμένη διάρκεια παραμονής σε έναν αγχογόνο χώρο,
χρειάζεται να διανθίζεται από διαλείμματα εκτόνωσης της έντασης. Τα
περισσότερα πια φρέσκα ανέκδοτα, δεν τα ακούμε από καφενόβιους αλλά από
ανθρώπους που εργάζονται πολλές ώρες. Το φλερτ και ο διάχυτος ερωτισμός
εκτονώνουν το άγχος, αμβλύνουν τις εντάσεις και τις αδικίες, καταλαγιάζουν τον
αδηφάγο ανταγωνισμό. Όλες οι προϋποθέσεις για μια ερωτική σχέση δείχνουν να
είναι παρούσες στον επαγγελματικό χώρο. Παρόντα και ενεργά είναι επίσης και τα
μοντέλα "διευθυντής - γραμματέας", "γιατρός- νοσοκόμα", "καθηγητής -
φοιτήτρια" ­ εδώ έχουμε και την ανισότητα που εξομαλύνεται μέσα από την
ερωτική σχέση...». 
Η επιδίωξη της κατάκτησης του ανέφικτου, φαίνεται να είναι ο ρεαλισμός
της νέας εποχής. Στην πλειονότητά τους οι ερωτικές σχέσεις στη δουλειά δεν
έχουν μέλλον. Έχουν πάθος, έχουν ένταση, αλλά δεν έχουν διάρκεια: «Το
ασυνήθιστο και ίσως απαγορευμένο θερμαίνει τόσο την κατάσταση που στο τέλος
την καίει...». 
<H3>ΑΠΟΨΗ
</H3>
«Δεν είναι το ίδιο πράγμα να συμπληρώνεις αίτηση υπαλλήλου και αίτηση
συντρόφου», εξηγεί η ψυχολόγος κ. Βίβιαν Γρίβα. 
<H3>Γιάννης & Μαρίνα
</H3><H3>Κρύβουμε τον δεσμό μας
</H3>
Ο Γιάννης και η Μαρίνα εργάζονται τέσσερα χρόνια τώρα στον δημιουργικό τομέα
μεγάλης διαφημιστικής εταιρείας. Εκείνος πάτησε τα 35 και εκείνη τα 28. Τον
τελευταίο ενάμιση χρόνο έγιναν και ζευγάρι. Αλλά αυτό είναι κάτι που δεν έχει
γίνει γνωστό στον επαγγελματικό τους χώρο και έχουν δώσει υπόσχεση ο ένας στον
άλλον να μην... κοινοποιηθεί! Έτσι, αν και μένουν στο ίδιο σπίτι,
μετακινούνται με ξεχωριστά αυτοκίνητα. Οι διαρκείς επαφές στη δουλειά γίνονται
μόνο μέσω των... κινητών τους. Και στον χώρο της δουλειάς συνεχίζουν να έχουν
την ίδια ανταγωνιστική σχέση που είχαν και πριν από τον δεσμό τους: «Είναι
τρομακτικά δύσκολο να ξεχωρίσεις την προσωπική από την επαγγελματική σου ζωή»,
πιστεύει ο Γιάννης. 
«Πρέπει να έχεις μεγάλο αυτοέλεγχο για να θέτεις κάθε φορά τα όρια που
χρειάζονται. Έχω θέση προϊσταμένου στον χώρο της δουλειάς κι είμαι υπεύθυνος
για μια ομάδα ανθρώπων. Αν γνωστοποιηθεί η σχέση μου με τη Μαρίνα, αυτομάτως
κάποιοι μπορεί να θεωρήσουν ότι προωθώ εκείνη και τις ιδέες της... Πρέπει ανά
πάσα στιγμή να ξεχωρίζεις ιδέες και όχι ανθρώπους, ανεξάρτητα από τη σχέση σου
μαζί τους!». 
Η Μαρίνα έχει την ίδια άποψη. Η ζωή της στον χώρο της δουλειάς
μάλλον... δυσκόλεψε, εξαιτίας της μεγαλύτερης κριτικής που της ασκεί ο
Γιάννης: «Απαιτεί τώρα πολύ περισσότερα απ' ό,τι πριν», λέει γελώντας. «Κάθε
πρωί που κλειδώνουμε την πόρτα του σπιτιού μας, πρέπει να πατάμε ένα κουμπάκι
και να είμαστε μόνο... συνεργάτες». 
Εργάζονται και οι δύο τουλάχιστον 13 με 15 ώρες την ημέρα. Τα
περισσότερα Σάββατά τους είναι «κλεισμένα» με δουλειά. Με τέτοιους ρυθμούς
«είναι απίθανο να επιζήσει οποιαδήποτε άλλη σχέση», επιμένει ο Γιάννης. «Όλες
μας οι προηγούμενες προσπάθειες απέτυχαν εξαιτίας του εξοντωτικού ωραρίου.
Ποιος μπορεί να ανεχθεί να είναι ο άλλος διαρκώς απών; Αγαπιόμαστε και
προστατεύουμε την προσωπική μας σχέση όπως και την επαγγελματική μας υπόσταση.
Η εταιρεία άλλωστε, για την οποία δουλεύουμε, δεν ενθαρρύνει τις ερωτικές
σχέσεις μεταξύ συνεργατών...». 
Ο Γιάννης και η Μαρίνα βάζουν χρονοδιακόπτη στη σχέση τους στη διάρκεια
του κοινού τους ωραρίου όχι όμως και ημερομηνία λήξης. «Το γεγονός και μόνο
ότι επιβιώνουμε σαν ζευγάρι, ενώ τις περισσότερες ώρες του 24ώρου είμαστε
συνάδελφοι λέει πολλά» επισημαίνει με νόημα η Μαρίνα. «Όταν φεύγουμε απ' το
γραφείο και μένουμε οι δυό μας αποφεύγουμε να μιλάμε για τα δρώμενα της
δουλειάς και προσπαθούμε να μοιραστούμε πράγματα, να δώσουμε ο ένας στον
άλλον». Ο Γιάννης γελάει και συμπληρώνει: «Κάθε σχέση θέλει αντοχές για να
επιβιώσει, πόσο μάλλον μία σχέση δύο ανθρώπων που επωμίζονται διπλούς ρόλους.
Έχουμε τραβήξει μία νοητή διαχωριστική γραμμή ανάμεσα στις ώρες του γραφείου
και στις ώρες που βιώνουμε οι δυό μας. Και μέχρι στιγμής τα καταφέρνουμε».

<H3>Μάνος & Σοφία
</H3><H3>Θα παντρευτώ τη βοηθό μου
</H3>
Μάνος Ανδρουλάκης

Όλα τα χρωστάνε στη δική της απόσπαση στο γραφείο όπου εκείνος δούλευε! To
διπλανό γραφείο είναι που τους έφερε κοντά, αυτό τους ένωσε... Το παράξενο
στην ιστορία του Μάνου και της Σοφίας είναι πως είχαν προσέξει φευγαλέα ο ένας
τον άλλον σε ανύποπτες χρονικές στιγμές. Εκείνος εντυπωσιάστηκε από την
παρουσία της Σοφίας σε μια γενική συνέλευση του κλάδου κι εκείνη γοητεύτηκε
από τον αέρα και τον δυναμισμό του, κάποια άλλη στιγμή, σε ένα σεμινάριο που ο
Μάνος ήταν εισηγητής. 
Δάσκαλοι και οι δύο αλλά με διαφορετική επαγγελματική απασχόληση δεν
διασταυρώθηκαν ξανά τα βλέμματά τους, τα δυο επόμενα χρόνια. Ο Μάνος
Ανδρουλάκης ήταν (και είναι) υπεύθυνος πληροφορικής σε γραφείο Πρωτοβάθμιας
Εκπαίδευσης στην Αθήνα. Η Σοφία Κακάτση δίδασκε στη Ρόδο και κάποια στιγμή
αποσπάστηκε σε σχολείο του Λαυρίου. Τον Σεπτέμβριο του 2000, ο Μάνος
χρειάστηκε βοηθό στο γραφείο, οι προϊστάμενοί του ενέκριναν την ανάγκη κι ένα
πρωινό ανοίγει η πόρτα και μπαίνει η Σοφία: 
«Η εικόνα της ήταν ακριβώς η εικόνα που κουβαλούσα μέσα μου δύο χρόνια», λέει
ο Μάνος και η Σοφία προσθέτει γελώντας ότι μόλις τον είδε του είπε: «Μα εσύ
δεν είσαι που...». 
Η σχέση τους ξεκίνησε όπως κάθε σχέση μεταξύ συναδέλφων. Απλοί
χαιρετισμοί το πρωί και αποχαιρετισμοί το μεσημέρι, κάτι περισσότερο τα πρωινά
της Δευτέρας για το Σαββατοκύριακο που πέρασε. Και δουλειά, πολλή δουλειά.
Αλλά μέσα από τη διαδικασία και τους ρυθμούς της δουλειάς, «έρχεσαι πιο κοντά
και αντιλαμβάνεσαι με ποιον ακριβώς έχεις να κάνεις», επιμένει ο Μάνος. Και η
Σοφία συνηγορεί: «Στον χώρο της δουλειάς μπορείς να μάθεις πολλά για τον
συνεργάτη σου. Ανταλλάσσεις μαζί του προβληματισμούς και απόψεις και αρκετές
φορές έρχεσαι σε αντιπαράθεση. Αλλά ακόμη και μέσα από εντάσεις, μπορείς να
ξεχωρίσεις ποιος είναι ο άνθρωπος που κάθεται στο διπλανό γραφείο». 
Σοφία Κακάτση

Ο χώρος της δουλειάς, πιστεύουν και οι δύο, προσφέρεται για φιλικές
αλλά και για περισσότερο στενές σχέσεις: «Είναι το κατάλληλο πεδίο για να
αναπτυχθεί το ειδικό ενδιαφέρον. Φυσικά και πρέπει να προϋπάρχει μια έλξη ­
δεν μπορείς να κάνεις σχέση με κάθε συνάδελφο επειδή συμπτωματικά δουλεύει
δίπλα σου», αστειεύεται ο Μάνος. «Δεν είναι καθόλου παράξενο που οι
περισσότεροί μας αναπτύσσουμε φιλίες και κοινωνικές επαφές μέσα από τον χώρο
που δουλεύουμε», εξηγεί η Σοφία. «Το γεγονός ότι όλοι μας δουλεύουμε
τουλάχιστον οκτώ ώρες δίπλα σε συγκεκριμένους ανθρώπους λέει πολλά.
Αναπτύσσεται μια οικειότητα και κάποια στιγμή, πέρα από τα θέματα της
δουλειάς, αρχίζεις και συζητάς ­ με κάποιους, όχι όλους, γιατί σαφέστατα
υπάρχουν επιλογές ­ και τα προσωπικά σου. Θα κανονίσεις ένα σινεμά, ένα
θέατρο, μια εκδρομή, θα πιεις ένα ποτό ή ένα κρασί μαζί τους. Είναι ένας χώρος
που σου δίνει τη δυνατότητα να επιλέξεις πιο εύκολα παρέες αφού μέσα από τη
δουλειά εντοπίζεις κοινά ενδιαφέροντα, τρόπους σκέψης, φιλοδοξίες, στόχους
αλλά και στάσεις ζωής...». 
<H3>Στο σπίτι
</H3><H3>«Κάθε μέρα ανυπομονώ»
</H3>
Ήταν αρκετές 35 ημέρες στο γραφείο για να γίνουν ζευγάρι ο Μάνος και η Σοφία.
Το ειδύλλιο ξεκίνησε με πειράγματα, υπονοούμενα και μηνύματα μέσα από τα...
κινητά τους. Ακολούθησε η απόφαση να συζήσουν για ένα διάστημα και τώρα,
ενάμιση χρόνο αργότερα, ετοιμάζονται για τον επικείμενο γάμο τους. Δεν
εργάζονται πλέον μαζί. Η Σοφία επέστρεψε στους γνώριμους για εκείνη χώρους
διδασκαλίας: «Στην αρχή με πείραξε πολύ. Απολάμβανα τις κοινές μας διαδρομές
με το αυτοκίνητο από και προς τη δουλειά. Είναι κάτι που μου λείπει. Όπως και
η συνύπαρξή μας στον ίδιο επαγγελματικό χώρο. Ήρθε όμως στη ζωή μου κάτι
άλλο... Η προσμονή! Κάθε μέρα ανυπομονώ για τη στιγμή που θα βρεθούμε στο
σπίτι, για τα νέα που θα ανταλλάξουμε από τους ξεχωριστούς πια χώρους δουλειάς
μας, για όλα όσα βιώσαμε και θα μοιραστούμε...».

<H3>Μιλάμε με μηνύματα με τους φίλους μας
</H3>
Ο χρόνος που σπαταλούν οι περισσότεροι άνθρωποι της πόλης στις διαδρομές από
και προς τη δουλειά τους, μετατρέπει ακόμη και το 8ωρο σε 10ωρο ή και 12ωρο:
«Όταν φεύγεις στις 6.30 το πρωί από το σπίτι και καταλήγεις να επιστρέψεις
μετά τις 6 ή 7 το απόγευμα, είναι πολύ δύσκολο να πεις ότι διαθέτεις χρόνο
αλλά και δυνάμεις για να ξεκινήσεις την αναζήτηση παλιών φίλων για συναντήσεις
ή βραδινές εξόδους», πιστεύει ο Μάνος. «Προτιμάς να χαλαρώσεις, να αράξεις
στον καναπέ, άντε να κάνεις και δύο - τρία τηλεφωνήματα. Η επικοινωνία πια
ανάμεσα σε ανθρώπους περιορίζεται όλο και περισσότερο σε μηνύματα και τηλεφωνήματα...».

<H3>Τα ωράρια μας φέρνουν πιο κοντά!
</H3>
«Ο χώρος της δουλειάς προσφέρεται και για στενότερες σχέσεις λόγω των
εξαντλητικών ωραρίων, εξηγεί η ψυχολόγος κ. Βίβιαν Γρίβα και συμπληρώνει, αλλά
εδώ ακριβώς συνυπάρχει και το μπέρδεμα. 
Στη δουλειά ξέρεις τους ανθρώπους ως συνεργάτες, δύσκολα όμως μπορείς να
διακρίνεις τι κρύβεται από πίσω. Στη συνεργατική σχέση μπορείς να δεις πολλά
χαρακτηριστικά αλλά δεν τα βλέπεις όλα. Και συνήθως δεν βλέπεις εκείνα που
κάνουν τη σχέση... σχέση»! 
Στατιστικά, οι περισσότερες ερωτικές σχέσεις στον ίδιο χώρο δεν
λειτουργούν. 
«Είναι ­ επιμένει η κ. Γρίβα ­ σαν να έχεις δυο ταυτότητες στον ίδιο χώρο.
Καλείσαι να παίζεις ταυτόχρονα δύο ρόλους που δεν μπορείς ούτε να διαχωρίσεις. 
Στη σχέση δεν υπάρχει ιεραρχία, υπάρχει το ''μαζί'', μια συναισθηματική
στήριξη και κάλυψη, μυστικοί κωδικοί επικοινωνίας. 
Και αυτοί οι κωδικοί είναι δύσκολο να διαγράφονται κάθε πρωί ώστε να
λειτουργούν τα άτομα δίχως συναίσθημα στο πλαίσιο εργασίας, αποδεχόμενα τους
επαγγελματικούς ρόλους του προϊστάμενου ή του υφιστάμενου. 
Είναι ιδιαίτερα κοπιαστική και εξαντλητική αυτή η εναλλαγή... 
Εξίσου κουραστικό είναι να συνυπάρχεις με κάποιον 24 ώρες το 24ωρο και
μάλιστα κάτω από διαφορετικούς ρόλους κάθε φορά. 
Η επαναληψιμότητα δεν αφήνει περιθώρια ανανέωσης στη σχέση, τα συγκεκριμένα
ζευγάρια τείνουν να μιλούν κάθε στιγμή για τη δουλειά, δεν έχουν χρονικά
περιθώρια αναζήτησης, επιθυμίας, νοσταλγίας και ο χρόνος τα φθείρει
γρηγορότερα από τα άλλα ­ εκείνα που αναπτύσσονται και εξελίσσονται σε
διαφορετικούς επαγγελματικούς χώρους...».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17237P041</ED>
<ID>
ID:301551

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P04&aa=1</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΑ
</H5><H2>Βig Βrother, Πλάτων και Τέχνη
</H2><H4>Στην «Πολιτεία της τηλε-ηδονοβλεψίας», η σκλαβιά μόνιμη και ο απελεύθερος
δούλος την ανακυκλώνει
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Το καρναβάλι, σε λίγες εβδομάδες, η ανακύκλωση της επικοινωνιακής
χιονοστιβάδας του Big Brother θα επαναληφθεί, όπως άλλωστε έγινε και στη
Γερμανία πέρυσι (φωτογραφία)

Η κεντρική ιδέα του τηλεθεάματος των αυτοφυλακισμένων που κατέρριψε τα ρεκόρ
τηλεθέασης είναι πολύ βαθύτερη απ' όσο νομίζουμε, επικροτητές και
αποστρεφόμενοι. Δυόμισι χιλιάδες χρόνια πριν από τον Ολλανδό πνευματικό πατέρα
του Big Brother, ο θεμελιωτής της δυτικοευρωπαϊκής φιλοσοφίας ­ και μάλιστα
στο έργο όπου στοχάζεται την «Πολιτεία» ­ μας καταθέτει μια αλληγορία η οποία
συνόδευσε έκτοτε όλες τις εποχές της ανθρώπινης ιστορίας. Στη ζωή μας ­ λέει ο
θείος Πλάτων ­ είμαστε αλυσοδεμένοι στο βάθος μιας σκοτεινής σπηλιάς με την
πλάτη στο άνοιγμα. Αυτό που αντικρύζουμε ισοβίως είναι κάποιες σκιές στον
απέναντι τοίχο, προερχόμενες μάλιστα όχι από πράγματα ή ζώα και ανθρώπους,
αλλά από ξόανα που τα αναπαριστούν. Για να βρούμε την αλήθεια, οφείλουμε να
μεταθέσουμε την έρευνα σε ό,τι κρύβεται πίσω απ' τα είδωλα. 
Στα χρόνια του Πλάτωνος, η ζωγραφική, η γλυπτική και το θέατρο σκιών
είχαν περίπου την ίδια επικοινωνιακή λειτουργία. Συμβαίνει και σήμερα το ίδιο,
αφού ζωγραφική, φωτογραφία, τηλεόραση και διαδικτυακή εικονική πραγματικότητα
προσφέρουν «σκιές των σκιών», δηλαδή αναπαραστάσεις, είδωλα. 
Εθισμένοι ηδονοβλεψίες, αντικαθιστούμε τη ζωή με εικόνες. Μικρή εξαίρεση, όταν
κάποια φαινόμενα σαν τον Big Brother φτάσουν σε τέτοια όρια που μετατρέπονται
σε αποκαλυπτικούς καθρέφτες της συλλογικής υποκρισίας, οπότε ο εαυτός μας
σοκάρει. 
Από άποψη επικοινωνιακής στρατηγικής, το παιχνίδι είναι σατανικά ιδιοφυές,
αφού ανακυκλώνει ως αρετή τη δειλία μας. Πριν από δεκαετίες πάλι το ίδιο
κάναμε όλοι, πίσω απ' τις κουρτίνες των παραθύρων της κάθε γειτονιάς. Αντί για
μηχανάκια τηλεθέασης την «ψηφοφορία» διεκπεραίωνε το κουτσομπολιό. Αλλά δεν το
ομολογούσαμε. Όπως ίσως και ένας αστός θεατής στο ρωμαϊκό Κολοσσαίο δεν θα
παραδεχόταν ότι παρακολουθούσε με ηδονή την αιματηρή σύγκρουση των μονομάχων -
δούλων μέχρι ν' απομείνει αυτός που άρεσε περισσότερο στον μικροαστικό όχλο
και τον έκανε να υψώνει τον αντίχειρα. 
Άλλες εποχές τότε και σήμερα, αλλά μοιάζουν. Πολυεθνικές κοινωνικές
ομάδες, απελεύθεροι δούλοι που γίνονταν Ρωμαίοι πολίτες. Αναλόγως και σήμερα,
ανταλλάσσοντας την προσωπική ελευθερία με πλαστικές κάρτες που στηρίζουν τα
μαζικά προϊόντα. Του μάρκετινγκ κατόρθωμα είναι και όχι των θεσμικών οργάνων
της Δημοκρατίας το ότι στα σίριαλ υπάρχουν πάντα ρόλοι για κάθε είδους
μειονότητες. Οι αξίες ανακυκλώνονται. Η λαϊκή βάση των δημοσκοπήσεων της
τηλεόρασης - Κολοσσαίο, εκτός από τα εγκλήματα, αναδεικνύει ως εθνικό θέμα και
τον Μεγάλο Αδελφό. 
Ναι, υπάρχουν τριγύρω μας εθελοντές δούλοι - μονομάχοι. Αύριο ίσως θα
ακρωτηριάζονται κιόλας. 
Αυτή η εθελοντική παραίτηση από τα ανθρώπινα δικαιώματα είναι το κεντρικό
ζήτημα, όπως και ότι οι θεατές επιλέγουν να κάνουν μάτι ένα κοινόβιο δούλων,
χωρίς καλλιέργεια ή αξιοπρέπεια. 
Αλλά και γιατί όχι; Με την ίδια αυτοφυλάκιση σε σκανδαλιστικούς ρόλους δεν
καταξιώνονται ήδη στο τηλεοπτικό Κολοσσαίο οι σταρ του τραγουδιού, των σίριαλ,
της πολιτικής, των επιχειρήσεων; Απλώς τώρα εκλαϊκεύεται ο μηχανισμός,
υπηρετώντας οποιονδήποτε. 
Φιλέτο γνήσιας τηλεόρασης, με το αίμα της, χωρίς σάλτσα. Μας κρατά
καλωδιωμένους στα «Τείχη» που επιλέγουμε με τηλεκοντρόλ μόνοι μας, «χωρίς
περίσκεψη και αιδώ». 
Ας μου επιτραπεί να καταθέσω και μια προσωπική μαρτυρία. Τις ίδιες αυτές
ημέρες οργάνωσα στο Κέντρο Τεχνών για φιλανθρωπικούς λόγους τη μουσειακή
έκθεση «Οράματα και δεσμά ­ Αλληγορίες της φυλακής στη νεοελληνική τέχνη 1922-2002».

Εξήντα ιστορικά έργα 40 επιφανών καλλιτεχνών που είχαν θέμα τη φυλακή στις
δύο πλευρές της, τον κοινωνικό αποκλεισμό αλλά και την αυτοδέσμευση σε υψηλά
οράματα. Αρκετά από αυτά (Γ. Γαΐτης, Γ. Λάππας, Στ. Λογοθέτης, Μ. Μανουσάκης
κ.ά.) θύμιζαν τον αυτοεγκλεισμό του Μπιγκ Μπράδερ. Οι εικαστικοί έχουν όραμα.
Σαν τον Προμηθέα ή τον Οδυσσέα, που μόνος του δένεται στο κατάρτι για να
αποφύγει τους πειρασμούς των Σειρήνων.Αλλά και από τη δική του σκοπιά ο Big
Brother τού 82% διδάσκει. «Τη φυλακή την έχουμε μέσα μας, θεατές και
θεώμενοι». Μας λείπει όμως και το θάρρος της αποφυλάκισης από τα δεσμά της
δειλής ηδονοβλεψίας, συμπληρώνουμε. 
Στο σινεμά τουλάχιστον, ο Τζ. Στιούαρτ στο «Παράθυρο με θέα» του Ά.
Χίτσκοκ, μολονότι καθηλωμένος σε καροτσάκι, και τηλεθεατής ­ με κιάλια ­ των
γειτόνων, κατόρθωσε να αποτρέψει ένα έγκλημα. Είχε γενναιότητα. Παρομοίως, ο
δούλος Κ. Ντάγκλας στον «Σπάρτακο» του Στ. Κιούμπρικ αρνιόταν ν' αγκαλιάσει
την αγαπημένη του σκλάβα μπροστά στους φύλακες ή να σκοτώσει στην αρένα τον
σύντροφό του. 
Στις αλληγορίες της τέχνης και του σινεμά, η φυλάκιση είναι προσωρινή
κατάσταση, και ο δεσμώτης μαχόμενος Προμηθέας. Στη «Πολιτεία της
τηλε-ηδονοβλεψίας», η σκλαβιά μόνιμη, και ο απελεύθερος δούλος, ένθεν και
ένθεν, την ανακυκλώνει.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17237P061</ED>
<ID>
ID:301552

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P06&aa=1</URL></REF>


Article

<CATEGORY>vin09</CATEGORY>

 <H2>Κλείνει αύριο η οδός Αποστόλου Παύλου
</H2>
Η κακοκαιρία ανέβαλε για λίγο τη διακοπή της κυκλοφορίας στην οδό Αποστόλου
Παύλου. Κλείνει, τελικά, η οδός από αύριο με σκοπό την οργάνωση του εργοταξίου
για την πεζοδρόμησή της στο πλαίσιο της Ενοποίησης των Αρχαιολογικών Χώρων της
Αθήνας. 
Από αύριο λοιπόν απαγορεύεται η κυκλοφορία όλων των οχημάτων στην Αποστόλου
Παύλου, ενώ διακόπτεται και η διαμπερής κυκλοφορία στον Περιφερειακό του
Φιλοπάππου με την τοποθέτηση τεχνητών εμποδίων στον κόμβο του Φιλοπάππου
απέναντι από την πολυκατοικία Κωνσταντινίδη. 
Για την εξυπηρέτηση των κατοίκων της περιοχής Μακρυγιάννη εξακολουθεί να
λειτουργεί η γραμμή ΟΑΣΑ 230, με αφετηρία και τέρμα την περιοχή του
εστιατορίου «Διόνυσος», και ενισχύονται οι γραμμές ΟΑΣΑ 035 και 731.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17237P062</ED>
<ID>
ID:301594

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P06&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Χοιρίδια
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Να που το τηλεοπτικό κολαστήριο αποφάσισε να χρησιμοποιήσει τις μεθόδους της
πειραματικής ιατρικής. Γιατί ποια η διαφορά ανάμεσα στον τρόπο που
πειραματίζεται ένας γενετικός επιστήμονας, με τον τρόπο που οργανώνονται επί
ανθρώπων πλέον τα πειράματα τύπου «Μεγάλος Αδελφός». Η ιατρική χρησιμοποιεί
συνήθως για τα πειράματά της ινδικά χοιρίδια ή χάμστερ, ποντίκια ειδικής
επιλογής και καλλιέργειας. Ένας πειραματιστής γενετιστής π.χ. επιλέγει τα
χοιρίδιά του, τα απομονώνει σε ειδικές κλωβούς και τα παρατηρεί δημιουργώντας
συνθήκες ευνοϊκές για την έρευνά του. Τους μετράει την τροφή, τους στερεί το
φως, τους ενισχύει την ατμοσφαιρική πίεση, τους ανεβοκατεβάζει τη θερμοκρασία,
τους προκαλεί στομαχικές διαταραχές, αλλοιώνει την πηκτικότητα του αίματος
κ.τ.λ. Άλλοτε, τους προκαλεί πόνο και μετράει τις αντιδράσεις, τους στερεί
τους συντρόφους ή τους αυξάνει, δοκιμάζει τη σεξουαλική τους δεινότητα ή τη
στέρησή της ή άλλοτε τους τρομοκρατεί προξενώντας τους συναισθηματικές
εκρήξεις. Σκοπός, με κώδικα και κριτήριο τα πορίσματα της ψυχολογίας της
συμπεριφοράς, να μελετηθούν οι αντοχές και οι βιολογικές επιπτώσεις των
μεταβολών του περιβάλλοντος. Εφαρμογές σχεδόν πιστές αυτών των μεθόδων επί
ανθρώπων, δίκην ινδικών χοιριδίων, είναι οι συνθήκες και οι όροι του
«παιγνίου» «Μεγάλος Αδελφός», με τη διαφορά πως τα χοιρίδια δεν συναινούν.
Είναι θύματα της επιστήμης. Τα ανθρώπινα όμως χοιρίδια προσφέρονται και το
ευχαριστούνται. Γκουτς-Γκρουτς. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17237P063</ED>
<ID>
ID:301632

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P06&aa=3</URL></REF>


Article

<CATEGORY>vin09</CATEGORY>

 <H2>«Είμαι ένα τίμιο σκουλήκι»
</H2><H4>Η νέα ταινία του Γούντι Άλεν «Η κατάρα του Πράσινου Σκορπιού» προβάλλεται
αύριο στο Cine Club των «ΝΕΩΝ» </H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Συμβαίνει μία στο δισεκατομμύριο. Η Σαρλίζ Θερόν επιχειρεί ανεπιτυχώς να
ρίξει στο κρεβάτι τον Γούντι Άλεν

Όταν κάποιος ομολογεί δημοσίως πως είναι... σκουλήκι, και μάλιστα «τίμιο
σκουλήκι», δεν σου επιτρέπεται να τον αμφισβητήσεις. Όταν μάλιστα αυτός ο
κάποιος είναι ο Άλεν Στιούαρτ Κόνιγκσμπεργκ, τότε δύο φορές δεν σου
επιτρέπεται να αμφιβάλλεις. Δηλαδή, ποιος ξέρει καλύτερα τον Γούντι Άλεν; Εσύ
­ ο ασήμαντος κοινός θνητός... Εσύ ­ ή ο Κόνιγκσμπεργκ; 
Και εξηγώ. Η πιο διάσημη διχασμένη περσόνα του διεθνούς
κινηματογραφικού στερεώματος είναι πέραν πάσης συζητήσεως, αυτή η αδύνατη,
ψιλοκαραφλή, μικροσκοπική πινέζα. Γεννήθηκε ως Άλεν Στιούαρτ Κόνιγκσμπεργκ,
αλλά θα περάσει στην αιωνιότητα με το συνοπτικό και λιτό ονοματεπώνυμο Γούντι
Άλεν. Είναι μόλις... 67 Μαΐων, αλλά ερωτικώς αντιδρά με την ταραχή ενός
τζόβενου. Είναι πατέρας, αλλά έχει παντρευτεί την κόρη του (σιγά, πώς κάνετε
έτσι, στο κάτω κάτω δεν είναι δική του, από το σπέρμα του που λένε... Δανεική
την έχει). Είναι Εβραίος, αλλά με τον σαρκασμό του έχει καταφέρει να
αναδειχθεί σε όνειδος της κοινότητας των Εβραίων. Είναι βέρι ταμπλ
Νεοϋορκέζος, αλλά το χιούμορ του εκλαμβάνεται ως ευρωπαϊκό. Είναι κωμικός,
αλλά προσκυνάει το εικόνισμα του Ίνγκμαρ Μπέργκμαν. Είναι κοσμοπολίτης, αλλά
ρούπι δεν κάνει από το Μανχάταν. 
Δεν τελειώσαμε. Οι ταινίες του είναι αμερικανικές, αλλά το money από
τις εισπράξεις προέρχεται από το Παρίσι, το Λονδίνο, το Μιλάνο, τη Μαδρίτη και
την Αθήνα. Είναι περίεργος, περιθωριακός και ανάποδος, αλλά κάθε χρόνο
καταφέρνει να γυρίζει από μία ταινία. Είναι κοντός, άσχημος, αδύνατος και
καραφλός, αλλά η προσωπική του συλλογή συναγωνίζεται τις διαστάσεις ενός
Γουόρεν Μπίτι. Είναι αντιεμπορικός, αλλά όλοι και όλες του star system ­ μηδέ
αυτής της Τζούλια Ρόμπερτς εξαιρουμένης ­ σπεύδουν κοντά του με ένα νεύμα του.
Είναι πληθωρικός και απρόβλεπτος, αλλά όλα είναι γραμμένα και προσχεδιασμένα
μέχρι την τελευταία άνω τελεία. Είναι προσιτός, αλλά σπανίως απευθύνει τον
λόγο στους ηθοποιούς του. Είναι σεναριογράφος, αλλά ουδείς ηθοποιός λαμβάνει
ανά χείρας ολόκληρο το σενάριο. 
Εν τέλει, κανείς δεν ξέρει ποιος είναι. Ούτε καν ο ίδιος. Το έχει πει: «Ποιον
απ' όλους αγαπάς; Τον καλλιτέχνη ή τον άνθρωπο;». Τον καλλιτέχνη, τον
καλλιτέχνη. Για τον άνθρωπο, καλύτερα να ρωτήσετε τη Μία Φάροου! 
Και κάτι ακόμα. Ένα πράγμα ­ μεταξύ των άλλων ­ έχουμε μάθει από τις
ταινίες του Χόλιγουντ. Οι γυναίκες έχουν την ομορφιά, οι άντρες τα brains. Η
ιδιωτική συλλογή τού Γούντι Άλεν είναι η ζωντανή απόδειξη της ανωτέρω ρήσεως.
Ρωτάς, λόγου χάριν, «Νταϊάν τι του βρήκες;». Και η Νταϊάν Κίτον αυτοστιγμεί
απαντάει: «Μα, φυσικά, το μυαλό του». Στη γλώσσα της πιάτσας το λένε «την
παραμύθιασε». Στα ρομάντζα το λένε: «Την κατέκτησε με την εξυπνάδα και με το
χιούμορ του». Η ευστροφία αυτής της 67χρονης πινέζας αποκαλύφθηκε από τα...
νηπιακά του χρόνια. Φανταστείτε πως πριν πάει... στρατό ­ αμούστακο παλικάρι
που λένε ­ έβγαζε το ψωμί του πουλώντας καλαμπούρια, ατάκες, ανέκδοτα και
έξυπνες αράδες σε Αμερικανούς χρονογράφους και σε κομπέρ υπόγειων καμπαρέ. Όσο
μπόι τού λείπει, το 'χει κάνει μυαλό! 
<H3>Ατάκες που... σκοτώνουν
</H3>
Το πιο ανελέητο αυτομαστίγωμα του Γούντι Άλεν συντελείται στην τελευταία του
δημιουργία με τον μαχαραγιάδικο τίτλο «Η κατάρα του Πράσινου Σκορπιού» («The
curse of the Jade Scorpion»). 
Αυτό το... γεροντικό σκουλήκι έχει το θράσος να τοποθετείται μεταξύ Έλεν Χαντ
και Σαρλίζ Θερόν. Καλά η Χαντ. Ας πούμε πως θα την προσπερνούσαμε στον δρόμο. 
Αλλά η Θερόν; Η μεγαλύτερη απειλή για ολόκληρο τον θηλυκό πληθυσμό του
Χόλιγουντ, να την πέφτει στον Γούντι Άλεν κι εκείνος να εγκαταλείπει το
κρεβάτι της, ε, αυτό καταντάει ταινία τρόμου. 
Το πιο εξωφρενικό με αυτό το φιλμ νουάρ, κομεντί εποχής '30, είναι η διαρκής
και ανελέητη διασταύρωση πυρών ανάμεσα στην... πινέζα και στην Έλεν Χαντ.
Αμφότεροι εργάζονται για τα συμφέροντα γραφείου ερευνών, αλλά το μόνο που τους
ενώνει είναι η χολή! 
Ιδού μερικές ατάκες που... σκοτώνουν:

Χαντ: «Αν ήμουν άντρας θα σε είχα στείλει σε χορωδία ευνουχισμένων». 
Γ. Άλεν (κοκορευόμενος): «Ποτέ δεν θα 'θελα να με κυνηγάει ο εαυτός
μου». 
Ε. Χαντ: «Αν πάθεις θρόμβωση στεφανιαίας, μην ξεχάσεις να πας μόνος σου
στο νοσοκομείο». 
Γ. Άλεν «Ξέρεις να διαλέγεις τους άντρες, αλλά καλού-κακού μην ξεχάσεις
να βάλεις τσίγκινη κιλότα». 
Ε. Χαντ: «Είσαι σκουλήκι». 
Γ. Άλεν «Είμαι σκουλήκι, αλλά τίμιο σκουλήκι». 
Ε. Χαντ: «Και ο τελευταίος άντρας στον πλανήτη να είσαι, ούτε που θα
γύριζα να σε κοιτάξω»΄. 
Γ. Άλεν «Τα μικρόβια πεθαίνουν στο αίμα σου». 
Ε. Χαντ: «Είσαι πολύ γέρος, πολύ κοντός και πολύ άσχημος». 
Γ. Άλεν «Ξέχασες το καλύτερο. Πέφτουν τα μαλλιά μου». 
ΥΓ: Μπας ­ λέω μπας ­ και όλες αυτές οι ατάκες, καθώς και πλήθος άλλων,
είχαν μαγνητοφωνηθεί κατά τη διάρκεια του ειδυλλιακού πυγμαχικού αγώνα Μία
Φάροου - Γούντι Άλεν;

<H3>Κάνει ό,τι θέλει </H3>
Το πιο τρελό; Χτυπάει το τηλέφωνο, η Σαρλίζ Θερόν το σηκώνει και μια φωνή
τής λέει: «Ο κ. Άλεν σάς παρακαλεί να πάτε στο Φεστιβάλ της Βενετίας για να
παρουσιάσετε την ταινία του». Εξουσία θα πείτε; Λάθος. Απεριόριστη εκτίμηση.
Είναι ο μόνος Αμερικανός σκηνοθέτης που διαθέτει το σπάνιο προνόμιο της
απόλυτης ελευθερίας πάνω στο υλικό του. Πώς το λένε; Κάνει ό,τι θέλει. Ο
παραγωγός απλώς εκτελεί τις επιθυμίες του. Απόδειξη; 
Σαρλίζ Θερόν (από συνέντευξη που παραχώρησε για την ταινία τού Γούντι
Άλεν): «Είναι μοναδικός. Δεν μοιάζει με κανέναν άλλον». 
­ Διαβάσατε όλο το σενάριο; 
«Μα, σε κανέναν δεν δίνει όλο το σενάριο. Απλούστατα, σου δίνει τις ατάκες
σου». 
­ Τον είδατε, μιλήσατε μαζί του; 
«Ελάχιστες φορές και μόνο εξ αποστάσεως». 
­ Και τι σας είπε; 
«Ότι παίζω μια βαμπ. Κατά λέξη: «You are ice at the bottom of the world». 
Και ύστερα, η Επιστήμη ισχυρίζεται πως διάγουμε εποχή θερμοκηπίου...

<H3>INFO
</H3>
Πού: Στον κινηματογράφο «Απόλλων» (Σταδίου, τηλ 3236.811). 
Πότε: Αύριο, Πέμπτη, στις 6 το απόγευμα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17237P071</ED>
<ID>
ID:301553

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P07&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ ΜΠΑΡ ΤΗΣ «ΙΕΡΑΣ ΟΔΟΥ»
</H5><H2>Σε βλέπω στο (πλαστικό) ποτήρι μου
</H2><H4>Ζητάς νερό στο μπαρ; Πού τέτοιες πολυτέλειες. Πλαστικό το ποτηράκι... </H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Αρσενικό και παλιά... ζαρτιέρα επί πίστας «Ιεράς Οδού», με Καίτη Γαρμπή κι
όλα τα κορίτσια του μπαλέτου στο φόρτε

Ώρα μιάμιση μάς ήρθε η φαεινή ιδέα να πάμε στην «Ιερά Οδό». Το αρχικό
πρόγραμμα έλεγε Αλεξίου και «Κεραμεικό», αλλά... αυτά παθαίνει όποιος δεν
ενημερώνεται. Το μαγαζί ήταν κλειστό. Δεν πάμε για ένα ποτό στο μπαρ στον
Τερζή; Δίπλα είναι. Δεύτερη ημέρα των Χριστουγέννων, οι Ταλιμπάν του night
life πρέπει να έφαγαν όλα τα λεφτά τους (τα μισά τουλάχιστον, τ΄ άλλα μισά τα
κράταγαν για την Πρωτοχρονιά) και να 'χουν κάτσει σπίτι απόψε. Αμ δε... 
Έξω απ΄την «Ιερά Οδό». Σε τρία λεπτά. Ωραία! Φτάσαμε! Την ουρά στην
πόρτα κάναμε πως δεν την είδαμε. Κακό δεν είναι. Εκτός αν περιμένεις τιμωρία
μες στο ψιλόβροχο σιγοτραγουδώντας «κι αν με τρύπησε τ΄ αγιάζι το σακάκι μου
κι αν στάζει»... Βλέπουμε «Φως» ακριβώς απέναντι (Πέττα, Χατζηγιάννης, Ηρώ),
μα όχι το φως το αληθινό... 
Χα, χα. Είστε γελασμένοι αν φτάσατε, γιατί έχετε δρόμο ακόμη. Είστε
επίσης γελασμένοι αν νομίζετε ότι θα σας αφήσουν να παρκάρετε κοντά. Για
μπροστά στο μαγαζί δεν το συζητάμε, εκτός αν διαθέτετε Mercedes, Jaguar ή,
τέλος πάντων, χιλιάδες κυβικά glamour. Κι αν δεν τα έχετε στο αυτοκίνητο,
μπορεί να τα κουβαλάτε ως προσωπικότητα: Αν τραγουδάτε κι εσείς σε νυχτερινό
μαγαζί και είστε όνομα, μάλλον θα σας αφήσουν. Έστω, αν είστε μοντέλο,
τηλεπαρουσιάστρια, ή κάποιος/κάποια τέλος πάντων. 
Και μετά. Έρχεται ο σωτήρας.... Ο παρκαδόρος. Έτσι νομίζαμε. Το ότι δεν
λέει καλησπέρα, αλλά περιμένει εσύ να του μιλήσεις, το παραβλέπουμε. Όπως και
το ότι εκείνη την ώρα έχει μπουκώσει το στόμα του μ' ένα κουλούρι. (Μόνο
όποιος έχει δουλέψει νύχτα μπορεί να καταλάβει την πείνα που σε κόβει τις
μεταμεσονύχτιες ώρες...). Κάτι προσπαθεί να πει κουνώντας τα χέρια του. Αν
ξέρεις νοηματική, νομίζεις ότι σου λέει «έξω». Τελικά κατεβάζει την μπουκιά
και αντιλαμβάνεσαι ότι πρέπει να πάρεις τα ταπεινά κυβικά σου και να παρκάρεις
κάπου μακριά. (Μην ντροπιάζεις και το μαγαζί...) 
Ηθικό δίδαγμα 1ον. Πάρκαρε... Χαρούλα («Κεραμεικός») για να δεις
Καιτούλα. 
Ο πελάτης έχει πάντα δίκιο... Πάντως, όχι εδώ. Μπορεί να ισχύει αν
κάθεσαι σε τραπέζι. Στο μπαρ ο πελάτης δεν έχει δικαιώματα. Ούτε σ΄ ένα
ποτηράκι νερό. «Ναι. Να πάθεις αφυδάτωση». Η μπαργούμαν στο πρώτο μπαρ (μόλις
μπαίνεις) δεν το λέει, αλλά το βλέπεις στα μάτια της. Για ενίσχυση του ουίσκι
με πάγο, ούτε συζήτηση. «Να πάτε στο πάνω μπαρ». Αν δεν σε πατήσουν στον
δρόμο... 
«Είχε παλιόκαιρο...». Ούτε να το 'ξερε ο Πασχάλης Τερζής ότι
ξεπαγιάσαμε. 
Ευτυχώς, αμέσως μόλις μπήκαμε, μας αποζημίωσε με τον «παλιόκαιρο», με τη
«Ρόζα» του Μικρούτσικου, το «Υπάρχω» ­ και όχι μόνο. 
Δεν τον είδαμε. Τον ακούσαμε μόνο. Γιατί τα λιγοστά χιλιοστά οπτικού
πεδίου που περισσεύουν στο πάνω μπαρ σε αφήνουν να δεις... μόνο τα λέιζερ και
τα φώτα. Εκτός αν έχεις ύψος 2.13... Ωραία φώτα πάντως. Και βλέπεις καλά αυτόν
που κάθεται μπροστά σου... 
Σκωτσέζικα ντους. Και μετά το κρύο, η ζέστη. Υπερβολική, ανυπόφορη,
αποπνικτική. Ή πρέπει ν΄ αρχίσεις να βγάζεις τα ρούχα σου, ή... 
«Φεύγοντας να πάρεις ό,τι θες...»: Λίγο το ουίσκι, λίγο ο κόσμος, λίγο
η ζέστη, ζαλιστήκαμε. Πάνω στη θολούρα, βγήκε και η Γαρμπή. Αντέχετε; 
Με τελείωσες. Κι ενώ οδεύουμε προς την ηρωική έξοδο, η μπαργούμαν μάς
λυπάται και μας δίνει ένα ποτήρι νερό. Σε πλαστικό ποτήρι! Θου Κύριε! Πάντως,
έπειτα από τέτοια ταλαιπωρία πας κατευθείαν στο κρεβάτι σου. Αν έχετε αϋπνίες,
δοκιμάστε το. 
Ααααχ. Χαρούλα, τι μας έκανες που δεν ήσουν εκεί... 
Ηθικό δίδαγμα δεύτερο και τελευταίο: Αν έχετε τραπέζι καλώς, αλλιώς...
αφήστε το καλύτερα 
<H3>Οδηγίες χρήσης
</H3>
Πού: Ιερά Οδός 18-20, Τηλ: 3428.272-276. 
Πόσο: Είσοδος με ποτό στο μπαρ: 17,61 ευρώ (6.000 δρχ. και δεύτερο ποτό
10,27 ευρώ 3.500 δρχ.). Φιάλη ουίσκι (για τέσσερα άτομα) 173,15 ευρώ (59.000
δρχ.), κρασί ανά δύο άτομα 88,04 ευρώ (30.000 δρχ.). Μενού 52,82 ευρώ(18.000
δρχ.), 67,5 ευρώ (23.000 δρχ.) το άτομο. 
Πότε: Όλη την εβδομάδα πλην Δευτέρας και Τρίτης. 
Κρατήσεις: Τουλάχιστον 15 μέρες πριν. 
Παρκάρισμα: Όπου βρείτε. 
<H3>INFO
</H3><H3>Αν πεινάσετε
</H3>
Κρεπερί ακριβώς δίπλα στην είσοδο (στο αριστερό σας χέρι).
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17237P081</ED>
<ID>
ID:301554

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P08&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Λαμπατέρ με μνήμη
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Μη σας γελά η εμφάνισή του. Δεν πρόκειται για λαμπατέρ ούτε για καθρέφτη αλλά
για τον νέο εντυπωσιακό ­ για μία ακόμα φορά ­ υπολογιστή Macintosh. Η πάντα
πρωτο-ποριακή στον σχεδιασμό Apple παρουσίασε τη Δευτέρα το καινούργιο της
καμάρι. Το iMac είναι «παιδί» των Στιβ Τζομπς και Τζόναθαν Άιβι, πρόεδρου και
σχεδιαστή της εταιρείας αντίστοιχα, οι οποίοι κατάφεραν να εντυπωσιάσουν το
κοινό τους συνδυάζοντας Ζεν, μινιμαλισμό και λειτουργικότητα. 
Το iMac έχει σχήμα σφαιρικό στη βάση του, η οποία αποτελεί την κεντρική μονάδα
του υπολογιστή. Πάνω της στηρίζεται μία επίπεδη οθόνη υψηλής ευκρίνειας 15
ιντσών, η οποία μπορεί να περιστρέφεται προς όλες τις κατευθύνσεις. Από την
αρχική ιδέα του Τζομπς έως την τελική της υλοποίηση πέρασαν δύο χρόνια. 
Το νέο iMac θα κυκλοφορήσει στις ΗΠΑ στα τέλη του μήνα, ενώ στην Ευρώπη
αναμένεται τους επόμενους μήνες. Το ακριβότερο μοντέλο θα διατεθεί πρώτο από
όλα και θα περιέχει τον νέο οδηγό αντιγραφής DVD της Apple (AAPL). Τα
μηχανήματα θα περιέχουν όλα τα καινούργια ατού της εταιρείας σε λογισμικό και
περιφερειακά, όπως τα iTunes, iMovie, iDVD, iPhoto κ.λπ. 
<H3>INFO
</H3>
Η τιμή του στη Γαλλία έχει καθοριστεί από 1.599 έως 2.199 ευρώ, ανάλογα με τα
χαρακτηριστικά του υπολογιστή, ενώ στην Ελλάδα το κόστος του αναμένεται να
κυμανθεί στα ίδια επίπεδα.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17237P082</ED>
<ID>
ID:301595

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P08&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Τα όμορφα λόγια, όμορφα καίγονται
</H2><H4>Λασπωμένα χαρτόνια για το κρύο, προσφυγιά στο Πεδίον τους Άρεως και ευθύνες
που γίνονται πινγκ πονγκ </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Δεν είναι εικόνες από το Αφγανιστάν. Είναι από το κέντρο της Αθήνας, στο
Πεδίον του Άρεως. Πρόσφυγες στην ουρά να περιμένουν υπομονετικά το συσσίτιό τους

Παραπήγματα από χαρτόνια και νάιλον πάνω στο χώμα, πρέπει να συρθεί ο άνθρωπος
για να μπει μέσα, σκουπίδια γύρω, η κάμερα πλησιάζει καθώς το νάιλον
ανασηκώνεται και ένα πλάσμα στο σκοτάδι κινείται. Ούτε ζώο δεν θα μπορούσε να
«φωλιάσει» εκεί μέσα κι όμως σκυφτός βγαίνει ένας άνθρωπος, σαστισμένος από
τους προβολείς, βρώμικος, ταλαιπωρημένος. 
Οι σκηνές δεν είναι από βομβαρδισμένη χώρα, από φτωχή περιοχή του
πλανήτη, είναι από το Πεδίον του Άρεως, εκεί όπου συχνά βρίσκονται τηλεοπτικά
συνεργεία για να καταγράψουν την ντροπή αυτή της πρωτεύουσας, τη «ζωή» των
προσφύγων. Έχει περάσει τουλάχιστον μήνας από τότε που είδαμε τις ίδιες σκηνές
σε ρεπορτάζ του δελτίου ειδήσεων του Mega. Και δεν ήταν το μόνο. Κάθε τόσο
βρίσκονται εκεί, 10 μέτρα από τη Λεωφόρο Αλεξάνδρας, μέσα στο εγκαταλελειμμένο
Άλσος, τηλεοπτικά συνεργεία για να δείξουν τους πρόσφυγες, που ζουν χειρότερα
και από τα αδέσποτα των δρόμων. 
Εκεί βρέθηκε και το συνεργείο της εκπομπής «Σήμερα με την Άννα» (Mega)
μία ημέρα μετά τις δηλώσεις εκπροσώπου του Δήμου ότι τουλάχιστον φαγητό
προσφέρεται σε αυτούς τους ανθρώπους, αλλά χώρος για να τους συγκεντρώσει το
φιλόξενο και σπλαχνικό αυτό κράτος ώστε να μην πεθάνουν από τον χιονιά δεν
βρέθηκε. Δεν βρήκε ο εκπρόσωπος του Δήμου κανέναν εκπρόσωπο του υπουργείου
Κοινωνικής Πρόνοιας, μας είπαν. 
Ο Μουχαμάτ, που ψιθυρίζει μερικά μασημένα αγγλικά, εξηγεί όμως στον
ρεπόρτερ, πως όλοι τους εκεί, στη λασπωμένη παραγκούπολη του Πεδίου του Άρεως,
150 ψυχές περίπου, ζουν από την αγάπη του κόσμου. Όσο για οργανισμούς που
μοιράζουν φαγητό, μέρα παρά μέρα περνούν για να δώσουν ένα πιάτο. 
Αδιαφορία, ανευθυνότητα, σκληρότητα, όπως κι αν χαρακτηρίσει κανείς την
αντιμετώπιση αυτών των ανθρώπων που εξαθλιώνονται σε ελληνικό έδαφος, εκείνο
που εντυπωσιάζει πάντα είναι πόσο θεαματικό γίνεται το πινγκ πονγκ των
υπεύθυνων σε στιγμές κρίσης όπως ο προχθεσινός χιονιάς, πόσο έμπειροι είναι
στις τηλεοπτικές φούρλες και τα «πα-ντε-ντε» οι αξιωματούχοι των τηλεπαραθύρων
και των τηλεσαλονιών, χωρίς να επιλύονται τα απλούστερα και προφανή. 
Τίνος αρμοδιότητα είναι η υπόθεση αυτή, που έχει καταντήσει απλώς
δεξαμενή δυστυχίας για τις κάμερες, όταν αναζητούν θεαματικά ρεπορτάζ για
ολιγωρίες των υπηρεσιών; Του Δήμου της Αθήνας, της κυβέρνησης και των αρμόδιων
υπουργείων; 
Πάντως στην ήρεμη συζήτηση που έγινε στην εκπομπή «Διαξιφισμοί» (Mega)
το βράδυ της Δευτέρας για τα προβλήματα της κρατικής μηχανής μπροστά σε
κρίσεις, ο κ. Αβραμόπουλος ως δήμαρχος της Αθήνας ήταν σαφής: «Στον Δήμο της
Αθήνας δεν είχαμε ιδιαίτερα προβλήματα...». Ο κ. Σκανδαλίδης από την πλευρά
του ήταν το ίδιο σαφής: «Είμαστε ένα σύγχρονο κράτος». Και η κ. Μπακογιάννη
επίσης από την πλευρά της τα είπε καθαρά για το πώς επιλύονται τα προβλήματα,
για παράδειγμα: «Αν ήμουν εγώ θα έπειθα τους αυτοκινητιστές, με τους οποίους
έχω πολύ καλές σχέσεις, να κατέβουν στην πόλη και να εξυπηρετούν το κοινό».
Φυσικά δεν θεώρησε ότι θα μπορούσε να κάνει ακριβώς το ίδιο και ως απλή
βουλευτής και τομεάρχης του κόμματος που περιμένει να γίνει κυβέρνηση. 
Εκεί πάντως στο Πεδίον του Άρεως, δίπλα στα δέντρα που πεθαίνουν
απότιστα, πάνω στο χώμα που γίνεται λάσπη, ανάμεσα στα σκουπίδια που δεν
μαζεύει κανείς, άνθρωποι έχουν εγκαταλειφθεί χωρίς μοίρα, να στοιχειώνουν το
παρόν ενός τόπου, που κάνει όμορφες συζητήσεις, όταν όμορφα την πάθει.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17237P091</ED>
<ID>
ID:301555

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P09&aa=1</URL></REF>


Article

<CATEGORY>vin09</CATEGORY>

 <H2>Μικρούτσικες αναλύσεις </H2>
Έχει γαντζωθεί ο «Πρωινός Καφές» από το σύνδρομο της «μπιγκμπραδερίτιδας» και
το αξιοποιεί συντηρώντας με νύχια και με δόντια τη φήμη των παικτών,
προβάλλοντας τα βίντεο και καλώντας τον Ανδρέα Μικρούτσικο. Αλλά αυτές είναι
οι καλύτερες στιγμές, ιδίως όταν ο Δόκτωρ του μπιγκμπραδερισμού επιδίδεται σε
εμβριθείς κοινωνιολογικές αναλύσεις του παιχνιδιού και σε ψυχογραφήματα των
παικτών, όπως: 
«Η Δώρα είναι ένα κορίτσι που την έχουν αποκεφαλίσει πάρα πολύ» και επίσης, 
«Είναι πολύ συναισθηματική, είναι γεμάτη συναίσθημα, να φανταστείτε όταν μου
αφήνει μήνυμα στο κινητό ξεκινάει γράφοντας, "Συγγνώμη, που σε ενοχλώ"». 
«Ο Πρόδρομος είναι ευρωπαϊκού επιπέδου ζεν πρεμιέ. Μυρίζει, μυρίζει Ελλάδα από μακριά».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17237P092</ED>
<ID>
ID:301596

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P09&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 9/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Antenna 
«Γοργόνες και μάγκες» 
Μουσικοχορευτική κωμωδία παραγωγής Φίνος Φιλμ 1968 τού μετρ στο είδος Γιάννη
Δαλιανίδη (σενάριο και σκηνοθεσία), σε μουσική Μίμη Πλέσσα, ενώ στο τραγούδι
εμφανίζεται η Μαρινέλλα. Τους πρωταγωνιστικούς ρόλους κρατούν οι Μαίρη
Χρονοπούλου, Φαίδων Γεωργίτσης, Νόρα Βαλσάμη, Γιάννης Βογιατζής, Βαγγέλης
Σειληνός, Χρόνης Εξαρχάκος, Μάρθα Καραγιάννη, Λάκης Κομνηνός και Διονύσης
Παπαγιαννόπουλος. (Διάρκεια: 92')** 
21.00 Alter 
«Τεμαχίζοντας την Έλενα» (Boxing Helena) 
Αρρωστημένο ερωτικό θρίλερ με τον Τζούλιαν Σαντς ως διάσημο χειρούργο που
παθιάζεται με τη Σέριλιν Φεν και, προκειμένου να την κρατήσει κοντά του, την
κλείνει σε σοφίτα και την... ακρωτηριάζει. Σκηνοθεσία Τζένιφερ Τσέιμπερς
Λιντς.(Διάρκεια: 107')** 
22.00 Star 
«Σχέσεις πάθους» (The fabulous baker boys) 
Η Μισέλ Φάιφερ, ωραία, νωχελική και με καυτή ανάσα, αναστατώνει ως
τραγουδίστρια τη ζωή των αδελφών Τζεφ και Μπο Μπρίτζες, που υποδύονται δύο
πιανίστες και την παίρνουν για να ανανεώσει το πρόγραμμά τους στο μπαρ όπου
εμφανίζονται. Συμπαθητική κομεντί δίχως να σοροπιάζει.. Σκηνοθεσία Στιβ Κλοβς.
(Διάρκεια: 109')**½ 
23.35 ΕΤ1 
Καλοσκηνοθετημένη δράση στο φιλμ «Η συνωμοσία του Γουίλμπι»

«Η συνωμοσία του Γουίλμπι» (The Wilby conspiracy) 
Πολιτική περιπέτεια ('75) με παλαιικό στυλ, σκηνοθετημένη από τον Ραλφ Νέλσον
(1916 -1987), που ειδικεύτηκε στη τηλεόραση, κερδίζοντας μάλιστα και ΕΜΥ το
'60. Ένας πολιτικά αδιάφορος μηχανικός στη Ν. Αφρική μπλέκεται «κατά λάθος»
στο αντιρατσιστικό κίνημα. Με τους Σίντνεϊ Πουατιέ, Μάικλ Κέιν, Νικόλ
Γουίλιαμσον. (Διάρκεια: 104')**½ 
00.10 ΕΤ3 
«Μια τέτοια νύχτα» (Oh, what a night) 
Νεανική κομεντί ('92) με δύο εφήβους που ξεκινούν ένα καλοκαίρι να γνωρίσουν
τον κόσμο των γυναικών... Του Ερίκ Τιλ, με τους Κόρεϊ Χάιμ, Μπάρμπαρα
Γουίλιαμς, Κιρ Ντούλια. (Διάρκεια: 88')** 
00.30 Star 
«Ο πατερούλης» (Danielle steel's daddy) 
Ένας πετυχημένος διαφημιστής και οικογενειάρχης παθαίνει ταραχή όταν η σύζυγός
του τού ανακοινώνει ότι φεύγει για να σπουδάσει στο Χάρβαρντ και τον αφήνει να
αναθρέψει αυτός τα τρία παιδιά τους. Οικογενειακό δραματάκι, παραγωγής '91, σε
πρώτη τηλεοπτική μετάδοση, του Μάικλ Μίλερ, με τους: Πάτρικ Ντάφι, Λίντα
Κάρτερ, Κέιτ Μούλγκρου και τον Μπεν Άφλεκ πριν βγει από την αφάνεια.
(Διάρκεια: 91')** 
01.15 Alpha 
«Μια φυσιολογική ζωή» (Normal life) 
Ένα νεαρό ζευγάρι θέλει να ζήσει φυσιολογική ζωή και καταφεύγει στο... έγκλημα
για να υλοποιήσει τα όνειρά του. Εξυπνάδες του Τζον Μακνότον, με τους Λουκ
Πέρι, Άσλεϊ, Τζουντ. (Διάρκεια: 98') 
01.30 Mega 
«Κάνσας» (Kansas) 
Οικογενειακό δράμα ('94) με δύο αδελφές να προβληματίζονται αν πρέπει να
πουλήσουν τα κτήματα του πατέρα τους μετά τον θάνατό του και να ξεχάσουν το
παρελθόν τους. Του Μπομπ Μάντελ, με τους Πατρίτσια Γουέτινγκ, Ματ Κρέιβεν,
Μπέθελ Λέσλι. (Διάρκεια: 90')** 
02.40 Antenna 
«Επικίνδυνες φιγούρες» (Carnival Story) 
Η Αν Μπάξτερ στον ρόλο μιας ακροβάτιδας που γίνεται το ερωτικό αντικείμενο δυο
συναδέλφων της. Του Κουρτ Νόιμαν. (Διάρκεια: 95')** 
<H3>ΤΟΡ 3
</H3>
1. «Σχέσεις πάθους»: Μια γυναίκα, δύο άνδρες (22.00 - Star) 
2. «Η συνωμοσία του Γουίλμπι»: Επαναστάτης... κατά λάθος (23.35 - ΕΤ1) 
3. «Κάνσας»: Ταραγμένη επιστροφή στις ρίζες (01.30 - Mega) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17237P093</ED>
<ID>
ID:301643

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P09&aa=3</URL></REF>


Article

<CATEGORY>vin09</CATEGORY>

 <H2>Η ντροπή πλέον καταπίνεται
</H2><H4>Τέρμα οι ντροπές! Το χάπι κατά της συστολής είναι ήδη έτοιμο </H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Μπορεί ο Ρόμπερτ Ντε Νίρο να έλυσε για τα καλά το πρόβλημα της ντροπαλότητάς
του με τη βοήθεια του ψυχιάτρου Μπίλι Κρίσταλ (στην κωμωδία «Ανάλυσέ το»),
τώρα όμως το χάπι Escitalopram υπόσχεται εξίσου θεαματικά αποτελέσματα

Όσοι ιδρώνουν στη σκέψη και μόνο ότι πρέπει να πάνε σε γάμο ή να μιλήσουν στο
τηλέφωνο μ' έναν άγνωστο θα πάψουν να... κρύβονται πίσω από πόρτες και γραφεία
όταν το άγχος τούς επιτίθεται! 
Το χάπι, το οποίο μπορεί να έχει σωτήριες επιδράσεις σε όσους υποφέρουν από...
εξουθενωτικό άγχος στις κοινωνικές εκδηλώσεις, βρίσκεται αυτή την εποχή σε
δοκιμαστικό στάδιο και ονομάζεται Escitalopram. Αν από τις κλινικές δοκιμές
προκύψουν θετικά αποτελέσματα, τότε «το χάπι της ντροπαλότητας» θα
κυκλοφορήσει στη βρετανική αγορά σε περίπου έναν χρόνο. 
Η μαγική ταμπλέτα παρασκευάζεται από μεγάλη εταιρεία, η οποία
παρασκευάζει και το Citalopram, το χάπι που κυκλοφορεί ήδη στη βρετανική αγορά
για την αντιμετώπιση των κρίσεων πανικού και της κατάθλιψης. Το Escitalopram
ρυθμίζει την έκκριση της σεροτονίνης στον εγκέφαλο, η οποία ευθύνεται για τις
αλλαγές της διάθεσης. 
Σύμφωνα με τους ερευνητές, το... κοινωνικό άγχος είναι περισσότερο συνηθισμένο
απ' όσο νομίζουμε. Και αυτό επειδή συνήθως οι πάσχοντες φροντίζουν να κρύβουν
το πρόβλημά τους, αποφεύγοντας να εμφανίζονται σε κοινωνικές εκδηλώσεις. Δεν
είναι τυχαίο ότι οι άνθρωποι που έχουν παρουσιαστεί στα κλινικά κέντρα για να
πάρουν μέρος στις δοκιμές προέρχονται απ' όλους τους τομείς της ζωής (για
παράδειγμα, υπάρχουν δάσκαλοι και αστυνομικοί). 
Όπως λέει ένας από τους ερευνητές, «επαναφέρουμε στην κανονική ζωή
ανθρώπους που είναι απολύτως φυσιολογικοί σε όλα τα υπόλοιπα, αλλά έκρυβαν το
κοινωνικό τους άγχος πάρα πολλά χρόνια». Άλλωστε, είναι φυσιολογικό να έχει
κανείς άγχος κάτω από συγκεκριμένες συνθήκες, αλλά στους πάσχοντες η...
σκανδάλη του άγχους τραβιέται απότομα, νωρίτερα και με ακατάλληλο τρόπο. 
Για παράδειγμα, μπορεί να έχουν άγχος μόνο και μόνο επειδή θα πάνε σ'
ένα εστιατόριο ή θα πιουν καφέ μ' έναν φίλο, όταν πρόκειται να συναντήσουν
κάποιον που δεν γνωρίζουν, αλλά και όταν πρόκειται να μιλήσουν με κάποιον για
πρώτη φορά στο τηλέφωνο. 
Ίσως να φαίνεται απλή υπόθεση, αλλά δεν είναι. Γιατί οι κρίσεις άγχους
«χτυπούν» κάτω από συγκεκριμένες συνθήκες, αλλά όταν το άγχος επιτίθεται...
πάει και λίγο παραπέρα. Τα φαινόμενα συνήθως γενικεύονται και επηρεάζουν όλους
τους τομείς της ζωής των πασχόντων. 
Οι δοκιμές πάντως συνεχίζονται στα κέντρα της εταιρείας στο Μπέρμιγχαμ, το
Κάρντιφ, το Ρέντινγκ, τη Γλασκώβη, το Τσόρλεϊ, το Ουίγκαν, το Λίβερπουλ, το
Κρόσμπι και το Μάντσεστερ και θα ολοκληρωθούν σε δύο φάσεις: η πρώτη, που θα
διαρκέσει εννέα μήνες, θα τελειώσει την άνοιξη, ενώ η δεύτερη, διάρκειας έξι
μηνών, ακόμη «στρατολογεί» ενδιαφερόμενους. 
<H3>Επιτυχίες </H3>
Τα πρώτα αποτελέσματα των δοκιμών με το «χάπι της ντροπής» χαρακτηρίζονται
θεαματικά. Και οι επικεφαλής των ερευνών αναφέρουν συγκεκριμένα παραδείγματα.
Όπως ενός άνδρα που αδυνατούσε να παρευρεθεί σε οικογενειακές εκδηλώσεις και
τελετές εδώ και πολλά χρόνια: Ύστερα από μερικές εβδομάδες χορήγησης του
χαπιού κατόρθωσε το... ακατόρθωτο: για πρώτη φορά ύστερα από πολλά χρόνια
κατάφερε να παρευρεθεί σε γάμο της οικογένειας!

<H3>Για εθελοντές </H3>
Όσοι είναι ντροπαλοί και επιθυμούν να στρατολογηθούν για χάρη της επιστήμης
και της γιατρειάς τους μπορούν να επικοινωνήσουν με την εταιρεία στο τηλέφωνο:
0044/1257 230723 ή στα e-mail:
ian.smith@synexus.co.uk και
paul.evans@synexus.co.uk. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17237P111</ED>
<ID>
ID:301547

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P11&aa=1</URL></REF>


Article

<CATEGORY>vin09</CATEGORY>

 <H2>Ωραία, μοιραία και κακοποιημένη από παιδί
</H2>
Η Κάρεν Μάλντερ είναι ένα επιτυχημένο, διάσημο μοντέλο. Όμως η φήμη της
δεν την προστάτευσε από τη σεξουαλική κακοποίηση. Η Ολλανδέζα καλλονή
επιβεβαίωσε για άλλη μια φορά τους ισχυρισμούς της ότι στη διάρκεια της
καριέρας της στο μόντελινγκ έπεσε θύμα βιασμού συμπληρώνοντας, σε μια
τελευταία συνέντευξή της, πως η πρώτη φορά συνέβη στα παιδικά της χρόνια. 
Την περασμένη εβδομάδα κι αφού ο εισαγγελέας στο Παρίσι ξεκίνησε έρευνα γύρω
από τις δηλώσεις της Μάλντερ, το μοντέλο έδωσε συνέντευξη στο εβδομαδιαίο
παριζιάνικο περιοδικό VSD όπου εξηγούσε πως όλα ξεκίνησαν όταν ήταν παιδί. 
«Ένα πρόσωπο από την οικογένειά μου με είχε κακοποιήσει σεξουαλικά όταν ήμουν
δύο ετών», είπε στο περιοδικό προσθέτοντας πως είχε προσπαθήσει να σβήσει την
ανάμνηση αυτού του δυσάρεστου γεγονότος. Και τα είχε καταφέρει μέχρι που το
περασμένο καλοκαίρι στη διάρκεια των διακοπών της στον Μαυρίκιο η μνήμη της
επανήλθε. 
Και με το φως της μνήμης ήρθε και το φως της αλήθειας στη μετέπειτα ζωή του
μοντέλου που κατηγορεί ότι υποχρεώθηκε να κάνει σεξ με άτομα χωρίς τη
συγκατάθεσή της. Τώρα πια η όμορφη Κάρεν Μάλντερ είναι μια φιγούρα που μπαίνει
και βγαίνει σε ιδιωτικές κλινικές, με πολύ εύθραυστο ψυχικό κόσμο και
κλονισμένα νεύρα. 
Ωστόσο, επιμένει να συνεχίσει τον αγώνα της ζητώντας βοήθεια από τη γαλλική
Δικαιοσύνη. «Η δημοσίευση αυτού του άρθρου θα είναι η αρχή του τέλους της
ταλαιπωρίας μου. Το μόνο που θέλω είναι δικαίωση».
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17237P112</ED>
<ID>
ID:301591

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ. (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ.
Τζόις Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσεπα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης -«Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

Των δεκαετιών του '50 και του '60 είναι «Ο αχόρταγος» του Δημήτρη Ψαθά, αλλά
ο Γιώργος Αρμένης τον «εκσυγχρόνισε» στο θέατρο «Βέμπο». Στη φωτογραφία, η
Λήδα Ματσάγγου και ο Γιώργος Παρτσαλάκης, που διαπρέπει στον κύριο ρόλο

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. «Ξέρξης»
του Γκ. Φρ. Χέντελ (Κυρ.). ΦΟΥΑΓΙΕ. Νίκος Μπακουνάκης: διάλεξη «Ο
"Ξέρξης" του Χέντελ» (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά
«Μεγάλες ορχήστρες». Ορχήστρα του Φεστιβάλ της Βουδαπέστης: α' συναυλία
(Δευτ.) - β' συναυλία (Τρ.) Κρατική Ορχήστρα Αθηνών: συναυλία
(Τετ.).(Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ.
Παπάζογλου) του Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της
μητρός μου» του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου
14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ. «Τέλος του παιχνιδιού» του Σ. Μπέκετ Β.
Θεοδωρόπουλος (σκηνοθ.), Στέργιογλου (Αντισθένους 7 - Θαρύπου, * 92.12.900). 
ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. «Ο παππούς μας ο Παπαδιαμάντης» (Παπαδιαμάντης) του Γ.
Μεσσάλα Μεσσάλας (Ιουλιανού 42-46 - Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Ο κύκλος με την κιμωλία» (Μπρεχτ) του Γ. Καλατζόπουλου
Καλατζόπουλος (Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του
Εμμ. Ροΐδη Κουκλοθεατρική Ομάδα «Κιβωτός» - Σπ. Παπαγεωργίου
(Δεληγιάννη 16 - Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε Δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης
Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. 
Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

Θέατρο Αχίλλειον. «Νυφικό κρεβάτι» Νίκος Σεργιανόπουλος, Ρένια
Λουιζίδου. Τετάρτη έως Κυριακή 9.00 μ.μ., Αγίου Δημητρίου 115.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. 
ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17237P121</ED>
<ID>
ID:301569

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P12&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 5.00-7.00-9.00 μ.μ. / Η δασκάλα του πιάνου.
11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 5.00-7.45-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 10.00-24.00 μ.μ. / Το ημερολόγιο μιας πριγκίπισσας.
5.30-7.45 μ.μ. / Η χαμένη Ατλαντίδα. Ώρα 12.00-2.00-3.50 μ.μ.
μεταγλ. (Πατησίων 140 * 8215.327, 8214.675).

Αίθουσα 2

D-ΤΟΧ. 7.00-9.00-11.00 μ.μ. / Σρεκ. Ώρα 11.45
π.μ.-1.30-3.15-5.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 11.30-2.20-5.10 μ.μ.μεταγλ. / Η
φούσκα. Ώρα 7.50-10.15-00.20.

Αίθουσα 5

Το ημερολόγιο μιας πριγκίπισσας. 11.40 π.μ.-2.00-4.15-6.30-8.45-11.00 μ.μ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ

Αίθουσα 4

D-ΤΟΧ. 7.00-9.00-11.00 μ.μ. / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού. 6.00-9.20
μ.μ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.10-11.10 μ.μ. / Η χαμένη Ατλαντίδα. Ώρα 5.10-7.10
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Θέλω και τη μαμά σου. 6.30-8.45-11.00 μ.μ. (Πατησίων 77-79 * 8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 5.45-8.00-10.15 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Ταξιδιάρικα πουλιά. 6.10-8.20-10.30 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ. / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Κων/λεως 82 Πλ. Μπουρναζίου Περιστέρι * 5756.243, 5756.244).

Αίθουσα 2

D-ΤΟΧ. 6.30-8.30-10.30 μ.μ.

Αίθουσα 3

Βαριά ερωτευμένος. 6.00-8.20-10.40 μ.μ.

Αίθουσα 4

Το ημερολόγιο μιας πριγκίπισσας. 4.30 μ.μ. / Οι άλλοι. Ώρα
6.40-8.50-11.00 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Η χαμένη Ατλαντίδα. 10.30-12.30-14.30 μεταγλ. / Η φούσκα. 16.30-19.00-21.30-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

D-ΤΟΧ. 12.15-14.45-17.15-19.45-22.00-00.15.

Αίθουσα 12

Ο κατεργάρης των Χριστουγέννων. 12.45-15.00-17.15. / American pie 2. 19.30-21.45-24.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Θέλω και τη μαμά σου. 6.30-8.45-11.00. (Ζέππου και Ξενοφώντος, Γλυφάδα
* 9650.318).

ΔΑΝΑΟΣ Ericsson 1

Θέλω και τη μαμά σου. 6.30-8.50-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ταξιδιάρικα πουλιά. 6.20-8.20 μ.μ. / Ο άνθρωπος που δεν ήταν εκεί.
Ώρα 10.30 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 5.30-8.00-10.30 μ.μ., μαζί και η μικρού μήκους: 67%. /
Ο Χάρι Πότερ και η φιλοσοφική λίθος. 2.30 μ.μ. με υπότ. (Πανεπιστημίου
46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-10.30 μ.μ. / Η χαμένη
Ατλαντίδα. 4.30-6.30 μ.μ. μεταγλ. (Λαμπράκη - Καλυψούς Καλλιθέα *
9510.950, 9510.909).

ΚΗΦΙΣΙΑ Cinemax Ericsson 1

Η φούσκα. 8.50-11.10 μ.μ. / Ο Χάρι Πότερ και η φιλοσοφική λίθος.
6.10 μ.μ. μεταγλ. / Η χαμένη Ατλαντίδα. Ώρα 2.30-4.30 μ.μ. μεταγλ.
(Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Οι άλλοι. 9.00-11.00 μ.μ. / Το ημερολόγιο μιας πριγκίπισσας.
2.10-4.20-6.40 μ.μ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Βαριά ερωτευμένος. 5.45-8.15-10.40 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 3.45-5.45 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 3.00 μ.μ. με υπότ. (Λεωφ.
Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
11.00 μ.μ. μεταγλ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Θέλω και τη μαμά σου. 6.00-8.20-10.40 μ.μ. (Οδός Ακαδημίας 57 * 3622.683).

ΟΠΕΡΑ 2 Alpha Odeon

Βαριά ερωτευμένος. 5.20-7.50-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. 5.30-8.00-10.30 μ.μ. (Πατησίων, Στάση Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Οι άλλοι. 6.30-8.40-10.50 μ.μ. (Μεσογείων 232 & Βεντούρη, Χολαργός,
4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.15-8.20-10.25 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 μ.μ. (Ν. Ελβετία
34-Βύρωνας * 7645.310, 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Το τελευταίο οχυρό. 7.15-9.30 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00 μ.μ. μεταγλ. / Εφάπαξ. Ώρα
6.30-8.10-10.15 μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Η αδελφότητα των λύκων. 7.00-9.30 μ.μ. (Αθανασίου Διάκου &
Μπουμπουλίνας, * 5012.391).

ΜΑΓΙΑ - Alpha Odeon

Βαριά ερωτευμένος. 6.00-8.15-10.30 μ.μ. (Χαλκίδα * 25.625). 
ΠΑΛΛΑΣ

D-ΤΟΧ. 6.30-8.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Βασικός ύποπτος για φόνο. 9.00-11.00 μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μέρα γιορτής. Τετ.: 8.30 μ.μ. (Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524). 
ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 19.15-22.30. / Η χαμένη
Ατλαντίδα. Στα ελληνικά. 16.00-17.30. Κυριακή:
11.00-13.00-14.30-16.00-17.30. Αίθουσα 2 Ο Χάρι Πότερ και η φιλοσοφική
λίθος. Με υπότ. 17.00-19.45-22.30. / Οι άλλοι. 22.30. (* 832.060, Dolby
Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00.Από Τρίτη:
14.45-17.30-20.15-23.00. (* 257.255, Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-18.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγια μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Έριν Μπρόκοβιτς. 18.00-23.00. / Ο τίγρης και ο δράκος. 20.30. (*
225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Το ημερολόγιο μιας πριγκίπισσας. 18.30-20.45-23.00. (Dolby
Stereo). (* 235.304, Digital Sound) 
ΚΑΠΙΤΟΛ

Moulin Rouge. 18.30-20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 18.00-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Ταξιδιάρικα πουλιά. 19.00-21.00. / Ζαμπρίσκι πόιντ.
23.00. (* 378.404, Dolby Stereo) 
Αίθουσα 2-«Παύλος Ζάννας» Η δασκάλα του πιάνου. 18.00-20.30-23.00. (*
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.10. / Το ημερολόγιο μιας
πριγκίπισσας. 18.35-21.00-23.25 ΑΙΘΟΥΣΑ 3 Dr Dolittle 2: Ο γιατρός
ξανατρελάθηκε. 16.25. / American pie. 18.35-20.50-23.05. ΑΙΘΟΥΣΑ 4
Βαριά ερωτευμένος. 15.45-18.10-20.35-23.00. ΑΙΘΟΥΣΑ 5 Ο Χάρι Πότερ
και η φιλοσοφική λίθος. Με υπότιτλους. 17.10-20.10-23.10. ΑΙΘΟΥΣΑ 6 Ο
Χάρι Πότερ και η φιλοσοφική λίθος. Με υπότιτλους. 16.20. / D-ΤΟΧ.
19.20-21.20-23.20. ΑΙΘΟΥΣΑ 7 Οι άλλοι. 16.45-19.00-21.15-23.30.
ΑΙΘΟΥΣΑ 8 Ο άρχοντας των δαχτυλιδιών. 16.00-19.30-23.00. (* 290.100,
290.290, Dolby Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Στα ελληνικά. 13.00-16.00. /Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3 D.-ΤΟΧ.
11.30-14.00-17.10-19.10-21.00-23.10. (Dolby Digital DTS). ΑΙΘΟΥΣΑ 4 Ο
Χάρι Πότερ και η φιλοσοφική λίθος. Στα ελληνικά. 11.00-13.50-16.50. /
American pie 2. 19.40-21.50-24.00. (Dolby Digital DTS). ΑΙΘΟΥΣΑ 5 Ο
Χάρι Πότερ και η φιλοσοφική λίθος. Με υπότιτλους. 11.40-14.50-17.50-20.40.
/ Μην πεις λέξη. 23.40. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.20. / Οι άλλοι.
19.00-21.10-23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η
φιλοσοφική λίθος. Με υπότιτλους. 13.10-16.30-19.30-22.35. (Dolby Digital
DTS). ΑΙΘΟΥΣΑ 8 Η χαμένη Ατλαντίδα. Μεταγλωττισμένη. 12.40-15.00-17.30.
/ Οι άλλοι. 19.45-22.00-00.20. (Dolby Digital DTS). ΑΙΘΟΥΣΑ 9 Η
φούσκα. 13.20-15.40-18.00-20.10-22.25. ΑΙΘΟΥΣΑ 10 Ο άρχοντας των
δαχτυλιδιών. 12.00-15.30-18.55-22.15. (Dolby Digital DTS). ΑΙΘΟΥΣΑ 11
Grinch. 11.10-13.30-15.50. / Βαριά ερωτευμένος.
18.15-20.30-22.50. (Dolby Digital ΕΧ, DTS). (* 469.300, 469.310 Εμπορικό
Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Η φούσκα. 19.00-21.00-23.00. (* 213.929 Dolby Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο Χάρι Πότερ και η φιλοσοφική λίθος. (* 34.551). 
Αίθουσα 2: Το ημερολόγιο της Μπρίτζετ Τζόουνς. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Εφάπαξ. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το κλάμα βγήκε από τον Παράδεισο. (* 23.377) <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17237P141</ED>
<ID>
ID:301570

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Οδός Μαλχόλαντ»: Μέρος πρώτο: μια γυναίκα μέσα στο απόλυτο μυστήριο. Μέρος
δεύτερο: μια οδυνηρή ψευδαίσθηση. Μέρος τρίτο: «ο έρωτας». Αυτό λέει ο ίδιος ο
Ντέιβιντ Λιντς για τη μυστήρια - ενοείται! - ταινία του...

«Οδός Μαλχόλαντ»: Απώλεια μνήμης και διχασμένες προσωπικότητες στα
δυσδιάκριτα όρια ανάμεσα στο όνειρο και στην πραγματικότητα. Διά χειρός του
εξπέρ στο είδος Ντέιβιντ Λιντς. Με τους Μαίρη Σουίντι, Άλεν Σαρντ, Νιλ
Εντελστάιν (Αβάνα, Απόλλων, Άστρον, Τριανόν). 
«Ποιος να ξέρει»: Αισθηματικές φάσεις και... αφασίες με αναζωπυρωμένα
πάθη θεατρίνων και κοινών θνητών. Γαλλική κομεντί του Ζακ Ριβέτ, με τους Ζαν
Μπαλιμπάρ, Σέρζιο Καστελίτο, Ζακ Μπαναφέ (Αττικόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν, με τους Μαριμπέλ
Βερντού, Γκαέλ Μπερνάλ, Ντιέγκο Λούνα [Αλεξάνδρα (Πατ.), Γλυφάδα, Μαρούσι,
Όπερα 1, Τροπικάλ 2, Δαναός 1]. 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία μεταλλαγμένη, σε πλήρη παράνοια. Με τους Αλέξη Γεωργούλη, Μαρία
Σολωμού, Ηλία Λογοθέτη, Γιάννη Μποστατζόγλου (Ιντεάλ, Κηφισιά 1, Πλάζα 1). 
«D-ΤΟΧ»: Ο Σιλβέστερ Σταλόνε προσπαθεί να ανανεωθεί και παίζει έναν
αλκοολικό αστυνομικό. Θρίλερ του Τζιμ Γκιλέσπι [Αελλώ 2, Αθήναιον Cinepolis 4,
Art Ecran 1, Αστέρια, Cine City 2, Village Park 11, Ετουάλ, Νανά, Πλάζα 2,
Παλλάς (Ελευσ.), Ζέα]. 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου ­
εισβολή του ιαπωνικού στρατού στην Κίνα του 1930. Του Γιανγκ Γουέν (Αrτ Studio).

«Ταξιδιάρικα πουλιά»: Μαγευτικά ταξίδια με τα αποδημητικά πουλιά του
πλανήτη μας. Δεν είναι απλό ντοκιμαντέρ. Μην το χάσετε. Του Ζακ Περέν
(«Μικρόκοσμος», «Ιμαλάια»). (Ααβόρα, Άττικα 2, Δαναός 2). 
«Αμελί»: Η χαριτωμένη Όντρεϊ Τοτού συνεχίζει να προσφέρει τη χαρά στους
γείτονές της και στους σινεφίλ και ήδη έχει μαγέψει πάνω από 255.000 θεατές.
Του Ζακ Πιέρ Ζενέ (Άστυ). 
«Το ημερολόγιο μιας πριγκίπισσας»: Ρομαντική κωμωδιούλα του επιδέξιου
στο είδος Γκάρι Μάρσαλ («Pretty woman », «Η νύφη το 'σκασε», «Φράνκι και
Τζόνι»). Με τους Τζούλι Άντριους, Αν Χαθαγουέι, Έκτορ Ελιζόντο (Αελλώ 1, 5,
Αίγλη 2, Cine City 4, Village Centre 3, Village Παγκρ. 2, Village Park 9,
Καλυψώ, Μετάλλιον, Μπροντγουαίη, Νιρβάνα, Σπόρτιγκ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 8, Ster Century Cinema 2, 10,
Τιτάνια 1).

«Βαριά ερωτευμένος». (Village Centre 3, Μετροπόλιταν, Πλατεία Alpha
Odeon 4, Ster Century Cinemas 11).

«Η δασκάλα του πιάνου». (Ολύμπιον - «Παύλος Ζάννας»).

«Ο άνθρωπος που δεν ήταν εκεί». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17237P142</ED>
<ID>
ID:301610

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P14&aa=2</URL></REF>


Article

<CATEGORY>vin09</CATEGORY>

 <H2>Όσκαρ, σου έρχομαι
</H2>
Ποδαρικό θα κάνει στο Kodak Theatre, τον νέο χώρο που θα φιλοξενεί τις τελετές
απονομής των βραβείων Όσκαρ, η Γούπι Γκόλντμπεργκ. 
Για τέταρτη φορά η δημοφιλής κωμικός του Χόλιγουντ θα κρατήσει το τιμόνι της
παρουσίασης της μεγάλης βραδιάς στις 24 Μαρτίου. Γιατί επιστρέφει; Διότι οι
προηγούμενες παρουσίες της στην ίδια θέση, το 1994, 1996 και 1999, θεωρήθηκαν
επιτυχημένες. Και γιατί διαθέτει «χιούμορ, ευστροφία, ανθρωπιά και κοινωνική
συνείδηση», όπως υποστηρίζει η παραγωγός του σόου της τελετής, Λόρα Ζίσκιν. 
Βραβευμένη και η ίδια το 1990 με το χρυσό αγαλματάκι για τον δεύτερο γυναικείο
ρόλο που ερμήνευσε στην ταινία «Ghost», καλείται τώρα να δώσει τη δική της
λάμψη στην 74η τελετή του κινηματογραφικού θεσμού. Η ίδια πιστεύει «ότι η
φετινή απονομή έχει ένα ειδικό βάρος μετά και το τρομοκρατικό χτύπημα της 11ης
Σεπτεμβρίου». Θα το σηκώσει;
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17237P161</ED>
<ID>
ID:301548

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P16&aa=1</URL></REF>


Article

<CATEGORY>vin09</CATEGORY>

 <H2>Στις 67 πλαστικές καίγεσαι...
</H2>
Το φωτογραφικό ζουμ στο πρόσωπο της Σερ (που δημοσίευσε η «Daily Mirror»)
δείχνει πως οι πλαστικές της επεμβάσεις είναι αποτελεσματικές μόνον εξ... αποστάσεως

Η Σερ πρέπει να είναι έξαλλη αυτές τις μέρες. Έξαλλη με τους φωτογράφους και
άλλο τόσο με τους πλαστικούς χειρουργούς. Ακόμη πιο έξαλλη με τον κόσμο του
θεάματος. «Δεν υπάρχει περίπτωση να βρεις το δίκιο σου», λέει. «Κακό να είσαι
γριά, κακό να έχεις πλαστικές». Το τελευταίο κακό που βρήκε την πιο διάσημη
για τις πλαστικές επεμβάσεις τραγουδίστρια ήταν η φωτογραφία που δημοσίευσε η
εφημερίδα «Daily Mail», όπου τίποτε κρυφό δεν μένει στο φως του μεσημεριού και
του φακού επίσης. Ούτε ρυτίδα, ούτε επέμβαση. Ο χρόνος τελικά «έπιασε» τη Σερ.
Που λέει ότι είναι 55 χρόνων, φαίνεται (στη φωτογραφία, αν μη τι άλλο) 70 και
έχει κάνει, όπως λέει ο κόσμος, 67 πλαστικές (από στρογγύλεμα γοφών, μέχρι
σμίλευμα ώμων και από βελτίωση πηγουνιού έως αστραγάλους). 
Όσοι έχουν δει το «Φονικό Όπλο 3» θυμούνται τη σκηνή στο υπόγειο γκαράζ με τη
βόμβα και την ατάκα του Μελ Γκίμπσον... «αυτή η βόμβα έχει πάνω της πιο πολύ
πλαστικό και από τη Σερ!» Κακίες. 
Η Σερ βέβαια έχει άποψη. «Οποιοσδήποτε είναι πάνω από 50, λίγη βοήθεια από την
πλαστική την χρειάζεται». Ήταν η πρώτη σταρ που το είπε ανοιχτά. «Ε, ναι, έχω
κάνει πλαστικές επεμβάσεις. Στη δουλειά μας, βλέπετε, απαγορεύεται να γερνάς.
Το να γεράσεις, σημαίνει πως θα εξαφανιστείς. Πρέπει να δείχνεις πάντα νέα».
'Η να αποφεύγεις τους παπαράτσι και κυρίως κάτω από τον ήλιο. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17237P162</ED>
<ID>
ID:301592

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P16&aa=2</URL></REF>


Article

<CATEGORY>vin09</CATEGORY>

 <H2>Μπόνγκο, μπόνγκο, τσουπ!
</H2>
Τέσσερις Κουβανοί, ένας Χιλιανός, ένας Περουβιανός και ο «δικός» μας Βασίλης
Σταματίου. Κοινό θέμα προς ανάπτυξη, τα αφροκουβανέζικα κρουστά. Τύμπανα που
κουβαλούν κληρονομιά, η ρούμπα, η κόνγκα και τα τελετουργικά «μπατά» είναι στο
βασικό ρεπερτόριο των Imole, που παίρνουν φόρα από την παράδοση και με
φωνητικά και χορό επίσης καλύπτουν το φάσμα της αφροκουβανέζικης θρησκευτικής
και λαϊκής μουσικής. Στις προηγούμενες κατανυκτικές εμφανίσεις τους στις
«Φωνές» μύησαν το κοινό στη «Σαντερία». 
Αυτές τις μέρες, τα τύμπανα οργανώνονται στο 4ο Φεστιβάλ Κρουστών που θα
μεταφέρει στη σκηνή μουσικές απ' όλο τον κόσμο. «Είναι εντυπωσιακό ­ λένε οι
μουσικοί ­ να ακούς τα κρουστά της Δύσης ή της Ανατολής να ''συνομιλούν'' και
να μεταφέρουν παραδόσεις». Ο Νίκος Τουλιάτος και οι «Ηχόδραση» (στις 11 του
μήνα), τα Κρόταλα (στις 12 και 13), οι Ιmοle στις 15 με άλλες κρουστές παρέες
βάζουν σε κίνηση το σώμα και τη φαντασία. Είναι να μην αρχίσουν τα τύμπανα
(αλλιώς θα κρατήσουν στις «Φωνές» έως τις 20 με ουκ ολίγες τζαζ κρούσεις). 
4ο Φεστιβάλ Κρουστών στις «Φωνές» (Αρτέμονος 9, Ν. Κόσμος, τηλ.
9270.628) από τις 11 έως τις 20 Ιανουαρίου. <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17237P163</ED>
<ID>
ID:301630

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P16&aa=3</URL></REF>


Article

<CATEGORY>vin09</CATEGORY>

 <H2>γιατί...
</H2><H2>όταν είμαι «ντάουν» πάω για... ψώνια </H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

«Σε πολλές περιπτώσεις οι αγορές είναι το υποκατάστατο της... σοκολάτας στην
ενήλικη ζωή», λένε οι ψυχολόγοι. Όπως το παιδί που έχει πρόβλημα συχνά
παρηγορείται με μια σοκολάτα, «έτσι κι ένας ενήλικος βγαίνει προσωρινά από τη
δίνη των προβλημάτων του μέσα από τη... δίνη των αγορών»! 
Δεν υπάρχει άνθρωπος που να μην έχει ανάγκη να αισθάνεται πως αξίζει κι ότι η
ύπαρξή του έχει νόημα και ουσία. Αυτό το αίσθημα της αξίας και της αποδοχής
χρειάζεται να το εισπράττει από τους «άλλους» ­ από τους σημαντικούς γι' αυτόν
«άλλους» του περιβάλλοντός του. Κάθε άνθρωπος που δεν έχει αυτή την αναγκαία
επιβεβαίωση δοκιμάζει ένταση, ανασφάλεια και πιθανότατα ήπια κατάθλιψη. 
Δεν αντιδρούν βέβαια όλοι οι άνθρωποι με τον ίδιο τρόπο, αλλά είναι αρκετοί
εκείνοι ­ κυρίως... γυναίκες, αλλά και άνδρες ­ που καταφεύγουν στα μαγαζιά
για να εκτονώσουν την έντασή τους. Είναι μια δοκιμασμένη μέθοδος με... απτό
αποτέλεσμα. 
«Πολλοί άνθρωποι πηγαίνουν για ψώνια όταν κάτι στραβώνει και δεν αισθάνονται
ψυχολογικά καλά! Το εσωτερικό κενό τους είναι τόσο μεγάλο που εκείνη τη στιγμή
αγοράζουν ακόμη και πράγματα που ποτέ δεν θα χρησιμοποιήσουν ή δεν θα
φορέσουν», εξηγεί ο κ. Θέμος Στοφορόπουλος. «Έτσι γεμίζουν η ντουλάπα και τα
ράφια με αφόρετα ή και άχρηστα ρούχα και παπούτσια που ορισμένες φορές
αναρωτιούνται πότε τα... αγόρασαν»! <REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17237P164</ED>
<ID>
ID:301658

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P16&aa=4</URL></REF>


Article

<CATEGORY>vin09</CATEGORY>

 <H2>άκουσον...
</H2>
«Μάλα» σε καρβέλεια ροκ όπερα θέλει η χάρη της Άννας Βίσση, αλλά έχει κλείσει
και μια εμφάνιση α λα «Χωρίς το μωρόοοοοοο μουουουου» για τη συνέχεια σε
νυχτερινό κέντρο
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17237P165</ED>
<ID>
ID:301675

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P16&aa=5</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Το «έγκλημά» της βαρύτατο. 2. Διακρίνεται με δυσκολία. ­
Χρησιμοποιείται τον χειμώνα (αντίστρ.). 3. Κοινή ονομασία φυτού ή του
καρπού του. 4. Από τα επτά... τρία. ­ Αρχαίος δήμος της Αττικής.
5. Μηχανικές οι κινήσεις του. ­ Μουσική νότα. 6. Σημαίνει και
την απάνθρωπη ή την κυνική. ­ «Θυμήσου τα... σου και συμπάθα τα παιδιά σου»,
λέει μια παροιμία. 7. Πόλη της Σερβίας. ­ Βρίσκεται σε μειονεκτική θέση
(αιτ.). 8. Εκφράζουν υπεροχή στην ποιότητα. ­ Κάνουν το άσπρο... μαύρο.
9. Συχνά είναι δίχρωμη (γεν.). 
ΚΑΘΕΤΑ

1. Απεκάλυψε τη συνωμοσία του Κατιλίνα (αιτ.). 2. «Μάθημα...»,
περίφημος πίνακας του Ρέμπραντ. 3. Τμήμα του πυροβόλου όπλου (γεν.).
4. Σύμφωνα από τα... σύμφωνα. 5. Αραβική ονομασία της Συρίας. ­
Αναφέρονται και αυτά τα δίκτυα. 6. Οι τρόποι τους σκλαβώνουν. 7.
Και τετράγωνοι χαρακτηρίζονται. ­ Επικίνδυνα για την αεροπλοΐα. 8. Τις
βρίσκουμε και στα περίπτερα. 9. Άδικη, σύμφωνα με μια έννοια
(αντίστρ.). ­ Κατάληξη επιθέτων. 
ΛΥΣΗ (8-1-2002) 
ΟΡΙΖΟΝΤΙΑ: 1. ΕΦΤΑΨΥΧΟΣ 2. ΜΟ ­ ΛΩ ­ ΑΛΤ 3. ΦΥΓΟΜΑΧΟΙ
4. ΚΑΡ 5. ΑΓΙΑ ­ ΑΣΜΑ 6. ΓΙΩΤ ­ ΕΣ 7. ΜΕΝΕΛΑΟΣ
8. ΗΛΙΘΙΟΣ 9. ΣΗΜΑΣΙΑ. ΚΑΘΕΤΑ: 1. ΕΜΦΡΑΓΜΑ 2.
ΦΟΥΑΓΙΕ 3. ΓΚΙΩΝΗΣ 4. ΑΛΟ ­ ΑΤΕΛΗ 5. ΨΩΜΙ ­ ΛΙΜ 6.
ΑΓΑΘΑ 7. ΧΑΧΑΣ ­ ΟΙΣ 8. ΟΛΟ ­ ΜΕΣΟΙ 9. ΣΤΙΒΑΣ ­ ΣΑ.
<REF><SOURCE>
ΤΑ ΝΕΑ</SOURCE>
<DATE>, 09-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17237P551</ED>
<ID>
ID:301568

</ID><URL>http://ta-nea.dolnet.gr/neaweb/neafile.print_unique?e=A&f=17237&m=P55&aa=1</URL></REF>


Article

<CATEGORY>vin08</CATEGORY>

 <H5>ΣΤΕΛΝΟΥΝ ΣΤΟΝ ΕΙΣΑΓΓΕΛΕΑ ΤΡΕΙΣ ΠΟΛΥΕΘΝΙΚΕΣ, ΑΛΛΑ...
</H5><H2>ΜΕ ΑΣΠΙΡΙΝΕΣ προσπαθούν να σταματήσουν την κερδοσκοπία
</H2>
Στη Δικαιοσύνη παραπέμπονται από το υπουργείο Ανάπτυξης πολυεθνικές εταιρείες
- μεταξύ των οποίων οι Nestle, Ελληνική Εταιρεία Εμφιαλώσεως 3Ε, Pepsico, ΗΒΗ
- για «μη τήρηση των προβλεπομένων για αυξήσεις τιμών», αλλά όπως φαίνεται με
ασπιρίνες επιχειρείται να αντιμετωπισθεί η κερδοσκοπία στην αγορά. Από άλλες
διαπιστώσεις των αρμοδίων υπηρεσιών αλλά και καταγγελίες, προκύπτει
ανατιμητικό κλίμα στο ψωμί και στην παροχή υπηρεσιών με στρογγυλοποιήσεις λόγω
ευρώ, προς τα πάνω. Ήδη, με απόφαση του αρμόδιου υφυπουργού επιβάλλονται και
πρόστιμα σε καταστήματα λιανικού εμπορίου, γιατί διακινούν προϊόντα χωρίς
διπλή αναγραφή τιμών. 
σελίδες 45, 46
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17238N011</ED>
<ID>
ID:301702

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N01&aa=1</URL></REF>


Article

<CATEGORY>vin07</CATEGORY>

 <H2>Θα λιθοβοληθεί μέχρι θανάτου μετά τον βιασμό της
</H2>
σελίδα 12
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17238N013</ED>
<ID>
ID:301785

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N01&aa=3</URL></REF>


Article

<CATEGORY>vin06</CATEGORY>

 <H2>Ο... φονέας των κινητών αναστατώνει τη Βουλή
</H2>
σελίδα 15
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17238N014</ED>
<ID>
ID:301815

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N01&aa=4</URL></REF>


Article

<CATEGORY>vin06</CATEGORY>

 <H2>Από Φλεβάρη καλοκαίρι λένε τώρα ειδικοί
</H2>
σελίδες 16-17
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17238N015</ED>
<ID>
ID:301832

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N01&aa=5</URL></REF>


Article

<CATEGORY>vin06</CATEGORY>

 <H2>350.000 ταινίες την ημέρα μέσω Ίντερνετ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17238N016</ED>
<ID>
ID:301845

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N01&aa=6</URL></REF>


Article

<CATEGORY>vin06</CATEGORY>

 <H2>Επανάσταση στα φάρμακα το 2002
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17238N017</ED>
<ID>
ID:301851

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΓΝΟΟΥΜΕΝΟΙ υπάρχουν και Τουρκοκύπριοι, αν και σαφώς λιγότεροι, θύματα
των ανδρών της ΕΟΚΑ Β' (που έμειναν ατιμώρητοι) και Ελλήνων χουντικών
στρατιωτικών. Ο Αλέξης Ηρακλείδης στην «Τρίτη Άποψη». Σελ. 6. 
ΤΟ ΠΑΡΚΙΝΓΚ των Δικαστηρίων έκλεισε απότομα, από δικαστικό κλητήρα.
Ήταν ένα πάρκινγκ πολύ φιλόδοξο, με τρεις υπόγειους ορόφους, σαν αυτά που
δείχνουν τα σκίτσα του Δήμου Αθηναίων στην Πλατεία Αιγύπτου και στα Πατήσια. Η
Άννα Δαμιανίδη στα «Αναλώσιμα». Σελ. 8. 
Η Μ. ΜΑΚΣΑΛΙ, υψηλόβαθμη πιλότος της Πολεμικής Αεροπορίας των ΗΠΑ,
παίζει την καριέρα της κορόνα-γράμματα. Μήνυσε το Πεντάγωνο επειδή την
υποχρεώνει να φοράει αμπάγια, όταν βγαίνει από τη βάση της. Διότι η βάση της
είναι στη Σαουδική Αραβία. Σελ. 13. 
Η ΤΑΙΝΙΑ «Bosna!» που γύρισαν το '93 ο Μπ. Ανρί Λεβί και ο Ζ. Χέρτζογκ
προβλήθηκε στο Βελιγράδι. Στη διάρκεια της προβολής δεν ακούστηκε ούτε
ψίθυρος. Μετά το τέλος, όμως, ξέσπασαν διαμαρτυρίες. Ο Μ. Μητσός στις
«Διαστάσεις». Σελ. 14. 
Η ΣΟΥΦΙΓΙΑΤΟΥ έπεσε θύμα βιασμού. Και δεν έφτανε αυτό, ισλαμικό
δικαστήριο την καταδίκασε σε θάνατο, διά λιθοβολισμού. Διότι είχε προγαμιαίες
σχέσεις. Θα πληρώσει βαρύ τίμημα γιατί γεννήθηκε γυναίκα. Η Νανά Νταουντάκη
«Σε πρώτο ενικό». Σελ. 15. 
Ε. ΜΠΕΣΜΠΕΑ: Ας συνεργασθούμε και κυρίως ας εργασθούμε για μια χώρα
«Έτοιμη για όλα». Ο πολίτης που διαμαρτυρήθηκε γιατί είχε ένα μέτρο χιόνι έξω
από τη βίλα του, να συμπεριλάβει στον εξοπλισμό της βίλας και το φτυάρι. Οι
«30 Ερωτήσεις» της Τζώρτζιας Κοντράρου στη σελ. 44. 
ΟΙ ΦΟΡΟΛΟΓΟΥΜΕΝΟΙ όταν καθυστερούν να πληρώσουν τους φόρους
επιβαρύνονται με πρόστιμα και προσαυξήσεις, ενώ όταν η Εφορία κάνει το ίδιο
στους πολίτες, «βγαίνει λάδι». Ο Σεραφείμ Πολίτης στην «Άλλη όψη», σελ. 45. 
ΣΤΗΝ ΠΟΛΥΦΥΛΕΤΙΚΗ κοινωνία, όπως η 
ελληνική, θα πρέπει να δεχθώ δίπλα μου την 
κλειτοριδεκτομή, επειδή ο Σουδανός μετανάστης 
τη θεωρεί απαραίτητο κομμάτι της κουλτούρας του; 
Ο Τάκης Καμπύλης στους «Προβολείς». Σελ. 6.

Α. ΠΡΩΤΟΨΑΛΤΗ: Βρισκόμαστε σε μια 
φάση που κάτι καινούργιο πάει να γεννηθεί, 
όμως ακόμη δεν έχει προσδιοριστεί τι ακριβώς. 
Προσωπικά δεν τις φοβάμαι τις αλλαγές. 
Έχω μάθει να ακούω το ένστικτό μου. 
Η Χάρη Ποντίδα στους ΟΡΙΖΟΝΤΕΣ. Σελ. 7.

Α.Ι. ΜΙΛΕΡ: Οι διάνοιες κάνουν σωστή διαχείριση 
της πνευματικής ενέργειας, αφήνοντας ελάχιστο 
χώρο για συναισθηματικούς περισπασμούς. 
Αυτό έκαναν ο Αϊνστάιν, ο Πικάσο, ο Πουανκαρέ. 
Η Λαμπρινή Σταμάτη στους ΟΡΙΖΟΝΤΕΣ, σελ. 3.
<H3>ΟΡΙΖΟΝΤΕΣ
</H3>
ΤΑ ΑΓΑΛΜΑΤΑ δεν κρυώνουν. Αν και πολλοί από τους θεούς, ήρωες και θνητούς που
φιλοξενούνται στο Εθνικό Αρχαιολογικό Μουσείο είναι γυμνοί δεν κρυώνουν, για
λόγους αισθητικής. Μόνον οι φύλακες κρυώνουν. Η Παρασκευή Κατημερτζή στους
ΟΡΙΖΟΝΤΕΣ. Σελ. 8.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17238N021</ED>
<ID>
ID:301701

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Οδυνηρά
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Τι να είναι άραγε πιο οδυνηρό για τον κ. Σημίτη; Να τον πιέζει ο κ. Μπους; 'Η
να τον στηρίζει ο κ. Καραμανλής; 
Με τιμή
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17238N022</ED>
<ID>
ID:301781

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΑΒΒΑΤΟ 12/1
</H3>
Ήλιος και στα δυτικά και νότια τοπικές συννεφιές. Άνοδος της θερμοκρασίας σε
ολόκληρη τη χώρα. Άνεμοι βόρειοι, στο Ιόνιο ασθενείς (3 Μπωφόρ) στα ανατολικά
μέχρι μέτριοι (4-5 Μπωφόρ).
<H3>ΚΥΡΙΑΚΗ 13/1
</H3>
Και άλλη άνοδος της θερμοκρασίας. Συννεφιές τοπικά στη Δυτική και Νότια
Ελλάδα, ηλιοφάνεια στις υπόλοιπες περιοχές. Άνεμοι στο Ιόνιο ασθενείς (2-3
Μπωφόρ), στο Αιγαίο βόρειοι μέχρι μέτριοι (4 Μπωφόρ).

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Όταν κλείσουν οι πόρτες...
</H2><H4>ΠΑΙΧΝΙΔΙ ΠΙΕΣΕΩΝ ΚΑΙ ΕΝΤΥΠΩΣΕΩΝ ΣΤΗ ΣΥΝΑΝΤΗΣΗ ΜΠΟΥΣ - ΣΗΜΙΤΗ
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Τώρα, το πρωτόκολλο της υπερδύναμης τι λέει; Πώς θα προσφωνήσει τον
Πρωθυπουργό ο πλανητάρχης; "Αγαπητέ Κώστα", "φίλε μου", "κ. Πρωθυπουργέ"...
Όπως και νά 'χει, σήμερα θα τα πουν οι δύο άνδρες στο Οβάλ Γραφείο, κι όπως
καταλαβαίνετε το ερώτημα δεν είναι μόνον πρωτοκόλλου, αλλά και ουσίας. Δηλαδή,
εάν - και σε ποιο σημείο - θα ασκηθούν πιέσεις. 
Η ελληνική κυβέρνηση, μια φορά, προκαταβολικώς και με κάθε τρόπο έχει
ξεκαθαρίσει ότι, ασκηθούν δεν ασκηθούν, αυτή... δεν μασάει. "Έχουμε αυτόνομη
εξωτερική πολιτική και δεν χρειαζόμαστε υποδείξεις", λέει διπλωματικά ο
Γιώργος Παπανδρέου. "Παρήλθε ο καιρός" που οι Έλληνες πρωθυπουργοί πήγαιναν
και τους συνέστηναν πολιτική, είπε ο Κώστας Σημίτης ­ το μήνυμα έχει φτάσει
στους αποδέκτες του. Όχι, βέβαια, ότι θα αλλάξει η "ατζέντα" των Αμερικανών,
αλλά εν πάση περιπτώσει θα ξέρουν και το κλίμα των συνομιλητών τους. 
Η ελληνική αντιπροσωπεία, πάντως, ξεκίνησε την επίσκεψη στις ΗΠΑ με τα...
δέοντα - προσκύνημα στον χώρο της τραγωδίας των Δίδυμων Πύργων, χρέος προς τα
αδικοχαμένα θύματα μιας σειράς εθνοτήτων. Και προφανώς την ώρα εκείνη ουδείς
είχε κατά νου το... έργο για δύο κυρίες που παιζόταν στην Αθήνα. Ήτοι, την
Ντόρα Μπακογιάννη και την Ειρήνη Παπά, που ορισμένοι "βλέπουν" να
κονταροχτυπιούνται για τον Δήμο της Αθήνας. Ότι το έργο θα έχει ενδιαφέρον,
αυτό είναι βέβαιο. Μήπως, όμως, οι σεναριογράφοι υπολογίζουν χωρίς τις ντίβες;
Διότι ούτε η Ντόρα έχει πει το οριστικό "ναι" ούτε η Ειρήνη έχει δεχθεί καμιά
επίσημη πρόταση. Σε δουλειά να βρισκόμαστε; Μμμ, κάτι τέτοιο μυρίζει... 
Οι δημοτικές, μια φορά, αρχίζουν να απασχολούν... άπαντες. Να, πάρτε το κόμμα
του κ. Αβραμόπουλου. Από κει που είχε καταλήξει κατά το μάλλον ή ήττον ότι θα
στηρίξει "τους καλυτέρους" των άλλων, ανακάλυψε ότι αυτό το οδηγεί... στην
αγκαλιά της Ν.Δ. και, μάλιστα, άνευ ανταλλάγματος. Όπερ, θα κατεβάσει κι αυτός
υποψηφίους. 
Τώρα, θυμάστε την υπόθεση Ολυμπιακό Χωριό; Ξέρετε, ένα από τα έργα εν όψει
2004, που έχει την... κακή συνήθεια να αλλάζει συνεχώς προϊσταμένους. Ε,
λοιπόν, αποφασίσθηκε ότι μετά τους Ολυμπιακούς - με το καλό, με το καλό - θα
χρησιμεύσει για τη μεταστέγαση τριών (!) υπουργείων. Μόνο που δεν αποφασίστηκε
ποια θα είναι αυτά και κάτι μου λέει ότι ουδείς υπουργός της εποχής θα θελήσει
να εργάζεται κάπου μεταξύ Μενιδίου και Θρακομακεδόνων. 
Κι αν γενικώς, λίγο με τους αποκλεισμένους στα χιόνια, λίγο με τις εκπομπές
του CBS, νιώθετε κάτι σε μιζέρια, παρηγορηθείτε: για άλλους η μοίρα είναι
πολύ, πάρα πολύ χειρότερη. Όπως της γυναίκας από τη Νιγηρία, η οποία
τιμωρείται με λιθοβολισμό επειδή υπέστη βιασμό, διότι κι αυτός προγαμιαία
σχέση είναι, κι ως εκ τούτου κολάσιμος. Όμορφος κόσμος, ηθικά πλασμένος...
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17238N032</ED>
<ID>
ID:301752

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Υποχρεώσεις
</H2>
ΤΑ έντονα προβλήματα που προκάλεσε σε όλη την Ελλάδα το τελευταίο κύμα
της κακοκαιρίας... 
ΘΑ πρέπει ασφαλώς να σταθούν αφορμή για να αντληθούν - επιτέλους -
χρήσιμα μαθήματα... 
ΙΔΙΑΙΤΕΡΑ μάλιστα, αν - όπως υποστηρίζουν οι μετεωρολόγοι - τα ακραία
καιρικά φαινόμενα που τόσο αναστάτωσαν την κοινωνική και οικονομική ζωή... 
ΠΡΟΚΕΙΤΑΙ να αποτελέσουν στο μέλλον μόνιμο χαρακτηριστικό του ελληνικού
καιρού. 
ΤΟ πρώτο συμπέρασμα που θα πρέπει να προβληματίσει αφορά βεβαίως τον
κρατικό μηχανισμό... 
ΚΑΙ τις σπασμωδικές αντιδράσεις των υπηρεσιών που μοιάζει διαρκώς να
αυτοσχεδιάζουν... 
ΟΧΙ τόσο λόγω έλλειψης συντονισμού - σε τελευταία ανάλυση αν κάτι
προσφέρθηκε σε αφθονία είναι τα... συντονιστικά όργανα... 
ΟΣΟ γιατί ακόμα και σήμερα δεν έχουν προσδιοριστεί με σαφήνεια οι
ευθύνες και κυρίως οι συγκεκριμένες ενέργειες, στις οποίες οφείλει να
προχωρήσει ο κάθε φορέας. 
ΤΟ αποτέλεσμα ήταν απαράδεκτες καθυστερήσεις, αλλά και η διαρκής
αίσθηση πως οι όποιες θετικές παρεμβάσεις οφείλονταν στον πατριωτισμό των
αρμοδίων. 
ΤΟ δεύτερο και εξίσου σημαντικό συμπέρασμα όμως αφορά τη στάση των
ίδιων των πολιτών... 
ΤΗΝ ελαφρότητα με την οποία ορισμένοι ξεκινούσαν - για παράδειγμα -
χωρίς αλυσίδες και εν συνεχεία διαμαρτύρονταν γιατί δεν τους απεγκλώβιζε η
Αστυνομία. 
ΕΙΝΑΙ φανερό - όπως έγινε και για τους σεισμούς - ότι απαιτείται ένα
ευρύτατο πρόγραμμα ενημέρωσης... 
ΓΙΑ τις ευθύνες και - γιατί όχι - τις υποχρεώσεις που έχει σε τέτοιες
κρίσιμες στιγμές ο πολίτης. 
ΕΥΘΥΝΕΣ απέναντι στο κοινωνικό σύνολο, αλλά και απέναντι στον ίδιο του
τον εαυτό! <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17238N033</ED>
<ID>
ID:301794

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Στάμος Ζούλας: 
(ο αρθρογράφος για την «άλλη πλευρά» της κακοκαιρίας) 
« Ανάλογα περιστατικά έγιναν πάρα πολλά στη γειτονιά μας. Ανταλλάξαμε φτυάρια,
αλυσίδες, φακούς, σπαρματσέτα. Σπρώξαμε αυτοκίνητα και μας έσπρωξαν.
Προθυμοποιηθήκαμε να μεταφέρουμε τους γνωστούς - αγνώστους διπλανούς μας στη
δουλειά τους. Ή μας μετέφεραν αυτοί. Πάνω απ' όλα, όμως, γνωριστήκαμε. Νιώσαμε
την ανάγκη της αλληλοβοήθειας· έχουμε πλέον την αίσθηση ότι ο διπλανός μας δεν
είναι άγνωστος, αδιάφορος, ξένος. Είναι ένα συμπαθητικό πρόσωπο, πρόθυμο να
μας συμπαρασταθεί σε κάποια ανάγκη, αλλά και έτοιμο να δεχθεί τη δικιά μας
βοήθεια, αν τη χρειασθεί. 
Σίγουρα μετά την πολυήμερη κακοκαιρία κάτι θ' αλλάξει στη γειτονιά μας. Το
αδιάφορο νεύμα χαιρετισμού θα γίνει μία θερμή καλημέρα - καληνύχτα. Στα τυχαία
συναπαντήματά μας, πιθανότατα, θα λέμε και δυο - τρεις φιλικές κουβέντες. Ίσως
ξεθαρρέψουμε και σε προσκλήσεις μιας πιο κοντινής γνωριμίας, ανοίγοντας τα
σπίτια μας και ανταλλάσσοντας επισκέψεις. Κοντολογίς, η επόμενη κακοκαιρία
μπορεί να μας βρει πραγματικούς γείτονες»... 
(«Καθημερινή») <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17238N034</ED>
<ID>
ID:301830

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Δεν είναι Τσάρος, είναι Καίσαρας. Πήγε, είδε, αποζημίωσε!
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17238N041</ED>
<ID>
ID:301700

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Άννα-Μαρία Παπαχαραλάμπους: 
(η ηθοποιός, στο «Εγώ») 
«Εάν είχα ουσιαστικά αισθήματα για τον σύντροφό μου, θα μπορούσα να υποστώ την
καταπίεση για κάποιο διάστημα. Έτσι κι αλλιώς στις σχέσεις ­ είτε ερωτικές
είτε φιλικές ­ λίγο πολύ ο ένας καταπιέζει τον άλλο σε κάποια θέματα». 
Τόμας Μίλερ: 
(ο πρέσβης των ΗΠΑ, στο «Έθνος», περί Σημίτη και...
ευρώ) 
«Σας υπενθυμίζω ότι ο κ. Σημίτης είναι Πρωθυπουργός της Ελλάδας τα τελευταία
έξι χρόνια. Δεν είναι μόνο Πρωθυπουργός της Ελλάδας, είναι και ένας ηγέτης που
αναγνωρίζεται διεθνώς. Θα είναι ο πρώτος Ευρωπαίος ηγέτης που επισκέπτεται την
Ουάσιγκτον μετά την καθιέρωση του ευρώ». 
Άρης Σπηλιωτόπουλος: 
(ο βουλευτής της Ν.Δ. για το «μπλοκάρισμα» των κινητών τηλεφώνων στη
Βουλή ­ στον Αντέννα FM) 
«Θεωρούσα ότι το ελληνικό κοινοβούλιο δεν μπορεί να μετατρέπεται σε
νηπιαγωγείο. Δηλαδή πιστεύω ότι οι βουλευτές από τη στιγμή που εκλέγονται
έχουν τη συνείδησή τους ελεύθερη να κρίνουν πότε το ανοίγουν και πότε το κλείνουν».


Ειρήνη Παπά: 
(η ηθοποιός για το ενδεχόμενο να μην κατέβει η κ. Ντόρα Μπακογιάννη
λόγω της δικής της υποψηφιότητας ­ στην ΕΡΑ-ΝΕΤ 105,8) 
«Για όνομα του Θεού. Κοιτάξτε, εγώ την κυρία Μπακογιάννη και την εκτιμώ και
την αγαπώ και τη βρίσκω και όμορφη, θα της ευχηθώ όλα τα καλά του Θεού. Όπως
αν αποφασίσω να πάω και εγώ θα μου ευχηθώ και μένα επιτυχία. Δεν είμαι άτομο
εριστικό». 
Νόρα Κατσέλη: 
(η βουλευτής του ΠΑΣΟΚ στον Άλφα, με αφορμή την ενδεχόμενη
υποψηφιότητα της κ. Ειρήνης Παπά) 
«Θεωρώ ότι είναι λάθος αυτό που γίνεται. Οι δημοτικές εκλογές είναι πολιτικές
εκλογές. Εδώ ακούμε ότι ο νικητής του Big Brother θα είναι υποψήφιος. Πάμε να
διακωμωδήσουμε την πολιτική και να την ρίξουμε από το βάθρο που της αξίζει».

Κώστας Σκανδαλίδης: 
(ο υπουργός Εσωτερικών «σφάζει με το βαμβάκι» τον κ.
Αβραμόπουλο, από το «Mega») 
«Κι εσύ, δήμαρχε, δεν μας ειδοποίησες ότι είχες αποκλειστεί στο σπίτι σου στην
Κηφισιά... Θα έβρισκα εγώ τρόπο να σε απεγκλωβίσω, ώστε να βρεθείς στο γραφείο
σου, στο δημαρχείο...». <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17238N043</ED>
<ID>
ID:301792

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Οι πρόσφυγες </H2>
Ο λόγος στους αναγνώστες:

Ο Νάσος Θεοδωρίδης, Καμελιών 26, Π. Ψυχικό, γράφει: 
«Δυστυχώς, σε μεγάλο μέρος της ελληνικής κοινής γνώμης βασιλεύει περισσή
υποκρισία. Ενώ πολύ σωστά η κοινωνία μας αντιτίθεται στον βάρβαρο πόλεμο στο
Αφγανιστάν, ταυτόχρονα είναι απρόθυμη να αγκαλιάσει και να ενσωματώσει τους
πρόσφυγες, δηλαδή τα θύματα του πολέμου. Ας μη γελιόμαστε: Μπορεί να υπάρχουν
λαμπρές εξαιρέσεις σε ακριτικές περιοχές, αλλά στη μεγάλη τους πλειονότητα οι
συμπολίτες μας συναινούν στην ολέθρια και εγκληματική πολιτική των κλειστών
συνόρων. 
Οι εικόνες που έρχονται από το Αφγανιστάν αποδεικνύουν το αυτονόητο: Δεν
υπάρχουν ούτε "ανθρωπιστικοί" βομβαρδισμοί, ούτε "ελεγχόμενες" απώλειες. Και,
βεβαίως, δεν υπάρχουν "δίκαιοι" πόλεμοι, διότι όλοι ανεξαιρέτως οι πόλεμοι,
είτε "επιθετικοί" είτε "αμυντικοί", έχουν φριχτές συνέπειες: Θάνατος,
καταστροφή, ερήμωση, και ξεριζωμένοι πρόσφυγες. Οι πολεμικές επιχειρήσεις των
ΗΠΑ έχουν προκαλέσει ένα τεράστιο κύμα προσφύγων, που έρχεται να προστεθεί σε
αυτούς που ήδη είχαν φύγει για να γλιτώσουν από τον εμφύλιο ή από τον
απολυταρχισμό των Ταλιμπάν. Υπολογίζεται ότι ο αριθμός των ανθρώπων που θα
προσπαθήσει να περάσει τα σύνορα του Αφγανιστάν ίσως να φτάσει τα 5
εκατομμύρια. Είναι βέβαιο ότι χιλιάδες θα προσπαθήσουν να έρθουν στην Ευρώπη. 
Όμως απέναντι σε αυτά τα καραβάνια των τρομοκρατημένων, πεινασμένων και
απελπισμένων ανθρώπων, ο δυτικός κόσμος (και μαζί του και η Ελλάδα)
επιδεικνύει το πιο βίαιο πρόσωπό του: Κλείνει τα σύνορα, και επιστρατεύει
ακόμη και κανονιοφόρους για να σταματήσει τα πλοία της απελπισίας. Αρνείται τη
χορήγηση πολιτικού ασύλου ακόμη και στις πιο τρανταχτές περιπτώσεις. Στο
ζήτημα αυτό δε η ελληνική κυβέρνηση έχει το αρνητικό ρεκόρ: Δεν δημιουργεί
υποδομές για την υποδοχή, φιλοξενία και περίθαλψη των προσφύγων, ενώ εξαπολύει
μέσω των ΜΜΕ μία απίστευτη προπαγάνδα που ταυτίζει τους πρόσφυγες με τα μέλη
της εγκληματικής Αλ Κάιντα. Έτσι, η Ευρωπαϊκή Ένωση και η Ελλάδα έρχονται σε
σύγκρουση με τις αξίες της ανθρωπιάς και της αλληλεγγύης, αφού ανατρέπουν μια
πολιτισμική παράδοση αιώνων που υπαγορεύει την αρωγή στους κατατρεγμένους. 
Πιστεύω ότι χρειάζεται έμπρακτη αλληλεγγύη προς τους πρόσφυγες: Πρέπει να
ανοίξουν τα σύνορα, και να χορηγηθεί πολιτικό άσυλο χωρίς αργοπορίες. Κλειστά
σύνορα για τους πρόσφυγες σημαίνουν θάνατο από αρρώστιες, πείνα και κακουχίες».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17238N044</ED>
<ID>
ID:301831

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N04&aa=4</URL></REF>


Article

<CATEGORY>vin05</CATEGORY>

 <H2>Να θυμόμαστε κάνα όνομα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το μάθατε ότι ο Πρωθυπουργός κ. Κ. Σημίτης συναντήθηκε χθες με τον
Αρχιεπίσκοπο Αμερικής Δημήτριο, στη Νέα Υόρκη; Το μάθατε, έτσι; Λοιπόν, μάλλον
ο ίδιος ο κ. Σημίτης δεν το έμαθε, αφού και στις δηλώσεις που έκανε από κοινού
με τον Αρχιεπίσκοπο Δημήτριο, αμέσως μετά τη συνάντησή τους, τον αποκαλούσε...
Σπυρίδωνα. Χρησιμοποιούσε δηλαδή το όνομα του προκατόχου τού κ. Δημητρίου! 
Πώς αντέδρασε ο Ιεράρχης; Έχοντας το προνόμιο να κάνει τις δηλώσεις του αμέσως
μετά τον κ. Κ. Σημίτη, φρόντισε από την πλευρά του να δείξει ότι... ήξερε πως
είχε συναντηθεί με τον Πρωθυπουργό της Ελλάδας, επαναλαμβάνοντας αρκετές φορές
την ιδιότητα του κ. Σημίτη. Φρόντισε όμως να δείξει ότι... δεν είχε
συγκρατήσει το όνομα του Πρωθυπουργού, το οποίο επιμελώς δεν ανέφερε ούτε μία
φορά! 
Δεν μετανιώνω, δεν μετανιώνω... 
Α, και σημειώστε ότι η... σεμνή τελετή έληξε χωρίς ο κ. Σημίτης να κάνει
κάποια διόρθωση σχετικά με το όνομα του Αρχιεπισκόπου Αμερικής ­ καλά, δεν το
κατάλαβαν ούτε οι συνεργάτες του;
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17238N045</ED>
<ID>
ID:301833

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N04&aa=5</URL></REF>


Article

<CATEGORY>vin05</CATEGORY>

 <H2>Δολοφονική γραφομηχανή
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όλοι οι ηγέτες που σπεύδουν να αποτίσουν φόρο τιμής στον χώρο όπου έως την 11η
Σεπτεμβρίου υψώνονταν οι Δίδυμοι Πύργοι, φροντίζουν να διανέμουν μία ολιγόλογη
συναισθηματική δήλωση, με την οποία εκφράζουν τη θλίψη τους για την τραγωδία.
Έτσι ακριβώς έπραξε και ο κ. Κ. Σημίτης ­ τη σχετική δήλωση είχε προετοιμάσει
με κάθε επιμέλεια το Διπλωματικό Γραφείο του Πρωθυπουργού. 
Κάπου εκεί όμως, έδρασε μία δολοφονική γραφομηχανή. Η οποία, εκεί που η δήλωση
του Πρωθυπουργού ήθελε να πει «each one of us should bow his head» ­ δηλαδή,
«ο καθένας από εμάς θα έπρεπε να κλίνει την κεφαλήν», έγραψε «each one of uw
should blow his head». Όπου το ρήμα blow σημαίνει κατ' αρχήν εκρήγνυμαι και
όλο μαζί... αυτοκτονώ! <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17238N046</ED>
<ID>
ID:301846

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N04&aa=6</URL></REF>


Article

<CATEGORY>vin05</CATEGORY>

 <H2>Το Ολυμπιακό το θαύμα...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Υπάρχει ένα (αριθμός 1) ολυμπιακό έργο, η πρόοδος του οποίου υπερβαίνει και τα
χρονοδιαγράμματα. Λέμε για το Ολυμπιακό Χωριό, το οποίο επισκέφθηκε χθες η κ.
Γιάννα Αγγελοπούλου. Απλή, φορώντας ­ φυσικά ­ παπούτσια του σκι, έπιασε την
κουβέντα με τους εργάτες που δουλεύουν εκεί. 
Έπιασε την κουβέντα, τρόπος του λέγειν. Για την ακρίβεια, επαίνεσε τους
εργάτες ­ είστε οι αφανείς ήρωες, και άλλα τέτοια τους είπε. Έπιασε επίσης την
κουβέντα... τρόπος του λέγειν μιας και οι εργάτες... δεν καταλάβαιναν τα
ελληνικά της κ. Γιάννας Δασκαλάκη, αφού ήταν όλοι αλλοδαποί!
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17238N047</ED>
<ID>
ID:301852

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N04&aa=7</URL></REF>


Article

<CATEGORY>vin05</CATEGORY>

 <H2>Γενόμενοι θέατρον... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Επιστολή - κόλαφο έστειλε ο Πατριάρχης Βαρθολομαίος στον Αρχιεπίσκοπο
Χριστόδουλο. Ο κ. Βαρθολομαίος τα σούρνει κανονικά στον Αρχιεπίσκοπο για τις
επιστολές που ο κ. Χριστόδουλος του είχε στείλει ­ και αμέσως «διαρρεύσει» ­
παλαιότερα. Του γράφει ότι χρησιμοποίησε «ανοίκειον γλώσσα» και του σημειώνει
ότι πρέπει να τερματιστεί η «όλως άγονος και ασύμφορος δι' αμφοτέρας τας
Εκκλησίας διένεξις και λογομαχία». 
«Επέπρωτο να φθάσωμεν εις σχεδόν εμπόλεμον κατάστασιν, γενόμενοι θέατρον
αγγέλοις και ανθρώποις», γράφει ο Πατριάρχης. Μάλλον κακό θέατρο, θα έπρεπε να
γράψει, αλλά βλέπετε στο έργο παίζει και ο ίδιος! <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17238N052</ED>
<ID>
ID:301751

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N05&aa=2</URL></REF>


Article

<CATEGORY>vin05</CATEGORY>

 <H2>Οι συνήθεις διαμάχες... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τσακώθηκαν στην Ιερά Σύνοδο ο Αρχιεπίσκοπος Χριστόδουλος και ο Μητροπολίτης
Θηβών Ιερώνυμος ­ κάποτε, θα ήταν είδηση. Τώρα πια, είναι απλώς ρουτίνα, αλλά
και η ρουτίνα έχει την (ιερή...) πλάκα της. Λοιπόν, πραγματοποιήθηκε η πρώτη
συνεδρίαση της Ιεράς Συνόδου για το σωτήριο έτος 2002 και ο Αρχιεπίσκοπος «τα
'ριξε» στον Θηβών, ο οποίος είχε μιλήσει για... διαπλεκόμενους και φυτευτούς
στην Οικονομική Υπηρεσία! 
- Με ποιο δικαίωμα μιλάς για φυτευτούς χωρίς στοιχεία; απάντησε ο κ.
Χριστόδουλος ­ και ο καβγάς άναψε. «Εγώ νομίζω ότι υπάρχει διαπλοκή και ότι
γίνεται αυτό που θέλει ο Αρχιεπίσκοπος», αντιγύρισε ο κ. Ιερώνυμος, ο οποίος
έφθασε να προσάπτει στον κ. Χριστόδουλο ακόμα και το ότι συντάσσει ο ίδιος την
ημερήσια διάταξη των συνεδριάσεων της Συνόδου! 
Τίποτε... χριστιανοί φυτευτοί δεν υπάρχουν εκεί μέσα; <H3>
</H3><H3>Έρως ανίκατε μάχαν... </H3>
Α, στη σημερινή συνεδρίαση της Ιεράς Συνόδου, οι Άγιοι Πατέρες θα ακούσουν
να αναγιγνώσκεται η απολογία Μητροπολίτη της Βόρειας Ελλάδας, ο οποίος
κατηγορήθηκε για ερωτικά σκάνδαλα. Έρως ανίκατε μάχαν...
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17238N053</ED>
<ID>
ID:301793

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N05&aa=3</URL></REF>


Article

<CATEGORY>vin05</CATEGORY>

 <H2>Αναλαμπή Αριστεράς </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Βιβλίο έγραψε ο κ. Γ. Παπαδημητρίου ­ βουλευτής της ΕΔΑ προδικτατορικά και
πατέρας της κ. Κατερίνας Παπαδημητρίου, στενής συνεργάτιδος της κ. Μαρίας
Δαμανάκη. Τίτλος του βιβλίου, «Η Αναλαμπή της Αριστεράς» ­ αναφέρεται κυρίως
στις εκλογές του '58, όταν η ΕΔΑ είχε αναδειχθεί αξιωματική αντιπολίτευση. 
Σημειώστε δε, ότι στην παρουσίαση του βιβλίου θα βρεθούν στο ίδιο πάνελ ο
κ. Κ. Λαλιώτης, ο οποίος μίλησε πρόσφατα για «τανγκό» του ΠΑΣΟΚ με την
Αριστερά, και ο κ. Λ. Κύρκος, που (ξανα)μίλησε για «ομοσπονδοποίηση» ΠΑΣΟΚ και
ΣΥΝ, επισύροντας την μήνιν της Κουμουνδούρου. Μήπως λοιπόν δεν πάμε για
Αναλαμπή, αλλά για... κανονική έκρηξη; <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17238N054</ED>
<ID>
ID:301818

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N05&aa=4</URL></REF>


Article

<CATEGORY>vin05</CATEGORY>

 <H2>Μυστικές και συχνές </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Γιατί είναι μυστικές οι συναντήσεις του κ. Μ. Νεονάκη με τον κ. Κ. Σημίτη;
Για να είναι συχνές. Και γιατί είναι συχνές; Μα, επειδή μένουν... μυστικές ­
να, όπως εκείνη πριν από τρεις-τέσσερις ημέρες, στο Μέγαρο Μαξίμου...
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17238N055</ED>
<ID>
ID:301834

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N05&aa=5</URL></REF>


Article

<CATEGORY>vin05</CATEGORY>

 <H2>Σιγά... τα αίματα! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ωραίο πάλι και τούτο: η Ευρωπαϊκή Επιτροπή ­ η Κομισιόν ­ ζήτησε διά της
διπλωματικής οδού από τις Ηνωμένες Πολιτείες μια απλή δήλωση καλωσορίσματος
του ευρώ. Όπως τη ζήτησε ­ και την έλαβε ­ από τόσες και τόσες άλλες χώρες. Ε,
οι Αμερικανοί ξεκαθάρισαν ­ όχι και πολύ ευγενικά ­ ότι... δηλωσίες δεν
γίνονται! Πώς το εξέλαβαν οι γραφειοκράτες των Βρυξελλών; Όχι ως φόβο των
Αμερικανών για το ευρώ. Όχι ως οτιδήποτε που έχει να κάνει με την οικονομία.
Αλλά ως αντίδραση των ΗΠΑ στη... μελλοντική πολιτική ενοποίηση της Ευρώπης.
Σιγά τα αίματα, που θα 'λεγε και ο κ. Β. Γιαννόπουλος!
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17238N056</ED>
<ID>
ID:301847

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N05&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΤΗΡΙΖΕΙ - στηρίζει ο Καραμανλής; 
ΠΩΣ έγινε τώρα και η Νέα Δημοκρατία, αλλά και ο Συνασπισμός
εμφανίζονται να στηρίζουν τον Πρωθυπουργό πριν από τη συνάντησή του με τον
πλανητάρχη; Και η στήριξη επικοινωνιακό όπλο; 
ΔΗΛΑΔΗ, αν δεν πάει από ρήξη, θα πάει από... στήριξη; 
ΘΑ ΜΑΣ πιέσουν; Δεν θα μας πιέσουν; Θα μας στηρίξουν; Δεν θα μας
στηρίξουν; Ή μήπως απλώς θα μας τη ρίξουν; 
ΚΑΤΑΠΛΗΚΤΙΚΗ η μυθολογία που συνοδεύει κάθε ταξίδι Έλληνα Πρωθυπουργού
στις ΗΠΑ ­ πιέσεις από 'δώ, πιέσεις από 'κεί, πιέσεις παραπέρα... 
ΕΞΥΠΝΗ πάντως η στάση του κ. Κ. Καραμανλή ­ ο στηρίζων τοις μητρητοίς
δεν έχασε ποτέ από τον στηριζόμενο επί πιστώσει... 
ΣΤΗΡΙΖΕ, κι ας είν' και ρώγες...
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17238N057</ED>
<ID>
ID:301853

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N05&aa=7</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κύπρος, Χριστούγεννα 1963
</H2>
<AUTHOR>ΑΛΕΞΗΣ ΗΡΑΚΛΕΙΔΗΣ</AUTHOR>

Στη συνέχεια της πρώτης φιλικής συνάντησης Κληρίδη - Ντενκτάς έλαβε χώρα
και δεύτερη, με αναφορά αυτή τη φορά και στο τραγικό θέμα των αγνοουμένων,
συγγενείς των οποίων διαδήλωναν απ' έξω. Η εντύπωση που υπάρχει στην Ελλάδα
είναι ότι αγνοούμενοι υπάρχουν μόνο Ελληνοκύπριοι και ότι γι' αυτό το γεγονός
φταίει αποκλειστικά η Τουρκία αλλά και οι Ελληνοκύπριοι.

Τα πράγματα είναι κάπως διαφορετικά. Αγνοούμενοι υπάρχουν και Τουρκοκύπριοι,
αν και σαφώς λιγότεροι, θύματα των ανδρών της ΕΟΚΑ Β' (που έμειναν ατιμώρητοι)
και Ελλήνων χουντικών στρατιωτικών. Στους αγνοούμενους Ελληνοκυπρίους
συγκαταλέγονται και θύματα (μακαριακοί και αριστεροί) που δολοφονήθηκαν από
συμπατριώτες τους Ελληνοκυπρίους. Και πάντως ο τουρκικός στρατός εισβολής και
όχι οι Τουρκοκύπριοι ή ο Ντενκτάς είναι οι κύριοι υπεύθυνοι για την ύπαρξη των
αγνοούμενων Ελληνοκυπρίων. 
Οι επιλεκτικές μνήμες φτιάχνουν τη δικιά τους ιστορία, κλειδώνουν το σήμερα σε
μία ανακριβή εικόνα τού χθες. Η ανακρίβεια αυτή δεν είναι τυχαία, αλλά
σκόπιμη. Στόχος της, να ξεπλυθούν οι ευθύνες για καίρια γεγονότα «της δικής
μας πλευράς». Ας γυρίσουμε τριάντα χρόνια πίσω, πάλι στην Κύπρο. 
Δεκέμβριος του 1963. Το κυπριακό κράτος ως μία συναινετική κοινωνία δύο
κοινοτήτων έπαψε να υπάρχει, ύστερα από τρία μόνο χρόνια ζωής. Το αίτιο,
προφανές: το μοιραίο λάθος του Μακαρίου, η πρόταση-απαίτηση των 13 σημείων της
30ής Νοεμβρίου 1963, με την οποία η «σύνοικος κοινότητα» θα μετατρεπόταν σε
απλή μειονότητα, στο έλεος της κυρίαρχης ελληνοκυπριακής πλειονότητας. 
Ο τότε Τουρκοκύπριος ηγέτης Κιουτσούκ έμεινε εμβρόντητος από το εύρος των
ζητούμενων αλλαγών και σχολίασε με πικρία: «Εν τοιαύτη περιπτώσει μήπως είναι
καλύτερη η ένωση;» Η συνέχεια είναι γνωστή και τραγική. Τα αιματηρά επεισόδια
του Δεκεμβρίου 1963 - Ιανουαρίου 1964 που οδήγησαν στην ουσιαστική διάσπαση
της Κύπρου, στην έλευση της ειρηνευτικής δύναμης του ΟΗΕ (από τότε
χρονολογείται η πράσινη γραμμή στη Λευκωσία), στη συγκέντρωση μεγάλης μερίδας
των Τουρκοκυπρίων σε θυλάκους, και στον απόλυτο έλεγχο του κράτους από τους
Ελληνοκυπρίους. Σε ό,τι αφορά τις κοινοτικές συγκρούσεις που ακολούθησαν τον
Δεκέμβριο του 1963 και τον Ιανουάριο του 1964 υπάρχουν δύο βασικές θέσεις στη
σοβαρή βιβλιογραφία: (α) ότι υπήρχε συνυπευθυνότητα ή (β) ότι το βάρος της
ευθύνης βαραίνει τους Ελληνοκυπρίους που ήταν οι κύριοι επιτιθέμενοι. Η πρώτη
ερμηνεία αναγράφεται κυρίως από Έλληνες ή φιλέλληνες ξένους αναλυτές, που
μιλάνε για συνυπευθυνότητα, αν και παραδέχονται ότι «την πλήρωσαν» περισσότερο
οι Τουρκοκύπριοι ως λιγότεροι και πιο αδύναμοι στρατιωτικά. Πιο έγκυρη όμως
φαίνεται η δεύτερη ερμηνεία, θέση που υιοθέτησε και ο γενικός γραμματέας του
ΟΗΕ Ου Θαντ, κάτι που διαπιστώνεται και από τον αριθμό των θυμάτων, εκτός αν
θεωρήσουμε ότι οι Ελληνοκύπριοι ήξεραν... καλύτερη σκοποβολή. 
Γιατί γράφω αυτά τα δυσάρεστα, στις αρχές του νέου έτους; Για δύο λόγους.
Πρώτον, γιατί άκουσα έκπληκτος σ' ένα από τα κυπριακά κανάλια πριν από περίπου
τρεις εβδομάδες ότι για τα αιματηρά εκείνα Χριστούγεννα έφταιγαν αποκλειστικά
οι Τουρκοκύπριοι και η Τουρκία, επρόκειτο για «προσχεδιασμένη ανταρσία».
Δεύτερον, γιατί αν η επικρατούσα ιστορική μνήμη ανάμεσα στους Ελληνοκυπρίους
κινείται με τέτοιους όρους (κάτι που ελπίζω να μη συμβαίνει), τότε το Κυπριακό
δεν θα λυθεί, με ή χωρίς την Ευρωπαϊκή Ένωση, ή θα λυθεί, δυστυχώς, μόνο με
οριστική διχοτόμηση. 
Ο Αλέξης Ηρακλείδης είναι αναπληρωτής καθηγητής Διεθνών Σχέσεων στο
Τμήμα Πολιτικής Επιστήμης και Ιστορίας του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17238N062</ED>
<ID>
ID:301783

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο σεβασμός στον άλλον...
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Δηλαδή σε μία πολυφυλετική κοινωνία ­ όπως για παράδειγμα τείνει να γίνει η
ελληνική ­ θα πρέπει να σεβόμαστε όλα εκείνα τα στοιχεία που, σύμφωνα με
τον«άλλον», τον διαφορετικό, καθορίζουν την ιδιαίτερη ταυτότητά του, τον
πολιτισμό του; 
Θα πρέπει να δεχθώ δίπλα μου την κλειτοριδεκτομή, επειδή ο Σουδανός μετανάστης
τη θεωρεί απαραίτητο κομμάτι της κουλτούρας του; 
Θα πρέπει να δεχθούμε την απόφαση του όποιου μουσουλμάνου padre padrone το
κοριτσάκι του να μείνει εκτός σχολείου και η γυναίκα του με μπούρκα; 
Αν η συμβίωση με τον «άλλον» αποτελεί στοίχημα για μένα, το ίδιο άραγε δεν
ισχύει και για τον «άλλον» ως προς εμένα; 
Αν εμείς έχουμε πολλά να μάθουμε από τους «άλλους», δεν ισχύει και το
αντίστροφο; Και τελικά αυτό δεν είναι το νόημα μιας συνύπαρξης; 
Ας το δούμε πιο αναλυτικά... 
Αυτή η χυδαία δήθεν αριστερή άποψη που θεωρεί την άκριτη αποδοχή των ηθών και
εθίμων τού άλλου ως ικανή και αναγκαία συνθήκη για τη συμβίωση, δεν είναι παρά
η αναπαραγωγή της λογικής των γκέτο. «Βρες του δουλειά, έναν χώρο να ζει και
εκεί ας κάνει ό,τι θέλει». 
Η Δύση, με όλα τα στραβά της, έχει μια μεγάλη παράδοση σεβασμού των ατομικών
δικαιωμάτων και πάνω απ' όλα μια ισχυρή αντίληψη για την προσωπική
αξιοπρέπεια: Ότι (η αξιοπρέπεια) δεν μπορεί να υπάρξει χωρίς θυσίες και
προσωπικό κόστος. 
Δεν είναι το κράτος ή όποιος άλλος γραφειοκρατικός μηχανισμός που θα εγγυηθεί
για μένα, αλλά (και) ο προσωπικός μου αγώνας που μπορεί να αλλάξει τα δεδομένα
της κοινωνίας (ή της εποχής). 
Και αυτό πάνω απ' όλα πρέπει να το αντιληφθούν οι «άλλοι»... Ότι οι δυτικές
κοινωνίες δεν είναι στατικές όπως δυστυχώς αυτές στις χώρες προέλευσης. 
Δουλειά και οικονομική ευημερία δεν είναι αυτοσκοπός, αλλά το μέσο για τη
διεκδίκηση της ατομικής ελευθερίας. Και η δυνατότητα απόκτησης μιας τηλεόρασης
δεν μπορεί ποτέ να είναι προτεραιότητα σε σχέση με τη σαρία, που επιβάλλει τον
λιθοβολισμό μιας γυναίκας λόγω προγαμιαίων σχέσεων... <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17238N063</ED>
<ID>
ID:301811

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΛΛΕΠΑΛΛΗΛΑ ΤΗΛΕΦΩΝΗΜΑΤΑ ΤΩΝ ΔΥΟ ΥΠΟΥΡΓΩΝ ΓΙΑ... ΚΑΛΟ ΚΛΙΜΑ ΣΤΗ ΣΥΝΑΝΤΗΣΗ
ΜΠΟΥΣ - ΣΗΜΙΤΗ
</H5><H2>Αγαπητέ Γιώργο, Αγαπητέ Κόλιν...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Μετά φόβου Θεού» προσέρχεται σήμερα στην Ουάσιγκτον, για συνομιλίες με τον
Αμερικανό Πρόεδρο Τζορτζ Μπους και αξιωματούχους της αμερικανικής κυβέρνησης,
ο Πρωθυπουργός Κώστας Σημίτης. Κι αυτό παρά τις εμφανείς, και αγωνιώδεις τα
τελευταία εικοσιτετράωρα, προσπάθειες να πέσουν οι τόνοι και να δοθεί στην
επίσκεψη ο χαρακτήρας ενός σημαντικού γεγονότος στις σχέσεις Ελλάδας - ΗΠΑ. 
ΝΕΑ ΥΟΡΚΗ 
Έγινε γνωστό ότι στο πλαίσιο αυτής της προσπάθειας ο υπουργός Εξωτερικών
Γιώργος Παπανδρέου τηλεφωνήθηκε δύο ή τρεις φορές με τον Αμερικανό ομόλογό του
Κόλιν Πάουελ, προκειμένου, όπως ανέφερε έγκυρη κυβερνητική πηγή, «να λυθούν
ορισμένες παρεξηγήσεις». Στην ουσία όμως οι τηλεφωνικές επαφές
πραγματοποιήθηκαν για να δοθούν διαβεβαιώσεις εκατέρωθεν για το ότι οι
συνομιλίες δεν θα τραυματίσουν τις ελληνοαμερικανικές σχέσεις. 
Η ελληνική αποστολή κατέβαλε χθες προσπάθειες ­ σε πολύ υψηλό μάλιστα επίπεδο
­ να πείσει ότι «δεν υφίστανται φόβοι για πιέσεις από την αμερικανική πλευρά»
ούτε για το θέμα της τρομοκρατίας, διεθνούς και εσωτερικής, ούτε για
οποιοδήποτε άλλο θέμα. «Δεν απολογούμαστε για τίποτε, γιατί δεν αισθανόμαστε
κατηγορούμενοι για τίποτε» είναι η θέση της κυβέρνησης, η οποία, όπως ανέφερε
κυβερνητικός παράγων, έχει «απαντήσεις και επιχειρήματα για όλα τα θέματα». 
«Πολεμικό κλίμα» 
Στη φυσιολογική ερώτηση γιατί, αφού δεν υπάρχει περίπτωση πιέσεων, δόθηκε τις
προηγούμενες ημέρες αυτό το «πολεμικό κλίμα» στην επίσκεψη Σημίτη, και μάλιστα
ο ίδιος ο Πρωθυπουργός υπερακόντισε, με τις γνωστές δηλώσεις του στο
αεροδρόμιο την περασμένη Τρίτη, λίγο πριν αναχωρήσει, κυβερνητική πηγή
ανέφερε: «Ο Πρωθυπουργός ρωτήθηκε για το αν φοβάται πιέσεις και απάντησε το
αυτονόητο, που είναι και πραγματικότητα, ότι δεν δέχεται πιέσεις και πως έχει
περάσει ανεπιστρεπτί η περίοδος των πιέσεων στους Έλληνες Πρωθυπουργούς.
Τίποτε περισσότερο, τίποτε λιγότερο». 
Η εξήγηση γι' αυτή την αλλαγή στάσης πάντως πρέπει να αναζητηθεί στους φόβους
πλέον της ελληνικής διπλωματίας ότι η ηρωική στάση, που επιλέχθηκε ως
προεισαγωγική της επίσκεψης, ενδεχομένως να βλάψει το επίπεδο των
ελληνοαμερικανικών σχέσεων. Και μάλιστα σε μια περίοδο που βρίσκονται σε
εξέλιξη μια σειρά θέματα αμέσου ελληνικού ενδιαφέροντος, όπως ο ευρωστρατός,
τα Ελληνοτουρκικά, και κυρίως το Κυπριακό. «Με την απαξίωση της επίσκεψης
βάλαμε αυτογκόλ, και δεν το καταλαβαίνουμε», ανέφερε στα «ΝΕΑ» διπλωμάτης που
μετέχει στην αποστολή... 
Τι θα συζητήσουν 
Από τις τηλεφωνικές επαφές Παπανδρέου - Πάουελ φαίνεται πως ιεραρχήθηκε το
περιεχόμενο των θεμάτων που θα συζητήσει ο Πρωθυπουργός κατά τη σημερινή, πολύ
δύσκολη, μέρα του στην Ουάσιγκτον. Με τον πρόεδρο Μπους ­ η συνάντηση θα
πραγματοποιηθεί στις 10.30 μ.μ. ώρα Ελλάδος και θα έχει διάρκεια 45 λεπτών ­
θα συζητηθούν το Κυπριακό, τα Ελληνοτουρκικά, η κατάσταση στα Βαλκάνια. Η
κινητικότητα στο Κυπριακό και οι προοπτικές που διαγράφονται για το εθνικό μας
θέμα αποτέλεσαν αντικείμενο της ωριαίας συνομιλίας που είχε χθες λίγο πριν από
τα μεσάνυχτα με τον γενικό γραμματέα του ΟΗΕ Κόφι Ανάν ο κ. Σημίτης στην έδρα
των Ηνωμένων Εθνών. Με τον υπουργό Εξωτερικών Κόλιν Πάουελ αντικείμενο των
συνομιλιών του Πρωθυπουργού θα αποτελέσουν οι εξελίξεις στην περιοχή των
Βαλκανίων, αλλά και η τρομοκρατία. Η ελληνική πλευρά περιμένει ότι ο κ. Πάουελ
θα είναι αυτός που θα θέσει το θέμα του αντιαμερικανικού κλίματος που
επικρατεί στην Ελλάδα, καθώς και των κρουσμάτων εκθειασμού της τρομοκρατικής
δράσης (χούλιγκαν, δημοτικότητα του Οσάμα Μπιν Λάντεν κ.λπ.). Κατά τις ίδιες
πηγές, «θα ήταν έκπληξη πρώτου μεγέθους» να θέσει ο κ. Πάουελ θέμα ευθυνών της
κυβέρνησης για τη δράση της 17 Νοέμβρη ή άλλων τρομοκρατικών οργανώσεων. Πολύ
περισσότερο, ανέφεραν, να μπει σε «λεπτομέρειες» τύπου «κατάλογος υπόπτων
κ.λπ.». 
ΝΑΤΟ και Άμυνα 
Με τον αντιπρόεδρο Ντικ Τσένι, τον οποίο ο κ. Σημίτης θα συναντήσει πριν
περάσει το κατώφλι του Λευκού Οίκου, το αντικείμενο των συνομιλιών θα είναι η
διεύρυνση του ΝΑΤΟ, φυσικά το θέμα των ελληνικών αντιδράσεων στον ευρωστρατό,
και ένα ειδικότερο: η εξασφάλιση της συμφωνίας της Ελλάδας για ορισμένους
αγωγούς πετρελαίου και φυσικού αερίου από την Κασπία Θάλασσα. Όπως αναφερόταν,
ο κ. Τσένι διαφωνεί πλήρως με την κατασκευή του αγωγού Μπουργκάς -
Αλεξανδρούπολη, που είναι έξω από τους σχεδιασμούς των Αμερικανών. 
Μία ακόμη, σημαντική, συνάντηση που θα έχει τις πρώτες πρωινές ώρες αύριο ο κ.
Σημίτης θα είναι με τον υπουργό Άμυνας Ντόναλντ Ράμσφελντ, με τον οποίο θα
συζητηθούν θέματα σχετικά με τους εξοπλισμούς, την κατάσταση στο Αφγανιστάν,
αλλά και στην ευρύτερη περιοχή των Βαλκανίων.

<H3>Προσκύνημα στα ερείπια </H3>
Στο ασφυκτικό, από πλευράς χρόνου και δραστηριοτήτων, πρόγραμμα του κ. Σημίτη
χώρεσε χθες το πρωί μια επίσκεψη στο σημείο όπου υψώνονταν οι Δίδυμοι Πύργοι
πριν από την επίθεση της 11ης Σεπτεμβρίου. Παρουσία του κ. Σημίτη εψάλη από
τον Αρχιεπίσκοπο Αμερικής επιμνημόσυνη δέηση για τα θύματα, μεταξύ των οποίων,
όπως είναι γνωστό, βρίσκονται και Ελληνοαμερικανοί. Στη δέηση ήταν παρόντες
και συγγενείς των θυμάτων. Ο Πρωθυπουργός ανακοίνωσε και δημόσια ότι η
ελληνική πολιτεία θα χρηματοδοτήσει με 500.000 δολάρια την ανέγερση του μικρού
ναού του Αγίου Νικολάου που εξαφανίστηκε κάτω από τα ερείπια. Στο χώρο τώρα
δεν υπάρχει τίποτε παρά μόνο μια τεράστια τρύπα μέσα στην οποία εργάζονται
νυχθημερόν συνεργεία προκειμένου να απομακρύνουν τα υπολείμματα των υπογείων
των δύο κτιρίων...

<H3>«Η Τουρκία δεν έχει λόγο για τον ευρωστρατό»
</H3>
Η Τουρκία δεν έχει δικαίωμα να μετέχει στον ευρωστρατό εφ' όσον δεν είναι
μέλος της Ευρωπαϊκής Ένωσης (Ε.Ε) και η συγκρότηση του ευρωστρατού είναι ένα
θέμα που αφορά τις σχέσεις των χωρών της Ε.Ε με το ΝΑΤΟ. 
Αυτό δήλωσε ο Πρωθυπουργός Κώστας Σημίτης στη διάρκεια συνέντευξης Τύπου στην
έδρα του ΟΗΕ, στη Νέα Υόρκη, μετά τη συνάντηση που είχε με τον Γενικό
Γραμματέα του Οργανισμού, Κόφι Ανάν. Ο κ. Σημίτης αναφερόμενος στο περιεχόμενο
των συνομιλιών ανέφερε ότι ο κ. Ανάν ήταν ιδιαίτερα αισιόδοξος για τη
διαδικασία επίλυσης του Κυπριακού, διότι, όπως του είπε, με σοβαρή και
οργανωμένη δουλειά μπορεί να υπάρξει θετικό αποτέλεσμα. Ο κ. Ανάν ανέφερε στον
Πρωθυπουργό ότι οι δύο πλευρές στην Κύπρο μπορεί να συναντώνται τρεις φορές
την εβδομάδα και έως τον Ιούνιο να υπάρξει αποτέλεσμα. Από την πλευρά του ο
Πρωθυπουργός επεσήμανε στον Γ.Γ. του ΟΗΕ τις δυσκολίες που υπάρχουν και οι
οποίες στο παρελθόν είχαν υπονομεύσει διαδικασίες προσέγγισης. 
Ερωτηθείς (από δημοσιογράφους του CNN) για το αν η Ελλάδα στηρίζει τον αγώνα
κατά της τρομοκρατίας, ο Πρωθυπουργός είπε ότι η Ελλάδα είναι με τις ΗΠΑ στον
αγώνα κατά της τρομοκρατίας, συμμετέχει με ό,τι της έχει ζητηθεί στις
επιχειρήσεις στο Αφγανιστάν, αγωνίζεται μαζί με τις υπόλοιπες χώρες κατά της
τρομοκρατίας και δεν μπορεί να έρχεται στις ΗΠΑ και ν' αμφισβητείται η
συμμετοχή της στον αγώνα αυτόν. Το έχει αποδείξει. 
Ο Πρωθυπουργός επεσήμανε ότι για την ασφάλεια των Ολυμπιακών Αγώνων η Ελλάδα
συνεργάζεται με 7 χώρες, ενώ από το 1981 και μετά, στις έρευνες για την
εσωτερική τρομοκρατία, η Ελληνική Αστυνομία συνεργάζεται με το FBI και
Αμερικανούς αστυνομικούς αλλά χωρίς κάποιο ουσιαστικό αποτέλεσμα. 
Ερωτηθείς για το αν πρόκειται να επισκεφθεί την Άγκυρα, απάντησε ότι έχει
προσκληθεί αλλά τώρα «δεν συντρέχουν οι προϋποθέσεις για μια τέτοια επίσκεψη,
δηλαδή, ότι μια τέτοια επίσκεψη μπορεί να οδηγήσει κάπου». 
Ο κ. Σημίτης χαρακτήρισε σοβαρή τη δουλειά που κάνουν οι υπουργοί Εξωτερικών,
Γιώργος Παπανδρέου και Ισμαήλ Τζέμ, οι οποίοι, όπως ανέφερε, συνεργάζονται αρμονικά.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17238N072</ED>
<ID>
ID:301775

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N07&aa=2</URL></REF>


Article

<CATEGORY>vin04</CATEGORY>

 <H5>Η ΕΛΛΑΔΑ ΑΣΚΕΙ ΑΥΤΟΝΟΜΗ ΠΟΛΙΤΙΚΗ ΛΕΕΙ Ο Γ. ΠΑΠΑΝΔΡΕΟΥ
</H5><H2>Διάλογος με τους Τούρκους
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Πρωτοβουλίες στα θέματα εξωτερικής πολιτικής που θα αφορούν ακόμη και την
προώθηση επίλυσης ελληνοτουρκικών διαφορών σχεδιάζει η ελληνική κυβέρνηση για
το 2002. 
Η Ελλάδα είναι έτοιμη να προχωρήσει σε πρωτοβουλίες για την περαιτέρω
θεσμοθέτηση της ειρήνης στα ευρύτερα Βαλκάνια, λέει ο Γ. Παπανδρέου

Όπως λέει χαρακτηριστικά ο Γιώργος Παπανδρέου στα «ΝΕΑ», «έχουμε αυτόνομη
εξωτερική πολιτική και δεν περιμένουμε τις υποδείξεις κανενός για να την
υλοποιήσουμε» ­ αφήνοντας σαφώς αιχμές για το κλίμα που έχει δημιουργηθεί
λίγες ώρες πριν από τη συνάντηση Μπους - Σημίτη. 
Σύμφωνα με τον υπουργό Εξωτερικών, η Ελλάδα συζητά με τις Ηνωμένες Πολιτείες
ως μια χώρα που «εξάγει σταθερότητα», αλλά και που έχει μια νέα
«αυτοπεποίθηση», την οποία της χαρίζει η συμμετοχή στο ευρώ, που βρίσκεται
στον πυρήνα της Ευρωπαϊκής Ένωσης, που αναλαμβάνει την προεδρία σε ένα χρόνο.
Λόγω αυτής της αυτοπεποίθησης «ούτε διάλογο φοβόμαστε να κάνουμε με τους
Τούρκους ­ διότι κάποτε λέγαμε ότι δεν μπορούμε να κάνουμε διάλογο με την
Τουρκία. Τώρα κάνουμε συνεχώς, ακόμη και για τα ευαίσθητα θέματα ­ το
Κυπριακό, την υφαλοκρηπίδα και οτιδήποτε άλλο». 
«Η Ελλάδα», τονίζει ο κ. Παπανδρέου, «είναι έτοιμη το 2002 να προχωρήσει σε
πρωτοβουλίες για την περαιτέρω θεσμοθέτηση της ειρήνης, της συνεργασίας, της
σταθερότητας στα ευρύτερα Βαλκάνια, με την Τουρκία, για το Κυπριακό». 
Ο υπουργός Εξωτερικών, όταν ερωτάται εάν οι «πρωτοβουλίες» για τα
Ελληνοτουρκικά μπορεί να πάρουν τη μορφή ενός συμφώνου καλής γειτονίας, για
παράδειγμα, αποφεύγει να δεσμευθεί. «Δε θέλω να βάλω τίτλο» είναι η φράση που
χρησιμοποιεί. 
Δίδει, ωστόσο, έμφαση στην αλλαγή που έχει συντελεσθεί μετά το τέλος του
Ψυχρού Πολέμου αλλά και το Ελσίνκι. 
Κάποτε ήταν ένα τρίγωνο ­ με την Ουάσιγκτον, την Αθήνα και την Άγκυρα ­ όπου
υπήρχε ο ανταγωνισμός των δύο τελευταίων για την εύνοια του πρώτου. 
Τώρα τα πράγματα έχουν αλλάξει ­ για όλους. Και η ευρωπαϊκή Τουρκία αποτελεί
στόχο όχι μόνο της ίδιας της Άγκυρας, αλλά και της Ελλάδας και των Ηνωμένων
Πολιτειών, οπότε τα συμφέροντα τρόπον τινά συμπίπτουν. «Πιστεύω ότι κι εδώ
είμαστε από την ίδια πλευρά με τους Αμερικανούς», υποστηρίζει ο υπουργός
Εξωτερικών. 
Απαντώντας εμμέσως στις «πιέσεις» που φέρεται να δέχεται η Ελλάδα, ο κ.
Παπανδρέου λέει: «Στρατηγικά, τι θέλει η Αμερική: την αστάθεια ή τη
σταθερότητα στην περιοχή; 
Θέλει τη σταθερότητα ­ και, μάλιστα, σταθερότητα μέσα σε ένα πλαίσιο
δημοκρατικών αρχών, ανοικτής αγοράς, Ευρωπαϊκής Ένωσης, κάτι το οποίο
εκπροσωπεί πολλαπλά η Ελλάδα. 
Κι όχι μόνο εκπροσωπεί, αλλά έχει αποδείξει ότι και ρόλο παίζει και γνωρίζει
τα θέματα και δίκιο έχει ­ πολλές φορές και σε στιγμές που έχει διαφορετική
θέση από τις ΗΠΑ».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17238N081</ED>
<ID>
ID:301734

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N08&aa=1</URL></REF>


Article

<CATEGORY>vin04</CATEGORY>

 <H2>Αλλαγή τακτικής από Κ. Καραμανλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ποιος είπε ότι οι παροιμίες δεν ευδοκιμούν στον 1ο όροφο των γραφείων της
Ρηγίλλης; Ο αρχηγός της Ν.Δ. Κώστας Καραμανλής αποφάσισε μάλιστα να τις
συμβουλεύεται μία προς μία.

Η πρώτη ­ «μια φορά το μήνα στη Βουλή, φέρνει κόσμο στο μαντρί» ­ προέκυψε
ύστερα από έρευνα αγοράς. «Ο αρχηγός της αξιωματικής αντιπολίτευσης πρέπει να
εμφανίζεται συχνότερα στο Κοινοβούλιο για τρεις λόγους», όπως σημειώνει
κορυφαίο στέλεχος της Κοινοβουλευτικής Ομάδας της Ν.Δ. Πρώτον, γιατί «ο κόσμος
απαιτεί σοβαρή εμφάνιση εκείνου που διεκδικεί την πρωθυπουργία, όταν μάλιστα
στις δημοσκοπήσεις την πρωτιά στις απαντήσεις για "τον καταλληλότερο
πρωθυπουργό" συνεχίζει να διατηρεί ο κ. Κ. Σημίτης. Και το βήμα της Βουλής
δίνει αυτήν τη δυνατότητα».

Δεύτερον, γιατί «ενωτικές προσπάθειες σαν αυτή που έκανε ο κ. Καραμανλής
στηρίζοντας, από τη Βουλή, τον κ. Κ. Σημίτη απέναντι σε όποια πίεση του
ασκηθεί στις ΗΠΑ, καταξιώνονται στον κόσμο και συσπειρώνουν το κόμμα και την
κομματική βάση».

Και τρίτον ­ πάντα κατά την άποψη των κορυφαίων της Ρηγίλλης ­, «κάθε
εμφάνιση του κ. Καραμανλή στη Βουλή υπενθυμίζει έμμεσα και την απουσία από τις
συνεδριάσεις της Ολομέλειας του Πρωθυπουργού». Έκανε μάλιστα την πρώτη κίνηση
προχθές, όταν πήρε τον λόγο για τα εθνικά θέματα, κατά τη συζήτηση ενός
«σχετικού» νομοσχέδιου, αυτού για τα οργανωτικά των Ενόπλων Δυνάμεων.

Ο αρχηγός της Ν.Δ. ­ μετά την τελευταία του εμφάνισή, που φάνηκε να
συσπειρώνει την Κοινοβουλευτική του Ομάδα ­ ετοιμάζεται για ένα δεύτερο και
ένα τρίτο βήμα. Θα μιλήσει προσεχώς στη Βουλή για το θέμα των ελληνοποιήσεων,
αλλά και για τη διοργάνωση των Ολυμπιακών Αγώνων, επιλέγοντας αυτό τον τρόπο
δράσης από το να προβαίνει σε συχνές δηλώσεις ή συνεντεύξεις.

Μία άλλη πάντως παροιμία την οποία δείχνει να προτιμάει ο κ. Καραμανλής, λέει
με σοφία πως «τα λίγα λόγια είναι χρυσός». Γι' αυτό και έχει αποφασίσει «να
μιλάει σπανιότερα και όταν θα το κάνει, θα γίνεται για πιο ουσιαστικά θέματα».

Έτσι, αυτή η «καινούργια εικόνα» που πάει να χτίσει ο κ. Καραμανλής, «θα 'ναι
πιο κοινοβουλευτική», «με λιγότερα συνθήματα» και «με περισσότερες προσκλήσεις
για ενότητα στον πολιτικό κόσμο», με στόχο «τον απεγκλωβισμό ακόμα και
ψηφοφόρων του ΠΑΣΟΚ, προς όφελος της Ν.Δ.». <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17238N082</ED>
<ID>
ID:301776

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Το πάρκινγκ που πληρώναμε
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Εξακόσια, πάνω κάτω, περισσότερα αυτοκίνητα θα κυκλοφορούν στην περιοχή
Κυψέλης, Γκύζη, Δικαστηρίων με την καινούργια χρονιά. Δεν είναι πως ανέβηκε
απότομα το βιοτικό επίπεδο, αλλά πως έκλεισε απότομα ­ πολύ απότομα όμως ­ το
πάρκινγκ των Δικαστηρίων, από δικαστικό κλητήρα. Ήταν ένα πάρκινγκ πολύ
φιλόδοξο, με τρεις υπόγειους ορόφους, σαν αυτά που δείχνουν τα σκίτσα του
Δήμου Αθηναίων στην Πλατεία Αιγύπτου και στα Πατήσια, ότι θα κατασκευαστούν σε
μιαν άλλην ζωή. Αυτό είχε κατασκευαστεί σε τούτην εδώ, κι ίσως μάς πήγαινε
πολύ. Ίσως ανήκε σε μια δεκαετία πιο σοσιαλιστική γενικότερα, με τους φαρδείς
διαδρόμους του, τόσο γενναιόδωρους που χωρούσαν νταλίκες να παρκάρουν παράνομα
(πράγμα που έκαναν συχνά, με κίνδυνο να σκοτωθούν όσοι έτρεχαν στο τούνελ).
Ίσως παραήταν μοναδικό και υπερβολικά ευρύχωρο για τα αθηναϊκά δεδομένα ­ είχε
και ευρύχωρες τιμές εξάλλου ­ χαλώντας την πιάτσα, κατά κάποιον τρόπο.
Αποδείκνυε δηλαδή ότι γκαράζ μπορούν να γίνουν, πρώτον, ότι μπορούν να
χρησιμοποιούνται ακόμα κι από κατοίκους μικρομεσαίων περιοχών με μικρομεσαίο
βαλάντιο, κι ότι τα αυτοκίνητα γενικώς δεν είναι απαραίτητο να κατοικοεδρεύουν
στους δρόμους της πόλης μέρα νύχτα, μπορούν να έχουν και γκαρσονιέρες. Όλ'
αυτά μαζί ανέλαβε να τα διορθώσει ο επιχειρηματίας, που ναι μεν είχε αλμυρές
τιμές, αλλά άφηνε απλήρωτο τον ιδιοκτήτη, το κράτος. Πόσο κρατάει μια τυπική
κατάσχεση, ένα σφράγισμα επιχείρησης, νέος πλειστηριασμός, νέα συμφωνία και
επαναλειτουργία; Ας ελπίσουμε ότι οι δικαστές κι οι δικηγόροι που υπήρξαν
πελάτες του πολυτελούς πάρκινγκ θα φροντίσουν να δουλέψει γρήγορα η
διαδικασία, πριν ξεχάσουμε τη δυνατότητα αυτή που υπήρχε στη γειτονιά κι
ύστερα δυσκολευόμαστε να πιστέψουμε την ύπαρξή της. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17238N083</ED>
<ID>
ID:301812

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N08&aa=3</URL></REF>


Article

<CATEGORY>vin04</CATEGORY>

 <H5>ΑΝΕΤΟΙΜΟΙ ΟΙ ΒΟΥΛΕΥΤΕΣ ΝΑ ΝΟΜΟΘΕΤΗΣΟΥΝ ΜΕ ΤΟΝ ΝΕΟ ΚΑΝΟΝΙΣΜΟ
</H5><H2>Μπέρδεμα στη Βουλή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Πρεμιέρα είχε αυτή τη βδομάδα ο νέος Κανονισμός της Βουλής, ο οποίος
ψηφίστηκε τον περασμένο Δεκέμβριο και έχει στόχο - όπως λένε οι εμπνευστές του
- τον εκσυγχρονισμό της κοινοβουλευτικής διαδικασίας και την προσαρμογή της
στα ευρωπαϊκά δεδομένα. 
Νέος Κανονισμός. Το νομοθετικό έργο γίνεται πια στις Επιτροπές, ενώ στην
Ολομέλεια γίνεται μία γενική πολιτική συζήτηση

Σύμφωνα με τον νέο Κανονισμό της Βουλής η πλήρης νομοτεχνική επεξεργασία και
ψήφιση των νομοσχεδίων θα γίνεται στις αρμόδιες επιτροπές, ενώ στην Ολομέλεια
θα πραγματοποιείται μόνον μία συζήτηση γενικότερου πολιτικού χαρακτήρα.
Μάλιστα οι διαρκείς επιτροπές μπορούν να ασκούν και κοινοβουλευτικό έλεγχο, σε
αντίθεση με τη μέχρι τώρα πρακτική που προέβλεπε κάτι τέτοιο μόνο στην
Ολομέλεια. 
Με τον νέο Κανονισμό επιδιώκεται η αποσυμφόρηση του κοινοβουλευτικού έργου
καθώς και - θεωρητικά τουλάχιστον - η δυνατότητα καλύτερης επεξεργασίας των
νομοθετημάτων, αφού αυτά θα συζητούνται σε επιτροπές με εξειδίκευση στο
εκάστοτε νομοθετικό αντικείμενο. 
Ανέτοιμοι στην πρόβα 
Μέχρι πριν από ένα μήνα τα σχέδια νόμου έρχονταν για συζήτηση στις διαρκείς
κοινοβουλευτικές επιτροπές και στη συνέχεια κατετίθεντο στην Ολομέλεια όπου
και ψηφίζονταν από τους βουλευτές, κατ' αρχήν, κατ' άρθρο και στο σύνολο. 
Όμως στη χθεσινή πρόβα τζενεράλε έγινε αντιληπτό ότι η διαδικασία των νέων
ρυθμίσεων δεν έχει γίνει κατανοητή ακόμη από το σύνολο των βουλευτών.
Αποτέλεσμα της σύγχυσης που δημιουργήθηκε ήταν το νομοσχέδιο του υπουργείου
Παιδείας, το οποίο αναφέρεται στην αξιολόγηση των εκπαιδευτικών, να συζητείται
στην αρμόδια κοινοβουλευτική Επιτροπή Μορφωτικών Υποθέσεων με βάση τον νέο
Κανονισμό της Βουλής, αλλά να προβλέπεται η εισαγωγή του την ερχόμενη εβδομάδα
στην Ολομέλεια, σύμφωνα με τις διατάξεις του παλαιού Κανονισμού. 
Για το θέμα αυτό έχει ήδη τοποθετηθεί ο κ. Απ. Κακλαμάνης, ο οποίος
παραδέχθηκε ότι θα χρειαστεί γενικότερα ένα στάδιο προσαρμογής των βουλευτών
στα νέα τους καθήκοντα. Μάλιστα προχωρούν οι διαδικασίες για την επιπλέον
στελέχωση της στενογραφικής υπηρεσίας της Βουλής προκειμένου να παρέχονται
στην ώρα τους τα πρακτικά των συνεδριάσεων των κοινοβουλευτικών επιτροπών αλλά
και για να ενημερώνονται εγκαίρως οι βουλευτές για τις διατάξεις των
νομοσχεδίων που θα συζητούνται σε αυτές.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17238N091</ED>
<ID>
ID:301735

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N09&aa=1</URL></REF>


Article

<CATEGORY>vin04</CATEGORY>

 <H2>Καθηγητής Ιατρικής πήρε το χρίσμα του ΣΥΝ για τη Θεσσαλονίκη
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Την υποψηφιότητα του καθηγητή της Ιατρικής κ. Τάσου Κουράκη ανακοινώνει σήμερα
επισήμως η Δημοτική Κίνηση του Συνασπισμού στη Θεσσαλονίκη. Ο κ. Κουράκης, ο
οποίος έπαιξε σημαντικό ρόλο στο να μην απονεμηθεί στον Αρχιεπίσκοπο
Χριστόδουλο ο τίτλος του επίτιμου διδάκτορος του Αριστοτελείου Πανεπιστημίου,
γίνεται έτσι ο πρώτος υποψήφιος στις τρεις μεγάλες πόλεις που παίρνει επίσημα
το χρίσμα από τα όργανα του κόμματος. Θα ακολουθήσουν εντός των ημερών ο κ.
Θεόδωρος Δρίτσας στον Πειραιά και μέσα στις επόμενες εβδομάδες ο κ. Φώτης
Κουβέλης στην Αθήνα. Στόχος της ηγεσίας του ΣΥΝ είναι το θέμα των
υποψηφιοτήτων στους τρεις μεγάλους δήμους να έχει κλείσει πριν από την
Κεντρική Επιτροπή του ΠΑΣΟΚ για την Τοπική Αυτοδιοίκηση. Με αυτό τον τρόπο η
Κουμουνδούρου θέλει να αποφύγει το ενδεχόμενο εσωτερικών αναταράξεων σε
περίπτωση που οι υποψηφιότητες, τις οποίες θα ανακοινώσει το ΠΑΣΟΚ, θα έχουν
εμβέλεια και απήχηση στον χώρο της Αριστεράς. 
Χθες, σε συνέντευξη Τύπου ο κ. Νίκος Κωνσταντόπουλος ανακοίνωσε ότι το
προγραμματικό συνέδριο του ΣΥΝ θα γίνει από τις 12 μέχρι τις 14 Απριλίου. Στα
πλαίσια αυτά το κόμμα διοργανώνει 10 θεματικά προσυνέδρια στα οποία θα λάβει
μέρος ένας μεγάλος αριθμός επιστημόνων, διανοουμένων και πολιτικών στελεχών
από τον ευρύτερο χώρο της Αριστεράς. 
Τα πρώτα δύο προσυνέδρια θα γίνουν αυτό το Σαββατοκύριακο. Το πρώτο έχει ως
θέμα «Τάξεις και στρώματα στην ελληνική κοινωνία» και θα πραγματοποιηθεί με τη
συμμετοχή Ελλήνων και ξένων πανεπιστημιακών, συνδικαλιστών και πολιτικών
στελεχών της Αριστεράς. Το δεύτερο συνέδριο αφορά τη σχέση Αριστεράς και
Οικολογίας, όπου μεταξύ άλλων προσκεκλημένοι είναι βουλευτές ευρωπαϊκών
κομμάτων που συμμετέχουν στην ομάδα της Ευρωπαϊκής Ενωτικής Αριστεράς/ Βόρειας
και Πράσινης Αριστεράς στο Ευρωπαϊκό Κοινοβούλιο. Μεταξύ άλλων συμμετέχουν στο
συνέδριο και ο κ. Χ. Δουγλερίδης, βουλευτής των Πρασίνων του Βελγίου, και η κ.
Μ. Βασιλάκου βουλευτής των Πρασίνων της Αυστρίας. 
Στη συνέντευξη Τύπου ο κ. Κωνσταντόπουλος παραδέχθηκε ότι υπάρχει μεταξύ άλλων
ο προβληματισμός να αλλάξει το όνομα του κόμματος σε Συνασπισμό της Αριστεράς
και της Οικολογίας, ενώ δήλωσε ότι στα πλαίσια των προσυνεδρίων έχουν
προσκληθεί δυνάμεις και κόμματα από τον ευρύτερο χώρο της Αριστεράς. Η
διεξαγωγή προγραμματικού συνεδρίου είχε αποφασιστεί από το τελευταίο τακτικό
συνέδριο του κόμματος, το καλοκαίρι του 2002.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17238N092</ED>
<ID>
ID:301777

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N09&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Νομοθετική ανορεξία
</H2>
<AUTHOR>ΔΗΜΗΤΡΗΣ·ΜΗΤΡΟΠΟΥΛΟΣ</AUTHOR>

Από τι κρίνεται ένας πολιτικός; Στις σημερινές τηλεδημοκρατίες τείνει κανείς
να απαντήσει με αναφορά την παρουσία «στο γυαλί» ή τα νούμερα των
δημοσκοπήσεων. Πρόκειται ωστόσο για μεγέθη εφήμερα. Ο πολιτικός κρίνεται από
το έργο. Έτσι εξασφαλίζει και την υστεροφημία. Σε μια κοινοβουλευτική
δημοκρατία, το έργο είναι κυρίως νομοθετικό. Μια κυβέρνηση, ένας υπουργός,
ένας βουλευτής, κρίνονται από τα νομοσχέδια που ψήφισαν. Και η σύνταξη ενός
νομοσχεδίου δεν είναι απλή υπόθεση, αφού προϋποθέτει πολιτική ευστροφία,
νομική αντίληψη και, τελικά, κοινοβουλευτική μαστοριά. Κρίνοντας από τα άδεια
έδρανα της Ολομέλειας, το νομοθετείν δεν συγκινεί πλέον τους πολιτικούς, οι
οποίοι προτιμούν να συνωστίζονται στις εισόδους του Κοινοβουλίου μπρος στα
«ματσούκια» της τηλεόρασης για να κάνουν δηλώσεις. Το νομοθετείν είναι ταλέντο
που τείνει να εκλείψει. Γι' αυτό και είναι οι ίδιοι που ορίζονται εισηγητές
από τα κόμματα ­ και συνήθως τρέχουν και δεν φτάνουν. Γι' αυτό και καταλήγουν
τόσα νομοσχέδια στο γραφείο του Σωκ. Κοσμίδη για το απαραίτητο «φινίρισμα».
Αποτέλεσμα της νομοθετικής ανορεξίας των βουλευτών είναι, ως ενός σημείου, και
η αναβάθμιση των Επιτροπών εις βάρος της Ολομέλειας, όπως ορίζει ο νέος
Κανονισμός. Νομοτεχνική δουλειά και ψήφιση στις Επιτροπές, συζήτηση στην
Ολομέλεια. Εφεξής λοιπόν θα νομοθετούν οι ολίγοι και θα συζητούν απλώς οι
πολλοί. Μας πειράζει; Όχι. Έτσι κι αλλιώς αυτό γινόταν ήδη εδώ και αρκετό καιρό.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17238N093</ED>
<ID>
ID:301813

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N09&aa=3</URL></REF>


Article

<CATEGORY>vin04</CATEGORY>

 <H5>ΕΙΡΗΝΗ ΠΑΠΑ - ΝΤΟΡΑ ΜΠΑΚΟΓΙΑΝΝΗ ΜΕ ΑΒΡΟΤΗΤΕΣ ΕΝ ΜΕΣΩ ΑΝΤΙΠΑΡΑΘΕΣΕΩΝ
</H5><H2>Δύο κυρίες με κλειστά χαρτιά
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Με μισόλογα και βολιδοσκοπήσεις άρχισε η μάχη για τον Δήμο της Αθήνας πριν
ακόμη δοθούν χρίσματα σε υποψηφίους. Η Ειρήνη Παπά και η Ντόρα Μπακογιάννη
φέρονται να βρίσκονται ένα βήμα πριν μπουν στον στίβο, προκαλώντας πυρετώδεις
διαβουλεύσεις, προβληματισμό και σχόλια στα επιτελεία των δύο μεγάλων
κομμάτων. 
«Είναι όμορφη» «Είναι κυρία»

Ηγετικά στελέχη της Χαριλάου Τρικούπη εκτιμούν ότι το πρόσωπο που θα πάει στην
Πλατεία Κοτζιά αυτήν την κρίσιμη τετραετία της Ολυμπιάδας πρέπει να είναι
υπερκομματικό, απαλλαγμένο από κομματικές ταμπέλες και πολιτικές φιλοδοξίες
και προκρίνουν για υποψήφια την Ειρήνη Παπά. Αντίθετα ο κ. Κ. Καραμανλής
ξεκαθαρίζει ότι η αναμέτρηση στον πρώτο δήμο της χώρας θα είναι πολιτική. Μια
αναμέτρηση που θα αποτελέσει, όπως πιστεύει, πρόκριμα νίκης της Ν.Δ. και για
τις εθνικές εκλογές. 
Κορυφαία στελέχη του ΠΑΣΟΚ επισημαίνουν ότι η Ν.Δ. στην ουσία δεν επιθυμεί
πολιτική μάχη, αλλά κομματική αναμέτρηση και αυτό θα ήταν μεγάλο λάθος μια που
πρόκειται για την πόλη που θα φιλοξενήσει τους Ολυμπιακούς Αγώνες. "Όπως έχει
αποδειχθεί, τα στελέχη της Ν.Δ. που προσέρχονται στον Δήμο χρησιμοποιούν το
αξίωμα ως σκαλοπάτι για μελλοντικά ηγετικά τους σχέδια. Η υποψηφιότητα της
Ειρήνης Παπά και η νίκη της βάζει φρένο στην επανάληψη αυτού του έργου" λένε
χαρακτηριστικά, αποκαλύπτοντας τον τρόπο με τον οποίο θα αντιπαρατεθούν με την
Ντόρα Μπακογιάννη στην περίπτωση που είναι υποψήφια. Ενδεικτική αυτού του
κλίματος είναι η δήλωση του υφυπουργού Τύπου κ. Τ. Χυτήρη: "Εμένα μου φαίνεται
καλή η ιδέα όχι μόνο για το πρόσωπο της Ειρήνης Παπά, το οποίο εκτιμώ
ιδιαιτέρως και είναι γνωστό, αλλά για σκεφτείτε την Αθήνα στους Ολυμπιακούς
Αγώνες με Ειρήνη Παπά". Υπέρ της υποψηφιότητας της Ειρήνης Παπά τάχθηκε και το
μέλος του Εκτελεστικού Γραφείου κ. Μ. Νεονάκης, ενώ για συναντίληψη με τη
Χαριλάου Τρικούπη μιλάει το Μέγαρο Μαξίμου. Τα ηγετικά στελέχη του ΠΑΣΟΚ
σχεδιάζουν να ακολουθήσουν την ίδια τακτική με την Αθήνα και στους άλλους
μεγάλους δήμους. Θα επιδιώξουν δηλαδή να δώσουν την μάχη με πρόσωπα ευρύτερης
κοινωνικής αποδοχής. Στη Θεσσαλονίκη για παράδειγμα είναι πιθανό να προταθεί
για υποψήφιος ο επιχειρηματίας κ. Γ. Μπουτάρης. 
Πάντως για την Αθήνα, παρά τα όσα ακούγονται για την Ειρήνη Παπά, το ΠΑΣΟΚ δεν
έχει λάβει ακόμη την τελική απόφαση για το πρόσωπο που θα στηρίξει στη μάχη
των δημοτικών εκλογών. Στη Χ. Τρικούπη λένε ότι δεν βιάζονται και θα
περιμένουν πρώτα τη Ν.Δ. να ανοίξει τα χαρτιά της. Και γι' αυτό τον λόγο δεν
έχει γίνει πρόταση στην κ. Ειρ. Παπά. Υπήρξε μόνο βολιδοσκόπηση από υψηλόβαθμο
στέλεχος και η ηθοποιός σκέφτεται θετικά ένα τέτοιο ενδεχόμενο. "Είναι φυσικό
ενώ με έχει βολοδοσκοπήσει κάποιος, να σκέφτομαι τα πλην και τα συν". Η κ.
Ειρ. Παπά, μιλώντας στο ραδιόφωνο της ΝΕΤ, αναφέρθηκε και στην κ. Ντόρα
Μπακογιάννη: "Την Ντόρα Μπακογιάννη την αγαπώ και την εκτιμώ και τη βρίσκω και
όμορφη. Θα της ευχηθώ όλα τα καλά του Θεού. Όμως αν αποφασίσω να πάω και εγώ,
θα μου ευχηθώ και εμένα καλή επιτυχία". 
Κλείνει η πόρτα

Την ίδια ώρα η Ν.Δ. κλείνει την πόρτα στην Ειρήνη Παπά. Η ενδεχόμενη
υποψηφιότητα της μεγάλης ηθοποιού στον Δήμο της Αθήνας αφήνει παγερά αδιάφορη
τη Ρηγίλλης, καθώς ο κ. Κ. Καραμανλής και οι συνεργάτες του δηλώνουν με έμφαση
ότι η μάχη της Αθήνας είναι πολιτική και αποκλείουν τη στήριξη οποιουδήποτε
προσώπου σε συμφωνία με το ΠΑΣΟΚ. "Έχουμε πει από την πρώτη στιγμή ότι η μάχη
όχι μόνο στην Αθήνα αλλά σε όλους τους μεγάλους δήμους θα έχει καθαρά πολιτικά
χαρακτηριστικά. Αυτή η άποψή μας δεν πρόκειται να αλλάξει" λένε χαρακτηριστικά
στη Ρηγίλλης και προσθέτουν: " Εκτιμούμε την Ειρήνη Παπά και τη θεωρούμε
σπουδαία ηθοποιό. Όμως δεν συζητάμε οικουμενικές υποψηφιότητες και αυτό ισχύει
και για όποιας άλλης προσωπικότητας πέσει το όνομα στο τραπέζι το προσεχές
διάστημα". 
Το σκέφτεται

Πάντως ούτε η κ. Ντόρα Μπακογιάννη έχει πάρει ακόμη την τελική απόφαση. Την
απασχολεί πολύ σοβαρά αυτό το ενδεχόμενο, το συζητά με φίλους, συνεργάτες και
στελέχη της Ν.Δ. και ζυγίζει τα υπέρ και τα κατά. Η τελική απόφασή της όμως θα
ληφθεί μέχρι τις αρχές Φεβρουαρίου αφού πρώτα μιλήσει για το θέμα αυτό με τον
κ. Κ. Καραμανλή και σταθμίσουν, όπως χαρακτηριστικά λέει η ίδια, "τι συμφέρει
καλύτερα το κόμμα". Η πρώην υπουργός, όταν ερωτάται αν τη φοβίζει η ενδεχόμενη
υποψηφιότητα της κ. Ειρήνης Παπά, απαντά γελώντας: "Την Ειρήνη Παπά την
εκτιμώ. Είναι μια εξαιρετική κυρία και μια μεγάλη ηθοποιός. Αλλά όσοι
παρακολουθούν τη διαδρομή, γνωρίζουν ότι ξέρω τι σημαίνει φόβος όταν δίνω
πολιτικές μάχες. Εδώ σε κρίσιμες ώρες δεν φοβήθηκα τις μονοεδρικές". Οι
συνεργάτες της κ. Ντόρας Μπακογιάννη επισημαίνουν ακόμη πως όχι μόνο δεν
φοβάται την αναμέτρηση με την Ειρήνη Παπά, αντιθέτως θα την επιθυμούσε "διότι
ένα αντίπαλος από το ΠΑΣΟΚ που θα έκανε δυναμική εκκίνηση, θα κινητοποιούσε
και όλες τις δικές της δυνάμεις. Διότι ο εφησυχασμός περί βέβαιης νίκης δεν
είναι καλός σύμμαχος στις εκλογικές μάχες".
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17238N101</ED>
<ID>
ID:301732

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N10&aa=1</URL></REF>


Article

<CATEGORY>vin04</CATEGORY>

 <H2>ΚΕΠ: Ξανασκέφτονται τη συμμετοχή στις δημοτικές
</H2>
Προβληματισμός επικρατεί στη Βασιλέως Κωνσταντίνου ως προς τη στάση που θα
κρατήσει το νέο κόμμα στις νομαρχιακές και δημοτικές εκλογές. Ενώ μέχρι την
περασμένη εβδομάδα επικρατούσε η άποψη της αποχής από τις εκλογές στην Τοπική
Αυτοδιοίκηση και στις συνδικαλιστικές οργανώσεις, τώρα η ηγετική ομάδα του
κόμματος δείχνει να προσανατολίζεται στη συμμετοχή και καταμέτρηση των
δυνάμεων του ΚΕΠ μέσα από τις εκλογικές διαδικασίες. Αυτό έγινε σαφές στην
τελευταία συνεδρίαση της Εκτελεστικής Επιτροπής του Κινήματος. 
Τα περισσότερα στελέχη του οργάνου που πήραν τον λόγο στη συνεδρίαση, τάχθηκαν
υπέρ της συμμετοχής του κόμματος στις εκλογές για την Τοπική Αυτοδιοίκηση με
το επιχείρημα ότι το κόμμα δεν θα πρέπει να δώσει την εντύπωση ότι αποφεύγει
τη μάχη, και ότι η αποχή θα απομονώσει επικοινωνιακά και θα βλάψει το νέο
κόμμα. «Ήμουν υπέρ της συμμετοχής στις εκλογές, έχοντας την αίσθηση ότι η
άποψη μου είναι μειοψηφική. Πιστεύω όμως ότι τώρα είναι πλειοψηφική», αναφέρει
χαρακτηριστικά ένα μέλος του οργάνου. 
Στη συνεδρίαση έγινε συζήτηση και για τον Δήμο της Αθήνας, και σύμφωνα με
κύκλους της Βασιλέως Κωνσταντίνου πολλά στελέχη υποστήριξαν ότι το κόμμα του
Δημήτρη Αβραμόπουλου δεν μπορεί να συρθεί πίσω από μια άλλη υποψηφιότητα και
θα πρέπει να δώσει το δικό του στίγμα. «Αν οι υποψηφιότητες που θα έχουν
κατατεθεί δεν εκφράζουν το δικό μας στίγμα, τότε θα πρέπει να εφεύρουμε κάτι
άλλο», αναφέρει χαρακτηριστικά στέλεχος του κόμματος, περιγράφοντας έτσι το
ενδεχόμενο να υπάρξει αυτόνομος συνδυασμός του ΚΕΠ στην Αθήνα. Πάντως οι
αποφάσεις καθυστερούν για τη Βασιλέως Κωνσταντίνου, που δεν σκοπεύει να
ανοίξει νωρίς τα χαρτιά της στο αθηναϊκό πόκερ. 
Ο ίδιος ο κ. Αβραμόπουλος, μιλώντας χτες στο Tempo, σκιαγράφησε τις
προϋποθέσεις για να στηρίξει το ΚΕΠ υποψηφίους, λέγοντας ότι «όποιος θέσει
υποψηφιότητα, θα πρέπει να τιμήσει την πόλη και όχι να δει τη δημαρχία σαν
πέρασμα», ενώ υπενθύμισε ότι ο ίδιος από το 1995 κατέθεσε την κομματική του ταυτότητα.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17238N102</ED>
<ID>
ID:301773

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N10&aa=2</URL></REF>


Article

<CATEGORY>vin07</CATEGORY>

 <H5>ΠΑΛΑΙΣΤΙΝΙΟΙ ΚΑΜΙΚΑΖΙ ΣΚΟΤΩΣΑΝ ΤΕΣΣΕΡΙΣ ΙΣΡΑΗΛΙΝΟΥΣ ΣΤΡΑΤΙΩΤΕΣ
</H5><H2>Νέο ξέσπασμα στη Γάζα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Και ενώ η βία είχε μειωθεί σημαντικά στη Μέση Ανατολή τις τελευταίες τρεις
εβδομάδες, δύο μέλη της Χαμάς επιτέθηκαν χθες σε φυλάκιο του ισραηλινού
στρατού κοντά στη Λωρίδα της Γάζας και σκότωσαν τέσσερις στρατιώτες ­ πριν
σκοτωθούν κι αυτοί από τα ισραηλινά πυρά. Η Παλαιστινιακή Αρχή καταδίκασε την
επίθεση, αλλά το Ισραήλ ανακοίνωσε πως η απάντησή του θα πρέπει να αναμένεται
μέσα στο 24ωρο. 
Λωρίδα της Γάζας, Ισραήλ. Μικρός Παλαιστίνιος περνά μπροστά από τοίχο με
γκράφιτι που απεικονίζει ένοπλο της Χαμάς

Ήταν η πρώτη θανατηφόρος επίθεση εναντίον Ισραηλινών από τις 16 Δεκεμβρίου,
όταν ο πρόεδρος Γιάσερ Αραφάτ απηύθυνε έκκληση να σταματήσουν οι
παλαιστινιακές επιθέσεις αυτοκτονίας. Η Χαμάς ανέλαβε την ευθύνη με δήλωση του
πολιτικού εκπροσώπου της στη Βηρυτό. Η ισλαμιστική αυτή οργάνωση είχε διακόψει
τις επιχειρήσεις της μέσα στο Ισραήλ μετά την έκκληση του Αραφάτ, αλλά χθες
ανακοίνωσε πως αποφάσισε την επανάληψή τους "λόγω της συνεχιζόμενης ισραηλινής
επιθετικότητας". Μολονότι η Παλαιστινιακή Αρχή καταδίκασε την επίθεση
εκφράζοντας τον φόβο ότι θα δώσει στον Ισραηλινό πρωθυπουργό Αριέλ Σαρόν
"πρόσχημα για να συνεχίσει τη στρατιωτική κλιμάκωση και την πολιορκία του λαού
μας", το Ισραήλ ανακοίνωσε πως θεωρεί την κυβέρνηση του Γιάσερ Αραφάτ υπεύθυνη
γι' αυτήν επειδή "δεν καταπολεμά την υποδομή της τρομοκρατίας". 
Χθες συνεχίσθηκε εξάλλου η αντιπαράθεση του Ισραήλ με τους Παλαιστινίους
σχετικά με το πλοίο "Karine Α. " που ισραηλινά πολεμικά κατάσχεσαν την
περασμένη εβδομάδα στα διεθνή ύδατα της Ερυθράς Θάλασσας. Στη δήλωσή της, η
Χαμάς ανέφερε ότι η επίθεση στο ισραηλινό φυλάκιο έγινε εν μέρει ως απάντηση
στην κατάσχεση από το Ισραήλ του πλοίου σε "αραβικά ύδατα". Το "Karine Α. "
βρέθηκε να μεταφέρει 50 τόνους όπλα που το Ισραήλ υποστηρίζει ότι προορίζονταν
για την Παλαιστινιακή Αρχή. Ο Αραφάτ χαρακτήρισε χθες "ψεύδη" τις ισραηλινές
κατηγορίες. "Οι Ισραηλινοί επινοούν καθημερινά ιστορίες, σαν να ήμασταν εμείς
οι κατακτητές... Όλα όσα λένε για το πλοίο αυτό δεν είναι παρά ψέματα, ψέματα,
ψέματα", τόνισε ο Παλαιστίνιος ηγέτης. Το Ισραήλ απαίτησε πάντως χθες τη
σύλληψη ενός στενού συνεργάτη του Αραφάτ, του Φουάντ Σουμπάκι, τον οποίο
κατηγόρησε ότι οργάνωσε την αγορά των όπλων από το Ιράν, και ανακοίνωσε πως
μέσα στις επόμενες ημέρες θα δώσει στη δημοσιότητα ντοκουμέντα που θα
αποδεικνύουν την άμεση εμπλοκή του ίδιου του Αραφάτ. Ο Αμερικανός υπουργός
Εξωτερικών Κόλιν Πάουελ επενέβη επίσης, καλώντας τον Παλαιστίνιο πρόεδρο να
δώσει μια εξήγηση για το "Karine Α.". 
Ωστόσο δημοσιογράφοι έθεταν χθες ερωτήματα, τα οποία υπογραμμίζουν τα κενά σ'
αυτή την ιστορία: Σε ποιον ανήκει το πλοίο; Γιατί το Ισραήλ δεν έδωσε αμέσως
στη δημοσιότητα τις αποδείξεις που ισχυρίζεται ότι έχει για την εμπλοκή του
Αραφάτ; Ποιοι είναι εκείνοι που θα παραλάμβαναν τα όπλα; Μήπως ήταν δουλειά
της λιβανικής Χεζμπολάχ και όχι της Παλαιστινιακής Αρχής; Και, εν πάση
περιπτώσει, αν αυτά που υποστηρίζει το Ισραήλ ισχύουν, ο Αραφάτ ήταν άραγε
τόσο αφελής ώστε να πιστέψει πως θα περνούσε ένα πλοίο φορτωμένο όπλα χωρίς να
το εντοπίσουν οι αμερικανικές δυνάμεις στον Κόλπο, οι ισραηλινές υπηρεσίες
πληροφοριών στην Ερυθρά και οι Αιγύπτιοι στη διώρυγα του Σουέζ; "Όλοι
γνωρίζουν για ποιον προορίζονταν τα όπλα", εξεμάνη χθες ο Εφραίμ Σνεχ,
απόστρατος στρατηγός, που είναι σήμερα υπουργός Μεταφορών του Σαρόν. Αν έτσι
συμβαίνει, δεν το λένε σε κανένα, σχολίασε το Ρώυτερ.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17238N111</ED>
<ID>
ID:301691

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N11&aa=1</URL></REF>


Article

<CATEGORY>vin07</CATEGORY>

 <H2>Αρχίζουν να ψάχνουν τον Μπιν Λάντεν στο Πακιστάν
</H2>
Οι αμερικανικές δυνάμεις ετοιμάζονται να καταδιώξουν τον Οσάμα Μπιν Λάντεν και
τους υπαρχηγούς του στο Πακιστάν, καθώς αυξάνονται οι φόβοι ότι έχουν
καταφέρει να διαφύγουν από το Αφγανιστάν. Ο διοικητής των δυνάμεων των ΗΠΑ
στην περιοχή, στρατηγός Τόμι Φρανκς, δήλωσε πως το Πακιστάν συμφώνησε ότι οι
Αμερικανοί στρατιώτες μπορούν να περάσουν τα σύνορα για να συνεργασθούν με τις
πακιστανικές δυνάμεις. Παρατηρητές εκτιμούσαν χθες πως η συγκατάθεση του
Πακιστάν συνιστά σημαντική παραχώρηση από τον στρατό της χώρας. Οι ΗΠΑ ζήτησαν
επίσης από τις αφγανικές αρχές να τους παραδώσουν τρεις υπουργούς των
Ταλιμπάν, που πιστεύουν πως μπορεί να έχουν πληροφορίες για τον Ομάρ και τον
Μπιν Λάντεν. Πρόκειται για τους πρώην υπουργούς Δικαιοσύνης Νουρουντίν
Τουραμπί, Άμυνας Ουμπαϊντούλαχ και Βιομηχανίας Σααντουντίν, οι οποίοι
παραδόθηκαν χθες εκουσίως στη νέα κυβέρνηση και τους επετράπη να επιστρέψουν
στα σπίτια τους, βάσει της αμνηστίας που προβλέπεται για όσους Ταλιμπάν
παραδίδονται και δεν κατηγορούνται για συγκεκριμένα εγκλήματα. 
Χθες, εξάλλου, ο Αφγανός υπουργός Εσωτερικών Γιούνις Κανούνι ανακοίνωσε πως
όλοι οι ένοπλοι που δεν ανήκουν στην αστυνομία ή σε επίσημο προσωπικό
ασφαλείας διατάχθηκαν να εγκαταλείψουν την Καμπούλ και να επιστρέψουν στους
στρατώνες τους. «Η κυβέρνηση αποφάσισε να προχωρήσει στην εφαρμογή της
συμφωνίας ασφαλείας που υπογράφηκε στη Βόννη», δήλωσε. «Όλοι όσοι έχουν όπλα
απαγορεύεται να κυκλοφορούν στους δρόμους».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17238N112</ED>
<ID>
ID:301744

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N11&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Μια παλιά ιστορία
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

«Υπάρχει μόνον ένα πράγμα που αξίζει σ' αυτόν τον κόσμο περισσότερο από
τη συσσώρευση πλούτου και ισχύος: Η συσσώρευση περισσότερου πλούτου και
μεγαλύτερης ισχύος». 
Napoleon Bonaparte 
Υπάρχουν στον βίαιο κόσμο που ζούμε ορισμένες εστίες κρίσης που βρίσκονται σε
κατάσταση χειμερίας νάρκης. Ξεπηδούν κάθε τόσο για να δημιουργήσουν απειλή
ανάφλεξης. Την τελευταία στιγμή, επεμβαίνουν της γης οι ισχυροί και τα
πνεύματα κατευνάζονται. 
Η στενή συνεργασία με τις ΗΠΑ στον πόλεμο εναντίον της τρομοκρατίας (βλέπε:
βομβαρδισμούς εναντίον του Αφγανιστάν) έδωσε πολυπόθητο ρόλο μεσολαβητή στον
Βρετανό πρωθυπουργό. Νομίζοντας πως αναβιώνει την εποχή εκείνη, όταν η Μεγάλη
Βρετανία ήταν θαλασσοκράτειρα, και όχι ουραγός μιας υπερδύναμης, εμφανίζεται
με ύφος από το CNN για να διακηρύξει στον κόσμο τις δοτές αρμοδιότητές του. 
Ουραγός στους βομβαρδισμούς του Ιράκ και της Σερβίας, ο Τόνι Μπλερ υποκαθιστά
πλέον και τον γενικό γραμματέα του ΟΗΕ, μια και δεν έχει πλέον ρόλο στην εποχή
μας ο διεθνής αυτός οργανισμός. 
Στην παντοκρατορία της νέας Ρώμης δεν χρειάζεται διεθνής μεσολάβηση. Αλλά
εντεταλμένος απεσταλμένος. Ο οποίος συνομιλεί ταυτόχρονα με την εκλεγμένη
πολιτική ηγεσία της Ινδίας, και τον προκλητικό δικτάτορα του Πακιστάν.
(Αλήθεια ακούσατε ποτέ κάποιον να αποκαλεί πλέον τον Μουσάραφ δικτάτορα του
Πακιστάν;). Ψιλά γράμματα πλέον η Δημοκρατία. Άλλωστε και ο Πινοσέτ δεν
γλίτωσε την έκδοση στην Ισπανία, με εντολή του σημερινού υπουργού Εξωτερικών
της Βρετανίας; 
Ο βομβαρδισμός του Αφγανιστάν συνεχίζεται για τέταρτο μήνα. Οι βομβαρδισμοί
του Ιράκ συνεχίζονται για ενδέκατο χρόνο. Η κρίση στη Μέση Ανατολή έχει
πισωγυρίσει την ειρηνευτική διαδικασία μία δεκαετία και καθιστά πολύ δύσκολη
την επανάληψή της. 
Οι εστίες κρίσης πολλαπλασιάζονται από τη μωροφιλοδοξία ηγετών που
υποστηρίζονται από τη νέα παντοκράτειρα. Πάλι κάποιοι ­ ελάχιστοι ­
συσσωρεύουν πλούτο, δόξα και ισχύ και κάποιοι άλλοι ­ οι πολλοί ­ υποφέρουν.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17238N113</ED>
<ID>
ID:301810

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N11&aa=3</URL></REF>


Article

<CATEGORY>vin07</CATEGORY>

 <H5>ΜΙΑ ΝΙΓΗΡΙΑΝΗ ΕΝΑΝΤΙΑ ΣΤΟΥΣ ΝΟΜΟΥΣ ΤΩΝ ΙΣΛΑΜΙΣΤΩΝ
</H5><H2>Κόντρα στο καθεστώς
</H2>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Ζει στο Τουνγκάρ Τουντού. Ένα χωριό από κόκκινη λάσπη και αχυρένια σπίτια.
Μένει σε ένα χωμάτινο παράπηγμα, με τα πέντε της παιδιά και τον πατέρα της,
έναν άνθρωπο τυφλό και κουφό. 
Σουφιγιάτου Χουσεϊνί. Πρόκειται εκτελεστεί διά λιθοβολισμού

Το ρυτιδιασμένο της πρόσωπο και το λεκιασμένο, σπασμένο δόντι της την κάνουν
να μοιάζει με γυναίκα 70 χρόνων. Είναι 35. Θηλάζει την ηλικίας 11 μηνών κόρη
της, την Αντάμου, και ο μαστός της σαν να 'χει ξεραθεί. Μύγες συγκεντρώνονται
γύρω της και περπατούν στα μάτια και τα χείλη του μικρού παιδιού.

Αν οι διαμαρτυρίες των ανθρωπιστικών οργανώσεων δεν φέρουν αποτέλεσμα, η
Σουφιγιάτου Χουσεϊνί θα εκτελεστεί διά λιθοβολισμού. Αυτή ήταν η ποινή που της
επέβαλε τον περασμένο Ιούνιο ένα ισλαμικό δικαστήριο στην πόλη Σοκότο. Το
έγκλημά της είναι ότι... τη βίασαν. Ή, όπως έκριναν οι δικαστές, ότι είχε
εξωγαμιαίες σχέσεις. 
Η ποινή της θα εφαρμοζόταν αμέσως μετά τον απογαλακτισμό της κόρης της. Όμως,
άσκησε έφεση και αυτό της εξασφάλισε τουλάχιστον λίγη περισσότερη ζωή. 
Η Σουφιγιάτου Χουσεϊνί έχει παντρευτεί τρεις φορές, την πρώτη όταν ήταν 12
ετών. Απέκτησε πέντε παιδιά. Με τον τελευταίο της σύζυγο χώρισε επειδή δεν
μπορούσε να βοηθήσει την ίδια και τα παιδιά της. 
Ύστερα, ένας γείτονας, ο Γιακούμπου Αμουμπακάρ, προσπάθησε να την κερδίσει.
«Μου είπε ότι με αγαπούσε», λέει. «Χρησιμοποίησε τη μαγεία σε πολλές
περιπτώσεις. Δεν ήξερα τι έκανα. Μια φορά που ήμουν στους θάμνους, με περίμενε
και με βίασε. Αυτό έγινε τρεις φορές. Έμεινα έγκυος». Ο Αμουμπακάρ τής είχε
υποσχεθεί πως θα αναγνώριζε το παιδί και θα την προστάτευε μέχρι να γεννηθεί,
αν και ήταν ήδη παντρεμένος. Όμως πήρε το λόγο του πίσω. 
Στο δικαστήριο

«Μία ημέρα ήρθε η αστυνομία και μου έκανε ερωτήσεις. Με πήγαν στο ισλαμικό
δικαστήριο. Ο Γιακούμπου είπε ότι ποτέ δεν με είχε συναντήσει. Αρνήθηκε τα
πάντα. Είχα μάρτυρες που τον άκουσαν να παραδέχεται ότι αυτός ήταν ο πατέρας.
Δεν ξέρω γιατί δεν τους άκουσαν. 
Ο Γιακούμπου απαλλάχτηκε. Ένιωσα να πέθαινα εκείνη την ημέρα. Από την αδικία.
Ύστερα ο δικαστής είπε ότι ήμουν ένοχη για μοιχεία. Όταν το ανακοίνωσε ξέσπασα
σε κλάματα». 
<H3>«Θα εκτελεστώ επειδή με... βίασαν!»
</H3>
«Με βίασαν». Κανείς όμως δεν την ακούει στην πατρίδα της. Και ίσως γίνει το
επόμενο θύμα της ακραίας εφαρμογής της Σαρία

Οι εκκλήσεις της διεθνούς κοινότητας προς την κυβέρνηση της Νιγηρίας να μην
προχωρήσει στην εκτέλεση της 35χρονης μάνας έχουν ως τώρα πέσει στο κενό. Η
ευρωβουλευτής του ΠΑΣΟΚ Άννα Καραμάνου, αντιπρόεδρος της Σοσιαλιστικής
Διεθνούς Γυναικών, ένωσε χθες τη φωνή της με αυτές τις διαμαρτυρίες και με
επιστολή της προς την κυβέρνηση της Νιγηρίας ζήτησε να ματαιωθεί η εκτέλεση,
επισημαίνοντας ότι αυτή η καταδίκη «είναι απάνθρωπη, απαράδεκτη και μη ανεκτή
σε οποιαδήποτε δημοκρατική κοινωνία», καθώς και αντίθετη προς τις διεθνείς
συνθήκες για τα ανθρώπινα δικαιώματα. 
Επί ένα αιώνα η Σαρία κυριαρχούσε ως εθιμικό δίκαιο στη βόρεια Νιγηρία, όμως
οι σκληρότερες των ποινών δεν εκτελούνταν. Το 1999, ύστερα από 17 χρόνια
στρατιωτικής διακυβέρνησης, η δημοκρατία αποκαταστάθηκε και διεξήχθησαν
εκλογές. Έχοντας πλουτίσει υπό το στρατιωτικό καθεστώς, πολλοί υποψήφιοι
πολιτικοί, αφού εξελέγησαν, ζήτησαν την επιστροφή του ισλαμικού νόμου, με
στόχο να σχηματίσουν ευρεία βάση λαϊκής υποστήριξης και να επανεκλεγούν. Οι
κατά παράδοση άρχοντες του Ισλάμ και οι ιερωμένοι του Βορρά δεν το
υποστήριξαν, από φόβο όμως μη θεωρηθούν αντίπαλοι της θρησκείας, δεν μπόρεσαν
να αντιταχθούν. Η αύξηση των ένοπλων ληστειών μετά τον τερματισμό της
στρατοκρατίας κατέστησε τις σκληρές ποινές δημοφιλές ζήτημα. Ήδη ένας άνδρας
στο Σοκότο έχασε το δεξί του χέρι γιατί έκλεψε μια κατσίκα. Ένας άλλος είχε
καταδικαστεί να εκτελεστεί με μαχαίρωμα, με τη μέθοδο δηλαδή που ο ίδιος είχε
χρησιμοποιήσει για να σκοτώσει μια γυναίκα και τα δύο της παιδιά. Τελικώς, οι
αρχές τον λυπήθηκαν και αρκέστηκαν στον απαγχονισμό του. 
Η βόρεια Νιγηρία έχει υιοθετήσει την πιο ακραία από τις τέσσερις ερμηνείες του
νόμου του Κορανίου. Κατά τις άλλες τρεις, τέσσερις άνδρες μάρτυρες πρέπει να
παρακολουθήσουν την πράξη της μοιχείας ή να υπάρξει ομολογία για να
ακολουθήσει καταδίκη. Εδώ, όμως, κάτι τέτοιο θεωρείται περιττό. Αρκεί η
εγκυμοσύνη εκτός γάμου. Ο βιαστής αθωώθηκε γιατί οι μάρτυρες ήταν μόνο τρεις.
Για το θύμα, όμως, ήταν αρκετοί. 
Ο Μανσούρ Ιμπραήμ Σαΐντ, πάντως, καθηγητής Νομικής στο Πανεπιστήμιο του Σοκότο
και εκ των συντακτών του νέου κρατικού ισλαμικού νόμου, υποστηρίζει ότι η
μοιχεία είναι από μεγαλύτερα εγκλήματα στο Ισλάμ. «Το άτομο που διαπράττει
μοιχεία θα προκαλέσει την αποστροφή του Θεού και της κοινωνίας», λέει.
«Καταστρέφει το όνομα του ανθρώπου και τα παιδιά είναι "μπάσταρδα"». Μπάσταρδη
λοιπόν η μικρή Αντάμου. Άρα δεν χρειάζεται μάνα για να τη μεγαλώσει. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17238N121</ED>
<ID>
ID:301692

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N12&aa=1</URL></REF>


Article

<CATEGORY>vin07</CATEGORY>

 <H5>ΧΑΓΗ
</H5><H2>Άστραψε και βρόντηξε ο Μιλόσεβιτς
</H2>
Ο πρώην πρόεδρος της Γιουγκοσλαβίας Σλόμπονταν Μιλόσεβιτς εξαπέλυσε χθες νέα
φραστική επίθεση κατά του ΝΑΤΟ, ενώ αμφισβήτησε και πάλι τον αδιάβλητο και
ουδέτερο χαρακτήρα του Διεθνούς Ποινικού Δικαστηρίου του ΟΗΕ στη Χάγη. Ο
Μιλόσεβιτς εμφανίστηκε χθες ενώπιον του Διεθνούς Ποινικού Δικαστηρίου του ΟΗΕ,
για τελευταία φορά πριν από την έναρξη της δίκης του, η οποία έχει
προγραμματιστεί για τις 12 Φεβρουαρίου. Ο Μιλόσεβιτς εξαπέλυσε δριμεία επίθεση
τόσο εναντίον του προέδρου όσο και εναντίον της εισαγγελέως του δικαστηρίου
Κάρλας ντελ Πόντε. Ο πρόεδρος του δικαστηρίου Ρίτσαρντ Μέι χρειάστηκε να τον
διακόψει επανειλημμένα και να του υπενθυμίσει ότι θα έχει τον χρόνο να εκθέσει
τις απόψεις του στη διάρκεια της δίκης και να του επισημάνει να περιορισθεί σε
διαδικαστικά θέματα. Στη συνέχεια διέκοψε τη συνεδρίαση. Χθες, επίσης στη
Χάγη, ο γνωστός Γάλλος δικηγόρος Ζακ Βερζές υποστήριξε ότι στην περίπτωση του
Σλόμπονταν Μιλόσεβιτς το Διεθνές Ποινικό Δικαστήριο του ΟΗΕ δεν τήρησε όπως
όφειλε τα δικαιώματα της υπεράσπισης του κατηγορουμένου. Ο Βερζές παρατήρησε
ότι κατά τη χθεσινή διαδικασία ο πρόεδρος του δικαστηρίου αφαίρεσε τον λόγο
από τον κατηγορούμενο πρώην ισχυρό άνδρα της Γιουγκοσλαβίας, τη στιγμή ακριβώς
που εκείνος αναφερόταν στους βομβαρδισμούς του ΝΑΤΟ κατά της χώρας του το
1999, με το επιχείρημα ότι το θέμα αυτό ήταν άσχετο με τη διαδικασία. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17238N122</ED>
<ID>
ID:301745

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N12&aa=2</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Το παθητικό κάπνισμα σκοτώνει
</H2>
Μοιράζεστε την ίδια στέγη με κάποιον που καπνίζει 15 τσιγάρα την ημέρα; Μάλλον
θα πρέπει να αρχίσετε να ανησυχείτε. Σύμφωνα με μία έρευνα που πραγματοποίησε
το Βασιλικό Ταμείο της Βρετανίας για την Έρευνα και τον Καρκίνο (ICRF),
εκτίθεστε τέσσερις φορές περισσότερο σε κίνδυνο από το παθητικό κάπνισμα σε
σχέση με τους ανθρώπους που ζουν σε σπίτια όπου δεν καπνίζει κανένας. Οι
επιστήμονες εξέτασαν τα επίπεδα της ουσίας κοτινίνης, η οποία αποτελεί προϊόν
αποσύνθεσης της νικοτίνης, στο αίμα 9.000 μη καπνιστών και των συντρόφων τους.
Και εντόπισαν 0,31 νανογραμμάρια κοτινίνης ανά χιλιοστόλιτρο πλάσματος αίματος
σε αυτούς που δεν εκτίθεντο στο κάπνισμα στο σπίτι τους και 1,25 νανογραμμάρια
σε αυτούς που οι σύντροφοί τους κάπνιζαν από 15 έως 19 τσιγάρα ημερησίως.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17238N123</ED>
<ID>
ID:301786

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N12&aa=3</URL></REF>


Article

<CATEGORY>vin07</CATEGORY>

 <H5>ΜΙΑ ΑΜΕΡΙΚΑΝΙΔΑ ΠΙΛΟΤΟΣ ΕΝΑΝΤΙΑ ΣΤΟ ΠΕΝΤΑΓΩΝΟ
</H5><H2>Κόντρα στην προκατάληψη
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Οι εικόνες από το Αφγανιστάν, ύστερα από την πτώση της Καμπούλ, ήταν
ιδανικές για τη μηχανή προπαγάνδας των ΗΠΑ. Ύστερα από χρόνια άγριας και
απάνθρωπης καταπίεσης από το καθεστώς των Ταλιμπάν, οι Αφγανές τολμούσαν,
μπροστά σε όλες τις κάμερες των τηλεοπτικών συνεργείων, να αφήσουν τον κόσμο
να ξαναδεί τα πρόσωπά τους.

Μάρθα ΜακΣάλι. Μηνύει το Πεντάγωνο και τον Ντόναλντ Ράμσφελντ 
Αυτό ήταν επιτυχία των Αμερικανών, με λίγη βοήθεια από τους Βρετανούς: αυτό
ήταν το μήνυμα που ελάμβανε όποιος έβλεπε τις εικόνες των γυναικών που όλο
χαρά, με κίνηση ελευθερίας, ξεσκέπαζαν τα πρόσωπά τους, πετώντας τη μισητή
μπούρκα. 
Η «αμπάγια»

Άλλη εικόνα τώρα. Μεταφερόμαστε στη βάση της Πολεμικής Αεροπορίας των ΗΠΑ, στη
Σαουδική Αραβία. Αξιωματούχος μπαίνει σε τζίπ της αμερικανικής Πολεμικής
Αεροπορίας για να πραγματοποιήσει μία σύντομη διαδρομή εκτός βάσης. Ο πιλότος
αυτός των Ενόπλων Δυνάμεων των ΗΠΑ δεν φοράει την υπηρεσιακή στολή. Αντ'
αυτής, φοράει κάτι που λέγεται «αμπάγια». Πρόκειται για μία άλλη εκδοχή της
μπούρκα, που καλύπτει το γυναικείο σώμα από κορυφής μέχρις ονύχων. Το ένδυμα
αυτό δεν επιτρέπει σε κανένα σημείο του σώματος να φαίνεται και έχει μόνο δύο
χαραμάδες στα μάτια, για να μπορεί αυτή που το φοράει να βλέπει πού πηγαίνει. 
Αυτή η εικόνα, όσο και να σας παραξενεύει, είναι αληθινή. Η αξιωματούχος που
βρίσκεται μέσα στο τζιπ ντυμένη έτσι έχει όνομα. Και η διοίκηση του Πενταγώνου
έχει βαρεθεί να το ακούει αυτό το όνομα. Ανήκει σε μία εξέχουσα γυναίκα. 
Στην πρώτη γυναίκα που έγινε πιλότος της αμερικανικής Πολεμικής Αεροπορίας αφ'
ότου ελήφθη η απόφαση, το 1993, ότι οι γυναίκες μπορούν να υπηρετήσουν στην
πρώτη γραμμή. Το όνομα αυτό ανήκει στην πιο υψηλόβαθμη γυναίκα αξιωματικό των
Ενόπλων Δυνάμεων της Αμερικής. Μάρθα ΜακΣάλι είναι το όνομά της. Η καριέρα τής
Μάρθα ΜακΣάλι όμως μπορεί αυτή τη στιγμή να καταστρέφεται. Η ίδια και όλες οι
άλλες γυναίκες που υπηρετούν στη Σαουδική Αραβία είναι υποχρεωμένες να φορούν
την αμπάγια όποτε βγαίνουν από τη στρατιωτική βάση των ΗΠΑ. 
<H3>«Φοράω ρούχα που μοιάζουν με μπούρκα»
</H3>
Έτοιμη για όλα. Η ΜακΣάλι σε φωτογραφία του 1993, όταν υπηρετούσε στη βάση
της αμερικανικής Πολεμικής Αεροπορίας του Ντελ Ρίο στο Τέξας

Από σεβασμό προς τη θρησκευτική παράδοση που επικρατεί στη Σαουδική Αραβία, η
αντισυνταγματάρχης ΜακΣάλι δεν μπορεί να οδηγήσει το στρατιωτικό τζιπ, με το
οποίο θα βγει από τη βάση! Και δεν είναι μόνο αυτό. Η ΜακΣάλι δεν μπορεί καν
να κάθεται στη θέση του συνοδηγού, ενώ πρέπει οπωσδήποτε να συνοδεύεται από
κάποιον άνδρα κάθε φορά που βγαίνει από τη βάση... 
Η ΜακΣάλι είχε μια επιτυχημένη καριέρα ώσπου έμαθε για τον κανονισμό της
«αμπάγια». Από το 1995 ­ πολύ πριν να πάει η ίδια στη Σαουδική Αραβία ­
μάχεται για να καταργηθεί ο κανονισμός αυτός. Γι' αυτό το θέμα τώρα, παίζει
«κορώνα - γράμματα» όλα όσα έχει χτίσει τόσα χρόνια. 
Και αυτό συμβαίνει επειδή η ΜακΣάλι βαρέθηκε να απευθύνεται εις ώτα μη
ακουόντων και αποφάσισε να πάρει το θέμα στα χέρια της. Κάπως έτσι, η γενναία
κυρία βρέθηκε στα δικαστήρια καταθέτοντας μήνυση κατά του Πενταγώνου, με την
κατηγορία ότι η ηγεσία του παραβιάζει τα συνταγματικά της δικαιώματα. Για την
ακρίβεια, η κυρία Μάρθα ΜακΣάλι μηνύει τον επικεφαλής των αμερικανικών Ενόπλων
Δυνάμεων, τον Αμερικανό υπουργό Εθνικής Αμύνας, Ντόναλντ Ράμσφελντ. 
Η χρονική στιγμή που υποβάλλεται η μήνυση αυτή είναι είτε πάρα πολύ ακατάλληλη
είτε απίστευτα ιδεώδης. Ο κύριος Ράμσφελντ έχει να ασχοληθεί με τη διεξαγωγή
ενός πολέμου. Επιπλέον, αυτή σίγουρα δεν είναι η κατάλληλη στιγμή να
διαταραχθεί μία ήδη περίπλοκη σχέση με τη Σαουδική Αραβία. Από την άλλη όμως,
πώς μπορούν οι ΗΠΑ να συνεχίσουν να απαιτούν από τις δικές τους αξιωματικούς
να καλύπτονται από πάνω μέχρι κάτω με την αμπάγια στη Σαουδική Αραβία, ενώ
ταυτόχρονα πανηγυρίζουν την επιτυχία τους που απελευθέρωσαν τις γυναίκες από
την μπούρκα στο Αφγανιστάν; 
Και τώρα τι πρόκειται να γίνει; Απ' ό,τι φαίνεται, ελπίδα της πιλότου της
Πολεμικής Αεροπορίας των ΗΠΑ είναι ότι οι ιθύνοντες του Πενταγώνου θα
αποφασίσουν να «τακτοποιήσουν» το ενοχλητικό θέμα, διά της ήσυχης οδού ­
καταργώντας δηλαδή τον επίμαχο κανονισμό. Αυτό βέβαια ενδέχεται να έχει
αναπάντεχες συνέπειες στην κοινή γνώμη της Σαουδικής Αραβίας. 
Αν όμως η διοίκηση των Ενόπλων Δυνάμεων δεν επιλέξει αυτήν την οδό, η κυρία
ΜακΣάλι μπορεί να βρεθεί να στέκεται ως ενάγουσα στο δικαστήριο. Και ακόμα και
μία ατρόμητη πιλότος, όπως όντως είναι η Μάρθα ΜακΣάλι, μπορεί νιώσει κάποιον
φόβο, έχοντας να αντιμετωπίσει έναν εχθρό σαν τον Ντόναλντ Ράμσφελντ, τον
Αμερικανό υπουργό Εθνικής Αμύνας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17238N131</ED>
<ID>
ID:301693

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N13&aa=1</URL></REF>


Article

<CATEGORY>vin07</CATEGORY>

 <H5>ΗΠΑ
</H5><H2>Η Γκρίνπις δεν θα ξανακάνει «εχθρικές» πράξεις
</H2>
Η οικολογική οργάνωση Greenpeace δεν πρόκειται να οργανώσει καμία εκδήλωση
διαμαρτυρίας έξω από αμερικανική βάση μέσα στην επόμενη πενταετία. Διότι, όταν
ο ακτιβισμός έρχεται σε σύγκρουση με την (αμερικανική) Δικαιοσύνη, ο
συμβιβασμός είναι η λιγότερο επώδυνη λύση. 
Στις 14 του περασμένου Ιουλίου, μία ομάδα ακτιβιστών ­ 15 μέλη της Greenpeace
καθώς και δύο δημοσιογράφοι ­ επεχείρησαν να παρεμποδίσουν την εκτόξευση ενός
βαλλιστικού πυραύλου πάνω από τον Ειρηνικό Ωκεανό, στο πλαίσιο των δοκιμών για
την ανάπτυξη του συστήματος αντιπυραυλικής άμυνας των ΗΠΑ. Οι ακτιβιστές
εισήλθαν στην περίμετρο ασφαλείας της βάσης Βάντμπεργκ στην Καλιφόρνια και
κατάφεραν να φτάσουν μέχρι την παραλία, δίπλα στην εξέδρα εκτόξευσης του
πυραύλου. Συνελήφθησαν, όμως, από πράκτορες του FBI. Ο πύραυλος εκτοξεύτηκε με
καθυστέρηση 40 λεπτών, οι συλληφθέντες κατηγορήθηκαν για συνωμοσία και
παραβίαση ζώνης ασφαλείας, παρέμειναν επί μία εβδομάδα στη φυλακή και αφέθηκαν
ελεύθεροι με αναστολή. Στη συνέχεια, επετεύχθη συμβιβασμός... 
Όπως ανακοίνωσε εκπρόσωπος του αμερικανικού υπουργείου Δικαιοσύνης, οι αρχές
δέχθηκαν να αποσύρουν τις κατηγορίες εναντίον των ακτιβιστών για παραβίαση της
ζώνης ασφαλείας. Υπό τρεις όρους: ότι η Greenpeace δεν θα πραγματοποιήσει,
μέσα στην επόμενη πενταετία, καμία εκδήλωση διαμαρτυρίας που να μην έχει την
έγκριση των αρχών σε αμερικανική βάση· ότι θα καταβάλει στο αμερικανικό κράτος
150.000 δολάρια εν είδει αποζημίωσης· και ότι οι κατηγορούμενοι θα δηλώσουν
ένοχοι στην κατηγορία της συνωμοσίας, η οποία όμως επισείει ποινή φυλάκισης
έως έξι μήνες με αναστολή. 
Η μεταστροφή του λόρδου 
Πώς αλλάζουν οι καιροί... Από δυναμικός ακτιβιστής και γενικός διευθυντής της
Greenpeace, μιας οργάνωσης που θεωρείται συνώνυμο της οικολογίας, σύμβουλος
μιας εταιρείας δημοσίων σχέσεων στους πελάτες της οποίας περιλαμβάνεται,
μεταξύ άλλων, η Monsanto, η αμφιλεγόμενη εταιρεία βιοτεχνολογίας που
ασχολείται με τα γενετικά τροποποιημένα τρόφιμα. 
Ο λόρδος Μέλτσετ, βέβαια, διότι περί αυτού ο λόγος, υποστηρίζει ότι παραμένει
αμετακίνητος στις θέσεις του, ότι σκοπός του είναι να διευκολύνει τον διάλογο
ανάμεσα στις οικολογικές οργανώσεις και τις εταιρείες που ασχολούνται με τον
τομέα της γεωργίας, και ότι προτού δεχθεί τη θέση που του προσφέρθηκε στην
εταιρεία Burson-Marsteller εξασφάλισε την άδεια του σημερινού γενικού
διευθυντή της Greenpeace, Στίβεν Τιντάλε. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17238N132</ED>
<ID>
ID:301746

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N13&aa=2</URL></REF>


Article

<CATEGORY>vin07</CATEGORY>

 <H5>ΕΝΤΓΚΑΡ ΜΟΡΕΝ
</H5><H2>ΠΡΟΣΩΠΑ
</H2><H2>Στην παράδοση των Εγκυκλοπαιδιστών
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Στα 80 του, έπειτα από μια σιωπή που κράτησε σχεδόν μια δεκαετία, ο Εντγκάρ
Μορέν εξέδωσε πρόσφατα τον πέμπτο τόμο της "Μεθόδου" του. 
Εντγκάρ Μορέν. Κυκλοφορούν ο πέμπτος τόμος της «Μεθόδου» και η πρώτη
βιογραφία του

Κοινωνιολόγος, φιλόσοφος και συγγραφέας, ο Εντγκάρ Μορέν επιχειρεί εδώ και
περισσότερο από μισό αιώνα να διεισδύσει στο μυστήριο του Homo Sapiens,
ανασυνθέτοντας, σαν πραγματικός εγκυκλοπαιδιστής, απόγονος του Ντιντερό, τις
γνώσεις που υπάρχουν διασκορπισμένες στις ανθρωπιστικές επιστήμες, τη βιολογία
και την ανθρωπολογία. "Η ανθρωπιά της ανθρωπότητας" (L' Humanite de l'
humanite), που κυκλοφόρησε πρόσφατα από τις εκδόσεις Seuil, είναι ο πέμπτος
τόμος της "Μεθόδου" του, προτελευταία πτυχή ενός κολοσσιαίου εγχειρήματος το
οποίο ξεκίνησε το 1977 με στόχο να ανασυνθέσει ένα συνολικό όραμα για την
ανθρωπότητα σε σχέση με τη φύση αναλαμβάνοντας ένα ρόλο γεφυροποιού, ρίχνοντας
γέφυρες ανάμεσα στις κοινωνικές και τις "καθαυτό" επιστήμες. 
Αυτός ο πέμπτος τόμος συνέπεσε με την κυκλοφορία της πρώτης βιογραφίας του,
την οποία συνέγραψε μια μαθήτρια του γάλλου στοχαστή, η Φρανσουάζ Μπιανσί. Με
τίτλο "Το νήμα των ιδεών" (Le Fil des idees, εκδ. Seuil), η Μπιανσί αφηγείται
πώς γεννήθηκαν τα έργα των πρώτων τριάντα χρόνων της ζωής του Εντγκάρ Μορέν-
πρόκειται να εκδοθεί και ένας δεύτερος τόμος. Η βιογραφία αυτή δεν παίρνει
κάποια κριτική απόσταση από το έργο του, φωτίζει ωστόσο την εντυπωσιακή
διαδρομή αυτού του πρωτοπόρου. 
Ο Εντγκάρ Ναούμ, όπως είναι το πραγματικό του όνομα, ήταν 18 χρόνων όταν
ξέσπασε ο Δεύτερος Παγκόσμιος Πόλεμος. Στρατεύθηκε αμέσως στην αντίσταση και
αγωνίσθηκε από τις τάξεις του Κομμουνιστικού Κόμματος, από το οποίο όμως θα
αποπεμφθεί το 1951 και θα κάνει την αυτοκριτική του σ' ένα βιβλίο με αυτόν
ακριβώς τον τίτλο. Εργάσθηκε ως κοινωνιολόγος στο γαλλικό Εθνικό Κέντρο
Κοινωνικών Ερευνών (CNRS) και διεξήγαγε εκστρατεία κατά του πολέμου στην
Αλγερία. Στη δεκαετία του '60 ασχολήθηκε με ζητήματα που δεν είχαν γίνει ακόμη
της μόδας - τον θάνατο, τους νέους, τον μοντερνισμό. Και το 1969, την εποχή
που εργάσθηκε για ένα χρονικό διάστημα στο Ινστιτούτο Salk του Σαν Ντιέγκο,
ξεκίνησε τον διεπιστημονικό στοχασμό του, ο οποίος θα τον οδηγήσει στη
συγγραφή της "Μεθόδου". 
Στο μνημειώδες αυτό έργο, ο Μορέν αποκαλύπτει τα κίνητρα της σκέψης του,
αναφερόμενος ανοικτά στα γεγονότα της προσωπικής ζωής του. Επινοεί εξαρχής,
ακολουθώντας την παράδοση του Μοντένιου, μια συνολική αναλυτική αρχή, η οποία
εγκλείει τον ίδιο τον παρατηρητή στο αντικείμενο της έρευνάς του. Η μεγάλη του
αναζήτηση της ανθρώπινης φύσης πλησιάζει σήμερα στο τέλος της: ήδη ετοιμάζει
τον έκτο τόμο, με τον οποίο ολοκληρώνεται η εποποιία της "Μεθόδου" και ο
οποίος θα είναι αφιερωμένος στην ηθική.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17238N141</ED>
<ID>
ID:301694

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N14&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Αυτοί δεν μετανιώνουν ποτέ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πόσος χρόνος χρειάζεται για να επουλωθεί ο πόνος που σου προκαλούν; Πόσος
χρόνος χρειάζεται για να αποδεχθείς τον πόνο που προκαλείς; 
Δημοκρατία στο Βελιγράδι: τον έδιωξαν, αλλά δεν είναι ακόμη έτοιμοι να
αναγνωρίσουν τα εγκλήματά του (σκίτσο από τη «Λιμπερασιόν»)

Η βοσνιακή κοινότητα στο Σαιντ Λούις του Μιζούρι, κάπου 35.000 ψυχές, δεν
θέλει να θυμάται τη Σρεμπρένιτσα. Λίγοι είναι έτσι εκείνοι που σπεύδουν τις
τελευταίες εβδομάδες στο τοπικό γραφείο του Ερυθρού Σταυρού για να ξεφυλλίσουν
το δίτομο "Βιβλίο των Προσωπικών Αντικειμένων". Οι σελίδες του είναι γεμάτες
με σκονισμένες φωτογραφίες, ματωμένα ρούχα, χτένες και κοσμήματα. Τα
αντικείμενα ανήκουν στους 18.000 αγνοούμενους του πολέμου της Βοσνίας, και
κυρίως στα θύματα της Σρεμπρένιτσα. Και η σκόνη προέρχεται από τους μαζικούς
τάφους. 
Ο Ερυθρός Σταυρός ήλπιζε οι βόσνιοι πρόσφυγες του Σαιντ Λούις να συμβάλουν
στον περιορισμό αυτού του καταλόγου, αναγνωρίζοντας μερικά από τα αντικείμενα.
Αλλά η ανταπόκριση είναι μικρή. Και φορτισμένη: ένας άνδρας από το Μόσταρ
έκλαιγε επί τρεις ώρες ξεφυλλίζοντας αυτές τις σελίδες. Άλλοι θέλησαν να
αποφύγουν αυτή τη δοκιμασία. Μπορεί να έχουν χάσει κάθε ελπίδα. Μπορεί να
φοβούνται ακόμη. Ή να μην έχουν εμπιστοσύνη σε κανέναν. Ή, πάλι, να έχουν
αποφασίσει να γυρίσουν οριστικά αυτή τη σελίδα. 
Οι Σέρβοι του Βελιγραδίου δεν είναι έτοιμοι ακόμη να δεχθούν τα εγκλήματα που
διαπράχθηκαν στο όνομά τους. Πριν από λίγες μέρες προβλήθηκε σε κινηματογράφο
του Βελιγραδίου η ταινία "Bosna!", που γύρισαν το 1993 ο Μπερνάρ Ανρί-Λεβί και
ο Ζιλ Χερτζόγκ για την πολυετή πολιορκία του Σαράγεβου. Στη διάρκεια της
προβολής, που οργάνωσε το ανεξάρτητο κανάλι Β92, δεν ακούστηκε ούτε ψίθυρος.
Καρφίτσα αν έπεφτε στο Rex, θα ακουγόταν. Κι όταν άναψαν τα φώτα, ξέσπασαν οι
διαμαρτυρίες. Από πού έρχονται αυτές οι εικόνες; Ποιος τις γύρισε; Ποιος μας
λέει ότι όλα αυτά τα ακρωτηριασμένα πτώματα δεν είναι προϊόν ενός τεράστιου
μοντάζ; Και ποιος είναι αυτός ο Ανρί-Λεβί (που ήταν παρών στην προβολή); Η
χώρα του δεν είχε υποστηρίξει τον βομβαρδισμό του Βελιγραδίου; Πώς είναι
δυνατόν να είναι αντικειμενικός; 
Χρειάστηκε η παρέμβαση των ανθρώπων του Β-92 για να ηρεμήσουν τα πνεύματα. Η
συζήτηση κράτησε τρεις ώρες. Τα δύο τρίτα των θεατών ήταν ταραγμένοι και
έξαλλοι. Το άλλο ένα τρίτο ήταν ταραγμένοι και συντετριμμένοι. Όσο περνούν τα
χρόνια, αυτός ο συσχετισμός θα αλλάζει. Όπως γράφει και ο Μπερνάρ Ανρί-Λεβί
στην Κοριέρε, οι Γάλλοι χρειάστηκαν 40 χρόνια για να αρχίσουν να
συζητούν τα εγκλήματα που διέπραξε η χώρα τους στην Αλγερία. Ο μονόφθαλμος
βασανιστής Ζαν-Πωλ Ωσαρές θεωρεί ακόμη και σήμερα ότι οι ωμότητες στις οποίες
είχε πρωταγωνιστήσει ήταν αναγκαίες. Ο Σλόμπονταν Μιλόσεβιτς εξακολουθεί ακόμη
και σήμερα να αντιμετωπίζει τα εγκλήματα που διέπραξε με κυνισμό και
αλαζονεία: για όλα, λέει, φταίει το ΝΑΤΟ. Διόλου περίεργο. Άνθρωποι σαν κι
αυτούς δεν μετανιώνουν ποτέ. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17238N142</ED>
<ID>
ID:301747

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N14&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<H3>Στη Δύση...
</H3>
... δεν βλέπουμε παρά μόνο τον Πούτιν. Τα παγερά του μάτια που χαμογελούν, την
υψηλή δημοτικότητά του, τις αγκαλιές του με τον Μπους. Στη σκιά του νέου
«τσάρου», όμως, διεξάγεται στους διαδρόμους του Κρεμλίνου, σχεδόν αόρατη, μια
τρομερή μάχη ανάμεσα στους «παλιούς» και στους «καινούργιους». Όπως συνέβαινε
και στην εποχή του Μπόρις Γιέλτσιν, είναι μια μάχη για την εύνοια του
πρίγκιπα. Και για τη διοίκηση της χώρας. Η μάχη αυτή, που ξεκίνησε μαζί με την
εγκατάσταση του Πούτιν στην εξουσία, μετρά ήδη θύματα μεγάλου μεγέθους: τους
ολιγάρχες Μπόρις Μπερεζόφσκι και Βλαντίμιρ Γκουσίνσκι, που αναγκάστηκαν να
μεταναστεύσουν για να γλιτώσουν τη φυλακή. <H3>Εδώ...
</H3>
... και μερικές εβδομάδες, η μάχη αυτή έχει ενταθεί. Ο ισχυρός υπουργός
Σιδηροδρόμων, ο Νικολάι Ακσιονένκο, απηλλάγη στις 3 Ιανουαρίου των καθηκόντων
του με την κατηγορία της διαφθοράς. Και οι φήμες για την παραίτηση του
πρωθυπουργού Μιχαήλ Κασιάνοφ και του προσωπάρχη του Κρεμλίνου Αλεξάντρ
Βολόσιν, δύο ανθρώπων της «οικογένειας» Γιέλτσιν, είναι πιο επίμονες από ποτέ.
Η άνοδος του Σεργκέι Στεπάσιν, ενός συμμάχου του Πούτιν που είναι σήμερα
επικεφαλής του Ελεγκτικού Συνεδρίου και ανακάλυψε ξαφνικά στα συρτάρια του
πολλούς ενοχοποιητικούς φακέλους, προαναγγέλλει ένα ξεκαθάρισμα λογαριασμών.
«Η μάχη για την εξουσία είναι σήμερα τόσο σφοδρή όσο ήταν επί προεδρίας
Γιέλτσιν», αναγνώρισε στα τέλη του 2001 ο Αντρέι Ιλιαρόνοφ, οικονομικός
σύμβουλος του Κρεμλίνου. Την ίδια ώρα, ο Βαλεντίν Γιουμάτσεφ, πρώην
αξιωματούχος του Κρεμλίνου που έχει παντρευτεί την κόρη του Γιέλτσιν, έκρινε
σκόπιμο να καλέσει τους δημοσιογράφους και να τους ανακοινώσει ότι
ετοιμάζονται διώξεις που θα θυμίζουν τη δεκαετία του '30. <H3>Βρώμικος...
</H3>
... πόλεμος, παρασκηνιακές πιέσεις, δικαστικές διώξεις, εκβιασμοί: οι μέθοδοι
δεν έχουν αλλάξει καθόλου. Ακόμη και ο μεγιστάνας Μπόρις Μπερεζόφσκι βγήκε από
τη χρυσή εξορία του στην Κυανή Ακτή για να υποστηρίξει τους παλιούς του φίλους
που κινδυνεύουν. Ο Μπερεζόφσκι δεν δίστασε μάλιστα να κατηγορήσει τις ρωσικές
ειδικές δυνάμεις ότι οργάνωσαν τις βομβιστικές επιθέσεις του 1999 για να
προκαλέσουν επέμβαση στην Τσετσενία. Η σύγκρουση διεξάγεται βασικά ανάμεσα σε
δύο ομάδες. Η μία ομάδα αποτελείται από τους «καινούργιους», οι περισσότεροι
από τους οποίους προέρχονται, όπως ο Πούτιν, από την Πετρούπολη και τις
μυστικές υπηρεσίες. Η άλλη ομάδα αποτελείται από τους «παλιούς», που
προέρχονται στην πλειοψηφία τους από την εποχή του Γιέλτσιν και τον κύκλο των
εκπεσόντων ολιγαρχών. Οι πρώτοι παρουσιάζονται ως «σωτήρες» του Κράτους, οι
δεύτεροι υπερασπίζονται τις «κατακτήσεις της δημοκρατίας». <H3>Προς το παρόν...
</H3>
... η έκβαση της μάχης παραμένει άγνωστη, παρόλο που οι άνθρωποι του Πούτιν
κερδίζουν συνεχώς έδαφος. Ο ίδιος ο ρώσος πρόεδρος φαίνεται αποφασισμένος να
αφήσει τις ομάδες να «αλληλοφαγωθούν», χωρίς να επέμβει προσωπικά. Ίσως επειδή
δεν έχει ακόμη εδραιώσει την εξουσία του, όπως παρατηρούσε πρόσφατα στο Παρίσι
ο Μιχαήλ Γκορμπατσόφ. Ίσως πάλι επειδή ο ρώσος πρόεδρος προτιμά να «διαιρεί
και να βασιλεύει», κατά τα πρότυπα του Γιέλτσιν, όπως λέει ένας δυτικός παρατηρητής.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17238N143</ED>
<ID>
ID:301787

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N14&aa=3</URL></REF>


Article

<CATEGORY>vin06</CATEGORY>

 <H5>ΜΗΧΑΝΗΜΑ ΠΑΡΕΜΒΑΙΝΕΙ ΣΤΙΣ ΣΥΧΝΟΤΗΤΕΣ ΤΩΝ ΚΙΝΗΤΩΝ ΚΑΙ ΤΑ ΑΠΕΝΕΡΓΟΠΟΙΕΙ
</H5><H2>Η Βουλή συνεδριάζει, οι κλήσεις προωθούνται
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Την εικόνα του βουλευτή που μιλάει συνεχώς στο κινητό τηλέφωνό του και
καπνίζει αδιάκοπα, ενώ η Βουλή συνεδριάζει, έχει βάλει στόχο να απαλείψει ο
πρόεδρος του Κοινοβουλίου Απόστολος Κακλαμάνης. Τουλάχιστον για τα κινητά
τηλέφωνα, φαίνεται ότι βρήκε τον τρόπο να τα... «τρελάνει», χωρίς ιδιαίτερα
έξοδα! 
Η μικροσκοπική συσκευή που «τρελαίνει» τα κινητά τηλέφωνα. Δύο τέτοιες έχουν
τοποθετηθεί στην αίθουσα της Ολομέλειας της Βουλής

Όπως ο ίδιος ο πρόεδρος ανακοίνωσε στους βουλευτές, από την περασμένη
Παρασκευή έχει τοποθετηθεί στην αίθουσα της Ολομέλειας και δοκιμάζεται ένα
μηχάνημα που παρεμβαίνει στις συχνότητες στις οποίες λειτουργούν τα κινητά και
τα απενεργοποιεί. «Η χρήση των κινητών έχει καταστεί μάστιγα. Αφού
επιβεβαιωθεί ότι το μηχάνημα αυτό μπορεί να εξυπηρετήσει, θα χρησιμοποιηθεί
αμέσως», είπε ο κ. Κακλαμάνης, παρέχοντας διαβεβαιώσεις ότι δεν υπάρχει
κίνδυνος από την ακτινοβολία για την υγεία όσων βρίσκονται στην ακτίνα δράσης
του. 
Ελάχιστοι συμφωνούν 
Ωστόσο, η απόφαση αυτή του προέδρου της Βουλής συνάντησε την έντονη αντίδραση
αρκετών βουλευτών όλων των κομμάτων που δεν είδαν με καλό μάτι τον περιορισμό
της λειτουργίας του κινητού τηλεφώνου τους στην αίθουσα του Κοινοβουλίου. Με
ελάχιστες εξαιρέσεις βουλευτών που ανέφεραν ότι θα συμμορφωθούν (Κ.
Σπυριούνης), πρώτος έσπευσε να εκδηλώσει «on camera» την αντίδρασή του ο
βουλευτής της Ν.Δ. Π. Καμμένος, που δεν πείστηκε για την αβλαβή χρήση του
μηχανήματος. 
Το θέμα πήρε γρήγορα διαστάσεις, και δηλώσεις στις «κάμερες» της τηλεόρασης
έσπευσαν να κάνουν και άλλοι βουλευτές, από τους οποίους μόνο η κ. Άννα
Ψαρούδα-Μπενάκη (Ν.Δ.) είπε ότι συμφωνεί. Ο συνάδελφός της Άρης Σπηλιωτόπουλος
(Ν.Δ.) έκανε λόγο «για εικόνα σχολικής αίθουσας», ο Γιώργος Δασκαλάκης (ΠΑΣΟΚ)
είπε ότι «σε λίγο θα μας κουρέψουν με την ψιλή», ο Γεράσιμος Γιακουμάτος
(Ν.Δ.) μίλησε «για απαράδεκτη ενέργεια», ενώ ο Λευτέρης Παπαγεωργόπουλος
(Ν.Δ.) συνέδεσε την ενέργεια του προέδρου με το Big Brother! 
Κόστος 400.000 δρχ. 
Πάντως, το συγκεκριμένο μηχάνημα που... «τρελαίνει» τα κινητά και κοστίζει
περίπου 400.000 δραχμές, εκπέμπει σήμα μόλις 0,5 Watt, ενώ η ίδια η συσκευή
του τηλεφώνου έχει ισχύ 2 Watt! 
Το τηλεχειριστήριο μέσω του οποίου δίνονται οι εντολές για την ενεργοποίηση
και απενεργοποίηση των συσκευών

Σύμφωνα με τον εκπρόσωπο της εταιρείας που το προμήθευσε στη Βουλή κ.
Κωνσταντίνο Προβατόπουλο, η χρήση του δεν εγκυμονεί κινδύνους για την υγεία
των πολιτών, αντιθέτως προστατεύει όσους φέρουν βηματοδότη. 
Όπως ο ίδιος ανέφερε στα «ΝΕΑ», δεν είναι μόνο ο πρόεδρος της Βουλής που
έψαχνε τρόπο να απαλλαγεί από τα κινητά. Το ίδιο έχουν κάνει αρκετοί ιερωμένοι
τοποθετώντας τέτοια μηχανήματα μέσα σε εκκλησίες και μοναστήρια στην Αθήνα και
στη Βόρεια Ελλάδα. 
Επίσης, έχουν τοποθετηθεί σε νοσοκομεία, βενζινάδικα, φυλακές, αποθήκες
εκρηκτικών υλών και υγραερίων, στρατιωτικές εγκαταστάσεις, κινηματογράφους,
θέατρα, αίθουσες συναυλιών, studio ηχογραφήσεων, βιβλιοθήκες, δικαστήρια,
μουσεία, αίθουσες συνεδριάσεων, σχολείων, πανεπιστημίων, δημοτικών συμβουλίων,
σε αμφιθέατρα και φροντιστήρια.

<H3>Πώς λειτουργεί </H3>
Το σύστημα που... «τρελαίνει» τα κινητά τηλέφωνα είναι ειδικά σχεδιασμένο για
τον έλεγχο όλων των ασύρματων επικοινωνιών μεταξύ κινητών τηλεφώνων τα οποία
βρίσκονται εντός μιας καθορισμένης περιοχής. Μια συσκευή μπορεί να καλύψει
έκταση περίπου 350-400 τετραγωνικών μέτρων. Η συσκευή εκπέμπει ένα ειδικό σήμα
το οποίο δεν είναι αναγνωρίσιμο από τα κινητά τηλέφωνα με αποτέλεσμα αυτά να
χάνουν την επαφή τους με τις κεραίες κινητής τηλεφωνίας, οι οποίες - σε
αντίθεση με το μηχάνημα - εκπέμπουν κωδικοποιημένο σήμα. Τα κινητά τηλέφωνα
που βρίσκονται εντός της περιοχής δράσης του συστήματος δεν μπορούν να
μεταδώσουν ή να δεχθούν ραδιοσήματα μέσω των συστημάτων κυψέλης. Ωστόσο, οι
εισερχόμενες κλήσεις προωθούνται, όπου αυτό ισχύει.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17238N151</ED>
<ID>
ID:301695

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η Σουφιγιάτου, οι πέτρες και η σιγουριά μας...
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Αυτό το Σάββατο που είναι τόσο κοντά, μόλις μια ανάσα από το σήμερα, η
Σουφιγιάτου μπορεί να κοιτάξει για τελευταία φορά τον καυτό ήλιο της χώρας
της. 
Η Νιγηριανή Σουφιγιάτου Χουσεϊνί. Μια γυναίκα που - αν δεν γίνει κάτι - θα
τιμωρηθεί με δημόσια εκτέλεση διά λιθοβολισμού στην οποία την καταδίκασε
ισλαμικό δικαστήριο της χώρας της γιατί είχε προγαμιαίες σχέσεις και έμεινε
έγκυος χωρίς να έχει παντρευτεί. Θα μπορούσε να είναι απλώς αυτό. Η
Σουφιγιάτου θα έπρεπε να ξεπλύνει την ντροπή με τον μαρτυρικό της θάνατο. Ποια
ντροπή; Θα μπορούσε να είναι η ντροπή να ερωτευθεί. Η ντροπή να δεχθεί τον
έρωτα χωρίς συμβόλαια και νόμους. Η ντροπή να κρατήσει τον καρπό αυτού του
έρωτα. 
Τα πράγματα είναι ακόμη πιο εξοργιστικά. Η Σουφιγιάτου δεν είχε κανένα
περιθώριο επιλογής. Ούτε καν την επιλογή να τολμήσει να αψηφήσει τους
κοινωνικούς κανόνες της χώρας της και, κυρίως, τους κανόνες μιας εξουσίας,
αναμφίβολα οπισθοδρομικής και βάρβαρης, αλλά πάντως ανδρικής. Γιατί η
Σουφιγιάτου έπεσε θύμα βιασμού. Αλλά αυτό δεν ήταν ελαφρυντικό στη δίκη της.
Ύστερα από ποταμούς αίματος που έχουν χυθεί για τα ανθρώπινα δικαιώματα,
έπειτα από επαναστάσεις και αγώνες και διεθνείς συμβάσεις για τη θέση της
γυναίκας, η Σουφιγιάτου θα πληρώσει το βαρύ τίμημα επειδή γεννήθηκε γυναίκα.
Ένα τίμημα που πληρώνουν, ακόμη, χιλιάδες γυναίκες στον κόσμο - αντίθετα με
την ανυποψίαστη δική μας σιγουριά για τη θέση των γυναικών. Εκτός αν γίνει,
έως τότε, κάτι. Αν έχουν αποτέλεσμα οι εκκλήσεις γυναικείων οργανώσεων ή
ευαισθητοποιημένων γυναικών (όπως η δική μας Άννα Καραμάνου) προς την
κυβέρνηση της Νιγηρίας. Και αν ξυπνήσουμε, επιτέλους, όλοι εμείς που θυμόμαστε
την τραγική θέση κάποιων γυναικών μόνο όταν αυτό βολεύει τις πολιτικές μας εξάρσεις...
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17238N152</ED>
<ID>
ID:301780

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N15&aa=2</URL></REF>


Article

<CATEGORY>vin06</CATEGORY>

 <H5>ΤΙ ΠΡΟΒΛΕΠΕΙ ΤΟ ΙΝΣΤΙΤΟΥΤΟ ΒΙΟΜΕΤΕΩΡΟΛΟΓΙΑΣ ΤΗΣ ΦΛΩΡΕΝΤΙΑΣ - ΤΕΛΟΣ ΦΕΒΡΟΥΑΡΙΟΥ
ΑΡΧΙΖΕΙ Η... ΘΕΡΙΝΗ ΠΕΡΙΟΔΟΣ
</H5><H2>Έρχεται ένα μακρύ, καυτό καλοκαίρι...
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Από το τέλος Φεβρουαρίου αρχίζει το καλοκαίρι... Ένα μακρύ, άνυδρο
καλοκαίρι ύστερα από έναν χειμώνα μικρό σε διάρκεια αλλά σκληρό, με έντονες
και επαναλαμβανόμενες χιονοπτώσεις, ακόμα και σε μέρη όπου σπάνια έπεφτε χιόνι
στο παρελθόν. Με θερμοκρασίες πολύ κάτω από το μηδέν. Δεν πρόκειται για
εφιαλτικό σενάριο. Είναι η πρόγνωση για τους επόμενους μήνες. 
Χειμώνα μικρό σε διάρκεια, αλλά έντονο σε φαινόμενα, όπως είναι οι
χιονοπτώσεις, προβλέπουν ορισμένοι μετεωρολόγοι για το μέλλον

Επιστήμονες και μετεωρολογικά κέντρα σε όλον τον κόσμο επεξεργάζονται θεωρίες
αλλαγής του κλίματος, μιλούν για επαναπροσδιορισμό των τεσσάρων εποχών. Το
έντονο κύμα κακοκαιρίας στη Νοτιοανατολική Μεσόγειο ήρθε να στηρίξει τα
επιχειρήματά τους. 
Το Ινστιτούτο Βιομετεωρολογίας της Φλωρεντίας (Institute of Biometeorology
Florence), που ειδικεύεται στις μακροχρόνιες μετεωρολογικές προβλέψεις
(επιστημονικός συνεργάτης του οποίου είναι ο κ. Ραψομανίκης), προβλέπει από
τώρα «μία πολύ δύσκολη θερινή περίοδο, με υψηλές θερμοκρασίες, χωρίς βροχές,
με συνεχείς καύσωνες, η οποία μάλιστα θα αρχίσει ακόμα και από το τέλος
Φεβρουαρίου». Το ίδιο το Ινστιτούτο προβλέπει ότι μέχρι τότε ο χειμώνας θα
είναι ιδιαίτερα έντονος. 
«Κατά τη γνώμη μου, ζούμε μία περίοδο ραγδαίων κλιματικών αλλαγών η οποία ίσως
να διαρκέσει ακόμα και 50 χρόνια», εξηγεί ο καθηγητής Χρήστος Ζερεφός,
διευθυντής στο Εργαστήριο Φυσικής της Ατμόσφαιρας του Αριστοτελείου
Πανεπιστημίου Θεσσαλονίκης. «Όλα ξεκινούν από τον παράγοντα άνθρωπο. Οι
ανθρώπινες δραστηριότητες (υπερβιομηχάνιση, καταστροφή του περιβάλλοντος)
έχουν μεταβάλει σημαντικά τη σύσταση της ατμόσφαιρας, έχουν προκαλέσει
αλλαγές, τις οποίες δεν μπορούμε ακόμα να προσδιορίσουμε ούτε ως προς το
μέγεθος ούτε ως προς την ένταση». 
Κίνδυνος για πλημμύρες 
Ωστόσο, οι συζητήσεις και αντεγκλήσεις ανάμεσα σε κυβερνήσεις, διακρατικούς
οργανισμούς και επιστήμονες δίνουν και παίρνουν. «Δεν είναι σε καμία περίπτωση
συνηθισμένο να χιονίζει στην έρημο και σε περιοχές της Μέσης Ανατολής», εξηγεί
ο μετεωρολόγος κ. Κώστας Λαγουβάρδος. «Δεν είμαστε όμως βέβαιοι ως προς το αν
αποτελούν προάγγελο ευρύτερων κλιματικών αλλαγών». «Τα μέχρι τώρα στοιχεία
δείχνουν ότι τον χειμώνα θα έχουμε αυξημένες βροχοπτώσεις, που σημαίνει
κίνδυνος για πλημμύρες, χιονοπτώσεις και χαμηλές θερμοκρασίες», δηλώνει ο κ.
Σπύρος Ραψομανίκης, καθηγητής Ατμοσφαιρικής Ρύπανσης και Αντιρρυπαντικής
Τεχνολογίας στο Δημοκρίτειο Πανεπιστήμιο Θράκης. «Όλοι γίναμε μάρτυρες τού τι
συνέβη. Μένει να επαληθευθεί η πρόβλεψή μας για μακρύ, θερμό καλοκαίρι, κύριο
χαρακτηριστικό του οποίου θα είναι οι καύσωνες», λέει. 
Ακόμα και οι μετεωρολόγοι, οι οποίοι διαφωνούν με την εγκυρότητα των
μακροπρόθεσμων προγνώσεων, χαρακτηρίζουν «ακραία» τα πρόσφατα φαινόμενα.
«Είναι ασυνήθιστα, λόγω της παρατεταμένης χρονικής διάρκειάς τους», αναφέρει ο
Βρετανός μετεωρολόγος Νικ Ρίκετ, από τη Βρετανική Μετεωρολογική Υπηρεσία. «Η
θέση των μεγάλων ατμοσφαιρικών συστημάτων είναι αυτή που καθόρισε την ένταση
της τελευταίας κακοκαιρίας και σε καμία περίπτωση δεν αποτελεί κάτι το
ιδιαίτερο», εξηγεί ο αναπληρωτής καθηγητής στο Τμήμα Φυσικής του Πανεπιστημίου
Αθηνών κ. Γιώργος Κάλος.

<H3>Τα ρεύματα χάνουν τον... δρόμο τους!
</H3>
Υπεύθυνο είναι το φαινόμενο του θερμοκηπίου, εξηγεί ο καθηγητής κ. Χρήστος
Ζερεφός. «Η αλλοίωση της σύστασης της ατμόσφαιρας, η εμφάνιση σε αυτήν μεγάλων
ποσοτήτων διοξειδίου του άνθρακα και μεθανίου έχουν επιπτώσεις και στην κίνηση
των αερίων ρευμάτων στην ατμόσφαιρα». 
Αυτό σημαίνει ότι ψυχρές ή θερμές αέριες μάζες ακολουθούν διαφορετικά
δρομολόγια απ' ό,τι συνήθως. Αυτό συνέβη την περίοδο των Χριστουγέννων. Ψυχρές
μάζες ήλθαν κατ' ευθείαν από τον Βόρειο Πόλο, ακολουθώντας τελείως διαφορετικό
«μονοπάτι» απ' ό,τι συνήθως. Σε συνδυασμό με βαρομετρικά συστήματα που
δημιουργήθηκαν στη Μεσόγειο, είχαμε εμφάνιση ακραίων φαινομένων.

<H3>Ελ Νίνιο και Λα Νίνια: Οι... μικροί που αναστατώνουν τον πλανήτη
</H3>
Το Ελ Νίνιο και το Λα Νίνια αποτελούν σημεία αναφοράς των μετεωρολόγων σχετικά
με τις κλιματικές αλλαγές. «Πρόκειται για μετεωρολογικές σταθερές. Για
φαινόμενα ιδιαίτερα σημαντικά που επηρεάζουν ολόκληρο τον πλανήτη», λέει ο κ.
Ζερεφός. 
Το Λα Νίνια και το Ελ Νίνιο είναι δύο τελείως διαφορετικά φαινόμενα. Στη
διάρκεια του πρώτου, επικρατούν ψυχρές συνθήκες στη θαλάσσια περιοχή του
Νότιου Ειρηνικού. 
Στην άλλη άκρη του ωκεανού όμως, στην Ασία, την Πολυνησία και την Αυστραλία,
τα νερά είναι θερμά. 
Τελευταία φορά που εμφανίστηκε το Ελ Νίνιο ήταν το 1998. «Ήταν η χειρότερη
χρονιά στην ιστορία του φαινομένου», λέει ο κ. Ζερεφός. «Είχαν σημειωθεί
τεράστιες οικονομικές και υλικές καταστροφές σε πολλές περιοχές, ενώ υπήρξαν
και σημαντικές απώλειες σε ανθρώπινες ζωές». 
Πάντως, η κακοκαιρία στη Λεκάνη της Μεσογείου δεν έχει άμεση σχέση με το Ελ
Νίνιο. «Υπάρχουν κύκλοι εμφάνισης του φαινομένου. Είμαστε στη μέση αυτού του
κύκλου. Δεν νομίζω να εμφανισθεί τα αμέσως επόμενα χρόνια», τονίζει ο κ. Ζερεφός.

<H3>Αντιστρόφως... ανάλογος ο καιρός σε Βόρειο Ατλαντικό και Μεσόγειο
</H3>
Σύμφωνα με Αμερικανούς επιστήμονες από τα Πανεπιστήμια του Χάρβαρντ και του
Σικάγου, υπάρχει έντονη σύνδεση μεταξύ του καιρού στον Βόρειο Ατλαντικό και
αυτού στην Ανατολική Μεσόγειο. Οι επιστήμονες ανακοίνωσαν ότι ασυνήθιστα
υψηλές πιέσεις στην περιοχή της Γροιλανδίας συνδέονται με αυξημένη δημιουργία
χαμηλών βαρομετρικών στην Α. Μεσόγειο. 
«Για τη μελέτη τους, οι επιστήμονες κατέγραψαν τις βροχοπτώσεις στην Ανατολική
Μεσόγειο από τον Οκτώβριο έως και τον Μάρτιο των ετών από το 1950 έως το 1993
και κατέταξαν τους έξι πιο βροχερούς χειμώνες, καθώς και τους έξι πιο ξηρούς»,
εξηγεί ο μετεωρολόγος κ. Λαγουβάρδος. «Για την ίδια περίοδο, οι ερευνητές
ανέλυσαν τις πιέσεις πάνω από όλη την Ευρώπη και τον Ατλαντικό». 
Το σύστημα λειτουργεί περίπου όπως το παιδικό παιχνίδι τραμπάλα. Υψηλό
βαρομετρικό στη Γροιλανδία, χαμηλό στη Μεσόγειο και αντίστροφα. Τα αίτια αυτής
της σχέσης δεν έχουν ακόμα καθοριστεί.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17238N161</ED>
<ID>
ID:301696

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N16&aa=1</URL></REF>


Article

<CATEGORY>vin06</CATEGORY>

 <H2>Ακραία και η ανετοιμότητα
</H2>
<AUTHOR>ΚΩΣΤΑΣ ΛΙΑΣΚΑΣ</AUTHOR>

Στο τέλος του προηγούμενου αιώνα (2000) ο γενικός γραμματέας του ΟΗΕ σε άρθρο
του που δημοσιεύτηκε και στην Ελλάδα σημείωνε ότι: Η αναφορά σε ακραίες
καταστάσεις της φύσης και στον όρο «φυσικές» καταστροφές μπορεί και να δρα
αποπροσανατολιστικά, αν δεν συνοδεύεται από την πολιτική βούληση και τα
αναγκαία πρακτικά μέτρα άμβλυνσης των συνεπειών. 
Η διαχείριση του προαναγγελθέντος εγκαίρως από την ΕΜΥ χιονιά (πριν - κατά -
και μετά) απεικονίζει παραστατικά την ως άνω αναφορά του κ. Κόφι Ανάν. Ασφαλώς
και ήταν ακραία τα φυσικά φαινόμενα. Ακραίος όμως και ο εφησυχασμός κρίσιμων
και αρμόδιων τμημάτων της Δημόσιας Διοίκησης σε όλα τα επίπεδα. 
Ακραία και η ανετοιμότητα βασικών κρίκων στη λειτουργία στοιχειωδών δημόσιων
αγαθών όπως είναι το Αεροδρόμιο, το υπερσύγχρονο, το καινούργιο! (Ας μην το
κατάλαβε ο διάσημος Ιάπων αρχιτέκτονας Κιγιόσι Τακεγιάμα κατά δήλωσή του στην
«Καθημερινή» της 6-1-2002. «Είναι ένα ανώνυμο αεροδρόμιο. Δεν κατάλαβα ότι
είναι καινούργιο».)

Ακραία και η μελαγχολία μας παρακολουθώντας την απόπειρα των θεσμικώς
υπευθύνων να αποσείσουν την ευθύνη του ρόλου τους, προτάσσοντας και
διακηρύσσοντας τον ηρωισμό των ανώνυμων συμπολιτών μας, που κατά κανόνα
ξεπέρασαν όντως το ανθρωπίνως αναμενόμενο. Το συνολικό σύστημα διαχείρισης και
αυτής της «κρίσης» φάνηκε δυστυχώς ακατάλληλο, χωρίς συνεκτικό σχέδιο δράσης
και με ράθυμα ανακλαστικά. Όλοι μας ασφαλώς, σε μικρότερο ή μεγαλύτερο βαθμό,
αιφνιδιαστήκαμε και φανήκαμε και αρκετά... κουλοχέρηδες. (Πού είναι οι
αλυσίδες, πού τοποθετούνται, πώς τοποθετούνται, πού είναι το φτυάρι, οι μπότες
κ.λπ.) 
Αλλά και γι' αυτά η οργανωμένη Πολιτεία μπορεί να προνοήσει μέσω των μέσων
ενημέρωσης εγκαίρως. (Τα Μέσα ας ενημερώνουν κατά τη διάρκεια εκπομπών μεγάλης
θέασης-ακρόασης. Άλλωστε το κόστος αυτής της «διαφήμισης» είναι πολύ μικρότερο
από τη δαπάνη αποκατάστασης των ζημιών που θα αποφευχθούν.) 
Είναι λοιπόν επιτακτική ανάγκη η εξαγωγή αποκρυσταλλωμάτων εμπειρίας και
συμπερασμάτων προκειμένου να δημιουργηθεί στην Πολιτεία μας ένα αξιόπιστο
σύστημα διαχείρισης φαινομένων που είναι μεν ακραία αλλά αναμενόμενα. Να
απομειωθεί στο μέγιστο βαθμό το στοιχείο του αιφνιδιασμού. Η Αττική, για
παράδειγμα, έχει άμεση ανάγκη από σύγχρονο Σύστημα Μητροπολιτικής Διοίκησης. 
Η φύση, το πολεοδομικό συγκρότημα, η κοινωνία, η ζωή, γενικότερα, λειτουργούν
κατά τους δικούς τους κανόνες και όρους. Δεν παρακολουθούν τη λογική των
αρμοδιοτήτων και των διοικητικών ορίων των κοινοτήτων - δήμων - νομαρχιών -
υπερνομαρχιών - περιφερειών ή των θεματικών αντικειμένων οργανισμών και
υπουργείων. Η Εθνική Οδός είναι οργανικό σύνολο επιμέρους στοιχείων και η
αξιόπιστη λειτουργία της (και χρήση βέβαια) προϋποθέτει σοβαρό - συνεκτικό -
υπεύθυνο και συγκεκριμένο σύστημα διοίκησης-διαχείρισης που να μην επιτρέπει
ασάφειες και παλινωδίες στις αποφάσεις και διάχυση ή μετατόπιση της ευθύνης.
Ας ετοιμαζόμαστε συνεπώς για τη συγκρότηση των προτάσεών μας και ας
προστατευθούμε όλοι από την «εύκολη» κριτική. Το θέμα αφορά όλους μας. Δεν
πρόκειται για πρόβλημα που μπορεί να το αντιμετωπίσει μόνη η οποιαδήποτε
κυβέρνηση. Πρόκειται για νοοτροπία. Η κυβέρνηση όμως έχει την κύρια ευθύνη και
οφείλει να αναλάβει την πρωτοβουλία για την πρόταση των αναγκαίων μέτρων σε
όλη την κλίμακα της διοίκησης της χώρας. Διαφορετικά, υπάρχει ο κίνδυνος της
θεωρητικοποίησης, της ιδεολογικοποίησης των αδυναμιών μας και της επιβράβευσης
της ραθυμίας του συστήματος που, ως σύστημα πλέον, θα σαρκάζει λέγοντας: Ε! και;

Ο Κώστας Λιάσκας είναι πρόεδρος του Τεχνικού Επιμελητηρίου Ελλάδας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17238N171</ED>
<ID>
ID:301697

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N17&aa=1</URL></REF>


Article

<CATEGORY>vin06</CATEGORY>

 <H2>Η Κρήτη στο... μάτι νέας κακοκαιρίας
</H2>
Καταδρομική επιχείρηση. Με πλήρη εξάρτυση εξόρμησαν χθες κατά των πάγων σε
πεζοδρόμια στην Κηφισιά (φωτό), στο Γουδί και στου Ζωγράφου 108 άνδρες της 2ης
Μοίρας Αλεξιπτωτιστών και του Κέντρου Εκπαίδευσης Ειδικών Δυνάμεων

Στα Χανιά, στο Ρέθυμνο και στην Εύβοια είχαν περιοριστεί χθες τα προβλήματα
από το μεγάλο κύμα κακοκαιρίας των τελευταίων ημερών. Αποκλεισμένα
εξακολουθούσαν έως αργά χθες να παραμένουν τα χωριά του Ομαλού, στα Χανιά και
ορεινά χωριά του Ψηλορείτη, όπως και περίπου δέκα κοινότητες και οικισμοί στην
Κεντρική και Νότια Εύβοια. Ωστόσο, νέα κακοκαιρία με δυνατές καταιγίδες είχε
εκδηλωθεί από χθες σε όλη την Κρήτη, ενώ οι ζημιές που έχουν προκληθεί και
πλέον άρχισε η καταγραφή τους ξεπερνούν τις αρχικές εκτιμήσεις. 
Στην Αττική, πάντως, αρκετά σχολεία εξακολουθούν και σήμερα να παραμένουν
κλειστά ύστερα από σχετικές αποφάσεις των νομαρχών Ανατολικής και Δυτικής
Αττικής, ενώ τα προβλήματα στους δρόμους από τον παγετό περιορίζονται στα
βόρεια προάστια πάνω από την Κηφισιά. Χθες, μάλιστα, για τον καθαρισμό των
δρόμων από τα χιόνια και τους πάγους συγκροτήθηκαν συνεργεία από άνδρες του
Στρατού. Έτσι, δεκάδες στρατιώτες με φτυάρια και κασμάδες έσπαγαν τους πάγους,
ενώ μπουλντόζες απομάκρυναν τους σωρούς από τα πεζοδρόμια, ώστε να γίνεται
ασφαλέστερη η διέλευση των πεζών. Παράλληλα, κλειστά σήμερα είναι τα Δημοτικά,
Γυμνάσια και Λύκεια στις περιοχές: Αγία Παρασκευή, Μαρούσι, Βριλήσσια,
Κηφισιά, Λυκόβρυση, Μελίσσια, Μεταμόρφωση, Ηράκλειο, Εκάλη, Ν. Ερυθραία, Ν.
Ιωνία, Ν. Πεντέλη, Ν. Ψυχικό, Παπάγου, Πεύκη, Πεντέλη, Φιλοθέη, Χαλάνδρι,
Χολαργό και Ψυχικό, Βίλια, Ερυθρές και Φυλή. Επίσης δεν λειτουργούν σήμερα τα
102ο, 121ο, 105ο και 166ο Δημοτικά Σχολεία Αθηνών, τα 3ο και 9ο Δημοτικά
Σχολεία Ζωγράφου, 9ο και 16ο Δημοτικά Σχολεία Βύρωνα, το 3ο Νηπιαγωγείο
Βύρωνα, το 3ο Δημοτικό Σχολείο Υμηττού, τα 8ο, 17ο και 9ο Δημοτικά Σχολεία
Ηλιούπολης, το Πειραματικό Σχολείο (Δημοτικό - Γυμνάσιο - Λύκειο) του
Πανεπιστημίου της Αθήνας και το 4ο Γυμνάσιο και Λύκειο Ζωγράφου. Επίσης δεν
λειτουργούν τα ιδιωτικά σχολεία αρμοδιότητας του 7ου Γραφείου Πρωτοβάθμιας
Εκπαίδευσης. Ανακοίνωση θα εκδοθεί για το αν θα λειτουργήσουν τελικά τα
σχολεία αύριο. 
Στην Εύβοια η κατάσταση χθες είχε βελτιωθεί σε σχέση με τις προηγούμενες
ημέρες, ωστόσο, όπως είπε στα «ΝΕΑ» ο νομάρχης κ. Ν. Παπανδρέου, γύρω στα δέκα
χωριά εξακολουθούσαν να παραμένουν αποκλεισμένα και χωρίς ηλεκτρικό ρεύμα. 
Από χθες, εξάλλου, επισκέπτεται τη Θεσσαλία ο υφυπουργός Γεωργίας κ. Φώτης
Χατζημιχάλης, συνοδευόμενος από τον διοικητή του ΕΛΓΑ Μιλτ. Τσόγκα,
προκειμένου να γίνει η αποτίμηση των τεράστιων ζημιών της αγροτικής παραγωγής
από τις πρόσφατες χιονοπτώσεις. 
Το κλιμάκιο άρχισε τις επαφές του το πρωί στο νομαρχιακό μέγαρο και στη
συνέχεια μετέβη στον Τύρναβο, όπου οι αγρότες είχαν παρατάξει τρακτέρ για να
αναδείξουν τη σοβαρότητα του προβλήματος και για να ζητήσουν αποζημιώσεις,
ώστε να μπορέσουν να επιβιώσουν, όπως χαρακτηριστικά τόνισαν. Ο υφυπουργός και
ο διοικητής του ΕΛΓΑ άκουσαν τη συντονιστική επιτροπή των πληγέντων και
υποσχέθηκαν αποζημιώσεις. Βέβαια οι αγρότες από την πλευρά τους δεν έμειναν
ικανοποιημένοι, εφόσον, όπως διευκρίνισαν, αμφισβητήθηκε από πλευράς του
κλιμακίου το γεγονός ότι υπάρχουν ζημιές στο φυτικό κεφάλαιο. 
Σημαντικές ζημιές καταγράφονται επίσης στην Ανατολική Μακεδονία και Θράκη.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17238N172</ED>
<ID>
ID:301748

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N17&aa=2</URL></REF>


Article

<CATEGORY>vin06</CATEGORY>

 <H5>ΓΣΕΕ
</H5><H2>Πληρωμές ακόμα και αν δεν άνοιξαν οι επιχειρήσεις
</H2>
Ακόμη και οι επιχειρήσεις που δεν λειτούργησαν - λόγω της πρόσφατης
κακοκαιρίας - οφείλουν στους εργαζομένους τις αποδοχές τους, τονίζει η νομική
υπηρεσία της ΓΣΕΕ. Με αφορμή πολλά ερωτήματα εργαζομένων προς τη νομική
υπηρεσία της ΓΣΕΕ, για το αν οφείλεται ο μισθός για τις ημέρες της πρόσφατης
κακοκαιρίας, η ΓΣΕΕ σε ανακοίνωσή της ενημερώνει τους εργαζομένους που δεν
κατάφεραν να προσέλθουν στην εργασία τους, ότι δικαιούνται κανονικά τις
αποδοχές τους για τις ημέρες αυτές αρκεί να έχει προηγηθεί δεκαήμερη
πραγματική εργασία στον εργοδότη τους. 
Κατά τη ΓΣΕΕ, το δικαίωμα αυτό θεμελιώνεται όχι μόνον όταν η επιχείρηση
λειτούργησε κανονικά και κάποιος εργαζόμενος δεν κατόρθωσε να μεταβεί στην
εργασία του. Οι αποδοχές των ημερών αυτών οφείλονται από τον εργοδότη ακόμη
και όταν η επιχείρηση δεν λειτούργησε παρά την αντίθετη άποψη της σχετικης
εγκυκλίου που διαθέτουν οι Επιθεωρήσεις Εργασίας, ειδικά για την περίπτωση που
οι επιχειρήσεις παραμένουν κλειστές.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17238N173</ED>
<ID>
ID:301788

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N17&aa=3</URL></REF>


Article

<CATEGORY>vin06</CATEGORY>

 <H2>Τέλος καλό για το «Μιαούλης Ι»
</H2>
Αίσιο τέλος είχε χθες το βράδυ η περιπέτεια των 29 επιβατών του επιβατηγού
πλοίου «Μιαούλης Ι», που προσάραξε λίγο πριν από τις 7 το απόγευμα σε ξέρα στη
βόρεια πλευρά της βραχονησίδας Σκουρονήσι, στον νότιο Ευβοϊκό. Όλοι οι
επιβάτες (28 ενήλικοι και ένα μωρό) παρελήφθησαν από δύο αλιευτικά σκάφη και
αποβιβάστηκαν λίγο πριν από τις 9 το βράδυ στα Ν. Στύρα. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17238N174</ED>
<ID>
ID:301816

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N17&aa=4</URL></REF>


Article

<CATEGORY>vin06</CATEGORY>

 <H5>ΑΠΙΣΤΕΥΤΕΣ ΚΑΤΑΓΓΕΛΙΕΣ ΚΑΘΗΓΗΤΩΝ. ΜΟΝΟ 19 ΑΠΟΛΥΣΕΙΣ ΣΕ 5 ΧΡΟΝΙΑ ΛΕΝΕ ΟΙ
ΙΔΙΟΚΤΗΤΕΣ </H5><H2>Πεδίο μάχης τα ιδιωτικά
</H2>
<AUTHOR>ΝΙΚΟΣ ΜΑΣΤΟΡΑΣ
</AUTHOR>
<AUTHOR>ΔΗΜΗΤΡΗΣ ΤΖΑΘΑΣ
</AUTHOR>

Σε αναβρασμό βρίσκεται ο χώρος των ιδιωτικών σχολείων εν όψει της ψήφισης
στη Βουλή της διάταξης που ρυθμίζει τα εργασιακά θέματα των ιδιωτικών
καθηγητών και περιορίζει τις απολύσεις τους, στην οποία αντιδρούν οι
ιδιοκτήτες και προετοιμάζονται για απεργιακές κινητοποιήσεις την ερχόμενη
εβδομάδα. 
«Μου αρέσει... να εργάζομαι δωρεάν και τώρα και στο μέλλον»! Αυτή την
απίστευτη δήλωση φέρεται ότι αναγκάστηκε να κάνει καθηγητής ιδιωτικού σχολείου
προκειμένου να προσληφθεί, σύμφωνα με όσα υποστηρίζει η Ομοσπονδία Ιδιωτικών καθηγητών

Χθες, στη Βουλή, ο υπουργός Παιδείας Πέτρος Ευθυμίου έμεινε αμετακίνητος στις
θέσεις του και επέμεινε στη ρύθμιση που αφορά στην πρόσληψη από το Δημόσιο
απολυόμενων καθηγητών, οι οποίοι έχουν συμπληρώσει 6ετή προϋπηρεσία στην
ιδιωτική εκπαίδευση, και στην αιτιολόγηση των απολύσεων. Αντίθετος με τη
συγκεκριμένη διάταξη τάχθηκε ο πρόεδρος των Ιδιοκτητών Ιδιωτικών Σχολείων Χρ.
Ζαχόπουλος, υποστηρίζοντας ότι την τελευταία πενταετία απολύθηκαν μόνο 19
καθηγητές της ιδιωτικής εκπαίδευσης (ποσοστό 0,3%) και προειδοποίησε πως
υπάρχει κίνδυνος να «πέσουν τα ιδιωτικά σχολεία στο επίπεδο των αντίστοιχων
του Δημοσίου». 
Αντίθετα, ο πρόεδρος της Ομοσπονδίας ιδιωτικών Εκπαιδευτικών Μιχ. Κουρουτός
υπεραμύνθηκε της ρύθμισης, κατηγορώντας τους ιδιοκτήτες ιδιωτικών σχολείων ότι
«έχουν προσβληθεί από το μικρόβιο του κέρδους». Και σημείωσε: «Η διάταξη είναι
επιβεβλημένη και από το Σύνταγμα. Η κατάσταση στην ιδιωτική εκπαίδευση είναι
τραγική. Οι ιδιοκτήτες εκμεταλλεύονται τα παιδιά της ελληνικής κοινωνίας». 
Για το θέμα παρέμβαση έκανε και ο πρόεδρος της ΟΛΜΕ Ν. Τσούλιας, ο οποίος
ζήτησε να διασφαλισθεί το εργασιακό καθεστώς των ιδιωτικών εκπαιδευτικών
απέναντι, όπως είπε, στην αυθαιρεσία των ιδιοκτητών. Παράλληλα, όμως, πρότεινε
την απόσυρση του νομοσχεδίου και την έναρξη ευρύτερου διαλόγου με όλους τους
φορείς της εκπαιδευτικής κοινότητας. 
Εναντίον του νομοσχεδίου τάχθηκε και ο πρόεδρος της Διδασκαλικής Ομοσπονδίας
Β. Παληγιάννης.

«Πλήθος παρατυπιών» 
Στο μεταξύ, οι καθηγητές των ιδιωτικών σχολείων καταγγέλλουν στα «ΝΕΑ» διά του
συνδικαλιστικού τους οργάνου (ΟΙΕΛΕ) πλήθος παρατυπιών, που φέρονται να
συμβαίνουν σε ορισμένα ιδιωτικά σχολεία. 
Σύμφωνα με αυτές, καθηγητές πιέζονται να «μαγειρέψουν» βαθμούς, υπάρχει
σχολείο που έχει παρανόμως χωρίσει τους μαθητές ανάλογα με το επίπεδο
ικανότητάς τους, σε άλλο καθηγητές εργάζονται χωρίς διοριστήρια και άλλοι που
αναγκάζονται να επιστρέφουν τμήμα του μισθού τους στο σχολείο με τη μορφή...
δωρεάς. Ωστόσο, ακόμα και ο πρόεδρος της ΟΙΕΛΕ Μιχ. Κουρουτός επισημαίνει ότι
αυτές οι καταγγελίες αφορούν μόνο ένα μικρό ποσοστό σχολείων και πως η
πλειονότητα των ιδιωτικών σχολείων είναι αξιόλογες εκπαιδευτικές μονάδες, οι
οποίες παρέχουν υπηρεσίες υψηλού επιπέδου. 
Τα πλήρη στοιχεία για όλες τις καταγγελίες έχουν στη διάθεσή τους «ΤΑ ΝΕΑ»,
ωστόσο δεν δημοσιεύουν τα ονόματα των καθηγητών οι οποίοι καταγγέλλουν και των
σχολείων που φέρονται να παρανομούν, καθώς οι υποθέσεις δεν έχουν ακόμα
ξεκαθαριστεί. 
«Δουλεύω δωρεάν» 
* Σε ιδιωτικό Γυμνάσιο της Αθήνας, καθηγητής εξαναγκάστηκε να υπογράψει
την ακόλουθη απίστευτη υπεύθυνη δήλωση, προκειμένου να προσληφθεί και να
αμείβεται με χαμηλότερο μισθό από τον κανονικό - χωρίς αποδείξεις: «...
Επιθυμώ να προσφέρω εντελώς δωρεάν τα μαθήματά μου στο Γυμνάσιο ως συμβολή
στους πολιτιστικούς και καλλιτεχνικούς του σκοπούς. Επιθυμώ να ληφθεί υπ' όψιν
ότι αυτό θα ισχύει και στο μέλλον χωρίς εξαίρεση». 
* Καθηγήτρια από ιδιωτικό Λύκειο του Πειραιά καταγγέλλει στην ΟΙΕΛΕ:
«Ασκούνται πιέσεις στους καθηγητές για τον καθορισμό των προφορικών βαθμών στο
τρίμηνο. Πολλές φορές, επίσημα γραπτά του Ιουνίου παραποιούνται, καθώς
ασκείται πίεση στους καθηγητές να αλλάζουν τη βαθμολογία προς τα άνω ή τα κάτω
αντίστοιχα...». 
* Άλλη καθηγήτρια μόλις απολύθηκε από ιδιωτικό σχολείο κατήγγειλε: «Ο
γυμνασιάρχης μού είχε κάνει παρατήρηση για την υψηλή βαθμολογία τμήματος της
Β' Γυμνασίου και μου είπε να ξαναδώ τους βαθμούς μου. Του εξήγησα ότι οι
βαθμοί στηρίζονται σε σειρά γραπτών διαγωνισμάτων και στην προφορική επίδοση
των μαθητών. Έφερα το θέμα στη συνεδρίαση και ο κ. (...) ενοχλήθηκε». Επίσης,
η ίδια καθηγήτρια κατήγγειλε πως το εν λόγω σχολείο έχει χωρίσει τους μαθητές
στις τελευταίες τάξεις του Γυμνασίου σε τμήματα ανάλογα με τις επιδόσεις των
μαθητών τους, κάτι που ο νόμος απαγορεύει. 
Δωρεά στο σχολείο 
* Καθηγήτρια σε ιδιωτικό σχολείο προαστίου του Πειραιά εξαναγκάζεται να
επιστρέφει μικρό τμήμα του μισθού της στον παιδικό σταθμό του σχολείου για
«παροχή υπηρεσιών», χωρίς να έχει... παιδί. Άλλο ιδιωτικό σχολείο της Πάτρας
φέρεται ότι εξανάγκαζε καθηγητές να επιστρέφουν τμήμα του μισθού τους με τη
μορφή τής... δωρεάς σε μη κερδοσκοπικό σωματείο! 
* Σε νυκτερινό ιδιωτικό σχολείο της Αθήνας, ένας σχολικός σύμβουλος
πήγε μερικές φορές να ελέγξει την κατάσταση και βρήκε ελάχιστους μαθητές να
παρακολουθούν μαθήματα. Παρότι κατήγγειλε τη συστηματική απουσία, οι εξετάσεις
του σχολείου έγιναν και εκδόθηκαν απολυτήρια σε μαθητές που δεν είχαν φοιτήσει
κανονικά! 
* Άλλο ιδιωτικό σχολείο ζητεί αποζημίωση 2 εκατ. δραχμών λόγω ποινικής
ρήτρας από καθηγητή που άφησε το σχολείο επειδή διορίστηκε στο Δημόσιο. Και σε
άλλο, καθηγήτρια καταγγέλλει συνάδελφό της του Δημοσίου πως απασχολείται
περιστασιακά και στο ιδιωτικό, και μάλιστα ότι στις 17 Μαΐου 2001, ημέρα
πανελλαδικής απεργίας, εκείνος δίδαξε σε τάξη απεργού συναδέλφου. 
* Τέλος, αρκετά ιδιωτικά σχολεία καταγγέλλονται ότι απασχολούν
καθηγητές που δεν έχουν νόμιμα διοριστήρια και τρία ιδιωτικά πως εξαπατούν τον
ΟΑΕΔ, στον οποίον παραπέμπουν τους εκπαιδευτικούς τους για επίδομα ανεργίας
κατά τους καλοκαιρινούς μήνες, ενώ το φθινόπωρο τους επαναπροσλαμβάνουν - και
συνεπώς θα έπρεπε να τους πληρώνουν οι ίδιοι. Η καταγγελία ερευνάται ήδη από
τον ΟΑΕΔ.

<H3>Τι ισχυρίζονται οι τρεις πλευρές
</H3>
Ο πρόεδρος της ΟΙΕΛΕ Μιχ. Κουρουτός υποστηρίζει: «Η διάταξη του υπουργείου
Παιδείας δεν "μονιμοποιεί" τους ιδιωτικούς καθηγητές, αλλά εισάγει το κριτήριο
της αξιολόγησης στην ιδιωτική εκπαίδευση. Στο εξής οι απολύσεις που θα
γίνονται ύστερα από 6 χρόνια προϋπηρεσίας θα είναι αιτιολογημένες και όχι
αυθαίρετες. Οι παρατυπίες και οι καταγγελίες που συγκεντρώσαμε, αποδεικνύουν
ότι ο έλεγχος επιβάλλεται». 
Ο πρόεδρος του Συνδέσμου Ιδρυτών Ιδιωτικών Σχολείων Αθ. Ζαχόπουλος, όμως, έχει
αντίθετη άποψη: «Εμείς είμαστε οι πρώτοι που καταδικάζουμε αυθαιρεσίες
ιδιωτικών σχολείων, εφόσον φυσικά αποδεικνύονται. Όμως η διάταξη που
προωθείται είναι άδικη, αφού στην ουσία εξομοιώνει τους ιδιωτικούς καθηγητές
με εκείνους του Δημοσίου και για να απολυθεί κάποιος που δεν αποδίδει, λ.χ.,
θα πρέπει να συμφωνήσει μια επιτροπή καθηγητών. Είναι δυνατόν; Αυτή η διάταξη
θα μετατρέψει τα ιδιωτικά σχολεία σε δημόσια "παρά φύσιν"...». 
Το υπουργείο Παιδείας από την πλευρά του τονίζει ότι η νέα διάταξη αποτελεί
συμμόρφωση προς αποφάσεις του Συμβουλίου της Επικρατείας, οι οποίες επιβάλλουν
μία απόλυση να είναι αιτιολογημένη. Και δεν μονιμοποιεί τους ιδιωτικούς
εκπαιδευτικούς, καθώς προβλέπονται τέσσερις συγκεκριμένοι λόγοι για τους
οποίους μπορεί κάποιος να απολυθεί και ύστερα από έξι έτη υπηρεσίας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17238N181</ED>
<ID>
ID:301698

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N18&aa=1</URL></REF>


Article

<CATEGORY>vin06</CATEGORY>

 <H2>Κλειστή μέχρι την Τετάρτη η Ιατρική
</H2>
Κλειστή μέχρι την ερχόμενη Τετάρτη 16 Ιανουαρίου θα παραμείνει η Ιατρική Σχολή
του Πανεπιστημίου της Αθήνας, σύμφωνα με χθεσινή απόφαση της Συγκλήτου, σε
ένδειξη διαμαρτυρίας για την εφαρμογή του νέου νόμου του υπουργείου Υγείας που
αφορά τους πανεπιστημιακούς γιατρούς. 
Σε ανακοίνωση του πρύτανη του Πανεπιστημίου κ. Γ. Μπαμπινιώτη τονίζεται ότι η
Σύγκλητος θεωρεί επιτακτική την ανάγκη ίδρυσης αμιγώς πανεπιστημιακών
νοσοκομείων υπό πανεπιστημιακή διοίκηση και με καθεστώς πλήρους απασχόλησης
των μελών ΔΕΠ της Ιατρικής σε αυτά, με την προϋπόθεση της ουσιαστικής αύξησης
των αποδοχών τους. 
Επίσης, η Σύγκλητος ζητεί για τα επόμενα δύο χρόνια να εφαρμοστούν προαιρετικά
οι διατάξεις του νέου νόμου που ρυθμίζουν τις εργασιακές σχέσεις των
πανεπιστημιακών γιατρών, λόγω έλλειψης της στοιχειώδους υλικοτεχνικής υποδομής
και των αναγκαίων οικονομικών πόρων.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17238N182</ED>
<ID>
ID:301749

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N18&aa=2</URL></REF>


Article

<CATEGORY>vin06</CATEGORY>

 <H2>4,5 Ρίχτερ χθες στην Ηλεία
</H2>
Σεισμική δόνηση μεγέθους 4,5 βαθμών της κλίμακας Ρίχτερ σημειώθηκε χθες το
μεσημέρι στη Δυτική Πελοπόννησο. Ο σεισμός είχε επίκεντρο, σύμφωνα με το
σεισμολογικό εργαστήριο του Πανεπιστημίου Πατρών, στην περιοχή κοντά στο
Βαρθολομιό. 
Η δόνηση έγινε ιδιαίτερα αισθητή και είχε εστιακό βάθος περίπου είκοσι
χιλιομέτρων. Ακολούθησαν δεκάδες μικρές δονήσεις με το ίδιο επίκεντρο. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17238N183</ED>
<ID>
ID:301789

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N18&aa=3</URL></REF>


Article

<CATEGORY>vin06</CATEGORY>

 <H2>Ναι στον κόμβο Κηφισού
</H2>
Πράσινο φως για να συνεχισθούν κανονικά τα έργα κατασκευής μεγάλου ανισόπεδου
κόμβου και στη συμβολή της παραλιακής λεωφόρου με τον Κηφισό, εν όψει των
Ολυμπιακών Αγώνων του 2004, ανάβει εισήγηση στο Συμβούλιο της Επικρατείας με
την οποία προτείνεται να απορριφθούν οι προσφυγές που έχουν υποβληθεί από τη
Νομαρχιακή Αυτοδιοίκηση Αθήνας - Πειραιά και κατοίκους της ευρύτερης περιοχής.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17238N184</ED>
<ID>
ID:301817

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N18&aa=4</URL></REF>


Article

<CATEGORY>vin06</CATEGORY>

 <H5>ΟΙ ΕΡΕΥΝΕΣ ΕΣΤΙΑΖΟΝΤΑΙ ΣΤΟ ΟΙΚΟΓΕΝΕΙΑΚΟ ΚΑΙ ΕΠΑΓΓΕΛΜΑΤΙΚΟ ΠΕΡΙΒΑΛΛΟΝ ΤΟΥ Ι. ΖΩΝΑ
</H5><H2>Κοντά στον εγκέφαλο της απαγωγής
</H2>
Στην αποκάλυψη του βασικού πρωταγωνιστή, του προσώπου που σχεδίασε με
επαγγελματισμό την επιχείρηση της απαγωγής του επιχειρηματία Γιάννη Ζώνα,
επικεντρώνουν τώρα τις έρευνες οι Αρχές Ασφαλείας. 
Οι απαγωγείς. Αριστερά, ο Ιρανός Άλμπερτ Φαραμάρζ Νορούσνια και δεξιά, ο Χρ. Λασιθιωτάκης

Οι έρευνες εστιάζονται στο φιλικό και επαγγελματικό περιβάλλον της
οικογένειας, στην αναζήτηση του προσώπου που έδωσε συγκεκριμένες πληροφορίες
για την οικονομική επιφάνεια της οικογένειας Ζώνα. 
Πώς οι απαγωγείς είχαν την πληροφορία ότι η οικογένεια Ζώνα είχε τη δυνατότητα
να δώσει το υπέρογκο ποσόν τού ενός δισεκατομμυρίου δρχ. που αρχικά ζήτησαν
για λύτρα και τελικά έδωσαν 1 εκατ. δολάρια. 
Οι Αρχές Ασφαλείας εκφράζουν μάλιστα την αισιοδοξία, ότι σύντομα θα φορέσουν
χειροπέδες και σε όσους άλλους εμπλέκονται στην υπόθεση. 
Οι πρώτοι κρίκοι έσπασαν με τη σύλληψη του 43χρονου Χριστόφορου Εμμ.
Λασιθιωτάκη και του 42χρονου Ιρανού συνεργού του Άλμπερτ Φαραμάρζ Νορούσνια,
ενώ οι Αρχές αναζητούν άλλα δύο άτομα που έλαβαν μέρος στην απαγωγή και
ομηρεία του 34χρονου Γιάννη Ζώνα. 
Ο Λασιθιωτάκης είχε το γενικό πρόσταγμα: αρχηγός του εκτελεστικού τομέα της
επιχείρησης, καθοδηγούσε την ομάδα του. Ήταν αυτός που επικοινωνούσε με τον
πατέρα του θύματος για τα λύτρα, ενώ μερικές φορές κάτω από τις οδηγίες του
ειχε μιλήσει και ο Ιρανός συνεργός του. 
Τρία είναι τα σημαντικότερα στοιχεία που «καίνε » τους δύο δράστες και
στηρίζουν τη δικογραφία που σχηματίσθηκε εις βάρος τους: 
- Στην έρευνα που έγινε στο σπίτι του Λασιθιωτάκη, βρέθηκε το κινητό τηλέφωνο
το οποίο, όπως διαπιστώθηκε, χρησιμοποιήθηκε στις επικοινωνίες για τις
διαπραγματεύσεις με τον πατέρα του θύματος κατά τη διάρκεια της απαγωγής. 
Οι δράστες είχαν φροντίσει να πάρουν μέτρα ασφαλείας στις 26 τηλεφωνικές
επικοινωνίες που είχαν για να μην εντοπισθούν. Κάποιες λεπτομέρειες τούς
ξέφυγαν. Άλλωστε, όπως είπε χαρακτηριστικά ο διοικητής της Ασφάλειας κ. Γ.
Αγγελάκος «η τεχνολογία όσο προηγμένη και αν είναι αφήνει ίχνη». 
- Σε ένα πορτοφόλι, στο σπίτι του Ιρανού, βρέθηκαν «σημαδεμένα» 15
χαρτονομίσματα των 100 δολαρίων ΗΠΑ, τα οποία προέρχονται από τα λύτρα. 
Στο σπίτι του Ιρανού βρέθηκε και μία έτοιμη βόμβα, ένας αυτοσχέδιος εκρηκτικός
μηχανισμός, ο οποίος αποτελείτο από μασούρι δυναμίτιδας, πυροκροτητή και
φιτίλι, ο οποίος απεστάλη για εξέταση στα εργαστήρια των εγκληματολογικών
ερευνών. 
- Με την ειδική επιστημονική μέθοδο, των φωνητικών συγκριτικών εξετάσεων, που
χρησιμοποιήθηκε για πρώτη φορά στα εργαστήρια της Διεύθυνσης Εγκληματολογικών
Ερευνών, το θύμα αυτήκοος μάρτυρας αναγνώρισε τις φωνές των δύο δραστών. 
Η Εισαγγελία ενεργοποίησε για δεύτερη φορά τις διατάξεις του νόμου για την
αντιμετώπιση του οργανωμένου εγκλήματος και εις βάρος των κατηγορουμένων
ασκήθηκε δίωξη για τέσσερα κακουργήματα, όπως αρπαγή, εκβίαση, κατοχή
εκρηκτικών κ.λπ.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17238N431</ED>
<ID>
ID:301699

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N43&aa=1</URL></REF>


Article

<CATEGORY>vin06</CATEGORY>

 <H2>Έρευνες για την απαγωγή και δολοφονία 33χρονου
</H2>
Τις συνθήκες της απαγωγής και της δολοφονίας 33χρονου Βορειοηπειρώτη στο
Άμστερνταμ της Ολλανδίας ερευνά η Ασφάλεια στη Θεσσαλονίκη και τη Λάρισα, όπου
μένουν δύο στενοί συγγενείς του θύματος οι οποίοι φέρονται να συμμετείχαν στην
παράδοση των λύτρων, ύψους 25 εκατομμυρίων δραχμών. 
Πρόκειται για την απαγωγή του Δημήτρη Μέιντι από την Κορυτσά, ο οποίος είχε
ελληνική υπηκοότητα και έμενε στο Άμστερνταμ της Ολλανδίας, χωρίς όμως να έχει
γίνει γνωστό εάν απασχόλησε τις τοπικές αστυνομικές αρχές. Σύμφωνα με την
ενημέρωση που έγινε από τις ολλανδικές αστυνομικές αρχές στις ελληνικές, ο
Βορειοηπειρώτης έπεσε θύμα απαγωγής από δύο άτομα, τα μικρά ονόματα των οποίων
είναι Ρίκου και Τζόιλε και αναζητούνται, στις 30 Δεκεμβρίου 2001. 
Ακολούθησαν διαπραγματεύσεις και ομάδα επτά ατόμων, μεταξύ των οποίων ο
19χρονος αδελφός τού θύματος και ο 23χρονος ανιψιός του, συναντήθηκαν με τους
απαγωγείς στην Κορυτσά. Εκεί, σύμφωνα με την ολλανδική Αστυνομία, τους
παρέδωσαν το ποσό των 25 εκατ. δρχ. 
με τη συμφωνία να αφήσουν ελεύθερο τον 33χρονο. 
Ωστόσο ο Βορειοηπειρώτης βρέθηκε νεκρός στο σπίτι του, στο Άμστερνταμ, στις 3
Ιανουαρίου και οι τοπικές αρχές αποφάνθηκαν ότι είχε δολοφονηθεί την
προηγούμενη ημέρα. Όπως βεβαίωναν πηγές από την Αστυνομία, ο αδελφός τού
θύματος, ο οποίος συμμετείχε στις διαπραγματεύσεις μένει στη Λάρισα, ενώ ο
ανιψιός του στη Θεσσαλονίκη. Μάλιστα επισημαίνουν ότι και από τις τηλεφωνικές
επικοινωνίες που αποκωδικοποίησαν, βρήκαν τους τηλεφωνικούς αριθμούς τους,
αφού με συγκεκριμένα κινητά τηλέφωνα γινόταν η επικοινωνία με τους απαγωγείς. 
Στο πλαίσιο της έρευνας που άρχισε στην Ολλανδία, σύμφωνα με τις ίδιες πηγές,
ζητήθηκε να εντοπισθούν οι δύο συγγενείς του θύματος και να καταθέσουν,
ακούγοντας μάλιστα ηχογραφημένες συνομιλίες και βλέποντας φωτογραφίες που
έχουν στα χέρια τους οι ολλανδικές αστυνομικές αρχές, για να φθάσουν στα ίχνη
των δραστών. Ήδη, πάντως, οι πληροφορίες που μεταφέρθηκαν στην Ελλάδα
αναφέρουν πως οι δύο απαγωγείς πιθανόν να έχουν διαφύγει στη Γερμανία ή την Ιταλία.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17238N432</ED>
<ID>
ID:301750

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N43&aa=2</URL></REF>


Article

<CATEGORY>vin06</CATEGORY>

 <H2>Γυάρος: από πεδίο βολής, πεδίο μνήμης
</H2>
Η κ. Άννα Σολωμού είναι μία από τις περίπου 22.000 άνδρες και γυναίκες
συμπατριώτες μας που στον Εμφύλιο και τη χούντα είχαν εξορισθεί στη Γυάρο -
αυτή μάλιστα μαζί με το ανήλικο τότε παιδί της. 
Χθες, ο υπουργός Αιγαίου κ. Ν. Σηφουνάκης ανακοίνωσε τη συμμετοχή της στη
10μελή επιτροπή που συστάθηκε με εντολή του Πρωθυπουργού για την απότιση φόρου
τιμής στους εξορισθέντες της Γυάρου. Την ίδια ώρα που στο «Πεντάγωνο», σε μια
σεμνή τελετή, ο υπουργός Άμυνας κ. Γιάννος Παπαντωνίου ανακοίνωνε στα μέλη του
συλλόγου «Γυάρος, ιστορική μνήμη» ότι το «Νησί του Διαβόλου», η «νέα
Βαστίλλη», το «Νταχάου της Μεσογείου» όπως ονομάστηκε, παύει να είναι Πεδίο
Βολής του Πολεμικού Ναυτικού. 
Το σχετικό Προεδρικό Διάταγμα είναι για υπογραφή στον Πρόεδρο της Δημοκρατίας
κ. Κ. Στεφανόπουλο. Το νησί αποχαρακτηρίσθηκε από τον Αρχηγό ΓΕΝ κ.
Θεοδωρουλάκη από «Ναυτικό Οχυρό» και αποδίδεται στο λαό ως μνημείο αντίστασης
και χώρος μνήμης. 
Ο χώρος, σε συνεργασία με τα υπουργεία Αιγαίου, ΠΕΧΩΔΕ, Οικονομίας και
Οικονομικών, Ανάπτυξης (ΕΟΤ) κ.ά. θα αξιοποιηθεί για πολιτιστικές και άλλες
δραστηριότητες. Παράλληλα θα συντηρηθούν και αναπαλαιωθούν όλα τα κτίρια όπου
«φιλοξενήθηκαν» οι εξόριστοι και οι φυλακισθέντες. «Έγινε μια ωραία αρχή και
θα έχει συνέχεια», τόνισε ο κ. Σηφουνάκης, ενώ ο κ. Παπαντωνίου εξέφρασε την
ελπίδα να προχωρήσει γρήγορα η αξιοποίηση με τη διαμόρφωση της προβλήτας. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17238N433</ED>
<ID>
ID:301790

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N43&aa=3</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΕΛΕΝΗ ΜΠΕΣΜΠΕΑ
</H2><H4>Τα πάντα «εκ του αποτελέσματος» κρίνονται
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΝΟΜΑΡΧΗΣ ΑΘΗΝΩΝ

ΦΙΛΟΔΟΞΕΙ: Να μην είναι ματαιόδοξη. 
ΕΠΙΜΕΝΕΙ: Να μη σηκώνει ψηλά το κεφάλι. 
ΠΡΟΝΟΕΙ: Για τα χειρότερα. 
ΑΔΙΑΦΟΡΕΙ: Για τους κακούς και μικρόνοες. 
ΠΡΟΛΑΜΒΑΝΕΙ: Όταν... προνοεί! 
ΣΤΟΧΕΥΕΙ: Στον στόχο. 
ΕΓΚΑΤΑΛΕΙΠΕΙ: Την προσπάθεια ποτέ, τη Νομαρχία στις 31-12-2002. 
Η παρέμβασή της ήταν άμεση. Έτσι, μία από τις κεντρικές αρτηρίες της
Αθήνας, η Λεωφόρος Κηφισίας, εκχιονίστηκε γρήγορα. Θεωρεί πως δεν έκανε τίποτα
περισσότερο από το χρέος της. Είναι η Ελένη Μπεσμπέα, νομάρχης Αθηνών, που
διανύει τον τελευταίο χρόνο της θητείας της και δηλώνει έτοιμη από καιρό για
αγώνες σε άλλο πολιτικό μετερίζι. Διαφωνεί με τις ποσοστώσεις, αφού πιστεύει
πως υπάρχουν πολλές και ικανές γυναίκες. 
ΕΡ.: Ανέτοιμο το κράτος. Η Νομαρχία; 
ΑΠ.: Τα πάντα «εκ του αποτελέσματος» κρίνονται. Όμως είναι άδικο να μη
συνεκτιμώνται ­ τώρα, στα δύσκολα ­ παράμετροι όπως η ανάληψη πρωτοβουλιών
καθώς και ο βαθμός και η ένταση της προσπάθειας, σε κάθε επίπεδο. 
ΕΡ.: Νίκησε ο χιονιάς το κράτος; 
ΑΠ.: Ας συνεργασθούμε και κυρίως ας εργασθούμε για μία χώρα «έτοιμη για
όλα». 
ΕΡ.: Αποκλεισμένοι πολίτες, εγκλωβισμένοι πολιτικοί; 
ΑΠ.: Απεγκλωβισμένοι πολίτες και πολιτικοί χωρίς αποκλεισμούς. 
ΕΡ.: Πιστέψατε τις προβλέψεις των μετεωρολόγων; 
ΑΠ.: Ασφαλώς, ναι, κι ας έχει ο καιρός... γυρίσματα. 
ΕΡ.: Τύχη που δεν είχαμε θύματα; 
ΑΠ.: Θεία Πρόνοια. 
ΕΡ.: Μία συμβουλή στους πολίτες; 
ΑΠ.: Ενεργοί πολίτες που διεκδικούν ό,τι τους πρέπει και όχι «υπήκοοι». 
ΕΡ.: Μία συμβουλή στους συναδέλφους σας των άλλων νομαρχιών; 
ΑΠ.: Ένας για όλους και όλοι για έναν. 
ΕΡ.: Όταν η Αθήνα γίνεται Νευροκόπι, παραλύει η χώρα; 
ΑΠ.: Ελλάδα δεν είναι μόνο η Αθήνα. Ιδίως χιονισμένη... 
ΕΡ.: Άμεση παρέμβαση: Γυναικείο ένστικτο ή πολιτική ωριμότητα; 
ΑΠ.: Επιτέλεση οφειλόμενου χρέους. 
ΕΡ.: Επόμενη μέρα; 
ΑΠ.: Προετοιμασία για τη μεθεπόμενη. 
ΕΡ.: Το πάθημα, μάθημα; 
ΑΠ.: Και όχι μόνο. Χρειάζονται καλοί «μαθητές», αλλά βεβαίως και
«δάσκαλοι». 
ΕΡ.: Τοπική Αυτοδιοίκηση: Αρωγός ή αντίπαλος του κράτους; 
ΑΠ.: Αρωγός, αλλά με αυτονομία. 
ΕΡ.: Μία γυναίκα... δέκα άντρες; 
ΑΠ.: Αρκούν ικανά πρόσωπα, χωρίς να ενδιαφέρει το φύλο τους. Γι' αυτό
και λέω όχι στην ποσόστωση, όχι σε περισσότερες γυναίκες, ναι στις περισσότερο
ικανές γυναίκες. Υπάρχουν πολλές, άλλωστε. 
ΕΡ.: Νομαρχία: Εφαλτήριο για αλλού; 
ΑΠ.: «Εγκλωβισμός» στο φαρμακείο μου. 
ΕΡ.: Πολιτικός: Επάγγελμα ή λειτούργημα; 
ΑΠ.: Λειτούργημα, έστω και... «κατ' επάγγελμα» για ορισμένους. 
ΕΡ.: Όταν τα χιόνια λειώσουν, θα παρασύρουν τις ευθύνες; 
ΑΠ.: Ένας τέτοιος δρόμος θα ήταν «ολισθηρός». 
ΕΡ.: Ακραία φαινόμενα, ακραίες απαιτήσεις; 
ΑΠ.: Και προσπάθειες ακραίες, στα όρια της αντοχής. 
ΕΡ.: Εκλογές Τοπικής Αυτοδιοίκησης: Πρόκριμα για τις εθνικές; 
ΑΠ.: Ατυχώς, ναι. Τι κρίμα, αλήθεια... 
ΕΡ.: Όπου γυναίκα και νοικοκυριό, όπου άνδρας και ρημαδιό; 
ΑΠ.: Όχι σπάνια, ισχύει και το αντίστροφο. 
ΕΡ.: Νομαρχία: Μία μικρή κυβέρνηση; 
ΑΠ.: Αν ήταν, θα διασφαλιζόταν η επιτυχία κάθε κυβέρνησης. 
ΕΡ.: Κακέκτυπο του κράτους; 
ΑΠ.: Κατά... κράτος! 
ΕΡ.: Τι ξεχάσατε να κάνετε το τριήμερο της κακοκαιρίας; 
ΑΠ.: Να αλλάξω ρούχα. 
ΕΡ.: Τι θα απαντούσατε στον πολίτη που διαμαρτυρήθηκε γιατί έξω από τη
βίλα του είχε ένα μέτρο χιόνι και κανένας κρατικός φορέας δεν το καθάρισε; 
ΑΠ.: Να συμπεριλάβει στον εξοπλισμό της βίλας και το φτυάρι. 
ΕΡ.: Ετοιμότητα λόγω επικείμενων εκλογών; 
ΑΠ.: Σαν έτοιμοι από καιρό. 
ΕΡ.: Για ποιο λόγο μπορεί να σας κατηγορήσουν πολιτικά; 
ΑΠ.: Κι άλλο; 
ΕΡ.: Γιατί να σας ψηφίσουν; 
ΑΠ.: Τρεις φορές πρόεδρος στο Φαρμακευτικό Σύλλογο Αττικής και μία
Νομάρχης, αρκούν. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17238N441</ED>
<ID>
ID:301733

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N44&aa=1</URL></REF>


Article

<CATEGORY>vin04</CATEGORY>

 <H2>Τέταρτη αίτηση για διορισμό διοίκησης στον Ερυθρό Σταυρό
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Η τέταρτη κατά σειρά αίτηση για διορισμό προσωρινής διοίκησης στον Ελληνικό
Ερυθρό Σταυρό συζητήθηκε χθες ενώπιον του Μονομελούς Πρωτοδικείου της Αθήνας. 
Αφορμή της νέας αυτής προσφυγής μελών του ΕΕΣ με επικεφαλής τους καθηγητές
κ.κ. Κ. Σκαλτσά και Γ. Πούλια στάθηκε η απαγγελία της κατηγορίας της απιστίας
κατ' εξακολούθηση εις βάρος της περιουσίας του κοινωφελούς σωματείου κατά των
26 μελών του διοικητικού του συμβουλίου. Οι δύο προηγούμενες αιτήσεις είχαν
απορριφθεί καθώς είχε μεν ασκηθεί ποινική δίωξη, αλλά δεν είχαν προσωποποιηθεί
οι κατηγορίες. Όσον αφορά την τρίτη, οι δικηγόροι της διοίκησης του ΕΕΣ
υποστήριξαν χθες στο δικαστήριο πως ο πρόεδρος που την είχε χειριστεί είχε
απορρίψει ουσιαστικά την αίτηση, αναβάλλοντας τυπικά την έκδοση απόφασης έως
την έκδοση αμετακλήτου βουλεύματος. 
Από την πλευρά των αιτούντων, των προσώπων που εδώ και χρόνια κινούν τη
διαδικασία εναντίον της διοίκησης του Ερυθρού Σταυρού για τη μεταβίβαση
περιουσιακών στοιχείων αξίας πολλών δισεκατομμυρίων δραχμών στο Ίδρυμα
"Ερρίκος Ντυνάν", εξετάστηκε ως μάρτυρας ο δικηγόρος Νικ. Αναγνωστόπουλος, ο
οποίος τόνισε κατ' αρχήν πως οι προτεινόμενοι να αντικαταστήσουν προσωρινά τα
μέλη του Δ.Σ. είναι αξιόλογοι δικαστικοί λειτουργοί και καθηγητές, ικανοί να
διοικήσουν το ιστορικό σωματείο. Το βασικό επιχείρημα ωστόσο της πλευράς αυτής
είναι το εξής: Πώς θα παρασταθεί το σωματείο ως πολιτικώς ενάγον κατά των
κατηγορουμένων για την απιστία αφού η διοίκηση που οφείλει να το κάνει αυτό
ταυτίζεται με τα πρόσωπα τα οποία αντιμετωπίζουν την κατηγορία; 
Η γενική γραμματέας του Δ.Σ. του Ελληνικού Ερυθρού Σταυρού, η κ. Ελλη
Δημητρίου, που εξετάστηκε ως μάρτυρας από την πλευρά της διοίκησης,
ισχυρίστηκε πως η γενική συνέλευση έχει "απαλλάξει" τη διοίκηση, εννοώντας
προφανώς ότι τα μέλη δεν της καταλογίζουν ευθύνες, εφόσον ­ όπως τους έχει
γνωστοποιηθεί ­ το νοσοκομείο "Ερρίκος Ντυνάν" ανήκει στον Ερυθρό Σταυρό.
Άλλωστε, σε σχετική ερώτηση που της υπέβαλαν οι αντίδικοι στο δικαστήριο, η
μάρτυρας επανέλαβε τον ίδιο ισχυρισμό. Ωστόσο, και από την υπ' αριθμ. 222/95
απόφαση του Συμβουλίου της Επικρατείας, αλλά και από το πόρισμα του
αντεισαγγελέα του Αρείου Πάγου κ. Α. Φάκου και από το κατηγορητήριο που
συντάχθηκε εις βάρος των μελών του Δ.Σ. του ΕΕΣ προκύπτει πως το εν λόγω
νοσοκομείο είναι Νομικό Πρόσωπο Ιδιωτικού Δικαίου και δεν ανήκει ούτε στον ΕΕΣ
ούτε στο Ελληνικό Δημόσιο. 
Η απόφαση θα εκδοθεί εντός των ημερών. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17238N442</ED>
<ID>
ID:301774

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N44&aa=2</URL></REF>


Article

<CATEGORY>vin04</CATEGORY>

 <H2>Θα μετακομίσουν στο Ολυμπιακό Χωριό «2-3 υπουργεία»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Τα υπουργεία μετακομίζουν στο Ολυμπιακό Χωριό! Η ιδέα της μεταφοράς
«δυο-τριών» υπουργείων στην περιοχή Λεκάνες Αχαρνών, στο Ολυμπιακό Χωριό,
συζητήθηκε χθες σε ειδική σύσκεψη για την αξιοποίηση των 175 στρεμμάτων της
περίφημης Διεθνούς Ζώνης του Χωριού. 
Εν τω μεταξύ το εργοτάξιο του Ολυμπιακού Χωριού επισκέφτηκε χθες η κ. Γιάννα
Αγγελοπούλου πρόεδρος της Αθήνας 2004, δηλώνοντας ενθουσιασμένη από την πρόοδο
του έργου. Μαζί της και ο υφυπουργός Εργασίας Λ. Τζιώλας, με τον νέο πρόεδρο
του Οργανισμού Εργατικής Κατοικίας Θ. Ασημακόπουλο, οι οποίοι «έδρεψαν τις
δάφνες» και τα εύσημα που ανήκουν στους... προκατόχους τους (Γιαννίτσης,
Πρωτόπαπας, Παπαβασιλείου), για το μοναδικό Ολυμπιακό έργο που απέσπασε τον
δημόσιο έπαινο της ΔΟΕ τον περασμένο Νοέμβριο. 
Πίσω από τους επαίνους και τον ενθουσιασμό, όμως, υπάρχει και η άλλη πλευρά.
Το πιο νέο χωριό της Αττικής προχωράει με ρυθμούς-εξπρές, αλλά με τους ίδιους
ρυθμούς προχωρούν και οι απαιτήσεις των εργοληπτικών εταιρειών. «Γιατί να
τρέχουμε αν δεν μας ικανοποιήσουν;» είναι μια φράση που έχει ακουστεί πίσω από
κλειστές πόρτες σε γραφεία εργοταξίων του Ολυμπιακού Χωριού και συνδέεται με
παλαιότερα αιτήματα για τροποποίηση των μελετών και αξιοποίηση της Διεθνούς
Ζώνης. Σ' αυτό το πλαίσιο έχει ιδιαίτερο ενδιαφέρον η αντίδραση της «αγοράς»
απέναντι στις σκέψεις για ενδεχόμενη αξιοποίηση μεγάλου κομματιού της Διεθνούς
Ζώνης προς όφελος Δημοσίου. 
Μέχρι στιγμής, πάντως, έχει ολοκληρωθεί το 33%-38% του έργου και έχει πέσει
τόσο μπετόν όσο πέφτει σε έναν χρόνο στον νομό Μεσσηνίας! Στη Διεθνή Ζώνη το
καλοκαίρι του 2004 εκεί θα εγκατασταθούν προσωρινές χρήσεις (εστιατόρια,
αποθήκες, διοίκηση) για την εξυπηρέτηση των αθλητών. Αμέσως μετά στις 2.300
κατοικίες του θα μείνουν οι δικαιούχοι του Οργανισμού Εργατικής Κατοικίας που
είναι και ο φορέας που πληρώνει το κόστος του έργου (περίπου 120 δισ. δρχ). 
Η λύση αξιοποίησης του Ολυμπιακού Χωριού για τη μεταστέγαση υπουργείων έχει
ένθερμους οπαδούς μεταξύ ορισμένων υπουργών της κυβέρνησης που βλέπουν τις
αγγελίες της Κτηματικής Εταιρείας του Δημοσίου για χώρους και κτίρια, να μην
έχουν την αναμενόμενη ανταπόκριση. 
Το Ολυμπιακό Χωριό θα συνδέεται με τη Λεωφόρο Κύμης και την Αττική οδό, ενώ
όλοι φιλοδοξούν να «περπατήσει» και η κατασκευή του Σιδηροδρομικού Κέντρου
Αχαρνών (ΣΚΑ).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17238N443</ED>
<ID>
ID:301809

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N44&aa=3</URL></REF>


Article

<CATEGORY>vin08</CATEGORY>

 <H5>ΑΔΙΚΑΙΟΛΟΓΗΤΕΣ ΑΥΞΗΣΕΙΣ ΣΕ ΚΑΤΑΝΑΛΩΤΙΚΑ ΑΓΑΘΑ </H5><H2>«Καπέλα» λόγω ευρώ </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Καπέλα στις τιμές λόγω ευρώ μέσα από στρογγυλοποίηση και αδικαιολόγητες
αυξήσεις διαπιστώνουν τώρα και οι αρμόδιες υπηρεσίες. 
Ύστερα από ελέγχους του υπουργείου Ανάπτυξης, του ΣΔΟΕ, αλλά και καταγγελίες
καταναλωτών, γίνονται οι πρώτες παραπομπές επιχειρήσεων στη Δικαιοσύνη, στην
Επιτροπή Ανταγωνισμού, ενώ επιβάλλονται και πρόστιμα γιατί δεν υπάρχει διπλή
αναγραφή τιμών. 
Φαίνεται, όμως, ότι πρόκειται για ασπιρίνες, αφού ουσιαστική παρέμβαση στην
αγορά δεν μπορεί να γίνει, δεδομένου ότι υπάρχει ελεύθερη διαμόρφωση των
τιμών. 
Επίσης οι έλεγχοι του ΣΔΟΕ, που εποπτεύεται από το υπουργείο Οικονομικών, δεν
μπορούν να επεκταθούν στην παρακολούθηση της εξέλιξης κατά τη διαμόρφωση των
τιμών και αφορούν κυρίως ζητήματα φορολογικού χαρακτήρα. 
Δεν είναι τυχαίο άλλωστε ότι η μετάβαση στο ευρώ κατά το 2001 στηρίχθηκε
αποκλειστικά και μόνο σε «συμφωνίες κυρίων», ενώ το δόγμα που επικράτησε τα 2
τελευταία χρόνια ήταν η επισήμανση του προηγούμενου υπουργού Ανάπτυξης και ήδη
υπουργού Οικονομίας κ. Ν. Χριστοδουλάκη, «δεν έχουμε αγοραφοβία». 
Η μόνη παρακολούθηση στη διαμόρφωση των τιμών συνδέεται με τη λειτουργία της
Επιτροπής Ανταγωνισμού, που δεν έχει ολοκληρωθεί, σύμφωνα με τις αρχικές
εξαγγελίες. 
Όπως δήλωσε χθες ο υπουργός Ανάπτυξης κ. Α. Τσοχατζόπουλος, η αγορά κρέατος
κινείται ομαλά με πτωτικές τάσεις στις τιμές, τα τρόφιμα διατηρούνται σε
σταθερές τιμές, ενώ αντίθετα τα οπωροκηπευτικά έχουν «τσιμπήσει» προς τα πάνω,
ως συνέπεια βέβαια των ακραίων καιρικών συνθηκών. 
Στις υπηρεσίες όμως, επισημαίνει ο υπουργός, έχουμε αδικαιολόγητες αυξήσεις. 
Στη Δικαιοσύνη 
Ήδη με απόφαση του υφυπουργού Ανάπτυξης επιχειρήσεις παραπέμπονται στη
Δικαιοσύνη για «μη τήρηση των προβλεπομένων για αυξήσεις τιμών». Οι εταιρείες
αυτές είναι: 
- Ξιφίας Α.Ε. (Ιχθυοκαλλιέργειες και Προϊόντα). 
- NESTLE - Ελλάς Α.Ε. 
- Εταιρεία Εμφιαλώσεως 3Ε Α.Ε. 
- PEPSICO - ΗΒΗ ΑΒΕΕ. 
Παραπέμπονται επίσης στην Επιτροπή Ανταγωνισμού αρτοποιοί για «εναρμονισμένη
πρακτική στη διαμόρφωση των τιμών». 
Με έγγραφό του προς τον υπεύθυνο της Επιτροπής Ανταγωνισμού κ. Δημ.
Τζουγανάτο, ο υφυπουργός Ανάπτυξης ζητεί την άμεση αντιμετώπιση τής από κοινού
ανατίμησης του ψωμιού κατά 20-40 δραχμές (το αρτοσκεύασμα) από αρτοποιούς
στους Νομούς Φωκίδας, Πέλλας, Σερρών, Κυκλάδων, Θεσσαλονίκης και σε διάφορες
περιοχές και αλυσίδες στην Αθήνα και τον Πειραιά. 
Πρόστιμα 
Επίσης, με άλλη απόφαση του υπουργείου Ανάπτυξης επιβάλλονται πρόστιμα
500-1.000 ευρώ (170-340 χιλιάδες δραχμές) σε 5 επιχειρήσεις, στις οποίες από
τους ελέγχους διαπιστώθηκε ότι δεν υπάρχει διπλή αναγραφή τιμών (σε ευρώ και
δραχμές) στις τιμές των προϊόντων. 
Πρόκειται για τις εταιρείες: 
- MUSSES διακίνηση ξηρών καρπών (περιοχή Υμηττού). 
- Βενέτης (αρτοποιείο) Πατησίων και Γλάδστωνος. 
- Β. Μανίκης και Σία Ε.Ε. (Καλλιθέα). 
- Άρτος και Υγεία (Πειραιάς). 
- Κ. Ματσιάγκα (υποδήματα), στο Μοσχάτο. 
Ρεπορτάζ για τους ελέγχους στη σελίδα 46.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17238N451</ED>
<ID>
ID:301703

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗΟΨΗ
</H2><H2>Άνιση φορολογική μεταχείριση
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Η άρση των μικρών και μεγάλων αδικιών του φορολογικού συστήματος εις βάρος των
φορολογουμένων πρέπει να είναι βασική προτεραιότητα των υπευθύνων της
φορολογικής μεταρρύθμισης. 
Αυτό επιβάλλεται για την αποκατάσταση της δικαιοσύνης. Είναι επίσης αναγκαίο,
γιατί η ίση μεταχείριση μεταξύ φορολογούμενων αλλά και μεταξύ φορολογουμένων
και κράτους είναι προϋπόθεση για τη δημιουργία φορολογικής συνείδησης, που
είναι βασικό ζητούμενο. 
Η επέκταση του δικαιώματος σε όλους τους φορολογουμένους να έχουν έκπτωση στον
φόρο όταν τον καταβάλουν εφάπαξ, ανεξάρτητα από τον χρόνο εκκαθάρισης της
φορολογικής τους δήλωσης, στην οποία προχωρεί τώρα το υπουργείο Οικονομικών,
είναι ένα από τα σημεία άνισης φορολογικής μεταχείρισης. Άλλωστε, δεν μπορούν
οι φορολογούμενοι να «πληρώνουν» εξαιτίας του γεγονότος ότι η Εφορία
καθυστέρησε να εκκαθαρίσει τη φορολογική τους δήλωση. 
Στην ίδια κατεύθυνση θα πρέπει να αντιμετωπισθούν δεκάδες άλλες τέτοιες
περιπτώσεις φορολογικών αδικιών. Μία από αυτές είναι και το προκλητικό
καθεστώς το οποίο ισχύει σήμερα, με βάση το οποίο όταν οι φορολογούμενοι
καθυστερούν να πληρώσουν τους φόρους τους στην Εφορία επιβαρύνονται με
πρόστιμα και προσαυξήσεις, ενώ όταν η Εφορία κάνει το ίδιο στους πολίτες
«βγαίνει λάδι». Άλλωστε, ο καλύτερος τρόπος για να μάθει η Εφορία να είναι
συνεπής με τους πολίτες είναι να πληρώνει για τα λάθη της. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17238N452</ED>
<ID>
ID:301782

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N45&aa=2</URL></REF>


Article

<CATEGORY>vin08</CATEGORY>

 <H2>Φθηνότερες οι αστικές και υπεραστικές κλήσεις
</H2>
Τα νέα τιμολόγια του ΟΤΕ που αναμένεται να εφαρμοστούν από τις αρχές
Φεβρουαρίου ενέκρινε χτες η Εθνική Επιτροπή Τηλεπικοινωνιών και Ταχυδρομείων
(ΕΕΤΤ). 
Με τα καινούργια τιμολόγια η αστική μονάδα θα μειωθεί στις 8,86 δρχ. το λεπτό
(0,026 ευρώ) για όλο το 24ωρο, από τις 10,5 δρχ. (0,030 ευρώ) ανά λεπτό που
κοστίζει σήμερα. 
Τα τέλη των υπεραστικών κλήσεων θα διαμορφωθούν στις 21,47 δρχ. το λεπτό
(0,063 ευρώ) από 28 δρχ. (0,08 ευρώ) που είναι τώρα για όλες τις ώρες και
μέρες. Το μηνιαίο πάγιο τέλος αυξάνεται στις 3.400 δρχ. (9,98 ευρώ) από τις
2.800 δρχ. (8,22 ευρώ) που είναι σήμερα. 
Μειώσεις κατά μέσον όρο 26% θα ισχύσουν και στα τιμολόγια των μισθωμένων
κυκλωμάτων (αφορά τις τηλεπικοινωνιακές επιχειρήσεις). Τα νέα τιμολόγια για τα
μισθωμένα κυκλώματα θα ισχύσουν από την ερχόμενη Κυριακή. 
Αμετάβλητα παραμένουν προς το παρόν τα τιμολόγια του ΟΤΕ για τις διεθνείς
κλήσεις καθώς και αυτά για την πρόσβαση στο Ίντερνετ. Επίσης, η ΕΕΤΤ εξετάζει
εάν το μηνιαίο πάγιο τέλος για την απλή σύνδεση ISDN είναι βασισμένο στο
κόστος. Σήμερα, το πάγιο τέλος για τη σύνδεση αυτή είναι 4.500 δρχ.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17238N453</ED>
<ID>
ID:301795

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N45&aa=3</URL></REF>


Article

<CATEGORY>vin08</CATEGORY>

 <H5>ΕΛΕΥΘΕΡΗ Η ΑΓΟΡΑ, ΑΛΛΑ ΚΑΙ Η ΚΕΡΔΟΣΚΟΠΙΑ
</H5><H2>Έλεγχοι με «χειροπέδες»
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Έχουν περάσει ακριβώς δέκα χρόνια από τότε που η αγορά έπαψε να λειτουργεί
υπό τον αυστηρό έλεγχο του κράτους και οι τιμές, κυρίως των τροφίμων, έπαψαν
να καθορίζονται με αποφάσεις τού πάλαι ποτέ πανίσχυρου υπουργείου Εμπορίου. 
Η ελεύθερη αγορά είναι πια οριστικά εδώ, αλλά επίσης εδώ είναι και οι
κερδοσκόποι, που καραδοκούν για να εκμεταλλευθούν ευκαιρίες και αδυναμίες της
αγοράς και να αποκομίσουν κέρδη εις βάρος των καταναλωτών. Ακριβώς όπως έγινε
τις τελευταίες ημέρες, με αφορμή πρώτα τη μετατροπή των τιμών σε ευρώ και
ύστερα την κακοκαιρία. 
Ανίσχυρος ο καταναλωτής, είτε λόγω άγνοιας είτε λόγω ανυπαρξίας εναλλακτικής
λύσης, πλήρωσε τα σπασμένα. Και ζήτησε, όπως ήταν φυσικό, την προστασία του
κράτους. 
Αλλά τα όπλα που έχουν πλέον στα χέρια τους οι κρατικές υπηρεσίες για να
αντιμετωπίσουν τέτοια φαινόμενα και να προστατεύσουν τον καταναλωτή, είναι
πλέον περιορισμένα, αν και όχι και ανύπαρκτα. 
Ποια προϊόντα ελέγχονται 
Στη διατίμηση, με την έννοια του καθορισμού συγκεκριμένης τιμής, ουσιαστικά
δεν βρίσκονται πλέον παρά μόνο τα φάρμακα. Από κει και πέρα, υπάρχουν δύο
κατηγορίες προϊόντων τα οποία ελέγχουν τα συνεργεία του υπουργείου Ανάπτυξης: 
* Η πρώτη κατηγορία αφορά προϊόντα με συγκεκριμένο ποσοστό κέρδους, η
τήρηση του οποίου ελέγχεται. Πρόκειται κυρίως για οπωροκηπευτικά, όπως π.χ.
αγγούρια, ντομάτες, αγκινάρες, κολοκυθάκια και χόρτα (για τα οποία προβλέπεται
περιθώριο κέρδους 7%-12% στη χονδρική, 22%-32% στις λαϊκές και 25%-35% στα
καταστήματα), καθώς και ορισμένα φρούτα (με ανάλογα περιθώρια κέρδους).
Επίσης, στην κατηγορία αυτή ανήκουν οι παιδικές τροφές και τα βρεφικά γάλατα. 
* Η δεύτερη κατηγορία περιλαμβάνει προϊόντα που δεν έχουν μεν ορισμένο
ποσοστό κέρδους, αλλά ελέγχονται για υπερβολικό κέρδος. Ο έλεγχος είναι
κοστολογικός, με βάση τα έξοδα χρήσεως. Ελεγχόμενα για υπερβολικό κέρδος είναι
μεταξύ άλλων τα εσπεριδοειδή, τα μήλα, τα αχλάδια και οι πατάτες. 
Για άλλα προϊόντα ή υπηρεσίες, όπως λέει χαρακτηριστικά στέλεχος του
υπουργείου Ανάπτυξης, "οι τιμές είναι απελευθερωμένες, αλλά υπάρχουν κανόνες". 
Τα συνεργεία του υπουργείου Ανάπτυξης ελέγχουν την τήρηση αυτών των κανόνων
και όπου διαπιστωθεί παράβαση επιβάλλουν κυρώσεις και πρόστιμα, με βάση τον
Αγορανομικό Κώδικα. 7Επιπλέον, τώρα με το ευρώ, οι έλεγχοι αφορούν και την
τήρηση των κανόνων για τη μετατροπή των τιμών και τις στρογγυλοποιήσεις. Ακόμη
και το ΣΔΟΕ έχει επιστρατευθεί για τον σκοπό αυτό, δηλαδή για την αποτροπή της
ευρω-κερδοσκοπίας. 
Με «δεμένα» τα χέρια 
Στην πράξη, όμως, τα περιθώρια γι' αυτό είναι περιορισμένα. Από τη στιγμή που
δεν υπάρχει διατίμηση, καθένας μπορεί να αποδώσει τις αυξήσεις των τιμών των
προϊόντων ή των υπηρεσιών του σε ένα σωρό λόγους και φυσικά δεν θα ομολογήσει
ότι εκμεταλλεύθηκε τη μετάβαση στο ευρώ για να κερδοσκοπήσει. 
Εκτός αυτού, εφαρμόζονται οι γνωστές πρακτικές της απόκρυψης των προηγουμένων
τιμολογίων, ώστε να μην μπορεί να συγκρίνει τις τιμές το συνεργείο, ενώ είναι
κοινό μυστικό ότι διατυπώνονται κατά καιρούς κατηγορίες και από τους
ελεγχόμενους για τους ελέγχοντες. 
Όσο για τον ελεύθερο ανταγωνισμό, είναι προφανές ότι δεν λειτουργεί παντού,
ακόμη κι αν οι ιθύνοντες κρύβονται πίσω από το δάχτυλό τους και ισχυρίζονται
ότι λειτουργεί. Τα πάρκινγκ στο κέντρο της Αθήνας είναι χαρακτηριστικό
παράδειγμα, αφού οι θέσεις είναι τόσο λίγες που δεν αφήνουν περιθώρια στον
οδηγό να αναζητά το φθηνότερο. Άλλωστε, όλοι ανεβάζουν τις τιμές με ραγδαίους
ρυθμούς το τελευταίο διάστημα. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17238N462</ED>
<ID>
ID:301753

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N46&aa=2</URL></REF>


Article

<CATEGORY>vin08</CATEGORY>

 <H2>Άμεση αποζημίωση στους πληγέντες αγρότες
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Με χρηματικές ενισχύσεις, που θα αρχίσουν να καταβάλλονται αμέσως, καθώς και
με πιστωτικές διευκολύνεις για περίοδο ενός εξαμήνου ανακοίνωσε χθες η
κυβέρνηση ότι σχεδιάζει να ανακουφίσει τους αγρότες, ύστερα από τις τεράστιες
ζημιές που υπέστησαν από τον χιονιά τις προηγούμενες ημέρες. 
Ο υπουργός Οικονομίας Νίκος Χριστοδουλάκης ανακοίνωσε χθες 5 μέτρα για την
αποζημίωση των αγροτών, ύστερα από σύσκεψη με τον υπουργό Γεωργίας Γ. Δρυ και
τον υφυπουργό Οικονομίας Γ. Φλωρίδη. Όπως είπε, στόχος είναι «να αποκατασταθεί
το ταχύτερο δυνατόν η σωστή λειτουργία της αγροτικής παραγωγής, να υπάρξουν
ενισχύσεις εκεί που πρέπει να υπάρξουν και να συγκρατηθεί η πτώση εισοδήματος
του Έλληνα αγρότη». Τα μέτρα είναι τα εξής: 
1. Αρχίζει άμεσα η εκτίμηση των ζημιών από τον Οργανισμό Ελληνικών
Γεωργικών Ασφαλίσεων (ΕΛΓΑ). Θα καλύπτεται ποσοστό έως 75% των εκτιμώμενων
ζημιών, όπως γίνεται κάθε φορά, διευκρίνισε ο κ. Δρυς. 
2. Το 50% της εκτιμώμενης αποζημίωσης θα καταβάλλεται αμέσως, χωρίς να
χρειάζεται να ολοκληρωθεί προηγουμένως η διαδικασία των εκτιμήσεων. Έτσι οι
αγρότες θα έχουν άμεσα τη δυνατότητα μιας χρηματικής ενίσχυσης, ώστε να
λειτουργήσουν ομαλά στις άλλες δραστηριότητες της αγροτικής παραγωγής,
υποστήριξε ο κ. Χριστοδουλάκης. 
3. Εκτός από την αποζημίωση για τα προϊόντα, θα υπάρξουν ενισχύσεις για
την αποκατάσταση του ζωικού και φυτικού κεφαλαίου, που καταστράφηκαν, καθώς
και των συναφών γεωργοκτηνοτροφικών εγκαταστάσεων. Όπως σχολίασε ο κ. Δρυς,
«για πρώτη φορά έχουμε καταστροφή όχι μόνο των εσπεριδοειδών ή του
ελαιοκάρπου, αλλά και των αμπελοκαλλιεργειών, της ροδακινοπαραγωγής και μιας
σειράς άλλων φρούτων, διότι καταστράφηκαν τα "μάτια" των δέντρων». 
4. Θα καταβληθούν αποζημιώσεις και για τα αποθηκευμένα αγροτικά
προϊόντα και τις ζωοτροφές. 
5. Οι πιστωτικές διευκολύνσεις αφορούν τους αγρότες που έχουν
καλλιεργητικά δάνεια με λήξη εντός του πρώτου εξαμήνου του 2002. Τα δάνεια
αυτά καθίστανται άτοκα από τη λήξη τους μέχρι την πλήρη καταβολή των
αποζημιώσεων. Όπως εξήγησε ο κ. Δρυς, ένας αγρότης που έχει πληγεί από την
κακοκαιρία και έχει ένα δάνειο που λήγει, π.χ. τον Ιανουάριο, δεν θα πληρώσει
καμία επιβάρυνση για το δάνειο αυτό έως την είσπραξη του συνόλου της
αποζημίωσής του, που θα γίνει, π.χ. τον Απρίλιο. 
Ο ίδιος εξέφρασε την εκτίμηση ότι έως το τέλος Μαΐου θα έχουν πληρωθεί όλες οι
αποζημιώσεις. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17238N463</ED>
<ID>
ID:301796

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΣΟΧΑΤΖΟΠΟΥΛΟΣ:
</H5><H2>Στηρίζουν τον ανταγωνισμό τα σούπερ μάρκετ </H2>
Η οικογένεια των σούπερ μάρκετ στηρίζει την ελληνική αγορά και τον
ανταγωνισμό, που είναι προϋπόθεση για να ξεπεράσουμε τις δυσκολίες, λόγω των
καιρικών συνθηκών, αλλά και για την ομαλή ένταξη του ευρώ στην οικονομική μας
δραστηριότητα. 
Αυτά τόνισε μεταξύ άλλων ο υπουργός Ανάπτυξης κ. Ά. Τσοχατζόπουλος στην ετήσια
δεξίωση του Συνδέσμου Επιχειρήσεων Σούπερ Μάρκετ Ελλάδας (ΣΕΣΜΕ) με την
ευκαιρία του νέου έτους. 
Ο πρόεδρος του ΣΕΣΜΕ κ. Π. Παντελιάδης δήλωσε ότι τα σούπερ μάρκετ μετέτρεψαν
τις τιμές σε ευρώ με στρογγυλοποιήσεις προς τα κάτω, όπως ακριβώς είχαν
υποσχεθεί. 
Στην εκδήλωση παραβρέθηκαν ο υπουργός Μεταφορών και Επικοινωνιών κ. Χρ.
Βερελής, το μέλος του Ε.Γ. του ΠΑΣΟΚ πρώην υφυπουργός κυρία Μιλ. Αποστολάκη,
οι πρώην υπουργοί κ.κ. Β. Κοντογιαννόπουλος, Γ. Χαραλάμπους, Κ. Κουλούρης, οι
βουλευτές κ.κ. Αθ. Νάκος, Α. Σπηλιωτόπουλος, η πρόεδρος του ΕΦΕΤ κυρία Χρ.
Παπανικολάου, ο πρόεδρος του ΣΕΒ κ. Λ. Αντωνακόπουλος, ο πρόεδρος του ΣΕΒΤ κ.
Δ. Δασκαλόπουλος κ.ά.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17238N464</ED>
<ID>
ID:301819

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N46&aa=4</URL></REF>


Article

<CATEGORY>vin08</CATEGORY>

 <H2>Έκρηξη δανεισμού
</H2>
Με αμείωτους ρυθμούς συνεχίζεται ο δανεισμός των Ελλήνων, τόσο στην
καταναλωτική όσο και στη στεγαστική πίστη. Σύμφωνα με τα τελευταία στοιχεία
της Τράπεζας της Ελλάδος, σε δωδεκάμηνη βάση, τα προσωπικά δάνεια τον Οκτώβριο
αυξήθηκαν κατά 28,6%, με το συνολικό τους υπόλοιπο να φτάνει στα 2,1 δισ.
ευρώ. Στο ίδιο διάστημα τα καταναλωτικά δάνεια αυξήθηκαν κατά 38,4%, φτάνοντας
στο 1,9 δισ. ευρώ, ενώ συνεχίζεται η έκρηξη του δανεισμού μέσω των καρτών. Το
συνολικό τους υπόλοιπο ανέρχεται πλέον σε 3,4 δισ. ευρώ, έχοντας σημειώσει
αύξηση της τάξεως του 62,5%, σε σχέση με τον Οκτώβριο του 2000. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17238N465</ED>
<ID>
ID:301835

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N46&aa=5</URL></REF>


Article

<CATEGORY>vin08</CATEGORY>

 <H5>ΑΥΞΗΘΗΚΕ Η ΧΡΗΣΗ ΤΟΥΣ ΚΑΤΑ 40% ΜΕ ΤΗΝ ΕΙΣΑΓΩΓΗ ΤΟΥ ΕΥΡΩ ΣΤΙΣ ΣΥΝΑΛΛΑΓΕΣ
</H5><H2>Πήραν «φωτιά» οι κάρτες
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Το ευρώ αλλάζει τις συνήθειες των Ελλήνων. Είναι χαρακτηριστικό ότι μέσα
στις πρώτες 10 ημέρες της εισαγωγής του νέου νομίσματος στις καθημερινές
συναλλαγές, η χρήση των καρτών και ειδικά των χρεωστικών αυξήθηκε κατακόρυφα,
φτάνοντας στο περίπου 40% σε σχέση με πέρυσι. 
Αύξηση όμως σημειώνει και η χρήση των πιστωτικών καρτών. Σύμφωνα με τις πρώτες
εκτιμήσεις των αρμοδίων τραπεζικών διευθύνσεων, κινείται τουλάχιστον μεταξύ
15% και 25%, αλλά αναμένεται περαιτέρω άνοδος εντός του αμέσως επόμενου
διαστήματος. Σημαντική είναι επίσης και η αύξηση που σημειώνουν οι αιτήσεις
για την έκδοση νέων καρτών. Ειδικά σε ό,τι αφορά στις πιστωτικές, ο αριθμός
των αιτήσεων είναι έως και τριπλάσιος σε σχέση με το αντίστοιχο περσινό
διάστημα. 
Σε ό,τι αφορά στις χρεωστικές, το σημαντικό πλεονέκτημα των συγκεκριμένων
καρτών εντοπίζεται στο γεγονός ότι η χρήση τους δεν συνεπάγεται κανένα κόστος
για τον κάτοχο. Απλά, με τις αγορές χρεώνεται αυτομάτως ο τραπεζικός του
λογαριασμός κι έτσι: α) δεν χρειάζεται να έχει μετρητά επάνω του,
β) δεν μπερδεύεται με τα ρέστα, διαδικασία περίπλοκη με την εισαγωγή
του ευρώ στις συναλλαγές. Γι' αυτούς τους λόγους χρησιμοποιήθηκε ευρέως κατά
την περίοδο των εορτών, αλλά κυρίως μετά την 1η Ιανουαρίου. 
Πολύ καλά όμως «κινήθηκαν» και οι πιστωτικές κάρτες, οι οποίες σημείωσαν
αύξηση των συναλλαγών τον Δεκέμβριο, ενώ αντίστοιχη είναι η εικόνα που
εμφανίζουν και κατά τον Ιανουάριο, ο οποίος παραδοσιακά ήταν «πτωτικός» μήνας
για το πλαστικό χρήμα. Η εισαγωγή του ευρώ όμως φαίνεται ότι αντέστρεψε αυτή
την πορεία, σύμφωνα με τις πρώτες ενδείξεις. 
Η διαδικασία απόσυρσης 
Στο μεταξύ, το 40% επί του συνόλου των δραχμών που κυκλοφορούν στην αγορά,
έχει ήδη αποσυρθεί, στο πλαίσιο της μετατροπής τους σε ευρώ. Το ποσοστό αυτό
αντιστοιχεί σε ποσό μεγαλύτερο του ενός τρισεκατομμυρίου δραχμών. Ήδη, στην
Ιρλανδία και την Ολλανδία, η διαδικασία της απόσυρσης έχει σχεδόν ολοκληρωθεί,
ενώ στην Ελλάδα υπολογίζεται ότι θα τελειώσει έως το τέλος του μήνα.
Ενδεικτικό στοιχείο της γρήγορης απόσυρσης αποτελεί και το γεγονός ότι στην
κεντρική τράπεζα άρχισαν και οι πρώτες μεγάλες καταθέσεις σε ευρώ. 
Προκειμένου να αντιμετωπισθούν οι αυξημένες ανάγκες σε κέρματα, μικρής αξίας,
του νέου νομίσματος, το Εθνικό Νομισματοκοπείο «κόβει» συνεχώς νέες ποσότητες,
ενώ αρκετά σούπερ μάρκετ τροφοδοτούνται απευθείας από την Τράπεζα της Ελλάδος.
Αναφορικά με το πρόβλημα που παρατηρείται στη μετατροπή δραχμών σε ευρώ, η
ανεπίσημη σύσταση που έχει γίνει στις τράπεζες είναι να εξυπηρετούν μη πελάτες
τους για ποσά έως 200.000 δραχμές. Σύσταση γίνεται επίσης για αυστηρό έλεγχο
όσων μη πελατών ζητούν να ανταλλάξουν μεγάλα ποσά. 
Ιδιαίτερα εντυπωσιακός είναι και ο απολογισμός λειτουργίας των ΑΤΜ κατά τις
πρώτες επτά ημέρες του 2002. Όπως ανακοινώθηκε χθες από τη ΔΙΑΣ, έγιναν
200.000 διατραπεζικές συναλλαγές, οι οποίες αντιστοιχούν σε περίπου 30.000
συναλλαγές ημερησίως. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17238N471</ED>
<ID>
ID:301704

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N47&aa=1</URL></REF>


Article

<CATEGORY>vin08</CATEGORY>

 <H2>Σε 13 ημέρες η «κατάκτηση» της Ευρώπης
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Έως την ερχόμενη Κυριακή θα έχει ουσιαστικά ολοκληρωθεί η μετάβαση στο ευρώ. Η
Ευρωπαϊκή Κεντρική Τράπεζα εκτιμά ότι έως το τέλος της εβδομάδας σχεδόν το
σύνολο των συναλλαγών με μετρητά στις χώρες της ευρωζώνης θα πραγματοποιείται
με κέρματα και χαρτονομίσματα ευρώ. 
Εκπρόσωπος του κεντρικού πιστωτικού ιδρύματος της ευρωζώνης δήλωσε χθες ότι τα
ακριβή στοιχεία για τη χρήση του ευρώ το ερχόμενο Σαββατοκύριακο θα είναι
διαθέσιμα τη Δευτέρα, αλλά εξέφρασε την εκτίμηση ότι σχεδόν όλες οι συναλλαγές
θα πραγματοποιηθούν με ευρώ. Παράλληλα, η Ευρωπαϊκή Κεντρική Τράπεζα αναφέρει
στη σχετική της ανακοίνωση ότι η εισαγωγή των κερμάτων και χαρτονομισμάτων
ευρώ πηγαίνει πολύ καλά, με περισσότερα από δύο δισεκατομμύρια χαρτονομίσματα
αξίας 5 και 10 ευρώ και σχεδόν δύο δισεκατομμύρια χαρτονομίσματα αξίας 20 ευρώ
να έχουν διατεθεί, έως την περασμένη Τρίτη, στους Ευρωπαίους καταναλωτές. 
Παρελθόν τα εθνικά νομίσματα 
Ανάλογη εκτίμηση εξέφρασε και ο Πέδρο Σόλμπες, επίτροπος της Ευρωπαϊκής
Ένωσης, αρμόδιος για οικονομικά θέματα, σε συνέντευξη που παραχώρησε σε
ισπανικό ειδησεογραφικό πρακτορείο: «Το 90% των καταναλωτών στην ευρωζώνη θα
συναλλάσσονται μέχρι το τέλος της εβδομάδας σε ευρώ, γεγονός το οποίο θα
σημάνει σχεδόν την εξαφάνιση των τραπεζογραμματίων και κερμάτων σε εθνικά
νομίσματα». Η κεντρική τράπεζα της ευρωζώνης, στο πλαίσιο της παρακολούθησης
της πορείας εισαγωγής του ευρώ, δημιούργησε ένα μέγεθος το οποίο ονόμασε «λόγο
προόδου του ευρώ». Ο λόγος αυτός είναι αξία των χαρτονομισμάτων ευρώ που
βρίσκονται σε κυκλοφορία διαιρούμενος με τη συνολική αξία των χαρτονομισμάτων
ευρώ και εθνικών νομισμάτων που βρίσκονται σε κυκλοφορία. Ο λόγος αυτός έδειξε
ότι προχθές το 45,5% της συνολικής αξίας χαρτονομισμάτων που βρίσκονταν σε
κυκλοφορία ήταν ευρώ, ενώ την 1η Ιανουαρίου, πρώτη ημέρα κυκλοφορίας του
κοινού νομίσματος σε φυσική μορφή, ήταν μόλις 33%. 
Η επίδραση στις τιμές 
Η Ευρωπαϊκή Επιτροπή εξέφρασε, στο μεταξύ, την εκτίμηση ότι η εισαγωγή των
κερμάτων και χαρτονομισμάτων ευρώ δεν είχε σημαντική επίδραση στις τιμές των
προϊόντων. Ο Ρομάνο Πρόντι, πρόεδρος της Κομισιόν δήλωσε χθες από τις
Βρυξέλλες ότι «ενώσεις καταναλωτών και ο Τύπος εστιάστηκαν σε κάποιες
περιορισμένες αυξήσεις που σημειώθηκαν στις τιμές ορισμένων προϊόντων. Με βάση
τις πληροφορίες που παίρνουμε από τα κράτη μέλη, δεν υπάρχουν στοιχεία για
κάποιες γενικευμένες αυξήσεις τιμών, σε βαθμό που δεν επηρεάζουν τον πληθωρισμό».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17238N472</ED>
<ID>
ID:301754

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N47&aa=2</URL></REF>


Article

<CATEGORY>vin08</CATEGORY>

 <H2>Ολυμπιακή: Δωρεάν μετοχές στους εργαζόμενους προτείνουν οι Αυστραλοί
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τη δωρεάν διανομή στους εργαζόμενους ποσοστού 8% των μετοχών της Ολυμπιακής
Αεροπορίας ανήγγειλαν χθες οι υπουργοί Μεταφορών και Επικοινωνιών και
Οικονομίας στη συνάντηση που είχαν με στελέχη της αυστραλιανής κοινοπραξίας
IAS, τα οποία θα αναλάβουν το πηδάλιο της εταιρείας εφόσον οι διαπραγματεύσεις
για την πώλησή της καρποφορήσουν. 
Όπως ήδη είναι γνωστό η κοινοπραξία IAS διεκδικεί ποσοστό 51% των μετοχών της
Ο.Α., ενώ από την πλευρά των δύο υπουργών ανακοινώθηκε ότι η κυβέρνηση
προτίθεται μελλοντικά να μειώσει κι άλλο το ποσοστό του Δημοσίου στην εταιρεία
(κάτω του 41% που θα απομείνει έπειτα και από την παραχώρηση του 8% στους
εργαζόμενους). 
Επίσης, στόχος της κυβέρνησης, όπως ανέφεραν οι κ.κ. Χρ. Βερελής και Ν.
Χριστοδουλάκης είναι η διάθεση μετοχών της νέας Ολυμπιακής μέσω του
Χρηματιστηρίου Αξιών της Αθήνας. 
Ακόμα, οι δύο υπουργοί ζήτησαν, αμέσως μετά τη λήξη των διαπραγματεύσεων (στα
τέλη Ιανουαρίου), η κοινοπραξία να τοποθετήσει το σύνολο των χρημάτων της
επένδυσης στη νέα Ολυμπιακή (περίπου 102 εκατ. ευρώ) σε δεσμευμένο λογαριασμό.
Άλλα περίπου 98 εκατ. ευρώ θα διαθέσει από την πλευρά του το Δημόσιο. 
Η ομάδα διοίκησης που οι Αυστραλοί προορίζουν να αναλάβει την τύχη της Ο.Α. -
εφόσον οι διαπραγματεύσεις για την πώλησή της έχουν θετική κατάληξη -
δεσμεύτηκε ότι θα διατηρήσει τα υπερατλαντικά δρομολόγια προς τις ΗΠΑ και την
Αυστραλία, μειώνοντας το κόστος εκτέλεσής τους (κυρίως με αλλαγές στους
κανονισμούς εργασίας του ιπτάμενου προσωπικού). 
Επικεφαλής της ομάδας διοίκησης της νέας Ολυμπιακής θα είναι ο κ. Ε. Oldmedow,
55 χρόνων, που προέρχεται από την αυστραλιανή αεροπορική εταιρεία Qantas και
προορίζεται για τη θέση του διευθύνοντος συμβούλου. 
Το έργο της ανασυγκρότησης του ομίλου της Ο.Α., και το πέρασμά του στο νέο
καθεστώς λειτουργίας, θα επωμιστεί ο Βρετανός κ. Μ. Darbi που στο παρελθόν
είχε θητεύσει στην American Airlines και θα συνεργάζεται απευθείας με τον
διευθύνοντα σύμβουλο. Την ηγετική ομάδα συμπληρώνουν ένα ακόμα στέλεχος που
προέρχεται από τη Swissair και θεωρείται ειδικός επί των δικτύων δρομολογίων
και της τιμολόγησης, καθώς και τρεις ακόμα Αυστραλοί (ο ένας είναι ειδικός επί
εμπορικών θεμάτων, ο δεύτερος επί θεμάτων πληροφορικής και τεχνολογίας και ο
τρίτος επί των χρηματοοικονομικών). 
Ο υπουργός Οικονομίας Ν. Χριστοδουλάκης δήλωσε ότι στη συνάντηση εξετάστηκε το
επιχειρησιακό σχέδιο της IAS, ενώ υπήρξε και μια πρώτη επαφή με την
διευθυντική ομάδα. Τόνισε επίσης ότι απώτατο σημείο λήξης του διαγωνισμού
είναι το τέλος του μηνός.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17238N473</ED>
<ID>
ID:301797

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N47&aa=3</URL></REF>


Article

<CATEGORY>vin08</CATEGORY>

 <H2>Κάλεσμα της ΓΣΕΕ στους εργοδότες για την πρώτη σύμβαση σε ευρώ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Εντός του Ιανουαρίου θα αρχίσουν οι διαπραγματεύσεις μεταξύ της ΓΣΕΕ και των
εργοδοτικών οργανώσεων (βιομήχανοι, έμποροι, επαγγελματοβιοτέχνες) για τη
σύναψη της νέας Εθνικής Γενικής Συλλογικής Σύμβασης Εργασίας. Θα είναι η πρώτη
σύμβαση σε ευρώ. Η ΓΣΕΕ έστειλε χθες πρόσκληση προς τις εργοδοτικές οργανώσεις
για την έναρξη διαπραγματεύσεων για τη σύναψη της νέας Εθνικής Γενικής
Συλλογικής Σύμβασης Εργασίας. 
Η Συνομοσπονδια παρατηρει οτι οι απώλειες της αγοραστικης δυναμης των
κατωτατων μισθων και ημερομισθιων παραμενουν σημαντικες και σημειωνει οτι κατα
την περιοδο 1990-2001 οι κατωτατοι πραγματικοι μισθοι και τα ημερομισθια
μειωνονται κατα -0,56% ετησιως και η συνολικη μειωση ανέρχεται σε -6,75%. 
Στο οικονομικο σκέλος της νεας συμβασης, η Συνομοσπονδια θα ζητησει: 
* Προστασία του πραγματικου εισοδηματος απο τον πληθωρισμό με
προκαταβολή εφαπαξ απο 1.1.2002 του μεσου ποσοστου της προβλεπομενης αυξησης
του δεικτη τιμων καταναλωτή για το ετος 2002 και βελτίωσή του, ωστε να
καλυπτονται απωλειες του παρελθοντος για να οδηγηθουμε σταδιακά στην
πραγματικη συγκλιση μισθων στην ευρωζωνη. 
* Προβλεψη ρήτρας διόρθωσης για ενδεχόμενη αποκλιση προς τα ανω του
μεσου πληθωρισμου του 2002 με καταβολή του ποσοστου της διαφοράς απο την
1.1.2003. 
* Καταβολή ως δραχμικο (σε ευρώ) ποσό με αναδρομική ισχύ απο 1.1.2001
έως 31.12.2001 του ποσοστου που αποτελει την υπέρβαση του επισημου τιμάριθμου
Δεκεμβριου 1999 με Δεκεμβριο 2000 επι των αποδοχων της 31.12.2000. Ακολουθως
συνυπολογισμο αυτου του ποσοστου της υπερβασης στα κατωτατα ορια μισθων και
ημερομισθιων του 2001, ωστε το ποσοστο αυτο να εχει συμπεριληφθεί στη βαση
εκκινησης των αυξησεων των κατωτατων αποδοχων του 2002. 
* Συμμετοχη στο οικονομικο αποτέλεσμα απο την αυξηση του ακαθάριστου
εγχωριου προϊοντος, στην οποια η συμβολή των εργαζομενων ειναι αναμφισβητητη
με την καταβολη συμπληρωματικου διορθωτικου ποσου. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17238N481</ED>
<ID>
ID:301705

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N48&aa=1</URL></REF>


Article

<CATEGORY>vin08</CATEGORY>

 <H2>Η Μέριλ Λιντς απολύει 9.000 εργαζομένους
</H2>
Η αμερικανική επενδυτική τράπεζα Merrill Lynch θα προχωρήσει στην απόλυση
9.000 εργαζομένων της ή του 14% του συνολικού εργατικού της δυναμικού στο
πλαίσιο της εφαρμογής ενός σχεδίου αναδιάρθρωσής της. Βασικός στόχος της είναι
να προσαρμοστεί στις δύσκολες συνθήκες της αγοράς και της αμερικανικής
οικονομίας που δημιουργήθηκαν μετά τις τρομοκρατικές επιθέσεις της 11ης
Σεπτεμβρίου εναντίον των Ηνωμένων Πολιτειών. Οι περικοπές συνδυάζονται με τα
μέτρα που έχει ήδη ανακοινώσει η τράπεζα, τα οποία περιλαμβάνουν πακέτα
εθελουσίας αποχώρησης, το τελευταίο τρίμηνο του 2001. Οι σχεδιαζόμενες
απολύσεις είναι η τελευταία κίνηση του νέου διευθυντή Σταν Ο' Νιλ, προκειμένου
να αναπροσαρμόσει τη θέση της τράπεζας στην αγορά και θεωρείται η πιο
ριζοσπαστική μεταξύ αυτών που έχουν υιοθετήσει οι ομόλογες τράπεζας στη Γουώλ
Στρητ, προκειμένου να κάνουν τις κατάλληλες προσαρμογές στη συνεχιζόμενη κάμψη
που παρατηρείται στον κλάδο αναδοχών για την είσοδο εταιρειών στο
χρηματιστήριο καθώς και στον κλάδο παροχής υπηρεσιών συμβούλων για
συγχωνεύσεις και εξαγορές. Η Merrill Lynch μείωσε το προσωπικό της μετά τη
χρεοκοπία της Ρωσίας το 1998 και επαναπροσέλαβε ορισμένους εργαζομένους της,
μετά τη βελτίωση των συνθηκών στην παγκόσμια χρηματοπιστωτική αγορά. Με τις
τελευταίες απολύσεις, η τράπεζα πιστεύει ότι θα περιορίσει το ετήσιο
λειτουργικό της κόστος κατά 1,4 δισ. δολάρια. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17238N482</ED>
<ID>
ID:301755

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N48&aa=2</URL></REF>


Article

<CATEGORY>vin08</CATEGORY>

 <H5>500 ΕΩΣ 700 ΔΙΣ. ΔΡΧ. ΑΠΟ ΤΑ ΑΠΟΘΕΜΑΤΙΚΑ ΤΩΝ ΤΑΜΕΙΩΝ
</H5><H2>Ζεστό χρήμα στη Σοφοκλέους
</H2>
<AUTHOR>ΣΕΡΑΦΕΙΜ ΠΟΛΙΤΗΣ
</AUTHOR>
<AUTHOR>ΛΕΩΝΙΔΑΣ ΣΤΕΡΓΙΟΥ
</AUTHOR>

Ζεστό χρήμα ύψους 500 - 700 δισ. δραχμών από τα αποθεματικά των Ταμείων ρίχνει
η κυβέρνηση στο Χρηματιστήριο για να αυξηθεί η ρευστότητα, να ανέβουν ο τζίρος
και οι τιμές των μετοχών. Πρόκειται για μία από τις κινήσεις που θα κάνει η
κυβέρνηση στο αμέσως επόμενο διάστημα και εντάσσονται στο «σχέδιο τόνωσης» του
Χρηματιστηρίου. 
Το σχέδιο αυτό περιλαμβάνει δύο άξονες: 
Ο πρώτος άξονας αφορά μέτρα για την εύρεση κεφαλαίων και την τοποθέτησή τους
στη Σοφοκλέους, όπως η αύξηση του ποσοστού των διαθεσίμων των ασφαλιστικών
ταμείων που θα επενδύονται σε μετοχές και σε ακίνητα, αλλά και η δημιουργία
ειδικού αμοιβαίου κεφαλαίου για τη διαχείριση των κεφαλαίων αυτών. 
Ο δεύτερος άξονας αφορά σε μέτρα για τη διαχείριση κρίσεων στο Χρηματιστήριο.
Δημιουργείται ειδική διαρκής επιτροπή για την αντιμετώπιση προβλημάτων που θα
ανακύπτουν στην αγορά. Μεταξύ των θεμάτων που θα κληθεί να αντιμετωπίσει είναι
η πτώση του τζίρου στο ΧΑΑ. Επίσης, θεσπίζονται ασφαλιστικές δικλίδες σχετικές
με τον περιορισμό των κινδύνων για επενδύσεις των Ταμείων σε μετοχές. 
Οι επόμενες κινήσεις της κυβέρνησης για το Χρηματιστήριο εξετάστηκαν και
αποφασίστηκαν χθες σε ευρεία σύσκεψη που έγινε στο υπουργείο Οικονομίας και
Οικονομικών με τη συμμετοχή του αρμόδιου υπουργού κ. Νίκου Χριστοδουλάκη και
του υπουργού Εργασίας και Κοινωνικών Ασφαλίσεων κ. Δημήτρη Ρέππα. 
Νέο όριο επενδύσεων 
Στην ανακοίνωση που εκδόθηκε αμέσως μετά τη σύσκεψη αναφέρεται ότι «ελήφθησαν
αποφάσεις με τις οποίες δίνεται η δυνατότητα στους φορείς κοινωνικής ασφάλισης
να προχωρήσουν σε ενεργητικότερη και ορθολογικότερη διαχείριση του ενεργητικού
τους». Τα μέτρα αυτά είναι: 
* Η άμεση αύξηση του ορίου για επενδύσεις σε μετοχές και ακίνητα επί
των αποθεματικών (διαθέσιμα) των ασφαλιστικών ταμείων σε 23% από 20%. Τα
κεφάλαια από την κίνηση αυτή εκτιμώνται σε 500-700 δισ. δρχ. 
* Η δημιουργία στο αμέσως επόμενο διάστημα ανώνυμης εταιρείας
διαχείρισης αμοιβαίων κεφαλαίων (ΑΕΔΑΚ) για τη διαχείριση της κινητής
περιουσίας των ασφαλιστικών ταμείων. 
* Αναβάθμιση της Επιτροπής Εποπτείας της επενδυτικής συμπεριφοράς των
ασφαλιστικών ταμείων. 
* Θέσπιση συγκεκριμένων δικλίδων ασφαλείας για τις επενδύσεις των
ταμείων σε μετοχές. Σύμφωνα με πληροφορίες, μεταξύ άλλων, θα τεθούν όρια για
την τοποθέτηση κεφαλαίων σε μία μετοχή, ενώ θα απαγορευτεί η αγορά μετοχών μη
εισηγμένων εταιρειών κ.λπ. 
* Σύσταση ειδικής διαρκούς επιτροπής στην οποία θα συμμετέχουν
εκπρόσωποι των χρηματιστηριακών, των θεσμικών, των τραπεζών, του
Χρηματιστηρίου και του Αποθετηρίου. Η πρώτη συνεδρίαση της επιτροπής έχει
προγραμματιστεί για τις 16 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17238N491</ED>
<ID>
ID:301706

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N49&aa=1</URL></REF>


Article

<CATEGORY>vin08</CATEGORY>

 <H2>Επενδυτική απραξία και πτώση
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Επενδυτική απραξία επικρατεί στη Σοφοκλέους, όπου οι συναλλαγές παραμένουν σε
χαμηλά επίπεδα και οι τιμές συνεχίζουν να ακολουθούν πτωτική πορεία. Η νέα
πτώση του ΧΑΑ από κάποιους συνδυάστηκε με προχθεσινή έκθεση της Salomon Smith
Barney, η οποία συστήνει στους πελάτες της μείωση των τοποθετήσεών τους στην
ελληνική αγορά. 
Ο Γενικός Δείκτης υποχώρησε χθες για τρίτη συνεχή συνεδρίαση και έφτασε τις
2.582,26 μονάδες με απώλειες 0,74%, ενώ η αξία των συναλλαγών έφτασε τα 94,4
εκατ. ευρώ. Οι απώλειες του Γενικού Δείκτη θα ήταν ακόμη μεγαλύτερες εάν δεν
υπήρχε, περιορισμένο έστω, αγοραστικό ενδιαφέρον για μετοχές εταιρειών
τηλεπικοινωνιών. 
Το αγοραστικό αυτό ενδιαφέρον εκδηλώθηκε από ελληνικά, αλλά και κάποια ξένα
θεσμικά χαρτοφυλάκια. Αντίθετα, ισχυρές πιέσεις δέχθηκαν οι μετοχές των
πιστωτικών ιδρυμάτων, ιδιαίτερα όσες συμμετέχουν με μεγάλη βαρύτητα στη
διαμόρφωση του Γενικού Δείκτη, με αποτέλεσμα να πραγματοποιήσει «βουτιά» και ο
Γενικός Δείκτης. Ο δείκτης των εταιρειών τηλεπικοινωνιών ήταν ο μόνος που
έκλεισε με κέρδη (0,63%). Ο δείκτης των τραπεζών κατέγραψε σημαντικές απώλειες
(1,82%). Πάντως, εκτός από τα «βαριά χαρτιά», αυξημένες συναλλαγές
καταγράφηκαν και σε μετοχές εταιρειών μικρής κεφαλαιοποίησης, ιδιαίτερα όσες
ανήκουν στην Παράλληλη Αγορά του Χρηματιστηρίου. 
Είναι ενδεικτικό ότι οι μετοχές της Παράλληλης Αγοράς πραγματοποίησαν το ένα
τρίτο επί της συνολικής αξίας των συναλλαγών. Ο τζίρος στην Παράλληλη Αγορά
έφτασε τα 30 εκατ. ευρώ, ο τζίρος στην Κύρια Αγορά τα 60 εκατ. ευρώ και ο
τζίρος στη ΝΕΧΑ τα περίπου 3,5 εκατ. ευρώ. 
Από τις 346 μετοχές που διαπραγματεύτηκαν στο Χρηματιστήριο, με άνοδο έκλεισαν
οι 96, με πτώση οι 217, ενώ 33 παρέμειναν αμετάβλητες. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17238N492</ED>
<ID>
ID:301756

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N49&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Οι τράπεζες σημείωσαν τις μεγαλύτερες απώλειες
</H2>
Οι πτωτικές τάσεις της αγοράς συνεχίστηκαν για τρίτη συνεχή συνεδρίαση με
ασθενή όγκο συναλλαγών (94,4 εκατ. ευρώ) και τάσεις ρευστοποιήσεων. Αυτήν τη
φορά οι τράπεζες πρωταγωνίστησαν στην πτώση με απώλειες της τάξεως του 1,82%,
ενώ ο κατασκευαστικός κλάδος αν και υποχωρούσε κατά τη διάρκεια της ημέρας
κατά 2% έκλεισε τελικά σε θετικό έδαφος με άνοδο 0,6%. Ανοδικά σε σχέση με τη
χθεσινή τιμή και τον Γενικό Δείκτη έκλεισε και ο κλάδος των τηλεπικοινωνιών
(+0,6%), ενώ απώλειες σημείωσε ο κλάδος των συμμετοχών. Ο χαμηλός όγκος
συναλλαγών και το κλίμα επενδυτικής αδράνειας που επικρατεί στο ελληνικό
Χρηματιστήριο είναι μερικώς δικαιολογημένο για τον μήνα που διανύουμε, μιας
και τα θεσμικά και ιδιωτικά χαρτοφυλάκια αναμένουν τη διαμόρφωση τάσεων στη
διεθνή σκηνή προκειμένου να τοποθετηθούν. Από τις 346 μετοχές που διακινήθηκαν
χθες στο Χρηματιστήριο, 96 έκλεισαν με άνοδο, 217 με πτώση και 33 παρέμειναν
αμετάβλητες. Ακόμη και τα πακέτα που διακινήθηκαν κατά τη διάρκεια αλλά και
μετά τη λήξη της συνεδρίασης παρέμειναν σε χαμηλά επίπεδα. Πάντως, αυξημένο
επενδυτικό ενδιαφέρον εκδηλώθηκε για μετοχές μικρής κεφαλαιοποίησης.
Ενδεικτικά αναφέρεται ότι οι μετοχές της Παράλληλης Αγοράς πραγματοποίησαν
περίπου το 30% της συνολικής αξίας των συναλλαγών που έφθασε τα 94,4 εκατ.
ευρώ. Συγκεκριμένα από την Παράλληλη πραγματοποιήθηκε τζίρος 30 εκατ. ευρώ και
από τη ΝΕΧΑ 3,5 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17238N493</ED>
<ID>
ID:301798

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N49&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΙΝΤΡΑΛΟΤ: Σύμβαση στη Λατινική Αμερική
</H2>
Νέα σύμβαση υπέγραψε η INTRALOT στη Λατινική Αμερική, μετά τη Χιλή, με τον
δημοσιογραφικό οργανισμό του Περού Sociedad Beneficencia Publica de Jaen, για
τη δημιουργία εταιρείας με αντικείμενο την οργάνωση και την εκμετάλλευση
τυχερών παιχνιδιών σε όλη την επικράτεια της χώρας. Το έργο περιλαμβάνει τη
δημιουργία ενός σύγχρονου οργανισμού τυχερών παιχνιδιών, με την προμήθεια, την
εγκατάσταση και την υποστήριξη ενός ολοκληρωμένου απευθείας δικτύου για τη
διεξαγωγή των παιχνιδιών, καθώς και την παροχή όλων των αναγκαίων εμπορικών
και οργανωτικών υπηρεσιών για τη διαχείρισή του. Η εταιρεία για το 2000
σημείωσε προ φόρων κέρδη της τάξεως των 7,57 δισ. δρχ., αυξημένα κατά 337,57%
σε σχέση με το 1,73 δισ. δρχ. το 1999. Ο κύκλος εργασιών της προσήγγισε τα
10,35 δισ. δρχ., αυξημένος κατά 200,87% σε σχέση με τα 3,44 δισ. δρχ. που είχε
πραγματοποιήσει στη χρήση του 1999. Στο εννεάμηνο της τρέχουσας χρήσης, τα
κέρδη της ανήλθαν σε 11,42 δισ. δρχ., αυξημένα κατά 98,26% σε σχέση με τα
κέρδη ύψους 5,76 δισ. δρχ. στην αντίστοιχη χρονική περίοδο του 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Intralot έκλεισε στα 16,68 ευρώ ή στις 5.683 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 618,53 εκατ. ευρώ ή σε
210,76 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 19,62,
ενώ, με βάση το ύψος των Ιδίων Κεφαλαίων του πρώτου εξαμήνου του 2001, ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 13,83. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17238N494</ED>
<ID>
ID:301820

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N49&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Υπάρχει ρευστότητα
</H2>
Ποιο είναι το σημείο αντίστασης του Γενικού Δείκτη; 
Απαντά ο κ. Γιώργος Δημητρίου, διευθύνων σύμβουλος της εταιρείας Prelium
ΑΧΕΠΕΥ 
Τα επίπεδα των 2.800 μονάδων περίπου θεωρούνται από πολλούς σαν τα επίπεδα
αντίστασης του Γενικού Δείκτη Τιμών στο Χρηματιστήριο Αξιών Αθηνών. Πάντως, η
αξία στις συναλλαγές αναμένεται να αυξηθεί στο επόμενο διάστημα καθώς στην
αγορά υπάρχει αυξημένη ρευστότητα. Κι αυτό γιατί πολλοί δεν τοποθετήθηκαν κατά
την πρόσφατη άνοδο, ενώ άλλοι που είχαν τοποθετηθεί προχώρησαν μετά σε πωλήσεις.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17238N495</ED>
<ID>
ID:301836

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N49&aa=5</URL></REF>


Article

<CATEGORY>vin08</CATEGORY>

 <H2>Όλο και περισσότεροι προτιμούν τα ομόλογα
</H2>
Κατακόρυφη αύξηση σημείωσαν οι συναλλαγές στην ελληνική αγορά ομολόγων κατά τη
διάρκεια του 2001. Όπως προκύπτει από τα αναλυτικά στοιχεία της Τραπέζης της
Ελλάδος, έφθασαν τα 107 τρισ. δραχμές (314 δισ. ευρώ), έναντι μόλις 21,8 τρισ.
δρχ. (64 δισ. ευρώ, περίπου) το 2000. 
Όπως διευκρινίζεται, η μεγαλύτερη συναλλακτική κίνηση παρατηρήθηκε το
τελευταίο τρίμηνο του περασμένου χρόνου και ιδιαίτερα τον Νοέμβριο (57 δισ.
ευρώ), με τη μέση μηνιαία αξία συναλλαγών στο δωδεκάμηνο να διαμορφώνεται σε
26,2 δισ. ευρώ από 5,3 δισ. ευρώ το 2000. Το σύνολο της αξίας των συναλλαγών
που κατεγράφησαν στο Σύστημα Άυλων Τίτλων έφθασε τα 2,8 τρισ. ευρώ πέρυσι από
1,03 τρισ. πρόπερσι. 
Σύμφωνα με την Τράπεζα της Ελλάδος, δεδομένου ότι τα επιτόκια καταθέσεων
κυμαίνονται πλέον σε ιδιαίτερα χαμηλά επίπεδα, ενώ οι ελληνικοί τίτλοι θα
συνεχίσουν να προσφέρουν υψηλά τοκομερίδια μέχρι τη λήξη τους, το ευρύτερο
κοινό αναμένεται ότι υπό κανονικές συνθήκες θα προβεί σε μεγαλύτερες
επενδύσεις σε ομόλογα.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17238N501</ED>
<ID>
ID:301707

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N50&aa=1</URL></REF>


Article

<CATEGORY>vin08</CATEGORY>

 <H2>Επιχειρήσεις Αττικής: Νέο υπερσύγχρονο πλοίο
</H2>
Ενα νέο υπερσύγχρονο επιβατηγό - οχηματαγωγό πλοίο παρέλαβε από τα ναυπηγεία
της HDW του Κιέλου Γερμανίας ο όμιλος Επιχειρήσεις Αττικής. Το συγκεκριμένο
πλοίο θα δρομολογηθεί από το τέλος της εβδομάδας στην απευθείας σύνδεση
Γερμανίας -Σουηδίας, και θα συνδέει το λιμάνι του Σεντερτέλγε, 30 χλμ νότια
της Στοκχόλμης με το λιμάνι του Ροστόκ στη Βόρεια Γερμανία στον χρόνο ρεκόρ
των 18 ωρών. 
Στις αρχές του επόμενου μήνα αναμένεται η παράδοση στην εταιρεία και ενός
άλλου πλοίου, του τέταρτου κατά σειράν, της ίδιας κατηγορίας, που πρόκειται να
δρομολογηθεί και αυτό στις ακτοπλοϊκές γραμμές της Βαλτικής και συγκεκριμένα
στις γραμμές που συνδέουν τη Σουηδία και τη Φινλανδία με τη Βόρεια Γερμανία. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17238N502</ED>
<ID>
ID:301757

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N50&aa=2</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Εντείνονται οι πιέσεις στο ιαπωνικό νόμισμα
</H2>
Οι νέες δηλώσεις ανώτατων αξιωματούχων της ιαπωνικής κυβέρνησης που υπονοούν
την αποδοχή τους για ένα περισσότερο αποδυναμωμένο γιεν, η «σιωπή» των
αμερικανικών αρχών για τη μεγάλη και γρήγορη πτώση του ιαπωνικού νομίσματος
έναντι του δολαρίου τους τελευταίους μήνες, καθώς και η ενδεχόμενη ανοχή της
«G8» για την υποχώρηση του γιεν σε ακόμα χαμηλότερα συναλλαγματικά επίπεδα,
συνετέλεσαν στην ενίσχυση της ισοτιμίας δολαρίου / γιεν νωρίς χθες σε νέο
υψηλό επίπεδο για τα τελευταία τρία χρόνια, 133,37. Ο υπουργός Οικονομικών της
Ιαπωνίας κ. Takenaka, στο πλαίσιο της επίσημης επίσκεψής του στις ΗΠΑ,
επανέλαβε ότι τα τωρινά επίπεδα του γιεν δεν απέχουν πολύ από αυτά που
αντανακλούν τα βασικά μεγέθη της ιαπωνικής οικονομίας. Ο κ. Takenaka ανέφερε
επίσης ότι το θέμα των συναλλαγματικών ισοτιμιών δεν αποτέλεσε αντικείμενο
συζήτησης με τους Αμερικανούς αξιωματούχους, γεγονός που σύμφωνα με την
εκτίμηση της αγοράς υποδηλώνει τη «σιωπηλή συγκατάθεση» των αμερικανικών αρχών
για ένα περισσότερο αποδυναμωμένο γιεν. Η πίεση προς το ιαπωνικό νόμισμα
εντάθηκε ακόμα περισσότερο μετά τη δήλωση του ανώτατου διπλωματικού
αξιωματούχου κ. Kuroda, ο οποίος τόνισε ότι η πολιτική συναλλαγματικών
ισοτιμιών της ιαπωνικής κυβέρνησης παραμένει αμετάβλητη. Εκτιμούμε ότι η
ισοτιμία δολαρίου / γιεν θα ανέλθει στα επίπεδα 138,00-140,00 τους επόμενους
3-6 μήνες. 
Η ισοτιμία ευρώ / δολ. συνέχισε να κυμαίνεται χθες μεταξύ 0,8880-0,8950, ενώ
οι ανακοινώσεις των οικονομικών στοιχείων της ευρωζώνης και της Γερμανίας
άφησαν ουσιαστικά ανεπηρέαστη την πορεία του κοινού ευρωπαϊκού νομίσματος. Ο
δείκτης του βιομηχανικού κλίματος (business climate index) της Γηραιάς Ηπείρου
υποχώρησε τον Δεκέμβριο στο χαμηλότερο επίπεδο των τελευταίων 5½ ετών. Εν
τούτοις, ο ρυθμός πτώσης του δείκτη σημείωσε μικρή επιβράδυνση έναντι αυτού
των προηγούμενων δύο μηνών. Χαρακτηριστικά, ο δείκτης βρέθηκε τον Δεκέμβριο
στο -1,23 έναντι -1,13 του Νοεμβρίου και -0,58 του Οκτωβρίου. Στη Γερμανία, ο
αριθμός των ανέργων σημείωσε άνοδο τον Δεκέμβριο για 12ο συνεχή μήνα και
βρέθηκε στα 3.964 εκατ., κοντά στο «ψυχολογικό επίπεδο» των 4 εκατ. Ο δείκτης
ανεργίας ανήλθε σε 9,6% από 9,2% τον Νοέμβριο (μη εποχικά προσαρμοσμένος δείκτης).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17238N503</ED>
<ID>
ID:301799

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N50&aa=3</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μέ πτώση 0,43% το συμβόλαιο του Ιανουαρίου 2002
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.411,82
μονάδες σημειώνοντας πτώση 0,43% σε σχέση με την προηγούμενη συνεδρίαση με
αξία συναλλαγών 14,67 εκατ. ευρώ, όγκο συναλλαγών 2.082 συμβολαίων και αριθμό
ανοιχτών συμβολαίων 8.146. Το συμβόλαιο του μηνός Φεβρουαρίου 2002 έκλεισε
στις 1.411,88 μονάδες σημειώνοντας πτώση της τάξεως του 0,45% σε σχέση με την
προηγούμενη συνεδρίαση. Ο όγκος συναλλαγών ανήλθε στα 685 συμβόλαια αξίας 4,82
εκατ. ευρώ ενώ ο αριθμός των ανοιχτών συμβολαίων ανήλθε στα 1.546 συμβόλαια.
Το συμβόλαιο του μηνός Μαρτίου 2002 έκλεισε στις 1.419,01 μονάδες, με αξία
συναλλαγών 28 χιλ. ευρώ και αριθμό ανοιχτών συμβολαίων 36. Το συμβόλαιο του
Ιανουαρίου 2002 πάνω στον FTSE 40 έκλεισε στις 280,39 μονάδες παρουσιάζοντας
πτώση της τάξεως του 0,53% σε σχέση με την προηγούμενη συνεδρίαση, η αξία
συναλλαγών ανήλθε σε 2,03 εκατ. ευρώ ενώ ο αριθμός ανοιχτών συμβολαίων και ο
όγκος συναλλαγών ανήλθαν σε 2.541 και 729 συμβόλαια, αντίστοιχα. Το συμβόλαιο
του μηνός Φεβρουαρίου 2002 έκλεισε στις 280,12 μονάδες, με πτώση της τάξεως
του 0,63%, αξία συναλλαγών 663 χιλ. ευρώ και αριθμό ανοιχτών συμβολαίων 440.
Το συμβόλαιο του μηνός Μαρτίου 2002 έκλεισε στις 282,58 μονάδες, με πτώση της
τάξεως του 0,53% και αξία συναλλαγών 11,08 χιλ. ευρώ.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17238N504</ED>
<ID>
ID:301821

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N50&aa=4</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17238N511</ED>
<ID>
ID:301708

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N51&aa=1</URL></REF>


Article

<CATEGORY>vin08</CATEGORY>

 <H2>Με πτώση 0,74% έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών
κατά τη χθεσινή συνεδρίαση. Ο Γενικός Δείκτης Τιμών έκλεισε στις 2.582,26
μονάδες, με πτώση της τάξεως του 0,74%. Η μεγαλύτερη ενδοσυνεδριακή τιμή
σημειώθηκε στις 2.599,54 μονάδες ενώ η μικρότερη στις 2.567,82 μονάδες. Οι
δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις
1.407, 41, 282,50 και 820,98 μονάδες σημειώνοντας πτώση της τάξεως του 1,11%,
0,70% και 0,37%. Ο δείκτης της Παράλληλης Αγοράς έκλεισε στις 247,85 μονάδες
παρουσιάζοντας πτώση 0,04%. Από τις 346 μετοχές που άνοιξαν 94 κινήθηκαν
ανοδικά, 217 πτωτικά και 35 παρέμειναν σταθερές. Από τους επιμέρους κλαδικούς
δείκτες τη μεγαλύτερη άνοδο σημείωσε ο κλάδος των Τηλεπικοινωνιών με ποσοστό
0,63% ενώ τη μεγαλύτερη πτώση σημείωσε ο κλάδος των Τραπεζών με ποσοστό 1,82%.
Η αξία των συναλλαγών διαμορφώθηκε σε 94,37 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17238N521</ED>
<ID>
ID:301709

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N52&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Ορισμένες σημαντικές προτάσεις που σας
γίνονται και οι αντίστοιχες οικονομικές συμφωνίες θα παίξουν σημαντικό ρόλο
στη ζωή σας. Συμπεριφερθείτε με επαγγελματικό τρόπο, όπως εσείς γνωρίζετε καλά
και να είστε σίγουροι πως παίρνετε τον δρόμο που οδηγεί στην επιτυχία. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η παρουσία του Ερμή στο ζώδιό σας σε θετική
όψη με τον Κρόνο σάς βοηθά να υλοποιήσετε με τον καλύτερο δυνατό τρόπο τους
στόχους και τα σχέδιά σας. Να θυμάστε ότι δεν είναι εποχή για παιχνίδια και ο
καθένας οφείλει να αναλάβει τις ευθύνες του. 
ΙΧΘΥΕΣ 
(19 Φεβρουαρίου - 20 Μαρτίου). Μην αφήνετε να πλανώνται στον αέρα
αμφιβολίες και αμφισβητήσεις, μεγάλη σημασία θα έχουν οι συζητήσεις που θα
κάνετε, γιατί υπάρχουν πάρα πολλά που θα πρέπει να διευκρινίσετε για να μην
παρεξηγηθείτε. 
ΚΡΙΟΣ 
(21 Μαρτίου - 19 Απριλίου). Πολλές ιδέες και σκέψεις θα μπορούσαν να γίνουν
πράξη προς όφελός σας. Φιλικές και κοινωνικές συναντήσεις προκειμένου να
συζητηθούν επαγγελματικές προτάσεις και οικονομικά δεδομένα θα είναι πολύ
εποικοδομητικές. 
ΤΑΥΡΟΣ 
(20 Απριλίου - 20 Μαΐου). Ήρθε η στιγμή να αξιοποιήσετε τα θετικά και να
απορρίψετε ή να βελτιώσετε τα αρνητικά στον επαγγελματικό σας τομέα. Τώρα πια
μπορείτε να βρείτε τις ισορροπίες ανάμεσα σ' αυτό που επιδιώκετε και σ' αυτό
που μπορείτε να κάνετε. 
ΔΙΔΥΜΟΙ 
(21 Μαΐου - 21 Ιουνίου). Κάτω από τη θετική επίδραση Ερμή - Κρόνου στο ζώδιό
σας σάς δίνεται η ευκαιρία να κάνετε κάποια εσωτερικά ή εξωτερικά
«ξεκαθαρίσματα» που θα σας βοηθήσουν να χαράξετε από 'δώ και πέρα μια νέα
γραμμή πλεύσης. 
ΚΑΡΚΙΝΟΣ 
(22 Ιουνίου - 22 Ιουλίου). Ίσως δεν έχει τόσο σημασία τώρα να μιλάτε, όσο
να ακούτε, γιατί οι πληροφορίες που θα φτάσουν μέχρι εσάς θα είναι «θησαυρός».
Καιρός λοιπόν να διευρύνετε τα ενδιαφέροντά σας πολύ πιο πέρα από τα
συνηθισμένα. 
ΛΕΩΝ 
(23 Ιουλίου - 22 Αυγούστου). Αν κάποιες από τις σχέσεις σας έχουν ίσως φθαρεί
ανεπανόρθωτα, οι πλανητικοί συνδυασμοί της ημέρας είναι πιθανόν να σπρώξουν τα
πράγματα στα άκρα. Ενώ αν υπάρχουν ελπίδες για καλυτέρευση, σίγουρα θα τις
«αναζωπυρώσουν» και θα τους δώσουν νέα υπόσταση. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Ο «δικός» σας Ερμής δέχεται σήμερα την
εύνοια του Κρόνου και μπορείτε πραγματικά να εκμεταλλευτείτε τα θετικά του,
καθώς ο σωστός τρόπος σκέψης όσο και οι συνθήκες συνδυάζονται αρμονικά προς
όφελός σας. 
ΖΥΓΟΣ 
(24 Σεπτεμβρίου - 23 Οκτωβρίου). Έχει έρθει η ώρα να προβάλετε και την άλλη
πλευρά του εαυτού σας, τολμήστε το, και μην «πνίγετε» αυτά που θα επιθυμούσατε
πραγματικά να κάνετε. Σίγουρα υπάρχουν κάποια άτομα να μοιραστούν το όνειρο
μαζί σας, χωρίς να σας κρίνουν. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Από τη στιγμή που φαίνεται πως έχουν πια
«ξεθυμάνει» κάποια προβλήματα, τώρα θα μπορέσετε να φροντίσετε με μεγαλύτερη
ηρεμία και τρυφερότητα κάποια θέματα σπιτιού, αλλά και της προσωπικής σας
ζωής. 
ΤΟΞΟΤΗΣ 
(23 Νοεμβρίου - 21 Δεκεμβρίου). Ξεχωρίστε επιτέλους τα «πρόβατα από τα
ερίφια», το «κοινό» από το «προσωπικό» και να θυμάστε ότι όσο η προσωπικότητά
σας είναι ελεύθερη δεν πρόκειται να σας καταπιέσουν οι συνειδητές δεσμεύσεις
απέναντι στον σύντροφο ή τους ανθρώπους που συνεργάζονται μαζί σας. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17238N541</ED>
<ID>
ID:301690

</ID><URL>http://ta-nea.dolnet.gr/neaweb/neafile.print_unique?e=A&f=17238&m=N54&aa=1</URL></REF>


Article

<CATEGORY>vin10</CATEGORY>

 <H2>Τέρμα τ' αστεία
</H2><H4>ΣΑΝΤΟΣ: ΩΡΑ ΠΛΕΟΝ ΓΙΑ ΣΟΒΑΡΟΤΗΤΑ ΚΑΙ ΓΙΑ ΔΟΥΛΕΙΑ
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

«Δεν υπόσχομαι πολλά πράγματα, γιατί τις υποσχέσεις τις παίρνει ο άνεμος!
Θέλουμε, όμως, να φέρουμε την ΑΕΚ όσο πιο ψηλά γίνεται» δήλωσε χθες ο Σάντος,
ο οποίος στο στιγμιότυπο εικονίζεται με τον Νικολαΐδη

Για πρώτη φορά ύστερα από την επιστροφή του στην Ελλάδα, μετά τις
χριστουγεννιάτικες διακοπές στην Πορτογαλία, ο Φερνάντο Σάντος άφησε στην άκρη
το προβληματισμένο του πρόσωπο και «φόρεσε» το κλασικό του χαμόγελο. Ο λόγος;
Η παραμονή του στην ΑΕΚ, τους παίκτες και τον κόσμο που αγάπησε από την αρχή
τούτης της «περιπέτειας» το περασμένο καλοκαίρι. 
Όταν αργά χθες το απόγευμα και με δεδομένη τη συμφωνία για παραμονή
τουλάχιστον έως το καλοκαίρι στη Νέα Φιλαδέλφεια δέχθηκε να κάνει δηλώσεις, ο
Πορτογάλος τεχνικός ήταν σαφής: «Πάνω από όλα, αυτό που περιμένω είναι να
ανταμείψω με τη δουλειά μου τον κόσμο και όλους όσοι μας στήριξαν. Για την
υποστήριξη προς το πρόσωπό μου. Δεν είναι η στιγμή για κουβέντες, αλλά για
σοβαρότητα, ηρεμία και δουλειά. Δεν υπόσχομαι πολλά πράγματα, γιατί τις
υποσχέσεις τις παίρνει ο άνεμος! Θέλουμε, όμως, να φέρουμε την ΑΕΚ όσο πιο
ψηλά γίνεται». 
Επίσης: «Μαζί με τους παίκτες που έδειξαν σε αυτή τη δύσκολη στιγμή για την
ΑΕΚ τα συναισθήματά τους, πρέπει να προσπαθήσουμε πολύ για να μεγαλώσουμε την
ΑΕΚ όσο γίνεται περισσότερο. Η κίνηση των φιλάθλων ήταν πολύ σημαντική, δεν
ήταν, όμως, αρκετή για να με κρατήσει στην ομάδα. Αν δεν είχα εγώ τη διάθεση
να παραμείνω στην ΑΕΚ, δεν θα με κρατούσε μόνο ο κόσμος». Ο Φερνάντο Σάντος
ρωτήθηκε για το αν πήρε εγγυήσεις και απάντησε με έξυπνο τρόπο: «Το παρελθόν
είναι παρελθόν»! Και για ό,τι περισσότερο παρέπεμπε στο κοινό ανακοινωθέν. 
Τι συμπεράσματα βγαίνουν από τις δηλώσεις του κοσμαγάπητου Σάντος; Ότι,
όπως τονίζαμε εδώ και δύο ημέρες, αφ' ενός η κίνηση των οπαδών της ΑΕΚ ήταν
καταλυτική, αλλά εξίσου σπουδαίο ρόλο έπαιξε η επιθυμία του να μείνει στη Νέα
Φιλαδέλφεια, σύμφωνα και με την αποκάλυψη του στενού του συνεργάτη. 
Ακόμη, η πίεση των πρωτοκλασάτων παικτών απέδωσε και μάλλον για δεύτερη
φορά μέσα σε λίγους μήνες έμεινε για τους παίκτες του στην ΑΕΚ! Εκατέρωθεν
αγάπη. Όσο για το αν πήρε εγγυήσεις από τη διοίκηση; Μα το είπε ο ίδιος; Τις
υποσχέσεις τις παίρνει ο άνεμος και ο Πορτογάλος δεν θα άφηνε τίποτα στις
ορέξεις του ανέμου. Με τέτοια καιρικά φαινόμενα που ενσκήπτουν εσχάτως στην
Ελλάδα ειδικά... 
Άλλο ρεπορτάζ στις σελίδες 6, 7
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17238O011</ED>
<ID>
ID:301710

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΦΑΝΗΚΑΝ ΟΙ ΠΡΟΘΕΣΕΙΣ ΤΟΥ ΣΤΟ ΟΙΚΟΓΕΝΕΙΑΚΟ ΔΙΤΕΡΜΑ
</H5><H2>Έδειξε τον νέο ΠΑΟ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Λυμπερόπουλος, Βλάοβιτς. Και οι δύο είναι στα σχέδια του Μαρκαριάν για τον
νέο Παναθηναϊκό

Η νέα πράσινη ενδεκάδα και οι αλλαγές που επιφέρει σιγά σιγά ο Σέρχιο
Μαρκαριάν στον Παναθηναϊκό έκαναν χθες, έστω και δειλά την εμφάνισή τους στην
Παιανία. Μιας και αγώνας επίσημος δεν έμελλε να γίνει μέχρι την επανέναρξη του
πρωταθλήματος την προσεχή Κυριακή, «οργανώθηκε» στην προπόνηση δυνατό
οικογενειακό δίτερμα και εκεί ο Ουρουγουανός έδειξε ξεκάθαρα τις σκέψεις του
για το νέο σχήμα. Νέο σχήμα στο οποίο ο Γκόραν Βλάοβιτς έχει δικαιωματικά μια
θέση, ο Γιαν Μίκαελσεν - κυρίως λόγω ανάγκης - θα προσφέρει τις υπηρεσίες του
ως αμυντικό χαφ και ο Νίκος Λυμπερόπουλος θα επιστρέψει ως παρτενέρ του Μιχάλη
Κωνσταντίνου. 
Ας δούμε αναλυτικά τα σχέδια του 57χρονου τεχνικού όπως «διέρρευσαν» στη
χθεσινή προπόνηση. Κατ' αρχήν, ο νέος Παναθηναϊκός θα ακολουθεί το σύστημα
4-4-2, το οποίο... εξελίσσεται σε 4-3-3. Στην άμυνα, οι Φύσσας, Σεϊταρίδης,
Χένρικσεν, Κυργιάκος, μένουν ως έχουν. Ο Άγγελος Μπασινάς με τον Γιαν
Μίκαελσεν θα είναι οι δύο αμυντικοί χαφ, ενώ ο Γιόνας Κόλκα (αριστερά) και ο
Γκόραν Βλάοβιτς (δεξιά) θα στηρίξουν την «πράσινη» δύναμη στα άκρα. Στη γραμμή
πυρός ευθύνη θα έχει το δίδυμο Κωνσταντίνου - Λυμπερόπουλος, με τον Βλάοβιτς
να βγαίνει ως κρυφό σέντερ φορ. Ωστόσο, όλα αυτά δεν σημαίνουν ότι οι
Ολιζαντέμπε, Γκούμας, Καραγκούνης βρίσκονται εκτός πλάνων, αφού υπολογίζονται
εξίσου όσο οι υπόλοιποι. Λογικό, όμως, είναι ο νέος προπονητής να θεωρεί
σκόπιμο να περάσει τη δική του φιλοσοφία. Μην ξεχνάμε και τον Ντέρεκ Μπόατεγκ,
ο οποίος βρίσκεται στην Γκάνα και θα επιστρέψει στα μέσα του επόμενου μήνα. 
«Έχουμε ένα κρίσιμο παιχνίδι την Κυριακή» είπε ο Μαρκαριάν στους παίκτες του,
λίγο πριν να ξεκινήσει η προπόνηση, και χωρίς πολλά λόγια κατέληξε: «Πρέπει να
νικήσουμε το Αιγάλεω. Η νίκη είναι μονόδρομος για εμάς». Ο Ουρουγουανός θέλει
πάση θυσία να ξεκινήσει με νίκη στο ντεμπούτο, όμως, δεν θέλει να γεμίσει με
περισσότερο άγχος τους παίκτες τους. Για αυτό και ο λόγος του ήταν λακωνικός,
προσπαθώντας συγχρόνως να βάλει τους ποδοσφαιριστές του σε ρυθμό
πρωταθλήματος. Αυτήν τη σημασία είχε και το εσωτερικό διπλό στην Παιανία, όπου
η δύναμη και το πάθος υπήρξε έντονο στις μονομαχίες. Μάλιστα, για να δοθεί
περισσότερη επισημότητα διαιτητής ορίστηκε ο γυμναστής, Κοσμάς Στράτος, ενώ τα
δύο ημίχρονα είχαν διάρκεια τριάντα λεπτών το καθένα. Οι κίτρινοι επιβλήθηκαν
με 4-2 των μπλε. Τα γκολ των νικητών πέτυχαν οι Λυμπερόπουλος, Φύσσας,
Καραγκούνης και Μπασινάς, ενώ για τους ηττημένους τον δρόμο προς τα δίχτυα
βρήκαν ο Σάριτς και Κωνσταντίνου με πέναλτι. 
Εξάλλου, ο Φερνάντο Γκαλέτο συνέχισε το ατομικό πρόγραμμα, καθώς αντιμετωπίζει
πρόβλημα στον γλουτό, ενώ δεν προπονήθηκε ο Δάρλας. Ο νεαρός αμυντικός έχει
ενοχλήσεις στον δικέφαλο και για προληπτικούς λόγους κρίθηκε καλύτερο να μη
ρισκάρει. Εξάλλου, στο δίτερμα μπήκαν ως αλλαγές και 2-3 παίκτες από την
ερασιτεχνική ομάδα, ενώ αγωνίστηκε και ο νεαρός από την Γκάνα, Πελέ, ο οποίος
έχει δοθεί δανεικός από τον Παναθηναϊκό στο Μαρκό. Όσον αφορά τον μεταγραφικό
τομέα αναμένεται τις επόμενες ημέρες να τελειώσει και τυπικά η ένταξη του
αμυντικού του ΟΦΗ Μηνά Πίτσου στο «Τριφύλλι». 
*** Περίπου 2.500 εισιτήρια ζήτησε και θα πάρει ο Παναθηναϊκός για τον
κρίσιμο αγώνα του Τσάμπιονς Λιγκ της 19ης Φεβρουαρίου στην Πράγα κόντρα στη
Σπάρτα. 
*** Το... στοιχειωμένο ματς με τον Ηρακλή για το Κύπελλο ορίστηκε χθες
από την ΕΠΟ να διεξαχθεί την προσεχή Τετάρτη στις 16.30.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17238O021</ED>
<ID>
ID:301714

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H5><H2>Εύκολα η Κοζάνη 3-0
</H2>
Για το πρωτάθλημα της Εθνικής Ερασιτεχνικής κατηγορίας χθες έγιναν τα
παιχνίδια της 15ης αγωνιστικής του 3ου ομίλου. Τα αποτελέσματα ήταν: Κοζάνη -
Σβορώνος 3-0, Απόλλων Λάρ. - Αναγέννηση Καρδ. 0-0, Λαμία - Πιερικός 2-2,
Ποσειδών Ν.Π. - Ηρακλής Ροδ. 1-0, Καρδίτσα - Νίκη Β. (δεν έγινε), Ηρακλής
Χαλκ. - Στυλίδα 3-0, Καστοριά - Ολυμπιακός Ανθ. 2-0, Πυρσός Γρ. - ΠΑΣ Αβέρωφ
(αναβλήθηκε). 
ΒΑΘΜΟΛΟΓΙΑ (σε 15 αγώνες): Κοζάνη 36, Καστοριά 34, Νίκη Β. 29, Ποσειδών
Ν.Π. 28, Πτολεμαΐδα 24, Ηρακλής Χαλκ. 20, Πυρσός Γρ. 18, Λαμία 18, Απόλλων
Λαρ. 18, Πιερικός 17, Σβορώνος 15, ΠΑΣ Αβέρωφ 14, Αναγέννηση Καρδ. 14, Στυλίδα
13, Ολυμπιακός Ανθ. 11, Ηρακλής Ροδ. 11, Καρδίτσα 9 
*** Καρδίτσα, Νίκη Β., Πυρσός Γρ. και ΠΑΣ Αβέρωφ έχουν από έναν αγώνα λιγότερο.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17238O022</ED>
<ID>
ID:301761

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Πάνοπλος κατά του Άρη
</H2>
Στους ρυθμούς του κυριακάτικου αγώνα με τον Άρη κινούνται, πλέον, όλοι στον
Πανιώνιο. 
Χθες η προπόνηση διεξήχθη στο γήπεδο της Νέας Σμύρνης και το ευχάριστο για
τον Ντουμίτρου Ντουμιτρίου είναι ότι όλοι οι ποδοσφαιριστές του βρίσκονται στη
διάθεσή του. 
Ο Ρουμάνος τεχνικός προετοιμάζει την ομάδα του γι' αυτό τον πολύ κρίσιμο
αγώνα, με παρόντες και τους νεοαποκτηθέντες. 
Τις πρώτες πρωινές ώρες αναμενόταν στην Αθήνα ο Νίκα Παντούρου. Ο παίκτης
θα συναντηθεί με τον Αχιλλέα Μπέο και αν δεν υπάρξει κάποιο απρόοπτο θα
υπογράψει συμβόλαιο με τον Πανιώνιο. 
Η ομάδα της Νέας Σμύρνης ενδιαφέρεται για τον Πολωνό Μουσκάλεβιτς.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17238O023</ED>
<ID>
ID:301803

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Τέσσερα σπορ
</H2>
Ποδόσφαιρο, μπάσκετ, τένις και χειμερινά σπορ περιλαμβάνει το σημερινό
τηλεοπτικό πρόγραμμα. Αναλυτικά: 
13.30 (Eurosport): Δίαθλο. Παγκόσμιο Κύπελλο (Ζ). 
15.00 (Alpha Sports 1): Φωστήρας - Κέρκυρα (Ζ). 
15.00 (Alpha Sports 2): Απόλλων Κρύας Βρύσης - Εθνικός (Ζ). 
16.15 (Eurosport): Τένις. Τουρνουά Γυναικών από το Σίδνεϊ. 
19.00 (Alpha Sports 2): Ουκρανία - Ελλάδα (ποδόσφαιρο σάλας, Ζ). 
19.30 (Eurosport): Βέρντερ Βρέμης - Γαλατασαράι (Ζ). 
20.00 (SuperSport): Σαουθάμπτον - Λίβερπουλ (Μ). 
21.30 (Eurosport): Τουρνουά ποδοσφαίρου από την Ισπανία (Ζ). 
21.45 (Tempo): Μίλαν - Λάτσιο (Ζ). 
23.30 (Eurosport): Ράλι Παρίσι - Ντακάρ. 
04.00 (Alpha Sports 2): Ντάλας - Νέα Υόρκη (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17238O024</ED>
<ID>
ID:301825

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O02&aa=4</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H4>Τζακ ποτ
</H4>
Τζακ ποτ σημειώθηκε στη χθεσινή κλήρωση του ΛΟΤΤΟ, αφού ουδείς βρέθηκε με έξι
επιτυχίες. Στον κουμπαρά μπήκαν 400.000 ευρώ. Βρέθηκαν 92 με 5 επιτυχίες που
κερδίζουν από 685,93 ευρώ, 4.041 με 4 που θα πάρουν από 11,71 ευρώ και 72.744
με 3 που θα μοιραστούν από 0,52 ευρώ. Οι τυχεροί αριθμοί: 2, 15, 19, 26, 34, 41.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17238O025</ED>
<ID>
ID:301840

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O02&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17238O026</ED>
<ID>
ID:301849

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O02&aa=6</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ: ΤΟ ΜΥΑΛΟ ΜΑΣ ΣΤΟ ΜΑΤΣ ΜΕ ΤΗΝ ΠΑΝΑΧΑΪΚΗ
</H5><H2>Ξεχάστε την ΑΕΚ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Ποια ΑΕΚ; Κλειδί για την πορεία μας προς τον τίτλο είναι το ματς με την
Παναχαϊκή. 
Την Κυριακή πρέπει να κατακτήσουμε πάση θυσία τούς τρεις βαθμούς για να πάμε
πανέτοιμοι αγωνιστικά και ψυχολογικά στη Νέα Φιλαδέλφεια». Ο Τάκης Λεμονής
έδωσε το σύνθημα της αντεπίθεσης με στόχο ο Ολυμπιακός να «πιάσει» κορυφή. 
Το μυαλό των «ερυθρόλευκων» θα βρίσκεται την Κυριακή και στο Καυταντζόγλειο
στον αγώνα Ηρακλή - ΑΕΚ. Μπορεί ο τεχνικός της πειραϊκής ομάδας να σκέφτεται
στην παρούσα φάση την Παναχαϊκή, όμως, η «μάχη» για το ματς-τίτλου θα αρχίσει
αύριο στην ΕΠΑΕ. Θα πραγματοποιηθεί σύσκεψη μεταξύ εκπροσώπων του Ολυμπιακού
της ΑΕΚ, της ΕΠΑΕ, της Αστυνομίας και του ΗΣΑΠ. 
Ο Ολυμπιακός έχει ζητήσει από την ΑΕΚ το 30% των εισιτηρίων (6.000 εισιτήρια).
Θα εκδοθούν 23.500 «μαγικά χαρτάκια», ενώ θα υπάρξουν κενές ζώνες για την
ασφάλεια των φιλάθλων. Οι υπεύθυνοι των «ερυθρολεύκων» θα προμηθευτούν τα
εισιτήρια την ερχόμενη Δευτέρα ή το αργότερο την Τρίτη. 
ΕΠΙΣΤΡΕΦΟΥΝ 
Ο Χόρχε Μπερμούδες αναμένεται να ξεκινήσει στην ενδεκάδα που θα παρατάξει ο
Λεμονής εναντίον της Παναχαϊκής

Στο μεταξύ, γεμίζει το «οπλοστάσιο» του Ολυμπιακού με την επιστροφή των
Οφορίκουε, Χούτου. 
Οι δύο νεαροί επιθετικοί αναμένεται να επιστρέψουν την ερχόμενη εβδομάδα στου
Ρέντη και ο Τάκης Λεμονής θεωρεί ότι θα δώσουν λύσεις στη γραμμή κρούσης της
ομάδας τους. 
Βέβαια, οι Οφορίκουε, Χούτος δεν πρόκειται να τεθούν αμέσως στη διάθεση του
προπονητή τους. Ο Γκανέζος φορ θα ακολουθήσει πρόγραμμα αποθεραπείας και θα
επιστρέψει ύστερα από 10-15 ημέρες στην ενεργό δράση. Όσον αφορά τον Χούτο τα
πράγματα είναι πιο δύσκολα. Ο 23χρονος επιθετικός, ο οποίος βρίσκεται στο
ειδικό κέντρο αποκατάστασης της Μπολόνιας, θα χρειαστεί μεγάλο χρονικό
διάστημα (ένα-δύο μήνες) για να μπει κανονικά στον ρυθμό των προπονήσεων. 
Ο Ελευθερόπουλος ακολούθησε χθες ατομικό πρόγραμμα, ενώ ο Τζόρτζεβιτς έκανε
θεραπεία και τρέξιμο. Ο Σέρβος διεθνής μεσοεπιθετικός αναμένεται σήμερα να
πάρει μέρος στο οικογενειακό δίτερμα. Ο Τάκης Λεμονής θα δείξει τις προθέσεις
του για την ενδεκάδα που θα παρατάξει στον αγώνα με την Παναχαϊκή. 
Ο προπονητής των πρωταθλητών θα χρησιμοποιήσει τους Μπερμούδες, Κωστούλα
κεντρικό αμυντικό δίδυμο, ενώ στην αριστερή πλευρά τον Βενετίδη. 
Τα εισιτήρια του κυριακάτικου αγώνα θα κυκλοφορήσουν σήμερα (τιμώνται 3.000,
4.000, 5.000, 6.000 δρχ.). 
Οι «ερυθρόλευκοι» επισκέφθηκαν χθες την μονάδα νεοπλασματικών παθήσεων του
Νοσοκομείου Παίδων «Αγλαΐα Κυριακού» και του «Αγία Σοφία» και μοίρασαν δώρα
και αυτόγραφα στα παιδιά. 
*** Για τις Κάννες αναχώρησε χθες τετραμελής αντιπροσωπεία του
Ολυμπιακού για τη συμμετοχή στο τριήμερο διεθνές ποδοσφαιρικό συμπόσιο
«Football Expo 2002», το οποίο διοργανώνεται υπό την αιγίδα της ΦΙΦΑ. Μετέχουν
ο αντιπρόεδρος της Θρύλος Α.Ε. Πέτρος Κόκκαλης, η γενική διευθύντρια παρά τω
προέδρω Ελισάβετ Λύρα, ο διευθυντής μάρκετινγκ Άγγελος Ζούρας και ο διευθυντής
διεθνών σχέσεων της ΠΑΕ Ολυμπιακός Πασχάλης Μόσχογλου.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17238O031</ED>
<ID>
ID:301715

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: Ψάχνει τρόπους για αύξηση των εσόδων
</H5><H2>Θέλει «εξάρι» και στο ΠΡΟ-ΠΟ
</H2><H4>* Τα Σπορτς Κλαμπ και το ποσοστό από τον ΟΠΑΠ στην ατζέντα του Δ.Σ.
</H4>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Επί τάπητος θα τεθούν σήμερα στη συνεδρίαση του Δ.Σ. της ΕΠΑΕ (θα
πραγματοποιηθεί σε αίθουσα κεντρικού ξενοδοχείου και όχι στα γραφεία της
διοργανώτριας) τα οικονομικά ζητήματα που απασχολούν το επαγγελματικό
ποδόσφαιρο, αλλά και τη διοργανώτρια αρχή. 
Η δημιουργία των Σπορτς Κλαμπ, το ΠΡΟ-ΠΟ με έξι αγώνες (αντί των 13), η αύξηση
του ποσοστού των ΠΑΕ από το ΠΡΟ-ΠΟ, αλλά και η αντιμετώπιση των χορηγικών
προγραμμάτων σε μακροχρόνια βάση είναι μερικά από τα ζητήματα που θα
απασχολήσουν την ΕΠΑΕ. 
Η πρόταση του προέδρου της ΠΑΕ Ολυμπιακός για τα Σπορτς Κλαμπ, στα οποία οι
φίλαθλοι θα μπορούν να παίζουν τα τυχερά παιχνίδια του ΟΠΑΠ, αλλά και άλλα
ηλεκτρονικά παιχνίδια, προτείνεται να δημιουργηθούν τόσο στα γήπεδα των ομάδων
όσο και σε διάφορες πόλεις. 
Από την πλευρά του Παναθηναϊκού έχει κατατεθεί πρόταση για τη δημιουργία ενός
καινούργιου παιχνιδιού ΠΡΟ-ΠΟ από τον ΟΠΑΠ με έξι αγώνες. Σύμφωνα με εκπρόσωπο
του ΟΠΑΠ, το εν λόγω εγχείρημα έχει γίνει σε ορισμένες χώρες της Ευρώπης, όπως
είναι η Ιταλία, η Δανία και η Σουηδία, χωρίς, όμως, την ανάλογη επιτυχία. «Το
θέμα το εξετάζουμε» είπε αρμόδιος του ΟΠΑΠ χθες. 
Η ΕΠΑΕ θα ζητήσει, επίσης, από την Πολιτεία να προχωρήσει σε νομοθετική
ρύθμιση για την αύξηση του ποσοστού του ποδοσφαίρου από τον ΟΠΑΠ από 8% που
είναι σήμερα σε 12%. 
Ακόμη σε ό,τι αφορά τα διάφορα χορηγικά προγράμματα, στόχος της ΕΠΑΕ είναι να
πετύχει μακροχρόνιες συμβάσεις, έτσι ώστε να μπορεί να κάνει τον
προγραμματισμό της σε βάθος χρόνου. 
ΤΟ ΚΥΠΕΛΛΟ 
Την Τετάρτη θα διεξαχθεί το (δύο φορές αναβληθέν) παιχνίδι Κυπέλλου μεταξύ
Ηρακλή και Παναθηναϊκού για την Γ' φάση του Κυπέλλου Ελλάδος, ενώ το
επαναληπτικό ματς θα διεξαχθεί στη Λεωφόρο Αλεξάνδρας στις 23 του μήνα. Η
Επιτροπή Κυπέλλου της ΕΠΟ όρισε, επίσης, τη διεξαγωγή των υπολοίπων αγώνων
Κυπέλλου ως εξής: 15.1 ΠΑΟΚ - Χαλκηδόνα, 16.1 Ξάνθη - Ιωνικός, Παναχαϊκή -
Άρης και Αιγάλεω - Ολυμπιακός, 17.1 Προοδευτική - Εθνικός Αστέρας, ΟΦΗ -
Καλλιθέα και ΑΕΚ - Κιλκισιακός. 
*** Απορρίφθηκε από το Πρωτοδικείο η αίτηση ασφαλιστικών μέτρων που
είχε καταθέσει η εταιρία «Attack» κατά της ΕΠΟ, για τον διαγωνισμό σχετικά με
την ανάθεση των τηλεοπτικών δικαιωμάτων των αγώνων της εθνικής ομάδας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17238O032</ED>
<ID>
ID:301762

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Με δύο νέα πρόσωπα στη Λεωφόρο
</H2>
Τα δύο νέα αποκτήματα του Αιγάλεω, ο Ιταλός Ντε Σινιόρι και ο Σέρβος γκολκίπερ
Μπίκιτς θα παίξουν εναντίον του Παναθηναϊκού, την Κυριακή στη Λεωφόρο. Οι μπλε
κάρτες των δύο παικτών έφθασαν ήδη στα γραφεία της ΕΠΟ και συνεπώς οι δύο
ποδοσφαιριστές τεθηκαν στη διάθεση του Γιώργου Χατζάρα. Σήμερα αναμένεται να
έρθει και η μπλε κάρτα του Βραζιλιάνου Σίλβα, οπότε ο παίκτης θα είναι
ετοιμοπόλεμος για το σπουδαίο παιχνίδι με τον Παναθηναϊκό. Αντίθετα, ο
Χατζάρας δεν υπολογίζει τον νεοαποκηθέντα Σουηδό Σβένσον, ο οποίος βρίσκεται
στην πατρίδα του και θα επιστρέψει αύριο.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17238O033</ED>
<ID>
ID:301804

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Θέλει και τρίτο Λιθουανό
</H2>
Ύστερα από το ναυάγιο της μεταγραφής του Ομπαϊντίν, η διοίκηση του Ακράτητου
με αστραπιαίες ενέργειες έφερε στην Αθήνα τον Λιθουανό Γκραζβίντας Μικουλένας
χθες το πρωί και ξεκίνησε συζητήσεις για την απόκτησή του. 
Ο 28χρονος διεθνής επιθετικός φέρεται διατεθειμένος να υπογράψει συμβόλαιο με
την ομάδα των Άνω Λιοσίων. Ο Μικουλένας έχει φορέσει τη φανέλα της Πολόνια
Βαρσοβίας, της Ντινάμ Κατοβίτσε, ενώ έχει αγωνιστεί 10 φορές στην εθνική ομάδα
της χώρας του. 
Η χθεσινή προπόνηση διεξήχθη σε ένα από τα βοηθητικά γήπεδα, το οποίο
καθαρίστηκε από το χιόνι. Σ' αυτήν πήραν μέρος και οι δύο νεοαποκτηθέντες
Σούκαντσο, Ραζανάουσκας. Αν όλα εξελιχθούν ομαλά και υπογράψει ο Μικουλένας
δεν αποκλείεται να πάρει μέρος στη σημερινή προπόνηση.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17238O034</ED>
<ID>
ID:301826

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O03&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Ο Μποροβήλος στο Καυταντζόγλειο
</H2>
Ο διεθνής διαιτητής Γιώργος Μποροβήλος του συνδέσμου Αρκαδίας κληρώθηκε να
διευθύνει το παιχνίδι Ηρακλής - ΑΕΚ, ενώ στον αγώνα Ολυμπιακός - Παναχαϊκή
διαιτητής θα είναι ο Νίκος Αγγελάκης από τη Θεσσαλονίκη. Στα υπόλοιπα ματς της
11ης αγωνιστικής του πρωταθλήματος Α' Εθνικής κατηγορίας κληρώθηκαν οι:
Παναθηναϊκός - Αιγάλεω: Τακίδης Εθνικός Αστ. - SKODA Ξάνθη: Πισσάς, Ακράτητος
- ΠΑΟΚ: Γκούβας, Πανιώνιος - Άρης: Τσικίνης και ΟΦΗ - Ιωνικός: Παπαδάκος.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17238O035</ED>
<ID>
ID:301841

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O03&aa=5</URL></REF>


Article

<CATEGORY>vin10</CATEGORY>

 <H5>ΜΠΕΚΑΜ: ΘΑ ΠΙΛΟΤΑΡΕΙ ΜΟΝΟΘΕΣΙΟ ΤΗΣ ΦΕΡΑΡΙ
</H5><H2>Απειλεί τον Σούμαχερ!
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Μετά το ποδόσφαιρο και το γκολφ ο Ντέιβιντ Μπέκαμ θα δοκιμάσει τις ικανότητές
του και πίσω από το τιμόνι ενός μονοθεσίου της Φεράρι. Τα... δοκιμαστικά θα
γίνουν στην πίστα του Φιοράνο στην Ιταλία

Ένα μεγάλο του όνειρο θα πραγματοποιήσει σύντομα ο Ντέιβιντ Μπέκαμ. Ο αρχηγός
της Εθνικής Αγγλίας πήρε το ΟΚ από την εταιρεία κινητής τηλεφωνίας Vodafone, η
οποία είναι χορηγός τόσο στη Μάντσεστερ Γιουνάιτεντ όσο και στη Φεράρι και τις
προσεχείς ημέρες θα οδηγήσει το κόκκινο μονοθέσιο του Μίχαελ Σούμαχερ, στο
Φιοράνο της Ιταλίας. 
Σε... αντάλλαγμα ο Μίχαελ Σούμαχερ θα προπονηθεί με τους παίκτες της
Μάντσεστερ Γιουνάιτεντ, αφού είναι γνωστό πως το χόμπι του είναι το
ποδόσφαιρο. 
Οι κόκκινες βολίδες της Φεράρι αποτελούν το φετίχ του Μπέκαμ, ο οποίος τα
Χριστούγεννα έκανε δώρο στον εαυτό του το μοντέλο J120. 
Η ΙΝΤΕΡ 
Ο Μπέκαμ, πάντως, αποτελεί πρώτη είδηση στην Ιταλία αυτές τις ημέρες, όχι μόνο
λόγω της Φεράρι, αλλά και του προέδρου της Ίντερ, Μάσιμο Μοράτι. Ο Ιταλός
παράγοντας δήλωσε στην «Γκατζέτα ντέλο Σπορτ» πως πέρυσι οι «Νερατζούρι»
βρέθηκαν μία ανάσα μακριά από την απόκτηση του Μπέκαμ. 
«Η μεταγραφή τελικά ναυάγησε για χιλιάδες λόγους. Τώρα πιστεύω πως ένα τέτοιο
εγχείρημα είναι αδύνατο».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17238O051</ED>
<ID>
ID:301716

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O05&aa=1</URL></REF>


Article

<CATEGORY>vin10</CATEGORY>

 <H5>ΤΟΡΝΤ ΓΚΡΙΠ
</H5><H2>Ανησύχησε τον Έρικσον
</H2>
Διαστάσεις επιδημίας έχουν αρχίσει να παίρνουν τα καρδιακά προβλήματα για τους
προπονητές. Έτσι, μετά τον μάνατζερ της Λίβερπουλ Ζεράρ Ουγέ, τον τεχνικό της
Οσέρ, Γκι Ρου, και τον κόουτς της Μαρσέιγ, Τόμισλαβ Ίβιτς ήρθε η σειρά του
βοηθού προπονητή της Εθνικής Αγγλίας, Τορντ Γκριπ, να αισθανθεί αδιαθεσία και
να καταλήξει στο νοσοκομείο του Τσέλσι και του Γουεστμίνστερ, όπου και πέρασε
την προχθεσινή νύχτα. Αξίζει δε να σημειωθεί πως ο, 63χρονος, Γκριπ, επρόκειτο
να ταξιδεύσει το Σάββατο στο Μαλί, για να παρακολουθήσει την αντίπαλο των
«Λιονταριών» στο Μουντιάλ, Νιγηρία, να συμμετέχει στο «Κόπα Άφρικα». Το ταξίδι
αυτό, φυσικά, δεν θα γίνει ποτέ... 
Το ευχάριστο πάντως είναι πως η κατάσταση του Άγγλου τεχνικού δεν εμπνέει
καμία ανησυχία ενώ οι θεράποντες ιατροί δεν πιστεύουν πως το πρόβλημα
σχετίζεται με την απασχόλησή του με το ποδόσφαιρο. 
Είναι όμως σίγουρο πως θα ζητηθεί από τον κ. Γκριπ να περιορίσει στο ελάχιστο
το τζόγκινγκ που συνήθιζε να κάνει κάθε πρωί - τουλάχιστον για τις πέντε-έξι
εβδομάδες που θα ακολουθήσουν.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17238O052</ED>
<ID>
ID:301763

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O05&aa=2</URL></REF>


Article

<CATEGORY>vin10</CATEGORY>

 <H5>ΙΑΝ ΘΟΡΠ
</H5><H2>Σίριαλ με τις... πατούσες του
</H2>
Ο 'Ιαν Θορπ έγινε αιτία να απολυθεί μία δημοσιογράφος, που... τόλμησε να
σχολιάσει τα μεγάλα του πέλματα

Και οι «τορπίλες» έχουν τα αδύναμα σημεία τους. Ο λόγος για τον κορυφαίο
κολυμβητή του κόσμου, Αυστραλό Ίαν Θορπ, που θεωρεί υποτιμητικό να αναφέρονται
στα μεγάλες πατούσες του, στις οποίες, σύμφωνα με τους ειδικούς οφείλεται και
η μεγάλη του ταχύτητα στο νερό. Την αδυναμία του Θορπ δεν γνώριζε η νεαρή
δημοσιογράφος του τηλεοπτικού Δικτύου 7 της Αυστραλίας Νίκι Βος, που έσπευσε
στο σπίτι του αθλητή για να του πάρει συνέντευξη. Πριν αρχίσει τη συνέντευξη η
Βος, έκανε αναφορά στα μεγάλα πόδια του Θορπ. Ο αθλητής ενοχλήθηκε,
παραπονέθηκε στο κανάλι με το οποίο είχε υπογράψει συμφωνία συνεργασίας και η
δημοσιογράφος... απολύθηκε! Η δημοσιογράφος προσέφυγε στην Υπηρεσία Ίσων
Ευκαιριών και τελικά συμβιβάστηκε με το κανάλι, αφού δέχθηκε μια γενναία
αποζημίωση χωρίς όμως, όπως συμφώνησαν και οι δύο πλευρές, να ανακοινωθούν λεπτομέρειες.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17238O053</ED>
<ID>
ID:301805

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O05&aa=3</URL></REF>


Article

<CATEGORY>vin10</CATEGORY>

 <H5>ΚΑΝΤΑΦΙ
</H5><H2>Έγινε ο δεύτερος μεγαλύτερος μέτοχος της Γιουβέντους!
</H2>
Ο δεύτερος μεγαλύτερος μέτοχος της Γιουβέντους είναι ο Μουαμάρ Καντάφι! Ο
ηγέτης της Λιβύης αγόρασε 6,4 εκατ. μετοχές έναντι 22,9 εκατ. ευρώ και
κατέχοντας ποσοστό 5,3% έγινε ο δεύτερος μεγαλύτερος μέτοχος των «Μπιανκονέρι»
μετά το μεγάλο αφεντικό της ομάδας Τζιάνι Ανιέλι, ο οποίος κατέχει το 63% των
μετοχών. Ο Καντάφι πραγματοποίησε την αγορά μέσω της της εταιρείας Libyan Arab
Foreign Investment Co., η οποία είναι γνωστή και ως Lafico.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17238O054</ED>
<ID>
ID:301827

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O05&aa=4</URL></REF>


Article

<CATEGORY>vin10</CATEGORY>

 <H5>ΚΙΝΑ
</H5><H2>Η πρόκριση φέρνει έσοδα στην Κορέα
</H2>
Με ενθουσιασμό είχαν υποδεχθεί οι Νοτιοκορεάτες συνδιοργανωτές του Παγκοσμίου
Κυπέλλου την είδηση της πρόκρισης της Κίνας στα τελικά του Μουντιάλ. Ο λόγος
για το ευρύ κοινό αποκαλύφθηκε χθες. 
Σύμφωνα με έκθεση της Κεντρικής Τράπεζας της Κορέας οι Κινέζοι τουρίστες που
θα επισκεφτούν τη χώρα για να παρακολουθήσουν τους αγώνες της εθνικής τους
ομάδας στο Μουντιάλ (και οι τρεις αγώνες της Κίνας θα φιλοξενηθούν στη Νότια
Κορέα) θα ξοδέψουν 60 εκατ. δολάρια. Οι 55.000 Κινέζοι τουρίστες που
αναμένονται στη Σεούλ θα δημιουργήσουν, επίσης, 8.000 νέες θέσεις εργασίας. 
Πριν από την κλήρωση των ομίλων της τελικής φάσης, ο πρόεδρος της κορεάτικης
ομοσπονδίας Τσουνγκ Μονγκ Γιουν ζήτησε από τον πρόεδρο της ΦΙΦΑ Ζεπ Μπλάτερ να
γίνει μία εξαίρεση και να δώσει η Κίνα όλα τα παιχνίδια της στη χώρα του,
γνωρίζοντας, φυσικά, τα οικονομικά οφέλη που θα αποκόμιζε. 
Στην ίδια έκθεση αναφέρεται πως η Νότια Κορέα θα οφεληθεί από τους αγώνες του
Μουντιάλ κατά 5,34 δισ. δολάρια από έμμεσα έσοδα και από τη δημιουργία 44.000
νέων θέσεων εργασίας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17238O055</ED>
<ID>
ID:301842

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O05&aa=5</URL></REF>


Article

<CATEGORY>vin10</CATEGORY>

 <H5>ΜΑΡΚΟ ΜΠΟΝΤΕ
</H5><H2>Ντρέπεται τις νοσοκόμες
</H2>
Ο διεθνής επιθετικός της Βέρντερ Βρέμης Μάρκο Μπόντε δεν μπορεί να κοιτάξει
στα μάτια τις νοσοκόμες, λόγω της μισθολογικής διαφοράς που υπάρχει στα
επαγγέλματα που εκπροσωπούν! 
«Δεν τολμώ να μιλήσω σε μια νοσοκόμα και κατεβάζω το κεφάλι. Οι αμοιβές των
ποδοσφαιριστών είναι εξωπραγματικές αν αναλογιστούμε πόσο σοβαρό έργο
επιτελούν οι νοσοκόμες» δήλωσε ο 33χρονος ποδοσφαιριστής για να πάρει την
απάντηση από τον Βραζιλιάνο επιθετικό της Μπάγερν, Τζιοβάνι Έλμπερ: «Αυτά
είναι γελοιότητες. Οι σύλλογοι κερδίζουν πάρα πολλά χρήματα από τη δική μας
δουλειά και είναι φυσικό μερικά απ' αυτά να καταλήγουν στον λογαρισμό μας». 
Φαίνεται πως ο Έλμπερ δεν έχει χρειαστεί να κοιτάξει ακόμη νοσοκόμα στα μάτια...
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17238O056</ED>
<ID>
ID:301850

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O05&aa=6</URL></REF>


Article

<CATEGORY>vin10</CATEGORY>

 <H5>ΑΕΚ: ΜΕ ΤΡΟΠΟΠΟΙΗΣΗ ΑΡΘΡΟΥ ΤΟΥ ΣΥΜΒΟΛΑΙΟΥ Ο ΠΟΡΤΟΓΑΛΟΣ ΠΡΟΠΟΝΗΤΗΣ ΔΕΣΜΕΥΕΙ ΤΟΝ ΨΩΜΙΑΔΗ
</H5><H2>Κυρίαρχος ο Σάντος
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Φερνάντο Σάντος είναι πλέον ο απόλυτος κυρίαρχος του ποδοσφαιρικού
τμήματος, ενώ δεσμεύτηκε ότι δεν προτίθεται να εργαστεί σε άλλη ελληνική ομάδα
αν το καλοκαίρι αποχωρήσει από τη Νέα Φιλαδέλφεια

Απόλυτος άρχων στο ποδοσφαιρικό τμήμα είναι πλέον (και με τη βούλα!) ο
Φερνάντο Σάντος. Επισημοποιήθηκε χθες με κάθε επισημότητα, με δεδομένο το ότι
οι διαπραγματεύσεις ωρών μεταξύ διοίκησης και Πορτογάλου τεχνικού είχαν αίσιο
τέλος. Βέβαια, στην ουσία όλα είχαν ολοκληρωθεί ξημερώματα Τρίτης, όπως
αποκάλυψε η «ΟΜΑΔΑ» και όπως τονίζεται ξεκάθαρα στη χθεσινή κοινή ανακοίνωση. 
«Μετά τη συνάντηση που είχαν κατά τις πρώτες πρωινές ώρες της Τρίτης 8-1-2002
ο κ. Μάκης Ψωμιάδης και ο κ. Φερνάντο Σάντος και τις εκατέρωθεν διευκρινίσεις
και επεξηγήσεις επί των λόγων της παραίτησης του κ. Σάντος, αποκαταστάθηκαν οι
σχέσεις συνεργασίας των δύο πλευρών με γνώμονα το κοινό όφελος για την
επίτευξη των στόχων της ΑΕΚ. Είναι δεδομένο ότι την υποβολή της παραίτησης στη
διάθεση της διοίκησης την προκάλεσαν δηλώσεις που έγιναν, οι οποίες μπορούσαν
να ερμηνευθούν ότι έθιγαν το επαγγελματικό κύρος, ικανότητα και αξιοπρέπεια
του προπονητή, παρότι, όπως αποδείχθηκε, δεν ήταν αυτή η πρόθεσή τους. Αυτά
ανήκουν στο παρελθόν, το ζητούμενο στο παρόν και το μέλλον είναι διατηρηθεί η
ΑΕΚ στην κορυφή». Τα συγκεκριμένα ήταν το ένα κομμάτι της ανακοίνωσης που
εστάλη χθες το απόγευμα. Από... κάτω ήταν η δήλωση του κ. Σάντος: «Η κοινή
δήλωσή μας με την ΑΕΚ αποτελεί την καλύτερη διάψευση των φημών που με ήθελαν
να παραιτούμαι για να αναλάβω δήθεν άλλη ελληνική ομάδα, επιθυμώ δε να
γνωστοποιήσω ότι για την περίπτωση που η ΑΕΚ είχε κάνει δεκτή την παραίτησή
μου, είχα αποδεχθεί να δεσμευθώ και νομικά ότι δεν θα παρέχω τις υπηρεσίες μου
σε άλλη ελληνική ομάδα, όχι μόνο για την τρέχουσα αγωνιστική περίοδο, αλλά και
για την επόμενη». 
ΤΟ ΑΡΘΡΟ 6 
Ο Χρήστος Μαλαδένης πέτυχε το μοναδικό γκολ της συνάντησης Κιλκισιακού - ΑΕΚ

Το να μπει μέσα στην ανακοίνωση και η δήλωση του Σάντος ήταν απαίτηση του
Πορτογάλου προπονητή. Η μία από τις εγγυήσεις που ζητούσε. Έτερη; Μπήκε
σαφέστατος όρος στο συμβόλαιο ότι ο Φερνάντο Σάντος είναι ο κυρίαρχος, το
αφεντικό στο ποδοσφαιρικό τμήμα, και ουδείς ανακατεύεται στα πόδια του ή μέσα
στα αποδυτήρια! Για την ακρίβεια, έγινε τροποποίηση στο άρθρο έξι, σύμφωνα με
το οποίο ο Σάντος είναι ο υπεύθυνος στο τμήμα χωρίς να θέλει την έγκριση του
Δ.Σ.! Εκτός των μεταγραφών, που αφορούν το λεγόμενο «λειτουργικό μέρος».
Μπήκαν, συνεπώς, οι διαχωριστικές γραμμές που επίμονα ζητούσε ή απαιτούσε ο
επιτυχημένος προπονητής. Σάντος και Ψωμιάδης συναντήθηκαν και χθες, αλλά όλα
είχαν τελειώσει προχθές - και μόνο επειδή ο Σάντος ήθελε να συμβουλευτεί ξανά
τους δικηγόρους του καθυστερούσαν οι ανακοινώσεις. Προφανώς όλα αφορούν
συνεργασία μέχρι το καλοκαίρι, ενώ στο κείμενο προτάσσεται το συμφέρον της
ΑΕΚ. Ο Ψωμιάδης έκανε πίσω, κατ' άλλους υπέστη ήττα, με δεδομένο το ότι δεν
ήθελε να ανοίξει νέο μέτωπο, πέρα από τους (γνωστούς) δικαστικούς αγώνες, τη
Netmed, τον Alpha. Θεαματική υποχώρηση, αλλά μένει ο Σάντος και θα γίνει
προσπάθεια επαναφοράς της ηρεμίας στη Νέα Φιλαδέλφεια. Το κείμενο είναι κυρίως
«αρχών» και ο Σάντος δεν θα ξαναπαραιτηθεί μέχρι το τέλος της σεζόν. Αν
εκλείπουν οι σοβαροί λόγοι, όσα έχουμε αναλύσει. Αν φύγει, ή αν τον διώξει ο
Μ. Ψωμιάδης, ασφαλώς θα υπάρξει αποζημίωση προς την πλευρά του Πορτογάλου
προπονητή. Για τον Σάντος, νίκη και μάλιστα μεγάλη αποτελεί για το πρεστίζ του
η διάψευση της φημολογίας περί Ολυμπιακού (ή ΠΑΟ). Ουδείς όμως τον διασφαλίζει
στα υπόλοιπα. Για μεταγραφή, δύσκολο το βλέπουμε, ακόμη δυσκολότερο να δεχθεί
ο Σάντος να παίζουν μόνιμα οι νέοι. Αν όμως κερδίσει τα ασφαλιστικά ο
Ψωμιάδης, ξαναπιάνει γερή επαφή για τον Ντορίβα! Εκεί κινείται ήδη! Ο Μ.
Ψωμιάδης πήρε πίσω τις περιβόητες δηλώσεις του, για «πειράματα», όπως και τη
σκληρή δήλωση της Δευτέρας με το απίστευτο «ο νέος τεχνικός να διέπεται από τη
σοβαρότητα, την τεχνική κατάρτιση και την ανάλογη εμπειρία». Διέπεται,
διέπεται. Και είναι ο... Φερνάντο Σάντος! Και με πειθώ, καθώς πέρασαν οι όροι
του. 
ΣΤΟ ΚΥΠΕΛΛΟ 
Πέντε λεπτά προτού αρχίσει ο αγώνας Κυπέλλου Κιλκισιακού - ΑΕΚ (στο
Πολύκαστρο), το κινητό τηλέφωνο του Χόρχε Ροζάριο, άμεσου συνεργάτη του
Φερνάντο Σάντος, χτύπησε. Ο Ροζάριο αμέσως κατάλαβε τη φωνή του κόουτς: «Όλα
είναι εντάξει. Συνεχίζουμε οριστικά. Πες σε όλους καλή επιτυχία». Ο Ροζάριο
ένιωθε να του φεύγει η αγωνία και ο Σάντος στήθηκε στην τηλεόραση για να
παρακολουθήσει το παιχνίδι. Η ΑΕΚ, δίχως να αποδώσει ποδόσφαιρο αξιώσεων,
επικράτησε με σκορ 1-0 και στην ουσία εξασφάλισε την πρόκριση στην επόμενη
φάση του θεσμού. Ίσως και να επηρεάστηκαν, καθ' ότι λόγω της διακοπής του
πρωταθλήματος και της χιονόπτωσης στην Αθήνα οι προπονήσεις δεν ήταν πολλές,
ίσως να έπαιξε ρόλο η όλη ιστορία των τελευταίων ημερών. 
Το γκολ για την ΑΕΚ - οδηγίες έδωσαν οι Αντώνης Μήνου και Χόρχε Ροζάριο - το
πέτυχε στο 87' ο Χρήστος Μαλαδένης. Με το σύστημα του Σάντος, δηλαδή το
«4-3-3», η ΑΕΚ απείλησε στο πρώτο ημίχρονο με τους Κωνσταντινίδη - Μαλαδένη,
ωστόσο το γκολ δεν ήρθε. Ο Κιλκισιακός μόνο στις αντεπιθέσεις φάνηκε να
φλερτάρει με το γκολ. Στο δεύτερο 45λεπτο, οι περίπου 3.000 φίλαθλοι
παρακολούθησαν την ομάδα του Κιλκισιακού να θέλει να φτάσει στην επιτυχία,
αλλά το γωνιακό σουτ του Μαλαδένη (87') έδωσε ακόμη μία νίκη στην ΑΕΚ. 
Ο διαιτητής Μπισογιάννης παρατήρησε με κάρτες τούς Γκαμάρα, Γεωργέα. 
ΚΙΛΚΙΣΙΑΚΟΣ: Παπαγιαννόπουλος, Πλατάκης (80' Ντάμπιτς), Ν. Παυλίδης,
Παπαποστόλου (62' Κωνσταντινίδης), Σαμουηλίδης, Στεφανίδης, Τρούπκος,
Φουρκιώτης, Κ. Παυλίδης, Χαραλαμπίδης, Αγγελής (85' Δεληπαλτάς). 
ΑΕΚ: Ατματσίδης, Γεωργέας, Κασάπης, Γκαμάρα, Κωστένογλου, Ζαγοράκης
(73' Φερούζεμ), Πέτκοφ, Λάκης (62' Ζήκος), Τσάρτας (80' Κόλα), Μαλαδένης, Κωνσταντινίδης.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17238O061</ED>
<ID>
ID:301717

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Ισοπαλία 0-0 με την Παναχαϊκή για το Κύπελλο
</H5><H2>Οι οπαδοί στηρίζουν τον Κένεντι
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ

Ο Ναγκόλι Κένεντι παρακολούθησε από την εξέδρα το ματς με την Παναχαϊκή
ωστόσο αποθεώθηκε από τους οπαδούς του Άρη

Μπορεί ο Ναγκόλι Κένεντι να μην αγωνίστηκε στο χθεσινό παιχνίδι του Άρη με
αντίπαλο την Παναχαϊκή για το Κύπελλο (0-0), όμως, το δικό του όνομα φώναζαν
οι περίπου δύο χιλιάδες οπαδοί των «κίτρινων», οι οποίοι βρέθηκαν χθες στο
γήπεδο Χαριλάου. 
Φώναζαν βέβαια και συνθήματα εναντίον του Τάκη Ανδριά, του Δημήτρη Κοντομηνά
και του Γιάννη Ζαχουδάνη, αφού εδώ και αρκετό καιρό οι τρεις άνδρες έχουν μπει
στο στόχαστρο των οργανωμένων οπαδών του Άρη. Όσον αφορά τον Ναγκόλι, οι
φίλαθλοι του Άρη τον περίμεναν χθες στο αεροδρόμιο «Μακεδονία» κατά την άφιξή
του από την Ζιμπάμπουε και του ζήτησαν να παραμείνει στον Άρη. Ο ίδιος τούς
είπε ότι δεν είναι δική του επιλογή και ότι θα φύγει επειδή δεν τον θέλει η
διοίκηση της ομάδας. 
Μετά το παιχνίδι με την Παναχαϊκή όμως και ο Ρισάρ Ταρντί είπε εμμέσως πλην
σαφώς ότι δεν υπολογίζει τον Ναγκόλι Κένεντι στην ομάδα. «Ο Κένεντι έχει παίξε
ελάχιστα φέτος, ενώ από τις αρχές Δεκεμβρίου δεν προπονείται λόγω
τραυματισμού» είπε ο κ. Ταρντί και συνέχισε: «Εξάλλου, έχει μείνει πολύ πίσω
σε σχέση με τους υπόλοιπους παίκτες, επειδή εδώ και τρία χρόνια καθυστερεί να
επιστρέψει από την άδεια του και χάνει το κύριο μέρος της προετοιμασίας της
ομάδας». 
Η Παναχαϊκή έπαιξε με αμυντικούς προσανατολισμούς και κατάφερε να αποσπάσει
«λευκή» ισοπαλία

Όσον αφορά το παιχνίδι το θέαμα που παρουσίασαν οι δύο ομάδες δεν ήταν το
καλύτερο δυνατό. Ο Σπύρος Λιβαθηνός έστησε την ομάδα του ώστε να πάρει την
ισοπαλία. Είχε βάλει δύο μαν του μαν (Ιωάννου - Χαριστέας, Κεφαλάς - Ζμπαρί),
ενώ όλη η υπόλοιπη ομάδα είχε εντολή να αμύνεται. Ο Άρης είχε την πρωτοβουλία
των κινήσεων, όμως, απέναντι σε μια τόσο μαζική άμυνα, δεν μπόρεσε να
δημιουργήσει ούτε μια αξιόλογη ευκαιρία για γκολ. Στο πρώτο τους παιχνίδι με
τον Άρη, οι Βαλερί και Ζμπαρί άφησαν καλές εντυπώσεις. 
Μέτρια ήταν η διαιτησία του κ. Τακίδη. Την κίτρινη κάρτα είδαν οι: Κυζερίδης,
Χαριστέας, Γυριχίδης. 
ΑΡΗΣ: Κατεργιαννάκης, Βαλερί, Λουμπούτης, Πρίλασνικ, Μορίς,
Παπαδόπουλος, Κυζερίδης, Τσίμπα, Χαριστέας (80' Λιολίδης), Νούσιας (62'
Μπάρκογλου), Ζμπαρί. 
ΠΑΝΑΧΑΪΚΗ: Κιούρκος, Κατσουράνης, Γκίτσης, Γκουζιώτης, Κεφαλάς,
Ιωάννου, Παπαδόπουλος, Γυριχίδης, Κομπαγιάσι (86' Κωνσταντινίδης), Ιστιόλ,
Βούκσεβιτς (83' Κομίνχες).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17238O062</ED>
<ID>
ID:301764

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΡΩΤΟΔΙΚΕΙΟ
</H5><H2>Απόφαση - σταθμός για τα τηλεοπτικά
</H2>
Νέος δικαστικός γύρος για την προβολή των αγώνων ποδοσφαίρου της ΑΕΚ ξεκίνησε
χθες ανάμεσα στον τηλεοπτικό σταθμό Alpha και τη Netmed. Λίγες μόλις ημέρες
μετά την απόφαση του Πρωτοδικείου της Αθήνας, το οποίο «έδωσε» τα τηλεοπτικά
δικαιώματα για την κάλυψη των αγώνων της ΑΕΚ στη Netmed, οι υπεύθυνοι της ΠΑΕ,
αλλά και οι «χαμένοι» του πρώτου γύρου, οι υπεύθυνοι του Alpha, αξιοποιώντας
τα ένδικα μέσα που τους παρέχει ο νόμος προσέφυγαν εκ νέου στη Δικαιοσύνη. 
Συγκεκριμένα, κατέθεσαν αίτηση ασφαλιστικών μέτρων με την οποία ζητούν την
ανάκληση της επίμαχης απόφασης εν όψει του ντέρμπι ΑΕΚ - Ολυμπιακού. Η αίτηση
αυτή προσδιορίσθηκε να συζητηθεί στις 16 Ιανουαρίου 2002, ενώ σήμερα ο
πρόεδρος υπηρεσίας του Πρωτοδικείου κ. Αλέξανδρος Σάββας εκδίδει απόφαση, με
ισχύ τουλάχιστον μέχρι την ημέρα συζήτησης των ασφαλιστικών, που θα κρίνει
προσωρινά από ποια τηλεοπτική συχνότητα οι φίλαθλοι της ΑΕΚ θα μπορούν να
παρακολουθούν τα παιχνίδια της ομάδας τους. 
Παρόντες κατά τη διάρκεια της χθεσινής συζήτησης ήταν και αρκετοί από τους
οργανωμένους οπαδούς της ΑΕΚ («Ορίτζιναλ»), οι οποίοι, μάλιστα, αποδοκίμασαν
εκπροσώπους της Netmed. Ο διευθυντής ενημέρωσης και επικοινωνίας της ΑΕΚ κ.
Σπ. Δρίψας καταθέτοντας στο δικαστήριο επισήμανε ότι η ομάδα μετά την υπογραφή
της σύμβασης με τον Alpha εισέπραξε περίπου 3 δισεκατομμύρια δραχμές, που της
επέτρεψαν να... βγει από το αδιέξοδο της χρεοκοπίας, όπου είχε οδηγηθεί με τη
σύμβαση της Netmed. 
Από την πλευρά τους οι εκπρόσωποι της Netmed κ. Λ. Ταγματάρχης και της
τηλεόρασης του Alpha κ. Χ. Αλευρόπουλος αναφέρθηκαν στις επιπτώσεις τις οποίες
θα έχει για το μέσο που εκπροσωπεί ο καθένας η δικαστική απόφαση.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17238O063</ED>
<ID>
ID:301806

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O06&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ: ΔΙΑΣΥΡΘΗΚΕ (72-101) ΑΠΟ ΤΗΝ ΜΠΑΡΤΣΕΛΟΝΑ ΤΩΝ ΡΕΝΤΖΙΑ, ΟΙΚΟΝΟΜΟΥ
</H5><H2>Κακό αντίγραφο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Εκδίκηση πήρε η Μπαρτσελόνα από το Περιστέρι για την ήττα του πρώτου γύρου στη
Βαρκελώνη και παραήταν... γλυκιά (72-101), αφού συνοδεύτηκε με μεγάλη διαφορά
και θέαμα. Η ομάδα-ζωγραφιά του περυσινού πρωταθλήματος, που πήρε δικαίως θέση
στην γκαλερί της Ευρωλίγκας, θυμίζει φέτος κακό αντίγραφο πίνακα άσημου
ζωγράφου! 
Και ασφαλώς, αυτό το εντόπισε ιδίοις όμμασι ο ομοσπονδιακός προπονητής και...
φιλότεχνος Γιάννης Ιωαννίδης, ο οποίος είχε τους λόγους του (παίζει η Εθνική
με την Ισπανία στο ίδιο γήπεδο) να δει Έλληνες και Ισπανούς διεθνείς. Το
Περιστέρι έπαιξε κακό μπάσκετ και δεν κατάφερε ούτε για ένα λεπτό να δει στα
μάτια τους «Μπλαουγκράνα», οι οποίοι μπορεί να μη διαθέτουν παίκτες μεγάλου
βεληνεκούς, όμως, έπαιξαν ομαδικά και είχαν διάθεση. 
Ασφαλώς, μπορεί να υπάρχουν ελαφρυντικά για τους γηπεδούχους, αφού απουσίαζαν
λόγω τραυματισμού οι Άντερσεν, Παπαδάτος και έλλειψη στόχου στην Ευρωλίγκα
(έχει αποκλειστεί από τον β' γύρο), όμως, υπάρχουν και ευθύνες για κακές
επιλογές παικτών (Κάρτερ, Μαρτίνεθ, ενώ δεν πέρασε ως κοινοτικός ο Βόιτσικ)
και για πάγκο χωρίς... βάθος. Ποιος μπορεί να ζητήσει ευθύνες από τους νεαρούς
Μητρόπουλο, Σταμόπουλο ή από τον (... πυγμάχο, αφού σε όλα τα ματς έχει
εκνευριστεί και καβγαδίζει από απειρία) Ιμπέζα; 
Οικονόμου, Ρεντζιάς. Τα Ελληνόπουλα της Μπαρτσελόνα είχαν μέτρια απόδοση,
αλλά χειροκροτήθηκαν από τους φίλους του Περιστερίου

Ακόμη και ο Μπάιρον Ντίνκινς χθες ήταν ντεφορμέ! Έδωσε δύο πάσες στα παπούτσια
των συμπαικτών του και έκανε πολλά λάθη. Ο Κώστας Τσαρτσαρής, που έχει μεγάλο
χρόνο συμμετοχής σχεδόν σε όλα τα παιχνίδια, κουράστηκε κάποια στιγμή και το
Περιστέρι... κατέρρευσε. Ο αρχηγός Μανώλης Παπαμακάριος έμεινε να προσπαθεί
μέχρι το τέλος σχεδόν μόνος (με ξεσπάσματα ο Βόιτσικ) να βάλει τα πράγματα σε
τάξη. Τι να πρωτοκάνει όμως; Να οργανώσει το παιχνίδι απέναντι στους
δαιμόνιους Ισπανούς, που έκαναν πρέσινγκ σε όλο το γήπεδο ή να σκοράρει (18
π.). Τα 10 κλεψίματα των Ισπανών είχαν αποτέλεσμα 9/13 αιφνιδιασμούς και κατά
συνέπεια το υψηλό σκορ. 
ΤΟΥΣ ΧΕΙΡΟΚΡΟΤΗΣΑΝ 
Τα δύο Ελληνόπουλα της Μπάρτσα, Ευθύμης Ρεντζιάς με τον Νίκο Οικονόμου πέτυχαν
από 7 και 6 πόντους, αντίστοιχα, όμως, δεν φάνηκαν ιδιαίτερα. Μειωμένος χρόνος
συμμετοχής (8.20 ο Ρεντζιάς και 15.09 ο Οικονόμου) που ίσως δεν τους άφησε
περιθώρια για κάτι περισσότερο, οι λιγοστοί οπαδοί του Περιστερίου, πάντως,
τους χειροκρότησαν. 
Όσο για τις φήμες, οι οποίες ακούγονται και θέλουν τον Ρενέσες δυσαρεστημένο
από τον Οικονόμου σε σημείο που να συζητείται η αποπομπή του και το σπάσιμο
συμβολαίου του, ο προπονητής των Ισπανών τις διέψευσε:

«Ξεκίνησε καλά, αλλά είχε κοιλιά στην απόδοσή του. Σιγά σιγά ανεβαίνει και
πιστεύω ότι θα συνέλθει. Είναι ομαδικός, έξυπνος και ξέρει να παίζει καλή
άμυνα. Έχει μείνει πίσω από πλευράς φυσικής κατάστασης. Γενικά είμαι
ικανοποιημένος». 
Ο Αργύρης Πεδουλάκης αναφέρθηκε στην έλλειψη στόχων στην Ευρωλίγκα από το
Περιστέρι, κάτι που επηρέασε τους παίκτες, αφού δεν είχαν αυτοσυγκέντρωση:

«Μέχρι κάποια στιγμή μάς έκανε καλό η Ευρωλίγκα. Τώρα που έχουμε
τραυματισμούς, αντιμετωπίζουμε προβλήματα. Όταν πήρε ανάσες ο Τσαρτσαρής τα
πράγματα χειροτέρεψαν για μας. Τα παιδιά προσπαθούν να κάνουν και κατανομή
δυνάμεων, αφού υπάρχει το πρωτάθλημα». 
Ο Αντεμόλα Οκουλάγια μαζί με τον διεθνή Κάρλος Ναβάρο έκαναν τη μεγαλύτερη
«ζημιά» στο Περιστέρι. 
ΠΕΡΙΣΤΕΡΙ: Ντίνκινς 10, Παπαμακάριος 18 (1/1 δίπ., 3/5 τρίπ., 7/7 β.,
3 ριμπ. - 2 λ.), Σταμόπουλος 3, Πελεκάνος 4, Ιμπέζα 4, Πανταζόπουλος 3,
Βόιτσικ 15 (1 ριμπ.!), Τσαρτσαρής 6 (7 ριμπ.), Κουλ, Μητρόπουλος 3, Ευθυμίου 6
(6 ριμπ.). 
ΜΠΑΡΤΣΕΛΟΝΑ: Ροντρίγκεθ 5, Αλζαμόρα 3, Ντε Λα Φουέντε 10, Οικονόμου 6
(2/3 τρίπ., 2 ριμπ., 1 λ.), Οκουλάγια 21, Ντιγκμπέ 7, Ναβάρο 16, Ντουένας 5,
Γιασικεβίτσιους 8, Ρεντζιάς 7 (2/3 δ., 1/1 τρ., 1 ρ., 1 κλψ, 1 κοψ., 1 λ.),
Καρνισόβας 13.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17238O081</ED>
<ID>
ID:301718

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O08&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Βαριά ήττα (82-62) από την Ταουγκρές στην Ισπανία </H5><H2>Πλήρωσε με συντριβή το «μπλακ άουτ»
</H2>
* ΒΙΤΟΡΙΑ

Η ΑΕΚ τρομοκρατήθηκε χθες στο τρίτο δεκάλεπτο και γνώρισε τη συντριβή (82-62)
από την Τάου Κεράμικα. Απέναντι στους «Βάσκους» του Ντούσκο Ιβάνοβιτς, οι
«κιτρινόμαυροι» έχασαν στις αρχές τους δευτέρου ημιχρόνου την αυτοσυγκέντρωση
τους, σημείωσαν μόλις επτά πόντους στην επίθεση, δέχθηκαν 30 και όπως ήταν
φυσικό γεύτηκαν την τρίτη ήττα τους στην Ευρωλίγκα. 
Μετά το 38-37 του ημιχρόνου, υπέρ της ομάδας του Ντράγκαν Σάκοτα, η Ταουγκρές
(που αγωνίστηκε χωρίς τον τραυματία, Έλμερ Μπένετ) επέστρεψε στον αγωνιστικό
χώρο μεταμορφωμένη. Με τον Ντέγιαν Τομάσεβιτς να σημειώνει γρήγορα-γρήγορα έξι
πόντους, πέτυχε σερί 11-0 (48-40 στο 24'). Ο Σέρβος, μαζί με τον Σκόλα (24π)
έκαναν... πάρτι κάτω από τα καλάθια, κερδίζοντας κατά κράτος τους ψηλούς της
ελληνικής ομάδας. Από την περιφέρεια ο Φουαρέ βομβάρδιζε, ενώ ο Χόλντεν
εγκλωβισμένος έμεινε στους 11π που σημείωσε στο πρώτο ημίχρονο. Το
τριαντάλεπτο βρήκε την πρωτοπόρο του ελληνικού πρωταθλήματος στους -22π και το
τελευταίο δεκάλεπτο είχε διαδικαστικό χαρακτήρα. Ο Ντράγκαν Σάκοτα έριξε
«λευκή πετσέτα» και φρόντισε να δώσει χρόνο συμμετοχής σε παίκτες που έχουν
αγωνιστεί αρκετά στα προηγούμενα παιχνίδια. 
«Το παιχνίδι κρίθηκε στα ριμπάουντ. Εμείς ήμασταν κακοί, ενώ η Ταουγκρές
κυριάρχησε σε αυτόν τον τομέα» σχολίασε ο προπονητής της ΑΕΚ αμέσως μετά τον
αγώνα, ενώ ο Ιβάνοβιτς τόνισε: «Νικήσαμε την καλύτερη ομάδα του ομίλου και
θεωρώ πως τώρα πλέον όλα είναι ανοικτά για την κατάταξη». 
*** Ο Μιχάλης Κακιούζης τραυματίστηκε στον μηρό. Σήμερα θα υποβληθεί σε
εξετάσεις προκειμένου να διαπιστωθεί η σοβαρότητα του τραυματισμού του. 
Τα δεκάλεπτα: 15-15, 37-38, 67-45, 82-62. 
ΤΑΟΥΓΚΡΕΣ: Σκόλα 24, Νοτσιόνι, Φουαρέ 15(4), Βιντάλ 11(1), Τιμίνσκας
5(1), Σκονοκίνι, Τομάσεβιτς 13, Ομπέρτο 8, Κορτσιάνι 6. 
ΑΕΚ: Χόλντεν 11 (1), Κικίλιας 2, Παντελιάδης 4, Κακιούζης 9, Ντικούδης
11, Μπετς 6, Μπιλμπά, Χατζής 3(1), Ταπούτος 6, Ζήσης 10(1), Πασχάλης, Άντιτς.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17238O082</ED>
<ID>
ID:301765

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O08&aa=2</URL></REF>


Article

<CATEGORY>vin10</CATEGORY>

 <H5>ΧΑΤΖΗΒΡΕΤΤΑΣ
</H5><H2>Εγκώμια για τον Χούπμαν
</H2>
Τον Σάσα Χούπμαν έχρισε μεγάλο πρωταγωνιστή της σημαντικής εκτός έδρας νίκης
του Ηρακλή επί της Κροάσια Σπλιτ ο Νίκος Χατζηβρέττας, μολονότι ο αρχηγός του
Ηρακλή φόρτωσε το καλάθι των αντιπάλων με 39 πόντους. 
«Ήταν το κλειδί της νίκης» δήλωσε για τον Γερμανό σέντερ ο διεθνής γκαρντ.
Πολύτιμη, λοιπόν, η συμβολή του Χούπμαν με 12 πόντους και πέντε ριμπάουντ,
στάθηκε στο ύψος του κλείνοντας διαδρόμους και δίνοντας σιγουριά στις κρίσιμες
μάχες κάτω από τα καλάθια. «Στόχος μας είναι η πρώτη θέση» συνέχισε ο
Χατζηβρέττας για την περιπέτεια του «Γηραιού» στον τέταρτο όμιλο του Κυπέλλου
και υποβάθμισε τα κατορθώματά του στο προχθεσινό παιχνίδι: «Εγώ απλά
προσπάθησα για το καλύτερο». Ο Ηρακλής προπονήθηκε χθες επί κροατικού εδάφους
και η αποστολή αναμενόταν στην Θεσσαλονίκη μετά τα μεσάνυχτα. «Θα πάμε στη
Δράμα με καλύτερη ψυχολογία» παρατήρησε ο αρχηγός του Ηρακλή, διαπιστώνοντας
τις άμεσες συνέπειες της νίκης στο Σπλιτ. Το θέμα του Ρόντρικ Μπλάκνεϊ
παραμένει, πάντως, ανοιχτό. Σήμερα απολογείται για την καθυστερημένη επιστροφή
του από τις Ηνωμένες κι ο Κώστας Πιλαφίδης θα εισηγηθεί την απόφασή του στη
διοικούσα επιτροπή.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17238O091</ED>
<ID>
ID:301719

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O09&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Μαστραφτσής, Σπυρίδωνος στο ντέρμπι
</H2>
Ο Χρήστος Μαστραφτσής από τον Βόλο και ο Λεωνίδας Σπυρίδωνος από την Πάτρα
κληρώθηκαν να διευθύνουν το ντέρμπι Ολυμπιακού - ΑΕΚ. Στα υπόλοιπα ματς της
14ης αγωνιστικής θα «σφυρίξουν»: 
Άρης - Δάφνη: Σχοινάς - Τζάμος, Πανιώνιος - Ιωνικός Ν.Φ.: Ζαβλανός -
Μαχαιριανάκης, ΚΑΟΔ - Ηρακλής: Παπαδημητρίου - Βορεάδης, Μαρούσι - ΠΑΟΚ:
Κορομηλάς - Καρούσης, Παναθηναϊκός - Νήαρ Ηστ: Αρβανιτίδης - Χατζής, Περιστέρι
- Ηράκλειο: Χριστοδούλου - Ταβουλαρέας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17238O092</ED>
<ID>
ID:301766

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O09&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΝΕΣΗ ΗΘΙΚΟΥ ΣΤΟ ΣΛΑΣΚ ΜΕ ΗΓΕΤΗ ΤΟΝ ΤΟΜΙΤΣ
</H5><H2>«Γιατρός» ο αρχηγός
</H2>
* ΒΡΟΤΣΛΑΒ 
Άνθρωπος της τελευταίας στιγμής ήταν για άλλη μία φορά ο Μίλαν Τόμιτς, ο
οποίος με καθοριστικά τρίποντα έδωσε πολύτιμες λύσεις στον Ολυμπιακό. Νωρίτερα
ο Αλφόνσο Φορντ είχε φροντίσει να έχει η ομάδα του έστω και μικρό προβάδισμα
κόντρα στη Σλασκ

Το ζητούμενο για τον Ολυμπιακό ήταν διπλό χθες το απόγευμα στο παγωμένο
Βρότσλαβ. Αρχικά να πάρει τους δύο βαθμούς κόντρα στην αποδυναμωμένη πολωνική
Σλασκ και στη συνέχεια να ανακτήσει και τη χαμένη του αυτοπεποίθηση, μετά τα
γεγονότα της Κυριακής που είχαν ως αποτέλεσμα τη διακοπή του παιχνιδιού με τον
Παναθηναϊκό. 
Τελικά, πήρε τη νίκη (80-75) που τον διατήρησε στο κυνήγι τουλάχιστον της μίας
από τις δύο πρώτες θέσεις του ομίλου του, ενώ σίγουρα βελτίωσε και την
ψυχολογία του, αν και ακόμα έχει πολύ δρόμο. 
Η διάθεση των παικτών του Ηλία Ζούρου ήταν φανερό πως δεν ήταν καλή και παρά
τα ξεσπάσματα και το «ξύπνημα» (σε λάθος ματς όμως...) του Αλφόνσο Φορντ
κινδύνεψαν στο τέλος για να «καθαρίσει» και πάλι ο αρχηγός. 
Αν και οι Πειραιώτες μπήκαν δυνατά στο παιχνίδι (8-0 στο 2'), συνέχισαν στο
ίδιο τέμπο και στις αρχές του δευτέρου ημιχρόνου (46-34 στο 22') έφτασαν τη
διαφορά ακόμα και στους 14 πόντους (64-50 στο 32',) παίζοντας πιεστική άμυνα
και βγάζοντας αιφνιδιασμούς, δεν έπαψαν να δείχνουν τάσεις αυτοχειρίας. Έτσι
επέτρεπαν στους γηπεδούχους πότε με τον Ράιτ και πότε με τον πρώην
«ερυθρόλευκο» Χόκινς να μένουν στο παιχνίδι, πλησιάζοντας ακόμα και στο καλάθι
(69-67 στο 37'). Εκεί «μίλησε» ο Τόμιτς και με δύο τρίποντα τελείωσε το ματς,
για το οποίο είχε φροντίσει νωρίτερα και ο Φορντ (28 π.). 
ΨΥΧΟΛΟΓΙΑ 
«Ήταν ό,τι καλύτερο για την ψυχολογία μας, εν όψει και των δύσκολων αγώνων που
ακολουθούν με την ΑΕΚ και τη Μάλαγα» τόνισε ο Μίλαν Τόμιτς, ενώ ο Ηλίας Ζούρος
από την πλευρά του υπογράμμισε: «Θέλαμε για πολλούς λόγους αυτήν τη νίκη
κόντρα σε μία ομάδα επικίνδυνη στην έδρα της. Θα μας βοηθήσει αυτή η
επιτυχία». 
Η αποστολή επέστρεψε (μαζί με την αντίστοιχη του βόλεϊ) με τσάρτερ στην Αθήνα
και σήμερα ο Ηλίας Ζούρος και οι παίκτες του θα περιμένουν την απόφαση του
αθλητικού δικαστή. 
ΣΛΑΣΚ: Μπίγκους 5, Χόκινς 24 (2), Ζιελίνσκι 5, Ράιτ 18, Αντομάιτις 9
(2), Τόμζικ 12 (2), Βιεκιέρα 2, Σκιμπνιέβσκι, Άνταμεκ. 
ΟΛΥΜΠΙΑΚΟΣ: Παπαλουκάς 10, Ζεβροσένκο 6, Ρισασέ 7 (1), Φορντ 28 (1),
Φόρεστ 6, Τόμιτς 12 (2), Παπανικολάου 2, Φέμερλινγκ 6, Ντε Μιγκέλ 3.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17238O101</ED>
<ID>
ID:301711

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Επανεξετάζει τη σύμβαση με την ULΕΒ </H5><H2>Προσεχώς... τηλεόραση στα ματς των «πρασίνων»
</H2><H4>* Το «Τριφύλλι» αντιμετωπίζει απόψε την Ορτέζ στο ΟΑΚΑ </H4>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Το αποψινό παιχνίδι του Παναθηναϊκού εναντίον της Ορτέζ (9 μ.μ., ΟΑΚΑ)
πιθανότατα θα είναι το τελευταίο που δεν θα μεταδοθεί τηλεοπτικά! Η ΚΑΕ
Παναθηναϊκός εξετάζει τη σύμβαση που έχει συνάψει με την ULEB και μελετά με
προσοχή τους όρους της, προκειμένου να ενεργοποιηθεί το 5ετές, κυλιόμενο,
συμβόλαιο το οποίο έχει υπογράψει με το SuperSport. Η μετάδοση των αγώνων του
Ολυμπιακού από το TV Magic αυτόματα «σπάει» την κεντρική διαχείριση των
τηλεοπτικών δικαιωμάτων και οι παράγοντες της ΚΑΕ Παναθηναϊκός ξεκίνησαν
διαδικασίες για να προβάλλεται τηλεοπτικά στην Ευρωλίγκα και ο πρωταθλητής
Ελλάδας. 
Όσοι, όμως, θέλουν απόψε να παρακολουθήσουν τους «πράσινους» στον αγώνα τους
με την πρωτοπόρου του γαλλικού πρωταθλήματος θα πρέπει να ανηφορίσουν στο
ΟΑΚΑ. 
«Είναι σημαντικό ματς για εμάς, γιατί θέλουμε να νικήσουμε και να διατηρήσουμε
το προβάδισμα που έχουμε στον όμιλό μας. Περιμένουμε τον κόσμο να έρθει στο
γήπεδο να μας βοηθήσει με την παρουσία του» είπε χθες ο Ζέλικο Ομπράντοβιτς, ο
οποίος έχει, ήδη, στο μυαλό του την επόμενη διακοπή του πρωταθλήματος. Ο
Γιουγκοσλάβος προπονητής περιμένει εκείνο το διάστημα για να δουλέψει με τους
παίκτες του και να ενσωματώσει στην ομάδα τους τραυματίες Καλαϊτζή, Κουτλουάι,
οι οποίοι επιστρέφουν στη δράση. 
Όταν η συζήτηση στράφηκε στη διακοπή του ντέρμπι είπε: «Τόνισα πως ήθελα να
ολοκληρωθεί ο αγώνας. Απλά το ερώτημα που τίθεται είναι αν πρέπει να το
κάνουμε αυτό ανεξάρτητα ποιο θα είναι το κόστος! Δηλαδή ισοδυναμεί ένα
παιχνίδι με τη ζωή ενός ανθρώπου; Ήταν θέμα τύχης και όχι αντοχής ή δύναμης
που δεν υπήρξε σοβαρός τραυματισμός. Όλοι έχουν ευθύνη και πρέπει να την
αναλάβουν. Είδατε πως κτυπήθηκε ο Θέος; Πόσο κοντά στο μάτι τραυματίστηκε ο
διαιτητής; Είναι κρίμα να συμβαίνουν τέτοια γεγονότα στη χώρα που γεννήθηκε το
Ολυμπιακό πνεύμα και φυσικά εν όψει του 2004 δεν ήταν καλό παράδειγμα».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17238O102</ED>
<ID>
ID:301758

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Νίκη πρόκρισης στο Σαπόρτα επί της Χάποελ
</H2>
Ο Πανιώνιος εξασφάλισε ουσιαστικά την πρόκριση στην επόμενη φάση του Κυπέλλου
Σαπόρτα μετά τη χθεσινή νίκη, στη Νέα Σμύρνη, επί της Χάποελ Ιερουσαλήμ, με
97-86. 
Η ελληνική ομάδα είχε προβλήματα στο α' μέρος (45-40 η Χάποελ στο ημίχρονο),
αλλά βελτιώνοντας στη συνέχεια την άμυνα και με ηγέτες στην επίθεση τους
Διαμαντόπουλο και Μάρκοβιτς κατάφερε να ανατρέψει το σκορ και να φτάσει στη
νίκη, στην τελευταία περίοδο. 
«Ήμασταν αδικαιολόγητα εκνευρισμένοι, στη μεγαλύτερη διάρκεια του ματς» είπε ο
Παναγιώτης Γιαννάκης. 
ΠΑΝΙΩΝΙΟΣ: Διαμαντόπουλος 26, Σίρλεϊ 13, Αγαδάκος 5, Τζόουνς 17,
Μάρκοβιτς 20, Σκιαρά 7, Σκλάβος 6, Μελάς 3, Γκαγκαουδάκης. 
ΧΑΠΟΕΛ: Κελέσεβιτς 15, Ντεμίτριους 29, Μπαράκ 5, Γκόρντον 1, Λ. Τζόουνς
1, Μισράχι 21, Ταπίρο 12.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17238O103</ED>
<ID>
ID:301800

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O10&aa=3</URL></REF>


Article

<CATEGORY>vin10</CATEGORY>

 <H5>ΤΖΟΡΝΤΑΝ
</H5><H2>Ούτε το διαζύγιο δεν τον σταματάει
</H2>
Ένα μόλις 24ώρο μετά την αίτηση διαζυγίου που κατέθεσε η σύζυγός του Χουανίτα,
ο Μάικλ Τζόρνταν μπήκε στο γήπεδο και έκανε τη δουλειά του σαν να μην...
τρέχει τίποτα! Με 18 πόντους, 10 ριμπ. και 8 ασίστ ήταν ο ηγέτης στη νίκη (13η
στα τελευταία 15 ματς) των Ουίζαρντς, αυτήν τη φορά επί των Λ.Α. Κλίπερς, με
96-88. 
Οι Ουίζαρντς έχουν ανέβει στην πέμπτη θέση της Ανατολικής περιφέρειας με 18
νίκες-14 ήττες.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17238O104</ED>
<ID>
ID:301822

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O10&aa=4</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ
</H5><H2>Απέκτησε τον Εϊνίκις
</H2>
Νέα αλλαγή ξένου στη Νήαρ Ηστ. Ο Μάικλ Κινγκ ύστερα από οκτώ συμμετοχές στην
Α1 αποτελεί παρελθόν για την ομάδα της Καισαριανής, η οποία συμφώνησε με τον
Λιθουανό Γκιντάρας Εϊνίκις! 
Ο Εϊνίκις θα υπογράψει συμβόλαιο για ενάμιση χρόνο, ενώ ο Κορωναίος θέλει και
έναν ακόμα φόργουορντ, τον οποίο αναζητεί από την κοινοτική αγορά. Μία επιλογή
του τεχνικού της Νήαρ Ηστ είναι ο Κέισι Σμιντ, αλλά αυτός έχει πρόταση από την Ισπανία.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17238O105</ED>
<ID>
ID:301837

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O10&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΗΡΑΚΛΗΣ ΒΡΙΣΚΕΤΑΙ ΜΙΑ ΑΝΑΣΑ ΑΠΟ ΤΙΣ ΟΚΤΩ ΤΟΥ ΤΣΑΜΠΙΟΝΣ ΛΙΓΚ </H5><H2>Ασυγκράτητος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Κράβαρικ, Μποζίδης, Καρυπίδης, Γκιρτζίκης, Χοφ, Κονσταντίνοφ σε σύνηθες χθες
πανηγυρικό στιγμιότυπο 
Με ηγέτη έναν εκπληκτικό Πλάμεν Κονσταντίνοφ (65% υποδ. - 71% επίθ. - 3 μπλοκ)
ο Ηρακλής τερμάτισε με 3-1 σετ χθες στο παλλόμενο από 2.000 οπαδούς του
Αλεξάνδρειο το αήττητο της βελγικής Νόλικο Μαζέικ και βρίσκεται μια ανάσα από
την πρόκριση στις «8» του Τσάμπιονς Λιγκ του βόλεϊ! 
Τα σετ: 25-17, 22-25, 25-15, 28-26. 
Εντυπωσιακοί, επίσης, από τον Ηρακλή, ο οποίος ισοβαθμεί, πλέον, στην κορυφή
του Α' ομίλου (7 βαθμοί σε 4 αγώνες), Κράβαρικ (56% επίθ. - 2 μπλοκ), Χοφ (70%
επίθ. - 2 μπλοκ) και ο πασέρ Μποζίδης (3 άσοι), ενώ πάλεψε ο Μπάεφ που έπαιξε
τραυματίας. 
ΗΡΑΚΛΗΣ (Α. Λεώνης): ΜΠΟΖΙΔΗΣ 5, ΚΡΑΒΑΡΙΚ 16, Καρυπίδης 1, ΚΟΝΣΤΑΝΤΙΝΟΦ
18, ΓΚΙΡΤΖΙΚΗΣ 7, ΧΟΦ 10 - Αμαξόπουλος (λίμπερο, 36% υποδ. - 5 άμ.), Μπάεφ 9,
Μητρούδης 1. 
ΝΟΛΙΚΟ (Α. Κρίστιανσον): Σοτό 7, Ρέιμεν 2, ΛΕΜΠΛ 17, Χέινεν 3, Ποπέλκα
11, Χέινο 9 - ΧΑΝΣΕΝ (λίμπερο, 71% υποδ. - 2 άμ.), Βίμπελ 2, Κνούντσεν,
Σράιβερς, ΧΟΧΟ 7. 
ΕΠΙΤΥΧΙΑ ΑΡΗ! 
Σπουδαία νίκη σημείωσε ο Άρης στη Μίκρα επί της ισχυρής ρωσικής Ίσκρα
Οντίντσοβο με 3-1 (25-20, 16-25, 26-24, 25-16) στον πρώτο μεταξύ τους αγώνα
και διατηρεί αρκετές ελπίδες στη ρεβάνς για πρόκριση στις «8» του Κυπέλλου
Συνομοσπονδίας Ανδρών. 
ΠΓΣ, ΤΕΛΟΣ 
Οριστικό τέλος στις ελάχιστες ελπίδες πρόκρισης του Πανελληνίου στην επόμενη
φάση του Τοπ Τιμς Καπ Γυναικών μετά την ήττα χθες στην Κυψέλη με 1-3 (20-25,
25-22, 13-25, 12-25) από την πληρέστερή του Τελεκόμ Βιέννης, η οποία είχε στις
τάξεις της διεθνείς Ρωσίδες, Ουκρανές, Κινέζα και την εξαιρετική πρώην
παίκτρια του Πανελληνίου Ίρα Φεντότοβα. 
ΕΜΦΥΛΙΟΣ! 
Οι ευρωπαϊκές υποχρεώσεις των ελληνικών ομάδων συνεχίζονται σήμερα με τον...
εμφύλιο Παναθηναϊκού - Φιλαθλητικού για το Κύπελλο Συνομοσπονδίας που προκαλεί
συναγερμό στη Λεωφόρο (17.00), αφού και οι δύο ομάδες θα επιδιώξουν σκορ το
οποίο θα δίνει πολλές ελπίδες πρόκρισης στη ρεβάνς της Θεσσαλονίκης. 
*** Σε χθεσινό εξ αναβολής αγώνα Α1 Γυναικών: Αίας Ευόσμου - Μαρκόπουλο
3-0 (25-14, 25-20, 25-21). <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17238O111</ED>
<ID>
ID:301712

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Ο Πλατανίτης έδειξε τον δρόμο για τον θρίαμβο </H5><H2>Ο Ολυμπιακός «βούλιαξε» τον ΠΑΟ </H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Ολυμπιακός νίκησε εύκολα 14-6 τον Παναθηναϊκό στο ντέρμπι της 7ης
αγωνιστικής του πρωταθλήματος πόλο της Α1. Το ματς ουσιαστικά κρίθηκε στη
δεύτερη περίοδο, με τρία γκολ του Πλατανίτη, τα οποία έδωσαν σημαντικό
προβάδισμα στους «ερυθρόλευκους». Οι σκόρερ: Ολυμπιακός: Πλατανίτης 4,
Χατζηθεοδώρου 3, Ψύχος, Καλακόνας, Θωμάκος από 2, Κραβαρίτης. Παναθηναϊκός:
Χάμπερτ 3, Λούδης 2, Ανδρεάκος. 
Με πρωταγωνιστή τον Θεοδωρόπουλο (τρία γκολ), το Π. Φάληρο νίκησε 7-6 τον Ν.Ο.
Χανίων κάνοντας ένα σημαντικό βήμα για την παραμονή του, ενώ ο ΠΑΟΚ
εκμεταλλεύτηκε τα προβλήματα του Άρη (χωρίς πέντε παίκτες λόγω κόντρας με τον
προπονητή Ν. Ρεπανά και τη διοίκηση) και επικράτησε 17-10. Με κορυφαίο τον
Σαλπαδήμα (6 γκολ) η Γλυφάδα νίκησε 9-7 τον Ν.Ο. Χίου. 
Στα άλλα ματς: Βουλιαγμένη - Ν.Ο. Πάτρας 13-4 (Μάζης 4), Εθνικός - Νηρέας
Χαλανδρίου 12-7 (Ν. Κοχείλας 4). 
Η βαθμολογία: Βουλιαγμένη (6 αγ.) και Ολυμπιακός (6 αγ.) από 12, Εθνικός 9,
Παναθηναϊκός (5 αγ.), Γλυφάδα (5 αγ.) από 8, ΠΑΟΚ (5 αγ.) 6, Ν.Ο. Χίου (6
αγ.), Π. Φάληρο (6 αγ.) από 4, Ν.Ο. Πάτρας (5 αγ.) και Νηρέας Χαλανδρίου (6
αγ.) από 2, Ν.Ο. Χανίων (6 αγ.) 1, Άρης (5 αγ.) 0.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17238O112</ED>
<ID>
ID:301759

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O11&aa=2</URL></REF>


Article

<CATEGORY>vin10</CATEGORY>

 <H5>ΚΟΡΑΤΣ: Νίκησε το Μαρούσι, έχασε ο ΠΑΟΚ </H5><H2>Ο Κορωνιός «εκτέλεσε» τους Πορτογάλους </H2>
Το Μαρούσι νίκησε 77-75 την Οβαρένσε και με πέντε νίκες σε ισάριθμα ματς είναι
στην πρώτη θέση του ομίλου του στο Κύπελλο Κόρατς, Αντίθετα, ο ΠΑΟΚ, μετά την
ήττα του από τη Λοκομοτίβ στη Ρωσία (85-64), θα περιμένει την επόμενη εβδομάδα
να μάθει αν θα συνεχίσει στη διοργάνωση. 
Το Μαρούσι απειλήθηκε από την εκπρόσωπο της Πορτογαλίας και πήρε τη νίκη
(77-75) με βολές του Άγγελου Κορωνιού έξι δευτερόλεπτα πριν από το τέλος. Η
ελληνική ομάδα είχε προηγηθεί με 46-31 στη δεύτερη περίοδο, αλλά στη συνέχεια
έγιναν πολλά λάθη, με αποτέλεσμα η Οβαρένσε να ισοφαρίσει. 
ΜΑΡΟΥΣΙ: Κορωνιός 15 (3), Μανωλόπουλος 6, Μπερκ 12, Παυλίδης 6, Κοχ 10
(2), Σπανούλης 6, Όλιβερ 11 ( 2), Κόνλον 11 (1), Μαρμαρινός 2. 
*** Ο ΠΑΟΚ επηρεάστηκε από τον τραυματισμό του Σιγάλα στο 9'30 και
ηττήθηκε στο Ροστόφ από τη Λοκομοτίβ (85-64). Ο Βαγγέλης Αλεξανδρής εξέφρασε
παράπονα για τη διαιτησία υποστηρίζοντας: «Μας έβγαλε από τον ρυθμό μας». 
Να σημειώσουμε, πάντως, ότι σε περίπτωση ισοβαθμίας με τη Μακάμπι Ραμάτ Γκαν ο
ΠΑΟΚ υπερτερεί, αφού έχει καλύψει τη διαφορά της ήττας του στο Ισραήλ, ενώ
στην τελευταία αγωνιστική υποδέχεται την ΑΕΛ. 
ΠΑΟΚ: Μοράλες 9, Κολντεμπέλα 6, Σιγάλας, Λιαδέλης 6, Κάρτερ 7,
Λημνιάτης 2, 
Γούλριτζ 17, Βασιλειάδης 3 (1), Νόλαν 9 (1), Κόμματος 5 (1).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17238O113</ED>
<ID>
ID:301801

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O11&aa=3</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17238O114</ED>
<ID>
ID:301823

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O11&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η: Χορδή (Νίκος) 0,70-0,44. Λευκοθέα 0,91. Τρίτος και τέταρτος Ματζέστις
Μπελ και Κρητικιά. Δίδυμο 3Χ4=1,55. Φορκάστ 4Χ3=3,65. Τρίτο 1Χ3Χ4=2,67.
Τρικάστ 4Χ3Χ1=8,92. Τετραπλό 4Χ3Χ1Χ5=24,36. 
2η: Πέννυ (Τριανταφύλλου) 9,14-3,77. Μις Σαντρίνα 0,56. Τρίτος και τέταρτος
Τόφι Κριμ και Μπιλίφ. Δίδυμο 2Χ5=50,35. Φορκάστ 5Χ2=278,11. Σύνθετο
4Χ5=223,30. Συν.-Διδ. 3Χ4Χ2Χ5=1.581,72. Τρίο 2Χ5Χ9=24,59. Τρικάστ
5Χ2Χ9=702,43. Τετραπλό 5Χ2Χ9Χ7=1.910,54. 
3η: Κολινδρινή (Λιάκος) 0,96-0,50. Ελία 0,62. Τρίτος και τέταρτος, Νηντ
Μπράουνι και Δούκισα Τερζ. Δίδυμο 4Χ2=1,36. Φορκάστ 4Χ2=3,43. Σύνθετο
5Χ4=172,67. Συν.-Διδ. 2Χ5Χ2Χ4=908,28. Τρίο 2Χ4Χ6=1,78. Τρικάστ 4Χ2Χ6=8,97.
Τετραπλό 4Χ2Χ6Χ1=70,28. 
4η: Λεό Γουέι (Λάος) 0,40. (σ.σ.: όλο το στοίχημα πλασέ επιστρέφεται).
Δεύτερος, τρίτος και τέταρτος Ζηνοθέμις, Ευκίνητος, Τερζ και Φαέθων. Δίδυμο
4Χ6=1,98. Φορκάστ 6Χ4=2,37. Σύνθετο 4Χ6=1,60. Συν.-Διδ. 2Χ4Χ4Χ6=5,96. Τρίο
2Χ4Χ6=6,10. Τρικάστ 6Χ4Χ2=17,78. Τετραπλό 6Χ4Χ2Χ8=46,32. 
5η: Μαλαματένια (Γεωργίου) 0,86-0,40. Βρυτή 0,94. Τρίτος και τέταρτος
Λατόκα και Ζενίθ. Δίδυμο 1Χ5=2,20. Φορκάστ 5Χ1=3,55. Σύνθετο 6Χ5=0,90.
Συν.-Διδ. 4Χ6Χ1Χ5=18,23. Τρίο 1Χ4Χ5=10,80. Τρικάστ 5Χ1Χ4=32,07. Τετραπλό
5Χ1Χ4Χ2=334,40. 
6η: Τσούχτρα (Νίκος) 0,43-0,33. Γκόλν. Κουίν 1,39. Τρίτος Ωραία Τζώρτζα.
Δίδυμο 2Χ5=2,56. Φορκάστ 2Χ5=3,07. Σύνθετο 5Χ2=1,04. Συν.-Διδ. 1Χ5Χ2Χ5=17,22.
Τρίο 2Χ5Χ7=2,40. Τρικάστ 2Χ5Χ7=8,08. 
* Διεγράφη ο ίππος 1, Ελένη Γουίννερ. 
7η: Μπαραλάξις (Μπάκος) 1,05-0,60. Πτωχός συγγενής 1,96. Τρίτος Κυκλώνας.
Δίδυμο 5Χ8=14,73. Φορκάστ 5Χ8=22,13. Σύνθετο 2Χ5=1,66. Συν.-Διδ.
2Χ5Χ5Χ8=181,01. Τρίο 2Χ5Χ8=14,58. Τρικάστ 5Χ8Χ2=105,53. 
* Διεγράφη ο ίππος 7, Παριδάκος. 
8η: Έκφρασις (Λάος) 1,22-0,67. Τοκ οφ Δε Τάουν 0,61. Τρίτος και τέταρτος
Αντίθεση και Πολύφημη. Δίδυμο 2Χ5=3,88. Φορκάστ 2Χ5=6,15. Σύνθετο 5Χ2=3,20.
Συν.-Διδ. 5Χ8Χ2Χ5=265,37. Τρίο 2Χ5Χ8=5,36. Τρικάστ 2Χ5Χ8=24,29. Τετραπλό
2Χ5Χ8Χ1=62,47. 
* Σκορ Γκανιάν 4: 32,47. 
* Σκορ Γκανιάν 6: Τζακ Ποτ (38.006,40). <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17238O115</ED>
<ID>
ID:301838

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O11&aa=5</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ </H5><H2>Έλυσε και άλλα προβλήματα </H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Τέλος καλό, όλα καλά, λοιπόν, στην ΑΕΚ. Ο Φερνάντο Σάντος παρέμεινε, ενώ οι
νέες ανακοινώσεις έδωσαν τη θέση τους στις παλιές, οι οποίες, φυσικά,
αποσύρθηκαν! 
*** Περυσινά ξινά σταφύλια θα πείτε, αλλά δεν είναι έτσι ακριβώς. Όλο και κάτι
παραπάνω ειπώθηκε κατά τη διάρκεια των συζητήσεων ανάμεσα στον Πορτογάλο και
τον Ψωμιάδη, τις πρώτες πρωινές ώρες της Τρίτης. 
*** Ο Σάντος, εκτός των άλλων, θεωρούσε τον εαυτό του θιγμένο από την
ανακοίνωση της ΠΑΕ, το βράδυ της Δευτέρας. 
*** Θυμάστε, φυσικά, πως σχολιαζόταν η παραίτησή του: «Αυτοαπομάκρυνση» και
ουσιαστικά γινόταν λόγος για αντιεπαγγελματική συμπεριφορά. 
*** Και αυτό είχε εκνευρίσει τον Πορτογάλο. 
*** Να ήταν μόνο αυτό; Στην (τότε) ανακοίνωση σημειώνονταν και κάποιες άλλες
εκφράσεις: «Σοβαρότητα», «τεχνική κατάρτιση», «ανάλογη εμπειρία». 
*** Στοιχεία που ζητούσαν από τον νέο προπονητή. 
*** Και αυτό είχε εξοργίσει τον Σάντος. 
*** Ένα από τα πρώτα θέματα που έθεσε, λοιπόν, στον Ψωμιάδη ήταν αυτό: 
*** Η ΠΑΕ έπρεπε να αποκαταστήσει τον Σάντος. Ήταν θέμα γοήτρου. 
*** Για αυτό και η χθεσινή ανακοίνωση. Στην οποία θεωρείται δεδομένο ότι η
υποβολή παραίτησης προκλήθηκε από δηλώσεις, οι οποίες μπορούσαν να ερμηνευτούν
ότι έθιγαν τον Πορτογάλο. 
*** Και ανακοίνωση τελειώνει κάπως έτσι: «Αυτά ανήκουν στο παρελθόν». 
*** Ο Σάντος, βέβαια, φρόντισε να λύσει και άλλα προβλήματα. Το ενοίκιο του
σπιτιού του, τους λογαριασμούς των ΔΕΚΟ, αλλά και τις πληρωμές των
προμηθευτών. 
*** Κάνει και κρύο στα βόρεια προάστια... 
Έγινε... μόδα τελικά η παρέμβαση των οπαδών σε κάθε θέμα που αφορά την ομάδα
τους. 
*** Μετά τους οπαδούς της ΑΕΚ, οι οποίοι ουσιαστικά πίεσαν και κράτησαν τον
Φερνάντο Σάντος στη Νέα Φιλαδέλφεια, είχαμε νέα παρέμβαση χθες αυτήν τη φορά
στον Άρη. 
*** Τι θέμα είχε εκεί; Ναγκόλι Κένεντι. Στο αεροδρόμιο «Μακεδονία» κατά την
επιστροφή του παίκτη από τη Ζιμπάμπουε. 
*** Το γεγονός ότι η άφιξή του έγινε με καθυστέρηση μιας εβδομάδας δεν
συνιστά, πλέον, είδηση, αφού κάθε φορά που ο Ναγκόλι ταξίδευε στην πατρίδα του
επέστρεφε με καθυστέρηση. 
*** Ο Ναγκόλι ήρθε λοιπόν και στο αεροδρόμιο τον περίμεναν γύρω στους πενήντα
οπαδούς του Άρη, οι οποίοι του ζήτησαν να μη φύγει από την ομάδα! 
*** «Δεν φταίω εγώ, κάποιος δεν με θέλει» ήταν η απάντηση. 
*** Ο Ναγκόλι ξέρει πως αντιμετωπίζουν το θέμα του στον Άρη, αλλά ίσως όχι την
αλήθεια. 
*** Δεν είναι μόνο ο Ανδριάς που θέλει να γλιτώσει η ΠΑΕ τα 38 εκατ. δρχ που
πρέπει να πάρει ο παίκτης έως το τέλος της περιόδου. 
*** Και ο Ταρντί μετά το χθεσινό ματς με την Παναχαϊκή απορούσε: «Μήπως έχει
παίξει μπάλα; Τα ίδια συνέβαιναν και με τον Μισέλ» σχολίασε. 
*** Το θέμα είναι ότι οι οπαδοί του Άρη διαφωνούν με κάθε απόφαση του Ανδριά. 
*** Και χθες βρήκαν την κατάλληλη ευκαιρία. Όταν, μάλιστα, ο Ναγκόλι μπορεί να
πάει στον Ηρακλή... 
Ποια ΑΕΚ; Η... Παναχαϊκή. Στον Πειραιά ο Λεμονής αρχίζει και βλέπει άσχημα
όνειρα. 
*** Όλοι, σκέφτεται, μιλούν για το ντέρμπι με την ΑΕΚ τη μεθεπόμενη
αγωνιστική. Το ίδιο περνάει και από το μυαλό των παικτών. 
*** Κάτι, λοιπόν, οι γιορτές με τις άδειες, κάτι τα προβλήματα τραυματισμών, ο
Λεμονής άρχισε να προβληματίζεται. 
*** «Άσε να νικήσουμε πρώτα την Παναχαϊκή». Την Κυριακή. 
*** Τώρα, βέβαια, το πρωτάθλημά μας δεν έχει γίνει... Πρέμιερ Λιγκ, αλλά με
βάση τα όσα έχει δείξει ο Ολυμπιακός στα τελευταία (τουλάχιστον) ματς πριν από
τη διακοπή, μάλλον, ο Λεμονής έχει δίκιο να ανησυχεί... 
Για... χημικό πόλεμο μίλησε χθες ο Ζέλικο Ομπράντοβιτς, αναφερόμενος σε όσους
ήταν πίσω από τον πάγκο του Παναθηναϊκού και έφτυναν παίκτες και προπονητές
στο ματς της Γλυφάδας, την περασμένη Κυριακή. 
*** Ο Σέρβος, μάλιστα, με αρκετή δόση χιούμορ, παραδέχθηκε ότι... ατύχησε.
«Φόρεσα ένα καινούργιο κοστούμι και έγινε χάλια» είπε. 
*** Δίπλα του ο βοηθός του Δημήτρης Ιτούδης χαμογελούσε με νόημα. Είχε σταθεί
πιο προνοητικός, προτιμώντας κάτι... πιο πρόχειρο! 
Πολλές οι αλλαγές ξένων και κοινοτικών στο πρωτάθλημα μπάσκετ της Α1. Πολλά
όμως και τα χρέη. 
*** Άντε μετά να πιστέψει κάποιος ότι δεν θα ακολουθήσουν και άλλοι το
παράδειγμα της Δάφνης. 
*** Στο αξιόπιστο πρωτάθλημα της Α1. 
Αυτός ο έλεγχος των διαιτητών στο μπάσκετ! 
*** Αυτός ντε, που επιθυμεί ο ΕΣΑΚΕ. 
*** Αν λέει η πλειονότητα των ομάδων δεν θέλει κάποιον διαιτητή στο τέλος της
περιόδου, αυτός απομακρύνεται από τη λίστα των επαγγελματιών. 
*** Ανεξάρτητα από τη βαθμολογία. 
*** Ψυχραιμία παιδιά!
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O121</ED>
<ID>
ID:301713

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=1</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ </H5><H2>Στη 10η θέση το πρωτάθλημα της Α' Εθνικής </H2>
Το 10ο καλύτερο πρωτάθλημα στον κόσμο είναι το ελληνικό, σύμφωνα με τα
στοιχεία της Διεθνούς Ομοσπονδίας Ιστορίας και Στατιστικής του Ποδοσφαίρου
(IFFHS)! Το πρωτάθλημά μας συγκέντρωσε 691,5 βαθμούς (στη διαδικασία
υπολογίστηκε η παγκόσμια κατάταξη των συλλόγων μας, τα αποτελέσματα των
εθνικών ομάδων στις διεθνείς συναντήσεις τη χρονιά που πέρασε), ενώ πρώτο
κατετάγη το ισπανικό με 1.267 β. Η Πρέμιερ Λιγκ βρέθηκε στη δεύτερη θέση
(1.176 β.) και ακολούθησαν το Καμπιονάτο (1.013), η Μπουντεσλίγκα (976) και το
πρωτάθλημα Αργεντινής (964). <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O122</ED>
<ID>
ID:301760

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=2</URL></REF>


Article

<CATEGORY>vin10</CATEGORY>

 <H5>ΡΑΛΙ </H5><H2>Ένας νεκρός, 3 τραυματίες </H2>
Ένα ακόμη άτομο έχασε τη ζωή του κατά τη διάρκεια του ράλι Παρίσι - Ντακάρ.
Πρόκειται για τον 54χρονο μηχανικό της Τογιότα, Νταλιέν Βερνιέ, ο οποίος
σκοτώθηκε όταν το όχημα συνοδείας, στο οποίο επέβαινε, βγήκε από τον δρόμο στη
Μαυριτανία. Στο ίδιο δυστύχημα τρία άλλα μέλη της ίδιας ομάδας τραυματίστηκαν. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O123</ED>
<ID>
ID:301802

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=3</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ </H5><H2>Ετοιμάζονται για απεργία </H2>
Σε απεργία ετοιμάζονται να κατέβουν οι ισπανικές ομάδες στην περίπτωση που
η Εφορία συνεχίσει να τους ζητεί αυξημένους φόρους. Σε έρευνα που διεξήγαγε
πέρυσι στα οικονομικά των 18 από τους είκοσι συλλόγους (η Ατλέτικ Μπιλμπάο και
η Ρεάλ Σοσιεδάδ, ως βασκικές ομάδες, υπόκεινται σε διαφορετική νομοθεσία) που
συμμετείχαν στο πρωτάθλημα 1995-96, η ισπανική Εφορία ανακάλυψε χρέη ύψους 235
εκατομμυρίων ευρώ (!) και - όπως είναι λογικό - απαιτεί άμεση εξόφλησή τους.
Οι ομάδες, όμως, διαφωνούν με τον τρόπο φορολογίας και είναι, πλέον, έτοιμες
να μποϊκοτάρουν τις εσωτερικές διοργανώσεις. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O124</ED>
<ID>
ID:301824

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=4</URL></REF>


Article

<CATEGORY>vin10</CATEGORY>

 <H5>ΤΑΜΠΕΛΙΝΙ </H5><H2>Τιμωρήθηκε με 3 αγωνιστικές </H2>
Με αποκλεισμό τριών αγωνιστικών τιμωρήθηκε ο Μικέλε Ταμπελίνι της Φότζα (Γ'
Ιταλίας), επειδή χτύπησε κάποιο από τα παιδιά που μαζεύουν τις μπάλες! Το
γεγονός συνέβη στον κυριακάτικο αγώνα με την Πουτεολάνα.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O125</ED>
<ID>
ID:301839

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=5</URL></REF>


Article

<CATEGORY>vin10</CATEGORY>

 <H5>ΕΝΤΙ ΙΡΒΑΪΝ </H5><H2>Με σεβασμό στον δάσκαλο </H2>
Το Παγκόσμιο Πρωτάθλημα της Φόρμουλα 1 θα αρχίσει σε δύο μήνες, αλλά οι
ομάδες-εταιρείες έχουν, φυσικά, αρχίσει να προετοιμάζονται. Και ο Έντι Ιρβάιν
της Τζάγκουαρ μπορεί να είναι καλός οδηγός, όμως, κάτι χρήσιμο θα έχει να
μάθει από τον «δάσκαλο», Νίκι Λάουντα.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O126</ED>
<ID>
ID:301848

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=6</URL></REF>


Article

<CATEGORY>vin10</CATEGORY>

 <H5>ΚΛΙΝΣΜΑΝ </H5><H2>Σχολιαστής στο Μουντιάλ </H2>
Ο Γιούργκεν Κλίνσμαν επιστρέφει ύστερα από 14 χρόνια στη Σεούλ, αλλά αυτή
τη φορά με τη νέα του ιδιότητα. Ο 37χρονος πρώτην επιθετικός της Εθνικής
Γερμανίας συμφώνησε να σχολιάζει για λογαριασμό του τηλεοπτικού δικτύου ZDF
τους αγώνες του Παγκοσμίου Κυπέλλου, το οποίο θα διεξαχθεί το καλοκαίρι στα
γήπεδα της Ιαπωνίας και της Νοτίου Κορέας. Η διεθνής καριέρα του Κλίνσμαν είχε
ουσιαστικά αρχίσει πριν από 14 χρόνια, στους Ολυμπιακούς Αγώνες της Σεούλ,
όταν είχε κατακτήσει το χάλκινο μετάλλιο με την Ολυμπιακή ομάδα της τότε Δυτ. Γερμανίας.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17238O127</ED>
<ID>
ID:301854

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O12&aa=7</URL></REF>


Article

<CATEGORY>vin10</CATEGORY>

 <H5>ΜΟΝΟΓΡΑΦΙΑ - ΕΙΣΑΓΩΓΗ ΣΤΗ ΦΙΛΟΣΟΦΙΑ ΤΟΥ ΣΚΑΚΙΟΥ
</H5><H2>ΣΚΑΚΙ
</H2><H4>Η Διαλεκτική και το Σκάκι
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η εξέλιξη της σκακιστικής θεωρίας δεν είναι καθόλου άσχετη με τη γενικότερη
εξέλιξη των ιδεών. Την εποχή του Ρομαντισμού, τον 19ο αιώνα, οι σκακιστές δεν
δίσταζαν να θυσιάσουν πιόνια προκειμένου να δημιουργήσουν έναν όμορφο
συνδυασμό. Χωρίς ίσως να υποπτεύονται ότι ένας σκακιστής με τις γνώσεις του
20ού αιώνα θα τους κέρδιζε εύκολα. Σήμερα που στη γλώσσα του πολέμου οι
ασύμμετρες απειλές είναι σε ημερήσια διάταξη, η ασυμμετρία στις σκακιστικές
θέσεις αποτελεί προϋπόθεση για τη νίκη. Αλλά και η γενικότερη στειρότητα σε
επίπεδο ιδεών δεν έχει αφήσει ανεπηρέαστο το σκάκι που, τα τελευταία χρόνια,
αναλώνεται στην προσπάθεια αιφνιδιασμού του αντιπάλου στην πρώτη φάση της
παρτίδας, στο άνοιγμα, με αποτέλεσμα να επιβραβεύεται η απομνημόνευση σε σχέση
με την κριτική σκέψη ­ χωρίς, βέβαια, να παραγνωρίζεται ότι σε υψηλό επίπεδο η
κριτική σκέψη θεωρείται πια δεδομένη. 
Το θέμα είναι πολύ ενδιαφέρον. Στην Ελλάδα καταπιάστηκε αρχικά με αυτό ο Ηλίας
Κουρκουνάκης, του οποίου το βιβλίο «Από την Ιστορία του Σκακιού»
(«Βιβλιοσυνεργατική») είναι πια εξαντλημένο. Πρόσφατα όμως κυκλοφόρησε μία
μονογραφία που επιχειρεί μία εισαγωγή στη φιλοσοφία του σκακιού. Την έγραψε ο
γνωστός σκακιστής ­ άλλοτε του Παγκρατίου και σήμερα της Ένωσης Ποντίων
Μελισσίων ­ Χρήστος Κεφαλής και τιτλοφορείται «Η διαλεκτική εξέλιξη στο
Σκάκι». Το κείμενό του χωρίζει τη σκακιστική εξέλιξη σε πέντε στάδια: «απαρχές
του σύγχρονου σκακιού», «από τον Μόρφι στον Λάσκερ», «Μεσοπόλεμος», «σοβιετική
σχολή», «σύγχρονη περίοδος». Και ολοκληρώνεται με δύο εκτενή κεφάλαια για τη
«σπειροειδή μορφή εξέλιξης στο σκάκι» και την «κοινωνική και επιστημονική
διάστασή» του. 
Ο Χρήστος Κεφαλής, χημικός στο επάγγελμα, έχει ασχοληθεί ιδιαίτερα με τη
Διαλεκτική, είναι δε συγγραφέας δύο δοκιμίων για τον Τρότσκι και τον Λούκατς,
με παράλληλες μεταφράσεις κειμένων τους (εκδόσεις «Παρασκήνιο») καθώς και του
βιβλίου «Τρεις Μέρες που δεν συγκλόνισαν τον Κόσμο», μια σάτιρα του
σταλινισμού. Πολύ πρόσφατα κυκλοφόρησε και το βιβλίο του «Οι Διαλεκτικοί της
Συμφοράς και οι Συμφορές της Διαλεκτικής» (εκδόσεις «Κορφή»). Η μονογραφία του
για τη σχέση διαλεκτικής και σκακιού διατίθεται από το βιβλιοπωλείο
Γκούτενμπεργκ (Σόλωνος 103), και από τον ίδιο στη διεύθυνση: Μελισσίων 11,
Μαρούσι, τηλ. 6129.047.


<REF><SOURCE>ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17238O991</ED>
<ID>
ID:301720

</ID><URL>http://ta-nea.dolnet.gr/neaweb/neafile.print_unique?e=A&f=17238&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΕΧΝΟΛΟΓΙΑ
</H5><H2>Ίντερνετ, ο πειρατής του σινεμά
</H2><H4>350.000 ταινίες ανταλλάσσονται καθημερινά στο Ίντερνετ, «πειρατικά»! Τώρα η
προβολή τους πάει να νομιμοποιηθεί </H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Τον Τζετ Λι μπορεί να τον δει κανείς ήδη στο Ίντερνετ, στο «Φιλί του Δράκου»,
όπως την «Αρκούδα» του Ανό ή το «Germinal» με τον Ζεράρ Ντεπαρντιέ

Πρωταγωνιστές στην παράνομη καθημερινή ανταλλαγή (μέσω e-mail!) 350.000
ταινιών μέσω Ίντερνετ είναι οι επτά εκατ. Αμερικανοί φοιτητές που διαθέτουν
στα Πανεπιστήμια πρόσβαση Ίντερνετ πολύ υψηλής ταχύτητας. Μέχρι και ο «Χάρι
Πότερ» εμφανίστηκε στις πειρατικές διευθύνσεις, δύο μόλις ημέρες μετά την
έναρξης προβολής του.

Οι κινηματογραφικές εταιρείες παραγωγής βλέποντας την τεράστια διακίνηση
ταινιών μέσω Ίντερνετ, για να μην χάσουν έσοδα, αποφάσισαν να μπουν στο
«παιχνίδι». Έτσι, το 2002 αναμένεται να είναι η χρονιά μεγάλων εξελίξεων στον
τομέα της νόμιμης ενοικίασης και προβολής ταινιών στο Διαδίκτυο. 
Ήδη η γαλλική εταιρεία Movie-system, μέσω της θυγατρικής της Netcine. com,
ενοικιάζει ταινίες από περιορισμένο κατάλογο. Διανέμει ταινίες με τη μορφή τής
απ' ευθείας μετάδοσης (χωρίς «κατέβασμα» στον σκληρό δίσκο). Εγγυάται συνεχή
ροή και παρακολούθηση ποιότητας. Ο δε πελάτης πληρώνει την ενοικίαση μέσω του
λογαριασμού του στην εταιρεία που του παρέχει πρόσβαση στο Ίντερνετ. Ήδη η
Moviesystem εξασφάλισε την αποκλειστική διάθεση στο Ίντερνετ των ταινιών της
Pathe αλλά και της Europa, εταιρείας παραγωγής του Λικ Μπεσόν. Επίσης 22
εταιρείες παραγωγής θα διαθέτουν ταινίες τους από τον Σεπτέμβριο μέσω της
διεύθυνσης http:// www.meilleurducinemafrancais.com.

Το Χόλιγουντ βρίσκεται σε φάση συνεργασίας με την εταιρεία μικροτσίπ Intel και
με ειδικούς τής Σίλικον Βάλεϊ. Μέσα στο 2002 ελπίζεται να γίνει η εκκίνηση, με
διάθεση ταινιών από τη σελίδα movies. com. Έναντι 2,2 ευρώ, ο χρήστης του
Ίντερνετ θα μπορεί να δει την ταινία της επιλογής του αποκλειστικά στην οθόνη
τού υπολογιστή του. Μία από τις δυσκολίες είναι η εξασφάλιση ενός δικτύου
υψηλής ταχύτητας. Υπολογίζεται ότι αν, σήμερα 100.000 χρήστες έβλεπαν
ταυτόχρονα στο Ίντερνετ ένα βίντεο μισής ώρας, θα κάλυπταν το 5% του δικτυακού
χώρου! 
Μέχρι τώρα, η διστακτικότητα ήταν δικαιολογημένη. Οι εταιρείες Liberafilms και
Primefilm, που είχαν επίσημο δίκτυο διανομής μέσω Ίντερνετ, χρεοκόπησαν. Γιατί
να ξοδέψεις 3,8 ευρώ για να δεις στον υπολογιστή σου μία ταινία, που θα
χρειαστεί πολύ χρόνο για να «κατεβεί», με μια εικόνα φλου που κατά διαστήματα
«παγώνει» στην οθόνη; Την ώρα που, με τα ίδια χρήματα, κασέτες και DVD έχουν
καλύτερο αποτέλεσμα; 
<H3>Τρέμει το Χόλιγουντ
</H3>
Μόνο μία στις δέκα ταινίες του βγάζει τα έξοδά της από την προβολή της στις
ΗΠΑ. Ο μέσος όρος κόστους παραγωγής και προώθησης κάθε μιας από τις 121
ταινίες που γύρισε το Χόλιγουντ το 2000 ήταν 93 εκατ. ευρώ! Η απόσβεση της
επένδυσης έρχεται σταδιακά, με την προβολή σε όλο τον κόσμο, τις ενοικιάσεις
βίντεο και DVD κ.λπ. 
Το σύνολο των διαφυγόντων κερδών του Χόλιγουντ από την πειρατεία φθάνει τα
3,3 δισ. ευρώ ετησίως. Χαρακτηριστικό το παράδειγμα του «Star Wars: Episode 1
­ The Phantom Menace» που το 1999 βρέθηκε να κυκλοφορεί σε κασέτα στις
ασιατικές χώρες, πριν ολοκληρωθεί η προβολή της στις ΗΠΑ! Έτσι όταν έφθασε
επίσημα στην Ασία, το ενδιαφέρον ήταν πολύ μειωμένο. 
LINKS

http://www.netcine.com

http://www.mpaa.org

http://www.movies.com
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17238P011</ED>
<ID>
ID:301723

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P01&aa=1</URL></REF>


Article

<CATEGORY>vin09</CATEGORY>

 <H2>Η Μεσόγειος τραγουδά και η «Μαρισόλ» πάει στο θέατρο
</H2>
Η κωμωδία του Αντώνη Σιμιτζή «Η αγάπη ποτέ δεν πεθαίνει» παρουσιάζεται απόψε,
αύριο και μεθαύριο στο «Θέατρο της Ημέρας» (Γεννηματά 20, στους Αμπελοκήπους,
τηλ. 6929.090), σε σκηνοθεσία Γιώργου Γραμματικού. Παίζουν: Ιλιάς Λαμπρίδου,
Γιώργος Κυριακίδης, Ισίδωρος Σταμούλης και Ντότυ Πριόνα. 
Βαλέρια Χριστοδουλίδου, Γιώργος Χρανιώτης, Νίκη Σερέτη, Γιάννης Χατζηγιάννης
και Τζίνα Αλοιμόνου στην παράσταση «Μαρισόλ», στο θέατρο «Συνεργείο»

Πρεμιέρα για το έργο του Χοσέ Ριβέρα «Μαρισόλ» στις 9.30 μ.μ., στο
θέατρο «Συνεργείο» (Φραγκούδη 18-20, πίσω από το Πάντειο, τηλ. 9236.992). Η
μετάφραση είναι του Παναγιώτη Πασχίδη και της Μαριλένας Παναγιωτοπούλου, η
σκηνοθεσία του Πέρη Μιχαηλίδη. Παίζουν: Βαλέρια Χριστοδουλίδου, Γιώργος
Χρανιώτης, Νίκη Σερέτη κ.ά. 
Εβδομάδα αυτοσχεδιασμού θα παρουσιάσει από τις 25 Φεβρουαρίου ώς τις 3
Μαρτίου, στο θέατρο «Εντροπία», η ομάδα αυτοσχεδιασμού «Μηδέν αρνητικό».
Δηλώσεις συμμετοχής στο τηλ. 3465.634. 
«Ζωντανά» 
Τα όρια ανάμεσα στο ιερό και το βλάσφημο ανιχνεύουν τα μεσογειακά
τραγούδια που παρουσιάζει στις 10.30 μ.μ., στις «Φωνές» (Αρτεμώνος 9, Νέος
Κόσμος, τηλ. 9270.628), η Τυνήσια τραγουδίστρια Lamia Bedioui μαζί με το
συγκρότημα El Moussafir. 
Συνεχίζονται στη «Σφεντόνα» (Λεωφ. Αλεξάνδρας 22, τηλ. 8253.991) οι
εμφανίσεις του Γιάννη Κότσιρα και του Δημήτρη Μπάση. Μαζί τους η Ελένη
Καλαϊτζίδου. 
Ο κύριος μοχλός των κυκλοφοριών της «acid jazz» και ιδιοκτήτης του Blue
Note Club στο Λονδίνο, Έντι Πίλερ, φορντίζει απόψε για τη μουσική στο Club 22.
Μαζί του ο συνεργάτης του Ντάνι ντε Κουρτέλ και οι δικοί μας Blend και Lo-Fi.
Το φανκ και η σόουλ θα περισσεύουν. Βουλιαγμένης 22. Τηλ. 9249.814. Μετά τις
11.00. 
Ο Λένι Ιμπιζάρ είναι ο φιλοξενούμενος ντιτζέι στο «Venue». Αφορμή για
το αποψινό σετ, το άλμπουμ του Ambient Collection Vol.5. Πειραιώς 130, τηλ.
3477.388, 3477.570. 
Σουίνγκ, ροκ εν ρολ και μάμπο από τους Jitterbugs στο Mike's Irish Bar.
Ακουστικό μπάσο και σαξόφωνα σε πρώτο ρόλο. Σινώπης 6, στον Πύργο Αθηνών,
στους Αμπελοκήπους, τηλ. 7776.797. 
Σινεμά 
Τέσσερις από τις βραβευμένες σε διεθνή φεστιβάλ ταινίες του παρουσιάζει
απόψε και αύριο στις 20.00, στο Ινστιτούτο Γκαίτε (Ομήρου 14-16, τηλ.
3608.111), ο Φίλιππος Τσίτος. Για το κινηματογραφικό του έργο μιλούν οι
Μπάμπης Ακτσόγλου, Αγγελική Αντωνίου και Κωνσταντίνος Γιάνναρης.

<H3>ΜΗ ΧΑΣΕΤΕ </H3>
Έκθεση φωτογραφίας του Αμερικανού φωτογράφου και σκηνοθέτη Jerry Schatzberg,
με τίτλο «Από τη φωτογραφία στον κινηματογράφο» εγκαινιάζεται στις 8 μ.μ.,
στην Ελληνοαμερικανική Ένωση (Μασσαλίας 22, τηλ. 3680.000).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17238P021</ED>
<ID>
ID:301724

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P02&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Βουτιά στον ωκεανό
</H2>
http:
//people.whitman.edu/~yancey/deepsea.html 
Η πρώτη εντύπωση από το site που έχει σχεδιάσει ο Αμερικανός καθηγητής
Βιολογίας από ένα κολέγιο της Ουάσιγκτον είναι πως πρόκειται για... υπερβολή.
Όμως εκεί μπορεί να βρει κανείς πολλές και σημαντικές πληροφορίες για τη ζωή
στα βάθη των ωκεανών, για γνωστές και άγνωστες πτυχές της. Κάθε ένα από τα
(πολλά ομολογουμένως) τετράγωνα πλαίσια στην αρχική σελίδα ανοίγει ένα
παράθυρο σε έναν διαφορετικό κόσμο, με αφετηρία μια μεγάλη φωτογραφία και
αναλυτικές πληροφορίες για κάθε τι που αφορά τους ωκεανούς. Μπορεί η γλώσσα
ορισμένες φορές να είναι αυστηρά ακαδημαϊκή, όμως το σίγουρο είναι πως θα
βρείτε απαντήσεις σχεδόν σε όλα τα ερωτήματά σας. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17238P022</ED>
<ID>
ID:301769

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P02&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Διορισμός, προς ανανέωση
</H2>
<AUTHOR>Ε.Δ.Χ.</AUTHOR>

Με την αρχή του νέου χρόνου έκλεισε και η εκκρεμότητα της θέσης του αναπληρωτή
διευθυντή Εθνικού Θεάτρου και τυπικά. Στην Εφημερίδα της Κυβερνήσεως
δημοσιεύτηκε πρόσφατα ο διορισμός του Κώστα Τσιάνου, γι' αυτήν τη θέση, που ο
ίδιος ο Κούρκουλος ζήτησε από τον υπουργό Πολιτισμού να ενεργοποιήσει. 
Ο νέος αυτός διορισμός όμως έχει ισχύ για δύο εβδομάδες, δηλαδή έως σήμερα, 10
Ιανουαρίου. Δείχνει παράλογο; Είναι πάντως νομότυπο. Γιατί ο αναπληρωτής είναι
επιλογή του διευθυντή του Εθνικού. Και η τριετής θητεία του καλλιτεχνικού
διευθυντή λήγει σήμερα. Αλλά, αμέσως μετά, σύμφωνα με δήλωση του αρμόδιου
υπουργού κ. Ευάγγελου Βενιζέλου, θα ανανεωθεί για την επόμενη τριετία
«συμπαρασύροντας» και την ανανέωση του αναπληρωτή Κώστα Τσιάνου. Μένει λοιπόν
στον Νίκο Κούρκουλο να αποφασίσει τη συνέχειά του σ' αυτό το πόστο, το οποίο
με σταθερότητα και επιτυχία διευθύνει επί έξι χρόνια. Εξάλλου, και επειδή η
θεραπεία στην οποία υποβάλλεται στο εξωτερικό πάει καλά, και με το δεδομένο
ότι ο ίδιος έχει αφοσιωθεί στο έργο της αναβάθμισης της πρώτης κρατικής
σκηνής, θεωρείται βέβαιο πως θα δεχθεί την ανανέωση της τρίτης... εθνικής
τριετίας τους. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17238P023</ED>
<ID>
ID:301808

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P02&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Το μουστάκι κάνει τη διαφορά
</H2>
<AUTHOR>Μ.Α.</AUTHOR>

Η Μόνα Λίζα εγκαταλείπει το Παρίσι για χάρη του βροχερού Λονδίνου. Πώς
κατάφερε να πάρει άδεια εξόδου από τη Γαλλία το πορτρέτο της γυναίκας με το
πιο αινιγματικό χαμόγελο στην ιστορία της Τέχνης; Χάρη στο μουστάκι της! Διότι
δεν πρόκειται για το αυθεντικό έργο του Λεονάρντο Ντα Βίντσι, αλλά ένα πιστό
αντίγραφό του, που φιλοτέχνησε ο ντανταϊστής καλλιτέχνης Μαρσέλ Ντισάν το
1919, προσθέτοντας επιπλέον ένα μουστάκι! 
Η μυστακοφόρος Μόνα Λίζα θα παρουσιαστεί σε έκθεση που θα φιλοξενηθεί στη
Βασιλική Ακαδημία Τεχνών της βρετανικής πρωτεύουσας αφήνοντας ένα
δυσαναπλήρωτο κενό στους τοίχους όχι του Λούβρου αλλά του κτιρίου του
Κομμουνιστικού Κόμματος της Γαλλίας, όπου βρισκόταν μέχρι σήμερα. Διότι τελικά
το μουστάκι κάνει τη διαφορά.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17238P024</ED>
<ID>
ID:301829

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P02&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Αχαλίνωτος «ενθουσιασμός» </H2>
<AUTHOR>Π.Α.Γ.</AUTHOR>

Αν στο θέατρο, στο σινεμά, στα εικαστικά και σε άλλους χώρους Τέχνης υπάρχουν
κάποιοι όροι και στοιχειώδεις προδιαγραφές για να μπουν κάποια νέα μέλη,
φαίνεται πως στον χώρο του τραγουδιού τα πράγματα είναι πολύ πιο απλά. 
Κάποιες εταιρείες δίσκων και μάρκετινγκ, με στόχο τα πρόσκαιρα και αχαλίνωτα
οικονομικά οφέλη, προωθούν για «τραγουδιστές» τούς παίκτες του Big Brother,
Δώρα, Πρόδρομο και Ντίνο. 
Έχουν κάθε δικαίωμα τα παιδιά να ονειρεύονται καινούργιες δόξες, μεγαλύτερη
δημοσιότητα, περισσότερα χειροκροτήματα και εισπράξεις. Ωστόσο, όμως, αυτοί
που προσπαθούν να τους οδηγήσουν σε νέους «καλλιτεχνικούς δρόμους», ίσως
πρέπει να σκεφθούν ότι κάπου υπάρχουν όρια και πρέπει να μην ξεφεύγουν τελείως
από τη λογική. 
Η εφήμερη «επιτυχία» της τηλεθέασης δεν μπορεί να έχει καμιά σχέση με το
τραγούδι, με την οποιαδήποτε μορφή τραγουδιού. Επιβάλλεται λοιπόν σύνεση στον
επικίνδυνο ενθουσιασμό των παικτών του Big Brother και των μάνατζερ που τους
κατευθύνουν. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17238P025</ED>
<ID>
ID:301844

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P02&aa=5</URL></REF>


Article

<CATEGORY>vin09</CATEGORY>

 <H2>ΑΡΘΟΥΡ Ι. ΜΙΛΕΡ
</H2><H2>Η απόρριψη φτιάχνει τις διάνοιες
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Καταστροφή, απόρριψη, σύγκρουση, αρνητική ενέργεια. Αυτά βρίσκονται στο άλλο
άκρο της διανοίας. Κάπου εκεί, ανάμεσα, ο Αϊνστάιν και ο Πικάσο «κλείδωσαν»
την ψυχή τους για να μπορέσουν να δώσουν ώθηση στο μυαλό και τη
δημιουργικότητά τους. «Ήταν το τίμημα που έπρεπε να πληρώσουν για τις
επαναστατικές τους ανακαλύψεις: της θεωρίας της σχετικότητας και του
κυβισμού», λέει ο άνθρωπος που έψαξε και βρήκε τα νήματα τα οποία συνδέουν δύο
από τα πλέον αυθεντικά μυαλά του 20ού αιώνα. 
Ο Arthur Ι. Miller, καθηγητής Ιστορίας και Φιλοσοφίας των Επιστημών στο
University College του Λονδίνου, γνωρίζει τις άγνωστες στιγμές, τις ακραίες
εμπειρίες, τα κοινά μπλεξίματα των δύο. Στο βιβλίο του «Einstein, Picasso:
Space, Time and the Beauty that causes Havoc», που κυκλοφόρησε πριν από λίγους
μήνες στη Μ. Βρετανία, περιγράφει την παράλληλη πορεία της ζωής τους. Στα
«ΝΕΑ» μιλάει για τα στοιχεία που «φτιάχνουν» τις μεγάλες διάνοιες και
συνθέτουν τον «αυθεντικό νου». 
Από ποια υλικά «φτιάχνονται» οι διάνοιες; 
«Υπάρχουν πράγματι ορισμένα χαρακτηριστικά που κάνουν τους ιδιοφυείς ανθρώπους
να ξεχωρίζουν: είναι η επιμονή ­ η ικανότητα ενός ανθρώπου να εξετάζει και την
παραμικρή λεπτομέρεια σε ό,τι κάνει, να εξαντλεί κάθε διάσταση ενός θέματος.
Αυτό συμβαίνει στις επιστημονικές εργασίες, το ίδιο γίνεται και σε πολλά έργα
ζωγραφικής. Είναι επίσης η σωστή διαχείριση της πνευματικής ενέργειας ­ το να
μπορεί κάποιος να εστιάζει πολύ κοντά σε αυτό που κάνει, αφήνοντας ελάχιστο
χώρο για συναισθηματικούς περισπασμούς. Αυτό έκαναν ο Αϊνστάιν, ο Πικάσο, ο
Πουανκαρέ». 
Έχετε ξαναπεί πως ευφυής είναι αυτός που ελέγχει απόλυτα τον νου του, χωρίς
να αφήνει τίποτα να «γλιστράει» προς το συναίσθημα. Είναι όμως πάντα τόσο
ξεκάθαρη η διαχωριστική γραμμή ανάμεσα στην πνευματική και στη συναισθηματική
ενέργεια; 
«Ναι, είναι. Ιδιαίτερα όταν ο στόχος είναι δημιουργικός. Όλοι έχουμε δοκιμάσει
αυτό το συναίσθημα ­ ο καθένας στη δουλειά που κάνει. Είναι εντονότερο όταν η
συναισθηματική ενέργεια είναι αρνητική ­ αν, για παράδειγμα, έχεις
μπερδεψοδουλειές με μια γυναίκα ή αν η παρουσία της σε επηρεάζει αρνητικά,
"κλείνεις τους διακόπτες". Δεν είναι τυχαίο που άκρως δημιουργικοί άνθρωποι,
όπως ο Πικάσο και ο Αϊνστάιν, επωφελήθηκαν από αρνητικές καταστάσεις,
φθάνοντας στα άκρα. Για εκείνους η αρνητική ενέργεια στις σχέσεις ήταν
προτιμότερη από τη θετική ­ λειτουργούσε ως... αμφεταμίνη. Έτσι, μπορούσαν να
ορίσουν ξεκάθαρα τη διαχωριστική γραμμή και να δοκιμάσουν στο μέγιστο τις
διανοητικές ικανότητές τους». 
Ο Γιουνγκ έλεγε πως ο χειρότερος εχθρός της ψυχής είναι ο νους. Και τι
γίνεται όταν ο νους είναι κάτι παραπάνω από «κοφτερός»; 
«Ο Γιουνγκ πιθανότατα εννοούσε πως το μυαλό περιορίζει την πηγαία, ψυχική,
συναισθηματική ενέργεια. Και ίσως ότι, με τον τρόπο αυτό, "διαφθείρει την αγνή
ψυχή". Ναι. Έτσι συμβαίνει με τους ευφυείς ανθρώπους. Πολλοί, όπως είπαμε, το
προκαλούν κιόλας. Γιατί, στους εξαιρετικά δημιουργικούς και ευφυείς ανθρώπους,
το μυαλό ελέγχει τα πάντα. Οι ανάγκες και τα πιεστικά ζητήματα που θέτει,
κυριαρχούν σε όλα τα στάδια της δημιουργίας». 
Αν μπορούσατε να αλλάξετε ένα μόνο πράγμα στον τρόπο με τον οποίο οι
κοινωνίες αντιμετωπίζουν τις διάνοιες, τι θα ήταν αυτό; 
«Θα βελτίωνα το εκπαιδευτικό σύστημα, έτσι ώστε ο Αϊνστάιν, για παράδειγμα, να
μη βρισκόταν ποτέ εγκλωβισμένος στα δίχτυα του. Και όταν λέω βελτίωση εννοώ
ανοχή και αποδοχή για τους μαθητές που μερικές φορές είναι πιο έξυπνοι από τον
δάσκαλο. Εννοώ νέους τρόπους αντιμετώπισης των μαθητών που έχουν περιέργεια,
που επιδιώκουν να κατακτήσουν τη γνώση, επιλέγοντας, ενδεχομένως, να
περπατήσουν σε διαφορετικά, μη συμβατικά ή άγνωστα μονοπάτια».

<H3>«Ξεχωρίζω το αυθεντικό»
</H3>
«Ο έρωτας του Πικάσο με την πανέμορφη Φερνάρντ Ολιβιέ ενθάρρυνε τη διάνοιά
του, όσο και αν η ενέργεια της σχέσης ήταν αρνητική», λέει ο Arthur Ι. Miller

Αναζητεί ίχνη και συστατικά της διάνοιας στα βάθη της επιστήμης, στην ιστορία
του πολιτισμού. Μυαλό και μάτια έχουν πια εξασκηθεί. Μπορεί άραγε ο Arthur Ι.
Miller, καθηγητής στο University College του Λονδίνου, να ξεχωρίσει τους
πανέξυπνους ανθρώπους με την πρώτη ματιά; «Ξεχωρίζω αμέσως τον "αυθεντικό" ­
εκείνον που έχει πρωτότυπη και ξεκάθαρη σκέψη. Αλλά αυτό δεν σημαίνει
απαραίτητα πως είναι και διάνοια». 
Για τις διάνοιες υπάρχουν άλλα «σημάδια». Και το «έμπειρο μάτι» μπορεί να τα
διακρίνει. «Ιδιαίτερα ευφυείς είναι συνήθως οι άνθρωποι που έχουν έναν πολύ
δικό τους τρόπο να συζητούν, που βλέπουν από διαφορετική οπτική γωνία το ίδιο
πρόβλημα που απασχολεί τους υπολοίπους. Συνήθως βλέπουν τον κόσμο
"ενοποιημένο", δεν τον σπάνε σε κομμάτια. Μπορούν και βλέπουν το... δάσος,
ολόκληρη την εικόνα. Αυτοί είναι οι ιδιοφυείς άνθρωποι». 
Κι η ζωή του; Η καθημερινότητά του; Μήπως όλα απομυθοποιούνται; Αναγνωρίζοντας
τα σημάδια της «απόλυτης ομορφιάς» ­ άρα και της... ασχήμιας ­ μπορεί να
απολαύσει το ίδιο ένα βράδυ με φίλους ή μια θεατρική παράσταση; «Όχι, δεν
είναι το ίδιο. Ξεκινάς με διαφορετικό ενθουσιασμό, παρατηρείς με άλλη έμπνευση
τους ανθρώπους. Ξέρω βέβαια πως δεν θα γίνω ποτέ ένας Άινσταϊν ή ένας Πικάσο,
ωστόσο έχω μάθει πολλά από τον τρόπο που εκείνοι αντιμετώπιζαν τα πράγματα και
τον κόσμο γύρω τους».

<H3>Ακριβό το τίμημα
</H3>
Είναι πολλές οι ιστορίες που θα μπορούσε να διηγηθεί. Χαρακτηριστική,
εκείνη του Ludwig Boltzmann, του Φυσικού που υπέφερε πολύ εξαιτίας των απόψεων
του και, εν έτει 1906, έδωσε την πρώτη («και τη μοναδική που μπορούσε να
δώσει») συμβουλή σε νέους επιστήμονες: «πρέπει να είστε διάνοιες, αν θέλετε να
πετύχετε». Εύκολο να το λες, δύσκολο να το κάνεις. «Στα τέλη του ίδιου χρόνου
ο Boltzmann, απογοητευμένος, απαγχονίστηκε. Δύο χρόνια αργότερα, οι
επιστημονικές του ιδέες βρήκαν στήριξη από τις εργασίες ενός άγνωστου, έως
τότε, επιστήμονα: του Αλβέρτου Αϊνστάιν, ο οποίος μάλιστα είχε απευθυνθεί στον
Boltzmann, ζητώντας δουλειά, αλλά εκείνος τον είχε αγνοήσει»... 
Ο Arthur Ι. Miller γνωρίζει πολλά ιστορικά παραδείγματα ανθρώπων με σπάνια
ευφυία. Ο Γαλιλαίος, ο Νεύτωνας, ο Μάξγουελ, ο Αϊνστάιν, ο Χάισενμπεργκ...
Όλοι πλήρωσαν το τίμημα της απόρριψης. Πάντα συμβαίνει με τους ανθρώπους που
ξεχωρίζουν. Με τον Αϊνστάιν το 1905, όταν διατύπωσε τη θεωρία της σχετικότητας
και με τον Πικάσο, το 1907-1908, με τις «Δεσποινίδες της Αβινιόν».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17238P031</ED>
<ID>
ID:301725

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P03&aa=1</URL></REF>


Article

<CATEGORY>vin09</CATEGORY>

 <H2>Ηλεκτρονικοί πλην μποτιλιαρισμένοι
</H2><H4>Το πέρασμα στην εποχή του κυβερνοχώρου δεν μας γλίτωσε από τις μετακινήσεις
που προκαλούν μποτιλιάρισμα
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

«Εκεί όπου το Ίντερνετ έχει αναπτυχθεί ταχύτερα αυξάνονται και οι
μετακινήσεις. Υπάρχει ένας ισχυρός θετικός συσχετισμός μεταξύ της ηλεκτρονικής
και της φυσικής υπερκινητικότητας. Οι συγκοινωνίες και οι τηλεπικοινωνίες μάς
δίνουν τα μέσα με τα οποία ο ένας συνδέεται με όλους τους άλλους στον κόσμο. Η
εξέλιξη στην ταχύτητα και στην απόσταση που καλύπτουν τα μέσα αυτά έχει
σημαντικές κοινωνικές επιπτώσεις», λέει ο καθηγητής στο University College του
Λονδίνου, Τζον Άνταμς

Πολλοί ήλπιζαν ότι η τεχνολογία θα μείωνε τις ουρές των αυτοκινήτων στους
δρόμους. Αντίθετα, λένε τώρα οι επιστήμονες, η εξάπλωση του Ίντερνετ, τα ψώνια
από το σπίτι και η τηλεργασία όχι μόνο δεν βοήθησαν, αλλά επιβάρυναν ακόμα
περισσότερο την κίνηση. 
Μπορεί αυτό να ακούγεται παράλογο, όμως είναι γεγονός. Και όπως όλα τα
φαινόμενα που θέλουν να κερδίσουν τον... σεβασμό μας, το μερίδιο ευθύνης του
Ίντερνετ στο κυκλοφοριακό αποκτά ακόμα μεγαλύτερη βαρύτητα, όταν μαθαίνουμε
ότι οι ειδικοί έχουν ήδη επινοήσει έναν καινούργιο όρο για να το ξεχωρίζουν:
«Ηλεκτρονική υπερκινητικότητα». 
Νονός του όρου ο Τζον Άνταμς, καθηγητής Γεωγραφίας στο University College του
Λονδίνου, που θεωρείται από τους πλέον ειδικούς στην Ευρώπη, εξηγεί στα «ΝΕΑ»
πώς το ηλεκτρονικό μποτιλιάρισμα στις Λεωφόρους της Πληροφορικής παίρνει σάρκα
και οστά και μεταφέρεται στους αυτοκινητόδρομους του φυσικού μας κόσμου. Ο
καθηγητής περιγράφει ως ηλεκτρονική κινητικότητα τον συνδυασμό email,
τηλεδιάσκεψης, τηλεφώνων και μηνυμάτων με τα κινητά. 
Η δυνατότητα να κινούμαστε χωρίς περιορισμούς μάς απελευθερώνει και μας
ισχυροποιεί, λέει. Και η ελευθερία των κινήσεων χαρακτηρίζει την κοινωνία μας.
«Όμως, η ηλεκτρονική κινητικότητα, ενώ μπορεί να αντικαταστήσει αρκετά ταξίδια
στον φυσικό χώρο, είναι πιθανότερο να ενθαρρύνει πολύ περισσότερα». 
Πώς γίνεται αυτό; Όταν μετατρέπεται σε υπερκινητικότητα. «Απελευθερώνοντας
τους τηλεϋπαλλήλους από την καθημερινή τους μετακίνηση στο γραφείο, τους
ενθαρρύνει να μετακομίσουν στα προάστια των μητροπολιτικών κέντρων και να
κινούνται εκεί συχνότερα. 
Εκεί δηλαδή όπου οι περισσότερες επισκέψεις στα καταστήματα, στον γιατρό, στο
σχολείο, στη βιβλιοθήκη, στο ταχυδρομείο, στους φίλους ήταν χρονοβόρες με τη
δημόσια συγκοινωνία ή το αυτοκίνητο, τώρα μπορεί να γίνουν πολύ ευκολότερα και
γρηγορότερα». Έτσι, αυτόματα, οι δρόμοι ξεχειλίζουν από αυτοκίνητα. 
Δεν είναι τυχαίο, λοιπόν, σύμφωνα με τον Άνταμς, πως οι χώρες που παρουσιάζουν
τα κλασικά συμπτώματα της υπερκίνησης είναι αυτές όπου το Ίντερνετ γνωρίζει τη
μεγαλύτερη ανάπτυξη. 
Δεν είναι λίγοι που υποστηρίζουν την εξάπλωση της τηλεργασίας ως λύση
για το κυκλοφοριακό και την ατμοσφαιρική ρύπανση στις πόλεις. Εκτός από τον
Άνταμς, σε αυτούς απαντούν σκεπτικιστές πολεοδόμοι και συγκοινωνιολόγοι και
υποστηρίζουν ότι όσοι εργάζονται από το σπίτι έχουν περισσότερο ελεύθερο χρόνο
για να κάνουν διαδρομές στη γειτονιά τους, μακριά από το κέντρο. Οι έρευνες
συνεχίζονται και η νορβηγική κυβέρνηση ανέθεσε σε επιστήμονες τη μελέτη των
επιπτώσεων της τηλεργασίας στις μεγαλύτερες πόλεις της χώρας.

<H3>Τηλεργασία
</H3>
Έρευνες έδειξαν ότι η μείωση στις μετακινήσεις με το αυτοκίνητο δεν θα
ξεπεράσει το 3-6%, αλλά θα «αμβλύνει» το μποτιλιάρισμα σε ώρες αιχμής.

<H3>Τεχνολογία... ταξιδίων
</H3>
Στο κυκλοφοριακό μποτιλιάρισμα συμβάλλει και η διαδεδομένη χρήση της
τεχνολογίας στη διαδικασία των ταξιδίων. «Τη χρησιμοποιούμε για να βρούμε
ξενοδοχείο, να κλείσουμε τα εισιτήριά μας, να μάθουμε τα πάντα για το μέρος
όπου ταξιδεύουμε». Δεν είναι τυχαίο ότι μεγάλη αύξηση παρατηρείται και στα
αεροπορικά ταξίδια. «Στις μικρές παραδοσιακές κοινωνίες, όπου οι περισσότεροι
μετακινούνται με τα πόδια, όλοι ξέρουν όλους. Στις υπερκινητικές κοινωνίες οι
παραδοσιακές γεωγραφικές κοινότητες αντικαθίστανται από μη χωρικές κοινότητες
ενδιαφερόντων». Έτσι, οι αποστάσεις, που πρέπει να διανύσουμε, μεγαλώνουν
ξεπερνώντας σύνορα κάθε είδους. 
Ακόμα περισσότερες έρευνες πιστοποιούν τις απόψεις του καθηγητή Τζον Άνταμς.
Όσο και αν ακούγεται παράξενο οι αγορές online αυξάνουν την κίνηση στους
δρόμους και κατά συνέπεια το νέφος, σύμφωνα με τελευταία στοιχεία των Βρετανών
επαγγελματιών μεταφορέων. Αιτία οι παραδόσεις των αγαθών στο σπίτι ή το
γραφείο, επιβαρύνοντας το κυκλοφοριακό στα προάστια ή το κέντρο των πόλεων.
Και όλα δείχνουν πως οι ηλεκτρονικές αγορές θα αυξηθούν κατακόρυφα στο μέλλον.
Για αυτό, χρειάζεται, λένε οι ειδικοί, συντονισμένη συνεργασία σε επίπεδο
εμπόρων, συστημάτων παράδοσης και ανταλλαγής πληροφοριών μεταξύ των διανομέων.

<H3>Κοινωνικές μετακινήσεις
</H3>
Υπάρχει και μια ακόμα κρυφότερη πτυχή του ζητήματος, την οποία επισημαίνει ο
Τζον Άνταμς: «Στον κυβερνοχώρο κάνεις πολλές νέες γνωριμίες ευκολότερα από
ό,τι στον φυσικό χώρο. Σχέσεις κοινωνικές και επαγγελματικές, οι οποίες με την
σειρά τους γεννούν την επιθυμία ή την ανάγκη συνάντησης πρόσωπο με πρόσωπο.
Έχουμε νέες μετακινήσεις, λοιπόν». Και παραθέτει ένα χαρακτηριστικό
περιστατικό που του συνέβη σε κάποιο ταξίδι του. Περιμένοντας στο αεροδρόμιο
του Βανκούβερ, συνάντησε έναν ταξιδιώτη που πήγαινε στο Τορόντο για να παίξει
μπριτζ με έναν στο Τορόντο, έναν που ερχόταν από το Εδιμβούργο και έναν τρίτο
από το Σαν Φρανσίσκο. Όλοι τους είχαν γνωριστεί και είχαν παίξει χαρτιά online
στο Ίντερνετ, αλλά τώρα ήθελαν να γνωριστούν από κοντά, μια περιέργεια που
αποτελεί χαρακτηριστική ανάγκη της ανθρώπινης φύσης. 
«Όσοι υποστηρίζουν ότι η επικοινωνιακή τεχνολογία είναι η λύση στα
συγκοινωνιακά προβλήματα παίρνουν ως δεδομένο ότι οι άνθρωποι θα είναι
ευχαριστημένοι περιορίζοντας ολοένα και περισσότερο ένα κομμάτι της ζωής τους
στον φυσικό χώρο της γειτονικής τους κοινότητας και ένα ακόμα μεγαλύτερο στην
εικονική κοινότητα του δικτύου. Υποθέτουν έτσι ότι οι άνθρωποι θα
ικανοποιούνται ζώντας σε έναν κόσμο με ολοένα και λιγότερες εμπειρίες, ότι δεν
θα θέλουν να συναντήσουν από κοντά τους καινούργιους τους φίλους στο Ίντερνετ,
να επισκεφτούν προσωπικά τους διαφορετικούς πολιτισμούς που γνωρίζουν online ή
να κάνουν διάλειμμα για καφέ με τους συναδέλφους τους».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17238P041</ED>
<ID>
ID:301726

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P04&aa=1</URL></REF>


Article

<CATEGORY>vin09</CATEGORY>

 <H2>Η καταστροφή αναβάλλεται...
</H2><H4>Η συντέλεια του κόσμου αναβλήθηκε! Ο πλανήτης μας δεν θα πεθάνει μαζί με τον
Ήλιο σε 7,5 δισεκατομμύρια χρόνια...
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Για δεκαετίες ολόκληρες τα εγχειρίδια αστρονομίας επέμεναν ότι σε μερικά
δισεκατομμύρια χρόνια από σήμερα ο Ήλιος θα έχει εξαντλήσει τα πυρηνικά
καύσιμά του, θα αρχίσει να διογκώνεται, θα εξελιχθεί σε έναν γιγαντιαίο
κόκκινο αστέρα και θα καταποντίσει τη Γη. 
Μία ομάδα αστροφυσικών από το Πανεπιστήμιο του Σάσεξ, όμως, ανακάλυψαν σε
αυτούς τους (δυσοίωνους) υπολογισμούς ένα μικρό λάθος με τεράστια σημασία για
το μέλλον του πλανήτη μας. 
Και εξηγούμε: Σύμφωνα με τους αστρονόμους, ο Ήλιος έχει παραμείνει λαμπρός τα
τελευταία 4,5 δισεκατομμύρια χρόνια καίγοντας υδρογόνο με ρυθμό αρκετών
εκατομμυρίων τόνων ανά δευτερόλεπτο. Το καύσιμο αυτό, όμως, θα αρχίσει κάποια
στιγμή να εξαντλείται. Και τότε, ο Ήλιος θα αρχίσει να μεγαλώνει και να
κρυώνει, εξελισσόμενος σε έναν κόκκινο γίγαντα. 
Οι υπολογισμοί που γίνονταν βάσει αυτής της θεωρίας ήθελαν τον Ήλιο να
καταποντίζει τη Γη σε περίπου 7,5 δισεκατομμύρια χρόνια από σήμερα. Σύμφωνα
όμως με τους επιστήμονες από το Πανεπιστήμιο του Σάσεξ, δεν ελάμβαναν υπόψη
τους έναν πολύ σημαντικό παράγοντα: την απώλεια μάζας που υφίσταται ο γηράσκων
Ήλιος, καθώς διογκώνεται και η βαρύτητά του εξασθενεί. 
Λαμβάνοντας τώρα υπόψη αυτό το φαινόμενο, οι επιστήμονες ανακάλυψαν ­ και
εξηγούν στην επιθεώρηση Astronomy and Geophysics ­ ότι η Γη θα καταφέρει να
αποφύγει το άδοξο τέλος, καθώς η τροχιά της θα αυξηθεί και θα την απομακρύνει
από τον διογκούμενο Ήλιο. 
Σύμφωνα με τον δρα Ρόμπερτ Σμιθ, βέβαια, ο Ήλιος θα αντεπιτεθεί και θα κάνει
δύο προσπάθειες να καταστρέψει τη Γη. Στην πρώτη, περίπου 7,7 δισ. χρόνια από
σήμερα, θα διογκωθεί κατά 120 φορές, καταποντίζοντας τους δύο πλανήτες που
βρίσκονται πιο κοντά του, τον Ερμή και την Αφροδίτη. 
Η εξασθενημένη βαρύτητά του όμως θα σώσει τη Γη, με τον πλανήτη μας να
βολεύεται σε μία τροχιά 25% μεγαλύτερη από τη σημερινή, μακριά από την
εξώσφαιρα του Ήλιου. 
Περίπου 100 εκατομμύρια χρόνια αργότερα, ο ετοιμοθάνατος Ήλιος θα επιτεθεί
ξανά στη Γη. Και θα αποτύχει ξανά, καθώς ο πλανήτης μας θα έχει απομακρυνθεί
ακόμη περισσότερο. 
Σύμφωνα πάντα με τον δρα Σμιθ, ο Ήλιος τότε θα καταρρεύσει και θα μετατραπεί
σε έναν άκακο λευκό νάνο, με διάμετρο περίπου 16.000 χιλιόμετρα. «Η Γη δεν θα
χαθεί στο Διάστημα. Αλλά το πιθανότερο είναι ότι η εικόνα της θα διαφέρει
αρκετά από τη σημερινή». 
Όλα καλά, λοιπόν, ο πλανήτης μας γλίτωσε την καταστροφή. Κάποιες
δυσκολίες, όμως, θα τις αντιμετωπίσει: σύμφωνα με τους νέους υπολογισμούς, σε
περίπου 5,7 δισεκατομμύρια χρόνια από σήμερα, και για μερικά εκατομμύρια
χρόνια, η επιφάνειά του θα είναι υπερβολικά ζεστή για να συντηρήσει την
ανθρώπινη ζωή. Αλλά οι παλαιότεροι υπολογισμοί τοποθετούσαν τη χρονική αυτή
στιγμή 200 εκατομμύρια χρόνια νωρίτερα. Υιοθετώντας λοιπόν μία θετική σκέψη,
θα μπορούσαμε να πούμε ότι έχουμε 200 εκατομμύρια χρόνια περισσότερα
προκειμένου να αναπτύξουμε την απαιτούμενη τεχνολογία για να ζούμε σε μία
θερμότερη Γη, να χτίσουμε, για παράδειγμα, πόλεις στο υπέδαφος ή ­ γιατί όχι;
­ να μετακομίσουμε για λίγο σε κάποιον άλλον πλανήτη. Γι' αυτό, και επειδή
«κανείς δεν ξέρει τι πρόκειται να συμβεί στο τέλος, το μήνυμά μας είναι μην πανικοβάλλεστε».
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P05</CAT>
<ED>
Κωδικός άρθρου: A17238P051</ED>
<ID>
ID:301727

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P05&aa=1</URL></REF>


Article

<CATEGORY>vin09</CATEGORY>

 <H2>Κρασί μέσω δορυφόρου!
</H2><H4>Κρασί και καφέ με γεύση από...διάστημα χάρη στους δορυφόρους της ΝΑΣΑ
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Στα αμπέλια της Καλιφόρνιας, οι παραγωγοί επεξεργάζονται τους χάρτες των
δορυφόρων και αποφασίζουν την καλύτερη στιγμή για τον τρύγο

Τι γυρεύει ο δορυφόρος στα καλιφορνέζικα αμπέλια; Και τι δουλειά μπορεί να
έχει ένα διαστημικό σκάφος πάνω από τις φυτείες καφέ της Χαβάης; Μα φυσικά ένα
καλό κρασί και ένα εκλεκτό καπουτσίνο, έτσι όπως τα έχουν ονειρευτεί οι
καλλιεργητές τους σε συνεργασία με τη NASA. 
Οι δορυφόροι και τα υπερσύγχρονα ηλιακά σκάφη της Αμερικανικής
Υπηρεσίας Αεροναυτικής και Διαστήματος βρίσκονται στη διάθεση των καλλιεργητών
καφέ στη Χαβάη και κρασιού στη Βόρεια Καλιφόρνια, προσδοκώντας σε μία
παραγωγή... διαστημικής ποιότητας. 
Το πρώτο μέρος του προγράμματος εφαρμόζεται ήδη στα αμπέλια της οινοποιίας
Robert Mondavi στο Όουκβιλ της Καλιφόρνιας με "εκπληκτικά αποτελέσματα". Η
παραγωγή παρακολουθείται στενά από τα άγρυπνα μάτια των δορυφόρων, που με τη
μέθοδο της τηλε-επισκόπησης χαρτογραφούν την περιοχή και εντοπίζουν τα αδύναμα
σημεία στα αμπέλια. Εκεί, δηλαδή, όπου αναπτύσσονται οι πρώτες ενδείξεις
ασθενειών που μπορούν να καταστρέψουν τις καλλιέργειες. 
Οι δορυφόροι παράγουν χάρτες με υπέρυθρες ακτίνες, βάσει των οποίων οι
επιστημονικοί υπεύθυνοι της οινοποιίας δίνουν οδηγίες για τη συγκομιδή. Οι
παραγωγοί έχουν έτσι μία λεπτομερή εικόνα των καλλιεργειών, σπιθαμή προς
σπιθαμή, χωρίζοντας τα αμπέλια σε "μικροπεριοχές". Ανάλογα με τα
χαρακτηριστικά τους, αναμειγνύουν τα σταφύλια στην τελική παραγωγή του
κρασιού. 
Ανάλογη τεχνολογία θα χρησιμοποιήσει η NASA στις φυτείες καφέ της Χαβάης από
το ερχόμενο φθινόπωρο, σε συμφωνία με τους μεγαλύτερους καφεπαραγωγούς της
Αμερικής, την εταιρεία Kauai Coffee Company, σε ένα από τα νησιά του
συμπλέγματος της Χαβάης. Εκεί, εκτός από τους δορυφόρους, τις καλλιέργειες θα
παρακολουθούν συνεχώς τα τελευταίου τύπου σκάφη της NASA. Ονομάζονται "μη
επανδρωμένα αέρια οχήματα" Pathfinder Plus και κινούνται με ηλιακή ενέργεια. 
Ο... κατάσκοπος του καφέ θα ξεκινήσει τις πτήσεις του πάνω από τις φυτείες τον
ερχόμενο Οκτώβριο, με όπλο του μία ψηφιακή κάμερα και αποστολή να καταλάβει
πόσο ώριμα είναι τα φυτά και ποια είναι η καλύτερη χρονική στιγμή για τη
συγκομιδή τους. 
Η ιδέα ανήκει στον καθηγητή Σταν Χέργουιτζ και την ομάδα του στο
Πανεπιστήμιο Κλαρκ της Μασαχουσέτης. Για το έργο τους, έλαβαν χρημαδοτότηση
3,76 εκατομμυρίων δολαρίων από την αμερικανική κυβέρνηση. Σύμφωνα με τη NASA,
χάρη στο αεροσκάφος, "οι παραγωγοί θα γνωρίζουν ακριβώς την ώρα που πρέπει να
ξεκινήσει η συγκομιδή των καρπών, ώστε ο καταναλωτής να πίνει τον καφέ με την
καλύτερη δυνατή γεύση". 
Πώς όμως θα γίνει αυτό; Ο καθηγητής εξηγεί στην ιστοσελίδα του: "Η ψηφιακή
κάμερα θα εντοπίσει και θα καταγράψει τα κύματα του ηλεκτρομαγνητικού πεδίου
που αντανακλώνται από τους κόκκους του καφέ. Τα κύματα αυτά διαφέρουν ανάλογα
με το στάδιο ωρίμανσης των φυτών. Έτσι, όταν έρθει η στιγμή, οι παραγωγοί το
βλέπουν στους υπολογιστές και δίνουν τη διαταγή συγκομιδής στα αυτόματα
μηχανήματα". 
Το σκάφος της NASA συμφέρει οικονομικά καθώς μπορεί να πετά συνέχεια
πάνω από τις φυτείες, δεν χρησιμοποιεί καύσιμα, έχει τη δυνατότητα να
"περιμένει" στον αέρα για να φτιάξει ο καιρός, σε περίπτωση κακοκαιρίας, ενώ η
χρήση ηλιακής ενέργειας σημαίνει ότι δεν επιβαρύνει το περιβάλλον. 
Το δορυφορικό κρασί έχει ήδη πετύχει. Ο διαστημικός καφές είναι προς το παρόν
ένα πείραμα. 
Την εξέλιξή του όμως πολλοί περιμένουν με ανυπομονησία, καθώς μπορεί να
επηρεάσει το μέλλον της γεωργίας, διευκολύνοντας τους αγρότες σε όλο τον κόσμο
στις καθημερινές τους αποφάσεις. 
LINKS 
http://www.kauaicoffee.com

http://www.clarku.edu

http://www.coffeehawaii.com

http://www.mondavi.com

http://www.nasa.gov

http://www.spaceimaging.com
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17238P061</ED>
<ID>
ID:301728

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P06&aa=1</URL></REF>


Article

<CATEGORY>vin09</CATEGORY>

 <H2>Πέθανε ο «πατέρας» του λέιζερ, Αλεξάντερ Προκόροφ
</H2>
Ένας από τους μεγαλύτερους Ρώσους φυσικούς, που συνέβαλε στην εφεύρεση του
λέιζερ, πέθανε προχθές στη Μόσχα, σε ηλικία 85 ετών. Ο Αλεξάντερ Προκόροφ
ανήκε στη γενιά των μεγάλων επιστημόνων της πρώην Σοβιετικής Ένωσης, το έργο
των οποίων σημάδεψε τον περασμένο αιώνα. 
Ο Ρώσος φυσικός γεννήθηκε στην Αυστραλία το 1916 και μετακόμισε στη Σοβιετική
Ένωση το 1923 μαζί με την οικογένειά του. Κέρδισε το Βραβείο Νόμπελ Φυσικής το
1964 για τη δουλειά του στον τομέα της κβαντο-ηλεκτρονικής. Μαζί με τον
συνάδελφό του Νικολάι Μπάσοφ κατασκεύασαν μία συσκευή με ακτίνα ραδιενέργειας
μικροκυμάτων, η οποία υπήρξε ο προάγγελος του λέιζερ. «Πολλοί πίστευαν ότι
ήμασταν τρελοί, ότι ήταν αδύνατο», είχε πει τότε ο ίδιος στην κρατική
τηλεόραση. «Αυτό που κάναμε, ξεκίνησε τη νέα ανεξάρτητη επιστήμη της οπτικής». 
Σε δηλώσεις του ο πρόεδρος Βλαντίμιρ Πούτιν αποκάλεσε τον Προκόροφ έναν από
τους μεγαλύτερους επιστήμονες του 20ού αιώνα. Ο φυσικός πέθανε από πνευμονία
δουλεύοντας μέχρι το τέλος στο διαμέρισμά του στη Μόσχα, χωρίς υπολογιστή
«γιατί διακόπτει την διαδικασία της σκέψης» του. Η κηδεία του θα γίνει στο
νεκροταφείο Νοβοντιέβιτσι της ρωσικής πρωτεύουσας, τελευταίος τόπος κατοικίας
για πολλούς μεγάλους επιστήμονες, συγγραφείς και συνθέτες της πρώην Σοβιετικής Ένωσης.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17238P062</ED>
<ID>
ID:301770

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P06&aa=2</URL></REF>


Article

<CATEGORY>vin09</CATEGORY>

 <H2>Εβίτα, πες αλεύρι...
</H2><H4>Ποιος είπε ότι το «έντεχνο» δεν χωράει και λίγο από μιούζικαλ; Η Άλκηστη
Πρωτοψάλτη βάζει τα δυνατά της να μας πείσει
</H4>
<AUTHOR>ΧΑΡΗ ΠΟΝΤΙΔΑ</AUTHOR>

"Cats" και "Evita" απο την Άλκηστη Πρωτοψάλτη; Γιατί όχι. Όταν η φωνή
προπονείται καθημερινά και πιστεύει στον εαυτό της όλα είναι δυνατά!
(φωτογραφία από το επιτυχημένο «Ηφαίστειο», του Παν. Μουλινού)

Το Ηχογραφικό Κέντρο του Μεγάρου Μουσικής γεμίζει από τη δημοφιλέστατη μελωδία
«Don't Cry for me Argentina» (από το μιούζικαλ «Εβίτα») και εντός ολίγου μια
λίαν... συντονισμένη ­ στο πνεύμα και το γράμμα του μιούζικαλ ­ φωνή, αποδίδει
με ακρίβεια και βέρο αίσθημα το τραγούδι. 
Μάλιστα. Η κυρία, δίπλα μου, που κοιτάζει μειδιώντας με νόημα την κονσόλα του
ήχου, είναι (σίγουρα!) η Άλκηστη Πρωτοψάλτη. Και η φωνή που μόλις ακούσαμε; 
Η αλήθεια είναι ότι η τρικυμία εν... κρανίω διήρκεσε δέκατα του δευτερολέπτου.
Όσο, τέλος πάντων, παίρνει σε μια φευγαλέα σκέψη να «γράψει» ένα μικρό
ερωτηματικό στο βλέμμα μου. Η «απάντηση» όμως της συνακροάτριάς μου (Άλκηστης)
ήρθε, σχεδόν, αυτόματα: «Όποιος άκουσε τη συγκεκριμένη πρόβα κάπως έτσι
αντέδρασε. Κι εγώ ώρες ώρες δεν τολμώ να το πιστέψω». 
«Τα παραμύθια μιας φωνής» είναι το φετινό... στοίχημα της Ελληνίδας
ερμηνεύτριας. Χωμένη, κυριολεκτικά, από το καλοκαίρι στο Ηχογραφικό Κέντρο του
Μεγάρου, κτίζει συστηματικά το «άλλο» της πρόσωπο, αυτό που θα μας παρουσιάσει
στις τριήμερες εμφανίσεις της (14, 15 και 16 Ιανουαρίου με τη χορηγία της
Intracom ) στο Μέγαρο Μουσικής, συνοδεία της Συμφωνικής Ορχήστρας της Πράγας
αλλά και της δικής της ηλεκτρικής μπάντας, που θα «συνομιλήσουν» εκτάκτως, υπό
τη διεύθυνση του μεαέστρου Φράντιτσικ Πρέισλερ τζούνιορ (και την
ενορχηστρωτική παρέμβαση του Κώστα Παπαδούκα). 
Το πρόγραμμα, εκτός από δημοφιλή τραγούδια γνωστών μιούζικαλ, θα περιέχει και
ελληνικά κομμάτια, μια μείξη από ελληνόφωνα και ξένα κομμάτια, «τραγούδια που
πάντα ήθελα να πω και τώρα αισθάνομαι πρώτη φορά έτοιμη να το κάνω». 
Η Άλκηστη Πρωτοψάλτη από κοντά έχει μια μοναδική ικανότητα να σου μεταδίδει τη
θετική της ματιά, τη σχεδόν εφηβική της φρεσκάδα, έναν «αέρα» που μόνο τα
νεαρά, υγιή άτομα διαθέτουν. 
­ Κάποια ανασφάλεια ίσως αυτή τη φορά, που έχει να αναμετρηθεί με τόσο
δημοφιλή τραγούδια, τόσο δημοφιλείς φωνές; Και με μια συμφωνική ορχήστρα που
οπωσδήποτε χρειάζεται άλλου είδους παιδεία για να σταθείς δίπλα της; 
«'Επειτα από τέτοια αφοσίωση, σχεδόν καθημερινές πρόβες ­ γι' αυτό και δεν θα
κάνω τίποτα άλλο αυτό τον χειμώνα ­ πιστεύω ότι όλα θα πάνε καλά. Περιμένω το
τρίτο κουδούνι σαν μικρό παιδί». 
Καθημερινές πρόβες, επαναλαμβανόμενα ταξίδια στο Παρίσι (όπου μένει ο
ενορχηστρωτής Κώστας Παπαδούκας) και μια διαρκώς ανοικτή διάθεση για νέες
(μουσικές) κατακτήσεις. «Μα είναι δυνατόν να εφησυχάσεις, να επαναπαυθείς πάνω
στις "δάφνες" σου, να μη θέλεις να τα βάλεις με τον εαυτό σου; Εμένα,
προσωπικά είναι και ο χαρακτήρας μου τέτοιος, που αν δεν ήμουν σε εγρήγορση,
θα πέθαινα από πλήξη». 
- Σε μια εποχή που το ελληνικό τραγούδι μάλλον πάσχει από έλλειψη
προσανατολισμού, που οι μέχρι στιγμής παραδεκτές «ετικέτες» (έντεχνο, λαϊκό
κ.λπ.) μοιάζουν ανίκανες να σηματοδοτήσουν νοήματα, νιώθει άραγε, λιγάκι, σα
να βαδίζει μέσα σε ένα τοπίο στην ομίχλη; 
«Βρισκόμαστε σε μια φάση που κάτι καινούργιο πάει να γεννηθεί, όμως ακόμη δεν
έχει προσδιοριστεί τι ακριβώς. Προσωπικά δεν τις φοβάμαι αυτές τις αλλαγές,
γιατί έχω μάθει να ακούω το ένστικτό μου. Μην ξεχνάτε ότι εκτός από
τραγουδίστρια είμαι και ακροάτρια και σαν ακροάτρια αισθάνομαι τελευταία πιο
ανοικτή από ποτέ. Αυτό σίγουρα θα επηρεάσει και τις επιλογές μου ­ όπως λόγου
χάριν, συνέβη με τη συνεργασία μου με τον Mario Reyes και την μπάντα του. Ηταν
πραγματικά μια απολαυστικότατη εμπειρία, νιώθω ότι έκανα μια τρέλα που όμως
μου βγήκε σε καλό. Γιατί έχουμε σχέδια με τον Mario, όπως και με τον παραγωγό
του, τον Μαρκ Ίγλετον. Όλα αυτά βέβαια θα τα διαπιστώσετε στον νέο μου δίσκο ­
όμως δεν είναι ώρα τώρα γι' αυτά. Κατά τον Απρίλη τα ξαναλέμε...». 
<H3>12 «μπιζ» στην Κούβα! </H3>
«Έπειτα από τόσες συναυλίες που έκανα, τελευταία στο εξωτερικό, διαπιστώνω με
μεγάλη μου χαρά, τη δύναμη του ελληνικού τραγουδιού. Το πιο αδιάσειστο
κριτήριο δε, ήταν οι εμφανίσεις μου, το περασμένο καλοκαίρι, στην Αβάνα και τη
Ματάντζα της Κούβας. Ειδικά στην Κούβα, αισθανόμουν ότι θα έδινα εξετάσεις.
Και παίξαμε μέσα σε γεμάτα θέατρα σε ένα κοινό που μας έβλεπε για πρώτη φορά
και δεν περιμέναμε τέτοια αντίδραση. 12 ''μπιζ''! Να λικνίζονται όλοι, από
ετών έξι έως 86. Είναι από τις λίγες φορές της ζωής μου που δεν κοιμήθηκα από
ευτυχία. Τελικά, σκεφτόμουν δεν έχουμε λόγο να φοβόμαστε...». 
- Όμως δεν υπάρχει η υποδομή να βγει η μουσική μας, ισότιμα, στο
εξωτερικό... 
«Όχι, δυστυχώς. Όσοι το παλεύουν, το παλεύουν με δική τους πρωτοβουλία». 
- Φαίνεται όμως ότι εσείς έχετε μπει για τα καλά σ' αυτή τη λογική. 
«Σίγουρα. Ξέρετε, το εξωτερικό θέλει λεπτούς χειρισμούς. Θέλει και χρόνο. Και
πίστη σ' αυτό που κάνεις. Όμως η ικανοποίηση που παίρνεις, νιώθοντας ότι
μεταφέρεις τον πολιτισμό του σύγχρονου ελληνικού τραγουδιού εκτός συνόρων,
είναι τεράστια». 
<H3>INFO
</H3>
Στο Μέγαρο Μουσικής Αθηνών (Βασ. Σοφίας & Κόκκαλη, τηλ. 7282.000), Αίθουσα
Φίλων της Μουσικής, στις 14, 15 και 16 Ιανουαρίου. Τιμές: 11.74, 20.54, 32.28,
44.02 ευρώ. Τα εισιτήρια έχουν εξαντληθεί.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17238P071</ED>
<ID>
ID:301729

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P07&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Το χιόνι </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Ο επίσης φίλτατος Θ. Θ. Νιάρχος μου πέταξε το μπαλάκι στο τελευταίο τεύχος της
«Λέξης» και παρ' όλη του την ευγένεια το μπαλάκι δεν ήταν καθόλου ευγενικό (το
θέμα ήταν ονόματα παλαιών συγγραφέων με τις διευθύνσεις τους της Αθήνας). 
Το άχαρο μπαλάκι μπήκε στο στόμα μου, κόλλησε στη γλώσσα και φούσκωσε και
είναι αδύνατο να μιλήσω. Ούτε να το καταπιώ μπορώ γιατί θα πνιγώ (προς μεγάλη
αγαλλίαση ορισμένων, ξέρω τι γράφω) ούτε και να το φτύσω. 
Πρέπει επομένως να πάω στο νοσοκομείο. Κάθομαι λοιπόν και διαβάζω ονόματα
ανθρώπων που ήπιαμε κάποτε μαζί κρασί, που τους γνώριζα από έφηβος, που είχαμε
τους ίδιους δασκάλους, ονόματα που πολλά υπόσχονταν και τώρα έμειναν απατηλές
σκιές ονείρων. 
Ούτε στα ημερολόγιά σου βρίσκονται, αφού σε μία από τις κρίσεις σου τα έσκισες
και που εκεί έγραφες λεπτομερώς τα καθέκαστα των συναντήσεων. Για ποια
πράγματα συζητήσατε, ποια θεάματα παρακολουθήσατε, τι δώρα ανταλλάξατε. 
Από δίπλα ο άλλος κόσμος του ονείρου που δεν ήταν δα και άπιαστος για σένα.
Που όσο και να τους θαύμαζες έκθαμβος ήταν τελείως προσγειωμένοι και προσιτοί.
Και καλούσαν πολλοί μόνο εσένα και οι άλλοι έμεναν απέξω. Ώσπου τους έχασες. 
Είχαν μπει σε άλλες σφαίρες της λησμονιάς πολύ πριν μπει το σώμα τους στο
χιόνι. 
Πώς ήρθαν έτσι τα πράγματα. Πώς τα ζύγισε η Παντοδυναμία που κανένας μέσα στο
πανελλήνιο να μη θυμάται ούτε το όνομά τους. Πώς έγιναν κι έμειναν μια θλιβερή
μαύρη λάσπη που κυλάει στα πεζοδρόμια όταν λειώνει το άσπιλο και θανατηφόρο
χιόνι. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17238P072</ED>
<ID>
ID:301771

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P07&aa=2</URL></REF>


Article

<CATEGORY>vin09</CATEGORY>

 <H5>... ΣΤΟ ΑΡΧΑΙΟΛΟΓΙΚΟ ΜΟΥΣΕΙΟ
</H5><H2>Τα αγάλματα δεν κρυώνουν
</H2><H4>Μια συνάντηση με θεούς, ήρωες και θνητούς που έγιναν αθάνατοι, στο μεγαλύτερο
ελληνικό μουσείο
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο κολοσσαϊκός Κούρος του Σουνίου, αριστούργημα της αρχαϊκής τέχνης του 600
π.Χ., αντιμέτωπος με την κομψή Φρασίκλεια και τον Κούρο της Μερέντας του 540
π.Χ. στο βάθος. Η αίθουσα φωτίζεται από τη γυάλινη οροφή και οι τοίχοι είναι
βαμμένοι μ' ένα ασυνήθιστο θαλασσί-μοβ χρώμα

Αντίθεση: Στο Εθνικό Αρχαιολογικό Μουσείο, από τη μια βλέπεις τα
πανέμορφα γυμνά ή ημίγυμνα αγάλματα, τα αριστουργήματα της ελληνικής
πλαστικής, όχι της χειρουργικής που ισιώνει τις στραβές μύτες αλλά της
γλυπτικής που δημιούργησε τον μύθο της ευθυτενούς ελληνικής μύτης. Από την
άλλη, η σκληρή πραγματικότητα: βλέπεις πολλούς φύλακες... μπαμπουλωμένους μέσα
στα βαριά παλτά και τα χοντρά, πολύχρωμα τζάκετ, κολλημένους στα θερμαντικά
σώματα, το θέαμα βρίσκεται στους αντίποδες της ελληνικής καλαισθησίας. 
Κρυοφοβία: Φοβάστε το κρύο; Αποφύγετε την επίσκεψη ώσπου να ζεστάνει ο
καιρός. 
Σημείο αναφοράς: Το μουσείο αυτό αξίζει όσο λίγα στον κόσμο για το
περιεχόμενό του. Σε κανένα άλλο δεν προσφέρεται η δυνατότητα να γνωρίσεις την
εξέλιξη της αρχαίας ελληνικής τέχνης σχεδόν χρόνο με τον χρόνο για 1.400
χρόνια. Στις αίθουσες της γλυπτικής ξετυλίγεται το έπος της ανακάλυψης της
ανθρώπινης μορφής από τα πρώτα βήματα ­ τη «δαιδαλική», όπως λέγεται, τέχνη ­
ώς το μπαρόκ με το τέλος της αρχαιότητας. 
Αποκλειστικό: Ειδικότερα για την κλασική τέχνη, το μουσείο έχει ένα
μοναδικό προνόμιο. Παρουσιάζει όλα τα στάδια εξέλιξης μέσα από πρωτότυπα και
μοναδικά έργα τέχνης και όχι μέσα από αντίγραφα. 
Αριστουργήματα: Το επιβλητικότερο όλων είναι ο χάλκινος Δίας ή
Ποσειδώνας του Αρτεμισίου, του 460 π.Χ., στην αίθουσα του αυστηρού ρυθμού. Θα
πείτε, μα είναι τελικά Δίας ή Ποσειδώνας; Όπως δείχνει διακριτικά και ένα
μικρό χάλκινο αγαλματίδιο στη βιτρίνα που τοποθετήθηκε προσφάτως, πρόκειται
μάλλον για τον Δία που κρατούσε κεραυνό στο ένα χέρι, ενώ πάνω στο άλλο, το
τεντωμένο, αναπαυόταν ένας αετός! 
Συλλογές: Πέντε χιλιάδες χρόνια πολιτισμού και τουλάχιστον πέντε
«μουσεία» περικλείονται στο νεοκλασικό οικοδόμημα του Ερνέστου Τσίλερ, που
ολοκληρώθηκε το 1889. 
Νεολιθικά από τη Θεσσαλία και Κυκλαδικά από τα νησιά πλαισιώνουν τη
μεγάλη, πολύχρυση αίθουσα της Μυκηναϊκής Εποχής. Μονάχα από την ανασκαφή του
Σλήμαν στον ταφικό κύκλο Β' βγήκαν χιλιάδες χρυσά αντικείμενα, συνολικού
βάρους 14,6 κιλών. 
Μπουντουάρ: Θυμίζει βίλα της Πομπηίας η αίθουσα με τα μικροαντικείμενα
και τα κομψοτεχνήματα της Συλλογής Καραπάνου. Θερμό κόκκινο στους τοίχους,
φωτισμοί με προβολείς, ανάλαφρες βιτρίνες από ωραίο πλέξιγκλας, καλή θέρμανση.
Οποία... χλιδή για το σπαρτιάτικο ως επί το πλείστον περιβάλλον του
ψηλοτάβανου μουσείου. 
Νεωτερισμός: Το ζωηρό μοβ-ουρανί χρώμα στους τοίχους των δεκατεσσάρων
πρώτων αιθουσών κάνει πιο χαρούμενη την ατμόσφαιρα, αλλά δείχνει τα αγάλματα
πιο γερασμένα και ακαλλώπιστα απ' ό,τι φαίνονταν πριν. Δεν φταίει το
καινούργιο χρώμα, αλλά η σκόνη και το καυσαέριο που εισχωρούν από την πόλη. 
Κυλικείο: Κλειστό. Αναζητείται νέος διάδοχος που να ξέρει καλά
αριθμητική, για να μην κάνει λάθη στην πρόσθεση. Μην τα βάλετε με τον
διευθυντή του μουσείου. Την ευθύνη του κυλικείου έχει το Ταμείο Αρχαιολογικών
Πόρων και Απαλλοτριώσεων. 
Πωλητήριο εκμαγείων: Κλειστό, λόγω... απογραφής. Όρα Ταμείο
Αρχαιολογικών Πόρων. Και ανοιχτό να ήταν, όμως, τι να απογράψουν. Υπάρχει
ασυγχώρητη έλλειψη σε ακριβή αντίγραφα των εκθεμάτων του μουσείου, που κρατάει
χρόνια τώρα. 
Μελέτες: Βρίσκονται στο στάδιο της εκπόνησης και θα παραδοθούν τον
Ιούνιο του 2002. Σύμφωνα με αυτές, μέχρι την άνοιξη του 2004 θα πρέπει να έχει
εγκατασταθεί κλιματισμός σε όλο το μουσείο, να έχουν στερεωθεί όλα τα
σεισμόπληκτα τμήματα και να έχουν ανακαινισθεί πλήρως οι αίθουσες. Επιπλέον,
θα πρέπει να έχουν ανοίξει οι κλειστές συλλογές. Αν προλάβουν, θα είναι το
όγδοο θαύμα! 
<H3>Τα νέα... αρχαία </H3>
Από τις αποθήκες ανέβηκαν πρόσφατα δύο ωραιότατες επιτύμβιες στήλες της
Κλασικής Εποχής. Η στήλη της Παυσιμάχης και του Αθλητή Στεφάνου. Από τον Κήπο
ανέβηκε το άγαλμα του Ερμή Κριοφόρου και επέστρεψε στην αίθουσα των Κλασικών
Γλυπτών η Οπλισμένη Αφροδίτη. 
<H3>Μούμιες </H3>
Στη θαυμάσια ποικιλία των αιγυπτιακών αρχαιοτήτων υπάρχουν μνημεία που
εκτείνονται χρονικά από την εποχή των πυραμίδων, το 3000 π.Χ., ώς τα νεκρικά
πορτρέτα του Φαγιούμ τον 3ο και 4ο αι. μ.Χ.

<H3>1.260 μορφές, ένα «Προσφυγάκι»
</H3>
Μόνο για ένα από τα 1.260 αγάλματα του Εθνικού Αρχαιολογικού Μουσείου, το
«Προσφυγάκι», υπάρχουν βάσιμες πληροφορίες ότι... κρύωνε από νοσταλγία για την
πατρίδα του, τη Νύσσα της Μικράς Ασίας. Είναι εξακριβωμένο επιστημονικά ότι το
«Προσφυγάκι» ήρθε φορτωμένο σ' ένα καΐκι, από τη Σμύρνη, το 1922. Περισσότερες
πληροφορίες για το καυτό θέμα αν τα 1.400 αρχαία ελληνικά αγάλματα του
Μουσείου έχουν πράγματι ζεστή καρδιά, στο βιβλίο του μεγάλου αρχαιολόγου και
συνεπώς μεγάλου παραμυθά Χρήστου Μπουλώτη, «Το άγαλμα που κρύωνε» (Εκδ.
Πατάκη), που διατίθεται ανάμεσα σε άλλους «οδηγούς» σε όλες τις γλώσσες ­ στον
πάγκο με έντυπα και καρτ ποστάλ του μουσείου. 
<H3>Οδηγίες «χρήσης» </H3>
Κλειστόν: Δεν αποκλείεται να κλείσει για ένα διάστημα το μουσείο από το
ερχόμενο φθινόπωρο, για να γίνουν τα έργα που θα το μετατρέψουν σε... γιαπί. 
Άτομα με ειδικές ανάγκες: Λειτουργούν ειδικοί ανελκυστήρες για την
είσοδο στο μουσείο και για την κάθοδο στα υπόγεια, όπου βρίσκονται οι μέτριοι
χώροι υγιεινής. 
Πότε: Το μουσείο τον χειμώνα είναι ανοιχτό κάθε Τρίτη, Τετάρτη, Πέμπτη,
Παρασκευή 8.30 π.μ. - 5 μ.μ. Σάββατο - Κυριακή και αργίες 8.30 π.μ. - 3 μ.μ.
Δευτέρα: 10.30 π.μ. - 5 μ.μ. 
Φωτογράφιση: Δωρεάν, χωρίς φλας, με φορητή μηχανή. 
Απαγορεύεται: Η είσοδος ζώων, τα ποτά, οι μεγάλες τσάντες-σακίδια ­
υπάρχει βεστιάριο ­, η φωτογράφιση προσώπων μέσα στο μουσείο... 
Δωρεάν είσοδος: Τις Κυριακές έως 31 Μαρτίου. 
Εισιτήριο 2.000 δρχ., 5.87 ευρώ 
Ξεναγήσεις: Από επαγγελματίες ξεναγούς. 
Φυλλάδιο με το πλάνο και τη σύνοψη του μουσείου δωρεάν.

<H3>INFO
</H3><H3>Μυστικό </H3>
Το μουσείο αρχίζει να αδειάζει ένα τέταρτο της ώρας πριν βάλει λουκέτο. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17238P081</ED>
<ID>
ID:301730

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P08&aa=1</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Το πρότυπο του «κακού» φυγάδα
</H2><H4>Η δολοφονία άγρια, αλλά ακόμη περισσότερο η δήλωση του νεαρού, μόλις 16 ετών,
δολοφόνου. Πρότυπό του είναι ο Πάσσαρης είπε, όταν τον συνέλαβαν και τον
ρώτησαν γιατί το 'κανε </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Ήρωας μιας άλλης τηλεόρασης «Ο Φυγάς» του Ντέιβιντ Τζάνσεν, ο κυνηγημένος
αλλά αθώος, που πάλευε να κρατήσει τις αξίες της ζωής μέσα σ' έναν άγριο κόσμο
και απέναντι από έναν τυφλό νόμο, μοιάζει μακρινός και γραφικός μπροστά στους
νέους αληθινούς ήρωες των τηλεθεαμάτων της σύγχρονης βαρβαρότητας, μπροστά
στον Πάσσαρη για παράδειγμα που έγινε ήρωας-πρότυπο ενός 16χρονου δολοφόνου

Ο τόπος μικρός, ένα χωριό στην Πέλλα. Οι άνθρωποι γνωρίζονται. Δεν το χωράει ο
νους τους, ότι ο νεαρός που ζούσε ανάμεσά τους, έφτασε σε αυτό το σημείο
απάνθρωπης αγριότητας. 
Δεν είναι ο μόνος έφηβος που «δικαιολογεί» τη δολοφονική του
συμπεριφορά μιλώντας για πρότυπα που προβάλλονται από το μιντιακό θέαμα. Πριν
από δύο χρόνια περίπου, δύο 14χρονοι σκότωσαν και λήστεψαν έναν ηλικιωμένο
γείτονα και όταν τους συνέλαβαν είπαν ότι «τα είδαν αυτά στην τηλεόραση». Το
ιστορικό παρόμοιων περιπτώσεων είναι μακρύ και δεν περιορίζεται μόνον στη χώρα
μας. Στα τέλη της δεκαετίας του '80 είχε ανατριχιάσει η αμερικανική κοινή
γνώμη με την περίπτωση ενός 5χρονου στη Φλόριντα, που σκότωσε με μαχαίρι την
νταντά του και είπε κατόπιν πως έκανε ό,τι έβλεπε στην τηλεόραση. 
Είναι εύκολο να ρίξουμε το ανάθεμα στο τηλεοπτικό θέαμα, να γίνει
άλλοθι των ευθυνών μιας κοινωνίας που καταναλώνει ανώδυνα το χειρότερο, που
καλλιεργεί τη νοοτροπία των εύκολων λύσεων και που όταν έρθει αντιμέτωπη με το
πρόβλημα το μεταθέτει στο ίδιο της το προϊόν, το τηλεοπτικό θέαμα. Είναι
εύκολο να φταίει η τηλεόραση, όταν αυτή αναλαμβάνει να μεγαλώσει τις νέες
γενιές, όταν σε αυτή αναζητώνται τα πρώτα πρότυπα, οι ήρωες εκείνοι που με τις
πράξεις τους θα εμπνεύσουν, θα εισαγάγουν τα παιδιά στον κόσμο και τις
απαιτήσεις του. 
Και αν για τον συγκεκριμένο νεαρό από την Πέλλα το πρότυπο ήταν ακραίο,
πολλών άλλων οι επιλογές μοιάζουν λιγότερο οδυνηρές, αλλά δεν μπορεί παρά να
είναι το ίδιο ανησυχητικές. Όταν έρευνα δείχνει ότι η πλειοψηφία των νεαρών
στη χώρα μας θέλουν να γίνουν πορτιέρηδες ή να βγουν στις πασαρέλες, όταν
αποθεώνονται οι μπιγκμπραδερόβιοι, ο Πρόδρομος ή ο Ντίνος, και προβάλλονται
από δελτία ειδήσεων τα παλαμάκια όταν χορεύουν ζεϊμπέκικο στις πίστες,
ψευτοτραγουδούν στα μικρόφωνα των πρωινάδικων και φωτογραφίζονται γυμνοί ή
ημίγυμνοι όλοι αυτοί, υπό τον τίτλο «κάνουν καριέρα», είναι προφανές ότι
υπάρχει πρόβλημα προτύπων και κατ' επέκταση πρόβλημα ταυτότητας. 
Το γεγονός ότι ένας 16χρονος έκανε ήρωά του έναν κακοποιό που την
«έφερε» στην αστυνομία, που προβλήθηκε περίπου ως πολυμήχανος, που έγινε
πρωταγωνιστής πλήθους τηλεθεαμάτων, τα οποία μιλούσαν για τα δύσκολα παιδικά
του χρόνια, έδειχναν τη μάνα του που σπάραζε, ως και η σύλληψή του έγινε
πολυθέαμα, με τον ίδιο να φτύνει τον φακό άρα τα μούτρα του κόσμου, με τον
οποίο ο νεαρός «οπαδός» του ένιωθε πως έχει αντιπαλότητα, δεν είναι διόλου
αφύσικο. Για τους ανήσυχους έφηβους μια τέτοια επιλογή μπορεί να μοιάζει με
εξέγερση. Αυτό δεν σημαίνει πως όλοι οι οργισμένοι νέοι μπορεί να καταλήξουν
στην ίδια ακραία πράξη. 
Απλώς διαπιστώνεται αυτό που ήδη έχουν επισημάνει οι ειδικοί, πως οι
ρίζες της βίας είναι ύπουλες και βαθιά χωμένες στην καθημερινότητα. Και αυτό
γιατί αυτή η βία έχει τους «αγγελιαφόρους» της στα τηλεθεάματα της κόντρας,
της δυσανεξίας, της καχυποψίας, αλλά και της εύκολης διασημότητας, χωρίς
κανόνες, χωρίς απαραιτήτως ταλέντα. Έτσι μαστορεύεται μια ψευτο-ταυτότητα
βασισμένη στην πιο άγρια μορφή εγωισμού. Και μετά η διαδρομή έως το ακραίο,
τον αφανισμό του άλλου, είναι μικρή. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17238P091</ED>
<ID>
ID:301731

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P09&aa=1</URL></REF>


Article

<CATEGORY>vin09</CATEGORY>

 <H2>Προτίμησαν ειδήσεις Αntenna
</H2>
Την ώρα που ο Δεκέμβριος του 2001 έκλεινε την πόρτα πίσω του, οι ειδήσεις
του Antenna βρέθηκαν στην πρώτη θέση των προτιμήσεων των τηλεθεατών. Το
κεντρικό δελτίο του σταθμού απέσπασε το μεγαλύτερο κομμάτι από την πίτα
τηλεθέασης των ειδήσεων, σύμφωνα με την AGB Hellas. Το μερίδιο του δελτίου του
Antenna ήταν 26,4%. Σε απόσταση αναπνοής βρέθηκαν οι ειδήσεις του Mega καθώς
το μερίδιο του σταθμού είναι ελάχιστα μικρότερο (25,6%) από εκείνο του
Antenna. Οι βραδινές ειδήσεις του Alpha απέσπασαν το 17,1%, ενώ τα μερίδια των
Star και Alter ήταν 14% και 7,7% αντιστοίχως.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17238P092</ED>
<ID>
ID:301772

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P09&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Πέμπτη 10/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Κοινωνία ώρα μηδέν» 
Ίσως εδώ να έχουμε και το καλύτερο σενάριο του Νίκου Φώσκολου. Το γεγονός,
βέβαια, ότι έχει σκηνοθετηθεί από τον Ντίνο Δημόπουλο δεν αποτελεί μόνον
εγγύηση για μια καλή επαγγελματική παραγωγή, αλλά και για αξιοποίηση στο
έπακρον. Βάλτε και τη μουσική του Γιάννη Μαρκόπουλου με την παρουσία του Νίκου
Κούρκουλου σ' έναν από τους «ώριμους» ρόλους του και να ένα από τα καλύτερα
δείγματα του παλιού εμπορικού ελληνικού κινηματογράφου. (Διάρκεια: 108΄)**½ 
21.00 Star 
Ιρλανδική συνεργασία, και για τρίτη φορά ο Ντάνιελ Ντέι Λιούις πρωταγωνιστεί
στο φιλμ «Ο μποξέρ» του Τζιμ Σέρινταν

«Ο μποξέρ» (The boxer) 
Τρίτη συνεργασία εδώ ­ '97 ­ των Ιρλανδών Τζιμ Σέρινταν - Ντάνιελ Ντέι Λιούις
(«Το αριστερό μου πόδι» το '89, «Εις το όνομα του πατρός» το '94, οι άλλες δύο
). Ο Ντάνιελ αποφυλακίζεται ύστερα από 14 χρόνια για τη συμμετοχή του στον IRA
και προσπαθεί να ξεχάσει το παρελθόν και να ασχοληθεί με το αγαπημένο του
άθλημα, το μποξ... Μαζί του και η Έμιλι Γουάτσον. (Διάρκεια: 109')*** 
22.00 Alter 
«Φονικός συνδυασμός» (Final combination ) 
Εδώ ο μποξέρ της ταινίας δεν είναι ο... Ντάνιελ Ντέι Λιούις, αλλά ένας σίριαλ
κίλερ που τον καταδιώκει ένας αλκοολικός αστυνομικός. Όλα τα κλισέ για να
γίνει μια γκανγκστερική ταινία. Των Νίτζελ Ντικ, Τόμας Πάτρικ Σμιθ, με τους
Μάικλ Μάντσεν, Λίζα Μπόνετ, Γκάρι Στρετς. (Διάρκεια: 92')** 
23.15 Star 
«Ο κυρίαρχος» (Chain of command ) 
Τρέχα γύρευε. Ο μυώδης Μάικλ Ντάντικοφ καταδιώκει ως αστυνομικός μία ομάδα...
εικονικών τρομοκρατών. Του Φρανκ Ντάραμποντ. (Διάρκεια: 92') 
23.35 ΕΤ1 
«Και οι επτά ήταν υπέροχοι» (The magnificent seven) 
Γουέστερν με τιμ από τον αφρό των ημερών του '60: Στιβ Μακ Κουίν, Γιούλ
Μπρίνερ, Τσαρλς Μπρόνσον, Τζέιμς Κόμπερν, Ελάι Γουάλας, Ρόμπερτ Βον οι σταρ
και Τζον Στάρτζες ο εξπέρ στο είδος ­ και όχι μόνο... ­ σκηνοθέτης. Επτά
πιστολέρο πάνε να σώσουν ένα χωριό στο Μεξικό που είναι στο έλεος μιας
συμμορίας. Από τα μαστ γουέστερν. (Διάρκεια: 126') *** 
00.30 Mega 
«Έρωτας στο λυκόφως» (Deadly love) 
Έρωτες και... συναισθηματική μοναξιά βρικολάκων με μία φωτογράφο-βαμπίρ που
ψάχνει απεγνωσμένα ερωτικό σύντροφο. Ταινία τρόμου ­ '95 ­ του Γιόργκι
Μοντέσι. (Διάρκεια: 91')* 
02.00 Alter 
«Ο νόμος του εγκλήματος» ( Criminal justice ) 
Δικαστικό δράμα ­ '90 ­ με «γυναικείο προφίλ», σε σκηνοθεσία Άντι Γουόλκ. Μία
νεαρή πόρνη δέχεται επίθεση από έναν άγνωστο και προσπαθεί, μάταια, να βρει το
δίκιο της, μέχρι που την υπόθεσή της την αναλαμβάνει μία νεαρή εισαγγελέας. Με
τους Φόρεστ Γουιτάκερ, Ρόζι Περές, Τζένιφερ Γκρέι. (Διάρκεια: 90')** 
02.40 Antenna 
«Τα τύμπανα του πολέμου» 
Από τις «ιστορικές» μορφές του Χόλιγουντ ο Γουίλιαμ Κάμερον Μένζις ­
καλλιτεχνικός διευθυντής κλασικών επιτυχιών όπως το «Όσα παίρνει ο άνεμος» ­
σκηνοθετεί εδώ, '51, μια δραματική περιπέτεια στα χρόνια του αμερικανικού
εμφυλίου πολέμου. Με τους Τζέιμς Κρεγκ, Γκάι Μάντισον. (Διάρκεια: 87')** 
02.45 Star 
«Η ημέρα της κρίσεως» (Memorial day) 
Όταν αποτυγχάνει να εξουδετερώσει μία βόμβα ο ειδικός της αστυνομικής μονάδας
του Σικάγου... εισάγεται σε ψυχιατρείο! Για τα πανηγύρια. Του Γουόρθ Κίτερ, με
τους Τζεφ Σπίκμαν, Ρόι Σάιντερ. (Διάρκεια: 91') 
<H3>ΤΟΡ 3
</H3>
1. «Και οι 7 ήταν υπέροχοι»: Σταρ υπέρ αδυνάτων (23.35 - ΕΤ1) 
2. «Μποξέρ»: IRA,μποξ και ταραχή (21.00 - Star) 
3. «Κοινωνία ώρα μηδέν»: Καλός Φώσκολος από τα παλιά (21.00 - Alpha) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17238P093</ED>
<ID>
ID:301814

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P09&aa=3</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Μετά την «Ωραία κοιμωμένη» του, που η επανάληψή της ­ δυο σεζόν είχαν περάσει
­ απ' το Χοροθέατρο του ΚΘΒΕ, στη Θεσσαλονίκη, «έσκισε», τη «Λίμνη των κύκνων»
αλλά ως «Μνήμη των κύκνων» ­ ωραία ιδέα για τίτλο ­ ετοιμάζει, εκεί, για το
τέλος του μήνα, ο Κωνσταντίνος Ρήγος. 
Ο οποίος ανέλαβε, από φέτος, καλλιτεχνικός υπεύθυνος του Χοροθεάτρου,
με πολλά φιλόδοξα σχέδια ­ και για μετακλήσεις ξένων χορογράφων.

«Ωραία κοιμωμένη», «Λίμνη ­ Μνήμη ­ των κύκνων», για Μαριούς Πετιπά του
σύγχρονου χορού, μου φαίνεται, μας το πάει. 
Α, όχι! Εκείνη την περσινή «Ρόουζ» της δε φαντάζομαι «να μας την κάνει»
η Αντιγόνη Βαλάκου και να μην την ξαναπαίξει... 
Διότι «έμπλεξε», μεν, φέτος, με τις «Φάλαινες του Αυγούστου» και τον Κοραή
Δαμάτη στη Νέα Σκηνή του Εθνικού ­ το εναρκτήριό της ­, «έμπλεξε» και με το...
Part ΙΙ του τηλεοπτικού «Περί ανέμων και υδάτων» του Mega, αλλά, κατά το
Φλεβάρη, πού θα πάει, θα χαλαρώσει. Οπότε... 
Εξάλλου, μας την είχε υποσχεθεί την επανάληψη της «Ρόουζ» ­ αποκορύφωμα
της υποκριτικής της τέχνης, σε σκηνοθεσία Κοραή Δαμάτη. 
Πόσο μάλλον, όταν ο μονόλογος του Μάρτιν Σέρμαν, που κλείνει με
αναφορές της γερόντισσας Εβραίας στο άδικο αίμα που χύνεται από Παλαιστίνιους
αλλά και από Εβραίους, «βράζει», πια, από επικαιρότητα...

Εκείνα τα λεφτά που χρωστούν οι παραγωγοί της καλοκαιρινής περιοδείας
του «Δον Ζουάν», με τον Απόστολο Γκλέτσο, στους ηθοποιούς του θιάσου, μήπως
επέστη ο χρόνος να τα πληρώσουν; Εξαιτίας της καθυστέρησης, ήδη έχασαν το
επίδομα ανεργίας, το βοήθημα του ΟΑΕΔ και άλλα τινά... Ντροπή! 
«Εξαπλή» ­ προς το παρόν ­ φέτος τον χειμώνα, η μεταφραστική παρουσία
της ­ καλής ­ Χριστίνας Μπάμπου - Παγκουρέλη. 
«Εξοχή» του Μάρτιν Κριμπ για την Άσπα Τομπούλη («Εμπρός» ­ η πρεμιέρα
στις 19 Ιανουαρίου), «Το σχήμα των πραγμάτων» του Νιλ Λαμπιούτ για την Μαρία
Σάββα («Από Μηχανής»), «Οι αθεράπευτοι» του Κρίστοφερ Ντουράνγκ ­ που
παίζεται, ήδη, στον «Ακάδημο», από Βάσια Παναγοπούλου, Τζώνη Θεοδωρίδη, Βλάση
Μπονάτσο, Στάθη Κακκαβά, σε σκηνοθεσία Πέρη Μιχαηλίδη ­ στην Αθήνα... 
«Λυτρωμένοι» του Έντουαρντ Μποντ για το ΚΘΒΕ, όπου το ανέβασε ο Πέτρος
Ζηβανός, «Εγκλήματα καρδιάς» της Μπεθ Χένλι ­ ήδη παιγμένη, παλαιότερα,
μετάφρασή της ­ για τον Νίκο Χατζηπαπά και την Πειραματική Σκηνή της «Τέχνης»
στην Θεσσαλονίκη, «Σονέτα», επιλογή απ' τα σονέτα του Σαίξπηρ, σε παράσταση
που θα σκηνοθετήσει ο Νίκος Διαμαντής, συμπαραγωγή του ΔΗΠΕΘΕ Καλαμάτας και
του «Σημείου» του, και θα παιχτεί Καλαμάτα και Αθήνα... 
Αν δεν την είδατε ­ επιμένω ­ μη χάσετε το συγκλονιστικό Μάθημα που
«παραδίδει» η Μάγια Λυμπεροπούλου στο Υπόγειο του «Θεάτρου Τέχνης». Οι
παραστάσεις του έργου του Μπέρνχαρτ «Στον προορισμό» λήγουν την Κυριακή, όπως
ήταν προγραμματισμένο, για να δώσουν τη θέση τους στον «Βόιτσεκ» του Γιώργου
Λαζάνη ­ Νίκος Αρβανίτης, Κάτια Γέρου.

Ο των μελών της κυβερνήσεως πλέον θεατρόφιλος ­ είδος εν πλήρει
ανεπαρκεία: Σπύρος Βούγιας, υφυπουργός Μεταφορών και Επικοινωνιών. 
Και δεν εννοώ θεατρόφιλος του γλυκού νερού. Του
είμαι-υπουργός-Πολιτισμού-άρα-πρέπει-να-πάω και του
άντε-και-να-βοηθήσουμε-τους-θιασάρχες-που-είναι-στο-κόμμα και των «επίσημων
πρώτων» και του όπου γάμος και χαρά, η Βασίλω πρώτη... Αλλά θεατρόφιλος «από
κούνια». 
Πάω στην Επίδαυρο, ο Βούγιας εκεί. Πάω να δω τον «Εθνικό ύμνο» του Μιχαήλ
Μαρμαρινού, ο Βούγιας παρών, να γεύεται, με όρεξη μεγάλη, τη ρεβιθόσουπα του
«χάπενινγκ». Στην κατά Θωμάν Μοσχόπουλον «Διπλή Απιστία» ­ τι ωραία, μα τι
ωραία παράσταση! ­, πάλι ο Σπύρος ο Βούγιας... 
Και όχι θεατρόφιλος «σκέτος»... Τον ακούω, στο «Αμόρε», να λέει: «Α,
ναι, ο Κοσμάς Φοντούκης... (σ.σ.: ο ένας απ' τους ηθοποιούς της καλής
διανομής). Τον ξέρω από την Θεσσαλονίκη, από την Πατεράκη» (καλά, ε, χρόνια
πριν...) 
Άρα, θεατρόφιλε, όταν φτάσει η ώρα του «σταυρού», μέμνησο του Βούγια! <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17238P111</ED>
<ID>
ID:301721

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P11&aa=1</URL></REF>


Article

<CATEGORY>vin09</CATEGORY>

 <H5>ΕΛΕΝΗ ΠΑΠΑΔΑΚΗ
</H5><H2>Η τραγωδία που «έκρυψε» την τραγωδό
</H2><H4>Ο Πολύβιος Μαρσάν αποκαλύπτει με τον τόμο «Ελένη Παπαδάκη ­ Μια φωτεινή
θεατρική πορεία με απροσδόκητο τέλος», των Εκδόσεων Καστανιώτη, μια από τις
κορυφαίες ηθοποιούς του 20ού αιώνα </H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Η Ελένη Παπαδάκη σε μια ιστορική ερμηνεία της: Ερσίλια Ντρέι στο «Να ντύσουμε
τους γυμνούς» του Πιραντέλο στο Εθνικό Θέατρο

«Ανεπτυγμένη ατομικότητα, τελείως προσωπικό γούστο, δική της αντίληψη της
αισθητικής. Δυνατή προσωπικότητα, ανεξάρτητη, αποφασιστική και ριψοκίνδυνη,
γενναία, γινόταν δειλή με ανθρώπους που αγαπούσε και για τους οποίους
ενδιαφερόταν [...] Ασφαλώς δεν ήταν ωραία με τη στενά κλασική έννοια της λέξης
[...] Αυτό το ενδιαφέρον και κατεξοχήν θεατρικό πρόσωπο είχε την ικανότητα να
αλλάζει συνεχώς εκφράσεις, ανάλογα με την ψυχική της διάθεση, ανάλογα και με
το ρόλο που έπαιζε» 
Ήταν η Ελένη Παπαδάκη. Μια σπουδαία, σύμφωνα με όλες τις μαρτυρίες, ηθοποιός,
με γκάμα από Ξενόπουλο έως Πιραντέλο και από Όσκαρ Ουάιλντ μέχρι τραγωδία, που
είχε την κακοτυχία, η άγρια δολοφονία της, μέσα στα Δεκεμβριανά, να «σκεπάσει»
και να «θολώσει» μια εικοσάχρονη καριέρα, η οποία, αν και τόσο σύντομη,
καταύγασε την ελληνική σκηνή. 
Η καριέρα της Ελένης Παπαδάκη διήρκεσε από το 1924 έως το 1944, μια
εποχή κατά την οποία, ακόμη, ελάχιστα τεκμήρια από την πορεία ενός ηθοποιού
του θεάτρου μπορούσαν να διασωθούν. Ούτε βίντεο, ούτε ταινίες, ελάχιστα
δείγματα της φωνής της... Οι φωτογραφίες, όμως, που έχουν μείνει από τους
ρόλους της απεικονίζουν μια θεατρική «περσόνα» που σπάζει όλα τα πλαίσια και
ξεχύνεται. Είναι η μόνη απόδειξη τού τι σήμαινε Ελένη Παπαδάκη. Μαζί με τις
μαρτυρίες των ανθρώπων που την είδαν στη σκηνή. 
Τις φωτογραφίες αυτές αλλά και τις μαρτυρίες αυτές συγκέντρωσε ο Πολύβιος
Μαρσάν, στα χέρια του οποίου, λόγω της φιλίας του με την οικογένεια της
Παπαδάκη και με τη στενή, την «ταμένη» της φίλη, τη δημοσιογράφο Αιμιλία
Καραβία, βρέθηκε ένα ογκώδες αρχείο που αφορά την ηθοποιό. Ο Πολύβιος Μαρσάν,
«απλώς» ένας οφθαλμίατρος, αλλά με ένα έξοχο, τεκμηριωμένο βιβλίο για την
ελληνική καριέρα της Μαρίας Κάλλας στο ενεργητικό του, δεν «αρκέστηκε» στο
υλικό που κατέχει ούτε σε ένα «εύκολο» λεύκωμα. Ο Πολύβιος Μαρσάν ερεύνησε.
Μια έρευνα εμπεριστατωμένη. Και δεν επιδίωξε να συνθέσει μια «αγιογραφία». 
Με θαυμασμό μέγα στην Ηθοποιό, που πρόλαβε να δει την Εκάβη της ­ τον έσχατο
ρόλο της ­ και η ερμηνεία της να τον σφραγίσει, ακολουθεί στο βιβλίο του, βήμα
- βήμα, την πορεία της, αναφέρεται, με τρόπο υποδειγματικά λεπτό στις ερωτικές
σχέσεις της, στη σχέση της με τον πρωθυπουργό των Γερμανών Ιωάννη Ράλλη, στον
άγριο πόλεμο που της έγινε στο Εθνικό Θέατρο, στη διαγραφή της από το Σωματείο
Ελλήνων Ηθοποιών μετά την Απελευθέρωση μαζί με άλλους συναδέλφους της «που
πρόδωσαν τον ιερό Εθνικό Ελληνικό Αγώνα», σε άκρως επεισοδιακές Γενικές
Συνελεύσεις, όπου ακούστηκαν άγρια πράγματα εις βάρος της ώς την εκτέλεσή της,
που κατήγγειλε το ΚΚΕ διά στόματος Νίκου Ζαχαριάδη, την ανακάλυψη του πτώματός
της σε κοινό τάφο και τη δίκη και τη «βιαστική» εκτέλεση των δολοφόνων της. 
Ο Πολύβιος Μαρσάν όχι μόνο ρίχνει φως σε άγνωστες πτυχές της υπόθεσης
αλλά δεν διστάζει και να επιρρίψει ευθύνες εκεί που πιστεύει πως πρέπει. 
Ένα βιβλίο, κοσμημένο με σπάνιο φωτογραφικό υλικό, με χειρόγραφα της ηθοποιού,
με έγγραφα που αφορούν την υπόθεσή της, ένα βιβλίο που αίρεται στο ύψος του
ταλάντου της Ελένης Παπαδάκη. 
<H3>INFO
</H3><H3>Ευθύνες </H3>
Ο Πολύβιος Μαρσάν φωτίζει άγνωστες πτυχές της ζωής και της καριέρας της Ελένης
Παπαδάκη και δεν διστάζει να επιρρίψει ευθύνες εκεί που πρέπει.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17238P112</ED>
<ID>
ID:301767

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ.
Τζόις Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. «Ξέρξης»
του Γκ. Φρ. Χέντελ (Κυρ.). ΦΟΥΑΓΙΕ. Νίκος Μπακουνάκης: διάλεξη «Ο
"Ξέρξης" του Χέντελ» (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά
«Μεγάλες Ορχήστρες». Ορχήστρα του Φεστιβάλ της Βουδαπέστης: α' συναυλία
(Δευτ.) - β' συναυλία (Τρ.) Κρατική Ορχήστρα Αθηνών: συναυλία
(Τετ.).(Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ.
Παπάζογλου) του Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της
μητρός μου» του Αλ. Παπαδιαμάντη Σιάμου (σκηνοθ.), Γιαννουδάκη (Ακαδήμου
14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010- 92.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. «Ο παππούς μας ο Παπαδιαμάντης» (Παπαδιαμάντης) του Γ.
Μεσσάλα Μεσσάλας (Ιουλιανού 42-46 - Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του
Εμμ. Ροΐδη Κουκλοθεατρική Ομάδα «Κιβωτός» - Σπ. Παπαγεωργίου
(Δεληγιάννη 16 - Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ Καραγκιόζης - Κουκλοθέατρο Θ. Σπυρόπουλος (Έρσης 9 -
Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. 
Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ.

Θέατρο Αχίλλειον. «Νυφικό κρεβάτι» Νίκος Σεργιανόπουλος, Ρένια
Λουιζίδου. Τετάρτη έως Κυριακή 9.00 μ.μ., Αγίου Δημητρίου 115.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 6 μ.μ. και στις 9 μ.μ., Πέμπτη και Παρασκευή στις 9 μ.μ., Σάββατο
στις 6 και στις 9 μ.μ. και Κυριακή στις 7 μ.μ.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη και Σάββατο στις 6 μ.μ. και
στις 9 μ.μ., την Πέμπτη και την Παρασκευή στις 9 μ.μ. και την Κυριακή στις 7
μ.μ. 
ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη και Σάββατο στις 6 μ.μ.
και στις 9 μ.μ., την Πέμπτη και την Παρασκευή στις 9 μ.μ. και την Κυριακή στις
7 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17238P121</ED>
<ID>
ID:301742

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P12&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 5.00-7.00-9.00 μ.μ. / Η δασκάλα του πιάνου.
11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 5.00-7.45-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
ΑΙΘΟΥΣΑ 1

Οι άλλοι. 10.00-24.00 μ.μ. / Το ημερολόγιο μιας πριγκίπισσας.
5.30-7.45 μ.μ. / Η χαμένη Ατλαντίδα. Ώρα 12.00-2.00-3.50 μ.μ.
μεταγλ. (Πατησίων 140 * 8215.327, 8214.675).

ΑΙΘΟΥΣΑ 2

D-ΤΟΧ. 7.00-9.00-11.00 μ.μ. / Σρεκ. Ώρα 11.45
π.μ.-1.30-3.15-5.00 μ.μ. μεταγλ.

ΑΙΘΟΥΣΑ 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

ΑΙΘΟΥΣΑ 4

Ο Χάρι Πότερ και η φιλοσοφική λίθος. 11.30-2.20-5.10 μ.μ.μεταγλ. / Η
φούσκα. Ώρα 7.50-10.15-00.20.

ΑΙΘΟΥΣΑ 5

Το ημερολόγιο μιας πριγκίπισσας. 11.40 π.μ.-2.00-4.15-6.30-8.45-11.00 μ.μ.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
ΑΙΘΟΥΣΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

ΑΙΘΟΥΣΑ 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

ΑΙΘΟΥΣΑ 3

Οι άλλοι. 6.30-8.40-10.50 μ.μ

ΑΙΘΟΥΣΑ 4

D-ΤΟΧ. 7.00-9.00-11.00 μ.μ. / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΑΘΗΝΑΪΣ - Ericsson 1

Ο άρχοντας των δαχτυλιδιών - Η συντροφιά του δαχτυλιδιού. 6.00-9.20
μ.μ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Το ημερολόγιο μιας πριγκίπισσας. 6.15-8.40-11.00 μ.μ. (Οδός Κύπρου 57
Πλ. Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Το ημερολόγιο μιας πριγκίπισσας. 6.15-8.40-11.00 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Οι άλλοι. 9.10-11.10 μ.μ. / Η χαμένη Ατλαντίδα. Ώρα 5.10-7.10
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Θέλω και τη μαμά σου. 6.30-8.45-11.00 μ.μ. (Πατησίων 77-79 * 8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.45-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 5.45-8.00-10.15 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Βαριά ερωτευμένος. 6.20-8.40-11.00 μ.μ. (Πλατεία Αμερικής * 8674.252).

ΑΤΤΙΚΑ 2

Ταξιδιάρικα πουλιά. 6.10-8.20-10.30 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ. / D-ΤΟΧ.
8.45-10.45 μ.μ. 
CINE CITY Ericsson 
ΑΙΘΟΥΣΑ 1

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Κων/λεως 82 Πλ. Μπουρναζίου Περιστέρι * 5756.243, 5756.244).

ΑΙΘΟΥΣΑ 2

D-ΤΟΧ. 6.30-8.30-10.30 μ.μ.

ΑΙΘΟΥΣΑ 3

Βαριά ερωτευμένος. 6.00-8.20-10.40 μ.μ.

ΑΙΘΟΥΣΑ 4

Το ημερολόγιο μιας πριγκίπισσας. 4.30 μ.μ. / Οι άλλοι. Ώρα
6.40-8.50-11.00 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

ΑΙΘΟΥΣΑ 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

ΑΙΘΟΥΣΑ 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

ΑΙΘΟΥΣΑ 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

ΑΙΘΟΥΣΑ 4

Βαριά ερωτευμένος. 12.00-14.30-17.15-19.45-22.15-00.45.

ΑΙΘΟΥΣΑ 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

ΑΙΘΟΥΣΑ 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

ΑΙΘΟΥΣΑ 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

ΑΙΘΟΥΣΑ 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

ΑΙΘΟΥΣΑ 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
ΑΙΘΟΥΣΑ 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

ΑΙΘΟΥΣΑ 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

ΑΙΘΟΥΣΑ 3

Βαριά ερωτευμένος. 12.15-14.45-17.15-19.45-22.15-00.45.

ΑΙΘΟΥΣΑ 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

ΑΙΘΟΥΣΑ 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

ΑΙΘΟΥΣΑ 2

American pie 2. 11.45-14.00-16.15-18.30-20.45-23.00-01.15.

ΑΙΘΟΥΣΑ 3

Η χαμένη Ατλαντίδα. 10.30-12.30-14.30 μεταγλ. / Η φούσκα. 16.30-19.00-21.30-24.00.

ΑΙΘΟΥΣΑ 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
ΑΙΘΟΥΣΑ 5

Οι άλλοι. 13.15-15.45-18.00-20.15-22.45-01.00.

ΑΙΘΟΥΣΑ 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

ΑΙΘΟΥΣΑ 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

ΑΙΘΟΥΣΑ 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

ΑΙΘΟΥΣΑ 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

ΑΙΘΟΥΣΑ 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

ΑΙΘΟΥΣΑ 11

D-ΤΟΧ. 12.15-14.45-17.15-19.45-22.00-00.15.

ΑΙΘΟΥΣΑ 12

Ο κατεργάρης των Χριστουγέννων. 12.45-15.00-17.15. / American pie 2. 19.30-21.45-24.00.

ΑΙΘΟΥΣΑ 13

Βαριά ερωτευμένος. 12.15-14.45-17.15-19.45-22.15-00.45.

ΑΙΘΟΥΣΑ 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

ΑΙΘΟΥΣΑ 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

ΑΙΘΟΥΣΑ 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

ΑΙΘΟΥΣΑ 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

ΑΙΘΟΥΣΑ 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

ΑΙΘΟΥΣΑ 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Θέλω και τη μαμά σου. 6.30-8.45-11.00. (Ζέππου και Ξενοφώντος, Γλυφάδα
* 9650.318).

ΔΑΝΑΟΣ Ericsson 1

Θέλω και τη μαμά σου. 6.30-8.50-11.00 μ.μ. (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Ταξιδιάρικα πουλιά. 6.20-8.20 μ.μ. / Ο άνθρωπος που δεν ήταν εκεί.
Ώρα 10.30 μ.μ. 
ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 5.30-8.00-10.30 μ.μ., μαζί και η μικρού μήκους: 67%. / Ο
Χάρι Πότερ και η φιλοσοφική λίθος. 2.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-10.30 μ.μ. / Η χαμένη
Ατλαντίδα. 4.30-6.30 μ.μ. μεταγλ. (Λαμπράκη - Καλυψούς Καλλιθέα *
9510.950, 9510.909).

ΚΗΦΙΣΙΑ Cinemax Ericsson 1

Η φούσκα. 8.50-11.10 μ.μ. / Ο Χάρι Πότερ και η φιλοσοφική λίθος.
6.10 μ.μ. μεταγλ. / Η χαμένη Ατλαντίδα. Ώρα 2.30-4.30 μ.μ. μεταγλ.
(Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Οι άλλοι. 9.00-11.00 μ.μ. / Το ημερολόγιο μιας πριγκίπισσας.
2.10-4.20-6.40 μ.μ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
ΑΙΘΟΥΣΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

ΑΙΘΟΥΣΑ 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

ΑΙΘΟΥΣΑ 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Βαριά ερωτευμένος. 5.45-8.15-10.40 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 3.45-5.45 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 3.00 μ.μ. με υπότ. (Λεωφ.
Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 4.15-6.30-8.45 μ.μ. / Οι άλλοι.
11.00 μ.μ. μεταγλ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Το ημερολόγιο μιας πριγκίπισσας. 6.20-8.40-11.00 μ.μ. (Λεωφ. Αλεξάνδρας
* 6469.398).

ΟΠΕΡΑ 1 Alpha Odeon

Θέλω και τη μαμά σου. 6.00-8.20-10.40 μ.μ. (Οδός Ακαδημίας 57 * 3622.683).

ΟΠΕΡΑ 2 Alpha Odeon

Βαριά ερωτευμένος. 5.20-7.50-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Οι άλλοι. 6.15-8.20-10.30 μ.μ. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Βαριά ερωτευμένος. 5.30-8.00-10.30 μ.μ. (Πατησίων, Στάση Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Οι άλλοι. 6.30-8.40-10.50 μ.μ. (Μεσογείων 232 & Βεντούρη, Χολαργός,
4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 6.15-8.30-10.45 μ.μ. / Ο Χάρι Πότερ και η
φιλοσοφική λίθος. 3.00 μ.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Βαριά ερωτευμένος. 6.00-8.30-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Ζησιμοπούλου - Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.15-8.20-10.25 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Παιχνίδια διχασμού και εγκυμοσύνης. 8.30-10.40 μ.μ. (Ν. Ελβετία
34-Βύρωνας * 7645.310, 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Το τελευταίο οχυρό. 7.15-9.30 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η χαμένη Ατλαντίδα. 5.00 μ.μ. μεταγλ. / Εφάπαξ. Ώρα
6.30-8.10-10.15 μ.μ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Η αδελφότητα των λύκων. 7.00-9.30 μ.μ. (Αθανασίου Διάκου &
Μπουμπουλίνας, * 5012.391).

ΜΑΓΙΑ - Alpha Odeon

Βαριά ερωτευμένος. 6.00-8.15-10.30 μ.μ. (Χαλκίδα * 25.625). 
ΠΑΛΛΑΣ

D-ΤΟΧ. 6.30-8.30-10.30 μ.μ. (Ελευσίνα * 5546.990, 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Βασικός ύποπτος για φόνο. 9.00-11.00 μ.μ. (Αγ. Φανουρίου 99, Ίλιον * 2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μέρα γιορτής. Τετ.: 8.30 μ.μ. (Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Ο Χάρι Πότερ και η φιλοσοφική λίθος. 4.30 μ.μ. μεταγλ., 7.30-10.30 μ.μ.
με υπότ. (Πλατεία Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524). 
ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 19.15-22.30. / Η χαμένη
Ατλαντίδα. Στα ελληνικά. 16.00-17.30. Κυριακή:
11.00-13.00-14.30-16.00-17.30. Αίθουσα 2 Ο Χάρι Πότερ και η φιλοσοφική
λίθος. Με υπότ. 17.00-19.45-22.30. / Οι άλλοι. 22.30. (* 832.060,
Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00.Από Τρίτη:
14.45-17.30-20.15-23.00. (* 257.255, Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 15.45-19.00-22.30. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-18.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγια μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Έριν Μπρόκοβιτς. 18.00-23.00. / Ο τίγρης και ο δράκος. 20.30. (*
225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Το ημερολόγιο μιας πριγκίπισσας. 18.30-20.45-23.00. (Dolby
Stereo). (* 235.304, Digital Sound) 
ΚΑΠΙΤΟΛ

Moulin Rouge. 18.30-20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 18.00-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Ταξιδιάρικα πουλιά. 19.00-21.00. / Ζαμπρίσκι πόιντ. 23.00. (*
378.404, Dolby Stereo) 
Αίθουσα 2-«Παύλος Ζάννας» Η δασκάλα του πιάνου. 18.00-20.30-23.00. (*
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.10. / Το ημερολόγιο μιας
πριγκίπισσας. 18.35-21.00-23.25 ΑΙΘΟΥΣΑ 3 Dr Dolittle 2: Ο γιατρός
ξανατρελάθηκε. 16.25. / American pie. 18.35-20.50-23.05. ΑΙΘΟΥΣΑ 4
Βαριά ερωτευμένος. 15.45-18.10-20.35-23.00. ΑΙΘΟΥΣΑ 5 Ο Χάρι Πότερ
και η φιλοσοφική λίθος. Με υπότιτλους. 17.10-20.10-23.10. ΑΙΘΟΥΣΑ 6 Ο
Χάρι Πότερ και η φιλοσοφική λίθος. Με υπότιτλους. 16.20. / D-ΤΟΧ.
19.20-21.20-23.20. ΑΙΘΟΥΣΑ 7 Οι άλλοι. 16.45-19.00-21.15-23.30.
ΑΙΘΟΥΣΑ 8 Ο άρχοντας των δαχτυλιδιών. 16.00-19.30-23.00. (* 290.100,
290.290, Dolby Digital D.Τ.S. JBL 5000). 
STER CENTURY CINEMAS

ΑΙΘΟΥΣΑ 1 Το ημερολόγιο μιας πριγκίπισσας.
12.20-14.40-17.00-19.20-21.30-23.50. (Digital ΕΧ, D.Τ.S.). ΑΙΘΟΥΣΑ 2 Ο
Χάρι Πότερ και η φιλοσοφική λίθος. Στα ελληνικά. 13.00-16.00. /Ο
άρχοντας των δαχτυλιδιών. 18.55-22.15. (Digital DTS). ΑΙΘΟΥΣΑ 3
D.-ΤΟΧ. 11.30-14.00-17.10-19.10-21.00-23.10. (Dolby Digital DTS).
ΑΙΘΟΥΣΑ 4 Ο Χάρι Πότερ και η φιλοσοφική λίθος. Στα ελληνικά.
11.00-13.50-16.50. / American pie 2. 19.40-21.50-24.00. (Dolby Digital
DTS). ΑΙΘΟΥΣΑ 5 Ο Χάρι Πότερ και η φιλοσοφική λίθος. Με υπότιτλους.
11.40-14.50-17.50-20.40. / Μην πεις λέξη. 23.40. (Dolby Digital DTS).
ΑΙΘΟΥΣΑ 6 Η χαμένη Ατλαντίδα. Μεταγλωττισμένη 11.50-14.10-16.20. /
Οι άλλοι. 19.00-21.10-23.30. (Dolby Digital DTS). ΑΙΘΟΥΣΑ 7 Ο Χάρι
Πότερ και η φιλοσοφική λίθος. Με υπότιτλους. 13.10-16.30-19.30-22.35.
(Dolby Digital DTS). ΑΙΘΟΥΣΑ 8 Η χαμένη Ατλαντίδα. Μεταγλωττισμένη.
12.40-15.00-17.30. / Οι άλλοι. 19.45-22.00-00.20. (Dolby Digital DTS).
ΑΙΘΟΥΣΑ 9 Η φούσκα. 13.20-15.40-18.00-20.10-22.25. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-18.55-22.15. (Dolby Digital DTS).
ΑΙΘΟΥΣΑ 11 Grinch. 11.10-13.30-15.50. / Βαριά ερωτευμένος.
18.15-20.30-22.50. (Dolby Digital ΕΧ, DTS). (* 469.300, 469.310 Εμπορικό
Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Η φούσκα. 19.00-21.00-23.00. (* 213.929 Dolby Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο Χάρι Πότερ και η φιλοσοφική λίθος. (* 34.551). 
Αίθουσα 2: Το ημερολόγιο της Μπρίτζετ Τζόουνς. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Εφάπαξ. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το κλάμα βγήκε από τον Παράδεισο. (* 23.377) <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17238P141</ED>
<ID>
ID:301743

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Οδός Μαλχόλαντ»: Απώλεια μνήμης και διχασμένες προσωπικότητες στα
δυσδιάκριτα όρια ανάμεσα στο όνειρο και στην πραγματικότητα. Διά χειρός του
εξπέρ στο είδος Ντέιβιντ Λιντς. Με τους Μαίρη Σουίντι, Άλεν Σαρντ, Νιλ
Εντελστάιν (Αβάνα, Απόλλων, Άστρον, Τριανόν). 
Αναζωπηρωμένα πάθη α λα γαλλικά στο «Ποιος να ξέρει» του Ζακ Ριβέτ («Ωραία καβγατζού»)

«Ποιος να ξέρει»: Αισθηματικές φάσεις και... αφασίες με αναζωπυρωμένα
πάθη θεατρίνων και κοινών θνητών. Γαλλική κομεντί του Ζακ Ριβέτ, με τους Ζαν
Μπαλιμπάρ, Σέρζιο Καστελίτο, Ζακ Μπαναφέ (Αττικόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν, με τους Μαριμπέλ
Βερντού, Γκαέλ Μπερνάλ, Ντιέγκο Λούνα [Αλεξάνδρα (Πατ.), Γλυφάδα, Μαρούσι,
Όπερα 1, Τροπικάλ 2, Δαναός 1]. 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία μεταλλαγμένη, σε πλήρη παράνοια. Με τους Αλέξη Γεωργούλη, Μαρία
Σολωμού, Ηλία Λογοθέτη, Γιάννη Μποστατζόγλου (Ιντεάλ, Κηφισιά 1, Πλάζα 1). 
«D-ΤΟΧ»: Ο Σιλβέστερ Σταλόνε προσπαθεί να ανανεωθεί και παίζει έναν
αλκοολικό αστυνομικό. Θρίλερ του Τζιμ Γκιλέσπι [Αελλώ 2, Αθήναιον Cinepolis 4,
Art Ecran 1, Αστέρια, Cine City 2, Village Park 11, Ετουάλ, Νανά, Πλάζα 2,
Παλλάς (Ελευσ.), Ζέα]. 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου ­
εισβολή του ιαπωνικού στρατού στην Κίνα του 1930. Του Γιανγκ Γουέν (Αrτ Studio).

«Ταξιδιάρικα πουλιά»: Μαγευτικά ταξίδια με τα αποδημητικά πουλιά του
πλανήτη μας. Δεν είναι απλό ντοκιμαντέρ. Μην το χάσετε. Του Ζακ Περέν
(«Μικρόκοσμος», «Ιμαλάια»). (Ααβόρα, Άττικα 2, Δαναός 2). 
«Αμελί»: Η χαριτωμένη Όντρεϊ Τοτού συνεχίζει να προσφέρει τη χαρά στους
γείτονές της και στους σινεφίλ και ήδη έχει μαγέψει πάνω από 255.000 θεατές.
Του Ζακ Πιέρ Ζενέ (Άστυ). 
«Το ημερολόγιο μιας πριγκίπισσας»: Ρομαντική κωμωδιούλα του επιδέξιου
στο είδος Γκάρι Μάρσαλ («Pretty woman », «Η νύφη το 'σκασε», «Φράνκι και
Τζόνι»). Με τους Τζούλι Άντριους, Αν Χαθαγουέι, Έκτορ Ελιζόντο (Αελλώ 1, 5,
Αίγλη 2, Cine City 4, Village Centre 3, Village Παγκρ. 2, Village Park 9,
Καλυψώ, Μετάλλιον, Μπροντγουαίη, Νιρβάνα, Σπόρτιγκ). 
<H3>ΘΕΣΣΑΛΟΝΙΚΗ
</H3>
«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 8, Ster Century Cinema 2, 10,
Τιτάνια 1).

«Βαριά ερωτευμένος». (Village Centre 3, Μετροπόλιταν, Πλατεία Alpha
Odeon 4, Ster Century Cinemas 11).

«Η δασκάλα του πιάνου». (Ολύμπιον - «Παύλος Ζάννας»).

«Ο άνθρωπος που δεν ήταν εκεί». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17238P142</ED>
<ID>
ID:301784

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P14&aa=2</URL></REF>


Article

<CATEGORY>vin09</CATEGORY>

 <H2>Πέμπτη πρόβα νυφικού
</H2>
Η βασίλισσα της σαπουνόπερας Αλέξις Κάρινγκτον - Κόλμπι - Ντέξτερ ή, κατά
κόσμον, Τζόαν Κόλινς κάνει πρόβα νυφικού για πέμπτη φορά. Και μάλιστα στο
ατελιέ τού Νόλαν Μίλερ, δημιουργίες του οποίου έντυναν το λάγνο κορμί της
«κακιάς» Αλέξις ή Τζόαν στις εμφανίσεις της, στην τηλεοπτική «Δυναστεία».
Ωστόσο το σχέδιο του νυφικού παραμένει μυστικό και έτσι είναι άγνωστο αν θα
«μυρίζει» δεκαετία του '80. Αν θα διαθέτει, δηλαδή, τετράγωνους ώμους, βάτες,
και θα τονίζει τον δυναμικό χαρακτήρα τής άλλοτε «αδίστακτης Αλέξις».
Παράλληλα, η 68χρονη ηθοποιός βάζει τις τελευταίες πινελιές για τη γαμήλια
τελετή, που θα πραγματοποιηθεί στο Λονδίνο λίγες ημέρες μετά την ημέρα του
Αγίου Βαλεντίνου, στις 17 Φεβρουαρίου. Και δεν προλαβαίνει να δει ούτε τα τρία
παιδιά της ούτε τον μέλλοντα σύζυγό της και κατά 32 χρόνια νεώτερό της Πέρσι
Γκίμπσον. Δεν αποκλείεται βέβαια η Τζόαν να κινείται βάσει σχεδίου. Όσο
λιγότερο τη βλέπει ο γαμπρός πριν από τον γάμο τόσο καλύτερα! 
Στην τελική ευθεία όμως προς την εκκλησία οδεύουν και ο Τσάρλι Σιν και
η επίσημη αγαπημένη του Ντενίζ Ρίτσαρντς. Ο 36χρονος ηθοποιός έκανε πρόταση
γάμου στην 30χρονη συνάδελφό του τα Χριστούγεννα και τώρα αναμένεται να
ορίσουν την ημερομηνία. Πολύ ρύζι φαίνεται πως θα πέσει το 2002.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17238P161</ED>
<ID>
ID:301722

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P16&aa=1</URL></REF>


Article

<CATEGORY>vin09</CATEGORY>

 <H2>Το «λοξό» βλέμμα του Λουκιανού
</H2>
<AUTHOR>Χ.Π.</AUTHOR>

Έχουν και τα γκρίζα μακριά μαλλιά τη γοητεία τους. Αν μάλιστα συνοδεύονται από
μποέμικη νοοτροπία (που εξακολουθεί και υπάρχει ανεξάρτητα από το κοινωνικό
στάτους του ανθρώπου) και αν ο εν λόγω κύριος διατηρεί το ίδιο «λοξό» βλέμμα
που είχε και στο παρελθόν, τότε το γκρίζο αποκτάει ακόμη μεγαλύτερο ενδιαφέρον
­ γκρίζο συμπυκνωμένης καλλιτεχνικής πείρας σημαίνει εκατοντάδες αποχρώσεις. 
Αποχρώσεις τζαζ και μπλουζ, λόγου χάριν. Όχι ότι ο κύριος Λουκιανός Κηλαηδόνης
καταπιάνεται πρώτη φορά στη ζωή του με την τζαζ. Τουναντίον. Απλά, αυτήν τη
φορά ο (κάποτε) φτωχός και μόνος καουμπόι έχει μαζί του και συνοδεία:
Λουκιανός και Take the Money and Run (Βασίλης Τζαβάρας, Μελέτης Πόγκας,
Γιάννης Καραγιάννης και Λεωνίδας Καρακατσάνης) ετοίμασαν ένα καινούργιο
πρόγραμμα ­ που περιέχει τζαζ και μπλουζ του Μεσοπολέμου ­ και το παρουσιάζουν
κάθε Παρασκευή και Σάββατο στις 11 το βράδυ, στο πατάρι του Μεταξουργείου.
Μαζί παρουσιάζουν και μερικά από «Τα Φανταρίστικα» του Λουκιανού, που
κυκλοφόρησαν πρόσφατα μέσω «Διφώνου». Εν ολίγοις, ο Λουκιανός επέστρεψε
δισκογραφικά ύστερα από χρόνια σιωπής, μόνο που αντί να μπει από την πόρτα
προτίμησε το... παράθυρο (εφόσον απέφυγε την πεπατημένη οδό των δισκογραφικών
εταιρειών). Είναι θέμα ματιάς και αυτό. Είναι δυνατόν ένα «λοξό» βλέμμα να
προτιμήσει την πόρτα; Ή μια κανονική σκηνή αντί το... πατάρι; 
Ακαδήμου 14, τηλ. 5234.382.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17238P162</ED>
<ID>
ID:301768

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P16&aa=2</URL></REF>


Article

<CATEGORY>vin09</CATEGORY>

 <H2>Μυστήριο σε διπλό κρεβάτι ντυμένο με βελούδο
</H2>
Η νύφη κι ο γαμπρός λένε λόγια ερωτικά και τραγούδια. Γαμπρός, ο Κώστας
Μακεδόνας, νύφη η Κατερίνα Κούκα. «Κουμπάρος», μουσικός, ο Σταμάτης
Κραουνάκης. Το μυστήριο τελείται κάθε βράδυ στο «Taboo». Απόψε στις 10.30 θα
γίνει ενώπιον των φίλων του Cine Club των «ΝΕΩΝ» (οι προσκλήσεις έχουν
εξαντληθεί), με καλό ελληνικό τραγούδι και εκπλήξεις στο πρόγραμμα που
συνέθεσε και σκηνοθέτησε ο Κραουνάκης. Στο προκλητικό σκηνικό που έφτιαξε ο
Βασίλης Λιακόπουλος. Στο «Taboo», Αντήνορος 42, δίπλα στο «Κάραβελ». Τηλέφωνο
7250.000. (Κάθε Τετάρτη, Πέμπτη, Παρασκευή, Σάββατο στις 10.30 μ.μ. Κυριακή
στις 9.30). <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17238P163</ED>
<ID>
ID:301807

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P16&aa=3</URL></REF>


Article

<CATEGORY>vin09</CATEGORY>

 <H2>Ο πιό... κακοντυμένος κρίκος
</H2>
Κάποια είναι ντυμένη στα μαύρα. Κάποια είναι κακόγουστη. Κάποια είναι κιτς.
Κάποια είναι ο «πιο αδύναμος κρίκος» της μόδας για το 2001. Δεν είναι άλλη από
τη ... Βρετανίδα Έλενα Ακρίτα, την Αν Ρόμπινσον. Η στριμμένη τηλεπαρουσιάστρια
του τηλεπαιχνιδιού «Ο πιο αδύναμος κρίκος» βρήκε τον μάστορά της στο πρόσωπο
του πρώην σχεδιαστή κ. Μπλάκγουελ, που εκδίδει εδώ και 42 χρόνια τη λίστα με
τις πιο κακοντυμένες κυρίες της χρονιάς. Η Αν Ρόμπινσον κατέκτησε την πρώτη
θέση στην περίφημη λίστα, όχι μόνον για τις ενδυματολογικές της προτιμήσεις,
αλλά και γιατί το βλέμμα της, που όπως σημειώνεται «θυμίζει τον Χάρι Πότερ
μαστουρωμένο»! 
Στη δεύτερη θέση κατρακύλησε φέτος η περυσινή «βασίλισσα» των κακοντυμένων ­
ουπς ­Μπρίτνι Σπίαρς, που «αντιγράφει τις χειρότερες εμφανίσεις της Μαντόνα».
Σε απόσταση αναπνοής ακολουθεί η «καταστροφή της υψηλής ραπτικής» Ζιλιέτ
Μπινός, ενώ στην τέταρτη θέση φιγουράρουν τα μέλη του συγκροτήματος «Destiny's
Child», που στα μάτια του κ. Μπλάκγουελ μοιάζουν με «μπιζέλια που
κρυφοκοιτάζουν από το τσόφλι τους». <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17238P164</ED>
<ID>
ID:301828

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P16&aa=4</URL></REF>


Article

<CATEGORY>vin09</CATEGORY>

 <H2>γιατί...... </H2><H2>το τηλεφώνημα μέσω Ίντερνετ είναι τόσο φθηνό; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ένα τηλεφώνημα από την Ελλάδα σε όλα τα μέρη του πλανήτη μέσω του Δικτύου
χρεώνεται ως τοπικό. Ο χρήστης απλά πληρώνει τη σύνδεση μέχρι την εταιρεία που
του παρέχει πρόσβαση στο Ίντερνετ (ISP, όπως οι OTEnet, FORTHnet, Compulink
κ.λπ.). Το κόστος του υπεραστικού τηλεφωνήματος αναλαμβάνει ο ISP, καθώς ήδη
πληρώνει για τη χρήση των υπεραστικών γραμμών που μεταφέρουν τα δεδομένα στον
κυβερνοχώρο και συνδέουν τους δεκάδες εκατομμύρια υπολογιστές του Δικτύου.
Συγκρινόμενες με τις αντίστοιχες γραμμές των φωνητικών κλήσεων, αυτές είναι
πολλαπλάσιας χωρητικότητας, μπορούν να διαχειριστούν πολύ περισσότερες
κλήσεις, κοστίζουν πολύ λιγότερο, λειτουργούν αδιάκοπα και η συντήρησή τους
στοιχίζει ελάχιστα. Έτσι, τα έσοδα των ISP από διαφημίσεις και συνδρομές είναι
αρκετά για να καλύψουν τα έξοδα λειτουργίας των γραμμών και να τους αφήσουν
σημαντικά κέρδη. <REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17238P165</ED>
<ID>
ID:301843

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P16&aa=5</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βασικό αγροτικό μας προϊόν. 2. Και γραφική συχνά
χαρακτηρίζεται. 3. Ύφασμα, όχι κοινής χρήσης (αντίστρ.). ­ Υπάρχει και
ηλεκτρικό (αντίστρ.). 4. Και σ' αυτόν «πέφτουμε». 5. Τελευταία
ποσότητα (αντίστρ.). 6. Επιδίωξη υποψηφίου. ­ Απαιτούνται για την
προφορά ξένου συμφώνου. 7. Αρχαία πόλη της Αίγινας. 8. Σύμφωνα
από τα... σύμφωνα. ­ Αυτή... ρίχνεται (γεν.). 9. Γίνεται και
πραξικοπηματικά. 
ΚΑΘΕΤΑ

1. Άλλη ονομασία του βλαστού των φυτών. 2. Μορφή της η εγχάραξη.
­ Σχετίζεται με την... κατάληξη. 3. Για άλλους αναισθησία, για άλλους
ψυχραιμία. 4. Μέσο θανάτωσης. ­ Τόσα χρόνια έζησε ο Ρήγας Φεραίος.
5. Στον αιώνα αυτό πέθανε ο Μπετόβεν. ­ Πρωτεύουσα κράτους της Β.
Αφρικής. 6. Συχνά διατίθεται δωρεάν. ­ Από τα τρία τα... μισά.
7. Ανήκει σε μια τάξη. ­ Ποσοτικό επίρρημα. 8. Μαθητής του
Κένταυρου Χείρωνα. ­ Πρόθεση με απόστροφο. 9. Τον καταράστηκε ο Νώε. ­
Σ' αυτήν επιβιβάζονται και αποβιβάζονται.

ΛΥΣΗ (9/1/2002) 
ΟΡΙΖΟΝΤΙΑ: 1. ΚΑΘΟΣΙΩΣΗ 2. ΙΝΑ ­ ΣΟΜΠΑ 3. ΚΑΛΑΜΠΟΚΙ 4. ΕΤΑ ­ ΟΙΟΝ 5.
ΡΟΜΠΟΤ ­ ΛΑ 6. ΩΜΗ ­ ΔΙΚΑ 7. ΝΙΣ ­ ΙΚΕΤΗ 8. ΑΑ ­ ΣΚΟΝΕΣ 9. ΣΗΜΑΙΑΣ.
ΚΑΘΕΤΑ: 1. ΚΙΚΕΡΩΝΑ 2. ΑΝΑΤΟΜΙΑΣ 3. ΘΑΛΑΜΗΣ 4. ΣΜ 5. ΣΑΜ ­ ΟΔΙΚΑ 6.
ΙΠΠΟΤΙΚΟΙ 7. ΩΜΟΙ ­ ΚΕΝΑ 8. ΣΟΚΟΛΑΤΕΣ 9. ΑΝΙΣΗ ­ ΗΣ.
<REF><SOURCE>
ΤΑ ΝΕΑ</SOURCE>
<DATE>, 10-01-2002</DATE>
<CAT>, Σελ.: P59</CAT>
<ED>
Κωδικός άρθρου: A17238P591</ED>
<ID>
ID:301741

</ID><URL>http://ta-nea.dolnet.gr/neaweb/neafile.print_unique?e=A&f=17238&m=P59&aa=1</URL></REF>


Article

<CATEGORY>vin04</CATEGORY>

 <H5>ΜΕΤΑ ΤΗΝ 45ΛΕΠΤΗ ΣΥΝΑΝΤΗΣΗ ΤΟΥ ΜΕ ΜΠΟΥΣ
</H5><H2>ΞΕΣΠΑΣΜΑ Σημίτη για το κλίμα υποτέλειας
</H2>
Με έντονο και συναισθηματικά φορτισμένο τρόπο ξέσπασε χτες ο Πρωθυπουργός Κ.
Σημίτης, μετά την συνάντησή του με τον Πρόεδρο Μπους, για το «κλίμα
υποτέλειας» που καλλιεργήθηκε στην Αθήνα εν όψει της επίσκεψής του στον Λευκό
Οίκο. Στην 45λεπτη συνάντηση Σημίτη - Μπους, πάντως, κύριο θέμα συζήτησης ήταν
η πάταξη της διεθνούς τρομοκρατίας.

σε
λί
δες 7-10
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17239N011</ED>
<ID>
ID:301893

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N01&aa=1</URL></REF>


Article

<CATEGORY>vin06</CATEGORY>

 <H2>30 οδηγίες SΟS για τους ασφαλισμένους
</H2>
σελίδες 18, 39
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17239N013</ED>
<ID>
ID:301940

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N01&aa=3</URL></REF>


Article

<CATEGORY>vin08</CATEGORY>

 <H2>Παράθυρο για φθηνότερα Ι.Χ. από την Κομισιόν
</H2>
σελίδα 41
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17239N014</ED>
<ID>
ID:301963

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N01&aa=4</URL></REF>


Article

<CATEGORY>vin06</CATEGORY>

 <H2>Τι κρύβουν οι σεφ στην κουζίνα
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17239N015</ED>
<ID>
ID:301973

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N01&aa=5</URL></REF>


Article

<CATEGORY>vin06</CATEGORY>

 <H2>ΑΥΡΙΟ ΜΑΖΙ ΜΕ «ΤΑ ΝΕΑ ΣΑΒΒΑΤΟΚΥΡΙΑΚΟ»
</H2>
<H3>Όλα για το βιβλίο
</H3>
<H3>Ο Μίκης μιλάει στους «Ορίζοντες»
</H3>
<H3>Αποκάλυψη σοκ για τη 17Ν
</H3>
<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17239N016</ED>
<ID>
ID:301982

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΕ ΕΛΑΧΙΣΤΑ χρόνια η Ελλάδα ανέτρεψε τις δυσμενείς προοπτικές.
Ακολούθησε με επιμονή και πολιτική αποφασιστικότητα μια στρατηγική που την
έφερε στο ενιαίο νόμισμα, στον πυρήνα της Ευρωπαϊκής Ένωσης. Ο Π.Κ.
Ιωακειμίδης στους «Προβολείς». Σελ. 6. 
ΟΙ ΑΝΘΡΩΠΟΙ δεν γεννιούνται φτωχοί, αλλά γίνονται. Αυτή η ανισότητα
χρειάζεται να αποκαλυφθεί. Η ελεημοσύνη συγκαλύπτει την αδικία, ενώ η
δικαιοσύνη αποκαλύπτει την ανισότητα. Ο Μάριος Μπέγζος στην «Τρίτη Άποψη». Σελ. 6. 
ΚΟΙΤΑ πώς είναι η Σερ τελικά, με όλες τις επεμβάσεις! Μη μου πείτε ότι
δεν προσέξατε τη φωτογραφία που την έδειχνε γεμάτη ρυτίδες φριχτές. Όχι μόνο
ρυτίδες του χρόνου, αλλά και των τραβηγμάτων. Η Άννα Δαμιανίδη στα
«Αναλώσιμα». Σελ. 8. 
Ρ. ΜΠΡΑΝΤΜΠΕΡΙ: Η τηλεόραση είναι ένας βομβαρδισμός από εικόνες που σου
δίνουν την εντύπωση ότι είσαι έξυπνος, ενώ σε αποβλακώνουν. Την Αμερική σήμερα
την κυβερνά η τηλεόραση. «Πρόσωπα», σελ. 14. 
Η ΚΑΘΙΣΤΙΚΗ ζωή, το στρες και το τσιγάρο δεν σκοτώνουν πια μόνο τους
ώριμους άνδρες, αλλά και τις γυναίκες και τους νέους. Τα εμφράγματα στις
τάξεις του γυναικείου πληθυσμού και της νεολαίας πολλαπλασιάζονται. Η Δέσποινα
Κουκλάκη στη σελ. 15. 
ΦΡΟΝΤΙΣΤΗΡΙΑ, ιδιαίτερα μαθήματα και ξένες γλώσσες κόστισαν στις
ελληνικές οικογένειες 445 δισ., πέρυσι. Άλλα 133 δισ. στοίχισαν τα δίδακτρα
στα ιδιωτικά σχολεία. Ο Ν. Μάστορας στη σελ. 16. 
ΣΤ. ΧΑΤΖΗΙΩΑΝΝΟΥ: Αφενός ήθελα να φθάσω σε σημείο που κανένας να μη
μπορεί να με αποκαλέσει «γιο τού μπαμπά». Και αφετέρου, ήθελα να δημιουργήσω
μια πρωτοποριακή επιχείρηση και να είμαι συμπαθής στους πελάτες μου. Οι «30
Ερωτήσεις» της Αμαλίας Νεγρεπόντη στη σελ. 40. 
ΟΙ ΠΟΛΙΤΙΚΟΙ ηγέτες και οι κυβερνήσεις σ' όλο τον κόσμο 
έχουν διευρύνει τον πόλεμο κατά της τρομοκρατίας με το 
να «βαπτίζουν» όλους τους εχθρούς τους «τρομοκράτες». 
Ο William Pfaff από τους «Los Angeles Times» στη σελ. 11.

Ο Κ. ΣΠΗΛΙΑΔΗΣ ετοιμάζει τον τρίτο «Μύλο» στη 
Νέα Υόρκη, στο Μανχάταν, σ' έναν δίδυμο πύργο. Ο 
ναύαρχος της θαλασσινής κουζίνας σκέπτεται μάλιστα 
μήπως πρέπει ν' ανοίξει ένα στέκι και στην Αθήνα. 
Η Νταϊάνα Κόχυλα στους ΟΡΙΖΟΝΤΕΣ, σελ. 4-5.

Η ΚΟΚΚΙΝΗ εκκλησία, ένα μοναδικό μεσαιωνικό 
μνημείο του 13ου αιώνα, βρίσκεται μερικά χιλιόμετρα 
πριν από το Βουργαρέλι στα Τζουμέρκα. Ο Γιάννης 
Ντρενογιάννης στη νέα σελίδα «Διαδρομές», που θα 
δημοσιεύεται κάθε Παρασκευή. ΟΡΙΖΟΝΤΕΣ, σελ. 20.

<H3>ΟΡΙΖΟΝΤΕΣ
</H3>
Ο ΥΒ ΣΑΙΝ ΛΩΡΑΝ αποχώρησε με τρόπο εντυπωσιακό από τον κόσμο της μόδας. Ο Υβ
έδωσε δύναμη στις γυναίκες. Έκανε τη μόδα να περάσει από το αισθητικό επίπεδο
στο κοινωνικό πεδίο. Η Έφη Φαλίδα στους «ΟΡΙΖΟΝΤΕΣ», σελ. 3.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17239N021</ED>
<ID>
ID:301864

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Βρούβες
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Να με συγχωρείτε, αλλά το πρόβλημα δεν έγκειται στο ότι κάποιοι πωλούν τις
βρούβες προς 500 το κιλό. Το πρόβλημα είναι ότι κάποιοι τις αγοράζουν. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17239N022</ED>
<ID>
ID:301934

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΚΥΡΙΑΚΗ 13/1
</H3>
Συννεφιά κατά τόπους. Άνεμοι βορείων διευθύνσεων στα δυτικά ασθενείς (3
Μπωφόρ), στα ανατολικά μέχρι μέτριοι (4 Μπωφόρ). Θερμοκρασία χωρίς αξιόλογη μεταβολή.
<H3>ΔΕΥΤΕΡΑ 14/1
</H3>
Τοπικές συννεφιές και μικρή πτώση της θερμοκρασίας ιδίως στα ανατολικά. Άνεμοι
βόρειοι στα δυτικά ασθενείς, στα ανατολικά μέτριοι (4-5 Μπωφόρ), στο Αιγαίο
ισχυροί (6 Μπωφόρ).

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Η τρομοκρατία σέ πρώτο πλάνο
</H2><H4>ΤΙ ΣΥΖΗΤΗΣΑΝ ΜΠΟΥΣ-ΣΗΜΙΤΗΣ ΣΤΟ ΟΒΑΛ ΓΡΑΦΕΙΟ
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Εδώ που τα λέμε, και το περιμέναμε και το γνωρίζαμε. Για την τρομοκρατία,
λέμε, που όπως αναμενόταν κυριάρχησε στη συνάντηση του Κώστα Σημίτη με τον
Τζορτζ Μπους και τους άλλους Αμερικανούς υψηλόβαθμους. 
Βέβαια, δεν θα μπορούσε να είναι κι αλλιώς - οι Αμερικανοί μετά την 11η
Σεπτεμβρίου έχουν μόνο ένα θέμα στην ατζέντα. Κι εμείς; Α, στο πλευρό τους -
μέλη της διεθνούς συμμαχίας είμαστε, στο φινάλε - φινάλε, και άνδρες στο
Αφγανιστάν στέλνουμε. Τώρα, έχουμε κι ένα εσωτερικό «προβληματάκι» στο
κεφάλαιο της τρομοκρατίας, ονόματι 17Ν. Τι είπαμε εκεί στους Αμερικανούς;
Καταρχήν, τους... προλάβαμε: ο Πρωθυπουργός έθεσε το θέμα πριν προλάβουν να
του το πουν οι τού Λευκού Οίκου, μίλησε και για τη συνεργασία με τις
αμερικανικές υπηρεσίες και... στη συνέχεια άπαντες εξέφρασαν την αισιοδοξία
τους ότι θα συλληφθούν οι εγχώριοι τρομοκράτες. 
Όλα μέλι - γάλα; Όχι ακριβώς, διότι η ατζέντα είχε ουκ ολίγα, μεταξύ των
οποίων και ο ευρωστρατός. Όπου οι Αμερικανοί μάς είπαν ένα πράγμα - «κλείστε
το θέμα». Ναι, είπαμε εμείς, μόνο που στο «πώς» είναι το πρόβλημα, καθότι,
όπως είναι γνωστό, αλλιώς το βλέπουν Άγγλοι, Τούρκοι και Αμερικανοί, αλλιώς
εμείς και οσονούπω θα μάθουμε και τι προτιμούν με αυτά τα δεδομένα οι άλλοι
εταίροι. Δηλαδή... αναμείνατε στο ακουστικό σας. 
Τώρα, η «ημέρα του κ. Σημίτη στον Λευκό Οίκο» είχε και... γαρνιτούρα. Και δεν
λέμε μόνο για τα «μπράβο» που εισέπραξε για τις προσπάθειες των κ.κ.
Παπανδρέου και Τζεμ στα ελληνοτουρκικά. Αλλά για τις... χαριτωμενιές. Όπως το
κέρμα ευρώ που χάρισε ο Πρωθυπουργός στον πλανητάρχη, ο οποίος μάλλον περίεργα
το κοίταξε, δεν το είχε ξαναδεί, δέκα ημέρες ζωής έχει το ευρωπαϊκό νόμισμα. Ή
το μπλουζάκι με το σήμα του 2004 - ό,τι πρέπει για τζόγκινγκ - που χάρισε
επίσης ο κ. Σημίτης. 
Και οι πιέσεις; Τι έγινε με τις πιέσεις; Ε, έγιναν στην πεπατημένη, η οποία,
πάντως, κατά τον κ. Σημίτη, δεν ήταν του τύπου «κατήγορος - κατηγορούμενος»,
«ανακριτή - ανακρινομένου». Συζήτηση μεταξύ φίλων, είπε και πάλι ο Κώστας
Σημίτης. Τώρα εάν εμείς σκεπτόμαστε «άμα έχεις τέτοιους φίλους τι τους θέλεις
τους εχθρούς», δεν φταίμε κιόλας, έτσι;
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17239N032</ED>
<ID>
ID:301911

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ομολογία
</H2>
ΜΕ ΚΑΘΥΣΤΕΡΗΣΗ οκτώ ημερών η κυβέρνηση όχι μόνο παραδέχεται πλέον ότι
οι ανατιμήσεις βασικών καταναλωτικών αγαθών τείνουν να γίνουν ανεξέλεγκτες... 
ΑΛΛΑ και ότι, η ίδια, δεν μπορεί να αποτρέψει τις κερδοσκοπικές τάσεις
που εκδηλώνονται με πρόσχημα την κακοκαιρία... 
ΚΥΡΙΩΣ όμως με πρόσχημα την κυκλοφορία του ευρώ. 
Η πρακτική των αρμοδίων να ελέγχουν τους κερδοσκόπους για τυπικές μόνο
παραβάσεις... 
ΟΠΩΣ ότι δεν ειδοποίησαν εγκαίρως για τις αυξήσεις των προϊόντων - ωσάν
αυτό να είναι το πρόβλημα του καταναλωτή και όχι η αγορά προϊόντων σε λογικές
τιμές... 
ΑΠΟΤΕΛΕΙ σαφή ομολογία ότι οι καταναλωτές είναι παντελώς απροστάτευτοι,
στο όνομα δήθεν της ελεύθερης αγοράς. 
ΦΑΙΝΕΤΑΙ όμως να λησμονεί η κυβέρνηση ότι ελεύθερη αγορά δεν σημαίνει
και ασυδοσία... 
ΚΑΙ ότι αντιθέτως στις αναπτυγμένες οικονομίες υπάρχουν πανίσχυρες
υπηρεσίες παρακολούθησης των τιμών και του υγιούς ανταγωνισμού... 
ΟΙ ΟΠΟΙΕΣ, σε συνεργασία με τις ενώσεις καταναλωτών, διασφαλίζουν την
απαραίτητη ισορροπία στην αγορά προς όφελος των καταναλωτών. 
ΔΥΣΤΥΧΩΣ στην Ελλάδα όχι μόνο λείπουν αυτοί οι μηχανισμοί, αλλά και
καταβάλλεται προσπάθεια εκ μέρους κρατικών αρχών... 
ΝΑ μετακυλιστούν όλες οι ευθύνες, για τα κρούσματα κερδοσκοπίας, στους
πολίτες που - τάχα - δεν ερευνούν πριν αγοράσουν. 
ΩΣΑΝ να είναι ευθύνη του πολίτη ότι η Πολιτεία απεμπόλησε το δικαίωμα -
και καθήκον της - για συγκράτηση των τιμών ή ότι αδυνατεί να επιβάλει
αποτελεσματικά μέτρα έναντι της κερδοσκοπίας!
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17239N033</ED>
<ID>
ID:301945

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Αλέξης Παπαχελάς: 
(«Πολύ κακό για το τίποτα» λέει ο αρθρογράφος για το ταξίδι του κ. Κ.
Σημίτη στην Ουάσιγκτον) 
«Αυτό που δεν έχει όμως αλλάξει είναι η ανυπόφορα επαρχιακή αίσθηση ότι «κάτι
σπουδαίο πρέπει να συμβαίνει κάθε φορά που πάει Έλληνας πρωθυπουργός στον
Λευκό Οίκο». Στο κάτω κάτω, είμαστε μία χώρα της Ευρωπαϊκής Ένωσης για την
οποία μία πρωθυπουργική επίσκεψη στο Βερολίνο, η οποία σπανίως τυγχάνει
κάποιας κάλυψης από τα ΜΜΕ, μπορεί να έχει σαφώς μεγαλύτερη σημασία από την
επίσκεψη στις ΗΠΑ. 
Ακριβώς την ίδια αντιμετώπιση συναντά κανείς και στην Τουρκία κάθε φορά που
Τούρκος ηγέτης πάει στην Ουάσιγκτον. Και το πιο ενδιαφέρον; Έπειτα από κάθε
επίσκεψη Έλληνα πρωθυπουργού, τα ελληνικά ΜΜΕ προβάλλουν ένα κλίμα
ανικανοποίητης προσδοκίας με τίτλους όπως: «Δεν πήρε τίποτα ο Πρωθυπουργός» ή
«Κανένα αντάλλαγμα στην Ελλάδα», ενώ τα τουρκικά ΜΜΕ έχουν την εντελώς
αντίθετη άποψη με τίτλους όπως: «Τα πήραν όλα οι Έλληνες». Η εικόνα
αντιστρέφεται με την επίσκεψη του Τούρκου ηγέτη στην Ουάσιγκτον, και το μυθικό
τρίγωνο Αθήνας - Ουάσιγκτον - Άγκυρας συνεχίζει να ζει και να παράγει σέξι
ειδήσεις στη γειτονιά μας ακόμη και εκεί που δεν υπάρχουν». 
(«Το Βήμα»)

<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17239N034</ED>
<ID>
ID:301970

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Τι έχει να ζηλέψει ο κ. Κ. Καραμανλής από τον κρατικό μηχανισμό; Κι αυτός στα
χιόνια πάει με παπούτσια ηλιόλουστα <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17239N041</ED>
<ID>
ID:301863

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N04&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Μιλένα Αποστολάκη: 
(το μέλος του Εκτελεστικού Γραφείου του ΠΑΣΟΚ, στο «ΜΕΝ») 
«Σήμερα ο μέσος όρος ηλικίας στις τοπικές οργανώσεις του ΠΑΣΟΚ είναι μεγάλος.
Πρέπει να ξανακερδίσουμε τους νέους ανθρώπους, γιατί από αυτούς θα έρθει το
καινούργιο». 
Άκης Τσοχατζόπουλος: 
(ο υπουργός Ανάπτυξης, στην ΕΤ3) 
«Με το ευρώ ούτε που ασχολήθηκα. Όταν χρειάζεται, χρησιμοποιώ την κάρτα
μου...». 
Άντζυ Σαμίου: 
(η τραγουδίστρια ­ όπως το αλίευσε το «Down Town») 
«Η μόνη αίσθηση που μου αφήνουν τα λουλούδια όταν είμαι στην πίστα είναι ότι
μου λέρωσαν το φόρεμα». 
Χρήστος Πολυζωγόπουλος: 
(ο πρόεδρος της ΓΣΕΕ ­ στον Άλφα Νιουζ 98,7 ­ για τις
συλλογικές συμβάσεις) 
«Οι αυξήσεις που ζητάμε είναι πάνω από 5%, και δεν τις ζητάμε έτσι για να τις
ζητήσουμε, αλλά για να τις πάρουμε». 
Νίκος Αναλυτής: 
(ο αντιπρόεδρος του ΣΕΒ, «απαντά» στη ΓΣΕΕ ­ απ' τον Σκάι) 
«... Πάνω από τον πληθωρισμό, καμία αμφιβολία. Αν αυτό είναι το όριο, ναι,
πάνω από τον πληθωρισμό». 
Γεράσιμος Γιακουμάτος: 
(ο βουλευτής της Ν.Δ., για την απαγόρευση χρήσης κινητών στο
Κοινοβούλιο ­ όπως το αλίευσε η «Απογευματινή») 
«Μια μας παίρνει το τσιγάρο από το χέρι, μια το κινητό από το χέρι, τι άλλο θα
μας πάρει ακόμη;». 
Γιώργος Δασκαλάκης: 
(ο βουλευτής του ΠΑΣΟΚ, για την κατάργηση των κινητών στη Βουλή ­
όπως το κατέγραψε η «Απογευματινή») 
«Το επόμενο βήμα θα είναι να κουρευόμαστε με την ψιλή μηχανή...». <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17239N043</ED>
<ID>
ID:301943

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Πρόστιμα </H2>
Ο λόγος στους αναγνώστες.

Ο Γιώργος Σπανός, Δ. Πλακεντίας 23, Χαλάνδρι, γράφει: 
«Η νέα τάξη πραγμάτων, αφού μας έβαλε στη ζωή μας "για τα καλά" το αυτοκίνητο,
σκέφτηκε πώς θα εκμεταλλευτεί αποδοτικότερα τους ιδιοκτήτες οδηγούς. Εκτός από
καύσιμα, τέλη κυκλοφορίας, ΚΤΕΟ, ασφάλιστρα (τα τελευταία αυξάνονται κάθε
χρόνο) κ.λπ., έπρεπε να βρεθεί τρόπος να αυξηθούν και οι εισπράξεις από τα
πρόστιμα διαφόρων παραβάσεων του ΚΟΚ. Και βρέθηκε! Το νομοσχέδιο «σκούπα»
προβλέπει ότι όσοι οδηγοί έχουν πιεί 1,5 ποτήρι μπίρα ή 2 ποτήρια κρασί ή 1
ποτήρι ουίσκι, θεωρούνται μεθυσμένοι και υπαίτιοι για κάθε τροχαίο ατύχημα που
θα τους συμβεί, με παράλληλη απαλλαγή των ασφαλιστικών εταιρειών από την
υποχρέωση κάθε αποζημίωσης (το τελευταίο το άκουσα ­ και έφριξα ­ σήμερα στην
τηλεόραση). 
Το νομοσχέδιο αυτό όμως προβλέπει και κάτι άλλο. Για τις παραβάσεις: παραβίαση
Stop, παραβίαση προτεραιότητας, παραβίαση απαγόρευσης δεξιάς-αριστερής στροφής
κ.λπ. μειώνεται ο χρόνος αφαίρεσης των πινακίδων κυκλοφορίας και σε ορισμένες
περιπτώσεις στο ελάχιστο, αρκεί να πληρωθεί το πρόστιμο στο τριπλάσιο. Γιατί;
Για να το ξανακάνουν γρήγορα και να πληρώσουν νέο πρόστιμο; Μόνο λοιπόν η
είσπραξη μας ενδιαφέρει; Δεν θεωρούνται οι παραβάτες αυτοί επικίνδυνοι για την
πρόκληση σοβαρού ατυχήματος; 
Καταδικάζω τους μεθυσμένους και τους ζαλισμένους οδηγούς (είναι επικίνδυνοι),
αλλά δεν θα προξενήσει ατύχημα ο φορτηγατζής που σταμάτησε να πάρει μια ανάσα,
τσίμπησε κάτι και ήπιε 2 ποτηράκια κρασί. Υπάρχει όμως μεγάλος κίνδυνος να
γίνει πρόξενος σοβαρού ατυχήματος όταν βιάζεται - τρέχει και παραβιάζει την
προτεραιότητα, το Stop, τις απαγορευμένες στροφές κ.λπ. 
Ούτε οι φίλοι που θα συναντηθούν, για να τα πουν, πίνοντας κάποια ποτηράκια
κρασί είναι επικίνδυνοι οδηγοί. Υπάρχουν και όρια στον καθένα και δεν
μπορούμε, βάζοντας όλους στο ίδιο τσουβάλι, να αλλάξουμε τις ακίνδυνες
συνήθειες των Ελλήνων με σκληρούς περιορισμούς. Τι πρέπει, δηλαδή, να κάνουμε;
Να λέμε στους φίλους μας, πάμε για κάνα χάμπουργκερ ή κανένα φαστ-φουντ, αντί
του ελληνικού πάμε (πού και πού) για κάνα ουζάκι ή κανένα κρασάκι; 
Ας ενδιαφερθούν σοβαρά, λοιπόν, για την πρόληψη ατυχημάτων και όχι για τις
ασφαλιστικές εταιρείες και για την εισπρακτική και εξοντωτική εκμετάλλευση των
Ελλήνων οδηγών, που συνηθίζουν εύκολα να πίνουν τα 2 ποτηράκια, χωρίς να
χάνουν τον έλεγχό τους».
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17239N044</ED>
<ID>
ID:301971

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N04&aa=4</URL></REF>


Article

<CATEGORY>vin05</CATEGORY>

 <H2>Ψάχνοντας τον Τσάκα του «Αθήνα 2004»...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όσοι εντρυφήσατε στα διαδικαστικά του «Big Brother», δεν χρειάζεστε λεπτομερή
ενημέρωση ­ αρκεί να σας πούμε ότι στο «Αθήνα 2004» ετοιμάζονται να παίξουν το
ίδιο «παιχνίδι». Οι... Τσάκες θα είναι σαφώς περισσότεροι του ενός ­ το ίδιο
όμως και οι Big Μαίρες. Α, υπάρχει και άλλη μία σημαντική διαφορά με τον
τηλεοπτικό «Big Brother»: τον ρόλο του κοινού ­ που ψηφίζει για το ποιος
φεύγει ­ θα τον παίξει μόνη της η κ. Γιάννα Δασκαλάκη-Αγγελοπούλου! 
Το «παιχνίδι» θα έχει λήξει τον Απρίλιο, με την έλευση του μεγάλου κλιμακίου
της Διεθνούς Ολυμπιακής Επιτροπής. Οι νικητές θα έχουν αναδειχθεί και θα έχουν
καταλάβει τα νέα γραφεία τους στο υπό διαμόρφωση κτίριο της εταιρείας, στη Νέα
Ιωνία. Οι ηττημένοι θα έχουν ήδη αρχίσει την αναζήτηση νέας επαγγελματικής
στέγης (ή καλύβης...). 
Βλέπετε, οι ημέρες περνούν και στην κορυφή της πυραμίδας του «Αθήνα 2004»
συνειδητοποιούν ότι φθάνει η ώρα που θα πρέπει να κατασταλάξουν στη σύνθεση
της «ομάδας» που θα φθάσει έως το καλοκαίρι των Αγώνων. Σκέπτονται δε, ότι
τουλάχιστον ένα 40% των στελεχών τού «Αθήνα 2004» δεν... αξίζει να φθάσει ώς
εκεί. Και όταν λέμε «σκέπτονται», εννοούμε... σκέπτεται η κ. Αγγελοπούλου ­
διότι, τα 'παμε: αυτή ψηφίζει ποιος θα φύγει... 
Το κακό είναι ότι αυτή αποφάσιζε και για το ποιος θα προσλαμβανόταν... <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17239N045</ED>
<ID>
ID:301974

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N04&aa=5</URL></REF>


Article

<CATEGORY>vin05</CATEGORY>

 <H2>Μια ζωή τα ίδια...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελικά, αυτή η κυβέρνηση δεν πρόκειται να αλλάξει ποτέ μυαλά. Θυμάστε
εκείνη την περίφημη «λίστα φοροφυγάδων», που μοίραζε και μοιράζει το υπουργείο
Οικονομικών; Που αποβραδίς τη μοίραζε και το πρωί όσοι περιλαμβάνονταν σε
αυτήν διαμαρτύρονταν, επειδή οι υποθέσεις τους είχαν δημοσιοποιηθεί, ενώ δεν
είχαν τελεσιδικήσει; 
Ε, κάπως έτσι ­ και χειρότερα ­ είναι τα πράγματα με τη λίστα των...
στρογγυλοποιήσεων. Στο υπουργείο Εμπορίου «ξέχασαν» ότι είχαν κάνει το
καλοκαίρι «συμφωνία κυρίων» με τις εταιρείες που τώρα καταδικάζουν για
παράνομες ανατιμήσεις, να κάνουν τις ανατιμήσεις... νόμιμα ύστερα από τις
γιορτές ­ δηλαδή τώρα; 
Όχι, δεν το ξέχασαν ­ απλώς άλλαξε εν τω μεταξύ ο υφυπουργός. Και δεν το ήξεραν!
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17239N046</ED>
<ID>
ID:301983

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N04&aa=6</URL></REF>


Article

<CATEGORY>vin05</CATEGORY>

 <H2>Τιμώμενο πρόσωπο...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Την πίτα τους κόβουν την επόμενη εβδομάδα ­ παρουσία του κ. Κ. Καραμανλή ­
οι γυναίκες της Νέας Δημοκρατίας. Και ποιο θα είναι το τιμώμενο πρόσωπο; Η κ.
Ειρήνη Παπά! Πού είσαι Ντόρα να τη δεις... <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17239N047</ED>
<ID>
ID:301988

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N04&aa=7</URL></REF>


Article

<CATEGORY>vin05</CATEGORY>

 <H2>Παράγινε το κακό... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η πληρωμένη καταχώρηση που μπορείτε να... απολαύσετε δίπλα, έγινε χθες στους
«Washignton Times». Λέει, ούτε λίγο ούτε πολύ, το εξής: «Όταν ένα κράτος
επιτρέπει σε τρομοκράτες να δρουν ελεύθερα μέσα στα σύνορά του, αυτό το κράτος
υποστηρίζει την τρομοκρατία, αυτό το κράτος είναι η Ελλάδα»! 
Στην ανατριχιαστική καταχώρηση σημειώνεται διακριτικά, ότι η πληρωμή έγινε
από έναν ­ ανώνυμο βεβαίως ­ Ελληνοαμερικανό «που νοιάζεται»!!! 
Είπατε τίποτα; Λοιπόν, ο... ανώνυμος Ελληνοαμερικανός που νοιάζεται, δεν
είναι ένας και δεν είναι Ελληνοαμερικανός. Πρόκειται για τη δεύτερη πράξη του
έργου «Πληρώστε για να σας προστατεύσουμε από εμάς», που ανεβάζουν το
τελευταίο διάστημα πολλοί και διάφοροι «ειδήμονες της ασφάλειας» στις Ηνωμένες
Πολιτείες, για να «παίξουν» πάνω στην επίσκεψη Σημίτη... 
Πάντως, στο επόμενο χτύπημα, θα μπορούμε να αναφωνήσουμε... δώσαμε, δώσαμε.
Συναντώνται σήμερα ο κ. Μ. Χρυσοχοΐδης και η κ. Γιάννα Αγγελοπούλου με
μοναδικό θέμα την πρόσληψη Αμερικανών επικοινωνιακών συμβούλων για τα θέματα
της ασφάλειας των Ολυμπιακών Αγώνων!
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17239N052</ED>
<ID>
ID:301910

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N05&aa=2</URL></REF>


Article

<CATEGORY>vin05</CATEGORY>

 <H2>Μελετούν τα σενάρια... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στην Αθήνα βρίσκεται ­ κι ας μην το κατάλαβε (σχεδόν) κανείς ­ ο Γενικός
Εισαγγελέας της Κύπρου κ. Αλ. Μαρκίδης. Ο οποίος είναι το πραγματικό «δεξί
χέρι» του κ. Γλ. Κληρίδη ­ και όχι σκέτο δάκτυλο, όπως θεωρεί τον εαυτό του
για το χέρι τού κ. Κ. Σημίτη ο κ. Θ. Πάγκαλος! 
Και η παρουσία του εδώ έχει τη σημασία της. Βλέπετε, ενώ ο υπουργός των
Εξωτερικών απουσιάζει στις ΗΠΑ, ο κ. Μαρκίδης περνάει τις ώρες του στο κτίριο
του υπουργείου των Εξωτερικών, μελετώντας με εμπειρογνώμονες εναλλακτικά μεν,
λεπτομερή δε, σενάρια, για λύση του Κυπριακού. Ή, τέλος πάντων, για «λύση» του
Κυπριακού! <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17239N053</ED>
<ID>
ID:301944

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N05&aa=3</URL></REF>


Article

<CATEGORY>vin05</CATEGORY>

 <H2>Χωρίς Δάφνη </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πολλοί παρατήρησαν ότι είναι η πρώτη φορά εδώ και χρόνια που ο κ. Κ.
Σημίτης πραγματοποιεί ένα τόσο σημαντικό επίσημο ταξίδι στο εξωτερικό ­ όπως
αυτό στις Ηνωμένες Πολιτείες ­ χωρίς τη σύζυγό του, την κ. Δάφνη Σημίτη. Και
φυσικά, του έθεσαν το θέμα στη δεξίωση των Οργανώσεων της Ομογένειας. 
Ξάφνιασε η απάντηση του Πρωθυπουργού: «Είναι ένα δύσκολο ταξίδι και
προτίμησε να μην έλθει», είπε με αφοπλιστική ειλικρίνεια ο κ. Σημίτης,
προϊδεάζοντας και για το βάρος των αμερικανικών πιέσεων στην ελληνική πλευρά...
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17239N054</ED>
<ID>
ID:301962

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N05&aa=4</URL></REF>


Article

<CATEGORY>vin05</CATEGORY>

 <H2>Τα ίδια με όλους </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για τη μετατροπή της συνάντησης Σημίτη - Τσέινι σε... τηλεφώνημα, τα
μάθατε: λόγοι ασφαλείας και λοιπά. Έχει ωστόσο ενδιαφέρον ότι ο αντιπρόεδρος
των ΗΠΑ δεν επιφύλαξε μόνο στον δικό μας Πρωθυπουργό το σχετικό χουνέρι: τα
ίδια έκανε και με τους κ.κ. Βλ. Πούτιν, Γκ. Σρέντερ, Γκ. Πέρσον, Τζ.
Ρόμπερτσον. Άρα, πρέπει να δούμε και τη... θετική πλευρά της υπόθεσης ­ μας
θεωρούν εξίσου μικρούς με τους μεγάλους!
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17239N055</ED>
<ID>
ID:301975

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N05&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΗΛΩΣΕ ΥΠΟΨΗΦΙΟΣ νομάρχης Θεσσαλονίκης ο δημοτικός σύμβουλος του κ. Β.
Παπαγεωργόπουλου κ. Θ. Ασπασίδης ­ και ποιος λέτε ότι ήταν ο πρώτος που βγήκε
να τον υποστηρίξει; Ο γενικός γραμματέας της Βασιλικής Ένωσης Ελλάδος,
παρακαλώ... 
ΚΟΝΤΡΑ ΣΕ μία αιώνια αλήθεια που είχαν τραγουδήσει οι Μπιτλς θα πάει
την Κυριακή ο κ. Χ. Καστανίδης. Δεν υπάρχει τίποτε να πεις που να μην έχει
ειπωθεί, έλεγαν εκείνοι, αλλά αυτός προαναγγέλλει ότι στη γιορτή για την κοπή
της πίτας του πολιτικού του γραφείου, θα μιλήσει για «καινούργια πράγματα»... 
ΣΤΑ ΔΕΚΑΧΡΟΝΑ του δημιουργήματός του, δηλαδή του ΟΠΕΚ, θα δώσει το
«παρών» στις 23 του μήνα ο κ. Κ. Σημίτης. Η εκδήλωση στην Αθηναΐδα θα έχει ως
θέμα την «Προοπτική του εκσυγχρονισμού στην Ελλάδα». Ακόμα στην... προοπτική
έχουν μείνει; 
ΕΠΙΣΤΟΛΗ ΑΠΟ τον πρόεδρο του Δ.Σ. της ΔΕΗ καθηγητή Δ. Παπούλια έλαβε ο
«Μικροπολιτικός». Θα δημοσιευτεί στο αυριανό φύλλο. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17239N056</ED>
<ID>
ID:301984

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ελεημοσύνη ή Δικαιοσύνη;
</H2>
<AUTHOR>ΜΑΡΙΟΣ ΜΠΕΓΖΟΣ</AUTHOR>

Το φιλανθρωπικό, κοινωνικό και ανθρωπιστικό έργο της Εκκλησίας έχει το
νόημα της δικαιοσύνης και όχι της ελεημοσύνης. Ανάμεσα στις δύο αυτές
θεάρεστες έννοιες επικρατεί μια κάποια σύγχυση που χρειάζεται να διαλευκανθεί.

Συνήθως πιστεύεται ότι η Εκκλησία ασκεί την φιλανθρωπική διακονία της για να
προσφέρει ελεημοσύνη στους αναξιοπαθούντες συνανθρώπους μας. Κάτι τέτοιο όμως
δεν είναι αρκετό, μολονότι μοιάζει απαραίτητο. Η φτώχεια και η ανέχεια δεν
είναι περιστασιακά φαινόμενα που εντελώς τυχαία και κάπως συμπτωματικά
μαστίζουν την κοινωνία μας. 
Η ελεημοσύνη φαντάζει σαν κατιτί λίγο, χλωμό κι αναιμικό. Μοιάζει σαν το
άλλοθι των πλουσίων απέναντι στους πτωχούς. Η ελεημοσύνη επιχειρεί να
ανακουφίσει τη βαριά συνείδηση όσων πλουτίζουν με άδικο τρόπο. Είναι ποτέ
δυνατόν η χλιδή να αντισταθμίσει την εξαθλίωση; 
Η δικαιοσύνη έχει βάρος και σοβαρότητα απείρως σπουδαιότερη. Όταν η Εκκλησία
ασκεί κοινωνικό έργο, αποδίδει δικαιοσύνη στα αδικημένα μέλη της κοινωνίας μας
που λιμοκτονούν εξαιτίας της νομιμοφανούς ληστείας των ολίγων εις βάρος των
πολλών. 
Η κοινωνική πραγματικότητα μαστίζεται από την ανισότητα: «τα λίγα στους
πολλούς» και «τα πολλά στους λίγους». Η βία είναι που φέρνει την αδικία: «το
μεγάλο ψάρι τρώει το μικρό», «ο θάνατός σου η ζωή μου», «ο άνθρωπος είναι για
τον άνθρωπο λύκος και όχι Θεός». Οι άνθρωποι δεν γεννιούνται πτωχοί, αλλά
γίνονται. Αυτή η ανισότητα χρειάζεται να αποκαλυφθεί κι όχι να συγκαλυφθεί. Η
ελεημοσύνη συγκαλύπτει την αδικία, ενώ η δικαιοσύνη αποκαλύπτει την ανισότητα. 
Όταν η Εκκλησία ασκεί φιλανθρωπικό έργο δεν αλλοτριώνεται από την αποστολή
της, αλλά αντιθέτως, μάλιστα, τότε ακριβώς επιτελεί ένα από τα κυριότερα
καθήκοντά της. Δεν ελεεί απλώς, αλλά δικαιώνει κυρίως όλους όσους έχουν
αδικηθεί από την ανισότητα. Πτωχοί, αποκλεισμένοι, περιθωριοποιημένοι,
εξαθλιωμένοι, παρίες, πληβείοι, προλετάριοι, ο «όχλος» της ευαγγελικής
παράδοσης τον οποίο διαρκώς σπλαχνιζόταν ο Ιησούς ανήκει στο κέντρο της
Εκκλησίας, επειδή απωθείται στο περιθώριο της κοινωνίας μας. 
«Και οι έσχατοι έσονται πρώτοι» υπόσχεται το Ευαγγέλιο. Ο χριστιανός κρίνεται
από την συμπεριφορά του στον «ελάχιστον αδελφόν» του, τον παροιμιώδη
«πλησίον», που είναι ο πρώτος τυχών άνθρωπος τον οποίο συναντά μπροστά του και
μάλιστα ο άλλος (αλλόφυλος, αλλοεθνής, αλλόθρησκος) σύμφωνα με την παραβολή
του Καλού Σαμαρείτη. 
Δεν είναι τυχαίο ότι σε όλες τις μεγάλες θρησκευτικές παραδόσεις ο άγιος
εξομοιώνεται με τον πτωχό, ενώ ο πλούσιος θεωρείται με τρόπο καχύποπτο έως
επικριτικό. Όλες οι περιώνυμες θρησκευτικές προσωπικότητες (ιδρυτές θρησκειών,
προφήτες, άγιοι κ.λπ.) έζησαν πένητα βίο με παραδειγματική ολιγάρκεια.
Επιπλέον σε όλες τις θρησκείες προβλέπεται και επιβάλλεται ως επιτακτικό
καθήκον η άσκηση της ελεημοσύνης ως έργο έμπρακτης κοινωνικής δικαιοσύνης. 
Στον ηθικό κώδικα της θρησκείας μπορεί να μην επιτάσσεται η πτωχεία σε όλους
ανεξαιρέτως τους πιστούς (ακτημοσύνη ή κοινοκτημοσύνη), αλλά οπωσδήποτε
αποτρέπεται ο πιστός από την επιδίωξη του πλουτισμού και την αποθησαύριση
υλικών αγαθών (κτημάτων, χρημάτων, πραγμάτων). Η ελεημοσύνη δεν είναι δικαίωμα
των πιστών, αλλά αποτελεί καθήκον τους. Είναι η δικαιοσύνη που προτάσσεται
απέναντι στην ελεημοσύνη. Επειδή η κοινωνία μας είναι άδικη και άνιση, γι'
αυτό η Εκκλησία οφείλει να δικαιώνει τους αδικημένους αντί να τους ελεεί
απλώς. 
Ο Μάριος Μπέγζος είναι Αν. Καθηγητής Συγκριτικής Φιλοσοφίας της
Θρησκείας του Πανεπιστημίου Αθηνών <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17239N062</ED>
<ID>
ID:301935

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τελικά η χώρα μπορεί να αλλάξει...
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

Τι μπορεί να σημαίνει μια δεκαετία στην ιστορία μιας χώρας; Τίποτα και ίσως
πολλά. «Μια εβδομάδα είναι μεγάλος χρόνος στην πολιτική» συνήθιζε να λέει ο Χ.
Ουίλσον. Μια δεκαετία είναι εξαιρετικά πολύ μεγάλος χρόνος εάν μάλιστα μέσα σ'
αυτόν τον χρόνο γίνουν καθοριστικά γεγονότα για την πορεία μιας χώρας. Πριν
από ακριβώς δέκα χρόνια, στις 7 Φεβρουαρίου 1992, υπογράφηκε η Συνθήκη του
Μάαστριχτ, με την οποία εγκαινιάστηκε η διαδικασία εγκαθίδρυσης της ΟΝΕ και
της δημιουργίας του ενιαίου νομίσματος, ευρώ. Ο γράφων ήταν εκεί, παρών στην
τελετή της υπογραφής. Και θυμάται τη μελαγχολία της ελληνικής πλευράς μπροστά
σε μια Συνθήκη που αισθανόταν ότι ελάχιστα την αφορούσε: αφού τα τότε
οικονομικά δεδομένα της χώρας καθιστούσαν «όνειρο απατηλό» οποιαδήποτε σκέψη
για συμμετοχή στο ενιαίο νόμισμα. Πριν από δέκα χρόνια επίσης (9 Μαΐου 1992),
ο «Economist» σε άρθρο του με τίτλο «The sick man of Europe» («Ο ασθενής της
Ευρώπης») διατύπωνε την αγανάκτησή του που δεν υπήρχε άρθρο στη Συνθήκη για
την εκδίωξη χώρας από την Ένωση, ώστε να χρησιμοποιηθεί για την αποπομπή της
Ελλάδας. Πριν από έξι χρόνια περίπου, τον Δεκέμβριο 1995, στο Ευρωπαϊκό
Συμβούλιο της Μαδρίτης όπου αποφασίστηκε η ονομασία του ενιαίου νομίσματος σε
euro, ο γράφων, που ήταν επίσης εκεί, θυμάται ότι η Ελλάδα έδωσε μάχη
(επιτυχή) για την ελληνική γραφή του euro (σε ευρώ) χωρίς όμως να πιστεύει ότι
υπήρχε ορατή προοπτική για συμμετοχή. 
Σήμερα, λίγα χρόνια μετά, το ευρώ είναι ήδη το εθνικό μας και το ενιαίο
νόμισμα της Ένωσης. Μέσα στα ελάχιστα αυτά χρόνια, η Ελλάδα ανέτρεψε όλες τις
δυσμενείς προοπτικές. Ακολούθησε με επιμονή και πολιτική αποφασιστικότητα μια
στρατηγική που την έφερε στο ενιαίο νόμισμα και στον εσωτερικό πυρήνα των
κρατών - μελών της Ένωσης. Αυτό σημαίνει ότι, παρά τα προβλήματα, ελλείμματα
και αδυναμίες, η χώρα μπορεί να αλλάξει ριζικά τώρα που με την είσοδό της στο
ευρώ έκλεισε οριστικά ένα μεγάλο ιστορικό κεφάλαιο αβεβαιότητας. 
Ο Π. Κ. Ιωακειμίδης είναι καθηγητής του Πανεπιστημίου Αθηνών και
πρόεδρος του Ελληνικού Κέντρου Ευρωπαϊκών Μελετών (ΕΚΕΜ).
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17239N063</ED>
<ID>
ID:301960

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N06&aa=3</URL></REF>


Article

<CATEGORY>vin04</CATEGORY>

 <H5>ΓΙΑ ΤΟ «ΚΛΙΜΑ ΥΠΟΤΕΛΕΙΑΣ»
</H5><H2>Ξέσπασμα Σημίτη μετά τη συνάντηση
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ξέσπασε ο Πρωθυπουργός Κώστας Σημίτης στην Ουάσιγκτον, καταγγέλλοντας τις
πρώτες πρωινές ώρες το κλίμα υποτέλειας που καλλιεργήθηκε από κάποιους στη
Ελλάδα τόσο σε σχέση με το ταξίδι στις ΗΠΑ όσο και με τις εξελίξεις στα εθνικά θέματα.

ΟΥΑΣΙΓΚΤΟΝ 
«Η Ελλάδα δεν έρχεται σε ανάκριση», είπε ο Πρωθυπουργός απορρίπτοντας κάθε
φημολογία σχετική με τον χαρακτήρα της επίσκεψης, και ειδικότερα με το ότι
επρόκειτο να του ζητηθούν εξηγήσεις τόσο για το θέμα της τρομοκρατίας όσο και
για το αντιαμερικανικό κλίμα στην χώρα. «Υπήρξαν συνομιλίες ανάμεσα σε φίλους,
παρουσιάσαμε τις θέσεις μας, είπαμε τις απόψεις μας και ακούσαμε τις δικές
τους», είπε ο Πρωθυπουργός. Και πρόσθεσε «σε καμία περίπτωση δεν λέχθηκε (από
αμερικανικής πλευράς) αυτά πρέπει να κάνετε. Δεν υπήρξε έκφραση θέλησης. Το
θέμα είναι αν υπάρχει αναγνώριση, να είμαστε ισότιμοι συνομιλητές». 
«Δεν δίνουμε εξετάσεις»

Συνεχίζοντας ένα κρεσέντο δηλώσεων αυτού του τύπου, και για διάφορα θέματα, ο
Πρωθυπουργός, που φάνηκε ότι τελούσε υπό το βάρος της πίεσης για το τι θα
συναντούσε στην Ουάσιγκτον όλο αυτό το διάστημα, είπε ακόμη στους
δημοσιογράφους, ότι «δεν είμαστε υπόδικοι», ότι «δεν δίνουμε εξετάσεις όπως
στο μάθημα». Και συμπλήρωσε: «Η Ελλάδα είναι άλλη, είναι υπεύθυνη, σοβαρή και
έχει κάνει βήματα μπροστά. Αν αντιμετωπίζεις τα πράγματα σοβαρά, οι άλλοι σε
σέβονται, σε υπολογίζουν(...) Δεν είμαστε μικροί. Έχουμε να παρουσιάσουμε
έργο. Δεν ήρθαμε εδώ για να αντιμετωπίσουμε καταστροφές. Να είμαστε σοβαροί
και υπεύθυνοι και να έχουμε πίστη».

Ο Πρωθυπουργός απέδωσε το όλο κλίμα «στη νοοτροπία του 50» και τόνισε ότι
«πρέπει να δώσουμε στον ελληνικό λαό την περηφάνια που του ανήκει. Να πούμε
στους Έλληνες ότι δεν έχουν να φοβούνται τίποτε, γιατί τίποτε δεν θα συμβεί»...

Εξαιρετικά φορτισμένος ο Πρωθυπουργός αναφέρθηκε στο θέμα των χαρτών της
αμερικανικής Χαρτογραφικής Υπηρεσίας και τόνισε: «Τα σύνορά μας δεν
καθορίζονται από κανένα χάρτη, ούτε από την αμερικανική Χαρτογραφική Υπηρεσία.
Καθορίζονται από το διεθνές δίκαιο στο οποίο εμείς πιστεύουμε». Διερωτήθηκε
γιατί κανείς δεν αναφέρεται στο «καθεστώς υποτέλειας» που υπαγόρευσε στη
χούντα το 1973 να εκχωρήσει το δικαίωμα χάραξης των συνόρων σε άλλους και
υπογράμμισε «εμείς το δίκιο μας δεν το εκχωρούμε σε καμία υπηρεσία
χαρτογράφησης κανενός». 
Ολόψυχη στήριξη

Κατά την 45λεπτη συνάντηση Μπους - Σημίτη στον Λευκό Οίκο η αμερικανική πλευρά
ζήτησε ­ εμμέσως πλήν σαφώς ­ την ολόψυχη στήριξη του ελληνικού λαού στον
αγώνα για την πάταξη της τρομοκρατίας. 
Ο κ. Μπους ανέφερε μάλιστα το παράδειγμα του Πακιστάν λέγοντας ότι οι αρχικοί
φόβοι που είχε η αμερικανική πλευρά για σοβαρές αντιδράσεις στο εσωτερικό της
μουσουλμανικής αυτής χώρας ξεπεράστηκαν διότι η κυβέρνηση του Πακιστάν ήταν εξ
αρχής σταθερή στον αγώνα της κατά της τρομοκρατίας. Όταν η κυβέρνηση είναι
σταθερή και η θέση της είναι ισχυρή ο λαός αντιλαμβάνεται ποια είναι η
πραγματικότητα. Ζήτησε έτσι να προβληματισθεί η ελληνική κυβέρνηση και να
συμπεριφερθεί αναλόγως. Προφανώς θα ήθελε μια «πολύ πιο σκληρή
τοποθέτηση-καταδίκη για την τρομοκρατία» από την κυβέρνηση της Ελλάδας. 
* Αμέσως μετά την 45λεπτη συνάντηση και ο κ. Σημίτης έκανε σαφές ότι κύριο
θέμα συζήτησης των δύο ανδρών ήταν η τρομοκρατία. «Κάναμε μία επισκόπηση όλων
των προβλημάτων και πρώτα απ' όλα μιλήσαμε για την τρομοκρατία. Κοινή
πεποίθησή μας είναι ότι πρέπει να υπάρξει αποτελεσματικότητα και συνεργασία
για να εξαλειφθεί η τρομοκρατία απ' όλες τις χώρες του κόσμου», είπε
χαρακτηριστικά ο κ. Σημίτης μετά την έξοδό του από τον Λευκό Οίκο,
σημειώνοντας παράλληλα ότι η συνάντηση έγινε σε καλό κλίμα μεταξύ δύο ισότιμων
συνομιλητών και χωρίς την άσκηση πιέσεων. Ο Πρωθυπουργός δήλωσε ακόμη ότι στη
συνάντηση με τον κ. Μπους είπε πως στον τομέα της τρομοκρατίας η Ελλάδα
εργάζεται συστηματικά και σκληρά, κάτι που είναι βέβαιο ότι θα φέρει σύντομα
αποτελέσματα. 
<H3>Εύσημα μπροστά στις κάμερες
</H3>
Εύσημα στην ελληνική κυβέρνηση για τις προσπάθειες που κάνει για τη βελτίωση
των σχέσεων με την Τουρκία απένειμε δημοσίως ο Πρόεδρος Μπους μπροστά στις
κάμερες, λίγο πριν αρχίσει η κατ' ιδίαν συνάντησή του με τον Πρωθυπουργό Κώστα
Σημίτη. Ο κ. Μπους απένειμε επίσης εύσημα και στον υπουργό Εξωτερικών Γιώργο
Παπανδρέου «για τη σκληρή προσπάθεια» που κάνει στο πλαίσιο της
ελληνοτουρκικής προσέγγισης. Η τοποθέτηση αυτή του κ. Μπους για τον κ.
Παπανδρέου ήταν ίσως το πιο σημαντικό στοιχείο αυτής της δημόσιας συνομιλίας.
Ο κ. Σημίτης πρόσφερε στον Αμερικανό Πρόεδρο μία αναμνηστική φανέλα του 2004
προσκαλώντας τον να επισκεφθεί τη χώρα μας στη διάρκεια των Ολυμπιακών Αγώνων,
πρόσκληση την οποία ο κ. Μπους απεδέχθη με χαρά. Ο κ. Σημίτης πρόσφερε επίσης
στον κ. Μπους ορισμένα κέρματα ευρώ, καθώς είναι ο πρώτος Πρωθυπουργός της
Ε.Ε. που επισκέφτηκε τις ΗΠΑ μετά την κυκλοφορία του νέου, ενιαίου νομίσματος.
Δημοσίως επίσης τοποθετήθηκε ο κ. Μπους για την τρομοκρατία, τονίζοντας ότι
εκτιμάει βαθιά την ισχυρή στάση της Ελλάδας κατά της διεθνούς τρομοκρατίας. Ο
Πρωθυπουργός ευχαρίστησε τον κ. Μπους για τη συμβολή του στη βελτίωση των
ελληνοτουρκικών σχέσεων και πρόσθεσε ότι η ελληνική κυβέρνηση εργάζεται για τη
σταθερότητα και τη συνεργασία στην περιοχή. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17239N071</ED>
<ID>
ID:301896

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N07&aa=1</URL></REF>


Article

<CATEGORY>vin04</CATEGORY>

 <H5>ΑΜΕΡΙΚΑΝΙΚΕΣ ΠΙΕΣΕΙΣ ΓΙΑ ΤΟΝ ΕΥΡΩΣΤΡΑΤΟ ΜΕΣΩ ΤΟΥ ΑΝΤΙΠΡΟΕΔΡΟΥ </H5><H2>«Δι' ευχών» του Ντικ Τσένι
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Δι' ευχών» του σκληρού Αντιπροέδρου της αμερικανικής κυβέρνησης Ντικ
Τσένι, και μέσω... τηλεφώνου, εκφράστηκαν οι πιέσεις της αμερικανικής
κυβέρνησης προς την Ελλάδα για τον ευρωστρατό. 
ΟΥΑΣΙΓΚΤΟΝ 
Ο κ. Τσένι, που είχε νωρίτερα ματαιώσει τη συνάντησή του με τον Πρωθυπουργό
Κώστα Σημίτη, επικαλούμενος «λόγους ασφαλείας», εξέφρασε κατά την τηλεφωνική
επαφή του με τον κ. Σημίτη «την ευχή» να υπάρξει λύση στο θέμα του
ευρωστρατού, με επιχείρημα το επείγον της συγκρότησης της δύναμης ταχείας
ανάπτυξης. 
Κυβερνητικές πηγές ανέφεραν ότι ο κ. Σημίτης δήλωσε στον συνομιλητή του ότι
«και η Ελλάδα επιθυμεί να βρεθεί κάποια λύση στο θέμα, αλλά όχι λύση τέτοια η
οποία να δίνει τη δυνατότητα σε τρίτους να μπλοκάρουν αποφάσεις στις οποίες
δεν μπορεί να έχουν λόγο». Οι ίδιες πηγές αρνήθηκαν ότι οι αναφορές του κ.
Τσένι «είχαν τον χαρακτήρα πιέσεων» και υποστήριζαν ότι «ο Πρωθυπουργός τις
εξέλαβε ως ευχή». Από άλλες πλευρές, πάντως, έγινε γνωστό ότι «ο Αμερικανός
Αντιπρόεδρος χρησιμοποίησε μια διπλωματική διατύπωση, η οποία κατέστησε
απολύτως σαφή τη θέση της αμερικανικής κυβέρνησης στο θέμα». 
Ο Πρωθυπουργός Κώστας Σημίτης ξεπέρασε με ελιγμό το θέμα των αναμενόμενων
πιέσεων για την εσωτερική τρομοκρατία, επιλογή που μάλλον λειτούργησε
αποτελεσματικά. Όπως διέρρευσε, εκείνος έθεσε στον συνομιλητή του το θέμα της
τρομοκρατικής δραστηριότητας στην Ελλάδα. Στην «παράγραφο» της συνομιλίας τους
σχετικά με τα μέτρα ασφαλείας για τους Ολυμπιακούς Αγώνες του 2004, ο
Πρωθυπουργός αναφέρθηκε στην «πολυετή πολύ καλή συνεργασία των υπηρεσιών των
δύο χωρών» για την εξουδετέρωση της 17 Νοέμβρη, δίνοντας έμφαση στο πολυετές,
αλλά προφανώς μη αποτελεσματικό, της συνεργασίας. Τόσο ο ίδιος όσο και ο κ.
Τσένι φέρεται ότι εξέφρασαν αισιοδοξία πως σύντομα θα υπάρξουν θετικά
αποτελέσματα στον τομέα αυτό. Κυβερνητικές πηγές ανέφεραν ότι δεν υπήρξε
ειδικότερη και πιο «εξειδικευμένη» (ονόματα κ.λπ.) συζήτηση. 
Τι άλλο συζήτησαν Σημίτης και Τσένι; Κυπριακό, κατάσταση στα Βαλκάνια και
Αφγανιστάν, όπου ο Πρωθυπουργός βρήκε την ευκαιρία να τονίσει για άλλη μία
φορά την αμέριστη συμπαράσταση της Ελλάδας στον πόλεμο κατά της διεθνούς
τρομοκρατίας. 
<H3>Το θρίλερ της ματαίωσης της συνάντησης
</H3>
Ένα μικρό θρίλερ παίχτηκε γύρω από τη ματαίωση της συνάντησης Τσένι - Σημίτη,
οφειλόμενο περισσότερο στην απουσία επίσημης ενημέρωσης από το γραφείο του
Πρωθυπουργού. Και, βεβαίως, στη σπουδή της ελληνικής διπλωματίας που έσπευσε
να ανακοινώσει τη συνάντηση γνωρίζοντας ότι είναι στον αέρα, επισημαίνοντας
ότι το ουσιαστικό μέρος των συνομιλιών Σημίτη στην Ουάσιγκτον θα είναι με τον
Αμερικανό Αντιπρόεδρο. Η ματαίωση ανακοινώθηκε το βράδυ της Τετάρτης τοπική
ώρα στην ελληνική πλευρά, αποφασίστηκε να κρατηθεί μυστικό μήπως και αλλάξει
κάτι, και έγινε γνωστή μόλις μία ώρα πριν την προγραμματισμένη της συνάντησης.
Το αποτέλεσμα ήταν να κυκλοφορήσουν σενάρια ότι ο κ. Τσένι ήταν χολωμένος με
το περιεχόμενο των δηλώσεων του κ. Σημίτη (δεν δέχομαι πιέσεις από κανένα)
στην Αθήνα και στη Νέα Υόρκη. Η ελληνική αποστολή κατέβαλε προσπάθεια να
ανατρέψει αυτή την εικόνα και επιστρατεύτηκε ακόμη και ο πρέσβης των ΗΠΑ στην
Αθήνα κ. Τομ Μίλερ. Ο κ. Μίλερ επιβεβαίωσε ότι για λόγους ασφαλείας ματαιώθηκε
η συνάντηση (από τις 11 Σεπτεμβρίου και μετά, ποτέ δεν βρίσκονται στο ίδιο
μέρος Μπους και Τσένι), ότι η ελληνική κυβέρνηση γνώριζε από εβδομάδες πως η
συνάντηση είναι σε εκκρεμότητα και πως δεν υπάρχει κανένα θέμα δυσφορίας του
Αμερικανού αντιπροέδρου. Μάλιστα, αναφέρθηκε στη σημασία της επίσκεψης του
Πρωθυπουργού, υπογραμμίζοντας το γεγονός ότι είναι ο πρώτος Πρωθυπουργός της
ζώνης του ευρώ που επισκέπτεται την Ουάσιγκτον μετά την κυκλοφορία του νέου
νομίσματος. Κι ακόμη ότι ο κ. Σημίτης είναι έξι χρόνια Πρωθυπουργός και είναι
από τους παλαιότερους ηγέτες της Ευρωπαϊκής Ένωσης.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17239N082</ED>
<ID>
ID:301929

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N08&aa=2</URL></REF>


Article

<CATEGORY>vin04</CATEGORY>

 <H2>Το «Βυθίσατε το "Χόρα"» ελέχθη για εθνικούς λόγους
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Για εθνικούς λόγους ο Ανδρέας Παπανδρέου χρησιμοποίησε το '76 τη φράση
«Βυθίσατε το ''Χόρα''» παραδέχθηκε για πρώτη φορά (και) ο πρώην πρωθυπουργός
Κωνσταντίνος Μητσοτάκης.

Η συζήτηση, που άναψε προχθές και αφορά ένα από τα βασικά επιχειρήματα της
προεκλογικής καμπάνιας της Ν.Δ. το '77 και το '81 ­ «ο Ανδρέας θα μας πάει σε
πόλεμο με το: Βυθίσατε το ''Χόρα"» ­, πήρε χθες άλλες διαστάσεις στη Βουλή.

Έτσι, όταν ξαναήλθε το θέμα στην Ολομέλεια, ο κ. Κ. Μητσοτάκης παίρνοντας τον
λόγο ­ για πρώτη αφορά πάνω στο ζήτημα αυτό ­ είπε: «Συνέβη να έχω ζήσει τα
γεγονότα και να έχω ερευνήσει εκ των υστέρων το θέμα. Το συμπέρασμα στο οποίο
καταλήγω και η πληροφορία που θεωρώ χρέος μου να καταθέσω είναι η εξής: Κανείς
δεν μπορεί να αρνηθεί ότι ο Ανδρέας Παπανδρέου, κάνοντας τη δήλωση "Βυθίσατε
το Χόρα" ενδεχομένως, πολύ πιθανόν, αν θέλετε σίγουρα, ήθελε με αυτόν τον
τρόπο να βοηθήσει εκείνη την ώρα την κυβέρνηση, παίρνοντας μία ακραία θέση,
για να αντιμετωπίσει ένα δύσκολο πρόβλημα της εποχής εκείνης. Κανείς δεν
μπορεί να το αρνηθεί αυτό ως ενδεχόμενο».

Το ζήτημα επανήλθε χθες με νέα «κόντρα» ­ συνοδευόμενη όμως και από αμοιβαίες
φιλοφρονήσεις ­ των κ.κ. Αλέκου Ακριβάκη (κοινοβουλευτικού εκπροσώπου του
ΠΑΣΟΚ) και του Πέτρου Μολυβιάτη (βουλευτή της Ν.Δ. και στενού συνεργάτη του
Κωνσταντίνου Καραμανλή). Αφορούσε την έξοδο το '76 του τουρκικού σκάφους
ερευνών «Χόρα» στο Αιγαίο, πάνω από την ελληνική υφαλοκρηπίδα.

Πριν το πλοίο εξέλθει στο Αιγαίο ­ και αυτό έγινε γνωστό μέσω «υπηρεσιών» ­ ο
Ανδρέας Παπανδρέου, όπως είχε ενημερώσει τότε το Εκτελεστικό Γραφείο του
ΠΑΣΟΚ, είχε συνεννοηθεί με τον Κωνσταντίνο Καραμανλή ότι θα τον στηρίξει να
κρατήσει σκληρή στάση απέναντι στην Τουρκία. Λίγες ημέρες αργότερα, όταν το
«Χόρα» εξήλθε στο Αιγαίο και ο Ανδρέας Παπανδρέου ­ όπως εξήγησε τότε στους
συνεργάτες του ­ είδε ότι ο Κωνσταντίνος Καραμανλής δεν ακολούθησε σκληρή
στάση, σε ομιλία του στη Θράκη, χωρίς να αποκαλύψει τη συνεννόησή του με τον
ιδρυτή της Ν.Δ., ρώτησε: «Γιατί, κύριε Καραμανλή, δεν βυθίσατε το "Χόρα";».

Η φράση αυτή ­ χωρίς το «ερωτηματικό» που είχε βάλει ο Ανδρέας Παπανδρέου ­
αξιοποιήθηκε κατά κόρον στις προεκλογικές καμπάνιες της Ν.Δ., έως ότου ο
Παναγιώτης Κανελλόπουλος δικαίωσε τον Ανδρέα Παπανδρέου στη Βουλή λέγοντας:
«Θα ήθελα να διαβεβαιώσω τη Βουλή ότι πράγματι ο πρόεδρος του ΠΑΣΟΚ προέβη στη
διατύπωση των λέξεων εκείνων για ορισμένο εθνικό σκοπό».

Για τις αναφορές αυτές του Παναγιώτη Κανελλόπουλου μίλησε χθες ο κ. Ακριβάκης,
ενώ ο κ. Π. Μολυβιάτης επέμεινε για δεύτερη φορά ότι δεν υπήρξε προσυνεννόηση
Καραμανλή - Παπανδρέου. «Η συνεργασία Καραμανλή - Παπανδρέου στα εθνικά θέματα
είναι μεταγενέστερη, έγινε όταν ήταν Πρόεδρος της Δημοκρατίας ο Καραμανλής και
πρωθυπουργός ο Ανδρέας Παπανδρέου», είπε.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17239N083</ED>
<ID>
ID:301957

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N08&aa=3</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Ψεύτικες ρυτίδες
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Κοίτα πώς είναι η Σερ τελικά, με όλες τις επεμβάσεις! Μη μου πείτε ότι δεν
προσέξατε τη φωτο-γραφία που την έδειχνε γεμάτη ρυτίδες φριχτές. Όχι μόνο
ρυτίδες του χρόνου, αλλά και των τραβη-γμάτων. Σε όλο τον κόσμο κυκλοφόρησε,
προσφέροντας την ικανοποίηση ότι ο χρόνος όλα τα καταστρέφει, ακόμα κι εκείνα
τα πρόσωπα που του αντιστέκονται χειρουργικά. Και σίγουρα κανένας δεν σκέφτηκε
να κατηγορήσει τον φωτογράφο για τίποτα. Ο άνθρωπος έκανε τη δουλειά του,
αποκάλυψε την αλήθεια. Αυτό το αγαλματένιο πρόσωπο που θαυμάζαμε στο σινεμά
επί δεκαετίες ανάλλαχτο ήταν ψέμα. Φυσικά ήταν αλήθεια το γεγονός ότι η
τραγουδίστρια είχε καταφέρει να γίνει ηθοποιός και να γυρίσει κάμποσες
ταινίες. Ήταν αλήθεια ότι, για να μπορέσει να ξεκινήσει μια καινούργια
καριέρα, έφτιαξε το πρόσωπό της από την αρχή. Είχε παραδεχτεί η ίδια πως είχε
κάνει πολλές επεμβάσεις. Επίσης είναι αλήθεια ότι οι επεμβάσεις αυτές
κοστίζουν χρήματα και σωματική φθορά, γιατί γίνονται με ολική ή τοπική
νάρκωση. Αλήθεια είναι και ότι μέχρι την τελευταία αυτή απαίσια φωτογραφία, οι
επεμβάσεις φαίνονταν να πιάνουν τόπο και η Σερ έλαμπε από νιάτα, έστω κι αν
είχε περάσει τα εξήντα τουλάχιστον. Κι είναι αλήθεια ότι δεν υπάρχει ποινικό
αδίκημα που να προβλέπει φυλάκιση για τη δημοσίευση φωτογραφιών που δείχνουν
σαν παραμορφωμένη γριά μια ηθοποιό με τόση προσπάθεια να διατηρηθεί νέα στο
ενεργητικό της. Και είναι αλήθεια ότι ο φωτογράφος κέρδισε χρήματα από
σαδιστική ικανοποίηση, που δεν τιμά το κοινό του. Μήπως είναι τελικά αλήθεια
ότι η Σερ παραμένει πανέμορφη; Λίγα φίλτρα χρειάζονται και ξαναγίνονται
ψεύτικες αυτές οι φωτογραφημένες ρυτίδες.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17239N084</ED>
<ID>
ID:301972

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N08&aa=4</URL></REF>


Article

<CATEGORY>vin04</CATEGORY>

 <H5>ΟΙ ΕΛΛΗΝΟΑΜΕΡΙΚΑΝΙΚΕΣ ΣΧΕΣΕΙΣ ΑΠΟ ΤΗ ΜΕΤΑΠΟΛΙΤΕΥΣΗ ΜΕΧΡΙ ΣΗΜΕΡΑ
</H5><H2>7 συναντήσεις και 6 «αγκάθια»
</H2>
1. Τρομοκρατία

Το υπ΄ αριθμόν ένα θέμα για τις Ηνωμένες Πολιτείες, μετά την 11η Σεπτεμβρίου,
είναι και νούμερο 1 θέμα της ατζέντας των ελληνοαμερικανικών σχέσεων τα
τελευταία χρόνια. Οι Αμερικανοί δεν κρύβουν την οργή τους για το γεγονός ότι
δεν έχει εξαρθρωθεί η οργάνωση 17Ν κι ασκούν ποικίλες πιέσεις στην Ελλάδα.
Ζητούν μετ΄ επιτάσεων ανακρίσεις, συλλήψεις και παραπομπές στη Δικαιοσύνη. Η
κυβέρνηση αντιτείνει πως κάνει ότι ειναι δυνατόν, έχει πλήρη συνεργασία με τις
αμερικανικές υπηρεσίες - αλλά δεν μπορεί, βάσει του εσωτερικού Δικαίου, να
συλλάβει ανθρώπους για τους οποίους δεν υπάρχει η παραμικρή απόδειξη ενοχής. 
2. Ελληνοτουρκικά

Η πολιτική των ίσως αποστάσεων που ακολουθούν μεταξύ των δυο χωρών οι
Αμερικανοί, όπως κι οι συστάσεις για απευθείας διμερή διάλογο εφ΄ όλης της
ύλης, δε βρίσκουν σύμφωνη την Αθήνα, η οποία έχει επιλέξει το δρόμο της
Ευρωπαϊκής Ενωσης και για τις σχέσεις της με την Τουρκία. 
3. Κυπριακό

Η Ελλάδα ζητεί την άσκηση πίεσης στην Αγκυρα και τον κ. Ντενκτάς, ώστε να
υπάρξει επίλυση του Κυπριακού στη βάση της διζωνικής, δικοινοτικής
ομοσπονδίας. Οι ΗΠΑ, παρά τις κατά καιρούς διαμεσολαβήσεις, δεν έχουν δείξει
ιδιαίτερη ζέση σε αυτήν την κατεύθυνση. Επίσης, με πολλή απροθυμία στήριξαν
τελικώς την απόφαση της Ευρωπαϊκής Ενωσης για ένταξη της Κύπρου ανεξαρτήτως
επίλυσης ή μη του Κυπριακού. 
4. Ευρωστρατός

Η Ουάσιγκτον υποστηρίζει την τουρκική απαίτηση να έχει λόγο όταν οι
επιχειρήσεις του ευρωστρατού αφορούν την ευρύτερη περιοχή της - αλλοιώς θα
συνεχίσει να εμποδίζει την παροχή των υποδομών του ΝΑΤΟ στην Ενωση.

Η Ελλάδα επιμένει πως η Τουρκία δε μπορεί να έχει δικαίωμα «βέτο» σε
κοινοτικές αποφάσεις. 
5. Βαλκάνια

Ελλάδα και ΗΠΑ έχουν συμφωνήσει, τελευταίως, στην πολιτική διάσταση της κρίσης
των Βαλκανίων, αλλά εξακολουθούν να υπάρχουν προβλήματα στην οικονομική
συνεργασία - με τις ΗΠΑ να λένε ότι η Αθήνα δε δίδει τα χρήματα που έχει
υποσχεθεί στις κυβερνήσεις της περιοχής. 
6. Επενδύσεις

Παρά τα καλά λόγια, η αμερικανική κυβέρνηση δεν έχει ενθαρρύνει τους
Αμερικανούς επενδυτές να έρθουν στην Ελλάδα, όπως κάνει για άλλες χώρες της περιοχής.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17239N092</ED>
<ID>
ID:301930

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N09&aa=2</URL></REF>


Article

<CATEGORY>vin04</CATEGORY>

 <H5>ΔΙΑΦΟΡΕΣ ΚΑΙ ΟΜΟΙΟΤΗΤΕΣ ΑΝΑΜΕΣΑ ΣΤΙΣ ΣΥΝΑΝΤΗΣΕΙΣ ΣΗΜΙΤΗ ΜΕ ΚΛΙΝΤΟΝ ΚΑΙ ΜΠΟΥΣ
</H5><H2>Από τη ζέστη στο κρύο...
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Πριν από ένα χρόνο, ένας από τους πιο στενούς συνεργάτες του Πρωθυπουργού
Κώστα Σημίτη, ο οποίος διαθέτει και λογοτεχνική ιδιότητα, βρέθηκε καλεσμένος
σε ένα «φιλολογικό σουαρέ» σε σπίτι στη Φιλοθέη. 
Τζορτζ Μπους Τζούνιορ. Δουλεύει λίγο και αναθέτει τα κρίσιμα θέματα στους
συνεργάτες του. Αδιάφορος για την Ελλάδα, αποκάλεσε δημοσίως τους Έλληνες
«Grecians» (αντί του σωστού «Greeks»). 
Στο τραπέζι δέχθηκε από τους επωνύμους των γραμμάτων καταιγισμό ερωτήσεων, όχι
για λογοτεχνικά θέματα αλλά για τις ελληνοαμερικανικές σχέσεις. Τι περιμένει η
κυβέρνηση από την Προεδρία Μπους; Τι μας επιφυλάσσουν οι Ρεπουμπλικανοί και
γενικώς «τι θα γίνει τώρα»; Ο νέος Αμερικανός Πρόεδρος επρόκειτο να ορκιστεί
σε μερικές ημέρες και οι προθέσεις του ήταν ασαφείς. Παρ' όλα αυτά ο
συνεργάτης του Σημίτη ήταν κατηφής και απαισιόδοξος ­ μέχρι τουλάχιστον να
σερβιριστεί το γλυκό. Η στάση του συνοψίζεται από ένα ευφυολόγημα που είχε
διατυπώσει σε άλλη περίσταση: «Θα πούμε τον Κλίντον Κλιντονάκη...». 
«Κλιντονάκης»

Η αλήθεια είναι πως η κυβέρνηση Σημίτη είχε καταφέρει να δημιουργήσει ένα
πλαίσιο επικοινωνίας με τον «Κλιντονάκη» και τους δικούς του. Μπορεί να ήταν η
χείρα βοηθείας που προσέφερε η Ουάσιγκτον στην Αθήνα τη νύχτα των Ιμίων, με
αποτέλεσμα να ευχαριστήσει δημοσίως ο Σημίτης τις ΗΠΑ στη Βουλή την επομένη.
Μπορεί να ήταν το γεγονός ότι ο «σαραντάρης» Δημοκρατικός Πρόεδρος με το
σαξόφωνο, ο γόνος των χίπηδων που δεν πολέμησε στο Βιετνάμ, φαινόταν
πολιτισμικά οικείος στους «εκσυγχρονιστές» του ΠΑΣΟΚ. Ο Πρωθυπουργός τον
γνώρισε από κοντά τον Απρίλιο του '96 στην επίσκεψή του στην Ουάσιγκτον, η
«χημεία» ήταν καλή και το κλίμα που απεκόμισαν οι συνεργάτες του ευχάριστο.
Ακόμη και το 1999 όταν «δικάσθηκε» από τη Γερουσία, ο τότε υφυπουργός στον
Πρωθυπουργό Γ. Πασχαλίδης, που επισκεπτόταν τις ΗΠΑ, τον συνάντησε σε μια
δεξίωση, του έσφιξε το χέρι και τον διαβεβαίωσε για την υποστήριξη των
Ελλήνων. Άλλο το Κοσσυφοπέδιο, άλλο η Μόνικα! 
Η προσέγγιση

Ντικ Τσέινι. Ο «ισχυρός ανήρ» της κυβέρνησης έχει καρδιακά προβλήματα. Ο
βηματοδότης και οι αλλεπάλληλες εγχειρήσεις έχουν δημιουργήσει ερωτηματικά για
την αντοχή του. 
Κλασική περίπτωση Αμερικανού πολιτικού από τον Νότο, ο Κλίντον είχε το χάρισμα
να προσεγγίζει αμέσως τους συνομιλητές του και να συμπεριφέρεται σαν να τους
καταλαβαίνει ­ όπως έγινε και στην ολιγόλεπτη συνομιλία με τον Πασχαλίδη. Το
γεγονός ότι είχε «κληρονομήσει» πολιτικά αρκετά στελέχη του επιτελείου Δουκάκη
(όπως ο Τζορτζ Στεφανόπουλος και άλλοι) τον έφερνε ψυχολογικά πιο κοντά στους
Έλληνες. Από εκεί και πέρα, η Μαντλίν Ολμπράιτ δεν τα πήγε ποτέ καλά με τον
Θεόδωρο Πάγκαλο, αλλά τον Γιώργο Παπανδρέου τον είχε περίπου σαν «γιο» της,
ενώ τα εξοπλιστικά προγράμματα δημιούργησαν θερμή ατμόσφαιρα στις σχέσεις
Κόεν-Άκη Τσοχατζόπουλου. Την προσέγγιση Αθήνας-Ουάσιγκτον είχε διευκολύνει
αφάνταστα η εμπειρία του τότε πρέσβη Τόμας Νάιλς (στον οποίο είχαν απεριόριστη
εκτίμηση στο Μέγαρο Μαξίμου πριν από τις τηλεοπτικές δηλώσεις για την 17Ν).
Αντιθέτως, το «σύστημα Σημίτη» κράτησε σε απόσταση τον διάδοχό του Νίκολας
Μπερνς. Οι καλές σχέσεις με τον «Κλιντονάκη» επιβίωσαν και του μεγάλου
ελληνοαμερικανικού ψυχοδράματος της επίσκεψης του «Πλανητάρχη» το 1999. 
Κόλιν Πάουελ. Ο «στρατηγός» αναδείχθηκε στο πιο μετριοπαθές μέλος του
επιτελείου Μπους. Ήπιος και ρεαλιστής, είναι συχνά απομονωμένος μέσα στην
κυβέρνηση. 
Η κυβέρνηση στις ΗΠΑ, που προέκυψε μετά τις εκλογές του 2000, ήταν λιγότερο
παρεμβατική στα εξωτερικά με μάλλον απομονωτική διάθεση. Ο «ισχυρός ανήρ»
αντιπρόεδρος Ντικ Τσέινι ασχολείτο μάλλον με «θεματικές ενότητες» (πετρέλαια
κλπ.), παρά με επιμέρους κράτη. Τον πάγο έσπασε ο Γιώργος Παπανδρέου που
κατάφερε να δημιουργήσει έναν δίαυλο επικοινωνίας με τον Κόλιν Πάουελ, που
αποδείχθηκε ο μετριοπαθής της νέας κυβέρνησης. Στο Μαξίμου άρχισαν να
σχεδιάζουν μια επίσκεψη Σημίτη στην Ουάσιγκτον, όχι όμως πριν δημιουργηθεί το
κατάλληλο κλίμα. Έτσι άρχισαν υπουργικές επισκέψεις και διάφορα πηγαινέλα.
Μάλιστα, για να τα συντονίσει βγήκε από το ψυγείο ακόμη και ο Μπερνς, που από
«αυτός ο κύριος» έγινε μέσα σε μια νύχτα «ο φίλος μας ο Νίκολας». Τελικά, «το
νερό μπήκε στο αυλάκι». Σε κάποιες περιπτώσεις, η θεματολογία δεν επηρεάστηκε
από την αλλαγή προσώπων ­ κάτι που φάνηκε στην επίσκεψη Ράμσφελντ στην Ελλάδα,
αρχές καλοκαιριού. Τελικά, η χρονιά πέρασε χωρίς αναταράξεις. Ακόμη και ο
«σκληρός» Μίλερ, που ήρθε το περασμένο φθινόπωρο στη θέση του Μπερνς,
υιοθέτησε μετριοπαθές προφίλ. Βεβαίως, η επίσκεψη Σημίτη στην Ουάσιγκτον
πέρασε από τις συμπληγάδες της 11ης Σεπτεμβρίου και του Συνεδρίου του ΠΑΣΟΚ.
Είναι γνωστό ότι στο Μαξίμου ήθελαν η επίσκεψη να είναι αρχές Φεβρουαρίου, για
να συνδυαστεί με τους χειμερινούς Ολυμπιακούς του Σολτ Λέικ Σίτι, αλλά η
αμερικανική πλευρά δεν διευκόλυνε το αίτημα. Πάντως, το ενδιαφέρον στην
περίπτωση των ελληνοαμερικανικών σχέσεων στην παρούσα φάση έχει να κάνει με
μια ιδιοτυπία της αμερικανικής κυβέρνησης. Τα μέλη της (Τσέινι, Πάουελ,
Ράμσφελντ, Ράις) είναι πολύ πιο έμπειρα από τον ίδιο τον Πρόεδρο ­ που έχει
διακριθεί ως κυβερνήτης του Τέξας. Τα πράγματα είναι πολύ χειρότερα όταν οι
βετεράνοι της κυβέρνησης δεν ομοφωνούν, ο Πρόεδρος δεν ξέρει αρκετά για να
επιβληθεί και να πάρει θέση, και υπάρχουν περισσότερες φωνές. Τούτο φάνηκε σε
αρκετές περιπτώσεις, ακόμη και μετά την 11η Σεπτεμβρίου, όταν οι μισοί ήθελαν
πόλεμο κατά του Ιράκ και οι άλλοι διαφωνούσαν. 
Διαπραγματεύσεις

Ντόναλντ Ράμσφελντ. «Γεράκι», με μεγάλη ψυχροπολεμική εμπειρία, ήταν (επί
Φορντ) ο νεώτερος και θα είναι (επί Μπους) ο γηραιότερος υπουργός Άμυνας. Η
11η Σεπτεμβρίου του έφτιαξε το προφίλ. 
Αυτό περιπλέκει την κατάσταση. Ως γνωστόν, ένα από τα πλεονεκτήματα του Έλληνα
Πρωθυπουργού στα εξωτερικά είναι η δυνατότητά του να αναπτύσσει στενή
προσωπική σχέση με τους ξένους ηγέτες. Αυτό το προσωπικό κεφάλαιο αξιοποιείται
μετά σε διαπραγματεύσεις ή κρίσιμες στιγμές. Με τον Κλίντον, που ήταν
πανέξυπνος, κυριαρχούσε απόλυτα επάνω στα υπουργικά συμβούλια και μπορούσε να
κατανοήσει ένα θέμα σε βάθος, μελετώντας το για μερικές ώρες, μια τέτοια
προσέγγιση είχε νόημα ­ και απέδωσε καρπούς. Με τον Μπους όμως; Ο νυν Πρόεδρος
φημίζεται για την ικανότητά του να επικοινωνεί με τον μέσο Αμερικανό και όχι
για τη δυνατότητά του να «πιάνει» γρήγορα τα θέματα. Αυτή είναι δουλειά των
μελών της κυβέρνησής του. Μέχρι την 11η Σεπτεμβρίου είχε περάσει σε διακοπές
το ένα τρίτο της θητείας του. Στον Λευκό Οίκο, δεν δουλεύει μετά τις επτά. Το
γεγονός ότι οι ΗΠΑ κυβερνώνται, όπως λέγεται, «από επιτροπή», ενδέχεται να
δυσκολέψει μια κλασική προσέγγιση σε στυλ Σημίτη. Τηρουμένων των αναλογιών,
τούτο θυμίζει τον Ρέηγκαν που αφού άκουσε, στο περιθώριο κάποιας συνόδου του
ΝΑΤΟ στις Βρυξέλλες, τον Παπανδρέου να του εξηγεί τις ελληνικές θέσεις για το
Αιγαίο, γύρισε μετά και ρώτησε έναν από τους βοηθούς του πού είναι το Αιγαίο.
Μετά ο Παπανδρέου ήταν πεισμένος ότι ο Ρέηγκαν δεν το έκανε επίτηδες, η απορία
ήταν γνήσια, «αν το έκανε επίτηδες, θα το καταλάβαινα». 
<H3>Από τη Μόνικα στις εκτρώσεις
</H3>
Τις αμερικανικές εκλογές του 2000 η Αθήνα τις παρακολούθησε με ανάμεικτα
αισθήματα. Ο εγκεφαλικός σπασίκλας Γκορ δεν είπε ούτε καν τα τυπικά για το
Κυπριακό, για να εξασφαλίσει την ελληνοαμερικανική ψήφο. Ο Μπους Τζούνιορ
φόβιζε την Αθήνα για δύο λόγους. Η οικογένειά του είχε φιλικούς δεσμούς με την
οικογένεια Μητσοτάκη (έχοντας γευθεί και τα γνωστά ξεροτήγανα). Και ήταν
Ρεπουμπλικανός. Οι Ρεπουμπλικανοί θύμιζαν στο ΠΑΣΟΚ τη δεκαετία του '80, με
τις ταξιδιωτικές οδηγίες και το «ανάθεμα» της Ουάσιγκτον στον Ανδρέα
Παπανδρέου. «Bad karma» ­ ελληνιστί «γκαντεμιά». Η κυβέρνηση είχε εφιάλτες για
αναζωπύρωση του έρωτα των Ρεπουμπλικανών για την Άγκυρα και γενικώς δυσάρεστα
προαισθήματα. Από πλευράς πολιτικής κουλτούρας, υπήρχε άλλωστε χάσμα. Αν ο
Κλίντον ήταν υπέρ του ελεύθερου έρωτα και συμμετείχε μαζί με τον Σημίτη στο
διεθνές φόρουμ της Κεντροαριστεράς, οι Ρεπουμπλικανοί είναι προπαγανδιστές των
εκτρώσεων και της ηλεκτρικής καρέκλας. 
Στην πράξη, η κατάσταση ήταν μάλλον «φλου». Ο ίδιος ο Μπους, που είχε
ταξιδέψει τρεις φορές εκτός Αμερικής, είχε μάλλον μεσάνυχτα περί Ελλάδος. Στην
προεκλογική περίοδο είχε αποκαλέσει τους Έλληνες «Grecians» (αντί του γνωστού
«Greeks») με αποτέλεσμα να τον πάρουν στην πλάκα ως αγράμματο οι «New York
Times». Από εκεί και πέρα, σκότος...
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17239N101</ED>
<ID>
ID:301894

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N10&aa=1</URL></REF>


Article

<CATEGORY>vin07</CATEGORY>

 <H5>ΟΙ ΠΡΩΤΟΙ ΑΙΧΜΑΛΩΤΟΙ ΤΑΛΙΜΠΑΝ ΕΦΘΑΣΑΝ ΣΤΙΣ ΦΥΛΑΚΕΣ ΤΟΥ ΓΚΟΥΑΝΤΑΝΑΜΟ
</H5><H2>Σιδηροδέσμιοι στην Κούβα
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Εν μέσω διασταυρουμένων πυρών αναχώρησε χθες από το αεροδρόμιο της Κανταχάρ
η πρώτη ομάδα κρατουμένων Ταλιμπάν και μελών της Αλ Κάιντα, με προορισμό την
αμερικανική ναυτική βάση Γκουαντάναμο της Κούβας. 
Με δρακόντεια μέτρα ασφαλείας, οι 20 συλληφθέντες μεταφέρθηκαν στο αεροπλάνο
που τους μετέφερε στο Γκουντάναμο, σε δύο ομάδες των δέκα ατόμων η καθεμιά. Οι
αιχμάλωτοι φορούσαν όλοι κουκούλα που τους σκέπαζε το κεφάλι, ενώ ήταν και
σιδηροδέσμιοι. Σύμφωνα με πληροφορίες, τους είχαν χορηγηθεί υπνωτικά ώστε να
βρίσκονται σε ελαφρά καταστολή, ενώ οι φύλακες υψίστης ασφαλείας που τους
παρακολουθούσαν κατά τη διάρκεια της πτήσης, οι οποίοι ανέρχονταν περίπου
στους 40, έδεσαν τους συλληφθέντες με αλυσίδες στα καθίσματά τους. 
Στη διάρκεια της πτήσης παρέμειναν δεμένοι και ταΐζονταν από τους φύλακες. Η
εκπρόσωπος του Πενταγώνου, Βικτόρια Κλαρκ, έσπευσε να διευκρινίσει ότι η
συμπεριφορά των ΗΠΑ απέναντί στους αιχμαλώτους είναι στο πλαίσιο που ορίζει η
Συνθήκη της Γενεύης για τους αιχμαλώτους πολέμου. 
Η επιχείρηση αερομεταφοράς των κρατουμένων Ταλιμπάν και στελεχών της Αλ Κάιντα
διεξήχθη σε αυστηρό κλοιό ασφαλείας, καθώς οι ΗΠΑ ήθελαν πάση θυσία να
αποτρέψουν τυχόν εξέγερση των κρατουμένων ανάλογη με αυτήν του Νοεμβρίου στη
Μαζάρ-ι-Σαρίφ, που είχε κοστίσει τη ζωή σε έναν πράκτορα της CIA. 
Χαρακτηριστικό όμως της μάλλον βάσιμης ανησυχίας των Αμερικανών είναι και οι
πυροβολισμοί που αντηλλάγησαν καθώς το μεταγωγικό αεροσκάφος C-17 απογειωνόταν
από την Κανταχάρ με προορισμό το Γκουαντάναμο. 
Καθώς το αεροπλάνο αναχωρούσε από το αεροδρόμιο, σημειώθηκαν εχθρικά πυρά.
Αμέσως στα πυρά ανταποκρίθηκαν Αμερικανοί πεζοναύτες και δύο ελικόπτερα Κόμπρα
του Αμερικανικού Πολεμικού Ναυτικού σηκώθηκαν για να αντιμετωπίσουν την
απειλή, καθώς τα εχθρικά πυρά στράφηκαν προς το βόρειο μέρος του αεροδρομίου
της Κανταχάρ, σημείο όπου βρίσκεται η βάση των πεζοναυτών εντός του
αερολιμένα. Πολύ γρήγορα τα πυρά σταμάτησαν χωρίς να προκληθεί καμία βλάβη ή
τραυματισμός ανθρώπου. 
Με την άφιξή τους στην Κούβα, οι αιχμάλωτοι αναμένεται να οδηγηθούν στον
νεοδόμητο τομέα Camp Χ-Ray, όπου έχουν ετοιμαστεί εγκαταστάσεις για εκατό
άτομα και σύντομα η χωρητικότητά τους θα αυξηθεί σε 220. Ήδη βρίσκεται υπό
κατασκευή ένα κτίριο που θα είναι ικανό να στεγάσει έως και 2.000
κρατουμένους. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17239N111</ED>
<ID>
ID:301856

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N11&aa=1</URL></REF>


Article

<CATEGORY>vin07</CATEGORY>

 <H2>Προειδοποιούν το Ιράν οι ΗΠΑ
</H2>
Και εκεί που πιστεύαμε ότι το δόγμα «είστε μαζί μας ή εναντίον μας», που
πρόσφατα επανέφερε στην επικαιρότητα ο Αμερικανός πρόεδρος Τζορτζ Μπους, είχε
αρχίσει να πέφτει σε αχρησία, επανήλθε με νέα βαρύτητα. Αυτή τη φορά αποδέκτης
της αμερικανικής αυτής δήλωσης είναι μια χώρα που πράγματι βρίσκεται μεταξύ
Ανατολής και Δύσης και που ορισμένοι κύκλοι χάραξης πολιτικής στις ΗΠΑ δεν
διστάζουν ακόμη και σήμερα να αποκαλούν «απείθαρχο κράτος», υπονοώντας τις
συνέπειες που η αντιμετώπιση αυτή συνεπάγεται αυτόματα. Μια χώρα που
καθημερινά παλεύει να ισορροπήσει ανάμεσα στο μεταρρυθμιστικό ρεύμα και τη
σκληροπυρηνική ισλαμική παράδοση. 
«Το Ιράν θα πρέπει να συνεχίσει να συμβάλλει στον πόλεμο ενάντια στην
τρομοκρατία»· αυτό το ξεκάθαρο μήνυμα απηύθυνε χθες προς την Τεχεράνη ο
Αμερικανός πρόεδρος Τζορτζ Μπους, προειδοποιώντας τους Ιρανούς ηγέτες να μην
παράσχουν καταφύγιο σε φυγάδες Ταλιμπάν ή μέλη της Αλ Κάιντα και να μην
επιχειρήσουν ανατροπή της νέας κυβέρνησης του Αφγανιστάν. «Το έθνος μας, στη
μάχη εναντίον της τρομοκρατίας, θα υπερασπιστεί το δόγμα "είστε μαζί μας ή
είστε εναντίον μας" επανέλαβε ο Αμερικανός πρόεδρος. «Εάν επιχειρήσουν να
αποσταθεροποιήσουν την κυβέρνηση, η Συμμαχία θα τους αντιμετωπίσει, αρχικά με
διπλωματικά μέσα» ήταν το μήνυμά του. 
Πληροφορίες και διαψεύσεις

Η εφημερίδα «Νιου Γιορκ Τάιμς», επικαλούμενη αμερικανικές στρατιωτικές πηγές
και πηγές των μυστικών υπηρεσιών, έγραφε στο χθεσινό της φύλλο ότι το Ιράν
«προσπαθεί να προκαλέσει αναταραχή» σε μεθοριακές περιοχές στο δυτικό
Αφγανιστάν και ότι έχει προσφέρει καταφύγιο σε μικρό αριθμό μαχητών της
οργάνωσης. Το Ιράν διέψευσε χθες επισήμως και με κατηγορηματικό τρόπο όλες
αυτές τις πληροφορίες. Εκπρόσωπος πάντως του κυβερνήτη του Κανταχάρ, της
κυριότερης πόλης στον Νότο του Αφγανιστάν, κατηγόρησε προχθές το Ιράν για
ανάμειξή του στις αφγανικές επαρχίες Χεράτ και Χελμάντ. 
Χαρακτηριστικό τού ότι οι ΗΠΑ βρίσκονται πολύ κοντά στο να κατατάξουν για μια
ακόμα φορά το Ιράν στον κατάλογο των χωρών που θεωρούν "μαύρα πρόβατα" της
διεθνούς πολιτικής είναι τα όσα αναφέρονται σε νέα έκθεση των αμερικανικών
μυστικών υπηρεσιών. Έτσι, μπορεί η Κίνα να αυξάνει διαρκώς το οπλοστάσιό της,
αλλά μέχρι το 2015 οι ΗΠΑ κινδυνεύουν να απειληθούν από βαλλιστικούς πυραύλους
που προέρχονται κυρίως από τη Β. Κορέα, το Ιράν και το Ιράκ, υποστηρίζεται
στην έκθεση.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17239N112</ED>
<ID>
ID:301905

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N11&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Άμαχοι εναντίον αμάχων
</H2>
<AUTHOR>WILLIAM PFAFF</AUTHOR>

Ο πόλεμος εναντίον της τρομοκρατίας είναι ανάγκη να απελευθερωθεί από την
υποκρισία, τον κυνισμό και την εκμετάλλευση που τον πλήττουν. Ο πόλεμος αυτός
ξεκίνησε σαν αγώνας κατά του απόλυτου κακού, αλλά στη συνέχεια μετατράπηκε σε
πόλεμο εναντίον της κυβέρνησης των Ταλιμπάν στο Αφγανιστάν. Και αυτό είναι
λογικό. Μπορείς να ξεκινήσεις πόλεμο εναντίον μιας κυβέρνησης, αλλά το
Πεντάγωνο δεν μπορεί να επιτεθεί στο απόλυτο κακό. 
Οι πολιτικοί ηγέτες και οι κυβερνήσεις απ' όλο τον κόσμο έχουν διευρύνει τον
πόλεμο κατά της τρομοκρατίας με το να «βαπτίζουν» όλους τους δικούς τους
εχθρούς, «τρομοκράτες». Αυτό ήταν εύκολο, γιατί ο ορισμός που δίνει η
αμερικανική κυβέρνηση στην τρομοκρατία, είναι ελαστικός και αμφιλεγόμενος: η
τρομοκρατία είναι αυτό που κάνουν οι κακοί άνθρωποι. 
Ο πόλεμος τώρα λοιπόν έχει ως αντίπαλο την ίδια την τρομοκρατία ­ αν πρέπει
τουλάχιστον να πιστέψουμε την Ουάσιγκτον ­ και πρέπει να επιδιωχθεί αυτός ο
στόχος (αν πράγματι υφίσταται), ανεξάρτητα από τα πολιτικά κίνητρα των
τρομοκρατών. 
Αλλά ένα δεδομένο της πολιτικής ζωής και ιστορίας είναι ότι η τρομοκρατία
είναι το όπλο που καταπιεσμένοι πληθυσμοί πάντα έστρεφαν κατά εκείνων που
θεωρούν ότι είναι δυνάστες τους. Και οι άνθρωποι αυτοί χρηισμοποιούν αυτό το
όπλο συνήθως επειδή είναι το μοναδικό διαθέσιμο για αυτούς. 
Για ρωτήστε τους Ιρλανδούς τι απελευθέρωσε την Ιρλανδία, ή τους Σέρβους πώς
τον 19ο αιώνα αποτίναξαν τον τουρκικό ζυγό ή τους Βιετναμέζους τι τους
απελευθέρωσε από τη γαλλική αποικιοκρατία. 
Χαρακτηριστικό είναι, εξάλλου, ότι ο Δεύτερος Παγκόσμιος Πόλεμος ήταν ένας
πόλεμος εξόντωσης ­ ο πρώτος που γινόταν στην Ευρώπη μέσα σε εκείνη τη
χιλιετία, όπως είπε ο Βρετανός στρατιωτικός ιστορικός Μάικλ Χάουαρντ. «Όλοι οι
εμπλεκόμενοι θεωρούσαν πλέον ότι οι άμαχοι αποτελούν καθόλα νόμιμους στόχους».
Αυτή η υπόθεση συνεχίζει να θεωρείται ως δεδομένη σε όλες τις χώρες του
κόσμου, αναφορικά με τα προληπτικά μέτρα που λαμβάνονται για αποτροπή
πυρηνικού πολέμου. 
Παρ' όλα αυτά, έχουμε πάνω κάτω κατορθώσει τα τελευταία χρόνια να αφήσουμε τη
διεξαγωγή του πολέμου στους επαγγελματίες. Αυτό είναι ένα βήμα προόδου προς
την επιστροφή στον πολιτισμό. Ίσως μάλιστα και να πρέπει να είμαστε ευγνώμονες
που πλέον έχουμε μόνον άμαχους τρομοκράτες που σκοτώνουν άλλους αμάχους, αντί
να κάνουν ακριβώς το ίδιο οι επαγγελματικοί στρατοί των μεγάλων βιομηχανικών χωρών.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17239N113</ED>
<ID>
ID:301958

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N11&aa=3</URL></REF>


Article

<CATEGORY>vin07</CATEGORY>

 <H5>ΒΙΟΓΡΑΦΙΑ ΤΗΣ ΕΛΙΣΑΒΕΤ ΤΗΣ ΑΓΓΛΙΑΣ ΣΚΑΝΔΑΛΙΖΕΙ ΤΟΥΣ ΑΥΣΤΡΑΛΟΥΣ
</H5><H2>Οι ορμές της βασίλισσας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Προσπάθησε ή όχι η βασίλισσα Ελισάβετ να «σαγηνεύσει σεξουαλικά» τον πρώην
πρωθυπουργό της Αυστραλίας Γκοφ Ουίτλαμ; 
Ελισάβετ της Αγγλίας. Φέρεται να «ρίχτηκε» στον Ουίτλαμ αφήνοντας να
εκδηλωθεί η καταπιεσμένη σεξουαλικότητά της

Η βρετανική εφημερίδα «Daily Telegraph» έχει κάνει τους Αυστραλούς να
αναρωτιούνται, καθώς δημοσίευσε μια βιογραφία της βασίλισσας και αρχηγού της
Κοινοπολιτείας, στην οποία αποκαλύπτεται ότι το 1973 η Ελισάβετ «ρίχτηκε» στον
τότε πρωθυπουργό Γκοφ Ουίτλαμ αφήνοντας να εκδηλωθεί η «καταπιεσμένη
σεξουαλικότητά της». 
Η βιογραφία αυτή, η οποία δημοσιεύτηκε σε τρεις συνέχειες με την ευκαιρία των
50 χρόνων που κλείνει φέτος η Ελισάβετ στον θρόνο, φέρει την υπογραφή του
Γκρέιχαμ Τέρνερ και έχει προκαλέσει πολλά πικάντικα σχόλια στην Αυστραλία. 
Ο Τέρνερ, ο οποίος έκανε έρευνες επί 18 μήνες και πήρε συνεντεύξεις από
τουλάχιστον 80 ανθρώπους για τη βιογραφία αυτή, γράφει στην «Τέλεγκραφ» πως το
σχετικό περιστατικό τού το αφηγήθηκε ο πρώην προσωπικός γραμματέας της
βασίλισσας Μάρτον Τσάρτερις (πέθανε το 1999) και συνέβη όταν η Ελισάβετ
παρέθεσε δείπνο στον Ουίτλαμ και τη σύζυγό του το 1973, κατά την επίσκεψη που
το τότε πρωθυπουργικό ζεύγος πραγματοποίησε στη Βρετανία. Ο Ουίτλαμ της
προσέφερε ως δώρο μια τεράστια προβιά αρνιού μέσα σε μια δερμάτινη βαλίτσα και
όσα επακολούθησαν ήταν, κατά τον Τσάρτερις, «απίστευτα». 
Το αλκοόλ

Προφανώς η βασίλισσα και οι υπόλοιποι συνδαιτυμόνες είχαν καταναλώσει μεγάλες
ποσότητες αλκοόλ και, όταν η προβιά απλώθηκε στο πάτωμα της μεγάλης αίθουσας
των Ανακτόρων του Μπάκιγχαμ, εκείνη αναφώνησε, «είναι τόσο μεγάλη, μπορώ να
τυλιχτώ ολόκληρη». Έβγαλε λοιπόν τα παπούτσια της και μέρος του ρουχισμού της
και ξάπλωσε πάνω στην προβιά χαϊδεύοντάς την και κοιτάζοντας παιχνιδιάρικα τον
Αυστραλό πρωθυπουργό. Ο Ουίτλαμ, ένας ψηλός και γοητευτικός άνδρας που υπήρξε
φίλος του Ανδρέα Παπανδρέου, φέρεται να ανταποκρίθηκε ώς ένα βαθμό στα
«παιχνιδίσματα» της βασίλισσας. 
Γκοφ Ουίτλαμ. Ο πρώην πρωθυπουργός της Αυστραλίας σε φωτογραφία από τη
δεκαετία του '70

Σύμφωνα με τον Τσάρτερις, εκείνη την εποχή κυκλοφορούσαν φήμες ότι ο Ουίτλαμ,
που ανήκε στο Εργατικό Κόμμα, σχεδίαζε να αποσύρει την Αυστραλία από την
Κοινοπολιτεία και η Ελισάβετ θέλησε με τον τρόπο αυτό να τον κερδίσει. «Έως
τότε καταπίεζε τη σεξουαλικότητά της, αλλά εκείνο το βράδυ τη χρησιμοποίησε
σαν όπλο», φέρεται να είπε ο Τσάρτερις. «Τύλιξε τον Ουίτλαμ στο μικρό της
δαχτυλάκι... ξάπλωνε στην προβιά μπροστά του, τη χάιδευε και έλεγε πόσο ωραία
είναι. Ήταν μια εξαίρετη χρήση της σεξουαλικότητας». «Αν η βασίλισσα είναι
έτσι, εγώ δεν έχω κανένα πρόβλημα», φέρεται να είπε ο Ουίτλαμ στον Τσάρτερις
μετά το δείπνο, προσθέτοντας ότι η Ελισάβετ έχει «υπέροχα πόδια» και πως η
βραδιά τού θύμισε την πρώτη φορά που ο Αντώνιος είδε την Κλεοπάτρα. Σε κάθε
περίπτωση, σημειώνει ο Τέρνερ, δεν έγινε άλλος λόγος περί εξόδου της
Αυστραλίας από την Κοινοπολιτεία... 
Ο Τέρνερ δήλωσε στον αυστραλιανό Τύπο ότι την ιστορία αυτή τού την επιβεβαίωσε
ο ίδιος ο Ουίτλαμ, αλλά ο πρώην πρωθυπουργός και η σύζυγός του αρνήθηκαν να
επιβεβαιώσουν ή να διαψεύσουν το δημοσίευμα της «Τέλεγκραφ» και δήλωσαν απλώς
ότι «περάσαμε μια υπέροχη βραδιά».
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17239N121</ED>
<ID>
ID:301857

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N12&aa=1</URL></REF>


Article

<CATEGORY>vin07</CATEGORY>

 <H2>Στις 14 Ιανουαρίου η εκδίκαση της έφεσης της 35χρονης Νιγηριανής
</H2>
Η εκδίκαση της έφεσης της 35χρονης Σαφίγια Χουσάινι, η οποία έχει καταδικαστεί
σε θάνατο διά λιθοβολισμού για μοιχεία από το ισλαμικό δικαστήριο της
ομόσπονδης νιγηριανής πολιτείας Σοκότο (βορειοδυτική Νιγηρία), ορίστηκε για
τις 14 Ιανουαρίου. 
Η Σαφίγια Χουσάινι απέκτησε ένα παιδί εκτός γάμου πέρυσι τον Φεβρουάριο,
συνελήφθη τον Ιούνιο της ίδιας χρονιάς και το δικαστήριο την έκρινε ένοχη τον
Οκτώβριο. Τρεις φορές διαζευγμένη, η νεαρή γυναίκα υποστηρίζει ότι βιάσθηκε
από ένα φίλο του πατέρα της. Σύμφωνα όμως με τη σαρία, τον ισλαμικό νόμο, που
ισχύει σε πολλές βόρειες πολιτείες της Νιγηρίας, μια διαζευγμένη γυναίκα
διαπράττει μοιχεία αν έχει ερωτικές σχέσεις χωρίς να ξαναπαντρευτεί. Και η
εγκυμοσύνη είναι η μοναδική απόδειξη που απαιτείται για την «ενοχή» της. 
Η ιστορία της Σαφίγια έχει προκαλέσει συγκίνηση διεθνώς. Την Τετάρτη
εκατοντάδες άνθρωποι διαδήλωσαν υπέρ της μπροστά στην πρεσβεία της Νιγηρίας
στη Ρώμη, ενώ γυναικείες οργανώσεις έχουν κινητοποιηθεί σε όλη την Ευρώπη. Η
ευρωβουλευτής του ΠΑΣΟΚ Άννα Καραμάνου απηύθυνε επιστολή υπέρ της 35χρονης
Νιγηριανής προς τον πρέσβη της Νιγηρίας στην Ευρωπαϊκή Ένωση, την οποία
συνυπέγραψαν δεκάδες συνάδελφοί της, ανάμεσά τους ο πρόεδρος της Ομάδας των
Πρασίνων Ντανιέλ Κον-Μπεντίτ. Η ομοσπονδιακή κυβέρνηση της Νιγηρίας, με
επικεφαλής τον πρόεδρο Ολουσεγκούν Ομπάσαντζο, υποσχέθηκε να υποστηρίξει την
έφεση της Σαφίγια Χουσάινι. Αντίθετα, η κυβέρνηση της πολιτείας του Σοκότο
εγκρίνει την καταδίκη της.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17239N122</ED>
<ID>
ID:301906

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N12&aa=2</URL></REF>


Article

<CATEGORY>vin07</CATEGORY>

 <H5>ΒΟΡΕΙΑ ΙΡΛΑΝΔΙΑ
</H5><H2>Νέα επεισόδια στο Μπέλφαστ
</H2>
Έκκληση για ηρεμία απηύθυναν χθες οι αρχές της Βόρειας Ιρλανδίας μετά τα βίαια
επεισόδια που ξέσπασαν το απόγευμα της Τετάρτης ανάμεσα σε καθολικούς και
προτεστάντες γύρω από ένα δημοτικό σχολείο του Μπέλφαστ προκαλώντας τον
τραυματισμό 25 ατόμων, μεταξύ των οποίων και 14 αστυνομικών. Σύμφωνα με τον
αστυνομικό διευθυντή του Βόρειου Μπέλφαστ, Κόνσταμπλ Αλν ΜακΚίλαν, τα
επεισόδια πυροδοτήθηκαν από έναν διαπληκτισμό ανάμεσα σε μία καθολική και μία
προτεστάντισσα έξω από το καθολικό δημοτικό σχολείο θηλέων Χόλι Κρος, το οποίο
βρίσκεται σε έναν προτεσταντικό θύλακο. «Πιστεύουμε ότι ξεκίνησαν αυθόρμητα
αλλά σε αυτή την περιοχή, και στις δύο κοινότητες, άπαξ και ξύσει κανείς λίγο
την επιφάνεια εμφανίζονται οι παραστρατιωτικοί, και στα επεισόδια ενεπλάκησαν
παραστρατιωτικοί και από τις δύο πλευρές», δήλωσε ο ΜακΚίλαν. 
Περίπου 500 άτομα, καθολικοί και προτεστάντες, μετέτρεψαν τους δρόμους γύρω
από το σχολείο, που έχει αποτελέσει και κατά το παρελθόν θέατρο επεισοδίων
ανάμεσα στις δύο κοινότητες, σε πεδίο μάχης. Τουλάχιστον επτά αυτοκίνητα
πυρπολήθηκαν και 14 αστυνομικοί τραυματίστηκαν στην προσπάθειά τους να
επιβάλουν την τάξη. Ο εντοπισμός τριών κιβωτίων με βόμβες μολότοφ ήλθε να
επιβεβαιώσει απλώς τις υποψίες της αστυνομίας περί «ενορχηστρωμένων
επεισοδίων». 
Καθολικοί και προτεστάντες, πάντως, επέμεναν χθες να αλληλοκατηγορούνται για
την έκρηξη της βίας. Και οι αρχές προτίμησαν να κρατήσουν το Χόλι Κρος κλειστό
για λόγους ασφαλείας.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17239N123</ED>
<ID>
ID:301937

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N12&aa=3</URL></REF>


Article

<CATEGORY>vin07</CATEGORY>

 <H5>ΗΠΑ: ΥΠΟΧΡΕΩΤΙΚΑ ΤΕΣΤ ΑΞΙΟΛΟΓΗΣΗΣ ΓΙΑ ΜΑΘΗΤΕΣ ΑΛΛΑ ΚΑΙ ΔΑΣΚΑΛΟΥΣ
</H5><H2>Βάρος στα δημόσια σχολεία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πραγματισμός και συλλογική ευθύνη: τα στοιχεία αυτά, που χαρακτηρίζουν
συνήθως τις μεγάλες αμερικανικές μεταρρυθμίσεις, συναντώνται και στην
εκπαιδευτική μεταρρύθμιση, την πρώτη από το 1965, που ανακοίνωσε αυτήν την
εβδομάδα ο πρόεδρος Μπους. 
Αντίθετα με τις προβλέψεις, ο Αμερικανός πρόεδρος δεν πριμοδότησε τα ιδιωτικά
σχολεία, όπως του ζητούσε η Δεξιά. Το σχέδιο των «βάουτσερ», των βοηθημάτων
που θα δίνονταν στους γονείς οι οποίοι θέλουν να στείλουν τα παιδιά τους σε
ιδιωτικά σχολεία, εγκαταλείφθηκε. Το βάρος θα εξακολουθήσει να πέφτει στη
δημόσια εκπαίδευση, τα δημόσια σχολεία θα λαμβάνουν μάλιστα επιχορήγηση
αυξημένη κατά 30 δισ. ευρώ τον χρόνο. Υπάρχει όμως ένας όρος: να αποδεικνύουν
πως παράγουν έργο, ότι μορφώνουν δηλαδή τα παιδιά της Αμερικής. Και αυτός ο
όρος έχει προκαλέσει την αντίδραση των συνδικάτων. 
Ο καινούργιος νόμος υπεγράφη την περασμένη Τρίτη από τον πρόεδρο Μπους σε ένα
δημόσιο σχολείο του Οχάιο, παρουσία του Τεντ Κέννεντυ, του αρχηγού της
δημοκρατικής Αριστεράς. Με βάση τον νόμο αυτό, μαζί με τους μαθητές θα περνούν
πλέον από τεστ και οι δάσκαλοι. Είναι φανερό πως ο νομοθέτης δεν θεωρεί κύριο
πρόβλημα της αμερικανικής εκπαίδευσης τη διδακτέα ύλη ή τον αριθμό των
υπολογιστών στην τάξη, αλλά τον τρόπο που διδάσκεται αυτή η ύλη. Τα τελευταία
χρόνια, τα αμερικανικά δημόσια σχολεία είχαν μετατραπεί σε απλά καταφύγια των
παιδιών των περιθωριακών τάξεων, εκδοτήρια διπλωμάτων και τίτλων που δεν
μπορούσαν να απαλλάξουν τους κατόχους τους από το στίγμα του «τεχνικά
αναλφάβητου». Αυτό ακριβώς το πρόβλημα θέλει να λύσει ο Μπους, ο οποίος δεν
δίστασε να χαρακτηρίσει το δημόσιο σχολείο «καρδιά της Αμερικής» και «θεμέλιο
λίθο μιας δημοκρατικής κοινωνίας»... 
Τώρα πια δεν υπάρχουν δικαιολογίες, τόνισε ο πλανητάρχης. Χρήματα υπάρχουν, οι
δάσκαλοι δεν έχουν πια τη δικαιολογία ότι τους λείπουν τα μέσα, θα καλούνται
όμως να δίνουν λογαριασμό για το έργο τους, να αποδεικνύουν δηλαδή ότι οι
μαθητές τους ξέρουν ανάγνωση, γραφή και αριθμητική. Από το 2005, τα σχολεία -
οι μαθητές και, εμμέσως, οι δάσκαλοι - θα περνούν από εξετάσεις για να
διαπιστώνεται το επίπεδό τους. Όσα σχολεία δεν βρίσκονται στο ύψος των
περιστάσεων θα βλέπουν την επιχορήγησή τους να μειώνεται δραστικά. 
Τα συνδικάτα της δημόσιας εκπαίδευσης, από τα λίγα που εξακολουθούν να
παραμένουν ισχυρά στις Ηνωμένες Πολιτείες, αντιτάχθηκαν εξ αρχής στην ιδέα της
ευθύνης των δασκάλων. Και οι αντιρρήσεις τους πέρασαν, όπως πάντα, στο
Δημοκρατικό Κόμμα. Η απειλή των «βάουτσερ» όμως, ενός εργαλείου που θα είχε ως
αποτέλεσμα να μεταγγιστούν οι δημόσιοι πόροι στα ιδιωτικά σχολεία, άρα να
πληρώνουν οι λίγοι για τους πολλούς, αποδείχθηκε ισχυρότερη από τον φόβο της
εξέτασης. Και έτσι, ο Τεντ Κέννεντυ, ο προστάτης του ανεξάρτητου
συνδικαλισμού, έδωσε την ψήφο της Αριστεράς στην εκπαιδευτική μεταρρύθμιση.
Και την Τρίτη χαμογελούσε δίπλα στον Μπους, νομιμοποιώντας την επιγραφή που
υπήρχε πίσω τους: No Child Left Behind, κανένα παιδί δεν θα μείνει πίσω.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17239N131</ED>
<ID>
ID:301858

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N13&aa=1</URL></REF>


Article

<CATEGORY>vin07</CATEGORY>

 <H2>Οργώνουν οι Ισραηλινοί το αεροδρόμιο της Γάζας
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Περισσότερα από 10 ισραηλινά άρματα μάχης και εκσκαφείς άρχισαν να
καταστρέφουν τα ξημερώματα τον διάδρομο προσγείωσης του αεροδρομίου των
Παλαιστινίων στη Λωρίδα της Γάζας, έγινε γνωστό από πηγές των τοπικών δυνάμεων
ασφάλειας. Λίγο νωρίτερα το Ισραήλ είχε ανακοινώσει ότι παγώνει τις επαφές του
με την Παλαιστινιακή Αρχή, εκτός από εκείνες που αφορούν σε θέματα ασφάλειας,
μέχρις ότου η ηγεσία των Παλαιστινίων συλλάβει όσους ενέχονται στην απόπειρα -
κατά το Ισραήλ - λαθραίας εισαγωγής όπλων στις παλαιστινιακές περιοχές.

Το Ισραήλ ισχυρίστηκε εξαρχής ότι τα όπλα προορίζονταν για την Παλαιστινιακή
Αρχή. Ο Γιασέρ Αραφάτ αντεπιτέθηκε κάνοντας λόγο για «ψέματα». Και οι ΗΠΑ
ήλθαν χθες να ρίξουν λίγο περισσότερο λάδι στη φωτιά, υποστηρίζοντας ότι
διαθέτουν στοιχεία που συνδέουν το «Karine Α» με την Παλαιστινιακή Αρχή - αν
και όχι με τον πρόεδρό της. 
Και αυτό μία ημέρα αφότου η Ουάσιγκτον κάλεσε τον Αραφάτ να δώσει εξηγήσεις
για το «Karine Α», το πλοίο που κατασχέθηκε την περασμένη εβδομάδα από το
Ισραήλ στα διεθνή ύδατα της Ερυθράς Θάλασσας και βρέθηκε να μεταφέρει 50
τόνους όπλα .

Λίγο νωρίτερα, ο Αμερικανός πρόεδρος είχε εκφράσει (τις πρώτες) υποψίες ότι το
φορτίο όπλων του πλοίου προοριζόταν για την «προώθηση της τρομοκρατίας». «Θέλω
πρώτα να βεβαιωθώ ότι οι αποδείξεις είναι αδιάσειστες· όπως και πολλοί άλλοι,
όμως, αρχίζω να υποπτεύομαι πως τα όπλα αυτά είχαν λάθος προορισμό - την
προώθηση της τρομοκρατίας», είπε ο Μπους καλώντας για μία ακόμη φορά τον
Αραφάτ «να αποκηρύξει την τρομοκρατία». 
Ο Αμερικανός πρόεδρος τόνισε πως οι ΗΠΑ θα διατηρήσουν τη δέσμευσή τους για
την προώθηση του διαλόγου στη Μέση Ανατολή. Τα γεγονότα των τελευταίων ημερών,
ωστόσο, μοιάζουν να απομακρύνουν ολοένα και περισσότερο Ισραηλινούς και
Παλαιστινίους από το τραπέζι των διαπραγματεύσεων. 
Ισραηλινά άρματα μάχης και μπουλντόζες εισέβαλαν χθες το πρωί στην πόλη Ράφα,
στα σύνορα μεταξύ της Λωρίδας της Γάζας και της Αιγύπτου, και κατέστρεψαν 73
σπίτια αφήνοντας άστεγες 123 παλαιστινιακές οικογένειες. Κατόπιν αυτού, η
στρατιωτική πτέρυγα της Ισλαμικής Τζιχάντ ανακοίνωσε την απόφασή της να
υπαναχωρήσει από τη συμφωνία της με την Παλαιστινιακή Αρχή για τερματισμό των
επιθέσεων εναντίον του Ισραήλ. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17239N132</ED>
<ID>
ID:301907

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N13&aa=2</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Ο Στρατός απέκτησε... Κέντρο Μελέτης
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Το τουρκικό Επιτελείο Ενόπλων Δυνάμεων εγκαινίασε την περασμένη Τρίτη (8/1)
Κέντρο Στρατηγικών Ερευνών και Μελετών (Stratejik Arastirmalar ve Etut Merkezi
- SAREM), που θα λειτουργεί στα πλαίσια του Επιτελείου. Το Κέντρο, σύμφωνα με
την περιγραφή του επιτελάρχη Χουσεΐν Κιβρίκογλου, θα διευθύνεται από «λίγους
αξιωματικούς και μεγάλο αριθμό ειδικών επιστημόνων», οι δε «εργασίες του δεν
θα είναι δεσμευτικές και δεν θα απηχούν την άποψη κανενός οργανισμού». 
Ο επιτελάρχης Κιβρίκογλου, μιλώντας κατά την τελετή έναρξης των εργασιών του
Κέντρου, είπε επίσης ότι «το τραπέζι μπορεί μερικές φορές να έχει μεγαλύτερη
επιρροή από ένα πολεμικό μέτωπο» και ότι το Κέντρο αυτό θα είναι μεγάλης
σημασίας για την Τουρκία, όπου δεν υπάρχουν αρκετά Κέντρα Μελετών, ενώ τα
υπάρχοντα εργάζονται με γνώμονα τις ιδεολογικές εμμονές και προκαταλήψεις
τους. Το SAREM δεν θα ασχοληθεί με θέματα εσωτερικής πολιτικής. Πάντως, η
δράση των ισλαμιστών και των Κούρδων («η θεοκρατική και αποσχιστική δράση,
όπως είπε ο επιτελάρχης) θα εμπίπτει στα ενδιαφέροντά του. 
Έτσι, το τουρκικό Γενικό Επιτελείο δεν έχει πια μόνο «τανκ» (άρματα μάχης),
αλλά και «θινκ τανκ» (Κέντρο Μελετών). Το SAREM, όπου εργάζονται ήδη,
εθελοντικά, πενήντα επτά καθηγητές από διάφορα τουρκικά Πανεπιστήμια, μου
έφερε στον νου με την πρώτη, την επιτροπή των 147 καθηγητών - συνταγματολόγων
και άλλων - που είχαν αναλάβει κατά παραγγελία των πραξικοπηματιών της 27ης
Μαΐου 1960 την κατάρτιση του Συντάγματος του 1961, του πλέον δημοκρατικού
τουρκικού Συντάγματος, το οποίο, εν συνεχεία, ανέλαβαν να αλλάξουν προς το
«συντηρητικότερον» τα δύο επόμενα πραξικοπήματα (1971, 1980). 
Η ευχή του αρθρογράφου της «Τζουμχουριέτ» Μουσταφά Μπαλμπάι, φαίνεται προς
στιγμήν να απηχεί τη γενική ευχή «πατριωτικών» κύκλων στην Τουρκία, «να γίνει
το SAREM οδηγός όσων αναζητούν έναν "πολικό αστέρα" στα εθνικά θέματα».
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17239N133</ED>
<ID>
ID:301938

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N13&aa=3</URL></REF>


Article

<CATEGORY>vin07</CATEGORY>

 <H5>ΡΕΙ ΜΠΡΑΝΤΜΠΕΡΪ
</H5><H2>ΠΡΟΣΩΠΑ
</H2><H2>Συλλέκτης μεταφορών
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Στα 81 του, ο Ρέι Μπράντμπερι εξέδωσε καινούργιο βιβλίο: ένας "λαϊκός
συγγραφέας" που δεν γνωρίζει τι θα πει έλλειψη έμπνευσης. 
Ρέι Μπράντμπερι. Τον «πανικό της λευκής σελίδας» δεν τον είχε ποτέ

Από τους δημοφιλέστερους και πολυγραφότερους αμερικανούς συγγραφείς, ο Ρέι
Μπράντμπερι έγινε γνωστός σε όλο τον κόσμο με το βιβλίο του "Φαρενάιτ 451",
ένα ιδιόμορφο βιβλίο επιστημονικής φαντασίας που έγινε ταινία από τον Φρανσουά
Τρυφώ και μιλάει για μια εποχή κατά την οποία απαγορεύεται στους ανθρώπους να
διαβάζουν, ενώ οι πυροσβέστες δεν σβήνουν, αλλά ανάβουν φωτιές και καίνε τα
βιβλία (το χαρτί καίγεται στους 451 βαθμούς Φαρενάιτ). Το καινούργιο βιβλίο
του έχει τίτλο "From the Dust Returned - Α Family Remembrance" (εκδ. William
Morrow). "Κάτι υπέροχο έρχεται προς τα εδώ", το εγκωμίασαν οι Λος Άντζελες
Τάιμς, παραφράζοντας ένα άλλο βιβλίο του Μπράντμπερι, το "Κάτι κολασμένο
έρχεται προς τα εδώ". 
"Ο ρόλος μου στη ζωή είναι να είμαι συλλέκτης μεταφορών", λέει ο συγγραφέας
στην Κλωντίν Μυλάρ της "Λε Μοντ", που τον επισκέφθηκε στο σπίτι του στο Λος
Άντζελες, όπου ζει με τη σύζυγό του. Ο Μπράντμπερι έχει γράψει γύρω στα
τριάντα βιβλία, εξακόσιες νουβέλες, θεατρικά έργα και προσαρμογές σεναρίων για
τον κινηματογράφο και την τηλεόραση - πέρυσι τιμήθηκε μάλιστα από το Εθνικό
Ίδρυμα Βιβλίων για τη συμβολή του στην αμερικανική λογοτεχνία. Τον "πανικό της
λευκής σελίδας" δεν τον είχε ποτέ - "τον έχεις μόνον όταν οφείλεις να γράψεις
πράγματα που θα ήταν καλύτερα να μη γραφούν! " εξηγεί γελώντας. Λέει πως ήθελε
να γίνει ταχυδακτυλουργός, αλλά δεν ήταν καλός επειδή δεν προπονούνταν αρκετά,
"έτσι έγινα ταχυδακτυλουργός των λέξεων". Αρνείται πως είναι συγγραφέας
επιστημονικής φαντασίας και δηλώνει "λαϊκός συγγραφέας". Το "Φαρενάιτ 451"
είναι, λέει, το μοναδικό του βιβλίο επιστημονικής φαντασίας: "Στις
περισσότερες από τις ιστορίες μου, δημιουργώ έναν κόσμο φανταστικό και
ανθρώπους που δεν υπάρχουν. Αλλά το 'Φαρενάιτ' είναι πραγματικό - τα βιβλία
που καίγονται, η βλακεία των ανθρώπων - επειδή η επιστημονική φαντασία
ξεκινάει πάντα από την πραγματικότητα". 
Στο "Φαρενάιτ", ο Μπράντμπερι προέβλεπε την εισβολή της τηλεόρασης και τη
ζημιά που θα προκαλούσε στην κουλτούρα ο συνδυασμός ψυχαγωγίας και ενημέρωσης,
το λεγόμενο "infotainment". "Η τηλεόραση", λέει τώρα, "είναι ένας βομβαρδισμός
από εικόνες που σου δίνουν την εντύπωση ότι είσαι έξυπνος, ενώ σε
αποβλακώνουν". Και επικρίνει τη σημερινή εικόνα της Αμερικής, την οποία
"κυβερνά η τηλεόραση": "Κατακλύζουμε τον κόσμο με τα πανίσχυρα όπλα μας, τα
βομβαρδιστικά μας. Αισθάνομαι σαν να ζω στη Ρωσία του Στάλιν ή στη Γερμανία
του Χίτλερ ή στην Κίνα του Μάο· είμαστε υπερβολικά μεγάλοι και δείχνουμε
υπερβολικά τη δύναμή μας προσπαθώντας να σκοτώσουμε μύγες. Η εικόνα μας είναι κακή...".
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17239N141</ED>
<ID>
ID:301859

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N14&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο καλύτερος κατηχητής
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η προειδοποίηση της Καθολικής Εκκλησίας είναι σαφής: εκείνοι που
ανακατεύτηκαν με τα απόκρυφα είναι και οι πιο ευάλωτοι στη δαιμονοληψία. Και,
βέβαια, εκείνοι που επιστρέφουν πρώτοι στην Εκκλησία. 
Στο Μεξικό: ένας προτεστάντης ιερέας προσεύχεται στη διάρκεια ενός εξορκισμού

Ο πατήρ Αλφρέντο δένει σφιχτά τη Μαρτίνα στην καρέκλα της με δερμάτινα λουριά,
ενώ εκείνη βάζει τις φωνές και του δίνει μια κλωτσιά στο στομάχι. Την ώρα που
ο 76χρονος ηγούμενος ανασηκώνεται βογκώντας, επεμβαίνει ο πατέρας της κοπέλας
και της δένει τα χέρια, ενώ η μητέρα της χύνει αγιασμό στον λαιμό της. «Με
καίει, με καίει!», ουρλιάζει η 16χρονη κοπέλα, προτού ησυχάσει τελείως και
αρχίσει ο εξορκισμός. Όταν τελειώσει η τελετή, που συνοδεύεται από διάφορες
παραληρηματικές φράσεις, η Μαρτίνα αισθάνεται άλλος άνθρωπος, ήρεμη, σαν να
είναι στο κρεβάτι με τη Μαντόνα, όπως λέει στον δημοσιογράφο που
κινηματογραφεί τη σκηνή για λογαριασμό του βρετανικού Channel 4. 
Η ηρεμία αυτή δεν κρατά δυστυχώς πολύ. Στο υπνοδωμάτιό της αρχίζει να την
κυνηγά ξανά αυτή η μυρωδιά από το θειάφι, αισθάνεται και πάλι τα καυτά χέρια
του Διαβόλου να την αγκαλιάζουν, είναι θύμα μαύρης μαγείας, περί αυτού καμιά
αμφιβολία, στην αρχή οι γονείς της κατέστρεψαν μερικά καταραμένα παιχνίδια,
έπειτα έκαψαν μερικά έπιπλα, κι όταν τίποτα απ' αυτά δεν έφερε αποτέλεσμα, την
πήγαν στο Μοναστήρι της Σάντα Τζέμα, στη βόρεια Τοσκάνη, για την εξορκίσει ο
πατήρ Αλφρέντο. Οι εξορκισμοί κράτησαν περίπου έξι μήνες, και μερικές φορές
ήταν πολύ έντονοι. Μια μέρα, η μητέρα της Μαρτίνας άρχισε να ραντίζει με
αγιασμό τον κόλπο της κόρης της, προκαλώντας την έκρηξή της: «Πάρε τα χέρια
σου από μένα, πουτάνα!» Αλλά ο Διάβολος τελικά νικήθηκε, δεν μπορούσε να γίνει
διαφορετικά, στον Χριστό δεν μπορεί να αντισταθεί για πολύ κανείς. Μια μέρα
του περασμένου Απριλίου, στη διάρκεια ενός εξορκισμού, η Μαρτίνα αισθάνθηκε
σαν να εγκατέλειπαν το σώμα της 22 δαίμονες μαζί, ο ένας μάλιστα ήταν ένας
αξιωματικός των SS που είχε σκοτώσει πάνω από 200 άτομα. Το κορίτσι είχε
λυτρωθεί. Επέστρεψε στο σπίτι της, έγινε τραγουδίστρια, και - το σημαντικότερο
- έπεισε τον πατέρα της, που ήταν αγνωστικιστής, να ξαναβρεί την πίστη του.
Όπως είπε κι η μάνα της, «ίσως αυτό να ήθελε ο Κύριος από τη Μαρτίνα»... 
Ο πατήρ Αλφρέντο, ένας από τους 15 νόμιμους εξορκιστές της Τοσκάνης, κάνει
περί τους 10 εξορκισμούς την εβδομάδα. Όσο οι άνθρωποι που πηγαίνουν στην
εκκλησία λιγοστεύουν, σχολιάζει το περιοδικό Σπεκτέιτορ, τόσο ο
παγανισμός ανθεί - ακόμη και στην παραδοσιακά λαϊκή Τοσκάνη. Το ξεμάτιασμα
δίνει και παίρνει, άνθρωποι όλων των κοινωνικών τάξεων επισκέπτονται τους
μάγους και τα μήντιουμ, και τους παραδίδουν τα χαϊμαλιά και τις κρυστάλλινες
σφαίρες που εν τη αφελεία τους είχαν αγοράσει. Η Εκκλησία ανακαλύπτει με
ευχάριστη έκπληξη ότι ο Σατανάς δεν είναι απλώς «η μαϊμού του Χριστού». Αλλά
και ο καλύτερος κατηχητής της.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17239N142</ED>
<ID>
ID:301908

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N14&aa=2</URL></REF>


Article

<CATEGORY>vin07</CATEGORY>

 <H2>ΔΡΟΜΟΙ
</H2>
<H3>Η βασική...
</H3>
... χερσαία οδός προς την Κοιλάδα Φεργκανά της Κεντρικής Ασίας είναι ο
αυτοκινητόδρομος Α373 που περνά από το Ουζμπεκιστάν. Στην αρχή, ο δρόμος αυτός
είναι επίπεδος. Για να εισέλθει όμως κανείς στην κοιλάδα πρέπει να ανέβει στα
2.000 μέτρα, περνώντας από τα χιονισμένα βουνά των οροσειρών Αλάι και Τιαν
Σαν. Κι όταν εγκαταλείψει τα βουνά, μπαίνει σε μια ομίχλη που καλύπτει μονίμως
τα χωριά της περιοχής. Αν η φύση προσφέρει στους κατοίκους αυτών των χωριών
μια είσοδο που προκαλεί δέος, παρέχει ταυτόχρονα στις κυβερνήσεις που τους
διοικούν ένα ισχυρό εργαλείο ελέγχου. Αυτά τα βουνά περικλείουν την πιο
ταραχώδη και πιο πυκνοκατοικημένη περιοχή της Κεντρικής Ασίας, επιτρέποντας
τον εύκολο έλεγχο της κυκλοφορίας. <H3>Κατά μήκος...
</H3>
... του Α373 είναι στημένα πολλά μπλόκα της αστυνομίας. Σε κάθε μπλόκο,
ουζμπέκοι αστυνομικοί οπλισμένοι με Καλάσνικωφ σταματούν αυτοκίνητα με
κριτήριο τον αριθμό κυκλοφορίας τους, που δείχνει και την προέλευσή τους. Αν
και οι έλεγχοι αυτοί αποσκοπούν θεωρητικά στην καταπολέμηση της ισλαμικής
τρομοκρατίας και του εμπορίου ναρκωτικών, στην πράξη έχουν μετατραπεί σε
εργαλείο εκβιασμού και δωροδοκίας. Τα τρία τελευταία χρόνια, οι ουζμπεκικές
αρχές καταστέλλουν κάθε μορφή ανεξάρτητης θρησκευτικής και πολιτικής έκφρασης.
Το καθεστώς του προέδρου Ισλάμ Καρίμοφ, ο οποίος βρίσκεται εδώ και 11 χρόνια
στην εξουσία, έχει κλείσει εκατοντάδες τζαμιά και έχει φυλακίσει χιλιάδες
ανθρώπους (οι εκτιμήσεις μιλούν για 7.000 με 10.000 άτομα), συχνά με μοναδική
αιτία το ότι προσευχήθηκαν σε λάθος μέρος. <H3>Η επίσημη...
</H3>
... δικαιολογία για τη στρατηγική αυτή είναι η καταπολέμηση των βίαιων
ισλαμικών εξεγέρσεων στην περιοχή, μαζί με το εμπόριο ναρκωτικών που τις
στηρίζει. Οι μαζικές συλλήψεις όμως, σε συνδυασμό με τον ασφυκτικό έλεγχο που
ασκεί η κυβέρνηση στα μέσα ενημέρωσης και στην οικονομία, οδηγούν στην
απομόνωση του πληθυσμού από τον υπόλοιπο κόσμο. Σιωπηρά αλλά σταθερά, οι
Ουζμπέκοι στρέφονται έτσι στις εξτρεμιστικές ισλαμικές οργανώσεις, βρίσκοντας
νομιμότητα στους αντιπάλους ενός παράνομου καθεστώτος. Η καταστολή διογκώνει
έτσι το πρόβλημα που υποτίθεται ότι θέλει να λύσει: η Κοιλάδα Φεργκανά της
Κεντρικής Ασίας είναι το πεδίο στρατολόγησης των επόμενων Ταλιμπάν. Και το
Ναμανγκάν, μια «μετασοβιετική» πόλη 340.000 κατοίκων, είναι το μέρος όπου
γεννήθηκε στις αρχές της δεκαετίας του '90 το Ισλαμικό Κίνημα του
Ουζμπεκιστάν. <H3>Το Κίνημα...
</H3>
... αυτό, που υποστηρίζει την ανατροπή των κοσμικών κυβερνήσεων της Κεντρικής
Ασίας και επιδιώκει την επαναφορά της Σαρίας στην περιοχή, έχει τεθεί εκτός
νόμου σε πολλές χώρες. Οι ουζμπεκικές αρχές το κατηγορούν ότι είναι πίσω από
πέντε ανατινάξεις παγιδευμένων αυτοκινήτων το 1999 στην Τασκένδη, με στόχο τη
δολοφονία του προέδρου Καρίμοφ. Το Ισλαμικό Κίνημα του Ουζμπεκιστάν έλαβε
επίσης μέρος στον εμφύλιο πόλεμο της περιόδου 1992-97 στο Τατζικιστάν και
αναμείχθηκε σε απαγωγές και μεθοριακές αψιμαχίες στο Κιργιστάν. Η Ουάσιγκτον
το θεωρεί τρομοκρατική οργάνωση με δεσμούς με την Αλ-Κάιντα, και τον περασμένο
Οκτώβριο το συμπεριέλαβε στον κατάλογο των τρομοκρατικών οργανώσεων των οποίων
κατασχέθηκαν τα περιουσιακά στοιχεία.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17239N143</ED>
<ID>
ID:301939

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N14&aa=3</URL></REF>


Article

<CATEGORY>vin06</CATEGORY>

 <H5>Η ΚΑΡΔΙΑ ΤΗΣ ΓΥΝΑΙΚΑΣ ΕΓΙΝΕ ΕΥΑΛΩΤΗ ΣΤΗ ΣΥΓΧΡΟΝΗ ΖΩΗ
</H5><H2>Στρες - τσιγάρο αλλάζουν... φύλο
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Καθιστική ζωή, τσιγάρο και στρες «σκοτώνουν» τις καρδιές των γυναικών, ενώ
το αλκοόλ είναι ο κύριος εχθρός για τις νεανικές καρδιές. Οι επιστήμονες
κρούουν και πάλι τον κώδωνα του κινδύνου και επισημαίνουν ότι οι γυναίκες και
τα νεαρά άτομα που αναπτύσσουν σοβαρά καρδιολογικά προβλήματα αυξάνονται
διαρκώς. 
Είναι χαρακτηριστικό ότι ενώ πριν από μερικά χρόνια η αναλογία εμφραγμάτων του
μυοκαρδίου σε άνδρες και γυναίκες ήταν 5 προς 1, σήμερα σε κάθε τρεις άνδρες
με οξύ έμφραγμα αντιστοιχεί μία γυναίκα. 
Όμως και οι νέοι ανήκουν πλέον στις ομάδες υψηλού κινδύνου. Καρδιαγγειακά
περιστατικά εμφανίζονται όλο και συχνότερα, ακόμη και σε ηλικίες κάτω των 25
ετών. Κάτι που, σύμφωνα με τους ειδικούς επιστήμονες, οφείλεται κατά κύριο
λόγο στην αυξημένη κατανάλωση αλκοόλ από τους νέους. 
Τα παραπάνω ανέφεραν, μεταξύ άλλων, σε χθεσινή συνέντευξη Τύπου οι κ.κ.
Διονύσιος Κόκκινος, καθηγητής Καρδιολογίας του Πανεπιστημίου Αθηνών, Στέφανος
Φούσας, διευθυντής της Καρδιολογικής Κλινικής του Τζάνειου Νοσοκομείου και
Χαράλαμπος Γαβράς, καθηγητής Παθολογίας στο Πανεπιστήμιο της Βοστώνης. 
Όπως επισήμανε ο κ. Φούσας, το έμφραγμα χτυπά όλο και πιο συχνά τις νεαρές
ηλικίες. 
Ο κ. Φούσας ανέφερε ακόμη ότι το οξύ έμφραγμα του μυοκαρδίου αποτελεί σοβαρή
απειλή για τις γυναίκες. «Και αυτό οφείλεται στο ότι οι γυναίκες έχουν βγει
στον καθημερινό στίβο, ενώ παράλληλα όλοι οι παράγοντες κινδύνου - κάπνισμα,
καθιστική ζωή, υπέρταση, χοληστερίνη, σακχαρώδης διαβήτης, αντισυλληπτικά -
έχουν αυξηθεί για τις γυναίκες». 
Οι επιστήμονες εκφράζουν τις ανησυχίες τους, καθώς τα καρδιαγγειακά
περιστατικά αυξάνονται στην Ελλάδα. Το 2001 εξετάστηκαν στα ιατρεία της
Κλινικής του Τζανείου 27.764 ασθενείς. Από αυτούς, οι 4.312 έμειναν στο
νοσοκομείο, με μέσο όρο νοσηλείας τους πέντε μήνες! Μέσα σε έναν χρόνο,
νοσηλεύθηκαν στην Εντατική Καρδιολογική Μονάδα 1.579 ασθενείς, από τους
οποίους οι 470 είχαν υποστεί οξύ έμφραγμα. 
Η πρόληψη των καρδιολογικών προβλημάτων αποτέλεσε αντικείμενο μελέτης με την
ονομασία «Euroaspire ΙΙ», την οποία εκπόνησε η Ευρωπαϊκή Καρδιολογική Εταιρεία
μεταξύ 5.556 ασθενών από 15 χώρες της Ευρώπης. Σύμφωνα με τη μελέτη, ακόμη και
μετά τη διάγνωση σοβαρών καρδιολογικών προβλημάτων, 21% των ασθενών
εξακολουθούν να καπνίζουν, τρεις στους δέκα παραμένουν παχύσαρκοι, ενώ οι
μισοί έχουν αυξημένη αρτηριακή πίεση και 58% αυξημένη χοληστερίνη. Η μελέτη
επιβεβαιώνει ακόμη ότι οι Έλληνες καπνίζουν πολύ, γι' αυτό και η χώρα μας
κατέχει μία από τις υψηλότερες θέσεις στην κατάταξη των καρδιοπαθών καπνιστών. 
<H3>Πληροφορίες για την καρδιά
</H3>
* Ελληνικό Ίδρυμα Καρδιολογίας Τηλέφωνα: 010 6401.477, 6450.118,
6460.522 
* Ελληνική Καρδιολογική Εταιρεία Τηλέφωνα: 010 7221.633, 7258.003 
Links 
* http: //www.elikar.gr/

* http: //www.eexi.gr/hcs/

* http: //www.harcourt-international.com/journals/euhj/
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17239N151</ED>
<ID>
ID:301860

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μπροστά στο τζάκι...
</H2>
<AUTHOR>ΚΑΤΕΡΙΝΑ ΆΤΣΗ</AUTHOR>

Θυμάμαι... Εικόνα περασμένη αλλά όχι ξεπερασμένη... 
Ήταν, τουλάχιστον, εκατοντάδες. Στέκονταν από τα άγρια
χαράματα στην ουρά. Είχαν περάσει προ πολλού την ηλικία της
αντοχής, αυτήν που σου δίνει υπομονή στα πόδια. Το τραπέζι ήταν
χορτάτο. Η πιατέλα ξεχείλιζε από χοιρινό με δαμάσκηνα. Γεύμα γκουρμέ. Έπιασαν
κουβέντα. 
Με τόση αυταπάρνηση περίμεναν για ένα δεκαχίλιαρο. Επίδομα για τους
απομάχους, είπε η κυβέρνηση. Πιο δίπλα, η ηλεκτρονική
ταμπέλα μετρούσε αντίστροφα για τη μεγάλη ώρα της ευρωπαϊκής ενοποίησης. 
Της δουλειάς απόμαχοι, όχι της ζωής, τόνισε με - μπουκωμένο - νόημα η
μεσήλικη, πλην νεάζουσα, κυρία. Κούνησε το κεφάλι της μελαγχολικά, ρούφηξε με
θορυβώδη ευχαρίστηση μια γουλιά καφέ. Ιδού η Ελλάδα της φτώχειας, υπενθύμισε
και συμφώνησαν όλοι. Εκείνη την ημέρα, θυμήθηκαν, η εφημερίδα έγραφε
αναλυτικότατα το πρόγραμμα σιτισμού των απόρων της Αθήνας για τις ημέρες των
γιορτών. Αγοράζουν εφημερίδα οι άστεγοι; Γέλασαν με το αστείο... Γέμισε από
δαύτους η Ομόνοια, αναθεμάτισε με θλίψη ένας και χουχούλιασε αγκαλιάζοντας
τρυφερά το καλοριφέρ. Να θυμηθούμε να πάμε τα παλιά μας ρούχα στην εκκλησία...
Ενοχές φιλευσπλαχνίας. Έπιασαν τόπο τα μαθήματα των Θρησκευτικών, ειρωνεύτηκε
ο διπλανός. Ήταν η ώρα του χωνευτικού για το βαρυστομάχιασμα. Η φτώχεια και η
ανασφάλεια είναι σημάδι των καιρών, λιποψύχησε ο οικοδεσπότης σερβίροντας.
Αλλά είναι μίζερο να βλέπουμε το ποτήρι μισοάδειο, είπε με θυμοσοφία... Η
παρέα - κι εγώ ανάμεσά τους - τραβήχτηκε στους καναπέδες να απολαύσει την
υπόλοιπη βραδιά. Ανησυχούντες, κάθισαν μπροστά στο τζάκι - η γκλαμουριά του
μικροαστού... Το μάτι μου έπεσε - αλλά απέφυγε να σταθεί - στη φωτογραφία του
νεαρού Αργεντινού, που σφιχταγκάλιαζε με λαχτάρα μια αρμαθιά από σαλάμια.
Πεινασμένος, μόλις είχε λεηλατήσει ένα σούπερ μάρκετ. Τι κρίμα σκέφτηκα και
λυπήθηκα πολύ... Και ήταν ημέρες γιορτινές... <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17239N152</ED>
<ID>
ID:301933

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N15&aa=2</URL></REF>


Article

<CATEGORY>vin06</CATEGORY>

 <H5>557 ΔΙΣ. ΔΡΧ. ΞΟΔΕΨΑΝ ΟΙ ΓΟΝΕΙΣ ΣΕ ΙΔΙΩΤΙΚΑ ΣΧΟΛΕΙΑ ΚΑΙ ΦΡΟΝΤΙΣΤΗΡΙΑ </H5><H2>Πληρώνουμε ακριβά τη μάθηση των παιδιών </H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Περισσότερο από μισό τρισεκατομμύριο δραχμές (577 δισ.) ξόδεψαν τον
περασμένο χρόνο οι ελληνικές οικογένειες σε ιδιωτικές δαπάνες για την
εκπαίδευση των παιδιών τους, σύμφωνα με κλαδική μελέτη της εταιρείας ICAP για
την Πρωτοβάθμια και Δευτεροβάθμια ιδιωτική Εκπαίδευση! 
Σύμφωνα με τη μελέτη, από τις δαπάνες αυτές ποσοστό 23,1% (περίπου 133 δισ.
δραχμές) δαπανήθηκε για τα δίδακτρα σε ιδιωτικά σχολεία, ενώ το υπόλοιπο ποσό
(445 δισ.) για δίδακτρα σε φροντιστήρια, ιδιαίτερα, ξένες γλώσσες κ.λπ. 
Στα ιδιωτικά σχολεία, τα οποία τις τελευταίες ημέρες βρίσκονται σε αναβρασμό
εν όψει της διάταξης που συζητείται στη Βουλή για τα εργασιακά θέματα των
καθηγητών τους, φοίτησαν τον περασμένο χρόνο συνολικά περίπου 87.000 μαθητές,
αριθμός που αντιπροσωπεύει το 6,3% του συνόλου του μαθητικού δυναμικού.
Εξάλλου, μαθήματα στα φροντιστήρια Μέσης Εκπαίδευσης παρακολούθησαν 450.000
μαθητές και στα φροντιστήρια ξένων γλωσσών σχεδόν ένα εκατομμύριο παιδιά.
Συνολικά οι δαπάνες για φροντιστήρια, ξένες γλώσσες και διάφορες σχολές
(ωδεία, γυμναστήρια, χορός κ.λπ.), εκτός των ιδιωτικών σχολείων, απορροφούν
ποσοστό 76,9% των εκπαιδευτικών δαπανών του μέσου ελληνικού νοικοκυριού. 
Λιγότεροι από το 1980 
Η ιδιωτική εκπαίδευση πάντως, σύμφωνα με τη μελέτη, έχει υποστεί μείωση του
μαθητικού πληθυσμού της σε σχέση με τη δεκαετία του '80 περίπου κατά 10%
(9.582 μαθητές λιγότεροι), όμως η μείωση αυτή εμφανίζεται μόνο στα Νηπιαγωγεία
και τα Δημοτικά, ενώ αντίθετα τα ιδιωτικά Γυμνάσια και Λύκεια έχουν διευρύνει
το μερίδιό τους. Ο κύριος όγκος των ιδιωτικών σχολείων είναι γεωγραφικά
συγκεντρωμένος στα δύο μεγάλα αστικά κέντρα της χώρας, με την Αττική να
απορροφά το 63,2% των σχολείων και το 72,7% των μαθητών του συνόλου της χώρας,
πλην Αν. Μακεδονίας και Θράκης. 
Ωστόσο, σημειώνεται ότι η κερδοφορία των ιδιωτικών σχολείων είναι υποδεέστερη
της αναμενόμενης από έναν κλάδο υπηρεσιών, αφού το καθαρό περιθώριο κέρδους
υπολογίζεται από τη μελέτη σε 3,8% για την περίοδο 1996-2000. 
Αύξηση μετά το 1997 
Σημειώνεται επίσης ότι με την εφαρμογή της εκπαιδευτικής μεταρρύθμισης από το
1997, τα ιδιωτικά σχολεία «γνώρισαν αύξηση της ζήτησής τους, τα βασικά
χρηματοοικονομικά μεγέθη του κλάδου βελτιώθηκαν, ενώ παρατηρούνται τάσεις
διεύρυνσης της αγοράς», παρότι η λειτουργία ενός ιδιωτικού σχολείου απαιτεί
ιδιαίτερα μεγάλες αρχικές επενδύσεις. Αντίθετα, η φροντιστηριακή εκπαίδευση
«ευνοήθηκε στην αρχή της μεταρρύθμισης, αλλά την ακόλουθη διετία αντιμετώπισε
προβλήματα λόγω υποχώρησης του αριθμού των αποφοίτων που επαναλαμβάνουν τις
τάξεις και λιγότερο ίσως λόγω της εφαρμογής του θεσμού της πρόσθετης
διδακτικής στήριξης». 
Στο μεταξύ, οι ιδιοκτήτες των ιδιωτικών σχολείων προετοιμάζονται να προσφύγουν
στα ελληνικά και ευρωπαϊκά δικαστήρια κατά της επίμαχης διάταξης για τις
απολύσεις των ιδιωτικών εκπαιδευτικών, παρότι ο πρόεδρος του συνδέσμου τους κ.
Αθ. Ζαχόπουλος χαρακτήρισε θετική την τροποποίηση που έκανε χθες ο υπουργός
Παιδείας. Οι ιδιοκτήτες δεν θέλουν να αλλάξει το νομικό καθεστώς για τις
απολύσεις των εκπαιδευτικών τους και, εκτός από τη δικαστική εμπλοκή,
ετοιμάζονται για ενδεχόμενη απεργία την επόμενη εβδομάδα, κάτι για το οποίο θα
αποφασίσουν αύριο σε έκτακτη συνέλευσή τους. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17239N161</ED>
<ID>
ID:301861

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N16&aa=1</URL></REF>


Article

<CATEGORY>vin06</CATEGORY>

 <H2>Τριμελής επιτροπή θα αποφασίζει για την απόλυση καθηγητή </H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Ένα βήμα πίσω έκανε χθες στη Βουλή ο υπουργός Παιδείας κ. Πέτρος Ευθυμίου
σχετικά με το εργασιακό καθεστώς των ιδιωτικών εκπαιδευτικών και τους όρους
απόλυσής τους από τους ιδιοκτήτες των σχολείων. 
Πάντως ο υπουργός κατά τη διάρκεια της τελευταίας συζήτησης του σχετικού
νομοσχεδίου στην αρμόδια Κοινοβουλευτική Επιτροπή, ανακοίνωσε ότι στο εξής την
απόφαση για την απόλυση ενός καθηγητή στην ιδιωτική εκπαίδευση θα λαμβάνει
τριμελής επιτροπή (που θα αποτελείται από έναν πάρεδρο του Παιδαγωγικού
Ινστιτούτου, έναν εκπρόσωπο της ΟΙΕΛΕ και έναν αντιπρόσωπο των ιδιοκτητών των
σχολείων) και η οποία θα επικυρώνεται (ή θα απορρίπτεται) από τον προϊστάμενο
της οικείας Διεύθυνσης της Εκπαίδευσης. 
Σύμφωνα, όμως, με την αρχική διατύπωση της τροπολογίας, η οποία κατατέθηκε
στις αρχές της εβδομάδας στη Βουλή και προκάλεσε την έντονη αντίδραση των
ιδιοκτητών σχολείων, την τελική απόφαση για την απόλυση ή μη ενός καθηγητή
στην ιδιωτική εκπαίδευση θα είχε το υπηρεσιακό Συμβούλιο στο οποίο θα
μετείχαν, εκτός των άλλων, και εκπρόσωποι της ΟΙΕΛΕ. 
Την άρση ωστόσο της συγκεκριμένης διάταξης ζήτησαν επίμονα οι ιδιοκτήτες των
σχολείων εκφράζοντας την άποψη ότι τα υπηρεσιακά συμβούλια θα λειτουργούσαν ως
«φίλτρο προστασίας» για τους ιδιωτικούς εκπαιδευτικούς, αφού σ' αυτά θα
έπαιρναν μέρος και μέλη της ΟΙΕΛΕ. Μάλιστα ο πρόεδρος των ιδιοκτητών ιδιωτικών
σχολείων κ. Χρ. Ζαχόπουλος πρότεινε, στην Επιτροπή της Βουλής, να είναι
ελεύθερες οι απολύσεις των ιδιωτικών εκπαιδευτικών επικαλούμενος τις
εργασιακές σχέσεις που ισχύουν στις επιχειρήσεις του ευρύτερου ιδιωτικού
τομέα, συνάντησε όμως την κατηγορηματική άρνηση του υπουργού Παιδείας. 
Επίσης ο κ. Π. Ευθυμίου ύστερα από συνεννόηση, όπως είπε, με τον υπουργό
Υγείας κ. Αλ. Παπαδόπουλο, αποδέχθηκε το ομόφωνο αίτημα των επτά ιατρικών
πανεπιστημιακών σχολών και απέσυρε άλλη διάταξη που προέβλεπε τη σύσταση
Συμβουλίου Επίλυσης Ακαδημαϊκών Διαφορών στα Περιφερειακά Συστήματα Υγείας.
Σημειώνεται ότι για το θέμα αυτό είχαν έντονα αντιδράσει οι πανεπιστημιακοί
γιατροί. 
Τελικά το συγκεκριμένο νομοσχέδιο, το οποίο ρυθμίζει θέματα αξιολόγησης των
εκπαιδευτικών, ψηφίστηκε κατά πλειοψηφία από την αρμόδια Κοινοβουλευτική
Επιτροπή και θα τεθεί την ερχόμενη εβδομάδα στην Ολομέλεια της Βουλής. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17239N162</ED>
<ID>
ID:301909

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N16&aa=2</URL></REF>


Article

<CATEGORY>vin06</CATEGORY>

 <H2>Συνεχίζεται η καταγραφή των ζημιών
</H2>
Συνεχίζεται η καταγραφή των ζημιών που προκάλεσε η κακοκαιρία σε καλλιέργειες,
κτηνοτροφικές μονάδες, αλλά και ιχθυοκαλλιέργειες. Παράλληλα, όμως,
εξομαλύνονται τα προβλήματα που είχαν δημιουργηθεί από τον τελευταίο χιονιά
τόσο στην Αττική όσο και την Εύβοια και την Κρήτη. Όμως, αρκετά σχολεία,
κυρίως στα βόρεια της Αττικής, θα παραμείνουν και σήμερα κλειστά με απόφαση
των αρμόδιων νομαρχών. Πρόκειται για τα σχολεία στις παρακάτω περιοχές: Άγιος
Στέφανος, Ανθούσα, Κερατέα, Άνοιξη, Αφίδνες, Βαρνάβα, Γραμματικό, Διόνυσος,
Δροσιά, Κάλαμος, Καπανδρίτι, Κρυονέρι, Μαλακάσα, Μαρκόπουλο Ωρωπού, Νέα
Παλάτια, Πολυδένδρι, Ροδόπολη, Σκάλα Ωρωπού, Σταμάτα, Ωρωπό, Κηφισιά, Εκάλη,
Ν. Ερυθραία, Ν. Πεντέλη, Πεντέλη, Αγία Παρασκευή, Μελίσσια, Βριλήσσια. Κλειστά
παραμένουν σήμερα μόνο τα νηπιαγωγεία και τα δημοτικά σχολεία στις παρακάτω
περιοχές: Αυλώνα, Μαρούσι, Λυκόβρυση, καθώς και το 1ο Δημοτικό Σχολείο
Καισαριανής. Κλειστά είναι σήμερα τα Γυμνάσια και τα Λύκεια στο Μαρούσι
(λειτουργεί μόνο το 3ο Λύκειο), ενώ στην Πεύκη δεν λειτουργούν το 1ο και το 2ο
Γυμνάσιο. Τη Δευτέρα ωστόσο, τα σχολεία θα λειτουργήσουν κανονικά. Μέχρι αργά
χθες το βράδυ εξακολουθούσαν να παραμένουν αποκλεισμένα συνολικά 16 χωριά ­ 12
στα Χανιά, 3 στο Λασίθι και ένα στην Εύβοια. Στην Κρήτη όμως, παράλληλα με τις
συνεχιζόμενες ρίψεις ζωοτροφών από ελικόπτερα του στρατού, απεγκλωβίστηκαν από
ορεινές περιοχές με ελικόπτερο Σούπερ Πούμα συνολικά 45 άνθρωποι. Πρόκειται
για ομάδα 42 εκδρομέων που είχαν αποκλειστεί στο Οροπέδιο του Ομαλού, ένα
ζευγάρι κτηνοτρόφων από την ίδια περιοχή και έναν 14χρονο μαθητή που είχε
αποκλειστεί στο Οροπέδιο Λασιθίου με τον κτηνοτρόφο θείο του. Την ίδια στιγμή
μεγάλες καταστροφές και στις ιχθυοκαλλιέργειες, κυρίως στην Ανατολική
Μακεδονία, καταγράφονται ως συνέπεια της κακοκαιρίας. Περισσότεροι από
πεντακόσιοι τόνοι ψαριών καταστράφηκαν από το δριμύτατο ψύχος στις
λιμνοθάλασσες του Νέστου, του Πόρτο Λάγους, της Μέσης και του Φαναρίου Ροδόπης
και οι ζημίες ξεπερνούν ­ με μια πρώτη εκτίμηση ­το ένα δισ. δραχμές. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17239N163</ED>
<ID>
ID:301941

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N16&aa=3</URL></REF>


Article

<CATEGORY>vin06</CATEGORY>

 <H5>ΟΔΗΓΟΣ ΓΙΑ ΤΗ ΘΕΜΕΛΙΩΣΗ ΣΥΝΤΑΞΙΟΔΟΤΙΚΟΥ ΔΙΚΑΙΩΜΑΤΟΣ, ΤΗ ΜΕΙΩΜΕΝΗ ΣΥΝΤΑΞΗ, ΤΗΝ
ΑΝΑΓΝΩΡΙΣΗ ΤΗΣ ΣΤΡΑΤΙΩΤΙΚΗΣ ΘΗΤΕΙΑΣ, ΣΕ ΔΗΜΟΣΙΟ, ΙΚΑ, ΤΕΒΕ, ΔΕΚΟ
</H5><H2>30 ερωτήσεις και απαντήσεις για το Ασφαλιστικό
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Έναν πλήρη και αναλυτικό οδηγό για το Ασφαλιστικό, με 30 απαντήσεις σε
επίκαιρα ερωτήματα ασφαλισμένων, παρουσιάζει η Πανελλήνια Ομοσπονδία
Προσωπικού Οργανισμών Κοινωνικής Πολιτικής (ΠΟΠΟΚΠ) με αφορμή την επικείμενη
έναρξη του διαλόγου για την ασφαλιστική μεταρρύθμιση. 
1. Η θεμελίωση δικαιώματος 
ΕΡ.: Πώς θεμελιώνεται το συνταξιοδοτικό δικαίωμα; 
ΑΠ.: Η θεμελίωση του συνταξιοδοτικού δικαιώματος διαφέρει από Ταμείο σε Ταμείο
και δεν υπάρχουν ενιαίοι όροι και προϋποθέσεις. Για παράδειγμα, στο Δημόσιο
για τους άνδρες εργαζομένους που έχουν προσληφθεί πριν από την 31-12-1982, η
θεμελίωση του δικαιώματος συνταξιοδότησης επέρχεται με τη συμπλήρωση της
25ετίας. 
Το όριο ηλικίας που ισχύει κατά τη συμπλήρωση της 25ετίας αυτής ακολουθεί τον
εργαζόμενο ακόμη και αν αποχωρήσει από την εργασία του. 
Έτσι, λοιπόν, για τους εργαζομένους στο Δημόσιο, στις ΔΕΚΟ και στις Τράπεζες,
στις περισσότερες περιπτώσεις το «εισιτήριο» για τη θεμελίωση του δικαιώματος
είναι η συμπλήρωση των συντάξιμων ετών, που προβλέπονται για κάθε κατηγορία
(άνδρες, γυναίκες, μητέρες ανηλίκων κ.λπ.). 
Αντίθετα, για τους ασφαλισμένους του ΙΚΑ, του ΤΕΒΕ, του Ταμείου Εμπόρων, η
θεμελίωση του δικαιώματος προϋποθέτει τη συμπλήρωση όχι μόνο των απαιτούμενων
συντάξιμων ετών, αλλά και του αντίστοιχου ορίου ηλικίας που προβλέπεται για τη
συνταξιοδότηση. 
2. Η προσαύξηση στη σύνταξη 
ΕΡ.: Είμαι ασφαλισμένος στο ΙΚΑ και έχω συμπληρώσει προϋποθέσεις
συνταξιοδότησης (10.500 ένσημα και ηλικία 58 ετών). Εάν παραμείνω στην εργασία
μου και συνεχίσω την ασφάλισή μου, υπάρχει περίπτωση να μην μπορώ να
συνταξιοδοτηθώ μετά τον νέο νόμο; Η σύνταξή μου προσαυξάνεται μετά την 35ετία; 
ΑΠ.: Μπορείτε να συνταξιοδοτηθείτε όποτε εσείς το επιλέξετε, αφού έχετε
θεμελιωμένο συνταξιοδοτικό δικαίωμα. Για κάθε χρόνο που συμπληρώνετε (300
ένσημα), η σύνταξή σας προσαυξάνεται ανάλογα και με την ασφαλιστική κλάση στην
οποία ανήκετε. Εάν για παράδειγμα οι συντάξιμες αποδοχές σας είναι από 400-420
χιλιάδες περίπου, η σύνταξη που θα πάρετε παραπάνω για κάθε χρόνο παραμονής θα
είναι 10.000 δρχ. τον μήνα. 
3. 25 χρόνια στο Δημόσιο 
ΕΡ.: Το 2001 συμπλήρωσα 25 συντάξιμα έτη στο Δημόσιο μαζί με τον χρόνο
στρατιωτικής θητείας που έχω αναγνωρίσει. Έχω θεμελιώσει δικαίωμα
συνταξιοδότησης; Τι με συμφέρει να κάνω; Είμαι 55 ετών και έχω και 5 έτη
ασφάλιση ΙΚΑ. 
ΑΠ.: Εφόσον συμπληρώσατε 25 έτη, έχετε θεμελιώσει δικαίωμα συνταξιοδότησης.
Έχετε, λοιπόν, δύο επιλογές. Μπορείτε να αποχωρήσετε σήμερα από την υπηρεσία
σας, οπότε στην περίπτωση αυτή θα συνταξιοδοτηθείτε σε ηλικία 62 ετών. Έχετε,
όμως, τη δυνατότητα να συνεχίσετε την εργασία σας και να συνταξιοδοτηθείτε,
χωρίς όριο ηλικίας, με τη συμπλήρωση συνολικά 34 συντάξιμων ετών. 3 Η δεύτερη
επιλογή είναι η πιο συμφέρουσα για σας. 
4. Πρόσληψη πριν από τις 31-12-1982 
ΕΡ.: Έχω προσληφθεί στο Δημόσιο πριν από τις 31-12-1982 και στις 31-12-1997
μαζί με τα χρόνια του ιδιωτικού τομέα είχα συμπληρώσει 25 συντάξιμα έτη. Μπορώ
να συνταξιοδοτηθώ σε ηλικία 55 ετών ή με τη συμπλήρωση 32 συντάξιμων ετών,
χωρίς όριο ηλικίας; Έχω και 2 έτη στρατιωτική θητεία. 
ΑΠ.: Για να συνταξιοδοτηθείτε σε ηλικία 55 ετών ή με 32 συνολικά έτη χωρίς
όριο ηλικίας, θα πρέπει απαραίτητα να έχετε συμπληρώσει 25ετία στο Δημόσιο
(μαζί με τον χρόνο στρατιωτικής θητείας) μέχρι 31-12-1997. Όταν η 25ετία αυτή
συμπληρώνεται μετά την 1-1-1998 το όριο ηλικίας είναι τα 60 1/2 έτη και η
συνταξιοδότηση χωρίς όριο ηλικίας απαιτεί 32 1/2 συντάξιμα έτη. Κάθε έτος μετά
την 1-1-1999 το όριο ηλικίας αυξάνεται κατά ένα εξάμηνο μέχρι τη συμπλήρωση
του 65ου έτους και τα συντάξιμα έτη για συνταξιοδότηση χωρίς όριο ηλικίας
αυξάνονται επίσης κατά ένα εξάμηνο μέχρι τη συμπλήρωση των 35 ετών. 
5. Αναγνώριση προϋπηρεσίας 
ΕΡ.: Τι θα πληρώσω για να αναγνωρίσω προϋπηρεσία σΕΡ.: Τι θα πληρώσω για να
αναγνωρίσω προϋπηρεσία στο Ταμείο Πρόνοιας Δημοσίων Υπαλλήλων; Ο χρόνος
στρατιωτικής θητείας αναγνωρίζεται; 
ΑΠ.: Εάν έχετε υποβάλει αίτηση για αναγνώριση χρόνου προϋπηρεσίας πριν από τις
8-12-2000, θα πληρώσετε εισφορά 7% επί των τακτικών αποδοχών που είχατε κατά
την ημερομηνία υποβολής της αίτησης. Εάν η αίτηση έχει υποβληθεί μετά τις
9-12-2000, η αντίστοιχη εισφορά για την εξαγορά αυξάνεται σε 8%. Ο χρόνος της
στρατιωτικής θητείας δεν αναγνωρίζεται. 
6. Μητέρα ανηλίκου στο ΙΚΑ 
ΕΡ.: Είμαι μητέρα ανήλικου παιδιού, ασφαλισμένη στο ΙΚΑ. Πότε μπορώ να πάρω
μειωμένη και πότε πλήρη σύνταξη; Πόσο μειώνεται η σύνταξή μου στην περίπτωση
που επιλέξω να πάρω μειωμένη; 
ΑΠ.: Για να πάρετε μειωμένη σύνταξη θα πρέπει να συμπληρώσετε τουλάχιστον
5.500 ένσημα στο ΙΚΑ, ηλικία 50 ετών και να έχετε στην ηλικία αυτή ανήλικο
παιδί. Πλήρης σύνταξη χορηγείται στην ίδια περίπτωση σε ηλικία 55 ετών. Η
μείωση που θα έχει η σύνταξή σας, εάν συνταξιοδοτηθείτε σε ηλικία μικρότερη
των 55 ετών, θα είναι 1/200 για κάθε μήνα που υπολείπεται μέχρι τη συμπλήρωση
του 55ου έτους ηλικίας σας. Για παράδειγμα, εάν συνταξιοδοτηθείτε σε ηλικία 52
ετών, η σύνταξη που θα πάρετε θα είναι μικρότερη (από αυτήν που αντιστοιχεί
στις ημέρες ασφάλισης και στην κλάση όπου ανήκετε με βάση τις αποδοχές σας)
κατά 36/200. Πάντως επισημαίνεται ότι η σύνταξη αυτή δεν μπορεί ποτέ να είναι
μικρότερη από το κατώτατο όριο (124.160 δραχμές). 
7. Μητέρα ανηλίκου στο Δημόσιο 
ΕΡ.: Είμαι μητέρα ανήλικου παιδιού διορισμένη στο Δημόσιο πριν από τις
31-12-1982. Έχω τη δυνατότητα να συνταξιοδοτηθώ και μετά την ενηλικίωση του
παιδιού μου; 
ΑΠ.: Εφόσον κατά τη συμπλήρωση της 15ετίας είχατε ανήλικο παιδί, το δικαίωμα
συνταξιοδότησης ως μητέρα ανηλίκου δεν το χάνετε ποτέ, είναι κατοχυρωμένο. Με
βάση, λοιπόν, το έτος συμπλήρωσης της 15ετίας καθορίζεται το όριο ηλικίας για
συνταξιοδότηση που παραμένει σταθερό καθώς και τα απαιτούμενα συντάξιμα χρόνια
για συνταξιοδότηση χωρίς όριο ηλικίας. Για παράδειγμα, εάν το 1994
συμπληρώσατε τη 15ετία, το απαιτούμενο όριο ηλικίας για συνταξιοδότηση είναι
τα 43 έτη, ενώ τα απαιτούμενα συντάξιμα έτη για συνταξιοδότηση χωρίς όριο
ηλικίας είναι τα 23. Αντίστοιχα, εάν η 15ετία συμπληρώθηκε το 1995, το όριο
ηλικίας είναι τα 43 1/2 έτη και τα συντάξιμα έτη για συνταξιοδότηση χωρίς όριο
ηλικίας είναι τα 23 1/2, κ.λπ. 
8. Διορισμός μετά την 1-1-1983 
ΕΡ.: Διορίστηκα στο Δημόσιο μετά την 1-1-1983. Πότε μπορώ να πάρω σύνταξη ως
μητέρα ανηλίκου; 
ΑΠ.: Για να πάρετε σύνταξη, θα πρέπει να συμπληρώσετε 25 συνολικά συντάξιμα
έτη (μαζί με τα χρόνια που ενδεχομένως έχετε στον ιδιωτικό τομέα) και ηλικία
50 ετών. Κατά τη συμπλήρωση της 25ετίας θα πρέπει να έχετε ανήλικο παιδί. 
9. Μητέρες με 3 παιδιά 
ΕΡ.: Τι προβλέπεται για τη συνταξιοδότηση μητέρων με τρία ή περισσότερα
παιδιά; 
ΑΠ.: Οι μητέρες που έχουν τρία ή περισσότερα παιδιά καθώς και οι άνδρες χήροι
ή διαζευγμένοι έχοντες την επιμέλεια των παιδιών μπορούν να συνταξιοδοτηθούν
μετά 20 έτη πραγματικής υπηρεσίας χωρίς όριο ηλικίας. Στην περίπτωση των
γυναικών δεν έχει σημασία η ηλικία των παιδιών. Για τους άνδρες πρέπει τα
παιδιά να είναι ανήλικα ή ανίκανα για εργασία. 
Η παραπάνω διάταξη ισχύει για τους εργαζομένους στο Δημόσιο, στην Τράπεζα της
Ελλάδος, στην Εθνική, στην Αγροτική, στην ΕΤΒΑ, στην Ιονική-Λαϊκή, στον ΟΤΕ,
στον ΟΣΕ, στα ΕΛΤΑ, στους ΗΣΑΠ, στη ΔΕΗ και στους ασφαλισμένους στο ΤΑΠ
ασφαλιστικής εταιρείας η «Εθνική» και στο ΤΑΠ Συνεταιριστικών Οργανώσεων. 
10. Η συμπλήρωση 35ετίας 
ΕΡ.: Ποιες ημέρες ασφάλισης προσμετρώνται για τη συμπλήρωση 35ετίας (10.500
ένσημα) και συνταξιοδότηση από το ΙΚΑ σε ηλικία 58 ετών; 
ΑΠ.: Πρέπει να συμπληρωθούν 10.500 ημέρες ασφάλισης από εξαρτημένη εργασία.
Για κάθε ημερολογιακό έτος, υπολογίζονται μέχρι 300 μέρες. Για τους άνδρες
προσμετράται και ο χρόνος στρατιωτικής θητείας, εφόσον αναγνωρισθεί και
μάλιστα μέχρι 360 ημέρες ετησίως. Δεν συνυπολογίζονται για τη θεμελίωση του
δικαιώματος συνταξιοδότησης με 35ετία από το ΙΚΑ ο χρόνος ασφάλισης με την
ιδιότητα του ελεύθερου επαγγελματία, ο χρόνος προαιρετικής ασφάλισης καθώς και
ο χρόνος από αναγνώριση κ.λπ., παρά μόνο εκείνος της στρατιωτικής θητείας. 
11. Από το ΤΕΒΕ στο ΙΚΑ 
ΕΡ.: Είμαι ασφαλισμένος στο ΙΚΑ για πολλά χρόνια, πριν όμως ήμουν
ασφαλισμένος στο ΤΕΒΕ. Σε ποια ηλικία μπορώ να πάρω σύνταξη με 10.000 ένσημα; 
ΑΠ.: Εάν έχετε περισσότερα από 5 χρόνια ασφάλισης στο ΙΚΑ, μπορείτε οι άνδρες
σε ηλικία 62 ετών και οι γυναίκες σε ηλικία 57 ετών να πάρετε σύνταξη, εφόσον
παράλληλα έχετε συμπληρώσει τουλάχιστον 10.000 ένσημα οπουδήποτε. 
12. Η θητεία για το ΙΚΑ 
ΕΡ.: Προσμετράται ο χρόνος στρατιωτικής θητείας από το ΙΚΑ για τη
συμπλήρωση της 35ετίας και τη συνταξιοδότηση στα 55 για τα βαρέα και
ανθυγιεινά επαγγέλματα; 
ΑΠ.: Όχι ο χρόνος αυτός, εφόσον αναγνωρισθεί, δεν συνυπολογίζεται για τη
συμπλήρωση των 10.500 ενσήμων, αλλά μόνο για την προσαύξηση της σύνταξης. 
13. Η θητεία για το Δημόσιο 
ΕΡ.: Πώς αναγνωρίζεται ο χρόνος στρατιωτικής θητείας στο Δημόσιο;
Προσμετράται για τη θεμελίωση του δικαιώματος; 
ΑΠ.: Σε όσους μέχρι 31-12-1997 συμπλήρωσαν 25ετία (μαζί με τον χρόνο
στρατιωτικής θητείας) αναγνωρίζεται ο χρόνος αυτός χωρίς εξαγορά. 
Όσοι, αντίστοιχα, συμπληρώνουν 25ετία μετά την 1-1-1998 θα πρέπει να
αναγνωρίσουν, εάν το επιθυμούν, τον χρόνο στρατιωτικής θητείας με εξαγορά. Και
στις δύο περιπτώσεις προσμετράται ο χρόνος αυτός για τη θεμελίωση του
δικαιώματος σύνταξης και, βέβαια, και για την προσαύξησή της. 
14. Η αναγνώριση ενσήμων 
ΕΡ.: Έχω προσληφθεί στο Δημόσιο μετά την 1-1-1983. Προηγουμένως εργαζόμουν
στον ιδιωτικό τομέα. Τι γίνεται με τα ένσημα αυτά; Χρειάζεται να τα
αναγνωρίσω; 
ΑΠ.: Τα χρόνια που έχετε στον ιδιωτικό τομέα θα συνυπολογιστούν κατά τη
συνταξιοδότησή σας κανονικά με τις διατάξεις της διαδοχικής ασφάλισης. Δεν
γίνεται αναγνώριση με τον τρόπο που ισχύει για τους πριν από τις 31-12-1982
διορισμένους. 
15. Η συμπλήρωση 4.500 ενσήμων 
ΕΡ.: Είμαι άνεργος και έχω μόνο 3.200 ημέρες ασφάλισης στο ΙΚΑ. Τι μπορώ να
κάνω για να συμπληρώσω προϋποθέσεις συνταξιοδότησης; 
ΑΠ.: Για όσους είναι άνεργοι για τουλάχιστον 12 συνεχείς μήνες και έχουν
συμπληρώσει περισσότερες από 3.000 ημέρες ασφάλισης στο ΙΚΑ δίνεται η
δυνατότητα προαιρετικής ασφάλισης για κύρια και επικουρική σύνταξη και μέχρι
τη συμπλήρωση 4.500 ενσήμων. Οι εισφορές καταβάλλονται από τον ΛΑΕΚ
(Λογαριασμός Αποκατάστασης και Επαγγελματικής Κατάρτισης) και δικαιούχοι του
παραπάνω μέτρου είναι: 
α. Ασφαλισμένοι του ΙΚΑ (στον κλάδο κύριας σύνταξης) που έχουν συμπληρώσει το
60ό έτος της ηλικίας τους οι άνδρες και το 55ο οι γυναίκες. 
β. Ασφαλισμένοι του κλάδου βαρέων και ανθυγιεινών επαγγελμάτων που έχουν
συμπληρώσει το 55ο έτος της ηλικίας τους οι άνδρες και το 50ό έτος οι
γυναίκες. 
16. Ο υπολογισμός σύνταξης 
ΕΡ.: Πώς υπολογίζεται η σύνταξη για τους διορισμένους σε Δημόσιο, ΔΕΚΟ,
Τράπεζες από 1-1-1983 μέχρι 31-12-1992; 
ΑΠ.: Για τους εργαζομένους της κατηγορίας αυτής ο τρόπος υπολογισμού της
σύνταξης είναι ενιαίος. Για τα πρώτα 25 συντάξιμα χρόνια, χορηγείται για κάθε
χρόνο 1/25 των 80/100 των συντάξιμων αποδοχών. Από τα 26 χρόνια μέχρι και τα
30, 2/50 για κάθε χρόνο, και από τα 31 μέχρι τα 35, 3/50 για κάθε χρόνο. Έτσι
για 35 συντάξιμα χρόνια χορηγούνται 50/50 των 80/100 των συντάξιμων αποδοχών,
όσο δηλαδή και για τους πριν από τις 31-12-1982 ασφαλισμένους (35/35). Εάν,
όμως, τα συντάξιμα χρόνια είναι λιγότερα από 35, τότε οι συντάξεις των
ασφαλισμένων που υπολογίζονται με πεντηκοστά είναι σαφώς μικρότερες από
εκείνες που υπολογίζονται με τριακοστά πέμπτα (μέχρι 30%). 
17. Τα ένσημα στο εξωτερικό 
ΕΡ.: Τα χρόνια ασφάλισης σε χώρες της Ευρωπαϊκής Ένωσης υπολογίζονται από
τα Ταμεία της χώρας μας για τη θεμελίωση του δικαιώματος συνταξιοδότησης; 
ΑΠ.: Βεβαίως, τα χρόνια για τα οποία υπάρχει ασφάλιση σε αντίστοιχα Ταμεία
χωρών της Ε.Ε., και εφόσον δεν έχουν επιστραφεί οι εισφορές, συνυπολογίζονται
κανονικά με τις διατάξεις της διαδοχικής ασφάλισης από τα ελληνικά ασφαλιστικά
ταμεία. 
18. Δεύτερη σύνταξη γήρατος ΙΚΑ 
ΕΡ.: Σε ποιες περιπτώσεις το ΙΚΑ χορηγεί δεύτερη σύνταξη γήρατος; 
ΑΠ.: Οι ασφαλισμένοι του ΙΚΑ που παίρνουν ήδη σύνταξη γήρατος ή αναπηρίας από
άλλο ασφαλιστικό οργανισμό κύριας ασφάλισης (πλην ΟΓΑ), από το Δημόσιο ή ΝΠΔΔ
δικαιούνται σύνταξη γήρατος από το ΙΚΑ, εφόσον έχουν συμπληρώσει το όριο
ηλικίας που απαιτείται και το οποίο σε καμία περίπτωση δεν μπορεί να είναι
μικρότερο από το 60ό έτος για τους άνδρες και το 55ο για τις γυναίκες.
Παράλληλα απαιτείται να έχουν συμπληρώσει 5.100 ημέρες ασφάλισης, οι οποίες
προσαυξάνονται από 1-1-1998 κατά 180 ανά έτος και μέχρι τη συμπλήρωση 6.000
ημερών. Μειωμένη σύνταξη χορηγείται στους άνδρες σε ηλικία 65 ετών και στις
γυναίκες σε ηλικία 60 ετών και την πραγματοποίηση 4.500 τουλάχιστον ημερών
ασφάλισης, οι οποίες από 1-1-1998 αυξάνονται ανά έτος κατά 180 ημέρες και
μέχρι τις 4.800. Με ανάλογες προϋποθέσεις χορηγείται δεύτερη σύνταξη γήρατος
και από το ΤΕΒΕ, το ΤΑΕ κ.λπ. 
19. Η σύνταξη αναπηρίας ΙΚΑ 
ΕΡ.: Πότε μονιμοποιείται η σύνταξη αναπηρίας που χορηγείται από το ΙΚΑ; 
ΑΠ.: Η σύνταξη που χορηγείται από το ΙΚΑ σε συνταξιούχους λόγω αναπηρίας
μονιμοποιείται στις παρακάτω περιπτώσεις: 
α. Έχουν συμπληρώσει οι άνδρες το 60ό έτος της ηλικίας τους και οι γυναίκες το
55ο έτος, έχουν συνεχή συνταξιοδότηση για 5 χρόνια και έχουν εξεταστεί από τις
Υγειονομικές Επιτροπές (Υ.Ε.) τουλάχιστον 2 φορές κατά τη διάρκεια της
συνταξιοδότησής τους. 
β. Έχουν συμπληρώσει οι άνδρες το 55ο έτος της ηλικίας τους και οι γυναίκες το
50ό έτος, έχουν συνταξιοδότηση για 7 χρόνια και έχουν εξεταστεί από τις Υ.Ε.
τουλάχιστον 3 φορές κατά τη διάρκεια της συνταξιοδότησής τους. 
γ. Ανεξάρτητα από όριο ηλικίας, εάν έχουν συνεχή συνταξιοδότηση για 12 χρόνια. 
δ. Ανεξάρτητα από το όριο ηλικίας, εάν συνταξιοδοτούνται για 20 χρόνια
συνέχεια ή διακεκομμένα.

20. Ο τρόπος υπολογισμού 
ΕΡ.: Έχω τις προϋποθέσεις συνταξιοδότησης. Εάν συνεχίσω να εργάζομαι,
υπάρχει περίπτωση μετά την ψήφιση του νέου νόμου να αλλάξει για την περίπτωσή
μου το όριο ηλικίας ή ο τρόπος υπολογισμού της σύνταξης; 
ΑΠ.: Για όσους έχουν θεμελιώσει δικαίωμα συνταξιοδότησης ή θα το θεμελιώσουν
μέχρι τις 31-12-2006, δεν αλλάζει τίποτε ούτε στο όριο ηλικίας ούτε στον τρόπο
υπολογισμού της σύνταξης, σύμφωνα με την αρχική κυβερνητική πρόταση που δεν
αναμένεται να είναι δυσμενέστερη για το μεταβατικό στάδιο. 
21. Η εξαγορά θητείας σε ΙΚΑ - ΤΕΒΕ 
ΕΡ.: Πόσο κοστίζει η αναγνώριση του χρόνου στρατιωτικής θητείας από το ΙΚΑ
και πόσο από το ΤΕΒΕ; 
ΑΠ.: Στο ΙΚΑ θα πρέπει να καταβληθεί για κάθε μήνα που αναγνωρίζεται ποσοστό
20% επί των αποδοχών του τελευταίου, πριν από την υποβολή της αίτησης, μήνα. 
Οι αποδοχές αυτές δεν μπορεί να είναι μεγαλύτερες από τον τεκμαρτό μισθό της
ανώτατης ασφαλιστικής κλάσης του ΙΚΑ ούτε κατώτερες από το 25πλάσιο του
ημερομισθίου του ανειδίκευτου εργάτη όπως ισχύει κάθε φορά. 
Οι ασφαλισμένοι του ΤΕΒΕ θα πρέπει να καταβάλουν για κάθε μήνα εισφορά ίση με
το καταβαλλόμενο ασφάλιστρο της ασφαλιστικής κατηγορίας του κλάδου σύνταξης
στην οποία ανήκουν κατά την ημερομηνία υποβολής της αίτησης. 
22. Η εξαγορά θητείας στο Δημόσιο 
ΕΡ.: Πώς γίνεται η εξαγορά για αναγνώριση του χρόνου στρατιωτικής θητείας
για τους εργαζομένους στο Δημόσιο; 
ΑΠ.: Η εξαγορά αυτή γίνεται με ποσοστό εισφορών 6,67% επί των συντάξιμων
αποδοχών του μήνα υποβολής της αίτησης. Σημειώνεται ότι για όσους μέχρι
31-12-1997 συμπληρώνουν 25 συντάξιμα έτη μαζί με τον στρατό, η αναγνώριση
γίνεται χωρίς εξαγορά. 
23. Μειωμένη σύνταξη τραπεζικών 
ΕΡ.: Είμαι διορισμένος/η σε τράπεζα. Πότε μπορώ να πάρω μειωμένη
σύνταξη; 
ΑΠ.: Μειωμένη σύνταξη χορηγείται από τα Ταμεία των Τραπεζών, των ΔΕΚΟ (και όσα
αναφέρονται ως ειδικά Ταμεία) και το Δημόσιο, σε ηλικία 60 ετών για τους
άνδρες και 55 ετών για τις γυναίκες, εφόσον παράλληλα έχουν συμπληρώσει 25
συντάξιμα έτη. Η μείωση της σύνταξης είναι 1/200 για κάθε μήνα που υπολείπεται
μέχρι τη συμπλήρωση του κανονικού ορίου ηλικίας για συνταξιοδότηση. 
24. Ασφαλισμένος σε ΙΚΑ και Δημόσιο 
ΕΡ.: Έχω διοριστεί στο Δημόσιο μετά την 1-1-1983 αλλά πριν από το 1982 είχα
εργαστεί στον ιδιωτικό τομέα και έχω ασφάλιση ΙΚΑ. Τι ισχύει για μένα; Οι
προϋποθέσεις που ισχύουν για τους μετά την 1-1-1983 ή τους πριν από τις
31-12-1982. Πώς θα υπολογιστεί η σύνταξή μου; 
ΑΠ.: Ισχύουν οι προϋποθέσεις συνταξιοδότησης που προβλέπονται για όσους έχουν
διοριστεί στο Δημόσιο μετά την 1-1-1983. Επομένως η σύνταξή σας θα υπολογιστεί
με 50ετία και όχι με 35ετία που υπολογίζεται για όσους έχουν διοριστεί πριν
από τις 31-12-1982. 
25. Το Ταμείο Εμπόρων 
ΕΡ.: Είμαι ασφαλισμένος στο Ταμείο Εμπόρων για 15 χρόνια. Έχω όμως και 20
χρόνια ασφάλισης στο ΙΚΑ από προηγούμενη απασχόλησή μου ως μισθωτός στον
ιδιωτικό τομέα. Μπορώ να συνταξιοδοτηθώ με 35ετία σε ηλικία 58 ετών; 
ΑΠ.: Όχι, δεν μπορείτε να συνταξιοδοτηθείτε σε ηλικία 58 ετών, γιατί δεν
προβλέπεται από τις καταστατικές διατάξεις του Ταμείου Εμπόρων. Πρέπει να
συμπληρώσετε ηλικία 60 ετών για να συνταξιοδοτηθείτε με 35ετία (το ίδιο ισχύει
και για το ΤΕΒΕ). 
26. 35 χρόνια στο ΤΕΒΕ 
ΕΡ.: Είμαι ασφαλισμένος στο ΤΕΒΕ και έχω συμπληρώσει 35ετία και ηλικία 60
ετών. Εάν δεν συνταξιοδοτηθώ σήμερα που έχω δικαίωμα και συνεχίσω την ασφάλισή
μου, η σύνταξη που θα πάρω αργότερα θα είναι προσαυξημένη ή θα παραμείνει
σταθερή; 
ΑΠ.: Η σύνταξη που θα πάρετε για κάθε χρόνο ασφάλισης μετά τα 35 έτη που έχετε
σήμερα θα είναι προσαυξημένη σε σχέση με εκείνη που χορηγείται πριν από τη
συμπλήρωση της 35ετίας. Για παράδειγμα, εάν έχετε ασφαλιστεί στην Η'
Κατηγορία, για κάθε χρόνο μετά τα 35 θα πάρετε 18.600 δρχ. τον μήνα μεγαλύτερη
σύνταξη. Για τα έτη πριν από τα 35, η προσαύξηση αυτή είναι, αντίστοιχα,
15.500 δρχ. για κάθε χρόνο ασφάλισης. 
27. Μητέρα ανηλίκου στον ΟΤΕ 
ΕΡ.: Είμαι μητέρα ανήλικου παιδιού διορισμένη στον ΟΤΕ μετά το 1984. Από το
1980, όμως, εργαζόμουν στον ιδιωτικό τομέα με ασφάλιση ΙΚΑ. Ποιες προϋποθέσεις
συνταξιοδότησης ισχύουν για μένα; Εκείνες που ισχύουν για τις μητέρες που
έχουν διοριστεί πριν από τις 31-12-1982 ή αυτές που ισχύουν για τις μετά την
1-1-1983; 
ΑΠ.: Ισχύουν οι ίδιες προϋποθέσεις συνταξιοδότησης με εκείνες που εφαρμόζονται
για τις μητέρες ανηλίκων που έχουν προσληφθεί πριν από τις 31-12-1982. Και για
το όριο ηλικίας συνταξιοδότησης και για τον τρόπο υπολογισμού της σύνταξης. 
28. ΙΚΑ: Μειωμένη σύνταξη γυναίκας 
ΕΡ.: Είμαι ασφαλισμένη στο ΙΚΑ (όχι ΒΑΕ). Εργάζομαι συνεχώς τα τελευταία
χρόνια και έχω συμπληρώσει 7.000 ένσημα. Μπορώ να πάρω μειωμένη σύνταξη; Πόσο
θα είναι η μείωση; Ο συντάξιμος μισθός της τελευταίας πενταετίας είναι 300.000
δρχ. 
ΑΠ.: Μπορείτε να πάρετε σύνταξη μειωμένη σε ηλικία 55 ετών, εάν παράλληλα
έχετε 100 ένσημα κάθε έτος την τελευταία πενταετία. Η σύνταξη που θα πάρετε θα
είναι 30% μικρότερη από αυτήν που θα παίρνατε εάν σήμερα είχατε συμπληρώσει
ηλικία 60 ετών. Το ποσό της κύριας σύνταξης που θα χορηγηθεί, στην περίπτωση
που συνταξιοδοτηθείτε σήμερα, θα είναι 91.800 δρχ. 
29. Ποιοι θα θιγούν από τις αλλαγές 
ΕΡ.: Ποιοι δεν θα θιγούν με τις αλλαγές που θα γίνουν στο Ασφαλιστικό; 
ΑΠ.: Σύμφωνα με τις κυβερνητικές δεσμεύσεις, δεν θα θιγούν όσοι εξέλθουν στη
σύνταξη ή όσοι θεμελιώσουν δικαίωμα για σύνταξη έως 31-12-2006. 
30. Οι επιπτώσεις στους συνταξιούχους 
ΕΡ.: Τι θα γίνει με τους συνταξιούχους; 
ΑΠ.: Καμία απολύτως επίπτωση δεν θα έχουν οι συνταξιούχοι (σημερινοί) αλλά και
όσοι εξέλθουν έως το 2006 στη σύνταξη.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17239N181</ED>
<ID>
ID:301862

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N18&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>ΣΤΕΛΙΟΣ ΧΑΤΖΗΙΩΑΝΝΟΥ
</H2><H4>Θέλω να είμαι σωστός απέναντι στον κόσμο
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΕΠΙΧΕΙΡΗΜΑΤΙΑΣ

ΤΟΝ ΣΥΝΑΡΠΑΖΕΙ: Η επιτυχία. 
ΠΑΘΙΑΖΕΤΑΙ: Με την αλήθεια. 
ΕΠΑΝΑΣΤΑΤΕΙ: Φύση μου είναι. 
ΠΡΟΣΠΑΘΕΙ ΝΑ ΑΛΛΑΞΕΙ: Το κατεστημένο. 
ΕΡΩΤΕΥΕΤΑΙ: Καμιά φορά. 
ΕΡΩΤΕΥΕΤΑΙ ΙΔΕΕΣ Ή ΑΝΘΡΩΠΟΥΣ: Και τα δυο. 
ΠΡΟΣΩΠΙΚΟ ΟΡΑΜΑ: Να έχω πάντα επιτυχία και να συνεχίσω να είμαι
συμπαθής σε πελάτες και υπαλλήλους. 
ΝΙΩΘΕΙ ΚΟΣΜΟΠΟΛΙΤΗΣ Ή ΕΛΛΗΝΑΣ: Έλληνας, που όμως έχει ξεφύγει από την
εμπειρία του μέσου Έλληνα. 
ΝΙΩΘΕΙ ΤΥΧΕΡΟΣ: Που δεν υπέστην πλήγμα από το τρομοκρατικό χτύπημα της
11ης Σεπτεμβρίου η Easyjet. 
Δεν χρήζει ιδιαιτέρων συστάσεων. Οι υπερεπιτυχημένες επιχειρήσεις του τον
χαρακτηρίζουν: Easyjet, EasyCar, Easydotcom, easyInternetCafe, easyValuecom,
easyMoney. com, easyCinema και, φυσικά, Stelmar Tankers. Είναι ο δημιουργός
τους. Ο μόλις 34 ετών Έλληνας, Στέλιος Χατζηιωάννου. Όταν ερωτάται με ποια απ'
όλες τις επιχειρήσεις του νιώθει περισσότερο «συναισθηματικά δεμένος», απαντά:
«Με την επόμενη που θα δημιουργήσω!».

ΕΡ.: Είστε ένας από τους πιο νεαρούς και επιτυχημένους επιχειρηματίες
του κόσμου. Τι σας κρατάει μακριά από την ύβρι; 
ΑΠ.: Η μητέρα μου. 
ΕΡ.: Πώς; 
ΑΠ.: Πάντα ήταν πολύ απλός άνθρωπος. Εκείνη μας έδωσε τις βάσεις ώστε
να μην αποδυθούμε στο αδίστακτο κυνήγι του κέρδους. 
ΕΡ.: Είστε 34 ετών και ηγείσθε ενός επιχειρηματικού κολοσσού, που είναι
καθ'ολοκληρίαν δικό σας δημιούργημα. Πώς καταφέρατε τόσα πολλά, τόσο γρήγορα; 
ΑΠ.: Ήμουν πάντα πάρα πολύ βιαστικός. Έφυγα από την Ελλάδα 17 χρόνων
και έμεινα τρία χρόνια στο Πανεπιστήμιο, στο London School Of Economics.
Αμέσως μετά, ξεκίνησα να δουλεύω, να δημιουργώ. Πέρασα σε αυτό που αποκαλώ
«αληθινή ζωή». Είχα βέβαια και οικονομική στήριξη από τον πατέρα μου. 
ΕΡ.: Τι σας ωθούσε από τόσο νωρίς στη δυναμική, προσωπική δημιουργία; 
ΑΠ.: Είχα πάντα την ανάγκη να αποδείξω στον εαυτό μου δύο πράγματα, που
λειτουργούσαν ως κινητήριος δύναμή μου. 
ΕΡ.: Ποια; 
ΑΠ.: Αφενός, ήθελα να φθάσω σε σημείο που κανένας απολύτως να μην
μπορεί να με αποκαλέσει «γιο του μπαμπά». 
ΕΡ.: Λειτουργούσε δηλαδή και αρνητικά μέσα σας το ότι είστε γόνος πολύ
πλούσιας, εφοπλιστικής οικογένειας; 
ΑΠ.: Θετικά λειτουργούσε, γιατί εκτός από τα πολύ απτά οφέλη που
απολάμβανα ­ είναι πολύ σημαντικό να γνωρίζεις προτού ξεκινήσεις να κάνεις
οτιδήποτε πως έχεις απολύτως λυμένο το ζήτημα της επιβίωσής σου ­ είχα πάντα
την ανάγκη να αποδείξω ότι έχω και αυτοτελή αξία και πως μπορώ να δημιουργήσω
δικά μου πράγματα. 
ΕΡ.: Το δεύτερο στοιχείο που έδρασε ως κινητήριος δύναμή σας; 
ΑΠ.: Ήθελα να δημιουργήσω μια πρωτοποριακή και επιτυχημένη επιχείρηση,
με την οποία θα μπορούσα να είμαι συμπαθής στους πελάτες μου. Και αυτό το
κατάφερα! 
ΕΡ.: Ως εφοπλιστής δεν θα μπορούσατε να είστε συμπαθής στους πελάτες
σας; 
ΑΠ.: Όχι. Ο εφοπλιστής δεν συναλλάσσεται άμεσα με το ευρύ κοινό. Η
μεγάλη μάζα του κόσμου τον μαθαίνει μονάχα όταν ­ ο μη γένοιτο ­ συμβαίνει
κάτι κακό, κανένα ναυάγιο, λόγου χάριν. 
ΕΡ.: Ενώ εσάς σας... συμπαθούν; 
ΑΠ.: Ακριβώς. Για μένα είναι πολύ σημαντικό το να γνωρίζουν οι άνθρωποι
ότι χάρη στην επιχείρησή μου μπορούν πολύ φθηνά, εύκολα και με μεγάλη ασφάλεια
να ταξιδέψουν γρήγορα και να βρεθούν κοντά στα αγαπημένα τους πρόσωπα. 
ΕΡ.: Δεν είναι σύνηθες ένας μεγαλοεπιχειρηματίας να στοχεύει πρωταρχικά
στη... λαϊκή συμπάθεια και επιβράβευση! 
ΑΠ.: Μα εγώ αδυνατώ να δράσω αλλιώς. Γι' αυτό και δημιούργησα την
easyjet και τις άλλες easy επιχειρήσεις μου και δεν έγινα έμπορος όπλων! 
ΕΡ.: Σας διαπνέει, δηλαδή, μια προσωπική ηθική που έχει άμεσο αντίκτυπο
στην επαγγελματική σας δραστηριότητα; 
ΑΠ.: Φυσικά! 
ΕΡ.: Πώς θα εκφράζατε συνοπτικά την επαγγελματική ηθική σας; 
ΑΠ.: Δεν επιτρέπω ποτέ να μου γίνει το κέρδος αυτοσκοπός. Αρνούμαι να
βγάζω χρήματα με οποιονδήποτε τρόπο. Θέλω να είμαι έντιμος και οι επιχειρήσεις
μου να κάνουν πράγματα καλά και συμφέροντα για τον κόσμο. Να τον ευνοούν. 
ΕΡ.: Διακρίνω ίχνη ρομαντισμού; 
ΑΠ.: Καθόλου. Απλώς θέλω να είμαι σωστός και συμπαθής απέναντι στον
κόσμο. Αυτό δεν το πετυχαίνεις αν τον απομυζείς ή τον κοροϊδεύεις. Μονάχα αν
τον βοηθάς να κάνει αυτό που θέλει. Και αυτό πράττω εγώ. 
ΕΡ.: Μπορεί κάποια ημέρα να δραστηριοποιηθείτε στην πολιτική; 
ΑΠ.: ΠΟΤΕ! 
ΕΡ.: Μοιάζετε κατηγορηματικός... 
ΑΠ.: Είμαι. Και ο πιο πετυχημένος πολιτικός να είσαι, εξ ορισμού μονάχα
ο μισός λαός θα σε συμπαθεί. Εγώ θέλω να με συμπαθεί ολόκληρος! 
ΕΡ.: Ο πολιτικός, όμως, δεν πιστεύετε ότι μπορεί να προσφέρει στον λαό; 
ΑΠ.: Εσείς το πιστεύετε; 
ΕΡ.: Εσείς; 
ΑΠ.: Πιστεύω ότι δεν είναι εφικτό ένας πολιτικός να έχει απήχηση σε όλο
τον λαό και να τον ωφελήσει. 
ΕΡ.: Γιατί; 
ΑΠ.: Οι πολιτικοί ­ αναγκαστικά ­ μπαίνουν σε μια διαδικασία απόκρυψης
σημαντικών πραγμάτων από τον κόσμο. Η απόκρυψη, οι μηχανισμοί, οι υπόγειες
συνεννοήσεις δεν είναι του στυλ μου. Μου αρέσουν τα καθαρά λόγια και οι
καθαρές πράξεις. 
ΕΡ.: Αυτό που σας ενοχλεί κυρίως είναι η πολιτική διαδικασία; 
ΑΠ.: Ναι. Δεν έχει καμία σχέση με την πραγματικότητα και τις αληθινές
ανάγκες του κόσμου. 
ΕΡ.: Γιατί; 
ΑΠ.: Μα γιατί η δουλειά των πολιτικών είναι ακριβώς αυτό: να δίνουν
άπειρες υποσχέσεις και να πραγματοποιούν ελάχιστα. Το αντίθετο ακριβώς απ'
ό,τι κάνουν οι επιχειρήσεις μου. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17239N401</ED>
<ID>
ID:301895

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N40&aa=1</URL></REF>


Article

<CATEGORY>vin04</CATEGORY>

 <H2>Επαγγελματίες οπλίτες και χωρίς απολυτήριο Στρατού
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Διάλυση 120 και πλέον μονάδων - μία στις 4 δηλαδή... - ελπίδες για λίγο...
λιγότερη θητεία στην πρώτη γραμμή και πολλές - μα πάρα πολλές - προσλήψεις
φέρνει η νέα μορφή Στρατεύματος που άρχισε ήδη να παίρνει σάρκα και οστά και
θα ολοκληρωθεί μέχρι το 2005. 
Η αλλαγή της δομής, η μείωση της θητείας (12μηνο από το 2003) και οι νέες
τεχνολογικές απαιτήσεις, δημιουργούν, όπως ανακοινώθηκε χθες από τον αρχηγό
ΓΕΣ κ. Γ. Αντωνακόπουλο την ανάγκη για προσλήψεις: 
* Πρώτον, 3.500 συνοριοφυλάκων από την ΕΛ.ΑΣ. που θα καλύψουν κενά από την
απόσυρση μονάδων του Στρατού από τα (βόρεια - βορειοδυτικά) σύνορα. 
* Δεύτερον, περίπου 9.000 πολιτικών υπαλλήλων για κάλυψη θέσεων διοικητής
μερίμνης και κυρίως τεχνικών. Και 
* Τρίτον, περίπου 14.000 επαγγελματιών οπλιτών, πέραν των 2.600 που ήδη
επιλέγονται. Η πρόσληψη όλων αυτών θα γίνει σταδιακά μέχρι το 2005, πλην των
επαγγελματιών οπλιτών που θα γίνει φέτος και το 2003. 
Ο υπουργός Άμυνας κ. Γ. Παπαντωνίου για να διευκολύνει την προσέλευση νέων για
τις θέσεις των επαγγελματιών οπλιτών, έχει αποφασίσει να αλλάξει τις
προϋποθέσεις πρόσληψης. 
Η βασικότερη αλλαγή είναι ότι οι νέοι θα μπορούν πλέον να κατατάσσονται ως
«επαγγελματίες οπλίτες» χωρίς να έχουν υπηρετήσει τη θητεία τους. 
Με το νέο μοντέλο θα υπάρχουν μονάδες άμυνας για επιτόπια δράση και μονάδες
ταχείας αντίδρασης χωρίς ευθύνη εδάφους. Πολλές μονάδες θα γίνουν
επιστρατευτικές, οι δε έφεδροι θα είναι δύο κατηγοριών - ίσως οι έφεδροι
«πρώτου χρόνου» να έχουν και απολαβές αφού θα βρίσκονται κοντά στην μονάδα και
θα εκπαιδεύονται. Ο κ. Γ. Αντωνακόπουλος άφησε να εννοηθεί ότι από τις αλλαγές
οι στρατευμένοι θα υπηρετούν λιγότερο (8 αντί 9 μήνες) στα σύνορα. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17239N402</ED>
<ID>
ID:301928

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N40&aa=2</URL></REF>


Article

<CATEGORY>vin04</CATEGORY>

 <H2>Τον άφησαν αβοήθητο - τους έστειλε στον εισαγγελέα
</H2>
Στον εισαγγελέα οδηγήθηκαν χθες δύο υπάλληλοι της Δημοτικής Αστυνομίας, ύστερα
από καταγγελία νεαρού ο οποίος έπεσε θύμα ληστείας ότι δεν του προσέφεραν
καμία βοήθεια. Οι εκκλήσεις του για βοήθεια, σύμφωνα με τη μήνυσή του, έπεσαν
στο κενό και όταν απευθύνθηκε σε αυτούς δεν έκαναν την παραμικρή κίνηση για να
βοηθήσουν, ούτε καν να ειδοποιήσουν το 100. 
Με τα σημάδια του ξυλοδαρμού, από την επίθεση που δέχθηκε από πέντε νεαρούς, ο
24χρονος Θεόδωρος Ι. Καρασάββας πήγε στο Αστυνομικό Τμήμα και κατήγγειλε όχι
μόνο τους δράστες, αλλά και τους δύο υπαλλήλους της Δημοτικής Αστυνομίας ότι
αδιαφόρησαν στις εκκλήσεις του για βοήθεια. 
Οι δύο υπάλληλοι συνελήφθησαν για παράλειψη λύτρωσης από κίνδυνο ζωής σύμφωνα
με το άρθρο 307 του Ποινικού Κώδικα και με τη δικογραφία που σχηματίσθηκε εις
βάρος τους παραπέμφθηκαν στον εισαγγελέα. Σύμφωνα με το άρθρο, αποτελεί
υποχρέωση για τον κάθε πολίτη να προσφέρει βοήθεια με την προϋπόθεση ότι δεν
κινδυνεύει η δική του ζωή. 
Το περιστατικό έγινε την περασμένη Τρίτη το βράδυ στην Πλατεία Κασταλίας, στο
Μαρούσι. Οι δράστες επιτέθηκαν στον Καρασάββα, τον χτύπησαν με γροθιές και
κλωτσιές επιχείρησαν να τον ληστέψουν και στη συνέχεια έφυγαν τρέχοντας. Το
θύμα τούς καταδίωξε και στον δρόμο βρήκε τους δύο υπαλλήλους και τους ζήτησε
βοήθεια. 
Ο εισαγγελέας, στον οποίο παραπέμφθηκαν χθες το πρωί οι δύο υπάλληλοι της
Δημοτικής Αστυνομίας Αμαρουσίου, καθώς ένας 19χρονος μαθητής Λυκείου ένας από
τους δράστες της ληστείας, διαχώρησε τη δικογραφία. Για τους δύο υπαλλήλους
ζήτησε να διεξαχθεί περαιτέρω έρευνα για να διαπιστωθεί αν υπάρχουν ποινικές
ευθύνες και τους άφησε ελεύθερους. Εις βάρος του νεαρού δράστη ασκήθηκε
ποινική δίωξη για ληστεία και επικίνδυνες σωματικές βλάβες. 
Από την πλευρά τους αρμόδιοι του Δήμου Αμαρουσίου, έλεγαν χθες ότι υπηρεσιακά
γίνεται έρευνα για τους δύο υπαλλήλους επισήμαναν όμως πως η Δημοτική
Αστυνομία δεν έχει κατασταλτικό χαρακτήρα και ότι οι υπάλληλοί της, σύμφωνα με
το νομοσχέδιο, δεν έχουν κανένα δικαίωμα να προβαίνουν σε συλλήψεις ή κάνουν
καταδιώξεις που αποτελούν αρμοδιότητα της Ελληνικής Αστυνομίας.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17239N403</ED>
<ID>
ID:301956

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N40&aa=3</URL></REF>


Article

<CATEGORY>vin08</CATEGORY>

 <H5>Η ΚΟΜΙΣΙΟΝ ΦΕΡΝΕΙ ΤΑ ΠΑΝΩ - ΚΑΤΩ ΣΤΗΝ ΕΥΡΩΠΑΪΚΗ ΑΓΟΡΑ ΑΥΤΟΚΙΝΗΤΟΥ
</H5><H2>Βλέπουν μείωση τιμών στα Ι.Χ.
</H2>
<AUTHOR>ΠΕΤΡΟΣ ΠΙΤΣΙΝΗΣ</AUTHOR>

Τα πάνω κάτω θα έρθουν και στην ελληνική αγορά του αυτοκινήτου, αν το
Ευρωκοινοβούλιο αποδεχθεί τα μέτρα της Ευρωπαϊκής Επιτροπής για περαιτέρω
απελευθέρωσή της. 
Η αποδοχή των μέτρων αυτών θα σηματοδοτεί: * Μείωση των τιμών στα
αυτοκίνητα. * Μείωση των τιμών στα ανταλλακτικά και στο κόστος
συντήρησης. Τα μέτρα αυτά προβλέπουν την πώληση καινούργιων μοντέλων
διαφορετικής μάρκας από εμπόρους χωρίς εργοστασιακή εξουσιοδότηση. Καταργείται
επίσης η αποκλειστικότητα των εξουσιοδοτημένων συνεργείων, σπάει το μονοπώλιο
των ανταλλακτικών προς όφελος του πελάτη και κάθε έμπορος θα μπορεί να
δραστηριοποιηθεί σε οποιαδήποτε χώρα-μέλος της Ε.Ε. 
Η αύξηση του ανταγωνισμού που θα υπάρξει και στην ελληνική αγορά θα έχει κατά
πάσα πιθανότητα ως συνέπεια μία ελαφρά μείωση των τιμών πώλησης, αφού θα μπουν
στο παιχνίδι και έμποροι που έμεναν μέχρι σήμερα στο περιθώριο. Οι εισαγωγείς
θα υποχρεωθούν να πωλούν και σε αυτούς τα προϊόντα τους, ενώ δεν θα είναι σε
θέση να τους επιβάλλουν ένα δεσμευτικό ποσοστό κέρδος. Έτσι δεν θα
διαμορφώνεται η τελική τιμή των καινούργιων μοντέλων από τον εισαγωγέα, όπως
γίνεται ουσιαστικά σήμερα, αλλά θα παρατηρηθούν διαφοροποιήσεις και μάλιστα
στη συντριπτική πλειοψηφία υπέρ του καταναλωτή. Αυτό μπορεί να γίνει ακόμη
ευκολότερα, επειδή στις βιτρίνες των εμπόρων θα μπορούν να συνυπάρχουν μοντέλα
από διαφορετικές μάρκες, οπότε παύει η αποκλειστική εξάρτηση από έναν
εισαγωγέα. Η επέκταση των εμπόρων εκτός εθνικών συνόρων θα έχει επίσης θετικά
αποτελέσματα ακόμη και σε μία ιδιόμορφη αγορά, όπως η δική μας. Θα μπορούσε
για παράδειγμα να δραστηριοποιηθεί στην Ελλάδα ένας ξένος έμπορος, να φέρει
ένα στοκ δικών του αυτοκινήτων σε χαμηλή τιμή και μετά την επιβολή των
προβλεπόμενων φόρων να παραμείνει η λιανική τιμή κάτω από τα επίπεδα της
επίσημης εργοστασιακής. 
Συνεργεία και ανταλλακτικά 
Το μεγάλο παιχνίδι θα γίνει πάντως με τα συνεργεία και τα ανταλλακτικά, απ'
όπου αντλούν σήμερα μεγάλα κέρδη οι αντιπροσωπείες. Τα εργοστάσια προσπάθησαν
με κάθε τρόπο να μην πιουν αυτό το πικρό ποτήρι. Άλλες φορές εφοδιάζοντας τους
σύγχρονους κινητήρες τους με ηλεκτρονικούς εγκεφάλους διάγνωσης και επισκευής,
που ανοίγουν μόνον με ειδικούς κωδικούς από εξουσιοδοτημένα συνεργεία.
Αντίθετα η Ε.Ε. επιθυμεί να έχουν πρόσβαση και όλα εκείνα τα συνεργεία, που θα
πληρούν κάποιες συγκεκριμένες προδιαγραφές, έστω και αν δεν είναι
εξουσιοδοτημένα. Σπάζει λοιπόν έτσι το μέχρι σήμερα καθεστώς, ενώ διατηρούνται
σε ισχύ οι εργοστασιακές εγγυήσεις. Σήμερα παρατηρούνται μεγάλες διαφορές στη
χρέωση της εργατοώρας (ακόμη και 50%) μεταξύ εξουσιοδοτημένων και «ελεύθερων»
συνεργείων. Το οικονομικό όφελος θα γίνει ακόμη ελκυστικότερο για τον πελάτη
λόγω της χρήσης ανταλλακτικών πρώτης τοποθέτησης, δηλαδή ίδιων προδιαγραφών με
τα επίσημα εργοστασιακά, καθ' ότι κατασκευάζονται από τον ίδιο προμηθευτή. 
Οι συγκεκριμένες προτάσεις βρίσκουν αντίθετες τις κατασκευάστριες εταιρείες.
Το αυτοκίνητο αποτελεί κατά τη γνώμη τους ένα προϊόν υψηλής τεχνολογίας, που
χρειάζεται ειδική και συνεχή υποστήριξη για να λειτουργεί χωρίς προβλήματα
καθ' όλη τη διάρκεια της ζωής του. Υποστηρίζουν μάλιστα ότι η ύπαρξη μιας
τέτοιας υποδομής απαιτεί ένα κόστος, το οποίο είναι σε θέση να αντέξει μόνον
ένα ελεγχόμενο δίκτυο εξουσιοδοτημένων εμπόρων και συνεργείων.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17239N411</ED>
<ID>
ID:301865

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N41&aa=1</URL></REF>


Article

<CATEGORY>vin08</CATEGORY>

 <H2>Πωλήσεις χωρίς σύνορα στην Ευρώπη
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Για πρώτη φορά οι Ευρωπαίοι έμποροι καινούργιων αυτοκινήτων θα μπορούν να
πωλούν διάφορες μάρκες από τις ίδιες εκθέσεις

Το προσχέδιο κανονισμού που ετοίμασε η Ευρωπαϊκή Επιτροπή θα επιτρέψει για
πρώτη φορά στους Ευρωπαίους εμπόρους καινούργιων αυτοκινήτων να πωλούν
διάφορες μάρκες από τις ίδιες εκθέσεις. Παράλληλα, θα μπορούν να εκχωρήσουν
τις υπηρεσίες σέρβις σε άλλες επιχειρήσεις, καθώς και να δραστηριοποιηθούν
εμπορικά σε όποια γωνιά της Ευρωπαϊκής Ένωσης επιθυμούν. Ο νέος κανονισμός
που, σύμφωνα με εκπρόσωπο του επιτρόπου Μάριο Μόντι, αρμοδίου για θέματα
Ανταγωνισμού, θα αρχίσει να ισχύει από την 1η Οκτωβρίου του 2002, επιτρέπει σε
οποιοδήποτε συνεργείο αυτοκινήτων να αυτοαποκαλείται "εξουσιοδοτημένο" εφόσον
πληροί συγκεκριμένα ποιοτικά κριτήρια. Επίσης ο νέος κανονισμός φέρνει τα πάνω
κάτω και στην αγορά ανταλλακτικών, καθώς οι αυτοκινητοβιομηχανίες χάνουν το
μονοπώλιο στην πώλησή τους. Ο νέος κανονισμός σταματά ένα βήμα πριν από την
πλήρη απελευθέρωση της ευρωπαϊκής αγοράς αυτοκινήτου, η οποία θα επέτρεπε
ακόμη και στα σούπερ μάρκετ ή τα ιντερνετικά site ηλεκτρονικού εμπορίου να
πωλούν αυτοκίνητα. 
Οι αντιπρόσωποι 
Οι προτεινόμενες αλλαγές θα έχουν ουσιαστικά ως αποτέλεσμα την απώλεια του
ελέγχου των αυτοκινητοβιομηχανιών στους αντιπροσώπους τους, ενώ θα δώσουν τη
δυνατότητα στους καταναλωτές να πετυχαίνουν καλύτερες τιμές όταν αγοράζουν
καινούργιο αυτοκίνητο. 
"Προσπαθούμε να δημιουργήσουμε περισσότερο ανταγωνισμό σε δύο αγορές, στην
αγορά πωλήσεως και στην αγορά υπηρεσιών μετά την πώληση του αυτοκινήτου",
τόνισε ένας αξιωματούχος της Ευρωπαϊκής Επιτροπής. Η σημαντική παρέμβαση της
Κομισιόν στην αγορά αυτοκινήτου έρχεται ουσιαστικά να μετριάσει την αγανάκτηση
των Ευρωπαίων καταναλωτών για τα προβλήματα που αντιμετωπίζουν όταν θέλουν να
αγοράσουν αυτοκίνητο σε άλλη χώρα της Ε.Ε. από αυτήν στην οποία κατοικούν. Οι
κανόνες που ισχύουν σήμερα στην Ευρωπαϊκή Ένωση ευθύνονται, σύμφωνα με την
Κομισιόν, για τις υψηλότερες, έως και 30%, τιμές που πληρώνουν οι Ευρωπαίοι
για τα καινούργια αυτοκίνητα σε σχέση με τους Αμερικανούς. 
Παράλληλα ευθύνονται και για το γεγονός ότι η τιμή του ίδιου αυτοκινήτου
διαφέρει έως και 50% μεταξύ δύο διαφορετικών κρατών-μελών της Ευρωπαϊκής
Ένωσης. Είναι χαρακτηριστικό ότι η τιμή του μοντέλου Μεγκάν 1,6 της Ρενό
πωλείται στη Φινλανδία 21.700 ευρώ, ενώ στο Βέλγιο πωλείται μόλις 13.100 ευρώ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17239N412</ED>
<ID>
ID:301912

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N41&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μας βάζει και μέσα...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Τελικά, δεν είναι ότι μπαίνει στη ζωή μας. Ούτε πως κάποιοι στην αγορά
χρησιμοποιούν το ευρώ σαν όχημα για ανατιμήσεις. 
Είναι ότι μας βάζει και μέσα. 
Έτσι τουλάχιστον επισημαίνουν οι καταναλωτικές οργανώσεις. 
Την ώρα λοιπόν που το συνολικό χρέος των νοικοκυριών προς τις τράπεζες
ξεπερνάει τα 7,5 τρισ. δραχμές (22,1 δισ. ευρώ), το καινούργιο νόμισμα κάνει
πιο χρήσιμες, φαίνεται, τις κάρτες. 
Κι εκεί τα πανωτόκια παίρνουν. 
Και μας δίνουν να καταλάβουμε. 
ΥΓ: Όταν είναι ήδη αργά. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17239N413</ED>
<ID>
ID:301959

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N41&aa=3</URL></REF>


Article

<CATEGORY>vin08</CATEGORY>

 <H5>ΑΙΤΙΑ, Η ΕΚΡΗΞΗ ΤΙΜΩΝ ΣΤΑ ΟΠΩΡΟΚΗΠΕΥΤΙΚΑ ΤΟΝ ΔΕΚΕΜΒΡΙΟ
</H5><H2>Στο 3% ο πληθωρισμός
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Άλμα στο 3% λόγω της εκτίναξης των τιμών των οπωροκηπευτικών έκανε ο
πληθωρισμός τον Δεκέμβριο του 2001 από 2,4% τον Νοέμβριο. Ενδεικτικό είναι ότι
οι τιμές των λαχανικών τον Δεκέμβριο σημείωσαν αύξηση 45,4% σε σχέση με τον
Νοέμβριο, γεγονός που οφείλεται σε μεγάλο βαθμό στην κακοκαιρία, προκαλώντας
επίπτωση 0,65 της εκατοστιαίας μονάδας στον πληθωρισμό. 
Το νέο άλμα του πληθωρισμού, όπως προκύπτει από τα στοιχεία της Εθνικής
Στατιστικής Υπηρεσίας που δόθηκαν χθες στη δημοσιότητα, προβληματίζει το
οικονομικό επιτελείο της κυβέρνησης, που φοβάται ότι οι ανατιμήσεις στην αγορά
λόγω της κακοκαιρίας, σε συνδυασμό με τα φαινόμενα ανατιμήσεων λόγω του ευρώ,
μπορούν να πυροδοτήσουν τις πληθωριστικές πιέσεις στην οικονομία. Οι φόβοι
αυτοί ενισχύονται και από τις εκτιμήσεις που δείχνουν ότι τον Ιανουάριο και
τον Φεβρουάριο θα υπάρξει νέα αύξηση του πληθωρισμού, ενώ παραμονεύει ο
κίνδυνος των ανατιμήσεων του Μαρτίου, όταν θα σταματήσει η διπλή αναγραφή των
τιμών στην αγορά. Έτσι δεν αποκλείεται το πρώτο τρίμηνο του έτους ο
πληθωρισμός να αγγίξει τα επίπεδα τού 3,5%. Πάντως, εκφράζεται και η
αισιοδοξία ότι όταν ομαλοποιηθεί το κλίμα στην αγορά, ο πληθωρισμός θα
επανέλθει σε πτωτική τροχιά και ότι στο τέλος του έτους θα βρίσκεται σε
επίπεδα κάτω από το 3%, κοντά στους στόχους που έχουν τεθεί στο πρόγραμμα
σύγκλισης. Οι προβλέψεις αυτές στηρίζονται στην πορεία του δομικού
πληθωρισμού, ο οποίος τον Δεκέμβριο σημείωσε νέα πτώση, καθώς και στη θετική
εξέλιξη του δείκτη τιμών χονδρικής στην αγορά. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17239N421</ED>
<ID>
ID:301866

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N42&aa=1</URL></REF>


Article

<CATEGORY>vin08</CATEGORY>

 <H2>Ασφαλιστικές εισφορές από τα ΑΤΜ των τραπεζών
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Μέσω του διατραπεζικού συστήματος ΔΙΑΣ θα εισπράττονται στο άμεσο μέλλον οι
εισφορές του ΙΚΑ, ενώ στους άμεσους σχεδιασμούς εντάσσεται και η χρήση των
πιστωτικών καρτών για την εξυπηρέτηση των ίδιων υποχρεώσεων. Οι ασφαλισμένοι
του Ταμείου θα μπορούν έτσι να αποφεύγουν τις «ουρές» και την ταλαιπωρία που
συνεπάγεται η πληρωμή των εισφορών μέσω του γκισέ και να τακτοποιούν τις
υποχρεώσεις τους μέσω μια απλής κατάθεσης της εισφοράς στην αυτόματη
ταμειολογιστική μηχανή (ΑΤΜ) μιας τράπεζας - μέλους της ΔΙΑΣ. 
Όμως οι σχεδιασμοί εκσυγχρονισμού του συστήματος των συγκεκριμένων πληρωμών
δεν σταματούν σε αυτό το σημείο. Οι πληροφορίες αναφέρουν ότι υπό εξέταση
τελεί και το ενδεχόμενο της εγκατάστασης ειδικών μηχανημάτων πληρωμής μέσω
πιστωτικών καρτών (POS) στα καταστήματα του ΙΚΑ, έτσι ώστε οι πληρωμές να
γίνονται ακόμα και μέσω «πλαστικού χρήματος». Υπενθυμίζεται ότι ανάλογο
σύστημα έχει ήδη τοποθετηθεί σε 130 Εφορίες σε όλη την Ελλάδα, ενώ το πείραμα
αναμένεται να επαναληφθεί τώρα και στην περίπτωση του μεγαλύτερου ασφαλιστικού
οργανισμού της χώρας. 
Ήδη, για τον σκοπό αυτό λειτουργεί ειδική συντονιστική επιτροπή, με τη
συμμετοχή όλων των συναρμόδιων φορέων. Σε ό,τι αφορά την πληρωμή των
ασφαλιστικών εισφορών μέσω των διατραπεζικών συστημάτων, αναμένεται ότι θα
αρχίσει να υλοποιείται ήδη από τον ερχόμενο μήνα. Σε ό,τι αφορά την
εγκατάσταση των POS το θέμα τελεί υπό εξέταση, αλλά σύμφωνα με όλες τις
ενδείξεις οδεύει κι αυτό - εκτός σοβαρού απροόπτου - προς υιοθέτηση. 
Σε δεύτερη φάση κι αφού ολοκληρωθεί το θέμα του ΙΚΑ, αναμένεται ότι θα πάρουν
σειρά κι άλλα ασφαλιστικά ταμεία, με πρώτο υποψήφιο, κατά πάσα πιθανότητα, το
ΤΕΒΕ. Όπως και στην περίπτωση της πληρωμής του ΦΠΑ, όπου κρίθηκε με επιτυχία
για πρώτη φορά το πείραμα, αλλά και στην περίπτωση του ΙΚΑ που πρόκειται να
υλοποιηθεί σύντομα, έτσι και σε αυτή του ΤΕΒΕ, οι εισφορές θα μπορούν να
πληρώνονται μέσω της ΔΙΑΣ, αν και στη συγκεκριμένη περίπτωση θα παρέχεται και
μια επιπλέον διευκόλυνση. Επειδή το ύψος των εισφορών του εν λόγω Ταμείου
είναι συγκεκριμένες, θα μπορούν να πληρώνονται και με μια απλή πάγια εντολή. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17239N422</ED>
<ID>
ID:301913

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N42&aa=2</URL></REF>


Article

<CATEGORY>vin08</CATEGORY>

 <H2>Τη Δευτέρα η απογραφή των δικαιούχων κοινωνικού τουρισμού
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αρχίζει τη Δευτέρα 14 Ιανουαρίου - πανελλαδικά - η απογραφή των δικαιούχων του
προγράμματος κοινωνικού τουρισμού του Οργανισμού Εργατικής Εστίας για το έτος
2002. 
To νέο πρόγραμμα προϋπολογίζεται σε 6,5 δισ. δρχ. και θα επωφεληθούν
πανελλαδικά 350.000 δικαιούχοι εργατοϋπάλληλοι και συνταξιούχοι. Στην περιοχή
της Αττικής οι ενδιαφερόμενοι εργαζόμενοι και συνταξιούχοι που πληρούν τις
προϋποθέσεις, μπορούν να προσέρχονται τις εργάσιμες ημέρες και ώρες από τις
8.30 π.μ. έως τις 2.30 μ.μ. και από τις 3.30 μ.μ. έως τις 6 μ.μ. στα γραφεία
διανομής της Εργατικής Εστίας. 
Η απογραφή θα γίνει κατά αλφαβητική σειρά. Τη Δευτέρα και την Τρίτη 14 και 15
Ιανουαρίου θα απογραφούν όσοι έχουν επώνυμο που αρχίζει από Α, την Τετάρτη
16/1 όσων το επώνυμο αρχίζει από Β κοκ. Δελτία κοινωνικού τουρισμού έτους 2002
δικαιούνται όσοι έλαβαν δελτία κοινωνικού τουρισμού έτους 2000 ή εισιτήρια
θερινού εκδρομικού προγράμματος έτους 1999 ή μεικτό το έτος 2001. Για την
εφαρμογή του φετινού προγράμματος έχουν τεθεί όρια εισοδήματος που αρχίζουν
απο τα 3.708.000 δρχ. (άγαμος χωρίς παιδιά) και φθάνουν στα 8.600.500 δρχ. για
άτομα με ειδικές ανάγκες και πολυτέκνους. Ως δηλωθέν εισόδημα νοείται κάθε
εισόδημα από οποιαδήποτε αιτία ή πηγή, ανεξάρτητα εάν φορολογείται,
κλιμακούμενο ανάλογα με την οικογενειακή κατάσταση του δικαιούχου. Σημειώνεται
ότι για τους επιδοτούμενους ανέργους τα όρια δηλωθέντος εισοδήματος
προσαυξάνονται κατά 30% του αντίστοιχου κατά περίπτωση που ισχύει για τους
λοιπούς εργαζομένους. Στον δικαιούχο του προγράμματος κοινωνικού τουρισμού θα
χορηγείται κατά την απογραφή του κάρτα δικαιούχου δελτίου κοινωνικού τουρισμού
έτους 2002 και έντυπο με τα συμβεβλημένα τουριστικά καταλύματα από το οποίο ο
δικαιούχος θα προβαίνει σε κράτηση δωματίου αποστέλλοντας τη σχετική προκαταβολή.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17239N423</ED>
<ID>
ID:301946

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N42&aa=3</URL></REF>


Article

<CATEGORY>vin08</CATEGORY>

 <H2>Όλες οι συναλλαγές σε ευρώ έως το τέλος του μήνα
</H2>
Μέχρι το τέλος Ιανουαρίου όλες οι συναλλαγές θα γίνονται σε ευρώ. Αυτό εκτιμά
το συντονιστικό κυβερνητικό όργανο για την εισαγωγή του ευρώ στην ελληνική
οικονομία, που συνεδρίασε χθες. 
Παράλληλα, αποφασίσθηκε να δοθεί παράταση μέχρι το τέλος του μήνα στην
προθεσμία για τη μετατροπή των ταμειακών μηχανών από δραχμές σε ευρώ καθώς
αρκετές μικρομεσαίες επιχειρήσεις δεν πρόλαβαν να εναρμονισθούν στο νέο
καθεστώς μέχρι και τις 10 Ιανουαρίου που έληγε η αρχική προθεσμία. Επίσης
αποφασίσθηκε να κοπούν περισσότερα κέρματα μικρής αξίας σε ευρώ προκειμένου να
καλυφθούν οι ελλείψεις που παρατηρήθηκαν στην αγορά τις πρώτες ημέρες της
κυκλοφορίας του νέου νομίσματος και αφορούσαν κυρίως σε κέρματα του 1 και των
2 λεπτών. 
Στη συντονιστική επιτροπή στην οποία συμμετείχαν ο υπουργός Οικονομίας και
Οικονομικών κ. Νίκος Χριστοδουλάκης, οι υφυπουργοί Οικονομικών κ. Γιώργος
Φλωρίδης και Απόστολος Φωτιάδης, καθώς και οι εκπρόσωποι των τραπεζών και των
κοινωνικών φορέων (ΣΕΒ, ΓΣΕΕ κ.ά.), όπως προκύπτει από ανακοίνωση του
υπουργείου, εκτιμήθηκε ότι η εισαγωγή του ευρώ στην αγορά προχωρεί ομαλά. 
Σύμφωνα με τα στοιχεία, η αποδοχή και η χρήση του ευρώ ξεπερνά το 80% -
ποσοστό που έδειξε η προηγούμενη έρευνα -, ενώ μέχρι τώρα έχουν αποσυρθεί 840
δισ. δρχ., ποσό που αναλογεί στο 29,4% των δραχμών που κυκλοφορούν στην
ελληνική αγορά. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17239N424</ED>
<ID>
ID:301964

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N42&aa=4</URL></REF>


Article

<CATEGORY>vin08</CATEGORY>

 <H2>Οι Δανοί θέλουν τώρα το ευρώ
</H2>
Η πλειοψηφία των Δανών επιθυμεί την ένταξη της χώρας στην ευρωζώνη, σύμφωνα με
νέα δημοσκόπηση, τα αποτελέσματα της οποίας δημοσιεύτηκαν χθες στη Δανία. Η
δημοσκόπηση, που έγινε από το ινστιτούτο Γκρινς για λογαριασμό της οικονομικής
εφημερίδας "Μπόρσεν" σε δείγμα 1.023 ατόμων, έδειξε ότι το 57% των Δανών είναι
υπέρ του ευρώ και το 37% κατά. Είναι η πρώτη φορά που το στρατόπεδο τού "ναι"
έχει ένα τόσο μεγάλο προβάδισμα από τότε που οι Δανοί απέρριψαν, με ποσοστό
53% έναντι 47%, σε δημοψήφισμα τον Σεπτέμβριο του 2000, τη συμμετοχή της
Δανίας στη ζώνη του κοινού ευρωπαϊκού νομίσματος. Προχθές ο Δανός υπουργός
Εξωτερικών Περ Στιγκ Μέλερ δήλωσε ότι είναι πιθανό να διεξαχθεί νέο
δημοψήφισμα το 2003. Σημειώνεται ότι η Δανία, η Σουηδία και η Βρετανία
παραμένουν εκτός της ευρωζώνης. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17239N425</ED>
<ID>
ID:301976

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N42&aa=5</URL></REF>


Article

<CATEGORY>vin08</CATEGORY>

 <H5>ΜΕΙΩΣΗ ΦΟΡΟΥ ΣΕ ΟΣΟΥΣ ΥΠΟΒΑΛΟΥΝ ΝΩΡΙΣ ΤΗ ΦΟΡΟΛΟΓΙΚΗ ΤΟΥΣ ΔΗΛΩΣΗ
</H5><H2>Όποιος βιάζεται... κερδίζει!
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Κίνητρα θα δώσει το υπουργείο Οικονομικών στους φορολογούμενους που θα
υποβάλουν τις δηλώσεις τους νωρίτερα από τις καθορισμένες προθεσμίες ή
ηλεκτρονικά και θα συμβάλουν, έτσι, στην ταχύτερη εκκαθάρισή τους αλλά και
στην αποσυμφόρηση των Εφοριών από τις ουρές που δημιουργούνται την περίοδο που
λήγουν οι προθεσμίες.

Τα κίνητρα εξετάσθηκαν χθες σε σύσκεψη που έγινε στο υπουργείο Οικονομικών με
τη συμμετοχή του υπουργού Οικονομίας και Οικονομικών κ. Νίκου Χριστοδουλάκη,
του υφυπουργού Οικονομικών κ. Απόστολου Φωτιάδη και στελεχών του υπουργείου.
Κατ' αρχήν συμφωνήθηκε τα κίνητρα να αφορούν δύο κατηγορίες φορολογούμενων: 
Πρώτον, τους φορολογούμενους που θα υποβάλουν φέτος τη φορολογική τους δήλωση
νωρίτερα από τη προκαθορισμένη ημερομηνία υποβολής της. Εξετάζεται να δοθεί
κίνητρο που θα ισοδυναμεί με μείωση του φόρου κατά 1%. Για παράδειγμα, για
τους μισθωτούς και τους συνταξιούχους το κίνητρο εξετάζεται να δοθεί σε όσους
υποβάλλουν τις δηλώσεις τους νωρίτερα από τον Μάιο. Με τον τρόπο αυτόν
εκτιμάται ότι θα ξεκινήσει η υποβολή του μεγάλου όγκου των δηλώσεων από τους
πρώτους μήνες του 2002, με αποτέλεσμα να μειωθούν οι ουρές που παρατηρούνται
στις εφορίες τις ημέρες που λήγουν οι προθεσμίες λόγω μαζικής προσέλευσης των
φορολογούμενων. Επιπλέον θα πρέπει να σημειωθεί ότι σε προχθεσινή σύσκεψη στο
υπουργείο αποφασίσθηκε η έκπτωση τού 2,5% στις περιπτώσεις εφάπαξ καταβολής
του φόρου να ισχύσει για όλους τους φορολογούμενους ανεξάρτητα από τον χρόνο
εκκαθάρισης της δήλωσης. 
Δεύτερον, τους φορολογούμενους που θα υποβάλουν τις δηλώσεις τους μέσω
Ίντερνετ. Το υπουργείο Οικονομικών προτίθεται να τους επιβραβεύσει
απαλλάσσοντάς τους από την υποχρέωση να υποβάλουν στη Γενική Γραμματεία
Πληροφοριακών Συστημάτων του υπουργείου μέσω ταχυδρομείου τα δικαιολογητικά
και τις αποδείξεις για δαπάνες που πραγματοποίησαν το 2001. Στη δοκιμασία αυτή
υποβλήθηκαν πέρυσι. Αυτό σημαίνει ότι από φέτος, στον βαθμό που
οριστικοποιηθεί η απόφαση, όπως είναι και το πιθανότερο, οι φορολογούμενοι
αυτοί θα υποβάλουν μόνο ηλεκτρονικά, μέσω του TAXISnet, τη δήλωση χωρίς καμία
άλλη υποχρέωση. Στην απόφαση αυτή φαίνεται να καταλήγει ο κ. Χριστοδουλάκης
καθώς έτσι απλοποιούνται οι σχετικές διαδικασίες και θα ενθαρρυνθούν οι
φορολογούμενοι να ακολουθήσουν τον ηλεκτρονικό δρόμο υποβολής των δηλώσεων,
αφετέρου γιατί η ηλεκτρονική υποβολή των δηλώσεων οδηγεί σε σημαντική μείωση
του κόστους για το υπουργείο. Σύμφωνα με τα στοιχεία της Γενικής Γραμματείας
Πληροφοριακών Συστημάτων του υπουργείου Οικονομικών, για κάθε 100.000 δηλώσεις
που υποβάλλονται ηλεκτρονικά το υπουργείο γλιτώνει έξοδα 250 εκατ. δρχ (μείωση
κόστους λόγω του χαρτιού, των μικρότερων εξόδων αποστολής των εντύπων στους
φορολογούμενους). Αυτό σημαίνει ότι αν οι δηλώσεις που θα υποβληθούν μέσω
Ίντερνετ αυξηθούν φέτος στις 300.000 - 500.000 από 30.000 που ήταν πέρυσι θα
εξοικονομηθούν περισσότερα από 750 εκατ. δρχ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17239N431</ED>
<ID>
ID:301867

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N43&aa=1</URL></REF>


Article

<CATEGORY>vin08</CATEGORY>

 <H2>Απαλλαγή φόρου για τα Ίντερνετ καφέ
</H2>
Απαλλάσσονται από την καταβολή του ειδικού τέλους των παιγνιομηχανημάτων τα
Ίντερνετ καφέ για τους ηλεκτρονικούς υπολογιστές τους, οι οποίοι
χρησιμοποιούνται για να παρέχουν πρόσβαση στο Διαδίκτυο. 
Αυτό διευκρινίζεται σε εγκύκλιο του υπουργείου Οικονομικών, στην οποία
σημειώνεται ότι το ειδικό τέλος των παιγνιομηχανημάτων δεν θα επιβάλεται στους
κοινούς ηλεκτρονικους υπολογιστές που εγκαθίστανται σε καταστήματα που
λειτουργούν αμιγώς ως Ίντερνετ καφέ, δεδομένου ότι ο προορισμός τους είναι
εντελώς διαφορετικός από τον προορισμό των υπολογιστών που εγκαθίστανται σε
καταστήματα διεξαγωγής παιγνίων.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17239N432</ED>
<ID>
ID:301914

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N43&aa=2</URL></REF>


Article

<CATEGORY>vin08</CATEGORY>

 <H2>Γρηγορότερα οι πλειστηριασμοί για χρέη στο Δημόσιο
</H2>
Μέτρα προκειμένου να ξεμπλοκάρουν οι πλειστηριασμοί κινητής και ακίνητης
περιουσίας οφειλετών που έχουν χρέη προς το Δημόσιο λαμβάνει το υπουργείο
Οικονομίας και Οικονομικών. Στόχος του υπουργείου είναι να επιταχυνθούν οι
διαδικασίες στην εκτέλεση των πλειστηριασμών που σε πολλές περιπτώσεις
ανακόπτονται μέσω της δικαστικής οδού από τους οφειλέτες, με αποτέλεσμα να
καθυστερεί η είσπραξη των εσόδων από το Δημόσιο. 
Αυτό προκύπτει από εγκύκλιο του υπουργείου Οικονομικών στην οποία σημειώνεται
ότι στις περιπτώσεις ανακοπής της εκτέλεσης της διαδικασίας πλειστηριασμού, το
Δημόσιο θα μπορεί να ζητήσει από το δικαστήριο την καταβολή του ποσού που του
οφείλεται. 
Στην εγκύκλιο αναφέρεται ακόμη ότι στην περίπτωση που ο υπάλληλος που είναι
υπεύθυνος για τον πλειστηριασμό αρνηθεί ή καθυστερήσει να εκτελέσει τη σχετική
εντολή, τότε ενδεχομένως να στοιχειοθετείται εις βάρος του αστική, ποινική ή
και πειθαρχική ευθύνη. Διευκρινίζεται επίσης ότι στις περιπτώσεις άσκησης
ανακοπής του πλειστηριασμού, η εκτέλεσή του αναστέλλεται μόνο ως προς τις
απαιτήσεις των δανειστών των οποίων προσβάλλεται και αμφισβητείται το ύψος της
απαίτησής τους από τον οφειλέτη.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17239N433</ED>
<ID>
ID:301947

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N43&aa=3</URL></REF>


Article

<CATEGORY>vin08</CATEGORY>

 <H5>Η ΚΥΒΕΡΝΗΣΗ ΣΗΚΩΣΕ ΤΑ ΧΕΡΙΑ ΨΗΛΑ ΚΑΙ ΚΑΛΕΙ ΤΟΥΣ ΚΑΤΑΝΑΛΩΤΕΣ ΝΑ ΑΝΤΙΣΤΑΘΟΥΝ!
</H5><H2>Αυτοπροστασία στην κερδοσκοπία...
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Η κυβέρνηση σηκώνει τα χέρια ψηλά για την κερδοσκοπία, αφού αναγνωρίζει ότι
οι δυνατότητες των κρατικών μηχανισμών δεν επαρκούν για να ελεγχθεί όλη η
αγορά και ζητεί από τους καταναλωτές να αυτοπροστατευθούν. 
Στην αγορά υπάρχει επάρκεια, αλλά υπάρχουν και κερδοσκόποι έλεγε χθες
χαρακτηριστικά πηγή του υπουργείου Οικονομίας, με αφορμή τις αυξήσεις που
έγιναν στις τιμές των οπωροκηπευτικών, μετά την κακοκαιρία των τελευταίων
ημερών. 
Εκτός από τα οπωροκηπευτικά, μάλιστα, κρούσματα κερδοσκοπίας σημειώθηκαν και
στις υπηρεσίες, ιδίως της αναψυχής και της διασκέδασης, με αφορμή τη μετατροπή
των τιμών από δραχμές σε ευρώ. Αυτό σημείωσε χθες η Εθνική Επιτροπή για το
ευρώ, που συνεδρίασε για να αποτιμήσει τη μέχρι στιγμής κατάσταση σε ό,τι
αφορά τη μετάβαση στο νέο νόμισμα. Η Επιτροπή, στην οποία συμμετέχουν
εκπρόσωποι του κράτους, των εργαζομένων και των εργοδοτών βασίσθηκε σε
στοιχεία από τις τιμοληψίες της Εθνικής Στατιστικής Υπηρεσίας, αλλά και από
τους ελέγχους του υπουργείου Ανάπτυξης. 
«Καλούμε τους καταναλωτές να αντισταθούν με τις επιλογές τους σε φαινόμενα
ανατιμήσεων» ανέφερε χθες χαρακτηριστικά ανακοίνωση του υπουργείου Οικονομίας,
με αφορμή τη συνεδρίαση της Εθνικής Επιτροπής για το ευρώ. 
Πηγή του υπουργείου Οικονομίας, εξάλλου, αναγνώρισε ότι υπάρχει πρόβλημα
κερδοσκοπίας και στο ψωμί. Η ίδια πηγή σημείωσε, μάλιστα, ότι αν οι αρτοποιοί
επιμείνουν στην πρακτική αυτή των τιμών με καπέλο θα αντιμετωπισθούν με «όποια
όπλα διαθέτουμε». 
«Αν δεν συμμορφωθούν, μπορεί να χαθούν ορισμένα προνόμια», προειδοποίησε,
υπονοώντας ότι θα ανοίξει το επάγγελμα των αρτοποιών, ώστε να λειτουργήσει ο
ανταγωνισμός με καλύτερο τρόπο. «Αυτό», είπε, «επιβάλλεται λόγω του ότι το
ψωμί είναι βασικό είδος διατροφής». 
Πάντως, κατά την Επιτροπή ο θόρυβος που δημιουργήθηκε για το θέμα των
ανατιμήσεων ήταν δυσανάλογος του ίδιου του προβλήματος. 
Η αγορά 
Μεικτή εικόνα παρουσίαζε χθες η Βαρβάκειος αγορά. Σύμφωνα με τους εμπόρους
υπήρχε επάρκεια σε προϊόντα. Στα πράσινα λαχανικά εισαγωγής σημειώθηκαν
αυξήσεις έως και 30%. Αντίθετα σε είδη θερμοκηπίου ελληνικής προέλευσης όπως
οι τομάτες και τα φρέσκα κολοκυθάκια οι τιμές ήταν στα ίδια επίπεδα με αυτά τα
της περασμένης Τετάρτης. Συγκρατημένες ήταν οι τιμές των φρούτων αν και οι
έμποροι εκτιμούν ότι όταν τελειώσουν τα αποθέματα που υπάρχουν στα ψυγεία,
ενδέχεται να εμφανιστούν ελλείψεις που θα φέρουν και αυξήσεις στις τιμές.
Πάντως, οι εισαγωγές οπωροκηπευτικών προϊόντων από χώρες της Ευρώπης, όπως η
Ιταλία και η Ολλανδία, αλλά και τρίτες χώρες όπως η Αίγυπτος, η Συρία, οι
οποίες έχουν αυξηθεί, θα καλύψουν τις ανάγκες τις αγοράς και δεν φαίνεται
πιθανό να σημειωθούν ελλείψεις σε κανένα προϊόν.

<H3>«Νόμιμες» οι αυξήσεις, λένε οι εταιρείες </H3>
Επιμένουν στις αυξήσεις τιμών (3-8%) που πραγματοποίησαν οι εταιρείες που
παραπέμφθηκαν στη Δικαιοσύνη από το υπουργείο Ανάπτυξης και τις οποίες
πληρώνει ήδη η κατανάλωση. 
Σε ανακοινώσεις τους οι εταιρείες 3Ε και PepsiCo-Ήβη αναφέρουν ότι οι
ανατιμήσεις που πραγματοποίησαν (τον Νοέμβριο και τον Δεκέμβριο του 2001,
αντίστοιχα) έγιναν σύμφωνα με τα ισχύοντα. 
Σημειώνεται, όμως, ότι και οι εταιρείες αυτές είχαν δεσμευτεί να παγώσουν τις
τιμές τους μέχρι τα τέλη του χρόνου (παρά το γεγονός ότι είχαν υποβάλει
τιμοκαταλόγους με αυξήσεις). 
Προκειμένου, όμως, τονίζεται, να προχωρήσουν σε ανατιμήσεις έπρεπε
(Α2-250/31-1-01) να υποβάλουν νέα γνωστοποίηση 20 μέρες πριν από τις αυξήσεις
τους. 
Σημειώνεται ότι οι αυξήσεις στα εμφιαλωμένα νερά είναι 2,91-3,15%, στους
χυμούς φθάνουν μέχρι 7,87%, στα αναψυκτικά κυμαίνονται από 2,97% μέχρι 4,99%. 
Οι αυξήσεις στα προϊόντα τύπου κόλα φθάνουν το 8%, ενώ ήδη στις αρχές του 2001
υπήρξε και άλλη αύξηση 3% (κατά μέσο όρο). 
Οι αρτοποιοί 
Οποιαδήποτε αναπροσαρμογή της τιμής του ψωμιού από την 1-1-2002 είναι
αδικαιολόγητη, επισημαίνει με ανακοίνωσή της η Ομοσπονδία Αρτοποιών Ελλάδος. 
Η Ομοσπονδία καλεί τους αρτοποιούς που έχουν αυξήσει την τιμή του ψωμιού να
επαναφέρουν την τιμή στα επίπεδα που ίσχυαν στις 31-12-2001. 
Σχετικά τονίζεται ότι η σχέση των βιοτεχνών αρτοποιών με τους καταναλωτές δεν
πρέπει να διαταραχθεί και δεν είναι δυνατόν να διαταραχθεί με τις ενέργειες
μεμονωμένων περιπτώσεων και τις προσπάθειες για οφέλη κάποιων λίγων.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17239N441</ED>
<ID>
ID:301868

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N44&aa=1</URL></REF>


Article

<CATEGORY>vin08</CATEGORY>

 <H2>Στη Διυπουργική Επιτροπή η αποκρατικοποίηση του Καζίνου της Πάρνηθας
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Στη Διυπουργική Επιτροπή Αποκρατικοποιήσεων αναμένεται να παραπέμψει την
ερχόμενη εβδομάδα ο υπουργός Ανάπτυξης Άκης Τσοχατζόπουλος την όλη υπόθεση του
διαγωνισμού για την αποκρατικοποίηση του Καζίνου της Πάρνηθας. 
Όπως ανακοίνωσε χθες ο κ. Τσοχατζόπουλος, «η Διυπουργική Επιτροπή θα κρίνει
επί της περαιτέρω πορείας του διαγωνισμού και για τον τρόπο ολοκλήρωσής του». 
Υπενθυμίζεται, ότι στην τελική φάση του διαγωνισμού για την απόκτηση του 49%
έως 51% των μετοχών του Καζίνου μετέχουν με δεσμευτικές προσφορές μόνο δύο
κοινοπραξίες εταιρειών, από το σύνολο των 37 που αρχικά είχαν εκδηλώσει
ενδιαφέρον. 
Τη μια κοινοπραξία συγκροτούν η Hyatt Regency (έχει το Καζίνο της
Θεσσαλονίκης) και η Ελληνική Τεχνοδομική, και τη δεύτερη οι εταιρείες Club
Hotel Casino Loutraki (έχει το Καζίνο Λουτρακίου), Las Vegas Venetian Venture
Development και η Τράπεζα Πειραιώς. 
«Το γεγονός ότι έμειναν μόνο δύο ενδιαφερόμενοι δεν μας ενθουσιάζει, θα θέλαμε
να ήταν περισσότεροι», ανέφερε χαρακτηριστικά ο κ. Τσοχατζόπουλος και
συμπλήρωσε: «Οι συμμετέχοντες πάντως είναι οίκοι με εμπειρία, οικονομική
δύναμη και γνωστοί στην Ελλάδα». 
Καμπάνια για τον τουρισμό 
Στο μεταξύ, όσον αφορά τον ελληνικό τουρισμό, ο υπουργός Ανάπτυξης ανακοίνωσε
ότι στα μέσα Φεβρουαρίου θα ξεκινήσει σε όλες σχεδόν τις ευρωπαϊκές χώρες η
καμπάνια προβολής της Ελλάδας ως τουριστικού προορισμού συνολικού
προϋπολογισμού 3 δισ. δρχ. Στις 15 Ιανουαρίου, θα ξεκινήσει ανάλογη καμπάνια
σε διεθνή τηλεοπτικά μέσα (CNN, Euronews, Eurosport κ.α.), προϋπολογισμού 3,5
δισ. δρχ. 
Συνολικά για τη νέα τουριστική περίοδο θα διατεθούν διαφημιστικά κονδύλια 10,6
δισ. δρχ. περίπου, εκ των οποίων περίπου 1 δισ. δρχ. αφορά την αγορά των ΗΠΑ. 
Σημειώνεται ότι για τις 22 Ιανουαρίου έχει προγραμματιστεί να συγκληθεί το
Εθνικό Συμβούλιο Τουρισμού, προκειμένου να θέσει τις νέες προτεραιότητες της
ελληνικής τουριστικής πολιτικής, λαμβάνοντας υπόψη αφενός τα νέα δεδομένα μετά
το τρομοκρατικό χτύπημα της 11ης Σεπτεμβρίου και αφετέρου το γεγονός ότι, μετά
και την εισαγωγή του ευρώ, η Ελλάδα κινείται πλέον σε μια ενιαία ευρωπαϊκή
τουριστική αγορά. 
Ο υπουργός Ανάπτυξης ανακοίνωσε ακόμα ότι μετά την έγκριση από το Συμβούλιο
της Επικρατείας του νομοσχεδίου για την κατάταξη των ξενοδοχείων με το σύστημα
των "αστεριών", η όλη διαδικασία προχωρά ώστε να έχει ολοκληρωθεί εγκαίρως
πριν από τους Ολυμπιακούς Αγώνες του 2004. 
Σε πλήρη εξέλιξη βρίσκεται και η αποκρατικοποίηση της εταιρείας Ελληνικά
Τουριστικά Ακίνητα Α.Ε. Μάλιστα ολοκληρώθηκε και σύντομα θα δημοσιοποιηθεί η
μελέτη του χρηματοοικονομικού συμβούλου Fuji για το συνολικό ύψος της
περιουσίας του ΕΟΤ. 
Επίσης, σε δέκα μέρες θα ανακοινωθούν τα επόμενα βήματα για την προώθηση του
Συνεδριακού Κέντρου Αθηνών.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17239N442</ED>
<ID>
ID:301915

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N44&aa=2</URL></REF>


Article

<CATEGORY>vin08</CATEGORY>

 <H5>ΟΙ ΠΡΟΒΛΕΨΕΙΣ ΓΙΑ ΤΗΝ ΠΟΡΕΙΑ ΤΗΣ ΑΓΟΡΑΣ ΘΑ ΠΡΕΠΕΙ ΝΑ ΑΙΤΙΟΛΟΓΟΥΝΤΑΙ
</H5><H2>Αναλύσεις με προδιαγραφές
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Στο μικροσκόπιο του Χρηματιστηρίου και της Επιτροπής Κεφαλαιαγοράς μπαίνουν οι
αναλύσεις και εκθέσεις που αναφέρονται στην πορεία συγκεκριμένων μετοχών ή της
αγοράς συνολικά. 
Παράλληλα, η τόνωση του τζίρου, οι σωστοί και οι υπεύθυνοι χειρισμοί της
χρηματιστηριακής αγοράς από τους εμπλεκόμενους φορείς είναι μεταξύ των πρώτων
θεμάτων που θα συζητήσει η διαρκής επιτροπή, η οποία συστάθηκε με πρωτοβουλία
του ΣΜΕΧΑ με μοναδικό στόχο την αντιμετώπιση προβλημάτων της αγοράς. 
Η πρόταση του ΣΜΕΧΑ έγινε αποδεκτή από το Χρηματιστήριο και το υπουργείο
Οικονομίας και η πρώτη συνεδρίαση της Επιτροπής έχει προγραμματιστεί για τις
16 Ιανουαρίου. 
Το Χρηματιστήριο Αξιών Αθηνών και η Επιτροπή Κεφαλαιαγοράς προβληματίζονται
τον τελευταίο καιρό για διάφορες αναλύσεις σχετικά με τις εκτιμήσεις των
αποδόσεων της αγοράς ή μεμονομένων μετοχών και τον τρόπο που παρουσιάζονται.
Για τον σκοπό αυτό επεξεργάζονται τρόπους για την αντιμετώπιση και την
απάντηση σχετικά με την πληρότητα και τον τρόπο παρουσίασης των αναλύσεων. Αν
και ακόμη βρίσκονται στο στάδιο της εξέτασης διαφόρων λύσεων, μία από αυτές
μπορεί να είναι η διάψευση ή επιβεβαίωση ή διευκρίνιση που θα δημοσιεύεται στο
Ημερήσιο Δελτίο Τιμών, όπως ακριβώς γίνεται με τις εταιρικές ανακοινώσεις. 
Ινστιτούτο Μελετών 
Σύμφωνα, πάντως με πληροφορίες, ο ΣΜΕΧΑ έχει εισηγηθεί στις αρμόδιες αρχές τη
δημιουργία ενός Ινστιτούτου Μελετών αλλά και την ύπαρξη συντονισμού μεταξύ των
Τμημάτων Ανάλυσης των διαφόρων χρηματιστηριακών εταιρειών και ΕΠΕΥ, ώστε να
μην υπάρχουν αντιφατικές εκθέσεις, αλλά και συμπεράσματα, τα οποία δεν είναι
κοινώς αποδεκτά. Ο συντονισμός αυτός θα μπορούσε να γίνει με κοινές συσκέψεις
των επικεφαλής των τμημάτων ανάλυσης. 
Η ειδική διαρκής επιτροπή «άμεσης δράσης» για την αντιμετώπιση προβλημάτων του
Χρηματιστηρίου πρόκειται να πραγματοποιήσει την πρώτη της συνάντηση την
Τετάρτη, 16 Ιανουαρίου 2002. Δηλαδή, μία ημέρα μετά την προγραμματισμένη
συνάντηση των φορέων της αγοράς και των προέδρου του ΧΑΑ και της Επιτροπής
Κεφαλαιαγοράς με τον υπουργό Οικονομίας και Οικονομικών κ. Νίκος
Χριστοδουλάκη. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17239N451</ED>
<ID>
ID:301869

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N45&aa=1</URL></REF>


Article

<CATEGORY>vin08</CATEGORY>

 <H2>Στο αρχείο οι συναλλαγές της 31ης Μαΐου
</H2>
Στο αρχείο τίθεται με διάταξη του εισαγγελέα Πρωτοδικών κ. Δημήτρη Ασπρογέρακα
η δικογραφία που σχηματίστηκε έπειτα από δημοσιεύματα του Τύπου στα οποία
υπήρχαν καταγγελίες ότι χρηματιστηριακές συναλλαγές γίνονταν και μετά τη λήξη
του ωραρίου λειτουργίας του Χρηματιστηρίου Αξιών Αθηνών. 
Σύμφωνα με όσα αναφέρονταν στα δημοσιεύματα που προκάλεσαν την εισαγγελική
παρέμβαση, οι εμπλεκόμενοι φορείς του Χρηματιστηρίου παρουσίαζαν αδυναμία
έγκαιρης εκκαθάρισης των χρηματιστηριακών συναλλαγών. Ο εισαγγελικός
λειτουργός, όμως, με βάση τις καταθέσεις των μαρτύρων, αλλά και έγγραφα που
είχε στη διάθεσή του δεν διαπίστωσε ότι έχουν διαπραχθεί αξιόποινες πράξεις. 
Σύμφωνα με πληροφορίες, ο κ. Δ. Ασπρογέρακας, στο πλαίσιο της έρευνάς του,
διαπίστωσε ότι η καθυστέρηση της εκκαθάρισης των συναλλαγών της 31ης Μαΐου
2001 οφείλεται αποκλειστικά και μόνο στον όγκο των συναλλαγών που είχαν
προεγκριθεί από τα αρμόδια όργανα του Χρηματιστηρίου. Ωστόσο, διευκρινίζει ότι
η τιμή που συμφωνήθηκε για τις επίμαχα πακέτα των μετοχών δεν επηρέασε σε
καμία περίπτωση τον δείκτη του Χρηματιστηρίου. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17239N452</ED>
<ID>
ID:301916

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N45&aa=2</URL></REF>


Article

<CATEGORY>vin08</CATEGORY>

 <H2>Βραβεία σε επιχειρηματικές ιδέες
</H2>
Δέκα καινοτόμες επιχειρηματικές προτάσεις επελέγησαν στο πλαίσιο του
διαγωνισμού «Επιχειρηματική Ιδέα», που έχουν αναλάβει από κοινού η Ελληνική
Ένωση Επιχειρηματιών, το Κοινό Πρόγραμμα Μεταπτυχιακών Σπουδών του
Πολυτεχνείου, του Πανεπιστημίου Αθηνών και του Οικονομικού Πανεπιστημίου
Πειραιώς, η εταιρεία συμβούλων McKinsey & Co. και ο Σύνδεσμος Ελληνικών
Βιομηχανιών. 
Οι δέκα επιχειρηματικές ιδέες βραβεύτηκαν με 734 ευρώ η κάθε μία, ενώ θα
ακολουθήσει ο Διαγωνισμός Επιχειρηματικών Πλάνων .
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17239N453</ED>
<ID>
ID:301948

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N45&aa=3</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Προτίμησαν τηλεπικοινωνίες, κατασκευές και πληροφορική
</H2>
Μεικτές τάσεις κυριάρχησαν κατά τη χθεσινή συνεδρίαση με τον Γενικό Δείκτη να
σημειώνει άνοδο κατά 0,20% φτάνοντας τις 2.587 μονάδες. Οι τηλεπικοινωνίες,
πληροφορική και κατασκευές υπεραπόδωσαν τις αγοράς δεδομένου των ελκυστικών
αποτιμήσεων και των προσδοκιών ότι θα επιτευχθούν ικανοποιητικοί ρυθμοί
ανάπτυξης μέσω των χρηματοδοτήσεων που αναμένονται από το Γ' Κοινοτικό Πακέτο
Στήριξης. Οι τράπεζες υποαπόδωσαν δεδομένου ότι οι αποτιμήσεις
χαρακτηρίζονται, ήδη, υψηλές, με βάση τα διεθνή δεδομένα. Ο όγκος συναλλαγών
συνέχισε να είναι αδύναμος (102 εκατ.) και δημιουργεί απαισιοδοξία στην αγορά.
Οι ξένοι θεσμικοί φαίνεται να επικεντρώνονται σε χαρτιά μεγάλης
κεφαλαιοποίησης που παρουσιάζουν ελκυστικές συγκριτικές αποτιμήσεις, ενώ οι
Έλληνες σε μετοχές μικρής και μεσαίας κεφαλαιοποίησης με ισχυρά θεμελιώδη και
τεχνικά χαρακτηριστικά που βοηθούν στην αποκομιδή αποδόσεων. Τα ευρωπαϊκά
χρηματιστήρια σε πτωτική τροχιά επηρεαζόμενα κυρίως από την πτώση των
τηλεπικοινωνιακών και τεχνολογικών μετοχών μετά την προχθεσινή διόρθωση αυτών
στα αμερικανικά χρηματιστήρια. Η πλειονότητα των Ελλήνων επενδυτών συνεχίζει
δικαιολογημένα να επιδεικνύει διστακτικότητα, λόγω της υψηλής μεταβλητότητας
των τιμών και της χαμηλής ρευστότητας, από την άλλη η απουσία εναλλακτικών
επενδυτικών λύσεων με σημαντικές προσδοκίες αποδόσεων πρέπει να προβληματίζει.
Η αναγέννηση του ελληνικού Χρηματιστηρίου αργεί...
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17239N454</ED>
<ID>
ID:301965

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N45&aa=4</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΚLΕΕΜΑΝ: Νέα παραγωγική μονάδα
</H2>
Επένδυση άνω του ενός δισ. για την κατασκευή νέας παραγωγικής μονάδας έχει σε
εξέλιξη η εισηγμένη βορειοελλαδική εταιρεία Kleeman Hellas ΑΒΕΕ. Ειδικότερα σε
νεοαποκτηθέν ακίνητα 17 στρεμμάτων, στη ΒΙ.ΠΕ., Κιλκίς, υλοποιείται μονάδα με
συνολική καλυμμένη επιφάνεια πάνω από 10.000 τ.μ., στην οποία παράγονται
ανελκυστήρες χωρίς μηχανοστάσια και θάλαμοι για ανελκυστήρες. Η ολοκλήρωση της
επένδυσης τοποθετείται χρονικά εντός του Μαΐου του τρέχοντος έτους. 
Στη χρήση 2000 η εταιρεία πραγματοποίησε κύκλο εργασιών ύψους 9,41 δισ. δρχ.,
αυξημένο κατά 12,29% σε σχέση με τα 8,38 δισ. δρχ. στη χρήση 1999. Επίσης, τα
κέρδη προ φόρων ανήλθαν σε 2,08 δισ. δρχ., παρουσιάζοντας αύξηση της τάξεως
του 42,46% σε σχέση με τα κέρδη του 1999, τα οποία είχαν διαμορφωθεί σε 1,46
δισ. δρχ. Στο εννεάμηνο της τρέχουσας χρήσης τα κέρδη της ανήλθαν σε 1,59 δισ.
δρχ., αυξημένα κατά 0,63% σε σχέση με τα κέρδη, ύψους 1,58 δισ. δρχ. στην
αντίστοιχη χρονική περίοδο του 2000. 
Στην τελευταία συνεδρίαση του Χρηματιστηρίου Αξιών Αθηνών η μετοχή της
εταιρείας Kleeman έκλεισε στα 6,38 euro ή στις 2.173 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 75,44 εκατ. euro ή σε
25,71 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 12,32, ενώ
με βάση το ύψος των Ιδίων Κεφαλαίων του πρώτου εξαμήνου του 2001, ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 1,80. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17239N455</ED>
<ID>
ID:301977

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N45&aa=5</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Μεταβατική περίοδος
</H2>
Μπορεί να χαρακτηριστεί θετική η περίοδος αυτή για τη Σοφοκλέους; 
Απαντά ο κ. Σπύρος Παπαθανασίου, επικεφαλής τμήματος ανάλυσης της εταιρείας
Value Capital ΑΧΕΠΕΥ: 
Το Χρηματιστήριο Αξιών Αθηνών και οι χρηματιστηριακές εταιρείες που
δραστηριοποιούνται σε αυτό βρίσκονται αυτό το διάστημα σε μια μεταβατική
περίοδο. Η Σοφοκλέους ως αγορά δεν έχει βάθος, όπως αυτό φαίνεται από τη
μειωμένη αξία στις συναλλαγές, σε ημερήσια βάση. Εξάλλου, η ψυχολογία στους
ιδιώτες και στους θεσμικούς επενδυτές παραμένει ιδιαίτερα ευμετάβλητη, όπως
αυτό φαίνεται από τις συνεχείς διακυμάνσεις στις τιμές των μετοχών.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17239N456</ED>
<ID>
ID:301985

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N45&aa=6</URL></REF>


Article

<CATEGORY>vin08</CATEGORY>

 <H2>Οριακή άνοδος, αλλά με περιορισμένο τζίρο
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Σταθεροποιητικές τάσεις επικράτησαν χθες στο Χρηματιστήριο Αξιών Αθηνών έπειτα
από τρεις συνεχείς πτωτικές συνεδριάσεις που οδήγησαν τον Γενικό Δείκτη κάτω
από τις 2.600 μονάδες. Ωστόσο, ο τζίρος εξακολουθεί να είναι περιορισμένος,
προκαλώντας "ασφυξία" στην αγορά που δεν μπορεί να κινηθεί σε υψηλότερα
επίπεδα. 
Σχεδόν οι δύο στις τρεις μετοχές που πραγματοποίησαν χθες πράξεις κινήθηκαν
ανοδικά, καθώς ιδιαίτερα προς το τέλος της συνεδρίασης εκδηλώθηκε αυξημένο
αγοραστικό ενδιαφέρον σε όλους σχεδόν τους κλάδους. Έτσι, ο Γενικός Δείκτης
έπειτα από συνεχείς μικρές διακυμάνσεις ενισχύθηκε κατά 0,20% και έκλεισε στις
2.587,41 μονάδες. Η αξία των συναλλαγών, που αυξήθηκε ελαφρά σε σύγκριση με
τις προηγούμενες ημέρες, έφτασε τα 101 εκατ. ευρώ. 
Πάντως, δεκάδες μετοχές για αρκετά μεγάλο διάστημα μετά την έναρξη της
συνεδρίασης δεν είχαν πραγματοποιήσει ούτε μια πράξη, ενδεικτικό του κλίματος
που επικράτησε στην αγορά. Τελικά, η μία στις επτά μετοχές από όσες
πραγματοποίησαν χθες πράξεις έκλεισαν τελικά στις ίδιες τιμές με την
προηγούμενη συνεδρίαση. 
Η άνοδος στη Σοφοκλέους αποδίδεται σε μεγάλο βαθμό στο αγοραστικό ενδιαφέρον
για μετοχές εταιρειών τηλεπικοινωνιών. Οι μετοχές αυτές συγκέντρωσαν το
μεγαλύτερο επενδυτικό ενδιαφέρον για δεύτερη συνεχή συνεδρίαση και συντέλεσαν
στο θετικό κλείσιμο του Γενικού Δείκτη. Είναι ενδεικτικό ότι ο δείκτης των
τηλεπικοινωνιών σημείωσε τα μεγαλύτερα κέρδη και έκλεισε ενισχυμένος κατά
0,97%. Αντίθετα, οι μετοχές των πιστωτικών ιδρυμάτων μπήκαν ξανά στο στόχαστρο
όσων επενδυτών δραστηριοποιούνται αυτό το διάστημα στη Σοφοκλέους. Η πτώση
στις μετοχές των τραπεζών προκάλεσε χθες ισχυρές πιέσεις στον Γενικό Δείκτη.
Οι πιέσεις αυτές όμως αντισταθμίστηκαν, κυρίως προς το τέλος της συνεδρίασης,
από την άνοδο σε άλλα «βαριά χαρτιά». 
Συνολικά χθες πραγματοποίησαν πράξεις 350 μετοχές. Από αυτές οι 194 κινήθηκαν
ανοδικά, οι 112 πτωτικά, ενώ 44 παρέμειναν αμετάβλητες.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17239N461</ED>
<ID>
ID:301870

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N46&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Πτώση της βιομηχανικής παραγωγής στη Γερμανία
</H2>
Στη Γερμανία, τα ασθενέστερα από τα αναμενόμενα οικονομικά στοιχεία που
ανακοινώθηκαν χθες ενίσχυσαν την ανησυχία για περαιτέρω συρρίκνωση της

οικονομίας το τέταρτο τρίμηνο του 2001 (μείωση 0,1% του ΑΕΠ την περίοδο
Ιουλίου - Σεπτεμβρίου 2001). Χαρακτηριστικά, ο δείκτης βιομηχανικής παραγωγής
σημείωσε πτώση τον Νοέμβριο κατά 1,8% μηνιαίως, ενώ η αγορά προσδοκούσε ότι θα
παρέμενε αμετάβλητος (0%). Επίσης, οι εξαγωγές της Γερμανίας σημείωσαν πτώση
τον ίδιο μήνα για πρώτη φορά από τον Απρίλιο του 1999, -4,5% σε ετήσια βάση,
ενώ οι εισαγωγές μειώθηκαν 7,0%. Σύμφωνα με κυβερνητική πηγή, η γερμανική
κυβέρνηση αναμένεται να προβεί σε αναθεώρηση της εκτίμησής της για την
αναπτυξιακή πορεία της οικονομίας για το 2002, 0,75% έναντι αρχικής εκτίμησης
1,25%. 
Η ισοτιμία δολ. /γιεν σημείωσε μικρή πτώση χθες και κυμαινόταν στην αγορά της
Νέας Υόρκης στα 132,51/55 έναντι του υψηλού των τελευταίων τριών ετών 133,37
που σημειώθηκε την προηγούμενη ημέρα. Η εξέλιξη αυτή ήταν αποτέλεσμα δηλώσεων
ανώτατων αξιωματούχων της ιαπωνικής κυβέρνησης, οι οποίοι εξέφρασαν την
ανησυχία τους για τον γρήγορο ρυθμό πτώσης του ιαπωνικού νομίσματος. Παρόλα
αυτά, το αίσθημα της αγοράς για το γιεν παραμένει αρνητικό και εκτιμάμε ότι η
ισοτιμία δολ. /γιεν θα ανέλθει στα επίπεδα 135.00-140.00 τους επόμενους 3-6
μήνες. 
Στη Μεγάλη Βρετανία, η αρμόδια επιτροπή για τη χάραξη της νομισματικής
πολιτικής MPC της ΒοΕ ανακοίνωσε χθες την απόφασή της να διατηρήσει τα
επιτόκια στα τωρινά επίπεδα. Ο κύκλος μείωσης των επιτοκίων της Μεγάλης
Βρετανίας έχει φθάσει πιθανότατα στο τέλος του, ενώ η προθεσμιακή αγορά
αναμένει ότι η επόμενη κίνηση της MPC θα είναι ανοδική, δηλαδή αύξηση των
επιτοκίων στη διάρκεια του δευτέρου εξαμήνου του 2002. Στην Ελλάδα, ο δείκτης
τιμών καταναλωτή σημείωσε άνοδο τον Δεκέμβριο στο 3,0% ετησίως έναντι 2,4% τον
προηγούμενο μήνα. Η εξέλιξη αυτή οφείλεται κυρίως στην αύξηση κατά 4,1% των
φρέσκων λαχανικών λόγω του ασυνήθιστου ψύχους. Εκτιμάμε ότι ο μέσος
πληθωρισμός για το 2001 θα ανέλθει στο 3,4% ετησίως έναντι 3,2% το 2000.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17239N462</ED>
<ID>
ID:301917

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις στα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.405,97
μονάδες σημειώνοντας πτώση 0,41% σε σχέση με την προηγούμενη συνεδρίαση με
αξία συναλλαγών 11,56 εκατ. ευρώ, όγκο συναλλαγών 1.646 συμβολαίων και αριθμό
ανοιχτών συμβολαίων 8.034. Το συμβόλαιο του μηνός Φεβρουαρίου 2002 έκλεισε
στις 1.407,95 μονάδες σημειώνοντας πτώση της τάξεως του 0,28% σε σχέση με την
προηγούμενη συνεδρίαση. Ο όγκος συναλλαγών ανήλθε στα 464 συμβόλαια αξίας 3,26
εκατ. ευρώ ενώ ο αριθμός των ανοιχτών συμβολαίων ανήλθε στα 1.690 συμβόλαια. 
Το συμβόλαιο του Ιανουαρίου 2002 πάνω στον FTSE 40 έκλεισε στις 280,76 μονάδες
παρουσιάζοντας άνοδο της τάξεως του 0,13% σε σχέση με την προηγούμενη
συνεδρίαση, η αξία συναλλαγών ανήλθε σε 1,72 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.621 και 613 συμβόλαια,
αντίστοιχα. Το συμβόλαιο του μηνός Φεβρουαρίου 2002 έκλεισε στις 280,90
μονάδες, με άνοδο της τάξεως του 0,28%, αξία συναλλαγών 523 χιλ. ευρώ και
αριθμό ανοιχτών συμβολαίων 472. Το συμβόλαιο του μηνός Μαρτίου 2002 έκλεισε
στις 282,00 μονάδες, με πτώση της τάξεως του 0,21% και αξία συναλλαγών 5,64
χιλ. ευρώ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17239N463</ED>
<ID>
ID:301949

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17239N471</ED>
<ID>
ID:301871

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N47&aa=1</URL></REF>


Article

<CATEGORY>vin08</CATEGORY>

 <H2>Με οριακή άνοδο έκλεισε ο Γενικός Δείκτης
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.587,41 μονάδες, με
άνοδο της τάξεως του 0,20% . Η μεγαλύτερη ενδοσυνεδριακή τιμή σημειώθηκε στις
2.592,08 μονάδες ενώ η μικρότερη στις 2.570,94 μονάδες. Ο δείκτης FTSE/ΧΑΑ 20
έκλεισε στις 1.406,60 μονάδες σημειώνοντας πτώση 0,60%, ενώ οι δείκτες
FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 283,08 και 825,58
μονάδες σημειώνοντας άνοδο της τάξεως του 0,21%, 0,56%. Ο δείκτης της
Παράλληλης Αγοράς έκλεισε στις 249,13 μονάδες παρουσιάζοντας άνοδο 0,52%. Από
τις 350 μετοχές που άνοιξαν 196 κινήθηκαν ανοδικά, 103 πτωτικά και 51
παρέμειναν σταθερές. Από τους επιμέρους κλαδικούς δείκτες τη μεγαλύτερη άνοδο
σημείωσε ο κλάδος της Πληροφορικής με ποσοστό 1,56% ενώ τη μεγαλύτερη πτώση
σημείωσε ο κλάδος των Ασφαλειών με ποσοστό 0,53%. Η αξία των συναλλαγών
διαμορφώθηκε σε 101,65 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17239N481</ED>
<ID>
ID:301872

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N48&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Ημέρα δράσης και έντασης η σημερινή, γι'
αυτό καλείστε να προσέχετε τι λέτε, τι κάνετε και τι συμφωνείτε. Πάντως,
πρέπει να έχετε υπόψη σας ότι η περίοδος αυτή βοηθά στην ανασυγκρότησή σας,
μέχρι να φτάσετε στην προσωπική και την οικονομική σας «αναγέννηση». 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η περίοδος αυτή σας βοηθά να ξεφύγετε λίγο
από τη θεωρία και να ασχοληθείτε με την πράξη. Νέα πρόσωπα έρχονται στη ζωή
σας να σας υποδείξουν κάποιες καινούργιες «αξίες». Δεχθείτε τες λοιπόν με
αισιοδοξία, μια και φαίνεται πως θα σας επηρεάσουν θετικά. 
ΙΧΘΥΕΣ 
(19 Φεβρουαρίου - 20 Μαρτίου). Ήρθε η στιγμή να ασχοληθείτε με τον εαυτό
σας και τις προσδοκίες σας, αλλά και τα φιλικά και αγαπημένα σας πρόσωπα. Μη
σκεφθείτε την κούραση και μη διστάσετε να επεκτείνετε την κοινωνική σας
δραστηριότητα, γιατί θα υπάρξουν άνθρωποι που θα σας βοηθήσουν στις
προσπάθειές σας. 
ΚΡΙΟΣ 
(21 Μαρτίου - 19 Απριλίου). Διατηρήστε σταθερό και πειθαρχημένο το καθημερινό
σας πρόγραμμα. Η περίοδος αυτή φέρνει πολλά τρεξίματα για τους περισσότερους
από εσάς κι αυτό σημαίνει αρκετό άγχος. Προνοήστε για τα τεντωμένα νεύρα σας,
που δεν αντέχουν σε πολλές συγκινήσεις. 
ΤΑΥΡΟΣ 
(20 Απριλίου - 20 Μαΐου). Τα προσωπικά σας συμφέροντα προσκρούουν καμιά
φορά στις απαιτήσεις των άλλων, που ζητούν πολλά από σας. Καιρός να
ξεκαθαρίσετε τα πράγματα και να επαναπρογραμματίσετε τους στόχους σας μέσα από
μια πιο δυναμική διεκδίκηση. 
ΔΙΔΥΜΟΙ 
(21 Μαΐου - 21 Ιουνίου). Ίσως δεν είναι και πολύ εύκολο να συντονιστείτε και
να βρείτε κοινά σημεία επαφής με τους δικούς σας ανθρώπους, ειδικότερα αν
υπάρχουν εκκρεμότητες με συγγενείς ή με νομικά θέματα. Καλό θα ήταν να
προσπαθήσετε να αναβάλετε, προς το παρόν, συζητήσεις και διαδικασίες. 
ΚΑΡΚΙΝΟΣ 
(22 Ιουνίου - 22 Ιουλίου). Χρειάζεστε υπομονή και αντοχή, προκειμένου να
αντιμετωπίσετε την εριστική ίσως διάθεση του αγαπημένου προσώπου ή ενός
συνεργάτη σας. Οι χαμηλοί τόνοι είναι ό,τι χρειάζεστε αυτή την εποχή, για να
ξεπεραστούν οι διαφορές που υπάρχουν. 
ΛΕΩΝ 
(23 Ιουλίου - 22 Αυγούστου). Οι πολλαπλές καθημερινές υποχρεώσεις που έχετε
αναλάβει φαίνεται πως σας φορτίζουν αρκετά, γι' αυτό χρειάζεστε οπωσδήποτε
ξεκούραση, άσκηση και ψυχαγωγία. Φροντίστε, λοιπόν, να έχετε μια σταθερότερη
συναισθηματική κατάσταση. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Αν νιώθετε πως κάποια άτομα του
περιβάλλοντός σας, σας χαλούν τη διάθεση και δεν σας αφήνουν να εκφραστείτε
ελεύθερα, δεν έχετε παρά να τα απομακρύνετε από κοντά σας. Προτιμήστε να
ασχοληθείτε με ευχάριστα πράγματα παραπάνω, αντί να επωμιστείτε περισσότερες
ευθύνες. 
ΖΥΓΟΣ 
(24 Σεπτεμβρίου - 23 Οκτωβρίου). Υπάρχουν κάποια προβλήματα στο σπίτι που θα
πρέπει να αντιμετωπιστούν άμεσα, έστω κι αν δεν έχετε τη διάθεση να το κάνετε.
Ασχοληθείτε λοιπόν με την τακτοποίηση και την ολοκλήρωση εκκρεμών
οικογενειακών σας θεμάτων. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η επαγγελματική σας αναγνώριση έρχεται μέσα
από την κοινωνική σας δραστηριοποίηση. Οι στόχοι σας επιτυγχάνονται με τη
δυναμική σας παρουσία και τον δυναμισμό σας. Ακούστε τη διαίσθησή σας και δεν
θα χάσετε. 
ΤΟΞΟΤΗΣ 
(23 Νοεμβρίου - 21 Δεκεμβρίου). Καλές φαίνεται να είναι οι πρωτοβουλίες που
θέλετε να πάρετε. Όμως, αυτό το διάστημα ενδέχεται να υπάρξουν κάποιοι
ανασταλτικοί παράγοντες που σας περιορίζουν. Αποφύγετε λοιπόν νέες επενδύσεις,
είτε αυτές είναι οικονομικές είτε αισθηματικές. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17239N501</ED>
<ID>
ID:301855

</ID><URL>http://ta-nea.dolnet.gr/neaweb/neafile.print_unique?e=A&f=17239&m=N50&aa=1</URL></REF>


Article

<CATEGORY>vin10</CATEGORY>

 <H2>Απόφαση - πρόκληση
</H2><H4>ΓΙΑ ΤΟ ΝΤΕΡΜΠΙ: ΤΙΜΩΡΕΙΤΑΙ ΑΠΟ ΤΟΥ ΧΡΟΝΟΥ Ο ΟΛΥΜΠΙΑΚΟΣ!
</H4>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο διαιτητής Βορεάδης βρίσκεται στο παρκέ χτυπημένος από αντικείμενο. Το
ντέρμπι Ολυμπιακού - ΠΑΟ διακόπτεται. Χθες, ο δικαστής Φώσκολος απένειμε Δικαιοσύνη

Σε ένα αστείο (από όλες τις απόψεις) πρωτάθλημα και σε ένα άθλημα που
βουλιάζει όλο και περισσότερο στον βούρκο (εκπλήσσοντας όλους όσους κατά
καιρούς πίστευαν πως πιάσαμε πάτο και δεν πάει παρακάτω) η χθεσινή απόφαση του
αθλητικού δικαστή για το ντέρμπι Ολυμπιακού - Παναθηναϊκού που διεκόπη, ήρθε
να «δέσει» το γλυκό δημιουργώντας ακόμα μεγαλύτερη σύγχυση, αφού πρόκειται για
μια απόφαση που προκαλεί το αίσθημα του δικαίου σε δύο σημεία (δεν τιμωρήθηκε
η έδρα του Ολυμπιακού, ενώ του αφαιρέθηκαν δύο βαθμοί, αλλά από το νέο
πρωτάθλημα) 
Ο δικαστής Κυριάκος Φώσκολος, λοιπόν, εκδικάζοντας την υπόθεση με βάση το
άρθρο 32 ( με αυτό εγκάλεσε τον Ολυμπιακό, αλλά δεν ήταν υποχρεωμένος να
δικάσει και βάσει αυτού ) αποφάσισε τα εξής: 
1) Μηδένισε τον Ολυμπιακό, κατακυρώνοντας τον αγώνα στον Παναθηναϊκό με το
σκορ που προηγείτο τη στιγμή της διακοπής (62-52). 
2) Αφαίρεσε από τον Ολυμπιακό δύο βαθμούς, αλλά από το επόμενο πρωτάθλημα! 
3) Του επέβαλε χρηματικό πρόστιμο 8.805 ευρώ, χωρίς να τιμωρήσει την έδρα
του! 
4) Επέβαλε πρόστιμο 4.695 ευρώ στον Παναθηναϊκό. 
Βάσει του άρθρου 32 λοιπόν, το οποίο βρίσκουμε στον κανονισμό πειθαρχικού
δικαίου του πρωταθλήματος, η ομάδα της οποίας θα διακοπεί το παιχνίδι εις
βάρος της, τιμωρείται εκτός απο πρόστιμο και μηδενισμό και με αφαίρεση δύο
βαθμών. Δεν διευκρινίζεται όμως στο συγκεκριμένο άρθρο αν ισχύει η αφαίρεση σε
αυτό ή το επόμενο πρωτάθλημα, αν και ξεχωρίζει πως τα επεισόδια μπορεί να
έχουν γίνει είτε στην κανονική περίοδο είτε στα πλέι οφ, όπου και έχει
ολοκληρωθεί η βαθμολογική συγκομιδή. 
Η κοινή λογική λέει πως στην πρώτη περίπτωση οι βαθμοί αφαιρούνται από το
τρέχον πρωτάθλημα και στη δεύτερη από το επόμενο, κάτι που περιέργως
διευκρινίζεται αναλυτικότατα στο άρθρο 20, αλλά όχι, όπως είπαμε, στο 32. 
Το ό,τι το άρθρο 32 έχει μεγάλα κενά, φαίνεται και από ένα εξίσου
σημαντικότατο στοιχείο. Ενώ μιλάει για διακοπή αγώνα λόγω σοβαρών επεισοδίων,
δεν προβλέπει ποινή αποκλεισμού για την υπαίτια ομάδα (!). Προφανώς κάποιοι
παίζουν με τη νοημοσύνη μας. 
Και αν στον ΕΣΑΚΕ σφυρίζουν αδιάφορα, τουλάχιστον ο κ. Φώσκολος θα μπορούσε
να ρίξει μια ματιά και στα άλλα άρθρα και να βρει τουλάχιστον ένα (με βάση την
κοινή λογική) που να προέβλεπε και τιμωρία της έδρας. 
Είπαμε όμως, τέτοιες αποφάσεις αξίζουν στο καλύτερο (για ανέκδοτο το λέμε
πλέον) πρωτάθλημα της Ευρώπης όπως κάποιοι συνεχίζουν να το αποκαλούν,
εθελοτυφλώντας. 
Οι «ερυθρόλευκοι» προσέφυγαν στο ΑΣΕΑΔ ενώ έμειναν με το παράπονο πως ο
αθλητικός δικαστής δεν μελέτησε καν παρόμοιες περιπτώσεις που του είχαν
προσκομίσει. 
Μέσα σε όλα η ΕΟΚ, με αφορμή τα επεισόδια και τον γενικό χαμό της εποχής,
επιμένει να χαρακτηρίζει «κορυφαίο άθλημα της χώρας» το μπάσκετ και ζητεί
ομοψυχία από όλους καθώς και ειλικρινή διάλογο. Το τρένο έχει σφυρίξει όμως
και δεν το προλαβαίνει κανείς πλέον... <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17239O011</ED>
<ID>
ID:301873

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O01&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: ΘΕΛΕΙ 3.600 ΒΙΝΤΕΟΛΟΤΤΟ ΣΤΑ ΣΠΟΡΤΣ ΚΛΑΜΠ
</H5><H2>Κάνει παιχνίδι
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Όλα τα γνωστά παιχνίδια του ΟΠΑΠ, αλλά και τα νέα που έρχονται θα παίζονται
στα Σπορτς Κλαμπ της ΕΠΑΕ

Με 3.600 ηλεκτρονικά μηχανήματα θέλει η ΕΠΑΕ να εφοδιάσει τα 86 Σπορτς Κλαμπ,
τα οποία θα ιδρύσει σε όλη τη χώρα για την αύξηση των εσόδων της, υπό την
προϋπόθεση, φυσικά, ότι η εν λόγω πρότασή της θα γίνει αποδεκτή από την
Πολιτεία. 
Η (ομόφωνη) απόφαση για το θέμα, το οποίο είχε τεθεί τον περασμένο μήνα από
τον πρόεδρο της ΠΑΕ Ολυμπιακός Σωκράτη Κόκκαλη, πάρθηκε στη χθεσινή συνεδρίαση
του διοικητικού συμβουλίου της διοργανώτριας. 
Στα 86 Σπορτς Κλαμπ, τα οποία θα δημιουργηθούν σε συνεργασία της ΕΠΑΕ με τον
ΟΠΑΠ, οι θαμώνες θα μπορούν να παίξουν όλα τα τυχερά του Οργανισμού
Προγνωστικών Αγώνων Ποδοσφαίρου, αλλά παράλληλα και να προμηθευθούν διάφορα
αξεσουάρ της αγαπημένης τους ομάδας. Ο τρόπος προμήθειας των εν λόγω
ηλεκτρονικών μηχανημάτων δεν έχει γίνει ακόμη γνωστός. Αν, δηλαδή, η προμήθεια
θα γίνει από την κάθε ΠΑΕ ξεχωριστά ή από την ΕΠΑΕ. 
Ο πρόεδρος της ΕΠΑΕ Θανάσης Κανελλόπουλος όταν ρωτήθηκε για τα παιχνίδια που
θα παίζονται στα μηχανήματα, αναφέρθηκε σε Βιντεολόττο προσθέτοντας ότι σε
ορισμένα από αυτά θα παίζονται και τα νέα προϊόντα που προτίθεται να
δημιουργήσει ο ΟΠΑΠ, όπως για παράδειγμα το ΚΙΝΟ. Να σημειώσουμε ότι το θέμα
του Βιντεολόττο είχε συζητηθεί και πάλι πριν από τρία χρόνια, αλλά δεν
προχώρησε με προσωπική απόφαση του Πρωθυπουργού Κώστα Σημίτη, ο οποίος απέσυρε
το επίμαχο νομοσχέδιο μετά τις έντονες αντιδράσεις της αντιπολίτευσης. 
Στο μεταξύ, η πρόταση του προέδρου της ΠΑΕ Παναθηναϊκός Άγγελος Φιλιππίδης για
τη δημιουργία τριών νέων δελτίων ΠΡΟ-ΠΟ, η οποία έχει τρία σκέλη, έγινε
ομόφωνα αποδεκτή από την ΕΠΑΕ. Το πρώτο σκέλος της πρότασης του ΠΑΟ είναι για
ένα δελτίο 5 αγώνων Α' Εθνικής κατηγορίας με προτεινόμενη τιμή στήλης 3 ευρώ.
Το δεύτερο σκέλος είναι για δελτίο 6 αγώνων (4 Α' Εθνικής και 2 Β') με τιμή
ανά στήλη τα 2 ευρώ και το τρίτο για δελτίο 7 αγώνων (4 ματς Α', 2 Β' και 1
Γ'). με τιμή 1 ευρώ. Η ΠΑΕ ΠΑΟ προτείνει η κατανομή των εσόδων να είναι 12%
προς την ΕΠΑΕ, 8% προς τα πρακτορεία, 15% στον ΟΠΑΠ και 65% στους παίκτες.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O021</ED>
<ID>
ID:301874

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=1</URL></REF>


Article

<CATEGORY>vin10</CATEGORY>

 <H5>«ΑΘΗΝΑ 2004»: Εκδήλωση στο Ηράκλειο για τον εθελοντισμό
</H5><H2>Προσέγγιση Γιάννας - Βασιλακόπουλου
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Τα χέρια έδωσαν χθες Γιάννα Αγγελοπούλου και Γιώργος Βασιλακόπουλος για το
καλό της ολυμπιακής προετοιμασίας. 
Έτσι, λοιπόν, οι... μικροί εναντίον... μεγάλων θα είναι οι μοναδικοί αντίπαλοι
στον αγώνα μπάσκετ το ερχόμενο Σάββατο 19 Ιανουαρίου στις 18.30 στο Ηράκλειο
της Κρήτης. Η Εθνική Ελπίδων θα αντιμετωπίσει την «κανονική» Εθνική σε έναν
αγώνα υπέρ των σκοπών του Ολυμπιακού Εθελοντισμού στο πλαίσιο της περιοδείας
της Γ. Αγγελοπούλου στην Κρήτη. Η ανακοίνωση της εκδήλωσης έγινε χθες με
επισημότητα από τον υφυπουργό Αθλητισμού (και Ηρακλειώτη) κ. Γιάννη Κουράκη,
τον «ξανθό» του μπάσκετ Γιάννη Ιωαννίδη, τον μάνατζερ των Εθνικών Ομάδων
Μπάσκετ Νίκο Φιλίππου και τη Γιάννα Αγγελοπούλου στα γραφεία του «Αθήνα 2004». 
Η εκεχειρία στις σχέσεις των δύο οδήγησε και στο κλείσιμο της «τρύπας» στη
Γενική Διεύθυνση Αθλημάτων, αφού η ομάδα του Μάκη Ασημακόπουλου συμπληρώθηκε
με την τοποθέτηση του Ευθύμη Κιουμουρτζόγλου στη θέση του διευθυντή μπάσκετ. Η
πλήρωση τής εν λόγω θέσης και γενικότερα η συνεργασία μεταξύ της Ομοσπονδίας
Μπάσκετ και του «Αθήνα 2004» και η προσέγγιση στο θέμα της ολυμπιακής
προετοιμασίας ήταν τα αγκάθια που εμπόδιζαν τη συνεργασία ΕΟΚ και «Αθήνα
2004». 
* Υπεγράφη χθες η σύμβαση για την κατασκευή του Ολυμπιακού Ιππικού
Κέντρου και του νέου Ιπποδρόμου στο Μαρκόπουλο Αττικής. Το έργο προϋπολογισμού
73 δισ. δρχ., θα κατασκευαστεί σε έκταση 21.000 τ.μ. Ο διαγωνισμός για την
κατασκευή του είχε αρνητικές προσφορές -δηλαδή οι εργοληπτικές εταιρείες αντί
να δώσουν μειωμένη προσφορά, έδωσαν αυξημένη. Σύμφωνα με κύκλους της ΓΓΑ
πάντως, το γεγονός αυτό που αύξησε το κόστος του έργου οφείλονταν σε κακή
αρχική εκτίμηση του προϋπολογισμού και δικαίως οι κατασκευαστικοί όμιλοι
ανέβασαν το κόστος. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O022</ED>
<ID>
ID:301918

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=2</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>Δύο εκατομμύρια ευρώ μπαίνουν στον κουμπαρά
</H4>
Τζακ ποτ σημειώθηκε στη χθεσινή κλήρωση του Τζόκερ, αφού ουδείς βρέθηκε με 5+1
επιτυχίες. 
Στον κουμπαρά μπήκαν 2.000.000 ευρώ. Βρέθηκαν 7 με 5 επιτυχίες που κερδίζουν
από 29.161,30, 76 με 4+1 που θα πάρουν από 1.426,41, 1.623 με 4 που κερδίζουν
από 27,95, 2.873 με 3+1 που θα εισπράξουν από 27,95, 52.878 με 3 που κερδίζουν
από 1,53, 33.760 με 2+1 που θα πάρουν από 1,53 και 156.307 με 1+1 που θα
εισπράξουν από 0,78. Οι τυχεροί αριθμοί: 23, 34, 38, 42, 43, ενώ ο αριθμός του
Τζόκερ είναι το 7. 
*** Τζακ ποτ σημειώθηκε στην κλήρωση του ΠΡΟΤΟ. Στον κουμπαρά μπήκαν
300.000 ευρώ. Τα κέρδη στις υπόλοιπες κατηγορίες έχουν ως εξής: 2η: βρέθηκαν 3
που κερδίζουν από 14.342,77, 3η: βρέθηκαν 33 που θα πάρουν από 1.303,88, 4η:
βρέθηκαν 289 που κερδίζουν από 148,88, 5η: βρέθηκαν 2.976 που θα εισπράξουν
από 14,45 και 6η: βρέθηκαν 28.610 που κερδίζουν από 1,27. Οι τυχεροί αριθμοί:
7, 8, 4, 7, 0, 8, 4.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O023</ED>
<ID>
ID:301950

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=3</URL></REF>


Article

<CATEGORY>vin10</CATEGORY>

 <H5>Γ ΕΘΝΙΚΗ
</H5><H2>Κερδισμένη η Κέρκυρα
</H2>
Η Κέρκυρα ήταν η μεγάλη κερδισμένη της χθεσινής 14ης αγωνιστικής του
πρωταθλήματος Γ΄ Εθνικής καθώς νίκησε 1-0 εκτός έδρας τον Φωστήρα. Η Κασσάνδρα
έχασε βαθμούς στα Χανιά, 1-1 με την τοπική ομάδα, ενώ μεγάλη νίκη πέτυχε η
Καβάλα, 3-1 επί της Λάρισας. Τα υπόλοιπα ματς: Τρίκαλα-Λεωνίδιο 1-1,
Παναιτωλικός-Μαρκό 2-2, Ελευσίνα-Ναυπακτιακός 2-0 και Απόλλων Κρ. Βρ.-Εθνικός
0-3. 
Η βαθμολογία: Κασσάνδρα 30, Κέρκυρα 27, Καβάλα 23, Ατρόμητος Αθ. 22,
Φωστήρας, Κιλκισιακός 21, Λάρισα 18, Μαρκό 17, Χανιά, Εθνικός 16, Ελευσίνα,
Τρίκαλα, Ναυπακτιακός 12, Λεωνίδιο, Παναιτωλικός 9 και Απόλλων Κρ. Βρύσης 3. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O024</ED>
<ID>
ID:301966

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Και πυγμαχία
</H2>
Ποδόσφαιρο, χειμερινά σπορ, μπάσκετ, πόλο, τένις, χόκεϊ επί πάγου και
πυγμαχία περιλαμβάνει το σημερινό τηλεοπτικό πρόγραμμα. Αναλυτικά: 
13.00 (Eurosport): Αλπικό σκι. Παγκόσμιο Κύπελλο Γυναικών (Ζ) 
14.30 (Eurosport): Σκι. Βορεινό σύνθετο (Ζ). 
15.15 (Eurosport): Δίαθλο. Παγκόσμιο Κύπελλο (Ζ) 
16.00 (Eurosport): Τένις. Τουρνουά Γυναικών από το Σίδνεϊ. 
16.30 (Alpha S1): Ντάλας - Νέα Υόρκη (ΝΒΑ, Μ). 
18.00 (SuperSport): Πυγμαχία. 
18.45 (Alpha S2): Ιωνικός Ν. - Πανιώνιος (πόλο Α2, Ζ). 
19.30 (Eurosport): Γκέτεμποργκ - Γαλατασαράι (Ζ) 
20.30 (SuperSport 2): Χόκεϊ επί πάγου (Μ). 
21.30 (Eurosport): Τελικός τουρνουά ποδοσφαίρου στην Ισπανία (Ζ). 
21.45 (Alpha S1): Λιλ - Λανς (Ζ). 
03.00 (Alpha S2): Μινεσότα - Λ.Α. Λέικερς (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O025</ED>
<ID>
ID:301978

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=5</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O026</ED>
<ID>
ID:301986

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17239O027</ED>
<ID>
ID:301989

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O02&aa=7</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΥΠΟΛΟΓΙΖΕΙ ΚΑΘΕ ΠΑΙΚΤΗ ΤΟΥ ΠΑΝΑΘΗΝΑΪΚΟΥ
</H5><H2>Όλοι παίζουν
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Μαρκαριάν, Κωνσταντίνου. Ο Κύπριος επιθετικός θα είναι παρτενέρ του Νίκου
Λυμπερόπουλου στην επίθεση του ΠΑΟ. Πάντως, ο Ουρουγουανός τεχνικός υπολογίζει
όλους τους παίκτες του

Τελευταίες δοκιμές για τον Σέρχιο Μαρκαριάν εν όψει του ντεμπούτου του στον
πάγκο του Παναθηναϊκού, το οποίο θα γίνει μεθαύριο κόντρα στο Αιγάλεω στη Λεωφόρο.

Όσον αφορά τον κορμό της ομάδας ο Ουρουγουανός έχει καταλήξει και βέβαια
υπολογίζει και στους υπόλοιπους παίκτες, αφού έχει τονίσει επανειλημμένως ότι
είναι απόλυτα ευχαριστημένος από το υπάρχον υλικό. Ο ΠΑΟ δεν έχει το παραμικρό
περιθώριο για νέα - απρόσμενη - απώλεια, συνεπώς η νίκη είναι μονόδρομος, μιας
και το «Τριφύλλι» απέχει δώδεκα βαθμούς από την κορυφή. Και βέβαια, ζητούμενο
δεν είναι μόνο η νίκη κόντρα ενός σαφώς υποδεέστερου αντιπάλου, αλλά και
εμφάνιση που θα αφήσει καλές εντυπώσεις και θα γεμίσει αισιοδοξία για τη
συνέχεια τους προβληματισμένους οπαδούς του ΠΑΟ. 
Ο 57χρονος τεχνικός δίνει ιδιαίτερο βάρος στην τακτική, καθώς αυτό αποδείχθηκε
και στη χθεσινή προπόνηση, η οποία περιελάμβανε και στημένες φάσεις. Όσο για
τα πλάνα του, ως επιθετικό δίδυμο στο συγκεκριμένο παιχνίδι προορίζει τους
Λυμπερόπουλο - Κωνσταντίνου, ενώ θα αγωνιστεί από την αρχή και ο Γκόραν
Βλάοβιτς. Η προετοιμασία του Παναθηναϊκού για την επανέναρξη του
πρωταθλήματος, συνεχίστηκε σε χαλαρούς ρυθμούς, με τον Φερνάντο Γκαλέτο να
προπονείται κανονικά. Στο μεταξύ, σήμερα στις 12 μ.μ. o Σέρχιο Μαρκαριάν θα
παραχωρήσει συνέντευξη Τύπου στην Παιανία, όπου θα αναφερθεί κυρίως στο
παιχνίδι με το Αιγάλεω. 
ΟΙΚΟΔΕΣΠΟΤΗΣ 
Εξάλλου, από αύριο μέχρι τις 21 του μηνός θα προπονείται στις εγκαταστάσεις
της Παιανίας η ομάδα της Α.Β. Κοπεγχάγης. Ο ΠΑΟ θα φιλοξενήσει τους Δανούς ως
ένδειξη φιλίας και στο περιθώριο όλων αναμένεται να συναντηθεί ο πρόεδρος του
«Τριφυλλιού», Άγγελος Φιλιππίδης, με τον αντιπρόεδρο της Α.Β. Κοπεγχάγης, Περ
Φρίμαν, χωρίς να αποκλείεται να προκύψει κάτι μεταγραφικό. 
*** Στον Άγιο Νικόλαο παραχωρήθηκε ο τέταρτος τερματοφύλακας της
ομάδας, Αλέξης Τζόρβας, ενώ προωθήθηκε στην επαγγελματική από τους ερασιτέχνες
ο Φώτης Μέγας.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17239O031</ED>
<ID>
ID:301875

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΓΚΩΜΙΤΗΣ: Λόγω του τραυματισμού
</H5><H2>Έχω απογοητευθεί </H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Χωρίς πέντε βασικούς παίκτες είναι υποχρεωμένος να αγωνιστεί ο ΠΑΟΚ στο
μεθαυριανό παιχνίδι με αντίπαλο τον Ακράτητο. Συγκεκριμένα, θα απουσιάσουν οι
Φουτσίνι, Αμπονσά και Ουντέζε, που έχουν υποχρεώσεις με τις εθνικές ομάδες των
χωρών τους, ο Καφές που είναι τιμωρημένος και ο Εγκωμίτης που συνεχίζει να
προπονείται μόνος του, αφού λόγω των συνεχών τραυματισμών έχει μείνει πίσω
στον τομέα της φυσικής κατάστασης. 
Η κατάσταση του Εγκωμίτη έχει προβληματίσει ιδιαίτερα το ιατρικό τιμ του
«δικεφάλου», αλλά και τον ίδιο τον παίκτη. «Δεν ξέρω τι συμβαίνει. Βρίσκομαι
στο ίδιο σημείο που βρισκόμουν και πριν από ενάμιση μήνα», είπε ο Κύπριος άσος
και συνέχισε: «Έχω απογοητευθεί. Δεν έχω κανένα παράπονο από τον γιατρό του
ΠΑΟΚ, όμως έχω κουραστεί πολύ από την κατάσταση μου». <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17239O032</ED>
<ID>
ID:301919

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Με δύο απουσίες </H2>
Με τους νεοαποκτηθέντες Πάβλακ και Νασιμέντο, αλλά χωρίς τους Μιχάλη Βλάχο και
Άγγελο Βιλανάκη, που είναι τιμωρημένοι, θα ταξιδέψει στην Κρήτη ο Ιωνικός για
να αντιμετωπίσει τον ΟΦΗ. Ο Όλεγκ Μπλαχίν γύμνασε και πάλι τους παίκτες του
χθες στον Άγιο Κοσμά και με μεγάλη ικανοποίηση πληροφορήθηκε ότι έφθασαν οι
μπλε κάρτες των Νασιμέντο και Πάβλακ, ενώ σήμερα αναμένονται αυτές των Νόλ και
Μονταμπόρ. Ταυτόχρονα, αν θελήσει, μπορεί να χρησιμοποιήσει έστω και για μικρό
χρονικό διάστημα τον Φραντζέσκο.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17239O033</ED>
<ID>
ID:301951

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O03&aa=3</URL></REF>


Article

<CATEGORY>vin10</CATEGORY>

 <H5>ΚΕΝΕΝΤΙ: Ζήτησε «διαζύγιο» από τον Άρη
</H5><H2>Άλλα είπε κι άλλα έκανε
</H2>
* ΘΕΣΣΑΛΟΝΙΚΗ 
Μπορεί ο Ναγκόλι Κένεντι να έλεγε στους φιλάθλους του Άρη που τον περίμεναν
την Τετάρτη στο Αεροδρόμιο «Μακεδονία» ότι θέλει να μείνει στην ομάδα, όμως
χθες ο εκπρόσωπός του επικοινώνησε με τον Τάκη Ανδριά και του ζήτησε να λύσει
ο παίκτης το συμβόλαιο του με τον Άρη κοινή συναινέσει. Ο διευθύνων σύμβουλος
των «κίτρινων» αρνήθηκε να συζητήσει την προοπτική αυτή, αφού υπάρχει ήδη το
ενδιαφέρον του Ηρακλή για την απόκτηση του Κένεντι. 
Θετικές ήταν οι εντυπώσεις που δημιούργησε ο Σιρίλ Ενζάμα στην πρώτη του
προπόνηση με την ομάδα του Άρη, χθες στα βοηθητικά γήπεδα του Ρύσιου. Ο Ρισάρ
Ταρντί έμεινε ικανοποιημένος από αυτά που έδειξε ο Νοτιοαφρικανός αμυντικός,
όμως θα περιμένει να τον δει σε μερικές ακόμη προπονήσεις, προκειμένου να
εισηγηθεί την απόκτησή του στη διοίκηση της ομάδας. Ο Ρισάρ Ταρντί στο
μεθαυριανό παιχνίδι με αντίπαλο τον Πανιώνιο θα έχει στη διάθεση του όλους
τους παίκτες του εκτός από τους Δέλλιο και Πασσαλή που είναι τραυματίες. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17239O034</ED>
<ID>
ID:301967

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O03&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ 4» περιλαμβάνει σήμερα την 4η, 5η, 6η και 7η ιπποδρομία, ενώ το
«Σκορ 6» (μεταφέρθηκαν 38.006,40 ευρώ) την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΓΡΙΟΠΗ 58 Χατζηγεωργ.&#0095 
2. ΑΝΑΤΟΛΙΛ 58 Σταυρινός&#0092 
3. ΑΡΧΟΝΤΙΣΣΑ 55,5 Δρόσος&#0094 
4. ΒΕΝΤΑ 58 Δημητσάνης&#0091 
5. ΓΚΟΛ. ΠΡΑΣΣΙΑ 58 Ντίνος&#0098 
6. ΜΑΟΥΝΤ. ΜΕΜΟΡΥ 58 Φίλιππος&#0093 
7. ΜΑΡ. ΜΠΙΟΥΤΥ 58 Λιάκος&#0097 
8. ΠΑΛΙΡΡΟΙΑ 58 Οικονομίδης&#0096 
- Υπόδ.: ΠΑΛΙΡΡΟΙΑ - ΓΚ. ΠΡΑΣΣΙΑ (Βέντα). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΛΑΪΚΙΝ 58 Ξυνός&#0097 
2. ΔΟΝ ΚΡΙΣ ΤΕΡΖ 57,5 Χατζημίμης&#0098 
3. ΜΕΔΙΚΟΣ 57,5 Οικονομίδης&#0091 
4. ΕΡΙΣΤΙΚΟΣ 54,5 Δημητσάνης&#0093 
5. ΡΑΠΙΝΤΑΣ 53,5 Σταυρινός &#0094 
6. ΧΑΪ ΜΠΟΫ 54,5 Ντίνος&#0096 
7. ΜΠΕΛΦΑΣΤ 53 Μαστοράκης&#0092 
8. ΦΑΣΙΝΕΪΣΟΝ 52 Μανώλης&#0095 
- Υπόδ.: ΜΕΔΙΚΟΣ - ΡΑΠΙΝΤΑΣ (Εριστικός). 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΔΟΚΤΟΡΑΣ 58 Μπάμπης&#0091 
2. ΔΥΝΑΤΗ 58 Χαραλάμπ.&#0098 
3. ΔΥΝΑΤ. ΤΙΓΡΗΣ 58 Μπάκος&#0092 
4. ΕΦΡΑΙΜ 58 Λιάκος&#0094 
5. ΤΖΟΫ ΓΟΥΕΪ 57,5 Λάος&#0095 
6. ΜΑΚΗΣ 56 Μανώλης&#0096 
7. ΤΖΑΤΟ ΓΟΥΕΪ 52,5 Ντίνα&#0097 
8. ΔΙΟΜΟΣ 53,5 Δημητσάνης&#0093 
- Υπόδ.: ΔΙΟΜΟΣ - ΤΖΑΤΟΓΟΥΕΪ (Δόκτορας). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΑΥΓΕΡΙΝΟΣ 58 Οικονομίδης&#0098 
2. ΜΙΣΤΕΡ ΤΟΜ 57 Χατζημίμης&#0099 
3. ΑΛΚΗΣ 55 Ξυνός&#0096 
4. ΣΕΡ ΜΑΤΖΙΚ 53,5 Μανώλης &#0094 
5. ΔΡΑΚΟΣ 54,5 Ζευγώλης&#0097 
6. ΣΤΥΛΟΒΑΤΗΣ 53 Σταυρινός&#0093 
7. ΜΙΚΛΟΣ 51,5 Γεωργίου&#0092 
8. ΓΚΡ. ΛΕΤΖΕΝΤ 48,5 Μπαρούτας&#0091 
9. ΕΚΚΕΝΤΡΙΚΟΣ 51 Δημητσάνης&#0095 
- ΣΑΜΙ 54,5 Τσιριγώτης&#00910 
- Ο ίππος ΣΑΜΙ τρέχει εκτός στοιχήματος. 
- Υπόδ.: ΣΕΡ ΜΑΤΖΙΚ - ΜΙΚΛΟΣ (Στυλοβάτης) 
5η ΙΠΠΟΔΡΟΜΙΑ / Ώρα 5.00, 1.000 μέτρα 
1. ΙΜΠΕΡΙΟΥΣ Γ. 58 Βαλακούδ. Ν.&#0097 
2. ΚΙΝΓΚ ΓΟΥΕΪ 58 Λάος&#0099 
3. ΜΑΞΙΜΟΣ 58 Οικονομίδης&#0098 
4. ΜΠ. ΝΤΑΪΑΜΟΝΤ 58 Νίκος&#0095 
5. ΠΑΟΚ 58 Μπάμπης&#009 6 
6. ΤΑΖ 58 Λιάκος&#00910 
7. ΨΗΛΟΣ 58 Τριανταφύλ. &#0094 
8. ΛΕΙΜΩΝΗ 56,5 Ξυνός&#0093 
9. ΑΡΝΟΣ 51 Λαζαρίδης&#0092 
10. ΒΑΣΑΛΤΗΣ 51 Δημητσάνης&#0091 
- Υπόδ.: ΠΑΟΚ - ΜΑΞΙΜΟΣ (Άρνος). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΛΕΪΝΤΥ ΚΟΡΙΝΑ 54,5 Αργύρης&#0097 
2. ΓΚΑΛΙΤΟ 57,5 Φίλιππος&#0095 
3. ΚΡ. ΑΜΑΡΤΙΑ 57 Ζευγώλης&#0094 
4. ΑΪΛΙΝ 56,5 Δημητσάνης&#0091 
5. ΣΑΝ ΣΤΕΦΑΝΟ 56,5 Ξυνός&#0093 
6. ΚΩΝΣΤΑΝΤΗΣ 56 Τριανταφύλ. &#0092 
7. ΜΠΛΑΚ ΤΣΙΠ 56 Χατζημίμης&#0096 
8. ΔΑΗΜΩΝ 55,5 Λάος&#0098 
- Υπόδ.: Λ. ΚΟΡΙΝΑ - ΚΡΥΦΗ ΑΜΑΡΤΙΑ (Γκαλίτο). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΣΟΦΟΚΛΗΣ 58 Λιάκος&#0092 
2. ΜΕΓ/ΣΧΟΛΙΤΗΣ 57,5 Οικονομίδης&#0093 
3. ΒΙΟΛΙΣΤΗΣ 57 Τριανταφύλ.&#0098 
4. ΔΩΡΕΑ 57 Λάος&#0096 
5. ΚΑΛΛΙΣΤΩ 57 Δημητσάνης&#0097 
6. ΜΑΤΖ. ΓΟΥΪΝΝΕΡ 57 Ντίνος&#0095 
7. ΜΟΚΑΝΤΟΡ 57 Μπάκος&#0091 
8. ΕΡΑΤΩ 56,5 Χατζημίμης&#0094 
- Υπόδ.: ΣΟΦΟΚΛΗΣ - ΚΑΛΛΙΣΤΗ (Ματζ. Γουίννερ). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΧΑΝΤΙΝ ΓΟΥΕΪ 64 Περικλής&#0097 
2. ΚΑΜΕΛΟΤ 63 Φίλιππος&#0093 
3. ΧΑΡΤΑΕΤΟΣ 56 Ξυνός&#0094 
4. ΕΪΝΤΖΕΛ 48 Χαλιάσος&#0096 
5. ΧΡΗΣΜΟΣ 49,5 Γεωργίου&#0095 
6. ΓΟΡΙΛΛΑΣ 44,5 Βαγγέλης&#0092 
7. ΗΡΩΔΗΣ 48,5 Μαστοράκης&#0091 
- Υπόδ.: ΓΟΡΙΛΛΑΣ - ΧΑΡΤΑΕΤΟΣ (Χρησμός) 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΣΤ. ΚΩΣΤΑΚΗΣ 58 Γεωργίου&#0093 
2. ΛΟΚΚΙΣ 57,5 Δημητσάνης&#0098 
3. ΠΑΠΡΙΚΑ 57,5 Τσιριγώτης&#0095 
4. ΣΩΤΗΡΗΣ 54,5 Βαγγέλης&#0091 
5. ΔΥΝΑΜΙΚΗ 56 Χαραλάμπ. &#0096 
6. ΜΥΘΡΙΔΑΤΗΣ 55,5 Ξυνός&#0094 
7. ΓΚΑΤΑΓΚΑ 55,5 Λιάκος&#0097 
8. ΛΕΪΝ. ΑΓΚΑΘΑ 55 Τριανταφύλ.&#0092 
- Υπόδ.: ΠΑΠΡΙΚΑ - ΛΟΚΚΙΣ (Σωτήρης) 
- Δύο αουτσάιντερ: ΕΚΚΕΝΤΡΙΚΟΣ (4η) - ΒΑΣΑΛΤΗΣ (5η). <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17239O035</ED>
<ID>
ID:301979

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O03&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΣΑΝΤΟΣ ΘΕΛΕΙ ΝΑ ΕΠΑΝΑΦΕΡΕΙ ΤΗΝ ΗΡΕΜΙΑ ΣΤΗΝ ΟΜΑΔΑ ΕΝ ΟΨΕΙ ΤΟΥ ΜΑΤΣ ΜΕ
ΤΟΝ ΗΡΑΚΛΗ, ΑΛΛΑ...
</H5><H2>Αγωνία για Ντέμη και ΤV
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Αμφίβολη παραμένει η συμμετοχή του Ντέμη Νικολαΐδη στον αγώνα με τον Ηρακλή,
καθώς ο διεθνής άσος δεν έχει ξεπεράσει το πρόβλημα που αντιμετωπίζει στη μέση

Η επιχείρηση-ηρεμία για την ΑΕΚ σκόνταψε χθες στην απόφαση του Τριμελούς.
Διότι ναι μεν ο Φερνάντο Σάντος επέστρεψε στις προπονήσεις, από την άλλη,
όμως, τα νέα στο τηλεοπτικό μέτωπο δεν ήταν ό,τι καλύτερο ανέμενε να ακούσει
χθες ο Μ. Ψωμιάδης. 
Τώρα τα δεδομένα αλλάζουν και το ζητούμενο είναι τι θα γίνει έως το ντέρμπι
ΑΕΚ - Ολυμπιακού. Ήδη, το SuperSport έχει προγραμματίσει την επόμενη εβδομάδα
τη μετάδοση του ματς ΑΕΚ - Κιλκισιακού (Κύπελλο) και από Δευτέρα-Τρίτη θα
γίνει η αποστολή των (απαιτούμενων) εγγράφων σε υπουργεία Δημόσιας Τάξης, ΕΠΑΕ
και Αστυνομία. Η επίσημη ΑΕΚ γνωρίζοντας τις συνέπειες, επισήμως, δεν θέλει να
πάρει θέση. Θυμίζουμε ότι από την Κάντζα έχει πάρει μετρητά το ποσό του 1 δισ.
212.000.000 δρχ. και επιταγές 14-15 δισ. Τι ζητούν οι πρώην ιδιοκτήτες; Τα
τηλεοπτικά όπως άπαντες διαβεβαιώνουν. Τίποτε παραπάνω. Δηλαδή, δεν πρόκειται
να γίνει μάχη για τα πέντε δισ. της ρήτρας, ούτε και αγωγή για διαφυγόντα
κέρδη όσο διάστημα έδειχνε ο Alpha αγώνες της ΑΕΚ. Βέβαια, ορισμένοι
υποστηρίζουν ότι σε περίπτωση που η ΑΕΚ επιστρέψει χρήματα και επιταγές, δεν
αποκλείεται να υπάρξει συμβιβασμός. 
Στα αμιγώς αγωνιστικά ο Σάντος μπήκε στα αποδυτήρια, είδε ικανοποιημένα
πρόσωπα ποδοσφαιριστών, ωστόσο, δεν έκανε ουδεμία τοποθέτηση για το «τριήμερο
που συγκλόνισε την ΑΕΚ». Προφανώς, επιθυμεί να συγκεντρωθούν οι ποδοσφαιριστές
του στην προετοιμασία εν όψει του αγώνα με τον Ηρακλή στη Θεσσαλονίκη. Ο
Ντέμης εξακολουθεί να αντιμετωπίζει πρόβλημα στη μέση, δεν γυμνάστηκε χθες και
αρχίζουν να εκφράζονται ανησυχίες για την απουσία του. Για τον ίδιο λόγο
έλειψε και ο Ζαγοράκης, ενώ δεν προπονήθηκε και ο Καραγιάννης. Η ΑΕΚ αναμένει
εντός της ημέρας να εκδοθεί και το δελτίο του Ίβιτς. 
«ΗΤΑΝ ΘΕΜΑ ΑΞΙΟΠΡΕΠΕΙΑΣ» 
Όσο για τον Φερνάντο Σάντος, μιλώντας στην πορτογαλική «Ρέκορντ» για την
παραίτησή του, δίνοντας ακόμη μια διάσταση: «Ήταν θέμα αξιοπρέπειας. Αν έμενα
τη δεδομένη χρονική στιγμή χωρίς να μιλήσω θα ήμουν σε δυσμενή θέση. Δεν το
θέλω ποτέ στη ζωή μου αυτό. Το δελτίο Τύπου ήταν πολύ δυνατή δήλωση του κ.
Ψωμιάδη και δεν ήθελα να είμαι σε μειονεκτική θέση. Στο ποδόσφαιρο κοιτάς να
κερδίζεις ή να χάνεις. Η ταπεινοφροσύνη είναι κάτι διαφορετικό από το να
δέχεται τα πάντα άκριτα. Δεν θα τα δεχθώ ποτέ έτσι. Από τη στιγμή που
συζητήσαμε και βρήκαμε τη λύση, δεν υπάρχει κανένα πρόβλημα», τόνισε ο
«εργάτης» Σάντος, ο άνθρωπος που δεν δέχεται να τον «καπελώνουν». Να τονίσουμε
ότι Σάντος και Ψωμιάδης μίλησαν χθες, αλλά έως αργά το βράδυ δεν είχαν
καταφέρει να συναντηθούν. Τέλος, πιθανολογείται ότι σήμερα θα βρίσκεται ξανά
στην Αθήνα ο Φερνάντο Νάβας.

<H3>ΤΑ ΤΗΛΕΟΠΤΙΚΑ
</H3><H3>Δεύτερη νίκη της NETMED
</H3>
Ανοιχτές θα παραμείνουν οι πόρτες του γηπέδου της ΑΕΚ μόνο για τα τηλεοπτικά
συνεργεία της NETMED, που βγήκε νικήτρια και στο δεύτερο δικαστικό γύρο της
διαμάχης με την ΠΑΕ ΑΕΚ και της τηλεόραση του ALPHA. 
Το Πρωτοδικείο της Αθήνας χθες με απόφασή του δικαίωσε και πάλι την NETMED,
καθώς απέρριψε το αίτημα της ΑΕΚ και του αντίπαλου σταθμού, ALPHA, που
ζητούσαν - έστω και προσωρινά - να ανακληθεί η προηγούμενη απόφαση που
παραχωρούσε τα τηλεοπτικά δικαιώματα προβολής των αγώνων στην NETMED. 
Ο πρόεδρος του δικαστηρίου κ. Αλέξανδρος Σάββας έκρινε ότι δεν πιθανολογείται
πως θα γίνουν δεκτές οι αιτήσεις ανάκλησης της επίμαχης απόφασης, που άναψε
φωτιές στη διοίκηση της ΑΕΚ και τον ALPHA. 
Πάντως, ο νέος κρίσιμος δικαστικός γύρος για όλες τις πλευρές θα είναι η
συζήτηση της αίτησης ασφαλιστικών μέτρων της «κιτρινόμαυρης» ΠΑΕ, στις 16
Ιανουαρίου 2002, που εκ νέου θα διεκδικεί την ανάκληση της προηγούμενης
δικαστικής απόφασης ζητώντας τα τηλεοπτικά δικαιώματα να εκχωρηθούν στον
ALPHA, με τον οποίο έχουν υπογράψει και σχετική σύμβαση. Ο πρόεδρος που θα
δικάσει εκείνη την αίτηση είναι αυτός που θα κρίνει, πριν από το ντέρμπι
ΑΕΚ-Ολυμπιακού, από ποιο τηλεοπτικό σταθμό θα προβάλλονται οι αγώνες της ΑΕΚ. 
Μετά τη χθεσινή δικαστική απόφαση ο πρόεδρος και διευθύνων σύμβουλος της
NETMED κ. Λ. Ταγματάρχης σε γραπτή ανακοίνωση ανέφερε ότι: «Δίνουμε ένα
μαραθώνιο δικαστικό αγώνα. 
Η ελληνική Δικαιοσύνη δικαίωσε τις θέσεις μας για μία ακόμη φορά. Θα κάνουμε
τα πάντα για να προστατέψουμε τους συνδρομητές μας, που χρόνια τώρα μας εμπιστεύονται».
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17239O041</ED>
<ID>
ID:301876

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O04&aa=1</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ: Ετοιμάζει Μπερμούδες και Κωστούλα
</H5><H2>Πρόβα για το ντέρμπι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τον Χόρχε Μπερμούδες και τον Θανάση Κωστούλα φαίνεται ότι καθιερώνει στο
κέντρο της άμυνας του Ολυμπιακού ο Τάκης Λεμονής. Οι Μπερμούδες, Κωστούλας θα
αγωνιστούν για τρίτο συνεχόμενο παιχνίδι και εφόσον λειτουργήσουν αρμονικά θα
είναι το δίδυμο και στο ντέρμπι τίτλου με την ΑΕΚ στη Νέα Φιλαδέλφεια τη
μεθεπόμενη αγωνιστική. 
Ο Ολυμπιακός με στόπερ τους Μπερμούδες, Κωστούλα έχει πετύχει μόνο νίκες. Στα
δύο προηγούμενα ματς με τον Ακράτητο στα Άνω Λιόσια (3-2) και με το Αιγάλεω
στο ΟΑΚΑ για το Κύπελλο (5-1). Ο Κολομβιανός αμυντικός έχει παίξει μαζί με τον
Κωστούλα στο παιχνίδι του Ολυμπιακού με τον Πανιώνιο (2-0) και στον αγώνα
Κυπέλλου με την Καλαμάτα (10-0). Ο Τζόρτζεβιτς έβγαλε χθες κανονικά το
πρόγραμμα της προπόνησης. 
Ο Λεμονής δοκίμασε χθες την ενδεκάδα που πρόκειται να παρατάξει στη συνάντηση
με την Παναχαϊκή στο Ολυμπιακό Στάδιο: Γεωργίου - Πατσατζόγλου, Μπερμούδες,
Κωστούλας, Βενετίδης - Ζε Ελίας, Καρεμπέ, Τζόρτζεβιτς, Νινιάδης - Τζιοβάνι,
Αλεξανδρής. 
Λίγο πριν αρχίσει η χθεσινή προπόνηση ο «ερυθρόλευκος» τεχνικός συνέστησε
στους παίκτες του να έχουν το μυαλό τους μόνο στην Παναχαϊκή: «Όλοι
ασχολούνται με τον αγώνα της επόμενης αγωνιστικής με την ΑΕΚ, αλλά αυτό είναι
λάθος. Εμείς έχουμε μπροστά μας το ματς με την Παναχαϊκή και μετά θα δούμε
αυτό με την ΑΕΚ. Μην ξεχνάμε τις απώλειες που είχαμε στο παιχνίδι με την
Ξάνθη, γι' αυτόν τον λόγο ο αγώνας με την Παναχαϊκή χρειάζεται προσοχή». 
*** Τις απόψεις του Ολυμπιακού για το Τσάμπιονς Λιγκ εξέφρασε χθες ο
Πέτρος Κόκκαλης στην κορυφαία ποδοσφαιρική έκθεση της ΦΙΦΑ Football Expo, η
oποία πραγματοποιείται στις Κάννες. Ο διευθύνων σύμβουλος της Θρύλος Α.Ε. μαζί
με την Ελισάβετ Λύρα, τον Άγγελο Ζούρο και τον Πασχάλη Μόσχογλου ήταν στο
πάνελ των ομιλητών για το μέλλον των ευρωπαϊκών διοργανώσεων, με τη συμμετοχή
του διευθυντή του G14 (της ένωσης των κορυφαίων ευρωπαϊκών συλλόγων) Τόμας
Κουρτ, του διευθυντή των επαγγελματικών διοργανώσεων της ΟΥΕΦΑ Λάρι Λάρσον.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17239O042</ED>
<ID>
ID:301920

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: Επικράτησε 67-63 της Ορτέζ, παρά τις απουσίες
</H5><H2>Νίκησε και την ατυχία
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Φραγκίσκος Αλβέρτης με 21 πόντους ήταν ο πρώτος σκόρερ του αγώνα 
Μια... ενδεκάδα (σερί) νίκες συμπλήρωσε χθες ο Παναθηναϊκός και το απόλαυσε με
γαλλική σαμπάνια. Η ομάδα του Ζέλικο Ομπράντοβιτς νίκησε με 67-63 την
πρωτοπόρο του γαλλικού πρωταθλήματος Ορτέζ, αλλά και τα προβλήματα
τραυματισμών που αντιμετωπίζει. 
Πλην των Ιμπραήμ Κουτλουάι και Γιώργου Καλαϊτζή, ο Γιουγκοσλάβος προπονητής
δεν είχε στη διάθεσή του τον Νταμίρ Μουλαομέροβιτς (έμεινε εκτός 12άδας) και
στην ουσία και τον Πέπε Σάντσεζ που εξακολουθεί να έχει ενοχλήσεις στο
τραυματισμένο πόδι του και χρησιμοποιήθηκε μόλις 6.21. Σαν να μην έφθαναν
αυτές οι απουσίες, στο 17ο λεπτό ο Γιώργος Μπαλογιάννης υπέστη διάστρεμμα και
εγκατέλειψε. 
Με πέντε περιφερειακούς νοκ άουτ τον αγώνα «έβγαλε» ο Γιάννης Σιούτης και όπως
ήταν αναμενόμενο οι εναπομείναντες γκαρντ, Φραγκίσκος Αλβέρτης και Ντέγιαν
Μποντίρογκα, έπαιξαν και για όσους δεν μπορούσαν να αγωνιστούν. Ο αρχηγός του
Παναθηναϊκού με 11 πόντους στο τρίτο δεκάλεπτο και συνολικά 21 ήταν ο παίκτης
που οδήγησε την ομάδα στην επίθεση (κυρίως στο δεύτερο ημίχρονο), ενώ ο Σέρβος
άσος αν και δεν βρέθηκε στην καλύτερή του βραδιά από πλευράς ευστοχίας, στην
κρίσιμη στιγμή έστειλε την μπάλα στο... πλεχτό. 
Ο «Ντέκι», που γνώριζε την αποθέωση από τους περίπου 4.000 οπαδούς του ΠΑΟ
που βρέθηκαν στο ΟΑΚΑ ακόμη και όταν έκανε λάθος (το μπουκάλι εναντίον των
«ερυθρολεύκων» τον έκανε ακόμη περισσότερο αγαπητό στους φίλους των
«πρασίνων»), σημείωσε το πιο καθοριστικό τρίποντο όταν η Ορτέζ γινόταν
απειλητική. Μόλις 100 δευτερόλεπτα πριν από τη λήξη και ενώ το σκορ ήταν
61-58, ο Μποντίρογκα πέτυχε το μοναδικό εύστοχο τρίποντό του και ουσιαστικά
έδωσε τέλος στο ματς. 
«ΔΙΑΦΟΡΑ ΕΜΠΕΙΡΙΑΣ» 
«Στο τέλος φάνηκε η μεγάλη διαφορά εμπειρίας μεταξύ των δύο ομάδων», σχολίασε
ο προπονητής της Ορτέζ, Κλοντ Περγκό, δίνοντας το στίγμα του χθεσινού αγώνα,
ενώ ο Ζέλικο Ομπράντοβιτς στάθηκε στην άμυνα και στους τραυματίες: «Η άμυνα
μας έδωσε τη νίκη. Αλήθεια είναι πως αν και ήμασταν πολύ καλοί στην άμυνα δεν
μπορούσαμε να βρούμε τις σωστές λύσεις στην επίθεση. Ο Μπαλογιάννης δεν
ξέρουμε τι ακριβώς έπαθε, αλλά δεν μπορούσε να συνεχίσει. Το ίδιο και ο
Σάντσεζ που τραυματίστηκε στη Γλυφάδα, ενώ ο Μουλαομέροβιτς δεν συμπεριελήφθη
στην ομάδα γιατί είχε πόνους στη μέση. Πρέπει να σας πω ότι και οι Αλμπάνο,
Μποντίρογκα είχαν μικροπροβλήματα. Το ευχάριστο είναι πως εμείς στο τεχνικό
τιμ παραμένουμε υγιείς», είπε ο Γιουγκοσλάβος χτυπώντας τον συνεργάτη του
Δημήτρη Ιτούδη στην πλάτη. 
ΠΑΝΑΘΗΝΑΪΚΟΣ (18/37δ, 5/15τρ, 16/18β, 25-8ρ, 9ας, 3κλψ, 2κοψ, 19λ):
Αλβέρτης 21 (4/8δ, 2/5τρ, 7/8β, 6αμ), Σάντσεζ 5, Σιούτης, Ρότζερς 6,
Μπαλογιάννης 6 (2/2τρ), Μποντίρογκα 17 (5/12δ, 1/3τρ, 4/4β 3-1ρ, 2ας, 4λ),
Μίντλετον 2, Αλμπάνο 2, Παπαδόπουλος 6, Γιαννούλης 2. 
ΟΡΤΕΖ (16/39δ, 2/15τρ, 25/36β 21-16ρ, 8ας, 8κλψ, 2κοψ, 17λ): Φοτού 1,
Λουκόφσκι 9, Μ. Πιετρούς, Ντροζντόβ 4, Εστεγιέρ 13, Γκαντού 13, Φ. Πιετρούς
10, Λιούις 2, Ντιαού 6, Μίλινγκ, Σέλερς 15.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17239O051</ED>
<ID>
ID:301877

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O05&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Ο ΠΑΟ νίκησε τον Φιλαθλητικό αλλά έχασε την Γκαραγκούνη
</H2>
Μεγάλη αλλά... πικρή τελικά νίκη το 3-0 σετ (25-13, 25-22, 25-21) του
Παναθηναϊκού επί του Φιλαθλητικού χθες στη «Λεωφόρο», στον πρώτο αγώνα των δύο
ομάδων στο Κύπελλο CEV, αφού το «τριφύλλι» έχασε τη Νίκη Γκαραγκούνη, η οποία
έπαθε ρήξη πρόσθιου χιαστού και θα λείψει για μεγάλο διάστημα από την ομάδα. 
Η κορυφαία, φέτος, Ελληνίδα βολεϊμπολίστρια (τρίτη της Εθνικής με μηνίσκο μετά
τις Ιορδανίδου, Παπάζογλου!) τραυματίστηκε ενώ επιχειρούσε άλμα στο 1ο σετ και
διακομίσθηκε στο νοσοκομείο «Ερρίκος Ντυνάν». Ο χειρουργός ορθοπεδικός
Δημήτρης Τσούκας (ο ίδιος έχει χειρουργήσει με επιτυχία την παίκτρια του ΠΑΟ
Μαρία Αλιφιεράκη) που την εξέτασε διαπίστωσε το μέγεθος του τραυματισμού. Η
αποχώρηση πάντως της Γκαραγκούνη δεν εμπόδισε την ομάδα της - με πολύ καλές
την αντικαταστάτρια Φραγκιαδάκη και τις Ντούλε, Καλαϊτζίεβα, Μπάμπουλη - να
πάρει εύκολα το 1ο σετ, να ανατρέψει τη διαφορά στο 2ο (από 12-17 και 17-20)
και να κάνει «περίπατο» στο 3ο (προηγήθηκε 23-15). 
Ο Φιλαθλητικός με πολλά προβλήματα σε υποδοχή και επίθεση, πραγματοποίησε μία
από τις χειρότερες εμφανίσεις του στην Αθήνα τα τελευταία χρόνια. 
ΠΑΟ (Μ. Φορτούνας): ΝΤΟΥΛΕ, ΚΑΛΑΪΤΖΙΕΒΑ, Πραγκαλούδη, Νικολού,
Γκαραγκούνη, Σαπαρέφσκα - ΜΠΑΜΠΟΥΛΗ (λίμπερο), ΦΡΑΓΚΙΑΔΑΚΗ. 
ΦΙΛΑΘΛΗΤΙΚΟΣ (Ι. Κυλίτσης): Λιτβίνσκα, Μποζίλοβα, Σάλτσεβιτς, Σάκκουλα,
Ορδουλίδου, Μπράγια- Λαμπράκη (λίμπερο).
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17239O052</ED>
<ID>
ID:301921

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O05&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Ο Σαρασλανίδης ανέλαβε την ομάδα σκυταλοδρομίας
</H2>
Ένας προπονητής με πολλές περγαμηνές και με τη «σφραγίδα» του επιστήμονα, ο
Πλούταρχος Σαρασλανίδης πήρε τη... σκυτάλη στους άνδρες, ενώ παρέμεινε ο
επιτυχημένος στην αντίστοιχη θέση για τις γυναίκες Δημήτρης Ευαγγελόπουλος. 
Ο ΣΕΓΑΣ αποφάσισε, επιτέλους, για πρόσληψη προπονητών στις σκυτάλες της
εθνικής ομάδας, δίνοντας την με... τραυματικές εμπειρίες ανδρική ομάδα στον
έμπειρο και οργανωτικό προπονητή που οδήγησε τη Βούλα Πατουλίδου στο χρυσό
Ολυμπιακό μετάλλιο της Βαρκελώνης. Συνεργάτης του κ. Σαρασλανίδη, ο παλιός
πρωταθλητής των 200μ. Θόδωρος Γκάτζιος, ενώ δίπλα στον Δημήτρη Ευαγγελόπουλο
(που ήταν επικεφαλής της ομάδας 4Χ100μ. γυναικών και στην 7η θέση στο
Παγκόσμιο Πρωτάθλημα του Έντμοντον) θα είναι ο Τριαντάφυλλος Παπαευαγγέλου,
προπονητής με σπουδαίο έργο στον εκ των κορυφαίων συλλόγων της χώρας τα
τελευταία χρόνια Γ.Σ. Κερατσινίου. 
*** Για την Κυριακή 24 Φεβρουαρίου (10.00) στην αίθουσα του Δημοτικού
Συμβουλίου Δραπετσώνας ορίστηκε η σύγκληση της τακτικής Γενικής Συνέλευσης των
σωματείων του ΣΕΓΑΣ, με βασικά θέματα την εγκύκλιο μεταγραφών και τον
διοικητικό και οικονομικό απολογισμό.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17239O053</ED>
<ID>
ID:301952

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O05&aa=3</URL></REF>


Article

<CATEGORY>vin10</CATEGORY>

 <H2>Η Άρσεναλ υποδέχεται τη διψασμένη για βαθμούς Λίβερπουλ
</H2>
Δύο μεγάλα ντέρμπι περιλαμβάνει το νέο πρόγραμμα του «Πάμε στοίχημα», το οποίο
συνεχίζει να συμπληρώνεται από αγώνες πρωταθλημάτων που «ξυπνούν» από τη
«χειμερία νάρκη τους», όπως είναι αυτό του Βελγίου. Στην Πρέμιερ Λιγκ, η
Άρσεναλ υποδέχεται την Κυριακή τη Λίβερπουλ, η οποία πανηγύρισε τελευταία φορά
νίκη στις αρχές Δεκεμβρίου. Οι «κόκκινοι» βρίσκονται σε περίοδο κάμψης,
επιτρέποντας στους αντιπάλους τους να εξουδετερώσουν το πλεονέκτημα που είχαν
αποκτήσει πριν από δύο μήνες. Τώρα η Λίβερπουλ βρίσκεται στην τέταρτη θέση της
βαθμολογίας, τρεις βαθμούς μακριά από την πρώτη Λιντς, ενώ η Άρσεναλ έχει έναν
βαθμό περισσότερο από την ομάδα του Τόμπσον αλλά και ένα παιχνίδι λιγότερο. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17239O061</ED>
<ID>
ID:301878

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O06&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17239O062</ED>
<ID>
ID:301922

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O06&aa=2</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17239O071</ED>
<ID>
ID:301879

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Δεν τυπώνει εισιτήρια
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Το ελληνικό μπάσκετ, ανταποκρινόμενο στις καιρικές συνθήκες που επικρατούν στη
χώρα μας, συνεχίζει τη χειμερία νάρκη του, χωρίς, όμως, να ελπίζει στο ξύπνημα
της άνοιξης. 
Με τόσα που συμβαίνουν, άλλωστε, κι αυτή η ελπίδα, που λέμε ότι πεθαίνει
τελευταία, θα μας εγκαταλείψει χωρίς δεύτερη σκέψη! 
*** Να και μια φορά που δεν ευθύνεται η... Εφορία για το γεγονός ότι δεν θα
τεθούν σε κυκλοφορία εισιτήρια ενός αγώνα μπάσκετ! 
*** Συνήθως το πρόβλημα ήταν τα χρέη προς το Δημόσιο που δεν επέτρεπαν σε μια
ΚΑΕ να σφραγίσει εισιτήρια. Τώρα «ευθύνονται» όσοι δεν έχουν... αγοράσει
εισιτήριο διαρκείας του Ολυμπιακού! 
*** Η «ερυθρόλευκη» ΚΑΕ, λοιπόν, ξεκαθάρισε χτες ότι δεν πρόκειται να τεθούν
σε κυκλοφορία εισιτήρια για το ματς με την ΑΕΚ! 
*** Τι σημαίνει αυτό; Πολύ απλά ότι δικαίωμα εισόδου στο γήπεδο θα έχουν μόνο
οι κάτοχοι των εισιτηρίων διαρκείας! 
*** Μη ρωτήσετε, βέβαια, αν αυτό είναι δυνατό να συμβεί. Στο επαγγελματικό
πρωτάθλημα του ΕΣΑΚΕ όλα μπορεί πλέον να συμβούν. 
*** Και γιατί να μην προχωρήσει σε αυτή την ενέργεια ο Ολυμπιακός; Μήπως
υπάρχει κάποιο άρθρο στο περίφημο πειθαρχικό δίκαιο του ΕΣΑΚΕ που να
απαγορεύει κάτι τέτοιο και να επιβάλλει ποινή; 
*** Όπως είναι γνωστό, ο Ολυμπιακός αποφάσισε - για να εξαλείψει τη βία,
σύμφωνα με την πρόσφατη ανακοίνωσή του- να ελέγχει όσους πάνε στο γήπεδο μέσω
των εισιτηρίων διαρκείας. 
*** Ελάτε, όμως, που, σύμφωνα με τον κανονισμό, η ΑΕΚ δικαιούται το 30% των
εισιτηρίων ως φιλοξενούμενη! 
*** Τι γίνεται σε αυτή την περίπτωση; Η ΑΕΚ θα περιοριστεί σε έναν αριθμό
προσκλήσεων. 
*** Αυτό, βεβαίως, αποτελεί και μια καλή δικαιολογία, ώστε να μην υπάρχουν στο
γήπεδο οπαδοί της φιλοξενούμενης ομάδας. 
*** Αύριο, λοιπόν, κι άλλη ομάδα μπορεί να κάνει κάτι ανάλογο, χωρίς, φυσικά,
αυτό να έχει οποιαδήποτε επίπτωση. 
*** Δηλαδή, σε αυτό το πρωτάθλημα του ΕΣΑΚΕ δεν υπάρχουν κανόνες παιχνιδιού; 
Προβληματισμός επικράτησε, φυσικά, και από την απόφαση του αθλητικού δικαστή,
όσον αφορά τα επεισόδια που οδήγησαν στη διακοπή του αγώνα Ολυμπιακού -
Παναθηναϊκού. 
*** Αν αρχίσουμε να αναφέρουμε τα διάφορα άρθρα του πειθαρχικού δικαίου με τα
οποία θα μπορούσε να δικάσει ο κ. Φώσκολος, μάλλον θα σας κουράσουμε. 
*** Κάποιοι υποστήριξαν ότι σε αυτές τις περιπτώσεις ο δικαστής μπορεί να
εξετάσει κι άλλα άρθρα και να επιβάλει ανάλογες ποινές. 
*** Το συγκεκριμένο, πάντως, δεν προέβλεπε ποινή αποκλεισμού έδρας! 
*** Τι μπορεί να συμβεί στη συνέχεια; 
*** Ο Ολυμπιακός θα προσφύγει στο ΑΣΕΑΔ, η αφαίρεση των δύο βαθμών από το νέο
πρωτάθλημα (απίστευτη ασάφεια στο άρθρο) μπορεί εξαλειφθεί, κατά συνέπεια...
δεν υπάρχει τιμωρία! 
*** Όσον αφορά τον μηδενισμό στο παιχνίδι με τον Παναθηναϊκό, ισχύει μόνο και
μόνο από το φύλλο αγώνα. 
Να ήταν, βέβαια, μόνο αυτά τα προβλήματα; Το επαγγελματικό μας πρωτάθλημα
ταλαιπωρείται από έλλειψη αξιοπιστίας, χρέη και αδυναμία της Αρχής να επιβάλει
την τάξη. 
*** Αλλά μήπως υπάρχει Αρχή; 
*** Ένας πόλεμος προσωπικών συμφερόντων, που οδηγούν το άθλημα με μαθηματική
ακρίβεια στην αφάνεια. 
*** Ξέρετε όμως - κατά τον ΕΣΑΚΕ- τι φταίει για όλα αυτά; 
*** Το άρθρο 84 του Νόμου 2725. 
*** Τι αφορά αυτό το άρθρο; 
*** Τα τηλεοπτικά δικαιώματα! 
*** Ναι, μη γελάτε! 
Το ελληνικό μπάσκετ είχε την περασμένη εβδομάδα μια καλή ευκαιρία να βγει από
την αφάνεια. 
*** Χωρίς ποδοσφαιρικούς αγώνες και με ντέρμπι Ολυμπιακού - Παναθηναϊκού
μπορούσε να προσελκύσει λίγο περισσότερο φίλαθλο κοινό. 
*** Κι, όμως, με όσα συνέβησαν στο ντέρμπι της Γλυφάδας όλα αυτά θάφτηκαν στο
χιόνι! 
*** Άλλωστε, κι ο ΕΣΑΚΕ (όπως και η ΕΟΚ στην Α2, έτσι;) έκαναν ό,τι μπορούσαν,
ώστε να διεξαχθούν όλα τα ματς μέσα σε αυτό τον χαλασμό. 
*** Τι σεβασμός, αλήθεια, για τους φιλάθλους! 
*** Μετά φταίνε αυτοί που έχουν ρίξει μαύρη πέτρα και δεν πατούν σε γήπεδο... 
Το πρόβλημα είναι ότι μάλλον μόνο στη χώρα μας το μπάσκετ αντιμετωπίζεται με
τέτοιον τρόπο. 
*** Ένα παράδειγμα: Οι Ισραηλινοί πλήρωσαν χρήματα για να καλύψουν απευθείας
το προχτεσινό παιχνίδι της Χάποελ με τον Πανιώνιο, για το Κύπελλο Σαπόρτα. 
*** Στη χώρα μας κανένα τηλεοπτικό δίκτυο δεν θέλησε να ασχοληθεί με τα ματς
της Ευρωλίγκας. 
*** Μόλις προχτές, στο TV Magic, είχαμε «επίσημη πρεμιέρα» του αγώνα του
Ολυμπιακού με τη Σλασκ. 
*** Κι αυτό, επειδή το θέλησε ο Ολυμπιακός. 
*** Κάτι ανάλογο θέλει να κάνει ο Παναθηναϊκός. 
*** Να ενεργοποιήσει, δηλαδή, την παλιά συμφωνία με το συνδρομητικό κανάλι. 
*** Βλέπετε, τώρα που η ULEB και η Τελεφόνικα διαπίστωσαν ότι προκοπή δεν
βλέπουν στη χώρα μας, είπαν στα σωματεία: κάντε το κουμάντο σας. 
*** Νωρίτερα, δεν ήθελαν να ακούσουν κουβέντα...
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17239O081</ED>
<ID>
ID:301880

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O08&aa=1</URL></REF>


Article

<CATEGORY>vin10</CATEGORY>

 <H5>ΤΣΑΜΠΙΟΝΣ ΛΙΓΚ </H5><H2>«Φρένο» στον τρίτο των ομίλων </H2>
Το ενδεχόμενο να βάλει τέλος στην συμμετοχή των ομάδων στο Κύπελλο ΟΥΕΦΑ
που τερματίζουν στην τρίτη θέση των ομίλων της πρώτης φάσης του Τσάμπιονς Λιγκ
εξετάζει σοβαρά η ΟΥΕΦΑ. Αυτό δήλωσε χθες ο υπεύθυνος μάρκετινγκ της
Ευρωπαϊκής Ποδοσφαιρικής Συνομοσπονδίας, Λαρς Κρίστερ Όλσον, συμπληρώνοντας
πως το μέτρο πιθανότατα θα ισχύσει από την περίοδο 2003-2004. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17239O082</ED>
<ID>
ID:301923

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O08&aa=2</URL></REF>


Article

<CATEGORY>vin10</CATEGORY>

 <H5>CΝΝ </H5><H2>Απολύει αθλητικούς συντάκτες </H2>
Διακόσια άτομα κινδυνεύουν να χάσουν τη δουλειά τους μετά την απόφαση του
CNN να καταργήσει το τηλεοπτικό - αθλητικό - κανάλι, το οποίο συνεργάζεται με
το γνωστό περιοδικό «Sports Illustrated». Το «CNN-SI», στο οποίο εργάζονται
200 δημοσιογράφοι, αντιμετωπίζει τον τελευταίο καιρό σοβαρά οικονομικά
προβλήματα και το CNN εξετάζει το ενδεχόμενο να το αντικαταστήσει με
καινούργιο, στο οποίο θα συνεργάζεται και το ΝΒΑ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17239O083</ED>
<ID>
ID:301953

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ </H5><H2>Πέναλτι για Γκίνες </H2>
Μια θέση στο βιβλίο Γκίνες διεκδικούν οι - παγκοσμίως άγνωστες - ομάδες
Λίτλταουν και Στόρδες Χολ, οι οποίες, σε αγώνα για ερασιτεχνικό αγγλικό
Κύπελλο, εκτέλεσαν από 17 πέναλτι (34 συνολικά!), για να μάθουν ποια από τις
δύο θα προχωρήσει στην επόμενη φάση. Όλα, όμως, τα σουτ πήγαν «μέσα» (ωραίοι
τερματοφύλακες...) και το ματς θα ξαναγίνει στις 26 Ιανουαρίου, αφού το
σκοτάδι εμπόδισε τη συνέχεια της διαδικασίας! Σύμφωνα με την έκδοση του Γκίνες
για το 2002 το σχετικό ρεκόρ κατέχουν οι Άλντερσοτ και Φούλαμ, οι οποίες
εκτέλεσαν η κάθε μία από 14 πέναλτι το 1987. Εκεί, όμως, οι γκολκίπερ είχαν
τιμήσει τα γάντια τους και έτσι η πρώτη επικράτησε με 11-10... <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17239O084</ED>
<ID>
ID:301968

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O08&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ </H5><H2>Χαμόγελα πριν από τη Μελβούρνη </H2>
Κάτι αστείο φαίνεται να λέει η Άννα Κουρνίκοβα και η Μαρτίνα Χίνγκινς
χαμογελά. Τα δύο κορίτσια θα διεκδικήσουν από την επόμενη εβδομάδα τον τίτλο
στο διπλό του Όπεν της Μελβούρνης στο τένις, ενώ αυτές τις ημέρες αγωνίζονται
σε τουρνουά στο Σίδνεϊ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17239O085</ED>
<ID>
ID:301980

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O08&aa=5</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Αγωνία για Κακιούζη
</H2>
Αν η ήττα από την Ταουγκρές ήταν... γρατσουνιά για την ΑΕΚ, αφού ούτως ή
άλλως παρέμεινε στην πρώτη θέση (Δ' όμιλος) της Ευρωλίγκας, ο τραυματισμός του
Μιχάλη Κακιούζη αποτελεί σοβαρό πλήγμα, λίγα 24ωρα πριν από το ντέρμπι με τον
Ολυμπιακό! Ο διεθνής φόργουορντ συνέχισε να νιώθει πόνους στον τετρακέφαλο και
σήμερα θα υποβληθεί σε εξετάσεις, προκειμένου να διαπιστωθεί η σοβαρότητα του
τραυματισμού του. Τι σημαίνει η (πιθανή) απουσία του Κακιούζη από το ντέρμπι;
Ο Σάκοτα δεν θέλει ούτε να το σκεφτεί! Ο 26χρονος φόργουορντ είναι η "ψυχή"
της "Ένωσης" και εκτός των άλλων η πιο εγγυημένη λύση στη θέση "3". Και κάτι
άλλο: στην ΑΕΚ δεν υπάρχει πλέον ο Άριαν Κόμαζετς, που θα μπορούσε να δώσει
λύσεις στη θέση αυτή, δίνοντας μεγαλύτερο χρόνο συμμετοχής στον Χατζή. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17239O086</ED>
<ID>
ID:301987

</ID><URL>http://ta-nea.dolnet.gr/neaweb/neafile.print_unique?e=A&f=17239&m=O08&aa=6</URL></REF>


Article

<CATEGORY>vin09</CATEGORY>

 <H5>ΕΥ ΖΗΝ
</H5><H2>Τα άπλυτα του σεφ
</H2><H4>Ο «Τζακ Κέρουακ της κουζίνας», Άντονι Μπουρντέν, αποκαλύπτει όσα μας κρύβουν
οι... σάλτσες </H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Πρώην σεφ, φόβος για κάθε εστιάτορα, ο Αμερικανός συγγραφέας Άντονι Μπουρντέν
έφτασε να δοκιμάσει... κόμπρες, ψάχνοντας το τέλειο πιάτο

Παίρνουμε μπόλικη επαγγελματική υπερηφάνεια. Τη ζυμώνουμε με ευτυχισμένες
παιδικές αναμνήσεις και την απλώνουμε στο ταψί. Πασπαλίζουμε με εφηβικούς
εφιάλτες λαντζέρη και σκορπίζουμε μια χούφτα αλεσμένους κόκκους μαγκιάς.
Προσθέτουμε αρκετή εμπειρία και περιχύνουμε με μια κουτάλα χυδαιότητα (ωμή).
Σε γαβάθα ανακατεύουμε μικρές δόσεις μίσους προς εστιάτορες με ένα κουταλάκι
σεξουαλικής φαντασίωσης και αρκετό καρύκευμα αφοσίωσης στον πελάτη.
Αναμειγνύουμε και βάζουμε το μείγμα στο ταψί. Στο φούρνο, στους 250 βαθμούς. 
Τι φτιάξαμε; Μία κις... μπουρντέν. Με άλλα λόγια τον Άντονι Μπουρντέν, έναν
Αμερικανό σεφ με γαλλικές ρίζες, που γνωρίζει μεγάλες πιένες τα τελευταία
χρόνια ισορροπώντας σε τεντωμένο σχοινί, ανάμεσα στο λεξιλόγιο του λιμανιού
και την ευφάνταστη γραφή, ανάμεσα στην αβάσταχτη ελαφρότητα και μια ιδιότυπη
επαγγελματική ευσυνειδησία. Είναι, όπως τόλμησε κάποιος να πει στο Amazon.com, ο... Τζακ Κέρουακ της κουζίνας! 
Το βιβλίο του «Κουζίνα Εμπιστευτικό» έμεινε (το 2000) επί 14 εβδομάδες στη
λίστα best sellers των «New York Times» καθώς αποκάλυπτε το τι γίνεται στα
παρασκήνια των εστιατορίων. Στα ελληνικά μεταφράστηκε πρόσφατα από τις
εκδόσεις «Νάρκισσος», με πρόλογο του Ηλία Μαμαλάκη και μετάφραση Άννας
Παπασταύρου. 
Ο Άντονι Μπουρντέν γεννήθηκε στη Νέα Υόρκη. Πέρασε αρκετά καλοκαίρια
στη χώρα καταγωγής του. Από εκεί που έτρωγε μόνο χάμπουργκερ προκαλώντας
απέραντη θλίψη στους γονείς του, πέρασε στο άλλο άκρο, ας πούμε στα
βατραχοπόδαρα, μόνο και μόνο για να φανεί πιο θαρραλέος από τον αδελφό του.
Και κατέληξε μάγειρας, περνώντας από όλα τα σκαλοπάτια της στρατιωτικής
ιεραρχίας της κουζίνας. Λαντζέρης, μετά στον πάγκο με τις σαλάτες, ψήστης, σου
σεφ, και αρχιμάγειρας στη μπρασερί «Les Halles» της Νέας Υόρκης. 
Τώρα; Με τέτοια επιτυχία, παράτησε την κουζίνα και γράφει βιβλία. Τον
Δεκέμβριο εκδόθηκε το δεύτερο βιβλίο του, «Α Cook's Tour» (Ο γύρος ενός
μάγειρα). Ο Μπουρντέν ταξιδεύει προς αναζήτηση του «τέλειου γεύματος». Στη
Σαϊγκόν έφαγε κόμπρες. Και με τους Βιετκόγκ δοκίμασε φίδια. Μέχρι και στην
αυτόνομη ζώνη των Ερυθρών Χμερ έφθασε η χάρη του. Από πίσω έσερνε κάμερες, για
την τηλεοπτική εκπομπή του. Τι να τον εμποδίσει; Εδώ αυτοαποκαλείται ως «ένας
ψεύτης, ένα κλεφτρόνι, ένα πρεζόνι, ένας λεχρίτης που μεταμορφώθηκε». 
<H3>Καλοψημένα για... αδαείς
</H3>
«Τι συμβαίνει όταν ο σεφ βρει μια σκληρή, ελαφρώς μάπα άκρη από κόντρα
φιλέτο που έχει παραχωθεί στον πάτο της στοίβας του κρέατος; Το να το πετάξει
σημαίνει χασούρα. Μπορεί να το "κρατήσει" για τα "καλοψημένα", δηλαδή να το
σερβίρει σε κάποιον αδαή, που προτιμάει να τρώει το κρέας του ή το ψάρι του
αποτεφρωμένο και μεταμορφωμένο σ' ένα άγευστο, πετσιασμένο κομμάτι κάρβουνο
και που, έτσι κι αλλιώς, δεν μπορεί να διακρίνει αν αυτό που τρώει είναι
φαγητό ή σκουπίδι». 
<H3>Ποτέ ψάρι τη Δευτέρα
</H3>
«Ο σεφ αυτού του θαυμάσιου εστιατορίου παραγγέλνει τα ψάρια του την Πέμπτη»,
λέει ο Άντονι Μπουρντέν. «Δεν πρόκειται να έχει άλλη παραλαβή έως τη Δευτέρα
το πρωί. Ελπίζει να πουλήσει όλη την ποσότητα των ψαρικών Παρασκευή και
Σάββατο βράδυ. Αν του έχει μείνει μια μικρή ποσότητα την Κυριακή, μπορεί να
ξεφορτωθεί τότε το υπόλοιπο υπό μορφή σαλάτας με θαλασσινά ή ως σπεσιαλιτέ.
Και τη Δευτέρα; Πετάει τα υπολείμματα του τόνου; Αφού μπορεί να κάνει παραλαβή
τη Δευτέρα, σωστά; Φυσικά και μπορεί... Αλλά δεν θ' αδειάσει κι ο ψαρέμπορας
το ψυγείο του; Υπάρχουν λοιπόν αρκετές πιθανότητες ο τόνος που παραγγέλνετε τη
Δευτέρα το βράδυ να σέρνεται στις θυρίδες του εστιατορίου, ήδη κομμένος και
έκθετος στη μιζ αν πλας στον μπουφέ, ανακατεμένος με το κοτόπουλο και τον
σολομό καθώς και με τα αρνίσια παϊδάκια επί τέσσερις μέρες, ενώ οι πόρτες των
θυρίδων ανοιγοκλείνουν κάθε λίγο και οι μπουφετζήδες βυθίζουν τις χερούκλες
τους μέσα, ψάχνοντας ψηλαφητά να χουφτώσουν ό,τι τους χρειάζεται».
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P01</CAT>
<ED>
Κωδικός άρθρου: A17239P011</ED>
<ID>
ID:301883

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P01&aa=1</URL></REF>


Article

<CATEGORY>vin09</CATEGORY>

 <H2>Τανγκό με πάθος και ήχοι της λύρας από τον Ρος Ντέιλι
</H2>
Μουσικό και χορευτικό πάθος από το συγκρότημα Che Tango, που εμφανίζεται από
σήμερα και έως την ερχόμενη Πέμπτη, στο "Half Note" (Τριβωνιανού 17, στο Μετς,
τηλ. 9213.310). 
Ελένη Τσαλιγοπούλου, Νίκος Πορτοκάλογλου και Γιώργος Ανδρέου, στο
"ΜΕΤΡΟ" (Γκύζη και Κάλβου 83, τηλ. 6461.980 και 6439.089). 
Στο "Τσάι στη Σαχάρα" (Λαοδικείας 18, στα Ιλίσια, τηλ. 7777.427)
εμφανίζεται απόψε ο Ρος Ντέιλι. 
Τραγούδια από το κοινό προσωπικό τους CD παρουσιάζουν απόψε και το
Σαββατοκύριακο, στον "Δίαυλο" (Δράκου 9, στο Κουκάκι, τηλ. 9248.737), ο
Γιάννης Νικολάου (από τους Λαθρεπιβάτες) και η Λυδία Σέρβου. 
Γνωστά και αγαπημένα κομμάτια από τον Δημήτρη Πουλικάκο και τους Άσσους
του Καράτε απόψε, στο "After Dark" (Διδότου 31 και Ιπποκράτους, τηλ.
3606.460). Έναρξη 11.30 μ.μ. Είσοδος 5 ευρώ ή 1.700 δρχ. 
Στο "House of Art" (Σαχτούρη 4 και Σαρρή, τηλ. 3217.678) εμφανίζονται
απόψε και αύριο οι Blues Wire. (Έναρξη 10.30 και είσοδος 13,21 ευρώ ή 4.500
δρχ.). 
Μουσικές διαδρομές γύρω από τη Μεσόγειο, με τη Lamia Bedioui και τους
Al Moussafir, απόψε στις 10.30, στο "Μακάρι" (Ζωοδόχου Πηγής 125, στα
Εξάρχεια, τηλ. 6458.958). 
Οι Frank and The Walters που απασχόλησαν τη βρετανική ποπ της δεκαετίας
του '90, θα δώσουν δείγματα της ποπ συνέπειας στο αθηναϊκό κοινό, που θα
βρεθεί απόψε στο Αν Κλαμπ. Θα "ανοίξουν" γι' αυτούς οι Matisse. Σολωμού 13. 
Οι Tierra Brava, δραστήριο σχήμα της εγχώριας λάτιν σκηνής, δίνουν
συναυλία απόψε στο Palenque. Φαραντάτων 41, στην πλατεία Αγ. Θωμά στο Γουδί,
τηλ. 7752.360. 
«Νότιο» ροκ εν ρολ και κλασικά κομμάτια του είδους από τους School Bus,
στο Mike's Bar. Σινώπης 6, στον Πύργο Αθηνών στους Αμπελόκηπους. Τηλ.
7776.797. 
Προβολή 
Η ταινία του Φίλιππου Τσίτου "My Sweet Home" προβάλλεται το βράδυ στις
8, στο Ινστιτούτο Γκαίτε (Ομήρου 14-16, τηλ. 3608.111). Παίρνουν μέρος: Harvey
Friedman, Nadja Uhl, Mario Mentrup, Monika Hansen, Peter Lewan, Mehdi Nebbou,
David Monteiro και Ελευθερία Σαπουντζή. Η είσοδος είναι ελεύθερη για το κοινό. 
Έκθεση 
Έργο του Μίλτου Κοτσώνη που παρουσιάζεται στην γκαλερί «Χρυσόθεμις»

Ατομική έκθεση ζωγραφικής παρουσιάζει ο Μίλτος Κοτσώνης στην γκαλερί
«Χρυσόθεμις» (25ης Μαρτίου 20, Χαλάνδρι). Η έκθεση θα διαρκέσει έως τις 2
Φεβρουαρίου. 
<H3>ΜΗ ΧΑΣΕΤΕ </H3>
Την έκθεση «Ο άγνωστος Τσόκλης» με νεανικά έργα του ζωγράφου που παρουσιάζεται
στο μουσείο «Φρυσίρα» (Μονής Αστερίου 3 και 7, Πλάκα. Τηλ. 3234.678 - 3316.027
). Η έκθεση που είναι αφιερωμένη στον Κώστα Τσόκλη θα διαρκέσει έως τις 27 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17239P021</ED>
<ID>
ID:301884

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P02&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Ζητούνται ιδέες
</H2>
http: // www.neuronilla.com

Ένα παράθυρο δημιουργικότητας από το ίδρυμα Opera Prima (Μαδρίτη). Στόχος
αυτού του... ζωντανού διαδικτυακού εγκεφάλου είναι να... ξεσκονίσουμε τα
νευρικά μας κύτταρα και να πέσουμε με τα μούτρα στη δουλειά. Εδώ υπάρχει ο
χώρος που ψάχνατε για να εκθέσετε τα μικρά ή... μεγάλα σας έργα! Φωτογραφία,
σχέδιο, κείμενο, σκίτσο, μουσική σύνθεση, κινούμενα σχέδια, για όλα υπάρχει
μια γωνιά. Αν δεν είστε σε περίοδο έμπνευσης, μπορείτε να γράψετε τη γνώμη σας
για τα έργα των άλλων ή να συμβάλετε στον τομέα «ιδέες», όπου ζητούνται
καινοτόμες λύσεις σε κοινωνικά προβλήματα. Αυτή την εποχή ζητούνται ιδέες στο
θέμα «διαπολιτισμική συμβίωση και ενσωμάτωση μεταναστών». Όσοι πιστοί,
σπεύσατε! <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17239P022</ED>
<ID>
ID:301924

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P02&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τις πάτησε το τρένο...
</H2>
<AUTHOR>Γ.Δ.Κ.Σ.</AUTHOR>

Μα πού είναι; Οι πρωταγωνίστριες της επιθεώρησης. Ναι. Το ξέρω ότι οι
περισσότερες έχουν πεθάνει. Και ότι πολλές δεν παίζουν πια. Διότι τις έχουν
πάρει τα χρόνια και έχουν αποσυρθεί. Και ξέρω ότι δεν ζούμε ούτε στο 1913,
ούτε στο 1945, ούτε στο 1963. Ούτε καν στο 1980. Αλλά να εκλείψουν σύμπασαι οι
γυναίκες-πρώτα ονόματα στο είδος, ε, πάει πολύ. Τέσσερα τα θέατρα που παίζουν
επιθεώρηση φέτος το χειμώνα, δυο οι «μεγάλοι» θίασοι, στο «Περοκέ» δυο
«ωραίες» ­ μια« παλαιά», η Ζωζώ Σαπουντζάκη, και μια νεώτερη, η Ελένη Φιλίνη
­, στο «Retalia Live» του «Μινώα» και του Χάρρυ Κλυνν, πρωταγωνίστρια γιοκ.
Σου λέει, τόσοι άντρες πρωταγωνιστές είμαστε, έχουμε τα κορίτσια του μπαλέτου
και τρεις κοπέλες στο θίασο, τι να την κάνουμε και τη γυναίκα; Αδύνατο να
ακολουθήσει η επιθεώρηση την επικαιρότητα, σε κώμα εδώ και χρόνια, έχουν
βαλθεί να την ξεκάνουν εντελώς. Τη νέκρωσαν για τα καλά με το
ψόφια-ντέφια-ψόφια-κέφια «πλέι μπακ», νέους σπάνια βλέπω να προωθούν, άντε,
τώρα, να της κόψουν και το ένα φύλο και να την κάνουν και ανδροκρατούμενη. Και
μη βγουν να μου πουν ότι δεν υπάρχουν γυναίκες στο είδος. Ας ψάξουν. Δεν τις
πάτησε και το τρένο. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17239P023</ED>
<ID>
ID:301954

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P02&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Αυτή τη Μητρόπολη ποιος θα τη σώσει;
</H2>
<AUTHOR>Μ.Α.</AUTHOR>

Κινδυνεύει να πέσει στα κεφάλια πιστών και περαστικών η Μητρόπολη της Αθήνας.
Οι πληγές από τον σεισμό, τόσο του 1981 όσο και του 1999, δεν έχουν
θεραπευτεί, παρ' όλες τις σκαλωσιές που την «τυλίγουν». Η μελέτη για την
αποκατάσταση των καταστροφών από τον πρώτο σεισμό ξεκίνησε το 1986 και
ολοκληρώθηκε το 1997 (!), αλλά δεν εφαρμόστηκε ποτέ. Φαίνεται πως οι αρμόδιοι
για τη λειτουργία του ναού ήξεραν ότι θα γίνει και δεύτερος μεγάλος σεισμός.
Τώρα λοιπόν συμπεριελήφθησαν στην παλιά μελέτη και τα προβλήματα που προέκυψαν
από το χτύπημα του Εγκέλαδου το 1999. Η εφαρμογή της δε προβλέπεται να γίνει
άμεσα. Γιατί τόση καθυστέρηση; Το εκκλησιαστικό συμβούλιο δεν διέθετε, παρά με
το σταγονόμετρο, τα απαραίτητα κονδύλια για την σύνταξη μελετών, δηλώνοντας
πως αντιμετώπιζε οικονομικές δυσχέρειες. Θα του είναι τόσο δύσκολο, άραγε
(...), να βρει τα 800 εκατ. για την εφαρμογή της στατικής μελέτης, προτού
καταρρεύσει ο ναός; <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17239P024</ED>
<ID>
ID:301969

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P02&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Και πάλι Κούρκουλος
</H2>
<AUTHOR>Γ.Δ.Κ.Σ.</AUTHOR>

Νίκος Κούρκουλος

Νίκος Κούρκουλος... forever. Ο υπουργός Πολιτισμού κ. Ευάγγελος Βενιζέλος
ανανέωσε, για άλλα τρία χρόνια, τη θητεία του ηθοποιού ως καλλιτεχνικού
διευθυντή του Εθνικού Θεάτρου. Θα πρόκειται για την τρίτη τριετή θητεία του
στο Εθνικό. Να 'ναι καλά να την εξαντλήσει και να δει το κτίριο του Τσίλερ
«ξαναγεννημένο», όπως το ονειρεύεται. Ο υπουργός, παράλληλα, ανανέωσε τη
θητεία, ως αναπληρωτή καλλιτεχνικού διευθυντή, και του Κώστα Τσιάνου, που
αναπληρώνει τον Νίκο Κούρκουλο, όσο συνεχίζει, στο Λονδίνο, τη θεραπεία του. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P02</CAT>
<ED>
Κωδικός άρθρου: A17239P025</ED>
<ID>
ID:301981

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P02&aa=5</URL></REF>


Article

<CATEGORY>vin09</CATEGORY>

 <H2>Η γυμνή αλήθεια για τον Υβ
</H2><H4>Ο Υβ Σαιν Λωράν είναι ο δημιουργός ο οποίος έκανε την ανατροπή σημαία της
δουλειάς του
</H4>
<AUTHOR>ΕΦΗ ΦΑΛΙΔΑ</AUTHOR>

Το 1971 ο Υβ Σαιν Λωράν κυττάζει τον φακό του Ζαν Λου Σιφ για να διαφημίσει
το πρώτο του άρωμα για άνδρες και να σοκάρει...

Ο διασημότερος δημιουργός μόδας του κόσμου, ο Υβ Σαιν Λωράν, είναι και ο μόνος
που ήξερε μ' ένα βλέμμα να επινοήσει μία φιγούρα για να υπερασπιστεί, ενάντια
σε όλα τα κλισέ, το δικαίωμα στη διαφορετικότητα. 
Συνηθισμένος να προκαλεί, επέλεξε την επέτειο των 40 χρόνων προσωπικής
καριέρας για να σοκάρει άλλη μία φορά τον κόσμο της μόδας, ανακοινώνοντας πριν
από λίγες ημέρες την αποχώρησή του. Γεγονός που αν συνέβαινε σε οποιονδήποτε
άλλο δημιουργό της υψηλής ραπτικής θα ήταν αναμενόμενο. Ο Υβ Σαιν Λωράν όμως
αποτελεί ένα κεφάλαιο στην ιστορία της μόδας του 20ού αιώνα, καθώς κατά την
εκτίμηση της θρυλικής διευθύντριας της αμερικανικής Vogue: «Η Κοκό Σανέλ και ο
Κριστιάν Ντιορ ήταν γίγαντες, ενώ ο Υβ Σαιν Λωράν είναι ιδιοφυΐα». 
Μία ιδιοφυΐα που απέδειξε την αξία της σπάζοντας τους κώδικες του
επαγγέλματός του, περιτριγυρισμένος από την πολύτιμη συλλογή του έργων
ζωγραφικής τών Ματίς, Ινγκρ, Γκόγια, Μπρακ και από το ενδιαφέρον του για ό,τι
δεν είναι αστικά προσδιορισμένο. «Ο Υβ έδωσε δύναμη στις γυναίκες. Έκανε τη
μόδα να περάσει από το αισθητικό επίπεδο στο κοινωνικό πεδίο», έλεγε για τον
στενό φίλο και συνέταιρό του ο οικονομικός διευθυντής τού οίκου του, Πιερ
Μπερζέ. 
Για την αγορά, ο Υβ Σαιν Λωράν είναι ακόμη μία μάρκα. Ακριβή και πολυτελής.
Στις καρδιές των γυναικών είναι ένας άνδρας που τις αγάπησε, τις παρατήρησε
και τις έβγαλε από τον «καθωσπρεπισμό» της υψηλής ραπτικής, γιατί ήθελε να τις
δει στο κέντρο του κυκλώνα της αναρχικής ζωής που φλέρταρε το Παρίσι του '60.
«Ο Υβ Σαιν Λωράν σχεδιάζει για τις γυναίκες με διπλή ζωή. Τα ρούχα του για την
ημέρα τις βοηθούν να εισβάλουν σε έναν κόσμο γεμάτο ξένους. Τις καθιστούν
ικανές να πάνε όπου θέλουν χωρίς να προκαλούν την προσοχή. Και η κάποια
αρσενική ποιότητα που έχουν τα ρούχα του δίνουν στις γυναίκες μια δύναμη για
να αντιμετωπίσουν επαφές που μπορεί να καταλήξουν σε διαμάχες. Όμως, «όταν
έρχεται το βράδυ και εκείνες έχουν επιλέξει τον σύντροφό τους, ο Υβ τις κάνει
ακαταμάχητες», θα πει η Κατρίν Ντενέβ καθορίζοντας τη μετέπειτα πολύχρονη
σχέση τους, ως μία από τις μούσες της έμπνευσής του. 
Προκάλεσε την εποχή του ο Υβ Σαιν Λωράν. Κατάλαβε πως ένας δημιουργός
δεν θα έφερνε επανάσταση στη μόδα παίζοντας με το μήκος, αλλά με το στυλ, με
έναν τρόπο συναίσθησης της εποχής του. Έτσι, έντυσε τις γυναίκες με ρούχα
ανδρών: η μπλούζα «σαχαριέν», η ναυτική καμπάνα, η γκαμπαρντίνα, το παντελόνι
και, βέβαια, το άψογο μαύρο σμόκιν του έγιναν αγαπημένα κομμάτια της
γυναικείας γκαρνταρόμπας. Στη συνέχεια θα παλέψει με τα χρώματα και τον
εξωτισμό της Αφρικής, της Ρωσίας, της Κίνας, τα οποία θα καθορίσουν το στυλ
του. «Η πιο όμορφη φορεσιά για μια γυναίκα είναι ο έρωτας», θα δηλώσει και θα
την ντύσει με τις πιο σέξι διαφάνειες που τόλμησε μέχρι τότε σχεδιαστής να χρησιμοποιήσει.

<H3>Γεννημένος για... φορέματα
</H3>
Όταν πλέον θα έχει γίνει ο πρώτος εν ζωή δημιουργός μόδας που το
Μητροπολιτικό Μουσείο της Νέας Υόρκης θα τιμήσει με έκθεση και θα έχει
ανταλλάξει την αγάπη του για το θέατρο με πολλές ενδυματολογικές συνεργασίες,
ο Υβ Σαιν Λωράν, αυτός ο εύθραυστος δημιουργός ο οποίος πολλές φορές μίλησε
στις συνεντεύξεις του για τη συντροφιά του αλκοόλ και την παρηγοριά των
ναρκωτικών, βλέπει τη ζωή του να του κλείνει πονηρά το μάτι και να της
απαντάει: «Ήμουν προορισμένος για να κάνω φορέματα. Το πιο όμορφο πράγμα για
έναν δημιουργό είναι να έχει μία γραμμή και να μη χρειαστεί να λοξοδρομήσει.
Το να κάνω αυτό το επάγγελμα σημαίνει να αμύνομαι. Εγώ, αν δεν κάνω φορέματα,
θα πεθάνω».

<H3>Οι ανατροπές
</H3>
1965: Στυλ «Μοντριάν»

ΠΡΩΤΟΣ κάνει επιδείξεις «χάπενινγκ» και η γεωμετρική ζωγραφική συμμετέχει

1966: Το σμόκιν

ΕΠΙΒΑΛΛΕΙ την άποψή του για τη θηλυκότητα του ανδρόγυνου στυλ

1968: Η «σαχαριέν»

ΦΕΡΝΕΙ την μπλούζα σαφάρι στα σαλόνια και την χρίζει πρέσβειρα της σέξι άνεσης

1971: Το σι θρου

ΤΟ ΠΡΩΤΟ κοστούμι με παντελόνι δείχνει θηλυκό με την απόλυτη διαφάνεια της μπλούζας

1976: Ρωσικά Μπαλέτα

NEW YORK TIMES: «Μία επαναστατική συλλογή που θα αλλάξει την πορεία της
μόδας» 
<H3>INFO
</H3>
1957: Ο Υβ Σαιν Λωράν γίνεται στα 21 του χρόνια ο νεαρότερος δημιουργός
τής υψηλής ραπτικής, επικεφαλής στον οίκο Christian Dior. 
1958: Πρώτη του συλλογή και θρίαμβος της γραμμής «Τραπέζ». 
1960: Πρώτη νοσηλεία λόγω νευρικής κατάθλιψης. 
1966: Εγκαινιάζει τη σειρά πρετ α πορτέ Rive Gauche. 
1977: Λανσάρισμα του αρώματος «Opium». 
1979: Η συλλογή υψηλής ραπτικής του αφιερώνεται στον Πικάσο. 
1983: Πρώτη αναδρομική έκθεση στο Μετροπόλιταν της Νέας Υόρκης. 
1986: Η έκθεση των σχεδίων του για τα θεατρικά κοστούμια, που οργανώνει
το Μουσείο Διακοσμητικών Τεχνών του Παρισιού, προσελκύει 10.000 επισκέπτες.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P03</CAT>
<ED>
Κωδικός άρθρου: A17239P031</ED>
<ID>
ID:301886

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P03&aa=1</URL></REF>


Article

<CATEGORY>vin09</CATEGORY>

 <H2>ΚΩΣΤΑΣ ΣΠΗΛΙΑΔΗΣ
</H2><H2>Ο ναύαρχος της θαλασσινής κουζίνας
</H2><H4>Ο Κώστας Σπηλιάδης κάθεται στο «τραπέζι» του στη γωνία του εστιατορίου του,
«Μύλος», με ένα ντοσιέ, πίνοντας τον συνηθισμένο του καφέ εσπρέσο όταν τον
συναντάω. </H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Φοράει τα αγαπημένα του σκούρα ρούχα, τα μαλλιά του πλούσια και κατάμαυρα παρ'
όλα τα 54 του χρόνια, το βλέμμα του κοφτό σαν αετού, έτσι όπως κάθεται,
παρατηρώντας και την τελευταία λεπτομέρεια του χώρου του 
Είμαστε φίλοι χρόνια και δεν περνάω ποτέ από τη Νέα Υόρκη χωρίς να σταματήσω
στον «Μύλο». Τούτη τη φορά, μετά τις χαιρετούρες, τις αγκαλιές κ.λπ., δεν
διστάζει να μπει κατευθείαν στο θέμα που τον απασχολεί. Ανυπόμονα, ανοίγει τον
φάκελο που έχει μπροστά του. «Μόλις υπέγραψα», μου λέει, λίγο νευρικός σαν
φρέσκος γαμπρός που μόλις συνειδητοποιεί τη σημασία της απόφασής του. «Εδώ
είμαι υποχρεωμένος να πετύχω. Εδώ είναι σοβαρό, πολύ σοβαρό». 
Στον φάκελο βλέπω διάφορα αρχιτεκτονικά σχέδια: Στο πρώτο φαίνονται δύο
«δίδυμα» κτίρια γεφυρωμένα στη μέση, πάνω σε μια πλατεία, στο κέντρο
κυριολεκτικώς της γενέτειράς μου. Σε ένα άλλο, βλέπω τα σχέδια ενός
συγκεκριμένου ορόφου και τέσσερις χώρους υπογραμμισμένους με διάφορα χρώματα.
«Εδώ θα είναι το θέατρο Jazz του Lincoln Center, εδώ ο Jean Georges, εδώ ο
Thomas Keller, εδώ το μπαρ του Wine Spectator και εδώ, με την καλύτερη θέα,
εγώ. Δεν μπορούσα να πω όχι σε μια τέτοια προσφορά, όπως βλέπεις, αλλά»
τονίζει ξανά, «εδώ πρέπει να ανταποκριθώ. Πρέπει να τα δώσω όλα». 
Πρόκειται για το τρίτο εστιατόριο «Μύλος», λίγα μόνο τετράγωνα από εκεί που
είναι τώρα. (Το πρώτο βρίσκεται στο Μόντρεαλ, το δεύτερο στην 55η Οδό στο
Μανχάταν.) Ο νέος «Μύλος» θα είναι σε μια τοποθεσία απίστευτα καλή, στο
καινούργιο συγκρότημα που κτίζεται εκεί που βρισκόταν το αχανές Colosseum της
Νέας Υόρκης, ακριβώς πάνω από το Columbus Circle. Το ότι είναι «δίδυμα» ίσως
έχει και ιδιαίτερη σημασία στις μέρες μας. Απέναντι αρχίζει η δυτική και νότια
μεριά του Central Park, λίγο πιο βόρεια είναι το Lincoln Center. Η δυτική
μεριά της Νέα Υόρκης τα τελευταία δέκα χρόνια ανακαινίστηκε πλήρως, και η
τοποθεσία αυτή είναι πραγματικά η ευκαιρία της ζωής ενός εστιάτορα. 
Σαν να μη φθάνει αυτό, η «παρέα» του στο καινούργιο συγκρότημα δεν είναι παρά
ο αφρός της αφρόκρεμας της εστίασης! Ο Thomas Keller έχει ονομαστεί πολλές
φορές ως ο καλύτερος σεφ της Βόρειας Αμερικής. Εξασκεί μια γαλλίζουσα κουζίνα,
εξαιρετικά πρωτοποριακή, στο εστιατόριό του, «The French Laundry», στην
κοιλάδα της Napa, στην Καλιφόρνια. Ο Jean-Georges Vongerichten είναι ίσως ο
πιο πετυχημένος σεφ στη Νέα Υόρκη και σίγουρα από τους κορυφαίους σε όλη την
Αμερική. Το καινούργιο του στέκι, δίπλα στον Σπηλιάδη και στον Keller θα
βασίζεται στο κρέας, ένα αμερικάνικο steak house, υψηλότατης ποιότητας. Ο
Σπηλιάδης, «θεός» της ελληνικής θαλασσινής κουζίνας στην Αμερική, θα είναι το
τρίτο δόντι της εντυπωσιακής αυτής τρίαινας που σίγουρα θα κατακτήσει την
πόλη. 
Στον ιδιαίτερο χώρο της παγκόσμιας εστίασης, ο κ. Σπηλιάδης είναι περίπτωση.
Είναι από τους λίγους, ίσως ο μόνος, που έχει καταφέρει να προωθήσει την
ελληνική κουζίνα με αίγλη, με μεγαλοπρέπεια, ξεφεύγοντας εντελώς από τη σκιά
της υποτίμησης που την στιγματίζει ακόμα. 
Όταν λέμε «αίγλη» δεν εννοούμε ότι προσφέρει μια πιο εκλεπτυσμένη ελληνική
κουζίνα. Προσφέρει τα καλύτερα υλικά, τα πιο λιτά μάλιστα, ακριβώς όπως τα
έχει μάθει από τη μητέρα του, την οποία υμνεί συχνά, και από την ιδιαίτερη
πατρίδα του την Πάτρα. Είναι τολμηρός, και γνωρίζοντάς τον μπορώ να πω ότι
χαρακτηρίζεται από μια γλυκιά «τρέλα». Για παράδειγμα, ο τρόπος που μεταφέρει
το ελληνικό Πάσχα στην καρδιά της Νέας Υόρκης είναι αν μη τι άλλο
εντυπωσιακός: Ψήνει καμιά δεκαπενταριά ολόκληρα αρνιά στο πεζοδρόμιο έξω από
τον «Μύλο»... κάπου στην Αστόρια, αλλά ένα τετράγωνο από την Πέμπτη Λεωφόρο. Ο
Κώστας έχει όραμα. 
<H3>Με τη φιλοσοφία της «αφαίρεσης»
</H3>
Ο Κώστας κρατάει πάντα τον μπούσουλα και τον απόλυτο έλεγχο της κουζίνας.
Διδάσκει τη μέθοδό του στο ψήσιμο, το τηγάνισμα κτλ. στους Λατινοαμερικανούς
και Φιλιππινέζους υπαλλήλους του. Καμιά εικοσαριά δουλεύουν μέσα στην κουζίνα,
ο καθένας με συγκεκριμένο καθήκον. Για παράδειγμα, ένας ψήνει μόνο, άλλος
τηγανίζει μόνο τα κολοκυθάκια και τις μελιτζάνες, άλλος τα καλαμαράκια. «Μην
αμφιβάλλεις για τη δύναμη της διδασκαλίας», μου έχει πει πολλές φορές. 
Τώρα ετοιμάζεται για ένα μίνι φεστιβάλ κακαβιάς και τις τελευταίες 20
ημέρες τις περνάει στην κουζίνα, δείχνοντας την τέχνη της ψαρόσουπας σε αυτόν
που θα την εκτελέσει. «Την πρώτη εβδομάδα τη φτιάχνω εγώ και αυτός βλέπει. Τη
δεύτερη εβδομάδα τη φτιάχνουμε μαζί. Την τρίτη εβδομάδα τη φτιάχνει μόνος του
και εγώ δοκιμάζω ώσπου να είμαι ικανοποιημένος με το αποτέλεσμα». 
Ο Σπηλιάδης δεν θέλει να εντυπωσιάσει εφετζίδικα, κανένα πιάτο που βγαίνει
από την κουζίνα του δεν είναι περιττό. Η ουσία και η ποιότητα είναι το παν.
Μαγειρεύει με τη φιλοσοφία της «αφαίρεσης» και όχι της «πρόσθεσης». Προσφέρει
απλότητα και φαίνεται από την επιτυχία του ότι είναι επιθυμητή στη Νέα Υόρκη.
Ακόμα και μετά την τραγωδία του Σεπτεμβρίου. Ο Σπηλιάδης λέει ότι έχει δει
άνοδο στην πελατεία του, πως ο Νοέμβριος φέτος ήταν καλύτερος από τον περσινό.
Ο πελάτης του σίγουρα μπορεί να πληρώσει για τη «θεραπευτική» αυτή απλότητα.
Μία από τις ημέρες που πήγα εγώ, για παράδειγμα, πήχτρα το μαγαζί, μου
προσέφερε ένα μεγάλο, σαρκώδες φαγκρί. «Πριν από 12 ώρες κολυμπούσε στο
Αιγαίο. Είναι φρεσκότατο». Το πουλάει γύρω στα 80 ευρώ το κιλό. Στο καινούργιο
«Μύλος», οι τιμές θα κυμαίνονται γύρω στα 250 ευρώ το άτομο. 
Το όραμά του, όμως, δεν έχει σύνορα μόνο την Αμερική. Φλερτάρισε κάποτε με
την ιδέα να ανοίξει σε καμια-δυό ευρωπαϊκές πρωτεύουσες. Τώρα, η οξυδέρκειά
του ερευνά τι πιθανότητες που υπάρχουν στην Αθήνα για ένα παρόμοιο εγχείρημα.
Ο «Ναύαρχος» Σπηλιάδης είναι ανήσυχος, από τότε που τον γνώρισα...

<H3>Τα μυστικά του </H3>
Η διδασκαλία 
Στην κουζίνα του Λατινοαμερικανοί μάγειροι μαθαίνουν να τηγανίζουν τα
καλαμαράκια όπως σε μια ταβέρνα στα... Κύθηρα. 
Ο μινιμαλισμός 
Στηρίζεται απόλυτα στις πρώτες ύλες που χρησιμοποιεί, στον μινιμαλισμό, στην
ουσία των γεύσεων. 
Η τελειομανία 
Δεν διστάζει να παραγγείλει φαγκριά και συναγρίδες από το Αιγαίο, κι ας
κοστίζουν πανάκριβα. 
Η γενναιοδωρία 
Είναι απαραίτητο στοιχείο για έναν εστιάτορα, κι έτσι κρατάει όχι μόνο τους
πελάτες αλλά και τους εργαζoμένους του ευτυχισμένους.

<H3>Σπεσιαλιτέ από το «Μύλος»
</H3><H3>Καβουροκεφτέδες </H3>
Για 4 άτομα 
* 500 γραμμ. πολύ καλής ποιότητας φρέσκια καβουρόψιχα 
* 1 κουτ. της σούπας σπιτική μαγιονέζα 
* 1 κουτ. της σούπας τριμμένη γαλέτα από λευκό, καλό ψωμί 
* 1 αυγό 
* 1 κουτ. του γλυκού «old spice» * 
* 1 κουτ. της σούπας ψιλοκομμένο μαϊντανό 
* Λίγο αλάτι 
1. Ανακατεύουμε όλα τα υλικά πολύ ελαφρά, έτσι ώστε να μη διαλύσουμε
την ντελικάτη καβουρόψιχα 
2. Σχηματίζουμε 4 «μπιφτέκια» με το μείγμα. 
3. Τα τοποθετούμε σε ένα αντικολλητικό τηγάνι, το οποίο έχει μεταλλικό
χερούλι και ψήνουμε τους καβουροκεφτέδες στο γκριλ 3-4 λεπτά την κάθε πλευρά. 
Στο «Μύλος» σερβίρονται με γίγαντες σαλάτα και λίγο remoulade ή σάλτσα
Tartare. 
* Το μπαχαρικό «old spice» είναι το παραδοσιακό καρύκευμα του
πιάτου αυτού. Δυσεύρετο στην Ελλάδα, μόνο στο Internet θα το βρείτε για να το
αγοράσετε. Αντί αυτού μπορείτε να βάλετε 1 κουτ. του γλυκού Worcestershire
sauce, λίγη μουστάρδα σκόνη και λίγο πιπέρι. 
<H3>Κοκτέιλ «Περσεφόνη» </H3>
Για 1 κοκτέιλ 
* 60 γραμμ. φρεσκοστυμμένο χυμό από ρόδι 
* 30 γραμμ. βότκα 
* 15 γραμμ. triple sec 
* Ζάχαρη για γαρνιτούρα 
Πριν από το φεστιβάλ της κακαβιάς, ο κ. Σπηλιάδης είχε προωθήσει το
χειμωνιάτικο ρόδι, δημιουργώντας ένα κοκτέιλ με τον φρέσκο χυμό του. 
1. Ρίχνουμε λίγη ζάχαρη σε ένα πιάτο. Βρέχουμε το χείλος ενός ποτηριού
martini με λίγο χυμό ροδιού και το βουτάμε στη ζάχαρη, όπως κάνουμε με το
αλάτι για τις marguerites. 
2. Χτυπάμε όλα τα υλικά για το κοκτέιλ με λίγο πάγο. Στραγγίζουμε το
κοκτέιλ και σερβίρουμε στο ποτήρι που έχουμε ετοιμάσει. 
3. Γαρνίρουμε με ένα κομμάτι ροδιού ή με λίγο δυόσμο.

<H3>INFO
</H3><H3>Πού </H3>
Ο πρώτος «Μύλος» βρίσκεται στο Μόντρεαλ, ο δεύτερος στη 55η Οδό στο Μανχάταν.
Το νέο εστιατόριο κτίζεται κι αυτό στη Νέα Υόρκη, ακριβώς πάνω από το Columbus Circle
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P04</CAT>
<ED>
Κωδικός άρθρου: A17239P041</ED>
<ID>
ID:301887

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P04&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>...στο κουτούκι «5 εποχές»
</H2><H4>Πλούσια κουζίνα, ωραία ρετσίνα (και κοκκινέλι) και ανοιχτόκαρδοι άνθρωποι </H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο καπετάν Ανδρέας Ζέπος ήταν ιστορικό πρόσωπο, εξηγεί η Έφη Κεσσίνη σε μια
παρέα από νέα ζευγάρια που κάθονται στο μεγάλο τραπέζι της ντυμένης με ξύλο
αίθουσας στην ταβέρνα «5 εποχές» στο Περιστέρι. 
Η Έφη (που μαζί με τον πατέρα της Βασίλη και τις αδελφές της Ασπασία και
Αλεξία από πρωίας μέχρι μεσονυχτίου κρατούν ανοιχτό το κουτούκι) έχει
ιδιαίτερη αγάπη για το αυθεντικό ρεμπέτικο και τους ανθρώπους που το εξέφραζαν
και το εκφράζουν και σήμερα. 
Η φωτογραφία του Ζέπου και του Γιάννη Παπαϊωάννου καταλαμβάνουν ξεχωριστή θέση
στον τοίχο της ταβέρνας. Και για να είναι τέλειος ο συνδυασμός, η Έφη έχει
ενεργοποιήσει την κασέτα με τα ρεμπέτικα κι ακούγεται το ομώνυμο τραγούδι
«Καπετάν Ανδρέα Ζέπο, χαίρομαι όταν σε βλέπω». 
Παρατηρούμε όμως κι άλλες φωτογραφίες στους τοίχους: Τη Σωτηρία Μπέλλου στα
είκοσί της χρόνια, τη Ρόζα Εσκενάζυ, τον Μάρκο Βαμβακάρη, τον Μακαρώνα κι
άλλους ξεχασμένους ανθρώπους του ρεμπέτικου. 
Οι «5 εποχές» είναι ένα ζεστό και καθαρό κουτούκι με πλούσια κουζίνα, αγνά
υλικά, θαυμάσιες σπεσιαλιτέ, ωραία ρετσίνα (και κοκκινέλι) και κυρίως οι
ιδιοκτήτες είναι ανοιχτόκαρδοι άνθρωποι. Ο Βασίλης Κεσσίνης, ένας μερακλής
άνθρωπος της παλιάς αγοράς (στη Βαρβάκειο), ετοιμάζει με πολύ μεράκι πολλές
γευστικές απολαύσεις σε συνεργασία με τη σύζυγό του και τις τρεις κόρες τους. 
Το κουτούκι λειτουργεί από το μεσημέρι, με φαγητά κατσαρόλας. Μπορείτε να
διαλέξετε: κόκορα κρασάτο με μακαρονάδα, κουνέλι στιφάδο, κοτόπουλο με
τραχανά, σουπιές γιαχνί, μύδια σαγανάκι και άλλα πιάτα με θαλασσινά. Επίσης:
κολοκυθόπιτες δύο ειδών (αλμυρές και γλυκιές), παστουρμαδόπιτες ζεστές, σουφλέ
ζυμαρικών. 
Ο κύριος Βασίλης όμως επιστρατεύει όλη του την τέχνη στο ψήσιμο και ετοιμάζει
για μεσημέρι αλλά κυρίως για το βράδυ: στεγνή γαρδούμπα με σκόρδο, πιπέρι και
λεμόνι που ψήνεται σε μικρή σχάρα με σιγανή φωτιά. Πολύ νόστιμα τα μπιφτέκια
από κιμά τριών ειδών κρεάτων που συνοδεύονται απο ψητή ντομάτα στα κάρβουνα.
Με τηλεφωνική παραγγελία ο κύριος Βασίλης ετοιμάζει μια πιατέλα με διάφορα
κρέατα και εντόσθια: ψαρονέφρι, παϊδάκια, κόντρα χοιρινό, νεφράκια, γλυκάδια,
σπλήνα. 
Ακόμη όταν είναι στα κέφια του, μπορεί να φτιάξει κι άλλες σπεσιαλιτέ κρεάτων
στα κάρβουνα (πάντα σε σιγανή φωτιά). Σερβίρει ο ίδιος ο ταβερνιάρης (και
πολλές φορές κερνάει) τη θαυμάσια ρετσίνα του από τα βαρέλια που έχει
τοποθετημένα στο υπόγειο. 
* Λαϊκή ταβέρνα «5 εποχές», Κώστα Βάρναλη 60, Περιστέρι. Τηλ. 5737.292.
Λειτουργεί κάθε μέρα, μεσημέρι - βράδυ, εκτός Τετάρτης.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P05</CAT>
<ED>
Κωδικός άρθρου: A17239P051</ED>
<ID>
ID:301888

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P05&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>...στο «Ασκληπιού Γωνία»
</H2><H4>Τα φαγητά γαργάλισαν τη γεύση μου, η ατμόσφαιρα κάλμαρε τα νεύρα μου </H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Την πρώτη φορά που πήγα σε αυτό το ζεστό εστιατόριο είχα μείνει ενθουσιασμένη.
Είναι ένα μέρος απλό, με ευχάριστη ατμόσφαιρα, από εκείνα που θα ήθελες να
ξαναπάς. 
Στεγάζεται στον χώρο που κάποτε βρισκόταν το μουσικό στέκι «Παράφωνο». Το
χαρούμενο περιβάλλον αρχίζει από την είσοδο, που είναι διακοσμημένη με
παιδικές ζωγραφιές. Οι τρεις σάλες είναι μικρές και cozy, με σπιτικά έπιπλα
και αέρα. 
Αυτό που μ' αρέσει στην «Ασκληπιού Γωνία» είναι ο «προβληματισμός» που
αισθάνεσαι ανοίγοντας το μενού. Δεν μπορείς εύκολα να αποφασίσεις τι θα πάρεις
διότι τα πιο πολλά ακούγονται λαχταριστά. Όλα είναι πιάτα εύκολα και οικεία
χωρίς όμως να είναι τα συνηθισμένα κλισέ και σίγουρα χωρίς αυτά τα
γαστρονομο-μπλα-μπλα που προσπαθούν να σε πείσουν ότι όντως ο κούκος είναι
αηδόνι. Απλά και ωραία. 
Ζεστάθηκα με μια ωραία σούπα. Δύο είχε, μία κλασική κρεμμυδόσουπα με το
λειωμένο τυρί από πάνω, και μία πηκτή κολοκυθόσουπα. Διάλεξα τη δεύτερη. Ήταν
νόστιμη ­ θα μπορούσε να είναι λίγο πιο ρευστή. Η παρμεζάνα που ρίχνουν μέσα
λειώνει καθώς την τρως και ο κόλιανδρος ξυπνάει τον ουρανίσκο. Τα ντολμαδάκια
με σέσκουλα ήταν πεντανόστιμα. Είναι κάτι μικρές μπουκίτσες με αρωματική
γέμιση και ελαφρύ αυγολέμονο. Καλό το χέρι που τα τύλιξε! 
Είχε και άλλα που λιγουρευόμουν αλλά κρατιόμουν. Μεταξύ τους οι καυτερές
φλογέρες με κιμά, τα διπλωτά με παστουρμά, τυρί και ντομάτα, και τα
χορτοκούλουρα. Το γιαπωνέζικο yakitori δεν έχει θέση εδώ, αλλά πάντα η
μαγείρισσα βάζει κανα δύο ξεκάρφωτα πιάτα που, κατά τη γνώμη μου, μπερδεύουν
τον πελάτη. Η σαλάτα με ρόκα, παστράμι γαλοπούλας και μικρές τομάτες ήταν
μπόλικη και νόστιμη. 
Δεν μπορούσα να αντισταθώ στις μακαρούνες με στάκα και κρεμμύδι. Οι μακαρούνες
όμως δεν ήταν παρά ιταλικά βιομηχανοποιημένα ζυμαρικά! Γούσταρα πολύ κάτι
σπιτικό...Τέλος πάντων, νόστιμο ήταν το πιάτο αυτό, αλλά βαρύ. Η ποσότητα της
στάκας ήταν πληθωρική. Το απαραίτητο αργοσοταρισμένο κρεμμύδι είχε αποκτήσει
τη σωστή γλύκα. 
Άλλο πράγμα που μου είναι αδύνατο να αρνηθώ είναι ο πουρές, κυρίως όταν αυτός
υπόσχεται ότι είναι σπιτικός. Και είναι. Βελούδινος, παιδικός, καταπληκτικός.
Συνοδεύει δυο φέτες από γεμιστό χοιρινό με σύκα και κουκουνάρι, ένα πιάτο που
μοσχοβολάει σπιτικό φαΐ. 
Είπαμε κι άλλες φορές ­ το γλυκό πάντα χωράει ασχέτως του τι έχει προηγηθεί.
Δοκιμάσαμε δύο: μια πληθωρική αφράτη μαρέγκα με σαντιγί, φρουτόσαλτσα και
ρόδι. Ουάου! Ωραίο αλλά πολύ. Το κέικ σοκολάτας με βερίκοκο είναι καινούργια
προσθήκη στο μενού. Δεν με τρέλανε. Μου ήταν πολύ γλυκό χωρίς να είναι πολύ
σοκολατένιο. Θα μου άρεσε με μεγαλύτερη αντίθεση μεταξύ της σοκολάτας (μπίτερ,
ίσως) και του βερίκοκου (ίσως ξεραμένα;). 
* «Ασκληπιού Γωνία», Ασκληπιού 130 & Βαλσάμονος 2, τηλ. 6452.318,
ανοιχτά κάθε βράδυ
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P05</CAT>
<ED>
Κωδικός άρθρου: A17239P052</ED>
<ID>
ID:301925

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P05&aa=2</URL></REF>


Article

<CATEGORY>vin09</CATEGORY>

 <H2>ΓΙΩΡΓΟΣ ΧΩΡΑΦΑΣ
</H2><H2>Είναι δουλειά να είσαι σταρ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Ηθοποιός είναι αυτός που ποιεί ήθος. Φτιάχνει, δηλαδή, μια συμπεριφορά η
οποία μιλάει στους ανθρώπους. Γι' αυτό και είναι τόσο υπερτιμημένος. Κι έχουμε
και τους σταρ. Γιατί ο θεατής μ' αυτόν θα επικοινωνήσει. Μέσω αυτού θα μπει
στην ιστορία. Ίσως ο πιο αγαπημένος μου κινηματογραφικός ρόλος είναι αυτός του
Ευαγόρα στο "Τάμα", καθώς τρέφω γι' αυτόν αισθήματα μεγάλης αγάπης, στοργής
και κατανόησης», υπογραμμίζει ο Γιώργος Χωραφάς

Κι αν έχει παίξει ­ τώρα γυρίζει στο Παρίσι και μια γαλλική ταινία ­ σε
διεθνείς παραγωγές... Ο Γιώργος Χωραφάς υποστηρίζει ότι «δεν ήμουν, ούτε
είμαι, ούτε θέλω να γίνω σταρ». Γιατί, άραγε, αυτός ο... σνομπισμός; «Για να
γίνεις σταρ, ιδιαίτερα στο Χόλιγουντ που ο ανταγωνισμός είναι τεράστιος,
χρειάζεται να καταναλώσεις τεράστια ενέργεια κι εγώ προτιμώ να την διοχετεύσω
σε άλλα πράγματα. Αισθάνομαι ηθοποιός κι όχι σταρ. Άλλωστε, το να είσαι σταρ
είναι μια δουλειά επιπλέον. Σαν να έχεις μια δεύτερη δουλειά»! 
Λόγια που αποκτούν ακόμα μεγαλύτερη βαρύτητα, καθώς παραδέχεται ότι
«αυτή την περίοδο της ζωής μου έχω κυριολεκτικά παθιαστεί με το σινεμά,
αφήνοντας τον παράδεισο του θεάτρου που έζησα επί έξι χρόνια κοντά στον Πίτερ
Μπρουκ για να βουτήξω στην "κόλαση" της οθόνης! Μέχρι να βρω τον παράδεισο του
σινεμά, που σιγά σιγά τον ανακαλύπτω, δεν θα επιστρέψω στο θέατρο». 
Σε λίγες ημέρες ο Γιώργος Χωραφάς θα βρίσκεται στην Αθήνα και στη Θεσσαλονίκη,
για την πρεμιέρα της ταινίας του Ανδρέα Πάντζη «Το τάμα», στην οποία κάνει μία
από τις καλύτερές του ερμηνείες και η απάντησή του σ' αυτό είναι σύνθετη: «Ο
ρόλος είναι το όχημα για να βγει ή όχι μια καλή ερμηνεία. Ο ηθοποιός είναι ένα
τούρμπο πάνω στο όχημα. Δίχως καλογραμμένο ρόλο, δεν υπάρχει καλή ερμηνεία,
όσο κι αν ο ηθοποιός τον χρωματίσει με τη δική του διάσταση και τον ψυχισμό
του. Με τον Πάντζη είχα την τύχη να ερμηνεύσω δύο καλογραμμένους ρόλους» ­ και
στην προηγούμενη ταινία του, τη «Σφαγή του κόκορα», ήταν πρωταγωνιστής μαζί με
τη Βαλέρια Γκολίνο, όπως και στο «Τάμα». Και η εμπειρία αυτών των
κινηματογραφικών χρόνων, τον κάνει να καταλήγει στο συμπέρασμα ότι «ο ηθοποιός
χρειάζεται μεγάλη υπομονή για να φτάσει στους καλούς ρόλους. Πρέπει να
αντέξεις πολλούς κακούς ρόλους μέχρι να φτάσεις στους καλούς». 
Κινηματογράφος - τηλεόραση. Σχέση αγάπης ή μίσους; 
«Η τηλεόραση απευθύνεται σε όλους και γι' αυτό τής έχουν φύγει όλες οι γωνίες.
Είναι σαν ένα αντικείμενο στρογγυλό. Κάτι σαν υπόθετο! Το σινεμά έχει πολλές
γωνίες κι εκεί πιάνει το χώμα για ν' ανθίσει ένα λουλουδάκι. Αν δεν υπάρχει
γωνία στον βράχο, πως θ' ανθίσει το λουλούδι; Γι' αυτό ο κινηματογράφος
χρειάζεται ειδικά παπούτσια. Δεν μπορείς να σκαρφαλώσεις στον βράχο με
μοκασίνια. Μιλάμε, βέβαια, για τον ευρωπαϊκό ή τον ανεξάρτητο κινηματογράφο.
Γιατί το Χόλιγουντ δεν είναι παρά μια τηλεόραση πολυτελείας». 
Τι μπορεί να ενδιαφέρει τον σημερινό θεατή της σχιζοφρενικής
καθημερινότητας η παλιά ιστορία τού 1940 στην Κύπρο, που περιγράφεται
στο«Τάμα», το οποίο μου θύμισε πολύ «Το δέντρο με τα τσόκαρα»; 
«Ένα road movie όπως το "Τάμα" ­ ένας οικογενειάρχης ξεκινάει με τον γάιδαρό
του να πάει στο άλλο άκρο της Κύπρου για να εκπληρώσει το τάμα που είχε κάνει
αν αποκτήσει γιο... ­ πάντα αναπαριστά το ταξίδι μιας ζωής. Και η διαδρομή, με
όλα τα μυστικά που ανακαλύπτουμε, είναι το νόημα της ίδιας της ζωής. Αυτή
είναι η "ματιά" της ταινίας και νομίζω ότι μας ενδιαφέρει όλους μας».

<H3>Ταξιδευτής με δύο παιδιά
</H3>
Με τη Βαλέρια Γκολίνο στο «Τάμα»

Γιος καλλιτεχνικής οικογένειας ο Γιώργος Χωραφάς ­ πατέρας του είναι ο
διευθυντής ορχήστρας Δημήτρης Χωραφάς ­ θεωρεί ότι αυτό τον "έσπρωξε" στο να
γίνει ηθοποιός, καθώς «μεγάλωσα, σχεδόν, μέσα στην υποκριτική και η ερμηνεία
δεν ήταν διόλου μυστήριο για μένα, αλλά κάποια στιγμή αισθάνθηκα την ανάγκη να
αποκοπώ από την οικογενειακή παράδοση». Και τότε έφυγε. Έγινε ταξιδευτής του
κόσμου για να τον μάθει, «δουλεύοντας περιστασιακά, μόνο για τα ναύλα μου». Η
πολλή κουλτούρα, μάλιστα, «με έκανε να σκεφτώ να σπουδάσω Οικονομικά ή
νομικά», θυμάται. «Είναι καλό να ζεις σε καλλιτεχνικό περιβάλλον, αλλά έχεις
τον κίνδυνο να αποκοπείς από την πραγματικότητα. Στη ζωή δεν υπάρχει μόνο η
τέχνη αλλά και η πολιτική, η οικονομία, η ανθρωπολογία, μέχρι και η
αστρονομία. Ο ολοκληρωμένος καλλιτέχνης οφείλει να είναι πολύπλευρος, όπως
ένας ολοκληρωμένος άνθρωπος». Σ' εκείνη, λοιπόν, τη φάση της ζωής του
γνωρίζεται με την Αμερικανίδα γυναίκα του ­ είναι σεναριογράφος και θεατρική
συγγραφέας ­ και φέρνουν στον κόσμο δύο παιδία, που σήμερα είναι 15 και 19
χρόνων! 
Καλλιτέχνης του κόσμου όλου ο Γιώργος Χωραφάς. Γι' αυτό η άποψή του για τον
κινηματογράφο μας και για την παρουσία της ελληνικής τέχνης στο εξωτερικό
αποκτά άλλη βαρύτητα: «Η λογοτεχνία και η μουσική ανθούν στη χώρα μας, γιατί
δεν κοστίζουν. Ο κινηματογράφος είναι ακριβή τέχνη. Συν τοις άλλοις, δεν
υπάρχει ένα κίνημα κινηματογραφιστών που να μιλάει με καυτό τρόπο για φλέγοντα
ζητήματα. Είμαστε λίγο σαν τη... ρίγανη. Έχει ωραίο άρωμα, θεραπευτικές
ιδιότητες, αλλά δεν μπορείς να την φας σκέτη. Πρέπει να την βάλεις στο φαγητό.
Εδώ στην Ελλάδα είμαστε σαν σκέτη ρίγανη! Μόνο μέσω της Ευρώπης μπορούμε να
ξαναϋπάρξουμε. Γι' αυτό πρέπει να ανοίξουμε τους ορίζοντές μας».

<H3>«Τέρας» ναι «ιερό» όχι </H3>
«Το "τέρας" σαν έννοια μ' ενδιέφερε πολύ κάποτε. Τόσο, που ήθελα να αλλάξω
τ' όνομά μου: από Corraface να το κάνω Monstre! Μ' εξιτάριζε αυτή η λέξη. Το
"ιερό" δεν μου αρέσει, γιατί εμπερικλείει απόσταση. Μ' αρέσει να με χαϊδεύουν
και να χαϊδεύω. Μ' αρέσει να είμαι μέσα στον κόσμο», υποστηρίζει ο Γιώργος
Χωραφάς και του ζητάω να μου μιλήσει για τη συνεργασία του με το «ιερό τέρας»
Μάρλον Μπράντο στον «Χριστόφορο Κολόμβο» ­ '92 ­ του Τζον Γκλεν. «Ο Μάρλον
Μπράντο ήταν πάντα για μένα πηγή μεγάλης έμπνευσης. Όταν τον γνώρισα
διαπίστωσα ότι είναι πράγματι εντυπωσιακότατος. Μου έκανε μεγάλη εντύπωση πόσο
παρατηρητικός, διαπεραστικός ήταν. Γίναμε φίλοι και μου έκανε καίριες
επισημάνσεις, παραμένοντας πάντα πολύ απλός μαζί μου. Κι όμως, καθώς μιλούσαμε
μου ερχόταν "φλασιά" και τρελαινόμουν: Ρε γαμώτο είναι αλήθεια, έχω απέναντί
μου τον Μάρλον Μπράντο»! 
<H3>INFO
</H3><H3>«Το τάμα» </H3>
Η ταινία τού Ανδρέα Πάντζη με τον Γιώργο Χωραφά θα προβάλλεται στις αίθουσες
από τις 18 Ιανουαρίου
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P06</CAT>
<ED>
Κωδικός άρθρου: A17239P061</ED>
<ID>
ID:301889

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P06&aa=1</URL></REF>


Article

<CATEGORY>vin09</CATEGORY>

 <H2>Σε ναρκοπέδια λουλουδιών
</H2><H4>Τhe good Αmericans and the bad Σέρβοι. Το έργο το 'χουμε ξαναδεί. Από...
αρχαιοτάτων χολιγουντιανών χρόνων. Τότε που ο Τζον Γουέιν εφορμούσε εναντίον
των ερυθροδέρμων κανιβάλων!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Εντελώς παραπλανητικός ο τίτλος «Λουλούδια του πολέμου» ή αλλιώς «Harrison' s
flowers», δηλαδή τα λουλούδια του Χάρισον. Κατά μία τολμηρότερη εκδοχή ο εν
λόγω τίτλος θα μπορούσε κάλλιστα να παραφραστεί "Πέτρες πολέμου". Και
εξηγούμαι: Ήρωας του τίτλου είναι ο Χάρισον Λόιντ, ένας πρωταθλητής του
φωτορεπορτάζ του εντελώς... εγκυρότατου "Newsweek", που για ύστατη φορά στην
καριέρα του αποστέλλεται στα χαρακώματα ενός εμφύλιου πολέμου. Πάει ο άνθρωπος
να εκτελέσει το καθήκον του στο Βούκοβαρ τής (πρώην) Γιουγκοσλαβίας και πέφτει
πάνω σε γλέντι ανθρωποφάγων. Αποτέλεσμα; Χάνονται τα ίχνη του good American.
Όταν η μίσες Χάρισον λαμβάνει την είδηση του θανάτου, την πετάει στον κάλαθο
των σκουπιδιών και χωρίς δεύτερη σκέψη ορμάει στη βαλκανική κόλαση του
σερβοκροατικού εμφυλίου, πεπεισμένη πως ο άνδρας της είναι ζωντανός. 
Προστατευμένη από τρεις συναδέλφους του άνδρα της ­ όσο μπορεί κανείς να
προστατευθεί από σφαίρες, βόμβες, νάρκες, χειροβομβίδες, μαχαίρια, τσεκούρια
και άλλα φονικά αντικείμενα που ρίπτονται αδιακρίτως προς πάσα... ζωντανή
κατεύθυνση ­ διασχίζει την παρανοϊκή κόλαση, φτάνοντας στο τέλος πέραν του
ΝΑΤΟ και των.. πεφωτισμένων ηγετών της πεφωτισμένης Δύσεως. Δεν ξέρω αν με
καταλάβατε. Εννοώ πως φτάνει πέραν ακόμα και των πεποιθήσεων και εκτιμήσεων
ενός Τζορτζ Μπους Τζούνιορ. Διότι, όχι μόνο οι Σέρβοι σκοτώνουν για ψύλλου
πήδημα. Όχι μόνο γλεντοκοπούν ασελγώντας επί κάθε ζωντανού υποψήφιου πτώματος.
Όχι μόνο βιάζουν κάθε θηλυκή γάτα ανεξαρτήτως ηλικίας. Όχι μόνο εκ φύσεως και
κυτταρικής συνθέσεως είναι ανθρωποφάγοι με τα όλα τους. Αλλά από πάνω είναι
και μαυριδεροί, αξύριστοι, βρώμικοι, βάρβαροι, κρεατοφάγοι και καπνιστές. Η
πλήρης σύσταση της απόλυτης αποκτήνωσης του ανθρώπινου είδους. 
Τα δημοσιογραφικά «Λουλούδια του πολέμου» σε πλήρη σύνθεση: Από αριστερά
Ηλίας Κωτέας, Άντι ΜακΝτάουελ, Ντέιβιντ Στράθερν, Μπρένταν Γκλίζον (από το
πλάνο απουσιάζει ο Άντριεν Μπρόντι)

Θα μου πείτε "αν είναι έτσι, τότε δεν πρόκειται περί αντισερβικής προπαγάνδας,
αλλά περί καραμπινάτου ρατσισμού επιπέδου Γκαίμπελς". Όχι μόνο δεν διαφωνώ,
αλλά πλειοδοτώ. Και ο λόγος είναι απλός. Το πρώτο πράγμα που μαθαίνει κανείς
με το "καλημέρα" σε μια εφημερίδα είναι να παρατηρεί τα πάντα, τηρώντας ίσες
αποστάσεις. Στη δημοσιογραφία αυτό το λένε "αντικειμενικότητα". Στοιχειώδες. Η
λεγόμενη objectivity (αντικειμενικότητα) είναι το εικόνισμα του αγγλοσαξονικού
ρεπορτάζ. Μπούρδες. Διότι όταν μια ταινία αφηγείται με άξονα το ρεπορτάζ και
με ήρωες δημοσιογράφους και καταστρατηγεί τόσο βάναυσα, τόσο ανενδοίαστα αυτόν
τον απλό κανόνα, ε, τότε αναιρεί τον εαυτό της. 
Καλά, φωτογράφοι είναι, τίποτα δεν είδαν από τις ακρότητες της κροατικής
ομάδας; Να το πω απλούστερα; Είναι σαν να βλέπεις ταινία για τον ελληνικό
εμφύλιο, όπου οι μεν αριστεροί είναι άγγελοι και όλοι μα όλοι οι δεξιοί
διάβολοι (και τούμπαλιν). Εμφύλιος πριν απ' όλα και πάνω απ' όλα σημαίνει πως
πατέρας σκοτώνει αδελφό και αδελφός τον αδελφό του. Η Ιστορία έχει αποδείξει
πως Γκαίμπελς και αντικειμενικότητα είναι πράγματα ασυμβίβαστα. Πάει,
τέλειωσε! 
Έλα όμως που δεν.... τέλειωσε. Διότι στο δεύτερο μέρος η σκηνοθεσία αυτού του
δευτεροκλασάτου (μέχρι πρότινος) Έλι Σουράκι, πιάνει πρωτοκλασάτες επιδόσεις
ενός Πίτερ Γουίαρ στα "Επικίνδυνα χρόνια" της Ινδονησίας και από την "Αποστολή
στη Νικαράγουα". Δύο από τις πλέον έντιμες ­ ιδεολογικά ­ και άρτιες αισθητικά
δημοσιογραφικές αποστολές που είδα στην οθόνη τα τελευταία είκοσι χρόνια. Η
προσωπική εκστρατεία της Άντι ΜακΝτάουελ μετασχηματίζεται σε ένα απίστευτο
δημοσιογραφικό χρονικό. Με τη σειρά του αυτό το χρονικό που απαθανατίζουν
φωτογραφικά οι Άντριεν Μπρόντι, Ηλίας Κωτέας και Μπρένταν Γκλίζον, καταλήγει
σε ένα οδοιπορικό στον πάτο της Κόλασης. Κάθε λεπτομέρεια κάθε πλάνου παίζει
πρωταγωνιστικό ρόλο ενώ τα αλλεπάλληλα τράβελινγκ αποκαλύπτουν εκατόμβες
πτωμάτων από τα Νταχάου των Βαλκανίων. Η σκηνοθετική δεξιοτεχνία του Σουράκι
μοιάζει με ναρκοπέδιο. Έτσι και είσαι εύπιστος και ανυποψίαστος... ανατινάχτηκες!
<H3>Πανέξυπνη ρεπλίκα φιλμ νουάρ
</H3>
Να είσαι σωματικών διαστάσεων Γούντι Άλεν και μάλιστα των 67... Μαΐων και να
κυκλοφορείς (έστω) με την Έλεν Χαντ εκ δεξιών και με τη Σαρλίζ Θερόν εξ
ευωνύμων είναι ευλογία Χριστόδουλου, Πάπα, Βαρθολομαίου, Βούδα και Αλλάχ! Ως
εκ τούτου θεωρώ παραπλανητικό τον τίτλο της "Κατάρας του Πράσινου Σκορπιού" ­
The curse of Jade Scorpion. Όπως παραπλανητικό είναι και το ρεαλιστικό μέρος
της ιστορίας που λαμβάνει χώρα στο Μανχάταν της δεκαετίας του '30 με ήρωες
έναν καραφλό, άσχημο, κοντό, που παριστάνει τον Χάμφρεϊ Μπόγκαρτ, μια θηλυκή
υστερική ύπαρξη που παραπέμπει στην Κάθριν Χέπμορν και μια θεά που υποδύεται
τη Λορίν Μπακόλ. Όλα είναι παραπλανητικά και όλοι είναι μασκαρεμένοι. Διότι
έτσι και αποκωδικοποιήσεις το μήνυμα, τότε μένεις ενεός από το μέγεθος της
ιδιοφυΐας αυτής της μικροσκοπικής πινέζας. Στον ύπνο μας ­ λέει ο αθεόφοβος ­
είμαστε ερωτευμένοι, γλυκομίλητοι και... απατεώνες. Στον ξύπνιο μας
πειθαρχημένοι, υπαλληλοποιημένοι και ανταγωνιστικοί, πατώντας επί πτωμάτων.
Παράνομοι στον ύπνο, νομοταγείς στον ξύπινο. Γλυκά τα όνειρα, πικρή η αλήθεια. 
Αυτά για τους εκσκαφείς ενός δεύτερου επιπέδου. Για τους περιπατητές της
δίωρης ψυχαγωγίας, ανοίγεται πεδίον λαμπρόν. Η "Κατάρα" είναι τρεις φορές
ανώτερη από τους "Μικροαπατεώνες" και δέκα φορές πιο αυτοσαρκαστική. Το να
προσεγγίζεις τα εβδομήντα και να πυροβολείς την αντίληψη του θεατή με τέτοιον
καταιγισμό συμπυκνωμένου, αστραφτερού χιούμορ, ε, αυτό είναι κυτταρική ευλογία
Τσάρλι Τσάπλιν! 
<H3>Ντεν κατάλαβε τίποτα
</H3>
Με τα ιερογλυφικά και τα ιδεογράμματα της Αντουανέτας Αγγελίδη σηκώνω τα χέρια
ψηλά. Τίποτα δεν προσλαμβάνω, τίποτα δεν καταλαβαίνω. Είναι σαν να κάθεσαι
απέναντι στον τοίχο και από καιρού εις καιρόν να πέφτουν σλάιτς από εικαστικές
πόζες. Και όταν το μαρτύριο τελειώσει, μένεις με το στόμα ανοιχτό. Τώρα τι
βλέπω, ταινία η... χοροθέατρο; Μπας και το νιονιό μου δεν είναι αρκετό; Μπας
και μοιάζω με τον αγράμματο ντετέκτιβ της τελευταίας κομεντί του Γούντι Άλεν,
που όταν βρει κλεμμένο πίνακα του Πικάσο, ομολογεί στους συναδέλφους του
"Έκανα δύο ώρες για να καταλάβω τη μύτη από το πορτρέτο της γυναίκας"; Ε,
λοιπόν, δύο τινά συμβαίνουν. Είτε ο τελευταίος της... πίνακας "Κλέφτης ή η
πραγματικότητα" είναι επιπέδου Πικάσο κι εγώ βλαμμένος ή είναι πλήξη και
βαρεμάρα κι εγώ ένας κανονικός, μέσος θεατής. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P07</CAT>
<ED>
Κωδικός άρθρου: A17239P071</ED>
<ID>
ID:301890

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P07&aa=1</URL></REF>


Article

<CATEGORY>vin09</CATEGORY>

 <H2>Η αποκαθήλωση της Νίκης
</H2><H4>Η διάλυση του ναού της Αθηνάς Νίκης στο φόρτε. Και ο πρώτος κίονας του
μνημείου «ταξιδεύει» πάνω από τον Ιερό Βράχο με γερανογέφυρα
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Ο μεσαίος κίονας αποξηλώνεται μαζί με τη βάση του από τον ιωνικό ναό της
Αθηνάς Νίκης

Ο ναός της Αθηνάς Νίκης εις τα εξ ων συνετέθη! Η διάλυση του μικρού ιωνικού
κλασικού ναού, που υποδέχεται τους επισκέπτες του Ιερού Βράχου δεξιά των
Προπυλαίων, συνεχίζεται, με τη μετακίνηση του πρώτου από τους οκτώ κίονες που
τον στηρίζουν. 
Τον ναό που σχεδίασε ο αρχιτέκτονας του Παρθενώνα, Καλλικράτης, στηρίζουν
τέσσερις κίονες στην ανατολική και τέσσερις στη δυτική πλευρά. Οι εργασίες που
έχουν προγραμματιστεί να αρχίσουν σήμερα θα ξεκινήσουν από την ανατολική όψη
του κτιρίου και συγκεκριμένα από τον δεύτερο κίονα από αριστερά, που ζυγίζει
2,5 τόνους. Γιατί από τον συγκεκριμένο; Διότι είναι ο μοναδικός μονολιθικός,
που υπάρχει στην ανατολική πλευρά. 
Οι υπόλοιπες κολόνες της ανατολικής όψης, όπως και δύο από τη δυτική,
δεν είναι ενιαίες, αλλά αποτελούνται από επιμέρους τμήματα (σπονδύλους),
ορισμένα από τα οποία είναι μεταγενέστερες προσθήκες. Τούτο σημαίνει πως θα
χρειαστεί ιδιαίτερη μεταχείριση για τη μεταφορά τους, την οποία θα
αντιμετωπίσουν κατά περίπτωση οι υπεύθυνοι του έργου. 
Ο κίονας, σύμφωνα με το πρόγραμμα, θα δεθεί μαζί με τη βάση του, με σχοινιά
και ειδικούς μαλακούς ιμάντες. Στη συνέχεια, με τη βοήθεια γερανογέφυρας, θα
μεταφερθεί στον εργοταξιακό χώρο που έχει εγκατασταθεί λίγα μέτρα πιο μακριά.
Όσο για το ιωνικό του κιονόκρανο, έχει ήδη μετακινηθεί από το μνημείο, μαζί με
εκείνα των άλλων επτά κιόνων. 
«Στόχος της επέμβασης είναι να αντιμετωπιστούν τα προβλήματα που έχουν υποστεί
οι κίονες από τον χρόνο και την έκθεσή τους στα καιρικά φαινόμενα, να γίνουν
συμπληρώσεις όπου είναι απαραίτητο και να αντικατασταθούν οι διαβρωμένοι
μεταλλικοί σύνδεσμοι», εξηγούν οι υπεύθυνοι του έργου. 
Το πότε θα ολοκληρωθεί η αποξήλωσή τους από το μνημείο, δεν μπορεί να
προβλεφθεί, καθώς κάθε κίονας έχει τις δικές τους ιδιομορφίες, ενώ καθοριστικό
ρόλο παίζει και ο καιρός. 
Οι εργασίες, που θα έχουν ως αποτέλεσμα να αναδυθεί «ανανεωμένος» ο
ναός της Αθηνάς Νίκης, ξεκίνησαν τον Δεκέμβριο του 2000. Τον Μάρτιο του 2001
άρχισε η διάλυση του ναού με την αποξήλωση των τοίχων τού κυρίως μέρους του
(σηκός). Και το αναστηλωτικό «νυστέρι» θα συνεχίσει μέχρι να φτάσει (να
ξηλώσει) και στις τέσσερις στρώσεις λίθων που αποτελούν την κρηπίδα του
κτιρίου. Το τελευταίο αποτελεί και από τα σημαντικότερα σημεία της επέμβασης,
καθώς η κρηπίδα έχει αποκτήσει κλίση, με αποτέλεσμα να χάνονται οι περίφημες
εκλεπτύνσεις. Αφού όλα τα μέλη που θα έχουν «φύγει» από τον ναό, περίπου 300,
συντηρηθούν, θα χρησιμοποιηθούν για να ξαναχτιστεί το μνημείο έως τον χειμώνα
του 2004. 
<H3>INFO
</H3>
Ο ναός της Αθηνάς Νίκης, που χτίστηκε το 420 π.Χ., αναστηλώνεται για τρίτη
φορά. Το 1834 ήταν το πρώτο μνημείο που υπέστη επεμβάσεις. Η δεύτερη ήταν το
1936 - 1940 από τους Νικ. Μπαλάνο και Αν. Ορλάνδο.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17239P081</ED>
<ID>
ID:301891

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P08&aa=1</URL></REF>


Article

<CATEGORY>vin09</CATEGORY>

 <H2>Ο Αλέν Ντελόν λέει «αντίο» σε σινεμά και ΤV
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Ο monsieur flic του γαλλικού σινεμά, ο γοητευτικός άνδρας με τα γαλανά μάτια
και τα καστανά ­ στα νιάτα του ­ μαλλιά που έκανε επί σειρά δεκαετιών
εκατοντάδες χιλιάδες γυναίκες να καρδιοχτυπούν, πήρε τη μεγάλη απόφαση να
αποσυρθεί από την ενεργό δράση. 
Κυρίες, κύριοι, ο Αλέν Ντελόν αποσύρεται από την ενεργό δράση για να αναπαυθεί
στις δάφνες που δικαίως έδρεψε ύστερα από μια πορεία 45 ετών στον
κινηματογράφο και την τηλεόραση. 
Ο ωραίος του γαλλικού σινεμά, στα 66 του πραγματοποίησε μια θριαμβευτική
επιστροφή στα τηλεοπτικά πλατό ­ ύστερα από δεκαετή αποχή ­ για τις ανάγκες
μιας μίνι σειράς της TF1. 
Στην αβάν πρεμιέρ που έγινε στη Μασσαλία ο Ντελόν προλογίζοντας το δεύτερο
επεισόδιο κοντοστάθηκε και απευθυνόμενος στους θεατές αναλογίστηκε την πορεία
του έως εκείνη τη στιγμή. Σιγή απλώθηκε στο ακροατήριο την οποία «έσπασε» με
την ατάκα «δεν υπάρχει καλύτερος τρόπος να κλείσει σ' αυτό εδώ το σημείο»,
αναφερόμενος στο σίριαλ που έχει για τίτλο το όνομα του κεντρικού ήρωα και
βασίζεται σε αστυνομικό μυθιστόρημα του συγγραφέα Ζαν Κλοντ Ιζό. 
Η ελπίδα πεθαίνει τελευταία. Η αλήθεια όμως πρώτη. Και για να μην αφήσει
περιθώρια ελπίδας στους θαυμαστές του, ο Ντελόν λακωνικά ξεκαθάρισε πως
«έπειτα από μία τέτοια θριαμβευτική πορεία, πρέπει να ξέρεις πότε να
σταματήσεις». Fin... <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17239P082</ED>
<ID>
ID:301926

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P08&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Πολιτιστικό πρίσμα </H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ένα θεμελιώδες βιβλίο του τέλους του περασμένου αιώνα βρίσκεται αυτές τις
ημέρες στα βιβλιοπωλεία. Πρόκειται για τις «Αντιγόνες» (Εκδόσεις Καλέντης,
μετάφραση: Μάστορης - Μπουρλάκης) του μεγίστου Ευρωπαίου στοχαστή Τζωρτζ
Στάινερ. Ο Στάινερ, που τάραξε πριν από τριάντα χρόνια τα νερά της ευρωπαϊκής
διανόησης και του θεάτρου με το κλασικό του σύγγραμμα «Ο θάνατος της
τραγωδίας», που εδώ το χρωστάμε από το 1977 στις Εκδόσεις Εγνατία και στον
φίλο μεταφραστή Φώντα Κονδύλη. Στις «Αντιγόνες», που τον πυρήνα της σκέψης του
τον διατύπωσε το 1985 στους Δελφούς ο Στάινερ υπό μορφήν εισηγήσεως και που
είχαμε τη χαρά δημόσια ο μακαρίτης Τάσος Λιγνάδης κι εγώ να συζητήσουμε και να
σχολιάσουμε, ο μεγάλος αυτός αναλυτικός στοχαστής εξετάζει την πρόσληψη του
αριστουργήματος του Σοφοκλή στην ευρωπαϊκή πνευματική αγορά. Πέρα από τις
άπειρες διασκευές, αφομοιώσεις, επανατοποθετήσεις του ίδιου μύθου από
θεατρικούς ποιητές, μουσικούς, χορογράφους και πεζογράφους, ο Στάινερ εξαντλεί
τις εκατοντάδες αναγνώσεις του κειμένου από φιλοσόφους (από τον Έγελο έως τον
Χάιντεγγερ) κριτικούς, κοινωνιολόγους, ψυχαναλυτές, εθνολόγους και βέβαια
κλασικούς φιλολόγους. Βλέπει την Αντιγόνη σαν ένα τεράστιο πρίσμα μέσα από το
οποίο διαχέονται εποχές, προσωπικές ματιές, ιδεολογίες, δόγματα και αιρέσεις,
θεωρίες και πολιτικές πρακτικές της ευρωπαϊκής ιστορίας του πνεύματος. Για να
καταλήξει σε ό,τι είναι αυτονόητο αλλά θέλει απόδειξη, πως κάθε μεγάλο κείμενο
είναι κάθε φορά η εκάστοτε ερμηνεία του. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P08</CAT>
<ED>
Κωδικός άρθρου: A17239P083</ED>
<ID>
ID:301955

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P08&aa=3</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Σκάνδαλα σε θαμπό ροζ
</H2><H4>Στην κλειδαρότρυπα πιστεύουν ορισμένα δελτία ειδήσεων ότι συναντάται το έθνος
των Ελλήνων, διψασμένο για σεξ και ροζ σκάνδαλα </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Για το σινεμά το πολιτικο-ερωτικό σκάνδαλο «Προφιούμο» αποτέλεσε βάση για την
ταινία «Σκάνδαλο» με την Τζόαν Γουόλι-Κίλμερ, στον ρόλο της Κρίστιν Κέλερ. Για
την ελληνική TV μια ροζ ιστορία γίνεται με το ζόρι «είδηση»

Αλλιώς δεν εξηγείται γιατί σε δύο τουλάχιστον κεντρικά δελτία ειδήσεων, του
Alpha και του Alter, έγινε θέμα μια ροζ ιστορία, χωρίς ονόματα βέβαια, αλλά με
άφθονα δήθεν «πονηρά» υπονοούμενα. Ένας γάμος που χάλασε εξαιτίας ενός τρίτου
προσώπου. Και λοιπόν; 
Αυτό που κατά την κρίση των ενημερωτών έκανε ενδιαφέρουσα την ιστορία
ήταν ότι αφορούσε έναν Έλληνα πολιτικό, ευρωβουλευτή, διευκρίνισε το Alter.
Στην πραγματικότητα επρόκειτο για ένα χυδαίο κουτσομπολιό, το οποίο με τον
τηλεοπτικό καθαγιασμό του, αίφνης μετατράπηκε σε ευκαιρία να αναπαραχθούν τα
πιο αναχρονιστικά στερεότυπα και να επιβεβαιωθούν οι πιο ακραία συντηρητικές
νοοτροπίες που καθιστούν μια οικογενειακή υπόθεση θέμα προς συζήτηση. 
Ήδη ο τρόπος της αφήγησης της ιστορίας ακολούθησε τα πλέον προσβλητικά
στερεότυπα για την προσωπικότητα του ανθρώπου. Εκείνος 50χρονος, παντρεμένος
πολιτικός, μας είπε η ρεπόρτερ του Alpha, πηγαινοερχόταν Αθήνα - Βρυξέλλες για
δουλειές, μέχρι που γνώρισε μια 25χρονη, αληθινό «μελαχρινό πειρασμό», όπως
την χαρακτηρίζουν όσοι την ξέρουν. Αυτομάτως η υπόθεση παίρνει τη χροιά του
σκανδάλου, καθώς το τρίτο πρόσωπο, πρέπει να είναι «πειρασμός», να έχει δηλαδή
«διαβολικές» ιδιότητες που θα παρασύρουν το ευαίσθητο στα μηνύματα αρσενικό. Ο
πολιτικός την ηράσθη και την προσέλαβε ως γραμματέα του. Όμως εκείνη, μας είπε
η ρεπόρτερ, δεν αρκέστηκε σε αυτόν. Έγινε και φίλη με τη σύζυγο του πολιτικού
­ οι «διαβολικές» ιδιότητες του τρίτου προσώπου επιβεβαιώνονται. Αλλά και η
σύζυγος φαίνεται πως κάτι κατάλαβε και έκανε έφοδο μία ημέρα στο γραφείο του
πολιτικού, όπου και έπιασε το ζευγάρι «επ' αυτοφώρω». Η διήγηση γίνεται όλο
και πιο γαργαλιστική, «οπτικοποιείται» μάλιστα με πλάνα από εισόδους οίκων
ανοχής ή ξενοδοχείων για ­ ιδιαίτερες ­ συναντήσεις, ώστε οι κατάλληλοι
συνειρμοί να κάνουν πιο ενδιαφέρουσες τις κλειδαροτρυπικές καταδύσεις. 
Εν τω μεταξύ ακολουθούν και άλλες λεπτομέρειες. Μετά την αποκάλυψη της
σχέσης του, ο πολιτικός αποφάσισε να νοικιάσει διαμέρισμα και να συγκατοικήσει
με την αγαπημένη του, για την οποία σημειωτέον τον προειδοποιούν οι συνάδελφοί
του ότι είναι αδίστακτη, γιατί τα 'χε και με άλλον πολιτικό και μάλιστα του
ιδίου κόμματος. 
Μπορεί το σκάνδαλο «Προφιούμο» να 'χε συγκλονίσει τη συντηρητική Μ.
Βρετανία στις αρχές του '60, αλλά είχε και μία πολιτική διάσταση, καθώς εν τω
μέσω της ψυχροπολεμικής περιόδου, η Κέλερ, η πέτρα του σκανδάλου, διατηρούσε
σχέσεις και με Άγγλο υπουργό και με Ρώσο ναυτικό ακόλουθο. Άλλες εποχές, άλλες
νοοτροπίες; Φαίνεται πως ένα μέρος αυτών των νοοτροπιών διατηρούνται στις
μέρες μας. Είναι αυτές που κατασκευάζουν κλειδαρότρυπες, ώστε να συντηρούνται
και κατόπιν να ικανοποιούνται ηδονοβλεπτικά ένστικτα. 
Ωστόσο η τηλεοπτική αναπαραγωγή αυτών των υποθέσεων αποκαλύπτει τον
σπαραγμό μιας κοινωνίας που η όλο και διευρυνόμενη ανάγκη της για διάφανες
σχέσεις και τρόπους ζωής εκφυλίζεται και προδίδεται από τις παρωχημένες
νοοτροπίες που διαπνέουν τα μέσα, από την εμμονή σε ξεπερασμένους και
εξαντλημένους τρόπους αντιμετώπισης της ζωής. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17239P091</ED>
<ID>
ID:301892

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P09&aa=1</URL></REF>


Article

<CATEGORY>vin09</CATEGORY>

 <H2>Το ΕΣΡ για τις ειδήσεις </H2>
Τα δελτία ειδήσεων των καναλιών μπαίνουν στο... μικροσκόπιο του Εθνικού
Συμβουλίου Ραδιοτηλεόρασης. Το ΕΣΡ θα ζητήσει τις απόψεις φορέων της
κοινωνίας, σε ημερίδα που θα διοργανώσει στις αρχές Φεβρουαρίου, έτσι ώστε να
συζητηθεί η ποιότητα της ενημέρωσης που προσφέρουν οι τηλεοπτικοί σταθμοί, να
καταγραφούν οι θέσεις τους και να υποβληθούν ως προτάσεις πλέον στον υπουργό
Τύπου και ΜΜΕ. 
Το ΕΣΡ ­ στη χθεσινή συνεδρίασή του ­ αποφάσισε ομόφωνα την έναρξη κυρωτικής
διαδικασίας κατά του τηλεοπτικού σταθμού Tempo, ύστερα από τις δύο καταγγελίες
του CNN Ευρώπης σύμφωνα με τις οποίες το ελληνικό κανάλι ­ μετά το
τρομοκρατικό χτύπημα της 11ης Σεπτεμβρίου ­ αναμετέδιδε πλάνα από το CNN δίχως
να υπάρχει μεταξύ τους σχετική σύμβαση.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17239P092</ED>
<ID>
ID:301927

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P09&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Παρασκευή 11/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

17.30 Alter 
«Τρελός, παλαβός και Βέγγος» 
Από τις καλτ φάρσες της «Θου-Βου» εποχής του Θανάση Βέγγου με τον ίδιο
σκηνοθέτη και πρωταγωνιστή. Απίστευτες γκάφες και τρελό κέφι με τον Θανάση να
παθαίνει αμνησία λίγο πριν παντρευτεί και να τριγυρίζει άσκοπα στην Αθήνα.
(Διάρκεια: 82') ** 
21.00 Alpha 
«Ο καλός γιος» (The good son) 
Ο χρυσοφόρος Μακόλεϊ Κάλκιν του «Μόνος στο σπίτι» σε νέες - '93 - μπίζνες. Ως
νεαρός που πίσω από το αγγελικό του πρόσωπο κρύβεται ένα διαβολόπαιδο. Του
Τζόζεφ Ρούμπεν. (Διάρκεια: 84')* 
21.00 Star 
«Οι Φλιντστόουνς» (The Flintstones ) 
Οικογενειακή κωμωδία - '94 - που βασίζεται στη σειρά κινουμένων σχεδίων της
δεκαετίας του '60. Αλληλεγγύη και ανταγωνισμός εργατών στην... προϊστορική
εποχή. Του Μπράιαν Λέβαντ («Μπετόβεν»), με τους: Τζον Γκούντμαν, Ελίζαμπεθ
Πέρκινς, Ρικ Μοράνις και γκεστ σταρ την Ελίζαμπεθ Τέιλορ. (Διάρκεια: 87') ** 
23.35 ΕΤ1 
«Οι ατσίδες της Νέας Υόρκης (The pope of Greenwich Village ) 
Έξυπνη αστυνομική περιπέτεια - '84 - του Στιούαρτ Ρόζενμπεργκ που έχει γυρίσει
μερικά πολύ αξιόλογα φιλμ («Ο μεγάλος δραπέτης»,«Τρέλες του Απρίλη», «Δυο
ατίθασα λιοντάρια», «Ταξίδι των καταραμένων», «Ο επιθεωρητής Χάρπερ»,
«Μπρουμπέικερ»). Ο βίος και η πολιτεία δύο μικροκακοποιών που μεγάλωσαν μαζί
στην ιταλική συνοικία της Νέας Υόρκης. Με πολύ δυνατό καστ: Έρικ Ρόμπερτς,
Μίκι Ρουρκ, Ντάριλ Χάνα, Τζέραλντιν Πέιτζ. (Διάρκεια 120') ** ½

00.10 ΕΤ3 
«Φονικό πάθος» (Α killing obsession ) 
Ψυχικές διαταραχές με... σοβαρό περιτύλιγμα - σκηνοθεσία, καστ - και ήρωα έναν
ψυχοπαθή που αναζητεί την κόρη της γυναίκας που είχε σκοτώσει πριν από 20
χρόνια! Του Πολ Λέντερ, με τους: Τζον Σαβάζ, Τζον Σάξον, Κίμπερλι Τσέις.
(Διάρκεια: 91') 
00.30 Mega 
«Πέρα από τη Ραγκούν» (Beyond Rangoon ) 
Ο αξιόλογος Άγγλος σκηνοθέτης Τζον Μπούρμαν - γεννημένος το '33 με βραβείο
σκηνοθεσίας στο Φεστιβάλ των Καννών για το φιλμ «Λέων ο έσχατος» - φτιάχνει
εδώ ­ '95, σε πρώτη τηλεοπτική μετάδοση ­ ένα πολιτικό, κοινωνικό φιλμ όπου το
προσωπικό δράμα «σβήνει» μπροστά στο κοινωνικό. Μετά την οικογενειακή της
τραγωδία, μία νεαρή Αμερικανίδα πηγαίνει στη Ραγκούν της Βιρμανίας και η
καθημερινή βαρβαρότητα την κάνει να «ξεχάσει» τα δικά της, προσωπικά, βάσανα.
Με τους Πατρίτσια Αρκέτ, Φράνσις Μακ Ντόρμαντ, Σπάλντινγκ Γκρέι. (Διάρκεια:
95') ** ½ 
00.30 ΝΕΤ 
«Μυστικά και ψέματα» και Χρυσός Φοίνικας στο Φεστιβάλ Καννών '96 για το φιλμ
του Μάικ Λι που βάζει νυστέρι στην «οικογενειακή γαλήνη»

«Μυστικά και ψέματα» (Secrets and lies ) 
Συγκλονιστική η Μπρέντα Μπλέθιν και δικαιολογημένα κέρδισε βραβείο ερμηνείας
στο Φεστιβάλ των Καννών το '96 - και η ταινία τον Χρυσό Φοίνικα. Η σκοτεινή
πλευρά της «οικογενειακής γαλήνης» με την «εξουθενωτική» σκηνοθετική ματιά του
Μάικ Λι - γεννημένος το '43 - που εξελίσσει την φρι-σίνεμα λογική στη σαλεμένη
εποχή μας. Τα μυστικά και ψέματα μιας σημερινής αγγλικής οικογένειας. Ρεσιτάλ
ερμηνείας από όλους. Μη το χάσετε. (Διάρκεια: 135') ***** 
02.15 Antenna 
«Το αίμα των Απάτσι» ( Captain Apache ) 
Η Άγρια Δύση στην Τσινετσιτά με τον Αμερικανό «άσχημο» Λι Βαν Κλιφ και την
σέξι «κουκλίτσα» Κάρολ Μπέικερ. Ένας Απάτσι διερευνά τον φόνο ενός Ινδιάνου.
Του Αλεξάντερ Σίνγκερ. (Διάρκεια: 92')** 
<H3>ΤΟΡ 3
</H3>
1. «Μυστικά και ψέματα»: Η πίσω πλευρά της οικογενειακής αρμονίας
(00.30, ΝΕΤ) 
2. «Οι ατσίδες της Νέας Υόρκης. Όνειρα μικροκακοποιών (23.35, ΕΤ1) 
3. «Πέρα από τη Ραγκούν»: Ποια παγκοσμιοποίηση; (00.30, Mega)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P09</CAT>
<ED>
Κωδικός άρθρου: A17239P093</ED>
<ID>
ID:301961

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P09&aa=3</URL></REF>


Article

<CATEGORY>vin09</CATEGORY>

 <H2>Φωτιά στα κόκκινα
</H2><H4>Το «Μουλέν Ρουζ» και οι αραβικές νύχτες βάφουν με κόκκινο τα κλαμπ της πόλης </H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Βαθύ κόκκινο και οριεντάλ. Το άγαλμα του Βούδα δεσπόζει στο BudhaClub και
φωτίζει τους θαμώνες για ένα γαλήνιο κλάμπινγκ περισυλλογής. Η τάση «ορατή»
στις μεγαλουπόλεις της διασκέδασης. Από το Παρίσι, που ακούει πάντα τις
μουσικές του κόσμου ώς την Αθήνα

Και ξαφνικά (όσο ξαφνικά ένας χειμώνας εκφράζει τις τάσεις του) η νύχτα έγινε
κόκκινη. Ένα κόκκινο «χαλί» στρώθηκε στα πιο «καυτά» σημεία της εξόδου και
άρχισε να φτιάχνει ατμόσφαιρα. 
Από τη μία το «Μουλέν Ρουζ», από την άλλη το αραβικό στυλ έδωσαν χρώμα στα
κλαμπ της πόλης. Πάθος και πολυτέλεια. Ή όπως ένας απλός κλάμπερ το
εκφράζει... «επιτέλους λίγο χρώμα». Η νύχτα απάντησε στους σκοτεινούς καιρούς.
Τίποτε τελικά δεν είναι τυχαίο. 
Καθόλου τυχαίο, καθόλου ξαφνικό. Τα κλαμπ δεν φόρεσαν τα καλά τους κόκκινα από
το ένα βράδυ στο άλλο. Οι αλλαγές ήρθαν σταδιακά. Το βαθύ κόκκινο του Venue
είναι η ολική επαναφορά του Μουλέν Ρουζ στο κλάμπινγκ. Το πάρτι για την
πρεμιέρα της ταινίας που το κοινό θα την θυμάται για τη μουσική, για τις
ζαρτιέρες και όλες τις φιλότιμες προσπάθειες να αναδείξει τη Νικόλ Κίντμαν σε
σέξι θηλυκό, έγινε στο Venue, που είχε άλλωστε έτσι σχεδιαστεί. Το πιο
συζητημένο ντεκόρ της πόλης ακολούθησε την παράδοση του περσινού Privilege -
που πέρασε και από τις σελίδες του διάσημου για τη νέα αισθητική περιοδικού «Wallpaper».

Η φιλοσοφία του Βασίλη Τσιλιχρήστου, που είναι η ψυχή του κλαμπ - και όχι μόνο
στη μουσική του - λέει πως «ο κόσμος θέλει να περνάει καλά. Να βγαίνει, να
ντύνεται ωραία, να ακούει ωραία μουσική, να διασκεδάζει. Τα φωτεινά κλαμπ
κερδίζουν πόντους». Από τα βιντεοκλίπ (των κοριτσιών στη διασκευή του Lady
Marmalade) ώς τους κορσέδες της μόδας. 
Το κόκκινο της φετινής νύχτας έχει πολύ περισσότερες πτυχές από ό,τι το
περιβόητο φόρεμα της Βίσση - Βανδή. Ο σχεδιαστής μόδας Λακρουά μπορεί να μην
έβαλε το χέρι του στο αθηναϊκό κλάμπινγκ, το κόκκινο (του) όμως κυκλοφορεί
παντού. Στη «λάουντζ» αισθητική του Bossa Nostra σε συνδυασμό με την πύρινη
«χορευτική» αξία του. Ο Μπάμπης Μουζάκης με την άποψη στο χώρο και ο Κέβιν
Γιοστ με την άποψη στον ήχο βάζουν στο χάρτη του Ψυρή το σημάδι τους. 
Χίλιες και μία νύχτες, είναι το κλισέ. Το οριεντάλ στυλ που ανεβαίνει
τα σκαλιά στο Free Your Base δεν έχει καμία σχέση με τα κλισέ της πόλης. Η
αίσθηση που βγαίνει από την κόκκινη θαλπωρή είναι οικειότητα και ηρεμία ακόμη
και όταν ο Αλί χτυπάει τα κρουστά της φυλής, ή ο μεσιέ Dimitri From Paris
αναπαράγει εκρηκτικό φανκ. 
Ο Kirios Kriton υπογράφει την ιδέα και την αισθητική του χώρου «το
οριεντάλ στυλ βοηθάει τον κόσμο να χαλαρώσει, να καθήσει χαμηλά, να νιώσει
άνετα. Χωρίς πόζες», λέει. «Είναι ο προπομπός σε μια εξέλιξη προς ένα ακόμη
πιο χαλαρό τρόπο διασκέδασης, που δεν είναι άσχετος και με όσα συμβαίνουν
γύρω, στη μόδα για παράδειγμα, που λέει τώρα "φόρεσε ό,τι θέλεις", ένα free
style, ούτε άσχετο με όσα συμβαίνουν στα εστιατόρια, που όλο γίνονται πιο
μικρά και αποκτούν περισσότερο χαρακτήρα. Η εποχή που βγαίναμε για να μας δουν
τελείωσε. Όπως και η εποχή της logo-mania όπου ο κόσμος φορούσε περισσότερο
τις ετικέτες παρά τα ρούχα. Οι ετικέτες κρύβονται». 
Ο νέος θόρυβος είναι η ηρεμία. Πριν από λίγα χρόνια οποιαδήποτε σύνδεση
διαλογισμού και πυρετού του Σαββατόβραδου θα ήταν υπέρβαση της λογικής - τώρα
είναι απλώς το βλέμμα του Βούδα πάνω από το κεφάλι του ντιτζέι. Από το Budha
Bar του Παρισιού και την χρυσοκόκκινη πολυτέλειά του η μόδα του κλάμπινγκ πήρε
φωτιά. Στην Αθήνα, το Budha Club κοκκινίζει σε όλα τα επίπεδα. Η Ανατολή
προτείνει - ακόμη και αντίθετα από τη φορά των ρυθμών - αισθησιασμό και
αγχολυτική ατμόσφαιρα. Το άγαλμα του Βούδα δεσπόζει. 
Βαθύ «αμαρτωλό» το κόκκινο του dragoste, νέα είσοδος στη νύχτα της
πόλης. Το όνομά του, άλλωστε, σημαίνει «έρωτας» στα ρουμανικά και ο έρωτας
σημειολογικά έχει το χρώμα του. Οι κόκκινες καρδιές, το κατακόκκινο δωμάτιο
του Vibe, με τα κόκκινα χαρτιά από το ντιζάιν φωτιστικό του Ίνγκο Μάουρερ, το
γιαπωνέζικο ντεκόρ συμπληρώνουν την αλυσίδα στο χρώμα της διασκέδασης. 
<H3>Σαν στο σαλόνι σας
</H3>
Καναπέδες, μαξιλάρια, κεριά και φαντεζί φωτιστικά. Σε περίπτωση που ο ντιτζέι
δεν έχει κέφια, ρίξτε μια ματιά γύρω. Ο χώρος στο Free Base φτιάχνει διάθεση

Στην υποδοχή της χαλαρωτικής διάθεσης του κλάμπινγκ των ημερών, η μουσική.
Lounge σημαίνει να νιώσεις όπως στο σαλόνι του σπιτιού σου και ο ρυθμός δεν
έχει παρά να ακολουθήσει. Να ρίξει τους τόνους, να παίξει, να ταξιδέψει έως
την Ανατολή. Τα παραμύθια της Χαλιμάς σε νέα «ντανς» έκδοση. Τα κλαμπ,
μάλιστα, φτιάχνουν τις δικές τους συλλογές, που ορίζουν το μουσικό κλίμα των
ημερών. Ανάμεσα στις πιο ενδιαφέρουσες, του Venue και του Privilege, του
Central, του oλλανδέζικου κλαμπ Supperclub ­ λευκό αυτό σε απάντηση του
«κόκκινου» ελληνικού χειμώνα. Η σειρά του Budha Bar θεωρείται από τις πιο
πετυχημένες τόσο εμπορικά όσο και σαν τάση στον ήχο. Αλλιώς δεν θα είχε τόσους
μιμητές... 
Αλυσιδωτές «λάουντζ» κυκλοφορίες κάνουν ακόμη πιο πλούσια τη «δισκοθήκη» των
κλαμπ. Από τις πιο «ζουμερές» του είδους τα Paris Lounge και Berlin Lounge ­
σαν να διαλέγουμε δύο μόλις από έναν ωκεανό τέτοιων παραγωγών. Το «χάουζ» που
κατοικεί στα κλαμπ από την εποχή των... σπηλαίων της «χορευτικής κουλτούρας»
διευρύνεται, αλλάζει, «σκληραίνει» και «μαλακώνει» τον ήχο του. Γιατί ποτέ στο
σαλόνι σου δεν θα έβαζες κακή μουσική. 
<H3>Βραδινό και φούτερ
</H3>
«Κλάμπινγκ» εντυπώσεων; Κάθε άλλο. Η νέα τάση για την έξοδο είναι «είσαι ο
εαυτός σου». Έτσι, δίπλα στο βραδινό ένδυμα, το αθλητικό φούτερ. Στην ίδια
παρέα, ψηλά τακούνια και αθλητικά παπούτσια. Το εξεζητημένο στυλ με το απόλυτα
ταπεινό «κάζουαλ». Ούτε πόντο μακριά από τη διάθεση της στιγμής. Και τίποτε
από τα παραπάνω δεν μπλοκάρει την κομψότητα. Η κομψότητα επιστρέφει δυναμικά.
Ωραίοι στο κλαμπ, όσο και στο σπίτι. Η ατμόσφαιρα παίζει ρόλο.

<H3>Πέντε «σίγουρα» </H3>
Το κόκκινο 
Η χαλαρή διάθεση 
Η Ανατολή 
Η ηρεμία 
Η επαφή

<H3>Τα κλαμπ
</H3>
Venue (Πειραιώς 130, Γκάζι, τηλ. 3477.311)

Βοssa Nostra (Αριστοφάνους 22, Πλατεία Ηρώων στου Ψυρή, τηλ. 3244.891)

Budha Club (Συγγρού 116, Φιξ, τηλ. 9248.211-2)

Free Your Base (Ερμού 111 και Αυλητών, 0932 076 122)

Vibe (Αριστοφάνους 1, Ψυρή, τηλ. 3244794).
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P11</CAT>
<ED>
Κωδικός άρθρου: A17239P111</ED>
<ID>
ID:301881

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

Ο μονόλογος της Μόλλυ Μπλούμ από τον «Οδυσσέα» του Τζέιμς Τζόις παρουσιάζεται
από την Αγλαΐα Παππά (φωτογραφία) σε σκηνοθεσία Δημήτρη Οικονόμου στο «Απο
μηχανής θέατρο» έως και την Κυριακή

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ.
Τζόις Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. «Ξέρξης»
του Γκ. Φρ. Χέντελ (Κυρ.). ΦΟΥΑΓΙΕ. Νίκος Μπακουνάκης: διάλεξη «Ο
"Ξέρξης" του Χέντελ» (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά
«Μεγάλες Ορχήστρες». Ορχήστρα του Φεστιβάλ της Βουδαπέστης: α' συναυλία
(Δευτ.) - β' συναυλία (Τρ.) Κρατική Ορχήστρα Αθηνών: συναυλία
(Τετ.).(Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ.
Παπάζογλου) του Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της
μητρός μου» του Γ. Βιζυηνού Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. «Ο παππούς μας ο Παπαδιαμάντης» (Παπαδιαμάντης) του Γ.
Μεσσάλα Μεσσάλας (Ιουλιανού 42-46 - Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολονώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του
Εμμ. Ροΐδη Κουκλοθεατρική Ομάδα «Κιβωτός» - Σπ. Παπαγεωργίου
(Δεληγιάννη 16 - Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
Η Εμμανουέλα Καποκάκη ψυχαγωγεί παιδιά και μεγάλους με την παράσταση «Τα
πέντε δάκτυλα και το φεγγάρι» στο θέατρο «Σταθμός»

ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

Θέατρο Αυλαία: «Ο μικρός Εγιόλφ» του Ερρίκου Ίψεν από τη Σκηνή του
Βορρά. Πρεμιέρα απόψε στις 9.15 μ.μ. Παραστάσεις καθημερινά (πλην Δευτέρας)
στις 9.15 μ.μ. και Κυριακή στις 8.00 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P12</CAT>
<ED>
Κωδικός άρθρου: A17239P121</ED>
<ID>
ID:301903

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P12&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.30-6.30 μ.μ. / Η δασκάλα του πιάνου.
8.30-11.00 μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 4.45-7.40-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
ΑΙΘΟΥΣΑ 1

Οι άλλοι. 6.00-8.00-10.00-24.00 μ.μ. / Η χαμένη Ατλαντίδα. Ώρα
12.00-2.00-4.00 μ.μ. μεταγλ. (Πατησίων 140 * 8215.327, 8214.675).

ΑΙΘΟΥΣΑ 2

D-ΤΟΧ. 3.50-5.40-7.30-9.30-11.30 μ.μ. / Σρεκ. Ώρα 12.00 μ. -
2.00 μ.μ. μεταγλ.

ΑΙΘΟΥΣΑ 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

ΑΙΘΟΥΣΑ 4

Ο Χάρι Πότερ και η φιλοσοφική λίθος. 12.45-4.00 μ.μ.μεταγλ. /
Λουλούδια του πολέμου. Ώρα 7.00-9.30-24.00.

ΑΙΘΟΥΣΑ 5

Το ημερολόγιο μιας πριγκίπισσας. 12.30-3.00-5.20-7.45-10.15-00.30.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
ΑΙΘΟΥΣΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ., Κυρ. και ώρα 12.00 μ. (Ζησιμοπούλου 7 & Ιωάν.
Μεταξά, Γλυφάδα * 8983.238).

ΑΙΘΟΥΣΑ 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ, Κυρ. και
ώρα 12.00-3.00 μ.μ. μεταγλ.

ΑΙΘΟΥΣΑ 3

Οι άλλοι. 6.30-8.40-10.50 μ.μ. / / Η χαμένη Ατλαντίδα. Ώρα 4.20
μ.μ. μεταγλ.,Κυρ. και ώρα 12.10-2.20 μ.μ. μεταγλ.

ΑΙΘΟΥΣΑ 4 
D-ΤΟΧ. 5.00-7.00-9.00-11.00 μ.μ. 
ΑΘΗΝΑΪΣ - Ericsson 1

Η κατάρα του πράσινου σκορπιού. 7.00-9.00-11.00 μ.μ. / Το μαγικό
σπαθί: Αναζητώντας το Κάμελοτ. Σάβ. ώρα 3.00 μ.μ. μεταγλ,Κυρ. και ώρα
12.00 μ. μεταγλ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Λουλούδια του πολέμου. 5.50-8.30-11.00 μ.μ. (Οδός Κύπρου 57 Πλ.
Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.15 μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο Χάρι Πότερ και η φιλοσοφική λίθος. 4.30-7.30-10.30 μ.μ. με υπότ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Βαριά ερωτευμένος. 8.45-11.00 μ.μ. / Η χαμένη Ατλαντίδα. 6.45
μ.μ. μεταγλ., Κυρ. και ώρα 12.00 μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ., Σάβ.-Κυρ. και ώρα 3.00
μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. / Χριστουγεννιάτικα κάλαντα.
Σάβ.-Κυρ. 5.00 μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.50-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Θέλω και τη μαμά σου. 6.00-8.15-10.30μ.μ. (Πλατεία Αμερικής * 8674.252).

ΑΤΤΙΚΑ 2

Βαριά ερωτευμένος 6.40-8.10-10.40 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ., Σάβ.-Κυρ. 3.00 μ.μ.
μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ., Σάβ.-Κυρ. και
ώρα 3.15 μ.μ. με υπότ. / D-ΤΟΧ. 8.45-10.45 μ.μ. 
CINE CITY Ericsson 
ΑΙΘΟΥΣΑ 1

Οι άλλοι. 6.30-8.40-10.50 μ.μ. (Κων/λεως 82 Πλ. Μπουρναζίου Περιστέρι *
5756.243, 5756.244).

ΑΙΘΟΥΣΑ 2

Βαριά ερωτευμένος. 7.00-9.10-11.20 μ.μ. / Ο Χάρι Πότερ και η
φιλοσοφική λίθος. 4.00 μ.μ. μεταγλ.

ΑΙΘΟΥΣΑ 3

Η φούσκα. 6.30-8.45-11.00 μ.μ.

ΑΙΘΟΥΣΑ 4

D-ΤΟΧ. 6.45-8.45-10.45 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

ΑΙΘΟΥΣΑ 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

ΑΙΘΟΥΣΑ 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

ΑΙΘΟΥΣΑ 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

ΑΙΘΟΥΣΑ 4

Βαριά ερωτευμένος. 12.00-14.30-17.15-19.45-22.15-00.45.

ΑΙΘΟΥΣΑ 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

ΑΙΘΟΥΣΑ 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

ΑΙΘΟΥΣΑ 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

ΑΙΘΟΥΣΑ 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

ΑΙΘΟΥΣΑ 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
ΑΙΘΟΥΣΑ 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

ΑΙΘΟΥΣΑ 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

ΑΙΘΟΥΣΑ 3

Βαριά ερωτευμένος. 12.15-14.45-17.15-19.45-22.15-00.45.

ΑΙΘΟΥΣΑ 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

ΑΙΘΟΥΣΑ 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

ΑΙΘΟΥΣΑ 2

American pie 2. 11.45-14.00-16.15-18.30-20.45-23.00-01.15.

ΑΙΘΟΥΣΑ 3

Ο κατεργάρης των Χριστουγέννων. 12.45-15.00-17.15 / American pie 2. 19.30-21.45-24.00.

ΑΙΘΟΥΣΑ 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
ΑΙΘΟΥΣΑ 5

Οι άλλοι. 13.15-15.45-18.00-20.15-22.45-01.00.

ΑΙΘΟΥΣΑ 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

ΑΙΘΟΥΣΑ 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

ΑΙΘΟΥΣΑ 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

ΑΙΘΟΥΣΑ 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

ΑΙΘΟΥΣΑ 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

ΑΙΘΟΥΣΑ 11

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 12

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

ΑΙΘΟΥΣΑ 13

Βαριά ερωτευμένος. 12.15-14.45-17.15-19.45-22.15-00.45.

ΑΙΘΟΥΣΑ 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

ΑΙΘΟΥΣΑ 15

D-ΤΟΧ. 12.15-14.45-17.15-19.45-22.00-00.15.

ΑΙΘΟΥΣΑ 16

Η χαμένη Ατλαντίδα. 10.30-12.30-14.30 μεταγλ. / D-ΤΟΧ. 17.15-19.45-22.00-00.15.

ΑΙΘΟΥΣΑ 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

ΑΙΘΟΥΣΑ 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

ΑΙΘΟΥΣΑ 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

ΑΙΘΟΥΣΑ 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 6.10-8.20-10.30 μ.μ.

ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ., Σάβ.-Κυρ. και ώρα 3.30 μ.μ. (Τροίας - Πατησίων, Στάση Αγγελοπούλου *
8810.602, 8235.915).

ΙΝΤΕΑΛ LUX

Η φούσκα. 10.30 μ.μ. / Ο Χάρι Πότερ και η φιλοσοφική λίθος.
4.30-7.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-11.00 μ.μ. / Η χαμένη
Ατλαντίδα. 4.45-6.45 μ.μ. μεταγλ., Κυρ. και ώρα 11.30 π.μ. μεταγλ.
(Λαμπράκη - Καλυψούς Καλλιθέα * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 7.00-9.00-11.00 μ.μ. / Η χαμένη Ατλαντίδα. Ώρα
3.00-5.00 μ.μ. μεταγλ., Κυρ. και ώρα 12.30 μ.μ. μεταγλ. (Λ. Κηφισίας 245,
Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 5.20 μ.μ. μεταγλ., Κυρ. και ώρα
11.40 π.μ.-2.30 μ.μ. μεταγλ. / Το ημερολόγιο μιας πριγκίπισσας.
8.20-10.40 μ.μ. / Σρεκ. Παρ.-Σάβ. ώρα 3.10 μ.μ. μεταγλ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
ΑΙΘΟΥΣΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ., Σάβ.-Κυρ. και ώρα 12.00 μ., Παρ.-Σάβ. και ώρα 00.45
π.μ. (Πλατεία Δαβάκη - Καλλιθέα * 9568.370).

ΑΙΘΟΥΣΑ 2

Οι άλλοι. 7.00-9.00-11.00 μ.μ., Παρ.-Σάβ. και ώρα 01.00 π.μ. / Ο
Χάρι Πότερ και η φιλοσοφική λίθος. 4.00 μ.μ. μεταγλ., Σάβ.-Κυρ. και ώρα
12.00 μ. μεταγλ. 
ΑΙΘΟΥΣΑ 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 13.15-5.15 μ.μ. μεταγλ., Σάβ.-Κυρ. και ώρα 12.00 μ.
μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 6.00-8.20-10.40 μ.μ.

ΜΑΡΟΥΣΙ 3 Alpha Odeon

Λουλούδια του πολέμου. 4.20-7.10-10.00 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 6.00 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ., Σάβ.-Κυρ. και ώρα 3.00 μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 6.30 μ.μ. / Οι άλλοι. 9.00-11.00 μ.μ.
(Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Λουλούδια του πολέμου. 5.50-8.20-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ., Κυρ. και ώρα 11.00 π.μ. μεταγλ. (Αχαρνών 330 - Κάτω Πατήσια *
2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Κλέφτης η πραγματικότητα. 6.15-8.20-10.30 μ.μ., μαζί και η μικρού
μήκους: Τα μάτια που τρώνε. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Η κατάρα του πράσινου σκορπιού. 6.00-8.15-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ., Σάβ.-Κυρ. και ώρα 3.30 μ.μ. (Μεσογείων 232 & Βεντούρη, Χολαργός, 4η
στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ., Κυρ. και ώρα 11.30 π.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 8.30-10.45 μ.μ. / Ο Χάρι Πότερ και η φιλοσοφική
λίθος. 5.30 μ.μ. μεταγλ., Κυρ. και ώρα 11.30 π.μ. μεταγλ. (Νέο Ηράκλειο *
2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Η κατάρα του πράσινου σκορπιού. 6.20-8.40-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Η κατάρα του πράσινου σκορπιού. 6.30-8.40-10.50 μ.μ. (Ζησιμοπούλου -
Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.40-8.50-11.00 μ.μ. Η χαμένη Ατλαντίδα. Σάβ.-Κυρ.
4.40 μ.μ. μεταγλ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Κανταχάρ. 8.30-10.30 μ.μ. (Ν. Ελβετία 34-Βύρωνας * 7645.310, 7662.066
Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Ο 7ος ήλιος του έρωτα. 7.15-9.15 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Αμελί. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.15-7.00-9.40 μ.μ. (Λεωφόρος Φυλής
165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Moulin Rouge. 7.00-9.30 μ.μ. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Εφάπαξ. 6.15-8.15-10.15 μ.μ., μαζί και η μικρού μήκους: Είναι
γρουσουζιά να βλέπεις τη νύφη πριν από το γάμο. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μπραζιλέρο. 7.30-9.30 μ.μ., μόνο Παρ. Κυρ. (Περικλέως 55 Δημαρχείο, *
6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-ΤΟΧ. 5.00-7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο Χάρι Πότερ και η φιλοσοφική λίθος Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. Κυρ. 11.30 π.μ.-3.00 μ.μ.: Καραγκιόζης.
(Πειραιώς 125 & Χρ. Σμύρνης, Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Η δασκάλα του πιάνου. 8.00-10.00, Κυρ. και ώρα 6.00 μ.μ. Μόνο
Παρ.-Κυρ.(Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Η κατάρα του πράσινου σκορπιού. 6.00-8.15-10.30 μ.μ. (Πλατεία
Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524). 
ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.45-22.00. / Η χαμένη
Ατλαντίδα. Στα ελληνικά. 17.00. Κυριακή: 11.30-13.15-15.15-17.00. Αίθουσα
2 Ο Χάρι Πότερ και η φιλοσοφική λίθος. Στα ελληνικά. 17.00-19.45.
Κυριακή: 11.30-14.15-17.00-19.45. / Οι άλλοι. 22.30. (* 832.060, Dolby
Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. (* 257.255,
Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 19.15-22.30. (* 262.051 & 270.073 Dolby
Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-16.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγιο μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Το ημερολόγιο μιας πριγκίπισσας. 18.30-20.45-23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Λουλούδια πολέμου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. Σάββατο και Κυρική: 17.20-19.00. / Moulin
Rouge. 20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Θέλω και τη μαμά σου. 19.00-21.00-23.00. / Velvet gold
mine (Παρασκευή ώρα 01.00 μεταμεσονύκτια) / Ταρζάν. (Κυριακή ώρα
12.00). (* 378.404, Dolby Stereo) 
Αίθουσα 2-«Παύλος Ζάννας» Ο μικρός Λίαμ. 19.00-21.00-23.00. (* 378.404,
Dolby Stereo) 
ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.20.Σάββατο και Κυριακή:
14.10-16.20. / Το ημερολόγιο μιας πριγκίπισσας. 18.30-20.55-23.20
ΑΙΘΟΥΣΑ 3 Ο Χάρι Πότερ και η φιλοσοφική λίθος. Στα ελληνικά. 17.00.
Σάββατο και Κυριακή: 14.00-17.00 / Ο Χάρι Πότερ και η φιλοσοφική λίθος.
Με υπότιτλους. 20.00-23.00. ΑΙΘΟΥΣΑ 4 Ταξιδιάρικα πουλιά.
16.15-18.25, Σάββατο και Κυριακή: 14.05-16.15-18.25. / Βαριά
ερωτευμένος. 20.35-23.00. ΑΙΘΟΥΣΑ 5 Ο άρχοντας των δαχτυλιδιών.
16.00-19.30-23.00. / From Hell. Κυριακή ώρα 12.00 πρεμιέρα. ΑΙΘΟΥΣΑ
6 D-ΤΟΧ. 17.05-19.05-21.05-23.05. ΑΙΘΟΥΣΑ 7 Οι άλλοι.
16.45-19.00-21.15-23.30. ΑΙΘΟΥΣΑ 8 American pie.
16.25-18.40-20.55-23.10. (* 290.100, 290.290, Dolby Digital D.Τ.S. JBL
5000). 
STER CENTURY CINEMAS

ΑΙΘΟΥΣΑ 1 Ο Χάρι Πότερ και η φιλοσοφική λίθος. Με υπότιτλους.
11.00-13.50-16.55. / Οι άλλοι. 19.50-22.00-00.20. (Digital ΕΧ, D.Τ.S.).
ΑΙΘΟΥΣΑ 2 Ο Χάρι Πότερ και η φιλοσοφική λίθος. Στα ελληνικά.
12.40-15.50. / Ο άρχοντας των δαχτυλιδιών. 19.00-22.20. (Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Με υπότιτλους.
12.20-15.20-18.40-21.40. (Dolby Digital DTS). ΑΙΘΟΥΣΑ 4 Το ημερολόγιο μιας
πριγκίπισσας. 11.20-13.40-16.10-18.30-21.00. / Μην πεις λέξη.
23.20. (Dolby Digital DTS). ΑΙΘΟΥΣΑ 5 Η φούσκα.
13.20-15.40-18.20-20.40-23.00. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.50. / Οι άλλοι.
18.50-21.10-23.40. (Dolby Digital DTS). ΑΙΘΟΥΣΑ 7 Η χαμένη Ατλαντίδα.
Μεταγλωττισμένη. 11.10-13.10-16.00. / Εφάπαξ. 18.10-20.20-22.40.
(Dolby Digital DTS). ΑΙΘΟΥΣΑ 8 American pie 2.
12.30-15.00-17.20-19.40-21.50-24.00.(Dolby Digital DTS). ΑΙΘΟΥΣΑ 9
Βαριά ερωτευμένος. 12.50-15.10-17.50-20.10-22.30. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-19.00-22.20. (Dolby Digital DTS).
ΑΙΘΟΥΣΑ 11 Ο Χάρι Πότερ και η φιλοσοφική λίθος. Στα ελληνικά.
13.30-16.30 D-ΤΟΧ 19.30-21.30-23.30 (Dolby Digital ΕΧ, DTS). (*
469.300, 469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. Κυριακή:¨11.00-13.30-16.15.
ΑΙΘΟΥΣΑ 2 Η χαμένη Ατλαντίδα. Στα ελληνικά. 16.15-18.00. Κυριακή:
11.00-13.00-14.30-16.15-18.00. / Ο Χάρι Πότερ και η φιλοσοφική λίθος.
Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. 18.00-19.30. / Η φούσκα. 21.10-23.10. * 213.929 Dolby
Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Αμελί. (* 34.551). 
Αίθουσα 2: American Pie 2. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Εφάπαξ. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το κλάμα βγήκε από τον Παράδεισο. (* 23.377) <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17239P141</ED>
<ID>
ID:301904

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η κατάρα του πράσινου σκορπιού»: Κωμωδία μυστηρίου του Γούντι Άλεν με
εξωφρενικές υποθέσεις και φόντο την τζαζ Νέα Υόρκη του '40. Παίζουν: Γούντι
Άλεν, Νταν Ακρόιντ, Έλεν Χαντ, Σαρλίζ Θερόν [Αθηναΐς, Αλεξάνδρα (Πατ.),
Γλυφάδα, Μαρούσι 2, Όπερα 1, Τροπικάλ 2, Ράδιο Σίτυ, Φάληρο 1, Σινεάκ]. 
Σκηνή από την ταινία «Λουλούδια του πολέμου» του Ελί Σουρακί

«Λουλούδια του πολέμου»: Η δύναμη των ανθρώπινων συναισθημάτων και ο
παραλογισμός της βίας του πολέμου στη διαλυμένη Γιουγκοσλαβία. Του Ελί
Σουρακί, με τους Άντι ΜακΝτάουελ, Αντριέν Μπροντί, Ηλία Κοτέα (Αίγλη,
Νιρβάνα). 
«Κλέφτης ή η πραγματικότητα»: Εικαστικό, ποιητικό και «φιλοσοφικό»
δοκίμιο για την πραγματικότητα, το όνειρο και τον «κλέφτη» της ζωής. Η
καλύτερη ταινία της Αντουανέττας Αγγελίδη, με τους Νίκο Παντελίδη, Παρθενόπη
Μπουζούρη, Άντζελα Μπρούσκου, Ευρύκλεια Σωφρονιάδου (Πτι Παλαί). 
«Οδός Μαλχόλαντ»: «Οι παραισθήσεις είναι κι αυτές πραγματικότητα»,
έλεγε ο Αλτουσέρ και ο Ντέιβιντ Λιντς δημιουργεί ένα ατμοσφαιρικό παραλήρημα
στα δυσδιάκριτα όρια ονείρου και πραγματικότητας (Αβάνα, Απόλλων, Άστρον,
Τριανόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν (Μαρούσι 1,
Τροπικάλ 2, Άττικα 1, Δαναός 2). 
«Ποιος να ξέρει»: Αισθηματικά μπερδέματα από τον «σκληροπυρηνικό» Ζακ
Ριβέτ. Παίζουν: Ζαν Μπαλιμάρ, Σέρζιο Κατσελίτο, Ζακ Μπαναφέ (Αττικόν). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού, Ηλία
Λογοθέτη, Γιάννη Μποστατζόγλου (Cine City 3, Village Park 19, Ιντεάλ, Πλάζα
1). 
«Ταξιδιάρικα πουλιά»: Μαγευτικά ταξίδια από τη μία ακρη της γης έως την
άλλη με τα αποδημητικά πουλιά. Του Ζακ Περέν. Μην το χάσετε (Ααβόρα). 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου.
Του Γιάνγκ Γουέν (Art Studio ). 
«Αμελί»: Κοιτάζει αλλιώς τον κόσμο η Όντρεϊ Τοτού και προσφέρει χαρά σ'
όσους την συναντούν ­ ήδη έχει γοητεύσει 260.000 σινεφίλ. Του Ζακ Πιερ Ζενέ.
(Άστυ, Φιλίπ, Άρτεμις). 
<H3>ΘΕΣΣΑΛΟΝΙΚΗ
</H3>
«Ο άνθρωπος που δεν ήταν εκεί». (Βακούρα).

«Κανταχάρ». (Φαργκάνη).

«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 5, Ster Century Cinema 2, 10,
Τιτάνια 1).

«Θέλω και τη μαμά σου». (Ολύμπιον 1).
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P14</CAT>
<ED>
Κωδικός άρθρου: A17239P142</ED>
<ID>
ID:301936

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P14&aa=2</URL></REF>


Article

<CATEGORY>vin09</CATEGORY>

 <H2>Η εκδίκηση του Παπαδιαμάντη
</H2><H4>Ο Παπαδιαμάντης όσο ζούσε, αλλά και ώς τις μέρες μας, εξακολουθεί να είναι
«σημείον αντιλεγόμενον», με πολλούς φίλους, μα και επικριτές του ταλέντου και
της αξίας του έργου του
</H4>
<AUTHOR>ΑΝΤΩΝΗΣ ΣΑΝΟΥΔΑΚΗΣ</AUTHOR>

Έτσι, λοιπόν, οι ερμηνείες που γίνονται σ' αυτό πολλές φορές είναι
μονόπλευρες. Σίγουρα, μια ακριβής προσέγγιση δεν είναι εύκολη υπόθεση, γιατί
και τα κείμενά του είναι ποικίλα και αντίθετα, ειρωνικά και ανατρεπτικά
προηγουμένων θέσεων και έχουν σχέση με την εκάστοτε ψυχική διάθεση του
δημιουργού τους. Είναι, με άλλα λόγια, προϊόντα μιας εσωτερικής πηγής που
κατευθύνεται από δύο παράγοντες: Την εξαιρετική «θύραθεν» και εκκλησιαστική
παιδεία, τη διπλή μόρφωσή του από «κοσμικές» και εκκλησιαστικές σπουδές, καθώς
και από υπόγειες παρορμήσεις, συνειρμικές. Τοιουτοτρόπως, ο μεγάλος μάστορας
της περιγραφής, ίσως ο κατ' εξοχήν εκπρόσωπός της κατά τα τέλη του 19ου και
αρχές του 20ού αιώνα, τις ψυχικές διακυμάνσεις και τις παρορμήσεις του
υποσυνειδήτου τις εξωτερικεύει και τις οδηγεί φαινομενικά άτακτα σε μια
χειμαρρώδη γραφή, μουσική, ανορθόδοξα λογική, που έχει ως κύριο χαρακτηριστικό
την καλοδουλεμένη «Παπαδιαμάντειο» καθαρεύουσα, αλλά και το απρόβλεπτο της
μυθοπλασίας. Και αυτή ίσως είναι η μοναδικότητά του, που αποκλείει τις όποιες
μονόπλευρες αναλύσεις του έργου τού Παπαδιαμάντη. 
Όσοι επιχειρήσουν να τον «εκσυγχρονίσουν» και να τον προσαρμόσουν στα
επίκαιρα δεδομένα, θα αποτύχουν να βρουν στοιχεία π.χ. πολιτικής, όπως
τουλάχιστον εμφανίστηκαν στην μετα-Παπαδιαμάντειο πολιτική περίοδο στη χώρα
μας και διεθνώς, κατά το 1911 και το 1917. 
Όσοι, επίσης, τον θεωρούν ως εκφραστή της Ρωμιοσύνης και της Ορθόδοξης
Εκκλησίας, με την «καθεστηκυΐα» έννοια της «συναλληλίας», πάλι θα αποτύχουν.
Γιατί οι απόψεις του είναι, σχεδόν πάντα, με το μέρος περιθωριακών, λαϊκών
τύπων, μοναχικών ανθρώπων, απλών παπάδων και καλογέρων. 
Σίγουρα ο κυρ-Αλέξανδρος, ο Άγιος των Γραμμάτων, το αγροτόπαιδο που έζησε
φτωχός στο κομφορμιστικό Μεγάλο Άστυ, σωστά χαρακτηρίσθηκε ως «ιερός
περιθωριακός», στη ζωή όμως. Γιατί οι θέσεις των κειμένων του δεν είναι
περιθωριακές. Ενώ είναι ορθοδοξότατες και σύμφωνες με τις βασικές αρχές του
Χριστιανισμού, διαποτίζονται όμως από τις θέσεις διαμαρτυρίας ενός ρομαντικού
δημιουργού που ζει σε έναν σύγχρονο και άδικο κόσμο και με μια ηγεσία της
Εκκλησίας «αντιεκκλησιαστική». 
Στα κείμενά του θα βρούμε θέσεις πολιτικές, με την ευρεία έννοια, και θέσεις
πρωτοχριστιανικής «κοινωνικής πολιτικής», ενάντιες στην αδικία, χωρίς
δεσποτισμούς και χωρίς ταυτίσεις με εξουσίες κοσμικές. 
Ζώντας στον τόπο της «καταδίκης» του, την Αθήνα, την αποκαλεί «πόλιν της
δουλοπαροικίας και των πλουτοκρατών», εκφράσεις που θα ζήλευε διαχρονικά κάθε
άκρατος πολιτικός ριζοσπαστισμός. 
Στο διήγημά του, επίσης, «Τα πτερόεντα δώρα», άγγελος εξ ουρανού
φέρνει επί γης το άστρο, την αύρα και τη ζωή. 
Ο άγγελος πρωτοπήγε «εις εν αρχοντικόν μέγαρον. Είδεν εκεί το ψεύδος και την
σεμνοτυφίαν» και έφυγε. Έπειτα από περιπλάνηση αρκετή, το πρωΐ της
Πρωτοχρονιάς «εισήλθεν εις μίαν Εκκλησίαν», όπου είδε να μετρούν νομίσματα,
χωρίς «παιγνιόχαρτα». Στο βάθος «αντίκρυσεν ένα άνθρωπον χρυσοστόλιστον και
μιτροφορούντα ως Μήδον σατράπην της εποχής του Δαρείου, ποιούντα διαφόρους
ακκισμούς και επιτηδευμένας κινήσεις. Δεξιά και αριστερά άλλοι μερικοί έψαλλον
με πεπλασμένας φωνάς: Τον Δεσπότην και αρχιερέα!», με αποτέλεσμα ο άγγελος να
πάρει τα «πτερόεντα δώρα» του και να επανέλθει «εις τας ουρανίας αψίδας». 
Ο Παπαδιαμάντης υπήρξε τόσο πονηρός, που όσοι προσπαθήσουν να τον
οικειοποιηθούν, εκείνος βρίσκει πάντα τον τρόπο να τους εκδικηθεί. <REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P16</CAT>
<ED>
Κωδικός άρθρου: A17239P161</ED>
<ID>
ID:301882

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P16&aa=1</URL></REF>


Article

<CATEGORY>vin09</CATEGORY>

 <H5>ΗΠΕΙΡΟΣ - ΝΟΜΟΣ ΑΡΤΑΣ
</H5><H2>Στις βουνοπλαγιές, στα Τζουμέρκα
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Εγκαινιάζοντας μια καινούργια σελίδα στα «ΝΕΑ» της Παρασκευής, σας
παρουσιάζουμε μικρές διαδρομές σε όλη την Ελλάδα, σημειώνοντας επάνω στον
χάρτη τα σημαντικότερα αξιοθέατα ή αν προτιμάτε τις απαραίτητες «στάσεις» που,
κατά τη γνώμη μας, θα πρέπει να πραγματοποιήσετε. Η σημερινή μας διαδρομή
ξεκινάει από την Άρτα και περνώντας δίπλα από την τεχνητή λίμνη Πουρναρίου
ανηφορίζει στις βουνοπλαγιές των Τζουμέρκων. 
Από την Άρτα το Βουργαρέλι απέχει 56 χιλιόμετρα και ο δρόμος είναι γεμάτος
στροφές. Ιδιαίτερη προσοχή χρειάζεται στις συχνές κατολισθήσεις. Από το
Βουργαρέλι μέχρι την Κυψέλη υπολογίστε 15 χιλιόμετρα περίπου (τα Άγναντα
απέχουν 42). Η απόσταση Βουργαρέλι - Αθαμάνιο είναι 6 χιλιόμετρα και από εκεί
τα Θεοδώριανα απέχουν μόλις 16 χιλιόμετρα. Βέβαια θα πρέπει πρώτα να
ανηφορίσετε μέχρι την ιστορική τοποθεσία Σταυρός στα 1.450 μέτρα και μετά να
κατηφορίσετε για το χωριό. Όλοι οι δρόμοι είναι ασφαλτοστρωμένοι και δεν θα
συναντήσετε ιδιαίτερη δυσκολία. 
<H3>Κόκκινη Εκκλησιά
</H3>
Μερικά χιλιόμετρα πριν από το Βουργαρέλι στον οικισμό Παλιοχώρι βρίσκεται η
Κοκκινη Εκκλησιά, ένα μοναδικό μεσαιωνικό μνημείο του 13ου αιώνα, εξαιρετικά
διατηρημένο δίπλα στον ασφαλτόδρομο. Η Κόκκινη Εκκλησιά είναι αφιερωμένη στη
Γέννηση της Θεοτόκου και ονομάζεται επίσης Παναγία Βελλάς ή Βασιλομονάστηρο,
αφού εικάζεται ότι παλαιότερα υπήρχε τριγύρω ολόκληρο μοναστικό συγκρότημα.
Κατακόκκινοι είναι οι πλίνθοι από τους οποίους είναι χτισμένη και το ζωηρό
χρώμα τους την κάνουν να ξεπροβάλλει «λαμπερή» στο τοπίο. Κατάλευκοι
μαρμάρινοι κίονες στηρίζουν τα περισσότερα παράθυρα της Κόκκινης Εκκλησιάς και
η παράδοση λέει πως από τους Χουλιαράδες είχε έρθει ένας αρχαιοκάπηλος με 4
μουλάρια για να τους κλέψει. Με μια βαριά πήγε να τις ξεκολλήσει, αλλά η
Παναγιά τον χτύπησε και έριξε πάνω του την κολόνα δίχως όμως να τον σκοτώσει.
Αφού έταξε στην Παναγία μια χούφτα φλουριά για να τον αφήσει να σηκωθεί, η
κολόνα πήγε στη θέση της, αυτός έδωσε αυτά που υποσχέθηκε και ... «πήρε τα
μ'λάρια κι έφυγε και μολόγαε σ' όλο τον κόσμο την αμαρτία τ' και το θιάμα
πούειδε». 
<H3>Κυψέλη
</H3>
Τα 15 χιλιόμετρα για το χωριό Κυψέλη (ή Χώσεψη όπως λεγόταν παλαιότερα) αξίζει
να τα ακολουθήσετε όχι μόνο για τη διαδρομή στο ελατόδασος, ούτε για το
καλοστημένο χωριό, αλλά για το λαογραφικό μουσείο του Παντελή Καραλή που
μοιάζει με ακριβό κόσμημα. Η 30χρονη προσπάθεια ενός ανθρώπου που συνέλεγε
κομμάτια της πολιτιστικής κληρονομιάς των Τζουμέρκων, απλά δουλεμένα και
τιμημένα καθημερινά εργαλεία, ρούχα και ό,τι άλλο μπορείτε να φανταστείτε,
βρίσκονται συγκεντρωμένα σε ένα όμορφο, ζεστά διαμορφωμένο χώρο. Το Μουσείο
Λαϊκής Τέχνης και Ζωής του Π. Καραλή μπορεί να είναι μικρό, αλλά αποτελεί πόλο
έλξης των επισκεπτών στο χωριό όπως και νερόμυλοι-νεροτριβές που λειτουργούν
με τον παραδοσιακό τρόπο. 
<H3>Βουργαρέλι
</H3>
Δύο μακρουλές ελατοσκέπαστες λοφοσειρές κατηφορίζουν από τις γυμνές
επιβλητικές κορυφές των Τζουμέρκων και σαν θεϊκή διχάλα αγκαλιάζουν το χωριό.
Ανάμεσά τους (Προφήτης Ηλίας η ανατολική, Ομαλή η δυτική) αναπνέει το
Βουργαρέλι καθάριο δροσερό αέρα. Παλιότερα το όνομα Βουργαρέλι δεν άρεσε στους
τοπικούς άρχοντες λόγω ατυχών λεκτικών συνειρμών και δοκίμασαν να το αλλάξουν
σε Δροσοπηγή, που ταίριαζε λόγω των άφθονων νερών, αλλά... δεν ήταν δικό του!
Κάποιος ξυλοκόπος Βουργαρέλης είχε δώσει το όνομά του στην περιοχή και
τελικά... το κράτησε ατόφιο. Δύο καταπληκτικές βρύσες, η Αρχόντω με πέντε
«στόματα» και η Κρυστάλλω με εννέα προσφέρουν πεντακάθαρο παγωμένο βουνήσιο
νερό, σήμα κατατεθέν για το χωριό. Στις ημέρες μας το Βουργαρέλι είναι
σημαντικός πόλος έλξης τουριστών και αναπτύσσεται γρήγορα ως κομβικό σημείο
στην περιοχή.

<H3>Θεοδώριανα
</H3>
Από τον Σταυρό στα 1.450 μέτρα ο δρόμος κατηφορίζει αποκαλύπτοντας τα περίφημα
βοσκοτόπια της Κωστελάτας (ύψωμα των Τζουμέρκων) και ξαφνικά τα Θεοδώριανα
κάνουν την εμφάνισή τους. Χάρη στην ομοιότητα του ονόματός των πολλοί
τοποθετούν στη θέση του σημερινού χωριού την αρχαία πόλη των Αθαμανών
Θεοδωρία, αλλά δεν υπάρχουν ευρήματα που να πιστοποιούν κάτι τέτοιο. Τον αχό
του νερού που κατεβαίνει με ορμή από τις κορυφές των Τζουμέρκων τον ακούς και
τον αισθάνεσαι. Πάνω από 500 πηγές αναγνωρίζουν οι κάτοικοι της περιοχής αυτής
και πραγματικά είναι αξιοθαύμαστος ο όγκος των τρεχούμενων νερών. Πλησιάζοντας
στο χωριό βλέπεις σε αναβαθμίδες τα χωραφάκια που καλλιεργούσαν κάποτε, έρημα
και χορταριασμένα, άχρηστα πια! Είναι ζήτημα εάν στα Θεοδώριανα μένουν 20
άνθρωποι τον χειμώνα και στην πλειονότητά τους είναι ηλικιωμένοι και
ανήμποροι. 
<H3>ΤΗΛΕΦΩΝΑ
</H3>
(Κωδικός 0685) 
Δήμος Αθαμανίας (Βουργαρέλι) 22221 
Κέντρο Υγείας (Βουργαρέλι) 22584 
Αστυνομία (Βουργαρέλι) 22288 
Κοινοτ. Θεοδώριανων 22474 
Καφενείο Τσαδήμα (Θεοδώριανα, όλο τον χρόνο) 22296 
<H3>ΔΙΑΜΟΝΗ
</H3>
Αν και οι περισσότεροι θα προτιμήσουν να διανυκτερεύσουν στο Βουργαρέλι που
έχει ανέσεις και την απαραίτητη υποδομή για τουρίστες, έχει γίνει ξενώνας και
στα Θεοδώριανα (0685-22077 ή 22210), ενώ και στο Αθαμάνιο θα βρείτε
δωμάτιο να μείνετε. Τα παρακάτω αναφέρονται ενδεικτικά: 
Αρχοντικό Βίλα Σοφία 0685-22713 
Ξενοδοχείο Γαλήνη 0685-22135 
Ενοικ. δωμάτια Κ. Τάσιος 0685-22254 
Ελατοφίλητο (Αθαμάνιο) 0685-22979

<H3>ΦΑΓΗΤΟ
</H3>
Πραγματικά εξαιρετικά είναι τα καφενεία-ταβέρνες-ψησταριές στα Θεοδώριανα. Θα
πρέπει επίσης να γνωρίζετε ότι τα κρέατα είναι δικά τους, καθώς και τα
τυροκομικά, οπότε θα νιώσετε τη νοστιμιά από τα λιβάδια της Κωστελάτας.
Ζητήστε επίσης να φάτε «τσαλαφούτι» και θα πρέπει να σας ενημερώσω ότι το
ονειρεμένο αυτό παρασκεύασμα που μοιάζει με στραγγιστό γιαούρτι, δεν πήζει με
πυτιά, αλλά μόνο του σε υγρό μέρος (π.χ. σπηλιά... σαν φυσικό ψυγείο) επειδή
το γάλα έχει πολλά λιπαρά. Στο Βουργαρέλι ο Κώστας ο Τάσιος έχει ωραία
μαγειρευτά και ψητά, το ουζερί «Χαγιάτι» σερβίρει εκλεκτούς μεζέδες και...
ωραία θέα, ενώ στο όμορφο «Νεραγώι» μπορείτε να πιείτε καφέ και ποτά και να
μείνετε μέχρι αργά!
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17239P201</ED>
<ID>
ID:301885

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P20&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Συνηθισμένο στις ταινίες δράσης. 2. Αναφέρονται και αυτοί οι
χρόνοι στη γραμματική (γεν.). 3. Σε ορισμένες περιπτώσεις εξαγοράζεται.
­ Μία από τις Ερινύες. 4. Πρόεδρός της υπήρξε και ο Ηλίας Ηλιού. ­ «...
ο πάντων βασιλεύς» (Πίνδαρος). 5. Λόγιος του 18ου αιώνα, παππούς του
Αδαμάντιου Κοραή. 6. Ακολουθείται από ρήμα. ­ Βασιλιάς του Ιούδα,
δισέγγονος του Δαβίδ. ­ Η έννοιά του απασχόλησε τους φιλοσόφους. 7.
Χαρτοπαικτικός όρος. ­ Σε στρατιωτικούς ταιριάζει. 8. Αραβικό κρατίδιο.
­ Οι κορυφές των βουνών μας μάς τον θυμίζουν (αιτ.). 9. Ρήμα...
διατήρησης. ­ Περιζήτητες οι γάτες του. 
ΚΑΘΕΤΑ

1. Δηκτικός, σύμφωνα με μια έννοια. 2. Ρήμα που έχει και τη
σημασία του αντιστοιχώ. 3. Προσφέρει μιας μορφής θαλπωρή (γεν.). ­ Από
το όνομα της πρωτεύουσας της Βολιβίας. 4. Η αιτιατική άρθρου. ­ Ρήμα...
αίσιας έκβασης (καθ.). 5. Ο χρυσός του... βαγκνερικός (με άρθρο).
6. Δορυφόροι του «Κ». ­ Πέθανε έκπτωτος στην Αίγυπτο (με άρθρο).
7. Γάλλοι αντιστασιακοί (αντίστρ.). ­ Έκφραση δεινολογίας. 8.
Συνιστά ποινικό αδίκημα. 9. Λεπτός σχηματισμός (γεν.). ­ Στις όχθες του
είναι κτισμένη η Φρανκφούρτη (αντίστρ.).

ΛΥΣΗ (10/1/2002)

ΟΡΙΖΟΝΤΙΑ: 1. ΣΤΑΦΙΔΑ 2. ΤΟΠΟΘΕΣΙΑ 3. ΛΑΜΕ ­ ΜΑΤΙ
4. ΛΗΘΑΡΓΟΣ 5. ΣΩΣΜΑ 6. ΧΡΙΣΜΑ ­ ΝΤ 7. ΟΙΑ 8.
ΣΜ ­ ΜΑΤΙΑΣ 9. ΑΝΑΤΡΟΠΗ. ΚΑΘΕΤΑ: 1. ΣΤΕΛΕΧΟΣ 2. ΤΟΜΗ ­
ΡΙΜΑ 3. ΑΠΑΘΕΙΑ 4. ΦΟΛΑ ­ ΜΑ 5. ΙΘ ­ ΡΑΜΠΑΤ 6.
ΔΕΙΓΜΑ ­ ΤΡ 7. ΑΣΤΟΣ ­ ΠΙΟ 8. ΙΑΣΩΝ ­ ΑΠ 9. ΧΑΜ ­ ΣΤΑΣΗ.
<REF><SOURCE>
ΤΑ ΝΕΑ</SOURCE>
<DATE>, 11-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17239P541</ED>
<ID>
ID:301902

</ID><URL>http://ta-nea.dolnet.gr/neaweb/neafile.print_unique?e=A&f=17239&m=P54&aa=1</URL></REF>


Article

<CATEGORY>vin16</CATEGORY>

 <H5>αγορά
</H5><H2>Φρένο στα εικονικά τιμολόγια με επιταγές
</H2><H4>Φρένο στη φοροδιαφυγή που συντελείται με εικονικά τιμολόγια επιχειρεί να βάλει
το υπουργείο Οικονομικών. Εξετάζει να τεθεί όριο (4-5 εκατ. δρχ.), πάνω από το
οποίο οι συναλλαγές των επιχειρήσεων θα γίνονται με επιταγές
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Μπλόκο μέσω τραπεζών επιχειρεί να βάλει το υπουργείο Οικονομικών στη διακίνηση
εικονικών φορολογικών στοιχείων που η χρήση τους από τις επιχειρήσεις έχει
προσλάβει διαστάσεις επιδημίας, με αποτέλεσμα το Δημόσιο να χάνει τεράστια
ποσά φορολογικών εσόδων, λόγω της φοροδιαφυγής της οποίας συντελείται με τον
τρόπο αυτό. 
Στο υπουργείο Οικονομίας και Οικονομικών εξετάζονται διάφορα σενάρια,
προκειμένου να μπει φρένο στη βιομηχανία έκδοσης εικονικών τιμολογίων που
χρησιμοποιούν αρκετές επιχειρήσεις στην αγορά, για να αυξάνουν τις δαπάνες
τους και να μειώνουν τα καθαρά τους κέρδη, για τα οποία φορολογούνται. Το
βασικότερο, που έχει προταθεί στον υπουργό Οικονομίας και Οικονομιών από
στελέχη του υπουργείου, προβλέπει να τεθεί ένα όριο πάνω από το οποίο όλες οι
συναλλαγές των επιχειρήσεων θα γίνονται μέσω τραπεζών. Δηλαδή, πάνω από ένα
συγκεκριμένο ύψος οι συναλλαγές των επιχειρήσεων να γίνονται με επιταγή. Το
όριο αυτό εξετάζεται να είναι τα 4-5 εκατ. δρχ. Με το μέτρο αυτό επιδιώκεται
να αντιμετωπισθεί το πρόβλημα των εικονικών συναλλαγών που γίνονται με την
εμφάνιση εικονικών τιμολογίων στα βιβλία των επιχειρήσεων. Πρόκειται για
τιμολόγια τα οποία αφορούν σε μη υπαρκτές συναλλαγές. Αν τεθεί το συγκεκριμένο
όριο για τον τρόπο διενέργειας των συναλλαγών των επιχειρήσεων εκτιμάται ότι
θα περιορισθεί σημαντικά το φαινόμενο της έκδοσης και λήψης εικονικών
τιμολογίων. Στην προκειμένη περίπτωση θα απαιτείται η ύπαρξη συναλλαγής, η
οποία θα πιστοποιείται από την ίδια την τράπεζα. 
Η βιομηχανία εικονικών τιμολογίων 
Η αντιμετώπιση της μάστιγας των εικονικών τιμολογίων αποτελεί βασική
προτεραιότητα της ηγεσίας του υπουργείου Οικονομικών. Το θέμα αναμένεται να
συζητηθεί τις επόμενες ημέρες σε σύσκεψη υπό την ηγεσία του υπουργού
Οικονομίας και Οικονομικών κ. Νίκου Χριστοδουλάκη, προκειμένου να συζητηθούν
οι προτάσεις και να ληφθούν οι αποφάσεις. Στη σύσκεψη αυτή θα συζητηθούν οι
προτάσεις των υπηρεσιακών παραγόντων του υπουργείου Οικονομικών για το θέμα,
καθώς και οι προτάσεις της Επιτροπής που μελετά την αναμόρφωση του φορολογικού
συστήματος. Στις προθέσεις του κ. Χριστοδουλάκη είναι οι αποφάσεις που θα
ληφθούν να υλοποιηθούν άμεσα, εντός του 2002, και όχι με τη δεύτερη φάση της
φορολογικής μεταρρύθμισης, η οποία θα ισχύσει το 2003. Στο οικονομικό
επιτελείο εκτιμούν ότι όσον αφορά τα μέτρα αντιμετώπισης της φοροδιαφυγής δεν
υπάρχει η πολυτέλεια να χάνεται χρόνος στην εφαρμογή τους, καθώς κάθε
καθυστέρηση λειτουργεί εις βάρος της προσπάθειας για την αύξηση των εσόδων του
Δημοσίου και για την επίτευξη των στόχων του κρατικού προϋπολογισμού.
Ενδεικτική για το μέγεθος της φοροδιαφυγής που συντελείται με τη χρήση
εικονικών, αλλά και πλαστών φορολογικών στοιχείων στην αγορά είναι η λίστα που
έδωσε πρόσφατα στη δημοσιότητα το υπουργείο Οικονομικών με τις 176
επιχειρήσεις, οι οποίες εξέδωσαν ή έλαβαν εικονικά και πλαστά φορολογικά
στοιχεία και που οι καταλογιστικές πράξεις για τις περιπτώσεις αυτές εκδόθηκαν
από τις Εφορίες το 2000. Οι συγκεκριμένες επιχειρήσεις, για χρήσεις από το
1992 έως και το 1999, κατηγορούνται ότι εξέδωσαν εικονικά και πλαστά
φορολογικά στοιχεία ύψους 19 δισ. δραχμών, ενώ τους καταλογίσθηκαν φόροι,
πρόστιμα και προσαυξήσεις ύψους 37 δισ. δραχμών. 
Μέτρα και για τα πλαστά 
Στη λήψη μέτρων αναμένεται να προχωρήσει το υπουργείο Οικονομικών για να
αντιμετωπισθεί και η φοροδιαφυγή που συντελείται με πλαστά φορολογικά
στοιχεία. Οι αποφάσεις για τα μέτρα αυτά, κατά κύριο λόγο, αναμένεται να
ληφθούν στο πλαίσιο της φορολογικής μεταρρύθμισης του 2003. Τα μέτρα αυτά
αναμένεται να συνδυασθούν και με αλλαγές στον τρόπο πραγματοποίησης των
φορολογικών ελέγχων στις επιχειρήσεις. Ένα από τα θέματα που εξετάζονται είναι
η σκοπιμότητα της υποχρέωσης διάτρησης των τιμολογίων των επιχειρήσεων από την
Εφορία. 
Παρά το γεγονός ότι το συγκεκριμένο μέτρο ισχύει σήμερα για πολλές κατηγορίες
επιχειρήσεων, ελάχιστα έχει συμβάλει στην καταπολέμηση του φαινομένου έκδοσης
πλαστών τιμολογίων. Αντίθετα, δημιουργεί προβλήματα, ένα από τα οποία είναι ο
πρόσθετος φόρτος εργασίας για τις Εφορίες. 
Στο υπουργείο Οικονομικών εξετάζουν την κατάργηση της συγκεκριμένης υποχρέωσης
για όλες τις κατηγορίες επιχειρήσεων. Αξίζει να σημειωθεί ότι η υποχρέωση
διάτρησης των φορολογικών στοιχείων ισχύει μόνο στην Ελλάδα και σε καμία άλλη
ευρωπαϊκή χώρα. Το υπουργείο, παράλληλα, με τα μέτρα που θα εφαρμοσθούν προς
την κατεύθυνση αυτή, εξετάζει να αναμορφώσει και τον τρόπο διενέργειας των
φορολογικών ελέγχων στις επιχειρήσεις.

<H3>Αλλαγές εκ βάθρων στη φορολογία των επιχειρήσεων
</H3>
Μ ε τη φορολογική μεταρρύθμιση του 2003 θα υπάρξουν αλλαγές σε όλο το πλέγμα
της νομοθεσίας που αφορά τη φορολογία των επιχειρήσεων. Στόχος θα είναι, εκτός
από την περαιτέρω μείωση των συντελεστών φορολογίας των κερδών που έχει
προαναγγελθεί, να απλοποιηθεί και η νομοθεσία η οποία ισχύει στον τομέα αυτόν. 
Ένας από τους τομείς που θα επανεξετασθούν είναι οι δαπάνες που εκπίπτουν από
τα ακαθάριστα έσοδα των επιχειρήσεων, προκειμένου να προκύψουν τα καθαρά τους
κέρδη. 
Με βάση την ισχύουσα νομοθεσία, διαφορετικές κατηγορίες δαπανών εκπίπτουν
ανάλογα με τα βιβλία που τηρούν οι επιχειρήσεις. Στο πλαίσιο της φορολογικής
μεταρρύθμισης θα επιδιωχθεί να ενοποιηθούν, κατά το δυνατόν, και να
κωδικοποιηθούν οι δαπάνες που θα εκπίπτουν από τις επιχειρήσεις στο μέλλον,
ανεξάρτητα από τα βιβλία που τηρούν.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17240I021</ED>
<ID>
ID:302013

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I02&aa=1</URL></REF>


Article

<CATEGORY>vin16</CATEGORY>

 <H5>αγορά
</H5><H2>Πρόβλεψη για πληθωρισμό 3,9% τον Ιανουάριο
</H2>
Ακόμη και στο 3,9% μπορεί να εκτιναχθεί ο πληθωρισμός τον Ιανουάριο, πρώτον,
λόγω της έκρηξης των τιμών των οπωρολαχανικών από τον παγετό και, δεύτερον,
εξαιτίας των ανατιμήσεων που σημειώθηκαν στην αγορά από την 1η Ιανουαρίου σε
προϊόντα και υπηρεσίες. 
Την εκτίμηση αυτή κάνουν τώρα στο οικονομικό επιτελείο της κυβέρνησης, όπου
φοβούνται ότι στην περίπτωση που επαληθευτεί το σενάριο αυτό υπάρχει ο
κίνδυνος να πυροδοτηθούν ισχυρές πληθωριστικές πιέσεις στην οικονομία και να
ξεφύγει ο πληθωρισμός από τους στόχους που έχουν τεθεί. Το αρνητικό είναι πως
και τον Φεβρουάριο προβλέπεται άνοδος του πληθωρισμού. Έτσι, αν τον Ιανουάριο
ο πληθωρισμός σκαρφαλώσει στο 3,9%, τον Φεβρουάριο θα ξεπεράσει το 4%.
Δύσκολος μήνας για τον τιμάριθμο θεωρείται και ο Μάρτιος, οπότε θα σταματήσει
η διπλή αναγραφή των τιμών σε δραχμές και ευρώ και έτσι οι καταναλωτές δεν θα
μπορούν να κάνουν άμεση σύγκριση των νέων τιμών με τις προηγούμενες σε
δραχμές. 
Μετά τον Απρίλιο, προβλέπεται ότι ο πληθωρισμός θα επανέλθει σε πτωτική
τροχιά, η οποία βεβαίως θα εξαρτηθεί από το κλίμα που θα έχει διαμορφωθεί στην
αγορά τους προηγούμενους μήνες.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17240I022</ED>
<ID>
ID:302071

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I02&aa=2</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Ούτε «αγοραφοβία», ούτε «αγοραλατρία»
</H2><H4>Η κερδοσκοπία δεν μπορεί να αντιμετωπισθεί αποτελεσματικά ούτε με την
επιστροφή στο δελτίο τιμών ούτε και με την τυφλή υποταγή στις δυνάμεις της αγοράς
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Δεν χρειαζόταν να ανακοινωθεί ο πληθωρισμός Δεκεμβρίου, που σκαρφάλωσε πάλι
στο 3% από το 2,4% του Νοεμβρίου, για να διαπιστωθεί ότι υπάρχει ­ και πάλι ­
πρόβλημα τιμών στην αγορά. Οι καταναλωτές παρακολουθούν, το τελευταίο
διάστημα, τις τιμές σε μια σειρά από προϊόντα αλλά και υπηρεσίες να
ανεβαίνουν, και με διάφορες αφορμές. 
Στα οπωροκηπευτικά, οι τιμές αυξήθηκαν από τον Δεκέμβριο λόγω κακοκαιρίας, ενώ
τις τελευταίες ημέρες «πήραν φωτιά», κατά το κοινώς λεγόμενο, εξαιτίας του
παγετού. Σε ορισμένες περιπτώσεις, απλώς με τη δικαιολογία του παγετού. 
Στο ψωμί, η αύξηση έγινε με αφορμή τη μετατροπή των τιμών σε ευρώ. Καθώς η
τιμή του κιλού βρισκόταν κοντά ­ αλλά όχι και πολύ κοντά ­ στο ένα ευρώ,
πολλοί αρτοποιοί έκαναν το άλμα κατ' ευθείαν και απαλλάχθηκαν έτσι και από την
αναζήτηση «ψιλών». 
Στα πάρκινγκ, η αύξηση έγινε χωρίς κανέναν ιδιαίτερο λόγο, αφού σε πολλές
περιπτώσεις οι νέες τιμές σε ευρώ δεν είναι «στρογγυλές», απλώς πολύ πιο
υψηλές. 
Στις υπηρεσίες αναψυχής, όπως είναι τα εστιατόρια, οι αυξήσεις επίσης δεν
μπορούν να αποδοθούν σε συγκεκριμένο λόγο, αφού το ευρώ δεν «δικαιολογεί»
στρογγυλοποιήσεις λογαριασμών, που αποτελούνται από πολλές επιμέρους τιμές. 
Ούτως ή άλλως, όποια και αν είναι τα κίνητρα, δικαιολογημένα ή όχι,
κερδοσκοπικά ή λιγότερο κερδοσκοπικά, ο καταναλωτής πληρώνει τον λογαριασμό.
Και το ερώτημα που θέτει είναι πώς μπορεί να προστατεύσει το εισόδημά του, το
οποίο ο ίδιος δεν μπορεί συνήθως να επηρεάσει τόσο εύκολα όσο η αγορά
μεταβάλλει τις τιμές των προϊόντων της, με την πρώτη ευκαιρία. 
Οι εύκολες απαντήσεις 
Στο ερώτημα αυτό υπάρχουν δύο εύκολες απαντήσεις. Η πρώτη επιζητεί επιστροφή
στις πρακτικές του παρελθόντος, της διατίμησης και των δελτίων τιμών που
εξέδιδε το υπουργείο Εμπορίου. Οι νοσταλγοί της εβδομαδιαίας ανακοίνωσης των
τιμών της ντομάτας και της πατάτας επιθυμούν να ελεγχθούν πλήρως οι δυνάμεις
της αγοράς, θεωρώντας ότι έτσι θα προστατευθεί αποτελεσματικά ο καταναλωτής. 
Όμως, αυτό στο παρελθόν δεν επιβεβαιώθηκε πάντα στην πράξη, ενώ επιπλέον είχε
επιπλοκές, αφού λειτούργησε εις βάρος της ποιότητας και της ποικιλίας. Ποιος
δεν θυμάται την εποχή που οι μπανάνες ήταν πανάκριβες, δυσεύρετες και κάκιστης
ποιότητας; 
Η άλλη εύκολη απάντηση εναποθέτει τα πάντα στις δυνάμεις του ελεύθερου
ανταγωνισμού. Οι θιασώτες της άποψης αυτής πιστεύουν ότι ο ανταγωνισμός, σαν
το «αόρατο χέρι» του Άνταμ Σμιθ, θα αποκαταστήσει την ισορροπία στην αγορά
χωρίς κρατικές παρεμβάσεις. Με άλλα λόγια, η δυνατότητα επιλογής που έχει ο
καταναλωτής στην ελεύθερη αγορά, θα τον οδηγήσει στον φθηνότερο προμηθευτή και
έτσι όλοι θα υποχρεωθούν να χαμηλώσουν τις τιμές. 
Υπερβολικά αισιόδοξη και αυτή η θεωρία, παραγνωρίζει το γεγονός ότι, αντίθετα
με τη θεωρία, η ζωή δεν γνωρίζει ιδανικές συνθήκες. Ο πλήρως ελεύθερος
ανταγωνισμός, στην πραγματικότητα, δεν υφίσταται και αυτό οφείλεται σε πολλούς
λόγους. Πρώτον, στην πράξη οι καταναλωτές δεν είναι σε θέση να συγκρίνουν τις
τιμές σε περισσότερους από 2-3 προμηθευτές, αφού δεν είναι δυνατόν να διανύουν
αποστάσεις, ξοδεύοντας χρόνο και χρήμα, για να εξασφαλίσουν ένα μικρό κέρδος.
Κανένας δεν είναι διατεθειμένος να διασχίσει την Αθήνα για να προμηθευθεί τη
φέτα φθηνότερη κατά ένα ευρώ το κιλό. Έπειτα, η προσφορά δεν είναι πάντα τόσο
μεγάλη σε σχέση με τη ζήτηση, ώστε να ωθεί τις τιμές προς τα κάτω. Όταν
υπάρχει έλλειψη οι τιμές ανεβαίνουν, όσοι και αν είναι οι προμηθευτές.
Παράδειγμα, τα πάρκινγκ στο κέντρο της Αθήνας που εξακολουθούν να μην έχουν
ελεύθερες θέσεις, παρότι ανεβάζουν συνεχώς τις τιμές τους. Ακόμη είναι γνωστό
ότι, σε ορισμένες περιπτώσεις, οι προμηθευτές συνεννοούνται μεταξύ τους,
σχηματίζοντας ένα είδος άτυπου τραστ, για να κρατούν τις τιμές ψηλά. 
Ούτε η «αγοραφοβία», επομένως, αλλά ούτε και η... «αγοραλατρία» μπορούν να
δώσουν λύσεις στο πρόβλημα του καταναλωτή. Έως έναν βαθμό, ο καταναλωτής
μπορεί να αυτοπροστατευθεί και μάλιστα η μετάβαση στο ευρώ ίσως αποδειχθεί
χρήσιμη ­ και από αυτήν την άποψη. Από την άποψη, δηλαδή, ότι συνέβαλε στην
αφύπνιση της καταναλωτικής συνείδησης του Έλληνα, αφού του επέβαλε να
ασχοληθεί με τις τιμές και τις συγκρίσεις τους, για «τον φόβο των Ιουδαίων». 
Ο ρόλος του κράτους 
Από εκεί και πέρα, όμως, το κράτος έχει και αυτό έναν ρόλο να διαδραματίσει.
Δηλαδή να ελέγξει ότι λειτουργούν οι δυνάμεις του ελεύθερου ανταγωνισμού και
δεν γίνονται κρυφές συμφωνίες για τη διαμόρφωση των τιμών σε συγκεκριμένα
επίπεδα. Να φροντίσει, ώστε να αυξηθεί η προσφορά εκεί που δεν είναι επαρκής
για να καλύψει τη ζήτηση, με αποτέλεσμα να αναπτύσσονται φαινόμενα
κερδοσκοπίας. Να καταργήσει όποιους περιορισμούς υφίστανται για την προστασία
συντεχνιών, που λειτουργούν εις βάρος των καταναλωτών. Να συμβάλει, επίσης,
στην καλύτερη ενημέρωση των καταναλωτών, ώστε να είναι σε θέση μόνοι τους να
προστατεύσουν τα συμφέροντά τους. Να φροντίσει, τέλος, ώστε οι δικοί του
ελεγκτικοί μηχανισμοί να λειτουργούν άψογα και να μην υποκύπτουν στο δέλεαρ
της δωροδοκίας από τους ελεγχόμενους. 
Δεν είναι λίγα όλα αυτά. Αλλά από κάπου πρέπει να γίνει η αρχή. Στο τέλος
τέλος, από αυτά τα δείγματα γραφής θα κριθεί μια κυβέρνηση που δεν θέλει ­ και
δεν είναι σε θέση ­ να υποσχεθεί πλέον παροχές με το τσουβάλι.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17240I031</ED>
<ID>
ID:302015

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I03&aa=1</URL></REF>


Article

<CATEGORY>vin16</CATEGORY>

 <H2>Ψαλίδι στις προσαυξήσεις για οφειλές
</H2>
Δεν απέκλεισε το ενδεχόμενο να μειωθεί το ποσοστό της προσαύξησης για
εκπρόθεσμες καταβολές οφειλών προς το Δημόσιο ο υφυπουργός Οικονομικών κ.
Απόστολος Φωτιάδης. Απαντώντας χθες στη Βουλή σε σχετική ερώτηση του βουλευτή
της Νέας Δημοκρατίας κ. Γ. Αλογοσκούφη, ο υφυπουργός αναγνώρισε εμμέσως ότι
συνιστά αδικία εις βάρος των φορολογουμένων και των επιχειρήσεων η προσαύξηση
του 1% για κάθε μήνα καθυστέρησης εξόφλησης της οφειλής τους προς το Δημόσιο.
Και σημείωσε: «Ήδη το υπουργείο Οικονομικών μείωσε, από το 2,5% στο 1,5% και
ακολούθως στο 1%, τα πρόστιμα της εκπρόθεσμης καταβολής. Κάποια στιγμή, όμως,
στο εγγύς μέλλον, πρέπει να επανεξετάσουμε και αυτό το ποσοστό (1%), γιατί οι
συνθήκες είναι τέτοιες, η επιτυχία των στόχων μας και η μείωση των επιτοκίων
είναι κάθε μέρα και μεγαλύτερη». Νωρίτερα στη σύντομη παρέμβασή του ο κ. Γ.
Αλογοσκούφης ζήτησε να μειωθεί το επιτόκιο στο 9% (από 12% που ισχύει σήμερα),
προκειμένου να δημιουργηθούν κίνητρα ώστε να πληρώνουν οι φορολογούμενοι τις
οφειλές τους προς το Δημόσιο. Στο μεταξύ, χθες, πραγματοποιήθηκε σύσκεψη στο
υπουργείο Οικονομικών με τη συμμετοχή του υπουργού Οικονομίας και Οικονομικών
κ. Νίκου Χριστοδουλάκη, των στελεχών και υπηρεσιακών παραγόντων του
υπουργείου, καθώς και των προϊσταμένων των μεγαλύτερων εφοριών. Στη σύσκεψη
έγινε συζήτηση σχετικά με τα προβλήματα που υπάρχουν στις εφορίες, ενώ
ζητήθηκε από τους εφόρους να υποβάλουν προτάσεις για την επίλυσή τους. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17240I032</ED>
<ID>
ID:302072

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I03&aa=2</URL></REF>


Article

<CATEGORY>vin16</CATEGORY>

 <H2>Τις μετοχές του Ταχυδρομικού Ταμιευτηρίου θέλει η Εμπορική
</H2>
Την ενεργοποίηση του δικαιώματος πρώτης άρνησης, που έχει η Credit Agricole
για το ποσοστό των μετοχών της Εμπορικής που έχουν στα χαρτοφυλάκιά τους το
Ταχυδρομικό Ταμιευτήριο και το Ταμείο Παρακαταθηκών και Δανείων, έχει ζητήσει
ήδη από το υπουργείο Οικονομίας και Οικονομικών η διοίκηση της ελληνικής
τράπεζας. Αυτό αναφέρουν χθεσινές πληροφορίες, σύμφωνα με τις οποίες το
συγκεκριμένο αίτημα έχει διατυπωθεί ­ προφορικά σε αυτή τη φάση ­ στον κ. Νίκο
Χριστοδουλάκη. Ανάλογο αίτημα αναμένεται να κατατεθεί, και επισήμως πλέον,
στον υπουργό Οικονομίας και Οικονομικών από τη διοίκηση της Credit Agricole
κατά την εδώ επίσκεψη της διοίκησής της, η οποία είναι προγραμματισμένη για τα
τέλη Ιανουαρίου. Υπενθυμίζεται ότι οι δύο παραπάνω οργανισμοί κατέχουν από
κοινού περίπου το 12% των μετοχών της Εμπορικής, το οποίο, αν αποφασίσουν να
πουλήσουν, θα πρέπει πρώτα να απευθυνθούν στην Credit Agricole.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17240I033</ED>
<ID>
ID:302105

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I03&aa=3</URL></REF>


Article

<CATEGORY>vin16</CATEGORY>

 <H5>ευρωζώνη
</H5><H2>Μακρύς ο δρόμος για την πραγματική σύγκλιση
</H2><H4>Αν ανήκε η Ελλάδα στον πυρήνα της Ευρωπαϊκής Ένωσης, δεν θα είχαν μόνο
υψηλότερους μισθούς οι εργαζόμενοι. Οι επενδύσεις στην τεχνολογία θα ήταν
διπλάσιες, οι παρακολουθούντες επιμορφωτικά σεμινάρια θα ήταν οκταπλάσιοι, οι
συνδεδεμένοι με το Διαδίκτυο τριπλάσιοι, οι γυναίκες θα συμμετείχαν μαζικότερα
στην αγορά εργασίας, αλλά και οι τιμές του ρεύματος θα ήταν διπλάσιες. Ιδού το
πεδίο της πραγματικής σύγκλισης.
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Δεν αρκεί να συγκρίνει κανείς τους μισθούς στην Ελλάδα και στην υπόλοιπη
Ευρωπαϊκή Ένωση, για να διαπιστώσει το χάσμα που εξακολουθεί να υφίσταται
μεταξύ τους, στο επίπεδο ανάπτυξης. Μια σειρά από άλλους δείκτες οδηγούν στο
ίδιο συμπέρασμα: Ότι η απόσταση που πρέπει να καλύψει η Ελλάδα για να πετύχει
την πραγματική σύγκλιση, είναι μεγάλη. 
Η ίδια η Ευρωπαϊκή Ένωση προσδιόρισε ποιοι είναι οι αντιπροσωπευτικότεροι
δείκτες για να μετρήσουν την ευημερία στην περιοχή της, με βάση το δικό της
κοινωνικό μοντέλο. Οι κατευθύνσεις δόθηκαν στο Ευρωπαϊκό Συμβούλιο της
Λισαβώνας, το 2000, και οι επιδόσεις των κρατών παρακολουθούνται κάθε χρόνο
στις ανοιξιάτικες Συνόδους Κορυφής. Πρόκειται για δείκτες που μετρούν όχι μόνο
την οικονομική ανάπτυξη αλλά και την κοινωνική συνοχή, την παιδεία και την
τεχνολογία. 
Για την Ελλάδα, η σύγκριση με βάση τα τελευταία διαθέσιμα στοιχεία, που
αφορούν το έτος 2000, είναι αποκαλυπτική. 
Χαμηλή παραγωγικότητα 
Η πρώτη αιτία της απόστασης που χωρίζει την Ελλάδα από την Ευρωπαϊκή Ένωση,
όπως προκύπτει από τα στοιχεία της Ευρωπαϊκής Στατιστικής Υπηρεσίας, είναι η
χαμηλή παραγωγικότητα. Εδώ βρίσκεται η πηγή του προβλήματος. Στην Ελλάδα, η
παραγωγικότητα της εργασίας, δηλαδή το ΑΕΠ ανά απασχολούμενο, αντιστοιχεί στο
79,1% του μέσου ευρωπαϊκού. Έτσι, σε μεγάλο βαθμό εξηγείται γιατί το κατά
κεφαλήν ΑΕΠ είναι μόλις 67,8% του μέσου κοινοτικού. Αν αυξηθεί η
παραγωγικότητα, τότε θα μπορέσουν να αυξηθούν και οι μισθοί και το κατά
κεφαλήν ΑΕΠ. 
Τεχνολογία ώρα μηδέν 
Η παραγωγικότητα, όμως, με τη σειρά της, δεν εξαρτάται μόνο από το πώς και
πόσο εργάζονται οι απασχολούμενοι. Εξαρτάται και από τις παραγωγικές
δυνατότητες, τις επενδύσεις και ­ κυρίως ­ την τεχνολογία. Και σε αυτούς τους
τομείς, οι διαρθρωτικοί δείκτες δείχνουν ότι η Ελλάδα βρίσκεται στην ώρα
μηδέν. 
Στο Διαδίκτυο έχουν πρόσβαση πλέον, σύμφωνα με τα τελευταία στοιχεία, ποσοστό
11,7% των Ελλήνων, έναντι 28,4% που είναι το μέσο ευρωπαϊκό. Αντίστοιχες
αναλογίες, δραματικά εις βάρος της Ελλάδας, ισχύουν επίσης για τις εξαγωγές
προϊόντων υψηλής τεχνολογίας, που αντιστοιχούν στο 6,7% των ελληνικών
εξαγωγών, έναντι 19,8% των ευρωπαϊκών. Άλλο ένα ενδεικτικό στοιχείο: Στην
Ελλάδα, μόνο το 1,1% παρακολουθεί προγράμματα κατάρτισης μετά την ηλικία των
25 ετών, έναντι 8,4% του μέσου ευρωπαϊκού επιπέδου. 
Απασχόληση χωρίς γυναίκες 
Στην απασχόληση, η εικόνα είναι επίσης άκρως... μεσογειακή. Έτσι, το ποσοστό
της απασχόλησης φτάνει το 55,9% του πληθυσμού, έναντι 63,1% του μέσου
ευρωπαϊκού όρου. Αυτό οφείλεται αποκλειστικά στις γυναίκες, όπου το ποσοστό
απασχόλησης φτάνει το 41,3%, έναντι 53,8% στην Ευρωπαϊκή Ένωση. Πάντως, οι
Ελληνίδες έχουν διανύσει αρκετά μεγάλη απόσταση τα τελευταία χρόνια, αφού το
ποσοστό απασχόλησής τους αυξήθηκε από 35% το 1991 σε 41,3% το 2000. Αντίθετα,
το ποσοστό απασχόλησης των ανδρών σημείωσε ελαφρά κάμψη, αφού ήταν 72,3% το
1999 και μειώθηκε στο 71,3% το 2000. Πάντως, στην απασχόληση των ανδρών, η
Ελλάδα συμβαδίζει με την Ευρωπαϊκή Ένωση. 
Στάσιμο στο 39% παρέμεινε το ποσοστό των εργαζομένων ηλικίας 55-64 ετών, ενώ
το αντίστοιχο ποσοστό στην Ευρωπαϊκή Ένωση είναι χαμηλότερο, 37,5%. Η
Ευρωπαϊκή Ένωση έχει στόχο να αυξήσει συνολικά το ποσοστό της απασχόλησης, για
να επιταχύνει την ανάπτυξή της, αλλά και για να βελτιώσει τα οικονομικά των
ασφαλιστικών της ταμείων, που πάσχουν λόγω γήρανσης του πληθυσμού. 
Ανεπιθύμητες προσεγγίσεις 
Όσο για την ανεργία, η εικόνα των αρχών της δεκαετίας του 1990, με την
ευρωπαϊκή ανεργία να βρίσκεται τρεις μονάδες υψηλότερα από την ελληνική,
αντιστράφηκε στο τέλος της, με αποτέλεσμα η Ελλάδα να έχει πλέον υψηλότερα
ποσοστά, της τάξης του 11% στην τριετία 1997-2000, και η Ευρωπαϊκή Ένωση
χαμηλότερα, της τάξης του 8% το 2000. 
Επίσης, ανεπιθύμητη ήταν η προσέγγιση του επιπέδου φορολόγησης οικογένειας με
δύο παιδιά και έναν εργαζόμενο. Σήμερα, αντιστοιχεί πλέον, σε μέσο επίπεδο,
στο 35,8% του εισοδήματος, από 30% στις αρχές της δεκαετίας, ενώ στην
Ευρωπαϊκή Ένωση μειώθηκε, από 35% το 1994 στο 32,8% το 2000. 
Φθηνές ΔΕΚΟ 
Εκεί που η Ελλάδα πλεονεκτεί, με ορισμένες εξαιρέσεις, είναι στις τιμές των
υπηρεσιών των δημοσίων επιχειρήσεων. Οι τοπικές κλήσεις, για παράδειγμα,
κοστίζουν περίπου 80% των αντίστοιχων ευρωπαϊκών, ενώ οι υπεραστικές κλήσεις
παραμένουν ακριβότερες κατά 20%. Οι τιμές του ηλεκτρικού είναι περίπου στο
ήμισυ των ευρωπαϊκών τιμών, για τα νοικοκυριά, αλλά και ελαφρώς φθηνότερες για
τους βιομηχανικούς χρήστες. Η σύγκριση αυτή ίσως να «λέει κάτι» για το πού θα
βαδίσουν οι τιμές της ΔΕΗ στο μέλλον... 
Φτώχεια χωρίς επιδόματα 
Για το πρόβλημα της φτώχειας, τα στοιχεία δείχνουν ότι τον καθοριστικό ρόλο
παίζουν οι κοινωνικές μεταβιβάσεις, που είναι υψηλότερες στα κράτη της
Κεντρικής Ευρώπης. Κατά μέσο όρο, η Ευρωπαϊκή Ένωση μπορεί να μειώσει το
ποσοστό της φτώχειας, από 25,7% σε 17,2%, χάρη στις μεταβιβάσεις αυτές, ενώ
στην Ελλάδα το αντίστοιχο ποσοστό μειώνεται μόνο από 22% σε 21%. Και στη
μακροχρόνια φτώχεια, το ελληνικό ποσοστό είναι 9,8% και το ευρωπαϊκό 7,2%. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I04</CAT>
<ED>
Κωδικός άρθρου: A17240I041</ED>
<ID>
ID:302016

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I04&aa=1</URL></REF>


Article

<CATEGORY>vin16</CATEGORY>

 <H5>συνέντευξη
</H5><H2>Η Αττικής ενδιαφέρει την Ασπίς Μπανκ
</H2><H4>Συμμαχίες θα αναζητήσει και στην Ελλάδα, εντός του 2002, η Ασπίς Μπανκ, στο
πλαίσιο της περαιτέρω ενίσχυσης της παρουσίας της. Μεταξύ των Τραπεζών που
συγκεντρώνουν πιθανότητες για ενδεχόμενη συνεργασία, είναι η Αττικής
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Μπορεί η προοπτική μιας στρατηγικής συνεργασίας της Ασπίς Μπανκ με οίκο του
εξωτερικού να μην εγκαταλείπεται, όμως ο νέος χρόνος φαίνεται να εμπλουτίζει
την γκάμα των τραπεζών που συγκεντρώνουν τις πιθανότητες για μια στρατηγική
συνεργασία και με ελληνικά πιστωτικά ιδρύματα. Για παράδειγμα, όπως λέει στην
«ΟΙΚΟΝΟΜΙΑ» ο πρόεδρος και διευθύνων σύμβουλος της Ασπίς Μπανκ κ. Κ. Καρατζάς,
«υπό προϋποθέσεις, θα μας ενδιέφερε η περίπτωση της Τράπεζας Αττικής». Ούτως ή
άλλως, οι «ελληνικές περιπτώσεις», οι οποίες θα μπορούσαν να απασχολήσουν τη
Διοίκηση της Ασπίς, μετριούνται πλέον στα δάκτυλα του ενός χεριού. «Νομίζω
ναι», συμφωνεί ο πρόεδρός της. Και προσθέτει: «Εξαρτάται, βέβαια, για ποια
περίπτωση μιλάμε, από τις λίγες εναπομείνασες. Όμως, η πορεία μας και η
μεγέθυνσή μας δεν εξαρτάται από εξωγενείς παράγοντες. Νομίζω ότι είναι υπόθεση
δική μας, βασικά, και αν προέλθει κάτι απ' έξω, τότε το βλέπουμε». 
Τα παραπάνω, βέβαια, δεν συνεπάγονται ότι η Τράπεζα πρόκειται να εγκαταλείψει
την αυτόνομη λειτουργική της ανάπτυξη. «Πεποίθησή μου είναι ότι η Τράπεζα,
έχοντας σε πλήρη λειτουργία 41 καταστήματα από την αρχή του χρόνου και ίσως 50
στο τέλος του, θα κατορθώσει να παρουσιάσει υψηλή κερδοφορία, η οποία θα
προέλθει, μεταξύ άλλων, από την επέκταση των δραστηριοτήτων της στην
επιχειρηματική πίστη, από την πιο ολοκληρωμένη παρουσία μας στην αγορά
χρήματος και κεφαλαίων και από την έμφαση σε εργασίες που δίνουν έσοδα από
προμήθειες», τονίζει ο κ. Καρατζάς. 
Η αναζήτηση στο εξωτερικό

Αν ο στόχος αυτός επιτευχθεί μέσω και μιας συνεργασίας, τότε ακόμη καλύτερα.
Ήδη, μία κατ' αρχήν προσπάθεια έγινε τον χρόνο που πέρασε με την Standard
Chartered Bank, χωρίς όμως να καταλήξει στο επιδιωκόμενο αποτέλεσμα. Όπως
εξηγεί ο πρόεδρος της Ασπίς Μπανκ «η προσπάθεια αυτή, η οποία τελικά απέτυχε,
αποσκοπούσε εκτός από την παρουσία ενός στρατηγικού επενδυτή στο κεφάλαιο της
τράπεζας και στην υποστήρξη και τεχνογνωσία που θα μπορούσε να παράσχει. Εκ
των πραγμάτων αποδείχθηκε ότι η κίνηση αυτή δεν ήταν απολύτως ορθή λόγω της
δυσκινησίας και της δυσκολίας λήψης αποφάσεων που χαρακτηρίζει τους μεγάλους
οργανισμούς του εξωτερικού». Το ότι πάντως η προσπάθεια αυτή δεν ολοκληρώθηκε,
δεν φαίνεται να συνεπάγεται ότι ακυρώνεται κάθε προσπάθεια αναζήτησης εταίρου
στο εξωτερικό. 
«Όχι, η προοπτική μιας συνεργασίας με ξένο οίκο δεν εγκαταλείπεται. Απλά
θεωρούμε ότι υπό τις παρούσες συνθήκες που διέπουν τη διεθνή οικονομία, ακόμα
και τα μεγάλα ξένα πιστωτικά ιδρύματα είναι παρά πολύ επιφυλακτικά για την
ανάπτυξη συνεργασιών στο εξωτερικό», διευκρινίζει ο κ. Καρατζάς. 
Η περίπτωση της Αττικής

Δεδομένο, πάντως, θα πρέπει να θεωρείται ότι η ανακοίνωση της έναρξης των
διαδικασιών συγχώνευσης της Εθνικής με την Alpha Bank, στα τέλη του
προηγουμένου έτους, δημιουργεί τις προϋποθέσεις για την αλλαγή του ελληνικού
χρηματοπιστωτικού τοπίου. «Είναι γεγονός ότι η συγχώνευση αυτή δημιουργεί έναν
ισχυρό παίκτη σε ευρωπαϊκό επίπεδο, ο οποίος μπορεί να συναγωνιστεί τα μεγάλα
ευρωπαϊκά σχήματα», εκτιμά ο πρόεδρος της Ασπίς Μπανκ. Ενδεχομένως όμως να
ανοίγει και έναν νέο κύκλο ανακατατάξεων. 'Ηδη, ορισμένες κινήσεις είναι
προδιαγεγραμμένες. Για παράδειγμα, τον ερχόμενο Ιούνιο λήγει η ισχύς της
συμφωνίας σχετικά με το αμετάβλητο της σημερινής μετοχικής σύνθεσης της
Τράπεζας Αττικής. Ο κ. Καρατζάς, όταν ερωτάται αν θα ενδιαφερόταν η Ασπίς
Μπανκ για την περίπτωση, απαντάει: «Ναι, υπό προϋποθέσεις θα μας ενδιέφερε η
περίπτωση της Τράπεζας Αττικής». 
Απ' όλα τα παραπάνω συνάγεται ότι και κατά το 2002 δεν θα λείψουν οι
συγκινήσεις από το ελληνικό χρηματοπιστωτικό σύστημα. «Θα μπορούσε κανείς να
πει ότι δημιουργείται εντονότερο ανταγωνιστικό περιβάλλον, το οποίο είναι
υγιές να υπάρχει σε μια ανοικτή οικονομία», τονίζει ο κ. Καρατζάς. 
Πέρα όμως από τις στρατηγικές κινήσεις, η φετινή χρονιά θα χαρακτηρίζεται και
από την ανάπτυξη νέων εργασιών και δραστηριοτήτων. 
Οι νέες δραστηριότητες

Στην περίπτωση της Ασπίς Μπανκ, όπως λέει ο πρόεδρός της, «κάνουμε μια
συστηματική προσπάθεια στον χώρο των τραπεζοασφαλειών, μέσω της εκπαίδευσης
του ασφαλιστικού δυναμικού του Ομίλου, προκειμένου να προωθήσει τα τραπεζικά
προϊόντα, αλλά δεν θα σταθούμε μόνο σε αυτό. Θα στραφούμε και στην πώληση
ασφαλιστικών προϊόντων από το τραπεζικό δίκτυο, για να εκμεταλλευτούμε και από
τις δύο πλευρές το πλεονέκτημα που έχουμε». Σε ό,τι αφορά τον μεσοπρόθεσμο
στόχο της Ασπίς στα χρόνια που έρχονται «εκτιμώ ότι μια τράπεζα μεσαίου
μεγέθους, με 80-100 καταστήματα και με ισχυρή κεφαλαιακή βάση, είναι ένας
στόχος που μπορεί να επιτευχθεί. Προς αυτή την κατεύθυνση κινούμαστε»,
επισημαίνει ο κ. Καρατζάς. 
Στις εξελίξεις θα βοηθήσει και η περαιτέρω ανάπτυξη της καταναλωτικής και
στεγαστικής πίστης στα χρόνια που έρχονται, καθώς, όπως εκτιμά ο κ. Καρατζάς,
«οι Έλληνες, σύμφωνα τουλάχιστον με τα στοιχεία που έχω στη διάθεσή μου, είναι
υποδανεισμένοι». Αυτό δεν συνεπάγεται πως τα όποια βήματα γίνουν δεν θα
διακρίνονται από ιδιαίτερη προσοχή, ιδιαίτερα στο ζήτημα των επισφαλειών. «Η
κρίση φαίνεται ότι δεν έχει ακουμπήσει ακόμα την ελληνική αγορά και είναι
τελικώς πολύ πιθανόν να μην την ακουμπήσει. Το θέμα είναι πόσο καλή στάθμιση
κινδύνου κάνει κανείς και πόσο προσεκτικά βαδίζει. Τη δική μας πολιτική, στο
κομμάτι αυτό, θα τη χαρακτήριζα μάλλον συντηρητική». 
Η μετάβαση στο ευρώ

Στην περίπτωση, πάντως, της μετάβασης στο ευρώ, ήταν προνοητική. Κι αυτό
γιατί, όπως εξηγεί ο πρόεδρος της Ασπίς Μπανκ, «ενδεχομένως να είμαστε η
μοναδική τράπεζα στο ελληνικό χρηματοπιστωτικό σύστημα, η οποία δεν διέκοψε
ούτε ένα λεπτό τη λειτουργία των ΑΤΜ, κατά τη μετάβαση από τη δραχμή στο
ευρώ». 
Η γενικότερη εντύπωσή του, πάντως, είναι πως ειδικά σε αυτό το μείζον ζήτημα
«όλο το τραπεζικό σύστημα λειτούργησε περισσότερο από ικανοποιητικά. Πρέπει να
δοθούν συγχαρητήρια στην Τράπεζα της Ελλάδος και στο υπουργείο Οικονομίας και
Οικονομικών. Η μετάβαση στο ευρώ έγινε με πολύ λιγότερα προβλήματα σε σχέση με
αυτά που παρουσιάσθηκαν σε άλλες ευρωπαϊκές χώρες, όπως η Γαλλία ή η Ιταλία».
Άλλωστε, δεν είναι τυχαίο ότι «όπως τουλάχιστον πιστεύω ο Έλληνας έχει ήδη
εξοικειωθεί με το νέο νόμισμα», καταλήγει ο κ. Καρατζάς.

<H3>Ποιος είναι ο Κώστας Καρατζάς
</H3>
Ο πρόεδρος και διευθύνων σύμβουλος της Ασπίς Μπανκ κ. Κώστας Καρατζάς
γεννήθηκε στην Αθήνα. Σπούδασε στη Νομική Σχολή του Πανεπιστημίου Αθηνών και
στο Πανεπιστήμιο του Σαουθάμπτον. Διετέλεσε ανώτατο διευθυντικό στέλεχος σε
εμπορικές εταιρείες και επιχειρήσεις του χρηματοπιστωτικού τομέα, ενώ από το
1980 έως το 1982 ήταν μέλος της Επιτροπής Ειδικών για τράπεζες του ΟΟΣΑ. Από
το 1993 βρίσκεται στον Όμιλο Ασπίς, αρχικά ως αντιπρόεδρος και γενικός
διευθυντής του και σήμερα ως πρόεδρος και διευθύνων σύμβουλος της Ασπίς Μπανκ.
Είναι παντρεμένος και έχει δύο παιδιά.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I05</CAT>
<ED>
Κωδικός άρθρου: A17240I051</ED>
<ID>
ID:302017

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I05&aa=1</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Η κρίση στην Αργεντινή φέρνει κεφάλαια στην Ελλάδα
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Η Αργεντινή απέχει αρκετές χιλιάδες χιλιόμετρα, όμως φαίνεται ότι τα
παλιρροϊκά κύματα, από την οικονομική κρίση που τη μαστίζει, θα φτάσουν έως
την Ελλάδα. Όχι απαραίτητα με καταστροφικές συνέπειες... 
Πριν από περίπου 20 ημέρες ολοκληρώθηκε στη Γαλλία η διαδικασία εισαγωγής των
μετοχών της Credit Agricole στο Χρηματιστήριο του Παρισιού. Ένα σημαντικό
μέρος από τα αντληθέντα κεφάλαια επρόκειτο να επενδυθεί στην εκτός γαλλικών
ορίων επέκταση της τράπεζας, με σημαντικό προορισμό τις αγορές της Λατινικής
Αμερικής. Τώρα, μετά τα πρόσφατα γεγονότα στην Αργεντινή, όπου η κρίση
εξακολουθεί να ταράζει τα ήρεμα, έως πρόσφατα, νερά της οικονομίας της χώρας,
ο προορισμός αυτός ενδέχεται να αλλάξει και να γίνει περισσότερο ευρωπαϊκός. 
Την ίδια ώρα, κάτι ανάλογο δεν αποκλείεται να συμβεί και με τις ισπανικές
τράπεζες. Οι τελευταίες, όπως αναφερόταν και σε περυσινό δημοσίευμα του
περιοδικού «Business Week», τα τελευταία χρόνια είχαν αναπτύξει έναν άτυπο
ανταγωνισμό μεταξύ τους στην αγορά της Λατινικής Αμερικής για την εξασφάλιση
της πρωτοκαθεδρίας. Το γεγονός είχε ως αποτέλεσμα η συγκεκριμένη γεωγραφική
περιοχή να μονοπωλεί και το επεκτατικό τους ενδιαφέρον. 
Ενδεικτικά αναφέρεται ότι, όσοι είχαν παρακολουθήσει από κοντά τη διαδικασία
εξεύρεσης του στρατηγικού εταίρου της Εμπορικής Τράπεζας θα θυμούνται πως ένας
από τους βασικούς «παίκτες» σε εκείνη την ιστορία ήταν η ισπανική Satander.
Όμως, το ενδιαφέρον της ατόνησε, προς το τέλος της σχετικής διαδικασίας, καθώς
είχε προκριθεί το περαιτέρω άνοιγμα στη Λατινική Αμερική. Τώρα όμως που τα
δεδομένα στην περιοχή αλλάζουν, λόγω της παρατηρούμενης αστάθειας στην
Αργεντινή, ενδεχομένως να αλλάξουν και οι στρατηγικοί σχεδιασμοί των
ευρωπαϊκών τραπεζών. 
Ιταλία και Ελλάδα 
Σε αυτή την περίπτωση, η Ελλάδα και οι τράπεζές της θα διεκδικήσουν μερίδιο
της πίτας που φαίνεται ότι θα αναδιανεμηθεί. Χαρακτηριστικό είναι το
παράδειγμα της Εμπορικής Τράπεζας. Εφόσον οι Γάλλοι της Credit Αgricοle
προχωρήσουν, όπως αναμένεται, σε αλλαγή της επεκτατικής τους πολιτικής, από
γεωγραφικής άποψης, τότε η βαρύτητα εκτιμάται ότι θα δοθεί κυρίως στον
ευρωπαϊκό νότο. Σε αυτή την περίπτωση οι πρώτες υποψήφιες χώρες είναι η Ιταλία
και η Ελλάδα. 
Στην τελευταία περίπτωση δεδομένη θα πρέπει να θεωρείται η ενίσχυση της
παρουσίας τους στο μετοχικό κεφάλαιο της Εμπορικής, όπου σήμερα κατέχουν το
περίπου 9%. Ο στόχος που έχουν θέσει μακροπρόθεσμα να κατακτήσουν, γνωστός: το
περίπου 20%. Τα κεφάλαια ­ μετά την εισαγωγή στο Χρηματιστήριο του Παρισιού ­
υπάρχουν, το ίδιο και η διάθεση, μετά τις εξελίξεις στη Λατινική Αμερική, άρα
δεν απομένει να βρεθεί και ο τρόπος για να υλοποιηθεί. 
Και για άλλες τράπεζες 
Όμως τα οφέλη από τις εξελίξεις στην Αργεντινή δεν αποκλείεται να αφορούν και
σε άλλα ελληνικά πιστωτικά ιδρύματα. Άλλο χαρακτηριστικό παράδειγμα: κορυφαία
στελέχη της Γενικής Τράπεζας, η οποία, ως γνωστόν, βρίσκεται προς αναζήτηση
στρατηγικού εταίρου από το εξωτερικό, δεν απέκλειαν, προ μηνός περίπου, την
έκφραση ενδιαφέροντος τόσο από γαλλικές όσο και από ιταλικές αλλά και
ισπανικές τράπεζες. Δεν αποκλείεται τώρα ­ και μετά τις τελευταίες εξελίξεις
στην Αργεντινή ­ το ενδιαφέρον αυτό να ενταθεί και έτσι να διευκολυνθεί ακόμη
περισσότερο το έργο του στρατηγικού συμβούλου, εν προκειμένω της βρετανικής
Rothschild, που βρίσκεται προς αναζήτηση του κατάλληλου εταίρου. Ήδη οι
πληροφορίες αναφέρουν ότι εμμέσως ένα αρχικό ενδιαφέρον έχει εκφρασθεί από τη
γαλλική Societe Generale, η οποία όμως κατά το παρελθόν έχει βολιδοσκοπήσει
σημαντικό αριθμό ελληνικών τραπεζών για το ενδεχόμενο σύναψης μιας στρατηγικής
συμμαχίας επί ελληνικού εδάφους. 
Ας σημειωθεί, τέλος, ότι προς αναζήτηση εταίρου από το εξωτερικό, πέραν της
Γενικής, βρίσκεται και η Ασπίς Μπανκ, μετά το ατυχές αποτέλεσμα των συζητήσεών
της με τη Standard Chartered Bank. Εκτός σοβαρού απροόπτου, ο ευρωπαϊκός
προσανατολισμός της αναζήτησης θα πρέπει να θεωρείται δεδομένος για τη
διοίκηση της τράπεζας. Κατά συνέπεια, οι συνθήκες καθίστανται πλέον
περισσότερο ευνοϊκές. Άλλωστε, η ελληνική τραπεζική αγορά μπορεί να θεωρείται
μικρή για τα ευρωπαϊκά δεδομένα, αλλά οι προοπτικές ανάπτυξής της, στο άμεσο
μέλλον, είναι κάτι παραπάνω από ευοίωνες. Κατά συνέπεια, το ενδιαφέρον μπορεί
να είναι και αμοιβαίο.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I06</CAT>
<ED>
Κωδικός άρθρου: A17240I061</ED>
<ID>
ID:302018

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I06&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Φωτιά στην αγορά αυτοκινήτου άναψε η διαφήμιση της Ford
</H2><H4>Η προσφορά της Ford, που υπόσχεται έμμεση κατάργηση του Τέλους Κατανάλωσης,
πυροδοτεί αντιδράσεις από ανταγωνίστριες εταιρείες, οι οποίες με ασφαλιστικά
μέτρα ζητούν να σταματήσει η σχετική διαφημιστική καμπάνια
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

«Αρκετά έξυπνη και αρκετά πρωτότυπη» χαρακτήρισε την τελευταία διαφημιστική
καμπάνια τής ανταγωνίστριας εταιρείας, Ford Motor Hellas, ο διευθυντής
μάρκετινγκ ελληνικής θυγατρικής εταιρείας μιας από τις μεγαλύτερες
αυτοκινητοβιομηχανίες του κόσμου. Ωστόσο, δεν έχουν την ίδια άποψη, για τη
συγκεκριμένη καμπάνια, άλλες ανταγωνίστριες εταιρείες, οι οποίες κατέθεσαν ήδη
ασφαλιστικά μέτρα κατά της Ford, κατηγορώντας την για παραπλανητική διαφήμιση.
Όπως υποστηρίζουν, η διαφημιζόμενη εταιρεία υπόσχεται πωλήσεις αυτοκινήτων
«ελεύθερες από φόρους» (tax free). 
Εκπρόσωπος της Ford αρνείται τη συγκεκριμένη κατηγορία, υποστηρίζοντας ότι «η
προσφορά είναι πραγματική και οι πελάτες τής εταιρείας που θα προχωρήσουν στην
αγορά συγκεκριμένων μοντέλων θα έχουν την έκπτωση που διαφημίζεται». Το αν
υπάρχει ή όχι παραπλάνηση στη διαφημιστική καμπάνια τής Ford θα το αποφασίσουν
τα δικαστήρια στις 23 Ιανουαρίου. 
Η ελληνική αγορά 
Σε κάθε περίπτωση η δικαστική διαμάχη της εταιρείας με τους ανταγωνιστές της
δεν είναι τίποτε άλλο παρά μια όψη του αδυσώπητου ανταγωνισμού που κυριαρχεί
τα τελευταία χρόνια και στην ελληνική αγορά αυτοκινήτου, ο ετήσιος τζίρος της
οποίας υπολογίζεται ότι υπερβαίνει το ένα τρισεκατομμύριο δραχμές. 
Δεν είναι, άλλωστε, τυχαίο το γεγονός ότι, για την προσέλκυση πελατών, οι πάνω
από 30 μάρκες αυτοκινήτων ξοδεύουν, σε ετήσια βάση, περισσότερα από 40 δισ.
δρχ. για να διαφημίσουν τα συγκριτικά πλεονεκτήματα των αυτοκινήτων τους, των
χρηματοδοτικών τους προγραμμάτων, των εκπτωτικών τους προσφορών, αλλά και των
επιπλέον αξεσουάρ που συνοδεύουν τα αυτοκίνητα που πωλούν. 
Το μόνο που αποφεύγουν να περιλάβουν στις προσφορές τους είναι... τα πανάκριβα
ανταλλακτικά και το επίσης μεγάλο κόστος συντήρησης που επιβαρύνει τους
κατόχους Ι.Χ. αυτοκινήτων στην Ελλάδα. 
Πόσο φθηνή είναι, όμως, η ελληνική αγορά αυτοκινήτου σε σύγκριση με τις
αντίστοιχες των άλλων χωρών της Ευρωπαϊκής Ένωσης; Για τα αυτοκίνητα μικρού
και μεσαίου κυβισμού, υποστηρίζουν οι εισαγωγικές εταιρείες, η Ελλάδα είναι
από τις πιο φθηνές χώρες της Ευρωπαϊκής Ένωσης, παρά το γεγονός ότι το
αυτοκίνητο επιβαρύνεται με τον γνωστό φόρο, που ονομάζεται πλέον Τέλος
Ταξινόμησης. 
Ο διευθυντής πωλήσεων της Opel Hellas, κ. Ηλίας Πέτερ, υποστηρίζει, μάλιστα,
ότι τα μοντέλα της γερμανικής αυτοκινητοβιομηχανίας που πωλούνται στην Ελλάδα
και δεν υπερβαίνουν τα 1.600 κ.ε. είναι φθηνότερα ακόμη και σε σχέση με αυτά
που πωλούνται στην ίδια τη γερμανική αγορά. 
Φθηνότερα από όσο στην υπόλοιπη Ευρώπη πωλούνται και τα μέχρι 1.400 κ.ε.
αυτοκίνητα της ιταλικής αυτοκινητοβιομηχανίας Fiat, όπως υποστηρίζει ο
διευθυντής μάρκετινγκ της ελληνικής θυγατρικής της εταιρείας, κ. Σταύρος
Γιαλουρίδης. 
Εκπρόσωποι άλλων εισαγωγικών εταιρειών δεν παραλείπουν να επισημάνουν ότι δεν
είναι μόνο η Ελλάδα που επιβαρύνει φορολογικά την αγορά Ι.Χ. αυτοκινήτου αλλά
και ορισμένες άλλες ευρωπαϊκές χώρες, μεταξύ των οποίων η Δανία, που - για
λόγους περιβαλλοντικούς - επιβάλλει φορολογία τετραπλάσια της ελληνικής. 
Πόλεμος προσφορών 
Η «κατάργηση του Τέλους Ταξινόμησης» από την Ford μπορεί να αποτελεί
διαφημιστική πρωτοτυπία αλλά, σε κάθε περίπτωση, δεν είναι τίποτε άλλο από μια
συνηθισμένη έκπτωση για ορισμένα μοντέλα της εταιρείας, τα οποία η ίδια, για
τους δικούς της λόγους, εκτιμά ότι μπορεί να πωλήσει χωρίς σημαντικές απώλειες
στην κερδοφορία της. 
Αποκρούοντας τις κατηγορίες των ανταγωνιστριών εταιρειών, ο κ. Μωρίς Σιακής,
διευθυντής μάρκετινγκ της Ford, υποστηρίζει ότι μια έκπτωση της τάξεως των
250.000 έως 400.000 δραχμών είναι σαν να καταργεί στην πράξη το Τέλος
Ταξινόμησης. Άλλωστε, εκπτώσεις (διαφορετικού, ίσως, μεγέθους) ισχύουν και για
μοντέλα της Nissan και της Fiat. 
Η Nissan, που εκπροσωπείται στην Ελλάδα από τον όμιλο Θεοχαράκη, έχει
καθιερώσει την προσφορά τής λεγόμενης απόσυρσης, που, όπως υποστηρίζει ο
εμπορικός διευθυντής της εταιρείας κ. Ιω. Ιακωβίδης, δίνει τη δυνατότητα στους
πελάτες της Nissan να «αποσύρουν» μοντέλα του 1992 και προγενέστερα,
οποιασδήποτε μάρκας, αντικαθιστώντας τα με αυτοκίνητα Nissan, επιτυγχάνοντας
εκπτώσεις έως και 800.000 δραχμών. 
Την προσφορά της «απόσυρσης» αξιοποιεί και η Fiat, προσφέροντας έκπτωση έως
και 800.000 δραχμών, αλλά μόνο για ένα συγκεκριμένο μοντέλο της. 
Στον πόλεμο των προσφορών φαίνεται ότι δεν μπαίνουν οι γερμανικές
αυτοκινητοβιομηχανίες, οι οποίες, μέσω των εδώ αντιπροσώπων τους και των
θυγατρικών τους εταιρειών, έχουν καταλήξει σε συγκρατημένα χρηματοδοτικά
προγράμματα, καθώς, όπως επισημαίνουν, για την υποστήριξη των πωλήσεών τους
«αρκεί η γερμανική τεχνογνωσία». 
Αντίθετα, o όμιλος Συγγελίδη, ο οποίος αντιπροσωπεύει στην Ελλάδα τα γαλλικά
Citroen, προσφέρει ένα γενναίο χρηματοδοτικό πρόγραμμα για την αγορά του
μοντέλου Saxo, το οποίο, σύμφωνα με τον κ. Δ. Καβούρη, διευθυντή μάρκετινγκ
της εταιρείας, πραγματοποιεί σε ετήσια βάση πωλήσεις της τάξεως των 11.000
αυτοκινήτων. 
Όλα δείχνουν, πάντως, ότι τα «οπλοστάσια των εντυπωσιακών προσφορών» που
χρησιμοποιήθηκαν από τις εταιρείες εμπορίας αυτοκινήτων, τα τελευταία χρόνια,
στην ελληνική αγορά, έχουν εξαντληθεί και το παιχνίδι του ανταγωνισμού
μεταφέρεται πλέον σε άλλα επίπεδα, όπως είναι ο εξοπλισμός του αυτοκινήτου και
- εν μέρει - τα χρηματοδοτικά προγράμματα. 
Σε κάθε περίπτωση, οι προβλέψεις των εταιρειών του κλάδου για την ελληνική
αγορά αυτοκινήτου το 2002 είναι συγκρατημένες και κανένας δεν βλέπει οι
πωλήσεις να υπερβούν, στην καλύτερη περίπτωση, τα 270.000 αυτοκίνητα, έναντι
280.000 το 2001. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I07</CAT>
<ED>
Κωδικός άρθρου: A17240I071</ED>
<ID>
ID:302019

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I07&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο
</H5><H2>Μικρή η διασπορά των μετοχών στη Σοφοκλέους
</H2><H4>Στα χέρια 2.784 μετόχων βρίσκεται το 64,3% των μετοχών που αποτελούν
αντικείμενο διαπραγμάτευσης στη Σοφοκλέους. Μελέτη της Επιτροπής Κεφαλαιαγοράς
δείχνει ότι το επίπεδο διασποράς στη Σοφοκλέους είναι μικρό αλλά η Ένωση
Εισηγμένων αμφισβητεί την αξιοπιστία της μελέτης
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Στο Ελληνικό Χρηματιστήριο, περίπου έξι στις 10 μετοχές βρίσκονται στα χέρια
βασικών μετόχων (κατέχουν άνω του 1% του μετοχικού κεφαλαίου μιας εταιρείας).
Αν δεχτούμε ότι βασικός μέτοχος είναι αυτός που κατέχει άνω του 5% του
μετοχικού κεφαλαίου, τότε πέντε στις 10 μετοχές βρίσκονται στα χέρια βασικών
μετόχων. Με την προϋπόθεση ότι βασικός μέτοχος είναι αυτός που κατέχει άνω του
1% μιας εισηγμένης, το επίπεδο διασποράς στο ΧΑΑ ανέρχεται σε 35,7%. 
Τα στοιχεία αυτά προκύπτουν από μελέτη της Επιτροπής Κεφαλαιαγοράς, η οποία
εξηγεί ότι τα ποσοστά αυτά δείχνουν ότι οι βασικοί και μεγάλοι μέτοχοι στη
χώρα μας ελέγχουν, κατά κανόνα, σε μεγάλο βαθμό, τις αποφάσεις των εισηγμένων
εταιρειών. Τα στοιχεία δείχνουν ότι, κυρίως, οι μεσαίου και μικρού μεγέθους
εισηγμένες στο ΧΑΑ, έχουν οικογενειακό χαρακτήρα και η ιδιοκτησία συχνά
συμπίπτει με τη διοίκηση. Το ευρύ επενδυτικό κοινό προτιμά κυρίως μετοχές
εταιρειών μεγάλης κεφαλαιοποίησης. 
Ο κ. Ξενοφών Αυλωνίτης, στέλεχος της Επιτροπής Κεφαλαιαγοράς, που εκπόνησε τη
μελέτη μαζί με την κ. Α. Νινάσιου, μιλώντας στην «ΟΙΚΟΝΟΜΙΑ» εξηγεί ότι το
επίπεδο διασποράς στις ελληνικές εισηγμένες κυμαίνεται σε μέσα επίπεδα,
σε σχέση με τις ανεπτυγμένες ευρωπαϊκές κεφαλαιαγορές. Ενδεικτικά αναφέρεται η
Γερμανία, όπου σημαντικός αριθμός πολυεθνικών επιχειρήσεων ανήκουν σε μέλη
οικογενειών ή σε τράπεζες. Από την άλλη πλευρά, ευρεία διασπορά συναντάται σε
εταιρείες χωρών όπως η Αγγλία και η Ολλανδία. 
Γιατί χρειάζεται η διασπορά 
Ο μελετητής επισημαίνει ότι η ευρεία διασπορά βοηθά στην ανάπτυξη των
εταιρειών, είτε σε νέες δραστηριότητες είτε σε άλλες χώρες. Αυτό οφείλεται στη
δυνατότητα των εταιρειών αυτών να αντλούν υψηλά κεφάλαια, μέσω αυξήσεων
μετοχικού κεφαλαίου, ευκολότερα, καθώς τα κεφάλαια αυτά «επιμερίζονται» σε
μεγαλύτερο αριθμό μετόχων. Η ευρεία διασπορά των μετοχών θεωρείται θετική και
για την ομαλή λειτουργία της κεφαλαιαγοράς: το επίπεδο διασποράς
χρησιμοποιείται ως κριτήριο σε διάφορες χρηματιστηριακές αναλύσεις και
στατιστικές. 
Τι λένε οι εισηγμένες 
Από την πλευρά του, ο πρόεδρος της Ένωσης Εισηγμένων Εταιρειών (ΕΕΕΧΑΑ) κ.
Παναγιώτης Δράκος, μιλώντας στην «ΟΙΚΟΝΟΜΙΑ» επεσήμανε ότι είναι σημαντικό που
«το Σύστημα Άυλων Τίτλων (ΣΑΤ) άρχισε, εδώ και ένα χρόνο, να συγκεντρώνει
στοιχεία για τη μετοχική σύνθεση των εταιρειών που έχουν ονομαστικές μετοχές.
Για τις εταιρείες με ανώνυμες μετοχές δεν δίνονται στοιχεία από τη μελέτη της
Επιτροπής Κεφαλαιαγοράς και, επομένως, δεν γνωρίζουμε τη βαρύτητα που έχουν
στο σύνολο της κεφαλαιοποίησης του Χρηματιστηρίου και τις συνέπειες στην
αξιοπιστία της μελέτης και των συμπερασμάτων της. Το ευχάριστο, πάντως, είναι
ότι άρχισε, έστω και μερικώς, η συγκέντρωση των στοιχείων και μετά κάποια
χρόνια θα μπορούμε να εμβαθύνουμε τη μελέτη της διασποράς σε ουσιαστικότερα
ερωτήματα, που σήμερα δεν μπορούμε να μελετήσουμε. Ανάμεσα σε αυτά είναι η
εξέλιξη της διασποράς σε σχέση με τη διακύμανση των τιμών ή με τις αυξήσεις
μετοχικών κεφαλαίων. 
Όταν ένα Χρηματιστήριο επιφυλάσσει την ταλαιπωρία που κατάφερε το δικό μας
στους νέους μικροεπενδυτές, με αρκετή ευθύνη της κυβέρνησης για το φούσκωμα
αλλά και της αντιπολίτευσης για το ξεφούσκωμα, δεν είναι έκπληξη να έχουν
φοβηθεί οι μικροεπενδυτές και με την πρώτη ευκαιρία να το εγκαταλείπουν. Ούτε
πρέπει να παραγνωρίζουμε τις προτροπές προς τους μεγάλους μετόχους, ή και τις
εταιρείες που διοικούν, να στηρίξουν τη μετοχή τους, που σημαίνει να
συγκεντρώσουν μετοχές. Πρέπει να αναζητούμε τη μείωση της διασποράς
περισσότερο στην πτώση του Χρηματιστηρίου παρά σε οτιδήποτε άλλο. Είναι,
επομένως, λογικό λάθος να αποδίδουμε το φαινόμενο της μείωσης της διασποράς
στη συγκέντρωση». 
Ο κ. Δράκος λέει ότι «η μελέτη της Επιτροπής Κεφαλαιαγοράς κάνει, επίσης, λόγο
για «αναπτυγμένες πρακτικές της εταιρικής διακυβέρνησης που ακολουθούνται (στο
εξωτερικό) και εξασφαλίζουν τον διαχωρισμό της ιδιοκτησίας από τη διοίκηση».
Οι «ανεπτυγμένες πρακτικές» του εξωτερικού, όμως, δεν είναι αυτές που
πρεσβεύει η Επιτροπή Κεφαλαιαγοράς για τις ελληνικές επιχειρήσεις. Άρα, το
συμπέρασμα είναι εσφαλμένο, εφόσον τα προτεινόμενα για την Ελλάδα δεν ισχύουν
στο εξωτερικό και τα αποτελέσματα του εξωτερικού οφείλονται, προφανώς, σε άλλα
αίτια. Ούτε, εξάλλου, έχει αποδειχθεί ότι ο διαχωρισμός ιδιοκτησίας από τη
διοίκηση είναι αφ' εαυτού καλός (όρα και τις εταιρείες ιδιοκτησίας του
κράτους, όπου ο διαχωρισμός υπήρχε από πολλά χρόνια). 
Η διασπορά στις εταιρείες υψηλής κεφαλαιοποίησης είναι 41,9% και στις
μικρομεσαίας κεφαλαιοποίησης είναι 26,54%. Διαφορά πολύ μικρή (15,36%), που
περισσότερο αποδίδεται στο μέγεθος και τη φήμη των εταιρειών μεγάλης
κεφαλαιοποίησης, παρά συμπεραίνεται από αυτήν ότι «κυρίως στις εταιρείες
χαμηλής κεφαλαιοποίησης και στις οικογενειακού χαρακτήρα χρειάζονται βελτίωση
οι μέθοδοι και οι διαδικασίες εταιρικής διακυβέρνησης». Εκτός, αν το
συμπέρασμα αυτό υπαγορεύεται από άλλες σκέψεις, που δεν αναφέρονται στη
μελέτη», επισημαίνει ο κ. Δράκος. 
«Τέλος, καταλήγει δεν διευκρινίζεται αν στα ποσοστά (1% και 5%), στα οποία
συγκεντρώνει την προσοχή της η μελέτη, περιλαμβάνονται και οι θεσμικοί
επενδυτές. Αν υποθέσουμε ότι οι μετοχές της Εθνικής Τράπεζας, για παράδειγμα,
ανήκουν ανά 0,90% σε 50 θεσμικούς και διάφορα Ταμεία, τότε όλοι αυτοί μαζί
συγκεντρώνουν το 45% της ιδιοκτησίας της ΕΤΕ. Κατά τη μελέτη, περιλαμβάνονται
στην ευρεία διασπορά; Τα στοιχεία είναι απόρρητα και έτσι δεν είμαστε σε θέση
να κρίνουμε. Είναι σωστή, όμως, η θεώρηση αυτή; Πράγμα πολύ αμφίβολο, που
αλλοιώνει, εξάλλου, κατά πολύ τα αποτελέσματα της μελέτης. Σωστά, λοιπόν,
αναφέρθηκε ότι συμπεράσματα θα βγάλουμε όταν θα έχουμε όλα τα στοιχεία μιας
σειράς ετών. Στο μεταξύ, θα πρέπει να είμαστε πολύ φειδωλοί στη χρήση των
στοιχείων αυτών». 
Η Επιτροπή Κεφαλαιαγοράς 
«Είναι σαφές», λέει ο κ. Αυλωνίτης, «ότι η επίτευξη ευρύτερης διασποράς δεν
μπορεί να επιτευχθεί σε περίοδο αρνητικής χρηματιστηριακής συγκυρίας, καθώς
κάτι τέτοιο θα οδηγούσε σε περαιτέρω πίεση της τιμής της μετοχής. Είναι, όμως,
επίσης σαφές ότι μεγαλύτερο free float είναι επιθυμητό, καθώς προσδίδει στην
αγορά, στο σύνολό της, αυξημένη ρευστότητα, ενώ παράλληλα δυσχεραίνει τις
όποιες προσπάθειες για επηρεασμό της τιμής με τρόπο διαφορετικό από αυτόν που
προκαλείται από τον νόμο της προσφοράς και ζήτησης». 
«Πιστεύουμε», συμπληρώνει, «ότι υψηλότερα επίπεδα διασποράς μπορεί να δούμε
στην ελληνική κεφαλαιαγορά, μέσω της διαδικασίας των συγχωνεύσεων μεταξύ
εισηγμένων εταιρειών: στις περιπτώσεις αυτές, οι βασικοί μέτοχοι των εταιρειών
αναμένεται να εκχωρήσουν μέρος της συμμετοχής τους στη "νέα, μεγαλύτερη"
εταιρεία, με σκοπό να συμμετάσχουν ευκολότερα σε μελλοντικές αυξήσεις
κεφαλαίου της εταιρείας, αυξήσεις που θα ενδυναμώσουν την κεφαλαιακή τους βάση
και θα τις βοηθήσουν σε απρόσκοπτη αύξηση των εργασιών τους». 
Σύμφωνα με τον κ. Αυλωνίτη, στη χώρα μας, το φαινόμενο της μεσαίας (προς
μικρή) διασποράς οφείλεται στους εξής παράγοντες: 
* Οι επιχειρήσεις έχουν «μεγαλώσει» με την προσωπική συμβολή ενός ή λίγων
ατόμων. 
* Τα προγράμματα απόκτησης ιδίων μετοχών δεν έχουν στόχο τη διαγραφή των
μετοχών που αποκτούνται με τον τρόπο αυτό (όπως συμβαίνει π.χ. στις ΗΠΑ), αλλά
εντάσσονται στο Ενεργητικό της εταιρείας, με σκοπό να πωληθούν σε υψηλότερη
τιμή στο μέλλον. 
* Οι τράπεζες παραδοσιακά συμμετέχουν με υψηλά ποσοστά σε πολλές εισηγμένες
εταιρείες, κυρίως του χρηματοπιστωτικού τομέα (εταιρείες επενδύσεων,
ασφάλειες, leasing). 
* Το πρόγραμμα ιδιωτικοποιήσεων έχει ξεκινήσει σχετικά πρόσφατα, σε εισηγμένες
εταιρείες που ελέγχονται από το Δημόσιο και το ποσοστό συμμετοχής του
τελευταίου είναι ακόμη πολύ υψηλό.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I08</CAT>
<ED>
Κωδικός άρθρου: A17240I081</ED>
<ID>
ID:302020

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I08&aa=1</URL></REF>


Article

<CATEGORY>vin16</CATEGORY>

 <H2>Πιέσεις δέχθηκαν οι τράπεζες
</H2>
Οι πτωτικές πιέσεις που ασκήθηκαν κυρίως σε τραπεζικές μετοχές, είχαν ως
αποτέλεσμα ο Γενικός Δείκτης Τιμών να υποχωρήσει σε χαμηλότερα επίπεδα,
κλείνοντας χθες Παρασκευή 11 Ιανουαρίου στις 2.574,68 μονάδες, 2,71%
χαμηλότερα σε σχέση με την προηγούμενη εβδομάδα. Από την αρχή του έτους,
σημειώνει οριακές απώλειες της τάξεως του 0,65%. Η μεγαλύτερη ενδοσυνεδριακή
τιμή του, των 2.653,76 μονάδων, πραγματοποιήθηκε στη συνεδρίαση της Δευτέρας,
ενώ αντίθετα, η μικρότερη των 2.567,82 μονάδων στη συνεδρίαση της Τετάρτης. Με
απώλειες, ύψους 3,46%, στη διάρκεια της εβδομάδας έκλεισε και ο δείκτης
FTSE/ASE-20, αν και ο κλάδος των τηλεπικοινωνιών κινήθηκε οριακά χαμηλότερα
κατά 0,01%. Οι δείκτες FTSE/MID-40 και FTSE/MID-80 έκλεισαν χθες Παρασκευή
στις 281,45 και 822,89 μονάδες, με απώλειες 2,67% και 2,68%, αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I09</CAT>
<ED>
Κωδικός άρθρου: A17240I091</ED>
<ID>
ID:302021

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I09&aa=1</URL></REF>


Article

<CATEGORY>vin16</CATEGORY>

 <H2>Σταθεροποιητικές τάσεις
</H2>
Σταθεροποιητικά κινήθηκαν οι μεγαλύτερες διεθνείς αγορές στη διάρκεια της
εβδομάδος, καθώς οι ρευστοποιήσεις που έλαβαν χώρα στο τέλος της εβδομάδας
είχαν σαν αποτέλεσμα την μείωση των αρχικών κερδών. Στη Νέα Υόρκη, ο δείκτης
Dow Jones την Πέμπτη 10 Ιανουαρίου, κατάφερε να κλείσει πάνω από το ψυχολογικό
όριο των 10.000 μονάδων, στις 10.067,86 μονάδες. Επίσης, ο δείκτης Nasdaq
έκλεισε πάνω από τις 2.000 μονάδες, στις 2.047,24 μονάδες. Στη Φρανκφούρτη, ο
δείκτης DAX απέτυχε να κινηθεί υψηλότερα από την προηγούμενη κορυφή του στις
12 Δεκεμβρίου και υποχώρησε σε χαμηλότερα επίπεδα. Την ίδια συμπεριφορά είχε
και ο δείκτης CAC, στο Παρίσι, ο οποίος την Πέμπτη έκλεισε στις 4.515,52
μονάδες. Τέλος, στο Λονδίνο, ο δείκτης FTSE-100 έκλεισε στις 5.190,70 μονάδες,
μειωμένος κατά 0,72% σε σχέση με την προηγούμενη συνεδρίαση.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I12</CAT>
<ED>
Κωδικός άρθρου: A17240I121</ED>
<ID>
ID:302006

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I12&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Επενδυτική άπνοια
</H2><H4>Ο χαμηλός όγκος των συναλλαγών σημάδεψε τη Σοφοκλέους
</H4>
Το υποτονικό κλίμα των προηγούμενων ημερών συνεχίστηκε και αυτή την εβδομάδα.
Έτσι, πτωτικά κινήθηκε ο Γενικός Δείκτης του ΧΑΑ και κατά την περίοδο 4.1.2002
- 10.1.2002, με κύριο χαρακτηριστικό τον χαμηλό όγκο των συναλλαγών. 
Σε ημερήσια βάση οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 4.1.2002 ο Γ.Δ. παρουσίασε άνοδο κατά 0,73%, κλείνοντας
στις 2.646,38 μονάδες. 
Την Δευτέρα 7.1.2002 Ο Γ.Δ. σημείωσε πτώση κατά 0,31%, κλείνοντας
τελικά στις 2.638,19 μονάδες. 
Την Τρίτη 8.1.2002 ο Γ.Δ. σημείωσε περαιτέρω πτώση κατά 1,39%,
κλείνοντας τελικά στις 2.601,51 μονάδες. 
Την Τετάρτη 9.1.2002 ο Γ.Δ. σημείωσε νέα πτώση κατά 0,74%, κλείνοντας
τελικά στις 2.582,26 μονάδες. 
Την Πέμπτη 10.1.2002 ο Γ.Δ. έκλεισε στις 2.587,41 μονάδες αυξημένος
οριακά κατά 0,20%. 
Έτσι, κατά την περίοδο 4.1. - 10.1.2002 ο Γ.Δ. παρουσίασε πτώση κατά
1,83% (από τις 2.635,75 στις 2.587,41 μονάδες). Ο μέσος ημερήσιος όγκος των
συναλλαγών διαμορφώθηκε στα 85,7 εκατ. ευρώ. 
Ο μεγαλύτερος όγκος συναλλαγών παρατηρήθηκε στις μετοχές των εταιρειών ΟΤΕ,
Alpha Bank, Εθνική Τράπεζα, Panafon, ΔΕΗ και Κλωστήρια Ναούσης. 
Από τεχνικής πλευράς, οι δείκτες τάσης ADX και OBV λόγω έλλειψης αγοραστικού
ενδιαφέροντος παραμένουν εξασθενημένοι. Οι ταλαντωτές (RSI, MOMENDUM, MACD),
βρίσκονται στα οριακά σημεία της υπερπωλημένης ζώνης. 
Η μείωση όμως των ορίων του Bollinger Bands και η ύπαρξη κενού στις 2.450, το
οποίο ακόμα δεν έχει καλυφθεί, μας οδηγεί στο συμπέρασμα ότι σε μια υποτονική
αγορά η παραμονή του Γ.Δ. στα παρόντα επίπεδα ενδέχεται να συνεχιστεί. 
<H3>Σταθερή η τιμή του πετρελαίου
</H3>
Σε πάνω από τα 21 δολάρια ανά βαρέλι διατηρείται η τιμή του πετρελαίου στις
διεθνείς αγορές, παρά το γεγονός ότι η ζήτηση για μαύρο χρυσό έχει εμφανίσει
σημαντική κάμψη, λόγω της επιβράδυνσης της παγκόσμιας οικονομίας. Οι αγορές
προεξοφλούν ότι η περικοπή της παραγωγής, κατά δύο εκατομμύρια βαρέλια
ημερησίως, που πραγματοποίησε ο Οργανισμός Εξαγωγικών Χωρών Πετρελαίου (ΟΠΕΚ),
θα ψαλιδίσει την πλεονάζουσα προσφορά. 
Χθες, στην αγορά ενέργειας του Λονδίνου, η τιμή του πετρελαίου Βόρειας
Θάλασσας παρουσίασε οριακή υποχώρηση 3 σεντς και διαμορφωνόταν στα 20,24
δολάρια ανά βαρέλι. Την Τετάρτη ανακοινώθηκαν επίσημα στοιχεία της
αμερικανικής κυβέρνησης, που έδειξαν ότι η ημερήσια ζήτηση πετρελαίου στις
Ηνωμένες Πολιτείες ήταν, την εβδομάδα που ολοκληρώθηκε στις 4 Ιανουαρίου,
19,887 εκατομμύρια βαρέλια, περίπου 4% χαμηλότερη σε σχέση με την αντίστοιχη
περίοδο του 2001. Παράλληλα, το αμερικανικό πετρελαϊκό ινστιτούτο ανακοίνωσε
την Τρίτη ότι τα αποθέματα αργού πετρελαίου είναι κατά 22 εκατομμύρια βαρέλια
υψηλότερα, σε σχέση με την αντίστοιχη περυσινή περίοδο.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I14</CAT>
<ED>
Κωδικός άρθρου: A17240I141</ED>
<ID>
ID:302007

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I14&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Η Σοφοκλέους αναζητεί κατεύθυνση
</H2>
Σε χαμηλότερα επίπεδα κινήθηκε το Ελληνικό Χρηματιστήριο την εβδομάδα που
πέρασε, με τον όγκο συναλλαγών να διατηρείται επίσης χαμηλά και τη μεγαλύτερη
πίεση να ασκείται στον τραπεζικό κλάδο. Οι κινήσεις Ελλήνων και ξένων θεσμικών
επενδυτών ήταν περιορισμένες, καθώς αυτή η περίοδος χαρακτηρίζεται από
αναζητήσεις τοποθετήσεων σε ελκυστικούς κλάδους και μετοχές. 
Σε μακροοικονομικό επίπεδο, τα νέα που μας απασχόλησαν ήταν κυρίως η
ανακοίνωση για την πορεία του πληθωρισμού, ο οποίος έκλεισε για τον Δεκέμβριο
στο 3,0%, καθώς και η συνάντηση που πραγματοποιήθηκε μεταξύ του υπουργού
Οικονομικών και αντιπροσώπων της κυβέρνησης, όπου αποφασίστηκε η αύξηση των
κεφαλαίων που επενδύονται από ασφαλιστικές εταιρείες σε μετοχές (από 20% σε
23%). Με την απόφαση αυτή αναμένεται το ΧΑΑ να δεχτεί σταδιακά τονωτική ένεση
ύψους 469,6 εκατ. ευρώ. 
Επιπλέον, η Τράπεζα της Ελλάδος ανακοίνωσε ότι τα στεγαστικά και καταναλωτικά
δάνεια συνέχισαν την αυξητική τους πορεία, φτάνοντας τα 22,1 δισ. ευρώ τον
Οκτώβριο του 2001. Συγκεκριμένα, η στεγαστική πίστη αυξήθηκε κατά 38,4% σε
ετήσια βάση (8% του ΑΕΠ), ενώ η καταναλωτική πίστη έφτασε τα 7,4 δισ. ευρώ,
αυξημένη κατά 45,1%. Για την ίδια περίοδο, τα δάνεια προς το εμπόριο και τη
βιομηχανία αυξήθηκαν κατά 18,8% και 12,1%, αντίστοιχα. Σύμφωνα με την ίδια
πηγή, οι καταθέσεις για τον Οκτώβριο αυξήθηκαν κατά 1,1 δισ. ευρώ, φτάνοντας
τα 93,5 δισ. ευρώ, ενώ τα repos μειώθηκαν ελαφρά σε 30,5 δισ. ευρώ, από 31,6
δισ. ευρώ τον Σεπτέμβριο, ως αποτέλεσμα της φορολόγησής τους με 7% από τον
Ιανουάριο του τρέχοντος έτους. 
Σε εταιρικό επίπεδο, η Επιτροπή Τηλεπικοινωνιών ενέκρινε την προτεινόμενη από
τον ΟΤΕ τιμολογιακή πολιτική, η οποία προβλέπει αύξηση στο μηνιαίο πάγιο τέλος
κατά 21% και παράλληλη μείωση της αστικής και υπεραστικής μονάδας κατά 11% και
23%, αντίστοιχα. Επίσης, η θυγατρική του ΟΤΕ στην κινητή τηλεφωνία, CosmOTE,
ανακοίνωσε τη συνδρομητική της βάση και μέσα στις επόμενες ημέρες αναμένουμε
τις ανακοινώσεις και των υπόλοιπων εταιρειών κινητής τηλεφωνίας. Επιπρόσθετα,
η Συμβουλευτική Επιτροπή για τη σύσταση των Δεικτών FTSE/ΧΑΑ προχώρησε στην
αντικατάσταση της Intrasoft από την Alpha Leasing στον Δείκτη FTSE/ASE 40. 
Η παρουσίαση της Intralot στην Ένωση Θεσμικών Επενδυτών παρουσίασε ενδιαφέρον,
καθώς η διοίκηση της εταιρείας ανακοίνωσε ότι αναμένει σημαντική αύξηση των
μεγεθών της, με κύκλο εργασιών και προ φόρων κέρδη για την ενοποιημένη χρήση
του 2001 στα 278,8 εκατ. ευρώ και 61,6 εκατ. ευρώ, αντίστοιχα. 
Εκτιμούμε ότι η πορεία της Ελληνικής Κεφαλαιαγοράς το επόμενο διάστημα θα
εξαρτηθεί από την κατεύθυνση που θα δώσουν Έλληνες και ξένοι θεσμικοί
επενδυτές, καθώς και οι διεθνείς αγορές. Σε μεσοπρόθεσμο ορίζοντα, αναμένουμε
ότι οι επικείμενες ανακοινώσεις για την πορεία των μακρο-μικροοικονομικών
μεγεθών θα δώσουν τη γενικότερη κατεύθυνση στην αγορά. 
Εθνική Χρηματιστηριακή
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I14</CAT>
<ED>
Κωδικός άρθρου: A17240I142</ED>
<ID>
ID:302067

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I14&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Νέο δεκαετές ομόλογο 5 δισ. ευρώ
</H2><H4>Ασανσέρ οι τιμές στην ευρωπαϊκή αγορά
</H4>
Το σημαντικότερο γεγονός της εβδομάδας ήταν η έκδοση του νέου 10ετούς
benchmark λήξεως 18/5/2012. Εκδόθηκε από κοινοπραξία αποτελούμενη από πέντε
τράπεζες της Ελλάδας και του εξωτερικού (Εθνική Τράπεζα, Eurobank, Credit
Suisse First Boston, JP Morgan και San Paolo ΙΜΙ). Ημερομηνία λογιστικής
τακτοποίησης του τίτλου είναι η 17/1/2002, ενώ η πρώτη πληρωμή κουπονιού θα
γίνει στις 18/5/2003. Είναι σταθερού επιτοκίου και η έκδοση ανέρχεται στο ποσό
των 5 δισ. ευρώ. Λόγω του μεγάλου όγκου της έκδοσης και επειδή συνέπεσε με
νέες εκδόσεις και σε άλλες χώρες της ευρωζώνης, πιέστηκαν οι τιμές των
ομολόγων και ανέβηκαν οι αποδόσεις. Όμως, την Πέμπτη αντιστράφηκε αυτό το
κλίμα, καθώς ανακοινώθηκαν στην ευρωζώνη στοιχεία που καταδεικνύουν μια
καθυστέρηση στην ανάκαμψη και τα οποία ευνόησαν τα ομόλογα. 
Τη Δευτέρα οι τιμές των ευρωπαϊκών ομολόγων σημείωσαν άνοδο, επηρεασμένες από
τις αμφιβολίες για την παγκόσμια ανάκαμψη. Την Τρίτη οι τιμές σημείωσαν πτώση,
καθώς τα θετικά στοιχεία για τον δείκτη καταναλωτού στη ζώνη του ευρώ έστρεψαν
τους επενδυτές στα χρηματιστήρια. Την Τετάρτη η πτώση συνεχίστηκε, καθώς η
υπερπροσφορά τίτλων ανέβασε τις αποδόσεις και των γερμανικών και των άλλων
ευρωπαϊκών τίτλων. Την Πέμπτη οι τιμές των ευρωπαϊκών ομολόγων κινήθηκαν
ανοδικά, καθώς τα αρνητικά στοιχεία για την ευρωζώνη εξασθένησαν τα
χρηματιστήρια και έστρεψαν τους επενδυτές στα ομόλογα. 
Στην εγχώρια αγορά, τη Δευτέρα οι τιμές των ομολόγων ενισχύθηκαν,
εναρμονιζόμενες με το κλίμα που επικράτησε στην ευρωζώνη αλλά και στις ΗΠΑ.
Την Τρίτη οι τιμές σημείωσαν ανοδικές τάσεις αλλά η συναλλακτική κίνηση ήταν
περιορισμένη. Την Τετάρτη η εγχώρια αγορά κινήθηκε πτωτικά, καθώς η έκδοση του
νέου 10ετούς προκάλεσε μεγάλη προσφορά εκδόσεων. Την Πέμπτη σημειώθηκε άνοδος
των τιμών. 
Η τιμή της 15ετίας λήξης 2014 διαπραγματεύτηκε τη Δευτέρα σε επίπεδα του
109,28 - 109,60 (5,4277% - 5,3929%) και της δεκαετίας λήξης 2011 στα 100,38 -
100,80 (5,2931% - 5,2353%). Την Πέμπτη, η 15ετία διαπραγματευόταν στα επίπεδα
του 109,90 - 110,10 με απόδοση 5,3593% - 5,3377% και η δεκαετία στο 100,85 -
101,13 με αντίστοιχη απόδοση 5,2284% - 5,1901%. Η τιμή της εικοσαετίας
διαμορφώθηκε τη Δευτέρα στα επίπεδα του 109,75 - 110,08 με απόδοση 5,6163% -
5,5884% αντίστοιχα. Την Πέμπτη, η τιμή της εικοσαετίας έφτασε στα επίπεδα του
110,40 - 110,70 με απόδοση 5,5610% - 5,5358%. 
Η αξία των συναλλαγών στην ΗΔΑΤ κυμάνθηκε γύρω στα 1,620 δισεκατομμύρια ευρώ
κατά μέσο όρο την εβδομάδα που πέρασε, ενώ η διαφορά των αποδόσεων των
ελληνικών δεκαετών ομολόγων από τα αντίστοιχα γερμανικά ήταν μεταξύ 35 και 36
μ.β., για να ανέβει στις 38 μ.β. την Πέμπτη. 
Το γερμανικό προθεσμιακό συμβόλαιο του δεκαετούς ομολόγου λήξεως Μαρτίου
έκλεισε τη Δευτέρα στο 108,29. Την Τρίτη το συμβόλαιο έκλεισε με πτώση στο
108,07, ενώ την Τετάρτη η πτώση συνεχίστηκε και τελικά έκλεισε στο 107,74. Την
Πέμπτη το συμβόλαιο έκλεισε με άνοδο στο 108,20. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I15</CAT>
<ED>
Κωδικός άρθρου: A17240I151</ED>
<ID>
ID:302008

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I15&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Πτωτικό κλίμα
</H2>
Με πτώση και αυξημένο όγκο συναλλαγών έκλεισε η δεύτερη εβδομάδα του έτους για
το σύνολο των ευρωπαϊκών αγορών, με εξαίρεση αυτή της Φρανκφούρτης. Η εικόνα
στους διάφορους κλάδους ήταν μεικτή καθώς με άνοδο κινήθηκαν οι κλάδοι των
τηλεπικοινωνιών, των εταιρειών τεχνολογίας, παροχής υπηρεσιών υγείας και
λιανικού εμπορίου, ενώ αντίθετα πτωτικά κινήθηκαν οι υπόλοιποι κλάδοι και
κυρίως ο φαρμακευτικός και ο χημικός κλάδος. 
Αναλυτικότερα, η εικόνα των αγορών είχε ως εξής: Ο δείκτης FTSE Eurotop 300
έκλεισε στις 1.245,53 μονάδες, σημειώνοντας πτώση κατά 0,72%, ο FTSE 100 του
Λονδίνου έκλεισε στις 5.190,70 μονάδες με πτώση 0,53%, ο δείκτης SSMI Ζυρίχης
έκλεισε στις 6.363,70 μονάδες με πτώση 0,13%, ο GDAX Φρανκφούρτης έκλεισε στις
5.228,11 μονάδες με άνοδο 1,17%, ο CAC-40 Παρισιού έκλεισε στις 4.515,52
μονάδες με πτώση 1,42%, ο δείκτης MIBTEL Μιλάνου έκλεισε στις 31.784 μονάδες
με πτώση 0,52% και τέλος ο δείχτης ΑΤΧ Βιέννης έκλεισε στις 1.118,02 μονάδες
με πτώση κατά 1,34%. 
Μεικτή εικόνα είχαν οι τρεις κυριότεροι χρηματιστηριακοί δείκτες των ΗΠΑ,
καθώς ο δείκτης DJ Industrial Average της Νέας Υόρκης έκλεισε στις 10.067,86
μονάδες από τις 10.172,14, σημειώνοντας πτώση 1,03%, και ο SP-500 έκλεισε στις
1.156,55 μονάδες από 1.165,27, σημειώνοντας πτώση κατά 0,75%. Αντίθετα, ο
δείκτης Nasdaq σημείωσε άνοδο κατά 0,15%, κλείνοντας στις 2.047,24 μονάδες από
τις 2.044,27. 
Ο δείκτης ΝΙΚΚΕΙ 225 του Τόκιο έκλεισε στις 10.441,59 μονάδες. 
Ο δείκτης Hang Seng του Χονγκ Κονγκ έκλεισε στις 11.166,46 μονάδες, με πτώση
κατά 2,25%. 
Η πτώση των χρηματιστηρίων οδήγησε την απόδοση του 30ετούς ομολόγου της
ομοσπονδιακής κυβέρνησης των ΗΠΑ στο 5,4146%, σημειώνοντας πτώση κατά 2,55%. 
Στην αγορά συναλλάγματος το ευρώ υποχώρησε έναντι του δολαρίου κατά 1,27%. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I15</CAT>
<ED>
Κωδικός άρθρου: A17240I152</ED>
<ID>
ID:302068

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I15&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I15</CAT>
<ED>
Κωδικός άρθρου: A17240I153</ED>
<ID>
ID:302103

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I15&aa=3</URL></REF>


Article

<CATEGORY>vin16</CATEGORY>

 <H2>Εταιρικά
</H2>
ΧΑΤΖΗΙΩΑΝΝΟΥ HOLDINGS

Στην υπογραφή προσυμφώνου για την πώληση της συμμετοχής της, κατά 70%, στο
μετοχικό κεφάλαιο της θυγατρικής εταιρείας Σ.Ν. Αργυρός Α.Ε., με διακριτικό
τίτλο Blue Point, προχώρησε η εταιρεία Χατζηιωάννου Holdings Α.Ε. Η Σ.Ν.
Αργυρός είναι εταιρεία με εξαγωγικό κυρίως προσανατολισμό και
δραστηριοποιείται στον σχεδιασμό, στην παραγωγή και την εμπορία μαγιό. Όπως
ανακοινώθηκε, το διοικητικό συμβούλιο της Χατζηιωάννου Holdings αξιολόγησε την
παραπάνω επιχειρηματική κίνηση ως θετική για το συμφέρον των μετόχων της
εταιρείας και εκτιμά ότι υπάρχουν όλες οι προϋποθέσεις για τη συνέχιση της
συνεργασίας του Ομίλου με την εταιρεία Σ.Ν. Αργυρός και υπό το νέο
ιδιοκτησιακό της καθεστώς. Τέλος, η διοίκηση της εταιρείας δεσμεύεται να
γνωστοποιήσει προς το επενδυτικό κοινό περισσότερα στοιχεία για τους όρους της
πώλησης, μετά την υπογραφή του οριστικού συμφωνητικού. 
ΜΟΥΡΙΑΔΗΣ - CONNECTION 
Στα 5,56 δισ. δραχμές έφθασαν οι ενοποιημένες πωλήσεις της Μουριάδης το
εννεάμηνο του 2001, έναντι 4,90 δισ. δραχμών το αντίστοιχο διάστημα του 2000,
σημειώνοντας αύξηση 13,4%, ποσοστό από το οποίο 8% οφείλεται στην εταιρεία
Πετρίδης. Παράλληλα, οι θυγατρικές της εταιρείες ΕΛΞΑΝ και Greene προέβησαν σε
αποπληρωμή δανειακών υποχρεώσεών τους χρησιμοποιώντας κεφάλαια που προήλθαν
από την αύξηση του μετοχικού τους κεφαλαίου, συνολικού ύψους 7.200 εκατ. δρχ.,
την οποία κάλυψε εξ ολοκλήρου ο Όμιλος Λεβέντη. Από τη διαδικασία αυτή
προέκυψαν συναλλαγματικές διαφορές ύψους 402,3 εκατ. δρχ., ποσό το οποίο μαζί
με διαφορές φορολογικού ελέγχου για τις εταιρείες Πετρίδης (έως και τη χρήση
2000) και ΕΛΞΑΝ (έως και τη χρήση 1999), συνολικού ύψους 465,1 εκατ. δρχ.,
επιβάρυναν τα ενοποιημένα αποτελέσματα, τα οποία διαμορφώθηκαν σε ζημία
1.504,3 εκατ. δρχ. 
Στη συνέχεια, η Μουριάδης προέβη σε πώληση μέρους των μετοχών των εταιρειών
ΕΛΞΑΝ και Greene, καθώς η δραστηριότητά τους δεν συνάδει με το νέο
επιχειρησιακό σχέδιο της, διατηρώντας έτσι μειοψηφική συμμετοχή μόνο προς
εξυπηρέτηση των επιχειρησιακών της σχεδίων. Οι ενέργειες αυτές
πραγματοποιήθηκαν σε σύντομο χρονικό διάστημα μετά την ένταξη της Μουριάδης
στον όμιλο της Connection. Στο παραπάνω πλαίσιο αποφασίσθηκε η αναστολή της
βιομηχανικής δραστηριότητας της θυγατρικής εταιρείας Πετρίδης Α.Ε., ενώ
διατηρείται η εμπορική της δραστηριότητα. 
Ν. ΠΕΤΣΙΟΣ ΚΑΙ ΥΙΟΙ - SPIDER

Για την παραίτηση του αντιπροέδρου του ενημέρωσε το διοικητικό συμβούλιο της
Spider τους μετόχους της εταιρείας. Συγκεκριμένα, την παραίτησή του υπέβαλε ο
αντιπρόεδρος κ. Θεοφάνης Πέτσιος, ο οποίος αντικαταστάθηκε από τον κ.
Σπυρίδωνα Γκουλιούμη. Το Δ.Σ. της εταιρείας συγκροτήθηκε εκ νέου σε σώμα και
παρασχέθηκαν εξουσιοδοτήσεις ως εξής: Ευάγγελος Πέτσιος, πρόεδρος, Κων/νος Ν.
Πέτσιος, αντιπρόεδρος και διευθύνων σύμβουλος, Ελευθέριος Πέτσιος, μέλος,
Χρήστος Αναστασίου, μέλος, Σπυρίδων Γκουλιούμης, μέλος. Την εταιρεία
εκπροσωπεί ο πρόεδρος του διοικητικού συμβουλίου, με μόνη την υπογραφή του υπό
την εταιρική επωνυμία. Τον πρόεδρο, απόντα ή κωλυόμενο, αναπληρώνει ο
αντιπρόεδρος και διευθύνων σύμβουλος της εταιρείας. 
Μ. Ι. ΜΑΪΛΛΗΣ 
Την ολοκλήρωση της διαδικασίας συνεισφοράς στην εταιρεία OMS America Inc.
ανακοίνωσε η Μ.Ι. Μαΐλλης. Η OMS America Inc. έχει έδρα στη Β. Καρολίνα των
ΗΠΑ και η εισφορά τής Μαΐλλης είναι ύψους 150.000 δολαρίων, ποσό που αναλογεί
στο 1/3 της συμμετοχής της για την απόκτηση των αντίστοιχων μετοχών. 
LOGICDIS 
Από τις διοικήσεις των LogicDIS και Information Dynamics ανακοινώθηκε ότι οι
συζητήσεις για το ενδεχόμενο της συγχώνευσης των δύο εταιρειών, με απορρόφηση
της δεύτερης από την πρώτη, βρίσκονται σε προχωρημένο στάδιο. Με βάση τις
μέχρι στιγμής επαφές, οι δύο διοικήσεις εκτιμούν ότι το πλαίσιο της συμφωνίας
θα έχει ολοκληρωθεί και θα μπορεί να τεθεί υπ' όψιν των διοικητικών
συμβουλίων, για κατ' αρχήν έγκριση, την επόμενη εβδομάδα. Η LogicDIS είναι
εισηγμένη στο ΧΑΑ και δραστηριοποιείται στον χώρο της πληροφορικής και
ιδιαίτερα στον τομέα του λογισμικού και των ολοκληρωμένων επιχειρηματικών
λύσεων. Στην LogicDIS, που μαζί με τις θυγατρικές της αποτελεί έναν από τους
μεγαλύτερους ομίλους στην πληροφορική στην Ελλάδα, συμμετέχει ως στρατηγικός
εταίρος και η Τράπεζα EFG Eurobank Ergasias. Για το 2001 που μόλις έληξε, τα
στελέχη της Information Dynamics εκτιμούν ότι οι πωλήσεις θα ανέλθουν στο ύψος
των 3,4 δισ. δραχμών και τα κέρδη, προ φόρων, σε 800 εκατ. δρχ. τουλάχιστον. 
ΓΕΚΕ 
Επιπλέον ποσοστό 25% στην εταιρεία Ψυκτική Ελλάδος απέκτησε η ΓΕΚΕ Α.Ε.,
θυγατρική της ΓΕΚ, αποκτώντας έτσι το 100% των μετοχών της εταιρείας. Η
Ψυκτική Ελλάδος θα ενταχθεί στο σχήμα του Ομίλου ΓΕΚ-ΤΕΡΝΑ που θα προκύψει από
τη συγχώνευση του κατασκευαστικού κλάδου της ΓΕΚ και των εταιρειών ΤΕΡΝΑ Α.Ε.,
Δομική Ανάπτυξη ΑΒΕΤΕ, Εργοδυναμική Α.Ε. και Ηνίοχος ΑΤΕ για την απόκτηση του
πτυχίου της νέας, ανώτατης, έβδομης τάξης. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17240I161</ED>
<ID>
ID:302009

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I16&aa=1</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
ΝΗΜΑΤΕΜΠΟΡΙΚΗ. Σε έκτακτη γενική συνέλευση καλεί τους μετόχους της η
Νηματεμπορική Α.Ε., στις 14/1/2002 και ώρα 10.00, στα γραφεία της έδρας της
εταιρείας, στη Νέα Ιωνία Αττικής (οδός Ανδρέα Κάλβου 119). Στα θέματα της
ημερήσιας διάταξης περιλαμβάνονται η εκλογή μελών του διοικητικού συμβουλίου
της εταιρείας και η παροχή εξουσιοδοτήσεως στον πρόεδρο και στον γραμματέα της
συνελεύσεως να υπογράψουν και να επικυρώσουν τα πρακτικά της. 
HELLAS CAN. Σε έκτακτη γενική συνέλευση καλεί τους μετόχους της η
Hellas Can Α.Ε. στις 15/1/2002 και ώρα 11.00, στο ξενοδοχείο «Πεντελικόν»,
στην Κηφισιά Αττικής, (οδός Δεληγιάννη 66). Στα θέματα της ημερήσιας διάταξης
περιλαμβάνονται η έγκριση επένδυσης στην Ισπανία, για την αγορά υπάρχουσας
εταιρείας και τη χρηματοδότηση κατασκευής νέας παραγωγικής μονάδας ειδών
συσκευασίας, με περαιτέρω αύξηση του κεφαλαίου της. Επίσης, η έγκριση της
συμμετοχής μελών του διοικητικού συμβουλίου της εταιρείας στο Δ.Σ. της νέας
θυγατρικής στην Ισπανία. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17240I162</ED>
<ID>
ID:302069

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I16&aa=2</URL></REF>


Article

<CATEGORY>vin16</CATEGORY>

 <H2>Ακούστηκαν
</H2>
Αρχίζει η μάχη της σταθερής τηλεφωνίας 
Αλλάζουν άρδην τα δεδομένα της ελληνικής τηλεπικοινωνιακής αγοράς τους
επόμενους μήνες, καθώς, εκτός από τον ΟΤΕ, υπηρεσίες σταθερής τηλεφωνίας θα
είναι έτοιμες να προσφέρουν και άλλες εταιρείες. Η μέχρι σήμερα παρουσία στην
τηλεπικοινωνιακή αγορά τών εταιρειών πέραν του ΟΤΕ ήταν διακριτική, αλλά τώρα
θα γίνει περισσότερο αισθητή. Ήδη η Forthnet ολοκλήρωσε τις προετοιμασίες της
και μπαίνει με αξιώσεις και στη σταθερή τηλεφωνία, παρέχοντας υπηρεσίες στους
εταιρικούς της πελάτες σε πρώτη φάση, ενώ τα στελέχη της εκτιμούν ότι σε τρεις
- τέσσερις μήνες το αργότερο θα αρχίσει να αποκτά και οικιακούς χρήστες. Με
αξιώσεις μπαίνουν στη συγκεκριμένη αγορά και άλλα επιχειρηματικά σχήματα,
γεγονός που καλλιεργεί βάσιμες προσδοκίες για μικρότερο κόστος και υψηλότερη
ποιότητα τηλεπικοινωνιακών υπηρεσιών. 
Βαλκανική εξόρμηση 
Μπορεί η Εμπορική να ενδιαφέρεται ενεργά για την εξαγορά της βουλγαρικής
τράπεζας Βιοχήμ, όμως το επεκτατικό της σχέδιο στη γειτονική χώρα δεν
σταματάει σε αυτό. Έτσι, ετοιμάζεται νέο κατάστημά της στη Φιλιππούπολη, ενώ
παράλληλα σε εξέλιξη βρίσκεται ο συνολικός της σχεδιασμός για τη βαλκανική
ενδοχώρα. Έτσι, πέραν του θέματος της Βιοχήμ, ξεχωρίζει και η πρόθεση της
απόκτησης παρουσίας στη Σερβία και μάλιστα μέσω της απόκτησης τοπικού
πιστωτικού ιδρύματος. Υπενθυμίζεται ότι ανάλογη πρόθεση έχει εκφράσει και η
Efg Eurobank - Ergasias, ενώ αντιθέτως Εθνική και Alpha Bank έχουν επιλέξει
την τακτική της λειτουργίας καταστημάτων, με την πρώτη να ολοκληρώνει σύντομα
τις απαραίτητες προετοιμασίες λειτουργίας τής εκεί μονάδας της. 
Μνηστήρες για την Αττικής 
Οι πιθανότητες να ενδιαφερθεί το Ταχυδρομικό Ταμιευτήριο για την περίπτωση της
Τράπεζας Αττικής, αυξάνουν. Αυτό τουλάχιστον υποστηρίζουν κύκλοι της αγοράς,
οι οποίοι προσθέτουν ότι κατ' αυτόν τον τρόπο ο Οργανισμός θα αποκτήσει
γρήγορα πρόσβαση στο Χρηματιστήριο, ενώ παράλληλα θα ενισχύσει και το
τραπεζικό προφίλ που καλλιεργεί εδώ και μερικούς μήνες. Υπενθυμίζεται ότι το
μέλλον της μετοχικής σύνθεσης της Αττικής θα κριθεί τον ερχόμενο Ιούνιο, όποτε
λήγει η ισχύς για το αμετάβλητο του μετοχολογίου της. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17240I163</ED>
<ID>
ID:302104

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I16&aa=3</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Μια στάση στον Πειραιά, το ξεκίνημα για τα μπισκότα
</H2><H4>Το μεράκι και το δαιμόνιο ενός Έλληνα της Διασποράς, λίγη τύχη και πολλή
δουλειά, έγραψαν την ιστορία του μπισκότου στη Ελλάδα. Ηλικίας 86 ετών το
Πτι-Μπερ Παπαδοπούλου, περικλείει τη γεύση και τις αναμνήσεις δεκαετιών αλλά
και την πορεία της οικογένειας του Ευάγγελου Παπαδόπουλου, που έφερε τα
μπισκότα στην Ελλάδα
</H4>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

«To μπισκότο είναι τροφή για όλους τους ανθρώπους, για όλες τις ηλικίες, για
όλες τις ώρες», έλεγε ο ιδρυτής της ομώνυμης βιομηχανίας μπισκότων και ειδών
διατροφής, Ευάγγελος Παπαδόπουλος

Για πολλούς, ο Ευάγγελος Παπαδόπουλος, που έφυγε την περασμένη Τρίτη σε ηλικία
93 ετών, ήταν ο γενάρχης των μπισκότων. Η αλήθεια είναι ότι τα μπισκότα στην
Ελλάδα έχουν άρρηκτη σχέση με το επίθετο αυτό. Η συνταγή επινοήθηκε στην
Κωνσταντινούπολη, στην κουζίνα της οικογένειας Παπαδοπούλου, το 1916. Η γιαγιά
των σημερινών ιδιοκτητών της μπισκοτοβομηχανίας, η γιαγιά Μαρία, έφτιαξε τα
πρώτα μπισκότα petits beurres, χρησιμοποιώντας τη δική της συνταγή, και ο
πατέρας του ιδρυτή τής Ε. Ι. Παπαδόπουλου Α.Ε., ο Γιάννης Παπαδόπουλος,
σκάλισε πάνω σε ξύλο το σχήμα τους. 
Τα πρώτα μπισκότα βγήκαν στην αγορά με την επωνυμία «Αδελφοί Παπαδόπουλοι,
Κωνσταντινούπολις». Ο Ευάγγελος Παπαδόπουλος, ηλικίας μόλις 7 ετών, είχε
αναλάβει, μαζί με τα αδέρφια του Νίκο και Θεόφιλο, την πώλησή τους στους
δρόμους της Κωνσταντινούπολης. Το 1916, το πρώτο μπισκότο Παπαδοπούλου
σφραγίστηκε με μια απλή ξύλινη σφραγίδα. Ο σκοπός ήταν να ενισχύσει τον
οικογενειακό προϋπολογισμό και να καλύψει τα δίδακτρα του μικρού τότε
Ευάγγελου και των αδελφών του. Τον πρώτο καιρό, η παραγωγή έφτανε τα 50 κιλά
την ημέρα, ενώ στη συνέχεια, όταν πλέον έγινε οικοτεχνία, η ημερήσια παραγωγή
έφτανε τα 500 κιλά. 
Όπως αναφέρει στον πρόλογο του βιβλίου «Η ιστορία του ελληνικού μπισκότου» ο
πρόεδρος του Ελληνικού Λογοτεχνικού και Ιστορικού Αρχείου κ. Μάνος Χαριτάτος,
«η ιστορία του ελληνικού μπισκότου αφορά, στο μεγαλύτερο μέρος της, την
ιστορία της εταιρείας Παπαδοπούλου, της επιχείρησης που εισήγαγε και διέδωσε
το προϊόν αυτό στην ελληνική αγορά από το 1922». Εκείνη η χρονιά βρίσκει τον
Ευάγγελο Παπαδόπουλο, έφηβο τότε, μαζί με τη μητέρα και τα αδέλφια του, όπως
και χιλιάδες άλλους Έλληνες, να παίρνουν τον δρόμο της προσφυγιάς. Πάνω στο
πλοίο που επιβιβάζονται, με προορισμό τη Μασσαλία, έχουν μαζί τους ελάχιστες
αποσκευές, τις μνήμες των χαμένων πατρίδων και τη συνταγή των μπισκότων που
έμελλε να γράψουν την ιστορία της βιομηχανίας μπισκότων στην Ελλάδα. 
Στο καφενείο του Πειραιά 
Η οικογένεια δεν έφτασε ποτέ στη Μασσαλία. Το πλοίο έδεσε για ανεφοδιασμό στον
Πειραιά και η οικογένεια Παπαδοπούλου κατέβηκε για λίγο στο λιμάνι. Στο
καφενείο που κάθησε, την περίμενε μια έκπληξη, που «άνοιξε την πόρτα» για τη
δημιουργία της μεγάλης βιομηχανίας, η οποία και σήμερα συνεχίζει να προσφέρει
τη γεύση των μπισκότων της. 
«Στην Ελλάδα δεν υπάρχουν μπισκότα». Αυτό ήταν είδηση! Η απόφαση πάρθηκε
αμέσως και ο Ευάγγελος Παπαδόπουλος με την οικογένειά του, αντί να βρεθούν στη
Μασσαλία, κατέληξαν σε μια προσφυγική πολυκατοικία, επί της οδού Ασκληπιού, να
βάζουν τα θεμέλια της νέας τους ζωής. Με ελάχιστα χρήματα στην τσέπη αλλά και
με την πολύτιμη συνταγή των Πτι Μπερ, αγοράζουν έναν μικρό φούρνο και ξεκινούν
την γνωστή σε αυτούς τέχνη, με τη μητέρα να ζυμώνει και να ψήνει μπισκότα και
τον Ευάγγελο με τα αδέλφια του να τα πωλούν χύμα στις γειτονιές της Αθήνας.
Μοναδική διαφορά η σφραγίδα των μπισκότων, που τώρα γράφει «Αδελφοί
Παπαδόπουλοι - Ελλάς». 
Όπως αναφέρεται στο βιβλίο « Η ιστορία του ελληνικού μπισκότου», του Ελληνικού
Λογοτεχνικού και Ιστορικού Αρχείου, από τους πρώτους πελάτες τους ήταν οι
Θανόπουλος και Βασιλόπουλος, «καταστήματα της εποχής τα οποία, εκτός από
παραδοσιακά είδη μπακαλικής, διέθεταν και άλλα εμπορεύματα». 
Τα πρώτα μηχανήματα 
Το πρώτο εργοστάσιο της εταιρείας Παπαδοπούλου, επί της οδού Θεσσαλονίκης 36,
στα Πετράλωνα. (Φωτογραφία από το βιβλίο του Λογοτεχνικού και Ιστορικού
Αρχείου «Η Ιστορία του Ελληνικού Μπισκότου»)

Το νερό είχε μπει στο αυλάκι. Μετά τα Πτι Μπερ, το 1922, οι Έλληνες γεύτηκαν
τα μπισκότα Μαρί και τα Μιράντα, το 1930, και τα Κριμ Κράκερς, το 1935. Οι
πελάτες αυξήθηκαν. Η παραγωγή έπρεπε να μεγαλώσει. Έτσι, ο 26χρονος ­ τότε ­
Ευάγγελος Παπαδόπουλος, μαζί με τον αδερφό του Νίκο, σχεδίασαν τα μηχανήματα
του πρώτου εργοστασίου, που εγκαταστάθηκε το 1935 στην Οδό Θεσσαλονίκης 36,
στη γέφυρα Πουλοπούλου, στα Πετράλωνα. Η μικρή βιοτεχνία είναι τώρα η
ΒΙΟΜΗΧΑΝΙΑ ΜΠΙΣΚΟΤΩΝ Ν. & Ε. Ι. ΠΑΠΑΔΟΠΟΥΛΟΥ και οι ρυθμοί ανάπτυξής της
είναι ταχύτατοι. «Το μπισκότο είναι τροφή για όλους τους ανθρώπους, για όλες
τις ηλικίες, για όλες τις ώρες». Αυτή ήταν η αρχή του ιδρυτή της
μπισκοτοβιομηχανίας, στην οποία στήριξε την επιτυχία του. 
Ο πόλεμος βρίσκει το εργοστάσιο Παπαδοπούλου να παράγει γαλέτες για τον
στρατό. Με την είσοδο των Γερμανών στην Ελλάδα, όμως, σταματά τη λειτουργία
του, για τέσσερα χρόνια. Στις δεκαετίες που ακολούθησαν, τέσσερα νέα
εργοστάσια δημιουργήθηκαν. Το 1955 στην Πέτρου Ράλλη, το 1974 στη Θεσσαλονίκη,
το 1984 στον Βόλο και το 1990 στα Οινόφυτα. Με πελάτες μετρημένους στα δάχτυλα
στην αρχή και δυο - τρία δίκυκλα για τη διακίνηση των εμπορευμάτων, σήμερα
εξυπηρετεί πελάτες σε ολόκληρο τον κόσμο και το παλαιό φορτηγό της εταιρείας
των Κωνσταντινουπολιτών έχει αντικαταστήσει ένας στόλος αυτοκινήτων. 
Νέο σήμα, νέοι δρόμοι 
Το 1972 βρίσκει τον Ευάγγελο Παπαδόπουλο να σχεδιάζει το νέο σήμα, που ακόμα
φέρουν τα προϊόντα της εταιρείας. Δίπλα στο κόκκινο «Π», τα πρόσωπα των
τεσσάρων παιδιών του, που απέκτησε από τον γάμο του με την Ελένη Βατμανίδου:
της Ιωάννας, του Αλέξανδρου, της Μιράντας και του Ανδρέα. Από τους πρωτοπόρους
της ελληνικής βιομηχανίας τροφίμων, συνετέλεσε με το επιχειρηματικό του
δαιμόνιο, όπως και άλλοι Έλληνες της Διασποράς, στην ανάπτυξη της Ελλάδας αλλά
και στην επέκταση των ελληνικών προϊόντων στις αγορές του εξωτερικού. Το 1974,
με διαβατήριο την γκοφρέτα «Caprice», η βιομηχανία του ξεκινά τη διεθνή της
περιπέτεια. Αρχικά, εξάγει προϊόντα στην Κύπρο και σε αραβικές χώρες, όπως η
Σαουδική Αραβία, τα Ηνωμένα Αραβικά Εμιράτα, το Κουβέιτ και η Ιορδανία. Λίγα
χρόνια αργότερα, στις αρχές της δεκαετίας του 1980, διευρύνει τις
επιχειρηματικές δραστηριότητές της στην αρτοβιομηχανία και στη βιομηχανική
ζαχαροπλαστική. 
Η δεύτερη γενιά 
Το 1993, το τιμόνι της εταιρείας αναλαμβάνει η κόρη του ιδρυτή της, η Ιωάννα
Παπαδοπούλου. Καταλαμβάνοντας τη θέση του προέδρου και του διευθύνοντος
συμβούλου, εκπροσωπεί τη δεύτερη γενιά της επιχείρησης που ίδρυσε ο Ευάγγελος
Παπαδόπουλος, δίνοντας νέα πνοή στη μεγάλη ελληνική μπισκοτοβιομηχανία. Το
1999 κυκλοφορεί μια νέα σειρα προϊόντων μαλακής ζύμης και μπισκότων, ενώ τον
Σεπτέμβριο του 2001 λανσάρισε μία ακόμη σειρά προϊόντων, τα οποία είναι
εμπλουτισμένα με γάλα, δημητριακά και θρεπτικά συστατικά απόλυτα εναρμονισμένα
στις διατροφικές ανάγκες των παιδιών. 
Σήμερα, τα προϊόντα της εταιρείας κυκλοφορούν ήδη σε 40 χώρες, στην Αμερική,
την Ευρώπη, την Αυστραλία και την Ασία, ενώ στο στάδιο της ολοκλήρωσης
βρίσκεται και το επενδυτικό της πρόγραμμα, προϋπολογισμού 4,5 δισ. δραxμών, το
οποίο αφορά την αναβάθμιση των παραγωγικών μονάδων και τον εκσυγxρονισμό του
μηxανολογικού εξοπλισμού. Στο πλαίσιο του εκσυγxρονισμού της, η διοίκηση τής
Ε.Ι. Παπαδοπούλου εξετάζει δυνατότητες για είσοδό της και σε άλλο κλάδο των
τροφίμων. Μάλιστα, η ανοδική πορεία που παρουσιάζει η ζήτηση στον τομέα του
κλασικού μπισκότου ­ και η οποία φτάνει σε ποσοστό έως και 20% ετησίως ­ έxει
επηρεάσει σημαντικά τα οικονομικά μεγέθη της. Ειδικότερα, ο κύκλος εργασιών
της προβλέπεται να διαμορφωθεί στα επίπεδα των 28,6 δισ. δραχμών, έναντι 26,5
δισ. δρx. το 2000, ενώ τα καθαρά κέρδη θα προσεγγίσουν τα 3 δισ. δρx. έναντι
2,2 δισ. δρx. στη xρήση του 2000. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17240I171</ED>
<ID>
ID:302010

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I17&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Τα προξενιά στις κατασκευές γίνονται γάμοι τον Ιανουάριο
</H2><H4>Δέκα μεγάλοι όμιλοι, που εκτιμάται ότι θα διαμορφωθούν έως το τέλος του
Ιανουαρίου, θα κυριαρχήσουν στην αγορά των μεγάλων έργων υποδομής του
Δημοσίου. Ορισμένοι από αυτούς θα διεκδικήσουν και τα μικρότερα έργα
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Στην τελική ευθεία μπαίνουν οι διεργασίες για τη διαμόρφωση του νέου
επιχειρηματικού χάρτη των κατασκευαστικών εταιρειών, καθώς μέχρι το τέλος του
Ιανουαρίου τελειώνουν οι προθεσμίες του νόμου που καθορίζει τις προϋποθέσεις
για την απόκτηση του πτυχίου της νέας, ανώτερης εργοληπτικής τάξης. 
Ήδη, τέσσερις μεγάλοι κατασκευαστικοί Όμιλοι (Ελληνική Τεχνοδομική - Άκτωρ
-ΤΕΒ, Άβαξ - J & Ρ (Ελλάς) - ΕΤΕΘ, ΓΕΚ - Τέρνα και ΑΕΓΕΚ ) έχουν
οριστικοποιήσει τις αποφάσεις τους για τα επιχειρηματικά σχήματα, με τα οποία
θα διεκδικήσουν τα μεγάλα, αλλά και τα μικρά έργα του δημόσιου τομέα. 
Παράλληλα, κάτω από την ασφυκτική, πλέον, πίεση των προθεσμιών του νέου νόμου,
οι υπόλοιπες εισηγμένες κατασκευαστικές εταιρείες αναζητούν τους στρατηγικούς
συμμάχους, με τους οποίους θα διαμορφώσουν ενιαία επιχειρηματικά σχήματα, μέσω
των οποίων θα παραμείνουν στο κλαμπ των ισχυρών του κατασκευαστικού κλάδου της
χώρας. 
Σκληρή διαπραγμάτευση

Είκοσι ημέρες πριν από την εκπνοή της προθεσμίας σε πλήρη εξέλιξη βρίσκονται
οι κινήσεις για την απόκτηση του πτυχίου της ανώτερης εργοληπτικής τάξης από
τους Ομίλους Αττικάτ, Μηχανική, Θεμελιοδομή, Τεχνική Ολυμπιακή, Παντεχνική,
Διεκάτ, Αθηνά και ΑΛΤΕ, ενώ το ενδεχόμενο να ενταχθούν σε ένα από τα υπό
διαμόρφωση νέα επιχειρηματικά σχήματα εξετάζουν και οι διοικήσεις άλλων ­
εισηγμένων και μη ­ κατασκευαστικών εταιρειών. Οι διαπραγματεύσεις μεταξύ των
βασικών μετόχων των εταιρειών που έχουν εκδηλώσει ενδιαφέρον να «παντρευτούν»,
δεν είναι καθόλου εύκολες, καθώς σκοντάφτουν τόσο στο τι δίνουν και τι
παίρνουν οι συναλλασσόμενες πλευρές όσο και στο ποιος θα έχει το «πάνω χέρι»
στο μάνατζμεντ της νέας, μετά τη συγχώνευση, εταιρείας. 
Σαν έτοιμοι από καιρό, έχοντας εξασφαλίσει όλες τις προϋποθέσεις για την
απόκτηση, όχι μόνο του πτυχίου της ανώτερης τάξης, αλλά και άλλων κατώτερων
πτυχίων, τέσσερις όμιλοι καταλαμβάνουν, ήδη, θέσεις στην πρώτη γραμμή του
καταλόγου των κατασκευαστικών εταιρειών, οι οποίες αναμένεται να
πρωταγωνιστήσουν στην αγορά των μεγάλων και μικρών έργων του δημόσιου τομέα ­
και όχι μόνο. 
Ο Όμιλος Ελληνική Τεχνοδομική - Άκτωρ - ΤΕΒ, με ενοποιημένο κύκλο εργασιών 140
δισ. δραχμών στο πρώτο εννεάμηνο του 2001, ενοποιημένα κέρδη περίπου 18 δισ.
δρχ. και ανεκτέλεστο έργων 400 δισ. δραχμών, οριστικοποίησε τη νέα του δομή,
με την οποία εξασφαλίζει τις προϋποθέσεις για την απόκτηση όχι μόνο του
πτυχίου της ανώτερης τάξης, αλλά και αυτών της 6ης και 5ης τάξης. Με τα τρία
αυτά πτυχία, ο Όμιλος αποκτά πρόσβαση στην αγορά των μεγάλων έργων, ενώ με τα
δύο άλλα στην αγορά των μεσαίων και μικρών έργων του δημόσιου τομέα. 
Ο ρόλος της «ναυαρχίδας» του Ομίλου στην κατασκευαστική αγορά ανατίθεται στον
Άκτωρα, ο οποίος και θα απορροφήσει τις κατασκευαστικές δραστηριότητες της
Ελληνικής Τεχνοδομικής και της ΤΕΒ. 
Με την οργανωτική του δομή, η οποία θα ολοκληρωθεί με την απορρόφηση της ΤΕΒ
από την Ελληνική Τεχνοδομική, ο Όμιλος ισχυροποιεί τις θέσεις του και σε
άλλους επιχειρηματικούς χώρους, όπως της ενέργειας και της εκμετάλλευσης και
αξιοποίησης ακινήτων. 
Οριστικά σχήματα

Τη διατήρηση της παρουσίας του στην αγορά των μεγάλων και μικρών δημόσιων
έργων εξασφαλίζει και ο Όμιλος Άβαξ, ο οποίος οριστικοποίησε, με τη σειρά του,
τα επιχειρηματικά σχήματα με τα οποία θα δραστηριοποιηθεί στην ελληνική
κατασκευαστική αγορά. 
Επικεφαλής του Ομίλου στην κατασκευή των μεγάλων έργων τίθεται η Άβαξ, η
οποία, απορροφώντας τις εταιρείες J & Ρ (Ελλάς) και ΕΤΕΚ, αποκτά το πτυχίο
της ανώτερης 7ης τάξης, ενώ η ΕΤΕΘ, θυγατρική κατά 100% της Άβαξ, απορροφά την
εταιρεία Αιχμή, αποκτώντας έτσι το πτυχίο της 6ης τάξης. 
Παράλληλα, ο Όμιλος κινείται, μέσω της εταιρείας ΠΡΟΕΤ, για την απόκτηση
πτυχίου και μικρότερης τάξης, αποκτώντας έτσι πρόσβαση σε ολόκληρη την
πυραμίδα των έργων. 
Θέση στο κλαμπ των μεγάλων του κατασκευαστικού κλάδου εξασφαλίζει και ο Όμιλος
ΓΕΚ - Τέρνα, ο οποίος, εντάσσοντας στο δυναμικό του τις εταιρείες Δομική
Ανάπτυξη, Εργοδυναμική, Ηνίοχος και Ψυκτική Ελλάδος, αποκτά, μέσω της Τέρνα,
το πτυχίο της ανώτερης τάξης, ενώ μέσω της Τέρνα Ενεργειακής αποκτά το πτυχίο
της 6ης τάξης. 
Η μητρική εταιρεία ΓΕΚ, η οποία απορροφά την Ερμής και παράλληλα αποκτά τον
έλεγχο της Τέρνα Ενεργειακής, αναδεικνύεται σε επιχειρηματικό πόλο, με
δραστηριότητες στους τομείς των συμμετοχών, της ενέργειας και του real estate. 
Αναζητούν συμμάχους 
Σε ώριμο, πλέον, στάδιο βρίσκονται οι διαπραγματεύσεις ανάμεσα στον Όμιλο της
Τεχνικής Ολυμπιακής και τη Διεκάτ. 
Στην περίπτωση που οι διαπραγματεύσεις ανάμεσα στις δύο πλευρές έχουν αίσιο
τέλος, διαμορφώνονται οι προϋποθέσεις, όχι μόνο για την απόκτηση του πτυχίου
της ανώτερης εργοληπτικής τάξης, αλλά και για την ενίσχυση της παρουσίας του
Ομίλου στην αγορά της ενέργειας και του τουρισμού. 
Παράλληλα, το νέο επιχειρηματικό σχήμα διευρύνει και την παρουσία στη διεθνή
κατασκευαστική αγορά, καθώς τόσο η Τεχνική Ολυμπιακή όσο και η Διεκάτ
δραστηριοποιούνται, ήδη, σε ξένες αγορές. 
Σε ώριμο στάδιο βρίσκονται και οι διαπραγματεύσεις ανάμεσα στον Όμιλο Κ.Ι.
Σαραντόπουλος και την εταιρεία Παντεχνική για τη δημιουργία ενιαίου
επιχειρηματικού σχήματος, που θα εξασφαλίσει το πτυχίο της ανώτερης
εργοληπτικής τάξης, ενώ συμμάχους, είτε μέσω εξαγορών είτε μέσω συγχωνεύσεων,
αναζητούν και οι Όμιλοι Αθηνά, Θεμελιοδομή και Μηχανική.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17240I181</ED>
<ID>
ID:302011

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I18&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Απορρόφηση της Ιnformation Dynamics από τη LogicDis
</H2>
Την ενίσχυση των θέσεών του στην αγορά έργων πληροφορικής του ευρύτερου
δημόσιου τομέα αναμένει ο Όμιλος LogicDis μετά την αναμενόμενη συγχώνευση της
εισηγμένης μητρικής εταιρείας με την Information Dynamics. Οι διαπραγματεύσεις
των διοικήσεων των δύο εταιρειών έχουν σχεδόν ολοκληρωθεί και στις αμέσως
επόμενες ημέρες αναμένεται να κλείσει η συμφωνία, η οποία θα προβλέπει την
απορρόφηση της Information Dynamics από τη LogicDis. 
Όπως επισημαίνει στέλεχος της LogicDis, η νέα εταιρεία που αναμένεται να
ενταχθεί στο δυναμικό του Ομίλου, είναι ένα υγιές, σε ό,τι αφορά τα οικονομικά
μεγέθη, επιχειρηματικό σχήμα, με σημαντικό πελατολόγιο στον χώρο του Δημοσίου,
ενώ αντιπροσωπεύει στην Ελλάδα το σύστημα CRM (διαχείριση σχέσεων με πελάτες).
Από τους βασικούς μετόχους της Information Dynamics είναι και η Global
Finance, η οποία συμμετέχει με ποσοστό 25%.

Για το 2001, τα στελέχη τής προς απορρόφηση εταιρείας προβλέπουν συνολικό
κύκλο εργασιών 3,4 δισ. δρχ. και κέρδη προ φόρων περίπου 800 εκατ. δρχ. 
Το σημαντικότερο όφελος που εκτιμάται ότι θα αποκομίσει ο Όμιλος της LogicDis
από τη συγχώνευσή του με την ID, είναι η διεύρυνση της παρουσίας του στα
μεγάλα έργα του Δημοσίου, στα οποία η τελευταία έχει σημαντική παρουσία. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17240I182</ED>
<ID>
ID:302070

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I18&aa=2</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Η Ανατολική Ευρώπη μπορεί να υιοθετήσει άμεσα το ευρώ
</H2><H4>Ποιος χρειάζεται τα κριτήρια του Μάαστριχτ; Προς το παρόν, η Πολωνία δεν τα
εκπληρώνει. Ωστόσο, μπορεί να ζητήσει από μια ξένη επενδυτική τράπεζα να
εκδώσει χαρτονόμισμα συνδεδεμένο με το ευρώ, το οποίο θα κυκλοφορεί στην
Πολωνία </H4>
Το ευρώ, αν πιστεύετε τους υποστηρικτές του, είναι ένα θείο δώρο για τα 300
εκατομμύρια Ευρωπαίων που είναι πλέον υποχρεωμένοι να το χρησιμοποιούν. Αν,
όμως, είναι τόσο καλό, δεν θα έπρεπε να χρησιμοποιείται και από τις άλλες
χώρες της Ευρώπης; Οι οπαδοί του κοινού ευρωπαϊκού νομίσματος δεν δίνουν μια
καλή απάντηση σε αυτό το ερώτημα. Γεννημένο το 1999, το ευρώ χρησιμοποιήθηκε
για τρία χρόνια ως λογιστική μονάδα για την πραγματοποίηση ηλεκτρονικών
συναλλαγών. Για παράδειγμα, οι μετοχές στα χρηματιστήρια αποτιμούνταν σε ευρώ.
Ωστόσο, την 1η Ιανουαρίου 2002 το ευρώ έγινε υποχρεωτικά το νόμιμο νόμισμα για
τις 12 χώρες της ευρωζώνης, καθώς άρχισε να κυκλοφορεί σε φυσική μορφή. Η
γέννηση του κοινού ευρωπαϊκού νομίσματος σε φυσική μορφή υποστηρίχθηκε και από
μια διαφημιστική καμπάνια πολλών δισεκατομμυρίων. Το βασικό σλόγκαν αυτής της
καμπάνιας ήταν: «Το ευρώ. Το δικό μας νόμισμα». 
Μιλάμε για τη διαφήμιση ενός προϊόντος που παρέχει μια κυβέρνηση; Αυτό μας
κάνει να αναρωτιόμαστε αν οι ιθύνοντες της Ευρωπαϊκής Ένωσης φοβούνταν μια
μαζική αντίδραση εναντίον των κερμάτων και των χαρτονομισμάτων του ευρώ που
τέθηκαν σε κυκλοφορία. Οι Βρυξέλλες έκαναν ό,τι μπορούσαν για να δελεάσουν και
τις εκτός ευρωζώνης χώρες της Ευρωπαϊκής Ένωσης να απαλλαγούν από τα εθνικά
τους νομίσματα και να υιοθετήσουν το ευρώ. Η Βρετανία είναι η κυριότερη
υποψήφια για την υιοθέτηση του κοινού ευρωπαϊκού νομίσματος. Αν ο Τόνι Μπλερ
μπορούσε να λάβει μόνος του τη σχετική απόφαση, θεωρείται σίγουρο ότι η
Βρετανία θα βρισκόταν στην ευρωζώνη. Ωστόσο, τον Νοέμβριο, ο υπουργός
Οικονομικών του Τόνι Μπλερ, ο πανέξυπνος Γκόρντον Μπράουν, έθαψε το όνειρο του
πρωθυπουργού του. Εν ολίγοις, ο Μπράουν είπε ότι το ευρώ δεν πρόκειται να
διασχίσει τη Μάγχη όσο ο ίδιος είναι υπουργός Οικονομικών. 
Στροφή στην Ανατολή 
Πάντως, ο ενθουσιασμός των Βρυξελλών για νέες υποψηφιότητες εισόδου στην
ευρωζώνη ενισχύεται όταν οι ιθύνοντες της Ευρωπαϊκής Ένωσης στρέφουν τη ματιά
τους ανατολικά. Για την ελίτ της Ευρωπαϊκής Ένωσης, οι 13 χώρες της Κεντρικής
και Ανατολικής Ευρώπης, που επιθυμούν να γίνουν μέλη της, φαίνονται ζητιάνοι.
Ο Κριστιάν Νογιέ, αντιπρόεδρος της Ευρωπαϊκής Κεντρικής Τράπεζας, και τα
στελέχη της επιβλητικής γερμανικής κεντρικής τράπεζας (Μπούντεσμπανκ) δεν
θέλουν να δουν καμιά χώρα να χρησιμοποιεί το ευρώ, αν προηγουμένως δεν έχει
ικανοποιήσει τα κριτήρια που προβλέπει η Συνθήκη του Μάαστριχτ, όπως τον
ισοσκελισμό των προϋπολογισμών τους (ή τουλάχιστον τη σημαντική μείωση του
δημοσιονομικού ελλείμματος, σε βαθμό που να προσεγγίζει τον ισοσκελισμό). 
Γιατί να μην μπορούν χώρες όπως η Πολωνία να χρησιμοποιήσουν άμεσα το ευρώ;
Ούτως ή άλλως, αν το νέο νόμισμα είναι ένα ελιξίριο για την οικονομία της
Δυτικής Ευρώπης, όπως υποστηρίζουν οι Βρυξέλλες, δεν θα είναι ένα εξίσου καλό
φάρμακο και για την οικονομία της υπόλοιπης Ευρώπης; 
Από το παράθυρο 
Η Ρωσία και άλλες χώρες της Ανατολικής Ευρώπης θα μπορούσαν να υιοθετήσουν το
ευρώ, παρακάμπτοντας τις συμπληγάδες της Συνθήκης του Μάαστριχτ

Όμως, αναλογιστείτε το εξής: Χώρες όπως η Πολωνία θα μπορούσαν να
χρησιμοποιήσουν το ευρώ ως λογιστική μονάδα, χωρίς προηγουμένως να εισέλθουν
στην Οικονομική και Νομισματική Ένωση. Θα μπορούσαν να παρακάμψουν τις
συμπληγάδες του Μάαστριχτ, δίνοντας απλώς το δικαίωμα σε ιδιωτικές τράπεζες να
εκδώσουν τα δικά τους χαρτονομίσματα ευρώ. Στη συνέχεια, υγιείς και με
κεφαλαιακή επάρκεια ξένες ιδιωτικές τράπεζες που δραστηριοποιούνται στην
Πολωνία θα μπορούσαν να εκδώσουν χαρτονομίσματα που θα αποτιμώνται σε ευρώ και
θα μπορούσαν να ανταλλαγούν με πραγματικά ευρώ. Τα οφέλη από την ιδιωτική
έκδοση ευρώ θα ενισχύσουν τόσο την πολωνική οικονομία όσο και την παγκόσμια.
Ένα νόμισμα καλύτερης ποιότητας θα μεγάλωνε την ευκολία με την οποία η
Ανατολική και η Κεντρική Ευρώπη θα εμπορεύονταν προϊόντα και υπηρεσίες με τη
Δύση. Τα χαρτονομίσματα που θα εξέδιδαν οι ιδιωτικές τράπεζες θα ήταν κάτι
ανάλογο με τις ταξιδιωτικές επιταγές (traveller's checks). Οι πολίτες θα
δέχονταν τα χαρτονομίσματα αυτά, αν είχαν εμπιστοσύνη στον εκδότη τους, ή θα
τα απέρριπταν, αν δεν τον εμπιστεύονταν. Η ΑΒΝ Amro, το Citigroup και η ING
Barrings θα απολάμβαναν την εμπιστοσύνη των πολιτών. Πράγματι, θα μπορούσαν να
απαιτούν περισσότερο σεβασμό σε σχέση με τις κεντρικές τράπεζες που εκδίδουν
χρήμα στις χώρες της Ανατολικής Ευρώπης. Οι κεντρικές τράπεζες δεν μπορούν να
μηνυθούν από κανέναν. Ωστόσο, αν μια εμπορική τράπεζα δεν τηρήσει τη δέσμευσή
της να ανταλλάξει ένα από τα ιδιωτικά χαρτονομίσματά της ευρώ με πραγματικά
χαρτονομίσματα ευρώ, ο κάτοχος του χαρτονομίσματος μπορεί να ξεκινήσει νομικές
διαδικασίες εναντίον της. Οι δυνάμεις της αγοράς θα βοηθήσουν, επίσης, στην
τήρηση της δέσμευσης των ιδιωτικών τραπεζών να ανταλλάσσουν τα δικά τους
χαρτονομίσματα με πραγματικά ευρώ. Η παραμικρή αμφιβολία για την αξιοπιστία
μιας ιδιωτικής εκδότριας τράπεζας θα στρέψει τους χρήστες των χαρτονομισμάτων
στα χαρτονομίσματα ευρώ μιας άλλης ιδιωτικής τράπεζας. 
Παλιά πρακτική 
Τα χαρτονομίσματα που εκδίδονται από ιδιωτικές τράπεζες δεν είναι κάτι
καινούργιο. Πριν από τον 20ό αιώνα, οι εμπορικές τράπεζες εξέδιδαν δικά τους
χαρτονομίσματα σε τουλάχιστον 50 χώρες. Οι αμέτρητοι τύποι χαρτονομισμάτων δεν
προκαλούσαν μεγαλύτερη σύγχυση στους πολίτες από αυτήν που προκαλούν σήμερα οι
αμέτρητοι τύποι ταξιδιωτικών επιταγών. Οι κυβερνήσεις ανέλαβαν τη δικαιοδοσία
της έκδοσης χαρτονομισμάτων από τις εμπορικές τράπεζες, όχι επειδή οι
τελευταίες δεν έκαναν καλή δουλειά, αλλά επειδή ήθελαν τα σχετικά κέρδη να
μπαίνουν στα ταμεία τους. Πάντως, σε ορισμένες χώρες, οι χρεοκοπίες τραπεζών
προκάλεσαν ζημίες στους κατόχους των χαρτονομισμάτων. Ωστόσο, αυτές οι ζημίες
είναι σχετικά μικρές σε σχέση με τις ζημίες που προκάλεσαν οι κινήσεις των
κεντρικών τραπεζών που ανέλαβαν την έκδοση χρήματος. Ακόμη και σήμερα,
ιδιωτικές τράπεζες στη Βόρεια Ιρλανδία και τη Σκωτία εκδίδουν χαρτονομίσματα
τα οποία είναι ανταλλάξιμα με βρετανικές λίρες. Στο Χονγκ Κονγκ, ιδιωτικές
τράπεζες εκδίδουν χαρτονομίσματα που είναι ανταλλάξιμα με δολάρια του Χονγκ
Κονγκ. 
Αν το ευρώ είναι το νόμισμα που θα βασιλεύσει στο μεγαλύτερο μέρος της
Ευρώπης, τότε τα χαρτονομίσματα ιδιωτικών τραπεζών θα πρέπει να κάνουν την
εμφάνισή τους. Οι κεντρικοί τραπεζίτες πρέπει να αντιμετωπίσουν κάποιας μορφής
ανταγωνισμό. 
(c) Forbes Global Inc.

Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I19</CAT>
<ED>
Κωδικός άρθρου: A17240I191</ED>
<ID>
ID:302012

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I19&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Τα μαθήματα από το πάθημα της Αργεντινής
</H2><H4>Γράφει ο νομπελίστας Οικονομίας 2001
</H4>
Η κατάρρευση της οικονομίας της Αργεντινής αποτελεί τη μεγαλύτερη χρεοκοπία
στην ιστορία. Οι ειδήμονες συμφωνούν ότι η χρεοκοπία αυτή είναι η τελευταία σε
μια σειρά αποτυχιών του Διεθνούς Νομισματικού Ταμείου οι οποίες εξανέμισαν
δισεκατομμύρια δολάρια και κλόνισαν τις οικονομίες που υποτίθεται ότι θα
έσωζαν. Ωστόσο, υπάρχουν διαφορετικές απόψεις σχετικά με την αποτυχία του
Διεθνούς Νομισματικού Ταμείου στην Αργεντινή. Ορισμένοι υποστηρίζουν ότι ο
διεθνής οικονομικός οργανισμός ήταν εξαιρετικά επιεικής. Άλλοι υποστηρίζουν
ότι ήταν πολύ αυστηρός. 
Τα προβλήματα ξεκίνησαν με τον υπερπληθωρισμό της δεκαετίας του '80. Για να
καταπολεμηθεί ο πληθωρισμός, οι προσδοκίες έπρεπε να μεταβληθούν. Η σύνδεση
της ισοτιμίας του νομίσματος της Αργεντινής με το αμερικανικό δολάριο
υποτίθεται ότι θα έκανε ακριβώς αυτό. Η επιλογή αυτή ήταν μια επιστροφή στη
λογική του κανόνα χρυσού. Αν ο πληθωρισμός συνέχιζε την αυξητική του πορεία, η
πραγματική ισοτιμία του πέσο της Αργεντινής θα ανετιμάτο, η ζήτηση για τις
εξαγωγές της θα μειωνόταν, η ανεργία θα αυξανόταν και αυτό θα συγκρατούσε τις
μισθολογικές αυξήσεις και τις τιμές των προϊόντων. Οι συμμετέχοντες στις
αγορές, γνωρίζοντας τα παραπάνω, θα συνειδητοποιούσαν ότι οι υψηλοί ρυθμοί
πληθωρισμού δεν θα μπορούσαν να διατηρηθούν. Όσο το συναλλαγματικό σύστημα
διατηρούσε την αξιοπιστία του, τόσο θα διατηρείτο και η βούληση για την
καταπολέμηση του πληθωρισμού. 
Αν οι πληθωριστικές προσδοκίες άλλαζαν, τότε ο πληθωρισμός θα αποκλιμακωνόταν,
χωρίς να ανέβει η ανεργία. Η συνταγή αυτή έφερε αποτέλεσμα για λίγο καιρό σε
κάποιες χώρες, αλλά ήταν επικίνδυνη. Τουλάχιστον αυτό έδειξε η Αργεντινή. 
Ενθάρρυνση 
Ο JOSEPH STIGLITZ είναι καθηγητής Οικονομικών στο αμερικανικό Πανεπιστήμιο
Κολούμπια, πρώην επικεφαλής του συμβουλίου οικονομικών εμπειρογνωμόνων του
προέδρου Μπιλ Κλίντον και πρώην επικεφαλής οικονομολόγος και αντιπρόεδρος της
Παγκόσμιας Τράπεζας

Το Διεθνές Νομισματικό Ταμείο ενθάρρυνε αυτό το συναλλαγματικό σύστημα. Τώρα
είναι λιγότερο ενθουσιώδες γι' αυτό το σύστημα, παρά το γεγονός ότι η
Αργεντινή, και όχι το Διεθνές Νομισματικό Ταμείο, πληρώνει το τίμημα. Η
σύνδεση του πέσο με το δολάριο κατάφερε, πράγματι, να ρίξει τον πληθωρισμό.
Ωστόσο, δεν κατάφερε να βάλει την οικονομία της Αργεντινής σε τροχιά
διατηρήσιμης ανάπτυξης. Η Αργεντινή θα έπρεπε να ενθαρρυνθεί για τη δημιουργία
ενός περισσότερο ευέλικτου συναλλαγματικού συστήματος, ή τουλάχιστον μιας
ισοτιμίας που θα αντανακλούσε περισσότερο τον βαθμό και τον τρόπο συμμετοχής
της οικονομίας της στο διεθνές εμπόριο. 
Λάθη έγιναν και στη σχεδίαση του προγράμματος οικονομικών μεταρρυθμίσεων. Η
Αργεντινή απέσπασε θετικές κριτικές επειδή επέτρεψε τη συμμετοχή ξένων στην
ιδιοκτησία των τραπεζών της. Για κάποιο χρονικό διάστημα, αυτό δημιούργησε ένα
φαινομενικά πιο αξιόπιστο τραπεζικό σύστημα. Ωστόσο, αυτό το τραπεζικό σύστημα
απέτυχε να παράσχει δάνεια σε μικρές και μεσαίες επιχειρήσεις. Μετά την
ολοκλήρωση της αναπτυξιακής έκρηξης που συνέπεσε με το τέλος της περιόδου
υπερπληθωρισμού, οι ρυθμοί ανάπτυξης επιβραδύνθηκαν. Αυτό συνέβη, εν μέρει,
επειδή οι επιχειρήσεις της Αργεντινής δεν μπόρεσαν να εξασφαλίσουν επαρκή
χρηματοδότηση. Η κυβέρνηση της χώρας αναγνώρισε το πρόβλημα, αλλά επλήγη από
αναρίθμητα σοκ, η αντιμετώπιση των οποίων ήταν πέρα από τις δυνάμεις της. 
Τα εισαγόμενα προβλήματα 
Το πρώτο πλήγμα ήταν η κρίση των οικονομιών της Ανατολικής Ασίας το 1997. Εν
μέρει, λόγω των λαθών που έκανε το Διεθνές Νομισματικό Ταμείο, η κρίση αυτή
εξελίχθηκε σε παγκόσμια χρηματοπιστωτική κρίση, αυξάνοντας κατακόρυφα τα
επιτόκια για όλες της αναδυόμενες οικονομίες, περιλαμβανομένης της Αργεντινής.
Το συναλλαγματικό σύστημα της Αργεντινής επέζησε, αλλά με βαρύ τίμημα ­ την
αύξηση της ανεργίας σε διψήφιο νούμερο. 
Σε σχετικά σύντομο χρονικό διάστημα τα υψηλά επιτόκια στράγγισαν τον
προϋπολογισμό της Αργεντινής. Παρ' όλα αυτά, το δημόσιο χρέος της Αργεντινής
ως ποσοστό του Ακαθαρίστου Εγχωρίου Προϊόντος ­ ακόμη και όταν η οικονομία της
χώρας άρχισε να καταρρέει ­ παρέμεινε σε λογικά επίπεδα, περίπου στο 45%,
χαμηλότερο από το αντίστοιχο της Ιαπωνίας. Ωστόσο, με τα επιτόκια στο 20%, το
9% του οικονομικού προϊόντος της Αργεντινής εδαπανάτο ετησίως για τη
χρηματοδότηση του χρέους της. Η κυβέρνηση εφήρμοσε πρόγραμμα δημοσιονομικής
πειθαρχίας, το οποίο όμως δεν αποδείχθηκε επαρκές για την αντιμετώπιση της
πίεσης. 
Η παγκόσμια χρηματοπιστωτική κρίση που ακολούθησε την κρίση των οικονομιών της
Ανατολικής Ασίας προκάλεσε μια δραματική μεταβολή στις συναλλαγματικές
ισοτιμίες. Το δολάριο, με το οποίο το πέσο της Αργεντινής ήταν συνδεδεμένο,
ενισχύθηκε σημαντικά. Στο μεταξύ, η γειτονική Βραζιλία είδε το νόμισμά της να
διολισθαίνει ­ κάποιοι υποστήριξαν ότι υποτιμήθηκε σημαντικά. Οι μισθοί και οι
τιμές έπεσαν, χωρίς ωστόσο να επιτρέψουν στην Αργεντινή να ανταγωνιστεί
αποτελεσματικά, κυρίως επειδή τα αγροτικά προϊόντα τα οποία αποτελούν τα
φυσικά συγκριτικά πλεονεκτήματα της χώρας αντιμετωπίζουν μεγάλα εμπόδια στην
είσοδό τους στις αγορές των πλουσίων χωρών. Αμέσως μετά την ανάκαμψη από τη
χρηματοπιστωτική κρίση του 1997-98, η παγκόσμια οικονομία επιβραδύνθηκε,
επιδεινώνοντας την κατάσταση της Αργεντινής. Σε αυτό το σημείο το Διεθνές
Νομισματικό Ταμείο έκανε ένα θανάσιμο σφάλμα. Ενεθάρρυνε την εφαρμογή μιας
περιοριστικής δημοσιονομικής πολιτικής, κάνοντας ακριβώς το ίδιο λάθος που
είχε κάνει στην Ανατολική Ασία. Το λάθος αυτό είχε τις ίδιες καταστροφικές
συνέπειες. 
Η δημοσιονομική αυστηρότητα υποτίθεται ότι θα αποκαθιστούσε την εμπιστοσύνη.
Ωστόσο, οι αριθμοί στο πρόγραμμα του Διεθνούς Νομισματικού Ταμείου ήταν...
επιστημονική φαντασία ­ οποιοσδήποτε οικονομολόγος θα προέβλεπε ότι οι
περιοριστικές πολιτικές προκαλούν οικονομική επιβράδυνση με αποτέλεσμα να μην
εκπληρώνονται οι στόχοι του προϋπολογισμού. Είναι περιττό να πούμε ότι οι
στόχοι του προγράμματος του Διεθνούς Νομισματικού Ταμείου δεν εκπληρώθηκαν
ποτέ. Η εμπιστοσύνη αποκαθίσταται πολύ σπάνια όταν μια οικονομία βυθίζεται σε
ύφεση και η ανεργία ανεβαίνει σε διψήφια νούμερα. 
Τα έξι μαθήματα 
1. Σε έναν κόσμο μεταβαλλόμενων συναλλαγματικών ισοτιμιών, η σύνδεση
ενός νομίσματος με ένα άλλο, όπως το δολάριο, είναι εξαιρετικά επικίνδυνη. Η
Αργεντινή θα έπρεπε να ενθαρρυνθεί να εγκαταλείψει το συγκεκριμένο
συναλλαγματικό σύστημα πριν από πολλά χρόνια. 
2. Η παγκοσμιοποίηση εκθέτει μια χώρα σε μεγάλα σοκ, τα οποία οι χώρες
πρέπει να αντιμετωπίζουν. Οι προσαρμογές των συναλλαγματικών ισοτιμιών είναι
μέρος του μηχανισμού αντιμετώπισης αυτών των σοκ. 
3. Μην αγνοείτε τις κοινωνικές και πολιτικές επιπτώσεις των οικονομικών
σας πολιτικών. Όποια κυβέρνηση ακολουθεί πολιτικές που αφήνουν μεγάλα μέρη του
πληθυσμού άνεργα και υποαπασχολούμενα, αποτυγχάνει στον πρωταρχικό της στόχο. 
4. Η μονόφθαλμη εστίαση στον πληθωρισμό ­ χωρίς την ανησυχία για την
ανεργία και την ανάπτυξη ­ είναι επικίνδυνη. 
5. Κανείς δεν μπορεί να αποκαταστήσει την οικονομική ισχύ ­ ή την
εμπιστοσύνη ­ με πολιτικές που ωθούν μια οικονομία σε βαθιά ύφεση. Η
μεγαλύτερη ευθύνη του Διεθνούς Νομισματικού Ταμείου είναι ότι επιμένει στις
περιοριστικές οικονομικές πολιτικές. 
6. Απαιτούνται καλύτερες λύσεις για προβλήματα όπως αυτό της
Αργεντινής. Κατέθεσα αυτήν την άποψη κατά τη διάρκεια της ασιατικής κρίσης. Το
ΔΝΤ επιχειρηματολόγησε εναντίον μου, προτιμώντας τις δικές του συνταγές. Τώρα,
το ΔΝΤ παραδέχεται ότι πρέπει να αναζητήσει εναλλακτικές λύσεις. 
Το Διεθνές Νομισματικό Ταμείο θα προσπαθήσει να μετατοπίσει τις ευθύνες ­ θα
εκτοξεύσει κατηγορίες για διαφθορά και θα πει ότι η Αργεντινή δεν έλαβε τα
απαιτούμενα μέτρα. Βεβαίως, η χώρα χρειαζόταν άλλου είδους μεταρρυθμίσεις,
ωστόσο ακολουθώντας τη συνταγή του ΔΝΤ για περιοριστικές δημοσιονομικές
πολιτικές επιδείνωσε την κατάσταση της οικονομίας της. Η κρίση της Αργεντινής
θα πρέπει να μας θυμίσει τις πιέσεις για τη μεταρρύθμιση του παγκόσμιου
χρηματοπιστωτικού συστήματος ­ και η μεταρρύθμιση του Διεθνούς Νομισματικού
Ταμείου είναι το σημείο από το οποίο πρέπει να ξεκινήσουμε.

(c) Project Syndicate, Δεκέμβριος 2001 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: I20</CAT>
<ED>
Κωδικός άρθρου: A17240I201</ED>
<ID>
ID:302014

</ID><URL>http://ta-nea.dolnet.gr/neaweb/neafile.print_unique?e=A&f=17240&m=I20&aa=1</URL></REF>


Article

<CATEGORY>vin04</CATEGORY>

 <H5>Τι αποκαλύπτει Εισαγγελέας
</H5><H2>Έχουν παραγραφεί 4 φόνοι της 17Ν
</H2><H4>Ο νέος νόμος δεν πιάνει παλιά χτυπήματα
</H4>
<H3>Ράμσφελντ σε Σημίτη: Επιτέλους, κάντε συλλήψεις
</H3>
Παρελθόν για τη Δικαιοσύνη αποτελούν οι 4 πρώτες δολοφονίες της 17 Ν, που
έχουν παραγραφεί, όπως αποκαλύπτει Εισαγγελέας. Τα παλαιά χτυπήματα δεν τα
καλύπτει ο «αντιτρομοκρατικός» νόμος.

σελίδες 6-8 και στον ΤΑΧΥΔΡΟΜΟ
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17240N011</ED>
<ID>
ID:302044

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N01&aa=1</URL></REF>


Article

<CATEGORY>vin04</CATEGORY>

 <H2>Εκπλήξεις για τις Δημοτικές
</H2>
Γιάννης Μπουτάρης - Ειρήνη Παπά

σελίδα 12
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17240N012</ED>
<ID>
ID:302086

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N01&aa=2</URL></REF>


Article

<CATEGORY>vin06</CATEGORY>

 <H5>ΤΕΧΝΟΛΟΓΙΑ
</H5><H2>Ψηφιακά δώρα 2002
</H2>
σελίδες 68-69
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17240N013</ED>
<ID>
ID:302098

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N01&aa=3</URL></REF>


Article

<CATEGORY>vin06</CATEGORY>

 <H2>Σαββατοκύριακο με δύο ντέρμπι
</H2>
σ
τ
ο έν
θε
το
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17240N014</ED>
<ID>
ID:302116

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N01&aa=4</URL></REF>


Article

<CATEGORY>vin06</CATEGORY>

 <H2>Τα βρώμικα τραγούδια
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17240N015</ED>
<ID>
ID:302124

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N01&aa=5</URL></REF>


Article

<CATEGORY>vin06</CATEGORY>

 <H2>Σήμερα μαζί με ΤΑ ΝΕΑ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17240N016</ED>
<ID>
ID:302131

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N01&aa=6</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΕΣΩΤΕΡΙΚΗ πολιτική σε τραυματίζει, λένε στις ΗΠΑ, αλλά η εξωτερική
πολιτική μπορεί να σε σκοτώσει. Η στήριξη που προσέφερε ο Κ. Καραμανλής στον
Κ. Σημίτη για τα εθνικά θέματα μοιάζει με σκοινί για κρέμασμα. Και η εθνική
ομοψυχία μετατρέπεται σε θέατρο. Ο Δ. Μητρόπουλος στη σελ. 9. 
ΚΙ ΕΝΩ ο αντιπρόεδρος των ΗΠΑ κ. Τσέινι συνεχίζει να ζει σε μυστικές
τοποθεσίες, ο πρόεδρος μάς ζητά να συνεχίσουμε τη ζωή μας. Υποτίθεται όμως ότι
ο Μπιν Λάντεν και η συμμορία του έχουν τραπεί σε φυγή. Ο Thomas Friedman από
τους «New York Times», στη σελ. 17. 
Η ΛΑΤΙΦΑ ήταν μια νεαρή Αφγανή 16 ετών, που λάτρευε την ποπ μουσική και
το σινεμά. Ύστεραν ήρθαν οι Ταλιμπάν με την μπούρκα. Στο κρυφό της ημερολόγιο
έγραψε: «Νιώθω την ανάσα μου. Τα πόδια μου μπερδεύονται στο ύφασμα. Δεν είναι
ρούχο αυτό, μια κινητή φυλακή είναι». Σελ. 18. 
ΤΑ ΑΦΕΝΤΙΚΑ της φυλακής είναι συνήθως βαρυποινίτες. Όποιος έχει κάνει
τα πιο πολλά και σκληρά εγκλήματα είναι και ο ισχυρός. Ελέγχουν τα πάντα, από
τα ναρκωτικά έως τα ημερομίσθια. Μερικοί μάλιστα τούς θεωρούν απαραίτητους για
την ηρεμία του σωφρονιστικού συστήματος. Ο Π. Μπαΐλης στη σελ.
71. 
Κ. ΣΚΑΝΔΑΛΙΔΗΣ: Και άρση τραπεζικού απορρήτου για τα κόμματα και
«πόθεν» για το «έσχες» των διαχειριστών, αλλά και των πολιτικών όλων. Περί την
άνοιξη. Γιατί μοιάζουμε καθυστερημένοι και πρέπει να τρέξουμε. Οι «30
ερωτήσεις» της Τζώρτζιας Κοντράρου στη σελ. 74. 
Η ΧΩΡΑ καλείται τώρα να συμμετάσχει σ' έναν αγώνα δρόμου για να
προσεγγίσει τα μέσα ευρωπαϊκά επίπεδα στο εισόδημα, την απασχόληση, την
εκπαίδευση, την τεχνολογία, την κοινωνική προστασία. Η Ειρήνη Χρυσολωρά στη σελ. 4. 
Η ΑΡΓΕΝΤΙΝΗ είναι η τελευταία χρεοκοπία σε μια σειρά αποτυχιών του
Διεθνούς Νομισματικού Ταμείου, οι οποίες εξανέμισαν δισεκατομμύρια δολάρια και
κλόνισαν τις οικονομίες που υποτίθεται ότι θα έσωζαν. Ο Joseph Stiglitz στη σελ. 20. 
Σ. ΚΟΣΜΙ: Ο Βρύζας είναι έτοιμος εκατό τοις εκατό να παίξει σε μεγάλη
ομάδα της Ιταλίας. Όχι μόνον από αγωνιστικής πλευράς. Ελπίζω για το καλό της
Περούτζια να φύγει το καλοκαίρι και όχι τώρα. Η συνέντευξη στον Γ. Νασμή στη
σελ. 79. 
ΤΟ ΜΥΘΙΣΤΟΡΗΜΑ «Περί ορέξεως και άλλων δεινών» της Ελένης Γιαννακάκη
είναι μια έκπληξη. Όχι μόνο γιατί είναι γραμμένο με εντυπωσιακή δεξιοτεχνία κι
επιβλητική γλωσσική σκευή, αλλά και γιατί αρχίζει σαν παιγνιώδες μοντερνιστικό
και τελειώνει σαν θρίλερ επιστημονικής φαντασίας. Ο Δημοσθένης Κούρτοβικ, στη
σελ. 56-57

Ο Α. ΝΤΕΛΟΝ έκανε τα πάντα για να επιβάλει τη σιωπή στον βιογράφο του
Μπ. Βιολέ, αλλά δεν τα κατάφερε. Ο τελευταίος φέρνει στο φως της δημοσιότητας
όλες τις υποθέσεις για τις οποίες έγινε έρευνα, αλλά δεν στοιχειοθετήθηκε
κατηγορία, μεταξύ των οποίων και εκείνες με 15 πτώματα... Ο Π. Τατσόπουλος,
στη σελ. 34-35

ΟΙ ΓΑΛΛΟΙ παραγωγοί της τηλεόρασης έκλεισαν τέσσερις συγγραφείς σ' ένα
αβαείο και τους ανάγκασαν να μιλούν μόνο για τον Βίκτωρα Ουγκώ. Φαντάζεστε
εσείς τον Τσάκα, τη Νικόλ και τον Πρόδρομο να μιλούν μόνο για την ποίηση του
Γ. Σεφέρη; Ο Μαν. Πιμπλής, στη σελ. 31. 
ΤΟ CLUB 22 δεν είναι ένα κλαμπ, αλλά πολλά ­ μάλιστα πολλά πολυκλάμπ.
Για να μπορείς να αλλάζεις χώρο με ελάχιστη μετακίνηση. Κάθε βράδυ κι άλλο
πάρτι. Για να κάνεις κλάμπινγκ όπως κάνεις ζάπινγκ. Από την πολυθρόνα σου. Η
Μαρία Μαρκουλή στη σελ. 66. 
ΜΙΚΗΣ: Σ' έναν όγκο από εκατό τραγούδια ειπώθηκαν έξι θούρια... που δεν
ξέρω πώς και από ποιους χαρακτηρίστηκαν εμβατήρια (μόνο τη λέξη «στρατιωτικά»
δεν είπαν), μόνο και μόνο για να φανούμε εκτός εποχής και κυρίως μακριά από
τις σημερινές ευαισθησίες και τα ενδιαφέροντα των Ελλήνων. Ο Π. Γεραμάνης στη
σελ. 23. 
Μ. ΜΠΟΤΑ: Κάθε σημείο, κάθε εικόνα και προοπτική, της κύριας όψης του
κτιρίου διοίκησης της Εθνικής Τράπεζας, αντιπαραβάλλεται με το προφίλ της
Ακρόπολης στον ορίζοντα του δρόμου. Η συνέντευξη του αρχιτέκτονα που έκανε
θεμέλια από γυαλί στη σελ. 25. 
Η ΙΣΤΟΡΙΟΓΡΑΦΙΑ στα μέσα του περασμένου αιώνα είχε αναδειχθεί σε
επιστήμη ενιαία, αυτοτελή και αυτόνομη, στην κατεξοχήν επιστήμη του βίου της
κοινωνίας κατά το παρελθόν. Μελετά όχι μόνο τον πόλεμο του Αφγανιστάν ή τη
Συνθήκη του Μάαστριχτ, αλλά και την ποιότητα της διατροφής και της διαμονής. Ο
Β. Κρεμμυδάς στη σελ. 27. 
ΟΙ ΤΑΙΝΙΕΣ που δείχνει η τηλεόραση το Σαββατοκύριακο παρουσιάζουν
ενδιαφέρον. Ίσως μόνον αυτές. Διαλέξτε ανάμεσα στις «Υπάλληλοι», «Σούπερμαν»,
«Ζητείται πονηρός εγκέφαλος για σεξ», «Γεννημένος την 4η Ιουλίου», «Η κόμισσα
από το Χονγκ Κονγκ», «Αντάνγκαμαν». Σελ. 28. <H3>ΓΡΑΦΟΥΝ
</H3>
Κώστας Γεωργουσόπουλος,

ΟΡΙΖΟΝΤΕΣ, σελ. 26

Τάκης Θεοδωρόπουλος,

ΟΡΙΖΟΝΤΕΣ, σελ. 27

Ανδρέας Ανδριανόπουλος,

σελ. 14

Έλενα Ακρίτα,

σελ. 67

Φραγκίσκη Αμπατζοπούλου,

ΒΙΒΛΙΟΔΡΟΜΙΟ, σελ. 33

Paulo Coelho,

ΤΑΧΥΔΡΟΜΟΣ, σελ. 98
<H3>ΝΟΝΙΚΑ ΓΑΛΗΝΕΑ
</H3><H3>Θα έχανα ή θα κέρδιζα τη θέση μου στο θέατρο
</H3>
Αυτό που δεν είχα προλάβει να κάνω στα λίγα χρόνια που είχα στο θέατρο, θα το
έκανα σε μια βραδιά. Δηλαδή, θα έπαιζα τέσσερις ρόλους μαζί και ή θα έχανα ή
θα κέρδιζα τη θέση μου στον χώρο του θεάτρου. Τελικά το στοίχημα κερδήθηκε.
Θυμάμαι και το εξής αμίμητο: Ήρθε η Ξένια Καλογεροπούλου με όλη την κομπανία
των ηθοποιών κι όταν μπήκε στο καμαρίνι είπε με την αφοπλιστική ειλικρίνειά
της: «Ήρθαμε να γελάσουμε, αλλά δεν γελάσαμε». Η συνέντευξη στον Ν.
Φρονιμόπουλο στον «ΤΑΧΥΔΡΟΜΟ», σελ. 60-65.

<H3>ΓΟΥΙΛ ΣΜΙΘ
</H3><H3>Φερόμουν και μιλούσα παντού όπως ο Μ. Άλι
</H3>
Υπήρχαν περίοδοι που επί έξι και επτά μέρες ήμουν ο Μοχάμετ Άλι. Φερόμουν και
μιλούσα όπως ο Άλι, στο σπίτι, στον δρόμο, στο βενζινάδικο... Και ξέρετε,
χρειάζεται κάποιο χρόνο για να «βγεις» απ' αυτό. Να «ξαναμπείς» στον εαυτό
σου. Γιατί στην πραγματικότητα με τον ρόλο προπονείς τα ένστικτά σου. Ο Μάικλ
Μαν το αποκαλούσε αυτό «προδιάθεση προς τη σχιζοφρένεια». Η συνέντευξη στον
Παύλο Ηλ. Αγιαννίδη στον ΤΑΧΥΔΡΟΜΟ, σελ. 26-31.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17240N021</ED>
<ID>
ID:302005

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Παράλειψη
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Ευρώ του έδωσε, μπλουζάκι του 2004 του έδωσε. Αν του έδινε και το CD με το
τραγούδι της Ρέας, ο Μπους θα είχε πλήρη εικόνα για το ευρωπαϊκό πρόσωπο της
Ελλάδας. 
Με τιμή
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17240N022</ED>
<ID>
ID:302090

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N02&aa=2</URL></REF>


Article

<CATEGORY>vin02</CATEGORY>

 <H5>Είναι δυνατόν να περάσει το κατώφλι του οβάλ γραφείου ο πρωθυπουργός της χώρας
χωρίς να αναβοσβήνουν φώτα συναγερμού και χωρίς να περιμένει το πανελλήνιον
από τον ηγέτη του είτε να πει το γενναίο Μολών Λαβέ είτε να επιστρέψει με τη
λύση των «εθνικών θεμάτων»; </H5><H2>Λευκός Οίκος χωρίς δράματα
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Είναι δυνατόν να επισκεφθεί Έλληνας πρωθυπουργός τον Λευκό Οίκο χωρίς το έθνος
να ριγεί από αγωνία ή προσδοκία και χωρίς η επίσκεψή του να εκλαμβάνεται ως
ιστορικό έπος ή τραγωδία; 
Είναι δυνατόν να περάσει το κατώφλι του οβάλ γραφείου ο πρωθυπουργός της χώρας
χωρίς να αναβοσβήνουν φώτα συναγερμού και χωρίς να περιμένει το πανελλήνιον
από τον ηγέτη του είτε να πει το γενναίο Μολών Λαβέ είτε να επιστρέψει με τη
λύση των «εθνικών θεμάτων» μας σε συσκευασία δώρου; 
Είναι δυνατόν να επιστρέψει πρωθυπουργός από τις ΗΠΑ χωρίς να τον σκεπάζει ο
ίσκιος του Γέρου να λέει στον Λύντον Τζόνσον εκείνο το ηρωικό και μοιραίο Όχι
(στην πρόταση μιας συνάντησης με τον Ινονού, για την επίλυση του Κυπριακού,
στο Καμπ Ντέηβιντ) εκείνον τον ηρωικό και μοιραίο Ιούνιο του 1964; 
Και είναι δυνατόν να αποδραματοποιηθεί ή να «απενοχοποιηθεί», όπως ζήτησε ο κ.
Γ. Παπανδρέου, ο διάλογος της μικρής, αλλά όχι τόσο μικρής, αδύναμης και
μόνης, όσο ήταν τη δεκαετία του '60, Ελλάδας με τις πανίσχυρες ΗΠΑ; 
Δεν είναι, πιθανότατα, αδύνατον. Αλλά παραμένει, αναμφισβήτητα, εξαιρετικά
δύσκολο. 
Και οι δυσκολίες είναι πολλές. 
Είναι η δυσκολία να βρει κανείς όρους στοιχειώδους ισορροπίας στον διάλογο με
μια δύναμη σαν τις ΗΠΑ - δύναμη κυρίαρχη δίχως αντίπαλον δέος, στον
μετα-ψυχροπολεμικό κόσμο, αλλά και δύναμη με μηδενισμένες, μετά την 11η
Σεπτεμβρίου, τις, ούτως ή άλλως μικρές, ανοχές της και την, ακόμη μικρότερη,
κατανόησή της για τα ιδιαίτερα συμφέροντα ή τις ευαισθησίες των άλλων, ιδίως
των εταίρων που εκείνη θεωρεί δεδομένους. 
Είναι η δυσκολία, αναπάντητη μάλλον ακόμη, να επανεγγραφεί η ελληνική
στρατηγική στα δεδομένα των μετά την 11η Σεπτεμβρίου αμερικανικών
προτεραιοτήτων - δηλαδή της μίας και μόνης, νέας, και δύσκολα συμβατής με τις
δικές μας, αμερικανικής προτεραιότητας. 
Είναι η δυσκολία που προκαλεί το βάρος της ιστορίας των ελληνοαμερικανικών
σχέσεων: σχέσεων υποταγής, πρώτα, μιας ψοφοδεούς εθνικοφρόνου ελίτ προς τον
εγγυητή της δανεικής της νίκης. Σχέσεων διάψευσης κατόπιν της αενάως
αναρριπιζομένης προσδοκίας να λυθούν, μέσω Ουάσιγκτον, τα άλλως άλυτα
προβλήματα μεταξύ των δύο άλλων πλευρών του τριγώνου, της Αθήνας και της
Άγκυρας. Σχέσεων οργής, ενδιαμέσως, για όσα συνέβησαν μεταξύ 1965 και 1974,
που παραμένουν, παρά την επιδέξια και επιτόπια αίτηση συγγνώμης του προέδρου
Κλίντον, ασυγχώρητα. 
Σύμπτωμα αυτού του ιστορικού βάρους δεν είναι, άλλωστε, και το γεγονός ότι ο
κ. Σημίτης είναι μόλις ο τέταρτος Έλληνας πρωθυπουργός, σε 50 χρόνια, που
επισκέπτεται τον Λευκό Οίκο και ο πρώτος που προλαβαίνει να κάνει το ταξίδι
δεύτερη φορά; 
Είναι μια επιπλέον δυσκολία, καθαρά δική μας. Η δυσκολία μας να δούμε τις
σχέσεις της χώρας μας με την υπερδύναμη αποφορτισμένες από το ιστορικό τους
βάρος, την ιστορική μας πίκρα, την περιλάλητη εθνική μας μοναξιά, αλλά και τον
απόηχο της τόσο χαρακτηριστικής, και παραπλανητικής, περί τα εθνικά μας
«δίκαια» και τα εθνικά μας «θέματα» ρητορικής και συναισθηματικής
αμετροέπειας. 
Κι είναι, προπάντων, η αντικειμενική και μεγάλη δυσκολία που σημαδεύει την
ιστορική στιγμή: Αν το Κυπριακό ήταν η λυδία λίθος των ελληνοαμερικανικών
σχέσεων τα τελευταία 40 χρόνια σχεδόν, κι αν κάθε επίσκεψη Έλληνα επισήμου
στην Ουάσιγκτον, από το 1964 κι ύστερα, συνοδευόταν από δηλώσεις περί «υψίστου
αμερικανικού ενδιαφέροντος» για το Κυπριακό και επικείμενης αμερικανικής
πρωτοβουλίας για τη λύση του, είναι η πρώτη φορά που μια λύση είναι ορατή και
μάλιστα διά της ευρωπαϊκής και όχι της αμερικανικής οδού. Ένας επιπλέον λόγος
για ψύχραιμη, αποδραματοποιημένη, αλλά και σταθερή στάση. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17240N042</ED>
<ID>
ID:302091

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N04&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η επίσκεψη </H2>
ΟΙ δραματικοί τόνοι που ορισμένοι έδωσαν στην επίσκεψη του Πρωθυπουργού
στις ΗΠΑ... 
ΟΠΩΣ ήταν φυσικό διαψεύστηκαν εκ των πραγμάτων... 
ΚΑΘΩΣ έχουν περάσει προ πολλού οι εποχές που οι Αμερικανοί μπορούσαν να
υπαγορεύουν τις θελήσεις τους σε μία ελληνική κυβέρνηση. 
ΑΝΤΙΘΕΤΩΣ, από ελληνικής πλευράς η επίσκεψη θα μπορούσε να θεωρηθεί
επιτυχημένη, τουλάχιστον στο επίπεδο των εντυπώσεων... 
ΜΕΤΑ τις θετικές αναφορές του Προέδρου Μπους τόσο για τη στάση της
Ελλάδας στο ζήτημα της τρομοκρατίας όσο και για τη διοργάνωση του 2004. 
ΤΗΝ ίδια στιγμή ωστόσο θα πρέπει να επισημανθεί ότι κανένα από τα
προβλήματα στις ελληνοαμερικανικές σχέσεις δεν διευθετήθηκε... 
ΚΑΙ ότι τα μεγάλα αγκάθια - το ζήτημα της τρομοκρατίας, η διαφωνία για
τον ευρωστρατό, αλλά και η γενικότερη φιλοτουρκική προδιάθεση της αμερικανικής
πολιτικής στο Αιγαίο και το Κυπριακό... 
ΣΥΝΕΧΙΖΟΥΝ να σκιάζουν τις σχέσεις των δύο χωρών και να δημιουργούν
αρνητικό κλίμα στην κοινή γνώμη τόσο την ελληνική όσο και την αμερικανική. 
ΑΓΚΑΘΙΑ, που είναι δύσκολο να ξεπεραστούν γιατί βέβαια πηγάζουν από τις
υπαρκτές διαφορές συμφερόντων μεταξύ των δύο χωρών. 
ΓΙΑ τον λόγο αυτό άλλωστε έχει γίνει ήδη σαφές σε κάθε Έλληνα πολίτη
ότι η ενίσχυση της ευρωπαϊκής προοπτικής, η ανάπτυξη των σχέσεων των χωρών της
Βαλκανικής... 
ΚΑΙ τελικώς η υιοθέτηση μιας δυναμικής και πολυδιάστατης εξωτερικής
πολιτικής... 
ΑΠΟΤΕΛΟΥΝ την καλύτερη διασφάλιση των ελληνικών συμφερόντων! <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17240N043</ED>
<ID>
ID:302102

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N04&aa=3</URL></REF>


Article

<CATEGORY>vin01</CATEGORY>

 <H5>Κυβέρνηση ηλιοφάνειας χαρακτήρισε, επιτυχώς, ο Ρουσόπουλος την κυβέρνηση. Η
αντιπολίτευση τι ακριβώς είναι; Ηλιοφάνειας κι αυτή ή του κακού (της του)
καιρού;! </H5><H2>ΤΟ ΣΤΙΓΜΑ
</H2><H2>Η πόλη που δεν κοιμόταν τώρα κοιμάται νωρίς...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Γράμμα ατό την Αμερική, συνέχεια πρώτη: τι είναι ο άνθρωπος; Ως μέγεθος
τίποτε, μπροστά σ' αυτά τα τεράστια κτίρια που υψώνονται παντού στη Νέα Υόρκη.
Σιγά την ανακάλυψη, θα σκεφθεί κάποιος. Προφανώς. Μόνο που αν δεις αυτή την
πρόχειρη παράγκα που έχουν στήσει πάνω σε μια ξύλινη εξέδρα οι Αμερικανοί για
τα θύματα της τρομοκρατικής επίθεσης, τότε καταλαβαίνεις ότι δεν είναι τίποτε
ο άνθρωπος. Μια μικρούλα αναφορά, ένα χάραγμα με στιλό πάνω σ' ένα καραβόπανο.
Εκεί όπου είναι τοποθετημένες οι σημαίες με τις εθνικότητες όλων όσοι χάθηκαν
στο τρομερό χτύπημα της 11ης Σεπτεμβρίου. Μαζί με κουκλάκια, καρδούλες,
σημαιάκια, φωτογραφιούλες, ποιήματα ηρωικά και πένθιμα - τούτος ο χώρος
Πολυτεχνείο θυμίζει... 
«Γραμμούλες» και τυχερός 
Ο Έλληνας τους δικούς του θα κοιτάξει, τι τον ενδιαφέρει ποιος χάθηκε από την
Γκάνα, που βρίσκεται πάνω από το Greece. Το βλέμμα στη γαλανόλευκη, κι ύστερα
η προσπάθεια να καταλάβεις τι μπόρεσε να χωρέσει από λέξεις στις λευκές
γραμμές. Για τον πόνο, την απώλεια, τη θλίψη, τον σπαραγμό, ακόμη και τον
θυμό. Ο Στιβ, η Έλεν, ο Κώστας, ο Νικ, τόσα παιδιά - μια μικρή γραμμούλα πια,
τίποτε περισσότερο. Πιο «τυχερός» απ' όλους ο Costas Ekonomou, που τον έκανε
θέμα, μετά φωτογραφίας, κάποιο περιοδικό, και οι δικοί του την έκοψαν και την
καρφίτσωσαν πάνω στο πανί, δίπλα από τη σημαία μας. Άτυχοι εκείνοι που χάθηκαν
και που κατάγονταν από το Πράσινο Ακρωτήριο - τα ονόματά τους δεν φαίνονται,
τα κάλυψε η φωτογραφία του Costas... 
Έλληνας για τα ερείπια 
Τι είναι ο άνθρωπος μπροστά, όχι στα κτίρια που κρέμονται από πάνω του, αλλά
σ' αυτή την τεράστια τρύπα που είναι σήμερα στον χώρο όπου υψώνονταν τα
«Δίδυμα» - το Παγκόσμιο Κέντρο Εμπορίου; Τίποτε δεν είναι. Τους βλέπεις να
πηγαινοέρχονται με τον ρυθμό του μυρμηγκιού, να κουβαλάνε, να σκάβουν, να
πετάνε, και σκέφτεσαι ότι έτσι όπως σκάβουν 24 ώρες το 24ωρο αδύνατο να
σταματήσουν. Θα την τρυπήσουν τη γη και θα βγουν από κάτω... 
Ένας δικός μας, ονόματι Βελιβασάκης, Κρητικός, έχει αναλάβει το δύσκολο έργο
να καθαρισθεί ο χώρος από τα ερείπια. Αυτός ενημέρωσε τον Κ. Σημίτη και την
υπόλοιπη αποστολή για τις εργασίες. Που θέλουν ακόμη ένα τετράμηνο για να
ολοκληρωθούν... 
Για να παραμείνουν δυνατοί 
Γράμμα από την Αμερική, συνέχεια δεύτερη: «Της πατρίδος μου η σημαία έχει
χρώμα γαλανό, και στη μέση χαραγμένο έναν κάτασπρο σταυρό». Των Αμερικανών, τη
γνωρίζετε. Λευκές και κόκκινες λωρίδες, και πάνω αριστερά μέσα σε μπλε φόντο
τα πενήντα αστεράκια, όσα και οι πολιτείες της χώρας. Δεν βάζει ο νους του
ανθρώπου πόσα εκατομμύρια των εκατομμυρίων σημαίες αναρτήθηκαν παντού, μετά
την 11η Σεπτεμβρίου. Παντού, όμως, ε; Σε μαγαζιά, σε εστιατόρια, καφέ,
γραφεία, σπίτια, μπαλκόνια, αυτοκίνητα, δημόσια κτίρια, τρένα, αεροπλάνα, ταξί
- δεν υπάρχει σημείο όπου να μην είναι αναρτημένη μια σημαία. «Αποτέλεσμα
εθνικιστικής έξαρσης;», ρωτάς. «Προσπάθεια να δείξουν ότι παραμένουν δυνατοί»,
η απάντηση. Σ' εμάς πάλι, και σε καλό και σε κακό, η σημαία, αν έχουμε,
διπλωμένη σε κάνα συρτάρι θα βρίσκεται... 
Δραματικές αλλαγές 
Και η ζωή; Η ζωή έχει αλλάξει δραματικά. Τίποτε δεν είναι όπως πριν, και
προφανώς θα περάσουν πολλά χρόνια για να ξαναγίνει, αν γίνει, όπως παλιά. Για
τη Νέα Υόρκη ειδικά, την πόλη που δεν κοιμάται ποτέ, η αλήθεια πια είναι ότι
κοιμάται, κι ότι κοιμάται νωρίς. Πολύ νωρίς. Απόδειξη ότι και στο Βίλατζ θα
βρεις εύκολα να ακούσεις τζαζ, και στο Μπρόντγουεϊ δεν υπάρχουν πια ατέλειωτες
ουρές στα ταμεία ή ταμπέλες ότι τα εισιτήρια έχουν εξαντληθεί. Οι άνθρωποι
κλείνονται στα σπίτια τους - εκεί όπου θηριώδη δελτία ειδήσεων τους
τροφοδοτούν με εικόνες και «ειδήσεις» ενός πολέμου, που όλο ακούν ότι
τελειώνει και τελειωμό δεν έχει... 
Ξεχνούν τα δικά τους 
Εκείνο, πάντως, που θέτουν οι Αμερικανοί σε κάθε ευκαιρία είναι πώς γίνεται
μια χώρα της Δύσης, όπως η Ελλάδα, να εμφανίζει θαυμαστές του Οσάμα Μπιν
Λάντεν, και σε δημοσκοπήσεις αρκετοί να επιχαίρουν για ό,τι τους βρήκε εκείνο
το ζοφερό πρωινό της 11ης Σεπτεμβρίου. Τους φαίνεται αδιανόητο, και ο Κώστας
Σημίτης κλήθηκε να δώσει απαντήσεις γι' αυτό το φαινόμενο που εκείνοι το
ονομάζουν αντιαμερικανισμό. Άντε τώρα να κάτσεις να τους εξηγήσεις για όσα
έκανε η ωραία τους χώρα στη δική μας, την εποχή που αυτοί διαβιούσαν εν ειρήνη
και ασφαλεία. Από Εμφύλιο και αποσταθεροποίηση, μέχρι χούντα και Αττίλα στην
Κύπρο. Τώρα που αυτοί αισθάνονται ανασφαλείς ήρθε η ώρα να καταλάβουν τι ήταν
όλα αυτά τα χρόνια η πατρίδα τους για τις μικρότερες χώρες: ένα αφεντικό.
Σκληρό, χωρίς ανθρωπιά... 
Νοσταλγείς Ολυμπιακή 
Μεγάλη υπόθεση, πάντως, η ανασφάλεια στον άνθρωπο. Φτάνεις στο αεροδρόμιο, και
βλέπεις αυτά τα πάνοπλα κομάντο να περιφέρονται νωχελικά με κάτι τεράστια
αυτόματα όπλα στα χέρια, ζωσμένα κάθε είδους πυρομαχικά, κι αναρωτιέσαι τι
αισθήματα προκαλούν: της ασφάλειας ή της απόλυτης ανασφάλειας; Κι ύστερα στις
εσωτερικές πτήσεις. Οι οδηγίες του πιλότου πριν από την απογείωση, σαφείς και
αυστηρές: κανείς δεν σηκώνεται από τι θέση του, για οποιονδήποτε λόγο, ακόμη
και τον πλέον προσωπικό. Δεμένος, και χωρίς δεύτερη κουβέντα. Αν σηκωθεί,
αλίμονο σ' αυτόν και στους υπόλοιπους επιβάτες. Ολυμπιακή και πάλι Ολυμπιακή.
Προβληματική, ναι, αλλά ανθρώπινη και φιλική. Και, κυρίως, δική μας... <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17240N052</ED>
<ID>
ID:302066

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N05&aa=2</URL></REF>


Article

<CATEGORY>vin04</CATEGORY>

 <H5>ΤΟ ΠΑΡΑΣΚΗΝΙΟ
</H5><H2>Η βιασύνη μπορεί να γίνει πρόβλημα </H2>
Δεν είναι «τωρινή» ανακάλυψη του ΠΑΣΟΚ η Ειρήνη Παπά ­ το αντίθετο. Και στο
παρελθόν, το '98 συγκεκριμένα, είχε συζητηθεί το όνομά της για τον Δήμο
Αθηναίων, αλλά τότε είχε απορριφθεί. Ο λόγος είναι ότι ο Κώστας Σημίτης είχε
πεισθεί πως η υποψηφιότητα της Μαρίας Δαμανάκη θα λειτουργούσε πολυσυλλεκτικά
προς την πλευρά της Αριστεράς και πως με τον τρόπο αυτό, ανεξάρτητα από το ότι
η Μαρία θα έχανε (το έδειχναν οι δημοσκοπήσεις δυο - τρεις μήνες πριν), ο
ίδιος θα μπορούσε να επικαλεσθεί ως θετικό γεγονός τη διεύρυνση της
Κεντροαριστεράς. Την ιδέα περί Ειρ. Παπά την είχε και πάλι ο Κ. Λαλιώτης, αλλά
ο Κ. Σημίτης δεν ήθελε να ακούσει. Το σχέδιο σήμερα προέβλεπε να αποκτήσει
τέτοια δυναμική η υποψηφιότητα, ώστε ο κ. Σημίτης να μην μπορεί να πει όχι.
Κάποιοι, μάλιστα, στο ΠΑΣΟΚ πίστευαν ότι θα γινόταν άνω κάτω και η Ν.Δ. _
Έφθαναν να μιλούν, μάλιστα, και για απόσυρση της υποψηφιότητας της κ.
Μπακογιάννη. Λογάριαζαν, όμως, χωρίς την ξενοδόχο. Εν προκειμένω την κ. Ειρήνη
Παπά, που τελικώς λέει όχι. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17240N053</ED>
<ID>
ID:302113

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N05&aa=3</URL></REF>


Article

<CATEGORY>vin04</CATEGORY>

 <H2>«Επιτέλους, κάντε κάτι με τους τρομοκράτες» </H2><H4>Συλλήψεις ζήτησε, εμμέσως πλην σαφώς, ο Αμερικανός υπουργός Άμυνας Ντόναλντ
Ράμσφελντ από τον Έλληνα Πρωθυπουργό. Ο Κ. Σημίτης τόνισε κατηγορηματικά στον
συνομιλητή του ότι «δεν υπάρχουν διασυνδέσεις της τρομοκρατίας με την
κυβέρνησή του» </H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

* ΟΥΑΣΙΓΚΤΟΝ

Χαμόγελα ικανοποίησης από τα αποτελέσματα του ταξιδιού

Με μια συνάντηση που είχε χθες το μεσημέρι στην Ουάσιγκτον με το πανίσχυρο
εβραϊκό λόμπι - κάποτε στενά συνεργαζόμενο με το ελληνικό λόμπι της
αμερικανικής πρωτεύουσας - ολοκλήρωσε ο Πρωθυπουργός Κώστας Σημίτης το
τριήμερο... με την πλάτη στον τοίχο ταξίδι στις ΗΠΑ. Παρά το προχθεσινό του
ξέσπασμα (που μεταδόθηκε απευθείας στην Ελλάδα) κατά όσων είχαν σπεύσει να
χαρακτηρίσουν «περιπέτεια» και «δύσκολη αποστολή» το συγκεκριμένο ταξίδι, οι
πληροφορίες αναφέρουν ότι ο Πρωθυπουργός αρκετές φορές αισθάνθηκε άβολα κατά
τη διάρκεια των συνομιλιών του. 
Ο Κώστας Σημίτης μιλώντας στους δημοσιογράφους αξιολόγησε το ταξίδι του στις
ΗΠΑ «ως πολύ θετικό». Μετά τη συνάντηση με τον Πρόεδρο Μπους στον Λευκό Οίκο
είχε χρησιμοποιήσει τη διατύπωση ότι οι συνομιλίες με τον Αμερικανό Πρόεδρο
έγιναν «σε καλό κλίμα». Στη διάρκεια μιας απολογιστικής συνέντευξης Τύπου,
υποστήριξε ότι οι συνομιλίες ήταν «μεταξύ φίλων». 
Μπορεί. Αλλά οι «φίλοι» έβαλαν ευθέως τα θέματα που είχαν ιεραρχήσει ως πρώτα
στον κατάλογο, και ο κ. Σημίτης έδωσε απαντήσεις επιχειρώντας να πείσει. Ποια
ήταν τα θέματα αυτά; Δύο. Η τρομοκρατία και ο λεγόμενος ευρωστρατός. Στο
πρώτο, στο θέμα της τρομοκρατίας, οι Αμερικανοί στάθηκαν ιδιαίτερα στο δικό
τους πρόβλημα που είναι ο πόλεμος που κάνουν στο Αφγανιστάν, και η υποστήριξη
που ζητούν από τις άλλες χώρες. Η παραβολική αναφορά του Προέδρου Μπους στο
«παράδειγμα» Μουσάραφ, ασφαλώς και δεν χαροποίησε τον κ. Σημίτη. Τι έκανε ο κ.
Μπους; Αντί να εγκαλέσει τον συνομιλητή του για το αντιαμερικανικό κλίμα που
επικρατεί στη χώρα, τα έριξε έμμεσα στην ελληνική κυβέρνηση, χρησιμοποιώντας
τον Πακιστανό Πρόεδρο. 
Παραβολή...

Ο κ. Μπους είπε ότι ο στρατηγός Μουσάραφ ανέτρεψε τους φόβους που είχε η
αμερικανική κυβέρνηση σχετικά με την τύχη του, εξαιτίας των αντιδράσεων της
πακιστανικής κοινής γνώμης για τη στήριξη που προσέφερε στους Αμερικανούς. Πώς
τα κατάφερε; Πέτυχε προηγουμένως να αλλάξει τη γνώμη της πλειονότητας των
Πακιστανών, που τάσσονταν υπέρ του Οσάμα Μπιν Λάντεν και των Ταλιμπάν. Με
ποιον τρόπο; Με σταθερή, σθεναρή και ισχυρή στάση υπέρ της παρέμβασης της
διεθνούς κοινότητας στο Αφγανιστάν. Οι συμβολισμοί ήταν σαφείς: το
αντιαμερικανικό κλίμα στην Ελλάδα θα αλλάξει μόνο αν η κυβέρνηση κρατήσει μια
σθεναρή στάση κατά της διεθνούς τρομοκρατίας... 
Ανεξάρτητα από το αν ο κ. Σημίτης απέδωσε αργότερα στους δημοσιογράφους το
αντιαμερικανικό «αίσθημα» του ελληνικού λαού στα όσα έχουν διαπράξει οι
Αμερικανοί στην Ελλάδα εδώ και δεκαετίες, η ουσία της παρέμβασης παραμένει. 
Όπως πραγματικό γεγονός παραμένει και η παρέμβαση για την εγχώρια τρομοκρατία.
Οι τρομοκράτες της 17 Ν θα πρέπει να αισθάνονται πολύ ευτυχείς, δεδομένου ότι
η χάρη τους αποτέλεσε κύριο θέμα συζήτησης όχι μόνο μεταξύ Σημίτη - Μπους,
αλλά και μεταξύ του Πρωθυπουργού με τον Αμερικανό υπουργό Άμυνας Ντόναλντ
Ράμσφελντ. Ο πρώτος ζήτησε «να υπάρξουν αποτελέσματα», ο δεύτερος είπε
«εντάξει με τη συνεργασία μας, αλλά επιτέλους κάντε κάτι». Σαν τι δηλαδή; Μα
συλλήψεις. Από τις δύο συζητήσεις, η πιο ενδιαφέρουσα είναι ασφαλώς αυτή με
τον κ. Ράμσφελντ. Λόγω κυρίως της παρέμβασης του Αμερικανού πρέσβη στην Αθήνα
Τομ Μίλερ που έλαβε τον λόγο για να εξηγήσει στον κ. Ράμσφελντ ότι ύποπτοι
υπήρξαν - ανέφερε τα ονόματα του Γιώργου Μπαλάφα και του Αβραάμ Λεσπέρογλου -
αλλά δεν κρίθηκαν επαρκή τα στοιχεία για την καταδίκη τους. Αφήστε δε και το
ότι, όπως είπε, υπάρχει συνταγματική δέσμευση για απαγγελία κατηγορίας σε κάθε
συλληφθέντα εντός 24 ωρών - προφανώς σε πλήρη αναντιστοιχία με τη νέα
αμερικανική νομοθεσία, που δικάζει με συνοπτικές διαδικασίες υπόπτους για
τρομοκρατία... 
Η συζήτηση Σημίτη - Ράμσφελντ έχει σημασία και για έναν ακόμη λόγο: ο
Πρωθυπουργός βλέποντας το κλίμα που διαμορφωνόταν στη συζήτηση, τόνισε
κατηγορηματικά στον συνομιλητή του ότι «δεν υπάρχουν διασυνδέσεις της
τρομοκρατίας με την κυβέρνησή του». Έμμεση απάντηση και στην άθλια προβοκάτσια
του CBS και της «Ουάσιγκτον Τάιμς»... 
Αυτή η ιστορία με την «Ουάσιγκτον Τάιμς» έχει ενοχλήσει πολύ τον Πρωθυπουργό
Κ. Σημίτη προσωπικά. Όχι μόνον γιατί η ανώνυμη καταχώρηση υπογράφεται από έναν
«ανησυχούντα» Ελληνοαμερικανό, αλλά γιατί, όπως ανέφεραν πηγές κοντά στην
ελληνική αποστολή, η δημοσίευση θεωρείται «κορυφαία πράξη γιενιτσαρισμού». Και
με βάση το τι άκουσε ο κ. Σημίτης από τους Αμερικανούς αξιωματούχους, φάνηκε
ότι το μεγαλύτερο πρόβλημα με το «κλίμα» στην Ελλάδα για τις ΗΠΑ δεν το έχει η
κυβέρνηση των Ηνωμένων Πολιτειών, αλλά οι ομογενείς, που ζουν πλήρως σε
«πολεμικό περιβάλλον». Η στάση τους απέναντι στο μητροπολιτικό κέντρο είναι
στάση απαξιωτική, γεγονός που εξενεύρισε τα μέλη της αποστολής, και δεν είναι
καθόλου σίγουρο αν άλλαξε η κατάσταση μετά την προς αυτούς ομιλία του κ.
Σημίτη στη Νέα Υόρκη και την επίσκεψή του στο ισοπεδωμένο εκκλησάκι του Αγίου
Νικολάου. Ή την αναγγελία ότι η πολιτεία θα καταβάλλει 500.000 δολάρια για την
ανοικοδόμηση, αν ποτέ επιτραπεί, της μικρής εκκλησίας, από την οποία
διασώθηκαν δύο μόνο εικόνες... 
Χθες το πρωί, πάντως, ο Πρωθυπουργός είχε πρόγευμα με εκπροσώπους των
μεγαλύτερων αμερικανικών ΜΜΕ («Ουάσιγκτον Ποστ», «Νιου Γιορκ Τάιμς», ABC, CNN,
CBS κ.λπ.), συνάντηση την οποία μονοπώλησε σχεδόν το θέμα της τρομοκρατίας. Ο
Πρωθυπουργός ρωτήθηκε κατ' επανάληψη για τη δράση της 17Ν και απάντησε ότι
πρόκειται για μια μικρή ομάδα ατόμων που δεν έχουν καμία απήχηση και κανέναν
δεσμό με τον λαό. Ο κ. Σημίτης ρωτήθηκε, επίσης, για το αντιαμερικανικό κλίμα
στην Ελλάδα και απάντησε ότι κάτι τέτοιο δεν ισχύει, και υπάρχουν
δημοσκοπήσεις οι οποίες πιστοποιούν τα φιλικά αισθήματα του ελληνικού λαού
προς τον αμερικανικό.

Σε ό,τι αφορά τον ευρωστρατό, οι Αμερικανοί ήταν «καθαροί». Εξήγησαν στον
Πρωθυπουργό Κ. Σημίτη ότι η συγκρότηση της δύναμης ταχείας ανάπτυξης αποτελεί
πρώτη προτεραιότητα για τη Δυτική Συμμαχία, απολύτως ενταγμένη στους
σχεδιασμούς της επιχείρησης κατά της τρομοκρατίας. Και τη θέλουν. Κατανοούν
ίσως ότι μια χώρα όπως η Ελλάδα μπορεί να έχει επιφυλάξεις, αλλά το ότι τις
θεωρούν «ψιλά γράμματα» αυτές τις επιφυλάξεις ο Πρωθυπουργός το κατάλαβε πολύ
καλά. Ιδιαίτερα στη συνομιλία με τον Ντόναλντ Ράμσφελντ, που χρησιμοποίησε
τη... διαλεκτική μέθοδο για να καταλάβει πού είναι το πρόβλημα! Η ελληνική
αποστολή υποστήριζε χθες ότι έδωσε στον κ. Ράμσφελντ να αντιληφθεί τις
πραγματικές διαστάσεις των ελληνικών αντιρρήσεων. Κι έχει σημασία το γεγονός
ότι ο Πρωθυπουργός, στη συνέντευξη που παραχώρησε στους δημοσιογράφους,
ουσιαστικά περιέγραψε την άρνηση της Ελλάδας να αποστεί από τα όσα
συμφωνήθηκαν στο Λάακεν. Ανέφερε μάλιστα ότι με βάση εκείνη τη συμφωνία «θα
κάνουμε προτάσεις». Αλλά όταν ρωτήθηκε από τους Αμερικανούς αξιωματούχους τι
λύση προτείνει η Ελλάδα στο πρόβλημα, δεν είχε να παραθέσει κάποια πρόταση... 
Η Ν.Δ.

Χαμηλοί τόνοι κρατήθηκαν από τη Ν.Δ. για τα αποτελέσματα του ταξιδιού του
Πρωθυπουργού στις ΗΠΑ. Στη σύσκεψη που έγινε χθες το πρωί στη Ρηγίλλης
εκτιμήθηκε ότι είναι νωρίς ακόμη να γίνει η αποτίμηση. Κορυφαία στελέχη
τόνισαν ωστόσο ότι δεν υπήρξε πρόοδος στο Κυπριακό και τον ευρωστρατό. 
<H3>Σούπερ σταρ ο Γιώργος
</H3>
Αν κάποιος έχει ορατά, πολιτικά οφέλη από την επίσκεψη Σημίτη στην Ουάσιγκτον,
αυτός δεν είναι άλλος από τον υπουργό Εξωτερικών Γιώργο Παπανδρέου. Ο κ.
Παπανδρέου άκουσε χαμογελώντας τον Πρόεδρο Μπους να τον επαινεί στη δημόσια
συζήτηση «δίπλα στο τζάκι» με τον Πρωθυπουργό Κ. Σημίτη, και να εξαίρει «τη
σκληρή και συστηματική εργασία που κάνει για έναν κόσμο πιο ειρηνικό». Και
άκουσε με διπλή χαρά τον Αμερικανό Πρόεδρο να επαναλαμβάνει και στις κατ'
ιδίαν συνομιλίες πόσο εκτιμάει τη δουλειά του. Φάνηκε μάλιστα να γνωρίζει
αρκετά για τον Έλληνα υπουργό Εξωτερικών, μέχρι και θετικές αναφορές για το
ότι αθλείται - όπως και ο ίδιος - συχνά! Σχόλια που ασφαλώς δεν διέφυγαν της
προσοχής του Πρωθυπουργού, ο οποίος είχε την ευκαιρία να διαπιστώσει από πρώτο
χέρι τη θερμότητα με την οποία και οι υπόλοιποι Αμερικανοί αξιωματούχοι (Κόλιν
Πάουελ, Ντόναλντ Ράμσφελντ) υποδέχθηκαν τον Έλληνα υπουργό Εξωτερικών... 
<H3>Χωρίς άγχος η επόμενη μέρα </H3>
Η επόμενη ημέρα του ταξιδιού στις ΗΠΑ του Κ. Σημίτη βρήκε την ελληνική
αποστολή να εκτιμάει τα συν και τα πλην μιας επίσκεψης, η οποία σε άλλες
εποχές θα μονοπωλούσε για μεγάλο διάστημα την επικαιρότητα. Η αλήθεια είναι
ότι έτσι όπως εξελίχθηκαν τα πράγματα, ο Πρωθυπουργός και όσοι τον συνόδευαν,
άλλα περίμεναν και άλλα βρήκαν. Ο κ. Σημίτης φαίνεται ότι είχε πεισθεί από
κάποιους κύκλους, ότι το ταξίδι στις ΗΠΑ θα ήταν μια «δοκιμασία», και πως σε
κάθε του επαφή θα έβρισκε μπροστά του έναν ανακριτή να τον ρωτάει «γιατί δεν
πιάνετε τους τρομοκράτες στην Ελλάδα», ή «γιατί οι Έλληνες δεν μας συμπαθούν
και τι κάνετε εσείς γι' αυτό». Για δε το ειδικότερο θέμα του ευρωστρατού, ότι
θα του έλεγαν «μαζέψτε τις αντιρρήσεις σας, και πείτε ναι», από καμιά πηγή δεν
πιστοποιήθηκε κάτι τέτοιο. 
Με ... τακτ

Του φέρθηκαν ευγενικά, και όπου τέθηκαν τα ζητήματα - τρομοκρατία και
ευρωστρατός - τέθηκαν με τακτ και χωρίς ένταση. Το αποτέλεσμα είναι, χθες, να
δηλώνεται από έγκυρες πηγές ότι «είμαστε γενικά ευχαριστημένοι από τα
αποτελέσματα του ταξιδιού». 
Οι ίδιες πηγές υποστήριζαν ότι «ξεκινήσαμε από την Αθήνα με φοβίες και
βρεθήκαμε να μας αντιμετωπίζουν με σοβαρότητα και αξιοπρέπεια». Διπλωματική
πηγή απέδωσε τον θετικό τρόπο αντιμετώπισης του κ. Σημίτη από την αμερικανική
ηγεσία στην «καλή στάση που τηρήσαμε εξαρχής στο θέμα του πολέμου στο
Αφγανιστάν». Και εξέφρασε την άποψη ότι «με τη στάση αυτή ρεφάραμε το πρόβλημα
με τη 17 Νοέμβρη». Άλλη πηγή, από τα μέλη της αποστολής, εξηγούσε ότι «ήρθαμε
αγχωμένοι και αποδείχθηκε ότι κακώς ήμασταν». Η ουσία είναι ότι με ή χωρίς
άγχος ο Πρωθυπουργός ξεπέρασε ικανοποιητικά έναν μεγάλο σκόπελο, για τον οποίο
πολλοί στην Αθήνα είχαν σπεύσει να αξιολογήσουν ως προάγγελο ακόμη και
εσωτερικών εξελίξεων! Φόβος,που είχε αγγίξει πολλά κυβερνητικά στελέχη, και
ήταν εν γνώσει και του κ. Σημίτη. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17240N061</ED>
<ID>
ID:302047

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N06&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ </H2><H2>Καρτ ποστάλ από τις ΗΠΑ
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Αν μια εικόνα αξίζει πράγματι χίλιες λέξεις, τότε δικαιούται κανείς να πει
ότι οι ελληνοαμερικανικές σχέσεις έγιναν πλέον και μπλουζάκι. Ο Κώστας Σημίτης
θα φύγει από τις ΗΠΑ με μια καλή αναμνηστική φωτογραφία, μια καρτ ποστάλ, που
θα απεικονίζει αυτό που κυρίως τον ενδιέφερε. Να μην προσέλθει στο Οβάλ
Γραφείο ως πρωθυπουργός «μικρής» χώρας με μίζερα διμερή αιτήματα, αλλά ως
Ευρωπαίος ηγέτης που ασχολείται με τα «μεγάλα». Το ευρώ, την τρομοκρατία, το
2004. Το προεδρικό στυλ του νεώτερου Μπους βοήθησε σε αυτό. Ο νέος
«πλανητάρχης» δεν ασχολείται με τα μικρά - δεν φημίζεται, άλλωστε, για την
ικανότητά του να συγκρατεί τις λεπτομέρειες. Οι συναντήσεις κορυφής είναι γι'
αυτόν συζητήσεις γενικού χαρακτήρα, με στόχο την προσωπική επαφή. Πάρτε
παράδειγμα τη Ρωσία. Ο Μπους είδε τον Πούτιν και «κοιτώντας τον στα μάτια»
διέγνωσε την καθαρότητα του χαρακτήρα του. Μετά τον κάλεσε στο ράντσο του στο
Τέξας. Την κρίσιμη διαπραγμάτευση όμως για το αντιπυραυλικό σύστημα, την
επωμίσθηκε η σύμβουλος Εθνικής Ασφάλειας Κόντι Ράις - που ως σοβιετολόγος
ξέρει και κάτι παραπάνω. Ο Μπους μίλησε και με τον Σημίτη για το Τέξας - αν
και δεν τον κάλεσε να δοκιμάσει τις ικανότητές του στο λάσο. Δυστυχώς όμως, τα
θέματα που αφορούν την Ελλάδα δεν έχουν σχέση με το Τέξας. Και εν αντιθέσει με
τον «πολιτικάντη» Κλίντον που ανακατευόταν σε όλα, τα ελληνοαμερικανικά θέματα
τα διαμορφώνουν και τα χειρίζονται διάφοροι, ενίοτε ακόμη και γραφειοκράτες,
οι οποίοι μάς έχουν βάλει στο μάτι εδώ και καιρό. Στα κυβερνητικά γραφεία δεν
αρνούνται ότι η γραφειοκρατία αυτή κομματάκι - κομματάκι, «χράτσα - χρούτσα»,
μας φθείρει. Στους χάρτες, στους αεροδιαδρόμους, στην τρομοκρατία και στο θέμα
της 17Ν (όπου έχουμε περίπου νομιμοποιήσει πολιτικά τον ρόλο των ξένων στις
έρευνες). Στις συνόδους του ΝΑΤΟ και στο θέμα του ευρωστρατού. Βεβαίως, δεν
πρόκειται για θέματα που διεκπεραιώνει μια πρωθυπουργική επίσκεψη στην
Ουάσιγκτον. Ας μην ξεχνάμε όμως ότι οι ελληνοαμερικανικές σχέσεις δεν είναι
μόνο η φωτογραφία. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17240N071</ED>
<ID>
ID:302055

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N07&aa=1</URL></REF>


Article

<CATEGORY>vin04</CATEGORY>

 <H5>Στο αρχείο - λόγω παραγραφής - τα παλιά χτυπήματα της οργάνωσης αποκαλύπτει
εισαγγελέας στον «Ταχυδρόμο»
</H5><H2>4 δολοφονίες της 17Ν μπήκαν στο αρχείο
</H2>
Στο αρχείο, λόγω παραγραφής, έχουν καταλήξει οι τέσσερις πρώτες δολοφονίες της
οργάνωσης 17 Νοέμβρη. Αυτό αποκαλύπτει ανώτερος εισαγγελικός λειτουργός στον
σημερινό «Ταχυδρόμο» (σελ. 37) και υπογραμμίζει ότι νέος νόμος για την
αντιμετώπιση του οργανωμένου εγκλήματος (γνωστός ως «αντιτρομοκρατικός») δεν
καλύπτει το νομικό κενό της παραγραφής για τα προηγούμενα χτυπήματα της
οργάνωσης. Διευκρινίζει ωστόσο, ότι ακόμη και εάν είχε συμπεριληφθεί σχετική
διάταξη για αναστολή της παραγραφής, σε καμία περίπτωση δεν θα μπορούσε να
είχε αναδρομική ισχύ. 
Οι δικογραφίες με τα χτυπήματα της οργάνωσης 17 Νοέμβρη, που αποτελούν πλέον
οριστικά παρελθόν για την ελληνική Δικαιοσύνη, είναι οι εξής: 
* Η δολοφονία του σταθμάρχη της CIA στην Ελλάδα Ρίτσαρντ Γουέλς, που
είχε γίνει στις 23 Δεκεμβρίου 1975, στο Ψυχικό (χρόνος παραγραφής Δεκέμβριος
1995). 
* Η δολοφονία του απότακτου αστυνομικού Ευάγγελου Μάλλιου, που είχε
γίνει στις 14 Δεκεμβρίου 1976, στο Παλαιό Ψυχικό (χρόνος παραγραφής Δεκέμβριος
1996). 
Η δολοφονία του υποδιευθυντή των ΜΑΤ Παντελή Πέτρου, στις 16 Ιανουαρίου 1980,
στο Παγκράτι, και του οδηγού του Σωτήρη Σταμούλη, ο οποίος λίγες ημέρες
αργότερα υπέκυψε στα τραύματά του (χρόνος παραγραφής Ιανουάριος 2000). 
Η επόμενη υπόθεση, που βρίσκεται στα πρόθυρα της παραγραφής, αφορά τη
δολοφονία του πλοιάρχου Τζορτζ Τσάντες και του οδηγού του Νίκου Βελούτσου, που
είχε γίνει στο Ψυχικό, στις 15 Νοεμβρίου 1983. Εάν λοιπόν, όπως αναφέρει ο
εισαγγελικός λειτουργός, οι δράστες παραμείνουν ασύλληπτοι μέχρι τον Νοέμβριο
του 2003, τότε και αυτή η δικογραφία θα έχει την τύχη των υπολοίπων και θα
καταλήξει στο αρχείο με την ένδειξη: «Παραγραφή». 
«Τα χέρια των δικαστών - προσθέτει ο εισαγγελέας - είναι δεμένα και δεν θα
μπορούσαν να κάνουν κάτι άλλο για να αποφύγουν τον σκόπελο της παραγραφής.
Στον νέο αντιτρομοκρατικό νόμο, εξάλλου δεν συμπεριλαμβάνεται διαφορετική
πρόβλεψη για το θέμα αυτό. Ακόμη όμως και εάν σήμερα ψηφιστεί διάταξη που να
ρυθμίζει διαφορετικά τα θέματα της παραγραφής, αυτή δεν καλύπτει τα χτυπήματα
του παρελθόντος, γιατί από τη στιγμή που καθιστά δυσχερέστερη τη θέση του
κατηγορουμένου δεν μπορεί να έχει αναδρομική ισχύ». Με τα υπάρχοντα νομικά
δεδομένα - καταλήγει ο εισαγγελέας - κάθε φορά που θα συμπληρώνεται
εικοσαετία, όπως προβλέπει ο Ποινικός Κώδικας, ένα ακόμη χτύπημα θα
παραγράφεται και μία ακόμη δικογραφία θα κλείνει οριστικά.

<H3>Χρυσοχοΐδης: Επίκεινται εξελίξεις </H3>
Την εντύπωση ότι επίκεινται εξελίξεις στο θέμα της τρομοκρατίας στην Ελλάδα
έδωσε χθες στη Βουλή ο υπουργός Δημόσιας Τάξης Μιχάλης Χρυσοχοΐδης, τονίζοντας
ότι «έχει ήδη ηττηθεί πολιτικά και θα τελειώσουμε μαζί της και επιχειρησιακά».
Ο υπουργός, με αφορμή επερώτηση βουλευτών της Ν.Δ., παραδέχθηκε πως πρόκειται
για «τεράστιο πολιτικό - κοινωνικό ζήτημα» για το οποίο «παλεύουμε». <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17240N081</ED>
<ID>
ID:302049

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N08&aa=1</URL></REF>


Article

<CATEGORY>vin04</CATEGORY>

 <H2>Σε δύο επίπεδα η «επιχείρηση-τρομοκρατία»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο Κώστας Σημίτης στάθηκε αρκετά τυχερός στην Ουάσιγκτον και στις συναντήσεις
του με την αμερικανική ηγεσία. Όχι διότι έλαβε κανένα φοβερό "πακέτο"
στήριξης, αλλά διότι απλούστατα απέφυγε τις δυσάρεστες καταστάσεις που έχουν
αντιμετωπίσει στο πρόσφατο παρελθόν οι υπουργοί του. Ο Μιχάλης Χρυσοχοΐδης,
για παράδειγμα, είχε ακούσει τον αρχηγό της CIA κ. Τένετ να του ζητάει
επιτακτικά και με φανερή απαξίωση "κάντε κάτι επιτέλους για την τρομοκρατία".
Ο Γιώργος Παπανδρέου υπέστη επί 15 λεπτά τη Μαντλίν Ολμπράιτ να του απαριθμεί
μια-μια τις επιθέσεις της 17Ν. Ο Πρωθυπουργός και οι συνεργάτες του, ωστόσο,
δεν τρέφουν καμία ψευδαίσθηση πως οι πιέσεις, των Αμερικανών κυρίως αλλά και
κάποιων Ευρωπαίων, μπορούν να αγνοηθούν. Το αντίθετο. Είναι γι' αυτό που τόσο
στο Μέγαρο Μαξίμου όσο και στο υπουργείο Εξωτερικών χαρακτηρίζουν όλο και πιο
συχνά πλέον την υπόθεση της 17Ν και την καταπολέμηση της τρομοκρατίας ως
"εθνικό θέμα". 
Κρίσιμα θέματα

Μάλιστα, με το δεδομένο ότι εντός του 2002 θα "παιχτούν" άλλα, κρίσιμα για τη
χώρα μας, θέματα, όπως η επίλυση ή μη του Κυπριακού ή η ένταξη της Κύπρου στην
Ένωση - για να μην αναφέρουμε την τρέχουσα διαπραγμάτευση για τον ευρωστρατό
-, στην κυβέρνηση έχει πλέον παγιωθεί η εκτίμηση ότι η τρομοκρατία χρήζει
αναβάθμισης στις προτεραιότητες του Πρωθυπουργού. 
Όμως, η υπόθεση της τρομοκρατίας έχει "σπάσει", για τους συνεργάτες του κ.
Σημίτη, σε δύο επίπεδα. Το ένα, είναι το λεγόμενο "επιχειρησιακό". Σε αυτό το
σημείο, παρά την αισιοδοξία που κατά καιρούς διατυπώνεται, είναι σαφές ότι δεν
υπάρχει καμιά εγγύηση πως εντός του 2002 θα έχει εξαρθρωθεί η 17Ν. Ωστόσο
είναι βέβαιο πως οι πιθανότητες αίσιας έκβασης στο επιχειρησιακό επίπεδο
επηρεάζονται από το τι μπορεί να πετύχει η κυβέρνηση στο δεύτερο επίπεδο - το
επικοινωνιακό. Σ' αυτό ρίχνει ιδιαίτερα το βάρος από δω και πέρα η κυβερνητική
προσπάθεια. 
Η εικόνα

Κι αυτό δεν είναι άλλο από την "εικόνα" της Ελλάδας σε σχέση με την
τρομοκρατία: η ανατροπή, δηλαδή, της πεποίθησης που υπάρχει, κυρίως στην
Ουάσιγκτον, ότι η κυβέρνηση δεν ενδιαφέρεται για την εξάρθρωση της 17Ν ή ότι η
ελληνική κοινή γνώμη είναι, μερικώς έστω, θετικά διακείμενη προς την
τρομοκρατία. 
Αρμόδια κυβερνητικά στελέχη τονίζουν ότι αυτή η εικόνα δεν είναι πραγματική
και διαμορφώνεται από μειοψηφικούς παράγοντες της Ελλάδας: μεμονωμένα μέσα
ενημέρωσης, μεμονωμένες προσωπικότητες με προβολή κ.λπ. Άρα, λένε, με
συντονισμένη προσπάθεια αυτό μπορεί να αλλάξει. Στην κατεύθυνση αυτή, μάλιστα,
επικαλούνται και δημοσκοπήσεις που δεν έχουν δει το φως της δημοσιότητας και
έχει στα χέρια του ο Πρωθυπουργός. Ακριτομυθίες κάνουν λόγο για στοιχεία που
επιβεβαιώνουν ότι, με την πάροδο του χρόνου, η τρομοκρατία στην Ελλάδα έχει
ηττηθεί ιδεολογικά και πολιτικά και δεν έχει καμιά νομιμοποίηση στα μάτια της
κοινής γνώμης. Ως εκ τούτου, η δημόσια σκληρή στάση της κυβέρνησης έναντι της
τρομοκρατίας και της 17Ν δεν έχει κανένα απολύτως πολιτικό κόστος, όπως
υποστήριζαν μέχρι πρόσφατα ορισμένοι - μεταξύ αυτών και στελέχη της
αμερικανικής πρεσβείας. Επιπλέον, τυχόν εξάρθρωση της 17Ν θα εμπέδωνε το κλίμα
εμπιστοσύνης προς την κυβέρνηση και τον Πρωθυπουργό προσωπικά. 
Η παρουσία του υπουργού Εξωτερικών Γ. Παπανδρέου αλλά και του υπουργού
Δημόσιας Τάξης Μ. Χρυσχοΐδη στη σιωπηλή εκδήλωση διαμαρτυρίας των συγγενών των
θυμάτων της 17Ν έξω από τη Βουλή δείχνει τη νέα επικοινωνιακή πολιτική της
κυβέρνησης. Σύμφωνα με πληροφορίες, η εκδήλωση όχι μόνον ήταν σε γνώση της
κυβέρνησης, αλλά υπήρχε και άτυπο "πράσινο φως" για την πραγματοποίησή της.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17240N082</ED>
<ID>
ID:302087

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Πίσω έχει η αχλάδα... </H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Μπορεί οι αναλύσεις για το ταξίδι του Πρωθυπουργού να πέφτουν σαν βροχή,
ωστόσο κάθε εκτίμηση γι' αυτό είναι τουλάχιστον πρόωρη. Γιατί; Η αμερικανική
διοίκηση, ασφαλώς όχι τυχαία, έχει προγραμματίσει για τις 16 Ιανουαρίου την
επίσκεψη του σημερινού - αλλά και την περίοδο του '74 με την εισβολή στην
Κύπρο - πρωθυπουργού της Τουρκίας Μπουλέντ Ετζεβίτ στην Ουάσιγκτον. Κι αυτό
γιατί θέλει να κλείσει πρώτα με την ελληνική πλευρά και να σταθμίσει μέχρι πού
μπορεί να το τραβήξει η Αθήνα πριν συμφωνήσει για οτιδήποτε με την Άγκυρα. Για
όσους φυσικά παρακολουθούν από κοντά τις εξελίξεις και δεν έχουν χάσει τα
μυαλά τους από εκείνες τις λαμπρές τελετές ελληνοτουρκικής φιλίας, είναι
γνωστό ότι η Τουρκία είναι εδραιωμένη στην καρδιά των ΗΠΑ. Και όχι μόνον, αφού
οι τελευταίες εξελίξεις στην Κεντρική Ασία - και πάλι για όσους μελετούν τα
τελευταία γεγονότα - δίνουν επιπλέον μπόνους στην Άγκυρα. Τι μπορεί να
περιμένει κανείς; Το λιγότερο που πρέπει να επιδείξει - πρωτίστως κάθε...
κακόπιστος - είναι... υπομονή. Όταν θα ολοκληρωθεί το ταξίδι Ετζεβίτ στην
Ουάσιγκτον, ασφαλώς και θα βγουν συμπεράσματα. Μόνο που τότε ίσως να είναι αργά...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17240N083</ED>
<ID>
ID:302114

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N08&aa=3</URL></REF>


Article

<CATEGORY>vin04</CATEGORY>

 <H5>Η στήριξη που προσέφερε ο Καραμανλής για τα εθνικά θέματα αντιστρέφοντας το
«Βυθίσατε το Χόρα», ανησύχησε την κυβέρνηση, που δεν έχει συνηθίσει σε
τέτοια... αντιπολίτευση </H5><H2>Όταν η ομοψυχία μοιάζει με θέατρο...
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Στην κυβέρνηση θεωρούν ότι η στήριξη Σημίτη από τον Κώστα Καραμανλή είναι
«σχοινί για κρέμασμα». Αντιθέτως, το σύνθημα του Ανδρέα «Βυθίσατε το "Χόρα"!»
εξυπηρέτησε διαπραγματευτικά τον Κωνσταντίνο Καραμανλή τη δεκαετία του '70

«Η εσωτερική πολιτική σε τραυματίζει, αλλά η εξωτερική πολιτική μπορεί να σε
σκοτώσει», λένε στη χώρα όπου βρέθηκε αυτή την εβδομάδα ο Κώστας Σημίτης. Χάρη
στο πρόγραμμα του CBS για τη 17Ν και την πρωθυπουργική επίσκεψη στην
Ουάσιγκτον, η ειδησεογραφία των τελευταίων ημερών είχε αμερικανικό χρώμα. Μόνο
που αυτή τη φορά κυριάρχησε η εθνική ομοψυχία. Από την Ντόρα Μπακογιάννη και
τον Δημήτρη Αβραμόπουλο ως τον Απόστολο Κακλαμάνη και τον Γιώργο Παπανδρέου,
όλοι καταδίκασαν το «Sixty Minutes». 
Σαν να μην έφτανε αυτό, ο Κώστας Καραμανλής ανέβηκε μεσοβδόμαδα στο βήμα της
Βουλής για να προσφέρει στήριξη στην κυβέρνηση για τα εξωτερικά θέματα! Ο
αρχηγός της Ν.Δ. δήλωσε με στόμφο ότι «δεν υπάρχουν κομματικοί φακοί στα
εθνικά θέματα», για να κερδίσει ύστερα από λίγο τον έπαινο τού υπουργού
Εθνικής Άμυνας Γιάννου Παπαντωνίου. Ουφ, αυτό ήταν λοιπόν! Επιτέλους, το
ελληνικό πολιτικό σύστημα ωριμάζει. Η διακομματική συναίνεση στην εξωτερική
πολιτική είναι γεγονός! Στους διαδρόμους της Βουλής κάποιοι βρήκαν μάλιστα την
ευκαιρία να κολακεύσουν τον νεώτερο Καραμανλή για το «ηγετικό του στυλ». «Ενώ
ο Παπανδρέου ζητούσε να βυθίσουν το Χόρα...», έλεγε με φαρμακερή έμφαση ο
καραμανλικός θίασος των «παλιών» της Ν.Δ. Έτσι, για άλλη μια φορά, η πολιτική
έγινε θέατρο. Κατ' ιδίαν όμως, η εικόνα ήταν πολύ διαφορετική. Στα κυβερνητικά
γραφεία, αντί να πάρουν ανάσα με την υποστήριξη της Ν.Δ., υπήρχε ανησυχία. Και
στην αντιπολίτευση το γλεντούσαν. 
Χρονιά εξωτερικής πολιτικής

Η συλλογιστική είναι απλή. Το 2002 είναι χρονιά εξωτερικής πολιτικής με
πρωταγωνιστή τον Κώστα Σημίτη. Ευρωστρατός, Κυπριακό και άλλα θέματα βαραίνουν
την ατζέντα. Η Ρηγίλλης είχε δύο επιλογές. Να μείνει μίζερος θεατής ή να
διεκδικήσει μια θέση στο προσκήνιο. 
«Για να το πετύχει, ο Καραμανλής αποφάσισε να αντιστρέψει το "Βυθίσατε το
Χόρα"», παραδέχεται συνομιλητής του προέδρου της Ν.Δ. «Το ευτύχημα είναι ότι η
ομιλία στη Βουλή έγινε την κατάλληλη στιγμή, ώστε να μονοπωλήσει την προσοχή
και να κερδίσει τις εντυπώσεις». Μόνο που ο Καραμανλής δεν ετέθη απλώς υπέρ
των εθνικών θέσεων, αλλά υπερθεμάτισε. Αυτό είναι ακριβώς που θορύβησε
κάποιους στην κυβέρνηση. «Μας ανεβάζουν τον πήχυ, για να πουν μετά ότι δεν τον
φθάσαμε». Με άλλα λόγια, η εντύπωση ήταν ότι η Ν.Δ. πλειοδότησε υπερβολικά στα
ελληνοαμερικανικά, τον ευρωστρατό και τα υπόλοιπα, ώστε να έχει μετά την άνεση
να βγει και να καταγγείλει την κυβέρνηση ότι συμβιβάστηκε και «τα έκανε
πλακάκια». Η ομοψυχία θυμίζει περισσότερο το «τεχνητό οφ σάιντ» του
ποδοσφαίρου. Άλλωστε, και ο ίδιος ο εκπρόσωπος Τύπου της Ρηγίλλης Θόδωρος
Ρουσόπουλος επισήμανε ότι η στήριξη στα εθνικά θέματα δεν συνιστά «χορήγηση
λευκής επιταγής». 
Από αυτή την άποψη, δεν ήταν τυχαία η στυφή διατύπωση του υφυπουργού Τύπου
Τηλέμαχου Χυτήρη που είπε: «Δεν θέλω να υπενθυμίσω ποια ήταν η στάση του κ.
Καραμανλή και της Ν.Δ. στην απόφαση του Ελσίνκι, στην οποία σήμερα
στηριζόμαστε». Κατά τα λοιπά, η γραμμή του κυβερνητικού εκπροσώπου ήταν
χιουμοριστική. Θετική η στάση της Ν.Δ., αλλά «να επεκταθεί και σε άλλα εθνικής
σημασίας θέματα, όπως η οικονομία». 
Στη Ν.Δ. παραδέχονται ότι η τοποθέτηση του Καραμανλή είναι, όπως λένε,
«win-win». «Αν πάει καλά η κυβέρνηση στα εθνικά και είναι κερδισμένη, τότε
κερδίζουμε κι εμείς, γιατί είμαστε μεγαλόψυχοι και τους στηρίξαμε. Αν πάλι
υποχρεωθεί να υποχωρήσει, δηλαδή χάσει, βγαίνουμε και τους καταγγέλλουμε.» Με
άλλα λόγια, «χάσει - κερδίσει ο Σημίτης στα εθνικά, εμείς κερδίζουμε».

<H3>Παιχνίδια δύο επιπέδων
</H3>
Η ευχέρεια κινήσεων του Καραμανλή οφείλεται στο γεγονός ότι η διαπραγμάτευση
για τα εθνικά θέματα είναι, όπως λένε στη θεωρία των παιγνίων, «παιχνίδι δύο
επιπέδων». Η κυβέρνηση διαπραγματεύεται για τα εθνικά θέματα στο εξωτερικό,
πρέπει όμως μετά να πείσει στο εσωτερικό ότι η συμφωνία είναι συμφέρουσα για
τα συμφέροντα της χώρας. 
Το κλασικό παράδειγμα είναι η περίπτωση του Αμερικανού προέδρου Γούντροου
Γουίλσον, ο οποίος συμφώνησε στη Σύνοδο των Παρισίων τη δημιουργία της
Κοινωνίας των Εθνών. Πίσω στις ΗΠΑ όμως συνάντησε την αντίδραση Γερουσίας και
Κογκρέσου που αρνήθηκαν να επικυρώσουν τη συμφωνία η οποία έμεινε έτσι στα
χαρτιά. Σύμφωνα με την αντίληψη αυτή, εξωτερική και εσωτερική πολιτική δεν
διακρίνονται, αλλά η πρώτη είναι συνέχεια της δεύτερης. 
Όσο κι αν φαίνεται παράξενο, η «τραμπάλα» εξωτερικής - εσωτερικής πολιτικής
προσφέρει μεγάλα διαπραγματευτικά περιθώρια. Για μια κυβέρνηση που
διαπραγματεύεται στο εξωτερικό, δεν υπάρχει καλύτερο δώρο από μια έξαλλη
αντιπολίτευση στο εσωτερικό αν μάλιστα πρόκειται για εσωκομματική
αντιπολίτευση, τόσο το καλύτερο. 
«Τα βλέπετε;», λέει με μελαγχολικό ύφος ο πρωθυπουργός στην αντίπαλη
αντιπροσωπεία. «Εγώ θέλω να συμφωνήσω, αλλά αν το κάνω, θα γυρίσω στη χώρα και
αυτοί θα με ρίξουν. Και αν πέσω εγώ, τότε θα κυβερνήσουν αυτοί» δηλαδή οι
έξαλλοι αντιπολιτευόμενοι «και πώς θα τα βγάλετε πέρα μαζί τους;». Είτε υπήρχε
προσυνεννόηση, είτε όχι, πρόκειται ουσιαστικά για την πολιτική του «Βυθίσατε
το Χόρα». Η ρητορική έκρηξη του Ανδρέα Παπανδρέου δημιουργούσε σαφώς
διαπραγματευτικό περιθώριο στον Κωνσταντίνο Καραμανλή. 
Στους διπλωματικούς κύκλους είναι γνωστή και πολυχρησιμοποιημένη πρακτική. Αν
μάλιστα δεν υπάρχει «τρελός πίσω στο σπίτι», πρέπει κανείς να τον επινοήσει.
Στις διαπραγματεύσεις με το Βόρειο Βιετνάμ, ο Κίσινγκερ παραπονιόταν στους
εκπροσώπους του Ανόι για τον «τρελό Νίξον που θέλει να χρησιμοποιήσει πυρηνικά
και μόνο εγώ τον συγκρατώ». 
Σαφής προτίμηση

Με τον ίδιο τρόπο, οι «σκληρές» θέσεις του Θεόδωρου Πάγκαλου για τα εξωτερικά
θέματα βοηθούν τον Γιώργο Παπανδρέου να εμφανίζεται μετριοπαθής ως ΥΠΕΞ και
αποτελούν κίνητρο για τους ξένους (κυρίως δε τους Αμερικανούς) συνομιλητές του
να μην τον φέρουν σε δύσκολη θέση. Άλλωστε, η προτίμηση είναι σαφώς υπέρ του
Παπανδρέου. «Η κριτική του Πάγκαλου», παρατηρεί με δόση ειρωνείας ξένος
διπλωμάτης στην Αθήνα, «ενισχύει τον Γιώργο». Δεν ίσχυσε όμως το αντίστροφο,
αφού «η ήπια στάση του Γιώργου ως ΑΝΥΠΕΞ έβγαζε οφ σάιντ τον Πάγκαλο». 
Στη διαπραγματευτική θεωρία και ανάλυση, το «παιχνίδι δύο επιπέδων»
εικονογραφείται συνήθως με το παράδειγμα του οικογενειάρχη που εμφανίζεται σε
«μάντρα» μεταχειρισμένων αυτοκινήτων. «Ωραίο αυτό το αμάξι, αλλά η γυναίκα μου
δεν θα με αφήσει ποτέ να πληρώσω τόσα πολλά. Δεν μπορείτε να μου κάνετε κάτι
καλύτερο...» 
Με τον ίδιο τρόπο, ο Κώστας Σημίτης χρωστά μεγάλο μέρος του κύρους του στο
εξωτερικό, όχι μόνο στους χειρισμούς του, αλλά και στους «υπερπατριώτες» ή
«τουρκοφάγους» της εσωκομματικής αντιπολίτευσης του ΠΑΣΟΚ που τον κριτικάρουν.
Το γεγονός αυτό τού δίνει μάλιστα τη δυνατότητα να εμφανίζεται ως Πρωθυπουργός
που εφαρμόζει μια εξωτερική πολιτική χωρίς τον φόβο του πολιτικού κόστους.
Αντιθέτως, αν η Ελλάδα ήταν «σοσιαλδημοκρατία σκανδιναβικού τύπου», με εθνική
συναίνεση στα εξωτερικά, τότε η κυβέρνηση θα βρισκόταν σε δύσκολη
διαπραγματευτική θέση. 
Κατ' αναλογίαν, το ίδιο ισχύει και με τη θύελλα του αντιαμερικανισμού στη
χώρα μας. Όσο αυτή υφίσταται, τόσο ισχυροποιείται η ελληνική κυβέρνηση στα
μάτια των Αμερικανών. Κι αυτό γιατί ενώ η κοινή γνώμη είναι συντριπτικά
εναντίον των ΗΠΑ, η ηγεσία δεν διστάζει να συμπαραταχθεί στον πόλεμο του
Κοσόβου ή στην εκστρατεία κατά της τρομοκρατίας. 
Πρόκειται για άλλη μια διάσταση που είχε αξιοποιήσει σοφά ο Παπανδρέου, ως
πρωθυπουργός πλέον, τα χρόνια της δεκαετίας του '80. Τότε η Νεολαία ΠΑΣΟΚ, υπό
την καθοδήγηση του Στέφανου Μανίκα, αλλά και τη διακριτική ενθάρρυνση του
προέδρου του κινήματος, διαδήλωνε κατά των Αμερικανών, ενώ βρίσκονταν σε
εξέλιξη οι διαπραγματεύσεις για την παραμονή των βάσεων. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17240N091</ED>
<ID>
ID:302050

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N09&aa=1</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Ποιες πιέσεις; Τα τζάμια μάς έπλυνε και του δώσαμε φιλοδώρημα ένα ευρώ... <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N101</ED>
<ID>
ID:302004

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Καίτη Γαρμπή: 
(η τραγουδίστρια για τη Δήμητρα Παπανδρέου, στο «Down Town») 
«Παλιά δεν τη συμπαθούσα καθόλου. Με εκνεύριζε. Μόλις πέθανε ο Παπανδρέου και
έπεσαν όλοι πάνω της, τα συναισθήματά μου μετεστράφησαν πλήρως. Βρέθηκα στο
άλλο άκρο: τσακωνόμουν γι' αυτήν». 
Πέτρος Ευθυμίου: 
(ο υπουργός Παιδείας, στον Σκάι, για την υπερσυγκέντρωση
αρμοδιοτήτων) 
«Για μένα είναι παράδοξο και τρελό, ο υπουργός να υπογράφει μέχρι και τα
Διοικητικά Συμβούλια όλων των μαθητικών κατασκηνώσεων στην Ελλάδα. Δεν είναι
βαθιά τρέλα;». 
Ευάγγελος Γκικόντε: 
(ο μαιευτήρας - γυναικολόγος για τις... άλλες συνέπειες του
ψύχους, στην «Ελευθεροτυπία») 
«Σε περιόδους που τα ζευγάρια έχουν κοινό ελεύθερο χρόνο, η αύξηση των
συλλήψεων συνήθως αγγίζει το 20% και αυτό ελπίζουμε ότι θα συμβεί και με τον
χιονιά. Η καιρική αλλαγή έδωσε επιπλέον ελεύθερο χρόνο, αλλά αύξησε και την
ερωτική επιθυμία». 
Παναγιώτης Φασούλας: 
(ο βουλευτής του ΠΑΣΟΚ, στον Άλφα Νιουζ 98,7, για τα περί
υποψηφιότητάς του για τον Δήμο Πειραιά) 
«Τι θα γίνει; Όπου υπάρχει τρύπα θα πρέπει να την καλύπτω εγώ; Μετά μπορεί να
μου ζητήσουν να είμαι υποψήφιος βουλευτής, δεν μπορώ να είμαι ανακόλουθος
συνεχώς στους ανθρώπους που με έχουν ψηφίσει». 
Θάνος Μικρούτσικος: 
(ο συνθέτης, στον «Αγγελιοφόρο») 
«Όταν πήγα στο υπουργείο Πολιτισμού πολλοί σκέφτηκαν: "Τον έχουμε πει ιδιοφυή
και σπουδαίο συνθέτη, αν όμως στη θέση του υπουργού και σε ηλικία 46 ετών (όσο
ήμουν τότε) τον παραδεχτούμε, θα έχουμε έναν Πάπα πάνω από το κεφάλι μας".
Στην Ελλάδα, αν δεν φτάσεις 70-75 χρόνων, δεν αναγνωρίζεσαι». 
Τέρενς Κουίκ: 
(ο δημοσιογράφος για την ποιότητα των δελτίων ειδήσεων, στον
Σκάι) 
«Τι ρόλο παίζει τελικά ο παρουσιαστής όταν το κάθε θέμα παρουσιάζεται με
μουσική, με τίτλους και φανφάρες πριν μπει το ρεπορτάζ του συναδέλφου. Δηλαδή
έχουμε καταντήσει "μιούζικαλ δελτία" και όχι δελτία ειδήσεων». 
Σπύρος Χαλβατζής: 
(ο βουλευτής του ΚΚΕ, στην «Ελευθεροτυπία») 
«Οι λεονταρισμοί του Κ. Σημίτη και οι πομπώδεις δηλώσεις του θυμίζουν τη λαϊκή
ρήση "όπου ακούς πολλά κεράσια κράτα και μικρό καλάθι"». <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N103</ED>
<ID>
ID:302100

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Αρρώστια... </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Δεν με θλίβει απλώς, αλλά με αρρωσταίνει το γεγονός ότι στην κηδεία ενός
πνευματικού ανθρώπου, ενός καλλιτέχνη κ.λπ., με σημαντική προσφορά στον τόπο,
ελάχιστοι, πια, είναι εκείνοι που πηγαίνουν. Και το πιο απογοητευτικό: αυτοί
οι ελάχιστοι, ανήκουν σε ένα συγκεκριμένο κομματικό χώρο. Στον χώρο που ανήκε
­ ή εικάζεται ότι ανήκε ­ ο μεταστάς! 
Πέθανε ο Αντρέας Φραγκιάς. Και στο νεκροταφείο, τον αποχαιρέτησαν 50 άτομα ­
και ούτε! Και από αυτά τα 50 άτομα, κανένα δεν συνδεόταν, με τον ένα ή τον
άλλο τρόπο, με το ΠΑΣΟΚ, το ΚΚΕ, το ΔΗΚΚΙ, τη Νέα Δημοκρατία! Λες και ο
Φραγκιάς έγραψε τα βιβλία του μόνο για τους φίλους του Συνασπισμού! Και όχι
για όλους τους ταπεινούς, τους καταφρονεμένους, τους ταλαίπωρους, τους
κυνηγημένους, τους ανυπεράσπιστους, αυτής της χώρας. 
Ο Φραγκιάς, είναι ένα κεφάλαιο στην ελληνική λογοτεχνία. Είναι ο
πεζογράφος, που με το έργο του «Ανθρωποι και σπίτια», βάζει για πρώτη φορά,
στα μεταπελευθερωτικά χρόνια, το εργατικό ζήτημα, στα γράμματά μας. Πέρυσι,
πήρε το Κρατικό Βραβείο, για το σύνολο του έργου του. Η Πολιτεία, τον τίμησε.
Τα κόμματα, όμως, εκτός του Συνασπισμού, την ώρα του αποχωρισμού, τον ξέχασαν.
Γιατί έχουμε τοποθετήσει τους ανθρώπους και πολύ περισσότερο, τους
δημιουργούς, σε κουτάκια. Και κάτω από ταμπέλες. «Αυτός είναι δικός μας.
Πρέπει να πάμε στην κηδεία του. Αυτός, δεν είναι δικός μας. Δεν θα πάμε!..». 
Θυμάμαι πάλι τους στίχους του Σαχτούρη: «... μόνο σταυρούς σε μνήματα
καρφώνω...». Δυο μέρες πριν από τον Φραγκιά, πέθανε ο Θανάσης Γκόνος. Ένας
πεζογράφος, που ξεκίνησε από τη «Φιλολογική Βραδυνή» του Μπάμπη Κλάρα,
βραβεύθηκε, έβγαλε τρία αξιόλογα βιβλία, αλλά μπήκε στις επιχειρήσεις και
παράτησε την τέχνη. Ήταν παιδικός μου φίλος. Θα έχουν να πουν πολλά, για τον
άνθρωπο και τα κείμενά του, ο Θόδωρος Αγγελόπουλος, ο Χρήστος Γιανναράς, ο
Βαγγέλης Χατζηγιάννης και ο Αρχιεπίσκοπος Αλβανίας, ο Αναστάσιος: έζησαν μαζί
του, παρέα, τα χρόνια της εφηβείας τους. 
Και μιας και μιλάμε για φίλους: ο πρόεδρος της Βουλής, Απ. Κακλαμάνης, έχει
καθαρό μέτωπο. Από κάθε άποψη. Η εκπομπή του Μπράντλεϊ, στο CBS, επιχείρησε να
του ρίξει λάσπη. (Αφήνω τη ζημιά που προσπάθησε να κάνει στην Ελλάδα). Νομίζω,
ότι η καλύτερη απάντηση σ' αυτό τον πόλεμο λάσπης, είναι μια «ξεγυρισμένη»
μήνυση. Όπως εκείνη, που έκανε ο Αντρέας το '89, σε αμερικανικό περιοδικό και
κέρδισε τη δίκη.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N104</ED>
<ID>
ID:302123

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=4</URL></REF>


Article

<CATEGORY>vin05</CATEGORY>

 <H2>Φτιάχνεται η ομάδα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έχουν βρει τον αρχηγό ­ και τώρα ψάχνουν τους παίκτες. Στο ΠΑΣΟΚ, θεωρούν
σχεδόν βέβαιο ότι υποψήφιος υπερνομάρχης Αθήνας - Πειραιά από την πλευρά τους
θα είναι ο κ. Π. Οικονόμου, ο οποίος έχει από καιρό αποκαταστήσει τις σχέσεις
του με τον κ. Κ. Λαλιώτη και τη Χαριλάου Τρικούπη. 
Ως κυριότερο «προεκλογικό» προσόν του κ. Οικονόμου, μάλιστα, στο ΠΑΣΟΚ θεωρούν
τη μεγάλη του επικοινωνιακή άνεση στην τηλεόραση, την οποία πάντως
χρησιμοποίησε στο παρελθόν για να προβάλει «αιρετικές» θέσεις. 
Ποιο είναι τώρα το βασικό πρόβλημα στο ΠΑΣΟΚ; Να βρουν ποιοι ή ποιες θα τον πλαισιώσουν...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N105</ED>
<ID>
ID:302126

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=5</URL></REF>


Article

<CATEGORY>vin05</CATEGORY>

 <H2>Μαθαίνει γρήγορα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με μεγάλη πείρα από υπόγειες καταγγελίες για οικονομικά σκάνδαλα, που
διαχέονται για να εξυπηρετήσουν... σκάνδαλα, πήγε στο υπουργείο Άμυνας από το
υπουργείο Εθνικής Οικονομίας ο κ. Γ. Παπαντωνίου. Και μία από τις πρώτες
εντολές που έδωσε στους ­ πολύ ­ στενούς συνεργάτες του, ήταν να αρχίσουν να
φτιάχνουν φακέλους για όλους εκείνους οι οποίοι εμφανίζονταν για να τους
καταγγείλουν «σκάνδαλα» της προηγούμενης πολιτικής ηγεσίας. 
Και μάλιστα, τους φακέλους αυτούς ο κ. Γ. Παπαντωνίου δεν σκοπεύει να τους
κρατήσει εσαεί στο συρτάρι του... <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N106</ED>
<ID>
ID:302132

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=6</URL></REF>


Article

<CATEGORY>vin05</CATEGORY>

 <H2>Σκέψεις τού καφέ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στον τελευταίο «πρωινό καφέ», στο Μέγαρο Μαξίμου, αποφάσισε ο κ. Κ. Σημίτης
να δωρίσει στον κ. Τζ. Μπους μπλουζάκι με το σήμα τού «2004». Μάλιστα, το
δωράκι αγοράστηκε από τα καταστήματα του αεροδρομίου «Ελευθέριος Βενιζέλος»
πριν από την αναχώρηση του Πρωθυπουργού ­ και ο κ. Γ. Παπανδρέου ανέλαβε να το
αφήσει μέσα στη συσκευασία του, δίπλα στην πολυθρόνα του κ. Σημίτη, στο Οβάλ
Γραφείο... <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N107</ED>
<ID>
ID:302135

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=7</URL></REF>


Article

<CATEGORY>vin05</CATEGORY>

 <H2>Καθόλου τυχαία... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η συνάντηση που είχαν τις προάλλες στο γνωστό «17» της οδού Αμερικής η κ.
Ειρήνη Παπά και ο κ. Πρ. Παυλόπουλος, είχε θεωρηθεί από τους αυτόπτες μάρτυρες
ως τυχαία, αλλά, όπως είναι γνωστό στους ειδικούς, σπανίως οι αυτόπτες
«πέφτουν μέσα» στις εκτιμήσεις τους... 
Λοιπόν, οι δυο τους συνέφαγαν και τα είπαν ­ και για τις δημοτικές εκλογές
της Αθήνας. Και ο καθηγητής παρουσίασε στη διάσημη ηθοποιό στοιχεία από
δημοσκοπήσεις, για να επιχειρηματολογήσει σχετικά με το ανέφικτον της εκλογής
της χωρίς τη στήριξη της Νέας Δημοκρατίας... 
Το ότι στη συνέχεια η κ. Παπά αρνήθηκε να είναι υποψήφια, δεν σημαίνει
φυσικά ότι πείστηκε κιόλας...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17240N108</ED>
<ID>
ID:302136

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N10&aa=8</URL></REF>


Article

<CATEGORY>vin01</CATEGORY>

 <H2>ΒΑΡΟΜΕΤΡΟ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17240N112</ED>
<ID>
ID:302065

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N11&aa=2</URL></REF>


Article

<CATEGORY>vin05</CATEGORY>

 <H2>Ξέσπασε στο τέλος </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ξέσπασμα ήταν τα όσα είπε ο κ. Κ. Σημίτης στη μεγάλη συνέντευξη Τύπου, μετά
τη συνάντησή του με τον πρόεδρο των Ηνωμένων Πολιτειών κ. Τζ. Μπους, σχετικά
με το κλίμα «υποτέλειας» που είχε καλλιεργηθεί όλες τις τελευταίες ημέρες στη
χώρα μας. 
Και πώς εξηγούσαν οι στενοί του συνεργάτες το ξέσπασμα αυτό; Λοιπόν, έλεγαν
ότι η ατμόσφαιρα που είχε δημιουργηθεί, είχε φορτίσει ψυχολογικά τον
πρωθυπουργό, ο οποίος αναζητούσε διέξοδο για να «ξεσπάσει». Προσπάθησε να το
αποφύγει στην αρχή της συνέντευξης ­ αλλά δεν έφτασε ώς το τέλος...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17240N113</ED>
<ID>
ID:302101

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N11&aa=3</URL></REF>


Article

<CATEGORY>vin05</CATEGORY>

 <H2>Κλειστά παράθυρα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η συζήτηση στην Ολομέλεια της Βουλής άναψε χθες το μεσημέρι. Ο υπουργός
Δημόσιας Τάξης κ. Μιχ. Χρυσοχοΐδης είπε σε κάποια στιγμή από το βήμα, ότι η
Ελλάδα είναι η ασφαλέστερη ευρωπαϊκή χώρα. Τι ήταν να το πει; 
Πετάχτηκε από τη θέση του εκνευρισμένος ο κ. Γ. Κεφαλογιάννης: Τι είναι
αυτά που λέτε; Που έχουν όλοι οι Έλληνες τα παράθυρά τους κλειστά, ακόμα και
το καλοκαίρι; 
­ Φυσικά και τα έχουμε κλειστά. Αφού... δουλεύουν τα αιρκοντίσιον, φώναξε ο
κ. Φ. Ιωαννίδης ­ και ο εκνευρισμός του κ. Κεφαλογιάννη πνίγηκε σε ποταμό
γέλιου! <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17240N114</ED>
<ID>
ID:302118

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N11&aa=4</URL></REF>


Article

<CATEGORY>vin05</CATEGORY>

 <H2>Θερμά, θερμότερα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για πολύ καιρό, εν όψει του ταξιδιού Σημίτη στην Ουάσιγκτον, παίχτηκε το
σενάριο που ήθελε τον κ. Μιχ. Χρυσοχοΐδη να μετέχει στην ελληνική αποστολή,
γεγονός που προϊδέαζε για τρομακτικές πιέσεις από τους Αμερικανούς για το
ζήτημα της τρομοκρατίας. 
Τέτοιο ζήτημα δεν είχε όμως τεθεί ποτέ από την πλευρά των Αμερικανών, οι
οποίοι ανεπισήμως λένε για τον κ. Χρυσοχοΐδη ακόμα θερμότερα λόγια απ' όσα
είπε επισήμως ο κ. Τζ. Μπους για τον κ. Γ. Παπανδρέου...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17240N115</ED>
<ID>
ID:302127

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N11&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΙ ΚΑΝΕΙ νιάου νιάου στα κεραμίδια; Μια γάτα με αίσθημα υποτέλειας... 
ΚΑΤΑΠΛΗΚΤΙΚΗ η κίνηση Σημίτη με τα ευρώ στον κ. Τζ. Μπους ­ αποκάλυψε
το φιλοχρήματον του ανδρός. Είδατε πώς γυάλιζε το μάτι του, όταν τα πήρε στο
χέρι του; 
ΠΑΝΤΩΣ, πρέπει να είναι η πρώτη φορά, που Έλληνας πρωθυπουργός
δωροδοκεί πρόεδρο των ΗΠΑ... 
ΑΛΗΘΕΙΑ, το μπλουζάκι τού κάνει; 
ΔΕΝ ΔΕΧΟΜΕΘΑ πιέσεις, δεν δεχόμεθα υποδείξεις, δεν δεχόμεθα συστάσεις,
αφού, ούτως ή άλλως, αυτό που θέλουν να μας κάνουν, θα μας το κάνουν... 
ΠΙΕΣΕΙΣ; Ούτε που τις ξέρουμε. Συστάσεις; Ούτε που μας νοιάζουν. Εμείς
να δούμε πώς τα πάει ο άνθρωπος στον Λευκό Οίκο πήγαμε να δούμε...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17240N116</ED>
<ID>
ID:302133

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N11&aa=6</URL></REF>


Article

<CATEGORY>vin04</CATEGORY>

 <H5>Η άκαιρη δημοσιοποίηση της στρατηγικής για μη κομματικά πρόσωπα στους μεγάλους
Δήμους, δυσκολεύει τα περαιτέρω βήματα του ΠΑΣΟΚ. Από τα τρία πρόσωπα που
προωθούσε η Χαριλάου Τρικούπη, μόνον ο επιχειρηματίας Γ. Μπουτάρης συζητεί το
ενδεχόμενο να είναι υποψήφιος
</H5><H2>Έκπληξη με ένα ναι και δύο όχι
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Προσωπικοί φίλοι του κ. Κ. Λαλιώτη, τόσο ο κ. Π. Φασούλας όσο και ο κ. Γ.
Μπουτάρης, αντέδρασαν με διαφορετικό τρόπο στις κρούσεις για τις δημοτικές
εκλογές. Ο κ. Φασούλας το ξέκοψε, ενώ ο κ. Μπουτάρης το συζητεί με ενδιαφέρον

Εκπλήξεις έκρυβε για το ΠΑΣΟΚ η πρόωρη ανακίνηση του θέματος των υποψηφιοτήτων
για τους μεγάλους Δήμους της χώρας: από τα τρία πρόσωπα που προωθούσε η
Χαριλάου Τρικούπη ­ Ειρήνη Παπά για την Αθήνα, Παν. Φασούλας για τον Πειραιά
και Γ. Μπουτάρης για τη Θεσσαλονίκη ­ μόνον ο γνωστός επιχειρηματίας συζητεί
το ενδεχόμενο να είναι υποψήφιος. 
Η άκαιρη δημοσιοποίηση της στρατηγικής για μη κομματικά πρόσωπα στους μεγάλους
Δήμους, δυσκολεύει ιδιαίτερα τα περαιτέρω βήματα του κυβερνώντος κόμματος. Στη
Χαριλάου Τρικούπη ανησυχούν για τη συμπεριφορά των ψηφοφόρων της παραδοσιακής
Αριστεράς στον β' γύρο και σχεδιάζουν τη δημιουργία «τετελεσμένων», με στόχο
να πιέσουν τις κομματικές τους ηγεσίες, ειδικά στις Νομαρχίες, όπου η εκλογή
αναμένεται να κριθεί «οριακά». 
«Προσπαθούμε να διαμορφώσουμε σύνθετη στρατηγική, που θα δημιουργεί μία εικόνα
τετελεσμένων στις ηγεσίες των κομμάτων της Αριστεράς και ιδίως του ΣΥΝ», λένε
τα στελέχη της Χαριλάου Τρικούπη. Στο πλαίσιο αυτό, κατ' αρχήν ξορκίζονται οι
κομματικοί υποψήφιοι για τους τρεις μεγάλους Δήμους. 
Τα στελέχη του ΠΑΣΟΚ συσχετίζουν αυτή την επιλογή για τους μεγάλους Δήμους
κυρίως με τη συσπείρωση που θα μπορούσαν να προσφέρουν στις εκλογές των
Υπερνομαρχιών. 
Είναι χαρακτηριστική η ζέση με την οποία εκφράσθηκε από κομματικά και
κυβερνητικά στελέχη η υποστήριξη προς την κ. Ειρήνη Παπά για τον Δήμο
Αθηναίων, παρά την ατυχή ­ για το ΠΑΣΟΚ ­ κατάληξη της υπόθεσης, με την άρνηση
της διάσημης ηθοποιού να εμπλακεί σε μία τέτοιου είδους αντιπαράθεση. 
Σε παρόμοιο κλίμα κινούνται στο ΠΑΣΟΚ και για τους Δήμους του Πειραιά και της
Θεσσαλονίκης. Το ενδιαφέρον του κ. Γ. Μπουτάρη είναι δεδομένο ­ το επιβεβαίωσε
άλλωστε και ο ίδιος, μιλώντας στα «ΝΕΑ», προβάλλοντας παράλληλα τον «έξω από
κόμματα» χαρακτήρα της προσπάθειάς του, παρά τις φιλικές σχέσεις που διατηρεί
με τον κ. Κ. Λαλιώτη. 
Είναι ενδιαφέρον επίσης το γεγονός ότι στον Πειραιά συνεχίζεται η προσπάθεια
να πειστεί ο κ. Παν. Φασούλας να είναι υποψήφιος, παρά τις συνεχείς και
κατηγορηματικές δημόσιες αρνήσεις του ­ ακόμα και την οργή του για τη
συνεχιζόμενη συζήτηση από την πλευρά της Χαριλάου Τρικούπη. 
Το κρίσιμο πεδίο αντιπαράθεσης για το ΠΑΣΟΚ είναι αυτήν τη φορά οι Νομαρχίες.
Το κυβερνών κόμμα ξεκινά από χαμηλή βάση ­ ελέγχει από τις εκλογές του '98
μόλις είκοσι τέσσερις από τις πενήντα επτά Νομαρχίες και Υπερνομαρχίες. Αυτό
όμως δεν σημαίνει ότι «έχει πιάσει πάτο» και στη Χαριλάου Τρικούπη έχουν τη
βεβαιότητα ότι θα εμφανίσουν αυτήν τη φορά καλύτερα αποτελέσματα. Είναι δε
γεγονός ότι όσες Νομαρχίες έχασε το ΠΑΣΟΚ στις εκλογές του '98 για λίγες
ψήφους, άλλες τόσες είχε κερδίσει! 
Στη Χαριλάου Τρικούπη συζητούν τώρα για το «πώς» και το «πότε» θα αρχίσουν οι
«παραδοσιακές» συζητήσεις - διαπραγματεύσεις με τα αρμόδια στελέχη του ΣΥΝ.
Και ξεκαθαρίζουν ότι αυτήν τη φορά δεν πρόκειται να προχωρήσουν σε «εν λευκώ»
στήριξη ακόμα και των νυν δημάρχων του ΣΥΝ στις πρωτεύουσες των νομών, αν αυτό
δεν συνδυαστεί με «αλληλοστήριξη» στις νομαρχιακές εκλογές, τουλάχιστον στις
συγκεκριμένες περιοχές. 
Στο ΠΑΣΟΚ επιδιώκουν μία «κεντρική» δέσμευση από την πλευρά του ΣΥΝ, καθώς
εκτιμούν ότι οι τοπικές συμμαχίες δεν πρόκειται να έχουν σημαντικά
αποτελέσματα, λόγω και της μεγάλης οργανωτικής χαλαρότητας που χαρακτηρίζει,
όπως σημειώνουν, την ανανεωτική Αριστερά.

Ωστόσο, επειδή αναγνωρίζουν τις εσωκομματικές δυσκολίες που θα είχε η ηγεσία
του ΣΥΝ για κάτι τέτοιο ­ λόγω της διαφορετικής «γραμμής» του Αριστερού
Ρεύματος ­ περιορίζουν τις διαστάσεις μίας τέτοιας δέσμευσης κυρίως στον β'
γύρο των δημοτικών και των νομαρχιακών εκλογών. 
Την ίδια στιγμή, στο κυβερνών κόμμα δεν κρύβουν ότι θα επιθυμούσαν τη
διαμόρφωση αναλόγου κλίματος και με τα υπόλοιπα κόμματα της παραδοσιακής
Αριστεράς, αλλά δεν τρέφουν ψευδαισθήσεις: Στο ΠΑΣΟΚ κυριαρχεί η αίσθηση ότι ­
παρά τις σχετικές διαψεύσεις ­ πρόκειται να υπάρξει ένα «άτυπο μέτωπο» Νέας
Δημοκρατίας και ΚΚΕ, ειδικά στον β' γύρο των εκλογών. 
<H3>«Ο αγώνας εναντίον συνυποψηφίων είναι αγώνας άγονος»
</H3>
«Αυτή η ιστορία της πιθανής υποψηφιότητάς μου για τον Δήμο Αθηναίων, πριν
αρχίσει, τελείωσε». Με τη φράση αυτή, η διάσημη ηθοποιός Ειρήνη Παπά έβαλε
τέρμα σε όλα τα σενάρια για είσοδό της στον αγώνα για τη δημαρχία, με την
υποστήριξη του ΠΑΣΟΚ. 
«Οι Ολυμπιακοί Αγώνες ήταν και είναι η μόνη πρόκληση για μένα ­ ο αγώνας
εναντίον συνυποψηφίων είναι αγώνας άγονος», ξεκαθαρίζει η κ. Παπά, δείχνοντας
έτσι ότι θα επιθυμούσε διακομματική στήριξη και αποδοχή, προκειμένου να είναι
υποψήφια για τη δημαρχία χωρίς και να εμπλακεί στις αναπόφευκτες προεκλογικές
αντιπαραθέσεις. 
Είναι χαρακτηριστικό ότι στη γραπτή ανακοίνωσή της, κ. Ειρήνη Παπά ευχαριστεί
«ορισμένα ΜΜΕ που, με τον τρόπο που χειρίστηκαν το θέμα, με προειδοποίησαν ότι
ο δρόμος προς τους Ολυμπιακούς Αγώνες δεν είναι η άμιλλα και η προσφορά, αλλά
περνάει από διάφορα ντέρμπι, από τον Ιππόδρομο και το Κολοσιαίο και απαιτεί
θεαματικές μονομαχίες, ξιφομαχίες και κοκορομαχίες».
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17240N121</ED>
<ID>
ID:302045

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N12&aa=1</URL></REF>


Article

<CATEGORY>vin04</CATEGORY>

 <H5>&#009Κώστας Καραμανλής: Μεγάλες αλλαγές στο στυλ του κάνει τον τελευταίο
καιρό ο πρόεδρος της Ν.Δ. προκειμένου να περάσει στον κόσμο τις θέσεις του
</H5><H2>Έκοψε το τσιγάρο και τις... «παρέες»
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Κάπνισμα τέλος για τον πρόεδρο της Ν.Δ.. Ένας απ' αυτούς που τον παρέσυραν
στην απόφαση ήταν κι ο Βαγγέλης Μεϊμαράκης. 
Μια μια εγκαταλείπει τις νεανικές συνήθειές του ο πρόεδρος της Ν.Δ. Τον
τελευταίο μήνα μάλιστα έφθασε να κόψει με το μαχαίρι το τσιγάρο. Τον παρέσυραν
στην καλή συνήθεια τα κορυφαία στελέχη της Ν.Δ. Ο Γιώργος Σουφλιάς είναι
φανατικός αντικαπνιστής, ο Βαγγέλης Μεϊμαράκης το ίδιο. Ο Προκόπης Παυλόπουλος
το έκοψε στις αρχές του καλοκαιριού και τον Σεπτέμβριο η Ντόρα Μπακογιάννη
κάπνισε στα Χανιά το τελευταίο πακέτο. Η μόνη «παραφωνία» στις συσκέψεις των
κορυφαίων στελεχών είναι πλέον ο Δημήτρης Σιούφας, ο οποίος προβάλλει
αντίσταση στην αντικαπνιστική «νεύρωση» της Ρηγίλλης. 
Το κόψιμο του τσιγάρου δεν είναι η μόνη αλλαγή στο κοινωνικό και πολιτικό
προφίλ του προέδρου της Ν.Δ. Προσέχει πια πολύ περισσότερο το ντύσιμό του, για
το οποίο έχει δεχθεί στο παρελθόν μεγάλη κριτική. Και το σημαντικότερο, έχει
περιορίσει αισθητά τον στόμφο, αλλα και την υπερκινητικότητά του όταν μιλάει
από το βήμα της Βουλής.

Υπάρχουν όμως και μερικές βασικές συνήθειες που δεν τις αλλάζει με τίποτα,
όπως η διαμονή στο σπίτι της Ραφήνας, το οποίο ήταν το εξοχικό της οικογένειάς
του. 
Φίλοι και συνεργάτες του κατά καιρούς τον συμβουλεύουν να μείνει στην Αθήνα
και εκείνος απαντά γελώντας: «Δεν εγκαταλείπω εγώ τη θάλασσα». Πριν από λίγο
καιρό μάλιστα το σπίτι ανακαινίστηκε. Έτσι ο πρόεδρος και η σύζυγός του θα
συνεχίσουν να μένουν εκεί. Πέραν των άλλων, αυτό τους βοηθάει να αποφεύγουν
τις πολλές κοινωνικές εκδηλώσεις, κάτι που δεν αρέσει και στους δύο. 
Μεγαλύτερες αλλαγές

Στην πολιτική του λειτουργία ο κ. Κ. Καραμανλής το τελευταίο εξάμηνο έχει
ακόμη μεγαλύτερες αλλαγές. Όσοι συζητούν ή συνεργάζονται μαζί του μιλούν για
έναν άλλο Καραμανλή. Ο πρόεδρος της Ν.Δ. έχει εγκαταλείψει οριστικά τη λογική
της «ηγετικής παρέας», η οποία κυβερνούσε το κόμμα την πρώτη περίοδο της
αρχηγίας του. Οι φίλοι του ο ένας μετά τον άλλον απομακρύνθηκαν ή εγκατέλειψαν
τη Ρηγίλλης. Τώρα έχει μόνο συνεργάτες με «διακριτούς» ρόλους, με τους οποίους
αποφεύγει μάλιστα την κοινωνική συναναστροφή. Εξαίρεση ο επί των εξωτερικών
θεμάτων σύμβουλός του κ. Γ. Βαλινάκης, ο οποίος είναι στενός φίλος του επί
σειρά ετών. Και παραμένει, διότι ουδέποτε έχει ανακατευθεί στα εσωκομματικά
και επιπλέον ­ όπως λένε όσοι τον γνωρίζουν καλά ­ δεν κάνει κατάχρηση της
φιλικής σχέσης με τον πρόεδρο ούτε επιδιώκει ρόλο παράγοντα. 
Ο κ. Κ. Καραμανλής δεν έχει επίσης έμπιστους συνεργάτες. Ουδείς από τους
επιτελείς του γνωρίζει το σύνολο των σκέψεων, των επαφών και των σχεδιασμών
του. Όσοι γνωρίζουν πρόσωπα και πράγματα στη Ρηγίλλης υποστηρίζουν ότι ο κ. Κ.
Καραμανλής δεν είναι ικανοποιημένος με την απόδοση ορισμένων συνεργατών του. Η
απόφασή του, ωστόσο, αυτή την ώρα είναι να μην προχωρήσει σε καμιά
αντικατάσταση. Θα κάνει όμως διορθωτικές κινήσεις. Αυτό σημαίνει πως θα
ενισχύσει με άλλα πρόσωπα του τομείς που δεν έχουν τα αποτελέσματα που εκείνος
ανέμενε. 
Είναι γεγονός ότι στη Ν.Δ. όσες αλλαγές προσώπων και αν έγιναν εξακολουθεί να
υπάρχει ένα σημαντικό πρόβλημα: η παραγωγή πολιτικής και στη συνέχεια η
προβολή της. «Ένα μεγάλο κομμάτι της κοινωνίας πιστεύει πως δεν έχουμε θέσεις,
γιατί δεν παράγουμε πολιτική», παραδέχεται κορυφαίο στέλεχος. Και προσθέτει:
«Δεν είναι όμως αυτή η αλήθεια. Έχουμε θέσεις και αν διαβάσει κανείς το
πρόγραμμα που με μεθοδικότητα συντάσσει ο κ. Γ. Σουφλιάς και το επιτελείο του.
Δεν έχουμε βρει όμως ακόμη τον τρόπο αυτές τις θέσεις να τις κάνουμε
ελκυστικές και να τις περάσουμε στον κόσμο. Και εδώ βρίσκεται το πρόβλημα». 
Εμφανίσεις στη Βουλή

Πάντως, ο πρόεδρος έχει αποφασίσει, προς το παρόν τουλάχιστον, να καλύπτει
μόνος το κενό που υπάρχει αυτή την ώρα στην προβολή των θέσεων του κόμματος. Η
πρώτη απόφαση είναι οι συχνές και αιφνιδιαστικές εμφανίσεις του στη Βουλή. Οι
επιτελείς της Ρηγίλλης θεωρούν ότι ο κ. Κ. Καραμανλής έχει πλέον σημαντική
κοινοβουλευτική παρουσία και αυτό αναδεικνύει τις θέσεις του κόμματος.
Αιφνιδιαστικές θα είναι και οι επισκέψεις του σε διάφορες περιοχές της χώρας
που αντιμετωπίζουν προβλήματα. Αυτό ­ όπως λένε ­ θα δίνει τη δυνατότητα στη
Ν.Δ. να... κεφαλαιοποιεί την εγκαρδιότητα που έχει ο κ. Κ. Καραμανλής όταν
έρχεται σε επαφή με τους απλούς ανθρώπους. 
Ο πρόεδρος της Ν.Δ., παρά τα προβλήματα που αντιμετωπίζει με το επιτελείο του,
αισθάνεται περισσότερη αυτοπεποίθηση από κάθε άλλη φορά. Πιστεύει πως έχει
πολλές πιθανότητες να πετύχει τους εκλογικούς του στόχους. Δεν θεωρεί όμως και
τίποτα δεδομένο, καθώς μεσολαβούν σχεδόν δύο χρόνια μέχρι τις εκλογές. Οι
φίλοι του λένε πως αν ένα στέλεχος της Ν.Δ. θέλει να το αντιπαθήσει ο κ. Κ.
Καραμανλής μπορεί να του πει: «Πρόεδρε, μην ανησυχείς, τη νίκη την έχουμε στο τσεπάκι».
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17240N131</ED>
<ID>
ID:302046

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N13&aa=1</URL></REF>


Article

<CATEGORY>vin07</CATEGORY>

 <H5>Η διάδοση της γνώσης οφείλει να γίνει στόχος μιας μεγάλης εθνικής
σταυροφορίας. Για να αντέξει η Ελλάδα στις προκλήσεις που έρχονται, είναι
απαραίτητο ο λαός μας να συνειδητοποιήσει την πραγματική του θέση στον κόσμο
</H5><H2>Με άποψη, αλλά δίχως καθόλου γνώση
</H2>
<AUTHOR>ΑΝΔΡΕΑΣ ΑΝΔΡΙΑΝΟΠΟΥΛΟΣ</AUTHOR>

Η Ιστορία. «Το Βιετνάμ, που έχυσε ποτάμια αίματος συγκρου-όμενο απ' ευθείας
για πάνω από δέκα χρόνια με τον αμερικανικό στρατό, υιοθετεί σήμερα σχεδόν
ακραίες φιλοαμερικανικές στάσεις, ενώ οι Έλληνες εξακολουθούν να αντιπαθούν
τις ΗΠΑ για τα γεγονότα της Κύπρου και τη δικτατορία»

Πριν από λίγες ημέρες δημοσιεύθηκε μια έρευνα του Ευρωβαρόμετρου που
διαπιστώνει πως οι Έλληνες διαβάζουν λιγότερο ­ και αισθητά μάλιστα λιγότερο ­
από όλους τους άλλους Ευρωπαίους. Σε καμία όμως περίπτωση οι Έλληνες δεν έχουν
λιγότερο απόλυτες γνώμες επί παντός του επιστητού από τους υπόλοιπους
Ευρωπαίους. Το αντίθετο μάλιστα. Σε κάθε σχεδόν ζήτημα τοποθετούνται οι πάντες
με απολυτότητα ωσάν ειδήμονες με συγκεκριμένες εμπειρίες και γνώσεις. Από τα
πράγματα γίνεται φανερό πως κάτω από τέτοιες συνθήκες οι όποιες απαραίτητες
μεταρρυθμίσεις γίνονται εξαιρετικά δύσκολες, ενώ τα αυτονόητα για άλλες
κοινωνίες και λαούς εδώ παρουσιάζονται σαν ακατανόητα και εξωπραγματικά. 
Τελευταία τα πράγματα έχουν φθάσει σε σχεδόν οριακό επίπεδο. Σε πρόσφατη
έρευνα των "ΝΕΩΝ" για την παγκοσμιοποίηση, πάνω από το 60% των ερωτηθέντων
εξέφρασαν την αντίθεσή τους προς το διεθνές αυτό φαινόμενο. Στην ίδια όμως
έρευνα σχεδόν το σύνολο όσων ρωτήθηκαν βεβαιώνουν πως δεν γνωρίζουν τι ακριβώς
είναι η παγκοσμιοποίηση. Είναι φανερό πως εθνοπολιτιστικά στερεότυπα, όπως
λ.χ. η αντίθεση προς την Αμερική και προς κάθε τι που προέρχεται από τη Δύση,
επηρεάζει άμεσα τις αντιλήψεις του κόσμου και τη στάση του απέναντι στα
διάφορα γεγονότα. Εν τούτοις, σε ορισμένα ζητήματα που έχουν να κάνουν με τον
καθημερινό χαβαλέ και την ξεκούραστη τιποτολογία, όπως λ. χ ο απίθανος Big
Brother, τα δυτικά προϊόντα ελκύουν και προκαλούν ενθουσιασμό!! 
Δεν χωράει λοιπόν αμφιβολία πως το θέμα δεν έχει να κάνει με συνειδητές
επιλογές εθνικού ή ελληνοκεντρικού χαρακτήρα. Περισσότερο συνδέεται με
αμυντικές αντιλήψεις ενός λαού, κληρονόμου ενός ένδοξου ιστορικού παρελθόντος,
που προσπαθεί να δικαιολογήσει τις αποτυχίες της σύγχρονής του ιστορίας
επικαλούμενο εξωτερικές επεμβάσεις και σκοτεινές διεθνείς συνωμοσίες. Σε
μεγάλο βαθμό η στάση αυτή προσομοιάζει με τον τρόπο που οι ακραίοι ισλαμιστές
αντιμετωπίζουν τη Δύση και τις ΗΠΑ. Πεπεισμένοι πως εκφράζουν το υψηλότερο
πολιτιστικό προϊόν από καταβολής ανθρωπότητας, δεν τους είναι δυνατόν να
χωνέψουν πως πολιτικά είναι απόλυτα περιθωριοποιημένοι και από πλευράς
διεθνούς οικονομικής δύναμης και γενικότερης αναγνώρισης εκμηδενισμένοι (βλ.
σχετ. Timur Kuran, "The Cultural Undertow of Muslim Economic Rage", στο
National Review, 12 Δεκεμβρίου 2001 και Bernard Lewis, "The Roots of Muslim
Rage", στην ιστοσελίδα, www.
andrianopoulos. gr). Το ένδοξο παρελθόν, όταν συναντάται με ένα έντονα
προβληματικό παρόν και ένα εξαιρετικά δύσκολο μέλλον, προκαλεί συγκλονιστικές
αναταράξεις που συχνά απολήγουν είτε σε σύνδρομα οξείας επιθετικότητας είτε σε
στάσεις έντονης ξενοφοβίας. 
Ο αντιαμερικανισμός είναι ένα καθαρό παράδειγμα αυτής της περίεργης στάσης.
Πολλοί επιχειρούν να δικαιολογήσουν τις αντιδράσεις αυτές των νεώτερων Ελλήνων
πάνω στη βάση του πρόσφατου πολιτικού μας παρελθόντος. Πως δηλ. η κυπριακή
τραγωδία και η επτάχρονη δικτατορία των συνταγματαρχών χρεώνονται από τον μέσο
Έλληνα στον αμερικανικό παράγοντα κι αυτό προκαλεί την μόνιμα καχύποπτη στάση
απέναντι στις επιλογές της Δύσης. Η δικαιολόγηση όμως αυτή δεν είναι επαρκής.
Πώς είναι δυνατόν οι Έλληνες να εξακολουθούν να αντιπαθούν τις ΗΠΑ για τα
γεγονότα αυτά, ενώ λ.χ. το Βιετνάμ, που έχυσε ποτάμια αίματος συγκρουόμενο απ'
ευθείας για πάνω από δέκα χρόνια με τον αμερικανικό στρατό, υιοθετεί σήμερα
σχεδόν ακραίες φιλοαμερικανικές στάσεις; Το ίδιο ισχύει για την Ιαπωνία, που
βρέθηκε για χρόνια κάτω από αμερικανική κατοχή ενώ δύο αμερικανικές ατομικές
βόμβες ξεκλήρισαν εκατοντάδες χιλιάδες ανύποπτους πολίτες της, καθώς και για
τη Χιλή, τη Βραζιλία και την Κορέα, που για πολλά χρόνια έζησαν κάτω από
δικτατορίες που είχαν τη στήριξη του αμερικανικού παράγοντα. Εν τούτοις, σε
καμία από τις χώρες αυτές δεν υπάρχει το κλίμα της αντιδυτικής μισαλλοδοξίας
που κυριαρχεί για τόσα χρόνια στην Ελλάδα. 
Το ελλειμματικό σύστημα της παιδείας μας με την παραφουσκωμένη προγονολατρεία
και την προσπάθεια δικαίωσης κάθε εθνικής αδεξιότητας (η άγνοια λ.χ. για το
"σκοτεινό" 1897 είναι χαρακτηριστική ­ βλ. σχετ. Γ. Γιαννουλόπουλου, "Η
Ευγενής μας Τύφλωσις", Αθήνα: Βιβλιόραμα, 1999) διαιωνίζει τις χίμαιρες του
"εκλεκτού" λαού. Ταυτόχρονα διαχέει την ημιμάθεια και την απόσταση από τη
γνώση εθίζοντας τους νέους ανθρώπους στην αντιπάθεια του βιβλίου, που το
αντικρύζουν πλέον σαν κάποιο είδος καταναγκαστικής επιλογής. 
«Εθνικοί ήρωες» 
Όσοι μελετούν, προβληματίζονται και ψάχνουν, εξ ορισμού λογίζονται σαν
περίεργοι, ύποπτοι και συχνά "ανιστόρητοι". Όσα δεν συμβαδίζουν με την κοινή
αντίληψη δεν είναι απλά αιρετικά ή έστω προκλητικά. Αντίθετα, σχεδόν αμέσως
βαφτίζονται ύποπτα και μερικές φορές μάλιστα και εθνικά επικίνδυνα. Την ίδια
ώρα αναδεικνύονται σε εθνικούς περίπου ήρωες, με πανελλήνια απήχηση και
αποδοχή, δώδεκα απόλυτα επίπεδα νεαρά άτομα που πέρασαν μερικές εβδομάδες
αραχτά σε καναπέδες, εκστομίζοντας πληκτικές κοινοτοπίες και κάνοντας πράξη το
κρυφό όνειρο μερικών χιλιάδων συμπολιτών τους ­ να τρώνε δηλ., να κοιμούνται,
να κουτσομπολεύουν και να μην κάνουν απολύτως τίποτε άλλο. 
Η διάδοση της γνώσης οφείλει να γίνει στόχος μιας μεγάλης εθνικής
σταυροφορίας. Για να αντέξει η Ελλάδα στις προκλήσεις που έρχονται, είναι
απαραίτητο ο λαός μας να συνειδητοποιήσει την πραγματική του θέση στον κόσμο.
Δίχως γνώση κάτι τέτοιο θα είναι αδύνατο. Και τότε η προσαρμογή θα είναι
επίπονη και το κοινωνικό και ανθρώπινο κόστος τεράστιο. Η φοβία του σύγχρονου
κόσμου και η νοσταλγική ενατένιση προς το παρελθόν που χαρακτηρίζει τα
μηνύματα που εκπέμπουν πολλοί ταγοί της κοινωνίας μας θα καταπολεμηθεί μονάχα
από μια κοινωνία που έχει κατακτήσει τη γνώση και αντιδρά με έντονο
σκεπτικισμό σε κάθε τέτοιου είδους αναχρονιστικές εξαγγελίες. Γι' αυτό είναι
εξαιρετικά ενθαρρυντικό το γεγονός πως η τελευταία έρευνα του πολιτικού
βαρόμετρου της εταιρείας ALCO αναδεικνύει τα προβλήματα της παιδείας στην
κορυφή του ενδιαφέροντος της ελληνικής κοινής γνώμης. Το ένστικτο του κόσμου
ευτυχώς εξακολουθεί να λειτουργεί αποτελεσματικά...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17240N141</ED>
<ID>
ID:301991

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N14&aa=1</URL></REF>


Article

<CATEGORY>vin07</CATEGORY>

 <H2>Η κυβέρνηση Μπους στη δίνη του σκανδάλου Ένρον
</H2>
Στη δίνη της χρεοκοπίας της εταιρείας Ένρον έχει βρεθεί η κυβέρνηση Μπους,
καθώς ο Λευκός Οίκος ανακοίνωσε ότι δύο κυβερνητικά στελέχη είχαν
προειδοποιηθεί για τη διαφαινόμενη οικονομική κρίση. Την ίδια ώρα, ο υπουργός
Δικαιοσύνης Τζον Άσκροφτ δεσμεύθηκε ότι δεν θα εμπλακεί στην ποινική
διερεύνηση της υπόθεσης, διότι η εταιρεία είχε χρηματοδοτήσει προεκλογικές
εκστρατείες του. 
Επιχειρώντας να απεμπλακεί προσωπικώς από τις πολιτικές ευθύνες για τη
χρεοκοπία της Ένρον, ο πρόεδρος Μπους έδωσε εντολή στον υπουργό Οικονομίας Πολ
Ο'Νιλ για επανεξέταση της σχετικής νομοθεσίας, ώστε να αποτραπεί πιθανή
επανάληψη του φαινομένου της κατάρρευσης μίας τόσο ισχυρής εταιρείας, όπως
ήταν η Ένρον. 
Εξαιτίας της χρεοκοπίας της εταιρείας αυτής χιλιάδες εργαζόμενοι έχασαν τη
δουλειά τους και πολύ περισσότεροι επενδυτές διαπίστωσαν ότι οι μετοχές που
έχουν στα χέρια τους δεν έχουν ουσιαστικό αντίκρυσμα. 
Η ομάδα του Τζορτζ Μπους διατηρούσε στενές σχέσεις με την Ένρον και τον
πρόεδρό της, Κένεθ Λέι, ο οποίος ήταν από τους μεγαλύτερους χρηματοδότες της
προεκλογικής εκστρατείας του σημερινού προέδρου. Τον Οκτώβριο και τον Νοέμβριο
ο Κένεθ Λέι είχε καλέσει τους υπουργούς Οικονομίας και Εμπορίου, Πολ Ο'Νιλ και
Ντον Έβανς, για να τους προειδοποιήσει για τα οικονομικά προβλήματα που
αντιμετώπιζε η εταιρεία. 
Ωστόσο, ο Πολ Ο'Νιλ έσπευσε να υποστηρίξει ότι επρόκειτο απλώς για μία
ενημέρωση και δεν ζητήθηκε τίποτα περισσότερο. 
Σύμφωνα με τον δημοκρατικό βουλευτή Χένρι Γουάξμαν, όμως, μετά τις επαφές
μεταξύ του Λευκού Οίκου και της Ένρον η κυβέρνηση θα μπορούσε να αναλάβει
πρωτοβουλία για να βοηθήσει την εταιρεία και να προστατεύσει τους μετόχους και
τους εργαζομένους.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17240N142</ED>
<ID>
ID:302059

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N14&aa=2</URL></REF>


Article

<CATEGORY>vin07</CATEGORY>

 <H5>Χιλιάδες Αργεντινοί κατέκλυσαν τους δρόμους του Μπουένος Άιρες χτυπώντας
κατσαρόλες και φωνάζοντας συνθήματα
</H5><H2>Ξέσπασαν για το πέσο
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Η διαμαρτυρία. Οι Αργεντινοί περίμεναν από την κυβέρνηση του Ντουάλντε ότι θα
ήρε μερικούς από τους περιορισμούς που είχαν επιβληθεί στους τραπεζικούς λογαριασμούς

Χιλιάδες Αργεντινοί διαδηλωτές κατέκλυσαν και πάλι τη νύχτα της Πέμπτης τους
δρόμους του Μπουένος Άιρες, λίγες ώρες προτού η επίσημη αγορά συναλλάγματος
ανοίξει και πάλι, καθιστώντας την υποτίμηση του πέσο πραγματικότητα. Χτυπώντας
κατσαρόλες και φωνάζοντας συνθήματα, οι διαδηλωτές διαμαρτύρονταν εναντίον της
απόφασης της κυβέρνησης να παγώσει τους τραπεζικούς λογαριασμούς, μία απόφαση
που ελήφθη για να προστατευτούν οι τράπεζες από ενδεχόμενη μαζική αναχώρηση
πελατών. 
Οι διαδηλωτές άρχισαν να συγκεντρώνονται ειρηνικά γύρω στα μεσάνυχτα· δύο ώρες
αργότερα, όμως, όταν μία ομάδα επιχείρησε να πλησιάσει τις πύλες του
προεδρικού μεγάρου Κάζα Ροσάντα, κοντά στην Πλατεία του Μάη, η αστυνομία
επενέβη και διέλυσε διά της βίας τη διαδήλωση χρησιμοποιώντας αντλίες νερού,
δακρυγόνα και σφαίρες με επικάλυψη καουτσούκ. Ομάδες νεαρών διασκορπίστηκαν
στους γύρω δρόμους και άρχισαν να εκτοξεύουν πέτρες σε βιτρίνες τραπεζών και
καταστημάτων και να ανάβουν φωτιές.Προκειμένου να αντιμετωπίσει την
απελπιστική οικονομική κατάσταση της Αργεντινής, η κυβέρνησή της ενέτεινε την
Πέμπτη τις πιέσεις στο τραπεζικό σύστημα. Ανακοίνωσε ότι κάθε ποσό άνω των
10.000 δολαρίων (11.224 ευρώ) στους τρεχούμενους λογαριασμούς, και άνω των
3.000 δολαρίων (3.367 ευρώ) στους λογαριασμούς Ταμιευτηρίου θα μεταφέρονταν σε
προθεσμιακούς λογαριασμούς ενός έτους. 
Οι Αργεντινοί περίμεναν από την κυβέρνηση του Ντουάλντε ότι θα ήρε μερικούς
από τους περιορισμούς που είχαν επιβληθεί στους τραπεζικούς λογαριασμούς. Αντ'
αυτού, εκείνος παρέτεινε την απαγόρευση ανταλλαγής νομισμάτων μέχρι και χθες,
οπότε η επίσημη αγορά συναλλάγματος επανέλαβε τη λειτουργία της έπειτα από
τρεις εβδομάδες. Την περασμένη Κυριακή, η κυβέρνηση Ντουάλντε έθεσε τέρμα στη
σταθερή, από το 1991, ισοτιμία - ένα προς ένα - του πέσο προς το δολάριο και
καθόρισε την ισοτιμία στο 1,40 προς ένα δολάριο για τις εμπορικές συναλλαγές,
επιτρέποντας την ελεύθερη διακύμανση του νομίσματος για τις υπόλοιπες
τραπεζικές λειτουργίες. Πολλοί αναλυτές φοβούνται τώρα πως η αγορά θα
αντιδράσει νευρικά και ότι μέσα στους ερχόμενους μήνες το πέσο απειλείται με
υποτίμηση έως και 70%. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17240N151</ED>
<ID>
ID:301992

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N15&aa=1</URL></REF>


Article

<CATEGORY>vin07</CATEGORY>

 <H2>Άκαρπη και η νέα συνάντηση Κληρίδη -Ντενκτάς
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Ούτε και χθες, παρά τις δύο διαδοχικές συναντήσεις, κατάφεραν να συμφωνήσουν
Κληρίδης και Ντενκτάς ως προς το τι πρέπει να γίνει για τη διακρίβωση της
τύχης των αγνοουμένων. 
Συμφώνησαν, ωστόσο, να ανταλλάξουν τη Δευτέρα μέσω του αναπληρωτή εκπροσώπου
των Ηνωμένων Εθνών κ. Βλόσοβιτς έγγραφα, τα οποία θα αναφέρουν τους πρακτικούς
τρόπους που προτείνει κάθε πλευρά για τη διακρίβωση της τύχης των αγνοουμένων.
Εν συνεχεία, ίσως πραγματοποιηθεί και άλλη συνάντηση για να επισφραγισθεί
συμφωνία στα σημεία όπου θα υπάρξει ταύτιση απόψεων. Για τη σύνταξη του
εγγράφου της ελληνοκυπριακής πλευράς, ο πρόεδρος Κληρίδης συγκαλεί μεγάλη
σύσκεψη, στην οποία θα λάβουν μέρος η Επιτροπή Συγγενών Αγνοουμένων και
Αδήλωτων Αιχμαλώτων, ο υπουργός Εξωτερικών Ι. Κασουλίδης και ο γενικός
εισαγγελέας Αλέκος Μαρκίδης. Ο Ντενκτάς δήλωσε στην κατεχόμενη Λευκωσία λίγο
πριν από την προσέλευσή του στην απογευματινή συνάντηση πως δεν υπάρχουν
αγνοούμενοι, γιατί είναι όλοι νεκροί και πρόσθεσε πως το θέμα το συντηρούν οι
Ελληνοκύπριοι για να το εκμεταλλεύονται. 
Ο κυβερνητικός εκπρόσωπος Μ. Παπαπέτρου αρνήθηκε να σχολιάσει τις δηλώσεις
αυτές του Ντενκτάς. Την ίδια ώρα, πάντως, ο κατοχικός ηγέτης παίζοντας μάλλον
το παιχνίδι «ζεστό - κρύο» δήλωσε στο CNN Turk ότι οι συνομιλίες για το θέμα
των αγνοουμένων βρίσκονται σε καλό δρόμο. Σύμφωνα με καλά πληροφορημένες
πηγές, ο Ντενκτάς επιχείρησε και κατά τη συνάντηση να υποστηρίξει τη θέση
αυτή, αλλά στη συνέχεια μπήκε στη συζήτηση που προκάλεσε ο πρόεδρος Κληρίδης.
Οι ίδιες πληροφορίες αναφέρουν ότι ο Ντενκτάς συνεχίζει να αρνείται να
επιτρέψει εκταφές. Συμφώνησε, όμως, να επιτρέψει σε ομάδα εμπειρογνωμόνων να
μεταβεί στα κατεχόμενα και να πάρει αίμα από συγγενείς Τουρκοκυπρίων
αγνοουμένων, για να γίνει προσπάθεια ταυτοποίησης με λείψανα στις ελεύθερες
περιοχές. 
Η πρώτη συνάντηση έγινε στις 10.30 χθες το πρωί και ύστερα από περίπου μία ώρα
οι δύο άνδρες διέκοψαν για να συνεχίσουν στις 4 το απόγευμα. 
Σήμερα φθάνει στη Λευκωσία ο ειδικός αντιπρόσωπος του γενικού γραμματέα των
Ηνωμένων Εθνών Αλβάρο ντε Σότο.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17240N152</ED>
<ID>
ID:302060

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N15&aa=2</URL></REF>


Article

<CATEGORY>vin07</CATEGORY>

 <H5>ΗΠΑ
</H5><H2>Σχεδίαζαν να σκοτώσουν τον αδελφό του Μπους
</H2>
Το υπουργείο Δημόσιας Τάξης στη Φλόριντα και η Ομοσπονδιακή Αστυνομία
διερευνούν πιθανή συνωμοσία για τη δολοφονία του κυβερνήτη της πολιτείας,
Τζεμπ Μπους, του νεώτερου αδελφού του προέδρου Τζορτζ Μπους, 
Σύμφωνα με το χθεσινό φύλλο της εφημερίδας "Μαϊάμι Χέραλντ", αξιωματούχοι του
FBI παρακολουθούν σε 24ωρη βάση τουλάχιστον τέσσερα άτομα στη νότια Φλόριντα,
με αραβικά ονόματα, που υπάρχουν υποψίες ότι συμμετείχαν σε συνωμοσία με στόχο
τη δολοφονία του κυβερνήτη Τζεμπ Μπους. 
Η εφημερίδα "Μαϊάμι Χέραλντ", επικαλούμενη πηγές του FBI στο Μαϊάμι, γράφει
ότι οι πληροφορίες για τη συνωμοσία εις βάρος του κυβερνήτη Τζεμπ Μπους
προέρχονται από κάποιον κρατούμενο σε φυλακές, που είναι πληροφοριοδότης της
αστυνομίας. 
Ο άνθρωπος αυτός υποστηρίζει ότι τα τέσσερα άτομα που βρίσκονται υπό
παρακολούθηση προσπάθησαν να έλθουν σε επαφή με κάποιο άλλο άτομο, που θα
αναλάμβανε να οδηγήσει ένα φορτηγό αυτοκίνητο γεμάτο εκρηκτικά στην Ταλαχάσι,
με σκοπό να δολοφονήσει τον κυβερνήτη Μπους. 
Μέχρι στιγμής οι αρχές δεν έχουν σχολιάσει το δημοσίευμα. Πάντως ορισμένοι
αξιωματούχοι του FBI θεωρούν αναξιόπιστο τον συγκεκριμένο πληροφοριοδότη της αστυνομίας.

Ο Τζεμπ Μπους βρισκόταν την Τετάρτη στην Ουάσιγκτον για να πάρει μέρος - μαζί
με τον αδελφό του - σε μία εκδήλωση για τη χρηματοδότηση της προεκλογικής
εκστρατείας για την επανεκλογή του στο αξίωμα του κυβερνήτη της Φλόριντας.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17240N153</ED>
<ID>
ID:302096

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N15&aa=3</URL></REF>


Article

<CATEGORY>vin07</CATEGORY>

 <H2>Ισορροπία τρόμου στα σύνορα Πακιστάν - Ινδίας
</H2>
«Σοβαρή» χαρακτήρισε χθες ο αρχηγός του ινδικού στρατού ξηράς, στρατηγός Σ.
Παντμαναμπάν, την κατάσταση στα κοινά σύνορα της χώρας του με το Πακιστάν,
όπου αμφότερες οι πλευρές έχουν συγκεντρώσει χιλιάδες στρατεύματα και
στρατιωτικό εξοπλισμό. 
"Όταν δύο χώρες κινητοποιούν τις δυνάμεις τους και τις συγκεντρώ-νουν στα
σύνορα, αυτό δεν είναι φυσιολογικό", είπε. "Η κατάσταση μπορεί να
χαρακτηριστεί ανεπιφύλακτα ως σοβαρή. Η προοπτική ενός περιορισμένου πολέμου
είναι προφανής. Όλα, όμως, θα εξαρτηθούν από τις συνθήκες". Ο στρατηγός
Παντμαναμπάν κάλεσε το Πακιστάν να λάβει περαιτέρω μέτρα για να περιορίσει τη
δράση των μουσουλμάνων ανταρτών, οι οποίοι, με ορμητήριο το Πακιστάν, δρουν σε
περιοχές που τελούν υπό τον έλεγχο της Ινδίας. Και επισήμανε ότι ο ινδικός
στρατός έχει τη δυνατότητα να πλήξει βάσεις των ανταρτών στο Πακιστάν: "Έχουμε
όπλα που μπορούν να τους πλήξουν και είμαστε σε θέση να εγγυηθούμε ότι δεν θα
τραυματιστούν πολίτες. Μπορούμε να τα κάνουμε όλα αυτά. Όμως μια τέτοια
απόφαση είναι αρμόδια να τη λάβει μόνο η κυβέρνηση". 
Ο Παντμαναμπάν, όμως, υπογράμμισε και ότι ο ινδικός στρατός είναι έτοιμος να
εξαπολύσει πυρηνική αντεπίθεση στην περίπτωση που το Ισλαμαμπάντ κάνει χρήση
πυρηνικών όπλων - κάτι που "θα ήταν καταστροφικό" για ολόκληρη την περιοχή της
Νότιας Ασίας. "Η χώρα που θα χρησιμοποιήσει πυρηνικά όπλα εναντίον της
Ινδίας", δήλωσε, "θα τιμωρηθεί τόσο αυστηρά, που είναι αμφίβολο εάν θα επιζήσει".
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17240N154</ED>
<ID>
ID:302115

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N15&aa=4</URL></REF>


Article

<CATEGORY>vin07</CATEGORY>

 <H5>Την ώρα που μειώνονται τα κρούσματα επιθέσεων στα σχολεία, ένας μοναχικός
νεαρός μεταμορφώνεται σε καμικάζι, ενώ ένας άλλος γίνεται μαχητής των
Ταλιμπάν. Τελικά, τι ακριβώς συμβαίνει με τους Αμερικανούς εφήβους;
</H5><H2>Το εκρηκτικό κοκτέιλ της οργής
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Τσαρλς Μπίσον. Ήταν παιδί μαζεμένο, από μεσοαστική οικογένεια. Κανένας δεν
μπορούσε να προβλέψει το τραγικό, εκκρηκτικό του τέλος

Ένας νεαρός από τη Φλόριντα, ερασιτέχνης πιλότος, συνειδητά γίνεται καμικάζι
ταγμένος σε αποστολή καταστροφής. Πιλοτάρει ένα μικρό αεροπλάνο που έκλεψε,
οδηγώντας το πάνω σε έναν ουρανοξύστη. Αφήνει πίσω του ένα μήνυμα όπου δηλώνει
την υποστήριξή του για τους τρομοκράτες. «Πεθαίνω εν ονόματι του Οσάμα Μπιν
Λάντεν», έγραψε. Ένας άλλος νεαρός από την Καλιφόρνια καταλήγει να πολεμάει
για τους Ταλιμπάν στο Αφγανιστάν. Συνελήφθη μαζί με άλλους Ταλιμπάν και μέλη
της Αλ Κάιντα, στο Αφγανιστάν. 
Φαίνεται πως ενώ στις ΗΠΑ σταδιακά μειώθηκαν τα κρούσματα των παιδιών και
εφήβων που ξαφνικά γίνονταν άγριοι δολοφόνοι και σφαγείς εισβάλλοντας στις
αίθουσες των σχολείων τους και σκοτώνοντας συμμαθητές και δασκάλους, έχει
πλέον ξεκινήσει μια νέα ανατριχιαστική τάση. Ένας νέος φαύλος κύκλος
καταστροφής και αίματος. Τελικά, τι ακριβώς συμβαίνει με τους Αμερικανούς
εφήβους; 
Όπως λοιπόν και οι κατηγορούμενοι στις υποθέσεις των δολοφονικών επιθέσεων σε
αμερικανικά σχολεία, ο Τσαρλς Μπίσοπ, ο 15χρονος πιλότος αυτοκτονίας που
συνέτριψε ένα μικρό Τσέσνα αεροσκάφος πάνω σε ένα κτίριο όπου στεγάζονταν
πολλά γραφεία στην Τάμπα της Φλόριντα και ο Τζον Γουόλκερ Λιντ, ο 20χρονος
Αμερικανός που έγινε μαχητής των Ταλιμπάν, περιγράφονται πολλές φορές ως
«ιδιαιτέρως μοναχικοί» ή «αντικοινωνικοί». 
Υπάρχουν βέβαια και οι ειδικοί που υποστηρίζουν ότι αυτές οι τελευταίες
υποθέσεις είναι υπερβολικά σύνθετες ώστε να συγκρίνονται μεταξύ τους. Αλλά
πολλοί θεωρούν ότι υπάρχει ένα κοινό νήμα που συνδέει όλες αυτές τις
περιπτώσεις μεταξύ τους. Υπάρχει - λένε - μια αίσθηση απομόνωσης που νιώθουν
αυτοί οι συγκεκριμένοι έφηβοι, που, σε συνδυασμό με τις εφηβικές αγωνίες και
την παρορμητικότητα, οδηγεί σε ακραίες ενέργειες. 
Ο συνδυασμός αυτός απομόνωσης, αγωνίας και εφηβικών εντάσεων, δημιουργεί ένα
«εκρηκτικό κοκτέιλ» που οδηγεί στον όλεθρο. «Δεν φθάνει το γεγονός ότι οι
άνθρωποι αυτοί είναι μοναχικοί τύποι, για να εξηγήσει το πώς φθάνουν σε τέτοιο
ακραίο σημείο. Αυτό που αληθινά συμβαίνει, είναι ότι αυτοί οι άνθρωποι δεν
ξέρουν πώς να παίξουν το παιχνίδι της καθημερινής ζωής», λέει χαρακτηριστικά ο
Τζον Μάγιερ, ένας κλινικός ψυχολόγος από το Σικάγο που έχει διατελέσει
σύμβουλος του FBI και της αμερικανικής αστυνομίας σε αρκετές υποθέσεις που
αφορούσαν διαταραγμένους εφήβους και νέους. 
Η Βίκυ Μπεκ, ψυχοθεραπεύτρια στο Πανεπιστήμιο του Μέριλαντ, συμφωνεί πως δεν
είναι καταλυτικής σημασίας το ότι οι άνθρωποι αυτοί ήταν μοναχικοί τύποι. «Για
να κατανοήσουμε αυτούς τους ανθρώπους, πρέπει να ψάξουμε μέσα τους. Βαθιά. Να
αναζητήσουμε κατά πόσον, μέσα σε αυτήν τη μοναξιά, τη μοναχικότητά τους,
υπάρχει κατάθλιψη. Κατάθλιψη που κρύβει μια αίσθηση απομόνωσης και αδυναμίας.
Κατάθλιψη που γεννάει μια υφέρπουσα και διαρκώς εντεινόμενη οργή εναντίον του
συστήματος και μια διάθεση να πλήξει αυτό το σύστημα». 
Βέβαια, υπάρχουν και εκείνοι που θεωρούν ότι τα αίτια της συμπεριφοράς αυτών
των νέων μπορεί να μην είναι μονάχα ψυχολογικά. Χαρακτηριστική είναι η
περίπτωση του 15χρονου Μπίσοπ, ο οποίος, όπως τώρα λένε οι ειδικοί - σύμφωνα
με ρεπορτάζ των «Times» - μπορεί να έπασχε από κατάθλιψη η οποία να προκλήθηκε
από φάρμακο για την καταπολέμηση της ακμής που ελάμβανε τακτικά. Το φάρμακο
αυτό που λέγεται Roaccutane έχει από καιρό θορυβήσει Αμερικανούς επιστήμονες
και μέλη του Κογκρέσου, ακριβώς γιατί ανησυχητικά πολλοί έφηβοι που το
έπαιρναν για να αντιμετωπίσουν το σοβαρό πρόβλημα ακμής από το οποίο έπασχαν,
έχουν αυτοκτονήσει. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17240N161</ED>
<ID>
ID:301993

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N16&aa=1</URL></REF>


Article

<CATEGORY>vin07</CATEGORY>

 <H2>Το... ηθικό δίλημμα των βασανιστηρίων
</H2>
Η ανάκριση. Ηθοποιοί αναπαριστούν διαδικασία ανάκρισης με τη χρήση βασανιστηρίων

Δεν είναι λίγοι οι Αμερικανοί οι οποίοι, αν και δεν επιτρέπουν σε κανέναν να
αμφισβητήσει τον πατριωτισμό τους, έχουν αρχίσει να αναρωτιούνται τι έχει
συμβεί στη χώρα τους μετά τις επιθέσεις της 11ης Σεπτεμβρίου. Να, εκείνη η
τεράστια σημαία στην αυλή του γείτονα, τι ακριβώς σημαίνει; Συμπαράσταση προς
τα θύματα; Εν λευκώ αποδοχή του προέδρου Μπους; Και αυτή η εριστική διάθεση,
«ο παροξυσμός τεστοστερόνης» όπως λέει ένας νομικός, που έχει κυριεύσει τη
χώρα; Και η στρατολόγηση των παιδιών στον πόλεμο εναντίον της τρομοκρατίας, η
επιστροφή του όρκου υπακοής στη σημαία στα σχολεία; 
Η «δύσκολη ερώτηση» 
Μεταξύ αυτών των «ανατροπών», περισσότερο ανησυχητική είναι η δημόσια συζήτηση
για τα βασανιστήρια. Εκτυλίχθηκε κατά κύριο λόγο τον Νοέμβριο, τότε που οι
επιστολές με τα βακτήρια άνθρακα είχαν σπείρει τον τρόμο στους πολίτες. Η
«Atlantic Monthly», όμως, μία φιλελεύθερη επιθεώρηση που απευθύνεται στους
ανθρώπους της διανόησης, την ανακινεί και πάλι στο τελευταίο της τεύχος. Κάνει
ένα αφιέρωμα στις «δύσκολες ερωτήσεις»: «Πρέπει να παραμείνουν υπερδύναμη οι
ΗΠΑ;» «Πρέπει να καταφεύγουμε σε βασανιστήρια;» Η συζήτηση ξεκίνησε τον
περασμένο Οκτώβριο, με αφορμή ένα άρθρο του ιστορικού Τζέι Γουίνικ στην «Wall
Street Journal». Ο Γουίνικ περιέγραψε τον τρόπο με τον οποίο αποφεύχθηκαν
καμιά δεκαριά αεροπειρατείες αμερικανικών αεροσκαφών από καμικάζι χάρη στην
ομολογία που απέσπασαν, με βασανιστήρια, οι Αρχές των Φιλιππίνων από τον
ύποπτο Αμπντούλ Χακίμ Μουράντ. «Εύλογα αναρωτιέται κανείς τι θα είχε συμβεί αν
ο Μουράντ είχε συλληφθεί στις ΗΠΑ»... 
Ένα μήνα αργότερα, το περιοδικό «Newsweek» δημοσίευε ένα κείμενο
με τον τίτλο «Είναι καιρός να σκεφτούμε τα βασανιστήρια». «Αυτό το φθινόπωρο
της οργής, ακόμη και ένας φιλελεύθερος μπορεί να δει το μυαλό του να στρέφεται
προς τα βασανιστήρια», έγραφε ο Τζόναθαν Άλτερ. «Προς κάτι που θα έδινε μία
ώθηση σε μία στάσιμη έρευνα γύρω από το μεγαλύτερο έγκλημα στην Ιστορία της
Αμερικής». Ο αρθρογράφος δεν πρότεινε, βέβαια, την καταφυγή σε ηλεκτροσόκ. Δεν
θα μπορούσαμε, όμως, τουλάχιστον -αναρωτήθηκε- να υποβάλλουμε τους υπόπτους
«σε ψυχολογικά βασανιστήρια»; «Σε κασέτες με επιθανάτιους ρόγχους κουνελιών ή
με ραπ μουσική στη διαπασών;» 
Σειρά είχαν τα τηλεοπτικά δίκτυα. Με το ίδιο πάθος που επιδεικνύει όταν
εξετάζει τα υπέρ και τα κατά ενός σχεδίου μείωσης της φορολογίας, ο Τύπος
βάλθηκε να «ανακρίνει» τους οπαδούς και τους πολέμιους των βασανιστηρίων. Δεν
βρήκε, φυσικά, δεδηλωμένους ή ευτυχείς για τη θέση τους οπαδούς. Βρήκε, όμως,
έναν επαρκή αριθμό σχολιαστών πρόθυμων να εκφραστούν γύρω από ένα θέμα που
εθεωρείτο επί μακρόν «απαγορευμένο». «Τα βασανιστήρια είναι άσχημα», είπε ο
χρονογράφος Τάκερ Κάρλσον στο CNN. «Θυμηθείτε, όμως: υπάρχουν και χειρότερα.
Και σε ορισμένες περιπτώσεις μπορεί να αναγκαστούμε να επιλέξουμε το μικρότερο
εκ των κακών». 
Η Ιστορία 
Η προσέγγιση του θέματος γινόταν κάθε φορά βάσει του «ηθικού διλήμματος»:
μπορούμε να βασανίσουμε έναν άνθρωπο για να σώσουμε χιλιάδες άλλους; Η Ιστορία
επιστρατεύτηκε πλειστάκις ως μάρτυρας. Η Κριστιάν Αμανπούρ, η
δημοσιογράφος-σύμβολο του «επαγγελματισμού» του CNN, έθεσε ακόμη ένα ερώτημα:
κατά πόσο πρέπει να καταπιάνεται ο Τύπος με το θέμα των βασανιστηρίων την ώρα
που η κυβέρνηση τηρεί, επισήμως, σιγήν ιχθύος; Στη συζήτηση κλήθηκαν να
συμμετάσχουν (το επέβαλε ο επαγγελματισμός) και εκπρόσωποι οργανώσεων για τα
ανθρώπινα δικαιώματα. Οι οποίοι ενημέρωσαν με χαρά τους Αμερικανούς ότι τα
βασανιστήρια είναι απαγορευμένα, και αυτό βάσει μίας διεθνούς συνθήκης.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17240N162</ED>
<ID>
ID:302061

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N16&aa=2</URL></REF>


Article

<CATEGORY>vin07</CATEGORY>

 <H5>Περπατώντας στη χιονισμένη Κωνσταντινούπολη, η εικόνα του γαλάζιου ουρανού της
Αθήνας δεν μπορεί να σβηστεί από το μυαλό
</H5><H2>«Αν είχαμε κράτος...»
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Κωνσταντι-νούπολη, Τουρκία. Κάτοικοι της Πόλης περπατούν μπροστά από το Μπλε
Τζαμί. Τόσο χιόνι είχε να ρίξει στην περιοχή από το 1987

«Πώς είναι ο δρόμος;», ρώτησα τον οδηγό του ταξί στο αεροδρόμιο της
Κωνσταντινούπολης, την Τετάρτη το πρωί. «Πάμε και θα δούμε», μου είπε
αινιγματικά. Οι νιφάδες, παχιές και πυκνές, έκαναν κόμμα μαζί του, για να μου
σπείρουν αβεβαιότητα. Λιγομίλητος είναι, είπα από μέσα μου. Αυτοπαρηγορήθηκα.
Αφού ήρθε ώς εδώ, θα μπορεί και να γυρίσει. Τόσο χιόνι είχε να ρίξει στην Πόλη
από το '87. Τελικά, ο δρόμος ήταν ανοιχτός και ο ταξιτζής δεν ήταν ολιγόλογος.
Άρχισε να μιλάει από μόνος του και δεν σταμάτησε, τη μισή ώρα που κάναμε να
φθάσουμε στο κέντρο. Τόσο χρειάζεται κανείς υπό κανονικές συνθήκες. Δεν είχε
κίνηση. 
Κομμένη στα δύο

Η αστυνομία, είπε, σε σταματούσε και σε έγραφε, τη μια γιατί δεν φορούσες
αλυσίδες, την άλλη επειδή φορούσες, πάνω στον ίδιο δρόμο. Οι αλυσίδες στη
μαύρη αγορά. Η Πόλη είχε κοπεί στα δύο για δύο ημέρες, ώσπου να καθαρίσουν τις
γέφυρες από τη μια ήπειρο στην άλλη και να ρίξουν αλάτι. Σας θυμίζουν κάτι όλα
αυτά; 
«Αν είχαμε κράτος...», είπε ύστερα. Έπιασε από την τιμή του φυσικού αερίου,
που αυξήθηκε 110% συν τον φόρο προστιθέμενης αξίας 24% (ειδών πολυτελείας,
δηλαδή, με τις διαβαθμίσεις του ΦΠΑ εδώ), πέρασε από το ρεύμα, το νερό, τα
ταξί, τον τρόπο φορολογίας τους και έφτασε ώς τον πρόεδρο του Λευκού Κόμματος,
Ρετζέπ Ταγίπ Ερντογάν, «που δεν με νοιάζει αν είναι ισλαμιστής ή όχι, σαράντα
χρόνια, όμως, ζω στην Πόλη και ξέρω τι έκανε για την πόλη αυτή όταν ήταν
δήμαρχος». Εγώ, υπερθεμάτιζα πού και πού ενδιαμέσως και σκεφτόμουν τον
πρωθυπουργό και άλλους ιθύνοντες αυτής της χώρας, που συνέχεια λένε, «ο λαός
μας είναι υπομονετικός, ο λαός μας δεν θα εκραγεί όπως στην Αργεντινή». Είναι
μάλλον ευγενικό, περικλείει μια ψυχική δύναμη, να λες κάποιον υπομονετικό. Τι
να τον έλεγες, ανεκτικό, απελπισμένο; 
Ο δρόμος μου ήταν αδιάβατος από το χιόνι, όπως όλοι οι παράδρομοι. Κατέβηκα
στη γωνία. Ο ταξιτζής με βοήθησε με τις τσάντες ώς την πόρτα. Το σπίτι
παγωμένο. Τακτοποιώντας, πάτησα ασυναίσθητα το κουμπί της τηλεόρασης. Τίνος
ήταν αυτή η αργόσυρτη, τρεμουλιαστή φωνή; Ναι, νάτη η δυσοίωνη όψη, παράξενα
χαραγμένη με βαθιές ρυτίδες, του Χικμέτ Σαμί Τουρκ, υπουργού Δικαιοσύνης.
Συνέντευξη Τύπου σε ζωντανή μετάδοση. 
«... οι διάδρομοι των φυλακών τύπου Εφ...». Μιλούσε για τα Λευκά Κελιά. Με
απερίγραπτο, ψυχοπλακωτικό πλούτο λεπτομερειών για την αρχιτεκτονική τους,
«εξηγούσε» επί τρία τέταρτα της ώρας «γιατί δεν μπορούν να αφήσουν τους
τρομοκράτες να έχουν επικοινωνία μέσα στις φυλακές». Αυτό, εντέλει, επιτάσσει
η παράγραφος βήτα του άρθρου 16 του αντιτρομοκρατικού νόμου, που «το υπουργείο
προτίθεται να την τροποποιήσει», αλλά δεν το έχει κάνει ακόμη. Ώσπου να το
κάνει, λοιπόν, «οι τρομοκράτες οφείλουν να τον σέβονται». Και να πεθαίνουν εν
σιωπή. Ογδόντα τέσσερις μέχρι σήμερα. 
Πριν από έναν μήνα, στις 19 Δεκεμβρίου, έκλεισε ένας χρόνος από την
«Επιχείρηση Επιστροφή στη Ζωή». Τριάντα δύο άνθρωποι είχαν σκοτωθεί, τότε. Οι
εκθέσεις της Ιατροδικαστικής Υπηρεσίας αποδεικνύουν ότι για τους θανάτους
ευθύνονται οι δυνάμεις ασφαλείας. Ποιος χολοσκάει; Ακόμη και να διαταχθούν
ανακρίσεις δεν πρόκειται να βγει αποτέλεσμα, το ξέρουν καλά όλοι. «Θα
περάσουμε την υπόλοιπη ζωή μας ενθυμούμενοι μια σφαγή ως Επιστροφή στη Ζωή.
Έτσι την αποκαλούν οι εφημερίδες, τα ραδιόφωνα, οι τηλεοράσεις...», είχε
γράψει ο Γιλντιρίμ Τουρκέρ στη «Ραντικάλ». Ας αφήσουμε και κάποιον να
γράφει... 
Ένα δυσοίωνο προαίσθημα υπαγορεύει στους ανθρώπους εδώ ότι οι τροποποιήσεις
τριάντα τριών άρθρων του Συντάγματος θα μείνουν για πολύ μόνο για «φιγούρα»
προς τα έξω, ότι η ποιότητα ζωής τους δεν θα καλυτερέψει ποτέ. Ο υπουργός
Εσωτερικών θα κάνει δηλώσεις για τα ανεξέλεγκτα «μεμονωμένα» βασανιστήρια.
Όταν οι δυνάμεις ασφαλείας κάνουν «ομαδικό παιχνίδι» στις πλατείες και τους
δρόμους, αυτό, κατά τον υπουργό, θα είναι «από την αγωνία τους». 
Μυρωδιά ελευθερίας

Η Αθήνα φαντάζει ωραία, όταν έχεις να την δεις τρεις μήνες. Στο μυαλό μου
αποτυπώθηκε ένα κομμάτι γαλάζιος ουρανός στην Πανεπιστημίου, ανάμεσα στο
Νομισματικό Μουσείο και το, πάλαι ποτέ, Ζόναρς. Το βήμα μου επιβραδύνθηκε από
μόνο του περνώντας μπροστά από τον Εθνικό Κήπο. Οι ευκάλυπτοι θα ήταν που
μύριζαν έτσι. Δεν ήταν, όμως, μόνο οι ευκάλυπτοι. Υπερβάλλω, άραγε, λέγοντας
ότι στην Αθήνα αναπνέεις ελευθερία; Από τη στιγμή που πατάς το πόδι σου στο
αεροδρόμιο. Και το αεροδρόμιο της Κωνσταντινούπολης είναι πιο ωραίο και πιο
οργανωμένο από το «Ελευθέριος Βενιζέλος». Οι άνθρωποι εδώ είναι θλιμμένοι.
Έχουν χίλιους λόγους να είναι θλιμμένοι. Είναι η οδύνη τους που βαραίνει την ατμόσφαιρα.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17240N171</ED>
<ID>
ID:301994

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N17&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ήρθε η ώρα να διαλέξουμε
</H2>
Δύο γνωστές προσωπικότητες έχουν τραπεί σε φυγή και ζουν σε «μυστικές
τοποθεσίες» από τις 11 Σεπτεμβρίου. Περιστασιακά μόνο τους βλέπουμε, στη
συνέχεια εξαφανίζονται. Ο ένας ονομάζεται Οσάμα Μπιν Λάντεν. Ο άλλος, Ντικ
Τσέινι. 
Αντιλαμβάνομαι γιατί υπήρξε το μέλημα ­ αμέσως μετά τις 11 Σεπτεμβρίου ­ να
παραμείνει σε κρυφό σημείο ο αντιπρόεδρος Τσέινι, ώστε η αμερικανική αλυσίδα
διοίκησης να μην σπάσει με ένα πλήγμα. Ήταν συνετό. Και είμαι σίγουρος, δεν
ήταν εύκολο για τον αντιπρόεδρο, ο οποίος υπήρξε καλός στρατιώτης, να τα
βάλεις μαζί του. Όμως υπάρχει μια λεπτή γραμμή που χωρίζει αυτό που φαίνεται
συνετό με αυτό που δείχνει νευρικό και ευάλωτο και η συνεχής διαμονή του κ.
Τσέινι σε σπηλιές ­ ενώ ο πρόεδρος μάς ζητά να συνεχίσουμε τη ζωή μας ­
μοιάζει να δείχνει το δεύτερο. Είναι ο Μπιν Λάντεν και η συμμορία του που
υποτίθεται ότι έχουν τραπεί σε φυγή, όχι ο αντιπρόεδρός μας. 
Νομίζω ότι συμβολικά είναι σημαντικό να επιστρέψει ο κ. Τσέινι στους
κανονικούς ρυθμούς της ζωής και την καθημερινότητα στην καλά προστατευόμενη
κατοικία του, πριν συλληφθεί ο Μπιν Λάντεν ή επιβεβαιωθεί τυχόν θάνατός του.
Γιατί, αργά ή γρήγορα, θα υπάρξει και άλλος Μπιν Λάντεν ή κάποια άλλα μέλη της
Αλ Κάιντα να περιφέρονται και όσο πιο σύντομα το συνηθίσουμε τόσο το καλύτερο. 
Σε ένα βαθμό, το να παίζουμε κρυφτό με τον αντιπρόεδρό μας δεν προστατεύει την
Αμερική. Γιατί «προστατεύω την Αμερική» σημαίνει τώρα ότι προετοιμάζω κάθε
πολίτη και κάθε παιδί να ζει σε μια ανοιχτή κοινωνία με μεγαλύτερο βαθμό
προσωπικού κινδύνου. 
Αυτή η νέα πραγματικότητα προκαλεί σοκ. Ήταν απλό όλα αυτά τα χρόνια, με τα
χαλαρά σύνορα και τους πρόχειρους ελέγχους στα αεροδρόμια. Όμως η ανοιχτή
κοινωνία που απολαύσαμε οικοδομήθηκε στην ελευθερία και την εμπιστοσύνη.
Ύστερα από τις 11 Σεπτεμβρίου, δεν είναι τόσο απλό. Τώρα πρέπει να διαλέξουμε:
Η μία επιλογή είναι να χτίσουμε μια κλειστή κοινωνία, στηριγμένη όχι στην
ελευθερία και την εμπιστοσύνη αλλά στον φόβο και την καχυποψία. Έτσι, πιθανόν
να αφανιστεί η τρομοκρατία, αλλά θα είναι φρικτό μέρος για να ζει κανείς. Η
άλλη, να αποδεχτούμε έναν μικρό περιορισμό στην ελευθερία, να ανεχτούμε έναν
μικρό περιορισμό στην εμπιστοσύνη και να συνεχίσουμε να ζούμε σε μια ανοιχτή
στη βάση της κοινωνία ­ δεχόμενοι ωστόσο ότι θα υπάρχει τρομοκρατία στις
χαραμάδες. Αυτό έκαναν οι Ισραηλινοί και οι Βρετανοί και είναι σωστό.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17240N172</ED>
<ID>
ID:302089

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N17&aa=2</URL></REF>


Article

<CATEGORY>vin07</CATEGORY>

 <H5>Η Λατίφα ήταν ένα συνηθισμένο 16χρονο κορίτσι, που λάτρευε την ποπ μουσική και
το σινεμά, όταν οι Ταλιμπάν μετέτρεψαν τη ζωή της σε κόλαση. Εκείνη όμως δεν
σταμάτησε στιγμή να καταγράφει όσα έβλεπε στο κρυφό της ημερολόγιο...
</H5><H2>Η Άννα Φρανκ του Αφγανιστάν
</H2>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Η μπούρκα. Η 16χρονη Αφγανή περιγράφει πώς μέσα σε μια νύχτα οι γόβες της, το
μέικ απ, τα κοντά μπλουζάκια, τα βαμμένα νύχια έγιναν άσεμνα

Η Λατίφα ξεκρέμασε τα πόστερ του Έλβις. Ύστερα στοίβαξε τα κόμικς, τις κασέτες
της μουσικής, του βίντεο. Μαζί τους εξαφάνισε το κραγιόν της και το βερνίκι
των νυχιών... Όλα εκείνα που λατρεύουν 16χρονα κορίτσια, όπως εκείνη: «Με
κατακλύζουν δάκρυα. Στέκομαι στη μέση του δωματίου, μόνη, ανάμεσα στα βιβλία
που πρέπει να πακεταριστούν...». 
Τα στρίμωξε σε κουτιά και τα έκρυψε βαθιά στο ντουλάπι. Το ίδιο έκανε και η
αδελφή της η Σοράγια, αεροσυνοδός. Μέσα σε μια νύχτα, οι γόβες της, το μέικ
απ, τα κοντά μπλουζάκια σε έντονα χρώματα έγιναν άσεμνα. 
Η Λατίφα ήταν 16 ετών όταν οι Ταλιμπάν κατέλαβαν την Καμπούλ, το 1996. Η
λατρεμένη, μικρότερη κόρη της οικογένειας του επιχειρηματία πατέρα και της
γιατρού μητέρας - φιλελεύθεροι και θρησκευόμενοι ταυτόχρονα. Της άρεσε να
ακούει «δυτική» μουσική, να κολυμπάει, να βλέπει ταινίες στο σινεμά και
ονειρευόταν να γίνει δημοσιογράφος. Επί πέντε χρόνια αυτή η ζωντανή,
χαριτωμένη και μορφωμένη νεαρή γυναίκα παγιδεύτηκε στο σπίτι της, στο
Μικροραγιάν, από τα πλέον αριστοκρατικά προάστια της Καμπούλ. Έγινε μάρτυρας
όλης εκείνης της παράλογης καταδυνάστευσης και της βίας που στιγμάτισαν το
πρόσφατο παρελθόν τού Αφγανιστάν και μαζί με αυτό χιλιάδες ψυχές. Με τα μάτια
της έφηβης, τα χάραξε βαθιά μέσα της. Ως σύγχρονη Άννα Φρανκ, από την εξορία
της, το Παρίσι, δημοσιεύει το ημερολόγιό της. 
Η πρώτη εικόνα στις 27 Σεπτεμβρίου 1996, με την εισβολή των Ταλιμπάν, στην
πλατεία Αριάνα, στην καρδιά της Καμπούλ. Δύο πτώματα αιωρούνται, ο πρόεδρος
Νατζιμπουλάχ και ο αδελφός του: «Το πρόσωπο του προέδρου αναγνωρίζεται, αν και
είναι μπλε, με καφέ και κίτρινους μώλωπες. Οι Ταλιμπάν έβαλαν τσιγάρα στο
στόμα του και γέμισαν τις τσέπες του με χαρτονομίσματα, για να δείξουν, λέει,
την απληστία του. Το θέαμα είναι ταπεινωτικό και τρομακτικό. Ξεσπώ σε κλάματα.
Είμαι αηδιασμένη και φοβάμαι». 
Ο πατέρας της την απομακρύνει. Καθώς φεύγουν, βλέπουν Ταλιμπάν με μεταλλικές
βέργες να κτυπούν ανθρώπους... Ένα παιδί διπλώνεται στα γόνατα. Αυτό που η
Λατίφα σκεπτόταν εκείνο το βράδυ ήταν ότι δεν θα μπορούσε να φορέσει το
καινούριο της φόρεμα στον οικογενειακό γάμο. Δεν είχε ακόμη συνειδητοποιήσει
ότι θα περνούσαν τέσσερις μήνες για να ξαναβγεί από το σπίτι. 
«Μας σκοτώνουν στη σιωπή», έγραφε λίγο αργότερα, «μας περιθωριοποιούν... όλες
τις γυναίκες. Όχι πια σχολεία, ούτε ιατρική περίθαλψη ούτε οξυγόνο να
αναπνεύσεις...». 
Αποφάσισαν να αφήσουν ελεύθερο το καναρίνι που είχαν στο σπίτι, προβλέποντας
εύστοχα ότι, αφού απαγορεύθηκαν οι φωτογραφίες ζώων - ως προσβολή των
δημιουργημάτων του Αλλάχ -, η κατοχή κατοικιδίων σύντομα θα γινόταν παράνομη.
«Παρακολουθώ το καναρίνι να διστάζει μπροστά στην άγνωστη ελευθερία. Ύστερα,
με ένα φτερούγισμα, πετά μακριά και εξαφανίζεται στον συννεφιασμένο ουρανό του
Σεπτεμβρίου. Παίρνει μαζί του την ελευθερία μου. Τα δύο μαζί, ελπίζω να βρουν
καταφύγιο σε μια γαλήνια κοιλάδα»: Εικόνα δεύτερη. 
Μία ημέρα αποφάσισε να τολμήσει να βγει στον έξω κόσμο, πηγαίνοντας μια βόλτα
με τη φίλη της Φαρντία και τον αδελφό τής φίλης της, Σαμπέρ, ντυμένη πρώτη
φορά με μπούρκα: «... Μπορώ να νιώσω την ανάσα μου. Είμαι ζεστή και τα πόδια
μου μπερδεύονται στο ύφασμα. Δεν είναι ρούχο αυτό, μια κινητή φυλακή είναι». 
Εικόνα τρίτη: «Ξαφνικά, εμφανίζεται ένα αυτοκίνητο από το πουθενά και σταματά
μπροστά από τέσσερις γυναίκες. Βγαίνουν Ταλιμπάν κρατώντας μαστίγια και χωρίς
καμία εξήγηση αρχίζουν να μαστιγώνουν τις γυναίκες, που όμως είναι απόλυτα
καλυμμένες με μπούρκα. Οι γυναίκες ουρλιάζουν, αλλά κανείς δεν πάει να τις
βοηθήσει. Αρχίζουν να τρέχουν, αδέξια στη βαριά τους περιβολή, όμως οι
Ταλιμπάν τις κυνηγούν. Βλέπω αίμα να ξεχειλίζει από τα παπούτσια των
γυναικών». Το έγκλημά τους; Φορούσαν λευκά υποδήματα, το χρώμα της σημαίας των
Ταλιμπάν, άρα και απαγορευμένο για τις γυναίκες. Λίγο μετά, η Λατίφα άκουσε
για μία άλλη γυναίκα που η θρησκευτική αστυνομία τής έκοψε τα δάχτυλα επειδή
είχε βαμμένα νύχια. Η μητέρα της δεν άντεξε πολύ. Λειτούργησε κρυφά το ιατρείο
και το χειρουργείο της για τις γυναίκες που δεν μπορούσαν να επισκεφθούν ούτε
άνδρα γιατρό ούτε γυναίκα, αφού απαγορευόταν να εργάζονται. Πρώτος της ασθενής
μια κυρία που χρειαζόταν ράμματα σε όλο της το στήθος και τον κορμό. Ταλιμπάν
την είχαν μαστιγώσει γιατί είχε τολμήσει να βγει από το σπίτι χωρίς τη
συνοδεία άνδρα συγγενή. «Ο πατέρας μου σκοτώθηκε σε μάχη το 1994. Δεν έχω
σύζυγο, αδελφό ή γιο. Πώς θα ζήσω αν δεν βγω μόνη;», προσπάθησε να εξηγήσει. 
Κάποια ημέρα, μία φίλη τής αδελφής της Σοράγια έφερε τρεις εξαδέλφες της,
15-16 ετών. Πονούσαν πολύ και ήταν τόσο τρομοκρατημένες που αρνήθηκαν να
βγάλουν την μπούρκα μέσα στο σπίτι. Αμίλητη η Λατίφα βοηθούσε τη μητέρα της να
στρώσουν ένα αυτοσχέδιο χειρουργικό κρεβάτι και να αποστειρώσουν παλιές
χειρουργικές βελόνες. Η γιατρός τούς μιλούσε χαμηλόφωνα. Αποκαλύφθηκε ότι μία
ομάδα 15 στρατιωτών Ταλιμπάν τις είχε βιάσει και στη συνέχεια αφαίρεσε από τα
κορίτσια τα γεννητικά τους όργανα. Από τις 10 το βράδυ ώς τις πέντε το πρωί η
μητέρα της προσπαθούσε να αποκαταστήσει... ό,τι ήταν δυνατό. Η Λατίφα θυμάται
τα κορίτσια στο πάτωμα να κλαίνε με λυγμούς. Σιωπηλά. Μια κοπέλα είχε
σπασμούς, ήταν κουλουριασμένη. Η 16χρονη δεν θυμάται να έχει ξαναδεί τέτοια
απόγνωση. «Δεν τόλμησα να ρωτήσω τη μητέρα μου αν αντέχουν τον πόνο. Δεν
τολμούσα ούτε να το φανταστώ... Δεκαπέντε κτήνη να κατασπαράζουν τρία
κορίτσια, τρεις παρθένες. Αδελφές μου». 
<H3>«Ξαναβρήκα το νόημα στη ζωή μου» </H3>
Το κρυφό ημερολόγιο. Η Λατίφα έγινε μάρτυρας όλης εκείνης της παράλογης
καταδυνάστευσης και της βίας

Πέρασαν δύο χρόνια για να ξαναβρεί η 18χρονη πλέον νεαρή νόημα στη ζωή της. Η
ίδια και οι φίλες της αποφάσισαν να διδάξουν σε μικρά παιδιά τα αγαπημένα τους
μαθήματα, θρησκευτικά, ιστορία, γεωγραφία, περσική λογοτεχνία, γραφή, ανάγνωση
και ορθογραφία. Η βοήθεια, τελικά, ήρθε από το κρυφό ιατρικό κύκλωμα στο οποίο
ανήκε και η μητέρα. Το γαλλικό περιοδικό «Elle» είχε πληροφορηθεί το έργο τους
και τους κάλεσε στη Γαλλία να μιλήσουν για την κατάσταση των γυναικών στην
πατρίδα τους, καθώς και για να απευθυνθούν στο Ευρωπαϊκό Κοινοβούλιο. Με τη
σκιά του φόβου πάνω από το κεφάλι τους, αφήνοντας την αδελφή της Σοράγια και
τον αδελφό της Νταούντ με τη γυναίκα του, η Λατίφα, η μητέρα της και ο πατέρας
της έφυγαν πέρυσι για το Πακιστάν και από εκεί για το Παρίσι. Η Λατίφα, αν και
διστακτική στην αρχή, εξοικειώθηκε γρήγορα στις ομιλίες και τις εμφανίσεις.
Παρά τις προφυλάξεις, οι Ταλιμπάν τούς αναγνώρισαν. Πήγαν στο σπίτι τους και
τα κατέστρεψαν όλα. 
Μετά την πτώση των Ταλιμπάν, επέτρεψε πρώτη φορά στον εαυτό της να
φωτογραφηθεί. Σήμερα, φοβάται ακόμη να αποκαλύψει το επίθετο της οικογένειας
και δεν γνωρίζει την τύχη των υπόλοιπων μελών. Ελπίζει να επιστρέψει σύντομα: 
«Τα μαύρα τουρμπάνια των Ταλιμπάν εξαφανίζονται σιγά σιγά από τους εφιάλτες
μας. Είναι σημαντικό τώρα να μιλήσουμε για ελπίδα και ελευθερία». <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17240N181</ED>
<ID>
ID:301995

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N18&aa=1</URL></REF>


Article

<CATEGORY>vin07</CATEGORY>

 <H5>Το διαστημικό πρόγραμμα που έγινε ακρογωνιαίος λίθος της νέας στρατηγικής της
Ευρωπαϊκής Ένωσης κινδυνεύει να θαφτεί οριστικά εξαιτίας πολιτικών σκοπιμοτήτων
</H5><H2>Οι ΗΠΑ σαμποτάρουν τον Γαλιλαίο
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Διαστημική διπλωματία. Αν δεν ληφθεί απόφαση στο επόμενο Συμβούλιο των
Ευρωπαίων υπουργών Μετα-φορών, τον Μάρτιο, το πρόγραμμα Γαλιλαίος θα θαφτεί
για πάντα

Η Ευρώπη είχε κάνει το πρόγραμμα Γαλιλαίος ακρογωνιαίο λίθο της νέας
διαστημικής στρατηγικής της. Εξαιτίας όμως πολιτικών δισταγμών, το σύστημα
αυτό, που επιτρέπει σ' αυτόν που το χρησιμοποιεί να εντοπίζει με ακρίβεια τη
γεωγραφική θέση στην οποία βρίσκεται μέσω δορυφόρων, κινδυνεύει να θαφτεί
οριστικά. 
Εντούτοις, όλα έμοιαζαν να πηγαίνουν καλά στις αρχές Νοεμβρίου, όταν οι
Ευρωπαίοι υπουργοί Διαστήματος ενέκριναν ένα τμήμα της χρηματοδότησής του
(μισό δισεκατομμύριο ευρώ για να ξεκινήσει η φάση της ανάπτυξης). Απροσδόκητα
όμως, οι ομόλογοί τους επί των Μεταφορών, που συνεδρίασαν στις 6 Δεκεμβρίου
στις Βρυξέλλες, αρνήθηκαν να εγκρίνουν τα ποσά που αναλογούσαν στην κάθε χώρα,
λέγοντας πως το πρόγραμμα δεν φαίνεται να συμφέρει οικονομικά. Η μεταστροφή
αυτή προκάλεσε την οργή της Γαλλίας. Ο Πρόεδρος της Γαλλικής Δημοκρατίας
μίλησε για κίνδυνο να καταστεί η Ευρώπη "υποτελής" στις Ηνωμένες Πολιτείες,
ενώ ο υπουργός Έρευνας Ροζέ-Ζεράρ Σβάρτσενμπεργκ επέκρινε τη δυσκινησία των
διαδικασιών λήψης αποφάσεων στην Ευρωπαϊκή Ένωση. Αλλά η Ευρωπαία Επίτροπος
Μεταφορών Λογιόλα ντε Παλάσιο ήταν η πιο δριμεία, αφού έδειξε με το δάκτυλο
τις ΗΠΑ, τις οποίες κατηγόρησε ότι τορπίλισαν το πρόγραμμα από τα παρασκήνια. 
Στις αρχές Δεκεμβρίου, μερικές ημέρες πριν από τη Διάσκεψη Κορυφής των
Βρυξελλών, διάφοροι υπουργοί Άμυνας της Ε.Ε. έλαβαν μια επιστολή του Πολ
Γούλφοβιτς, δεύτερου στην ιεραρχία του Πενταγώνου, "η οποία διαβιβάσθηκε στο
(γαλλικό) υπουργείο Μεταφορών καθώς και στο πρωθυπουργικό γραφείο", έγινε
γνωστό από το γραφείο του Γάλλου υπουργού Άμυνας Αλέν Ρισάρ. 
Η επιστολή αυτή εφιστούσε την προσοχή να μη χρησιμοποιήσει το πρόγραμμα
Γαλιλαίος τις ίδιες συχνότητες με εκείνες που χρησιμοποιούνται στις
στρατιωτικές εφαρμογές του αμερικανικού συστήματος εντοπισμού γεωγραφικής
θέσης GPS (Global Positioning System). "Ήταν ένα επιχείρημα αποδεκτό, αλλά όχι
αξεπέραστο", εξηγεί ο Ζαν-Κλοντ Γκιγκέ, πρόεδρος του διοικητικού συμβουλίου
της γαλλικής Εθνικής Υπηρεσίας Συχνοτήτων. "Μολονότι το Γαλιλαίος προβλέπει
ένα σήμα ασφαλείας στην ίδια συχνότητα με το αμερικανικό σύστημα, η διαμόρφωσή
του δεν επρόκειτο να δημιουργήσει προβλήματα σ' αυτό το τελευταίο". 
Πέρα από την επιμονή στις τεχνολογικές λεπτομέρειες, οι ΗΠΑ βλέπουν στο
πρόγραμμα Γαλιλαίος έναν ανταγωνιστή του GPS, που μέχρι σήμερα προσφέρεται
δωρεάν και έχει σχεδόν το μονοπώλιο. Η Ρωσία διαθέτει ένα παρόμοιο εργαλείο,
το Glonass, αλλά η λειτουργία του είναι αμφίβολη, καθώς την εξασφαλίζουν μόνον
έξι δορυφόροι. "Τίποτε δεν διασφαλίζει ότι το GPS θα παραμείνει αιωνίως
δωρεάν", λέει ο Ζιλ Γκαντελέ, εκπρόσωπος της Λογιόλα ντε Παλάσιο. 
"Η Ευρώπη πρέπει λοιπόν να αναρωτηθεί αν θέλει να συνεχίσει να εξαρτάται από
το αμερικανικό σύστημα ή να αποκτήσει τη δική της τεχνολογία". Εξάλλου ο
Ευρωπαίος Γαλιλαίος θα είναι μάλλον πολιτικός παρά στρατιωτικός και θα έχει
συνεπώς ένα φάσμα εφαρμογών πολύ ευρύτερο (εντοπισμός της θέσης οχημάτων,
διαχείριση της εναέριας κυκλοφορίας, προσωπικές επικοινωνίες, υπηρεσίες
διάσωσης και πολιτικής προστασίας, μεταφορά ενέργειας, γεωργία και αλιεία),
μεγαλύτερη ακρίβεια (από 5 ως 10 μέτρα) και κυρίως άμεση αποδοτικότητα.
Σύμφωνα με μια μελέτη της εταιρείας ορκωτών λογιστών PricewaterhouseCoopers, η
οποία δόθηκε στη δημοσιότητα λίγες ημέρες πριν από το περίφημο Συμβούλιο των
Βρυξελλών της 6ης Δεκεμβρίου, αν η συνολική προβλεπόμενη επένδυση είναι 3,6
δισεκατομμύρια ευρώ - για 30 δορυφόρους σε μέση τροχιά (σε ύψος 21.000 χλμ.)
-, η οικονομική απόδοση θα είναι πέντε φορές μεγαλύτερη (18 δισεκατομμύρια).
"Από αυστηρά τεχνολογική άποψη, η Ευρώπη θα έπαιρνε ένα προβάδισμα πολλών ετών
σε σχέση με το αμερικανικό GPS, αλλά λόγω της καθυστέρησης της χρηματοδότησης
του Γαλιλαίου, αυτό το προβάδισμα μειώνεται", λέει ο Ζιλ Γκαντελέ. Και
φαίνεται πως φτάσαμε στο κρίσιμο σημείο: αν δεν ληφθεί απόφαση στο επόμενο
Συμβούλιο των υπουργών Μεταφορών, τον Μάρτιο, το πρόγραμμα Γαλιλαίος θα θαφτεί
για πάντα.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17240N201</ED>
<ID>
ID:301996

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N20&aa=1</URL></REF>


Article

<CATEGORY>vin07</CATEGORY>

 <H2>Η γιουγκοσλαβική κρίση δεν τερματίζεται
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Δυσκολίες στο Κοσσυφοπέδιο, αδιέξοδο στις συνομιλίες Σέρβων-Μαυροβουνίων για
το μέλλον της Γιουγκοσλαβίας ­ εορτασμοί για τα δέκα χρόνια από την ίδρυση
Σερβικής Δημοκρατίας στη Βοσνία. Η γιουγκοσλαβική κρίση δεν λέει να
τερματιστεί. Το Κοινοβούλιο του Κοσσυφοπεδίου δεν κατόρθωσε ούτε προχθες, κατά
τη δεύτερη ψηφοφορία, να εκλέξει πρόεδρο τής κατά τα άλλα γιουγκοσλαβικής
επαρχίας, που παραμένει υπό τη διοίκηση των Ηνωμένων Εθνών από τον Ιούνιο του
1999. Ο μετριοπαθής Αλβανός ηγέτης Ιμπραήμ Ρουγκόβα συγκέντρωσε μόνο 50
ψήφους, αποτυγχάνοντας να εξασφαλίσει την αναγκαία πλειοψηφία των δύο τρίτων
στο αποτελούμενο από 120 έδρες Κοινοβούλιο. 
Ο Ρουγκόβα, που είναι ο μοναδικός υποψήφιος για το προεδρικό αξίωμα, είχε
αποτύχει να εκλεγεί και κατά την πρώτη ψηφοφορία στις 13 Δεκεμβρίου, όταν είχε
συγκεντρώσει μία ψήφο λιγότερη (49), αφού τα δύο μεγαλύτερα κόμματα των
Αλβανοφώνων είχαν μποϊκοτάρει την ψηφοφορία. Θα ακολουθήσει τρίτος γύρος στον
οποίο απαιτείται απλή πλειοψηφία (61 ψήφοι) για να εκλεγεί. 
Ο Ιμπραήμ Ρουγκόβα, επικεφαλής του Δημοκρατικού Συνδέσμου Κοσσυφοπεδίου ήταν ο
νικητής των εκλογών της 17ης Νοεμβρίου, αλλά το κόμμα του δεν είχε κατορθώσει
να αποσπάσει την απόλυτη πλειοψηφία στο Κοινοβούλιο. 
Επίσης δεν κατόρθωσε να καταλήξει σε συμφωνία με τα δύο άλλα μεγάλα κόμματα
των Αλβανοφώνων που υποστηρίζουν τη γραμμή του Απελευθερωτικού Στρατού
Κοσσυφοπεδίου. Η μόνη εναλλακτική λύση για τον Ρουγκόβα είναι να προσπαθήσει
να σχηματίσει κυβέρνηση με την υποστήριξη των Σέρβων βουλευτών. Κάτι που είναι
πολύ δύσκολο λόγω του χάσματος που χωρίζει τις δύο κοινότητες μετά τον πόλεμο. 
Οι εξουσίες του προέδρου όσο και της κυβέρνησης του Κοσσυφοπεδίου είναι
περιορισμένες όσο η περιοχή παραμένει υπό τον έλεγχο του ΟΗΕ. 
Απαισιοδοξία επικρατεί στους ειδικούς που ανέλαβαν το δύσκολο έργο να
γεφυρώσουν τις αντιδιαμετρικές απόψεις Σέρβων και Μαυροβουνίων για το μέλλον
της Γιουγκοσλαβικής Ομοσπονδίας. Οι ειδικοί, που συνέχιζαν την προσπάθεια του
Χαβιέρ Σολάνα, εναποθέτουν τις ελπίδες τους στους προέδρους της Γιουγκοσλαβίας
Βόγισλαβ Κοστούνιτσα και του Μαυροβουνίου Μίλο Ντζουκάνοβιτς να βρουν τη
χαλαρότερη και δικαιότερη εκείνη σχέση που θα αποτρέψει άλλη μία αλλαγή
συνόρων στα Βαλκάνια. 
Οι ειδικοί δεν κατόρθωσαν να συμφωνήσουν σε ένα σχέδιο για τις ακριβείς
οικονομικές σχέσεις και την εξωτερική πολιτική, μια και το Μαυροβούνιο ασκεί
τη δική του αμυντική πολιτική και δεν σκοπεύει να παραχωρήσει αμυντικές
εξουσίες στο Βελιγράδι. 
Ο Ντζουκάνοβιτς και το κόμμα του επιθυμούν μία συμμαχία δύο διεθνώς
αναγνωρισμένων κρατών με κοινές δομές, αλλά χωριστές έδρες στους διεθνείς
οργανισμούς. 
Η κυβέρνηση του Μαυροβουνίου επιμένει πως το δημοψήφισμα για την ανεξαρτησία
θα γίνει τον Μάιο, όπως διακήρυξε στο πρωτοχρονιάτικο μήνυμά του ο
Ντζουκάνοβιτς. 
Την ίδια ώρα, στην Μπάνια Λούκα συνεχίζονται οι γιορταστικές εκδηλώσεις για τα
δέκα χρόνια της Βοσνιακής Σερβικής Δημοκρατίας (Republic Srpska). Για τους
περισσότερους Σερβοβόσνιους, η δημιουργία του μονοεθνικού κρατιδίου τους
αποτελεί το μόνο κέρδος από τον πόλεμο στη Βοσνία. Ο πρόεδρος της
Σερβοβοσνιακής Δημοκρατίας Μίρκο Σάροβιτς χαρακτήρισε την επέτειο «μεγάλη
γιορτή σε θύμηση της ημέρας που επιτεύχθηκε η μόνη πιθανή λύση».
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17240N202</ED>
<ID>
ID:302062

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N20&aa=2</URL></REF>


Article

<CATEGORY>vin07</CATEGORY>

 <H5>ΟΒΙΝΤΙ
</H5><H2>Πρόσωπα
</H2><H2>Η διανοούμενη του γαλλικού πορνό
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οβιντί: "Η διείσδυση δεν είναι υποταγή, αντιθέτως"

Στα 21 της, η Οβιντί είναι από τις διασημότερες σταρ του γαλλικού πορνό, με
πάθος για το πίρσινγκ και... τους προσωκρατικούς. Γιατί το βιογραφικό αυτής
της "διανοούμενης του Χ", όπως την αποκαλεί η "Λιμπερασιόν", περιλαμβάνει ένα
πανεπιστημιακό δίπλωμα (Deug) στη Φιλοσοφία. "Αστή", με γονείς "στελέχη της
δημόσιας διοίκησης", αρνείται την εικόνα του "θύματος", δηλώνει φεμινίστρια
και υπερασπίζεται ένα επάγγελμα που "επέλεξε και αγάπησε". Αξίωμά της: "Η
διείσδυση δεν είναι υποταγή, αντιθέτως". 
Με την Οβιντί, δεν πρέπει να λέμε πια "ηθοποιός του Χ" (Χ χαρακτηρίζονται οι
πορνοταινίες), αλλά sexworker, σαν να λέμε εργάτρια του σεξ. Το βιβλίο που
γράφει για τον φεμινισμό (θα κυκλοφορήσει τον Απρίλιο, δεν είναι ακόμη βέβαιο
από ποιες εκδόσεις) ξεκινάει άλλωστε με τη φράση αυτή: "Είμαι μια εργάτρια του
σεξ". "Θέλω η δημόσια εικόνα μου να είναι η εικόνα μιας σκεπτόμενης γυναίκας
που απολαμβάνει", τονίζει. Η νέα πορνοστάρ είναι μελαχρινή, αποφασιστική,
χορτοφάγος, με πίρσινγκ, γοτθική, μετα-αριστερίστρια, λάτρης των Washington
Dead Cats, του Μπακούνιν και των ταινιών κουνγκ-φου. Θεωρεί τη συμμετοχή στις
πορνοταινίες "καλλιτεχνική και χορογραφική ερμηνεία". Και μολονότι παίζει σε
ταινίες παραδοσιακών δημιουργών ("Ο Πορνογράφος" του Μπερτράν Μπονελό,
"Θανάσιμη Μεταφορά" του Ζαν-Ζακ Μπενέξ), το κάνει μόνον ευκαιριακά και χωρίς
να επιδιώκει να γίνει αποδεκτή από την κινηματογραφική ορθοδοξία: "Τα σενάρια
που λαμβάνω δεν μου αρέσουν και τόσο, έχω μια καριέρα να συνεχίσω", εξηγεί.
Ωστόσο δεν ζει στα σύννεφα: "Το επάγγελμά μου είναι το λιγότερο αποδεκτό από
τον κόσμο, ακόμη και μια πόρνη είναι πιο αποδεκτή. Μια πόρνη είναι ένα θύμα,
ενώ μια πορνοστάρ, κυρίως αν σκέφτεται και δεν είναι υποταγμένη, παραμένει ένα
παλιοθήλυκο". 
Γεννήθηκε στη Λίλη, είχε την πρώτη ερωτική σχέση στα 13 της με ένα κορίτσι και
στα 14 με ένα αγόρι, στα 15 της δημιούργησε με τον φίλο της μια ένωση κατά του
ακροδεξιού Λεπέν, στα 16 της νοίκιασε την πρώτη πορνοταινία. Άρχισε να
μελετάει τα πορνό για να καταγγείλει την εμπορική εκμετάλλευση του σώματος της
γυναίκας και ανακάλυψε ότι της αρέσουν και πως θέλει να ασχοληθεί. Στα 18 της
παντρεύτηκε έναν διδάκτορα Φιλοσοφίας δέκα χρόνια μεγαλύτερό της (είναι σήμερα
συνεργάτης της εταιρείας Hot Video!) και στα 19 γύρισε την πρώτη της ταινία. 
Σαράντα ταινίες και 70 ερωτικές σκηνές μετά, αμείβεται γύρω στις 800.000 δρχ.
για κάθε σκηνή. "Δίπλωμα Φιλοσοφίας; Είστε σίγουροι; " αμφισβητεί η
κινηματογραφίστρια Κατρίν Μπρεγιά. "Αν της αρέσει το επάγγελμά της, τόσο το
καλύτερο γι' αυτήν, αλλά να μετατρέπει ένα αυνανιστικό προϊόν για άνδρες σε
χορογραφική ερμηνεία και φεμινιστική θεωρία, ας γελάσω!".
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17240N221</ED>
<ID>
ID:301997

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N22&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Ο Λαρς Βιλκς θύμωσε
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Στο Κούλα-μπεργκ. Ο Σουηδός ιστορικός κρατά ένα από τα έργα τέχνης του

Είναι περίεργος άνθρωπος ο Λαρς Βιλκς. Προκλητικός. Με μια ιδιότυπη αίσθηση
της ελευθερίας. Και με άριστη γνώση των δημοσίων σχέσεων. Εδώ και χρόνια, ας
πούμε, ο Σουηδός αυτός ιστορικός της τέχνης καταφέρνει να μιλούν γι' αυτόν
τόσο στη χώρα του όσο και στον υπόλοιπο κόσμο, στήνοντας γλυπτά σε
απαγορευμένες ζώνες. Το αγαπημένο του μέρος είναι το Κούλαμπεργκ, ένας τόπος
ιδιαιτέρου φυσικού κάλλους, στη Νότια Σουηδία. Για πρώτη φορά πήγε εκεί το
1980 και έστησε ένα έργο φτιαγμένο από ξύλα που προέρχονταν από ναυάγια, το
Nimix. Το έκρυψε μάλιστα τόσο καλά, ώστε οι αρχές έκαναν δύο χρόνια να το
ανακαλύψουν. Στο μεταξύ, το γλυπτό είχε μετατραπεί σε ένα εντυπωσιακό
συγκρότημα πύργων, ύψους 15 μέτρων και βάρους 70 τόνων, εφοδιασμένο με στοές
που έφταναν σε μήκος τα 150 μέτρα. 
Το 1986, ο Βιλκς πούλησε το κατασκεύασμά του στον Christo, περιπλέκοντας το
έργο των αρχών, και ξεκίνησε για άλλες περιπέτειες λίγο πιο πέρα. Το
καινούργιο του γλυπτό λεγόταν Arx, ήταν φτιαγμένο από 300 τόνους πέτρας και
μπετόν, και ίσως να μην ήξερε ούτε ο δημιουργός του πώς να το χαρακτηρίσει,
μέχρι που ένας επισκέπτης το αποκάλεσε «πέτρινο βιβλίο». Και πάλι οι αρχές
αντέδρασαν, και πάλι ο Βιλκς πούλησε το έργο του, αυτήν τη φορά σε 300
διαφορετικούς αγοραστές, προκαλώντας ακόμη μεγαλύτερο πονοκέφαλο στη χώρα του.
Το πιο φιλόδοξο έργο του, όμως, αποκαλύφθηκε πριν από τρία χρόνια. Λεγόταν
Ομφαλός, ήταν μια πέτρινη στήλη ύψους 1,60 μέτρων που έμοιαζε λίγο με πόδι
ελέφαντα, και ο Βιλκς δεν είχε καμιά αμφιβολία για το νόημά του: δήλωνε το
κέντρο της Γης. Γι' αυτό και τοποθετήθηκε στη Λαντόνια, το ανεξάρτητο έδαφος
ενός τετραγωνικού χιλιομέτρου που ίδρυσε ο Βιλκς το 1996, εφοδιάζοντάς το με
εικονική κυβέρνηση και 5.500 εγγεγραμμένους πολίτες... 
Ύστερα από προσφυγή του ιδρύματος που διαχειρίζεται την περιοχή, ένα
δικαστήριο έκρινε, τον Σεπτέμβριο του 1999, ότι ο Ομφαλός πρέπει να
απομακρυνθεί από τον προστατευόμενο χώρο στον οποίο είχε τοποθετηθεί. Ο Βιλκς
προσέφυγε στο Ανώτατο Δικαστήριο, αλλά χωρίς επιτυχία. Αποφάσισε τότε να πέσει
μαχόμενος: εκφράζοντας τη διαμαρτυρία του γι' αυτήν τη «γραφειοκρατική
βαρβαρότητα», και τιμώντας ταυτόχρονα τα εκατοντάχρονα του βραβείου Νομπέλ, θα
ανατίναζε στις 10 Δεκεμβρίου τον Ομφαλό με 100 κιλά δυναμίτη, την ουσία που
εφηύρε ο διάσημος συμπατριώτης του. Αλλά δεν πρόλαβε: την παραμονή, ένα πλοίο
που είχε ναυλωθεί από την Εφορία «απήγαγε» σε πλήρη μυστικότητα το γλυπτό και
το μετέφερε στο Έλσινγκμποργκ, μια πόλη της Νότιας Σουηδίας. Και σαν να μην
έφτανε αυτό, έστειλε στον καλλιτέχνη τον λογαριασμό: 9.500 ευρώ. 
Οι άνθρωποι αυτοί είναι φασίστες, κραυγάζει ο Βιλκς. Και εντελώς άσχετοι από
τέχνη. Γι' αυτό και σκοπεύει να τους μηνύσει. Είναι άλλωστε αρχηγός κράτους,
έχει αυξημένα δικαιώματα. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17240N222</ED>
<ID>
ID:302063

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N22&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<H3>Η γη του Ισραήλ...
</H3>
... και της Παλαιστίνης κατοικείται από μια μνήμη φορτωμένη με πάθη, με
μίση και με αίμα. Το ιερό είναι απαιτητικό: έχει ανάγκη από μάρτυρες κι από
απάρνηση. Προς το παρόν, μόνο οι νεκροί, κυρίως τα αθώα θύματα, παιδιά ή
έφηβοι, τρέφουν αυτή τη γη με το αίμα τους, λες και η ιστορία χρειάζεται τη
θυσία τους για να προχωρήσει. Όσο για την απάρνηση, αυτόν τον μυστικισμό της
προσφοράς και της εξύψωσης, έχουμε πολύ δρόμο για να τη φτάσουμε.
<H3>Το μίσος είναι...
</H3>
... γόνιμο, γράφει ο Μαροκινός συγγραφέας Ταχάρ Μπεν Τζελούν στη «Μοντ».
Βρίσκεται στα πρόσωπα και στις καρδιές, νικά τον χρόνο και τη λογική. Είναι
εύκολο, κυκλοφορεί με αλαζονεία και φορτίζει τον λόγο τόσο του ενός
στρατοπέδου όσο και του άλλου. Οι ρίζες του είναι βαθιές. Ορισμένοι το
χρονολογούν εδώ και χιλιάδες χρόνια, άλλοι κρατούν μια μοιραία ημερομηνία:
1948, χρονιά που 726.000 Παλαιστίνιοι ξεριζώθηκαν από τη γη τους κι έγιναν
πρόσφυγες. Το ζητούμενο, όμως, δεν είναι να τεθούν σε αντιπαράθεση δύο λαοί
που διεκδικούν την ίδια γη, αλλά να προσπαθήσουμε να φανταστούμε ένα μέλλον
που δεν θα προσπαθεί να εκδικηθεί για το παρελθόν, είτε το μακρινό είτε το
κοντινό. <H3>Αυτή τη στιγμή...
</H3>
... εφαρμόζεται στο Ισραήλ και στην Παλαιστίνη ο νόμος της ανταπόδοσης,
το «οφθαλμόν αντί οφθαλμού», με όλο και μεγαλύτερη αγριότητα. Μπροστά στην
ήττα της λογικής, το πιθανότερο είναι ότι ούτε η Αμερική ούτε τα Ηνωμένα Έθνη
μπορούν να κάνουν κάτι, τουλάχιστον προς το παρόν. Αυτό που χρειάζεται,
σημειώνει ο Ταχάρ Μπεν Τζελούν, είναι να σταματήσουν τα πάντα, τόσο οι
επιθέσεις αυτοκτονίας των Παλαιστινίων όσο και τα αντίποινα των Ισραηλινών,
και να υπάρξει μια περίοδος απάρνησης, με την έννοια της περισυλλογής, μια
περίοδος προσευχής γι' αυτούς που πιστεύουν και προβληματισμού για όλους.
Πρέπει να σκεφτούμε το μέλλον των παιδιών, τόσο των Παλαιστινίων όσο και των
Ισραηλινών. Τα παιδιά αυτά έχουν το δικαίωμα να απαιτήσουν από τους ενήλικες
ένα μέλλον ειρήνης και δικαιοσύνης, όχι ένα μέλλον εκδίκησης και αντεκδίκησης.
Έχουν το δικαίωμα να ζήσουν δίπλα - δίπλα, ίσως και να συνυπάρξουν. Και αυτή η
συνύπαρξη καλλιεργείται, δεν παραχωρείται. <H3>Αν η κατοχή...
</H3>
... των εδαφών και ο εξευτελισμός των ανθρώπων συνεχιστούν, αν τα
ψηφίσματα των Ηνωμένων Εθνών εξακολουθήσουν να μην εφαρμόζονται, αν τα σπίτια
δεν πάψουν να ανατινάζονται σε καταπάτηση κάθε έννοιας δικαιοσύνης, αν νέοι
άνθρωποι εξακολουθήσουν να θυσιάζουν τη ζωή τους με στόχο να πάρουν μαζί τους
τον μεγαλύτερο δυνατό αριθμό αθώων, αν η ανάγνωση της Ιστορίας συνεχίσει να
γίνεται με παραμορφωτικούς φακούς, τότε κανένα κράτος δεν θα επιβιώσει, κανείς
λαός δεν θα νικήσει. Η τραγωδία θα είναι απερίγραπτη. Η λύση μπορεί να έλθει
μόνο από μια αλλαγή πολιτικής του Ισραήλ, από αλλαγή νοοτροπίας, από
δημιουργική φαντασία και πολιτικό θάρρος.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17240N223</ED>
<ID>
ID:302097

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N22&aa=3</URL></REF>


Article

<CATEGORY>vin06</CATEGORY>

 <H2>Χιόνια στο καμπαναριό </H2>
<AUTHOR>¨ΕΛΕΝΑ ΑΚΡΙΤΑ</AUTHOR>

Τυφλός τυφλόν οδηγεί, αμφότεροι εις λάκκον έπεσαν. Τέρμα, τα παιδιά, παιδί
μου, είναι τρελά. Καλά και σώνει να βγουν να παίξουν στο χιόνι. Τέτοια
παράνοια. Βρίσκεσαι τώρα εσύ σπίτι. Με τη ρομπίτσα σου τη χνουδωτή. Τις καρό
σου τις παντόφλες. Τη συσκευή μόνιμα στη ΝΕΤ με πλάνα του κακού μας του
καιρού. Και αίφνης ­ όχι το κόμμα ­ το απόκομμα σε τραβάει από το μανίκι, να
παίξετε χιονοπόλεμο. Ένα παιδί θέλει να παίξει. Πού φτάσαμε, Θεούλη μου; Τι
άλλο θα ακούσουμε ακόμα; 
Τυφλός τυφλόν οδηγεί αμφότεροι εις λάκκον έπεσαν. Ντυθήκαμε ροβυθοκεφτέδες, το
ένα ρούχο πάνω από το άλλο, ο εφιάλτης του στυλίστα. Βγήκαμε στο αποκλεισμένο
προάστιο. Άσπρη, ασπρίλα πλάκωσε. Πού άρχιζε το πεζοδρόμιο πού τέλειωνε ο
δρόμος ­ κανείς δεν το 'πε και δεν το 'βρε ακόμα. Σκαλί, καλέ μου, σκαλί,
σκαλί θα κατεβώ ­ μια κουβέντα είναι. Στουμπώνεις αποφασιστικά το πόδι στο
μισό μέτρο χιόνι, λες ­ νάτο το πέτυχα το σκαλάκι. 
Έλα όμως που δεν το πέτυχες εσύ. Σε πέτυχε αυτό. Σε πέτυχε και σε απογείωσε.
Ψηλά, πολύ ψηλά! Οι ουρανοί είναι δικοί μας! Ο Σούπερμαν σε νέες περιπέτειες!
Και μετά την πτήση την υπερπόντια, πέφτεις με τα μούτρα στο μπρούμυτο. Στο
μπρούμυτο ­ πρόσθιο, ύπτιο, πώς το λένε αυτό; 
Ξεφτίλα το λένε. Εσύ τάβλα, το παιδί σκασμένο στα γέλια. (Όλοι σκάνε στα γέλια
με τον πεσμένο. Όλοι, εκτός από τον πεσμένο). Η Χάιντι, το κοριτσάκι των
Άλπεων σε βερσιόν μανιοκατάθλιψης. 
Τυφλός τυφλόν οδηγεί, αμφότεροι εις λάκκον πέσαμε. Δεν αφήσαμε λάκκο για
λάκκο. Πώς ισορροπήσαμε στα ανισόρροπα; Πώς περπατήσαμε; Πώς βάλαμε το ένα
πόδι μπροστά στο άλλο; Πώς κάναμε κάτι που αμυδρά παρέπεμπε σε βηματισμό; Πώς
αξιωθήκαμε να τα διανύσουμε τα πέντε μέτρα; Ο Θεός! Ο Θεός μάς είδε από ψηλά
και μας λυπήθηκε! (Η πίστις σώζει, εγώ πάντα στο 'λεγα, εσύ λύσσα να ψηφίζεις
ΚΚΕ.) 
Τυφλός τυφλόν οδηγεί, βγήκαμε στον κεντρικό δρόμο. Εκεί με έπιασε το
σχιζοφρενικό μου. Αντί να κοιτάξω να σώσω το τομάρι μου, μου προέκυψε το
ντελίριουμ κοινωνικής καταγγελίας. Στάθηκα όρθια, αγκάλιασα μια νεραντζιά,
όπως δεν έχω αγκαλιάσει άνθρωπο κι άρχισα να μετράω τα οχήματα που πέρναγαν. 
Σε μισή ώρα περίπου, είκοσι δύο Ι.Χ. ακριβώς. Από τα είκοσι δύο μόνον τα εξής
δύο είχαν αλυσίδες. Τα υπόλοιπα είκοσι, αμέριμνα. Στον κόσμο τους. Μέσα
γυναικόπαιδα, μωρά, τρίτες ηλικίες, τέταρτες ηλικίες. Κι αυτοί μάγκες!
Οδηγάρες! Φιντιμπάλντι! Που δεν βγήκανε και με τα 4Χ4. Με τα ασημί μεταλλίκ
βγήκανε. Τα μικρά. Με τα τάπερ βγήκανε στον δρόμο, τον Χόλιντεϊ ον Άις. 
Ραδιόφωνα και τηλεοράσεις να ωρύονται μία εβδομάδα τώρα «βάλτε αλυσίδες».
Όμως, του Έλληνος ο τράχηλος ζυγόν δεν υποφέρει. Οι αλυσίδες, τα πάσης φύσεως
δεσμά, δεν ταιριάζουν στο φρόνημά του. «Πρέπει να σπάσουμε τις αλυσίδες, δεν
έχουμε καιρό γι' άλλες ελπίδες». Έτσι είναι! Τους ειδικούς θα ακούσουμε τώρα ή
τη Μαρινέλλα; 
Αφού μετατρέψαμε το μισό προάστιο σε τέλειες ολοστρόγγυλες χιονόμπαλες,
επιστρέψαμε σπίτι μας. Στην τηλεόραση, ξενυχτισμένοι τροχονόμοι προσπαθούσαν
να πείσουν τους οδηγούς να βάλουν τις αλυσίδες. Να τους δώσουν να καταλάβουν
ότι χωρίς αυτές δεν πάνε παρακάτω. Δεν μπορούν να πάνε παρακάτω. Δεν γίνεται
να πάνε παρακάτω. Είναι ανθρωπίνως αδύνατον να πάνε παρακάτω. 
Κι εκείνοι, οι οδηγοί, οι φορμουλάδες, οι αδελφοί Σουμάχερ, αντί να τους πουν
«ευχαριστώ», τους βρίζανε κι από πάνω. Ο ένας θα του σπάσουνε οι αλυσίδες. Ο
άλλος αν τις βάλει τώρα, θα τις βγάλει σε πέντε μέτρα. Ο τρίτος, πονάει η μέση
του και πώς να σκύψει; Φωνές, Χριστοπαναγίες, σε εξουθενωμένα όργανα που
προσπαθούσαν να τους προστατέψουν. Να τους σώσουν τη ζωή. Και που δεν τους
τραβάγανε τη μούντζα την ξεγυρισμένη, τη ρωμέικη, την προ-ευρώ τη μούντζα και
να τους πουν: 
«Δεν πα να κόψεις τον λαιμό σου; Τράβα μπρος και μη σε μέλλει, μεγάλε. Κι αν
έρθει τούμπα ο κουβάς σου και τσακιστείς σε κάνα γκρεμό, τυχερά είναι αυτά. Να
ζούμε να σε θυμόμαστε, μ...! Ε, μ....! Που ξεροστάλιασα δύο μερόνυχτα χωρίς
μια κούπα ζεστό καφέ για την πάρτη σου και με βρίζεις κι από πάνω, ηλίθιε!». 
Και το κερασάκι στην τούρτα: «Μα, υπάρχει κράτος;». Αλήθεια, υπάρχει; Εγώ σου
λέω «όχι». Δεν υπάρχει. Δεν υπήρχε. Αλλά ΟΤΑΝ υπάρχει, ΟΠΟΥ υπάρχει, ΕΑΝ
υπάρχει κράτος ­ τότε ΔΕΝ υπάρχει πολίτης. 
Από το κράτος; Τα παίρνει στο κρανίο ο πολίτης. Παρόν το κράτος; Τα παίρνει
χειρότερα στο κρανίο ο πολίτης. Τσατίζεται. Δεν γουστάρει, βρε αδελφέ. Εδώ
είναι Μπαλκάνια, δεν είναι παίξε - γέλασε. Για ποιον με πέρασες που θα βάλω
και αλυσίδες; Για κάνα σκιτζή Γερμαναρά, άσχετο; Εγώ ρε, οδηγάω από δεκαπέντε
χρόνων χωρίς δίπλωμα. Και θα 'ρθεις εσύ τώρα να μου κάνεις τον ξύπνιο; Άσε με
κάτω σε παρακαλώ. Κι αν έχω παιδιά, σκυλιά, γατιά, στο όχημα, δικά μου είναι,
ό,τι θέλω τα κάνω. Άμα λάχει, τους βάζω φωτιά και τα καίω. Αλυσίδες να βάλει η
κότα η πλατινέ πίσω μου ­ όχι εγώ. Εγώ, ο Άρχοντας της Ασφάλτου! 
Το λευκό υποχωρεί. Το τοπίο επιστρέφει στις νορμάλ του αποχρώσεις. Τότε,
νάτην, νάτην, πετιέται η ώρα του απολογισμού: στην κατάσταση έκτακτης ανάγκης,
τελικώς, δεν υπήρξε τίποτα. Ούτε κράτος ούτε πολίτης. Εξαιρέσεις υπήρξαν.
Εξαιρέσεις που επιβεβαίωσαν τον κανόνα αυτής της μοιραίας σχέσης
κράτους-πολίτη: 
Τυφλός τυφλόν οδηγεί, αμφότεροι εις λάκκον έπεσαν! <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N67</CAT>
<ED>
Κωδικός άρθρου: A17240N671</ED>
<ID>
ID:301998

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N67&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το χιόνι, ο πολίτης και οι υποχρεώσεις...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Αγαπημένε μου γείτονα, 
Από την εποχή της επίσκεψής μου στο Λουξεμβούργο είχα να δω τόσο χιόνι. Ένα
χειμωνιάτικο μεσημέρι μπήκα σ' ένα από τα κεντρικά εστιατόρια να απολαύσω
θαλασσινά. Κυρίως μύδια. Ο καιρός κρύος, με τον ήλιο να βρίσκει κρυψώνες στα
διαβατάρικα σύννεφα. Πύκνωσαν τόσο, που γρήγορα τον έκρυψαν. Μέχρι να
τελειώσουμε το, πραγματικά, λουκούλειο γεύμα μας, η πλατεία άσπρισε. Χωρίς να
σε εμποδίζει βέβαια στο περπάτημα, αφού όταν το χιόνι είναι φρεσκοριγμένο
μπορεί να πατηθεί χωρίς μεγάλους κινδύνους. Ωστόσο, η τόσο γρήγορη μεταβολή
του καιρού ήταν αρκετή για να εμποδισθεί η κίνηση των αυτοκινήτων στις
Αρδέννες και να μποτιλιάρει ο αυτοκινητόδρομος. Κομφούζιο επικράτησε και στην
πόλη, καθώς η ώρα πλησίαζε πέντε και πολλοί εργαζόμενοι επέστρεφαν στα σπίτια
τους, ενώ μία ώρα αργότερα έκλειναν και τα καταστήματα. 
Το χιόνι ήταν τόσο πυκνό. Η θερμοκρασία της νύχτας το πάγωνε αμέσως και η
συνεχής ροή των αυτοκινήτων διόλου δεν διευκόλυνε στο να το λειώσει. Δύο ώρες
χρειάστηκε για να μπει μία τάξη στην πόλη. Οι δρόμοι άδειασαν, λες διά
μαγείας, και στα πεζοδρόμια σχηματίστηκαν καθαρά μονοπάτια. Ούτε στην τουαλέτα
δεν σκεφθήκαμε να πάμε πριν φορέσουμε τις γαλότσες μας, αρπάξαμε το φτυάρι για
να εκχιονίσουμε το πεζοδρόμιο. Αλίμονο. Ο γείτονας θα έβγαζε έξω το σκυλάκι
του για πιπί και έπρεπε να προλάβουμε να ανοίξουμε το μονοπάτι. Γιατί έτσι και
έσπαγε ο διάολος το ποδάρι του και ο γείτονας έτρωγε τούμπα, με το πρόστιμο
που θα πληρώναμε θα κάναμε τον γύρο του κόσμου ολόκληρη η παρέα. Είναι ένα
μέτρο που θα έκανε και τον πιο απαίδευτο πολίτη να μάθει τις υποχρεώσεις του...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N67</CAT>
<ED>
Κωδικός άρθρου: A17240N672</ED>
<ID>
ID:302092

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N67&aa=2</URL></REF>


Article

<CATEGORY>vin06</CATEGORY>

 <H2>Μικρά, θαυματουργά και πανάκριβα για το 2002
</H2>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Τα κινητά τηλέφωνα γίνονται ψηφιακές φωτογραφικές μηχανές. Την ίδια στιγμή,
παραμένουν ανοιχτά σε Ευρώπη, Αμερική και Ασία, αφού πλέον θα είναι tri-band.
Οι προσωπικοί ψηφιακοί βοηθοί γίνονται και κινητά τηλέφωνα, επικοινωνούν με
τον ηλεκτρονικό υπολογιστή του σπιτιού και στέλνουν e-mails σε φίλους. Οι
εκτυπωτές διώχνουν... τα καλώδιά τους και δέχονται εντολές σε απόσταση
χιλιομέτρων. Οι κονσόλες μπαίνουν στο Ίνερνετ και οι επεξεργαστές λειτουργούν
με απίστευτες ταχύτητες. Τα νέα gadgets, που φέρνει το 2002 στην ελληνική
αγορά, έχουν την τάση να γίνονται ολοένα και μικρότερα και να συγκεντρώνουν
πολλές διαφορετικές λειτουργίες σε μία μόνο συσκευή. <H3>ΝΟΚΙΑ 7650
</H3>
Το πρώτο Multimedia Phone βρίσκεται προ των πυλών... των καταστημάτων. Το
Νόκια 7650 θα έχει τη δυνατότητα να βγάζει ψηφιακές φωτογραφίες, να τις
ταξινομεί σε άλμπουμ και φακέλους, να αποθηκεύει σύντομα βιντεοκλίπ, καθώς και
ψηφιακό ήχο, και να τα αποστέλλει ασύρματα (είτε σε άλλο κινητό είτε σε
υπολογιστή). Η συσκευή χρησιμοποιεί την τεχνολογία bluetooth, με την οποία
μπορείτε να μεταφέρετε δεδομένα στον υπολογιστή σας, ακόμη και αν βρίσκεστε σε
απόσταση χιλιομέτρων από το σπίτι σας!

ΑΦΙΞΗ: Αρχές του καλοκαιριού 
ΤΙΜΗ: Δεν έχει ανακοινωθεί επίσημα. Υπολογίζεται στα 880,5 ευρώ
(300.000 δρχ.) 
<H3>ΑΙΒΟ
</H3>
Τα μικρά σκυλάκια-ρομπότ της Σόνυ κάνουν ολοένα και μεγαλύτερα βήματα...
Αυτήν τη φορά τα ΑΙΒΟ, που κυκλοφορούν ήδη στην Ιαπωνία και αναμένονται
σύντομα στη χώρα μας, θα έχουν τη δυνατότητα αναγνώρισης 75 φωνητικών εντολών!
Παράλληλα, θα βγάζουν ψηφιακές φωτογραφίες και θα αντιδρούν στα τηλεοπτικά
προγράμματα ανάλογα τα συναισθήματα που τους προκαλούν. Το άσπρο κουταβάκι
ονομάζεται Λέιτ, ενώ το μαύρο ακούει στο όνομα Μακαρόν. Και τα δύο θα μπορείτε
να τα αγοράσετε είτε σαν μικρά κουτάβια, οπότε και θα πρέπει να εκπαιδευτούν,
ή σαν ενήλικα σκυλάκια, που θα αναλάβουν να σας κάνουν συντροφιά. 
ΑΦΙΞΗ: Καλοκαίρι 
ΤΙΜΗ: Δεν έχει ανακοινωθεί

<H3>GAME CUBE
</H3>
Παιχνίδια και πάλι παιχνίδια. Αυτό φαίνεται να είναι το σλόγκαν της
κατασκευάστριας εταιρείας του GameCube, της Nintendo. Η νέα της
παιχνιδοκονσόλα μπορεί να μην έχει τις ικανότητες ολόκληρου συστήματος
οικιακής ψυχαγωγίας, όπως οι ανταγωνίστριές της, κερδίζει όμως τους
μικρότερους φαν του είδους. Με ασύρματο τηλεχειριστήριο και τη δυνατότητα
σύνδεσης με το προηγούμενο μοντέλο (GameBoy Advance), το καινούργιο όπλο της
Nintendo κερδίζει, όπως ισχυρίζονται οι κατασκευαστές του, το ανταγωνιστικό
PS2 της Σόνυ σε σημεία όπως η ταχύτητα του επεξεργαστή, η μνήμη, αλλά και τα
κανάλια του ήχου. 
ΑΦΙΞΗ: Δεύτερο τρίμηνο του 2002 
ΤΙΜΗ: 293,5 ευρώ (100.000 δρχ.)

<H3>SIEMENS SX45
</H3>
Τα «έξυπνα» τηλέφωνα, εκτός από τις συμβατικές λειτουργίες, προσφέρουν τη
δυνατότητα δημιουργίας ηλεκτρονικής ατζέντας, ασύρματης σύνδεσης με το
Διαδίκτυο, αποστολή ηλεκτρονικών μηνυμάτων, καθώς και αποστολή δεδομένων στον
προσωπικό σας υπολογιστή. Την ίδια στιγμή, το ειδικό περιβάλλον για μηχανήματα
«τσέπης», που έχει δημιουργήσει η Microsoft (Windows CE 3.0), περιλαμβάνει
δημοφιλείς εφαρμογές όπως το γνωστό Word, Excel, Power Point και Outlook, ενώ
υπάρχει ήδη εγκατεστημένο video player. 
ΑΦΙΞΗ: Αρχές Μαρτίου 
ΤΙΜΗ:Η τιμή υπολογίζεται στα 880,5 ευρώ (300.000 δρχ.), αν και
δεν έχει ακόμη ανακοινωθεί επίσημα.

<H3>TREO 180
</H3>
Έχετε ήδη καταχωρίσει ηλεκτρονικά την ατζέντα με όλα τα τηλέφωνα που
επιθυμείτε. Επιλέγετε ένα όνομα, πατάτε ένα κουμπί και η συσκευή καλεί μόνη
της το άτομο που επιλέξατε! Αυτή είναι μία μόνο από τις υπηρεσίες που θα
προσφέρει η νέα προσωπική πολυσυσκευή, το TREO 180, που αναμένεται άμεσα στα
ελληνικά καταστήματα. Από μία συσκευή που συνδυάζει τον ψηφιακό προσωπικό
βοηθό με την κινητή τηλεφωνία δεν θα μπορούσε, φυσικά, να λείπουν η πρόσβαση
στο Ίντερνετ, το ηλεκτρονικό ταχυδρομείο και ασύρματες λειτουργίες. Δυνατό του
σημείο, το νέο ειδικό χειριστήριο-πληκτρολόγιο. Βρίσκεται σε κατακόρυφη θέση
πάνω στο Treo και απαιτεί μόνο τη χρήση του αντίχειρα. 
ΑΦΙΞΗ: Τους επόμενους τρεις μήνες 
ΤΙΜΗ: 442,7 ευρώ (150.800 δρχ.) 
<H3>SENDO Ζ100
</H3>
Νέα εταιρεία για την ελληνική αγορά, νέα τεχνολογικά προϊόντα για τους
Έλληνες καταναλωτές. Το «έξυπνο» τηλέφωνο της Σέντο θα είναι η πρώτη tri-band
συσκευή για την ελληνική κινητή τηλεφωνία. Γεγονός που θα επιτρέψει στους
χρήστες του να το έχουν μαζί τους και, φυσικά, εν λειτουργία σε Ευρώπη, Ασία
και Αμερική! Η προηγμένη τεχνολογία στην οθόνη του μπορεί να απεικονίσει έως
και 65.000 χρώματα! Ενώ οι θύρες εισόδου που υπάρχουν στο νέο κινητό τηλέφωνο
δίνουν τη δυνατότητα να συνδεθεί με άλλες ηλεκτρονικές συσκευές. Το Ζ100
χρησιμοποιεί ακόμη πιο εξελιγμένο περιβάλλον λειτουργιών, το Stinger, ένα
ειδικό πρόγραμμα της Microsoft για τις συσκευές «τσέπης». Έτσι, μπορεί να
αναπαράγει video, audio, ΜΡ3, ενώ δεν θα μπορούσαν να λείπουν τα παιχνίδια. 
ΑΦΙΞΗ: Δεύτερο τρίμηνο του 2002 
ΤΙΜΗ: Δεν έχει ανακοινωθεί

<H3>DVD-R
</H3>
Το DVR-7000 της Pioneer είναι το νέο μοντέλο ψηφιακής βίντεο εγγραφής που
θα βγει στην ελληνική αγορά. Οι δίσκοι DVD-RW μπορούν να χρησιμοποιηθούν για
εγγραφή έως και 1.000 φορές, χωρίς απώλειες στην ποιότητα και στον ήχο! Ενώ
υπάρχουν και οι δίσκοι DVD-R που κοστίζουν λιγότερο, έχουν όμως τη δυνατότητα
μόνο μίας εγγραφής. Και οι δύο δίσκοι, πάντως, έχουν χωρητικότητα 4,6 Gbytes
σε κάθε πλευρά.

ΑΦΙΞΗ: Δεύτερο τρίμηνο του 2002 
ΤΙΜΗ: Δεν έχει ανακοινωθεί 
<H3>ΧΒΟΧ
</H3>
Η φήμη του έχει ήδη κατακτήσει τους φανατικούς στις κονσόλες παιχνιδιών,
στην Ευρώπη, πολύ προτού κάνει την εμφάνισή του στα ράφια των καταστημάτων. Η
Microsoft με το Xbox είναι η τέταρτη εταιρεία που μπαίνει στον χώρο των
βιντεοπαιχνιδιών. Έχει ενσωματωμένο σκληρό δίσκο, ο οποίος του επιτρέπει την
αποθήκευση δεδομένων, συνδέεται με το Διαδίκτυο (μόνο με DSL), παίζει CD και
DVD, ενώ υπάρχουν οι θύρες ώστε να συνδεθεί στο μέλλον και με άλλες ψηφιακές
συσκευές, όπως φωτογραφικές μηχανές και εκτυπωτές. Διαθέτει τον ταχύτερο
επεξεργαστή από όλες τις κονσόλες (στα 733 MHz), τη μεγαλύτερη μνήμη (64ΜΒ),
καθώς και τα περισσότερα κανάλια ήχου (256). 
ΑΦΙΞΗ: Μάρτιος (επίσημη παρουσίαση 14 Μαρτίου) 
ΤΙΜΗ: Δεν έχει ανακοινωθεί επίσημα. Υπολογίζεται στα 470 ευρώ (160.000 δρχ.)

<H3>ΗΡ DESKJET 995C
</H3>
Έναν ασύρματο εκτυπωτή φέρνει στην ελληνική αγορά η Hewlett Packard. Με τη
νέα τεχνολογία Bluetooth, ένα ακόμη καλώδιο ­ έπειτα από αυτά στο ποντίκι και
στο πληκτρολόγιο ­ αφαιρείται από τον προσωπικό υπολογιστή. Γιατί ο 995c είναι
ασύρματος, ενώ επικοινωνεί και με άλλες ηλεκτρονικές συσκευές που διαθέτουν
Bluetooth. Αυτό σημαίνει ότι μπορεί να δέχεται εντολές για εκτύπωση ακόμη και
αν εκείνος που τις δίνει δεν βρίσκεται καν στο ίδιο σπίτι. Σημαντικό είναι το
γεγονός ότι ο νέος εκτυπωτής είναι συμβατός τόσο με PC όσο και με Μακ, ενώ η
μνήμη του φθάνει τα 8ΜΒ. 
ΑΦΙΞΗ: Δεν έχει ανακοινωθεί επίσημα 
ΤΙΜΗ: Δεν έχει ανακοινωθεί

<H3>CANON EOS-1D
</H3>
Αν και για επαγγελματική χρήση, η νέα φωτογραφική μηχανή της Canon, που
αναμένεται στην ελληνική αγορά εντός του Ιανουαρίου, δελεάζει και τους
ερασιτέχνες του είδους. Πρόκειται για την ταχύτερη επαγγελματική μηχανή που
έχει βγει στην αγορά, καθώς έχει τη δυνατότητα να τραβάει 8 καρέ το
δευτερόλεπτο και οι φωτογραφίες της έχουν ιδιαίτερα υψηλή ανάλυση (4.150.000
πίξελ)! Ταυτόχρονα, διαθέτει την ικανότητα προγραμματισμού θερμοκρασίας
χρώματος, ώστε οι φωτογραφίες να αποτυπώνουν με ελάχιστες απώλειες τα
πραγματικά χρώματα της εικόνας. 
ΑΦΙΞΗ: Ιανουάριος 
ΤΙΜΗ: 7.924,6 ευρώ (2.700.000 δρχ.) <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17240N681</ED>
<ID>
ID:301999

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N68&aa=1</URL></REF>


Article

<CATEGORY>vin06</CATEGORY>

 <H2>Το «Ελλάδα 2004» μοιράζει 432 δισ. για στάδια σε όλη τη χώρα
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ο δήμαρχος έφυγε απογοητευμένος. Το αίτημά του απερρίφθη. Και τι ζήτησε; Ένα
κλειστό κολυμβητήριο για το δήμο του, που αριθμεί περί τους 3.000 κατοίκους
και έχει προϋπολογισμό 50 εκατ. δρχ. Το ζήτησε επίμονα κι ας του έλεγαν από τη
Γενική Γραμματεία Ολυμπιακών Αγώνων ότι ένα τέτοιο έργο κοστίζει 1 δισ. να
γίνει και 80 εκατομμύρια δραχμές το χρόνο για να συντηρηθεί. 
Δεν ήταν ο μοναδικός. Το χρυσό αυγό των 432 δισ. δραχμών που μοιράζει το
πρόγραμμα «Ελλάδα 2004» αναζητούν οι δήμοι και περιφέρειες της χώρας εδώ κι
αρκετούς μήνες. Για την κατανομή των κονδυλίων που αφορούν στη δημιουργία
αθλητικών εγκαταστάσεων αλλά και έργων τουριστικής υποδομής, γίνεται ήδη σφαγή
και διαδήλωση στα αρμόδια γραφεία του υπουργείου Πολιτισμού. Εννιά μήνες πριν
από τις δημοτικές εκλογές κανείς δεν μένει ασυγκίνητος μπροστά στο απρόσμενο
ολυμπιακό δώρο προς την Τοπική Αυτοδιοίκηση, οι εκπρόσωποι της οποίας
αγωνίζονται χρόνια για να εξασφαλίσουν επιπλέον κονδύλια από την κεντρική
διοίκηση. 
Το «Ελλάδα 2004» συνολικού ύψους 432 δισ. δρχ. «είναι το τελευταίο Ολυμπιακό
πρόγραμμα που θα περικοπεί», όπως λένε με νόημα σε κυβερνητικά γραφεία. Από
πού εκπορεύεται η σιγουριά; Μα, ποιος θα πάει ξανά να πει στις περιφέρειες
ότι... ακυρώνεται το γήπεδο και μάλιστα εν όψει δημοτικών εκλογών; 
«Με το Ελλάδα 2004 συνέβη το εξής παράδοξο», εξηγεί ο κ. Κώστας Καρτάλης,
γενικός γραμματέας Ολυμπιακών Αγώνων. «Μπορεί οι Ολυμπιακοί Αγώνες να γίνονται
στην Αθήνα, όμως σε καμία περίπτωση δεν θέλαμε να διαφανεί ότι αγνοείται η
περιφέρεια και υπάρχει ανισόρροπη ανάπτυξη. Το πρόγραμμα έχει διασφαλισμένα
κονδύλια και, για πρώτη φορά, οι δήμοι εκλήθησαν να πάρουν τα χρήματα και να
φτιάξουν γήπεδα. Σε ορισμένες περιπτώσεις, όπως στη Νέα Ιωνία του Βόλου, έχει
ήδη δημοπρατηθεί ένα κλειστό κολυμβητήριο που ήταν γιαπί εδώ και χρόνια». 
Οι δήμοι από 3.000-5000 κατοίκους μπορούν να ελπίζουν σε ένα απλό γήπεδο, από
7.500-8.000 κατοίκους σε ένα κλειστό με κερκίδες για 150-200 άτομα, ενώ σε
ορισμένες πρωτεύουσες νομών θα γίνουν μέχρι και κλειστά κολυμβητήρια. 
Τα τελευταία αποτελούν και το «φετίχ» των δημάρχων. Αλλά και μια απλή κλειστή
αίθουσα σε μικρή πόλη, που δεν έχει τίποτα, «μετράει πολύ». Εκεί μπορούν να
αθλούνται οι νέοι, αλλά και να γίνονται οι γιορτές στις... εθνικές επετείους.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17240N691</ED>
<ID>
ID:302000

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N69&aa=1</URL></REF>


Article

<CATEGORY>vin06</CATEGORY>

 <H5>Οι «ισχυροί» είναι συνήθως βαρυποινίτες, έχουν το πάνω χέρι, ελέγχουν τα πάντα
από ναρκωτικά έως ημερομίσθια, ενώ κάποιοι τους θεωρούν και απαραίτητους για
την ηρεμία του σωφρονιστικού κατεστημένου
</H5><H2>Ο Ναστούλης έφυγε, ο Γρηγοράκος ήρθε
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ναστούλης - Γρηγοράκος. Οι δύο από τους πλέον σκληρούς κρατούμενους. Από την
πρώτη στιγμή της κράτησής τους έγιναν «οι αρχηγοί». Το παρελθόν τους
προκαλούσε δέος στους υπόλοιπους, οι οποίοι δήλωσαν γρήγορα «υποταγή»

΄Ηταν η δεύτερη ημέρα στις φυλακές ανηλίκων του Αυλώνα. Περίμενε στην ουρά για
να τηλεφωνήσει. Ξαφνικά ένας εύσωμος κρατούμενος αγνόησε τους πάντες και
πέρασε πρώτος. Προσπάθησε κάτι να πει. Ένα χαστούκι τον προσγείωσε στην
πραγματικότητα. Άλλωστε, από την πρώτη ημέρα είχε καταλάβει τι θα ακολουθούσε.
Ένας Αλβανός τού πήρε κάτι φόρμες που είχε. Τα βράδυ στο κελί με άλλους
τέσσερις είδε ότι «ο άλλος κόσμος» τον τραβούσε βίαια στην κόλαση, όπως έλεγε
στον δικηγόρο του. Ο Κ.Π. κατάλαβε γρήγορα πως σαν κλείσουν οι πόρτες των
κελιών, ανοίγουν αυτές της κόλασης. 
Το περιστατικό με το τηλέφωνο δεν ήταν και δεν είναι παρά μία από τις πολλές
απλές περιπτώσεις που συμβαίνουν καθημερινά σε όλες τις φυλακές. Ο «ισχυρός»
πάντα έχει το πάνω χέρι, παρά τις προσπάθειες που καταβάλλουν οι φύλακες να
διατηρήσουν τον έλεγχο.

Ελέγχουν τα πάντα

Τα ναρκωτικά, τα ημερομίσθια, ο έλεγχος αρκετών δραστηριοτήτων βρίσκονται στο
επίκεντρο του ενδιαφέροντος των «σκληρών», οι οποίοι μέσα από συνεχείς
συγκρούσεις εξελίσσονται σε κυρίαρχοι του παιχνιδιού. Παλαιότερα ο Ναστούλης
(τώρα έχει μεταφερθεί στη Θεσσαλονίκη) είχε καταφέρει να ελέγχει μεγάλο αριθμό
κρατουμένων. Είχε φθάσει στο σημείο να διαπραγματεύεται με τη Διοίκηση των
φυλακών. Να προτείνει «δικούς του» για ημερομίσθια με αντάλλαγμα την ηρεμία.
Σήμερα στον Κορυδαλλό ένα από τα «ισχυρά» ονόματα είναι ο Γρηγοράκος.
Κρατείται στη Δ' πτέρυγα, στην οποία η συντριπτική πλειονότητα είναι
αλλοδαποί. 
«Στη φυλακή λειτουργεί η λογική της αντιστρόφου πυραμίδας. Όποιος έχει κάνει
τα πιο πολλά εγκλήματα "επιβάλλεται" πιο εύκολα. Ο νόμος του ισχυρού βεβαίως
και λειτουργεί. Το θέμα είναι οι επιλογές που κάνεις ως Διοίκηση των φυλακών.
Εάν αποφασίσεις να εξασφαλίσεις την ηρεμία στη φυλακή με τη βοήθεια των λίγων
κρατουμένων, μοιραία ο κάθε Ναστούλης και ο κάθε Γρηγοράκος αυτοανακηρύσσεται
σε αρχηγό. Εάν όμως θέλεις να στηριχθείς στην πλειονότητα (όπως τουλάχιστον
κάνω εγώ), τότε μειώνεις τα περιθώρια να αναδειχθούν μέσα στη φυλακή κυρίαρχοι
στις πτέρυγες οι λεγόμενοι σκληροί κρατούμενοι», λέει ο πρόεδρος των
σωφρονιστικών υπαλλήλων κ. Αντώνης Αραβαντινός. 
Σύμφωνα με πρώην στέλεχος της διεύθυνσης των Φυλακών Κορυδαλλού, οι «αρχηγοί»
είναι «απαραίτητοι για την ηρεμία στα σωφρονιστικά καταστήματα». Αυτοί είναι
που ελέγχουν τη διακίνηση των ναρκωτικών, που έρχονται σε συζητήσεις με τους
αρμοδίους για να έχουν ευνοϊκή μεταχείριση, που διεκδικούν ορισμένες θέσεις
εργασίας για τους «κολλητούς τους». 
Η τελική επικράτηση

Η επικράτησή τους δεν είναι εύκολη. Από την πρώτη ημέρα και για ένα μεγάλο
χρονικό διάστημα οι διάφορες ομάδες συγκρούονται μεταξύ τους. Ύστερα από καιρό
ο «νικητής» απολαμβάνει την ιδιότυπη εξουσία, όπως έκανε παλιά ο Ναστούλης και
μάλιστα σε μια δύσκολη για τους Έλληνες κρατουμένους εποχή, αφού οι ξένοι
είχαν το πάνω χέρι. Ο αρχηγός πλαισιώνεται από άτομα που παίζουν τον ρόλο του
μπράβου (!), τα οποία για λογαριασμό του επιβάλλουν την άποψή του. Όσοι
διαφωνούν ξυλοκοπούνται, εκβιάζονται και τελικά υπακούουν. 
Ο μύθος που ακολουθεί τον κάθε κρατούμενο βοηθάει να επιβληθεί, όπως είναι η
περίπτωση του Γρηγοράκου, ο οποίος αν και κρατείται στην πτέρυγα με τους
αλλοδαπούς έχει «εξασφαλίσει την ηρεμία του». 
Εκτός αυτών - οι οποίοι «προκαλούν δέος» κυρίως μεταξύ των αλλοδαπών
κρατουμένων και κυρίως των Αλβανών - πάντα υπάρχει ένας επικεφαλής που συνήθως
αποφασίζει για έναν μεγάλο αριθμό συμπατριωτών του. Οι συγκεκριμένοι
κρατούμενοι παίζουν σημαντικό ρόλο στις συγκρούσεις με ομάδες, κυρίως
Ρουμάνων. Τα φαινόμενα αυτά (συγκρούσεις κ.λπ.) τα συναντά κανείς στην πτέρυγα
Δ', αλλά και στη Β' όπου κρατούνται οι τοξικομανείς. Εκεί (το παραδέχονται και
οι φύλακες) η διακίνηση ναρκωτικών είναι μάλλον εύκολη υπόθεση. 
Στις γυναικείες

Ανάλογη είναι η κατάσταση στις γυναικείες φυλακές. Εκεί όμως όπου η βία
ξεπερνάει κάθε φαντασία είναι το Σωφρονιστικό Κατάστημα Ανηλίκων στον Αυλώνα.
«Ήταν λίγο μετά την έναρξη της λειτουργίας της φυλακής. Κάποιοι Αλβανοί
κρατούμενοι προσπάθησαν να αποδράσουν. Όταν έφθασαν σε ένα σημείο όπου υπήρχε
αγκαθωτό σύρμα, έκαναν κάτι που δεν το χωράει ανθρώπου νους. Έριξαν πάνω έναν
συγκρατούμενό τους, πάτησαν πάνω του και έφυγαν», θυμάται ένας φύλακας. Και
όπως λέει «η βία μεταξύ των ανηλίκων είναι ενα καθημερινό φαινόμενο. Είναι
νέοι, βράζει το αίμα τους», εξηγεί. Διατηρεί ωστόσο τις επιφυλάξεις του κατά
πόσον οι κρατούμενοι εκεί είναι όλοι ανήλικοι. «Με τους αλλοδαπούς δεν μπορείς
να ξέρεις. Πολλοί δεν έχουν χαρτιά, αλλά και πολλοί άλλοι έχουν πλαστά. Αυτό
είναι ένα από τα βασικά προβλήματα, αφού μπορεί να συνυπάρχουν 15άρηδες με
25άρηδες με ό,τι αυτό συνεπάγεται». Παλιοί και νέοι συγκρούονται καθημερινά
ακόμη και για απλά πράγματα. «Εμείς κρατούσαμε το τηλεκοντρόλ και αλλάζαμε
κανάλια», λέει ένας νεαρός κρατούμενος ο οποίος μίλησε για την έρευνα στις
ελληνικές φυλακές, των Νέστορα Κουράκη και Φωτεινής Μηλιώνη. Μια άλλη νεαρή
περιγράφει ανάλογες αντιδράσεις. «Επειδή μιλούσα με τους γονείς μου στο
τηλέφωνο ήρθε μία και μου τράβηξε το μαλλί. Τι να πεις. Μέσα βιάζουν, κλέβουν.
Βιάζουν... βλέπαμε τις άλλες. Τι να πεις...».

<H3>Στην Αγγλία τους φυλακίζουν και σε πλοία
</H3>
Ο υπερπληθυσμός εξακολουθεί να παραμένει για τις ελληνικές φυλακές το
μεγαλύτερο πρόβλημα. Στον Κορυδαλλό υπάρχει η δυνατότητα κράτησης 450 ατόμων.
Και σήμερα κρατούνται 2.500. Ανάλογη κατάσταση επικρατεί στις φυλακές του
Αγίου Στεφάνου, την Πάτρα και τη Θεσσαλονίκη. Αυτό σε συνδυασμό και με την
παρουσία χιλιάδων αλλοδαπών (από τις 8.500 του συνόλου των κρατουμένων
περισσότεροι από 5.000 είναι ξένοι - έχουν καταγραφεί 120 εθνικότητες!)
καθιστά το έργο των σωφρονιστικών υπαλλήλων ιδιαίτερα δύσκολο. 
Το πρόβλημα βεβαίως δεν είναι ελληνικό. Ανάλογη είναι η κατάσταση στην Ιταλία
και τη Γαλλία. Στην Αγγλία έχουν μετατρέψει σε φυλακές ακόμη και πλοία ενώ σε
περιπτώσεις, όπου ο κρατούμενος δεν έχει τελέσει σοβαρά αδικήματα,
περιορίζεται στο σπίτι του φορώντας ένα «ηλεκτρονικό βραχιόλι» με το οποίο
ελέγχονται οι κινήσεις του. 
Στην Ιταλία και τη Γαλλία βεβαίως υπάρχουν και οι εναλλακτικές ποινές, γεγονός
που βοηθά στην αποσυμφόρηση αλλά και στον σωφρονισμό των καταδικασθέντων. 
Στην Αμερική πλέον υπάρχουν και οι ιδιωτικές φυλακές ενώ για απλά αδικήματα
λειτουργεί και η λίστα αναμονής. Μέχρι να έρθει η σειρά του, όποιος έχει
καταδικαστεί παραμένει στο σπίτι του. Προτάσεις για την ανέγερση ιδιωτικών
φυλακών έχουν γίνει και στην Ελλάδα, αλλά δεν έχει γίνει καμία συζήτηση για το
θέμα επίσημα. Σύμφωνα με στοιχεία του υπουργείου Δικαιοσύνης, από το σύνολο
των αποφυλακισθέντων ένα ποσοστό 65-70% επιστρέφει αφού διαπράττει και νέα
αδικήματα. Το ποσοστό αυτό είναι σχεδόν το ίδιο σε όλες τις χώρες, ακόμη και
στις πιο προηγμένες. 
Όμως σ' αυτές ήδη έχουν αρχίσει να εφαρμόζονται ειδικά σωφρονιστικά
προγράμματα. Λειτουργούν σχολεία, γυμναστήρια, σχολές για επαγγελματική
κατάρτιση. 
Προσπάθειες γίνονται και στην Ελλάδα όπου παρατηρείται τον τελευταίο διάστημα
θεαματική βελτίωση στο φαγητό. Όμως η στενότητα του χώρου πολλαπλασιάζει άλλα
προβλήματα. 
Υπάρχουν περιπτώσεις σε ένα κελί για δύο άτομα να κρατούνται πέντε. «Τα πόδια
τού ενός ακουμπούν στο κεφάλι του άλλου. Αυτό από μόνο του δημιουργεί
εντάσεις. Και καταλαβαίνει κανείς ότι τα θύματα σ' αυτές τις περιπτώσεις είναι
οι αδύνατοι. Όσοι έχουν νοητικά προβλήματα και γενικά οι περιθωριακοί της
φυλακής, οι οποίοι πολλές φορές πέφτουν και θύματα βιασμού», τονίζει στέλεχος
του υπουργείου Δικαιοσύνης. 
Σύμφωνα με τον κ. Αραβαντινό, ο συνωστισμός κρύβει και άλλους κινδύνους για
την υγεία των κρατουμένων. «Όταν κάποιος έχει ηπατίτιδα, καταλαβαίνει κανείς
πόσο δύσκολο και πόσο επικίνδυνο είναι να συνυπάρχει με άλλους».
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17240N711</ED>
<ID>
ID:302001

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N71&aa=1</URL></REF>


Article

<CATEGORY>vin06</CATEGORY>

 <H5>Στο στόχαστρο του Μητροπολίτη Πειραιώς και πάλι το περιβάλλον του
Χριστόδουλου, ενώ δηλώνει ότι πίσω από την εναντίον του επίθεση κρύβεται ο
ίδιος ο Αρχιεπίσκοπος. Δεν πέρασε πρόταση του Χριστόδουλου για νέο τρόπο
εκλογής των Μητροπολιτών </H5><H2>Νέα επίθεση από τον Καλλίνικο
</H2>
Ο Αρχιεπίσκοπος είναι, σύμφωνα με τον Μητροπολίτη Πειραιώς, πίσω από την
επίθεση που δέχτηκε ο ίδιος προσωπικά από ανθρώπους του στενού περιβάλλοντος
του κ. Χριστόδουλου. Σε ανακοίνωση που εξέδωσε χθες ο κ. Καλλίνικος αναφέρει
μεταξύ άλλων: «Το πρόβλημα δεν είναι δικό μου, είναι του Αρχιεπισκόπου που τον
έχει (σ.σ.: τον κ. Σωτ. Τζούμα) κοντά του, που συντρώγει μαζί του και τον
χρησιμοποιεί διά να υβρίζει και να πετά λάσπη εις εμέ, τον επί 45 χρόνια
πνευματικό του πατέρα, τον οποίο παρέλαβα από 17 ετών. Ο κ. Τζούμας εκφράζει
λοιπόν την ευγνωμοσύνη του υιού, ο οποίος τον έχει κοντά του, προς εμέ τον
πατέρα του. Εγώ δεν έβρισα κανέναν. Δεν προέβαλα δικό μου πρόσωπο. Δεν εζήτησα
ποτέ μερίδα στην εξουσία. Έκρουσα απλώς τον κώδωνα του κινδύνου εκλογής
ακαταλλήλων πρόσώπων». 
Η διαμάχη Καλλίνικου - Χριστόδουλου ήταν το θέμα το οποία απασχόλησε τους
μητροπολίτες Καισαριανής Δανιήλ, Δημητριάδος Ιγνάτιο και τον πρωτοσύγκελλο της
Αρχιεπισκοπής Θωμά Συνοδινό, οι οποίοι συναντήθηκαν στο περιθώριο της
ανακήρυξης του Μητροπολίτη Περγάμου σε πρόεδρο της Ακαδημίας Αθηνών. Οι τρεις
δήλωσαν προβληματισμένοι για τη συνεχιζόμενη κόντρα, χωρίς ωστόσο να
καταλήξουν σε συγκεκριμένες αποφάσεις. 
Αν και διάχυτη είναι πλέον η διάθεση να κλείσει αυτό το μέτωπο, το θέμα
παραμένει ανοιχτό όσο ο κ. Χριστόδουλος επιμένει, όπως λένε οι συνεργάτες τού
Πειραιώς, να κρατάει στο περιβάλλον του τον κ. Τζούμα. 
Στο μεταξύ χθες στη Διαρκή Ιερά Σύνοδο ο κ. Χριστόδουλος εισηγήθηκε την αλλαγή
του τρόπου εκλογής των μητροπολιτών. Ο Αρχιεπίσκοπος πρότεινε να είναι ένας ο
υποψήφιος και όχι τρεις όπως ισχύει σήμερα. Τα μέλη της ΔΙΣ αρνήθηκαν να γίνει
οποιαδήποτε συζήτηση. Ζήτησαν την εισήγηση να την μελετήσουν και στη συνέχεια
να καταθέσουν τις προτάσεις τους. Πάντως ο κ. Χριστόδουλος (στα πλαίσια των
αλλαγών που επιδιώκει για τον ρόλο της Εκκλησίας) άφηνε να εννοηθεί ότι θα
δώσει ειδικό βάρος στη λειτουργία και την αποδοτικότητα των ενοριών, οι οποίες
θα κληθούν να αναλάβουν συγκεκριμένες πρωτοβουλίες υπέρ των πιστών, με
παράλληλη αξιοποίηση του κατώτερου κλήρου. 
Την πρώτη επίσημη επίσκεψή του στην Ελλάδα πραγματοποιεί ο Αρχιεπίσκοπος
Αμερικής. Ο κ. Δημήτριος φτάνει σήμερα το πρωί στην Αθήνα στην οποία θα
παραμείνει μία εβδομάδα. Κατα τη διάρκεια τής εδώ παραμονής του θα έχει
συναντήσεις με την πολιτική και την εκκλησιαστική ηγεσία της χώρας.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17240N731</ED>
<ID>
ID:302002

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N73&aa=1</URL></REF>


Article

<CATEGORY>vin06</CATEGORY>

 <H2>Στα 3 εκατ. έφθασαν οι συνδρομητές της Cosmote
</H2>
Στα τρία εκατομμύρια έφθασαν στα τέλη του 2001 οι συνδέσεις κινητών τηλεφώνων
της εταιρείας Cosmote στην Ελλάδα, γεγονός που κατατάσσει τη θυγατρική
εταιρεία του ΟΤΕ ανάμεσα στις πέντε πρώτες τηλεπικοινωνιακές εταιρείες στην
Ευρώπη από άποψη πελατών και κερδοφορίας. Σύμφωνα με στοιχεία που έδωσε χθες
στη δημοσιότητα ο γενικός διευθυντής της Cosmote κ. Γ. Μαργαριτόπουλος, οι
ενεργοί πελάτες στην Ελλάδα (κάτοχοι κινητών με σύνδεση και καρτοτηλεφώνων)
είναι 2.943.000, ενώ το 12% των εσόδων από τους πελάτες προέρχονται από την
υπηρεσία γραπτών μηνυμάτων. 
Εντυπωσιακά είναι και τα αποτελέσματα της εταιρείας AMC της Cosmote, που
δραστηριοποιείται τους τελευταίους 20 μήνες στη γειτονική Αλβανία. 
Η εταιρεία διεθέτει εκτενές δίκτυο με πάνω από 200 σταθμούς βάσης (κεραίες)
καλύπτοντας το 85% του αλβανικού πληθυσμού. Στην Ελλάδα, η Cosmote έχει
αναπτύξει δίκτυο 2.200 κεραιών, ενώ όπως ανακοίνωσαν στελέχη της εταιρείας
στις προθέσεις της είναι να επεκτείνει τις συνεργασίες της και σε χώρες της
Κεντρικής Ευρώπης.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17240N732</ED>
<ID>
ID:302064

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N73&aa=2</URL></REF>


Article

<CATEGORY>vin06</CATEGORY>

 <H2>Λήστεψαν, έδεσαν και φίμωσαν 85χρονη
</H2>
Δεμένη χειροπόδαρα, φιμωμένη και καθηλωμένη στο κρεβάτι της, μετά την εισβολή
των ληστών στο φτωχικό της, πέρασε τη νύχτα η 85χρονη Βασιλική Κ. Ζήση. 
Τη βρήκαν στις 10.15 το πρωί μέσα στο σπίτι της, που ήταν άνω-κάτω, και
ειδοποιήθηκε η Αστυνομία. 
Η ληστεία έγινε προχθές το βράδυ στη μονοκατοικία που διέμενε η ηλικιωμένη,
στην οδό Εθνικής Αντιστάσεως 47, στο Μενίδι. Οι δράστες έσπασαν την πόρτα και
μπήκαν στο σπίτι. Ανήμπορη να αντιδράσει η ηλικιωμένη βρέθηκε αντιμέτωπη με
τους ληστές. Οι δύο δράστες τής επιτέθηκαν, την έδεσαν και τη φίμωσαν στο
κρεβάτι της. Έψαξαν στο σπίτι μέχρι να βρουν χρήματα ή κάποια αντικείμενα με
αξία. Άρπαξαν ό,τι βρήκαν και την άφησαν δεμένη χειροπόδαρα και έφυγαν. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17240N733</ED>
<ID>
ID:302099

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N73&aa=3</URL></REF>


Article

<CATEGORY>vin06</CATEGORY>

 <H2>Μποτιλιάρισμα από ανατροπή γερανού
</H2>
Η ανατροπή ενός γερανού έφερε τα πάνω-κάτω στην κυκλοφορία χθές το πρωί σε
κεντρικό δρόμο της περιοχής Παγκρατίου, στην οδο Αρδηττού, που παρέμεινε
κλειστός για τρεις ώρες και προκλήθηκαν κυκλοφοριακά προβλήματα στην ευρύτερη
περιοχή. 
Το άτυχημα έγινε στις 9.30 το πρωί, όταν στην οδό Αρδηττού 32 ανατράπηκε
γερανός κατά τη διάρκεια οικοδομικών εργασιών. Από την ανατροπή δεν υπήρξαν τραυματισμοί.

<REF><SOURCE>ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17240N734</ED>
<ID>
ID:302117

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N73&aa=4</URL></REF>


Article

<CATEGORY>vin06</CATEGORY>

 <H2>Προθεσμία </H2>
Νέα προθεσμία για τη Δευτέρα το πρωί ζήτησαν και έλαβαν χθες από τον 1ο
τακτικό ανακριτή ο 42χρονος Χριστόφορος Λασιθιωτάκης και ο Ιρανός συνεργός του
Άλμπερτ Νορούσνια, οι οποίοι κατηγορούνται για την απαγωγή του επιχειρηματία
Γιάννη Ζώνα. 
Εναντίον των κατηγορουμένων, που παραμένουν κρατούμενοι, έχει ασκηθεί ποινική
δίωξη για τέσσερα κακουργήματα που είναι αρπαγή, εκβίαση, κατοχή εκρηκτικών
και σύσταση και συμμορία.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17240N735</ED>
<ID>
ID:302125

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N73&aa=5</URL></REF>


Article

<CATEGORY>vin04</CATEGORY>

 <H2>30 Ερωτήσεις
</H2><H2>ΚΩΣΤΑΣ ΣΚΑΝΔΑΛΙΔΗΣ
</H2><H4>Ή παπάς-παπάς ή ζευγάς-ζευγάς
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΥΠΟΥΡΓΟΣ ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΔΙΟΙΚΗΣΗΣ

ΣΤΟΧΟΣ: Να βάζω κάθε μέρα έναν κρίκο στην αλυσίδα.

ΜΥΧΙΑ ΣΚΕΨΗ: Ευημερία παντού όταν ο γιος μου θα 'ναι έφηβος. 
ΑΠΡΑΓΜΑΤΟΠΟΙΗΤΟ ΟΝΕΙΡΟ: Το άκουσμα του δοξαριού και της φωνής ξανά του
παπα-Γιώργη. 
ΜΙΑ ΠΟΛΙΤΙΚΗ ΕΥΧΗ: Η Πολιτεία Ανθρώπου που σέβεται τη ζωή και τη
διαφορά. 
ΜΕΛΑΓΧΟΛΕΙ: Μπροστά στην εικονική πραγματικότητα. 
ΔΙΕΚΔΙΚΕΙ: Το Μέτρο και την Αλήθεια. 
Η άνοιξη θα βρει τον υπουργό Εσωτερικών και Δημόσιας Διοίκησης κ. Κώστα
Σκανδαλίδη χωρίς... κρυοπαγήματα και έτοιμο να προωθήσει το νομοσχέδιο για το
«πόθεν» αλλά και το «έσχες» όλων των πολιτικών. Όσο για τη γραφειοκρατία;
Ασφαλώς και υπάρχει αντίδοτο. Ενώ εφικτή θεωρεί τη μισθολογική εξίσωση
Ευρωπαίων και Ελλήνων δημοσίων υπαλλήλων.

ΕΡ.: Βουλευτής: Αξίωμα για λίγους; 
ΑΠ.: Αξίωμα για όλους, ο στόχος... 
ΕΡ.: Με οικονομία στις δαπάνες; 
ΑΠ.: Και όχι μόνο. Με άνοιγμα στη δυνατότητα και την πραγματική
αξιοκρατία. 
ΕΡ.: Ενίσχυση των φτωχών ή ισόβια προστασία των βαρόνων; 
ΑΠ.: Ενίσχυση των προϋποθέσεων να ασκηθεί ένα λειτούργημα όπου όλοι οι
άξιοι έχουν πρόσβαση. 
ΕΡ.: Διαπλοκή τέλος; 
ΑΠ.: Έχουμε ακόμη πολύ δρόμο να διανύσουμε... 
ΕΡ.: Άρση τραπεζικού απορρήτου για τα κόμματα. Για τους διαχειριστές
των οικονομικών τους; 
ΑΠ.: Και άρση απορρήτου για τα κόμματα και «πόθεν» για το «έσχες» των
διαχειριστών αλλά και των πολιτικών όλων. 
ΕΡ.: Και πότε με το καλό; 
ΑΠ.: Περί την άνοιξη. 
ΕΡ.: Γιατί οι αλλαγές τώρα; 
ΑΠ.: Γιατί μοιάζουμε καθυστερημένοι και πρέπει να τρέξουμε. 
ΕΡ.: Τέλος στους τηλεοπτικούς πολιτικούς «μαϊντανούς»; 
ΑΠ.: Εμείς κλείνουμε τα «παράθυρα». Εσείς θα τα ανοίγατε; 
ΕΡ.: Κυβερνητικό πόστο: Μέσο για προβολή; 
ΑΠ.: Καρέκλα δουλειάς για την κάθε μέρα. 
ΕΡ.: Γιατροί-δικηγόροι: Δουλειά ή Βουλή; 
ΑΠ.: Ή παπάς-παπάς ή ζευγάς-ζευγάς. 
ΕΡ.: Λίστα στις μεθεπόμενες εκλογές; 
ΑΠ.: Κι αυτό στο τραπέζι «όταν σημάνει η ώρα». 
ΕΡ.: Αντόνιο Γκουτέρες: παράδειγμα προς μίμηση; 
ΑΠ.: Εξαρτάται. Τι έχει στο πίσω μέρος του κεφαλιού του; 
ΕΡ.: Μετά τους νομάρχες, τι; 
ΑΠ.: Και πάλι νομάρχες και πάλι αιρετοί, αλλά με άλλο ρούχο. 
ΕΡ.: Δημόσιος υπάλληλος: Διεκπεραίωση ή δημιουργία; 
ΑΠ.: Σήμερα ούτε διεκπεραίωση, αύριο μόνο δημιουργία. 
ΕΡ.: Με κίνητρο; Αποδοχές; 
ΑΠ.: Και περιεχόμενο δουλειάς και αποδοχές και θέση ευθύνης και
περισσότερες ευκαιρίες. 
ΕΡ.: Μέχρι και στον ευρωμισθό οι αποδοχές; 
ΑΠ.: Σταδιακά γιατί όχι; Το μπορούμε. 
ΕΡ.: Δημόσιο: Η διαφθορά κανόνας, η τιμιότητα η εξαίρεση. Πότε η
αντιστροφή; 
ΑΠ.: Στους επώνυμους και υψηλά ιστάμενους, όχι στους χιλιάδες
ανώνυμους. Ωστόσο πόθεν έσχες, έλεγχος, σήματα κατά της διαφθοράς ΤΩΡΑ... 
ΕΡ.: Μείωση υπαλλήλων: μόνο το ακούμε και δεν το βλέπουμε... 
ΑΠ.: Εγώ το βλέπω κάθε μέρα στα πραγματικά κενά του επιτελικού κράτους
που χάσκουν... Θα τα καλύψουμε! 
ΕΡ.: Γραφειοκρατία: Ανίατη περίπτωση; 
ΑΠ.: Καθόλου. Κέντρο Εξυπηρέτησης Πολιτών το δραστικό αντίδοτο. 
ΕΡ.: ΑΣΕΠ: θετικός ή αρνητικός ο απολογισμός του; 
ΑΠ.: Τομή-χρυσός στη Δημόσια Διοίκηση. 
ΕΡ.: Πείστηκε ο πολίτης για το αδιάβλητο στις προσλήψεις; 
ΑΠ.: Αργά αλλά σταθερά πείθεται. 
ΕΡ.: Νόμος Πεπονή: Τέρμα οι ουρές στα πολιτικά γραφεία; 
ΑΠ.: Κι ό,τι απόμεινε ως ουρά το συντηρούμε εν ονόματι της εκλογικής
πελατείας. 
ΕΡ.: Μήπως τις μετέφερε στις δημόσιες υπηρεσίες; 
ΑΠ.: Ναι. Αλλά ποιος κατηγορεί αυτόν που ψάχνει δουλειά; Να βρούμε
δρόμους και τρόπους... 
ΕΡ.: Γυμνοί στο χιόνι; 
ΑΠ.: Όχι εντελώς πια και χωρίς κρυοπαγήματα το κυριότερο. 
ΕΡ.: Υπεύθυνο κράτος - Ανεύθυνες υπηρεσίες; 
ΑΠ.: Κράτος ίσον Υπηρεσίες. Παλιά μόνο ανεύθυνο, σήμερα ακόμη
ανευθυνοϋπεύθυνο. 
ΕΡ.: Τουλάχιστον προλαβαίνουμε την επόμενη μέρα; 
ΑΠ.: Εύχομαι η επόμενη μέρα να είναι έντονο Φως και ήρεμη Θάλασσα για
πολλά και ατέλειωτα ταξίδια του νου και της ψυχής. Καλημέρα! 
ΕΡ.: Όταν ο ποιητής συναντάει τον πολιτικό... 
ΑΠ.: όταν ο πολιτικός προσπαθεί να είναι δημιουργός, μπορεί και να
συναντήσει τον ποιητή. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17240N741</ED>
<ID>
ID:302048

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N74&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Του χιονιού η ομορφάδα και του πάγου η αγριάδα
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Όχι τέσσερα επί τέσσερα, αλλά... οκτώ επί οκτώ.

Θα αγοράσω φίλοι μου σε σύντομο διάστημα χρονικό. 
Διότι κατάλαβα ότι το αυτοκίνητο αυτό είναι τελικώς χρήσιμο και στην... πόλη,
εκτός από το βουνό. 
Κι ας κορόιδευα φίλους και γνωστούς εγώ, λέγοντάς τους, όταν πουλήσανε το
αυτοκίνητό τους το συμβατικό, ότι το επόμενο στάδιο, μετά το τζιπ που
αγοράσανε, είναι... ψυγείο - φορτηγό! 
Κι όλα αυτά γιατί θέλω μια φορά τον χρόνο να μπορώ να αντιμετωπίσω, όπως...
πρέπει το χιόνι και τον παγετό. 
Να μπορώ, ας πούμε, να βγω αμέσως απ' το σπίτι και να μετακινηθώ. 
Να μην εγκλωβιστώ μέσα και κινδυνέψω να τρελαθώ, όπως συνέβη ­ ονόματα δεν
λέμε, οικογένειες δεν αναφέρουμε ­ σε φίλο κολλητό, που κόντεψε ο άνθρωπος να
τα... τινάξει, νιώθοντας φυλακισμένος στο δικό του σπιτικό. 
Χάθηκε ­ μου λέει ­ο κόσμος να συμβεί τούτο το κακό, μια δυο εβδομάδες μετά το
σερί των αργιών το γιορταστικό; 
Να έχουμε ανασάνει κάπως από των εορτών τον ακούσιο... εγκλεισμό. 
Να έχουμε συνέλθει από τον υποχρεωτικό συγγενικό εναγκαλισμό... 
Κινδύνεψε να τιναχθεί στον αέρα της οικογένειας ο θεσμός! 
Μια κουβέντα έλεγε ο ένας, μία ο άλλος και γινότανε χαμός. 
Ηλεκτρισμένη η ατμόσφαιρα στο σπίτι εντός, καθώς ανέβαινε των σχέσεων ο...
πυρετός. 
Χαρά απ' τη μια το παιδί, που στο σχολείο ακόμη δεν θα πάει. 
Λύσσα κακιά η μάνα, απ' την άλλη, που το ανήλικο δεν έχει ποιος να της το
κρατάει... 
Ζήσαμε μ' άλλα λόγια στιγμές μοναδικές. 
Φτιάξαμε αναμνήσεις για το μέλλον κινηματογραφικές. 
Σαν του Χόλιγουντ μυθιστορηματική υπερπαραγωγή ήταν τούτη η αναμπουμπούλα η
καιρική. 
Α, όλα κι όλα, άλλα τέτοια Χριστούγεννα δεν έχω ζήσει κι ούτε που μου πέρναγε
απ' το μυαλό, ούτε το είχα... ελπίσει. 
Άκουγα κάθε χρόνο, με το που πλησιάζανε οι γιορτές σχέδια και πλάνα φίλων για
χριστουγεννιάτικες διακοπές σε σούπερ - ντούπερ χιονισμένες βουνοκορφές. 
Να πω τη μαύρη αλήθεια δεν μιλούσα αλλά το κεφάλι μου λίγο το κουνούσα μην
μπορώντας να καταλάβω και να αντιληφθώ, γιατί είναι τόσο απαραίτητο και
σημαντικό να πηγαίνει ντε και καλά κάποιος να δει χιόνι στο βουνό. 
Είχα και την εμπειρία από φίλες κολλητές, που πήγαν όρθιες για σκι και
γύρισαν... καθιστές, κι έλεγα, άσε να χαίρονται οι άλλοι τη χιονισμένη φύση. 
Τόσο ωραία, που μου τα διηγούνται, είναι σαν κι εγώ να τα έχω ζήσει! 
Την περασμένη όμως εβδομάδα την κατάλαβα του χιονιού την ομορφάδα, αλλά και
του πάγου, που το διαδέχεται, την αγριάδα... 
Ευτυχώς δεν ήμουνα στην οδό την Εθνική, να τουρτουρίζω από το κρύο και να έχει
γίνει το χιόνι, για μένα... φυλακή. 
Ούτε μένω στα προάστια τα πολύ βορινά, που αποδείχτηκαν στα δύσκολα εξόχως
προβληματικά! 
Χάρηκα λοιπόν κατ' αρχήν του χιονιού την ησυχία και νόμισα στα ψέματα, πως
ήμουνα στην... Ελβετία. 
Όταν όμως άκουσα τα δελτία τα βραδινά και πληροφορήθηκα τα προβλήματα που
είχαν δημιουργηθεί από τα έντονα φαινόμενα τα καιρικά, κατάλαβα ότι αρκετές
φορές φταίνε και τα δικά μας τα μυαλά. 
Πού πας κατακαημένε νταλικέρη, όταν σου λένε πως στην εθνική κόβεις το χιόνι
με το μαχαίρι; 
Πού πας βρε γείτονα χωρίς αλυσίδες, όταν σου λένε ότι με την επικρατούσα
κατάσταση τον προορισμό μην τον... είδες; 
Πού ξεκινάς να πας ακόμα και μέσα στην Αθήνα; 
Ποιος άνεμος ­ και τον ακούς ­ σου λέει μέσα σου, άντε ξεκίνα; 
Όχι όλοι, αλλά αρκετοί τα θέλουμε και τα παθαίνουμε. 
Γιατί ενώ βλέπουμε πώς είναι τα πράγματα, εμείς εκεί, να επιμένουμε! 
Δεν λέω για τους ανθρώπους που δεν είχαν ρεύμα και νερό, γιατί γνωρίζω ότι...
ωραία τραγουδάς έξω από το χορό. 
Λέω για μας, τους υπόλοιπους, που ενώ τα είχαμε όλα αυτά, πηγαίναμε γυρεύοντας
τον... κακό μας τον καιρό! <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17240N742</ED>
<ID>
ID:302093

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N74&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Την αίσθηση μίας «νέας τάξης» πραγμάτων σάς
δημιουργεί η Νέα Σελήνη τον μήνα που πραγματοποιείται μέσα στο ζώδιό σας αυτό
το Σαββατοκύριακο. Επικοινωνήστε λοιπόν αποτλεσματικά με το περιβάλλον σας,
γιατί έτσι θα λυθούν ίσως πολλά από τα χρόνια προβλήματα που υπάρχουν. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Με την ευκαιρία της πραγματοποίησης της
Νέας Σελήνης στη διάρκεια του Σαββατοκύριακου, καιρός για έναν σοβαρό
«απολογισμό των πεπραγμένων». Μπείτε λοιπόν στον κόπο να εμβαθύνετε στα
συναισθήματά σας και να απαλλαγείτε οριστικά από λάθη του παρελθόντος. 
ΙΧΘΥΕΣ 
(19 Φεβρουαρίου - 20 Μαρτίου). Κάποιες αμοιβαίες αναγνωρίσεις και εκτιμήσεις
που θα γίνουν κάτω από την επίδραση της Νέας Σελήνης του μήνα στο φιλικό και
κοινωνικό σας περιβάλλον έρχονται να δημιουργήσουν ένα καλύτερο πνεύμα επαφών
προς όφελος όλων. 
ΚΡΙΟΣ 
(21 Μαρτίου - 19 Απριλίου). Η Νέα Σελήνη του Ιανουαρίου αφορά κατ' εξοχήν
την καριέρα και τις επαγγελματικές σας δραστηριότητες που μπορεί να μην είναι
και τόσο εύκολες στην πραγματοποίησή τους, εσείς όμως με το πείσμα και τη
θέλησή σας σίγουρα θα καταφέρετε αυτό που επιθυμείτε. 
ΤΑΥΡΟΣ 
(20 Απριλίου - 20 Μαΐου). Κάτω από την επίδραση της Νέας Σελήνης που
πραγματοποιείται αυτό το Σαββατοκύριακο, βρείτε τους τρόπους που σας οδηγούν
στη σωστή λήψη αποφάσεων. Αν υπάρχουν κάποιες νομικές διαδικασίες σε
εκκρεμότητα που παρουσιάζουν δυσκολίες ή στασιμότητα, μην το βάλετε εύκολα
κάτω, συνεχίστε τις προσπάθειες για τη γρήγορη επίλυσή τους. 
ΔΙΔΥΜΟΙ 
(21 Μαΐου - 21 Ιουνίου). Η Νέα Σελήνη του μήνα που πραγματοποιείται στο
ρεαλιστικό ζώδιο του Αιγόκερω, σας ωθεί στο να διεκδικήσετε κάποια αύξηση,
στην εξόφληση κάποιων παλιών χρεών, αλλά και στην τακτοποίηση κάποιων
εκκρεμοτήτων σε περιουσιακά ή κληρονομικά θέματα, αν υπάρχουν. 
ΚΑΡΚΙΝΟΣ 
(22 Ιουνίου - 22 Ιουλίου). Μια αμοιβαία προσπάθεια ανανέωσης τόσο στις
προσωπικές όσο και στις επαγγελματικές σας σχέσεις φέρνει η Νέα Σελήνη του
Ιανουαρίου. Απαραίτητη προϋπόθεση για μια καλή και δημιουργική συνύπαρξη ή
συνεργασία είναι η ειλικρίνεια. 
ΛΕΩΝ 
(23 Ιουλίου - 22 Αυγούστου). Για να χειριστείτε καλύτερα τις εκρηκτικές
καταστάσεις της καθημερινής σας ζωής που φέρνει η Νέα Σελήνη, πρέπει να
ξεχάσετε για λίγο το φλογερό σας ταμπεραμέντο και να αντιμετωπίσετε τις
υποθέσεις σας με ψυχραιμία και χιούμορ. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Δημιουργήστε τις συνθήκες που θα κάνουν τη
θέση σας πλεονεκτικότερη στους τομείς όπου ζητάτε αναγνώριση και ανανέωση. Αν
είστε γονείς, οι σχέσεις σας με τα παιδιά σας θα είναι δημιουργικές, ζωντανές
αλλά και εκρηκτικές λόγω της Νέας Σελήνης. 
ΖΥΓΟΣ 
(24 Σεπτεμβρίου - 23 Οκτωβρίου). Η Νέα Σελήνη τον μήνα αυτό συμβολίζει τα
προγράμματα που πρέπει να εφαρμόσετε αυτή την περίοδο στην οικογενειακή σας
ζωή. Είναι πολύ σημαντικό να δημιουργηθούν ορισμένοι κοινοί και αποδεκτοί
κανόνες που θα κάνουν τη ζωή όλων σας ευκολότερη. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η αποδοχή σας από το φιλικό και συγγενικό σας
περιβάλλον τονώνει την αυτοπεποίθησή σας και οι σχέσεις σας φαίνεται να
βελτιώνονται αυτό το διάστημα, ακόμα κι αν επιδιώκετε να επιβάλλετε τις δικές
σας απόψεις. 
ΤΟΞΟΤΗΣ 
(23 Νοεμβρίου - 21 Δεκεμβρίου). Οι προσδοκίες σας για την αύξηση των
εισοδημάτων σας φαίνεται να έχουν θετικά αποτελέσματα, αρκεί να μεριμνήσετε
γι' αυτές έγκαιρα. Η Νέα Σελήνη σάς βοηθά να κάνετε το μεγάλο βήμα βάζοντας σε
εφαρμογή κάποια από τις στρατηγικές σας. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: N86</CAT>
<ED>
Κωδικός άρθρου: A17240N861</ED>
<ID>
ID:301990

</ID><URL>http://ta-nea.dolnet.gr/neaweb/neafile.print_unique?e=A&f=17240&m=N86&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr87.htm

ΔΥΤΙΚΗ ΕΛΛΑΔΑ 
1. Τοπικές ομίχλες το πρωί και έπειτα ηλιοφάνεια με λίγη συννεφιά. Οι
άνεμοι θα πνέουν βόρειοι μέχρι μέτριοι. Η θερμοκρασία θα φτάσει το μεσημέρι
στους 11-12 βαθμούς στα βόρεια ηπειρωτικά και 15-16 στα νότια ηπειρωτικά και
τα νησιά. 
ΒΟΡΕΙΑ ΕΛΛΑΔΑ 
2. Αρκετό κρύο ιδιαίτερα το πρωί και ομίχλες. Μετά λίγη κατά τόπους
συννεφιά. Οι άνεμοι θα πνέουν στη Μακεδονία ασθενείς και στη Θράκη βόρειοι
μέτριοι. Η θερμοκρασία το μεσημέρι δεν θα ξεπεράσει τους 10-11 βαθμούς
Κελσίου. 
ΑΝΑΤΟΛΙΚΗ ΗΠΕΙΡΩΤΙΚΗ 
3. Το πρωί τοπικές ομίχλες και αρκετά χαμηλές θερμοκρασίες. Μετά
ηλιοφάνεια παντού οπότε μέχρι το μεσημέρι η θερμοκρασία θ' ανέβει στους 15-16
βαθμούς. Βοριάδες μέτριοι έως ισχυροί εξασθενούντες σταδιακά. 
ΑΙΓΑΙΟ 
4. Ηλιοφάνεια και στα νότια τοπικές συννεφιές. Οι άνεμοι θα πνέουν από
βόρειες διευθύνσεις ισχυροί έως πολύ ισχυροί εξασθενούντες. Θάλασσα τοπικά
πολύ κυματώδης κοπάζουσα σταδιακά. 
Μέγιστες θερμοκρασίες το μεσημέρι 13-15 βαθμοί. 
Τοπικές συννεφιές και ήλιος στη Δυτική και Νότια Ελλάδα, ηλιοφάνεια στις
υπόλοιπες περιοχές. Οι άνεμοι βορείων διευθύνσεων θα πνέουν ασθενείς μέχρι
μέτριοι. 
Αρκετά χαμηλές θερμοκρασίες. <H3>Δευτέρα 14/1
</H3>
Συννεφιά κατά τόπους. Υπάρχει πιθανότητα να πέσουν ασθενείς βροχές στη Νότια
Ελλάδα. Άνεμοι βόρειοι - βορειοανατολικοί ασθενείς μέχρι μέτριοι (3-5 Μπωφόρ).
Μικρή πτώση της θερμοκρασίας κυρίως στα βόρεια. <H3>Τρίτη 15/1
</H3>
Συννεφιά κατά περιόδους με τοπικές βροχές, μικρής ωστόσο διάρκειας. Ασθενείς
χιονοπτώσεις στα ορεινά. Άνεμοι βορείων διευθύνσεων ασθενείς μέχρι μέτριοι
(3-5 Μπωφόρ). Η θερμοκρασία θα πέσει λίγο ακόμη. <H3>Τετάρτη 16/1
</H3>
Συννεφιά παντού, βροχές κατά τόπους, μικρής πάντως διάρκειας. Οι βοριάδες θα
διατηρηθούν ασθενείς μέχρι μέτριοι (3-5 Μπωφόρ) και η θερμοκρασία θα
παρουσιάσει μικρή ακόμη πτώση. 
Μέτωπα κινούμενα στη Βορειοδυτική Ευρώπη προκαλούν εκεί τοπικές βροχές.
Αντικυκλώνας καλύπτει το μεγαλύτερο μέρος της Κεντρικής Ευρώπης και της
Μεσογείου διατηρώντας καλύτερες καιρικές συνθήκες, συγχρόνως δε εξασθενεί ο
συνδυασμός του με το χαμηλό της Α. Μεσογείου που επηρεάζει τη χώρα μας.

ΑΤΤΙΚΗ 
Ηλιοφάνεια. Οι άνεμοι θα πνέουν από βόρειες διευθύνσεις ασθενείς μέχρι
μέτριοι. Μέγιστη θερμοκρασία το μεσημέρι στην Αθήνα 15oC.


ΘΕΣΣΑΛΟΝΙΚΗ 
Το πρωί ομίχλη, μετά ηλιοφάνεια. Οι άνεμοι θα πνέουν από διάφορες διευθύνσεις
ασθενείς. Μέγιστη θερμοκρασία το μεσημέρι στην πόλη 10oC.

<H3>ΘΕΡΜΟΚΡΑΣΙΑ
</H3>
Αρκετά χαμηλή και αύριο, θα παρουσιάσει από τη Δευτέρα μέχρι και την Τετάρτη
συνεχή αλλά μικρή πτώση σ' όλη τη χώρα.
<H3>ΜΕΤΕΩΡΟΛΟΓΙΚΑ </H3><H3>Από το παρελθόν
</H3>
Τις τελευταίες ημέρες, εκτός από το χιόνι, αντιμετωπίσαμε και ασυνήθιστα
χαμηλές θερμοκρασίες. 
Ωστόσο ανατρέχοντας στο παρελθόν ­ όχι με τη μνήμη που συχνά ξεγελάει ­
μετρήσεις της θερμοκρασίας δείχνουν πως η φετινή δεν ήταν η μοναδική μας
εμπειρία τέτοιας παγωνιάς. 
Ενδεικτικές είναι οι παρακάτω ελάχιστες τιμές θερμοκρασίας Ιανουαρίου στην
ηπειρωτική Ελλάδα, τα τελευταία 30 χρόνια (απολύτως ελάχιστες). 
Στη Βόρεια Ελλάδα: Πτολεμαΐδα -20.0oC, Σέρρες -17.6oC
(9.1.79), Σουφλί -19.2oC (10.1.87), Φλώρινα -21.4oC
(9.1.90), Καστοριά -22.4oC (6.1.93), Κοζάνη -16.8oC
(26.1.63), Αλεξανδρούπολη -13.2oC (17.1.63). 
Κεντρική Ελλάδα: Λάρισα -21.6oC (15.1.68), Δομοκός
-15.0oC (4.1.79), Αράχοβα -11.0oC (4.1.79), Τανάγρα
-10.4oC (9.1.66). 
Αττική: Ν. Φιλαδέλφεια -5.8oC (19.1.64), Τατόι -8.8oC
(15.1.68). 
Πελοπόννησος: Καλάβρυτα -13.4oC (5.1.80), Στεφάνι Κορινθίας
-7.4oC (4.1.79), Τρίπολη -17.0oC (9.1.66). <H3>Ιστιοπλοΐα
</H3><H3>Ιδανικός καιρός για ήρεμα ταξίδια
</H3>
Αυτό το Σαββατοκύριακο είναι ένα από τα λίγα αυτού του χειμώνα που είναι
ιδανικά για ιστιοπλοΐα, αφού οι άνεμοι δεν θα ξεπεράσουν τα τρία Μπωφόρ,
σύμφωνα τουλάχιστον με την πρόγνωση της ΕΜΥ. Ευκαιρία, λοιπόν, να αφήσετε για
λίγο την «ασφάλεια» του Αργοσαρωνικού, όπως χαρακτηριστικά λέει ο εκπαιδευτής
ιστιοπλοΐας στον Ναυτικό Όμιλο Παλαιού Φαλήρου κ. Νίκος Καραμπέτης και να
χαράξετε πορεία για την Τζια. Η πλεύση έως το Σούνιο θα είναι πλαγιοδρομία και
στη συνέχεια όρτσα.
<H3>Κηπουρική
</H3><H3>Μετά το χιόνι, επιμέλεια στο μπαλκόνι
</H3>
Η σφοδρή κακοκαιρία πέρασε και ο καιρός επιτρέπει τώρα να βγείτε στη βεράντα
και να ελέγξετε τι άφησε πίσω του το χιόνι. Φύλλα και βλαστοί κυρίως στα
τρυφερά φυτά ­ όσα το χιόνι βρήκε στο εξωτερικό του σπιτιού ­ έχουν μαραθεί.
Σεφλέρες και αλεξανδρινά είναι ίσως ανάμεσα στα πρώτα πράσινα «θύματα» του
χιονιά. Μην απογοητεύεστε όμως. Υπάρχει ελπίδα να σώσετε τα φυτά σας από την
καταστροφή. Αρκεί να δράσετε άμεσα. Όπως συμβουλεύει ο γεωπόνος κ. Γιώργος
Ζεβελάκης, «τα μαραμένα φύλλα και οι βλαστοί πρέπει να αφαιρεθούν προσεκτικά».
Είναι ακόμη νωρίς για να διαπιστώσει κανείς αν το χιόνι ή ο παγετός ­ στις
περιοχές όπου σχηματίστηκε ­ έχει καταστρέψει ολοσχερώς τα φυτά. «Ο
απολογισμός των ζημιών θα γίνει αργότερα. Όταν οι θερμοκρασίες θα ανέβουν
αρκετά, θα φανεί πόσο προχώρησε η ζημιά στους ιστούς και τους οφθαλμούς των φυτών».
<H3>Σκι
</H3><H3>Με ευρώ το ski pass από εδώ και πέρα
</H3>
Με ευρώ θα πληρώνουμε από εδώ και πέρα το ski pass στα χιονοδρομικά κέντρα τού
Παρνασσού και των Καλαβρύτων. Αυτό το Σαββατοκύριακο, όπως όλα δείχνουν, ο
καιρός θα είναι ιδανικός για σκι. Οι δρόμοι είναι ανοικτοί, λίγος πάγος
υπάρχει προς τα Κελλάρια. Χιόνι προβλέπεται να πέσει από Δευτέρα. Μάλιστα αν
όλα πάνε καλά τότε θα διοργανωθεί σήμερα το βράδι νυχτερινό σκι και στα δύο
κέντρα. Ας δούμε και τις νέες τιμές. Στον Παρνασσό το ημερήσιο εισητήριο για
αργίες και Σαββατοκύριακα κοστίζει 20 ευρώ, ενώ για τις καθημερινές κοστίζει
12 ευρώ. Στα Καλάβρυτα οι ίδιες τιμές διαμορφώνονται στα 20 και 10 ευρώ, αντίστοιχα.

Article

<CATEGORY>vin10</CATEGORY>

 <H5>ΑΕΚ: ΑΜΦΙΒΟΛΗ Η ΣΥΜΜΕΤΟΧΗ ΤΟΥ ΝΙΚΟΛΑΪΔΗ ΣΤΟ ΝΤΕΡΜΠΙ ΜΕ ΤΟΝ ΗΡΑΚΛΗ
</H5><H2>Ελπίζει σε ένα θαύμα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Μόνο με θαύμα θα παίξει αύριο στο Καυταντζόγλειο ο Ντέμης Νικολαΐδης! Ο
διεθνής επιθετικός της ΑΕΚ δεν προπονήθηκε ούτε χθες, αρκέστηκε σε θεραπεία
και μένει να δούμε αν τελικά τον συμπεριλάβει στην αποστολή ο Φερνάντο Σάντος. 
Ο Νικολαΐδης έχει να γυμναστεί κοντά μία εβδομάδα. Συνήθως όταν μένει
κάποιος εκτός τόσο διάστημα, δύσκολα αγωνίζεται. Με δεδομένο όμως ότι μιλάμε
για τον Ντέμη, τίποτα δεν πρέπει να αποκλειστεί, αν και όλα συγκλίνουν στο ότι
δεν θα παίξει στη Θεσσαλονίκη κόντρα στον Ηρακλή. 
Τι έχει ο Ντέμης; Πονάει η μέση του. Η «ΟΜΑΔΑ» επικοινώνησε με τον κ.
Βασιλούδη, τον γιατρό που προ τριετίας είχε χειρουργήσει τον Νικολαΐδη στη
μέση και τότε ο άσος της ΑΕΚ επέστρεψε νωρίτερα του αναμενόμενου στην ενεργό
δραστηριότητα. Είπε ο κ. Βασιλούδης: «Ο Ντέμης έχει σπάσει όλα τα ρεκόρ! Και
θέλω να ξεκαθαρίσω, ότι υποτροπή στην κήλη δίσκου δεν υπάρχει. Είναι λογικό να
έχει μια ευπάθεια ο παίκτης, να νιώθει κάποιους πόνους στη μέση, αλλά υποτροπή
δεν έχουμε. Θα έλεγα ότι πρόκειται περισσότερο για λουμπάγκο. Παραπάνω όμως
δεν μπορώ να πω». 
Ο Νικολαΐδης - δύο κάρτες - έχει εξεταστεί από τον κ. Νικολάου και ακολουθεί
αντιφλεγμονώδη αγωγή με ενέσεις. Ο κ. Ν. Πανταζής είπε χθες: «Είμαστε
ιδιαίτερα προσεκτικοί στην αντιμετώπιση της κατάστασής του με δεδομένο το
ιστορικό. Εφόσον ο ίδιος πονάει, πρέπει να το σεβαστούμε». Συνεπώς, αν σφίξει
τα δόντια ο Ντέμης, ξεπεράσει τις ενοχλήσεις, μπορεί και να κάνει δώρο στον
Σάντος! 
Σε περίπτωση που οριστικοποιθεί η απουσία του Νικολαίδη στο κρίσιμο ματς με
τον Ηρακλή, φουλ για ενδεκάδα πάει ο Χρήστος Μαλαδένης. Η ΑΕΚ δηλαδή θα παίξει
όπως στο πρόσφατο παιχνίδι Κυπέλλου στο Πολύκαστρο (με τον Κιλκισιακό), εκεί
όπου έγινε πρόβα τζενεράλε μετά τη διακοπή λόγω των εορτών. Θυμίζουμε ότι έστω
και χωρίς τον Ντέμη η ΑΕΚ νίκησε δύο φορές τα τελευταία χρόνια τον Ηρακλή, ενώ
ο Μαλαδένης έχει τις ωραιότερες αναμνήσεις από το 3-2 που οδήγησε την ΑΕΚ στον
προκριματικό του Τσάμπιονς Λιγκ και είχε σημειώσει απίθανο χατ-τρικ. 
Τονίζεται ότι η ΑΕΚ αναμένει και την έκδοση δελτίου του Ίλια Ίβιτς. Έχει
ενημερωθεί ότι θα γίνει από στιγμή σε στιγμή, καθόσον άλλο πρόβλημα δεν
υφίσταται. Τα δελτία των Φόλια, Ξενίδη βγήκαν. Ο Ίβιτς δηλώνει πανέτοιμος και
αδημονεί να βοηθήσει την ΑΕΚ, όταν του ζητηθεί από τον Σάντος. Χθες στην
προπόνηση το «παρών» έδωσε ο Μ. Ψωμιάδης και μίλησε εκ νέου με τον Πορτογάλο προπονητή.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17240O751</ED>
<ID>
ID:302022

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O75&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΑΣ ΜΗΝ ΠΕΡΙΜΕΝΕΙ Ο ΚΟΣΜΟΣ ΜΕΓΑΛΕΣ ΜΕΤΑΓΡΑΦΕΣ
</H5><H2>Με... εμπιστεύομαι
</H2><H4>«Βασικό μου μέλημα είναι να βελτιωθεί η απόδοση των παικτών. Χρειαζόμαστε συγχρονισμό»
</H4>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Σέρχιο Μαρκαριάν απέφυγε τις μεγάλες κουβέντες για το θέμα των μεταγραφών 
Συγκρατημένος για τα μεταγραφικά, αλλά σίγουρος για το νέο ξεκίνημα του
Παναθηναϊκού, εμφανίστηκε ο Σέρχιο Μαρκαριάν στη χθεσινή συνέντευξη Τύπου που
έδωσε λίγο πριν από την προπόνηση στην Παιανία. 
Ο προπονητής του «τριφυλλιού» υποστήριξε ότι οι παίκτες του είναι
αποφασισμένοι να τα δώσουν όλα στο γήπεδο, ενώ θεώρησε πως το ζητούμενο δεν
είναι μεταγραφές, αφού οι οποιεσδήποτε γρήγορες κινήσεις θα οδηγήσουν σε λάθη. 
Είπε ο Ουρουγουανός: "Δεν φοβάμαι απολύτως τίποτα και αυτό διότι πιστεύω στη
δουλειά μου. Μην έχετε μεγάλες προσδοκίες από μεταγραφές. Είμαι προπονητής
γηπέδου και όχι προέδρου, γραφείου ή μάνατζερ. Άλλωστε και στον Ιωνικό δεν
είχα κάνει καμία μεταγραφή, εκτός από τον Κομπαγιάσι. Θέλω να είμαι σίγουρος
για τον όποιο ποδοσφαιριστή που έρθει στην ομάδα. Υπάρχει ενδιαφέρον για τον
Πίτσο, δεν το κρύβουμε. Όμως, μέχρι εκεί. Και η Μάντσεστερ κάνει συνήθως 1-2
μεταγραφές τον χρόνο, αλλά φέτος έκανε περισσότερες. Και αυτό διότι ψάχνει να
βρει τον συγχρονισμό μεταξύ των παικτών της. Επομένως, η λύση είναι να
δουλέψουμε με το υλικό που ήδη έχουμε. Σίγουρα χρειαζόμαστε έναν, δύο ή και
τρεις παίκτες, όμως οι γρήγορες κινήσεις επιφέρουν λάθη". 
Συνεχίζοντας, ο Μαρκαριάν, τόνισε: "Βασικό μου μέλημα είναι να βελτιωθεί η
απόδοση των παικτών. Χρειαζόμαστε συγχρονισμό. Επίσης θέλω περισσότερη
ομαδικότητα, πειθαρχία, αλλά και ελευθερία στον αγωνιστικό χώρο, ώστε το θέαμα
που προσφέρουμε να αρέσει στον κόσμο. Σας διαβεβαιώ ότι υπάρχει αμοιβαίος
σεβασμός με τους παίκτες μου. Είναι κακό για εμάς και με προβληματίζει
ιδιαίτερα το γεγονός ότι δεν έγινε το ματς με τον Ηρακλή. Έχουμε πολύ καιρό να
παίξουμε επίσημο παιχνίδι και ίσως αυτό μας εμποδίσει να βρούμε τον ρυθμό που
θέλουμε κόντρα στο Αιγάλεω. Ωστόσο, πιστεύω ότι θα νικήσουμε. Με την βοήθεια
του Θεού θα έχουμε καλά αποτελέσματα. Όλοι οι παίκτες μου συμφώνησαν να
φορτσάρουμε και να δώσουν το 100% των δυνατοτήτων τους, ακόμα και στις
προπονήσεις". 
*** Τέλος, όσον αφορά τον αναγκαστικό παραγκωνισμό κάποιων
πρωτοκλασάτων ποδοσφαιριστών, ο Μαρκαριάν ήταν αποκαλυπτικός: "Να ξέρετε ότι
υπολογίζω σε όλους τους παίκτες, ακόμα και στους Γκαλέτο, Σαπάνη. Όμως είναι
φυσικό, όταν κάνεις δώρα μόνο στο ένα παιδί σου, το άλλο να μένει
παραπονεμένο...". 
Στο μεταξύ, πανέτοιμος είναι ο Παναθηναϊκός για το αυριανό ματς κόντρα στο
Αιγάλεω. Οι πράσινοι φιλοδοξούν ότι θα κάνουν ένα νέο ξεκίνημα στο πρωτάθλημα
και παρά τη δυσχερή θέση στην οποία βρίσκονται, θεωρούν ότι τίποτα δεν έχει
χαθεί όσον αφορά τους στόχους τους. 
Ο ΠΑΟ αναμένεται να παραταχθεί με τους Νικοπολίδη, Χένρικσεν, Φύσσα, Κυργιάκο,
Σεϊταρίδη, Μίκαελσεν, Μπασινά, Κόλκα, Βλάοβιτς, Κωνσταντίνου και Λυμπερόπουλο.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17240O761</ED>
<ID>
ID:302023

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O76&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Υποδέχεται την ΑΕΚ στο Καυταντζόγλειο
</H5><H2>Ο παρών Ξενίδης και ο απών Γκοΐκοβιτς φορτίζουν το κλίμα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ

Παρά την αναβολή του αγώνα Ηρακλή-Παναθηναϊκού για το Κύπελλο Ελλάδος, η ομάδα
του Άγγελου Αναστασιάδη δεν γλίτωσε το ντεμπούτο στο 2002 με ντέρμπι, αφού την
Κυριακή υποδέχεται την ΑΕΚ στο Καυταντζόγλειο Στάδιο. Το παιχνίδι αυτό έχει
ιδιαίτερη σημασία για την ομάδα της Θεσσαλονίκης για πολλούς λόγους. Πρώτα απ'
όλα ο Άγγελος Αναστασιάδης θέλει να διασκεδάσει τις κακές εντυπώσεις που άφησε
στον αγωνιστικό τομέα η ομάδα του Ηρακλή μέχρι τη διακοπή του πρωταθλήματος,
παίρνοντας τους τρεις βαθμούς της νίκης στο αυριανό παιχνίδι. Η διοίκηση της
ομάδας στήριξε τον προπονητή της, όταν μετά το παιχνίδι με την Ξάνθη υπέβαλε
την παραίτησή του για να αποφασίσει να παραμείνει στη συνέχεια στον Ηρακλή,
ζητώντας να φύγουν οι Ξενίδης, Σαπουντζής και Αλεξόπουλος. Τώρα ο Βαγγέλης
Μυτιληναίος περιμένει να δει τα αποτελέσματα των επιλογών του Άγγελου
Αναστασιάδη. Τα μόνα ελαφρυντικά για τον προπονητή του «γηραιού» είναι ότι δεν
έχει αποκτηθεί κανείς από τους παίκτες που ζήτησε μέχρι τώρα, παρά μόνον ο
Λεβάν Κεμπάτζε, που επέστρεψε από τον δανεισμό του στο Παραλίμνι. Η ομάδα του
Ηρακλή δεν θα έχει καμία απουσία για το αυριανό παιχνίδι. Στο παιχνίδι με την
ΑΕΚ αναμένεται να κάνει το ντεμπούτο του με την ομάδα του «γηραιού» και ο
Κεμπάτζε, που προορίζεται για να καλύψει το κενό που άφησε στην 11άδα του
Ηρακλή ο Γκοΐκοβιτς. Το αυριανό ντέρμπι έχει και δύο ακόμη ιδιαιτερότητες. Η
πρώτη είναι ότι το κλίμα θα είναι συγκινησιακά φορτισμένο λόγω του θανάτου του
Γκοΐκοβιτς αφού οι φίλαθλοι του Ηρακλή έχουν ετοιμάσει πανό που θα κρεμάσουν
στα κάγκελα του σταδίου με συνθήματα για τον αδικοχαμένο ποδοσφαιριστή, ενώ θα
καταθέσουν και στεφάνι στη μνήμη του. Η δεύτερη, είναι η επιστροφή του Γιώργου
Ξενίδη στο Καυταντζόγλειο ως παίκτη αντίπαλης ομάδας, αν βέβαια τον επιλέξει ο
Σάντος για τη 18άδα της ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17240O762</ED>
<ID>
ID:302073

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O76&aa=2</URL></REF>


Article

<CATEGORY>vin10</CATEGORY>

 <H2>Ταρντί: Ο Κένεντι δεν ήταν έτοιμος
</H2>
* ΘΕΣΣΑΛΟΝΙΚΗ

Το παράπονό του για τους φιλάθλους του Άρη εξέφρασε χθες ο Ρισάρ Ταρντί στην
συνέντευξη Τύπου που παραχώρησε, θεωρώντας ότι είναι παραπληροφορημένοι στις
υποθέσεις Ναγκόλι και Ιρανίλντο. «Ο Κένεντι είναι πολύ καλός παίκτης και στο
παρελθόν έχει κάνει πολύ καλές εμφανίσεις με την ομάδα. Από τις 21 Νοεμβρίου
είναι τραυματίας. Επέστρεψε προχθές από τη Ζιμπάμπουε κι εσείς γράφετε ότι ο
Ναγκόλι είναι ο σωτήρας του Άρη. Είναι πολύ καλός παίκτης, όμως στο ελληνικό
πρωτάθλημα το επίπεδο είναι πολύ υψηλό και ένας παίκτης που δεν έχει κάνει
προπόνηση για τόσο μεγάλο χρονικό διάστημα, δεν μπορεί να παίξει σε ομάδα της
Α' Εθνικής. Χθες μίλησα μαζί του και μου είπε ότι είναι έτοιμος κατά 30%. Στην
κατάσταση που βρίσκεται, είναι αδιανόητο να προσφέρει στην ομάδα. Στο παιχνίδι
με την Παναχαϊκή οι φίλαθλοι φώναζαν το όνομά του. Θα έπρεπε όμως να φωνάζουν
για τους παίκτες που έπαιζαν εκείνη την ώρα. Όσον αφορά τον Ιρανίλντο, όταν
ήρθε γράφτηκε ότι είναι ο σωτήρας του Άρη. Η φυσική του κατάσταση όμως ήταν
χειρότερη από αυτή του 4ου τερματοφύλακα της ομάδας».
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17240O763</ED>
<ID>
ID:302106

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O76&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Ημερίδες σε Αλεξάνδρειο και ΣΕΦ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ζεσταίνεται σιγά σιγά η σεζόν του κλειστού στίβου με τη διεξαγωγή ημερίδων που
θα δώσουν την ευκαιρία στους κορυφαίους πρωταθλητές μας να προετοιμαστούν για
το Ευρωπαϊκό Πρωτάθλημα (Βιέννη, 1-3 Μαρτίου) και τους νεαρότερους για να
βελτιώσουν τις επιδόσεις τους και να διακριθούν στο Πανελλήνιο Πρωτάθλημα. 
Για σήμερα Σάββατο ο ΣΕΓΑΣ έχει προγραμματίσει ημερίδες όλων των κατηγοριών
στο Στάδιο Ειρήνης και Φιλίας στις 15.30 και στο Αλεξάνδρειο Θεσσαλονίκης,
στις 14.30. Το πρόγραμμα περιλαμβάνει, ανάμεσα στα άλλα, τα αγωνίσματα επί
κοντώ ανδρών, ύψος γυναικών, 60 μ. γυναικών, 60 μ. εμπ. ανδρών, 60 μ. εμπ.
γυναικών, μήκος γυναικών, 60 μ. ανδρών, ύψος ανδρών, επί κοντώ γυναικών, μήκος
ανδρών, τριπλούν ανδρών, τριπλούν γυναικών. 
Όπως όλα δείχνουν, οι πρώτοι αθλητές και αθλήτριες ανάμεσα στα κορυφαία
ονόματα του ελληνικού στίβου που θα πάρουν μέρος στον κλειστό στίβο αυτήν την
περίοδο θα ξεκινήσουν από την ημερίδα στο Στάδιο Ειρήνης και Φιλίας στις 27
Ιανουαρίου, ενώ τα Γκραν Πρι κλειστού ξεκινούν στις 25 Ιανουαρίου από την
Καρλσρούη. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17240O764</ED>
<ID>
ID:302119

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O76&aa=4</URL></REF>


Article

<CATEGORY>vin10</CATEGORY>

 <H2>ΤΟ ΕΚΤΑΚΤΟ </H2>
Κατά τη διαλογή του έκτακτου δελτίου ΠΡΟΠΟ βρέθηκαν: 3 13άρια που θα πάρουν
από 8.969,61 ευρώ, 104 12άρια που θα εισπράξουν από 213,45 ευρώ και 1.334
11άρια που κερδίζουν από 13,61 ευρώ. Στην κατηγορία «Σούπερ 13» είχαμε τζακ
ποτ. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17240O765</ED>
<ID>
ID:302128

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O76&aa=5</URL></REF>


Article

<CATEGORY>vin10</CATEGORY>

 <H5>ΕΠΑΕ: ΦΟΡΤΙΣΜΕΝΗ ΑΤΜΟΣΦΑΙΡΑ ΣΤΗ ΣΥΣΚΕΨΗ ΓΙΑ ΤΟ ΝΤΕΡΜΠΙ ΑΕΚ - ΟΛΥΜΠΙΑΚΟΥ
</H5><H2>Ένταση για τα εισιτήρια
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Η μάχη άρχισε, όπως σε κάθε ντέρμπι, από τα γραφεία. Οι δυνατές μονομαχίες
εντός γηπέδου την άλλη Κυριακή

Τα εισιτήρια πυροδότησαν ένα ακόμη ντέρμπι, αυτό της επόμενης Κυριακής μεταξύ
ΑΕΚ και Ολυμπιακού (19.00 ), πριν καλά καλά αρχίσει. Στο πρώτο ντέρμπι του
2002 θα υπάρχουν δύο εισαγγελείς στις εξέδρες, ενώ όσοι έχουν στις τσέπες τους
κέρματα, ευρώ ή δραχμές, αυτά θα κατάσχονται, όπως αποφασίσθηκε στη χθεσινή
σύσκεψη στην ΕΠΑΕ για τα μέτρα τάξης στη διάρκεια του σπουδαίου αγώνα. 
Η ένταση λοιπόν άρχισε από τη θέση του Ολυμπιακού που ζητούσε να πάρει
ολόκληρο τον αριθμό των εισιτηρίων που εδικαιούτο για το ντέρμπι. Και ο
αριθμός αυτός ήταν περίπου 6.500 «μαγικά» χαρτάκια. Από την πλευρά της ΑΕΚ
υποστηρίχθηκε ότι θα έπρεπε να ισχύσουν όσα και στο ντέρμπι με τον
Παναθηναϊκό, οπότε σε μία τέτοια περίπτωση τα εισιτήρια που θα έπαιρναν οι
«ερυθρόλευκοι» θα ήταν μόλις 4.800. Κάτι που βρήκε πλήρως αντίθετους τους
εκπροσώπους του Ολυμπιακού (επικεφαλής ο κ. Μόραλης). 
Ο ταξίαρχος Νικόλαος Στρατάκης, επικεφαλής Βορειοανατολικής Αττικής,
υποστήριξε ότι θα έπρεπε να μείνει κενή η θύρα 19, αλλά η πρότασή του να είναι
άδειο ένα τμήμα 20-25 μέτρων στη θύρα 3, όπου βρίσκονται τα διαρκείας της ΑΕΚ,
συνάντησε τη σφοδρή αντίδραση των «κιτρινόμαυρων». 
«Δηλαδή ήρθαμε εδώ για να κάνουμε το χατίρι του Ολυμπιακού; Γιατί κλείνετε
αυθαίρετα τη θύρα 19;» απάντησε ο εκπρόσωπος των οργανωμένων οπαδών της ΑΕΚ
Άκης Τάκης. Για να ακολουθήσει ο διάλογος: 
- Στρατάκης: Αυτά που έγιναν στη Γλυφάδα, δεν θα γίνουν στο δικό μας παιχνίδι. 
- Τάκης: Πυροδοτείται την κατάσταση. Ο οπαδός της ΑΕΚ νιώθει αδικημένος. 
- Στρατάκης: Εμείς δεν θα σκοτώσουμε τον κόσμο επειδή θα χαθούν μερικά
εισιτήρια. 
- Τάκης: Λυπάμαι. Πίστευα ότι τα πάντα γίνονται με δικαιοσύνη. Εδώ τα πράγματα
γίνονται με δύο μέτρα και δύο σταθμά. 
- Στρατάκης: Δεν μας τιμά ό,τι έγινε στη Γλυφάδα, εν όψει Ολυμπιάδας. Γι' αυτό
παίρνουμε τα μέτρα ώστε να μη συμβεί κάτι παρόμοιο. 
- Τάκης: Εμείς λοιπόν θα πληρώσουμε τα σπασμένα για όσα έγιναν στη Γλυφάδα; 
Αποτέλεσμα; Η Αστυνομία θα στείλει έγγραφο στην ΕΠΑΕ για το πώς θα γίνει η
κατανομή των εισιτηρίων μεταξύ των δύο ΠΑΕ, αν και όλα δείχνουν ότι η θύρα 19
θα μείνει κενή και οι οπαδοί του Ολυμπιακού θα πάρουν εισιτήρια στις εξέδρες
1-2 και 24 (η τελευταία επικοινωνεί και με την 21), ενώ η ΑΕΚ σε όλες τις
υπόλοιπες κερκίδες. Συνολικά, οι «ερυθρόλευκοι» θα πάρουν 6.350 εισιτήρια
(5.150 εισιτήρια στο πέταλο και 1.200 εισιτήρια στην 1 και 2). Η ΑΕΚ θα
διαθέσει στους οπαδούς της τα υπόλοιπα 14.000 εισιτήρια. 
Οι θύρες του σταδίου θα ανοίξουν για τους φιλάθλους στις 4 το απόγευμα (το
ματς αρχίζει στις 7 μ.μ.), η ΠΑΕ Ολυμπιακός θα ναυλώσει συρμούς του ΗΣΑΠ για
τη μεταφορά των οπαδών της στο γήπεδο, ενώ θα υπάρξει σταδιακή διακοπή της
κυκλοφορίας στους γύρω από το γήπεδο δρόμους. Από την πλευρά της Αστυνομίας,
ζητήθηκε να υπάρξει σεβασμός των δρομολογίων που η ίδια θα «δώσει» για τα
πούλμαν των οργανωμένων οπαδών. 
Στις εξέδρες του γηπέδου της Νέας Φιλαδέλφειας θα βρίσκονται 2 εισαγγελείς,
ενώ αυστηρός θα είναι ο έλεγχος των οπαδών κατά την είσοδό τους. 
Όπως τονίσθηκε από την πλευρά της Αστυνομίας, θα κατάσχονται τα κέρματα, ενώ
όσοι δεν θελήσουν να παραδώσουν τα κέρματα ευρώ στα όργανα της τάξης, θα τους
απαγορεύεται η είσοδος στο γήπεδο. 
*** Με μία αγωνιστική κεκλεισμένων των θυρών και χρηματικό πρόστιμο
9.000 ευρώ (περίπου 3 εκατ. δρχ.) τιμωρήθηκε η Καλλιθέα, επειδή δεν φρόντισε
ώστε να διεξαχθεί η συνάντηση Ατρομήτου - Μαρκό στο γήπεδό της. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17240O771</ED>
<ID>
ID:302024

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O77&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΛΛΕΠΑΛΛΗΛΕΣ ΟΙ ΑΛΛΑΓΕΣ ΣΤΗΝ ΑΜΥΝΑ
</H5><H2>Κάθε Κυριακή και άλλοι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Σαν τα πουκάμισα αλλάζει ο Τάκης Λεμονής το κεντρικό αμυντικό δίδυμο του
Ολυμπιακού. Είναι χαρακτηριστικό ότι την εφετινή περίοδο ο «ερυθρόλευκος»
τεχνικός έχει κάνει, ούτε λίγο ούτε πολύ, οκτώ αλλαγές (!) στο κέντρο της
άμυνας. 
Βέβαια ο Λεμονής έχει την πολυτέλεια ανάλογα με την αντίπαλο ομάδα σε κάθε
παιχνίδι να χρησιμοποιεί τους καλύτερους στόπερ. Δηλαδή σύμφωνα με τους
αντίπαλους επιθετικούς (ψηλούς ή κοντούς, γρήγορους ή αργούς στο παιχνίδι
τους) οι πρωταθλητές αγωνίστηκαν με τους κατάλληλους στόπερ. Ωστόσο δεν
έλειψαν τα πειράματα, αφού από την αρχή της εφετινής σεζόν έως τώρα έχουν
παίξει οκτώ διαφορετικά δίδυμα. Ο Λεμονής εμπιστεύτηκε αρχικά τον Χόρχε
Μπερμούδες με παρτενέρ τον Γιώργο Αμανατίδη και στη συνέχεια τον Γιώργο
Ανατολάκη. Ο Κολομβιανός αμυντικός με το παρατσούκλι «El Patron» από την Μπόκα
Τζούνιορς ήταν μία από τις μεγάλες μεταγραφές του Ολυμπιακού το περασμένο
καλοκαίρι. 
Ο Μπερμούδες από το πρωτάθλημα της Αργεντινής μπήκε χωρίς να κάνει διακοπές
στο πρόγραμμα της προετοιμασίας των «ερυθρολεύκων». Ήταν επόμενο ο Κολομβιανός
να παρουσιαστεί κουρασμένος σε κάποια παιχνίδια, χωρίς να μπορέσει να
προσφέρει τα αναμενόμενα. 
Ο Λεμονής εμπιστεύτηκε τους Ανατολάκη, Αμανατίδη αλλά και πάλι υπήρξαν κενά
στην άμυνα του Ολυμπιακού με αποκορύφωμα το ντέρμπι με τον Παναθηναϊκό στο
ΟΑΚΑ (2-2). Ο 41χρονος κόουτς έχει χρησιμοποιήσει στο κέντρο της άμυνας τους: 
Μπερμούδες-Αμανατίδη, Μπερμούδες-Ανατολάκη, Μπερμούδες-Κωστούλα,
Ανατολάκη-Αμανατίδη, Αμανατίδη-Κωστούλα, Ανατολάκη-Κωστούλα, Μπερμούδες-Άντζα,
Ανατολάκη-Αντζα. Ο Ολυμπιακός όσες φορές έχει αγωνιστεί με στόπερ τους
Μπερμούδες-Κωστούλα έχει κατακτήσει τη νίκη. Ο Τάκης Λεμονής θα χρησιμοποιήσει
για τρίτο συνεχόμενο ματς το συγκεκριμένο δίδυμο. Εφόσον λειτουργήσουν σωστά
θα αγωνιστούν και στο μεγάλο ντέρμπι με την ΑΕΚ στη Νέα Φιλαδέλφεια την
μεθεπόμενη αγωνιστική. 
*** Στο μεταξύ η νίκη παρουσιάζεται μονόδρομος για την πειραϊκή ομάδα
στην αυριανή συνάντηση με την Παναχαϊκή στο ΟΑΚΑ (15:00). Ο Ολυμπιακός
αναμένεται να αγωνιστεί με τους: Γεωργίου, Πατσατζόγλου, Μπερμούδες, Κωστούλα,
Βενετίδη-Ζε Ελίας, Καρεμπέ, Τζόρτζεβιτς, Νινιάδη-Τζιοβάνι, Αλεξανδρή. 
Ο Λεμονής θέλει η ομάδα του να μπει με το δεξί στο 2002, ενώ το μυαλό
των«ερυθρόλευκων» θα βρίσκεται αύριο το απόγευμα και στο Καυταντζόγλειο στον
αγώνα Ηρακλή-ΑΕΚ. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17240O772</ED>
<ID>
ID:302074

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O77&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα
</H4>
1η: Παλίρροια (Οικονομίδης) 0,58-0,40. Βέντα 0,58. Τρίτος και τέταρτος,
Γκόλντεν Πράσσια και Μ. Μέμορυ. Δίδυμο 4Χ8=1,48. Φορκάστ 8Χ4=2,8. Τρίο
4Χ5Χ8=1,64. Τρικάστ 8Χ4Χ5=4,33. Τετραπλό 8Χ4Χ5Χ6=7,99. 
2η: Ράπιντας (Σταυρινός) 1,04-0,66. Μέδικος 0,53. Τρίτος και τέταρτος, Χάι
Μπόυ και Δον Κρις Τερζ. Δίδυμο 3Χ5=1,82. Φορκάστ 5Χ3=3,14. Σύνθετο 8Χ5=1,88.
Σ.Δ. 4Χ8Χ3Χ5=9,13. Τρίο 3Χ5Χ6=10,76. Τρικάστ 5Χ3Χ6=46,58. Τετραπλό
5Χ3Χ6Χ2=142,92. 
3η: Τζάτο Γουέι (Ντίνα) 3,43-0,86. Δόκτορας 0,56. Τρίτος και τέταρτος,
Δυνατός Τίγρης και Δυνατή. Δίδυμο 1Χ7=2,96. Φορκάστ 7Χ1=10,51. Σύνθετο
5Χ7=14,74. Σ.Δ. 3Χ5Χ1Χ7=23,20. Τρίο 1Χ3Χ7=17,72. Τρικάστ 7Χ1Χ3=63,71. Τετραπλό
7Χ1Χ3Χ2=446,74. 
4η: Γκ. Λέτζεντ (Μπαρούτας) 3,62=1,99. Στυλοβάτης 0,46. Τρίτος και
τέταρτος, Αυγερινός και Μίστερ Τομ. Δίδυμο 6Χ8=6,54. Φορκάστ 8Χ6=13,79.
Σύνθετο 7Χ8=27,86. Σ.Δ. 1Χ7Χ6Χ8=132,48. Τρίο 1Χ6Χ8=5,40. Τρικάστ 8Χ1Χ6=40,62.
Τετραπλό 8Χ6Χ1Χ2=461,71. 
5η: Άρνος (Λαζαρίδης) Γκανιάν 1,71 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, ΠΑΟΚ, Κινγκ Γουέι και Βασάλτης.
Δίδυμο 5Χ9=0,82. Φορκάστ 9Χ5=2,61. Σύνθετο 8Χ9=16,69. Σ.Δ. 6Χ8Χ5Χ9=28,93. Τρίο
1Χ5Χ9=8 ευρώ. Τρικάστ 9Χ5Χ2=32,15. Τετραπλό 9Χ5Χ2Χ10=124,42. 
6η: Λέιντυ Κορίνα (Αργύρης) 0,66-0,46. Μπλακ Τσιπ 0,86. Τρίτος και
τέταρτος, Αϊλίν και Κρυφή Αμαρτία. Δίδυμο 1Χ7=3,99. Φορκάστ 1Χ7=5,77. Σύνθετο
9Χ1=4,12. Σ.Δ. 5Χ9Χ1Χ7=12,85. Τρίο 1Χ4Χ7=9,53. Τρικάστ 1Χ7Χ4=40,18. Τετραπλό
1Χ7Χ4Χ3=64,50. 
7η: Σοφοκλής (Λιάκος) 0,67-0,39. Μοκαντόρ 0,69. Τρίτος και τέταρτος,
Καλλιστώ και Ματζ. Γουίννερ. Δίδυμο 1Χ7=1,31. Φορκάστ 1Χ7=2,29. Σύνθετο
1Χ1=1,64. Σ.Δ. 1Χ7Χ1Χ7=16,54. Τρίο 1Χ5Χ7=1,16. Τρικάστ 1Χ7Χ5=5,32. Τετραπλό
1Χ7Χ5Χ6=12,48. 
8η: Γορίλλας (Βαγγέλης) 0,59-0,35. Χρησμός 0,70. Τρίτος, Χαρταετός. Δίδυμο
5Χ6=1,06. Φορκάστ 6Χ5=1,42. Σύνθετο 1Χ8=1,27. Σ.Δ. 1Χ7Χ5Χ6=6,06. Τρίο
3Χ5Χ6=1,22. Τρικάστ 6Χ5Χ3=3,32. 
9η: Πάπρικα (Τσιριγώτης) 1,34-0,80. Μυθριδάτης 1,23. Τρίτος και τέταρτος,
Λοκκίς και Λέιντυ Αγκάθα. Δίδυμο 3Χ6=7,32. Φορκάστ 3Χ6=15,01. Σύνθετο
6Χ3=2,68. Σ.Δ. 5Χ6Χ3Χ6=44,31. Τρίο 2Χ3Χ6=4,88. Τρικάστ 3Χ6Χ2=59,17. Τετραπλό
3Χ6Χ2Χ8=677,36. 
* ΣΚΟΡ ΓΚΑΝΙΑΝ 4: 884,74 
* ΣΚΟΡ ΓΚΑΝΙΑΝ 6: Τζακ Ποτ (108.883,20).
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17240O773</ED>
<ID>
ID:302107

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O77&aa=3</URL></REF>


Article

<CATEGORY>vin10</CATEGORY>

 <H5>11η ΑΓΩΝΙΣΤΙΚΗ
</H5><H2>Κρίσιμο ματς
</H2><H4>Ο Ηρακλής υποδέχεται την ΑΕΚ
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Πέρασε σχεδόν ένας μήνας από τότε που έγινε η διακοπή του πρωταθλήματος και
από σήμερα ξαναρχίζει ο «Γολγοθάς» για τις ομάδες της Α' Εθνικής με τα
παιχνίδια της 11ης αγωνιστικής. Ξεχωρίζει η συνάντηση Ηρακλή - ΑΕΚ, καθώς όλοι
όσοι ακολουθούν στη βαθμολογία περιμένουν «στραβοπάτημα» της πρωτοπόρου του
βαθμολογικού πίνακα. 
Αντίθετα ο Ολυμπιακός υποδέχεται την Παναχαϊκή, ελπίζοντας σε εύκολη
επικράτηση, ενώ το ίδιο προσδοκά και ο Παναθηναϊκός ο οποίος θα αντιμετωπίσει
στη Λεωφόρο το Αιγάλεω. Πάντως και τα υπόλοιπα παιχνίδια - Ακράτητος - ΠΑΟΚ,
Πανιώνιος - Ηρακλής, ΟΦΗ - Ιωνικός και Εθνικός Αστ. - SKODA Ξάνθη -
παρουσιάζουν εξαιρετικό βαθμολογικό ενδιαφέρον. 
Χαλκιάς και Ατματσίδης θα είναι οι φύλακες - άγγελοι των εστιών Ηρακλή και
ΑΕΚ αντίστοιχα

ΗΡΑΚΛΗΣ - ΑΕΚ 
Καθοριστικό παιχνίδι και για τις δύο ομάδες. Ο Ηρακλής θα αγωνιστεί πλήρης,
ενώ στην ΑΕΚ αμφίβολη είναι η συμμετοχή του Νικολαΐδη.

ΟΛΥΜΠΙΑΚΟΣ - ΠΑΝΑΧΑΪΚΗ 
Οι τραυματίες Ελευθερόπουλος και Χούτος, καθώς και οι Ρόμπερτς, Οφορίκουε, που
βρίσκονται στις πατρίδες τους, δεν υπολογίζονται από τον Τάκη Λεμονή. Από την
Παναχαϊκή θα απουσιάσουν ο τιμωρημένος Κεφαλάς, ο τραυματίας Λιγνός, ενώ
προβλήματα αντιμετωπίζουν και οι Κομπαγιάσι, Μπαντάς. 
ΠΑΝΑΘΗΝΑΪΚΟΣ - ΑΙΓΑΛΕΩ 
Ο Ντέρεκ Μπόατεγκ, ο οποίος βρίσκεται στην Γκάνα για υποχρεώσεις της εθνικής
ομάδας της χώρας του στο Κόπα Άφρικα, δεν υπολογίζεται από τον Σέρτζιο
Μαρκαριάν. Στο Αιγάλεω όλοι οι παίκτες είναι στη διάθεση του Γιώργου Χατζάρα.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17240O781</ED>
<ID>
ID:302025

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O78&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ντέρμπι στον Κορυδαλλό </H2>
Το ντέρμπι Προοδευτική - Καλαμαριά δεσπόζει στο πρόγραμμα της 11ης
αγωνιστικής του πρωταθλήματος, ενώ και το παιχνίδι Άγ. Νικόλαος - Χαλκηδόνα
παρουσιάζει εξαιρετικό ενδιαφέρον. Η έκβαση των δύο παραπάνω αγώνων θα κρίνει
πολλά στις κορυφαίες θέσεις του βαθμολογικού πίνακα. Επίσης ξεχωρίζουν οι
αναμετρήσεις Ολυμπιακός Β. - ΠΑΣ Γιάννινα και Καλλιθέα - Πανηλειακός, ενώ στο
πρόγραμμα περιλαμβάνονται ακόμα οι συναντήσεις Πατραϊκός - Απόλλων, Αθηναϊκός
- Παναιγιάλειος και Καλαμάτα - Πανσερραϊκός. 
*** Τέλος, για το πρωτάθλημα της Γ' Εθνικής κατηγορίας σήμερα θα γίνει το
αναβληθέν παιχνίδι μεταξύ Κιλκισιακού και Ατρομήτου Αθηνών.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17240O782</ED>
<ID>
ID:302075

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O78&aa=2</URL></REF>


Article

<CATEGORY>vin10</CATEGORY>

 <H2>Μενού για όλα τα γούστα
</H2><H4>Ποδόσφαιρο, μπάσκετ, βόλεϊ, πόλο, τένις, χειμερινά σπορ και χάντμπολ,
περιλαμβάνει το τηλεοπτικό πρόγραμμα.
</H4>
ΣΗΜΕΡΑ

10.00 (Eurosport): Σκι. Αγώνας αντοχής (Ζ). 
12.00 (Eurosport): Αλπικό σκι. Κατάβαση (Ζ). 
13.45 (Alpha Sports 1): ΠΑΟ-Βουλιαγμένη (πόλο, Ζ). 
15.00 (Alpha Sports 2): ΑΕΚ-Ηρακλής (Νέων, Ζ). 
17.00 (Supersport): Νιούκαστλ-Λιντς (Ζ). 
17.00 (Supersport 2): Μαρούσι-ΠΑΟΚ (μπάσκετ, Ζ). 
17.00 (ΕΤ 3): Ελλάδα-Σκόπια (χάντμπολ, Ζ). 
17.00 (Alpha Sports 1): Εθνικός Αστέρας-Ξάνθη (Ζ). 
18.15 (Alpha Sports 2): Ρεν-Παρί Σεν Ζερμέν (Ζ). 
18.30 (Eurosport): Τουρνουά ανδρών από το Σίδνεϊ. 
19.00 (Supersport): ΚΑΟΔ-Ηρακλής (μπάσκετ, Ζ). 
19.00 (Alpha Sports 2): ΠΑΟΚ-Παναθηναϊκός (βόλεϊ, Ζ). 
19.30 (Eurosport): Τένις. Τουρνουά γυναικών (Σίδνεϊ). 
20.30 (Eurosport): Σπάρτακ Μ.-Βέρντερ Βρέμης (Ζ). 
22.30 (Supersport): Μπιλμπάο-Σοσιεδάδ (Ζ). 
23.00 (Supersport 2): Πόρτο-Σπόρτιγκ (Ζ). 
23.30 (Eurosport): Ράλι Παρίσι-Ντακάρ (Μ). 
02.30 (Alpha Sports 2): Ορλάντο-Νιού Τζέρσεϊ (ΝΒΑ, Ζ).

ΑΥΡΙΟ

11.30 (ΕΤ 3): Καμπανιακός-Κουφάλια (Ζ) 
11.45 (Alpha Sports 2): Νηρέας-Π. Φάληρο (πόλο, Ζ). 
12.00 (Eurosport): Δίαθλο. Παγκόσμιο κύπελλο (Ζ). 
12.00 (Alpha Sports 1): Θρίαμβος Πατρών-Κνιάζ Γιουγκοσλαβίας (χάντμπολ,
Ζ) 
13.00 (Alpha Sports 2): ΠΑΟΚ-Ακράτητος (Ζ). 
14.00 (Eurosport): Αλπικό σκι (Ζ) 
14.45 (Eurosport): Σκι. Άλμα (Ζ). 
16.00 (Supersport 2): Σαουθάμπτον-Μάντσεστερ Γ. (Ζ). 
17.00 (Supersport): Ηρακλής-ΑΕΚ (Ζ). 
17.00 (Alpha Sports 1): Ολυμπιακός-Παναχαϊκή (Μ). 
17.00 (Alpha Sports 2): Πανιώνιος-Άρης (Ζ). 
18.00 (Supersport 2): Άρσεναλ-Λίβερπουλ (Ζ). 
19.00 (Alpha Sports 2): Παναθηναϊκός-Αιγάλεω (Ζ). 
19.00 (Alpha Sports 1): Στην κόντρα. Εκπομπή για πόλο. 
19.00 (Supersport): Ολυμπιακός-ΑΕΚ (Ζ). 
20.00 (Supersport 2): Περιστέρι-Ηράκλειο (Ζ). 
20.15 (ΕΤ 3): Στόκπορτ-Κρίσταλ Πάλας (Μ). 
20.30 (Eurosport): Τελικός ποδοσφαίρου (Αττάλεια Ζ). 
21.30 (Alpha Sports 2): Περούτζια-Ίντερ (Ζ). 
22.00 (Supersport 2): Ρεάλ Μ.-Βαλένθια (Μ). 
23.30 (Eurosport): Ράλι Παρίσι-Ντακάρ. 
04.00 (Alpha Sports 2): Σακραμέντο-Φοίνιξ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17240O783</ED>
<ID>
ID:302108

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O78&aa=3</URL></REF>


Article

<CATEGORY>vin10</CATEGORY>

 <H5>ΚΟΣΜΙ ΣΤΗΝ «ΟΜΑΔΑ»: Ο ΠΡΟΠΟΝΗΤΗΣ ΤΗΣ ΠΕΡΟΥΤΖΙΑ ΜΙΛΑΕΙ ΓΙΑ ΤΟΥΣ... ΠΟΛΙΟΡΚΗΤΕΣ
</H5><H2>Φοβού τους Έλληνες
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ελληνική παροικία. Οι Δερμιτζάκης, Δέλλας, Βρύζας και Γκώνιας κατά τη
διάρκεια προπόνησής τους στην Περούτζια, δεξιά ο Σέρσε Κόσμι

Εγκαταλείποντας τον αυτοκινητόδρομο του Ήλιου (Αουτοστράντα Ντελ Σόλε),
ακολουθώντας τον δρόμο για την Περούτζια, οι επισκέπτες δραπετεύουν από την
καθημερινότητα και ταξιδεύουν χίλια χρόνια πίσω. 
Τότε που η Περούτζια ήταν μία από τις δώδεκα ετρουσκικές πόλεις, οι οποίες
γνώριζαν μεγάλη ανάπτυξη και αίγλη, και αργότερα ένα από τα προπύργια της
Ρωμαϊκής Αυτοκρατορίας, γνωστή ως Αουγκούστα Περούζια. Πολλά χρόνια μετά, το
1540 έγινε έδρα του Ποντίφικα έως το 1860. 
Οι κάτοικοί της όταν μιλούν για την καταγωγή τους φουσκώνουν σαν τα παγώνια
που θέλουν να κάνουν επίδειξη της ομορφιάς τους. 
Λένε με περηφάνια - και παραδέχονται σχεδόν όλοι στην Ιταλία - πως είναι οι
μοναδικοί που μιλούν σωστά την ιταλική γλώσσα. 
Αν και η Περούτζια βρίσκεται στο κέντρο της Ιταλίας και φιλοξενεί πέντε
χιλιόμετρα νοτιότερα, στην Ασίζη, το Ανώτατο Δικαστήριο της χώρας, πολλές
φορές μοιάζει αποκομμένη. 
Σε αυτό ίσως έχει συμβάλει και το γεγονός πως η πρωτεύουσά της Ούμπρια, η
ωραιότερη ιταλική περιφέρεια, φιλοξενεί στους κόλπους της το μοναδικό
Πανεπιστήμιο στον κόσμο, στο οποίο φοιτούν σπουδαστές από 86 διαφορετικές
εθνικότητες, εκτός από Ιταλούς! 
Αυτή λοιπόν την πόλη «πολιορκούν» τους τελευταίους μήνες Έλληνες
ποδοσφαιριστές. 
Την κορυφή της «σάρισας» αποτελεί ο Ζήσης Βρύζας και πίσω του ακολουθούν ο
Τραϊανός Δέλλας, ο Τάκης Γκώνιας και ο Μανώλης Δερμιτζάκης. 
Στα δυνατά χτυπήματα του Βρύζα, που ξεκίνησαν την περίοδο 2000-2001, υποχώρησε
ένα από τα σύμβολα της σύγχρονης πόλης, ο Σέρσε Κόσμι. 
Την περίοδο που ο Βρύζας μετακόμισε στη γείτονα αναζητώντας το εφαλτήριο της
καριέρας του, ο Κόσμι, γέννημα-θρέμμα της Περούτζια, αναλάμβανε τα ηνία της
ομώνυμης ομάδας, κάνοντας την έκπληξη, αφού μέχρι τότε δεν είχε καμία εμπειρία
από τη Serie Α. 
Η πορεία του Κόσμι και του Βρύζα στο Καμπιονάτο είναι παράλληλη και
ταυτόχρονη, γι' αυτό ίσως ο Ιταλός προπονητής αγαπά ιδιαίτερα τον Έλληνα
ποδοσφαιριστή και τον βοηθά να κάνει το μεγάλο άλμα που αναζητεί. 
Η φιγούρα του Κόσμι, με το καπελάκι του μπέιζμπολ να έχει καλύψει εδώ και
αρκετά χρόνια το κεφάλι του, είναι ιδιαίτερα αγαπητή στην Περούτζια. 
Η ομάδα, χωρίς να κάνει μεγάλες μεταγραφές αλλά αναζητώντας σαν τους
χρυσοθήρες της Δύσης τον 19ο αιώνα ψήγματα χρυσού, έχει καταφέρει να
καθιερωθεί ως η «αστή» του Καμπιονάτο. 
Σε αυτά τα ψήγματα χρυσού συμπεριλαμβάνονται οι Βρύζας, Δέλλας και δεν
αποκλείεται και ένας εκ των Γκώνια, Δερμιτζάκη. 
Το μυστικό της επιτυχίας των Βρύζα, Δέλλα είναι, κατά τον Κόσμι, η γρήγορη
προσαρμογή τους στο ιταλικό ποδόσφαιρο. 
«Αντίθετα, ο Ναλιτζής, που ήρθε από την Ουντινέζε, δεν μπόρεσε να
προσαρμοστεί. Μεγάλη σημασία έχει η ομάδα που θα επιλέξει ο παίκτης για να
εισχωρήσει στο ιταλικό ποδόσφαιρο. Η Περούτζια είναι μία από τις ομάδες που
δίνουν πολλές ευκαιρίες στους νέους παίκτες για να δείξουν τι πραγματικά
αξίζουν. Το γεγονός αυτό το εκμεταλλεύτηκε με τον καλύτερο τρόπο ο Βρύζας». 
Ο Σέρσε Κόσμι τρέφει ιδιαίτερη συμπάθεια προς τον Βρύζα, τόσο για τον
χαρακτήρα του όσο και για το ταλέντο του. Όταν τον ρωτήσαμε αν γνωρίζει ότι το
παρατσούκλι του στις εξέδρες της Τούμπας ήταν «Βρυζάουτ», που ήταν παράφραση
του Μπατιγκόλ, ο Ιταλός προπονητής ξαφνιάστηκε: 
«Τι σημαίνει "Βρυζ-άουτ";» 
- Με το παρατσούκλι αυτό τόνιζαν οι οπαδοί την ανικανότητα του Βρύζα να
στείλει την μπάλα στα δίχτυα. 
«Πρέπει να ξέρουν οι οπαδοί πως ο Βρύζας δεν είναι καθαρόαιμος επιθετικός. Δεν
παίζει τελευταίος και δουλειά του είναι να βοηθά τους υπόλοιπους παίκτες να
πετυχαίνουν γκολ. Κάνει πολύ καλή δουλειά και πολλές φορές συνδυάζει τις ασίστ
με τα γκολ. Είναι πολύ καλός και απορώ για το παρατσούκλι που του είχαν
βγάλει. 
- Είναι έτοιμος ο Βρύζας να παίξει σε μεγάλη ομάδα; 
«Ναι, είναι εκατό τοις εκατό έτοιμος. Όχι μόνο από αγωνιστικής πλευράς. Είναι
θαυμάσιος χαρακτήρας και πολύ έξυπνος. Σπουδαίο παιδί». 
- Αυτό σημαίνει πως θα κάνει το μεγάλο άλμα ακόμη και τις προσεχείς ημέρες; 
«Ελπίζω, για το καλό της Περούτζια, να φύγει το καλοκαίρι και όχι τώρα». 
Ένας από τους παίκτες που έχει εντυπωσιάσει τον Κόσμι είναι ο Δέλλας. 
«Στα πρώτα οκτώ παιχνίδια που έπαιξε ήταν καταπληκτικός. Είναι πολύ μεγάλος
παίκτης. Στην Ιταλία θα κάνει μεγάλη καριέρα». 
Μετά τις πρώτες του εμφανίσεις στο Καμπιονάτο, ο Δέλλας μπήκε στο στόχαστρο
των μεγάλων ιταλικών ομάδων - Μίλαν, Ίντερ και Ρόμα. 
Τότε ήταν που η διοίκηση της Περούτζια κάλεσε τον παίκτη να ανανεώσει το
συμβόλαιό του, που λήγει το καλοκαίρι του 2002, αλλά ο Δέλλας αρνήθηκε να
διαπραγματευθεί. 
Ως αντίποινα, η διοίκηση τον έθεσε εκτός ομάδας. 
Η θέση του Κόσμι γι' αυτό το θέμα; 
«Σέβομαι την άποψη και της ομάδας, αλλά και του Δέλλα που αρνήθηκε να
υπογράψει νέο συμβόλαιο. Αυτός που ζημιώθηκε όμως περισσότερο από αυτή την
ιστορία ήμουν εγώ, που δεν είχα τον παίκτη στη διάθεσή μου». 
Αυτές τις ημέρες στο προπονητικό κέντρο της Περούτζια προπονούνται δύο ακόμη
Έλληνες παίκτες. Οι Δερμιτζάκης, Γκώνιας, με τον δεύτερο να είναι πιο κοντά σε
συμφωνία με την ιταλική ομάδα. Η ευκολία με την οποία εισηγείται ο Κόσμι την
απόκτηση Ελλήνων παικτών προκαλεί εύλογα το ερώτημα: 
- Υπάρχουν διαφορές μεταξύ των Ιταλών και των Ελλήνων ποδοσφαιριστών; 
«Διαφορές σε τεχνικό επίπεδο δεν υπάρχουν, μόνο σε θέματα κουλτούρας. Ο
παίκτης, είτε έρχεται από την Αργεντινή είτε από την Ελλάδα, πρέπει να
προσαρμοστεί στην ιταλική κουλτούρα. Αν δεν τα καταφέρει, δεν πρόκειται να
κάνει καριέρα». 
- Αν αύριο αναλαμβάνατε τη Μίλαν θα παίρνατε μαζί σας Έλληνα παίκτη; 
«Δεν νομίζω πως θα πήγαινα στη Μίλαν, αλλά αν συνέβαινε αυτό, γιατί να μην
πάρω μαζί μου Έλληνα παίκτη; Έχω αποδείξει πως τους εκτιμώ ιδιαίτερα». 
Οι Έλληνες ποδοσφαιριστές, λοιπόν, δείχνουν ικανοί να ενώσουν και πάλι τον
κρίκο που συνέδεσε τον αρχαίο ελληνικό πολιτισμό με τον πολιτισμό των
Ετρούσκων πριν από χιλιάδες χρόνια και σ' αυτή την προσπάθεια καταλυτικό ρόλο
παίζει ο ιδιαίτερα συμπαθής Σέρσε Κόσμι.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17240O791</ED>
<ID>
ID:302026

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O79&aa=1</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ ΣΤΗΝ «ΟΜΑΔΑ»: ΑΣ ΔΙΑΦΗΜΙΣΟΥΜΕ ΤΟ ΑΘΛΗΜΑ </H5><H2>Ευκαιρία για το μπάσκετ!
</H2><H4>* «Θα προσπαθήσουμε να σταματήσουμε τον Φορντ με ομαδική δουλειά. Φυσικά, θα
υπάρχει και κάποιος που θα είναι σκιά του» </H4>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Παρά την εξαιρετική απόδοση της ΑΕΚ στα περισσότερα ματς και την πρώτη θέση
στη βαθμολογία, ο Ντράγκαν Σάκοτα, όπως είναι φυσικό, αποφεύγει να μιλάει για
την υπόθεση του τίτλου 
Η ΑΕΚ μπορεί να κατέκτησε τον άτυπο τίτλο της "πρωταθλήτριας χειμώνα", όμως ο
Ντράγκαν Σάκοτα ξεκαθαρίζει πως ο τίτλος του... καλοκαιριού είναι υπόθεση
άλλων! 
Πρόκειται για ομολογία ή προσπάθεια μετατόπισης του άγχους κυρίως στον
Παναθηναϊκό και τον Ολυμπιακό; Δείχνει να το πιστεύει, όμως και από την αρχή
του πρωταθλήματος ήταν ολιγόλογος και κρατούσε χαμηλούς τόνους σε ό,τι αφορά
τους στόχους, και η ΑΕΚ δεν λέει να πέσει από την κορυφή του πρωταθλήματος!
Ακόμη, θεωρεί ότι είναι σπουδαία ευκαιρία στο αυριανό ντέρμπι ο Ολυμπιακός και
η ΑΕΚ να διαφημίσουν το μπάσκετ για να ξεχαστούν γρήγορα όσα συνέβησαν λίγες
μέρες πριν, με τη διακοπή του αγώνα στο ίδιο γήπεδο (Γλυφάδα). Ο προπονητής
της ομάδας, που κατά γενική ομολογία έχει παίξει το καλύτερο μπάσκετ στον
πρώτο γύρο, αποκαλύπτει πως η ομάδα του δεν έχει βάθος στον πάγκο, όπως οι
"πράσινοι" και οι "ερυθρόλευκοι", όμως, από την άλλη, αφήνει ανοιχτό
παραθυράκι στην υπόθεση του τίτλου με την δήλωσή του: "Δεν θέλω να ασκήσω
ψυχολογική πίεση στα παιδιά για πρωτάθλημα. Δεν θέλω να τους κάψω. Όσο το
πρωτάθλημα προχωράει, θα σκληραίνουν σιγά-σιγά". 
Αποκαλύπτει πως ο Άριαν Κόμαζετς απομακρύνθηκε επειδή δεν ήθελε να πάει στο
Βελιγράδι, όταν η ΑΕΚ είχε να δώσει κρίσιμο ματς και όχι γιατί δεν ήταν
κατάλληλος για την ομάδα και αναζητεί επειγόντως ενίσχυση ξένου παίκτη στη
θέση "2": 
"Ήταν λάθος του Κόμαζετς να μη θέλει να έρθει στο Βελιγράδι, προφασιζόμενος
τραυματισμό. Δεν μπορούσα να κάνω τίποτα. Έχω μάθει να μην κλείνω τα μάτια σε
κάποια πράγματα. Δεν είναι αυστηρότητα, αλλά πειθαρχία και σεβασμός προς τους
υπόλοιπους. Θέλω να τελειώνει γρήγορα το θέμα του ξένου, γιατί μας λείπουν οι
πόντοι στη θέση του γκαρντ. Από τον νέο ξένο (έχει ζητήσει τον Καρ) θέλω
ομαδικότητα και εμπειρία. Η αλήθεια είναι ότι δεν έχουμε βάθος στον πάγκο,
όπως άλλες ομάδες, λόγω λιτότητας. Ξέραμε από το καλοκαίρι ότι πρέπει να
κινηθούμε σε οικονομικά πλαίσια. Έχουμε νέα παιδιά (όπως ο Ζήσης, ο Ταπούτος,
ο Άντιτς), που θέλουν χρόνο και υπομονή. Και μπορεί να χάσεις κάποια παιχνίδια
κάνοντας υπομονή, αλλά δεν πειράζει, αφού κερδίζεις μεσομακροπρόθεσμα". 
- Τα επεισόδια που έγιναν στο ματς Ολυμπιακού - Παναθηναϊκού και οδήγησαν
στη διακοπή του πρώτου ντέρμπι της νέας χρονιάς θα έχουν αντίκτυπο στην
ψυχολογία παικτών, προπονητών, διαιτητών αύριο; 
"Είμαι αισιόδοξος και πιστεύω ότι όλοι πρέπει να σκέφτονται θετικά. Είναι
μεγάλη ευκαιρία για το μπάσκετ να διαφημιστεί και να βρει την αίγλη του. Γι'
αυτό θα πρέπει να προσπαθήσουν όλοι, και κυρίως οι οπαδοί των ομάδων. Ας γίνει
από αυτό το ματς η καλή αρχή για τη νέα χρονιά στο μπάσκετ". 
- Πόσο δύσκολο ήταν για σας να αναλάβετε τη μετα-Ίβκοβιτς εποχή στην
ΑΕΚ, με τον οποίο η "Ένωση" κατέκτησε δύο Κύπελλα; 
"Για μένα ήταν πρόκληση η ΑΕΚ και δεν κάθησα να το σκεφτώ. Και εγώ όταν
κατέκτησα Ευρωπαϊκό Κύπελλο με τον ΠΑΟΚ το 1991 με αντικατέστησε ο Ίβκοβιτς
και πήρε πρωτάθλημα. Η ΑΕΚ ήρθε τέταρτη πέρυσι στο πρωτάθλημα... Το καλό για
μένα στη μετα-Ίβκοβιτς εποχή είναι ότι υπήρχαν κάποιες αρχές στην ομάδα, που
είναι πολύ σημαντικό". 
- Εκτός από την πρώτη θέση στην Ελλάδα, η ΑΕΚ έχει προς το παρόν και
τα ηνία στον όμιλό της (Δ') στην Ευρωλίγκα. Εκεί οι στόχοι μέχρι πού
φτάνουν; 
"Προς το παρόν, μέχρι πρόκριση στον δεύτερο γύρο. Μετά θα δούμε και θα βάλουμε
νέους στόχους. Έχει πολύ δυνατές ομάδες η νέα Ευρωλίγκα. Ομάδες με μεγάλο
βάθος στον πάγκο και παίκτες που θα ήθελε κάθε προπονητής". 
- Και μια τελευταία ερώτηση που αφορά το ντέρμπι: Πώς θα
σταματήσετε τον Αλφόνσο Φορντ, που αποτελεί τη δύναμη πυρός του
Ολυμπιακού και αγωνίζεται στη θέση που πονάει αυτή τη στιγμή η ΑΕΚ; 
"Χμμ... Ένας παίκτης δεν μπορεί να σταματήσει τον Φορντ, που είναι παίκτης
μεγάλης αξίας και έξυπνος. Αυτό μπορεί να συμβεί με πολλές βοήθειες και
ομαδική προσπάθεια. Φυσικά, θα υπάρχει και κάποιος που θα είναι σκιά του".
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17240O801</ED>
<ID>
ID:302027

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O80&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Υποδέχεται την ΑΕΚ σε άδειο γήπεδο
</H2>
Ντέρμπι σε άδειες κερκίδες θα είναι ουσιαστικά το αυριανό μεταξύ του
Ολυμπιακού και της ΑΕΚ, στο παιχνίδι που «κλέβει» την παράσταση στην πρεμιέρα
του δεύτερου γύρου. Τα τελευταία γεγονότα στο πρόσφατο παιχνίδι των
«ερυθρολεύκων» με τον Παναθηναϊκό, που είχαν ώς αποτέλεσμα τη διακοπή του
αγώνα, έχουν απομακρύνει ακόμα περισσότερο τον κόσμο από το γήπεδο ενώ μην
ξεχνάμε πως οι Πειραιώτες αποφάσισαν να μην τυπώσουν καν εισιτήρια για το
συγκεκριμένο παιχνίδι, μειώνοντας ακόμα περισσότερο τον αριθμό των θεατών που
θα βρεθούν στο γήπεδο. Στο αγωνιστικό μέρος, οι γηπεδούχοι μετά τον μηδενισμό
«καίγονται» όχι μόνο για νίκη αλλά και για κάλυψη της διαφοράς των επτά πόντων
με την οποία είχαν χάσει στον πρώτο γύρο (79-72). 
Η «Ένωση», από την πλευρά της, γνωρίζει καλά πως με νίκη θα κάνει ένα
σημαντικότατο βήμα για την πρώτη θέση στην κανονική περίοδο, αλλά παράλληλα θα
θέσει οριστικά νοκ άουτ τον Ολυμπιακό από την πρώτη (και πιθανότατα και τη
δεύτερη) θέση. 
Ο Ολυμπιακός δεν αντιμετωπίζει κανένα αγωνιστικό πρόβλημα ενώ από την ΑΕΚ
αμφίβολος είναι ο Μιχάλης Κακιούζης, ο οποίος όμως έχει αγωνιστεί τραυματίας
και στο παρελθόν. 
Από τα υπόλοιπα παιχνίδια της 14ης αγωνιστικής ξεχωρίζουν τα παιχνίδια
Δράμας-Ηρακλή και Αμαρουσίου-ΠΑΟΚ, χωρίς στα υπόλοιπα να σημαίνει πως οι
γηπεδούχοι (αν δεν είναι σοβαροί) έχουν τη νίκη στο τσεπάκι τους. Το
πρόγραμμα: 
ΣΗΜΕΡΑ: Γηπ. Αμαρουσίου 17.00: Μαρούσι-ΠΑΟΚ (Σούπερσπορτ 2,
Κορομηλάς-Καρούσης), ΟΑΚΑ 18.00: Παναθηναϊκός-Νήαρ Ηστ (Αρβανιτίδης-Χατζής),
Αλεξάνδρειο 19.00: Άρης-Δάφνη (Σχοινάς-Τζάμος), Δ. Κραχτίδης 19.00:
Δράμα-Ηρακλής (Σούπερσπορτ 1, Παπαδημητρίου-Βορεάδης), Γηπ. Νέας Σμύρνης
19.00: Πανιώνιος-Ιωνικός Ν.Φ. (Ζαβλανός-Μαχαιριανάκης). 
ΑΥΡΙΟ: ΕΑΚ Γλυφάδας 19.00: Ολυμπιακός-ΑΕΚ (Σούπερσπορτ 1,
Μαστραφτσής-Σπυρίδωνος), Γηπ. Περιστερίου 20.00: Περιστέρι-Ηράκλειο
(Σούπερσπορτ 2, Χριστοδούλου-Ταβουλαρέας). <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17240O802</ED>
<ID>
ID:302076

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O80&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Μεγάλο ματς στη Θεσσαλονίκη
</H2>
Το ντέρμπι ΠΑΟΚ - Παναθηναϊκού (Πυλαία, 19.00, απευθείας από τον Alpha
Digital), του οποίου το αποτέλεσμα θα παίξει σημαντικό ρόλο στην κατάταξη της
πρώτης τριάδας, ξεχωρίζει στη σημερινή 14η αγωνιστική του Πρωταθλήματος βόλεϊ
Α1 ανδρών. 
Σε έξοδο κινδύνου υποχρεώνεται ο θριαμβευτής στο Τσάμπιονς Λιγκ, Ηρακλής, που
φιλοξενείται στην Κυψέλη (18.30) από τον ικανό για όλα, παρά την απουσία του
τραυματία Σέρβου Έντιν Σκόριτς, Πανελλήνιο, ενώ ανοικτό σε κάθε αποτέλεσμα
θεωρείται και το ντέρμπι της τελευταίας τετράδας ανάμεσα στη Νίκαια και στην
ΑΕΚ (κλειστό Καραμπίνη, 18.00). Τέλος, φαβορί για νίκη είναι η Ορεστιάδα στο
Ρέθυμνο (18.00), ο Άρης που υποδέχεται στη Μίκρα (18.30) τον εκ των ουραγών
Ιωνικό Νέας Φιλαδέλφειας και ο πρωταθλητής Ολυμπιακός που αντιμετωπίζει στη
Δραπετσώνα (19.00) την αξιόμαχη Ολυμπιάδα Πάτρας. 
Άνισες μάχες 
Μόνο η αναμέτρηση Άρη - Λάρισας («Χαριλάου», αύριο Κυριακή, 16.00) θεωρείται
αμφίρροπη στη 13η αγωνιστική της Α1 γυναικών. Το υπόλοιπο πρόγραμμα: Σάββατο:
Ηρακλής- ΖΑΟΝ (Κατσάνειο, 18.00). Παναθηναϊκός - Καβάλα (Λεωφόρος, 17.00).
Βριλήσσια - Αίας Ευόσμου (17.00). Κυριακή: Μαρκόπουλο - Πανελλήνιος (17.00).
Φιλαθλητικός - ΑΕΒΑΣ (Πυλαία, 16.30). <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17240O803</ED>
<ID>
ID:302109

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O80&aa=3</URL></REF>


Article

<CATEGORY>vin10</CATEGORY>

 <H2>Για θυμήσου...
</H2><H4>Ποδόσφαιρο, πολιτική και ένα κολλάζ προφητικό!
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Στο κολλάζ διακρίνονται να διεκδικούν την μπάλα ο τότε πρωθυπουργός
Κωνσταντίνος Καραμανλής και οι ηγέτες του Κέντρου Γεώργιος Παπανδρέου και
Σοφοκλής Βενιζέλος

Ο συνδυασμός του ποδοσφαίρου με την πολιτική ήταν θέμα για συζήτηση και
δημοσιότητα πριν από 38 χρόνια (!). Ένα από τα πιο έγκυρα αθλητικά περιοδικά
των αρχών της δεκαετίας του 1960, το "Φουτ - Μπωλ", στον Καζαμία του
ποδοσφαίρου για το 1963 χρησιμοποίησε για εικονογράφηση ένα καταπληκτικό
κολλάζ, που τότε είχε δημιουργήσει ιδιαίτερη αίσθηση όχι μόνο στους φιλάθλους
αλλά και στο ευρύτερο ελληνικό κοινό, που ήταν ιδιαίτερα προβληματισμένο και
είχε πολιτικές αναζητήσεις. 
Οι φίλαθλοι που γέμιζαν τα γήπεδα εκείνη την εποχή κατά δεκάδες χιλιάδες κάθε
Κυριακή, συζητούσαν και για την πολιτική, σχολίαζαν τα γεγονότα και τους
ηγέτες των κομμάτων και είχαν φυσικά κάποιες προστριβές στα διαλείμματα των
ποδοσφαιρικών αγώνων. 
Οι δύο μεγάλες ομάδες, Ολυμπιακός και Παναθηναϊκός, είχαν τις προσβάσεις τους
στα δύο μεγάλα κόμματα της εποχής εκείνης. Την ΕΡΕ (Εθνική Ριζοσπαστική Ένωση,
σήμερα Νέα Δημοκρατία) και στην Ε.Κ. (Ένωση Κέντρου, που σήμερα είναι στην
ουσία το ΠΑΣΟΚ). 
Ο τότε πρόεδρος του Ολυμπιακού Γιώργος Ανδριανόπουλος ήταν υπουργός Εμπορικής
Ναυτιλίας του κυβερνώντος κόμματος (ΕΡΕ), ενώ στην ίδια παράταξη ανήκε και ο
υπουργός Εσωτερικών Γεώργιος Ράλλης (εκ των αντιπροέδρων του Παναθηναϊκού). 
Στον Παναθηναϊκό όμως ανήκε και ο Ιωάννης Μοάτσος (παλιός πρόεδρος του
Τριφυλλιού), ο οποίος ήταν κεντρώος και ιδιαίτερος γραμματέας του στρατηγού
Πλαστήρα, όταν ήταν πρωθυπουργός. Πάντως, φανερά ή κρυφά, πολλοί παράγοντες
του Παναθηναϊκού, του Ολυμπιακού και της ΑΕΚ, είχαν κάποιους δεσμούς με τα
πολιτικά κόμματα. Αξίζει να σημειωθεί ότι ο μεγαλοπαράγων του Απόλλωνα Αθήνας,
Κωνσταντίνος Οικονόμου, είχε ιδιαίτερη σχέση με την Αριστερά (ΕΔΑ). 
Πάντως η φωτογραφία - κολλάζ που δημοσίευσε το πρωτοχρονιάτικο "Φουτ - Μπωλ"
είχε μεγάλη σημασία, γιατί το 1963 συνέβησαν συγκλονιστικά πολιτικά γεγονότα
(δολοφονία Λαμπράκη, ανατροπή κυβέρνησης Καραμανλή, εκλογές και νίκη του Κέντρου).
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17240O811</ED>
<ID>
ID:302028

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O81&aa=1</URL></REF>


Article

<CATEGORY>vin10</CATEGORY>

 <H2>Άφαντοι οι Μικροί
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Κατά 500.000 ευρώ αυξάνεται το διαθέσιμο για τους τυχερούς της ερχόμενης
κλήρωσης στην 1η κατηγορία, ύστερα από το 4ο συνεχόμενο Τζακ Ποτ που
σημειώθηκε την περασμένη Πέμπτη. Έτσι, στην κυριακάτικη κλήρωση θα διατεθούν
τουλάχιστον 2,5 εκατ. ευρώ, αναφέρει το επίσημο Δελτίο Τύπου του ΟΠΑΠ.
Εντυπωσιακότατη υπήρξε η απόλυτη νίκη, με 5-1, των Μεγάλων, όπου αναλαμβάνουν
τη σκυτάλη της φετινής κούρσας με 9 εκπροσώπους έναντι των 6 Μικρών, ενώ το
συνολικό σκορ διαμορφώνεται σε 1057μ - 1103Μ. Η τυχερή πεντάδα απαρτίστηκε από
αριθμούς με καθυστερήσεις που κυμάνθηκαν από 10 έως και 17 διαγωνισμούς, ενώ
από τους αριθμούς του 2ου μέρους των 20, ο Τζόκερ 7 έκανε την 2η εμφάνιση του
2002 και ανέβασε το συνολικό σκορ σε 22, έναντι των 27 του πρωτοπόρου 26 που
απουσιάζει για 63η συνεχόμενη φορά. <H3>ΑΠΟΤΕΛΕΣΜΑΤΑ ΤΟΥ 3ου ΔΙΑΓΩΝΙΣΜΟΥ ΠΕ 10/1/2002 </H3>
* Κληρώθηκαν οι αριθμοί: 23, 34, 38, 42, 43 (5 από 45).

* Τζόκερ: ο 7 (1 από 20)

* Συμπληρώθηκαν 7.688.479 στήλες.

* Μοιράστηκαν 2.694.269,65 ευρώ

* Δεν μοιράστηκαν 2.000.000 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 7 επιτυχίες που κερδίζουν από
29.161,30 ευρώ, 3η κατηγορία: 76 επιτυχίες από 1.426,41 ευρώ, 4η
κατηγορία: 1.623 επιτυχίες από 27,95 ευρώ, 5η κατηγορία: 2.873
επιτυχίες από 27,95 ευρώ, 6η κατηγορία: 52.878 επιτυχίες από 1,53 ευρώ,
7η κατηγορία: 33.760 επιτυχίες από 1,53 ευρώ και 8η κατηγορία:
156.307 επιτυχίες από 0,78 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17240O812</ED>
<ID>
ID:302077

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O81&aa=2</URL></REF>


Article

<CATEGORY>vin10</CATEGORY>

 <H5>ΑΕΚ </H5><H2>Σε βαθύ... κανάλι
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Μάκης Ψωμιάδης μάλλον έχει μπλέξει. Το 2002 δεν μπήκε καλά για την ΑΕΚ. Με
το θέμα του Σάντος κατάφερε να την βγάλει καθαρή, αλλά υποθέτω ότι το
μεγαλύτερο πρόβλημά του είναι αυτές οι δίκες για τα τηλεοπτικά. 
*** Η πρώτη χάθηκε. Αν την επόμενη εβδομάδα χαθεί και η δεύτερη, τότε η ΑΕΚ
(αλλά και ο Ψωμιάδης) θα μπλέξουν ακόμα περισσότερο. 
*** Γενικά, είναι μια δύσκολη περίοδος για την ΑΕΚ. 
*** Πέρασε μια... διαβολοβδομάδα για την ομάδα της Νέας Φιλαδέλφειας. Με μία
διαφορά. Όσοι περνούν αυτή την εβδομάδα στην ειδική μονάδα του Πολεμικού
Ναυτικού, ξέρουν ότι μετά θα ηρεμήσουν. 
*** Στην ΑΕΚ γνωρίζουν ότι η αγωνία θα παραταθεί για λίγο ακόμα... 
*** Δεν είναι, όμως, μόνο αυτό. 
*** Μη φανταστείτε ότι είναι όλοι οι παίκτες υπέρ του Σάντος! 
*** Έμαθα ότι κάποιοι αισθάνθηκαν λίγο άσχημα, διαπιστώνοντας τις ένθερμες
αντιδράσεις συμπαικτών τους, στην είδηση της παραίτησης του Πορτογάλου. 
*** Δεν λέω για άλλους. Στην ονομαστική τους εορτή ήταν σε νυχτερινό κέντρο
και κάποια στιγμή είχαν παρέα εκπροσώπους της οικογενείας Ψωμιάδη. 
Το πρωτάθλημα της Α' Εθνικής ξαναρχίζει μετά τη διακοπή των εορτών και η ΑΕΚ
(άλλο μπλέξιμο) αντιμετωπίζει τον Ηρακλή στη Θεσσαλονίκη. 
*** Ο Ηρακλής, πάντως, θα αντιμετωπίσει το ματς χωρίς... ουφ. 
*** Πάντα έτσι ήταν στις συντεντεύξεις Τύπου ο Άγγελος. 
*** «Τι τραβάω, παλικάρια, με τόσους παίκτες», έλεγε κάθε φορά αναφερόμενος
στο γεγονός ότι είχε στην προπόνηση πολλούς παίκτες, αφού το περασμένο
καλοκαίρι ο Ηρακλής είχε στραφεί στα περισσότερα σωματεία της Μακεδονίας,
αγοράζοντας - για την υποδομή - ταλαντούχους παίκτες. 
*** Και αφού κουράστηκε στις προπονήσεις, ήρθε η λύση. 
*** Αρκετά από τα παιδιά που αποκτήθηκαν το καλοκαίρι, πρόκειται να
παραχωρηθούν. 
*** Σε ομάδες μικρότερων κατηγοριών. 
*** Άρα, η δουλειά του Άγγελου θα γίνει ευκολότερη. 
*** Τέλος, δηλαδή, τα «ουφ, παλικάρια». 
Κατά τα άλλα, ο Ολυμπιακός υποδέχεται την Παναχαϊκή, με τον Τάκη Λεμονή να
ανησυχεί μήπως και υπάρξει απώλεια βαθμού, ενώ την ίδια ώρα (στις τρεις) ο
Παναθηναϊκός θα υποδεχθεί το Αιγάλεω. 
*** Αν ζητήσετε ενδιαφέρον σε κάποια ματς, θα το βρείτε στις συναντήσεις τού
Ακράτητου με τον ΠΑΟΚ και του Πανιωνίου με τον Άρη. 
Στο μπάσκετ κυριαρχεί το ντέρμπι Ολυμπιακού - ΑΕΚ, με τους «ερυθρόλευκους» να
καίγονται μετά τα γεγονότα της Γλυφάδας και τις αποφάσεις του αθλητικού
δικαστή. 
*** Μη φανταστείτε, όμως, ότι δεν καίγονται κι άλλοι για βαθμούς. Ο ΚΑΟΔ, για
παράδειγμα, ξέρει καλά ότι με νίκη επί του Ηρακλή εξασφαλίζει την παραμονή
στην κατηγορία. 
*** Να σας υποδείξουμε ένα ακόμα ματς; Μαρούσι - ΠΑΟΚ. Λογικά, οι γηπεδούχοι
είναι πιο κοντά στη νίκη, αλλά η ήττα για τον ΠΑΟΚ θα αποτελέσει αρχή για νέες
θύελλες. 
*** Τα προβλήματα στον ΠΑΟΚ είναι πολλά και, όπως έχει γίνει γνωστό,
προπονητής και διοίκηση ρίχνουν τις ευθύνες σε βασικούς παίκτες. 
Για όσους θέλετε να παίξετε στο στοίχημα. Τα ματς στην Αγγλία σίγουρα
προσφέρονται. 
*** Τα ντέρμπι στην Πρέμιερ Λιγκ είναι πολλά και αξίζουν τον κόπο. 
*** Σκεφτείτε: Νιούκαστλ - Λιντς και Άρσεναλ - Λίβερπουλ. 
*** Παιχνίδια όπου - λογικά - δεν χωρούν προγνωστικά και, με βάση ό,τι έχουμε
δει έως τώρα στην Πρέμιερ Λιγκ, όλα μπορούν να συμβούν. 
*** Θυμηθείτε: Η Άρσεναλ νίκησε εκτός έδρας Λίβερπουλ και Μάντσεστερ Γιουν.,
ενώ ηττήθηκε από την Τσάρλτον και τη Σαουθάμπτον. 
*** Γενικά, σε ό,τι και να ποντάρετε στην Πρέμιερ Λιγκ, θα πρέπει να το
σκεφτείτε. Ακόμα και στο αυριανό εκτός έδρας ματς της Μάντσεστερ Γιουν. με τη
Σαουθάμπτον. Η εύκολη νίκη των «μπέμπηδων», πριν από είκοσι ημέρες, ας μη σας
επηρεάσει. 
*** Η Σαουθάμπτον είναι σε άνοδο και το βράδυ της Τετάρτης έκοψε τα φτερά τής
Λίβερπουλ. 
Οικονομικά προβλήματα, πάντως, υπάρχουν γενικά σε όλο τον ελληνικό αθλητισμό. 
*** Για παράδειγμα, οι πολίστες της Γλυφάδας σταμάτησαν να προπονούνται, αφού
δεν έχουν πληρωθεί και, βέβαια, η υπομονή τους εξαντλήθηκε. 
*** Τα παιδιά θα αγωνιστούν βέβαια στα επόμενα ματς του πρωταθλήματος, αλλά
σίγουρα τέτοιου είδους προβλήματα μόνο καλό δεν κάνουν στον χώρο του πόλο. 
*** Φυσικά, δεν είναι η πρώτη φορά, όχι βέβαια στη Γλυφάδα, αλλά γενικότερα
στις ομάδες τού πόλο. 
*** Επαγγελματισμός στον χώρο δεν γίνεται, αφού δύσκολα οι διοικήσεις μπορούν
να αντεπεξέλθουν στις υποχρεώσεις. 
*** Και όχι μόνο αυτό, αλλά δεν μπορούν να πείσουν και τον (λιγοστό, έστω)
κόσμο να πάει στις πισίνες.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17240O821</ED>
<ID>
ID:302029

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O82&aa=1</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ </H5><H2>Ο ΠΑΟ κατετάγη 38ος στον κόσμο </H2>
Ο Παναθηναϊκός είναι η καλύτερη ελληνική ομάδα στην παγκόσμια κατάταξη της
διεθνούς Ομοσπονδίας Ιστορίας και Στατιστικής του ποδοσφαίρου (IFFHS) για το
2001. Σύμφωνα με τα στοιχεία της IFFHS ο Παναθηναϊκός συγκέντρωσε 168,5
βαθμούς και κατετάγη 38ος στον κόσμο. Εξάλλου στις 70 καλύτερες ομάδες από τις
250 που έχει βαθμολογήσει η IFFHS είναι η ΑΕΚ, που πήρε την 48η θέση με 161,5
βαθμούς, ο ΠΑΟΚ (50ός με 158) και ο Ολυμπιακός (65ος με 137,5). Καλύτερη ομάδα
στον κόσμο για το 2001 αναδείχθηκε η Λίβερπουλ με 358 βαθμούς και την
ακολούθησαν Μπαρτσελόνα (298), Μπάγερν Μονάχου (292), Ρεάλ Μαδρίτης (272),
Άρσεναλ (259), Μπόκα Τζούνιορς (246), Πόρτο (245,5), Γαλατασαράι (244),
Ντεπορτίβο Λα Κορούνια (244) και Βαλένθια (235). <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17240O822</ED>
<ID>
ID:302078

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O82&aa=2</URL></REF>


Article

<CATEGORY>vin10</CATEGORY>

 <H5>ΜΠΑΝΓΚΛΑΝΤΕΣ </H5><H2>«Κόκκινη» κάρτα από τη ΦΙΦΑ </H2>
Η Διεθνής Ομοσπονδία Ποδοσφαίρου (FIFA) αποφάσισε την αποβολή της
ομοσπονδίας του Μπανγκλαντές, για παραβίαση των διεθνών κανονισμών. «Η
Ομοσπονδία του Μπανγκλαντές αποβλήθηκε από κάθε διεθνή διοργάνωση, αλλά και
κάθε ποδοσφαιρική δραστηριότητα. Επίσης χάνει το δικαίωμα ψήφου στα συνέδρια
της διεθνούς, αλλά και της ασιατικής συνομοσπονδίας», ανακοίνωσε η FIFA. Η
Διεθνής Ομοσπονδία προχώρησε στην αποβολή του Μπανγκλαντές, μετά την απόφαση
του βουλευτή και προέδρου της ομοσπονδίας της ασιατικής χώρας, Σ. Σουλτάν, να
καθαιρέσει αυθαίρετα τα μέλη του Δ.Σ. και να διορίσει, χωρίς εκλογές, άτομα
της αρεσκείας του. «Η αποβολή θα ισχύει έως την αποκατάσταση του νόμιμα
εκλεγμένου Δ.Σ. της Ομοσπονδίας», τονίζει η ανακοίνωση της FIFA. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17240O823</ED>
<ID>
ID:302110

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O82&aa=3</URL></REF>


Article

<CATEGORY>vin10</CATEGORY>

 <H5>ΚΙΝΑ </H5><H2>Αρχίζει προετοιμασία </H2>
Η Κίνα είναι η πρώτη ομάδα που αρχίζει ουσιαστικά την προετοιμασία της για
τους αγώνες της τελικής φάσης του Παγκοσμίου Κυπέλλου στην Άπω Ανατολή. Ο
εκλέκτορας της πολυπληθέστερης χώρας του κόσμου, Μπόρα Μιλουτίνοβιτς, έδωσε
ραντεβού με τους 25 παίκτες που αγωνίστηκαν στην προκριματική φάση για την
Τρίτη, στο προπονητικό κέντρο του Κουνμίνγκ, στην επαρχία Γιουνάν. Στην
αποστολή συμπεριελήφθησαν ακόμη πέντε παίκτες, οι οποίοι εντυπωσίασαν τον
Σέρβο προπονητή, κατά τη διάρκεια των αγώνων του κινεζικού πρωταθλήματος.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17240O824</ED>
<ID>
ID:302120

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O82&aa=4</URL></REF>


Article

<CATEGORY>vin10</CATEGORY>

 <H5>ΣΕΟΥΛ </H5><H2>Ζιντάν και Ρονάλντο στις... προθήκες των καταστημάτων </H2>
Ούτε πέντε μήνες δεν απομένουν για το Παγκόσμιο Κύπελλο και η
«μουντιαλίτιδα» έχει πλήξει για τα καλά τη Νότια Κορέα και την Ιαπωνία. Στην
εικόνα μας, η 27χρονη Κορεάτισα Σονγκ Χι Νιο ποζάρει περήφανη με δύο
αγαλματάκια από πεπιεσμένο χαρτί των Ζιντάν και Ρονάλντο, τα οποία μπορεί
κανείς να αγοράσει σε όλα τα καλά μαγαζιά της Σεούλ... <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17240O825</ED>
<ID>
ID:302129

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O82&aa=5</URL></REF>


Article

<CATEGORY>vin10</CATEGORY>

 <H5>ΡΙΟΥΝΤ ΦΑΝ ΝΙΣΤΕΛΡΟΪ </H5><H2>Στην κορυφή με 7 γκολ
</H2>
Παίκτης του μήνα για τον Δεκέμβριο ψηφίστηκε στην Πρέμιερ Λιγκ ο Ριουντ Φαν
Νιστελρόι. Το γεγονός βέβαια δεν αποτελεί έκπληξη, αφού ο Ολλανδός άσος της
Μάντσεστερ Γιουνάιτεντ σημείωσε επτά τέρματα στις 31 τελευταίες ημέρες του 2001...
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17240O826</ED>
<ID>
ID:302134

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O82&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Αρχή με μεγάλες διοργανώσεις
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Μήνας σημαντικών σκακιστικών γεγονότων στον διεθνή χώρο, ο Ιανουάριος. Σήμερα
αρχίζει το «Corus» στην Ολλανδία με τη συμμετοχή κορυφαίων παικτών, ενώ στις
17 Ιανουαρίου ξεκινάει ο τελικός του παγκοσμίου πρωταθλήματος που διοργανώνει
η FIDE ανάμεσα στον Ιβαντσούκ και τον Πονομαριόφ. 
Το τουρνουά της ολλανδικής πόλης Βάικ ααν Ζέε δεν θα έχει την τριάδα Κασπάροφ,
Κράμνικ, Ανάντ, όλοι οι άλλοι όμως θα είναι εκεί: Αλεξάντερ Μορόζεβιτς
(Ρωσία), Μάικλ Άνταμς (Αγγλία), Πέτερ Λέκο (Ουγγαρία), Εβγκένι Μπαρέεφ
(Ρωσία), Λουκ βαν Βέλι (Ολλανδία), Αλεξάντερ Χάλιφμαν (Ρωσία), Μπόρις Γκέλφαντ
(Ισραήλ), Ρούσταμ Καζιμτζάνοφ (Ουζμπεκιστάν), Ντρέεφ (Ρωσία), Αλεξάντερ
Γκρίτσουκ (Ρωσία), Ζοέλ Λοτιέ (Γαλλία), Μάικλ Γκούρεβιτς (Βέλγιο), Τζέρον
Πίκετ (Ολλανδία), Γιαν Τίμαν (Ολλανδία) είναι οι παίκτες που συγκροτούν το
κύριο τουρνουά. Στο δεύτερο τουρνουά μετέχουν αρκετοί ισχυροί παίκτες όπως ο
Ιβάν Σοκόλοφ (Βοσνία), ο Πάβελ Τρεγκούμποφ (Ρωσία), ο Μιχαήλ Κρασένκοφ
(Πολωνία), ο Φρίζο Νίμποερ (Ολλανδία), ο Κινέζος Γιου, ο Τζον βαν ντερ Βιλ
(Ολλανδία), η Αλμίρα Σκριπτσένκο Λοτιέ (Μολδαβία), η Αντουανέτα Στεφάνοβα
(Βουλγαρία), η Ολλανδέζα Πενγκ, ο Χάρμεν Γιόνκμαν (Ολλανδία) κ.ά. Οι αγώνες θα
ολοκληρωθούν στις 27 Ιανουαρίου. 
Το ματς Ιβαντσούκ - Πονομαριόφ ξεκινάει στις 17 του μηνός και αναμένεται να
ολοκληρωθεί στις 26 Ιανουαρίου. Πρόκειται για ματς 8 παρτίδων. Μόνη κενή ημέρα
η 21η Ιανουαρίου. 
* Σήμερα συνεχίζονται τα ατομικά νεανικά πρωταθλήματα Αττικής που είχαν
αναβληθεί λόγω της κακοκαιρίας. Ο 6ος γύρος θα ξεκινήσει στις 5 μ.μ., ενώ ο
7ος και τελευταίος γύρος θα πραγματοποιηθεί την Κυριακή στις 3.30 μ.μ. Οι
αγώνες θα ολοκληρωθούν στον χώρο που ξεκίνησαν, στο 3ο Δημοτικό Κλειστό
Γυμναστήριο Άνω Λιοσίων (Ζοφριά), τηλ. 2474.322, 2484.453. Οι απονομές
μεταλλίων καθώς και η κοπή πίτας της Ένωσης Σκακιστικών Σωματείων Αττικής θα
πραγματοποιηθούν την Κυριακή στις 8 μ.μ. Εξάλλου οι αγώνες του Κυπέλλου
Αττικής 2002, το διασυλλογικό πρωτάθλημα Αττικής έως 12 και έως 16 ετών θα
ξεκινήσουν στις 20 Ιανουαρίου και ώρα 10.30 π.μ. 
Ανάλυση 
Η καλύτερη παρτίδα του μετρ Σπύρου Ιλαντζή σε τουρνουά της Τσεχίας το
καλοκαίρι, σύμφωνα με τον ίδιο, ήταν αυτή του 4ου γύρου, με αντίπαλο τον
Σάγκαζικ, τον παίκτη που είχε κερδίσει το εθνικό Open του Όλομουτς το 1999. Η
ανάλυση είναι του ίδιου του νικητή: 
Ιλαντζής (2235) - Σάγκαζικ (2150) 
Κεντρική παρτίδα [C40] 
1. ε4 ε5 2. Ιζ3 Βε7 3. Ιγ3 γ6 4. δ4 δ6 5.
Αγ4 η6 [5... Ιζ6; 6. δxε5 δxε5 7. Ιη5] 6. Αη5 Ιζ6 [6...
ζ6 7. Αε3 β5 (καλύτερο το 7... Αθ6) 8. Αβ3 β4 9. Ιε2 εxδ4 10. Ιζxδ4 Βxε4 11.
0-0, με την ιδέα... 12. Ιη3, 13. Πε1 και αντάλλαγμα για το πιόνι] 7.
Βδ2 θ6 8. Αθ4 Αη4 [8...β5; 9. Αxβ5! η5 10. Ιxη5! γxβ5 (10... θxη5

11. Αxη5 - με την απειλή 12. Ιδ5- 11... γxβ5 12. Ιδ5 Ιxδ5 13. Αxε7 Ιxε7 14. δ5
Πη8 15. ζ3 Ιδ7 16. θ4 με καλύτερα τα λευκά) 11. Ιθ7!! Πxθ7 12. Ιδ5 Ββ7 13.
Ιxζ6+ Ρδ8 14. Ιxθ7+ Αε7 15. Αxε7+ Βxε7 16. Βxθ6+-] 9. 0-0-0 η5;! [9...
Ιβδ7 10. Βε3, 9... Αxζ3 10. ηxζ3 Ιxε4!? 11. ζxε4 Βxθ4 12. δxε5 δxε5 13. Ιβ5!
Ια6 (13... γxβ5? 14. Αxβ5+) 14. Ιδ6+ Αxδ6 15. Βxδ6 με πολλές απειλές]
10. Αη3 Ιβδ7 11. θ4 Ιθ5 [11... ηxθ4 12. Αxθ4 0-0-0 13.
δxε5 Α 13... Ιxε5; 14. Ιxε5 Βxε5 (14... δxε5;; 15. Βxδ8+ ή 14... Αxδ1 15.
Ιxζ7+-) 15. Αη3 Βε7 16. ζ3 Αε6 17. Αxε6+ Βxε6 18. Αζ4 με υπεροχή των λευκών Β)
13... δxε5 14. Βε3 Ρβ8 15. Πδ2 και τα κομμάτια του μαύρου είναι σε κατάσταση
zugzwang! 15... Αη7 16. Πθδ1 θ5 17. Αη5 θ4 18. Αζ1] 12. θxη5 θxη5
13. δxε5 δxε5 14. Ιxε5! Ιxε5 [14... Αxδ1 15. Ιxζ7+-;
14... Ιxη3 15. Αxζ7+ Ρδ8 16. Πxθ8 Αxδ1 17. ζxη3+-] 15. Αxε5 Βxε5
16. ζ3 Αε7 17. ζxη4 Πδ8 18. Βζ2 Πxδ1+ 19. Ιxδ1 Ιζ4
20. Πxθ8+ Βxθ8 21. η3 Ιε6 22. Βxα7+- Βε5 23. Βxβ7
Βxε4 24. Βγ8+ Αδ8 25. Αδ3 Βxη4 26. Βxγ6+ Ρε7 27.
Ιε3 Βθ3 [27... Βxη3?? 28. Ιζ5+] 28. α4 1-0. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17240O991</ED>
<ID>
ID:302030

</ID><URL>http://ta-nea.dolnet.gr/neaweb/neafile.print_unique?e=A&f=17240&m=O99&aa=1</URL></REF>


Article

<CATEGORY>vin09</CATEGORY>

 <H2>Ξέσπασμα Μίκη
</H2><H4>Η λέξη «εμβατήρια» για τα τραγούδια του προκάλεσε το ξέσπασμα του Μίκη
Θεοδωράκη, που κάνει συνολική επανατοποθέτηση του έργου του </H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«Σ' έναν όγκο μουσικής που αντιστοιχεί σε 100 περίπου τραγούδια, ειπώθηκαν 6
θούρια... Που δεν ξέρω πώς και από ποιους χαρακτηρίστηκαν εμβατήρια (μόνο τη
λέξη ''στρατιωτικά'' δεν είπαν), μόνο και μόνο για να φανούμε εκτός εποχής και
κυρίως μακριά από τις σημερινές ευαισθησίες και τα ενδιαφέροντα του ελληνικού
κοινού», ξεσπά ο Μίκης, μιλώντας για διαστρέβλωση. 
Και ξεκαθαρίζει τι σημαίνει εμβατήριο και τι θούριο, διευκρινίζοντας, πότε και
πώς ξεκίνησαν αυτά τα είδη μουσικής. Αναλύει συνολικά το έργο του και
αναφέρεται στη Μαρία Φαραντούρη που είπε ότι «δεν τραγουδά μόνο εμβατήρια». Ο
Μίκης τονίζει στους «Ορίζοντες» ότι μέσα στα θούρια και τα εμβατήρια υπάρχουν
το τραγικό και το λυρικό στοιχείο. 
«Πρέπει λοιπόν να απολογείται η Φαραντούρη για αυτά; Και θα πρέπει
κοντά στη Φαραντούρη και ο υποφαινόμενος να κατατάσσεται στους συνθέτες που
γράφουν μόνο εμβατήρια; Ούτε καν θούρια... Λες και είμαστε από ένα άλλο είδος
ανθρώπων. Επαναστάτες, κραυγαλέοι, σκληροί, χωρίς ίχνος ευαισθησίας, λυρισμού,
μελωδικότητας, ανίκανοι να συλλάβουμε το περίφημο "ερωτικό" στοιχείο. Ανίκανοι
να νιώσουμε κι εμείς το ερωτικό πάθος και να το εκφράσουμε... 
Εμείς λοιπόν για τις πορείες, τα Πολυτεχνεία, τις σφιγμένες γροθιές και τα
συνθήματα. Οι άλλοι για την τρυφερότητα, την ευαισθησία, το όνειρο και τον
έρωτα. 
Εμβατήριο σημαίνει μουσική για στρατιωτικές παρελάσεις. Σε ρυθμό 2/4 βοηθάει
τους στρατιώτες να βαδίζουν όλοι μαζί. Συγχρόνως τους εμψυχώνει, τους κάνει
πολεμοχαρείς, έτοιμους να κατασπαράξουν τους αντιπάλους τους. 
Με τη Γαλλική Επανάσταση εμφανίστηκε η Μασσαλιώτιδα. Επίσης σε στρατιωτικό
ρυθμό, όμως με περιεχόμενο την έξαρση των ιδανικών των επαναστατών. Με την
Οκτωβριανή Επανάσταση έγινε το ίδιο με τον "Ύμνο της 3ης Διεθνούς". Ήταν ένα
επαναστατικό εμβατήριο που σκοπό είχε να εμψυχώσει όσους αγωνίζονταν για τα
ιδανικά του κομμουνισμού. 
Κατά τη διάρκεια της Αντίστασης κατά του φασισμού, επαναστατικά κινήματα, όπως
το ελληνικό, δανείστηκαν μουσικές από το ρεπερτόριο των σοβιετικών κυρίως
μελωδιών, βάζοντας ελληνικούς στίχους. 
Αυτά τα τραγούδια-θούρια συνόδεψαν τους Έλληνες επαναστάτες σε όλη τη
διάρκεια της δεκαετίας του '40. Έτσι ειπώθηκε η σωστή λέξη: όχι εμβατήρια,
αλλά θούρια. Όπως το Θούριο του Ρήγα που καλούσε τους ραγιάδες να ξεσηκωθούν
εναντίον των ξένων κατακτητών». 
<H3>Για τη Μαρία Φαραντούρη </H3>
«Η μεγάλη ώρα της Μαρίας Φαραντούρη και όλων μας -λέει ο Μίκης - υπήρξαν οι
δοξαστικές θα έλεγα συναυλίες στα στάδια της πατρίδας μας, αρχής γενομένης από
τις δύο συναυλίες στου Καραϊσκάκη. 
Η χούντα είχε πέσει, η επταετής νύχτα είχε λήξει και ο λαός όπως είναι φυσικό
πανηγύριζε, τραγουδούσε, χόρευε, χτυπούσε παλαμάκια, έκλαιγε... 
Σε μας έπεσε ο κλήρος να εκφράσουμε αυτό το φλογερό πάθος. Με τραγούδια
αντίστοιχα με τους παλμούς της καρδιάς του ένθεου πλήθους. 
Χαίρομαι που η Μαρία με τις δικές της επιλογές, που όμως κατά 80% είναι
βασισμένες στο έντεχνο λαϊκό τραγούδι, προκάλεσε επιτέλους το ενδιαφέρον του
αγοραστικού μας κοινού. 
Η Μαρία μαζί με τον εξαίρετο πιανίστα Γιάννη Βακαρέλη παίζουν τη μουσική μου
σήμερα στο Μέγαρο Μουσικής της Θεσσαλονίκης. 
Εύχομαι και στους δύο μεγάλη επιτυχία. 
Νομίζω πως διανύσαμε μαζί με τη Μαρία την έρημο που ασφαλώς δεν μας άξιζε και
τώρα που ξανακερδίζουμε (και πάλι μαζί) όσα μας έκλεψαν είναι καλό να σκύψουμε
στο παρελθόν με ευγνωμοσύνη προβάλλοντας με θάρρος και αυτοπεποίθηση όλα
εκείνα που μας ένωσαν άρρηκτα με τον λαό μας». <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17240P231</ED>
<ID>
ID:302031

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P23&aa=1</URL></REF>


Article

<CATEGORY>vin09</CATEGORY>

 <H2>Λυρικός «Ξέρξης» και φινάλε του «Θαυματοποιού»
</H2>
Η Μαίρη - Έλεν Νέζη ανάμεσα στην Τζίνα Πούλου και τη Μαρία Μητσοπούλου, στην
όπερα του Χέντελ «Ξέρξης», που ανεβαίνει απόψε στην Εθνική Λυρική Σκηνή

Σε πρώτη πανελλήνια παρουσίαση ανεβαίνει απόψε η όπερα του Χέντελ «Ξέρξης»
στην Εθνική Λυρική Σκηνή (Ακαδημίας 50) υπό τη μουσική διεύθυνση του Βασίλη
Χριστόπουλου. Τη σκηνοθεσία της παράστασης υπογράφει ο Τζέιμς Κάρσον.
Ερμηνεύουν οι Μαίρη - Έλεν Νέζη, Νίκος Σπανός, Μαρία Μητσοπούλου κ.ά. Η
παράσταση θα επαναληφθεί αύριο και στις 16, 18 και 20 Ιανουαρίου. 
Θέατρο 
Πρεμιέρα απόψε για το έργο του Έντουαρντ Άλμπι «Σκηνές γάμου» που
παρουσιάζεται στο ΔΗΠΕΘΕ Καλαμάτας στις 9 σε μετάφραση Νίκου Αναστασόπουλου
και σκηνοθεσία Σ.Σ. Τσακίρη. Παίζουν: Ζωή Λάσκαρη και Στέφανος Κυριακίδης. 
Για παιδιά. «Ο θείος Σκρουτζ» του Κάρολου Ντίκενς παρουσιάζεται και
πάλι από αύριο στις 11.30 π.μ. στο θέατρο «Αλκυονίς» (Ιουλιανού 42-46, τηλ.
8815.402). Τη σκηνοθεσία υπογράφει ο Γιώργος Μεσσάλας. Παίζουν Γ. Μεσσάλας, Π.
Σπηλιόπουλος κ.ά. 
Μουσική 
Έργα Ραβέλ, Μπάρτοκ και Ντεμπισί ερμηνεύει η Συμφωνική Ορχήστρα του
Δήμου Αθηναίων στην 41η τακτική συναυλία της, που πραγματοποιείται απόψε στις
8.30 στο Αθηναϊκό Δημοτικό Θέατρο (Τιμοκρέοντος 6α, Αγ. Σώστης, τηλ. 9344.131)
υπό τη διεύθυνση του Ελευθέριου Καλκάνη. Σολίστ η Αλεξάνδρα Παπαστεφάνου.
Είσοδος ελεύθερη. 
Διαλέξεις 
Αναδρομή στην ιστορία της σύνθεσης και της πορείας της όπερας του
Χέντελ «Ξέρξης» κάνει στη 1 μ.μ. ο δημοσιογράφος και μουσικοκριτικός Νίκος
Μπακουνάκης στο φουαγιέ της Εθνικής Λυρικής Σκηνής (Ακαδημίας 50). Είσοδος
ελεύθερη. 
Ρυθμός και λέξη είναι το θέμα των δίωρων διαλέξεων που διοργανώνει από
σήμερα στις 11.30 και κάθε δεύτερο Σάββατο το Κέντρο Αιγαιακών Λαογραφικών και
Μουσικολογικών Ερευνών στο 4ο Δημοτικό Σχολείο Νέας Ιωνίας (Π. Ιωακείμ 2).
Ομιλητής ο Ανδρέας Τσεκούρας. Πληροφορίες στο τηλ. 6038.045 
«Ζωντανά» 
«Demonde Jazz 'n Samba duet» είναι ο τίτλος της βραδιάς με βραζιλιάνικη
μουσική και τραγούδια και μελωδίες της jazz και της pop διασκευασμένα στους
ρυθμούς του swing και της bossa-nova που παρουσιάζουν ο Θόδωρος Αναστασίου, ο
Κώστας Καραγιάννης και η Μιράντα Βερούλη απόψε στις 10.30 στο «Fa Do» (Αγ.
Γεωργίου 43α, Χαλάνδρι, τηλ. 6846.924). Είσοδος με ποτό: 3.000 ή 9 ευρώ. 
Η Λήδα και το συγκρότημά της ερμηνεύουν παλιές και νέες συνθέσεις της
απόψε στις 11 στο «Σπίτι της Τέχνης» (Δεληγιάννη 5, Καλλιθέα, τηλ. 9234.806).
Μαζί της τραγουδούν οι Γρηγόρης Κόλλιας και Γιάννης Τσολομίτης. Μουσική
επιμέλεια Γιάννης Χατζίδης. Είσοδος: 4.000 ή 11,74 ευρώ.

<H3>ΠΡΟΛΑΒΕΤΕ </H3>
Αύριο τελειώνουν οι παραστάσεις του έργου του Μπράιαν Φρίελ «Ο
θαυματοποιός» που παρουσιάζεται σε μετάφραση Ερρίκου Μπελιέ και σκηνοθεσία
Αντώνη Αντύπα στο «Απλό θέατρο» (Χ. Τρικούπη 4, τηλ. 9229.605). Παίζουν οι
Γιάννης Φέρτης, Ταμίλα Κουλίεβα και Δημήτρης Οικονόμου.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17240P241</ED>
<ID>
ID:302032

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P24&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>«Άκου, κοίτα, στοχάσου»
</H2>
http: //www.fororeflexion.com

...«Άκου, κοίτα, στοχάσου, έχε άποψη». Οι προθέσεις των δημιουργών αυτού του
site είναι προφανείς. Το λέει άλλωστε και τo όνομά του: το Φόρουμ του
Στοχασμού (Fororeflexion). «Είναι σίγουρο ότι αν δεν στοχαστούμε γι' αυτά που
συμβαίνουν στην κοινωνία μας, θα αντιληφθούμε ότι...» το υπόλοιπο της φράσης
καλείστε να συμπληρώσετε εσείς και οι εμπνευστές τής σελίδας θα επιλέξουν τις
καλύτερες σκέψεις. Θα βρείτε επίσης επιλεγμένα άρθρα του ισπανικού Τύπου, τη
σκέψη της εβδομάδας, εμπνευσμένες φράσεις προσωπικοτήτων απ' όλους τους
χώρους, ακόμη και τις απόψεις μαθητών του Δημοτικού για όσα συμβαίνουν γύρω
μας. Απαραίτητη προϋπόθεση να μιλάτε (ή να διαβάζετε) ισπανικά. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17240P242</ED>
<ID>
ID:302079

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P24&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο βαρκάρης της Ομόνοιας </H2>
<AUTHOR>Π.Θ.Κ.</AUTHOR>

Μα καλά, ούτε ένα πεζοδρόμιο με σωστή ρύση δεν μπορούμε να κάνουμε; Κι όμως,
δεν μπορούμε!!! Επί χρόνια και με το πρώτο ψιλόβροχο περνάω το... ρυάκι της
διασταύρωσης Σταδίου-Αιόλου, δίπλα στον Λαμπρόπουλο, και σε πολλές άλλες
διασταυρώσεις της νέας Αθήνας που αντί να «βλέπει» την παλιά και να γελάει,
βάζει τα κλάματα με το νεοχάλι της... Τώρα πια με την υπό κατασκευή νέα
Ομόνοια, δεν αντέχω και θα πω τον πόνο μου ­ και εκατομμυρίων άλλων Αθηναίων ­
πριν να είναι αργά και χρειάζεται να κάνουμε τους... άλτεις. Τις προηγούμενες
ημέρες με τις βροχές και τα χιόνια, το Everest, όχι των Ιμαλαΐων, αλλά το
φαγάδικο γωνία οδού Αθηνάς και Πλατείας Ομονοίας, όπως και άλλα σημεία της
ιστορικής πλατείας ήταν αδιάβατα. Και να πεις ότι ήταν γιαπιά λόγω των έργων,
πάει στα κομμάτια η ταλαιπωρία... Όχι. Οι λίμνες σχηματίστηκαν στα
νεο-πλακοστρωμένα πεζοδρόμια με γρανιτένιες πλάκες. Αντί όμως να γέρνουν προς
την έξω πλευρά της πλατείας, έγερναν προς τα μέσα και να οι... βλαστήμιες των
περαστικών. Σκέψου, δηλαδή, τι έχει να γίνει μόλις ολοκληρωθεί η ενοποίηση του
αρχαιολογικού χώρου και η ανάπλαση του ιστορκού κέντρου της πρωτεύουσας! Μήπως
αντί για τραμ θα ήταν καλύτερα να μας παραχωρήσουν γόνδολες;
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17240P243</ED>
<ID>
ID:302111

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P24&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ράπισμα στον λαϊκισμό </H2>
<AUTHOR>Π.Α.Γ.</AUTHOR>

Μια πρόσφατη λογομαχία του Νότη Σφακιανάκη με τον ιδιοκτήτη νυχτερινού κέντρου
(όπου εμφανίζεται) για την «ποιότητα» και την «προσφορά» σε πελάτες ενός
ουίσκι «μπόμπα», δηλαδή νοθευμένου, αποκάλυψε πολλά. Από μία πλευρά
δικαιολογεί τη διαμαρτυρία του (και γιατί όχι την ευαισθησία του), αλλά από
την άλλη δείχνει την περιφρόνηση και την αχαλίνωτη κερδοσκοπία εις βάρος ενός
κοινού που στηρίζει τα είδωλα του αμαρτωλού μάρκετινγκ, όπως στην περίπτωση
του Σφακιανάκη. Ο ιδιοκτήτης του κέντρου που έγινε η νοθευμένη προσφορά
απάντησε στον τραγουδιστή, ότι αφού δεν γεμίζει το μαγαζί πρέπει να βρεθούν
τρόποι ώστε να καλύπτονται τα έξοδα. Και του έφερε το παράδειγμα ότι σε
προηγούμενες σεζόν, η Γαρμπή και η Βίσση γέμιζαν το μαγαζί. Αυτή η σύγκριση
εκνεύρισε τον Σφακιανάκη, ο οποίος δεν θέλησε να παραδεχθεί τη μείωση που του
έγινε. Πράγμα που δείχνει ότι τα κέντρα αυτά τα οποία έχουν ονομαστεί «λαϊκά»,
μόνο λαϊκά δεν είναι. Η ζωή, τα γεγονότα και η πραγματικότητα δίνουν ένα γερό
χαστούκι σ' εκείνους που παραποιούν τη σκληρή πραγματικότητα. Κι αυτό είναι
μια τιμωρία. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17240P244</ED>
<ID>
ID:302121

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P24&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μόδας... Ευρω-οδύσσεια </H2>
<AUTHOR>Ε.Φ.</AUTHOR>

Η Ευρω-οδύσσεια δεν είναι ένας φιλοσοφικός στοχασμός, ένα λογοτεχνικό ρεύμα,
ένα ακόμα αναπτυξιακό πρόγραμμα της κοινότητας. Είναι απλά μία σειρά αξεσουάρ
μόδας που σχεδίασε ο Οίκος Celine αφιερώνοντας μερικά δερμάτινα είδη στη νέα
εποχή. Στα ξεθωριασμένα χρώματα των χαρτονομισμάτων της ενοποίησης ο γαλλικός
οίκος παρουσίασε μία τσάντα, μία ζώνη και ένα πορτοφόλι φτιαγμένα από δέρμα
στα οποία ενσωματώνονται κέρματα του ευρώ από τις δώδεκα χώρες της Ευρωπαϊκής
Ένωσης. Η Ευρω-οδύσσεια δεν διεκδικεί τα εύσημα της απόλυτης κομψότητας. Απλά
επενδύει στο ενδεχόμενο της απόσυρσης των πρώτων κερμάτων του νέου νομίσματος,
φιλοδοξώντας να μετατραπεί σε μία έξυπνη συλλεκτική επένδυση. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17240P245</ED>
<ID>
ID:302130

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P24&aa=5</URL></REF>


Article

<CATEGORY>vin09</CATEGORY>

 <H2>Βήματα πάνω σε παρελθόν διάφανο
</H2><H4>Μοντέρνα αρχιτεκτονική σημαίνει σεβασμός στο παρελθόν. Το νεώτερο κτίριο της
Αθήνας πατάει σε διάφανα θεμέλια, πάνω από αρχαιολογικά ευρήματα </H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Γυάλινο πάτωμα: από κάτω έχει διατηρηθεί ανέπαφο το Αχαρνικό Τείχος και η
Αχαρνική Πύλη που οδηγούσαν στην Αρχαία Αγορά. Υπό διαμόρφωση και ο ειδικός φωτισμός

Το νεώτερο κτίριο της πόλης βρίσκεται στη συμβολή των οδών Αιόλου και Αχαρνών
και έχει γυάλινο πάτωμα. Πατάς στο γυαλί κι από κάτω βλέπεις την Αχαρνική Πύλη
και τα τοιχία της Αχαρνικής Οδού. 
Ο Μάριο Μπότα είναι ευτυχής. Είχε τη «μεγαλύτερη ευκαιρία έκφρασης που η
ιστορία μπορεί να δώσει στον αρχιτέκτονα»: να σχεδιάσει ένα μοντέρνο κτίριο
στη σκιά της Ακρόπολης. Ο Ελβετός, που στα πρώτα βήματά του θήτευσε στον Λε
Κορμπιζιέ, δεν ήταν μόνος του. 
Την πρόκληση την αντιμετώπισε μαζί με τρεις κυρίες της αρχιτεκτονικής: την
Μόρφω Παπανικολάου, την Ειρήνη Σακελλαρίδου και την Μαρία Πολλάνη. Η πρότασή
τους είναι τολμηρή και συγκινητική. 
Μια ηχηρή απάντηση στην ευκολία της μελετο-κατασκευής, την προσφιλή λύση των
περισσότερων Ολυμπιακών Έργων που θα αρχίσουν σε λιγάκι να αποκτούν ρίζες και
να βγάζουν κλωνάρια στο αττικό τοπίο. 
Το έργο, που θα εγκαινιάσει σε λίγες ημέρες ο Πρωθυπουργός Κώστας Σημίτης,
προέκυψε ύστερα από διεθνή αρχιτεκτονικό διαγωνισμό, και κόστισε περί τα 3
δισ. δρχ. Πρόκειται για το «σπίτι» της μεγαλύτερης τράπεζας των Βαλκανίων, που
ενώνει όχι μόνο την Εθνική και την Alpha Bank, αλλά και τον αρχαίο με τον
σύγχρονο πολιτισμό. 
Στον τέταρτο όροφο έχουν δημιουργηθεί και ξενώνες, μικρά-πριβέ δωμάτια προς
αποκλειστική χρήση των υποδιοικητών της Εθνικής Τράπεζας της Ελλάδος. 
Πρώτη φορά δουλεύετε στην Ελλάδα. Πώς ήταν η εμπειρία; - ρωτάμε τον
αρχιτέκτονα Μάριο Μπότα.

«Η εμπειρία ήταν θαυμάσια ως προς τη συνεργασία που είχα με τις τρεις
αρχιτέκτονες. Επίσης, ως προς τη σαφήνεια των στόχων για την υλοποίηση του
έργου που επέδειξε ο διοικητής αμέσως μετά τον διαγωνισμό. Η βασική ιδέα
βελτιώθηκε πολύ με δουλειά επίπονη και σε συνεχή εξέλιξη σύμφωνα με την πορεία
του έργου. Πιστεύω ακόμη, ότι το έργο, με τον τρόπο ένταξής του στον
πολεοδομικό ιστό, γίνεται μία νέα αρχιτεκτονική παρουσία που επανερμηνεύει το
ιστορικό σχέδιο της πόλης. Κατά συνέπεια μπορεί να πει κανείς ότι ο σχεδιασμός
ενός νέου κτιρίου διοίκησης τραπέζης γίνεται αφορμή για τον σχεδιασμού ενός
τμήματος της πόλης».

Ποια συναισθήματα σάς γεννά η σημερινή Αθήνα; 
«Ίσως περισσότερο από κάθε άλλη πόλη, μιλάει για τη γένεση του δυτικού μας
πολιτισμού. Είναι η φυσική μαρτυρία της συλλογικής μας μνήμης». 
Πώς ονειρεύεστε την Αθήνα του 2004; 
«Έχω τη βεβαιότητα ότι θα είναι καλύτερη απ' όσο θα μπορούσα να την φανταστώ σήμερα».

<H3>Η ελληνική πραγματικότητα
</H3>
«Η αρχιτεκτονική για να ανθήσει χρειάζεται να γίνει συνείδηση η σημασία της»,
λένε οι κυρίες Μόρφω Παπανικολάου, Ειρήνη Σακελλαρίδου και Μαρία Πολλάνη.

Παράγουν οι Έλληνες αρχιτεκτονική σήμερα;

«Ναι. Μέχρι όμως να γίνει συνείδηση η ''προστιθέμενη αξία'' της αρχιτεκτονικής
σε ένα έργο, η αρχιτεκτονική στη χώρα μας θα υπόκειται σε άπειρες δεσμεύσεις
και θα έρχεται αντιμέτωπη με την οδυνηρή ελληνική πραγματικότητα. Αντί να
αμφισβητούμε την ισχυρή παρουσία των αρχιτεκτόνων στη χώρα μας, ίσως θα έπρεπε
να αναρωτηθούμε τι είναι αυτό που σε άλλες χώρες δίνει την δυνατότητα σε
ταλαντούχους ανθρώπους να διακριθούν και κυρίως να υλοποιήσουν έργα». 
Τις πταίει για την απουσία της αρχιτεκτονικής από τα δημόσια κτίρια;

«Τα τελευταία χρόνια σημαντικά δημόσια κτίρια γίνονται με διαδικασία
μελέτης-κατασκευής, που παρ' όλο που συνετέλεσε ίσως στην κατανόηση της
πολυπλοκότητας των έργων, στέρησε από τους αρχιτέκτονες τη δυνατότητα να είναι
κυρίαρχη η «υπογραφή» τους. Και εκεί πιστεύουμε βρίσκεται το πρόβλημα. Η
«υπογραφή» του αρχιτέκτονα σημαίνει την ανάληψη της συνθετικής ευθύνης του
χώρου και της μορφής, της αρχιτεκτονικής ποιότητας και της κατασκευαστικής
αρτιότητας, σημαίνει την ανάληψη της συνολικής ευθύνης». 
Πώς σας φαίνεται η «πόλη» κατά μήκος της Κηφησίας;

«Ακριβά υλικά, ευκολία στη μορφή, απουσία ισχυρής κεντρικής ιδέας. Το
ζητούμενο είναι η αρχιτεκτονική παρουσία, η ιδέα, η όσμωση με τον αστικό ιστό,
η αρχιτεκτονική γλώσσα που πλάθεται μέσα από την αναζήτηση και δοκιμάζεται με
την επαφή με την πραγματικότητα».

<H3>Στη σκιά της Ακρόπολης
</H3>
Η ομάδα των Αρχιτεκτόνων. Οι κυρίες Σακελλαρίδου, Παπανικολάου και Πολλάνη με
τον Μάριο Μπότα

Ένα κτίριο στη «σκιά» της Ακρόπολης με θεμέλια εν μέσω αρχαιοτήτων δεν
μοιάζει με τα κοινά... 
«Κάθε σημείο, κάθε εικόνα και προοπτική της κύριας όψης του κτιρίου
αντιπαραβάλλεται με το προφίλ της Ακρόπολης στον ορίζοντα του δρόμου. Είναι
μια μοναδική εμπειρία που δεν μπορεί παρά να συγκινεί κάθε φορά τον
αρχιτέκτονα, μία διαρκής σύγκριση του σύγχρονου». 
Τι μπορεί να «σταθεί» σήμερα στη σκιά της Ακρόπολης; 
«Η διαδικασία αντιπαραβολής με την ιστορία στην περίπτωση του διαλόγου με ένα
σύγχρονο έργο γίνεται πιο εντατική. Μεταξύ του ιστορικού και του σύγχρονου
δημιουργείται μια αμφίδρομη σχέση ''δούναι και λαβείν". Η ιστορία εμπλουτίζει
το μοντέρνο και το μοντέρνο προσδίδει νέο κλειδί ανάγνωσης στο παρελθόν». 
LINKS

http://www.greatbuildingw.com

http://www.tometa.com/project/mario1.htm
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17240P251</ED>
<ID>
ID:302033

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P25&aa=1</URL></REF>


Article

<CATEGORY>vin09</CATEGORY>

 <H2>Με τους αλανιάρηδες
</H2><H4>Γιορτάσαμε φέτος επετείους του Παπαδιαμάντη. Δικαίως, αφού ο μοναδικός αυτός
πεζογράφος μας, όσο περνούν τα χρόνια, εγκαθίσταται στη συνείδηση της Παιδείας
μας ως μια αυθεντική έκφραση του πολιτισμού μας
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Τώρα πια που έχουν, επιτέλους, ξεπεραστεί τα γλωσσικά μας πολεμιστήρια,
εκατέρωθεν, θούρια, τώρα που επανατοποθετείται χωρίς φάλαρα η συνέχεια της
γλωσσικής μας ιστορίας ως μιας διαδρομής με κορυφαίες σταθμεύσεις, όπου, έστω,
κι αν αλλάξαμε τρένο, δεν άλλαξε η γραμμή, ο Παπαδιαμάντης είναι θεμελιώδης
οδοδείχτης. Το 2002 όμως θα μπορούσε να μας οδηγήσει σε μιαν άλλη κορυφαία
στιγμή της ελληνικής πεζογραφίας. Κλείνουν 130 χρόνια από τη γέννηση του
Δημοσθένη Βουτυρά και εκατό (100) χρόνια από την πρώτη μεγάλη του παρουσία στα
Γράμματά μας: «Λαγκάς και άλλα διηγήματα» (1902). Υπάρχει ένας πρόσθετος λόγος
που πρέπει να τιμηθεί. Επειδή το έργο του μαζί με το έργο του Παπαδιαμάντη
σχεδόν συκοφαντήθηκε και περιφρονήθηκε από τον ιστορικό της Νεοελληνικής
Λογοτεχνίας της Γενιάς του '30, τον Κ.Θ. Δημαρά. 
Ο τρόπος που ο Δημαράς υποβάθμισε ή συνειδητά υπονόμευσε τις αρετές του
Παπαδιαμάντη και την πρόταση γραφής του Βουτυρά, με ανάγκασαν να γράψω κάποτε
πως αποτελεί τη μεγαλύτερη γκάφα της λογοτεχνικής ιστορίας του αιώνα μας. Όσο
για τον Παπαδιαμάντη, ο Δημαράς έχει πάρει τις απαντήσεις του. Η λογοτεχνική
ζωή, όπως και η άλλη, κυρίως, ζωή, εκδικείται. Έχω μάλιστα τη γνώμη πως το
ιστορικό κύρος του Δημαρά έχει διά παντός κλονιστεί εξαιτίας της δυσπιστίας
πλέον που αντιμετωπίζει η γνώμη του με κριτήρια την απόρριψη του Παπαδιαμάντη.
Θα έλεγα και του Βουτυρά και του Σκαρίμπα. Όταν αυτά τα τρία πράγματι ιδιότυπα
έργα απορρίπτονται και προσπαθείς ως ιστορικός να συγκροτήσεις τον κανόνα της
Λογοτεχνίας του τόπου σου, έχεις χάσει το παιχνίδι τουλάχιστον της
οξυδέρκειας. 
Αν καταπιάνομαι σήμερα με τον Βουτυρά, είναι γιατί με ηρωική προσπάθεια
ο Βάσιας Τσοκόπουλος συνεχίζει την έκδοση των Απάντων του, παραδίδοντας στους
νεώτερους και όχι μόνο στους ειδικούς αλλά και στο μεγάλο κοινό ένα έργο
ακμαίο, ερεθιστικό και, όπως αποδεικνύεται από τα πράγματα, διαρκέστατο, για
να μην πω συνεχώς μοντέρνο. 
Έχει πολλά κοινά σημεία η διηγηματογραφία του Παπαδιαμάντη με του Βουτυρά.
Πρώτα και κύρια γιατί επέμεναν και οι δύο εμμόνως και πεισματικά στο διήγημα.
Από την άλλη, στράφηκαν και οι δύο προς τον μικρόκοσμο της κοινωνίας του
καιρού τους και δρουν συμπληρωματικά. Ο Παπαδιαμάντης μελετά τον κόσμο της
Σκιάθου και των παρυφών της Πλάκας, τους ταπεινούς και τους καταφρονεμένους
της μίζερης ζωής της υπαίθρου, του αγροτικού, ποιμενικού και αλιευτικού βίου
και τους μικροεπιτηδευματίες στο προαστιακό αθηναϊκό άστυ. Ο Βουτυράς
καταπιάνεται με τους προλετάριους, το λούμπεν στοιχείο, κυρίως του Πειραιά,
και αργότερα τους ανέστιους, τους άνεργους, τους κυνηγημένους, τους
εσωτερικούς μετανάστες και τους πρόσφυγες. Και οι δύο μαζί αποτελούν
ανεξάντλητη πηγή κοινωνιολογικής έρευνας και κοινωνιοψυχολογίας. 
Δεν έχω αποδείξεις, αλλά το ένστικτό μου με οδηγεί να θεωρήσω πηγή
εμπνεύσεως του δημοφιλούς ποιήματος του Κώστα Βάρναλη «Οι μοιραίοι» τα
διηγήματα του Δημοσθένη Βουτυρά. Οι άνθρωποί του, όπως και στο ποίημα της
προμαρξιστικής, αναρχικής θα 'λεγα, περιόδου του Βάρναλη, κατάγονται από τη
μεγάλη λογοτεχνική παράδοση της Ευρωπαϊκής Αλητογραφίας. Έχω κι άλλες φορές
από τις στήλες αυτές αναφερθεί στη λογοτεχνική μόδα που εξάντλησε το θέμα της
περιπλάνησης, της αλητείας, της μιζέριας τής βιομηχανικής εποχής. Από τους
«Αθλίους των Παρισίων» του Σύη αλλά και τον Γαβριά και τους θερναρδιέρους των
«Αθλίων» του Ουγκώ (έτος Ουγκώ το 2002) έως τον «Βυθό» του Γκόρκι, το «Δικό
μας Μιλάνο» του Μπερτολάτσι, έως την «Πείνα» του Χάμσουν και τους «Φτωχούς»
του Ντοστογιέφσκι και ώς την Βαλκάνια Αλητογραφία του Παναΐτ Ιστράτι, η
πεζογραφία και το θέατρο και ο κινηματογράφος (ο πρώτος Μπρεχτ και ο Σαρλώ)
κατέγραφαν τα ήθη, τα σύνδρομα, τις νοοτροπίες, τα κίνητρα και τις ρωγμές ενός
προεπαναστατικού, ασυνειδητοποίητου προλεταριάτου που ζει στα καταγώγια, μεθά
στις υπόγειες ταβέρνες, μαστίζεται από τη φθίση, τα αφροδίσια και την ψώρα. 
Τρόφιμοι των φυλακών, των νυχτερινών ασύλων, των αναμορφωτηρίων, άνεργοι των
λιμανιών, προαγωγοί, μεσάζοντες και μπράβοι, άθλια περιτρίμματα και αιωνίως
υποκείμενοι στην ανελέητη εκμετάλλευση, οι ήρωες του Βουτυρά συγκροτούν μια
τρομερή τοιχογραφία αντάξια των πινάκων του Γκόγια και του Λωτρέκ. Οι
φιλακόλουθες γριούλες, οι ερωτοχτυπημένοι ξέμπαρκοι ναυτικοί, οι
ποθοπλαντάζουσες χήρες και οι ερωτόληπτοι βοσκοί του Παπαδιαμάντη, οι
Μοναχάκηδες και οι Νοσταλγοί, έρχονται να συναντήσουν τους απεργούς στα
Λιπάσματα, τους αποστεωμένους φθισικούς του Φωταερίου, τους παπάδες
ειδωλολάτρες, τους αλανιάρηδες, στα διηγήματα του Βουτυρά. Προαστιακή
ηθογραφία; Γιατί όχι. Έχω κι άλλες φορές καταπιαστεί με την αποκατάσταση και
αυτής της συκοφαντημένης έννοιας, της Ηθογραφίας, στην ημιμαθή λογοτεχνική μας
πιάτσα. 
Ο Βουτυράς είναι ένας από τους σημαντικότερους νατουραλιστές και
κριτικούς ρεαλιστές όχι μόνο της πεζογραφίας μας. Υπάρχουν διηγήματά του, που
θα μπορούσαν να συνυπάρξουν ισάξια δίπλα στον Ζολά και στον Μωπασάν, στον
Γκόρκι και στον Βάργκα. Εκείνο που δεν μπορεί να συγχωρήσει κανείς στον Δημαρά
είναι η εμμονή του στην καλλιλογία, στην ωραιογραφία της παλιάς λογοτεχνικής
γραφής. Διαβλέπει (κοιτώντας προς τα πίσω) προχειρογραφία, έλλειψη
αρχιτεκτόνησης, έλλειψη καλλιέργειας και αδιαφορία για το ύφος στα γραπτά του
Βουτυρά. Παγιδευμένος στη λογοτεχνία, όπου δεσπόζει ο αφηγητής-θεός, δεν
μπορεί να αντιληφθεί πως και ο Παπαδιαμάντης αλλά κυρίως ο Βουτυράς, όταν
αφηγούνται μιμούνται, όχι την παράδοση της ρητορικής και της καλλιέπειας, αλλά
τη γλώσσα, τους ρυθμούς, τη ραθυμία, τα ανεπίδοτα, την ανασφάλεια, τη
διαθεσιμότητα και την εκκρεμότητα των αντιηρώων τους. 
Παγιδευμένη η μεγαλοαστική ιστοριογραφία στο Καρτεσιανό «σκέπτομαι, άρα
υπάρχω» δεν καθιστά δυνατή την αντίληψη πως υπάρχει ένας κόσμος που υπάρχει
επειδή πεινάει, επειδή μισεί, επειδή «φτύνει καταγής» και επειδή ονειρεύεται,
όπως ο Καραγκιόζης, καρβέλια. Κι αυτός ο κόσμος έχει τη γλώσσα του, μισή και
ανέσωστη, που έλεγε και η γιαγιά μου, μασημένη και δαγκωτή γλώσσα, εκκρεμούσα
με το λουρί στο σβέρκο, στην άκρη του γκρεμού. 
Ο Βάσιας Τσοκόπουλος ομολογεί πως έφτασε στον Βουτυρά μελετώντας στο σχολειό
του το μοναδικό σε σχολικό εγχειρίδιο περιλαμβανόμενο διήγημα του Βουτυρά, το
όντως αριστουργηματικό «Παραρλάμα». Σκεφτείτε να ήταν δύο- τρία. Θα είχε καλή
πλέον παρέα στη συνείδησή μας ο Παπαδιαμάντης και κάποιες ελπίδες να αναστηθεί
στο κέντρο της Παιδείας μας ο Σκαρίμπας, σε πείσμα της επίσημης ιστορίας της
Λογοτεχνίας μας.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17240P261</ED>
<ID>
ID:302034

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P26&aa=1</URL></REF>


Article

<CATEGORY>vin09</CATEGORY>

 <H2>Μερίδιο στην Ιστορία
</H2><H4>Το ζήτημα είναι παλαιό: νέες κοινωνικές πραγματικότητες διεκδικούν μερίδιο
στην Ιστορία
</H4>
<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Διεκδικούν μερίδιο στο παρελθόν, για να στεριώσουν καλύτερα στο παρόν και να
κατακτήσουν το μέλλον· σαν το νέο δέντρο που προτού καρπίσει ρίχνει ρίζες,
πολλές και βαθιές. 
Αναλόγως και με τις νέες επιστήμες· και αυτές ανήκουν στις νέες κοινωνικές
πραγματικότητες: αυτές διεκδικούν θέση στην επιστήμη της Ιστορίας, την
Ιστοριογραφία· για τον ίδιο λόγο. Κατά τους νεώτερους χρόνους, κυρίως κατά το
19ο και τον 20ό αιώνα η κοινωνία παρήγαγε πολλές νέες επιστήμες, ευτυχώς· και
όλες, χωρίς καμία εξαίρεση, ανέδειξαν στην αρχή την ανάγκη της «παλαιότητας»,
την ανάγκη δηλαδή να στηριχτούν σε μια παλαιότερη, συγγενική τους, επιστήμη,
ώσπου να αποκτήσουν τα δικά τους ιδιαίτερα εργαλεία και να αυτονομηθούν, άλλες
περισσότερο και άλλες λιγότερο. Απ' αυτές, όσες είχαν επιλέξει ως αντικείμενο
μελέτης τον άνθρωπο, την κοινωνία, τη σκέψη, τις σχέσεις τελοσπάντων ανάμεσα
στους ανθρώπους, τις συμπεριφορές τους, τη ζωή τους, απευθύνθηκαν στην
Ιστοριογραφία και εμφανίστηκαν στα πρώτα τους βήματα και ως ιστορικές
επιστήμες. 
Η Ιστοριογραφία είναι μία από τις παλαιότερες επιστήμες, με το περιεχόμενο που
δίνουμε σήμερα στον όρο· η σημερινή μορφή της, η έκταση και ο χαρακτήρας της,
προσδιορίστηκαν από το τέλος του 18ου αιώνα και μετά, όταν το κίνημα του
Διαφωτισμού, με γενικό κήρυγμα «κοιτάμε την κοινωνία», άρχισε να αλλάζει,
σταδιακά αλλά γρήγορα, τις δυτικές κοινωνίες και να οδηγεί την επιστημονική
έρευνα προς διαφορετική κατεύθυνση· ο μαρξισμός, γνήσιο τέκνο του Διαφωτισμού,
προσέφερε ένα νέο εργαλείο έρευνας και σκέψης: η κοινωνία πορεύεται έτσι ή
αλλιώτικα από τις σχέσεις που κάθε φορά διαμορφώνονται στους κόλπους της σε
όλα τα επίπεδα του βίου. 
Έτσι λοιπόν, η Ιστοριογραφία άρχισε να αντιλαμβάνεται ότι η Ιστορία, ό,τι
δηλαδή συνέβη στο παρελθόν, διαμορφώνεται από συνολικές κινητικότητες, ότι
παράγει συνολικές πραγματικότητες και ότι επιδρά συνολικά· ότι δηλαδή η
κοινωνία είναι το σύνολο και ότι κατανόηση του παρελθόντος δεν μπορεί να
σημαίνει παρά την έρευνα και ερμηνεία όλων των σχέσεων που διαμορφώνονται στην
κοινωνία και την κινούν ως σύνολο. 
Ο 20ός είναι ο αιώνας που έκανε την Ιστοριογραφία την επιστήμη της κοινωνίας
ως συνόλου. Που την έκανε να μελετά το γεγονός ως παράγωγο συγκεκριμένων, στον
χρόνο και στον χώρο, συνολικών κοινωνικών σχέσεων που την έκανε να θεωρεί
γεγονός, κατά τα προηγούμενα, όχι μόνον τον πόλεμο στο Αφγανιστάν και τη
Συνθήκη του Μάαστριχτ, ούτε μόνο το εμπορικό ισοζύγιο και την κίνηση των
τιμών, αλλά και την ποιότητα της διατροφής και τις διαμονής, τις συνθήκες
εργασίας, τους εκπαιδευτικούς μηχανισμούς, το είδος της παραγόμενης τέχνης,
τις κουλτούρες. 
Στα μέσα του αιώνα που πριν από ένα χρόνο μάς αποχαιρέτησε, η Ιστοριογραφία
είχε πια αναδειχθεί σε επιστήμη ενιαία, αυτοτελή και αυτόνομη· στην κατεξοχήν
επιστήμη του βίου της κοινωνίας κατά το παρελθόν. Η ανάγκη της να χρησιμοποιεί
εργαλεία και τεχνικές άλλων επιστημών (μαθηματικούς υπολογισμούς, για
παράδειγμα) δεν αφαιρεί τίποτε από την αυτοτέλειά της. Έτσι είναι και σήμερα·
επιστήμη ενιαία, με δική της λογική και δικά της εργαλεία ­ πρώτο και καλύτερο
τον ιστορικό χρόνο και αμέσως μετά τον ιστορικό χώρο. Η Ιστοριογραφία, και η
Ιστορία δεν είναι ούτε στοίχημα ούτε διακύβευμα ούτε πρόταγμα ούτε επιχείρημα
ή ό,τι άλλο έχει εφεύρει ο μεταμοντερνισμός προκειμένου να σχετικοποιήσει το
γεγονός και τη μελέτη του. Το επαναλαμβάνω: η Ιστοριογραφία μελετά το γεγονός
ως παράγωγο συνολικών κοινωνικών προϋποθέσεων· δεν το κατακερματίζει· δεν
θεωρεί ότι άλλο είναι το συγκεκριμένο γεγονός (το χτύπημα των πύργων της Ν.
Υόρκης, για παράδειγμα), άλλο οι σύγχρονες προσλήψεις του και άλλο οι
μεταγενέστερες ιδεολογικές και λοιπές χρήσεις του· η επιστήμη της Ιστορίας,
ακριβώς επειδή είναι επιστήμη, θεωρεί ότι το γεγονός έχει ιστορία και εξέλιξη,
φάσεις από τις οποίες περνάει, ό,τι, όπως είπαμε, παράγεται από την κοινωνία
ως σύνολο και την αφορά ως σύνολο και ότι προσλήψεις και χρήσεις του υπακούουν
σε συγκεκριμένες στον χρόνο και στον χώρο κοινωνικές σχέσεις. Η μελέτη δηλαδή
των μεταγενέστερων χρήσεων, ιδεολογικών και λοιπών, επαναλαμβάνω, του
γεγονότος δεν είναι αρμοδιότητα άλλης επιστήμης, γιατί δεν είναι απλή εικόνα
του, ούτε αντανάκλασή του, δίκην φυσικού φαινομένου. 
Το γεγονός δεν υπακούει σε σχετικισμούς, δεν έχει δηλαδή πολλές αλήθειες,
«ισότιμες», όπως διδάσκει ο μεταμοντερνισμός· οι χρήσεις του είναι ζήτημα
κοινωνικών συσχετισμών και ιδεολογικών συγκρούσεων ­ κάποτε όχι μόνον
ιδεολογικών ­ και δεν είναι ζήτημα αισθήσεων· το «αισθάνομαι» δεν
αποδεικνύεται ­ υπάρχει, είναι μέρος σημαντικό της ζωής μας και είναι
αντικείμενο επιστημονικής έρευνας, αλλά δεν υποκαθιστά την επιστήμη. 
Ο Βασίλης Κρεμμυδάς είναι καθηγητής Ιστορίας στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17240P271</ED>
<ID>
ID:302035

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P27&aa=1</URL></REF>


Article

<CATEGORY>vin09</CATEGORY>

 <H2>Η Μαγδαληνή και οι πρόσκοποι
</H2><H4>Για μια ακόμη φορά άκουσα τον Μίμη Ανδρουλάκη να εγκαλεί από ραδιοφώνου
σύμπαντα τον πνευματικό κόσμο γιατί σιώπησε
</H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Εννοείται, ότι όπως συνήθως συμβαίνει σ' αυτές τις περιπτώσεις, ο ίδιος
αυτοεξαιρείται από τη σιωπή που εντοπίζει γύρω του, αφού ο ίδιος παραμένει
βρέξει χιονίσει λαλίστατος. Μιλάει για ψυχανάλυση, για μαθηματικά, για
οικονομία, για διατροφική υγιεινή, για βιολογία, για οικολογία, για
λογοτεχνία, για πολιτική, πάντα για πολιτική, και για το τελευταίο του βιβλίο
πάντα εννοείται. Αν μου ξεφεύγει κάποιο θέμα ας μου συγχωρεθεί η παράλειψη. 
Εξάλλου ο ίδιος ο Μίμης Ανδρουλάκης έκανε το πνευματικό του καθήκον
προκαλώντας ­ σύμφωνα με τα ρηθέντα, ή μάλλον γραφέντα, θαυμαστή του ­ το
σημαντικότερο πνευματικό γεγονός που έζησε ο τόπος μετά τη Μεταπολίτευση. Αυτό
είχε να κάνει με την αποκάλυψη ορισμένων απόκρυφων στιγμών της ζωής του Κυρίου
και της Μαρίας Μαγδαληνής, αποκάλυψη που προκάλεσε την μήνι θεουσών και λοιπών
πνευματικών δυνάμεων με αποτέλεσμα η υπόθεση να φτάσει στα δικαστήρια, όπως
θυμούνται οι περισσότεροι. Προσφάτως κάποιος ιεράρχης συνέστησε στους πιστούς
του μάλιστα να αποφύγουν την επαφή με το νεώτερο έργο του Μίμη Ανδρουλάκη για
να μην ενοχληθούν από τις νεώτερες αποκαλύψεις υποθέτω. 
Προσωπικά, για να 'μαι ειλικρινής, δεν καταλαβαίνω τι σόι πνευματικούς
κραδασμούς μπορεί να προκαλέσει η Μαρία Μαγδαληνή, με όποια λόγια κι αν
περιγραφεί ο βίος της, σήμερα. Μας τα 'χουν πει κι άλλοι, όπως ο Καζαντζάκης,
και μάλιστα σε χαλεπότερους καιρούς, χθες και προχθές. 
Θεωρώ τον Μίμη Ανδρουλάκη ευφυή, και εκτιμώ την προσπάθειά του να ανοίξει
θέματα που ξεφεύγουν από τη συναλλαγή του τύπου «Πολύ ωραίο το τελευταίο σας
βιβλίο. Δεν το διάβασα ακόμη...». 
Τα λέω γιατί θεωρώ εξίσου υπεύθυνη για τις αγκυλώσεις της πνευματικής μας ζωής
την αυταρέσκεια της συναλλαγής του τύπου «πες με Πλάτωνα για να σε πω
Αριστοτέλη» με το αντίθετό της, την αυτοπεποίθηση που κληροδότησε σε
ορισμένους η κάποτε στράτευσή τους. Αυτή η αυτοπεποίθηση είναι που συσκοτίζει
τη σκέψη καθώς η αλήθεια που υποτίθεται ότι προβάλλει θυμίζει την καλή πράξη
εκείνων των προσκόπων που επέμεναν να περάσουν τη γριούλα στο απέναντι
πεζοδρόμιο παρ' ότι εκείνη δεν ήθελε με τίποτε. Όταν ο διανοούμενος λόγος
επαναλαμβάνει ότι θέλει να σώσει τον κόσμο που δεν θέλει να σωθεί με τίποτε,
τότε, είναι λογικό να μην έχει κανείς τη διάθεση να τον ακούσει. 
Κατά τα άλλα, φίλε Μίμη, μπορούμε να θρηνούμε αενάως για την ερημιά που
απλώνεται γύρω μας. Να θρηνούμε, να θυμώνουμε ή να σαρκάζουμε, ανάλογα με την
κλίση και τον χαρακτήρα του καθενός. Αν δεν καταλάβουμε όμως πως εκεί που
έχουν φτάσει τα πράγματα του κόσμου μόνον οι αμφιβολίες μας μπορούν να μας
σώσουν, κι ότι το καλύτερο που έχουμε να προσφέρουμε είναι να σώσουμε τον
εαυτό μας ­ τον κόσμο ας τον αφήσουμε να πάει εκεί που θέλει να πάει ­ τότε,
όντως, ποτέ δεν πρόκειται να θίξουμε κανένα ουσιαστικό ζήτημα. Τότε απλώς θα
ελεούμε τη μισαλλοδοξία της θρησκόληπτης κακοφωνίας προσφέροντάς της την
ψευδαίσθηση πως είναι ζωντανή.

Ο Τάκης Θεοδωρόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17240P272</ED>
<ID>
ID:302080

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P27&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 12/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

15.15 ΝΕΤ 
«Οι τρεις σωματοφύλακες» (Three musketeers) 
Ουδεμία σχέση με Δουμά, αλλά μπόλικη (σχέση) με το παλιό, καλό... χαβαλέ του
Χόλιγουντ. Δηλαδή Τζιν Κέλι, Λάνα Τάρνερ (φαρμακερή μέχρι μυελού οστέων), Βαν
Χέφλιν, Βίνσεντ Πράις, Τζιγκ Γιάνγκ και Άντζελα Λάνσμπερι να περιφέρονται
στο... χάρτινο Παρίσι του δολοπλόκου και ραδιούργου Ρισελιέ. Έτσι για την
πλάκα (διάρκεια 125') *½

21.00 Alpha 
«Ο κατήφορος» 
Ό,τι δραματικότερο κατάφερε να κάνει στην ποταμιαία καριέρα του ο Γιάννης
Δαλιανίδης. Με φρέσκα νιάτα (του 1961), δηλαδή: Η Ζωίτσα - η Λάσκαρη φυσικά -
είναι η ξανθιά διαφθορεύς, ο Νίκος Κούρκουλος είναι ο ακαταμάχητος σκληρός.
(διάρκεια 98')** 
21.00 Star 
«Σούπερμαν» Η απογείωση του Κρίστοφερ Ριβ (Σάββατο, Star - 21. 00)

«Σούπερμαν» (Superman) 
Η πρώτη απογείωση του Κρίστοφερ Ριβ και ένα από τα πιο παχυλά κασέ του Μάρλον
Μπράντο. Για πέντε λεπτά εισέπραξε το ευτελές ποσόν των... 5 εκατομμυρίων
(δολαρίων, φυσικά). Ο σκηνοθέτης Ρίτσαρντ Ντόνερ σκηνοθετεί σε στυλ κόμικ.
Παίζει και ο Τζιν Χάκμαν σε ρόλο μοχθηρού, αδυσώπητου και συνωμότη.διάρκεια
137')** 
22.00 ΝΕΤ 
«Ζητείται πονηρός εγκέφαλος για... σεξ» (The man with two brains) 
Εξωφρενική κωμωδία με Στιβ Μάρτιν, Κάθλιν Τέρνερ και Ντέιβιντ Γουόρνερ.
Καθηγητής της κρανιοχειρουργικής (!) συνάπτει συζυγική σχέση με ασθενή του που
πάσχει από φρικτούς πονοκεφάλους. Το κορίτσι αρνείται να εκτελέσει τα
κρεβατικά της καθήκοντα, ώσπου κάποιος μυστήριος τύπος αρχίζει να σκοτώνει με
ενέσεις... απορρυπαντικών. Του Καρλ Ράινερ (διάρκεια 93') ** 
22.45 Tempo 
«Το θαύμα της ζωής» (First do no harm) 
Η Μέριλ Στριπ ξεπερνάει τα όρια της συμβατικής ιατρικής προκειμένου να
βοηθήσει τον γιο της που πάσχει από επιληψία. Μελαγχολικό σε τηλεσκηνοθεσία
του Τζιμ Έιμπραχαμς. Δεν προβλήθηκε στις αίθουσες επειδή είναι τηλεταινία της
αμερικανικής καλωδιακής (διάρκεια 90')*½ 
23.00 Alpha 
«Ράδιο Μόσχα» 
Φιλόδοξο, αλλά ολοσχερώς αποτυχημένο. Ο Νίκος Τριανταφυλλίδης - υιός Χάρρυ
Κλυνν - επιχειρεί έφοδο στη σουρεαλιστική κωμωδία. Αποτέλεσμα; Μπέρδεμα στα
όρια του αλαλούμ. Ρωσίδες χορεύτριες, μαφιόζοι της νύχτας, ο Κώστας
Γκουσγκούνης, ο Χάρρυ Κλυνν και ο μακαρίτης Ηλιόπουλος σε ρόλο ρεσεψιονίστα.
Καλύτερη όλων - με διαφορά - η μουσική του Μπλέιν Ρένινγκερ (διάρκεια 85')* 
01.15 Alpha 
«Μαντέλα και Ντε Κλερκ» Ο Σίντνεϊ Πουατιέ αλυσοδεμένος στη ζούγκλα της Ν.
Αφρικής (Σάββατο, Alpha - 01.15)

«Μαντέλα και Ντε Κλερκ» (Mandela and De Klerk) 
Σαν αναμνηστικές φωτογραφίες πολιτικών συγκρούσεων. Μαντέλα και Ντε Κλερκ σε
διαπραγματεύσεις. Από τη μια ο Σίντνεϊ Πουατιέ και από την άλλη ο Μάικλ Κέιν.
Απλώς καλών προθέσεων (διάρκεια 120')** 
03.00 Star 
«Υπάλληλοι» (Clerks) 
Αν είναι δυνατόν. Για να δούμε την καλύτερη ταινία της βραδιάς πρέπει να
πιάσουμε... χαράματα. Με ελάχιστα χρήματα στην τσέπη, αλλά με αστραφτερούς
διαλόγους, με μπόλικο χιούμορ και με νεανικά ανατρεπτικά κόλπα, ο Κέβιν Σμιθ
καταφέρνει το 1994 να γίνει το πιο καλτ «γεγονός» της χρονιάς. Τι είναι η
ταινία; Απλώς δύο φιλαράκια σε μπακάλικο. Η ατίθαση πιτσιρικαρία θα το
εκτιμήσει βαθύτατα (διάρκεια 88')*** 
<H3>ΤΟΡ 3
</H3>
1. «Υπάλληλοι»: Καλτ κομεντί σε στυλ Γούντι Άλεν (03. 00 - Star) 
2. «Σούπερμαν»: Κόμικ με τα όλα του (21. 00 - Star) 
3. «Ζητείται πονηρός εγκέφαλος για... σεξ»: Εξωφρενική κωμωδία (22. 00
- ΝΕΤ) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17240P281</ED>
<ID>
ID:302056

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P28&aa=1</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 13/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

14.15 Antenna 
«Ο βασιλιάς της γκάφας» 
Καλό κυριακάτικο ποδαρικό. Ο Θανάσης (ποιος Θανάσης; Σαν δεν ντρεπόμαστε) σε
ρόλο Χάμφρεϊ Μπόγκαρτ. Καταπλέει στην Κω για να ανακαλύψει τα ίχνη
απολεσθείσας ανιψιάς βαρυσήμαντου εφοπλιστή. Με λίγα λόγια, τρέχα, Βέγγο,
τρέχα (διάρκεια 76')*1/2 
14.15 ΕΤ1 
«Ο ανακατωσούρας» 
Διπλός Ντίνος Ηλιόπουλος. Ο ένας είναι δειλό ανθρωπάκι και ακαμάτης του κερατά
(σύμφωνα με την ομόφωνη γνώμη συζύγου-πεθεράς) και ο έτερος παριστάνει τον
Σιλβέστερ Σταλόνε. Με Γκέλυ Μαυροπούλου και Μαρίκα Κρεββατά σε σκηνοθεσία
Γρηγόρη Γρηγορίου (διάρκεια 90') * 
15.20 Mega 
«Τώρα δεν μας σταματάει τίποτα» Τζιν Γουάιλτερ και Ρίτσαρντ Πράιορ όρθιοι
με... φτερά και πούπουλα (Κυριακή, Mega - 15.20)

«Τώρα δεν μας σταματάει τίποτα» (Stir crazy) 
Φιλοδοξίας «θεότρελης κωμωδίας». Όχι πως είναι. Απλώς, θέλει να είναι. Τζιν
Γουάιλντερ και Ρίτσαρντ Πράιορ (ντουέτο του '80) κατηγορούνται για ληστεία που
φυσικά δεν διέπραξαν και καταδικάζονται σε ποινή φυλάκισης 125 χρόνων! Η
σκηνοθεσία είναι του Σίντνεϊ Πουατιέ (διάρκεια 106')** 
21.00 ΕΤ1 
«Η κόμισσα από το Χονγκ Κονγκ» Τσάρλι Τσάπλιν σκηνοθετεί Μάρλον Μπράντο και
Σοφία Λόρεν (Κυριακή, ΕΤ1 - 21.00)

«Η κόμισσα από το Χονγκ Κονγκ» (Α Countess from Hong Kong) 
Το κύκνειο - σκηνοθετικό - άσμα του Τσάρλι Τσάπλιν (τέτοιες ιδιοφυίες περνούν
από τη Γη μια φορά στους... δύο αιώνες). Αμερικανός διπλωμάτης ανακαλύπτει
στην καμπίνα του ξεπεσμένη Ρωσίδα κόμισσα! Με Μάρλον Μπράντο (του 1967) και
Σοφία Λόρεν. Αρκετά μελοδραματικό και ελάχιστα χιουμοριστικό, αλλά είναι...
Τσάπλιν (διάρκεια 103') *** 
21.00 Antenna 
«Speed 2: η κρουαζιέρα με τον κίνδυνο» (Speed 2: cruise control) 
Θαλάσσια ρεπλικα του πρώτου (αριστοτεχνικού στα γυρίσματα) «Speed», χωρίς τον
Κιανού Ριβς. Σάντρα Μπούλοκ και Τζέισον Πάτρικ καβάλα στο κύμα. Η σκηνοθεσία
είναι του Γιαν Ντε Μποντ. Καλύτερος όλων ο «κακός» Γουίλεμ Νταφό. Σαν να
βλέπεις ποτ πουρί από δεκάδες περιπέτειες του Χόλιγουντ (διάρκεια 120')*½ 
22.00 Alter 
«Λαός και Κολωνάκι» 
Λαός ο Χατζηχρήστος, Κολωνάκι η Ρίκα Διαλυνά (του 1959 με κάτι μπαλκόνια ίσαμε
εκεί πέρα). Ο... Λαός είναι ιδιοκτήτης «ΕΒΓΑ», το Κολωνάκι είναι της
αριστοκρατίας. Με Κώστα Κακκαβά και Κάκια Αναλυτή. Πλακίτσες της αθωότητας
(διάρκεια 77')* 
23.00 Star 
«Γεννημένος την 4η Ιουλίου» (Born on the 4th of July) 
Ο Όλιβερ Στόουν κερδίζει Όσκαρ σκηνοθεσίας και ο Τομ Κρουζ κερδίζει μια
υποψηφιότητα καλύτερης ερμηνείας. Η αλήθεια; Τα δίνει όλα (ο Κρουζ φυσικά)
προκειμένου να πείσει στο ρόλο ενός βετεράνου του Βιετνάμ που γύρισε από την
ζούγκλα χωρίς το μισό του κορμί. Με μικρότερη διάρκεια και χωρίς αντιπολεμική
ρητορεία θα έφτανε στο ρετιρέ. Ακόμα παίζουν η Κίρα Σεντζγουικ και ο Γουίλεμ
Νταφό (διάρκεια 138')*** 
00.30 ΝΕΤ 
«Αντάνγκαμαν» (Adanggaman) 
Έλα! Κι όμως υπάρχει σινεμά στην Ακτή του Ελεφαντοστού. Απόδειξη τούτη η
παντελώς άγνωστη - στο ευρύτερο κοινό - ταινία. Τρυφερών προθέσεων και απλής,
νεορεαλιστικής, αφήγησης. Ο αρχηγός φυλής της Δυτικής Αφρικής του 17ου αιώνα
προξενεύει τον γιο του με την κόρη πλούσιας οικογένειας. Όμως ο μαύρος Ρωμαίος
αγαπάει μιαν άλλη. Του Ρότζερ Γκόαν Μ' Μπάλα. Καλύτερος από δεκάδες επώνυμους.
Να το δείτε, έτσι για το γαμώτο (διάρκεια 90')** 
02.00 Star 
«Στη φωλιά του καρχαρία» (Treasure seekers) 
Ό,τι πρέπει για αμετανόητους ξενύχτηδες. Τέσσερις τυχοδιώκτες βουτάνε στα νερά
της Τζαμάικα αλλά αντί θησαυρού πέφτουν στα σαγόνια του καρχαρία. Ιμιτασιόν,
πολύ ιμιτασιόν. Με Ροντ Τέιλορ, Στιούαρτ Γουίτμαν, Τζέρεμι Κέμπ και Έλκε Σόμερ
(γυναικάρα κάποτε). Δηλαδή με τα ΚΑΠΗ του 1981. Καληνύχτα σας (διάρκεια 90') 
<H3>ΤΟΡ 3
</H3>
1. «Γεννημένος την 4η Ιουλίου»: Ο Τομ Κρουζ τα δίνει όλα. (23. 00 -
Star) 
2. «Η κόμισσα από το Χονγκ Κονγκ»: Το κύκνειο άσμα του Τσάρλι Τσάπλιν
(21. 00 - ΕΤ1) 
3. «Αντάνγκαμαν»: Ιστορία φτωχών εραστών από την Ακτή του Ελεφαντοστού
(00. 30 - ΝΕΤ) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17240P282</ED>
<ID>
ID:302094

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P28&aa=2</URL></REF>


Article

<CATEGORY>vin09</CATEGORY>

 <H5>Ο Βίκτωρ Ουγκώ συναντά τον Βig Βrother
</H5><H2>«Άθλιοι» σε ριάλιτι σόου
</H2><H4>ΦΑΝΤΑΖΕΣΤΕ ΤΟΝ ΤΣΑΚΑ, ΤΗ ΝΙΚΟΛ ΚΑΙ ΤΟΝ ΠΡΟΔΡΟΜΟ ΝΑ ΜΙΛΟΥΝ ΜΟΝΟ ΓΙΑ ΤΗΝ ΠΟΙΗΣΗ
ΤΟΥ ΣΕΦΕΡΗ; ΔΥΣΚΟΛΟ. ΟΙ ΓΑΛΛΟΙ ΟΜΩΣ ΕΚΛΕΙΣΑΝ ΤΕΣΣΕΡΙΣ ΣΥΓΓΡΑΦΕΙΣ ΣΕ ΕΝΑ ΑΒΑΕΙΟ
ΓΕΜΑΤΟ ΜΙΚΡΟΦΩΝΑ ΚΑΙ ΤΟΥΣ ΥΠΟΧΡΕΩΣΑΝ ΝΑ ΜΙΛΟΥΝ ΜΟΝΟ ΓΙΑ ΤΟΝ ΒΙΚΤΩΡΑ ΟΥΓΚΩ
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Κλοντ Λικά, ο Φιλίπ Μορίς, η Κριστίν Ανγκό και ο Ζαν Κλοντ Πιρότ, υπό το
άγρυπνο βλέμμα του... Big Hugo

Η εκπομπή ονομάστηκε «Hugo Story», κατά τη γαλλική εκδοχή του Big Brother που
λέγεται «Loft Story». Είτε δηλώνει αμηχανία είτε είναι η υγιής αντίδραση μιας
πληγωμένης διανόησης, η ιδέα του ραδιοφωνικού σταθμού France-Culture δεν
μπορεί παρά να θεωρηθεί εμπνευσμένη. 
Έφτιαξε ένα ραδιοφωνικό ριάλιτι σόου στο οποίο τέσσερις - γνωστοί στο γαλλικό
κοινό - συγγραφείς ήταν υποχρεωμένοι να εκθέσουν τον εαυτό τους και την
επάρκειά τους στην κρίση ενός καλλιεργημένου κοινού. 
ΟΙ ΠΑΙΚΤΕΣ 
Και τι συγγραφείς! Η μοναδική γυναίκα, η Κριστίν Ανγκό, φημίζεται για τις
βίαιες παρεμβάσεις της στην τηλεόραση και τον Τύπο. Ο Κλοντ Λικά και ο Φιλίπ
Μορίς βγήκαν πρόσφατα από τη φυλακή και επανήλθαν στη λογοτεχνία. Ο Μορίς
μάλιστα ήταν καταδικασμένος εις θάνατον και του δόθηκε χάρη. Όσο για τον
τέταρτο, τον Ζαν Κλοντ Πιρότ, ένα δικηγόρο που τα άφησε όλα για την ποίηση,
κρυβόταν επί έξι χρόνια, κατηγορούμενος για αδίκημα το οποίο ποτέ δεν
παραδέχτηκε ότι έκανε. Όμως η σημειολογία της ιδέας του ραδιοφωνικού σταθμού
δεν σταματάει εδώ. Το Βασιλικο Αβαείο του Φοντεβρό, κοντά στο Σομίρ, όπου
κλείστηκε το συμπαθές κουαρτέτο, λειτούργησε ως φυλακή από το 1804 έως το
1963! 
Κι όμως. Οι πρώην έγκλειστοι δεν ένιωσαν καθόλου άσχημα στη νέα φυλακή τους.
Για πολλούς λόγους. Πρώτα απ' όλα είχαν δικαίωμα να πάνε και στο μικρό
ρεστοράν του χωριού, ή να πιουν ένα λικέρ στο μπιστρό της γωνίας, έστω και με
την παρουσία μικροφώνου. Έπειτα, ως προς το κατάλυμα, υπήρχε ανοχή. Κανονικά
έπρεπε να μείνουν στα απέριττα κελιά του μοναστηριού, αυτό όμως το έκαναν μόνο
οι δύο. Η Κριστίν Ανγκό και ο Ζαν Κλοντ Πιρότ επέμειναν να κοιμούνται σε
δωμάτιο ξενοδοχείου με τηλεόραση και τηλέφωνο. Επιπλέον, για κάποιους από
αυτούς ο συγκεκριμένος σταθμός έκανε αγώνα προκειμένου να αποφυλακιστούν. Κι
ακόμη παραπέρα, κάθε συγγραφέας έχει ανάγκη λίγη διαφήμιση. Όπως και την
αμοιβή που τους προσφέρθηκε και της οποίας το ύψος αποσιωπήθηκε επιμελώς. 
Στην αρχή ήταν κουμπωμένοι, καθώς δεν γνωρίζονταν μεταξύ τους. Σιγά σιγά
έσπασε ο πάγος, άρχισαν να μιλάνε στον ενικό. Στα διαλείμματα των συζητήσεών
τους έπρεπε να απαντούν και σε ερωτήματα ακροατών, μέσω e-mail. «Για μένα το
γράψιμο πρέπει να έχει αιτία», λέει ο Μορίς. «Μου αρέσει ο Ουγκώ, μου αρέσει η
στράτευση σε ένα σκοπό». Ο Λικά αντιτάσσει: «Ο στρατευμένος Ουγκώ, δεν είναι ο
δικός μου Ουγκώ. Είναι η μαγεία του έργου του που μου προκάλεσε την αγάπη για
το γράψιμο. Αν είχα διαβάσει τον Ουελμπέκ (σ.σ.: συγγραφέας που έγινε γνωστός
γράφοντας "από μέσα" για την παιδική πορνεία στην Ταϊλάνδη) όταν ήμουν 11
ετών, αποκλείεται να άρχιζα να γράφω». 
Η Λορ Άντλερ, επικεφαλής της France-Culture, υπό το περιτύλιγμα ενός
«σεμιναρίου» για τον Ουγκώ, κατάφερε να παγιδεύσει ακόμη και πρώην κατάδικους.
Και να αναδείξει τριών ειδών «αθλίους»: του Βίκτωρος Ουγκώ, της σύγχρονης
γαλλικής λογοτεχνίας και της τηλεοπτικής μας πραγματικότητας. 
<H3>ΕΤΟΣ ΟΥΓΚΩ ΤΟ 2002
</H3>
Έτος Ουγκώ είναι το 2002, καθώς συμπληρώνονται 200 χρόνια από τη γέννηση ­
στην Μπεζανσόν της Γαλλίας ­ του σπουδαιότερου από τους ρομαντικούς συγγραφείς
του 19ου αιώνα. Ο Βίκτωρ Ουγκώ ασχολήθηκε και με την πολιτική και εξελέγη
βουλευτής ενώ, μετά το πραξικόπημα του 1853 από τον Ναπολέοντα Γ΄, έζησε
εξόριστος ή αυτοεξόριστος εκτός Γαλλίας επί 20 χρόνια. Πέθανε το 1885. Στην
Ελλάδα κυκλοφορούν βιβλία του από πολλούς εκδοτικούς οίκους. Οι «Άθλιοι», για
παράδειγμα, κυκλοφορούν από τις Εκδόσεις «Λιβάνης», «Καστανιώτης», «Modern
Times», «Παπαδημητρίου», «Μίνωας». Η «Παναγία των Παρισίων» από τη «Σμίλη»,
τον «Μίνωα» και τους «Modern Times», ενώ το «1793», από τις Εκδόσεις
«Γκοβόστης», είναι εξαντλημένο.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17240P311</ED>
<ID>
ID:302036

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P31&aa=1</URL></REF>


Article

<CATEGORY>vin09</CATEGORY>

 <H2>Όταν τα μαθηματικά οδηγούν στην τρέλα
</H2><H4>ΣΤΟΝ ΚΟΣΜΟ ΤΩΝ ΜΑΘΗΜΑΤΙΚΩΝ, Ο ΚΛΑΔΟΣ ΤΗΣ ΑΡΙΘΜΟΘΕΩΡΙΑΣ ΕΙΝΑΙ ΑΠΟ ΤΙΣ ΠΛΕΟΝ
ΠΕΡΙΕΡΓΕΣ ΚΑΙ ΣΥΝΑΡΠΑΣΤΙΚΕΣ ΠΕΡΙΟΧΕΣ. ΣΥΝΔΥΑΖΕΙ ΜΙΑ ΠΑΙΔΙΚΟΤΗΤΑ ΚΑΙ ΠΑΙΓΝΙΩΔΗ
ΔΙΑΘΕΣΗ ΜΕ ΜΙΑ ΑΠΙΣΤΕΥΤΗ ΣΥΝΘΕΤΟΤΗΤΑ ΚΑΙ ΔΥΣΚΟΛΙΑ. ΧΑΡΑΚΤΗΡΙΣΤΙΚΟ ΠΑΡΑΔΕΙΓΜΑ Η
ΑΠΛΟΤΗΤΑ ΔΙΑΤΥΠΩΣΗΣ ΚΑΙ Η ΠΟΛΥΧΡΟΝΗ ΒΑΣΑΝΙΣΤΙΚΗ ΠΡΟΣΠΑΘΕΙΑ ΑΠΟΔΕΙΞΗΣ ΤΟΥ
ΓΝΩΣΤΟΥ ΤΡΙΤΟΥ ΘΕΩΡΗΜΑΤΟΣ ΤΟΥ ΦΕΡΜΑ (ΠΟΥ ΑΠΕΔΕΙΧΘΗ ΕΝΤΕΛΩΣ ΠΡΟΣΦΑΤΑ ΜΕΣΑ ΑΠΟ
ΕΝΑΝ ΔΥΣΒΑΤΟ ΠΟΛΥΣΕΛΙΔΟ ΔΡΟΜΟ).
</H4>
<AUTHOR>ΒΑΣΙΛΗΣ ΠΕΣΜΑΖΟΓΛΟΥ</AUTHOR>

Σ' αυτόν τον μαγικό και άγριο κόσμο τοποθετεί το πρώτο μυθιστόρημά του ο
νεαρός Ολλανδός μαθηματικός Φίλιμπερτ Σογκτ. Συγχρόνως δε, το αγκυροβολεί στον
πανεπιστημιακό χώρο. Κατά συνέπεια ,το βιβλίο παραπέμπει όχι μόνο στη
«μαθηματική» λογοτεχνία (λ.χ. Απόστολος Δοξιάδης) αλλά και στα λεγόμενα campus
novels ­ τα ούτως ειπείν μυθιστορήματα των πανεπιστημιουπόλεων (λ.χ. Ντέιβιντ Λοτζ).

Μια ιστορία λοιπόν, για τα μαθηματικά και τους μαθηματικούς, ιδίως τους
σύγχρονους επαγγελματίες καθηγητές και ερευνητές, που πρέπει σώνει και καλά να
μελετούν και να δημοσιεύουν, κατά προτίμηση σε έγκυρα επιστημονικά περιοδικά. 
Ο ήρωας

Ο κεντρικός ήρωας, ο Ισαάκ, είναι ένας τέτοιος μαθηματικός, πολλά υποσχόμενος
ως νέος, αλλά βυθισμένος εντέλει στο τέλμα της μετριότητάς του, την οποία και
φέρει βαρέως. Δεν έχει δημοσιεύσει τίποτα της προκοπής για πολλά χρόνια στον
τομέα των καθαρών μαθηματικών, αλλά ανθίσταται στην οικονομικά και
επαγγελματικά δελεαστική προοπτική των εφηρμοσμένων μαθηματικών και του
ιδιωτικού τομέα ­ λ.χ. στην έρευνα για τεχνητή νοημοσύνη. Ζει μόνος, έχοντας
χωρίσει με την ψυχολόγο φίλη του, και πηγαινοέρχεται απ' το σπίτι στο
Πανεπιστήμιο όπου και ασκεί τα διδακτικά του καθήκοντα, χάρη στα οποία θα
βρεθεί αντιμέτωπος με έναν σαλεμένο και ιδιόρρυθμο μεσήλικα φοιτητή.

Σκηνή από την ταινία «π» του Ντάρεν Αρονόφσκι, με πρωταγωνιστή έναν
μαθηματικό που οδηγείται στην τρέλα με... μαθηματική ακρίβεια

Σε μια στιγμή έξαρσης και έμπνευσης, ο Ισαάκ καταπιάνεται με την απόδειξη ενός
από τα μεγάλα άλυτα μαθηματικά προβλήματα που αφορά τους «άγριους» αριθμούς.
Ακόμα και ο πλέον αδαής αναγνώστης παίρνει έτσι μια γεύση του συναρπαστικού,
όσο και του ύπουλου, υποκλάδου της θεωρίας των αριθμών, του κατ' εξοχήν ίσως
τομέα των μαθηματικών που γειτνιάζει με τη μαγεία και την τρέλα.

Όχι, δεν θα αποκαλύψω τη συνέχεια, φίλοι αναγνώστες. Δεν μου φταίτε σε τίποτα.
Σας υπενθυμίζω την ιστορία αυτού που πήγε στο σινεμά να δει έναν αστυνομικό
και η ταξιθέτρια, για να τον εκδικηθεί που δεν την χαρτζιλίκωσε, του ψιθύρισε
στο αυτί «Δολοφόνος είναι ο κηπουρός».

Μια παράξενη χώρα

Άλλωστε, η ίδια η ιστορία βαστάει μεν τον αναγνώστη, αλλά δεν λέει και πολλά.
Είναι περισσότερο ένας στοιχειώδης σκελετός για να περιηγηθούμε την υπέροχη
παράξενη αυτή χώρα των μαθηματικών που ξεδιπλώνεται στις 200 σελίδες του
βιβλίου. Τα ευρηματικά «απειροσύνολα ψευδοάγριων αριθμών». Ατάκες του είδους
τα μαθηματικά = ο έρωτας των κανονικοτήτων ή το μηδέν = πύλη στον μαθηματικό
υπόκοσμο. Η χρήση της θεωρίας των αριθμών στους κώδικες. Τα στερεότυπα περί
άχρηστης έρευνας των πανεπιστημιακών που τρώνε τα λεφτά των φορολογουμένων ­
σε αντίθεση με τους χρήσιμους γιατρούς που σώζουν ανθρώπινες ζωές. Τα
μαθηματικά ως φυγή ενός παιδιού από ένα δυστυχισμένο οικογενειακό περιβάλλον.
Οι πανεπιστημιακές αντιζηλίες και υποδόριες αντιπαλότητες. Η σημασία της
διαίσθησης και της έμπνευσης στην αφηρημένη μαθηματική έρευνα. Η αίσθηση
ματαιότητας. Όλα αυτά, τα ομολογουμένως κάπως καρικατουρίστικα και κοινότοπα,
παρελαύνουν γραμμένα σε πρώτο πρόσωπο στο διαβαστερό αυτό μυθιστόρημα ­ σε
άρτια μετάφραση και με κατατοπιστικό πρόλογο του Τεύκρου Μιχαηλίδη.

<H3>ΑΤΙΜΩΤΙΚΗ ΕΞΟΔΟΣ
</H3>
Μια ώρα αργότερα ήμουν κλεισμένος στο σαλόνι μου βηματίζοντας νευρικά και
προσπαθώντας να καταλάβω τι είχε συμβεί. Υποκύπτοντας στον πανικό είχα
εγκαταλείψει την τάξη μου, αφήνοντας όλο τον κόσμο να καταλάβει ότι είχα χάσει
τον αυτοέλεγχό μου. Και μάλιστα στο τελευταίο μάθημα της χρονιάς. Η σκηνή της
ατιμωτικής μου εξόδου θα έμενε γραμμένη στη μνήμη τους ολόκληρο το καλοκαίρι.
(σελ. 103)
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17240P321</ED>
<ID>
ID:302037

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P32&aa=1</URL></REF>


Article

<CATEGORY>vin09</CATEGORY>

 <H2>Με εγγύηση
</H2>
<AUTHOR>ΕΦΗ ΦΑΛΙΔΑ</AUTHOR>

Είναι τα καλύτερα ξένα βιβλία του 2001, σύμφωνα με τους εκλεκτικούς και
απαιτητικούς κριτικούς τού γαλλικού περιοδικού «Lire». Ο «Πιανίστας», η
μαρτυρία του «Πολωνού Ροβινσώνα Κρούσου» Βλαντισλάβ Ζπίλμαν που γυρίζεται
ταινία από τον Ρομάν Πολάνσκι. * Η «Μέρα των νεκρών», το μυθιστόρημα του
Ολλανδού Κέες Νόοτενμποομ. * Το «Όνομά μου είναι Κόκκινος» του Τούρκου Ορχάν
Παμούκ. * Ο «Επίμονος κηπουρός», το «μετα-κατασκοπευτικό» μυθιστόρημα του Τζων
Λε Καρέ. * Οι «Σκοτεινές φωτιές του παρελθόντος», πρώτο μυθιστόρημα της
Τσανγκ-Ρε Λη, με ήρωα έναν Γιαπωνέζο που αφομοιώνεται στη Νέα Υόρκη. * Το
«Κυνήγι της ευτυχίας», αισθηματική έκπληξη από τον Αμερικανό μπεστσελερίστα
Ντάγκλας Κέννεντυ. * Η «Μητέρα του 1084», ένα μυθιστόρημα για την κοινωνική
συνειδητοποίηση από ένα κορυφαίο όνομα των ινδικών γραμμάτων, τη Μαχασέτα
Ντέβι. * Η «Αλληλογραφία» τού αυτόχειρα ποιητή Πάουλ Τσέλαν με τη σύζυγό του
Ζιζέλ Τσέλαν-Λεστράνζ. * Οι «Νεκροί του Αη Γιαννιού», έξοχο αστυνομικό που
ακτινογραφεί τη Σουηδία, από τον Σουηδό Χένινγκ Μάνκελ. * Το «Οδός Τσάρινγκ
Κρος 84», επιστολικό μυθιστόρημα της Αμερικανίδας Έλεν Χανφ. * Τέλος, το
«Γραφή. Αναμνήσεις ενός επαγγέλματος», αυτοβιογραφικό αριστούργημα του
Αμερικανού μετρ του τρόμου Στήβεν Κινγκ. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17240P322</ED>
<ID>
ID:302081

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P32&aa=2</URL></REF>


Article

<CATEGORY>vin09</CATEGORY>

 <H2>Μεταφυσικά φαινόμενα και βαμπιρισμός
</H2><H4>Ο Θεόφιλος Γκωτιέ είναι περισσότερο γνωστός στην Ελλάδα ως ο ποιητής εκείνος
στον οποίο ο Μπωντλαίρ αφιέρωσε τα «Άνθη του κακού». Ωστόσο, για τους λάτρεις
του φανταστικού διηγήματος, είναι γνωστός ως ένας από τους κυριότερους
εκπροσώπους του είδους </H4>
<AUTHOR>ΦΡΑΓΚΙΣΚΗ ΑΜΠΑΤΖΟΠΟΥΛΟΥ</AUTHOR>

Ο Γκωτιέ έγραψε φανταστικά διηγήματα στην αρχή της σταδιοδρομίας του και
συνέχισε στην περίοδο της ωριμότητάς του. Υπηρέτησε το φανταστικό διήγημα πιο
συστηματικά από άλλους Γάλλους συγγραφείς του 19ου αιώνα, και μυήθηκε από τα
διηγήματα του Ε.Τ.Α. Χόφμαν, που γράφτηκαν ανάμεσα στα 1808 και 1815, περίοδο
του πρώιμου ρομαντισμού, και μεταφράστηκαν στη Γαλλία το 1829. Ήταν ιστορίες
στις οποίες αναγνώριζε κανείς το θεματικό οπλοστάσιο των ρομαντικών: το
εξωπραγματικό, τον αποκρυφισμό, την τρέλα, τη δύναμη του κακού, την αναμέτρηση
με το άγνωστο. 
Ο Χόφμαν είχε χρησιμοποιήσει για τα «παραμύθια» του μια λέξη από τη μουσική
ορολογία, «Fantasiestucke», που σημαίνει κομμάτια που παραβιάζουν τους
κανόνες. Η λέξη ήταν ανάλογη με το «arabesque» που χρησιμοποίησε ο Πόε για τα
δικά του παραμύθια, Tales of the Grotesque and Arabesque. Πατέρας της
ονομασίας του είδους στη Γαλλία ήταν ο κριτικός Ζαν-Ζακ Αμπέρ, ο οποίος
ονόμασε τα παραμύθια του Χόφμαν «Contes fantastiques» σε ένα άρθρο του το
1929. Η λέξη «fanastique» την εποχή εκείνη, σύμφωνα με το λεξικό Littre, είχε
τη σημασία του χιμαιρικού, αλλά κυρίως ήταν μια λέξη χωρίς κάποιο συγκεκριμένο
νόημα, κατάλληλη για να γίνει ονομασία ενός νέου είδους, που κέρδισε ακόμη και
τον Μπαλζάκ, και το υπηρέτησαν συγγραφείς όπως οι Νερβάλ, Νοντιέρ, Μεριμέ,
Μωπασσάν, Βιλλιέ ντε λ' Ιλ-Αντάμ, κι ακόμη οι λιγότερο γνωστοί Αλοΰσιους
Μπερτράν και Ξαβιέ Φορνερέτ. 
Ο Θεόφιλος Γκωτιέ, ο «τέλειος μάγος των γαλλικών γραμμάτων», όπως τον ονόμαζε
ο Μπωντλαίρ, φίλος του Νερβάλ και του Πέτρους Μπορέλ και εμπνευστής των
παρνασσιστών, έλαμψε στην καλλιτεχνική ζωή της Γαλλίας για το ανήσυχο πνεύμα
του τόσο με το λογοτεχνικό έργο του όσο και με την αρθρογραφία του. Ο «καλός
Τεό», όπως τον ονόμαζαν οι φίλοι του, υπεράσπιζε με ζήλο κάθε τολμηρή
προσπάθεια στον χώρο της τέχνης και έδωσε μάχες για να επιβάλει τις
καινοτομίες των νεοτέρων. 
Σχέδιο της Maria Tatar

Ο Γκωτιέ αρχικά ήταν ζωγράφος, και μετέφερε στην πεζογραφία του τη λεπτομερή
παρατήρηση του εξωτερικού κόσμου. Ταξιδεμένος στις Δυτική Ευρώπη, Ρωσία,
Ελλάδα, Κωνσταντινούπολη, Αλγερία, Σουέζ, περιέγραψε γλαφυρά τις χώρες που
επισκέφθηκε και μελέτησε τους ξένους πολιτισμούς. Δεν ήταν, όμως, λιγότερο
αισθαντικός παρατηρητής των περιπετειών του εσωτερικού κόσμου και των
μεταφυσικών φαινομένων, όπως δείχνει από το πρώτο κιόλας φανταστικό του
διήγημα, «Η καφετιέρα», που δημοσιεύτηκε το 1931. Διχασμοί προσωπικότητας,
σωσίες, παραισθησιακά οράματα από χρήση ναρκωτικών είναι τα θέματα των
διηγημάτων του. Η φαντασία του, γοητευμένη από το υπερφυσικό, κορυφώνεται στη
«Νεκρή ερωμένη »(1836), μια ιστορία ερωτικού πάθους και βαμπιρισμού, που ο
Μπωντλαίρ χαρακτήρισε ως αριστούργημά του. 
Η άνθηση του ρεαλισμού έβαλε το φανταστικό διήγημα στο περιθώριο. Ξαναβρέθηκε,
όμως, στην επικαιρότητα χάρη στο κίνημα του υπερρεαλισμού και στον Αντρέ
Μπρετόν, ο οποίος περιέλαβε τούς κυριότερους συγγραφείς του φανταστικού στην
περίφημη «Ανθολογία του μαύρου χιούμορ» (1940). Την ιστορία του είδους στο
πλαίσιο του ρομαντικού κινήματος τη μελέτησε στη δεκαετία του '50 ο Ρ.-G.
Castex, ενώ ο Roger Caillois δημοσίεψε μιαν άλλη ανθολογία το 1966 και την
προλόγισε με μια κλασική μελέτη του. Μια εντελώς διαφορετική, φορμαλιστική
προσέγγιση επιχείρησε το 1970 ο Τζβετάν Τοντορόφ με την «Εισαγωγή στη
φανταστική λογοτεχνία» (στα ελληνικά μετάφραση Αριστέας Παρίση, εκδ. Οδυσσέας,
1991). Από τότε γεννήθηκε ένα νέο ενδιαφέρον για τη φανταστική λογοτεχνία, που
έγινε πεδίο στρουκτουραλιστικών, φροϋδικών κ.ά. αναλύσεων, συμπεριλαμβάνοντας
τους μακρινούς προγόνους του είδους, μέχρι τους συγγραφείς κειμένων
επιστημονικής φαντασίας. 
Δεν υπάρχει, ωστόσο, αμφιβολία ότι ο 19ος αιώνας ήταν εκείνος που έδωσε νέα
πνοή στο είδος, ένας αιώνας στον οποίο συγκρούστηκε ο θετικισμός και το
κανονιστικό πνεύμα του με την αχαλίνωτη ορμητικότητα και τη μυστικοπάθεια του
ρομαντισμού. Οι θετικιστές έκλειναν την τρέλα στα άσυλα, ενώ οι ρομαντικοί τη
θεωρούσαν προνομιακή κατάσταση για τη μελέτη της ανθρώπινης ψυχής. Τα
απαγορευμένα θέματα, η αιμομιξία, η νεκροφιλία, η ομοφυλοφιλία, ο διχασμός
προσωπικότητας, κι ακόμη ιατρικές πρακτικές πιο κοντά στην παραψυχολογία
γοήτευαν τους ευφάνταστους συγγραφείς που ανέλαβαν, πριν από τον Φρόυντ, τη
διερεύνηση των αθέατων πλευρών της συνείδησης. 
Το φανταστικό διήγημα προσφέρθηκε όχι μόνο για κείμενα σημαντικών δημιουργών
όπως ο Γκωτιέ, αλλά και για κείμενα εμπορικά. Όμως, δεν υπάρχει αμφιβολία ότι
οι μεγαλύτεροι συγγραφείς του 19ου αιώνα, όπως ο Μπαλζάκ της «Σεραφίτας» και
του «Άγνωστου αριστουργήματος», ακολούθησαν τη γραμμή του φανταστικού για τις
πιο προσωπικές σελίδες τους, και κληρονόμησαν το είδος αυτό συγγραφής, που
είναι ταυτόχρονα και ειρωνικό παιγνίδι και αναδίφηση της ψυχής, σε συγγραφείς
όπως ο Κάφκα και ο Μπόρχες. 
Το βιβλίο με φανταστικά διηγήματα του Θεόφιλου Γκωτιέ που κυκλοφόρησε πρόσφατα
από τις εκδόσεις Άγρα στην προσεγμένη μετάφραση της Έφης Γιαννοπούλου μάς
δίνει την ευκαιρία να διαβάσουμε στα ελληνικά, συγκεντρωμένα για πρώτη φορά,
τα καλύτερα διηγήματά ενός από τους κύριους εκπροσώπους αυτού του δημοφιλούς
και ταυτόχρονα αιρετικού είδος λογοτεχνίας. 
<H3>ΤΟ ΦΑΝΤΑΣΤΙΚΟ ΣΤΗΝ ΕΛΛΑΔΑ
</H3>
Στην Ελλάδα η φανταστική λογοτεχνία, πέρα από ελάχιστους μυημένους, άρχισε να
κατακτά το ευρύτερο αναγνωστικό κοινό τις δυο τελευταίες δεκαετίες. Σ' αυτό
συνέβαλαν πολλοί παράγοντες, που έχουν σχέση με τις τρέχουσες πραγματικότητες
στον χώρο της κοινωνίας, της επιστήμης και της πολιτικής. Έτσι, στις αρχές της
δεκαετίας του '80, πολλά κείμενα ξένων συγγραφέων του φανταστικού
δημοσιεύτηκαν στην ειδική σειρά των εκδόσεων Αιγόκερως. Θα πρέπει να
επισημάνουμε την πρωτότυπη και φροντισμένη ανθολογία του Μάκη Πανώριου (και
στις εκδόσεις Λιβάνη), που περιλαμβάνει κείμενα Ελλήνων συγγραφέων από τον
Μεσαίωνα μέχρι τις τελευταίες δεκατίες του 20ού αιώνα.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17240P331</ED>
<ID>
ID:302038

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P33&aa=1</URL></REF>


Article

<CATEGORY>vin09</CATEGORY>

 <H2>Το μυστήριο του Χακίμ Μπέη
</H2><H4>Παρ' ότι μεγάλος όγκος της βιβλιοπαραγωγής προσανατολίζεται στη νεοφιλελεύθερη
αποχαύνωση των νέων τεχνολογιών και των νέων φαινομένων, η λεγόμενη «κουλτούρα
του underground» δεν παύει να αντιτείνει έναν δυναμικό αντίλογο.
</H4>
<AUTHOR>ΓΙΩΡΓΟΣ ΤΖΙΡΤΖΙΛΑΚΗΣ</AUTHOR>

Η αντεργκράουντ κουλτούρα διάγει, και αυτή, τη δική της «υπόγεια» άνθηση.
Ωστόσο, κάτι τέτοιο δεν υπογραμμίζεται όσο συχνά θα έπρεπε, εφόσον αυτό που
αιμορραγεί είναι η κριτική ­ δηλαδή η δημιουργική ­ σκέψη και το ίδιο το
νευρικό σύστημα των πραγμάτων. Είναι προφανές ότι η αποσιώπηση μιας τέτοιας
βιβλιογραφίας έχει πρωτίστως πολιτική προέλευση, στην οποία προστίθεται το
γεγονός ότι εξακολουθεί να αποτελεί ταμπού. Ενώ οι περισσότεροι διατυμπανίζουν
νέες μορφές σκέψης και την κατάρρευση των γραμματολογικών ειδών, θεωρούν τον
λόγο της «αντιεπιστημονικό», κάτι σαν μια χαριτωμένη επιπολαιότητα. 
Μια παρόμοια γνώμη είχαν πολλοί για τον Χακίμ Μπέη, μέχρις ότου τα τελευταία
χρόνια ορισμένοι καλλιτέχνες άρχισαν να αναφέρονται στις ρηξικέλευθες απόψεις
του, αρχιτεκτονικές ομάδες να διεκδικούν την «επανοικειοποίηση της πόλης», οι
ravers και το κίνημα του «κυβερνοπάνκ» να τον συμπεριλάβουν στις πηγές τους
και το διαβόητο Antiglobal Black Bloc στους συγγραφείς που ενέπνευσαν τη
μητροπολιτική στρατηγική του: με λίγα λόγια, στη δημιουργία «Προσωρινών
Αυτόνομων Ζωνών» και στην «απελευθέρωση», για μια ορισμένη ώρα, κάποιων
περιοχών της πόλης. Αποτέλεσμα όλων αυτών είναι η πανικόβλητη αφύπνιση των
media, που πασχίζουν να προλάβουν τις «νέες τάσεις»: ο Μπέη αναδεικνύεται σε
έναν από τους «γκουρού του 21ου αιώνα», πλάι στον Νεγκρεπόντε και στον Anthony
Giddens. 
Ποιος είναι όμως αυτός ο άνθρωπος που κρύβεται πίσω από το ψευδώνυμο Χακίμ
Μπέη; Οι εκδοχές στο σημείο αυτό ποικίλλουν. Πρόκειται σίγουρα για έναν από
τους σημαντικότερους εκφραστές της αμερικανικής εναλλακτικής κουλτούρας. Το
βιογραφικό του αναφέρει ότι δεν κάνει δημόσιες εμφανίσεις και μοιράζει τη
διαμονή του ανάμεσα σ' ένα ξενοδοχείο της Chinatown στη Νέα Υόρκη και σ' ένα
τροχόσπιτο στις βαλτώδεις περιοχές του Νιού Τζέρσεϊ. Για ένα διάστημα
εγκαταστάθηκε γράφοντας ποιήματα στη Βόρεια Ινδία και στη δεκαετία του 1960
περιπλανήθηκε στη Μέση Ανατολή, όπου μελέτησε το «αιρετικό Ισλάμ» και μυήθηκε
στη διαδασκαλία των Σούφι. 
Πέρα απ' αυτόν τον ερεθιστικό, και εντέλει προσφιλή στους Αμερικανούς
συγγραφείς, μύθο της εξαφάνισης, ο Μπέη έγινε γνωστός από ορισμένα περιθωριακά
funzines και τις προκηρύξεις που μοίραζε στη δεκαετία του 1980, καθώς και τις
εκπομπές του στο ραδιόφωνο. Μία από τις αγαπημένες του λέξεις, η «αμεσοκρατία»
(immediatism), είναι μια στάση ζωής και μια στρατηγική απόλαυσης, που θυμίζει
ένα είδος ψυχικής πολεμικής τέχνης. Σκοπός της είναι να ελέγξουμε τα μέσα, για
να μην ελεγχθούμε από αυτά. «Αμεσοκρατία» είναι η κατάργηση της
διαμεσολάβησης, ενώ η «άρνηση της τέχνης» δεν ταυτίζεται με την «καστροφή
φημισμένων έργων», αλλά αντικαθιστά την αναπαράσταση με την «παρουσία». Το
κεντρικό θεώρημα του Μπέη απαρτίζεται από την κοινωνική αναδιοργάνωση, τον
ψυχικό νομαδισμό, την προαγωγή της συλλογικής επικοινωνίας και την
απελευθέρωση των επιθυμιών. 
Κουρσάροι και Ασσασίνοι

Ο ίδιος συντάσσει μια γενεαλογία της «Προσωρινής Αυτόνομης Ζώνης» (Temporary
Autonomous Zone) ανατρέχοντας στους κουρσάρους του 18ου αιώνα, οι οποίοι
δημιούργησαν ένα δίκτυο με «διάσπαρτα νησιά και απομονωμένα κρησφύγετα». Στον
Μεσαίωνα, οι Ασσασίνοι είχαν και αυτοί ιδρύσει «ένα δίκτυο απόμερων ορεινών
κοιλάδων και κάστρων... Στο μέλλον η τεχνολογία, απελευθερωμένη από κάθε
πολιτικό έλεγχο, θα μπορούσε να κάνει εφικτό έναν ολόκληρο κόσμο αποτελούμενο
από αυτόνομες ζώνες». Αν όμως πληθαίνουν εκείνοι που πιστεύουν ότι οι
υπολογιστές μπορούν να αναδειχθούν σε μηχανισμούς απελευθέρωσης, ο Μπέη
επισημαίνει ότι σήμερα τα δίκτυα περιορίζονται «σε κουτσομπολιά και
χαζοκουβέντες». 
Η «τέχνη των γιορτών» (του Νίτσε), οι καταστασιακοί, οι χίπις, οι «νομαδικές
πολεμικές μηχανές» (των Ντελέζ - Γκουαταρί), ο κοινοτισμός (του Μαρκούζε), ο
Φουκώ, ο Virilio και ο Bruce Sterling είναι μερικές από τις αναφορές του Μπέη,
ο οποίος επιμένει στον προσωρινό χαρακτήρα της ευεργετικής αυτονομίας. Αν κάτι
χαρακτηρίζει αυτήν τη σκέψη ­ που ρέπει στον αφορισμό και στον «μεγαλόστομο
ενθουσιασμό της γλώσσας» ­ είναι η ακατάσχετη ανάμιξη μυστικισμού και
πολιτικοποιημένης τεχνολογίας, της αμερικανικής και της γαλλικής
μετα-στρουκτουραλιστικής κουλτούρας. Τίποτα απ' όλα αυτά δεν θα μπορούσε όμως
να υπάρξει χωρίς την αναρχική παράδοση του Η. D. Thoreau, ο οποίος πιστεύω ότι
είναι το κρυφό πρόσωπο-κλειδί των κειμένων του Μπέη. 
Τόσο ο Thoreau όσο και ο Μπέη αναζητούν απελπισμένα μια ευτυχισμένη χρήση του
χώρου και της χρονικότητας. Στόχος αυτής της ζώπυρης χρονικότητας δεν είναι το
νανούρισμα ή το σούσουρο αλλά η αφύπνιση: μια ασυμπτωτική ροή και ορισμένα
ιστορικά άλματα (από τις πειρατικές ουτοπίες στους hackers) που επιζητούν το
παράφορο συμπλήρωμα του κειμένου: τη σωματικότητα και τις ανθρώπινες σχέσεις ­
όχι την αναπαράσταση. 
<H3>ΑΧΡΩΜΕΣ, ΑΟΣΜΕΣ
</H3>
«Η άσκοπη νοσηρότητα, ο κυνικός μηδενισμός, η μοδάτη μεταμοντέρνα ελαφρότητα,
η γκρίνια/ τα παράπονα/ τα βογκητά (η φιλελεύθερη λατρεία του "θύματος"), η
εξάντληση, η μπωντριγιαρική ειρωνική υπερπροσαρμογή, καμία απ' αυτές τις
επιλογές δεν είναι αρκετά σοβαρή και την ίδια στιγμή καμία δεν είναι μεθυστική
αρκετά για τους σκοπούς μας, πόσο μάλλον για να αποσπάσει το γέλιο μας» (Χακίμ
Μπέη, Αμεσοκρατία)
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17240P341</ED>
<ID>
ID:302039

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P34&aa=1</URL></REF>


Article

<CATEGORY>vin09</CATEGORY>

 <H5>Η βιογραφία που ο Γάλλος σταρ δεν θέλει να διαβάσουμε
</H5><H2>Η σκοτεινή πλευρά του Αλαίν Ντελόν
</H2><H4>ΔΕΝ ΕΙΝΑΙ ΛΙΓΟΙ ΕΚΕΙΝΟΙ ΠΟΥ ΕΚΛΑΜΒΑΝΟΥΝ ΤΗΝ ΕΠΩΝΥΜΙΑ ΣΑΝ ΠΡΟΣΤΑΤΕΥΤΙΚΟ ΜΑΝΔΥΑ.
ΤΟ ΜΑΚΡΥ ΧΕΡΙ ΤΟΥ ΝΟΜΟΥ, ΠΟΥ ΑΔΡΑΧΝΕΙ ΤΟΝ ΠΡΩΤΟ ΤΥΧΟΝΤΑ ΣΑΛΤΙΜΠΑΓΚΟ ΓΙΑ ΨΥΛΛΟΥ
ΠΗΔΗΜΑ, ΚΩΛΥΕΤΑΙ ΟΧΙ ΜΟΝΑΧΑ ΝΑ ΓΡΑΠΩΣΕΙ, ΑΛΛΑ ΑΚΟΜΗ ΚΑΙ ΝΑ ΥΠΟΔΕΙΞΕΙ ΤΟΝ
ΕΠΩΝΥΜΟ ΠΟΥ ΑΔΙΚΟΠΡΑΓΕΙ
</H4>
<AUTHOR>ΠΕΤΡΟΣ ΤΑΤΣΟΠΟΥΛΟΣ</AUTHOR>

Η επωνυμία, εκτός από την παρεμπόδιση της καταστολής, ενθαρρύνει και την
πρόληψη. Ο ανώνυμος δεν διακυβεύει σπουδαία πράγματα. Διαβαίνει τον Ρουβίκωνα
χωρίς ενδοιασμούς. Ο επώνυμος διστάζει να βρέξει και τις άκρες των δαχτύλων. 
Ο βίος και η πολιτεία του Αλαίν Ντελόν, διά χειρός Μπερνάρ Βιολέ, πιστοποιεί
την αγαθοεργό επίδραση της επωνυμίας. Αυτό το ασυνήθιστα όμορφο αγόρι, που
είδε το φως πριν από εξήντα έξι χρόνια και προοριζόταν από τον πατριό του για
αλλαντοποιός, εκδήλωσε την έφεσή του προς την παρέκκλιση εξ απαλών ονύχων.
Κατάφερε να αποβληθεί από μια σειρά δημόσια και ιδιωτικά σχολεία της Γαλλίας,
καθώς και από την τεχνική σχολή που θα τον έκρινε ικανό για το επιτήδευμα.
Ίσως μόνον ο στρατός ενδεικνυόταν για να εμφυσήσει στον ατίθασο Ντελόν
πειθαρχία. Δεν έχει καλά καλά συμπληρώσει τα δεκαεννέα, όταν ξεμπαρκάρει ως
ασυρματιστής στη Σαϊγκόν, στην καρδιά της φλεγόμενης Ινδοκίνας. Αντί να
ανδρωθεί και να διακριθεί στο μέτωπο, όπως ευελπιστεί η μητέρα του, εκτίει ένα
μέρος της θητείας του στο κρατητήριο ­ ενέχεται σε κλοπές ­ και επιστρέφει
ταπεινωμένος στην πατρίδα. Η πόρτα του υποκόσμου είναι διάπλατα ανοιχτή
μπροστά του. Από ένα καπρίτσιο της μοίρας, ακριβώς αντίκρυ, ο ευειδής Ντελόν
αντιλαμβάνεται μισάνοιχτη και την πόρτα του θεάματος. Η φιλαρέσκειά του και η
δίψα του για γρήγορη άνοδο, για έναν ρεβανσισμό χωρίς οδυνηρό κόστος, τον
οδηγούν προς τη δεύτερη πόρτα. Η ιδιοσυγκρασία του όμως, το αιλουροειδές που
ελλοχεύει στα σπλάχνα του, τον προτρέπει να λοξοκοιτάζει πάντοτε και προς την
πρώτη ­ ακόμη και όταν καλείται να πληρώσει κάποιο δημόσιο επιτίμιο. Ο Αλαίν
Ντελόν είναι άνθρωπος παλαιών αρχών. Δεν εγκαταλείπει τους φίλους του στις
δύσκολες στιγμές. Δεν ορρωδεί να φωτογραφηθεί παρέα με νονούς της νύχτας. Να
παρευρεθεί στη δίκη τους. Να τους επισκεφθεί εν ανάγκη και στο κελί τους. 
Ο κύριος Ρίπλεϊ

Ο Αλαίν Ντελόν ανάμεσα σε δύο από τις πολλές γυναίκες της ζωής του· τη Ρόμι
Σνάιντερ (αριστερά) και τη Μιρέιγ Νταρκ

Το αστέρι του Αλαίν Ντελόν μεσουρανεί από την έκτη του κιόλας ταινία, το 1960,
σε ηλικία μόλις είκοσι πέντε χρόνων. Υποδύεται τον ψυχωτικό δολοφόνο της
Πατρίτσια Χάισμιθ, τον ταλαντούχο κύριο Ρίπλεϊ, στο «Γυμνοί στον ήλιο» του
Ρενέ Κλεμάν. Ο Τομ Ρίπλεϊ είναι προικισμένος με το χάρισμα του χαμαιλέοντα.
Σύμφωνα με τους λάτρεις του ερμηνευτή Ντελόν, αυτό ακριβώς είναι και το δικό
του χάρισμα. Τουναντίον, οι επικριτές του υποστηρίζουν ότι μεταφέρει από
ταινία σε ταινία τον ίδιο μονόχνωτο τύπο γκάνγκστερ, εκείνον που τυποποιεί
στον «Σαμουράι». Είτε χαρισματικός είτε υπερεκτιμημένος, ο Ντελόν επιδεικνύει
αξιοζήλευτες δάφνες. Έως τα μέσα της δεκαετίας του '70 έχει συνεργασθεί με
τους πλέον απαιτητικούς σκηνοθέτες ­ τον Λουκίνο Βισκόντι, τον Ζαν Πιέρ
Μελβίλ, τον Μικελάντζελο Αντονιόνι, τον Λουί Μαλ, τον Τζόζεφ Λόουζι ­ και έχει
σταθεί με επάρκεια δίπλα σε «ιερά τέρατα» ­ τον Ζαν Γκαμπέν, τη Σιμόν Σινιορέ,
τον Μπαρτ Λάνκαστερ, τον Ρίτσαρντ Μπάρτον. Στα τρόπαιά του μπορεί να προσθέσει
και ορισμένες καλλονές: τη Ρόμι Σνάιντερ, τη Ναταλί Ντελόν, τη Μιρέιγ Νταρκ...
Θα αναγνωρίσει τρία νόμιμα τέκνα και ο μόνος που θα βρει κλειστή την πόρτα
του, ο Κριστιάν «Αρί» Μπουλόνιε, πιθανός καρπός της σχέσης του ηθοποιού με την
Κρίστα Πάφγκεν, ηγερία των «Βέλβετ Άντεργκραουντ», θα καταφύγει στην αγκάλη
της μητέρας του Ντελόν, προκαλώντας την οργή και τη δεκαεπτάχρονη σιωπή του
τελευταίου. 
Όπως παραδέχεται και ο ίδιος ο αστέρας, περισσότερα χρήματα έβγαλε έξω από τον
κινηματογράφο, παρά μέσα σε αυτόν. Ο επιχειρηματίας Ντελόν παραχωρεί την
υπογραφή του σε παντός είδους προϊόντα ­ αρώματα, δερμάτινα είδη, τσιγάρα,
κρασιά, γυαλιά ηλίου ­ και εξαργυρώνει τη φήμη του ηθοποιού Ντελόν, ιδίως στην
ασιατική αγορά (αληθινή ψύχωση για τον «Σαμουράι» τρέφουν οι Γιαπωνέζοι). Τα
φιλόδοξα σχέδιά του εκτείνονται ώς τον χώρο του τζόγου ­ τους αγώνες
πυγμαχίας, τις ιπποδρομίες και τα καζίνο. 
Τα πτώματα

Έκανε τα πάντα για να επιβάλει τη σιωπή στον βιογράφο του ο Αλαίν Ντελόν,
αλλά δεν τα κατάφερε. Το βιβλίο του Μπερνάρ Βιολέ είναι αποκαλυπτικό

Εδώ στοιβάζονται τα πτώματα, με τη συχνότητα που στοιβάζονται και στον θρυλικό
του «Μπορσαλίνο». Ο Μπερνάρ Βιολέ καταμετράει δεκαπέντε νεκρούς ­ τον
«Μπίμπο», τον «Μποξέρ», τον «Κορεάτη» και άλλους συναφείς. Ανάμεσά τους
φιγουράρει ο Μίλος Μιλόσεβιτς, αντικαταστάτης του Αλαίν Ντελόν στα επικίνδυνα
γυρίσματα, εραστής και δολοφόνος μίας από τις συζύγους του Μίκι Ρούνεϊ, καθώς
και ο συμπατριώτης του Στεφάν Μάρκοβιτς, σωματοφύλακας του Αλαίν Ντελόν και
περιστασιακός επιβήτορας της Ναταλί Ντελόν. Ο γόης του γαλλικού σινεμά,
μανιακός συλλέκτης όπλων και θαυμαστής του Ζαν Μαρί Λε Πεν, απροκάλυπτος
φασίστας ­ κατά δική του ομολογία ­ θα κληθεί συχνά από τις ανακριτικές αρχές
να λογοδοτήσει για τις σκοτεινές του διασυνδέσεις. 
Καμία από αυτές τις έρευνες δεν θα στοιχειοθετήσει κάτι εις βάρος του. Ο
Μπερνάρ Βιολέ όμως θα τις φέρει όλες στη δημοσιότητα. Ο Αλαίν Ντελόν θα
παλέψει λυσσασμένα για να τον εμποδίσει. Θα καταφέρει να ζήσει τη ζωή που
ήθελε, καταβάλλοντας το ελάχιστο δυνατό τίμημα. Εντούτοις, η επωνυμία του δεν
θα τον προστατεύσει στον βαθμό που επιθυμούσε. Δεν θα υπαγορεύσει και τη
μαρτυρία για τα κατορθώματά του.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17240P342</ED>
<ID>
ID:302082

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P34&aa=2</URL></REF>


Article

<CATEGORY>vin09</CATEGORY>

 <H5>«Περί ορέξεως και άλλων δεινών», από την Ελένη Γιαννακάκη
</H5><H2>Ο Λούκουλλος της Φορτέτσας
</H2><H4>Ο ήρωας νομίζει πως είναι ένας μικρός θεός, που μπορεί να ελέγχει και να
ενορχηστρώνει τον κόσμο του με στόχο τη μεγαλύτερη δυνατή απόλαυση </H4>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Αν τη δεκαετία του 1980 είχαμε την κουλτούρα του μπαρ, τη δεκαετία του 1990
απλώθηκε η κουλτούρα της γεύσης. Όχι μόνον η Αθήνα και η Θεσσαλονίκη, αλλά και
μικρές πόλεις της περιφέρειας γέμισαν από σοφιστικέ εστιατόρια, που προσφέρουν
στην πελατεία τους ό,τι μπορούν να χωρέσουν ο νους και το στομάχι: από έθνικ
κουζίνα μέχρι αρχαίες ελληνικές (;) συνταγές, από ευφάνταστες (αν και, συχνά,
μόνον ονοματολογικώς) σπεσιαλιτέ ιδίας έμπνευσης μέχρι γαστρονομικές
απολαύσεις κανιβαλικής απλότητας. Το ντεκόρ ποικίλλει και αυτό: από
εξεζητημένες απομιμήσεις του στιλ ρουστίκ μέχρι παραπομπές σε παλιά
αριστοκρατικά μέγαρα ή σε καντίνες πολυεθνικών επιχειρήσεων. 
Η σημασία αυτών των γαστριμαργείων υπογραμμίζεται από την κυκλοφορία όλο και
περισσότερων συναφών περιοδικών, τις μόνιμες στήλες γευσιγνωσίας στον ημερήσιο
και εβδομαδιαίο Τύπο, τις τηλεοπτικές εκπομπές όπου διασημότητες από διάφορους
χώρους, ακόμη και εμβριθείς πανεπιστημιακοί, εμφανίζονται στον ρόλο του
έμπειρου και ραφινάτου μάγειρα. 
Ένδειξη ευμάρειας, επίδειξη αστικής εκλέπτυνσης (υποτίθεται) και
διαπολιτισμικής άνεσης, αυτή η κουλτούρα εκφράζει έναν ευδαιμονισμό που έλκει,
αν όχι την καταγωγή του, πάντως τη «θεωρητική» στήριξή του από μια βασική
πεποίθηση των χειραφετητικών κινημάτων της δεκαετίας του 1960 στη Δύση (στα
οποία άλλωστε θήτευσαν οι περισσότεροι πρωταγωνιστές της σημερινής
γαστρονομικής έκρηξης): οτιδήποτε προκαλεί ευχαρίστηση είναι καλό και
επιτρεπτό. Η σύγχρονη εμπορευματοποίηση αυτής της αρχής δεν είναι παρά η
προσαρμογή της στο πνεύμα της νέας εποχής, προσαρμογή που περιλαμβάνει,
εννοείται, και την απέκδυσή της από τον όποιο πολιτικό ριζοσπαστισμό της στο
παρελθόν. 
Το μυθιστόρημα «Περί ορέξεως και άλλων δεινών» είναι πρώτη λογοτεχνική
εμφάνιση της πανεπιστημιακού, Ελένης Γιαννακάκη

Εύκολα αντιλαμβάνεται κανείς ότι αυτή η ψυχαναγκαστική ηδονοθηρία καλείται να
αναπληρώσει ένα απέραντο υπαρξιακό κενό. Στην πραγματικότητα ούτε καν το
συγκαλύπτει. Και όχι μόνον αυτό, αλλά κρύβει μέσα της δυνάμεις
αυτοκαταστροφής, που μπορεί να εκδηλωθούν με απρόβλεπτο τρόπο και να πάρουν
απρόβλεπτες διαστάσεις. 
Σ' αυτό το θεματολογικό πλαίσιο κινείται το μυθιστόρημα Περί ορέξεως και
άλλων δεινών, πρώτη λογοτεχνική εμφάνιση μιας πανεπιστημιακού, της Ελένης
Γιαννακάκη, που γεννήθηκε το 1955 στο Ρέθυμνο και διδάσκει νεοελληνική
λογοτεχνία και γλώσσα στην Οξφόρδη. Πρόκειται αληθινά για ένα μυθιστόρημα -
έκπληξη. Όχι μόνον επειδή, αν και τυπικά πρωτόλειο, είναι γραμμένο με
εντυπωσιακή δεξιοτεχνία και επιβλητική γλωσσική σκευή· αλλά και επειδή, ενώ
αρχίζει και προχωρεί σαν ένα παιγνιώδες μοντερνιστικό κείμενο που βρίθει
αναφορών σε άλλα κείμενα, λογοτεχνικά και μη, κλείνοντας συγχρόνως το μάτι στα
ενδιαφέροντα των γκουρμέ, τελειώνει ωστόσο σαν θρίλερ επιστημονικής φαντασίας,
που τοποθετεί σε εφιαλτική προοπτική κάτι το οποίο έδειχνε να είναι ο ανώδυνα
εκκεντρικός συβαριτισμός μιας ορισμένης κοινωνικής ομάδας. 
Το μυθιστόρημα εκτυλίσσεται στη γενέτειρα της συγγραφέως. 
ΟΙ ΠΡΩΤΑΓΩΝΙΣΤΕΣ

Πρωταγωνιστεί σ' αυτό ο Λουκάς Κουλούρης, κοντά στα πενήντα, καθηγητής
γαστροφυσιολογίας στη «Σχολή Τροφοδοσίας» του τοπικού πανεπιστημίου και
ερασιτέχνης μάγειρας, τέλεια ενσάρκωση του πνεύματος που περιγράψαμε στην
αρχή: ηδονιστής με θεωρητικό υπόβαθρο, αλλά και καριερίστας με υψηλή επίδοση
στις δημόσιες σχέσεις, αριστερός, αλλά με το αζημίωτο (είναι πρωθυπουργικός
σύμβουλος σε ζητήματα εθνικής διατροφής), φινετσάτος και καλλιεργημένος, αλλά
και με σκοτεινές πτυχές στην προσωπικότητά του, τις οποίες φανερώνει
προσπαθώντας να κρύψει: πρώιμες σαδιστικές τάσεις, ηθικός αυτουργός, όταν ήταν
έφηβος, στον ομαδικό βιασμό ενός μικρού κοριτσιού. 
Ο Κουλούρης συλλαμβάνει ένα ιδιότυπο πείραμα: να μελετήσει τις αντιδράσεις
τριών γυναικών σε ισάριθμα μενού, που θα παρασκευάσει ο ίδιος ειδικά για την
καθεμία, λαμβάνοντας υπ' όψιν τον χαρακτήρα της και τις οργανικές
ιδιαιτερότητές της. Οι γυναίκες αυτές είναι η σύζυγος του Κουλούρη, που
υποφέρει από δυσπεψία, η νεαρή ερωμένη του, που είναι ανορεξική, και μια
λεσβία φίλη του, διεθνώς γνωστή γαστρονόμος και βουλιμική. 
Το «Κλαμπ Αφροδίτη», είναι στο μυθιστόρημα της Ελένης Γιαννακάκη μία
«κλειστή» λέσχη, με δηλωμένο σκοπό την προαγωγή της γαστρονομίας, αλλά με
σκοτεινές παράπλευρες δραστηριότητες. Κυκλοφορούν φήμες για ομαδικά όργια κατά
τις σποραδικές συνεστιάσεις του κλαμπ, ενώ κάτι ακούγεται για έναν επικίνδυνο
ιό άγνωστης προέλευσης... Στη φωτογραφία, πελάτες σε σούσι μπαρ του Ανόβερου
της Γερμανίας, σερβίρονται από το... σώμα γυμνού μοντέλου

Ο ερευνητής Κουλούρης συναντάει σ' αυτό το πείραμα τον εστέτ και ευδαιμονιστή
Κουλούρη. Ο ήρωάς μας νομίζει πως είναι ένας μικρός θεός, που μπορεί να
ελέγχει και να ενορχηστρώνει τον κόσμο του με στόχο τη μεγαλύτερη δυνατή
απόλαυση. Από τη συμπαράθεση, όμως, των «εξομολογήσεών» του με τις μαρτυρίες
των τριών πειραματανθρώπων, βλέπουμε ότι δεν είναι μόνον ένας υποκριτής που
ρετουσάρει τα γεγονότα της ζωής του ώστε να έχουν την πιο βολική γι' αυτόν
όψη, αλλά και αγνοεί μυστικά που τον αφορούν άμεσα και ένα από αυτά θα έχει
μοιραίες συνέπειες. 
Εκτός από τη σχέση μεταξύ των τεσσάρων πρωταγωνιστών, που φωτίζεται κάθε φορά
από διαφορετική οπτική γωνία, μέσα από τους μονολόγους τους διαγράφεται ο
στενότερος κύκλος τους ­ πανεπιστημιακοί και νεόκοποι κοσμοπολίτες
επιχειρηματίες, με τις αντιζηλίες και τις λυκοφολίες τους ­ αλλά και ο
ευρύτερος, η νεόπλουτη κοινωνία του Ρεθύμνου. Υπάρχει μια κλειστή λέσχη, το
«Κλαμπ Αφροδίτη», που ιδρύθηκε από μέλη της τοπικής ελίτ, πρωτοστατούντος του
ίδιου του Κουλούρη, με δηλωμένο σκοπό την προαγωγή της γαστρονομίας, αλλά με
σκοτεινές παράπλευρες δραστηριότητες. Κυκλοφορούν φήμες για ομαδικά όργια κατά
τις σποραδικές συνεστιάσεις του κλαμπ στη Φορτέτσα, όργια που λέγεται πως
έχουν στοιχίσει ανθρώπινες ζωές. Και κάτι ακούγεται για έναν επικίνδυνο ιό
άγνωστης προέλευσης... 
Οι ζοφεροί οιωνοί είναι διάσπαρτοι σ' αυτή την αέναη πανδαισία των αισθήσεων,
στην οποία έχουν μετατρέψει τη ζωή τους ο Κουλούρης και οι ομόχνωτοί του. Αλλά
κανένας δεν δίνει μεγάλη σημασία και κανένας δεν μπορεί να φανταστεί την
τραγική κατάληξη. 
Αυτή την κατάληξη την πληροφορούμαστε στο «Επιμύθιο» και το «Παράρτημα», που
καλύπτουν τις τελευταίες τριάντα σελίδες του μυθιστορήματος. Όσα προηγήθηκαν
και αποτελούν το κύριο σώμα αναπτύσσονται σε τρία μέρη, που το καθένα
χωρίζεται σε δύο ενότητες. Στην πρώτη ο Κουλούρης εκθέτει με αυτάρεσκη
κομψοέπεια και επιδεικτική πολυμάθεια τις σκέψεις του σε σχέση με το μενού που
έχει επιλέξει. Στη δεύτερη η γυναίκα για την οποία προορίζεται το μενού
καταγράφει τα αισθήματα και τους συνειρμούς που της προκάλεσε το συγκεκριμένο
γεύμα. Η κυρίως αφήγηση, δηλαδή, συντίθεται από έξι εκτενείς μονολόγους
τεσσάρων προσώπων. 
Η ΔΟΜΗ

Είναι αλήθεια ότι η δομή αυτή κουράζει κάποια στιγμή τον αναγνώστη, παρά το
δαντελένιο ύφος της συγγραφέως, τις νόστιμες εγκυκλοπαιδικές παρεκβάσεις του
Κουλούρη και την ειρωνικά φωτισμένη αυτοπαρουσίασή του. Αλλά η Γιαννακάκη
θέλει να μας παρασύρει στο κλίμα που ζουν οι ήρωές της, κλίμα τρυφηλής άνεσης
και ομφαλοσκοπίας, ώστε να είναι ανάλογο και το δικό μας σοκ με την τροπή που
παίρνουν τα πράγματα στο τέλος. Ίσως θα μπορούσε να το πετύχει με
οικονομικότερο τρόπο. Ίσως η έκταση και η φύση των έξι μονολόγων δεν μας
αφήνουν πολλά περιθώρια να χωνέψουμε τις εντυπώσεις της κατακλείδας. 
Εξάλλου, φαίνεται καθαρά στις σελίδες του βιβλίου ότι η Γιαννακάκη δεν είναι
απρόσβλητη από τη γαστροκεντρική κουλτούρα που κριτικάρει. Αλλά έτσι γίνεται
πάντα. Μπορούμε να κρίνουμε καλύτερα τις δικές μας αδυναμίες, αφού βέβαια τις
προβάλουμε σε άλλους.

Η Ρεθυμνιώτισσα καθηγήτρια της Οξφόρδης μάς έδωσε ένα πρωτότυπο, καλογραμμένο
και προβληματισμένο μυθιστόρημα, που σχολιάζει με τσουχτερό τρόπο σύγχρονα
κοινωνικά ήθη, όχι από τη σκοπιά ενός ηθικολόγου προσκολλημένου σε παλιότερες
εποχές, αλλά από τη σκοπιά ενός διορατικού αναλυτή, ικανού να διακρίνει τις
έσχατες συνέπειες μιας αμέριμνης ελευθεριότητας. Ελπίζουμε μόνο το μυθιστόρημά
της να μη δυσκολέψει τις επισκέψεις της στη γενέτειρά της...

<H3>ΔΙΑΒΑΖΑ ΙΠΠΟΚΡΑΤΗ
</H3>
«Στην αρχή ήταν ο Ιπποκράτης με τη ρήση του «Η τροφή σου είναι το φάρμακό
σου». Τον διάβαζα μετά μανίας, θυμάμαι, το διάστημα που μεσολάβησε μεταξύ της
ανακοίνωσης των αποτελεσμάτων και της έναρξης των μαθημάτων στο Πανεπιστήμιο,
περισσότερο για να εμπλουτίσω τις γενικές μου γνώσεις και λιγότερο γιατί θα
μου ήταν χρήσιμος τους επόμενους μήνες. Δεν έπαυε άλλωστε να είναι ο πατέρας
της επιστήμης που επρόκειτο να ακολουθήσω. Μετά, δεν μπορώ αυτήν τη στιγμή να
θυμηθώ ακριβώς πότε, μπήκε στη ζωή μου ο Μπριγιά - Σαβαρέν και ο αφορισμός του
«Πες μου τι τρως, να σου πω ποιος είσαι». (Σελ.1)
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17240P561</ED>
<ID>
ID:302040

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P56&aa=1</URL></REF>


Article

<CATEGORY>vin09</CATEGORY>

 <H2>Συντάξεις της υπομονής
</H2>
<AUTHOR>ΜΙΚΕΛΑΣ ΧΑΡΤΟΥΛΑΡΗ</AUTHOR>

Τι γίνεται με τις τιμητικές συντάξεις των λογοτεχνών; Ο νόμος, λέει, θα
αλλάξει. Οι συντάξεις θα γίνουν αξιοπρεπέστερες και πιο αξιοκρατικές, οι
προϋποθέσεις θα γίνουν αυστηρότερες, η ήρα θα ξεχωρίσει από το στάρι και οι
συγγενείς που φιλοδοξούσαν να ποτίζονται στη θέση του βασιλικού, θα βρουν την
πόρτα κλειστή. 
Σωστά όλα αυτά, αλλά μήπως έχει παρα-αργήσει η εφαρμογή τους; Τι μπορεί να
απαντήσει κανείς σε έναν Ζήσιμο Λορεντζάτο, μια Νανά Ησαΐα, έναν Ακύλα Μήλλα,
έναν Φώντα Κονδύλη, έναν Γιώργο Κάτο κ.ά. που περιμένουν τη σύνταξή τους εδώ
και δυόμισι χρόνια; 
Διότι εξακολουθούν να παραμένουν σε εκκρεμότητα οι δεκαπέντε λογοτεχνικές
συντάξεις του 1999 που προκρίθηκαν μεν από την αρμόδια Επιτροπή του υπουργείου
Πολιτισμού, διαβιβάστηκαν τα σχετικά δικαιολογητικά τους στο Γενικό Λογιστήριο
του Κράτους, αλλά πάγωσαν εκεί, αφού δεν έχει εκδοθεί ακόμα η απαραίτητη κοινή
απόφαση-έγκριση των υπουργών Πολιτισμού και Οικονομικών ώστε να εισπραχθούν τα
χρήματα. Και δεν μιλάμε φυσικά για κανένα μεγάλο ποσό αλλά για καθαρές 170.000
δρχ. όλες κι όλες, μόλις 7.483 ευρώ, στον υπουργικό προϋπολογισμό, για 15
συγγραφείς που δεν εισπράττουν άλλη σύνταξη από το Δημόσιο και τιμώνται επειδή
τιμούν τη χώρα τους. Όσο για τις αιτήσεις του 2000 και του 2001 (μεταξύ τους
και του Λεωνίδα Χριστάκη) αυτές δεν έχουν καν εξεταστεί, δεδομένου ότι το όλο
θέμα έχει ατονήσει­ ούτε οι Επιτροπές λειτουργούν ­ ώσπου να εκδοθεί ο νέος ­
δικαιότερος για τους πλέον αξιόλογους ­ νόμος, που θα τροποποιεί τον ισχύοντα
2435/96. Για τον ίδιο λόγο δεν έχουν συγκροτηθεί οι καινούργιες αρμόδιες
επιτροπές. Η τελευταία Μεγάλη Επιτροπή Συνταξιοδότησης, αρμόδια για το τελικό
κοσκίνισμα, είχε πρόεδρο τον Σπύρο Πλασκοβίτη, που πέθανε το 2000. 
Μα είναι προτεραιότητα αυτή; Εδώ ο κόσμος χάνεται... θα πει κανείς. Ε! ναι,
χάνεται και σ' αυτόν τον τομέα! Διότι στον χώρο των γραμμάτων συνωστίζονται οι
πιο ταπεινοί «μεγάλοι». Αλλά και διότι η υπόθεση αυτή αφορά όχι μόνο τους
συγγραφείς αλλά και τους μουσικούς, τους εικαστικούς, τους ανθρώπους του χορού
και του κινηματογράφου και ειδικότερες ακόμα κατηγορίες καλλιτεχνών, όπως οι
καραγκιοζοπαίχτες. Ανθρώπους που προσέφεραν σε τούτη τη χώρα το κάτι που την
ξεχωρίζει, και «τιμωρούνται» επειδή δεν βολεύτηκαν στο Δημόσιο κι επειδή στο
χρηματιστήριο των γραμμάτων και της τέχνης δεν έπιασαν το limit up. 
Είναι σαφές βέβαια πως ένας τέτοιος νόμος θα έχει ένα πολιτικό κόστος ­ η
αξιοκρατία δεν είναι δημοφιλής ­ αλλά οι πολιτικοί μας ευτυχώς δεν τα
σκέφτονται αυτά... <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17240P562</ED>
<ID>
ID:302083

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P56&aa=2</URL></REF>


Article

<CATEGORY>vin09</CATEGORY>

 <H2>Η δύναμη του πόστερ
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Μέχρι τη στιγμή που η αφίσα θα καταλήξει λειωμένο χαρτί στον δρόμο, ή θα
κολλήσει πάνω της κάποια καινούργια, έχει πετύχει οπτική επικοινωνία, να
περάσει το μήνυμα και να γράψει την ιστορία της στην τέχνη. 
Ο Δημήτρης Αρβανίτης συλλέγει και παρατηρεί παραθέτοντας το υλικό του και με
τον τρόπο του σχολιάζει τον ρόλο της αφίσας στην ελληνική πραγματικότητα. 
«Η πρώτη μορφή που παράγεται από τον συνδυασμό της λιθογραφίας με την
τυπογραφία είναι η αφίσα ­ γράφει ­ η βάση αυτού που θα ονομαστεί publicity,
graphic design, advertising». 
Στις «Αφίσες» (από τη σειρά Art & Design των Εκδόσεων Ελληνικά Γράμματα)
τα πόστερ, από τα οποία τα περισσότερα θυμόμαστε από τη «ζωή» τους στους
δρόμους, χωρίζονται σε εκείνα που διαφημίζουν συναυλίες και μουσική,
κινηματογράφο, θέατρο, φεστιβάλ και διάφορες άλλες εκδηλώσεις. Ο μουσικός
Σάκης Παπαδημητρίου, ο σκηνοθέτης Νίκος Παναγιωτόπουλος, ο καθηγητής
Φιλοσοφίας του Πανεπιστημίου Αθηνών Θεοδόσης Πελεγρίνης και ο Στέργιος
Δεληαλής, ιδρυτής του Μουσείου Ντιζάιν της Θεσσαλονίκης, «διαβάζουν» με μικρά
σχόλιά τους το μήνυμα της αφίσας. Η δύναμη του μέσου, μέσα από το οποίο
εκφράστηκαν δημιουργοί και ολόκληρα κινήματα τέχνης (από το Μπαουχάους, το
Ντεστίλ, τη ρώσικη πρωτοπορία, έως την ποπ αρτ, την εννοιολογική τέχνη κ.ά),
το κάνει δημοφιλές και απολαυστικό, όσο ένα «ξεφύλλισμα» των πολιτιστικών μέσα
από τις αφίσες τους.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P57</CAT>
<ED>
Κωδικός άρθρου: A17240P571</ED>
<ID>
ID:302041

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P57&aa=1</URL></REF>


Article

<CATEGORY>vin09</CATEGORY>

 <H2>...τις πρόζες του Μπέκετ
</H2>
<AUTHOR>ΛΕΥΤΕΡΗΣ ΞΑΝΘΟΠΟΥΛΟΣ</AUTHOR>

Ο ήρωας του Μπέκετ δεν έχει όνομα, έρχεται από το πουθενά και βαδίζει στο
τίποτα, δεν γνωρίζει την πραγματική βιολογική του ηλικία, στο γερασμένο του
σώμα τίποτα και ποτέ δεν του συνέβη, με τίποτα δεν συναντήθηκε, τίποτα δεν
αγάπησε, τίποτα δεν ευχήθηκε παρά μόνο να σπάσουν όλοι οι καθρέφτες για να
εξαφανιστεί στον όλεθρο των εικόνων του. 
Κανείς δεν τον θέλει, τον διώχνουν από το σπίτι, τον ξυλοκοπούν και καθώς
επαναλαμβάνεται η καθημερινή συντριβή και δικαίωσή του, κατανοεί ότι ο πόνος
της ψυχής είναι ο ομορφότερος. 
Κοιτάει στο χώμα γιατί αγαπάει τη γη και ό,τι είναι καρφωμένο στη γη,
περπατάει με σκυμμένο κεφάλι καθώς αντλεί δύναμη που μόνο η γη μπορεί να του
δώσει. 
Παιδιά του πετούν πέτρες, χάνει την ισορροπία του, πέφτει, αναρωτιέται αν
μπορεί να σταθεί όρθιος, το σώμα του ρίχνει πολλές σκιές στο δρόμο που η μια
κινείται ανεξάρτητα από την άλλη, οι σκιές του. 
Η αγάπη μοιάζει με εξορία, δείχνει στον άνθρωπο τον χειρότερο εαυτό του, και
όταν ερωτεύεται, χαράζει το όνομα της αγαπημένης του σε ξεραμένες αγελαδίσιες
κοπριές στο στάβλο. 
Ο Μπέκετ συνομιλεί ισότιμα με πρόσωπα της παγκόσμιας λογοτεχνίας, από τους
προσωκρατικούς και τον Ηράκλειτο μέχρι τον Γκοντσάροφ, Μέλβιλ, Ιζιντόρ Ντικάς,
Κάφκα, κλείνει το μάτι στους ήρωες της χρυσής εποχής του βωβού κινηματογράφου,
Κίτον, Τσάπλιν, Λόιντ, Χοντρό - Λιγνό. 
Η εξαιρετική μετάφραση της Εριφύλης Μαρωνίτη, στις εκδόσεις Πατάκη, μας
μεταφέρει τη μαγεία και την ευδαιμονία της λιτής, απογυμνωμένης μπεκετικής
πρόζας. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17240P581</ED>
<ID>
ID:302042

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P58&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Μονό σιδερένιο κρεβάτι, κομοδίνο και καρέκλα. Το δωμάτιό του είναι μέσα
στο κτίριο. Το κτίριο είναι μέσα στην τεράστια αυλή. Η τεράστια αυλή είναι
περιτριγυρισμένη από ψηλό τοίχο. Ποιος είναι αλήθεια ο τρόφιμος; Η αγωνιώδης
αναζήτηση της ταυτότητάς του, η προσπάθειά του να ανοίξει έστω και μια σχισμή
φωτός στο σκοτάδι γίνεται σκληρή δοκιμασία. Το μυθιστόρημα του Φαίδωνα
Θεοφίλου εισχωρεί στα άδυτα της ανθρώπινης ψυχής ανοίγοντας ένα παράθυρο στη
νέα πραγματικότητα που κτίζει σιγά σιγά ο ήρωάς του. 
Μια πολύπλοκη προσωπικότητα, ένας ιδιόρρυθμος άνθρωπος που ακόμη και η
ίδια του η εποχή άργησε να του δώσει τα λογοτεχνικά εύσημα που εδικαιούτο. Η
εν λόγω έκδοση περιέχει την άγνωστη σχετικά ποίησή του ­ Ποιητικά Πρωτόλεια
(1873), Βοσπορίδες Αύραι (1876), Ατθίδες Αύραι (1883), Άλλα Ποιήματα (στίχοι
γραμμένοι στο φρενοκομείο αλλά και ποιήματα από τα «Λυρικά») ­ έργο που
αναδεικνύει τη βαθιά ρομαντική του φύση αλλά και τη διεισδυτική δύναμη της
φαντασίας του. 
«Οι χαρτογραφικές ασκήσεις» που περιλαμβάνονται σ'αυτή την έκδοση,
αποτελούν μια «μορφή αλληλογραφίας με κάποια θρυλικά πρόσωπα ή με κάποια
τραγικά προσωπεία». Ο Μακρυγιάννης και η εποχή του. Η σχέση του Μπόρχες με τον
Καβάφη αλλά και με τον Νίκο Εγγονόπουλο. Ο Ελύτης και η τέχνη της φωτογραφίας.
Η ουτοπία της άλλης όχθης, ένα διαρκές αίτημα της τέχνης από την εποχή του
Ξενοφώντα και του Λουκιανού μέχρι τον Κάφκα και τον Εμπειρίκο. 
Το πρώτο μυθιστόρημα του Βρετανού Ρατζίβ Μπαλαζουμπραμανιάμ τιμήθηκε με το
βραβείο Betty Trask (της Ένωσης Συγγραφέων της Μ. Βρετανίας). Πρόκειται για τη
ζωή μιας δεκαεξάχρονης κοπελίτσας σε μια μικρή πόλη της Νότιας Ινδίας, σε μια
οικογένεια με έναν μέθυσο πατέρα, μια... ανύπαρκτη μητέρα, έναν αδελφό που όλη
την ημέρα βλέπει τηλεόραση και μια αδελφή εντελώς παθητική. Πώς ξεπερνάει
κανείς αυτή την άθλια πραγματικότητα; Η ηρωίδα μας πάντως βρίσκει παρηγοριά
στις ταινίες της Όντρεϊ Χέπμπορν. 
Άλλο ένα βιβλίο του Δ. Καλοκύρη, αυτή τη φορά με διηγήσεις και
εικονίσματα. Με άλλα λόγια, εικονογραφημένα παραμύθια για μεγάλους ­ όσοι
τέλος πάντων απ' αυτούς θα ενδιαφέρονταν για «ένα κάπως αλλόκοτο και
περιφραστικό βιβλίο», κατά τον ίδιο τον συγγραφέα ­ «μια στοιχειώδη εισαγωγή
σε μια χαώδη αφηγηματική επιστήμη εν τω γεννάσθαι». Ουσιαστικά πρόκειται για
μικρά διηγήματα, γραμμένα (τα περισσότερα) σε πρώτο πρόσωπο, ιστορίες που
έχουν τον γοητευτικό «αέρα» του παραμυθιού αλλά ταυτόχρονα χαρακτηρίζονται από
ένα πολύ ιδιαίτερο, υποδόριο χιούμορ (όπως άλλωστε και στην «Πλώρη στον
Εωσφόρο») και μια «φευγάτη» διάθεση που ταξιδεύει από τον Πύργο του Άιφελ και
τις γέφυρες του Μανχάταν μέχρι το ψάρι Μπράνα που... ανθίζει μόνο στα νερά της
Πρέσπας. 
Όμορφη, πλούσια, χαρισματική η Μίνα ντε Βάνγκελ αποτελεί τον ιδανικό στόχο
των νεαρών φερέλπιδων εραστών της εποχής της. Εκείνη όμως προτιμάει να
μεταμφιεστεί σε υπηρέτρια προκειμένου να βρίσκεται κοντά στον Αλφρέντ που
είναι παντρεμένος. Οι ήρωες των δύο διηγημάτων του Σταντάλ (το δεύτερο είναι Η
Κάσα και ο Βρυκόλακας) είναι άτομα παθιασμένα, παράφορα, έτοιμα να θυσιάσουν
τα πάντα προκειμένου να ακολουθήσουν το όνειρό τους. Το τίμημα, σ' αυτές τις
περιπτώσεις, είναι τεράστιο... 
<H3>ΓΙΑ ΝΕΟΥΣ
</H3>
Άλλο ένα βιβλίο για τους μικρούς (και μεγαλύτερους) αναγνώστες των
«μαγικών» περιπετειών. Αυτή τη φορά ο 12χρονος ήρωας, Αρτέμης Φάουλ, από την
Ιρλανδία, διαθέτει την εξυπνάδα του Σέρλοκ Χολμς, τη διορατικότητα του Ηρακλή
Πουαρό, τις ικανότητες του Τζέημς Μποντ και παίζει το Ίντερνετ στα δάκτυλα.
Μετά την επιτυχία του Χάρι Πότερ και την Τριλογία του Κόσμου, ένα νέο παιδί
θαύμα, ο Αρτέμης Φάουλ (του Ιρλανδού συγγραφέα Όουεν Κόλφερ) ετοιμάζεται να
κατακτήσει μικρούς και μεγάλους.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17240P582</ED>
<ID>
ID:302084

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P58&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. «Άκου τι λέει» του Σ. Μπέκετ Μ. Παπαδημητρίου
(σκηνοθ.), Γιαννακάκος (Σφακτηρίας 23, Κεραμεικός, * 34.22.001, 34.64.635). 
ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. «Ο θαυματοποιός» του Μπρ. Φρίελ Φέρτης, Κουλίεβα (Χ.
Τρικούπη 4, Καλλιθέα, πίσω από το Πάντειο Πανεπιστήμιο, * 92.29.605, 92.46.991).

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ.
Τζόις Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. «Ξέρξης»
του Γκ. Φρ. Χέντελ (Κυρ.). ΦΟΥΑΓΙΕ. Νίκος Μπακουνάκης: διάλεξη «Ο
"Ξέρξης" του Χέντελ» (Σάβ.) (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά
«Μεγάλες Ορχήστρες». Ορχήστρα του Φεστιβάλ της Βουδαπέστης: α' συναυλία
(Δευτ.) - β' συναυλία (Τρ.) Κρατική Ορχήστρα Αθηνών: συναυλία
(Τετ.).(Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Αγγέλα Παπάζογλου» (Γ.
Παπάζογλου) του Λ. Λιάβα Βαγενά, Κηλαηδόνη. ΔΕΥΤΕΡΗ ΣΚΗΝΗ. «Το αμάρτημα της
μητρός μου» του Γ. Βιζυηνού Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. «Ιστορίες της πόλης» του Γ. Χρυσούλη Ν. Διαμαντής (σκηνοθ.), Ι.
Μακρή (Χ. Τρικούπη 10, Καλλιθέα, πίσω από την Πάντειο, * 92.29.579).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Στον προορισμό» του Τ. Μπέρνχαρτ Μ.
Λυμπεροπούλου, Σαρηπανίδης (Πεσμαζόγλου 5, * 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. «Ο παππούς μας ο Παπαδιαμάντης» (Παπαδιαμάντης) του Γ.
Μεσσάλα Μεσσάλας (Ιουλιανού 42-46 - Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του
Εμμ. Ροΐδη Κουκλοθεατρική Ομάδα «Κιβωτός» - Σπ. Παπαγεωργίου (Δεληγιάννη 16 -
Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες Διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P62</CAT>
<ED>
Κωδικός άρθρου: A17240P621</ED>
<ID>
ID:302057

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P62&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.30-6.30 μ.μ. / Η δασκάλα του πιάνου.
8.30-11.00 μ.μ. / Η χαμένη Ατλαντίδα. Ώρα 3.30 μ.μ. μεταγλ. (Τέρμα
Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 4.45-7.40-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 6.00-8.00-10.00-24.00 μ.μ. / Η χαμένη Ατλαντίδα. Ώρα
12.00-2.00-4.00 μ.μ. μεταγλ. (Πατησίων 140 * 8215.327, 8214.675).

Αίθουσα 2

D-ΤΟΧ. 3.50-5.40-7.30-9.30-11.30 μ.μ. / Σρεκ. Ώρα 12.00 μ. -
2.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.30-4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 12.45-4.00 μ.μ.μεταγλ. /
Λουλούδια του πολέμου. Ώρα 7.00-9.30-24.00.

Αίθουσα 5

Το ημερολόγιο μιας πριγκίπισσας. 12.30-3.00-5.20-7.45-10.15-00.30.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ., Κυρ. και ώρα 12.00 μ. (Ζησιμοπούλου 7 & Ιωάν.
Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ, Κυρ. και
ώρα 12.00-3.00 μ.μ. μεταγλ.

Αίθουσα 3

Οι άλλοι. 6.30-8.40-10.50 μ.μ. / / Η χαμένη Ατλαντίδα. Ώρα 4.20
μ.μ. μεταγλ.,Κυρ. και ώρα 12.10-2.20 μ.μ. μεταγλ.

Αίθουσα 4

D-ΤΟΧ. 5.00-7.00-9.00-11.00 μ.μ. 
ΑΘΗΝΑΪΣ - Ericsson 1

Η κατάρα του πράσινου σκορπιού. 7.00-9.00-11.00 μ.μ. / Το μαγικό
σπαθί: Αναζητώντας το Κάμελοτ. Σάβ. ώρα 3.00 μ.μ. μεταγλ,Κυρ. και ώρα
12.00 μ. μεταγλ. (Οδός Καστοριάς 34-36, Βοτανικός Γκάζι, * 3480.006).

ΑΙΓΛΗ

Λουλούδια του πολέμου. 5.50-8.30-11.00 μ.μ. (Οδός Κύπρου 57 Πλ.
Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.15 μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο Χάρι Πότερ και η φιλοσοφική λίθος. 4.30-7.30-10.30 μ.μ. με υπότ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Βαριά ερωτευμένος. 8.45-11.00 μ.μ. / Η χαμένη Ατλαντίδα. 6.45
μ.μ. μεταγλ., Κυρ. και ώρα 12.00 μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 3.00-4.50 μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 5.10-7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 5.10-7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. / Χριστουγεννιάτικα κάλαντα. 5.00
μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.50-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού.
4.00-7.15-10.30 μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Θέλω και τη μαμά σου. 6.00-8.15-10.30μ.μ. (Πλατεία Αμερικής * 8674.252).

ΑΤΤΙΚΑ 2

Βαριά ερωτευμένος 6.40-8.10-10.40 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. / Ταξιδιάρικα πουλιά. 6.00 μ.μ.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 3.00-4.50 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 3.15-6.00 μ.μ. με υπότ. / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Οι άλλοι. 6.30-8.40-10.50 μ.μ. (Κων/λεως 82 Πλ. Μπουρναζίου Περιστέρι *
5756.243, 5756.244).

Αίθουσα 2

Βαριά ερωτευμένος. 7.00-9.10-11.20 μ.μ. / Ο Χάρι Πότερ και η
φιλοσοφική λίθος. 4.00 μ.μ. μεταγλ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-ΤΟΧ. 6.45-8.45-10.45 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Ο κατεργάρης των Χριστουγέννων. 12.45-15.00-17.15 / American pie 2. 19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

D-ΤΟΧ. 12.15-14.45-17.15-19.45-22.00-00.15.

Αίθουσα 12

Η χαμένη Ατλαντίδα. 10.30-12.30-14.30 μεταγλ. / D-ΤΟΧ. 17.15-19.45-22.00-00.15.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 16

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 6.10-8.20-10.30 μ.μ.

ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού.
3.30-6.45-10.15 μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 10.30 μ.μ. / Ο Χάρι Πότερ και η φιλοσοφική λίθος.
4.30-7.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-11.00 μ.μ. / Η χαμένη
Ατλαντίδα. 4.45-6.45 μ.μ. μεταγλ., Κυρ. και ώρα 11.30 π.μ. μεταγλ.
(Λαμπράκη - Καλυψούς Καλλιθέα * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 7.00-9.00-11.10 μ.μ. / Η χαμένη Ατλαντίδα. Ώρα
3.00-5.00 μ.μ. μεταγλ., Κυρ. και ώρα 12.30 μ.μ. μεταγλ. (Λ. Κηφισίας 245,
Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 5.20 μ.μ. μεταγλ., Κυρ. και ώρα
11.40 π.μ.-2.30 μ.μ. μεταγλ. / Το ημερολόγιο μιας πριγκίπισσας.
8.20-10.40 μ.μ. / Σρεκ. Σάβ. ώρα 3.10 μ.μ. μεταγλ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
12.00-3.00-6.30-10.00 μ.μ., Σάβ. και ώρα 00.45 π.μ. (Πλατεία Δαβάκη -
Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ., Σάβ. και ώρα 01.00 π.μ. / Ο Χάρι
Πότερ και η φιλοσοφική λίθος. 12.00-4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 12.00-3.15-5.15 μ.μ. μεταγλ. 
ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 6.00-8.20-10.40 μ.μ.

ΜΑΡΟΥΣΙ 3 Alpha Odeon

Λουλούδια του πολέμου. 4.20-7.10-10.00 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 8.10-10.20 μ.μ. / Η χαμένη
Ατλαντίδα. 6.00 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 6.30 μ.μ. / Οι άλλοι.
9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Λουλούδια του πολέμου. 5.50-8.20-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ., Κυρ. και ώρα 11.00 π.μ. μεταγλ. (Αχαρνών 330 - Κάτω Πατήσια *
2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Κλέφτης η πραγματικότητα. 6.15-8.20-10.30 μ.μ., μαζί και η μικρού
μήκους: Τα μάτια που τρώνε. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Η κατάρα του πράσινου σκορπιού. 6.00-8.15-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο άρχοντας των δαχτυλιδιών - Η συντροφιά του δαχτυλιδιού.
3.30-6.45-10.15 μ.μ. (Μεσογείων 232 & Βεντούρη, Χολαργός, 4η στάση
Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 4.10-6.10
μ.μ. μεταγλ., Κυρ. και ώρα 11.30 π.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 8.30-10.45 μ.μ. / Ο Χάρι Πότερ και η φιλοσοφική
λίθος. 5.30 μ.μ. μεταγλ., Κυρ. και ώρα 11.30 π.μ. μεταγλ. (Νέο Ηράκλειο *
2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Η κατάρα του πράσινου σκορπιού. 6.20-8.40-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Η κατάρα του πράσινου σκορπιού. 6.30-8.40-10.50 μ.μ. (Ζησιμοπούλου -
Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.40-8.50-11.00 μ.μ. Η χαμένη Ατλαντίδα. 4.40 μ.μ. μεταγλ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Κανταχάρ. 8.30-10.30 μ.μ. (Ν. Ελβετία 34-Βύρωνας * 7645.310, 7662.066
Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Ο 7ος ήλιος του έρωτα. 7.15-9.15 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Αμελί. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.15-7.00-9.40 μ.μ. (Λεωφόρος Φυλής
165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Moulin Rouge. 7.00-9.30 μ.μ. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Εφάπαξ. 6.15-8.15-10.15 μ.μ., μαζί και η μικρού μήκους: Είναι
γρουσουζιά να βλέπεις τη νύφη πριν από το γάμο. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μπραζιλέρο. 7.30-9.30 μ.μ., μόνο Παρ. Κυρ. (Περικλέως 55 Δημαρχείο, *
6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-ΤΟΧ. 5.00-7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο Χάρι Πότερ και η φιλοσοφική λίθος Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. Κυρ. 11.30 π.μ.-3.00 μ.μ.: Καραγκιόζης.
(Πειραιώς 125 & Χρ. Σμύρνης, Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Η δασκάλα του πιάνου. 8.00-10.00, Κυρ. και ώρα 6.00 μ.μ. Μόνο
Παρ.-Κυρ.(Γρ. Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Η κατάρα του πράσινου σκορπιού. 6.00-8.15-10.30 μ.μ. (Πλατεία
Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524). 
ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.45-22.00. / Η χαμένη
Ατλαντίδα. Στα ελληνικά. 17.00. Κυριακή: 11.30-13.15-15.15-17.00. Αίθουσα
2 Ο Χάρι Πότερ και η φιλοσοφική λίθος. Στα ελληνικά. 17.00-19.45.
Κυριακή: 11.30-14.15-17.00-19.45. / Οι άλλοι. 22.30. (* 832.060, Dolby
Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. (* 257.255,
Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 19.15-22.30. (* 262.051 & 270.073 Dolby
Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-16.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγιο μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Το ημερολόγιο μιας πριγκίπισσας. 18.30-20.45-23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Λουλούδια πολέμου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. Σάββατο και Κυρική: 17.20-19.00. / Moulin
Rouge. 20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Θέλω και τη μαμά σου. 19.00-21.00-23.00. / Ταρζάν.
(Κυριακή ώρα 12.00). (* 378.404, Dolby Stereo) 
Αίθουσα 2-«Παύλος Ζάννας» Ο μικρός Λίαμ. 19.00-21.00-23.00. (* 378.404,
Dolby Stereo) 
ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.20.Σάββατο και Κυριακή:
14.10-16.20. / Το ημερολόγιο μιας πριγκίπισσας. 18.30-20.55-23.20
ΑΙΘΟΥΣΑ 3 Ο Χάρι Πότερ και η φιλοσοφική λίθος. Στα ελληνικά. 17.00.
Σάββατο και Κυριακή: 14.00-17.00 / Ο Χάρι Πότερ και η φιλοσοφική λίθος.
Με υπότιτλους. 20.00-23.00. ΑΙΘΟΥΣΑ 4 Ταξιδιάρικα πουλιά.
16.15-18.25, Σάββατο και Κυριακή: 14.05-16.15-18.25. / Βαριά
ερωτευμένος. 20.35-23.00. ΑΙΘΟΥΣΑ 5 Ο άρχοντας των δαχτυλιδιών.
16.00-19.30-23.00. / From Hell. Κυριακή ώρα 12.00 πρεμιέρα. ΑΙΘΟΥΣΑ
6 D-ΤΟΧ. 17.05-19.05-21.05-23.05. ΑΙΘΟΥΣΑ 7 Οι άλλοι.
16.45-19.00-21.15-23.30. ΑΙΘΟΥΣΑ 8 American pie.
16.25-18.40-20.55-23.10. (* 290.100, 290.290, Dolby Digital D.Τ.S. JBL
5000). 
STER CENTURY CINEMAS

ΑΙΘΟΥΣΑ 1 Ο Χάρι Πότερ και η φιλοσοφική λίθος. Με υπότιτλους.
11.00-13.50-16.55. / Οι άλλοι. 19.50-22.00-00.20. (Digital ΕΧ, D.Τ.S.).
ΑΙΘΟΥΣΑ 2 Ο Χάρι Πότερ και η φιλοσοφική λίθος. Στα ελληνικά.
12.40-15.50. / Ο άρχοντας των δαχτυλιδιών. 19.00-22.20. (Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Με υπότιτλους.
12.20-15.20-18.40-21.40. (Dolby Digital DTS). ΑΙΘΟΥΣΑ 4 Το ημερολόγιο μιας
πριγκίπισσας. 11.20-13.40-16.10-18.30-21.00. / Μην πεις λέξη.
23.20. (Dolby Digital DTS). ΑΙΘΟΥΣΑ 5 Η φούσκα.
13.20-15.40-18.20-20.40-23.00. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.50. / Οι άλλοι.
18.50-21.10-23.40. (Dolby Digital DTS). ΑΙΘΟΥΣΑ 7 Η χαμένη Ατλαντίδα.
Μεταγλωττισμένη. 11.10-13.10-16.00. / Εφάπαξ. 18.10-20.20-22.40.
(Dolby Digital DTS). ΑΙΘΟΥΣΑ 8 American pie 2.
12.30-15.00-17.20-19.40-21.50-24.00.(Dolby Digital DTS). ΑΙΘΟΥΣΑ 9
Βαριά ερωτευμένος. 12.50-15.10-17.50-20.10-22.30. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-19.00-22.20. (Dolby Digital DTS).
ΑΙΘΟΥΣΑ 11 Ο Χάρι Πότερ και η φιλοσοφική λίθος. Στα ελληνικά.
13.30-16.30 D-ΤΟΧ 19.30-21.30-23.30 (Dolby Digital ΕΧ, DTS). (*
469.300, 469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. Κυριακή: 11.00-13.30-16.15.
ΑΙΘΟΥΣΑ 2 Η χαμένη Ατλαντίδα. Στα ελληνικά. 16.15-18.00. Κυριακή:
11.00-13.00-14.30-16.15-18.00. / Ο Χάρι Πότερ και η φιλοσοφική λίθος.
Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. 18.00-19.30. / Η φούσκα. 21.10-23.10. (* 213.929 Dolby
Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Αμελί. (* 34.551). 
Αίθουσα 2: American Pie 2. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Εφάπαξ. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το κλάμα βγήκε από τον Παράδεισο. (* 23.377) <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17240P641</ED>
<ID>
ID:302058

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P64&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
ΓΙΑ ΠΑΙΔΙΑ 
«Χριστουγεννιάτικα κάλαντα»: Η κλασική ιστορία του Κάρολου Ντίκενς,
αυτή τη φορά σε κινούμενα σχέδια [Αστέρια]. 
«Η χαμένη Ατλαντίδα»: Υπερπαραγωγή της Ντίσνεϊ για την ανακάλυψη της
χαμένης ηπείρου [Αελλώ, Cinepolis, Village Μαρούσι-Παγκράτι-Ρέντης, Αλεξάνδρα,
Άνταμς, Βάρκιζα, Γαλαξίας, Καλυψώ, Κηφισιά, Μαργαρίτα, Μετάλλιον, Πανόραμα,
Σοφία, Φάληρο]. 
«Ο Χάρι Πότερ και η Φιλοσοφική Λίθος»: Εντυπωσιακή μεταφορά στην οθόνη
του βιβλίου-φαινομένου με τις περιπέτειες ενός μικρού μάγου [Αελλώ, Αθήναιον,
Cinepolis, Village Μαρούσι-Παγκράτι-Ρέντης, Άνεσις, Άνταμς, Βάρκιζα, Ρεξ,
Ιντεάλ, Κηφισιά, Μαργαρίτα, Μελίνα, Όσκαρ, Cine City, Τρία Αστέρια]. 
«Σρεκ»: Ένας νέος αντιήρωας έρχεται να σατιρίσει τα κατά Ντίσνεϊ
παραμύθια [Αελλώ, Village Ρέντης, Κηφισιά]. 
«Ο κατεργάρης των Χριστουγέννων»: Ο Τζιμ Κάρεϊ ως σκανδαλιάρης
καλικάντζαρος [Village Ρέντης]. 
«To μαγικό σπαθί: Αναζητώντας το Κάμελοτ»: Ο μύθος του Βασιλιά Αρθούρου
σε κινούμενα σχέδια [Αθηναΐς]. 
ΕΛΛΗΝΙΚΕΣ 
«Κλέφτης ή η πραγματικότητα»: Τρία πρόσωπα σε παράλληλα σύμπαντα, κι
όποιος καταλάβει... κατάλαβε [Πτι Παλαί]. 
«Η φούσκα»: Νεοελληνικό αλαλούμ από τον Νίκο Περάκη [Village
Μαρούσι-Ρέντης, Ιντεάλ, Πλάζα, Cine City]. 
«Ο έβδομος ήλιος του έρωτα»: Ιστορία ερωτικής εξουσίας στην Ελλάδα του
1922 [Αλίκη]. 
«Μπραζιλέρο»: Κομπίνες «Ελληνάρων» από τον Σωτήρη Γκορίτσα [Χολαργός]. 
«Αλεξάνδρεια»: Ταξίδια και αναμνήσεις στα ελληνογαλλικά [Ανδόρα]. 
ΘΡΙΛΕΡ 
«D-Tox»: Σιλβέστερ Σταλόνε εναντίον σίριαλ κίλερ [Αελλώ, Cinepolis,
Village Μαρούσι-Ρέντης, Art Ecran, Αστέρια, Βάρκιζα, Ετουάλ, Ζέα, Νανά,
Παλλάς, Πλάζα, Cine City]. 
«Οι άλλοι»: Η Νικόλ Κίντμαν σε μια «διαφορετική» ιστορία φαντασμάτων
[Αελλώ, Cinepolis, Village Μαρούσι-Ρέντης, Art Ecran, Γαλαξίας, Έλλη, Κηφισιά,
Μαργαρίτα, Μπρόντγουαιη, Cine City, Σοφία, Φάληρο]. 
ΚΟΙΝΩΝΙΚΕΣ 
«Λουλούδια του πολέμου»: Σύζυγος αγνοούμενου φωτορεπόρτερ τον αναζητεί
στην εμπόλεμη Γιουγκοσλαβία [Αελλώ, Αίγλη, Μαρούσι, Νιρβάνα]. 
«Θέλω και τη μαμά σου»: Δύο 17χρονοι, που νομίζουν ότι είναι μεγάλοι
εραστές, δοκιμάζονται στη διάρκεια μιας εκδρομής [Μαρούσι, Όπερα, Τροπικάλ,
Άττικα, Δαναός]. 
ΚΟΜΕΝΤΙ 
«Το ημερολόγιο μιας πριγκίπισσας»: «Ωραία μου κυρία» σε έκδοση...
τσιχλόφουσκας για τινέιτζερς [Αελλώ, Village Μαρούσι-Παγκράτι-Ρέντης, Καλυψώ,
Κηφισιά, Μετάλλιον, Μπρόντγουαιη, Σπόρτινγκ]. 
ΚΩΜΩΔΙΕΣ 
«Η κατάρα του Πράσινου Σκορπιού»: Ο Γούντι Άλεν ως ντεντέκτιβ στη Νέα
Υόρκη του '40, περιστοιχισμένος από μοιραίες γυναίκες [Αθηναΐς, Αλεξάνδρα,
Γλυφάδα, Μαρούσι, Όπερα, Τροπικάλ, Δαναός, Σινεάκ, Ράδιο Σίτυ, Φάληρο]. 
«Βαριά ερωτευμένος»: Ο Τζακ Μπλακ (που έκλεψε την παράσταση στο «High
Fidelity») ερωτεύεται τον... εσωτερικό κόσμο της τετράπαχης Γκουίνεθ Πάλτροου
[Village Μαρούσι-Παγκράτι-Ρέντης, Αλέκα, Αλεξάνδρα, Άνεσις, Άννα Ντορ,
Ατλαντίς, Άττικα, Cine City, Τρία Αστέρια]. 
«American Pie 2»: Ξεκαρδιστικές (;) σεξοπεριπέτειες μιας παρέας
κολεγιόπαιδων [Village Μαρούσι-Ρέντης]. 
«Dr. Doolittle 2: Ο γιατρός ξανατρελάθηκε»: Ο Έντι Μέρφι επιστρέφει
στον ρόλο του κτηνιάτρου που επικοινωνεί με τους... ασθενείς του [Village
Ρέντης]. 
ΜΟΥΣΙΚΕΣ 
«Μουλέν Ρουζ»: Φανταχτερό βιντεοκλίπ μιούζικαλ με τους Νικόλ Κίντμαν
και Γιούαν ΜακΓκρέγκορ [Πετρούπολη, Ζίνα]. 
ΣΙΝΕΦΙΛ 
«Οδός Μαλχόλαντ»: Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Αβάνα, Απόλλων, Άστρον, Τριανόν]. 
«Ποιος να ξέρει»: Μπερδέματα εραστών από τον Ζακ Ριβέτ [Αττικόν]. 
«Διάβολοι στο κατώφλι»: Ήρωες και αντιήρωες σε κινέζικο χωριό που
δέχεται εισβολή από Ιάπωνες [Art Studio]. 
«Ο ποδηλάτης του Πεκίνου»: Κούριερ του Πεκίνου αναζητεί το κλεμμένο
ποδήλατό του [Αφαία]. 
«Κανταχάρ»: Ο Γολγοθάς της μπούργκα στο Αφγανιστάν [Όνειρο, Νέα
Ελβετία] 
«Πόλοκ, ο ασυμβίβαστος»: Άνοδος και πτώση του ζωγράφου Τζάκσον Πόλοκ
[Αλφαβίλ]. 
«Η δασκάλα του πιάνου»: Ακραίες καταστάσεις, διχασμός και ηδονοβλεψία
από τον Μίκαελ Χάνεκε [Ααβόρα, Πλειάδες]. 
«Αμελί»: Ένας επίγειος άγγελος, στη μεγαλύτερη γαλλική εμπορική
επιτυχία των τελευταίων χρόνων [Ανδόρα, Άρτεμις, Άστυ, Φιλίπ]. 
«Διαλύοντας τον Χάρι»: Ο Γούντι Άλεν για μία ακόμη φορά προσπαθεί να
βάλει τάξη στην ερωτική του ζωή [Μελίνα Μερκούρη]. 
«Το φάντασμα της ελευθερίας»: Σουρεαλιστικό αριστούργημα του Λουίς
Μπουνιουέλ γύρω από τους φόβους και τις εμμονές της αστικής τάξης [Αθηνά].

<H3>ΘΕΣΣΑΛΟΝΙΚΗ
</H3>
«Ο άνθρωπος που δεν ήταν εκεί». (Βακούρα).

«Κανταχάρ». (Φαργκάνη).

«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 5, Ster Century Cinema 2, 10,
Τιτάνια 1).

«Θέλω και τη μαμά σου». (Ολύμπιον 1).
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17240P642</ED>
<ID>
ID:302095

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P64&aa=2</URL></REF>


Article

<CATEGORY>vin09</CATEGORY>

 <H5>... ΣΤΟ CLUΒ 22
</H5><H2>Κλάμπινγκ όπως... ζάπινγκ
</H2><H4>Ντίσκο πάρτι και μπιλιάρδο. Γιουροβίζιον και «μπιτς πάρτι». Τα πολλά πρόσωπα
ενός κλαμπ
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ως και Γιουρβίζιον πάρτι έχουν οργανώσει τα παιδιά τού 22. Λατρεύουν το κιτς
ως άποψη, ως στυλ, ως διαχρονικό σήμα. Το πάρτι τού... διαγωνισμού την Πέμπτη,
24 του μήνα

Club 22, έτσι απλά; Απλά στο όνομα, σύνθετα στην ουσία. Θα μπορούσε να
είναι πολλά κλαμπ μαζί, αλλά είναι ένα. Και μάλιστα πολυκλάμπ. 
Το καλό είναι πως δεν χρειάζεται να θυμάσαι τον αριθμό. Μόνο τον δρόμο
(Λεωφ. Βουλιαγμένης). 
Το κακό είναι πως, αν έχεις ξεχάσει τον δρόμο, δεν βοηθάει ο αριθμός.
Τέλος πάντων. 
Πρόσοψη; Μέτρια. Μάλλον πολύ σκοτεινή και πολύ '80ς για έναν χώρο σαφώς
προσανατολισμένο στο 2002. Και μάλιστα με πολλά «πρόσωπα». 
Το πολυκλάμπ βοηθάει; Όσο η αφθονία την εποχή μας. Πάντως περισσότερο
από ό,τι τα πολλά κανάλια την τηλεόραση. Πώς το έλεγε το «αφεντικό» ο Μπρους;
«Πενήντα τέσσερα κανάλια και δεν έχουν τίποτε;». Εδώ το κλαμπ έχει πολλά... 
Κάθε βράδυ και άλλο πάρτι, άλλο θέμα, άλλο κοινό (αν και υπάρχουν και
οι μόνιμοι), άλλο «δρώμενο» όπως θα έλεγαν σε άλλες εποχές. Το μουσικό, το
εικαστικό, το κινηματογραφικό στοιχείο ­ α, και το θεατρικό επίσης ­ έχουν
άδεια εισόδου. 
Όπως; Μεγάλη επιτυχία είχε το lounge πάρτι. Με τους Scopitone, τους
Montepulciano, τους Hyplar, τους Μο' Ηοrizone. Οι καναπέδες είχαν την τιμητική
τους. Τα μαρτίνι επίσης. Η χαλαρή διάθεση, οι χαλαροί ρυθμοί και οι ωραίες
εμφανίσεις. Από την είσοδο μπαίνεις στο πνεύμα. 
Πόρτα: ευγενική, διακριτική. Επί της Βουλιαγμένης πάντα. 
Η είσοδος: Σκάλες, σκάλες. Στρωμένες με κόκκινο χαλί για να κατεβαίνεις
απολαυστικά. Προσοχή στα τακούνια και στην άνοδο (όσοι τουλάχιστον τίμησαν τα
μαρτίνι). Πέρσι, αν θυμάστε, ήταν εκεί το Mocambo όπου έκαναν τα πάρτι τους οι
Magna. 
Με πρώτη ματιά. Αφ' υψηλού. Χώρος β' υποδοχής. Ευρύχωρο, κυκλικό μπαρ.
Για το πρώτο κοκτέιλ. Στο βάθος, το μπιλιάρδο. 
Κλάμπινγκ με μπιλιάρδο; Ναι. Και, αν θέλετε τη γνώμη μας, θα
προτιμούσαμε το τραπέζι να είχε κεντρικότερη θέση. 
Άσχετο (με το κλάμπινγκ - σχετικό με το μπιλιάρδο). Το μυστικό κρύβεται
στο "σπάσιμο". Πολλοί επαγγελματίες παίκτες κάνουν το πρώτο χτύπημα με άλλη
στέκα και συνεχίζουν με τη δική τους. Αυτοί ξέρουν. 
Επί του θέματος. Ελεύθερο θέμα. Για να έχετε μια εικόνα, το ένα βράδυ
βάζουν μουσική ο Γιάννης Μηλιώκας και ο Σπύρος Παγιατάκης, το επόμενο οι
παραγωγοί του ραδιοφωνικού σταθμού Κόσμος (93,6) που παίζουν μουσικές απ΄όλο
τον κόσμο (εννοείται). Το άλλο ο Γρηγόρης Ψαριανός που έχει φανατικό κοινό τα
μεσημέρια στον Best 92,7. 
Ανυπόμονο κλάμπινγκ; Σίγουρα. Στις 31 Ιανουαρίου έχει προγραμματίσει
«μπιτς πάρτι». Με τους Oh My Garden & Dr. Vodkatini. Όλο το κλαμπ μια
παραλία! 
Ναι μεν, αλλά... To προτέρημά του, ελάττωμά του. Τόσες πολλές αλλαγές
στο πρόγραμμα έχουν στερήσει την προσωπικότητα στο κλαμπ. Και ένας «φαν» της
χορευτικής μουσικής μπορεί να προσγειωθεί ανώμαλα, αν το πρόγραμμα εκείνο το
βράδυ είναι αμιγώς «γκοθ», με όλες τις σκοτεινές του προεκτάσεις. Είπαμε
ποικιλία, αλλά με μέτρο... 
Συμβουλή: Να ρωτάτε πριν πάτε «τι παίζει». Εκτός κι αν πηγαίνετε για το
μπιλιάρδο. 
Κόσμος: Διαφορετικός. Άλλοι πήγαν στο πάρτι της Μαντόνα, άλλοι στο
πάρτι της Κάιλι Μινόγκ, άλλοι στο σούπερ-κιτς του Αλμοδόβαρ. Ή όχι; 
Φεύγοντας: Παίρνετε μαζί τα «φλάιερ» ­ ωραιότατα σχεδιασμένες κάρτες ­
για το επόμενο πάρτι. Έτσι ξέρετε, κανονίζετε και ενημερώνετε και τους φίλους.
Ντίσκο; α πα πα πα! Να το πω όμως στον Λάκη! 
<H3>Οδηγίες «χρήσης»
</H3>
Πού: Στη Λεωφόρο Βουλιαγμένης, στις αρχές. Νέος Κόσμος ­ η περιοχή. 
Πώς: Εύκολα. Ανεβαίνεις τη Βουλιαγμένης ή κατεβαίνεις την Ηλιουπόλεως.
Αν είσαι "βόρειος" ή "νότιος", αναλόγως. 
Κρατήσεις: Στο τηλέφωνο του κλαμπ 9249.814. 
Είσοδος: Τις καθημερινές 9 ευρώ. Τις Παρασκευές 12 και τα Σάββατα 15
ευρώ. Το ποτό στα μπαρ 7 ή 8 ευρώ και η φιάλη 70 ευρώ ή 85. 
Παρκάρισμα: Δεν είναι και το πιο εύκολο πράγμα. Μικρό πάρκινγκ, μεγάλη
περιπέτεια. 
Έναρξη στις 11. Οι μουσικές του κόσμου όμως αρχίζουν από τις 9. Το
ξενύχτι το αποφασίζει κανείς από μόνος του. 
Ποτό: Στα λάτιν ταιριάζει μπακάρντι κόκα κόλα στα λάουντζ μαρτίνι.
Πρόθυμοι οι μπάρμεν να προτείνουν κοκτέιλ. 
Ίντερνετ: http: //www.club22.gr

<H3>INFO
</H3><H3>Στον xώρο </H3>
Το Club 22 είναι μεσοτοιχία με το Prime, με «μέινστριμ» μουσικές και λάιβ αργά
αργά τη νύχτα, αν το κέφι βγει εκτός ορίων. Αρκετά κοντά (Βουλιαγμένης 63 και
Κέλσου) είναι ο Kelsos με φάνκι μουσικές και ­ δεν αποκλείεται ­ κάποιο
συγκρότημα στη σκηνή του. Σε περίπτωση που θέλετε και ένα ποτό αλλού... Αρκεί
να μην οδηγείτε.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17240P661</ED>
<ID>
ID:302043

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P66&aa=1</URL></REF>


Article

<CATEGORY>vin09</CATEGORY>

 <H5>CD ΣΑΒΙΝΑ ΓΙΑΝΝΑΤΟΥ
</H5><H2>Έθνικ ταξίδια
</H2>
<AUTHOR>Χ.Π.</AUTHOR>

Από παραδοσιακά τραγούδια της Γουαδελούπης, του Λιβάνου, της Τυνησίας, και της
Σαρδηνίας μέχρι το μικρασιάτικο "Στο 'πα και στο ξαναλέω" ή το θρησκευτικό "Wa
Habbibi" της ορθόδοξης εκκλησίας των Αράβων. Ένα πραγματικά χορταστικό
πολυεθνικό ταξίδι μέσα από τη λάιβ "συνομιλία" της Σαβίνας Γιαννάτου με τους
μόνιμους συνεργάτες της μουσικούς, Primavera en Salonico από το πρόγραμμα "εφ
όλης της ύλης" που παρουσίασαν στη "Σφεντόνα" (μαζί τους και η Τυνήσια
ερμηνεύτρια Λάμια Μπεντίουι). Όσοι παρακολουθούν τα τελευταία χρόνια την
Ελληνίδα ερμηνεύτρια και τις world music αναζητήσεις της, θα βρουν μέσα σε
αυτόν τον δίσκο,"Terra Nostra" (Lyra), ένα συμπυκνωμένο κομμάτι της
δραστηριότητάς της και μάλιστα σε στιγμές εξαιρετικής φόρμας. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17240P662</ED>
<ID>
ID:302085

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P66&aa=2</URL></REF>


Article

<CATEGORY>vin09</CATEGORY>

 <H5>CD SΜΑSΗΙΝG ΡUΜΡΚΙΝS
</H5><H2>Ροκ αίνιγμα
</H2>
<AUTHOR>Μ.Μ.</AUTHOR>

Το σκιερό ημισφαίριο του ροκ ασκούσε πάντα ξεχωριστή γοητεία στους ακροατές
του, ήταν το καταφύγιο στην απόρριψη της προηγούμενης γενιάς. Από εκείνες τις
σκοτεινές γωνιές και από τον κόσμο της ανυπαρξίας, έρχονται οι «άλλοι» του ροκ
εν ρολ ­ οι Smashing Pumpkins ­, που πριν από λίγο καιρό το διέλυσαν
πανηγυρικά δηλώνοντας ξεκάθαρα πως δεν μπορούν να συναγωνίζονται τις Μπρίτνεϊ
Σπίαρς αυτού του πλανήτη. Μόνο κατά καιρούς μπορεί να παίρνουν σάρκα με
συλλογές από επιτυχίες τους όπως η συγκεκριμένη με τον τίτλο «Greatest Hits,
Rotten Apples» (Virgin). Ο αινιγματικός κ. Μπίλι Κόργκαν ανασταίνει τον μύθο
και μετά τον βάζει πάλι να κοιμηθεί, αφήνοντας το κοινό να ξυπνάει από όνειρο
ή εφιάλτη. Ανάλογα τι προτιμάει κανείς. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17240P663</ED>
<ID>
ID:302112

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P66&aa=3</URL></REF>


Article

<CATEGORY>vin09</CATEGORY>

 <H5>CD ΣΥΛΛΟΓΗ
</H5><H2>Τα ελαφρά </H2>
<AUTHOR>Π.Α.Γ.</AUTHOR>

Μέσα από το ατέλειωτο και ποιοτικό ρεπερτόριο των δεκαετιών 1930-1960 είναι οι
επιλογές των 15 τραγουδιών που ερμηνεύουν ισάριθμες φωνές, οι οποίες έγραψαν
τη δική τους ξεχωριστή ιστορία στο ελαφρό πρόγραμμα. Κάθε τραγούδι είναι και
μια επιτυχία, που στην εποχή τους ακούγονταν όχι μόνο από δίσκους 78 και 45
στροφών, αλλά και στις πίστες ευπρόσωπων κέντρων της αθηναϊκής νύχτας, σε
θεατρικές επιθεωρήσεις και σε αναψυκτήρια. Το cd «Οι μεγάλες φωνές - 1. Ελαφρό
τραγούδι» (MINOS - ΕΜΙ) μεταξύ άλλων περιλαμβάνει τις επιτυχίες: «Ο άνθρωπός
μου» με τη Σοφία Βέμπο, «Η κιθάρα του πατέρα» με τον Φώτη Πολυμέρη, «Ένα βράδυ
που 'βρεχε» με τον Νίκο Γούναρη, «Μαρία» με την Καίτη Μπελίντα. <REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17240P664</ED>
<ID>
ID:302122

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P66&aa=4</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Μετριέται σε κυβικά μέτρα. 2. Σε πολλούς αγαπητοί. 3.
Γνωστό τραγούδι του το «Ζητάτε να σας πω». ­ Υπάρχουν μέσα στο... κράτος.
4. Χωρίς αυτά τα δυστυχήματα θα ήταν αμέτρητα. 5. Ομηρικό
επίρρημα, που σημαίνει εύκολα ή άκοπα. ­ Περικλείει φάρμακο με δυσάρεστη γεύση
(γεν.). 6. Περίφημη σύνθεση του Χαίντελ (με άρθρο). 7.
Παρακολουθεί τη μόδα. ­ Η γονιμότητα τη χαρακτηρίζει (γεν.). 8. Ειδικός
σύνδεσμος. ­ Σύμφωνο. 9. Γεννήθηκε με περίεργο τρόπο (γεν.). ­ Χωριό
της Αργολίδας. 
ΚΑΘΕΤΑ

1. Διάκριση και οπλισμού. 2. Είναι κατάμαυρο (γεν.). 3.
Αναφέρεται στο παρελθόν, αλλά και στο... μέλλον. ­ Της μονάδας τμήματα.
4. Η λεπτότητα τον χαρακτηρίζει (με άρθρο). ­ Μουσική νότα (αντίστρ.).
5. Περίφημος πίνακάς του «Το πληγωμένο άλογο» (μία γραφή). 6.
Διοικητική διαίρεση της Τουρκίας. ­ Ανάλογη με στέμμα. 7. Περιοχή της η
Βοϊβοντίνα (γεν.). 8. Ενός το... θηλυκό. ­ Χώρα σημαντικής παραγωγής
του το Μεξικό. 9. Ανήκει σε μία τάξη. ­ Ναυτικό κέλευσμα. 
ΛΥΣΗ (11/1/2002)

ΟΡΙΖΟΝΤΙΑ: 1. ΠΙΣΤΟΛΙΔΙ 2. ΙΣΤΟΡΙΚΩΝ 3. ΠΟΙΝΗ ­
ΑΡΑ 4. ΕΔΑ ­ ΝΟΜΟΣ 5. ΡΥΣΙΟΣ 6. ΑΝ ­ ΑΣΑ ­ ΟΝ 7.
ΤΑΠΙ ­ ΧΑΚΙ 8. ΟΜΑΝ ­ ΗΛΙΑ 9. ΣΩΖΩ ­ ΣΙΑΜ. ΚΑΘΕΤΑ: 1.
ΠΙΠΕΡΑΤΟΣ 2. ΙΣΟΔΥΝΑΜΩ 3. ΣΤΙΑΣ ­ ΠΑΖ 4. ΤΟΝ ­ ΙΑΙΝΩ
5. Ο ΡΗΝΟΣ 6. ΛΙ ­ Ο ΣΑΧΗΣ 7. ΜΑΚΙ ­ ΑΛΙ 8.
ΔΩΡΟΔΟΚΙΑ 9. ΙΝΑΣ ­ ΜΑΙΝ.
<REF><SOURCE>
ΤΑ ΝΕΑ</SOURCE>
<DATE>, 12-01-2002</DATE>
<CAT>, Σελ.: P84</CAT>
<ED>
Κωδικός άρθρου: A17240P841</ED>
<ID>
ID:302054

</ID><URL>http://ta-nea.dolnet.gr/neaweb/neafile.print_unique?e=A&f=17240&m=P84&aa=1</URL></REF>


Article

<CATEGORY>vin04</CATEGORY>

 <H5>ΣΥΝΕΝΤΕΥΞΗ: ΕΠΑΝΑΣΤΑΣΗ ΥΠΟΣΧΕΤΑΙ Ο ΑΛ. ΠΑΠΑΔΟΠΟΥΛΟΣ
</H5><H2>ΜΟΝΟΚΛΙΝΑ και σουίτες στα δημόσια νοσοκομεία
</H2>
«Έως το τέλος του 2002 ο κόσμος θα δει τέτοια διαφορά στα δημόσια νοσοκομεία
που δεν θα το πιστεύει». Απαντώντας στο αρνητικό κλίμα, ο υπουργός Υγείας
Αλέκος Παπαδόπουλος υπόσχεται μία επανάσταση. Ο κόσμος δεν θα το πιστεύει,
λέει χαρακτηριστικά. Με σουίτες, μονόκλινα και εντυπωσιακή «ξενοδοχειακή
βελτίωση». Στόχος: να γίνουν τα δημόσια νοσοκομεία (Ευαγγελισμός, Τζάνειο,
Σισμανόγλειο, Νίκαιας, Αλεξάνδρας κ.λπ.) ανταγωνιστικά απέναντι στα ιδιωτικά.
Και δεν διστάζει να αναζητήσει ιδιωτική χρηματοδότηση ξεφεύγοντας από τους
περιορισμούς του κρατικού προϋπολογισμού.

σελίδες 10-11
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17241N011</ED>
<ID>
ID:302190

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N01&aa=1</URL></REF>


Article

<CATEGORY>vin04</CATEGORY>

 <H2>Οργή για τις στημένες λίστες της 17Ν
</H2>
σελί
δες
8-9 και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17241N013</ED>
<ID>
ID:302281

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N01&aa=3</URL></REF>


Article

<CATEGORY>vin06</CATEGORY>

 <H2>Ο Ηρακλής έβαλε φωτιά στην κορυφή
</H2>
Δύο βαθμούς απέχει πλέον ο Ολυμπιακός (4-0 την Παναχαϊκή) από την πρώτη θέση,
μετά τη χθεσινή νίκη (3-2) του Ηρακλή επί της ΑΕΚ. 
στο ένθετο
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17241N014</ED>
<ID>
ID:302288

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N01&aa=4</URL></REF>


Article

<CATEGORY>vin06</CATEGORY>

 <H2>15.000 προσλήψεις στο Δημόσιο μέχρι τον Απρίλιο
</H2><H4>ΑΦΙΕΡΩΜΑ: ΠΟΥ ΚΑΙ ΠΩΣ ΘΑ ΔΙΕΚΔΙΚΗΣΕΤΕ ΤΙΣ ΘΕΣΕΙΣ
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17241N015</ED>
<ID>
ID:302304

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΑΕΡΟΔΡΟΜΙΑ όλα «κλείνουν» όταν χιονίζει πολύ ­ δεν «κλείνει» μόνο το
«Βενιζέλος». Όταν έχουμε να κάνουμε με ακραία καιρικά φαινόμενα, προτού βγούμε
στα «παράθυρα» για να καταγγείλουμε τον... Σημίτη, ανασκουμπωνόμαστε για να
βοηθήσουμε. Ο Λ. Παπαδόπουλος στις «Ματιές». Σελ. 4. 
Η Μ.Ν. ΑΡΑΘΑΜΠΑΛ είναι δήμαρχος της πόλης Κάλσια στη Μαγιόρκα. Και
κατάφερε να καθαρίσει την παραλία από τα κακόγουστα, αυθαίρετα αλλά και πολλές
φορές νόμιμα ξενοδοχεία, μπαρ κ.λπ. «Καλημέρα σας, σήμερα θα γκρεμίσουμε το
ξενοδοχείο σας», έλεγε. Η Αριστοτελία Πελώνη στους «Ορίζοντες», σελ. 19. 
Ο ΚΙΟΝΑΣ... περπάτησε. Χρειάστηκαν μόνο δυόμισι ώρες, πολλή προσοχή και
αρκετά έμπειρα χέρια για να αποκολληθεί ο πρώτος κίονας από τον ιωνικό ναό της
Αθηνάς Νίκης, την Παρασκευή. Τώρα ετοιμάζεται να περπατήσει κι ο δεύτερος
κίονας. Στους «Ορίζοντες» σελ. 22. 
ΟΙ ΑΓΟΡΕΣ του κόσμου λες και άνοιξαν υποκατάστημα στο κέντρο της
Αθήνας. Στην Πλατεία Θεάτρου και τους γύρω δρόμους, η Αφρική και η Ασία
απλώνουν την πολύχρωμη πραμάτεια τους αλλά και τις μυρωδιές των μπαχαρικών
τους. Η Δέσποινα Κουκλάκη στους «Ορίζοντες», σελ.
24. 
ΤΑ ΝΕΑ Από σήμερα, με νέα εμφάνιση, με αλλαγές στη σελιδοποίηση και τα
στοιχεία, ώστε να είναι πιο ευανάγνωστα και πιο λειτουργικά. Επίσης οι «30
Ερωτήσεις» έγιναν «20 Ερωτήσεις» και απέκτησαν συγκάτοικους: τα «Αναλώσιμα»
της Άννας Δαμιανίδη και τη στήλη «Σε πρώτο ενικό». 
ΤΟΥΣ ΕΧΕΤΕ δει, τους έχετε ακούσει, τους έχετε 
διαβάσει να κάνουν αυτοκριτική; Έτσι, για τα μάτια 
του κόσμου βρε αδερφέ. Παιδιά, φταίξαμε. Παίρνω 
την ευθύνη πάνω μου. Εδώ τα θαλασσώσαμε. Εδώ την 
πατήσαμε. Η σχέση αυτοκριτικής με κυβέρνηση θυμίζει 
γυμνασιακή λογική. Ο Δ. Δανίκας στους «Προβολείς», σελ. 6. 
Η ΙΣΟΡΡΟΠΙΑ πολέμου - ειρήνης σε πολλές περιοχές 
της γης κρέμεται, περισσότερο από ποτέ, από μια κλωστή. 
Ένα σχετικά νέο, αλλά καθόλου μεμονωμένο φαινόμενο 
«δημοκρατίας με δομική ακυβερνησία» εξαπλώνεται 
ραγδαία. Ο Κ. Μποτόπουλος στην «Τρίτη Άποψη», Σελ.
6. 
Η ΤΣΕΠΗ μου κουδουνίζει και στο πορτοφόλι μου 
τα χαρτονομίσματα είναι λιγοστά. Έχω συνεχώς την 
αίσθηση ότι τα κέρματα πολλαπλασιάζονται σαν 
την άμμο της θαλάσσης και πως είναι ντροπή να 
τα αφήνω πουρμπουάρ. Ακόμη δεν συνήθισα. 
Η Λίνα Αλεξίου «Σε πρώτο ενικό», σελ. 16. 
Η ΙΤΑΛΙΑ στερείται ορμής, ενδιαφέροντος, 
πάθους. Γινόμαστε μάρτυρες μιας αδιάκοπης 
σειράς παραλογισμών και της υποκρισίας των 
διαφόρων πολιτικών ομάδων που προσαρμόζονται 
στο κλίμα του φασισμού, μέχρι το σημείο να 
υιοθετούν τις στάσεις και τις κινήσεις του. 
Ο Dario Fo από τη «Le Monde» στη σελ. 59. <H3>[Ελλάδα]
</H3>
Η ΕΙΡΗΝΗ Μαρκοπούλου, 25 ετών, υπεβλήθη χθες σε μεταμόσχευση καρδιάς και η
οικογένειά της ελπίζει να κερδίσει τη μάχη για τη ζωή η κόρη τους. Γιατί αυτή
τη μάχη, πριν από λίγα χρόνια, την έχασε ο γιος τους από έλλειψη μοσχευμάτων.
Ο Χρ. Μανωλάς στη σελ. 13. 
ΣΤΙΣ ΒΡΥΞΕΛΛΕΣ, την πρωτεύουσα της Ευρώπης, λειτουργούν σχολές στριπτίζ.
Πηγαίνεις εκεί, πληρώνεις 35 ευρώ το μάθημα και μαθαίνεις πώς να γδύνεσαι
δημοσίως. Δεν υπάρχουν πληροφορίες αν στις σχολές αυτές πηγαίνουν και
ευρωβουλευτές. Ο Μ. Πιμπλής στη σελ. 17. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17241N021</ED>
<ID>
ID:302146

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Υποσχέσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Καλά, να μπω σε σουίτα, κι ας είμαι και σε ράντζο!

Με τιμή
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17241N022</ED>
<ID>
ID:302247

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Από το απόγευμα πιθανότητα ασθενών βροχών στα δυτικά και νότια. Ενίσχυση το
μεσημέρι των βοριάδων στο Αιγαίο σε ισχυρούς, το βράδυ στο Ιόνιο μέτριοι
νοτιάδες. 
ΑΤΤΙΚΗ 
Λίγη συννεφιά. Από το μεσημέρι μέτριοι βοριάδες. Μέγιστη θερμοκρασία στην
Αθήνα 13oC. 
ΘΕΣΣΑΛΟΝΙΚΗ 
Το πρωί ομίχλη, μετά λίγη συννεφιά. Ασθενείς βοριάδες. Μέγιστη θερμοκρασία
στην πόλη 6oC.

<H3>ΑΥΡΙΟ
</H3>
Ασθενείς βροχές αρχικά στα δυτικά, κεντρικά, νότια. Από το απόγευμα καταιγίδες
στη Δυτική Ελλάδα, χιόνια στα ορεινά Ηπείρου - Μακεδονίας. Ισχυροί νοτιάδες
στα δυτικά, ίδιας έντασης βοριάδες στα ανατολικά. <H3>Τετάρτη 16/1
</H3>
Βροχές κυρίως στη Δυτική, Κεντρική και Νότια Ελλάδα, όπου θα εκδηλωθούν και
καταιγίδες. Χιόνια στα ορεινά ηπειρωτικά. Άνεμοι στα δυτικά νοτιοανατολικοί
έως ισχυροί (5-6 Μπωφόρ), στα ανατολικά βορειοανατολικοί ίδιας έντασης. <H3>Πέμπτη 17/1
</H3>
Παρόμοιες καιρικές συνθήκες με βροχές και καταιγίδες κυρίως στα δυτικά
κεντρικά, νότια. Χιόνια στα ορεινά ηπειρωτικά. Άνεμοι μέτριοι έως ισχυροί (5-6
Μπωφόρ), νοτίων διευθύνσεων στο Ιόνιο, βορείων στο Αιγαίο. Θερμοκρασία σχεδόν
αμετάβλητη. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Τα «όμορφα» σενάρια όμορφα καίγονται... </H2><H4>Οργή στην κυβέρνηση για τη «λίστα Γρυλλάκη» </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τα «όμορφα» σενάρια όμορφα καίγονται... Σε δύο περιπτώσεις της σημερινής
«τρομοκρατικής» επικαιρότητας πάει γάντι η παράφραση του τίτλου της γνωστής
κινηματογραφικής ταινίας 
Κατ' αρχάς «κάηκε» μέσα στη γενική οργή που προκάλεσε η λίστα δήθεν υπόπτων
στελεχών του ΠΑΣΟΚ, του ΠΑΚ και γενικά του αντιδικτατορικού αγώνα για
συμμετοχή στη... 17Ν. Όπως και οι προσδοκίες, χρόνια τώρα, των συντακτών και
διακινητών της, εντός και εκτός Ελλάδας, για αξιοποίησή της κατά του ΠΑΣΟΚ.
«Ντοκουμέντα ντροπής» και «σενάρια αστειότητας και αθλιότητας» τα χαρακτήρισαν
Λαλιώτης - Πρωτόπαπας, ενώ ο εκπρόσωπος της Ν.Δ. κ. Θ. Ρουσόπουλος μίλησε για
«σενάρια τύπου Τζον Λε Καρέ»... Θα άξιζε πάντως να ψάξει κανείς πόσα «μυστικά
κονδύλια» έρρευσαν απ' το 1975 μέχρι και σήμερα για τη συγγραφή των
συγκεκριμένων σεναρίων. 
Το ίδιο «όμορφα» κάηκαν χθες και τα σενάρια (όπως και οι ανάλογες
προσδοκίες...) που γεννήθηκαν ξαφνικά το τελευταίο 48ωρο περί επικείμενων
συλλήψεων μελών της 17Ν. Απ' τα πλέον υπεύθυνα χείλη της κυβέρνησης (αλλά και
της ΕΛ.ΑΣ.) εκφραζόταν η βεβαιότητα ότι δεν υπάρχει κάτι που να στοιχειοθετεί
τη διαχεόμενη αισιοδοξία. Παρ' όλα αυτά, η κυβέρνηση αισθάνεται ότι τα
περιθώρια χρόνου τελειώνουν και ότι το 2002 «πρέπει να πάει γρήγορα μπροστά»
στα θέματα τρομοκρατίας... 
Πέραν όμως της τρομοκρατίας ο (παραφρασμένος) κινηματογραφικός τίτλος
ταιριάζει απόλυτα και στους σχεδιασμούς του ΠΑΣΟΚ πρωτίστως, για λαμπερά
ονόματα υποψηφίων δημάρχων στις μεγάλες πόλεις Μία - μία οι προσδοκίες
σβήνουν, και αναδεικνύουν επιπροσθέτως και ενδοπαραταξιακά προβλήματα. 
Μεγάλες προσδοκίες καλλιεργεί ο υπουργός Υγείας κ. Αλέκος Παπαδόπουλος για
τα νοσοκομεία μας - αχρείαστες να 'ναι βέβαια: εξαγγέλλει μονόκλινα και
σουίτες στα δημόσια νοσοκομεία στο πλαίσιο ενός γενικευμένου «λίφτινγκ» που
αρχίζει από τον «Ευαγγελισμό», το «Σισμανόγελιο», το «Νικαίας», το «Τζάνειο» -
στο μαιευτήριο «Αλεξάνδρας» ήδη ξεκίνησε, μας πληροφορεί. Λόγια; Ελπίζουμε
όχι. Πάντως, οι εκπτώσεις - στην αγορά - άρχισαν σήμερα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17241N032</ED>
<ID>
ID:302211

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι λίστες
</H2>
ΟΡΓΗ αλλά και θυμηδία προκαλεί η νέα λίστα με - δήθεν - αποκαλύψεις για
την τρομοκρατία στην Ελλάδα. 
ΘΥΜΗΔΙΑ για τους τόνους μελάνι και χαρτί, τις δηλώσεις και τις
αντιδηλώσεις αλλά και τα ρεπορτάζ που έγιναν με αφορμή πληροφορίες... 
ΠΟΥ ακόμα και ένα μικρό παιδί καταλαβαίνει ότι κινούνται αποκλειστικά
στον χώρο του γελοίου. 
ΚΑΙ οργή όμως, γιατί έρχονται να αποδείξουν πως οι περίφημες λίστες
δήθεν υπόπτων... 
ΔΕΝ ήταν απλώς ένα εφεύρημα και ένα μέσο πίεσης εις βάρος της
κυβέρνησης από ξένες υπηρεσίες ασφαλείας... 
ΑΛΛΑ και ένα συγκροτημένο σχέδιο των κάθε λογής τρωκτικών της
Δημοκρατίας... 
ΓΙΑ να εξοντώσουν πολιτικά και ηθικά κορυφαία στελέχη του ΠΑΣΟΚ. 
ΤΟ ότι οι λίστες αυτές και το κλίμα που δημιουργούν υπονομεύει διεθνώς
την εικόνα της Ελλάδας θα πρέπει πλέον να θεωρείται αυτονόητο... 
ΥΣΤΕΡΑ μάλιστα και από την περιβόητη εκπομπή της αμερικανικής
τηλεόρασης. 
ΤΑΥΤΟΧΡΟΝΑ όμως υπονομεύουν και τις προσπάθειες αντιμετώπισης της
τρομοκρατίας στην Ελλάδα... 
ΚΑΘΩΣ δημιουργούν - και δικαιολογημένα - την εντύπωση ότι βρίσκεται σε
εξέλιξη μια επιχείρηση κατασκευής ενόχων. 
ΓΙΑ την κυβέρνηση Σημίτη αυτή είναι σήμερα και η μεγαλύτερη πρόκληση... 
ΝΑ καταφέρει δηλαδή να πείσει τους πολίτες ότι οι προσπάθειες για τη
σύλληψη των τρομοκρατών... 
ΘΑ γίνουν με πλήρη σεβασμό των αρχών της δικαιοσύνης και των ατομικών
δικαιωμάτων. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17241N033</ED>
<ID>
ID:302260

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ </H2>
Αντώνης Καρακούσης

(ο διευθυντής της εφημερίδας για την ανόρθωση του δημόσιου σχολείου) 
« Να ξαναγίνει το δημόσιο σχολείο ανταγωνιστικό, πλήρες, ένα σχολείο
απαιτήσεων, που θα καλύπτει τις εκπαιδευτικές ανάγκες της κοινωνίας και δη
εκείνων που δεν έχουν τα μέσα και τις δυνατότητες να επιζητήσουν άλλες λύσεις.
Να ξανακερδίσει το δημόσιο σχολείο την εμπιστοσύνη των πολιτών, να αγαπηθεί
από τους γονείς και τους μαθητές, να γίνει ξανά μοντέλο και για τα ιδιωτικά
σχολεία, όπως συνέβαινε σε προηγούμενα χρόνια, όταν επώνυμα ήταν τα σχολεία
της δημόσιας εκπαίδευσης και όχι τα ιδιωτικά. Και τότε, να είναι βέβαιος ότι
δεν θα χρειάζεται καμία παρέμβαση. Και τα δίδακτρα των ιδιωτικών σχολείων θα
πέσουν και το εκπαιδευτικό προσωπικό θα αναβαθμισθεί. Σε άλλη περίπτωση, όσο
το δημόσιο σχολείο δεν καλύπτει τις εκπαιδευτικές ανάγκες, η ιδιωτική
εκπαίδευση θα ανδρώνεται, θα αυξάνει την επιρροή της και θα κυριαρχείται από
το κίνητρο του υπερκέρδους, όσα προστατευτικά μέτρα κι αν λάβει». 
(«Η Καθημερινή»)
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17241N034</ED>
<ID>
ID:302301

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
* Καλή η αντίκα, αλλά μέχρι τη Βουλή φτάνει δεν φτάνει... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17241N041</ED>
<ID>
ID:302145

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Άλκηστις Πρωτοψάλτη: 
(η τραγουδίστρια, στην «Ελευθεροτυπία») 
«Θεωρώ πως οφείλω στο εξωτερικό να τραγουδώ μόνον ελληνικά. Δεν έχω, όμως,
ταμπού. Αν υπάρχει σοβαρός λόγος και κινέζικα μπορώ να τραγουδήσω». 
Χουσεΐν Κιβρίκογλου: 
(ο αρχηγός του τουρκικού ΓΕΕΘΑ, όπως το αλίευσε η «Καθημερινή») 
«Η Τουρκία είναι το κέντρο του κόσμου». 
Ειρήνη Παπά: 
(η ηθοποιός ερωτάται, από «Mega», τι ψηφίζει) 
«Η ψήφος είναι μυστική. Πάντως, ήμουν ΕΠΟΝιτάκι. Δεν ξέρω αν λέει κάτι σε
εσάς, είναι σαν το ποδήλατο. Δεν το ξεχνάς». 
Γιώργος Βουλγαράκης: 
(ο βουλευτής της Ν.Δ. για την επίσκεψη Σημίτη στις ΗΠΑ, στην
ΕΤ1) 
«Αν με ρωτάτε αν η Ελλάδα ζημιώθηκε, αν πήγε πίσω από αυτήν τη διαδικασία, δεν
πήγε πίσω. Κέρδισε κάτι; Δεν κέρδισε τίποτα. Προχώρησε; Δεν προχώρησε. Θα
μπορούσε να προχωρήσει; Πιστεύω ναι. Όλες αυτές οι ευκαιρίες πρέπει να
αξιολογούνται ως τέτοιες, ως ευκαιρίες να προχωρήσουν πέντε - δέκα ζητήματα». 
Χαρίλαος Φλωράκης: 
(ο επίτιμος πρόεδρος του ΚΚΕ, στο «Βήμα της Κυριακής») 
«Παρακολούθησα τη συνέντευξη του κ. Σημίτη μετά τη συνάντησή του με τον κ.
Μπους και ακούγοντας αυτά που έλεγε απαντώντας στα σχετικά ερωτήματα των
δημοσιογράφων μού ήρθε στο μυαλό αυτό που λέει ο λαός: "Άλλα λόγια ν'
αγαπιόμαστε". Πολλά είπε ο κ. Σημίτης, δεν είπε όμως τίποτε για τα καίρια
εθνικά προβλήματα που υπάρχουν».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17241N043</ED>
<ID>
ID:302258

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι κραυγές </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Διαβάζω πολλές εφημερίδες τούτες τις μέρες του χιονιά. Και διαπιστώνω, ότι
όλες, σχεδόν, με κείμενα και, κυρίως, γελοιογραφίες, έχουν πάρει στο ψιλό
αρκετούς από τους καλομαθημένους Νεοέλληνες, που δεν κουνάνε το δαχτυλάκι τους
για τίποτα, και, κραυγάζοντας συνεχώς ότι «δεν υπάρχει κράτος» ζητάνε τα
πάντα, από τον κοινοτάρχη, τον δήμαρχο, τον νομάρχη, τον περιφερειάρχη και τον
υπουργό! Όχι ότι δεν έγιναν σοβαρά λάθη, καθυστερήσεις κ.λπ., στο τριήμερο
τής, υπό το μηδέν, ζωής μας. Αλλά να μη φτάνουμε στο σημείο να λέμε ­ και το
είπαν ορισμένοι ­ ότι ακόμη και για την ομίχλη, φταίει ο... Σκανδαλίδης και
πρέπει να παραιτηθεί!.. 
Πάνε χρόνια. Ο Μίκης Θεοδωράκης έχει τιμηθεί με το Βραβείο Λένιν. Είμαι κι εγώ
μαζί του στη Μόσχα. Την επομένη της βράβευσης, βγαίνουμε μια βόλτα στην πόλη,
με αυτοκίνητο, οδηγό και διερμηνέα. Οι δρόμοι είναι γεμάτοι χιόνι ­ πάνω από
40 εκατοστά. Κάθε 100 μέτρα, όμως, κάθε 200, βλέπουμε 10-20 νέους, με φτυάρια,
να σπρώχνουν το χιόνι προς τα πεζοδρόμια, για να μπορούν να κυκλοφορούν
ανεμπόδιστα τα αυτοκίνητα. Και χωρίς αλυσίδες. «Τι είναι αυτοί οι νέοι;
Εργάτες;» ρωτάει, κάποια στιγμή, ο Μίκης τον διερμηνέα. «Μαθητές και φοιτητές
είναι», απαντά ο διερμηνέας. «Και ποιος τους έβαλε να κάνουν αυτή τη
δουλειά;». «Κανένας. Είναι εθελοντές. Που, όποτε υπάρχει ανάγκη, αφήνουν τα
θρανία τους και πιάνουν τα φτυάρια. Για το καλό του συνόλου». 
Λίγα χρόνια μετά. Εχω γράψει ένα κείμενο για την Ειρήνη Παπά, πάνω στη
«Θεοδώρα» του Βυζαντίου. Το έργο, ανεβαίνει στο «Φενίτσε» της Βενετίας, σε
σκηνοθεσία Βουτσινά. Στην παράσταση συμμετέχει και ο Χρ. Χάλαρης, με μεγάλη
ορχήστρα. Την επομένη φεύγουμε, από τη Ρώμη. Φτάνουμε μεσημέρι στην ιταλική
πρωτεύουσα. Το αεροδρόμιο, είναι σκεπασμένο από χιόνι. Καμιά πτήση δεν
πραγματοποιείται. Μερικοί από μάς, ζητάνε... ρέστα από τους αρμόδιους του
αεροδρομίου. Τα γνωστά «ελληνικά». Ουδέν αποτέλεσμα, φυσικά. Αναγκαζόμαστε να
διανυκτερεύσουμε στη Ρώμη, «μέχρι νεωτέρας». Και δεν έχουμε και λεφτά. Οι
Ιταλοί, νίπτουν τας χείρας τους. Λένε: «Δεν φταίμε εμείς που χιόνισε και δεν
πετάνε τα αεροπλάνα. Υπομονή ώς αύριο και βλέπουμε...». Ευτυχώς, η Ειρήνη,
αναλαμβάνει όλα τα έξοδα και κοιμόμαστε σε ξενοδοχείο και όχι στα καθίσματα
του «Λεονάρντο ντα Βίντσι»... 
Τι θέλω να πω; Πρώτον, ότι όλα τα αεροδρόμια «κλείνουν», όποτε χιονίζει πολύ ­
δεν «κλείνει» μόνο το «Βενιζέλος». Και δεύτερον, όταν έχουμε να κάνουμε με
ακραία καιρικά φαινόμενα, προτού βγούμε στα «παράθυρα» για να καταγγείλουμε
τον... Σημίτη, ανασκουμπωνόμαστε για να βοηθήσουμε.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17241N044</ED>
<ID>
ID:302303

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N04&aa=4</URL></REF>


Article

<CATEGORY>vin05</CATEGORY>

 <H2>Στο «Φιόρε» με τους γονείς του </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τη μουσικοχορευτική μεταφορά του έργου του Γρ. Ξενόπουλου «Φιόρε του Λεβάντε»
πήγε να παρακολουθήσει χθες βράδυ ο Κώστας Καραμανλής μετά της συζύγου Νατάσας
και των δύο γονέων του. Στη βαριά κουλτούρα το έριξε ο πρόεδρος... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17241N045</ED>
<ID>
ID:302305

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N04&aa=5</URL></REF>


Article

<CATEGORY>vin05</CATEGORY>

 <H2>Στάζει μέλι το στόμα τους </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κάποτε, όχι πολύ παλιά, πριν κανένα χρόνο λέμε τώρα, στόλιζαν με τα...
καλύτερα ο ένας για τον άλλο σε πρώτη ευκαιρία. Αλλά στην πολιτική που ως
γνωστόν τίποτε δεν είναι σταθερό, αλλά τα πάντα βρίσκονται υπό διαρκή
μετακίνηση, αυτή η εποχή ανήκει στο παρελθόν. 
Τώρα, μέλι στάζει το στόμα της Ντόρας Μπακογιάννη για τον Προκόπη
Παυλόπουλο και σιρόπια το στόμα του Προκόπη για την Ντόρα. Τρίβουν τα μάτια
τους στη Ν.Δ. Το νεώτερο είναι η πρόσκληση της Ντόρας στον Προκόπη να μετάσχει
σε γεύμα που παραθέτει σήμερα το μεσημέρι στην «Αίγλη» στους κοινοβουλευτικούς
συντάκτες. 
Πρόσκληση που τελικώς διευρύνθηκε και προς τους άλλους βουλευτές της Α'
Αθήνας, διότι η Ντόρα θέλει να γίνει δήμαρχος, δεν θέλει να ανοίγει μέτωπα! <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17241N046</ED>
<ID>
ID:302313

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N04&aa=6</URL></REF>


Article

<CATEGORY>vin05</CATEGORY>

 <H2>Βιομηχανία μηνύσεων στο... πλαίσιο της διαφάνειας </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η ιστορία από μόνη της έχει εξαιρετικό ενδιαφέρον. Ο Στέφανος Τραχανάς,
διευθυντής των Πανεπιστημιακών Εκδόσεων Κρήτης, είχε καταγγείλει στο παρελθόν
σκάνδαλο χρηματισμού με πανεπιστημιακά συγγράμματα που κατέληξε ύστερα από
μύριες περιπέτειες στην παραπομπή ενός εκδότη για απάτη εις βάρος του
Δημοσίου. Δυστυχώς, αντί επαίνου ο κ. Τραχανάς έχει εμπλακεί σε μια φοβερή
ταλαιπωρία αντιμετωπίζοντας βιομηχανία μηνύσεων εναντίον του. Κι ώς εδώ καλά.
Αυτό που έχει ακόμα μεγαλύτερο ενδιαφέρον είναι ότι στην εναντίον του
εκστρατεία ­ ακόμα και με ερώτηση στη Βουλή ­ πρωταγωνιστούν ουκ ολίγοι
βουλευτές της Νέας Δημοκρατίας, ενώ συνήγορος των κατηγορουμένων εκδοτών είναι
ο επίσης βουλευτής της Ν.Δ. Αλέξανδρος Λυκουρέζος, παρακαλώ! Προφανώς στο
πλαίσιο της εκστρατείας Καραμανλή ενάντια στη διαφθορά... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17241N047</ED>
<ID>
ID:302316

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N04&aa=7</URL></REF>


Article

<CATEGORY>vin05</CATEGORY>

 <H2>Έκπληξη Σημίτη
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Συμβαίνει σπάνια έως ποτέ, κι ως εκ τούτου αξίζει να επισημανθεί.
Έκπληξη περίμενε τους δημοσιογράφους που συνόδευαν τον Πρωθυπουργό Κώστα
Σημίτη στο κρίσιμο από κάθε άποψη ταξίδι στις ΗΠΑ. 
Με το που εισήλθε το αεροπλάνο στον εθνικό εναέριο χώρο κατά την
επιστροφή το Σάββατο το πρωί, ο Πρωθυπουργός βγήκε από την πρώτη θέση, πήγε
στους δημοσιογράφους και είχε μια αρκετά μακρά και φιλική κουβέντα μαζί τους.
Και μάλιστα, για όλα σχεδόν τα θέματα της επικαιρότητας. 
Σε ποιον πρέπει να πιστωθεί η αλλαγή στάσης του κ. Σημίτη; Στον Χρήστο
Πρωτόπαπα. Θα είναι μόνιμη άραγε αυτή η τακτική; Ή... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N052</ED>
<ID>
ID:302210

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=2</URL></REF>


Article

<CATEGORY>vin05</CATEGORY>

 <H2>Όπως οι... κοινοί θνητοί </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τρεις στενοί συνεργάτες του Πρωθυπουργού, ο Ν. Θέμελης, ο πρέσβης Θ.
Σωτηρόπουλος και ο οικονομικός του σύμβουλος Γκ. Χαρδούβελης, υπέστησαν
εξονυχιστικό έλεγχο στο αεροδρόμιο Ντάλες της Ουάσιγκτον πριν επιβιβαστούν για
την επιστροφή στο αεροπλάνο της Ολυμπιακής. Τι να κάνουμε, αισθάνθηκαν για
λίγο όπως οι... κοινοί θνητοί. Ορισμένοι ίσως το έχουν ξεχάσει... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N053</ED>
<ID>
ID:302259

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=3</URL></REF>


Article

<CATEGORY>vin05</CATEGORY>

 <H2>Σε αναμμένα κάρβουνα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιοι υπουργοί της κυβέρνησης κάθονται τις ημέρες αυτές σε αναμμένα κάρβουνα;
Μα, φυσικά, ο Άκης και ο Χριστοδουλάκης, που ως καθ' ύλην αρμόδιοι τα έκαναν ­
επιεικώς ­ θάλασσα με την αγορά. Από τη μια, οι χιονοθύελλες, από την άλλη οι
καταιγίδες των στρογγυλοποιήσεων του ευρώ και η αγορά έγινε απαγορευμένη
περιοχή για μισθωτούς και συνταξιούχους. Όσο για τον πληθωρισμό, άλμα έκανε κι
αυτός κοντά στο 4%. Και να τα χαμόγελα ο... Γιάννος! <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N054</ED>
<ID>
ID:302290

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=4</URL></REF>


Article

<CATEGORY>vin05</CATEGORY>

 <H2>Πήγε πρώτος!
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Αυτό κι αν είναι είδηση. Ο Άκης Τσοχατζόπουλος δεν έφτασε μόνο έγκαιρα σε
αεροδρόμιο για να πετάξει, αλλά μπήκε στο αεροπλάνο πριν καν επιβιβαστεί ο...
πρώτος επιβάτης. Συνέβη σε πτήση της Ολυμπιακής για την Κοζάνη, και οι
αρμόδιοι του αεροδρομίου σχεδιάζουν να καθιερώσουν την Παρασκευή 11 Ιανουαρίου
ως τοπική εορτή, του «Αγίου Άκη»! <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N055</ED>
<ID>
ID:302306

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=5</URL></REF>


Article

<CATEGORY>vin05</CATEGORY>

 <H2>Ολυμπιακές αλχημείες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Και τώρα, Ολυμπιακοί ­ με όμικρον γιώτα ­, οι Αγώνες δηλαδή. Μεθαύριο στη
Βουλή διεξάγεται για πρώτη φορά συζήτηση εκτός ημερησίας διατάξεως σε επίπεδο
πολιτικών αρχηγών έπειτα από αίτημα της Νέας Δημοκρατίας. Ως εκ τούτου,
απολύτως δικαιολογημένη η σημερινή σύγκληση της Διυπουργικής Επιτροπής ­ ο
Πρωθυπουργός θέλει να προετοιμαστεί. Άσε που έρχεται ξανά για έλεγχο η ΔΟΕ. Η
πραγματικά ενδιαφέρουσα σύσκεψη όμως είναι αυτή που θα γίνει αύριο στο Μαξίμου
και θα είναι κλειστή ­ αντικείμενό της, βλέπετε, θα είναι ο προϋπολογισμός των
Αγώνων. Εκεί, λοιπόν, μαθαίνω ότι ο αρμόδιος κύριος Πάχτας ετοιμάζει αλχημείες
­ θα βαφτίσει, για παράδειγμα, ορισμένα ολυμπιακά έργα ως... μη ολυμπιακά ­
προκειμένου να ρίξει το κόστος των Αγώνων. Και περιμένουν ότι θα το χάψουμε... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N056</ED>
<ID>
ID:302314

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=6</URL></REF>


Article

<CATEGORY>vin05</CATEGORY>

 <H2>Πάει να βοηθήσει... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο Γιάννης Χρυσικόπουλος, ο γενικός γραμματέας του ΠΕΧΩΔΕ, δεν το έκλεισε το
εξάμηνο στο υπουργείο μετά την αποχώρηση του Κ. Λαλιώτη, όπως το επιθυμούσε ο
Πρωθυπουργός. Αποχωρεί πιο νωρίς, για να βοηθήσει στο 2004, όπου τα πράγματα
έχουν σφίξει πολύ. Κι όσο περνάει ο καιρός θα σφίγγουν περισσότερο... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N057</ED>
<ID>
ID:302317

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=7</URL></REF>


Article

<CATEGORY>vin05</CATEGORY>

 <H2>Κι άλλο μπρίφινγκ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο Τηλέμαχος Χυτήρης έχει επιφορτισθεί να ενημερώνει τους δημοσιογράφους
μετά τις συνεδριάσεις της Διυπουργικής για τους Ολυμπιακούς. Εσχάτως, η κυρία
Γιάννα αποφάσισε να αναθέσει σε συνεργάτη της να κάνει κι αυτός μπρίφινγκ. Τι
θα λέει; <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N058</ED>
<ID>
ID:302319

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=8</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΕΚΕΙΝΟΙ ΠΟΥ ΕΛΕΓΑΝ στην κυβέρνηση «μην υιοθετείτε τον Γρυλλάκη»
φαίνεται πως κάτι περισσότερο ήξεραν από εκείνους τον «έσπρωχναν» με κάθε
τρόπο και σε κάθε ευκαιρία... 
ΤΙ ΝΑ ΣΟΥ ΚΑΝΕΙ κι ο Καραμανλής; Έδωσε εντολή να αποκηρύξουν τη νέα
περί τρομοκρατίας «Γρυλλακιάδα» και του προέκυψε ο Πάνος Καμμένος να υιοθετεί
και να επαυξάνει τις αθλιότητες. Βάσανα πού 'χει η αρχηγία... 
ΚΙ Ο ΚΑΜΜΕΝΟΣ Ε; Εντελώς κατακαημένος εδώ που τα λέμε... 
ΚΥΡΙΑΚΑΤΙΚΟ ΓΕΥΜΑ σε κεντρικό εστιατόριο είχε ο Πρωθυπουργός Κ. Σημίτης
με τον Νίκο Χριστοδουλάκη και τον Τάσο Γιαννίτση. Τι συζήτησαν εκτός του ότι
έφαγαν; Ε, δεν θέλει και μαντικές ικανότητες. Οικονομικά και ευρωπαϊκά. Όχι,
για το Ασφαλιστικό δεν είπαν λέξη... 
ΑΝΑΠΑΝΤΕΧΕΣ ΣΥΝΑΝΤΗΣΕΙΣ. Σε εστιατόριο του ιστορικού κέντρου της Αθήνας
γευμάτισαν χθες το μεσημέρι δύο κυρίες, ανεπισήμως ενδιαφερόμενες για τον Δήμο
της Αθήνας. Η μία ακόμη, η άλλη απεσύρθη (οριστικά;). 
ΝΤΟΡΑ ΜΠΑΚΟΓΙΑΝΝΗ και Ειρήνη Παπά γευμάτιζαν, λοιπόν, σε γνωστό
εστιατόριο, και πολύ ευγενικά χαιρετήθηκαν. Άλλωστε, τι είχαν να χωρίσουν; <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17241N059</ED>
<ID>
ID:302320

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N05&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η χρονιά του ενός
</H2><H4>Η 11η Σεπτεμβρίου επεσκίασε τις παγκόσμιες εξελίξεις
</H4>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Το 2001 άφησε βαθιά παρακαταθήκη. Η ισορροπία πολέμου - ειρήνης σε πολλές
μεριές της γης κρέμεται περισσότερο από ποτέ από μια κλωστή. Ένα σχετικά νέο
αλλά καθόλου μεμονωμένο φαινόμενο «δημοκρατίας με δομική ακυβερνησία»
εξαπλώνεται ραγδαία. Η σχέση του ανθρώπου με την τεχνολογία και τη φύση
γίνεται όλο και πιο ανταγωνιστική. 
Η κατάρρευση μιας χώρας σαν την Αργεντινή. Το αδιέξοδο του αίματος και του
μίσους στην Παλαιστίνη. Η έστω και ανεπαίσθητη ανακίνηση του τέλματος του
Κυπριακού. Τα προβλήματα αξιοπιστίας και νομιμοποίησης, τα πήλινα πολιτικά
πόδια της Ενωμένης Ευρώπης, που δεν μπορεί και δεν πρέπει να κρύψει η
επιτυχημένη τεχνικά μετάβαση στο ευρώ. Ο αφοπλισμός του IRA και το φως στην
άκρη του ιρλανδικού τούνελ. Η ανοιχτή, μαζική και ζωογόνα αμφισβήτηση της
νεοφιλελεύθερης παγκοσμιοποίησης, από το Μεξικό ως το Πόρτο Αλέγκρε και τη
Γένοβα, περνώντας μέσα από όλο και περισσότερα γραπτά σκεπτόμενων ανθρώπων. Τα
ηθικά και ιατρικά διλήμματα, η αγωνία και η αμηχανία των κρατών μπροστά στην
αλματώδη πρόοδο της κλωνοποίησης και της ευθανασίας. Η άνοδος της ξενοφοβίας,
η διεύρυνση της τάσης λαϊκιστικής αναδίπλωσης και η υποχώρηση της κυβερνητικής
Αριστεράς ακριβώς τη στιγμή που φαινόταν να πετυχαίνει μετρήσιμα αποτελέσματα. 
Οι εκλογικοί θρίαμβοι τυχοδιωκτών, φανατικών ή ψευτομοντέρνων, όπως ο
Μπερλουσκόνι, ο Σαρόν κι ο Μπλερ. Η επανεμφάνιση του φάσματος της ύφεσης και η
διάλυση του μύθου του θαυμαστού νέου ηλεκτρονικού κόσμου. 
Το καθένα απ' αυτά τα γεγονότα διέθετε την κρισιμότητα και τη δυναμική για ν'
αποτελέσει σημείο εστίασης ενός παγκόσμιου πολιτικού απολογισμού. Όχι όμως για
το 2001. Γιατί η χρονιά αυτή θα περάσει ­ πέρασε ήδη ­ στην ιστορία για ένα
μόνο γεγονός, ή μάλλον για μία μόνη ημερομηνία, που κόβει σαν μαχαιριά το πριν
από το μετά. 
Το χτύπημα της 11ης Σεπτεμβρίου, οι θάνατοι τόσων αθώων, η στιγμιαία σκοτοδίνη
του κοιμισμένου αμερικανικού γίγαντα, οι αυθόρμητες ή υποκριτικές εκδηλώσεις
του υπόλοιπου κόσμου, η συγκρότηση της ανίερης Ιεράς Συμμαχίας κατά της
τρομοκρατίας, η επίθεση στο Αφγανιστάν, οι θάνατοι ακόμα περισσότερων αθώων, η
γρήγορη νίκη κατά των Ταλιμπάν (που όμως δεν ήταν αυτοί που έριξαν τους
πύργους), ο πόλεμος πληροφόρησης και παραπληροφόρησης, η εύκολη υποβάθμιση των
ατομικών δικαιωμάτων και, πάνω απ' όλα, η μεγάλη χαίνουσα πληγή ­ «πώς φτάσαμε
ως εδώ;» ­ στην ψυχή όσων δεν θεωρούν κόσμο τους μόνο το σπίτι τους: αυτό το
δραματικά ενιαίο πλέγμα άλλαξε τον τρόπο που βλέπουμε και βιώνουμε τα
πράγματα. Σήμερα, τέσσερις μήνες μετά το ξεκίνημα της χιονοστιβάδας, εκείνο
που περισσότερο οφείλει να προκαλεί εντύπωση είναι το πόσο λίγο η παγκόσμια
τραγωδία ταρακούνησε αυτούς που κυβερνούν τις τύχες του κόσμου, πόσο ο κόσμος
μας συγκλονίστηκε αλλά δεν άλλαξε. 
Οι Ηνωμένες Πολιτείες συνεχίζουν να παλεύουν με την ίδια αλαζονεία με τις
ίδιες χίμαιρες, ένας μικρός σε όλα Πλανητάρχης στερέωσε τη θέση του ως εμπόρου
των εθνών, το Μεσανατολικό έγινε ακόμα πιο άλυτο, οι διεθνείς χρηματοδοτικοί
και άλλοι οργανισμοί συνεχίζουν να υπακούουν στη μόνη λογική του κέρδους, η
μισαλλοδοξία δεν υποχώρησε, οι φωνές που ζητούσαν ψυχραιμία αλλά και
αυτοκριτική έσβησαν ήδη. Γίναμε πιο φοβισμένοι αλλά όχι πιο σοφοί, πιο
υποψιασμένοι αλλά όχι πιο ανοιχτοί. Ηθικά κλονισμένη, δημοκρατικά προβληματική
και σε διαρκή πόλεμο με το φυσικό περιβάλλον της, η ανθρωπότητα έχασε κάθε
δικαιολογία για να μη βγει από το λήθαργο. Κι όσο δύσκολο είναι να ελπίσουμε
σήμερα, άλλο τόσο αδύνατο είναι να μην αλλάξουμε.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17241N062</ED>
<ID>
ID:302248

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο τοίχος
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

ΤΟΥΣ ΕΧΕΤΕ ΔΕΙ,τους έχετε ακούσει, τους έχετε διαβάσει να κάνουν αυτοκριτική;
Έτσι για τα μάτια του κόσμου, βρε αδερφέ. Παιδιά, φταίξαμε. Παίρνω την ευθύνη
πάνω μου. Εδώ τα θαλασσώσαμε. Εδώ την πατήσαμε. Η σχέση αυτοκριτικής με
κυβέρνηση θυμίζει γυμνασιακή λογική. Ποιος το 'κανε αυτό; ρωτάει ο καθηγητής.
Εσύ, Γιαννάκη; Όχι ­ απαντάει ο Γιαννάκης ­ ο πισινός μου. Εσύ, Γιωργάκη; Όχι
­ απαντάει ο Γιωργάκης ­ ο πισινός μου. Τελικώς ο καθηγητής από πισινό σε
πισινό πέφτει στον τοίχο. Κάπως έτσι και με την πολιτική. Τοίχος μπετόν αρμέ.
Διότι: Για τους εγκλωβισμένους στην Εθνική φταίνε τα ακραία καιρικά φαινόμενα.
Για τους πνιγμένους στην Πάτρα φταίει ο Διακονιάρης. Για τη στρογγυλοποίηση
του ψωμιού οι ασυνείδητοι φουρναραίοι. Για τους... αόρατους μισθούς οι
σπατάλες του αείμνηστου Παπανδρέου. Για τα σκάνδαλα η Ν.Δ. Για τον Γρυλλάκη ο
Μητσοτάκης. Για τα σαμαράκια της Εθνικής οι εργολάβοι της Ν.Δ. Για τις
παραβιάσεις του εναέριου χώρου ο τουρκικός επεκτατισμός. Για τις παράγκες των
πανεπιστημιακών ιδρυμάτων οι φοιτητές. Για τα ταβάνια και τα πατώματα των
Δημοτικών Σχολείων οι βόλοι και οι σαΐτες των μαθητών. Για τα ράντζα οι
νοσοκομειακοί γιατροί. Για τον πληθωρισμό οι στρογγυλοποιήσεις των ασυνείδητων
εμπόρων. Για την οικονομία οι φοροφυγάδες. Για το Χρηματιστήριο το τζογαδόρικο
χούι των Νεοελλήνων. Για τις τρύπες του αεροδρομίου οι εργολάβοι. Για το χάλι
της τηλεόρασης οι καναλάρχες. Για το μποτιλιάρισμα η μανία του Νεοέλληνα με το
αυτοκίνητο. Για το άλλο μποτιλιάρισμα οι πορείες του ΚΚΕ, των φοιτητών, των
δασκάλων, των καθηγητών, των γιατρών, των χαμηλοσυνταξιούχων και των λοιπών
δημοκρατικών δυνάμεων. Για τα σκουπίδια οι υπάλληλοι του Δήμου. Για τα μπλόκα
της Εθνικής φταίει ο Πατάκης. Για τα καπνά, το λάδι και το ξίδι η Ευρωπαϊκή
Ένωση. Και για τον Ολυμπιακό ο διαιτητής. Ως εκ τούτου ούτε τους αξίζουμε,
ούτε μας αξίζουν. Επομένως μπας και η κυβέρνηση πρέπει να εξετάσει το
ενδεχόμενο να μετακομίσει σε άλλη χώρα;
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17241N063</ED>
<ID>
ID:302284

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N06&aa=3</URL></REF>


Article

<CATEGORY>vin04</CATEGORY>

 <H2>Νέος καθρέφτης...
</H2>
<AUTHOR>DANIEL COHEN</AUTHOR>

Με τη δημιουργία του ευρώ, οι Ευρωπαίοι έγραψαν μια θεμελιώδη σελίδα της
ιστορίας τους· παραφράζοντας τον Μαρξ, όμως, θα μπορούσαμε να πούμε ότι δεν
ξέρουν ποια ακριβώς. Ουδείς μοιάζει σε θέση να γνωρίζει αν το ευρώ κλείνει τη
μακρά διαδικασία οικονομικής ολοκλήρωσης που έβαλε μπροστά η Συνθήκη της Ρώμης
ή αν ανοίγει έναν νέο κύκλο πολιτικής ολοκλήρωσης. 
Το ευρώ προσέφερε στους Ευρωπαίους έναν νέο καθρέφτη, στον οποίο θα μπορέσουν
να συγκρίνουν τις ζωές, τα εισοδήματα, τους φόρους τους. Η δυνατότητα αυτή θα
οδηγήσει, αναμφίβολα, στην εναρμόνιση ορισμένων πλευρών της δημόσιας
διοίκησης. 
Αν πρόκειται να γεννηθεί, από το ευρώ, μια πολιτική εξέλιξη, το πιθανότερο
έναυσμα θα είναι το νέο αίσθημα που εμπνέει στους Ευρωπαίους, ότι μπορούν να
γράφουν συλλογικά τις καινούργιες σελίδες της ιστορίας τους. Όποια κι αν
είναι, περιέργως ίσως, η ακριβής τους έννοια.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17241N064</ED>
<ID>
ID:302302

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N06&aa=4</URL></REF>


Article

<CATEGORY>vin04</CATEGORY>

 <H2>Ένας - ένας καίγονται...
</H2><H4>Ενόχληση και στο ΠΑΣΟΚ για την άκαιρη δημοσιοποίηση ονομάτων υποψηφίων
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ
</AUTHOR>
<AUTHOR>ΔΗΜΗΤΡΗΣ ΤΖΑΘΑΣ
</AUTHOR>

«Ακόμα δεν τον είδαμε... Γιάννη τον εβγάλαμε». Και από ό,τι φαίνεται, αυτό
ισχύει εν όψει των δημοτικών και νομαρχιακών εκλογών με την τακτική κυρίως των
δύο μεγαλύτερων κομμάτων, που έχουν αρχίσει να «καίνε» τον έναν μετά τον άλλον
τους... υποψηφίους τους

Στην... πυρά. Ονόματα καίγονται νωρίς εν όψει των δημοτικών εκλογών, όπως της
Ειρήνης Παππά, του Παναγιώτη Φασούλα, ενώ τώρα προσπαθούν να σώσουν το όνομα
του επιχειρηματία Γ. Μπουτάρη

Η περίπτωση της μεγάλης ηθοποιού Ειρήνης Παπά είναι η πλέον κραυγαλέα. Στελέχη
του ΠΑΣΟΚ, εδώ και μερικές ημέρες, διοχέτευαν την «πληροφορία» ότι η «Ευρωπαία
γυναίκα του 2001» θα ήταν ο... άσος στο μανίκι του κυβερνώντος κόμματος για
την υποψηφιότητα στον Δήμο της Αθήνας. Μέσα σε λίγες ημέρες από τη δημοσίευση
της πληροφορίας, όμως, η Ειρήνη Παπά ­ ενοχλημένη από τον τρόπο με τον οποίο
παρουσιάστηκε το θέμα ­ έδωσε με δήλωσή της τέλος στα σενάρια... Ενδεικτικά
αναφέρουμε ότι το βράδυ της περασμένης Παρασκευής ­ λίγες ώρες μετά τη δήλωση
της ηθοποιού ­ όταν κάποιοι θαυμαστές της την εντόπισαν στο σαλόνι του
ξενοδοχείου «Saint Georges Lycabettus» και την ρώτησαν, εκείνη σχολίασε
χαμογελώντας: «Με ήθελαν να κάνω τον ταυρομάχο... Μα δεν είναι όλα
ταυρομαχίες»! Ο χειρισμός από την Χαριλάου Τρικούπη της υπόθεσης «Ειρήνη
Παπά», πάντως, θεωρήθηκε ιδιαιτέρως ατυχής στην κυβέρνηση αλλά και γενικότερα
στο ΠΑΣΟΚ. Όχι μόνο γιατί δημιούργησε την αρνητική εντύπωση στην κοινή γνώμη
ότι το ΠΑΣΟΚ ψάχνει απεγνωσμένα μεγάλα ονόματα υποψηφίων για τις δημοτικές
εκλογές, αλλά και επειδή ­ σύμφωνα πάντα με τις ίδιες πηγές ­ δεν υπήρχε ποτέ
στο κυβερνών κόμμα συναίνεση για μία ενδεχόμενη υποψηφιότητα της ηθοποιού στον
Δήμο της Αθήνας. 
Το θέμα παίρνει ακόμη πιο ανησυχητικές διαστάσεις ­ λένε τα ίδια στελέχη ­
καθώς ύστερα από την άκαιρη δημοσιοποίηση του ονόματος της κυρίας Παπά,
διέρρευσε στον Τύπο και το όνομα του γνωστού επιχειρηματία Γιάννη Μπουτάρη για
τον Δήμο Θεσσαλονίκης. Μία υποψηφιότητα για την οποία υπάρχει πραγματικό
ενδιαφέρον στο κυβερνών κόμμα, καθώς πιστεύεται ότι ο κ. Μπουτάρης θα μπορούσε
να πάρει από τη Ν.Δ. τον Δήμο της Θεσσαλονίκης. Ενδεικτική της ανησυχίας να
μην «καεί» και το όνομα του κ. Μπουτάρη, είναι και η θέση που εξέφρασε ο
υπουργός Εσωτερικών Κώστας Σκανδαλίδης σε συνδιάσκεψη της Νεολαίας του ΠΑΣΟΚ
Θεσσαλονίκης χαρακτηρίζοντας, με φανερή ενόχληση, πρόωρη την ανακοίνωση
ονομάτων και την προβολή προσώπων. 
Ο ίδιος ο γνωστός επιχειρηματίας προβάλλει την υποψηφιότητά του ως
υπερκομματική και θεωρεί αρνητική κάθε προσπάθεια στελεχών του κυβερνώντος
κόμματος να προσδώσουν σ' αυτήν κομματικό χαρακτήρα. Γεγονός που ­ όπως λέει ο
κ. Μπουτάρης ­ θα του στερήσει τη δυνατότητα να υποστηριχθεί η υποψηφιότητά
του και από άλλους κομματικούς χώρους. Στα πλαίσια αυτά «κάηκε», πριν ακόμα
γίνει μεγάλη συζήτηση, και ένας διακεκριμένος δημοσιογράφος, ο διευθυντής του
Mega Νίκος Χατζηνικολάου, ο οποίος για ορισμένα στελέχη του ΠΑΣΟΚ και της Ν.Δ.
θα μπορούσε να ήταν κατάλληλος για το αξίωμα του δημάρχου Αθηναίων. Στη
συγκεκριμένη, μάλιστα, περίπτωση, ορισμένοι έσπευδαν να προδικάσουν ότι ο
γνωστός δημοσιογράφος έχει ήδη δεχθεί την πρόταση και ότι ετοιμάζεται για τον
εκλογικό στίβο. 
Η πυρά «αγκάλιασε» και τον Δήμο Πειραιά, για τον οποίο προτάθηκε άκαιρα η
υποψηφιότητα του μπασκετμπολίστα και βουλευτή του ΠΑΣΟΚ Παναγιώτη Φασούλα. Το
περίεργο είναι ότι στην περίπτωση του «ψηλού» δημιουργήθηκε ευρύτερο πρόβλημα
στην Χαριλάου Τρικούπη, καθώς ο ίδιος επανειλημμένα είχε δηλώσει την άρνησή
του να είναι υποψήφιος. Επειδή, πάντως, ο... χορός καλά κρατεί, ορισμένοι,
παρατηρώντας το «κάψιμο» πολλών υποψηφίων, κρατούν αποστάσεις ασφαλείας και
αποφεύγουν με κάθε τρόπο να «εκτεθούν», πριν λάβουν τις τελικές αποφάσεις
τους. Σ' αυτή την κατηγορία ανήκει η βουλευτής της Ν.Δ. Ντόρα Μπακογιάννη, η
οποία μολονότι έχει ακουσθεί ότι θα είναι υποψήφια για τον Δήμο της Αθήνας,
κρατάει ακόμη επτασφράγιστα τα χαρτιά της...

<H3>Το... μικρόβιο «κολλάει»
</H3>
* Η «ιστορία» δεν αφορά μόνο τους τρεις μεγάλους δήμους αλλά και μεγάλες
πόλεις, όπου κινδυνεύουν να «καούν» οι βουλευτές του ΠΑΣΟΚ που κατά καιρούς
προτάθηκαν για το αξίωμα του δημάρχου. Πιο χαρακτηριστική περίπτωση είναι αυτή
της Πάτρας. Η καθημερινή «ανακοίνωση» και μιας... νέας υποψηφιότητας οδήγησε
ήδη στη φθορά σημαντικών ονομάτων, με αποτέλεσμα η Ν.Δ. (με τον νυν δήμαρχο
Ευάγγελο Φλωράτο) και το ΚΚΕ (με τον βουλευτή Παναγιώτη Κοσιώνη) να είναι τα
μοναδικά κόμματα που έχουν ξεκαθαρίσει το τοπίο. Κι αυτό σε μια πόλη όπου
παραδοσιακά το ΠΑΣΟΚ κέρδιζε τον δήμο, και μάλιστα στο πρόσφατο παρελθόν με
τον Ανδρέα Καράβολα, που εκλέχτηκε για τρεις συνεχόμενες τετραετίες.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17241N071</ED>
<ID>
ID:302193

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N07&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Χωρίς δείκτη, άρα επιτυχές
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Πολλή συζήτηση έγινε για το αν πέτυχε, πόσο πέτυχε και πού απέτυχε η επίσκεψη
του Πρωθυπουργού Κώστα Σημίτη στις Ηνωμένες Πολιτείες. Ακούγονται πολλά, από
το ότι δεν υπήρξαν κοινές δηλώσεις με τον Τζ. Μπους μέχρι το πως δεν εκδόθηκε
κοινό ανακοινωθέν. Και πιθανολογούνται κάθε είδους εκδοχές για το γιατί ο
πλανητάρχης και οι Αμερικανοί αξιωματούχοι επέδειξαν αυτήν τη συμπεριφορά. Η
αλήθεια είναι ότι για όλους εμάς, που παρακολουθούμε από τις τηλεοράσεις τις
κοινές δηλώσεις του Προέδρου των ΗΠΑ με τους επισκέπτες του στον κήπο του
Λευκού Οίκου, ήταν ένα ξάφνιασμα αυτό που έγινε. Αλλά η επίσκεψη Σημίτη δεν
είχε επίσημο χαρακτήρα. Ήταν επίσκεψη εργασίας. Και έγινε ό,τι γίνεται σε
αυτές τις περιπτώσεις. Από εκεί και πέρα, το αν πέτυχε ή όχι το ταξίδι του κ.
Σημίτη φάνηκε από το ξέσπασμά του, στη συνέντευξη Τύπου της Παρασκευής. Ο
άνθρωπος φοβόταν πως θα συναντήσει το χειρότερο. Ότι θα βρεθεί μπροστά σε έναν
διαρκώς τεντωμένο, απειλητικά, δείκτη. Για την τρομοκρατία και για πολλά άλλα.
Και πως η επίσκεψη αυτή θα μετεξελισσόταν σε ένα μεγάλο εσωτερικό πρόβλημα με
απρόβλεπτες εξελίξεις ­ ακόμη και πρόωρες εκλογές. Και μόνο λοιπόν το γεγονός
ότι δεν βρέθηκε μπροστά σε μια τέτοια κατάσταση, αλλά αντιμετωπίσθηκε ήπια και
παραινετικά, μπορεί να χαρακτηρίσει επιτυχές το ταξίδι. Έστω και αν δεν
σηκώνει πανηγυρισμούς...
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17241N072</ED>
<ID>
ID:302249

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N07&aa=2</URL></REF>


Article

<CATEGORY>vin04</CATEGORY>

 <H2>Ρύθμιση κατά της παραγραφής
</H2><H4>Πρωθυπουργός: Νομοθετική ρύθμιση ώστε να μη διαφύγει κανείς </H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Δεν φαίνεται να συμμερίζεται την «αισιοδοξία» της ηγεσίας του υπουργείου
Δημ. Τάξης ο Πρωθυπουργός Κώστας Σημίτης, ότι η 17Ν. θα εξαρθρωθεί σύντομα ή
ότι επίκεινται συλλήψεις. Αυτό επισήμανε ο ίδιος άλλωστε εν πτήσει, κατά την
επιστροφή του από τις Ηνωμένες Πολιτείες, το Σάββατο το πρωί

Μιλώντας στους δημοσιογράφους που τον συνόδευαν ο Πρωθυπουργός είπε πως δεν
υπάρχει κάτι υπαρκτό στον ορίζοντα. Και πρόσθεσε ότι «δεν νομίζει πως είναι
σωστό αυτό» όταν του επισημάνθηκε ότι υπάρχουν συγκεκριμένες διαρροές από το
υπουργείο Δημ. Τάξης, ότι επίκεινται συλλήψεις. 
Σε άλλη ερώτηση σχετική με την αποκάλυψη των «ΝΕΩΝ» ότι τέσσερα από τα
εγκλήματα της 17 Νοέμβρη έχουν παραγραφεί, ο κ. Σημίτης ουσιαστικά ανακοίνωσε
ότι η κυβέρνηση θα προχωρήσει σε νομοθετική ρύθμιση για να πάψει να ισχύει η
παραγραφή για τρομοκρατικές ενέργειες. Όπως ανέφερε η κυβέρνηση θα εξετάσει το
θέμα. Διατύπωσε ωστόσο την εκτίμηση ότι παρά την παραγραφή είναι αδύνατον να
διαφύγουν από τον νόμο οι τρομοκράτες, διότι κάποιοι που μετείχαν στη
δολοφονία Γουέλς ή Μάλλιου, είναι σχεδόν βέβαιο ότι μετείχαν σε μεταγενέστερες
επιθέσεις της οργάνωσης, άρα ο νόμος θα φθάσει και έως αυτούς. 
Ο Πρωθυπουργός ρωτήθηκε επίσης αν οι Αμερικανοί του ενεχείρισαν λίστα υπόπτων
για τη 17 Νοέμβρη. Και όχι μόνο το διέψευσε κατηγορηματικά, αλλά όπως δηλωσε
«στα τέσσερα (έξι ήθελε να πει) χρόνια που είναι Πρωθυπουργός κανείς δεν του
έχει δώσει καμιά λίστα. Έχω ακούσει για μερικά ονόματα που προέκυψαν από τα
αρχεία της Στάζι, αλλά γνωρίζω πως από την έρευνα που έγινε δεν προέκυψε κάτι.
Το θέμα των λιστών πάντως, δεν είναι μόνο ότι προσβάλλει τα ατομικά δικαιώματα
κάποιων, αλλά είναι ενδεχόμενο η δημοσιοποίησή τους να ειδοποιεί και
κάποιους»... 
Σχετικά με τις συνομιλίες επ' αυτού που είχε με τους Αμερικανούς
αξιωματούχους, ο Πρωθυπουργός επιβεβαίωσε ότι η πιο αναλυτική συζήτηση, παρά
πάασα προσδοκία, έγινε με τον υπουργό Άμυνας Ντ. Ράμσφελντ, ο οποίος
εμφανίσθηκε ιδιαίτερα ενημερωμένος για τη 17 Ν. 
Μάλιστα, διατύπωσε την εκτίμηση ότι «πρόκειται για μια μικρή ομάδα ατόμων» και
δικαιολόγησε την άποψή του λέγοντας πως «αν ήταν Ερυθρές Ταξιαρχίες θα είχαν
απλωθεί και θα τους είχατε βρει». 
Σε ό,τι αφορά πάντως το γενικότερο θέμα με το κατά πόσον επίκεινται συλλήψεις
υπόπτων για συμμετοχή στη 17 Νοέμβρη, πρέπει να σημωθεί ότι η κυβέρνηση
αποφεύγει συστηματικά να υιοθετήσει σενάρια που υποστηρίζουν πως οι συλλήψεις
είναι θέμα ημερών ή εβδομάδων. Όπως ανέφερε έγκυρη κυβερνητική πηγή «αν μπούμε
σ' αυτό το παιχνίδι των εντυπώσεων, το μόνο σίγουρο είναι ότι θα βγούμε
χαμένοι». 
Κατά την ίδια πηγή «όσο η κατάσταση παραμένει ως έχει, η κοινωνία γνωρίζει ότι
δεν συμβαίνει τίποτε περισσότερο απ' ό,τι συμβαίνει εδώ και 27 χρόνια. Αν όμως
καλλιεργηθούν προσδοκίες οι οποίες δεν επαληθευτούν, τότε θα έχουμε
δημιουργήσει από μόνοι μας ένα μεγάλο πολιτικό πρόβλημα». 
Για τον λόγο αυτό θα υπάρξουν συγκεκριμένες «παραινέσεις» προς τους αρμοδίους
κάθε είδους και ιδιότητας να περιορίσουν τις «αισιόδοξες» διαρροές προς τα
έξω, και να περιορισθούν σ' αυτό που ο κ. Σημίτης είπε στο αεροπλάνο της
επιστροφής: «Σ' αυτές τις περιπτώσεις, τα αποτελέσματα έρχονται με σκληρή και
επίπονη προσπάθεια»... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17241N082</ED>
<ID>
ID:302243

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N08&aa=2</URL></REF>


Article

<CATEGORY>vin04</CATEGORY>

 <H2>Στενεύουν τα χρονικά περιθώρια, παραδέχονται στην κυβέρνηση
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Ο υπουργός Δημόσιας Τάξης Μιχάλης Χρυσοχοϊδης

«Στο θέμα της τρομοκρατίας, η εικόνα της Ελλάδας είναι αρνητική», παραδέχονται
καλά ενημερωμένες ξένες πηγές. «Ο μόνος τρόπος να αλλάξει, είναι να υπάρξουν
αποτελέσματα», προσθέτουν με μία δόση σαρκασμού. «Αποτελέσματα» ­ δηλαδή
συλλήψεις. Οι παρατηρήσεις αυτές περιγράφουν το πολιτικό κλίμα που επικρατεί
στην Αθήνα. Στην κυβέρνηση Σημίτη δεν αρνούνται ότι το 2002 είναι η «χρονιά
του Δράκου». «Τα περιθώρια χρόνου έχουν τελειώσει», αναγνωρίζουν στελέχη της
κυβέρνησης που διαθέτουν εικόνα του θέματος. «Πρέπει να τρέξουμε γρήγορα
μπροστά». 
Το πρόβλημα είναι ότι εδώ και 27 χρόνια οι ελληνικές διωκτικές αρχές τρέχουν
προς το κενό. Μία συνέπεια είναι η παραγραφή των δολοφονιών, αλλά και των
ποινικά κολάσιμων δραστηριοτήτων εν γένει της 17Ν από τη δεκαετία του '70.
Σύμφωνα με την ισχύουσα νομοθεσία, οι δικογραφίες για τους φόνους των Γουέλτς,
Μάλλιου, Πέτρου και Σταμούλη πρέπει να πάνε στο αρχείο. Είναι κάτι που έχει
ενοχλήσει ιδιαίτερα την αμερικανική πλευρά. Το γεγονός δεν είναι άσχετο με
τους υπαινιγμούς ότι υπάρχει, κατά τη νομοθεσία των ΗΠΑ, η δυνατότητα να
δράσουν οι αμερικανικές διωκτικές αρχές αυτοβούλως ­ δηλαδή να προχωρήσουν σε
συλλήψεις. 
Στο αεροπλάνο της επιστροφής από τις ΗΠΑ, ο Πρωθυπουργός είπε στους
δημοσιογράφους ότι η κυβέρνηση θα αναζητήσει λύση εναρμονισμένη με την
υπάρχουσα νομοθεσία, για να αποφευχθεί η παραγραφή. Πρόκειται, πάντως, για
πρωτοβουλία που θα προσκρούει στην απαγόρευση της αναδρομικότητας. Το κενό
αυτό προσπαθεί να καλύψει ο νέος αντι-τρομοκρατικός νόμος που τιμωρεί ως
κακούργημα (παλιά ήταν πλημέλημμα) τη συμμετοχή σε τρομοκρατική δραστηριότητα.
Έτσι, μπορεί να διωχθούν οι δράστες των δολοφονιών της δεκαετίας του '70, αν
συνέχισαν να μετέχουν στην οργάνωση. 
Διαφορά αντιλήψεων 
Πέρα από τις νομικές λεπτομέρειες και την κοινή παραδοχή ότι «ο χρόνος
τελειώνει», υπάρχει σαφής διαφορά αντιλήψεων μεταξύ Ελλήνων και ξένων. Οι
Αμερικανοί, που αρχίζουν να χάνουν την υπομονή τους, δεν θα ήταν αρνητικοί σε
συλλήψεις υπόπτων. Τα πρόσωπα αυτά θεωρείται ότι βρίσκονται στην περιφέρεια
της 17Ν ή δεν είναι πλέον «ενεργά», οι Αμερικανοί όμως πιστεύουν ότι η
ανακίνηση της δικαστικής διαδικασίας μπορεί να τα οδηγήσει σε αποκαλύψεις.
Μάλιστα, μια πρόσφατη ιδέα της πρεσβείας ήταν να μην κινηθεί αυτεπαγγέλτως ο
εισαγγελέας, αλλά να καταθέσει μήνυση βουλευτής της Ν.Δ. Αυτό θορύβησε την
κυβέρνηση που θεωρεί ότι δεν υπάρχουν επαρκή στοιχεία εις βάρος των προσώπων
αυτών και ότι μια τέτοια ενέργεια θα ήταν καταστροφή, διότι θα προκαλούσε
δημόσια κατακραυγή. Πάντως, η ελληνική πλευρά θα προτιμούσε να αποσυνδεθεί η
προσέγγιση της τρομοκρατίας από θεαματικές συλλήψεις προσώπων και να
προσανατολισθεί προς διακρίβωση στοιχείων. Στη δεύτερη περίπτωση, κυβερνητικές
πηγές λέγουν ότι υπάρχει πρόοδος, όχι όμως σε βαθμό που να δικαιολογεί
περαιτέρω κινήσεις. Η επιμονή των Αμερικανών να γίνουν συλλήψεις συνδέεται με
την υπηρεσιακή ανάγκη να εμφανίσουν τα στελέχη που υπηρετούν στην Αθήνα απτά
αποτελέσματα στους προϊσταμένους τους στην Ουάσιγκτον. Η κυβέρνηση θεωρεί ότι
το πρόβλημα της τρομοκρατίας είναι κυρίως πολιτικό, όπως έχει επισημάνει κατ'
επανάληψη ο υπουργός Δημόσιας Τάξης Μιχ. Χρυσοχοίδης. Δηλαδή, ασχέτως τού αν
υπάρχει ή όχι πρόοδος στις έρευνες, η ατμόσφαιρα που είχε δημιουργηθεί γύρω
από το θέμα στο παρελθόν με τη συνολική «ενοχοποίηση» της Αριστεράς και του
αντιδικτατορικού χώρου, ήταν πολιτικά απαγορευτική. Το κλίμα αυτό είχε
προκαλέσει αναστολές και σε πολιτικά πρόσωπα, εντός και εκτός της κυβέρνησης,
που φοβούνταν προβοκάτσιες. Η «ανακύκλωση» από τα αμερικανικά ΜΜΕ των
κατηγοριών ότι η 17Ν διασυνδέεται με το ΠΑΣΟΚ, επαναφέρει αυτή την ατμόσφαιρα. 
Η ελληνική κοινωνία 
Αντιθέτως, οι αντιλήψεις της ελληνικής κοινωνίας για την τρομοκρατία αλλάζουν.
Τούτο φανερώνεται από τη σημασία που αποδίδεται στην τρομοκρατία από τους
ερωτηθέντες στην έρευνα της V-PRC για την εγκληματικότητα, την οποία είχε
παραγγείλει το υπουργείο Δημόσιας Τάξης. Φαίνεται επίσης από ενέργειες όπως η
πρόσφατη εκδήλωση διαμαρτυρίας συγγενών των θυμάτων της 17Ν έξω από τη Βουλή. 
Δηλώσεις έκανε από τη Θεσσαλονίκη για το θέμα και ο υπουργός Πολιτισμού
Ευάγγελος Βενιζέλος, ο οποίος ζήτησε υπευθυνότητα, σοβαρότητα και
λακωνικότητα, λέγοντας πως είναι βέβαιος ότι θα υπάρξουν αποτελέσματα εφόσον
δεν θα υπονομευθεί η προσπάθεια με περιττές συζητήσεις και αναφορές σε
στοιχεία του παρελθόντος. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17241N083</ED>
<ID>
ID:302282

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N08&aa=3</URL></REF>


Article

<CATEGORY>vin04</CATEGORY>

 <H2>Οργή για τη «λίστα Γρυλλάκη»
</H2><H4>Συνδέει με την τρομοκρατία στελέχη του ΠΑΚ και τον Ανδρέα Παπανδρέου! </H4>
Οργή έχει προκαλέσει στο ΠΑΣΟΚ η «Λίστα Γρυλλάκη», την οποία δημοσίευσε
χθες το «Καρφί», και στην οποία με εξωφρενικό τρόπο συνδέονται με την
τρομοκρατία το μεγαλύτερο μέρος στελεχών του ΠΑΚ, υπουργοί των κυβερνήσεων του
ΠΑΣΟΚ, ακόμη και ο Ανδρέας Παπανδρέου!

Σύμφωνα με το «Καρφί», το έγγραφο αυτό, που κατάρτισαν ο στρατηγός Γρυλλάκης
και το επιτελείο του, δόθηκε στον πρώην πρωθυπουργό Κώστα Μητσοτάκη και στις
αμερικανικές μυστικές υπηρεσίες. Από αυτό ­ κατά την εφημερίδα ­ προέκυψε η
λίστα τού κ. Νάιλς και οι αιτιάσεις των Αμερικανών ότι το κυβερνών κόμμα δεν
πιάνει τους τρομοκράτες επειδή συνδέεται άμεσα μ' αυτούς. 
Στην Χαριλάου Τρικούπη δεν κρύβουν την αγανάκτησή τους και λένε ότι θα
χτυπήσουν αυτή την ιστορία με κάθε μέσον, καθώς το μείζον αυτό θέμα ανοίγει ­
δίπλα στους λογαριασμούς τής Μάγιο και τις σχέσεις της Ν.Δ. με τη CIA ­ ένα
ακόμα μέτωπο με τη Ν.Δ. 
Στελέχη του κυβερνώντος κόμματος υποστηρίζουν μάλιστα ότι όσα αναφέρονται στην
έκθεση ήταν στο παρελθόν το κύριο επιχείρημα του κ. Μητσοτάκη, αλλά και της
κυρίας Ντόρας Μπακογιάννη, στο θέμα της τρομοκρατίας. Υπενθυμίζουν ότι και οι
δύο υποστήριζαν πως ο κ. Μητσοτάκης θα έπιανε την 17 Νοέμβρη αν δεν έπεφτε η
κυβέρνησή του. Ισχυρίζονταν επίσης ότι το ΠΑΣΟΚ δεν ήθελε να εξαρθρώσει την
τρομοκρατία, επειδή οι τρομοκράτες είναι δικοί του. Υπενθυμίζουν ακόμη ότι με
βάση αυτούς τους ισχυρισμούς, οι Αμερικανοί κατέληξαν στο συμπέρασμα πως το
ΠΑΣΟΚ κυνηγά απρόθυμα την 17 Νοέμβρη. Τα ίδια στελέχη, τέλος, λένε ότι η Ν.Δ.
γνωρίζει πως το ΠΑΣΟΚ θα στηλιτεύσει πολιτικά αυτή την ιστορία και γι' αυτό
αποφεύγει να επικαλεστεί τη λίστα. 
Σχολιάζοντας το περιεχόμενο της έκθεσης, ο κυβερνητικός εκπρόσωπος Χρήστος
Πρωτόπαπας έκανε λόγο για αστειότητες και γελοιότητες. Ο γραμματέας της Κ.Ε.
του ΠΑΣΟΚ Κώστας Λαλιώτης δήλωσε: «Το ντοκουμέντο αυτό περιλαμβάνει μόνον
αθλιότητες, γελοιότητες και τρομολάγνα σενάρια νοσηρών εγκεφάλων. Πρέπει να
αισθάνονται ντροπή όσοι συνέταξαν και διακίνησαν εντός και εκτός της Ελλάδας
και όσοι υιοθέτησαν και χρησιμοποίησαν όλα αυτά τα χρόνια ένα τέτοιο κείμενο,
με την ιδιοτελή πολιτική σκοπιμότητα να πλήξουν το ΠΑΣΟΚ και να στιγματίσουν
το ΠΑΚ και την αντίσταση κατά της δικτατορίας. Πιστεύω ότι θα καταδικασθεί από
όλες τις πολιτικές δυνάμεις και κυρίως από τη Νέα Δημοκρατία, που έχει
υποχρέωση να το κάνει άμεσα, γιατί πρέπει να έχει την τύχη που πραγματικά
αξίζει σε τέτοια άθλια μυθεύματα». Και ο υπουργός Εξωτερικών Γιώργος
Παπανδρέου καταδίκασε την προσπάθεια σύνδεσης της τρομοκρατικής δράσης με
αγώνες του λαού μας και στελεχών που παλεύουν για τη δημοκρατία. «Είναι
αθλιότητες», δήλωσε ο υπουργός Εξωτερικών Γιώργος Παπανδρέου στον Flash 9,61,
και πρόσθεσε ότι αυτά τα δημοσιεύματα δεν έχουν καμία βάση. 
Ο εκπρόσωπος της Ν.Δ. Θεόδωρος Ρουσόπουλος είπε πως «σενάρια τύπου Τζον Λε
Καρέ, όπως ευθύς εξ αρχής τα χαρακτήρισε η Νέα Δημοκρατία, όταν άλλοι τα
υιοθετούσαν, δεν χρήζουν σοβαρής ενασχόλησης». Κύκλοι προσκείμενοι στον πρώην
πρωθυπουργό Κ. Μητσοτάκη, διέψευδαν ότι ο πρώην πρωθυπουργός είχε γνώση αυτής
της λίστας, όπως υποστηρίζει «Το Καρφί». 
<H3>Η «Πράσινη Καγκελαρία» και οι... Κόκκινοι Κομισάριοι
</H3>
Η έκθεση Γρυλλάκη υποστηρίζει ότι το ΠΑΚ ήταν η παραστρατιωτική δομή του ΠΑΣΟΚ
και είναι αντίγραφο των Ερυθρών Ταξιαρχιών της Ιταλίας. Ο ιδεολογικός και
στρατιωτικός εγκέφαλος ήταν, σύμφωνα με την έκθεση, ο "αναρχοτροτσκιστής"
Πάμπλο (Μιχάλης Ράπτης). Η έκθεση εκτοξεύει εξωφρενικές κατηγορίες για μια
σειρά στελεχών του ΠΑΣΟΚ, οι χαρακτηριστικότερες από τις οποίες είναι οι
ακόλουθες: 
«Άνθρωπος του ΚΚΕ»

Κώστας Λαλιώτης. Ο Κόκκινος Κομισάριος!

Ο Κώστας Λαλιώτης εμφανίζεται στην έκθεση ως "Κόκκινος Κομισάριος", σταλινικός
και άνθρωπος του ΚΚΕ μέσα στο ΠΑΣΟΚ. Ο άνθρωπος που ελέγχεται περισσότερο από
τη σοβιετική πρεσβεία και έχει εκπαιδευτεί στην Ανατολική Γερμανία. Ο
Αθανάσιος Τσούρας εμφανίζεται ως εγκέφαλος της εκλογικής νοθείας του 1985 (!),
σκληρός μαρξιστής, ο οποίος διατηρεί μάλιστα άριστες διασυνδέσεις με
διακεκριμένους τρομοκράτες και αξιωματούχους του ανατολικού μπλοκ. Ο Σήφης
Βαλυράκης εμφανίζεται στην έκθεση ως ο κύριος προμηθευτής ­ μέσω Λιβύης ­ των
όπλων της οργάνωσης και μέλος τής..."Πράσινης Μαφίας" μαζί με τους κ.κ.
Κίσσωνα, Χ. Κουρή και Α. Χριστοδουλίδη. Ο τελευταίος, μάλιστα, αναφέρεται και
ως πράκτορας της KGB! 
Εκτός από την "Πράσινη Μαφία", όμως, στην έκθεση υπάρχει και η... Πράσινη
Καγκελαρία. Στην οποία ανήκαν μεταξύ άλλων ο Π. Κορλίρας (με το ψευδώνυμο
"Κόμπρα"), ο Κ. Σοφούλης, ο Χρ. Στρεμμένος, ο Σούλης Αποστολόπουλος και άλλοι. 
«Η ομάδα Βήτα»

Σήφης Βαλυράκης. Ο προμηθευτής... όπλων!

Υπάρχει όμως και η ομάδα Βήτα. Οι Μ. Ζιάγκας, ο Κ. Τσίμας, ο Σήφης Βαλυράκης
και ο Αντώνης Λιβάνης. Σε αυτήν, λέει η έκθεση, λογοδοτούν οι πάντες στο ΠΑΣΟΚ
μηδέ εξαιρουμένου και του ιδίου του Ανδρέα Παπανδρέου. 
Η έκθεση έχει μεγάλη αγάπη προς το ζωικό βασίλειο, καθώς αναφέρονται μεταξύ
άλλων ομάδες στελεχών με κωδικές ονομασίες όπως "Κροκόδειλοι", "πράσινα
Φιδάκια" κ.λπ. 
Αντώνης Λιβάνης. Μέλος της πανίσχυρης ομάδας... Βήτα

Μια άλλη ομάδα είναι η... "Σιδερένια Φρουρά" του προέδρου. Σε αυτήν
συμμετέχουν μεταξύ άλλων ο Χρ. Μαρκόπουλος, ο Λ. Ζάρας, ο Ηρ. Ματαράγκας, ο Ι.
Παπασπύρου, ο Γ. Μπιρδιμίρης, ο Β. Πριόβολος και ο βουλευτής του ΠΑΣΟΚ σήμερα
Γ. Θωμάς, ο οποίος σε άλλο σημείο της έκθεσης εμφανίζεται ως αποθηκάριος της
αποθήκης όπλων του Λαλιώτη! 
Πέραν αυτών υπάρχει και η ομάδα για αποστολές υψηλού κινδύνου των Παρισίων. Σε
αυτήν αναφέρονται οι κ.κ. Δ. Ψυχογιός, Ηλ. Νικολακόπουλος, Ν. Μανιός, Α.
Σερίφης, Κ. Γιαννούλης ­ άπαντες εκπαιδευμένοι, σύμφωνα με την έκθεση, σε Νέα
Υεμένη, Λίβανο και Λιβύη. Θεωρητικοί τής ομάδας εμφανίζονται ο καθηγητής Ν.
Σβορώνος και ο... Γαλλοεβραίος καθηγητής Σαρτρ!

<H3>Η εξωφρενική λίστα
</H3>
Στην εξωφρενική λίστα της "ομάδας Γρυλλάκη" αναφέρονται συνολικά 124 ονόματα
στελεχών του αντιδικτατορικού αγώνα, του ΠΑΣΟΚ και του ΠΑΚ και άλλων
οργανώσεων. Αυτά έχουν ως εξής: 
Αλεξανδρόπουλος Γεώργιος, Αλεξόπουλος Θεόδωρος, Αλεξόπουλος Κωνσταντίνος,
Αναγνωστόπουλος Τάσος, Αποστολόπουλος Σούλης, Βασιλειάδης Δαμιανός, Βασιλείου
Γεώργιος, Βαλυράκης Ανδρέας, Βαλυράκης Σήφης, Βαφειάδης Μάρκος, Βλαχογιάννης
Κωνσταντίνος, Γαϊτανίδης Δημήτριος, Γιαννόπουλος Γιώργος, Γιαννούλης
Κωνσταντίνος, Δάμης Κωνσταντίνος, Δέδες Σωτήριος, Δημόπουλος Θεόδωρος, Δρέττας
Γεώργιος, Ελευθεριάδης, Ευσταθίου Μίμης, Ζάρας Λάμπρος, Ζαφειρόπουλος Ιωάννης,
Ζερίκος Ανδρέας, Ζήσιμος Κωνσταντίνος, Ζηρίδης Μανώλης, Ζιάγκας Ιωάννης,
Ζιάγκας Μιχαήλ, Θωμάς Γιώργος, Καλυβάκης Ν., Καμπίτσης Βασίλειος, Καράτσης
Γιώργος, Καφετζόπουλος Μάνος, Κηπουρός Χρήστος, Κίσσωνας Γεώργιος, Κορλίρας
Παναγιώτης, Κοτσακάς Αντώνης, Κουλούρης Κίμων, Κουρής Χρήστος, Κουρμάτζης
Θεόδωρος, Κωνσταντινέας Βασίλειος, Κυριαζής Γιώργος, Κωστόπουλος Σωτήρης,
Λαλιώτης Κωνσταντίνος, Λασαράκης Ιωάννης, Λιβάνης Αντώνης, Λυσσαρίδης Βάσος,
Λιβιεράτος Δημήτριος, Μακρής Παναγιώτης, Μανίκας Στάθης, Μανιός Νικόλαος,
Μαρκόπουλος Χρήστος, Ματαράγκας Ηρακλής, Ματσάτσης Σταύρος, Μιχαλόπουλος
Νικόλαος, Μπιρδιμίρης Γεώργιος, Μπουρναλάκης Νικόλαος, Μπούτσιος Ηλίας,
Μπρίτζης Νικόλαος, Ναστούλης Δημήτρης, Νεάρχου Περικλής, Νικολαΐδης
Παναγιώτης, Νικολακόπουλος Ηλίας, Νικολάου Ιωάννης, Ντόλκας Λάμπης, Ντούτσος
Ανδρέας, Ξανθάκης Νικόλαος, Ξαρλής Γιώργος, Παΐσιος Στάθης, Πάκος Φάνης,
Παναγούλης Στάθης, Πανανδρίου Δρόσος, Παπαβασιλόπουλος Σπύρος,
Παπαγιαννόπουλος Γεώργιος, Παπαδήμος Τόλης, Παπαδημητρίου Χρήστος,
Παπαδόπουλος Ανδρέας, Παπαδόπουλος Γεώργιος, Παπαδόπουλος Ιωάννης,
Παπαδιονυσίου Βασίλειος, Παπαθωμόπουλος Μανώλης, Παπακωνσταντίνος Ιωάννης,
Παπανδρέου Ανδρέας, Παπανίκου Ματθαίος, Παπασπύρου Ιωάννης, Παπασταύρου Μάκης,
Πετούσης Μ., Πονηρίδης Μανώλης, Πρόβολος Γιώργος, Πούλιας Ανδρέας, Ραμπαβίλας
Παναγιώτης, Ράπτης Μιχαήλ (Πάμπλο), Ριζόπουλος Τάσος, Σαγιάς Κωνσταντίνος,
Σερίφης Ανδρέας, Σιάκαρης Νίκος, Σιούνας Μίμης, Σκουλαρίκης, Σμυρλής Χρήστος,
Σοφούλης Κωνσταντίνος, Σταράκης Γιώργος, Σταυρίδης Ευάγγελος, Στεργιόπουλος
Κωνσταντίνος, Στρεμμένος Χρήστος, Σωτηρλής Δημήτριος, Σωτηρόπουλος Ιωάννης,
Τικόπουλος Δημήτριος, Τσακασιώτης Ανδρέας, Τσαλιγκόπουλος Γεώργιος, Τσεκούρας
Ιωάννης, Τσοχατζόπουλος Άκης, Τσουγιόπουλος Γιώργος, Τσούρας Αθανάσιος, Τσόχας
Πέτρος, Τρίτσης Αντώνης, Τσίμας Κωνσταντίνος, Φιλιππάτος Λευτέρης, Φλώρος
Κωνσταντίνος, Φούρας Ανδρέας, Χαραλαμπίδης Μιχάλης, Χαραλαμπόπουλος Ιωάννης,
Χατζόπουλος Ιωάννης, Χατζημιχάλης Φώτης, Χριστοδουλίδης Ανδρέας, Ψυχογιός Δημήτριος.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17241N091</ED>
<ID>
ID:302194

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N09&aa=1</URL></REF>


Article

<CATEGORY>vin04</CATEGORY>

 <H2>ΑΛΕΚΟΣ ΠΑΠΑΔΟΠΟΥΛΟΣ
</H2><H2>«Λίφτιγκ» άμεσα στα μεγάλα νοσοκομεία
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Όλοι το ξέρουν ότι ο υπουργός Υγείας Αλέκος Παπαδόπουλος βάζει «στοιχήματα»
με τον εαυτό του. Κάθε «στοίχημα» είναι και ένα βήμα προς ένα συγκεκριμενο
στόχο. Τα Περιφερειακά Συμβούλια Υγείας, οι προμήθειες, ο έλεγχος, η οργάνωση
των νοσοκομείων, τα απογευματινά ιατρεία... Αναρωτιέται κανείς ποιος είναι ο
καινούργιος του στόχος, το καινούργιο στοίχημα για την υγεία

Είναι φανερό ότι έχει πολλά στοιχήματα μπροστά του: Ένα νέο τρόπος επιλογής
των γιατρών με τους εθνικούς κριτές (που ανακοινώνεται σήμερα), Γραφεία
Υποδοχής Ασθενών («για να προστατεύεται ο ασθενής όταν προσεγγίζει το Σύστημα
Υγείας»), τα ΤΕΠ, τα Τμήματα Επειγόντων Περιστατικών (οι εργολαβίες θα
ανατεθούν εντός του Φεβρουαρίου), οι εισαγωγές (αυτές τις ημέρες πρόκειται να
εκδοθεί η υπουργική απόφαση που αλλάζει τον τρόπο εισαγωγής στα νοσοκομεία,
«για να σταματήσει αυτό το απαράδεκτο καθεστώς των πλασματικών εισαγωγών ή των
εισαγωγών με τα βαλιτσάκια»). Είναι, επίσης, το κτιριολογικό θέμα των
νοσοκομείων («θέλω να σας πω ότι στο τέλος του 2002 ο κόσμος θα δει τέτοια
διαφορά και στο κτιριολογικό επίπεδο που δεν θα το πιστεύει»). 
Και είναι, βέβαια, η Πρωτοβάθμια Περίθαλψη και ο θεσμός του οικογενειακού
γιατρού. Σχέδια που θέλουν μεγάλη στήριξη από την κυβέρνηση και πολύ χρήμα για
να υλοποιηθούν. Τα έχει, τα έχει όσο χρειάζεται και όσο θέλει; Απορία
δικαιολογημένη, αν σκεφθεί κανείς ότι στα μεγάλα «αγκάθια» που αντιμετώπιζε,
όπως τα απογευματινά ιατρεία και η κόντρα με τους πανεπιστημιακούς, άφησε να
διαφανεί ότι αισθανόταν να μην εχει επαρκή στήριξη από τη πλευρά του
Πρωθυπουργού. Ναι, τα έχει, λέει, τώρα. Έχει το κονδύλι του προϋπολογισμού και
τα κονδύλια από το Γ' Κοινοτικό Πλαίσιο Στήριξης. Αλλά δεν φτάνουν,
παραδέχεται. 
Μόνο που ο Αλέκος Παπαδόπουλος ξέρει να βγάζει λαγούς από το καπέλο του. Και
όταν ο Μωάμεθ δεν πηγαίνει στο βουνό, σπρώχνει το βουνό εκεί που θέλει. Οι
καινούργιοι «λαγοί» είναι σίγουρο ότι θα προκαλέσουν έντονες συζητήσεις και θα
τον βάλουν πάλι στο στόχαστρο της κατηγορίας ότι... στραβοκοιτάζει προς τον
ιδιωτικό τομέα, κατηγορία που τον κάνει να γελάει. 
Λαγός πρώτος: Εξασφάλιση κεφαλαίων από τον ιδιωτικό τομέα. 
Λαγός δεύτερος: Εξασφάλιση της ανταγωνιστικότητας των κρατικών νοσοκομείων με
βελτίωση της ξενοδοχειακής τους εικόνας που φθάνει μέχρι ...σουίτες και
μονόκλινα δωμάτια για όποιον θέλει να έχει όχι μόνο καλή περίθαλψη (που τη
θεωρεί δεδομένη), αλλά και καλό ξενοδοχειακό περιβάλλον. Ελπίζοντας ότι θα
ξαναφέρει τον κόσμο πίσω στα κρατικά νοσοκομεία και τις ασφαλιστικές εταιρείες
στα ταμεία τους. Υπάρχουν άλλωστε και οι υποχρεώσεις εν όψει των Ολυμπιακών
Αγώνων. 
Οι παρεμβάσεις έχουν αρχίσει ήδη («στο Νοσοκομείο Αλεξάνδρα με τους νέους
θαλάμους, μονόκλινους και δίκλινους, που κάναμε αρχίζει η μέση Ελληνίδα να
γυρίζει πίσω στο κρατικό μαιευτήριο», λέει). 
Την προτεραιότητα έχουν τα πιο προβληματικά αλλά και σημαντικά νόσοκομεία: ο
Ευαγγελισμός, το Σισμανόγλειο, το Νίκαιας, το Τζάνειο. Δεν μπορώ να αποφύγω
την πρόκληση: 
Με προκαλείτε λιγάκι. Τα μονόκλινα καταργήθηκαν από τη σοσιαλιστική
κυβέρνηση του ΠΑΣΟΚ, ακριβώς γιατί εχρησιμοποιούντο στο προ του ΕΣΥ καθεστώς,
για να εξυπηρετούν πελατειακές ανάγκες. Ο στόχος ήταν να γεφυρωθεί το χάσμα
(κοινωνικό, αλλά και ποιοτικό) ανάμεσα στα μονόκλινα και τα οκτάκλινα, ώστε
όλοι να έχουν μία αξιοπρεπή περίθαλψη. Τώρα ξαναγυρίζουμε στα μονόκλινα; 
Εξανίσταται. «Τότε, λέει, τα μονόκλινα εχρησιμοποιούντο ως ιδιωτικά κρεβάτια
των υπεύθυνων διευθυντών τού τότε ιδιωτικοποιημένου πλήρως συστήματος στα
δημόσια νοσοκομεία. Αυτό οδήγησε στο να φύγει ο μέσος Έλληνας από τα δημόσια
νοσοκομεία, να αναπτυχθούν ιδιωτικά νοσοκομεία, τα οποία καλύπτουν μόνο το
ξενοδοχειακό μέρος και αυτό είναι άδικο, γιατί τα δημόσια νοσοκομεία με την
πληρότητα που έχουν, μπορούν να καλύψουν, με μεγαλύτερες εγγυήσεις, μια
ολοκληρωμένη περίθαλψη. Θέλουμε να βελτιώσουμε το ξενοδοχειακό μέρος και
όποιος θέλει θα μπορεί να επιλέξει καλύπτοντας το επιπλέον ποσό μόνος ή με την
ασφαλιστική του εταιρεία. Οφείλουμε να γίνουμε ανταγωνιστικοί. Διαφορετικά, το
δημόσιο σύστημα υγείας δεν θα υπάρχει. Και όσοι υψώνουν τη σημαία της δήθεν
ιδιωτικοποίησης, τους λέω ότι σήμερα οι δημόσιες κλινικές είναι σχεδόν
ιδιωτικοποιημένες, διότι στην ουσία σε πολλές περιπτώσεις λειτουργούν ως
δημόσιες υποδομές για τα παράνομα οικονομικά συμφέροντα εκείνων που υπηρετούν
μέσα στο Δημόσιο. Αυτό δεν το θέλουμε και δεν το θέλει ο ελληνικός λαός.
Πρέπει να μπουν κανόνες και αρχές». 
Και τι θα γίνει με τους οκτάκλινους θαλάμους που υπάρχουν ακόμη και σήμερα; 
Είμαστε σε ένα πρόγραμμα σημαντικότατων βελτιώσεων και παρεμβάσεων στα
προπολεμικά αυτά νοσοκομεία, όπου καταργούμε θαλάμους και τους μετατρέπουμε σε
δίκλινους και τρίκλινους και περιορίζεται το κακό. Αυτό το πρόγραμμα θα
συνεχιστεί και τα επόμενα δύο χρόνια. Η τάση είναι, διεθνώς, να μειώνονται τα
κρεβάτια στα νοσοκομεία, να γίνονται μικροί θάλαμοι και οι χώροι που
απελευθερώνονται να διατίθενται σε μονάδες. Γι' αυτό και η εντολή που έδωσα
στις προσλήψεις που αρχίζουν να γίνονται αυτές τις ημέρες, είναι να διατίθεται
το νοσηλευτικό προσωπικό στις μονάδες και όχι στους θαλάμους. Και όταν λέω
μονάδες, εννοώ Μονάδες Εντατικής Θεραπείας και Αυξημένης Φροντίδας (ΜΕΘ και
ΜΑΦ) κ.λπ. 
Όταν μιλάμε για εξυπηρέτηση του πολίτη, αυτό περιλαμβάνει και μια εσωτερική
λειτουργία των νοσοκομείων τέτοια, που να τον σέβεται και αυτό συχνά δεν
υπάρχει στα ελληνικά νοσοκομεία. 
Πρέπει να πούμε ότι αυτά δεν γίνονται βιαστικά, από τη μια μέρα στην άλλη.
Απαιτείται συστηματική δουλειά, επιμονή, υπομονή και μεγάλη αντοχή στην
αντίδραση του συστήματος σ' αυτές τις αλλαγές. Ο κόσμος θα νιώθει αυτές τις
αλλαγές να ισχύουν σταδιακά, αλλά δεν πρέπει να περιμένει ότι υπάρχουν μάγοι.
Ούτε ότι ο κάθε υπουργός Υγείας είναι φύλαρχος για να μπορεί να επικαλείται
τους δαίμονες και τα πνεύματα για να προσφέρει σωτηρία. Οι αντιστάσεις είναι
πάρα πολύ μεγάλες, τα συμφέροντα είναι μεγάλα και οι αλλαγές αυτές θα είναι
σταδιακές. 
Εσείς μπορεί να έχετε τη βούληση. Είναι, όμως, εξασφαλισμένη η στήριξη της
κυβέρνησης και η οικονομική κάλυψη των σχεδίων σας; 
Όσον αφορά τον τακτικό προϋπολογισμό, με κάποιες τελευταίες διορθωτικές
παρεμβάσεις, με κάποιες δυσκολίες θα το βγάλουμε και το 2003. Και έχουμε
οργανωθεί τόσο καλά ώστε θα εκμεταλλευτούμε όλους τους διατιθέμενους από το Γ'
ΚΠΣ πόρους για μεγάλα έργα. 
Όμως, έχετε δίκιο, τα χρήματα αυτά δεν φθάνουν ποτέ στην υγεία. Οι παρεμβάσεις
σε υποδομές και εξοπλισμό ιατρικό είναι τεράστιες σε όλη την Ελλάδα. Γι' αυτό
σκοπεύουμε να χρησιμοποιήσουμε νέες μεθόδους, έξω από τον δημόσιο
προϋπολογισμό, έξω από τα Προγράμματα Δημοσίων Επενδύσεων, εθνικούς και
κοινοτικούς πόρους, και να πάμε σε σύγχρονες χρηματοδοτικές μορφές σε
συνεργασία με τράπεζες, προκειμένου να καλύψουμε αυτές τις ανάγκες. 
Είμαστε σε μια πολύ μεγάλη κινητικότητα αυτή την ώρα στο υπουργείο και το
επόμενο διάστημα, μόλις ολοκληρωθούν οι συζητήσεις και οι διαπραγματεύσεις με
διάφορους τραπεζικούς ομίλους, θα είμαστε στην ευχάριστη θέση να ανακοινώσουμε
τις χρηματοδοτήσεις μεγάλης γκάμας έργων και εξοπλισμού σε όλη τη χώρα. 
Μήπως σας κατηγορήσουν για άλλη μία φορά ότι πάτε να ιδιωτικοποιήσετε το
σύστημα της υγείας; Δεν το φοβόσαστε; 
Αυτά πρέπει να τα λένε μόνο μικρόνοες και άνθρωποι οι οποίοι έχουν μάθει να
θεωρούν ότι το Δημόσιο είναι μόνον όσοι είναι τρόφιμοι του Δημοσίου και
μάλιστα με αδιαφάνεια. Εμάς μας ενδιαφέρει το δημόσιο σύστημα υγείας να το
κάνουμε ανταγωνιστικό και να το κάνουμε αντάξιο και ισάξιο με τον υποτιθέμενο
ιδιωτικό τομέα. 
<H3>Αντιδράσεις από οικονομικό συμφέρον </H3>
Είναι ένα από τα μεγάλα «αγκάθια»που αντιμετωπίζει ο υπουργός Υγείας. Ίσως το
μεγαλύτερο, γιατί τον έφερε αντιμέτωπο με ένα πολύ σημαντικό και, κυρίως, πολύ
ισχυρό κατεστημένο κομμάτι στον χώρο της υγείας: τους πανεπιστημιακούς
γιατρούς και την Ιατρική Σχολή. 
Με όποια προβλήματα, όμως, και αντιδράσεις, τα απογευματινά ιατρεία άρχισαν
ήδη να λειτουργούν, ενώ ορθώνεται το θέμα της δημουργίας Πανεπιστημιακού
Νοσοκομείου στην Αττική. 
«Πού ήταν οι αντιδράσεις; Εγώ δεν τις έχω αντιληφθεί», ήταν η αντίδραση του
υπουργού Υγείας στην ερώτηση. Μόνον οι πανεπιστημιακοί αντέδρασαν, διότι είχαν
το προνόμιο να κάνουν ιδιωτικό ιατρείο έξω. Εμείς είπαμε ότι θα κάνουν ιατρείο
μέσα στα νοσοκομεία, όπως οι συνάδελφοί τους στην Ευρώπη. Η αντίδραση ήταν στη
βάση του οικονομικού συμφέροντος και μόνο. 
Από πλευράς όμως ΕΣΥ τών γιατρών, που δεν είχαν δικαίωμα να κάνουν νόμιμο
ιατρείο έξω, αλλά πολλοί έκαναν παράνομο ιατρείο, μέσα ή έξω, δεν είχαμε
απολύτως κανένα πρόβλημα. 
Πρέπει να απαντήσει κανείς στο ερώτημα: νόμιμο απογευματινό ιατρείο μέσα στο
νοσοκομείο ή παράνομο έξω, παραοικονομία και διαφθορά έξω και μέσα από το
νοσοκομείο; Νομίζω ότι η απάντηση είναι δεδομένη. Κάποιοι που θέλουν το βόλεμά
τους σε συνθήκες διαφθοράς και παρανομίας, είναι επόμενο να αντιδρούν. 
Εμείς έχουμε ένα φάσμα μεταρρυθμιστικών παρεμβάσεων σε όλο τον χώρο της υγείας
­ τα απογευματινά ιατρεία είναι μια μικρή πτυχή του. Για να περάσουμε από ένα
οργανωμένο αντισύστημα σε ένα σύστημα υγείας το οποίο να εξασφαλίζει τη
διατηρησιμότητά του ως δημόσιο και όχι ένα δήθεν δημόσιο σύστημα
υγείας. 
Και τι θα γίνει με το νοσοκομείο στο Χαϊδάρι, αν συνεχιστεί η κόντρα με
τους πανεπιστημιακούς γιατρούς; 
Το Χαϊδάρι είναι αυτήν τη στιγμή το καλύτερο νοσοκομείο, κτιριολογικά, της
Ευρώπης. Ένα καμάρι του συστήματος υγείας της χώρας μας και εδώ και 2,5 χρόνια
υπήρχε προσανατολισμός και απόφαση να εγκατασταθούν εκεί πανεπιστημιακές
κλινικές και να γίνει ένα αμιγώς πανεπιστημιακό νοσοκομείο, του ΕΣΥ βεβαίως. 
Μέχρι σήμερα, η Ιατρική Σχολή Αθηνών δεν έχει αποφασίσει ποιες Πανεπιστημιακές
Σχολές θα πάνε. Αντίθετα, ξέρουμε ότι αντιδρούν, βάζουν ως απαράδεκτη και μη
ηθική προϋπόθεση την αναστολή του νόμου για να διατηρήσουν τα παράνομα έως
ανήθικα μέχρι σήμερα προνόμιά τους να έχουν παράλληλη απασχόληση, δηλαδή να
δουλεύουν και στο δημόσιο νοσοκομείο και στις ιδιωτικές κλινικές, κάτι που δεν
συμβαίνει πουθενά στον κόσμο και συγχρόνως να διατηρήσουν τα ιδιωτικά τους
ιατρεία. Τους προσφέρεται το καλύτερο νοσοκομείο της Ευρώπης και δεν έχουν
αποφασίσει, ή αρνούνται, να πάνε στο νοσοκομείο αυτό. Και προτιμούν να είναι
οι κλινικές διασκορπισμένες, ως τσαντίρια, σε 14 νοσοκομεία σε όλη την Αττική,
κι αυτό είναι εις βάρος και της εκπαίδευσης και του κλινικού έργου. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17241N101</ED>
<ID>
ID:302191

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N10&aa=1</URL></REF>


Article

<CATEGORY>vin04</CATEGORY>

 <H2>Ρυθμίζουν τις τελευταίες λεπτομέρειες της πρώτης συνάντησης Κληρίδη - Ντενκτάς
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Νέος αέρας πνέει στο Κυπριακό και η διεθνής κοινότητα έχει ενθαρρυνθεί ως προς
τις δυνατότητες επίλυσης του διεθνούς προβλήματος. Η διαπίστωση ανήκει στον
ειδικό αντιπρόσωπο των Ηνωμένων Εθνών για το Κυπριακό Αλβάρο ντε Σότο, ο
οποίος έφθασε χθες στη Λευκωσία και θα είναι παρών την Τετάρτη στην έναρξη των
απευθείας συναντήσεων Κληρίδη - Ντενκτάς. 
Ο Ντε Σότο συνοδεύεται από ομάδα συμβούλων, κυρίως συνταγματολόγων, οι οποίοι
στην πρώτη φάση θα παρακολουθούν και θα αξιολογούν τις μεταξύ Κληρίδη -
Ντενκτάς συζητήσεις. Ο ίδιος φρόντισε να διευκρινίσει ότι οι συναντήσεις
πρόσωπο με πρόσωπο ήταν επιλογή των δύο ανδρών. 
Σύμφωνα με καλά πληροφορημένες πηγές, ο ειδικός αντιπρόσωπος των Ηνωμένων
Εθνών έφθασε στο νησί έχοντας στις αποσκευές του και το ολοκληρωμένο σχέδιο
λύσης που ετοίμασε ο ίδιος μαζί με τους Αμερικανούς και Βρετανούς μεσολαβητές.
Όμως το σχέδιο αυτό δεν πρόκειται να κατατεθεί στο τραπέζι των
διαπραγματεύσεων από την αρχή. 
Ως προς τη διαδικασία οι ίδιες πηγές ανέφεραν ότι οι δύο άνδρες θα αφεθούν
στην πρώτη φάση των συνομιλιών τους να αναπτύξουν τις θέσεις τους τόσο ως προς
τα θέματα με τα οποία θα θελήσουν να αρχίσουν όσο και ως προς την ουσία των
θεμάτων αυτών. 
Ο Ντε Σοτο συναντάται σήμερα με τον Πρόεδρο Κληρίδη και τον Ραούφ Ντενκτάς για
να συζητήσει τη ρύθμιση και των τελευταίων λεπτομερειών εν όψει της πρεμιέρας
των συνομιλιών την Τετάρτη, αλλά και τη συνέχεια της διαδικασίας. 
Οι δύο άνδρες, σύμφωνα με τις υπάρχουσες πληροφορίες, θα συναντώνται στην
οικία του ειδικού αντιπροσώπου των Ηνωμένων Εθνών που βρίσκεται στη νεκρή ζώνη
στην περιοχή του αεροδρομίου Λευκωσίας, τρεις φορές την εβδομάδα. Είναι
άγνωστο ακόμη αν οι συναντήσεις Κληρίδη - Ντενκτάς ­ πλην της εναρκτήριας την
Τετάρτη, για την οποία έχουν ήδη γίνει διευθετήσεις δημοσιότητας ­ θα είναι
προς κάλυψη από τα μέσα ενημέρωσης. 
Το κλίμα στη Λευκωσία είναι κλίμα συνομιλιών, επιφυλακτικότητας και αναμονής.
Η πλειονότητα των πολιτικών δυνάμεων τοποθετείται θετικά ως προς τη διεξαγωγή
συνομιλιών, αλλά διατυπώνονται πολλές επιφυλάξεις. Κυρίως ως προς τη
δυνατότητα να υπάρξει κάποιο θετικό αποτέλεσμα με το επιχείρημα ότι οι έως
τώρα δηλώσεις των Τούρκων επισήμων και του ιδίου του Ντενκτάς δεν αφήνουν
περιθώρια αισιοδοξίας. 
Ο ίδιος ο Πρόεδρος Κληρίδης φαίνεται ότι έχει τάξει ένα ανεπίσημο
χρονοδιάγραμμα που έχει ως απώτατο όριο τον προσεχή Ιούνιο, εντός του οποίου
θα πρέπει να διαφανεί αν υπάρχει δυνατότητα επίλυσης του προβλήματος. 
Το χρονικό αυτό περιθώριο για την παραγωγή των πρώτων αποτελεσμάτων
συμμερίζεται, αν κρίνει κανείς από τις δηλώσεις του Πρωθυπουργού Κώστα Σημιτη
μετά τη συνάντηση μαζί του, και ο γενικός γραμματέας των Ηνωμένων Εθνών Κόφι
Ανάν, ο οποίος αναμένει μέχρι τον Ιούνιο συμφωνία σε ένα περίγραμμα λύσης του
Κυπριακού. 
Πάντως ως προς το θέμα των αγνοουμένων παρά τις δύο συναντήσεις τους την
περασμένη Παρασκευή και παρά το γεγονός ότι προϋπάρχει η μεταξύ τους συμφωνία
της 31ης Ιουλίου 1977, Κληρίδης και Ντενκτάς δεν μπόρεσαν να συμφωνήσουν. 
Σύμφωνα μάλιστα με καλά πληροφορημένες πηγές, ο Ντενκτάς υπήρξε στην αρχή
απόλυτα αρνητικός υποστηρίζοντας ότι όλοι οι αγνοούμενοι πρέπει να θεωρηθούν
«υποθετικά νεκροί». Τη θεωρία του εξήγησε μάλιστα και στο μεσοδιάστημα των δύο
συναντήσεων μιλώντας σε Τούρκους δημοσιογράφους. 
Στο τέλος συμφώνησε να καταγράψουν οι δύο πλευρές και να ενημερώσουν η μία
την άλλη ως προς τους πρακτικούς τρόπους που προτείνουν για τη διακρίβωση της
τύχης των αγνοουμένων, χωρίς να αποκλείεται και νέα μεταξύ τους συνάντηση για
το θέμα αυτό. 
Με σκοπό τη διατύπωση των προτάσεων της ελληνοκυπριακής πλευράς, ο Πρόεδρος
Κληρίδης προήδρευσε χθες σύσκεψης με τις Επιτροπές Συγγενών Αγνοουμένων Κύπρου
και Ελλάδας, στην οποία παρέστησαν επίσης ο Γενικός Εισαγγελέας Αλέκος
Μαρκίδης και ο υπουργός Εξωτερικών Ι. Κασουλίδης.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17241N102</ED>
<ID>
ID:302242

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N10&aa=2</URL></REF>


Article

<CATEGORY>vin06</CATEGORY>

 <H2>Επικίνδυνοι αεροδιάδρομοι
</H2><H4>Μειώνεται η κατακόρυφη απόσταση των αεροσκαφών στον αέρα
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Σε πτήσεις με μεγαλύτερο ρίσκο οδηγεί τις αεροπορικές εταιρείες στην Ευρώπη
η ανάγκη για αύξηση της εναέριας χωρητικότητας στη Γηραιά Ήπειρο. Από τις 24
Ιανουαρίου η ελάχιστη κατακόρυφη απόσταση ασφαλείας που θα πρέπει να έχουν δύο
αεροσκάφη θα μειωθεί στο μισό

Από τις 24 Ιανουαρίου αλλάζουν όλα στις διεθνείς πτήσεις των αεροσκαφών στον
ευρωπαϊκό χώρο, καθώς καθιερώνεται για πρώτη φορά το νέο σύστημα του
κατακόρυφου διαχωρισμού μεταξύ των αεροδιαδρόμων (RVCM), το οποίο θα απαιτεί
μεγαλύτερη προσοχή από τους πιλότους προκειμένου να διατηρηθεί το επίπεδο
ασφαλείας των πτήσεων. 
Συγκεκριμένα, με απόφαση του Eurocontrol, προκειμένου να αυξηθεί η
χωρητικότητα του ευρωπαϊκού εναερίου χώρου και να μειωθούν οι καθυστερήσεις
στις πτήσεις, η ελάχιστη κατακόρυφη απόσταση ασφαλείας που θα πρέπει να έχουν
δύο αεροσκάφη όταν πετούν σε ύψος άνω των 29.000 ποδιών (διεθνείς πτήσεις), θα
είναι μόνο 305 μέτρα (1.000 πόδια) αντί των 610 μέτρων (2.000 πόδια) μέχρι
σήμερα. 
Αυτό, σύμφωνα με τους πιλότους, σημαίνει ότι το παραμικρό λάθος ή η παραμικρή
απόκλιση ενός αεροσκάφους στον αέρα ενέχει τον κίνδυνο να βρεθεί ξαφνικά σε
διαφορετικό αεροδιάδρομο και να συγκρουστεί με άλλο αεροσκάφος. Ο ειδικός
εκπαιδευτής της Ολυμπιακής Αεροπορίας κ. Λευτέρης Βαμβακούλας, που έχει
ασχοληθεί με το όλο θέμα, ανέφερε στα «ΝΕΑ» ότι «το σύστημα αυτό εφαρμόζεται
για πρώτη φορά στην Ευρώπη με στόχο να περιοριστούν οι καθυστερήσεις των
πτήσεων». Ωστόσο, επισημαίνει ότι «αυτό εγκυμονεί κινδύνους, καθώς οι τεχνικές
διαδικασίες που προωθεί το Eurocontrol δεν είναι ολοκληρωμένες». 
Όπως ο ίδιος εξηγεί, «εάν κάποιο αεροσκάφος ευρισκόμενο σε ύψος π.χ. 30.000
ποδιών παρουσιάσει μια ξαφνική αποσυμπίεση, υπάρχει περίπτωση βουτώντας προς
τα κάτω να βρεθεί σε άλλο αεροδιάδρομο». Κι αυτό καθώς μια βουτιά 300 μέτρων
δεν είναι σπάνιο φαινόμενο στα αεροπορικά ταξίδια. 
Η Αμερικανική Υπηρεσία Πολιτικής Αεροπορίας (FAA) έχει εφαρμόσει αντίστοιχο
σύστημα κατάτμησης του εναερίου χώρου της, αλλά μόνο για το τμήμα πάνω από τον
Ατλαντικό (για να διευκολύνεται η πρόσβαση και η αποχώρηση των αεροσκαφών από
τις ΗΠΑ) και όχι για τον εναέριο χώρο πάνω από τις Ηνωμένες Πολιτείες, όπου
όσον αφορά την κατακόρυφη απόσταση των αεροσκαφών διατηρείται το όριο
ασφαλείας των 2.000 ποδιών (610 μέτρων). 
Η ελληνική Υπηρεσία Πολιτικής Αεροπορίας (ΥΠΑ), προκειμένου να διατηρηθεί το
σημερινό επίπεδο ασφαλείας στον εθνικό εναέριο χώρο, έχει ζητήσει από τον
Διεθνή Οργανισμό Πολιτικής Αεροπορίας (ICAO) την καθιέρωση 10 καινούργιων
αεροδιαδρόμων μονής κατεύθυνσης στο ελληνικό FIR. 
Το αίτημα αυτό της ΥΠΑ έχει κατατεθεί στο περιοχικό γραφείο του ICAO στο
Παρίσι, το οποίο με τη σειρά του το έχει διαβιβάσει στις όμορες χώρες
(Τουρκία, Βουλγαρία, ΠΓΔΜ, Αλβανία κ.λπ.) προκειμένου να διατυπώσουν τις
παρατηρήσεις τους. 
<H3>Η Τουρκία σχεδιάζει νέο διάδρομο χωρίς το Αιγαίο
</H3>
Η Τουρκία, η οποία ανήκει στη ζώνη του Eurocontrol, προσπαθεί να εκμεταλλευθεί
την όλη κατάσταση, καθώς φέρεται να έχει σχεδιάσει έναν νέο αεροδιάδρομο που ­
σύμφωνα με δημοσιεύματα τουρκικών εφημερίδων ­ «θα παρακάμπτει την Ελλάδα και
θα διευκολύνει σε μεγάλο βαθμό τις αεροπορικές εταιρείες, οι οποίες βρέθηκαν
σε πολύ δύσκολη θέση λόγω των τρομοκρατικών επιθέσεων εναντίον της Αμερικής». 
Συγκεκριμένα, η εφημερίδα «Aksam», την περασμένη εβδομάδα ανέφερε: «Η Τουρκία
έβαλε την υπογραφή της σε μια μεγάλη επιτυχία στο θέμα της εναέριας
κυκλοφορίας στο Αιγαίο. Η χώρα μας έχει στα χέρια της ιστορική ευκαιρία στο
Αιγαίο. Οι αεροπορικές εταιρείες, των οποίων ο αριθμός των επιβατών μειώθηκε
δραστικά και έχασαν σημαντικά κέρδη μετά την επίθεση της 11ης Σεπτεμβρίου,
επιθυμούν να ανοίξουν νέοι αεροδιάδρομοι που θα περνούν πάνω από την Τουρκία.
Κατ' αυτόν τον τρόπο, θα μικρύνει τουλάχιστον κατά είκοσι λεπτά ο χρόνος
ταξιδιών και θα μειωθεί το κόστος». 
Η ίδια εφημερίδα προσέθετε: «Η Τουρκία προσδιόρισε τον νέο αεροδιάδρομο. Με
αυτόν, παρακάμπτεται (με «μπάι πας») ο ελληνικός εναέριος χώρος και οι πτήσεις
πραγματοποιούνται στον τουρκικό εναέριο χώρο, μειώνοντας σημαντικά τις
αποστάσεις από Ευρώπη προς Άπω Ανατολή, Αφρική και Μέση Ανατολή, με αποτέλεσμα
την οικονομία, κυρίως, σε καύσιμα. Περίπου εξακόσια αεροπλάνα θα διασχίζουν
τον τουρκικό εναέριο χώρο ημερησίως, αν εγκριθούν οι νέοι αεροδιάδρομοι ­
πράγμα που θα αποφέρει στην Τουρκία κάπου εξακόσια εκατομμύρια δολάρια το χρόνο».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17241N121</ED>
<ID>
ID:302141

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N12&aa=1</URL></REF>


Article

<CATEGORY>vin06</CATEGORY>

 <H5>ΑΣΦΑΛΙΣΤΙΚΟ
</H5><H2>Έτοιμη τέλος Ιανουαρίου η τελική πρόταση
</H2>
Δεν έχει ακόμη καταλήξει το υπουργείο Εργασίας - Κοινωνικών Ασφαλίσεων στο
τελικό σχέδιο για την ασφαλιστική μεταρρύθμιση που θα υποβάλει στους
κοινωνικούς εταίρους. Αυτή την περίοδο γίνονται συζητήσεις με το υπουργείο
Εθνικής Οικονομίας για τον τρόπο χρηματοδότησης του συστήματος. Η τελική
πρόταση για την ασφαλιστική μεταρρύθμιση θα είναι έτοιμη προς το τέλος
Ιανουαρίου ή αρχές Φεβρουαρίου οπότε και θα υποβληθεί στους κοινωνικούς
εταίρους και στα πολιτικά κόμματα. 
«Σενάρια και σκέψεις υπάρχουν πολλά, αλλά δεν έχουμε καταλήξει», τόνιζε
στέλεχος του υπουργείου Εργασίας. Μεταξύ των σεναρίων είναι η αλλαγή στον
τρόπο υπολογισμού των συντάξεων (πενταετία), η επανεξέταση των βαρέων
ανθυγιεινών επαγγελμάτων, των πρόωρων συνταξιοδοτήσεων κ.ά.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17241N122</ED>
<ID>
ID:302207

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N12&aa=2</URL></REF>


Article

<CATEGORY>vin06</CATEGORY>

 <H5>ΙΔΙΩΤΙΚΑ ΣΧΟΛΕΙΑ
</H5><H2>Ανοιχτά μέχρι νεωτέρας...
</H2>
Ανοιχτά θα είναι σήμερα τα ιδιωτικά σχολεία της χώρας, καθώς οι ιδιοκτήτες
τους ­ οι οποίοι αντιδρούν σε διάταξη του υπουργείου Παιδείας που συζητείται
στη Βουλή και θέτει περιορισμούς στις απολύσεις των καθηγητών τους ­
αποφάσισαν ότι θα προχωρήσουν σε 24ωρη ή 48ωρη απεργία, αλλά εξουσιοδότησαν το
διοικητικό συμβούλιο του συνδέσμου τους να αποφασίσει για την ημερομηνία,
ανάλογα με το πότε θα ψηφιστεί η ρύθμιση και με το τελικό της περιεχόμενο. 
Στο μεταξύ, όμως, τα δημόσια Δημοτικά σχολεία της χώρας θα παραμείνουν κλειστά
αύριο Τρίτη, καθώς η Διδασκαλική Ομοσπονδία (ΔΟΕ) έχει κηρύξει 24ωρη απεργία,
αντιδρώντας σε άλλες ρυθμίσεις του ιδίου νομοσχεδίου.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17241N123</ED>
<ID>
ID:302255

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N12&aa=3</URL></REF>


Article

<CATEGORY>vin06</CATEGORY>

 <H5>ΚΤΕΟ
</H5><H2>Ποια περνούν
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΟΤ
1000 μέχρι ΥΟΤ 4000. 
Εξάλλου, την εβδομάδα από 21 Ιανουαρίου μέχρι 25 Ιανουαρίου, θα περάσουν από
ΚΤΕΟ τα αυτοκίνητα με τους αριθμούς: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΟΤ
4001 μέχρι ΥΟΤ 7000. 
Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για ραντεβού.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17241N124</ED>
<ID>
ID:302289

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N12&aa=4</URL></REF>


Article

<CATEGORY>vin06</CATEGORY>

 <H2>Μεταμόσχευση ζωής σε 25χρονη
</H2><H4>Η Ειρήνη ζει με την καρδιά 40χρονου δότη από τη Θεσσαλονίκη
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Κρίσιμες είναι οι επόμενες ώρες για την Ειρήνη Μαρκοπούλου μετά τη
μεταμόσχευση καρδιάς στην οποία υποβλήθηκε χθες. Η αγωνία της νεαρής κοπέλας
και της οικογένειάς της έλαβε τέλος το πρωί του Σαββάτου, όταν ειδοποιήθηκε ο
θεράπων ιατρός της κ. Δημήτρης Κρεμαστινός ότι βρέθηκε το μόσχευμα.

Ώρες αγωνίας. Η αγωνία της εύρεσης δότη δίνει τη θέση της στην αγωνία για τη
μετεγχειρητική εξέλιξη της 25χρονης Ειρήνης Μαρκοπούλου

Η Ειρήνη πέρασε τις γιορτές των Χριστουγέννων διασωληνωμένη στη Μονάδα
Εντατικής Θεραπείας του Ωνασείου. Οι γονείς της, στον προθάλαμο της Εντατικής,
περίμεναν όλο αυτό το διάστημα με αγωνία να χτυπήσει το κινητό για την
ευχάριστη είδηση. Είδηση η οποία έφτασε μόλις το πρωί του Σαββάτου από τη
Θεσσαλονίκη. Δότης ένας 40χρονος, κάτοικος της πόλης, ο οποίος έχασε τη μάχη
με τη ζωή από εγκεφαλική αιμορραγία. «Η καρδιά έφτασε στην Αθήνα τα μεσάνυχτα
του Σαββάτου με πτήση της Ολυμπιακής από τη Θεσσαλονίκη, και με ασθενοφόρο
μεταφέρθηκε απευθείας στο Ωνάσειο», εξηγεί ο πρόεδρος του Εθνικού Οργανισμού
Μεταμοσχεύσεων κ. Γιάννης Βλαχογιάννης. 
Η εγχείρηση πραγματοποιήθηκε τις πρωινές ώρες της Κυριακής. Λίγο αργότερα, με
άλλη πτήση της Ολυμπιακής, ερχόταν στην Αθήνα και το νεφρικό μόσχευμα του
ίδιου δότη. «Οι επόμενες ώρες είναι και οι πιο κρίσιμες» ήταν το μοναδικό
σχόλιο που θέλησαν να κάνουν οι γιατροί χθες. 
Η Ειρήνη έπασχε από μυοκαρδιοπάθεια. «Για μέρες περιμέναμε το μόσχευμα που θα
της έσωζε τη ζωή», λέει ο πατέρας της κ. Νίκος Μαρκόπουλος. Η ιστορία της και
η αγωνία ώσπου να βρεθεί ο δότης εκφράζει με τον καλύτερο τρόπο τον φόβο και
την επιφυλακτικότητα της ελληνικής κοινωνίας στην προσφορά οργάνων.
«Απειροελάχιστη. Αυτή η λέξη περιγράφει αυτήν την προσφορά», τόνισε μιλώντας
στα «ΝΕΑ» ο κ. Ιωάννης Παπαδημητρίου, καθηγητής της Χειρουργικής στο
Πανεπιστήμιο Αθηνών και πρόεδρος της Ελληνικής Εταιρείας Μεταμοσχεύσεων. «Η
ελληνική κοινωνία είναι σχεδόν αρνητική απέναντι στη μεταμόσχευση οργάνων. Οι
δότες σπανίζουν. Δεν υπάρχει η οργάνωση, η ενημέρωση, η παιδεία γι' αυτό το
θέμα», τονίζει. 
Ο μικρός αδελφός της Ειρήνης, ο Στέλιος, δεν ήταν τόσο τυχερός όσο αυτή. Έχασε
τη μάχη το 1994. Ήταν 17 ετών. Έπασχε από την ίδια ασθένεια. Διατατικού τύπου
μυοκαρδιοπάθεια. «Υπολογίζεται ότι 23 άνθρωποι ανά 1 εκατομμύριο πληθυσμού
χάνουν κάθε χρόνο τη ζωή τους, καθώς δεν βρίσκεται μόσχευμα γι' αυτούς»,
εξηγεί ο κ. Παπαδημητρίου. «Ο παραπάνω αριθμός αφορά ασθενείς που έχουν ανάγκη
από μεταμόσχευση καρδιάς, ήπατος και πνευμόνων». 
Η διαδικασία αναζήτησης οργάνων, όπως στην περίπτωση της Ειρήνης, γίνεται
πάντα μέσω του Εθνικού Οργανισμού Μεταμοσχεύσεων. Στα κομπιούτερ του υπάρχει
μια βάση δεδομένων που περιέχει όλες τις πληροφορίες σχετικά με αυτούς που
βρίσκονται σε λίστα αναμονής και στους οποίους πρέπει να γίνει μεταμόσχευση
οργάνων. Περιλαμβάνονται πληροφορίες σχετικά με την πάθηση, την ομάδα αίματος,
το βάρος, την ηλικία των ασθενών. Ταυτόχρονα, ο ηλεκτρονικός αυτός υπολογιστής
είναι συνδεδεμένος με τα ηλεκτρονικά αρχεία των νοσοκομείων που είναι και
μεταμοσχευτικά κέντρα. 
«Οι Έλληνες δεν έχουν εξοικειωθεί με την έννοια του θανάτου», επισημαίνει o κ.
Γιάννης Βλαχογιάννης. «Γι' αυτό και δεν μπορούν να κατανοήσουν τη σημασία του
κλινικού θανάτου και αντιμετωπίζουν με φόβο την εκδοχή της προσφοράς των
οργάνων». 
Αρκετά είναι τα προβλήματα που δημιουργούν, τέλος, και οι διαφορές που
παρουσιάζονται ανάμεσα στο πραγματικό κόστος μιας μεταμόσχευσης και στα ποσά
με τα οποία κοστολογείται από την πολιτεία. Το κόστος είναι συχνά πολλαπλάσιο
και το έλλειμμα καλούνται να το καλύψουν τα νοσοκομεία. 
Σύμφωνα με στοιχεία του Ωνάσειου Καρδιοχειρουργικού Κέντρου, το κόστος μιας
μεταμόσχευσης καρδιάς (επέμβαση και νοσηλεία) σαν και αυτήν στην οποία
υποβλήθηκε η Ειρήνη ανέρχεται σε 30 εκατομμύρια δραχμές. Το ποσό όμως που το
Κέντρο εισπράττει από το Ταμείο τού ασθενούς δεν ξεπερνά, συνήθως, τα 5
εκατομμύρια. Τα υπόλοιπα χρήματα αποτελούν «προσωπική υπόθεση» της οικογένειας
των ασθενών.

<H3>50.000 Έλληνες δωρητές οργάνων
</H3>
Λιγότεροι από 50.000 ήταν οι Έλληνες που δήλωσαν δωρητές οργάνων στην
τελευταία γενική απογραφή του πληθυσμού. «Αριθμός εξαιρετικά μικρός», όπως
εξηγεί ο καθηγητής Χειρουργικής κ. Ιωάννης Παπαδημητρίου. 
Ποσοστό μεγαλύτερο από το 80% των δωρητών είναι κάτοικοι της Αθήνας.
«Αποδεικνύεται η μεγάλη αδυναμία της πολιτείας να πείσει την κοινωνία για την
αναγκαιότητα της προσφοράς οργάνων», λέει ο καθηγητής. «Δεν λειτουργούν
επαρκώς οι μηχανισμοί ενημέρωσης των πολιτών. Θα έπρεπε σχολεία, φορείς,
κοινωνικοί παράγοντες να συμμετείχαν σε αυτήν την προσπάθεια». Το 65% των
δωρητών είναι ηλικίας 35-55 ετών, ενώ στη συντριπτική τους πλειονότητα είναι
απόφοιτοι ανώτερων και ανώτατων σχολών. 
Ο αριθμός των δοτών παραμένει επίσης μικρός. «Αντιστοιχεί 1,9 δότης ανά 1
εκατομμύριο πληθυσμού. Για να φθάναμε στο επίπεδο να μην έχαναν ασθενείς τη
ζωή τους επειδή δεν βρίσκεται μόσχευμα, θα έπρεπε αυτή η αναλογία να ήταν 25
ανά 1 εκατομμύριο πληθυσμού», συμπληρώνει ο κ. Παπαδημητρίου.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17241N131</ED>
<ID>
ID:302142

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N13&aa=1</URL></REF>


Article

<CATEGORY>vin06</CATEGORY>

 <H2>Κάναμε τεστ αλήθειας
</H2><H4>Θα προσκομιστεί πρώτη φορά σε δίκη στις 23 Ιανουαρίου
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Είναι η πρώτη φορά στην ελληνική δικαιοσύνη που η μέθοδος και τα
αποτελέσματά της θα προσκομισθούν ως αποδεικτικό στοιχείο στις δικαστικές
αίθουσες. Στις 4 σήμερα το μεσημέρι, ο Δημήτρης Κράλλης, ο οποίος κατηγορείται
για δύο ανθρωποκτονίες, υποβάλλεται στον «ορό της αλήθειας» ­ τη μέθοδο,
δηλαδή, των γνωστικών προκλητών δυναμικών.

Ένας ηλεκτρονικός υπολογιστής, δεκάδες ηλεκτρόδια και μία μικρή συσκευή με
ένα κουμπί επάνω χρησιμοποιούνται στη μέθοδο των γνωστικών προκλητών δυναμικών
για την ανίχνευση αλήθειας ή ψεύδους. Εκτός από το τεχνολογικό μέρος, η
συνεργασία του ανθρώπου που υποβάλλεται στο τεστ αλήθειας είναι απαραίτητη

Τα αποτελέσματα του σημερινού τεστ θα υποβληθούν στο δικαστήριο, στις 23
Ιανουαρίου, όπου τα αδέλφια Κράλλη μαζί με τον Παναγιώτη Κράμπη και τη Μ.
Χωραΐτου θα καθήσουν στο εδώλιο του κατηγορουμένου φερόμενοι ως συνεργοί στις
δολοφονίες τών Νικολαΐδη και Καλαπωθαράκου. 
Ο κ. Ιωάννης Νέστορος, καθηγητής Κλινικής Ψυχολογίας στο Πανεπιστήμιο της
Κρήτης, και η συνάδελφός του κ. Νιόνια Βαλλιανάτου, λέκτορας Κλινικής
Νευροψυχολογίας, είναι οι δύο επιστήμονες που θα υποβάλουν στον «ορό της
αλήθειας» τον Δ. Κράλλη. Πρόκειται για έναν ηλεκτρονικό υπολογιστή συνδεδεμένο
με ηλεκτρόδια, τα οποία τοποθετούνται στο κεφάλι του εξεταζόμενου. Ο Δ.
Κράλλης θα κρατά στο χέρι του μία μικρή συσκευή με ένα κουμπί πάνω και θα το
πατάει σε κάθε απάντησή του. 
50 ηλεκτρόδια 
«Τα ηλεκτρόδια τοποθετούνται σε συγκεκριμένα σημεία του κρανίου. Είναι τα
σημεία του εγκεφάλου που αντιδρούν στη χορήγηση εξωτερικών ερεθισμάτων. Μπορεί
κανείς να τοποθετήσει συνολικά 50 ηλεκτρόδια, 25 δηλαδή στο κάθε ημισφαίριο
του κρανίου», εξηγούν οι δύο επιστήμονες. 
Τα ηλεκτρόδια δείχνουν, με τη μορφή των κυματογραμμών στην οθόνη του
υπολογιστή, τις κινήσεις των συγκεκριμένων πυρήνων του εγκεφάλου πάνω στους
οποίους έχουν τοποθετηθεί. Για την ανίχνευση αλήθειας ή ψεύδους, τοποθετούνται
ηλεκτρόδια σε κέντρα του εγκεφάλου, όπως το φλοιώδες κέντρο της ακοής, η
περιοχή της ακουστικής μνήμης, σε όλες τις γνωστικές περιοχές, καθώς και στον
μετωπιαίο λοβό. 
«Όταν ένας άνθρωπος δει ή ακούσει κάτι που το αναγνωρίζει, το έχει δηλαδή
καταγράψει στη μνήμη του από το παρελθόν, τότε κινητοποιεί το σύστημα της
ακουστικής μνήμης ή τα γνωστικά κέντρα του εγκεφάλου του. Η καταγραφή αυτής
της κινητοποίησης μας δείχνει, ακόμη και αν ο ίδιος το αρνηθεί, ότι το άτομο
πράγματι γνωρίζει αυτό που τον ρώτησαν», εξηγεί ο κ. Νέστορος. 
«Όταν κάνουμε μία ερώτηση σε κάποιον και εκείνος απαντήσει ψέματα, αυτό
φαίνεται. Για να επεξεργαστεί ο εγκέφαλος την πληροφορία και να σχεδιάσει την
ψευδή απάντηση κινητοποιείται ο αριστερός μετωπιαίος λοβός. Είναι η περιοχή
των αποφάσεων, κινητοποιείται κάθε φορά που ο εγκέφαλος σχεδιάζει οτιδήποτε.
Έτσι εμφανίζεται η αντίστοιχη κυματογραμμή στην οθόνη», σημειώνει από την
πλευρά της η κ. Βαλλιανάτου. 
Διαρκεί μία ώρα 
Το τεστ διαρκεί τουλάχιστον μία ώρα. Και αυτό γιατί προτού υποβληθούν στο
άτομο οι επίμαχες ερωτήσεις, οι επιστήμονες φτιάχνουν το προφίλ της
λειτουργίας του εγκεφάλου όταν ψεύδεται ή όταν λέει την αλήθεια. «Κάνουμε μία
σειρά ερωτήσεων στο άτομο, που η απάντησή τους είναι ήδη γνωστή και σε εμάς
και στον ίδιο, χωρίς βέβαια να του πούμε εξαρχής ποιες θα είναι αυτές. Στη
συνέχεια του ζητάμε να απαντήσει αλήθεια ή επίτηδες να πει ψέματα. Με τον
τρόπο αυτό βλέπουμε πώς λειτουργεί ο εγκέφαλός του στις δύο περιπτώσεις»,
εξηγεί ο κ. Νέστορος. Έτσι, όταν ο κ. Κράλλης κληθεί να απαντήσει στις
επίμαχες ερωτήσεις, η λειτουργία του εγκεφάλου του σε κάθε απάντηση που δίνει,
μοιάζει με τον τρόπο αντίδρασης που έχει ήδη καταγράψει η μέθοδος από τις
προκαταρκτικές ερωτήσεις. 
<H3>«Δεν δώσατε καμία ψευδή απάντηση» </H3>
Η κ. Βαλλιανάτου έχει ανοίξει τον υπολογιστή και έχει συνδέσει τη μία άκρη των
ηλεκτροδίων. Ζητεί από τον κ. Νέστορος να της δώσει δύο γάζες και το
οινόπνευμα. «Μη φοβάστε. Θέλω απλώς με το οινόπνευμα να καθαρίσω τις περιοχές
της επιδερμίδας σας, όπου θα τοποθετήσω τα ηλεκτρόδια», εξηγεί η ίδια. 
Καθαρίζει τέσσερις περιοχές, τα σημεία πίσω από τα αυτιά, το κέντρο του
μετώπου και το κέντρο του κρανίου. Παίρνει ένα στρογγυλό μπολ, που έχει μέσα
κάτι σαν κρέμα και την τοποθετεί στις άκρες των ηλεκτροδίων. «Αυτό είναι η
λεγόμενη αγώγιμη πάστα», λέει καθώς στερεώνει στο κρανίο με τραυμαπλάστ τα
τέσσερα ηλεκτρόδια. 
Ο υπολογιστής είναι έτοιμος. «Αυτό που θα κάνουμε είναι κάτι πολύ απλό. Θα
ακούτε έναν συγκεκριμένο ήχο. Σε τυχαίες στιγμές, ο ήχος θα αλλάζει. Κάθε φορά
που ο ήχος θα είναι διαφορετικός, εσείς θα πατάτε το κουμΑπί πάνω στο μηχάνημα
που έχετε στα χέρια σας». 
Οι φωνές και οι κινήσεις των ανθρώπων μέσα στον χώρο αποσπούσαν την προσοχή
και έτσι δεν ήταν δυνατόν να ακούγονται οι ήχοι καθαρά. 
Όταν η κ. Βαλλιανάτου σταμάτησε τον υπολογιστή, είπε: «Δεν ήσασταν
συγκεντρωμένη κι έτσι το ποσοστό επιτυχίας δεν ήταν μεγάλο. Δεν δώσατε όμως
καμία ψευδή απάντηση. Η ταχύτητα που πατούσατε το κουμπί ήταν μεγάλη, γεγονός
που δείχνει ότι όσες φορές επιλέξατε να απαντήσετε, είπατε την αλήθεια για
τους ήχους». 
1. ΠΟΥ ΕΦΑΡΜΟΖΕΤΑΙ

Τα αποτελέσματα του τεστ αλήθειας ή ψεύδους είναι δεσμευτικά για τις αποφάσεις
των δικαστηρίων στις ΗΠΑ, στον Καναδά και σε συγκεκριμένες δίκες στη Μεγάλη Βρετανία.


2. ΤΙ ΙΣΧΥΕΙ ΣΤΗΝ ΕΛΛΑΔΑ

Είναι η πρώτη φορά που σε ελληνική δίκη θα δοθεί ως αποδεικτικό στοιχείο ο
«ορός της αλήθειας». Αν και δεν απαγορεύεται η χρήση του, οι δικαστές μπορούν
να το αγνοήσουν.


3. Η ΑΞΙΟΠΙΣΤΙΑ ΤΗΣ ΜΕΘΟΔΟΥ

Υπάρχει πιθανότητα λανθασμένης διάγνωσης; Οι δύο καθηγητές απαντούν: «Όση
πιθανότητα λάθους έχουν όλα τα ιατρικά τεστ, όπως οι αιματολογικές εξετάσεις ή
το τεστ DNA».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17241N141</ED>
<ID>
ID:302143

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N14&aa=1</URL></REF>


Article

<CATEGORY>vin06</CATEGORY>

 <H2>Απόλυτα ασφαλής η οικιστική δόμηση στην Οία
</H2>
Απόλυτα ασφαλές για οικιστική δόμηση και ανάπτυξη κρίνουν το μεγαλύτερο τμήμα
του παραδοσιακού οικισμού της Οίας στη Σαντορίνη επιστήμονες του Πανεπιστημίου
Αθηνών, που μελέτησαν τις γεωλογικές ιδιομορφίες της περιοχής. Η μικροζωνική
μελέτη γεωλογικής και σεισμικής καταλληλότητας έγινε από τους κ. κ. Δημήτρη
Παπανικολάου, καθηγητή Γεωλογίας, Ευθύμιο Λέκκα, αναπληρωτή καθηγητή Γεωλογίας
και την κ. Εύη Νομικού, γεωλόγου του ΕΚΘΕ. Οι επιστήμονες καθόρισαν ζώνες
οικιστικής καταλληλότητας στον οικισμό της Οίας, όπου βρίσκεται η ακριβότερη
γη στην Ελλάδα. Η Οία χωρίστηκε σε περιοχές, ανάλογα με την ασφάλειά τους από
σεισμό, καταπτώσεις και κατολισθήσεις. 
Οι επιστήμονες επίσης κάνουν προτάσεις για την ασφάλεια και την περιβαλλοντική
αναβάθμιση της Οίας, όπως η απαγόρευση απόρριψης μπαζών στην καλντέρα, η πιστή
τήρηση του αντισεισμικού κανονισμού, η εκπόνηση σχεδίου έκτακτης ανάγκης σε
περίπτωση φυσικής καταστροφής και η άμεση εκπόνηση γεωτεχνικής μελέτης για τη
σωστή στήριξη των πρανών της καλντέρας, που θεωρείται απαραίτητη για την
ασφάλεια του οικισμού.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17241N142</ED>
<ID>
ID:302208

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N14&aa=2</URL></REF>


Article

<CATEGORY>vin06</CATEGORY>

 <H2>Κηδεύεται ο Αιμίλιος Δημητριάδης
</H2>
Κηδεύεται σήμερα στις 15.30, από τον ιερό ναό Αγίου Δημητρίου Κηφισιάς, ο
επίτιμος Πρόεδρος της Πανελλήνιας Οδοντιατρικής Ομοσπονδίας Αιμίλιος
Δημητριάδης. Ο Αιμίλιος Δημητριάδης, ο οποίος απεβίωσε το Σάββατο, υπήρξε από
τους θεμελιωτές του οδοντιατρικού συνδικαλισμού. Γεννήθηκε το 1918 στο Φανάρι
της Κωνσταντινούπολης. Διετέλεσε πρόεδρος του Οδοντιατρικού Συλλόγου Αττικής
και επί πολλά έτη πρόεδρος της Πανελλήνιας Οδοντιατρικής Ομοσπονδίας.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17241N143</ED>
<ID>
ID:302256

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N14&aa=3</URL></REF>


Article

<CATEGORY>vin06</CATEGORY>

 <H2>Στέγη για 800 παιδιά
</H2><H4>Τιμήθηκε ο αθόρυβος ευεργέτης της Εταιρείας Αναπήρων
</H4>
Την είσοδο του κτιρίου όπου στεγάζεται η Ελληνική Εταιρεία Προστασίας και
Αποκατάστασης Αναπήρων Παίδων στο Παγκράτι κοσμεί εδώ και λίγο καιρό η προτομή
του Σταύρου Νιάρχου. 
Τα εγκαίνια. Την προτομή του Έλληνα εφοπλιστή αποκάλυψε ο υφυπουργός Υγείας
κ. Δ. Θάνος (δεύτερος αριστερά), παρουσία, μεταξύ άλλων, του προέδρου του
Ιδρύματος Σταύρος Σ. Νιάρχος, Κωνσταντίνου Δρακόπουλου (πρώτος αριστερά)

Την προτομή φιλοτέχνησε αφιλοκερδώς η γλύπτρια και ζωγράφος Πωλίνα Κασιμάτη,
στηριζόμενη σε φωτογραφίες του Έλληνα εφοπλιστή. Τα αποκαλυπτήρια της προτομής
πραγματοποίησε ο υφυπουργός Υγείας κ. Δημήτρης Θάνος, σε ειδική τελετή στην
οποία παρευρέθησαν κυβερνητικά στελέχη, μέλη της οικογένειας του Έλληνα
εφοπλιστή καθώς και εκπρόσωποι του Ιδρύματος «Σταύρος Σ. Νιάρχος». 
Όπως τόνισε η πρόεδρος της Εταιρείας, κ. Μαίρη Καρέλλα - Διαμαντοπούλου,
πρόκειται για «μια ελάχιστη έκφραση ευγνωμοσύνης προς ένα μεγάλο ευεργέτη, το
Ίδρυμα «Σταύρος Σ. Νιάρχος», που όλα αυτά τα χρόνια συγκινεί ιδιαίτερα για τον
αθόρυβο τρόπο με τον οποίο στηρίζει το έργο της Εταιρείας». 
Περισσότερα από 800 παιδιά με κινητικές ή άλλες αναπηρίες εξυπηρετούνται
καθημερινά στην Ελληνική Εταιρεία Προστασίας και Αποκαταστάσεως Αναπήρων
Παίδων (Κόνωνος 16, Παγκράτι. Τηλ: 010 7212780) η οποία λειτουργεί ως κέντρο
ανοικτής περίθαλψης και φροντίδας, τόσο στις κεντρικές εγκαταστάσεις της
Αθήνας όσο και στα παραρτήματα που λειτουργούν στην συμπρωτεύουσα, στα Χανιά,
τα Ιωάννινα, το Βόλο και το Αγρίνιο. 
Στο πλαίσιο των δραστηριοτήτων της ΕΛΕΠΑΠ λειτουργούν και δύο Κέντρα
Επαγγελματικής Κατάρτισης σε Αθήνα και Θεσσαλονίκη, τα οποία απευθύνονται σε
νέους μέχρι 30 ετών. Στη νέα πτέρυγα του κτιρίου - που ήταν δωρεά, μεταξύ
άλλων, του Ιδρύματος «Σταύρος Σ. Νιάρχος», στεγάζεται και ο ραδιοφωνικός
σταθμός στον οποίο οι νέοι εκπαιδεύονται ως ηχολήπτες, εκφωνητές άλλά και ως δημοσιογράφοι.

LINKS:

www.elepap.gr 
www.rehab-international.org/
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17241N151</ED>
<ID>
ID:302144

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N15&aa=1</URL></REF>


Article

<CATEGORY>vin06</CATEGORY>

 <H5>ΓΛΥΦΑΔΑ
</H5><H2>Κύκλωμα παράνομων υιοθεσιών
</H2>
Η αδελφοποίηση του Δήμου Γλυφάδας με την πόλη Μπερντιάνσκ της Ουκρανίας άνοιξε
τον δρόμο και έδωσε τη... χρυσή ευκαιρία στον «πολίτη υπεράνω πάσης υποψίας»,
αντιπρόεδρο του Δημοτικού Συμβουλίου Γλυφάδας, Βασίλη Κονίδη, να οργανώσει μια
παράνομη επιχείρηση διαμεσολάβησης, έναντι αδράς αμοιβής, σε υιοθεσίες παιδιών
από την πρώην Σοβιετική Ένωση. Συνεργός του στην επιχείρηση ήταν η Ιρίνα
Κραβτσιούκ 34 χρόνων. 
Έδρα της επιχείρησης ήταν τα γραφεία εκδοτικής εταιρείας στην οδό Ι. Μεταξά 14
στη Γλυφάδα, ιδιοκτησίας τής συζύγου τού Β. Κονίδη, Σοφίας Ι. Αθανασάκη. 
Με δόλωμα δύο αστυνομικούς αποκαλύφθηκε η παράνομη δραστηριότητα του Βασίλη
Κονίδη. Για τις «υπηρεσίες», είχαν ζητηθεί 2.000.000 δρχ. ως προκαταβολή και
επιπλέον 10.000 δολάρια ΗΠΑ ως αμοιβή των φυσικών γονέων. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17241N152</ED>
<ID>
ID:302209

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N15&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ </H2><H2>Τάσος Κουράκης
</H2><H4>Πρώτα οι πολίτες, μετά τα κόμματα
</H4>
<AUTHOR>ΒΟΥΛΑ ΚΕΧΑΓΙΑ</AUTHOR>

Σας χαρακτηρίζουν νέο «Βούγια» της Θεσσαλονίκης. Ενοχλεί; 
Ο Σπύρος έχει τη δική του πορεία και το Τάσος τη δική του τελεία. Εξάλλου,
όσοι ασχολούνται με τα κοινά εκτίθενται εξ ορισμού σε δημόσια κριτική. 
Το σκεφθήκατε καλά προτού αποφασίσετε να ηγηθείτε δημοτικής κίνησης σ' ένα
αποκαλούμενο «απόρθητο κάστρο»; 
Ούτε κάστρα ούτε καρδιές απόρθητες υπάρχουν. 
Και το όνομα αυτής; 
Τα βαφτίσια εντός ολίγου. Πάντως, θα έχει δύο νονούς. Ο ένας θα είναι η
οικολογία. 
Θα είστε τελικά υποψήφιος δήμαρχος της Θεσσαλονίκης; 
Αν το θέλει η Σαλονίκη. 
Η κάθοδός σας, διεκδίκηση εξουσίας ή δήλωση παρουσίας; 
Δεν είναι και ό,τι χειρότερο να είσαι δήμαρχος. 
Ο Συνασπισμός δεν κρύβει ότι σας στηρίζει. Εσείς γιατί το αρνείσθε; 
Πρώτα οι πολίτες και μετά τα κόμματα. Εξάλλου, φρονίμως ποιών ο ΣΥΝ δεν
προκαθόρισε με απόφαση των οργάνων του το αποτέλεσμα των συζητήσεων. 
Ποιους άλλους ευελπιστείτε να συσπειρώσετε γύρω σας; 
Τους πολίτες που σκέπτονται, που αγωνιούν και εξακολουθούν να ελπίζουν. 
Ο Συνασπισμός πολυδιασπάται, το ΠΑΣΟΚ μπορεί να σας περιμένει; 
Οι μετεγγραφές ποτέ δεν ήταν του γούστου μου, ακόμη και στο ποδόσφαιρο.
Πάντοτε εκτιμούσα τις ποδοσφαιρομάνες πόλεις και τους συλλόγους που κρατούν
τους παίκτες τους. 
Σας απασχολεί (ως πρόβλημα) η χαμηλή αναγνωρισιμότητά σας; 
Ευτυχώς, η Θεσσαλονίκη είναι μικρή και όλοι συναντιόμαστε καθημερινά και
αναγνωριζόμαστε. 
Αποφασισμένος για όλα; 
Πολλά δεν είναι; 
Βοηθά η ενασχόληση με τον συνδικαλισμό στον χώρο της Ιατρικής; 
Περισσότερο απ' όσο φαντάζεστε. Θεραπεύει πάσαν νόσον... 
Σας θεωρούν ηθικό αυτουργό τής μη αναγόρευσης του κ. Χριστόδουλου σε
επίτιμο διδάκτορα στο ΑΠΘ... 
Βαρύ αυτό το «ηθικός αυτουργός». Απλώς, διεσώθη το κύρος όλων τών...
μετέπειτα αναγορεύσεων. 
Τι χαρακτηρισμό θα δίνατε στον Αρχιεπίσκοπο Αθηνών και πάσης Ελλάδος; 
Και μη εισενέγκης ημάς εις πειρασμόν... 
Σας ενοχλούν οι κόντρες στο εσωτερικό της Ελληνικής Εκκλησίας; 
Αν δεν ενοχλούν τους ίδιους... 
Είστε γενετιστής. Βλέπετε γύρω σας πολιτικούς κλώνους; 
Όχι μόνον κλώνους, αλλά και γόνους... 
Το πολιτικό «κύτταρο» επιδέχεται βελτίωσης; 
Μόνο στον εργαστηριακό πάγκο των κοινωνικών αγώνων. 
Θεραπεύονται τα κακά της πόλης; 
Τα «κακά» μόνο με βιολογικό καθαρισμό... 
Ποια εντοπίζετε ως τα μεγαλύτερα; 
Την αδυναμία του τυφλού και της μητέρας με παιδικό καροτσάκι να διασχίσει με
τα πόδια την πόλη από τον Βαρδάρη ώς τον Φοίνικα. 
Ποιο το ασθενέστερο και ποιο το υγιέστερο στοιχείο της πόλης; 
Το πιο ασθενές είναι το «πολιτιστικό νέφος» και το πιο υγιές, τα νέα παιδιά
που διεκδικούν τη ζωή με τον δικό τους τρόπο. 
Με τρεις λέξεις το όραμά σας για τη Θεσσαλονίκη; 
Σύγχρονη, πολυπολιτισμική, κοινωνικά αλληλέγγυα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17241N161</ED>
<ID>
ID:302192

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το χαμένο πενηνταράκι
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Η τσέπη μου κουδουνίζει και στο πορτοφόλι μου τα χαρτονομίσματα είναι λιγοστά.
Έχω συνεχώς την αίσθηση ότι τα κέρματα πολλαπλασιάζονται σαν την άμμο της
θαλάσσης και πως είναι ντροπή να τα αφήνω πουρμπουάρ. Ακόμη δεν συνήθισα.
Ακόμη μπερδεύονται στον πάτο της τσάντας μου τα «χρυσά» κατοστάρικα και
πενηντάρικα με τα μεταλλικά ευρωνομίσματα, υποκρίνομαι πως ξεχωρίζω αμέσως το
ένα ευρώ από τα δύο ενώ τα κοιτάζω στα κλεφτά πριν τα δώσω στο περίπτερο.
Πέρυσι τέτοιον καιρό ούτε που φανταζόμουν πως θα γίνονταν ανάρπαστα τα παλιά
πορτοφολάκια που ξαναβγήκαν στην αγορά ­ εκείνα που το καπάκι τους
μετατρέπεται σε «δισκάκι» και διευκολύνει το ξεδιάλεγμα των κερμάτων.
Αναρωτιέμαι πόσο θα κρατήσει η βασιλεία τους και από τώρα έβαλα σ' ένα κουτί
μια πλήρη σειρά μεταλλικών ευρώ και των υποδιαιρέσεών τους, να τα βρουν, λέω,
κάποτε τα εγγόνια μου, αφού τα παιδιά μου ίσα που πρόλαβαν τη δραχμή ­ για το
πενηνταράκι ούτε συζήτηση και δεν προνόησα να φυλάξω μερικά, έτσι, «για την
ιστορία». 
Υπέκυψα στον πειρασμό ­ εγώ που έλεγα πως θα συνηθίσουμε σε δυο-τρεις μέρες ­
κι αγόρασα ένα κομπιουτεράκι που μετατρέπει τις δραχμές σε ευρώ και τούμπαλιν,
για να βεβαιώνουμαι πως δεν κάνω λάθη, τώρα στην αρχή. 
Τα παιδιά προσαρμόζονται εύκολα. Στο σούπερ μάρκετ, όμως, άκουσα να λέει μια
γιαγιά πως δεν καταλαβαίνει τίποτε, δεν μπορεί να μετρήσει τα ρέστα της από
δραχμές σε ευρώ, «άι να δούμε τι θα κάνουμε», μουρμούριζε. 
Η γιαγιά θα μάθει, αργότερα από την κόρη της όπως και η κόρη αργότερα από τα
παιδιά της που ήδη ξέρουν. Όλα τα καινούργια χρειάζονται τον χρόνο τους.
Ύστερα παίρνουν τη θέση τους στην καθημερινότητά μας. Και ποιος να θυμάται
τάχα το χαμένο πενηνταράκι...
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17241N162</ED>
<ID>
ID:302246

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ </H2><H2>Ευρωπαϊκά προνόμια
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Έχουν οι γυναίκες της Ευρώπης δικαίωμα να επεμβαίνουν στην αφγανική
ιστορία, βοηθώντας τις γυναίκες του Αφγανιστάν να απαλλαγούν από την μπούρκα
τους και ό,τι άλλο τις καταπιέζει; 
Αυτές, δηλαδή εμείς, που χαιρόμαστε το δικαίωμα να κυκλοφορούμε ελεύθερα, να
δουλεύουμε, να έχουμε ίσα νομικά δικαιώματα, να χρησιμοποιούμε αντισυλληπτικά
χάπια, να ντυνόμαστε όπως μας αρέσει, μπορούμε να βοηθήσουμε εκείνες που ακόμα
δεν τολμούν να βγάλουν την μπούρκα; Υπάρχουν κάποιοι που υποστηρίζουν ότι ο
κάθε λαός έχει τις δικές του συνήθειες και έθιμα και δεν θα πρέπει να θεωρούμε
πως τα δικά μας, τα «απελευθερωμένα», είναι τα καλύτερα. Άλλοι πιστεύουν ότι
οι ιδέες της ατομικής χειραφέτησης είναι καλές για όλους και δεν απειλούν
κανέναν τοπικό πολιτισμό, πως όλοι οι άνθρωποι επιθυμούν ελευθερία και
δικαιώματα. Επί καθεστώτος Ταλιμπάν μερικές γυναίκες, οι οποίες είχαν
κατορθώσει να δραπετεύσουν, είχαν φτιάξει τη RAWA, μία οργάνωση που
προσπαθούσε να δημιουργήσει κάποιο ενδιαφέρον στις ελεύθερες χώρες για το τι
υφίσταντο εκεί οι γυναίκες. Βέβαια τα προβλήματα των γυναικών στο Αφγανιστάν
έγιναν γνωστά μετά την αμερικανική επίθεση ευρέως, αλλά η οργάνωση συνεχίζει
τη δράση της, γιατί δεν πιστεύει ότι λύθηκαν. Στην Αθήνα οργάνωσαν συναυλία
συμπαράστασης για σήμερα το βράδυ στη «Σφεντόνα». Ένα από τα καλά τού να
ανήκεις στην Ευρώπη είναι κι αυτό: θεωρούν οι καταπιεσμένοι της γης ότι
μπορείς να τους βοηθήσεις. Δεν είναι το ευρώ το μόνο μας προνόμιο. Είναι κι
αυτό. Φυσικά, για όσους πιστεύουν ότι τα ατομικά δικαιώματα και η χειραφέτηση
είναι καλό πράγμα για όλον τον κόσμο, απανταχού της γης, για όλες τις
κουλτούρες, όλους τους πολιτισμούς και όλες τις θρησκείες.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17241N163</ED>
<ID>
ID:302283

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N16&aa=3</URL></REF>


Article

<CATEGORY>vin07</CATEGORY>

 <H2>Η πόλη των παιδεραστών
</H2><H4>Τα άπλυτα της Κανταχάρ βγαίνουν ξανά στην επιφάνεια
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

«Τα πουλιά στην Κανταχάρ πετάνε χρησιμοποιώντας μονάχα το ένα φτερό τους.
Με το άλλο καλύπτουν τα οπίσθιά τους». Πρόκειται για ένα πρόστυχο ανέκδοτο, το
οποίο εδώ και χρόνια κυκλοφορεί σ' αυτήν την πόλη του Αφγανιστάν και κρύβει
έναν χυδαίο υπαινιγμό, που ωστόσο ανταποκρίνεται στην πραγματικότητα.

Κανταχάρ, Αφγανιστάν. Στην πόλη έχουν πλέον ξανακάνει την εμφάνισή τους
ζευγάρια όπως αυτό: ένας μεσήλικας άνδρας - συνήθως παντρεμένος και εύπορος -
μαζί με τον «άσνα» του - ένα μικρό, αθώο αγόρι που αποπλανεί και κατόπιν,
εξαγοράζει, για να «χρησιμοποιεί»

Στην προ-Ταλιμπάν εποχή, η Κανταχάρ ήταν γνωστή ως «πρωτεύουσα της
ομοφυλοφιλίας» για την Κεντρική Ασία. Τώρα πάλι, ο σοδομισμός νεαρών αγοριών
από εύπορους, πολύ μεγαλύτερούς τους άνδρες, οι οποίοι σχεδόν πάντα είναι και
οικογενειάρχες, αρχίζει και ξαναγίνεται καθεστώς. 
Οι Παστούν της Κανταχάρ ήταν ανέκαθεν περιβόητοι για τις ομοφυλοφιλικές τους
τάσεις. Ή μάλλον, για την... αδυναμία τους για αθώα, μικρά αγόρια, τα οποία
αποπλανούσαν και χρησιμοποιούσαν ως σεξουαλικά αντικείμενα. Τα αγόρια αυτά,
που γίνονταν «άσνα» (αγαπημένοι, δηλαδή), των ανδρών αυτών, στιγματίζονταν εφ'
όρου ζωής. Οι ίδιοι αυτοί άνδρες, αποκτούσαν ακόμα μεγαλύτερο κύρος στην
τοπική κοινωνία... 
Αυτή η παράδοση των Παστούν αντικατοπτρίζεται ακόμα και στην ποίησή τους,
είναι πάρα πολλές οι ωδές των Παστούν στην ομορφιά των «άσνα», αλλά για τα
ίδια τα αγόρια η πρακτική αυτή είναι εφιάλτης. Εφαρμόζεται σε όλα τα επίπεδα
της κοινωνίας των Παστούν, αλλά συνήθως τα αγόρια που γίνονται «άσνα» των
μεγαλυτέρων ανδρών προέρχονται από πολύ φτωχές οικογένειες. 
«Τα αγόρια αυτά, τα οποία συνήθως είναι κάτω των 16 ετών, που εμπλέκονται στις
ιστορίες αυτές είναι σχεδόν πάντα αθώα», αναφέρει ο έμπορος Μοχάμεντ Σαχ,
«αλλά ζουν σε τόσο άθλιες συνθήκες που δεν μπορούν να αρνηθούν τις προτάσεις
αυτών των ανδρών». 
Βίαιο τέλος δόθηκε σε αυτή την πρακτική, τον Νοέμβριο του 1994, όταν οι
Ταλιμπάν και ο μουλάς Ομάρ πήραν τα ηνία της χώρας. Από τις πρώτες ενέργειες
του Ομάρ ήταν να απαγορεύσει την ομοφυλοφιλία. Οι άνδρες που κατηγορούντο για
σοδομισμό αντιμετώπιζαν σχεδόν βέβαιο θάνατο. Όχι πια όμως. «Έχει ξαναρχίσει,
φανερά πλέον, η πρακτική αυτή», λέει ο 38χρονος Τοργιάν, ένας από τους
στρατιώτες που πρόσκεινται στον νέο κυβερνήτη της Κανταχάρ, Γκούλ Αγκά Σερζάι.
«Ακόμα και οι ίδιοι οι μαχητές κρατούν τα αγόρια τους μέσα στις στρατιωτικές
τους σκηνές. Αυτό το έμαθε ο Γκουλ, ο οποίος διέταξε την αποβολή των αγοριών
αυτών. Αλλά η υπόθεση συνεχίζεται. Σε πολύ σύντομο διάστημα, η κατάσταση θα
επανέλθει όπως ήταν πριν από τους Ταλιμπάν: η εικόνα του μεγάλου άνδρα που θα
κυκλοφορεί μαζί με το «αγοράκι» του, θα είναι παντού στην Κανταχάρ».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17241N571</ED>
<ID>
ID:302138

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N57&aa=1</URL></REF>


Article

<CATEGORY>vin07</CATEGORY>

 <H2>Οπλίζονται με... υπομονή
</H2>
Πολλά είναι τα όπλα τα οποία χρησιμοποιούν οι Αμερικανοί στον πόλεμο που έχουν
εξαπολύσει εναντίον της τρομοκρατίας. Το σημαντικότερο όμως ­ απ' ό,τι
φαίνεται από τις επισημάνσεις της διοίκησης του Πενταγώνου ­ με το οποίο θα
πρέπει να εφοδιαστούν είναι... η υπομονή! Για πόλεμο κατά της παγκόσμιας
τρομοκρατίας, που ενδέχεται να διαρκέσει έως και έξι χρόνια, προειδοποιεί το
αμερικανικό Πεντάγωνο και προς αυτόν τον σκοπό καταστρώνει ήδη σχέδια και
ειδικούς προϋπολογισμούς για αγορά νέων εξοπλισμών. Χαρακτηριστικό ίσως είναι
ότι ο Ντόναλντ Ράμσφελντ, ο Αμερικανός υπουργός Άμυνας, έχει κερδίσει την
υποστήριξη του προέδρου Τζορτζ Μπους για αύξηση των αμυντικών δαπανών. Μάλιστα
αυτή η κατακόρυφη αύξηση των αμυντικών δαπανών θα πραγματοποιηθεί ανεξάρτητα
από το κατά πόσον βρεθεί ή όχι, σύντομα, ο νούμερο ένα καταζητούμενος των ΗΠΑ
Οσάμα Μπιν Λάντεν. Και αυτό επειδή, παρά τον χείμαρρο των πληροφοριών από το
Αφγανιστάν μετά την πτώση του καθεστώτος των Ταλιμπάν, οι αξιωματούχοι του
Πενταγώνου αποδέχονται ανεπισήμως ότι μπορεί να αργήσει πολύ η σύλληψη του
Οσάμα Μπιν Λάντεν ­ ή, ακόμα, μπορεί και να μην πραγματοποιηθεί. Αξιωματούχοι
του αμερικανικού Πενταγώνου προειδοποιούν μάλιστα τους πολιτικούς, σε κατ'
ιδίαν συναντήσεις τους, ότι αν ο Μπιν Λάντεν έχει κατορθώσει να διαφύγει από
το Αφγανιστάν, μπορεί τώρα να κρύβεται σε κάποια άλλη χώρα, όπως η Σομαλία, η
Υεμένη, το Πακιστάν, η Ινδονησία, οι Φιλιππίνες, το Ιράν, η Σαουδική Αραβία ή
ακόμα και η Κίνα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17241N572</ED>
<ID>
ID:302203

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N57&aa=2</URL></REF>


Article

<CATEGORY>vin07</CATEGORY>

 <H2>Εκτός νόμου οι Πακιστανοί εξτρεμιστές
</H2>
Πακιστανοί παρακολουθούν το τηλεοπτικό διάγγελμα του Περβέζ Μουσάραφ

Ο πρόεδρος των ΗΠΑ Τζορτζ Μπους τηλεφώνησε χθες στους ηγέτες της Ινδίας και
του Πακιστάν και συμφώνησαν να εργαστούν για τη μείωση της έντασης που έχει
οδηγήσει στη μεγαλύτερη συσσώρευση στρατιωτικών δυνάμεών τους. Ο Μπους
ευχαρίστησε τον Πακιστανό πρόεδρο Περβέζ Μουσάραφ για το διάγγελμα που έκανε
το Σάββατο, στο οποίο δεσμεύθηκε ότι η χώρα του δεν θα χρησιμοποιηθεί ως βάση
για τρομοκρατικές ενέργειες και υποσχέθηκε να λάβει μέτρα εναντίον των
μουσουλμάνων εξτρεμιστών. Στην ομιλία αυτή, ο Μουσάραφ ανακοίνωσε και την
απαγόρευση πέντε εξτρεμιστικών οργανώσεων, μεταξύ των οποίων η
Τζαΐς-ε-Μοχάμεντ (JM) και η Λασκάρ-ε-Τάιμπα (LT) που κατηγορούνται για
ανάμειξη στην επίθεση εναντίον του ινδικού Κοινοβουλίου, που πραγματοποιήθηκε
τον περασμένο Δεκέμβριο. Χθες, επίσης, η Ινδία δήλωσε ότι καλωσορίζει τα μέτρα
του Πακιστάν κατά των εξτρεμιστών, αλλά κάλεσε το Πακιστάν να δείξει
περισσότερη αποφασιστικότητα προκειμένου να σταματήσει η τρομοκρατία στα
σύνορα των δύο χωρών. 
Ο υπουργός Εξωτερικών της Ινδίας Τζάσουαντ Σινγκ δήλωσε ότι η Ινδία είναι
δεσμευμένη στον διμερή διάλογο με το Πακιστάν, αλλά αντιτίθεται σθεναρά σε
οποιαδήποτε μεσολάβηση τρίτου μέρους στη διαδικασία για την καταστολή των
οργανώσεων που θεωρούνται ύποπτες για συμμετοχή στην τρομοκρατία. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17241N573</ED>
<ID>
ID:302251

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N57&aa=3</URL></REF>


Article

<CATEGORY>vin07</CATEGORY>

 <H2>Εκστρατεία στην Αμερική
</H2><H4>Η Άγκυρα ταξιδεύει στην Ουάσιγκτον με στόχο... υποσχέσεις
</H4>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Ο Μπουλέντ Ετζεβίτ ξεκινά σήμερα, μαζί με πολυάνθρωπη πομπή, υπερατλαντική
αποστολή, την επίσημη επίσκεψή του στην Ουάσιγκτον, όπου ελπίζει να ενημερωθεί
για το τι μέλλει γενέσθαι στο Ιράκ και να επιστρέψει, τουλάχιστον, με
συγκεκριμένες υποσχέσεις για τη συνέχιση της οικονομικής βοήθειας.

Η γέφυρα (σκίτσο από τους «Φαϊνάνσιαλ Τάιμς»)

Από σήμερα ως την Κυριακή η Άγκυρα, περίπου, μεταφέρεται στην Ουάσιγκτον. Μόνο
στο αεροπλάνο που θα μεταφέρει τον Τούρκο πρωθυπουργό Μπουλέντ Ετζεβίτ στην
αμερικανική πρωτεύουσα, σήμερα το μεσημέρι, θα βρίσκονται 100 επιχειρηματίες,
40 δημοσιογράφοι, 4 υπουργοί (Εξωτερικών, Ισμαήλ Τζεμ, Προεδρίας, αρμόδιοι για
την οικονομία, Κεμάλ Ντερβίς και Τουντζά Τοσκάι, και Ενέργειας, Ζεκί Τσακάν),
7 βουλευτές και 64 ανώτατα κυβερνητικά στελέχη. Άλλα περίπου 100 άτομα
(εκπρόσωποι κομμάτων, επιχειρηματίες, κ.λπ.) θα ταξιδέψουν προς την Ουάσιγκτον
ιδίοις εξόδοις. 
Πανέτοιμος 
«Ο Ετζεβίτ πηγαίνει πανέτοιμος και ήρεμος στις ΗΠΑ», γράφουν οι τουρκικές
εφημερίδες. Είναι αλήθεια ότι η Εθνοσυνέλευση εργάστηκε 9x9x9, δηλαδή τις
τελευταίες εννέα ημέρες επί εννέα ώρες την ημέρα για να ψηφίσει εννέα νόμους,
όλους σχετικούς με το εξωτερικό εμπόριο και το τραπεζικό σύστημα, ώστε να
είναι έτοιμο το νομικό υπόβαθρο. Γιατί ο Τούρκος πρωθυπουργός σκοπεύει να
δώσει βαρύτητα στα οικονομικά θέματα. Δεν θέλει, δηλαδή, να «ζητήσει ψάρια»,
αλλά «να βοηθηθεί η Τουρκία να μάθει να ψαρεύει». Στο πλαίσιο αυτό, στο
οικονομικό πακέτο που μεταφέρει περιλαμβάνονται αιτήματα για: άρση των
ποσοστώσεων στα κλωστοϋφαντουργικά και στα προϊόντα σιδήρου και χάλυβα,
υπογραφή Προνομιακής Εμπορικής Συμφωνίας, εφαρμογή στο εμπόριο με την Τουρκία
των εμπορικών όρων που ακολουθούνται με την Ευρωπαϊκή Ένωση, αλλά, επίσης,
αναβολή ­ και κατά προτίμηση διαγραφή ­ πληρωμής των αμυντικών πιστώσεων (FMS)
ύψους 5 δισεκατομμυρίων δολαρίων. 
Ήρεμος 
Όσον αφορά την «ηρεμία», αυτή οφείλεται στο γεγονός ότι, ειδικά μετά τις
επιθέσεις της 11ης Σεπτεμβρίου, η Τουρκία προβάλλει την εικόνα του
«στρατηγικού εταίρου» των ΗΠΑ, επομένως λέει ότι όχι μόνο δεν υπάρχουν
προβλήματα ανάμεσα στις δύο χώρες, αλλά και αν παρουσιαστούν διαφορές
(νοουμένων στην περίπτωση αυτή: του Ιράκ, του Κυπριακού, των 43 Τούρκων που
έχουν συλληφθεί μετά την τρομοκρατική επίθεση στη Νέα Υόρκη και η Ουάσιγκτον
αρνείται να δώσει σχετικές πληροφορίες στην Άγκυρα, κ.λπ.), αυτές μπορεί να
διευθετηθούν με τον διάλογο, καθόσον η Τουρκία έχει «αποδείξει» πρόσφατα (π.χ.
στο Κυπριακό) την καλή διάθεσή της. 
Το ζήτημα είναι κατά πόσον η Τουρκία είναι όντως στρατηγικός εταίρος των ΗΠΑ.
Από γεωστρατηγικής απόψεως είναι, βεβαίως, υποψήφια. Η οικονομική κατάστασή
της, όμως, τα εσωτερικά πολιτικά προβλήματα και τα αδιέξοδα της εξωτερικής
πολιτικής της φράζουν τον δρόμο προς τον συνεταιρισμό αυτό. (Η Ιαπωνία, λόγου
χάρη, αλλά και το Ισραήλ, για να αναφέρουμε δύο μόνο από τους στρατηγικούς
εταίρους των ΗΠΑ, είναι χώρες που «στέκονται στα πόδια τους» και αποτελούν από
μόνες τους περιφερειακές δυνάμεις.) 
Το δώρο 
Ο Τούρκος πρωθυπουργός πάει δώρο στον πρόεδρο Τζορτζ Μπους αντίγραφο παλαιού ­
418 ετών ­ χειρόγραφου Κορανιού. Δανείζομαι το σχόλιο του αρθρογράφου της
φιλοϊσλαμικής «Γιενί Σαφάκ», Μεχμέτ Μπάρλας (11/1): «Τι θέλει να εκφράσει ο
Ετζεβίτ πηγαίνοντας δώρο ένα Κοράνι; Ότι είναι μουσουλμάνος ηγέτης; Μήπως να
δείξει ως πού έχει προχωρήσει η τυπογραφία στην Τουρκία ή σκέφτεται να βάλει
τον Μπους να ορκιστεί με το χέρι του στο Ιερό Βιβλίο ότι το Διεθνές
Νομισματικό Ταμείο θα στείλει, ό,τι και να γίνει, το υπεσχημένο χρήμα;»
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17241N581</ED>
<ID>
ID:302139

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N58&aa=1</URL></REF>


Article

<CATEGORY>vin07</CATEGORY>

 <H2>Έφυγε ο «ειρηνοποιός»
</H2>
Σάιρους Βανς. Πέθανε σε ηλικία 84 ετών ο πρώην υπουργός Εξωτερικών του
προέδρου Κάρτερ (φωτογραφία κατά την άφιξη του Αιγύπτιου προέδρου Ανουάρ
Σαντάτ στις ΗΠΑ το 1980)

Ο Σάϊρους Ρόμπερτ Βανς, πρώην υπουργός Εξωτερικών των ΗΠΑ και ένας από τους
βασικότερους μεσολαβητές για την ειρήνευση στην πρώην Γιουγκοσλαβία, πέθανε το
Σάββατο στην Νέα Υόρκη σε ηλικία 84 ετών. Έπασχε από τη νόσο του Αλτσχάιμερ,
νοσηλευόταν στο νοσοκομείο Μάουντ Σινά, και άφησε την τελευταία του πνοή στις
16.15 μ.μ. (23.15 ώρα Ελλάδας). Ο Βανς ξεκίνησε την πολιτική του σταδιοδρομία
το 1957, ως ειδικός σύμβουλος σε μία υποεπιτροπή της αμερικανικής Γερουσίας.
Το 1979, όντας υπουργός στην κυβέρνηση του Τζίμι Κάρτερ, συνέβαλε στην
υπογραφή ειρηνευτικής συμφωνίας μεταξύ της Αιγύπτου και του Ισραήλ. Επίσης,
διεδραμάτισε σημαντικό ρόλο στις συνομιλίες με την πρώην Σοβιετική Ένωση για
τον περιορισμό των στρατηγικών όπλων, και βοήθησε στην εξομάλυνση των σχέσεων
της Ουάσιγκτον με το Πεκίνο. Υπέβαλε, όμως, την παραίτησή του στις 26 Απριλίου
1980, ύστερα από την αποτυχημένη στρατιωτική επιχείρηση απελευθέρωσης των
Αμερικανών ομήρων στο Ιράν, με την οποία είχε διαφωνήσει. Το 1991, ο τότε
γενικός γραμματέας των Ηνωμένων Εθνών, Χαβιέρ Πέρες ντε Κουέγιαρ, τον διόρισε
διαπραγματευτή για την πρώην Γιουγκοσλαβία. Συμμετείχε στην ομάδα που πέτυχε
την εκεχειρία μεταξύ Σέρβων και Κροατών, στην Κροατία. Παραιτήθηκε, όμως, το
1993, αφού απέτυχε να τερματίσει τον πόλεμο στη Βοσνία.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17241N582</ED>
<ID>
ID:302204

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N58&aa=2</URL></REF>


Article

<CATEGORY>vin07</CATEGORY>

 <H5>ΙΣΡΑΗΛ
</H5><H2>Πρόταση για παλαιστινιακό κράτος χωρίς στρατό
</H2>
«Ένα παλαιστινιακό κράτος πρέπει να είναι αποστρατιωτικοποιημένο ­ όχι επειδή
αυτό ζητεί το Ισραήλ, αλλά επειδή είναι προς το συμφέρον μας». 
Με αυτήν του τη δήλωση, στο περιοδικό «Ντερ Σπίγκελ», ο Σαρί Νουσέιμπε,
ανώτατος Παλαιστίνιος αξιωματούχος στην Ανατολική Ιερουσαλήμ, τάραξε τα νερά
και προκάλεσε τη θετική αντίδραση του Σιμόν Πέρες. Πρόκειται για μια θαρραλέα
πρόταση, που προέρχεται από έναν άνθρωπο ο οποίος έχει δείξει και στο παρελθόν
ανεξαρτησία σκέψης, δήλωσε ο Ισραηλινός υπουργός Εξωτερικών. Ο υπουργός
Δημόσιας Ασφάλειας, αντίθετα, ο «σκληρός» Ούζι Λαντάου, έσπευσε να μιλήσει για
«τέχνασμα». 
«Στην ισραηλινοπαλαιστινιακή σύγκρουση, τα όπλα δεν μπορούν με κανέναν τρόπο
να βοηθήσουν στην εξεύρεση λύσης», τόνισε ο Νουσέιμπε. «Οι επιθέσεις
αυτοκτονίας στο Ισραήλ είναι ηθικά απαράδεκτες και πολιτικά αντιπαραγωγικές.
Είναι καθήκον μας να εκμαιεύσουμε από το Ισραήλ μια διάθεση για διάλογο. Προς
τούτο, όμως, πρέπει να έχουμε σαφείς θέσεις». 
Η πρόταση του Νουσέιμπε δεν ήταν το μόνο θέμα που προκάλεσε ρήξη στο ισραηλινό
υπουργικό συμβούλιο. Τις αντιρρήσεις τους για τον τρόπο με τον οποίο ο
ισραηλινός στρατός κατεδάφισε την περασμένη Πέμπτη δεκάδες σπίτια Παλαιστινίων
προσφύγων στη Λωρίδα της Γάζας εξέφρασαν τόσο ο Πέρες όσο και άλλοι υπουργοί. 
Σύμφωνα με τη Διεθνή Επιτροπή του Ερυθρού Σταυρού, 600 άνθρωποι έμειναν
άστεγοι μετά την κατεδάφιση των σπιτιών τους που, σύμφωνα με το Ισραήλ, έγινε
επειδή χρησιμοποιούνταν ως βάσεις οπλοφόρων. Η κατεδάφιση αυτή ήταν η
μαζικότερη από τότε που άρχισε η «δεύτερη ιντιφάντα», τον Σεπτέμβριο του 2000. 
«Η καταστροφή σπιτιών οδηγεί σε μια πολύ αρνητική εικόνα για μας στα ξένα μέσα
ενημέρωσης», δήλωσε ο Πέρες. «Στο ζήτημα της καταστροφής σπιτιών πρέπει να
είμαστε πολύ, πολύ προσεκτικοί». <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17241N583</ED>
<ID>
ID:302252

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N58&aa=3</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ο νέος φασισμός έφτασε
</H2><H4>Η κομματική επιχείρηση, το παράδοξο και η αγωνία
</H4>
<AUTHOR>DARIO FO</AUTHOR>

«Ο καβαλιέρε Μπανάνα ξεπέρασε όλα τα όρια». «Πράγματι ας κάνουμε
αντιπολίτευση σε κανέναν άλλον (του Αλτάν, από τη Ρεπούμπλικα)

Η Ιταλία παρουσιάζει ένα αποθαρρυντικό θέαμα: στερείται ορμής, ενδιαφέροντος,
πάθους. Γινόμαστε μάρτυρες μιας αδιάκοπτης σειράς παραλογισμών και της
υποκρισίας των διαφόρων πολιτικών ομάδων που προσαρμόζονται στο κλίμα του
φασισμού, φτάνοντας σχεδόν μέχρι το σημείο να υιοθετούν τις εκφράσεις και τις
κινήσεις του. Χρησιμοποιούν το ίδιο ρεπερτόριο, φωνάζουν τις ίδιες λέξεις:
ελευθερία, προσπάθεια, πατρίδα, Ιταλία, υπεράσπιση της φυλής, κουλτούρα του
δικού μας πολιτισμού, αρχέγονος πολιτισμός. 
Σε όλα αυτά έρχεται να προστεθεί η επονομαζόμενη "σύγκρουση συμφερόντων". Ο
Μουσολίνι ο ίδιος δεν είχε εφαρμόσει μια τέτοια πολιτική καταμερισμού των
προνομίων, ούτε για τον εαυτό του ούτε γι' αυτούς που δέχονταν τη λογική τού
καθεστώτος του (πέρα από την επιλογή της Fiat ως πρωτοστάτη της εθνικής
βιομηχανίας). Σήμερα έχουμε έναν Ανιέλι, ο οποίος, συνειδητοποιώντας προς τα
πού στρεφόταν ο άνεμος, άλλαξε ξαφνικά πορεία· όπως και οι τράπεζες, οι
μεγάλες χρηματοοικονομικές εταιρείες, κ.λπ. Απέναντί τους, ένα τρομακτικό,
παράλογο κενό, μιας αντιπολίτευσης που μοιάζει ανύπαρκτη. Είναι αλήθεια και
μπορούμε να το διαπιστώσουμε: ο ρόλος μας είναι εκείνος των απλών διαφωνούντων
που προσπαθούν να καλύψουν το κενό της πολιτικής αντιπολίτευσης. 
Βρισκόμαστε μπροστά στο πιο παράλογο παράδοξο, αντάξιο του Βασιλιά
Ιμπού, μπροστά στη φάρσα του αδύνατου: φτιάχνουμε νόμους ειδικά για τον
βασιλιά, επιλέγουμε τους υπουργούς από την αυλή του και αυτοί υπερασπίζονται
αποκλειστικά τα συμφέροντά τους. Και το κοινό χειροκροτεί. Στην καλύτερη
περίπτωση, κάποιος αφήνει να ακουστεί ένα μικρό ρέψιμο αγανάκτησης. Τόσο ο
Cavaliere όσο και οι υπάλληλοί του συμπεριφέρονται με την αλαζονεία που
χαρίζει η γνώση ότι έχουν στα χέρια τους όλες τις εξουσίες, ότι χαίρουν
απόλυτης ατιμωρησίας. Είναι η λογική του "δεν θα πάμε ποτέ φυλακή".
Άκουσα ένα μέλος της κυβέρνησης να λέει ότι θα οργάνωναν μια συνάντηση με την
Κεντροαριστερά: "Σε ένα χέρι θα κρατάμε ένα κλαδί ελιάς και στο άλλο
το πιστόλι". 
Είναι αλήθεια, όλος ο νέος φασισμός είναι ήδη εκεί: καταρχάς, η επιχείρηση -
Ιταλία, κατόπιν το κόμμα - επιχείρηση που μετατρέπει τους πάντες σε υπάλληλους
του οίκου, με τον μεγάλο μάνατζερ στη μέση. 
Μερικές φορές με κυριεύει η αγωνία απέναντι σε αυτή την κατάσταση. Μια κρυφή
μελαγχολία. Διότι όλοι, σχεδόν, οι σκηνοθέτες και οι διευθυντές των θεάτρων
έχουν γίνει, αλλάζοντας τα ρούχα τους εν ριπή οφθαλμού, άνθρωποι της Δεξιάς.
Και επιπλέον, το μεγαλύτερο μέρος των διανοουμένων μοιάζει σαν κοιμισμένο, ή
καμώνεται πως βρίσκεται "αλλού", πως έχει άλλα πράγματα να σκεφτεί. Μοναδική
ελπίδα, αυτός ο ήλιος που φωτίζει τη ματιά πολλών νέων, αυτά τα νέα κινήματα ­
νέων, φοιτητών, εργατών ­ που εκδηλώνονται. Μοναδική σανίδα σωτηρίας, αυτοί οι
νέοι που αντιδρούν, που εξεγείρονται και τους οποίους πρέπει να βοηθήσουμε, να
ενημερώσουμε και να τους πούμε την αλήθεια. 
Ο Dario Fo, Ιταλός δραματουργός και ηθοποιός, κέρδισε το 1997 το βραβείο
Νόμπελ Λογοτεχνίας
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17241N591</ED>
<ID>
ID:302200

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N59&aa=1</URL></REF>


Article

<CATEGORY>vin07</CATEGORY>

 <H2>Στόχος λοιδοριών ο αιρετικός επιστήμονας
</H2>
Μπγιορν Λόμποργκ. Στην Οξφόρδη αποδοκιμάστηκε μέχρι γιαουρτώματος 
Ο επιστήμονας που τόλμησε να αμφισβητήσει την κατεστημένη άποψη ότι το κλίμα
της Γης αλλάζει, έχει γίνει στόχος λοιδοριών, προσωπικών και επαγγελματικών,
αλλά και απειλών κατά της ασφάλειάς του. 
Ο Μπγιορν Λόμποργκ υποστήριξε πέρυσι στη βιβλίο του "Ο σκεπτικιστής
περιβαλλοντολόγος" (εκδ. Cambridge University Press) πως πολλοί από τους
χειρότερους φόβους της ανθρωπότητας ­ η μαζική εξαφάνιση ειδών, η αλλαγή του
κλίματος και ο υπερπληθυσμός ­ είναι εν πολλοίς αβάσιμοι. Λίγο μετά την
κυκλοφορία του όμως, επιστήμονες και οικολογικές οργανώσεις εξευτέλισαν σε
άρθρα τον συγγραφέα και το έργο του, συγκρίνοντάς τον ως και με τους
απολογητές των ναζί. Δέχθηκε επιθέσεις κατά της σωματικής του ακεραιότητας και
τώρα κυκλοφορεί με σωματοφύλακες. "Το βιβλίο μου φαίνεται πως έξυσε μια
πληγή", δήλωσε τις προάλλες ο Λόμποργκ. "Επί χρόνια ακούμε πως ο κόσμος
επιδεινώνεται. Το πίστευα κι εγώ, αλλά όταν αναζήτησα αποδείξεις, διαπίστωσα
πως δεν υπάρχουν. Στην πραγματικότητα, στην ιστορία του κόσμου τα πράγματα
πηγαίνουν προς το καλύτερο", δήλωσε. 
Τα επιχειρήματα του Λόμποργκ, ενός Δανού στατιστικολόγου, πρώην μέλους της
Γκρίνπις και καθηγητή στο Πανεπιστήμιο του Όρχους, καλύπτουν σχεδόν όλο το
φάσμα των οικολογικών ανησυχιών. Υποστηρίζει πως οι δασικές εκτάσεις
αυξάνονται στον κόσμο και πως δεν υπάρχει καμιά απόδειξη ότι χάνονται παντελώς
είδη. Αλλά τη μεγαλύτερη αντίδραση προκάλεσαν όσα γράφει για την αλλαγή του
κλίματος. Ο Λόμποργκ δέχεται ότι ο κόσμος γίνεται θερμότερος, αλλά λέει πως θα
ήταν τόσο δαπανηρό να σταματήσει αυτή η τάση, ώστε δεν αξίζει τον κόπο. "Θα
κόστιζε στον κόσμο τρισεκατομμύρια δολάρια ετησίως, χρήματα που θα μπορούσαν
να ξοδευτούν για την εκπαίδευση και τα νοσοκομεία στον Τρίτο Κόσμο", τονίζει. 
Αλλά στο βιβλιοπωλείο "Borders" της Οξφόρδης όπου πήγε για να υπογράψει
αντίτυπα, ο Λόμποργκ αποδοκιμάστηκε μέχρι... γιαουρτώματος. Όταν έδωσε
πρόσφατα μια διάλεξη στο Βασιλικό Ίδρυμα του Λονδίνου, τον προστάτευαν
τέσσερις σωματοφύλακες, ενώ απειλές διατυπώθηκαν εναντίον του όταν μίλησε στο
Λόντον Σκουλ οφ Ικονόμικς. 
Το μεγαλύτερο σοκ όμως ήρθε από την επιστημονική επιθεώρηση "Nature", η οποία
δημοσίευσε άρθρο που συγκρίνει τον Λόμπαργκ με τους πανεπιστημιακούς αρνητές
του Ολοκαυτώματος και τον κατηγορεί ότι "χρησιμοποιεί τη στρατηγική εκείνων
που υποστηρίζουν ότι οι γκέι δεν πεθαίνουν από το AIDS ή ότι οι Εβραίοι δεν
επελέγησαν για να θανατωθούν από τους ναζί".
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17241N592</ED>
<ID>
ID:302205

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N59&aa=2</URL></REF>


Article

<CATEGORY>vin07</CATEGORY>

 <H5>ΙΤΑΛΙΑ
</H5><H2>Χωρίς αυτοκίνητα για 12 ώρες
</H2>
Τέσσερα εκατομμύρια άνθρωποι εγκατέλειψαν χθες τα Ι.Χ. τους και χρησιμοποίησαν
τα μέσα μαζικής μεταφοράς στο Μιλάνο, το Τορίνο και τη Φλωρεντία, όπου
επιβλήθηκε 12ωρη απαγόρευση κυκλοφορίας των ιδιωτικής χρήσεως αυτοκινήτων λόγω
της κατακόρυφης αύξησης της ατμοσφαιρικής ρύπανσης. 
Οι δρόμοι του εμπορικού κέντρου του Μιλάνου ερήμωσαν, καθώς οι κάτοικοι
στοιβάζονταν στο μετρό και το σιδηρόδρομο, όταν δεν κυκλοφορούσαν πεζή ή με
ποδήλατο. 
Η ηλιοφάνεια, που διαρκεί ήδη περισσότερο από ένα μήνα στη συνήθως βροχερή και
ομιχλώδη Βόρεια Ιταλία, είχε ως αποτέλεσμα την αύξηση της ατμοσφαιρικής
ρύπανσης σε κρίσιμα επίπεδα. Στο Μιλάνο, η απαγόρευση δεν κατάφερε πάντως να
μειώσει και πολύ το γκρίζο νέφος που εκτεινόταν σε όλη την πόλη. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17241N593</ED>
<ID>
ID:302253

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N59&aa=3</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Το μάθημα του πρίγκιπα
</H2>
Αυτό πια κι αν είναι σκάνδαλο... Ο 17χρονος πρίγκιπας Χάρι, ο δευτερότοκος
γιος του πρίγκιπα Καρόλου, του διαδόχου του βρετανικού θρόνου, είχε κάνει
επανειλημμένως χρήση ινδικής κάνναβης και αλκοόλ, με αποτέλεσμα να σταλεί,
πριν από έναν χρόνο, από τον πατέρα του, σε κλινική αποτοξίνωσης του Λονδίνου.
Για μια ημέρα, έτσι για να έλθει σε επαφή με άτομα εξαρτημένα από την κοκαΐνη,
την ηρωίνη και το αλκοόλ και να δει πώς επηρεάζουν οι κακές συνήθειες τη ζωή
ενός ανθρώπου. "Ο Χάρι και η ντροπή των ναρκωτικών" ήταν ο τίτλος που επέλεξε
για το πρωτοσέλιδό της η "News of the World", η εφημερίδα που αποκάλυψε την
υπόθεση. Τι κι αν οι "πειραματισμοί" του Χάρι είναι κοινό γράμμα σε αρκετούς
Βρετανούς συνομηλίκους του, ανώνυμους και μη, συμπεριλαμβανομένων των υιών του
Βρετανού πρωθυπουργού Τόνι Μπλερ και του Βρετανού υπουργού Εξωτερικών Τζακ
Στρο. Όταν ένας πρίγκιπας παραστρατεί, ο βρετανικός Τύπος στήνει αληθινό γλέντι.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17241N594</ED>
<ID>
ID:302287

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N59&aa=4</URL></REF>


Article

<CATEGORY>vin07</CATEGORY>

 <H5>ΧΑΣΑΝ ΤΑΝΤΑΪ
</H5><H2>Πρόσωπα </H2><H2>Ηθοποιός ή δολοφόνος;
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Είναι άραγε δολοφόνος ο πρωταγωνιστής του «Κανταχάρ»; Οι πράξεις του τότε
δεν μπορούν να καταδικαστούν στη βάση τωρινών πεποιθήσεων, τονίζει ο
σκηνοθέτης της ταινίας. 
Χάσαν Ταντάι. Ο ηθοποιός του «Κανταχάρ» κατηγορείται ότι είναι Αμερικανός φυγάς

Τον Ιούνιο του 1980, ο 29χρονος Αμερικανός Ντέιβιντ Μπέλφιλντ, γιος μαύρου
πατέρα και λευκής μητέρας, σκότωσε τον πρώην Ιρανό διπλωμάτη και επικριτή του
Αγιατολάχ Χομεϊνί, Αλί Ακμπάρ Ταμπαταμπάι, στην Ουάσιγκτον. Ο Μπέλφιλντ, ο
οποίος είχε προσηλυτιστεί στο Ισλάμ δέκα χρόνια νωρίτερα και είχε πάρει το
όνομα Νταούντ Σαλαχουντίν, διέφυγε στον Καναδά κι από εκεί, αν πιστέψει κανείς
τις αμερικανικές υπηρεσίες πληροφοριών, στην Τεχεράνη. Το 1995 είχε κάνει
στιγμιαία την εμφάνισή του στην Κωνσταντινούπολη, όπου ομολόγησε τη δολοφονία
του Ταμπαταμπάι σε εκπομπή του ABC. 
Σύμφωνα με το περιοδικό «Τάιμ» και την εφημερίδα «Ουάσιγκτον Τάιμς», ο
Μπέλφιλντ επανεμφανίστηκε τώρα, 21 χρόνια μετά τον φόνο, ως Χάσαν Ταντάι και
πρωταγωνιστής της ταινίας «Κανταχάρ» του Ιρανού σκηνοθέτη Μοχσέν Μαχμαλμπάφ. Ο
εισαγγελέας Νταγκ Γκάνσλερ, που ασχολείται μέχρι σήμερα με τον φόνο του
Ταμπαταμπάι, δήλωσε πως δεν έχει αμφιβολία ότι «ο ηθοποιός είναι ο άνθρωπός
μας». Ο ίδιος ο Ταντάι, στη μοναδική συνέντευξη που έχει δώσει για την ταινία,
λέει πως «εξακολουθεί να προσπαθεί να καταλάβει» ποιος είναι. «Δεν είναι
σπάνιο φαινόμενο στους Αμερικανούς της γενιάς μου», προσθέτει. 
Και ο Μαχμαλμπάφ προσέλαβε εν γνώσει του έναν δολοφόνο; Ήξερε πως ο ηθοποιός
του είχε σκοτώσει κάποιον, γράφει ο σκηνοθέτης στον «Γκάρντιαν», αλλά κανένα
δικαστήριο δεν έχει αποδείξει πως είναι δολοφόνος. Ο Ταμπαταμπάι, επισημαίνει,
ήταν εξέχον μέλος της μυστικής αστυνομίας του Σάχη, της Σαβάκ, και την εποχή
εκείνη «ολόκληρο το ιρανικό έθνος αναζητούσε μέλη της Σαβάκ για να τα
εξοντώσει ως υπεύθυνα για τη δυστυχία του, όπως οι Αμερικανοί κυνηγούν τώρα τα
μέλη της Αλ Κάιντα». «Καταγγέλλω κάθε μορφή βίας», τονίζει, «αλλά δεν μπορώ να
καταδικάσω τις πράξεις του τότε με βάση τις τωρινές πεποιθήσεις άλλων». Αν
ήξερε ότι ο Ταντάι ήταν δολοφόνος, προσθέτει ο Μαχμαλμπάφ, θα είχε κάνει
ταινία για τον φόνο που διέπραξε, «για να διερευνήσω γιατί στις πολιτισμένες
και πλούσιες ΗΠΑ, ένας μαύρος διαπράττει μια πολιτική δολοφονία και μετά
διαφεύγει σε μια χώρα σαν το Ιράν, που έχει τεταμένες σχέσεις με τις ΗΠΑ».
«Για μένα», τονίζει ο Ιρανός σκηνοθέτης, «η υπόθεση του Χάσαν Ταντάι είναι σαν
να δικαζόταν ο ένοπλος επαναστάτης Τσε Γκεβάρα από το δικαστήριο του ειρηνιστή
Μαχάτμα Γκάντι. Αλλά την εποχή εκείνη, και στα βάθη της κουλτούρας της
δυσαρέσκειας των μαύρων Αμερικανών στις Ηνωμένες Πολιτείες, ο Τσε Γκεβάρα ήταν
το μέτρο και όχι ο Γκάντι».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17241N601</ED>
<ID>
ID:302140

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N60&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Επισκέπτες ή εισβολείς;
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τελικώς, η 11η Σεπτεμβρίου δεν άλλαξε και πολύ τη ζωή μας. Υπάρχει
επιτέλους κάτι που μπορεί να το πετύχει; Μπορεί να συμβεί το 2002 κάτι που θα
μας βγάλει από την πεζή καθημερινότητά μας; 
Είδε εξωγήινο: να πώς αντέδρασε

Οι βιολόγοι επισημαίνουν ότι η εξέλιξη δεν είναι μια διαδικασία που οδηγεί
μοιραία από λιγότερο σε περισσότερο σύνθετες μορφές ζωής, αλλά μια πορεία
προσαρμογής των οργανισμών στο περιβάλλον τους. Η ικανότητά μας να γράφουμε
σονέτα, για παράδειγμα, ή να στέλνουμε διαστημικά λεωφορεία σε άλλους
πλανήτες, είναι αποτέλεσμα ενός μοναδικού συνδυασμού περιβαλλοντικών
παραγόντων, ο οποίος δεν μπορεί να επαναληφθεί. 
Πολλοί κοσμολόγοι, όμως, είναι λιγότερο σίγουροι για τη μοναδικότητά μας. Η
απεραντοσύνη του σύμπαντος δεν επιτρέπει ακλόνητες βεβαιότητες, οι συνθήκες
που οδήγησαν στη γέννησή μας μπορεί θαυμάσια να έχουν δημιουργήσει ή να
δημιουργήσουν άλλα όντα, περισσότερο ή λιγότερο έλλογα, φιλικά ή εχθρικά, όντα
που μπορεί μια μέρα να μας επισκεφθούν για να ζητήσουν τη βοήθειά μας ή για να
μας κατακτήσουν. Όποιος παρατηρεί τον ουρανό μια ξάστερη χειμωνιάτικη νύχτα -
γράφει ο Μάικλ Πράουζ στους Φαϊνάνσιαλ Τάιμς - και είναι απολύτως
βέβαιος ότι δεν υπάρχουν κάπου μακριά άνθρωποι που μπορούν να γράψουν σονέτα,
πάσχει τουλάχιστον από έλλειψη φαντασίας. 
Το πιθανότερο είναι πως το 2002 δεν θα δεχθούμε επίσκεψη εξωγήινων. Ποιος
μπορεί όμως να το αποκλείσει; Και στην περίπτωση που συμβεί ένα τέτοιο
γεγονός, είμαστε έτοιμοι να το αντιμετωπίσουμε; Έχει κανείς πρωθυπουργός
ετοιμάσει μια τελετή υποδοχής, έναν λόγο, μια εκδήλωση τέλος πάντων για να
τιμήσει ένα γεγονός τέτοιας σημασίας; Όχι. Υπάρχουν βέβαια σοβαρές
δικαιολογίες. Δεν ξέρουμε πώς θα μας φερθούν οι επισκέπτες μας. Δεν ξέρουμε
καν αν θα έλθουν ως επισκέπτες ή ως εισβολείς. Πώς να τους δεχθούμε λοιπόν, με
κλάδους ελαίας ή με πυραύλους; Πιστεύουμε βέβαια ότι για να έχουν κάνει ένα
τέτοιο ταξίδι θα έχουν συνεργαστεί αρμονικά μεταξύ τους και από τη δική μας
εμπειρία συμπεραίνουμε ότι η συνεργασία οδηγεί στη γνώση. Ένας γνωστικός
επισκέπτης, όμως, είναι άραγε λιγότερο επικίνδυνος; Όταν οι Ευρωπαίοι
συνάντησαν (ή "ανακάλυψαν", όπως λένε) τους Αφρικανούς ή τους ιθαγενείς της
Αμερικής, υπήρξε ασφαλώς μια αμφίδρομη ροή ιδεών, μια αλληλεπίδραση ανάμεσα
στους πολιτισμούς. Οι πιο "πρωτόγονοι" πολιτισμοί, όμως, δεν θα μπορούσαν να
αντισταθούν σε αυτό το σοκ, ήταν καταδικασμένοι να απορροφηθούν, να διαλυθούν,
να καταστραφούν. Μήπως αυτός είναι και ο δικός μας προορισμός; Τι θα μπορούσαν
αλήθεια να αντιτάξουν οι φανατικοί υπέρμαχοι της οικονομίας της αγοράς σε έναν
εξωγήινο που θα τους έλεγε, ναι, δοκιμάσαμε κι εμείς αυτό το σύστημα πριν από
3.000 χρόνια και η αποτυχία ήταν παταγώδης, αυτό που χρειάζεστε είναι μια
οικονομία χψω, κι αν δεν συμφωνείτε λυπούμαστε, θα υποχρεωθείτε να το κάνετε,
όχι από εμάς, αλλά από την παγκοσμιοποίηση, ή μάλλον την πανσυμπαντοποίηση;
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17241N602</ED>
<ID>
ID:302206

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N60&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<H3>Το ουσιαστικό...
</H3>
... ζήτημα για το οικονομικό μέλλον της Ευρώπης δεν είναι τόσο η αποδοχή του
νέου της νομίσματος από τον υπόλοιπο κόσμο, κάτι που πιθανότατα θα συμβεί. Το
μεγάλο πρόβλημα είναι η πραγματοποίηση των αναγκαίων δομικών αλλαγών. Σε μια
χρονιά που θα διεξαχθούν εκλογές στη Γερμανία, στη Γαλλία, στην Ολλανδία και
στη Σουηδία - σημειώνει η Χέραλντ Τρίμπιουν - οι δομικές αλλαγές θα
συγκρουστούν με την προστασία της αγοράς εργασίας. Χωρίς τις μεταρρυθμίσεις
αυτές, όμως, η διαφορά του βιοτικού επιπέδου ανάμεσα στην Ευρώπη και στις
Ηνωμένες Πολιτείες θα εξακολουθεί να μεγαλώνει. <H3>Σήμερα...
</H3>
... το κατά κεφαλήν Ακαθάριστο Εθνικό Προϊόν της Ευρώπης φτάνει μόλις τα δύο
τρίτα του αμερικανικού. Όπως αναφέρει η τελευταία έκθεση της Ευρωπαϊκής Ένωσης
για την ανταγωνιστικότητα, που δημοσιεύτηκε τον περασμένο Νοέμβριο, το χάσμα
αυτό είναι βαθύτερο από οποιαδήποτε άλλη στιγμή τα τελευταία σαράντα χρόνια.
Τόσο στη Γαλλία όμως όσο και στη Γερμανία, τις δύο μεγαλύτερες οικονομίες
δηλαδή της Ευρωπαϊκής Ένωσης, θα γίνουν φέτος εκλογές. Ο σοσιαλδημοκράτης
καγκελάριος Γκέρχαρντ Σρέντερ δεν θα επιχειρήσει ασφαλώς τη φιλελευθεροποίηση
της αγοράς εργασίας την οποία απέφυγε τα τρία τελευταία χρόνια. Και ο
σοσιαλιστής πρωθυπουργός Λιονέλ Ζοσπέν δεν θα λάβει κανένα μέτρο που να θέτει
σε κίνδυνο τις θέσεις εργασίας στον δημόσιο τομέα. <H3>Η ετήσια ...
</H3>
... έκθεση της επιτροπής για τις οικονομικές προοπτικές της Ευρωπαϊκής Ένωσης,
που δημοσιεύτηκε μετά την έκθεση για την ανταγωνιστικότητα, δεν περιλαμβάνει
βέβαια συγκεκριμένες οδηγίες για τη βελτίωση της κατάστασης. Η εικόνα που
δίνει όμως η επιτροπή για την ευρωπαϊκή οικονομία είναι αρκετά σαφής: «Η
δομική ακαμψία εξακολουθεί να υποσκάπτει την ελαστικότητα και τις δυνατότητες
ανάπτυξης του ευρώ και της οικονομίας. Η βελτίωση της ελαστικότητας των αγορών
στην περιοχή του ευρώ θα συμβάλει στην τόνωση των επενδύσεων». <H3>Το ευρώ...
</H3>
... είναι ένα ισχυρό διεθνές νόμισμα, τόνισε ο διοικητής της Fed Άλαν
Γκρίνσπαν σε πρόσφατη ομιλία του. Σε σχέση με το δολάριο, όμως, το ευρώ έχασε
μεγάλο μέρος της αξίας του από τότε που υιοθετήθηκε ως λογιστική μονάδα πριν
από τρία χρόνια. Και ο λόγος είναι ότι οι αγορές πιστεύουν πως η αύξηση της
παραγωγικότητας στις Ηνωμένες Πολιτείες θα είναι τα επόμενα χρόνια μεγαλύτερη
σε σχέση με την Ευρώπη. Ένας σημαντικός παράγων σε αυτή την εξίσωση, δήλωσε ο
Γκρίνσπαν, είναι οι διαφορές των κανόνων στις αγορές εργασίας της Ευρώπης και
των Ηνωμένων Πολιτειών. «Η απόλυση ενός εργαζομένου είναι πολύ πιο δύσκολη και
δαπανηρή στην Ευρώπη απ' ό,τι στις Ηνωμένες Πολιτείες. Η διαφορά αυτή είναι
σημαντική στον σημερινό κόσμο της υψηλής τεχνολογίας, αφού η απόδοση των νέων
τεχνολογιών εξαρτάται από τη μείωση του κόστους, πράγμα που ισοδυναμεί σε ένα
βαθμό με τη μείωση του κόστους εργασίας».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17241N603</ED>
<ID>
ID:302254

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N60&aa=3</URL></REF>


Article

<CATEGORY>vin08</CATEGORY>

 <H2>Ακίνητα 2,7 τρισ.
</H2><H4>Ανήκουν σε 41.774 μεγαλοϊδιοκτήτες στην Ελλάδα
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Στα χέρια 41.774 ιδιοκτητών ακινήτων βρίσκεται το μεγαλύτερο μέρος της
ακίνητης περιουσίας στην Ελλάδα. Οι ιδιοκτήτες αυτοί δηλώνουν στην Εφορία
ακίνητη περιουσία - με βάση τις αντικειμενικές αξίες - πάνω από 83 εκατ. δρχ.
ο καθένας

Τα στοιχεία του υπουργείου Οικονομικών, από την επεξεργασία των δηλώσεων Φόρου
Μεγάλης Ακίνητης Περιουσίας (ΦΜΑΠ) που υπέβαλαν στην Εφορία το 2001 οι
«κατέχοντες» είναι αποκαλυπτικά για το πώς μοιράζεται η πίτα της ακίνητης
περιουσίας στην Ελλάδα. Από τους 41.774 μεγαλοϊδιοκτήτες ακινήτων οι 17.910, ή
42,8%, είναι συγκεντρωμένοι στις εξής περιοχές της χώρας: Κηφισιά (3.197
ιδιοκτήτες), Ψυχικό (2.134), Γλυφάδα (1.736), Κέντρο της Αθήνας - Δ', Ι' και
ΚΑ' ΔΟΥ Αθηνών - (3.052), Χαλάνδρι (1.303), Μαρούσι (1.136), Κέντρο της
Θεσσαλονίκης - Ζ' και Δ' ΔΟΥ Θεσσαλονίκης - (1.709), Κορωπί (783), Αγ.
Παρασκευή (639), Χολαργός (580) και Καλαμαριά (575). Επίσης αρκετοί μεγάλοι
ιδιοκτήτες ακινήτων (1.066) είναι κάτοικοι εξωτερικού και υπέβαλαν δήλωση ΦΜΑΠ
στη ΔΟΥ κατοίκων εξωτερικού. 
Δηλώνουν τα... μισά!

Οι φορολογούμενοι αυτοί δήλωσαν περίπου το 48% της αξίας μεγάλης ακίνητης
περιουσίας που δηλώθηκε με βάση τις δηλώσεις του ΦΜΑΠ το 2001. Ειδικότερα
δήλωσαν ότι κατέχουν αξία ακίνητης περιουσίας περίπου 1,3 τρισ. δρχ. Για την
περιουσία τους αυτή κατέβαλαν φόρο (7,4 δισ. δρχ.) που αντιστοιχεί στο 48% του
ΦΜΑΠ φυσικών προσώπων που καταβλήθηκε συνολικά το 2001. 
Αξίζει να σημειωθεί ότι η αξία της ακίνητης περιουσίας και έτσι και ο φόρος
για τους υπόχρεους στον ΦΜΑΠ το 2001 υπολογίστηκε με βάση τις παλαιές
αντικειμενικές αξίες των ακινήτων (που ίσχυαν την 1.1.2001). Όμως από τον
Μάρτιο του 2001 και μετά ισχύουν οι νέες αυξημένες αντικειμενικές αξίες των
ακινήτων. Με βάση τις αυξημένες αντικειμενικές αξίες θα υπολογιστούν τόσο η
αξία των ακινήτων στις δηλώσεις ΦΜΑΠ που θα υποβληθούν το 2002 όσο και ο φόρος
που θα καταβληθεί στην Εφορία. 
Αυξημένος φόρος

Παράλληλα, λόγω της αύξησης των αντικειμενικών τιμών των ακινήτων, κάποιοι
ιδιοκτήτες ακινήτων που μέχρι τώρα ήταν αφορολόγητοι θα πρέπει να υποβάλουν
δήλωση ΦΜΑΠ και να καταβάλουν φόρο γιατί η αξία της ακίνητης περιουσία τους
αυξήθηκε σε επίπεδα πάνω από το αφορολόγητο όριο. 
Εκτός από τα φυσικά πρόσωπα, φόρο μεγάλης ακίνητης περιουσίας καταβάλλουν και
οι επιχειρήσεις για τα ακίνητα που έχουν στην κατοχή τους. Το 2001 υποβλήθηκαν
31.404 δηλώσεις ΦΜΑΠ από αντίστοιχο αριθμό επιχειρήσεων, ενώ ο φόρος που
κατέβαλαν ανήλθε σε 20 δισ. δρχ. Έτσι, συνολικά το 2001 το Δημόσιο εισέπραξε
από τα φυσικά πρόσωπα και τις επιχειρήσεις για ΦΜΑΠ 35 δισ. δρχ. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17241N611</ED>
<ID>
ID:302147

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N61&aa=1</URL></REF>


Article

<CATEGORY>vin08</CATEGORY>

 <H2>Αποσύρθηκαν 1,25 σε σύνολο 2,9 τρισ. δρχ.
</H2>
Το 43% των κερμάτων και των χαρτονομισμάτων σε δραχμές έχει αποσυρθεί και έχει
δώσει τη θέση του σε ευρώ. Σύμφωνα με στοιχεία της Τραπέζης της Ελλάδος, μέχρι
την Παρασκευή είχαν αποσυρθεί 1,25 τρισ. δραχμές, έναντι 2,9 τρισ. δραχμών της
συνολικής κυκλοφορίας σε δραχμές (κέρματα και χαρτονομίσματα). Από το ποσό που
αποσύρθηκε, το 50% προέρχεται από την περιφέρεια και το υπόλοιπο 50% από την
Αθήνα. 
Από το σύνολο της νομισματικής κυκλοφορίας (2,9 τρισ. δραχμές), τα 65 δισ.
δραχμές είναι κέρματα. Από αυτά, η Τράπεζα της Ελλάδος περιμένει να αποσυρθούν
και να αντικατασταθούν με ευρώ τα 40 δισ. δραχμές, τα οποία αντιστοιχούν σε
8.000 με 9.000 τόνους. Τα υπόλοιπα 25 δισ. δραχμές, αντιστοιχούν σε 5.000 με
6.000 τόνους και εκτιμάται ότι βρίσκονται κάπου ξεχασμένα (σε λίμνες, μέσα σε
φόδρες, σε κουμπαράδες, σε ξεχασμένα συρτάρια κ.λπ.). Αυτό το ποσό ενδεχομένως
να μην επιστρέψει στην Τράπεζα της Ελλάδος ούτε στα επόμενα 10 χρόνια, που
ισχύει το δικαίωμα της αντικατάστασης των κερμάτων από δραχμές σε ευρώ.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17241N612</ED>
<ID>
ID:302212

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N61&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πρόταση </H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Πώς, ενδεχομένως, θα εξελίσσονται τα πράγματα της οικονομίας μας; 
Η γενική έννοια-κλειδί σε τέτοια άσκηση είναι η ανταγωνιστικότητα. Αυτήν τη
στιγμή η δική μας κατάσταση, όσο και αν συνίσταται και επηρεάζεται από πλήθος
επιμέρους λειτουργιών, βρίσκεται στα κατώτατα σημεία της συγκριτικής κλίμακας
στην Ε.Ε., δείκτης του τρόπου της κοινωνικοοικονομικής μας οργάνωσης, του
τρόπου λειτουργίας θεσμών, της νοοτροπίας ή της υψηλής «αδράνειας» σε πολλούς
χώρους. 
Να αποφύγω την απαρίθμηση των πιο τετριμμένων παραγόντων, που τείνουν να
καθορίζουν τον βαθμό ανταγωνιστικότητας. Να μείνω σε ένα μόνο σημείο για
σήμερα. Η τεχνολογική αλλαγή συντελείται με αποσβολωτική ταχύτητα. Αυτή την
ταχύτητα ακολουθεί και η δημιουργία νέων «αγαθών» και υπηρεσιών, ο ρυθμός
ανατροπής καταναλωτικών προτιμήσεων, η εισαγωγή νέων συστημάτων παραγωγής.
Γίνεται έτσι εξαιρετικά δύσκολο για μεμονωμένους επιχειρηματίες σε μικρές
οικονομίες, που ακόμη βαρύνονται από τις παραδόσεις του παρελθόντος, να
αναπτύσσουν την ευελιξία και προβλεπτικότητα που απαιτεί η σημερινή παγκόσμια
οικονομία. Είναι δηλαδή δύσκολο να έχει κανείς επαφή με τις νέες μεθόδους
παραγωγής, διάθεσης, διανομής με τα νέα προϊόντα, τις νέες ευκαιρίες, νέες
συναλλαγές, νέα πρότυπα. 
Είναι, νομίζω, λοιπόν επιτακτική ανάγκη για νέους επιθετικούς επιχειρηματίες
να επιχειρήσουν συλλογικά και θεσμικά την υπέρβαση αυτών των δυσκολιών. Κάτι,
π.χ. από την ανάποδη, ανάλογο με την λογική της πρώιμης ΕΤΒΑ, για τη διάνοιξη
διόδων σε νέους ορίζοντες και τη στήριξη της νέας επιχειρηματικότητας. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17241N613</ED>
<ID>
ID:302285

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N61&aa=3</URL></REF>


Article

<CATEGORY>vin08</CATEGORY>

 <H2>Κλυδωνισμοί λόγω Ένρον
</H2><H4>Ο αμερικανικός κολοσσός «απειλεί» την κυβέρνηση Μπους
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Στην κυβέρνηση Μπους είχε καταφύγει η αμερικανική εταιρεία - κολοσσός στον
χώρο της ενέργειας - Ένρον, στην προσπάθειά της να λάβει πίστωση από τις
τράπεζες ώστε να αποφύγει τη χρεοκοπία. 
Η αποκάλυψη αυτή, σε συνδυασμό με τους φόβους ότι στελέχη των Ρεπουμπλικάνων
μπορεί να είναι αναμεμειγμένοι στο σκάναλο της Ένρον, προκαλεί κλυδωνισμούς
στην κυβέρνηση Μπους, η οποία προσπαθεί να τηρήσει τις αποστάσεις ώστε να μην
κατηγορηθούν μέλη της για τυχόν ανάμειξη σε παράνομες ενέργειες. 
Την περασμένη Πέμπτη και μέσα σε γενική κατάπληξη, η εταιρεία Άντερσεν, η
οποία έχει αναλάβει να εξετάσει τα λογιστικά βιβλία της εταιρείας,
προειδοποίησε ότι μπορεί να έχουν γίνει «παράνομες ενέργειες» οι οποίες μπορεί
να συνέβαλαν στην καταστροφή της εταιρείας. Η Άντερσεν παραδέχθηκε ότι πολλά,
πιθανότατα χιλιάδες έγγραφα, που θα έπρεπε να έχει στην κατοχή της η εταιρεία
για να γίνει ο λογιστικός έλεγχος, έχουν καταστραφεί από στελέχη της Ένρον. 
Πριν από λίγο καιρό η Ένρον ήταν μία από τις μεγαλύτερες εταιρείες των
Ηνωμένων Πολιτειών που απορροφούσε κάθε χρόνο εκατοντάδες από τα καλύτερα
στελέχη της αγοράς. Τώρα όλοι και κυρίως οι Ρεπουμπλικάνοι, φοβούνται το
χειρότερο: Μήπως αποδειχθεί, για παράδειγμα, ότι μέλη της κυβέρνησης Μπους
ήξεραν τι συνέβαινε και δεν έκαναν τίποτε, ή ότι είχαν εσωτερική πληροφόρηση
και πούλησαν όσο ήταν καιρός μετοχές. Σημειώνεται ότι σε ελάχιστο χρονικό
διάστημα οι τιμές των μετοχών της εταιρείας υποχώρησαν από τα 85 δολάρια η μία
στα 50 σεντς η μία. Η Ένρον ήταν η μεγαλύτερη αμερικανική εταιρεία στον χώρο
της ενέργειας. Η εταιρεία στο παρελθόν είχε χρηματοδοτήσει καμπάνιες πολλών
γνωστών προσώπων της αμερικανικής πολιτικής σκηνής. Τα τρία τέταρτα των
χρημάτων είχαν ως αποδέκτες Ρεπουμπλικάνους. Πάντως, στους αποδέκτες ήταν και
πολλοί Δημοκρατικοί. Ήδη 29 από τα κορυφαία στελέχη της εταιρείας πιθανότατα
θα έλθουν αντιμέτωπα με τη Δικαιοσύνη, με την κατηγορία ότι πούλησαν μετοχές
αξίας 1,1 δισ. δολ. ενώ ήξεραν πως η εταιρεία κινδύνευε σοβαρά να χρεοκοπήσει. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17241N621</ED>
<ID>
ID:3τ2148

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N62&aa=1</URL></REF>


Article

<CATEGORY>vin08</CATEGORY>

 <H5>ΓΚΡΙΝΣΠΑΝ
</H5><H2>Ανοιχτό το ενδεχόμενο μείωσης επιτοκίων από τη FΕD
</H2>
Άλαν Γκρίνσπαν

Την πιθανότητα να μειώσει τα επιτόκια για δωδέκατη φορά μέσα σε 13 μήνες
αφήνει ανοιχτή ο πρόεδρος της Κεντρικής Τράπεζας των ΗΠΑ κ. Άλαν Γκρίνσπαν,
καθώς εντείνονται οι φόβοι πως η ανάκαμψη στην αμερικανική οικονομία, που
βρίσκεται στο ξεκίνημά της, μπορεί να μη διαρκέσει. 
«Παρά το γεγονός ότι υπάρχουν σημάδια σταθεροποίησης, είναι ακόμη πρόωρο να
συμπεράνουμε ότι οι δυνάμεις που παρεμποδίζουν την οικονομική ανάπτυξη εδώ
(στις ΗΠΑ) και στο εξωτερικό έχουν ελαττωθεί τόσο, ώστε να επιτρέψουν να
συντελεστεί μια υγιής ανάκαμψη», επεσήμανε ο κ. Γκρίνσπαν. 
Τα ομόλογα

Η προσδοκία για νέα μείωση στα επιτόκια των ΗΠΑ μπορεί να οδηγήσει σε άνοδο
την επόμενη εβδομάδα τα 30ετή ομόλογα στις Ηνωμένες Πολιτείες. Τα 30ετή
ομόλογα είχαν σημειώσει σημαντική άνοδο την προηγούμενη εβδομάδα, όταν ο
Γκρίνσπαν είχε δηλώσει πως «είναι νωρίς να συμπεράνουμε ότι υπάρχει ανάκαμψη».
Η Κεντρική Τράπεζα των ΗΠΑ (FED) αναμένεται να αποφασίσει για την πορεία των
επιτοκίων στα τέλη Ιανουαρίου. Ήδη, τα επιτόκια στις Ηνωμένες Πολιτείες, που
διαμορφώνονται στο 1,75%, βρίσκονται στα χαμηλότερα επίπεδα των τελευταίων 40
χρόνων. Σύμφωνα με τον επικεφαλής της FED, η κερδοφορία των εταιρειών και οι
επενδύσεις παραμένουν σε περιορισμένα επίπεδα. Την ίδια στιγμή, το γεγονός ότι
η ανεργία παραμένει αυξημένη και οι τιμές των μετοχών σε χαμηλά - συγκριτικά
με τα προηγούμενα δύο χρόνια - επίπεδα, οδηγεί στο συμπέρασμα ότι η
καταναλωτική δαπάνη θα είναι περιορισμένη. Η αμερικανική οικονομία βυθίστηκε
στην ύφεση τον Μάρτιο, καθώς - σύμφωνα με τα στοιχεία - συρρικνώθηκε με ρυθμό
1,3%. Η αμερικανική κυβέρνηση αναμένεται αύριο να δώσει στη δημοσιότητα
στοιχεία για την καταναλωτική δαπάνη. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17241N622</ED>
<ID>
ID:302213

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N62&aa=2</URL></REF>


Article

<CATEGORY>vin08</CATEGORY>

 <H2>Αναζητεί διέξοδο η Μάικροσοφτ
</H2>
Στο κενό έπεσε η προσπάθεια της Μάικροσοφτ να έρθει σε διακανονισμό ύστερα από
δεκάδες μηνύσεις που είχαν κατατεθεί εναντίον της με την κατηγορία ότι
ακολουθούσε μονοπωλιακές πρακτικές. Η Μάικροσοφτ σε μία προσπάθεια συμβιβασμού
είχε προτείνει να χαρίσει υπολογιστές και λογισμικό αξίας ενός δισ. δολ. σε
σχολεία υποβαθμισμένων περιοχών, κάτι που όμως δεν επέτρεψε η Δικαιοσύνη. 
Το δικαστήριο αποφάσισε ότι η χορήγηση δωρεάν λογισμικού, εγκατεστημένου στους
υπολογιστές αυτούς, συνιστά μονοπωλιακή πρακτική, η οποία δεν είναι δυνατόν να
επιτραπεί. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17241N623</ED>
<ID>
ID:302261

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N62&aa=3</URL></REF>


Article

<CATEGORY>vin08</CATEGORY>

 <H2>Εκπτώσεις με 4πλή αναγραφή
</H2><H4>Μειώσεις 25% έως 60% - Αύξηση του τζίρου υπολογίζουν οι καταστηματάρχες </H4>
Επτά εβδομάδες εκπτώσεις στην αγορά από σήμερα σε τιμές που προβάλλονται
μειωμένες 25-60%. Ήδη από την Παρασκευή έκαναν την εμφάνισή τους οι πρώτες
ενδείξεις στις βιτρίνες των εμπορικών καταστημάτων. 
Εκπτώσεις. Οι καταναλωτές θα βλέπουν στις βιτρίνες τέσσερις τιμές για ένα προϊόν!

Σύμφωνα με τη σχετική απόφαση στις πινακίδες με τις τιμές θα πρέπει να υπάρχει
τετραπλή αναγραφή (σε δραχμές και ευρώ πριν και μετά την έκπτωση) καθώς και το
ποσοστό της μείωσης. 
Οι εκπτώσεις ξεκινούν φέτος δύο εβδομάδες αργότερα, προκειμένου να αποφευχθούν
προβλήματα με την εφαρμογή του ευρώ αλλά οι καταστηματάρχες υπολογίζουν σε
αισθητή αύξηση του κύκλου εργασιών τους και προαναγγέλλουν ήδη σημαντικές
μειώσεις. 
Πάντως οι καταναλωτικές οργανώσεις (ΙΝ-ΚΑ) και η Ένωση Καταναλωτών Ελλάδας με
ανακοινώσεις τους καλούν τους καταναλωτές να είναι ιδιαίτερα προσεκτικοί στις
αγορές τους, γιατί είναι πολλές οι παγίδες. 
Ειδικότερα υποδεικνύεται η αποφυγή χρήσης πιστωτικών καρτών και καταναλωτικών
δανείων γιατί αυξάνεται έτσι το κόστος των διαφόρων ειδών. 
Έλεγχοι 
Εντατικούς ελέγχους θα κάνουν στην αγορά την περίοδο των εκπτώσεων τα αρμόδια
ελεγκτικά όργανα του υπουργείου Ανάπτυξης και το ΣΔΟΕ σε μια προσπάθεια να
εξασφαλισθεί η σωστή αναγραφή των τιμών σε δραχμές και σε ευρώ πριν και μετά
την έκπτωση και να μην υπάρξουν νέες πιέσεις στον πληθωρισμό. Ήδη σύμφωνα με
τις πρώτες εκτιμήσεις ο πληθωρισμός τον Ιανουάριο ενδέχεται να αγγίξει και το
3,9% απο 3% τον Δεκέμβριο. Για τον λόγο αυτόν έχει δοθεί εντολή τα συνεργεία
ελέγχου στην αγορά να είναι ιδιαίτερα αυστηρά με τις περιπτώσεις παραβάσεων
στις εκπτώσεις που σχετίζονται με κρυφές αυξήσεις τιμών εις βάρος του
καταναλωτή. 
Παράλληλα θα διενεργούνται έλεγχοι για τον εντοπισμό στρογγυλοποιήσεων προς τα
πάνω κατά τη μετατροπή των τιμών από δραχμές σε ευρώ ή άλλων αυθαίρετων
ανατιμήσεων. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17241N631</ED>
<ID>
ID:302149

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N63&aa=1</URL></REF>


Article

<CATEGORY>vin08</CATEGORY>

 <H2>Επενδύσεις από τη ΔΕΗ για παραγωγή ρεύματος </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Δεν αποκλείεται τώρα επαναδραστηριοποίηση (επιστροφή) της ΔΕΗ σε νέες
επενδύσεις για παραγωγή ρεύματος. 
Το θέμα απασχολεί την ηγεσία του υπουργείου Ανάπτυξης μετά τις διαπιστώσεις
για την απροθυμία της ιδιωτικής πρωτοβουλίας να προχωρήσει άμεσα σε
επενδύσεις, στο πλαίσιο της απελευθέρωσης της ηλεκτροπαραγωγής. 
Με τον τρόπο αυτό αναζητείται, σύμφωνα με πληροφορίες, εξισορρόπηση των τάσεων
που διαμορφώνονται ήδη στην αγορά. 
Σε αντίθεση με όσα υποστηρίζονται τον τελευταίο καιρό από τη ΡΑΕ (Ρυθμιστική
Αρχή Ενέργειας), ο υπουργός Ανάπτυξης Ά. Τσοχατζόπουλος με δηλώσεις του, στη
διάρκεια της επίσκεψής του στη Δ. Μακεδονία, επισημαίνει ότι, μεταξύ άλλων,
«είναι πολύ πιθανόν οι μελλοντικές ανάγκες της ΔΕΗ να επιβάλλουν την κατασκευή
και δεύτερης ανάλογης μονάδας στην ίδια περιοχή, γεγονός το οποίο θα
αποτελέσει δυναμική προσφορά τόσο για το εργατικό δυναμικό της περιοχής όσο
και για το ίδιο το εθνικό ενεργειακό ισοζύγιο, το οποίο αποτελεί σταθερό στόχο
της ΔΕΗ, αλλά και της κυβέρνησης». 
Ιδιαίτερη σημασία αποκτά έτσι η επισήμανση του υπουργού Ανάπτυξης (σ.σ.: το
θέμα είχαν αποκαλύψει πρόσφατα «ΤΑ ΝΕΑ»), ότι η κατανάλωση ενέργειας στην
Ελλάδα αυξάνεται με ρυθμό 4% ετησίως, ενώ οι Ολυμπιακοί Αγώνες του 2004
αναμένεται να εντείνουν σε σημαντικό βαθμό την ενεργειακή ζήτηση. 
Πάντως, ήδη, στο υπουργείο Ανάπτυξης λειτουργεί από την περασμένη εβδομάδα
επιτελικό όργανο για τα θέματα ενέργειας, με επικεφαλής τον γενικό γραμματέα
κ. Γ. Αγραφιώτη. 
Ήδη προχωρούν οι πρώτες επιλογές αναφορικά με τις επενδυτικές διαδικασίες και
το χρονοδιάγραμμα για την αξιοποίηση των κοινοτικών προγραμμάτων που αφορούν
την υποστήριξη των προτεραιοτήτων στην ενέργεια (ΔΕΗ, ΔΕΠΑ, ΕΛ-ΠΕ, ανανεώσιμες
πηγές κ.λπ.).
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17241N632</ED>
<ID>
ID:302214

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N63&aa=2</URL></REF>


Article

<CATEGORY>vin08</CATEGORY>

 <H5>ΟΛΥΜΠΙΑΚΗ
</H5><H2>Περικοπές δρομολογίων
</H2>
Σε νέες περικοπές δρομολογίων αναμένεται να προχωρήσει από την ερχόμενη
Δευτέρα η διοίκηση της Ολυμπιακής Αεροπορίας, στο πλαίσιο της προσπάθειας που
έχει ξεκινήσει για τον περιορισμό των λειτουργικών δαπανών της εταιρείας. 
Οι νέες περικοπές της Ο.Α. περιλαμβάνουν τη διακοπή δρομολογίων με χαμηλή
πληρότητα όπως είναι αυτά της Ζυρίχης, του Μάντσεστερ, της Νάπολι - Μασσαλίας
και του Αμμάν. 
Την ίδια στιγμή η διοίκηση της Ο.Α. σχεδιάζει αλλαγές και στο δρομολόγιο της
Αυστραλίας, όπου μεταξύ άλλων εξετάζεται το ενδεχόμενο να εκτελείται σε
συνεργασία με τη Singapore Airlines, την Tai ή την Quantas. 
Στην περίπτωση αυτή, οι επιβάτες θα φτάνουν με τα αεροσκάφη τής Ο.Α. μέχρι τη
Σιγκαπούρη ή τη Μπανγκόκ (όπου και σήμερα γίνεται στάση, οι επιβάτες
κατεβαίνουν από το αεροπλάνο και αλλάζουν τα πληρώματα) και στη συνέχεια θα
επιβιβάζονται σε αεροπλάνο κάποιας από τις τρεις εταιρείες που προαναφέρθηκαν
και θα συνεχίζουν προς Αυστραλία. 
Αν υπάρξει συμφωνία με κάποια από τις τρεις εταιρείες η Ο.Α. εκτιμάται ότι θα
έχει κέρδος περί τα 7-8 δισ. δρχ. το χρόνο. Ακόμα, θα «εξοικονομηθεί» ένα
αεροπλάνο και θα ενισχυθεί το δρομολόγιο προς το Γιοχάνεσμπουργκ, το οποίο
παρουσιάζει υψηλή πληρότητα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17241N633</ED>
<ID>
ID:302262

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N63&aa=3</URL></REF>


Article

<CATEGORY>vin08</CATEGORY>

 <H2>Πιο εύκολη εισαγωγή των ξένων εταιρειών
</H2><H4>«Φρένο» στη γραφειοκρατία από το ΧΑΑ
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Ανοίγει τις πόρτες του το Χρηματιστήριο σε ξένες εταιρείες, μειώνοντας τη
γραφειοκρατία και εναρμονίζοντας τις διαδικασίες εισαγωγής με εκείνες που
ισχύουν στην Ευρωπαϊκή Ένωση. 
Με τον τρόπο αυτό αναμένεται αύξηση του επενδυτικού ενδιαφέροντος από ξένα
κεφάλαια, καθώς θα μπορούν να τοποθετηθούν στη Σοφοκλέους σε επιχειρήσεις των
χωρών τους. 
Ήδη, το διοικητικό συμβούλιο του Χρηματιστηρίου αποφάσισε τη διευκόλυνση των
διαδικασιών για όσες εταιρείες κάνουν ταυτόχρονη εισαγωγή στην Σοφοκλέους και
σε ένα ακόμη χρηματιστήριο στο εξωτερικό, ενώ τα δικαιολογητικά και οι
διαδικασίες για μια ξένη εταιρεία που επιθυμεί την εισαγωγή της στο ελληνικό
Χρηματιστήριο, είναι αντίστοιχα με εκείνα που ισχύουν στη χώρα της. 
Μιλώντας, στέλεχος του ΧΑΑ στα «ΝΕΑ» εξήγησε ότι οι αποφάσεις αυτές
λαμβάνονται στο πλαίσιο της εναρμόνισης των διαδικασιών εισαγωγής στο ελληνικό
Χρηματιστήριο με όσα ισχύουν στην Ευρωπαϊκή Ένωση.

Όσες ελληνικές ή ξένες εταιρείες κάνουν ταυτόχρονη αίτηση για εισαγωγή στην
Σοφοκλέους και σε ένα ακόμη ξένο χρηματιστήριο, τότε με αίτηση του αναδόχου
και με απόφαση του διοικητικού συμβουλίου του ΧΑΑ, απαλλάσσεται η εταιρεία από
μία σειρά δικαιολογητικών και διαδικασιών. 
Ευέλικτες διαδικασίες 
Εάν η εταιρεία είναι ξένη και υποβάλλει αίτηση εισαγωγής μόνο στο ελληνικό
Χρηματιστήριο, τότε προβλέπονται ευέλικτες διαδικασίες, οι οποίες είναι
αντίστοιχες με εκείνες της χώρας από την οποία προέρχεται. Για παράδειγμα,
στην Ελλάδα, οι Αρχές ζητούν το όνομα των τελικών επενδυτών ύστερα από την
ολοκλήρωση της δημόσιας εγγραφής για την εισαγωγή μιας εταιρείας. 
Εάν η εταιρεία αυτή είναι ξένη (για παράδειγμα, από τη Μεγάλη Βρετανία), τότε
οι ελληνικές Αρχές θα ζητήσουν τα αντίστοιχα που θα απαιτούσαν οι βρετανικές
Αρχές (π.χ. τα ονόματα των χρηματιστηριακών εταιρειών και των θεσμικών που
πήραν μέρος στη δημόσια εγγραφή και όχι τα ονόματα σε τελικό επενδυτή). 
Σε καμία, όμως, περίπτωση δεν αλλάζουν οι όροι και οι προϋποθέσεις εισαγωγής,
όπως είναι, για παράδειγμα, το ύψος των κεφαλαίων και η διασπορά (π.χ., ύψος
ιδίων κεφαλαίων 4 δισ. δραχμών για την Κύρια Αγορά και διασπορά 25% και 2.000
επενδυτές). 
Χρηματιστηριακά στελέχη εκτιμούν ότι η τροποποίηση αυτή θα ευνοήσει κυρίως τις
εταιρείες της Νέας Οικονομίας και τις μικρότερες (αλλά δυναμικές), που
ενδιαφέρονται για την εισαγωγή τους στις Νέες Αγορές (Γερμανία, Ελλάδα κ.λπ.).
Επιπλέον, οι εισαγωγές ξένων εταιρειών στη Σοφοκλέους θα αυξήσουν το
ενδιαφέρον ξένων ιδιωτών και θεσμικών επενδυτών, αφού στη συγκεκριμένη αγορά
θα βρίσκονται εταιρείες από τη χώρα τους. 
Απαλλαγές 
Σύμφωνα με την τροποποίηση της σχετικής απόφασης, «σε περίπτωση εταιρειών που
διαθέτουν ταυτόχρονα αξίες στην Ελλάδα και σε χώρα του εξωτερικού κράτος-μέλος
της Ευρωπαϊκής Ένωσης ή τρίτο κράτος, το Δ.Σ. του ΧΑΑ, ύστερα από σχετική
αίτηση του αναδόχου, δύναται, προς τον σκοπό συντονισμού και εναρμόνισης των
διαδικασιών εισαγωγής αξιών στο ΧΑΑ και των ρυθμίσεων του ελληνικού θεσμικού
πλαισίου με τις αντίστοιχες διαδικασίες και ρυθμίσεις αγορών του εξωτερικού,
να απαλλάσσει κατά την απόλυτη κρίση του, κατά περίπτωση, τις εταιρείες αυτές
από την υποχρέωση υποβολής συγκεκριμένων δικαιολογητικών ή να χορηγεί
παρεκκλίσεις από την οριζόμενη στην παρούσα απόφαση διαδικασία».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17241N641</ED>
<ID>
ID:302150

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N64&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Νέα μείωση επιτοκίων αναμένεται από την Fed
</H2>
Στις ΗΠΑ, η μεγαλύτερη από την αναμενόμενη μείωση του δείκτη τιμών παραγωγού
για τον μήνα Δεκέμβριο (-0,7% μηνιαίως) υποδηλώνει ότι οι πληθωριστικές
πιέσεις παραμένουν περιορισμένες, γεγονός που ευνοεί τη Fed για μία ενδεχόμενη
νέα επιτοκιακή μείωση. Η επόμενη συνεδρίαση της τράπεζας πραγματοποιείται στις
29-30 Ιανουαρίου και εκτιμούμε ότι θα προβεί σε μείωση των επιτοκίων κατά 25
μβ. Η άποψη αυτή βρήκε στήριξη σε μία σειρά ομιλιών από ανώτατους
αξιωματούχους της Fed την εβδομάδα που διανύσαμε, οι οποίοι εξέφρασαν την
αισιοδοξία τους για οικονομική ανάκαμψη στη διάρκεια του τρέχοντος έτους,
τονίζοντας παράλληλα ότι οι δυσκολίες για την επίτευξη αυτής της προοπτικής
δεν έχουν ακόμα πλήρως αντιμετωπιστεί. 
Στην Ιαπωνία, τα ασθενέστερα από τα αναμενόμενα οικονομικά στοιχεία
πουανακοινώθηκαν την Παρασκευή στηρίζουν την άποψη ότι το πρόβλημα του
αποπληθωρισμού παραμένει ακόμα ανεπίλυτο, ενώ τα νομισματικά μέτρα ποσοτικής
χαλάρωσης της BoJ είναι πιθανότατα ανεπαρκή για τη στήριξη της αναπτυξιακής
πορείας. Οι εξελίξεις αυτές αναμένεται να αποτελέσουν παράγοντες πίεσης για
την Κεντρική Τράπεζα BoJ, η οποία πραγματοποιηθεί διήμερη συνεδρίαση στις
15-16 Ιανουαρίου. 
Το ελβετικό φράγκο σημείωσε μικρή άνοδο την Παρασκευή, μετά τη δήλωση του
επικεφαλής του στρατού της Ινδίας ότι οι στρατιωτικές δυνάμεις βρίσκονται σε
ετοιμότητα για ενδεχόμενο πόλεμο με το Πακιστάν. Η ισοτιμία ευρώ/ελβετικό
φράγκο υποχώρησε κοντά στα 1.4785, ενώ τις προηγούμενες ημέρες είχε ανέλθει σε
σχετικά υψηλότερα επίπεδα, ευνοούμενη από σχόλια του υποδιοικητή της Κεντρικής
Τράπεζας της Ελβετίας στα πλαίσια διάλεξής του σε πανεπιστημιακούς φοιτητές. Ο
κ. Gehring ανέφερε ότι το επίπεδο 1,53 για την ισοτιμία ευρώ/ελβετικό φράγκο
είναι περισσότερο αποδεκτό από το επίπεδο του 1,48.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17241N642</ED>
<ID>
ID:302215

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N64&aa=2</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΙΝFΟRΜΑΤΙCS </H2><H2>Εξαγορά του 61,5% της DΙGΙSΤΟRΕ
</H2>
Ολοκληρώθηκε η εξαγορά της ολλανδικής αλυσίδας καταστημάτων προϊόντων
πληροφορικής DIGISTORE από την INFORMATICS. Η εισηγμένη εταιρεία πρόκειται
σήμερα να επισημοποιήσει στη διοίκηση του ΧΑΑ την απόκτηση του 61,5% της
DIGISTORE, που διαθέτει επτά σημεία πώλησης σε πόλεις της Ολλανδίας. Σύμφωνα
με εκτιμήσεις της διοίκησης της INFORMATICS, η DIGISTORE παρουσίασε πέρσι
κύκλο εργασιών περί τα 4,7 εκατ. ευρώ. 
Ο όμιλος της INFORMATICS για το 2000 σημείωσε ενοποιημένα προ φόρων κέρδη της
τάξεως του 1,01 δισ. δρχ., αυξημένα κατά 142,20% σε σχέση με τα 417 εκατ. δρχ.
το 1999. Ο κύκλος εργασιών της προσέγγισε τα 16,68 δισ. δρχ., αυξημένος κατά
92,38% σε σχέση με τα 8,67 δισ. δρχ. που είχε πραγματοποιήσει στη χρήση του
1999. Στο εννεάμηνο του 2001 τα κέρδη του ομίλου ανήλθαν σε 504 εκατ. δρχ.
αυξημένα κατά 13,00% έναντι 446 εκατ. δρχ. το εννεάμηνο του 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Informatics έκλεισε στα 2,75 ευρώ ή στις 937 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 54,96 εκατ. ευρώ ή σε
18,73 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 56,34 ενώ
με βάση το ύψος των Ιδίων Κεφαλαίων του πρώτου εξαμήνου του 2001, ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 11,61. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17241N643</ED>
<ID>
ID:302263

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N64&aa=3</URL></REF>


Article

<CATEGORY>vin08</CATEGORY>

 <H2>Στροφή στα παράγωγα
</H2><H4>Το 50% του τζίρου πραγματοποιείται από ιδιώτες
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Το επενδυτικό ενδιαφέρον φεύγει από τη Σοφοκλέους και μεταφέρεται στα
παράγωγα, όπου οι ιδιώτες επενδυτές πραγματοποιούν περισσότερο από το 50% των
συναλλαγών. Οι επενδυτικές ευκαιρίες, που προκύπτουν από την πτώση των τιμών
των μετοχών και τη συρρίκνωση του τζίρου στη Σοφοκλέους, έφεραν 5.952 νέους
επενδυτές στα παράγωγα. 
Ο αριθμός των επενδυτών που δραστηριοποιούνται στα παράγωγα προϊόντα αυξήθηκε
κατά 187% το 2001 έναντι του 2000, όταν ο αντίστοιχος ρυθμός αύξησης στη
Σοφοκλέους ήταν 2,39%. Την ίδια περίοδο, η αξία συναλλαγών στα παράγωγα
αυξήθηκε κατά 50%, όταν στη Σοφοκλέους ο τζίρος μειώθηκε κατά 58%. Ακόμη, ο
αριθμός των συμβολαίων που άλλαξαν χέρια στα παράγωγα αυξήθηκε κατά 83%. 
Σύμφωνα με στοιχεία του Χρηματιστηρίου Παραγώγων, 5.952 νέοι επενδυτές μπήκαν
στα παράγωγα το 2001, αριθμός που αντιστοιχεί σε 496 νέους πελάτες ανά μήνα.
Έτσι, οι συνολικοί επενδυτές στα παράγωγα ανέρχονται σε 9.133, έναντι 3.181
τοτ Δεκεμβρίου του 2000. 
Από την άλλη πλευρά, σύμφωνα με στοιχεία του Αποθετηρίου, οι συνολικοί
επενδυτές στη Σοφοκλέους το 2001 ήταν 1.791.529. Στο διάστημα αυτό μπήκαν στη
Σοφοκλέους 41.767 νέοι επενδυτές, έναντι 290.784 του 2000 και 1.103.669 του
1999. 
Η αύξηση των κωδικών στη Σοφοκλέους το 2001 ήταν 2,39%. 
Επίσης, σύμφωνα με στοιχεία του ΣΜΕΧΑ, ο τζίρος στη Σοφοκλέους το ενδεκάμηνο
Ιανουαρίου - Νοεμβρίου 2001 μειώθηκε κατά 58,77% και ανήλθε σε 26,8 τρισ.
δραχμές, έναντι 65 τρισ. δραχμών, όταν στα παράγωγα η αξία των συναλλαγών
αυξήθηκε κατά 50%. Ακόμη, αύξηση κατά 83% σημειώθηκε το 2001 (έναντι του 2000)
στον αριθμό των συμβολαίων των προϊόντων που διαπραγματεύονται στο
Χρηματιστήριο Παραγώγων, καθώς πραγματοποιήθηκαν συνολικά 4.358.866 συμβόλαια
(έναντι 2.381.260 το 2000). Στις συναλλαγές αυτές, το ευρύ επενδυτικό κοινό
συμμετέχει κατά 53%-57%. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17241N651</ED>
<ID>
ID:302151

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N65&aa=1</URL></REF>


Article

<CATEGORY>vin08</CATEGORY>

 <H2>Οι εργαζόμενοι της Εθνικής υπέρ της συγχώνευσης
</H2>
Σκόπελοι στη συγχώνευση Εθνικής-Alpha αναδεικνύονται από την ανακοίνωση των
υπαλλήλων της Εθνικής Τράπεζας, οι οποίοι κάνουν λόγο για αντιδράσεις στελεχών
της Alpha. Αναλυτικά, στην ανακοίνωση τονίζονται τα εξής: 
Πρώτον, η γνωστοποίηση πριν από ένα μήνα του οργανωτικού σχήματος της νέας
τράπεζας και ταυτόχρονα των αρμοδιοτήτων των μελών της επταμελούς εκτελεστικής
δεν πρέπει να αλλάξει. 
Δεύτερον, η αντίδραση κάποιων στελεχών της Alpha δημιουργεί σοβαρούς κινδύνους
για την πορεία του εγχειρήματος και τα συμφέροντα των εργαζομένων στην νέα
τράπεζα. 
Τρίτον, η οποιαδήποτε υπαναχώρηση από τις μέχρι σήμερα δεσμεύσεις και
ανακοινώσεις δεν συνάδει με ένα σταθερό και αποτελεσματικό μάνατζμεντ που
απαιτούν οι περιστάσεις. 
Από την πλευρά του, ο Σύλλογος Εργαζομένων της Alpha πραγματοποίησε χθες
απολογιστική συνέλευση, η οποία στηρίζει το εγχείρημα Εθνικής - Alpha και
σήμερα αναμένεται η απάντηση στην ανακοίνωση των υπαλλήλων της Εθνικής
Τράπεζας. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17241N652</ED>
<ID>
ID:302216

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N65&aa=2</URL></REF>


Article

<CATEGORY>vin08</CATEGORY>

 <H2>Στην Κύρια Αγορά η νέα Ιντρακόμ
</H2>
Ξεκινάει από σήμερα η διαπραγμάτευση στην Κύρια Αγορά του ΧΑΑ των μετοχών της
νέας Intracom μετά την ολοκλήρωση των διαδικασιών απορρόφησης της Intrasoft. 
Το σύνολο των μετοχών της εταιρείας που θα διαπραγματεύεται στο ΧΑΑ ανέρχεται
σε 125.173.294 μετοχές και θα είναι ονομαστικής αξίας 718,9 δρχ., ενώ το
μετοχικό κεφάλαιο της εταιρείας ανέρχεται πλέον σε 89.997.407.853 δρχ. 
Όπως αναφέρεται σε σχετική ανακοίνωση της εταιρείας προς τη διοίκηση του ΧΑΑ
με απόφαση της τελευταίας έκτακτης γενικής συνέλευσης των μετόχων το μετοχικό
κεφάλαιο της Intracom αυξήθηκε κατά 12.805.347.453 δρχ., δηλαδή κατά
12.526.669.600 δρχ. (το ποσό του μετοχικού κεφαλαίου της Intrasoft
19.315.800.000 δρχ. μείον του ποσού 6.789.130.400 με το οποίο η απορροφώσα
εταιρεία συμμετείχε στο μετοχικό κεφάλαιο της Intrasoft προ της συγχώνευσης)
και κατά 278.677.853 δρχ. με κεφαλαιοποίηση μέρους του αφορολόγητου
αποθεματικού επενδύσεων με αύξηση της ονομαστικής αξίας των μετοχών της από
700 δρχ. σε 718,9882 δρχ. και έκδοση 14.898.922 νέων κοινών ονομαστικών
μετοχών, ονομαστικής αξίας 718,9825 δρχ. 
ΘΕΜΕΛΙΟΔΟΜΗ: Πλειοδότης στον διαγωνισμό «Ανάπλαση και Αξιοποίηση -
Ανακατασκευή με Αντιπαροχή του οικισμού Αϊ-Γιάννης, στον Δήμο Καλαμαριάς,
ανακηρύχθηκε η κοινοπραξία στην οποία συμμετέχει με ποσοστό 50% η Θεμελιοδομή
με την εταιρεία του ίδιου ομίλου Κτιριοδομή, καθώς και οι εισηγμένες εταιρείες
ΓΕΚ και Διεκάτ. 
Το έργο προβλέπει την κατεδάφιση των παλιών και ανέγερση νέων υπερσύγχρονων
και φιλικών προς το περιβάλλον και τους κατοίκους οικοδομών, με ιδιαίτερο
σχεδιασμό για την προστασία και αξιοποίηση των πηγών ενέργειας της περιοχής. 
Η συνολική δόμηση προβλέπεται να ανέλθει περίπου στα 36.000 τ.μ. και το κόστος
της υπολογίζεται σε περίπου 8,5 δισ. δρχ., ενώ το ύψος των εκτιμώμενων
πωλήσεων υπολογίζεται σε περίπου 11,5 δισ. δρχ. 
Επισημαίνεται ότι τον διαγωνισμό προκήρυξε ο Σύλλογος Ιδιοκτητών του οικισμού
και αφορά στην κατασκευή συγκροτήματος κατοικιών με ειδικές προδιαγραφές
ενεργειακού σχεδιασμού ηλιοπροστασίας, συμπαραγωγής ενέργειας και παραγωγής
ενέργειας με φωτοβολταϊκά.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17241N653</ED>
<ID>
ID:302264

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N65&aa=3</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Θετική αναστροφή της πτωτικής τάσης
</H2>
Οι μεικτές τάσεις συνέχισαν και κατά τη συνεδρίαση της Παρασκευής, με τον
Γενικό Δείκτη να σημειώνει πτώση κατά 0,49%, φτάνοντας τις 2.579 μονάδες. Η
πληροφορική και οι κατασκευές συνέχισαν να υπεραποδίδουν της αγοράς, δεδομένου
των ελκυστικών αποτιμήσεων σε σύγκριση με την αναμενόμενη ανάπτυξη του κλάδου
με την ενίσχυση αυτών από το 3ο Κοινοτικό Πακέτο Στήριξης. Οι σχετικοί δείκτες
σημείωσαν κέρδη της τάξεως του 0,70% και 0,13% αντίστοιχα. Από την άλλη
πλευρά, οι τράπεζες υποαπέδωσαν, δεδομένου των υψηλών αποτιμήσεών τους και των
χαμηλών προσδοκιών για τον ρυθμό ανάπτυξής τους, πάντα σε σχέση με τα διεθνή
δεδομένα. Είναι χαρακτηριστικό ότι τα εκτιμώμενα κέρδη ανά μετοχή των
εταιρειών τού FTSE-20 για το 2002 παρουσιάζουν ρυθμό ανάπτυξης 6,7%. Ο όγκος
συναλλαγών συνέχισε να είναι αδύναμος αλλά βελτιωμένος σε σχέση με την
προηγούμενη συνεδρίαση (125 εκατ.) κυρίως λόγω μεγάλου πακέτου τής ΔΕΗ,
επιτείνοντας την απαισιοδοξία στην αγορά. Οι ξένοι θεσμικοί φαίνεται να
επικεντρώνονται σε χαρτιά μεγάλης κεφαλαιοποίησης που παρουσιάζουν ελκυστικές
συγκριτικές αποτιμήσεις, ενώ οι Έλληνες σε μετοχές μικρής και μεσαίας
κεφαλαιοποίησης με ισχυρά θεμελιώδη και τεχνικά χαρακτηριστικά, που βοηθούν
στην αποκομιδή αποδόσεων. Τα ευρωπαϊκά χρηματιστήρια παρουσίασαν και αυτά
μεικτή εικόνα, επηρεαζόμενα κυρίως από την πτώση τής Deutche Telecom
(ανησυχίες όσον αφορά το management του χρέους της) και τεχνολογικών μετοχών.
Οι Έλληνες επενδυτές συνεχίζουν να επιδεικνύουν διστακτικότητα λόγω της υψηλής
μεταβλητότητας των τιμών και της χαμηλής ρευστότητας.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17241N654</ED>
<ID>
ID:302291

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N65&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Ενίσχυση της εμπιστοσύνης
</H2>
Τι χρειάζεται για να αλλάξει τάση το Χρηματιστήριο;

Απαντά ο κ. Γιώργος Χρυσοχοΐδης, χρηματιστηριακός εκπρόσωπος της εταιρείας Ν.
Χρυσοχοΐδης ΑΧΕ 
Πρωταρχικός στόχος για όσους εμπλέκονται στο Χρηματιστήριο Αξιών Αθηνών
οφείλει να είναι η ενίσχυση της εμπιστοσύνης των επενδυτών προς τον θεσμό της
κεφαλαιαγοράς. Τα μέτρα που ανακοινώνονται για τη Σοφοκλέους βέβαια θα
ωφελήσουν, αλλά σε πιο μακροπρόθεσμο ορίζοντα. Εξάλλου, οι εταιρείες που
εισάγουν τις μετοχές τους για διαπραγμάτευση στο ΧΑΑ θα πρέπει πρωτίστως να
τραβούν την προσοχή επενδυτών που τοποθετούνται με μακροχρόνιο και όχι
βραχυχρόνιο ορίζοντα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17241N655</ED>
<ID>
ID:302307

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N65&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Αιγόκερως 
(22 Δεκεμβρίου - 19 Ιανουαρίου). Ξεκινήστε με ευχάριστη διάθεση την εβδομάδα
σας, καθώς η Αφροδίτη συναντά τον Ήλιο στο ζώδιό σας, έτσι θα μπορέσετε να
φροντίσετε με μεγαλύτερη ηρεμία και τρυφερότητα τα θέματα της πρακτικής σας
ζωής. Όχι μόνο στα λόγια και στα σχέδια, αλλά και σε μια υπεύθυνη πρακτική
εφαρμογή. 
Υδροχόος 
(20 Ιανουαρίου - 18 Φεβρουαρίου). Οι ίδιες οι εξελίξεις σάς ωθούν στο να
διαφοροποιήσετε ορισμένες αξίες που πρεσβεύετε. Χρειάζεται ίσως λίγο να
αναλύσετε τα πράγματα και να βρείτε τις αιτίες που φέρνουν συγκεκριμένα
αποτελέσματα, άλλωστε η περίοδος αυτή σάς προσφέρει τα περιθώρια κάποιων
επιλογών. 
Ιχθύες 
(19 Φεβρουαρίου - 20 Μαρτίου). Επωφεληθείτε από την ευκαιρία που σάς προσφέρει
η ευνοϊκή σύνοδος της Αφροδίτης με τον Ήλιο για να δημιουργήσετε καινούργιες
προοπτικές προόδου και να αναγνωριστείτε τόσο στο φιλικό όσο και στο κοινωνικό
σας περιβάλλον. Μη διστάζετε λοιπόν να επεκτείνετε τις κοινωνικές σας
δραστηριότητες. 
Κριός 
(21 Μαρτίου - 19 Απριλίου). Σημαντικές στιγμές επαγγελματικής δραστηριότητας
προβλέπονται γι' αυτή την εβδομάδα, κυρίως όσοι ασχολείστε με το εμπόριο, τις
δημόσιες σχέσεις, τις κατασκευές, αλλά και τα οικονομικά. Ενεργήστε σχετικά αν
ενδιαφέρεστε για μια χρηματοδότηση ή ζητήστε τη βοήθεια υψηλά ιστάμενων
ατόμων. 
Ταύρος 
(20 Απριλίου - 20 Μαΐου). Ευνοϊκό φαίνεται να είναι το ξεκίνημα αυτής της
εβδομάδας για την πρόοδο στην εργασία σας και εν γένει την ανασυγκρότηση των
δυνάμεών σας. Η περίοδος αυτή ευνοεί ένα ταξίδι στο εξωτερικό ή επαφή με άτομα
που βρίσκονται μακριά. Οι νεώτεροι ασχοληθείτε πολύ ουσιαστικά με τις σπουδές
σας. 
Δίδυμοι 
(21 Μαΐου - 21 Ιουνίου). Επιτέλους ήρθε η στιγμή της ανακούφισης, καθώς σάς
δίνονται πολλές ευκαιρίες δημιουργίας, με την προϋπόθεση βέβαια ότι θα είστε
εργατικοί και προνοητικοί, σύμφωνα με το πνεύμα και τις ανάγκες της εποχής. Η
στιγμή είναι κατάλληλη για την τακτοποίηση κληρονομικών και περιουσιακών
υποθέσεων, αν υπάρχουν. 
Καρκίνος 
(22 Ιουνίου - 22 Ιουλίου). Καθώς η Αφροδίτη συναντά τον Ήλιο στον Αιγόκερω,
τομέα των σχέσεων για σας, κάνοντάς σας ενθουσιώδεις και καλοπροαίρετους, δεν
μπορείτε να βρείτε κώδικες επικοινωνίας και ισορροπίας με τον σύντροφο ή τους
συνεργάτες σας. Υπάρχουν άλλωστε σημεία επαφής και με λίγη υπομονή θα
ξεπεράσετε και τα τελευταία εμπόδια. 
Λέων 
(23 Ιουλίου - 22 Αυγούστου). Αφροδίτη και Ήλιος στον άξονα της υγείας δίνουν
στον οργανισμό σας την καλύτερη προστασία και βοηθούν το αμυντικό σας σύστημα.
Μην επιτρέψετε λοιπόν μικρές καθημερινές σκοτούρες να φθείρουν το δυναμισμό
και την ενεργητικότητά σας. 
Παρθένος 
(23 Αυγούστου - 23 Σεπτεμβρίου). Οι φιλικές και αισθηματικές γνωριμίες θα
είναι το δώρο της Αφροδίτης για σας αυτή την εβδομάδα, αρκετοί από σας ίσως
μπείτε στον πειρασμό να δώσετε ερωτική χροιά σε μια τρυφερή φιλία. Όσοι είστε
γονείς θα έχετε μια περίοδο γεμάτη δραστηριότητες, αλλά και απαιτήσεις από τα
παιδιά σας. 
Ζυγός 
(24 Σεπτεμβρίου - 23 Οκτωβρίου). Οι αλλαγές στον χώρο του σπιτιού και η
ανανέωση του όλου «στιλ ζωής», έστω κι αν χρειαστεί να ξοδέψετε λίγα χρήματα
παραπάνω, θα είναι το θέμα που θα σας απασχολήσει εκτός των άλλων, στη
διάρκεια αυτής της εβδομάδας. 
Σκορπιός 
(24 Οκτωβρίου - 22 Νοεμβρίου). Είναι ίσως δύσκολο να έχετε τις ικανοποιήσεις
που θέλετε τη στιγμή που σάς βαραίνουν οι υποχρεώσεις αυτό το διάστημα.
Ιεραρχήστε όμως τις προτεραιότητες που έχετε και βρείτε λίγο χρόνο για άτομα
του φιλικού και συγγενικού περιβάλλοντος που έχουν την ανάγκη σας. 
Τοξότης 
(23 Νοεμβρίου - 21 Δεκεμβρίου). Η βελτίωση των οικονομικών σας φαίνεται να
μπαίνει σε «σωστό κανάλι» κάτω από την εύνοια Αφροδίτης - Ήλιου. Το μόνο που
χρειάζεται από σας είναι να μη βιάζεστε. Μια ευσυνείδητη και μακροχρόνια
καλλιέργεια θα φέρνει σύντομα τους γλυκούς καρπούς της. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: N70</CAT>
<ED>
Κωδικός άρθρου: A17241N701</ED>
<ID>
ID:302137

</ID><URL>http://ta-nea.dolnet.gr/neaweb/neafile.print_unique?e=A&f=17241&m=N70&aa=1</URL></REF>


Article

<CATEGORY>vin10</CATEGORY>

 <H5>ΗΤΤΗΘΗΚΕ Η ΑΕΚ, ΠΛΗΣΙΑΣΕ Ο ΟΛΥΜΠΙΑΚΟΣ
</H5><H2>Καυτή ανάσα
</H2>
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17241O011</ED>
<ID>
ID:302152

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ
</H5><H2>Χατ - τρικ και σκόρερ για 6ο συνεχόμενο ματς
</H2>
σελίδες 4-5
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17241O012</ED>
<ID>
ID:302217

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O01&aa=2</URL></REF>


Article

<CATEGORY>vin10</CATEGORY>

 <H5>ΒΑΖΕΧΑ
</H5><H2>Έσωσε την πρεμιέρα του Μαρκαριάν
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17241O013</ED>
<ID>
ID:302265

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O01&aa=3</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ
</H5><H2>Απολαμβάνει την κορυφή
</H2>
σελίδες 16-17
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17241O014</ED>
<ID>
ID:302292

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O01&aa=4</URL></REF>


Article

<CATEGORY>vin10</CATEGORY>

 <H5>ΣΤΑ ΛΙΟΣΙΑ: ΘΕΑΜΑ ΚΑΙ ΟΥΣΙΑ ΑΠΟ ΤΟΝ «ΔΙΚΕΦΑΛΟ»
</H5><H2>Ακράτητος ο... ΠΑΟΚ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο ΠΑΟΚ... κράτησε και τον Ακράτητο! Η ομάδα της Θεσσαλονίκης πέρασε νικηφόρα
από τα Άνω Λιόσια (2-1) πετυχαίνοντας την τέταρτη συνεχή νίκη της και
επιβεβαιώνοντας αυτούς που πιστεύουν ότι εφέτος θα φτάσει πολύ ψηλά. 
Το συγκρότημα του Ντούσαν Μπάγιεβιτς... έκρυψε την μπάλα στο πρώτο ημίωρο,
όπου και προηγήθηκε 2-0. Αν μάλιστα ο Στάουτσε δεν έκανε σειρά εκπληκτικών
αποκρούσεων, ο δείκτης του σκορ θα είχε φτάσει στο 4 ή 5-0. Ο ΠΑΟΚ μπήκε πολύ
δυνατά με όλα τα στοιχεία που χαρακτηρίζουν μια μεγάλη ομάδα. Δύναμη, ουσία,
θέαμα, ταχύτητα, σοβαρότητα. Ο Ακράτητος που βρέθηκε να χάνει 1-0 από το πρώτο
μόλις λεπτό αποσυντονίστηκε πλήρως. Οι Θεσσαλονικείς ήταν άτυχοι, αφού εκτός
από τα δυο γκολ που σημείωσαν είχαν και δυο δοκάρια. Μετά το 30', ωστόσο, ο
Ακράτητος άρχισε να συνέρχεται και μείωσε σε 2-1 με την εκπνοή του ημιχρόνου. 
Η ρευστότητα του σκορ έκανε το παιχνίδι συναρπαστικό. Στην επανάληψη, ο ΠΑΟΚ
εξακολουθούσε να δημιουργεί και να χάνει ευκαιρίες, αλλά ο Ακράτητος με την
είσοδο του Μπορέλι πολέμησε, και σε κάποιες φάσεις απείλησε να ισοφαρίσει. Ο
νόμος του ποδοσφαίρου δεν λειτούργησε στη συγκεκριμένη περίπτωση (με τόσες
χαμένες ευκαιρίες επόμενο θα ήταν μια στραβοκλωτσιά και το 2-2...) κι έτσι ο
ΠΑΟΚ έφυγε νικητής, όπως εδικαούτο άλλωστε. 
Θεαματικό... βολ πλανέ από τον Οκκά. Ο Κύπριος ήταν από τους κορυφαίους του
ΠΑΟΚ κόντρα στον Ακράτητο. Πάντως, η ομάδα του Μπάγιεβιτς δεν είχε παίκτες που υστέρησαν

Ωραίο παιχνίδι λοιπόν στις παρυφές της Πάρνηθας. Με πολλές φάσεις,
αποκρούσεις, σουτ, κεφαλιές. Ο ΠΑΟΚ είχε ως ηγέτες τους Γ.Χ. Γεωργιάδη,
Ζαβαντία και μια... σφαίρα στην επίθεση που ακούει στο όνομα Οκκάς.
Ικανοποιητικό το ντεμπούτο του Κούτση και καλή η παρουσία των Μπορμπόκη,
Καραδήμου. Ο Ακράτητος είχε κορυφαίους παίκτες τους Στάουτσε, Σέμο, Ότο. 
*** Στο 1' ο Μπορμπόκης έκανε σέντρα και ο Οκκάς με ωραία κεφαλιά βρήκε
στόχο (1-0). 
*** Στο 25', ο Σέμος φάνηκε να ανατρέπει τον Καραδήμο. Ο ρέφερι Γκούβας
ήταν κοντά στη φάση και σφύριξε πέναλτι. Το εκτέλεσε επιτυχώς ο Γεωργιάδης
(2-0). 
*** Στο 45', ο Βελέντζας χτύπησε φάουλ και ο Σέμος με κεφαλιά μείωσε σε
2-1. 
*** Στο 17' και 23', οι Γεωργιάδης με σουτ και Κατσαμπής με κεφαλιά
αντίστοιχα, έστειλαν την μπάλα στα δοκάρια του Στάουτσε. 
*** Στο 22' και 34' ο Στάουτσε με θεαματικές αποκρούσεις εξουδετέρωσε
σουτ των Ζαβαντία και Κωνσταντινίδη, ενώ στο 68', θεαματικό βολ πλανέ του Οκκά
δεν βρήκε το στόχο. 
*** Στο 52', ο Κουτσοκώστας σούταρε από πολύ κοντά, αλλά έστειλε την
μπάλα άουτ, ενώ ο Γιασεμή (τετ-α-τετ) στο 58' πλάσαρε άουτ από πλεονεκτική
θέση. 
*** Καλή η διαιτησία του Γκούβα, αν και οι γηπεδούχοι έχουν κάποια
μικροπαράπονα. 
ΣΥΓΚΡΑΤΗΜΕΝΟΣ 
Μπάγιεβιτς: «Θα μπορούσαμε να είχαμε τελειώσει το ματς στο πρώτο
ημίχρονο. Χάσαμε πολλές ευκαιρίες και στην επανάληψη ο Ακράτητος μάς
δημιούργησε μπελάδες. Ακόμη δεν μπορούμε να μιλάμε για συμμετοχή στο Τσάμπιονς
Λιγκ. Είναι μακρύς ο δρόμος». 
Σταθόπουλος: «Το γκολ που σημειώσαμε στο τέλος του ημιχρόνου μάς έδωσε
το δικαίωμα να ελπίζουμε μέχρι το 90'. Ο ΠΑΟΚ έχει υψηλή ποιότητα σε όλα τα επίπεδα».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17241O021</ED>
<ID>
ID:302163

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O02&aa=1</URL></REF>


Article

<CATEGORY>vin10</CATEGORY>

 <H5>ΓΗΠΕΔΟΓΡΑΦΙΕΣ </H5><H2>ΑΕΚτός εαυτού
</H2>
<AUTHOR>ΦΙΛΑΘΛΕΩΝ</AUTHOR>

Οι εξελίξεις της τελευταίας εβδομάδας στην ΑΕΚ θυμίζουν έντονα οικογενειακό
δράμα. Όπως η αρμονία, ή η εικόνα της αρμονίας, διαλύεται σε ελάχιστο χρόνο,
και για πάντα, όταν δύο σύζυγοι αποφασίζουν να βγάλουν στη φόρα τις φανερές
και τις κρυφές πληγές τους, έτσι και σε μια ομάδα με σπαρασσόμενους υπευθύνους
η απόσταση από την επιτυχία στην απογοήτευση μπορεί να διανυθεί σε ελάχιστο
χρόνο. 
Η ανοιχτή σύγκρουση Σάντος - Ψωμιάδη, το παραλίγο διαζύγιο και η αμφίβολης
διάρκειας συμφιλίωση (για χάρη, είπαν, των παιδιών) μπορεί να εντυπωσίασαν με
την ταχύτητα και τη σφοδρότητα με την οποία εκδηλώθηκαν, δεν είναι δυνατό όμως
να εξέπληξαν τους φιλάθλους. Γιατί από το καλοκαίρι, όταν μια ΑΕΚ πληγωμένη
από τη χειρότερη ίσως χρονιά της πρόσφατης ιστορίας της προσπάθησε να βάλει
τις βάσεις για κάτι καινούργιο, όλοι είχαμε συνειδητοποιήσει την άλυτη
αντίφαση: μια αυτοδιορισθείσα Διοίκηση με γνωστό παρελθόν, σκοτεινό παρόν και
αναπόδραστο μέλλον προέβη (μάλλον κατά λάθος) στην απίστευτα ρηξικέλευθη
επιλογή ενός προπονητή που εκπροσωπεί την εκ διαμέτρου αντίθετη φιλοσοφία.
Σοβαρότητα, δουλειά με τους παίκτες, εστίαση στο γήπεδο για τον Σάντος, μεγάλα
λόγια, μαγκιά, παρεμβατικότητα από τον νέο-παλιό Πρόεδρο. Το μείγμα ήταν
εμφανώς εκρηκτικό. 
ΠΟΛΕΜΟΣ ΓΙΑ ... ΠΑΤΡΟΤΗΤΑ 
Αυτός ακριβώς ο αέρας ήταν ίσως η θρυαλλίδα του οικογενειακού δράματος, αλλά
και ο συντελεστή τής (μέχρι στιγμής) σωτηρίας του γάμου. Ο μπιγκ Πρόεδρος της
«ΑΕΚτζήδικης ξαναγέννησης» και της «αλφα-ντιτζιταλοποίησης» δεν ήταν δυνατόν
να υποχωρήσει στη δεύτερη γραμμή και ν' αφήσει όλη τη δόξα στον προπονητή τού
«τίποτα δεν κρίθηκε ακόμα» και του «φέρτε μου τον Φόλια». Φόλια εσύ, Ίλια εγώ,
είπε από μέσα του κι απ' έξω του ο Πρόεδρος και χάρισε έτσι ένα ακόμα
παρα-αθλητικό πρωτοσέλιδο στα αδηφάγα μέσα, μετά την απίστευτη, όσο και νομικά
πρωτοπόρα, δήλωσή του «σεβόμαστε τη δικαστική απόφαση (για τη μετάδοση των
παιχνιδιών της ΑΕΚ) αλλά δεν πρόκειται να την υπακούσουμε». 
Πάντως είναι απίθανο να ήταν οι νομικές, ακόμα και οι ευρύτερα ηθικές, αρχές
του Σάντος αυτές που του υπέβαλαν την ιδέα της ρήξης. Σίγουρα η δυσαρέσκεια
υπέφωσκε από καιρό, ίσως από την αρχή (ταυτόχρονα με την άλλη μεγάλη δήλωση
του μπος: «τον κόουτς εγώ τον ανακάλυψα, εγώ τον έφερα και σε μένα μόνο είναι
υπόλογος») - και πάντως τα δεκεμβριάτικα μεταγραφικά «δώρα» της Διοίκησης δεν
ήταν η πρώτη ούτε και η σημαντικότερη αφορμή. Τα προβλήματα τα έκρυβαν απλώς
οι νίκες στο Πρωτάθλημα οι προκρίσεις στο Ουέφα, η εμπιστοσύνη των παικτών
και, κυρίως, η εκδηλωμένη αγαλλίαση των φιλάθλων που, ύστερα από ένα ατέλειωτο
γαϊτανάκι γραφικοτήτων, έβλεπαν επιτέλους έναν προπονητή να ξέρει και να κάνει
τη δουλειά του. 
Το ύφος και το ήθος του Προέδρου δεν δικαιολογούν ωστόσο, απολύτως, την
αντίδραση του επιτυχημένου προπονητή. Όχι μόνο γιατί τις ιδιότητες του
εργοδότη του τις ήξερε από την αρχή, δεν τις ανακάλυψε ξαφνικά με το νέο
χρόνο. 
ΤΟ ΤΡΙΤΟ ΠΡΟΣΩΠΟ 
Κάπου κι ο Σάντος λέρωσε τη φωλιά του κι αμαύρωσε τη σοβαρή εικόνα του. Όταν
έχεις κότσια δεν προβάλλεις τις μεταγραφές που δεν σου έκαναν, ιδίως αν εσύ, ο
ίδιος, επιτρέποντας την εκδίωξη (κανείς δεν ξέρει γιατί ακριβώς) του
Μιελκάρσκι καθιστάς πολύ δύσκολο να βρεθεί «ένας επιθετικός στο στυλ του
Μιελκάρσκι». Αν υποβάλεις (οριστική) παραίτηση, δεν την παίρνεις ποτέ πίσω
επειδή έγιναν δεκτοί οι προσωπικοί όροι σου. Οι όροι αυτοί είναι βέβαιο ότι θα
έρθει η στιγμή που θα γίνουν η θηλιά που θα σε πνίξει. 
Η ΑΕΚ, εξαιτίας της παραδοσιακής θέσης της ως μιας μεσαίας μεγάλης δύναμης
(κάτι σαν το Κέντρο στην πολιτική, όταν υπήρχε) έχει περισσότερους φίλους από
εχθρούς. Οι πρώτοι, οπαδοί ή απλώς συμπαθούντες, θα ήθελαν ή δεν θα
στενοχωρούνταν αν η κίτρινη ομάδα, παίζοντας καλό ποδόσφαιρο, έβαζε τέλος στη
μονοπωλιακή κατάσταση του ελληνικού Πρωταθλήματος. Το ερώτημα που πλανάται
πλέον είναι αν τα γεγονότα της τελευταίας εβδομάδας θα έχουν ή όχι
ανατρεπτικές αγωνιστικές συνέπειες. Και η απάντηση είναι ότι δεν είναι δυνατόν
να μην έχουν. Όχι τόσο γιατί έτσι μας έδειξε, ήδη από χθες, ο Ηρακλής (τι
δικαίωση και πάλι για τον Αναστασιάδη!), αλλά γιατί δεν υπάρχει, στα χρονικά
του παγκοσμίου ποδοσφαίρου, ομάδα που να κέρδισε το πρωτάθλημα με τον Πρόεδρο
και τον προπονητή της να περιμένουν την κατάλληλη ευκαιρία για να δώσουν τέλος
σε μια αταίριαστη σχέση. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17241O022</ED>
<ID>
ID:302225

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O02&aa=2</URL></REF>


Article

<CATEGORY>vin10</CATEGORY>

 <H5>ΣΤΗ ΝΕΑ ΣΜΥΡΝΗ: Ο ΤΟΥΡΚΟΣ ΜΠΟΥΛΟΥΤ ΕΔΩΣΕ ΤΗ ΛΥΣΗ ΣΤΟ 81'
</H5><H2>Γκολ με το καλημέρα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ένα νέο πρόσωπο στη Νέα Σμύρνη, ο Τούρκος ( με γερμανικό διαβατήριο) Ερόλ
Μπουλούτ, «σημάδεψε» τη χθεσινή συνάντηση Πανιωνίου - Άρη 1-0 σημειώνοντας το
μοναδικό γκολ του παιχνιδιού, ενώ για μία ακόμη φορά έλαμψε το άστρο του Τάκη
Γκώνια. 
Ήταν το 81ο λεπτό της συνάντησης και η μόνη καλή φάση για τους γηπεδούχους,
στην οποία πρωταγωνιστής δεν ήταν ο Τάκης Γκώνιας. Ο Φερεκίδης κινήθηκε ωραία
από δεξιά, πέρασε στην περιοχή και την κατάλληλη στιγμή «έκοψε» την μπάλα στον
επερχόμενο Ερόλ. Αυτός, από το ύψος της περιοχής δεν άφησε περιθώρια
αντίδρασης στον Κατεργιαννάκη κάνοντας το 1-0. 
Το ματς στη Νέα Σμύρνη ήταν καλό κατά διαστήματα. Στο πρώτο ημίωρο οι δύο
ομάδες αναλώθηκαν σε παιχνίδι κέντρου, χωρίς καμία ουσιαστική ευκαιρία μπροστά
στις δύο εστίες. Ακριβώς στο 30', ένα μακρινό σουτ του Τσίμπα που κατέληξε στο
οριζόντιο δοκάρι του Ντρόπνι, αφύπνισε τις δύο ομάδες και το τελευταίο 15λεπτο
επιφύλαξε ορισμένες καλές στιγμές. Όλες για τον Πανιώνιο. Η πρώτη στο 33',
όταν ο Κάφαλης, ύστερα από ωραία ενέργεια και πάσα του Γκώνια σούταρε άουτ,
ενώ η εστία ήταν κενή και τέσσερα λεπτά αργότερα όταν σουτ φάουλ του Γκώνια
βρήκε το δοκάρι και στην επιστροφή της μπάλας ο Μουζαουί δεν μπόρεσε να την
προωθήσει στα δίχτυα. 
Ο Ερόλ Μπουλούτ πανηγύρισε γκολ στο ντεμπούτο του με την κυανέρυθρη φανέλα

Το δεύτερο ημίχρονο ήταν καρμπόν του πρώτου. Οι δύο ομάδες μπήκαν...
μουδιασμένα, χωρίς, όμως, τις κλασικές ευκαιρίες του πρώτου μέρους. Ένα λάθος
του Ντρόπνι (68') όταν δεν μπόρεσε να διώξει την μπάλα - θύμισε Μπαρτέζ -
παραλίγο να στοιχίσει στον Πανιώνιο και μία κεφαλιά του Ιωάννου από
πλεονεκτική θέση άουτ στο 76', ήταν οι μόνες αξιόλογες φάσεις. 
Ο Τάκης Γκώνιας ήταν ο ακρογωνιαίος λίθος του Πανιώνιου (και) χθες. Σε όλο το
πρώτο μέρος και περισσότερο στα πρώτο ημίωρο της επανάληψης έκανε ό,τι ήθελε
μέσα στο γήπεδο, ενώ κανείς αντίπαλός του δεν μπόρεσε να περιορίσει την
δραστηριότητά του. Ίσως το ενδιαφέρον της Περούτζια για την απόκτησή του, να
ήταν αυτό που του έδωσε φτερά. 
Ο Άρης δεν είχε προσωπικότητα στο παιχνίδι του, ενώ είναι χαρακτηριστικό ότι
παίκτες όπως ο Χαριστέας (αλλά και ο Λιολίδης που τον αντικατέστησε) δεν
απέδωσαν τα αναμενόμενα. Μάλιστα, ο Χαριστέας εκνευρίστηκε γιατί έγινε αλλαγή
(55') και πήγε κατευθείαν στα αποδυτήρια, χωρίς να περάσει από τον πάγκο της
ομάδας του. Ο Ταρντί, πάντως, όταν ρωτήθηκε μετά το τέλος της συνάντησης για
το συμβάν, φρόντισε να καλύψει τον παίκτη του. «Πιστεύει ότι μπορεί να δώσει
περισσότερα, είναι παίκτης υψηλού επιπέδου και γι' αυτό εκνευρίστηκε» είπε ο
Γάλλος, προσθέτοντας ότι δεν είχε κανένα πρόβλημα με τον χαρισματικό φορ. 
Όσον αφορά το παιχνίδι είπε: «Είναι ένα πολύ άσχημο αποτέλεσμα για εμάς. Τη
στιγμή που η απόδοσή μας ανέβαινε, από ένα λάθος δεχθήκαμε γκολ. Ελπίζω να
προκριθούμε την Τετάρτη στο Κύπελλο και να ξεπεράσουμε αυτήν την ήττα». 
Ο Ταρντί αποχώρησε αδικαιολόγητα από την συνέντευξη Τύπου, πριν αρχίσει τις
δηλώσεις του ο Ντουμιτρίου, «δείχνοντας» πως δεν αντέχει τις ήττες. Ο Ρουμάνος
επεσήμανε: «Ήταν μία δίκαιη νίκη που ήρθε ύστερα από σκληρή δουλειά όλη την
εβδομάδα. Η τύχη δεν μας γύρισε την πλάτη». Ο Ντουμιτρίου είπε πως είναι
αδικαιολόγητοι οι Κάφαλης και Μουζαουί για τις ευκαιρίες που έχασαν στο πρώτο
μέρος, δήλωσε ικανοποιημένος από την απόδοση των νεοαποκτηθέντων παικτών και
τόνισε πως θα γίνουν και άλλες μεταγραφές. «Θα πάρουμε 1 ή 2 επιθετικούς και
έναν μέσο» είπε χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17241O031</ED>
<ID>
ID:302169

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΗΡΑΚΛΕΙΟ: Σε μεγάλη μέρα ο Ρόναλτ Γκόμεζ
</H5><H2>Οι Κρητικοί άνοιξαν τη χρονιά με θρίαμβο
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Εκπληκτικός ο χθεσινός ΟΦΗ, έκανε ποδαρικό στο 2002 με το δεξί και σε ρυθμό
προπόνησης συνέτριψε τον Ιωνικό 4-0 στο Ηράκλειο. 
Ο ΟΦΗ έκανε ό,τι ήθελε στο γήπεδο και είχε σε μεγάλα κέφια τον Κοσταρικανό
Ρόναλντ Γκόμεζ και δύο αμυντικούς, τον Μηνά Πίτσο, ο οποίος ενδεχομένως να
έκανε προχθές το τελευταίο του παιχνίδι με τη φανέλα του ΟΦΗ, και τον Ηλία
Κώτσιο. 
Ύστερα από έντονες πιέσεις λοιπόν και αφού ο Ιωνικός στο 5' δεν μπόρεσε να
προηγηθεί με τον Ντασιμέντο, που πλάσαρε τον Μπεκιάι, οι γηπεδούχοι άνοιξαν το
σκορ στο 18', όταν ο Κιάσσος από δεξιά χτύπησε φάουλ και ο προωθημένος Κώτσιος
με κεφαλιά άνοιξε το σκορ (1-0). 
Στο 47' το σουτ του Γκόμεζ από την περιοχή βρήκε την πλάτη τού Ξανθόπουλου,
ξεγέλασε τον Βενιαμίν και έγινε το 2-0. 
Στο 51' ο Παύλακ επιχείρησε να αιφνιδιάσει τον Μπεκιάι, όμως το σουτ που έκανε
έδιωξε σε κόρνερ ο τερματοφύλακας του ΟΦΗ και στο 68' ό,τι δεν κατάφερε ο
παίκτης του Ιωνικού το πέτυχε ο Πίτσος, που με «ξερό» αριστερό έξω από την
περιοχή δεν άφησε περιθώρια αντίδρασης στον Βενιαμίν. Ο νεαρός άσος του ΟΦΗ
πανηγύρισε... δεόντως το γκολ. Μια προσπάθεια του Αφάς, στο 79', από κοντά να
μειώσει, δεν έφερε αποτέλεσμα και στο 84' ο Γκόμεζ με κεραυνό από την περιοχή
έκλεισε τον θρίαμβο του ΟΦΗ. Στο 67' σε σουτ του Κιάσσου η μπάλα βρήκε στο
δοκάρι. 
ΔΙΚΑΙΗ ΝΙΚΗ

«Κυνηγήσαμε την ουσία, γι' αυτό είχαμε και αποτέλεσμα», δήλωσε ο Γιάννης
Σαμαράς, ευτυχής γιατί «τα παιδιά δούλεψαν πάρα πολύ». Βέβαια, τον προπονητή
τού ΟΦΗ απασχολεί ιδιαίτερα η απουσία του Ρόναλντ Γκόμεζ από σήμερα και μέχρι
τις 3 Φεβρουαρίου, που θα είναι με την εθνική ομάδα της Κόστα Ρίκα σε τουρνουά
στο Μαϊάμι. 
Ο Όλεγκ Μπλαχίν στις δηλώσεις του σημείωσε ότι ο Ιωνικός στάθηκε καλά στο
πρώτο ημίχρονο, είχε δύο ευκαιρίες και το παιχνίδι για την ομάδα του χάθηκε με
την επίτευξη του 2-0. Εν πάση περιπτώσει, δήλωσε ευχαριστημένος από τους
παίκτες που ήλθαν, αυτοί όμως χρειάζονται χρόνο για να προσαρμοστούν στην
ομάδα, «αλλά εμείς δεν έχουμε χρόνο».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17241O032</ED>
<ID>
ID:302229

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ: ΜΕ ΧΑΤ ΤΡΙΚ ΣΤΑΜΑΤΗΣΕ ΤΗΝ ΓΚΡΙΝΙΑ ΤΗΣ ΕΞΕΔΡΑΣ ΚΑΙ ΕΦΕΡΕ ΤΟΝ
ΟΛΥΜΠΙΑΚΟ ΣΕ ΑΠΟΣΤΑΣΗ ΑΝΑΠΝΟΗΣ ΑΠΟ ΤΗΝ ΑΕΚ
</H5><H2>Κέρασε γκολ ο Αλέκος
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο μίστερ γκολ Αλέξης Αλεξανδρής πρόσφερε το καλύτερο δώρο χθες στον Τάκη
Λεμονή και ο Ολυμπιακός μπήκε με το δεξί στις αγωνιστικές του υποχρεώσεις το
2002. Ο 33χρονος διεθνής στράικερ πέτυχε χατ τρικ εις βάρος της Παναχαϊκής, η
πειραϊκή ομάδα επικράτησε με 4-0 και ο 42χρονος τεχνικός γιόρτασε χθες με τον
καλύτερο τρόπο τα γενέθλιά του. 
Ο Αλεξανδρής έβγαλε ασπροπρόσωπο τον προπονητή του και η γκρίνια των 9.000
οπαδών του Ολυμπιακού στο 64' (το σκορ ήταν 1-0) μετατράπηκε στο τέλος σε
χειροκροτήματα στο ΟΑΚΑ. 
Η χθεσινή εντυπωσιακή νίκη ήταν ένεση ηθικού για τους πρωταθλητές εν όψει του
ντέρμπι-τίτλου με την ΑΕΚ στη Νέα Φιλαδέλφεια την ερχόμενη Κυριακή. Μετά την
αποτυχία της ομάδας του Φερνάντο Σάντος στο Καυταντζόγλειο ο Ολυμπιακός μείωσε
τη διαφορά σε δύο βαθμούς και τώρα «φλερτάρει» την κορυφή στο στάδιο «Νίκος
Γκούμας». 
ΕΧΕΙ ΑΣΤΡΟ

Ο Αλεξανδρής φαίνεται ότι έχει το άστρο που οδηγεί τον Ολυμπιακό στις
επιτυχίες. Ο «ερυθρόλευκος» μεσοεπιθετικός συνέχισε χθες τη μεγάλη ρέντα του
στο σκοράρισμα, πετυχαίνοντας δεύτερο συνεχόμενο χατ τρικ! Το προηγούμενο ήταν
στον αγώνα Κυπέλλου με το Αιγάλεω (5-1) πάλι στο Ολυμπιακό Στάδιο. Ο
Πελοποννήσιος μεσοεπιθετικός έχει σημειώσει ούτε λίγο ούτε πολύ δέκα γκολ σε
έξι συνεχόμενους αγώνες (με τον Εθνικό Αστέρα, τον Παναθηναϊκό, τον ΟΦΗ, τον
Ακράτητο, το Αιγάλεω και την Παναχαϊκή). Φέτος έχει σκοράρει εννιά φορές στο
πρωτάθλημα φθάνοντας συνολικά τα 169 γκολ στην Α' Εθνική κατηγορία. Ο
Αλεξανδρής βρίσκεται στην 10η θέση στον πίνακα των σκόρερ όλων των εποχών,
εφτά γκολ πίσω από τον Μιχάλη Κρητικόπουλο. 
Ο Αλέξης Αλεξανδρής πέτυχε τρία γκολ και οδήγησε τον Ολυμπιακό σε άνετη νίκη
επί της Παναχαϊκής

Οι φίλοι του Ολυμπιακού χόρτασαν γκολ και θέαμα στο δεύτερο ημίχρονο με την
είσοδο των Ζέτερμπεργκ, Γιαννακόπουλου. 
Ο Σουηδός έδωσε ρυθμό στο παιχνίδι της ομάδας του και ο Γιαννακόπουλος έθεσε
νοκ άουτ το αμυντικό σύστημα της Παναχαϊκής. 
Ο διεθνής μεσοεπιθετικός πέτυχε το τέταρτο γκολ και έκανε άνω κάτω την
αριστερή πλευρά των φιλοξενουμένων. 
Ο Ολυμπιακός παρά το γεγονός ότι προηγήθηκε στο σκορ (19') δεν εντυπωσίασε με
την απόδοσή του στο πρώτο ημίχρονο. Οι κινήσεις των πρωταθλητών ήταν
προβλέψιμες και το παιχνίδι τους μονότονο. Οι «ερυθρόλευκοι» στηρίχτηκαν στις
ατομικές προσπάθειες και δεν έπαιξαν από τα πλάγια. Αυτό ήταν το μεγάλο λάθος
των γηπεδούχων. 
Όαση στην... έρημο ήταν ο Πρέντραγκ Τζόρτζεβιτς. Ο Σέρβος διεθνής
μεσοεπιθετικός έκανε τη διαφορά στο παιχνίδι του Ολυμπιακού και ταλαιπώρησε
στην αριστερή πλευρά τον Γκουζιώτη στο πρώτο 45λεπτο. 
Η Παναχαϊκή προσπάθησε με οργανωμένη άμυνα να κλείσει τους διαδρόμους προς την
εστία του Κιούρκου. Ο Μητσιόπουλος είχε αναλάβει το μαρκάρισμα του Τζιοβάνι
και ο Βαβίλης του Αλεξανδρή. 
Ο αρχηγός της πατρινής ομάδας Κατσουράνης ήταν ο ελεύθερος παίκτης στην άμυνα,
ενώ στα πλάγια αγωνίστηκαν οι Γκουζιώτης (δεξιά), Γκίτσης (αριστερά). Η
τριπλέτα Κομπαγιάσι, Ιστιόλ, Βούκσεβιτς προσπάθησε να παίξει το σύστημα των
αντεπιθέσεων, χωρίς, όμως, επιτυχία. 
Η ομάδα του Τάκη Λεμονή παρατάχθηκε με το γνωστό σύστημα «4-4-2». Ο Νινιάδης
δεν βρέθηκε σε καλή ημέρα και οι δύο αμυντικοί χαφ Καρεμπέ, Ζε Ελίας δεν
μπόρεσαν να οργανώσουν το παιχνίδι της ομάδας τους. Έτσι οι «ερυθρόλευκοι»
είχαν πρόβλημα στην κυκλοφορία της μπάλας, ενώ δεν δημιούργησαν πολλές
αξιόλογες φάσεις μπροστά στην εστία του Κιούρκου στο α' ημίχρονο. 
ΦΑΣΕΙΣ ΚΑΙ ΓΚΟΛ

Το δεύτερο γκολ του Αλέξη Αλεξανδρή. Ο στράικερ του Ολυμπιακού με εντυπωσιακό
άλμα στέλνει την μπάλα στα δίχτυα των Πατρινών

Η πρώτη επίσκεψη του Ολυμπιακού στην περιοχή των φιλοξενουμένων έγινε στο 16',
όταν ο Τζιοβάνι με ατομική προσπάθεια βρέθηκε απέναντι στον Κιούρκο, αλλά ο
γκολκίπερ της Παναχαϊκής απέκρουσε το σουτ του Βραζιλιάνου. 
Τρία λεπτά αργότερα (19') ο Τζόρτζεβιτς πραγματοποίησε σέντρα και ο Αλεξανδρής
με το δεξί δεν άφησε περιθώρια αντίδρασης στον Κιούρκο (1-0). Στο 25' ο
νεοαποκτηθείς τερματοφύλακας της Παναχαϊκής εξουδετέρωσε το χτύπημα φάουλ του
Τζόρτζεβιτς, ενώ στο 43' ο Αλεξανδρής δεν βρήκε στόχο. 
Το σκηνικό άλλαξε στο β' ημίχρονο. Ο Περ Ζέτερμπεργκ, ο οποίος πήρε τη θέση
του Νινιάδη, βοήθησε στην οργάνωση του παιχνιδιού του Ολυμπιακού. Παράλληλα,
με την είσοδο του Γιαννακόπουλου (73') οι «ερυθρόλευκοι» άνοιξαν την άμυνα της
Παναχαϊκής. 
Οι γηπεδούχοι μπήκαν με δύναμη στο β' 45λεπτο και πίεσαν ασφυκτικά την ομάδα
του Σπύρου Λιβαθηνού. Στο 65' ο Κιούρκος απέκρουσε κοντινό σουτ του Τζιοβάνι
και στο 73' ο Ολυμπιακός πέτυχε το δεύτερο γκολ: Ο Γιαννακόπουλος τροφοδότησε
την μπάλα στον Ζέτερμπεργκ. Ο Σουηδός έβγαλε ψηλοκρεμαστή σέντρα και ο
Αλεξανδρής με κεφαλιά «έγραψε» το 2-0. Στο 79' ο Γιαννακόπουλος «βρήκε» τον
Τζόρτζεβιτς, ο οποίος σούταρε με φάλτσο. Ο Κιούρκος απέκρουσε ασθενώς και ο
επερχόμενος Αλεξανδρής έστειλε την μπάλα στα δίχτυα (3-0). Το τελικό 4-0
διαμόρφωσε ο Γιαννακόπουλος στο 84', ύστερα από πάσα του Ζε Ελίας. Στις
καθυστερήσεις του αγώνα ο Ολυμπιακός είχε δοκάρι σε σουτ του Τζόρτζεβιτς. 
Η Παναχαϊκή στο β' ημίχρονο δεν μπόρεσε να ανταποκριθεί στις απαιτήσεις του
αγώνα. Η μοναδική αξιόλογη προσπάθεια των Πατρινών δημιουργήθηκε στο 75', όταν
ο Κατσουράνης «έπιασε» κεφαλιά και η μπάλα έφυγε μόλις άουτ. 
Ο διαιτητής Αγγελάκης έκανε λάθη στον πειθαρχικό έλεγχο.

<H3>Ο ΠΡΩΤΑΓΩΝΙΣΤΗΣ
</H3><H3>Αφιέρωσε τη νίκη
</H3>
Φανερά ικανοποιημένος ήταν ο Τάκης Λεμονής από τη νίκη της ομάδας του επί της
Παναχαϊκής. «Κάναμε ένα αρκετά καλό ματς», τόνισε. «Δημιουργήσαμε πολλές
φάσεις, σημειώσαμε τέσσερα γκολ. Το μόνο κομμάτι που βγήκαμε από τον ρυθμό μας
ήταν το πρώτο 15λεπτο του δευτέρου ημιχρόνου, οπότε είχαμε πολλές διακοπές από
μικροτραυματισμούς. Το θετικό ήταν ότι στο τελευταίο 25λεπτο κυνηγήσαμε με
πείσμα πάλι το γκολ και πετύχαμε στο τέλος ένα καλό σκορ. Θα μπορούσαμε να
σημειώσουμε και άλλα γκολ. Σε γενικές γραμμές δείξαμε ότι είμαστε σε καλό
δρόμο. Ήταν άλλωστε το πρώτο ματς μετά από καιρό. Το περιμέναμε με
ανυπομονησία για να δούμε σε ποια κατάσταση θα εμφανιστούμε. Τώρα κοιτάμε το
επόμενο ματς που είναι με το Αιγάλεω για το Κύπελλο». 
Ο Αλέξης Αλεξανδρής, αφού ευχήθηκε καλή χρονιά σε όλους και χρόνια πολλά στον
προπονητή του, υποστήριξε: «Είναι ημέρα χαράς η σημερινή για μας, αλλά είναι
και ημέρα πένθους. Τα γκολ τα αφιερώνω στη μνήμη του 17χρονου Γιώργου
Παναγιώτου που έχασε τη ζωή του έξω από τη Νέα Φιλαδέλφεια. Λάβαμε μία
επιστολή από τον πατέρα του, ο οποίος μας παρακάλεσε θερμά να παίξουμε στη
μνήμη του γιου του που σκοτώθηκε στις 13 Ιανουαρίου του '91. Του αφιερώνουμε
αυτή τη νίκη». 
Από την πλευρά του ο τεχνικός της Παναχαϊκής Σπύρος Λιβαθηνός υπογράμμισε:
«Κάναμε ένα άσχημο παιχνίδι, ενώ θα έπρεπε να προσπαθήσουμε και να παλέψουμε.
Δεν περιμέναμε κάποιο βαθμολογικό όφελος από αυτό το ματς. Δυστυχώς, δεν
τρέξαμε, αλλά περπατούσαμε στον αγωνιστικό χώρο. Για τις μεταγραφές δεν
ξέρουμε αν θα είναι όλες πετυχημένες. Ο Ιστιόλ έχει αγωνιστεί σε δύο
παιχνίδια. Ο Κομίνχες, αν και γνωρίζει την ελληνική πραγματικότητα, δεν έχει
προσαρμοστεί ακόμα στην ομάδα». 
Ο μέσος της Παναχαϊκής Νίκος Γυριχίδης δήλωσε: «Πρέπει να ξεχάσουμε γρήγορα
αυτό το παιχνίδι. Στο πρώτο ημίχρονο προσπαθήσαμε, αλλά δεν είχαμε καλή
ανάπτυξη στο παιχνίδι μας. Ο Ολυμπιακός έπιασε πολύ καλή απόδοση». 
*** Ο Χόρχε Μπερμούδες υπέστη τράβηγμα στη γάμπα και αποχώρησε στο 60'.
Ο Κολομβιανός υποβλήθηκε χθες το βράδυ σε μαγνητική τομογραφία και σήμερα θα
διαπιστωθεί η κατάσταση του τραυματισμού του.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17241O041</ED>
<ID>
ID:302170

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O04&aa=1</URL></REF>


Article

<CATEGORY>vin10</CATEGORY>

 <H2>Μοναδική επιτυχία για την 1η κατηγορία </H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Μόνο για έναν χαμογέλασε η τύχη στην πρώτη κατηγορία του ΛΟΤΤΟ, καθώς το
μοναδικό τυχερό δελτίο φαίνεται να κερδίζει κάτι λιγότερο από 450.000 ευρώ.
Από τους αριθμούς που κληρώθηκαν δύο είχαν εμφανιστεί και στην προηγούμενη
κλήρωση (2 και 34), ενώ για ακόμη ένα διαγωνισμό ο 33 έμεινε μακριά από την
τυχερή 6άδα. Ζυγοί και Μεγάλοι βρέθηκαν μπροστά από τους αιωνίους αντιπάλους
τους, καταφέρνοντας να πετύχουν την απόλυτη ισοπαλία για το επιμέρους σκορ του
2002, ενώ μείωσαν την απόσταση που τους χωρίζει στο συνολικό σκορ. 
<H3>ΑΠΟΤΕΛΕΣΜΑΤΑ ΤΟΥ 4ου ΣΑ ΔΙΑΓΩΝΙΣΜΟΥ 2002 </H3>
* Κληρώθηκαν οι αριθμοί 2, 12, 25, 28, 34, 49

* Συμπληρώθηκαν 4.833.455 στήλες.

* Μοιράστηκαν 609.407,15 ευρώ

* Βρέθηκε ένα 6άρι που κερδίζει 447.191,57, ενώ βρέθηκαν 74 5άρια που
κερδίζουν από 931,15 ευρώ, 4.556 4άρια που κερδίζουν από 11,34 ευρώ και 85.590
3άρια που κερδίζουν από 0,48 ευρώ.

ΠΡΟΤΟ: Κληρώθηκε ο αριθμός 6382714 Δεν βρέθηκε νικητής στην 1η κατηγορία.

Στήλες : 1.750.376
<H3>Πόσες φορές εμφανίστηκαν έως τώρα
</H3>
<H3>΄Ετοιμοι για το 2002
</H3>
<H3>Τι λένε οι αριθμοί
</H3><H3>Σε 1009 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17241O042</ED>
<ID>
ID:302230

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O04&aa=2</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Στον γιατρό ο Βενετίδης </H3>
* Ο Στέλιος Βενετίδης δεν μπόρεσε να επιστρέψει στην ενεργό δράση. Ο
διεθνής αμυντικός υποβλήθηκε σε παρακέντηση στο χειρουργημένο γόνατο (μάζεψε
υγρό) και κρίθηκε σκόπιμο να αποκλειστεί από την 18άδα. Εκτός αποστολής
βρέθηκε και ο Γιώργος Αμανατίδης. <H3>Βραζιλιάνικη εξέδρα
</H3>
* Ο Τζιοβάνι είχε τη δική του εξέδρα χθες στο ΟΑΚΑ. Στα επίσημα θεωρεία
βρέθηκαν χθες δέκα Βραζιλιάνοι φίλοι του Τζιοβάνι, οι οποίοι τον επευφημούσαν
σε κάθε του προσπάθεια. <H3>Ξέχασε το Αιγάλεω </H3>
* Ο Κριστιάν Καρεμπέ έκανε χθες λόγο για το ντέρμπι με την ΑΕΚ. Ο Γάλλος
διεθνής μέσος είπε ότι «ο Ολυμπιακός θα πρέπει να συγκεντρωθεί σε αυτό το
ματς», ξεχνώντας την... εύκολη συνάντηση με το Αιγάλεω στη ρεβάνς του
Κυπέλλου. 
<H3>Ζήτησαν νίκη στο «Ν. Γκούμας»
</H3>
* Οι οπαδοί του Ολυμπιακού θυμήθηκαν χθες πολλές φορές την ΑΕΚ. Με
συνθήματά τους ζητούσαν τη νίκη στη Νέα Φιλαδέλφεια, ενώ ακούστηκαν υβριστικά
συνθήματα εναντίον του Μάκη Ψωμιάδη και ειρωνικά συνθήματα για τον Ηλία
Ατματσίδη. <H3>Κράτησε το «μηδέν»
</H3>
* Ο Ολυμπιακός κατόρθωσε χθες να διατηρήσει ανέπαφη την εστία του. Έσπασε
έτσι το αρνητικό ρεκόρ, καθώς σε εφτά συνεχόμενα παιχνίδια (πρωταθλήματος και
Κυπέλλου) είχε δεχθεί γκολ. Να σημειωθεί ότι οι γηπεδούχοι αγωνίστηκαν με
λευκές εμφανίσεις, για να ξεχωρίζουν από τους ποδοσφαιριστές της Παναχαϊκής,
οι οποίοι φορούσαν κόκκινο και μαύρο στη φανέλα τους.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17241O051</ED>
<ID>
ID:302171

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕ ΓΚΟΛ ΤΩΝ ΒΑΖΕΧΑ, ΜΠΑΣΙΝΑ ΠΗΡΕ ΜΙΑ ΑΓΧΩΤΙΚΗ ΝΙΚΗ ΚΟΝΤΡΑ ΣΤΟ ΑΞΙΟΜΑΧΟ ΑΙΓΑΛΕΩ
</H5><H2>Λύτρωση στο φινάλε
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ματς-θρίλερ χθες στη Λεωφόρο και αποθέωση για τον Κρίστο Βαζέχα! Ο
Παναθηναϊκός βρέθηκε και πάλι πίσω στο σκορ, όμως, αυτήν τη φορά κατάφερε να
επανέλθει, να γυρίσει το παιχνίδι και να νικήσει στην εκπνοή του αγώνα το
αξιόμαχο Αιγάλεω (2-1), με πρωταγωνιστή τον Πολωνό κανονιέρη, ο οποίος μπήκε
ως αλλαγή στο 53', ισοφάρισε, αλλά είχε μερίδιο και στο δεύτερο γκολ. 
Έτσι το ντεμπούτο τού Σέρχιο Μαρκαριάν στον «πράσινο» πάγκο συνδυάστηκε με
επιτυχία, ωστόσο, λίγο έλειψε να έχουμε... εμφράγματα στη Λεωφόρο, αφού ο ΠΑΟ
έδειχνε να «πετάει» άλλους τρεις σίγουρους βαθμούς στην έδρα του και να μην
εκμεταλλεύεται το δώρο του Ηρακλή. 
Στο πρώτο μέρος οι γηπεδούχοι ήταν «άχρωμοι», ασύνδετοι και ανούσιοι. Οι
παίκτες του «Τριφυλλιού», σαφώς επηρεασμένοι από τη μεγάλη διακοπή του
πρωταθλήματος, δεν κατάφεραν να παίξουν ποδόσφαιρο αξιώσεων, όπως τους είχε
ζητήσει ο προπονητής τους και επιδίωξαν με... καμινάδες να δημιουργήσουν
φάσεις. Μάλιστα, πολλές φορές δεν μπορούσαν να βρουν στον αγωνιστικό χώρο ο
ένας τον άλλον και οι πάσες τους κατέληγαν σε πόδια αντιπάλων. Ακόμα και στις
τελικές προσπάθειες, οι «πράσινοι» στάθηκαν επιπόλαιοι. 
Μαχητικός ο Γκόραν Βλάοβιτς δημιούργησε κάποιες φάσεις μπροστά στην εστία του Αιγάλεω

Ο Παναθηναϊκός αγωνίστηκε με το σύστημα «4-5-1», έχοντας ως μοναδική επιθετική
αιχμή τον Κωνσταντίνου, τον Λυμπερόπουλο λίγο πιο πίσω από τον Κύπριο και
εξτρέμ τους Βλάοβιτς (δεξιά), Κόλκα (αριστερά). Το εν λόγω σύστημα ανά πάσα
στιγμή μετατρεπόταν σε «4-3-3», ωστόσο, η επιθετική ώθηση δεν έδειξε να
αποφέρει καρπούς. Ο Βλάοβιτς έχασε δύο μεγάλες ευκαιρίες και ήταν μακριά από
τον καλό του εαυτό, ενώ στο ίδιο πλαίσιο κινήθηκε και ο Λυμπερόπουλος, ο
οποίος υπέπεσε σε αρκετά λάθη και έδειξε ανέτοιμος. Ο Σέρχιο Μαρκαριάν
προτίμησε τη συμμετοχή του Καραγκούνη αντί του Μίκαελσεν, αλλά δεν δικαιώθηκε,
αφού ο διεθνής μέσος «κούρασε» με τις ενέργειές του και «κουβαλούσε» δίχως
λόγο και αιτία την μπάλα. 
Από την άλλη πλευρά, το Αιγάλεω, ναι μεν έπαιξε παθητικό ρόλο όπως ήταν
λογικό, αλλά κινδύνευσε μόνο σε δύο περιπτώσεις. Οι παίκτες του Γιώργου
Χατζάρα ήταν καλά διαβασμένοι και υπερίσχυσαν στις μονομαχίες των αντιπάλων
τους. Με το ξεκίνημα του δευτέρου μέρους οι γηπεδούχοι μπήκαν δυνατά για να
σκοράρουν και να διώξουν το άγχος, όμως, το Αιγάλεω ήταν αυτό που πέτυχε γκολ.
Ο Νικολόπουλος έβγαλε εξαιρετική πάσα στον Αγρίτη, ο οποίος εξέθεσε τον
Κυργιάκο στο σπριντ και με αριστουργηματικό σουτ άνοιξε το σκορ. 
«ΕΚΡΗΞΗ» 
Οι «πράσινοι» πήραν το πάνω χέρι και τέσσερα λεπτά αργότερα «εξερράγησαν» στον
διαιτητή Τακίδη, που αρνήθηκε καθαρό πέναλτι στον Κόλκα, τον οποίο ανέτρεψε ο
Παπουτσής. Όλοι οι παίκτες του Παναθηναϊκού έπεσαν πάνω στον ρέφερι από το
Κιλκίς και του ζήτησαν τον λόγο με βίαιο τρόπο. Ο διαιτητής φοβούμενος για
περαιτέρω επεισόδια έβγαλε, απλώς, μια κίτρινη κάρτα στον Μπασινά για...
συμμόρφωση, αγνοώντας τα όσα άκουσε από τους υπόλοιπους. 
Ο Μαρκαριάν πέρασε στο παιχνίδι τον Μίκαελσεν, αλλά και τον γερο-Βαζέχα, με
σκοπό να δυναμώσει την επίθεση, μιας και ο Ολιζαντέμπε ήταν εκτός αποστολής,
λόγω τραυματισμού. Οι «πράσινοι» προσπάθησαν με κάθε τρόπο να διασπάσουν την
καλοστημένη άμυνα του Αιγάλεω, ωστόσο, όχι μόνο δεν τα κατάφεραν, αλλά
στάθηκαν ανίκανοι έστω να απειλήσουν. Παρ' όλα αυτά, ο ξεχασμένος Βαζέχα (έχει
μόλις τρεις συμμετοχές φέτος) ήταν αυτός που έσωσε από τα χειρότερα τον
Παναθηναϊκό στο 76'. Ο Πολωνός με διπλή προσπάθεια και κοντινή «οβίδα» νίκησε
τον Μπίκιτς, πετυχαίνοντας το 236ο τέρμα του στην Α' Εθνική γνωρίζοντας την
αποθέωση. Όμως, το «Τριφύλλι» δεν σταμάτησε εκεί. Ο Βαζέχα και πάλι αυτήν τη
φορά κέρδισε φάουλ σε πλεονεκτική θέση και ο Μπασινάς με αριστουργηματική
εκτέλεση έδωσε τη νίκη στον ΠΑΟ (89'). 
Αρνητικός πρωταγωνιστής της συνάντησης αναμφισβήτητα ήταν ο διαιτητής Τακίδης.
Όχι μόνο αρνήθηκε πεντακάθαρο πέναλτι στον Παναθηναϊκό, αλλά τα «θαλάσσωσε»
εξίσου και στον πειθαρχικό έλεγχο. 
<H3>ΠΡΩΤΑΓΩΝΙΣΤΗΣ
</H3><H3>Ο Πολωνός έσωσε την παρτίδα
</H3>
Ο Κρίστο Βαζέχα δέχεται τα συγχαρητήρια του Νίκου Λυμπερόπουλου. Ο Πολωνός
μεταμόρφωσε τον Παναθηναϊκό και τον οδήγησε στη νίκη

Ο αειθαλής Κρίστο Βαζέχα είναι εδώ! Και χθες φρόντισε να κάνει αισθητή την
παρουσία του. Ο Πολωνός μπήκε ως αλλαγή στο 53' στη θέση του Βλάοβιτς και
άλλαξε όλη την εικόνα όχι μόνο της ομάδας του, αλλά και του αγώνα. Ισοφάρισε
με γκολ της γνωστής συνταγής του, κέρδισε το φάουλ στο δεύτερο και νικητήριο
τέρμα. Με λίγα λόγια έσωσε την παρτίδα για τον Παναθηναϊκό που μέχρι εκείνη τη
στιγμή παρέπαιε και δεν έβρισκε τον τρόπο για να απειλήσει την αντίπαλη εστία. 
Ήταν το 236ο γκολ του Βαζέχα στην Α' Εθνική Κατηγορία, ενώ αξίζει να
σημειώσουμε ότι ο Πολωνός αγωνίστηκε μόλις για τρίτη φορά εφέτος στο
πρωτάθλημα. Πριν από λίγες ημέρες συμφώνησε με τη διοίκηση να κλείσει την
καριέρα του στον Παναθηναϊκό, την ομάδα που αγάπησε και όπου αγαπήθηκε και να
μη μετακινηθεί στον ΟΦΗ, όπου σαφώς θα είχε περισσότερες ευκαιρίες να
αγωνιστεί. Χθες μπορούμε να πούμε ότι αγωνίστηκε εντελώς συμπτωματικά, μιας
και ο Ολιζαντέμπε ήταν εκτός αποστολής και δεν υπήρχε άλλος επιθετικός στον πάγκο.

«Τον ευχαριστούμε όλοι» είπε χαρακτηριστικά ο αρχηγός των «πρασίνων» Αντώνης
Νικοπολίδης, αναγνωρίζοντας δημοσίως την αξία του και το γεγονός ότι διέθετε
τη φρεσκάδα που δεν είχαν οι υπόλοιποι συμπαίκτες του. Και αυτή είναι η
αλήθεια. Μπήκε στο 53' και ήταν η μόνιμη πηγή κινδύνου για τους αμυντικούς του
Αιγάλεω, οι οποίοι μέχρι εκείνη τη στιγμή δεν ανησύχησαν τόσο από τον Βλάοβιτς
όσο και από τον Κωνσταντίνου. Η χθεσινή εμφάνιση του Βαζέχα κρίνεται
καθοριστική για τη συνέχεια, αφού πλέον ο Μαρκαριάν, έχοντας στον νου του
το... οξυγόνο που του παρείχε ο Πολωνός, θα βρίσκεται μπροστά σε μεγάλο
δίλημμα: Βαζέχα ή Ολιζαντέμπε; Το σίγουρο είναι ότι ο Κρίστο παραμένει
ανεκτίμητη αξία για το «Τριφύλλι». Και αυτό το αναγνώρισε περισσότερο απ'
όλους ο κόσμος που τον αποθέωσε.

ΕΥΧΑΡΙΣΤΗΜΕΝΟΣ Ο ΜΑΡΚΑΡΙΑΝ 
Από την κόλαση στον παράδεισο βρέθηκε ο Σέρχιο Μαρκαριάν στο ντεμπούτο του
στον πάγκο του Παναθηναϊκού. Και ο Ουρουγουανός, φανερά αποφορτισμένος από την
ένταση του αγώνα και το διαφαινόμενο στραβοπάτημα της ομάδας του, τόνισε ότι
έμεινε απόλυτα ικανοποιημένος: "Είχαμε δει σε κασέτες δύο φορές το Αιγάλεω.
Τους αγώνες με τον Ηρακλή και με τον Άρη. Ξέραμε πόσο θα δυσκολευόμασταν.
Είχαμε μιλήσει με τα παιδιά. Ήμασταν πολύ καλοί και στην ψυχολογία, αλλά και
στην τακτική, αφού καταφέραμε και γυρίσαμε το ματς. Αλλάξαμε το σύστημα οκτώ
λεπτά πριν από το τέλος του πρώτου ημιχρόνου. Πέρασα τον Λυμπερόπουλο πίσω από
τον Κωνσταντίνου. Γενικώς είμαι πολύ ευχαριστημένος από τους παίκτες μου." 
Γιώργος Χατζάρας: "Ήταν μεγάλος αγώνας. Αντιμετωπίσαμε τον Παναθηναϊκό
χωρίς φόβο, αλλά με πάθος. Στο πρώτο ημίχρονο είχαμε πολύ καλή αμυντική
συμπεριφορά και δημιουργήσαμε τις επιθετικές προϋποθέσεις για καλό αποτέλεσμα.
Στο δεύτερο ημίχρονο αιφνιδιάσαμε τον Παναθηναϊκό. Εκεί φάνηκε ότι μπορούσαμε
να έχουμε βαθμολογικό κέρδος".
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17241O061</ED>
<ID>
ID:302172

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΟΙΡΑΣΤΗΚΑΝ ΒΑΘΜΟΥΣ
</H5><H2>Φτωχή σοδειά στο «χωράφι» της Καισαριανής
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Το γήπεδο της Καισαριανής έμοιαζε με οργωμένο χωράφι. Και έτσι στο πρώτο ματς
για το 2002 Εθνικός Αστέρας και SKODA Ξάνθη έμειναν στο 0-0. 
Σε αυτόν τον αγωνιστικό χώρο ποδόσφαιρο αξιώσεων δεν μπορούσε να παιχθεί. Παρ'
όλα αυτά, η SKODA Ξάνθη έδειξε τις αρετές της. Έχοντας στις τάξεις της έναν
εκπληκτικό ποδοσφαιριστή τον Ουακίλι και άξιο συμπαραστάτη τον Λαμπριάκο ήταν
η ομάδα που προσπάθησε, δημιούργησε τρεις καλές ευκαιρίες, είχε ένα δοκάρι
(στο 55') από κεφαλιά του Κορδονούρη, αλλά στο 90' παρ' ολίγο να επιβεβαιωθεί
ο νόμος του ποδοσφαίρου. Ο Λαγός έπιασε κεφαλιά, αλλά ο Λαμπριάκος έσωσε την
ομάδα του, διώχνοντας στη γραμμή. 
Η ακριτική ομάδα άξιζε τη νίκη, αλλά δεν έμεινε και δυσαρεστημένη από τον
βαθμό της ισοπαλίας. Ο Εθνικός Αστέρας σε όλη τη διάρκεια του αγώνα
δημιούργησε μόνο μία (!) ευκαιρία, αυτή του 90'. 
Η ομάδα της Καισαριανής είχε πρόβλημα στη μεσαία γραμμή και στην επίθεση.
Μάταια προσπαθούσε ο Εντουσέι να βγάλει κάποιες μπαλιές στους επιθετικούς. Η
είσοδος του Τέσοβιτς κάπως βοήθησε, αλλά και πάλι ευκαιρίες από τους
Καισαριανιώτες δεν δημιουργήθηκαν. 
Ο Ηλίας Τριανταφύλλου του Εθνικού Αστέρα προσπαθεί να επανατοθετήσει
περίπου... μισό τετραγωνικό μέτρο χλοοτάπητα. Πώς να παιχθεί ποδόσφαιρο υπό
αυτές τις συνθήκες;

Καλή ήταν η διαιτησία του Πίσσα. Οι δύο ομάδες ζήτησαν από ένα πέναλτι, αλλά ο
διαιτητής ήταν πολύ κοντά στις φάσεις και έδωσε συνέχεια στο παιχνίδι. 
Σε αυτό που συμφώνησαν όλοι μετά το τέλος του αγώνα είναι ότι σε τέτοιο γήπεδο
ποδόσφαιρο δεν παίζεται. Ο Νίκος Καραγεωργίου τόνισε ότι και οι δύο ομάδες
έδωσαν μάχη και αξίζουν συγχαρητήρια σε όλους τους ποδοσφαιριστές και
συμπλήρωσε: «Οι παίκτες μου είχαν τα στοιχεία που χρειάζεται ένας τέτοιος
αγωνιστικός χώρος. Η διακοπή δεν μας επηρέασε». 
Ο Τάσος Χατζηαγγελής χαρακτήρισε δίκαιο το αποτέλεσμα και ανέφερε ότι οι
παίκτες του Αστέρα είχαν πάθος, δύναμη και πείσμα, ενώ πρόσθεσε ότι η διακοπή
επηρέασε την ομάδα του. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17241O062</ED>
<ID>
ID:302231

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O06&aa=2</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>«Πράσινος» ο Μακαριώτατος </H3>
* Φίλαθλος του Παναθηναϊκού αποδείχθηκε ο Αρχιεπίσκοπος Αμερικής Δημήτριος,
αφού ζήτησε να δει τους παίκτες του «τριφυλλιού» στο ξενοδοχείο που διέμεναν
την παραμονή του αγώνα. Μάλιστα συναντήθηκε με τους Μπασινά, Λυμπερόπουλο,
Καραγκούνη και Κοτσόλη, στους οποίους ευχήθηκε καλή επιτυχία, τόσο στην Ελλάδα
όσο και στην Ευρώπη.
<H3>Καμία ανησυχία για τον «Μανώλη» </H3>
* «Πάγωσαν» οι οπαδοί του Παναθηναϊκού όταν διαπίστωσαν ότι εκτός αποστολής
για τον αγώνα ήταν ο Εμανουέλ Ολιζαντέμπε. Ο επιθετικός του «τριφυλλιού» στο
τέλος της προπόνησης, την παραμονή του αγώνα, αισθάνθηκε ενοχλήσεις στους
προσαγωγούς και δεν συμπεριελήφθη στην αποστολή για προληπτικούς λόγους.
Πάντως, δεν έχει κάτι το ανησυχητικό.
<H3>Και συμπλοκές </H3>
* Μικροεπεισόδια έγιναν στην οδό Κηφισίας, λίγο πριν από την έναρξη του
αγώνα μεταξύ οπαδών του Παναθηναϊκού και του Ολυμπιακού. Ευτυχώς, τα επεισόδια
σταμάτησαν γρήγορα με την επέμβαση Αστυνομίας.
<H3>Απάντηση... </H3>
* Την απάντησή του στον πρόεδρο του Ολυμπιακού Σωκράτη Κόκκαλη, ο οποίος
τον είχε χαρακτηρίσει ως φερέφωνο, έδωσε χθες με λακωνική δήλωση ο Άγγελος
Φιλιππίδης. «Ο κ. Κόκκαλης στις επιχειρήσεις και τις εταιρείες που εργάζεται,
συνεργάζεται με ανθρώπους που δεν έχουν μετοχές, αλλά παρόλα αυτά δεν τους
θεωρεί φερέφωνα».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17241O071</ED>
<ID>
ID:302173

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Πολλές επιλογές
</H2>
Αναλυτικά: 
17.00 (Alpha Sports 1): Κιέβο-Φιορεντίνα (Μ). 
18.45 (SuperSport): Ακράτητος-ΠΑΟΚ (Μ). 
19.00 (EuroSport): Ποδόσφαιρο. Eurogoals. 
19.00 (Alpha Sports 2): Κερατσίνι-Αγ. Παρασκευή (ποδόσφαιρο σάλας, Ζ). 
20.00 (EuroSport): Ευρωπαϊκό Πρωτάθλημα Καλ. Πατινάζ (Ζ). 
20.00 (AS1): ιταλικά στιγμιότυπα. 
20.00 (SuperSport 2): Άρσεναλ-Λίβερπουλ (Μ). 
21.00 (AS1): Ρόμα-Βερόνα (Μ). 
22.00 (SuperSport 2): Σαουθάμπτον-Μάντσεστερ Γ. (Μ). 
22.30 (Alpha Sports 2): Ευρωπαϊκό ποδόσφαιρο. 
23.30 (EuroSport): Τένις. Όπεν Αυστραλίας. 
23.35 (ΕΤ1): Ευρωπαϊκό Πρωτάθλημα Καλλιτεχνικού Πατινάζ (Μ). 
04.00 (Alpha Sports 2): Γιούτα-Ντένβερ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17241O072</ED>
<ID>
ID:302232

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O07&aa=2</URL></REF>


Article

<CATEGORY>vin10</CATEGORY>

 <H5>ΕΠΟ - ΤΟΥΡΚΙΑ
</H5><H2>Κρίσιμες αποφάσεις
</H2>
Η πρόοδος της προεργασίας για την κοινή υποψηφιότητα συνδιοργάνωσης της
τελικής φάσης του Ευρωπαϊκού Πρωταθλήματος 2008 ήταν το αντικείμενο της
προγραμματισμένης συνεδρίασης της κοινής οργανωτικής Επιτροπής της ΕΠΟ και της
Ποδοσφαιρικής Ομοσπονδίας Τουρκίας, η οποία έγινε χθες στην Κωνσταντινούπολη. 
Στη διάρκεια της συνεδρίασης ελήφθησαν οι εξής αποφάσεις 
*** Οριστικοποιήθηκαν οι πόλεις που θα διεξαχθούν οι αγώνες εφόσον η
διοργάνωση ανατεθεί στην ΕΠΟ και στην Π.Ο. Τουρκίας. 
*** Στην Ελλάδα τα παιχνίδια θα διεξαχθούν στη Θεσσαλονίκη, τον Βόλο, την
Πάτρα και το Ηράκλειο και ο τελικός της διοργάνωσης στο ΟΑΚΑ. 
*** Στην Τουρκία οι αγώνες θα γίνουν στην Κωνσταντινούπολη, την Άγκυρα, τη
Σμύρνη και την Αττάλεια. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17241O073</ED>
<ID>
ID:302274

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O07&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΗ ΠΡΟΕΤΟΙΜΑΣΙΑ
</H5><H2>Στη Διυπουργική
</H2>
«Μερικές φορές αυτό που μετράει είναι η αξιοπρεπής παρουσία», δήλωσε
πρόσφατα ο Ζακ Ρογκ αναφερόμενος στην αθλητική ολυμπιακή προετοιμασία της
Ελλάδας εν όψει του 2004. Το μήνυμα Ρογκ προς την Αθήνα, εν μέρει θα τεθεί
σήμερα στο τραπέζι της Διυπουργικής Επιτροπής για τους Ολυμπιακούς Αγώνες,
όπου συζητείται το αθλητικό κομμάτι της προετοιμασίας. Υπάρχουν φωνές που
υποστηρίζουν πως «μπροστά σε μια συντριπτική ήττα, για παράδειγμα στο χόκεϊ ή
το μπέιζμπολ, καλύτερα να μην κατέβουμε γιατί θα διασυρθεί η χώρα». Από την
άλλη πλευρά όμως, υπάρχουν οι Ομοσπονδίες που ήδη προετοιμάζουν Εθνικές ομάδες
σε κάθε ολυμπιακό άθλημα...
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17241O074</ED>
<ID>
ID:302297

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O07&aa=4</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ ΚΑΤΗΓΟΡΙΑΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>Πέντε φορές χατ τρικ ο Αλεξανδρής
</H3>
Αλέκος Αλεξανδρής

Ο Αλέξης Αλεξανδρής, που σε κάθε αγωνιστική γίνεται το πρόσωπο της ημέρας,
χθες πέτυχε τρία γκολ σκοράροντας για πέμπτη συνεχή αγωνιστική στο πρωτάθλημα
και ισοφάρισε το περσινό του ρεκόρ, όταν από τις 17.12.2000 έως τις 21.1.2001
σκοράριζε συνεχώς. Έτσι, έφθασε τα 169 τέρματα στην Α' Εθνική και τώρα του
απομένουν μόλις επτά γκολ για να «πιάσει» στην ένατη θέση τον σκόρερ όλων των
εποχών της Α' Εθνικής, τον Μιχάλη Κρητικόπουλο (176 γκολ). Ήταν το πέμπτο του
χατ τρικ από τότε που πήγε στον Ολυμπιακό (8.1.1995 με Ξάνθη στο Καραϊσκάκη
5-1, 26.1.1997 με Καστοριά στο Καραϊσκάκη 3-0, 4.5.1997 με Πανηλειακό στον
Πύργο 5-0, 22.4.2001 με Γιάννινα στα Γιάννινα 5-1, 13.1.2002 με Παναχαϊκή
4-0). Θυμίζουμε ότι το ρεκόρ επίτευξης τερμάτων το έχει από τις 18.5.1997,
όταν στο ματς Ξάνθης - Ολυμπιακού 3-5, σημείωσε 4 γκολ! Ήταν το έκτο του γκολ
κατά της Παναχαϊκής, όταν οι «ερυθρόλευκοι» ήταν γηπεδούχοι και σκοράρισε για
τρίτη συνεχή περίοδο. 
*** Ο Ολυμπιακός, μετά 6 αγωνιστικές συνεχούς παραβίασης της εστίας του,
κράτησε χθες το μηδέν. 
*** Η Παναχαϊκή παρέμεινε για 10η αγωνιστική χωρίς νίκη. Θυμίζουμε ότι η
ομάδα της Πάτρας νίκησε στην πρεμιέρα του πρωταθλήματος το Αιγάλεω στην Πάτρα
5-3 και από τότε δεν ξαναπήρε τους τρεις βαθμούς. 
<H3>Ρεκόρ ο Τσάρτας
</H3>
Το γκολ του Κεμπάτζε και η νίκη του Ηρακλή επί της ΑΕΚ έδωσαν άλλο «χρώμα»
στο πρωτάθλημα

Η νίκη του Ηρακλή επί της ΑΕΚ συνετέλεσε στο να μειωθεί η διαφορά τής
πρωτοπόρου ομάδας του «δικεφάλου» από τον δεύτερο Ολυμπιακό στους δύο βαθμούς,
δίνοντας έτσι νέο ενδιαφέρον στο πρωτάθλημα. 
*** Για τρίτη συνεχή αγωνιστική σκόραρε ο Τσάρτας, σημειώνοντας εφετινό
ατομικό ρεκόρ. Το είχε επαναλάβει άλλες τρεις φορές στο πρωτάθλημα 1995-96. 
*** Η ΑΕΚ, στους ένδεκα αγώνες, κέρδισε 7 πέναλτι, ευστοχώντας στα 6 (Τσάρτας
5 - Νικολαΐδης 1), ενώ αστόχησε σε ένα (Τσάρτας). 
*** Έσπασε το σερί νικών της ΑΕΚ, αφού έχασε ύστερα από έξι συνεχείς
επιτυχίες. 
*** Με το γκολ του Τσάρτα οι «κιτρινόμαυροι» έφτασαν τα 1.350 επιθετικά γκολ
στις 23 συμμετοχές τους στο επαγγελματικό πρωτάθλημα και σε 731 αγώνες. 
*** Τους 100 αγώνες στο πρωτάθλημα συμπλήρωσε ο Εμπενίτζερ Χάγκαν με τη φανέλα
του Ηρακλή. 
*** Ο δεύτερος Ολυμπιακός συνέχισε και χθες να είναι μόνος αήττητος στο
πρωτάθλημα. 
*** Ο Βαζέχα έφτασε χθες τα 236 γκολ στην Α' Εθνική! 
*** Ο Γιαννάκης Οκκάς σκόραρε για τέταρτη συνεχή αγωνιστική, διευρύνοντας το
ατομικό του ρεκόρ. 
*** Τέταρτη συνεχής νίκη του ΠΑΟΚ. 
<H3>11η ΑΓΩΝΙΣΤΙΚΗ
</H3><H3>Ισόπαλοι για πρώτη φορά
</H3>
Εθνικός Αστέρας και Ξάνθη έφεραν προχθές «λευκή» ισοπαλία, που ήταν η πρώτη
στην ιστορία τους στην Καισαριανή. 
*** Πού το πάει η Ξάνθη; Η ακριτική ομάδα παρέμεινε για όγδοη συνεχή
αγωνιστική χωρίς ήττα, αφού για τελευταία φορά έχασε στις 14.10.2001 (ΑΕΚ
εκτός 0-2). Πάντως η ομάδα της Θράκης πέρασε για τρίτη συνεχή περίοδο απ' την
Καισαριανή χωρίς να σκοράρει. Ήταν η τρίτη αντίπαλός της που δεν μπόρεσε να
παραβιάσει την εστία της στο πρωτάθλημα 2001-02 (με Ακράτητο 0-2*, με ΑΕΚ 0-2*
και με Ξάνθη 0-0* - * Εκτός). 
*** Για πρώτη φορά εφέτος ο Εθνικός Αστέρας δεν σκόραρε σε δύο συνεχείς
αγωνιστικές (με Αιγάλεω εκτός 0-1 και με Ξάνθη 0-0). 
<H3>Η ΚΑΛΥΤΕΡΗ ΕΝΔΕΚΑΔΑ
</H3>
44. ΜΠΡΙΚΙΤΣ (Αιγάλεω)

11. ΤΖΟΡΤΖΕΒΙΤΣ (Ολυμπιακού)

4. ΚΟΤΣΙΟΣ (ΟΦΗ)

6. ΖΑΒΑΝΤΙΑΣ (ΠΑΟΚ)

11. ΣΤΟΛΤΙΔΗΣ (Ηρακλή)

11. ΓΕΩΡΓΙΑΔΗΣ (ΠΑΟΚ)

22. ΧΑΓΚΑΝ (Ηρακλή)

7. ΜΑΛΑΔΕΝΗΣ (ΑΕΚ)

9. ΓΚΟΜΕΖ (ΟΦΗ)

30. ΑΛΕΞΑΝΔΡΗΣ (Ολυμπιακού)

9. ΒΑΖΕΧΑ (Παναθηναϊκού)

<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17241O081</ED>
<ID>
ID:302174

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΠΟΡΟΒΗΛΟΣ
</H5><H2>«Σφύριξε» Ηρακλή - ΑΕΚ για τρίτη συνεχή σεζόν
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο Γιώργος Μποροβήλος, ο οποίος γεννήθηκε στις 10 Μαΐου 1960, χρίστηκε
διαιτητής το 1978 και στην Α' Εθνική παίζει απ' το 1991, συμπληρώνοντας 108
αγώνες σ' αυτήν, «σφύριξε» για τρίτη σεζόν Ηρακλή - ΑΕΚ (27.2.2000 3-1). Από
τότε είχε να χάσει η ΑΕΚ στο πρωτάθλημα με τον πιο πάνω διαιτητή, 28.1.2001
1-2, 13.1.2002 3-2). Φέτος διαιτήτευσε τρεις φορές τον Ηρακλή, σε όλες οι
Θεσσαλονικείς ήσαν γηπεδούχοι (με Αιγάλεω 2-0, με Παναθηναϊκό 2-1, με ΑΕΚ
3-2). 
*** Για πρώτη φορά σημειώνει νίκη γηπεδούχος ομάδα φέτος, όταν διαιτητής ήταν
ο κ. Αγγελάκης (ΟΦΗ - ΑΕΚ 0-1, Ολυμπιακός - Παναθηναϊκός 2-2, Ολυμπιακός -
Παναχαϊκή 4-0). 
*** Χωρίς νίκη ο Ιωνικός ακόμη στο πρωτάθλημα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17241O082</ED>
<ID>
ID:302233

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O08&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17241O083</ED>
<ID>
ID:302275

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O08&aa=3</URL></REF>


Article

<CATEGORY>vin10</CATEGORY>

 <H2>Τζόκερ
</H2><H4>Τζακ ποτ
</H4>
Τζακ ποτ είχαμε στη χθεσινή κλήρωση του Τζόκερ. Βρέθηκαν 4 νικητές με «5»
που κερδίζουν από 58.526,44 ευρώ και επίσης: 77 επιτυχίες με «4+1» (από
1.614,64 ευρώ), 1.635 με «4» (από 29,12 ευρώ), 3.778 με «3+1» (από 25,55
ευρώ), 61.548 με «3» (από 1,48 ευρώ), 49.417 με «2+1» (από 1,23 ευρώ) και
228.979 με «1+1» (από 0,61 ευρώ). Οι αριθμοί που κληρώθηκαν είναι: 2, 9, 14,
24, 45 και Τζόκερ το 8.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17241O091</ED>
<ID>
ID:302175

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
Τζακ ποτ είχαμε κατά τη χθεσινή κλήρωση του ΠΡΟΤΟ. Ο αριθμός που κληρώθηκε:
6382714. Στη δεύτερη κατηγορία είχαμε 2 επιτυχίες (από 22.984,82 ευρώ), στην
τρίτη 39 επιτυχίες (από 1.178,70 ευρώ), στην τέταρτη 334 επιτυχίες (από 137,63
ευρώ), στην πέμπτη 3.199 επιτυχίες (από 14,37 ευρώ) και στην έκτη 30.782
επιτυχίες (από 1,27 ευρώ). <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17241O092</ED>
<ID>
ID:302234

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκολ
</H2>
Η νικήτρια στήλη του δελτίου ΠΡΟ-ΠΟγκόλ είναι 7, 2, 19, 30, 9, 13, 15, 20.
Στην πρώτη κατηγορία (8άρια) είχαμε τζακ ποτ. Τα 9 7άρια θα εισπράξουν από
468,54 ευρώ και τα 306 6άρια κερδίζουν από 11,27 ευρώ.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17241O093</ED>
<ID>
ID:302276

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O09&aa=3</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ ΚΑΤΗΓΟΡΙΑ
</H2>
<H3>Χωρίς ήττα η Καλαμάτα
</H3>
Η Καλαμάτα παρέμεινε για άλλη μια περίοδο αήττητη από τον Πανσερραϊκό στην
έδρα της, αφού σε όποια κατηγορία και αν τον έχει φιλοξενήσει δεν έχασε (Α'
Εθνική: 2-1, 0-0 και Β' Εθνική 2-0, 2-1, 0-0). Δηλαδή ήταν η πρώτη ισοπαλία
που παραχωρούσε στον Πανσερραϊκό, στο χώρο που μετέχει εφέτος. Το άλλο 0-0 που
έφεραν οι αντίπαλοι στο μεγάλο μας πρωτάθλημα είχε σημειωθεί στις 20.4.1975. 
*** Ο διαιτητής της συνάντησης Καλαμάτας - Πανσερραϊκού, κ. Σωμαρακάκης, από
τον Σύνδεσμο Αθηνών, είχε να δει παιχνίδι που «σφύριξε» να λήγει ισόπαλο από
τις 12.3.2000 (Πανελευσινιακός - Ιάλυσος 2-2). 
*** Ο Άγιος Νικόλαος, που είχε ισχυρή έδρα και δεν μας είχε συνηθίσει σε ήττες
εκεί, εφέτος γνώρισε δύο μεγάλες σε έκταση ήττες, χωρίς να σκοράρει (Απόλλων
Αθ. 0-5, Χαλκηδόνα 0-3). 
*** Για 8η συνεχή αγωνιστική η Χαλκηδόνα δεν έχασε. Έτσι «έπιασε» τον Απόλλωνα
Θ. στην κορυφή. 
*** Ο Αθηναϊκός ήταν η πρώτη ομάδα φέτος που σημείωνε έξι γκολ σε έναν
αγώνα. Έτσι η ομάδα του Βύρωνα γράφει παράδοση, αφού, όταν φιλοξενεί τον
Παναιγιάλειο, τον νικά χωρίς μάλιστα να δέχεται γκολ (3-0, 6-0). 
*** Είκοσι φορές σημειώθηκε σκορ 6-0 στο ενιαίο πρωτάθλημα της Β' Εθνικής,
πρώτο για τον Αθηναϊκό. Το σκορ αυτό καθυστερούσε να σημειωθεί από τις
26.3.2000 (Καλαμαριά - Ιάλυσος). 
*** Προοδευτική και Καλαμαριά δεν είχαν φέρει ισοπαλία στη Νίκαια, στον
χώρο της Β' Εθνικής Κατηγορίας. Η Καλαμαριά «έσπασε» την παράδοση αυτή (αγώνες
6, νίκες 3, ισοπαλία 1, ήττα 1, τέρματα 4-5) και έτσι διατηρήθηκε στην κορυφή
της βαθμολογίας μαζί με τη Χαλκηδόνα. 
*** Τα 50 αμυντικά γκολ συμπλήρωσε ο Πανηλειακός στις δύο συμμετοχές του,
στο ενιαίο πρωτάθλημα της Β' Εθνικής Κατηγορίας και σε 45 αγώνες. 
*** Για έκτη συνεχή αγωνιστική τα Γιάννινα παρέμειναν χωρίς ήττα. 
*** Για ένατη συνεχή αγωνιστική ο Άγιος Νικόλαος δεν νίκησε. 
<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17241O101</ED>
<ID>
ID:302153

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O10&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: Η ΙΣΧΥΡΗ ΑΣΤΥΝΟΜΙΚΗ ΔΥΝΑΜΗ ΑΠΕΤΡΕΨΕ ΤΑ ΧΕΙΡΟΤΕΡΑ </H5><H2>Επεισόδια στη Νίκαια </H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο Σύριος Αλ Τζάχερ ήταν ο μοιραίος παίκτης της Προοδευτικής, καθώς δεν
μπόρεσε να νικήσει με πέναλτι τον τερματοφύλακα της Καλαμαριάς

Τα επεισόδια που έγιναν στο γήπεδο της Νικαίας σημάδεψαν τον αγώνα Προοδευτική
- Καλαμαριά (0-0) και χρειάστηκε η αποφασιστική παρέμβαση της Αστυνομίας, για
να μην πάρουν έκταση. 
Την ίδια ώρα η Χαλκηδόνα, η οποία πέρασε με 3-0 από τον Άγιο Νικόλαο,
εκμεταλλεύτηκε το 0-0 της Νικαίας και μοιράζεται την πρώτη θέση της
βαθμολογίας με την ομάδα της Θεσσαλονίκης. Ο Αθηναϊκός πέτυχε το σκορ της
ημέρας, καθώς συνέτριψε 6-0 τον Παναιγιάλειο, ενώ ισόπαλο 2-2 έληξε το
παιχνίδι Ολυμπιακός Β. - ΠΑΣ Γιάννινα. Σπουδαίες νίκες πέτυχαν η Καλλιθέα με
2-1 επί του Πανηλειακού και ο Πατραϊκός με το ίδιο σκορ επί του Απόλλωνα.
Τέλος, ισόπαλο 1-1 έληξε το παιχνίδι Καλαμάτα - Πανσερραϊκός, το οποίο έγινε
το Σάββατο. 
ΠΡΟΟΔΕΥΤΙΚΗ - ΚΑΛΑΜΑΡΙΑ 0-0 
Ντέρμπι με τα όλα του το παιχνίδι που έγινε στο γήπεδο της Νικαίας. Μόνο το
γκολ απουσίαζε. Η Προοδευτική, πάντως, εκτός από τις ευκαιρίες που είχε, έχασε
πέναλτι στο 9' με τον Αλ Τζάχερ. Με τη λήξη του αγώνα οπαδοί των γηπεδούχων
έριξαν αντικείμενα στον διαιτητή κ. Δούρο, διαμαρτυρόμενοι για ένα δεύτερο
πέναλτι το οποίο δεν έδωσε στις καθυστερήσεις του αγώνα. Απειλήθηκε σύρραξη,
όμως, η ισχυρή αστυνομική δύναμη απέτρεψε τα χειρότερα. 
ΑΓΙΟΣ ΝΙΚΟΛΑΟΣ - ΧΑΛΚΗΔΟΝΑ 0-3 
Η Χαλκηδόνα εκμεταλλεύτηκε τις αντεπιθέσεις και την αριθμητική της υπεροχή και
νίκησε 3-0 εκτός έδρας τον Άγιο Νικόλαο. Οι γηπεδούχοι είχαν την εδαφική
υπεροχή, χωρίς, όμως, να απειλήσουν την εστία των φιλοξενουμένων. 
ΑΘΗΝΑΪΚΟΣ - ΠΑΝΑΙΓΙΑΛΕΙΟΣ 6-0 
Σε ρυθμό «πολυβόλου» ο Αθηναϊκός συνέτριψε 6-0 τον Παναιγιάλειο, ενώ οι
παίκτες του αν ήταν πιο προσεκτικοί στην τελική τους προσπάθεια, το σκορ θα
ήταν μεγαλύτερο. 
ΚΑΛΛΙΘΕΑ - ΠΑΝΗΛΕΙΑΚΟΣ 2-1 
Αν και δέχθηκε πρώτη γκολ η Καλλιθέα κατάφερε να «γυρίσει» το παιχνίδι και να
πάρει πολύτιμη νίκη με 2-1 επί του Πανηλειακού. Οι γηπεδούχοι στο δεύτερο
ημίχρονο ήταν καλύτεροι και δίκαια πήραν τους τρεις βαθμούς. 
ΟΛΥΜΠΙΑΚΟΣ Β. - ΠΑΣ ΓΙΑΝΝΙΝΑ 2-2 
Εξαιρετικό παιχνίδι έγινε στον Βόλο, όπου ο Ολυμπιακός αναδείχθηκε ισόπαλος
2-2 με τον ΠΑΣ Γιάννινα. Οι γηπεδούχοι είχαν δύο δοκάρια, ενώ αποβλήθηκαν οι
δύο προπονητές των ομάδων. 
ΠΑΤΡΑΪΚΟΣ - ΑΠΟΛΛΩΝ 2-1 
Μέτριο παιχνίδι στην Πάτρα, όπου οι γηπεδούχοι επικράτησαν δύσκολα 2-1 του
Απόλλωνα. 
ΚΑΛΑΜΑΤΑ - ΠΑΝΣΕΡΡΑΪΚΟΣ 1-1 
Χωρίς να παρουσιάσουν κάτι το ιδιαίτερο οι δύο ομάδες μοιράστηκαν γκολ,
βαθμούς και εντυπώσεις.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17241O111</ED>
<ID>
ID:302154

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O11&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ </H5><H2>Ισοπαλία του Ατρόμητου στο Πολύκαστρο </H2>
Με τον βαθμό της ισοπαλίας έφυγε από το Πολύκαστρο ο Ατρόμητος Αθηνών,
καθώς στον εξ αναβολής αγώνα της 13ης αγωνιστικής αναδείχτηκε ισόπαλος 1-1 με
τον Κιλκισιακό. Έτσι, η βαθμολογία του πρωταθλήματος της Γ' Εθνικής
διαμορφώνεται ώς εξής: Κασσάνδρα 30, Κέρκυρα 27, Καβάλα, Ατρόμητος Αθ. 23,
Κιλκισιακός 22, Φωστήρας 21, Λάρισα 18, Μαρκό 17, Χανιά, Εθνικός 16, Ελευσίνα,
Τρίκαλα, Ναυπακτιακός 12, Λεωνίδιο, Παναιτωλικός 9, Απόλλων Κρ. Βρ. 3. 
Την Τετάρτη, θα γίνουν τα δύο εξ αναβολής παιχνίδια μεταξύ Ατρομήτου Αθ.-
Μαρκό και Ελευσίνας - Καβάλας, ενώ το πρόγραμμα της 14ης αγωνιστικής της
προσεχούς Κυριακής περιλαμβάνει τους αγώνες: Κασσάνδρα - Φωστήρας, Χανιά -
Καβάλα, Λάρισα - Παναιτωλικός, Κέρκυρα - Απόλλων Κρ. Βρ., Εθνικός - Τρίκαλα,
Μαρκό - Ελευσίνα, Λεωνίδιο - Κιλκισιακός και Ναυπακτιακός - Ατρόμητος.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17241O112</ED>
<ID>
ID:302218

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O11&aa=2</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H2>
<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17241O113</ED>
<ID>
ID:302266

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΟ ΚΑΥΤΑΝΤΖΟΓΛΕΙΟ: Ο «ΓΗΡΑΙΟΣ» ΕΠΙΒΛΗΘΗΚΕ ΤΗΣ ΕΝΩΣΗΣ, ΠΟΥ ΠΛΕΟΝ ΝΙΩΘΕΙ ΤΗΝ
ΑΝΑΣΑ ΤΟΥ ΟΛΥΜΠΙΑΚΟΥ
</H5><H2>Της έκοψε τη φόρα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ηρακλής για μεγάλους αγώνες είναι η ομάδα που «έχτισε» για τούτο το πρωτάθλημα
ο Άγγελος Αναστασιάδης. Μετά τις νίκες επί των ΠΑΟΚ και Παναθηναϊκού ο Ηρακλής
δήλωσε βροντερό «παρών» και στο χθεσινό ραντεβού με την ΑΕΚ (3-2), και τώρα το
πρωτάθλημα παίρνει νέα τροπή, εξελίσσεται σε ένα από τα συναρπαστικότερα των
τελευταίων ετών. 
Η ΑΕΚ γνώρισε τη δεύτερη ήττα της, μετά εκείνη το περασμένο φθινόπωρο στην
Καισαριανή. Ο Ολυμπιακός πλησίασε τους «κιτρινόμαυρους» στους δύο βαθμούς και
κατά συνέπεια το ντέρμπι της Κυριακής μεταξύ των δύο στη Νέα Φιλαδέλφεια θα
είναι «καυτό» και όχι μόνο λόγω του τηλεοπτικού πολέμου που έχει ξεσπάσει εδώ
και καιρό. 
Βλέποντας την εικόνα που παρουσίασε η (χωρίς τον τραυματία Νικολαϊδη) ΑΕΚ στο
πρώτο ημίχρονο, γρήγορα φτάνει ο οποιοσδήποτε στο συμπέρασμα ότι η πρόσφατη
αναταραχή με την παραίτηση Σάντος που τελικά ανακλήθηκε επηρέασε τα μέγιστα
παίκτες και προπονητή. Οι πρωτοπόροι έδειξαν πρόσωπο ασυνήθιστο, εν συγκρίσει
με όσα μας παρουσίασαν στους αγώνες τους πριν από τη διακοπή του
πρωταθλήματος. 
Αντίθετα, ο παθιασμένος Ηρακλής του Αναστασιάδη απέδειξε το αυτονόητο. Αν δεν
«ματώσεις» στο τερέν, αν δεν μοχθήσεις για τους βαθμούς, δεν πρόκειται να
φύγεις ικανοποιημένος. Ο Ηρακλής αποχώρησε με σπουδαία νίκη και η ΑΕΚ έφυγε με
το κεφάλι χαμηλά και την ανάσα του Ολυμπιακού έντονη. 
Ο Λέβαν Κεμπάτζε δημιούργησε πολλά προβλήματα στην άμυνα της ΑΕΚ και πέτυχε
ένα υπέροχο γκολ

Ο αγώνας ήταν συναρπαστικός σε όλη του τη διάρκεια. Με τον Ηρακλή να
προηγείται νωρίς, τον Σάντος να θέλει να απαντήσει αλλάζοντας όλη τη διάταξη
της ενδεκάδας, το ημίχρονο να τελειώνει 2-0 και εκεί που λες πως οι
«κυανόλευκοι» πάνε να διευρύνουν τον δείκτη του σκορ, να ξανά η ΑΕΚ να μπαίνει
στο ματς, αλλά εξίσου σύντομα να έρχεται η καθοριστική απάντηση (3-1) του
Ηρακλή και στο φινάλε το μόνο που να καταφέρνουν οι φιλοξενούμενοι να είναι
απλώς η μείωση του σκορ. Ματς γκραν γκινιόλ, από τα ωραιότερα του
πρωταθλήματος, ενός μαραθωνίου που παρά τις συνεχείς διακοπές του φαίνεται να
κρύβει απανωτές συγκινήσεις και εκπλήξεις. 
Με τη συγκίνηση να... ξεχειλίζει στις κερκίδες λόγω των όσων συνέβησαν προ του
αγώνα και με αφορμή τον θάνατο σε τροχαίο του Γκοΐκοβιτς, ήταν πασιφανές ότι η
νίκη αφιερώθηκε στη μνήμη του άτυχου Σέρβου μπαλαντέρ. Μόνο κέρδος για την ΑΕΚ
η πολύ καλή παρουσία του Ίλια Ίβιτς. Ο Ίβιτς μπήκε στο 22' στο παιχνίδι και
πήγε να φέρει τα πάνω κάτω, δίχως όμως στο τέλος να τα καταφέρει. Ήταν πολύ
μόνος, κέρδισε αναρίθμητα φάουλ που πέρασαν χωρίς αποτέλεσμα για την ΑΕΚ,
έδωσε μάχες και έπεισε ότι έχει τη διάθεση να βοηθήσει μια ΑΕΚ που φλερτάρει
με το τρόπαιο. Και, φυσικά, να τονιστεί και η συμπεριφορά του Φερνάντο Σάντος.
Ο Πορτογάλος ναι μεν δεν ήθελε τον Ίβιτς και έλεγε ότι δεν είναι ο τύπος
παίκτη που λείπει από τη Νέα Φιλαδέλφεια, όταν όμως είδε τα δύσκολα (15')
σήκωσε για ζέσταμα τον Ίβιτς και τον έριξε (22') στη μάχη. 
Ο Αναστασιάδης φρόντισε να θωρακίσει το κέντρο του. Οι Στολτίδης, Μπαχράμης,
Κουτσουρές, Χατζί και Χάγκαν έκαναν σπουδαία δουλειά, ενώ ο άρτι αφιχθείς
Κεμπάτζε με την ταχύτητά του δημιούργησε πολλούς πονοκεφάλους στην αντίπαλη
άμυνα. Η ΑΕΚ έδειχνε να τα έχει χαμένα. Το σύστημα του Σάντος δεν ταίριαζε στο
παιχνίδι και ο Πορτογάλος το άλλαξε. Ο Κωστένογλου βγήκε, ο Ζήκος πέρασε πιο
πίσω, και στην επίθεση προστέθηκε ο Ίβιτς, με τον Μαλαδένη να περνά στη δεξιά
πτέρυγα. Ο Ηρακλής, με το 1-0 από το 10', είχε άνεση στις κινήσεις και στο 41'
σε αντεπίθεση έβαλε και δεύτερο γκολ. Η ΑΕΚ στις αρχές του δεύτερου ημιχρόνου
με τον Μαλαδένη μείωσε και ο Σάντος στο πλαίσιο των αναζητήσεών του ξανάβαλε
κεντρικό αμυντικό (Φερούζεμ) και ο Γκαμάρα γύρισε σε ρόλο λίμπερο. Αριστερά, ο
ανεβασμένος Κασάπης είχε ως αχίλλειο πτέρνα τα τελειώματα και η ΑΕΚ πήρε την
κατοχή, δεν κατάφερε όμως να φτάσει στην ισοφάριση. Αντίθετα, ο Ηρακλής με το
πέναλτι του Φοφόνκα πήγε στο 3-1, η ΑΕΚ μείωσε με πέναλτι του Τσάρτα και το
τελευταίο 10λεπτο ήταν απίθανο, με την μπάλα να ανεβοκατεβαίνει και τον Φόλια
να παίρνει τα πρώτα του λεπτά συμμετοχής στο πρωτάθλημά μας. 
*** Σουτ του Κουτσουρέ στο 10' βγάζει με τα πόδια ο Ατματσίδης, δοκάρι,
και ο Κυριαζής με κεφαλιά κάνει το 1-0 σε ανυπεράσπιστη εστία. 
*** Πρώτη φάση της ΑΕΚ στο 35', με το ξαφνικό σουτ του Ίβιτς να περνάει
δίπλα από το δεξί δοκάρι! 
*** Απίστευτη φάση στο 37', καθώς ο Στολτίδης με προβολή «σημαδεύει»
μόνος του το δοκάρι. 
*** Το 2-0 έγινε στο 41': Ο Χάγκαν απέφυγε έξοχα στο κέντρο τον Λάκη, η
πάσα στον Κεμπάτζε και ο Γεωργιανός με αριστερό σουτ νικά τον Ατματσίδη. 
*** Στο 45' ο Κυριαζής με απλωμένα χέρια απέκρουσε κεφαλιά του Ίβιτς,
χωρίς να καταλογιστεί πέναλτι. 
*** Πάσα ο Ίβιτς (49') στον Μαλαδένη, αριστερό σουτ στα δίχτυα (2-1)
του Χαλκιά. 
*** Μεγάλη ευκαιρία για τον Μαλαδένη (50'), όταν σε τετ-α-τετ δέχεται
το «στοπ» από τον Χαλκιά. 
*** Καταπληκτική φάση στο 59' με τον Κουτσουρέ να μην αξιοποιεί (άουτ
κεφαλιά) σέντρα του Μπαχράμη. 
*** Ανατροπή του Μπαχράμη από τον Κασάπη (61') και εύστοχος στο πέναλτι
ο Φοφόνκα (3-1). 
*** Σουτ του Ίβιτς στο 63', επί της γραμμής η απόκρουση του Νατσούρα. 
*** Ο Τσάρτας με... βουτιά προ του Μιλόγιεβιτς κερδίζει το πέναλτι και
κάνει το 3-2 στο 77'. 
*** Δεύτερο χέρι του Κυριαζή (85'), σε κεφαλιά του Γκαμάρα, μένει
ατιμώρητο. 
Με σοβαρά λάθη η διαιτησία του Μποροβήλου.

<H3>ΜΠΟΡΟΒΗΛΟΣ: Πολλά λάθη για διεθνής διαιτητής
</H3><H3>Έχει πρόβλημα στα πέναλτι
</H3>
Ο Γιώργος Μποροβήλος έκανε λάθος σε τρεις φάσεις που αφορούσαν την εσχάτη των
ποινών. Ανεπίτρεπτο για διεθνή διαιτητή

Αρκετές δύσκολες φάσεις έγιναν χθες στο Καυταντζόγλειο και ο πολύπειρος
διαιτητής Γιώργος Μποροβήλος από την Αρκαδία είχε τη διάθεση να τις δει όλες.
Αποτέλεσμα; Απέδειξε ότι οι ικανότητές του δεν είναι τόσο μεγάλες, ώστε να
μπορεί εντελώς ψύχραιμα να καταλογίζει πέναλτι ή εν πάση περιπτώσει να τιμωρεί
τους παραβάτες. Τρία πέναλτι έγιναν, ένα μόνο καταλόγισε! Μία περίπτωση με
βουτιά παίκτη τού έτυχε, την είδε πέναλτι! 
Στο 45' ο Κυριαζής άπλωσε τα χέρια του και απέκρουσε, αλλά ο Μποροβήλος ξέχασε
τι προστάζουν οι κανονισμοί. Σωστά έδωσε το υπέρ του Ηρακλή πέναλτι, με
δεδομένο ότι ο Μπαχράμης ανατράπηκε από τον Κασάπη (61'), στη συνέχεια όμως...
θόλωσε! Ο Τσάρτας έκανε θαυμάσια επέλαση και την ολοκλήρωσε με θεαματικό τρόπο
πέφτοντας στο έδαφος. Αντί όμως για «θέατρο» και κάρτα, ο Μποροβήλος αποφάσισε
πέναλτι βλέποντας (;) ανατροπή (Μιλόγιεβιτς) ή σπρώξιμο (Στολτίδης). Όσο για
τη φάση του 85', σαφώς και ο Κυριαζής έδιωξε πάλι με το χέρι, αλλά στις
έντονες διαμαρτυρίες των παικτών της ΑΕΚ ο Μποροβήλος γύρισε την πλάτη. Όπως
τη γύρισε και στη Δικαιοσύνη, με δεδομένο ότι η ΑΕΚ πήρε πέναλτι ψεύτικο και
της αρνήθηκε δύο κλασικά.

<H3>ΚΥΡΙΑΖΗΣ: Ζήλεψε τον Ρομπέρτο Κάρλος
</H3><H3>Σκόρερ και... γκολκίπερ
</H3>
Ο Γιώργος Κυριαζής πέτυχε ένα γκολ και έσωσε άλλα δύο

Ο Γιώργος Κυριαζής, ο νεαρός αμυντικός του Ηρακλή που την τωρινή περίοδο
υπηρετεί τη στρατιωτική του θητεία, έκανε χθες το 1-0 και στη συνέχεια ζήλεψε
τη δόξα τού... Ρομπέρτο Κάρλος! Και μάλιστα, εις διπλούν, «προκαλώντας» τον
ρέφερι Μποροβήλο να καταλογίσει πέναλτι στις παραβάσεις του. 
Στο 10', ο κεντρικός οπισθοφύλακας των «κυανόλευκων» εκμεταλλεύθηκε το γεγονός
ότι οι αντίπαλοί του κοιτούσαν προς τις... εξέδρες και όχι στο τερέν και με
κεφαλιά στην κενή εστία πέτυχε το πρώτο γκολ του Ηρακλή. Αργότερα, ο ζήλος του
ήταν τέτοιος που οδήγησε τον Κυριαζή σε αποκρούσεις δίκην γκολκίπερ! Πότε
έγιναν αυτά, που, ωστόσο, έμειναν ατιμώρητα; Στο 45', σε φάουλ του Τσάρτα, ο
Ίβιτς έκανε την κεφαλιά μέσα στην περιοχή, αλλά ο Κυριαζής με τα απλωμένα
χέρια απέκρουσε εξ επαφής! Και στο δεύτερο ημίχρονο, δοκίμασε ξανά τις
ικανότητές του, διώχνοντας με την παλάμη κεφαλιά του Γκαμάρα, πάλι από κοντινή
απόσταση. 
Τώρα, ο Άγγελος Αναστασιάδης γνωρίζει το εξής: πέρα από ικανός αμυντικός, ο
Κυριαζής μπορεί να βοηθήσει και κάτω από τα δοκάρια, αν παρ' ελπίδα πάει κάτι
στραβά για τους τερματοφύλακες του Ηρακλή...

<H3>ΣΑΝΤΟΣ
</H3><H3>Στο πρώτο μέρος δεν ήμασταν ομάδα
</H3>
Πριν από τον αγώνα οι παίκτες του Ηρακλή και τις ΑΕΚ απέτισαν φόρο τιμής στον
αδικοχαμένο Γιόβαν Γκοΐκοβιτς

Σε ένα παιχνίδι που οι παίκτες του Ηρακλή αφιέρωσαν την νίκη τους στον
αδικοχαμένο συμπαίκτη τους Γιόβαν Γκοΐκοβιτς, ο Φερνάντος Σάντος παραδέχθηκε
την ανωτερότητα του γηπεδούχου στο πρώτο ημίχρονο και εξέφρασε παράπονα για
την απόδοση των παικτών του στο διάστημα αυτό. «Εμείς στο πρώτο ημίχρονο δεν
ήμασταν ομάδα, αλλά γκρουπ ποδοσφαιριστών» είπε ο προπονητής της ΑΕΚ μετά το
τέλος του αγώνα και συνέχισε: «Η ομάδα του Ηρακλή στο πρώτο ημίχρονο ήταν
ανώτερη. Έπαιξε καλύτερα. Στο δεύτερο ημίχρονο η ομάδα μου παρουσιάστηκε πολύ
κοντά σε αυτό που έδειξε στα προηγούμενα παιχνίδια. Ήμασταν καλύτεροι. Ύστερα
από 45 λεπτά σε μειονεκτική θέση και χάνοντας 2-0, απέναντι σε μια ομάδα όπως
ο Ηρακλής τα πράγματα ήταν αρκετά δύσκολα. Είμαι ευχαριστημένος από τους
παίκτες μου στο δεύτερο ημίχρονο. Είμαι σίγουρος ότι αν συνεχίσουμε να
δουλεύουμε έτσι θα πάμε καλύτερα». 
Στη συνέχεια, ο κ. Σάντος ρωτήθηκε αν τα γεγονότα της προηγούμενης εβδομάδας
επηρέασαν τους παίκτες του. «Είναι δύσκολο να αναλύσεις έτσι την ήττα. Αν
είχαμε κερδίσει δεν θα μιλούσαμε γι' αυτό» είπε και συνέχισε: «Στο πρώτο
ημίχρονο ήμασταν μια ομάδα χωρίς οργάνωση απέναντι σε μια ομάδα που έπαιζε
οργανωμένα. Έτσι είναι στο ποδόσφαιρο. Κάποτε κερδίζεις και κάποτε χάνεις». 
Ο Άγγελος Αναστασιάδης, παρότι ο διαιτητής του αγώνα έκανε αρκετά λάθη, έδωσε
συγχαρητήρια στον κ. Μποροβήλο λέγοντας: «Η διαιτησία βοήθησε πάρα πολύ στο να
γίνει ένα πολύ καλό παιχνίδι. Ένα παιχνίδι από αυτά που φέρνουν τον κόσμο στα
γήπεδα. Ο διαιτητής δεν σφύριζε πολύ. Έτσι γίνεται και στο εξωτερικό. Το
παράπονό μου από τους διαιτητές είναι αυτό. Ότι σφυρίζουν πολύ. Για τον λόγο
αυτό θέλω να δώσω συγχαρητήρια στους διαιτητές και να ευχηθώ να παίζουν έτσι
όλοι οι συνάδελφοί τους». 
Όσον αφορά το παιχνίδι ο κ. Αναστασιάδης είπε: «Στο πρώτο ντέρμπι της χρονιάς
έγινε ένα καταπληκτικό παιχνίδι. Στο πρώτο ημίχρονο ήμασταν καλύτεροι, όμως,
θα έπρεπε να πετύχουμε και άλλα γκολ. Δώσαμε πάρα πολλά για τη σημερινή νίκη
και φοβάμαι για το παιχνίδι με τον Παναθηναϊκό, όπου οι φιλοξενούμενοι θα
είναι πιο ξεκούραστοι. Πιστεύω, όμως, στους παίκτες μου και πιστεύω ότι θα τα
καταφέρουμε». 
ΓΙΑ ΤΟΝ ΓΚΟΪΚΟΒΙΤΣ 
Από πλευράς Ηρακλή στη συνέντευξη Τύπου παρουσιάστηκε ο Βλάνταν Μιλόγιεβιτς. Ο
καλύτερος φίλος του Γιόβαν Γκοΐκοβιτς. «Εκ μέρους και όλων των παιδιών
αφιερώνουμε τη νίκη αυτή σε ένα δικό μας παιδί που θα είναι πάντα κοντά μας»
είπε ο αμυντικός του Ηρακλή και συνέχισε: «Ξέρω πολύ καλά ότι όλα τα παιδιά
ήθελαν πάρα πολύ αυτή τη νίκη για να την αφιερώσουν στον Γκοΐκοβιτς». 
Οι παίκτες του Ηρακλή λίγο πριν αρχίσει το παιχνίδι βγήκαν στον αγωνιστικό
χώρο φορώντας πάνω από τις φανέλες τους, μπλουζάκια που έγραφαν «Γκόικο ζεις
για πάντα Ηρακλής», τις οποίες μαζί με ένα στεφάνι και λουλούδια άφησαν στην
φωτογραφία του Γκοΐκοβιτς, η οποία βρίσκονταν μπροστά στη θύρα των επισήμων.
Λουλούδια άφησαν και οι παίκτες της ΑΕΚ, ενώ όταν ο Φονφόκα πέτυχε το 3ο γκολ
του Ηρακλή έβγαλε τη φανέλα του Ηρακλή και έδειξε από κάτω ένα μπλουζάκι που
φορούσε με το ίδιο σύνθημα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17241O121</ED>
<ID>
ID:302155

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O12&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Ο Ψωμιάδης επιτέθηκε στον Τεβεκέλη </H3>
* Φραστικό επεισόδιο δημιουργήθηκε ανάμεσα στον «πρόεδρο» της ΑΕΚ Μάκη
Ψωμιάδη και στο μέλος της Κεντρικής Επιτροπής Διαιτησίας Μάλαμα Τεβεκέλη, μετά
το τέλος του αγώνα. Συγκεκριμένα, ο κ. Τεβεκέλης μετά το τέλος του αγώνα πήγε
στα αποδυτήρια για να συγχαρεί τους διαιτητές για την απόδοσή τους. Βγαίνοντας
από τα αποδυτήρια ήρθε αντιμέτωπος με τον Μάκη Ψωμιάδη, ο οποίος του είπε:
«Δεν ντρέπεσαι να πηγαίνεις να τους δίνεις συγχαρητήρια ύστερα από αυτά που
κάνανε; Δύο πέναλτι δεν μας έδωσαν. Εσύ και ο Μπίκας όλο μαγκιές κάνετε». Ο Μ.
Τεβεκέλης, που είχε μαζί του και τον μικρό γιο του, δεν θέλησε να δώσει
συνέχεια, παρότι ο Μ. Ψωμιάδης φάνηκε να έχει άγριες διαθέσεις. Τελικά, με την
παρέμβαση της Αστυνομίας και του μάνατζερ του Ηρακλή Μπάμπη Ξανθόπουλου το
επεισόδιο τελείωσε εκεί. <H3>Πρόβλημα με τα εισιτήρια </H3>
* Ένταση δημιουργήθηκε πριν από την έναρξη του αγώνα ανάμεσα στον διευθυντή
της Αστυνομίας Θεσσαλονίκης, ταξίαρχο Πρόδρομο Καρρά, και στον διευθυντή της
ΠΑΕ Ηρακλής Τέλη Μπατάκη επειδή, όπως κατήγγειλε ο δεύτερος, ο Π. Καρράς δεν
επέτρεψε να ανοίξουν τα εκδοτήρια εισιτηρίων που θα πωλούσαν εισιτήρια για
τους οπαδούς τού Ηρακλή πριν να μπουν μέσα στο γήπεδο όλοι οι οπαδοί της ΑΕΚ.
Τα εκδοτήρια τελικά άνοιξαν στις 4.35, με αποτέλεσμα να δημιουργηθεί μια πολύ
μεγάλη ουρά φιλάθλων που περίμεναν να αγοράσουν εισιτήριο. Μισή ώρα αφού είχε
αρχίσει το παιχνίδι, υπήρχαν ακόμη περίπου δύο χιλιάδες φίλαθλοι που περίμεναν
στις ουρές, οπότε ο Τέλης Μπατάκης έδωσε εντολή να ανοίξουν οι πόρτες του
γηπέδου και να παρακολουθήσουν το παιχνίδι δωρεάν. <H3>Περιμένει τον Βακουφτσή </H3>
* Σήμερα, ή το αργότερο αύριο, αναμένεται στη Θεσσαλονίκη ο Γιώργος
Βακουφτσής. Ο Βαγγέλης Μυτιληναίος μετά τη χθεσινή εμφάνιση της ομάδας, έδωσε
το «Ο.Κ.» για την απόκτηση με δανεισμό του νεαρού επιθετικού από τη
Φιορεντίνα. Εντός των ημερών αναμένεται να ξεκαθαρίσει αν θα αποκτήσει ο
Ηρακλής και τον Τάκη Γκώνια.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O13</CAT>
<ED>
Κωδικός άρθρου: A17241O131</ED>
<ID>
ID:302156

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O13&aa=1</URL></REF>


Article

<CATEGORY>vin10</CATEGORY>

 <H5>ΜΠΛΑΤΕΡ: ΤΟ ΜΟΥΝΤΙΑΛ ΤΟΥ 2010 ΘΑ ΓΙΝΕΙ ΣΤΗΝ ΑΦΡΙΚΗ
</H5><H2>Σε πλαστικό τερέν
</H2><H4>* Οι κλιματολογικές συνθήκες στη Μαύρη Ήπειρο δεν επιτρέπουν τη χρήση χλοοτάπητα
</H4>
Οι τελικοί του Παγκοσμίου Κυπέλλου του 2010 ίσως γίνουν οι πρώτοι που θα
διεξαχθούν σε πλαστικούς αγωνιστικούς χώρους. 
Ο πρόεδρος της FIFA, Ζεπ Μπλάτερ, θεωρεί σχεδόν βέβαιο πως αν επανεκλεγεί στην
κορυφαία θέση της Διεθνούς Ομοσπονδίας, τότε το Μουντιάλ του 2010 θα
φιλοξενηθεί στην Αφρική και κατά συνέπεια θα χρειαστεί να χρησιμοποιηθούν
αγωνιστικοί χώροι φτιαγμένοι από πλαστικό, λόγω των κακών κλιματολογικών
συνθηκών. 
Κανένα παιχνίδι του Παγκοσμίου Κυπέλλου δεν έχει διεξαχθεί μέχρι σήμερα σε
τεχνητό αγωνιστικό χώρο. 
Μιλώντας αποκλειστικά στους «The Times» ο Ζεπ Μπλάτερ, κατά τη διάρκεια της
έκθεσης 2002 Football Expo, στις Κάννες, είπε: «Δεν υπάρχει λόγος για τέτοια
αλλαγή στη Γερμανία το 2006. Το 2010, όμως, όταν το Παγκόσμιο Κύπελλο θα είναι
στην Αφρική, το κλίμα θα αποτελεί ένα πρόβλημα. 
Δεν βρίσκω τον λόγο γιατί να μη γίνουν αγώνες σε πλαστικούς αγωνιστικούς
χώρους. 
Αυτό που είναι σημαντικό στο παιχνίδι δεν είναι ο αγωνιστικός χώρος, αλλά ο
τρόπος που παίζουν οι ομάδες. 
Η τεχνολογία έχει προχωρήσει πολύ και οι νέοι τεχνητοί αγωνιστικοί χώροι είναι
ιδιαίτερα ελαστικοί και μοιάζουν πολύ με τους φυσικούς. 
Ο Ζεπ Μπλάτερ τόνισε ότι η νέα τεχνολογία επιτρέπει τη χρήση πλαστικών
αγωνιστικών χώρωνΘέλουμε να εξαπλωθεί το άθλημα, αλλά υπάρχουν πολλές χώρες
στον κόσμο που δεν διαθέτουν ιδανικές κλιματολογικές συνθήκες και αυτό είναι
ένα πρόβλημα». Η FIFA έχει θεσπίσει ιδιαίτερα αυστηρά κριτήρια, προκειμένου να
επιτρέπεται να τοποθετείται πλαστικός αγωνιστικός χώρος στα γήπεδα. 
Ο πρώτος τεχνητός αγωνιστικός χώρος που έχει και τη σφραγίδα της διεθνούς
ομοσπονδίας κατασκευάστηκε στη Βοστώνη. 
ΤΕΡΑΣΤΙΟ ΤΟ ΚΟΣΤΟΣ 
Ο Μπλάτερ παραδέχεται πως το κόστος για την τοποθέτηση πλαστικού αγωνιστικού
χώρου είναι ιδιαίτερα υψηλό, αφού φτάνει ακόμη και τις 200.000 στερλίνες, όταν
για την αντίστοιχη τοποθέτηση φυσικού χλοοτάπητα το κόστος φτάνει τις 20.000
στερλίνες. 
«Στην έκθεση μπορείτε να δείτε πως υπάρχουν πολλές εταιρείες που τοποθετούν
πλαστικούς χλοοτάπητες. Προς το παρόν είναι ιδιαίτερα ακριβοί, αλλά σύντομα οι
τιμές θα πέσουν, λόγω του ανταγωνισμού». 
Πολλές ομάδες στην Πρέμιερσιπ, όπως η Μάντσεστερ Γιουνάιτεντ, η Λίβερπουλ και
η Ίπσουιτς έχουν πλαστικούς χλοοτάπητες στα προπονητικά τους κέντρα. 
Το μεγάλο πλεονέκτημα των τεχνητών αγωνιστικών χώρων είναι πως μπορούν να
χρησιμοποιηθούν για πολλούς αγώνες χωρίς να υποστούν ζημιά. 
Έτσι, εκτός των επαγγελματικών ομάδων στο ίδιο γήπεδο θα μπορούν να
αγωνίζονται ακόμη και τοπικές ερασιτεχνικές ομάδες. 
Ωστόσο, υπάρχουν πολλοί που εκφράζουν την άποψη πως οι πλαστικοί αγωνιστικοί
χώροι προκαλούν μακροπρόθεσμα σοβαρά προβλήματα στην υγεία των ποδοσφαιριστών,
κυρίως στη μέση και στα γόνατά τους. 
Οι κατασκευαστές, όμως, απαντούν πως έχει βελτιωθεί τόσο ο πλαστικός
αγωνιστικός χώρος ώστε δεν δημιουργούν κανένα απολύτως πρόβλημα. 
ΟΙΚΟΝΟΜΙΚΟΣ ΕΛΕΓΧΟΣ 
Ο Μπλάτερ αναφέρθηκε και στην κακή οικονομική διαχείριση των συλλόγων που έχει
ως αποτέλεσμα ομάδες όπως η Ρεάλ Μαδρίτης και η Τσέλσι να βρίσκονται στο
«κόκκινο». 
Ο πρόεδρος της FIFA καλεί τις εθνικές ομοσπονδίες να υποβιβάζουν τους
συλλόγους που δεν πληρούν τα οικονομικά κριτήρια που έχουν θεσπιστεί, ενώ
εξέφρασε τις αντιρρήσεις του για την είσοδο ποδοσφαιρικών ομάδων στο
χρηματιστήριο. «Δεν νομίζω πως ωφελεί τις ομάδες να περνούν το κατώφλι του
χρηματιστηρίου. Όταν μία ομάδα δεν κερδίζει, η τιμή των μετοχών πέφτει. 
Έτσι, οι ομάδες είναι επόμενο να αναγκάζουν παίκτες να αγωνίζονται ακόμη και
αν αντιμετωπίζουν προβλήματα τραυματισμών, για να αποφύγουν τέτοιες πτώσεις
στο χρηματιστήριο. 
Είναι αντικρουόμενα τα συμφέροντα των παικτών, των φιλάθλων και των μετόχων». 
Από οικονομικής άποψης θα ήθελα να δω όλες τις ομοσπονδίες να μιμούνται το
μοντέλο της Γαλλίας, όπου υπάρχει μεγάλος έλεγχος των συλλόγων. Αν ο σύλλογος
δεν πληροί τις οικονομικές προϋποθέσεις, τότε υποβιβάζεται». 
Ολοκληρώνοντας ο Μπλάτερ επανέλαβε πως παραμένει υποστηρικτής της ιδέας το
Παγκόσμιο Κύπελλο να διεξάγεται κάθε δύο χρόνια, ενώ περιμένει να συμφωνήσει
όλη η ποδοσφαιρική οικογένεια σε ένα ενιαίο αγωνιστικό πρόγραμμα πριν «τεθεί η
ιδέα και πάλι στο αρχείο».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17241O141</ED>
<ID>
ID:302157

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O14&aa=1</URL></REF>


Article

<CATEGORY>vin10</CATEGORY>

 <H5>ΡΟΝΑΛΝΤΟ: Φως στο μυστήριο με τους σπασμούς το 1998
</H5><H2>Παρενέργειες μιας ένεσης στο γόνατο
</H2>
Μονομαχία του Ρονάλντο με τον Μπαρτέζ, από τον τελικό του Παγκοσμίου Κυπέλλου
του 1998, στο Σεν Ντενί. Ο Βραζιλιάνος αγωνίστηκε παρά το πρόβλημα υγείας που
του παρουσιάστηκε και ύστερα από παρέμβαση του προέδρου της ομοσπονδίας,
Ρικάρντο Τεϊχέιρα

Οι σπασμοί που είχε ο Ρονάλντο λίγες ώρες πριν από τον τελικό του τελευταίου
Παγκοσμίου Κυπέλλου, ανάμεσα στη Βραζιλία και τη Γαλλία, προκλήθηκαν από μία
ένεση που έκανε στο γόνατό του ο δύο φορές κορυφαίος ποδοσφαιριστής του
κόσμου. 
Τα γεγονότα που προηγήθηκαν του τελικού του 16ου Παγκοσμίου Κυπέλλου στους
κόλπους της φιναλίστ Βραζιλίας αποτελούν μέχρι σήμερα ένα από τα μεγαλύτερα
μυστήρια της διοργάνωσης. 
Στη χθεσινή της έκδοση η εφημερίδα του Ρίο ντε Ζανέιρο «Lance» επικαλούμενη τη
μαρτυρία αυτήκοου μάρτυρα αποκαλύπτει πως οι σπασμοί του Ρονάλντο οφείλονται
στο αντιφλεγμονώδες φάρμακο που είναι παράλληλα και κατασταλτικό του πόνου που
του χορηγήθηκε με ένεση στο δεξί του γόνατο οκτώ ώρες πριν από τον τελικό. 
«Την ιστορία που διατηρούνταν μυστική για τέσσερα χρόνια μας την διηγήθηκε
κάποιος που άκουσε τον ίδιο τον Ρονάλντο να την λέει σε κάποιους φίλους του
και φυσικά δεν είχε κανέναν λόγο να πει ψέματα» σημειώνει στο άρθρο της η
«Lance». 
Στο γόνατο του Ρονάλντο είχε χορηγηθεί το ίδιο φάρμακο ακόμη επτά φορές κατά
τη διάρκεια του Μουντιάλ, αλλά η όγδοη έμελλε να του προκαλέσει σοβαρά
προβλήματα, με κυριότερο τους σπασμούς λίγες ώρες πριν από τον τελικό. 
Η ίδια εφημερίδα σημειώνει πως ο Ρονάλντο δεν θέλησε να πει τίποτε για το
θέμα, για να μην εκθέσει τον γιατρό της βραζιλιάνικης ομάδας, Λίντιο Τολέδο. 
Σε εκείνες τις δραματικές στιγμές του '98 ο Εντμούντο κλήθηκε να
αντικαταστήσει τον Ρονάλντο, όταν επενέβη ο πρόεδρος της ομοσπονδίας Ρικάρντο
Τεϊχέιρα, σύμφωνα πάντα με τη «Lance», και ζήτησε να παίξει ο κορυφαίος
παίκτης της ομάδας, γιατί φοβόταν τις επιπτώσεις που θα είχε η ομοσπονδία από
τους χορηγούς. 
Τελικά ο Ρονάλντο έπαιξε στον τελικό, πραγματοποιώντας μία από τις χειρότερες
εμφανίσεις στην καριέρα του, ενώ η Βραζιλία ηττήθηκε με 3-0 από τους «μπλε».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17241O142</ED>
<ID>
ID:302219

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O14&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ: ΓΙΑ ΠΡΩΤΗ ΦΟΡΑ ΕΦΕΤΟΣ Η ΜΑΝΤΣΕΣΤΕΡ ΣΤΗΝ ΚΟΡΥΦΗ
</H5><H2>Η επιστροφή
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Μπέκαμ και φαν Νιστελρόι πανηγυρίζουν τη νίκη στο Σαουθάμπτον

Κυριακή 13 Ιανουαρίου 2002 και η Μάντσεστερ Γιουνάιτεντ κέρδισε (για έβδομη
φορά στα επτά τελευταία παιχνίδια της) με 3-1 και στο Σαουθάμπτον, και
φιγουράρει πλέον - για πρώτη φορά φέτος - στην κορυφή της κατάταξης της
Πρέμιερ Λιγκ. 
Το παιχνίδι στο «Σεντ Μέρι'ς» βέβαια ξεκίνησε με τον χειρότερο τρόπο για τους
«Κόκκινους Διαβόλους», αφού μόλις στο 3' οι « Άγιοι» προηγήθηκαν στο σκορ με
τον Τζέιμς Μπίτι. Έξι λεπτά αργότερα όμως, ο Ριουντ Φαν Νιστελρόι έγραψε
ιστορία σκοράροντας για έβδομο συνεχόμενο παιχνίδι (ο Ολλανδός ισοφάρισε έτσι
το ρεκόρ για την Πρέμιερσιπ το οποίο κατείχαν ο Μαρκ Στάιν της Τσέλσι, ο Άλαν
Σίρερ της Νιουκάστλ και ο Τιερί Ανρί της Άρσεναλ), ενώ, στην εκπνοή του
ημιχρόνου, ο - βασικός αυτή τη φορά - Ντέιβιντ Μπέκαμ με κατευθείαν χτύπημα
φάουλ (το οποίο θύμισε το πρόσφατο Αγγλία-Ελλάδα) έδωσε το αποφασιστικό
χτύπημα στους γηπεδούχους. Ο Όλε Γκούναρ Σόλσκιερ στο 63' απλώς διαμόρφωσε το
τελικό σκορ. Έτσι η Γιουνάιτεντ, που πριν από ένα μήνα βρισκόταν στην ένατη
θέση, έντεκα βαθμούς πίσω από την κορυφή, έγινε αισίως η όγδοη ομάδα που
παίρνει τα πρωτεία σε ένα συγκλονιστικό πρωτάθλημα. 
Κατά τα άλλα, η Νιουκάστλ έδειξε χαρακτήρα, το Σάββατο, με τη Λιντς (Ο Νίκος
Νταμπίζας είχε δηλώσει στη «Mirror» ότι έψαχνε για «εκδίκηση» για το σκληρό
παιχνίδι των παικτών του Ντέιβιντ Ο'Λίρι, στο ματς του πρώτο γύρου)
μετατρέποντας το 0-1 του πρώτου λεπτού σε 3-1, στο «Σεντ Τζέιμς Παρκ». Με τη
νίκη τους αυτή οι «Καρακάξες» ισοβαθμούν με τη Γιουνάιντεντ στην κορυφή,
υστερώντας όμως στη διαφορά τερμάτων. Τέλος, χθες στο Χάιμπερι, η Άρσεναλ είχε
την υπεροχή στον αγώνα με τη Λίβερπουλ, χωρίς ωστόσο να πάρει τους
πολυπόθητους τρεις βαθμούς. Τελικό αποτέλεσμα 1-1 αλλά οι «Κανονιέρηδες»
μπορούν να φτάσουν στην πρώτη θέση αφού έχουν ένα ματς λιγότερο. Τα
αποτελέσματα της 22ης αγωνιστικής στην Αγγλία: Άρσεναλ-Λίβερπουλ 1-1
(Λιούνγκμπεργκ 62'-Ρίιζε 68'), Σαουθάμπτον-Μάντσεστερ Γιουνάιτεντ 1-3 (Μπίτι
3'-φαν Νιστελρόι 9', Μπέκαμ 45', Σόλσκιερ 63'), Έβερτον-Σάντερλαντ 1-0
(Μπλόμκβιστ 27'), Γουέστ Χαμ-Λέστερ 1-0 (Ντι Κάνιο 36'), Νιουκάστλ-Λιντς
(Ντούμπερι 43'αυτ, Ντάιερ 60', Μπέλαμι 87'-Σμιθ 1'), Ίπσουιτς-Τότεναμ 2-1
(Μπεντ 11, ΜακΓκριλ 80'-Πογέ 58'), Φούλαμ-Μίντλεσμπρο 2-1 (Σαά 40', Μαρλέ
45'-Κούπερ 8'), Μπόλτον-Τσέλσι 2-2 (Ρίκετς 55', Νόλαν 79'-Γκούντιονσεν 53',
Φορσέλ 65'), Άστον Βίλα-Ντέρμπι 2-1 (Βασέλ 12', Άνχελ 26'-Πάουελ 23'),
Μπλάκμπερν-Λίβερπουλ 4-1 (Τουγκάι 5', Κόουλ 45', Χίγκνετ 85', Γιάνσεν
89'-Γιούελ 53').
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17241O151</ED>
<ID>
ID:302158

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O15&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΙΣΠΑΝΙΑ
</H5><H2>Η Ρεάλ είχε Μοριέντες
</H2>
Έστω και δύσκολα, με ένα γκολ του Φερνάντο Μοριέντες στο 70', η Ρεάλ Μαδρίτης
«καθάρισε» με 1-0 και τη Βαλένθια στο Σαντιάγκο Μπερναμπέου και ξέφυγε έτσι
τέσσερις βαθμούς στη βαθμολογία. Στη δεύτερη θέση βρίσκεται πλέον η Ατλέτικο
Μπιλμπάο η οποία, με μεγάλο πρωταγωνιστή και σκόρερ τον Ρομπέρτο «Τίκο»
Μαρτίνεθ επικράτησε προχθές με 2-1 της Ρεάλ Σοσιεδάδ στο βασκικό ντέρμπι. Η Λα
Κορούνια έχασε πολύτιμο έδαφος, γνωρίζοντας τη συντριβή με 3-0 στο Βαγιαδολίδ,
ενώ η Μπαρσελόνα, με τον «πολύ» Ριβάλντο να πετυχαίνει δύο γκολ, να δημιουργεί
το τρίτο αλλά και να χάνει πέναλτι στο 37ο λεπτό, κέρδισε με 3-1 τη Σεβίλλη. Η
εικοστή αγωνιστική στην Πριμέρα Ντιβισιόν: Αλαβές - Τενερίφη 1-0 (Μοθελίν
12'), Μπαρσελόνα - Σεβίλλη 3-1(Ριβάλντο 8', 62', Γκάμπρι 58' - Τόμας 5'),
Θέλτα - Οσασούνα 1-1 (Βάγκνερ 25' - Κρουτσάγκα 65'), Λας Πάλμας - Μαγιόρκα 3-1
(Χοσίκο 25', Σούρερ 89', Γκονθάλεθ 90' πεν. - Λούκε 72'), Μπετίς - Μάλαγα 1-1
(Χουανίτο 47' - Λίτος 68'), Σαραγόσα - Εσπανιόλ 0-0, Βαγιαδολίδ - Λα Κορούνια
3-0 (Μάρκος 31', Φερνάντο 32', 58'), Ρεάλ Μαδρίτης - Βαλένθια 1-0 (Μοριέντες
70'), Ατλέτικ Μπιλμπάο - Ρεάλ Σοσιεδάδ 2-1 (Τίκο 39', 60' - Ντε Πέδρο 45'),
Βιγιαρεάλ - Ράγιο Βαγεκάνο 1-1 (Βίκτορ 65' πεν. - Κεβέδο 90').
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17241O152</ED>
<ID>
ID:302220

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O15&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Ο Μπατιγκόλ λύτρωσε τη Ρόμα
</H2>
Ένα τέρμα του Γκαμπριέλ Ομάρ Μπατιστούτα στο τελευταίο λεπτό του αγώνα με τη
Βερόνα έδειξε πως η Ρόμα είναι πανέτοιμη να υπερασπιστεί τον τίτλο της στην
Ιταλία. Οι «Τζαλορόσι» του Φάμπιο Καπέλο πραγματοποίησαν μια εντυπωσιακή
ανατροπή και μετέτρεψαν το 0-2 του 53ου λεπτού (δύο γκολ ο Ρουμάνος Αντριάν
Μούτου) σε 3-2 με τέρματα των Ασουνσάο, Κασάνο και φυσικά του βετεράνου
Αργεντινού. Η Ίντερ με γκολ των Κριστιάν Βιέρι (58') και Αλβάρο Ρεκόμπα (74')
στο δεύτερο μέρος, κέρδισε με 2-0 στην ομιχλώδη Περούτζα, ενώ Κιέβο και Μίλαν
παραχώρησαν εντός έδρας ισοπαλίες σε Φιορεντίνα (χωρίς τον Ρομπέρτο Μαντσίνι,
ο οποίος υπέβαλε την παραίτησή του την Παρασκευή, στον πάγκο) και Μπρέσια
αντίστοιχα. Η δε Γιουβέντους κατόρθωσε να κερδίσει δύσκολα με 2-1 την ουραγό
Βενέτσια, στη Βενετία. Τα αποτελέσματα της 18ης αγωνιστικής στο Καμπιονάτο:
Ρόμα - Βερόνα 3-2, Κιέβο - Φιορεντίνα 2-2, Τορίνο - Ουντινέζε 3-1, Αταλάντα -
Μπολόνια 2-2, Μίλαν - Μπρέσια 0-0, Πάρμα - Λέτσε 1-1, Πιατσέντζα - Λάτσιο 1-0,
Βενέτσια - Γιουβέντους 1-2, Περούτζα - Ίντερ 0-2
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17241O153</ED>
<ID>
ID:302267

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O15&aa=3</URL></REF>


Article

<CATEGORY>vin10</CATEGORY>

 <H5>ΠΟΡΤΟ
</H5><H2>Ισοπαλία
</H2>
Παρά το ότι η αντίπαλός της τελείωσε το παιχνίδι με οκτώ παίκτες, η Πόρτο
δεν κατάφερε να κερδίσει τους τρεις βαθμούς της νίκης στο μεγάλο παιχνίδι της
18ης αγωνιστικής του πορτογαλικού πρωταθλήματος με τη Σπόρτιγκ. Οι δύο ομάδες
ήρθαν ισόπαλες με 2-2 αποτέλεσμα που σαφώς ευνοεί τους φιλοξενουμένους που
εξακολουθούν να προηγούνται στην κατάταξη με 37 βαθμούς (η αντίπαλος του ΠΑΟ
στο Τσάμπιονς Λιγκ βρίσκεται στην 3η θέση με 33). <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17241O154</ED>
<ID>
ID:302293

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O15&aa=4</URL></REF>


Article

<CATEGORY>vin10</CATEGORY>

 <H5>ΣΤΗΝ ΓΑΛΛΙΑ
</H5><H2>Δεν φοβάται τα χιόνια η Λανς
</H2>
Το γαλλικό πρωτάθλημα συνεχίζεται μετ' εμποδίων (λόγω της κακοκαιρίας), η
Λανς όμως εξακολουθεί να καλπάζει προς τον τίτλο. 
Η ομάδα του Ζοέλ Μιλέρ κέρδισε με 1-0 εκτός έδρας τη Λιλ, την Παρασκευή,
στο ντέρμπι του Βορρά, και ξέφυγε με οκτώ βαθμούς της δεύτερης Λυών της οποίας
το ματς με την Τρουά αναβλήθηκε λόγω παγετού. 
Η Παρί Σεν Ζερμέν με βραζιλιάνικα γκολ των Ροναλντίνιο και Άλεξ πήρε
σπουδαία νίκη στη Ρεν, με 2-1, ενώ η Ναντ συνέχισε την ανοδική της πορεία,
επικρατώντας με 2-0 της Γκενγκάν. 
Τα αποτελέσματα της 20ής αγωνιστικής στη Γαλλία: Ρεν-Παρί Σεν Ζερμέν 1-2,
Μαρσέιγ-Μπαστιά 2-2, Μονακό-Λοριάν 1-0, Ναντ-Γκενγκάν 2-0, Σοσό-Μομπελιέ 0-1,
Λιλ-Λανς 0-1. Αναβλήθηκαν τα παιχνίδια: Οσέρ-Μπορντό, Μες-Σεντάν και
Λυών-Τρουά. Στη βαθμολογία, η Λανς έχει 44 βαθμούς, η Λυών 36 και η ΠΣΖ 34.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17241O155</ED>
<ID>
ID:302308

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O15&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: ΣΥΝΕΤΡΙΨΕ ΤΟΝ ΟΛΥΜΠΙΑΚΟ ΚΑΙ ΕΒΑΛΕ ΥΠΟΘΗΚΗ ΓΙΑ ΤΗΝ ΠΡΩΤΗ ΘΕΣΗ ΣΤΗΝ
ΚΑΝΟΝΙΚΗ ΠΕΡΙΟΔΟ ΤΟΥ ΠΡΩΤΑΘΛΗΜΑΤΟΣ
</H5><H2>Χιονοστιβάδα στη Γλυφάδα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Αν και τα χιόνια έχουν λειώσει στις περισσότερες περιοχές της Αττικής, χθες το
βράδυ στη Γλυφάδα εμφανίστηκε μια χιονοστιβάδα, η ΑΕΚ, που παρέσυρε στο διάβα
της τον Ολυμπιακό (86-74) και έβαλε τη σημαντικότερη υποθήκη για πρωτιά στην
κανονική περίοδο. 
Ο Τζέι Αρ Χόλντεν (που είχε προκαλέσει ακόμα και ειρωνικά σχόλια των...
ειδικών όταν αποκτήθηκε από την Ένωση) ήταν το πρώτο βιολί για τους
φιλοξενουμένους και «ντύθηκε» Φορντ, κλέβοντας τη δόξα από τον ομόλογό του
Αμερικάνο, που σ' ένα ακόμα ντέρμπι κυμάνθηκε κάτω του μετρίου (πονώντας και
στη μέση...), προσπαθώντας απλώς στο τέλος να «γυρίσει» μόνος του το παιχνίδι. 
Η ΑΕΚ μπορούσε να χάσει μόνο... με αυτοκτονία, κάτι που επιχείρησε στο φινάλε,
αλλά ο συγκλονιστικός (έπαιξε για πολλοστή φορά με ένα... πόδι και φυσικά δική
του ευθύνη) Μιχάλης Κακιούζης με το τρίποντο στο 38' πήγε το σκορ στο 77-72
και έκρινε ουσιαστικά το παιχνίδι. Οι φιλοξενούμενοι, χωρίς να πιάσουν την
καλύτερή τους απόδοση, είχαν αλληλοκάλυψη, οργάνωση και υπομονή και έφτασαν
σχετικά άνετα στη νίκη. 
Ο Ολυμπιακός, όπως και στο παιχνίδι με τον Παναθηναϊκό, αλλά και σε όλα τα
προηγούμενα ντέρμπι σε Ελλάδα και Ευρώπη, έδειξε τη «γύμνια» του στους τομείς
της ψυχολογίας και της οργάνωσης και πλέον ελπίζει να προλάβει την 4η θέση, ή
έστω την 3η, λόγω ελλείψεως (όπως πιστεύουν) ικανότερου αντιπάλου, αν και
Ηρακλής, Πανιώνιος και ίσως και το Μαρούσι λογικά θα έχουν διαφορετική γνώμη. 
Ο Τζέι Αρ Χόλντεν ήταν το πρώτο βιολί της ορχήστρας του Ντράγκαν Σάκοτα

Οι έντονες (περισσότερες από κάθε άλλη φορά) αποδοκιμασίες του κόσμου προς το
πρόσωπο του Ηλία Ζούρου δεν «άγγιξαν» στα επίσημα τον Σωκράτη Κόκκαλη, που
πάντως πίσω από το αμήχανο χαμόγελό του δεν αποκλείεται να σκέφτεται αλλαγές.
Αρκετοί οπαδοί φεύγοντας λίγο πριν τελειώσει το παιχνίδι πάντως δεν δίστασαν
να του μιλήσουν και να εκφράσουν τη δυσφορία τους. 
Η Ένωση παίζοντας χωρίς ξένο (θα τον έχει πάντως σίγουρα μεθαύριο κόντρα στη
Σκαβολίνι) και με τον Κακιούζη «μισό» θα περίμενε σίγουρα μεγαλύτερη αντίσταση
από τους Πειραιώτες. Ο Ντράγκαν Σάκοτα όμως ήταν καλά διαβασμένος, και έβαλε
σχετικά άνετα ένα σημαντικό ροζ φύλλο στην τσέπη. Ο Χόλντεν (όταν
απελευθερώθηκε από το στενό μαρκάρισμα του Νικαγκμπάτσε) εξέθεσε ουκ ολίγες
φορές την άμυνα του Ολυμπιακού και κυρίως τον Αλφόνσο Φορντ, ενώ ο Δήμος
Ντικούδης και ο Άντριου Μπετς (έδωσαν πολύτιμες λύσεις) δεν είχαν κανένα
πρόβλημα κάτω από τα καλάθια, τη στιγμή μάλιστα που ο κόουτς των γηπεδούχων
απέσυρε τη μοναδική απειλή για το καλάθι της Ένωσης, τον Τζέιμς Φόρεστ. Όταν
βγήκε ο Αμερικάνος, ο Ολυμπιακός προηγούνταν 20-15 και η ΑΕΚ με σερί 9-0 πήρε
κεφάλι στο σκορ (24-20). 
Ο Βασίλης Κικίλιας είχε εξουδετερώσει τον Φορντ (έμεινε στους 6 πόντους στο
ημίχρονο) και σιγά σιγά οι φιλοξενούμενοι έχτισαν μια διαφορά που έφτασε και
τους 16 πόντους (57-41 στο 28'). 
Κάπου εκεί επήλθε η χαλάρωση, ενώ οι γηπεδούχοι άρχισαν να πιέζουν σαφώς
περισσότερο και κάπως έτσι έφτασε η διαφορά στο καλάθι (74-72 στο 38') για να
«μιλήσει» ο Κακιούζης. 
Η ΑΕΚ πλήρης και με καλό ξένο είναι ικανή για το καλύτερο εφέτος, ενώ από την
άλλη πλευρά τα πράγματα είναι... σκούρα. Ο κόουτς είναι φανερό πως δεν εμπνέει
εμπιστοσύνη στους παίκτες, εκτός πλέον και αν είναι όλοι ανεπίδεκτοι μαθήσεως.
Ο Τόμιτς μπήκε χθες κατά παρότρυνση της εξέδρας και αυτό ήταν λάθος, αφού ούτε
οι οπαδοί μπορούν να επιβάλλουν τις αλλαγές αλλά ούτε και ο κόουτς να τις
δέχεται. Αλλά εδώ όταν ρωτήθηκε χθες πώς σχολιάζει το γεγονός πως η ομάδα του
έχασε σε δύο ντέρμπι, ήταν κατηγορηματικός: «Μόνο από την ΑΕΚ χάσαμε καθαρά,
το άλλο διεκόπη». Πάντως ανέλαβε την ευθύνη. 
Άρα το θέμα είναι πώς βλέπει ο καθένας το ποτήρι, μισοάδειο ή μισογεμάτο.
Πάντως το θέαμα που προσφέρει ο Ολυμπιακός, επαναλαμβάνουμε στα κρίσιμα
παιχνίδια, είναι ένα και δεν χωράει αμφισβήτηση από οποιονδήποτε λογικό
άνθρωπο. 
Όσο για τους οπαδούς, πράγματι η ΑΕΚ δεν είχε χθες, αφού δεν τυπώθηκαν
εισιτήρια, αλλά οι φίλοι των «ερυθρολεύκων» φάνηκαν πιο... οργανωμένοι, αφού
είχαν διαρκείας και μάλιστα ήταν ιδιαίτερα συντονισμένοι και στα συνθήματα,
περιμένοντας ένα σφύριγμα κόντρα για να τα βάλουν με τον πρόεδρο της ΕΟΚ,
Γιώργο Βασιλακόπουλο. Είπαμε, ο Ολυμπιακός στο μπάσκετ θυμίζει την τελευταία
διετία εντελώς «φτωχό» συγγενή και για πρώτη φορά εδώ και 12 χρόνια θα
τερματίσει για δεύτερη συνεχόμενη χρονιά σε άλλη θέση εκτός της πρώτης στην
κανονική περίοδο.

<H3>ΧΟΛΝΤΕΝ
</H3><H3>Ο πιο δυνατός κρίκος
</H3>
Ο Τζέι Αρ Χόλντεν πέτυχε 26 πόντους και έδωσε ξέφρενο ρυθμό στην ΑΕΚ. Και
κόστισε ελάχιστα...

Κάποιος έτρεξε πολύ. Κάποιος δημιούργησε έντονα προβλήματα στην άμυνα του
Ολυμπιακού. Κάποιος ήταν ο πρώτος σκόρερ (26 π.) της ΑΕΚ. Κάποιος που κόστισε
ελάχιστα (περίπου 294.500 ευρώ) στην ομάδα του. Ο Τζέι Αρ Χόλντεν ήταν ο
δυνατός κρίκος στη νίκη της ΑΕΚ επί του Ολυμπιακού στη Γλυφάδα. Συνεχές
πρέσινγκ στους πλέι-μέικερ των «ερυθρολεύκων» - έπαιξε άμυνα ακόμη και τον
Φορντ - άψογη τεχνική, λύσεις από την περιφέρεια, αλλά και με διεισδύσεις. Ο
«τρελός», όπως τον αποκαλούν, αφού πολλές φορές τρέχει και ξεχνάει να
σταματήσει, ήταν πολύ... λογικός και ασφαλώς έχει μεγάλο μερίδιο στην
επιτυχία, αλλά και στην πορεία της ΑΕΚ, που συνεχίζει να οδηγεί την κούρσα του
πρωταθλήματος. 
Η ντρίπλα του (αυξομείωνε ταχύτητα) «ζάλισε» τους Παπαλουκά και
Νιγκαγκμπάτζε. Λέι-απ, που θα ζήλευαν πολλοί παίκτες του ΝΒΑ, ενέργειες που
απέσπασαν επιφωνήματα θαυμασμού από τους οργανωμένους οπαδούς... διαρκείας του
Ολυμπιακού και όλα αυτά γαρνιρισμένα με πάθος και θράσος, αφού δεν φοβήθηκε
ούτε όταν βρήκε μπροστά του τείχος ψηλών. 
Η στατιστική του μπορεί να μην ήταν πολύ υψηλή (7/11 διπ, 2/6 τριπ, 6/11 β+
2ασ και 3κλψ), όμως σε ντέρμπι και με τέτοια πίεση είναι αναμενόμενο. Άλλωστε,
έπαιξε σχεδόν 38 λεπτά και τα (μόνο) 2 λάθη, που έκανε συγχωρούνται...

«Η άμυνα και τα ριμπάουντ μάς έδωσαν τη νίκη», υποστήριξε ο 26χρονος Τζον
Ρόμπερτ Χόλντεν και συνέχισε: «Από την αρχή ώς το τέλος ήμασταν πολύ καλοί.
Κανείς δεν μπορεί να το αμφισβητήσει».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17241O161</ED>
<ID>
ID:302159

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O16&aa=1</URL></REF>


Article

<CATEGORY>vin10</CATEGORY>

 <H5>ΖΟΥΡΟΣ: Ανέλαβε την ευθύνη
</H5><H2>Μελαγχολικός, αλλά ούτε λέξη για παραίτηση
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Δεν υπάρχουν δικαιολογίες για τραυματισμούς κ.λπ. Είμαστε άξιοι της τύχης
μας», δήλωσε μετά το ματς ο Ηλίας Ζούρος

Οι χαμηλοί τόνοι και η απουσία της λέξης «πρωτάθλημα» από το λεξιλόγιο
τεχνικής ηγεσίας και παικτών της ΑΕΚ συνεχίστηκαν από τους πρωτοπόρους στην Α1
κατηγορία και μετά τη νέα νίκη επί του Ολυμπιακού. Ο Ντράγκαν Σάκοτα επανέλαβε
όσα είχε αναφέρει στη συνέντευξή του στην «Ομάδα» του Σαββάτου «κανείς δεν
έχει δικαίωμα να μας ζητήσει τίτλο». 
Όσο για τον Ηλία Ζούρο; Ήταν... μελαγχολικός και οι αποδοκιμασίες των οπαδών
του Ολυμπιακού («παραιτήσου μόνος σου») δεν έδειξαν να τον αγγίζουν: «Κάνω τη
δουλειά μου. Ο κόσμος ας φωνάζει. Συνεχίζουμε τη σκληρή δουλειά. Αναλαμβάνω
την ευθύνη της ήττας». Ούτε λέξη για... παραίτηση. 
Ο προπονητής του Ολυμπιακού δεν δέχτηκε ότι η ομάδα του ηττήθηκε σε δύο ντέρμπι!

«Μα, δεν χάσαμε από τον Παναθηναϊκό... Από την ΑΕΚ χάσαμε δίκαια απόψε.
Δείχνει ότι είναι ομάδα με συνέπεια. Εμείς δουλεύουμε σε τρεις τομείς
(ριμπάουντ, λάθη, βολές), αλλά δεν δείχνουμε βελτίωση - αυτό με ανησυχεί. Δεν
υπάρχουν δικαιολογίες. Είμαστε άξιοι της τύχης μας». 
Όσο για την αγωνιστική μεταμόρφωση του Φορντ στο δεύτερο ημίχρονο, εξήγησε:
«Είχα ζητήσει να πάει η μπάλα στους ψηλούς στο πρώτο 20λεπτο, όμως δεν
καταφέραμε να φθείρουμε τους αντιπάλους μας. Έτσι αλλάξαμε στυλ παιχνιδιού.
Είπα, αναλαμβάνω την ευθύνη». 
Στον αντίποδα, ο Σέρβος προπονητής της ΑΕΚ αναφέρθηκε στις δύο πρώτες θέσεις
του πρωταθλήματος, που οδηγούν στην Ευρωλίγκα: «Και αυτό στόχος είναι, αφού οι
δύο πρώτοι έχουν ρεπό στην αρχή και δεν κινδυνεύουν με τραυματισμό». 
Ο Μιχάλης Κακιούζης, που έπαιξε τραυματίας, δήλωσε: «Αν σκεφτόμουν ότι παίζω
τραυματίας, καλύτερα να καθόμουν σπίτι μου!».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17241O162</ED>
<ID>
ID:302221

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O16&aa=2</URL></REF>


Article

<CATEGORY>vin10</CATEGORY>

 <H5>ΣΤΗΝ Α2
</H5><H2>Πήρε κεφάλι ο Μακεδονικός
</H2>
Ο Μακεδονικός ξεπέρασε εύκολα το εμπόδιο της Λάρισας (103-69) και έμεινε μόνος
στην πρώτη θέση της Α2, αφού η δεύτερη ομάδα της θεσσαλικής πόλης η Ολύμπια
νίκησε 82-65 τον Απόλλωνα Πάτρας! 
Έτσι η μάχη για την άνοδο συνεχίζεται με αμείωτο ενδιαφέρον, αφού εκτός από
την Ολύμπια Λ., νίκησε, επίσης, η ΜΕΝΤ (εκτός έδρας 89-85 τον Αίαντα Ευόσμου). 
Τα υπόλοιπα αποτελέσματα: Παπάγου - Σπόρτιγκ 83-78, Μίλωνας - Χαλκίδα 69-71,
Άλιμος - Ιωνικός Ν. 89-84, Πανελλήνιος - Π. Φάληρο 78-75. 
Η βαθμολογία (σε 14 αγώνες): Μακεδονικός 26, Απόλλων Π. και ΜΕΝΤ από 25,
Ολύμπια Λ. 24, Χαλκίδα 22, Πανελλήνιος (13 αγ.) και Μίλωνας από 21, Λάρισα (13
αγ.) και Π. Φάληρο από 20, Ιωνικός Ν. και Παπάγου από 19, Άλιμος 18, Αίας
Ευόσμου 16, Σπόρτιγκ 15.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17241O171</ED>
<ID>
ID:302160

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O17&aa=1</URL></REF>


Article

<CATEGORY>vin10</CATEGORY>

 <H5>ΟΙ ΓΥΝΑΙΚΕΣ
</H5><H2>Ασταμάτητος ο ΔΑΣΑΛ
</H2>
Ο ΔΑΣΑΛ νίκησε τον Σπόρτιγκ 70-56 και παρέμεινε στην πρώτη θέση της Α1
γυναικών, ύστερα από εννέα αγωνιστικές. 
Στα άλλα ματς: Πανσερραϊκός-Ακαδημία 79-48, Γλυφάδα-Αστέρας Εξαρχείων 69-57,
Καλαμαριά- Παναθηναϊκός 73-77, Πτολεμαΐδα-Μ. Αλέξανδρος 77-56. 
Η βαθμολογία: ΔΑΣΑΛ 18, Γλυφάδα (8 αγ.) 14, Απόλλων Πτολεμαΐδας 13,
Πανσερραϊκός (8 αγ.) και Αστέρας Εξ. (7 αγ.) από 12, Μ. Αλέξανδρος (7 αγ.) και
Παναθηναϊκός (8 αγ.) από 11, Σπόρτιγκ (7 αγ.), Καλαμαριά (8 αγ.) από 10,
Θρίαμβος (8 αγ.) 9, Ακαδημία (7 αγ.) 9.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17241O172</ED>
<ID>
ID:302222

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O17&aa=2</URL></REF>


Article

<CATEGORY>vin10</CATEGORY>

 <H5>ΣΤΟ ΝΒΑ
</H5><H2>Γροθιές ο Σακίλ, ήττα οι Λέικερς
</H2>
Ο Σακίλ Ο' Νιλ εκτός εαυτού χτύπησε με δύο γροθιές τον Μπραντ Μίλερ, για να
«εκδικηθεί» ένα σκληρό φάουλ που του έγινε. Οι διαιτητές τον απέβαλαν και όλα
αυτά έγιναν 2'44'' πριν από το τέλος του ματς. Αποτέλεσμα, οι Σικάγο Μπουλς να
νικήσουν 106-104 στην παράταση τους Λ.Α. Λέικερς, σημειώνοντας μία από τις
μεγαλύτερες εκπλήξεις της φετινής περιόδου, στο ΝΒΑ! 
Άλλα αποτελέσματα: Ουάσιγκτον - Μινεσότα 100-108, Νέα Υόρκη - Μιλγουόκι
97-102, Ορλάντο - Νιου Τζέρσεϊ 85-91, Ντάλας - Ιντιάνα 111-102, Ατλάντα -
Βοστώνη 91-115, Γιούτα - Μέμφις 95-97, Ντιτρόιτ - Σάρλοτ 104-76, Φοίνιξ -
Μαϊάμι 108-74, Χιούστον - Ντένβερ 98-86.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17241O173</ED>
<ID>
ID:302268

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O17&aa=3</URL></REF>


Article

<CATEGORY>vin10</CATEGORY>

 <H5>ΟΜΠΡΑΝΤΟΒΙΤΣ: ΠΑΡΑΠΟΝΑ ΓΙΑ ΤΙΣ ΑΔΕΙΕΣ ΕΞΕΔΡΕΣ </H5><H2>Ρεβεγιόν με Ντέγιαν
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Πρωτοχρονιάτικο σόου ήθελε το βράδυ του Σαββάτου ο Ντέγιαν Μποντίρογκα και
φρόντισε να είναι ο αμφιτρύων! Παλαιοημερολογίτες γαρ οι Σέρβοι είχαν χθες
Πρωτοχρονιά και ο άσος του Παναθηναϊκού διοργάνωσε προς τιμήν του ιδίου αλλά
και του συμπατριώτη του Ζέλικο Ομπράντοβιτς... εορταστικό ρεβεγιόν. 
Διοργανωτής και... παρουσιαστής του «λαμπερού σόου» ο Μποντίρογκα, λοιπόν, ο
οποίος παρέσυρε και τους συμπαίκτες του σε ένα παιχνίδι θεαματικό, γεμάτο
έμπνευση και γρήγορο μπάσκετ. Δυστυχώς, όμως, στις εξέδρες του ΟΑΚΑ βρέθηκαν
για να παρακολουθήσουν τον αγώνα του Παναθηναϊκού με τη Νήαρ Ηστ (94-62)
λιγότεροι από 1.000 οπαδοί των «πρασίνων». Γεγονός που οδήγησε τον Ζέλικο
Ομπράντοβιτς να εκφράσει για πρώτη φορά στα τρία χρόνια που βρίσκεται στον
Παναθηναϊκό παράπονα. «Δεν είναι δυνατόν να παίζουμε τόσο καλό μπάσκετ, να
προσφέρουμε σκορ και θέαμα και να έχουμε τόσο λίγο κόσμο στο γήπεδο. Δεν
αξίζει η ομάδα μας αυτή την αντιμετώπιση. Ευχαριστώ, πάντως, όσους ήρθαν»,
σχολίασε ο Σέρβος προπονητής που έκανε χαρακτηριστική κίνηση και έδειξε τους
παίκτες του, όταν οι οπαδοί τον αποθέωναν τραγουδώντας ρυθμικά το όνομά του. 
Ντέγιαν Μποντίρογκα: Παρέσυρε τους συμπαίκτες του σε ένα παιχνίδι θεαματικό,
γεμάτο έμπνευση και γρήγορο μπάσκετ 
Εκείνος, βέβαια, που αποθεώθηκε ήταν ο Μποντίρογκα! Με πάσες στον αιφνιδιασμό
πίσω από την πλάτη, εναλλαγή χεριών στην ντρίμπλα «αδειάζοντας» τους
αντιπάλους του, απίστευτη ευστοχία ακόμη και από τα 6μ25, ριμπάουντ, ασίστ
και... παιχνίδι με την κερκίδα, ο Γιουγκοσλάβος διασκέδασε τον κόσμο, που σε
κάθε ευκαιρία χειροκροτούσε, υποκλινόταν (τραγουδώντας ταυτόχρονα το όνομά
του), ζητωκραύγαζε! «Για μένα ήταν ένα ματς σαν όλα τα άλλα», είπε ο
Μποντίρογκα, πριν να μπει στην ολοκαίνουργια Mercedes του για να πάει στο
σπίτι του όπου τον περίμενε το πρωτοχρονιάτικο δείπνο με φίλους του. 
Ο Ομπράντοβιτς προχθές όμως... καταπάτησε τις αρχές! Εκτός τού ότι έκανε για
πρώτη φορά παράπονα για την μικρή παρουσία του κόσμου στο γήπεδο, αναφέρθηκε
ονομαστικά και σε παίκτες του. «Ξεπεράσαμε τα προβλήματα με τους τραυματίες,
που είναι πέντε περιφερειακοί, επειδή ο κάπτεν Αλβέρτης και ο Μποντίρογκα
είναι άριστοι επαγγελματίες και αντιμετώπισαν τον αγώνα με μεγάλη σοβαρότητα.
Αξίζουν συγχαρητήρια και στους δύο, γιατί σε λιγότερο από δύο ημέρες έπαιξαν
δύο παιχνίδια πειθαρχημένα και με σπουδαία απόδοση». 
Ο αγώνας «τελείωσε» στο δεύτερο δεκάλεπτο. Μετά το 20-15 του πρώτου, η άμυνα
ζώνης της Νήαρ Ηστ έγινε... βούτυρο στο ψωμί των «πρασίνων». Με πέντε σερί
τρίποντα (Μποντίρογκα, Αλβέρτης από δύο και ένα ο Σιούτης) η διαφορά
εκτινάχθηκε στο +19 (42-23 στο 16') και ο Ομπράντοβιτς βρήκε την ευκαιρία να
δώσει στη συνέχεια χρόνο συμμετοχής στους νεαρούς Σβορώνο, Θέο. Η μεγαλύτερη
συμμετοχή του πρώτου, μάλλον ως μήνυμα στον Θέο θα πρέπει να εκληφθεί, αφού το
καλοκαίρι η μεταγραφή του δημιούργησε «ντόρο» καθώς θεωρήθηκε σαν νέος Φώτσης!
Προφανώς ο Ομπράντοβιτς δεν είναι ικανοποιημένος από την προσπάθειά του στις
προπονήσεις. Τέλος, να σημειωθεί η τεράστια διαφορά στα ριμπάουντ (40 έναντι
15) και το 1373 του Μποντίρογκα στο tendex!
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17241O181</ED>
<ID>
ID:302161

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O18&aa=1</URL></REF>


Article

<CATEGORY>vin10</CATEGORY>

 <H5>ΧΡΙΣΤΟΔΟΥΛΟΥ: Εμπρόθεσμο το καλάθι - Κίνδυνος τιμωρίας των γηπεδούχων </H5><H2>Ο Τσαρτσαρής μίλησε στο τέλος για το Περιστέρι
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Να ζει κανείς ή να μη ζει, ήταν το δίλημμα που προβλημάτιζε τον Άμλετ. Χθες,
στο Περιστέρι, το βασανιστικό ερώτημα ήταν αν «μετρούσε ή δεν μετρούσε το
καλάθι του Κώστα Τσαρτσαρή»; Απάντηση και μάλιστα ακαριαία, δίχως δισταγμό,
έδωσε ο πρώτος διαιτητής του αγώνα Περιστερίου - Ηρακλείου (77-76), Χρήστος
Χριστοδούλου. 
Ο Πατρινός ρέφερι υπέδειξε ότι το καλάθι ήταν εμπρόθεσμο και κάνοντας τη
χαρακτηριστική κίνηση μέχρι και την είσοδό του στη φυσούνα έφυγε προς τα
αποδυτήρια, τη στιγμή που στο παρκέ επικρατούσε πανικός. Οι γηπεδούχοι
εισέβαλαν στο παρκέ για να πανηγυρίσουν, οι Κρητικοί για να διαμαρτυρηθούν και
ενώ ουδείς από τους άμεσα ενδιαφερομένους μπορούσε να είναι κατηγορηματικός,
οι οπαδοί του Περιστερίου εκσφενδόνιζαν ό,τι κρατούσαν στα χέρια τους.

«Η αντίδραση των δύο ομάδων ήταν φυσιολογική. Εμείς λέγαμε ότι δεν έπρεπε να
μετρήσει και το Περιστέρι υποστήριζε το αντίθετο. Τα όσα πετούσαν ορισμένοι
ανεγκέφαλοι δεν μπορώ να καταλάβω. Οι πασατέμποι και τα υπόλοιπα δεν
επηρεάζουν το αποτέλεσμα. Δεν αλλάζει τίποτα. Για την ακρίβεια, αν έλειπαν
αυτά από το όλο σκηνικό, πιστεύω πως τα πάντα θα ήταν καλύτερα. Για τη φάση
καλύτερος κριτής από το βίντεο δεν υπάρχει», είπε ο Παύλου και συμφώνησε μαζί
του ο Αργύρης Πεδουλάκης. 
Το Περιστέρι μπλοκαρίστηκε από τα χαμηλά σχήματα του Ηρακλείου, αφού δεν
μπόρεσε να εκμεταλλευτεί την υπεροχή του σε ύψος! Μοναδικό και ουσιαστικό
κέρδος τα 20 επιθετικά ριμπάουντ, που μαζί με τον εκπληκτικό Βόιτσικ κράτησαν
όρθιους τους γηπεδούχους που βρέθηκαν να χάνουν με 66-71στο 36.30. Στο τέλος,
ο Κρίτσαλος έκλεψε την μπάλα από τον Ντίνκινς και το κόψιμο του Βόιτσικ ήταν
αντικανονικό: 75-76. Στα 13''3 που απέμειναν, ο Ντίνκινς προσπάθησε να
εκδηλώσει την επίθεση. Το σουτ δεν βρήκε καν στο στεφάνι, αλλά ο Τσαρτσαρής
ήταν εκεί και, σύμφωνα με τον Χριστοδούλου, σκόραρε (77-76) πριν από τη λήξη! 
*** Με ποινή αποκλεισμού μιας αγωνιστικής κινδυνεύει το Περιστέρι, αφού
στο φύλλο αγώνα σημειώθηκε ότι οπαδός των γηπεδούχων κτύπησε τον διαιτητή
Ταβουλαρέα. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17241O182</ED>
<ID>
ID:302223

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O18&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» Τζακ Ποτ (108.883,20) την 2η, 3η, 4η, 5η, 6η και 7η
κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΣΕΪΤΑΝ 58 Χατζημίμης&#0099 
2. ΣΤΡ. ΑΝΤΡΙΚΟΣ 56,5 Λάος&#0091 
3. ΑΔΑΜΑΣΤΟΣ 56 Μανώλης&#0093 
4. ΒΙΚΤΩΡ 56,5 Μπάμης&#0094 
5. ΜΕΓΑΣ ΠΕΤΡΟΣ 56,5 Λιάκος&#0096 
6. ΣΤΡ. ΠΕΡΙΚΛΗΣ 55,5 Γεωργίου &#0097 
7. ΝΙΚ ΓΟΥΪΝΝΕΡ 55 Σταυρινός&#0098 
8. ΤΖΟΒΑΝΙ ΚΡΙΣ 55 Δάλαρης&#0095 
9. ΤΡ. ΓΕΩΡΓΙΟΣ 55 Σκιαδόπ/λος&#0092 
- Υπόδ.: ΣΤ. ΑΝΤΡΙΚΟΣ - ΣΕΪΤΑΝ (Αδάμαστος) 
2η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΜΙ ΑΜ. ΡΟΥΛΑ 58 Δάλαρης&#0092 
2. ΒΑΣΙΑ ΦΟΥΣΚ 57,5 Μπάμπης&#0096 
3. ΚΙΟΥ 57 Μανώλης&#0094 
4. ΜΕΚΚΑ 56,5 Οικονομίδης&#0091 
5. ΠΡΙΝΣΕΣ ΤΙΝΑ 56,5 Φίλιππος&#0097 
6. ΔΕΛΦΙΚΗ ΠΥΘΙΑ 56 Λαζαρίδης&#0093 
7. ΛΑΒ ΓΟΥΜΑΝ 56,5 Λιάκος&#0095 
- Υπόδ.: ΠΡΙΝΣΕΣ ΤΙΝΑ - ΛΑΒ ΓΟΥΜΑΝ (Μι Αμόρ Ρούλα). 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΑΝΤΡΙΟΥΣ 58 Οικονομίδης &#0098 
2. ΔΙΑΓΟΡΑΣ 58 Αχιλλέας&#0095 
3. ΙΝΣΑΪΝΤ ΙΝΦΟ 58 Φίλιππος&#0093 
4. ΛΟΥΚΑ ΞΥΝΟΣ 58 Ξυνός&#0092 
5. ΜΑΥΡΟΥΛΗΣ 58 Λιάκος&#0097 
6. ΜΙΚΡΑΣΙΑΤΗΣ 58 Ντίνος&#0099 
7. ΠΑΟΚΤΣΗΣ 58 Σκιαδόπ/λος&#0096 
8. ΣΑΝ ΡΙΒΑΛ 58 Βαλακούδ. Ν.&#0091 
9. ΦΛ. ΕΝ ΜΠΡΕΗΒ 58 Αλέξανδρος&#0094 
- Υπόδ.: ΙΝΣΑΪΝΤ ΙΝΦΟ - ΠΑΟΚΤΖΗΣ (Μικρασιάτης) 
4η ΙΠΠΟΔΡΟΜΙΑ / Ώρα 4.30, 1.000 μέτρα 
1. ΔΙΑΣ 58 Γεωργίου&#0091 
2. ΖΕΝ 58 Δημητσάνης&#0098 
3. ΙΟΡΔΑΝΗΣ 58 Οικονομίδης&#0096 
4. ΚΑΛΛΙΜΑΧΟΣ 58 Μπάκος&#0097 
5. ΛΑΟΔΟΚΟΣ 58 Μανώλης&#0094 
6. ΜΑΡΑΘ. ΑΡΚΑΣ 58 Σωτηρόπ/λος&#0095 
7. ΜΙΣΤ. ΠΕΡΦΕΚΤ 55,5 Δρόσος &#0092 
8. ΠΑΟΛΟ ΓΚΡΑΝΤΕ 58 Λιάκος&#0093 
- Υπόδ.: ΖΕΝ - ΙΟΡΔΑΝΗΣ (Δίας) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΜΑΤΤΕΟ 58 Μπάμπης&#0093 
2. ΡΟΥΚΟΥΝΑΣ 55 Γεωργίου&#0099 
3. ΓΚΡΗΚ ΠΑΤΡΙΟΤ 53 Τριανταφύλ.&#0097 
4. ΓΚΟΛ. ΤΡΟΦΥ 52,5 Δημητσάνης&#0095 
5. ΠΕΛΑΓΟΣ 52,5 Αλέξανδρος&#0096 
6. ΓΥΦΤΟΣ 50,5 Λαζαρίδης&#0092 
7. ΧΡΗΣΤΑΓΓΕΛΟΣ 49 Χαλιάσος&#0098 
8. ΙΝΤΙΑΝ ΝΤΑΝΣ. 50 Λάος&#0094 
9. ΚΛΕΒΕΡ ΜΠΟΫ 51 Μανώλης&#0091 
- Υπόδ.: ΓΚ. ΤΡΟΦΥ - ΜΑΤΤΕΟ (Γκρηκ Πάτριοτ) 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΚΑΛ. ΚΩΣΤΑΚΗΣ 58 Σκιαδόπ/λος&#0095 
2. ΛΙΒΑΣ 57,5 Γεωργίου&#0093 
3. ΡΟΥΑΓΙΑΛ ΤΕΟ 57,5 Μπάκος&#0091 
4. ΩΛΕΝΟΣ 57,5 Δημητσάνης&#00910 
5. ΜΑΪΟΠΟΥΛΑ 57 Μανώλης&#0099 
6. ΜΠΟΥΛΗΣ 55,5 Λαζαρίδης&#0092 
7. ΝΤΕΛΑΛΗΣ 55 Μαστοράκης&#0098 
8. ΤΖΟΒΑΝ. ΜΠΟΫ 55 Ζευγώλης&#009 4 
9. ΣΤΡΟΝ. ΘΕΜΗΣ 47 Αργύρης&#0096 
10. ΔΙΑΜΑΧΗ 46,5 Εύα&#0097 
- Υπόδ.: ΩΛΕΝΟΣ - ΜΠΟΥΛΗΣ (Καλός Κωστάκης) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΜΟΪΚΑΝΟΣ 58 Σωτηρόπ/λος&#0099 
2. ΓΚΟΛ. ΑΝΤΟΝΥ 57,5 Χατζημίμης&#0093 
3. ΕΒΙΝΑ 52 Λαγουτάρης&#0098 
4. ΛΕΡΝΑ 53 Σολωμός&#0096 
5. ΨΥΧΕΡΟΣ 55,5 Δημητσάνης&#0094 
6. ΣΤ. ΚΟΥΒΑΡΗΣ 55 Μανώλης 2 
7. ΣΠΟΤ ΜΙΟΥΖΙΚ 53 Χαλιάσος&#0097 
8. ΛΟΒΛΥ ΝΙΝΑ 54,5 Ξυνός&#0091 
9. ΣΟΦΑΚΟΣ 53,5 Λάος&#0095 
- Υπόδ.: ΨΥΧΕΡΟΣ - ΣΠΟΤ ΜΙΟΥΖΙΚ (Λόβλυ Νίνα). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΓΙΩΡΙΚΑΣ 58 Βαλακούδ. Ν. &#0093 
2. ΦΛΕΓΩΝ 55,5 Σταυρινός&#0092 
3. ΚΡΙΣ ΓΟΥΙΝΝΕΡ 56,5 Λιάκος&#0097 
4. ΑΤΤΙΚΟΣ 51,5 Μπαρούτας&#0098 
5. ΓΚΛΟΡ. ΣΠΕΑΡΣ 52,5 Δημητσάνης&#0091 
6. ΜΠΑΡ. ΜΗΤΣΟΣ 52,5 Σκιαδόπουλος&#0094 
7. ΠΙΚ. ΒΑΓΓΕΛΗΣ 52 Μανώλης&#0095 
8. ΣΠΑΡΤΙΑΤΗΣ 50 Χαραλάμπ.&#0096 
- Υπόδ.: ΑΤΤΙΚΟΣ - ΜΠΑΡΜΑ ΜΗΤΣΟΣ (Γκλόμους Σπέαρς). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΚΛΥΤΑΙΜΝΗΣΤΡΑ 58 Γεωργίου 7 
2. ΟΛΥΜΠΙΚ ΜΠΟΫ 58 Λιάκος&#0094 
3. ΝΤΕΛΙΡΙΟΥΣ 55,5 Ντίνος&#0091 
4. Λ. ΣΑΝ ΛΟΥΚΑΣ 54,5 Τριανταφύλ.&#0093 
5. ΠΡΙΝΣ ΦΙΛΙΠ 55,5 Φίλιππος&#0092 
6. ΦΛΑΪΝΓΚ ΙΜΑΤΖ 54 Σκιαδόπ/λος&#0095 
7. ΔΙΑΧΥΤΙΚΗ 51,5 Λάος&#0096 
- Υπόδ.: ΝΤΕΛΙΡΙΟΥΣ - ΟΛΥΜΠΙΚ ΜΠΟΫ (Πρινς Φίλιπ). 
- Δύο αουτσάιντερ: ΡΟΥΚΟΥΝΑΣ (5η) - ΛΙΒΑΣ (6η).
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17241O183</ED>
<ID>
ID:302269

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O18&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ: ΗΤΤΑ ΑΠ' ΤΟ ΜΑΡΟΥΣΙ - ΠΑΙΚΤΕΣ ΣΤΗΝ ΕΞΟΔΟ
</H5><H2>Φεύγουν... όλοι
</H2>
Ο Άγγελος Κορωνιός, στο καλύτερο φετινό παιχνίδι του, ήταν ο ηγέτης του
Αμαρουσίου στη νίκη επί του ΠΑΟΚ (81-75). Την ίδια στιγμή, όμως, που ο
προπονητής του ΠΑΟΚ Βαγγέλης Αλεξανδρής απολάμβανε την υποδοχή που του
επιφύλαξαν οι φίλαθλοι του Αμαρουσίου (κανείς δεν ξέχασε τη συμβολή του στην
περυσινή κατάκτηση του Κυπέλλου Σαπόρτα), η «καταιγίδα» στην ομάδα της
Θεσσαλονίκης εκδηλωνόταν. 
Ο Παναγιώτης Λιαδέλης αποτελεί παρελθόν, αφού με τη σύμφωνη γνώμη της
διοίκησης του ΠΑΟΚ, θα αγωνιστεί στην Ούραλ Γκρέιτ της Ρωσίας. Και ο ΠΑΟΚ
απαλλάσσεται από το συμβόλαιο του παίκτη έως το τέλος της περιόδου (αναμένεται
να... αποφύγουν περίπου 230.000 ευρώ). Αλλαγή δεύτερη: Ο Αμερικανός Γούλριτζ
φαίνεται να αποτελεί παρελθόν και ο Αλεξανδρής αναζητά λύση στη θέση του πλέι
μέικερ (Αμερικανός, κοινοτικός ή θα στηριχθεί σε Λημνιάτη, Κολντεμπέλα;).
Πρόταση από την Ισπανία (Κάχα Σαν Φερνάντο) έχει ο Μοράλες, ενώ πολλά
ακούγονται και για προσφυγές άλλων βασικών παικτών. «Έως την Τετάρτη θα
ξέρουμε. Θα γίνει ό,τι είναι το καλύτερο δυνατό για την ομάδα» είπε ο
Αλεξανδρής. 
Οι παίκτες του ΠΑΟΚ δεν είχαν στο νου τους το Μαρούσι αλλά τη φυγή τους ...

Το Μαρούσι, λοιπόν, στηρίχθηκε στις εμπνεύσεις του Κορωνιού, αλλά και στη
σιγουριά που προσφέρει στην επίθεση ο Όλιβερ. Προηγήθηκε 72-58 στο 30', ο ΠΑΟΚ
μείωσε (73-68 στο 35' ), όμως, οι λύσεις στην επίθεση ήταν περισσότερες για
τους γηπεδούχους. 
«Καλή η επίθεση, αλλά η άμυνα φέρνει τα αποτελέσματα και αυτή μας έδωσε τη
νίκη» είπε ο Κώστας Πετρόπουλος. 
Όσο για τον Βαγγέλη Αλεξανδρή ήταν, εμφανώς, συγκινημένος από τις εκδηλώσεις
των οπαδών: «Στο Μαρούσι πέρασα δύο υπέροχα χρόνια. Ο κόσμος πάντα μου
συμπαραστάθηκε και τον ευχαριστώ».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17241O191</ED>
<ID>
ID:302162

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O19&aa=1</URL></REF>


Article

<CATEGORY>vin10</CATEGORY>

 <H5>ΔΑΦΝΗ: Γιατί έχασε
</H5><H2>«Δεν μετρήσαμε τον Μπάκναλ»
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Με όπλο την επιθετική άμυνά του και πρωταγωνιστή τον Στιβ Μπάκναλ ο Άρης
νίκησε(86-72) τη Δάφνη. Είναι η τρίτη συνεχόμενη με τον Μίλαν Μίνιτς στον
πάγκο του, αλλά οι «κίτρινοι» δεν βάζουν νέο στόχο, σύμφωνα με τον προπονητή
τους, εκτός από «τις νίκες σε όσο τον δυνατόν περισσότερα παιχνίδια». 
Η πίεση του Άρη ανάγκασε τους φιλοξενουμένους σε 21 λάθη, στοιχείο καθοριστικό
για την εξέλιξη του αγώνα, καθώς έτσι βγήκαν 8/9 σημαντικοί αιφνιδιασμοί. 
Η Δάφνη δεν άφησε άσχημες εντυπώσεις, αλλά, όπως παρατήρησε ο Νίκος
Κωστόπουλος, «ήμασταν συγκεντρωμένοι για 15 λεπτά». Παραδέχθηκε ότι «δεν
είχαμε υπολογίσει τον Μπάκναλ, που μας έβαλε 17 πόντους, χωρίς να θέλω να
υποβαθμίσω την αξία του». 
Για την απόδοση του Άγγλου ο Μίνιτς είπε: «Το θετικό για μας είναι ότι σε κάθε
παιχνίδι βρίσκεται ένας παίκτης που ξεχωρίζει και μας βοηθάει να φτάσουμε στη
νίκη». 
Πολύτιμη ήταν και η βοήθεια των Ραΐτσεβιτς και Κουτρούλια, οι οποίοι ήρθαν από
τον πάγκο. Απειλητικοί επιθετικά και δραστήριοι στις μάχες των ριμπάουντ. 
Άριστα πήρε αυτή τη φορά η πλειονότητα των περίπου 2.500 φιλάθλων του, που
φώναξαν «Άρη εσύ θα ξαναφέρεις το μπάσκετ στον Βορρά». Όχι για την αισιοδοξία
τους, αλλά διότι δύο φορές αποδοκίμασαν τους ελάχιστους ... ευφυείς που
έβρισαν χυδαία τον αντίπαλό τους προχθές Γιώργο Φλώρο και τους ανάγκασαν να
σιωπήσουν. 
Ο Μίνιτς πιέστηκε να δηλώσει ότι ζήτησε πριμ πρόκρισης αντί για πριμ
παραμονής, αλλά απάντησε: «Δεν ασχολήθηκα με το μπάσκετ και την προπονητική
για τα λεφτά». <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17241O192</ED>
<ID>
ID:302224

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O19&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Βήμα για τετράδα
</H2>
Σημαντικό βήμα για την κατάκτηση μιας θέσης στην τετράδα έκανε ο Ηρακλής, που
πέρασε νικηφόρα (80-74) από τη Δράμα. Η ομάδα του Κώστα Πιλαφίδη έδειξε τα
στοιχεία (σοβαρότητα και πειθαρχία) που τη διακρίνουν και ο ΚΑΟΔ δεν κατάφερε
να προσθέσει τον Ηρακλή στη λίστα των... θυμάτων του. 
Η επιστροφή του Μπλάκνεϊ μπορεί να μην ήταν εντυπωσιακή (12 π. με 2/11 δίπ.
και 2/5 τρίπ.), αφού ο Αμερικανός έχει χάσει προπονήσεις, όμως, ήταν
ουσιαστική, αφού οργάνωσε σωστά το παιχνίδι και μαζί με τον σταθερό Διαμαντίδη
(15 π., 9 ριμπ., 6 ασ.!) έκαναν «ζημιά» στους γηπεδούχους. Ο Χατζηβρέττας
αντιμετώπισε προβλήματα από τον Παπαδόπουλο σε κάποια σημεία του αγώνα, όμως,
ο Ηρακλής βρήκε πόντους στην επίθεση από τους Καράγκουτη και Παπαϊωακείμ. 
Οι Δραμινοί στηρίχθηκαν στους δύο πολύ καλούς ξένους, Γκίμπερτ και Λόρθριτζ,
οι οποίοι πέτυχαν από 22 πόντους, όμως, στο δεύτερο ημίχρονο ­ και κυρίως στο
τρίτο 10λεπτο ­ έχασαν την αυτοσυγκέντρωσή τους και ο «Γηραιός» πήρε σημαντική
διαφορά (59-52). Ο Ηρακλής κέρδισε ακόμη τη «μάχη» των ριμπάουντ (41 έναντι
29). 
Ο Ηρακλής πανηγύρισε στη Δράμα

«Στο τρίτο δεκάλεπτο υπερβάλαμε εαυτούς. Πιστεύω ότι δεν έχει κριθεί ακόμη η
τετράδα» επισήμανε ο Κώστας Πιλαφίδης, που δεν αναφέρθηκε στην ήττα του
Πανιωνίου, αλλά είναι σίγουρο ότι έτριβε τα χέρια του από ικανοποίηση. 
Ο προπονητής του ΚΑΟΔ Κώστας Μίσσας χαρακτήρισε «επιπόλαιους» τους παίκτες
του: 
«Όταν χάνεις οκτώ εύκολα καλάθια, χάνεις 16 πόντους! Η νίκη επί του ΠΑΟΚ ίσως
μας επηρέασε και πήραν αέρα τα μυαλά μας».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17241O193</ED>
<ID>
ID:302270

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O19&aa=3</URL></REF>


Article

<CATEGORY>vin10</CATEGORY>

 <H5>ΜΠΟΣΓΑΝΑΣ
</H5><H2>Ήξερε τα κατατόπια
</H2>
Ο Γιώργος Μποσγανάς ήξερε καλά τα... κατατόπια στο γήπεδο της Νέας Σμύρνης,
αλλά φαίνεται ότι πριν από το παιχνίδι... ψιθύρισε τα μυστικά και στον
Πρόδρομο Νικολαΐδη. 
Οι δύο αυτοί παίκτες ήταν οι πρωταγωνιστές της εκτός έδρας νίκης του Ιωνικού
Ν.Φ. επί του Πανιωνίου (91-88). «Ήμασταν καλά διαβασμένοι» είπε ο Γιώργος
Καλαφατάκης. «Σκεφτόμασταν μήπως μπορούσαμε να εκμεταλλευτούμε ενδεχόμενη
κούραση των παικτών του Πανιωνίου, αφού είχαν παιχνίδι την περασμένη Τετάρτη.
Αυτή η νίκη μάς δίνει ελπίδες για τη συνέχεια. 
Έχουμε αρχίσει να κερδίζουμε το σεβασμό όλων, αλλά ακόμα δεν έχει τελειώσει
τίποτα». 
Ένα φιλί του Καλαφατάκη στον Τζόουνς

Οι φιλοξενούμενοι με άμυνα ζώνης μπλόκαραν την επίθεση του Πανιωνίου.
Διαμαντόπουλος και Μάρκοβιτς έδειχναν κουρασμένοι και είχαν βιαστικές
επιλογές, ενώ ουσιαστικά πήγε... στράφι η πολύ καλή εμφάνιση του Τζόουνς (25
π., με 10/10 β., 8/8 δ., 12 ρ. και TENDEX 1,142!). 
Ο Ιωνικός Ν.Φ. στηρίχθηκε στις επιθετικές εμπνεύσεις των Νικολαΐδη (27 π.),
Μποσγανά (21 π.) και Ντόουσον (25). «Πιστεύω ότι τελικά θα καταφέρουμε να
μείνουμε στην κατηγορία, ώστε να δικαιωθεί η προσπάθειά μας. Στον Πανιώνιο
πέρασα υπέροχα χρόνια και χαίρομαι που ο κόσμος εξακολουθεί να με αγαπάει»
είπε ο Μποσγανάς. 
«Παίξαμε πολύ άσχημα στην άμυνα, κάναμε λάθη στις επιθέσεις κόντρα στη ζώνη
του Ιωνικού Ν.Φ., ενώ για δεύτερη φορά δεν ήμασταν συγκεντρωμένοι. Το ίδιο
συνέβη και στο ματς με τη Νήαρ Ηστ, αλλά τουλάχιστον σε εκείνο το ματς είχαμε
παίξει καλή άμυνα» είπε ο Παναγιώτης Γιαννάκης.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17241O194</ED>
<ID>
ID:302294

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O19&aa=4</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΜΠΑΣΚΕΤ
</H2>
<H3>ΤΟ ΠΡΟΣΩΠΟ
</H3><H3>Δείχνει ωριμότητα και σοβαρότητα
</H3>
Ο Ντράγκαν Σάκοτα απολαμβάνει τη μοναξιά της κορυφής, ύστερα από 14
αγωνιστικές στην Α1. Η ΑΕΚ, νικώντας «καθαρά» και εκτός έδρας τον Ολυμπιακό,
συνεχίζει να οδηγεί την κούρσα με πολύ σοβαρές ελπίδες, πλέον, να φτάσει πρώτη
στο νήμα, στο τέλος της κανονικής περιόδου. 
Η ΑΕΚ με τον Σέρβο κόουτς στον πάγκο, έστω και χωρίς δεύτερο ξένο,
εξακολουθεί να δείχνει ωριμότητα και σοβαρότητα και πάνω απ' όλα ικανή να
συνεχίσει σε αυτόν τον ρυθμό έως το τέλος. Οι παίκτες ξέρουν ότι είναι νωρίς,
αλλά έχουν αρχίσει να συζητούν μεταξύ τους ότι έφτασε η ώρα να γίνει
πραγματικότητα το όνειρο: Η κατάκτηση του τίτλου.

<H3>Η ΕΠΟΜΕΝΗ ΑΓΩΝΙΣΤΙΚΗ (15η)
</H3>
Σάββατο 2/2: 
ΟΑΚΑ (17.00, SuperSport 2): ΑΕΚ - Άρης, Κ.Γ. Ηρακλείου (19.00, SuperSport):
Ηράκλειο - Πανιώνιος, γήπ. Άνω Λιοσίων (17.00): Ιωνικός Ν.Φ. - ΚΑΟΔ, Ιβανώφειο
(19.00): Ηρακλής - Μαρούσι. 
Κυριακή 3/2: 
γήπ. Νήαρ - Ηστ (17.00, SuperSport): Νήαρ Ηστ - Ολυμπιακός, γήπ. ΠΑΟΚ (18.45,
Alpha Digital): ΠΑΟΚ - Παναθηναϊκός, γήπ. Δάφνης (20.00, SuperSport 2): Δάφνη
- Περιστέρι. 
<H3>Η ΚΑΛΥΤΕΡΗ ΠΕΝΤΑΔΑ
</H3>
1. Χόλντεν

2. Διαμαντίδης

3. Νικολαΐδης

4. Μποντίρογκα

5. Βόιτσικ

<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17241O201</ED>
<ID>
ID:302164

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O20&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΝΙΚΗΣΕ 3-2 ΤΟΝ ΠΑΟΚ ΣΤΗΝ ΠΥΛΑΙΑ </H5><H2>«Πτήση» ΠΑΟ!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Παναθηναϊκός νίκησε 3-2 τον ΠΑΟΚ στη Θεσσαλονίκη - παρά τα παράπονα για τους
επόπτες - και ο θεωρητικά «ανίκανος για νίκη» (στην αρχή του πρωταθλήματος)
Ιωνικός Νέας Φιλαδέλφειας έφτασε αισίως τις 3 νίκες, με «τρίποντο» (3-1) επί
του Άρη στη Μίκρα, ενώ οι διαιτητές συνεχίζουν να δείχνουν υπερβολική
ευαισθησία σε μεμονωμένες περιπτώσεις κακής φραστικής συμπεριφοράς θεατών... 
Στη Νίκαια ο α' διαιτητής Πανούτσος απείλησε με μήνυση και σύλληψη νεαρό
φίλαθλο, υποστηρίζοντας ότι τον έβριζε, καταλόγισε δύο ιδιαίτερα αυστηρές
«κίτρινες- πόντους» εις βάρος του γηπεδούχου, αλλά η προσωρινή διακοπή του
αγώνα στο 4ο σετ ενώ προηγείτο η ΑΕΚ 9-7 «γύρισε ανάποδα» την εξέλιξη του πιο
καθοριστικού σετ. 
* ΟΛΥΜΠΙΑΚΟΣ- ΟΛΥΜΠΙΑΔΑ 3-0 (25-23, 27-25, 25-14). 
ΟΛΥΜΠΙΑΚΟΣ (Ντ. Ρίτσι): Κουρνέτας 2, Γκόμες 11, Γκιούρδας 15,
ΧΡΙΣΤΟΦΙΔΕΛΗΣ 19, ΤΣΑΚΙΡΟΠΟΥΛΟΣ 7, Καλαϊτσίδης 4- ΜΙΓΙΤΣ (λίμπερο, 74% υποδ.-
8 αμ.), Μπατιστάτος 5, Δεληκώστας, Ξενάκης. 
ΟΛΥΜΠΙΑΔΑ (Γ. Χριστόπουλος): Λιβαθηνός 1, Πιμάχιν 10, Ιωακειμίδης 7,
Γκάρνερ 7, ΘΕΟΔΩΡΙΔΗΣ 7, ΠΡΟΥΣΕΝΤΣΕΦ 7- Μηνούδης (λίμπερο, 50% υποδ.- 9 αμ.),
Κοτσιλιάνος, Μπεκιάρης 3. 
* ΠΑΝΕΛΛΗΝΙΟΣ Γ.Σ.- ΗΡΑΚΛΗΣ 0-3 (18-25, 20-25, 21-25). 
ΗΡΑΚΛΗΣ (Α. Λεώνης): ΜΠΟΖΙΔΗΣ 4, Κράβαρικ 17, ΚΟΝΣΤΑΝΤΙΝΟΦ 8, ΜΠΑΕΦ 9,
Γκιρτζίκης 5, ΧΟΦ 12- ΑΜΑΞΟΠΟΥΛΟΣ (λίμπερο, 83% υποδ.- 5 αμ.), Μητρούδης 2. 
ΠΓΣ (Ι. Λάιος): Καζάζης 2, Μάρκοβιτς 8, Αγγελίδης 8, ΡΟΥΣΑΚΗΣ 7,
Θεοδωρίδης 4, Τομανοτσι 5- Μανιάτης, Κουντούρης, Μπαλαγιάννης 4- ΔΗΜΗΤΡΑΚΑΚΟΣ
(λίμπερο, 68% υποδ.- 6 αμ.). 
* ΠΑΟΚ- ΠΑΝΑΘΗΝΑΪΚΟΣ 2-3 (25-23, 22-25, 25-15, 19-25, 13-15). 
ΠΑΟ (Ρ. Σερνιότι): Σιδηρόπουλος 4, Μπρι 14, ΜΑΥΡΑΚΗΣ 13, Μούρεκ 19,
ΧΑΤΖΗΑΝΤΩΝΙΟΥ 12, Πανταλέων 7- ΔΗΜΗΤΡΑΚΟΠΟΥΛΟΣ (Λίμπερο, 74% υποδ.- 11 αμ.),
Ντονάς 1, Σαμαράς 1. 
ΠΑΟΚ (Τ. Κουμπλής): Ψάρρας 3, ΣΤΑΝΛΕΪ 23, Παπακοσμάς 5, ΣΑΛΜΟΝ 23,
ΖΕΛΙΑΣΚΟΦ 10, Σμαραγδής 3- ΓΖΟΥΝΤΕΛΗΣ (λίμπερο, 78% υποδ.- 13 αμ.), Κυριακίδης
5, Κιόσσης 3. 
* Ο.Π. ΡΕΘΥΜΝΟΥ- ΟΡΕΣΤΙΑΔΑ ΕΜΠΟΡΙΚΗ 0-3 (24-26, 18-25, 22-25). 
ΟΡΕΣΤΙΑΔΑ (Γ. Πασσαλίδης): ΠΕΤΚΟΒΙΤΣ 6, ΠΟΛΑΚ 16, ΕΛΓΚΕΤΑ 11,
ΜΠΑΡΜΠΟΥΔΗΣ¨9, ΠΑΠΑΖΟΓΛΟΥ 8, Κίτσιος 7- Βλασσακίδης (λίμπερο, 48% υποδ.- 2
αμ.), Γραμματικόπουλος, Κεμανετζής, Πέτρογλου 1. 
ΡΕΘΥΜΝΟ (Τ. Καβαλλιεράκης): Σπανόπουλος 2, ΠΙΡΧΟΝΕΝ 19, ΠΑΝΟΥΣΟΣ 13,
Ρόχας 7, Ουτζής 5, Δεσλής 3- ΠΑΠΑΔΗΜΗΤΡΙΟΥ (λίμπερο, 79% υποδ.- 8 αμ.),
Μιχελάκης, Μπελουμπέκοφ, Κωστακόπουλος. 
* ΑΡΗΣ- ΙΩΝΙΚΟΣ ΝΕΑΣ ΦΙΛΑΔΕΛΦΕΙΑΣ 1-3 (22-25, 20-25, 25-19, 19-25). 
ΙΩΝΙΚΟΣ Ν.Φ. (Ε. Κουτουλέας): ΣΤΙΒΑΧΤΗΣ 2, ΡΙΝΓΚ 20, ΚΥΡΙΑΚΑΚΗΣ 5,
ΔΗΜΗΤΡΙΟΥ 17, ΚΑΡΑΓΙΑΝΝΗΣ 11, ΡΕΚΛΕΙΤΗΣ 8- ΣΑΜΟΥΗΛΗΣ (λίμπερο, 62% υποδ.- 8
αμ.), ΧΑΝΔΡΙΝΟΣ, ΔΙΟΝΥΣΟΠΟΥΛΟΣ. 
ΑΡΗΣ (Γ. Λυκούδης): Καλμαζίδης 5, Τζούριτς 16, Μπρουκς 10, Ζουράφσκι 6,
Αλεξανδρόπουλος 5, Ιωαννίδης 6- ΧΑΤΖΗΑΝΤΩΝΙΟΥ (λίμπερο, 77% υποδ.- 5 αμ.),
Ωρολογάς. 
*Α.Ε. ΝΙΚΑΙΑΣ- ΑΕΚ 3-1 (25-21, 25-18, 19-25, 25-21). 
ΝΙΚΑΙΑ (Σ. Δρίκος): ΛΙΑΣΚΟΣ 1, ΝΤΡΑΚΟΒΙΤΣ 24, ΚΟΥΡΟΥΠΗΣ 9, ΝΙΚΟΛΙΤΣ 15,
ΚΑΤΣΑΝΕΒΑΚΗΣ 6, ΠΑΥΛΙΔΗΣ 9- Στεφάνου (λίμπερο, 67% υποδ.- 6 αμ.), ΑΜΑΡΙΑΝΑΚΗΣ
4, Μπέλος, Βάρδης, Παπαθωμόπουλος 1, Σουλτανόπουλος. 
ΑΕΚ (Χ. Παπαδόπουλος): Πλίκας, Μπρίτζεβιτς 16, ΛΑΠΠΑΣ 16, ΧΑΤΖΗΚΑΛΦΑΣ
8, Ρουμελιώτης 8, ΜΠΟΥΝΦΟΡΝΤ 11- Παπαδάκης 3, Αθανασιάδης. 
ΟΙ ΓΥΝΑΙΚΕΣ

Άφησε βαθμό στο Μαρκόπουλο ο Πανελλήνιος και ο Φιλαθλητικός πλησίασε στον 1
βαθμό την κορυφή της Α1 βόλεϊ γυναικών. 
Τα αποτελέσματα: Μαρκόπουλο - Πανελλήνιος 2-3 (25-23, 25-18, 20-25, 21-25).
Φιλαθλητικός ΑΕΒΑΣ 3-0 (27-25, 25-17, 25-20). Άρης - Λάρισα 3-2 (25-17, 21-25,
25-21, 22-25, 15-13). Βριλήσσια - Αίας Ευόσμου 3-0 (25-19, 25-20, 25-17).
Παναθηναϊκός - Καβάλα 3-0 (25-19, 25-15, 25-16). Ηρακλής - ΖΑΟΝ 0-3 (19-25,
22-25, 20-25). 
Βαθμολογία (13 αγ.): Πανελλήνιος 32, Φιλαθλητικός 31, Παναθηναϊκός 29, ΖΑΟΝ
27, Βριλήσσια 24, Λάρισα 19, Αίας 18, Μαρκόπουλο 17, Ηρακλής 14, Άρης 13,
ΑΕΒΑΣ 9, Καβάλα 1.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17241O211</ED>
<ID>
ID:302165

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O21&aa=1</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ: Εγκαινιάστηκε από τον υπουργό Πολιτισμού Ευάγγελο Βενιζέλο </H5><H2>Σημείο αναφοράς το Μουσείο Αθλητισμού
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Εγκαινιάστηκε χθες, από τον υπουργό Πολιτισμού Ευάγγελο Βενιζέλο, η Έκθεση
Ναυταθλητισμού που φιλοξενείται στο Μουσείο Αθλητισμού της Θεσσαλονίκης. Η
έκθεση αυτή είναι η τρίτη που διοργανώνεται στα περίπου τέσσερα χρόνια
λειτουργίας του Μουσείου. «Το Αθλητικό Μουσείο της Θεσσαλονίκης είναι σημείο
αναφοράς για όλη την Ελλάδα και ένας θεσμός επικοινωνίας. Εν όψει της
ολυμπιακής προοπτικής της πόλης, ο ρόλος του θα επαναπροσδιοριστεί», είπε ο κ.
Βενιζέλος εγκαινιάζοντας την έκθεση, ενώ ο πρόεδρος του Μουσείου, κ. Στέλιος
Αγγελούδης, τόνισε για μια ακόμη φορά την ανάγκη να αποκτήσει το Μουσείο έναν
ιδιόκτητο χώρο όπου θα φιλοξενούνται μόνιμες εκθέσεις και όχι περιοδικές, όπως
γίνεται τώρα. 
Η Έκθεση Ναυταθλητισμού φιλοξενεί εκθέματα από την ιστιοπλοΐα, την κωπηλασία
και το κανόε-καγιάκ. Πέρα από τα μετάλλια, τα κύπελλα, αλλά και τα προσωπικά
είδη που έδωσαν στο Μουσείο οι Έλληνες πρωταθλητές και πρωταθλήτριες, μια
πτέρυγα του Μουσείου είναι αφιερωμένη στην τέχνη της ιστιοπλοΐας και της
κωπηλασίας κατά την αρχαιότητα. Μια άλλη πτέρυγα του Μουσείου είναι αφιερωμένη
στη ναυσιπλοΐα γενικότερα. Εκεί φιλοξενούνται τα πρώτα όργανα ναυσιπλοΐας που
εχρησιμοποιούντο κυρίως από τα εμπορικά πλοία. 
Μετά τα εγκαίνια της έκθεσης διοργανώθηκαν ιστιοπλοϊκοί αγώνες επίδειξης στην
παραλία της Θεσσαλονίκης με συμμετοχή αθλητών και αθλητριών από τους ομίλους
της πόλης.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17241O212</ED>
<ID>
ID:302226

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O21&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ </H5><H2>Ενθαρρυντικά μηνύματα από τρεις </H2>
Πρώτα μηνύματα ελπίδας του στίβου στο 2002 οι επιδόσεις Λούη Τσάτουμα (μήκος,
7.88) και Γωγώς Τσιλιγκίρη (επί κοντώ, 4.10) και το πανελλήνιο ρεκόρ 200 μ.
Παίδων του Παναγιώτη Χρυσοσπάθη (22.34) το Σαββατοκύριακο στις ημερίδες
κλειστού. Ο 20χρονος Τσάτουμας με το 7.88 στο «Ειρήνης και Φιλίας» έδειξε ότι
μπορεί τα 7.95 (όριο για το Ευρωπαϊκό Πρωτάθλημα κλειστού στη Βιέννη), ενώ η
Γωγώ Τσιλιγκίρη έδωσε υπόσχεση για ψηλότερα άλματα (όριο 4.25). 
Το ρεκόρ που κατέρριψε ο Χρυσοσπάθης (Α.Ο. Φιλοθέης) ήταν 22.47 και ανήκε
στον Κώστα Σφυρόπουλο (Ευβοϊκός) από το 1998. 
Αξιόλογες, επίσης, επιδόσεις το Σαββατοκύριακο τα 6.70 του Αλέξανδρου
Γενοβέλη στα 60 μ. και τα 6.40 στο μήκος της Στέλλας Πιλάτου, στην Ιεράπετρα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17241O213</ED>
<ID>
ID:302271

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O21&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Επεισόδια </H2>
Με επεισόδια συνεχίστηκε το πρωτάθλημα πόλο της Α1. Ο Εθνικός νίκησε στη
Θεσσαλονίκη τον ΠΑΟΚ 8-7, αλλά το παιχνίδι είχε... πλούσιο φύλλο αγώνα με
δεκάλεπτη διακοπή λόγω ρίψης αντικειμένων προς τον πάγκο του Εθνικού, αποβολές
παικτών και παραγόντων αλλά και γκρίνια για τους διαιτητές. Η Βουλιαγμένη
νίκησε στο ντέρμπι τον Παναθηναϊκό με 14-6. Πρόσωπο του ματς ο Γ. Αφρουδάκης,
ο οποίος πέτυχε έξι γκολ, φτάνοντας συνολικά τα 700 στην Α1. Ο διεθνής
φουνταριστός θέλει άλλα 17 γκολ για να ξεπεράσει τον Τάσο Παπαναστασίου, ο
οποίος είναι στην πρώτη θέση. Άλλα αποτελέσματα: ΝΟ Χίου - ΝΟ Χανίων 10-9, ΝΟ
Πάτρας - Άρης 12-8, Γλυφάδα - Ολυμπιακός 9-15, Νηρέας Χαλανδρίου - Π. Φάληρο 8-12.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17241O214</ED>
<ID>
ID:302295

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O21&aa=4</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ </H5><H2>Προκρίθηκε </H2>
Πανάξια πρόκριση πήρε η Αναγέννηση Άρτας στο κύπελλο ευρωπαϊκής ομοσπονδίας
γυναικών του χάντμπολ, μετά και τη νέα νίκη της επί της σλοβενικής Ντέγκρο
Μαλίτσια Πιράν. Η ελληνική ομάδα επικράτησε στον επαναληπτικό αγώνα 29-25 της
Πιράν και πέρασε στον επόμενο γύρο της διοργάνωσης, όπου αναμένει την προσεχή
αντίπαλό της μετά την κλήρωση που θα γίνει στις 22 του μηνός. Η Αναγέννηση,
που είχε κερδίσει και στο πρώτο ματς 24-16 τη σλοβενική ομάδα, δεν
δυσκολεύτηκε να φθάσει στη νίκη.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17241O215</ED>
<ID>
ID:302309

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O21&aa=5</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ ΑΓΓΛΙΑΣ: Η ΔΙΟΡΓΑΝΩΣΗ ΤΩΝ ΑΝΑΤΡΟΠΩΝ ΥΠΟΣΧΕΤΑΙ ΜΕΓΑΛΑ ΚΕΡΔΗ - ΚΑΛΕΣ
ΑΠΟΔΟΣΕΙΣ ΚΑΙ ΣΤΗ ΓΑΛΛΙΑ
</H5><H2>Στάνταρ είναι οι... εκπλήξεις
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Στιντ Μάλμπρανκ και οι άλλοι παίκτες της Φούλαμ πανηγυρίζουν το δεύτερο
γκολ της ομάδας στο ματς με την Γουέστ Χαμ. Τώρα η ομάδα του Αλ Φαγιέντ
αγωνίζεται εντός έδρας στον επαναληπτικό του Κυπέλλου με την Γουίκομ

Το Κύπελλο Αγγλίας είναι η διοργάνωση που «κρύβει» τα μεγαλύτερα κέρδη για
τους παίκτες του «Πάμε Στοίχημα» αυτήν την εβδομάδα. 
Οι αποδόσεις που δίνουν τα διεθνή γραφεία στοιχημάτων για τους αγώνες του
τρίτου γύρου της διοργάνωσης είναι ιδιαίτερα υψηλές και κυμαίνονται πάνω από
το δύο, κατά μέσο όρο. 
Για τον τρίτο γύρο του Κυπέλλου θα γίνουν οι επαναληπτικοί αγώνες Ντάρλιγκτον
- Πιτέρμπορο, Μπράιτον - Πρέστον, Κρου - Σέφιλντ Γουένζντεϊ, Μπλάκμπερν -
Μπάρνσλεϊ και Τσέλσι - Νόριτς. Επίσης, θα γίνουν τα παιχνίδια Μίντλεσμπρο -
Γουίμπλεντον, Φούλαμ - Γουίκομ, Γιορκ - Γκρίμσμπι, Κόβεντρι - Τότεναμ, Ρόδεραμ
- Σάουθαμπτον και Στόκπορτ - Μπόλτον. 
Είναι χαρακτηριστικό πως για το «διπλό» της Γουίκομ το Bet365 και το PPower
δίνουν 10 και 11 απόδοση, αντίστοιχα, αν και η Φούλαμ ήταν αυτή που στο πρώτο
παιχνίδι έφτασε στην ισοφάριση στο τελευταίο λεπτό του αγώνα (2-2). 
Στο 9,75 είναι και ο μέσος όρος απόδοσης του διπλού της Νόριτς στην Τσέλσι και
στο 7,50 της Μπάνσλεϊ για νίκη επί της Μπλάκμπερν. Με βάση τη στατιστική στο
Κύπελλο Αγγλίας κάποιο από τα θεωρητικά «στάνταρ» θα «σπάσει» και θα δώσει
πλούσια κέρδη σε όποιον καταφέρει να προβλέψει σωστά. 
Στη Γαλλία οι αγώνες Μονπελιέ - Μονακό και Λιλ - Μπορντό πληρώνουν πολύ καλά
και στα τρία σημεία, καθώς θεωρούνται αμφίρροποι αν και το «Χ» σε τέτοιες
περιπτώσεις έχει πάντα το προβάδισμα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O22</CAT>
<ED>
Κωδικός άρθρου: A17241O221</ED>
<ID>
ID:302166

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O22&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O23</CAT>
<ED>
Κωδικός άρθρου: A17241O231</ED>
<ID>
ID:302167

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O23&aa=1</URL></REF>


Article

<CATEGORY>vin10</CATEGORY>

 <H5>ΡΙΒΑΛΝΤΟ
</H5><H2>Παραλίγο στην Ίντερ!
</H2>
Την τελευταία στιγμή χάλασε η μεταγραφή του Ριβάλντο στην Ίντερ, αφού η
διστακτικότητα του προέδρου Χοάν Γκασπάρ απέτρεψε την παραχώρησή του

Παίκτης της Ίντερ θα ήταν ο Ριβάλντο από την περασμένη Πέμπτη αν ο πρόεδρος
της Μπαρτσελόνα Χοάν Γκασπάρ δεν δίσταζε την τελευταία στιγμή να παραχωρήσει
τον παίκτη στους «Νερατζούρι». 
Ο Καταλανός ποδοσφαιρικός παράγοντας συναντήθηκε με ολιγομελή αντιπροσωπεία
της Ίντερ και κατ' αρχήν συμφώνησε να πουλήσει τον Ριβάλντο. 
Όπως σημειώνουν, όμως, οι ισπανικές εφημερίδες, ο Γκασπάρ δεν φάνηκε αρκετά
γενναίος για να δώσει μεταγραφή στον καλύτερο παίκτη της ομάδας του. 
Το συμβόλαιο του Ριβάλντο λήγει το καλοκαίρι του 2003. Αυτό σημαίνει πως για
να κερδίσει η Μπάρτσα από τον παίκτη θα πρέπει να τον δώσει μεταγραφή είτε σ'
αυτή τη χειμερινή μεταγραφική περίοδο είτε το προσεχές καλοκαίρι. Σε αντίθετη
περίπτωση ο Ριβάλντο θα μπορέσει να φύγει από τη Βαρκελώνη χωρίς να πάρουν οι
«Μπλαουγκράνα» ούτε ένα ευρώ. 
Να σημειωθεί πως η προσφορά της Ίντερ, την οποία αποδέχθηκε ο Γκασπάρ, πριν
υποχωρήσει μπροστά στον φόβο που του προκαλούν οι οπαδοί, ήταν 36 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O23</CAT>
<ED>
Κωδικός άρθρου: A17241O232</ED>
<ID>
ID:302227

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O23&aa=2</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ ΓΙΟΥΝΑΪΤΕΝΤ
</H5><H2>Τελική προσφορά στον Μπέκαμ
</H2>
Την τελική της προσφορά στον Ντέιβιντ Μπέκαμ κατέθεσε η Μάντσεστερ Γιουνάιτεντ
για να ανανεώσει το συμβόλαιό του και το «μπαλάκι» πια είναι στην πλευρά του
αρχηγού της Εθνικής Αγγλίας. 
Η διοίκηση των πρωταθλητών προσφέρει στον Μπέκαμ πενταετές συμβόλαιο με
εβδομαδιαίες αποδοχές που κυμαίνονται μεταξύ 148.000 και 164.300 ευρώ. 
Αν ο Μπέκαμ αποδεχθεί την προσφορά τότε θα γίνει ο πιο ακριβοπληρωμένος
ποδοσφαιριστής στην ιστορία της Γιουνάιτεντ. Στην αντίθετη περίπτωση, οι
«Κόκκινοι Διάβολοι» θα αναγκαστούν να δώσουν μεταγραφή στον παίκτη το
καλοκαίρι, γιατί το συμβόλαιό του λήγει τον Ιούνιο του 2003 και αν δεν
βιαστούν κινδυνεύουν να χάσουν 65,8 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O23</CAT>
<ED>
Κωδικός άρθρου: A17241O233</ED>
<ID>
ID:302272

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O23&aa=3</URL></REF>


Article

<CATEGORY>vin10</CATEGORY>

 <H5>ΔΗΜΙΟΥΡΓΕΙΤΑΙ ΚΛΙΜΑ </H5><H2>Και τώρα οι δυο τους... </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Αν η πρωτοπόρος ΑΕΚ δεν καταφέρει, τώρα, να παρουσιάσει τον καλό της εαυτό και
να διασκεδάσει - κατά κάποιο τρόπο - τη χθεσινή «γκέλα» στη Θεσσαλονίκη, οι
οπαδοί να είναι σίγουροι πως η ευκαιρία δύσκολα θα ξαναδοθεί. 
*** Κατ' αρχήν, να επισημάνω ότι ο Ηρακλής (έχοντας νικήσει στην έδρα του ΠΑΟΚ
και Παναθηναϊκό...) ήταν ικανός να πάρει τη χθεσινή νίκη, την οποία κατέκτησε,
μάλλον, εύκολα. 
*** Εντούτοις, η ΑΕΚ στο μεγαλύτερο διάστημα «δεν ήταν ΑΕΚ». 
*** Θα παρατηρηθεί σήμερα ότι ο Ίβιτς (επιλογής Ψωμιάδη) ήταν εξαιρετικός. 
*** Δεν είναι αυτό το θέμα. 
*** Το ζητούμενο είναι αν ο καλός Σέρβος κυνηγός θα καταφέρει να «τα βρει» με
τον (απόντα χθες) Ντέμη Νικολαΐδη, τουλάχιστον στον βαθμό της φιλίας που
διατηρεί με τον Βασίλη Τσάρτα... 
*** Από την άλλη, νωπή είναι ακόμη η κόντρα Μάκη - Σάντος για τη μεταγραφή του
Πορτογάλου αριστεροπόδαρου Φόλια... 
*** Πληροφορίες από το παρασκήνιο αναφέρουν ότι ο «ισχυρός ανήρ» είχε προβάλει
ένα επιχείρημα, το οποίο είχε αναστατώσει τον Πορτογάλο: 
*** «Αφού γουστάρεις τον Φόλια μεγάλε, τότε γιατί δεν τον έβαζες να παίξει
στην Πόρτο;». 
*** Εννοείται ότι μέσα στην εβδομάδα η ΠΑΕ ΑΕΚ θα αντιμετωπίσει ένα ακόμη
πρόβλημα (με δεδομένο το ενδιαφέρον Ψωμιάδη προς την πλευρά του Alpha). 
*** Συζητιέται η κυρίως έφεση για τα τηλεοπτικά. 
Ο Ολυμπιακός, μετά τις πρόσφατες δηλώσεις - συνεντεύξεις - προτάσεις του
προέδρου Κόκκαλη, είναι σαφές ότι ετοιμάζεται για τη μεγάλη αντεπίθεση. 
*** (Θεωρείται βέβαιο ότι το «καμπανάκι» δεν το άκουσαν μόνο οι παίκτες...). 
*** Με τον υπερβολικά χρήσιμο Αλεξανδρή ο «Θρύλος» νίκησε χθες την Παναχαϊκή
και μείωσε τόσο τη διαφορά από την κορυφή, ώστε με νίκη στη Νέα Φιλαδέλφεια
πάει κατ' αρχήν για... πρωταθλητής χειμώνα. 
*** Ο ΟΦΗ, επίσης, εύκολα νίκησε τον Ιωνικό, αν και αυτό δεν αποτέλεσε είδηση
στην Κρήτη (και στο πρωτάθλημα γενικώς...). 
*** Με την «κατάντια» της ομάδας της Νικαίας οι οπαδοί δεν θα μπορούσαν να
περιμένουν κάτι. 
*** Όσο για τον ΠΑΟΚ του Μπάγιεβιτς, μάλλον, ευκολότερα από ό,τι δείχνει το
2-1 νίκησε στα Άνω Λιόσια τη φιλότιμη ομάδα του Ακράτητου. 
*** Εκεί όπου, όπως ακούγεται, ο Λιθουανός τερματοφύλακας Στάουτσε είναι
σούπερ. 
*** Η αποστολή του ΠΑΟΚ (και της Καλαμαριάς), όπως είναι γνωστό, κινδύνευσε
κατά τη διάρκεια της πτήσης από Θεσσαλονίκη για Σπάτα. 
*** Τηλεφώνημα για δολιοφθορά στο αεροσκάφος, «φουλ» οι μηχανές για νωρίτερη
προσγείωση, αναταράξεις από σοβαρή απώλεια ύψους κ.λπ. 
*** Πού βρίσκεται η πλάκα αυτής της υπόθεσης; 
*** Ότι στο αεροδρόμιο επί του ασφαλούς, οι δημοσιογράφοι ζήτησαν δηλώσεις από
τους Θεσσαλονικείς, αλλά κανείς δεν είχε όρεξη να μιλήσει. 
*** Οπότε προσφέρθηκε ο Σέρβος μάνατζερ της ΠΑΕ Μλάντεν Φορτούλα να μιλήσει
εκείνος στα κανάλια! 
*** Μάγκας... 
*** Μόνο, που, όπως έμαθα, τη στιγμή την οποία είχαν αναστατωθεί όλοι οι
επιβάτες μέσα στο αεροπλάνο, αυτός είχε γείρει στο κάθισμα και απολάμβανε έναν
υπνάκο. 
*** (Μάλλον γλυκύ, αφού δεν είχε αντιληφθεί τίποτα, όπως επισήμαναν αυτόπτες
μάρτυρες, υποστηρίζοντας ότι «απλά του αρέσει η κάμερα»). 
*** Να ήταν ο μόνος; 
Ο Κύρος Βασσάρας οριστικά πάει στο Μουντιάλ της Ασίας και μπράβο του. 
*** Φυσικά, επειδή θα εκπροσωπήσει σε Σεούλ και Τόκιο το ελληνικό ποδόσφαιρο,
καλό θα ήταν να ετοιμάζεται για το αντικείμενο με σοβαρότητα και καλή
ψυχολογία και να αποφεύγει υπερβολική δημοσιότητα από τα Μέσα. 
*** Ήδη, ο ο 36χρονος Θεσσαλονικιός έχει δώσει μπόλικες συνεντεύξεις, έχοντας,
ήδη, κ α λ ύ ψ ε ι το θέμα. 
*** Με την ευκαιρία: 
*** Απαράδεκτη ήταν η διαιτησία του, επίσης, διεθνούς Γιώργου Μποροβήλου στο
Καυταντζόγλειο. 
*** Το να δίνεις δύο πέναλτι «σχεδόν μαϊμού» (ένα και ένα) και να αποφεύγεις
ισάριθμα που δικαιούνταν η ΑΕΚ (σε «χέρια» γηπεδούχων) σίγουρα επιβάλει
διαδικασία για οφθαλμίατρο (ή... πάγκο του Γιώργου Μπίκα). 
Φουντώνει σιγά σιγά η μάχη στο μπάσκετ. 
*** Ο Ολυμπιακός, μετά την ποινή-χάδι του κ. Φώσκολου, υποδέχθηκε την ΑΕΚ στη
Γλυφάδα. 
*** Δυστυχώς, κατά τη διαδικασία, φάνηκε ότι τιμωρημένη χθες ήταν η ΑΕΚ. 
*** Ερωτάται ευθέως το σύστημα του ΕΣΑΚΕ: 
*** Γιατί να μην μπορούν οι φίλοι του Γρανίτσα και του Ντικούδη να απολαύσουν
την ομάδα τους; 
*** Κατά τα άλλα, ο Ιωνικός της Νέας Φιλαδέλφειας πήγε στη Νέα Σμύρνη και
«καθάρισε» τον Πανιώνιο. 
*** Μήπως οι Νεοσμυρνιοί με πρώτο τον Γερασιμίδη έχουν υπερεκτιμήσει τις
ικανότητες του Παναγιώτη Γιαννάκη; 
*** Όχι τίποτ' άλλο: 
*** Αυτές οι ήττες, συνήθως, αντιμετωπίζονται κακόπιστα από όσους κινδυνεύουν
με υποβιβασμό...
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O241</ED>
<ID>
ID:302168

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=1</URL></REF>


Article

<CATEGORY>vin10</CATEGORY>

 <H5>ΒΕΛΓΙΟ </H5><H2>«Χτύπησε» πάλι ο Κακλαμάνος </H2>
Για μία ακόμη φορά «χτύπησε» ο Αλέκος Κακλαμάνος στο βελγικό πρωτάθλημα! Ο
Έλληνας στράικερ της Γάνδης σημείωσε το μοναδικό τέρμα, τού εκτός έδρας, αγώνα
με την Σεντ Τρούιντεν διατηρώντας την ομάδα του στη δεύτερη θέση της
κατάταξης, έναν βαθμό πίσω από την πρωτοπόρο Μπριζ. Τα αποτελέσματα της 18ης
αγωνιστικής συνοπτικά: Λα Λουβιέρ - Αντβέρπ 1-1, Μπέβερεν - Γκενκ 1-6, Λόκερεν
- Λιρς 2-1, Βέστερλο - Μπριζ 1-4, Μουκρόν - Άλοστ 6-1, Σεντ Τρούιντεν - Γάνδη
0-1, Μόλενμπεκ - Λόμελ 0-1. Στη βαθμολογία η Μπριζ έχει 40 βαθμούς και οι
Γάνδη, Γκενκ 39. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O242</ED>
<ID>
ID:302228

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=2</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ </H5><H2>Προεδρία θέλει ο Βιγιάρ </H2>
Την επιθυμία του να εκλεγεί πρόεδρος της ΦΙΦΑ ή της ΟΥΕΦΑ εξέφρασε ο
ισχυρός άνδρας της Ισπανικής Ποδοσφαιρικής Ομοσπονδίας, Άνχελ Μαρία Βιγιάρ. Ο
Ισπανός πρόεδρος υπογράμμισε την μεγάλη πρόοδο που έχει σημειώσει το
ποδόσφαιρο της χώρας του τα τελευταία χρόνια τονίζοντας ότι σε αυτήν συνέβαλαν
και οι ξένοι παίκτες που αγωνίζονται στις ομάδες της Πριμέρα Ντιβιζιόν. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O243</ED>
<ID>
ID:302273

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=3</URL></REF>


Article

<CATEGORY>vin10</CATEGORY>

 <H5>ΚΑΝΙΧΙΑ </H5><H2>Ονειρεύεται Μουντιάλ </H2>
Την Εθνική Αργεντινής ονειρεύεται (ξανά) ο Κλαούντιο Κανίχια. Ο 35χρονος
βετεράνος επιθετικός διανύει μια περίοδο δεύτερης νεότητας με τη φανέλα της
Ρέιντζερς (το Σάββατο, μάλιστα, σκόραρε δύο φορές στο 3-0 επί της Λίβινγκστον)
και ελπίζει πως θα ταξιδέψει στη Νότια Κορέα και την Ιαπωνία για το Μουντιάλ:
«Αν συνεχίσω να πετυχαίνω γκολ θα έχω μια ελπίδα να πάω στο Παγκόσμιο Κύπελλο.
Βέβαια, δεν έπαιξα σε κανένα από τα 16 παιχνίδια των προκριματικών, αλλά μου
είπαν πως υπάρχει μια ελεύθερη θέση. Ίσως καταφέρω να την πάρω εγώ». <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O244</ED>
<ID>
ID:302296

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=4</URL></REF>


Article

<CATEGORY>vin10</CATEGORY>

 <H5>ΠΕΤΙ </H5><H2>Ερωτηματικό </H2>
Τελικά μένει η φεύγει ο Εμανουέλ Πετί από την Τσέλσι; Το Σάββατο μεγάλο
μέρος του αγγλικού Τύπου υποστήριζε πως φιγουράρει, πλέον, στη λίστα των υπό
μεταγραφή ποδοσφαιριστών, χθες, όμως, η διοίκηση των «Μπλε» διέψευσε
κατηγορηματικά την είδηση αυτή.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O245</ED>
<ID>
ID:302310

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=5</URL></REF>


Article

<CATEGORY>vin10</CATEGORY>

 <H5>ΤΑΚΙΔΗΣ </H5><H2>Δεν είδε, δεν άκουσε τίποτα! </H2>
Ο διαιτητής Τακίδης έχει αγνοήσει το πέναλτι στον Κόλκα και δέχεται την...
έντονη πίεση από τους Λυμπερόπουλο και Φύσσα. Τελικά, παρατήρησε με κίτρινη
κάρτα τον... Μπασινά, αλλά μήπως οι αρμόδιοι της διαιτησίας θα πρέπει να
αναγνωρίσουν τα δικά τους λάθη;
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O246</ED>
<ID>
ID:302315

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=6</URL></REF>


Article

<CATEGORY>vin10</CATEGORY>

 <H5>ΤΕΝΙΣ </H5><H2>Στα «μέτρα» της Λένας </H2>
Τυχερή στάθηκε η Λένα Δανιηλίδου στην κλήρωση του κυρίως ταμπλό για το Όπεν
της Αυστραλίας, το οποίο αρχίζει σήμερα στη Μελβούρνη. Η Ελληνίδα πρωταθλήτρια
του τένις θα αντιμετωπίσει στον πρώτο γύρο την Ουγγαρέζα Ρίτα Κούτι-Κις, Νο 81
στην παγκόσμια κατάταξη. Η Δανιηλίδου έχει μία καλή ευκαιρία να συνεχίσει στον
επόμενο γύρο, αφού η Κις θεωρείται αντίπαλος στα «μέτρα» της. Η 24χρονη
Ουγγαρέζα είναι γνωστή στο ελληνικό κοινό, αφού έχει λάβει μέρος σε αρκετά
τουρνουά στη χώρα μας. Η καλύτερη θέση που είχε έως τώρα στην καριέρα της ήταν
Νο 47 (πριν από δύο χρόνια).
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17241O247</ED>
<ID>
ID:302318

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O24&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ξεκίνησε το τουρνουά Corus
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η φετινή έκδοση του τουρνουά κορυφής με την επωνυμία Corus, που διεξάγεται
κάθε χρόνο στην ολλανδική πόλη Βάικ άαν Ζέε, είναι η 64η. Είχε ανακοινωθεί πως
θα είναι και η τελευταία, καθώς τα 64 τουρνουά καλύπτουν τα ισάριθμα τετράγωνα
της σκακιέρας.

Ο 30χρονος Βρετανός Άνταμς είναι ένα από τα φαβορί του τουρνουά Corus

Οι διοργανωτές υπέκυψαν στον πειρασμό να συνεχίσουν και ανακοίνωσαν τριετή
παράταση της διοργάνωσης, προς μεγάλη ικανοποίηση των κορυφαίων σκακιστών που
βλέπουν τα τουρνουά υψηλής δυναμικότητας να λιγοστεύουν. 
Αποτελέσματα 1ου γύρου: Γκέλφαντ - Λοτιέ 1-0 (28 κινήσεις, «Αντι-Μεράν»),
Γκρίσουκ - Καζιμτζάνοφ 1-0 (49, ισπανική, βαριάντα Τσιγκόριν), Λέκο - Βαν Βέλι
1-0 (41) (σικελική Σεβενίνγκεν), Μπαρέεφ - Άνταμς 0,5-0,5 (22, ινδική της
βασίλισσας), Ντρέεφ - Χάλιφμαν 0,5-0,5 (24, Γκρίνφελντ), Γκούρεβιτς -
Μορόζεβιτς 0,5-0,5 (42, «Αντι-Μεράν»), Τίμαν - Πίκετ 0,5-0,5 (21, Σικελική
Πάουλσεν). 
Βαθμολογία: 1-3) Γκέλφαντ (Ισραήλ, 2.703), Γκρίσουκ (Ρωσία, 2.671), Λέκο
(Ουγγαρία 2.713) 1 βαθμός, 4-11) Άνταμς (Αγγλία, 2.742), Μπαρέεφ (Ρωσία,
2.707), Ντρέεφ (Ρωσία, 2.683), Γκούρεβιτς (Βέλγιο, 2.641), Χάλιφμαν (Ρωσία,
2.688), Μορόζεβιτς (Ρωσία, 2.742) Πίκετ (Ολλανδία, 2.659), Τίμαν (Ολλανδία,
2.605) μισός βαθμός, 12-14) Καζιμτζάνοφ (Ουζμπεκιστάν, 2.695), Λοτιέ (Γαλλία,
2687), Βαν Βέλι (Ολλανδία, 2.697) χωρίς βαθμό. 
Γκέλφαντ (2.703) - Λοτιέ (2.687) 
1. Ιζ3 δ5 2. δ4 Ιζ6 3. γ4 γ6 4. Ιγ3 ε6 5.
ε3 Ιβδ7 6. Βγ2 Αδ6 7. η4 θ6 8. Πη1 ε5 9. γ: δ5
γ: δ5 10. η5 θ: η5 11. Ι: η5 Βε7 12. Ιβ5
ε: δ4 13. Ι: δ4 Ιε5 14. Αδ2 Ιζη4 15. θ3 Β:
η5 16. θ: η4 Α: η4 17. Αε2 Βζ6 18. Α: η4 Ι:
η4 19. Ο-Ο-Ο Ιε5 20. Αγ3 Πγ8 21. ζ4 Π: γ3 22. Β:
γ3 Ιγ4 23. Ιβ5 Β: γ3+ 24. Ι: γ3 Πθ2 25. Π: δ5
Αε7 26. Πδ4 Ι: ε3 27. Πε4 Ιζ5 28. Ιδ5 1-0. 
Λέκο (2.713) - Βαν Βέλι (2.697) 
1. ε4 γ5 2. Ιζ3 δ6 3. δ4 γ: δ4 4. Ι: δ4
Ιζ6 5. Ιγ3 α6 6. Αε2 ε6 7. Αε3 Βγ7 8. Βδ2 β5
9. α3 Αβ7 10. ζ3 Αε7 11. Ο-Ο-Ο Ο-Ο 12. η4 Ιγ6 13.
η5 Ιδ7 14. θ4 Ιγε5 15. ζ4 Ιγ4 16. Α: γ4 Β: γ4
17. ζ5 Πζγ8 18. η6 ζ: η6 19. ζ: η6 θ5 20.
Αη5 Ιζ6 21. Πθ3 β4 22. α: β4 Β: β4 23. Ι: ε6
Βα5 24. Βδ4 Παβ8 25. Πζ3 Π: γ3 26. Π: γ3 Βα1+
27. Ρδ2 Β: β2 28. Πβ3 Β: δ4+ 29. Ι: δ4
Ι: ε4+ 30. Ργ1 Α: η5+ 31. θ: η5 Ιγ5 32. Πβ6
Πδ8 33. Ιβ3 Ι: β3+ 34. γ: β3 Αζ3 35. Πδ: δ6
Πγ8+ 36. Ρδ2 θ4 37. Ρε3 Αη2 38. Ρζ2 θ3 39. Ρη3 Αζ1
40. Πδ7 Πγ3+ 41. Ρζ2 1-0. 
* Μετά τον 6ο γύρο, στα νεανικά πρωταθλήματα Αττικής η βαθμολογία στην κορυφή
είχε ως εξής: Κατηγορία παίδων έως 10 ετών: Χωματίδης, Μαυρικάκης, Μακρής 5
βαθμοί. Μέχρι 12 ετών: Παναγιωτακόπουλος, Γκούμας 5,5 βαθμοί. Μέχρι 14 ετών:
Αζίζ 55, Νικολόπουλος, Γεωργακόπουλος 5 βαθμοί. Μέχρι 16 ετών: Ευσταθόπουλος
5,5 βαθμοί, Κερασιώτης, Σουλάκης 5 βαθμοί. Μέχρι 18 ετών: Κοτρώτσος,
Μιχαηλίδης 5 βαθμοί. Μέχρι 20 ετών: Στούμπος 5 βαθμοί, Τσάνας 4,5, Σιγάλας,
Βέρα Παπαδοπούλου, Μαργαρίτης 4 βαθμοί. Κατηγορίες κορασίδων - νεανίδων: Μέχρι
10 ετών: Ιορδανίδου 5,5 βαθμοί, Σπύρου 5 βαθμοί. Μέχρι 12 ετών: Μέχρι 12 ετών:
Παγάνογλου 5 βαθμοί, Ελμάλογλου 4,5 βαθμοί. Μέχρι 14 ετών: Στούμπου 5 βαθμοί,
Οικονομοπούλου 4,5 βαθμοί. Μέχρι 16 ετών: Ευανθία Μάκκα, Μαριάννα Στεφανίδη
5,5 βαθμοί. 
* Ο Νάιτζελ Σορτ εκνευρίστηκε. Ύστερα από μια προκαταρκτική ισοπαλία και την
ήττα του που ακολούθησε στη δεύτερη παρτίδα, κέρδισε τρεις παρτίδες διαδοχικά
και κέρδισε το ματς με αντίπαλο το Χάνες Στέφανσον, που διεξάγεται στο
Ρέικιαβικ. Μετά τις 5 από τις 6 παρτίδες, το σκορ είχε διαμορφωθεί σε 3,5 -
1,5 υπέρ του Σορτ. 
Στέφανσον (2.604) - Σορτ (2.663) 
1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. Ο-Ο
Αε7 6. Πε1 β5 7. Αβ3 Ο-Ο 8. α4 β4 9. δ3 δ6 10.
α5 Αε6 11. Αγ4 Βγ8 12. Ιβδ2 Πε8 13. Ιζ1 Ιδ8 14.
Αη5 Α: γ4 15. δ: γ4 Ιε6 16. Α: ζ6 Α: ζ6 17.
Ιε3 Πβ8 18. Ιδ5 Αδ8 19. Βδ2 β3 20. γ3 γ6 21.
Ιβ4 Αε7 22. Βδ1 η6 23. Πα3 Ββ7 24. Ιδ2 Ιγ5 25.
Βη4 Αζ8 26. Βθ3 Βγ8 27. Βε3 ζ5 28. Πδ1 Ρθ8 29.
Βζ3 Πβ7 30. Παα1 Πγ7 31. Ιδ3 δ5 32. Ι: γ5 Α: γ5
33. ε: δ5 ε4 34. Βη3 Πβ7 35. Ιζ1 Πζ7 36. Βζ4 Πζ6
37. δ: γ6 Β: γ6 38. Πδ5 Αδ6 39. Βδ2 Βγ7 40.
Πδ1 Αζ4 41. Πδ7 Ββ8 42. Βδ5 Βγ8 43. Βδ4 Αε5 44.
Βα7 Πζζ8 45. Π: θ7+ Ρη8 46. Πδδ7 1-0. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17241O991</ED>
<ID>
ID:302176

</ID><URL>http://ta-nea.dolnet.gr/neaweb/neafile.print_unique?e=A&f=17241&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑΣΕΙΣ
</H5><H2>Μαθήματα στριπτίζ
</H2><H4>Στην καρδιά της Ενωμένης Ευρώπης, το Βέλγιο, ξεκίνησε η τάση: Μάθετε να
γδύνεστε ... επαγγελματικά!
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Δεν υπάρχουν πληροφορίες που να λένε ότι ευρωβουλευτές πηγαίνουν σε σχολές
στριπτίζ. Το Βέλγιο, όμως, που φιλοξενεί την πρωτεύουσα της Ευρώπης, έχει
γεμίσει με τέτοιες σχολές. Πηγαίνεις εκεί και μαθαίνεις πώς να γδύνεσαι
δημοσίως. Απ' ό,τι λένε οι «ειδικοί», έπειτα από 9 δίωρα μαθήματα (που
στοιχίζουν 314,81 ευρώ ­ τζάμπα πράμα) ακόμη και ο πιο ντροπαλός «μαθητής»
βγάζει τα ρούχα του με χαρακτηριστική άνεση. 
Την αρχή έκανε μία ξανθιά ονόματι Νταβινά. Άνοιξε σχολή στην Αμβέρσα προ
πενταετίας και σήμερα κοντεύει να αρχίσει να επεκτείνεται με σύστημα
φραντσάιζινγκ. Είναι πλέον ιδιοκτήτρια τεσσάρων ακόμη σχολών σε διάφορα μέρη
του Βελγίου ενώ υπάρχουν και πολλοί ανταγωνιστές. Στις σχολές αυτές «φοιτούν»
γυναίκες και άντρες. Ας δούμε μερικά παραδείγματα: Ολιβιέ, 36 ετών, οδηγός...
ασθενοφόρου. Την ώρα που βγάζει παθιάρικα το σλιπ του, εξηγεί στην εμβρόντητη
δημοσιογράφο της «Λιμπερασιόν» ότι η σύζυγός του τον έσπρωξε να το κάνει. «Έχω
ξανανιώσει. Πριν ήμουν ντροπαλός και δύσπιστος. Χάρη στην Νταβινά, έγινα
εξωστρεφής. Άλλαξα τον τρόπο που ντύνομαι, έβαψα και τα μαλλιά μου». 
Αλλά και η 38χρονη Μαρλέν, γραμματέας, δείχνει ευτυχής: «Γράφτηκα για
να κερδίσω ένα στοίχημα. Είδα την Νταβινά στην τηλεόραση και θέλησα να
δοκιμάσω. Τώρα αισθάνομαι ξανά ελκυστική».

«Άντε, Μαρλέν, πίσω τα οπίσθια!», φωνάζει η Νταβινά. Μπροστά στον καθρέφτη
λικνίζονται έξι γυναίκες. Σουτιέν τιγρέ, σορτς δερμάτινο, ζαρτιέρες με φρου
φρου. Στο βάθος δύο άντρες σε στυλ μπόντι μπίλντερ κουνιούνται λιγότερο
πειστικά. «Οι τάξεις είναι μεικτές», εξηγεί η Νταβινά. Γι' αυτό δουλεύουμε με
διπλό σουτιέν. Δεν ερχόμαστε εδώ για να κάνουμε μάτι!». Στη Γαλλία μιλούν
για... «εκδημοκρατισμό του στριπτίζ». Χρησιμοποιούν κατά κόρον επαγγελματίες
σε σουρπράιζ πάρτι για γενέθλια, ή για μια τελευταία διασκέδαση μία μέρα πριν
από τον γάμο. Και οι γυναίκες και οι άντρες. Όπως λέει ιδιοκτήτης σχετικού
πρακτορείου στο Παρίσι, η ζήτηση για επαγγελματίες αφορά εξίσου σε γυναίκες
και άντρες. Ζητούν επαγγελματίες ντυμένους αστυνομικούς, πυροσβέστες,
νοσοκόμες και δασκάλες! Η ταρίφα κινείται από τα 182,94 μέχρι τα 304,9 ευρώ. 
Όπως λέει η 28χρονη στριπτιζέζ Ζεραλντίν, «όταν έρθει η ώρα, λένε στον
εορτάζοντα να κάτσει σε μια καρέκλα με τα μάτια δεμένα. Αρχίζει η μουσική, του
βγάζω το μαντίλι και το σόου αρχίζει». Οι γυναίκες φαίνεται να το γλεντούν: η
Ελίζα, μαμά ετών 46, κάλεσε τη Ζεραλντίν για να γιορτάσουν τα 18 χρόνια ενός
ανιψιού. «Ήθελα κάτι που να συμβολίζει την ενηλικίωση», λέει. «Ήμουν ανήσυχη,
αλλά ήταν εκπληκτικό και καθόλου χυδαίο». Και η Στεφανί, ετών 38, πρόσφερε το
«πρόγραμμα» της Ζεραλντίν ­ η σκηνοθεσία σε αυτές τις περιπτώσεις είναι
πληκτικά πανομοιότυπη ­ στον άντρα της. «Εγώ που είμαι πολύ ζηλιάρα, το βρήκα
θαυμάσιο», λέει. «Ο άντρας μου ήταν πολύ ενοχλημένος. Έτρωγε τα νύχια του και
οι φίλοι τον κορόιδευαν». 
<H3>Σικ και στην Ελλάδα
</H3>
Στο Παρίσι τα στριπτιζάδικα είναι η τελευταία λέξη της μόδας. Αγαπημένο
θέμα συζήτησης το «Pure Platinum» («Καθαρή Πλατίνα») που ανοίγει στις 15
Ιανουαρίου στα Ηλύσια Πεδία. Πολυθρόνες αναπαυτικές, ήρεμη μουσική, 23 ευρώ
εισιτήριο και άλλα 18 για στριπτίζ πριβέ στο τραπέζι σου. Σύμφωνα όμως με την
πολυταξιδεμένη επαγγελματία του είδους, 28χρονη Μις Μάντισον: «Η Ολλανδία, η
Ελβετία, η Ισπανία, ακόμη και η Ελλάδα έχουν μια άποψη για το στριπτίζ πολύ
πιο υψηλού επιπέδου και ακομπλεξάριστη σε σχέση με τη Γαλλία». 
Ό,τι λάμπει βέβαια - αν υποθέσουμε ότι λάμπει -, δεν είναι χρυσός. Όπως
λέει στη «Λιμπερασιόν» η φωτογράφος Ζιλί Ανσιό που ακολουθεί επί τέσσερα
χρόνια διάφορες στριπτιζέζ, «η πραγματικότητα είναι αρκετά θλιβερή. Στη
Λεωφόρο Κλισί, κοντά στην Πλας Πιγκάλ, τα κορίτσια παίρνουν 4,5 ευρώ για ένα
τρίλεπτο στριπτίζ. Και τις βλέπεις να τρέχουν από κλαμπ σε κλαμπ, κάνοντας 30,
καμιά φορά και 40 περάσματα την ίδια νύχτα». 
LINKS

http://www.stripadomicile.com

http://www.stripteaseparis.com

http://www.davina.be, Σχολή Νταβινά: τηλ. 003216448047
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P17</CAT>
<ED>
Κωδικός άρθρου: A17241P171</ED>
<ID>
ID:302177

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P17&aa=1</URL></REF>


Article

<CATEGORY>vin09</CATEGORY>

 <H2>«Παραμύθια μιας φωνής» και συναυλία αλληλεγγύης στη «Σφεντόνα»
</H2>
«Τα παραμύθια μιας φωνής», με την Άλκηστη Πρωτοψάλτη στις 8.30 μ.μ., στο
Μέγαρο Μουσικής Αθηνών (Βασ. Σοφίας και Κόκκαλη 1, τηλ. 7282.333). Την
συνοδεύει η Συμφωνική Ορχήστρα της Πράγας, υπό τη μουσική διεύθυνση του Mario
Clemens. Ενορχήστρωση: Κωστής Παπαδούκας. Τα εισιτήρια έχουν εξαντληθεί.
Χορηγός: Intracom. 
Θέατρο 
Τελευταίες παραστάσεις απόψε και αύριο για το έργο «Αθήνα - Μόσχα», που
παρουσιάζεται στο «Από Μηχανής Θέατρο» (Ακαδήμου 13, πληροφορίες στο τηλ.
3306.720), σε σκηνοθεσία Ευδόκιμου Τσολακίδη. 
Εκδήλωση 
Για το πεζογραφικό έργο του Η. Χ. Παπαδημητρακόπουλου μιλούν το βράδυ
στις 8.15, στον Φιλολογικό Σύλλογο Νίκαιας (Καραϊσκάκη 2, Πλατεία Δαβάκη), ο
φιλόλογος και κριτικός λογοτεχνίας Γιώργος Παγανός και ο εκδότης Αιμίλιος
Καλιακάτσος. 
Έκθεση 
«Αυτοκίνητα της μοναξιάς» είναι ο τίτλος της έκθεσης φωτογραφίας του
Γιάννη Πανούση, που εγκαινιάζεται απόψε στις 7, στην Αίθουσα Τέχνης του
Πολιτισμικού Οργανισμού του Δήμου Αθηναίων (Ξενοφώντος 7, στο Σύνταγμα, τηλ.
3255.440). 
Διάλεξη 
«Το φυσικό περιβάλλον στα αρχαία ελληνικά νομίσματα» είναι το θέμα της
διάλεξης του Μάκη Απέργη, που φιλοξενείται στις 7 μ.μ. στο Ιωνικό Κέντρο
(Λυσίου 11, Πλάκα). 
Βιβλίο 
Το βιβλίο του Κώστα Σπανόπουλου «Ο φωτισμός των θεάτρων με φωταέριο»
(Εκδόσεις Διογένης) παρουσιάζεται στις 6 μ.μ., στο Γκάζι (Πειραιώς 100). 
Το φωτογραφικό λεύκωμα του Κώστα Στ. Τσίπηρα «'Ελληνες
καραγκιοζοπαίκτες πίσω από τα φώτα του μπερντέ», (Εκδόσεις Κοχλίας, σε
συνεργασία με το Ελληνικό Λογοτεχνικό και Ιστορικό Αρχείο) παρουσιάζουν στις 8
μ.μ., στη Στοά του Βιβλίου (Πεσμαζόγλου 5), οι Βαγγέλης Βαβανάτσος, Τάκης
Τζίμας, Γιάννης Νταγιάκος και Κώστας Γασπαρινάτος. 
«Ζωντανά» 
Το Φεμινιστικό Κέντρο Αθήνας διοργανώνει συναυλία αλληλεγγύης στις
γυναίκες του Αφγανιστάν στις 9 μ.μ., στη «Σφεντόνα» (Λεωφ. Αλεξάνδρας 22).
Συμμετέχουν Νένα Βενετσάνου, Σαβίνα Γιαννάτου, Αλίκη Καγιαλόγλου, Μαρίζα Κωχ
κια Λάμια Μπεντίουι. Κείμενα Αφγανών γυναικών διαβάζει η Κάτια Γέρου. 
Στις «Γραμμές» (Κωνσταντινουπόλεως 111, τηλ. 3462.283) θα παρουσιάζεται
κάθε Κυριακή, Δευτέρα και Τρίτη και έως τις 3 Φεβρουαρίου η παράσταση «Ο
Καραγκιόζης στο Musical». Στα έγχορδα ο Χρήστος Τσιαμούλης και στα κρουστά ο
Μιχάλης Κλαπάκης. Τα κείμενα και η σκηνοθεσία είναι της Μέμης Σπυράτου.

<H3>ΑΦΙΕΡΩΜΑ
</H3>
Τιμητική εκδήλωση για τον Παναγιώτη Τέτση διοργανώνει στις 8 μ.μ., στο
Δημοτικό Θέατρο του Πειραιά, ο Πολιτιστικός και Επιμορφωτικός Οργανισμός της
Νομαρχίας Πειραιά. Για το έργο του διακεκριμένου ζωγράφου μιλάει η Μαρίνα
Λαμπράκη - Πλάκα.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17241P181</ED>
<ID>
ID:302178

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P18&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>«Η ζωή μου στο... σφυρί»
</H2>
http: //www.allmylifeforsale.com

Η ζωή μου όλη πωλείται, λέει ο Τζον Φράιερ από την Iowa και δημιουργεί ένα από
τα πιο πρωτότυπα πρότζεκτ στο Ίντερνετ, ένα αληθινό έργο τέχνης. Τον περασμένο
Οκτώβριο μαζί με 50 φίλους του ξεκαθάρισε όλα του τα αντικείμενα και τα ρούχα,
και τα έβγαλε σε πλειστηριασμό στο eBay. Αφού τα πούλησε όλα, φόρτωσε ό,τι του
απέμεινε στο αυτοκίνητό του και γύρισε την Αμερική, συναντώντας τα πρώην
υπάρχοντά του και τους νέους τους ιδιοκτήτες. Ακολουθήστε τη συναρπαστική του
ιδέα και το ταξίδι του βήμα προς βήμα στη βορειοαμερικανική ήπειρο. Δείτε τις
φωτογραφίες των αντικειμένων που πωλήθηκαν, διαβάστε την ιστορία τους,
γνωρίστε τους ανθρώπους που τα αγόρασαν. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17241P182</ED>
<ID>
ID:302235

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Σκουριασμένα γόνατα...
</H2>
<AUTHOR>Γ.Δ.Κ.Σ.</AUTHOR>

Καινούργια θέατρα και να μην μπορείς να απλώσεις λιγάκι τα πόδια σου; Να θες
να περάσεις και να ξενυχιάζεις το δύστυχο τον ήδη καθήμενο; Να φεύγεις και να
ψάχνεις για... καροτσάκι αναπηρικό; Ε, «δε λέει». Όχι, δεν προτιμώ κάτι
θέατρα-μούχλες, που θέλουν και τις «γκλαμουριές» οι επιχειρηματίες τους και
καλούν τους «επώνυμους» και τους αφήνουν, επιπλέον, να πέφτουν και να
τσακίζονται απ' τις «πολυθρόνες» τις ξεχαρβαλωμένες, που ούτε να τις καρφώσουν
δεν καταδέχονται ­ μην το ανοίξω το στόμα μου και μου την κόψουν πάλι την
καλημέρα... 
<H3>...και κολλημένες σειρές
</H3>
Αλλά και θέατρα, σαν τα κρύα τα νερά, που λέει ο λόγος, ολοκαίνουργια, όπως η
«Κιβωτός» της οδού Πειραιώς, για να εξοικονομήσουν ­ πόσες; Είκοσι; Τριάντα; ­
θέσεις, να κολλούν τις σειρές και να αναγκάζουν τους θεατές τους να βλαστημούν
την ώρα και τη στιγμή, όταν σηκώνονται με τα γόνατα μουδιασμένα... Μα, σε
τελική ανάλυση, τους συμφέρει; Δεν το καταλαβαίνω. Αρκεί ­ διότι και αυτό το
έχω ακούσει ­ να τους «αποζημιώνουν» με το θέαμα που προσφέρουν; <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17241P183</ED>
<ID>
ID:302277

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>«Φονική» γαργάρα </H2>
<AUTHOR>Μ.Π.</AUTHOR>

Την Πέμπτη το βράδυ ήταν προγραμματισμένο στο Alter, για τις 10, το φιλμ
«Φονικός συνδυασμός» με τους Μάικλ Μάντσεν, Λίζα Μπονέ κ.λπ. Πράγματι, αρχίζει
η ταινία, αλλά δεν είχε υπότιτλους! Παιζόταν για περίπου δέκα λεπτά, χωρίς
υπότιτλους, οπότε «έπεσαν» διαφημίσεις. Ύστερα από άλλα δέκα λεπτά, τελείωσαν
οι διαφημίσεις και... ξεκίνησε μια άλλη ταινία! Που δεν ήταν καθόλου θρίλερ
όπως η προηγούμενη, αλλά κωμωδία. Θα μπορούσα να υποθέσω ότι ο Γιώργος
Λυκούδης ζαλίστηκε από τις πολλές μεταφράσεις που υπογράφει και ξέχασε να
δώσει τους υπότιτλους, αλλά μάλλον θα έπεφτα έξω. Α, και εννοείται ότι καμία
διευκρίνιση δεν δόθηκε. «Γαργάρα», που λένε. Παλιά, κοροϊδεύαμε τους
«τεχνικούς λόγους» της κρατικής τηλεόρασης. Σε λίγο μάλλον θα τους
νοσταλγούμε... <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17241P184</ED>
<ID>
ID:302298

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μουσική και θρησκεία </H2>
<AUTHOR>Χ.</AUTHOR>

Γιάννης Μαρκόπουλος

Όταν η θρησκεία μπερδεύεται με τη μουσική δημιουργεί παρεξηγήσεις. Αυτό
τουλάχιστον αποδεικνύεται από μία συνέντευξη του συνθέτη Γιάννη Μαρκόπουλου,
στο περιοδικό «Δαυλός». Σε ερώτηση «εάν ο Χριστιανισμός, όπως και κάθε
διεθνισμός, μπορεί να ταυτιστεί με τον Ελληνισμό», ο συνθέτης απάντησε, μεταξύ
άλλων, πως «η εξελισσόμενη Ορθόδοξη Εκκλησία πρέπει να άρει την υποχρεωτική
εκμάθηση της Παλαιάς Διαθήκης, που μέρος της ο ίδιος ο Χριστός αναίρεσε». Αυτό
το επίμαχο σημείο της απάντησης του Γιάννη Μαρκόπουλου προκάλεσε αντιδράσεις
εκ μέρους της Εκκλησίας. Οι απαντήσεις που έδωσε ο συνθέτης δεν αποδόθηκαν
σωστά - όπως υποστηρίζει ο ίδιος - γι' αυτό, με επιστολή του, αναλύει το
πνεύμα της δήλωσής του σε περιοδικό. Πολύς θόρυβος χωρίς ουσία πιστεύουμε. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17241P185</ED>
<ID>
ID:302311

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P18&aa=5</URL></REF>


Article

<CATEGORY>vin09</CATEGORY>

 <H2>ΜΑΡΓΑΡΙΤΑ ΝΑΧΕΡΑ ΑΡΑΝΘΑΜΠΑΛ
</H2><H2>Γκρεμίστε τα ξενοδοχεία!
</H2><H4>«Καλημέρα σας. Σήμερα θα γκρεμίσουμε το ξενοδοχείο σας»...
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Η κ. Μαργαρίτα Νάχερα Αρανθαμπάλ νοικοκύρεψε τον τουριστικό παράδεισο της
Μαγιόρκα προτού μετατραπεί σε κόλαση, γκρεμίζοντας όλα τα κακόγουστα
ξενοδοχεία και μπαρ μπροστά από τις παραλίες. Οι ξενοδόχοι κλαίνε ακόμα... 
Η κυρία δήμαρχος της Μαγιόρκα, που βάλθηκε να νοικοκυρέψει τον τουριστικό
παράδεισο των Βαλεαρίδων αντικαθιστώντας όλα τα ακαλαίσθητα ξενοδοχεία και τα
μπαρ της παραλίας με πράσινο, μιλάει στα «ΝΕΑ». 
Για την κ. Μαργαρίτα Νάχερα Αρανθαμπάλ, δήμαρχο της πόλης Κάλβια στη Μαγιόρκα,
«η μεγαλύτερη υπερηφάνεια και ανταμοιβή είναι η συναίνεση και η υποστήριξη του
κόσμου». Δεν είναι και λίγο να έρχεσαι σε τέτοια συμφωνία με το ξενοδοχειακό
κατεστημένο ενός προορισμού που δέχεται εκατομμύρια τουριστών κάθε χρόνο και
με τους πολίτες που ζουν κυρίως από τον τουρισμό και όλοι να σε επιδοκιμάζουν. 
Η 47χρονη κυρία δήμαρχος είναι μητέρα δύο παιδιών και διοικεί επάξια
για ενδέκατο συναπτό έτος τον δήμο της Μαγιόρκα. Ήταν ο άνθρωπος που αποφάσισε
να βάλει τέλος στην άναρχη δόμηση και στα αυθαίρετα κακόγουστα κτίσματα που
στοίχειωναν την αισθητική τού τοπίου αλλά και το περιβάλλον. 
Η κυρία δήμαρχος δεν ήρθε από το πουθενά στην Τοπική Αυτοδιοίκηση. Από το 1983
ήταν αντιδήμαρχος για θέματα Οικονομικών και Πολεοδομίας της πόλης. Και οι
αποφασιστικές της παρεμβάσεις άρχισαν το 1993. «Μ' ένα πρόγραμμα που στόχο
είχε να ανεβάσει την ποιότητα του τουριστικού μας προϊόντος. Συνειδητοποιήσαμε
ότι έπρεπε να καθήσουμε και να σκεφθούμε προγράμματα που θα είχαν βάθος
χρόνου. Και όλα αυτά να τα στηρίξουμε, από τη μια, στον σεβασμό προς το φυσικό
περιβάλλον και, από την άλλη, στην αειφόρο ανάπτυξη». 
Είναι εύκολο να συνεννοηθεί κανείς και να συμφωνήσει με ξενοδόχους που έχουν
μεγάλα οικονομικά συμφέροντα; «Όλα γίνονταν κατόπιν συζητήσεων και
διαπραγματεύσεων με τους ενδιαφερομένους. Είτε με πληρωμή της αξίας της γης
στους ιδιοκτήτες είτε με ανταλλαγή και παραχώρηση οικοπέδων για ανοικοδόμηση
σε άλλες περιοχές», λέει. 
Το πρόγραμμα φαίνεται πως πέτυχε. Από το 1993 έως σήμερα έγιναν
περισσότερες από 30 επιχειρήσεις κατεδάφισης, κυρίως ξενοδοχείων, αλλά και
εγκαταλελειμμένων κτιρίων και μπαρ που βρίσκονταν πολύ μέσα ή δίπλα στις ακτές
και στα οποία «δεν θα έπρεπε να έχει επιτραπεί να χτιστούν». 
Συγκεκριμένα, εξηγεί η κ. Νάχερα Αρανθαμπάλ, «η επιφάνεια των κτιρίων που
κατεδαφίστηκαν ξεπερνά τα 13.500 τ.μ., ενώ η αστική γη που άλλαξε χρήση τα
50.788 τ.μ.». 
Εκεί όπου υψώνονταν, κακοφτιαγμένα ξενοδοχεία και μπαρ, η δήμαρχος έφτιαξε
πάρκινγκ και ζώνες πρασίνου. 
Και οι πολίτες; Πώς το δέχθηκαν; «Η αποδοχή ήταν μεγάλη. Οι περισσότεροι
δημότες, αλλά και οι τουρίστες, εκτιμούν τις δράσεις που έγιναν, αλλά και όλο
το πρόγραμμα της Ατζέντας 21». 
Οι συνεργάτες της μιλούν για μία γυναίκα που εργάζεται ασταμάτητα περισσότερες
από δώδεκα ώρες την ημέρα. Πιστεύουν μάλιστα πως η λέξη που τη χαρακτηρίζει
περισσότερο απ' όλες είναι «ηγέτις», με μεγάλη διορατικότητα και πολιτική
αποφασιστικότητα. 
Η κ. Νάχερα δεν σκοπεύει να σταματήσει εδώ. «Μένουν άλλωστε ακόμα δέκα
στρατηγικές και περίπου 40 πρωτοβουλίες, οι οποίες έχουν σκοπό να κάνουν την
Κάλβια έναν τουριστικό δήμο βιώσιμο», λέει. 
Αυτό δεν σημαίνει πως δεν έχει άλλα σχέδια για το μέλλον. «Θα συνεχίσουμε να
δουλεύουμε ώστε οι επόμενες μετρήσεις που θα γίνουν να δείξουν τις βελτιώσεις
στους διάφορους περιβαλλοντικούς δείκτες». 
Η επιτυχία της κυρίας δημάρχου έχει ξεπεράσει τα σύνορα της Ισπανίας και ο
Δήμος της Μαγιόρκα έχει αναδειχθεί σ' έναν από τους πολυβραβευμένους της
Ευρώπης. Βραβείο της Ευρωπαϊκής Επιτροπής, του ΟΗΕ, βραβείο Green Globe από
τον Παγκόσμιο Οργανισμό Τουρισμού, βραβείο «Σχέδιο για τον Κόσμο». 
Καθόλου άσχημα αν σκεφθεί κανείς ότι οι Βαλεαρίδες Νήσοι (Μαγιόρκα, Μενόρκα,
Ίμπιζα) δέχονται 10 εκατ. τουρίστες ετησίως. 
<H3>«Παραπονεθείτε κι άλλο» </H3>
Βασική αρχή της κυρίας δημάρχου είναι να έχει την υποστήριξη του κόσμου.
Δεν είναι τυχαίο που στην ιστοσελίδα του δήμου υπάρχει ειδική κατηγορία με τον
τίτλο «Παραπονεθείτε κι άλλο» (Quejese mas), όπου η δήμαρχος καλεί τους
πολίτες να της αναφέρουν τι δεν τους αρέσει και τι θα ήθελαν να αλλάξει. Όσοι
επιθυμούν ν' ανοίξουν απευθείας διάλογο μαζί της μπορούν να κάνουν τα παράπονά
τους και τις επισημάνσεις τους στην απευθείας γραμμή e-mail, που έχει δώσει σε
όλους τους πολίτες. «Αναφέρετε οποιαδήποτε διαμαρτυρία για τις υπηρεσίες του
δήμου και μεταξύ μας θα βρούμε τη λύση», γράφει η ίδια χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17241P191</ED>
<ID>
ID:302179

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P19&aa=1</URL></REF>


Article

<CATEGORY>vin09</CATEGORY>

 <H2>«Απόσυρση» στα ελληνικά νησιά
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Το τσιμέντο πνίγει τα νησιά μας. γι' αυτό επιβάλλεται άμεση παρέμβαση, όπως η
«απόσυρση» κτιρίων, που προτείνει ο υπουργός Αιγαίου κ. Νίκος Σηφουνάκης

Την απόσυρση κτιρίων (όπως γίνεται με τα Ι.Χ. αυτοκίνητα) προτείνει ο υπουργός
Αιγαίου Νίκος Σηφουνάκης προκειμένου να διασωθεί ό,τι απέμεινε από τη φυσική
και αρχιτεκτονική ομορφιά των νησιών. 
«Εμείς, βέβαια, δεν μπορούμε να γκρεμίσουμε ξενοδοχεία και άλλα κτίρια, όπως
γίνεται στη Μαγιόρκα, επειδή δεν έχουμε το ανάλογο νομικό πλαίσιο. Μπορούμε
όμως να κινηθούμε διαφορετικά και εξίσου αποτελεσματικά», λέει χαρακτηριστικά
ο υπουργός Αιγαίου. «Να προχωρήσουμε στη θεσμοθέτηση της απόσυρσης των
κτιρίων. Έτσι, μόλις γίνει αυτό, θα μπορούμε, αφού πρώτα γίνει αποτίμηση τού
κόστους σε συνδυασμό με τα διαφυγόντα κέρδη, να προτείνουμε στον ιδιοκτήτη
είτε χρηματική αποζημίωση είτε να του υποδείξουμε έναν άλλο χώρο να κτίσει. Ως
υπουργείο είμαστε έτοιμοι εδώ και έναν χρόνο να προτείνουμε τέτοιες λύσεις». 
Ο υπουργός Αιγαίου πιστεύει ότι το μέτρο αυτό πρέπει να ξεκινήσει από τα μικρά
νησιά, στα οποία η ανθρώπινη παρέμβαση δεν έχει αλλοιώσει σε μεγάλο βαθμό το
τοπίο και δεν έχουν κτισθεί μαζικά ακαλαίσθητα κτίρια. «Εκεί, είναι πολύ πιο
εύκολο να υλοποιηθεί το μέτρο της απόσυρσης», επισημαίνει. 
Τα πράγματα είναι πολύ δύσκολα στα μεγάλα νησιά, όπως είναι η Κρήτη, η Ρόδος
κ.ά., όπου το κακό με τα «κτίρια εκτρώματα», όπως λέει ο κ. Νίκος Σηφουνάκης,
έχει παραγίνει. «Εδώ πρέπει να γίνει μια ιεράρχηση, αρχίζοντας από τα
χειρότερα και να κινηθεί όλη η διαδικασία της απόσυρσης βάσει ενός
χρονοδιαγράμματος», εξηγεί ο υπουργός Αιγαίου. Και συμπληρώνει: «Ας
ξεκινήσουμε όμως από τα νησιά που το "κακό" μπορεί να διορθωθεί εγκαίρως». 
Πηγή τού κακού είναι, κατά τον κ. Νίκο Σηφουνάκη, η μαζική ανάπτυξη του
τουρισμού. «Το 1950 είχαμε στην Ελλάδα 100 χιλιάδες τουρίστες και σήμερα
φθάσαμε τα 12 εκατομμύρια. Το κακό δεν συνέβη μόνο σ' εμάς, αλλά και σε άλλες
χώρες, όπως είναι λ.χ. η Νότιος Γαλλία, όπου δεν ετέθη όριο στην τουριστική
οικοδόμηση, με αποτέλεσμα η τουριστική ανάπτυξη να μη συνδυαστεί με την
προστασία του περιβάλλοντος».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17241P192</ED>
<ID>
ID:302236

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P19&aa=2</URL></REF>


Article

<CATEGORY>vin09</CATEGORY>

 <H2>Λες κι ο πόνος δίνει στυλ
</H2><H4>Βody piercing (ή χαλκάδες στο κορμί),τατουάζ: η άλλη τέχνη, με καμβά το
ανθρώπινο σώμα
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Σκουλαρίκια στο κορμί. Η άλλοτε μόδα του περιθωρίου, έχει γίνει «ρεύμα» σε
όλο τον κόσμο

«Κάποιοι μπορεί να κοιτούν περίεργα έναν άνδρα που αποφασίζει να βάλει
σκουλαρίκι στον αφαλό. Αλλά δεν με νοιάζει καθόλου. Γι' αυτό και το έκανα. Και
ήταν το λιγότερο επίπονο πράγμα που έχω κάνει ποτέ. Τρύπησα το κάτω μέρος του
αφαλού και όχι το πάνω, όπως συνηθίζουν οι περισσότεροι. Δεν κράτησε πάνω από
5 λεπτά. Σε κάποιες γυναίκες αρέσει και σε κάποιες άλλες όχι. Αρέσει όμως σε
μένα και αυτό έχει σημασία». 
Ο Ρον δεν πόνεσε καθόλου. Κάποιοι άλλοι αισθάνονται λιγότερο ή περισσότερο
πόνο. Κοινό σημείο όλων, το ότι θέλουν να το κάνουν. Και δεν διστάζουν να
μοιραστούν την εμπειρία τους μέσω του Διαδικτύου σε on-line συνομιλίες ή σε
ηλεκτρονικές σελίδες σχετικά με την τέχνη του body piercing, όπως ονομάζεται
διεθνώς το τρύπημα διαφόρων σημείων του σώματος. Μια τέχνη που ακολούθησε
αυτήν του τατουάζ και κερδίζει οπαδούς σε κάθε γωνιά του πλανήτη. 
Ο λοβός του αυτιού έδωσε το σύνθημα. Στην αρχή με μία μόνο τρύπα για
ένα σκουλαρίκι και αργότερα με τρύπες σε όλο του το μήκος, μέχρι που να μην
αντέχει πια το βάρος των πολλών κοσμημάτων. 
Σήμερα, το σημείο αυτό του ανθρώπινου σώματος έχει χάσει το... μονοπώλιο στα
σκουλαρίκια. Η μύτη, τα φρύδια και η γλώσσα ήρθαν να «απαλλάξουν» το αυτί από
τα... βάρη της μόδας. Τρυπήθηκαν και φόρεσαν σκουλαρίκια: πολύ μικρές μπίλιες
ή πέτρες ή ακόμη και κρίκους. 
Αλλά η τέχνη του body piercing δεν σταμάτησε εκεί. Τα χείλη, οι θηλές και ο
αφαλός μπήκαν στον χορό, αποκτώντας τα δικά τους σκουλαρίκια, που είναι
συνήθως μικροί ή και μεγαλύτεροι κρίκοι, με αλυσίδα ή χωρίς, ή, στην πιο
διακριτική τους εκδοχή, μικρές πέτρες ­ πολύτιμες, ημιπολύτιμες ή απλά
κρυσταλλάκια, ανάλογα με το βαλάντιο του καθενός ­ σε διάφορα χρώματα. Η
εξωτερική γωνία του φρυδιού και τα αυτιά κερδίζουν τις περισσότερες
προτιμήσεις ανάμεσα στους άνδρες, ενώ οι γυναίκες τολμούν να φορέσουν
σκουλαρίκι στη γλώσσα, στα χείλη ή στον αφαλό (ή και στα τρία μαζί). Κοινό
σημείο για άνδρες και γυναίκες, οι θηλές. 
«Η τελευταία τάση στο body piercing είναι να μεγαλώνει η τρύπα, κατά το
παραδοσιακό αφρικανικό έθιμο, ενώ κάτι που δεν έχει φθάσει ακόμη στην Ελλάδα
αλλά είναι αρκετά διαδεδομένο σε άλλες χώρες του κόσμου είναι το implantation,
η εμφύτευση δηλαδή μετάλλων ή άλλων κοσμημάτων στο δέρμα», λέει ο Γιώργος
Τσιότσιος, υπεύθυνος ενός κλαμπ τατουάζ και body piercing. 
«Οι νέοι έχουν διαφορετικές προτιμήσεις από τους μεγαλυτέρους και συνήθως
είναι πιο ανοικτοί σε αυτές τις τάσεις. Τρυπούν πιο εύκολα τον αφαλό ή άλλα
σημεία του σώματός τους. Οι μεγαλύτερες ηλικίες το τολμούν λιγότερο συχνά,
αλλά όταν το κάνουν θέλουν να περιλαμβάνει και κάποιο σεξουαλικό υπονοούμενο.
Για πολλούς, το body piercing δεν είναι παρά ένα φετίχ». 
Κάπως έτσι συμβαίνει και με τα τατουάζ. Σχέδια και χρώματα στα τατουάζ
ακολουθούν τη μόδα ή φτιάχνουν τη δική τους. Αυτή την εποχή τα τατουάζ
επιστρέφουν στον παλιό καλό καιρό, τότε που η καρδιά με την περγαμηνή και το
μαχαίρι με το φίδι είχαν την αποκλειστικότητα. 
Και η τέχνη της κομμωτικής, όμως, έχει γίνει πλέον ένα εργαλείο στη
διάθεση της τέχνης του σώματος. «Κανένας από τους σημερινούς νέους, αγόρι ή
κορίτσι, δεν αφήνει απεριποίητα τα μαλλιά του». Η κομμώτρια Ντέπυ Τσαμπανάκη
έχει πολύ καιρό να δει αχτένιστα ή άλουστα μαλλιά σε νεανικό κεφάλι. Αντίθετα,
όλο και περισσότεροι φθάνουν σε αυτήν με φωτογραφίες διασήμων και μη και
ζητούν το αντίστοιχο κούρεμα και χτένισμα. «Μέχρι την ηλικία των 20, τα
κορίτσια επιμένουν στα μακριά μαλλιά και τολμούν με ανταύγειες, έναν ή δύο
τόνους πιο ανοικτές από το φυσικό τους χρώμα, ή σε κάποια κοκκινωπή απόχρωση.
Μετά τα 20, έρχεται η στιγμή που οι γυναίκες πετούν στα σκουπίδια τα γυναικεία
περιοδικά κομμωτικής. Βρίσκουν πιο ενδιαφέροντα αυτά με τις ανδρικές
κομμώσεις». 
Και τα αγόρια όμως ασχολούνται εξίσου με... τρίχες και κυρίως με αυτές των
επωνύμων. Το κούρεμα του διάσημου ηθοποιού Μπραντ Πιτ ­ 2,5 ίντσες μήκος στα
πλάγια και πίσω και λίγο πιο μακριά στο πάνω μέρος του κεφαλιού ­ είναι σήμερα
το πιο δημοφιλές στις ηλικίες μέχρι 18 ετών.

<H3>Η τέχνη του σώματος
</H3>
Η τέχνη του σώματος έχει τη δική της ιστορία. Στους προ Χριστού αιώνες, τα
τατουάζ και το τρύπημα του σώματος ήταν στοιχεία ταυτότητας, όριζαν τον τίτλο
ευγένειας ή ήταν σύμβολα γονιμότητας. Μέχρι και τον 18ο αιώνα, τα τατουάζ ήταν
μόνο για τους ναυτικούς. 
Γύρω στο 1976, κάτι ήρθε να ταράξει τα ήσυχα νερά στη ζωή των συντηρητικών
Βρετανών. Ήταν οι πανκ, οι οποίοι φώναζαν ενάντια στον προβλέψιμο κόσμο που
είχαν φτιάξει οι ηλικιωμένοι. Κυκλοφορούσαν με σχισμένα ρούχα, πάντρευαν τα
χρώματα κόντρα σε κάθε κανόνα αισθητικής, έκοβαν τα μαλλιά τους σε περίεργα
σχήματα και κάλυπταν όλο το σώμα τους με τατουάζ. Σήμερα, 26 χρόνια μετά,
ζούμε τη μετά πανκ εποχή. Τα τοπ μόντελ, οι προσωπικότητες του αθλητισμού, οι
τραγουδιστές, γενικά οι σταρ της σόου μπίζνες, αγωνίζονται να λανσάρουν
πρωτότυπα χτενίσματα και στυλ. Τα κορίτσια επιδεικνύουν όσο περισσότερο
μπορούν τα σκουλαρίκια που φορούν στον αφαλό και στη γλώσσα, ενώ τα αγόρια
στολίζουν με σκουλαρίκια τα φρύδια τους. 
<H3>Τατουάζ ενός εκατομμυρίου!
</H3>
Οι τιμές για το τατουάζ ξεκινούν από 44,02 - 58,7 ευρώ (15.000-20.000
δρχ.), αλλά μπορεί να φθάσουν ή και να ξεπεράσουν τα 2.934,7 ευρώ (1 εκατ.
δρχ.). Η τιμή εξαρτάται από τα χρώματα και την πολυπλοκότητα του σχεδίου και,
βέβαια, από την ώρα που απαιτείται για να ολοκληρωθεί το σχέδιο. Για
παράδειγμα, για να ζωγραφιστεί μία ολόκληρη πλάτη χρειάζονται περίπου 40 ώρες
δουλειάς. 
Για το piercing οι τιμές ξεκινούν από 23,48 ευρώ (8.000 δραχμές) και
φθάνουν μέχρι 73,37 ευρώ (25.000 δρχ.). Όσο για τα κουρέματα ή χτενίσματα, η
τιμή που θα πληρώσει κανείς εξαρτάται αποκλειστικά και μόνο από το κομμωτήριο
που θα επιλέξει. Η μέση τιμή, πάντως, είναι περίπου 23,48 ευρώ (8.000
δραχμές). 
<H3>Απαγορεύσεις
</H3>
Όσο κι αν ακούγεται παράξενο, στο Ηνωμένο Βασίλειο απαγορεύεται το τατουάζ
και το body piercing αν είσαι κάτω των 18 ετών. Οι ανήλικοι επιτρέπεται να
κάνουν τατού ή να τρυπούν κάποια σημεία του σώματός τους μόνο με τη συναίνεση
των γονέων. Το ίδιο ισχύει και για αρκετές από τις Πολιτείες της Αμερικής,
όπως η Ιντιάνα, το Άρκανσο και η Καλιφόρνια, ενώ στην Αϊόβα για να κάνει
τατουάζ ή piercing ένας ανήλικος είναι απαραίτητη εκτός από τη συναίνεση και η
παρουσία του γονέα. Στη Μασαχουσέτη τόσο το τατουάζ όσο και το piercing
θεωρούνται παράνομα - και οι παραβάτες τιμωρούνται με χρηματικά πρόστιμα -
εκτός αν γίνονται από ειδικό γιατρό.

<H3>INFO
</H3>
* Μέδουσα Tattoo Studio, Καλλιδρομίου 85, Εξάρχεια 
* Tattoo by Savas, Ηρακλείτου, 61 Αιγάλεω 
* Jimmy's Tattoo, Κυρρήστου 13, Αθήνα. 
LINKS

http: //www.safepiercing.org/

http: //www.tattoos.com/

http: //www.all-body-piercing.com/
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17241P201</ED>
<ID>
ID:302180

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P20&aa=1</URL></REF>


Article

<CATEGORY>vin09</CATEGORY>

 <H2>Οι Ωραίοι λένε «αντιέ»
</H2><H4>Συμβαίνει με τις πιο πολλές ταινίες του Αλέν Ντελόν. Στο τέλος πεθαίνει...
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Αλέν Ντελόν κάτω από την Ακρόπολη στις 30 Μαΐου του 1998. Η κλασική ομορφιά
του αρχαίου μνημείου και η κλασική ομορφιά του γαλλικού σινεμά, έστω και στα
64 (τότε...)

Δεν έχει σημασία αν είναι ο αστυνομικός ή ο πληρωμένος δολοφόνος (ένα από τα
δύο είναι συνήθως), πέφτει κάτω νεκρός - γιατί ποιος είπε πως και οι
σκηνοθέτες δεν είναι άνθρωποι και ζηλεύουν. Έτσι, εξάλλου κρατούν
ευχαριστημένο και το αρσενικό κοινό τους, που πάντα βρίσκει πιο ποιοτική την
ταινία, όταν ο ήρωας στο τέλος πεθαίνει. Ρωτήστε και θα δείτε. 
Αντί να αποχωρίσει αυτή τη φορά ο Αλέν Ντελόν κατά τις διαθέσεις του
σκηνοθέτη, αποφάσισε ο ίδιος πριν από λίγες ημέρες να γράψει τέλος στην
καριέρα του. Και ποια στιγμή θα διάλεγε να φύγει από τον κόσμο του θεάματος, ο
ωραιότερος των ωραίων, από εκείνη του απόλυτου θριάμβου. Το είπε έτσι ακριβώς
και ο ίδιος «Δεν μιλάμε για επιτυχία, μιλάμε για έναν ιστορικό θρίαμβο!». Ο
θρίαμβος στον οποίο αναφερόταν ο 67χρονος Ντελόν ήταν τα 12 εκατομμύρια
τηλεθεατών που συντονίστηκαν στην TF1 για να δουν το πρώτο επεισόδιο της μίνι
σειράς «Φάμπιο Μοντάλε», τηλεθέαση που είχε η γαλλική τηλεόραση να δει από το
Λοφτ Στόρι της οικογενείας των «Μεγάλων Αδελφών». Φάμπιο Μοντάλε είναι ο Αλέν
Ντελόν, αστυνομικός που κυνηγάει το έγκλημα στη Μασσαλία, εμπνευσμένο σενάριο
από το έργο του Ζαν Κλοντ Ιζό. 
Στη Μασσαλία είπε και το «αντιέ». Δεν υπάρχει καλύτερος τρόπος για να
αποχωρήσω, είπε στην αβάν πρεμιέρ του δεύτερου επεισοδίου. Ο Αλέν, βέβαια,
έχει «αποχωρήσει» και άλλες στιγμές στο παρελθόν. Αλλά αυτές οι συνθήκες
«θριάμβου» ήταν που προβλημάτισαν όλους. Εκτός και αν ο δολοφόνος με το
αγγελικό πρόσωπο τους ξεγελάσει ακόμη μια φορά, τη στιγμή μάλιστα που τα
οικονομικά του πηγαίνουν θαυμάσια και δεν νοιάζεται κάθε λίγο και λιγάκι να
μετράει τις εντυπωσιακές πωλήσεις του αρώματος με το όνομά του στην ιαπωνική
αγορά. 
Ήταν το 1998, που σε μια τηλεοπτική συνέντευξη ανακοίνωσε πολύ σοβαρά πως
αποχωρεί. Οι συνθήκες βέβαια ήταν διαφορετικές τότε. Ήταν πικραμένος από την
αδιαφορία του κοινού στις τρεις τελευταίες ταινίες του.Τι άλλο είχε να
περιμένει ένας «πρώην ωραίος», όταν το Paris Match μάλλον αδιαφορούσε για τα
σκάνδαλα της προσωπικής του ζωής (ποια σκάνδαλα;) και οι πολιτικές του απόψεις
(«η πολιτική δεν πουλάει») δεν αφορούσαν κανέναν, όπως άλλες εποχές σ' αυτή τη
μεγαλειώδη 45χρονη καριέρα του; 
Δεν περίμενε καν να παίξει τον Αμερικανό πρόεδρο όπως τόσοι ώριμοι συνάδελφοί
του από την απέναντι όχθη του Ατλαντικού (Μάικλ Ντάγκλας, Τζεφ Μπρίτζες,
Χάρισον Φορντ, Τζον Τραβόλτα). Γάλλος Αμερικανός πρόεδρος; 
Στην πρώτη μάλιστα επίσκεψή του στις Κάννες, αυτή που του άλλαξε τη ζωή, όταν
το 1957 είχε πάει με τον Ζαν Κλοντ Μπριαλί, έπεσαν οι προτάσεις βροχή από το
Χόλιγουντ. Ο Τζέιμς Ντιν είχε πεθάνει και αίφνης εμφανιζόταν μπροστά τους ένας
θεϊκά όμορφος Γάλλος. Ο οποίος, όμως, τους απάντησε με τον τρόπο του πως
προτιμάει ποιοτικές ταινίες χαμηλότερου κόστους, για να γράψει ιστορία με τον
«Ρόκο και τα αδέλφια του», το «Τομάρι ενός μπάτσου», το «Δυο ξένοι στην ίδια
πόλη» με σκηνοθέτες σαν το Μικελάντζελο Αντονιόνι, τον Λουκίνο Βισκόντι, τον
Ζαν Λικ Γκοντάρ. Και όλα αυτά τα χρόνια είχε το «μαρτύριό» του, να αποδείξει
πως δεν ήταν αυτό που έβλεπαν, ένα ωραίο πρόσωπο. 
«Η εμφάνισή μου ήταν αντίθετη με αυτό που είχα μέσα μου. Και είχα να το
παλέψω σε όλη μου τη ζωή». Θα μπορούσε, βέβαια, να διάλεγε κάποιους ρόλους που
εμφανισιακά θα τον στραπατσάριζαν, τον διανοητικά καθυστερημένο, τον
καταστρεμμένο αλκοολικό. Κανένας σκηνοθέτης όμως δεν τολμούσε να αγγίξει την
ιδανική ομορφιά του. Θα ήταν το μεγαλύτερο κινηματογραφικό αμάρτημα.Ποιος όμως
σκηνοθέτης δεν θα έμπαινε και στον «πειρασμό» να τον σκοτώσει στο φινάλε; Ε,
λοιπόν, ο Αλέν Ντελόν και ως αστυνομικός Φάμπιο Μοντάλε σκοτώνεται στο τέλος. 
<H3>Ζαν ή Ζιλιέν στο σινεμά
</H3>
Γεννήθηκε στις 8 Νοεμβρίου του 1935, στο Σο της Γαλλίας. 
Πολέμησε με το γαλλικό ναυτικό στη μάχη του Ντιέν Μπιέν Φου. 
Δούλεψε σαν χασάπης, σερβιτόρος και πορτιέρης σε γαλλικά καφέ και
εστιατόρια όπου πρωτογνώρισε κόσμο από το σινεμά. 
Έχει ύψος 1.78. Έχει και τέσσερα παιδιά, τον Άντονι, τον Κριστιάν, την
Ανούσκα και τον Αλέν Φαμπιέν. 
Οι δύο κυρίες Ντελόν: Η Ναταλί Κανοβάς και η Ροζαλί Βαν Μπρίμεν. Η Ρόμι
Σνάιντερ, ένα από τα διάσημα ειδύλλιά του. 
Ποτέ δεν διέψευσε επίσημα τα όσα λέγονταν για τις σχέσεις του με τον
υπόκοσμο. 
Του αρέσουν η συλλογή έργων τέχνης, τα άλογα, το γκολφ, η ιαπωνική
κουλτούρα και ο Φρανκ Σινάτρα. 
Είχε προταθεί στους ρόλους του Λόρενς της Αραβίας (που τελικά έπαιξε ο
Πίτερ Ο' Τούλ) και του βαμπίρ Λουίς (όπως ήταν η επιλογή της Αν Ράις που είχε
γράψει τη «Συνέντευξη με έναν βρικόλακα» όταν πρωτοσυζητήθηκε να γίνει ταινία
στη δεκαετία του '70. Αρκετά χρόνια μετά, που έγινε η ταινία, τον ρόλο πήρε ο
Μπραντ Πιτ). 
Από έξι φορές έχει συμπρωταγωνιστήσει με τον Ζαν Πολ Μπελμοντό και τον
Ζαν Κλοντ Μπριαλί. 
Το όνομά του στις ταινίες ήταν συνήθως Ζαν ή Ζιλιέν. Τις πιο πολλές
φορές αρχίζει από Ζ (όπως και Ζορό, στα ελληνικά).

<H3>Το τέλος των γόηδων; </H3>
Χρειάζεται ακόμη το σινεμά τους ωραίους; Και γιατί οι Γάλλοι δεν έψαξαν
ποτέ στ' αλήθεια να βρουν τον διάδοχο του Αλέν Ντελόν, ενώ φρόντισαν
ποικιλοτρόπως να πλουτίσουν τις ταινίες τους με τύπους Μπελμοντό; Ο Ντανιέλ
Οτέιγ είναι σίγουρα ενδιαφέρουσα φυσιογνωμία, έτη φωτός μακριά ωστόσο από το
κλασικά ωραίος. 
Στην «Ντελον-ική» σημασία του όρου (όπως ο Αντονιόνι την υπογράμμισε) ο
ωραίος είναι απόμακρος, ψύχραιμος πάντα, χαλαρός. Ο Θεός τον αγαπάει για να
του χαρίσει τέτοιο πρόσωπο και τον ταλαιπωρεί - γιατί δεν μπορεί να τα έχει
και όλα. Είναι ο Αλεν Ντελόν. 
Αν μείνει το σινεμά χωρίς ωραίους, προφανώς θα μείνει και χωρίς κοινό. Ο
Μπραντ Πιτ είναι μια σταθερή αξία. (Σχεδόν) κλασικά ωραίος. Ο Τομ Κρουζ, ένας
ωραίος που προσπαθεί (όπως ο Ντελόν) να πείσει πως πρώτα είναι καλός ηθοποιός,
παραγωγός κ.λπ. και μετά ένας συμπαθητικός άντρας. Ο Τζόνι Ντεπ, ο αντι-σταρ
των ωραίων. Ο Τζορτζ Κλούνι, κάτω από συνθήκες ωραίος. Ο Μπεν Άφλεκ, περίπου
ωραίος. Ο Ματ Ντέιμον, όχι ακριβώς ωραίος. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17241P211</ED>
<ID>
ID:302181

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P21&aa=1</URL></REF>


Article

<CATEGORY>vin09</CATEGORY>

 <H2>Ο κίονας... περπάτησε
</H2><H4>Χρειάστηκαν δυόμισι ώρες και αρκετά έμπειρα χέρια για να αποκολληθεί και να
μετακινηθεί ο πρώτος κίονας από τον ιωνικό ναό της Αθηνάς Νίκης, στην Ακρόπολη
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Ο πρώτος ιωνικός κίονας της ανατολικής πλευράς του ναού της Αθηνάς Νίκης,
στην Ακρόπολη, έτοιμος να «ταξιδέψει», δυόμισι ώρες μετά την αποκόλλησή του,
στο εργαστήριο συντήρησης

Ο δεύτερος από αριστερά μονολιθικός κίονας της ανατολικής πλευράς του ναού της
Αθηνάς Νίκης άρχισε να προετοιμάζεται για τη μεγάλη επιχείρηση γύρω στις 8.30
το πρωί (της Παρασκευής). Ειδικευμένοι εργάτες αφού τοποθέτησαν γύρω του
ειδικά προστατευτικά ξύλα, τον έδεσαν με μαλακούς ιμάντες (σαμπάνια) και
σχοινιά. 
Η αγωνία έφτασε στο κατακόρυφο όταν στις 9.50 ο χειριστής της γερανογέφυρας
άρχισε να τραβά αργά και προσεκτικά τον βάρους 2,5 τόνων κίονα προς τα πάνω.
Οι υπεύθυνοι της αναστήλωσης φοβόντουσαν ότι ο κίονας ήταν κολλημένος στη βάση
του με τσιμέντο, από την προηγούμενη αναστήλωση των Νικόλαου Μπαλάνου και
Αναστάσιου Ορλάνδου του 1936-1940. Όπως αποδείχθηκε τελικά ήταν ενωμένος με τη
βάση του μέσω ενός μαρμάρινου συνδέσμου (ο αρχικός πρέπει να ήταν
ορειχάλκινος). Έτσι σηκώθηκε στον αέρα λίγα λεπτά αργότερα μόνος. 
Η γερανογέφυρα τον μετέφερε λίγα μέτρα πιο μακριά, πάνω σε μια μικρή
ξύλινη βάση και με πολύ προσεκτικές κινήσεις στις 10.45 ο κίονας βρισκόταν
«ξαπλωμένος» πάνω της. Λίγο αργότερα μεταφέρθηκε σε ένα ξύλινο καροτσάκι με
μεταλλική βάση. Το ταξίδι του ήταν λίγων δεκάδων μέτρων. Όσων χωρίζει το μικρό
ιωνικό «κόσμημα» του Ιερού Βράχου από το εργοτάξιο που έχει στηθεί πάνω στην
Ακρόπολη για τη συντήρηση του ναού της Αθηνάς Νίκης. 
Η ικανοποίηση για την αίσια έκβαση της αποκαθήλωσης ήταν έκδηλη στα πρόσωπα
όλων. «Πολύ καλά. Δεν χάσαμε ούτε κόκκο αρχαίου υλικού», επαναλάμβανε ο
προϊστάμενος της Διεύθυνσης Αναστήλωσης Αρχαίων Μνημείων, Δημοσθένης Ζιρώ. 
Στο μέλλον; Θα αποκολληθούν και οι υπόλοιποι επτά κίονες του ναού, που
σχεδίασε ο Καλλικράτης περί το 420 π.Χ. για να συντηρηθούν, να συμπληρωθούν
και να απαλλαγούν από τους μεταλλικούς συνδέσμους - όπου υπάρχουν. Σειρά έχουν
κατόπιν οι τέσσερις στρώσεις λίθων της κρηπίδας και μετά ο χρόνος θα αρχίσει
να κυλά αντίστροφα. Έως τους πρώτους μήνες του 2004, οπότε θα έχει
«ξαναχτιστεί» ο ναός.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17241P221</ED>
<ID>
ID:302182

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P22&aa=1</URL></REF>


Article

<CATEGORY>vin09</CATEGORY>

 <H2>Βράβευση και νέα έκδοση του Λεξικού
</H2>
<AUTHOR>ΕΦΗ ΦΑΛΙΔΑ</AUTHOR>

Το Πανεπιστήμιο της Βιέννης αναγνωρίζει την προσφορά του καθηγητή Γιώργου
Μπαμπινιώτη στη Γλωσσολογία και τον τιμά με το Βραβείο Χέρντερ. Με εισήγηση
της ειδικής επιστημονικής επιτροπής του Ιδρύματος Alfred Toepfer αποδίδεται
στον Έλληνα γλωσσολόγο και πρύτανη του Πανεπιστημίου Αθηνών διάκριση η οποία
αφορά προσωπικότητες, που με το έργο τους έχουν συμβάλει στην επιστήμη και τη
διατήρηση της πολιτιστικής κληρονομιάς της χώρας τους. Συνοδεύεται δε από το
χρηματικό ποσό των 30.000 γερμανικών μάρκων. 
Στην περίπτωση του Έλληνα πανεπιστημιακού-ερευνητή, η μελέτη του γύρω από την
ιστορία, την ανάλυση και τα προβλήματα της ελληνικής γλώσσας, όπως αυτή
συνοψίζεται στο ευρύτερα γνωστό Λεξικό της Νέας Ελληνικής Γλώσσας, του άνοιξαν
τον δρόμο για τούτη τη βράβευση. 
Το βραβείο Χέρντερ, εξηγεί στα «ΝΕΑ» ο κ. Μπαμπινιώτης, «έρχεται σε μια στιγμή
συμβολική, πάνω στη δεύτερη έκδοση του Λεξικού. Απηχεί μία ευρύτερη τιμή στην
ελληνική επιστήμη. Και τιμά ιδιαίτερα τον δάσκαλο, καθώς μου δίνει την
ευκαιρία να επιλέξω ο ίδιος τον Έλληνα φοιτητή ή πτυχιούχο που θα φοιτήσει ως
υπότροφος Γλωσσολογίας στο Πανεπιστήμιο της Βιέννης με εισόδημα 300.000 δρχ.
τον μήνα, για έναν χρόνο». 
Κριτήριο γι' αυτή την επιλογή γερμανόφωνου υποτρόφου, όπως εξήγησε ο
βραβευμένος επιστήμονας, θα είναι το πάθος και η αφοσίωση που εκείνος θα έχει
επιδείξει στη μέχρι σήμερα δουλειά του. «Γιατί αυτό το πάθος για τη γλώσσα
χαρακτήρισε τη δική μου τριανταπεντάχρονη παρουσία στην πανεπιστημιακή έδρα.
Και επόμενος στόχος μου», πρόσθεσε ο κ. Μπαμπινιώτης, «είναι να συνεχίσω το
από κοινού με τον καθηγητή Γλωσσολογίας, Χρήστο Κλαίρη, έργο μου για τη
Γραμματική της Νέας Ελληνικής παραδίδοντας τον τέταρτο τόμο, γύρω από το
Κείμενο, μετά το Όνομα, το Ρήμα και τα Επιρρηματικά».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17241P222</ED>
<ID>
ID:302237

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P22&aa=2</URL></REF>


Article

<CATEGORY>vin09</CATEGORY>

 <H2>Ο τελευταίος χορός της Έλεν Τσουκαλά
</H2>
Έσβησε την Πέμπτη, στη «Σωτηρία», στα ογδόντα της χρόνια, η Έλεν Τσουκαλά, από
τις σημαντικότερες μορφές του ελληνικού χορού. Γεννημένη στο Αμβούργο, όπου
και άρχισε σπουδές στον χορό και στην υποκριτική, για να τις ολοκληρώσει στο
Βερολίνο, η Έλεν Τσουκαλά άρχισε τη μεγάλη καριέρα της ως χορεύτρια από την
Όπερα του Αμβούργου. Εκεί γνώρισε και τον πρώτο της σύζυγο, τον τενόρο Αλέκο
Τσουκαλά, του οποίου κράτησε το όνομα. Το 1947 ήλθε στην Ελλάδα και άρχισε τη
συνεργασία της με την Εθνική Λυρική Σκηνή, ως χορεύτρια και χορογράφος, ενώ
διετέλεσε και καθηγήτρια στη δραματική σχολή του Εθνικού Θεάτρου. Δεύτερος
σύζυγός της ήταν ο αρχιμουσικός Βάλτερ Πφέφερ. Η κηδεία της επρόκειτο να γίνει
σήμερα, στις 10.30 το πρωί, στο Νεκροταφείο της Βουλιαγμένης.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17241P223</ED>
<ID>
ID:302278

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P22&aa=3</URL></REF>


Article

<CATEGORY>vin09</CATEGORY>

 <H2>Αντίο σ' έναν συμπαθή «κακό»
</H2>
Κλασικός ρολίστας - με... τάση προς τους «κακούς» ήρωες -, ο Ζώρας Τσάπελης
πέθανε την Παρασκευή σε ηλικία 81 χρόνων στην αγαπημένη του Σαλαμίνα, όπου και
είχε γεννηθεί το 1921. Ο Ζώρας Τσάπελης σπούδασε στη Σχολή του Εθνικού Θεάτρου
και πρωτοεμφανίστηκε στο θέατρο το 1943 και στον κινηματογράφο το 1946
(«Αδούλωτοι σκλάβοι»)... Συνεργάστηκε με αξιόλογους θιάσους και στον
κινηματογράφο έπαιξε σε περισσότερες από 50 ταινίες, με πιο χαρακτηριστικούς
ρόλους στις ταινίες «Κοντσέρτο για πολυβόλα», «Εκείνος κι εκείνη», «Όταν η
πόλις πεθαίνει», «Λεωφόρος της προδοσίας», «Ορατότης μηδέν», «Εν ονόματι του
νόμου», «Αυτοί που ξέχασαν τον όρκο τους» κ.ά. Τα τελευταία χρόνια είχε πολλά
προβλήματα υγείας με αλλεπάλληλα εγκεφαλικά επεισόδια. Η κηδεία του έγινε το
Σάββατο στο Πέραμα. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17241P224</ED>
<ID>
ID:302299

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P22&aa=4</URL></REF>


Article

<CATEGORY>vin09</CATEGORY>

 <H2>Βρετανική καμπάνια για επιστροφή των Μαρμάρων
</H2><H4>Βρετανοί κατά... Βρετανών, με διελκυστίνδα τα Γλυπτά του Παρθενώνα! </H4>
Δύο αιώνες σχεδόν μετά την αφαίρεση των Μαρμάρων από τον λόρδο Έλγιν,
προσωπικότητες της πολιτικής και καλλιτεχνικής ζωής της Βρετανίας διοργανώνουν
καμπάνια υπέρ της επιστροφής τους, σύμφωνα με χθεσινό δημοσίευμα της
εφημερίδας «Observer». 
Με πρωτοβουλία του βουλευτή των Φιλελεύθερων Δημοκρατών, Ρίτσαρντ Άλαν,
μεθαύριο Τετάρτη, ξεκινά στη Βουλή εκστρατεία υπό τον τίτλο «Παρθενώνας 2004»
με τη συμμετοχή προσωπικοτήτων, όπως οι Μάικλ Φουτ και Τόνι Μπανκς, καθώς και
γνωστών ονομάτων του καλλιτεχνικού χώρου, όπως η Βανέσα Ρεντγκρέιβ, η Φιόνα
Σο, η Φράνσις ντε λα Τουρ και η Τζάνετ Σούζμαν. 
Η ιδέα για την καμπάνια ξεκίνησε από τον Ρίτσαρντ Άλαν και τον Ντέιβιντ Χιλ,
εντεταλμένο διευθυντή της βρετανικής επιτροπής υπέρ της επιστροφής των
Μαρμάρων. Ελπίδα τους, οι Ολυμπιακοί Αγώνες της Αθήνας να γίνουν αιτία να
βρεθούν και νέοι υποστηρικτές του ελληνικού αιτήματος. 
«Το Βρετανικό Μουσείο υποστηρίζει πως δεν εμπιστεύεται τους Έλληνες, όσον
αφορά την τήρηση των όρων προστασίας των Μαρμάρων», λέει ο βουλευτής των
Φιλελεύθερων Δημοκρατών, Ρίτσαρντ Άλαν. «Μπορούν όμως να επιστραφούν μέχρι
τους Ολυμπιακούς Αγώνες, μια και στην Αθήνα ήδη κατασκευάζεται ένα νέο Μουσείο
Ακροπόλεως». 
Υποστηρικτής του ελληνικού αιτήματος και ο διευθυντής του Victoria
& Albert Museum, Μάρκ Τζόουνς. «Δεν μπορώ να πω σε ένα άλλο μουσείο τι
πρέπει να κάνει, αλλά θεωρώ δυνατή την ανάπτυξη ενός συνεταιρισμού. Θα ήταν
καλό να μπορούν να εκτίθενται τα αντικείμενα σε διαφορετικούς χώρους». 
Η προσέγγιση του Μαρκ Τζόουνς δίνει ξεκάθαρα το στίγμα της αδιαλλαξίας τόσο
της βρετανικής κυβέρνησης όσο και του Βρετανικού Μουσείου. Σχολιάζει μάλιστα
και την περυσινή δήλωση του πρωθυπουργού Τόνι Μπλερ, σύμφωνα με την οποία το
Βρετανικό Μουσείο, στο οποίο ανήκουν τα Μάρμαρα, δεν έχει πρόθεση να τα
επιστρέψει. Και τη θεωρεί πεζή. 
«Δεν είναι απαραιτήτως μια υπόθεση μεταβίβασης ιδιοκτησίας ή οριστικής
επιστροφής των Μαρμάρων. Αλλά όταν οι άνθρωποι πιστεύουν ότι ένα θέμα είναι
ιδιαίτερα σημαντικό, όπως συμβαίνει στην προκειμένη περίπτωση τόσο με την
πλευρά των Ελλήνων όσο και με το Βρετανικό Μουσείο, είναι πραγματικά καλό.
Γιατί τελικά η απάθεια είναι ο χειρότερος εχθρός μας».
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17241P231</ED>
<ID>
ID:302183

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P23&aa=1</URL></REF>


Article

<CATEGORY>vin09</CATEGORY>

 <H5>... ΣΤΗΝ ΠΛΑΤΕΙΑ ΘΕΑΤΡΟΥ
</H5><H2>Στην οδό των χουρμάδων
</H2><H4>Η αγορά του κόσμου λες και άνοιξε υποκατάστημα στο κέντρο της Αθήνας
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Και όμως δεν είναι το Σόχο του Λονδίνου. Αλλά η πολυεθνική αγορά πίσω από το
ιστορικό δημαρχείο της Αθήνας, στην Πλατεία Θεάτρου

Η έθνικ αγορά της Αθήνας είναι εδώ. Ασία και Αφρική απλώνουν την πραμάτεια
τους (και τη μυρωδιά τους ­ μπαχαρικά, καυτερά, αλλά και ανθόνερο) σε πέντε -
έξι δρόμους γύρω από την Πλατεία Θεάτρου, πίσω από το ιστορικό Δημαρχείο της
Αθήνας. Δύο ήπειροι είναι αυτές, όλο και κάτι ενδιαφέρον θα βρίσκει κανείς
στον τόπο «συνάντησής» τους. 
Έχει τόση κίνηση εδώ; Κόσμος πάει και έρχεται για κουβεντούλα, για
ψώνια, για βόλτα. Πάντως, η περιοχή άδεια δεν μένει. Χώρια που είναι πέρασμα
για τη Βαρβάκειο, την Αθηνάς και την Ομόνοια. 
Να έλειπαν και όλα αυτά τα αυτοκίνητα, καλά θα που θα 'τανε. Είναι
βλέπεις κι αυτοί που ή δεν καθαρίζουν καλά τα γυαλιά τους ή αφήνουν τη μυωπία
να τους καταδυναστεύει: δεν βλέπουν τον κόσμο στα πεζοδρόμια ούτε την κίνηση
στα μαγαζιά. Και κρίνουν σκόπιμο να παρκάρουν το ωραίο τους αυτοκινητάκι μισό
στον δρόμο μισό στο πεζοδρόμιο και (μαγαζί είναι; δεν το πρόσεξα), μπροστά
στην είσοδο των μικρών μαγαζιών, με ακρίβεια χιλιοστού, να κάνεις σλάλομ για
να περάσεις και να μπεις μέσα. 
Τι γλώσσα μιλάμε εδώ; Λίγα αγγλικά, λιγότερα ελληνικά και πολλά από τα
υπόλοιπα: αιγυπτιακά, κινεζικά και ιδιώματα της Ασίας. Θα τη βρεις την άκρη
όμως. Η Μαρία, στη γωνία της Μενάνδρου, είναι πολλά χρόνια στην Ελλάδα και
ξέρει καλά ελληνικά. Και η Γάντα, στη Σοφοκλέους, το ίδιο. Σε κάθε γωνιά, εδώ
στο παρά κάτω μαγαζί, έναν «σύνδεσμο» για να κάνεις τη συνεννόηση θα τον
βρεις. Καλή διάθεση να υπάρχει. Ευκαιρία και για λίγη εξάσκηση της αγγλικής ­
όχι επειδή έχουμε το Proficiency να φυλάμε τα αγγλικά για άλλες περιστάσεις.
Όσο λιγότερα ξέρει ο συνομιλητής σου τόσο περισσότερο προσπαθείς ώστε να σε
καταλάβει. Βάλε κι εκείνη τη φαντασία - που την έχεις και σκουριάζει - να
δουλέψει και όλα θα γίνουν. 
Απορία: Γιατί δεν μαζεύουν τα σκουπίδια από τους δρόμους, αλλά τα αφήνουν
να αυξάνονται και να πληθύνονται και να χαλάνε την όμορφη μυρωδιά που
αναδύεται από τα μπαχαρικά και τα άλλα εξωτικά εμπορεύματα; Και γιατί δεν
υπάρχει ούτε ένα καλάθι απορριμμάτων, παρά μόνο μερικοί κάδοι διασκορπισμένοι;
Μήπως τα όρια καθαριότητας του Δήμου Αθηναίων φθάνουν μέχρι την Κοτζιά; 
Επικοινωνία μέσω των τοίχων. Σε κάθε γωνιά κάθε δρόμου, έξω από κάθε
κατάστημα, ανακοινώσεις γραμμένες σε χαρτιά από παλιές αφίσες, σελίδες
εφημερίδων, ακόμα και κόλλες περιτυλίγματος. Οι Έλληνες τις προσπερνούν
αδιάφορα, δεν ξέρουν καν τι μπορεί να σημαίνουν. Οι μετανάστες όμως ξέρουν
καλά: είναι ανακοινώσεις για απώλεια πράσινης κάρτας, αγγελτήρια θανάτου και
διάφορα νέα από το Μπανγκλαντές, το Πακιστάν, την Ινδία και δεκάδες άλλες
πατρίδες. 
Συνύπαρξη; Οι απόψεις διίστανται. «Το απόγευμα δεν μπορείς να
κυκλοφορήσεις. Οι Έλληνες κλείνουν τα μαγαζιά τους από τις 3.30», λένε οι μεν.
«Δεν έχουμε κανένα πρόβλημα, οι σχέσεις μας με τους Έλληνες στην περιοχή είναι
πολύ καλές», λένε οι δε. Η αλήθεια; Μάλλον κάπου στη μέση. Πάντως, στα μαγαζιά
των μεταναστών δεν μπαίνουν μόνο μετανάστες. Χουρμάδες και άλλα εξωτικά
φρούτα, μπαχαρικά και ένα σωρό άλλα εμπορεύματα χαίρουν της προτίμησης ουκ
ολίγων Ελλήνων. 
<H3>Οδηγίες «χρήσης»
</H3>
Πού: Από την Πλατεία Κοτζιά και κάτω, Ευριπίδου, Μενάνδρου, Θεάτρου,
Σοφοκλέους και όλοι οι πέριξ δρόμοι. 
Πότε: Καθημερινά, ώρες καταστημάτων. 
Πόσο: ινδικά όσπρια από 1,76 ευρώ το κιλό, ναργιλέδες από 14,67 ευρώ,
καπνοί για τον ναργιλέ σε διάφορες γεύσεις περίπου 2 ευρώ. Οι τιμές στα
μπαχαρικά αρχίζουν από 2 ευρώ. 
Πώς πάμε: Με τα πόδια. 
Πού παρκάρουμε: : Αφού πάμε με τα πόδια, παρκάρουμε αλλού, στο πάρκινγκ
της Βαρβακείου ή σε όποιο άλλο πάρκινγκ της περιοχής. 
Πού και τι τρώμε: Σε ένα από τα δύο ινδικά εστιατόρια, «Pak India» και
«Tandoori Sizzler». Κοτόπουλο τζαλφρέζι 7,34 ευρώ ή γαρίδες κασμίρι 8,5 ευρώ,
βραστό ρύζι μπασμάτι 2 ευρώ, συνοδευμένα με ινδικές πίτες που είναι και πιο
light από το ψωμί.

<H3>INFO
</H3><H3>Αρωματικό νερό!
</H3>
Και όμως, ροδόνερο και ανθόνερο κυκλοφορούν ακόμα! Όπως και το λάδι ή η φυσική
χένα για τα μαλλιά. Από τον Ναΐμ στη Μενάνδρου.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17241P241</ED>
<ID>
ID:302184

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Διάφανος ήχος στον υπολογιστή
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Εμπνευσμένο από τον υπολογιστή Cube της Apple, το σετ των διαφανών ηχείων της
Harman Multimedia συνδέεται με το κομπιούτερ σας (PC ή Mac) και αποτελείται
από τρία κομμάτια. Ένα παρόμοιο, αλλά μικρότερο σετ συνοδεύει το Cube. Στις
ΗΠΑ στοιχίζει 199 δολάρια (περίπου 221 ευρώ). Πληροφορίες στην διεύθυνση http: //www.harman-multimedia.com.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17241P242</ED>
<ID>
ID:302238

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P24&aa=2</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Για λεπτά δάκτυλα...
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Το νέο Vaio C1 Picturebook της Sony είναι πολύ όμορφο στο μάτι, ελαφρύ, μικρό
και με οθόνη ευρείας προβολής. Διαθέτει τον νέο μικροεπεξεργαστή χαμηλής
ενέργειας Crusoe από την Transmeta Corp, 128ΜΒ RAM, 12GB σκληρό δίσκο,
ενσωματωμένο μόντεμ και ενσωματωμένη ψηφιακή κάμερα. Αν έχετε μεγάλα δάκτυλα,
μάλλον θα δυσκολευτείτε... Κοστίζει 2.299 δολάρια (2.552 ευρώ). Πληροφορίες
στη διεύθυνση: http: //www.sony.com.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17241P243</ED>
<ID>
ID:302279

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P24&aa=3</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Τα ευρώ και το μπλουζάκι </H2><H4>Τα πρωθυπουργικά δώρα στον κ. Μπους, η σημειολογία της προσφοράς τους και η
«βιομηχανική» κουλτούρα των υψηλών συναντήσεων </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

«Δις ιζ γιούρο» είπε ο κ. Σημίτης στον Αμερικανό πρόεδρο και του πρόσφερε τα
νόμισματα «δώρο» συμβολικό μιάς άριστα δραματοποιημένης συνάντησης

Καθιερωμένη στη μιντιακή σκηνοθεσία των υψηλών συναντήσεων η σκηνή των δύο
πολιτικών αρχηγών, του επισκέπτη και του οικοδεσπότη, που κάθονται μπροστά στο
τζάκι του Λευκού Οίκου. 
Αίφνης το χέρι του Έλληνα Πρωθυπουργού κάτι αναζητεί στην τσέπη του
παντελονιού, κίνηση που δεν συνηθίζεται σε τέτοιες περιστάσεις. Βρίσκει αυτό
που θέλει και το επιδεικνύει στον Πρόεδρο των ΗΠΑ. «Δις ιζ γιούρο» του λέει
και του προσφέρει μια χούφτα. 
Κατόπιν ο κ. Σημίτης γέρνει δίπλα στην πολυθρόνα και ανασύρει ­ από το
πάτωμα; ­ ένα μακό μπλουζάκι με τα σήματα της Ολυμπιάδας του 2004. Αλλά επειδή
το δώρο πρέπει να έχει και το περιτύλιγμα, άλλο αν γλίστρησε κατά λάθος,
παραδίδεται μαζί με το μπλουζάκι και η... νάιλον σακούλα. 
Οι κάμερες πλησιάζουν. Για να σχολιάσουν βλέμματα και χειρονομίες, για
να διαπιστώσουν την ανατροπή των καθιερωμένων της αισθητικής ­ νάιλον σακούλα,
πού ακούστηκε; για να αναλωθούν με πάθος στη λεπτομέρεια, για να αναζητήσουν
επιχειρήματα υπέρ ή κατά της συνάντησης στην γκριμάτσα, στο χαμόγελο, στην
ανάσα κανονική ή διακεκομμένη. Όλα ένα σόου, μία μιντιακή τελετουργία που
υπερβαίνει εκείνη της προσφοράς δώρων. Άλλωστε αυτά δεν έχουν κατεύθυνση το
πρόσωπο, αλλά τις κάμερες. Αυτές, όμως, «κλέβουν» τις δικές τους εικόνες. 
Στο Alter αίφνης κάνουν τη διάγνωση πως ο κ. Σημίτης είχε «έλλειψη
αυτοπεποίθησης» θεωρώντας ισχυρό σύμπτωμα το γεγονός ότι κατά τη διάρκεια της
συνέντευξης Τύπου και απαντώντας σε ορισμένες ερωτήσεις κουνούσε κάπως
υπερβολικά τον σκελετό των γυαλιών του. Το ζουμ στα χέρια του Πρωθυπουργού που
κάνουν τη νευρική κίνηση κρατάει αρκετά, ενώ το σχόλιο είναι σαφές: ένδειξη
εκνευρισμού που προκλήθηκε από τη δυσάρεστη ατμόσφαιρα της επίσκεψης. 
Ωστόσο, ό,τι αποτελέσματα κι αν έχει ένα τέτοιο πρωθυπουργικό ταξίδι ­
άλλωστε δεν είναι αυτό το αντικείμενο της στήλης ­ γιατί να μην αναγνωρίσουμε
την υψίστη συμβολή του και αυτού, όπως όλων των ταξιδιών των πολιτικών αρχηγών
στην εποχή μας, στη δημιουργία μιας ισχυρής «βιομηχανίας» των συναντήσεων, που
παράγει την κουλτούρα των εκδηλώσεων παντός είδους, όλες για μιντιακή
κατανάλωση. 
Πολυπληθείς ομάδες εργαζομένων ­ δημοσιογράφοι, γραμματείς, τεχνικοί
των μίντια, εικονολήπτες, σύμβουλοι επικοινωνίας, σχολιαστές, παρουσιαστές ­
αξιοποιώντας την τεχνολογία της επικοινωνίας, δημιουργούν μιντιακές
υπερπαραγωγές, τύπου «το-ταξίδι-του Πρωθυπουργού». 
Τα δώρα ή οι χειρονομίες, είναι τα επεισόδια, η τεχνική της
δραματουργίας, στην οποία ­ και όχι στην πολιτική ­ κρίνονται οι διοργανωτές,
περισσότερο από τους «ερμηνευτές». Έτσι κι αλλιώς ο κόσμος των μιντιακών
ειδώλων κρατάει μόνον τον απόηχο της αυθεντικής ζωής και των τελετουργιών της.
Τα δώρα για παράδειγμα στους αρχαίους πολιτισμούς είχαν σκοπό να δείξουν την
ανωτερότητα της ομάδας που τα πρόσφερε και η ανταπόδοση, που επιβαλλόταν στους
παραλήπτες, ήταν να υπερβούν τις εορταστικές προσφορές μέσα σε ορισμένη
χρονική περίοδο (βλ. Γιόχαν Χουϊζίνγκα, «Ο Άθρωπος και το Παιχνίδι», μτφρ.
Γεράσιμος Λυκιαρδόπουλος και Στέφανος Ροζάνης). Ε, ένα μακό μπλουζάκι, με
όλους τους ισχυρούς πολιτικο-οικονομικο-ιστορικούς συμβολισμούς του είναι
αλήθεια πως δεν είναι δύσκολο να το ανταποδώσει κανείς σε επίπεδο εικόνων. Ή
μήπως είναι; <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17241P491</ED>
<ID>
ID:302185

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P49&aa=1</URL></REF>


Article

<CATEGORY>vin09</CATEGORY>

 <H2>Ιστορίες αρχηγών
</H2>
Πολιτικός που ίδρυσε «ομάδα παραγωγής» για τη σκηνοθεσία των εμφανίσεών
του ήταν ο Ρούζβελτ που διέθετε ένα μικρό εργαστήριο, με ανθρώπους του Τύπου,
ποιητές, θεατρικούς συγγραφείς, ιστορικούς, δικαστικούς. 
Παράδειγμα σκηνοθεσίας της σπουδαιότητας μιας επίσκεψης πολιτικού αρχηγού
εμφανίζεται στη «Chicago Daily News» την 21η Ιουνίου του 1960, όπου τίθενται
ερωτήματα σχετικά με το ταξίδι του προέδρου Αϊζενχάουερ στη Μ. Ανατολή. «Ποια
είναι τα αισθήματα του Άικ για το ταξίδι;», «Γιατί μέλη του κυβερνώντος
κόμματος ενοχλούνται από ερωτήματα δημοσιογράφων;». Έκτοτε ως επιτυχημένη
θεωρείται η δημοσιογραφική κάλυψη πολιτικού ταξιδιού, που «εγκυμονεί» ειδήσεις
και αποτελέσματα. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17241P492</ED>
<ID>
ID:302239

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P49&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 14/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Πολεμιστής» (Men of war) 
Οικολογικές... φούσκες με τον μυώδη Ντολφ Λούντγκριν που από μισθοφόρος
γίνεται υπεραστιστής των καταπιεσμένων. Σκηνθεσία Πέρι Λανγκ ­ παραγωγής '94.
(Διάρκεια: 101') 
21.00 Star 
Υπερασπιστής των κατατρεγμένων «Ο Ρομπέν των δασών» και ο Κέβιν Κόστνερ
γνώρισε μια από τις μεγαλύτερες επιτυχίες του ερμηνεύοντάς τον

«Ο Ρομπέν των δασών» (Robin Hood Prince of thieves ) 
Ύστερα από χρόνια, οι «ιπποτικές ταινίες» ξαναγίνονται μόδα στις αρχές του
'90. Ο Κέβιν Ρέινολντς καταφέρνει να φτιάξει μια εντυπωσιακή ταινία αυτού του
είδους. Ο Κέβιν Κόστνερ είναι πειστικότατος ως προστάτης των αδυνάτων, αλλά
ύστερα από λίγα χρόνια τον πήρε η κάτω βόλτα. Μαζί του καλοί ηθοποιοί: Μόργκαν
Φρίμαν, Κριστιάν Σλέιτερ, Άλαν Ρίκμαν, Μέρι Ελίζαμπεθ Μαστραντόνιο. (Διάρκεια:
137')*** 
21.45 Alter 
«Οι κυνηγοί της χαμένης κιβωτού» (Indiana Jones: Raiders of the lost
ark ) 
Η πιο... Σπιλμπεργκική θεαματική περιπέτεια του «τρομερού παιδιού» του
Χόλιγουντ. Ίσως να μην είναι τυχαίο ότι εδώ έχουν δουλέψει εξπέρ καλλιτέχνες:
Λόρενς Κάσνταν, Φίλιπ Κάουφμαν στο σενάριο, Τζον Γουίλιαμς στη μουσική,
Ντάγκλας Σλοκόμπ στη φωτογραφία, Φρανκ Μάρσαλ στην παραγωγή. Και πάνω απ' όλα
βέβαια, η πρωταγωνιστική παρουσία του Χάρισον Φορντ που πλάθει έναν από τους
χαρακτηριστικότερους ρόλους του. Είναι ο Ιντιάνα Τζόουνς, καθηγητής ­ τώρα
αυτό το «καθηγητής»... παίζει λίγο ­ Αρχαιολογίας που φθάνει στο Νεπάλ για να
βρει τη χαμένη κιβωτό, στην οποία είχαν φυλαχθεί οι Δέκα Εντολές. Παίζουν,
επίσης, οι Κάρεν Άλεν, Ντένχολμ Έλιοτ, Γουλφ Κάλερ. (Διάρκεια: 110')*** 
23.00 ΕΤ3 
«Καλοκαιρινά παιχνίδια» (Sommarlek - Summer interlude ) 
Από τις νεανικές ταινίες ­ '50 ­ του Ίνγκμαρ Μπέργκμαν που στους ελληνικούς
κινηματογράφους είχε παιχθεί με τον τίτλο «Έρωτες εφήβων». Χτυποκάρδια εφήβων
με τα φλερτάκια νεαρής θεατρίνας. (Διάρκεια: 92')*** 
24.00 Star 
«Κινητή βόμβα» (Suspect device ) 
Θρίλερ επιστημονικής φαντασίας ­ '95 ­ με καλό τιμ ­ σεναριογράφος, σκηνοθέτης
­ αλλά μέτριο αποτέλεσμα. Η ζωή ενός απλού ανθρώπου γίνεται μαντάρα όταν
αντιλαμβάνεται ότι οι άνθρωποι του κοντινού περιβάλλοντός του προσποιούνται
πως δεν τον γνωρίζουν! Του Ρικ Γιάκομπσον σε σενάριο Ρομπ Κέρτσνερ. Με τους Σι
Τόμας Χάουελ, Στέισι Τράβις, Μπέτι Βον. (Διάρκεια: 91')* 
01.15 Tempo 
«Ο άγγελος του θανάτου» (Angel of death ) 
Θριλεράκι ­ '96 ­ με τον βετεράνο Φερνάρντο Ρέι στον ρόλο ενός ναζί που δρα
και σήμερα και τον εντοπίζουν δύο «κυνηγοί». Μαζί του οι Σούζαν Άντριους, Τζακ
Τέιλορ, Χάουαρντ Βέρνον. (Διάρκεια: 89')* 
02.00 Star 
«Με λένε ακόμα Μπρους» (They still call Me Bruce ) 
Χοντρο-φαρσοκωμωδία ­ '86 ­ με τον Μπρους Γουόν να ξαναμπλέκει σε εξωφρενικές
καταστάσεις. Των Τζέιμς Ορ, Τζόνι Γιούν. Με τους Τζόνι Γιούν, Ντέιβιντ
Μέντενχολ, Τζόν Τραβόλτα, Ρόμπερτ Γκιγιόμ. (Διάρκεια: 90')* 
02.20 Antenna 
«Το τέρας της λίμνης» (Crater lake monster ) 
Μπι μούβι τρόμου ­ '77 ­ με ένα τέρας να προβάλλει από μια λίμνη και να
σπέρνει τον πανικό. (Διάρκεια: 84')* 
<H3>ΤΟΡ 3
</H3>
1. «Οι κυνηγοί της χαμένης κιβωτού»: Ο καλύτερος Σπίλμπεργκ (21.45 -
Alter) 
2. «Καλοκαιρινά παιχνίδια»: Νεανικός Μπέργκμαν (23.00 - ΕΤ3) 
3. «Ο Ρομπέν των δασών»: Ο Κέβιν Κόστνερ προστάτης αδυνάτων (21.00 -
star) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17241P493</ED>
<ID>
ID:302286

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P49&aa=3</URL></REF>


Article

<CATEGORY>vin09</CATEGORY>

 <H5>e - LΕΑRΝΙΝG
</H5><H2>Με πτυχίο από το κομπιούτερ
</H2><H4>Ξεκίνησε με ένα πτυχίο Πληροφορικής. Σπούδασε όμως και σε μια εικονική
(virtual) σχολή </H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

«Ένας μαθητής σε κάποια απομακρυσμένη περιοχή μπορεί να παίρνει μαθήματα από
τον υπολογιστή του χωρίς να μετακινείται», λέει ο πτυχιούχος του... κομπιούτερ
Θρασύβουλος Κανάρης

«Ο καθηγητής βέβαια δεν αντικαθίσταται» αλλά «οι virtual σχολές παρέχουν πολύ
καλό επίπεδο εκπαίδευσης και σε βοηθούν να αναπτύξεις τις ικανότητές σου». 
Ο Θρασύβουλος Κανάρης ανήκει σε μια μειοψηφία, αφού δεν είναι πολλοί οι
Έλληνες που αποφασίζουν να μπουν σε ψηφιακές τάξεις και να μορφωθούν μέσω του
Ίντερνετ. Εκείνος όμως το «μικρόβιο» του Διαδικτύου και της επαφής με
εκπαιδευτικά ιδρύματα και οργανισμούς του εξωτερικού το έχει κολλήσει για τα
καλά. Και τελικά, ως διευθύνων σύμβουλος της εταιρείας Innovation Technologies
έγινε ο εμπνευστής και υλοποιητής του ιδιωτικού e-University που λειτουργεί
εδώ και έξι μήνες στη χώρα μας από την εταιρεία με την υποστήριξη του ομίλου
Ξυνή και τη συνεργασία του αγγλικού NCC (Computing Center Education). 
Οι μαθητές μπορούν να εγγραφούν σε ταχύρυθμα τμήματα των 10 ή των 70
ωρών, ή σε κανονική φοίτηση δύο ετών για να πάρουν το bachelor από το
Πανεπιστήμιο του Πόρτσμουθ, χωρίς να πατήσουν ούτε λεπτό στην αίθουσα.
«Μπορούν να κάνουν τα μαθήματα από το σπίτι τους, ενώ παράλληλα εμείς
λειτουργούμε υποστηρικτικά παρακολουθώντας την εξέλιξή τους», λέει ο
Θρασύβουλος Κανάρης, διευθύνων σύμβουλος της Innovation Technologies, ο οποίος
σπούδασε σε εκπαιδευτικό οργανισμό του εξωτερικού πληρώνοντας περίπου 350 ευρώ
για κάθε μάθημα. 
Ο ίδιος πιστεύει ότι το e-learning θα είναι η δεύτερη μεγάλη εφαρμογή μετά το
e-commerce. «Ειδικά στην Ελλάδα, το μοντέλο αυτό ταιριάζει πολύ. Σκεφτείτε
έναν μαθητή στο Διδυμότειχο ή σε κάποια άλλη απομακρυσμένη περιοχή. Θα μπορεί
να παίρνει μαθήματα από τον υπολογιστή του χωρίς να χρειάζεται να μετακινηθεί.
Ή έναν εργαζόμενο που δεν έχει ευέλικτο ωράριο κι έτσι αυτή η μέθοδος τον
διευκολύνει». 
Με απλά λόγια, ο ρόλος του πανεπιστημίου αλλάζει, αφού το Ίντερνετ δίνει τη
δυνατότητα σε όλους τους φοιτητές να παρακολουθούν από την οθόνη τού
υπολογιστή τους μαθήματα σε όλο τον κόσμο. Ευρωπαϊκά πανεπιστήμια, μη
κυβερνητικές οργανώσεις και ανεξάρτητοι εκπαιδευτικοί φορείς δημιουργούν τις
δικές τους πύλες γνώσεων (portals) στις οποίες μπορούν να έχουν πρόσβαση όλοι
οι πολίτες ανεξαρτήτως εθνικότητας, ηλικίας και επαγγέλματος. Δεν χρειάζονται
εξετάσεις. Μόνο ένα πληκτρολόγιο και η οθόνη. 
Την πρωτιά στην on line πανεπιστημιακή εκπαίδευση κατέχει η Ισπανία, η
οποία ίδρυσε το 1995 το πρώτο Εικονικό Πανεπιστήμιο στο Ανοιχτό Πανεπιστήμιο
της Καταλωνίας (UOC). Οι αριθμοί μιλούν από μόνοι τους, αφού δεν πρόλαβαν καλά
καλά να συμπληρωθούν τα πρώτα έξι χρόνια λειτουργίας του και το UOC Virtual
(Universidad Oberta de Cataluna) μετρά σήμερα 20.000 φοιτητές, 16
πανεπιστημιακούς τίτλους (πτυχιακούς και μεταπτυχιακούς), 800 διδάσκοντες και
συμβούλους στο Διαδίκτυο, 350 καθηγητές και τεχνικό προσωπικό, 600 μαθήματα
και τάξεις. Στο πολυβραβευμένο από την Ευρωπαϊκή Ένωση και διεθνείς
οργανισμούς UOC λειτουργούν επίσης 14 περιφερειακά κέντρα και ένα portal που
δέχεται 4,5 εκατ. επισκέψεις τον μήνα. Μεταξύ άλλων, υπάρχουν τμήματα Νομικής,
Διοίκησης Επιχειρήσεων, Παιδαγωγικής και Ψυχολογίας. Το κόστος εξαρτάται από
τη διάρκεια της φοίτησης και τον αριθμό των μαθημάτων. Από 47 ευρώ ενώ για
μεταπτυχιακό φθάνει ως 1.760 ευρώ. Πληροφορίες στη διεύθυνση www.uoc.es 
Πρωτοπόρο και το Πανεπιστήμιο της Οξφόρδης, το οποίο όχι μόνο δημιούργησε το
πρώτο σε όλο τον κόσμο πρόγραμμα που μελετά τις επιδράσεις του Ίντερνετ στην
κοινωνία, αλλά επενδύει 22 εκατ. δολάρια για το TALL (Technology Assisted
Lifelong Learning), το πρόγραμμα διά βίου εκπαίδευσης με τη βοήθεια της
τεχνολογίας. Έως σήμερα λειτουργούν τμήματα Λογισμικού (κόστος 1.136 ευρώ),
Τοπικής Ιστορίας (κόστος 1.192 ευρώ) και Ανοσολογίας. Περισσότερες πληροφορίες
στη διεύθυνση www.tall.ox.ac.uk/internet/about.

<H3>Στην Ελλάδα
</H3>
Εκπαιδευτικά προγράμματα μέσω e-mail προσφέρει το Πανεπιστήμιο Αθηνών. Αφορούν
έξι αντικείμενα κυρίως στον χρηματοοικονομικό τομέα, διαρκούν από δύο έως έξι
μήνες και οδηγούν στην απόκτηση πιστοποιητικών εξειδίκευσης. Οι ενδιαφερόμενοι
πρέπει να διαθέτουν πτυχίο από ελληνικό ή ξένο Πανεπιστήμιο. Δεκτοί γίνονται
και απόφοιτοι Λυκείου με τριετή επαγγελματική εμπειρία σε χώρο σχετικό με το
αντικείμενο του προγράμματος. Το κόστος συμμετοχής αρχίζει από τα 734 ευρώ και
φθάνει τα 2.465 ευρώ, ανάλογα με το χρονικό διάστημα Πληροφορίες στη διεύθυνση
http://elearn.elke.uoa.gr.

Το Ανοικτό Πανεπιστήμιο προσφέρει με τη μέθοδο της εκπαίδευσης από απόσταση
τίτλους σπουδών ισότιμους με ΑΕΙ. Τα προγράμματα σπουδών που οδηγούν σε πτυχίο
(ευρωπαϊκός πολιτισμός, ελληνικός πολιτισμός, φυσικές επιστήμες, διοίκηση
επιχειρήσεων, πληροφορική, ισπανική γλώσσα και πολιτισμός) απαιτούν τέσσερα
έτη φοίτησης. Για την απόκτηση πτυχίου απαιτούνται τέσσερα χρόνια φοίτησης (12
θεματικές ενότητες), ενώ για το μεταπτυχιακό δύο (τέσσερις θεματικές
ενότητες). 
Κάθε θεματική ενότητα κοστίζει 528 ευρώ. Πληροφορίες στη διεύθυνση www.eap.gr.

<H3>Να e-ζει κανείς ή να μην e-ζει; </H3>
Ελληνική ηλεκτρονική πανεπιστημιακή «πόρτα» για σπουδές εξ αποστάσεως

Το δίλημμα είναι ανύπαρκτο για τους τακτικούς επισκέπτες αυτού του
«ηλεκτρονικού ανοιχτού πανεπιστημίου», όπου καθηγητές, φοιτητές δράματος,
ηθοποιοί και... απλοί περίεργοι μπορούν να μάθουν τα πάντα για τον Σαίξπηρ. Σε
αυτό το portal γνώσεων μπορεί κανείς να συμμετάσχει και στην ειδική τάξη του
Σαίξπηρ (Shakespeare classroom) και να παρακολουθήσει μαθήματα, ενώ αν είναι
διδάσκων, υπάρχει ειδική ζώνη διδασκόντων για ανταλλαγή απόψεων. Οι
προσφερόμενες υπηρεσίες είναι δωρεάν. www.ulen.com/SHAKESPEARE

<H3>Τέχνη δίχως ηλικία
</H3>
Ποτέ δεν είναι αργά. Οι φιλότεχνοι όλων των ηλικιών που δεν μπόρεσαν να
σπουδάσουν το αγαπημένο τους αντικείμενο, μπορούν να ρουφήξουν τις γνώσεις που
παρέχει αυτό το portal, δωρεάν. Το λέει και τ' όνομά του: accessart, πρόσβαση
στην τέχνη. Οι χρήστες έχουν τη δυνατότητα να συμμετάσχουν σε τάξεις
ζωγραφικής, γλυπτικής, φωτογραφίας και visual art. Παιδιά από πέντε ετών, αλλά
και ενήλικοι μπορούν να έχουν ηλεκτρονική πρόσβαση σε μουσεία και γκαλερί. Το
portal που λειτουργεί με την υποστήριξη πολλών βρετανικών εκπαιδευτικών και
καλλιτεχνικών ιδρυμάτων (Gulbekian Foundation, National Society for Education
in Art and Design, Fitzwilliam Museum, East England Arts Regional Arts Lottery
Programme) διαθέτει, επίσης, τμήμα για την ανταλλαγή απόψεων μεταξύ καθηγητών
και σπουδαστών Τέχνης. Πληροφορίες: www.accessart.org.uk

LINKS

www.europa.eu.int/comm/education/elearning/what.

www.uoc.es/web

www.tall.ox.ac.uk/tallinternet/about

www.ntua.gr/archtecha

www.iearn.org

www.prometeus.org

www.thesaurus.com

www.isi.edu

www.lic.gov.uk

www.becta.org.uk/teaching/index.html
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P51</CAT>
<ED>
Κωδικός άρθρου: A17241P511</ED>
<ID>
ID:302186

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P51&aa=1</URL></REF>


Article

<CATEGORY>vin09</CATEGORY>

 <H5>«ΥΛΑΝΤΡΟΝ» </H5><H2>Από την Κύπρο με ποίηση
</H2><H4>Ένα νέο λογοτεχνικό περιοδικό που μας ήλθε από την Κύπρο, ικανό ν' αφήσει το
αποτύπωμά του στον κυπριακό και τον ελλαδικό χώρο </H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
Νέο λογοτεχνικό περιοδικό που μας ήλθε από την Κύπρο, με ανοιχτά τα πανιά της
ποίησης κυρίως, αλλά και του πεζού και των μεταφράσεων και των σχολίων και των
βιβλιοκρισιών. Ας κάνω τις συστάσεις: 
Ύλαντρον [γεράνδρυον > γέραντρον > γίλαντρον] που θα πει ψηλό, μεγάλο,
πανώριο, αντρειωμένο, αιωνόβιο δέντρο. Πενταμελής συντακτική επιτροπή: Γιώργος
Γεωργής, Λεύκιος Ζαφειρίου, Σταματία Λαουμτζή, Κώστας Λυμπουρής (υπεύθυνος)
και Μιχάλης Πιερής. Το «Ύλαντρον» θα κυκλοφορεί τρεις φορές τον χρόνο και
διατηρεί στα κείμενά του την ορθογραφία που επιλέγει κάθε συνεργάτης. Χορηγοί
είναι ο Όμιλος Λαϊκής Τράπεζας και ο Τάκης Χριστοφίδης. 
Από το πρώτο τεύχος, το «Ύλαντρον» δείχνει ικανό ν' αφήσει το αποτύπωμά
του στον κυπριακό και τον ελλαδικό χώρο. Προσεγμένη επιλογή συνεργατών,
κατανομή της ύλης δίχως χάσματα, άρτια εμφάνιση (σπάνια βλέπω στην Ελλάδα
λογοτεχνικά περιοδικά με τέτοιο γούστο), ευφάνταστες ρουμπρίκες. Μυρίζει
δροσιά και γνώση το νέο εγχείρημα. Απομένει να δούμε τη συνέχεια. 
Στη θεματογραφία τώρα, γνωρίζοντας ότι αδικώ πολλά· πού να χωρέσουν; 
Ποιήματα του σημαντικότατου Κώστα Μόντη και από αυτά το «Και πάλι για τον
πλάτανο των Αγίων Ομολογητών»: «Μουπαν πως φύτεψαν ένα καινούργιο πλάτανο /
στη θέση του παλιού που δολοφονήθηκε. / Ναι μα άλλοι τώρα κι όχι εμείς / θάναι
δεκαέξη - δεκαοχτώ χρονών / για να χαράζουν τ' αρχικά αγαπημένων ονομάτων /
στον κορμό του / κι άλλα τώρα θάν' τ' αρχικά». 
Ποιήματα ακόμα δημοσιεύουν ο Γιώργης Παυλόπουλος, ο Θεοδόσης Νικολάου, ο
Μιχάλης Πασιαρδής, ο Μιχάλης Γκανάς, ο Μίμης Σουλιώτης, ο Γιάννης Βαρβέρης, ο
Λεύκιος Ζαφειρίου, η Νίκη Μαραγκού, ο Μιχάλης Πιερής κ.ά. Πεζά από τον Δημήτρη
Καλοκύρη και τον Νάσο Θεοφίλου. 
Για τον Σεφέρη: Ο Γιώργης Παυλόπουλος θυμάται στιγμές από τη γνωριμία και τη
συναναστροφή του, σε δύσκολους καιρούς, με τον νομπελίστα, ο Νίκος Κάσδαγλης
καταγράφει την αντίσταση του Σεφέρη στη δικτατορία και τη διακήρυξη των 18
συγγραφέων, τον Απρίλιο του 1969, και ο Θανάσης Βαλτινός δημοσιεύει το γραπτό
ντοκιμαντέρ «Μέρες του '71». Τρία έξοχα κείμενα. 
Από τις μεταφραστικές δουλειές, να επισημάνω τα τέσσερα σονέτα του Σαίξπηρ σε
μετάφραση του Διονύση Καψάλη, απόσπασμα από το «Μια εποχή στην κόλαση» του
Ρεμπώ, σε μετάφραση του Χριστόφορου Λιοντάκη. 
Τέλος, να σημειώσω το μελέτημα του Θεοδόση Νικολάου, ο οποίος καταγράφει τις
αναφορές που βρίσκονται στο έργο του Φώτη Κόντογλου, για τον «Ποιητή της
Κύπρου», Βασίλη Μιχαηλίδη.

<H3>«ΓΑΙΟΡΑΜΑ» </H3><H3>Στις τέσσερις γωνιές της Γης
</H3>
Νέο τεύχος (47), νέα απόλαυση. Θέματα από τις τέσσερις γωνιές του πλανήτη, τη
θάλασσα και τον βυθό της. Εκείνο που μ' αρέσει στο «Γαιόραμα», είναι η σωστή
δοσολογία στην προσέγγιση των θεμάτων: ταξιδιωτικές εμπειρίες, ιστορικά -
λαογραφικά στοιχεία, επιστημονική ανάλυση και φωτογραφίες, δημιουργούν ένα
αμάλγαμα που στα περισσότερα θέματα δεν αφήνει κενά. Να επισημάνω: 
* Το ιστορικό - θρησκευτικό - λαογραφικό - πολιτικό άρθρο για το Ισλάμ
στη Ν.Α. Ασία, που δείχνει ότι «η καρδιά του Ισλάμ χτυπάει χιλιάδες χιλιόμετρα
μακριά από τη Μέκκα». 
* Τον γύρο της Αυστραλίας σε 270 ημέρες (α' μέρος) που πραγματοποίησε
ένας Αμερικανός δημοσιογράφος με ποδήλατο! 
* Το θέμα για την Κασπία Θάλασσα (εξαίρετη δουλειά) που απειλείται με
ολοσχερή οικολογική καταστροφή εξαιτίας ­ ποιου άλλου; ­ του πετρελαίου. 
* Το μαγευτικό κείμενο και τις σπάνιες φωτογραφίες για το ζωοπλαγκτόν ­
σημαντικότατο κρίκο στην τροφική αλυσίδα των θαλασσών. 
* Τους ορεινούς γορίλες της Αφρικής και το θαύμα της επιβίωσής τους,
καθώς ο εμφύλιος της Ρουάντα μετέτρεψε σε πεδίο μάχης τα τελευταία καταφύγιά
τους, αλλά αυτοί κατάφεραν να σωθούν. Ένα συγκλονιστικό οδοιπορικό ­ που δεν
ασχολείται μόνο με τους γορίλες. 
* Από τα ελληνικού ενδιαφέροντος θέματα, το οδοιπορικό στη Μάνη, τη
Μέσα Μάνη όπως την έχω ακούσει από μικρός (σε αντιδιαστολή με τη Μεσσηνιακή ή
αυτήν πάνω από το Γύθειο). Έχοντας διαβάσει εκατοντάδες «οδοιπορικά» και
έχοντας περπατήσει χωριό-χωριό αυτό τον τόπο, πρέπει να πω ότι το κείμενο του
Κύρου Κόκκα είναι προσεκτικό, λεπτομερές, δεν προδίδει την «μανιάτικη ψυχή»,
παρ' ότι την εξιδανικεύει λίγο παραπάνω. Οι φωτογραφίες του Ανδρέα Σμαραγδή
από τις καλύτερες έγχρωμες της Μάνης που έχει δει. 
<H3>«ECHO - artis» </H3><H3>Νέο, σε παλιά, στέρεα χνάρια
</H3>
Η πολυμελής ομάδα του «Δίφωνου», με επικεφαλής την Άννα Βλαβιανού, που
αποχώρησε από το περιοδικό, ξεκίνησαν τη νέα περιπέτεια με το «ECHO - artis»,
που εκδίδεται πλέον από τις Τεχνικές Εκδόσεις Α.Ε. του Κώστα Καββαθά. Το
«Δίφωνο», με τη συγκεκριμένη ομάδα, υπήρξε ένα από τα λίγα έντυπα των
τελευταίων χρόνων που ασχολήθηκε με συνέπεια, τόλμη, σοβαρότητα και φαντασία,
κυρίως με το ελληνικό τραγούδι, δίχως να παραμελεί τις άλλες τέχνες. Το νέο
περιοδικό πατάει γερά στα παλιά χνάρια και από το πρώτο τεύχος δείχνει πως θα
εξελιχθεί σε αξιόπιστο σημείο αναφοράς, στον χώρο του. 
Εξώφυλλο, δωρεάν CD και μία από τις καλύτερες συνεντεύξεις του Γιώργου
Νταλάρα (Νίκος Μωραΐτης) είναι ο «κράχτης» του νέου περιοδικού. Απολαυστικά
αναγνώσματα οι Ελληνίδες showomen, από τη Μαρινέλα στη Βίση, τη Βανδή και την
Τσανακλίδου και η ζωντανή συνέντευξη του Λευτέρη Παπαδόπουλου καθώς
παρακολουθούσε το πρόγραμμα Πάριου - Ρέμου. 
Η ένσταση, σημειολογική θα έλεγα, που έχω για τον τίτλο του νέου περιοδικού,
ίσως απορριφθεί εκ της... πορείας του. Θα δούμε.

<H3>«ΠΝΕΥΜΑΤΙΚΗ ΛΑΡΙΣΑ» </H3><H3>Κάθε αρχή και δύσκολη </H3>
Στη Λάρισα συστάθηκε, πριν από ενάμιση χρόνο, η Ένωση Λογοτεχνών - Συγγραφέων
Λάρισας (ΕΛΟΣΥΛ), η οποία και εξέδωσε το περιοδικό «Πνευματική Λάρισα» (αρ.
1). Δημοσιεύονται κείμενα (ποίηση, αφήγημα, διήγημα, ταξιδιωτικά, δοκίμια
κ.λπ.) από 43 κατοίκους ή καταγόμενους από τον νομό της Λάρισας. Υπεύθυνοι της
έκδοσης, όσοι μετέχουν στο Δ.Σ. της ΕΛΟΣΥΛ. 
Σημειώνουμε την έκδοση και την προσπάθεια, πιστεύοντας ότι το δεύτερο τεύχος
της «Πνευματικής Λάρισας» θα κάνει πολλά βήματα μπροστά και στην εμφάνιση και
στο περιεχόμενο. Κάθε αρχή και δύσκολη. 
<H3>ΔΙΕΥΘΥΝΣΕΙΣ
</H3>
* «ΥΛΑΝΤΡΟΝ»: Τ.Θ. 16025, Λευκωσία - 2085. 
* «ΓΑΙΟΡΑΜΑ»: Φειδίου 4, Αθήνα 106 78. Τηλ. 3891.775. 
* «ECHO - artis»: Ηλιουπόλεως 2-4, Αθήνα - 172 37. Τηλ. 9792.500. 
* «ΠΝΕΥΜΑΤΙΚΗ ΛΑΡΙΣΑ»: Δένδρα Λαρίσης, Τ.Κ. 415 00.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P52</CAT>
<ED>
Κωδικός άρθρου: A17241P521</ED>
<ID>
ID:302187

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P52&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Εγγραφή στα μητρώα
</H2><H4>΄Υστερες σκέψεις πάνω στο μείζον αριστούργημα του Στρίντμπεργκ «Πατέρας» μού
προξένησε η συνταρακτική παράσταση του Γιώργου Κιμούλη στο καινούργιο του θέατρο
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Γιώργος Κιμούλης και η Φιλαρέτη Κομνηνού στον «Πατέρα» του Στρίντμπεργκ

Σε μια παλιότερη κριτική μου για τον «Πατέρα» του Στρίντμπεργκ προσπαθώντας να
διερευνήσω τις οφειλές του μεγάλου Σουηδού στην αρχαία ελληνική τραγωδία
αναφερόμουνα και στην ανατροπή του πολιτισμικού μοντέλου της πατρότητας που
σχολιάζει ο Στρίντμπεργκ, δηλαδή στη «θεωρία» του Απόλλωνος στην αισχύλεια
«Ορέστεια», ότι ο πατήρ γεννά, ενώ η μήτηρ τίκτει και απλώς ως αποθήκη
σπέρματος φυλάσσει το έμβρυο αλλά αναφερόμουνα και στη θεμελιώδη σύγκρουση
συζύγων, Κλυταιμνήστρας και Αγαμέμνονος, στην ίδια τριλογία, όπου ο
άντρας-σύζυγος οδηγείται επί σφαγήν πατώντας πάνω σ' ένα στρωμένο χαλί
θριάμβου από μια σύζυγο-θήλυ, αράχνη που απλώνει το δίχτυ της και τον ρουφά,
αφήνοντάς τον κενό κέλυφος. 
Παρ' όλο που είχα εκμεταλλευτεί τη ρητή αναφορά του συγγραφέα στο κείμενο στην
αρχαία βασίλισσα Ομφάλη που ταπείνωσε τον ακαταπόνητο ήρωα Ηρακλή
υποχρεώνοντάς τον να ντύνεται γυναικεία και να την υπηρετεί κι ενώ είχα
διαβλέψει και στο καταγωγικό αριστούργημα του Άλμπη «Ποιος φοβάται τη
Βιρτζίνια Γουλφ» (που σαφώς παραπέμπει στη στριντμπεργκική δραματουργία της
ανελέητης πάλης άρρενος-θήλεος) τις υπόγειες αναφορές στις ευριπιδικές
«Βάκχες», ομολογώ, πως μόλις τώρα βλέποντας την παράσταση του Κιμούλη, σαν
αστραπή μέσα από τις ρωγμές του αφηγηματικού και δραματουργικού
νατουραλιστικού ιστού είδα το υπόγειο σχόλιο στις «Βάκχες» και στο διπλό δράμα
του Πενθέως, τον εξευτελισμό του από τον Διόνυσο και τον σπαραγμό του από την
Αγαύη. 
Στον «Πατέρα» ο Στρίντμπεργκ καταγράφει με οξυδέρκεια και
σχολαστικότητα ανατόμου, ανακριτή και κλινικού ψυχιάτρου τη σύγκρουση ανάμεσα
στον ανδρικό ορθολογισμό και στο γυναικείο ένστικτο, ανάμεσα στον εγκέφαλο του
Διός (απ' όπου γεννήθηκε χωρίς μητέρα η Αθηνά, θεά της αντρικής οδυσσειακής
πολύτροπης σκέψης) και στη μήτρα της Ήρας. Εδώ καταθέτω κάτι για πρώτη φορά,
όσο μπορώ να ελέγξω την παγκόσμια βιβλιογραφία (θα χαρώ, αν διαψευστώ, και
υπάρχει σχόλιο, μνεία άλλου μελετητή): Η «θεωρία» του Ευριπίδη στις «Βάκχες»
ότι ο Διόνυσος αποσπάστηκε από τη μήτρα της αστραποκαμένης Σεμέλης και
αποτελείωσε την εμβρυακή του ηλικία στον μηρό του Διός, νομίζω πως είναι ένα
εκπληκτικό ειρωνικό και αρκούντως σοφιστικό σχόλιο στη «θεωρία» του Αισχύλου
περί αμήτριδος Αθηνάς που εκπήδησε πάνοπλη από το κεφάλι του Διός. 
Στις «Βάκχες» ο Ευριπίδης σε μια από τις πλέον συνταρακτικές σκηνές τού
παγκόσμιου θεάτρου βάζει τον γυναικωτό και αβροδίαιτο Διόνυσο ως άλλη Ομφάλη
να παρενδύει τον ορθολογιστή Πενθέα και ως γυναίκα να τον οδηγεί στον
οιστρηλατούμενο μαιναδοκρατούμενο Κιθαιρώνα, όπου τον κατασπαράζει η μάνα του
σε μια τελετή ωμοφαγικής πανδαισίας. Σε μια δε άλλη εκπληκτική σκηνή που κατά
τη γνώμη μου παραπέμπει στο φροϋδικό ντιβάνι, ο γερο-Κάδμος οδηγεί την
παραλοϊσμένη μάνα-Αγαύη στη συνειδητότητα να κατεβεί ως τη μνήμη της γέννας
της, ώστε επιστρέφοντας στην πραγματικότητα να συλλάβει το έγκλημά της. 
Στον «Πατέρα» του Στρίντμπεργκ το θήλυ υπερασπιζόμενο το απόλυτο δικαίωμα της
μήτρας του οδηγεί το άρρεν σε μια παρένδυση, ο χιτώνας-ζουρλομανδύας στον
οποίον το τυλίγει η Τροφός του κατ' επιταγή της Ομφάλης είναι μια κάθοδος στον
βυθό της τρέλας, ήτοι στον ευνουχιστή της λογικής, του ορθολογισμού και ως εκ
τούτου στην άβυσσο του ενστίκτου και στην τρυφερότητα της θηλύτητας. Παρ' όλη
την επέλαση, αιώνες πολλούς στον πολιτισμό της ανδροκρατικής και φαλλοκρατικής
εξουσίας κάτι βαθύτερο και ενστικτώδες μάς υποχρεώνει ακόμα να είμαστε όλοι
εγγεγραμμένοι στα απανταχού ΜΗΤΡΩΑ! 
Είμαι ευγνώμων γιατί αυτές τις ύστερες σκέψεις πάνω σ' αυτό το μείζον
αριστούργημα του Στρίντμπεργκ μού τις προξένησε η συνταρακτική παράσταση του
Γιώργου Κιμούλη στο καινούργιο του θέατρο, ένα έξοχο κόσμημα της θεατρικής μας
αγοράς. 
Ο Κιμούλης μετέφρασε το έργο με γνώμονα τις ανάσες και τις σιωπές των
προσώπων. Παρέδωσε στον θίασό του μια παρτιτούρα ήχων, λάλων σιωπών και
ρωγμών, από όπου ξεπηδά η ανάγκη συγκεκριμένης σωματικότητας. Ο χειρονομημένος
λόγος ως ικανή και αναγκαία συμπληρωματική συνθήκη του φωνήεντος λόγου. 
Μέσα σ' ένα εντόνως εξπρεσιονιστικό σκηνικό καταρρέοντος θεσμού του Αγγελή, ο
Κιμούλης οδήγησε τους ηθοποιούς σε μια συναρπαστική σχέση. Ναι, αυτό είναι μια
μοντέρνα υποκριτική που ξεπερνάει την πεπαλαιωμένη νατουραλιστική αφέλεια της
φέτας ζωής. Ο Κιμούλης διδάσκει μια εξπρεσιονιστική τεχνική που εκκινεί από
τον ρυθμό και τη φόρμα. Αφού ο ηθοποιός συλλάβει το «δέμας» του ρόλου, τον
όγκο του, τον σκηνικό του προσανατολισμό, αφού αντιληφθεί τα όριά του στον
δραματουργικό χωρόχρονο, ρυθμοποιεί τον λόγο του σώματος και του κειμένου.
Δημιουργεί έναν σκηνικό αλγόριθμο. 
Ο ίδιος ο Κιμούλης είναι ένας μοναδικός μάστορας αυτής της τεχνικής. Ο Πατέρας
του έχει ένα στέρεο κουκούτσι ρεαλιστικής ανάμνησης, αλλά γύρω από τον πυρήνα
διαγράφει συνεχείς επάλληλους κύκλους που ακολουθούν την πορεία Τύπος -
Χαρακτήρας ­ Μορφή. Ετσι καταλήγει σε μια πρόταση σύγχρονης διατύπωσης του
τραγικού, αίτημα που έθετε στη δραματουργία του και ο Ίψεν και ο Στρίντμπεργκ
και ο Πιραντέλλο. Ο Κιμούλης παίζει στις παρυφές, στα όρια της υπαρξιακής
κένωσης. Είναι ο ηθοποιός-Αναλύων. Δίπλα του η Φιλαρέτη Κομνηνού πλάθει τον
εντελέστερο ρόλο της. Γυναίκα αράχνη, υπνωτίζουσα κόμπρα, σμέρνα, δράκαινα
(για να θυμηθώ τα αρχέτυπα με τα οποία τη στολίζει ο αισχύλειος Ορέστης) η
Κομνηνού κουβαλάει μια σκοτεινή περσόνα μιας Μέδουσας που πετρώνει όποιον την
αντικρύσει. Κι όλο αυτό το επίτευγμα με τα λιτότερα μέσα. 
Η Χριστίνα Κουτσουδάκη είναι συνταρακτική Παραμάνα. Ας είναι μόνος
έπαινός της πως βλέποντάς την δεν νοστάλγησα τη Χριστίνα Καλογερίκου. 
Ο έμπειρος Δημήτρης Βάγιας μάς αιφνιδίασε με τον έξοχο, λοξό, στρεβλό τρόπο
που φαλτσάρισε τον Γιατρό χωρίς να υποκύψει σε καρικατούρα, κρατώντας όμως ένα
υπόγειο ρέον ειρωνικό δηλητήριο. Ο Γιώργος Γεωγλερής στον Πάστορα έπαιξε με
μαεστρία την ευήθεια, τη ρητορική κενότητα και την κοινωνική αμηχανία του
προτεστάντη ηθικολόγου. Η νέα ηθοποιός Δήμητρα Σιγάλα έχει αξιοποιήσιμα
προσόντα και καθαρότητα μέσων. 
Ευοίωνο το ξεκίνημα δύο νέων ηθοποιών μαθητών του Κιμούλη που έδειξαν τα
στέρεά τους εφόδια: Νίκος Μαραγκόπουλος και Στέλιος Ξανθουδάκης. 
<H3>INFO
</H3><H3>Το θέατρο
</H3>
«Πατέρας» του Αύγ. Στρίντμπεργκ στο Σύγχρονο Θέατρο (Ευμολπιδών 39Γ,
παράλληλος στα αριστερά της Ιεράς Οδού. Γκάζι, τηλ. 3467.095, 3466.632)
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P53</CAT>
<ED>
Κωδικός άρθρου: A17241P531</ED>
<ID>
ID:302188

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P53&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Ένα δώρο </H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Ο θησαυροφύλακάς μου, η Αγγελική - αδελφή του άλλου, «εθνικού» θησαυροφύλακα
Μάνου Ελευθερίου - μου έκανε ένα καταπληκτικό δώρο. Γράμματα που είχα
ξεχασμένα, ούτε ήξερα ότι υπήρχαν, από φίλους... πριν από 30 χρόνια!.. Απ' τον
Μάνο Ελευθερίου που μου έγραφε για τον Μίκη, τον Μαρκόπουλο, τον Λεοντή, τα
τραγούδια του, τη Μαρία Δημητριάδου (που δεν του έγραφε...), απ' τον Περικλή
Κοροβέση «φίλε γεια, θα τα πούμε σύντομα από κοντά», απ' τον Ευθύμη
Παπαδημητρίου, δραστήριο στέλεχος του ΠΑΚ Μονάχου - καθηγητή Φιλοσοφίας -
Οικολογίας τώρα στα Γιάννενα - με τον οποίο είχαμε σοβαρές (!) «επαναστατικές»
συζητήσεις μέσω αλληλογραφίας και ο οποίος πάντα τελείωνε «φιλιά στην Αγγελική
και στον Σπύρο από μένα και την Έλλη», τον Τάσο Μεγαλόπουλο από την Αυστραλία,
τον Αποστόλη Κρυωνά τον σκηνοθέτη τον Σαλονικιό, μια απαντητική επιστολή από
Γκαλιμάρ ότι ακόμα δεν έχουν διαβάσει τους «Νταντάδες» μου (δηλαδή, είχε
μεταφραστεί το έργο, κι εγώ ούτε καν το ήξερα, ούτε αντίτυπο δεν έχω, ούτε
ξέρω ποιος το είχε μεταφράσει), απ' τον Γιώργο Λαζάνη που μου έγραφε για τους
«Μουσικούς» και τη «Θηλειά», απ' την Άννα Συνοδινού που μου έγραφε για την
κατάσχεση του Θεάτρου Λυκαβηττού απ' τη χούντα, απ' τον Κωνσταντίνο Χέλμη που
προσπαθούσε να σκηνοθετήσει τη «Θηλειά» στο Βερολίνο κι απ' τον «μάνατζέρ»
μου, τον αγαπημένο Γιώργο Τσιπλάκο που μου έγραφε «ή θα σταματήσεις να τους
γράφεις τόσο οργισμένα ή δεν ξέρω τι θα κάνω με σένα»... Κι ένα σωρό άλλα...
ωραία... παλιά. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P53</CAT>
<ED>
Κωδικός άρθρου: A17241P532</ED>
<ID>
ID:302240

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P53&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.30-6.30 μ.μ. / Η δασκάλα του πιάνου.
8.30-11.00 μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 4.45-7.40-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 6.00-8.00-10.00-24.00 μ.μ. / Η χαμένη Ατλαντίδα. Ώρα
4.00 μ.μ. μεταγλ. (Πατησίων 140 * 8215.327, 8259.975).

Αίθουσα 2

D-ΤΟΧ. 3.50-5.40-7.30-9.30-11.30 μ.μ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 4.00 μ.μ.μεταγλ. / Λουλούδια
του πολέμου. Ώρα 7.00-9.30-24.00.

Αίθουσα 5

Το ημερολόγιο μιας πριγκίπισσας. 5.20-7.45-10.15-00.30.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ.

Αίθουσα 4

D-ΤΟΧ. 5.00-7.00-9.00-11.00 μ.μ. 
ΑΘΗΝΑΪΣ - Ericsson 1

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 3480.006).

ΑΙΓΛΗ

Λουλούδια του πολέμου. 5.50-8.30-11.00 μ.μ. (Οδός Κύπρου 57 Πλ.
Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο Χάρι Πότερ και η φιλοσοφική λίθος. 7.30-10.30 μ.μ. με υπότ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Βαριά ερωτευμένος. 8.45-11.00 μ.μ. / Η χαμένη Ατλαντίδα. 6.45
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.50-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Θέλω και τη μαμά σου. 6.00-8.15-10.30μ.μ. (Πλατεία Αμερικής * 8674.252).

ΑΤΤΙΚΑ 2

Βαριά ερωτευμένος 5.40-8.10-10.40 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. Δευτέρα κλειστό λόγω πρεμιέρας.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ., / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Οι άλλοι. 6.30-8.40-10.50 μ.μ. (Κων/λεως 82 Πλ. Μπουρναζίου Περιστέρι *
5756.243, 5756.244).

Αίθουσα 2

Βαριά ερωτευμένος. 6.30-8.45-11.00 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-ΤΟΧ. 6.45-8.45-10.45 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Ο κατεργάρης των Χριστουγέννων. 12.45-15.00-17.15 / American pie 2. 19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 12

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

D-ΤΟΧ. 12.15-14.45-17.15-19.45-22.00-00.15.

Αίθουσα 16

Η χαμένη Ατλαντίδα. 10.30-12.30-14.30 μεταγλ. / D-ΤΟΧ. 17.15-19.45-22.00-00.15.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 6.10-8.20-10.30 μ.μ.

ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 10.30 μ.μ. / Ο Χάρι Πότερ και η φιλοσοφική λίθος.
4.30-7.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-11.00 μ.μ. / Η χαμένη
Ατλαντίδα. 4.45-6.45 μ.μ. μεταγλ. * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 7.00-9.00-11.00 μ.μ. / Η χαμένη Ατλαντίδα. Ώρα
3.00-5.00 μ.μ. μεταγλ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 5.20 μ.μ. μεταγλ. / Το
ημερολόγιο μιας πριγκίπισσας. 8.20-10.40 μ.μ. / Σρεκ. 3.10 μ.μ. μεταγλ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 13.15-5.15 μ.μ. μεταγλ.

ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 6.00-8.20-10.40 μ.μ.

ΜΑΡΟΥΣΙ 3 Alpha Odeon

Λουλούδια του πολέμου. 4.20-7.10-10.00 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 6.00-8.10-10.20 μ.μ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 6.30 μ.μ. / Οι άλλοι.
9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Λουλούδια του πολέμου. 5.50-8.20-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Κλέφτης ή η πραγματικότητα. 6.15-8.20-10.30 μ.μ., μαζί και η μικρού
μήκους: Τα μάτια που τρώνε. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Η κατάρα του πράσινου σκορπιού. 6.00-8.15-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 6.10 μ.μ.
μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 8.30-10.45 μ.μ. / Ο Χάρι Πότερ και η φιλοσοφική
λίθος. 5.30 μ.μ. μεταγλ.. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Η κατάρα του πράσινου σκορπιού. 6.20-8.40-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Η κατάρα του πράσινου σκορπιού. 6.30-8.40-10.50 μ.μ. (Ζησιμοπούλου -
Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.40-8.50-11.00 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Κανταχάρ. 8.30-10.30 μ.μ. (Ν. Ελβετία 34-Βύρωνας * 7645.310, 7662.066
Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Ο 7ος ήλιος του έρωτα. 7.15-9.15 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Αμελί. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 6.30-9.30 μ.μ. (Λεωφόρος Φυλής 165,
Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ., Τετ.: Αμελί. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Εφάπαξ. 6.15-8.15-10.15 μ.μ., μαζί και η μικρού μήκους: Είναι
γρουσουζιά να βλέπεις τη νύφη πριν από τον γάμο. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ. Κυρ. (Περικλέως 55 Δημαρχείο, * 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-ΤΟΧ. 5.00-7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ., Τετ.: Μια καρδιά τον Χειμώνα. 8.30 μ.μ. (Γρ. Λαμπράκη
και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Η κατάρα του πράσινου σκορπιού. 6.00-8.15-10.30 μ.μ. (Πλατεία
Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524). 
ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.45-22.00. / Η χαμένη
Ατλαντίδα. Στα ελληνικά. 17.00. Αίθουσα 2 Ο Χάρι Πότερ και η φιλοσοφική
λίθος. Στα ελληνικά. 17.00-19.45. / Οι άλλοι. 22.30. (* 832.060,
Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. (* 257.255,
Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 19.15-22.30. (* 262.051 & 270.073 Dolby
Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-16.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγιο μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Το ημερολόγιο μιας πριγκίπισσας. 18.30-20.45-23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Λουλούδια πολέμου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. Σάββατο και Κυρική: 17.20-19.00. / Moulin
Rouge. 20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Θέλω και τη μαμά σου. 19.00-21.00-23.00. / Ταρζάν.
(Κυριακή ώρα 12.00). (* 378.404, Dolby Stereo) 
Αίθουσα 2-«Παύλος Ζάννας» Ο μικρός Λίαμ. 19.00-21.00-23.00. (* 378.404,
Dolby Stereo) 
ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.20. / Το ημερολόγιο μιας
πριγκίπισσας. 18.30-20.55-23.20 ΑΙΘΟΥΣΑ 3 Ο Χάρι Πότερ και η φιλοσοφική
λίθος. Στα ελληνικά. 17.00. / Ο Χάρι Πότερ και η φιλοσοφική λίθος.
Με υπότιτλους. 20.00-23.00. ΑΙΘΟΥΣΑ 4 Ταξιδιάρικα πουλιά.
16.15-18.25. / Βαριά ερωτευμένος. 20.35-23.00. ΑΙΘΟΥΣΑ 5 Ο
άρχοντας των δαχτυλιδιών. 16.00-19.30-23.00. / From Hell. Κυριακή
ώρα 12.00 πρεμιέρα. ΑΙΘΟΥΣΑ 6 D-ΤΟΧ. 17.05-19.05-21.05-23.05. ΑΙΘΟΥΣΑ 7
Οι άλλοι. 16.45-19.00-21.15-23.30. ΑΙΘΟΥΣΑ 8 American pie.
16.25-18.40-20.55-23.10. (* 290.100, 290.290, Dolby Digital D.Τ.S. JBL
5000). 
STER CENTURY CINEMAS

ΑΙΘΟΥΣΑ 1 Ο Χάρι Πότερ και η φιλοσοφική λίθος. Με υπότιτλους.
11.00-13.50-16.55. / Οι άλλοι. 19.50-22.00-00.20. (Digital ΕΧ, D.Τ.S.).
ΑΙΘΟΥΣΑ 2 Ο Χάρι Πότερ και η φιλοσοφική λίθος. Στα ελληνικά.
12.40-15.50. / Ο άρχοντας των δαχτυλιδιών. 19.00-22.20. (Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Με υπότιτλους.
12.20-15.20-18.40-21.40. (Dolby Digital DTS). ΑΙΘΟΥΣΑ 4 Το ημερολόγιο μιας
πριγκίπισσας. 11.20-13.40-16.10-18.30-21.00. / Μην πεις λέξη.
23.20. (Dolby Digital DTS). ΑΙΘΟΥΣΑ 5 Η φούσκα.
13.20-15.40-18.20-20.40-23.00. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.50. / Οι άλλοι.
18.50-21.10-23.40. (Dolby Digital DTS). ΑΙΘΟΥΣΑ 7 Η χαμένη Ατλαντίδα.
Μεταγλωττισμένη. 11.10-13.10-16.00. / Εφάπαξ. 18.10-20.20-22.40.
(Dolby Digital DTS). ΑΙΘΟΥΣΑ 8 American pie 2.
12.30-15.00-17.20-19.40-21.50-24.00.(Dolby Digital DTS). ΑΙΘΟΥΣΑ 9
Βαριά ερωτευμένος. 12.50-15.10-17.50-20.10-22.30. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-19.00-22.20. (Dolby Digital DTS).
ΑΙΘΟΥΣΑ 11 Ο Χάρι Πότερ και η φιλοσοφική λίθος. Στα ελληνικά.
13.30-16.30 D-ΤΟΧ 19.30-21.30-23.30 (Dolby Digital ΕΧ, DTS). (*
469.300, 469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. 18.00-19.30. / Η φούσκα. 21.10-23.10. (* 213.929 Dolby
Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Αμελί. (* 34.551). 
Αίθουσα 2: American Pie 2. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο κύριος με τα ριγέ. (* 23.377) <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17241P541</ED>
<ID>
ID:302201

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P54&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η κατάρα του πράσινου σκορπιού»: Κωμωδία μυστηρίου του Γούντι Άλεν με
εξωφρενικές υποθέσεις και φόντο την τζαζ Νέα Υόρκη του '40. Παίζουν: Γούντι
Άλεν, Νταν Ακρόιντ, Έλεν Χαντ, Σαρλίζ Θερόν [Αθηναΐς, Αλεξάνδρα (Πατ.),
Γλυφάδα, Μαρούσι 2, Όπερα 1, Τροπικάλ 2, Ράδιο Σίτυ, Φάληρο 1, Σινεάκ]. 
«Λουλούδια του πολέμου»: Η δύναμη των ανθρώπινων συναισθημάτων και ο
παραλογισμός της βίας του πολέμου στη διαλυμένη Γιουγκοσλαβία. Του Ελί
Σουρακί, με τους Άντι ΜακΝτάουελ, Αντριέν Μπροντί, Ηλία Κοτέα (Αίγλη,
Νιρβάνα). 
«Κλέβει η πραγματικότητα τα όνειρα σου κι εσύ την κλέβεις για να ονειρευτείς.
Κλέβει η πραγματικότητα τη ζωή σου κι εσύ την κλέβεις για να ζήσεις»
υποστηρίζει η Αντουανέττα Αγγελίδη στην καλύτερη ταινία της «Κλέφτης ή η πραγματικότητα»

«Κλέφτης ή η πραγματικότητα»: Εικαστικό, ποιητικό και «φιλοσοφικό»
δοκίμιο για την πραγματικότητα, το όνειρο και τον «κλέφτη» της ζωής. Η
καλύτερη ταινία της Αντουανέττας Αγγελίδη, με τους Νίκο Παντελίδη, Παρθενόπη
Μπουζούρη, Άντζελα Μπρούσκου, Ευρύκλεια Σωφρονιάδου (Πτι Παλαί). 
«Οδός Μαλχόλαντ»: «Οι παραισθήσεις είναι κι αυτές πραγματικότητα»,
έλεγε ο Αλτουσέρ και ο Ντέιβιντ Λιντς δημιουργεί ένα ατμοσφαιρικό παραλήρημα
στα δυσδιάκριτα όρια ονείρου και πραγματικότητας (Αβάνα, Απόλλων, Άστρον,
Τριανόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν (Μαρούσι 1,
Τροπικάλ 2, Άττικα 1, Δαναός 2). 
«Ποιος να ξέρει»: Αισθηματικά μπερδέματα από τον «σκληροπυρηνικό» Ζακ
Ριβέτ. Παίζουν: Ζαν Μπαλιμάρ, Σέρζιο Κατσελίτο, Ζακ Μπαναφέ (Αττικόν). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού, Ηλία
Λογοθέτη, Γιάννη Μποστατζόγλου (Cine City 3, Village Park 19, Ιντεάλ, Πλάζα
1). 
«Ταξιδιάρικα πουλιά»: Μαγευτικά ταξίδια από τη μία ακρη της Γης έως την
άλλη με τα αποδημητικά πουλιά. Του Ζακ Περέν. Μην το χάσετε (Ααβόρα). 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου.
Του Γιάνγκ Γουέν (Art Studio ). 
«Αμελί»: Κοιτάζει αλλιώς τον κόσμο η Οντρέι Τοτού και προσφέρει χαρά σ'
όσους την συναντούν - ήδη έχει γοητεύσει 260.000 σινεφίλ. Του Ζακ Πιερ Ζενέ.
(Άστυ, Φιλίπ, Άρτεμις). 
<H3>ΘΕΣΣΑΛΟΝΙΚΗ
</H3>
«Ο άνθρωπος που δεν ήταν εκεί». (Βακούρα).

«Κανταχάρ». (Φαργκάνη).

«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 5, Ster Century Cinema 2, 10,
Τιτάνια 1).

«Θέλω και τη μαμά σου». (Ολύμπιον 1).
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17241P542</ED>
<ID>
ID:302250

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P54&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΝΤΙΘΕΑΤΡΟ. 
«Καμιά φορά, ονειρεύομαι τον πρίγκιπα» του Α. Πασπαλά Πασπαλάς, Γ.
Τσιούνης (Μοσχονησίων 36, πλατεία Αμερικής, * 86.61.168).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. 
«Αθήνα - Μόσχα» του Ευδ. Τσολακίδη Τσολακίδης, Θεοχάρη (Ακαδήμου 13,
Μεταξουργείο, * 52.31.131).

ΒΑΣΙΛΑΚΟΥ. 
«Ιστορία για ελέφαντες» του Ν. Μασούδη Καραχισαρίδης (σκηνοθ.), Γ.
Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΓΡΑΜΜΕΣ. 
«Μια μέρα χωρίς γέλιο είναι μια χαμένη μέρα» της Μ. Σπυράτου Μ.
Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΕΛΥΖΕ. 
«Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου 12,
Ιλίσια, * 77.74.311).

ΕΠΙ ΚΟΛΩΝΩ - ΦΟΥΑΓΙΕ. 
«... Στα σκοτεινά...» του Γ. Ηλιόπουλου Σκόττη (σκηνοθ.) Παλούμπης
(σκηνοθ.) (Ναυπλίου 12 - Λένορμαν, Κολωνός, * 51.38.067).

ΘΗΣΕΙΟΝ. 
«Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 32.55.444).

ΚΕΛΣΟΣ STAGE. 
«Μια μπίρα με τον Χένρι» της Θεατρικής Ομάδας «Πλάνη» Δελακούρας,
Σωτηρίου (Κέλσου 4 - Βουλιαγμένης 63, * 92.17.951).

ΜΕΓΑΡΟ ΜΟΥΣΙΚΗΣ ΑΘΗΝΩΝ. 
ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Σειρά «Γέφυρες». Άλκηστη Πρωτοψάλτη
Συμφωνική Ορχήστα Πράγας: συναυλία (Δευτ., Τρ., Τετ.) Κρατική Ορχήστρα Αθηνών:
συναυλία (Παρ.). Κυριακή πρωί στο Μέγαρο Η Καμεράτα Ορχήστρα των Φίλων της
Μουσικής: συναυλία (Κυρ.). (Βασιλίσσης Σοφίας - Κόκκαλη, * 72.82.333).

ΜΕΛΙ. 
«Play Strindberg» του Φρ. Ντίρενματ Άγγ. Αντωνόπουλος, Κοταμανίδου
(Φωκαίας 4 - Αριστοτέλους 87, πλατεία Βικτωρίας, * 82.21.111, 82.23.160).

ΜΟΥΣΟΥΡΗ. 
«Black out» του Τζ. Σάρκι Μυριανθόπουλος, Αβδελοπούλου (πλατεία Καρύκη
6, * 33.10.936).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. 
«Μισό μήλο» της Κ. Μαντέλη Μαντέλη (σκηνοθ.), Στ. Νένες (Θαρύπου 35-37
- Φραντζή, Νέος Κόσμος, * 92.26.975, 92.39.031).

ΣΥΝΕΡΓΕΙΟ.

«Μαρισόλ» του Χ. Ριβέρα Π. Μιχαηλίδης (σκηνοθ), Χριστοδουλίδου (πρώην
«Ανάλια», Φραγκούδη 18-20, πίσω από το Πάντειο Πανεπιστήμιο, * 01- 092.36.992

ΤΕΧΝΟΧΩΡΟΣ. 
«Τα πικρά δάκρυα της Πέτρα φον Καντ» του Ρ.Β. Φασμπίντερ Αθανίτης
(σκηνοθ.), Κάλμπαρη (Μαυρομιχάλη 161, Ξιφίου, * 64.20.522).

ΤΕΧΝΟΧΩΡΟΣ ΥΠΟ ΣΚΙΑΝ. 
«Η νοσταλγός» (Παπαδιαμάντης) του Στ. Λιβαθινού Ήμελλος, Αιγινίτου
(Μαυρομιχάλη 161 - Ξιφίου, * 64.20.522).

Χ BUG CLUB. 
«Λίγο από το πλευρό του Αδάμ» της Κ. Συμεωνίδου Τούλας, Συμεωνίδου
(Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. 
«Η ψύχωση των 4.48» της Σ. Κέιν Πατεράκη (Αμοργού 20, Κυψέλη, *
86.73.945, 86.43.088).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson. «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες Διαθέσιες» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιόλαντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

Θέατρο Αυλαία: «Ο μικρός Εγιόλφ» του Ερρίκου Ίψεν από τη Σκηνή του
Βορρά. Παραστάσεις καθημερινά (πλην Δευτέρας) στις 9.15 μ.μ. και Κυριακή στις
8.00 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17241P551</ED>
<ID>
ID:302202

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P55&aa=1</URL></REF>


Article

<CATEGORY>vin09</CATEGORY>

 <H2>Βραβεία για γέλια
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Μάικλ Τζάκσον και η ετοιμόρροπη μύτη του, με το βραβείο του... Καλλιτέχνη
του Αιώνα

Δεν πρέπει να υπάρχει άνθρωπος που να πιστεύει πως όλη αυτή η υπόθεση «βραβεία
μουσικής», ή όπως αλλιώς τα πείτε, έχει με οτιδήποτε άλλο να κάνει παρά με
δολάρια, διαφήμιση και ντόρο. 
Διαφορετικά (και ανάμεσα σε άλλα ευτράπελα) μετά την απονομή των φετινών
«Αμερικάνικων Βραβείων Μουσικής» θα έπρεπε να δεχτούμε πως οι Ν' Sync είναι
καλύτεροι από τους U2 (αφού τους νίκησαν στην κατηγορία του ποπ/ροκ γκρουπ),
κάτι που οι ίδιοι οι Ν' Sync προσπάθησαν να συμμαζέψουν. «Συγκρατηθείτε -
είπαν στον κόσμο - οι U2 θα πάρουν τα Γκράμι». 
Μέσα σε αυτή την κόντρα Γκράμι - Αμερικάνικων Βραβείων, τελευταία στιγμή
ματαιώθηκε η προβολή βίντεοκλιπ του Μάικλ Τζάκσον (ο «φτωχός» Μάικλ - που έχει
αρκετές έννοιες να πείσει το κοινό του για το άλμπουμ του Invincible - είναι
και μήλον της Έριδος στη διαμάχη των δύο Βραβείων) καθώς κι εκείνος τελευταία
στιγμή είχε αποφασίσει να μην τραγουδήσει ζωντανά, αλλά να προβληθεί το
βίντεοκλιπ του - που τελικά κανείς δεν είδε. 
Η Αλίσια Κιζ και οι Destiny's Child πήραν από δύο Αμερικάνικα Βραβεία, ενώ το
άλμπουμ της άτυχης Αλίγια που σκοτώθηκε σε αεροπορικό δυστύχημα τον Αύγουστο,
διακρίθηκε σαν το καλύτερο στα «ριθμ' εν μπλουζ». Πιο ψύχραιμος ο Γκαρθ
Μπρουκς της κάντρι λίγο πριν ανέβει στη σκηνή είπε στους δημοσιογράφους ότι οι
διοργανωτές των δύο εκδηλώσεων, των Αμερικάνικων Βραβείων Μουσικής και των
Γκράμι, δεν πετυχαίνουν τίποτε άλλο παρά να πληγώνουν τη μουσική. Δηλαδή, με
άλλα λόγια, μπίζνες, όπως πάντα. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17241P561</ED>
<ID>
ID:302189

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P56&aa=1</URL></REF>


Article

<CATEGORY>vin09</CATEGORY>

 <H2>Ροκ και γενναιόδωρος
</H2>
Ο τραγουδιστής των Pink Floyd, Ντέιβιντ Γκίλμουρ, πούλησε το σπίτι του στη
Μάιντα Βέιλ και δώρισε τα 2,5 δισ. δρχ. της αξίας της στους άστεγους του
Λονδίνου. Όχι. Ο ίδιος δεν έμεινε άστεγος. Απλώς έβαλε κάτω το κομπιουτεράκι.
Μέτρησε τις λίρες του (Βρετανός είναι, ευρώ δεν έχει), είδε ότι υπερβαίνουν τα
33,6 δισ. δρχ. και αποφάσισε ότι τούτο το σπίτι του περίσσευε. Εξάλλου την
τελευταία εξαετία το είχε χρησιμοποιήσει ελάχιστα, αφού περνούσε τον καιρό του
στη φάρμα του στο Σάξες και στη βίλα του στην Ελλάδα. Οι άστεγοι του Λονδίνου
με τα χρήματα που διέθεσε ο 54χρονος καλλιτέχνης θα βρουν ζεστασιά σε ειδικό
χώρο που θα ανεγερθεί πιθανόν στην Liverpool street. Ο Ντέιβιντ Γκίλμουρ
εμπιστεύτηκε σε φίλους του ότι με την κίνησή του αυτή θέλει να δώσει το
παράδειγμα, ώστε και άλλοι καλλιτέχνες να κάνουν απευθείας δωρεές. Και όχι να
διοργανώνουν συναυλίες ζητώντας από τον κόσμο να δώσει τα χρήματα και εκείνοι
να προσφέρουν μόνον τη λάμψη τους. Ακούν οι Έλληνες συνάδελφοι του κ.
Γκίλμουρ, που κάθε λίγο και λιγάκι στήνουν και από μια συναυλία συμπαράστασης;
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17241P562</ED>
<ID>
ID:302241

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P56&aa=2</URL></REF>


Article

<CATEGORY>vin09</CATEGORY>

 <H2>Πάρε το δαχτυλίδι μου
</H2>
Ο Φρόντο και ο Γκάνταλφ, «άρχοντες των δαχτυλιδιών»; Λάθος. Οι πραγματικοί
«lords of the rings» είναι το διάσημο ζεύγος Τζένιφερ Άνιστον και Μπραντ Πιτ.
Οι οποίοι μετά τη γνωστή τους διαμάχη με τον σικάτο οίκο κοσμημάτων Damiani
International ­ διαμάχη που οδήγησε τους δύο σταρ στα δικαστήρια για να
διεκδικήσουν το δίκιο τους ­ όχι μόνον απέσυραν την μήνυση εναντίον του, αλλά
έδωσαν τα χέρια για μια "έκτακτου τύπου" συνεργασία, όπου ο Μπραντ θα παίξει
τον ρόλο του σχεδιαστή κοσμημάτων και η καλή του τον ρόλο τού μοντέλου που θα
τα διαφημίσει. 
Να πάρουμε όμως τα πράγματα από την αρχή. Η επίμαχη υπόθεση «δακτυλίδια» έγινε
γνωστή στα μέσα του καλοκαιριού, όταν το ζεύγος μήνυσε την εταιρεία Damiani
επειδή, όπως υποστήριζε, κόπιαρε τις βέρες του γάμου του που σχεδίασε ο ίδιος
ο Μπραντ και λανσάρισε μια νέα σειρά δακτυλιδιών που ονόμασε «Μπραντ και
Τζένιφερ». 
Τελικά, όλα καλά. Μέλι - γάλα τα παιδιά. Όπως ανακοινώθηκε από τον οίκο
Damiani, ο κύριος Πιτ θα σχεδιάσει αποκλειστικά για τους Damiani μια νέα σειρά
κοσμημάτων και η κυρία Άνιστον θα αναλάβει την παγκόσμια διαφημιστική καμπάνια
(εκτός από τη Νότια Αμερική). Και φυσικά συμφώνησαν να σταματήσουν και το...
κολπάκι «Μπραντ και Τζένιφερ». Δακτυλιδάκι σε σχέδιο Μπραντ Πιτ, όσοι
πρόλαβαν, πρόλαβαν.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17241P563</ED>
<ID>
ID:302280

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P56&aa=3</URL></REF>


Article

<CATEGORY>vin09</CATEGORY>

 <H2>«Γήινοι» και ανανεωμένοι
</H2>
Αργά και σταθερά. Με τον «αέρα» που έδωσε στα πανιά τους το πρώτο τους
επιτυχημένο άλμπουμ, «To έργο που παίζουν τα μάτια σου» και την καλή υποδοχή
του δεύτερου, πιο ψαγμένου «Μην πετάς θα σε δουν» (ΕΜΙ) οι νεαροί
ονειροχτυπημένοι (από το μαγικό ραβδάκι των Πυξ Λαξ) Όναρ συνεχίζουν το...
έργο τους - αυτή τη φορά με το πιο «γήινο» «Δεν χρωστάω σε κανένα» (CD single)
στο οποίο συμμετέχει και ο Βασίλης Παπακωνσταντίνου. 
Μετά τους εσωτερικούς τριγμούς που κατέληξαν στην εκ θεμελίων ανανέωση των
μελών του γκρουπ (παλιοί είναι μόνον ο Λευτέρης Πλιάτσικας και η Πένυ
Ραμαντάνη), επήλθε όπως φαίνεται ηρεμία και δημιουργικό πνεύμα και... ξανά
προς την δόξα τραβούν. 
Στα τέλη του Ιανουαρίου δε, Δευτέρα 21 και Τρίτη 22 Ιανουαρίου και τις
επόμενες δύο Δευτέρες -Τρίτες, 28 και 29/1 και 4,5 Φεβρουαρίου θα τους βρείτε
στο club του Σταυρού του Νότου (Φραντζή και Θαρύπου 37, Ν. Κόσμος, τηλ.
9226.975). Για να μην ξεχνιόμαστε. Το λάιβ είναι το ατού τους.
<REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17241P564</ED>
<ID>
ID:302300

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P56&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>ουρές κυρίως στις τουαλέτες κυριών </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Οι γυναίκες χρειάζονται 2,3% περισσότερο χρόνο από τους άνδρες στην τουαλέτα,
σύμφωνα με... διεθνή έρευνα του καθηγητή Αλεξάντερ Κίρα από το Πανεπιστήμιο
Κορνέλ. Αυτό, όμως, δεν σημαίνει ότι οι ουρές είναι 2,3 φορές περισσότερες. Το
2000, ένας από τους συντάκτες του επιστημονικού περιοδικού «Focus»
χρησιμοποίησε τη μαθηματική θεωρία περί «ουράς» για να αποδείξει τον
μαθηματικό κανόνα «Ο Νόμος της Ενόχλησης». 
Σύμφωνα με τον νόμο αυτό, αν μία ουρά κινείται Χ φορές πιο αργά από μία άλλη,
τότε αυτή η ουρά θα είναι τουλάχιστον Χ φορές στο τετράγωνο μεγαλύτερη και οι
άνθρωποι που στέκονται σε αυτήν θα πρέπει να περιμένουν Χ φορές στο τετράγωνο
περισσότερο. 
Άρα, η ουρά στις γυναικείες τουαλέτες θα είναι 2,3 φορές στο τετράγωνο
μεγαλύτερη - δηλαδή, τουλάχιστον πενταπλάσια - από ό,τι στις ανδρικές. Κάτι
που απλά σημαίνει ότι οι γυναίκες θα πρέπει να έχουν στην διάθεσή τους 2,3
φορές περισσότερες τουαλέτες από ό,τι οι άνδρες. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17241P565</ED>
<ID>
ID:302312

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P56&aa=5</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ 
1. Είναι οι μισοί, περίπου, Βέλγοι. 2. Παραπόταμος του Ντρίνα. ­
Μητέρα της Ρέας. 3. Εκτελούν σημαντική λειτουργία (καθ.). ­ Σημαίνουν
και τα διαλείποντα. 4. Επιστημονική ονομασία του βατράχου. 5.
Σύμβολο των αλχημιστών. ­ Μειώνει τις δυνάμεις. 6. Τις προκαλεί συχνά ο
οδοντίατρος. 7. Από τα τρία... τρία. ­ Χρησιμοποιείται και υποθετικά. ­
Συνεχόμενα στο αλφάβητο. 8. Πατέρας του Προμηθέα και του Άτλαντα.
9. Χρησιμοποιούνται και από μοναχούς (αντίστρ.). ­ Βουνό της
Σαμοθράκης. 
ΚΑΘΕΤΑ 
1. Είναι κτισμένη επάνω στον Άρνο. 2. Πομπή παράκλησης ή
ευχαριστίας (γεν.). 3. Πολλά συναισθήματα εκφράζει. ­ Εξάρτημά της η
κουκούλα. 4. Χωρίζει τη Βέρνη σε τρία τμήματα. ­ Γαλλικό σύμφωνο.
5. Παλιά ονομασία της Σπερχειάδας. ­ Το μεγαλύτερο από τα ορνιθοειδή
(αντίστρ.). 6. Θαύμαζε τον εαυτό του. 7. Το εκφράζουν δύο
τελείες. ­ Τέλος, χωρίς... τέλος. ­ Ομοιωματικό μόριο. 8. Καρποί τους
είναι τα όα. ­ Όμοια γράμματα. 9. Χερσόνησος της Β. Αμερικής. 
ΛΥΣΗ (12/1/2002) 
ΟΡΙΖΟΝΤΙΑ: 1. ΕΚΤΟΠΙΣΜΑ 2. ΛΑΟΦΙΛΕΙΣ 3. ΑΤΤΙΚ - ΡΑΤ
4. ΦΡΕΝΑ 5. ΡΑ - ΟΣΤΙΑΣ 6. Ο ΜΕΣΣΙΑΣ 7. ΣΙΚ -
ΟΑΣΗΣ 8. ΟΤΙ - ΜΙ 9. ΕΥΑΣ - ΑΡΙΑ. ΚΑΘΕΤΑ: 1. ΕΛΑΦΡΟΣ
2. ΚΑΤΡΑΜΙΟΥ 3. ΤΟΤΕ - ΕΚΤΑ 4. Ο ΦΙΝΟΣ - ΣΙ 5.
ΠΙΚΑΣΣΟ 6. ΙΛ - ΤΙΑΡΑ 7. ΣΕΡΒΙΑΣ 8. ΜΙΑ - ΑΣΗΜΙ 9.
ΑΣΤΟΣ - ΣΙΑ. <REF><SOURCE>
ΤΑ ΝΕΑ</SOURCE>
<DATE>, 14-01-2002</DATE>
<CAT>, Σελ.: P71</CAT>
<ED>
Κωδικός άρθρου: A17241P711</ED>
<ID>
ID:302199

</ID><URL>http://ta-nea.dolnet.gr/neaweb/neafile.print_unique?e=A&f=17241&m=P71&aa=1</URL></REF>


Article

<CATEGORY>vin04</CATEGORY>

 <H5>ΟΛΟΝΥΧΤΙΟ ΠΑΖΑΡΙ ΓΙΑ ΤΗ ΣΥΓΧΩΝΕΥΣΗ ΕΘΝΙΚΗΣ - ΑLΡΗΑ
</H5><H2>ΞΑΝΑΜΟΙΡΑΖΟΥΝ την «προίκα» για να σωθεί ο γάμος
</H2><H4>Αγωνία για τις επιπτώσεις στην Οικονομία και τη Σοφοκλέους
</H4>
Απεγνωσμένη προσπάθεια να σωθεί ο γάμος της Εθνικής Τράπεζας με την Alpha Bank
κατέβαλλαν χθες οι πρωταγωνιστές της τραπεζικής συμφωνίας του αιώνα, αλλά και
η κυβέρνηση, της οποίας διακυβεύεται η αξιοπιστία. Σ' ένα ολονύχτιο παζάρι,
ξαναμοιράστηκε η προίκα των αρμοδιοτήτων και εξουσιών μεταξύ των δύο
«παρατάξεων», ενώ η «σημερινή» ημέρα προβλέπεται κρίσιμη.

σε
λί
δες 7-9 και ΡΙΠΕΣ: Παρενέργειες (σελ. 3)
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17242N011</ED>
<ID>
ID:302360

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N01&aa=1</URL></REF>


Article

<CATEGORY>vin04</CATEGORY>

 <H2>Άκης στα «ΝΕΑ»: Όχι κομματικοί υποψήφιοι στις Δημοτικές
</H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17242N013</ED>
<ID>
ID:302434

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N01&aa=3</URL></REF>


Article

<CATEGORY>vin06</CATEGORY>

 <H2>Αμοιβή ρεκόρ 4 δισ. σε Καλατράβα για το ΟΑΚΑ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17242N014</ED>
<ID>
ID:302441

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N01&aa=4</URL></REF>


Article

<CATEGORY>vin06</CATEGORY>

 <H2>Το κοινό ψήφισε τους σταρ της ΤV
</H2>
Στις φωτογραφίες Γ. Παπαδάκης, Ν. Χατζηνικολάου

στο ένθετο
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17242N015</ED>
<ID>
ID:302459

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΕΙΔΙΚΟ αντικλεπτικό σύστημα βάζει «φρένο» στις κλοπές αυτοκινήτων. Το
σύστημα λειτουργεί με δορυφορικά σήματα και ειδοποιεί κάθε φορά που το
αυτοκίνητο μετακινείται, ενώ υποδεικνύει και το σημείο στο οποίο βρίσκεται.
Η Κατερίνα Ρούτση στη σελ. 14. 
Ν. ΜΑΡΚΟΠΟΥΛΟΣ: Η μεγαλύτερη αγωνία ήταν όσο προσπαθούσαμε να βρούμε
δότη, αφού η δική της καρδιά δεν άντεχε άλλο. Το λέω με όση δύναμη έχω. Η
ελληνική κοινωνία πρέπει να ξεπεράσει τον φόβο της για τη δωρεά οργάνων.
Ο Χρ. Μανωλάς στη σελ. 15. 
ΧΡ. ΦΩΛΙΑΣ: Το ευρώ θα φέρει ανάπτυξη στην ελληνική οικονομία, αρκεί να
υλοποιηθούν, επιτέλους, οι απαραίτητες διαρθρωτικές αλλαγές. Οι Έλληνες ήταν
περισσότερο έτοιμοι από ό,τι αναμενόταν. Όταν το εμπόριο πάει καλά, όλη η
οικονομία πάει καλά. Οι «20 Ερωτήσεις» της Δήμητρας Σκούφου στη σελ. 16. 
Ο ΡΗ. GOODWIN ασχολείται με το περιβάλλον χρόνια. Και πρότεινε να μπουν
διόδια στο Λονδίνο και στις άλλες μεγάλες πόλεις για την προσπέλαση στο κέντρο
τους. Στην Αθήνα, βέβαια, θεωρείται persona non grata, δηλαδή ανεπιθύμητος.
Η Λαμπρινή Σταμάτη στους «Ορίζοντες», σελ. 21. 
ΟΙ ΑΡΧΑΙΟΙ Έλληνες με τα νομίσματα που έκοβαν έδειχναν την πίστη στους
θεούς, την αγάπη στον τόπο τους, τη δύναμη του βασιλιά, αλλά διαφήμιζαν και
τα... προϊόντα τους! Γιατί «ζούσαν μέσα στη φύση και τη θεωρούσαν ιερή».
Η Αριστοτελία Πελώνη στους «Ορίζοντες», σελ. 24.

Ο Θ. ΜΟΣΧΟΠΟΥΛΟΣ φέτος σκηνοθετεί τέσσερις παραστάσεις με διαφορετικό
ύφος, σε τέσσερα διαφορετικά είδη. Και δηλώνει: «Οργάνωσα έτσι τον χρόνο μου,
ώστε να μπορώ να τα βγάλω πέρα. Είχα κάνει όλη την προετοιμασία από καιρό».
Η Έλενα Δ. Χατζηιωάννου στους «Ορίζοντες», σελ. 25. 
ΣΤΑ ΠΑΛΙΑ οικογενειακά ημερολόγια δεν σημειώνονταν μόνο γιορτές,
γενέθλια, επαγγελματικά ραντεβού, γεννήσεις και γάμοι. Αλλά και πότε άνθισαν
τα αγριολούλουδα, πότε ήρθε το πρώτο χελιδόνι, πότε είχε καταιγίδα κ.λπ.
Αποτελούν τεκμήρια για τις αλλαγές στο κλίμα. Η Εύη Ελευθεριάδου στους
«Ορίζοντες», σελ. 41. 
ΤΙ ΜΠΟΡΕΙ, λοιπόν, να κάνει για μας 
η τηλεοπτική εικόνα; Ένα επιτήδειο 
μεγάλο κατάστημα, κάτι σαν «Χρυσό 
ψαλίδι». Κόβω - ράβω και ιδού αγνώριστο 
το ρούχο σου. Το ίδιο να φαίνεται ως άλλο. 
Όπως η συνέντευξη του Α. Κακλαμάνη στο CBS. 
Η Φωτεινή Τσαλίκογλου στην «Τρίτη άποψη», σελ. 6. 
Η ΥΠΟΘΕΣΗ της αλλαγής του νομικού 
καθεστώτος που διέπει την κατάρτιση των 
μελετών για τα δημόσια έργα συνεχίζει να 
καρκινοβατεί παρά την τεράστια σημασία 
του θέματος και τις κατά καιρούς εξαγγελίες 
για επίσπευση των διαδικασιών. Ο Αντώνης 
Ρενιέρης στους «Προβολείς», σελ. 6. 
«ΚΥΡΙΟΛΕΚΤΙΚΑ», έλεγε και ξανάλεγε 
ο διαπρεπής συνάδελφος από ραδιοφώνου, 
«η πόλη παρέλυσε». Φαντάζομαι ότι εννοούσε 
ότι η πόλη είχε χέρια, πόδια και νευρικό 
σύστημα, το οποίο υπέστη παραπληγία ή 
ημιπληγία! «Κυριολεκτικά, πάγωσε το αίμα της από τον τρόμο». 
Η Μαίρη Κατσανοπούλου «Σε πρώτο ενικό», σελ. 16. 
ΔΙΑΦΟΡΟΙ απόστρατοι αξιωματικοί 
που ποτέ δεν συνήλθαν από το σοκ της 
μεταπολίτευσης, διάφοροι ταλαίπωροι τύποι 
εν συγχύσει, που φαντάζονται παντού εχθρούς, 
κυκλοφορούν και ενσπείρουν πανικό σε 
γριούλες, στα τρόλεϊ, σε συμπαίκτες ταβλιού στο Ζάππειο. 
Η Άννα Δαμιανίδη στα «Αναλώσιμα», σελ. 16. <H3>[Κόσμος]
</H3>
ΟΙ ΗΠΑ κινδύνεψαν να χάσουν τον πλανητάρχη τους. Ο Τζ. Μπους
στραβοκατάπιε, ενώ έτρωγε πρέτσελ, έχασε τις αισθήσεις του, έπεσε και χτύπησε.
Αμάν, πια, αυτός ο πρόεδρος, ούτε ένα ψωμάκι δεν ξέρει να φάει. Και δεν ακούει
και τη μαμά του. Σελ. 17.

Ο ΓΚΡ. ΦΟΥΕΝΤΕΣ ήταν ο Κουβανός ψαράς που ενέπνευσε τον Ερν. Χεμινγουέι να
γράψει το αριστούργημά του «Ο γέρος και η θάλασσα». Αυτός ο θρυλικός γέρος
έσβησε στο σπίτι του, στο Κοχιμάρ, στα 104 χρόνια του. Στους
«Ορίζοντες». σελ. 19.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17242N021</ED>
<ID>
ID:302329

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κουμπαριές
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Όλα του γάμου δύσκολα.

Με τιμή
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17242N022</ED>
<ID>
ID:302409

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Βροχές στη Δυτική, Κεντρική, Νότια Ελλάδα και Δυτική Μακεδονία. Χιόνα στα
ορεινά της Ηπείρου και της Δ. Μακεδονίας. Το βράδυ καταιγίδες στα δυτικά. Πολύ
ισχυροί νοτιάδες στο Ιόνιο από το μεσημέρι. 
ΑΤΤΙΚΗ 
Πιθανότητα ασθενών βροχών, κυρίως τη νύχτα. Μέτριοι βοριάδες. Μέγιστη
θερμοκρασία στην Αθήνα 11oC. 
ΘΕΣΣΑΛΟΝΙΚΗ 
Ίσως βρέξει τη νύχτα. Ασθενείς μέχρι μέτριοι βοριάδες. Μέγιστη θερμοκρασία
στην πόλη 6oC. 
<H3>ΑΥΡΙΟ
</H3>
Βροχές κυρίως στα δυτικά, όπου θα εκδηλωθούν και καταιγίδες. Χιόνια στα ορεινά
ηπειρωτικά. Ισχυροί νοτιάδες στη Δυτική Ελλάδα, ίδιας έντασης
βορειοανατολικοί. Άνεμοι στην υπόλοιπη χώρα. <H3>Πέμπτη 17/1
</H3>
Τοπικές βροχές, καταιγίδες στις θαλάσσιες περιοχές, χιόνια στα ορεινά
ηπειρωτικά. Στην κεντρική και βόρεια χώρα μέτριοι έως ισχυροί βοριάδες (5-6
Μπωφόρ), στις υπόλοιπες περιοχές ίδιας έντασης νοτιοανατολικοί άνεμοι.
Θερμοκρασία σχεδόν αμετάβλητη. <H3>Παρασκευή 18/1
</H3>
Κατά τόπους ισχυρές βροχές, καταιγίδες στη θάλασσα, χιόνια στα ορεινά
ηπειρωτικά. Βοριάδες στα κεντρικά και βόρεια, μέτριοι έως ισχυροί (5-6
Μπωφόρ). Στη Νότια Ελλάδα νοτιοανατολικοί άνεμοι ίδιας έντασης. Θερμοκρασία
στα ίδια επίπεδα. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Κίνδυνος διαζυγίου πριν από τον γάμο...
</H2><H4>Ύστατες προσπάθειες να σωθεί η συγχώνευση
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Τώρα, όταν ένας γάμος διαλύεται λέγεται διαζύγιο. Ένας γάμος που διαλύεται
πριν καν γίνει, πώς ονομάζεται; Φιάσκο; Προκαταβολική... «ασυμφωνία
χαρακτήρων»; Ή μήπως... διαφωνία για την προίκα; 
Το βέβαιον είναι πως άπαντες ενδιαφέρονται να μάθουν ποιος «έστησε» τον άλλον
στα σκαλιά της εκκλησίας - η νύφη ή ο γαμπρός; Και ποιο ρόλο χρεώνεται ο κ.
Καρατζάς της Εθνικής και ποιον ο κ. Κωστόπουλος της Alpha, εφόσον τελικά ο
γάμος του αιώνα καταλήξει σε διαζύγιο. 
Όπως και να έχει, μια άσχημη γεύση μένει από τέτοιες υποθέσεις - και ας
συμβαίνουν και στις καλύτερες οικογένειες. Διότι και η αγωνία για το κλίμα που
θα διαμορφωθεί στην οικονομία - σε μια κρίσιμη, μάλιστα, περίοδο - εύλογη
είναι (εξ ου και τα... κατεβασμένα μούτρα των κ.κ. Σημίτη και Χριστοδουλάκη),
και η αγωνία για το Χρηματιστήριο (ακόμη μεγαλύτερος ασθενής) δικαιολογημένη.
Τώρα, αν προκύπτουν και κάποια ερωτήματα του στυλ ποιος έφταιξε και τι έγινε,
αυτά θα φανούν στη... νεκροψία - εκτός κι αν ευοδωθούν οι προσπάθειες διαφόρων
διαμεσολαβητών, που όσο να 'ναι ραγίζει η καρδιά τους να βλέπουν ζευγάρια να
χωρίζουν. 
Θα μου πείτε, ευτυχώς που πρόκυψε και αυτός ο καβγάς, διότι διαφορετικά
θα ακούγαμε για τρίτη συνεχή ημέρα περί «εγγράφων», «εκθέσεων» και άλλων
παρακρατικών κειμένων, τα οποία, εκτός από το ότι προκαλούν θυμηδία - για το
περιεχόμενο και το ύφος - δεν προσφέρουν και τις καλύτερες υπηρεσίες στον τόπο
και τη σοβαρότητα της χώρας. «Βλακείες», είπε και ο Πρωθυπουργός - και
ασχολήθηκε με το πιο σοβαρό στοιχείο της «υπόθεσης τρομοκρατία» - να...
μαζέψει την υπεραισιοδοξία που αιφνιδίως άρχισε πάλι να διαχέεται περί
επικείμενων συλλήψεων και άλλων συναφών (βλέπε Χρυσοχοΐδη). Και επειδή και ο
κ. Σημίτης - όπως και εμείς οι υπόλοιποι - θυμάται εκείνο το «τους ακουμπάμε»
και το τι επακολούθησε, όπως καταλαβαίνετε δεν ενθουσιάζεται ακριβώς με την
προοπτική της επανάληψης. 
Ο κ. Άκης Τσοχατζόπουλος, τώρα, παρά τη ζέση με την οποία έχει επιδοθεί
στα του νέου του υπουργείου, και απόψεις έχει ακόμη - και, το κυριότερο, τις
λέει. Όπερ, δεν του αρέσει το σκληρό ροκ του κ. Λαλιώτη, δεν του αρέσουν και
οι κομματικές υποψηφιότητες στους δήμους. Άρα; Οι πολίτες, λέει, να αναδείξουν
τους υποψηφίους. Τώρα, εάν δούμε ποιους πολίτες εννοεί, προφανώς θα
κατανοήσουμε και ποιες υποψηφιότητες τυγχάνουν της έγκρισής του... 
Τα δημοτικά, μια φορά, όλο και αναβαίνουν. Να, σύσκεψη έγινε χθες στη
Χαριλάου Τρικούπη, η Κεντρική Επιτροπή του ΠΑΣΟΚ συνεδριάζει με το ίδιο θέμα
την Παρασκευή, και όσο να 'ναι κάποια ονόματα παραπάνω θα πέσουν στο τραπέζι.
Εάν καούν κι αυτά... τι να σας πως, όποιος βιάζεται ξέρετε τι του προκύπτει.

«Ασυμφωνία χαρακτήρων» ή μήπως διαφωνία για την προίκα. Το βέβαιον είναι
ότι ο γάμος του αιώνα κινδυνεύει να καταλήξει σε διαζύγιο
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17242N032</ED>
<ID>
ID:302379

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Παρενέργειες
</H2>
ΒΑΡΥΤΑΤΕΣ οικονομικές αλλά και πολιτικές παρενέργειες θα έχει χωρίς
αμφιβολία... 
ΤΟ ενδεχόμενο ναυάγιο στις διαπραγματεύσεις για τη συγχώνευση της
Εθνικής Τράπεζας με την Alpha. 
ΔΕΝ είναι μόνο το Χρηματιστήριο που θα υποστεί ένα ακόμα απρόσμενο
πλήγμα... 
ΕΙΝΑΙ και συνολικά η πολιτική της κυβέρνησης για τις ιδιωτικοποιήσεις
και τις συγχωνεύσεις... 
ΚΑΘΩΣ ο γάμος των δύο ιστορικών ιδρυμάτων είχε εμφανιστεί σαν
μπούσουλας για ανάλογες εξελίξεις στον χώρο των τραπεζών. 
ΤΑΥΤΟΧΡΟΝΑ όμως η δημιουργία μιας ελληνικής υπερτράπεζας είχε
παρουσιαστεί από την κυβέρνηση και ως στρατηγικής σημασίας κίνηση... 
ΕΝ ΟΨΕΙ της υιοθέτησης του ευρώ και της ένταξης της Ελλάδας στον ενιαίο
οικονομικό και νομισματικό χώρο της Ευρώπης... 
ΓΙΑ τον λόγο αυτό άλλωστε αμέσως μετά τις ανακοινώσεις για τον γάμο
κυβερνητικοί παράγοντες είχαν σπεύσει να διεκδικήσουν την κουμπαριά... 
ΕΙΤΕ για δικό τους λογαριασμό είτε για λογαριασμό του ίδιου του
Πρωθυπουργού. 
ΜΕ τα δεδομένα αυτά η ματαίωση της συγχώνευσης είναι φανερό πως θα
αφήσει εκτεθειμένη την ίδια την κυβέρνηση... 
Η ΟΠΟΙΑ για μια ακόμα φορά παρασύρθηκε σε άκαιρες θριαμβολογίες. 
ΜΕΝΕΙ να φανεί αν, έστω και την τελευταία στιγμή, θα καταφέρει να βγει
από τον λήθαργο και να πάρει άμεσα και αποτελεσματικά μέτρα... 
ΠΟΥ ακόμα και αν δεν αντιστρέψουν τις εξελίξεις θα καθησυχάσουν
τουλάχιστον την αγορά. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17242N033</ED>
<ID>
ID:302419

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γρηγόρης Νικολόπουλος 
(ο αρθρογράφος, για τα φαινόμενα της εποχής) 
« Το ότι μεγαλοπιανόμαστε είναι φανερό σχεδόν παντού. Η τηλεόραση παρουσιάζει
συστηματικά διάφορες εκπομπές όπου πρυτανεύει η κακογουστιά και το κιτς για τα
σπίτια «επωνύμων», τους γάμους τους και τις στιγμές ανάπαυσής τους, κατά τη
διάρκεια των οποίων όλοι διαβάζουν coffee table books. Στις ίδιες εκπομπές με
τους δήθεν υψηλού επιπέδου τίτλους, παρουσιάζονται πανάκριβα αυτοκίνητα,
ρολόγια και έπιπλα που «συνδυάζουν το κλασικό με το μοντέρνο» και που όλα
είναι «επιλεγμένα με το προσωπικό γούστο της οικοδέσποινας», πράγμα που είναι
προφανές και δεν χρειάζεται ιδιαίτερη επισήμανση. Είναι χαρακτηριστική η
απάντηση που έδωσε ο προσκεκλημένος σε εκπομπή υπάλληλος καταστήματος που
πουλάει ρολόγια, απαντώντας στην «εύστοχη» ερώτηση της παρουσιάστριας:
«Πιστεύετε ότι τα ακριβά αυτά ρολόγια τα αγοράζουν ορισμένοι πελάτες για
επίδειξη πλούτου;». Και η απάντηση: «Ορισμένοι ναι, αλλά νομίζω ότι αντί να
δώσει κανείς εκατόν πενήντα εκατομμύρια για ένα ρολόι σαν αυτό, θα έκανε
περισσότερη επίδειξη αγοράζοντας δύο Ferrari (αυτοκίνητα)». Και το εννοούσε.
Δεν το είπε για αστείο». 
(«Το Βήμα»)
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17242N034</ED>
<ID>
ID:302455

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
* Καλά, που το σκέφτηκες ρε μεγάλε, σουΐτες στα δημόσια νοσοκομεία;
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N041</ED>
<ID>
ID:302328

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=1</URL></REF>


Article

<CATEGORY>vin05</CATEGORY>

 <H2>[ Είπαν ]
</H2>
Φάνη Πάλλη - Πετραλιά: 
(η βουλευτής της Ν.Δ. στην «Ελευθεροτυπία», για την προετοιμασία των
Ολυμπιακών Αγώνων) 
«Πρώτο μέλημα θα έπρεπε να είναι ο συντονισμός όλων των οργάνων. Να μην παίζει
άλλο καλαματιανό, άλλο τσάμικο κι άλλο σκληρό ροκ...». 
Μαρία Δαμανάκη: 
(η βουλευτής του ΣΥΝ, στο «Έθνος», για το ενδεχόμενο τέταρτου γάμου της) 
«Δεν θα μου το συγχωρούσε ούτε καν η Εκκλησία. Με την οποία, μετά την υπόθεση
των ταυτοτήτων, δεν έχω και τις καλύτερες των σχέσεων. Θα έλεγα πως θα ήταν
πια πάρα πολύ δύσκολο».

Μαίρη Μπόση: 
(η διεθνολόγος και ειδική σε θέματα πολιτικής βίας, στον Πλάνετ, για τα περί
τρομοκρατίας) 
«Είχα πει ότι το φαινόμενο αυτό που εγώ παρακολουθώ, μελετώ, εξετάζω, δεν
είναι αριστερό και το είχα πει κάθετα. Και εξακολουθώ να το πιστεύω».

Θανάσης Τσούρας: 
(ο πρώην υπουργός Δημόσιας Τάξης, στον 98,7 Άλφα Νιουζ, για τη «λίστα
τρομοκρατών» του ΠΑΣΟΚ) 
«Μου την έδειξε επί κυβερνήσεως Μητσοτάκη ο τότε διευθυντής της
Αντιτρομοκρατικής Υπηρεσίας (...). Μου είχε αναφέρει ότι τη γνώριζαν και
κυβερνητικοί παράγοντες της εποχής εκείνης, αλλά δεν μου είπε ποιοι». 
Μιλτιάδης Έβερτ: 
(ο βουλευτής της Ν.Δ. στον 98,7 Άλφα Νιουζ, για τις δηλώσεις του υπουργού
Υγείας) 
«Όλα τα είχε η Μαριορή, οι σουίτες τής έλειπαν».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N043</ED>
<ID>
ID:302417

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το καρπούζι </H2>
Ο λόγος στους αναγνώστες.

Η Κατερίνα Τέντα, Αλμυρός, γράφει: 
«Το καρπούζι, το φρούτο της ζεστής περιόδου, το στερηθήκαμε πάρα πολύ εφέτος.
Το πληρώσαμε, αλλά δεν το φάγαμε. Πιθανόν και οι καιρικές συνθήκες να έπαιξαν
τον ρόλο τους. Αλλά η δίψα των παραγωγών για χρήμα με οποιονδήποτε τρόπο
έβγαλε τα κολοκυθοκάρπουζα. Τεράστια, κιτρινοπράσινα καρπούζια σε σωρούς σε
προκαλούσαν τις καυτές ημέρες να τα πάρεις. Τα πλήρωνες, τα κουβαλούσες, τα
άνοιγες και τα πετούσες. 
Είτε Αμαλιάδας είτε Αστακού είτε Θήβας ήταν η προέλευσή τους, όλα ξεγέλασαν
τους Αθηναίους και όχι μόνον. Οι παραγωγοί δεν νοιάζονται που απατούν τον
κόσμο, αρκεί οι κολοκυθοκαρπουζιές να τους φέρουν χρήμα, πιο πολύ χρήμα. Και
να σκεφθεί κανείς ότι οι περισσότεροι από αυτούς έχουν υπογράψει την απαίτηση
του Χριστόδουλου να διατυμπανίζεται η Ορθοδοξία τους σ' ένα πανευρωπαϊκό πια
ντοκουμέντο, όπως η ταυτότητα-διαβατήριο. Ως χριστιανοί ορθόδοξοι δεν
σκέπτονται τουλάχιστον τι σημαίνει να απατάς τους καταναλωτές σου για το χρήμα
και να μεταλλάσσεις τη φύση; 
Αξιοπερίεργο, πώς το υπουργείο Γεωργίας δεν τους σταματάει, όταν μάλιστα αυτή
η απάτη θα γυρίσει καταστροφικά και ενάντια στους παραγωγούς. Γιατί τα
πραγματικά σκουροπράσινα καρπούζια εξακολουθούν να παράγονται σε γειτονικές
χώρες και αν δεν επανέλθουν σε αυτά και οι Έλληνες παραγωγοί, θα ζητήσουμε του
χρόνου εισαγωγές από αυτές». 
Ο Θ. Γραμματικόπουλος, Παπαφλέσσα 7, Πύργος Ηλείας, γράφει: 
«Στις 27/11/2000 είχα γράψει (δημοσιεύθηκε εις αυτήν εδώ την στήλη στις 5
Απριλίου 2001)... "Ενδιαφέρον είναι ότι ο κ. Αβραμόπουλος θέλει να καθαρίσει
το πολιτικό τοπίο. Χρειάζεται νέα πολιτική πρόταση. Τώρα ποια νερά "πολιτικών
ποταμών" θα στρίψει ούτε ο ίδιος γνωρίζει". (Είχα αναφερθεί για τον άθλο του
Ηρακλή για την κόπρο του Αυγεία κ.λπ.). 
Κύριε Δήμαρχε, ο Ηρακλής πριν αρχίσει τους άθλους βρέθηκε, λέει η μυθολογία,
στο σταυροδρόμι της αρετής και της κακίας... Εσείς γνωρίζετε τι θέλετε, έχετε
διαλέξει δρόμο; 
Με τις δηλώσεις του (21/10/2001) μετά τον ποδηλατόδρομο, ο κ. Δήμαρχος, εκτός
από σωτήρας της Ελλάδος, θέλει να γίνει πρώτα σωτήρας της Αττικής. Τα στελέχη
του ΚΕΠ τι λένε άραγε; Φαίνεται πως θα δικαιωθεί ο κ. Πάγκαλος με την τότε
φράση του "ο κύριος τίποτα". Κύριε Δήμαρχε, καιρός είναι να διαλέξετε δρόμο.
Μην περιμένετε τις αμφιβόλου αληθείας δημοσκοπήσεις».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N044</ED>
<ID>
ID:302458

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=4</URL></REF>


Article

<CATEGORY>vin05</CATEGORY>

 <H2>Η άμωμος σύλληψη </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Συνεργάτης των Εκδόσεων Λιβάνη με πληροφορεί ότι η «λίστα Γρυλλάκη» για
τη 17Ν δεν περίσσεψε από το magnus opus του Στρατηγού «Αποκαλύπτω». 
Όχι, το έγγραφο που εντοπίζει τον Κίμωνα Κουλούρη ως εγκέφαλο της
τρομοκρατικής οργάνωσης, δεν περιλαμβανόταν καν στο υλικό που εδόθη αρχικά
στον εκδοτικό οίκο και έμεινε εκτός βιβλίου λόγω «νομικών προβλημάτων». 
Στη γραμμή της «αμώμου συλλήψεως» κινήθηκε και η Ντόρα Μπακογιάννη,
όταν ρωτήθηκε σχετικά στο περιστύλιο της Βουλής, λέγοντας ότι «ποτέ ο
Γρυλλάκης δεν έδωσε στον πατέρα μου ή σε εμένα τέτοιο κείμενο». 
Ωραία όλα αυτά, μόνο που τα ονόματα αυτά δεν κυκλοφορούν πρώτη φορά. Οι
έχοντες μνήμη (όχι απαραιτήτως ελέφαντα) αναφέρουν τη μήνυση για συκοφαντική
δυσφήμηση που είχε καταθέσει κατά στενού συνεργάτη του επιτίμου ο μακαρίτης
«Πάμπλο», ο οποίος δικαιώθηκε δικαστικώς. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N045</ED>
<ID>
ID:302460

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=5</URL></REF>


Article

<CATEGORY>vin05</CATEGORY>

 <H2>Στο βάθος θάλασσα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Οι πονοκέφαλοι της κυβέρνησης για τους αερο-διαδρόμους του Αιγαίου ωχριούν
μπρος στο μαλλιοτράβηγμα για την αερο-γέφυρα των πεζών στο Στάδιο Ειρήνης και
Φιλίας. Λοιπόν, η ΔΟΕ (και ξέρετε ποια) είχε υπολογίσει αερο-γέφυρα που να
συνδέει τον σταθμό του Ηλεκτρικού με το ΣΕΦ. Επειδή όμως τα μέτρα δεν βγαίνουν
και το έργο καταλήγει στη... θάλασσα, η χθεσινή Διυπουργική προτίμησε κάτι σε
λυόμενο ή υπόγειο. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N046</ED>
<ID>
ID:302472

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=6</URL></REF>


Article

<CATEGORY>vin05</CATEGORY>

 <H2>Λυπητερή στο Μαξίμου </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σύσκεψη για τα οικονομικά της Ολυμπιάδας σήμερα το πρωί στις 11 στο Μέγαρο
Μαξίμου ­ ή, σύμφωνα με έναν από τους συμμετέχοντες, «η ώρα της λυπητερής». Το
πρόβλημα δεν είναι μόνον οι φημολογούμενες υπερβάσεις στον προϋπολογισμό, αλλά
και οι διαφορές αντιλήψεων μεταξύ κυβέρνησης και Οργανωτικής για το ποιος
πληρώνει τι. Καλά ξεμπερδέματα. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N047</ED>
<ID>
ID:302478

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=7</URL></REF>


Article

<CATEGORY>vin05</CATEGORY>

 <H2>Πρώτη η Ελλάδα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πρώτη η Ελλάδα στην προσαρμογή στο ευρώ ­ ακόμη και στους εξοπλισμούς. Στη
χθεσινή τους συνάντηση στο Μέγαρο Μαξίμου (εν όψει του σημερινού ΚΥΣΕΑ),
Σημίτης και Γιάννος συζήτησαν μεταξύ άλλων και προσφορά αμερικανικής
εταιρείας, η οποία υπεβλήθη μάλιστα σε... ευρώ! <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17242N048</ED>
<ID>
ID:302481

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N04&aa=8</URL></REF>


Article

<CATEGORY>vin05</CATEGORY>

 <H2>Ξυπόλητοι στις... ΗΠΑ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ξυπόλητοι όχι στα αγκάθια, αλλά στα αεροδρόμια ήταν κάποιοι
κυβερνητικοί στο πρόσφατο ταξίδι στις ΗΠΑ. Το απίστευτο περιστατικό συνέβη
κατά την αναχώρηση από Νέα Υόρκη με πτήση της γραμμής για Ουάσιγκτον. Έλλην
υπουργός υποχρεώθηκε από το αμερικανικό προσωπικό ασφαλείας να βγάλει τα
παπούτσια του! Ακολούθησε εξονυχιστικός έλεγχος των υποδημάτων, αλλά δεν
βρέθηκαν εκρηκτικά στις σόλες. 
Όλα αυτά συνέβησαν υπό το βλέμμα του Έλληνα πρέσβη, ο οποίος
παρακολουθούσε την εξευτελιστική σκηνή πράος και απαθής. Αντιθέτως, ο
Πρωθυπουργός έφθασε, κατά τη συνήθειά του, την τελευταία στιγμή και δεν
αντελήφθη τίποτε. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17242N052</ED>
<ID>
ID:302378

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N05&aa=2</URL></REF>


Article

<CATEGORY>vin05</CATEGORY>

 <H2>Τριτοκοσμικοί ή ευρωλιγούρηδες; </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σε έναν «πρωινό καφέ» στο Μαξίμου για την προετοιμασία της επίσκεψης,
αρχές Ιανουαρίου, είχε πέσει στο τραπέζι η πρόταση να δημοσιευθεί άρθρο του
Πρωθυπουργού σε αμερικανική εφημερίδα. Η ιδέα απερρίφθη τότε μετά βδελυγμίας
ως «τριτοκοσμική». 
Αντ' αυτής επελέγη τελικά να δοθούν τα ευρωδίφραγκα και το μπλουζάκι
2004 στον Μπους, ώστε να προσέλθει ο κ. Σημίτης με τον αέρα του «πρώτου ηγέτη
της Ε.Ε. που επισκέπτεται την Ουάσιγκτον μετά την ΟΝΕ». Αποτέλεσμα; Ούτε ένα
δημοσίευμα για την επίσκεψη στον σοβαρό αμερικανικό Τύπο! <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17242N053</ED>
<ID>
ID:302418

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N05&aa=3</URL></REF>


Article

<CATEGORY>vin05</CATEGORY>

 <H2>Η αναλαμπή της... Κεντροαριστεράς </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για την πλειοψηφική και πολυκομματική Κεντροαριστερά λέει και ξαναλέει ο
Κώστας Λαλιώτης εις ώτα ακουόντων και μη ακουόντων. Γι' αυτό και τα ξαναείπε
χθες βράδυ στο «Εσπέρια» στην παρουσίαση του βιβλίου του Γ. Παπαδημητρίου «Η
Αναλαμπή της Αριστεράς». Επανάληψις μήτηρ μαθήσεως!
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17242N054</ED>
<ID>
ID:302443

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N05&aa=4</URL></REF>


Article

<CATEGORY>vin05</CATEGORY>

 <H5></H5><H2>Ο Σουφλιάς και το Κοράνι </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κάθε στέλεχος της Ν.Δ. έχει και το χόμπι του. Ο Γιώργος Αλογοσκούφης παίζει
τένις. Η Ντόρα Μπακογιάννη συλλέγει κομπολόγια. Ο Θόδωρος Ρουσόπουλος ράβεται
στον Γιαννέτο. Και... ο Γιώργος Σουφλιάς μελετά με προσήλωση το Κοράνι, το
οποίο θεωρεί πηγή σοφίας. Μάλιστα, ο Σαρακατσάνος έχει προχωρήσει τόσο βαθιά
στην ερμηνευτική των γραφών του Μωάμεθ, ώστε ανταλλάσσει απόψεις με εμβριθείς
συνομιλητές, όπως ο Μουφτής Κομοτηνής Μέτσο Τζεμαλί. Με τον τελευταίο, που
έχει σπουδάσει στη Μεδίνα, γνωρίζονται από την εποχή που ο Σουφλιάς ήταν
υπουργός Παιδείας. <H3>... η τύχη των απίστων </H3>
Σουφλιάς και Τζεμαλί ξανασυναντήθηκαν πρόσφατα σε επίσκεψη του πρώτου στην
Αλεξανδρούπολη. Μάλιστα, ο επικεφαλής Πολιτικού Σχεδιασμού της Ν.Δ. προσήλθε
διαβασμένος, ρωτώντας τον συνομιλητή του για τα χωρία του Κορανίου που
στρέφονται κατά των απίστων ­ ξέρετε, αυτά που ενέπνευσαν τους καμικάζι
ισλαμιστές της 11ης Σεπτεμβρίου. Ο Μουφτής ισχυρίσθηκε ότι αυτά αφορούσαν τους
ειδωλολάτρες και είναι σήμερα παρωχημένα, αλλά ο Σουφλιάς δεν επείσθη. Ο
διάλογος των θρησκειών συνεχίζεται. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17242N055</ED>
<ID>
ID:302461

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N05&aa=5</URL></REF>


Article

<CATEGORY>vin05</CATEGORY>

 <H2>[ Υστερόγραφα ]
</H2>
ΤΕΛΙΚΩΣ, δεν συνέφαγε με τους κ.κ. Γιαννίτση και Χριστοδουλάκη την
Κυριακή το μεσημέρι ο Πρωθυπουργός. 
ΤΑΛΑΙΠΩΡΗΜΕΝΟΣ από το τζετ λαγκ της πολύωρης επιστροφής από Νέα Υόρκη,
ο Μικροπολιτικός δεν διέκρινε καθαρά τους συνδαιτυμόνες του πρωθυπουργικού
ζεύγους στο εστιατόριο «Κουτί» στου Ψυρή. 
ΗΤΑΝ οι κ.κ. Θωμόπουλος και Τσουκαλάς, οι οποίοι ανήκουν στη γνωστή
συνομοταξία των πρωθυπουργικών «φίλων». 
ΟΡΓΙΛΟΣ ο κ. Σημίτης το επισήμανε σχετικώς και στον χθεσινό «πρωινό
καφέ» (όπου συμμετέχουν πάντα οι ίδιοι, άρα δεν υπάρχει περιθώριο σφάλματος). 
ΠΑΝΤΩΣ, ο κ. Χριστοδουλάκης δεν έχει καιρό για γεύματα αυτές τις
ημέρες. Ο «αρραβώνας» Εθνικής-Alpha που είχε κουμπάρο την κυβέρνηση και
δημιούργησε αισιοδοξία στη Σοφοκλέους, ενδέχεται να «σπάσει». 
ΣΤΗΝ ΕΘΝΙΚΗ έλεγαν πως «η Alpha τα θέλει όλα δικά της» και στην Alpha
ότι «αυτοί θέλουν να μας εξαγοράσουν». 
ΑΡΑΓΕ, θα επιβεβαιωθούν οι Κασσάνδρες που υποστηρίζουν ότι οι
συγχωνεύσεις «ξεκινούν με σαμπάνια και κολλούν στο προγαμιαίο συμβόλαιο»; 
Ή ΤΕΛΙΚΑ θα ξεπερασθούν οι δυσκολίες και θα επακολουθήσει βίος
ανθόσπαρτος; 
ΣΤΑ ΚΥΒΕΡΝΗΤΙΚΑ γραφεία υπήρχε ανησυχία, ενώ στη Ρηγίλλης συγκρατημένη
αισιοδοξία ότι το «ντιλ» θα καταρρεύσει. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17242N056</ED>
<ID>
ID:302473

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τηλε-παραμορφώσεις
</H2><H4>Τα αποτελέσματα της τηλεοπτικής εικόνας
</H4>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Τι μπορεί λοιπόν να κάνει για μας η τηλεοπτική εικόνα; Ιδού το ερώτημα. Η
εκπομπή-πρόκληση του CBS με την παραποιημένη συνέντευξη του προέδρου του
Κοινοβουλίου Απόστολου Κακλαμάνη δίνει τη δική της απάντηση. Υπενθυμίζει με
ένα βάναυσο τρόπο ένα «modus operandi» που βρίσκεται στην καρδιά της μικρής
οθόνης. Έχει να κάνει με τις κατασκευασμένες αλήθειες που αφειδώς παράγει
επινοώντας συνεχώς νέους τρόπους και μηχανισμούς αναπαραγωγής τους. 
Τι μπορεί λοιπόν να κάνει για μας η τηλεοπτική εικόνα; 
Ένα επιτήδειο μεγάλο κατάστημα κάτι σαν «Χρυσό Ψαλίδι». Κόβω-ράβω και ιδού
αγνώριστο το ρούχο σου. Το ίδιο να φαίνεται ως άλλο. 
Η πλαστογράφηση ενός γεγονότος και το σερβίρισμά του ως αληθές: Εύκολο σαν ένα
παιχνιδάκι για μικρά παιδιά. 
Παρακολούθησα από την ελληνική τηλεόραση αυτούσιο το κομμάτι της συνέντευξης
του Κακλαμάνη στο θέμα της τρομοκρατίας. Η σύγκριση με το «σοφά» επιλεγμένο
στιγμιότυπο στο CBS εντυπωσιάζει, αν και δεν οφείλει ίσως να εκπλήσσει. Η
φράση-κλειδί άμεση και απλή «σας φαίνομαι για άνθρωπος που συμπαθεί κοινούς
δολοφόνους; Απίθανη σκέψη». Η φράση αυτή παραλείπεται. 
Και φυσικά παραλείπεται και η αμέσως επόμενη «κρίσιμη υπενθύμιση»: 
«Μου θυμίζει άλλες εποχές και άλλους χώρους. Είναι ντροπή». 
Αντ' αυτού επιλέγεται μία φράση που απομονωμένη από το πλαίσιό της μοιάζει
χαλαρή και «κουλάτη» κατά την προσφιλή έκφραση των ημερών! 
«Υπάρχουν όρια. Αυτό είναι προσβολή και για μένα προσωπικά και για το Ελληνικό
Κοινοβούλιο». 
Κι ένα φιλικό ανώδυνο χαμόγελο να διανθίζει τα χείλη του καθώς τον βάζουν να
λέει αυτά που δεν είπε. 
Και η εντύπωση βέβαια που δεν έχει να κάνει μόνον με τον λόγο αλλά και με το
ύφος είναι δεδομένη! 
Η δε συνέντευξη του υπουργού Εξωτερικών δεν εμφανίζεται καθόλου! Μη
τετελεσμένο γεγονός! Εφόσον μόνον ό,τι εμφανίζεται υπάρχει... Σαν τις
φωτογραφίες της πάλαι ποτέ Σοβιετικής Ένωσης, όπου (και εκεί, φευ!!!) αίφνης
κάποιο ανεπιθύμητο πρόσωπο, ως διά μαγείας έσβηνε. Στη θέση του ένα κενό. Ένα
λευκό σημείο. Το περίγραμμα του προσώπου του.

Πολλά μπορούν να ειπωθούν για τις άδηλες και δηλωμένες σκοπιμότητες μιας
τέτοιας εκπομπής που επιδιώκει να πλήξει τη χώρα μας, υπονομεύοντας την
προτεραιότητα που δίνει στην εξάρθρωση της τρομοκρατίας. 
Όμως αξίζει να σταθεί κανείς στο επιχείρημα που διατυπώθηκε. Πως δεν αξίζει να
καταπιανόμαστε με μια εκπομπή ενός ιδιωτικού καναλιού που δεν εκπροσωπεί την
επίσημη αμερικανική άποψη. 
Ποιος όμως τάχατες συλλογίστηκε ποτέ την εγκυρότητα μιας είδησης; Ποιος
αλήθεια τηλεθεατής συλλογίστηκε ποτέ την πηγή, την αξιοπιστία της πηγής μιας
είδησης, και το πώς αυτή φθάνει μέχρι το σπίτι του; 
Από τη στιγμή που φθάνει στον δέκτη του, αποκτά το στάτους μιας αλήθειας. Και
αυτό είναι το επικίνδυνο με την τηλε-λαγνική εποχή του θεάματος που διανύουμε.
Το ότι η εικόνα έχει μια αυτο-αναφορικότητα που αυτόματα της προσδίδει ένα
καθεστώς εγκυρότητας.

Αυτό πληρώνουμε, απολαμβάνοντάς το ταυτόχρονα. Το πληρώνει η αλήθεια. Το
πληρώνει η ουσία. Το πληρώνει το επιχείρημα. Και εντέλει το νόημα, που φεύγει
και χάνεται και μεταμορφώνεται σε σοβιετική λογοκριμένη φωτογραφία. 
Και όπως ο συνεντευξιαζόμενος ανήκει τελικά στον συνεντεύκτη που τον
εξουσιάζει, με τις σκοπιμότητες και τις όλο και πιο άρτιες τεχνολογίες μοντάζ
που διαθέτει, έτσι και όλοι εμείς, οι τηλεθεατές, τείνουμε να είμαστε στο
έλεος μιας βάναυσης εποχής, ικανής να διαστρέφει ως μάγος ταχυδακτυλουργός τα
πάντα. Τον λόγο, την ύπαρξη, το νόημα, την ιστορία. 
Ως αντίδοτο, εις μάτην όλων των καιρών, εις μάτην όλων των εποχών, ας
επινοήσουμε λοιπόν τρόπους κριτικής ανάγνωσης των τηλεοπτικών μηνυμάτων που
μας κατακλύζουν. Αξίζει τον κόπο. Έχει να κάνει με την ίδια μας τη ζωή.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17242N062</ED>
<ID>
ID:302410

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Μελέτες επί μελετών για τις μελέτες
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Συνεχίζει να καρκινοβατεί η υπόθεση της αλλαγής του νομικού καθεστώτος που
διέπει την κατάρτιση των μελετών για τα δημόσια έργα, παρά την τεράστια
σημασία του θέματος και τις κατά καιρούς εξαγγελίες για επίσπευση των σχετικών
διαδικασιών. 
Πάει περίπου ένας μήνας από τις 19 Δεκεμβρίου που, από αυτή τη στήλη και με
αφορμή τις πολυετείς μελέτες για τον ποταμό Διακονιάρη της Πάτρας,
επισημαινόταν η αδυναμία του κράτους να προχωρήσει τις αναγκαίες μελέτες για
πολλά κρίσιμα δημόσια έργα, καθώς και το ότι μια επιτροπή που είχε συσταθεί ­
πριν από έναν χρόνο ­ από τον πρώην υφυπουργό ΠΕΧΩΔΕ κ. Νάσο Αλευρά για να
μελετήσει τις αλλαγές του νόμου για τις μελέτες... χάθηκε. Ο κ. Αλευράς μού
απάντησε ότι η επιτροπή ολοκλήρωσε το έργο της και παρέδωσε το σχετικό πόρισμα
λίγο πριν ο ίδιος φύγει από το υπουργείο. Και είχε δίκιο. Μόνο που τώρα
μαθαίνω ότι αυτό το πόρισμα της επιτροπής δεν θεωρείται αξιόλογο από τη νέα
ηγεσία του ΥΠΕΧΩΔΕ, που προτίθεται να κάνει νέα επιτροπή για να μελετήσει πάλι
το θέμα! Δηλαδή χάνεται άλλος ένας χρόνος και το ζήτημα των μελετών των
δημοσίων έργων θα παραμένει σε εκκρεμότητα, έργα θα καθυστερούν ή όσα γίνονται
θα έχουν προβλήματα στις μελέτες τους, οι προϋπολογισμοί τους θα ανεβαίνουν
και οι πολίτες θα τα περιμένουν. Και όταν γίνει κάποια πλημμύρα, όταν συμβεί
κάποιο μεγάλο ατύχημα ή κάτι παρεμφερές, όλοι θα αρχίσουν να λένε πως γίνονται
μελέτες ή ότι θα αλλάξει το νομικό πλαίσιο των μελετών. 
Το πρόβλημα δεν είναι απλό: από τις σωστές μελέτες εξαρτάται ­ σε πολύ μεγάλο
βαθμό ­ όχι μόνο η σωστή κατασκευή των έργων, αλλά και η χρησιμότητά τους. Και
ήταν μεγάλο λάθος που το 1984 η αλλαγή της νομοθεσίας που διέπει τα δημόσια
έργα άρχισε από τον τρόπο εκτέλεσής τους (νόμος 1814 του 1984) και όχι από τις
μελέτες, που είναι η βάση για να γίνουν σωστά έργα. Μήπως έφθασε ο καιρός το
λάθος αυτό να διορθωθεί;
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17242N063</ED>
<ID>
ID:302439

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N06&aa=3</URL></REF>


Article

<CATEGORY>vin04</CATEGORY>

 <H2>Καλά και κακά νέα...
</H2>
<AUTHOR>THOMAS L. FRIEDMAN</AUTHOR>

Έχω καλά και κακά νέα από το Αφγανιστάν. Τα καλά νέα: οι ΗΠΑ δεν χρειάζονται
πολλά προκειμένου να προστατεύσουν τα συμφέροντά τους στο Αφγανιστάν ώστε να
μην μπορέσει να αναπτυχθεί ξανά ένας καρκινικός όγκος όπως ο Μπιν Λάντεν. 
Δεν χρειάζονται πολλά ­ απλώς μία χαλαρή αφγανική ομοσπονδιακή κυβέρνηση, μία
στοιχειώδης αστυνόμευση, μία λειτουργούσα οικονομία και μερικοί θεσμοί. 
Τα κακά νέα: δεν είναι σίγουρο ότι οι ΗΠΑ μπορεί να επιτύχουν ακόμη και αυτά. 
Η εικόνα που παρουσιάζει το ήμισυ της Καμπούλ ελάχιστα διαφέρει από εκείνη του
«σημείου μηδέν» στο Μανχάταν. Και το υπόλοιπο, «καλό», ήμισυ μοιάζει με
πόλη-φάντασμα. 
Η κυβέρνηση Μπους δεν θέλει να κάνει «δικό της» αυτό το πρόβλημα. Αν δεν το
«δανειστεί» όμως, τουλάχιστον για κάποιο διάστημα, το Αφγανιστάν θα ξαναγίνει
αυτό που ήταν: η γειτονιά του Μπιν Λάντεν.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17242N064</ED>
<ID>
ID:302456

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N06&aa=4</URL></REF>


Article

<CATEGORY>vin04</CATEGORY>

 <H2>Παζάρι για την «προίκα»
</H2><H4>Ζητείται λύση για να αποφευχθεί το διαζύγιο Εθνικής - Αlpha Βank
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Με ένα παζάρι που ξεκίνησε αργά χθες το βράδυ και αναμένεται να ολοκληρωθεί
σήμερα το πρωί, ανεζητείτο λύση για να αποφευχθεί το ναυάγιο στις
διαπραγματεύσεις για τον "γάμο" μεταξύ της Εθνικής και της Alpha Bank. 
Οι διαπραγματεύσεις αυτές βασίζονται σε νέες βελτιωμένες προτάσεις, που
επικεντρώνονταν στις οργανωτικές δομές της νέας τράπεζας που θα προκύψει από
τη συγχώνευση. 
Ειδικότερα, σημασία δίδεται στο ειδικό βάρος που θα έχει η Alpha Bank και το
επιτελείο της στη νέα τράπεζα. Κορυφαία μάλιστα κυβερνητική πηγή του
οικονομικού επιτελείου, σχολιάζοντας το παζάρι αλλά και την "προίκα" του
"γάμου", τόνιζε χθες το βράδυ ότι "δεν αποκλείεται να υπάρξουν λειάνσεις στη
συμφωνία". 
Σύμφωνα μάλιστα με ορισμένες πληροφορίες, δεν αποκλείεται να υπάρξει τελικά
αλλαγή και στη μορφή της συγχώνευσης, η οποία ενδεχομένως να γίνει τελικώς με
πιο "ήπια μορφή" από ό,τι αρχικά σχεδιαζόταν. 
Οι πρωτοβουλίες αυτές κρίθηκαν απαραίτητες καθώς χθες το μεσημέρι διαπιστώθηκε
ότι ο πολυδιαφημισμένος "γάμος" Εθνικής - Alpha οδηγείτο σε ναυάγιο. Οι
έντονες παρασκηνιακές διεργασίες των τελευταίων 20 ημερών, που είχαν ως
επίκεντρο τις διαφορετικές προσεγγίσεις για την οργανωτική δομή της νέας
τράπεζας, εξελίχθηκαν μέσα στο Σαββατοκύριακο σε ισχυρούς τριγμούς, με την
κατάσταση χθες να φθάνει σε επίπεδο σχεδόν οριστικής ρήξης. Χθες αργά το βράδυ
πάντως ανεζητείτο φόρμουλα εκτόνωσης της κρίσης, σε κυβερνητικό επίπεδο.
Στελέχη της Εθνικής Τράπεζας μάλιστα εκτιμούσαν ότι η νέα αυτή εξέλιξη
δημιουργούσε τις προϋποθέσεις για την αποκατάσταση διαύλου επικοινωνίας,
τονίζοντας χαρακτηριστικά ότι "διαφαίνεται φως στην άκρη του τούνελ".
Συμπλήρωναν χαρακτηριστικά ότι ενώ το απόγευμα οι πιθανότητες να προχωρήσει η
συγχώνευση ήταν 90% κατά και 10% υπέρ, έπειτα από αυτή την εξέλιξη
διαμορφώνονταν σε 50% - 50%. Όμως από την πλευρά της Alpha Bank δεν
σημειώνονταν καμία επίσημη αντίδραση. Η θέση της αναμένεται να ξεκαθαρίσει
σήμερα το πρωί κατά τη διάρκεια της έκτακτης συνεδρίασης του Διοικητικού της
Συμβουλίου, που έχει προγραμματισθεί για τις 11 π.μ. 
Το διαφαινόμενο έως χθες διαζύγιο στον τραπεζικό "γάμο" του αιώνα σκόρπισε
πανικό στην κυβέρνηση. Την ίδια στιγμή στην αγορά κυκλοφόρησαν φήμες που
εμφάνιζαν την Alpha Bank να έχει προχωρήσει σε συμφωνία με μεγάλη ξένη
τράπεζα. Οι ίδιες φήμες, που όμως διαψεύδονταν κατηγορηματικά από κορυφαίο
στέλεχος του μεγαλύτερου ιδιωτικού πιστωτικού ιδρύματος της χώρας, παρουσίαζαν
ως ενδιαφερόμενη τη γαλλική ΒΝΡ Paribas με την οποία είχαν γίνει συζητήσεις
πέρυσι, ενώ σύμφωνα με μια άλλη εκδοχή "ενδιαφερόμενη" ήταν η ιταλική
Unicredito. 
Χθες το απόγευμα καταγράφηκαν οι πρώτες πρωτοβουλίες ώστε να ξεκινήσουν πάλι
οι διαδικασίες διαλόγου που ουσιαστικά σταμάτησαν το πρωί. Έτσι,
πραγματοποιήθηκε σύσκεψη του υπουργού Οικονομίας και Οικονομικών κ. Ν
Χριστοδουλάκη με τον διοικητή της Τραπέζης της Ελλάδος κ. Λ. Παπαδήμο και τον
διοικητή της Εθνικής Τράπεζας κ. Θ. Καρατζά, με αντικειμενικό σκοπό να βρεθούν
εκ νέου γέφυρες. Πληροφορίες ανέφεραν ότι αυτή η προσπάθεια δεν απέδωσε
καρπούς. 
Ανάλογο αποτέλεσμα είχε σύμφωνα με τις ίδιες πηγές και η επικοινωνία που είχαν
το απόγευμα οι επικεφαλής των δύο μεγάλων τραπεζών. Κορυφαία πηγή της μιας από
τις δύο, που ρωτήθηκε χθες το βράδυ, σχετικά με το αν μπορούμε να κάνουμε λόγο
για οριστικό διαζύγιο, περιορίσθηκε στο να απαντήσει ότι "δεν υπάρχει καμία
επίσημη ανακοίνωση". Ανάλογη ήταν και η στάση της άλλης πλευράς, κορυφαίο
στέλεχος της οποίας, όταν ρωτήθηκε από "ΤΑ ΝΕΑ" για το αν υπάρχει οριστικό
διαζύγιο, τόνισε λακωνικά: "Δεν υπάρχει καμία επίσημη ανακοίνωση ή
γνωστοποίηση". 
Αργότερα όμως υπήρξαν και άλλες επαφές, που βασίστηκαν σε νέες προτάσεις της
Εθνικής, οι οποίες δημιούργησαν ένα κλίμα συγκρατημένης αισιοδοξίας. 
Όλα δείχνουν ότι η υπόθεση θα ξεκαθαρίσει μάλλον σήμερα, καθώς έχει
προγραμματισθεί συνεδρίαση του Διοικητικού Συμβουλίου της Alpha Bank, όπου θα
ληφθούν τελικές αποφάσεις. Δεν αποκλείεται μάλιστα να προηγηθεί συνάντηση
Καρατζά - Κωστόπουλου, κατά τη διάρκεια της οποίας θα συζητηθούν τα νέα
δεδομένα που δημιουργούνται μετά την κατάθεση των νέων προτάσεων. 
<H3>Το χρονικό της μεγάλης συγχώνευσης
</H3>
Η ανακοίνωση της έναρξης των διαδικασιών συγχώνευσης Εθνικής - Alpha Bank
έγινε στις 31 Οκτωβρίου του 2001 κι έπεσε ως κεραυνός εν αιθρία στα
χρηματοπιστωτικά ­ και όχι μόνο ­ δρώμενα της χώρας. Οι συζητήσεις μεταξύ των
επικεφαλής των δύο τραπεζών σχετικά με το θέμα, είχαν ουσιαστικά ξεκινήσει από
τα μέσα καλοκαιριού (σ.σ.: αν και το ζήτημα κατά καιρούς ερχόταν προς συζήτηση
μεταξύ των κ.κ. Καρατζά και Κωστόπουλου, οι οποίοι είναι και προσωπικοί
φίλοι), αλλά στην τελική του ευθεία είχε μπει από τον περασμένο Σεπτέμβριο,
όταν η Alpha Bank διέκοψε τις συζητήσεις που είχε με τη γαλλική ΒΝΡ Paribas,
σχετικά με το ενδεχόμενο σύναψης μιας στρατηγικής συμμαχίας. 
Η σύμπτωση

Η ανακοίνωση της προωθούμενης συγχώνευσης Εθνικής - Alpha Bank είχε σχεδόν
συμπέσει με την τοποθέτηση του κ. Ν. Χριστοδουλάκη στη θέση του υπουργού
Οικονομίας και Οικονομικών. Λίγες ημέρες μετά την ανάληψη των καθηκόντων του
ενημερώθηκε από τις διοικήσεις των δύο τραπεζών για την πρόθεσή τους να
προχωρήσουν σε συγχώνευση, έδωσε το «πράσινο φως», ενώ το απόγευμα της 30ής
Οκτωβρίου ο διοικητής της Εθνικής κ. Θ. Καρατζάς είχε ενημερώσει και τον
Πρωθυπουργό κ. Κ. Σημίτη, επισκεπτόμενος το Μέγαρο Μαξίμου. Την επομένη έγινε
η ανακοίνωση της συμφωνίας που θα οδηγούσε στη δημιουργία της «Νέας Εθνικής
Τράπεζας». 
Κρίσιμος σταθμός

Ο επόμενος κρίσιμος χρονικά σταθμός της προωθούμενης συγχώνευσης ήταν η 20ή
Δεκεμβρίου, όταν ανακοινώθηκε το επιτελικό οργανόγραμμα της νέας τράπεζας,
καθώς και οι αρμοδιότητες των πέντε υποδιοικητών της. Αμέσως μετά άρχισε η
αποστολή εγγράφων στην Επιτροπή Ανταγωνισμού, τα ενημερωτικά road shows στα
μεγάλα ευρωπαϊκά χρηματοοικονομικά κέντρα, ενώ υπολογιζόταν ότι έως τα μέσα
Απριλίου θα είχε ολοκληρωθεί η νομική συγχώνευση, αφού θα είχαν προηγηθεί οι
έκτακτες Γενικές Συνελεύσεις των μετόχων των δύο τραπεζών, που θα την ενέκριναν.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17242N071</ED>
<ID>
ID:302365

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N07&aa=1</URL></REF>


Article

<CATEGORY>vin04</CATEGORY>

 <H2>Αλυσιδωτά πλήγματα
</H2><H4>Επιδείνωση του επιχειρηματικού κλίματος που θα φέρει αναταράξεις στην οικονομία
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Πλήγμα στην οικονομία θα επιφέρει ενδεχόμενο ναυάγιο της συμφωνίας Εθνικής
- Alpha, ενώ το Χρηματιστήριο αντέδρασε ήδη χθες αρνητικά στις σχετικές
πληροφορίες, με αποτέλεσμα ο Γενικός Δείκτης να υποχωρήσει κατά 1,97%.
Ειδικότερα, η μετοχή της Εθνικής σημείωσε πτώση κατά 3,69% και η μετοχή της
Alpha κατά 3,23%. 
Πέραν της Σοφοκλέους, όμως, πηγές του υπουργείου Οικονομίας εξέφραζαν χθες
ανησυχίες ότι η κυριότερη συνέπεια από το ενδεχόμενο ναυάγιο θα είναι η
επιδείνωση του επιχειρηματικού κλίματος, κάτι που θα επιφέρει αλυσιδωτές
επιπτώσεις σε όλους τους τομείς της οικονομίας. Κυρίως, μάλιστα, θα επιδράσει
αρνητικά στα επιχειρηματικά σχέδια για εξαγορές και συγχωνεύσεις, στα οποία η
κυβέρνηση είχε επενδύσει σημαντικές ελπίδες για την τόνωση της οικονομικής
δραστηριότητας. 
Κίνητρα με νομοσχέδιο

Δεν είναι τυχαίο ότι ετοίμασε και σχετικό νομοσχέδιο, με το οποίο χορηγεί
φορολογικά κίνητρα για τις συγχωνεύσεις επιχειρήσεων, ενώ ο κ. Χριστοδουλάκης
υποστηρίζει συχνά ότι η χώρα χρειάζεται ισχυρές επιχειρηματικές μονάδες για να
αποκτήσει ευρωπαϊκή παρουσία. Σύμφωνα με τις εκτιμήσεις αναλυτών, η πιθανή
αποτυχία της συγχώνευσης αυτής θα οδηγήσει ασφαλώς σε δεύτερες σκέψεις όσους
είχαν στα σκαριά ανάλογες συμφωνίες. 
Η επιφύλαξη αυτή θα επηρεάσει, προφανώς, και τις δύο ενδιαφερόμενες τράπεζες,
για τις οποίες πιθανολογείται ότι θα αναζητήσουν τώρα εναλλακτικούς
συνεργάτες, αλλά με κομμένα τα φτερά. «Η Εθνική θα σκεφτεί διπλά για
ενδεχόμενη συνεργασία της π.χ. με την Πειραιώς, με την οποία είχε
πραγματοποιήσει σχετικές κατ' αρχήν επαφές και στο παρελθόν», ανέφεραν
χαρακτηριστικά. 
Η επέκταση στα Βαλκάνια

Επιπλέον, η ενδεχόμενη ακύρωση της συμφωνίας θα οδηγήσει σε ναυάγιο και τα
σχέδια για ελληνική τραπεζική επικράτηση στον χώρο των Βαλκανίων, σημείωναν
ίδιες πηγές. 
Για τη Σοφοκλέους

Για το Χρηματιστήριο οι προβλέψεις είναι αβέβαιες, αλλά βραχυπρόθεσμα, στον
βαθμό που αποτελεί ευαίσθητο δέκτη του επιχειρηματικού κλίματος, δεν μπορεί
παρά να επηρεαστεί αρνητικά από ένα πιθανό ναυάγιο μιας συμφωνίας, στην οποία
επενδύθηκαν πολλές ελπίδες. Από την άλλη πλευρά, η Σοφοκλέους είχε ήδη
προσγειώσει σε χαμηλά επίπεδα τις τιμές των δύο μετοχών μετά τον ενθουσιασμό
των πρώτων ημερών από την ανακοίνωση της συμφωνίας και αφού διαπιστώθηκε ότι
υπάρχουν προβλήματα στην υλοποίησή της. Έτσι, σύμφωνα με ορισμένες πηγές, η
πίεση που θα δεχθεί τώρα ίσως να μην είναι υπερβολική. Μεσοπρόθεσμα, βεβαίως,
τραπεζικές πηγές σημείωναν ότι αυτό που θα έχει σημασία θα είναι η
αποτελεσματική λειτουργία των τραπεζών. Και για να την εξασφαλίσουν αυτή, θα
χρειαστεί οπωσδήποτε να αναλάβουν νέες πρωτοβουλίες.

<H3>Μαραθώνιος για νέα φόρμουλα
</H3>
Η χθεσινή ημέρα ήταν καθοριστική για το αν θα συνεχισθούν οι διαπραγματεύσεις
μεταξύ των δύο τραπεζών, αφού έπρεπε να βρεθεί μια φόρμουλα για την οργανωτική
δομή της νέας τράπεζας, που αποτέλεσε και το βασικό σημείο τριβής στις
διαπραγματεύσεις. 
Μια νέα φόρμουλα που είχε εμφανισθεί προς τα τέλη της προηγούμενης εβδομάδας
δεν κατόρθωσε να αποσπάσει την αποδοχή και των δύο πλευρών, με αποτέλεσμα οι
διαπραγματεύσεις να βρεθούν σε αδιέξοδο. Ανεπίσημα η μία πλευρά απέδιδε το
ρήγμα στο ότι υπήρχαν «διαφορετικές αντιλήψεις για το πώς θα λειτουργεί το νέο
σχήμα ώστε να εξασφαλίζονται τα ιδιωτικοοικονομικά κριτήρια». Η άλλη πλευρά
έλεγε ότι οποιαδήποτε συμφωνία θα πρέπει να κινείται στο πλαίσιο της αρχικής
πλατφόρμας και κυρίως να αντανακλά τη θέση των δύο τραπεζών. 
Το θέμα απασχόλησε τους κ.κ. Καρατζά και Κωστόπουλο κατά τη διάρκεια
επικοινωνίας που είχαν χθες το πρωί, ενώ ενημερώθηκε και ο υπουργός Οικονομίας
και Οικονομικών κ. Ν. Χριστοδουλάκης, τόσο από τον κ. Καρατζά όσο και από τον
κ. Κωστόπουλο, ο οποίος φέρεται να έστειλε σχετική επιστολή. 
Οι δύο τραπεζίτες ενημέρωσαν επίσης και τον διοικητή της Τραπέζης της Ελλάδος
κ. Λ. Παπαδήμο, τον οποίο επισκέφθηκαν χθες. Εντύπωση πάντως προκαλεί το
γεγονός ότι χθες το μεσημέρι, ο διοικητής της Εθνικής, όταν ερωτήθηκε στο
περιθώριο της εκδήλωσης για την παρουσίαση του νέου κτιρίου διοίκησης της
τράπεζας, σχετικά με το θέμα, απάντησε ότι «η συγχώνευση προχωράει», γεγονός
που άφηνε ένα «παράθυρο» ανοικτό για αντιστροφή των εξελίξεων, έστω και την
ύστατη στιγμή.

<H3>Αλληλοκατηγορίες μεταξύ των εργαζομένων
</H3>
Οι επίσημες αψιμαχίες ξεκίνησαν στο τέλος της περασμένης εβδομάδας όταν ο
Σύλλογος των Υπαλλήλων της Εθνικής εξέδωσε ανακοίνωση με την οποία, αφού
αναρωτιόταν «ποιοι υπονομεύουν τη συγχώνευση και γιατί», έκανε αναφορά σε
«γνωστούς - άγνωστους κύκλους μεγαλοστελεχών της Alpha Bank» που «άρχισαν να
ανακρούουν πρύμνα υπονομεύοντας ή και αμφισβητώντας ανοικτά τη συγχώνευση
Εθνικής - Alpha Bank», ενώ σε άλλο σημείο της ανακοίνωσης τονίζονταν ότι
«προφανώς ενοχλημένοι είναι εκείνοι που, ακυρώνοντας την ιστορία αλλά και την
προοπτική της επιχείρησης που τους ανέδειξε, βλέπουν να χάνουν αρμοδιότητες
και προνόμια που κατά κόρον είχαν στο παρελθόν». Μάλιστα απειλούσαν ακόμα και
με απεργιακές κινητοποιήσεις στην περίπτωση 
υπαναχώρησης από τα αρχικώς συμφωνηθέντα. Τη σκυτάλη πήραν την επομένη οι
εργαζόμενοι στην Alpha Bank, οι οποίοι απευθυνόμενοι στον Σύλλογο της Εθνικής
καλούσαν, μεταξύ άλλων, τα στελέχη του «να αναζητήσουν ανάμεσά τους αυτούς που
επιδιώκουν με τη συγχώνευση να εξασφαλίσουν τη θεσούλα και γαία πυρί μιχθήτω».
Είναι χαρακτηριστική η δήλωση του προέδρου των εργαζομένων στην Alpha Bank κ.
Γκιάτη: «Αν κάποιοι πίστεψαν ότι κρατικοποιείται η μεγαλύτερη ιδιωτική
τράπεζα, έκαναν λάθος. Κι αυτό θα αποδειχθεί». Αλλά κι αυτή του προέδρου των
εργαζομένων στην Εθνική κ. Κούκου: «Δεν θα δεχθούμε την παραμικρή
διαφοροποίηση απ' όσα αρχικά είχαν συμφωνηθεί».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17242N081</ED>
<ID>
ID:302366

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N08&aa=1</URL></REF>


Article

<CATEGORY>vin04</CATEGORY>

 <H2>«Μίνι πυρηνική βόμβα»
</H2><H4>Έντονη ανησυχία στην κυβέρνηση για τις δυσμενείς εξελίξεις
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Έντονη ανησυχία για ένα πιθανό διαζύγιο μεταξύ της Εθνικής Τράπεζας και της
ALPHA κατέλαβε χθες την κυβέρνηση. Το δυσάρεστο για την κατάσταση της
ελληνικής οικονομίας νέο κυκλοφόρησε ήδη από χθες το μεσημέρι και η κυβέρνηση
βρέθηκε σε προφανή αμηχανία, κυρίως λόγω όσων είχαν επενδυθεί πολιτικά στην
υπόθεση αυτή. 
Ο κυβερνητικός εκπρόσωπος Χρ. Πρωτόπαπας που ρωτήθηκε χθες βράδυ από «ΤΑ ΝΕΑ»
για το πώς σχολιάζει η κυβέρνηση τη δυσμενή αυτή τροπή απέφυγε να λάβει θέση,
τονίζοντας ότι «η κυβέρνηση παρακολουθεί την κατάσταση και ελπίζει ότι τελικά
θα επικρατήσουν ψύχραιμες απόψεις και από τις δύο πλευρές». Εντελώς αρνητικός
ήταν ο εκπρόσωπος στο ενδεχόμενο να υπάρξει κυβερνητική διαμεσολαβητική
προσπάθεια, ώστε να αποτραπεί το πολύκροτο «διαζύγιο»: «Η κυβέρνηση ­ είπε ο
κ. Πρωτόπαπας ­ δεν μπορεί να παρέμβει, όπως δεν είχε καμιά συμμετοχή και στη
διαδικασία προσέγγισης των δύο τραπεζών». 
Ενημέρωση

Παρά τα όσα υποστηρίζει όμως ο κ. Πρωτόπαπας, όλοι θυμούνται ότι την παραμονή
της ανακοίνωσης του «γάμου του αιώνα», όπως είχε χαρακτηριστεί τότε η ένωση
Εθνικής - ALPHA, o διοικητής της Εθνικής Τράπεζας Θεόδωρος Καρατζάς είχε
επισκεφθεί τον Πρωθυπουργό Κ. Σημίτη στο Μέγαρο Μαξίμου και τον είχε
ενημερώσει αναλυτικά για το εγχείρημα. 
Και τις αμέσως επόμενες ημέρες είχε γραφεί, χωρίς να διαψευστεί, ότι η ένωση
των δύο τραπεζών είχε την επίνευση του Πρωθυπουργού. Κι ακόμη ότι ο «γάμος»
είχε συζητηθεί διεξοδικά στη Σίφνο, το περασμένο καλοκαίρι, μεταξύ των κ.κ.
Σημίτη και Καρατζά, οι οποίοι επιπροσθέτως συνδέονται και με προσωπική φιλία.
Όσο για την κυβέρνηση, είχε σπεύσει να χαιρετήσει τη συγχώνευση Εθνικής -
ALPHA και την είχε αποδώσει στη θετική πορεία της εθνικής οικονομίας. 
«Να την αφοπλίσουμε»

Τώρα, την αισιοδοξία διαδέχεται ο πανικός για τις επιπτώσεις που μπορεί να
έχει στην οικονομία, και ειδικότερα στο Χρηματιστήριο, το «διαζύγιο».
Κυβερνητικός παράγοντας χαρακτήριζε χθες βράδυ το όλο θέμα «μίνι πυρηνική
βόμβα» και πρόσθετε ότι «κάνουμε ό,τι είναι δυνατόν για να την αφοπλίσουμε». 
Για τον λόγο αυτό βρίσκονταν σε εξέλιξη μέχρι αργά το βράδυ διαβουλεύσεις με
τη συμμετοχή παραγόντων στις παρυφές της κυβέρνησης, ώστε να αποτραπεί το
καταστροφικό «διαζύγιο». 
Αν και επίσημα διαψευδόταν κάθε συμμετοχή κυβερνητικών αξιωματούχων στις
διαβουλεύσεις για να βρεθεί λύση στην έντονη διαφωνία που ξέσπασε ανάμεσα στις
δύο τράπεζες, οι πληροφορίες αναφέρουν ότι παρεμβάσεις έγιναν και προς τις δύο
πλευρές και σε πολύ υψηλό επίπεδο. 
Η Νέα Δημοκρατία απέφυγε χθες βράδυ να τοποθετηθεί για το διαγραφόμενο
«διαζύγιο» ­ «αναμένουμε τις εξελίξεις» δήλωσε κορυφαίο στέλεχος του κόμματος.
Το ίδιο στέλεχος πάντως επισήμανε ότι «η Ν.Δ. είχε επιφυλάξεις από την αρχή
και τις είχε διατυπώσει με σαφήνεια. Τα γεγονότα δείχνουν να τη δικαιώνουν». 
Σε ό,τι αφορά τώρα τους λόγους του «διαζυγίου του αιώνα», η κυβέρνηση δεν έχει
ξεκαθαρίσει ακριβώς τι έχει συμβεί. 
Ορισμένες πληροφορίες που διοχετεύθηκαν προς τα έξω αναφέρουν ότι πίσω από
αυτό ενδέχεται να βρίσκεται η πίεση ξένων κεφαλαιούχων, μετόχων της ALPHA, οι
οποίοι διαφωνούν με τους όρους της συγχώνευσης. Και πως οι αντιδράσεις των
εργαζομένων δεν ήταν παρά το κερασάκι στην τούρτα.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17242N091</ED>
<ID>
ID:302367

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N09&aa=1</URL></REF>


Article

<CATEGORY>vin04</CATEGORY>

 <H2>Τι θα γίνει με τις ασφαλιστικές
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Οι εξελίξεις για τη συγχώνευση των τραπεζικών ομίλων Alpha και Εθνικής
απασχόλησαν χθες την ηγεσία του υπουργείου Ανάπτυξης λόγω της δραστηριότητάς
τους ως Α.Ε. αλλά και της συμμετοχής τους σε παράλληλες δραστηριότητες (π.χ.
ασφαλιστική αγορά). 
Σύμφωνα με την ενημέρωση των αρμοδίων, στην εποπτεία ανωνύμων εταιρειών αλλά
και της Επιτροπής Ανταγωνισμού, το συμβόλαιο της συγχώνευσης (ανταλλαγής
μετόχων κ.λπ.) επρόκειτο να κατατεθεί επίσημα μέχρι τον Μάρτιο του 2002. 
Εντύπωση προκαλεί ωστόσο ότι στις ασφαλιστικές εταιρείες των δύο ομίλων οι
διαδικασίες είχαν εξελιχθεί ταχύτερα και το θέμα είχε προγραμματισθεί για
συζήτηση στην Επιτροπή Ιδιωτικής Ασφάλισης από εικοσαημέρου. 
Ήδη, στην περίπτωση αυτή είχε εγκριθεί από τα Δ.Σ. των ασφαλιστικών εταιρειών
(Alpha και Εθνικής Ασφαλιστικής) ο ισολογισμός μετασχηματισμού και χθες
υπήρχαν και σχετικές εξαγγελίες. 
Σημειώνεται ότι με την Εθνική Ασφαλιστική έχει συγχωνευθεί από τριετίας η
εταιρεία Αστήρ (της Εθνικής Τράπεζας) και άλλες 2 μικρότερες, ενώ η Alpha έχει
προέλθει από τη συγχώνευση με την Ελληνοβρετανική. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17242N092</ED>
<ID>
ID:302404

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N09&aa=2</URL></REF>


Article

<CATEGORY>vin04</CATEGORY>

 <H2>ΑΚΗΣ ΤΣΟΧΑΤΖΟΠΟΥΛΟΣ
</H2><H2>Εγώ χορεύω ζεϊμπέκικο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Όσοι γνωρίζουν καλά τον κ. Άκη Τσοχατζόπουλο ξαφνιάστηκαν όταν τις προάλλες
τον άκουσαν, αναφερόμενος στα περί «σκληρού ροκ» του κ. Κ. Λαλιώτη να δηλώνει
ότι δεν τον ενδιαφέρει ο χορός.

«Στην πολιτική συζητάς, δεν χορεύεις», λέει σοβαρά σ' όσους τον ρωτούν, όλοι
ωστόσο ξέρουν ότι στην κυριολεξία και ο χορός τον ενδιαφέρει και ο ίδιος
χορεύει θαυμάσια: όχι μόνο το (γνωστό απ' την τηλεόραση...) «ζεϊμπέκικο της
Ευδοκίας» αλλά και πολλούς άλλους χορούς, του ροκ εντ ρολ συμπεριλαμβανομένου! 
Τι λοιπόν τον έκανε να ταχθεί κατά του «σκληρού ροκ»; Και γιατί στις πολύ
σπάνιες μετά το Συνέδριο δημόσιες τοποθετήσεις του για ζητήματα πολιτικής του
ΠΑΣΟΚ κράτησε τόσο εμφανώς αποστάσεις από τις... χορευτικές προτιμήσεις του
νέου γραμματέα του κόμματος; 
«Συνειδητή σιωπή» 
Τρεις μήνες τώρα ο κ. Τσοχατζόπουλος κράτησε «συνειδητά σιωπή» και
περιορίστηκε, όπως λέει, «μόνο στη δουλειά του». Άλλωστε το υπουργείο
Ανάπτυξης διαχειρίζεται το μεγαλύτερο μέρος του Ακαθάριστου Εθνικού Προϊόντος·
μόνο από το Γ' Κοινοτικό Πλαίσιο Στήριξης έχει να αξιοποιήσει περίπου 2,2
τρισεκατομμύρια δραχμές για τους πιο καίριους τομείς της οικονομίας: ενέργεια,
βιομηχανία, εμπόριο, μικρομεσαίοι, τεχνολογία, τουρισμός. «Η πρόκληση είναι
μεγάλη», λέει ο ίδιος, ενώ στενός του συνεργάτης δεν παραλείπει να προσθέσει
ότι η πρόκληση αυτή «γίνεται μεγαλύτερη καθώς μέχρι τώρα δεν υπήρχε
περιφερειακό σχέδιο-πλαίσιο για την αξιοποίηση αυτών των τεράστιων πόρων,
προκειμένου να ενισχυθεί η ανταγωνιστικότητα». Τα προβλήματα λοιπόν, κατά τον
κ. Τσοχατζόπουλο, είναι όχι μόνο δύσκολα αλλά και πιεστικά. Ο λαός δεν θέλει
αστεία, θέλει δουλειά, λέει, και θυμίζει ότι «θα μας κρίνει από το τι θα
κάνουμε μέσα στην επόμενη τριετία, μια τριετία-κλειδί για την επιτυχία μας
στις επόμενες εκλογές». 
Όχι παρελθοντολογία 
Για τον νέο υπουργό Ανάπτυξης αυτό που πάντα είχε και έχει σημασία ­ και
προτεραιότητα ­ είναι «η πολιτική και ιδεολογική αντιπαράθεση με τη συντήρηση,
με τη Ν.Δ.» και όχι η «παρελθοντολογία». Σαφώς, λέει, είναι χρήσιμο να
αποκαλύπτουμε και να θυμίζουμε τους τρόπους δράσης και χρηματοδότησης του κ.
Κ. Μητσοτάκη, «όχι όμως να περάσουν τα ζητήματα αυτά στην πρώτη διάταξη, σε
θέματα αρχής... Για μας το ζητούμενο είναι οι λύσεις στα μεγάλα προβλήματα, τα
σχέδια, οι πολιτικές με τις οποίες θα κάνουμε αξιοποιήσιμες τις νέες ευκαιρίες
που μας δίνονται ως χώρα και ως ευρωπαϊκή οικονομία με τη λειτουργία της
ευρωζώνης». 
Για τη μέχρι τώρα πορεία ο υπουργός Ανάπτυξης έχει, παρ' όλο που δεν
«φωνάζει», την κριτική του. «Αντί να αξιοποιήσουμε τα πλεονεκτήματα που
προσφέρονται, πολλές πλευρές ωθούν τον Έλληνα να πιστέψει ότι στο νέο
περιβάλλον μόνο οι ισχυροί θα επιβιώσουν. Δεν είναι έτσι όμως», λέει. Και σ'
όσους αντιλέγουν ότι η Ελλάδα «τρέχει» με ρυθμό ανάπτυξης 4% απαντά με
ερώτημα: «Πώς; 
Με τους πόρους του Κοινοτικού Πλαισίου Στήριξης; Με τα έσοδα απ' την
Ολυμπιακή;» Για τον κ. Τσοχατζόπουλο «αυτά είναι παραμύθια, είναι διαχείριση
πόρων, δεν είναι αναπτυξιακή πολιτική, δεν είναι δίκαιη ανακατανομή, δεν είναι
θέσεις απασχόλησης». 
«Άλλου τύπου ανάπτυξη» 
Τι είναι λοιπόν ανάπτυξη για τον νέο επικεφαλής του ομώνυμου υπερυπουργείου; Η
ανάπτυξη δεν είναι αριθμοί, λέει στενός συνεργάτης του, και εκτός απ' την
οικονομική καταγράφει ως αλληλένδετες έννοιες την κοινωνική, την
περιβαλλοντική και την πολιτισμική ανάπτυξη. «Αυτά πάνε πακέτο», λέει, «για
την άλλου τύπου ανάπτυξη» που σχεδιάζει ο κ. Τσοχατζόπουλος. Και την
οραματίζεται περιφερειακά και κλαδικά διαρθρωμένη ύστερα από διάλογο με τους
φορείς και «δεμένη» με επιμέρους κοινωνικές συμφωνίες σε εθνικό και
περιφερειακό επίπεδο. «Εργαλεία», εκτός απ' τους πόρους, οι νέες τεχνολογίες
και η φτηνή, καθαρή ενέργεια που υπόσχεται ότι εξασφαλίζονται. 
Ποιος όμως θα κινήσει την κοινωνία, τον αγρότη, τον επιχειρηματία, τον
μικρομεσαίο προς αυτή την κατεύθυνση; «Να βγουν τα κόμματα μπροστά, εδώ είναι
που χρειάζονται», απαντά ο υπουργός Ανάπτυξης και εκ των πραγμάτων απαιτεί
«πρώτο ρόλο» και από το κυβερνών κόμμα: «Πού είναι όμως;», αναρωτιέται
εκφράζοντας έμμεσα την ανησυχία του για τυχόν εγκλωβισμό του ΠΑΣΟΚ στην
παρελθοντολογία του «ροκ». 
Ακροατήριο 
Κατά τους συνεργάτες του κ. Τσοχατζόπουλου, οι απόψεις, οι θέσεις και οι
λύσεις που προτείνει το ΠΑΣΟΚ πρέπει να έχουν ακροατήριο όλη την κοινωνία,
χωρίς τυπικές ή και ιστορικές διαιρέσεις. «Από μας περιμένει ο απλός κόσμος να
ξετυλίξουμε πολιτικές ανάπτυξης με κοινωνική ευαισθησία. 
Δεν τις περιμένει ούτε μπορεί να τις προσφέρει η Ν.Δ. Εδώ είναι η υπεροχή μας
και εδώ θα γίνει η πολιτική και ιδεολογική αντιπαράθεση», λέει συχνά - πυκνά
στους συνεργάτες του ο υπουργός Ανάπτυξης.

<H3>«Συμφωνίες πολιτών» για τις δημοτικές εκλογές
</H3>
* «Συμφωνίες πολιτών» που θα έχουν αναδειχθεί «απ' τα κάτω, απ' την κοινωνία»
πρέπει να αποδεχθεί και να στηρίξει το ΠΑΣΟΚ, πιστεύει ο κ. Άκης
Τσοχατζόπουλος για τις δημοτικές εκλογές. 
Το κορυφαίο στέλεχος του κυβερνώντος κόμματος με τη μεγαλύτερη ίσως εμπειρία
και απήχηση στον χώρο της Τοπικής Αυτοδιοίκησης, τονίζει ότι «ούτε οι
δημοτικές εκλογές ούτε οι υποψηφιότητες πρέπει να κομματικοποιηθούν». Ο
υπουργός Ανάπτυξης, που ετοιμάζει συνολική παρέμβαση για την Τοπική
Αυτοδιοίκηση στην επικείμενη Σύνοδο της Κεντρικής Επιτροπής, θεωρεί εκ των ων
ουκ άνευ ότι οι υποψήφιοι πρέπει να ξεπηδήσουν από την κοινωνία και να
εκφραστούν μέσα από αυτοτελείς πόλους, μέσα από κινήσεις πολιτών που έχουν
πηγαία δύναμη και υψηλή απήχηση στις τοπικές κοινωνίες. «Στη Θεσσαλονίκη, για
παράδειγμα ­ λέει αναφερόμενος στη δική του εκλογική περιφέρεια­ υπάρχουν
αρκετές τέτοιες προσωπικότητες. Πρέπει, συνεχίζει, να διευκολυνθούν τέτοιες
συγκλίσεις στην κοινωνία, να δημιουργηθούν ευρύτατες συμφωνίες πολιτών πάνω
από κομματικούς διαχωρισμούς». 
Κατά τον κ. Α. Τσοχατζόπουλο, αυτές τις «ευρύτατες συμφωνίες πολιτών πρέπει να
υποστηρίξουν, ανάλογα με το πρόγραμμά τους, τα κόμματα». 
Για τον υπουργό Ανάπτυξης η πρότασή του δεν έχει αφετηρία το στενό κομματικό
συμφέρον. Ικανοποιεί, επισημαίνουν συνεργάτες του, την ανάγκη για συγκλίσεις
και αξιοποίηση των κοινωνικών δυνάμεων και των τοπικών πρωτοβουλιών «που
έχουν, όπως λένε, τη δική τους δυναμική στην ανάπτυξη της πόλης». Για το
ΠΑΣΟΚ, τονίζει ο κ. Τσοχατζόπουλος, θα είναι ένα μεγάλο βήμα να αποδεχθεί
υποψηφιότητες που θα έρθουν από κάτω, από την κοινωνία, από τους πολίτες ­
χωρίς κατ' ανάγκην να ανήκουν στο ΠΑΣΟΚ. 
Για το κορυφαίο στέλεχος του ΠΑΣΟΚ όλα τα κόμματα, και όχι μόνο το ΠΑΣΟΚ,
πρέπει «να βρουν το θάρρος» και να κινηθούν στην ίδια λογική υποστήριξης
υποψηφίων που θα αναδειχθούν με αυτά τα χαρακτηριστικά. 
Οι νομαρχιακές 
Αντίθετα, ωστόσο, με τις δημοτικές, ο κ. Τσοχατζόπουλος θεωρεί ότι οι
νομαρχιακές εκλογές πρέπει να έχουν περισσότερο «πολιτικό χαρακτήρα». Στις
εκλογές για τη Νομαρχιακή Αυτοδιοίκηση, εξηγούν συνεργάτες του, το εκλογικό
σώμα είναι ευρύτερο, τα προβλήματα διαφορετικά από τόπο σε τόπο και συνεπώς
πρέπει να υπάρχει ένας ελάχιστος κοινός παρονομαστής για την αξιολόγηση των
υποψηφίων από τον ψηφοφόρο. Αυτός ο «κοινός παρονομαστής», λένε, είναι η
κομματική αναφορά την οποία, εκ των πραγμάτων, δεν μπορείς να αποφύγεις. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17242N101</ED>
<ID>
ID:302361

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N10&aa=1</URL></REF>


Article

<CATEGORY>vin04</CATEGORY>

 <H2>Στο ΠΑΣΟΚ... σφάζουν υποψήφιους
</H2><H4>Στο επίκεντρο η Β' Αθηνών και η περιοχή Θεσσαλονίκης
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ένταση επικράτησε στη χθεσινή σύσκεψη που έγινε στο ΠΑΣΟΚ για τις δημοτικές
εκλογές ­ η τελευταία μιας διαδικασίας που κράτησε περίπου δύο μήνες. Η
σύσκεψη αυτή χθες το απόγευμα αφορούσε τους δήμους της Β΄ εκλογικής
περιφέρειας Αθηνών, όπου γίνεται... σφαγή για τους υποψηφίους. 
«Κάψιμο» Στην αποψινή συνεδρίαση του Εκτελεστικού Γραφείου του ΠΑΣΟΚ, ο
Κώστας Λαλιώτης θα θέσει το ζήτημα της μεθόδευσης που ακολουθήθηκε στη
Θεσσαλονίκη για το «κάψιμο» της υποψηφιότητας του Γιάννη Μπουτάρη και θα
εισηγηθεί να αναλάβουν το βάρος της προεκλογικής καμπάνιας τού κόμματος για
τον Δήμο οι Γ. Πασχαλίδης, Ε. Βενιζέλος και Α. Τσοχατζόπουλος

Ο υπουργός Τύπου Χρ. Πρωτόπαπας και βουλευτής της Β' Αθηνών, με την έναρξη της
διαδικασίας προειδοποίησε δύο βουλευτές εκλεγόμενους στην ίδια περιφέρεια,
χωρίς να τους κατονομάσει, να προσέχουν. Αφορμή αποτέλεσε δημοσίευμα που ήθελε
τον Χρ. Πρωτόπαπα να προωθεί συγκεκριμένη υποψηφιότητα στον Δήμο Καλλιθέας,
παρά το γεγονός ότι για τη συγκεκριμένη υποψηφιότητα υπάρχουν έντονες
αντιδράσεις της βάσης του κόμματος. 
Το θέμα δεν έλαβε μεγαλύτερες διαστάσεις, αλλά είναι ενδεικτικό του τι
αναμένεται να συμβεί στο ΠΑΣΟΚ, όταν το κόμμα εισέλθει στη διαδικασία επιλογής
υποψηφίων. Υπάρχουν δήμοι, όπως λ.χ. ο Δήμος Περιστερίου, για τον οποίο
εκδηλώνεται ενδιαφέρον ακόμη και από πρώην υπουργούς για να είναι υποψήφιοι.
Μια κατ' αρχήν απόφαση που έχει ληφθεί, είναι να επιλεγούν και πάλι υποψήφιοι
περίπου 15 με 20 δήμαρχοι που εξελέγησαν το 1998, ενώ για άλλους θα υπάρξει η
διαδικασία επαναξιολόγησης. 
Στη Θεσσαλονίκη 
Το πρωί πραγματοποιήθηκε στο ΠΑΣΟΚ ανάλογη σύσκεψη για τους δήμους της
περιοχής Θεσσαλονίκης, με τη συμμετοχή των περισσότερων βουλευτών, καθώς και
των τοπικών παραγόντων ­ νομάρχη, δημάρχων κ.λπ. Σχετικά με τις υποψηφιότητες
για τον Δήμο Θεσσαλονίκης, αντιδράσεις προκαλεί το «κάψιμο» της υποψηφιότητας
του Γιάννη Μπουτάρη. 
Στην Κεντρική Επιτροπή 
Χθες, ο Κ. Λαλιώτης, ο οποίος προεδρεύει αυτών των συσκέψεων για τα δημοτικά,
απέτρεψε και πάλι οποιαδήποτε συζήτηση ονομάτων, αλλά αυτό θα συμβεί αμέσως
μετά τη συνεδρίαση της προσεχούς Κεντρικής Επιτροπής ­ συνέρχεται την
Παρασκευή και το Σάββατο στο «Κάραβελ». Αντικείμενο της συνεδρίασης της Κ.Ε.
είναι να καθοριστούν οι στρατηγικές του κόμματος για τις δημοτικές και
νομαρχιακές εκλογές. Και συγκεκριμένα, να ληφθούν αποφάσεις για το κρίσιμο
θέμα των συνεργασιών με άλλα κόμματα. Από αυτό άλλωστε θα κριθούν οι πολιτικές
που θα ακολουθήσει το ΠΑΣΟΚ στον α΄ και τον β' γύρο των νομαρχιακών και
δημοτικών εκλογών. 
Δημοσκοπήσεις 
Σε ό,τι αφορά τώρα τους μεγάλους δήμους, οι πληροφορίες αναφέρουν ότι δεν
πρόκειται να υπάρξουν άλλες ανακοινώσεις ή διαρροές για ονόματα υποψηφίων ­
ενδιαφερομένων ή μη. Όπως αναφέρουν οι ίδιες πηγές, το ΠΑΣΟΚ δεν πρόκειται να
καταλήξει πριν γίνουν δημοσκοπήσεις σε συνθήκες πραγματικών εκλογών ­ ήτοι με
πραγματικές υποψηφιότητες. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17242N111</ED>
<ID>
ID:302362

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N11&aa=1</URL></REF>


Article

<CATEGORY>vin04</CATEGORY>

 <H2>Ο Ντενκτάς τα έβαλε τώρα με τον... Ντε Σότο
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Αφορμές αναζητεί ο Ραούφ Ντενκτάς και προκαλεί αψιμαχίες παραμονές της
αυριανής πρεμιέρας των απευθείας συνομιλιών με τον Πρόεδρο Κληρίδη για την
επίλυση του Κυπριακού.

Τα εβαλε με τον ειδικο αντιπροσωπο των Ηνωμενων Εθνων Αλβαρο ντε Σοτο επειδη
συνοδευεται απο συμβουλους και ειπε στο CNN Turk πως αν αναμειχθουν «θα τα
καταστρεψουν ολα, οπως στο παρελθον».

Περισσοτερο φαινεται να ενοχλησε τον κατοχικο ηγετη το γεγονος οτι ο Ντε Σοτο
φερνει μαζι του συνταγματολογους και αλλους ειδικους, οι οποίοι θα αξιολογουν
την προοδο των συνομιλιων.

Παραλληλα εκλεισε στην ουσια την πορτα του ψευδοκρατους σε αντιπροσωπεια του
Κυπριακου Εμπορικου και Βιομηχανικου Επιμελητηριου, το οποίο επροκειτο να
παραστει στο Συνεδριο του αντιστοιχου Τουρκοκυπριακου Επιμελητηριου.

Οι Τουρκοι φρουροι στο οδοφραγμα του «Ληδρα Παλας» απαιτησαν απο τα μελη της
ελληνοκυπριακης αντιπροσωπειας να υπογραψουν εγγραφο του ψευδοκρατους, πραγμα
που δεν επραξαν και αποχωρησαν. Μιλωντας στο συνεδριο ο ιδιος ο Ντενκτας ειπε
πως υπαρχει διαδικασια στο «κρατος» του που πρεπει να τηρειται.

Ο ειδικος αντιπροσωπος των Ηνωμενων Εθνων συναντηθηκε χθες διαδοχικα με
Κληριδη και Ντενκτας και το ιδιο θα πραξει και σημερα προς ρυθμιση και των
τελευταιων λεπτομερειων της εναρξης της διαδικασιας.

Αποκαλυπτικη των εκτιμησεων των Ηνωμενων Εθνων για τον νεο κυκλο συνομιλιων
ειναι εκθεση του Κοφι Αναν προς το Συμβουλιο Ασφαλειας για τον προϋπολογισμο 2002-2003.

Με βαση την εκθεση αυτη, τα Ηνωμενα Εθνη υπολογιζουν οτι θα υπαρξουν περιπου
δεκα γυροι εντατικων διαπραγματευσεων, οκτω στην Κυπρο, ενος στη Νεα Υορκη και
ενος στη Γενευη. Υπαρχει ακομα οικονομικη προβλεψη (300.000 δολαρια) για το
επιτελειο του Ντε Σοτο και ενδεχομενως αυτο να προκαλεσε την μηνιν του Ντενκτας.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17242N112</ED>
<ID>
ID:302401

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N11&aa=2</URL></REF>


Article

<CATEGORY>vin04</CATEGORY>

 <H2>Η Ν.Δ. θέλει Εξεταστική για τις ελληνοποιήσεις
</H2>
Επαναφέρουν το θέμα των «παράνομων ελληνοποιήσεων» ο αρχηγός της Ν.Δ. Κώστας
Καραμανλής και η Κοινοβουλευτική Ομάδα του κόμματός του.

Με νέα πρόταση που κατέθεσε στη Βουλή ­ αναφερόμενος αυτήν τη φορά σε ολόκληρη
τη δεκαετία του '90 και όχι μόνο στα χρόνια διακυβέρνησης του ΠΑΣΟΚ ­ ζητεί να
συζητήσει η Ολομέλεια της Βουλής την πρότασή του για σύσταση Εξεταστικής Επιτροπής.

Ο κ. Καραμανλής δεν θέτει θέμα αμφισβήτησης του εκλογικού αποτελέσματος.
Ωστόσο, θέτει ζήτημα «να μην επαναληφθεί το φαινόμενο τόσων παρανομιών».

Στην πρότασή της η Ν.Δ. αναφέρεται «στο πόρισμα δειγματοληπτικής έρευνας
επιτροπής της Ν.Δ., υπό τον πρώην βουλευτή Κώστα Σημαιοφορίδη, από την οποία
προέκυψαν χιλιάδες κλοπές ή πλαστές θεωρήσεις για παλιννόστηση, διπλά
διαβατήρια, περιπτώσεις χρηματισμού υπαλλήλων, περιπτώσεις πλαστών εγγράφων,
πλαστών σφραγίδων κ.λπ.».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17242N113</ED>
<ID>
ID:302435

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N11&aa=3</URL></REF>


Article

<CATEGORY>vin04</CATEGORY>

 <H2>Απότομη προσγείωση
</H2><H4>Φρένο στην αισιοδοξία και διάψευση για συλλήψεις μελών της 17Ν
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σε επιχείρηση... μαζέματος της υπεραισιοδοξίας για την εξάρθρωση της 17Ν
επεδόθη χθες η κυβέρνηση, η οποία ανησυχεί πως η καλλιέργεια κλίματος που δεν
ανταποκρίνεται στην πραγματικότητα θα βλάψει και την ίδια και τα εθνικά
συμφέροντα. 
Έτσι, ύστερα από συνεννοήσεις μεταξύ του Πρωθυπουργού, του υπουργού Δημόσιας
Τάξης και του υπουργού Τύπου, τόσο ο κ. Χρυσοχοΐδης όσο και ο κ. Πρωτόπαπας
προέβησαν σε δηλώσεις που «προσγειώνουν» την αισιοδοξία και διαψεύδουν την
εντύπωση πως επίκεινται συλλήψεις. Εντυπώσεις για επικείμενες συλλήψεις, που
προκλήθηκαν κυρίως από δηλώσεις του κ. Χρυσοχοΐδη για την τρομοκρατία στη
Βουλή - την Παρασκευή - («έχει ήδη ηττηθεί πολιτικά και θα τελειώσουμε μαζί
της και επιχειρησιακά») αλλά και από δημοσιεύματα στον κυριακάτικο Τύπο. 
Την ίδια στιγμή, ο κ. Γιώργος Παπανδρέου, μετά τη συνάντησή του με τον
Αρχιεπίσκοπο Αμερικής Δημήτριο, δήλωσε πως έχει αξιολογηθεί θετικά από τις ΗΠΑ
η προσπάθεια των ελληνικών αρχών για την αντιμετώπιση της τρομοκρατίας και
εξέφρασε την πεποίθηση ότι αυτή η προσπάθεια θα φέρει αποτελέσματα. «Αν
κάποιες εκπομπές θέλουν να δημιουργήσουν προβλήματα δεν θα τα καταφέρουν γιατί
οι προσπάθειες είναι σοβαρές και θα φέρουν αποτελέσματα», είπε χαρακτηριστικά
ο υπουργός Εξωτερικών. 
Ο κ. Πρωτόπαπας δήλωσε πως «η κυβέρνηση εργάζεται σκληρά και συστηματικά για
την αντιμετώπιση της τρομοκρατίας. Όμως, η σεναριολογία γύρω από αυτά τα
ζητήματα, κάθε άλλο παρά ωφελεί την προσπάθειά μας. Θέλω να τονίσω ότι οι
συλλήψεις δεν προαναγγέλλονται από την κυβέρνηση, γιατί λειτουργούμε στο
πλαίσιο του κράτους Δικαίου και με πλήρη σεβασμό στους νόμους». Πανομοιότυπη
δήλωση έκανε και ο Μιχάλης Χρυσοχοΐδης, εξερχόμενος του Μεγάρου Μαξίμου. 
Όπως έλεγαν κυβερνητικές πηγές, η καλλιέργεια υπέρμετρης αισιοδοξίας μπορεί να
προκαλέσει σοβαρό πρόβλημα, διότι αφενός η κυβέρνηση θα γίνει καταγέλαστη στα
μάτια των εταίρων της στην καταπολέμηση της τρομοκρατίας εάν δεν γίνουν οι
προαναγγελλόμενες συλλήψεις, αφετέρου μπορεί και να της επιρριφθούν ευθύνες σε
περίπτωση που υπάρξει νέο χτύπημα και συλλήψεις δεν έχουν γίνει. 
Αποδοκιμασία για τη λίστα 
Στο μεταξύ, η «έκθεση» που εμπλέκει στελέχη του ΠΑΣΟΚ με την τρομοκρατία
συνάντησε και χθες την καθολική αποδοκιμασία του πολιτικού κόσμου, ενώ και ο
φερόμενος ως συντάκτης της, στρατηγός Γρυλλάκης διέψευσε πως αποτελεί δικό του
έργο και απείλησε με μηνύσεις κι αγωγές. Μάλιστα, ο κ. Γρυλλάκης, σε χθεσινή
του συνέντευξη στον Άλφα ξεκαθάρισε ακόμη πως «το ΠΑΚ δεν έχει καμία σχέση με
τη 17Ν», ενώ υποστήριξε ότι η έκθεση που του αποδίδεται δεν είναι παρά
αντιγραφή του βιβλίου του Μπότσαρη. 
Στη διάρκεια του χθεσινού «πρωινού καφέ» στο Μέγαρο Μαξίμου, ο κ. Σημίτης
χαρακτήρισε ως «βλακείες» και «αστεία πράγματα» τα όσα εξωφρενικά αναφέρει το
κείμενο, ενώ ο «ύποπτος» κατά την έκθεση Θανάσης Τσούρας αποκάλυψε ότι του την
είχαν δείξει επί κυβέρνησης Ν.Δ. ως έργο εξωθεσμικών παραγόντων.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17242N122</ED>
<ID>
ID:302402

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N12&aa=2</URL></REF>


Article

<CATEGORY>vin04</CATEGORY>

 <H5>ΚΑΡΑΜΑΝΛΗΣ
</H5><H2>Σκληρός μέχρι... αιφνιδιασμού
</H2>
Αιφνιδίασε ακόμη και τους επιτελείς του ο κ. Κ. Καραμανλής με την απόφασή του
να επιτεθεί με δριμύτητα χθες στον Πρωθυπουργό και μάλιστα με σκληρούς
προσωπικούς χαρακτηρισμούς. 
Ο πρόεδρος της Ν.Δ. μιλώντας στις γυναίκες του κόμματος αιφνιδίως εστράφη
εναντίον του κ. Κ. Σημίτη, τον οποίο χαρακτήρισε «επικίνδυνο» και
«ανιστόρητο»: 
«Τα φαντάσματα του παρελθόντος τα επικαλούνται και επιχειρούν να τα ανασύρουν
μόνον όσοι δεν έχουν μέλλον. 
Εναντίον Σημίτη

Και ο κ. Σημίτης επιβεβαιώνει ότι ανήκει στο χθες», είπε με έμφαση ο κ. Κ.
Καραμανλής. Και υψώνοντας τον τόνο της φωνής του συνέχισε: «Ο Πρωθυπουργός με
αυτά που κάνει ζημιώνει σκόπιμα τον τόπο. Και αυτό είναι το χειρότερο απ' όλα.
Γιατί όταν ένας Πρωθυπουργός φτάνει σ' αυτό το σημείο, τότε γίνεται
επικίνδυνος. Εκτός από επικίνδυνος είναι και ανιστόρητος. Παραποιεί ­ και
μάλιστα χονδροειδώς ­ το χθες για να καλύψει τις τεράστιες ευθύνες του. Τις
ευθύνες του για το σήμερα». 
Ο στόχος Καραμανλή

Όσοι γνωρίζουν πώς θα κινηθεί ο πρόεδρος του κόμματος από εδώ και στο εξής,
υποστηρίζουν ότι ο κ. Καραμανλής έχει πάρει πλέον πάνω του το παιχνίδι για
προσωπική αντιπαράθεση με τον Πρωθυπουργό, καθώς ο κ. Σημίτης εξακολουθεί να
αποτελεί το «δυνατό» χαρτί του κυβερνώντος κόμματος. 
Έτσι με κάθε ευκαιρία θα επιχειρεί να του χρεώνει το σύνολο των ευθυνών για
όσα συμβαίνουν στη χώρα: «Στόχος μας είναι μέχρι τις εθνικές εκλογές οι
ψηφοφόροι να μη διαχωρίζουν τον κ. Σημίτη από τα υπόλοιπα στελέχη του ΠΑΣΟΚ,
αλλά να πειστούν ότι αυτός είναι ο κύριος υπεύθυνος των προβλημάτων που υπάρχουν».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17242N123</ED>
<ID>
ID:302436

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N12&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Για αδύναμες μνήμες
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Είναι θετικό που η Νέα Δημοκρατία απέρριψε μετά βδελυγμίας τη λίστα των
«υπόπτων» για συμμετοχή στη 17 Νοέμβρη ­ λίστα ικανή να προκαλέσει τους πιο
ξεκαρδιστικούς γέλωτες για όσους γνωρίζουν πρόσωπα και καταστάσεις στο ΠΑΣΟΚ.
Αλλά εκτός από τα γέλια, η λίστα προκαλεί οργή. Κυρίως για την προσπάθεια
ορισμένων να βγάλουν την ουρά τους απ' έξω, τώρα που αποκαλύφθηκε η έκταση της
γελοιότητας. Ο Κ. Μητσοτάκης δήλωσε ότι δεν γνώριζε τη λίστα, και προφανώς δεν
την είχε λάβει ποτέ. Μα τότε γιατί δήλωνε, πέρσι ακόμη, ότι θα είχε εξαρθρώσει
τη 17 Νοέμβρη αν δεν κατέρρεε η κυβέρνησή του τον Σεπτέμβριο του 1993, με
αποτέλεσμα να έρθει το ΠΑΣΟΚ και να τα κουκουλώσει γιατί είναι δικοί του
αναμεμειγμένοι στην τρομοκρατία; Η Ντόρα Μπακογιάννη από την άλλη, σιωπά, και
καλά κάνει. Είναι να μπαίνει σε μια τέτοια συζήτηση, τώρα; Άλλωστε σ' αυτή την
ιστορία έχουν παίξει, χοντρά, στελέχη και στελέχη της Ν.Δ. κι ακόμη πιο χοντρά
ο Τύπος της. Μήπως δεν ήταν εφημερίδες της Δεξιάς που παραμονές των εκλογών
του 2000 κατονόμαζαν τον Γ. Καψή, τον Σ. Βαλυράκη, τον Κ. Τσίμα και άλλους ως
μέλη της 17Ν; Από την εποχή που εκτελέστηκε από τους δολοφόνους τής 17Ν ο
Παύλος Μπακογιάννης, μόνιμη ήταν η επωδός ­ «το ΠΑΣΟΚ τον σκότωσε». Όπως
αποδεικνύεται τώρα, αυτά δεν ήταν λόγια του αέρα. Ήταν το πολιτικό συμπέρασμα
της άθλιας λίστας που είχε συντάξει το δυσώδες νεοδημοκρατικό παρακράτος
εκείνης της εποχής. Και τώρα ξέρουμε πια καλά ότι όταν οι Αμερικανοί, τα
ντόπια ενεργούμενά τους, καθώς και ο αμερικανικός Τύπος ισχυρίζονται ότι το
ΠΑΣΟΚ έχει σχέσεις με την τρομοκρατία, σε λίστες όπως αυτή το οφείλουμε.
Έκαναν καλή δουλειά οι γρυλλάκηδες...
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17242N124</ED>
<ID>
ID:302457

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N12&aa=4</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το παραμύθι.
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αυτό το παραμύθι ότι πίσω από την τρομοκρατία στην Ελλάδα βρίσκονται οι
αγωνιστές του αντιδικτατορικού αγώνα, στελέχη του ΠΑΚ ή της ευρύτερης
Αριστεράς, πρέπει κάποτε να σταματήσει. Ίσως ορισμένους, που υπηρέτησαν με τον
ένα ή τον άλλο τρόπο τη δικτατορία ή ακόμα έπαιξαν έναν ρόλο για να κόψουν ­
με τη βοήθεια των συνταγματαρχών ­ τον δρόμο στην ανερχόμενη το 1967
Κεντροαριστερά, να τους εξυπηρετεί αυτή η «ιστορία». 
Ωστόσο, υπάρχει μια αδήριτη πραγματικότητα. Στη διάρκεια της δικτατορίας, το
ΠΑΚ δεν έκρυψε ποτέ ότι ο αγώνας μπορούσε να πάρει και ένοπλη μορφή κατά των
εγκάθετων δικτατόρων. Άλλωστε, και μόνον η τραγωδία της Κύπρου το δικαίωσε.
Όπως επίσης, το ΠΑΣΟΚ, στη Μεταπολίτευση, ποτέ δεν έκρυψε ­ με «θύματα» ακόμα
και στελέχη του ­ ότι ο αγώνας για μια «νέα Ελλάδα» θα στηριχτεί αποκλειστικά
σε κοινοβουλευτικές μορφές πάλης, στο συνδικαλιστικό κίνημα και στην Τοπική
Αυτοδιοίκηση. Τι ρόλο τώρα παίζουν «εκθέσεις διωκτικών αρχών» ή «λίστες
Γρυλλάκη», με τις οποίες άμεσα ή έμμεσα το βάρος της τρομοκρατίας στην Ελλάδα
το σηκώνουν οι δυνάμεις της ευρύτερης Αριστεράς, αυτό είναι μια άλλη υπόθεση.
Πέραν του ότι είναι ανιστόρητες οι όποιες τέτοιες «αναλύσεις», καταντούν κι
ένα κακόγουστο και επικίνδυνο παραμύθι, ακόμα και για μια στοιχειώδη δημοκρατία.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17242N125</ED>
<ID>
ID:302471

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N12&aa=5</URL></REF>


Article

<CATEGORY>vin04</CATEGORY>

 <H2>Πρώτη κόντρα εκπαιδευτικών - Ευθυμίου για την αξιολόγηση </H2>
Κλειστά θα παραμείνουν σήμερα τα Δημοτικά σχολεία της χώρας, καθώς η
Διδασκαλική Ομοσπονδία έχει οργανώσει 24ωρη απεργία ζητώντας την απόσυρση του
νομοσχεδίου για την αξιολόγηση δασκάλων και καθηγητών που συζητείται στη
Βουλή. Επίσης τρίωρη στάση έχουν κηρύξει οι καθηγητές σε Γυμνάσια και Λύκεια. 
Στο μεταξύ η Ομοσπονδία των ιδιωτικών καθηγητών (ΟΙΕΛΕ) υποστηρίζει ότι ένα
ιδιωτικό Δημοτικό σχολείο στη Νίκαια έχει μετατρέψει τις σχολικές αίθουσες
σε... σκηνικό Μπιγκ Μπράδερ, δηλαδή έχει τοποθετήσει τηλεοπτικές κάμερες πάνω
από τους μαυροπίνακες, ώστε να παρατηρούν οι ιδιοκτήτες τη συμπεριφορά μαθητών
και καθηγητών. 
Κατά την ΟΙΕΛΕ, σε άλλα σχολεία έχουν εγκατασταθεί και μικροφωνικές
εγκαταστάσεις στις τάξεις για παρακολούθηση διδασκόντων και διδασκομένων. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17242N131</ED>
<ID>
ID:302363

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N13&aa=1</URL></REF>


Article

<CATEGORY>vin04</CATEGORY>

 <H2>Και έλεγχοι αδικημάτων από τη Δημοτική Αστυνομία
</H2>
Έλεγχο εξακρίβωσης στοιχείων, ελέγχους για σειρά αδικημάτων (κυκλοφορία,
καθαριότητα, υγιεινή, ωράριο λειτουργίας καταστημάτων) και προανακριτικές
έρευνες θα μπορεί στο εξής να διενεργεί η Δημοτική Αστυνομική, ενώ αναλαμβάνει
και το έργο της Αγροφυλακής. Οι νέες αυξημένες αρμοδιότητες των δημοτικών
αστυνομικών κρίθηκαν νόμιμες από το Συμβούλιο της Επικρατείας, το οποίο δίνει
το «πράσινο φως» για την εφαρμογή του σχετικού διατάγματος. 
Επίσης με το διάταγμα προβλέπεται η μετάταξη όλου του προσωπικού της
Αγροφυλακής στους ΟΤΑ, που αναλαμβάνουν πλέον και τη φύλαξη των κτημάτων στην
επικράτειά τους.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17242N132</ED>
<ID>
ID:302403

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N13&aa=2</URL></REF>


Article

<CATEGORY>vin06</CATEGORY>

 <H2>Χάθηκε 45άρι από φρεγάτα </H2>
Ένα 45άρι πιστόλι Κολτ χάθηκε το Σάββατο απ' την φρεγάτα «Ήπειρος» και η
τρομοκρατολογία πέρασε ­ λόγω ημερών ­ και στο Πολεμικό Ναυτικό. Το πιστόλι
έκανε φτερά από τον ειδικό χώρο όπου φυλασσόταν απ' τον εκάστοτε αξιωματικό
υπηρεσίας και η κλοπή του έγινε αντιληπτή κατά την αλλαγή βάρδιας. Ο
εισαγγελέας Ναυτοδικείου διέταξε προανάκριση, η Σήμανση της ΕΛ.ΑΣ. πήρε
αποτυπώματα και το πλήρωμα παραμένει υπό περιορισμόν. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17242N133</ED>
<ID>
ID:302415

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N13&aa=3</URL></REF>


Article

<CATEGORY>vin06</CATEGORY>

 <H2>Φυλακή για την απαγωγή
</H2>
Στη φυλακή οδηγήθηκαν μετά την απολογία τους - όπου αρνήθηκαν τις κατηγορίες
που τους αποδίδονται- στον ανακριτή με τη σύμφωνη γνώμη του εισαγγελέα ο
42χρονος Χριστόφορος Λασιθιωτάκης και ο Ιρανός συνεργός του Αλμπέρτ
Ναρουσνιάν, οι οποίοι κατηγορούνται για την απαγωγή του επιχειρηματία Γιάννη
Ζώνα. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17242N134</ED>
<ID>
ID:302442

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N13&aa=4</URL></REF>


Article

<CATEGORY>vin06</CATEGORY>

 <H2>«Χειρόφρενο» στις κλοπές Ι.Χ.
</H2><H4>Αντικλεπτικό σύστημα που λειτουργεί με τη βοήθεια δορυφόρου
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

«Ήδη με έχει σώσει από έξι απόπειρες κλοπής και το έχω στα αυτοκίνητα της
εταιρείας μου, μόλις ενάμιση χρόνο. Κάθε φορά που οι επίδοξοι κλέφτες
επιχειρούσαν να μου κλέψουν κάποιο από τα αυτοκίνητα, με ειδοποιούσαν αμέσως
από το κέντρο ελέγχου της εταιρείας». 
Ο κ. Νικόλαος Γιαννετόπουλος είναι ένας από τους χιλιάδες Έλληνες ιδιοκτήτες
αυτοκινήτων που έχουν τοποθετήσει το ειδικό αντικλεπτικό σύστημα που
λειτουργεί με τη βοήθεια του δορυφορικού συστήματος GPS και έχει μετατρέψει τη
«δουλειά» σε μαρτύριο... για τους επίδοξους κλέφτες. «Πριν τοποθετήσω τα
συστήματα, είχα ήδη πέσει θύμα κλοπής δύο φορές. Όταν έμαθα ότι ο μηχανισμός
αυτός κυκλοφορούσε και στην ελληνική αγορά, αποφάσισα να τον αποκτήσω. Σε
κάποιες από τις απόπειρες η ειδοποίηση ήταν τόσο άμεση, που προλάβαμε να δούμε
τον κλέφτη. Αλλά και όταν το αυτοκίνητο είχε μετακινηθεί, μου έδωσαν το
ακριβές σημείο όπου είχε μεταφερθεί». 
Το σύστημα προστασίας κοστίζει αρκετά ευρώ. Όπως δηλώνουν όμως οι ιδιοκτήτες,
αξίζει. «Η εγκατάσταση κόστισε 1.027 ευρώ (350.000 δραχμές) για κάθε
αυτοκίνητο, ενώ η ετήσια συνδρομή στην εταιρεία είναι 205,45 ευρώ (70.000
δραχμές). Τα αξίζει τα λεφτά του. Πραγματικά με αποζημίωσε», τονίζει ο κ.
Γιαννετόπουλος. 
Έξι συσκευές 
Το satcom protection αποτελείται από έξι συσκευές, οι οποίες τοποθετούνται
μέσα στο όχημα. Ο καθένας μπορεί να επιλέξει τα σημεία τοποθέτησης, τα οποία
όμως δεν είναι εμφανή. Μία κεντρική μονάδα ελέγχου, ένα μόντεμ που στέλνει το
σήμα κινδύνου, ένα επιπλέον ιμομπιλάιζερ, μία εφεδρική μπαταρία, μία κεραία
και ένα πλήκτρο πανικού, είναι το σύνολο των έξι μικροσυσκευών. Ο εντοπισμός
γίνεται μέσω των 24 δορυφόρων GPS που διαθέτει το αμερικανικό Ναυτικό, ενώ το
σήμα κινείται μέσω των κεραιών κινητής τηλεφωνίας GSM. Το κέντρο ελέγχου της
εταιρείας λειτουργεί όλο το 24ωρο και παρακολουθεί ανά πάσα στιγμή τις
κινήσεις των αυτοκινήτων-πελατών. 
Το κέντρο ελέγχου λαμβάνει σε χρόνο μηδέν το σήμα πως «κάτι δεν πάει καλά» και
ειδοποιεί άμεσα τις ελληνικές αρχές. Τόσο άμεσα, που ένας άλλος ιδιοκτήτης του
satcom, ο κ. Γιώργος Καλμάντης, είδε ξαφνικά μπροστά του την Πυροσβεστική, ενώ
καθ' οδόν βρισκόταν και η Άμεση Δράση... πριν καν προλάβει να ειδοποιήσει
λέγοντας «συγγνώμη, λάθος!». 
Είχε πάει για κυνήγι στα Βαρδούσια. Μέρος ορεινό και απομακρυσμένο, όπου ούτε
τα κινητά δεν πιάνουν. Κατά λάθος πάτησε με το πόδι του το κουμπί πανικού.
«Αμέσως δόθηκε σήμα και είδα σε λίγη ώρα μπροστά μου την Πυροσβεστική. Νόμιζαν
ότι κάτι κακό μού είχε συμβεί», διηγείται. Αν και ευτυχώς για τον ίδιο, ήταν
απλά ένα λάθος, ο κ. Καλμάντης σημειώνει πως ούτε κι εκείνος το περίμενε να
λειτουργεί τόσο άψογα. 
Η εταιρεία νέων τεχνολογιών Γερμανός έχει εδώ και έναν χρόνο φέρει το satcom
system και στην ελληνική αγορά. Ενώ τους επόμενους μήνες δύο ακόμη, ιταλικές
αυτήν τη φορά, εταιρείες συστημάτων ασφαλείας θα δραστηριοποιούνται σε αυτόν
τον τομέα στη χώρα μας. Όσοι ιδιοκτήτες αυτοκινήτων διαθέτουν ή πρόκειται να
αποκτήσουν τον συγκεκριμένο μηχανισμό βγάζουν εκτός δουλειάς τους επίδοξους
ληστές αυτοκινήτων. 
Τον περασμένο Νοέμβριο ο κ. Γιαννετόπουλος έζησε άλλη μια απόπειρα κλοπής,
όταν κάποιοι προσπάθησαν να ληστέψουν το επαγγελματικό αυτοκίνητο της
επιχείρησής του που βρισκόταν στη Νίκαια. «Με ειδοποίησαν αμέσως και εγώ με τη
σειρά μου τηλεφώνησα στον οδηγό της εταιρείας μου. Κατέβηκε κάτω στην πιλοτή
και ο κλέφτης μόλις που πρόλαβε να βγει από το αυτοκίνητο». Ενώ πριν από έναν
χρόνο, όταν οι κλέφτες κατάφεραν να μετακινήσουν ένα από τα οχήματα της
εταιρείας του, το κέντρο ελέγχου του έδινε ανά πάσα στιγμή δεδομένα για την
ακριβή θέση του αυτοκινήτου. «Όταν κάποια στιγμή το πάρκαραν, μου είπαν
ακριβώς τη διασταύρωση και πήγα και το πήρα, πριν καν προλάβει να φθάσει η
Αστυνομία». 
Στο κινητό 
Αντίστοιχα αντικλεπτικά συστήματα κυκλοφορούν σε Ευρώπη και Αμερική. Κάποια
μάλιστα λειτουργούν και μέσω κινητών τηλεφώνων. Το κέντρο ελέγχου, δηλαδή,
αντί να δίνει σήμα στους χειριστές και εκείνοι να τηλεφωνούν στον ιδιοκτήτη
του οχήματος, δίνει απευθείας σήμα στο κινητό τηλέφωνο του οδηγού μέσω του
συστήματος SMS (μηνυμάτων).

<H3>Το... μυστικό της ασφάλειας
</H3>
Καθώς μόνο ο ιδιοκτήτης διαθέτει το μαγνητικό κλειδί για το δεύτερο
ιμομπιλάιζερ, είναι αδύνατο σε οποιονδήποτε να βάλει μπρος το αυτοκίνητο. 
«Στις περισσότερες κλοπές έχουμε ρυμούλκηση των οχημάτων, καθώς δεν μπορούν να
ξεκινήσουν τη μηχανή», εξηγεί ο κ. Απόστολος Βλάχος, υπεύθυνος του τμήματος
τηλεματικής στον «Γερμανό».

Χωρίς συναγερμό 
«Το σύστημα δεν λειτουργεί με συναγερμό και έτσι οι κλέφτες δεν μπορούν να
γνωρίζουν αν υπάρχει σύστημα ασφαλείας ή όχι στο αυτοκίνητο. 
Τη στιγμή που θα προσπαθήσουν να το ρυμουλκήσουν, οι συντεταγμένες της θέσης
του, που δίνονται από τον δορυφόρο, θα αλλάξουν. Ο κινητήρας, όμως, παραμένει
κλειστός. Αμέσως δίνεται σήμα από τον μηχανισμό του αυτοκινήτου στο κέντρο
ελέγχου και ειδοποιούμε τον ιδιοκτήτη και τις αρχές», εξηγεί ο ίδιος. 
Κουμπί πανικού

Σε περίπτωση που ο ιδιοκτήτης βρίσκεται μέσα στο αυτοκίνητό του και
κινδυνεύει, υπάρχει το κουμπί πανικού σε κρυφό σημείο, το οποίο μόνο ο ίδιος
γνωρίζει. Οι οδηγοί έχουν τη δυνατότητα να δηλώσουν τα μέρη όπου συνήθως
κινούνται με το αυτοκίνητό τους.

Έτσι αν το κέντρο ελέγχου λάβει σήμα από περιοχή εκτός της ακτίνας
κυκλοφορίας, ειδοποιεί και πάλι τον ιδιοκτήτη.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17242N141</ED>
<ID>
ID:302326

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N14&aa=1</URL></REF>


Article

<CATEGORY>vin06</CATEGORY>

 <H5>Οι γονείς της 27χρονης μιλούν για τις αγωνίες τους και για τον γιο που έχασαν
</H5><H2>«Γίνετε δωρητές - μη φοβάστε»
</H2>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

«Τρέχα, τρέχα. Χάνουμε το παιδί μας». Η Κωνσταντίνα Μαρκοπούλου, η μητέρα
της 27χρονης Ειρήνης που δίνει για δεύτερη ημέρα στο Ωνάσειο τη δική της μάχη
για τη ζωή, δεν θα ξεχάσει ποτέ εκείνο το πρωινό πριν από επτά χρόνια. 
Ένα μεγάλο ευχαριστώ. «Δεν θα κουραστούμε να λέμε ευχαριστώ στους συγγενείς
του 44χρονου δότη», λένε οι γονείς της 27χρονης Ειρήνης Μαρκοπούλου. Όταν
είχαν χάσει το πρώτο τους παιδί, πριν από επτά χρόνια, είχαν δωρίσει τα όργανά του

Τότε που ο άνδρας της Νίκος Μαρκόπουλος ήρθε αναστατωμένος στο σπίτι, στο
Λυγουριό, για να την «αρπάξει» στην κυριολεξία και να φύγουν για το Νοσοκομείο
του Άργους.

Ο δεκαεπτάχρονος - τότε - γιος της, Στέλιος ήταν διπλωμένος από τους πόνους. Η
Ειρήνη, η κόρη τους, έμεινε σπίτι φοβισμένη. Ο δικός της Γολγοθάς θα άρχιζε
λίγο αργότερα. 
Ο σύζυγός της προσπαθεί να την παρηγορήσει. Το κλίμα στο μικρό διαμέρισμα,
στον τρίτο όροφο της πολυκατοικίας της οδού Πτολεμαΐδος, στα Πετράλωνα (όπου
μένουν τα τελευταία χρόνια), είναι για πρώτη φορά ύστερα από ημέρες κάπως
καλύτερο. «Το να βρεθεί ο δότης ήταν απίστευτα δύσκολη υπόθεση. Αφού όμως το
παιδί μας δέχθηκε το μόσχευμα καρδιάς και αφού, όπως διαπιστώθηκε, αυτό
εργάζεται μέχρι τώρα ικανοποιητικά, ας είμαστε ευχαριστημένοι», λέει ο πατέρας
της Ειρήνης. «Ας μη θυμόμαστε τα παλιά. Εκείνο που έχει σημασία τώρα είναι να
σωθεί η Ειρήνη». 
Πώς «έφυγε» ο Στέλιος 
Η κ. Κωνσταντίνα όμως δεν μπορεί να ξεχάσει το πρώτο της παιδί και το πώς αυτό
έφυγε τόσο ξαφνικά από τη ζωή. «Ο Στέλιος είχε κατά καιρούς πόνους στο
στομάχι. Δεν δώσαμε όμως σημασία. Ήταν ένα νέο παιδί, γεμάτο ζωντάνια, γεμάτο
όρεξη για ζωή. Στο παιχνίδι, στις παρέες, σε όλα πρώτο», θυμάται. «Όταν όμως
οι πόνοι επέμεναν πήγαμε στον γιατρό, στο Κέντρο Υγείας (μέναμε στο Λυγουριό
τότε). Η ασθένεια από την οποία έπασχε (διατατικού τύπου μυοκαρδιοπάθεια) δεν
μπορούσε να διαγνωσθεί εύκολα. Οι πόνοι στην κοιλιά παραπλανούσαν τους
γιατρούς. Έψαχναν για σκωληκοειδίτιδα, για στομαχικές διαταραχές». 
Οι πόνοι δεν σταμάταγαν. Αντίθετα, γίνονταν όλο και πιο έντονοι. «Ο Στέλιος
πλέον είχε σοβαρές ενοχλήσεις. Όταν έπαιζε ποδόσφαιρο, στο σχολείο, στο
σπίτι...», θυμάται ο πατέρας του. Ένα βράδυ οι πόνοι είχαν φθάσει στο
απροχώρητο. «Ήταν τότε που ο Στέλιος δεν μπόρεσε να κοιμηθεί καθόλου», εξηγεί
ο κ. Νίκος. «Εκτός από τους φρικτούς πόνους στην κοιλιά, εκείνο το βράδυ είχε
και έντονο πρόβλημα δύσπνοιας. Του κοβόταν η ανάσα. Εμείς και η Ειρήνη δεν
πήραμε χαμπάρι. Δεν μας ξύπνησε για να μη μας ενοχλήσει. Το πρωί όμως,
ιδρωμένος από τους πόνους, άυπνος, ήρθε και μου είπε σχεδόν ψιθυριστά: Μπαμπά,
πρέπει να πάμε στον γιατρό. Δεν είμαι καλά». Ήταν το πρωινό της ημέρας που δεν
θα ξεχάσει ποτέ η κ. Κωνσταντίνα. 
Ο Στέλιος θα χάσει τη μάχη λίγες ημέρες αργότερα. Οι γονείς του και η αδελφή
του θα πάνε, με εντολή των γιατρών, κατευθείαν από το νεκροταφείο σε
νοσοκομείο της Αθήνας. «Έπρεπε να κάνουμε όλοι εξετάσεις. Οι γιατροί
φοβόντουσαν μήπως και κάποιος άλλος από εμάς είχε αυτή την σπάνια ασθένεια»,
λέει ο κ. Νίκος. «Ένα γονίδιο, αυτό φταίει για όλα, μας εξήγησαν. Τότε σε
εκείνες τις εξετάσεις μαθαίνουμε ότι και η καρδιά του μεγάλου μας παιδιού, της
Ειρήνης, ήταν άρρωστη». 
Επτά χρόνια αγωνίας 
«Επτά χρόνια τώρα συνεχώς προσέχαμε. Προσέχαμε μην τυχόν κουραστεί, μην
αρρωστήσει, μην στενοχωρεθεί, μην αγχωθεί. Όλα αυτά, που είναι αναπόσπαστο
μέρος της καθημερινότητας όλων μας, θα μπορούσαν ακόμη και να την σκοτώσουν»,
λέει ο πατέρας της. «Η μεγαλύτερη αγωνία όμως ήταν όσο προσπαθούσαμε να βρούμε
δότη, αφού η δική της καρδιά δεν άντεχε άλλο την αρρώστια. Το λέω με όση
δύναμη έχω. Πρέπει η ελληνική κοινωνία να ξεπεράσει τον φόβο της για τη δωρεά
οργάνων. Εάν υπήρχαν δωρητές όλα θα ήταν καλύτερα για πολλούς συνανθρώπους
μας. Εγώ αναγκάστηκα να βγω στα κανάλια, να παρακαλέσω για να βρεθεί αυτός ο
δότης». 
Ο ίδιος έχει δύο παράπονα. «Το πρώτο τηλεοπτικό κανάλι στο οποίο απευθύνθηκα
για να κάνω δημόσια έκκληση για να βρεθεί δότης και να σώσω το παιδί μου ήταν
το κρατικό, η ΕΤ 1. Μου γύρισαν την πλάτη, δεν ασχολήθηκαν μαζί μου. Αφού τα
υπόλοιπα κανάλια είχαν ήδη παρουσιάσει το θέμα ήρθαν ξανά και με παρακάλαγαν
να τους μιλήσω». 
Το δεύτερο παράπονό του αφορά την Εκκλησία. «Ξέρετε τις στιγμές του αδιέξοδου
πόνου, όσες φορές πίστευα ότι όλα τελείωσαν, όταν η απελπισία με έπνιγε ήθελα,
ζητούσα μια συμπαράσταση. Όχι παρηγοριά, όχι συμπόνια, όχι βοήθεια.
Συμπαράσταση. Όχι οικονομική, δεν με νοιάζει πόσα λεφτά θα ξοδέψω προκειμένου
να σωθεί το παιδί μου. Ήθελα η Εκκλησία, στην οποία τόσο πιστεύω, να σταθεί
δίπλα μου»...

<H3>Σκληρή η μάχη της Ειρήνης
</H3>
Οι επόμενες ημέρες είναι ιδιαίτερα κρίσιμες για την πορεία της υγείας τής
27χρονης Ειρήνης Μαρκοπούλου, η οποία υπεβλήθη σε μεταμόσχευση καρδιάς
προχθές. 
«Η κατάστασή της είναι καλύτερη. Όμως πρέπει να περιμένουμε», λέει ο κ. Πέτρος
Αλιβιζάτος, διευθυντής Α' Καρδιοχειρουργικού Τμήματος και Μονάδας
Μεταμοσχεύσεων του Ωνασείου. «Το μόσχευμα εργάζεται ικανοποιητικά.
Διαπιστώθηκε, επίσης, βελτίωση της λειτουργίας των πνευμόνων. Εξακολουθεί όμως
να δημιουργεί ανησυχία το πρόβλημα των νεφρών, το οποίο είχε εντοπιστεί και
πριν από την επέμβαση και αντιμετωπίζεται με αιμοκαθάρσεις. Θα περάσουν πολλές
εβδομάδες ώσπου να είμαστε τελείως σίγουροι», συμπληρώνει ο καθηγητής. 
Οι γονείς τής Ειρήνης ευχαρίστησαν χθες άλλη μία φορά τους συγγενείς τού
44χρονου δότη από τη Θεσσαλονίκη, οι οποίοι προσέφεραν τα όργανα του δικού
τους ανθρώπου. Εκτός από την καρδιά του 44χρονου άνδρα, προσφέρθηκαν τα νεφρά
του αλλά και οι κερατοειδείς χιτώνες, οι οποίοι φυλάσσονται στην Τράπεζα
Οφθαλμών του ΑΧΕΠΑ.

<H3>Στο 1/6 της αξίας κοστολογεί το κράτος τις μεταμοσχεύσεις!
</H3>
Ενώ μία επέμβαση μεταμόσχευσης καρδιάς στο Ωνάσειο κοστίζει περίπου 30
εκατομμύρια, το ποσόν που εισπράττει το Ίδρυμα από τα ασφαλιστικά ταμεία δεν
ξεπερνάει τα 5 εκατομμύρια δραχμές. Συγκεκριμένα όπως ανέφερε στα «ΝΕΑ» η
διοίκηση του Ωνάσειου Καρδιοχειρουργικού Κέντρου, για μια επέμβαση σαν και
αυτή στην οποία υπεβλήθη η Ειρήνη, το ασφαλιστικό ταμείο έχει καθορίσει το
νοσήλιο ως εξής: 5.000.000 δραχμές εκ των οποίων 600.000 δραχμές για το
νοσοκομείο-δότη και 700.000 δραχμές για τη μεταμοσχευτική ομάδα. Για το
Ωνάσειο μένουν λιγότερα από 4 εκατομύρια. «Ποσό που σε καμιά περίπτωση δεν
καλύπτει το πραγματικό κόστος. Τα υπόλοιπα έξοδα τα καλύπτει, με απόφαση του
Διοικητικού Συμβουλίου του, το ίδιο το Ίδρυμα». 
Η χαμηλή κοστολόγηση από τα ασφαλιστικά ταμεία αυτών των επεμβάσεων δημιουργεί
και άλλα προβλήματα. Όπως αναφέρει ο κ. Ιωάννης Παπαδημητρίου, καθηγητής
Χειρουργικής στο Πανεπιστήμιο Αθηνών και πρόεδρος της Ελληνικής Εταιρείας
Μεταμοσχεύσεων, «το κράτος κοστολογεί μια μεταμόσχευση ήπατος, για παράδειγμα,
με περίπου 4,5 εκατομμύρια δραχμές. Το πραγματικό κόστος είναι πολύ
μεγαλύτερο, συχνά δεκαπλάσιο. Είναι επόμενο πως ο προϋπολογισμός του
νοσοκομείου θα καταλήξει ελλειμματικός. Το έλλειμμα θα ισοσκελιστεί από την
Πολιτεία εκ των υστέρων. Όμως, κάτι τέτοιο σημαίνει ότι δεν δίνεται η
δυνατότητα στα νοσοκομεία να εξοπλίσουν εγκαίρως τις μεταμοσχευτικές μονάδες
τους με κατάλληλη υποδομή». <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17242N151</ED>
<ID>
ID:302327

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N15&aa=1</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΧΡΗΣΤΟΣ ΦΩΛΙΑΣ
</H2><H4>Οι Έλληνες έμποροι είναι πιο ευέλικτοι
</H4>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Περισσότερο έτοιμοι απ' ό,τι αναμενόταν ήταν τελικά οι Έλληνες έμποροι στην
έλευση του ευρώ, λέει ο πρόεδρος της Εθνικής Συνομοσπονδίας Ελληνικού Εμπορίου
Χρήστος Φώλιας. Όπως τονίζει: «Όταν το εμπόριο πάει καλά, όλη η οικονομία πάει
καλά». Ενώ για τον θεσμό των εκπτώσεων δεν παραλείπει να σημειώσει ότι έχει
εξευτελισθεί, αφού χρησιμοποιείται όχι σαν βοήθεια προς εμπόρους και
καταναλωτές, αλλά για την, δήθεν, τιθάσευση του πληθωρισμού. 
Το ευρώ είναι πλέον στα πορτοφόλια των Ελλήνων. Τι πιστεύετε ότι θα φέρει για
την ελληνική οικονομία; 
Ανάπτυξη, αρκεί να υλοποιηθούν, επιτέλους, οι απαραίτητες διαρθρωτικές αλλαγές
και για τις επιχειρήσεις ευκαιρία για καλύτερες επιδόσεις. 
Ήταν οι Έλληνες επιχειρηματίες έτοιμοι για την εισαγωγή του νέου νομίσματος
και ποια τα προβλήματα που εντοπίσατε από τις πρώτες ημέρες κυκλοφορίας του
ευρώ στην Ελλάδα; 
Οι Έλληνες ήταν περισσότερο έτοιμοι απ' ό,τι αναμενόταν. Όσο για τα
προβλήματα, επιφυλακτικότητα, κατ' αρχήν μόνο, από πλευράς καταναλωτών, λόγω
του βομβαρδισμού σεναρίων ανατιμήσεων και εκμετάλλευσης που υπέστησαν τις
τελευταίες ημέρες. 
Τι σημαίνει για την ανταγωνιστικότητα των επιχειρήσεων το ενιαίο νόμισμα; 
Σαφέστατη δυνατότητα μεγάλης βελτίωσης. 
Ελληνικό και ευρωπαϊκό εμπόριο, βίοι παράλληλοι; 
Μάλλον πορείες αποκλίνουσες, αφού στις άλλες χώρες οι κυβερνήσεις σέβονται το
εμπόριο. 
Και τα προβλήματα των εμπόρων, αλλάζουν στο νέο περιβάλλον που έχει
δημιουργηθεί; 
Δυστυχώς, τα περισσότερα παραμένουν τα ίδια. 
Είναι η ομαλή πορεία του εμπορίου δείκτης της καλής κατάστασης της
οικονομίας; 
Όταν το εμπόριο πάει καλά, όλη η οικονομία πάει καλά. 
Εμπόριο χωρίς σύνορα; 
Ευημερία χωρίς σύνορα. 
Είναι τελικά οι έμποροι γκρινιάρηδες; 
Όχι, κάθε άλλο. Απλά, λένε αλήθειες. 
Και οι καταναλωτές; 
Όχι βέβαια, αφού απαιτούν το αυτονόητο: σεβασμό στην προσωπικότητά τους και
στο ευρώ τους. 
Οι εκπτώσεις ξεκίνησαν. Σας ικανοποιεί το καθεστώς που έχει διαμορφωθεί; 
Κανένας σωστός έμπορος δεν ικανοποιείται από καθεστώς «ξεχαρβαλώματος». 
Είναι ο θεσμός των εκπτώσεων χείρα βοηθείας για τους επιχειρηματίες στις
δύσκολες εποχές που περνάει γενικότερα το εμπόριο στην Ελλάδα; 
Όπως τόσοι θεσμοί στον τόπο μας, έτσι κι αυτός ο θεσμός έχει εξευτελισθεί,
αφού χρησιμοποιείται όχι σαν βοήθεια προς εμπόρους και καταναλωτές, αλλά για
την, δήθεν, τιθάσευση του πληθωρισμού... 
Εκτιμάτε ότι το κράτος έχει σταθεί στο πλευρό των εμπόρων. Ποια βήματα
πρέπει να γίνουν ακόμα ώστε να ενισχυθούν οι μικρομεσαίες επιχειρήσεις; 
Όχι. Το κράτος δεν έχει σταθεί στο πλευρό των εμπόρων. Όσο για τα βήματα που
πρέπει να γίνουν, πρέπει να αξιολογηθεί η πραγματική κοινωνική και οικονομική
συνεισφορά τους και να διασφαλισθούν συνθήκες υγιούς ανταγωνισμού. 
Ποια τα πλεονεκτήματα των ελληνικών επιχειρήσεων σε σχέση με τους
Ευρωπαίους εταίρους τους; 
Ευελιξία, φαντασία, μεράκι. 
Και τα μειονεκτήματα; 
Ό,τι πηγάζει από το υπάρχον κακό επιχειρηματικό περιβάλλον. 
Είναι απειλή για τις μικρές επιχειρήσεις οι μεγάλες αλυσίδες, ελληνικές και
ξένες; 
Απειλή δεν είναι αυτές, αλλά οι πρακτικές που εφαρμόζουν, κάποιες από αυτές με
την ανοχή της Πολιτείας. 
Πολλοί είναι εκείνοι που μιλούν για την κρίση του λιανεμπορίου. Υπάρχει και
σε ποια σημεία την εντοπίζετε; 
Βεβαίως υπάρχει και οφείλεται στη συνεχή πτώση της ζήτησης, στην έλλειψη
κανόνων και στη μη εφαρμογή των νόμων. 
Ποιος είναι ο μεγαλύτερος εχθρός των Ελλήνων εμπόρων; 
Το παραεμπόριο. 
Και ο καλύτερος σύμμαχός τους; 
Ο υγιής ανταγωνισμός. 
Ολυμπιακοί Αγώνες και λιανεμπορικές επιχειρήσεις; 
Αλληλένδετες και αλληλοεξαρτώμενες δράσεις. Ευκαιρίες για κέρδη, αλλά και
επενδύσεις μακρού ορίζοντα. 
Μία ευχή για το 2002. 
Λιγότερη μιζέρια, περισσότερος πλούτος ψυχής.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17242N161</ED>
<ID>
ID:302364

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η ψυχολογία μου «θα πάει φούντο»!
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

«Μαμά, δεν σε έχω συνηθίσει έτσι», μου έλεγε ο γιος μου το τριήμερο τoυ
«αποκλεισμού» ­ ξαπλωμένοι και οι δύο νωχελικά στο χαλί, να βλέπουμε σαχλές
ταινίες στην τηλεόραση. Αυτές οι ξαφνικές «διακοπές του χιονιού» δεν μου
χάρισαν μόνο την ευκαιρία να ανανεώσω τη σχέση μου με το σπίτι και τους δικούς
μου ανθρώπους. Για πρώτη φορά είχα τον χρόνο να παρακολουθήσω συστηματικά ως
ακροατής ή τηλεθεατής τα δρώμενα της ελληνικής δημοσιογραφίας και της ­ με
ζήλο και ενθουσιασμό ­ κακοποίησης της έρμης (καημένης, κατακαημένης)
ελληνικής γλώσσας. 
«Κυριολεκτικά», έλεγε και ξανάλεγε ο διαπρεπής συνάδελφος από ραδιοφώνου σε
αυτές τις πληκτικές, μακροσκελείς και πανομοιότυπες μεταδόσεις της
κακοκαιρίας, «η πόλη παρέλυσε». Φαντάζομαι ότι εννοούσε ότι η πόλη είχε χέρια,
πόδια και νευρικό σύστημα, το οποίο υπέστη παραπληγία ή ημιπληγία! 
«Κυριολεκτικά πάγωσε το αίμα της από τον τρόμο», έλεγε λίγο μετά ένας...
φανατικός τηλεοπτικός συντάκτης αστυνομικού ρεπορτάζ. «Ο τυχερός του λαχείου
κυριολεκτικά πέταξε στον ουρανό από τη χαρά του», έδινε πάσα σε άλλο κανάλι η
νεαρά, που κρατούσε περήφανη το μικρόφωνο στο χέρι! 
Μετά τη λέξη αυτή, η πιο ταλαιπωρημένη νομίζω ότι είναι η περίφημη
«ψυχολογία», με ιδιαίτερη εύνοια από τους «παροικούντες» το αθλητικό ρεπορτάζ:
Σε μία και μόνο αναμετάδοση αγώνα άκουσα: «Οι παίκτες δεν είχαν καλή
ψυχολογία», «Μετά την ήττα, η ψυχολογία των φιλάθλων ήταν χάλια», «Ο
προπονητής ποντάρει πολύ στην ψυχολογία της ομάδας»! Κύριοι, υποθέτω ότι
θέλετε να πείτε «η ψυχολογική κατάσταση» και όχι η επιστήμη που ονομάζεται
ψυχολογία. 
Ο πολυαγαπημένος από τα φοιτητικά χρόνια μου καθηγητής της Γλωσσολογίας
Γιώργος Μπαμπινιώτης έγραφε προ ημερών ­ και πολύ σωστά ­ στο «Βήμα» ότι οι
μετανάστες στη χώρα μας θα πρέπει, αν θέλουν να ενταχθούν στο κοινωνικό
σύνολο, να μάθουν την ελληνική γλώσσα. Ένα άλλο θέμα, κύριε καθηγητά, είναι αν
οι ιθαγενείς αυτής της χώρας ξέρουν την ελληνική γλώσσα. Και μάλιστα: πόσο
καλά την ξέρουν οι δημοσίως γράφοντες και μεταφέροντες την πληροφορία δι'
αυτής; 
Γιατί, αν ξανακούσω τέτοια «μαργαριτάρια»... κυριολεκτικά «θα βγω από τα ρούχα
μου» και η... ψυχολογία μου «θα πάει φούντο!». <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17242N162</ED>
<ID>
ID:302407

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Χαμένα ταλέντα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Τουλάχιστον βλέποντας αυτή την περίφημη «λίστα Γρυλλάκη», λύνεται το μυστήριο
γιατί δεν κατορθώνει η Αστυνομία να ανακαλύψει τη 17 Νοέμβρη. Πώς μπορεί να
αποκτήσει κανείς στοιχειώδη νηφαλιότητα και να σκεφτεί με απλή λογική, όταν
συναπαντιέται με τέτοιες νοοτροπίες; Έχει ένα κλίμα αυτή η λίστα που φαίνεται
γνώριμο, μια απόχρωση παθολογικής συνωμοσιολογίας που την έχουμε συναντήσει.
Διάφοροι απόστρατοι αξιωματικοί, που ποτέ δεν συνήλθαν από το σοκ της
μεταπολίτευσης κι έθρεψαν τη μανία καταδίωξης που τους κατείχε με ό,τι τους
έπεφτε στα δόντια, διάφοροι ταλαίπωροι τύποι εν συγχύσει που φαντάζονται
παντού εχθρούς, κυκλοφορούν γενικώς και ενσπείρουν πανικό σε γριούλες στα
τρόλεϊ, σε συμπαίκτες ταβλιού στο Ζάππειο κ.λπ. κ.λπ. Άνθρωποι με χαμένα
ταλέντα, που θα έπρεπε να έχουν γίνει σεναριογράφοι, συγγραφείς, συνθέτες,
κάτι το μυθοπλαστικό γενικώς, αλλά γεννήθηκαν σε φτωχές οικογένειες, ή σε
χωριά όπου το καλύτερο που μπορούσες να κάνεις ήταν να καταταγείς σε κάποιο
σώμα, στρατό, αστυνομία, χωροφυλακή. Άνθρωποι που χάθηκαν στον «Ιστό της
αράχνης». Τη θυμάστε αυτή τη ραδιοφωνική σειρά της ψυχροπολεμικής Ελλαδίτσας,
με τα θερμά τραύματα του Εμφυλίου της; Ε, δεν μπόρεσε να απασχολήσει όσους
σεναριογράφους διέθετε το δυναμικό της, περίσσεψαν πολλοί να στελεχώνουν τις
διάφορες υπηρεσίες. Μπορεί να άλλαξαν τα πράγματα, να κηρύχτηκε το τέλος του
Ψυχρού Πολέμου, να πέρασε υπαρξιακή κρίση ακόμα και ο Τζέιμς Μποντ, μπορεί να
ανήκουμε στην Ευρώπη, να ζούμε είκοσι οκτώ χρόνια σε δημοκρατία, αλλά η
φαντασία ποτέ δεν πεθαίνει. Ας καταλάβει τώρα τουλάχιστον η κυβέρνηση πόσο
πολύ λείπει από τη χώρα μια ανώτερη κινηματογραφική σχολή (κι όχι μόνο μία).
Ας αποφασίσει επιτέλους την ίδρυσή της. Έστω και στα πλαίσια πάταξης της τρομοκρατίας.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17242N163</ED>
<ID>
ID:302437

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N16&aa=3</URL></REF>


Article

<CATEGORY>vin07</CATEGORY>

 <H2>Δεν άκουσε τη μαμά του!
</H2><H4>Μια αμάσητη μπουκιά παρ' ολίγον να αποβεί μοιραία για τον πλανητάρχη
</H4>
<AUTHOR>ΚΙΤΤΥ ΞΕΝΑΚΗ</AUTHOR>

«Η μητέρα μού έλεγε πάντοτε ότι όταν τρως ένα πρέτσελ, καλό είναι να μασάς
καλά κάθε μπουκιά προτού την καταπιείς. Πρέπει να τις ακούμε τις μητέρες μας».
Αυτό είναι το ηθικό δίδαγμα που αποκόμισε ο Αμερικανός πρόεδρος, Τζορτζ Μπους,
από τη μικρή περιπέτεια που έζησε το βράδυ της Κυριακής.

Ο Μπους καθόταν ήσυχα στον καναπέ, σε ένα δωμάτιο του Λευκού Οίκου,
παρακολουθώντας στην τηλεόραση έναν αγώνα αμερικανικού ποδοσφαίρου. Παράλληλα,
απολάμβανε το αγαπημένο του σνακ, ένα ψωμάκι πρέτσελ. Ξαφνικά, όμως,
στραβοκατάπιε, πνίγηκε, λιποθύμησε, έπεσε από τον καναπέ και χτύπησε το κεφάλι
του στο πάτωμα. Όταν άνοιξε και πάλι τα μάτια του, λίγα δευτερόλεπτα αργότερα,
είδε τους σκύλους του, τον Μπάρνεϊ και τον Σποτ, να τον κοιτάζουν με ανησυχία.
Το αφεντικό τους είχε ένα άσχημο γδάρσιμο στο αριστερό ζυγωματικό και μία
μελανιά στο πάνω του χείλος. «Δεν συνειδητοποίησα τι είχε συμβεί μέχρι που
κοίταξα τον εαυτό μου στον καθρέφτη... είχα κοπεί στο μάγουλο από τα γυαλιά
μου». 
Ο Αμερικανός πρόεδρος διατήρησε την ψυχραιμία του. Φώναξε τη σύζυγό του Λόρα,
η οποία βρισκόταν σε γειτονικό δωμάτιο, καθώς και τη νοσοκόμα του Λευκού
Οίκου, Σίντι Ράιτ. Εκείνη τον εξέτασε, του παρέσχε τις πρώτες βοήθειες και στη
συνέχεια κάλεσε τον προσωπικό του γιατρό Ρίτσαρντ Ταμπ, ο οποίος υπέβαλε τον
Μπους σε σειρά καρδιολογικών εξετάσεων. «Ήταν όλες απόλυτα φυσιολογικές». 
Η λιποθυμία

Τι προκάλεσε, λοιπόν, τη λιποθυμία του Αμερικανού προέδρου; Έφταιξε μόνο το
πρέτσελ, το γεγονός ότι δεν κατάπιε καλά και πνίγηκε, ή συνέβαλε και κάποιος
άλλος παράγοντας; Σύμφωνα με τον σμήναρχο Ταμπ, ο Μπους παραπονιόταν το
τελευταίο διήμερο ότι δεν αισθανόταν καλά, «σαν να τον τριγύριζε κάποιο
κρυολόγημα». Το γεγονός αυτό, σε συνδυασμό με το επεισόδιο του πρέτσελ, του
προκάλεσε βραδυκαρδία και τον έκανε να χάσει τις αισθήσεις του. Ο καρδιακός
ρυθμός του Αμερικανού προέδρου είναι ούτως ή άλλως πιο αργός του φυσιολογικού,
κάτι που οι γιατροί αποδίδουν στο εντατικό πρόγραμμα σωματικής άσκησης που
ακολουθεί. Και ο Μπους είχε, πράγματι, ασκηθεί τόσο το Σάββατο όσο και την
Κυριακή. Πάντως, και σύμφωνα με τον Ταμπ, «οι εξετάσεις έδειξαν ότι επρόκειτο
για ένα ασήμαντο επεισόδιο· ο πρόεδρος χαίρει άκρας υγείας». 
«Αισθάνομαι περίφημα», επιβεβαίωσε λίγες ώρες αργότερα και ύστερα από έναν
καλό ύπνο ο Μπους, καθώς αναχωρούσε από τον Λευκό Οίκο για την
προγραμματισμένη διήμερη περιοδεία του στο Ιλινόις, το Μιζούρι και τη
Λουιζιάνα. Παράλληλα, ενημέρωσε τους δημοσιογράφους ότι η αρτηριακή του πίεση
ήταν «πολύ καλή» και ότι «αδημονούσε» να ξεκινήσει το ταξίδι του. Εν ολίγοις,
έκανε ό,τι ήταν δυνατόν προκειμένου να υποβαθμίσει το συμβάν και να
διασκεδάσει τις εντυπώσεις. Όπως δείχνει, πάντως, και η αναφορά που έκανε στη
μητέρα του, μάλλον θα φανεί περισσότερο προσεκτικός την επόμενη φορά που θα
θελήσει να απολαύσει ένα πρέτσελ. Όχι και να χάσουμε τον πλανητάρχη από ένα
ψωμάκι... 
<H3>Η εξήγηση του γιατρού
</H3>
Άτιμο ψωμάκι. Ένα πρέτσελ παραλίγο να πνίξει τον πλανητάρχη

«Μιλήστε μας λίγο για τους λόγους που μπορεί να έκαναν τον πρόεδρο Μπους να
λιποθυμήσει και τη σχέση που μπορεί να έχει ένα πρέτσελ»... Όταν ένας
Αμερικανός πρόεδρος χάνει τις αισθήσεις του, οι ειδικοί καλούνται να δώσουν
τις εξηγήσεις. Εν προκειμένω, ο Σαντζάι Γκούπτα, ο ιατρικός συντάκτης του
αμερικανικού τηλεοπτικού δικτύου CNN: 
«Στην πραγματικότητα, πρόκειται για ένα αρκετά συνηθισμένο φαινόμενο. Μπορεί
να εμφανιστεί όταν το άτομο νιώσει ξαφνικό φόβο. Μπορεί να το προκαλέσει μία
σύσπαση των εντέρων. Ή ακόμη, μία κρίση βήχα. Μιλάμε για μία
αγγειοπνευμονογαστρική αντίδραση, για μία αντανακλαστική αντίδραση, η οποία,
σε αυτή την περίπτωση, προήλθε πιθανότατα από έναν βίαιο βήχα. Ο βήχας ερέθισε
ένα νεύρο, με αποτέλεσμα να μειωθεί η αρτηριακή πίεση και ο καρδιακός ρυθμός.
Φαίνεται ότι ο πρόεδρος αισθανόταν τις τελευταίες δύο ημέρες μια μικρή
αδιαθεσία. Είναι, λοιπόν, πιθανό, να υπέφερε από μία μικρή αφυδάτωση, η οποία
να συνέβαλε, κι αυτή, σε συνδυασμό με το πρέτσελ, στο γεγονός ότι έχασε τις
αισθήσεις του. Θα μπορούσε να συμβεί στον οποιονδήποτε. Στην πραγματικότητα,
όλοι σχεδόν οι άνθρωποι παθαίνουν ένα αγγειοπνευμονογαστρικό επεισόδιο κάποια
στιγμή στη ζωή τους».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17242N171</ED>
<ID>
ID:302322

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N17&aa=1</URL></REF>


Article

<CATEGORY>vin07</CATEGORY>

 <H2>Οι βόμβες δεν σταματούν να πέφτουν
</H2>
Μικρός πρόσφυγας. Αφγανόπουλο στην Καμπούλ

Τα αμερικανικά αεροσκάφη βομβάρδιζαν χθες δίκτυο σπηλαίων στο Ανατολικό
Αφγανιστάν την ώρα που άλλοι τριάντα αιχμάλωτοι Ταλιμπάν και μέλη της Αλ
Κάιντα μεταφέρονταν στη νέα φυλακή τους, στην αμερικανική βάση Γκουαντάναμο
της Κούβας. 
Οι αμερικανικοί βομβαρδισμοί συνεχίστηκαν χθες στην περιοχή Ζαουάρ του
Αφγανιστάν και το ιδιωτικό αφγανικό πρακτορείο ειδήσεων ΑΙΡ, που έχει την έδρα
του στο Πακιστάν, μετέδωσε ότι το τελευταίο 48ωρο «δεν υπήρξε ανάπαυλα» στις
αεροπορικές επιδρομές των ΗΠΑ. 
Οι Αμερικανοί πιστεύουν πως φυγάδες των Ταλιμπάν και της Αλ Κάιντα έχουν
καταφύγει στην περιοχή Ζαουάρ για να φτάσουν στη συνέχεια στο Πακιστάν. Ωστόσο
οι επιθέσεις τους προκάλεσαν και πάλι θύματα μεταξύ των αμάχων: το πρακτορείο
Ασοσιέιτεντ Πρες μετέδωσε χθες πως, σύμφωνα με αυτόπτη μάρτυρα, 15 άνθρωποι
σκοτώθηκαν την Παρασκευή στο χωριό του, που βρίσκεται σε απόσταση τριών
χιλιομέτρων από τις σπηλιές. 
Στην Αυστραλία, το δίκτυο ABC πρόβαλε εικόνες από βιντεοταινία που περιήλθε
στην κατοχή του και η οποία παρουσιάζει, όπως διατείνεται, στελέχη της Αλ
Κάιντα να σχεδιάζουν επιθέσεις εναντίον ηγετών κρατών στη διάρκεια αγώνων
γκολφ και σε αυτοκινητοπομπές. Σύμφωνα με το τηλεοπτικό δίκτυο, το βίντεο
ανακαλύφθηκε από τη δυτική συμμαχία σε στρατόπεδο εκπαίδευσης κοντά στην
Καμπούλ λίγο μετά τη φυγή των Ταλιμπάν από την αφγανική πρωτεύουσα. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17242N172</ED>
<ID>
ID:302375

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N17&aa=2</URL></REF>


Article

<CATEGORY>vin07</CATEGORY>

 <H2>Τα γεράκια ξαναχτυπούν
</H2><H4>Ισραηλινοί και Παλαιστίνιοι έσπασαν με φόνους την εκεχειρία
</H4>
Το μοτίβο είναι γνωστό και επαναλήφθηκε για μια ακόμη φορά χθες στη Μέση
Ανατολή: τις ελπίδες που είχαν δημιουργήσει τα «περιστέρια» ήρθαν να
διαψεύσουν οι «ιέρακες» του Ισραήλ.

Φόνος Παλαιστινίου. Η Ράνα η σύζυγος του Ραΐντ Κάρτι θρηνεί πάνω από το πτώμα
του άνδρα της, που σκοτώθηκε έξω από το σπίτί του από έκρηξη βόμβας που
φέρονται να είχαν τοποθετησει οι Ισραηλινοί

Τις ελπίδες είχαν τονώσει τόσο η πρόταση του Παλαιστίνιου αξιωματούχου Σάρι
Νουσέιμπε για τη δημιουργία ενός αποστρατιωτικοποιημένου παλαιστινιακού
κράτους όσο και η δήλωση του Ισραηλινού υπουργού Εξωτερικών Σιμόν Πέρες ότι η
χώρα του θα πάψει να καταστρέφει σπίτια στα παλαιστινιακά εδάφη. Η διάψευσή
τους ήρθε για άλλη μια φορά με αίμα: το Ισραήλ εκτέλεσε έναν Παλαιστίνιο
αξιωματούχο και οι Παλαιστίνιοι απάντησαν σκοτώνοντας έναν Ισραηλινό στρατιώτη
και ανακοινώνοντας πως η εκεχειρία δεν ισχύει πλέον. 
Η οργάνωση Ταξιαρχίες των Μαρτύρων του αλ-Άκσα, η οποία συνδέεται με τη Φατάχ
του Γιάσερ Αραφάτ, ανακοίνωσε χθες πως αναστέλλει την εκεχειρία μετά το φόνο
του στελέχους της Ραΐντ Κάρμι από έκρηξη στην Τουλκάρεμ της Δυτικής Όχθης.
Παλαιστίνιοι αξιωματούχοι κατηγόρησαν το Ισραήλ για το φόνο και οι Ταξιαρχίες
δήλωσαν πως θα εκδικηθούν το θάνατό του. Λίγες ώρες αργότερα πραγματοποίησαν
επίθεση εναντίον στρατιωτικού φυλακίου έξω από την Τουλκάρεμ, σκοτώνοντας ένα
στρατιώτη και τραυματίζοντας άλλον ένα. 
Νωρίτερα εκατοντάδες κάτοικοι της Τουλκάρεμ είχαν κάνει πορεία στους δρόμους
της πόλης σηκώνοντας στα χέρια τους τη σορό του Ραΐντ Κάρμι και φωνάζοντας
συνθήματα για εκδίκηση. Ο άτυχος Παλαιστίνιος μόλις που είχε διαφύγει το
θάνατο το Σεπτέμβριο, όταν το Ισραήλ εξαπέλυσε επίθεση με πύραυλο εναντίον του
αυτοκινήτου με το οποίο ταξίδευε, σκοτώνοντας άλλους δύο επιβάτες. Αν
επιβεβαιωθεί ότι ήταν ισραηλινή επιχείρηση, ο φόνος του Ραΐντ Κάρμι
σηματοδοτεί την επιστροφή του Ισραήλ στην πολιτική των επιλεκτικών δολοφονιών
Παλαιστίνιων αξιωματούχων ­ μια πολιτική που έχει καταδικαστεί τόσο μέσα στο
Ισραήλ όσο και έξω απ' αυτό και είχε ανασταλεί τον περασμένο μήνα, όταν ο
Αραφάτ κήρυξε την εκεχειρία. Οι Ισραηλινοί αξιωματούχοι περιορίστηκαν να
δώσουν στη δημοσιότητα έναν κατάλογο των εγκλημάτων που φέρεται να είχε
διαπράξει ο Ραΐντ Κάρμι (τον θεωρούν υπεύθυνο για το θάνατο εννέα Ισραηλινών). 
Την ώρα πάντως που οι σκληροπυρηνικοί των δύο πλευρών «διαλέγονταν» με αίμα,
κορυφαίοι μετριοπαθείς Ισραηλινοί και Παλαιστίνιοι αξιωματούχοι αγκαλιάζονταν
και αντάλλασσαν χειραψίες ξεκινώντας μια κοινή πρωτοβουλία για την επανάληψη
των ειρηνευτικών συνομιλιών. Μεταξύ των Παλαιστινίων ήταν ο Γιάσερ Άμπεντ
Ράμπο και η Χανάν Ασράουι, ενώ από του Ισραηλινούς συμμετείχε στη συνάντηση ο
πρώην υπουργός Δικαιοσύνης Γιόσι Μπεϊλίν. «Θέλουμε να δημιουργήσουμε ένα
συνασπισμό ο οποίος θα ανοίξει το δρόμο που θα οδηγήσει στην εφαρμογή των
ειρηνευτικών συμφωνιών», δήλωσε ο Άμπεντ Ράμπο κατά την έναρξη της συνάντησης.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17242N181</ED>
<ID>
ID:302323

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N18&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Να ταΐσουμε τα χέρια που θέλουν να μας δαγκώσουν
</H2><H4>Απαιτούνται μακροπρόθεσμες πολιτικές πρόληψης κρίσεων
</H4>
<AUTHOR>JARED DIAMOND</AUTHOR>

Ως θέμα για τον τελευταίο τόμο της Ιστορίας του Δευτέρου Παγκοσμίου Πολέμου
που έγραψε, ο Γουίνστον Τσώρτσιλ σημειώνει: "Το πώς οι μεγάλες δημοκρατίες του
κόσμου θριάμβευσαν, και έτσι μπόρεσαν να συνεχίσουν τα λάθη που σχεδόν τούς
είχαν στοιχίσει την επιβίωσή τους". 
Μισό αιώνα αργότερα, τα λόγια αυτά του Τσώρτσιλ έχουν αποκτήσει ανησυχητική
ενάργεια. Παρ' ότι η μεγαλύτερη δημοκρατία του κόσμου σήμερα, οι Ηνωμένες
Πολιτείες της Αμερικής, μαζί με τη χαλαρή ομοσπονδία των συμμάχων τους,
εκδίωξαν τους Ταλιμπάν από το Αφγανιστάν με απίστευτη γρηγοράδα, δεν έχουμε
ωστόσο κερδίσει τον πόλεμο εναντίον της τρομοκρατίας. 
Τώρα πρέπει να επικεντρωθούμε στο να κάνουμε ό,τι μπορούμε για να αποφύγουμε
τα σφάλματα των νικητών. Και αυτό σημαίνει ότι πρέπει να καταπολεμήσουμε τη
φτώχεια και την απελπισία που τροφοδοτούν τη διεθνή τρομοκρατία, στο
Αφγανιστάν και αλλού. Προσωπικά, θα ξεχώριζα τρεις στρατηγικές που, ακόμα και
με ωμούς οικονομικούς όρους, θα στοίχιζαν πάρα πολύ λιγότερο στις Ηνωμένες
Πολιτείες απ' ότι μία ακόμα 11η Σεπτεμβρίου. Οι στρατηγικές αυτές είναι οι
ακόλουθες: εξασφάλιση στοιχειωδών υπηρεσιών υγείας, αντιμετώπιση μεγάλων
περιβαλλοντικών προβλημάτων και δημιουργία προγραμμάτων οικογενειακού
προγραμματισμού σε όλες τις χώρες του αναπτυσσόμενου κόσμου. 
Και υπάρχει μια απλή λογική που βρίσκεται πίσω απ' αυτόν τον τρόπο τού
σκέπτεσθαι. Η λογική αυτή βασίζεται στη σαρωτική αλλαγή που έχει σημειωθεί
στον τρόπο με τον οποίο ο κόσμος λειτουργούσε τα τελευταία 50 χρόνια. Στο
παρελθόν, συχνά έχουμε εμφανίσει την ξένη βοήθεια σαν ευγενική και γενναιόδωρη
βοήθεια σε τρίτους. Και ενώ αυτό μπορεί να συνεχίζει να είναι αληθές, η ξένη
βοήθεια, σήμερα περισσότερο από ποτέ, εκπροσωπεί και την ιδιοτελή βοήθεια. 
Αυτό συμβαίνει επειδή η ολοένα και μεγαλύτερη αποτελεσματικότητα των
παγκόσμιων επικοινωνιών και των διεθνών μεταφορών (η παγκοσμιοποίηση, με άλλα
λόγια), δεν σημαίνει απλώς ότι διευκολύνει "εμάς" στο να μπορούμε να στέλνουμε
καλά πράγματα σε "εκείνους". Η παγκοσμιοποίηση έχει διευκολύνει και "εκείνους"
να στέλνουν "σε μας" κακά πράγματα. Αν, λοιπόν, η κυβέρνησή μας δεν
ακολουθήσει, σε παγκόσμιο επίπεδο, μακροπρόθεσμες πολιτικές πρόληψης κρίσεων,
αντί ­ όπως κάνει τώρα ­ να προσπαθεί απλώς να αντιμετωπίζει τις κρίσεις αυτές
όταν ξεσπάνε, τότε και εμείς οι Αμερικανοί, όπως τόσα άλλη νικηφόρα έθνη του
παρελθόντος, θα είμαστε καταδικασμένοι να επαναλάβουμε τα λάθη των νικητών. 
Ο Jared Diamond είναι καθηγητής Δημόσιας Υγείας στο University College
of Los Angeles και είναι συγγραφέας του βιβλίου, «Όπλα, Μικρόβια και Ατσάλι: Η
μοίρα των ανθρώπινων κοινωνιών».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17242N182</ED>
<ID>
ID:302408

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N18&aa=2</URL></REF>


Article

<CATEGORY>vin07</CATEGORY>

 <H5>ΝΙΓΗΡΙΑ
</H5><H2>Παράταση ζωής για την 35χρονη Σαφίγια Χουσάινι
</H2>
Η Σαφίγια Χουσάινι πήρε μια παράταση ζωής που ίσως να αποδειχθεί σωτήρια:
ύστερα από τη διεθνή εκστρατεία για την ανάκληση της βάρβαρης απόφασης που
προέβλεπε τον λιθοβολισμό μέχρι θανάτου της 35χρονης Νιγηριανής, φαίνεται ότι
βρέθηκε το «παράθυρο» για τη σωτηρία της. 
Η δήλωση 
Η Χουσάινι ανακάλεσε προηγούμενη μαρτυρία της, σύμφωνα με την οποία η ηλικίας
11 μηνών σήμερα κόρη της Αντάμα είναι προϊόν βιασμού της από έναν γείτονα και
δήλωσε ότι πατέρας της μικρής είναι ο πρώην σύζυγός της με τον οποίο χώρισε
πρόσφατα. Κατόπιν αυτού, το ισλαμικό δικαστήριο της πόλης Σοκότο ανέβαλε την
εκδίκαση της έφεσής της για τις 18 Μαρτίου. 
Η σαρία, ο ισλαμικός νόμος, που εφαρμόζεται από το 2000 σε περισσότερες από
δέκα επαρχίες της Βόρειας Νιγηρίας, προβλέπει ότι μια γυναίκα που έχει
παντρευτεί μια φορά, ακόμα και αν έχει χωρίσει, διαπράττει μοιχεία αν έχει
σεξουαλικές σχέσεις χωρίς να ξαναπαντρευτεί. 
Απόδειξη για το αδίκημα αυτό είναι η εγκυμοσύνη. 
Ο νόμος

Σύμφωνα όμως με την ερμηνεία της σαρία που δίνει το ισλαμικό δικαστήριο του
Σοκότο, η Σαφίγια δεν μπορεί να θεωρηθεί ένοχη μοιχείας αν φέρει στον κόσμο
ένα παιδί του οποίου πατέρας είναι ο πρώην σύζυγός της, μέσα σε διάστημα επτά
χρόνων μετά τη διάλυση του γάμου. 
Την Κυριακή, ομάδα μελών του Ευρωπαϊκού Κοινοβουλίου απέστειλε επείγουσα
έκκληση προς το καθεστώς της Νιγηρίας, χαρακτηρίζοντας την ποινή στην οποία
καταδικάστηκε η Σαφίγια «απάνθρωπη, βάρβαρη και σκληρή», και ζητώντας την
αναστολή της εκτέλεσής της.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17242N183</ED>
<ID>
ID:302412

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N18&aa=3</URL></REF>


Article

<CATEGORY>vin07</CATEGORY>

 <H2>Από τις γόνδολες στο... μετρό
</H2><H4>Η Βενετία αποκτά υπόγειο σιδηρόδρομο αλλά και «κόκκινα φανάρια»
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Θα μπορούσε να γίνει ανέκδοτο με δύο σκέλη: Τι είναι αυτό που ποτέ δεν θα
φανταζόσασταν ότι θα κτιζόταν στην Βενετία; Μετρό. Και ποιο... πρόγραμμα
πρόκειται να κάνει τη Βενετία να μοιάσει με το Άμστερνταμ; Το πρόγραμμα
δημιουργίας συνοικίας «κόκκινων φαναριών» μέσα στην πόλη. 
Δεν είναι ανέκδοτο. Πρόκειται για δύο προτάσεις που ενδέχεται πολύ σύντομα να
υλοποιηθούν. Η Βενετία λοιπόν αποκτά μετρό και «κόκκινα φανάρια»... 
Λόγοι συμφόρησης των καναλιών από τη μεγάλη κίνηση που δημιουργούν τα μυριάδες
βαπορέτα που μεταφέρουν τον κόσμο στις διάφορες περιοχές της Βενετίας, λόγοι
πληθυσμιακοί, και λόγοι οικονομικοί για προσέλκυση και εξυπηρέτηση ακόμα
περισσότερων επισκεπτών στην ιστορική αυτή πόλη, έχουν οδηγήσει τις αρχές της
πόλης να διατυπώσουν μια πρωτότυπη πρόταση για τη δημιουργία ενός μετρό που
κάθε μία ώρα θα μπορεί να μεταφέρει χιλιάδες τουρίστες από διαφορετικά σημεία
της Βενετίας. 
Μάλιστα, χρησιμοποιώντας τις εξουσίες που του δίνονται σε περιπτώσεις έκτακτης
ανάγκης, ο δήμαρχος της πόλης, Πάολο Κόστα, ήδη αναζητεί χρηματοδότη από τον
ιδιωτικό τομέα για τη δημιουργία ενός υπόγειου σιδηροδρόμου που θα μπορούσε να
μεταφέρει περισσότερους από 2.000 ανθρώπους ανά ώρα, από το διεθνές αεροδρόμιο
«Μάρκο Πόλο» στο πρώην ναυπηγείο Αρσενάλε, κοντά στην Πλατεία του Αγίου
Μάρκου. 
Για τους υποστηρικτές του σχεδίου, το μετρό αυτό είναι η λύση σε όλα όσα
απειλούν την επιβίωση της Βενετίας. Μεταξύ αυτών των «απειλών» συγκαταλέγονται
τα κύματα που προκαλούνται από την ολοένα και αυξανόμενη κίνηση στα κανάλια,
τα οποία αργά αλλά σταθερά διαβρώνουν τα θεμέλια των διάσημων γερασμένων
κτιρίων της Βενετίας, καθώς και η διαρκής μείωση του πληθυσμού της πόλης -
μέσα σε 40 χρόνια οι κάτοικοι της Βενετίας έχουν μειωθεί κατά 103.000. 
Αποτροπιασμό έχει ωστόσο δημιουργήσει το σχέδιο αυτό σε πολλούς Βενετούς
συντηρητές, οι οποίοι φοβούνται ότι τα παλαιά κτίρια της Βενετίας που ήδη
απειλούνται από το νερό, θα καταστραφούν τελικά από τη δημιουργία του υπόγειου
σιδηρόδρομου. Μάλιστα, οι περιβαλλοντολόγοι προειδοποιούν ότι η δημιουργία του
μετρό μπορεί και να επιτείνει το πιο πιεστικό πρόβλημα της Βενετίας: τις
πλημμύρες. 
Η... φωτιά 
Και σαν να μην έφθανε η όλη αναταραχή που δημιουργήθηκε γύρω από αυτό το θέμα,
το τοπικό συμβούλιο της Βενετίας αποφάσισε να... ανάψει και τα «κόκκινα
φανάρια» σε συγκεκριμένες ζώνες της πόλης! Έτσι, όπως δήλωσε ο Μπέπε Κάτσια,
αρμόδιος για την κοινωνική πρόνοια στη Βενετία, οι ζώνες αυτές όπου θα κληθούν
να περιοριστούν οι εκδιδόμενες γυναίκες, θα τους επιτρέπουν να εξασκούν το
επάγγελμά τους, αφενός με πολύ μεγαλύτερη ασφάλεια και αφετέρου με μεγαλύτερη
διακριτικότητα - μακριά από τα αποδοκιμαστικά βλέμματα των κατοίκων της πόλης. 
Σύμφωνα με πληροφορίες, το σχέδιο αυτό - το οποίο έχει ξεσηκώσει θύελλα
αντιδράσεων από την Καθολική Εκκλησία- προβλέπει τη δημιουργία της ζώνης
«κόκκινων φαναριών» στις αραιοκατοικημένες απόμερες περιοχές του Μέστρε. 
Το όλο θέμα, πάντως, δεν θα εγείρονταν αν ο ίδιος ο Ιταλός πρωθυπουργός,
Σίλβιο Μπερλουσκόνι, δεν προέβαινε στη δήλωση που πρόσφατα έκανε, όπου
πρότεινε να νομιμοποιηθούν τα πορνεία στην Ιταλία. Σημειώνεται ότι, από το
1958, έχει απαγορευθεί η λειτουργία οίκων ανοχής σε αυτήν την χώρα.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17242N471</ED>
<ID>
ID:302324

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N47&aa=1</URL></REF>


Article

<CATEGORY>vin07</CATEGORY>

 <H2>8 στα 10 παιδιά πεθαίνουν άδικα από καρκίνο
</H2>
Οκτώ στα δέκα παιδιά που προσβάλλονται από καρκίνο χάνουν, τελικά, τη μάχη για
τη ζωή. Όχι όμως επειδή η ασθένειά τους δεν ήταν θεραπεύσιμη. Απλώς επειδή
είχαν την ατυχία να γεννηθούν σε μία φτωχή χώρα που δεν είχε τα μέσα να τα
θεραπεύσει. 
Παγκόσμια Ημέρα κατά του παιδικού καρκίνου η σημερινή, και η έκθεση που έδωσαν
χθες στη δημοσιότητα δύο σημαντικές βρετανικές φιλανθρωπικές οργανώσεις, η
Εκστρατεία Αντικαρκινικής Έρευνας (CRC) και το Βασιλικό Ταμείο Αντικαρκινικής
Έρευνας (ICRF), ήλθε να ταράξει τις απανταχού εφησυχασμένες συνειδήσεις,
υπενθυμίζοντάς μας πόσες (παιδικές) ζωές χάνονται άδικα εξαιτίας της φτώχειας
και της άγνοιας: περισσότερα από 100.000 παιδιά που προσβάλλονται από καρκίνο
θα μπορούσαν να σώζονται κάθε χρόνο αν οι υπάρχουσες θεραπείες ήταν διαθέσιμες
στον αναπτυσσόμενο κόσμο. Από τα 250.000 παιδιά που εκδηλώνουν κάθε χρόνο
καρκίνο σε ολόκληρο τον κόσμο, τα τέσσερα στα πέντε είτε δεν γνωρίζουν καν τον
λόγο που θα τα οδηγήσει τελικά στον θάνατο, αφού δεν γίνεται ιατρική διάγνωση,
είτε δεν υποβάλλονται σε καμία θεραπεία που θα μπορούσε πιθανότατα να σώσει τη
ζωή τους. 
<H3>Μυστήρια κρούσματα στην Ισπανία </H3>
Σε ιατρικές εξετάσεις άρχισαν να υποβάλλονται από χθες οι μαθητές και οι
μαθήτριες του δημοτικού σχολείου Γιαρσία Κουιντάνα, στο Βαγιαδολίδ της
Ισπανίας, ύστερα από την ανεξήγητη εμφάνιση τεσσάρων κρουσμάτων καρκίνου. Μία
επιτροπή ειδικών επιχείρησε, στη διάρκεια της τελευταίας εβδομάδας, να
διαλευκάνει το μυστήριο που καλύπτει αυτά τα κρούσματα, εξετάζοντας για
παράδειγμα το κατά πόσον μπορεί να οφείλονται στις κεραίες της κινητής
τηλεφωνίας που βρίσκονται πλησίον του σχολείου· δεν κατάφερε, ωστόσο, να
καταλήξει σε σαφή συμπεράσματα και τάχθηκε ομόφωνα υπέρ της συνέχισης της
λειτουργίας του. Τα μέλη της επιτροπής αποφάσισαν να συνεχίσουν τις έρευνές
τους σε τρεις κατευθύνσεις: κλινική εξέταση των μαθητών, εμπεριστατωμένη
μελέτη του περιβάλλοντος στο οποίο βρίσκεται το σχολείο, και αιτιολογική
εξέταση προκειμένου να διευκρινιστούν τα αίτια των κρουσμάτων του καρκίνου.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17242N472</ED>
<ID>
ID:302376

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N47&aa=2</URL></REF>


Article

<CATEGORY>vin07</CATEGORY>

 <H2>Οι Έλληνες προτιμούν το σεξ σε δημόσιους χώρους!
</H2>
Τρίτοι στον κόσμο έρχονται οι Έλληνες από την άποψη των σεξουαλικών
συνευρέσεων σε δημόσιους χώρους. Σύμφωνα με έρευνα σε 6.600 ανθρώπους από 20
χώρες, τα αποτελέσματα της οποίας δημοσιεύτηκαν χθες στη Γερμανία, το 60% των
Ελλήνων έχει κάνει έρωτα σε δημόσιους χώρους, όπως αυτοκίνητα, τρένα,
αεροπλάνα, παραλίες, αποδυτήρια, πάρκα, γραφεία και βιβλιοθήκες. 
Πρώτοι έρχονται οι Νορβηγοί με 66% και δεύτεροι οι Αυστραλοί με 64%. Μετά τους
Έλληνες ακολουθούν οι Σουηδοί και οι Αργεντινοί (55%), ενώ τελευταίοι έρχονται
οι Γάλλοι με ποσοστό 13%. 
Η έρευνα έγινε από τον εκδοτικό οίκο Cora και έλαβαν μέρος σε αυτήν περί τα
400 άτομα από κάθε χώρα.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17242N473</ED>
<ID>
ID:302413

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N47&aa=3</URL></REF>


Article

<CATEGORY>vin07</CATEGORY>

 <H5>ΓΚΡΕΓΚ ΕΪΒΕΡΙ
</H5><H2>Πρόσωπα </H2><H2>Για τα δικαιώματα των ζώων
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αφού η εταιρεία Huntingdon δεν έλεγε να πάψει να βασανίζει τα ζώα, ο Γκρεγκ
Έιβερι αποφάσισε να χτυπήσει την αχίλλειο πτέρνα της, δηλαδή τους χρηματοδότες
της 
Γκρεγκ Έιβερι. Το σκίτσο του Springs από τους «Φαϊνάνσιαλ Τάιμς»

Η βρετανική εταιρεία Huntingdon Life Services (HLS) σκοτώνει 180.000 ζώα τον
χρόνο, ανάμεσα στα οποία σκύλους, γάτες και κουνέλια, υποστηρίζοντας πως η
σφαγή αυτή είναι απαραίτητη για να δοκιμαστούν φάρμακα κατά του Πάρκινσον, του
AIDS, του καρκίνου ή του διαβήτη. Οι δοκιμές των φαρμάκων μπορούν να γίνουν
και χωρίς να βασανίζονται τα ζώα, τονίζουν οι υπέρμαχοι των δικαιωμάτων των
ζώων, αλλά έτσι γίνονται πιο δαπανηρές και γι' αυτό η εταιρεία δεν τους
προτιμά. Η οργάνωση «Σταματήστε την Ωμότητα της Huntingdon προς τα Ζώα» (Shac)
έκανε λοιπόν την HLS σύμβολο του αγώνα της για τη θέσπιση κανόνων δεοντολογίας
στα πειράματα που γίνονται σε ζώα στο πλαίσιο της επιστημονικής έρευνας. 
Ο Γκρεγκ Έιβερι είναι από τους ακτιβιστές που ίδρυσαν την Shac, το 1999, και ο
άνθρωπος που είχε την ιδέα να χτυπήσει την HLS εκεί που την πονάει, δηλαδή στη
χρηματοδότησή της. Η αμερικανική εταιρεία επενδύσεων Stephens Group Inc. είχε
δανείσει πέρυσι στην Huntingdon 16 εκατομμύρια δολάρια, με αποτέλεσμα να γίνει
ο κυριότερος μέτοχός της. Ο Έιβερι οργάνωσε λοιπόν μια μεγάλη εκστρατεία κατά
της Stephens, κατηγορώντας την ότι βοηθάει στον βασανισμό ζώων. Δημοσίευσε
πρωτοσέλιδες καταχωρήσεις με τη φωτογραφία του Ουόρεν Στίβενς, προέδρου της
εταιρείας, δίπλα στη φωτογραφία ενός ακρωτηριασμένου κουταβιού, διαδηλωτές
εγκαταστάθηκαν τον Οκτώβριο έξω από την έδρα της Stephens στο Λιτλ Ροκ και
παρενοχλούσαν τους υπαλλήλους της, στις αρχές του μήνα άγνωστοι έβαψαν με
κόκκινη μπογιά το σπίτι του Στίβενς στη Νέα Υόρκη. Στις 9 Ιανουαρίου η
Stephens Group Inc. ανακοίνωσε ότι αποσύρεται από την Huntingdon. 
Ο Γκρεγκ Έιβερι πληροφορήθηκε την είδηση στη βρετανική φυλακή όπου εκτίει
ποινή έξι μηνών για «διασάλευση της δημόσιας τάξης». Στα 35 του, έχει στο
βιογραφικό του αρκετές επιτυχημένες εκστρατείες για την υπεράσπιση των ζώων.
Τώρα η Shac λέει πως εντόπισε ποιος αγόρασε το μερίδιο της Stephens στην HLS -
μια εταιρεία με έδρα τα νησιά Κάιμαν - και θα στραφεί εναντίον της, ενώ
ετοιμάζει εκδηλώσεις διαμαρτυρίας εναντίον του Παγκόσμιου Οικονομικού Φόρουμ
που θα πραγματοποιηθεί αργότερα αυτόν τον μήνα στη Νέα Υόρκη. «Η φυλακή είναι
μια θαυμάσια ανάπαυλα για τον Γκρεγκ Έιβερι», λέει στους «Φαϊνάνσιαλ Τάιμς» ο
εκπρόσωπος της Shac στις ΗΠΑ Κέβιν Τζόνας. «Είχε μερικούς μήνες για να σκεφθεί
και να διαβάσει και τον περιμένουμε να επιστρέψει την άνοιξη δριμύτερος».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17242N481</ED>
<ID>
ID:302325

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N48&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Αριστερός φονταμενταλισμός
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ερώτηση κρίσεως: γιατί ορισμένοι αριστεροί, την ώρα που δικαίως ζητούν
αλληλεγγύη για τα θύματα σε όλο τον κόσμο, απορρίπτουν την αλληλεγγύη στα
θύματα της 11ης Σεπτεμβρίου;

Η στήλη δεν θα τολμούσε να ανοίξει αυτήν τη συζήτηση (σε μια χώρα όπου ο
αντιαμερικανισμός θεωρείται περίπου τίτλος τιμής). Εδώ έγραψε ότι το φαινόμενο
των «αριστερών» που χάρηκαν με τις επιθέσεις της 11ης Σεπτεμβρίου χρήζει
ψυχανάλυσης, και κατηγορήθηκε ότι θέλει να επιστρέψουν τα ξερονήσια. Με μεγάλη
ανακούφιση, λοιπόν, διάβασε (η στήλη) ένα ενδιαφέρον κείμενο περί «αριστερού
φονταμενταλισμού» στο τελευταίο τεύχος του αριστερού (ναι, αριστερού), έγκυρου
(ουδεμία αντίφαση μέχρι στιγμής) αμερικανικού (μα πώς το αφήνουν οι
ιμπεριαλιστές να κυκλοφορεί;) περιοδικού Mother Jones. 
Η ελπίδα ότι το έγκλημα κατά της ανθρωπότητας που συντελέστηκε την 11η
Σεπτεμβρίου θα οδηγήσει τις ΗΠΑ να σέβονται περισσότερο τον υπόλοιπο κόσμο
είναι απολύτως θεμιτή, γράφει ο Τοντ Γκίτλιν. Η ανάγκη να επανεξεταστούν οι
κυρώσεις κατά του Ιράκ ή η αμερικανική υποστήριξη προς το Ισραήλ και
διεφθαρμένα καθεστώτα όπως της Σαουδικής Αραβίας και της Αιγύπτου, είναι πιο
επείγουσα από ποτέ. Από το σημείο αυτό, όμως, μέχρι του να αμφισβητείται το
δικαίωμα της Αμερικής να χρησιμοποιεί βία για λόγους αυτοάμυνας, ή ακόμη και
το δικαίωμά της να διεκδικεί τον ρόλο του θύματος, υπάρχει μεγάλη απόσταση.
Ορισμένοι αριστεροί θεωρούν ότι δεν υπάρχει τίποτα χειρότερο από την
αμερικανική ισχύ. Ότι η χώρα αυτή δεν αντιμετωπίζει ποτέ πραγματικά διλήμματα.
Όταν οι ηγέτες της απολαμβάνουν υψηλή δημοτικότητα, αυτό οφείλεται είτε στο
ότι ολόκληρος ο πληθυσμός έχει υποστεί πλύση εγκεφάλου (επειδή είναι αφελής)
είτε στο ότι συμμερίζεται τις τερατώδεις αξίες της ηγεσίας του (επειδή είναι
του ιδίου φυράματος). 
Η αλαζονεία της υπερδύναμης είναι δεδομένη, όπως και αυτή η επίμονη άγνοια που
επέτρεψε στους μισούς της πολίτες να ψηφίσουν για πρόεδρο έναν άνθρωπο χωρίς
καμιά γνώση για τον έξω κόσμο. Η μυωπία στο όνομα του αδυνάτου όμως, λέει ο
Γκίτλιν, δεν είναι πιο δικαιολογημένη από τη μυωπία στο όνομα του ισχυρού. Οι
«φονταμενταλιστές» της Αριστεράς δεν βλέπουν άλλα κίνητρα στις αμερικανικές
ενέργειες από τη δίψα του πετρελαίου. Υποστηρίζουν πως οι πράξεις διαφόρων
δολοφόνων (από τους Ερυθρούς Χμερ μέχρι τον Μπιν Λάντεν) πρέπει να ενταχθούν
σε κάποιο «πλαίσιο», αρνούνται όμως να δεχθούν οποιοδήποτε πλαίσιο για τις
πράξεις των Αμερικανών. Αν όμως πρέπει να κατανοήσουμε τον ισλαμικό φανατισμό,
δεν θα πρέπει να προσπαθήσουμε να κατανοήσουμε και την Αμερική, αυτήν τη
φιλελεύθερη, βίαιη, ανεκτική, κοντόφθαλμη, εγωιστική, γενναιόδωρη, πολεμοχαρή,
ανόητη, ένδοξη, χοντροκέφαλη δύναμη; 
Η μονόφθαλμη Αριστερά δεν βοηθάει κανέναν όταν βουλιάζει σε μύθους που δεν
καθρεφτίζουν παρά τη δική της εικόνα, καταλήγει ο αρθρογράφος του Mother
Jones. Όποιος αρνείται να αντιμετωπίσει τα αδιέξοδα και τους κινδύνους της
πραγματικότητας αποκαλύπτει τη δική του πικρή ανακολουθία.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17242N482</ED>
<ID>
ID:302377

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N48&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<H3>"Αφού δεν μπορείτε...
</H3>
... να το φιμώσετε, κλείστε το". Αυτό είναι το νόημα της απόφασης που έλαβε
την περασμένη Παρασκευή το Ανώτατο Διαιτητικό Δικαστήριο της Ρωσίας σχετικά με
το TV6, το τελευταίο κανάλι εθνικής εμβέλειας που ασκούσε αντιπολίτευση. Οι
Ρώσοι δικαστές έθεσαν τέλος στην αβεβαιότητα που επικρατούσε εδώ και μήνες
γύρω από το μέλλον αυτού του τηλεοπτικού καναλιού, το οποίο κατηγορείται για
απείθεια απέναντι στην εξουσία. Η διεύθυνση του καναλιού, πάντως, σκοπεύει να
προσφύγει στο Συνταγματικό Δικαστήριο, στηριζόμενη σε άρθρα του Αστικού Κώδικα
που απαγορεύουν σε έναν μέτοχο να ζητήσει το κλείσιμο της εταιρείας στην οποία συμμετέχει.
<H3>Η πορεία...
</H3>
... του TV6 θυμίζει την ανάλογη πορεία του πολύ ισχυρότερου NTV, το οποίο
άρχισε να καταδιώκει ο Βλαντίμιρ Πούτιν μόλις ανέλαβε την εξουσία. Τον
περασμένο Απρίλιο, το κανάλι αυτό πέρασε υπό την επιρροή του Κρεμλίνου ύστερα
από "πραξικόπημα" της Gazprom, βασικού μετόχου και γίγαντα του φυσικού αερίου
και του πετρελαίου, εναντίον του Βλαντίμιρ Γκουσίνσκι, ιδιοκτήτη και ιδρυτή
του καναλιού. Το έγκλημα του τελευταίου ήταν ότι δεν υποστήριξε τον Πούτιν στη
μάχη για την προεδρία. Ο τελευταίος, που δεν "χώνεψε" ποτέ την υποστήριξη του
NTV προς τους αντιπάλους του αλλά και δεν ενέκρινε τον "χουλιγκανισμό" των
δημοσιογράφων, προτίμησε να μην παρέμβει ευθέως στη διαμάχη. <H3>Όταν...
</H3>
... η διεύθυνση του καναλιού πέρασε σε μια άλλη ομάδα, πιο "ευαίσθητη"
απέναντι στα κρατικά συμφέροντα, οι διαφωνούντες δημοσιογράφοι στράφηκαν στη
μοναδική πόρτα που ήταν ακόμη ανοιχτή: το TV6, ένα ιδιωτικό κανάλι εθνικής
εμβέλειας, που το 75% του κεφαλαίου του ανήκε στον μεγιστάνα Μπόρις
Μπερεζόφσκι. Ο τελευταίος, που σήμερα ζει στην εξορία, κατάλαβε τον κίνδυνο,
αλλά άφησε τους δημοσιογράφους να κάνουν τη δουλειά τους. Όσο προχωρούσε η
φίμωση του ρωσικού Τύπου τόσο ο αντιπολιτευτικός τόνος των δημοσιογράφων του
TV6 οξυνόταν. Πολύ γρήγορα, το κανάλι έγινε το μοναδικό μέσο ενημέρωσης της
αντιπολίτευσης που εξέπεμπε σε ολόκληρη τη Ρωσία. Το φθινόπωρο, τα προβλήματα
για το κανάλι ξανάρχισαν. Η Loukoil, η μεγαλύτερη πετρελαϊκή εταιρεία της
Ρωσίας και κάτοχος του 15% του κεφαλαίου του TV6, αποφάσισε να παραπέμψει το
κανάλι στο Διαιτητικό Δικαστήριο της Μόσχας με την κατηγορία της
κακοδιαχείρισης. Το αποτέλεσμα ήταν προδιαγεγραμμένο. <H3>Η περίπτωση...
</H3>
... του TV6 είναι ίδια με αυτή του NTV, επισήμανε ένας Ρώσος δημοσιογράφος:
"Με πρόσχημα την επίλυση οικονομικών προβλημάτων, υπηρετούνται πολιτικοί
στόχοι: το κλείσιμο ενός ιδιωτικού καναλιού. Χρησιμοποιείται ο νόμος για να
λυθούν οι λογαριασμοί μ' εκείνους που έχουν διαφορετική άποψη". 
Η "υπόθεση TV6" απεικονίζει τη διπλή πολιτική του Βλαντίμιρ Πούτιν. Από τη μια
πλευρά, πραγματισμός και πολιτική ανοιγμάτων στη διεθνή σκηνή, κάποιες
οικονομικές επιτυχίες στο εσωτερικό, καθώς και εφαρμογή μεταρρυθμίσεων.
Παράλληλα όμως, όπως σημειώνει ο γενικός διευθυντής του TV6 Γεβγένι Κισίλιεφ,
"καθυπόταξη των πάντων στις εντολές του προέδρου, από τα πολιτικά κόμματα ώς
τα μέσα ενημέρωσης".
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17242N483</ED>
<ID>
ID:302414

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N48&aa=3</URL></REF>


Article

<CATEGORY>vin08</CATEGORY>

 <H2>Άνοδος ώς τον Μάρτιο
</H2><H4>Έλεγχοι στην αγορά για τη συγκράτηση του πληθωρισμού
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Με εντατικούς ελέγχους στις τιμές στην αγορά αλλά και με κινήσεις περαιτέρω
απελευθέρωσης των αγορών, συμπεριλαμβανομένων και των κλειστών επαγγελμάτων,
σκοπεύει να απαντήσει η κυβέρνηση στον πόλεμο των τιμών που έχει ανάψει για τα
καλά στην αγορά. 
Με την ένταξη της χώρας στη Οικονομική και Νομισματική Ένωση και την υιοθέτηση
του ευρώ η κυβέρνηση απώλεσε δύο βασικά εργαλεία για τον έλεγχο του
πληθωρισμού: τη συναλλαγματική πολιτική και τα επιτόκια. Οι αποφάσεις στους
δύο αυτούς τομείς λαμβάνονται πλέον στη Φρανκφούρτη, με αποτέλεσμα το
οικονομικό επιτελείο της κυβέρνησης να βρίσκεται σε μειονεκτική θέση στον
πόλεμο των τιμών που έχει «πυροδοτηθεί» εξαιτίας των ανατιμήσεων που υπήρξαν
σε μία σειρά είδών και υπηρεσιών τις πρώτες ημέρες του 2002. 
Η απειλή 
Ο πληθωρισμός τον Δεκέμβριο εκτοξεύθηκε στο 3% από 2,4% τον Δεκέμβριο λόγω της
απότομης ανόδου των τιμών των οπωροκηπευτικών από την κακοκαιρία. Νέο μεγάλο
άλμα αναμένεται να κάνει τον Ιανουάριο και ενδεχομένως να σκαρφαλώσει στο 3,9%
λόγω της κακοκαιρίας, αλλά και μιας σειράς αυξήσεων προϊόντων και υπηρεσιών
στην αγορά που συνδέονται με στρογγυλοποιήσεις τιμών προς τα πάνω κατά τις
μετατροπές τους από δραχμές σε ευρώ, αλλά και αποφάσεις των επιχειρήσεων για
ανατιμήσεις. Στην περίπτωση αυτή ο πληθωρισμός θα επανέλθει στα επίπεδα του
Ιουλίου του 2001. Όμως αύξηση προβλέπεται ότι θα σημειώσει ο πληθωρισμός και
τον Φεβρουάριο, ενώ τον Μάρτιο ελλοχεύει ο κίνδυνος να υπάρξουν ευρύτερες
αυξήσεις τιμών στην αγορά, καθώς θα καταργηθεί η υποχρέωση της διπλής
αναγραφής των τιμών γεγονός που ενδεχομένως να ευνοήσει νέες αυξήσεις τιμών. 
Τα όπλα στη μάχη 
Η κατάσταση αυτή δημιουργεί έντονο πονοκέφαλο στο οικονομικό επιτελείο της
κυβέρνησης, το οποίο, σύμφωνα με τους σχεδιασμούς που έχουν γίνει, σκοπεύει να
αξιοποιήσει ως όπλα στη μάχη κατά του πληθωρισμού τους ελέγχους στην αγορά από
τις αρμόδιες υπηρεσίες του υπουργείου Ανάπτυξης και το ΣΔΟΕ, την περαιτέρω
απελευθέρωση της αγοράς και ιδίως των κλειστών επαγγελμάτων, τις εισαγωγές
εμπορευμάτων που ήδη γίνονται από το εξωτερικό, αλλά και το προσωρινό πάγωμα
των τιμολογίων των ΔΕΚΟ. Πρόκειται όμως για όπλα τα οποία είναι αμφίβολο αν θα
έχουν την αποτελεσματικότητα που επιζητείται τους αμέσως επόμενους μήνες που
θα «καίει» το θέμα των τιμών στην αγορά. Και αυτό γιατί έλεγχοι στην αγορά δεν
είναι κάτι το καινούργιο. Τα συνεργεία του υπουργείου Ανάπτυξης, που είναι
αρμόδιο για τους ελέγχους, αλλά και το ΣΔΟΕ από τις αρχές του έτους σαρώνουν
τις κεντρικές αγορές της χώρας. 
Εισαγωγές εμπορευμάτων 
Επίσης οι εισαγωγές εμπορευμάτων είνα πάγια πολιτική σε περιόδους ελλείψεων
προϊόντων στην αγορά. Από την άλλη και η πολιτική παγώματος των τιμολογίων των
ΔΕΚΟ αφενός δεν μπορεί να κρατήσει για πάντα, αφετέρου από αυτήν υπάρχουν και
οι εξαιρέσεις που αφορούν σε προγραμματισμένες ανατιμήσεις - περίπτωση του ΟΤΕ
- που δεν μπορούν να ακυρωθούν και για λόγους Χρηματιστηρίου όπως
ξεκαθαρίσθηκε πρόσφατα από το οικονομικό επιτελείο. Όσον αφορά την περαιτέρω
απελευθέρωση των αγορών, μάλλον θα έχει μακροπρόθεσμα παρά άμεση οφέλη στο
επίπεδο των τιμών στην αγορά. Στην κατεύθυνση αυτή το υπουργείο Οικονομίας και
Οικονομικών σκοπεύει να επαναφέρει στο τραπέζι της συζήτησης το θέμα των
κλειστών επαγγελμάτων. Η πρώτη νύξη έγινε ήδη με την απειλή που εκτοξεύθηκε
από το υπουργείο προς τους αρτοποιούς, ότι αν δεν «προσγειώσουν» τις τιμές
τους μετά τις ανατιμήσεις στις οποίες φέρεται να προχώρησαν το τελευταίο
δίμηνο θα απελευθερωθεί το επάγγελμά τους. Άλλωστε, σε επίπεδο μελέτης
βρίσκεται το θέμα της απελευθέρωσης της χορήγησης αδειών για εκμετάλλευση
φορτηγών αυτοκινήτων δημόσιας χρήσης, καθώς και για μια σειρά άλλων
επαγγελμάτων (φαρμακεία, μηχανικοί κ.ά.).

<H3>Σύμμαχος η συγκυρία! </H3>
Δεν αποκλείεται ο καλύτερος σύμμαχος της κυβέρνησης στη μάχη κατά του
πληθωρισμού να αποδειχθεί η ίδια η συγκυρία. Οι προβλέψεις της Τραπέζης της
Ελλάδος και του υπουργείου Οικονομίας πριν από το τελευταίο κύμα κακοκαιρίας
έβλεπαν κατακόρυφη πτώση του πληθωρισμού προς το τέλος του πρώτου εξαμήνου και
μετά. Σύμφωνα με αυτές ο πληθωρισμός στο τέλος του έτους θα βρισκόταν σε
επίπεδα γύρω στο 2,5%. Το ερώτημα τώρα είναι κατά πόσον οι τωρινές ανατιμήσεις
στην αγορά κα το κλίμα που θα διαμορφωθεί στο μέτωπο των τιμών τους επόμενους
μήνες θα αναστρέψουν την τάση πτώσης των τιμών, που οφείλεται κυρίως στα
χαμηλά επίπεδα των διεθνών τιμών του πετρελαίου. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17242N491</ED>
<ID>
ID:302330

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N49&aa=1</URL></REF>


Article

<CATEGORY>vin08</CATEGORY>

 <H2>Αύξηση των πιστωτικών καρτών κατά 74%
</H2>
Με αμείωτους ρυθμούς συνεχίζεται η εξάπλωση του «πλαστικού χρήματος» στην
Ελλάδα. Είναι χαρακτηριστικό ότι το διάστημα Ιουλίου 2000 - Ιουνίου 2001 μόνο
μέσω των καρτών visa πραγματοποιήθηκε όγκος συναλλαγών ύψους περίπου ενός
τρισεκατομμυρίου δραχμών. Στο ίδιο διάστημα, ο συνολικός αριθμός καρτών
πληρωμής visa που κυκλοφορούν στη χώρα μας σημείωσε αύξηση της τάξεως του 74%,
καθώς έφθασαν τα 3,4 εκατ. από 2 εκατ. που ήταν σε κυκλοφορία τον Ιούνιο του
2000. Ειδικότερα, όπως ανακοινώθηκε από τη Visa Hellas χθες, τον Ιούνιο του
2001 οι πιστωτικές κάρτες visa ήταν 2.327.000, έναντι 1,7 εκατομμυρίου τον
Ιούλιο του 2000. Σημείωσαν, δηλαδή, αύξηση της τάξεως του 37%. Πραγματική
έκρηξη σημειώθηκε στο κομμάτι των χρεωστικών καρτών visa, οι οποίες τον
περασμένο Ιούνιο είχαν φθάσει τις 1.075.000, σημειώνοντας αύξηση της τάξεως
του 313% σε σχέση με τον Ιούνιο του 2000, οπότε ήταν μόλις 260.000. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17242N492</ED>
<ID>
ID:302380

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N49&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κίνδυνος να μετατραπεί σε μπούμερανγκ
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Η απογοήτευση, αν οδηγηθεί τελικά σε ναυάγιο η συμφωνία Εθνικής - Alpha, θα
είναι τεράστια. Όχι μόνο γιατί θα έχει αποτύχει το σχέδιο για τη δημιουργία
ενός ισχυρού τραπεζικού ομίλου, αλλά κυρίως γιατί θα σηματοδοτήσει τη διάψευση
των ελπίδων για μια νέα δυναμική στην οικονομία. 
Η μεγάλη συμφωνία ανακοινώθηκε σε μια στιγμή που η αγορά επιζητούσε με αγωνία
ένα καλό νέο και γι' αυτό έγινε αποδεκτή με μεγάλο ενθουσιασμό. Ίσως
υπερβολικά μεγάλο. Ο ενθουσιασμός αυτός μετριάστηκε, βεβαίως, στη συνέχεια,
καθώς επικράτησαν ψυχραιμότερες εκτιμήσεις για τις επιπτώσεις, αλλά και τις
δυσκολίες του εγχειρήματος. Ωστόσο, τώρα ο φόβος είναι ότι τα μεγάλα σχέδια θα
μετατραπούν σε μπούμερανγκ που θα πλήξει πρώτα απ' όλα την ίδια την κυβέρνηση. 
Αυτός είναι ο λόγος που κράτησε χθες ξάγρυπνα τα αρμόδια κυβερνητικά στελέχη
σε αναζήτηση μιας λύσης στο αδιέξοδο. 
Όμως, υπάρχει και το θέμα μιας άλλης αναζήτησης - αυτής που αφορά τις ευθύνες
για μια τέτοια δραματική εξέλιξη. Πρέπει και αυτές να αναζητηθούν και να
αποδοθούν εκεί που πρέπει.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17242N493</ED>
<ID>
ID:302438

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N49&aa=3</URL></REF>


Article

<CATEGORY>vin08</CATEGORY>

 <H2>16 νέοι «ΟΤΕ» στην αγορά
</H2><H4>Ιδιωτικές εταιρείες τηλεπικοινωνιών μπαίνουν στη σταθερή τηλεφωνία
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Έρχονται οι ιδιωτικοί ΟΤΕ... Έως τα τέλη του χρόνου οι χρήστες της σταθερής
τηλεφωνίας της Αθήνας και της Θεσσαλονίκης θα μπορούν να επιλέγουν να
εξυπηρετούνται τουλάχιστον ανάμεσα από 16 νέες ιδιωτικές εταιρείες
τηλεπικοινωνιών, οι οποίες υπόσχονται να προσφέρουν φθηνότερες υπηρεσίες μέχρι
και 25%. 
Απελευθέρωση. Το 2002 αναμένεται να είναι η χρονιά των τηλεπικοινωνιών με
άνοιγμα της σταθερής τηλεφωνίας σε ιδιωτικές εταιρείες

Το 2002 αναμένεται να είναι η πρώτη χρονιά της ουσιαστικής απελευθέρωσης των
τηλεπικοινωνιών στην Ελλάδα, με κατακόρυφη αύξηση του ανταγωνισμού στις
υπηρεσίες σταθερής τηλεφωνίας. Έτσι, οι συνδρομητές - πέραν του ΟΤΕ - θα έχουν
και άλλες επιλογές για τις κλήσεις τους από σταθερό τηλέφωνο. 
Στο διάστημα αυτό, σύμφωνα με τις εκτιμήσεις της διοίκησης του ΟΤΕ, ο κρατικός
Οργανισμός Τηλεπικοινωνιών, ο οποίος μέχρι σήμερα αποτελούσε το μονοπώλιο στον
τομέα αυτό, αναμένεται να χάσει τους πρώτους περίπου 350.000 συνδρομητές
(κυρίως συνδέσεις εταιρειών, αλλά και οικιακούς πελάτες). 
Σημειώνεται ότι στις υπόλοιπες χώρες της Ευρωπαϊκής Ένωσης, όπου η αγορά
απελευθερώθηκε στις αρχές του 1998, οι ιδιωτικές εταιρείες ύστερα από μία
τριετία κατέκτησαν το 40% της αγοράς των διεθνών κλήσεων, το 30% των
υπεραστικών κλήσεων και το 14% των αστικών κλήσεων. 
Σύμφωνα με τον υπουργό Μεταφορών και Επικοινωνιών Χρ. Βερελή, τα σχέδια και οι
επενδύσεις των νέων τηλεπικοινωνιακών εταιρειών για την είσοδό τους στη
σταθερή τηλεφωνία υποδηλώνουν ότι το 2002 θα αποτελέσει τη χρονιά της
πραγματικής απελευθέρωσης των ελληνικών τηλεπικοινωνιών. Ήδη υπάρχει μεγάλη
κινητικότητα στις αποκαλούμενες «μικρές» εταιρείες τηλεπικοινωνιών, μεταξύ των
οποίων περιλαμβάνονται οι εταιρείες Algonet, Cosmoline, Econophone, Exonet,
Grapes, Greek Telecom, Intraconnect, Lannet, Starcom, Teledome, Telepassport
και Vivodi. 
Οι συγκεκριμένες εταιρείες δραστηριοποιούνται μέσω του δικτύου του ΟΤΕ 
Ταυτόχρονα, στην αγορά ετοιμάζονται να εισέλθουν και οι πέντε μεγάλες
εταιρείες που πήραν άδεια Σταθερής Ασύρματης Πρόσβασης. Από αυτές, μέχρι
στιγμής μόνο η Forthnet έχει αρχίσει να λειτουργεί πιλοτικά παρέχοντας
υπηρεσίες σταθερής τηλεφωνίας σε 1.700 εταιρικούς πελάτες. Η εταιρεία έχει
εγκαταστήσει ήδη έναν τηλεπικοινωνιακό κόμβο στην Καλλιθέα και μέχρι το τέλος
Μαρτίου θα καλύπτει όλη την Αθήνα. 
Η Forthnet, που υπόσχεται τιμολόγια χαμηλότερα 15%-20% από αυτά που ισχύουν
σήμερα, σχεδιάζει να επεκταθεί και στα νοικοκυριά σε διάστημα περίπου τριών
μηνών. Κοινή βάση όλων των υπηρεσιών τής Forthnet είναι η πλατφόρμα Internet
Protocol. 
Η Europrom θα καθυστερήσει να δραστηριοποιηθεί εμπορικά, περίπου κατά ένα
εξάμηνο, ενώ η Panafon αξιοποιεί την άδειά της μόνο για την εξυπηρέτηση των
εταιρικών πελατών της. 
Η Quest αναμένεται να εισέλθει στις τηλεπικοινωνίες από τον ερχόμενο Απρίλιο,
αξιοποιώντας, αρχικά, την άδεια κινητής τηλεφωνίας που έχει λάβει. Η εταιρεία
εγκαθιστά δύο κέντρα μεταγωγής στη Μεταμόρφωση Αττικής και στη Θεσσαλονίκη και
άλλους 8 σταθμούς βάσης (κεραίες). Η ΔΕΗ - Τηλεπικοινωνίες δεν έχει ακόμα
δραστηριοποιηθεί, πέραν της συνεργασίας που ανακοίνωσε με την ιταλική Wind. 
<H3>Η ισχύς εν τη ενώσει για τις «μικρές»
</H3>
Στον χώρο των «μικρών» εταιρειών άρχισαν διεργασίες συγχωνεύσεων και
συνεργασιών. Πρόσφατα ανακοινώθηκε η εξαγορά της Southgate από την ΟΤΕ Net
(θυγατρική του ΟΤΕ), με στόχο η μέχρι τώρα εταιρεία παροχής υπηρεσιών Ίντερνετ
να παρέχει στους εταιρικούς πελάτες της πακέτο υπηρεσιών, το οποίο θα
περιλαμβάνει και τη σταθερή τηλεφωνία μέσω του Διαδικτύου. 
Σε επενδύσεις συνολικού ύψους 3,2 δισ. δρχ. έχει προχωρήσει και η
«εναλλακτική» τηλεπικοινωνιακή εταιρεία Vivodi, που θέτει ως στόχο της να
κατακτήσει το 15% της ελληνικής αγοράς σταθερής τηλεφωνίας μέχρι το 2005. Το
επιχειρησιακό σχέδιο της Vivodi Telecom περιλαμβάνει την ανάπτυξη 29
τηλεπικοινωνιακών κόμβων στην ελληνική επικράτεια, 39 στην Αττική, 12 στη
Θεσσαλονίκη, 6 στα Βαλκάνια και τη Μέση Ανατολή και 2 στην Αμερική. Η εταιρεία
έχει αποκλειστικές στρατηγικές συνεργασίες με την αμερικανική MCI/Worldcom και
τη γερμανική Carrier1 για τη διασφάλιση της αδιάλειπτης παροχής φωνητικών
υπηρεσιών. Επίσης με την UUNET, για αξιόπιστες και υψηλών επιδόσεων και
ταχυτήτων υπηρεσίες VoIP και Ίντερνετ. 
Στο πλαίσιο της απελευθέρωσης του τοπικού «βρόγχου», που προωθείται αυτές τις
ημέρες, η εταιρεία σχεδιάζει να συνδεθεί με το ήδη υπάρχον δίκτυο του ΟΤΕ για
να ξεκινήσει την παροχή x-DSL υπηρεσιών. Επίσης η Vivodi Telecom θα συνδεθεί
με το ψηφιακό φωνητικό ISDN δίκτυο του ΟΤΕ μέσω του πρωτοκόλλου SS7. 
Η εταιρεία σήμερα είναι σε θέση να παράσχει υπηρεσίες σταθερής τηλεφωνίας σε
εταιρείες, τηλεφωνικές κάρτες προπληρωμένου χρόνου ομιλίας, Ίντερνετ για
επιχειρήσεις με απλές ή εξειδικευμένες ανάγκες, ηλεκτρονική παρακολούθηση
λογαριασμού, φιλοξενία εταιρικών servers. 
Η Teledome δηλώνει έτοιμη να καταθέσει τον φάκελό της στις αρχές του χρόνου
στη Νέα Χρηματιστηριακή Αγορά (ΝΕΧΑ), ενώ η Lannet του Ομίλου Κλωνατέξ
απορροφάται από άλλη εταιρεία του ομίλου που ανήκει και εισέρχεται έτσι στην
Κύρια Αγορά του ΧΑΑ. 
<H3>Εκκρεμούν τα τέλη διασύνδεσης </H3>
Βασική εκκρεμότητα προκειμένου να αναπτυχθεί ο ανταγωνισμός είναι η υπογραφή
νέας συμφωνίας μεταξύ του ΟΤΕ και των υπολοίπων εταιρειών παροχής υπηρεσιών
σταθερής τηλεφωνίας για τα τέλη διασύνδεσης των δικτύων μεταξύ τους. Η Εθνική
Επιτροπή Τηλεπικοινωνιών και Ταχυδρομείων (ΕΕΤΤ), με βάση τις σχετικές
προτάσεις του ΟΤΕ, θα λάβει αποφάσεις για το ζήτημα των τελών διασύνδεσης, το
οποίο θεωρείται από τις εταιρείες μείζονος σημασίας. 
Εκτιμάται ότι το όλο θέμα των τελών διασύνδεσης θα ξεκαθαρίσει μέχρι το τέλος
του μήνα.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17242N501</ED>
<ID>
ID:302331

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N50&aa=1</URL></REF>


Article

<CATEGORY>vin08</CATEGORY>

 <H2>Εκπτώσεις με παρατράγουδα
</H2><H4>Αρκετοί καταστηματάρχες δεν είχαν τετραπλή αναγραφή τιμών
</H4>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Αυξημένη ήταν η κίνηση στην αγορά, χθες, πρώτη ημέρα των χειμερινών
εκπτώσεων. Με τετραπλή αναγραφή των τιμών και εκπτώσεις που έφταναν έως και
50% για τα περισσότερα είδη, οι καταναλωτές ξεκίνησαν τα ψώνια τους. 
Μεγάλες εκπτώσεις. Στα είδη ένδυσης παρατηρήθηκαν τα μεγαλύτερα ποσοστά
εκπτώσεων, τα οποία σε πολλές περιπτώσεις έφτασαν και το 50%

Σε ελέγχους που πραγματοποίησαν συνεργεία του υπουργείου Ανάπτυξης
διαπιστώθηκαν περιπτώσεις όπου οι επιχειρηματίες δεν είχαν αναγράψει τετραπλές
τιμές στα εμπορεύματα. 
Πρώτη ημέρα των εκπτώσεων και η κίνηση ήταν αρχικά αυξημένη. Τα μεγαλύτερα
ποσοστά εκπτώσεων παρατηρούνται στα είδη ένδυσης και φθάνουν έως και 50%, ενώ
στα είδη υπόδησης και αξεσουάρ κυμαίνονται από 15% έως και 40%. Μικρότερες
είναι οι εκπτώσεις σε άλλα είδη, όπως για παράδειγμα στα είδη οικιακής χρήσης
και στα είδη εξοπλισμού της κατοικίας περίπου 25%, στα έπιπλα και στα λευκά
είδη από 10% έως και 25%. Όπως εκτιμούν οι έμποροι, αν και είναι ακόμα πολύ
νωρίς για να γίνουν εκτιμήσεις σχετικά με το πώς θα κινηθεί η αγορά, εντούτοις
ελπίζουν ότι οι καλές τιμές που προσφέρουν στους καταναλωτές θα βοηθήσουν στην
ενίσχυση του τζίρου τους. Στην προσέλκυση πελατών θα βοηθήσουν επίσης και τα
προγράμματα άτοκων δόσεων με πιστωτικές κάρτες που πραγματοποιεί μεγάλος
αριθμός επιχειρήσεων. 
Θετική πρεμιέρα 
Χθες το πρωί η κίνηση ήταν ιδιαίτερα αυξημένη στην Ερμού αλλά και σε
εμπορικούς δρόμους του Κολωνακίου. Πολλοί ήταν οι καταναλωτές που
πραγματοποιούσαν αγορές καθώς εκτιμούν ότι τις πρώτες ημέρες μπορεί κανείς να
βρει νούμερα και είδη που επιθυμεί. Ενώ δεν ήταν λίγοι και εκείνοι που
πραγματοποίησαν διερευνητικές επισκέψεις στα καταστήματα. Οι χειμερινές
εκπτώσεις λήγουν στις 28 Φεβρουαρίου, έως τότε οι επιχειρήσεις είναι
υποχρεωμένες να αναγράφουν στα προϊόντα τους τέσσερις τιμές. Οι παραβάτες των
διατάξεων της υπουργικής απόφασης τιμωρούνται με πρόστιμο μέχρι το 0,5% του
τζίρου και σε περίπτωση υποτροπής το πρόστιμο μπορεί να φτάσει και το 3%.
Τέλος, απαγορεύονται οι προσφορές 20 μέρες μετά τη λήξη των εκπτώσεων. 
Ανάχωμα 
Πολλοί είναι εκείνοι που εκτιμούν ότι οι φετινές χειμερινές εκπτώσεις θα
βοηθήσουν στο να συγκρατηθεί το κύμα ανατιμήσεων που εκδηλώνεται στην αγορά
καθώς και στο να περιοριστούν οι πληθωριστικές πιέσεις που δημιουργήθηκαν το
προηγούμενο διάστημα, εξαιτίας των ανατιμήσεων ορισμένων κατηγοριών
καταναλωτικών ειδών. Από την πλευρά του ο πρόεδρος του Εμπορικού Συλλόγου της
Αθήνας κ. Παναγής Καρέλας εκτιμά ότι η κίνηση θα είναι αυξημένη στα
καταστήματα κατά την περίοδο των εκπτώσεων. Μάλιστα ο κ. Καρέλας τονίζει ότι
οι καταναλωτές είναι πλέον πιο σίγουροι στις συναλλαγές τους καθώς πέρασαν τις
προηγούμενες δύο εβδομάδες το τεστ των στρογγυλοποιήσεων και του νέου
νομίσματος. Τόνισε μάλιστα ότι οι έμποροι αναμένουν την ανάκαμψη της αγοράς
που τους προηγούμενους πέντε μήνες ήταν ιδιαιτέρως κακή, συμπληρώνοντας ότι οι
χειμερινές εκπτώσεις θα είναι ουσιαστικές και όχι τυπικές.

<H3>Πιο έντονος ο ανταγωνισμός </H3>
Σε δηλώσεις του ο υφυπουργός Ανάπτυξης (τομέας Εμπορίου) κ. Χρ. Θεοδώρου, ο
οποίος επισκέφθηκε χθες την αγορά στο κέντρο της Αθήνας (οδός Πατησίων),
επισήμανε το πρόβλημα με τη μη αναγραφή των 4 τιμών σε κάποιες περιπτώσεις. 
Υπάρχουν όμως, επισήμανε, και εκπτώσεις με πάρα πολύ χαμηλές τιμές για τον
καταναλωτή. 
Ο κ. Θεοδώρου τόνισε: «Εκείνο που πρέπει να προσέχει ο καταναλωτής είναι να
μπαίνει να ψωνίζει μόνον όπου υπάρχουν τέσσερις τιμές και το ποσοστό της
έκπτωσης. Μόνον έτσι θα μπορεί να ψωνίζει δίχως να έχει πρόβλημα, ότι μπορεί
κάποιος να τον κοροϊδέψει. Και νομίζω, απ' ό,τι είδαμε κι εμείς, η πλειονότητα
των καταστημάτων το έχει τηρήσει αυτό. Και όσοι δεν το έχουν τηρήσει, από
σήμερα το μεσημέρι και μετά θα το εφαρμόσουν κι αυτοί». 
Σχετικά με το ευρώ ο υπουργός δήλωσε: 
«Πιστεύω ότι ο ανταγωνισμός που υπάρχει σήμερα, θα υπάρξει και πιο έντονος και
μετά την 1η Μαρτίου και απ' ό,τι είδαμε και σήμερα ο ανταγωνισμός είναι αυτός
που καθορίζει τελικά το μέγεθος της τιμής». 
Αναφορικά με τις τιμές των οπωροκηπευτικών, ο υπουργός διαπίστωσε χαμηλότερες
τιμές σε σχέση με τις 2 προηγούμενες εβδομάδες. 
Υπάρχει εξάλλου, δήλωσε, μεγαλύτερη προσφορά σ' όλα τα είδη και με τις
εισαγωγές που έχουν γίνει. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17242N511</ED>
<ID>
ID:302332

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N51&aa=1</URL></REF>


Article

<CATEGORY>vin08</CATEGORY>

 <H2>GΑΡ: Το υπόδειγμα κομψότητας «πνίγεται» στα χρέη
</H2>
Κατά τη διάρκεια των εορτών των Χριστουγέννων τα διαφημιστικά μηνύματα της
αμερικανικής αλυσίδας καταστημάτων ρούχων GAP παρουσίασαν την εταιρεία ως
υπόδειγμα κομψότητας. Η πραγματικότητα, ωστόσο, είναι διαφορετική. 
Τα οικονομικά στοιχεία που ανακοινώθηκαν προχθές στις Ηνωμένες Πολιτείες
αποκάλυψαν ότι η εταιρεία αντιμετωπίζει πολύ μεγάλα οικονομικά προβλήματα, τα
οποία κάνουν πολλούς αναλυτές να ανησυχούν για το μέλλον της. Η GAP προέβλεψε
ότι το τρίμηνο που ολοκληρώνεται στα τέλη Φεβρουαρίου θα πραγματοποιήσει
ζημίες περίπου 52 εκατομμυρίων δολαρίων, όσες πραγματοποίησε και το
προηγούμενο τρίμηνο. Παρά το γεγονός ότι τα αποτελέσματα της εταιρείας ήταν
καλύτερα των αναμενομένων, το γεγονός ότι η GAP θα πραγματοποιήσει ζημίες την
περίοδο των Χριστουγέννων, όταν οι περισσότεροι λιανοπωλητές αυξάνουν
κατακόρυφα τις πωλήσεις τους, δείχνει το μέγεθος των προβλημάτων που
αντιμετωπίζει η εταιρεία. 
Αν εξαιρεθεί ο τζίρος των νέων καταστημάτων της αλυσίδας, οι πωλήσεις της GAP
ήταν τον Δεκέμβριο 11% χαμηλότερες σε σχέση με τον αντίστοιχο περυσινό μήνα. Ο
Δεκέμβριος είναι ο εικοστός συναπτός μήνας που η εταιρεία βλέπει τις πωλήσεις
της να συρρικνώνονται. Παρά το γεγονός ότι προχώρησε σε σημαντική μείωση των
τιμών των προϊόντων της προκειμένου να προωθήσει τα απούλητα αποθέματά της, η
κίνηση αυτή είχε ως αποτέλεσμα το ψαλίδισμα του περιθωρίου κέρδους της. Με τα
χρέη της να ξεπερνούν τα δύο δισεκατομμύρια δολάρια και την τιμή τής μετοχής
της να έχει πάρει τον κατήφορο, στη διοίκηση της εταιρείας έχει σημάνει
συναγερμός. 
Πλήρωσε την υπεροψία της 
Πώς έφτασε σε αυτό το σημείο; Η GAP φαίνεται ότι πληρώνει την υπεροψία της. Τα
προβλήματά της αποδίδονται στην υπερανάπτυξή της, την όξυνση του ανταγωνισμού
και την αποτυχία της να επικαιροποιήσει την γκάμα των προϊόντων της. Η
εταιρεία διαθέτει 4.100 καταστήματα. Ο αριθμός αυτός είναι αποτέλεσμα της
ταχύτατης ανάπτυξης που πραγματοποίησε η εταιρεία τα τελευταία χρόνια στις
Ηνωμένες Πολιτείες, την Ιαπωνία και την Ευρώπη. Οι αναλυτές του κλάδου
λιανικών πωλήσεων υποστηρίζουν ότι οι μεγάλοι ρυθμοί αύξησης του αριθμού των
καταστημάτων μπορούν να δημιουργήσουν προβλήματα σε οποιαδήποτε εταιρεία
έτοιμων ενδυμάτων. Στη Βρετανία για παράδειγμα, η GAP πήρε πολλά από τα
καταστήματα της ολλανδικής αλυσίδας C&Α, όταν η τελευταία αποσύρθηκε από
τη χώρα. Τα νέα καταστήματα ήταν τόσο μεγάλα, που η GAP αντιμετώπισε πρόβλημα
να τα γεμίσει με προϊόντα της. 
Η εταιρεία έχει αναγνωρίσει το λάθος της και υποχωρεί. Φέτος θα προσθέσει
μόλις 5% στον συνολικό χώρο καταστημάτων της αντί για 10% που είχε προβλέψει
αρχικά. Παράλληλα, η εταιρεία αντιμετωπίζει και οξύ ανταγωνισμό.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17242N512</ED>
<ID>
ID:302381

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N51&aa=2</URL></REF>


Article

<CATEGORY>vin08</CATEGORY>

 <H2>Απαισιόδοξοι οι Έλληνες...
</H2><H4>Προβλέπουν αύξηση ανεργίας και οικονομικές δυσκολίες το 2002
</H4>
Με γκρίζα χρώματα σκιαγραφούν οι Έλληνες το 2002 σε ό,τι αφορά στην
οικονομική τους κατάσταση, το θέμα της ανεργίας, αλλά και τις πολιτικές
εξελίξεις στη Γη. Μεγάλο ποσοστό του πληθυσμού πιστεύει ότι το 2002 θα είναι
χρονιά με οικονομικές δυσκολίες και υψηλή ανεργία. 
Σύμφωνα με τα συμπεράσματα έρευνας της ICAP, η οποία πραγματοποιήθηκε σε 70
χώρες, σε ό,τι αφορά στις προσδοκίες των Ελλήνων, τόσο για τις γενικότερες
οικονομικές εξελίξεις όσο και για το μείζον θέμα της ανεργίας, η εικόνα είναι
μάλλον απαισιόδοξη. 
* Το 40% των ερωτηθέντων Ελλήνων πιστεύει ότι το 2002 θα είναι
χειρότερο από το 2001, το 18% πως τα πράγματα δεν θα αλλάξουν σε σχέση με
πέρυσι, ενώ αντίθετα το 35% θεωρεί ότι η χρονιά που διανύουμε θα είναι
χειρότερη από την περυσινή. 
* Το 46% των ερωτηθέντων, συμφωνώντας με τους κατοίκους των υπόλοιπων
κρατών-μελών της Ε.Ε., εκτιμά ότι το 2002 θα είναι μια χρονιά με οικονομικές
δυσκολίες, το 36% πιστεύει πως θα είναι οικονομικά το ίδιο με το 2001, ενώτο
13% αναμένει οικονομική ευμάρεια. 
* Στην Ελλάδα το 61% των πολιτών αναμένει ότι το 2002 θα υπάρξει είτε
μικρή είτε μεγάλη αύξηση της ανεργίας, ενώ για τον μέσο όρο των πολιτών της
Ε.Ε. το αντίστοιχο ποσοστό είναι 55%, έναντι μόλις 23% που ήταν οι προσδοκίες
του για την ανεργία του 2001. 
* Εξάλλου, μεταξύ των κατοίκων της Ε.Ε. οι Έλληνες είναι οι πιο
ανασφαλείς σε ό,τι αφορά στην παραμονή τους στην εργασία τους, καθώς οι 4
στους 10 (41%) αποδέχονται την πιθανότητα να μείνουν άνεργοι, ενώ στις
υπόλοιπες χώρες της Ε.Ε. ο μέσος όρος είναι μόλις 20%. 
* Επίσης, η πλειονότητα των Ελλήνων (65%) δηλώνουν ότι αν έμεναν
άνεργοι θα δυσκολεύονταν στην ανεύρεση νέας εργασίας, ενώ μόνο το 23% πιστεύει
πως θα έβρισκε δουλειά αρκετά γρήγορα. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17242N521</ED>
<ID>
ID:302333

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N52&aa=1</URL></REF>


Article

<CATEGORY>vin08</CATEGORY>

 <H5>ΑΣΦΑΛΙΣΤΙΚΟ
</H5><H2>Διαψεύδουν τα σενάρια
</H2>
Η κυβέρνηση θα παρουσιάσει τις προτάσεις της στους κοινωνικούς εταίρους για το
Ασφαλιστικό επανέλαβε χθες ο υπουργός Εργασίας - Κοινωνικών Ασφαλίσεων κ. Δημ.
Ρέππας, διαψεύδοντας τα σενάρια που κυκλοφορούν. Μέχρι τότε, τόνισε σε
χθεσινές του δηλώσεις ο κ. Ρέππας, δεν πρέπει να αποδίδονται στην κυβέρνηση
ούτε προθέσεις ούτε σχέδια ούτε πρέπει να γίνεται λόγος για «τριβές» υπουργών
όσον αφορά την ασφαλιστική μεταρρύθμιση. 
Από την πλευρά του ο πρόεδρος της ΓΣΕΕ κ. Χρ. Πολυζωγόπουλος, μιλώντας στον
Φλας, τόνισε ότι περιμένει τις κυβερνητικές προτάσεις για το Ασφαλιστικό στις
αρχές Φεβρουαρίου και υποστήριξε ότι πρέπει εντός του πρώτου εξαμήνου του 2002
να αντιμετωπιστεί το πρόβλημα. 
Όσον αφορά τη χρηματοδότηση του συστήματος κοινωνικής ασφάλισης, ο κ.
Πολυζωγόπουλος παρατήρησε: «Εμείς δεν θα συμφωνήσουμε σε οποιαδήποτε πρόταση η
οποία δεν θα διασφαλίζει τη χρηματοδότηση εκείνη στο σύστημα ώστε να
αντιμετωπίσει τα προβλήματά του όχι τώρα, αλλά και στο μέλλον».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17242N522</ED>
<ID>
ID:302382

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N52&aa=2</URL></REF>


Article

<CATEGORY>vin08</CATEGORY>

 <H5>ΦΟΡΟΑΠΑΛΛΑΓΕΣ
</H5><H2>Καταδίκη των ΗΠΑ
</H2>
Επιτροπή εφέσεων του Παγκόσμιου Οργανισμού Εμπορίου δικαίωσε χθες την
Ευρωπαϊκή Ένωση, καταδικάζοντας τις Ηνωμένες Πολιτείες για τις φοροαπαλλαγές
που προσφέρουν σε αμερικανικές επιχειρήσεις, οι οποίες δραστηριοποιούνται
εκτός αμερικανικού εδάφους. 
Η Ευρωπαϊκή Ένωση ανακοίνωσε χθες ότι περιμένει από την πλευρά των Ηνωμένων
Πολιτειών την κατάθεση προτάσεων για την εναρμόνιση της αμερικανικής
φορολογικής νομοθεσίας με βάση την απόφαση του Παγκόσμιου Οργανισμού Εμπορίου,
αλλά άφησε να εννοηθεί ότι δεν πρόκειται να προχωρήσει στην επιβολή δασμών -
που μπορούν να φθάσουν ετησίως στα 4 δισεκατομμύρια δολάρια - στις εισαγωγές
αμερικανικών προϊόντων. Η υπόθεση, η οποία άνοιξε ύστερα από αίτημα της
Ευρωπαϊκής Ένωσης στον Παγκόσμιο Οργανισμό Εμπορίου, είναι η μεγαλύτερη μάχη
που έχουν χάσει οι Ηνωμένες Πολιτείες στην αντιπαράθεσή τους για εμπορικά
θέματα με την Ευρώπη.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17242N523</ED>
<ID>
ID:302420

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N52&aa=3</URL></REF>


Article

<CATEGORY>vin08</CATEGORY>

 <H2>Το 51% της ΑΤΕ σε συνεταιρισμούς και Δημόσιο
</H2>
<AUTHOR>ΔΗΜ. ΤΣΑΛΑΠΑΤΗΣ</AUTHOR>

Συνεταιρισμοί και Δημόσιο θα μπορούν να έχουν τον έλεγχο στην ΑΤΕ και σε
μεγάλες συνεταιριστικές επιχειρήσεις που παράλληλα οι μετοχές τους θα
διαπραγματεύονται στο Χρηματιστήριο. 
Το θέμα συζητήθηκε χθες σε σύσκεψη υπό την προεδρία του υπουργού Οικονομίας
και Οικονομικών Ν. Χριστοδουλάκη με τη συμμετοχή του υπουργού Γεωργίας Γ. Δρυ,
των υφυπουργών Γ. Φλωρίδη, Ε. Αργύρη, Φ. Χατζημιχάλη, του διοικητή της ΑΤΕ, Π.
Λάμπρου και του προέδρου της ΠΑΣΕΓΕΣ, Τζ. Καραμίχα. 
Αναφορικά με το μέλλον της Αγροτικής Τράπεζας υπάρχουν δύο τάσεις με
επικρατέστερη εκείνη σύμφωνα με την οποία το 51% των μετοχών θα διατηρήσουν οι
συνεταιριστικές οργανώσεις και το Δημόσιο. 
Σχετικά με τη γαλακτοβιομηχανία της Ηπείρου Δωδώνη, την πλειοψηφία του 51% θα
αποκτήσουν οι συνεταιριστικοί φορείς και ήδη προς την κατεύθυνση αυτή
λειτουργεί η προοπτική για δημιουργία εταιρείας συμμετοχών (χόλντινγκ) της
Ένωσης Συνεταιρισμών Ηπείρου με τη συμμετοχή ή ένταξη όλων των ενώσεων της
περιοχής και με μετοχικό κεφάλαιο που θα υπερβαίνει τα 100 δισ. δραχμές. 
Ήδη οι Ενώσεις έχουν το 40% που θα αυξηθεί στο 51% με διαδικασία ιδιωτικής
τοποθέτησης και εφόσον αποφασισθεί εισαγωγή 20% από την ΑΤΕ στο Χρηματιστήριο. 
Η συνεταιριστική καπνοβιομηχανία ΣΕΚΑΠ, εφόσον εκφράσουν τη βούλησή τους οι
μέτοχοι στις συνεταιριστικές ενώσεις και αποφασίσουν, μπορεί να μπει στο
Χρηματιστήριο. 
Στην κατεύθυνση αυτή υπάρχει ήδη αναπτυξιακό πρόγραμμα που έχει επεξεργασθεί ο
πρόεδρος του ομίλου και πρώην υποδιοικητής της ΑΤΕ Θαν. Παπαγεωργίου, με το
οποίο κατοχυρώνονται η θέση και τα συμφέροντα των παραγωγών, αλλά αναζητούνται
και στρατηγικές συνεργασίες. 
Ανάλογες αποφάσεις αφορούν την Ελληνική Βιομηχανία Ζάχαρης (με προϋπόθεση κατ'
αρχήν τη διασφάλιση της εθνικής ποσόστωσης στο προϊόν), τη Ροδόπη κ.λπ. 
Από την πλευρά του ο πρόεδρος της ΠΑΣΕΓΕΣ Τζ. Καραμίχας διατήρησε τις
επιφυλάξεις που έχει διατυπώσει και η θέση της συνεταιριστικής οργάνωσης θα
διαμορφωθεί με εισήγησή του στη μεθαυριανή συνεδρίαση του Δ.Σ. της
συνομοσπονδίας. 
Χθες, ωστόσο, αποφασίσθηκε τη συνολική καταγραφή και τον χειρισμό του όλου
θέματος να έχουν οι υφυπουργοί Γεωργίας Ευάγγ. Αργύρης, Οικονομικών Γ.
Φλωρίδης και ο διοικητής της ΑΤΕ Πέτρος Λάμπρου.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17242N524</ED>
<ID>
ID:302444

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N52&aa=4</URL></REF>


Article

<CATEGORY>vin08</CATEGORY>

 <H2>Προσφυγή για τις αντικειμενικές
</H2><H4>Η ΚΕΔΚΕ ζητάει από το υπουργείο Οικονομικών ανάκληση των νέων αξιών
</H4>
<AUTHOR>ΓΙΩΡΓΟΣ ΦΙΝΤΙΚΑΚΗΣ</AUTHOR>

Κατατέθηκε ήδη στο υπουργείο Οικονομικών η πρώτη προσφυγή δήμου από τους 28
όπου ανακοινώθηκαν αυξήσεις στις αντικειμενικές τιμές, ενώ με χθεσινή της
απόφαση και η ΚΕΔΚΕ καλεί το οικονομικό επιτελείο της κυβέρνησης να τις
ανακαλέσει, άμεσα.

Ο πρώτος δήμος που κατέθεσε προσφυγή, είναι τα Φιλιατρά, ενώ προς τη
κατεύθυνση συλλογής στοιχείων για τη σύνταξη ενστάσεων κινούνται επίσης οι
Δήμοι Αθηναίων, Ασπροπύργου, Φιλοθέης, Ν. Ερυθραίας, Ηρακλείου, Λυκόβρυσης,
Κρωπίας, Κερατέας, Καλυβίων Θορικού, Βουλιαγμένης, Δράμας, Λάρισας, Ψυχικού
κ.λπ. 
Εν τω μεταξύ, με χθεσινή του απόφαση το Διοικητικό Συμβούλιο της ΚΕΔΚΕ καλεί
το οικονομικό επιτελείο της κυβέρνησης να πάρει πίσω κατεπειγόντως τις
πρόσφατες αυξήσεις των αντικειμενικών αξιών των ακινήτων στους 28 ΟΤΑ και να
επανεξετάσει το συντομότερο δυνατό τις προσφυγές και των 69 συνολικά δήμων,
που προσέφυγαν για μειώσεις, λαμβάνοντας υπόψη και το πόρισμα της
Δευτεροβάθμιας Επιτροπής. 
Υπενθυμίζεται ότι η συγκεκριμένη Επιτροπή είχε κάνει εν μέρει αποδεκτή τη
προσφυγή των περισσοτέρων από τους 69 δήμους, όμως το υπουργείο όχι μόνο δεν
έλαβε υπόψη του το πόρισμα, αλλά προχώρησε και σε αυξήσεις σε 28 δήμους, για
αρκετούς από τους οποίους υπήρχε εισήγηση για μείωση. 
Ο Δήμος Φιλιατρών, πάντως, στο αίτημα αναθεώρησης των νέων αντικειμενικών
τιμών που απέστειλε προ ημερών στο υπουργείο Οικονομικών, διαμαρτύρεται για
τις νέες αντικειμενικές τιμές, χαρακτηρίζοντάς τες υπερβολικά υψηλές για την
ανάπτυξη της ευρύτερης περιοχής και ζητάει την επαναφορά τους σε εκείνες που
είχε προτείνει το Δημοτικό Συμβούλιο, κατά την πρώτη προσφυγή του, τον Απρίλιο
του 2001. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N53</CAT>
<ED>
Κωδικός άρθρου: A17242N531</ED>
<ID>
ID:302334

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N53&aa=1</URL></REF>


Article

<CATEGORY>vin08</CATEGORY>

 <H5>ΕΒΕΡΤ
</H5><H2>Φορολογικά μέτρα για αύξηση της ζήτησης
</H2>
Αύξηση του διαθέσιμου εισοδήματος προτείνει ο Μ. Έβερτ προκειμένου, όπως
υποστηρίζει, να δημιουργηθούν προϋποθέσεις ταχύρρυθμης οικονομικής ανάπτυξης.
Αυτό, σύμφωνα με χθεσινή ανακοίνωσή του, μπορεί να επιτευχθεί και μέσω της
λήψης δημοσιονομικών μέτρων, τα οποία προτείνει: 
* Αύξηση του αφορολόγητου ποσού εισοδήματος των φυσικών προσώπων στα
3,2 εκατ. δρχ. για όλους τους φορολογούμενους από 2,4 εκατ. που είναι σήμερα
για τους μισθωτούς και τους συνταξιούχους και 2,1 εκατ. για τους ελεύθερους
επαγγελματίες. 
* Μείωση του φορολογικού συντελεστή στο 30% από 35% των εισηγμένων
επιχειρήσεων στο ΧΑΑ. 
* Αύξηση των αφορολόγητων ποσών εισοδήματος των αγροτών σε 1 εκατ.
δρχ., και σε 2 εκατ. εφόσον λαμβάνουν αποζημιώσεις. Για τους νέους αγρότες να
γίνουν 2 εκατ. για τα πρώτα πέντε έτη της δραστηριότητάς τους και 4 εκατ. για
όσους λαμβάνουν αποζημιώσεις. 
Στην ανακοίνωσή του ο κ. Έβερτ εκτιμά ότι είναι αμφίβολο αν θα επιτευχθεί
φέτος ο ρυθμός οικονομικής ανάπτυξης 3,8% που προβλέπεται στον προϋπολογισμό,
λόγω της περιορισμένης κίνησης στην αγορά και της μείωσης της τουριστικής
κίνησης. Επίσης υποστηρίζει ότι οι παρεμβάσεις που έγιναν στο παρελθόν στο
Χρηματιστήριο έχουν ως αποτέλεσμα να χαθεί το βασικότερο εργαλείο αναζήτησης
υγιών χρηματοδοτικών πόρων για νέες επενδύσεις. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N53</CAT>
<ED>
Κωδικός άρθρου: A17242N532</ED>
<ID>
ID:302383

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N53&aa=2</URL></REF>


Article

<CATEGORY>vin08</CATEGORY>

 <H2>Οι φήμες για το «ναυάγιο» οδήγησαν σε πτώση
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Στη δίνη των φημών για «ναυάγιο» στη συμφωνία Εθνικής Τράπεζας και Alpha Bank,
αλλά και της ανησυχίας στις διεθνείς αγορές βρέθηκε χθες η Σοφοκλέους που
αναζητεί πλέον νέο σημείο στήριξης στο επίπεδο των 2.500 μονάδων. Ο Γενικός
Δείκτης πραγματοποίησε «βουτιά» και έκλεισε με απώλειες 1,97% στις 2.523,85
μονάδες, ενώ η αξία των συναλλαγών δεν ξεπέρασε τα 88 εκατ. ευρώ. 
Οι επενδυτές παρακολουθούν με αγωνία τις εξελίξεις στο Χρηματιστήριο, όπου το
κλίμα φαίνεται να έχει επιδεινωθεί σημαντικά σε ελάχιστο χρονικό διάστημα. Στο
επίκεντρο της φημολογίας χθες βρέθηκε ξαφνικά η συμφωνία της Εθνικής Τράπεζας
με την Alpha Bank. Οι επενδυτές, θορυβημένοι από τις φήμες ότι η συμφωνία
μπορεί τελικά να ναυαγήσει, προχώρησαν σε πωλήσεις μετοχών που ανήκουν κυρίως
στα δύο μεγάλα πιστωτικά ιδρύματα. Οι περισσότερες ρευστοποιήσεις
πραγματοποιήθηκαν από θεσμικά κυρίως χαρτοφυλάκια με αποτέλεσμα να
δημιουργηθούν μεγάλες πιέσεις στις τιμές. 
Τελικά οι μετοχές της Εθνικής Τράπεζας έκλεισαν με απώλειες 3,69%. Η συνολική
αξία των μετοχών της ΕΤΕ που άλλαξαν χέρια έφτασε τα 5,9 εκατ. ευρώ. Οι
μετοχές της Alpha Bank υποχώρησαν κατά 3,23%, ενώ η συνολική αξία των μετοχών
που άλλαξαν χέρια έφτασε τα 6,8 εκατ. ευρώ. 
Οι πωλήσεις στις τράπεζες δεν άφησαν ανεπηρέαστη την υπόλοιπη αγορά και
σύντομα επεκτάθηκαν σε όλους τους κλάδους του Χρηματιστηρίου. Έτσι, οι μικρές
απώλειες που σημείωνε ο Γενικός Δείκτης από την αρχή της συνεδρίασης σύντομα
αυξήθηκαν. Ο Γενικός Δείκτης έφτασε να υποχωρεί μέχρι τις 2.517,38 μονάδες που
ήταν η χαμηλότερη τιμή που καταγράφηκε χθες. Είναι ενδεικτικό ότι με απώλειες
έκλεισαν τελικά σχεδόν οι 300 από τις 347 μετοχές που συνολικά πραγματοποίησαν
πράξεις. Με άνοδο έκλεισαν μόλις 29 μετοχές, γεγονός που δείχνει το κλίμα που
επικράτησε χθες στη Σοφοκλέους. Ο τζίρος των μετοχών του τραπεζικού δείκτη
έφτασε τα 18,2 εκατ. ευρώ. Ο τζίρος των μετοχών του δείκτη των τηλεπικοινωνιών
έφτασε τα 11,9 εκατ. ευρώ. 
Αρνητικά επηρεάστηκε εξάλλου η Σοφοκλέους από το κακό κλίμα που επικράτησε
στις μεγάλες χρηματιστηριακές αγορές.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17242N541</ED>
<ID>
ID:302335

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N54&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Μικρή υποχώρηση του δολαρίου
</H2>
Το δολάριο ΗΠΑ σημείωσε μικρή πτώση χθες έναντι των κυριοτέρων νομισμάτων τη
Δευτέρα μετά την ομιλία του διοικητή της Fed κ. Greenspan για την αμερικανική
οικονομία την προηγούμενη Παρασκευή, σύμφωνα με την οποία τα προβλήματα για
την επίτευξη οικονομικής ανάκαμψης δεν έχουν ακόμα πλήρως αντιμετωπιστεί. Η
ισοτιμία ευρώ/δολ. κυμαινόταν στην αγορά της Ν.Υ. στα 0,8933/38 έναντι 0,8922
την προηγούμενη Παρασκευή. Η ισοτιμία δολ. /γιεν διαπραγματευόταν στις
131,64/68, δεχόμενη πιέσεις από τις ζημίες που παρουσίαζαν τα αμερικανικά
χρηματιστήρια τις πρώτες ώρες της χθεσινής συνεδρίασης και από τα πρόσφατα
σχόλια ανώτατων αξιωματούχων της ιαπωνικής κυβέρνησης και ασιατικών χωρών, οι
οποίοι εξέφρασαν την ανησυχία τους για τον γρήγορο ρυθμό πτώσης του γιεν. Ο
διοικητής της Κεντρικής Τράπεζας των ΗΠΑ κ. Greenspan ανέφερε χαρακτηριστικά
στην ομιλία του την προηγούμενη εβδομάδα ότι παρ' όλο που η οικονομία
παρουσιάζει κάποια σημάδια σταθεροποίησης, τα εμπόδια προς την οικονομική
ανάκαμψη -όπως ο κίνδυνος για υψηλότερο επίπεδο ανεργίας και πτώση των
καταναλωτικών δαπανών -παραμένουν. 
Η εξέλιξη αυτή τροφοδότησε την εκτίμηση της αγοράς ότι η Fed θα προβεί σε νέα
μείωση των επιτοκίων στα πλαίσια της επόμενης συνεδρίασης στις 29-30
Ιανουαρίου. Αξίζει να σημειωθεί ότι η διαφορά της απόδοσης των τίτλων 2-ετούς
και 10-ετούς διάρκειας ανήλθε την Παρασκευή στο υψηλότερο επίπεδο από τα μέσα
του 1993. Η αγορά προεξοφλεί το ενδεχόμενο νέας μείωσης των επιτοκίων στη
συνεδρίαση Ιανουαρίου με πιθανότητα περίπου 60% έναντι 25% πριν από την ομιλία
του κ. Greenspan. 
Η Fed έχει προβεί σε συνολική μείωση των επιτοκίων κατά 475 μονάδες βάσης και
τα fed funds βρίσκονται στο χαμηλότερο επίπεδο των τελευταίων 40 ετών, 1,75%.
Η άποψη για νέα επιτοκιακή μείωση είχε βρει, επίσης, στήριξη σε μία σειρά
ομιλιών από αξιωματούχους της Fed (Santomero, Minehan, Poole, Mc Teer) την
προηγούμενη εβδομάδα, οι οποίοι δήλωσαν ότι παρ' όλο που τα πρόσφατα σημάδια
οικονομικής σταθεροποίησης αποτελούν μία θετική εξέλιξη, εντούτοις, η χρονική
περίοδος για την επιδιωκόμενη ανάκαμψη είναι ακόμα ασαφής.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17242N542</ED>
<ID>
ID:302384

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N54&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Σημαντική πτώση στα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.360,48
μονάδες σημειώνοντας πτώση 2,63% σε σχέση με την προηγούμενη συνεδρίαση με
αξία συναλλαγών 27,86 εκατ. ευρώ, όγκο συναλλαγών 4.075 συμβολαίων και αριθμό
ανοιχτών συμβολαίων 6.553. Το συμβόλαιο του μηνός Φεβρουαρίου 2002 έκλεισε
στις 1.361,91 μονάδες σημειώνοντας πτώση της τάξεως του 2,58% σε σχέση με την
προηγούμενη συνεδρίαση. Ο όγκος συναλλαγών ανήλθε στα 2.489 συμβόλαια αξίας
17,02 εκατ. ευρώ ενώ ο αριθμός των ανοιχτών συμβολαίων ανήλθε στα 3,248
συμβόλαια. 
Το συμβόλαιο του μηνός Μαρτίου 2002 έκλεισε στις 1.360,26 μονάδες, με πτώση
της τάξεως του 2,63%, αξία συναλλαγών 274 χιλ. ευρώ.

Το συμβόλαιο του Ιανουαρίου 2002 πάνω στον FTSE 40 έκλεισε στις 272,36 μονάδες
παρουσιάζοντας πτώση της τάξεως του 2,27 % σε σχέση με την προηγούμενη
συνεδρίαση, η αξία συναλλαγών ανήλθε σε 2,35 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.383 και 859 συμβόλαια,
αντίστοιχα. 
Το συμβόλαιο του μηνός Φεβρουαρίου 2002 έκλεισε στις 270,55 μονάδες, με πτώση
της τάξεως του 2,54%, αξία συναλλαγών 848 εκατ. ευρώ και αριθμό ανοιχτών
συμβολαίων 941. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17242N543</ED>
<ID>
ID:302421

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N54&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17242N551</ED>
<ID>
ID:302336

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N55&aa=1</URL></REF>


Article

<CATEGORY>vin08</CATEGORY>

 <H2>Με πτώση 1,97% έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.523,85 μονάδες, με
πτώση της τάξεως του 1,97%. 
Η μεγαλύτερη ενδοσυνεδριακή τιμή σημειώθηκε στις 2.541,19 μονάδες ενώ η
μικρότερη στις 2.517,38 μονάδες. 
Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.365,50, 274,68 και 803,04 μονάδες σημειώνοντας πτώση 2,28%, 2,41%και
2,41% αντίστοιχα. Ο δείκτης της Παράλληλης Αγοράς έκλεισε στις 244,47 μονάδες
παρουσιάζοντας πτώση 2,02%. 
Από τις 347 μετοχές που άνοιξαν 25 κινήθηκαν ανοδικά, 303 πτωτικά και 19
παρέμειναν σταθερές. Όλοι οι επιμέρους κλαδικοί δείκτες κινήθηκαν πτωτικά με
τη μεγαλύτερη πτώση να σημειώνει ο κλάδος του Λιανικού Εμπορίου με ποσοστό 3,26%.

Η αξία των συναλλαγών διαμορφώθηκε σε 87,87 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17242N561</ED>
<ID>
ID:302337

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N56&aa=1</URL></REF>


Article

<CATEGORY>vin08</CATEGORY>

 <H2>Σε ξένους 21,8 δισ. ευρώ
</H2><H4>Μεγαλύτερη η συμμετοχή τους από Έλληνες θεσμικούς
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Σε 22,3% ανέρχεται η συμμετοχή των ξένων επενδυτών στη Σοφοκλέους, σύμφωνα
με στοιχεία που έδωσε χθες στη δημοσιότητα το Χρηματιστήριο. Οι ξένοι κρατούν
στα χέρια τους μετοχές αξίας 21,8 δισ. ευρώ, έναντι 97,9 δισ. ευρώ που είναι η
συνολική κεφαλαιοποίηση του Χρηματιστηρίου. 
Σύμφωνα με στοιχεία του Αποθετηρίου, οι Έλληνες επενδυτές κατέχουν μετοχές
αξίας 74,7 δισ. ευρώ που αντιστοιχούν στο 76,3% της συνολικής κεφαλαιοποίησης.
Το κομμάτι των ιδιωτών επενδυτών ανέρχεται σε 30% και των θεσμικών σε 17,6%.
Αντίστοιχα, οι ξένοι ιδιώτες επενδυτές συμμετέχουν στην κεφαλαιοποίηση της
Σοφοκλέους κατά 0,5% και οι ξένοι θεσμικοί κατά 14,1%. 
Αξίζει να σημειωθεί ότι η συμμετοχή των ξένων θεσμικών επενδυτών στα βαριά
χαρτιά, δηλαδή στις μετοχές των εταιρειών που απαρτίζουν τον δείκτη
FTSE/ASE-20, είναι μεγαλύτερη από εκείνη των Ελλήνων θεσμικών επενδυτών.
Συγκεκριμένα, η συμμετοχή των Ελλήνων θεσμικών επενδυτών ανέρχεται σε 15,4%
και των ξένων θεσμικών σε 22,4%. Διευκρινίζεται ότι στο σύνολο των ενεργών
κωδικών, μόνο το 2% αντιστοιχεί σε ξένους επενδυτές. Ο αριθμός των κωδικών των
ξένων επενδυτών ανέρχεται σε 39.923, ενώ των Ελλήνων σε 1.748.519. 
Η διοίκηση του Χρηματιστηρίου σχολιάζοντας χθες τα στοιχεία του Αποθετηρίου
δήλωσε ότι προκύπτει σημαντική παρουσία των ξένων επενδυτών στο Ελληνικό
Χρηματιστήριο, γεγονός που δείχνει την εμπιστοσύνη τους προς την ελληνική
αγορά και τις επενδυτικές ευκαιρίες που έχει. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17242N581</ED>
<ID>
ID:302338

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N58&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Έντονη πτωτική τάση... </H2>
Ισχυρή πτώση παρουσίασε η αγορά κατά τη χθεσινή συνεδρίαση με τον Γενικό
Δείκτη να σημειώνει απώλειες της τάξης του 1,97%, φτάνοντας τις 2.524 μονάδες.
Οι κυριότερες ευρωπαϊκές αγορές βρέθηκαν σε πτωτική τροχιά μετά τις δηλώσεις
του διοικητή της Κεντρικής Τράπεζας των ΗΠΑ ότι θα ήταν πολύ πρώιμο να δηλωθεί
ότι η αμερικανική οικονομία έχει εξέλθει από τη φάση της ύφεσης και ότι ίσως
προηγηθούν και άλλες μειώσεις επιτοκίων. Οι τεχνολογικές και τηλεπικοινωνιακές
μετοχές βρέθηκαν στην δίνη ισχυρών πωλήσεων και από τις δύο πλευρές του
Ατλαντικού. Στην ελληνική αγορά η πληροφορική και οι τηλεπικοινωνίες απώλεσαν
περίπου 1,96% και 1,72%, αντίστοιχα, αποδίδοντας τα της αγοράς δεδομένου των
ελκυστικών αποτιμήσεων σε σύγκριση με την αναμενόμενη ανάπτυξη του κλάδου με
την ενίσχυση αυτών από το Γ' Κοινοτικό Πακέτο Στήριξης. Από την άλλη πλευρά,
οι τράπεζες συνέχισαν την υποαπόδοση τους δεδομένου των υψηλών αποτιμήσεών
τους (έχουν απολέσει περίπου 7,3% από την αρχή του έτους). Ο όγκος συναλλαγών
αδύναμος (88 εκατ.), φανερό της ανυπαρξίας επενδυτικού ενδιαφέροντος και της
απαισιοδοξίας που επικρατεί στην αγορά, αλλά σημάδι για σταδιακές αγορές. Οι
ξένοι θεσμικοί φαίνεται να επικεντρώνονται σε χαρτιά μεγάλης κεφαλαιοποίησης
(αγορές σε τηλεπικοινωνίες και πωλητές στις τράπεζες).
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17242N583</ED>
<ID>
ID:302422

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N58&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΜΠΗΤΡΟΣ: Κοινοπραξία με την ΤΗΥSSΕΝ
</H2>
Την κοινοπραξία (joint Venture) των εταιρειών Μπήτρος και Thyssen ενέκρινε η
Επιτροπή Ανταγωνισμού της Ευρωπαϊκής Ένωσης στις Βρυξέλλες. 
Τα ποσοστά συμμετοχής στο νέο κοινό εταιρικό σχήμα είναι 60% για την εταιρεία
ΜπήτροςΣυμμετοχική με έδρα τον Ασπρόπυργο και 40% για την Thyssen με έδρα το
Ντίσελντορφ Γερμανίας. Αντικείμενο της νέας εταιρείας η οποία θα είναι έτοιμη
να δραστηριοποιηθεί στις αρχές του έτους θα είναι η εμπορία ειδικών χαλύβων
στην Ελλάδα. 
Σε ενοποιημένη βάση οι πωλήσεις για το 2000 ανήλθαν σε 29,54 δισ. δρχ. έναντι
19,42 δις. δρχ. το 1999, σημειώνοντας μείωση της τάξεως του 52,11%. 
Τα κέρδη του Ομίλου ανήλθαν σε 1,57 δισ. δρχ. σημειώνοντας αύξηση 48,11%,
έναντι 1,06 δισ. δρχ. που ήταν το 1999. 
Στο εννεάμηνο του 2001 σημειώθηκαν ζημιές της τάξεως των 505 εκατ. δρχ., ενώ
το 2000 σημείωσε κέρδη της τάξεως 536 εκατ. δρχ. 
Στην τελευταία συνεδρίαση του Χρηματιστηρίου Αξιών Αθηνών η μετοχή της
εταιρείας Μπήτρος έκλεισε στα 3,34 euro ή στις 1.138 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 59,17 εκατ. euro ή σε
20,16 δισ. δρχ. 
Με βάση τα προ φόρων κέρδη των δύο τελευταίων δημοσιευμένων εξαμήνων, ο λόγος
Τιμής προς Κέρδη (Ρ/Ε) της εταιρείας ανέρχεται σε 66,14, ενώ με βάση το ύψος
των Ιδίων Κεφαλαίων του πρώτου εξαμήνου του 2001 ο λόγος Τιμής προς Λογιστική
Αξία (Ρ/BV) της εταιρείας διαμορφώνεται σε 1,01. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17242N584</ED>
<ID>
ID:302445

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N58&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Αδικαιολόγητη πτώση
</H2>
Πού αποδίδεται η αδυναμία του Γενικού Δείκτη; 
Απαντά ο κ. Θόδωρος Πρινιωτάκης, χρηματιστη-ριακός εκπρόσωπος της εταιρείας
Ακρόπολις ΕΠΕΥ

Η παρατεταμένη αδυναμία του Γενικού Δείκτη Τιμών διατηρείται κυρίως λόγω της
κακής πορεία που καταγράφουν οι μετοχές τραπεζών, οι οποίες αδικαιολόγητα
κινούνται σε ακόμη χαμηλότερα επίπεδα. Βραχυπρόθεσμα στην αγορά φαίνεται να
δημιουργούνται σημαντικές επενδυτικές ευκαιρίες. Από την παρούσα κατάσταση
αναμένεται να ωφεληθούν περισσότερο οι επενδυτές εκείνοι που θα προχωρήσουν σε
σταδιακό χτίσιμο θέσεων με ορίζοντα από περίπου εννέα έως και δώδεκα μήνες.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17242N585</ED>
<ID>
ID:302462

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N58&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Αιγόκερως 
(22 Δεκεμβρίου - 19 Ιανουαρίου). Καιρός ν' αρχίσετε να καλλιεργείτε κάποιες
επαγγελματικές ιδέες στο μυαλό σας που θα φέρουν σύντομα τη βελτίωση των
οικονομικών σας. Αυτό που απαιτείται από σας είναι η πρωτοτυπία αλλά και η
οργάνωση, για να πετύχετε τους στόχους σας. 
Υδροχόος 
(20 Ιανουαρίου - 18 Φεβρουαρίου). Υποστηρίξτε με περισσότερη επιμονή και
υπομονή αυτά που πιστεύετε, τώρα που Ερμής και Σελήνη στο ζώδιό σας σάς
βοηθούν να αξιοποιήσετε τη δυναμική σας παρουσία και να δώσετε εγγυήσεις γι'
αυτά που θέλετε να αναλάβετε και φυσικά να τα φέρετε εις πέρας. 
Ιχθύες 
(19 Φεβρουαρίου - 20 Μαρτίου). Όσο κι αν έχετε τη διάθεση αυτό το διάστημα να
λειτουργείτε στη σφαίρα της φαντασίας, πρέπει να ξέρετε πως για να καταφέρετε
κάτι πρέπει να περάσετε στην πρακτική εφαρμογή. Χειριστείτε λοιπόν με πρακτικό
τρόπο υποθέσεις που εκκρεμούν και σας ασκούν συναισθηματική πίεση. 
Κριός 
(21 Μαρτίου - 19 Απριλίου). Οι επιθυμίες και τα όνειρά σας θα μπορέσουν να
πραγματοποιηθούν μόνο με προσπάθεια και θετική σκέψη. Μην αγνοείτε ανθρώπους
που σας έχουν στηρίξει στο παρελθόν με λόγια αλλά και με πράξεις. 
Ταύρος 
(20 Απριλίου - 20 Μαΐου). Όσο κι αν δεν είναι εύκολο ν' αλλάξετε κάποια
πράγματα κυρίως στον επαγγελματικό τομέα αυτό το διάστημα, τίποτα δεν σας
εμποδίζει να αρχίσετε να προετοιμάζεστε για την αλλαγή που έρχεται στη ζωή
σας. Κινηθείτε προγραμματισμένα. 
Δίδυμοι 
(21 Μαΐου - 21 Ιουνίου). Εκφραστείτε ελεύθερα και μη διστάσετε να
διαφοροποιήσετε τη θέση σας εκεί που δεν μπορείτε να συμβιβαστείτε. Μόνο έτσι
οι άλλοι θα καταλάβουν τις πραγματικές ανάγκες και θα μπορέσουν να σας
βοηθήσουν ουσιαστικά. 
Καρκίνος 
(22 Ιουνίου - 22 Ιουλίου). Αλλάξτε «πολιτική» αν θέλετε να διεκδικήσετε σωστά
αυτά που σας ανήκουν και μην εξακολουθείτε να κάνετε τα ίδια λάθη τακτικής. Η
επιρροή που ασκείτε στους ανθρώπους του περιβάλλοντός σας είναι αναμφισβήτητη,
δεν χρειάζεται όμως να το διατυμπανίζετε. 
Λέων 
(23 Ιουλίου - 22 Αυγούστου). Βρείτε έναν πιο σωστό τρόπο να αντιμετωπίσετε τις
διαφορές που σας χωρίζουν από το αγαπημένο πρόσωπο ή τους ανθρώπους που
συνεργάζονται μαζί σας. Επανεκτιμήστε τα σημεία που σας ενώνουν και
συγκεντρωθείτε στις σχέσεις σας, χωρίς να επηρεάζεστε από τρίτους. 
Παρθένος 
(23 Αυγούστου - 23 Σεπτεμβρίου). Αν οργανώσετε την καθημερινότητά σας θα δείτε
ότι τα πράγματα είναι πολύ ευκολότερα από ό,τι είχατε εκτιμήσει στην αρχή.
Δώστε περισσότερη σημασία στις λεπτομέρειες σχετικά με την εργασία που σας
έχουν αναθέσει. 
Ζυγός 
(24 Σεπτεμβρίου - 23 Οκτωβρίου). Ενεργητικοί και μαχητικοί παρ' όλες τις
αντιξοότητες που υπάρχουν, καταφέρνετε να υλοποιήσετε κάθε στόχο σας.
Φροντίστε μόνο να προγραμματίσετε καλύτερα την καθημερινότητά σας, ώστε να
περιορίσετε το άγχος που δημιουργεί εντάσεις με το περιβάλλον σας. 
Σκορπιός 
(24 Οκτωβρίου - 22 Νοεμβρίου). Οικογενειακά θέματα φαίνεται να σας απασχολούν
στη διάρκεια της σημερινής μέρας. Αν ασχοληθείτε σοβαρά με αυτά θα
διαπιστώσετε ότι κάποιες καταστάσεις σίγουρα μπορούν να βελτιωθούν μέσα στο
σπίτι, αρκεί να δώσετε την ανάλογη βαρύτητα. 
Τοξότης 
(23 Νοεμβρίου - 21 Δεκεμβρίου). Διατηρήστε την ψυχραιμία και την ηρεμία σας,
όταν άτομα του φιλικού και του συγγενικού σας περιβάλλοντος φαίνεται να τα
χάνουν. Έχοντας τον έλεγχο θα μπορέσετε να τους δώσετε ουσιαστική βοήθεια. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17242N631</ED>
<ID>
ID:302321

</ID><URL>http://ta-nea.dolnet.gr/neaweb/neafile.print_unique?e=A&f=17242&m=N63&aa=1</URL></REF>


Article

<CATEGORY>vin10</CATEGORY>

 <H5>ΒΑΖΕΧΑ: ΕΧΩ ΝΑ ΔΩΣΩ ΠΟΛΛΑ ΑΚΟΜΑ ΣΤΟΝ ΠΑΟ
</H5><H2>Η φανέλα με το εννιά
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο αγέραστος Κρίστο Βαζέχα δεν γοήτευσε μόνο οπαδούς, συμπαίκτες και
αντιπάλους, αλλά και τον ίδιο τον προπονητή του Σέρχιο Μαρκαριάν, με
αποτέλεσμα ο Ουρουγουανός να αποφασίσει να τον χρησιμοποιήσει ως βασικό στο
αυριανό κρίσιμο παιχνίδι Κυπέλλου κόντρα στον Ηρακλή! Να, λοιπόν, που ο
38χρονος σκόρερ από εκεί που ήταν έτοιμος να αποχωρήσει τον περασμένο
Δεκέμβριο και να δοκιμάσει την τύχη του σε άλλη ομάδα, βλέποντας ότι δεν έχει
πια μέλλον στον ΠΑΟ, εντελώς ξαφνικά παρουσιάζεται υπερπολύτιμος στο
«Τριφύλλι», όπως ήταν πριν από κάποια χρόνια. «Δεν έχω τελειώσει ακόμα» δήλωσε
χθες ο Βαζέχα και συνέχισε: «Είχα καιρό να αγωνιστώ και το χάρηκα. Κάνω καλή
ζωή και θεωρώ ότι έχω να δώσω πολλά στον ΠΑΟ. Ο κόσμος με αγαπάει και με
στηρίζει και για αυτό εγώ από την πλευρά μου δίνω τα πάντα στο γήπεδο». 
Η απόδοση του Πολωνού, ο οποίος φαίνεται να μην καταλαβαίνει τίποτα από
κούραση και πίεση, αποτέλεσε ευχάριστη έκπληξη και μόλις στην τρίτη συμμετοχή
στο φετινό πρωτάθλημα, απέδειξε ότι δικαιούται μεγαλύτερης συμμετοχής. Ο
Βαζέχα, αφού εισέπραξε μετά την λήξη του αγώνα τα εύσημα από παίκτες,
προπονητές και αντιπάλους ήταν και την επόμενη ημέρα (χθες) το κεντρικό
πρόσωπο στην Παιανία. Άπαντες έσπευσαν να τον συγχαρούν, κάποιοι άλλοι τον
πείραζαν ζητώντας να μάθουν από που αντλεί την απίστευτη σωματική και ψυχική
δύναμη, ενώ εκείνος μοίραζε χαμόγελα. 
Υπάρχει όμως και η αντίθετη πλευρά. Αυτή που θέλει τους «πράσινους» και ειδικά
ορισμένους ποδοσφαιριστές, για τους οποίους δαπανήθηκαν αρκετά δισεκατομμύρια,
να στέκονται ανήμποροι και - γιατί όχι - ανίκανοι όχι μόνο να διασπάσουν την
χειρότερη άμυνα του πρωταθλήματος, αλλά και να δημιουργήσουν ευκαιρίες. Αν,
λοιπόν, ο ΠΑΟ βρίσκει ακόμα, ύστερα από τόσα χρόνια τη λύση στο πρόσωπο του
φιλότιμου Βαζέχα, αυτό δεν σημαίνει τίποτα άλλο παρά οπισθοδρόμηση. 
ΠΡΟΒΛΗΜΑΤΑ 
Τι έδειξε ο Παναθηναϊκός; Προβλήματα στην ανάπτυξη, λάθος μεταβιβάσεις,
έλλειψη ψυχραιμίας από τους επιθετικούς στην τελική προσπάθεια και
πρωτοκλασάτους παίκτες (Κωνσταντίνου, Λυμπερόπουλος, Καραγκούνης, Βλάοβιτς) να
είναι μακριά από τον καλό τους εαυτό. Εμφανή ήταν και τα σημάδια κόπωσης
αρκετών παικτών, κάτι που ο ίδιος ο Μαρκαριάν έχει τονίσει επανειλημμένως.
Πάντως, εν μέρει λογικό είναι ο Παναθηναϊκός που έχει ξεκινήσει νωρίτερα από
όλες τις υπόλοιπες ελληνικές ομάδες την προετοιμασία του, έχει δώσει τα
περισσότερα παιχνίδια, να «βγάζει» τώρα την κούραση των παικτών του. Πάντως, ο
προβληματισμός από την κακή εμφάνιση κόντρα στο Αιγάλεω μεγαλώνει, αν λάβουμε
υπόψη τους δύο προσεχείς κρισιμότατους εκτός έδρας αγώνες (με Ηρακλή και
Ξάνθη). Στο μεταξύ, με πολλές αλλαγές θα εμφανιστεί αύριο ο Παναθηναϊκός στο
Καυταντζόγλειο κόντρα στον Ηρακλή για το Κύπελλο. Ο Σέρχιο Μαρκαριάν μίλησε
στη χθεσινή προπόνηση στους παίκτες του και προανήγγειλε αλλαγές προσώπων στην
ενδεκάδα, με σκοπό το φρεσκάρισμα της ομάδας εν όψει του κρίσιμου αγώνα με την
Ξάνθη την προσεχή Κυριακή. Είπε ο Ουρουγουανός: «Ήταν πολύ δυνατό το ματς με
το Αιγάλεω. Η νίκη ήταν σημαντική. Δικαιολογείται η κακή μας απόδοση, διότι
είχαμε αρκετό καιρό να παίξουμε επίσημο παιχνίδι. Τώρα πρέπει να
συγκεντρωθούμε στον Ηρακλή». 
Η αποστολή του Παναθηναϊκού αναχωρεί σήμερα στις 17.00 για την Θεσσαλονίκη,
χωρίς τον Γιόνας Κόλκα. Ο Φινλανδός αισθάνεται ενοχλήσεις στον τένοντα, όμως,
για καθαρά προληπτικούς λόγους, αφού ο Μαρκαριάν τον θέλει οπωσδήποτε για τον
αγώνα της Ξάνθης, αποκλείστηκε από την αποστολή. Νέα πρόσωπα στην ενδεκάδα θα
είναι οι Γκαλέτο, Σάριτς, Βόκολος, Γκούμας, Ολιζαντέμπε και Βαζέχα. 
*** Η καθιερωμένη συνάντηση του Άγγελου Φιλιππίδη με τον Σέρχιο
Μαρκαριάν έγινε χθες το πρωί στην Παιανία. Πρόεδρος και προπονητής συζήτησαν
για όλα τα θέματα που αφορούν την ομάδα, ενώ ο Ουρουγουανός έδειξε
ικανοποιημένος από το αποτέλεσμα, αλλά όχι και από την απόδοση των παικτών του
στο ματς με το Αιγάλεω.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17242O011</ED>
<ID>
ID:302339

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O01&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: ΣΥΜΦΩΝΙΑ 6 ΜΗΝΩΝ ΜΕ ΤΟΝ ΕΠΙΘΕΤΙΚΟ ΤΗΣ ΦΙΟΡΕΝΤΙΝΑ
</H5><H2>Πήρε Βακουφτσή
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

«Δέχθηκα να φύγω από τη Φιορεντίνα, επειδή το κλίμα δεν ήταν καλό» τόνισε ο
Γιώργος Βακουφτσής 
Ο Γιώργος Βακουφτσής θα φορά τη φανέλα του Ηρακλή για τους επόμενους έξι
μήνες, ενώ στη συνέχεια η ομάδα της Θεσσαλονίκης αν θέλει μπορεί να τον
αποκτήσει από τη Φιορεντίνα, καταβάλλοντας στους Ιταλούς διακόσια πενήντα
εκατομμύρια δραχμές. 
Αυτή είναι η συμφωνία που έκανε ο Ηρακλής με τη Φιορεντίνα, προκειμένου να
ενισχύσει την επιθετική του γραμμή. Ο Βακουφτσής αναμένονταν χθες το βράδυ
στην Θεσσαλονίκη, προκειμένου να υπογράψει το συμβόλαιό του και να ξεκινήσει
τις προπονήσεις με την νέα του ομάδα. Από την αγωνιστική κατάσταση στην οποία
βρίσκεται ο παίκτης θα κριθεί κατά πόσο θα τον χρησιμοποιήσει ο Άγγελος
Αναστασιάδης στο παιχνίδι με τον Παναθηναϊκό ή όχι. Ο ίδιος, πάντως, δηλώνει
έτοιμος να αγωνιστεί ανά πάσα στιγμή. «Δέχθηκα να φύγω από τη Φιορεντίνα,
επειδή το κλίμα δεν ήταν καλό. Έχω συμφωνήσει με τον Ηρακλή που είναι μια πολύ
καλή ομάδα, στην οποία θα παίζω και αυτό είναι πολύ σημαντικό για μένα» είπε ο
νεαρός μεσοεπιθετικός. 
Χθες υπέγραψε συμβόλαιο με την ομάδα του «Γηραιού» και ο Νίκος Κολομπούρδας. Ο
29χρονος αμυντικός αποκτήθηκε αρχικά για έξι μήνες στη διάρκεια των οποίων θα
παίρνει μόνο μισθούς και πριμ και στη συνέχεια, αν αποδειχθεί ότι είναι
απολύτως καλά στην υγεία του και μπορεί να συνεχίσει να προσφέρει στην ομάδα
θα υπογράψει συμβόλαιο για έναν συν έναν χρόνο. «Τα τελευταία χρόνια είχα
αρκετά προβλήματα τα οποία, ευτυχώς, κατάφερα να ξεπεράσω. 
Τώρα είμαι πολύ καλά και έτοιμος να προσφέρω στην ομάδα που κάνω προπονήσεις
εδώ και αρκετό καιρό. Θέλω να δώσω μια υπόσχεση ότι θα προσπαθήσω να βοηθήσω
μαζί με τα άλλα παιδιά τον Ηρακλή να φτάσει εκεί που πραγματικά αξίζει» είπε ο
Κολομπούρδας. 
Ο ΑΝΑΣΤΑΣΙΑΔΗΣ 
«Ξεχάστε το παιχνίδι με την ΑΕΚ και προσγειωθείτε. Το ματς με τον Παναθηναϊκό
θα είναι δυσκολότερο» είπε ο Άγγελος Αναστασιάδης χθες στους παίκτες του,
τονίζοντάς τους ότι είναι διαφορετικά τα παιχνίδια του πρωταθλήματος από αυτά
του Κυπέλλου. Ο προπονητής του «Γηραιού» στην αυριανή αναμέτρηση με τον
Παναθηναϊκό θα έχει στη διάθεσή του όλους τους παίκτες του. Αυτό που τον
προβληματίζει περισσότερο από όλα είναι μην τυχόν παρουσιάσει η ομάδα σημάδια
κόπωσης μετά την υπερπροσπάθεια την οποία κατέβαλε στο παιχνίδι με την ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O021</ED>
<ID>
ID:302343

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Αναζητεί τη νίκη
</H2>
Επιχείρηση ανασυγκρότησης επιχειρείται στον Ιωνικό. Η νέα αποτυχία και η βαριά
ήττα από τον ΟΦΗ έχει φέρει πλέον την ομάδα της Νεάπολης στην τελευταία θέση
της βαθμολογίας. Οι επιλογές του καλοκαιριού και τα λάθη, τόσο στις αποκτήσεις
όσο και στις αποχωρήσεις ποδοσφαιριστών, έχουν φέρει αυτά τα δυσάρεστα
αποτελέσματα και την ομάδα σε τραγική θέση. 
Ο Ιωνικός είναι η μοναδική ομάδα που δεν έχει σημειώσει νίκη μέχρι τώρα στο
πρωτάθλημα. 
Ο Όλεγκ Μπλαχίν προσπαθεί να δημιουργήσει ένα αξιόμαχο σύνολο που θα μπορέσει
να πραγματοποιήσει την ανάκαμψη του Ιωνικού. Τα πράγματα δεν είναι φυσικά
εύκολα και γίνονται πιο δύσκολα αφού δεν υπάρχει χρόνος.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O022</ED>
<ID>
ID:302388

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=2</URL></REF>


Article

<CATEGORY>vin10</CATEGORY>

 <H5>ΣΤΗΝ ΠΑΤΡΑ
</H5><H2>Κρίνεται ο Ταρντί
</H2>
Ιδιαίτερα βαρύ είναι το κλίμα στην ομάδα του Άρη μετά την ήττα και την
απογοητευτική εμφάνιση που πραγματοποίησαν οι «κίτρινοι» στο παιχνίδι με τον
Πανιώνιο. Η ομάδα της Θεσσαλονίκης έμεινε χθες στην Αθήνα προκειμένου να
μεταβεί σήμερα στην Πάτρα για το αυριανό παιχνίδι με αντίπαλο την Παναχαϊκή,
για το Κύπελλο. Το μεγαλύτερο μερίδιο ευθύνης για τις τελευταίες άσχημες
εμφανίσεις της ομάδας αποδίδεται πλέον στον Ρισάρ Ταρντί, η παραμονή του
οποίου στην ομάδα θα κριθεί από το αποτέλεσμα του αυριανού αγώνα. Σε περίπτωση
που αποκλειστεί ο Άρης από το Κύπελλο, τότε αναμένεται να λυθεί η συνεργασία
με τον Γάλλο προπονητή, ο οποίος τον τελευταίο καιρό αμφισβητείται έντονα. 
Το όνομα του υποψηφίου που ακούγεται εντονότερα το τελευταίο διάστημα για να
αναλάβει την τεχνική ηγεσία της ομάδας του Άρη σε περίπτωση απόλυσης του Ρισάρ
Ταρντί, είναι αυτό του Αλκέτα Παναγούλια. Ο «Αμερικάνος», μιλώντας χθες στην
«ΟΜΑΔΑ», είπε: «Δεν έχει επικοινωνήσει ακόμη κανένας από τη διοίκηση του Άρη
μαζί μου. Εγώ δεν έχω αρνηθεί ποτέ τη βοήθεια μου. Για να βοηθήσω όμως, από
όποιο πόστο μου ζητηθεί, πρέπει να πάρω εγγυήσεις ότι όλοι οι παίκτες και οι
υπάλληλοι της ΠΑΕ θα είναι πληρωμένοι στην ώρα τους». <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O023</ED>
<ID>
ID:302425

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Συμφωνία με Κύπριους
</H2>
Σε κυπριακή εταιρεία δόθηκαν τα τηλεοπτικά δικαιώματα των εθνικών ομάδων
Ανδρών και Ελπίδων στο ποδόσφαιρο. Την απόφαση έλαβε χθες ομόφωνα το Δ.Σ. της
ΕΠΟ και η εταιρεία Κολοκασίδης και Συνεργάτες είναι αυτή που πλειοδότησε στον
σχετικό διαγωνισμό της ομοσπονδίας, για την περίοδο 2002-2004. 
Οι εκπρόσωποι της εταιρείας θα κληθούν αύριο στα γραφεία της ΕΠΟ για την
υπογραφή της σύμβασης, η οποία στην περίπτωση κατά την οποία η Ελλάδα έχει
αντιπάλους στον όμιλό της (στο EURO 2004) την Αγγλία και τη Γερμανία θα
ξεπεράσει τα 4 δισ. δραχμές. Το Δ.Σ. της ΕΠΟ συμφώνησε να εισπράξει πριμ
υπογραφής 800 εκατ. δρχ.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O024</ED>
<ID>
ID:302448

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Μενού για όλα τα γούστα
</H2>
Ποδόσφαιρο, μπάσκετ, βόλεϊ, καλλιτεχνικό πατινάζ, τένις, γκολφ και
πυγμαχία, περιλαμβάνει το σημερινό τηλεοπτικό πρόγραμμα. Αναλυτικά: 
15.00 (Alpha Sports 1): Ολυμπιακός Β. - ΠΑΣ Γιάννινα (Μ). 
15.00 (Alpha Sports 2): Κιέβο - Φιορεντίνα (Μ). 
16.00 (Supersport): ΠΑΟΚ - Χαλκηδόνα (Ζ). 
18.00 (Supersport): Αγγλικά στιγμιότυπα. 
19.00 (Supersport): Ισπανικά στιγμιότυπα. 
20.00 (Alpha Sports 1): Γαλλικά στιγμιότυπα. 
20.00 (Supersport): Πορτογαλικά στιγμιότυπα. 
20.00 (Α.S. 2): Εκπομπή για τη Β' εθνική. 
20.15 (Eurosport): Ευρωπαϊκό Πρωτάθλημα Καλλιτεχνικού Πατινάζ (Ζ). 
20.30 (Supersport 2): Πυγμαχία. 
21.00 (ΕΤ3): Παρί Βόλεϊ - Ηρακλής (βόλεϊ, Ζ). 
21.00 (Alpha Sports 1): Γιούτα - Ντένβερ (ΝΒΑ, Μ). 
23.30 (Eurosport): Τένις. ΟΠΕΝ Αυστραλίας. 
23.35 (ΕΤ1): Ευρωπαϊκό Πρωτάθλημα Καλλιτεχνικού Πατινάζ. 
02.00 (Alpha Sports 2): Ουάσιγκτον - Σαν Αντόνιο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O025</ED>
<ID>
ID:302465

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=5</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O026</ED>
<ID>
ID:302476

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17242O027</ED>
<ID>
ID:302480

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O02&aa=7</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΙ ΑΓΩΝΕΣ: 24 ΔΙΣ., ΤΟ ΛΙΓΟΤΕΡΟ , ΓΙΑ ΑΙΣΘΗΤΙΚΗ ΑΝΑΒΑΘΜΙΣΗ
</H5><H2>4 δισ. στον Καλατράβα !
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Έτσι έχει φανταστεί το ΟΑΚΑ ο διάσημος Ισπανός αρχιτέκτων Σαντιάγκο Καλατράβα

Αυτά είναι λεφτά. Στο ποσό-ρεκόρ των 4 δισ. δραχμών θα φτάσει η αμοιβή του
Ισπανού αρχιτέκτονα-πολεοδόμου Σαντιάγκο Καλατράβα για τη μελέτη του που
προβλέπει την αισθητική αναβάθμιση τόσο του Ολυμπιακού Σταδίου όσο και άλλων
έργων υποδομής εν όψει των Ολυμπιακών Αγώνων του 2004. 
Αυτό αποκάλυψε χθες σε συνέντευξη Τύπου ο υπουργός Πολιτισμού κ. Ευάγγελος
Βενιζέλος, ο οποίος πρόσθεσε πως τα έργα που έχουν επιλεγεί για την αισθητική
αναβάθμιση και τα οποία θα γίνουν σίγουρα, έχουν προϋπολογισμό 24 δισ.
δραχμών, ενώ αν η μελέτη που υπάρχει εκτελεστεί πλήρως τότε το κόστος της θα
φτάσει στα 45 δισ. δραχμές, περίπου. Να σημειωθεί ότι στη συγκεκριμένη μελέτη
του κ. Καλατράβα δεν περιλαμβάνεται το Ολυμπιακό Κολυμβητήριο, το οποίο ο κ.
Βενιζέλος χαρακτήρισε «άλλη ιστορία» που δεν συνδέεται με την αισθητική
αναβάθμιση του ΟΑΚΑ. 
Παράλληλα, στην ίδια συνέντευξη, ο πρόεδρος της ΕΟΕ κ. Νικολάου τόνισε ότι σε
ό,τι αφορά τις εργασίες του Σταδίου Καραϊσκάκη, η Ελληνική Ολυμπιακή Επιτροπή
διαπραγματεύεται μόνο με την ΑΛΤΕ, καθώς η Θρύλος Α.Ε. που μετείχε στην
κοινοπραξία δεν κατέβαλε τις εγγυητικές επιστολές, με αποτέλεσμα να μη μετέχει
στις συζητήσεις. 
Σε ό,τι αφορά την ολυμπιακή προετοιμασία των αθλητών και αθλητριών, ο κ.
Βενιζέλος είπε πως το μήνυμα του Πρωθυπουργού κ. Σημίτη προς τις Ομοσπονδίες
είναι ξεκάθαρο: 
«Θέλουμε καθαρές νίκες και καθαρά μετάλλια», ενώ επεσήμανε πως οι διακρίσεις
των Ελλήνων αθλητών και αθλητριών θα δώσουν ώθηση για αρκετά χρόνια στη χώρα
μας. Επίσης ο κ. Βενιζέλος υπογράμμισε πως διπλασιάστηκαν τα χρήματα που θα
δώσει η πολιτεία για την 
ολυμπιακή προετοιμασία, από δύο δισ. δραχμές σε 4 δισ., αν δε σε αυτά
προστεθεί και το 5% από τις χορηγίες του «Αθήνα 2004», τότε θα ξεπεράσουν τα
πέντε δισ. τον χρόνο. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17242O031</ED>
<ID>
ID:302344

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΗΜΙΤΗΣ: Κόκκινο στις ελληνοποιήσεις
</H5><H2>Όχι στους αθλητές μιάς χρήσης
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Όχι στους αθλητές μιάς χρήσης» για το 2004 είπε χθες ο Πρωθυπουργός ανάβοντας
κόκκινο φως στις ελληνοποιήσεις ομογενών. Παράλληλα, ο Κώστας Σημίτης έθεσε
και τον πήχυ της επιτυχίας για τους επόμενους Ολυμπιακούς Αγώνες βάζοντας
στόχο τα 20 μετάλλια, και στη «φιλόδοξη εκδοχή» ακόμα και τα 26. 
Εκτός από την αθλητική προετοιμασία των 625 Ελλήνων αθλητών για το 2004, τη
χθεσινή Διυπουργική απασχόλησε η πορεία των ολυμπιακών έργων, ενώ μια
πεζογέφυρα... απείλησε με θερμό επεισόδιο τις σιδηρές κυρίες της
προετοιμασίας. 
«Η εναέρια πεζογέφυρα στο Στάδιο Ειρήνης και Φιλίας έχει τεχνικά και
οικονομικά προβλήματα», είπε η υπουργός ΠΕΧΩΔΕ Βάσω Παπανδρέου. Πρόκειται για
μια ιδιαίτερα ψηλή γέφυρα, διά της οποίας οι πεζοί θα μπορούν να περνούν από
τον σταθμό του Ηλεκτρικού στο ΣΕΦ. Η γέφυρα είχε προγραμματιστεί να γίνει πάνω
από έναν ανισόπεδο κόμβο (ύψος από 9 έως 15 μέτρα) και το έργο, όπως και μία
πεζογέφυρα στον Πειραιά, είχε ανακοινωθεί στη ΔΟΕ. 
«Το έργο είναι απαραίτητο», παρενέβη η Γιάννα Αγγελοπούλου η οποία την
ερχόμενη Δευτέρα έχει να αντιμετωπίσει τα ερωτήματα της ομάδας Όσβαλντ. «Εκτός
ότι χρειάζεται, δεν μπορούμε να λέμε στη ΔΟΕ ότι θα κάνουμε δέκα έργα και στο
τέλος να αποσύρουμε τα οκτώ». 
Το θέμα έκλεισε με ένα «το εξετάζουμε», ενώ μάλλον η πεζογέφυρα θα γίνει
προσωρινή κατασκευή ή θα χρησιμοποιηθεί η υπόγεια διάβαση που ήδη υπάρχει. Για
τα έργα πήρε τον λόγο και ο υπουργός Μεταφορών Χρ. Βερελής, ο οποίος ζήτησε να
γίνουν περισσότερες συσκέψεις ώστε να καθοριστούν επακριβώς τα
χρονοδιαγράμματα. Το «χέρι στο τραπέζι» για τα έργα όμως χτύπησε ο
Πρωθυπουργός, ο οποίος ζήτησε μέχρι τις 31 Ιανουαρίου να σταματήσει η
λειτουργία του διαδρόμου προσγείωσης-απογείωσης στο Ελληνικό, ώστε να αρχίσουν
τα έργα. 
*** Σήμερα συζητείται στο Μέγαρο Μαξίμου η επικαιροποίηση του
προϋπολογισμού των Ολυμπιακών Αγώνων. Σύμφωνα με πληροφορίες, πρόθεση της
κυβέρνησης είναι να μην ξεπεραστεί το πλαφόν του 1,5 τρισ. που έχει ήδη
ανακοινωθεί, και να διασφαλιστεί η ομαλή χρηματοδότηση των έργων προς τις
κατασκευάστριες εταιρείες, ώστε να διατηρηθεί ο σημερινός ρυθμός κατασκευής
τους. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17242O032</ED>
<ID>
ID:302389

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O03&aa=2</URL></REF>


Article

<CATEGORY>vin10</CATEGORY>

 <H5>SΚΟDΑ ΞΑΝΘΗ
</H5><H2>Πήρε 2ο Τούρκο
</H2>
Τον Ντενίζ Μπαϊκαρά απέκτησε χθες η SKODA Ξάνθη. Ο 18χρονος μέσος είναι ο
δεύτερος Τούρκος ποδοσφαιριστής - μετά τον Ορχάν Καϊνάκ - ο οποίος θα φορέσει
τη φανέλα της ακριτικής ομάδας. Ο Μπαϊκαρά είναι διεθνής με την Εθνική Νέων
της Τουρκίας και το συμβόλαιο που υπέγραψε έχει διάρκεια πέντε χρόνων. Από την
Ξάνθη δεν έγιναν γνωστά τα οικονομικά ανταλλάγματα που πήρε η ομάδα του Καζά
Οσμάν Πασά. Το συμβόλαιο του νεαρού παίκτη θα κατατεθεί τις προσεχείς ημέρες
στην ΕΠΑΕ, ενώ ξεκίνησαν οι ενέργειες για να φθάσει η «μπλε» κάρτα του στην ΕΠΟ.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17242O033</ED>
<ID>
ID:302426

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΗΣ
</H5><H2>Ο Τακίδης στην Πειθαρχική
</H2>
Στην Πειθαρχική Επιτροπή Διαιτησίας παραπέμφθηκε ο Δημήτρης Τακίδης του
συνδέσμου Κιλκίς, ο οποίος «σφύριξε» στο παιχνίδι Παναθηναϊκός-Αιγάλεω. Ο
παρατηρητής διαιτησίας Δημήτρης Γιακουμάτος από την Αθήνα στην έκθεσή του
καταλογίζει λάθη στον κ. Τακίδη τόσο στην εφαρμογή κανονισμών, όσο και στον
πειθαρχικό έλεγχο. Στην ΠΕΔ παραπέμφθηκε και ο διαιτητής Τσαγγάρης (Δωδ/σου)
που διηύθυνε το ματς Ολυμπιακός Β.-ΠΑΣ Γιάννινα. 
Τέλος, σύμφωνα με όλες τις ενδείξεις, ο διαιτητής του ντέρμπι ΑΕΚ-Ολυμπιακός
θα προέλθει από κλήρωση μεταξύ των κ.κ. Βασσάρα, Μπριάκου, Δούρου, Τσαγκαράκη
και Ευθυμιάδη.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17242O034</ED>
<ID>
ID:302449

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O03&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η: Στρονγκ Περικλής (Γεωργίου) 2,37-0,85. Στρονγκ Αντρίκος 0,57. Τρίτος
και τέταρτος, Αδάμαστος και Βίκτωρ. Δίδυμο 2Χ6=1,93. Φορκάστ 2Χ6=8,25. Τρίο
2Χ3Χ6=4,53. Τρικάστ 6Χ2Χ3=28,86. Τετραπλό 6Χ2Χ3Χ4=344,16. 
2η: Μι Αμόρ Ρούλα (Δάλαρης) 0,91-0,60. Πρίνσες Τίνα 0,60. Τρίτος, Μέκκα.
Δίδυμο 1Χ5=1,10. Φορκάστ 1Χ5=1,93. Σύνθετο 6Χ1=10,17. ΣΔ 2Χ6Χ1Χ5=9,60. Τρίο
1Χ4Χ5=3,57. Τρικάστ 1Χ5Χ4=13,11. 
3η: Άντριους (Οικονομίδης) 6,03-2,61. Διαγόρας 2,38. Τρίτος και τέταρτος,
Μικρασιάτης και Ινσάιντ Ίνφο. Δίδυμο 1Χ2=37,01. Φορκάστ 1Χ2=51,59. Σύνθετο
1Χ1=20,30. Συν. Διδ. 1Χ5Χ1Χ2=258,00. Τρίο 1Χ2Χ6=43,75. Τρικάστ 1Χ2Χ6=437,00.
Τετραπλό 1Χ2Χ6Χ3=1.123,94. 
4η: Ιορδάνης (Οικονομίδης) 1,04-0,60. Ζεν 0,63. Τρίτος και τέταρτος, Πάολο
Γκράντε, Μίστερ Πέρφεκτ. Δίδυμο 2Χ3=1,03. Φορκάστ 3Χ2=2,22. Σύνθετο 1Χ3=17,95.
Συν. Διδ. 1Χ2Χ2Χ3=221,63. Τρίο 2Χ3Χ8=15,30. Τρικάστ 3Χ2Χ8=58,36. Τετραπλό
3Χ2Χ8Χ7=232,21. 
5η: Γκρηκ Πάτριοτ (Τριανταφύλλου) 1,91-0,89. Ίντιαν Ντάνσερ 2,52. Τρίτος
και τέταρτος, Ματτέο και Ρούκουνας. Δίδυμο 3Χ8=18,05. Φορκάστ 3Χ8=52,46.
Σύνθετο 3Χ3=8,08. Συν. Διδ. 2Χ3Χ3Χ8=83,62. Τρίο 1Χ3Χ8=18,68. Τρικάστ
3Χ8Χ1=292,29. Τετραπλό 3Χ8Χ1Χ2=1.164,94. 
6η: Μαϊοπούλα (Μανώλης) 8,76-1,94. Μπούλης 0,59. Τρίτος και τέταρτος,
Ώλενος και Καλός Κωστάκης. 
Δίδυμο 5Χ6=1,94. Φορκάστ 5Χ6=42,29. Σύνθετο 3Χ5=111,97. Συν. Διδ.
3Χ8Χ5Χ6=1.329,12. Τρίο 4Χ5Χ6=4,40. Τρικάστ 5Χ6Χ4=107,00. Τετραπλό
5Χ6Χ4Χ1=691,58. 
7η: Ψυχερός (Δημητσάνης) 0,41-0,34. Λόβλυ Νίνα 1,92. Τρίτος και τέταρτος
Σοφάκος και Μοϊκανός. Δίδυμο 5Χ8=2,84. Φορκάστ 5Χ8=3,10. Σύνθετο 5Χ5=21,30.
Συν. Διδ. 5Χ6Χ5Χ8=262,35. Τρίο 5Χ8Χ9=4,07. Τρικάστ 5Χ8Χ9=12,21. Τετραπλό
5Χ8Χ9Χ1=255,45. 
8η: Γκλ. Σπέαρς (Δημητσάνης) 0,89-0,44. Αττικός 0,57. Τρίτος και τέταρτος
Γιωρίκας και Πικ. Βαγγέλης. Δίδυμο 4Χ5=1,17. Φορκάστ 5Χ4=2,48. Σύνθετο
5Χ5=1,23. Συν. Διδ. 5Χ8Χ4Χ5=15,86. Τρίο 1Χ4Χ5=1,40. Τρικάστ 5Χ4Χ1=8,26.
Τετραπλό 5Χ4Χ1Χ7=37,14. 
9η: Ολύμπικ Μπόυ (Λιάκος) 0,64-0,42. Ντελίριους 0,65. Τρίτος Κλυταιμνήστρα.
Δίδυμο 2Χ3=0,91. Φορκάστ 2Χ3=1,63. Σύνθετο 5Χ2=1,84. Συν. Διδ. 4Χ5Χ2Χ3=2,66.
Τρίο 1Χ2Χ3=1,95. Τρικάστ 2Χ3Χ1=7,42. 
* ΣΚΟΡ ΓΚΑΝΙΑΝ 4: 2.352,60 
* ΣΚΟΡ ΓΚΑΝΙΑΝ 6: 234.642,00 <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17242O035</ED>
<ID>
ID:302466

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O03&aa=5</URL></REF>


Article

<CATEGORY>vin10</CATEGORY>

 <H5>ΦΕΡΑΡΙ: ΕΤΟΙΜΗ ΝΑ ΕΝΤΑΞΕΙ ΤΟΝ ΚΟΛΟΜΒΙΑΝΟ ΣΤΟ ΔΥΝΑΜΙΚΟ ΤΗΣ
</H5><H2>Γκάζια για Μοντόγια!
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Ο Χουάν Πάμπλο Μοντόγια αποτελεί το μήλον της Έριδος για τη νυν ομάδα του
Γουίλιαμς και τη Φεράρι, που σκέπτεται τη μετά Σούμαχερ εποχή

To Colpo Grosso στη Φόρμουλα Ι είναι έτοιμη να πραγματοποιήσει η Φεράρι. Η
κόκκινη ομάδα, που κυριαρχεί τα τελευταία χρόνια στο πιο ακριβό άθλημα του
κόσμου, κινείται με κάθε μυστικότητα προκειμένου να αποσπάσει από τη Γουίλιαμς
το νέο ίνδαλμα των φίλων της Φόρμουλα Ι, Χουάν Πάμπλο Μοντόγια! 
Η «Σκουντερία» προορίζει τον Κολομβιανό άσο του βολάν για αντικαταστάτη του
σούπερ σταρ των αγώνων Μίχαελ Σούμαχερ, το συμβόλαιο του οποίου λήγει το 2004! 
Το σχέδιο των Ιταλών θα μπει σε εφαρμογή στο τέλος της φετινής χρονιάς, όταν
θα απελευθερωθεί η θέση του δεύτερου οδηγού της ομάδας, που κατέχει ο
Βραζιλιάνος Ρούμπενς Μπαρικέλο. 
Τις κινήσεις των ανθρώπων της Φεράρι πληροφορήθηκε ο ηγέτης της «Γουίλιαμς»
Φρανκ Γουίλιαμς και από εκείνη τη στιγμή όλα μοιάζουν με κατασκοπευτικό
θρίλερ. 
Ο πολύπειρος Φρανκ Γουίλιαμς είναι έτοιμος να προσφέρει ένα πλουσιοπάροχο
συμβόλαιο στον Μοντόγια, που θα του αποφέρει περισσότερα από 15 εκατ. δολάρια
τον χρόνο, σε σχέση με το 1,5 εκατ. δολάρια που κερδίζει τώρα! 
Αν ο Μοντόγια δεν δεχθεί, τότε ο Γουίλιαμς κρατά άσο στο μανίκι του, αφού το
συμβόλαιο με τον Κολομβιανό μπορεί να λήγει του χρόνου τον Δεκέμβριο, αλλά η
βρετανική εταιρεία έχει option για να του το ανανεώσει για έναν ακόμη χρόνο. 
Δεν είναι η πρώτη φορά που η Φεράρι βολιδοσκοπεί τον Μοντόγια. Το 1999, όταν ο
Μίχαελ Σούμαχερ έσπασε το πόδι του, ο πρόεδρος της ιταλικής ομάδας Λούκα Ντι
Μοντετζέμολο ήρθε σε επαφή με τον Μοντόγια για να οδηγήσει στη θέση του
Γερμανού. Εκείνη την εποχή, όμως, ο Κολομβιανός είχε συμβόλαιο με την ομάδα
Ganassi, με την οποία έτρεχε στους αγώνες των αμερικανικών Cart. 
Αξίζει πάντως να σημειωθεί πως όταν ρωτήθηκε παλαιότερα ο Μοντόγια αν θέλει να
τρέξει για τα χρώματα της Φεράρι, ο Κολομβιανός είχε απαντήσει «ναι, αλλά
χωρίς να είναι στην ίδια ομάδα ο Μίχαελ Σούμαχερ, γιατί δεν μπορώ να δεχθώ να
δουλεύουν όλοι για εκείνον».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17242O051</ED>
<ID>
ID:302345

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O05&aa=1</URL></REF>


Article

<CATEGORY>vin10</CATEGORY>

 <H5>ΒΕΝΓΚΕΡ: Τίποτα δεν έχει τελειώσει στην Πρέμιερ Λιγκ
</H5><H2>Η Γιουνάιτεντ είναι πρώτη, αλλά όχι πρωταθλήτρια...
</H2>
Ότι η Μάντσεστερ Γιουνάιτεντ δεν είναι ακόμη πρωταθλήτρια Αγγλίας πιστεύουν
ακράδαντα οι προπονητές των υπολοίπων διεκδικητών του τίτλου της Πρέμιερ Λιγκ.
Η ομάδα του Άλεξ Φέργκιουσον έχει κάνει ένα από τα εντυπωσιακότερα come-back
στην ιστορία του παγκόσμιου ποδοσφαίρου και από εκεί που βρισκόταν στην
ταπεινή ένατη θέση, έντεκα βαθμούς από την κορυφή, φιγουράρει τώρα στην κορυφή
της κατάταξης. Η λογική λέει ότι οι πολύπειροι «Κόκκινοι Διάβολοι», επτά φορές
πρωταθλητές τα τελευταία εννέα χρόνια, είναι το ακλόνητο φαβορί και για το
φετινό πρωτάθλημα - άποψη όμως η οποία βρίσκει πολύ κόσμο αντίθετο με πρώτο
και καλύτερο τον Αρσέν Βενγκέρ. Ο Αλσατός προπονητής της Άρσεναλ είναι
κατηγορηματικός: «Δεν αποτελεί ψυχολογικό σοκ για μας το γεγονός ότι η
Γιουνάιτεντ είναι πρώτη. Εγώ είχα πει ότι η ομάδα του Μάντσεστερ δεν είχε
ακόμη βγει νοκ άουτ και εγώ σας λέω τώρα ότι η ίδια ομάδα δεν έχει ακόμη
κατακτήσει το πρωτάθλημα. Έχουν βέβαια ένα έμψυχο δυναμικό που είναι ικανό να
κερδίσει επτά, οκτώ, δέκα παιχνίδια, δεν πρέπει όμως να ξεχάσουμε πως τον
τελευταίο καιρό δεν αντιμετώπισαν κάποιον άλλο άμεσο διεκδικητή του τίτλου. Θα
χάσουν βαθμούς στο μέλλον». Στο ίδιο μήκος κύματος και ο υπηρεσιακός (ο Ζεράρ
Ουγέ αναμένεται να επιστρέψει στον «κόκκινο» πάγκο σε δύο εβδομάδες) τεχνικός
της Λίβερπουλ, Φιλ Τόμπσον: «Θα γίνει μεγάλη μάχη φέτος. Μέχρι την τελευταία
αγωνιστική. Δεν πιστεύω ότι η άνοδος της Γιουνάιτεντ στην κορυφή σήμανε το
τέλος του πρωταθλήματος». 
Ο ΣΕΡ 
Αντίθετα, ο Φέργκιουσον φαίνεται να έχει ξαναβρεί την αυτοπεποίθηση που είχε
χάσει όταν η ομάδα του βολόδερνε στη μέση της βαθμολογίας και δηλώνει πλέον
σιγουριά για την επιτυχία: «Είμαι χαρούμενος που ξαναβρήκαμε τον ρυθμό μας
μετά το απογοητευτικό ξεκίνημά μας. Την εποχή εκείνη κάναμε πολλά λάθη και δεν
πίστευα ότι θα μπορούσαμε να συνέλθουμε. Λάθη όμως έκαναν και οι αντίπαλοί
μας, κάτι που μας έδωσε την ευκαιρία που ψάχναμε. Είμαστε πρώτοι, δεν είναι η
πρώτη φορά και ελπίζω πως αυτό θα κρατήσει μέχρι το τέλος της σεζόν».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17242O052</ED>
<ID>
ID:302390

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O05&aa=2</URL></REF>


Article

<CATEGORY>vin10</CATEGORY>

 <H5>ΝΤΙΚ ΑΝΤΒΟΚΑΑΤ
</H5><H2>Αρνήθηκε τον πάγκο των «Οράνιε»
</H2>
«Σας ευχαριστώ αλλά δεν ενδιαφέρομαι» ήταν η απάντηση του Ντικ Αντβοκάατ στην
ηγεσία της ολλανδικής ομοσπονδίας ποδοσφαίρου, όταν η τελευταία του πρότεινε
τη θέση του ομοσπονδιακού τεχνικού. 
Ο Αντβοκάατ προτίμησε να παραμείνει στη Ρέιντζερς, όπου πρόσφατα
αναβαθμίστηκε αναλαμβάνοντας το πόστο του τεχνικού συμβούλου. 
«Ήταν μία δύσκολη απόφαση. Είναι ιδιαίτερα κολακευτικό που δέχθηκα για
δεύτερη φορά στην καριέρα μου πρόταση από την ολλανδική ομοσπονδία να γίνω
ομοσπονδιακός προπονητής. Μετά τον αποκλεισμό από το Μουντιάλ οι συμπατριώτες
μου περνούν δύσκολες ώρες και το γεγονός ότι με σκέφτηκαν σημαίνει πως είχα
κάνει καλή δουλειά την προηγούμενη φορά» δήλωσε ο Αντβοκάατ. 
Ο Ολλανδός προπονητής κάθησε στον πάγκο της Εθνικής Ολλανδίας την περίοδο
1992-'95 και στις επιτυχίες του συγκαταλέγεται η πρόκριση των «Τουλίπων» στα
προημιτελικά του Μουντιάλ του '94. Το 1995 ανέλαβε την Αϊντχόβεν, ενώ τρία
χρόνια μετά μετακόμισε στη Γλασκώβη και τη Ρέιντζερς.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17242O053</ED>
<ID>
ID:302427

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O05&aa=3</URL></REF>


Article

<CATEGORY>vin10</CATEGORY>

 <H5>ΟΤΑΒΙΟ ΜΠΙΑΝΚΙ
</H5><H2>Ανέλαβε τη Φιορεντίνα
</H2>
Ο Οτάβιο Μπιάνκι είναι από χθες ο νέος προπονητής της Φιορεντίνα. Ο
πολύπειρος Ιταλός προπονητής δέχθηκε την πρόκληση να βγάλει από το αγωνιστικό
αδιέξοδο τους «Βιόλα» και έτσι εκτός από τεχνικός σύμβουλος θα είναι και
προπονητής της Φιορεντίνα στη θέση του παραιτηθέντος Ρομπέρτο Μαντσίνι. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17242O054</ED>
<ID>
ID:302450

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O05&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: ΕΩΣ ΚΑΙ 25.000 ΔΡΧ. ΘΑ ΠΛΗΡΩΣΟΥΝ ΟΙ ΦΙΛΟΙ ΤΟΥ «ΔΙΚΕΦΑΛΟΥ», ΠΡΟΚΕΙΜΕΝΟΥ ΝΑ
ΠΑΡΑΚΟΛΟΥΘΗΣΟΥΝ ΤΟ ΝΤΕΡΜΠΙ ΜΕ ΤΟΝ ΟΛΥΜΠΙΑΚΟ!
</H5><H2>«Φαρμάκι» τα εισιτήρια
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Το αφεντικό... τρελάθηκε; 'Η μήπως, οι τιμές των εισιτηρίων του ντέρμπι ΑΕΚ -
Ολυμπιακού θα κάνουν τον κόσμο να τρελαθεί; Όπως και να' χει, η από ημέρες
απόφαση του κ. Ψωμιάδη για πανάκριβα εισιτήρια την Κυριακή στη Νέα
Φιλαδέλφεια, απόφαση που γνωστοποιήθηκε χθες, σηκώνει πολλή συζήτηση. 
Έχουμε και λέμε: 
*** Στη Θύρα 18 το... μαγικό χαρτάκι κοστίζει 25.000 δρχ. 
*** Στην 3 υπάρχει σκόντο κατά ένα πεντοχίλιαρο (20.000 δρχ.) 
*** Στις 16-17, το εισιτήριο τιμάται προς 18.000 δρχ. 
*** Προς 15.000 δρχ. θα πωλείται το εισιτήριο στις 8 -12 και στις
5-6-7. 
Ακριβά ή όχι τα εισιτήρια του ματς της ΑΕΚ με τον Ολυμπιακό, αναμένεται να
εξαντληθούν και το «Ν. Γκούμας» να γεμίσει

*** Όσο για τις 9 -11, η τιμή πάει στις 5.000 δρχ. Όλα τα ρεκόρ θα
σπάσει συνεπώς ο Μ. Ψωμιάδης αν πουληθούν τα εισιτήρια του σπουδαίου ντέρμπι.
Αν αναλογιστούμε ότι την περασμένη περίοδο στο παιχνίδι με την Μπάρτσα είχαν
μπει στα ταμεία της ΠΑΕ πάνω από 200 εκατ., εύκολα καταλήγουμε στο συμπέρασμα
πως ο «πρόεδρος» πάει για... ρεπετισιόν! «Μα, γιατί παραξενεύεστε, τα
εισιτήρια έχουν τιμές ευρωπαϊκές», είπε χθες πηγή της ΠΑΕ για τις τσιμπημένες
τιμές στα εισιτήρια, προϊδεάζοντας προφανώς τον κόσμο για το πού θα κυμανθούν
και στο παιχνίδι του Κυπέλλου ΟΥΕΦΑ με την Ίντερ (των άσων Ρονάλντο, Βιέρι...)
τέλη Φεβρουαρίου. Κατά συνέπεια, όποιοι θέλουν να πάνε στη Νέα Φιλαδέλφεια, ας
κάνουν οικονομία για να αντεπεξέλθουν, ή να κάνουν παραπάνω μεροκάματα! Εκτός
κι αν προτιμούν να δουν το ντέρμπι από την τηλεόραση; Από την TV είπαμε; Εδώ
ίσως κρύβεται όλο το μυστικό της κίνησης του Μ. Ψωμιάδη. Ο παράγοντας πιστεύει
ότι την εβδομάδα που διανύουμε η απόφαση δικαστηρίου και ΕΠΑΕ θα οδηγήσει στην
μη τηλεοπτική κάλυψη του ντέρμπι και, άρα, τα εισιτήρια όντως θα γίνουν είδος
προς εξαφάνιση και θα έχουν ζήτηση! Ίδωμεν... 
ΣΥΣΤΑΣΕΙΣ ΣΤΟΥΣ ΟΠΑΔΟΥΣ 
Το ιατρικό τιμ της ΑΕΚ έχει επιδοθεί σε μια κούρσα με τον χρόνο, προκειμένου
ο Ντέμης Νικολαΐδης να προλάβει να αγωνιστεί στο ντέρμπι της Κυριακής

Να τονιστεί εδώ και το εξής: χθες το απόγευμα και για περίπου ένα μισάωρο ο Μ.
Ψωμιάδης συναντήθηκε με εκπροσώπους των οργανωμένων οπαδών. Θέμα της
συζήτησης; Η ανάγκη να πάει όλη η ΑΕΚ στο ματς εναντίον του Ολυμπιακού σε
ήρεμους ρυθμούς και κρατώντας χαμηλούς τόνους. Την ίδια στάση να κρατήσουν και
κατά τη διάρκεια του ντέρμπι. «Να δείξετε σε όλους ποιοι είναι οι καλύτεροι
φίλαθλοι, να είστε κόσμιοι». Το μήνυμα του παράγοντα σαφώς και είναι να μην
υπάρξει φανατισμός, καθόσον η ΑΕΚ παραμένει πρώτη στη βαθμολογία και δεν την
συμφέρουν επ' ουδενί οι ακρότητες οποιασδήποτε μορφής. Για την ανάγκη να
γεμίσει το γήπεδο ούτε λόγος έγινε ούτε μπορούσε να γίνει. Οι οπαδοί ναι μεν
δεν πανηγυρίζουν με τις τιμές, αλλά από την άλλη το πνεύμα είναι πως σε ένα
παιχνίδι με τον Ολυμπιακό ο κόσμος δεν έχει άλλη επιλογή εκτός της δυναμικής
παρουσίας στις εξέδρες! Το κίνητρο είναι ισχυρότατο! Αγωνιστικά, ο Φερνάντο
Σάντος θέλησε να ακολουθήσει την πάγια τακτική του. Δεν μίλησε στους παίκτες
για την ήττα στον Ηρακλή και άλλωστε ο τρόπος που (δείχνει να) ξεπερνά η ΑΕΚ
τη δεύτερη αποτυχία στο πρωτάθλημα πολλά λέει για την ποιότητά της ως ομάδα. Ο
Ζήκος μετά το παιχνίδι έδωσε το σύνθημα. Όλοι το πήραν και η ηρεμία παραμένει.
Να το μεγάλο ζητούμενο στη Νέα Φιλαδέλφεια για την ομάδα, που στο δεύτερο
ημίχρονο στη Θεσσαλονίκη έπεισε για τις δυνατότητές της, παρά το ότι δεν
μπόρεσε να γυρίσει το παιχνίδι. Τι κέρδισε η ΑΕΚ στο Καυταντζόγλειο; Θέλει και
ρώτημα; Τον διψασμένο για τίτλους Ίλια Ίβιτς. Ο Σέρβος δεξιοτέχνης επιθετικός
πήρε την ευκαιρία που του έδωσε ο Σάντος και από τη στιγμή που πήρε θέση η ΑΕΚ
άρχισε να δημιουργεί ευκαιρίες και να βάζει γκολ (ασίστ στον Μαλαδένη). Το αν
παίξει κόντρα στον Ολυμπιακό είναι θέμα Σάντος, θέτει όμως υποψηφιότητα. Για
τον Ντέμη γίνεται αγώνας δρόμου και ο Νίκος Πανταζής τα δίνει όλα προκειμένου
ο Νικολαΐδης να πάρει τη θέση του στην επίθεση. Με δεδομένη την παρουσία του
Ντέμη, για να παίξει και ο Ίβιτς ίσως χρειαστεί να διαφοροποιηθεί το σύστημα
και να παίξει πίσω ο Ζήκος (κάτι σαν 3-6-1). Κάκωση στο μετατάρσιο έχει ο
Τσάρτας, αλλά σύμφωνα με τις εκτιμήσεις του τιμ η κατάσταση θεωρείται ελεγχόμενη.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17242O061</ED>
<ID>
ID:302346

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ ΣΤΗΝ «ΟΜΑΔΑ»: Το γκολ είναι αποτέλεσμα συνολικής προσπάθειας
</H5><H2>Οι ασίστ του Τζόρτζεβιτς με χρίζουν σκόρερ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Χαίρομαι με τον δικό μου τρόπο για τα γκολ που πετυχαίνω. Αυτή είναι η
ομορφιά του ποδοσφαίρου. Δεν έχω να αποδείξω τίποτα, ούτε δίνω απάντηση σε
κανέναν. Η δουλειά μου είναι να σκοράρω. Γι' αυτό με πληρώνει ο Ολυμπιακός.
Δεν είναι τυχαίο το γεγονός ότι έχω σημειώσει τα περισσότερα γκολ φέτος με
παρτενέρ τον Τζιοβάνι. Όμως, τις περισσότερες ασίστ τις έχω πάρει από τον
Τζόρτζεβιτς». Ο χαρισματικός σκόρερ του Ολυμπιακού Αλέξης Αλεξανδρής δεν
ξεχνάει τους συμπαίκτες του, οι οποίοι συνεργάζονται με ιδανικό τρόπο μαζί
του. 
Ο 33χρονος διεθνής στράικερ σε δηλώσεις του στην «ΟΜΑΔΑ» μιλάει για τα φετινά
κατορθώματά του και για τους παίκτες με τους οποίους έχει άριστη συνεργασία:
«Το γκολ είναι συνολική προσπάθεια της ομάδας. Με όλα τα παιδιά έχω πολύ καλή
συνεργασία στον αγωνιστικό χώρο. Με τον Τζιοβάνι βρισκόμαστε με κλειστά μάτια.
Είναι ο τρίτος χρόνος που είμαστε μαζί στον Ολυμπιακό. Πιστεύω, όμως, ότι με
τον Τζόρτζεβιτς έχω την τέλεια συνεργασία. Δεν κοιτάω τα ρεκόρ. Όταν θα
κρεμάσω τα ποδοσφαιρικά μου παπούτσια θα κάνω τον απολογισμό μου». 
Ο Αλεξανδρής αποφεύγει να λέει μεγάλα λόγια για τον εαυτό του και σκέφτεται
μόνο τον Ολυμπιακό: «Οι στόχοι της ομάδας μου κάθε χρόνο είναι οι ίδιοι. Δεν
θέλω να μιλήσω για το ντέρμπι με την ΑΕΚ. Μετά το ματς θα έχουμε να πούμε
αρκετά πράγματα. Ο Ολυμπιακός βρέθηκε δύο βαθμούς πίσω από την ΑΕΚ και εφόσον
τελειώσει ο πρώτος γύρος θα δούμε ποια ομάδα θα είναι το φαβορί για τον τίτλο.
Κάθε πρωτάθλημα έχει τις δυσκολίες του. Το φετινό μπορεί να φαίνεται πιο
δύσκολο για τον Ολυμπιακό, όμως, στην πορεία μπορεί να γίνει πιο εύκολο». 
«Δεν κοιτάω τα ρεκόρ. Όταν θα κρεμάσω τα ποδοσφαιρικά μου παπούτσια θα κάνω
τον απολογισμό μου» λέει ο Αλέκος Αλεξανδρής, που φέτος έχει σημειώσει 18 γκολ
σε 20 παιχνίδια

Ο Αλέξης Αλεξανδρής έχει σημειώσει φέτος 18 γκολ (εννιά στο πρωτάθλημα, εφτά
στο Κύπελλο και δύο στο Τσάμπιονς Λιγκ) σε 20 παιχνίδια. Έχει φθάσει τα 169
γκολ στο πρωτάθλημα της Α' Εθνικής κατηγορίας και βρίσκεται στη «χρυσή
ενδεκάδα» των σκόρερ όλων των εποχών (10η θέση). 
Στο μεταξύ, φουλ για τον έκτο τίτλο πηγαίνει ο Ολυμπιακός. Οι «ερυθρόλευκοι»
βρέθηκαν δύο βαθμούς πίσω από την πρωτοπόρο ΑΕΚ και πέρασαν στην αντεπίθεση
για να πιάσουν την κορυφή την ερχόμενη Κυριακή. 
Ο Τάκης Λεμονής σε ομιλία που είχε χθες στους ποδοσφαιριστές του τόνισε: «Μας
ενδιαφέρει να βρεθούμε ξανά στην κορυφή και αυτό είναι, πλέον, στο χέρι μας,
αφού δεν εξαρτιόμαστε από κανέναν άλλον. Αν συνεχίσουμε με τον ίδιο ρυθμό θα
κατακτήσουμε τον έκτο συνεχόμενο τίτλο. Το φετινό πρωτάθλημα είναι γεμάτο
παγίδες και αυτό το βλέπετε σε όλα τα παιχνίδια. Έμεινα ευχαριστημένος από την
απόδοσή σας στο ματς με την Παναχαϊκή. Είχαμε ένα δεκαπεντάλεπτο με
τραυματισμούς όπου χάσαμε τον ρυθμό μας, αλλά είναι σημαντικό ότι κυνηγήσαμε
το γκολ μέχρι το τέλος». 
ΑΤΥΧΗΜΑ 
Ο τεχνικός του Ολυμπιακού πήγε κανονικά στη χθεσινή προπόνηση, αν και τις
πρώτες πρωινές ώρες είχε τροχαίο ατύχημα. Το αυτοκίνητό του υπέστη σοβαρές
υλικές ζημιές, αλλά, ευτυχώς, κανείς από τους επιβάτες δεν τραυματίστηκε. 
Ο Λεμονής θα ξεκουράσει τους Τζόρτζεβιτς, Καρεμπέ, Πατσατζόγλου, Κωστούλα εν
όψει του ντέρμπι με την ΑΕΚ. Από την αποστολή για το αυριανό ματς ρεβάνς του
Κυπέλλου με το Αιγάλεω στη Νίκαια (στο πρώτο παιχνίδι ο Ολυμπιακός είχε
επικρατήσει με 5-1) αποκλείστηκαν και οι Ελευθερόπουλος, Μπερμούδες,
Οφορίκουε, Ρόμπερτς, Χούτος, Σηφάκης. 
Ο Μπερμούδες έχει υποστεί θλάση ελαφράς μορφής και θεωρείται πολύ δύσκολο να
προλάβει τον αγώνα της Νέας Φιλαδέλφειας. Ο Ελευθερόπουλος ακολούθησε χθες
ατομικό πρόγραμμα και μεθαύριο θα κάνει το τελικό τεστ για να διαπιστωθεί αν
θα είναι 100% έτοιμος για το ντέρμπι με την ΑΕΚ. Ο Τάκης Λεμονής δεν πρόκειται
να ρισκάρει τη συμμετοχή του, αφού ο Ελευθερόπουλος προέρχεται από λεπτή
χειρουργική επέμβαση στη μέση. Έτσι θεωρείται πολύ δύσκολο να υπερασπίσει την
εστία του Ολυμπιακού στη Νέα Φιλαδέλφεια. Ο Βενετίδης γυμνάστηκε χθες κανονικά
και θα ξεκινήσει τον αυριανό αγώνα με το Αιγάλεω. Θα είναι και ένα τεστ για
τον διεθνή αμυντικό όσον αφορά τη συμμετοχή του στον αγώνα της Κυριακής. 
Ο Ολυμπιακός θα προμηθευτεί σήμερα 6.350 εισιτήρια για το ντέρμπι με την ΑΕΚ. 
*** Ο Πίτερ Οφορίκουε ειδοποίησε χθες τον Ολυμπιακό ότι θα επιστρέψει
από την Γκάνα στην Αθήνα την ερχόμενη Παρασκευή. Ο Γκανέζος φορ θα συνεχίσει
για διάστημα 7-10 ημερών το πρόγραμμα της αποθεραπείας στις εγκαταστάσεις του Ρέντη.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17242O062</ED>
<ID>
ID:302391

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O06&aa=2</URL></REF>


Article

<CATEGORY>vin10</CATEGORY>

 <H5>ΤΑ ΤΗΛΕΟΠΤΙΚΑ
</H5><H2>4 ομάδες στο στρατόπεδο του Αlpha
</H2>
Τα τηλεοπτικά δικαιώματα τεσσάρων ΠΑΕ (Πανιώνιος, Ολυμπιακός Βόλου, ΠΑΣ
Γιάννινα και Εθνικός Αστέρας) πέρασαν χθες με απόφαση του Πρωτοδικείου της
Αθήνας στην τηλεόραση του Alpha. Τέσσερις μήνες μετά τη συζήτηση των
ασφαλιστικών μέτρων, η πρόεδρος του δικαστηρίου κ. Μαρία Νικολοπούλου απέρριψε
ως αβάσιμη την αίτηση που είχαν καταθέσει οι υπεύθυνοι της Netmed και
στρέφονταν κατά των υπευθύνων των τεσσάρων ΠΑΕ και της ψηφιακής τηλεόρασης του
Alpha, στην οποία χορηγούσαν τα δικαιώματα για τη μετάδοση των αγώνων των
συγκεκριμένων ομάδων. Σύμφωνα με όσα αναφέρονται στο σκεπτικό της απόφασης, οι
ΠΑΕ είχαν καταγγείλει εξωδίκως ότι η σύμβαση με τη Netmed ήταν υπέρμετρα
επαχθής. "Η καταγγελία της σύμβασης", προστίθεται στο σκεπτικό της ίδιας
απόφασης, "δεν συνιστά αντισυμβατική παράβαση της έννομης σχέσης. Συνεπώς οι
ΠΑΕ απαλλάσσονται από τις υποχρεώσεις τους που πηγάζουν από τη σύμβαση με τη
Netmed και δεν υπάρχει καμία νομική δέσμευση ώστε να μην ισχύσει η νεώτερη
σύμβαση με την τηλεόραση του Alpha, στην οποία έχουν παραχωρήσει τα τηλεοπτικά δικαιώματα".
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17242O063</ED>
<ID>
ID:302428

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O06&aa=3</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Πήρε τον Αλεξόπουλο
</H2>
Παίκτης του Αιγάλεω είναι από χθες ο Γιώργος Αλεξόπουλος. Ο πολυσύνθετος
κεντρικός αμυντικός (με αξιόλογη θητεία στον Παναθηναϊκό και τον Ηρακλή, από
όπου έμεινε ελεύθερος) υπέγραψε συμβόλαιο έξι μηνών συν έναν χρόνο, εφόσον η
ομάδα του «Σίτυ» παραμείνει στην κατηγορία. Στο μεταξύ, πικρία επικρατεί στο
Αιγάλεω για τον τρόπο που η ομάδα έχασε από τον Παναθηναϊκό. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17242O064</ED>
<ID>
ID:302451

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O06&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Συζητά με Τσομάκοφ
</H2>
Ήρθε χθες στην Αθήνα για να συζητήσει με τον Πανιώνιο ο Κρέζιμιρ Τσομάκοφ. Ο
διεθνής Βούλγαρος μέσος είναι 25 ετών και αγωνίζεται στη Λέτσε. Ο παίκτης θα
συναντηθεί με τον Αχιλλέα Μπέο και αν συμφωνήσουν στο οικονομικό, θα υπογράψει
συμβόλαιο με την ομάδα της Νέας Σμύρνης. Η διοίκηση του Πανιωνίου κάλεσε σε
απολογία αύριο το μεσημέρι τον Καρίμ Μουζαουί.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17242O065</ED>
<ID>
ID:302467

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O06&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ: «ΒΛΕΠΕΙ» ΤΣΑΜΠΙΟΝΣ ΛΙΓΚ
</H5><H2>Ώρα για όνειρα...
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Η θέση που έχει ο ΠΑΟΚ στον βαθμολογικό πίνακα του πρωταθλήματος και το όνειρο
του Τσάμπιονς Λιγκ που δεν φαντάζει πλέον τόσο μακρινό για τους παίκτες του
«δικεφάλου» φέρνουν το οικονομικό πρόβλημα της ομάδας σε δεύτερη θέση στη
σκέψη των ποδοσφαιριστών του ΠΑΟΚ. 
Ο Ντούσαν Μπάγιεβιτς μίλησε χθες στους παίκτες του και τους ζήτησε να μην
σκέφτονται από τώρα το Τσάμπιονς Λίγκ, αλλά το κάθε παιχνίδι ξεχωριστά,
προκειμένου να πετύχουν τους στόχους τους. Σήμερα πάντως η ομάδα του ΠΑΟΚ
υποδέχεται την Χαλκηδόνα στην Τούμπα (4.00 μ.μ.) σε παιχνίδι που έχει
διαδικαστικό χαρακτήρα, αφού στο πρώτο είχε επικρατήσει με 3-0, στην Αθήνα. 
Η τρίτη θέση του ΠΑΟΚ επιτρέπει στους παίκτες του Ντούσαν Μπάγιεβιτς να
πιστεύουν σε κάτι περισσότερο από την έξοδό τους στο Κύπελλο ΟΥΕΦΑ

Για προληπτικούς λόγους δεν θα αγωνιστεί ο Λουτσιάνο που χθες υποβλήθηκε σε
ειδική θεραπεία στη μέση η οποία απαιτεί ο παίκτης να ξεκουραστεί για δύο
24ωρα. Ο γιατρός της ομάδας μαζί με τον Ντούσαν Μπάγιεβιτς και σε συνεργασία
με τον παίκτη έχουν αποφασίσει να ακολουθήσει ο Λουτσιάνο ένα συντηρητικό
πρόγραμμα το οποίο θα του επιτρέψει να αγωνιστεί σε όσο το δυνατόν περισσότερα
σημαντικά παιχνίδια, προκειμένου να γλιτώσει την εγχείρηση για όσο το δυνατόν
μεγαλύτερο χρονικό διάστημα. Απών θα είναι μόνον ο Εγκωμίτης, που συνεχίζει το
ατομικό πρόγραμμα προπόνησης, όμως σύμφωνα με τις εκτιμήσεις του γιατρού της
ομάδας Γιώργου Οικονομίδη σύντομα θα είναι σε θέση να αγωνιστεί και πάλι, αφού
όσες εξετάσεις έχει κάνει μέχρι τώρα ήταν φυσιολογικές.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17242O081</ED>
<ID>
ID:302347

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O08&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Στοχεύει σε έσοδα 30 δισ. ετησίως
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Σε 30-32 δισ. δρχ. επιδιώκει η διοίκηση της ΕΠΑΕ να «φθάσει» τα έσοδα του
επαγγελματικού ποδοσφαίρου σε ετήσια βάση. Και τα σχέδιά της, προκειμένου να
πετύχει αυτόν τον στόχο, η διοίκηση της Ένωσης θα τα γνωστοποιήσει σήμερα το
μεσημέρι στον υφυπουργό Αθλητισμού Γιάννη Κουράκη και τον πρόεδρο του ΟΠΑΠ
Κωνσταντίνο Κοσκινά. 
Τη μερίδα του λέοντος, σε αυτή την πρόθεση της διοργανώτριας, καταλαμβάνει το
ποσοστό που διεκδικεί από το «Πάμε Στοίχημα». Συγκεκριμένα, θέλει 4%, το οποίο
«μεταφράζεται» σε ένα ποσό της τάξης των 15-16 δισ. δρχ. σε ετήσια βάση. Από
εκεί και πέρα, η ΕΠΑΕ υπολογίζει πως τα έσοδα από τα Σπορτς Κλαμπ θα είναι
περίπου 10 δισ., ενώ τα υπόλοιπα 6 δισ. δρχ. θα προέρχονται από τη μείωση του
ποσοστού που παίρνει η ΕΠΟ από τα συμβόλαια των παικτών και τα τηλεοπτικά
δικαιώματα. 
Η ΕΠΑΕ προχωρά σε αλλαγή του Καταστατικού της (θα ψηφισθεί στη γενική
συνέλευση που θα πραγματοποιηθεί σύντομα), προκειμένου να μπορεί να
δημιουργήσει τα Σπορτς Κλαμπ. Από την άλλη πλευρά, πάντως, υπάρχει πρόβλημα
και με το νομικό και κανονιστικό πλαίσιο του ΟΠΑΠ, το οποίο, επίσης, θα πρέπει
να τροποποιηθεί αναλόγως. 
Σύμφωνα με όλες τις πληροφορίες οι τρεις πλευρές αναμένεται να δημιουργήσουν
μία κοινή επιτροπή τεχνικών, η οποία και θα χειρισθεί το όλο θέμα.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17242O082</ED>
<ID>
ID:302392

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O08&aa=2</URL></REF>


Article

<CATEGORY>vin10</CATEGORY>

 <H2>Περισσότερα από 2,5 εκατ. ευρώ...
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Ο κουμπαράς της πρώτης κατηγορίας φιλοξενεί περισσότερα από 2,5 εκατ. ευρώ,
συνέπεια του 5ου κατ΄a σειρά Τζακ Ποτ. Για τη δεύτερη κατηγορία βρέθηκαν μετά
τη διαλογή της κυριακάτικης κλήρωσης 4 τυχερά δελτία που το καθένα κερδίζει
κάτι λιγότερο από 60.000 ευρώ. Από τους αριθμούς του πρώτου μέρους δεν
προκύπτει κάποια επανάληψη, όπως άλλωστε και στην κλήρωση της περασμέης
Πέμπτης. Ο 8 στον ρόλο του αριθμού Τζόκερ είχε να κάνει την εμφάνισή του 9
διαγωνισμούς, ενώ πρώτος σε όλα παραμένει ο 16, ο οποίος έχει φθάσει αισίως
τις 64 απουσίες και τις 27 εμφανίσεις. Τέλος, οι Μικροί Τζόκερ έκαναν το 4 στα
4 για το τρέχον έτος.
<H3>ΑΠΟΤΕΛΕΣΜΑΤΑ ΤΟΥ 4ου ΔΙΑΓΩΝΙΣΜΟΥ ΚΥ 13/1/2002 </H3>
* Κληρώθηκαν οι αριθμοί: 2, 9, 14, 24, 45 (5 από 45).

* Τζόκερ: ο 8 (1 από 20)

* Συμπληρώθηκαν 8.817.543 στήλες.

* Μοιράστηκαν 796.224,13 ευρώ

* Δεν μοιράστηκαν 2.513.601,26 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 4 επιτυχίες που κερδίζουν από
58.526,44 ευρώ, 3η κατηγορία: 77 επιτυχίες από 1.614,64 ευρώ, 4η
κατηγορία: 1.635 επιτυχίες από 29,12 ευρώ, 5η κατηγορία: 3.778
επιτυχίες από 25,55 ευρώ, 6η κατηγορία: 61.548 επιτυχίες από 1,48 ευρώ,
7η κατηγορία: 49.417 επιτυχίες από 1,23 ευρώ και 8η κατηγορία:
228.979 επιτυχίες από 0,61 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17242O083</ED>
<ID>
ID:302429

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O08&aa=3</URL></REF>


Article

<CATEGORY>vin10</CATEGORY>

 <H5>ΚΑΚΙΟΥΖΗΣ: ΚΟΙΤΑΜΕ ΤΗΝ ΠΡΩΤΙΑ ΚΑΙ ΔΕΝ ΤΟ ΚΡΥΒΟΥΜΕ </H5><H2>Ουσία με θέαμα </H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Λένε ότι σε μια άσχημη γυναίκα προσφέρεις ένα καπέλο και σε μια όμορφη
δωρίζεις ένα βιβλίο. Στην «κούκλα» του εφετινού πρωταθλήματος ΑΕΚ θα ήταν
προτιμότερο να δοθεί η... πρώτη θέση! Και επειδή στην «Ένωση» τεχνική ηγεσία
και παίκτες προτιμούν να κερδίζουν πράγματα με το σπαθί τους, φαίνονται
διατεθειμένοι να κατακτήσουν την κορυφή της Α1. 
Το εύκολο πρόγραμμα στη συνέχεια, η διαφορά (ενός βαθμού και +24!), που έχει
από τον Παναθηναϊκό και η αγωνιστική σταθερότητα οδηγούν στο συμπέρασμα ότι
μπορεί να τα καταφέρει. Ο Μιχάλης Κακιούζης, που αντιμετωπίζει πρόβλημα στον
ώμο (το καλοκαίρι θα υποβληθεί σε εγχείρηση) και προσφάτως στον μηρό (έπαιξε
με αιμάτωμα κόντρα στον Ολυμπιακό), αναλύει τη νέα ΑΕΚ: 
«Ο καθένας έχει τον ρόλο του στην ομάδα. Παίζουμε ομαδικά και όταν κάποιος δεν
βρεθεί σε καλή αγωνιστική κατάσταση, δεν φαίνεται, αφού η ΑΕΚ νικάει! Ασφαλώς,
κοιτάμε την πρωτιά και δεν το κρύβουμε, όμως αυτό που έχει μεγάλη σημασία για
μας είναι ότι συνδυάζουμε την ουσία με το θέαμα». 
Η ομαδικότητα είναι το «κλειδί» στην πορεία της εφετινής ΑΕΚ, συμφωνούν οι
Κακιούζης, Χατζής

Αναφέρθηκε όμως και στον ξένο και τους κοινοτικούς της ΑΕΚ, που αποτελούν
συνδετικό κρίκο στην αλυσίδα της: «Δεν έχουν ειδικό ρόλο στην ομάδα, αλλά
αποτελούν κομμάτι της. Αντίθετα, στον Ολυμπιακό ο Φορντ σημαίνει πολλά». 
Όσο για τον δεύτερο ξένο; Οι διαπραγματεύσεις με τον Κρις Καρ συνεχίζονται,
βρίσκονται σε πολύ καλό δρόμο και είναι σίγουρο ότι ο νέος ξένος (ακόμη και αν
πρόκειται για έκπληξη) θα κάνει ντεμπούτο μετά τη διακοπή του πρωταθλήματος
στις αρχές Φεβρουαρίου. Αν αναλογιστούμε ότι θα αρχίσει τις υποχρεώσεις του
από τον άλλο μήνα, μπορεί να καταλάβει κανείς ότι η ΑΕΚ γλυτώνει τα χρήματα
του Ιανουαρίου... 
Προς το παρόν, η ΑΕΚ θα πρέπει να καθαρίσει το (καθοριστικής σημασίας)
παιχνίδι με τη Σκαβολίνι για την Ευρωλίγκα, προκειμένου να μην μπει σε
περιπέτειες για την πρόκριση στον β' γύρο. 
«Νίκη για να μην κάνουμε τα εύκολα - δύσκολα. Ο όμιλός μας (Δ') είναι πολύ
πονηρός, και από την μια στιγμή στην άλλη μπορείς να μπεις σε περιπέτειες»
δήλωσε ο πρωταγωνιστής στο ντέρμπι με τον Ολυμπιακό Τζέι Αρ Χόλντεν.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17242O091</ED>
<ID>
ID:302348

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Την Κυριακή η γενική συνέλευση της ΚΑΕ </H5><H2>Ζήτησε στοιχεία για τα τηλεοπτικά δικαιώματα </H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Σημαντικά στοιχεία για εγγραφές στα βιβλία της ΚΑΕ ΠΑΟΚ εισροών από τηλεοπτικά
δικαιώματα της περσινής σεζόν περιμένει να τού ανακοινωθούν ο δεύτερος τη
τάξει μέτοχος τής υπό καθεστώς ειδικής εκκαθάρισης εταιρείας, Απόστολος
Αλεξόπουλος, στη γενική συνέλευσή της. 
Το αίτημα του Απ. Αλεξόπουλου ήταν η αιτία για την οποία δεν προσδιορίστηκε
ημερομηνία διεξαγωγής της συνέλευσης κατά το 2001. 
Τα στοιχεία αναμένονται με ιδιαίτερο ενδιαφέρον, όπως και η ψηφοφορία για την
έγκριση του οικονομικού ισολογισμού της περσινής εταιρικής χρήσης. 
Η γενική συνέλευση της ΚΑΕ ΠΑΟΚ θα γίνει τελικά την Κυριακή. 
Στο μεταξύ ο Παναγιώτης Λιαδέλης ετοιμάζει τις βαλίτσες του για το ταξίδι στο
Περμ της Ρωσίας, προκειμένου να υπογράψει συμβόλαιο έως το τέλος της σεζόν με
την Ουράλ Γκρέιτ, αντί 200.000 δολαρίων. 
Στο μεταξύ με ανοιχτές τις πόρτες στους φιλάθλους θα διεξαχθεί αύριο το
παιχνίδι κατά της Α.Ε. Λεμεσού, καθώς δεν σφραγίστηκαν εισιτήρια. Είναι το
τελευταίο του «Δικέφαλου» στον πέμπτο όμιλο του Κυπέλλου Κόρατς και του Αντρέ
Γούλριτζ με τον ΠΑΟΚ. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17242O092</ED>
<ID>
ID:302393

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: Θα αγωνιστεί τουλάχιστον σε τρία τουρνουά </H5><H2>«Καυτό» καλοκαίρι περιμένει τους διεθνείς </H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Η εθνική ομάδα συγκεντρώνεται και πάλι την Πέμπτη εν όψει των δύο αγώνων της
προκριματικής φάσης του ευρωπαϊκού πρωταθλήματος. Η ελληνική ομάδα θα
αντιμετωπίσει στις 23/1 στο Τελ Αβίβ το Ισραήλ και στις 26/1 στο κλειστό
γήπεδο του Περιστερίου την Ισπανία. 
Ο Γιάννης Ιωαννίδης θα καλέσει 22 παίκτες, αφού πριν από τα δυο αυτά ματς θα
προηγηθεί το παιχνίδι με την Εθνική Ελπίδων την προσεχή Κυριακή στο Ηράκλειο
στα πλαίσια του προγράμματος εθελοντισμού για τους Ολυμπιακούς Αγώνες του
2004. 
Ο Ιωαννίδης ετοιμάζει παράλληλα και το πρόγραμμα του καλοκαιριού, σύμφωνα με
το οποίο η Εθνική θα αγωνιστεί τουλάχιστον σε τρία τουρνουά. Η ομοσπονδία έχει
αποδεχτεί την πρόκληση της Σουηδίας στο διάστημα 18-22 Ιουλίου, ενώ στις αρχές
του ίδιου μήνα προγραμματίζεται η συμμετοχή της Εθνικής σε τουρνουά στην
Ισπανία. Το τρίτο τουρνουά είναι το «Ακρόπολις», το οποίο η ΕΟΚ προγραμματίζει
για την τελευταία εβδομάδα του Ιουνίου. 
Στο μεταξύ, σήμερα συνεχίζεται η γενική συνέλευση των ιδιοκτητών στον ΕΣΑΚΕ, η
οποία είχε διακοπεί πριν από δώδεκα ημέρες προκειμένου να γίνει συνάντηση του
προεδρείου με τον υφυπουργό Αθλητισμού Γιάννη Κουράκη. Το θέμα δεν είναι άλλο
από τον «διαχωρισμό του επαγγελματικού μπάσκετ από το ερασιτεχνικό», ενώ ο
πρόεδρος του ΕΣΑΚΕ Μανώλης Παπακαλιάτης εξέφρασε την αισιοδοξία ότι στην
αποψινή συνέλευση θα παραβρεθεί και ο κ. Κουράκης προκειμένου να ενημερώσει
τους ιδιοκτήτες των ΚΑΕ για τις προθέσεις της πολιτείας. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17242O093</ED>
<ID>
ID:302430

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ </H5><H2>Χωρίς τον αρχηγό στο Λεμάν </H2>
Το ηθικό των παικτών του, μετά την ήττα από τον Ιωνικό Νέας Φιλαδέλφειας,
προσπαθεί να ανυψώσει ο Παναγιώτης Γιαννάκης, εν όψει του καθοριστικού
αποψινού αγώνα (21.00) με τη Λεμάν για το Σαπόρτα. Οι "Κυανέρυθροι" ταξίδεψαν
στη Γαλλία με σημαντικές απώλειες, αφού εκτός των τραυματιών Κώστα Μάγλου
(πέλμα) και Λάζαρου Αγαδάκου (γόνατο), απών είναι και ο Γιώργος
Διαμαντόπουλος, ο οποίος υπέφερε από στομαχικές διαταραχές και αποκλείστηκε
από την αποστολή. Συνεπώς, το έργο του Πανιωνίου σε μια "καυτή" έδρα γίνεται
ακόμα πιο δύσκολο.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17242O094</ED>
<ID>
ID:302452

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ </H5><H2>Νέα έγγραφα για Βόιτσικ </H2>
Στο Περιστέρι τα ευχάριστα δεν ήταν μόνο η νέα νίκη επί του Ηρακλείου, η οποία
έφερε την ομάδα στην εξάδα του πρωταθλήματος, αλλά και η εξέλιξη στην υπόθεση
του Άνταμ Βόιτσικ. Ήδη, κατατέθηκαν νέα πρόσθετα έγγραφα στην υπόθεση του
Πολωνού και οι πληροφορίες αναφέρουν πως σύντομα θα εκδοθεί το δελτίο του και
θα έχει το δικαίωμα να αγωνιστεί ως κοινοτικός. Στην τελική ευθεία μπαίνει και
η υπόθεση του Ελληνοαμερικανού Σαμ Χαγκίνας (περίμεναν κάποια χαρτιά που
αποδείκνυαν την ελληνική ιθαγένεια) και ουσιαστικά θα αποτελέσει εσωτερική
μεταγραφή και μια επιπλέον λύση για τον Πεδουλάκη κάτω από τα καλάθια.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17242O095</ED>
<ID>
ID:302468

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O09&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ </H5><H2>Χωρίς εισιτήριο! </H2>
Χωρίς προβλήματα και με την πρόκριση στην επόμενη φάση του Κυπέλλου Σαπόρτα
«εξασφαλισμένη θεωρητικά», όπως επισήμανε ο Κώστας Πιλαφίδης, υποδέχεται (8.30
μ.μ.) ο Ηρακλής την ενισχυμένη Ιγκοκέα Αλεξάντροβατς. 
Το παιχνίδι θα διεξαχθεί με ανοιχτές πόρτες στους φιλάθλους, καθώς δεν
σφραγίστηκαν εισιτήρια, διότι δεν προσκομίστηκε η απαραίτητη φορολογική
ενημερότητα. 
Τι περιμένει ο προπονητής του Ηρακλή; «Μία φανατισμένη αντίπαλο, αφού
διεκδικούν την πρόκρισή τους» απάντησε ο Πιλαφίδης για την Ιγκοκέα. Η βοσνιακή
ομάδα βρίσκεται στην πέμπτη θέση της κατάταξης του ομίλου με μία νίκη απόσταση
από την τέταρτη Κροάσια Σπλιτ. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17242O096</ED>
<ID>
ID:302477

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O09&aa=6</URL></REF>


Article

<CATEGORY>vin10</CATEGORY>

 <H5>ΖΟΥΡΟΣ: ΟΡΙΣΤΙΚΗ Η ΡΗΞΗ ΜΕ ΤΟΥΣ ΟΠΑΔΟΥΣ ΤΟΥ ΟΛΥΜΠΙΑΚΟΥ
</H5><H2>Σοβαρό πλήγμα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Οριστική είναι πλέον η ρήξη του Ηλία Ζούρου με τους οπαδούς του Ολυμπιακού,
αφού για πρώτη φορά καταφέρθηκαν εναντίον του και οι οργανωμένοι (τόσο στο
γήπεδο όσο και μέσω... τηλεόρασης) και ο Σωκράτης Κόκκαλης είναι σαφώς
προβληματισμένος, όχι μόνο με αυτό το γεγονός αλλά και με την εικόνα που
παρουσιάζει η ομάδα του. 
Ο κόουτς πάντως θα καθοδηγήσει κανονικά αύριο την ομάδα στο παιχνίδι με την
Μάλαγα για την Ευρωλίγκα και αν υπάρξουν εξελίξεις, αυτές θα δρομολογηθούν στη
διάρκεια της διακοπής των αγωνιστικών υποχρεώσεων της ομάδας. 
Θυμίζουμε πως ο πρόεδρος του Ολυμπιακού είχε αποπέμψει από την ποδοσφαιρική
ομάδα τον Γιάννη Μαντζουράκη, ύστερα από έντονη λαϊκή απαίτηση μετά τον αγώνα
με τη Λίβερπουλ, άσχετα εάν στο δελτίο Τύπου είχε αναφερθεί η λέξη παραίτηση. 
Και το λέμε αυτό, διότι ο Ηλίας Ζούρος δεν σκοπεύει να παραιτηθεί, αλλά θέλει
από την πλευρά του να κερδίσει το στοίχημα που έχει βάλει και δεν είναι άλλο
από το να επαναφέρει την ομάδα στην κορυφή. 
Η εμπιστοσύνη των οπαδών του Ολυμπιακού στο πρόσωπο του Ηλία Ζούρου έχει
πλέον κλονιστεί

Από την πλευρά του ο ισχυρός άνδρας του Ολυμπιακού φέρει βαρέως όχι τόσο την
ήττα από την ΑΕΚ, αλλά την απογοητευτική εικόνα που είχε η ομάδα, χάνοντας με
κάτω τα χέρια. 
Ονόματα κυκλοφόρησαν στο λιμάνι (με τον Σβι Σερφ να αποτελεί την έκπληξη
ανάμεσα στο δίδυμο Ίβκοβιτς-Σούμποτιτς, αλλά και στον πάντα αγαπητό στον κόσμο
Στηβ Γιατζόγλου) αλλά δεν επιβεβαιώθηκε εάν αυτά δόθηκαν στον πρόεδρο του
Ολυμπιακού ύστερα από ερώτηση του ιδίου, για τις καλύτερες δυνατές λύσεις σε
περίπτωση αντικατάστασης. 
Ο ερχομός μάλιστα του Ντούσαν Ίβκοβιτς στην Αθήνα (ήρθε προχθές το βράδυ)
«φούντωσε» τα σενάρια, χωρίς κάποιο πάντως να επιβεβαιωθεί. 
Ο Ηλίας Ζούρος πάντως απάντησε από την Κυριακή στην οργή του κόσμου («ας
φωνάζουν και ας λένε ό,τι θέλουν. Εμένα με ενδιαφέρει η ομάδα να κερδίσει στο
τέλος»), προετοιμάζει κανονικά την ομάδα για το αυριανό ματς με τη Μάλαγα και
σήμερα παραχωρεί συνέντευξη Τύπου με αφορμή το συγκεκριμένο παιχνίδι. 
Το πρόβλημα που αντιμετωπίζει είναι ο Τζέιμς Φόρεστ, ο οποίος χτύπησε προχθές
στο πόδι, και στη μαγνητική τομογραφία που έβγαλε έδειξε πως δύσκολα θα
μπορέσει να παίξει αύριο.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17242O101</ED>
<ID>
ID:302340

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Ξανά στο παρκέ Καλαϊτζής και Κουτλουάι
</H2>
«Τώρα έρχονται τα σημαντικά ματς» είπε πρόσφατα ο Ζέλικο Ομπράντοβιτς και χθες
βλέποντας πριν από την... τελική ευθεία τους Γιώργο Καλαϊτζή, Ιμπραήμ
Κουτλουάι να πατούν ξανά στο παρκέ, σίγουρα μόνο χαρούμενος μπορεί να ήταν. Ο
Γιουγκοσλάβος προπονητής στις δηλώσεις του μετά το ντέρμπι με τον Ολυμπιακό
έδειξε πως περιμένει με ανυπομονησία τη (δεύτερη) διακοπή του πρωταθλήματος,
σχεδιάζοντας μίνι-προετοιμασία. 
Ο Γιουγκοσλάβος θα προσπαθήσει στο συγκεκριμένο διάστημα να ενσωματώσει στην
ομάδα τον Καλαϊτζή, ο οποίος απουσίαζε περίπου τέσσερις μήνες και τον
Κουτλουάι, που χρειάστηκε δύο μήνες για να ξεπεράσει το κάταγμα στο χέρι και
βρίσκεται, επίσης, στη διάθεση του προπονητή. Υπολογίζεται, επίσης, ότι οι
Πέπε Σάντσεζ, Νταμίρ Μουλαομέροβιτς θα έχουν αποθεραπευτεί, οπότε μοναδικό
πρόβλημα θα είναι ο Γιώργος Μπαλογιάννης που υπολογίζεται να επιστρέψει σε δύο
μήνες. 
Ωστόσο, προηγείται το ματς με την Μπούντουτσνοστ την Πέμπτη στη Σερβία. Στην
Ποντγκόριτσα ίσως ταξιδεύσει και ο Κουτλουάι, χωρίς να έχει πολλές πιθανότητες
για να αγωνιστεί, ενώ αμφίβολη παραμένει η συμμετοχή των Σάντσεζ, Μουλαομέροβιτς.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17242O102</ED>
<ID>
ID:302385

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O10&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΜVΡ Ο ΓΙΩΡΓΟΣ ΝΤΡΑΚΟΒΙΤΣ </H5><H2>Υπάρχει!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Βιάστηκαν κάποιοι στον χώρο του βόλεϊ να διαπιστώσουν ότι ο Γιώργος
Ντράκοβιτς, έπειτα από κάποιες όχι μεγάλες εμφανίσεις την τρέχουσα περίοδο με
την ομάδα της Νίκαιας, «έχει τελειώσει» σαν παίκτης, αλλά ο κορυφαίος Έλληνας
διαγώνιος όλων των εποχών φώναξε «παρών» στην πιο κρίσιμη στιγμή και
αναδείχθηκε πολυτιμότερος παίκτης της 14ης αγωνιστικής. 
Ο 34χρονος Ντράκοβιτς κέρδισε τον ενδεικτικό της μεγάλης φόρμας του τίτλο
οδηγώντας τη Νίκαια στη νίκη 3-1 επί της ΑΕΚ (σε αγώνα ιδιαίτερης σημασίας για
την παραμονή και των δύο ομάδων στην κατηγορία), σημειώνοντας 24 πόντους με
19/29 επιθετικές προσπάθειες (αποτελεσματικότητα 66%), 2 μπλοκ και 3 άσους. 
*** Πρώτη ευκαιρία για την ομάδα βόλεϊ ανδρών του Ηρακλή απόψε (21.00)
στο Παρίσι για να ολοκληρώσει τον άθλο της πρόκρισης στους «8» του Τσάμπιονς
Λιγκ, δοκιμάζοντας τη δύναμη της πρωταθλήτριας Ευρώπης στην έδρα της. Βέβαια,
ο «γηραιός» και αν ακόμη ηττηθεί με 0-3 σετ θα διατηρήσει ακέραιες τις ελπίδες
πρόκρισης, αφού θα του αρκούν δύο σετ στον τελευταίο αγώνα του ομίλου στον
οποίο υποδέχεται στο Αλεξάνδρειο τη ρωσική Εκατερινμπούγκ. 
Επίσης απόψε (18.00) ο Άρης θα προσπαθήσει στο Οντίντσοβο της Ρωσίας απέναντι
στην ισχυρή τοπική ομάδα να αξιοποιήσει το 3-1 της νίκης του στον πρώτο αγώνα
της Θεσσαλονίκης και να προκριθεί στους «8» του Κυπέλλου CEV.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17242O111</ED>
<ID>
ID:302341

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O11&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17242O112</ED>
<ID>
ID:302386

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O11&aa=2</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΜΠΑΣΚΕΤ
</H2>
<REF><SOURCE>ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17242O113</ED>
<ID>
ID:302423

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ </H5><H2>Νοκ άουτ ο Κέρτεν </H2>
Ο αποκλεισμός του Γκούσταβο Κέρτεν (Νο 2 στην παγκόσμια κατάταξη) ήταν το
σημαντικότερο γεγονός, στην πρεμιέρα του Όπεν της Αυστραλίας στη Μελβούρνη. Ο
Βραζιλιάνος τενίστας ηττήθηκε από τον Γάλλο Ζιλιέν Μπουτιέ (Νο 51) στα πέντε
σετ και παρά το γεγονός ότι είχε προηγηθεί με 2-0! Τα σετ: 3-6, 4-6, 7-5, 6-3,
6-3. Η Μαρτίνα Χίνγκις απέκλεισε την Ιταλίδα Ρατζάνο με 6-2, 6-2, ενώ η
Αμερικανίδα Βένους Ουίλιαμς με το ίδιο σκορ τη συμπατριώτισσά της Άνσλεϊ
Κάργκιλ. Στο μεταξύ, ο Μαρκ Φιλιπούσης επέστρεψε στα Γκραν Σλαμ και απέκλεισε
στον πρώτο γύρο τον Ισπανό Μπλάνκο με 6-3, 6-4, 7-5. Σε άλλα ματς: Καφέλνικοφ
(Ρωσία)- Κόχλμαν (Γερμανία) 6-3, 6-3, 6-2, Χένμαν (Βρετανία) - Λάρκχαμ
(Αυστραλία) 7-5, 6-2, 6-2.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17242O114</ED>
<ID>
ID:302446

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O11&aa=4</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ </H5><H2>Ραντεβού στην Αθήνα
</H2>
Βέβαιη θεωρεί ο ΣΕΓΑΣ τη συμμετοχή στο διεθνές μίτινγκ κλειστού στίβου Αθήνα
2002 (Στάδιο Ειρήνης και Φιλίας, 20 Φεβρουαρίου) των σούπερ σταρ του
γυναικείου επί κοντώ Στέισι Ντραγκίλα και Σβετλάνα Φεοφάνοβα. Οι δύο
πρωταθλήτριες επιβεβαίωσαν τη συμμετοχή τους όπως και η Πολωνέζα Μόνικα Πίρεκ,
η οποία είχε κατακτήσει το χάλκινο μετάλλιο στο Παγκόσμιο Πρωτάθλημα ανοικτού
στίβου 2001 στο Έντμοντον. 
Η Αμερικανίδα χρυσή Ολυμπιονίκης 2000 στο Σίδνεϊ, παγκόσμια πρωταθλήτρια στο
Έντμοντον και κάτοχος των παγκοσμίων ρεκόρ σε ανοικτό (4,81) και κλειστό στίβο
(4,70), δείχνει αποφασισμένη και ικανή να σημειώσει νέο παγκόσμιο ρεκόρ. Το
σίγουρο πάντως είναι ότι ο συναγωνισμός με τη νεαρή Φεοφάνοβα, η οποία έφθασε
κοντά στο χρυσό μετάλλιο στο Έντμοντον, γίνεται όλο και μεγαλύτερος.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17242O115</ED>
<ID>
ID:302463

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O11&aa=5</URL></REF>


Article

<CATEGORY>vin10</CATEGORY>

 <H5>ΚΩΠΗΛΑΣΙΑ </H5><H2>Συνεργασία με Νίλσεν </H2>
Με έναν από τους κορυφαίους τεχνικούς συμβούλους σε όλο τον κόσμο, τον Νορβηγό
Θορ Νίλσεν, θα συνεργαστεί έως το 2004 η Κωπηλατική Ομοσπονδία, με στόχο τις
διακρίσεις στις μεγαλύτερες διοργανώσεις και κυρίως στους Ολυμπιακούς Αγώνες
της Αθήνας. Σύμφωνα με τους όρους του συμβολαίου που υπέγραψαν οι δύο πλευρές
ο Θορ Νίλσεν, ο οποίος σημειωτέον κατείχε το ίδιο πόστο και την περίοδο
1991-'92, θα παρακολουθεί όλα τα κοινόβια των εθνικών ομάδων Ανδρών και
Γυναικών, ενώ θα συνοδεύει και τις αποστολές στις διεθνείς διοργανώσεις.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17242O116</ED>
<ID>
ID:302474

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O11&aa=6</URL></REF>


Article

<CATEGORY>vin10</CATEGORY>

 <H5>ΣΤΥΛ </H5><H2>Ο Νίκος έχει αρμοδιότητες... </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Είναι ίσως η πρώτη φορά που παραμονές πολύ σημαντικού ντέρμπι πρωταθλήματος
ελάχιστα έχει εκδηλωθεί (από τους ενδιαφερομένους) αγωνία για την κλήρωση του
διαιτητή (και των βοηθών του...). 
*** Να σημαίνει αυτό πως οι μεγάλοι των δύο κορυφαίων έπαψαν να ασχολούνται με
το θέμα; 
*** Μα, ο κ. Ψωμιάδης, όπως ήδη γνωρίζετε, λίγο έλειψε να εξευτελίσει τον
θεσμό της Επιτροπής, στο αποδυτήριο του Καυταντζογλείου, βλέποντας μπροστά του
τον Μάλαμα Τεβεκέλη. 
*** «Μάγκα» τον χαρακτήρισε τον Θεσσαλονικιό αστυφύλακα και παίρνω όρκο πως
είναι ο τελευταίος χαρακτηρισμός που θα ταίριαζε στον υπαρχηγό του Μπίκα... 
*** Εν πάση περιπτώσει, η ετοιμασία φαίνεται ότι θα κριθεί στον ψυχολογικό
τομέα, και οι Σάντος - Λεμονής μάλλον δεν ευτυχούν τις τελευταίες ώρες. 
*** Ο Τάκης λίγο έλειψε να υποστεί τα χειρότερα τρεις ξημερώματα χθες,
πηγαίνοντας με τον φίλο του Ν. Σαργκάνη, οικογενειακώς, για διασκέδαση. 
*** Ο Σάντος θεωρεί πως ελέγχει την ομάδα, αλλά μόνο όταν απουσιάζει από κοντά
ο Ψωμιάδης. 
*** Προσέξτε κάτι πικάντικο που συνέβη προχθές Κυριακή μεσημέρι στο πολυτελές
εστιατόριο του «Χάγιατ» Θεσσαλονίκης, όπου είχε καταλύσει η αποστολή της ΑΕΚ. 
*** Οι ποδοσφαιριστές με το που ολοκλήρωσαν το γεύμα τους - παρόντος του
Σάντος - άκουσαν τον Μάκη να διατάζει τον (αρχηγό;) Κωστένογλου: 
*** «Νικόλα, πάρε τα παιδιά και πηγαίνετε για ξεκούραση. Ο αγώνας το βράδυ
είναι δύσκολος». 
*** Λεπτομέρεια: δεν «κάθησε» κόκαλο στον λάρυγγα του Πορτογάλου, διότι απλά
το μενού δεν περιελάμβανε ψάρια... 
*** Κάτι μου λέει, ωστόσο, ότι ο Λεμονής παραδέχεται «μέσα του» τον προπονητή
της ΑΕΚ. 
*** Τις τελευταίες ημέρες, οι προπονήσεις στου Ρέντη γύρισαν σε πρωινές. 
*** Δηλαδή στον δρόμο που έχει χαράξει πρώτος ο Σάντος! 
*** Πράγματι, αυτό διευκολύνει τη διατροφή των παικτών, γενικώς... 
Άλλο που δεν ήθελαν οι υπεύθυνοι του Άρη (Ανδριάς κ.λπ.) να αποφύγουν τη
φασαριόζικη Θεσσαλονίκη. 
*** Μετά τον αγώνα με τον Πανιώνιο, η αποστολή γύρισε στο ξενοδοχείο της στα
Ιλίσια και αποφασίστηκε να προκύψει ετοιμασία στο Λεκανοπέδιο, μέχρι τη
(σημερινή) αναχώρηση για Πάτρα. 
*** Πού έγινε η χθεσινή προπόνηση των «κιτρίνων»; 
*** Στη Νέα Σμύρνη! 
*** Υπενθυμίζεται ότι αύριο υπάρχει, πέραν της ρεβάνς της Πάτρας, και ο αγώνας
Κυπέλλου μεταξύ Ηρακλή και Παναθηναϊκού. 
*** Ο Μαρκαριάν, μιλώντας με τους παίκτες του, κατ' αρχήν τους συνεχάρη με
θέρμη για τη νίκη επί του ουραγού Αιγάλεω! 
*** Για να το κάνει, κάτι θα είχε στον νου του... 
*** Ακολούθως, ο Ουρουγουανός αποφάσισε να ενταχθεί στην αποστολή για τη
συμπρωτεύουσα (και) ο Βαζέχα, ο οποίος θα αγωνιστεί σίγουρα. 
*** Αυτό ήταν. 
*** Σχεδόν όλοι οι «πράσινοι» άρχισαν τα πειράγματα στον Πολωνό και αυτός το
γλεντούσε σαν μικρό παιδάκι. 
*** Στο Καυταντζόγλειο, ο Παναθηναϊκός θα αγωνιστεί με αρκετούς (συνήθως)
αναπληρωματικούς. 
*** Γκαλέτο κ.λπ. 
*** Θα ήταν λάθος κάποιοι οπαδοί του «Γηραιού» να το θεωρήσουν αυτό «ατού» για
την ομάδα τους. 
*** Ο Άγγελος γνωρίζει τι θα μπορούσε να προκύψει, έτσι και τα «παλικάρια» του
σνομπάρουν τον αγώνα, ή έχουν ακόμη το μυαλό τους στη νίκη επί της
πρωτοπόρου... 
Υπάρχει κάποια τάση... αντιπολίτευσης στο έργο του γνωστού προπονητή μπάσκετ
Ηλία Ζούρου, μετά την ήττα από την ΑΕΚ. 
*** Γιατί; 
*** Ο Ζούρος, πατώντας σε κάποιες στατιστικές συνταγές, περιμένει η ομάδα του
να τα δώσει όλα στο φίνις του πρωταθλήματος, και αυτό δεν είναι κακό. 
*** (Για τους λοιπούς μνηστήρες του τίτλου...) 
*** Το ότι έχασε όλα τα ντέρμπι, το ξεχνάει και μάλλον έχει τους λόγους του ο
Ηλίας. 
*** Ωστόσο, θα ήταν άστοχο να θυμώσει για όσα ακούστηκαν εις βάρος του από
τους ο ρ γ α ν ω μ έ ν ο υ ς οπαδούς της ομάδας, οι οποίοι ξαφνικά
αποδείχτηκαν κάτοχοι καρτών διαρκείας! 
*** Και αυτών δικαίωμα είναι να μη δέχονται στον πάγκο του Ολυμπιακού έναν
προπονητή αποδεδειγμένα «λίγο» (όχι πάντως σε φιλοδοξίες...). 
*** Άποψη: ο Ολυμπιακός θα αντέξει, άραγε, άλλη ήττα; 
*** Ή η ηγεσία, «μεθυσμένη» από το συνεχές κάζο, θα θελήσει να πάρει μέτρα;
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O121</ED>
<ID>
ID:302342

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=1</URL></REF>


Article

<CATEGORY>vin10</CATEGORY>

 <H5>ΜΙΚΛΑΝΤ </H5><H2>Καταλήγει στην Κοπεγχάγη </H2>
Στην Κοπεγχάγη καταλήγει ο Έρικ Μίκλαντ. Ο Νορβηγός πρώην άσος του
Παναθηναϊκού εξακολουθεί να βρίσκεται στα «μαχαίρια» με τον προπονητή τής
Μόναχο 1860, Πέτερ Πάκουλτ και - σύμφωνα με το περιοδικό Kicker - βρίσκεται
πολύ κοντά σε συμφωνία με τον δανέζικο σύλλογο. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O122</ED>
<ID>
ID:302387

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=2</URL></REF>


Article

<CATEGORY>vin10</CATEGORY>

 <H5>ΖΑΚ ΡΟΓΚ </H5><H2>Προσωπικότητα του 2001 </H2>
Αθλητική προσωπικότητα της χρονιάς που έφυγε εξελέγη στο Βέλγιο ο Ζακ Ρογκ.
Ο νέος πρόεδρος της ΔΟΕ, που επικράτησε της πρωταθλήτριας του τένις, Κιμ
Κλάιστερς, παρέλαβε το σχετικό βραβείο από τον πρωθυπουργό Γκι Βερχόφσταντ,
για να δηλώσει γεμάτος μετριοφροσύνη λίγη ώρα αργότερα: «Το μόνο που κατάφερα
ήταν να κερδίσω σε κάτι εκλογές»... <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O123</ED>
<ID>
ID:302424

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=3</URL></REF>


Article

<CATEGORY>vin10</CATEGORY>

 <H5>ΓΙΑΝΚΕΡ </H5><H2>«Μεταναστεύει» στην Αγγλία </H2>
Σε ομάδα της Πρέμιερ Λιγκ ενδέχεται να συνεχίσει την καριέρα του ο Κάρστεν
Γιάνκερ. Η μεταγραφή του σωματώδη επιθετικού της Μπάγερν Μονάχου στην Χέρτα
Βερολίνου τελικά ναυάγησε και ο 27χρονος άσος κοιτάει πλέον με καλό μάτι το
αγγλικό ποδόσφαιρο και πιο συγκεκριμένα τις Φούλαμ, Σάντερλαντ, Μίντλεσμπρο
και Τότεναμ, που ψάχνουν απεγνωσμένα για στράικερ. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O124</ED>
<ID>
ID:302447

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=4</URL></REF>


Article

<CATEGORY>vin10</CATEGORY>

 <H5>ΒΕΝΓΚΕΡ </H5><H2>Να μη βιάζεται ο Άνταμς </H2>
Με «λιοντάρι στο κλουβί» μοιάζει ο Τόνι Άνταμς σύμφωνα με τον προπονητή του
Αρσέν Βενγκέρ. Ο βετεράνος αμυντικός της Άρσεναλ προσπάθησε να πραγματοποιήσει
την πολυπόθητη επιστροφή του στην ενεργό δράση σε αγώνα της αναπληρωματικής
ομάδας των «κανονιέρηδων», την περασμένη εβδομάδα, αναγκάστηκε όμως να
εγκαταλείψει το παιχνίδι στο 20ό λεπτό, έπειτα από φλεγμονή στον παλιό
τραυματισμό του. Ο Βενγκέρ τόνισε πως ο παίκτης του χρειάζεται υπομονή: «Ο
Τόνι είναι σαν λιοντάρι στο κλουβί. Θέλει να παίξει, αλλά δεν πρέπει να βιάζεται».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O125</ED>
<ID>
ID:302464

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=5</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ </H5><H2>Άντεξε ο Γκόραν </H2>
Με αυτή τη γεμάτη νόημα χειρονομία, ο δυναμικός Κροάτης τενίστας Γκόραν
Ιβανίσεβιτς ολοκλήρωσε τον αγώνα του με τον Τσέχο Μάρτιν Νταμ, στο όπεν της
Αυστραλίας. Το ματς ήταν συναρπαστικό: 4-6, 7-5, 7-6, 6-4. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O126</ED>
<ID>
ID:302475

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=6</URL></REF>


Article

<CATEGORY>vin10</CATEGORY>

 <H5>ΜΑΔΡΙΤΗ </H5><H2>Ζιντάν από κερί </H2>
Δημοσκόπηση σε επισκέπτες έκανε η διεύθυνση του μουσείου κέρινων ομοιωμάτων
της Μαδρίτης, για το ποιον άσο του αθλητισμού θα ήθελαν να ενταχθεί στον
πληθυσμό του μουσείου. Με 5.000 προτιμήσεις προηγήθηκε ο Ζινεντίν Ζιντάν,
αφήνοντας πίσω του τον Λουίς Φίγκο και τον διάσημο ταυρομάχο Ενρίκε Πόντσε.
Έτσι: το αργότερο σε δύο μήνες το κέρινο ομοίωμα του «Ζιζού», ύψους 1 μ. 88,
θα τοποθετηθεί πλάι στους Πελέ, Τζόρνταν, Ραούλ Γκονζάλεθ, αλλά και κοντά
στους Αβραάμ Λίνκολν, Τζον Λένον, Τζον Γουέιν και Όρσον Γουέλς. Μεγαλεία ο «Αλγερινός»...
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17242O127</ED>
<ID>
ID:302479

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O12&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Τελικές βαθμολογίες στο πρωτάθλημα νέων
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Έστω και μετ' εμποδίων, λόγω χιονιού, ολοκληρώθηκαν την Κυριακή στα Άνω Λιόσια
οι αγώνες των νεανικών πρωταθλημάτων Αττικής. Ακολουθούν οι νικητές ανά
κατηγορία (σε 7 αγώνες): 
Κατηγορία 10 ετών: 1) Χωματίδης 6 βαθμοί, 2) Μαυρικάκης 6 βαθμοί, 3-6)
Μακρής Τσαλούμας, Κοσμάς - Λέκκας, Μαλαβάζος 5 βαθμοί, 8) Ρηγόπουλος 4,5
βαθμοί, 8-13) Βαλσαμίδης Παπαδημητρίου, Δημόπουλος, Μυλωνάς, Κεφαλάς,
Κοκοράκης 4 βαθμοί. Πήραν μέρος 29 παίκτες. Στους αγώνες κατάταξης ο Χωματίδης
κέρδισε τον Μαυρικάκη με 3-1. 
Κατηγορία 12 ετών: 1) Παναγιωτακόπουλος 6,5 βαθμοί, 2) Κυμιόνης 6
βαθμοί, 3-4) Γκούμας, Σισμάνης 5,5 βαθμοί, 5-8) Σπύρου, Τσιροπούλας, Αντρέεφ,
Κωνσταντόπουλος 5 βαθμοί, 9-12) Παναγιωτάκος, Παπαδόπουλος, Μύττης, Λουμάκος
4,5 βαθμοί. Πήραν μέρος 44 παίκτες. 
Κατηγορία 14 ετών: 1) Νικολόπουλος 6 βαθμοί, 2) Γεωργακόπουλος 6
βαθμοί, 3) Αζίζ 5,5 βαθμοί, 4-8) Κεκάτος, Αλεβίζος, Καλλίτσης, Παπαργυρίου,
Βαρδαβούκας 5 βαθμοί, 9-10) Αντωνίου, Χαλκής 4,5 βαθμοί. Αγωνίστηκαν 39
σκακιστές. 
Κατηγορία 16 ετών: 1) Ευσταθόπουλος 6 βαθμοί, 2-3) Σουλάκης, Κερασιώτης
5,5 βαθμοί, 4-7) Αλ. Παναγιωτόπουλος, Ταγκαλάκης, Πανταζόπουλος, Κοκμάδης 5
βαθμοί, 8-10) Ποιμενίδης, Ντανσένκο, Αντωνίου 4,5 βαθμοί. Συνολικά πήραν μέρος
39 σκακιστές. 
Κατηγορία 18 ετών: 1) Μιχαηλίδης 6 βαθμοί, 2-4) Κοτρώτσος, Παυλογιάννη,
Κοκκινάκης 5 βαθμοί, 5) Μαυρομούστακος 4,5 βαθμοί, 6-7) Παπαδόπουλος,
Ανδριώτης 4 βαθμοί κ.ά. Πήραν μέρος 17 σκακιστές. 
Κατηγορία 20 ετών: 1-2) Τσάνας, Στούμπος 5,5 βαθμοί, 3) Μαργαρίτης 5
βαθμοί, 4-5) Στείρη, Σιγάλας 4,5 βαθμοί, 6-7) Βέρα, Παπαδοπούλου, Αγγουρίδης 4
βαθμοί, 8-10) Καζά, Αγραπίδης, Μαλιαρίτης 3,5 βαθμοί κ.ά. Πήραν μέρος 17
σκακιστές και σκακίστριες. Σε αγώνα κατάταξης ο Τσάνας κέρδισε τον Στούμπο με
σκορ 3-1. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17242O991</ED>
<ID>
ID:302349

</ID><URL>http://ta-nea.dolnet.gr/neaweb/neafile.print_unique?e=A&f=17242&m=O99&aa=1</URL></REF>


Article

<CATEGORY>vin09</CATEGORY>

 <H5>ΓΚΡΕΓΚΟΡΙΟ ΦΟΥΕΝΤΕΣ
</H5><H2>Η θάλασσα έχασε το «Γέρο» της
</H2><H4>Ο ψαράς που ενέπνευσε στον Έρνεστ Χέμινγουεϊ το μυθιστόρημα «Ο Γέρος και η
Θάλασσα», έσβησε στα 104 χρόνια του, στο χωριό της Κούβας, Κοχιμάρ
</H4>
Επέζησε της θάλασσας, έφτασε τα 104 και έσβησε ο Γκρεγκόριο Φουέντες, ο
Κουβανός ψαράς που ενέπνευσε τον Χέμινγουεϊ στο αριστούργημά του «Ο Γέρος και
η Θάλασσα»

Για 30 σχεδόν χρόνια ο Γκρεγκόριο Φουέντες εργαζόταν ως καπετάνιος του σκάφους
του Χέμινγουεϊ, «Πιλάρ», και μάγειράς του. Είχε συνδεθεί με βαθιά φιλία με τον
συγγραφέα και αποτέλεσε το πρότυπο για τον κεντρικό χαρακτήρα του
μυθιστορήματος, που χάρισε στον Χέμινγουεϊ το Βραβείο Πούλιτζερ το 1953. 
Ο υπεραιωνόβιος ψαράς γεννήθηκε το 1897 στο Λανζαρότ των Καναρίων νήσων. Σε
ηλικία 6 ετών «έχασε» τον πατέρα του και τον ανέλαβαν υπό την προστασία τους
μετανάστες από τα Κανάρια νησιά, που είχαν εγκατασταθεί στην Κούβα. Η πρώτη
γνωριμία με τον Χέμινγουεϊ έγινε το 1928. Το 1930 μπήκε στην υπηρεσία του, έως
το 1959, οπότε εξαιτίας της επανάστασης ο συγγραφέας εγκατέλειψε το νησί. Ο
Φουέντες, μετά την αυτοκτονία του Χέμινγουεϊ, το 1961, δώρισε στην κυβέρνηση
το σκάφος «Πιλάρ», που εκτίθεται μπροστά από το σπίτι στο οποίο έμενε ο
συγγραφέας, στα προάστια της Αβάνας. 
«Από τότε που πέθανε ο Χέμινγουεϊ η ζωή μου δεν είναι ίδια. Δεν μπόρεσα
να ξαναψαρέψω όπως την παλιά καλή εποχή», έλεγε σε μία από τις συνεντεύξεις
που έδινε, έναντι μιας μπουκάλας ρούμι, καθώς «απολάμβανε να επαναλαμβάνει τις
ιστορίες που είχαν σχέση με τον Χέμινγουεϊ», σύμφωνα με την εγγονή του. Οι
τουρίστες του χωριού Κοχιμάρ, ανατολικά της Αβάνας, όπου ο Φουέντες πέρασε το
μεγαλύτερο μέρος της ζωής του, «μαγνητίζονταν» από την παρουσία του, αφού είχε
γίνει «όχι μόνον σύμβολο της κουβανέζικης αλιείας, αλλά και εξαιρετικά
αγαπητός σε όσους τον γνώριζαν», όπως λένε οι φίλοι του. 
<H3>Περιπέτειες στην Αφρική
</H3>
Το 1953 «Ο Γέρος και η θάλασσα» χάρισε στον Έρνεστ Χέμινγουεϊ το Βραβείο
Πούλιτζερ και του εξασφάλισε την υποψηφιότητα για το Βραβείο Νόμπελ
Λογοτεχνίας το 1954. Το μυθιστόρημα είχε μεγάλη εκδοτική επιτυχία και πέρασε
και στο σινεμά. Ο Χέμινγουεϊ κέρδισε 25.000 δολάρια από τα δικαιώματα της
ταινίας και άλλα τόσα για τις υπηρεσίες που παρείχε ως σύμβουλος στις
σκηνές... ψαρέματος. Στη συνέχεια βγήκε από τη θάλασσα και ξεκίνησε για σαφάρι
στην Αφρική, ανοίγοντας ένα νέο περιπετειώδες «κεφάλαιο» στη ζωή του. Η
αφρικανική του περιπέτεια αποδείχθηκε καταστροφική, καθώς ο συγγραφέας τον
περισσότερο καιρό τριγύριζε μεθυσμένος, προκαλώντας ατυχήματα. Έπεσε από
ανοιχτό τζιπ, έπεσε και δύο φορές με αεροπλάνο τύπου Τσέσνα (στη μία μάλιστα
περίπτωση τον θεωρούσαν νεκρό και στις εφημερίδες ολόκληρου του κόσμου
εμφανίστηκαν μακροσκελείς νεκρολογίες!).

<H3>Για ποιον χτυπά η καμπάνα;
</H3>
Γιος ενός γιατρού και μιας λυρικής τραγουδίστριας, ο Έρνεστ Χέμινγουεϊ
απέκτησε νωρίς τουφέκι αλλά και προβλήματα στην όραση, έπειτα από ένα χτύπημα
σε αγώνα μποξ. Στα δεκαοκτώ του προσλαμβάνεται ως συντάκτης στην εφημερίδα
«Κάνσας Σίτι Σταρ». Αργότερα τραυματίζεται σοβαρά στο ιταλικό μέτωπο, κερδίζει
μετάλλια ανδρείας και εμπνέεται τον «Αποχαιρετισμό στα όπλα» που κυκλοφορεί το
1929 και σε τέσσερις μήνες πουλά 80.000 αντίτυπα. Το 1940 το «Για ποιον χτυπά
η καμπάνα» πουλά 1 εκατομμύριο αντίτυπα. Η Ισπανία, η Αφρική, η Κούβα, η
Φλόριντα γίνονται το σπίτι του και η πηγή της έμπνευσής του. Ασχολείται με το
ψάρεμα, το σαφάρι, τις ταυρομαχίες. Βιώνει όμως τραυματικά την αυτοκτονία του
πατέρα του και στο τέλος επιλέγει κι εκείνος τον θάνατο. Τα χαράματα της
Κυριακής 2 Ιουλίου 1961, στο σπίτι του στην πολιτεία του Άινταχο, ο Έρνεστ
Χέμινγουεϊ τίναξε τα μυαλά του στον αέρα με την καραμπίνα του. Ήταν 62 ετών.

<H3>INFO
</H3>
Ο «Γέρος και η θάλασσα» κυκλοφορεί στα ελληνικά σε τουλάχιστον έξι
διαφορετικές εκδόσεις: «Καστανιώτης»: 6,70 ευρώ, «Ζαχαρόπουλος»: 4,90 ευρώ,
«Πέλλα»: 3,65 ευρώ, «Στιγμή»: 8,25 ευρώ, «Αναστασιάδης»: 6,10
ευρώ,«Αποσπερίτης»: 3,05 ευρώ
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17242P191</ED>
<ID>
ID:302350

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P19&aa=1</URL></REF>


Article

<CATEGORY>vin09</CATEGORY>

 <H2>Ημέρα των βιβλίων και ομιλία για τον Βίκτωρα Ουγκώ
</H2>
Τα βιβλία των Μ. Κοτοπούλη, Θ. Λάλα, Μ. Μουντέ, Κ. Μουρσελά, Ν. Μπακουνάκη, Γ.
Πηλίχου, Π. Τέτση και Χ. Τσίγκου (Εκδόσεις Καστανιώτη) παρουσιάζονται στις 12
μ. στο ξενοδοχείο «Athens Plaza» (Πλ. Συντάγματος, τηλ 3352.400). Τα βιβλία
των Μ. Κοτοπούλη, Μ. Μουντέ και Χ. Τσίγκου θα παρουσιάσουν οι Κ.
Γεωργουσόπουλος και Ε. Ανδριανού. 
«Θεωρία της δικαιοσύνης» είναι ο τίτλος του βιβλίου του Τζον Ρολς
(Εκδόσεις Πόλις), που παρουσιάζεται στις 7.30 μ.μ. στην αίθουσα Δρακοπούλου
του κεντρικού κτιρίου του Πανεπιστήμιου Αθηνών. Μιλούν οι Π. Σούρλας, Μ.
Σταθόπουλος, Κ. Παπαγεωργίου και Α. Τάκης. 
Το βιβλίο του Μανώλη Χανιώτη «Παραδοσιακή μουσική Πάρου - Αντιπάρου»
παρουσιάζεται στις 6 μ.μ. στο Πνευματικό Κέντρο του Δήμου Αθηναίων (Ακαδημίας
50). Αναλύει ο Μάρκος Δραγούμης. Απαγγέλλει η Χρυσούλα Διαβάτη. 
Έκθεση 
Εγκαινιάζεται στις 7.30 μ.μ. η έκθεση ζωγραφικής του Σπύρου Κωτσαλά που
φιλοξενείται στην γκαλερί «Έκφραση» (Μεταξά και Φοίβης 11, τηλ. 8940.391). Έως
τις 2 Φεβρουαρίου. 
Ομιλία 
«Η σύγχρονη ιστορία στη σημερινή ελληνική κοινωνία» είναι το θέμα της
συζήτησης που φιλοξενείται στο Γαλλικό Ινστιτούτο Αθηνών (Σίνα 31) στις 6.30
μ.μ., με ομιλητές τούς Θ. Κουλουμπή, Κ. Σβολόπουλο και Α. Λιάκο. 
«Ζωντανά» 
Στο μουσικό σπίτι «Δίαυλος» (Δράκου 9, Κουκάκι, τηλ. 9248.737) κάθε
Τρίτη η Καίτη Χωματά, ο Μιχάλης Βιολάρης και η Ανδριάνα Κόλλια ερμηνεύουν
αγαπημένα τραγούδια. 
«Che Tango» είναι ο τίτλος της μουσικοχορευτικής παράστασης που
φιλοξενείται μέχρι τις 17 Ιανουαρίου στο «Half Note Jazz Club» (Τριβωνιανού
17, Μετς, τηλ. 9213.310). Έναρξη: 10.30 μ.μ. Είσοδος με ποτό: 8.180 δρχ. (24
ευρώ) και 6.130 δρχ. (18 ευρώ). Με τη στήριξη των «ΝΕΩΝ». 
Συζήτηση 
Αποσπάσματα από το βιβλίο του «Η αναζήτηση» διαβάζει ο Νίκος Θέμελης
και συζητά με τον μεταφραστή του Norbert Hauser στις 7.30 μ.μ. στο Ινστιτούτο
Γκαίτε (Ομήρου 14-16, τηλ. 3608.111). Συμμετέχει ο Χρήστος Αστερίου.
Συντονίζει ο Χρήστος Λάζος. 
Μουσική 
«Τα παραμύθια μιας φωνής» ερμηνεύει η Άλκηστις Πρωτοψάλτη στο Μέγαρο
Μουσικής Αθηνών (Βασ. Σοφίας και Κόκκαλη 1, τηλ. 7282.333) στις 8.30 μ.μ. Την
συνοδεύει η Συμφωνική Ορχήστρα της Πράγας υπό την διεύθυνση του Mario Clemens.
Τα εισιτήρια έχουν εξαντληθεί. Χορηγός: Όμιλος Intracom. 
<H3>ΑΚΟΥΣΤΕ
</H3>
Για τον Βίκτωρα Ουγκώ και τις φιλελληνικές του εκδηλώσεις θα μιλήσει η
Λουκία Δρούλια στις 7.30 μ.μ. στο Εθνικό Ίδρυμα Ερευνών (Λ. Βασιλέως
Κωνσταντίνου 48, τηλ. 7273.501)
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17242P201</ED>
<ID>
ID:302351

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P20&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Η φτώχεια απειλεί την τίγρη
</H2>
http: //www.endangeredearth.com/

Η Γη κινδυνεύει! Χρειάζεται υπομονή και διάθεση για να μάθετε πώς ακριβώς, σε
ποια σημεία, ποια συγκεκριμένα είδη. Το πιο ενδιαφέρον τμήμα του site είναι
αυτό που θα βρείτε αριστερά, κάτω από τον τίτλο "Projects". Διαβάστε μεταξύ
άλλων γιατί οι τίγρεις βρίσκονται σε κρίση, ποιος είναι ο πληθυσμός τους αυτή
τη στιγμή στον κόσμο, ποια είδη τίγρης κινδυνεύουν περισσότερο και γιατί η
κινέζικη ιατρική είναι η υπ' αριθμόν ένα απειλή για την ύπαρξη αυτού του
άγριου αλλά τόσο όμορφου ζώου. Ο συγγραφέας της μελέτης, ο δημοσιογράφος Craig
Kasnoff αφήνει στην άκρη τον ρόλο του "οικολόγου - κατήγορου" και περιγράφει
με λεπτομέρεια πώς η φτώχεια στις χώρες της Ασίας έχει μειώσει τραγικά τους
πληθυσμούς της ασιατικής τίγρης. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17242P202</ED>
<ID>
ID:302394

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Παροιμίες...
</H2>
<AUTHOR>Μ.Π.</AUTHOR>

Υπάρχουν παροιμίες με τις οποίες μεγαλώσαμε και οι οποίες στερούνται πλέον
κάθε νοήματος. Όπως εκείνο το «ο έρωτας και ο βήχας δεν κρύβονται» ή το «ουδέν
κρυπτόν υπό τον ήλιον». Για τον απλούστατο λόγο ότι σημασία δεν έχει πια τι
κρύβεται ­ άλλωστε σε εποχές κυνισμού κυριαρχεί η επίδειξη και όχι η ντροπή ­
αλλά τι βλέπουμε ανάμεσα στα φανερά. Και πώς τα αξιολογούμε. Σκέφτομαι εκείνον
τον κύριο με το κοστούμι και τη γραβάτα που συναντώ κάθε βράδυ έξω από το
Μετρό και μου ζητάει εκατό δραχμές. Σκέφτομαι όμως κυρίως εκείνο το τριάχρονο
παιδί στο φανάρι, κάθε πρωί, που κρέμεται ακίνητο στην πλάτη μιας Τσιγγάνας
μαμάς ­ αλήθεια έχετε δει πολλά παιδιά αυτής της ηλικίας να μένουν ακίνητα επί
ώρες; Και του οποίου τα μεγάλα, ορθάνοιχτα μάτια ­ έστω κι αν κοιτούν το
υπερπέραν ­ αποτελούν τη μόνη ένδειξη ότι υπάρχει και είναι παιδί. Εδώ θα
πρέπει πράγματι να αναρωτηθούμε: ισχύει ακόμη η παροιμία «όποιος έχει μάτια
βλέπει»; <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17242P203</ED>
<ID>
ID:302431

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ρήγμα στη «μακεδονική φάλαγγα»
</H2>
<AUTHOR>Β.Χ.</AUTHOR>

Διερράγη η «μακεδονική φάλαγγα». Έτσι περιέγραφε την ομόθυμη (πίστευε) πορεία
του με τον Βασίλη Παπαγεωργόπουλο ο αντιδήμαρχος Πολιτισμού Νίκος
Μακραντωνάκης προ τετραμήνου. Και μοιραζόταν ευγενώς με τον δήμαρχο τα εύσημα
για την «ιστορική συμφιλίωση» με το ΥΠΠΟ και την πολιτική συνένωσης και
ομοψυχίας της πόλης, την οποία είχε ο ίδιος επιτύχει στον τομέα του πολιτισμού
και άξια. Με χαμηλούς τόνους, είχε υπηρετήσει ουσιαστικούς και επιτεύξιμους
στόχους. Ο Νίκος Μακραντωνάκης «κόπηκε» αναίτια (;) στον προχθεσινό
ανασχηματισμό του Δημοτικού Συμβουλίου Θεσσαλονίκης και επιστρέφει - αν μη τι
άλλο - ηθικά υγιής στα ιατρικά του καθήκοντα, προκειμένου να φροντίσει για την
υγεία του σώματος, καθώς αυτή του νου την είχε εξασφαλισμένη. Κάτι που
φαίνεται πως τον άφησε απέξω... <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17242P204</ED>
<ID>
ID:302453

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Η ρέντα του Αυγούστου
</H2>
<AUTHOR>Π.Θ.Κ.</AUTHOR>

Κωνσταντίνος Γιάνναρης

Ο «Δεκαπενταύγουστος» του Κωνσταντίνου Γιάνναρη έκανε το... θαύμα του. Έπειτα
από 11 χρόνια, ελληνική ταινία συμμετέχει στο επίσημο διαγωνιστικό πρόγραμμα
του Φεστιβάλ του Βερολίνου που φέτος θα γίνει από τις 6 έως τις 17
Φεβρουαρίου. Τελευταία επίσημη εμφάνισή μας είχε γίνει το '91 με τις «Ήσυχες
μέρες του Αυγούστου» του Παντελή Βούλγαρη ­ πάλι... Αύγουστος στον τίτλο! Η
περσινή παρουσία στο ίδιο πρόγραμμα του Φίλιππου Τσίτου με το «My sweet home»
δεν εκπροσωπούσε τη χώρα μας αφού το φιλμ ήταν διεθνής παραγωγή. Στη δεκαετία
του '80, το «Ρεμπέτικο» του Κώστα Φέρη είχε διαγωνιστεί στο επίσημο πρόγραμμα,
ενώ η προηγούμενη ταινία του Γιάνναρη «Από την άκρη της πόλης» συμμετείχε το
'99 στο πρόγραμμα «Πανόραμα» του ίδιου φεστιβάλ. Το 2000 είχαμε, γενικά,
παρουσία στο Φεστιβάλ του Βερολίνου με τις ταινίες «Η εαρινή σύναξις των
αγροφυλάκων» και το «Peppermint», ενώ πέρυσι προβλήθηκαν τα δύο ντοκιμαντέρ
μας «Το σπίτι του Κάιν» και «Κλειστοί δρόμοι». Ασφαλώς η συμμετοχή του
«Δεκαπενταύγουστου» στο επίσημο πρόγραμμα του Φεστιβάλ του Βερολίνου του
ανοίγει την πόρτα για μια ζηλευτή διεθνή καριέρα. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17242P205</ED>
<ID>
ID:302469

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P20&aa=5</URL></REF>


Article

<CATEGORY>vin09</CATEGORY>

 <H2>ΦΙΛ ΓΚΟΥΝΤΓΟΥΙΝ
</H2><H2>Διόδια ενάντια στο μποτιλιάρισμα
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Τριάντα χρόνια μελετά και δοκιμάζει κάθε νέα θεωρία ή τεχνολογία που μπορεί
να λύσει το πρόβλημα του κυκλοφοριακού στους δρόμους των πόλεων. Ο Φιλ
Γκούντγουιν βρήκε τη λύση στα... διόδια

Κινείται στο κέντρο του Λονδίνου, από και προς την Gower Street, αποκλειστικά
και μόνο με τα πόδια, το λεωφορείο ή τον υπόγειο... Παραμένει παθιασμένα
υπέρμαχος των μέσων μαζικής μεταφοράς, κι ας συμφωνεί με όσους μιλούν για
«αναξιοπιστία» και «προβλήματα». (Ναι! Τέτοια παράπονα ακούγονται και στο
Λονδίνο! Δεν συμβαίνει μόνο στην Αθήνα...). 
Ο Phil Goodwin (Φιλ Γκούντγουιν) έχει ιδέες, αλλά... ευτυχώς δεν στοχεύει να
τις δοκιμάσει στην Αθήνα. Είναι συνεχώς «αμυνόμενος» ­ αναγκασμένος να
επιχειρηματολογεί υπέρ της πρότασης που έστρεψε τα πυρά πολλών Λονδρέζων
εναντίον του. Ο άνθρωπος που επέμεινε στην επιβολή διοδίων για τους οδηγούς
που κινούνται στο κέντρο της βρετανικής πρωτεύσουσας, μοιάζει να είναι...
personna non grata για τους Αθηναίους (αν και πριν από μερικά χρόνια, η ιδέα
του είχε προταθεί από το ΥΠΕΧΩΔΕ ως ένα μέτρο που θα μπορούσε να
αντικαταστήσει τον «γερασμένο» δακτύλιο και να ανακουφίσει την πόλη από το
μποτιλιάρισμα). 
«Μποτιλιάρισμα». Μ' αυτήν τη λέξη έχει συνδέσει το όνομά του, εδώ και
30 χρόνια, ο Φιλ Γκούντγουιν. Ξέρει το θέμα από την καλή και από την ανάποδη.
Διευθυντής στο Κέντρο Ερευνών για τα Μέσα Μεταφοράς και καθηγητής, ειδικός σε
θέματα πολιτικής συγκοινωνιών, στο University College του Λονδίνου (UCL), έχει
άποψη. Νιώθει πως μπορούμε να μάθουμε από τα λάθη του παρελθόντος,
διαισθάνεται πως βρισκόμαστε κοντά «σε μια κάποια ανάσα». 
«Όχι. Το πρόβλημα της κίνησης στους δρόμους δεν θα λυθεί μόνο με την επιβολή
διοδίων, όπως και δεν θα λυθεί μόνο με τη βελτίωση των μέσων μαζικής
μεταφοράς», λέει στα «ΝΕΑ». «Ζητούμενο είναι να πείσουμε όσο γίνεται
περισσότερους ανθρώπους να αφήσουν το αυτοκίνητό τους στο σπίτι. Με τη λέξη
"μόνο" ("μόνο αυτό... " ή "μόνο εκείνο...") υπογράφουμε την αποτυχία. Είναι
σαν να προσπαθούμε να χτίσουμε ένα φράγμα, μόνο στη μία όχθη ενός ποταμού.
Επιβάλλοντας διόδια, μπορούμε να μειώσουμε σε κάποιον βαθμό το μποτιλιάρισμα.
Έτσι, έχουμε περισσότερες πιθανότητες να βελτιώσουμε το περιβάλλον στην πόλη,
και ταυτόχρονα κερδίζουμε χρήματα, με τα οποία θα εκσυγχρονίσουμε τις δημόσιες
συγκοινωνίες. To όφελος είναι διπλό». 
Ποια είναι τα λάθη τού χθες, που είμαστε αναγκασμένοι να πληρώσουμε σήμερα; 
Πολλά... Το σημαντικότερο ήταν ότι υποτιμήσαμε την αξία της πολιτικής της
διαχείρισης. Φτιάχναμε δρόμους, και άλλους δρόμους, αγνοώντας την επιπλέον
κίνηση που θα δημιουργούσαν. Αλλά και το αντίθετο. Όπου επιβάλαμε μέτρα
περιορισμού της κίνησης, πεζοδρομήσεις, δεν δώσαμε σημασία στην ­ μικρή αλλά
πολύ σημαντική ­ μείωση του κυκλοφοριακού προβλήματος. Έτσι, βρεθήκαμε να
επενδύουμε τα πάντα στην κατασκευή δρόμων και ελάχιστα στις δημόσιες
συγκοινωνίες ή στις πρωτοβουλίες που ευνοούν τους πεζούς. 
Κι όμως. Πολλοί πιστεύουν πως η κατασκευή δρόμων μπορεί να δώσει λύση στο
κυκλοφοριακό... 
Η μέχρι σήμερα εμπειρία μας, σε όλες τις ευρωπαϊκές πόλεις, δείχνει πως οι
δρόμοι δεν λύνουν το πρόβλημα. Προσφέρουν περιστασιακές «ανάσες», όμως είναι
μικρές, σύντομες, πολύ ακριβές και εξαιρετικά καταστροφικές για το περιβάλλον.
Πολύ περισσότερο απ' όσο πιστεύαμε. Βέβαια, σε ορισμένες περιπτώσεις η
κατασκευή δρόμων είναι απαραίτητη (μια νεο-κατοικημένη περιοχή πρέπει να
συνδεθεί με το οδικό δίκτυο) αλλά σε καμία περίπτωση δεν μπορεί να είναι το
«κλειδί» της πολιτικής για την αντιμετώπιση της κυκλοφοριακής συμφόρησης. 
Και πόσα μπορεί να προσφέρει η πολιτική; 
Πολλά και, σε αρκετές περιπτώσεις, με επιτυχία. Έχουμε παραδείγματα:
πεζοδρομήσεις στο κέντρο των πόλεων, δρόμοι ήπιας κυκλοφορίας, ελαφριά
συστήματα μαζικής μεταφοράς, κινούμενα σε ράγες (τραμ), λεωφορεία που
κινούνται κατά προτεραιότητα. Όπως επίσης υπάρχουν και μεμονωμένα προγράμματα,
σαν αυτό που εφαρμόζουμε πιλοτικά στο Λονδίνο για να ενθαρρύνουμε τη χρήση του
ποδηλάτου. Εκεί, βέβαια, μπορεί να υπάρξουν και «παρενέργειες» ­ αντίθετα
αποτελέσματα από τα επιθυμητά, όπως να απομακρύνουμε τον κόσμο από τα μέσα
μαζικής μεταφοράς. Πρέπει να ομολογήσω ότι η μέχρι σήμερα συνολική εικόνα της
πολιτικής για την αντιμετώπιση της κίνησης στους δρόμους δεν είναι
επιτυχημένη. 
<H3>«Αθηναίοι, απεγκλωβιστείτε»!
</H3>
Δεν έχει επισκεφθεί ποτέ την Αθήνα ο Φιλ Γκούντγουιν αν και γνωρίζει την
αφόρητη πολλές φορές εικόνα των δρόμων της από τους Έλληνες φοιτητές του. «Η
γνώση που έχω μέχρι αυτήν τη στιγμή για το τι συμβαίνει στην Ελλάδα προέρχεται
από τους Έλληνες φοιτητές, από την Αθήνα ή από άλλες πόλεις, οι οποίοι
έρχονται για σπουδές στην Αγγλία. Πολλοί έχουν κάνει πτυχιακές εργασίες
σχετικά με την κίνηση στους δρόμους, έχουν προτείνει πιθανές λύσεις για την
ελληνική περίπτωση (έχω δει ιδέες που αφορούν, για παράδειγμα, την επέκταση
των λεωφορειόδρομων, τη δημιουργία γραμμών τραμ κ.λπ.), τις οποίες διαβάζω με
ενδιαφέρον. 
Είναι η χαρακτηριστική περίπτωση όπου ο καθηγητής διδάσκεται από τους μαθητές
του. Αν και έχω έμμεση γνώση, εκτιμώ πως υπάρχει λύση. Οι Αθηναίοι δεν μπορεί
να μείνουν εγκλωβισμένοι σ' αυτόν τον εφιάλτη που ζουν καθημερινά στους
δρόμους. Αν πραγματικά θέλουν να ξεφύγουν, υπάρχουν διέξοδοι».

<H3>Πρόβλημα 2.000 ετών
</H3>
Στην εποχή της Ρωμαϊκής Αυτοκρατορίας υπήρχαν νόμοι για το παράνομο
παρκάρισμα, λέει ο καθηγητής του UCL και ο... Αστερίξ επιβεβαιώνει τον γνωστό
εκνευρισμό των οδηγών

Τα κόμικς του Αστερίξ περιγράφουν την κατάσταση προσθέτοντας «δόσεις»
και από τη σημερινή εικόνα των πόλεων. Η Clonde Mosse στα βιβλία της για την
αρχαία Ελλάδα περιγράφει, επίσης, σκηνές συνωστισμού στον κοσμοπολίτικο
Πειραιά ή στους δρόμους κάτω από την Ακρόπολη. Όπως εξηγεί ο Φιλ Γκούντγουιν,
από το UCL, κανείς δεν υπερβάλλει. «Μποτιλιάρισμα και κίνηση, φασαρία στις
πόλεις υπήρχαν και θα υπάρχουν πάντα. Δύο χιλιάδες χρόνια πριν, όταν η
Βρετανία ήταν τμήμα της Ρωμαϊκής Αυτοκρατορίας, υπήρχαν νόμοι για το παράνομο
παρκάρισμα και την αποφυγή της κυκλοφοριακής συμφόρησης». 
Δεν τρέφει αυταπάτες ο Βρετανός ειδικός σε θέματα μέσων μεταφοράς. 
«Δεν θα μπορέσουμε να εξαφανίσουμε τελείως το πρόβλημα. Θα καταφέρουμε, όμως,
να το μειώσουμε στον βαθμό που να είναι ανεκτό. 
Αυτό είναι το στοίχημα. 
Να μειώσουμε το ανυπόφορο μποτιλιάρισμα, να δώσουμε "ανάσα" και να
προστατεύσουμε τις περιοχές που βρίσκονται στο κέντρο μιας πόλης ή κοντά σε κατοικίες».
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17242P211</ED>
<ID>
ID:302352

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P21&aa=1</URL></REF>


Article

<CATEGORY>vin09</CATEGORY>

 <H2>Οι τηλεθεατές «ψήφισαν» τους αστέρες της ΤV
</H2><H4>Οι αστέρες της ΤV στο μικροσκόπιο! Δύο έρευνες, μία πανελλαδικής εμβέλειας και
μία στην Αττική αποτυπώνουν την ετυμηγορία των τηλεθεατών
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Την γνώμη των τηλεθεατών για 136 πρόσωπα της τηλεόρασης ζήτησε η εταιρεία
ερευνών και μετρήσεων τηλεθεάσης Taylor Nelson Sofres Metrisis (εξαιρέθηκαν
παρουσιαστές εκπομπών που έχουν παρουσία και στον χώρο της πολιτικής) στο
πλαίσιο ευρύτερης έρευνας για τα ΜΜΕ. 
Οι 136 σταρ της TV (με στοιχεία που έδωσαν τα καναλια, ενώ σε περιπτώσεις που
δεν υπήρχαν στοιχεία η εταιρεία ανέτρεξε στα έντυπα και στις ιστοσελίδες των
σταθμών στο Διαδίκτυο ) χωρίστηκαν σε τέσσερις ομάδες (ειδήσεις, τοκ σόου,
ενημερωτικά και ψυχαγωγικά μαγκαζίνο και αθλητικές εκπομπές). Από τη
βαθμολογία προκύπτουν οι διαθέσεις και οι προτιμήσεις του κοινού. 
Το αντιπροσωπευτικό δείγμα της έρευνας (διεξήχθη από 26 Ιουνίου έως 26
Ιουλίου 2001), ήταν 1.001 προσωπικές συνεντεύξεις με άτομα (από Αθήνα,
Θεσσαλονίκη και αστικές, ημιαστικές περιοχές της χώρας) ηλικίας άνω των 15
ετών. Το ερωτηματολόγιο δομήθηκε από την TNSM, οι συνεντεύξεις έγιναν από 22
ερευνητές της ICAP και η επεξεργασία δεδομένων πραγματοποιήθηκε από την TNSM.
Η γνώμη του κοινού αποτυπώθηκε με άριστα το 10. 
Από τη συγκριτική μελέτη της έρευνας με προηγούμενη (Νοέμβριος 2000)
δεν παρατηρούνται σημαντικές ανακατατάξεις. Η εικόνα κάποιων βελτιώθηκε ενω
για αλλους καταγράφηκαν και πάλι αρνητικές γνώμες. Βελτιώθηκε, για παράδειγμα,
η θετική άποψη για τους Νίκο Χατζηνικολάου (73,4% από 65,11%), Τέρενς Κουίκ
(62,1% από 42,11%), Μανώλη Καψή (62,2% από 43,88%), Μαρία Χούκλη (66,1% από
45,72%), Αλέξη Παπαχελά (72,3% από 42,46%), Παύλο Τσίμα (66,9% από 47,08%),
Γιώργο Βαρεμένο (53% από 29,97%), Έλενα Κατρίτση (52,6% από 38,45%). Πρωτος
στις ενημερωτικές εκπομπές φιγουράρει ο Γιώργος Παπαδάκης. 
Για άλλους τα «συν» μπορεί να είναι περισσότερα, αλλά η αρνητική γνώμη των
τηλεθεατών είναι επίσης υψηλή γι' αυτό και εμφανίζονται χαμηλά στις λίστες. Η
άνκοργουμαν του Antenna Γιώτα Μιχαλοπούλου, για παράδειγμα, εμφανίζει υψηλή
αρνητική βαθμολογία (9,1%) στοιχείο που τη φέρνει στην 31η θέση των ειδήσεων.
Αντιθέτως, ο Νίκος Μάνεσης βρίσκεται πιο ψηλά διότι απέσπασε καλύτερη θετική
γνώμη (45,8%) και χαμηλότερη αρνητική (7,3%). 
Ο Μάκης Τριανταφυλλόπουλος έχει βελτιώσει την εικόνα του, αλλά το 10,4%
αρνητικής γνώμης τον κατατάσσει στους οκτώ παρουσιαστές τοκ σόου με διψήφιο
ποσοστό χαμηλής βαθμολογίας. 
Από τους παρουσιαστές αθλητικών ο Κώστας Μπατής, μετά τον Χρήστο
Σωτηρακόπουλο, συγκεντρώνει την υψηλότερη θετική βαθμολογία (51,4%) και
ακολουθούν οι Μιχάλης Τσώχος (42,5%) και Βασίλης Σκουντής (48,6%). 
<H3>... και οι απ' έξω </H3>
Ο Νίκος Ευαγγελάτος φιγουράριζε στη 14η θέση, σύμφωνα με την προηγούμενη
έρευνα της TNSM. Τώρα βρίσκεται στη 18η θέση, διότι αν και αυξήθηκε το θετικό
ποσοστό αυξήθηκε επίσης και η αρνητική γνώμη. 
Την υψηλότερη αρνητική βαθμολογία, στην κατηγορία των τοκ σόου, έχει η
Αγγελική Νικολούλη (18,9%). Ακολουθούν οι Έλενα Ακρίτα με 13,7%, Έλλη Στάη και
Γιάννης Πρετεντέρης με 12,4% αρνητική γνώμη έκαστος, Σεμίνα Διγενή (11,5%) και
Μάκης Τριανταφυλλόπουλος (10,4%). 
Ο Μάρκος Σεφερλής, μεταξύ των παρουσιαστών ψυχαγωγικών εκπομπών, κατέχει την
υψηλότερη αρνητική βαθμολόγηση (30%), ενώ ο Ανδρέας Μικρούτσικος στην προ «Big
Brother» εποχή (η έρευνα έγινε το καλοκαίρι) έχει 27,6%. Η Ελένη Μενεγάκη έχει
χαμηλή βαθμολογία (1-3) σε ποσοστό 26%, η Ρούλα Κορομηλά 19,4% και η Εύη
Παπαδάκη 18,2%. Η δε Τατιάνα Στεφανίδου εμφανίζει υψηλή αρνητική γνώμη (15,4%)
και εμφανίζεται στην 21η θέση. 
<H3>Αττικές «ψήφοι» </H3>
Ερευνα που έκανε μεταξύ 20-26 Νοεμβρίου 2001 η εταιρεία ερευνών και
δημοσκοπήσεων mwg/alco στην περιοχή του Λεκανοπεδίου ειχε ζητούμενο τη γνώμη,
θετική ή αρνητική, για πρόσωπα της δημόσιας ζωής. Μέρος της (έγινε από 20
ερευνητές και δύο επόπτες) αφορούσε σε 21 τηλεαστέρες (με ενδεικτική επιλογή
ώστε να καλύπτονται αναλογικά τα κανάλια). 
Παπαδάκης, Χατζηνικολάου, Τριανταφυλλόπουλος, Ευαγγελάτος, Πρετεντέρης είναι,
όπως προκύπτει από τις τηλεφωνικές συνεντεύξεις 1.001 ατόμων άνω των 18 ετών,
οι πέντε πρώτοι στη γενική λίστα της ALKO με ποσοστό θετικής γνώμης 84,8%,
77,8%, 75,3%, 70,6% και 68%, αντιστοίχως. 
Οριακά μοιρασμένη είναι η γνώμη για την Τατιάνα Στεφανίδου (44,1% θετική,
43,8% αρνητική γνώμη) και τη Ρούλα Κορομηλά (46,9% θετική 47,1% αρνητική
«ψήφο»), ο Ανδρέας Μικρούτσικος στην «Big Brother» εποχή έλαβε 60,9% αρνητικό
ποσοστό και η Ελένη Μενεγάκη 54,8%.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17242P221</ED>
<ID>
ID:302353

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P22&aa=1</URL></REF>


Article

<CATEGORY>vin09</CATEGORY>

 <H2>Αρχαία οικολογία εν τη παλάμη
</H2><H4>Οι αρχαίοι Έλληνες «μιλούσαν» με τα νομίσματά τους... κλέβοντας ιδέες από τη φύση
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Ο στάχυς κριθαριού και η μέλισσα διαφήμιζαν την παραγωγή των πόλεων από τις
οποίες προέρχονταν τα νομίσματα

Με τα νομίσματά τους οι πολίτες της αρχαίας Ελλάδας έδειχναν την πίστη στους
θεούς, την αγάπη στον τόπο τους, τη δύναμη του βασιλιά, αλλά και... διαφήμιζαν
τα προϊόντα τους! Γιατί «ζούσαν μέσα στη φύση και τη θεωρούσαν ιερή», όπως
εξηγεί στα «ΝΕΑ» ο κ. Μάκης Απέργης, γενικός γραμματέας της Ελληνικής
Εταιρείας Προστασίας της Φύσης, ο οποίος μελέτησε την παρουσία του φυσικού
περιβάλλοντος στα αρχαία ελληνικά νομίσματα. 
Επειδή όμως το αρχαίο νόμισμα δεν δημιουργήθηκε για να καλύψει τις καθημερινές
ανάγκες, αλλά «τις ανάγκες μιας πόλης-κράτους, που ήταν υποχρεωμένη να
πληρώνει τις δαπάνες της» και επειδή «με τις εκατοντάδες πόλεις-κράτη που
υπήρχαν το νόμισμα κυκλοφορούσε τελικά έξω από το πλαίσιό τους, έπρεπε να
μπορεί κανείς να καταλάβει από πού προήρχετο το συγκεκριμένο νόμισμα για να
έχει εμπιστοσύνη στην ποιότητά του». 
Πολλές πόλεις διάλεξαν ως σύμβολο κάτι που υποδήλωνε το όνομα της πόλης. Για
παράδειγμα, το τριαντάφυλλο («ρόδον») της Ρόδου του 375 π.Χ. Το τριαντάφυλλο
ήταν το έμβλημα του Ηλίου και η Ρόδος το ιερό νησί του. Ή η αίγα(τράγος) σε
νόμισμα από τις Αιγές της Μακεδονίας του 500-480 π.Χ. που αναφέρεται στην
ιστορία του ιδρυτή της πόλης, Κάρανου, τον οποίο κάποιο μαντείο είχε
συμβουλεύσει να κτίσει την πόλη στον τόπο που θα του υποδείκνυαν οι αίγες. 
Η απεικόνιση ζώων σε νομίσματα ήταν επίσης συχνή και η σχέση της με την πόλη
κάθε φορά διαφορετική. Πολλές φορές το ζώο αποτελεί το σύμβολο της πόλης, ένα
«σήμα κατατεθέν», «όπως στην περίπτωση του λαγού στο νόμισμα της Μεσσήνης της
Σικελίας», εξηγεί ο κ. Απέργης, συμπληρώνοντας ότι «το δελφίνι υποδηλώνει τη
σχέση της πόλης με τη θάλασσα. Την εποχή που εκδόθηκε το συγκεκριμένο νόμισμα,
η Μεσσήνη υπαγόταν στο Ρήγιον και οι δυο πόλεις μαζί ήλεγχαν τα στενά μεταξύ
Σικελίας και Ιταλίας». 
Και τα πουλιά απεικονίζονταν συχνά. «Ορισμένες φορές συμβολίζουν θεότητες,
όπως στην περίπτωση του Πτολεμαίου Α' Σωτήρος (305-283 π.Χ.). Ως βασιλιάς
πλέον στην Αίγυπτο, ο Πτολεμαίος διάλεξε σαν προστάτη του τον Δία, που τον
συμβόλισε με τον αετό που κρατά τον κεραυνό στα νύχια του». 
Ο αρχαίος ελληνικός κόσμος όμως, ήταν κόσμος της θάλασσας και τα στοιχεία της
δεν θα μπορούσαν να λείπουν από τα νομίσματα. «Σε ένα πολύ παλιό νόμισμα του
550-525 π.Χ, που μάλλον προέρχεται από τη Θήρα, απεικονίζονται δύο δελφίνια,
εξαιρετικά αγαπητά στους Έλληνες». 
Τα αμφίβια και τα ερπετά είχαν κι αυτά έναν ρόλο. «Η θαλάσσια χελώνα σε
νόμισμα της Αίγινας του 480-457 π.Χ. συμβόλιζε τη μεγάλη ναυτική δύναμη αυτού
του μικρού νησιού που βασιζόταν στο εμπόριο. Ο βάτραχος σε νόμισμα της Σερίφου
του 550-525 π.Χ. συνδέεται με μύθο του Περσέως, που επιστρέφοντας στη Σέριφο
έπεσε να κοιμηθεί δίπλα στο έλος όπου έμεναν βάτραχοι, αλλά με τις φωνές τους
τον κρατούσαν ξάγρυπνο. Παρακάλεσε λοιπόν τον πατέρα του Δία να επέμβει κι
αυτός τους έκανε μουγκούς. Εφόσον λοιπόν η Σέριφος δεν είχε τίποτε άλλο
αξιομνημόνευτο να δείξει, διάλεξε τον βάτραχο». 
Ο κάβουρας. Σε νόμισμα του Ακράγαντα της Σικελίας του 420-415 π.Χ.,
απεικονίζονται ένα ψάρι, ένας ροφός ίσως, και με το χτένι υποδηλώνεται η σχέση
του Ακράγαντα με τη θάλασσα και το εμπόριο. Ο κάβουρας, το σύμβολο της πόλης,
μπορεί να είναι θαλασσινός, οπότε αναφέρεται στη λατρεία του Ποσειδώνα, αλλά
ίσως είναι του γλυκού νερού, οπότε μάλλον συμβολίζει τον ποταμό Ακράγαντα,
στις όχθες του οποίου ιδρύθηκε η πόλη. 
<H3>Η διαφήμιση </H3>
Σε μια εποχή που δεν υπήρχαν... εφημερίδες, ραδιόφωνο και τηλεόραση, οι
πόλεις «διαφήμιζαν» τα προϊόντα τους μέσω των νομισμάτων που κυκλοφορούσαν
μακριά. Σε νόμισμα του Μεταποντίου της Νότιας Ιταλίας του 520-510 π.Χ. ο
στάχυς κριθαριού υποδηλώνει την πλούσια γεωργική παραγωγή της πόλης. Η ακρίδα
ίσως παίζει τον ρόλο κάποιου αποτρεπτικού του κακού που μπορούν να προκαλέσουν
τα έντομα αυτά στα σιτηρά. Ίσως όμως και να πρόκειται για σκέρτσο του
καλλιτέχνη. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17242P241</ED>
<ID>
ID:302354

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P24&aa=1</URL></REF>


Article

<CATEGORY>vin09</CATEGORY>

 <H2>Βρικόλακες και «υφαντά της Αράχοβας» </H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Κάθομαι και διαβάζω... δεν ξέρω αν φταίει που μεγαλώνω αλλά και μικρός που
ήμουν (ήμουν ή υπήρξα; ποιο είναι το σωστό; το υπήρξα!) αλλά και μικρός που
υπήρξα, πάλι δεν τον καταλάβαινα τον κόσμο. 
Κάθομαι και διαβάζω... αφιερώματα και έρευνες και αναλύσεις και εκτιμήσεις και
πάλι έξω απ' όλους βρίσκομαι. Συγγραφείς που (όχι με συντρόφεψαν, δεν είναι
σωστό) που μου έμαθαν να συλλαβίζω το αίσθημά μου στην καθομιλουμένη των
ονείρων, τώρα κάτω απ' το νυστέρι της σύγχρονης (;) σκέψης ανατέμνονται στο
νεκροτομείο της κριτικής (;) και όζει η φορμόλη. Τα 'χασα όταν είδα, να
παραλληλίζουν τον Παπαδιαμάντη με τα υφαντά της Αράχοβας. Όχι δεν είναι
υπερβολή της στήλης. Επί λέξει «με τα υφαντά της Αράχοβας». 
Ό,τι έχω διαβάσει, αγαπήσει, υπερασπίσει, φυλάξει και μέσα μου διασώσει, το
βλέπω να διαπομπεύεται δημόσια «ανάποδα της πίστεως καβάλα στο γαϊδούρι». 
Αντιθέτως δε, πράγματα που η εφηβεία μου τα εξόρισε στη χώρα του ευτελούς τώρα
τα βλέπω να ορθώνουνε το ανύπαρκτο ανάστημά τους και να γίνονται ανδριάντες
και ιερά τεμένη. Τραγουδάκια άθλια του '60, με δυο κουτσές νότες και μελωδία
μισή, βρικολακιάζουν, και γίνονται ύμνοι εθνικοί. Ταινίες - κουρέλια, του
σωρού, να αναβαπτίζονται «εις το όνομα του παλιού, του καλού, του ελληνικού
και του κινηματογράφου» και να γίνονται φάροι της τέχνης άσβεστοι και οδηγοί
πεφωτισμένοι. 
Μικρή ανάσα το κείμενο του Στρατή Πασχάλη για τον Παπαδιαμάντη... ψιθυρίζω
μαζί του... 
...«Ήτον απόλαυσις, όνειρον θαύμα... ίνδαλμα αφάνταστον, όνειρον επιπλέον εις
το κύμα, ήτον νηρηίς, νύμφη, σειρήν, πλέουσα, ως πλέει ναυς μαγική, η ναυς των
ονείρων». <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17242P242</ED>
<ID>
ID:302395

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P24&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Εις θάνατον! </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Μοιραία λάθη που κοστίζουν ζωές. Βάναυσα θρησκευτικά πιστεύω, ρομφαίες
εκδικητικές που τιμωρούν χωρίς να σώζουν. Φαίνεται πως η Νιγηρία, βουτηγμένη
στα σκοτάδια θρησκευτικών προκαταλήψεων, νόμων άνομων, απάνθρωπων, βάλθηκε να
σκοτώνει τα θηλυκά παιδιά της. 
Η σαραντάχρονη επιληπτική Ροζέ, μητέρα τριών παιδιών, πέθανε αλυσοδεμένη στο
πάτωμα, εγκαταλελειμμένη και μόνη επί τρεις μέρες μέσα στον χώρο λατρείας της
νιγηριανής εκκλησίας στην Πλατεία Αμερικής. Προηγουμένως, αντί θεραπείας, ο
ιερέας είχε ψάλει ευχές για να ξορκίσει τους δαίμονες μέσα της. Άγνοια και
δεισιδαιμονία δολοφόνησαν μια άρρωστη γυναίκα. Η Σαρίζια, μητέρα πέντε
παιδιών, καταδικάστηκε εις θάνατον διά λιθοβολισμού, αφού αθώωσαν πρώτα τον
βιαστή της, γιατί σύμφωνα με τον νόμο της σαρία, απέκτησε παιδί εκτός γάμου.
Και βιασμένη και κατηγορούμενη. Απροσμέτρητη υποκρισία! Τυφλός, αδιέξοδος
σκοταδισμός! Θρησκείες και νόμοι απύθμενης σκληρότητας που υποβιβάζουν τη
γυναίκα στο επίπεδο του ζώου. Ακάθαρτη, αμαρτωλή, πόρνη, δαιμονισμένη, έρμαιο
των ανδρικών ορέξεων, ικανή μόνο να γεννάει, να υπηρετεί, να υπομένει.
Νιγηρία! Τυχαία στο προσκήνιο! Πόσες άλλες Νιγηρίες βασανίζουν ανελέητα τα
παιδιά τους ακρωτηριάζοντάς τα σωματικά και ψυχικά, στο όνομα ανύπαρκτων
θεόπεμπτων εντολών. Άγνωστες λέξεις και έννοιες τα ανθρώπινα δικαιώματα, αξίες
και αρχές, ανθρώπινη αξιοπρέπεια, σεβασμός στη ζωή, ελευθερία βούλησης.
Πολιτισμοί και θρησκείες συνυφασμένοι με τη βαρβαρότητα δυσφημούν και θεούς
και ανθρώπους. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17242P243</ED>
<ID>
ID:302432

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P24&aa=3</URL></REF>


Article

<CATEGORY>vin09</CATEGORY>

 <H2>Σκηνοθέτης επί τέσσερα!
</H2><H4>Ο Θωμάς Μοσχόπουλος ανεβάζει τέσσερα διαφορετικά είδη θεάτρου μέσα σ' ένα
μήνα. Γαλλική κωμωδία, παιδικό θέατρο, όπερα δωματίου και ελληνικό έργο
</H4>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ο Θωμάς Μοσχόπουλος με την Άννα Μάσχα και τον Ιερώνυμο Καλετσάνο στις πρόβες
της «Διπλής απιστίας» -που παίζεται ήδη. Μια παράσταση, όπου το κέντρο είναι ο
ηθοποιός και έτσι το υποκριτικό παιχνίδι δημιουργεί από «μέσα» τη φόρμα

Ο σκηνοθέτης Θωμάς Μοσχόπουλος είναι ένα περίεργο κράμα ρομαντικού (με την
αισθητική έννοια) και βίαιου (με τη μοντέρνα έννοια). Μερικές φορές είναι
ταυτόχρονα και τα δύο, κι άλλες, οι δυο πλευρές του τον σύρουν προς αντίθετες
κατευθύνσεις. ΄Οπως το βίαιο «Shopping and fucking» και το τρυφερό «Σκλαβί».
Με τα χρόνια, όμως, αυτές οι αντιφάσεις δεν μπερδεύουν τους θεατές των
παραστάσεών του. Η πλούσια παραστασιακή σοδειά του τού δίνει τη δυνατότητα να
αναπτύξει φαντασία και τρόπους προσέγγισης. 
Φέτος σκηνοθετεί τέσσερις παραστάσεις με εκ διαμέτρου διαφορετικό ύφος σε
τέσσερα έργα διαφορετικού είδους. Τη φινετσάτη, υπόγεια, σκοτεινή κωμωδία του
Μαριβό «Διπλή απιστία» που παίζεται στην κεντρική σκηνή του θεάτρου «Αμόρε».
΄Ενα παιχνίδι διαφθοράς, η αποθέωση της ερωτοτροπίας, με περίβλημα τη γαλλική
φινέτσα του ΄50. Εδώ η κυριαρχία του στυλ μάς φέρνει πιο κοντά στο ύφος και
τον κώδικα του συγγραφέα. 
Η ιδιαίτερη σχέση του Θωμά Μοσχόπουλου με το παιδικό θέατρο συνεχίζεται
και φέτος με το τρυφερό έργο του Τσαρλ Γουέι «Τα μάγια του Χειμώνα» που θα
παρουσιασθεί από τη «Μικρή Πόρτα» της Ξένιας Καλογεροπούλου στις 15
Ιανουαρίου. Ένα παράξενο παραμύθι με ωραίους διαλόγους που απευθύνεται σε
παιδιά έως 9 ετών. «Στο θέατρο πάντα προσπαθείς να αποδείξεις κάποια πράγματα.
Τη χαρά, όμως, την πιο "ευγενή" την παίρνεις από τη χαρά που δίνεις στα
παιδιά», πιστεύει. Έχοντας δε λύσει μέσα του το δίλημμα «θέατρο για μεγάλους ή
για παιδιά», αν ποτέ χρειαστεί θα επιλέξει να κάνει μόνο παιδικό θέατρο. 
Εμμονή μπορεί να χαρακτηρισθεί η αγάπη του για το έργο του Μπένζαμιν Μπρίτεν
«Το στρίψιμο της βίδας». Μετά το θεατρικό κείμενο τώρα ασχολείται με την
όπερα. Μια από τις πιο ενδιαφέρουσες του 20ού αιώνα, βασισμένη στην ομώνυμη
νουβέλα του Χένρι Τζέιμς και σε λιμπρέτο του Μέφορντ Πάιπερ, «Το στρίψιμο της
βίδας» ανεβαίνει στο Μέγαρο Μουσικής, στις 23 Ιανουαρίου. Όπερα δωματίου με
κινηματογραφική αντίληψη στο σενάριο, του δίνει τη δυνατότητα εναλλασσόμενων
νοηματικών εικόνων, και θα κοντράρουν στην ακινησία των τραγουδιστών. 
Το πιο μεγάλο ρίσκο, πάντως, θα είναι το ανέβασμα της «Πίστης», έργο
που προέκυψε από το Εργαστήρι Νέων Συγγραφέων. Θέμα αχανές, η «Πίστη» άρχισε
να δουλεύεται πριν από ένα χρόνο, με τη συνεργασία τριών συγγραφέων, έξι
ηθοποιών, δύο βοηθών και ενός σκηνοθέτη: του Θωμά Μοσχόπουλου, ο οποίος πια
πειραματίζεται σε πιο προσωπικά ζητήματα. Θα παρουσιασθεί στις 20 Φεβρουαρίου
στον Εξώστη του θεάτρου «Αμόρε», ενώ κάθε βράδυ η παράσταση θα διαφοροποιείται
από τους αυτοσχεδιασμούς πάνω σε μια ραχοκοκαλιά, κάτι ανάλογο, δηλαδή, τώρα
στο θέατρο όπως με την τζαζ στη μουσική. 
Έχουμε δηλαδή τέσσερις δικές του πρεμιέρες σε διάστημα 30 ημερών!
Πολυπραγμοσύνη ή κατασπατάληση δυνάμεων; 
«Οργάνωσα έτσι τον χρόνο μου, ώστε να μπορώ να τα βγάλω πέρα. Είχα κάνει όλη
την προετοιμασία από καιρό. Η ιστορία της όπερας έχει πίσω της τρία χρόνια
δουλειάς. Η εκτέλεση γίνεται τώρα. Βέβαια, οι ρυθμοί που δουλεύουμε σε αδικούν
και αναλώνεσαι, ακόμα κι αν έχεις οργανωθεί προσεκτικά. Η αλήθεια είναι ότι
πια με τρομάζει αυτό. Μήπως, δηλαδή, αρχίσω να "τρώω από τα έτοιμα"». 
Ο Θωμάς Μοσχόπουλος είναι ανθρωποκεντρικός σκηνοθέτης. Συνεργάζεται με τους
ηθοποιούς του και δεν τους χρησιμοποιεί ως φόντο ή σκηνικά ταμπλό. Κι αυτό που
φαίνεται σε κάθε του παράσταση είναι και η άποψή του για τη σκηνοθεσία: «Καλός
σκηνοθέτης είναι ο "αόρατος" σκηνοθέτης». 
<H3>Η πορεία </H3>
Συνεργάτης του Γιάννη Χουβαρδά στην καλλιτεχνική διεύθυνση του Θεάτρου του
Νότου, ο Θωμάς Μοσχόπουλος έχει σπουδάσει φιλολογία στο Αριστοτέλειο
Πανεπιστήμιο Θεσσαλονίκης, θέατρο στη Δραματική Σχολή του ΚΘΒΕ και
κινηματογράφο στο Διεθνές Εργαστήριο Επικοινωνίας του Ούντινε στην Ιταλία. Η
δουλειά του ως σκηνοθέτη περιλαμβάνει θεατρικές παραστάσεις (μεταξύ άλλων έργα
των Πετρουτσέφσκαγια, Γκολντόνι, Ρέιβενχιλ, Μάρμπερ, Ρίντλεΐ, Τσέχωφ, Σαίξπηρ,
αλλά και παιδικό θέατρο), όπερα, τηλεόραση και κινηματογράφο (το ντοκιμαντέρ
του «Meri Amen» βραβεύτηκε στην Ελλάδα και το εξωτερικό).
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17242P251</ED>
<ID>
ID:302355

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P25&aa=1</URL></REF>


Article

<CATEGORY>vin09</CATEGORY>

 <H2>Ούτε δανεικά μάς δίνουν οι Βρετανοί τα Μάρμαρα
</H2>
Τα Μάρμαρα του Παρθενώνα θα παραμείνουν στο Βρετανικό Μουσείο στο Λονδίνο,
παρά τις προσπάθειες της Ελλάδας να της επιστραφούν, αναφέρεται σε σημερινό
δημοσίευμα της βρετανικής εφημερίδας «The Times», το οποίο επικαλείται
δηλώσεις του διευθυντή του Μουσείου, Ρόμπερτ Άντερσον. Σύμφωνα με τον κ.
Άντερσον, το Βρετανικό Μουσείο δεν έχει νομικά καμία δυνατότητα να δώσει τα
Μάρμαρα, αλλά και κανέναν από τους άλλους αρχαιολογικούς θησαυρούς που
διαθέτει, ακόμη και στην περίπτωση που θα υπήρχε η διάθεση για κάτι τέτοιο.
Αυτός ο περιορισμός επεκτείνεται και στον δανεισμό, επισημαίνει ο ίδιος,
τονίζοντας ότι σε τέτοιο ενδεχόμενο δεν θα μπορούσαν να υπάρξουν εγγυήσεις
επιστροφής ενός αντικειμένου. Παράλληλα, ο διευθυντής του Βρετανικού Μουσείου,
αμφισβητεί την ικανότητα της Ελλάδας να φροντίσει κατάλληλα τους
εναπομείναντες θησαυρούς της. 
Οι δηλώσεις του κ. Άντερσον συμπίπτουν χρονικά με τη βρετανική πρωτοβουλία
«Παρθενώνας 2004», στην οποία συμμετέχουν εκτός από καλλιτέχνες και Βρετανοί
βουλευτές, που τάσσονται υπέρ της επιστροφής των Γλυπτών στην Αθήνα πριν από
την έναρξη των Ολυμπιακών Αγώνων του 2004. 
Σύμφωνα με την πρόταση που είχε καταθέσει πριν από μήνες ο Έλληνας υπουργός
Πολιτισμού, Ευάγγελος Βενιζέλος, τα Μάρμαρα του Παρθενώνα θα μπορούσαν να
γυρίσουν στην Αθήνα με τη μορφή δανεισμού ή με ανταλλαγή
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17242P252</ED>
<ID>
ID:302396

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P25&aa=2</URL></REF>


Article

<CATEGORY>vin09</CATEGORY>

 <H5>... ΣΤΟ ΚΕΝΤΡΟ «ΓΑΙΑ»
</H5><H2>Ταξίδια πάνω στον πλανήτη
</H2><H4>Μαθήματα... καλής διαγωγής απέναντι στο περιβάλλον για μικρούς και μεγάλους
στην Κηφισιά
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ταξιδεύοντας σε όλη την Γη μέσα από την οπτικοακουστική έκθεση του «Γαία», οι
επισκέπτες γνωρίζουν τον πλανήτη και μαθαίνουν πώς πρέπει να του συμπεριφέρονται

Το κτίριο: Σχεδιασμένο από τον Μιχάλη Φωτιάδη, φτιαγμένο με οικολογικά
υλικά, φιλικό προς το περιβάλλον και εναρμονισμένο με την αρχιτεκτονική του
19ου αιώνα της παραδοσιακής Κηφισιάς. Από τους έξι ορόφους του, μόνο οι δύο
φαίνονται πάνω από το έδαφος. 
Μοναδικός στον κόσμο: Ο ημισφαιρικός θόλος-οθόνη που αντικρύζετε μόλις
μπαίνετε στο κλειστό αίθριο έχει ύψος δύο ορόφων και διάμετρο πέντε μέτρων.
Κάθε ώρα ζωντανεύει με μία σύνθεση από 225.000 εικόνες της Γης από το Διάστημα
και την ιστορία της γένεσης του Πλανήτη μας. 
Η μόνιμη έκθεση: Σχεδιάστηκε από το Μουσείο Γουλανδρή Φυσικής Ιστορίας
σε συνεργασία με το αντίστοιχο του Λονδίνου. Γνωρίστε τον πλανήτη Γη, δείτε
πώς τον έχει χρησιμοποιήσει ο άνθρωπος για να εξελιχθεί, μάθετε τα δεινά που
του έχει προκαλέσει και ανακαλύψτε τις εναλλακτικές λύσεις για τα προβλήματά
του. 
Εκθέματα: Δεν υπάρχει κανένα. Χρησιμοποιούνται μόνο οπτικοακουστικά
μέσα, τα περισσότερα αμφίδρομα. Η συμμετοχή σας είναι απαραίτητη για να
απολαύσετε ολόκληρη την έκθεση. Κοιτάξτε καλά γύρω σας, πάνω και κάτω. Η
έκθεση δεν διαδραματίζεται μόνο στις οθόνες, αλλά στην οροφή, το πάτωμα και
τους τοίχους. 
Κουμπιά: Πολλά και διάσπαρτα σε όλη την έκθεση αποτελούν τα
σημεία-κλειδιά της ενημέρωσης και της ψυχαγωγίας. Πατήστε τα άφοβα, ξανά και
ξανά. Παίξτε με τους κύβους. Θα ανακαλύψετε μικρά μυστικά του Πλανήτη, θα
μάθετε σημαντικές λεπτομέρειες, θα εντυπωσιαστείτε με τη σοφία της φύσης. 
Αποτύπωμα: Ο άνθρωπος το έχει αφήσει πάνω στον Πλανήτη με πολλούς
τρόπους, θετικούς και μη. Ζωγραφισμένο στους τοίχους, σχεδιασμένο στις οθόνες,
παίζει μαζί μας και μας ξεναγεί στην έκθεση. 
Αφή: Εκτός της όρασης και της ακοής, θα χρησιμοποιήσετε και την τρίτη
αίσθηση για να πιάσετε αντικείμενα που βρίσκετε στο δάσος. 
Παιδιά: Θα ξετρελαθούν με τα παιχνίδια. Θα μείνουν με το στόμα ανοιχτό
μπροστά στον θαυμαστό κόσμο της φύσης. Θα στενοχωρηθούν βλέποντας πόσο κακό
έχουμε κάνει εμείς οι άνθρωποι στην Γη μας. Θα μάθουν τι πρέπει να κάνουν κάθε
ημέρα για να τη βοηθήσουν. Η έκθεση είναι ειδικά σχεδιασμένη για παιδιά άνω
των 9 ετών, αλλά μπορούν να την απολαύσουν και οι μικρότερες ηλικίες.

Ξενάγηση: Με τηλεφωνική προσυνεννόηση για σχολεία και γκρουπ.

Αγορές: Το πωλητήριο λειτουργεί όλη την εβδομάδα, εκτός Παρασκευής και
εορτών (9 π.μ. - 4 μ.μ.), και διαθέτει δεκάδες εκλεκτά είδη δώρων με
οικολογικό προσανατολισμό και συλλεκτικά αντικείμενα για μικρούς και μεγάλους.
Το ακριβότερο από όλα είναι το εκπληκτικό και σπάνιο λεύκωμα «Παιώνιες της
Ελλάδας» με ζωγραφική απόδοση των 12 ειδών που βρίσκονται στη χώρα μας από την
κ. Νίκη Γουλανδρή και λιθογραφίες του κ. Τάκη Κατσουλίδη. Κυκλοφόρησε το 1983
σε 500 αριθμημένα αντίτυπα και κοστίζει 2.289 ευρώ (780.000 δρχ.). 
Ηθικό δίδαγμα: Ο Πλανήτης μας είναι βιώσιμος αλλά χρειάζεται τη δική
μας συνδρομή. Βγαίνοντας από τον εκθεσιακό χώρο, ακουμπάμε τις ειδικές οθόνες
και μπροστά μας σχηματίζεται ένας ιδανικός κόσμος: «Δουλεύοντας μαζί με τη
φύση, μπορούμε να αλλάξουμε το μέλλον, να φτιάξουμε έναν καλύτερο κόσμο». 
Οι επιστήμες: Δεν είναι απλά ένα μουσείο, αλλά Κέντρο Περιβαλλοντικής
Έρευνας και Εκπαίδευσης με επιστημονικό προσωπικό. Οι σπουδαίες συλλογές
βοτανικής, ζωολογίας και υδροβιολογίας του Μουσείου Γουλανδρή έχουν μεταφερθεί
σε νέους εργαστηριακούς χώρους στα υπόγεια του «ΓΑΙΑ». Λειτουργούν εργαστήρια
Οικολογίας Εδάφους, Βιοτεχνολογίας και Βιοαναλυτικής Χημείας με υπερσύγχρονο
τεχνολογικό εξοπλισμό, ανάμεσά τους ένα ισχυρότατο ηλεκτρονικό μικροσκόπιο.
Δεν είναι όμως επισκέψιμα για το κοινό. 
Χμμμ: Στην εποχή που τα σπουδαιότερα μουσεία του κόσμου εντυπωσιάζουν
και στον κυβερνοχώρο, η έλλειψη του επίσημου site για το κέντρο «ΓΑΙΑ» μάς
παραξενεύει. Ανυπομονούμε να το δούμε, σχεδιασμένο με την ίδια φαντασία. 
<H3>Οδηγίες «χρήσης»
</H3>
Πού: Όθωνος 100, Κηφισιά, τηλ: 010-8015870, 8086405, e-mail: goul@gnhm.gr.

Πώς πάμε: Πέντε λεπτά με τα πόδια από τον σταθμό του τρένου, μια που το
πάρκινγκ είναι δύσκολο. Υπάρχουν δύο πάρκινγκ επί της οδού Λεβίδου. Από το
τρένο βγαίνετε στην Κηφισίας, στρίβετε αριστερά και στην Όθωνος δεξιά. Θα το
βρείτε λίγο πιο πάνω από το Αστυνομικό Τμήμα. 
Πότε: Όλη την εβδομάδα, εκτός Παρασκευής και εορτών, 9 π.μ. - 2.30 μ.μ. 
Πόσο: 4,4 ευρώ (1.500 δρχ.) για τους ενηλίκους, 1,47 ευρώ (500 δρχ.)
για τα παιδιά. 
<H3>INFO
</H3><H3>Γεύσεις
</H3>
Καφέ - Εστιατόριο «Αμμωνίτες»: Δανείστηκε το όνομά του από το αρχαίο
όστρακο και λειτουργεί όλη την εβδομάδα, εκτός Παρασκευής και εορτών, από τις
9 π.μ. έως τις 4 μ.μ. 
Μενού: Από καφέ και σάντουιτς μέχρι γλυκά και πιάτα φαγητού. Ειδικό
μενού για παιδιά. Τιμές: Από 1,47 ευρώ (500 δρχ.) μέχρι 11,74 ευρώ (4.000
δρχ). <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17242P261</ED>
<ID>
ID:302356

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P26&aa=1</URL></REF>


Article

<CATEGORY>vin09</CATEGORY>

 <H5>ΤΑΣΗ
</H5><H2>Διακοπές με χιμπαντζήδες
</H2>
Όποιος νομίζει πως το ρεύμα των ταξιδιών με σκοπό την περιπέτεια είναι
παρελθόν, δεν είναι καλά ενημερωμένος. Το κάλεσμα της άγριας φύσης βρίσκει
πολλούς πιστούς. Οι οποίοι με χαρά μεγάλη ανεβαίνουν σε κανό, κατεβαίνουν
βουνά, μπαίνουν μέσα στα δάση, διασχίζουν ερήμους και σαβάνες παίρνοντας τα
απολύτως απαραίτητα εφόδια και τον κατάλληλο εξοπλισμό με σκοπό να κατακτήσουν
το άγνωστο, υποβάλλοντας τους εαυτούς τους σε δοκιμασίες κόπωσης και
εξάντλησης. Ο λόγος; Η επιβεβαίωση ότι τα κατάφεραν. 
Σε αυτό το πλαίσιο της περιπέτειας η τάση θέλει την αναζήτηση των τόπων όπου
ζουν οι χιμπαντζήδες, στις δασώδεις εκτάσεις της Αφρικής, στην Κένυα και την
Ουγκάντα. Ο λόγος, μάλλον εμφανής: με τα θηλαστικά αυτά μοιραζόμαστε το 98,4%
του DNA, οπότε είναι σαν να επιχειρούμε μία επίσκεψη στους συγγενείς του
είδους μας. Μόνο που η επίσκεψη αυτή δεν είναι πάντα ακίνδυνη και ανώδυνη.
Ένας ενήλιξ χιμπαντζής είναι επτά φορές πιο δυνατός από έναν γεροδεμένο άντρα,
ενώ τα αρσενικά της αγέλης εκδηλώνουν ανταγωνιστικές συμπεριφορές μεταξύ τους
και γίνονται επιθετικά, γράφει στο βιβλίο του ο Ρίτσαρντ Ράνγκαχαμ
«Δαιμονισμένα αρσενικά. Οι πίθηκοι και οι απαρχές της ανθρώπινης βίας» που
συνυπογράφει με τον Ντέιλ Πέτερσον.

<H3>INFO
</H3>
Για μία επίσκεψη στα χώματα των χιμπαντζήδων, θα βρείτε πληροφορίες στη
διεύθυνση www.discovery-initiatives.com,
όπου οργανώνονται εξαήμερα ταξίδια στο δάσος Κιμπάλε στην Ουγκάντα, με κόστος
1.575 ευρώ.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17242P262</ED>
<ID>
ID:302397

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P26&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Ωδή στα κοτέτσια
</H2><H4>Ιδέες για αισθησιακά κακαρίσματα πρόσφερε η εκπομπή της Ρούλας Κορομηλά (Αlpha)
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Στο σινεμά οι κότες τo 'σκασαν, στην τηλεόραση οφείλουν να μείνουν
παγιδευμένες στα κοτέτσια τους, να τα θεωρούν ναούς του έρωτα και να
κακαρίζουν ευτυχισμένες αν ο κόκορας προσέξει τα παραφουσκωμένα τους πούπουλα

Κυρία μου, θέλετε να κρατήσετε τον σύζυγό σας; Να φοράτε ρούχα προκλητικά. Και
αν χρειάζεστε ιδέες για το πώς να φέρεστε σαν κότα στο κοτέτσι, η εκπομπή
«Καλώς τους», χθες, πρόσφερε άφθονες. Σαν εισαγωγικό θέαμα στο διδακτικό αυτό
πρωινό, μάλιστα, επιλέχτηκαν δύο ημίγυμνα κορίτσια, που κάθονταν με τα αθέατα
εσώρουχά τους και τα τακουνάκια τους σε έναν καναπέ-ανάκλιντρο και άλειφαν η
μία την άλλη λάδι, για να ανταποκριθούν σε φαντασιώσεις ψησίματος, προφανώς. 
Για τη θλιβερή μες στο καταχείμωνο εικόνα των γυμνούλικων κοριτσιών,
βρήκε μια συγκεχυμένη δικαιολογία η κ. Ρούλα, ότι δηλαδή ζήτησε ένας θεατής
της εκπομπής από την Αμερική, που είναι διάσημος και έχει φιλοξενηθεί και στην
εκπομπή, να του δείξουν ορισμένα πρότυπα γυναικείας ελληνικής ομορφιάς.
Έβγαλαν, λοιπόν, στη «βιτρίνα» τις δύο κοπέλες, να κάνουν τους κράχτες,
προσπαθώντας να τρίψουν αισθησιακά τα γυμνά μέλη τους. Εικόνα τυφλή και κουφή,
εικόνα χωρίς καμία πνοή ζωής, εικόνα που την χώρισε μια βαθιά σιωπή από την
πραγματικότητα, για να παραφράσουμε τον Σαρτρ, εικόνα που πέτρωσε το
αντικείμενο μαζί με τον εαυτό της, για να πέσει στο κενό παρασύροντας το
θήραμά της σ' αυτή την πτώση. 
Σε γυναίκες-θηράματα απευθυνόταν στη συνέχεια και η εκπομπή,
προτείνοντάς τους τι να κάνουν για να παραμείνουν σε αυτή τη θέση και για την
ακρίβεια στο κοτέτσι τους, κακαρίζοντας γύρω από τον σύζυγο-κόκορα,
παγιδεύοντάς τον και αυτόν εκεί μέσα. Η ιδέα ήταν να αναχθεί ο κοκοτισμός σε
τρόπο ζωής. Έπαιρναν και τηλέφωνα κυρίες για να πουν τη γνώμη τους. Μία,
μάλιστα, καταχειροκροτήθηκε από την ομήγυρη στο στούντιο, όταν είπε ότι
φροντίζει να φοράει πάντα ό,τι πιο προκλητικό έχει, όταν περιμένει τον άνδρα
της να επιστρέψει από τη δουλειά, και για να διατηρεί την ατμόσφαιρα της
πρόκλησης στον γάμο τον παρασύρει σε διάφορα ξενοδοχεία, όπου η ατμόσφαιρα
είναι πιο... ερωτική. 
Επιστρέφουμε με φόρα σε εποχές που η εξεζητημένη επιδεικτικότητα του
παράνομου έρωτα δημιούργησε τη μόδα. Στις εποχές των Αυλών και των grandes
cocottes, όταν η κυρία δεν ήταν απλώς και μόνο μια φιγούρα στην Αυλή, αλλά και
η θεατρίνα, η εταίρα, η ερωμένη, η σπιτωμένη. Στην εποχή που συγγραφείς όπως ο
Σατομπριάν καθιέρωσαν την πρακτική του cinq a sept (του ερωτικού ραντεβού των
5 με 7), τότε που οι ενδυματολογικές τρέλες που επιδείχθηκαν από τις εταίρες
έγιναν τρόπος ζωής και υιοθετήθηκαν και από τις νεαρές γυναίκες της μεσαίας
τάξης που ήθελαν να είναι «στη μόδα» ή και από παντρεμένες που πίστευαν ότι
έτσι θα κρατήσουν τους συζύγους. Σε αυτή την τάση στηρίχτηκε η βιομηχανία των
ψευδαισθήσεων της μόδας και της διαφήμισης και γεννήθηκαν τα δόγματα της
«τέχνης των μαγισσών», σε αυτή την εποχή φαίνεται πως θέλει να επιστρέψει μια
σπαράσσουσα από έλλειψη ιδεών βιομηχανία των σοουμπίζνες, αναπαράγοντας ό,τι
ξεπερασμένο. 
Αχ, τραγωδία του έρωτα αυτή η υστερική εμμονή στις περιγραφές και τους
κανόνες της πρόκλησης, που μετατρέπουν την προσέγγιση δύο ανθρώπων σε υπόθεση
διαφόρων μενού, τα οποία αποτελούν ιδανικό περιεχόμενο περιοδικών και
πρωινάδικων. Είναι αυτά που παίζουν τον ρόλο της γέφυρας μεταξύ επιθυμίας και
κατανάλωσης, παρακάμπτοντας την απλή, φυσική εκπλήρωση του πόθου, που αίφνης
γίνεται απλό παρεπόμενο. Κυρίες μου, στα κοτέτσια, τουλάχιστον εκεί, υπάρχει
ρόλος, ε; <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P39</CAT>
<ED>
Κωδικός άρθρου: A17242P391</ED>
<ID>
ID:302357

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P39&aa=1</URL></REF>


Article

<CATEGORY>vin09</CATEGORY>

 <H2>Έκλεισε με δύο κανάλια!
</H2>
Με ποιο κανάλι θα συνεργαστεί τελικά ο Γιώργος Τράγκας; Με το Extra Channel ή
με το Star Channel; Φαίνεται πως προτιμά και τα... δύο. Το Extra Channel είχε
ενημερώσει τον Τύπο την περασμένη εβδομάδα πως από τη Δευτέρα 14 Ιανουαρίου ο
Γιώργος Τράγκας θα ενταχθεί στο δυναμικό του καναλιού παρουσιάζοντας κάθε
βράδυ στις 21.45 την εκπομπή του «Χωρίς αναισθητικό». Νωρίς χθες το απόγευμα
το Star ανακοίνωσε την συνεργασία του με τον Γιώργο Τράγκα που θα ξεκινήσει
από τη Δευτέρα 21 Ιανουαρίου, 19.15 - 20.00 (σε καθημερινή βάση, Δευτέρα με
Παρασκευή). Στο Star θα παρουσιάζει μια νέα εκπομπή στην οποία έχει δώσει τον
τίτλο «Μετρό». <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P39</CAT>
<ED>
Κωδικός άρθρου: A17242P392</ED>
<ID>
ID:302398

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P39&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 15/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

16.30 Tempo 
«Ο θείος μου ο Ιπποκράτης» 
Παλιά εγχώρια φάρσα - '72 - μ' έναν προοδευτικών αντιλήψεων θείο να βοηθά την
ανιψιά του να ξεπεράσει τις οπισθοδρομικές αντιλήψεις του πατέρα της και να
παντρευτεί τον αγαπημένο της. Με τους Νίκο Σταυρίδη, Αντώνη Παπαδόπουλο,
Δήμητρα Νομικού. (Διάρκεια: 81')* 
21.00 Alter 
«Ο απίθανος κόσμος του Γουέιν» (Wayne's world) 
Χεβιμεταλάδικη φάρσα - '92 - με τους Μάικ Μάγιερς και τον Ρομπ Λόου να στήνουν
στο υπόγειο του σπιτιού τους μια χέβι μέταλ τηλεοπτική εκπομπή. Σκηνοθεσία της
«δικής» μας Πενέλοπε Σφέρις. (Διάρκεια: 94')** 
23.00 Alter 
«Η σύγκρουση» (Crossworlds) 
Επιστημονική φαντασία με χιλιοχρησιμοποιημένο σενάριο. Ένας μαθητής-ζιζάνιο
επιλέγεται για να σώσει τη... Γη από τους εξωγήινους. Του Κρίσμα Ράο, με τους:
Ρούτγκερ Χάουερ, Τζος Τσαρλς, Στιούαρτ Γουίλσον. (Διάρκεια: 88')* 
23.30 ΕΤ3 
«Junk Mail» (Budbringeren) 
Μαύρη κωμωδία - '97 - από τη Νορβηγία, μ' έναν ταχυδρόμο να μπαίνει σ' ένα
ξένο διαμέρισμα και να... ερωτεύεται την ιδιοκτήτριά του, η οποία όμως έχει
και άλλους «φίλους». Του Παλ Σλετάνε. Με πολλές διακρίσεις σε διεθνή φεστιβάλ.
(Διάρκεια: 78')**½ 
01.00 Alter 
Ζεν πρεμιέρ με λάμψη ο Ρόμπερτ Μίτσαμ και πριν «παρακμάσει» και γίνει καλτ,
στο γουέστερν «Το κόκκινο φεγγάρι»

«Το κόκκινο φεγγάρι» (Blood on the moon) 
Από τα καλά κλασικά γουέστερν - '48 - με τον «βαρύ» και «παρακμιακό» Ρόμπερτ
Μίτσαμ στα... πάνω του. Κάπου στο Τέξας κι αυτός είναι μπλεγμένος στη διαμάχη
αγελαδάρηδων και ιδιοκτητών αγροκτημάτων... Μαζί του καλοί ηθοποιοί του
είδους: Ρόμπερτ Πρέστον, Μπάρμπαρα Μπελ Γκιντς, Γουόλτερ Μπρέναν. Όσο για τη
σκηνοθεσία, ανήκει σ' έναν από τους μετρ του είδους, στον Ρόμπερτ Γουάιζ.
(Διάρκεια: 87')*** 
01.15 Star 
«The bare wench project» 
Χοντρο-φαρσοκωμωδία και παρωδία - 2000 - της ταινίας τρόμου «The blair witch
project». Μια παρέα κοριτσιών αποφασίζει να επισκεφτεί μια στοιχειωμένη
περιοχή. Του Τζιμ Γουαϊνόρσκι. (Διάρκεια: 81')** 
01.15 Tempo 
«Γροθιές στο ρινγκ» (Heart) 
Ο Μπραντ Ντέιβις του «Εξπρές του μεσονυχτίου» είναι εδώ ένας κουρασμένος
μποξέρ, που ζει φορτώνοντας φορτηγά ώσπου αποφασίζει να αποδείξει πως κάτι
αξίζει, ακόμα... Του Τζέιμς Λέμο. (Διάρκεια: 87')** 
02.30 Antenna 
«Η Καρολάιν και οι επαναστάτες» (Caroline and the rebels) 
Πικάντικη, ερωτική, γαλλική κομεντί εποχής - ' 62 - με το σύμβολο του σεξ της
εποχής, Μπριζίτ Μπαρντό. Δίπλα της, ο ζεν πρεμιέρ εκείνων των χρόνων Ζαν Κλοντ
Μπριαλί. (Διάρκεια: 108')** 
03.15 Star 
«Η προσποίηση» (False pretense) 
Ο Έρικ Ρόμπερτς, που δεν κατάφερε να κρατηθεί για καιρό στην κορυφή ως σταρ,
ερμηνεύει εδώ - '97 - έναν αστυνομικό που μεγαλώνει μόνος το παιδί του, αφού η
γυναίκα του έπεσε από το μπαλκόνι του σπιτιού τους και σκοτώθηκε. Έλα όμως που
θα μάθει ότι αυτή ήταν ιερόδουλος πολυτελείας και το ατύχημα ήταν δολοφονία...
Του Νταγκ Τζάκσον. (Διάρκεια: 89')* 
<H3>ΤΟΡ 3
</H3>
1. «Το κόκκινο φεγγάρι»: Τεχνικολόρ Φαρ Ουέστ (01.00, Alter) 
2. «Junk Mail»: Μαύρη κωμωδία από τη Νορβηγία (23.30, ΕΤ3) 
3. «Γροθιές στο ρινγκ»: Ο κουρασμένος μποξέρ επιστρέφει (01.15, Tempo)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P39</CAT>
<ED>
Κωδικός άρθρου: A17242P393</ED>
<ID>
ID:302440

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P39&aa=3</URL></REF>


Article

<CATEGORY>vin09</CATEGORY>

 <H2>Αγαπημένο ημερολόγιο, βάλε με στο κλίμα
</H2><H4>Παλιά οικογενειακά ημερολόγια που καταγράφουν συνήθειες του φυσικού κόσμου
δείχνουν στους επιστήμονες τις αλλαγές στο κλίμα
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Τα ανθισμένα αγριολούλουδα, τα ταξιδιάρικα πουλιά, οι καταιγίδες είναι μέρος
των κύκλων της ζωής που βλέπουμε στη φύση. Η καταγραφή (που γίνεται και στα
παλιά οικογενειακά ημερολόγια) και η σχέση τους με τις διαθέσεις του καιρού
είναι το ζητούμενο της επιστήμης

Κάποιοι σημειώνουν στα ημερολόγιά τους γιορτές, γενέθλια ή τα επαγγελματικά
τους ραντεβού, άλλοι όμως προτιμούν κάτι πιο πρωτότυπο: πότε εμφανίστηκε το
πρώτο χελιδόνι εφέτος στο μπαλκόνι τους, πότε άνθισε η μανόλια στην αυλή τους,
πότε ξεπάγωσε η λιμνούλα στο χωριό τους. Όταν αυτά τα στοιχεία καταγράφονται
αδιάκοπα για πολλά χρόνια, γίνονται πολύτιμες πηγές για τους επιστήμονες που
μελετούν τις κλιματικές μεταβολές των τελευταίων αιώνων. Συχνά, η συνήθεια
περνά από το ένα μέλος της οικογένειας στο άλλο και έτσι τα αρχεία καλύπτουν
περίοδο πολλών χρόνων, προϋπόθεση απαραίτητη για να έχουν αξία τα συμπεράσματα
των ειδικών. 
Πρωταθλητές στο... σπορ της καταγραφής είναι οι πάντα τακτικοί και οργανωμένοι
Βρετανοί, που συνηθίζουν να κρατούν ημερολόγια με παρατηρήσεις γύρω από τη
φύση. Ένας Άγγλος μελισσοκόμος έγραφε συστηματικά πληροφορίες για τα μελίσσια
του από το 1941 μέχρι το 1969. Το δερμάτινο τετράδιό του με τις κιτρινισμένες
από τον καιρό σελίδες μελετά σήμερα ο Τιμ Σπαρκς, ένας κλιματολόγος, ερευνητής
στο Κέντρο Οικολογίας και Υδρολογίας του Κέμπριτζαϊρ. Στην κατοχή του, σύμφωνα
με το «Nature Online», βρίσκονται δεκάδες παρόμοια ημερολόγια ερασιτεχνών
ορνιθολόγων, κηπουρών και νοικοκυρών, στα οποία αναζητά ενδείξεις για αλλαγές
στις βιολογικές ετήσιες συνήθειες του κόσμου της φύσης. Όπως, για παράδειγμα,
τα αρχεία της οικογένειας Μάρσαμ, που καταγράφουν τον κύκλο ζωής της χλωρίδας
και της πανίδας στη φάρμα τους στην Ανατολική Αγγλία ­ πότε άνθιζαν κάθε χρόνο
οι ανεμώνες, πότε έβγαζαν φύλλα οι βελανιδιές, πότε τα κοράκια έφτιαχναν τις
φωλιές τους κ.λπ. Κι όλα αυτά ανελλιπώς επί 211 χρόνια. Ή, τα ημερολόγια ενός
άντρα από το Κεντ, όπου επί 30 χρόνια σημείωνε την ημέρα που άνθιζε η μανόλια
τού γείτονα. 
Υπάρχουν, όμως, ακόμα πιο απίθανα μέρη, όπου οι επιστήμονες αναζητούν
πληροφορίες. Ο Ρέιφ Σαγκάριν, καθηγητής Οικολογίας στο Πανεπιστήμιο Στάνφορντ
της Καλιφόρνια, μελετά τα αρχεία ενός διαγωνισμού στοιχημάτων στην Αλάσκα, που
γίνεται κάθε χρόνο από το 1917. Οι συμμετέχοντες τοποθετούν ένα πρόχειρα
φτιαγμένο ξύλινο τρίποδο στην επιφάνεια του παγωμένου ποταμού Τενάνα, την
περίοδο που λιώνουν οι πάγοι. Το ζητούμενο είναι να μαντέψουν την ώρα που θα
τρυπήσει τον πάγο και θα πέσει στο νερό. Αναλύοντας τα αποτελέσματα, ο
καθηγητής βρήκε ότι το ποτάμι ξεπαγώνει πέντε ημέρες νωρίτερα από τότε που
ξεκίνησε ο διαγωνισμός. 
Συνδυάζοντας μία σειρά παρόμοιων στοιχείων οι ειδικοί έχουν καταλήξει
στο συμπέρασμα ότι στο Βόρειο Ημισφαίριο πολλά φυσικά φαινόμενα, όπως η άνθιση
των φυτών, η επιστροφή των αποδημητικών πτηνών ή η εμφάνιση των πεταλούδων
γίνεται σήμερα νωρίτερα από ό,τι πριν από 20 χρόνια. 
<H3>Γίνετε... μάτι του επιστήμονα
</H3>
Αν σας αρέσει να ρεμβάζετε με τις ώρες τον κήπο σας ή να κρατάτε
ημερολόγιο, είστε ο ιδανικός υποψήφιος για να γίνετε το... μάτι του
επιστήμονα. Το πρώτο βήμα είναι να διαλέξετε τι θέλετε να παρατηρήσετε και να
καταστρώσετε το σχέδιο καταγραφής του και σύγκρισης με άλλα δεδομένα. 
Στη συλλογή και ταξινόμηση στοιχείων θα σας βοηθήσει η νέα τεχνολογία, μια
που στο Ίντερνετ υπάρχουν προγράμματα software ειδικά σχεδιασμένα για
παρατηρητές της φύσης. Αν πάλι είστε παραδοσιακοί τύποι, αρκεί ένα τετράδιο
και ένα μολύβι. 
Πάντως, οι καλύτερες παρατηρήσεις γίνονται κατά προτίμηση στο ίδιο ή
κοντινό μέρος την ίδια στιγμή, κάθε χρόνο. Για τα φυτά, για παράδειγμα,
προτιμήστε έναν κήπο ή μια αυλή, όπου μπορείτε να «σημαδέψετε» ένα λουλούδι ή
ένα δέντρο. Παρατηρήστε πότε ανοίγει το πρώτο μπουμπούκι, πότε εμφανίζεται το
πρώτο φύλλο ή το πρώτο άνθος. 
Στα πτηνά, σημασία έχουν οι διαδρομές και ο χρόνος μετανάστευσης, η
τελετουργία του ζευγαρώματος, οι ημέρες που φτιάχνουν τις φωλιές τους. Στα
έντομα, οι ημέρες εμφάνισής τους. Στα αμφίβια, το πρώτο τους τραγούδι, η
εναπόθεση των αυγών. Στα θηλαστικά, η χειμερία νάρκη, η γέννηση των μικρών, το ζευγάρωμα.

LINKS

http://www.phenology.org.uk

http://www.dow.wau.nl/msa/epn

http://www.sws-wis.com/lifecycles

http://www.uwm.edu/~mds/markph.html
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17242P411</ED>
<ID>
ID:302358

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P41&aa=1</URL></REF>


Article

<CATEGORY>vin09</CATEGORY>

 <H2>Το Ελ Νίνιο επιστρέφει για... να θερίσει θύελλες
</H2>
Το άτακτο... μωρό επιστρέφει, αλλά κανείς δεν ξέρει ακόμα τις διαθέσεις του.
Το (φαινόμενο) Ελ Νίνιο αναμένεται στους επόμενους τρεις με έξι μήνες, σύμφωνα
με ανακοίνωση Αμερικανών κλιματολόγων που το παρακολουθούν στενά κάθε μέρα. 
Η αύξηση της νεφοκάλυψης και της βροχόπτωσης κατά μήκους του Ισημερινού στον
κεντρικό Ειρηνικό, που θερμαίνουν τα ύδατα στην επιφάνεια του ωκεανού, είναι
οι πρώτες ανησυχητικές ενδείξεις για την επιστροφή του φαινομένου, το οποίο
φέρνει τα πάνω - κάτω στον καιρό του πλανήτη. 
«Δεν μπορούμε ακόμα να πούμε πόσο έντονο θα είναι το νέο Ελ Νίνιο», λέει ο
Βέρνον Κούσκι, επιστήμονας στην Εθνική Αμερικανική Υπηρεσία Ωκεανών και
Ατμόσφαιρας, ο οποίος έχει προβλέψει σωστά προηγούμενα περιστατικά. 
Η τελευταία του εμφάνιση, το 1997-98, προκάλεσε ζημιές δισεκατομμυρίων
δολαρίων, καταστροφές στο φυσικό περιβάλλον και πολλούς θανάτους σε όλο τον
κόσμο. Μερικές από τις επιπτώσεις του Ελ Νίνιο, όμως, θα είναι θετικές. Ο
ερχομός του θα σημάνει καλά νέα για την Ινδονησία, που πλήττεται από συνεχείς
πλημμύρες, μειώνοντας τις βροχοπτώσεις από το ερχόμενο καλοκαίρι. Αλλά και την
Αυστραλία θα ωφελήσει, που αντιμετωπίζει καταστροφές από την παρατεταμένη
ξηρασία, φέρνοντας εκεί την πολυπόθητη βροχή. 
Όσο για τις ΗΠΑ, το Ελ Νίνιο θα φέρει από το φθινόπωρο περισσότερες βροχές
στις βορειοδυτικές πολιτείες, τη Νότια Καλιφόρνια, τις ακτές κατά μήκος του
Κόλπου του Μεξικού αλλά και τη Δυτική Λατινική Αμερική, ενώ οι μεγάλες
κεντρικές πεδιάδες ετοιμάζονται για έναν θερμό χειμώνα το 2003. 
Στη διάρκεια του περασμένου Ελ Νίνιο, που θεωρείται το χειρότερο στην ιστορία,
είχαμε μεγάλες πυρκαγιές στα δάση της Ινδονησίας, που «έπνιξαν» στο νέφος την
ΝΑ Ασία, κατολισθήσεις και πλημμύρες στην Καλιφόρνια, χιόνι στην έρημο και
δραστικές αλλαγές στις μετακινήσεις και τη διατροφή των ψαριών, προκαλώντας τη
λιμοκτονία ειδών που τρέφονται από αυτά, όπως τα θαλασσοπούλια και οι φώκιες.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17242P412</ED>
<ID>
ID:302399

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P41&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 34.22.001,
34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 92.29.605, 92.46.991).Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Μόλι Μπλουμ» του Τζ.
Τζόις Αγλ. Παππά. ΔΕΥΤΕΡΗ ΣΚΗΝΗ. «Αθήνα - Μόσχα» του Ευδ. Τσολακίδη
Τσολακίδης, Θεοχάρη (Ακαδήμου 13, Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. «Lola Blak»
του Γκ. Κράισλερ Μόργκενστερν, Μοντέσκου (πιάνο) Χορωδία και Μαντολινάτα
«Διονύσιος Λαυράγκας»: συναυλία (Δευτ.). «Ξέρξης» του Γκ. Φρ. Χέντελ
(Τετ., Παρ., Κυρ.). (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Σειρά
«Γέφυρες». Άλκηστις Πρωτοψάλτη ­ Συμφωνική Ορχήστρα Πράγας: συναυλία
(Δευτ., Τρ., Τετ.) Κρατική Ορχήστρα Αθηνών: συναυλία (Παρ.) Κυριακή
Πρωί στο Μέγαρο Η Καμεράτα ­ Ορχήστρα των Φίλων της Μουσικής: συναυλία
(Κυρ.). (Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. ΔΕΥΤΕΡΗ ΣΚΗΝΗ. «Το αμάρτημα της μητρός μου» του Γ.
Βιζυηνού Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ. (Χ. Τρικούπη 10, Καλλιθέα, πίσω από την Πάντειο, * 92.29.579). Αργεί.

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

Απόψε λήγουν οι παραστάσεις της εξαιρετικής δουλειάς της ομάδας «Οι
ηθοποιοί», που παρουσιάζει στο θέατρο «Τεχνοχώρος υπό Σκιάν», τη σύνθεση «Η
νοσταλγός» πάνω σε διηγήματα του Παπαδιαμάντη, σε σκηνοθεσία Στάθη Λιβαθινού

ΤΕΧΝΟΧΩΡΟΣ - ΥΠΟ ΣΚΙΑΝ. «Η νοσταλγός» (Παπαδιαμάντης) του Στ. Λιβαθινού
Ήμελλος, Αιγινίτου (Μαυρομιχάλη 161 - Ξιφίου, * 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. Εναλλάξ: «Ο θείος Σκουρτζ» (Ντίκενς) του Γ. Μεσσάλα --
« Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού - «Η Μηλιά» του
Εμμ. Ροΐδη Κουκλοθεατρική Ομάδα «Κιβωτός» - Σπ. Παπαγεωργίου (Δεληγιάννη 16 -
Μπουμπουλίνας, Μουσείο, * 82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson. «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

Θέατρο Αυλαία: «Ο μικρός Εγιόλφ» του Ερρίκου Ίψεν από τη Σκηνή του
Βορρά. Παραστάσεις καθημερινά (πλην Δευτέρας) στις 9.15 μ.μ. και Κυριακή στις
8.00 μ.μ.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17242P421</ED>
<ID>
ID:302373

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P42&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.30-6.30 μ.μ. / Η δασκάλα του πιάνου.
8.30-11.00 μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 4.45-7.40-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
ΑΙΘΟΥΣΑ 1

Οι άλλοι. 6.00-8.00-10.00-24.00 μ.μ. / Η χαμένη Ατλαντίδα. Ώρα
4.00 μ.μ. μεταγλ. (Πατησίων 140 * 8215.327, 8259.975).

ΑΙΘΟΥΣΑ 2

D-ΤΟΧ. 3.50-5.40-7.30-9.30-11.30 μ.μ.

ΑΙΘΟΥΣΑ 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΑΙΘΟΥΣΑ 4

Ο Χάρι Πότερ και η φιλοσοφική λίθος. 4.00 μ.μ.μεταγλ. / Λουλούδια
του πολέμου. Ώρα 7.00-9.30-24.00.

ΑΙΘΟΥΣΑ 5

Το ημερολόγιο μιας πριγκίπισσας. 5.20-7.45-10.15-00.30.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
ΑΙΘΟΥΣΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

ΑΙΘΟΥΣΑ 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

ΑΙΘΟΥΣΑ 3

Οι άλλοι. 6.30-8.40-10.50 μ.μ.

ΑΙΘΟΥΣΑ 4 
D-ΤΟΧ. 5.00-7.00-9.00-11.00 μ.μ. 
ΑΘΗΝΑΪΣ - Ericsson 1

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 3480.006).

ΑΙΓΛΗ

Λουλούδια του πολέμου. 5.50-8.30-11.00 μ.μ. (Οδός Κύπρου 57 Πλ.
Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο Χάρι Πότερ και η φιλοσοφική λίθος. 7.30-10.30 μ.μ. με υπότ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Βαριά ερωτευμένος. 8.45-11.00 μ.μ. / Η χαμένη Ατλαντίδα. 6.45
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.50-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Θέλω και τη μαμά σου. 6.00-8.15-10.30μ.μ. (Πλατεία Αμερικής * 8674.252).

ΑΤΤΙΚΑ 2

Βαριά ερωτευμένος 5.40-8.10-10.40 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. Δευτέρα κλειστό λόγω πρεμιέρας.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ., / D-ΤΟΧ.
8.45-10.45 μ.μ. 
CINE CITY Ericsson 
ΑΙΘΟΥΣΑ 1

Οι άλλοι. 6.30-8.40-10.50 μ.μ. (Κων/λεως 82 Πλ. Μπουρναζίου Περιστέρι *
5756.243, 5756.244).

ΑΙΘΟΥΣΑ 2

Βαριά ερωτευμένος. 6.30-8.45-11.00 μ.μ.

ΑΙΘΟΥΣΑ 3

Η φούσκα. 6.30-8.45-11.00 μ.μ.

ΑΙΘΟΥΣΑ 4

D-ΤΟΧ. 6.45-8.45-10.45 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

ΑΙΘΟΥΣΑ 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

ΑΙΘΟΥΣΑ 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

ΑΙΘΟΥΣΑ 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

ΑΙΘΟΥΣΑ 4

Βαριά ερωτευμένος. 12.00-14.30-17.15-19.45-22.15-00.45.

ΑΙΘΟΥΣΑ 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

ΑΙΘΟΥΣΑ 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

ΑΙΘΟΥΣΑ 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

ΑΙΘΟΥΣΑ 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

ΑΙΘΟΥΣΑ 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
ΑΙΘΟΥΣΑ 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

ΑΙΘΟΥΣΑ 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

ΑΙΘΟΥΣΑ 3

Βαριά ερωτευμένος. 12.15-14.45-17.15-19.45-22.15-00.45.

ΑΙΘΟΥΣΑ 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

ΑΙΘΟΥΣΑ 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

ΑΙΘΟΥΣΑ 2

American pie 2. 11.45-14.00-16.15-18.30-20.45-23.00-01.15.

ΑΙΘΟΥΣΑ 3

Ο κατεργάρης των Χριστουγέννων. 12.45-15.00-17.15 / American pie 2. 19.30-21.45-24.00.

ΑΙΘΟΥΣΑ 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
ΑΙΘΟΥΣΑ 5

Οι άλλοι. 13.15-15.45-18.00-20.15-22.45-01.00.

ΑΙΘΟΥΣΑ 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

ΑΙΘΟΥΣΑ 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

ΑΙΘΟΥΣΑ 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

ΑΙΘΟΥΣΑ 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

ΑΙΘΟΥΣΑ 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

ΑΙΘΟΥΣΑ 11

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

ΑΙΘΟΥΣΑ 12

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

ΑΙΘΟΥΣΑ 13

Βαριά ερωτευμένος. 12.15-14.45-17.15-19.45-22.15-00.45.

ΑΙΘΟΥΣΑ 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

ΑΙΘΟΥΣΑ 15

D-ΤΟΧ. 12.15-14.45-17.15-19.45-22.00-00.15.

ΑΙΘΟΥΣΑ 16

Η χαμένη Ατλαντίδα. 10.30-12.30-14.30 μεταγλ. / D-ΤΟΧ. 17.15-19.45-22.00-00.15.

ΑΙΘΟΥΣΑ 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

ΑΙΘΟΥΣΑ 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

ΑΙΘΟΥΣΑ 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

ΑΙΘΟΥΣΑ 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 6.10-8.20-10.30 μ.μ.

ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΦΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 10.30 μ.μ. / Ο Χάρι Πότερ και η φιλοσοφική λίθος.
4.30-7.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-11.00 μ.μ. / Η χαμένη
Ατλαντίδα. 4.45-6.45 μ.μ. μεταγλ. * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 7.00-9.00-11.00 μ.μ. / Η χαμένη Ατλαντίδα. Ώρα
3.00-5.00 μ.μ. μεταγλ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 5.20 μ.μ. μεταγλ. / Το
ημερολόγιο μιας πριγκίπισσας. 8.20-10.40 μ.μ. / Σρεκ. 3.10 μ.μ. μεταγλ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
ΑΙΘΟΥΣΑ 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

ΑΙΘΟΥΣΑ 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

ΑΙΘΟΥΣΑ 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 13.15-5.15 μ.μ. μεταγλ.

ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 6.00-8.20-10.40 μ.μ.

ΜΑΡΟΥΣΙ 3 Alpha Odeon

Λουλούδια του πολέμου. 4.20-7.10-10.00 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 6.00-8.10-10.20 μ.μ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 6.30 μ.μ. / Οι άλλοι.
9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Λουλούδια του πολέμου. 5.50-8.20-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Κλέφτης ή η πραγματικότητα. 6.15-8.20-10.30 μ.μ., μαζί και η μικρού
μήκους: Τα μάτια που τρώνε. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Η κατάρα του πράσινου σκορπιού. 6.00-8.15-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 6.10 μ.μ.
μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 8.30-10.45 μ.μ. / Ο Χάρι Πότερ και η φιλοσοφική
λίθος. 5.30 μ.μ. μεταγλ.. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Η κατάρα του πράσινου σκορπιού. 6.20-8.40-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Η κατάρα του πράσινου σκορπιού. 6.30-8.40-10.50 μ.μ. (Ζησιμοπούλου -
Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.40-8.50-11.00 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Κανταχάρ. 8.30-10.30 μ.μ. (Ν. Ελβετία 34-Βύρωνας * 7645.310, 7662.066
Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Ο 7ος ήλιος του έρωτα. 7.15-9.15 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Αμελί. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 6.30-9.30 μ.μ. (Λεωφόρος Φυλής 165,
Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ., Τετ.: Αμελί. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Εφάπαξ. 6.15-8.15-10.15 μ.μ., μαζί και η μικρού μήκους: Είναι
γρουσουζιά να βλέπεις τη νύφη πριν από τον γάμο. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ. Κυρ. (Περικλέως 55 Δημαρχείο, * 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-ΤΟΧ. 5.00-7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ., Τετ.: Μια καρδιά τον Χειμώνα. 8.30 μ.μ. (Γρ. Λαμπράκη
και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Η κατάρα του πράσινου σκορπιού. 6.00-8.15-10.30 μ.μ. (Πλατεία
Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.45-22.00. / Η χαμένη
Ατλαντίδα. Στα ελληνικά. 17.00. Αίθουσα 2 Ο Χάρι Πότερ και η φιλοσοφική
λίθος. Στα ελληνικά. 17.00-19.45. / Οι άλλοι. 22.30. (* 832.060,
Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. (* 257.255,
Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 19.15-22.30. (* 262.051 & 270.073 Dolby
Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-16.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγιο μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Το ημερολόγιο μιας πριγκίπισσας. 18.30-20.45-23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Λουλούδια πολέμου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. Σάββατο και Κυρική: 17.20-19.00. / Moulin
Rouge. 20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Θέλω και τη μαμά σου. 19.00-21.00-23.00. / Ταρζάν.
(Κυριακή ώρα 12.00). (* 378.404, Dolby Stereo) 
Αίθουσα 2-«Παύλος Ζάννας» Ο μικρός Λίαμ. 19.00-21.00-23.00. (* 378.404,
Dolby Stereo) 
ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.20. / Το ημερολόγιο μιας
πριγκίπισσας. 18.30-20.55-23.20 ΑΙΘΟΥΣΑ 3 Ο Χάρι Πότερ και η φιλοσοφική
λίθος. Στα ελληνικά. 17.00. / Ο Χάρι Πότερ και η φιλοσοφική λίθος.
Με υπότιτλους. 20.00-23.00. ΑΙΘΟΥΣΑ 4 Ταξιδιάρικα πουλιά.
16.15-18.25. / Βαριά ερωτευμένος. 20.35-23.00. ΑΙΘΟΥΣΑ 5 Ο
άρχοντας των δαχτυλιδιών. 16.00-19.30-23.00. / From Hell. Κυριακή
ώρα 12.00 πρεμιέρα. ΑΙΘΟΥΣΑ 6 D-ΤΟΧ. 17.05-19.05-21.05-23.05. ΑΙΘΟΥΣΑ 7
Οι άλλοι. 16.45-19.00-21.15-23.30. ΑΙΘΟΥΣΑ 8 American pie.
16.25-18.40-20.55-23.10. (* 290.100, 290.290, Dolby Digital D.Τ.S. JBL
5000). 
STER CENTURY CINEMAS

ΑΙΘΟΥΣΑ 1 Ο Χάρι Πότερ και η φιλοσοφική λίθος. Με υπότιτλους.
11.00-13.50-16.55. / Οι άλλοι. 19.50-22.00-00.20. (Digital ΕΧ, D.Τ.S.).
ΑΙΘΟΥΣΑ 2 Ο Χάρι Πότερ και η φιλοσοφική λίθος. Στα ελληνικά.
12.40-15.50. / Ο άρχοντας των δαχτυλιδιών. 19.00-22.20. (Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Με υπότιτλους.
12.20-15.20-18.40-21.40. (Dolby Digital DTS). ΑΙΘΟΥΣΑ 4 Το ημερολόγιο μιας
πριγκίπισσας. 11.20-13.40-16.10-18.30-21.00. / Μην πεις λέξη.
23.20. (Dolby Digital DTS). ΑΙΘΟΥΣΑ 5 Η φούσκα.
13.20-15.40-18.20-20.40-23.00. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.50. / Οι άλλοι.
18.50-21.10-23.40. (Dolby Digital DTS). ΑΙΘΟΥΣΑ 7 Η χαμένη Ατλαντίδα.
Μεταγλωττισμένη. 11.10-13.10-16.00. / Εφάπαξ. 18.10-20.20-22.40.
(Dolby Digital DTS). ΑΙΘΟΥΣΑ 8 American pie 2.
12.30-15.00-17.20-19.40-21.50-24.00.(Dolby Digital DTS). ΑΙΘΟΥΣΑ 9
Βαριά ερωτευμένος. 12.50-15.10-17.50-20.10-22.30. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-19.00-22.20. (Dolby Digital DTS).
ΑΙΘΟΥΣΑ 11 Ο Χάρι Πότερ και η φιλοσοφική λίθος. Στα ελληνικά.
13.30-16.30 D-ΤΟΧ 19.30-21.30-23.30 (Dolby Digital ΕΧ, DTS). (*
469.300, 469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. 18.00-19.30. / Η φούσκα. 21.10-23.10. (* 213.929 Dolby
Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Αμελί. (* 34.551). 
Αίθουσα 2: American Pie 2. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο κύριος με τα ριγέ. (* 23.377) <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P44</CAT>
<ED>
Κωδικός άρθρου: A17242P441</ED>
<ID>
ID:302374

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P44&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Εξωφρενικές καταστάσεις με βιτριολικό χιούμορ από τον Γούντι Άλεν στο νέο του
φιλμ «Η κατάρα του πράσινου σκορπιού»

«Η κατάρα του πράσινου σκορπιού»: Κωμωδία μυστηρίου του Γούντι Άλεν με
εξωφρενικές υποθέσεις και φόντο την τζαζ Νέα Υόρκη του '40. Παίζουν: Γούντι
Άλεν, Νταν Ακρόιντ, Έλεν Χαντ, Σαρλίζ Θερόν [Αθηναΐς, Αλεξάνδρα (Πατ.),
Γλυφάδα, Μαρούσι 2, Όπερα 1, Τροπικάλ 2, Ράδιο Σίτυ, Φάληρο 1, Σινεάκ]. 
«Λουλούδια του πολέμου»: Η δύναμη των ανθρώπινων συναισθημάτων και ο
παραλογισμός της βίας του πολέμου στη διαλυμένη Γιουγκοσλαβία. Του Ελί
Σουρακί, με τους Άντι ΜακΝτάουελ, Αντριέν Μπροντί, Ηλία Κοτέα (Αίγλη,
Νιρβάνα). 
«Κλέφτης ή η πραγματικότητα»: Εικαστικό, ποιητικό και «φιλοσοφικό»
δοκίμιο για την πραγματικότητα, το όνειρο και τον «κλέφτη» της ζωής. Η
καλύτερη ταινία της Αντουανέττας Αγγελίδη, με τους Νίκο Παντελίδη, Παρθενόπη
Μπουζούρη, Άντζελα Μπρούσκου, Ευρύκλεια Σωφρονιάδου (Πτι Παλαί). 
«Οδός Μαλχόλαντ»: «Οι παραισθήσεις είναι κι αυτές πραγματικότητα»,
έλεγε ο Αλτουσέρ και ο Ντέιβιντ Λιντς δημιουργεί ένα ατμοσφαιρικό παραλήρημα
στα δυσδιάκριτα όρια ονείρου και πραγματικότητας (Αβάνα, Απόλλων, Άστρον,
Τριανόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν (Μαρούσι 1,
Τροπικάλ 2, Άττικα 1, Δαναός 2). 
«Ποιος να ξέρει»: Αισθηματικά μπερδέματα από τον «σκληροπυρηνικό» Ζακ
Ριβέτ. Παίζουν: Ζαν Μπαλιμάρ, Σέρζιο Κατσελίτο, Ζακ Μπαναφέ (Αττικόν). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού, Ηλία
Λογοθέτη, Γιάννη Μποστατζόγλου (Cine City 3, Village Park 19, Ιντεάλ, Πλάζα
1). 
«Ταξιδιάρικα πουλιά»: Μαγευτικά ταξίδια από τη μία ακρη της Γης έως την
άλλη με τα αποδημητικά πουλιά. Του Ζακ Περέν. Μην το χάσετε (Ααβόρα). 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου.
Του Γιάνγκ Γουέν (Art Studio ). 
«Αμελί»: Κοιτάζει αλλιώς τον κόσμο η Οντρέι Τοτού και προσφέρει χαρά σ'
όσους την συναντούν ­ ήδη έχει γοητεύσει 260.000 σινεφίλ. Του Ζακ Πιερ Ζενέ.
(Άστυ, Φιλίπ, Άρτεμις). 
<H3>ΘΕΣΣΑΛΟΝΙΚΗ
</H3>
«Ο άνθρωπος που δεν ήταν εκεί». (Βακούρα).

«Κανταχάρ». (Φαργκάνη).

«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 5, Ster Century Cinema 2, 10,
Τιτάνια 1).

«Θέλω και τη μαμά σου». (Ολύμπιον 1).
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P44</CAT>
<ED>
Κωδικός άρθρου: A17242P442</ED>
<ID>
ID:302411

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P44&aa=2</URL></REF>


Article

<CATEGORY>vin09</CATEGORY>

 <H2>Θέαμα σαν αστραπή
</H2>
Γίνεται τσίρκο χωρίς άγρια θηρία, άλογα και ελέφαντες; Γίνεται και κόβει την
ανάσα. Αυτό που θα συμβεί από τις 22 έως τις 27 Ιανουαρίου στο θέατρο του
Κολλεγίου Αθηνών κυριεύει την καρδιά και κόβει την ανάσα από την ταχύτητα με
την οποία παρουσιάζονται όσα συμβαίνουν στη σκηνή. 
Το περίφημο «Τσίρκο της Αστραπής» («Cirque Eloize») θα είναι στην πόλη για να
προσφέρει (και με τη στήριξη των «ΝΕΩΝ») ένα μοναδικό θέαμα το οποίο αλλάζει
την εικόνα που είχαμε έως τώρα για το τσίρκο. 
Δεκαπέντε καλογυμνασμένοι καλλιτέχνες επί σκηνής - και άλλοι επτά στο
παρασκήνιο - κάνουν κατάθεση ψυχής. Εντυπωσιακά δραματοποιημένα ζογκλερικά
κόλπα, δεμένα με σύγχρονες μουσικές και χορογραφίες, εναλλάσσονται σε μια
παράσταση ­ «Excentricus», ο τίτλος της ­ διάρκειας 90 λεπτών. Οι
παραστάσεις αρχίζουν στις 21.00 (Σάββατο και Κυριακή και στις 17.00).
Προπώληση εισιτηρίων από: Virgin Megastores, Half Note,
Κολλέγιο Αθηνών, Ticket Hellas. (Πληροφορίες στο τηλ.
010-9213.310 ή στο site www.halfnote.gr/eloize). Τιμές
εισιτηρίων: 25 ευρώ ή 8.500 δρχ. (γενική είσοδος), 15 ευρώ ή
5.000 δρχ. (φοιτητικά, παιδικά), 40 ευρώ ή 13.500 δρχ. (θέσεις
με αρίθμηση). <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17242P461</ED>
<ID>
ID:302359

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P46&aa=1</URL></REF>


Article

<CATEGORY>vin09</CATEGORY>

 <H2>Ντε, Βαλέρια, ντε
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Αναστάτωση και μποτιλιάρισμα χθες βράδυ στην Πλατεία Κουκακίου. Δύο
γαϊδουράκια ανηφόρισαν την οδό Γενναίου Κολοκοτρώνη, σταμάτησαν μπροστά από το
σινεμά Art Ecran και ο σκηνοθέτης Ανδρέας Πάντζης βοήθησε να ξεπεζέψουν από
πάνω τους η Βαλέρια Γκολίνο και ο Γιώργος Χωραφάς! Όλοι μαζί - χωρίς τα...
γαϊδουράκια, βέβαια... - μπήκαν στην αίθουσα για την επίσημη πρεμιέρα της
ταινίας «Το τάμα» που θα αρχίσει να προβάλλεται στους κινηματογράφους από την
Παρασκευή. Οργανωτής του χθεσινοβραδινού χάπενινγκ ο εξπέρ στο είδος Αντώνης
Στεργιάκης της Ama Films . 
«Καλησπέρα» ακούστηκε να λέει στα ελληνικά η 37χρονη Βαλέρια Γκολίνο και ο
Γιώργος Χωραφάς που έφτασαν από το Παρίσι και τη Ρώμη για την πρεμιέρα. Και η
διάσημη Ιταλίδα σταρ έπιασε κουβέντα με τις φίλες της, στα ελληνικά βεβαίως,
μιας και η μητέρα της είναι Ελληνίδα, ο πατέρας της Ιταλός και η ίδια είναι
γεννημένη στη Καλλιθέα όπου κι έζησε μέχρι τα οκτώ της χρόνια - «νιώθω
ασφάλεια, λατρεύω την Ελλάδα και την Κύπρο και θα 'θελα να παίξω σε πιο πολλές
ελληνικές ταινίες», μου είπε και έμαθα ότι έχει τελειώσει τέσσερις νέες
ταινίες με τελευταία εμφάνισή της σε φιλμ του Μάικ Φίγκις. 
Γυναίκα-πειρασμός στο «Τάμα» η Βαλέρια Γκολίνο, δεν δυσκολεύεται πολύ να...
αποπλανήσει τον Γιώργο Χωραφά που αν και ταμένος ενδίδει σ' όλες τις αμαρτίες
- «σε όλες πλην του... φόνου» λέει ο ίδιος - στο οδοιπορικό του με το
αγαπημένο του γαϊδουράκι στην Κύπρο του 1940... <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17242P462</ED>
<ID>
ID:302400

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P46&aa=2</URL></REF>


Article

<CATEGORY>vin09</CATEGORY>

 <H2>Εξετάσεις για τη «Μάλα»
</H2>
<AUTHOR>Χ.Π.</AUTHOR>

Πολλές κάμερες «στημένες» εν σειρά, εν είδει τείχους, φωτογράφοι
ακροβολισμένοι στα τέσσερα σημεία της αίθουσας (και μπροστά ακριβώς από τα
πόδια μας) ατμόσφαιρα ηλεκτρισμένη, φορτωμένη με θετικά ιόντα, σαν ένα
σύννεφο... προσμονής γι' αυτό «το κάτι», το εξαιρετικό, που θα συνέβαινε από
στιγμή σε στιγμή. 
Και συνέβη. Η Άννα Βίσση ολοζώντανη μπροστά μας! Τα φλας άστραψαν, οι
φωτογράφοι σαν ατίθασο μελίσσι κάλυψαν ακόμη και τις ανάσες μας, το κορίτσι,
πιο φρέσκο και πιο όμορφο από ποτέ (το καστανό, ναι, είναι το χρώμα της!) μας
χαιρέτησε γλυκά και κάθησε. Η αναγγελία για την έναρξη της πολυσυζητημένης ροκ
όπερας «Μάλα», που επί μήνες ετοιμάζεται πυρετωδώς διά χειρός Γιάννη Κακλέα
(σε λιμπρέτο και μουσική Νίκου Καρβέλα) στο ανακαινισμένο «Παλλάς», μόλις
ξεκινούσε. 
«Μα πρόκειται για μια παραγωγή που θα αλλάξει τα δεδομένα στον χώρο του
μουσικού θεάτρου» έλεγε ο σκηνοθέτης. Πεντακόσια κοστούμια, 65 ηθοποιοί, 35
μουσικοί, 30 τεχνικοί, φωτιστές, ηχολήπτες, σε μια παραγωγή 440 εκατ. ευρώ. 
«Οι εξετάσεις μου είναι για το ερχόμενο Σάββατο» είπε εκείνη, «μπορεί τα
φώτα της δημοσιότητας να είναι στραμμένα πάνω μου, αλλά αυτή η παράσταση δεν
είμαι μόνον εγώ, είμαστε όλοι». <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17242P463</ED>
<ID>
ID:302433

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P46&aa=3</URL></REF>


Article

<CATEGORY>vin09</CATEGORY>

 <H2>Οι «σκληροί» επιστρέφουν
</H2>
Ύστερα από μία καταστροφή οι κυρίαρχες τάσεις στην τηλεόραση, στον
κινηματογράφο, στα περιοδικά, μπορούν να κάνουν στροφή 180 μοιρών. Όλοι είναι
υποχρεωμένοι να ακολουθήσουν τον παλμό του κόσμου που θρηνεί και έχει ανάγκη
προστασίας, ακόμη κι αν αυτό έχει τίμημα το τέλος μιας χρυσής δεκαετίας για τη
θηλυκότητα. Και αυτό δεν αφορά τόσο στις γυναίκες όσο στους ίδιους τους
άνδρες. Η πτώση των δύο πύργων στη Νέα Υόρκη βάζει τέλος στη ρομαντική μες α
λα Ντι Κάπριο. Βάζει τέλος και στα κομψά κοστούμια του Τζέιμς Μποντ. Το νέο
πρότυπο, ο νέος ήρωας, είναι πυροσβέστης. Έχει στήθια Άτλαντα, λαιμό ταύρου,
χέρια ανθρώπου που έκανε καταναγκαστικά έργα. Έχει μουστάκια γεμάτα στάχτες,
έχει τιράντες πάνω από ένα μπλουζάκι μούσκεμα στον ιδρώτα. Κανείς δεν
αναρωτιέται για τη σεξουαλική του ταυτότητα. Ετούτος ο στωικός πατριώτης, το
θηρίο που κλαίει σαν μικρό παιδί για τους συναδέλφους του που χάθηκαν, είναι η
νέα ανακάλυψη των γυναικείων περιοδικών της Αμερικής. Είναι φυσικός και
σηκώνει στις πλάτες του όλα τα άγχη και όλες τις φαντασιώσεις μιας Αμερικής
πληγωμένης και ανήσυχης. Είναι ο σοφός παππούς, ο δουλευτής σύζυγος, ο φίλος
που δεν θα μας προδώσει. Είναι ο Τζον Γουέιν που ξανάρχεται, από την πίσω
πόρτα, για να μας σώσει...
<REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17242P464</ED>
<ID>
ID:302454

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P46&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>απέτυχε το ηλιακό αυτοκίνητο;
</H2>
<AUTHOR>ΠΕΤΡΟΣ ΠΙΤΣΙΝΗΣ</AUTHOR>

Ο ήλιος μπορεί μάλιστα να δώσει ζωή και σε ηλεκτροκινητήρες με τη βοήθεια
ηλιακών κυψελών που μετατρέπουν την ακτινοβολία του σε ρεύμα. Μια διαδικασία η
οποία πραγματοποιείται χωρίς εκπομπές ρύπων και θόρυβο, αλλά δεν κατάφερε ποτέ
να περάσει από την πειραματική στη μαζική εφαρμογή, κυρίως για δύο λόγους. Η
συγκεκριμένη τεχνολογία εξαρτάται άμεσα από την εμφάνιση του ηλίου. Άρα παύει
να ενδιαφέρει και να αφορά ένα μεγάλο μέρος της υδρογείου όπου δεν
παρατηρείται υψηλή ηλιοφάνεια. Επίσης, με τα σημερινά δεδομένα η εκμετάλλευση
της ηλιακής ενέργειας κρίνεται εξαιρετικά χαμηλή. Υπολογίζεται ότι θα
χρειάζονταν ηλιακές κυψέλες επιφάνειας σχεδόν ενός ποδοσφαιρικού γηπέδου για
να καλυφθούν πλήρως οι ανάγκες ενός μέσου οικογενειακού αυτοκινήτου σε
ταχύτητα και αυτονομία. Έτσι τα ηλιακά αυτοκίνητα δεν φαίνεται να έχουν μέλλον
και μάλλον θα περιοριστούν σε μερικά φουτουριστικά πρωτότυπα και σε κάποιους
αγώνες επίδειξης. Πάντως η ηλιακή ενέργεια θα βρει στο άμεσο μέλλον θέση στο
αυτοκίνητό μας ως τροφοδότης συγκεκριμένων συστημάτων του. Ήδη θα ξεκινήσει
μέσα στη χρονιά η παραγωγή ειδικών ηλιακών κυψελών σε μορφή λεπτού φύλλου, οι
οποίες θα κολλούν στην οροφή του αυτοκινήτου και με την ενέργειά τους θα
λειτουργεί το σύστημα κλιματισμού. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17242P465</ED>
<ID>
ID:302470

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P46&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Γι' αυτήν είπε ο Ξέρξης «Οι μεν άνδρες γεγόνασί μοι γυναίκες, αι δε
γυναίκες άνδρες». 2. Πατέρας του Όθωνα (αιτ.). 3. Αρχιτέκτονας
και μηχανικός της αρχαιότητας από τα Μέγαρα (γεν.). 4. Διεθνής
ναυτιλιακός όρος (αντίστρ.). ­ Δεν ακούγεται με απάθεια. 5. Προκαλεί
επικίνδυνο εθισμό. 6. Ψάχνουμε να το βρούμε σε μερικά προβλήματα. ­
Πατρίδα του Αλέξανδρου Παπαδιαμάντη (αιτ.). 7. Τελείως άτακτα, μαζί με
το αντίθετό του (αντίστρ.). ­ Τραγωδία του Ευριπίδη. 8. Γνωστή ελληνική
οπερέτα. ­ Γαλλική... λέξη. 9. Η αρχαία ιωνική διάλεκτος. ­ Αναφέρεται
και για ένα επεισόδιο. 
ΚΑΘΕΤΑ 
1. Χωριό της Αττικής. 2. Πολύτιμοι λίθοι. 3. Πολλοί οι
χημικοί. ­ Των Λατίνων... τέχνη. 4. Συντελεστής της παραγωγής.
5. Βελγική πόλη. ­ Μη επιδοκιμαζόμενη. 6. Λιμνόβιο ιερό πουλί
των αρχαίων Αιγυπτίων. ­ Αγγλικό σύμφωνο. 7. Αρχαίο ρήμα καταστροφής ή
κακοποίησης. 8. Από τα είκοσι... τέσσερα. ­ το μικρό όνομα του εφευρέτη
Έδισον (αιτ.). 9. Τρία φωνήεντα... οδυνηρά. ­ Διάκριση αριθμού. 
ΛΥΣΗ (14/1/2002) 
ΟΡΙΖΟΝΤΙΑ: 1. ΦΛΑΜΑΝΔΟΙ 2. ΛΙΜ ­ ΓΑΙΑ 3. ΩΤΑ ­ ΑΡΑΙΑ
4. ΡΑΝΑ 5. ΕΝ ­ ΑΣΙΤΙΑ 6. ΝΕΚΡΩΣΕΙΣ 7. ΤΙΑ ­ ΑΣ ­
ΙΚ 8. ΙΑΠΕΤΟΣ 9. ΡΑΣΑ ­ ΣΑΟΣ. ΚΑΘΕΤΑ: 1. ΦΛΩΡΕΝΤΙΑ
2. ΛΙΤΑΝΕΙΑΣ 3. ΑΜΑΝ ­ ΚΑΠΑ 4. ΑΑΡ ­ ΕΡ 5. ΑΓΑ ­
ΤΑΩΣ 6. ΝΑΡΚΙΣΣΟΣ 7. ΔΙΑ ­ ΤΕ ­ ΣΑ 8. ΟΑΙ ­ ΙΙΙ 9.
ΑΛΑΣΚΑΣ. <REF><SOURCE>
ΤΑ ΝΕΑ</SOURCE>
<DATE>, 15-01-2002</DATE>
<CAT>, Σελ.: P62</CAT>
<ED>
Κωδικός άρθρου: A17242P621</ED>
<ID>
ID:302372

</ID><URL>http://ta-nea.dolnet.gr/neaweb/neafile.print_unique?e=A&f=17242&m=P62&aa=1</URL></REF>


Article

<CATEGORY>vin04</CATEGORY>

 <H5>ΥΣΤΕΡΑ ΑΠΟ ΙΣΧΥΡΕΣ ΠΟΛΙΤΙΚΕΣ ΠΙΕΣΕΙΣ ΣΕ ΕΘΝΙΚΗ - ΑLΡΗΑ
</H5><H2>ΛΕΥΚΟΣ ΓΑΜΟΣ αποτρέπει (για την ώρα) οριστικό διαζύγιο
</H2>
Δύο κρίσιμα εικοσιτετράωρα, με πλούσιο παρασκήνιο και άσκηση έντονων πολιτικών
πιέσεων, είχαν ως αποτέλεσμα το διαζύγιο Εθνικής - Alpha Bank να αποτραπεί την
τελευταία στιγμή. Σε ρόλους-κλειδιά οι κ.κ. Θ. Καρατζάς και Ι. Κωστόπουλος,
αλλά και κυβερνητικά στελέχη, που βρήκαν προσωρινά διέξοδο, όχι όμως και
οριστική λύση.

Ρε
πο
ρτάζ στις σε
λί
δες 7-10
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17243N011</ED>
<ID>
ID:302520

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N01&aa=1</URL></REF>


Article

<CATEGORY>vin06</CATEGORY>

 <H5>ΠΕΡΙΠΕΤΕΙΑ
</H5><H2>Τρεις Ελληνίδες κατέκτησαν τις Άνδεις
</H2>
σελίδα 15
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17243N013</ED>
<ID>
ID:302581

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N01&aa=3</URL></REF>


Article

<CATEGORY>vin06</CATEGORY>

 <H2>Το τοπ-10 των Ι.Χ. σε Ελλάδα και Ευρώπη
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17243N014</ED>
<ID>
ID:302612

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N01&aa=4</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤ. ΤΡΑΧΑΝΑΣ: Η υπεράσπιση του «ορφανού» δημόσιου συμφέροντος, δέκα
χρόνια μετά, εξαρτάται σε καίριο βαθμό από τη δική μου μαρτυρική κατάθεση.
Γιατί άλλοι ουσιώδεις μάρτυρες δεν δείχνουν πρόθυμοι να προσέλθουν στη δίκη.
Η συνέντευξη στον Ν. Βιδάκη στη σελ. 16. 
Η ΣΕΡΒΙΤΟΡΑ άκουσε την ιστορία των προπωλημένων εισιτηρίων, σε τρία
διαφορετικά τραπέζια, χαμογέλασε κι αυτή ευχαριστημένη, και είπε ότι είναι
καλό που τόσοι πολλοί άνθρωποι έδειξαν τόσο ενδιαφέρον να συμπαρασταθούν στις
Αφγανές. Η Άννα Δαμιανίδη στα «Αναλώσιμα», σελ. 18. 
Α. ΚΑΡΑΜΑΝΟΥ: Οι Ελληνίδες έχουμε κερδίσει πολλά, αλλά ο δρόμος για την
πλήρη ισότητα είναι μακρύς. Μόλις πριν από 50 χρόνια κατακτήσαμε το δικαίωμα
ψήφου. Οι «20 Ερωτήσεις» της Τζώρτζιας Κοντράρου στη σελ. 18. 
ΕΙΣΤΕ καλοί γονείς; Είστε αποδοτικοί; Ακόμη και σε δύσκολες καταστάσεις
διαθέτετε την αγάπη, τη φαντασία και την τρυφερότητα που απαιτούνται; Έτσι
νομίζετε; Για δοκιμάστε το κουίζ στους «ΟΡΙΖΟΝΤΕΣ», στις σελ. 22-23. 
Ο ΣΟΝ ΚΟΝΕΡΙ, η Βανέσα Ρεντγκρέιβ και άλλοι συγγραφείς, καλλιτέχνες,
πανεπιστημιακοί και 90 μέλη του βρετανικού Κοινοβουλίου ζητούν να επιστραφούν
τα Μάρμαρα του Παρθενώνα στην Ελλάδα. Αντιδρά, βέβαια, ο διευθυντής του
Βρετανικού Μουσείου. Στους «ΟΡΙΖΟΝΤΕΣ», σελ. 41. 
Ο ΜΟΥΛΑΣ Ομάρ και ο Οσάμα Μπιν Λάντεν την έχουν... «κοπανήσει» από το
Αφγανιστάν και ματαίως οι Αμερικανοί τούς ψάχνουν στα βουνά. Το γνώριζαν από
καιρό, αλλά δεν τολμούσαν να το ομολογήσουν. Σελ. 47. 
Ο Π. ΚΡ. ΦΟΣ είναι 52 χρόνων και υπουργός της Νορβηγίας. Πρόσφατα
παντρεύτηκε τον Γ. Έρικ Κνάρμπακ, 50 χρόνων, διευθυντή του δημοσιογραφικού
ομίλου Schibsted. Είχαν γνωριστεί το 1980 και συζούσαν στο Όσλο. Τα
«ΠΡΟΣΩΠΑ» στη σελ. 50. 
ΘΕΜΕΛΙΩΔΗ σημασία έχει να καταλάβουμε 
ότι δεν μπορούμε να έχουμε παγκόσμια αγορά 
χωρίς να έχουμε μια παγκόσμια πολιτική για 
την υγεία, την εκπαίδευση, το περιβάλλον, 
μια παγκόσμια οικονομική πολιτική και 
μια παγκόσμια πολιτική για την ασφάλεια. Ο Bill 
Clinton από τη «Le Monde» στη σελ. 48. 
Η ΕΙΡΗΝΗ δεν φοβήθηκε. Η Ειρήνη 
στενοχωρήθηκε, απογοητεύτηκε, «πάγωσε», 
θύμωσε, και γι' αυτό δεν θέλησε να δοθεί 
συνέχεια στη σκέψη για συμμετοχή της 
στις δημοτικές εκλογές του Οκτωβρίου. 
Ο Λ. Παπαδόπουλος στις «Ματιές», σελ. 4. 
Ο ΕΛΛΗΝΑΣ πολίτης δεν θέλει να 
μετράει συνέχεια τα «ψιλά», όχι φυσικά 
γιατί περιφρονεί το χρήμα, αλλά γιατί 
περιφρονεί το να εξαντλείται εκεί η νοημοσύνη 
του. Ο Β. Καραποστόλης στην «Τρίτη Άποψη». Σελ. 6. 
ΣΕ ΤΡΥΠΙΟ καλάθι θα πέφτουν όσα χρήματα 
και αν διατεθούν στο ασφαλιστικό σύστημα, 
αν δεν υπάρξει νοικοκύρεμα των ταμείων, με 
αποτελεσματική αντιμετώπιση της εισφοροδιαφυγής, 
έλεγχο των δαπανών υγείας και αξιοποίηση των πόρων. 
Ο Η. Γεωργάκης στους «Προβολείς». Σελ. 6.

ΦΑΝΤΑΖΟΜΑΙ τον Μίκη να κρυφογελάει 
ικανοποιημένος που τα πιτσιρίκια ξεσηκώνονται 
ακόμα με τη μουσική του. Έστω κι αν φωνάζουν 
«ουάου» στο τέλος τού «Άξιον Εστί». Η Μαρία 
Νταλιάνη «Σε πρώτο ενικό», σελ. 18. 
ΜΠ. ΣΕΧΟΥ: Για να διερευνήσω την τάση του ανθρώπου για εξουσία, η
προσωπικότητα του δικτάτορα αποτελεί μια βασική οδό. Διανύοντάς την μπορούμε
να ανακαλύψουμε τερατώδη στοιχεία που κουβαλάει ο καθένας μας μέσα του.
Η συνέντευξη στον Γκ. Καπλάνι στους «ΟΡΙΖΟΝΤΕΣ», σελ. 21. 
Η ΖΑΝ ΜΟΡΟ θα ζωντανέψει τη Μαργκερίτ Ντιράς, στον τελευταίο της έρωτα με
τον κατά πολύ νεώτερό της Γιάν Αντρέα Στάινερ, στον κινηματογράφο. Η ταραχώδης
σχέση της αλκοολικής πια 66ετούς συγγραφέως με τον μυστήριο θαυμαστή. Η
Μικέλα Χαρτουλάρη στους «ΟΡΙΖΟΝΤΕΣ», σελ. 19.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17243N021</ED>
<ID>
ID:302489

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τα παράξενα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Αν κατάλαβα καλά, αυτοί θα πάρουν διαζύγιο κι εγώ θα πρέπει να πληρώσω τη
διατροφή! 
Με τιμή
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17243N022</ED>
<ID>
ID:302573

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Τοπικές βροχές, καταιγίδες, κυρίως στα δυτικά, χιόνια στη Δυτική Μακεδονία και
σ' όλα τα ορεινά ηπειρωτικά. Ισχυροί νοτιάδες στην Κεντρική και Νότια Ελλάδα. 
ΑΤΤΙΚΗ 
Βροχή κατά περιόδους, νοτιάδες μέχρι μέτριοι. Μέγιστη θερμοκρασία στην Αθήνα
11oC. 
ΘΕΣΣΑΛΟΝΙΚΗ 
Βροχή, ασθενείς ανατολικοί άνεμοι. Μέγιστη θερμοκρασία στην πόλη
7oC 
<H3>ΑΥΡΙΟ
</H3>
Βροχές, καταιγίδες κυρίως στις θαλάσσιες περιοχές. Χιόνια στα ορεινά
ηπειρωτικά. Τοπικά έντονα φαινόμενα. Στα βόρεια άνεμοι βορειοανατολικοί έως
ισχυροί στην υπόλοιπη χώρα ίδιας έντασης νοτιάδες. <H3>Παρασκευή 18/1
</H3>
Κακοκαιρία αρχικά με βροχές, καταιγίδες στη θάλασσα κυρίως και χιόνια σ' όλα
τα ορεινά ηπειρωτικά. Αναμένεται βαθμιαία ύφεση από δυσμάς. Στα δυτικά,
κεντρικά, βόρεια πολύ ισχυροί, τοπικά, βοριάδες (6-7 Μπωφόρ), ίδιας έντασης
νοτιάδες στις υπόλοιπες περιοχές.
<H3>Σάββατο 19/1
</H3>
Μικρής διάρκειας βροχές κυρίως στην Ανατολική και Νότια Ελλάδα. Πρόσκαιρες
χιονοπτώσεις στα ορεινά. Άνεμοι, βορείων διευθύνσεων μέτριοι (4-5 Μπωφόρ).
Μικρή πτώση της θερμοκρασίας παντού.



Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Πικρά χαμόγελα, μικρές προσδοκίες
</H2><H4>Με «κομμένη ανάσα» οι εξελίξεις στον γάμο </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Με κομμένη την ανάσα», για να θυμηθούμε την ταινία του Ζαν Λικ Γκοντάρ με
τον Ζαν Πολ Μπελμοντό, παρακολουθεί η κυβέρνηση την εξέλιξη της υπόθεσης
Εθνικής - Alpha. 
Οι χθεσινές εξελίξεις δείχνουν ότι η σχέση των δύο τραπεζών μετατρέπεται σε
«λευκό γάμο» μέχρι να έρθει το διαζύγιο... Εκτός αν... Σ' αυτό το «αν» η
κυβέρνηση στηρίζει τις (λιγοστές) ελπίδες της να σωθεί ο γάμος του αιώνα... Η
χθεσινή συνάντηση και συμφωνία των διοικητών των δύο τραπεζών κ.κ. Θ. Καρατζά
και Γ. Κωστόπουλου για τη συνέχιση του διαλόγου επέτρεψαν μιαν ανάσα - κάτι
είναι κι αυτό μπροστά στον προχθεσινό πανικό της κυβέρνησης από το (σίγουρο,
τότε) διαζύγιο. 
Παρ' όλ' αυτά αλλά και παρά την πίεση που εξακολουθεί να ασκεί στις
ηγεσίες των τραπεζών ο κ. Ν. Χριστοδουλάκης, η κυβέρνηση δεν βλέπει (γρήγορα)
χάπι εντ και κρατά μικρό καλάθι. «Φτιάχνει κλίμα» δε για τα χειρότερα,
λέγοντας, μέσω πηγών της, ότι καλύτερα που η κρίση ξέσπασε τώρα και γλιτώσαμε
τη χιονοστιβάδα και το μεγαλύτερο πολιτικό πρόβλημα. 
Στριμωγμένη για στριμωγμένη στην υπόθεση αυτή η κυβερνητική παράταξη -
δεν θα χάσει και τη βολή της. Έτσι, για τις εκλογές της Τοπικής Αυτοδιοίκησης
η Χαριλάου Τρικούπη σπεύδει και προκρίνει μια ευέλικτη διαδικασία ανάδειξης
υποψηφίων προκειμένου να περιορίσει όσο περισσότερο γίνεται τις εσωκομματικές
τριβές. Έτσι, αλλού θα γίνουν προκριματικές εκλογές και αλλού οι υποψήφιοι θα
υποδειχθούν από τα νομαρχιακά συμβούλια - το Εκτελεστικό Γραφείο θα έχει,
τέλος πάντων, τον τελευταίο (πολιτικό) λόγο... 
Η Ν.Δ. βρίσκεται στο θέμα αυτό μάλλον ένα βήμα πιο μπροστά καθώς ήδη
ψάχνει πρόσωπα - ιδίως για τις δύο μεγάλες νομαρχίες: ένα πρόσωπο με αριστερό
προφίλ, α λα Θεόδωρο Κατριβάνο, θα τη βόλευε για την υπερνομαρχία
Αθηνών-Πειραιώς. Η περίπτωση του προέδρου του ΤΕΕ και υπουργού της
συγκυβέρνησης κ. Κ. Λιάσκα ταιριάζει στα στάνταρ της Ρηγίλλης - ο ίδιος
διεμήνυσε ότι προς το παρόν έχει άλλες προτεραιότητες.

Μακριά πάντως από την Ελλάδα τα ελληνικού ενδιαφέροντος θέματα είναι
πιο αισιόδοξα: Οι ΗΠΑ φαίνεται - προσέξτε: φαίνεται... - ότι αρχίζουν να
δίνουν έμφαση στο Κυπριακό, έστω και στο «παρά πέντε». Και τρεις Ελληνίδες
έβαλαν ένα στόχο, υψηλό, και τον πέτυχαν. Είναι οι πρώτες δικές μας που
ανέβηκαν στην κορυφή των Άνδεων <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17243N032</ED>
<ID>
ID:302545

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το ταμπού
</H2>
ΔΙΑΣΤΑΣΕΙΣ τραγικές, που μεταφράζονται σε απώλεια ζωής εκατοντάδων
ανθρώπων κάθε χρόνο... 
ΕΧΕΙ πάρει στην Ελλάδα η απροθυμία για τη δωρεά ανθρώπινων οργάνων που
θα χρησιμοποιηθούν σε μεταμοσχεύσεις. 
ΚΑΙ στον τομέα αυτό η χώρα μας κατέχει, δυστυχώς, μία από τις
τελευταίες θέσεις στην Ευρώπη... 
ΑΠΟΤΕΛΕΣΜΑ ασφαλώς της απουσίας πολιτικής και ενημέρωσης για την
ενίσχυση του θεσμού των δωρητών ανθρώπινου σώματος. 
ΧΑΡΑΚΤΗΡΙΣΤΙΚΟ αυτής της απουσίας είναι και η τελευταία απογραφή του
2001... 
ΟΠΟΥ μόλις 50.000 πολίτες προθυμοποιήθηκαν να δηλώσουν εθελοντές
δωρητές... 
ΑΡΙΘΜΟΣ που θα ήταν ασφαλώς πολύ μεγαλύτερος αν είχαν φροντίσει οι
αρμόδιες υπηρεσίες να μοιράσουν το σχετικό έντυπο... 
ΚΑΙ αν το θέμα δεν είχε αφεθεί μόνο στην ατομική ευαισθησία των
πολιτών. 
ΟΥΔΕΙΣ φυσικά μπορεί να υποστηρίξει πως είναι εύκολο να ξεπεραστούν οι
φοβίες, οι κοινωνικές και οι θρησκευτικές προκαταλήψεις. 
ΟΜΩΣ η συγκλονιστική μάχη για τη ζωή που δίνει η 27χρονη Ειρήνη
Μαρκοπούλου... 
ΜΙΑ μάχη που φαίνεται ότι την κερδίζει ακριβώς επειδή βρέθηκαν δότες... 
ΑΠΟΔΕΙΚΝΥΕΙ ότι ένα μεγάλο κοινωνικό πρόβλημα μπορεί να λυθεί... 
ΑΝ πολίτες και κράτος δείξουν περισσότερη τόλμη, ευαισθησία και
αλτρουισμό... 
ΑΝ ξεπεράσουν ένα ταμπού που στοιχίζει ανθρώπινες ζωές! <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17243N033</ED>
<ID>
ID:302587

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Σταύρος Λυγερός 
(ο αρθρογράφος, με αφορμή την επίσκεψη Σημίτη στις ΗΠΑ) 
« Αυτό το διάστημα βρίσκεται σε εξέλιξη μία διαδικασία επιβολής ενός
"αυτοκρατορικού" μοντέλου χειρισμού των διεθνών υποθέσεων. Δεν είναι τυχαίο
ότι η Ουάσιγκτον έχει πάψει να ενδιαφέρεται για την τήρηση των προσχημάτων,
ακόμη κι εκεί όπου μπορεί να το πράξει χωρίς κόστος για τα συμφέροντά της.
Όπως δεν είναι τυχαίο ότι ολοένα και περισσότερο αρνείται να αποδεχθεί
διεθνείς κανόνες και νομικές δεσμεύσεις, έστω κι αν αυτή τη στιγμή εξυπηρετούν
την πολιτική της. Η τάση της είναι να έχει όσο το δυνατόν πιο ελεύθερα τα
χέρια της, για να κρίνει κάθε φορά κατά περίπτωση και χωρίς περιορισμούς.
Ουσιαστικά, προσπαθεί να ολοκληρώσει τη διαδικασία εγκαθίδρυσης της pax
americana». 
(«Η Καθημερινή»)
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17243N034</ED>
<ID>
ID:302628

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
* Ρε συ Χρήστο εγώ φταίω που δεν καταλαβαίνω τίποτα απ' το Ασφαλιστικό;
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17243N042</ED>
<ID>
ID:302543

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N04&aa=2</URL></REF>


Article

<CATEGORY>vin05</CATEGORY>

 <H2>Είπαν
</H2>
Άννα Κοκκίνου: 
(η ηθοποιός στο «Έψιλον») 
«Ο Καραγκιόζης είναι ένα παράδειγμα τού τι θα πει Έλληνας. Δεν είναι μόνο η
εξυπνάδα, η καπατσοσύνη. Είναι κυρίως η τρομακτική ελευθερία που έχει να
κοροϊδεύει τα πάντα, να στέκεται πάνω από τα πράγματα».

Ηρώ: 
(η τραγουδίστρια μετά την είσοδό της στο ΤΟΡ 20 της Αγγλίας και το ΤΟΡ 10 της
Ιταλίας, λέει στο «Down Town» τι ήθελε να γίνει όταν ήταν μικρή) 
«Εισαγγελέας. Είναι ένας ρόλος που πρέπει να είσαι πολύ τυπικός και κοινά
αποδεκτός. Μου άρεσε, με την έννοια του ότι θα μπορώ να πατάξω την αδικία».

Αλέξανδρος Λυκουρέζος: 
(ο βουλευτής της Ν.Δ. στην ΕΡΑ-ΝΕΤ 105,8) 
«Εφόσον και εάν η κ. Μπακογιάννη δεν επιλέξει να διεκδικήσει τον Δήμο της
Αθήνας, τότε το ενδιαφέρον μου υπάρχει για να διεκδικήσω το χρίσμα. Ξέρω ότι
υπάρχουν και άλλοι τρεις-τέσσερις συνάδελφοί μου οι οποίοι ενδιαφέρονται, αυτό
όμως δεν με απασχολεί». 
Νικήτας Κακλαμάνης: 
(ο βουλευτής της Ν.Δ. για τις φερόμενες υποψηφιότητες συναδέλφων του για τον
πρώτο δήμο της χώρας ­ στο Tempo) 
«Καλύτερα να γίνουν όλοι δήμαρχοι για να έχω λιγότερο ανταγωνισμό στην Α'
Αθηνών». 
Ευάγγελος Βενιζέλος: 
(ο υπουργός Πολιτισμού, μιλώντας... γενικώς ­ από την «Ελευθεροτυπία») 
«Αν κάποιος έχει ικανότητες να γίνει πρωθυπουργός, δεν θα πάει για δήμαρχος». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17243N043</ED>
<ID>
ID:302585

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ο... πόλεμος!
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Μια εφημερίδα ­ η «Καθημερινή» ­ έγραψε ότι η Ειρήνη Παπά «κιότεψε» και γι'
αυτό δεν θα είναι υποψήφια δήμαρχος Αθήνας στις προσεχείς εκλογές. Το
«κιότεψε» δεν είναι το σωστό ρήμα. Η Ειρήνη δεν φοβήθηκε. Η Ειρήνη
στενοχωρήθηκε, απογοητεύθηκε, «πάγωσε», θύμωσε, και γι' αυτό δεν θέλησε να
δοθεί συνέχεια στη σκέψη για συμμετοχή της, με το ψηφοδέλτιο του ΠΑΣΟΚ,
στην αναμέτρηση του Οκτωβρίου. Μου είπε: «Όταν διάβασα στον Τύπο ότι "η Ειρήνη
φέρνει πόλεμο" και "η Ειρήνη εναντίον της Ντόρας", έμεινα με το στόμα ανοιχτό!
Φέρνω εγώ πόλεμο; Και ποιος είναι ο εχθρός; Και πώς είμαι εναντίον της Ντόρας;
Από πού κι ώς πού;». 
Έτσι είναι. Η Ειρήνη βολιδοσκοπήθηκε, μέσα σ' ένα κλίμα φιλικό και εγκάρδιο,
για το ενδεχόμενο ανάμειξής της στα «δημαρχιακά». Δεν ήταν κατηγορηματικά
αρνητική. Δήλωσε ότι, «αν μου γίνει συγκεκριμένη πρόταση, θα το σκεφθώ».
Πρόταση, όμως, δεν της έγινε. Βαβούρα έγινε. Και αμέσως μετά ήχησαν οι
σάλπιγγες και τα τύμπανα του πολέμου! Από το τίποτα! Πώς ήταν δυνατόν, ένας
καταξιωμένος και ευαίσθητος άνθρωπος, όπως είναι η Παπά, να μην ενοχληθεί και
να μην κόψει αμέσως κάθε περαιτέρω συζήτηση γι' αυτό το θέμα; 
Μου έκανε εντύπωση η αντίδραση της Μαριέττας Γιαννάκου, την οποία, οφείλω να
σημειώσω, ιδιαίτερα λογαριάζω. Είπε, λοιπόν, η ευρωβουλευτίνα της Ν.Δ., το
Σάββατο, σε μια τηλεοπτική εκπομπή, ότι όταν κάποιος διεκδικεί ένα δημόσιο
αξίωμα, δίνει μάχη για να το κατακτήσει. Κι αυτό συμβαίνει, πράγματι. Δεν με
ξάφνιασαν, όμως, τα λόγια της ευρωβουλευτίνας. Με ξάφνιασε το ύφος της. Μίλησε
για την Ειρήνη Παπά με ολοφάνερη δυσφορία. Με οργή, θα μπορούσα να πω. Γιατί
όμως; Η Ειρήνη Παπά είναι η πρώτη που αναφέρεται με κάποια απαξίωση στον τρόπο
με τον οποίο γίνεται το «πολιτικό παιχνίδι» στη χώρα μας; Ή το πολιτικό αυτό
παιχνίδι των κραυγών και την συγκρούσεων είναι για χειροκρότημα; 
Κουβέντιασα πολλές φορές με την Ειρήνη Παπά, τις τελευταίες μέρες, για τα
«δημαρχιακά». Έμεινα με την εντύπωση ­ με τη βεβαιότητα, πιο σωστά ­ ότι η
μεγάλη Ελληνίδα ηθοποιός, η «Γυναίκα της Ευρώπης» για το 2002, σ' αυτή την
υπόθεση των δημοτικών εκλογών και εν όψει των Ολυμπιακών Αγώνων, ήθελε να
βοηθήσει. Μόνο να βοηθήσει. Την Ελλάδα. Την Αθήνα. Έξω από κόμματα και
«εμφύλιες συρράξεις». Κι αυτό τόνισε, και στη δήλωση της «αποχώρησής» της:
«Δεν θέλω να χωρίσω τον λαό μας σε φατρίες και τους συμπολίτες μου σε νικητές
και ηττημένους». 
Η Ειρήνη αποχώρησε από τη σκηνή, πριν ακόμη βγει σ' αυτήν. Και, κατά τη γνώμη
μου, ορθώς έπραξε.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17243N044</ED>
<ID>
ID:302631

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N04&aa=4</URL></REF>


Article

<CATEGORY>vin05</CATEGORY>

 <H2>Από σαράντα κύματα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Από σαράντα κύματα πέρασε ο Γιάννος τους υποψήφιους για το ΓΕΣ και το ΓΕΑ.
Και σε συνέντευξη τους υπέβαλε, ώστε να έχει προσωπική αντίληψη για το ποιόν
τού κάθε ανδρός. Και τους υπηρεσιακούς τους φακέλους πήρε σπίτι του το
περασμένο Σαββατοκύριακο για να τους μελετήσει ενδελεχώς. Τελικώς, η επιλογή
έγινε «με αυστηρά αξιοκρατικά κριτήρια», όπως δήλωσε υπερηφάνως ο νέος
υπουργός μετά την έξοδό του από το ΚΥΣΕΑ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17243N045</ED>
<ID>
ID:302634

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N04&aa=5</URL></REF>


Article

<CATEGORY>vin05</CATEGORY>

 <H2>Αξιοκρατία και εύνοια </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πώς αντιλαμβάνεται ο Γιάννος την αξιοκρατία; Μαθαίνω ότι μεταξύ των
προσόντων του νέου αρχηγού ΓΕΣ Παναγιώτη Χαρβάλα είναι ότι ουδείς (πολιτικός)
τηλεφώνησε στον Γιάννο για να υποστηρίξει την υποψηφιότητά του! Ενδιαφέρον
παρασκήνιο υπάρχει και στην περίπτωση του πτέραρχου Αθ. Γεωργούδη. Επειδή
είναι σύμβουλος του Πρωθυπουργού για θέματα Ενόπλων Δυνάμεων υπήρχε ο κίνδυνος
­ σε τυχόν επιλογή του ­ να δoθεί εντύπωση εύνοιας. Έτσι, ο «έχων λαμπρό
μέλλον» Γεωργούδης προορίζεται μάλλον για υπαρχηγός ΓΕΕΘΑ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17243N046</ED>
<ID>
ID:302646

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N04&aa=6</URL></REF>


Article

<CATEGORY>vin05</CATEGORY>

 <H2>Ιερείς και Άραβες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ακόμη και νομπελίστες ποιητές παραδέχονται ότι «δεν υπάρχει
παρθενογένεση στην τέχνη». Τούτο δικαιολογεί κάποιες αδυναμίες της «λίστας
Γρυλλάκη». Έτσι η συνάντηση Τσίμα και Κωνσταντινέα στο αεροδρόμιο του
Ελληνικού με τον Αμπού Νιντάλ αναφέρεται και σε βιβλίο της τουρκικής
προπαγάνδας που είχε κυκλοφορήσει παλαιότερα. 
Η φαντασία του συντάκτη ξεπερνάει και το κλασικότερο έργο της
κατασκοπευτικής λογοτεχνίας που αφορά την αραβική τρομοκρατία. Πρόκειται για
τη «Μικρή Τυμπανίστρια» του Τζον Λε Καρέ (που πρέπει να έχει μάθει απ' έξω
πλέον ­ κρίνοντας από τις δηλώσεις του ­ ο Θόδωρος Ρουσόπουλος). Ο Άραβας
αρχιτρομοκράτης ήταν, λέει, μεταμφιεσμένος σε ιερέα. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17243N047</ED>
<ID>
ID:302651

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N04&aa=7</URL></REF>


Article

<CATEGORY>vin05</CATEGORY>

 <H2>Μπλούζες και τσάντες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

«Κι ένα μικρό ενθύμιο από το υπουργείο Αιγαίου που πάει ασορτί με το ταγιέρ σας...»

Πλάκα-πλάκα, η επίσκεψη Σημίτη στον Λευκό Οίκο δημιουργεί επικοινωνιακή σχολή.
Ολόκληρη κασετίνα με δραχμές και ευρώ έδωσε στον Παρισινό ομόλογό του Μπερτράν
Ντελανοέ ο Δημήτρης Αβραμόπουλος. Η δε Γιάννα Αγγελοπούλου, κατά την υπογραφή
του μνημονίου με τον υπουργό Αιγαίο Ν. Σηφουνάκη, ακούστηκε να λέει: «Το
μπλουζάκι στην τσάντα»! <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N052</ED>
<ID>
ID:302544

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=2</URL></REF>


Article

<CATEGORY>vin05</CATEGORY>

 <H2>Σύσκεψη στο ΥΠΕΞ
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σύσκεψη στο ΥΠΕΞ για τα ενεργειακά στα Βαλκάνια, με τον Γιώργο
Παπανδρέου να υποδέχεται τους υπουργούς Οικονομίας και Ανάπτυξης. Μου λένε πως
δεν υπάρχει ταύτιση απόψεων. Ευκαρία να δούμε αν πράγματι βαστάει γερά ο
άξονας Χριστοδουλάκη - Άκη. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N053</ED>
<ID>
ID:302586

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=3</URL></REF>


Article

<CATEGORY>vin05</CATEGORY>

 <H2>Τρομοκράτες και καμάκια </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το CBS μάς μαστιγώνει, το BBC μάς λοιδορεί και ο αμερικανικός Τύπος μάς
αγνοεί, αλλά εμείς δεν πτοούμεθα. Αντεπίθεση οργανώνουν στην κυβέρνηση. Έτσι
μαθαίνω ότι ο ΕΟΤ ετοιμάζει πυρετωδώς καταχώρηση-ζωνάρι στο μετεωρολογικό
δελτίο του CNN, με εμπνευσμένα συνθήματα τού στυλ «Ελάτε να σας ζεστάνουμε»
και «Ελλάδα: χώρα ισορροπημένων διακοπών». Το προφανές μήνυμα είναι ότι οι
Αμερικανοί μάς κατηγορούν για τρομοκράτες, αλλά εμείς παραμένουμε καμάκια. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N054</ED>
<ID>
ID:302614

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=4</URL></REF>


Article

<CATEGORY>vin05</CATEGORY>

 <H2>«Σύνδεσμος» στο περιστύλιο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μπορεί στα έδρανα να κάθονται χωριστά, αλλά στο καφενείο και στο
εντευκτήριο είναι τις περισσότερες φορές μαζί. Τώρα αποφάσισαν να ενώσουν τις
δυνάμεις τους και να δημιουργήσουν σύλλογο ­ ή μάλλον «σύνδεσμο». Ο λόγος για
βουλευτές του ΠΑΣΟΚ και της Ν.Δ. που τα πάνε πιο καλά μεταξύ τους παρά με τις
ηγεσίες τους. Πού το πάνε δεν είναι ακόμη σαφές ­ παρότι λέγεται στο
περιστύλιο πως ο «σύνδεσμος» δεν θα είναι αναψυχής, αλλά πολιτικής δράσης και
ότι αναμένονται εξελίξεις. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N055</ED>
<ID>
ID:302635

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=5</URL></REF>


Article

<CATEGORY>vin05</CATEGORY>

 <H2>Δήμαρχοι και δηλωσίες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Δεν βιάζεται η Ντόρα Μπακογιάννη να δηλώσει την υποψηφιότητά της για τον
Δήμο Αθηναίων. Έτσι, ο Γιώργος Βουλγαράκης και ο Αλέξανδρος Λυκουρέζος
συνήθισαν να τους αποκαλούν οι άλλοι βουλευτές της Ν.Δ. «Γεια σου, δήμαρχε»
και υιοθέτησαν την προσφώνηση και στις μεταξύ τους συζητήσεις. Με αυτά και με
αυτά, γέμισε το καφενείο της Βουλής «δημάρχους», εις δόξαν της γνωστής σοφίας
«στην Ελλάδα είσαι ό,τι δηλώσεις». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N056</ED>
<ID>
ID:302647

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=6</URL></REF>


Article

<CATEGORY>vin05</CATEGORY>

 <H2>Πρόεδρος για πάντα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πίτα έκοψαν χθες στη Βουλή. Βρήκε λοιπόν ευκαιρία ο Απόστολος Κακλαμάνης να
κάνει συστάσεις για τα κινητά και το κάπνισμα σε φερόμενους ως υποψήφιους στις
επόμενες εκλογές, όπως ο Γ. Πευκιανάκης που κοιτάζει προς Λασίθι μεριά. «Και
ποιος σας είπε ότι θα είστε πρόεδρος και στην επόμενη Βουλή;» ρώτησε ο
δημοσιογράφος, αλλά ο Κακλαμάνης είχε έτοιμη την απάντηση: «Θα είμαι για πολλά
χρόνια ακόμα πρόεδρος της Βουλής, γι' αυτό ετοιμάσου...». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N057</ED>
<ID>
ID:302652

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=7</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΑΝΑΨΑΝ τα τηλέφωνα με αφορμή τον «μαύρο γάμο» Εθνικής - Alpha. Αν και η
κυβέρνηση εμφανίζεται τώρα να κρατάει κάποιες αποστάσεις από τη «συγχώνευση
του αιώνα» (στερνή μου γνώση...), ο Πρωθυπουργός συνομίλησε τηλεφωνικώς και με
τον Θ. Καρατζά της Εθνικής και με τον κ. Ι. Κωστόπουλο της Alpha. 
ΣΤΗΝ ΤΡΙΩΡΗ συνεδρίαση στο Μαξίμου για τα οικονομικά των Ολυμπιακών
Αγώνων χτυπούσε ασταμάτητα το κινητό του Νίκου Χριστοδουλάκη. Με δεδομένη την
κρισιμότητα της κατάστασης, ο υπουργός Οικονομίας και Οικονομικών απαντούσε
ανελλιπώς και η συμμετοχή του στη σύσκεψη για το 2004 δεν ήταν η αναμενόμενη. 
ΜΕΡΙΚΑ τετράγωνα πιο πέρα, σε εστιατόριο ­ στη συμβολή Ακαδημίας και
Κανάρη ­ γευμάτιζε ο τομεάρχης Οικονομικών της Ν.Δ. Γ. Αλογοσκούφης. Και το
δικό του κινητό τηλέφωνο χτυπούσε διαρκώς ­ κάτι που τον έκανε να αισθάνεται
δικαιωμένος, αφού είχε ενημερώσει εγκαίρως τον Κώστα Καραμανλή. 
ΣΤΗ ΡΗΓΙΛΛΗΣ συμφώνησαν ότι «αν δεν σε έχουν καλέσει στο πάρτι, δεν πας
στην κηδεία». Εκείνοι που δεν μπορούσαν να κρατήσουν τα χαμόγελά τους, πάντως,
ήταν οι ξένοι τραπεζίτες στην Αθήνα. Αν το «προξενιό» χαλάσει, Εθνική και
Alpha θα στραφούν σε Ευρωπαίους μνηστήρες. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17243N058</ED>
<ID>
ID:302653

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N05&aa=8</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Μετρώντας τα ρέστα
</H2><H4>Η προσαρμογή του Έλληνα στο νέο μας νόμισμα, το ευρώ
</H4>
<AUTHOR>ΒΑΣΙΛΗΣ ΚΑΡΑΠΟΣΤΟΛΗΣ</AUTHOR>

Είναι πολύ δυσάρεστο για ένα παιδί όταν βλέπει πως αρχίζει ένα παιχνίδι κοντά
του και δεν το καλούν να πάρει μέρος σ' αυτό. Το ίδιο, κατά κάποιον τρόπο,
ισχύει και για μια μικρή χώρα. Το να μη σε παίζουν είναι ανυπόφορο, αν
αισθάνεσαι πως έχεις τα κότσια να τα βγάλεις πέρα, παρ' όλο που οι άλλοι
αμφιβάλλουν γι' αυτό. Ιδού, τα ανακλαστικά της χώρας μας απέναντι στην
πρόκληση του ευρώ. 
Με έκπληξη, που δύσκολα κρύβεται, διαπίστωσαν πολλοί (και ανάμεσά τους
κρατικοί ιθύνοντες) πως ο ελληνικός πληθυσμός προσαρμόστηκε ταχύτατα. Αντί να
οπισθοχωρήσει μπροστά στη δυσκολία, κινήθηκε προς το μέρος της, με τον τρόπο
που η περιέργεια απλώνει το χέρι της ακόμη και εκεί που μπορεί να καεί. Γιατί
είναι αδύνατο να μείνει με σταυρωμένα χέρια περιμένοντας υπομονετικά την
εξομάλυνση, τη λεπτομερή ενημέρωση, τους ελέγχους των τιμών. 
Ακόμη και η κερδοσκοπία εναντίον του δεν μπόρεσε να βάλει φραγμό στην προθυμία
του απλού ανθρώπου να δει από κοντά, να ψηλαφήσει, τι σημαίνει να
συναλλάσσεται με το καινούργιο νόμισμα. Το να εμπλακεί σ' αυτή την υπόθεση
αποδεικνύεται πως είναι πιο σημαντικό γι' αυτόν από το να μετρήσει τα συν και
τα πλην. Ακριβώς δε, η ιδέα ότι θα πρέπει να προσέχει τα ρέστα του καταντάει
να είναι απωθητική όσο περισσότερο του λένε πως είναι απαραίτητη. 
Δεν θέλει ο Έλληνας πολίτης να μετράει συνέχεια τα «ψιλά» ­, όχι φυσικά γιατί
περιφρονεί το χρήμα, αλλά γιατί περιφρονεί το να εξαντλείται εκεί η νοημοσύνη
του. Γι' αυτό και ακούσαμε κάμποσες φορές τελευταία τον πελάτη να λέει στον
πωλητή μισο-αστεία, μισο-σοβαρά: «Δεν πιστεύω να με κοροϊδεύεις...». 
Υπάρχει λοιπόν η παλιά και δικαιολογημένη ώς έναν βαθμό δυσπιστία. Υπάρχει η
επιφύλαξη απέναντι στον δόλο που φωλιάζει στην κλειστή χούφτα ορισμένων
εμπόρων. Από την άλλη πλευρά, όμως, παραμένει ισχυρή η εντύπωση πως όταν
κανείς υπολογίζει την κάθε δεκάρα και δεν ασχολείται παρά μόνο με το πώς θα
γλιτώσει την απατεωνιά, στο τέλος τον καταπίνουν τα δευτερεύοντα. Κάπου αλλού
διαδραματίζονται τα κύρια, ενώ αυτός χάνει τον καιρό του. 
Ποια είναι, άραγε, αυτά τα κύρια; Κανείς δεν μπορεί να το πει πια, ούτε και
έχει το σθένος να πάει πολύ μακριά για να το βρει. Πριν από μερικές δεκαετίες,
όταν, για παράδειγμα, έμπαινε στη ζυγαριά των αξιών αυτό που λεγόταν «ανοιχτή
καρδιά» ήταν σίγουρο πως βάραινε πολύ. Μερικές φορές, πιο πολύ και απ' ό,τι
μια παχιά δέσμη με χαρτονομίσματα. Εν πάση περιπτώσει, ανάμεσα σ' αυτό «που
συμφέρει» και σ' αυτό «που χαροποιεί» παιζόταν ακόμη ένα παιχνίδι με έκβαση
που δεν ήταν πάντα υπέρ του πρώτου. 
Τι άλλαξε από τότε; Άλλαξε το στοίχημα που τίθεται. Με δεδομένο ότι τα ισχυρά
αισθήματα της οικειότητας και της κοινωνικότητας αναπηδούν όλο και πιο σπάνια,
απομένει ως μόνο διεγερτικό γι' αυτόν τον άκρως κοινωνικό πληθυσμό, η
συμμετοχή σ' έναν «χορό» εκτός συνόρων. 
Πληροφορήθηκαν όλοι πως δοκιμάζονται ήδη τα νέα βήματα και οι φιγούρες σ'
εκείνες τις ευρωπαϊκές πόλεις με τις οποίες οι ημέτερες συνδέονται πλέον και
επίσημα. Είναι κάτι καινούργιο από το οποίο θα ήταν άχαρο να μείνει κάποιος
μακριά. Μπαίνει επομένως στον χορό για να δείξει πως δεν υστερεί καθόλου και
για να διαψεύσει όσους προεξοφλούν ότι όπως συνέβη και στους χιονισμένους
δρόμους έτσι θα κολλήσει και εδώ. Αν αποχαιρετά στα γρήγορα τη δραχμή, δεν
είναι γιατί πιστεύει ακράδαντα πως στο ευρώ βρίσκεται το μέλλον του. Πιστεύει
μάλλον πως γύρω από το νέο νόμισμα στροβιλίζεται ένα παρόν που το μοιράζεται
αναγκαστικά με άλλους. 
Μπορεί να χορεύει κανείς ενθουσιασμένος. Ή να σέρνει τα βήματά του με το ζόρι.
Αλλά μπορεί και βρίσκεται μέσα στον κύκλο, απλώς επειδή δεν αντέχει να μένει
καθιστός. 
Ο Βασίλης Καραποστόλης είναι καθηγητής Πολιτισμού και Επικοινωνίας στο
Πανεπιστήμιο Αθηνών. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17243N062</ED>
<ID>
ID:302575

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δώσαμε, δώσαμε...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ο επικείμενος κοινωνικός διάλογος για την αναμόρφωση του συστήματος κοινωνικής
ασφάλισης αποτελεί μια τελευταία ευκαιρία για να αντιμετωπιστεί ένα τόσο
σοβαρό πρόβλημα, όπως είναι το Ασφαλιστικό. Κλειδί στο όλο εγχείρημα ­ εκτός
από τη στάση που θα κρατήσουν οι συνδικαλιστικοί φορείς, απεγκλω-βισμένοι από
τις κομματικές τους ταμπέλες ­ θα είναι η χρηματοδότηση του συστήματος. Τα
εργατικά συνδικάτα διαμηνύουν ότι δεν μπορεί να γίνει συζήτηση για το
Ασφαλιστικό αν πρώτα δεν διασφαλιστεί η μελλοντική χρηματοδότηση του
συστήματος. Για να γίνει κατανοητό το μέγεθος του προβλήματος αρκεί μόνο να
αναφερθεί ότι χρειάζονται 400 δισ. δρχ. ετησίως για να καλυφθούν τα ελλείμματα
των ταμείων κύριας σύνταξης όταν: 
- Το κράτος οφείλει πάνω από 650 δισ. δρχ. στα ασφαλιστικά ταμεία μόνο από τις
οφειλές που αντιστοιχούν στις εισφορές των νέων ασφαλισμένων και αφορούν την
περίοδο 1993-1999, ενώ στο ΙΚΑ το κράτος οφείλει 1,3 τρισ. δρχ. και πρόσφατα
αποφασίστηκε η σταδιακή κάλυψη της υποχρέωσης. 
- Αν δεν υπήρχε η γνωστή κρατική παρέμβαση, το ύψος της περιουσίας των
ασφαλιστικών ταμείων από 5,3 τρισ. δρχ. που είναι σήμερα θα μπορούσε να είναι
20 τρισ. δρχ. 
Κι ενώ η χρηματοδότηση αποτελεί το μεγάλο αγκάθι, καθώς πρέπει να αναζητηθούν
νέοι πόροι και ο κρατικός προϋπολογισμός δεν αντέχει, στο υπουργείο Εργασίας
γίνονται ασκήσεις επί χάρτου όσον αφορά (πάλι) τα όρια ηλικίας και την αλλαγή
του τρόπου υπολογισμού των συντάξεων. Θα κληθούν δηλαδή να πληρώσουν τα
σπασμένα οι εργαζόμενοι και μάλιστα για δεύτερη φορά μετά τους νόμους της Ν.Δ.
της περιόδου 1990-1992. 
Είναι σίγουρο όμως ότι αν δεν υπάρξει νοικοκύρεμα των Ταμείων με
αποτελεσματική αντιμετώπιση της εισφοροδιαφυγής, έλεγχο των δαπανών υγείας και
αξιοποίηση των πόρων, όσα χρήματα και αν διατεθούν στο σύστημα θα πέφτουν σε
ένα άδειο καλάθι. Κι όσον αφορά τα σενάρια και τα σχέδια για νέα αύξηση των
ορίων ηλικίας για σύνταξη ή για νέα μείωση των συντάξεων, οι αρμόδιοι στην
κυβέρνηση θα πρέπει να ψάξουν άλλου. Εμείς, οι ασφαλισμένοι, οι συνταξιούχοι
δώσαμε, δώσαμε... <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17243N063</ED>
<ID>
ID:302609

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N06&aa=3</URL></REF>


Article

<CATEGORY>vin04</CATEGORY>

 <H2>Το μέλλον των αιχμαλώτων
</H2>
<AUTHOR>GEOFFREY ROBERTSON</AUTHOR>

Οι Συνθήκες της Γενεύης ισχύουν από το 1949 ως ασπίδα προστασίας για τους
πλέον ανυπεράσπιστους των κρατουμένων, αυτούς που αιχμαλωτίζονται στη διάρκεια
ενός πολέμου. Πολλές από τις ζωές που σώθηκαν τον τελευταίο μισόν αιώνα ανήκαν
σε Αμερικανούς στρατιώτες και αεροπόρους που παραδόθηκαν στην Κορέα και στο
Βιετνάμ. 
Είναι, λοιπόν, ειρωνικό όσο και λυπηρό που οι ΗΠΑ επιχειρούν τώρα να αποφύγουν
τις Συνθήκες αρνούμενες να αναγνωρίσουν ως αιχμαλώτους πολέμου τους Ταλιμπάν
και τους μαχητές της Αλ Κάιντα που έχουν περιορίσει στην Κούβα εν αναμονή της
δίκης και της πιθανής εκτέλεσής τους. 
Η διαμάχη στο Αφγανιστάν δεν ήταν εμφύλιος πόλεμος. Τα μέλη των ενόπλων
δυνάμεων των Ταλιμπάν δικαιούνται, αναμφισβήτητα, την προστασία του Διεθνούς
Δικαίου. Όσο για τους μαχητές της Αλ Κάιντα... η ίδια η βρετανική κυβέρνηση
τούς είχε χαρακτηρίσει σε σχέση με τους Ταλιμπάν ως την «άλλη όψη του ιδίου νομίσματος».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17243N064</ED>
<ID>
ID:302629

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N06&aa=4</URL></REF>


Article

<CATEGORY>vin04</CATEGORY>

 <H2>Αναστολή... διαζυγίου
</H2><H4>Προσωρινός συμβιβασμός με λευκό γάμο μεταξύ Εθνικής και Αlpha
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Αναβλήθηκε, αλλά δεν αποσοβήθηκε οριστικά, το διαζύγιο Εθνικής και Alpha
Bank. Στην πράξη το εγχείρημα θα κριθεί στο αμέσως επόμενο διάστημα και
ειδικότερα μέχρι τον ερχόμενο Μάρτιο. Έως τότε, ο μεταξύ τους γάμος θα είναι λευκός.

Έτσι φαίνεται ότι παρακάμπτεται, προς το παρόν τουλάχιστον, ένα μεγάλο
πρόβλημα που οι επιπτώσεις του δεν θα ήταν μόνον οικονομικές, αλλά και
πολιτικές. Αυτό άλλωστε υποδηλώνουν οι έντονες παρασκηνιακές κινήσεις που
άρχισαν το βράδυ της Δευτέρας, με συνεχείς προσπάθειες να ανοιχθεί εκ νέου ο
δίαυλος εποικοινωνίας της Εθνικής με την Alpha Bank, ο οποίος είχε κλείσει από
το μεσημέρι της ίδιας ημέρας. Οι προσπάθειες αυτές όσο περνούσε η ώρα
εξελίσσονταν σε πιέσεις, οι οποίες γύρω στις 9 το βράδυ έγιναν ασφυκτικές. Οι
πιέσεις αυτές συνδυάστηκαν με τον υπουργό Οικονομίας και Οικονομικών κ. Ν.
Χριστοδουλάκη, στο γραφείο του οποίου ήταν το βράδυ της Δευτέρας ο διοικητής
της Εθνικής κ. Θ. Καρατζάς. Ενδεικτικό του κλίματος, σύμφωνα με τις απόψεις
αρμοδίων παραγόντων, είναι ότι όλο αυτό το κλίμα άρχισε να αποδίδει τους
πρώτους καρπούς αργά το βράδυ της Δευτέρας, όταν από την πλευρά του υπουργείου
Οικονομίας και Οικονομικών τονιζόταν ότι γίνεται προσπάθεια να λειανθούν οι
διαφορές. Αποτέλεσμα όλου αυτού του κλίματος ήταν στην πρωινή συνάντηση που
είχαν χθες οι κ.κ. Θ. Καρατζάς και Ι. Κωστόπουλος να ανοίξει και πάλι, έστω
και προσωρινά, ένας δίαυλος επικοινωνίας, ο οποίος οδήγησε στη έκδοση μιας
κοινής ανακοίνωσης με την οποία οι διοικήσεις των δύο τραπεζών: 
* Αναγνωρίζουν την ύπαρξη προβλημάτων. 
* Αναγνωρίζουν ότι θα γίνουν προσπάθειες για να επιλυθούν, αφήνοντας όμως
ανοικτό και το ενδεχόμενο κάτι τέτοιο τελικώς να μην επιτευχθεί. 
* Αναγνωρίζουν ότι η τράπεζα θα πρέπει να λειτουργήσει με ιδιωτικοικονομικά
κριτήρια, αλλά και σε ισότιμη βάση. 
«Το βάρος της πίεσης ήταν ασήκωτο», έλεγε χαρακτηριστικά χθες τραπεζίτης
δίνοντας με τον τρόπο αυτό το κλίμα που επικράτησε στις διαβουλεύσεις των
τελευταίων ημερών. 
Πάντως, οι χθεσινές εξελίξεις συνεπάγονται ότι ο διάλογος αρχίζει από
«μηδενική βάση», ενώ το μεγαλύτερο μέρος των διαπραγματεύσεων θα αναλωθεί στην
ερμηνεία του όρου «ισότιμες τράπεζες» και αν αυτό συνεπάγεται αντιστοιχία 50%
- 50% σε ό,τι αφορά την κατανομή ρόλων και αρμοδιοτήτων. Όμως αυτό αποτέλεσε
και το βασικό σημείο τριβής μεταξύ των δύο εταίρων, αφού η οργανωτική δομή της
νέας Εθνικής στήθηκε πάνω στη βάση του 60% - 40%, το οποίο, σύμφωνα με την
Εθνική, αποτελεί την ισότιμη βάση, αλλά σύμφωνα με την Alpha Bank, όχι. Και το
ερώτημα είναι: Ποίου η ερμηνεία θα γίνει τελικώς αποδεκτή; 
Στην πράξη ζητούμενο αποτελεί αν θα αναθεωρηθούν ακόμα και τα πρώτα βήματα που
έχουν γίνει προς την κατεύθυνση της συγχώνευσης, όπως, για παράδειγμα, η
σύσταση της Εκτελεστικής Επιτροπής, όπου η αναλογία είναι 4 -3 υπέρ της
Εθνικής. Εν προκειμένω, η λύση θα μπορούσε να είναι η προσθήκη ενός ακόμη
υποδιοικητή από την πλευρά της Alpha Bank. 
Όλα τα παραπάνω όμως δεν είναι και τα πιο εύκολα ζητήματα, τα οποία θα
μπορούσαν να συζητηθούν σε ένα τέτοιο deal και υπ' αυτό το κλίμα. Δεν είναι
τυχαίο το γεγονός ότι στελέχη του οικονομικού επιτελείου, αναγνωρίζοντας τις
αντικειμενικές δυσκολίες του εγχειρήματος, παρ' ότι εξέφραζαν συγκρατημένη
αισιοδοξία, φρόντιζαν να κρατάνε και τις αποστάσεις τους λέγοντας ότι σε κάθε
περίπτωση δεν αποτελεί παρά μια επιχειρηματική συμφωνία και όχι θέμα
κυβερνητικής πολιτικής. Χαρακτηριστική είναι και η δήλωση του κυβερνητικού
εκπροσώπου κ. Χ. Πρωτόπαπα, ο οποίος ανέφερε ότι είναι φυσικό η κυβέρνηση να
είναι ενήμερη των εξελίξεων μιας και το θέμα αφορά την πορεία της εθνικής
οικονομίας, αλλά τόνισε ότι «δεν μπορούμε να μιλάμε για παρεμβάσεις, γιατί δεν
υπήρξαν παρεμβάσεις». Γεγονός αποτελεί πάντως ότι ο υπουργός Οικονομίας και
Οικονομικών, κατά τα αμέσως προηγούμενα κρίσιμα εικοσιτετράωρα, είχε σειρά
επαφών για το θέμα, μεταξύ άλλων, και με τους κ.κ. Καρατζά και Κωστόπουλο. 
Χρονικά, η προσπάθεια «να τα βρουν» οι Διοικήσεις των δύο τραπεζών αρχίζει από
σήμερα το πρωί. Τυπικά, χρονοδιάγραμμα δεν υπάρχει. Όμως τα περιθώρια είναι
στενά. Έως τον ερχόμενο Μάρτιο. Και αυτό γιατί αν δεν επιτευχθεί συμφωνία,
τότε η Alpha Bank θα πρέπει να δημοσιεύσει εκείνο τον μήνα ισολογισμό. Η
ατζέντα των θεμάτων θα είναι ­ στην αρχή τουλάχιστον ­ ανοικτή. Ζήτημα
ανταλλαγής πακέτου μετοχών πάντως δεν υφίσταται. Η ιδέα συζητήθηκε, αλλά
απορρίφηκε, όπως συνέβη και με μία σειρά άλλων προτάσεων, όπως, για
παράδειγμα, η δημιουργία εταιρείας holding ή η έναρξη της συγχώνευσης από τις
θυγατρικές εταιρείες.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17243N072</ED>
<ID>
ID:302569

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N07&aa=2</URL></REF>


Article

<CATEGORY>vin04</CATEGORY>

 <H2>Ανακούφιση στην κυβέρνηση
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Χαμόγελα διαδέχθηκαν την κατάσταση πανικού στην οποία είχε περιέλθει η
κυβέρνηση προχθές, με αφορμή το ενδεχόμενο διαζύγιο Εθνικής-Alpha. Οι χθεσινές
εξελίξεις και ειδικότερα η δήλωση των δύο πλευρών να προχωρήσουν την υπόθεση
της συγχώνευσης, προκάλεσε αισθήματα ανακούφισης στο κυβερνητικό στρατόπεδο.
Ωστόσο, οι παρασκηνιακές διαβουλεύσεις, οι οποίες έγιναν έως αργά το βράαδυ
της Δευτέρας, οδήγησαν στη χθεσινή συναινετική στάση των δύο πλευρών, και στην
ανακοίνωση η οποία ανήγγειλε την συνέχιση της όλης διαδικασίας. Στις
διαβουλεύσεις αυτές δεν έλαβε μέρος ο Πρωθυπουργός Κώστας Σημίτης.
Ενημερωνόταν για την πορεία τους, αλλά σε καμιά περίπτωση δεν παρενέβη.
Τουλάχιστον αυτό δήλωσε ο κυβερνητικός εκπρόσωπος Χρήστος Πρωτόπαπας, ο οποίος
ανέφερε χαρακτηριστικά: «Σε καμία περίπτωση δεν υπήρξε παρέμβαση του
Πρωθυπουργού ή άλλου κυβερνητικού στελέχους. Δεν είναι αρμοδιότητα της
κυβέρνησης να παρεμβαίνει σε αυτό το θέμα». 
Όπως προαναφέρθηκε, η κυβέρνηση παρουσιάζεται ικανοποιημένη έστω κι αν από τη
χθεσινή εξέλιξη δεν προιωνίζονται και το τέλος της κρίσης. Κυβερνητικός
παράγων μάλιστα σημείωνε ότι «είναι καλύτερα που συνέβη τώρα ό,τι συνέβη,
διότι αν προέκυπτε αργότερα το διαζύγιο ενδεχομένως οι εξελίξεις να έπαιρναν
χαρακτήρα χιονοστιβάδας». Η ίδια πηγή σχολιάζοντας τις χθεσινές εξελίξεις
περιέγραψε και το γιατί η κυβέρνηση κρατάει πλέον επιφυλακτική στάση: «Καλή
ήταν η ανακοίνωση, αλλά τα προβλήματα δεν εξαλείφονται», ανέφερε. 
Στο μεταξύ, επιφυλακτική στάση κρατάει επισήμως και η Νέα Δημοκρατία, η οποία
περιορίσθηκε σε μια δήλωση του εκπροσώπου Τύπου του κόμματος Θεόδωρου
Ρουσόπουλου. Ο κ. Ρουσόπουλος, αφού υπενθύμισε την (επιφυλακτική) ανακοίνωση
της Ν.Δ. τον περασμένο Δεκέμβριο, τόνισε: «Όσα ειπώθηκαν τότε ισχύουν και
σημερα. Θεωρούμε δε, ανεπίτρεπτη οπποιαδήποτε πολιτική ανάμειξη». Κορυφαία
στελέχη του κόμματος πάντως προεξοφλούσαν ότι «είναι θέμα χρόνου το διαζύγιο». 
*Να συμβάλει εποικοδομητικά με τον ρυθμιστικό της ρόλο στην εξεύρεση διεξόδου
από την κρίση καλεί την κυβέρνηση ο πρόεδρος του Κινήματος Ελεύθερων Πολιτών
κ. Αβραμόπουλος με αφορμή τις εξελίξεις στο θέμα της συγχώνευσης. 
Ο Συνασπισμός με ανακοίνωσή του κατηγορεί την κυβέρνηση ότι επέδειξε
προχειρότητα στο θέμα και ότι θέλησε αμέσως μετά τον ανασχηματισμό να
αποκομίσει πολιτικά οφέλη με την ανακοίνωση της συμφωνίας αυτής. 
Ο υπουργός Εθνικής Άμυνας και πρώην υπουργός Εθνικής Οικονομίας κ. Γιάννος
Παπαντωνίου αρνήθηκε να κάνει οποιοδήποτε σχόλιο. 
Σε δήλωσή του ο πρόεδρος του ΔΗΚΚΙ κατηγορεί την κυβέρνηση γιατί όπως
υποστηρίζει έβαλε το πολιτικό συμφέρον πάνω από το οικονομικό συμφέρον του
δημόσιου τομέα.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17243N073</ED>
<ID>
ID:302607

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N07&aa=3</URL></REF>


Article

<CATEGORY>vin04</CATEGORY>

 <H2>Οι άνθρωποι της συγχώνευσης </H2><H4>Ποιοι στήριξαν στα δύσκολα την προσπάθεια σωτηρίας της μεγάλης συμφωνίας </H4>
Εννέα πρόσωπα έπαιξαν το καθένα διαφορετικό αλλά οπωσδήποτε κεντρικό ρόλο
στις διαδικασίες που προηγήθηκαν της χθεσινής κρίσιμης ανακοίνωσης, η οποία
έδωσε προσωρινά λύση στο θέμα της συγχώνευσης Εθνικής - Alpha Bank.

Αρχής γενομένης από τον διοικητή της Εθνικής κ. Θ. Καρατζά ο οποίος μαζί με
τον πρόεδρο της Alpha Bank κ.Ι. Κωστόπουλο ήταν οι εμπνευστές της ιδέας.
Διατήρησαν ένα δίαυλο επικοινωνίας ακόμη και στις πιο δύσκολες στιγμές, όπως
το βράδυ της Δευτέρας όταν διαφαινόταν ναυάγιο. Και οι δύο δέχθηκαν και
άσκησαν πιέσεις και μέσα από αλλεπάλληλες συναντήσεις βρήκαν τελικά χθες το
πρωί ένα modus vivendi. 
Στη συνάντηση αυτή ήταν παρών και ο υποδιοικητής της Εθνικής κ. Θ. Πανταλάκης,
του οποίου ο ρόλος στη «νέα Εθνική» ήταν ιδιαίτερα ενισχυμένος. 
Το γεγονός είχε προκαλέσει τη δυσαρέσκεια στελεχών της Alpha Bank, αλλά ο
ίδιος, σε κάθε ευκαιρία, δήλωνε «στρατιώτης» έτοιμος να εκχωρήσει
αρμοδιότητες. Δεξί χέρι του κ. Καρατζά στην όλη προσπάθεια ήταν και ο έτερος
υποδιοικητής της Εθνικής, ο κ. Απ. Ταμβακάκης, οι αρμοδιότητες του οποίου στο
νέο σχήμα (retail banking) προκάλεσαν τριβές στην «άλλη όχθη». Ο έτερος των
υποδιοικητών, κ. Αν. Βρανάς, δεν βρέθηκε στη δίνη των αντιπαραθέσεων και της
κριτικής. 
Δημόσια στήριξη

Τα δύο μέλη της Εκτελεστικής Επιτροπής της «νέας Εθνικής» που προέρχονται από
την Alpha Bank και συγκεκριμένα οι κ.κ. Κ. Κυριακόπουλος και Δ. Μαντζούνης στο
νέο σχήμα έχουν την ευθύνη της επενδυτικής τραπεζικής και του δικτύου
εσωτερικού αντίστοιχα. 
Από πολλούς φέρεται ­ ιδιαίτερα κατά τις τελευταίες ημέρες ­ ότι αντέδρασαν
στη συγχώνευση. Δεν θα πρέπει όμως να αγνοηθούν μια σειρά από γεγονότα με το
δικό τους ειδικό βάρος. Όπως, για παράδειγμα, το γεγονός ότι ο κ. Μαντζούνης
τον Δεκέμβριο, σε συγκέντρωση εργαζομένων της Alpha Bank στην Αθήνα
(ξενοδοχείο Novotel) και στη Θεσσαλονίκη (ξενοδοχείο Μακεδονία Παλλάς),
υπερασπίστηκε δημοσίως το εγχείρημα. 
Πάντως, ειδικό ρόλο στις εξελίξεις των τελευταίων ημερών έπαιξαν οι πρόεδροι
των συνδικάτων των εργαζομένων στις δύο τράπεζες. Οι ανακοινώσεις τους άνοιξαν
τους ασκούς του Αιόλου και λειτούργησαν ως casus belli, και αυτό γιατί τα
διοικητικά στελέχη των δύο τραπεζών θεωρούσαν ότι λειτουργούσαν ως
διαμετακομιστές απόψεων των αντίπαλων στρατόπεδων. 
Από την πλευρά της Εθνικής, ο κ. Σ. Κούκος, με την ανακοίνωση του περασμένου
Σαββάτου έθεσε και επισήμως το θέμα του κωλύματος, όταν αναρωτιόταν: «Ποιος
υπονομεύει την συγχώνευση;». 
Την επομένη ο κ.Τ. Γκιάτης της Alpha Bank «σήκωσε το γάντι» κάνοντας λόγο για
«κυρίους που προσπαθούν να επιβάλουν τη δική τους αναξιότητα στη διοίκηση της
νέας τράπεζας».

<H3>Τι κρύβουν οι 72 λέξεις του κοινού ανακοινωθέντος
</H3>
Τυπικά, η χθεσινή κοινή ανακοίνωση της Εθνικής με την Alpha Bank δεν ανατρέπει
το αρχικό κείμενο της σύμβασης για την έναρξη της διαδικασίας της μεταξύ τους
συγχώνευσης. 
Ουσιαστικά όμως, μπορεί να επιφέρει σημαντικές διαφοροποιήσεις σε σχέση με τα
αρχικώς συμφωνηθέντα, καθώς μέσα στις 72 λέξεις του κρύβονται σημεία, τα οποία
μπορεί να τινάξουν στον αέρα την όλη προσπάθεια, με βάση την ερμηνεία που θα
τους δοθούν. 
Αρχής γενομένης από τον όρο «ισότιμες τράπεζες». Στην Alpha Bank θεωρούν ότι
αυτό συνεπάγεται κατανομή αρμοδιοτήτων και ρόλων στη βάση του 50% - 50%. Όμως
τόσο η διαμόρφωση της Εκτελεστικής Επιτροπής της Νέας Εθνικής όσο και οι
αρμοδιότητές της, έως σήμερα, δεν συμβαδίζουν με αυτή την αντιστοιχία, αλλά με
εκείνη του 60%-40%. 
Δεύτερος όρος που θα πρέπει να προσεχθεί ιδιαίτερα είναι αυτός της «ευρωπαϊκής
δομής». 
Ποιο από τα μοντέλα διοίκησης των δύο τραπεζών είναι πιο κοντά στην ευρωπαϊκή
δομή; Και τι σημαίνει αυτό; Μια πρακτική διαφοροποίηση, για παράδειγμα, έχει
να κάνει με τη συναρμοδιότητα του δικτύου και του retail banking. Η αρχική
σύμβαση προέβλεπε διανομή των συγκεκριμένων ρόλων. Ζητούμενο είναι τι θα γίνει
τώρα. 
Τρίτο κρίσιμο σημείο είναι αυτό της λειτουργίας της τράπεζας με
«ιδιωτικοοικονομικά κριτήρια». Ουδείς από τους δύο υποψηφίους εταίρους
διαφώνησε ποτέ ότι έτσι θα πρέπει να λειτουργήσει το νέο σχήμα. Όμως η
επαναφορά του ζητήματος εκτιμάται ότι θέτει θέμα τρόπου διοίκησής της, ως προς
τη φιλοσοφία. 
Στα παραπάνω θέματα αναμένεται ότι θα αναλωθούν, στο προσεχές κρίσιμο
διάστημα, τα επιτελικά στελέχη και των δύο τραπεζών. Από την κατάληξή τους
ενδεχομένως να κριθεί και το τελικό εγχείρημα.

<H3>Οι εργαζόμενοι έβαλαν τα... σπαθιά στις θήκες
</H3>
Μετά την μπόρα ακολουθεί, συνήθως, η φαινομενική ­ έστω ­ νηνεμία. Κάπως έτσι
θα μπορούσε να περιγράψει κανείς και την αντίδραση των συλλόγων των
εργαζομένων των δύο Τραπεζών, οι οποίοι κατά τα αμέσως προηγούμενα κρίσιμα
24ωρα «έβγαλαν τα σπαθιά από τις θήκες», έτοιμοι για πόλεμο, απειλώντας με
απεργίες και κινητοποιήσεις. Το συμπέρασμα που προκύπτει πάντως με βάση τις
αντιδράσεις τους, αμέσως μετά την κατάληξη του θρίλερ, είναι: 
Οι εργαζόμενοι στην Εθνική ξεκινούν από τη βάση των «συμφωνηθέντων» και αυτοί
της Alpha Bank από τη «μηδενική». Αυτό όμως είναι το «χάσμα» που προκάλεσε όλο
τον θόρυβο και το οποίο επιδέχεται πολλών ερμηνειών. Το μήνυμα έδωσε ο
πρόεδρος της ΟΤΟΕ κ. Δημήτρης Κουσελάς, ο οποίος προειδοποίησε ότι «μέσα από
εκβιαστικές ενέργειες και υπαναχωρήσεις το εγχείρημα της συγχώνευσης θα
υπονομεύεται συνεχώς» και υπενθύμισε πως «η ομαλή πορεία της συγχώνευσης
απαιτεί ξεκάθαρη στρατηγική, πνεύμα συνεργασίας και συμμετοχής και, πάνω από
όλα, τήρηση των συμφωνηθέντων». 
Χθες το μεσημέρι, και αμέσως μετά τη δημοσιοποίηση της ανακοίνωσης των
διοικήσεων των δύο Τραπεζών, στη μεν Εθνική ο σύλλογος επισήμανε ότι «θα
πρέπει πρώτα να μελετήσουμε το κείμενο και μετά να πάρουμε θέση». Ο πρόεδρός
του κ. Σταύρος Κούκος δήλωσε στα «ΝΕΑ»: «Για μας αυτό που προέχει είναι η
διασφάλιση των δικαιωμάτων των εργαζομένων και της απασχόλησης. Αυτό που
χρειάζεται είναι να διαμορφωθεί η συγκεκριμένη στρατηγική της νέας τράπεζας
και να δείξουν όλοι συνέπεια στην τήρηση των συμφωνιών. Πιστεύω ότι θα
εξελιχθούν θετικά συμπεράσματα από την κρίση των τελευταίων ημερών». 
Από την πλευρά του συλλόγου των εργαζομένων στην Alpha Bank, ο πρόεδρός του κ.
Τάσος Γκιάτης τόνισε: «Βασικές αρχές για τη συγχώνευση είναι αυτές της
ισοτιμίας και της λειτουργίας με ιδιωτικοοικονομικά κριτήρια. Αν καλύπτονται
αυτές, τότε μπορεί ο διάλογος που θα αρχίσει από μηδενική βάση να μας οδηγήσει
στην υλοποίηση αυτού του μεγάλου οράματος».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17243N081</ED>
<ID>
ID:302526

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N08&aa=1</URL></REF>


Article

<CATEGORY>vin04</CATEGORY>

 <H2>Βασικοί μέτοχοι οι «μικροί»
</H2><H4>Και οι δύο τράπεζες έχουν μόνο από ένα βασικό μέτοχο με ποσοστό άνω του 5%
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Περισσότερο από το 89% του μετοχικού κεφαλαίου της Εθνικής και της Alpha
Bank βρίσκεται στα χέρια του επενδυτικού κοινού και σε μετόχους με ποσοστά
μικρότερα του 5%. Η μεγάλη διασπορά των μετοχών και η έλλειψη βασικών μετόχων
προκύπτει από στοιχεία του Χρηματιστηρίου Αξιών Αθηνών.

Σύμφωνα με τα στοιχεία του Χρηματιστηρίου, που ανακοινώθηκαν τη Δευτέρα, 14
Ιανουαρίου, στην Εθνική Τράπεζα ο μοναδικός βασικός μέτοχος (ποσοστό άνω του
5%) είναι το Ταχυδρομικό Ταμιευτήριο με συμμετοχή 5,55%. Επίσης, η ΔΕΚΑ
εμφανίζεται με ποσοστό μικρότερο του 5%. Συνεπώς στα χέρια του επενδυτικού
κοινού και σε μετόχους με ποσοστά μικρότερα του 5% βρίσκεται περισσότερο από
το 89,45% των μετοχών της Εθνικής Τράπεζας. 
Στις αρχές του 2001, στο σύνολο του μετοχικού κεφαλαίου της Εθνικής Τράπεζας,
οι Έλληνες ιδιώτες επενδυτές κατείχαν το 24,1% και οι ξένοι ιδιώτες το 0,5%. Η
συμμετοχή των Ελλήνων θεσμικών ήταν 12,7% και των ξένων 16,6%, ενώ το Ελληνικό
Δημόσιο και η ΔΕΚΑ κατείχαν ποσοστό 4,4%. 
Σε ό,τι αφορά στη μετοχική σύνθεση της Alpha Bank, από τα στοιχεία του
Χρηματιστηρίου προκύπτει ότι και σε αυτή την περίπτωση υπάρχει ένας βασικός
μέτοχος με ποσοστό άνω του 5%. Πρόκειται για τον όμιλο Alpha Bank, ο οποίος
κατέχει το 10,64% των μετοχών. Συνεπώς το υπόλοιπο 89,36% του μετοχικού
κεφαλαίου της Alpha Bank ανήκει στο επενδυτικό κοινό και σε μετόχους με
ποσοστά μικρότερα του 5%. 
Σύμφωνα με στοιχεία στις αρχές του 2001, το 55% του συνολικού μετοχικού
κεφαλαίου βρισκόταν στα χέρια ιδιωτών επενδυτών και το υπόλοιπο 45% σε νομικά
πρόσωπα. Επίσης, το 81% του μετοχικού κεφαλαίου ανήκε σε Έλληνες επενδυτές και
το υπόλοιπο 19% σε ξένους.

<H3>Ξαφνικά θυμήθηκαν τους ξένους μνηστήρες
</H3>
Ήταν Ιούλιος του 2001 όταν ακούστηκε για πρώτη φορά το όνομα της ιταλικής
τράπεζας Unicredito, ως ενδιαφερόμενης για τη σύναψη μιας στρατηγικής
συμμαχίας με την Alpha Bank. Το κατ' αρχήν ενδιαφέρον της όμως δεν ευοδώθηκε
ποτέ, για πολλούς λόγους, ο σημαντικότερος από τους οποίους είχε να κάνει με
το γεγονός ότι η Alpha Bank βρίσκονταν ήδη σε συζητήσεις με την γαλλική
τράπεζα ΒΝΡ Paribas, οι οποίες όμως διακόπηκαν τον Σεπτέμβριο. Έκτοτε τα
ονόματα και των δύο παραπάνω τραπεζών «εξαφανίστηκαν». Προέκυψαν και πάλι μέσα
στο Σαββατοκύριακο, σχεδόν από το πουθενά, κι ενώ η φημολογία ότι η συγχώνευση
Εθνικής - Alpha Bank «δεν περπατάει». Αρχικά στην αγορά κυκλοφόρησε η φήμη ότι
η ΒΝΡ Paribas όχι απλά δεν σταμάτησε ποτέ τις συζητήσεις με την Alpha, αλλά κι
ότι είναι έτοιμη να καταθέσει και προσφορά για την ελληνική τράπεζα. Η φήμη
αυτή «ξεφούσκωσε» τη Δευτέρα το απόγευμα. Τη θέση της πήρε μια άλλη που έφερε
την Unicredito όχι απλά να ενδιαφέρεται αλλά και να έχει καταθέσει έως και
προσφορά, αλλά προφορική. Ακόμα και νούμερα, σχετικά με την «προσφορά»,
ακούστηκαν. Σύμφωνα με μια άλλη εκδοχή, η Goldman Sachs, λειτουργώντας για
λογαριασμό της Alpha Bank, αξιολογούσε για λογαριασμό της συγκεκριμένη
προσφορά. Αυτά κυκλοφόρησαν στην χρηματιστηριακή αγορά, περίπου ως...
τετελεσμένα. Από τη Δευτέρα πάντως, κορυφαία στελέχη της Alpha Bank
υποστήριζαν και μάλιστα με κατηγορηματικό τρόπο ότι δεν υπάρχει τέτοιο ζήτημα.
Το γεγονός βέβαια έφτασε και στα «αυτιά» της Εθνικής, η οποία όμως το
αντιμετώπισε μάλλον ψύχραιμα. Είναι χαρακτηριστική η απάντηση υψηλόβαθμου
στελέχους της, όταν ρωτήθηκε σχετικά: «Στο κάτω κάτω, αν έχουν beat (σ.σ.:
προσφορά), ας την εμφανίσουν». Έως χθες βράδυ πάντως δεν είχε εμφανισθεί τίποτα.

<H3>«Έδωσαν τα χέρια»μέσω... e-mail
</H3>
Στις 9 χθες το πρωί ο πρόεδρος της Alpha Bank κ. Γιάννης Κωστόπουλος πέρασε
την πόρτα του γραφείου του διοικητή της Εθνικής κ. Θεόδωρου Καρατζά σε ένα
προκαθορισμένο ραντεβού που είχε συμφωνηθεί από προχθές το βράδυ. Οι δύο
άνδρες έπειτα από μια συνάντηση που κράτησε περίπου μιάμιση ώρα συμφώνησαν ότι
«αυτά που τους ενώνουν μπορούν και πρέπει να είναι περισσότερα από αυτά που
τους χωρίζουν» κι αποφάσισαν ότι η συγχώνευση θα πρέπει να προχωρήσει, αρκεί
να αντιμετωπισθούν όλα τα προβλήματα που έχουν προκύψει. Εκεί συμφωνήθηκαν και
οι κοινές κατευθύνσεις της ανακοίνωσης που εξεδόθη αργότερα. Αμέσως μετά ο κ.
Κωστόπουλος κατευθύνθηκε στα κεντρικά της Alpha Bank όπου στις 11 ήταν
προγραμματισμένη έκτακτη συνεδρίαση του διοικητικού συμβουλίου της τράπεζάς
του. Διήρκεσε περίπου δύο ώρες, με τη συμμετοχή μεταξύ άλλων τών κ.κ.
Καντώνια, Αβέρωφ, Μαρινόπουλου. Οι πληροφορίες αναφέρουν ότι κατά τη διάρκειά
της μέλη του Δ.Σ. που είναι και μέτοχοι της τράπεζας συμφώνησαν με αυτές τις
βασικές κατευθύνσεις ομόφωνα. Αμέσως μετά συντάχθηκε το σχέδιο της
ανακοίνωσης, το οποίο εστάλη στην Εθνική (με e-mail, σύμφωνα με πληροφορίες).
Η απάντηση που δόθηκε από την άλλη πλευρά ήταν θετική. Με τη λήξη της
συνεδρίασης του Δ.Σ. ο κ. Κωστόπουλος ενημέρωσε στελέχη και γενικούς
διευθυντές της τράπεζας, οι οποίοι αντέδρασαν με χειροκροτήματα. Ζήτημα
ανταλλαγής μετοχών χθες το μεσημέρι δεν τέθηκε στο Δ.Σ. της τράπεζας. Ως ιδέα,
απλά, είχε πέσει στο τραπέζι των συζητήσεων τη Δευτέρα το βράδυ οπότε και
πραγματοποιήθηκαν αλλεπάλληλες συνεννοήσεις των κ.κ. Καρατζά και Κωστόπουλου.
Όμως από την Alpha Bank αυτό κρίθηκε δύσκολο. Την ίδια ημέρα (Δευτέρα), οι δυο
τους είδαν μεταξύ άλλων και τον διοικητή της Τραπέζης της Ελλάδος κ. Λουκά
Παπαδήμο, ενώ οι κ.κ. Παπαδήμος και Καρατζάς συναντήθηκαν και με τον υπουργό
Οικονομίας και Οικονομικών κ. Νίκο Χριστοδουλάκη. Ο τελευταίος, έως αργά,
βρισκόταν σε απευθείας επαφή και με τις δύο τράπεζες, σε μια προσπάθεια να
βρεθεί ένα modus vivendi. Αποτέλεσμα όλων αυτών των διαβουλεύσεων ήταν να
συμφωνηθεί μεταξύ των κ.κ. Καρατζά και Κωστόπουλου ­ ακόμα και μέσω ανταλλαγής
επιστολών ­ να συνεχισθεί η προσπάθεια με πιο «λείο» τρόπο. Συμφωνήθηκε έτσι η
συνάντηση που έγινε χθες το πρωί, λίγο από πριν τη συνεδρίαση του Δ.Σ. της
Alpha Bank.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17243N091</ED>
<ID>
ID:302527

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το πικρό ποτήρι
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Τι γίνεται με τις τράπεζες; «Σελοτέιπ», ήταν η μονολεκτική απάντηση ενός
κυβερνητικού. Φαίνεται πως ό,τι αρχίζει ωραία, τελειώνει με πόνο. Η παρατήρηση
ταιριάζει σε πολλές συγχωνεύσεις που, όπως και στην περίπτωση Εθνικής-Alpha,
μετατρέπονται γρήγορα σε σκληρή διαπραγμάτευση. Πόσες καρέκλες στο Δ.Σ. εσείς
και πόσες εμείς; Πόσες μετοχές δικές σας και πόσες δικές μας για κάθε νέα
μετοχή; Όταν οι «ισότιμοι» εταίροι αρχίζουν το παζάρι, οι προσωπικές σχέσεις
χαλάνε και οι σαμπάνιες μένουν στον πάγο. Κάθε διαπραγμάτευση έχει την
ιδιοτυπία της. Στη συγκεκριμένη περίπτωση ήταν σαφές από την αρχή ότι η Εθνική
πολύ δύσκολα θα σηκωνόταν να φύγει από το τραπέζι των συνομιλιών. Όποιος και
να ήταν στη θέση της Alpha αργά ή γρήγορα θα έμπαινε στον πειρασμό να
διεκδικήσει ένα καλύτερο, δικαιότερο (ή με ορολογία αγοράς γλυκύτερο) «ντιλ».
Έτσι κι αλλιώς το πικρό ποτήρι θα το πιει ­ έστω και σε δόσεις ­ η κυβέρνηση
που επωμίζεται το πολιτικό κόστος. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17243N092</ED>
<ID>
ID:302576

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N09&aa=2</URL></REF>


Article

<CATEGORY>vin04</CATEGORY>

 <H2>Το τραύμα θα επουλωθεί αργά
</H2><H4>Θα χρειαστούν πολλαπλάσιες προσπάθειες για να βελτιωθεί το κλίμα στην οικονομία
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Πολλαπλάσιες προσπάθειες θα χρειασθεί να καταβάλει τώρα, μετά την κρίση
στον «γάμο του αιώνα», η κυβέρνηση για να βελτιωθεί το κλίμα στην οικονομία,
το οποίο βρίσκεται, ούτως ή άλλως, υπό την επήρεια χαμηλού βαρομετρικού εδώ
και περίπου δύο χρόνια. 
Στην επισήμανση αυτή συνέκλιναν χθες οικονομικοί αναλυτές, λέγοντας ότι
ανεξάρτητα από την έκβαση της κρίσης που ξέσπασε στον γάμο Εθνικής - Alpha
Bank, τα τραύματα θα παραμείνουν. Η σκιά τής ­ έστω και παρ' ολίγον ­
αποτυχίας μιας πολυδιαφημισμένης συμφωνίας, που έκλεισαν δύο από τα πιο
προβεβλημένα στελέχη της επιχειρηματικής ζωής, με τη συναίνεση της πολιτικής
ηγεσίας της χώρας, δεν μπορεί παρά να βαραίνει για αρκετό καιρό ακόμη το
επιχειρηματικό κλίμα. Κι αυτό, γιατί το επεισόδιο αποκαλύπτει, εκτός των
άλλων, ότι άλλες δυνάμεις που έχουν σχέση με μικρά ή μεγαλύτερα συμφέροντα
μπορούν να αποδειχθούν ισχυρότερα από τη βούληση της επιχειρηματικής και
πολιτικής ηγεσίας της χώρας. 
Σύμφωνα με τις εκτιμήσεις των αναλυτών, αλλά και στελεχών του οικονομικού
επιτελείου, για να επουλωθεί όσο το δυνατόν ταχύτερα το τραύμα, η κυβέρνηση θα
χρειασθεί να προχωρήσει σε αποφασιστικές κινήσεις, οι οποίες να αποδεικνύουν
ότι θέλει να προχωρήσει σε τομές στην οικονομία. Οι κινήσεις της στο
Ασφαλιστικό, αλλά και στο θέμα της αγοράς εργασίας θα μπορούσαν να παίξουν
καθοριστικό ρόλο, επισημαίνουν οι αναλυτές, παρατηρώντας πως το πρόβλημα
ξεφεύγει πλέον από τον στενό χώρο της οικονομικής πολιτικής και επεκτείνεται
στη συνολική λειτουργία της κρατικής μηχανής. 
Αλλά και στον ειδικότερο τομέα των επενδύσεων και μάλιστα των ξένων απαιτείται
η διαμόρφωση και η προβολή μιας νέας στρατηγικής, σημειώνεται. Μιας
στρατηγικής, η οποία να έχει μακροχρόνιο χαρακτήρα, να εμπεδώνει ένα κλίμα
ασφάλειας για την οικονομία και να υποδηλώνει μια φιλική στάση προς την
επιχειρηματικότητα. 
Οι πρωτοβουλίες αυτές, παρατηρούν οι οικονομικοί αναλυτές, ήταν απαραίτητες
ανεξάρτητα από το επεισόδιο των δύο τραπεζών, αλλά τώρα απέκτησαν ακόμη πιο
κρίσιμο και επείγοντα χαρακτήρα.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17243N101</ED>
<ID>
ID:302521

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N10&aa=1</URL></REF>


Article

<CATEGORY>vin04</CATEGORY>

 <H2>Τα «συνοικέσια» που... θα άλλαζαν τον κόσμο
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Η παγκόσμια επιχειρηματική ιστορία είναι γεμάτη από συμφωνίες συγχωνεύσεων
κολοσσιαίων εταιρειών που αν και ανακοινώθηκαν με τυμπανοκρουσίες και
πανηγυρισμούς ­ κυρίως χρηματιστηριακούς ­ δεν ολοκληρώθηκαν ποτέ. Αιτίες; Οι
αντιρρήσεις των μετόχων των εταιρειών, τα ανυπέρβλητα εμπόδια που έθεσαν οι
αρχές προστασίας του ανταγωνισμού και οι διαφορές που προέκυψαν από τις
διαπραγματεύσεις των διοικήσεων των επιχειρήσεων. 
Χαρακτηριστικά παραδείγματα επιχειρηματικών συνοικεσίων που δεν κατέληξαν σε
γάμο είναι τα εξής: 
* Στις αρχές του 1998 δύο κορυφαίες αμερικανικές βιομηχανίες παραγωγής
αμυντικού υλικού, η Lockheed Martin (κατασκευάστρια των πολεμικών αεροσκαφών
F-16) και η Northrop Grumman ανακοίνωσαν τη συμφωνία συγχώνευσής τους. Η
αμερικανική επιτροπή ανταγωνισμού, ωστόσο, ύψωσε ανυπέρβλητα εμπόδια στην
πραγματοποίηση της συγχώνευσης φοβούμενη ότι ο γάμος θα έπληττε τον
ανταγωνισμό στην αμυντική βιομηχανία, στην οποία ο μοναδικός Αμερικανός
πελάτης είναι το υπουργείο Άμυνας των Ηνωμένων Πολιτειών. 
* Τον Μάρτιο του 2000, δύο από τις μεγαλύτερες γερμανικές τράπεζες, η Deutsche
Bank και η Dresdner Bank, συμφώνησαν να ξεκινήσουν διαπραγματεύσεις με στόχο
τη συγχώνευσή τους. Ο γάμος τους θα δημιουργούσε τον μεγαλύτερο
χρηματοπιστωτικό όμιλο στον κόσμο από άποψη ενεργητικού. Τελικά οι διαφωνίες
των δύο εταιρειών για το μέλλον της βρετανικής επενδυτικής τράπεζας Kleinwort
Benson, θυγατρικής της Dresdner, μετά τη συγχώνευση οδήγησαν σε ναυάγιο τη
συμφωνία. 
* Τον Μάιο του 2000 το χρηματιστήριο του Λονδίνου και το χρηματιστήριο της
Φρανκφούρτης ανακοίνωσαν ότι πρόκειται να συγχωνευθούν προκειμένου να πάρουν
καλή θέση στην πορεία ολοκλήρωσης της ευρωπαϊκής χρηματιστηριακής αγοράς.
Τελικά οι αντιρρήσεις των μετόχων του λονδρέζικου χρηματιστηρίου ακύρωσαν τη
συμφωνία τον Σεπτέμβριο του ίδιου χρόνου. 
Ο κολοσσός της μουσικής 
* Οι ευρωπαϊκές αρχές προστασίας του ανταγωνισμού κατάφεραν να μπλοκάρουν και
τη συμφωνία συγχώνευσης των εταιρειών ΕΜΙ και Time Warner. Ο γάμος τους θα
δημιουργούσε τη μεγαλύτερη δισκογραφική εταιρεία στον κόσμο, αξίας άνω των 20
δισεκατομμυρίων δολαρίων. Ωστόσο, σύμφωνα με την Κομισιόν, θα δημιουργούσε και
έναν ολιγοπωλιακό κολοσσό που θα ήλεγχε το 80% της ευρωπαϊκής μουσικής
βιομηχανίας. 
* Συνετρίβη, τον Σεπτέμβριο του 2000, λίγο μετά την απογείωσή της και η
συμφωνία συγχώνευσης της βρετανικής αεροπορικής εταιρείας British Airways με
την ολλανδική KLM. Αιτία της διακοπής των σχετικών διαπραγματεύσεων ήταν,
μεταξύ άλλων, οι αντιρρήσεις των αρχών προστασίας του ανταγωνισμού.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17243N102</ED>
<ID>
ID:302565

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N10&aa=2</URL></REF>


Article

<CATEGORY>vin04</CATEGORY>

 <H2>Δεν φοβούνται αξιοσημείωτες επιπτώσεις
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Θετική χαρακτήριζαν χθες στελέχη του οικονομικού επιτελείου της κυβέρνησης τη
συμφωνία που επετεύχθη μεταξύ των διοικήσεων της Εθνικής Τράπεζας και της
Alpha Bank για τη συνέχιση των διαπραγματεύσεων των δύο τραπεζών με την οποία
αποτράπηκε προς το παρόν τουλάχιστον το ναυάγιο του μεγαλύτερου τραπεζικού
αρραβώνα του αιώνα. 
Από το υπουργείο Οικονομίας και Οικονομικών έκαναν όμως σαφές ότι η υπόθεση
της συγχώνευσης των δύο κολοσσών του ελληνικού τραπεζικού συστήματος
εξακολουθεί να είναι δύσκολη και ότι όλα θα κριθούν από την εξέλιξη των
διαπραγματεύσεων μεταξύ των δύο πλευρών το αμέσως επόμενο διάστημα. Από την
πλευρά τους πάντως παράγοντες του υπουργείου Οικονομίας και Οικονομικών
τόνιζαν ότι η οποιαδήποτε εξέλιξη στο θέμα αυτό θα είναι αποτέλεσμα
επιχειρηματικών αποφάσεων των δύο πλευρών. 
Πάντως τόσο στην Τράπεζα της Ελλάδος όσο και στο υπουργείο Οικονομίας και
Οικονομικών δεν βλέπουν να προκαλούνται αξιοσημείωτες επιπτώσεις στην ελληνική
οικονομία από την κρίση. Αναγνωρίζουν όμως ότι σε περίπτωση ναυαγίου η
ελληνική οικονομία θα στερηθεί από το θετικό κλίμα που θα δημιουργούσε η
συγχώνευση καθώς εκτιμάται ότι θα λειτουργούσε πολλαπλασιαστικά για άλλες
συγχωνεύσεις. 
Ο λόγος για τον οποίο στην Τράπεζα της Ελλάδος πιστεύουν ότι δεν θα υπάρξουν
επιπτώσεις στην οικονομία στην περίπτωση που δεν προχωρήσει ο γάμος είναι ότι
οι δύο τράπεζες είναι ισχυρές και μπορούν αυτόνομα να εξακολουθήσουν να
διαδραματίζουν καθοριστικό ρόλο στον τραπεζικό τομέα. Στην Τράπεζα της Ελλάδος
εκτιμούν ότι στην περίπτωση που οι δύο τράπεζες αποφασίσουν να ακολουθήσουν
αυτόνομη πορεία, εκ των πραγμάτων θα προχωρήσουν σε νέες κινήσεις συνεργασιών
εντός και εκτός Ελλάδος προκειμένου να ισχυροποιήσουν ακόμη περισσότερο τη
θέση τους. Παράλληλα στην Τράπεζα της Ελλάδος δεν συμμερίζονται τους φόβους
για επιπτώσεις στο Χρηματιστήριο. Υποστηρίζουν ότι ο Γενικός Δείκτης Τιμών
βρίσκεται ήδη σε χαμηλά επίπεδα, το ίδιο και οι τιμές των μετοχών των
τραπεζών. Οπότε, κατά την άποψη αυτή, δεν προβλέπονται παρατεταμένες πιέσεις
των τιμών των μετοχών.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17243N103</ED>
<ID>
ID:302605

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N10&aa=3</URL></REF>


Article

<CATEGORY>vin04</CATEGORY>

 <H2>Ύστατη (;) ευκαιρία για Κύπρο
</H2><H4>Αρχίζουν με πλήρη μυστικότητα οι συνομιλίες Κληρίδη - Ντενκτάς
</H4>
Αρχίζουν σήμερα, σε πνεύμα πλήρους μυστικότητας που έχουν επιβάλει τα
Ηνωμένα Έθνη, οι απευθείας συνομιλίες των κ.κ. Κληρίδη και Ντενκτάς, οι οποίες
και θα κρίνουν, σε μεγάλο βαθμό, εάν πράγματι υπάρχουν δυνατότητες επίλυσης
του εθνικού θέματος εντός του έτους.

Την ίδια στιγμή, στην Ουάσιγκτον, ο Τούρκος πρωθυπουργός ξεκίνησε τον κύκλο
των επαφών του με την αμερικανική ηγεσία, έχοντας στην ατζέντα του δύο θέματα:
να προσπαθήσει να πείσει τις ΗΠΑ να μην επιτεθούν στο Ιράκ και να λάβει,
αντιστοίχως, τη μεγαλύτερη δυνατή οικονομική βοήθεια, είτε στο πλαίσιο του
Διεθνούς Νομισματικού Ταμείου είτε σε διμερές επίπεδο. 
Και για τα δύο, ωστόσο, Αμερικανοί αξιωματούχοι δεν είναι καθόλου δεκτικοί.
Για τη μεν υπόθεση του Ιράκ, το πνεύμα που αποπνέουν είναι «εάν το
αποφασίσουμε, δεν θα ρωτήσουμε κανέναν», ενώ για το οικονομικό σκέλος ζητούν
αντίστοιχες εγγυήσεις από την Άγκυρα. 
Πάντως, η Ουάσιγκτον αποφάσισε στο «παραπέντε» να δώσει έμφαση στο Κυπριακό
κατά τις επαφές με την τουρκική αποστολή. Και όπως έλεγαν αμερικανικές
διπλωματικές πηγές, αυτό μπορεί να οφείλεται και στο γεγονός ότι ο Κώστας
Σημίτης, στις κεκλεισμένων των θυρών συνομιλίες του στον Λευκό Οίκο, υπήρξε
κάτι παραπάνω από ευθύς επί του θέματος. Ο Έλληνας Πρωθυπουργός φέρεται να
είπε στους Αμερικανούς πως «τώρα είναι μια μοναδική ευκαιρία για λύση του
διεθνούς ζητήματος, διότι ο κ. Ντενκτάς είναι 80 ετών και επιθυμεί να κλείσει
το Κυπριακό, διατηρώντας ο ίδιος το καθεστώς τού ηγέτη των Τουρκοκυπρίων. Ως
εκ τούτου, η πίεση όλων ­ και ιδιαίτερα η δική σας ­ θα παίξει καθοριστικό
ρόλο». Στη Λευκωσία, πάντως, το αρχικό κλίμα αισιοδοξίας που είχε καλλιεργηθεί
με τα δείπνα των κ.κ. Κληρίδη και Ντενκτάς έχει μετριασθεί αισθητά μετά τις
τελευταίες δηλώσεις και κινήσεις του Τουρκοκύπριου ηγέτη. Είναι χαρακτηριστικό
ότι υπήρξε διαφωνία ακόμη και για την παρουσία του απεσταλμένου του γενικού
γραμματέα του ΟΗΕ, Αλβάρο ντε Σότο.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17243N112</ED>
<ID>
ID:302566

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N11&aa=2</URL></REF>


Article

<CATEGORY>vin04</CATEGORY>

 <H2>Δυο νέοι αρχηγοί «για τα δύσκολα»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Οι δύο νέοι αρχηγοί του Στρατού Ξηράς και της Αεροπορίας. Αριστερά ο
αντιστράτηγος Παναγιώτης Χαρβάλας και δεξιά ο αντιπτέραρχος Παναγιώτης Παπανικολάου

Δύο νέους αρχηγούς «για τα δύσκολα», όπως τα περιμένει η ηγεσία του υπουργείου
Άμυνας, απέκτησαν οι Ένοπλες Δυνάμεις με χθεσινή απόφαση του ΚΥΣΕΑ. 
Με τομή, που βγάζει εκτός στρατεύματος 5 αντιστρατήγους, στον Στρατό Ξηράς
επελέγη ο μέχρι τώρα διοικητής του ΝΑΤΟϊκού Στρατηγείου Τιρνάβου κ. Παναγιώτης
Χαρβάλας. Έχει σχεδόν 10ετή θητεία σε μεγάλα ΝΑΤΟϊκά στρατηγεία, ενώ ήταν εκ
των στελεχών που τα τελευταία δύο χρόνια επεξεργάστηκαν στο ΓΕΕΘΑ την εισαγωγή
της διακλαδικότητας. Το σχέδιο αυτό, που αποτελεί τη μεγαλύτερη ανασυγκρότηση
των Ενόπλων Δυνάμεων τα τελευταία χρόνια, καλείται να υλοποιήσει κατά τη
διάρκεια της διετούς θητείας του σε συνεργασία με τον (νέο) Αρχηγό ΓΕΕΘΑ,
στρατηγό Γ. Αντωνακόπουλο. 
Αντίστοιχα, μεγάλη εμπειρία και προϋπηρεσία στις αεροπορικές επιχειρήσεις και
την αεράμυνα του Αιγαίου ­ που μπαίνει σε δύσκολη φάση καθώς πληθαίνουν ξανά
οι προκλήσεις και αμφισβητήσεις της Τουρκίας ­ διαθέτει ο νέος Αρχηγός ΓΕΑ
αντιπτέραρχος Παναγιώτης Παπανικολάου. Πρόσφατα μάλιστα, από τη θέση Αρχηγού
Τακτικής Αεροπορίας και του ΝΑΤΟϊκού 7ου CAOC συγκρούσθηκε σκληρά με τον
Αμερικανό διοικητή αεροπορικών δυνάμεων του ΝΑΤΟ για θέματα του Αιγαίου. Ενώ
και χθες, την ώρα που συνεδρίαζε το ΚΥΣΕΑ, χρειάστηκε να δώσει αρκετές φορές
διαταγή για απογείωση 30 αεροσκαφών προκειμένου να αναχαιτίσουν ισάριθμα
τουρκικά. 
Η ΝΑΤΟϊκή εμπειρία των δύο νέων αρχηγών σημαίνει λοιπόν ότι «ο Στρατός μας
γίνεται περισσότερο ΝΑΤΟϊκός»; ­ το εύλογο ερώτημα τέθηκε μάλιστα και δημόσια
στον υπουργό Άμυνας μετά τη συνεδρίαση του ΚΥΣΕΑ: «Καθόλου, απάντησε ο κ. Γ.
Παπαντωνίου. Απλώς σημαίνει ότι χρειαζόμαστε στρατιωτικές ηγεσίες με διεθνή
αντίληψη, οι οποίες να έχουν απόλυτη γνώση της νέας διεθνούς τεχνολογίας, να
μπορούν να παρακολουθούν με τρόπο αξιόπιστο τις τελευταίες εξελίξεις και να
τις εφαρμόζουν και να τις προσαρμόζουν στην ελληνική πραγματικότητα». Η
επιλογή πάντως του κ. Π. Χαρβάλα αποτέλεσε έκπληξη για όσους επιχείρησαν
προγνωστικά, σε αντίθεση με αυτήν του κ. Π. Παπανικολάου που ήταν αναμενόμενη
και χωρίς «παράπλευρες απώλειες». Στην περίπτωση του κ. Χαρβάλα αναμένεται
εντός μηνός η αποστρατεία 5 αντιστρατήγων που είναι πριν απ' αυτόν στην
επετηρίδα: Πρόκειται για τους Χαρ. Χριστόπουλο (διοικητή Στρατιάς), Χρ.
Αθανασίου (Γενικό Επιθεωρητή), Δημ. Συρμπόπουλο (Α' υπαρχηγό), Αθ. Γαληνό (Β'
Σώμα) και Γρηγ. Κλετσίδη (Γ' Σώμα). 
Μια «παράδοση» όμως που τηρείται σχεδόν πάντα μεταπολεμικώς στο ΓΕΣ ίσως να
οδηγήσει, αν εφαρμοσθεί και φέτος, σε αποδεκατισμό των υπόλοιπων
αντιστρατήγων. Και οι έξι (6) εναπομείναντες αντιστράτηγοι είναι της ίδιας
τάξης με τον νέο αρχηγό ­ αποφοίτησαν δηλ. το 1969. Η ισχύουσα πρακτική όμως
δεν θέλει... κανέναν συμμαθητή του αρχηγού να συμμετέχει στο Ανώτατο
Στρατιωτικό Συμβούλιο για λόγους... λειτουργικούς. Εκτός όμως από τους 6 τότε
θα πρέπει να μην προαχθούν σε αντιστρατήγους και οι 9 πρώτοι υποστράτηγοι που
είναι της ίδιας τάξεως! Η συνέχεια θα δοθεί στις 15 Φεβρουαρίου που αρχίζουν
οι κανονικές κρίσεις. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17243N113</ED>
<ID>
ID:302606

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N11&aa=3</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ο Μ. Ετζεβίτ στον Λευκό Οίκο
</H2>
<AUTHOR>Γ.Ε ΣΕΚΕΡΗΣ</AUTHOR>

Μια εβδομάδα μετά την επίσκεψη Σημίτη, ο κ. Μπους υποδέχεται σήμερα στον Λευκό
Οίκο τον Τούρκο πρωθυπουργό. Με κορυφαία και πάλι προτεραιότητα την προώθηση
της αντιτρομοκρατικής του εκστρατείας. Η οποία, σημειωτέον, πέραν από τη
μείζονα διεθνοπολιτική της διάσταση ασφαλείας, προσλαμβάνει αύξουσα σημασία
και για την εσωτερική πολιτική εικόνα του προέδρου. 
Και ως προς την οποία η τουρκική συμβολή κρίνεται από την Ουάσιγκτον κρίσιμη.
Καθώς η Άγκυρα: Στηρίζει ποικιλοτρόπως τις επιχειρήσεις στο Αφγανιστάν ­
προαλειφόμενη για την αρχηγία της εκεί ειρηνευτικής δύναμης. Ως μόνη
μουσουλμανική χώρα με φιλοδυτικό και εκκοσμικευμένο καθεστώς προβάλλεται
έναντι του ισλαμικού κόσμου ως πρότυπο και συγχρόνως ως διάψευση των περί
χριστιανικής σταυροφορίας κατηγοριών. (Χαρακτηριστικά, ο κ. Ετζεβιτ προτίθεται
να προσφέρει στον κ. Μπους ένα συμβολικό κοράνι.) Εξισορροπεί το Ιράν ­ οι
περιφερειακές βλέψεις τού οποίου δεν παύουν να ανησυχούν την αμερικανική
ηγεσία. Συμπράττει στρατηγικά με το Ισραήλ. Και αποτελεί χώρα-κλειδί για τη
διεξαγωγή της δεύτερης φάσης του πολέμου κατά της τρομοκρατίας. (Στη «Νιου
Γιορκ Τάιμς» της 13ης τρέχοντος, ο Κίσιγκερ διαπιστώνει ότι «μια στρατιωτική
επιχείρηση στο Ιράκ θα απαιτούσε την υποστήριξη της Τουρκίας». Ενώ ακόμη και η
­ πιθανότερη για το προσεχές μέλλον ­ εναλλακτική λύση της εντατικοποίησης των
στρατιωτικών και οικονομικών πιέσεων με στόχο τον έλεγχο του οπλοστασίου και
της διεθνούς συμπεριφοράς του ιρακινού καθεστώτος προϋποθέτει και αυτή τη
σύμπραξη της Άγκυρας). Μολονότι δε η τουρκική πολιτικοστρατιωτική ηγεσία
αντιτίθεται σε μια στρατιωτική επίθεση κατά του Ιράκ, συνεπαγόμενη εκ των
πραγμάτων τον κίνδυνο εμφάνισης ανεξάρτητου κουρδικού κράτους και μάλιστα
επιζητεί την άρση των ζημιογόνων για την τουρκική οικονομία διεθνών κυρώσεων
κατά της Βαγδάτης, το πιθανότερο είναι ότι ο κ. Ετζεβίτ θα στέρξει τελικά στις
όποιες αμερικανικές επιλογές. Επιδιώκοντας όμως συγχρόνως την ελαχιστοποίηση
των γεωπολιτικών τους παρενεργειών ­ και την εξασφάλιση ανταποδοτικών οφελών.
Οικονομικών. Αλλά πιθανότατα και σχετικών με τα ελληνοτουρκικά. Δι' ό και
ορθώς η επίσκεψη του πρωθυπουργού προηγήθηκε εκείνης του Τούρκου ομολόγου του.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17243N114</ED>
<ID>
ID:302630

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N11&aa=4</URL></REF>


Article

<CATEGORY>vin04</CATEGORY>

 <H2>Η Ν.Δ. φλερτάρει τον Κ. Λιάσκα
</H2><H4>Θεωρείται κατάλληλος για υποψήφιος υπερνομάρχης Αθηνών-Πειραιώς
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Σε αγώνα δρόμου έχουν αποδυθεί δύο επιτελικά στελέχη της Ν.Δ., οι Γιώργος
Σουφλιάς και Ευ. Μεϊμαράκης, προκειμένου να βρουν πρόσωπο ευρείας αποδοχής ­
που να προέρχεται κατά προτίμηση από την Αριστερά ­ για να του δώσουν το
χρίσμα του υποψήφιου υπερνομάρχη Αθηνών-Πειραιώς

Η πρώτη άτυπη επαφή έγινε, αλλά ο Κ. Λιάσκας φέρεται να διαμήνυσε στην ηγεσία
της Ν.Δ. ότι προς το παρόν έχει άλλες προτεραιότητες. Αντίθετα ο Π. Ψωμιάδης,
έχει ήδη αυτοανακηρυχθεί υποψήφιος

Στη Θεσσαλονίκη δεν έχει κινηθεί ακόμη καμία διαδικασία καθώς ο βουλευτής κ.
Π. Ψωμιάδης έχει ήδη αυτοανακηρυχθεί υποψήφιος. 
Ο πρόεδρος της Ν.Δ. θεωρεί ότι ήταν επιτυχής η απόφασή του να στηρίξει στις
προηγούμενες εκλογές στην υπερνομαρχία Αθηνών-Πειραιώς το στέλεχος της
Αριστεράς κ. Θ. Κατριβάνο. «Παραδεχόμαστε», λένε στη Ρηγίλλης, «ότι η θητεία
του δεν ήταν η καλύτερη, όμως η υποψηφιότητα ήταν εξαιρετική. Δεν χάσαμε καμία
ψήφο της Ν.Δ. και ταυτόχρονα πήραμε από τη δεξαμενή της λεγόμενης
Κεντροαριστεράς. 
Παράλληλα, μ' αυτή την υποψηφιότητα δώσαμε το πράσινο φως για συνεργασίες σε
όλη τη χώρα». 
Το πρώτο πρόσωπο με τα ίδια χαρακτηριστικά του απερχόμενου υπερνομάρχη που
έχει πέσει ήδη στο τραπέζι των κλειστών συσκέψεων της Ρηγίλλης είναι του
προέδρου του Τεχνικού Επιμελητηρίου κ. Κ. Λιάσκα. Τα περισσότερα κορυφαία
στελέχη το αντιμετωπίζουν θετικά και ήδη του έγινε η πρώτη ανεπίσημη
βολιδοσκόπηση. Πηγές του περιβάλλοντος του κ. Κ. Λιάσκα επιβεβαιώνουν ότι
έγινε η πρώτη άτυπη επαφή και εκείνος φέρεται να διαμήνυσε στην ηγεσία της
Ν.Δ. ότι προς το παρόν έχει άλλες προτεραιότητες. Η εκτίμηση που υπάρχει στη
Ρηγίλλης είναι ότι θα υπάρχει και νέα βολιδοσκόπηση μόλις ολοκληρωθούν οι
διαδικασίες για την εκλογή νέου προέδρου στο Επιμελητήριο. Αυτή είναι μια
εκκρεμότητα που χρονίζει, και για τη Ν.Δ. έχει ιδιαίτερη σημασία η στάση που
θα τηρήσει ο κ. Κ. Λιάσκας σ' αυτή τη διαδικασία. 
Στην περίπτωση που η Ρηγίλλης δεν κατορθώσει να βρει υποψήφιο από τον ευρύτερο
αριστερό χώρο, εξετάζονται ήδη από τους επιτελείς του κόμματος οι εναλλακτικές
λύσεις. Ο βουλευτής της Ν.Δ. Θεόδωρος Αναγνωστόπουλος, ο οποίος στις
προηγούμενες εκλογές είχε το γενικό πρόσταγμα και χαρακτηρίστηκε «στρατηγός
της νίκης», είναι η μία πιθανή επιλογή και μια άλλη είναι ο πρώην βουλευτής
και πρώην πρόεδρος του Δικηγορικού Συλλόγου της Αθήνας κ. Επ. Ζαφειρόπουλος. Ο
πρώτος δεν έχει ακόμη πει αν θα τον ενδιέφερε μια τέτοια πρόταση. Ο δεύτερος
δείχνει ενδιαφέρον και κορυφαία στελέχη της Ν.Δ. εκτιμούν ότι στην περίπτωση
που δεν είναι υποψήφιος υπερνομάρχης έχει τις περισσότερες πιθανότητες να
είναι υποψήφιος νομάρχης Αθηνών. Για τη Νομαρχία Αθηνών ακούγονται επίσης στη
Ρηγίλλης το ονόματα γυναικών όπως της κ. Τόνιας Κανελλοπούλου, η οποία είναι
σήμερα αντινομάρχης Αθηνών. Για τη Νομαρχία Πειραιά θεωρείται δεδομένο ότι θα
είναι πάλι υποψήφια η σημερινή νομάρχης κ. Μ. Τζανάκη. 
Το θέμα της Θεσσαλονίκης θα το χειριστεί προσωπικά ο κ. Κ. Καραμανλής. Και
αυτό γιατί ο κ. Π. Ψωμιάδης έχει αιφνιδιάσει τον ίδιο και το κόμμα δηλώνοντας
ότι θα είναι υποψήφιος. «Ο πρόεδρος της Ν.Δ. δεν είναι κατ' αρχήν αντίθετος σε
μια τέτοια εξέλιξη, όμως δεν του αρέσει να προεξοφλούν τις αποφάσεις του»,
λένε στελέχη της Ν.Δ. 
Σε κάθε περίπτωση πάντως τα θέματα της Αττικής και της Θεσσαλονίκης ο κ. Κ.
Καραμανλής επιθυμεί να έχουν κλείσει έως τα τέλη Μαρτίου. «Μπορεί η προσοχή να
είναι στραμμένη στην Αθήνα καθώς όλοι αναμένουν αν θα είναι τελικά εκεί
υποψήφια η κ. Ντόρα Μπακογιάννη, όμως ο πρόεδρος του κόμματος θεωρεί ότι έχει
μεγαλύτερη σημασία η νίκη της Ν.Δ. στις Νομαρχίες Αθηνών-Πειραιώς και
Θεσσαλονίκης για την εξαγωγή πολιτικών συμπερασμάτων», επισημαίνει κορυφαίο
στέλεχος της Ρηγίλλης.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17243N121</ED>
<ID>
ID:302522

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N12&aa=1</URL></REF>


Article

<CATEGORY>vin04</CATEGORY>

 <H2>Ποιοι υποψήφιοι «παίζουν» σε ΚΚΕ, ΣΥΝ, ΔΗΚΚΙ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αναστάσης Πεπονής. Έχει διατυπωθεί πρόταση υποψηφιότητάς του από το ΚΚΕ

Ποιος είπε ότι μόνον τα δύο μεγάλα κόμματα ­ κυρίως το ΠΑΣΟΚ ­ έχουν
προβλήματα "καίγοντας" τους υποψηφίους τους;

Ο διάλογος που ξεκίνησε πριν από μήνες με διμερείς και τριμερείς συναντήσεις
ανάμεσα στο ΚΚΕ και στο ΔΗΚΚΙ ή και ανάμεσα στο ΔΗΚΚΙ και τον Συνασπισμό και
το ΚΚΕ ακόμα δεν έχει δώσει αποτελέσματα, παρά το ότι παρουσιάζονται κενά στην
πολιτική των "μεγάλων", κυρίως στους σημαντικούς δήμους, τα οποία θα μπορούσαν
να εκμεταλλευθούν οι "μικροί".

Χθες, πάντως, ο πρόεδρος του ΔΗΚΚΙ Δημήτρης Τσοβόλας αποκάλυψε σε συνέντευξη
Τύπου πως η υποψηφιότητα του πρώην βουλευτή του, Γιώργου Ρόκκου, για τη
Νομαρχία της Θεσσαλονίκης προέκυψε ύστερα από πολλές επαφές ανάμεσα στο κόμμα
του, το ΚΚΕ και τον ΣΥΝ.

Στο ΚΚΕ έχει αναπτυχθεί ένας προβληματισμός για συνεννοήσεις ­ σε τοπικό
επίπεδο ­ ώστε να υπάρξει μία ευρεία συσπείρωση, κυρίως γύρω από πρόσωπα τα
οποία έχουν καταξιωθεί σε λαϊκούς αγώνες και στην Τοπική Αυτοδιοίκηση.

Στην Πάτρα, η πρότασή του για τον βουλευτή του Παναγιώτη Κοσιώνη έχει ήδη
συναντήσει θετικές αντιδράσεις στην τοπική κοινωνία, κυρίως γιατί ο γιατρός -
αντιπρόεδρος της Βουλής πετυχαίνει να συσπειρώνει όχι απλά τα μέλη και τους
φίλους του ΚΚΕ, αλλά και ευρύτερες δυνάμεις, όπως άλλωστε στο παρελθόν
συνέβαινε με τον υποψήφιο του ΠΑΣΟΚ και για πολλά χρόνια δήμαρχο Ανδρέα Καράβολα.

Για τους τρεις μεγάλους δήμους ­ Αθήνα, Θεσσαλονίκη και Πειραιά ­ αποφάσεις
δεν έχουν ακόμη ληφθεί. Στο τραπέζι των συζητήσεων έχουν πέσει αρκετά ονόματα,
πέραν των όσων μπορεί να περιλαμβάνονται στις δυνάμεις του ΚΚΕ. Για την Αθήνα
ειδικότερα, έχουν διατυπωθεί προτάσεις προς το Π.Γ., για τους Μίκη Θεοδωράκη,
Θάνο Μικρούτσικο, Γεώργιο-Αλέξανδρο Μαγκάκη και Αναστάσιο Πεπονή.

Την ίδια ώρα στον Συνασπισμό υπάρχουν, για τον ίδιο δήμο, δύο προτάσεις ­ για
τον βουλευτή Φώτη Κουβέλη και για τη συγγραφέα Ιωάννα Καρυστιάνη ­, ενώ το
ΔΗΚΚΙ διατηρεί πάντα ανοιχτή γραμμή με τον Μανόλη Γλέζο και τον Δημήτρη Μπέη.
Για τον Πειραιά, ο ΣΥΝ προσανατολίζεται στην υποψηφιότητα του φαρμακοποιού
Θεόδωρου Δρίτσα, ενώ για τη Θεσσαλονίκη έχει ανακοινώσει το όνομα του καθηγητή
της Ιατρικής Τάσου Κουράκη. 
Πάντως, τα επιτελεία των τριών κομμάτων συμφωνούν ότι για πρώτη φορά ύστερα
από χρόνια στην πρωτεύουσα υπάρχουν πολλά περιθώρια στην ευρύτερη Αριστερά να
διατυπώσει μία σοβαρή κοινή πρόταση (ΚΚΕ-ΣΥΝ-ΔΗΚΚΙ), η οποία θα μπορούσε να
στηριχθεί και από στελέχη του ΠΑΣΟΚ και να φέρει ένα πολύ ικανοποιητικό
εκλογικό αποτέλεσμα.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17243N122</ED>
<ID>
ID:302567

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N12&aa=2</URL></REF>


Article

<CATEGORY>vin04</CATEGORY>

 <H2>Οι αντάρτες στο... Εκτελεστικό
</H2><H4>Με νέα διαδικασία η επιλογή των υποψηφίων του ΠΑΣΟΚ
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η (κακή) εμπειρία του 1998, με το πλήθος των «ανταρτών» που οδήγησε τους
χρισθέντες υποψηφίους του σε δεινές ήττες, ουσιαστικά αναγκάζει το ΠΑΣΟΚ να
προχωρήσει σε μια πιο ελεύθερη διαδικασία προκειμένου να περιορισθούν όσο
γίνεται περισσότερο τα προβλήματα. Σύμφωνα με την εισήγηση που κατέθεσε χθες
στο Ε.Γ. ο γραμματέας του κόμματος Κώστας Λαλιώτης, η στρατηγική του ΠΑΣΟΚ
είναι «ένα ψηφοδέλτιο στον νομό, ένας υποψήφιος στην πόλη». 
Για τον λόγο αυτό θα επιδιωχθεί οι επιλογές να γίνουν σε τοπικό επίπεδο με την
ευρύτερη δυνατή συναίνεση ­ «με σεβασμό στις αξιολογήσεις και τις ευαισθησίες
των τοπικών κοινωνιών (...) όπου το ΠΑΣΟΚ θα πρέπει να επιδιώξει να εκφραστεί
ενωτικά το ευρύτερο ρεύμα του με συνεργασίες ή χωρίς». Η επιλογή θα γίνεται
είτε με προκριματικές εκλογές είτε με πρόταση του οικείου νομαρχιακού
συμβουλίου. Εγκαταλείπεται δηλαδή το μοντέλο της ενιαίας, σε όλη την
επικράτεια, εσωκομματικής διαδικασίας, που, όπως προαναφέρθηκε, ναυάγησε στις
εκλογές του 1998. 
Στους μεγάλους δήμους 
Αρμοδίως διευκρινίσθηκε ότι τα περί προκριματικών εκλογών και τα περί
υποδείξεως υποψηφίων από τα νομαρχιακά συμβούλια δεν αφορούν τους μεγάλους
δήμους της χώρας. Όπως είναι φανερό, λόγω της σημασίας που έχουν στο
γενικότερο πολιτικό σκηνικό, οι υποψήφιοι για τους μεγάλους δήμους θα
επιλεγούν με κεντρική, από το Ε.Γ., διαδικασία. 
Σχετικά με τη σημασία των εκλογών, στην εισήγηση που κατέθεσε στο Ε.Γ. ο Κ.
Λαλιώτης αναφέρεται ότι οι δημοτικές και νομαρχιακές εκλογές «είναι μια
κρίσιμη εκλογική μάχη», αλλά «όπως πάντα, έτσι και τώρα δεν αποτελούν ένα
δημοψήφισμα για την κυβερνητική πολιτική». Και ακόμη ότι «μπορεί να
διαμορφώνουν πολιτικές εντυπώσεις και να παίζουν καταλυτικό ρόλο για τη
διαμόρφωση συσχετισμών δυνάμεων στις τοπικές κοινωνίες, αλλά δεν αποτελούν
πρόκριμα για την έκβαση των πολιτικών εξελίξεων και το αποτέλεσμα της κρίσιμης
αναμέτρησης των βουλευτικών εκλογών». Επισημαίνεται επίσης ότι το ΠΑΣΟΚ και ο
Κ. Σημίτης «έχουν εντολή τετραετίας, να κυβερνήσουν έως την άνοιξη του 2004». 
Στην εισήγηση γίνεται ευρύτατη αναφορά στην πολιτική των συνεργασιών και
αναφέρεται ότι αυτή δεν εξαντλείται σε κεντρικό επίπεδο, αλλά προεκτείνεται σε
κάθε περιφέρεια, νομό, δήμο, θεσμό και χώρο. 
Συνεργασίες 
Η εισήγηση του Κ. Λαλιώτη έγινε δεκτή, αλλά με παρατηρήσεις από τα μέλη του
οργάνου. Όπως τονίσθηκε, η αρχή τού «ένα ψηφοδέλτιο στον δήμο» δεν μπορεί να
εφαρμοσθεί λογικά στους μικρούς δήμους. Και στους μεγαλύτερους, όπου υπάρξει,
θα πρέπει να συνοδεύεται από τη στρατηγική του δευτέρου γύρου, που είναι
υποστήριξη των προοδευτικών υποψηφίων, χωρίς όρους και προϋποθέσεις. 
Στην ευρύτατη συζήτηση που ακολούθησε, αποφασίσθηκε να κλείσουν και να
ανακοινωθούν οι υποψηφιότητες όσο πιο γρήγορα γίνεται, και τέθηκε ως στόχος
έως τις 15 Μαρτίου να έχουν ολοκληρωθεί οι υποψηφιότητες στα 3/4 των δήμων και
των νομαρχιών. Σε ό,τι αφορά τους μεγάλους δήμους αποφασίσθηκε να υπάρξει
επιθετική πολιτική συνεργασιών και προς τους όμορους πολιτικούς χώρους. 
Συγκροτήθηκε επιτροπή παρακολούθησης και επιτάχυνσης του κυβερνητικού έργου
από τους Κ. Λαλιώτη, Κ. Σκανδαλίδη, Μ. Νεονάκη, η οποία θα πλαισιωθεί και από
άλλα στελέχη. Πολιτικός στόχος της επιτροπής, να «τρέξουν» τα έργα σε
κρίσιμους δήμους και νομούς, για ευνόητους λόγους. 
Μια σημαντική απόφαση που ελήφθη αφορά τους νομάρχες: το αίτημά τους για τρίτη
θητεία, απορρίφθηκε, ύστερααπό μακρά συζήτηση. Ως εκ τούτου αρκετοί νομάρχες
που θα ήθελαν να είναι και πάλι υποψήφιοι θα πρέπει τώρα να επιλέξουν τι
ακριβώς θέλουν να κάνουν. 
* Ο Πρωθυπουργός Κώστας Σημίτης αναφέρθηκε διεξοδικά στο ταξίδι στις ΗΠΑ και
στο περιεχόμενο των συνομιλιών που είχε εκεί, και εισέπραξε τα θετικά σχόλια
των περισσότερων στελεχών του Ε.Γ. Ο κ. Σημίτης έδωσε επίσης εξήγηση τόσο για
τα κέρματα του ευρώ που έδωσε στον πλανητάρχη Μπους όσο και για το θέαμα με τη
νάιλον σακούλα που περιείχε τη γνωστή φανέλα του 2004. Όπως ανέφερε, όλο αυτό
οφειλόταν σε λόγους ασφαλείας και στο πρωτόκολλο του Λευκού Οίκου... <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17243N131</ED>
<ID>
ID:302523

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N13&aa=1</URL></REF>


Article

<CATEGORY>vin04</CATEGORY>

 <H2>Ευρωπαϊκή κάρτα υγείας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Τη θεσμοθέτηση ενιαίας Ευρωπαϊκής Κάρτας Υγειονομικής Ασφάλισης, που θα
καλύπτει όλους τους πολίτες της Ευρωπαϊκής Ένωσης, εισηγείται η Κομισιόν προς
τους «15». Η πρόταση, επί της οποίας αναμένεται να υπάρξει απόφαση στη σύνοδο
κορυφής του Μαρτίου, στη Βαρκελώνη, εντάσσεται στην προσπάθεια της Ευρωπαϊκής
Επιτροπής να υπάρξει πλήρης δυνατότητα μεταφοράς των ασφαλιστικών δικαιωμάτων,
περιλαμβανομένων των συντάξεων, σε όλη την Ένωση. 
Η ενιαία Κάρτα, που αποτελεί πρόταση της αρμόδιας επιτρόπου Άννας
Διαμαντοπούλου, χαρακτηρίζεται από την Κομισιόν ως ένα πρακτικό και συμβολικό
βήμα στην αντικατάσταση των υπαρχόντων έντυπων αιτήσεων που απαιτούνται για
την υγειονομική περίθαλψη σε άλλο κράτος-μέλος. 
Η πρόταση αυτή περιλαμβάνεται σε ένα «πακέτο» προτάσεων που έχει επεξεργασθεί
η Κομισιόν ­ και υποβάλει στη Βαρκελώνη ­ για την απασχόληση και την ανάπτυξη.
Ωστόσο, αποτελεί ταυτοχρόνως και «αντίδοτο» σε μάλλον σκληρές εισηγήσεις της
Επιτροπής, όπως για παράδειγμα η αύξηση της ηλικίας συνταξιοδότησης. Τα
«σκληρά» μέτρα κρίνονται αναγκαία, εάν η Ένωση θέλει να πετύχει το στόχο της
να είναι η πλέον ανταγωνιστική οικονομία στον κόσμο μέχρι το 2010. 
Συντάξεις 
Χαρακτηριστικό της πολιτικής του «σκωτσέζικου ντους» που ακολουθεί η Επιτροπή
είναι και το γεγονός ότι εισηγείται την αποθάρρυνση της πρόωρης
συνταξιοδότησης και την εφαρμογή προγραμμάτων πρόωρης συνταξιοδότησης από
επιχειρήσεις που θέλουν να προχωρήσουν σε ανασυγκρότηση. Αυτό, κατά την
Επιτροπή, θα συμβάλει στην αύξηση της συμμετοχής του εργατικού δυναμικού και
του δείκτη απασχόλησης των μεγαλύτερων εργαζομένων ­ και επίσης θα συνέβαλλε
στην αύξηση του μέσου όρου της ηλικίας συνταξιοδότησης από περίπου 58, που
είναι σήμερα, σε 60-62 το 2010. Σημειώνει, μάλιστα, πως οι προσπάθειες θα
πρέπει να είναι πιο εντατικές στις χώρες με το μικρότερο ποσοστό απασχόλησης
μεταξύ των μεγαλύτερων ηλικιών ­ όπως είναι η Ελλάδα. 
«Λαοφιλή» μέτρα 
Αντιστοίχως, όμως, η Κομισιόν εισηγείται και «λαοφιλή» μέτρα, όπως είναι η
Κάρτα Υγείας, αλλά και η επισημοποίηση ενός στόχου για δωρεάν παιδικούς
σταθμούς σε όλες τις χώρες-μέλη για το 90% των παιδιών κάτω των τριών ετών και
το 33% των παιδιών άνω των τριών ετών. 
Εκτίμηση της Επιτροπής είναι ότι το οικονομικό κλίμα έχει χειροτερεύσει από το
2000, οπότε και ξεκίνησε η στρατηγική της Λισαβώνας για την απασχόληση. Ο
καταλύτης ασφαλώς υπήρξε η επίθεση της 11ης Σεπτεμβρίου. Όπως λέει η έκθεση
της Επιτροπής, στη Βαρκελώνη θα πρέπει να ληφθεί υπόψη η περαιτέρω μείωση της
εμπιστοσύνης επιχειρήσεων και καταναλωτών, η διαρκής προσαρμογή προς τα κάτω
των εκτιμήσεων για την ανάπτυξη στην Ένωση το 2001 και 2002, η επιβράδυνση των
επενδύσεων και η αναστολή της μείωσης της ανεργίας ­ ύστερα από ένα τετράχρονο
θετικό «σερί» ­ σε σημαντικό βαθμό.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17243N132</ED>
<ID>
ID:302568

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N13&aa=2</URL></REF>


Article

<CATEGORY>vin06</CATEGORY>

 <H2>CD «μαϊμού» από Ρωσία
</H2><H4>Στο κόλπο και Ουκρανοί - Βούλγαροι - Νιγηριανοί
</H4>
<AUTHOR>ΚΩΣΤΑΣ ΚΑΝΤΟΥΡΗΣ</AUTHOR>

Εργοστάσια κατασκευής πλαστών ψηφιακών δίσκων (CD) έχουν στηθεί στις χώρες
της πρώην Σοβιετικής Ένωσης, για να διοχετευθούν στη συνέχεια, μέσω της
Βουλγαρίας, τόσο στην Ελλάδα όσο και στις υπόλοιπες ευρωπαϊκές χώρες.

Στη Θεσσαλονίκη. Σχεδόν καθημερινή είναι η παρουσία Νιγηριανών στα δικαστήρια
Θεσσαλονίκης για υποθέσεις πώλησης λαθραίων CD

Όπως αποκαλύπτεται από τις τελευταίες συλλήψεις στη Θεσσαλονίκη, νέες παρτίδες
CD-«μαϊμού» προέρχονται από την Ουκρανία και τη Ρωσία, όπου έχει στηθεί το
μεγαλύτερο δίκτυο διακίνησής τους. 
Κέρδη δισεκατομμυρίων ευρώ υπολογίζεται ότι αποκομίζουν ετησίως οι παράνομοι
παραγωγοί, οι οποίοι έχουν μετατρέψει τα εργοστάσιά τους σε εταιρείες
αντιγραφής, χρησιμοποιώντας μάλιστα δίσκους ανάλογης ποιότητας με τους
γνήσιους. Η τιμή τους στη «μαύρη αγορά» της χώρας μας και της υπόλοιπης
Ευρωπαϊκής Ένωσης είναι μειωμένη μέχρι και 15 ευρώ από την τιμή κάθε γνήσιου
CD. Το δίκτυο διακίνησης αποτελείται από τους ντόπιους παραγωγούς, κυρίως
Ρώσους και Ουκρανούς, τους Βούλγαρους μεταφορείς και τους παραλήπτες που στη
Βόρεια Ελλάδα είναι κυρίως Νιγηριανοί, σύμφωνα με τα στοιχεία τόσο της
Ασφάλειας όσο και του τμήματος δίωξης της Ένωσης Ελλήνων Παραγωγών
Ηχογραφημάτων. 
Στη Θεσσαλονίκη 
Η αποκάλυψη, ότι ολόκληρες εταιρείες σε χώρες της πρώην Σοβιετικής Ένωσης
ασχολούνται με τη διακίνηση των πλαστών δίσκων, έγινε το δίμηνο Δεκεμβρίου ­
Ιανουαρίου, όταν στη Θεσσαλονίκη εντοπίστηκαν και κατασχέθηκαν δύο μεγάλες
ποσότητες (8.500 και 11.500) CD. «Διαπιστώθηκε για πρώτη φορά πως η ποιότητά
τους ήταν διαφορετική. Τα CD δεν ήταν ίδια με όσα κατά καιρούς έχουμε
κατασχέσει και μπορούν να είναι προϊόν απλής αντιγραφής από ηλεκτρονικούς
υπολογιστές», είπε στα «ΝΕΑ» αξιωματικός της Ασφάλειας. «Αυτό που προκύπτει
είναι ότι προέρχονται από τη Ρωσία και άλλες χώρες της περιοχής εκείνης»,
βεβαίωσε και ο διευθυντής της Ασφάλειας, ταξίαρχος Γιώργος Κοκκίνης. 
Οι παράνομοι παραγωγοί, με την ανοχή των χωρών τους, που τους επιβάλλουν μόνο
εμπορικά πρόστιμα, «έχουν ανοίξει ολόκληρα εργοστάσια κάνοντας μαζική παραγωγή
κλεψίτυπων δίσκων», τόνισε η διευθύντρια του τμήματος δίωξης της Ένωσης Ειρήνη
Τσιλίρη. Είναι χαρακτηριστικό ότι η διεθνής οργάνωση των παραγωγών IFPI έχει
καταγγείλει τέτοιες δραστηριότητες και μάλιστα στη γειτονική Βουλγαρία το
τελευταίο εξάμηνο έχει σταματήσει η παραγωγή πλαστών CD. 
Ωστόσο, η Βουλγαρία παραμένει το βασικότερο «κανάλι διακίνησης», όπως τη
χαρακτηρίζουν οι αστυνομικοί της Ασφάλειας. Σύμφωνα με τα στοιχεία που έχει
και η Ένωση Παραγωγών, «από την ελληνοβουλγαρική μεθόριο φθάνουν στη Βόρεια
Ελλάδα όλες οι παράνομες ποσότητες», ενώ τα μέλη της δεν κρύβουν ότι στη
λαθραία εισαγωγή «μπορεί να βάζουν το χέρι τους υπάλληλοι οι οποίοι υπηρετούν
στα σύνορα». Είναι χαρακτηριστικό πως ενώ στην Ελλάδα κυκλοφορούν καθημερινά
εκατομμύρια λαθραίοι δίσκοι, η τελευταία σύλληψη που έγινε στον Προμαχώνα ήταν
τον Φεβρουάριο του 2000. 
Κύριος τρόπος παράνομης εισαγωγής των CD στην Ελλάδα είναι η μεταφορά τους
μεταξύ άλλων εμπορευμάτων από Βούλγαρους οδηγούς φορτηγών, η γνωστή μέθοδος
της «τάπας», όπως γίνεται και με τα λαθραία τσιγάρα. «Αυτό που μας προκαλεί
απορία είναι το γεγονός ότι μέσω Βουλγαρίας γίνεται και η διακίνηση στις άλλες
ευρωπαϊκές χώρες», παρατήρησε η κυρία Τσιλίρη. 
Την προώθηση των λαθραίων δίσκων στη «μαύρη αγορά» της Ελλάδας έχουν αναλάβει
ομάδες Νιγηριανών. Υπολογίζεται μάλιστα ότι ο κάθε πωλητής, που
αντιμετωπίζεται από τις διωκτικές αρχές με ευαισθησία, μπορεί να έχει καθαρά
κέρδη της τάξεως των 2.500 ευρώ μηνιαίως. «Στη Θεσσαλονίκη έχουμε διαπιστώσει
ότι το θέμα έχει αποκτήσει διαστάσεις, με διακινητές κυρίως Νιγηριανούς που
γυρνούν στην αγορά και τα πωλούν», είπε ο κ. Κοκκίνης. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17243N141</ED>
<ID>
ID:302486

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N14&aa=1</URL></REF>


Article

<CATEGORY>vin06</CATEGORY>

 <H2>Αναλυτικός λογαριασμός από τον ΟΤΕ
</H2>
Αναλυτικό λογαριασμό θα παίρνουν υποχρεωτικά από την 1η Μαρτίου 2002 οι
χρήστες των σταθερών δημόσιων τηλεφωνικών δικτύων για υπηρεσίες όπως
τηλεφωνία, Internet, fax, audiotex. 
Συγκεκριμένα, με απόφαση της Εθνικής Επιτροπής Τηλεπικοινωνιών &
Ταχυδρομείων (ΕΕΤΤ) θα παρέχεται σε όλους τους χρήστες υποχρεωτικά και χωρίς
χρέωση ένα βασικό επίπεδο αναλυτικού λογαριασμού, ο οποίος θα περιλαμβάνει
τουλάχιστον τις ακόλουθες πληροφορίες: τον καλούμενο αριθμό, την ημερομηνία
που πραγματοποιήθηκε η κλήση, τον χρόνο έναρξης της κλήσης, τη διάρκειά της
και τη χρέωση της κλήσης. 
Οι συνδρομητές του ΟΤΕ και των άλλων ιδιωτικών τηλεπικοινωνιακών οργανισμών
προκειμένου να παίρνουν αναλυτικό λογαριασμό χρεώσεων, θα πρέπει προηγουμένως
να υποβάλουν σχετική αίτηση στα υποκαταστήματα των εταιρειών. 
Όπως ορίζεται στην απόφαση της ΕΕΤΤ, τα παραπάνω θα ισχύουν τουλάχιστον για
κλήσεις των οποίων η χρέωση υπερβαίνει τις 25 δρχ. (0,07 ευρωλεπτά). Ο
λογαριασμός θα εμφανίζει επιπλέον όλες τις υπόλοιπες οικονομικές επιβαρύνσεις
εκτός των παραπάνω. 
Τα τιμολόγια του ΟΤΕ 
Ο χρήστης, εφόσον το επιθυμεί, θα μπορεί να παίρνει πρόσθετες πληροφορίες
(πέραν του βασικού επιπέδου χρεώσεων), οι οποίες θα παρέχονται από τις
εταιρείες σε λογική τιμή ή ατελώς. Επίσης, θα υπάρχει η δυνατότητα απόκρυψης
των τριών τελευταίων ψηφίων του καλούμενου αριθμού. 
Στο μεταξύ, τα νέα τιμολόγια του ΟΤΕ με χθεσινή απόφαση της ΕΕΤΤ θα ισχύσουν
από τις 27 Ιανουαρίου 2001. 
Με τα καινούργια τιμολόγια η αστική μονάδα θα μειωθεί στις 8,86 δρχ. το λεπτό
(0,026 ευρώ) για όλο το 24ωρο, από τις 10,5 δρχ. (0,030 ευρώ) ανά λεπτό που
κοστίζει σήμερα. 
Τα τέλη των υπεραστικών κλήσεων θα διαμορφωθούν στις 21,47 δρχ. το λεπτό
(0,063 ευρώ) από 28 δρχ. (0,08 ευρώ) που είναι τώρα για όλες τις ώρες και
ημέρες. Το μηνιαίο πάγιο τέλος αυξάνεται στις 3.400 δρχ. (9,98 ευρώ) από τις
2.800 δρχ. (8,22 ευρώ) που είναι σήμερα. 
Αμετάβλητα παραμένουν προς το παρόν τα τιμολόγια του ΟΤΕ για τις διεθνείς
κλήσεις, καθώς και αυτά για την πρόσβαση στο Ίντερνετ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17243N142</ED>
<ID>
ID:302542

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N14&aa=2</URL></REF>


Article

<CATEGORY>vin06</CATEGORY>

 <H2>Η «Θεωρία της Δικαιοσύνης» του Τζων Ρωλς
</H2>
Για πολλούς ανά τον κόσμο, το έργο του είναι εφάμιλλο των κειμένων του Πλάτωνα
και του Αριστοτέλη, τουλάχιστον στο επίπεδο που πραγματεύεται μια νέα
κοσμοθεωρία. Και με τριάντα χρόνια καθυστέρηση, αφού παρουσιάστηκε το 1971, η
«Θεωρία της Δικαιοσύνης» του Τζων Ρωλς συναντά πλέον και το ελληνικό
αναγνωστικό κοινό. Για τη σπουδαιότητα αυτού του έργου (που κυκλοφορεί πλέον
στα ελληνικά από τις εκδόσεις «Πόλις») του 81χρονου ομότιμου καθηγητή
Φιλοσοφίας στο Πανεπιστήμιο του Χάρβαρντ, αρκεί ίσως να επισημάνει κανείς ότι
για τη σύγχρονη φιλοσοφική κοινότητα θεωρείται, αν όχι το κορυφαίο, ως ένα από
τα σημαντικότερα έργα πολιτικής και ηθικής φιλοσοφίας του 20ού αιώνα. 
Έργο-σταθμός 
Το έργο του καθηγητή Ρωλς έχει επηρεάσει κάθε σύγχρονο φιλοσοφικό ρεύμα, σε
παγκόσμιο επίπεδο, παρά το γεγονός ότι η συζήτηση γύρω από τη νέα πρότασή του
για την κοινωνική δικαιοσύνη βρίσκεται ακόμη στην αρχή. Ο καθηγητής κ. Παύλος
Σούρλας, στη χθεσινή εκδήλωση, έκανε λόγο για «έκδοση-σταθμό στην ελληνική
φιλοσοφική γραμματεία», ενώ «μεγαλειώδες» χαρακτήρισε το έργο και ο πρώην
υπουργός Δικαιοσύνης κ. Μιχ. Σταθόπουλος. 
Από το μηδέν 
Στη «Θεωρία της Δικαιοσύνης» ο Αμερικανός καθηγητής παρουσιάζει ένα
διαφορετικό πλαίσιο οργάνωσης για μια κοινωνία ελεύθερη, δίκαιη και, το
κυριότερο, πολιτικά βιώσιμη. Αλλά, με μία αναγκαία προϋπόθεση: Αυτή η κοινωνία
θα ξεκινήσει από το μηδέν, από την «πρωταρχική θέση», αγνοώντας ό,τι
προϋπήρχε, αγνοώντας άλλους κανόνες, τίτλους και προνόμια. Σε αυτή τη νέα
κοινωνία η ίση μεταχείριση, η ελευθερία, η ηθική, η αμεροληψία και η
ανεκτικότητα απέναντι στη διαφορά, αποτελούν δεδομένα, αλλά η πορεία του
καθενός δεν θα καθορίζεται από μια «ισοπεδωτική ισότητα». Το όραμα του Ρωλς
αναφέρεται σε μια κοινωνία που «θα δίνει ίσες ευκαιρίες στον καθένα να
εφαρμόσει ένα ηθικό σχέδιο ζωής...». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17243N143</ED>
<ID>
ID:302582

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N14&aa=3</URL></REF>


Article

<CATEGORY>vin06</CATEGORY>

 <H2>Άρωμα Ελληνίδας στα 7.000 μ.
</H2><H4>Οι τρεις γυναίκες περιγράφουν πώς κατέκτησαν τη «Στέγη της Αμερικής»
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Τρεις Ελληνίδες πάτησαν πόδι στη «Στέγη της Αμερικής». Η ορειβατική
αποστολή που ξεκίνησε στο τέλος Δεκεμβρίου από την Ελλάδα κατάφερε, τελικά,
στις 7 Ιανουαρίου να κατακτήσει την υψηλότερη κορυφή των Άνδεων, την
Ακονκάνγκουα, στα 7.000 μέτρα!

Στα πόδια της νιώθει ακόμη την παγωνιά των 7.000 μέτρων. Η Ελένη Λαζάκη (φωτό
αριστερά) ήταν η πρώτη από την αποστολή που έφθασε στην κορυφή. Η δεύτερη
γυναίκα, η Τασία Ηλιοπούλου (φωτό στη μέση), έχει ακόμη στο πρόσωπο και τα
χέρια της το κατακόκκινο χρώμα από το κάψιμο του ήλιου. Για τη Μαρία
Αναστασοπούλου (φωτό πάνω) ήταν η πρώτη φορά που έκανε ορειβασία και τα κατάφερε!

Από τα 22 μέλη της αποστολής, του Αθηναϊκού Ορειβατικού Συλλόγου, οκτώ ήταν
εκείνοι που τελικά κατάφεραν να κάνουν τον στόχο πραγματικότητα. Ανάμεσά τους,
και οι τρεις από τις τέσσερις γυναίκες της ομάδας. Η Ελένη Λαζάκη, η Τασία
Ηλιοπούλου και η Μαρία Αναστασοπούλου κοίταξαν αφ' υψηλού τη βραχώδη πυραμίδα
που δεσπόζει στα σύνορα μεταξύ Αργεντινής και Χιλής. 
Στο βουνό επικρατούσαν συνθήκες οριακές. «Με τη θερμοκρασία στους -37 βαθμούς
και τον άνεμο σε ταχύτητα 145 χιλιομέτρων την ώρα, οι Άνδεις μάς έδειξαν τα
δόντια τους», παραδέχεται ο αρχηγός της αποστολής κ. Κώστας Τσιβελέκας. Τα
ελικόπτερα παραλάμβαναν ορειβάτες με πνευμονικό οίδημα, τα έλκηθρα μετέφεραν
άλλους με υποθερμία. «Βρισκόμασταν ήδη στα 5.000 μέτρα, όταν ντόπιοι ορειβάτες
μάς συμβούλευαν να μην το επιχειρήσουμε. Κάποιοι από την ομάδα είχαν αρχίσει
ήδη να εμφανίζουν συμπτώματα, λόγω του υψόμετρου», λέει η κ. Λαζάκη. 
Η παραμονή της Πρωτοχρονιάς τούς βρήκε στα 4.300 μέτρα. Στην «πλατεία των
Μουλαριών», ορειβάτες απ' όλο τον κόσμο είχαν στήσει τις σκηνές τους, στους
-20 βαθμούς Κελσίου. «Στο ιατρείο τού οργανωμένου κάμπινγκ, μας μέτρησαν το
οξυγόνο στο αίμα και τους σφυγμούς», λέει η ορειβάτισσα. Και συμπληρώνει:
«Ανήμερα Πρωτοχρονιάς, το χιόνι είχε σκεπάσει τα πάντα. Δεν περιμέναμε ότι θα
συναντούσαμε τέτοιες συνθήκες ήδη από αυτό το υψόμετρο». 
Την 1η Ιανουαρίου έφθασαν στη «φωλιά του Κόνδορα», όπου άφησαν τα τρόφιμα και
τις πλαστικές αρβύλες. Εκεί θα ήταν το δεύτερο σημείο όπου θα κατασκήνωναν.
Κάποιοι όμως είχαν ήδη αποφασίσει να μείνουν στα 5.000 μέτρα. Οι πονοκέφαλοι,
οι ζαλάδες και η τάση για έμετο, αλλά και η κακοκαιρία τούς κράτησαν μακριά
από την κορυφή. Στους -37 βαθμούς Κελσίου ακόμη και οι σκηνές πάγωναν.
«Προσπαθούσα με τα πιολέ να σπάσω τον πάγο για να ξεστήσω την σκηνή», λέει η
κ. Λαζάκη. 
Το δέρμα στο πρόσωπο των περισσοτέρων είχε σκάσει, κάποιοι είχαν καεί από τον
ήλιο, ενώ τα δάκτυλα των ποδιών είχαν αρχίσει να παγώνουν επικίνδυνα. Οι
σκηνές καλύπτονταν από το χιόνι, μία παχιά κρούστα πάγου ακόμη και στο
εσωτερικό έκανε πιο τσουχτερό το κρύο. «Λειώναμε τον πάγο για να γεμίσουμε τα
παγούρια μας νερό και να μαγειρέψουμε», περιγράφει η κ. Τασία Ηλιοπούλου. 
Το οξυγόνο λιγόστευε όσο πιο ψηλά ανέβαινε η ομάδα. «Μέσα στη σκηνή το οξυγόνο
ήταν ακόμη λιγότερο. Κρύωνα. Όμως τολμούσα να βγάλω το κεφάλι μου έξω για να
πάρω μια βαθιά ανάσα», λέει η κ. Λαζάκη. Τα μουλάρια, που τους μετέφεραν τα
πράγματα, τους είχαν ήδη αφήσει. Τα 20 κιλά βάραιναν πλέον τις πλάτες των
Ελλήνων ορειβατών, καθώς προχωρούσαν προς την κορυφή. 
«Επόμενος άμεσος στόχος είναι η κορυφή Μπροντ Πικ στα Δυτικά Ιμαλάια, στα
8.047 μέτρα, όπου θα επιχειρήσουμε να ανεβούμε το καλοκαίρι. Το Έβερεστ,
πάντως, παραμένει στόχος και όνειρο μαζί για όλους μας», λέει ο κ. Τσιβελέκας. 
<H3>Τα τελευταία 1.200 μέτρα </H3>
Η σκηνή είχε παγώσει. Κομμάτια πάγου έπεφταν στο πρόσωπο της Ελένης Λαζάκη τη
νύχτα προτού ξεκινήσουν την τελική ανάβαση. Όπως είχαν σχεδιάσει, ξύπνησαν
όλοι στις 4 τα ξημερώματα, όμως ο καιρός δεν τους επέτρεπε να ξεκινήσουν
νωρίτερα από τις έξι. «Φυσούσε, η θερμοκρασία ήταν χαμηλή. Είχε όμως ξαστεριά.
Τελικά, ήμασταν τυχεροί και όλο το πρωινό που περπατούσαμε είχε καλό καιρό»,
λέει. 
Οκτώ ώρες συνεχούς πεζοπορίας. 
Οι φωτογραφίες από την Ακονκάνγκουα δείχνουν έναν αλουμινένιο σταυρό. «Κούραση
και ευχαρίστηση μαζί», περιγράφει η κ. Ηλιοπούλου. Η ίδια αφιέρωσε την
κατάκτηση της κορυφής στον φίλο της ορειβάτη Σταύρο Τσακίρη, ο οποίος έχασε τη
ζωή του στο ίδιο βουνό. Η Ελένη Λαζάκη στον γιο και στον πατέρα της.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17243N151</ED>
<ID>
ID:302487

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N15&aa=1</URL></REF>


Article

<CATEGORY>vin04</CATEGORY>

 <H2>ΣΤΕΦΑΝΟΣ ΤΡΑΧΑΝΑΣ
</H2><H2>Ένα «ορφανό» ηλικίας 10 ετών
</H2>
<AUTHOR>ΝΙΚΟΣ ΒΙΔΑΚΗΣ</AUTHOR>

Πέρασαν δέκα χρόνια μετά την αποκάλυψη μιας μεγάλης απάτης στον χώρο των
πανεπιστημιακών συγγραμμάτων και το «ορφανό» ­ όπως συνηθίζει να αποκαλεί το
δημόσιο συμφέρον, ο πολίτης που το περισυνέλεξε ­ παραμένει υπό την επισφαλή
προστασία του. Οι «φυσικοί του γονείς», οι εκ καθήκοντος υπερασπιστές του,
μοιάζει να μην το ήθελαν ποτέ!

Ο πολίτης είναι ο Στέφανος Τραχανάς, καθηγητής στο Πανεπιστήμιο Κρήτης,
διευθυντής των Πανεπιστημιακών Εκδόσεων Κρήτης, ο οποίος το 1991 διαπίστωσε
μια εξόφθαλμη απάτη εις βάρος του Δημοσίου: πανεπιστημιακά βιβλία πωλούνταν,
υπερτιμημένα, σωρηδόν και κατά χιλιάδες, στο υπουργείο Παιδείας. Τα ίδια τα
βιβλία, σε πολύ κατώτερη τιμή διετίθεντο στα βιβλιοπωλεία. Το κράτος ύστερα
από έκπτωση 30% αγόραζε π.χ. 5.000 δρχ. ένα βιβλίο που στο ελεύθερο εμπόριο
στοιχίζει 2.500 δρχ. Οι «φυσικοί γονείς», η ηγεσία τότε του υπουργείου
Παιδείας, όχι μόνο δεν στάθηκε στο πλευρό του, αλλά οι τότε υφυπουργοί Β.
Πολύδωρας και Άννα Ψαρούδα-Μπενάκη κατέθεσαν εναντίον του στις μηνύσεις που
δέχθηκε και βουλευτές της Ν.Δ. αμφισβήτησαν ακόμα και την εκλογή του ως
καθηγητή. 
Οι εμπλεκόμενοι στην υπόθεση, όσο αυτή καρκινοβατούσε στα γραφειοκρατικά
γρανάζια, υπέβαλαν αλλεπάλληλες μηνύσεις για συκοφαντική δυσφήμηση του
Στέφανου Τραχανά με στόχο να τον κάμψουν. Στις 3 από τις μηνύσεις τους, ο
καθηγητής αθωώθηκε πανηγυρικά και μάλιστα με εύσημα από τους δικαστές του. Η
τέταρτη εκδικάζεται στις 7 Φεβρουαρίου. Η κύρια υπόθεση αναμένεται να
εκδικαστεί στις 25 Φεβρουαρίου 2002, ύστερα από δύο διαδοχικές αναβολές. 
Κύριε Τραχανά, έχετε γίνει στόχος μιας ολόκληρης βιομηχανίας μηνύσεων εκ
μέρους των εμπλεκομένων στην υπόθεση της υπερτιμολόγησης των πανεπιστημιακών
συγγραμμάτων, επειδή είστε ο άνθρωπος που τεκμηρίωσε την απάτη και προκάλεσε
την παρέμβαση της Δικαιοσύνης στην υπόθεση... 
Κατ' αρχάς, θέλω να σας πω ότι την παρέμβαση της Δικαιοσύνης στην υπόθεση δεν
την προκάλεσα εγώ, αλλά ο υπουργός Παιδείας κ. Γ. Παπανδρέου, το 1995, με
μηνυτήρια αναφορά του και ύστερα από ανεξάρτητη επιβεβαίωση των στοιχείων της
δικής μου έρευνας. 
Και τι απεφάνθη τελικά η Δικαιοσύνη; 
Με το υπ' αριθμόν 841/2000 βούλευμα του Συμβουλίου Εφετών Αθηνών έκρινε ότι
πρέπει να παραπεμφθεί σε δίκη ένας εκδότης για κακουργηματική απάτη ύψους 301
εκατ. δρχ. και να απαλλαγούν τρεις άλλοι, λόγω παραγραφής. Πρότεινε ακόμα να
απαλλαγούν τα μέλη των επιτροπών κοστολόγησης ­ εναντίον των οποίων είχε
επίσης ασκηθεί δίωξη για άμεση συνέργεια στην απάτη ­ με το σκεπτικό ότι την
κύρια ευθύνη για την πλημμελή υπεράσπιση του δημοσίου συμφέροντος στη
συγκεκριμένη υπόθεση την είχε η διοίκηση του «ενδιαφερόμενου» υπουργείου σε
μια ορισμένη περίοδο. 
Αισθάνεσθε ότι εκτίθεστε σε κίνδυνο; 
Όταν έχεις ήδη υποστεί τέσσερις μηνύσεις εκ μέρους των εμπλεκομένων στην
υπόθεση (για υποτιθέμενη συκοφαντική τους δυσφήμηση), θα ήταν μάλλον επιπόλαιο
να μην υποβάλλεσαι σε μια στοιχειώδη αυτολογοκρισία. 
Όμως όλες οι δικαστικές αποφάσεις σε αυτές τις μηνύσεις ­ απ' ό,τι
γνωρίζουμε, οι τρεις έχουν ήδη εκδικαστεί ­ ήταν αθωωτικές για σας. 
Όχι απλώς αθωωτικές, αλλά και ανοικτά επαινετικές για τη συμβολή μου στην
υπεράσπιση του δημοσίου συμφέροντος, στη συγκεκριμένη υπόθεση. Αυτό όμως δεν
με προφύλαξε από το να δεχθώ και μια τέταρτη μήνυση και, επομένως, δεν βλέπω
γιατί να με προφυλάξει από το να δεχθώ και μια πέμπτη κ.ο.κ. Στους μηνυτές δεν
κοστίζει τίποτα, αλλά η δική μου ζωή κινδυνεύει να μετατραπεί σ' ένα...
διαρκές δικαστήριο. 
Μιλάτε σαν να το έχετε μετανιώσει που ενεργήσατε όπως ενεργήσατε στην
υπόθεση αυτή: Δηλαδή, «ως Έλληνας πολίτης με το αναγκαίο θάρρος», όπως σας
περιγράφει το βούλευμα το οποίο παρέπεμψε τους ενεχόμενους εκδότες. 
Θα ήταν υποκρισία αν σας έκρυβα ότι υπάρχουν στιγμές που πράγματι έτσι
αισθάνομαι. Εκτός των άλλων και για έναν λόγο πιο πρακτικό: «Διότι πράγματα
πολλά έξω να κάμω είχον». Να γράψω τα βιβλία που σχεδίαζα, να μάθω και να
διδάξω καινούργια πράγματα ή να αφοσιωθώ απερίφραστος σ' εκείνο που ήταν το
κύριο έργο μου τα τελευταία δέκα χρόνια: τη δημιουργία των Πανεπιστημιακών
Εκδόσεων Κρήτης. Όλα αυτά δεν μπορεί να μη ζημιώθηκαν από τον χρόνο και την
ψυχική ενέργεια που τους αφαιρέθηκε για την υπεράσπιση του «ορφανού». 
Ποιο περιγράφετε ως «ορφανό»; 
Μα, προφανώς, το δημόσιο συμφέρον στην υπόθεση που συζητάμε. Εκείνο που
βρέθηκε κάποια στιγμή στα χέρια μου, επειδή κανείς από τους εκ καθήκοντος
υπερασπιστές του δεν το ήθελε! 
Και πώς συνέβη να βρεθεί το «ορφανό» στα δικά σας χέρια και όχι κάποιου
αλλού; Ήταν θέμα... κακής τύχης; 
Τύχης και... αναγκαιότητας θα έλεγα. Διότι λίγο πριν από την... άτυχη στιγμή ­
το έτος 1991 ­ είχε αρχίσει το «πείραμα» των Πανεπιστημιακών Εκδόσεων Κρήτης ­
του πρώτου πανεπιστημιακού εκδοτικού οίκου της χώρας ­ και εγώ είχα αναλάβει
την ευθύνη να πάει καλά. Και οι Πανεπιστημιακές Εδκόσεις Κρήτης ήταν εκείνο
που έλειπε από το σύστημα μέχρι τότε: Μια ματιά δημόσιου συμφέροντος στον
τρόπο λειτουργίας του θεσμού των Πανεπιστημιακών Συγγραμμάτων. Και μάλιστα μια
έμπειρη ματιά. Ως διευθυντής τους είδα τι συμβαίνει ­ ότι, δηλαδή, πολλά
πανεπιστημιακά συγγράμματα αγοράζονταν από το κράτος σε τιμές κατά πολύ
υψηλότερες από εκείνες που ίσχυαν στο ελεύθερο εμπόριο ­ και θεώρησα αυτονόητη
υποχρέωσή μου να ενημερώσω για τα συμβαίνοντα τον αρμόδιο υπουργό. Με την
αφελή ­ όπως αποδείχθηκε ­ βεβαιότητα ότι εκεί θα τελείωνε και ο δικός μου
ρόλος. 
Και έχουν περάσει τώρα δέκα χρόνια μετά το... τέλος! 
Ναι, και η υπεράσπιση του «ορφανού» εξαρτάται ακόμα σε καίριο βαθμό από τη
δική μου μαρτυρική κατάθεση στη δίκη που θα διεξαχθεί σύντομα. Γιατί άλλοι
ουσιώδεις μάρτυρες δεν δείχνουν πρόθυμοι να προσέλθουν. 
Εννοείτε ότι φοβούνται; 
Στην καλύτερη περίπτωση, σκέπτονται το προφανές: Γιατί να μπλέξω; Δεν βλέπεις
τι τραβάει ο Τραχανάς; Ωστόσο, αυτό που μπορώ να πω είναι πως μιλάμε για τη
φωτεινή πλευρά της υπόθεσης. 
Γιατί όταν ένας πολίτης φθάνει να αφιερώσει ένα μέρος μιας δεκαετίας από τη
ζωή του για μία δημόσια υπόθεση που «δεν τον αφορά», τι άλλο μπορεί να
σημαίνει αυτό παρά απόλυτη κατάφαση και εμπιστοσύνη στον μέλλον της χώρας του
και των θεσμών της; 
<H3>Αξιοπρεπείς πολίτες
</H3>
«Από το μυαλό όλων αυτών των ανθρώπων από πλευράς υπουργείου Παιδείας δεν
περνούσε το ενδεχόμενο ότι μπορεί να υπάρχουν και αξιοπρεπείς πολίτες», λέει
ξεσπώντας ο κ. Τραχανάς και συνεχίζει: «Νομίζουν ότι απαραίτητα πρέπει να
είσαι και να σιτίζεσαι σε κάποιο πρυτανείο, άνθρωπος κάποιας ομάδας, αντίπαλης
ομάδας, συμφερόντων. 
Το είδος του ανιδιοτελούς και αξιοπρεπούς πολίτη ο οποίος έχει δει ένα
σκάνδαλο εις βάρος του κοινού μας συμφέροντος και χωρίς κανένα υπόγειο κίνητρο
πάει στις Αρχές του τόπου του και το καταγγέλλει τούς είναι εντελώς άγνωστο. 
Σαν να σου λένε με τη στάση τους "εσύ θα το λύσεις;". Κάποια στιγμή οργίζεσαι,
λες σ' αυτή τη χώρα υπάρχουν άνθρωποι οι οποίοι δεν έχουν κάτι να κρύψουν.
Δηλαδή δεν είμαστε όλοι μέρος σ' ένα γενικευμένο κόλπο διαπλεκομένων εποχών.
Όχι, δεν είμαστε. Αισθάνεσαι σχεδόν μια υπαρξιακή ανάγκη να το πεις».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17243N161</ED>
<ID>
ID:302524

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N16&aa=1</URL></REF>


Article

<CATEGORY>vin06</CATEGORY>

 <H2>«Χρήστης» με 5 κιλά ηρωίνη
</H2><H4>Τοξικομανής κατά τους δικαστές - του επέβαλαν την ελάχιστη ποινή
</H4>
<AUTHOR>ΜΙΝΑ ΜΟΥΣΤΑΚΑ</AUTHOR>

Κατηγορήθηκε για εμπόριο πέντε κιλών ηρωίνης. Κι όμως, οι δικαστές ομόφωνα
αναγνώρισαν ότι ο 54χρονος κατηγορούμενος Θωμάς Νάστος είναι τοξικομανής και
τον τιμώρησαν με την ελάχιστη προβλεπόμενη από τον νόμο ποινή της 10ετούς
κάθειρξης! 
Το ελαφρυντικό της τοξικομανίας αποδείχθηκε "σανίδα σωτηρίας" για τον 54χρονο,
που γλίτωσε την ισόβια κάθειρξη, με την οποία συνήθως τιμωρούνται οι δράστες
σε παρόμοιες υποθέσεις. 
Άνδρες της Ασφάλειας Ιωαννίνων από τις αρχές Ιουνίου 2000 είχαν την πληροφορία
ότι ο Θ. Νάστος είχε αγοράσει πέντε κιλά ηρωίνης και 110 γραμμάρια
ακατέργαστης ινδικής κάνναβης, που επρόκειτο να διακινήσει στην αγορά. Αμέσως
ενηρώθηκαν οι αξιωματικοί της Υπηρεσίας Δίωξης Ναρκωτικών και ο ύποπτος
εντοπίστηκε στην Αθήνα. Ακολούθησε έρευνα στο σπίτι του, επί της οδού Βεράντας
3, στη Νέα Πολιτεία Ωρωπού. 
Ο δράστης, ο οποίος και στο παρελθόν είχε καταδικαστεί για παραβάσεις του
νόμου περί ναρκωτικών, αρχικά φάνηκε... συνεργάσιμος με τις διωκτικές αρχές,
καθώς μόνος του τους υπέδειξε ότι είχε κρύψει στον απορροφητήρα της κουζίνας
του τα 110 γραμμάρια ινδικής κάνναβης. Τους απέκρυψε όμως την ποσότητα των
2.350 γραμμαρίων ηρωίνης, που τυχαία ανακάλυψε κάτω από τα πλακάκια ο
εκπαιδευμένος για ανεύρεση ναρκωτικών σκύλος που είχαν μαζί τους οι
αστυνομικοί. Επιπλέον, σύμφωνα πάντα με την κατηγορία, ο Θ. Νάστος φέρεται ότι
είχε προλάβει να πουλήσει την υπόλοιπη ποσότητα της ηρωίνης σε άγνωστα άτομα
εισπράττοντας τουλάχιστον 4.479.000 δραχμές, ποσό που βρέθηκε στην κατοχή του
κατά τη σύλληψή του. 
Εναντίον του δράστη με το αμαρτωλό παρελθόν ασκήθηκε ποινική δίωξη για τα
κακουργήματα της αγοράς, κατοχής και της πώλησης ναρκωτικών ουσιών, με την
επιβαρυντική περίσταση ότι οι πράξεις αυτές τελέστηκαν από μη τοξικομανή. 
Ο κατηγορούμενος όμως, απολογούμενος ενώπιον του δικαστηρίου, αρνήθηκε ότι
είναι ο ίδιος έμπορος ναρκωτικών και υποστήριξε ότι από το έτος 1980 κάνει
συστηματικά χρήση ηρωίνης. Για να επιβεβαιώσει την υπερασπιστική του θέση
προσκόμισε μάλιστα και δύο πραγματογνωμοσύνες ειδικών που βεβαίωναν ότι ο Θ.
Νάστος είναι τοξικομανής. Όσο για την ηρωίνη που βρέθηκε κρυμμένη κάτω από τα
πλακάκια του σπιτιού του, ο κατηγορούμενος δεν ισχυρίστηκε ότι την είχε...
προς ιδίαν χρήση, αλλά ότι ένας άγνωστος άνδρας από την Αλβανία του έδωσε να
τη φυλάξει. Δεν πρόλαβε όμως, όπως είπε, να του την επιστρέψει, γιατί στο
μεταξύ συνελήφθη και εκείνος. 
Οι βεβαιώσεις των πραγματογνωμόνων φαίνεται πως έπεισαν τους δικαστές ότι ο
κατηγορούμενος που είχαν απέναντί τους δεν ήταν έμπορος, αλλά τοξικομανής. Γι'
αυτό και εξήντλησαν την επιείκειά τους και του επέβαλαν τη μικρότερη ποινή,
δίνοντάς του άλλη μία ευκαιρία...
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17243N171</ED>
<ID>
ID:302488

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N17&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ </H2><H2>Τόση κατανόηση...
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Δόσεις θανάτου για μια... ζωή. Τόση κατανόηση από δικαστήριο σε κατηγορούμενο
για αγορά πέντε κιλών ηρωίνης, πώληση της μισής ποσότητας και κατοχή της
υπόλοιπης, μάλλον δεν έχουμε ξαναδεί! 
Και να πούμε ότι το νεαρό της ηλικίας του προδιέθεσε τους δικαστές να του
δώσουν μια ευκαιρία... Εδώ πρόκειται για 54χρονο που και στο παρελθόν είχε
απασχολήσει τη Δικαιοσύνη για παρόμοια υπόθεση. Ωστόσο όλες οι κατηγορίες, για
τις οποίες ο Ποινικός Κώδικας προέβλεπε ισόβια, χάθηκαν σχεδόν αφού οι
πραγματογνωμοσύνες του έδωσαν... άφεση αμαρτιών. 
Το περίφημο ελαφρυντικό της τοξικομανίας, που άρρωστα νεαρά παιδιά επιζητούν
ματαίως, αναγνωρίστηκε στον συγκεκριμένο κατηγορούμενο, σε ένδειξη
μεγαλοψυχίας (ίσως;), με αποτέλεσμα να του επιβληθεί η χαμηλότερη ποινή. Δέκα
χρόνια κάθειρξη. Ουσιαστικά δηλαδή το δικαστήριο δέχθηκε ότι η τεράστια αυτή
ποσότητα ναρκωτικών - εκτός της ηρωίνης είχε και χασίς - προοριζόταν για δική
του χρήση. Για πόσα χρόνια άραγε; Και τα κιλά που πούλησε; Αν επρόκειτο για
μια δόση ίσως να τύγχανε της μεταχείρισης που επιφυλάσσεται στους εμπόρους.
Αλλά, αφού ασχολήθηκε σοβαρότερα, έχρηζε της εύνοιας των δικαστών!
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17243N172</ED>
<ID>
ID:302571

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N17&aa=2</URL></REF>


Article

<CATEGORY>vin06</CATEGORY>

 <H2>«Ούτε βήμα πίσω» για την αξιολόγηση
</H2>
Με στολές φυλακισμένων. Έτσι αντιλαμβάνονται την αξιολόγηση οι εκπαιδευτικοί
και το διαδήλωσαν χθες έξω από το υπουργείο Παιδείας

Καμία αλλαγή δεν θα γίνει στο νομοσχέδιο για την αξιολόγηση των εκπαιδευτικών,
που συζητείται αυτές τις ημέρες στη Βουλή, δήλωσε χθες ο υφυπουργός Παιδείας
κ. Ν. Γκεσούλης στους εκπροσώπους δασκάλων και καθηγητών που τον επισκέφθηκαν
χθες. 
Πολλά Δημοτικά Σχολεία της χώρας παρέμειναν κλειστά χθες λόγω της 24ωρης
απεργίας που έκαναν οι δάσκαλοι ζητώντας την απόσυρση του νομοσχεδίου για την
αξιολόγηση, η συμμετοχή στην οποία υπολογίστηκε σε περίπου 60%. Επίσης τα
Λύκεια και τα Γυμνάσια υπολειτούργησαν, καθώς και η ΟΛΜΕ έκανε 3ωρη στάση
εργασίας για το ίδιο ζήτημα. 
Το μεσημέρι, εκατοντάδες δάσκαλοι και καθηγητές συγκεντρώθηκαν μπροστά στο
υπουργείο Παιδείας για να διαμαρτυρηθούν. Οι διαδηλωτές έκαναν κατόπιν πορεία
που κατέληξε στη Βουλή, όπου εκπρόσωποί τους συναντήθηκαν και με τον υπουργό
Παιδείας κ. Π. Ευθυμίου. 
Έκρηξη Αρσένη

Έκρηξη Αρσένη χθες στη Βουλή, καθώς ο πρώην υπουργός διαφώνησε με το
νομοσχέδιο που καθορίζει τον τρόπο αξιολόγησης των εκπαιδευτικών, ενώ δήλωσε
ότι θα το καταψηφίσει. Ο πρώην υπουργός Παιδείας υποστήριξε ακόμη ότι
εγείρεται πολιτικό θέμα με το συγκεκριμένο νομοσχέδιο αφού, όπως είπε, υπάρχει
πρόσφατη νομοθεσία που καθορίζει ακριβώς τον τρόπο αξιολόγησης των
εκπαιδευτικών και η οποία ουδέποτε εφαρμόστηκε παρά και την προσωπική δέσμευση
του Πρωθυπουργού. 
Νωρίτερα ο επίτιμος πρόεδρος της Νέας Δημοκρατίας κ. Κωνσταντίνος Μητσοτάκης
χαρακτήρισε δραματικό λάθος την κατάργηση των επιθεωρητών, ενώ αντιρρήσεις
εξέφρασαν και ο κ. Γ. Χουρμουζιάδης από το ΚΚΕ και ο εισηγητής του Συνασπισμού
κ. Φ. Κουβέλης.

Απαντώντας σε αυτές τις ενστάσεις, ο υπουργός Παιδείας κ. Πέτρος Ευθυμίου
τόνισε ότι ο θεσμός των επιθεωρητών έχει αποδοκιμασθεί από την εκπαιδευτική
κοινότητα, αλλά και την κοινωνία.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17243N173</ED>
<ID>
ID:302583

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N17&aa=3</URL></REF>


Article

<CATEGORY>vin06</CATEGORY>

 <H2>Ακολουθήστε πινακίδες για να πάτε στου Ρέντη
</H2>
Σημαντικές κυκλοφοριακές ρυθμίσεις θα ισχύσουν από σήμερα στην περιοχή του
Δήμου Ρέντη λόγω των έργων για την κατασκευή της νέας γέφυρας του Κηφισού στην
περιοχή της Αγίας Άννας. Οι νέες ρυθμίσεις θα ισχύσουν για περίπου τέσσερις
μήνες. 
Συγκεκριμένα, θα κλείσει το τμήμα της οδού Μακρυγιάννη από την οδό 28ης
Οκτωβρίου μέχρι τη Λ. Κηφισού. Λόγω αυτού επέρχεται πλήθος κυκλοφοριακών
αλλαγών στην περιοχή και οι οδηγοί πρέπει να ακολουθούν πιστά τις πινακίδες
που υπάρχουν για να μπορούν να κινηθούν χωρίς προβλήματα. Μεταξύ άλλων
μονοδρομείται η οδός 28ης Οκτωβρίου με κατεύθυνση προς τη Θηβών, αντιδρομείται
η οδός Πίνδου (από τη Μακρυγιάννη μέχρι Μετσόβου) κ.λπ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17243N174</ED>
<ID>
ID:302613

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N17&aa=4</URL></REF>


Article

<CATEGORY>vin06</CATEGORY>

 <H2>Προσκόμματα από τους πανεπιστημιακούς
</H2>
Νέα προσκόμματα για τη μεταστέγαση πανεπιστημιακών κλινικών στο νέο Νοσοκομείο
Χαϊδαρίου φέρουν οι πανεπιστημιακοί γιατροί. 
Αντί για απάντηση στο ερώτημα που τους είχε τεθεί από το υπουργείο Υγείας, με
καταληκτική ημερομηνία έναν χρόνο πριν, η Ιατρική Σχολή όχι μόνο δεν ορίζει τα
τμήματα και τις κλινικές που θα μεταστεγαστούν στο νέο νοσοκομείο, αλλά
προβάλλει βέτο για τη μεταστέγαση ζητώντας να αποκτήσει πρώτα το νοσοκομείο
διοίκηση από πανεπιστημιακούς. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17243N175</ED>
<ID>
ID:302633

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N17&aa=5</URL></REF>


Article

<CATEGORY>vin06</CATEGORY>

 <H2>Προσφυγή για το κτήμα Θων
</H2>
Το Συμβούλιο της Επικρατείας καλείται να κρίνει την τύχη του Κτήματος Θων
στους Αμπελοκήπους, ύστερα από προσφυγή οικολογικού σωματείου της περιοχής που
προσβάλλει ως παράνομη και αντισυνταγματική την απόφαση για την ανοικοδόμηση
ενός τμήματός του από την τεχνική εταιρία Μπ. Βωβού. 
Ο Πολιτιστικός και Περιβαλλοντικός Σύλλογος Αμπελοκήπων στρέφεται κατά της
απόφασης του ΥΠΕΧΩΔΕ (από 3/12/2001), με την οποία ανοίγει ο δρόμος για την
ανέγερση κτιρίου 1.150 τ.μ. στην επίμαχη έκταση που βρίσκεται στη συμβολή των
Λεωφόρων Κηφισίας και Αλεξάνδρας. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17243N176</ED>
<ID>
ID:302645

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N17&aa=6</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΆΝΝΑ ΚΑΡΑΜΑΝΟΥ
</H2><H4>Η αξιοκρατία ευνοεί τις γυναίκες
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Επειδή ο δρόμος για την πλήρη ισότητα ανδρών και γυναικών είναι μακρύς,
χρειάζεται η ποσόστωση ως αναγκαίο διοικητικό μέτρο ώστε οι γυναίκες να
μετέχουν στα κέντρα αποφάσεων. Βήματα έχουν γίνει αρκετά. Ήδη υπάρχουν
πρωθυπουργί-σιμες γυναίκες και έπονται πολλές. Έτσι δεν φαίνεται μακρινό
όνειρο να αναδειχθεί γυναίκα πρωθυπουργός και στη χώρα μας. Η ευρωβουλευτής
Άννα Καραμάνου απαντάει στις 20 ερωτήσεις με αφορμή τη συμβολή της στον αγώνα
να μη θανατωθεί διά λιθοβολισμού η Νιγηριανή μητέρα. 
Ανθρώπινα Δικαιώματα: Πόσο προστατεύονται στην Ευρώπη; 
Περισσότερο από οποιαδήποτε άλλη περιοχή του πλανήτη. Περιθώρια για βελτίωση
πάντα υπάρχουν. 
Δεν ευθύνεται η Δύση για την μη πρόοδο της Αφρικής; 
Ευθύνεται η ανοχή όλων μας σε ένα παγκόσμιο σύστημα που παράγει ανισότητες και
καταδικάζει τα 2/3 του πληθυσμού της Γης σε υπανάπτυξη και φτώχεια. 
Όψιμη αντίδραση; 
Εννοείτε των ΜΜΕ; Κάλλιο αργά παρά ποτέ... 
Κάθε μέρα γίνονται κλειτοριδεκτομές. Τι κάνουμε εμείς; 
Ρωτήστε τους κατέχοντες την εξουσία, που συντηρούν βάρβαρες παραδόσεις πάνω
από τους νόμους του κράτους δικαίου και τα ανθρώπινα δικαιώματα των γυναικών.
Εμείς καταγγέλλουμε, διαμαρτυρόμαστε, καταθέτουμε ψηφίσματα, αγωνιζόμαστε και
ενίοτε δικαιωνόμαστε, όπως συνέβη με τη Νιγηριανή. 
Ακόμη και οι Ελληνίδες κέρδισαν τον σεβασμό στα δικαιώματά τους; 
Έχουμε κερδίσει πολλά, αλλά ο δρόμος για την πλήρη ισότητα είναι μακρύς. Μόλις
πριν από 50 χρόνια κατακτήσαμε το δικαίωμα ψήφου. 
Ένας ισχυρός άνδρας, εφαλτήριο για μια γυναίκα; 
Το αντίστροφο είναι συνηθέστατο. Ο λαός λέει ότι πίσω από κάθε ισχυρό άνδρα
... Σε όλους βέβαια τους κανόνες υπάρχουν εξαιρέσεις. Προσωπικά δεν συνάντησα
μέχρι στιγμής κανένα τέτοιον άνδρα. 
Το «βόλεμα», πρώτο μέλημα της γυναίκας; 
Υπάρχουν ακόμη οπαδοί της παλιάς σχολής. Ωστόσο, οι περισσότερες γυναίκες
σήμερα δεν βολεύονται με παραδοσιακές συνταγές. 
Σύζυγος, μητέρα, γιαγιά και πολιτικός. Μήπως η ποσότητα μειώνει την
ποιότητα; 
Σύζυγος, πατέρας, παππούς, πολιτικός· υπάρχει πρόβλημα; Να ισχύσει και για τις
γυναίκες η συμβατότητα του ιδιωτικού με τον δημόσιο βίο. 
Γυναίκα πρωθυπουργός στη χώρα μας. Μακρινό όνειρο; 
Όχι και τόσο μακρινό πια. Έχουμε ήδη αρκετές πρωθυπουργίσιμες και έπονται
πολλές. Το 61,2% όσων πήραν πτυχίο μέσα στο 2000 ήταν θηλυκού γένους. Η
αξιοκρατία ευνοεί τις γυναίκες. 
Μουσουλμανικές μειονότητες στην Ελλάδα. Αντιμετωπίζονται επί ίσοις όροις; 
Έχουν γίνει πολλά, χρειάζονται ακόμη περισσότερα. Το μουσουλμανικό τέμενος
στην Αττική παραμένει ακόμη στα χαρτιά. 
Κατάργηση των Θρησκευτικών στα σχολεία μας; 
Θα ήταν χρησιμότερο να διδάσκεται θρησκειολογία. Η μελέτη, δηλαδή, όλων των
θρησκειών. 
Ισλάμ. Εκτρέφει τρομοκράτες; 
Ο ισλαμικός φονταμενταλισμός ναι. Το Ισλάμ όχι. 
Θανατική ποινή. Ισχύει ακόμη και σε Πολιτείες της Αμερικής... 
Δυστυχώς... Και επιμένουν να κάνουν μαθήματα δημοκρατίας και σεβασμού των
ανθρωπίνων δικαιωμάτων στους άλλους... 
Ποσόστωση γυναικών στα κέντρα αποφάσεων. Επιβολή των ομοφύλων μας με το
ζόρι; 
Ναι, όταν το αυτονόητο δεν γίνεται κατανοητό. Αναγκαίο, μεταβατικό, διοικητικό
μέτρο, όπως μας δίδαξαν οι πιο ανεπτυγμένες οικονομικά και κοινωνικά χώρες ­
οι σκανδιναβικές. 
Σας άκουσα να λέτε πως αν δεν ανακληθεί η απόφαση για τον λιθοβολισμό της
Νιγηριανής που βιάστηκε, θα προτείνετε στο Ευρωκοινοβούλιο να διακόψει την
οικονομική ενίσχυση αυτής της χώρας. Χάρη τής κάνει η Ευρώπη ή έχει οικονομικά
συμφέροντα; 
Η αποικιοκρατία έχει τελειώσει προ πολλού. Μην υποτιμάτε την ανθρωπιστική
διάσταση της ευρωπαϊκής πολιτικής και την αλληλεγγύη προς τις χώρες της
Αφρικής. Το αμοιβαίο συμφέρον, φυσικά, είναι η μόνη υγιής βάση μιας καλής συνεργασίας.

Πολιτικοί πρόσφυγες. Έως πότε στις σκηνές; 
Μέχρι να αποφασίσουμε να παραιτηθούμε από ένα μέρος της ευημερίας και της
καλοπέρασής μας, υπέρ των παιδιών ενός κατώτερου θεού. 
Πώς θα πείσετε τους συναδέλφους σας στην Ευρώπη ότι το μεταναστευτικό
πρόβλημα είναι και δικό τους; 
Οι ευρωβουλευτές έχουν πεισθεί. Πρόβλημα συνεννόησης και κοινής προσέγγισης
υπάρχει στο Συμβούλιο που λαμβάνει τις αποφάσεις, δηλαδή, στις κυβερνήσεις της
Ε.Ε. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17243N181</ED>
<ID>
ID:302525

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N18&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ένας Μίκης στα μπουζούκια
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ο τραγουδιστής εναλλακτικός, ευαίσθητος, με μακριά μαλλιά και, όπως κάθε ποπ
σταρ που σέβεται τον εαυτό του, με έντονο απίλ στις ηλικίες 13-16. Αλλά και
στους μεγαλύτερους. 
Το πρόγραμμα ξεκίνησε λίγο πριν από τα μεσάνυχτα. Με τις πρώτες νότες του
πρώτου σουξέ ένα μπουκέτο πιτσιρίκια στο διπλανό τραπέζι δίνουν το στίγμα: το
υπόλοιπο βράδυ, έως το τέλος του προγράμματος, θα περάσει φωνάζοντας «ουάου»
με αλλαλαγμούς χαράς για το είδωλο. 
Κάπως έτσι ξεκίνησε η πολλά υποσχόμενη βραδιά. Είπαμε όμως: ο καλλιτέχνης, ποπ
είδωλο μεν, με ιντελεκτουέλ προφίλ δε. Πώς να «ανέβει» ο κόσμος από κάτω. 
Πέφτει και το δεύτερο σουξέ ­ μελωδικό αλλά λιγάκι καταθλιπτικό για τραγούδι
πίστας. Την κατάσταση ψιλοέσωσε η δεύτερη φίρμα, αλλά κι εκεί το ρεπερτόριο
περιορισμένο. Άλλους «σπρώχνει» η ατμομηχανή της μουσικής βιομηχανίας. 
Ευτυχώς όμως που υπάρχει και η αναδρομή. «Σπασμένο καράβι.... πάμε πέρα
μακριά»... Κι από κάτω ροκ παραλήρημα. 
Εκεί όμως που οι περισσότεροι τα έδωσαν όλα, ήταν στο Άξιον Εστί. «Της
δικαιοσύνης ήλιε νοητέ...» στη σκηνή, κι από κάτω χέρια να κουνιούνται,
βλέφαρα να μισοκλείνουν καψούρικα... «Μη παρακαλώ σας, μη»... Κορύφωση. 
Η συνέχεια, πάντα με Μίκη, τους ξεσήκωσε όλους. «Καλά, αν παίξει και το "την
κοπελιά μου τη λένε Λενιώ" », θα χορεύουν στα τραπέζια; αναρωτήθηκε η
Δέσποινα. 
«Πού είσαι Μίκη να το δεις κι αυτό!» συμπλήρωσε ο Παναγιώτης. 
Η έντεχνη αναδρομή κράτησε κάνα εικοσάλεπτο, κατά το οποίο η παρέα-ουάου τα
έδωσε όλα. 
«Τα ξέρουν από το σχολείο», υπέθεσε η Σοφία. 
Στο τέλος του προγράμματος θα μπορούσαν να μοιράζονται και λιφλέτ με την
τρέντι πορεία ειρήνης, που θα ξεκινούσε από τα Προπύλαια του Πανεπιστημίου
Αθηνών προς την αμερικανική πρεσβεία. Ή έστω ένα καλό ρεμίξ με το τραγούδι του
«Νεκρού Αδελφού». 
ΥΓ: Εγώ πάντως φαντάζομαι τον Μίκη να κρυφογελά ικανοποιημένος που τα
πιτσιρίκια ξεσηκώνονται ακόμα με τη μουσική του. Έστω κι αν φωνάζουν άου» στο
τέλος τού Άξιον Εστί. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17243N182</ED>
<ID>
ID:302572

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N18&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Περίσσευμα συμπαράστασης
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Δευτέρα βράδυ είναι δύσκολο να καταφέρουμε να βγούμε, αλλά το προσπαθήσαμε.
Για τη συμπαράσταση. Είπαμε να ζοριστούμε λίγο, ας ήμασταν κουρασμένες, να
πετάξουμε την παντόφλα. Να ξαναντυθούμε και να κατέβουμε στην Αλεξάνδρας, στη
«Σφεντόνα», στη συναυλία συμπαράστασης στις Αφγανές γυναίκες. Τα ευρωπαϊκά
προνόμια που έλεγα. Θα βγάζαμε εισιτήρια στο ταμείο του θεάτρου, έλεγε η
αφίσα. Αλλά όταν φτάσαμε, μας είπαν ότι ήταν όλα προπωλημένα. Έκανε κρύο και
στεκόμα-σταν πλήθος στο πεζοδρό-μιο, ακριβώς απέναντι από εκεί όπου κοιμούνταν
μέχρι την «επιχείρηση σκούπα» οι άνδρες Αφγανοί πρόσφυγες. Δεν
διαμαρτυρηθήκαμε, γιατί είμαστε τόσο πολύ προνο

μιούχοι σε σχέση με τους Αφγανούς, άνδρες και γυναίκες. Απλώς απορούσαμε, πότε
προπωλήθηκαν τα εισιτήρια, που η αφίσα έλεγε ότι θα βρίσκαμε στο ταμείο.
Ύστερα απο μισή ώρα αναμονή, μας είπαν ότι είχαν πουληθεί χέρι χέρι από τους
οργανωτές, που φοβήθηκαν ότι δεν θα είχε κόσμο. Τουλάχιστον οι φόβοι τους δεν
βγήκαν αληθινοί, έλεγαν όλοι ευχαριστημένοι, παρά την ταλαιπωρία. Μέχρι και ο
ταξιτζής που με έφερε, ήξερε για τη συναυλία, είπε μια κοπέλα. Τελικά ο οβολός
συμπαράστασης πήγε στη γωνιακή κρεπερί, όπου καταλήξαμε για ένα ποτό, αφού δεν
υπήρχαν θέσεις. Η σερβιτόρα άκουσε την ιστορία των προπωλημένων εισιτηρίων, σε
τρία διαφορετικά τραπέζια, χαμογέλασε κι αυτή ευχαριστημένη και είπε ότι είναι
καλό που τόσο πολλοί άνθρωποι έδειξαν τόσο ενδιαφέρον να συμπαρασταθούν στις
Αφγανές. Πολλοί περισσότεροι από όσους είχαν φανταστεί οι οργανωτές, που δεν
έλπιζαν ότι θα βρουν χίλια άτομα μέσα στα τέσσερα εκατομμύρια Αθηναίων να
γεμίσει η αίθουσα. Και πολλοί λιγότεροι από όσους θα ήθελαν να έχουν πάει,
αλλά δεν μπορούσαν. Δεν είμαστε πια και τόσο αναίσθητοι.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17243N183</ED>
<ID>
ID:302608

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N18&aa=3</URL></REF>


Article

<CATEGORY>vin07</CATEGORY>

 <H2>Οι δυο φυγάδες
</H2><H4>Ο μουλάς Ομάρ και ο Μπιν Λάντεν καταφέρνουν να ξεγλιστρούν
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Η είδηση εμφανίστηκε με καλυμμένο τρόπο, ώστε να μην προκαλέσει την
αγανάκτηση των Αμερικανών πολιτών που είχαν πλέον «εμπεδώσει» το ότι η σύλληψη
του Μπιν Λάντεν και του μουλά Ομάρ συγκαταλεγόταν στους βασικούς στόχους του
πολέμου κατά της τρομοκρατίας.

Σκιές στα βουνά. Ο μουλάς Ομάρ, ο Μπιν Λάντεν και ο στενός κύκλος τους
εξακολουθούν να ξεφεύγουν από τους διώκτες τους

Παρουσιάστηκε, στην έγκριτη «Ουάσιγκτον Ποστ», σαν διαρροή από άκρως μυστικές
συναντήσεις που γίνονται μεταξύ κορυφαίων αξιωματούχων του Πενταγώνου και
μελών της αμερικανικής κυβέρνησης και του Κογκρέσου. Μετά ειπώθηκε πιο φανερά,
από αναλυτές της CIA. Έπειτα, πιο φανερά. Πιο φανερά. 
Τώρα πλέον η είδηση προφέρεται καθαρά και βροντερά: παρ' όλη την κινητοποίηση,
και ο Οσάμα Μπιν Λάντεν και ο μουλάς Ομάρ έχουν κατορθώσει να διαφύγουν από το
Αφγανιστάν. Και είναι πλέον οι πιο διάσημοι φυγάδες του κόσμου... 
Χθες μάλιστα το Πεντάγωνο επιβεβαίωσε το ότι οι αμερικανικές δυνάμεις
αναζητούν πλέον τον Μπιν Λάντεν και «σε άλλες περιοχές πλην του Αφγανιστάν»,
ενώ βάσει πληροφοριών, οι οποίες ωστόσο διαψεύδονται επισήμως, η CIA μοιάζει
να θεωρεί σχεδόν δεδομένη τη διαφυγή - και μάλιστα από θαλάσσης - του Οσάμα
Μπιν Λάντεν. 
Πηγές από τις αμερικανικές μυστικές υπηρεσίες τονίζουν πως παρότι η Αλ Κάιντα
έχει υποστεί σοβαρό πλήγμα και ορισμένοι ηγέτες των Ταλιμπάν και της Αλ Κάιντα
έχουν αιχμαλωτιστεί ή σκοτωθεί, ο ίδιος ο Μπιν Λάντεν συνεχίζει να παραμένει
«ένα βήμα μπροστά από τις ΗΠΑ»... 
Για τον μουλά Ομάρ όμως τα πράγματα είναι λίγο διαφορετικά. Λιγότερο θολά.
Όχι, δεν αναμένεται να πιαστεί σύντομα. Απλώς ο οδηγός του, ένας Αφγανός
ονόματι Σαχέμπ, σε συνέντευξή του στο αμερικανικό περιοδικό «Time» αποκαλύπτει
άγνωστες λεπτομέρειες για τη ζωή και την προσωπικότητα αυτού του «Ηγέτη των
Πιστών», όπως τον αποκαλούσαν οι οπαδοί του. 
Ο ηγέτης που είχε για πρότυπο ο μουλάς Ομάρ ήταν ο χαλίφης Ουμάρ, ο οποίος
υπήρξε ηγέτης του Ισλάμ μέσα στον 7ο αιώνα, και ο οποίος τυλιγόταν σε μανδύες
σκούρους, ώστε να μπορεί να μιλάει και να ταξιδεύει ινκόγκνιτο. Ο Σαχέμπ
ισχυρίζεται ότι περίπου το ίδιο έκανε και ο μουλάς Ομάρ: μεταμφιεζόταν και
έβγαινε το βράδυ κρυφά από το σπίτι του. Μετακινούνταν με μια φθηνή
μοτοσυκλέτα και πλησίαζε απλό κόσμο για να τους μιλήσει και να μάθει τα
αληθινά προβλήματά τους. «Ήθελε να μάθει αυτά που τους βασάνιζαν, να δει αν
τους συμπεριφέρονταν καλά οι Ταλιμπάν», αναφέρει. 
Όταν έγινε «Ηγέτης των Πιστών», το 1996, επέμεινε στη λιτή ζωή που πάντα
τηρούσε, επιπλήττοντας μάλιστα τον μάγειρά του που του ετοίμαζε κρέας κάθε
βράδυ, ενώ οι στρατιώτες του δεν έτρωγαν κρέας.

Και ενώ πολύς λόγος γίνεται για την επέκταση του πολέμου κατά της
τρομοκρατίας, αργά χτες, ο Αμερικανός υπουργός Άμυνας Ντόναλντ Ράμσφελντ,
επιβεβαίωσε ότι πολλές εκατοντάδες Αμερικανοί στρατιώτες βρίσκονται στις
Φιλιππίνες για να εκπαιδεύσουν και να υποστηρίξουν τις τοπικές δυνάμεις
ενάντια στους μουσουλμάνους αντάρτες της Αμπού Σαγιάφ, που δρουν στο νότιο
τμήμα της χώρας και πιστεύεται ότι συνδέονται με την Αλ Κάιντα. Σύμφωνα με
αξιωματούχους των Φιλιππίνων, η αμερικανική δύναμη μπορεί να φτάσει τους 600 άνδρες.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17243N471</ED>
<ID>
ID:302483

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N47&aa=1</URL></REF>


Article

<CATEGORY>vin07</CATEGORY>

 <H2>Πρότυπο κομψότητας
</H2>
Χαμίντ Καρζάι. Ο Αφγανός πρωθυπουργός 
Ο σχεδιαστής του οίκου Gucci, Τομ Φορντ χαρακτήρισε τον Αφγανό πρωθυπουργό
Χαμίντ Καρζάι ως «τον πιο κομψό άνδρα του κόσμου». Μιλώντας στους
δημοσιογράφους, λίγο πριν από την επίδειξη μόδας του οίκου στο Μιλάνο, ο Φορντ
τόνισε πως «σήμερα ο κομψότερος άνδρας στον πλανήτη είναι ο νέος πρωθυπουργός
του Αφγανιστάν». Ο Φορντ είπε χαρακτηριστικά πως ο Καρζάι ενσαρκώνει τέλεια
αυτό που θα γίνει η τελευταία λέξη της μόδας: «η επιστροφή στο Χόλιγουντ της
δεκαετίας του '30». Σύμφωνα με τον ίδιο, τα γεγονότα της 11ης Σεπτεμβρίου
άλλαξαν τον κόσμο και όπως είναι φυσικό θα αλλάξουν και τη μόδα. «Θα υπάρξει
μια επιστροφή στην τυπικότητα», δηλώνει.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17243N472</ED>
<ID>
ID:302538

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N47&aa=2</URL></REF>


Article

<CATEGORY>vin07</CATEGORY>

 <H5>ΠΑΠΑΝΤΩΝΙΟΥ </H5><H2>«Δεν θα πολεμήσουν οι Έλληνες στρατιώτες» </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Ναι μεν, αλλά» λέει η κυβέρνηση για την επικινδυνότητα της ελληνικής
στρατιωτικής αποστολής στο Αφγανιστάν, για το εύρος της οποίας υπάρχει
ασάφεια. Ο υπουργός Άμυνας κ. Γ. Παπαντωνίου προσπάθησε να διασκεδάσει τις
εντυπώσεις μετά την (τυπική) έγκριση της αποστολής κατά τη συνεδρίαση του
ΚΥΣΕΑ χθες, 100ή ημέρα από την έναρξη των αεροπορικών βομβαρδισμών και των
χερσαίων επιχειρήσεων μετέπειτα. 
«Οι πολεμικές επιχειρήσεις έχουν ουσιαστικά τελειώσει, πέραν κάποιων
βομβαρδισμών», ανέφερε ο κ. Παπαντωνίου, ο οποίος προσδιόρισε την αποστολή ως
απλή συμβολή στην οικονομική ανασυγκρότηση και την κατασκευή δρόμων, γεφυρών
κ.λπ. «Πρέπει να καταστεί σαφές ότι δεν στέλνουμε στρατιώτες στο Αφγανιστάν
για να πολεμήσουν», είπε. 
Οι κίνδυνοι 
Ωστόσο, ο κ. Παπαντωνίου έχοντας υπόψη ότι το ΓΕΕΘΑ έχει χαρακτηρίσει την
αποστολή «υψηλής επικινδυνότητας», έσπευσε να συμπληρώσει ότι «ασφαλώς πρέπει
να γνωρίζουμε όλοι μας ότι η Πολιτεία, όπως σε όλες τις αποστολές, λαμβάνει
όλα τα αναγκαία μέτρα για την ασφάλεια των ανδρών». Ανέφερε ότι στον Λόχο
Μηχανικού συμπεριλαμβάνεται και δύναμη 18 κομάντος για λόγους ασφαλείας και
σημείωσε με έμφαση ότι η συμμετοχή όλων είναι εθελοντική. Το προσωπικό της
Ελληνικής Δύναμης Αφγανιστάν εκπαιδεύεται ήδη στη Νέα Σάντα Κιλκίς και θα
αναχωρήσει σε 2-3 εβδομάδες. Πάντως, το εύρος της ΕΛΔΑΦ αυξάνει σε δόσεις. Οι
αρχικά 124 άνδρες έγιναν χθες 130 απ' τον υπουργό και 132 απ' το ΓΕΕΘΑ.
Αργότερα ο κυβερνητικός εκπρόσωπος πρόσθεσε άλλους 45 περίπου για τη μεταφορά
υλικών (με τα δύο μεταγωγικά C-130) που ήδη διατέθηκαν. Δηλαδή, συνολικά 180,
περίπου. Να σημειωθεί ότι 14 απ' αυτούς θα εγκατασταθούν στο Ομάν. Άλλες πηγές
προσθέτουν και άλλους 25-35 για διοικητική μέριμνα. Έχουν ήδη διατεθεί και δύο
μεταφορικά αεροσκάφη C-130. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17243N473</ED>
<ID>
ID:302578

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N47&aa=3</URL></REF>


Article

<CATEGORY>vin02</CATEGORY>

 <H5>Η κοινή κληρονομιά μας είναι πιο σημαντική από τις διαφορές μας
</H5><H2>ΓΝΩΜΗ
</H2><H2>Να δώσουμε ψυχή στον 21ο αιώνα
</H2>
<AUTHOR>BILL CLINTON</AUTHOR>

Οι ΗΠΑ και οι άλλοι. Σκίτσο του Νίκολα από τον «Ιντιπέντεντ»

Το κρίσιμο ερώτημα αυτού του καινούργιου αιώνα είναι: η εποχή της
αλληλεξάρτησης θα είναι άραγε κάτι καλό ή κάτι κακό για την ανθρωπότητα; Η
απάντηση εξαρτάται από τρεις παράγοντες. &#009Τα πλούσια έθνη θα διανείμουν
τα οφέλη του σύγχρονου κόσμου και θα τον ανακουφίσουν από τα βάρη του; 
Τα φτωχά έθνη θα πραγματοποιήσουν τις αλλαγές που είναι απαραίτητες για να
καταστεί δυνατή η πρόοδος; 
Θα μπορέσουμε όλοι μας να αποκτήσουμε αρκετή αυτοσυνείδηση ώστε να καταλάβουμε
τα αμοιβαία καθήκοντα και τις αμοιβαίες υποχρεώσεις μας; 
Δεν θα το καταφέρουμε, αν στους φτωχούς αυτού του κόσμου ηγούνται άνθρωποι
όπως ο Οσάμα Μπιν Λάντεν, που πιστεύουν ότι μπορούν να βρουν τη λύτρωσή τους
στην καταστροφή μας. Δεν θα τα καταφέρουμε ούτε αν στους πλούσιους ηγούνται
εκείνοι που τρέφουν έναν κοντόφθαλμο εγωισμό και διαιωνίζουν την αυταπάτη ότι
θα μπορούμε πάντα να διεκδικούμε για εμάς αυτό που αρνούμαστε στους άλλους. Θα
πρέπει όλοι μας να αλλάξουμε. 
Κατά πρώτον, πρέπει να κερδίσουμε τη μάχη κατά της τρομοκρατίας. Δεν υπάρχει
ποτέ καμιά δικαιολογία για τον εσκεμμένο φόνο αθώων πολιτών για πολιτικούς,
θρησκευτικούς ή οικονομικούς λόγους. Έχει έπειτα θεμελιώδη σημασία να
καταλάβουμε ότι δεν μπορούμε να έχουμε ένα σύστημα παγκόσμιας αγοράς χωρίς να
έχουμε και μια παγκόσμια οικονομική πολιτική, μια παγκόσμια πολιτική για την
υγεία, μια παγκόσμια πολιτική για την εκπαίδευση, μια παγκόσμια πολιτική για
το περιβάλλον και μια παγκόσμια πολιτική για την ασφάλεια. Πράγματι, πρέπει να
διευρύνουμε περισσότερο τις προοπτικές εκείνων τους οποίους η πρόοδος έχει
παραμερίσει και να μειώσουμε έτσι το φυτώριο των εν δυνάμει τρομοκρατών,
αυξάνοντας ταυτόχρονα τον αριθμό των εν δυνάμει εταίρων μας. Για να
κατασκευάσει νέους εταίρους, ο πλούσιος κόσμος πρέπει να αποδεχθεί την
υποχρέωσή του να προσφέρει περισσότερες οικονομικές δυνατότητες και να
συμβάλει στη μείωση της φτώχειας. 
Για να αρχίσουμε, πρέπει να αναθεωρήσουμε το παγκόσμιο χρέος. Πρέπει χωρίς
καθυστέρηση να δώσουμε τα 10 δισεκατομμύρια δολάρια που ζητεί ο γενικός
γραμματέας του ΟΗΕ Κόφι Άναν για να καταπολεμηθεί το AIDS. Πρέπει να
χρηματοδοτήσουμε την εκπαίδευση. Συγκριτικά με το κόστος που θα έχει η
καταπολέμηση μιας νέας γενιάς τρομοκρατών, η σχολική εκπαίδευση 100
εκατομμυρίων παιδιών σε όλο τον κόσμο δεν είναι δαπανηρό εγχείρημα. 
Αν η αλληλεξάρτηση μέλλει να είναι ένα καλό μάλλον, παρά ένα κακό για τον 21ο
αιώνα, πρέπει να παραδεχθούμε ότι η κοινή κληρονομιά μας, εμάς των ανθρώπων,
είναι πιο σημαντική από τις διαφορές μας. Εδώ εντοπίζεται η μάχη για την ψυχή
του 21ου αιώνα. Και η ιστορία μας έχει δείξει πόσο δύσκολη να την αντιληφθούμε
είναι η έννοια αυτή. 
Ο Bill Clinton είναι τέως πρόεδρος των Ηνωμένων Πολιτειών
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17243N481</ED>
<ID>
ID:302535

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N48&aa=1</URL></REF>


Article

<CATEGORY>vin07</CATEGORY>

 <H2>Σάλος στη Γαλλία από την παραίτηση του δικαστή του Σιράκ
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Ζακ Σιράκ. Ο δικαστής που είχε αναλάβει το ανακριτικό έργο γύρω από το
σκάνδαλο του Γάλλου προέδρου, παραιτήθηκε

Με την καταγγελία ότι η εργασία του υπέστη σαμποτάζ, και ότι ο Ζακ Σιράκ
ακολούθησε τις τακτικές του Ρίτσαρντ Νίξον, ο δικαστής που είχε επιφορτιστεί
με το ανακριτικό έργο γύρω από τις καταγγελίες για διαφθορά εναντίον του
Γάλλου προέδρου, υπέβαλε την παραίτησή του. 
«Όταν έγινα δικαστικός είχα ένα ιδανικό - τη Δικαιοσύνη. Την ίδια Δικαιοσύνη
για τον καθένα», δήλωσε ο Ερίκ Χαλφέν στην πρώτη συνέντευξη που επέτρεψε στον
εαυτό του να δώσει, στην εφημερίδα «Λε Παριζιέν». Ο Γάλλος δικαστής είχε
ασχοληθεί με τις καταγγελίες εναντίον του προέδρου επί μία επταετία, ώσπου τον
σταμάτησε η απόφαση του ανωτάτου δικαστηρίου, ότι «ο Γάλλος πρόεδρος έχει
ασυλία, και γι' αυτό δεν μπορεί να κληθεί να καταθέσει ως μάρτυς».

«Με παρακολουθούσαν» 
Ο Χαλφέν υποστήριξε ακόμα πως στη Γαλλία - κατά την άποψή του - δεν υπάρχει
Δικαιοσύνη. «Παρακολουθούσαν κάθε κίνησή μου και κατέγραφαν τις τηλεφωνικές
μου συνομιλίες», καταγγέλλει ο δικαστής, ο οποίος παρομοιάζει ενέργειες πολλών
Γάλλων πολιτικών με της ιταλικής Μαφίας. 
«Ακόμα και ο Νίξον υπέβαλε την παραίτησή του για μια υπόθεση χιλιάδες φορές
λιγότερο σοβαρή», είπε ο Χαλφέν. 
Η συνέντευξη του Χαλφέν έρχεται σε μια στιγμή που οι δημοσκοπήσεις φέρνουν να
δίνουν μάχη στήθος με στήθος διεκδικώντας την προεδρία, ο σημερινός πρόεδρος
με τον πρωθυπουργό Λιονέλ Ζοσπέν. 
Οι καταγγελίες εναντίον του σημερινού προέδρου της Γαλλίας ανάγονται στην
εποχή που ήταν ακόμα δήμαρχος στο Παρίσι, το 1994, και αφορούν τον χειρισμό
της δημοτικής οικιστικής πολιτικής. Τον κατηγορούν για δωροληψία, για ευνοϊκά
οικιστικά συμβόλαια σε κτίρια περιουσίας του Δημοσίου, χρήματα τα οποία
διέθεσε για τη χρηματοδότηση του κόμματός του. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17243N482</ED>
<ID>
ID:302539

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N48&aa=2</URL></REF>


Article

<CATEGORY>vin07</CATEGORY>

 <H5>ΠΑΛΑΙΣΤΙΝΗ
</H5><H2>Ο Αραφάτ συνέλαβε ηγέτη κινήματος
</H2>
Στη σύλληψη του Αχμάντ Σααντάτ, ηγέτη του Λαϊκού Μετώπου για την Απελευθέρωση
της Παλαιστίνης (PFLP), προχώρησε χθες η παλαιστινιακή αστυνομία. Το PFLP είχε
αναλάβει την ευθύνη για τη δολοφονία του Ισραηλινού υπουργού Τουρισμού,
Ρεχαμάν Ζεεβί, και το Ισραήλ είχε θέσει τη σύλληψή του μεταξύ των όρων για τη
δυνατότητα μετακίνησης του Γιάσερ Αραφάτ από τη Ραμάλα, όπου παραμένει
αποκλεισμένος από τις 3 Δεκεμβρίου. Εκατοντάδες οπαδοί του PFLP ζήτησαν την
απελευθέρωση του Σααντάτ. Ισραηλινοί αξιωματούχοι χαρακτήρισαν «απάτη» τη
σύλληψη του Σααντάτ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17243N483</ED>
<ID>
ID:302579

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N48&aa=3</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Διαμαρτυρίες για αλλαγές στο ΕΣΥ
</H2>
Αντιδράσεις έχουν προκαλέσει στη Βρετανία οι ριζοσπαστικές προτάσεις του
υπουργού Υγείας, Άλαν Μίλμπερν, όσον αφορά το Εθνικό Σύστημα Υγείας της χώρας
(NHS). Στο πλαίσιο της προσπάθειας «επαναπροσδιορισμού» του NHS, ο Μίλμπερν
επιθυμεί να παραχωρήσει στα καλύτερα νοσοκομεία της χώρας μεγαλύτερη ελευθερία
κινήσεων - και να αναθέσει τη διεύθυνση των νοσοκομείων που έχουν συγκεντρώσει
τη χειρότερη «βαθμολογία», βάσει των κριτηρίων που έχει θεσπίσει το βρετανικό
κράτος, σε μάνατζερ του ιδιωτικού τομέα. Σύμφωνα με τον Μίλμπερν, καθήκον την
κυβέρνησης είναι να επιτηρεί τη λειτουργία του NHS, και όχι να το διευθύνει. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17243N484</ED>
<ID>
ID:302611

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N48&aa=4</URL></REF>


Article

<CATEGORY>vin07</CATEGORY>

 <H5>ΕΥΡΩΠΑΪΚΗ ΕΝΩΣΗ
</H5><H2>Νέος πρόεδρος της Ευρωβουλής
</H2>
Με απόλυτη πλειοψηφία 298 ψήφων σε σύνολο 586, η Ολομέλεια του Ευρωπαϊκού
Κοινοβουλίου εξέλεξε χθες το απόγευμα τον Ιρλανδό ευρωβουλευτή Πάτρικ Κοξ στην
προεδρία του Κοινοβουλίου. 
Ο κ. Κοξ γεννήθηκε στην Ιρλανδία το 1952. Ήταν πρόεδρος της ομάδας των
Φιλελευθέρων από το 1998 και αντιπρόεδρος για την περίοδο 1994-98. Ξεκίνησε
την πολιτική του καριέρα στο Δουβλίνο το 1986, οπότε εξελέγη γενικός
γραμματέας του κόμματος των Προοδευτικών Δημοκρατών (1986 - 1989), υπήρξε δε
βουλευτής για την περίοδο 1992-1994. 
Ο κ. Κοξ σπούδασε οικονομία στο Πανεπιστήμιο του Δουβλίνου Trinity College,
όπου και συνέχισε τις μεταπτυχιακές του σπουδές. Δίδαξε οικονομία στο
πανεπιστήμιο της πόλης Λίμερικ από το 1976 έως το 1982. Τα επόμενα τέσσερα
χρόνια ήταν παρουσιαστής ειδήσεων στο κρατικό τηλεοπτικό κανάλι RTE έως το 1986.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17243N485</ED>
<ID>
ID:302632

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N48&aa=5</URL></REF>


Article

<CATEGORY>vin07</CATEGORY>

 <H5>Νέα θεωρία επιστημόνων για τον θάνατο του προϊστορικού Χιονανθρώπου των Άλπεων
</H5><H2>Θυσία στους θεούς των Πάγων
</H2>
Έμεινε περίπου 5.000 χρόνια θαμμένος σε έναν παγετώνα στα σύνορα Αυστρίας -
Ιταλίας πριν τον βρουν περαστικοί ορειβάτες, ξαπλωμένο στο χιόνι που έλιωνε,
το 1991.

Ο Χιονάνθρωπος. Έτσι εκτιμούν οι επιστήμονες ότι θα έμοιαζε ο Άνθρωπος των Πάγων

Έντεκα χρόνια μετά την ανακάλυψη της μούμιας και χρησιμοποιώντας νέα στοιχεία,
ο αρχαιολόγος Johan Reinhard συμπεραίνει ότι ο θάνατος του Ανθρώπου των Πάγων
ίσως ήταν αποτέλεσμα θυσίας. 
Ο Reinhard βασίζει τη θεωρία του σε μια αιχμή βέλους που ανακαλύφθηκε πέρσι
χωμένη βαθιά στον αριστερό ώμο του Ανθρώπου των Πάγων, τραύμα που δεν θα
μπορούσε να έχει προκαλέσει ο ίδιος στον εαυτό του. 
Η πληγή, που δεν είχε εντοπιστεί από τις προηγούμενες εξετάσεις, καθιστά σαφές
το γεγονός ότι ο Άνθρωπος των Πάγων χτυπήθηκε από πίσω. Ποιος όμως το έκανε
και γιατί; "Ίσως πρόκειται για δολοφονία" λέει ο Reinhard. "Ή για θυσία". 
Ο Reinhard, "εσωτερικός εξερευνητής" της National Geographic Society, πιστεύει
ότι ο θάνατος του Ανθρώπου των Πάγων δεν ήταν τυχαίος. Όπως περιγράφεται στο
τεύχος Φεβρουαρίου 2002 του περιοδικού «National Geographic», ο Άνθρωπος των
Πάγων πέθανε σε ένα πέρασμα ανάμεσα σε δύο από τις υψηλότερες κορυφές των
Άλπεων Έτσταλερ. 
"Σε τέτοια μέρη έκαναν προσφορές στους θεούς τους οι άνθρωποι των ορεινών
πολιτισμών" λέει ο Reinhard. "Ξέρουμε ότι η λατρεία των βουνών ήταν σημαντική
στην προϊστορική Ευρώπη κατά την Εποχή του Χαλκού" λέει. 
"Επίσης υπάρχουν στοιχεία που υποδεικνύουν ότι ίσως έπαιζε ρόλο και παλιότερα,
στη Χαλκολιθική Εποχή (τότε που έζησε ο Άνθρωπος των Πάγων)". 
Ο Reinhard, που έχει μελετήσει ορεινούς πολιτισμούς στις Άνδεις, τα Ιμαλάια
και αλλού, είναι αυθεντία στις μούμιες και τις τελετουργικές θυσίες. Στις
πολυάριθμες μούμιες που έχει ανακαλύψει συγκαταλέγεται και η Κόρη των Πάγων,
θύμα ανθρωποθυσίας των Ίνκα, που βρέθηκε στην παγωμένη κορυφή του όρους Νεβάδο
Αμπάτο στο Περού, το 1995. 
Το χάλκινο τσεκούρι

Η ερμηνεία του Reinhard φαίνεται να δίνει απάντηση στα ερωτήματα των ειδικών
σχετικά με τα σύνεργα που βρέθηκαν μαζί με τη μούμια. Για παράδειγμα, ο
χάλκινος πέλεκυς του Ανθρώπου των Πάγων ­ ο παλαιότερος προϊστορικός πέλεκυς
που βρέθηκε στην Ευρώπη με ανέπαφα δεσίματα και λαβή ­ ήταν αφημένος μαζί με
το σώμα. 
Σύμφωνα με τον Reinhard, ο χαλκός εξορυσσόταν από τα βουνά, τα οποία, ως πηγή
μετάλλων για την κατασκευή εργαλείων, "λατρεύονταν από τους μεταλλωρύχους σε
όλο τον κόσμο". 
Αν επρόκειτο για δολοφόνους, θα είχαν πάρει μαζί τους κάτι τόσο χρήσιμο. Αν
όμως ήταν άνθρωποι που πραγματοποιούσαν μια τελετή, ίσως τον άφησαν στον
Άνθρωπο των Πάγων για να τον χρησιμοποιήσει στην άλλη ζωή ή ως προσφορά στους
θεούς. 
"Γνωρίζω ότι η ερμηνεία αυτή αμφισβητείται" παραδέχεται ο Reinhard. "Αλλά
πρέπει να δούμε αυτά τα σύνεργα όχι μόνο σε σχέση μεταξύ τους, αλλά και σε
συνάφεια με το κοινωνικό, θρησκευτικό και γεωγραφικό πλαίσιο".

<H3>Τον σκότωσαν και μετά τον έθαψαν
</H3>
Η μούμια βρέθηκε σε ένα φυσικό χαντάκι κατά μήκος του περάσματος. Σύμφωνα με
προγενέστερες ερμηνείες, ο Άνθρωπος των Πάγων είχε καταφύγει εκεί για να
προφυλαχτεί από την κακοκαιρία. "Το χαντάκι όμως δεν είναι βαθύ και βρίσκεται
σ' ένα ψηλό σημείο του περάσματος" αντικρούει ο Reinhard. "Θα ήταν ακατάλληλο
για προφύλαξη από θύελλες". Ο Reinhard υποστηρίζει ότι ίσως ο Άνθρωπος των
Πάγων ετάφη εκεί από αυτούς που τον σκότωσαν, και γι' αυτό η σορός του είναι
τόσο καλά διατηρημένη.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17243N491</ED>
<ID>
ID:302484

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N49&aa=1</URL></REF>


Article

<CATEGORY>vin07</CATEGORY>

 <H2>Τα φαντάσματα κυνηγούν τον Καβαλιέρε
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Παλιοί μπελάδες. Γεγονότα που οδήγησαν παλαιότερα την κυβέρνηση Μπερλουσκόνι
σε κατάρρευση ξαναεμφανίζονται

Τα φαντάσματα του παρελθόντος, και συγκεκριμένα του 1994, κυνηγούν ακόμη τον
Σίλβιο Μπερλουσκόνι. Προς το παρόν, ωστόσο, δεν μοιάζουν σε θέση να τον
απειλήσουν ουσιαστικά. 
Πριν από οκτώ χρόνια, και επτά μόλις μήνες έπειτα από τη συγκρότησή του, ο
κυβερνητικός συνασπισμός του Μπερλουσκόνι κατέρρευσε υπό το βάρος μίας
διμέτωπης διένεξης: αφενός με τους δικαστές του Μιλάνου, με αφορμή την
επιχείρηση «Καθαρά Χέρια», και αφετέρου με τα εργατικά συνδικάτα εξαιτίας της
συνταξιοδοτικής μεταρρύθμισης. 
Σήμερα, επτά μήνες μετά την επανεκλογή του Ιταλού μεγιστάνα των ΜΜΕ στην
πρωθυπουργία, τα σωματεία φορούν και πάλι πολεμική περιβολή με αφορμή τις
συντάξεις· εξοργισμένοι Μιλανέζοι δικαστές φιγουράρουν και πάλι στα
πρωτοσέλιδα των εφημερίδων. Ποια είναι η διαφορά; Αυτήν τη φορά ουδείς
περιμένει από την κυβέρνηση να καταρρεύσει. Ο Μπερλουσκόνι όχι μόνον
απολαμβάνει μιας κοινοβουλευτικής πλειοψηφίας που ούτε καν ονειρευόταν το
1994, αλλά έχει και τη δύναμη της γνώσης ότι η κοινή γνώμη εξακολουθεί, στο
μεγάλο της μέρος, να τον υποστηρίζει. 
Τα εργατικά σωματεία που παρέσυραν, προ οκταετίας, ένα εκατομμύριο ανθρώπους
στους δρόμους της Ιταλίας διαμαρτυρόμενοι για τη συνταξιοδοτική μεταρρύθμιση,
απειλούν σήμερα με γενική απεργία. Οι αναλυτές, όμως, αμφιβάλλουν για το κατά
πόσον έχουν την υποστήριξη των εργατών. Παράλληλα, οι δικαστικοί λειτουργοί
έχουν εξεγερθεί εναντίον της σχεδιαζόμενης δραστικής αναδιάρθρωσης του κλάδου
τους. «Αντισταθείτε, αντισταθείτε, αντισταθείτε», φώναζε το Σαββατοκύριακο ο
Γενικός Εισαγγελέας του Μιλάνου, Σαβέριο Μπορέλι. Και εν τούτοις, μία
δημοσκόπηση που δημοσιεύτηκε τη Δευτέρα στην εφημερίδα «Corriere della
Sera», δείχνει ότι το 75% των Ιταλών δεν δίνουν καμία απολύτως σημασία στη
διαμάχη. 
Όσο για τη Λέγκα του Βορρά, η οποία προκάλεσε το 1994, με την αποχώρησή της,
την κατάρρευση του κυβερνητικού συνασπισμού... ο ηγέτης της Ουμπέρτο Μπόσι
έχει επαινέσει επανειλημμένως τον Μπερλουσκόνι για το «θάρρος» του. Και την
περασμένη Δευτέρα, δεν δίστασε να τον αγκαλιάσει δημοσίως μέσα στο ιταλικό
Κοινοβούλιο μετά το πέρας μιας συζήτησης σχετικά με την παραίτηση του Ρουτζέρο
από τη θέση του υπουργού Εξωτερικών. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17243N492</ED>
<ID>
ID:302540

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N49&aa=2</URL></REF>


Article

<CATEGORY>vin07</CATEGORY>

 <H5>ΠΕΡ ΚΡΙΣΤΙΑΝ ΦΟΣ - ΕΡΙΚ ΚΝΑΡΜΠΑΚ
</H5><H2>Πρόσωπα
</H2><H2>Μια συντροφική σχέση
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο υπουργός Οικονομικών της Νορβηγίας είναι ο πρώτος γκέι υπουργός στον
κόσμο που παντρεύτηκε τον σύντροφό του· και ανήκει μάλιστα στο Συντηρητικό
Κόμμα! 
Το ζευγάρι. Ο υπουργός (αριστερά) με τον σύντροφό του

Ο νορβηγικός Τύπος τούς περιέγραφε ως "ένα από τα πιο ισχυρά ζευγάρια της
Νορβηγίας". Ο υπουργός Οικονομικών Περ Κρίστιαν Φος, 52 χρόνων, και ο Έρικ
Κνάρμπακ, 50 χρόνων, διευθυντής του δημοσιογραφικού ομίλου Schibsted, στον
οποίο ανήκει η εφημερίδα "Aftenposten", και πρόεδρος του τηλεοπτικού δικτύου
TV2, είχαν γνωριστεί το 1980 και συζούσαν στο Όσλο. Πριν από δύο χρόνια, ο Φος
έκανε δημόσια γνωστή τη σχέση και τη συγκατοίκησή τους - και επιβραβεύθηκε
μάλιστα για την ειλικρίνειά του, καθώς αυξήθηκε η δημοτικότητά του στις
σφυγμομετρήσεις. Και χθες ο Φος παντρεύτηκε τον σύντροφό του: "Ναι, συνάψαμε
επίσημη συντροφική σχέση στις 4 Ιανουαρίου στην πρεσβεία (της Νορβηγίας) στη
Στοκχόλμη", δήλωσε προς την οικονομική εφημερίδα "Dagens Naeringsliv". "Πέρα
απ' αυτό όμως, είναι ένα ιδιωτικό ζήτημα". Οργανώσεις για τα δικαιώματα των
ομοφυλοφίλων χαρακτήρισαν την ένωσή τους "ιστορική", τεράστια πρόοδο στον
αγώνα για την ευρύτερη αποδοχή των γκέι ζευγαριών. 
Το 1993, η Νορβηγία υιοθέτησε τον "νόμο περί συντροφικών σχέσεων" και έγινε
έτσι η δεύτερη χώρα στον κόσμο, μετά τη Δανία, που επέτρεψε στους
ομοφυλόφιλους, άνδρες και γυναίκες, να συνάπτουν ένα είδος γαμήλιου συμβολαίου
και να αποκτούν σχεδόν τα ίδια νομικά δικαιώματα με τα παντρεμένα
ετεροφυλόφιλα ζευγάρια. Ο νόμος είχε συναντήσει τότε τη σφοδρή αντίδραση των
Χριστιανοδημοκρατών, πολλοί χριστιανοί και ορισμένοι επίσκοποι στην επίσημη
Λουθηρανική Εκκλησία της Νορβηγίας αντιδρούν ως τώρα σ' αυτόν και ο νυν
πρωθυπουργός της χώρας Κγελ Μάγκνε Μπόντεβικ είναι και Χριστιανοδημοκράτης και
λουθηρανός πάστορας. "Εγώ ψήφισα υπέρ του νόμου κι αυτό είναι το μόνο που θέλω
να πω", αρκέστηκε να δηλώσει ο Φος όταν του ζητήθηκε να σχολιάσει αυτή τη
στάση των Χριστιανοδημοκρατών, που είναι τώρα εταίροι του Συντηρητικού
Κόμματός του στον κυβερνητικό συνασπισμό. 
Υπέρμαχοι των δικαιωμάτων των ομοφυλοφίλων και Νορβηγοί αξιωματούχοι έλεγαν
χθες πως δεν γνωρίζουν άλλον γκέι υπουργό που να παντρεύτηκε τον σύντροφό του
στη διάρκεια της υπουργικής θητείας του και σημείωναν πως ακόμη
εντυπωσιακότερο είναι το γεγονός ότι ο Φος ανήκει στο Συντηρητικό Κόμμα. Οι
Νορβηγοί θεωρούνται εν γένει ανεκτικοί έναντι των ομοφυλοφίλων και επιπλέον
σέβονται την ιδιωτική ζωή των πολιτικών, έτσι ο γάμος του υπουργού ήταν στα
μέσα ενημέρωσης μια σύντομη είδηση χωρίς σχόλια. Ως και η υπουργός Πολιτισμού
του Χριστιανοδημοκρατικού Κόμματος Βάλγκερντ Σβάρσταντ Χάουγκλαντ, που το 1993
είχε εναντιωθεί δριμύτατα στην ψήφιση του νόμου περί συντροφικών σχέσεων,
αρνήθηκε να σχολιάσει και ευχήθηκε απλώς "καλή τύχη" στο ζευγάρι.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17243N501</ED>
<ID>
ID:302485

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N50&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Αναζητώντας την ουτοπία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Σε έναν κόσμο όλο και πιο εχθρικό, η ουτοπία βρίσκεται στο οικιακό
περιβάλλον». 
Διαστημικό ψυγείο: ένας συνδυασμός του σουηδικού σχεδίου, της γερμανικής
τεχνικής και της ιταλικής παραγωγής

Η σκέψη αυτή του Τέρενς Ρίλυ, υπευθύνου αρχιτεκτονικής και σχεδιασμού στο ΜοΜΑ
της Νέας Υόρκης, περιλαμβάνεται σε ένα δοκίμιό του για τη γνωστότερη ομάδα
αρχιτεκτόνων της Σουηδίας: τους Μάρτεν Κλάεσον, Εέρο Κοϊβίστο και Όλα Ρούνε.
Οι τρεις αυτοί αρχιτέκτονες, σχεδιαστές επίπλων και καθηγητές, ξεκίνησαν την
καριέρα τους με τη Βίλα Ουάμπι, ένα σπίτι 60 τετραγωνικών μέτρων που
εγκαταστάθηκε το 1994 στην πλατεία Σεργκέλ της Στοκχόλμης. Η λέξη Ουάμπι είναι
ιαπωνική και σημαίνει «ηρεμία». Σύμφωνα με τη φιλοσοφία ζεν, όμως, το νόημά
της είναι: «Το να μην έχεις ιδιοκτησία σημαίνει πως σου ανήκει ο κόσμος». Το
σπίτι αυτό, γράφει ο Ρίλυ, δεν είναι τόσο ένας τόπος απόσυρσης από τον έξω
κόσμο όσο μια μηχανή αναγέννησης της αυτογνωσίας σε έναν κόσμο που σε σπρώχνει
όλο και περισσότερο στη μίμηση. Ο μινιμαλισμός που κυριαρχεί στη Βίλα Ουάμπι
δεν εντάσσεται σε κάποιο στυλ, αλλά αποτελεί μια στρατηγική που βοηθά αυτούς
που ζουν εκεί να απαρνηθούν το καταναλωτικό τους εγώ. 
Ένα άλλο έργο των τριών αρχιτεκτόνων είναι το εργοστάσιο No Picnic. Στον χώρο
αυτό, που βρίσκεται στα περίχωρα της Στοκχόλμης, μία ομάδα 16 νέων σχεδιάζει
μερικά από τα πιο μοντέρνα αντικείμενα της Ευρώπης. Η 27χρονη Κολομβιανή
Μαργκαρίτα Ματίς, για παράδειγμα, έχει σχεδιάσει έναν διαστημικό
ψυγειοκαταψύκτη, ο οποίος θα τεθεί σε τροχιά το 2004. Το ψυγείο αυτό, που
λέγεται Frio και κατασκευάστηκε από τον Ευρωπαϊκό Διαστημικό Σταθμό σε
συνεργασία με τη γερμανική Astrium και την ιταλική Ferrari, δεν υπακούει στη
βαρύτητα και μπορεί να ανοίξει από οποιαδήποτε πλευρά. «Δεν πέφτει τίποτα, το
εμποδίζει η κατασκευή του. Τα τρόφιμα είναι χωρισμένα σε δίσκους και έχουν
σχεδιαστεί για κάθε μέλος του πληρώματος προσωπικά. Αρκεί να πληκτρολογήσει
κανείς το όνομά του και την ημέρα, για να λάβει το μενού που του αντιστοιχεί»,
λέει η σχεδιάστρια στην Ελ Παϊς. 
Στο No Picnic σχεδιάζονται επίσης τα τελευταία κινητά της Ericsson, καθώς και
αντικείμενα όπως η καρέκλα-οθόνη, για την οποία έχει δείξει ενδιαφέρον ένα
τηλεοπτικό κανάλι της Γαλλίας. Πρόκειται για μια αόρατη καρέκλα: το κάθισμα
δεν φαίνεται, καμουφλαρισμένο καθώς είναι από μια μεγάλη επιφάνεια ελαστικού
υφάσματος. «Εδώ ασχολούμαστε με αντικείμενα που μπορεί να φαίνονται αδύνατα,
αλλά δεν είναι», λένε οι νεαροί αρχιτέκτονες. Κυριαρχεί βέβαια ο σκανδιναβικός
πραγματισμός, «μια μορφή ομορφιάς» όπως λέει ο Γιόχαν Χουλντ, διευθυντής του
σουηδικού κέντρου σχεδιασμού Svensk Form. 
Ο Εέρο Κοϊβίστο και οι συνεργάτες του σχεδιάζουν τώρα ένα σπίτι για έναν
Σουηδό καλλιτέχνη, τον οποίο δεν κατονομάζουν. Το πρόβλημά του είναι ότι δεν
αντέχει κάποιους γείτονες: το σπίτι του, έτσι, θα είναι τελείως κλειστό από τη
μία πλευρά και τελείως ανοιχτό από την άλλη.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17243N502</ED>
<ID>
ID:302541

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N50&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<H3>Οι σχέσεις...
</H3>
... μεταξύ της Ινδίας και της Κίνας, των δύο χωρών με τον μεγαλύτερο πληθυσμό
στον κόσμο, ήταν ψυχρές από τότε που η Κίνα νίκησε την Ινδία στον πόλεμο του
1962. Οι τρομοκρατικές επιθέσεις της 11ης Σεπτεμβρίου, όμως, και η επίθεση
αυτοκτονίας του περασμένου μήνα στο ινδικό κοινοβούλιο έπεισαν τους δύο
πυρηνικούς γείτονες ότι υπάρχουν πολλοί τομείς στους οποίους θα μπορούσαν να
συνεργαστούν. Η επίσκεψη του Τσου Ροντζί στην Άγκρα της Ινδίας, που ξεκίνησε
την περασμένη Κυριακή, είναι έτσι η πρώτη επίσκεψη Κινέζου πρωθυπουργού στην
Ινδία εδώ και πάνω από μία δεκαετία. «Η Ινδία και η Κίνα βελτιώνουν σταδιακά
τις σχέσεις τους», επισημαίνει ο Ι.Κ. Γκουζράλ, πρώην πρωθυπουργός της Ινδίας.
«Ύστερα από μια μακρά παύση, οι δύο χώρες αρχίζουν να διαπιστώνουν ότι αυτά
που τις ενώνουν είναι περισσότερα από αυτά που τις χωρίζουν». <H3>Το μεγαλύτερο...
</H3>
... «αγκάθι» στις σχέσεις των δύο χωρών είναι η θερμή σχέση της Κίνας με το
Πακιστάν, τον μεγαλύτερο αντίπαλο της Ινδίας. Το Νέο Δελχί θεωρεί ότι η Κίνα
είναι ο κύριος προμηθευτής τεχνολογίας για το πυρηνικό πρόγραμμα του Πακιστάν.
Στη διάρκεια επίσκεψής του στο Πεκίνο την περασμένη εβδομάδα, ο Πακιστανός
πρόεδρος Περβέζ Μουσάραφ έλαβε την εξασφάλιση ότι οι σχέσεις μεταξύ Κίνας και
Πακιστάν εξακολουθούν να είναι «ψηλότερες από τα βουνά και βαθύτερες από τις
θάλασσες». Οι σχέσεις της Κίνας με την Ινδία, αντίθετα, φαίνεται να
περιορίζονται από την οροσειρά των Ιμαλαΐων που εκτείνεται κατά μήκος των
συνόρων τους. <H3>Όπως...
</H3>
... επισημαίνουν, πάντως, ορισμένοι διπλωμάτες στη «Φαϊνάνσιαλ Τάιμς», οι
ποιητικοί τόνοι του Πεκίνου προς το Ισλαμαμπάντ δύσκολα μπορούν να κρύψουν την
ανησυχία της Κίνας για την υποστήριξη που παρέχει το Πακιστάν σε ισλαμικές
εξτρεμιστικές οργανώσεις στο Κασμίρ. Οι Κινέζοι αξιωματούχοι ανησυχούν
ιδιαίτερα για τους δεσμούς ανάμεσα στους ισλαμιστές εξτρεμιστές στην Κεντρική
Ασία και το Πακιστάν και στους Ουιγούρους αυτονομιστές στη Βορειοδυτική Κίνα.
Οι ανησυχίες αυτές οδήγησαν την Κίνα να αναθεωρήσει τη θέση της στο Κασμίρ.
Όπως και οι Ηνωμένες Πολιτείες, η Κίνα τάσσεται τώρα υπέρ μιας ειρηνικής λύσης
μέσω του διαλόγου. <H3>Η Κίνα...
</H3>
... έχει αναθεωρήσει τη στάση της ως προς το Κασμίρ τα τελευταία χρόνια,
επισημαίνει ο Σάντρα Ντας-Γκούπτα, πρώην πρεσβευτής της Ινδίας στο Πεκίνο. Το
γεγονός αυτό συνέβαλε αποφασιστικά στη βελτίωση των σχέσεων των δύο χωρών. Η
μεθοριακή διαμάχη που διαρκεί 40 χρόνια, και έχει αφήσει σε κινεζικά χέρια ένα
σημαντικό τμήμα του ελεγχόμενου άλλοτε από την Ινδία Κασμίρ, εξακολουθεί να
χωρίζει τις δύο χώρες. Ακόμη και σ' αυτό το σημείο, όμως, έχουν συντελεστεί
πρόοδοι. Τον περασμένο μήνα, Κινέζοι και Ινδοί διαπραγματευτές αντήλλαξαν
χάρτες που δείχνουν τις θέσεις του καθενός στη Γραμμή Ελέγχου η οποία
εγκαθιδρύθηκε το 1962.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17243N503</ED>
<ID>
ID:302580

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N50&aa=3</URL></REF>


Article

<CATEGORY>vin08</CATEGORY>

 <H2>Στόχος οι ουρές </H2><H4>Έκπτωση φόρου έως 4,5% για τους συνεπείς
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Έκπτωση μέχρι και 4,5% στον φόρο θα έχουν οι φορολογούμενοι που υποβάλλουν
νωρίτερα από την προκαθορισμένη προθεσμία τη φορολογική τους δήλωση και
εξοφλήσουν εφάπαξ τον φόρο. 
Τρία μέτρα για να αποφευχθεί το φαινόμενο να υποβληθεί ο κύριος όγκος των
φορολογικών δηλώσεων τον Μάιο που λήγουν οι προθεσμίες για τους μισθωτούς και
τους συνταξιούχους

Όσοι από τους φορολογουμένους υποβάλλουν ηλεκτρονικά τη δήλωσή τους μέσω του
Ίντερνετ θα δικαιούνται επιπλέον έκπτωση 2,5% και μέχρι 25.000 δρχ. 
Τα κίνητρα που θα δώσει το υπουργείο Οικονομικών για να υποβάλουν νωρίς τις
φορολογικές τους δηλώσεις και να συμβάλουν έτσι στην ταχύτερη εκκαθάρισή τους
και στον περιορισμό των ουρών στις Εφορίες οριστικοποιήθηκαν χθες σε σύσκεψη
του υπουργού Οικονομίας και Οικονομικών κ. Νίκο Χριστοδουλάκη με τον υφυπουργό
Οικονομικών κ. Απόστολο Φωτιάδη και τους γενικούς διευθυντές του υπουργείου.
Στη σύσκεψη αποφασίσθηκαν τα ακόλουθα: 
1. Να χορηγηθεί έκπτωση 1% στο ποσό του φόρου για όσους φορολογουμένους
υποβάλλουν τη φορολογική τους δήλωση ένα μήνα νωρίτερα από την προκαθορισμένη
προθεσμία. Η έκπτωση θα ανέρχεται στο 2% όταν η δήλωση υποβάλλεται δύο μήνες
νωρίτερα. 
2. Να επεκταθεί σε όλους τους φορολογουμένους ή έκπτωση του 2,5% στην
περίπτωση εφάπαξ καταβολής του φόρου ανεξάρτητα από τον χρόνο εκκαθάρισης της
φορολογικής τους δήλωσης και αποστολής του εκκαθαριστικού σημειώματος. 
3. Να καταργηθεί η υποχρέωση υποβολής των δικαιολογητικών δαπανών για
όσους φορολογουμένους υποβάλλουν τη δήλωση τους ηλεκτρονικά μέσω του TAXIS
net. Οι φορολογούμενοι αυτοί θα διακρατούν τα δικαιολογητικά στο σπίτι τους
και θα είναι υποχρεωμένοι να τα επιδεικνύουν κατά τον φορολογικό έλεγχο.
Σημειώνεται ότι στους φορολογουμένους που υποβάλλουν ηλεκτρονικά τη δήλωση
φόρου εισοδήματος παρέχεται ήδη έκπτωση ίση με 2,5% στο ποσό του φόρου που
τους αναλογεί. 
Ταχύτερη εκκαθάριση 
Ο στόχος που τέθηκε χθες στη σύσκεψη της ηγεσίας του υπουργείου Οικονομικών με
τα στελέχη του υπουργείου είναι η εκκαθάριση των φορολογικών δηλώσεων να έχει
ολοκληρωθεί μέχρι και τον Σεπτέμβριο από Νοέμβριο που ολοκληρώθηκε φέτος. Στην
επίτευξη του στόχου αυτού, όπως εκτιμούν στο υπουργείο, μπορεί να συμβάλει η
υποβολή των δηλώσεων από τους φορολογουμένους νωρίτερα από τις
προαποφασισμένες προθεσμίες. 
Έτσι, αναφέρουν, θα υπάρξει η δυνατότητα να προχωρεί η εκκαθάριση παράλληλα με
την υποβολή των δηλώσεων. 
Με αυτόν τον τρόπο εκτιμάται ότι θα αποφευχθεί το φαινόμενο να υποβληθεί ο
κύριος όγκος των δηλώσεων τον Μάιο που λήγουν οι προθεσμίες για τους μισθωτούς
και τους συνταξιούχους. 
Στο υπουργείο υποστηρίζουν ότι θα καταστεί εφικτό η εκκαθάριση των πρώτων
800.000 δηλώσεων που θα υποβληθούν τον Μάρτιο να έχει ολοκληρωθεί εντός του
πρώτου 20ημέρου του Απριλίου. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17243N511</ED>
<ID>
ID:302490

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N51&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Δίδαγμα για όσους βιάζονται
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Όταν ανακοινώθηκε η πρόθεση της Εθνικής Τράπεζας με την Alpha Bank να
προχωρήσουν σε γάμο όλοι προσπάθησαν να διεκδικήσουν ένα μερίδιο από τα οφέλη
ανεξάρτητα από το αν συμμετείχαν στο όλο εγχείρημα. Ξαφνικά, όταν φάνηκαν τα
πρώτα μαύρα σύννεφα, ο αριθμός τους άρχισε να μειώνεται και από χθες όλοι
εξαφανίσθηκαν. Ανάμεσά τους και εκείνοι που έλεγαν ότι πρόκειται για
επιχειρηματική κίνηση με καταλυτικές επιπτώσεις. Πρόκειται κατά κύριο λόγο για
τους επικεφαλής του οικονομικού επιτελείου και φυσικά όχι της Τραπέζης της
Ελλάδος, οι οποίοι προέβλεπαν ότι το 2002 θα είναι η χρονιά των συγχωνεύσεων.
Πρακτικά αυτό σημαίνει ότι, ενώ προσπάθησαν να επωφεληθούν από τον
διαφαινόμενο γάμο, δεν πήραν υπ' όψιν τους το κόστος ενός πιθανού διαζυγίου.
Θα μπορούσε να πει κάποιος ότι αυτό είναι θεμιτό. Όμως σίγουρα δεν είναι
σώφρον. 
Η διεθνής εμπειρία διδάσκει ότι οι πιθανότητες να οριστικοποιηθούν γάμοι αυτού
του μεγέθους είναι σχετικά μικρές. Στις ΗΠΑ και στην Ευρώπη όμως οι αγορές
έχουν την παιδεία και προσαρμόζουν τις πολιτικές τους στην προοπτική ότι αυτό
που ανακοινώνεται δεν σημαίνει ότι οριστικοποιείται. Εδώ όμως συμβαίνει
ακριβώς το αντίθετο. Και αυτό έχει πολλαπλές επιπτώσεις, όχι μόνο πολιτικές.
Αυτό θα πρέπει να αποτελέσει ένα δίδαγμα για όσους βιάζονται να προεξοφλήσουν
και να εκμεταλλευτούν τις περιστάσεις. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17243N512</ED>
<ID>
ID:302574

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N51&aa=2</URL></REF>


Article

<CATEGORY>vin08</CATEGORY>

 <H2>«Ανύπαρκτα» ακίνητα! </H2>
Ακίνητα που έχουν δηλωθεί στο έντυπο Ε9 ή στην ετήσια δήλωση ΦΜΑΠ με ποσοστό
ιδιοκτησίας 0% (αυθαίρετα κ.ά.) δεν λαμβάνονται υπόψη από την Εφορία τόσο κατά
τον υπολογισμό του φόρου όσο και για την περιουσιακή κατάσταση του
φορολογούμενου. 
Τα ακίνητα αυτά, όπως διευκρινίζεται σε χθεσινή εγκύκλιο του υπουργείου
Οικονομικών, θεωρούνται ώς μη δηλωθέντα αφού δεν φέρουν ποσοστό ιδιοκτησίας με
αποτέλεσμα να μη μπορεί να υπολογισθεί η αξία που ανήκει στον κάτοχό τους.
Άρα, όπως σημειώνεται στην εγκύκλιο, η δήλωσή τους με αυτόν τον τρόπο στο
έντυπο Ε9 της φορολογικής δήλωσης ή στη δήλωση του Φόρου Μεγάλης Ακίνητης
Περιουσίας δεν διασφαλίζει τη μελλοντική κατοχύρωσή τους. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17243N513</ED>
<ID>
ID:302588

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N51&aa=3</URL></REF>


Article

<CATEGORY>vin08</CATEGORY>

 <H2>Από τα νησιά στα... στάδια </H2><H4>Φρενάρουν οι επενδύσεις σε ξενοδοχεία για τους Ολυμπιακούς Αγώνες του 2004
</H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Με ημερήσιες αεροπορικές εκδρομές από τις Κυκλάδες, την Κρήτη, το Ανατολικό
Αιγαίο και τα Δωδεκάνησα υπολογίζεται να λυθεί το πρόβλημα φιλοξενίας χιλιάδων
επισκεπτών στην Αθήνα το καλοκαίρι του 2004. 
Οι 7.000 νέες κλίνες που έχουν προγραμματισθεί για την Αθήνα προχωρούν με
ρυθμούς χελώνας, ενώ το μόνο που πηγαίνει καλά στην ολυμπιακή φιλοξενία είναι
η προθυμία των κατοίκων να... νοικιάσουν το σπίτι τους για ένα μήνα σε κάθε
ενδιαφερόμενο! 
Τη λύση των αυθημερόν επισκέψεων στην Αθήνα προανήγγειλε χθες και η κ. Γιάννα
Αγγελοπούλου, πρόεδρος της Οργανωτικής Επιτροπής, από τη Μυτιλήνη, λέγοντας
ότι θα υπάρξουν τουριστικά πακέτα στα νησιά του Αιγαίου και αλλού «για τους
επισκέπτες που επιθυμούν να κάνουν διακοπές και να δουν συγκεκριμένα
αγωνίσματα». Η αποκέντρωση της ολυμπιακής φιλοξενίας (μια παλιά πρόταση της κ.
Ελισάβετ Παπαζώη) φαίνεται μονόδρομος για τους διοργανωτές, μετά τη μείωση του
ενδιαφέροντος των επενδυτών για νέα ξενοδοχεία στην Αθήνα. Κατά τον κ. Σπύρο
Διβάνη, από την Ένωση Ξενοδόχων Αττικής, οι επιχειρηματίες «έκαναν πίσω» όταν
είδαν τη μεσο-μακροπρόθεσμη βιωσιμότητα της επένδυσης. 
Τα ξενοδοχεία που έχει αποφασιστεί να γίνουν όμως, προχωρούν με ρυθμούς
χελώνας. Σύμφωνα μάλιστα με αισιόδοξους υπολογισμούς, από τις 7.000 νέες
κλίνες, μόνο το 1/3 θα είναι έτοιμο το 2004. Εκτός αν αλλάξουν οι ρυθμοί. 
Νέα πνοή 
Το ξενοδοχείο της Εκκλησίας, για παράδειγμα, στο Κολωνάκι, βρίσκεται στο
στάδιο της «καταλληλότητας οικοπέδου», ενώ το ξενοδοχείο τής Ελληνικά
Τουριστικά Ακίνητα Α.Ε., στην Ανάβυσσο, δυναμικότητος 1.500 κλινών, βρίσκεται
ακόμα στο στάδιο της χωροθέτησης. Όπως διαπιστώνεται από τα στοιχεία που
διαθέτουν «ΤΑ ΝΕΑ», οι επεκτάσεις, ανακαινίσεις και κυρίως η δημιουργία νέων
μονάδων, που θα δώσουν νέα πνοή στην τουριστική κίνηση της Αττικής εν όψει των
Ολυμπιακών Αγώνων, βρίσκονται στο στάδιο της μελέτης. Μόνον η μονάδα του κ. Δ.
Μακρή, 242 κλινών, έχει φθάσει στο στάδιο έκδοσης οικοδομικής άδειας - και
βρίσκεται στην Κινέττα. 
5.000 ιδιοκτήτες οικιών 
Η μάχη των ξενοδόχων της Αττικής με την Οργανωτική Επιτροπή του «Αθήνα 2004»
(που επιθυμούσε σφόδρα να ανεγερθούν πολλές νέες ξενοδοχειακές μονάδες στην
Αθήνα), εδώ και καιρό εξελίσσεται υπέρ των πρώτων. Η Ένωση Ξενοδόχων Αττικής
που φοβόταν ότι αν γίνουν πολλά νέα ξενοδοχεία θα κλείσουν παλιά κυρίως Γ' και
Δ' κατηγορίας, πίεσε ιδιαίτερα ως προς την αντίθετη κατεύθυνση. Και
ετοιμάζεται το ίδιο δυναμικά, αν χρειαστεί, να μπει και στο κομμάτι μίσθωσης
ιδιωτικών κατοικιών, που αυτήν τη στιγμή είναι μάλλον στον αέρα. 
Μέχρι στιγμής, περίπου 5.000 ιδιοκτήτες δηλώνουν πρόθυμοι να παραχωρήσουν -
έναντι αμοιβής - το σπίτι τους σε ξένους, σύμφωνα με την ανεπίσημη βάση
Δεδομένων που ετοιμάζει η Ένωση Ξενοδόχων Αττικής, η οποία έχει πάρει «πάνω
της» το θέμα της φιλοξενίας το 2004 προωθώντας δύο άξονες: γενναία επιδότηση
για ανακαίνιση των ήδη υφισταμένων μονάδων, και... αποκέντρωση. 
Το θέμα της φιλοξενίας - που δεν είναι και από τα «δυνατά» της Αθήνας -
περιλαμβάνεται στην ατζέντα των συζητήσεων της ομάδας Όσβαλντ, που φθάνει στην
Αθήνα τη Δευτέρα 21 Ιανουαρίου. Από τον περασμένο Νοέμβριο όμως μέχρι σήμερα
ελάχιστα πράγματα έχουν αλλάξει. 
Η ολυμπιακή οικογένεια θεωρείται πως έχει εξασφαλιστεί - 21.000 κλίνες - παρ'
ότι λείπουν ακόμα 2.000-3.000 δωμάτια. Το πρόγραμμα φιλοξενίας με τα
κρουαζιερόπλοια - κυρίως για τους ολυμπιακούς φιλοξενουμένους των χορηγών -
προχωράει σημειωτόν, όπως και τα έργα υποδομής και αναβάθμισης στο Λιμάνι του Πειραιά.

<H3>Μήνυμα της Γιάννας για Αιγαίο
</H3>
«Εμείς δεν θέλουμε όλος ο κόσμος να μείνει στην Αθήνα. Θέλουμε ανθρώπους που
θα έρθουν έξι μέρες στο Αιγαίο, πέντε μέρες στην Πελοπόννησο, δύο μέρες στους
Αγώνες», είπε με έμφαση χθες η Γιάννα Αγγελοπούλου, η οποία έκανε
ταξίδι-αστραπή στη Μυτιλήνη για να συνυπογράψει με τον Νίκο Σηφουνάκη, υπουργό
Αιγαίου, μνημόνιο συνεργασίας. Η κ. Αγγελοπούλου, μιλώντας σε τοπικούς
παράγοντες, είπε ότι ο αριθμός των εθελοντών ανέβηκε στις 40.000, ενώ η ίδια
«ακόμα κι αν όλα πηγαίνουν καλά» θα εξακολουθήσει να «γκρινιάζει και να
απαιτεί» έως το 2004.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17243N521</ED>
<ID>
ID:302491

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N52&aa=1</URL></REF>


Article

<CATEGORY>vin08</CATEGORY>

 <H2>Χρυσάφι τα ενοίκια κοντά στα στάδια </H2>
Πού θα μείνουν τελικά οι ολυμπιακοί επισκέπτες; Το πρόγραμμα μίσθωσης
ιδιωτικών κατοικιών στο Σίδνεϊ λειτούργησε επικουρικά. Στην Αθήνα, ακόμα το
υπουργείο Ανάπτυξης (ΕΟΤ) περιμένει από την Οργανωτική Επιτροπή και Ξενοδόχους
Αττικής να διαμορφώσουν ένα νομικό πλαίσιο και να δουν τις προδιαγραφές. Και
εν τω μεταξύ οργιάζουν οι φήμες, καλλιεργώντας προσδοκίες στους ιδιοκτήτες
ακινήτων πέριξ των ολυμπιακών εγκαταστάσεων. 
Για ένα σπίτι 100 τ.μ. που θα παραχωρηθεί για 20 ημέρες, ο ιδιοκτήτης θα
διαπραγματευτεί την αποζημίωση η οποία μπορεί να φθάσει μέχρι και οκτώ
εκατομμύρια (αν βρίσκεται κοντά σε ολυμπιακή εγκατάσταση). Όλα τα σπίτια,
οπουδήποτε στην Αττική θα είναι ευπρόσδεκτα: από γκαρσονιέρες μέχρι βίλες. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17243N522</ED>
<ID>
ID:302546

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N52&aa=2</URL></REF>


Article

<CATEGORY>vin08</CATEGORY>

 <H2>Κρήτη - Αθήνα 2 ώρες
</H2>
«Τα πράγματα δεν είναι όπως φαίνονται», υπογραμμίζει ο κ. Σπύρος Διβάνης, από
την Ένωση Ξενοδόχων Αττικής. «Εμείς υπολογίζουμε να έχουμε 100.000
διανυκτερεύσεις ημερησίως το καλοκαίρι του 2004. Μια λύση είναι να προωθήσουμε
πακέτα διακοπών σε διάφορα μέρη της Ελλάδας και να μπορεί ο επισκέπτης να
πετάξει αυθημερόν στην Αθήνα, να δει ένα-δυο αγώνες και να επιστρέψει.
Πήγαινε-έλα αεροπορικώς Κρήτη-Αθήνα, μέσω "Ελ. Βενιζέλου" και Αττικής Οδού,
σας πληροφορώ πως δεν είναι παραπάνω από δύο ώρες. Τόσο θα κάνει κάποιος να
μετακινηθεί και στην πόλη». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17243N523</ED>
<ID>
ID:302589

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N52&aa=3</URL></REF>


Article

<CATEGORY>vin08</CATEGORY>

 <H5>ΑΝΤΙΚΕΙΜΕΝΙΚΕΣ
</H5><H2>Την άλλη εβδομάδα οι αποφάσεις
</H2>
Την ερχόμενη εβδομάδα, σύμφωνα με πληροφορίες, το υπουργείο Οικονομικών
αναμένεται να δώσει οριστική λύση στο θέμα των αντικειμενικών τιμών των
ακινήτων στους 28 Δήμους της χώρας. Στο υπουργείο εξετάζονται διάφορα σενάρια
με πιθανότερο στις περιοχές που οι Δήμοι τους θα υποβάλουν ενστάσεις να μην
ισχύσουν οι νέες αυξημένες τιμές από 1.2 2002, αλλά οι ισχύουσες
αντικειμενικές τιμές. 
Την αναστολή της απόφασης για αύξηση των αντικειμενικών τιμών των ακινήτων
ζητεί από την ηγεσία του υπουργείου Οικονομικών και η Κεντρική Ένωση Δήμων και
Κοινοτήτων (ΚΕΔΚΕ). <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17243N524</ED>
<ID>
ID:302615

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N52&aa=4</URL></REF>


Article

<CATEGORY>vin08</CATEGORY>

 <H2>Ενθαρρυντικά μηνύματα για τον τουρισμό
</H2>
Τα πρώτα αισιόδοξα μηνύματα για τη νέα τουριστική περίοδο άρχισαν να
καταφθάνουν τις τελευταίες ημέρες στον ΕΟΤ, που εκτιμά ότι τελικά η τουριστική
κίνηση προς τη χώρα μας θα διατηρηθεί στα ίδια επίπεδα με πέρυσι. 
Αυτό δείχνουν, τουλάχιστον, τα καινούργια στοιχεία που συγκέντρωσαν από όλες
τις ξένες αγορές οι υπεύθυνοι των γραφείων εξωτερικού του ΕΟΤ. Είναι τα πρώτα
ενθαρρυντικά στοιχεία μετά το τρομοκρατικό χτύπημα της 11ης Σεπτεμβρίου 2001
στις ΗΠΑ. 
Ειδικότερα, από τα στοιχεία αυτά προκύπτει ότι οι τουρίστες που προέρχονται
από τις μεγάλες αγορές της Αγγλίας και της Γερμανίας, μέσα στην ερχόμενη
χρονιά αναμένεται να αυξηθούν περίπου κατά 4%-5% σε σχέση με φέτος. 
Πάντως, οι εκπρόσωποι των επιχειρήσεων του ελληνικού τουρισμού που δείχνουν
συγκρατημένοι ως προς τις προβλέψεις τους, αναφέρουν ότι βαρόμετρο για τη
φετινή χρονιά θα αποτελέσει η τουριστική έκθεση του Βερολίνου (γίνεται τον
Μάρτιο). Όπως οι ίδιοι αναφέρουν, πολλοί Ευρωπαίοι φέτος θα προτιμήσουν
κοντινούς προορισμούς για τις διακοπές τους, γεγονός που θα ευνοήσει την
Ελλάδα. 
Το βέβαιο - όπως λένε - είναι ότι ο αμερικανικός τουρισμός έχει χαθεί για τα
επόμενα χρόνια στην Ευρώπη. Το μεγαλύτερο πλήγμα θα το δεχθούν οι κρουαζιέρες,
που στηρίζονται, κυρίως, στους Αμερικανούς τουρίστες. Το υπουργείο Ανάπτυξης
άρχισε από χθες τον νέο κύκλο τουριστικής προβολής της Ελλάδας στο εξωτερικό,
που φέτος θα έχει συνολικό προϋπολογισμό 10,6 δισ. δραχμών.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17243N525</ED>
<ID>
ID:302636

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N52&aa=5</URL></REF>


Article

<CATEGORY>vin08</CATEGORY>

 <H2>Δουλειά γραφείου θέλουν οι άνεργοι
</H2><H4>Αναντιστοιχία προσφοράς και ζήτησης
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τις θέσεις γραφείου προτιμούν οι περισσότεροι άνεργοι, ενώ οι επιχειρήσεις
αναζητούν διαφορετικές ειδικότητες. 
Η εντυπωσιακή αναντιστοιχία μεταξύ των ειδικοτήτων που ζητούν οι επιχειρήσεις
και των ειδικοτήτων που έχουν οι άνεργοι απεικονίζονται στα στοιχεία που
παρουσιάστηκαν χθες από το Κέντρο Ενημέρωσης Ανέργων-Επιχειρήσεων της ΓΣΕΕ
(ΚΕΠΕΑ-ΓΣΕΕ). Τα ίδια στοιχεία αποκαλύπτουν ότι οι εργαζόμενοι πήραν διαζύγιο
από τον συνδικαλισμό, καθώς το 74% είναι μη συνδικαλισμένοι. 
Οι περισσότεροι άνεργοι που προσφεύγουν στο ΚΕΠΕΑ - ΓΣΕΕ ζητούν εργασία σε
θέσεις διοικητικού προσωπικού (27%), γενικών οικονομικών καθηκόντων καθώς και
στην εκπαίδευση, ενώ οι επιχειρήσεις αναζητούν εργαζόμενους με εξειδικευμένες
γνώσεις, πωλητές κ.ά. Οι κλάδοι που φέρεται να προσφέρουν περισσότερες θέσεις
εργασίας είναι το εμπόριο (27%), οι υπηρεσίες, οι κατασκευές (15%), η
βιομηχανία, και ακολουθούν ο τουρισμός, η βιοτεχνία και οι ασφάλειες (από 5%).
Τα στατιστικά στοιχεία του ΚΕΠΕΑ ΓΣΕΕ επίσης δείχνουν ότι: 
Οι 6 στους 10 ανέργους προσέφυγαν στο ΚΕΠΕΑ ΓΣΕΕ μέσω e-mail για την αναζήτηση
εργασίας όταν το 2001 το 72% είχε επικοινωνήσει τηλεφωνικώς. 
Οι γυναίκες άνεργες ήταν το 65% ενώ το 72% ήταν ήδη εγγεγραμμένες στον ΟΑΕΔ. 
Το 69% των επισκεπτών του ΚΕΠΕΑ ΓΣΕΕ ζητεί πληροφορίες σε θέματα που αφορούν
τις εργασιακές σχέσεις. 
Τονίζεται ότι το ΚΕΠΕΑ ΓΣΕΕ εδρεύει στο κέντρο της Αθήνας (Βούλγαρη 1 και
Πειραιώς-τηλ. 1966 ή 0105244011-kepea@gsee.gr) και προσφέρει πολύτιμες
πληροφορίες σε όλους τους ενδιαφερόμενους για θέματα που αφορούν την
ασφαλιστική νομοθεσία και τις εργασιακές σχέσεις. 
Στη χθεσινή παρουσίαση του οn line γραφείου εύρεσης εργασίας που δημιούργησε
το ΚΕΠΕΑ ΓΣΕΕ παραβρέθηκε ο υπουργός Εργασίας και Κοινωνικών Ασφαλίσεων κ.
Δημ. Ρέππας ο οποίος αφού παρατήρησε ότι το ΚΕΠΕΑ έχει επιτελέσει ένα
σημαντικό έργο, επεσήμανε ότι σε συνεργασία με τον ΟΑΕΔ θα εντείνουμε την
προσπάθειά μας προκειμένου να αντιμετωπίσουμε τον κοινωνικό τρομοκράτη που
είναι η ανεργία. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N53</CAT>
<ED>
Κωδικός άρθρου: A17243N531</ED>
<ID>
ID:302492

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N53&aa=1</URL></REF>


Article

<CATEGORY>vin08</CATEGORY>

 <H2>«Αθήνα 2004»: Διαγωνισμοί για έργα 68,8 δισ. δρχ.
</H2>
Διαγωνισμούς ύψους 68,8 δισ. δρχ. για ολυμπιακά έργα, με το σύστημα της
κλειστής διαδικασίας, προκήρυξε πρόσφατα το ΥΠΕΧΩΔΕ. Τα έργα αφορούν: 
- Παράκαμψη Αρχαίας Ολυμπίας 11,8 δισ. 
- Ανισόπεδοι κόμβοι στον Φάρο Ψυχικού, Αγ. Βαρβάρα και Φιλοθέη (Λ. Κηφισίας)
13,6 δισ. 
- Κυκλοφοριακές ρυθμίσεις γύρω από το ΟΑΚΑ, 19 δισ. 
- Προσπελάσεις Ιππικού Κέντρου Μαρκοπούλου, 4 δισ. 
- Οδική σύνδεση Λ. Μαραθώνος με Ολυμπιακό Κέντρο Κωπηλασίας Σχινιά, 7,5 δισ. 
- Λεωφόρος Σταυρού-Ραφήνας, 13 δισ. 
Οι διαγωνισμοί βρίσκονται στο στάδιο αξιολόγησης προσφορών και ενστάσεων, ενώ
ειδικά για τους κόμβους της Κηφισίας αντιδράσεις υπάρχουν εκ μέρους των όμορων
δήμων και ιδιαίτερα του Δ. Ψυχικού. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N53</CAT>
<ED>
Κωδικός άρθρου: A17243N532</ED>
<ID>
ID:302547

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N53&aa=2</URL></REF>


Article

<CATEGORY>vin08</CATEGORY>

 <H2>Απόλυση 4.000 εργαζομένων στη Μarconi
</H2>
Στην απόλυση 4.000 εργαζομένων της σχεδιάζει να προχωρήσει η βρετανική
εταιρεία κατασκευής τηλεπικοινωνιακού εξοπλισμού Marconi, στο πλαίσιο της
προσπάθειάς της να αντιμετωπίσει την ύφεση που παρουσιάζει η παγκόσμια αγορά
τηλεπικοινωνιών. Σημειώνεται ότι η εταιρεία έχει ήδη πραγματοποιήσει 9.000
απολύσεις, ενώ η τιμή τής μετοχής της έχασε πέρυσι το 94% της αξίας της. Η
εταιρεία εξέφρασε την εκτίμηση ότι η αγορά τηλεπικοινωνιών δεν πρόκειται να
ανακάμψει πριν από το 2003.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N53</CAT>
<ED>
Κωδικός άρθρου: A17243N533</ED>
<ID>
ID:302590

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N53&aa=3</URL></REF>


Article

<CATEGORY>vin08</CATEGORY>

 <H5>ΠΡΟΑΣΤΙΑΚΟΣ
</H5><H2>Προσφορές στις 30 του μήνα
</H2>
Στις 30 Ιανουαρίου θα κατατεθούν οι οικονομικές προσφορές για το δεύτερο έργο
του προαστιακού σιδηροδρόμου προϋπολογισμού 113 δισ. δρχ. που θα συνδέσει τις
Τρεις Γέφυρες με το Συγκοινωνιακό Κέντρο Αχαρνών (ΣΚΑ). 
Οι τέσσερις κοινοπραξίες που έχουν προεπιλεγεί για το έργο αυτό είναι:
1) ΑΕΓΕΚ, Siemens, Ευκλείδης, ΕΤΕΠ, 2) Κοινοπραξία Προαστιακού
Σιδηροδρόμου ΤΕΡΝΑ Α.Ε., ΓΕΚ Α.Ε., Impregillo SpA, ΑΤΕΡΜΩΝ, 3) ΑΚΤΩΡ
ΑΤΕ, Alstrom Transport S.Α., Ελληνική Τεχνοδομική Α.Ε., ΤΕΒ Α.Ε. και 4) ΑΒΑΞ
Α.Ε. - ΑΤΕ, ΓΝΩΜΩΝ Α.Ε., ΕΤΕΘ Α.Ε., J&Ρ (ΕΛΛΑΣ) ΑΤΕ. 
Στο μεταξύ, την ερχόμενη Πέμπτη θα προχωρήσει και η τυπική ανάθεση του πρώτου
έργου του προαστιακού σιδηροδρόμου στο τμήμα από το ΣΚΑ μέχρι το αεροδρόμιο
«Ελευθέριος Βενιζέλος» στην κοινοπραξία ΑΚΤΩΡ ΑΤΕ, Ελληνική Τεχνοδομική Α.Ε.,
ΤΕΒ Α.Ε. ώστε να αρχίσουν οι εργασίες.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N53</CAT>
<ED>
Κωδικός άρθρου: A17243N534</ED>
<ID>
ID:302616

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N53&aa=4</URL></REF>


Article

<CATEGORY>vin08</CATEGORY>

 <H2>Οριακές απώλειες 0,09% στη Σοφοκλέους
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Στον ρυθμό των ειδήσεων και των προσδοκιών για τη συγχώνευση της Εθνικής
Τράπεζας και της Alpha Bank κινήθηκε για μία ακόμη συνεδρίαση η Σοφοκλέους. 
Η διακύμανση στην πορεία των τιμών των μετοχών των δύο εταιρειών είχε άμεσο
αντίκτυπο στην πορεία του Γενικού Δείκτη, που έκλεισε στις 2.521,63 μονάδες με
οριακές απώλειες 0,09%. Η αξία των συναλλαγών έφτασε τα 95 εκατ. ευρώ. Από
αυτά, τα 20 εκατ. ευρώ αφορούσαν σε αγορές και πωλήσεις μετοχών που
συμμετέχουν στη διαμόρφωση του δείκτη των πιστωτικών ιδρυμάτων. 
Κύριο χαρακτηριστικό της χθεσινής συνεδρίασης ήταν οι μικρές αλλά συνεχείς
διακυμάνσεις στην πορεία των τιμών. Τη μεγαλύτερη εμπορευσιμότητα είχαν οι
μετοχές των δύο τραπεζών που βρέθηκαν κάτω από τους προβολείς της δημοσιότητας
στο Χρηματιστήριο. 
Οι μετοχές της Εθνικής Τράπεζας και της Alpha Bank αρχικά κινήθηκαν έντονα
ανοδικά παρά τους φόβους ότι θα ναυαγήσει η συμφωνία μεταξύ των εταιρειών -
κολοσσών. Έτσι, μια περίπου ώρα μετά την έναρξη της συνεδρίασης οι μετοχές της
Εθνικής Τράπεζας ενισχύονταν κατά 1,80% περίπου, ενώ της Alpha Bank κατά 3,5%
περίπου. 
Μετά τις 14.00 όμως, όταν δόθηκε στη δημοσιότητα η κοινή ανακοίνωση των δύο
εταιρειών, ότι «στόχο αποτελεί η δημιουργία μιας ισχυρής ελληνικής τραπέζης με
ευρωπαϊκή δομή», οι πωλήσεις εντάθηκαν. Τελικά, οι μετοχές των τραπεζών έχασαν
τα αρχικά τους κέρδη. Οι μετοχές της Alpha Bank έκλεισαν με κέρδη 0,43% και οι
μετοχές της Εθνικής Τράπεζας με απώλειες 0,08%. Θα πρέπει να σημειωθεί ότι οι
μετοχές των δύο τραπεζών πραγματοποίησαν σημαντική αξία συναλλαγών. Ο τζίρος
των μετοχών της Εθνικής Τράπεζας έφτασε τα 5,5 εκατ. ευρώ, της δε Alpha Bank
τα 10,3 εκατ. ευρώ. 
Πάντως, σε αρκετούς από τους υπόλοιπους επιμέρους κλάδους εκδηλώθηκε πιο
αυξημένο αγοραστικό ενδιαφέρον, με αποτέλεσμα η πλειοψηφία των μετοχών στη
Σοφοκλέους να κλείσουν με κέρδη. Συνολικά πραγματοποιήθηκαν πράξεις που
αφορούσαν 353 μετοχές, από τις οποίες οι 160 ενισχύθηκαν, οι 135 έκλεισαν με
απώλειες, ενώ 58 παρέμειναν αμετάβλητες.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17243N541</ED>
<ID>
ID:302493

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N54&aa=1</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>ΗΠΑ: Ελπίδες για γρήγορη οικονομική ανάκαμψη
</H2>
Στις ΗΠΑ, τα ισχυρότερα από τα αναμενόμενα στοιχεία λιανικών πωλήσεων για τον
μήνα Δεκέμβριο και η αναθεώρηση του αντίστοιχου δείκτη σε υψηλότερα από τα
αρχικώς εκτιμούμενα επίπεδα για τον προηγούμενο μήνα, αναθέρμαναν τις ελπίδες
της αγοράς για γρήγορη οικονομική ανάκαμψη. Χαρακτηριστικά, ο δείκτης σημείωσε
πτώση 0,1% μηνιαίως ενώ η αγορά εκτιμούσε υποχώρηση κατά 1,4% και έναντι
μείωσης κατά 3,0% τον Νοέμβριο. Ο δομικός δείκτης υποχώρησε 0,1% μηνιαίως,
όπως ανέμενε η αγορά. Η εξέλιξη αυτή περιορίζει την πιθανότητα για νέα μείωση
των επιτοκίων από τη Fed στο πλαίσιο της επόμενης συνεδρίασής της στις 29-30
Ιανουαρίου. 
Στη Μεγάλη Βρετανία ο πληθωρισμός RPI σημείωσε νέα πτώση τον Δεκέμβριο κατά
-0,1% μηνιαίως (0,7% σε ετήσια βάση) υποχωρώντας στο χαμηλότερο επίπεδο από
τον Μάρτιο του 1960. Η εξέλιξη αυτή οφείλεται στο χαμηλότερο κόστος των
στεγαστικών δανείων μετά την απόφαση της ΒοΕ τον Νοέμβριο για μείωση των
επιτοκίων κατά 50 μ.β. Ο δομικός πληθωρισμός RPIX - δεν συμπεριλαμβάνει τις
πληρωμές στεγαστικών δανείων - σημείωσε μικρή άνοδο και βρέθηκε στο 1,9%
ετησίως. Παρ' όλα αυτά, αξίζει να σημειωθεί ότι ο δείκτης έχει παραμείνει 32
από τους τελευταίους 33 μήνες χαμηλότερα από τον στόχο 2,5% της τράπεζας,
γεγονός που διευκολύνει τη ΒοΕ να προβεί σε ενδεχόμενη νέα μείωση των
επιτοκίων. Εντούτοις, η αγορά προεξοφλεί ότι η επόμενη επιτοκιακή κίνηση της
τράπεζας θα είναι ανοδική. Η άποψη αυτή τροφοδοτήθηκε από την ομιλία του
διοικητή της ΒοΕ την Δευτέρα, στο πλαίσιο της οποίας τονίστηκε για ακόμα μία
φορά ότι η τράπεζα θα παρέμβει μέσω αύξησης των επιτοκίων σε περίπτωση που τα
επίπεδα κατανάλωσης των νοικοκυριών δεν υποχωρήσουν σε σχετικά χαμηλότερα
επίπεδα. Εντούτοις, ο κ. George άφησε να εννοηθεί ότι μία ενδεχόμενη αύξηση
των επιτοκίων δεν αναμένεται να πραγματοποιηθεί στο άμεσο μέλλον. Εκτιμούμε
ότι η ΒοΕ δεν θα προβεί σύντομα σε μία επιτοκιακή αύξηση εφόσον δεν υπάρχει
ακόμα μία ξεκάθαρη εικόνα για την πορεία της οικονομίας των ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17243N542</ED>
<ID>
ID:302548

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N54&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις επεκράτησαν στα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.362,15
μονάδες σημειώνοντας άνοδο 0,12% σε σχέση με την προηγούμενη συνεδρίαση με
αξία συναλλαγών 27,46 εκατ. ευρώ, όγκο συναλλαγών 4.023 συμβολαίων, και αριθμό
ανοιχτών συμβολαίων 5.492. 
Το συμβόλαιο του μηνός Φεβρουαρίου 2002 έκλεισε στις 1.360,57 μονάδες
σημειώνοντας πτώση της τάξεως του 0,10% σε σχέση με την προηγούμενη
συνεδρίαση. Ο όγκος συναλλαγών ανήλθε στα 3.032 συμβόλαια αξίας 20,71 εκατ.
ευρώ ενώ ο αριθμός των ανοιχτών συμβολαίων ανήλθε στα 4,418 συμβόλαια. 
Το συμβόλαιο του μηνός Μαρτίου 2002 έκλεισε στις 1.361,89 μονάδες, με άνοδο
της τάξεως του 0,12%, αξία συναλλαγών 285 χιλ. ευρώ.

Το συμβόλαιο του Ιανουαρίου 2002 πάνω στον FTSE 40 έκλεισε στις 271,54 μονάδες
παρουσιάζοντας πτώση της τάξεως του 0,30% σε σχέση με την προηγούμενη
συνεδρίαση, η αξία συναλλαγών ανήλθε σε 2,46 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.136 και 900 συμβόλαια,
αντίστοιχα. 
Το συμβόλαιο του μηνός Φεβρουαρίου 2002 έκλεισε στις 269,46 μονάδες, με πτώση
της τάξεως του 0,40%, αξία συναλλαγών 2,29 εκατ. ευρώ και αριθμό ανοιχτών
συμβολαίων 1.203.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17243N543</ED>
<ID>
ID:302591

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N54&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17243N551</ED>
<ID>
ID:302494

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N55&aa=1</URL></REF>


Article

<CATEGORY>vin08</CATEGORY>

 <H2>Στις 2.521,63 έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.521,63 μονάδες, με
πτώση της τάξεως του 0,09%. Η μεγαλύτερη ενδοσυνεδριακή τιμή σημειώθηκε στις
2.539,96 μονάδες ενώ η μικρότερη στις 2.508,74 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.364,56, 274,66 και 802,69 μονάδες σημειώνοντας πτώση 0,07%, 0,01%,
0,04% αντίστοιχα.

Ο δείκτης της Παράλληλης Αγοράς έκλεισε στις 245,00 μονάδες παρουσιάζοντας
άνοδο 0,22%. 
Από τις 355 μετοχές που άνοιξαν 152 κινήθηκαν ανοδικά, 140 πτωτικά και 63
παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
Βιομηχανιών με ποσοστό 0,59%, ενώ την μεγαλύτερη πτώση σημείωσε ο κλάδος των
Ειδών Λύσεων Πληροφορικής με ποσοστό 1,10%. Η αξία των συναλλαγών διαμορφώθηκε
σε 94,95 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17243N561</ED>
<ID>
ID:302495

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N56&aa=1</URL></REF>


Article

<CATEGORY>vin08</CATEGORY>

 <H2>«Άμεση δράση» στο ΧΑΑ
</H2><H4>Συνεδριάζει η νέα επιτροπή με θέμα τη μείωση του τζίρου </H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Η μείωση του τζίρου και η πορεία του Χρηματιστηρίου πρόκειται να συζητηθούν
σήμερα κατά την πρώτη συνεδρίαση της διαρκούς επιτροπής «άμεσης δράσης» που
συνεστήθη για την αντιμετώπιση προβλημάτων της Σοφοκλέους. 
Σοφοκλέους. Εφαρμογή λογιστικών προτύπων για τις εισηγμένες εταιρείες από το 2003

Σε αυτή συμμετέχουν οι επικεφαλής των φορέων της αγοράς (χρηματιστές, θεσμικοί
κ.λπ.) και ο πρόεδρος του ΧΑΑ κ. Παναγιώτης Αλεξάκης. Η πρώτη συνάντηση είχε
προγραμματιστεί για σήμερα στις 9.30 π.μ. 
Χθες, στο υπουργείο Εθνικής Οικονομίας ο υπουργός κ. Νίκος Χριστοδουλάκης
συναντήθηκε με τους προέδρους του ΧΑΑ, της Επιτροπής Κεφαλαιαγοράς και των
φορέων της αγοράς, όπου συζητήθηκε το θέμα του Μεσολαβητή της Κεφαλαιαγοράς,
το νομοσχέδιο για την εταιρική διακυβέρνηση, η εισαγωγή των διεθνών Λογιστικών
Προτύπων, ο συμψηφισμός των ζημιών των εισηγμένων από μετοχές και το θέμα της
επαναγοράς ιδίων μετοχών. Οι φορείς συμφώνησαν να προχωρήσουν στη σύσταση και
λειτουργία του Μεσολαβητή της Κεφαλαιαγοράς, ενώ διατυπώθηκε η άποψη να μην
έχουν νομική ισχύ οι κανόνες της εταιρικής διακυβέρνησης, αλλά να λειτουργούν
ως κώδικας δεοντολογίας. Στόχος είναι η εφαρμογή των Λογιστικών Προτύπων για
τις εισηγμένες εταιρείες από το 2003 και σε αυτό το πλαίσιο θα πρέπει να
κινηθεί ο συμψηφισμός ζημιών των εισηγμένων που προέκυψαν από τοποθετήσεις σε
μετοχές για τη χρήση του 2001. 
Ανάκληση αδείας 
Για αργότερα σήμερα έχει προγραμματιστεί το διοικητικό συμβούλιο της Επιτροπής
Κεφαλαιαγοράς, το οποίο πρόκειται να αποφασίσει την απαγόρευση λειτουργίας
μίας ΕΛΔΕ και την ανάκληση αδείας της Olympus Management ΑΕΠΕΥ. Επίσης,
πρόκειται να συζητηθούν τα ενημερωτικά δελτία των εταιρειών Euroline
Επενδυτική ΑΕΕΧ, Altius Επενδυτική ΑΕΕΧ και Motor Press Α.Ε. για την εισαγωγή
τους στην Κύρια Αγορά του Χρηματιστηρίου. Ακόμη, πρόκειται να τροποποιηθούν
παλαιότερες αποφάσεις σχετικά με την εκκαθάριση και τη λειτουργία του
Συστήματος Άυλων Τίτλων, αλλά και για τον ορισμό των ιδίων κεφαλαίων για τις
εταιρείες παροχής επενδυτικών υπηρεσιών (ΕΠΕΥ).
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17243N581</ED>
<ID>
ID:302496

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N58&aa=1</URL></REF>


Article

<CATEGORY>vin08</CATEGORY>

 <H2>Vodafone και στις οθόνες των κινητών τη Δευτέρα
</H2>
Στην ιστορία περνά από την ερχόμενη Δευτέρα 21 Ιανουαρίου το όνομα της
Panafon, καθώς η βρετανική Vodafone, που είναι βασική μέτοχος της ελληνικής
εταιρείας κινητής τηλεφωνίας, αποφάσισε να καθιερώσει και στην Ελλάδα το
εμπορικό όνομα Vodafone. 
Η Vodafone, υλοποιώντας τη διεθνή στρατηγική της, έχει κάνει το ίδιο στις
εταιρείες που διαθέτει στην Ισπανία και την Πορτογαλία, οι οποίες ήδη έχουν
περάσει στη νέα εποχή. 
Σύμφωνα με έρευνα που έχει κάνει η βρετανική εταιρεία στην Ελλάδα, οι
συνδρομητές της Panafon φαίνεται να έχουν εξοικειωθεί με το όνομα Vodafone
μέσα από την ομώνυμη αλυσίδα καταστημάτων. 
Όσον αφορά τα τιμολόγια και την εμπορική πολιτική, πηγές της ελληνικής
εταιρείας αναφέρουν ότι στον τομέα αυτό η κάθε χώρα θα ακολουθήσει τη δική της
γραμμή, αφού, όπως υπογραμμίζουν, η τιμολογιακή πολιτική εξαρτάται από
διάφορες τοπικές παραμέτρους. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17243N582</ED>
<ID>
ID:302549

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N58&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Μικρή πτώση σε όλους τους κλάδους
</H2>
Μεικτές τάσεις παρουσίασε η αγορά κατά τη χθεσινή συνεδρίαση με τον Γενικό
Δείκτη να σημειώνει οριακές απώλειες της τάξης του 0,09%, φτάνοντας τις 2.522
μονάδες. Η φιλολογία που δημιουργήθηκε στην αγορά για ρήξη της συγχώνευσης
μεταξύ των δύο μεγαλύτερων τραπεζικών ιδρυμάτων της χώρας επέτεινε τις
ανησυχίες των επενδυτών, οι οποίοι ανέμεναν εναγωνίως την έκβαση των
διαπραγματεύσεων. Η κοινή ανακοίνωση Τύπου από τις δύο τράπεζες ότι: «Στόχος
αποτελεί η δημιουργία μιας ισχυρής ελληνικής τραπέζης με ευρωπαϊκή δομή που θα
λειτουργεί με τα ιδιωτικοοικονομικά κριτήρια της σύγχρονης τραπεζικής αγοράς»
επέδρασε ως καταλύτης καθησυχασμού. Οι κυριότερες ευρωπαϊκές αγορές
παρουσίασαν και αυτές με την σειρά τους μεικτή εικόνα μετά τα αρνητικά
αποτελέσματα που ανακοίνωσε η Βρετανική κατασκευάστρια τηλεπικοινωνιακού
υλικού Marconi επηρεάζοντας τις μετοχές του κλάδου, ενώ απ την άλλη πλευρά η
Vodafone ανακοίνωσε την πώληση της Altecs Mannesmann στη Siemens για 3,6 εκατ.
ευρώ. Στην ελληνική αγορά όλοι οι σημαντικοί κλάδοι σημείωσαν οριακές απώλειες
αποδίδοντας τα της αγοράς. Ο όγκος συναλλαγών αδύναμος (94 εκατ. ευρώ), φανερό
της ανυπαρξίας επενδυτικού ενδιαφέροντος και της απαισιοδοξίας που επικρατεί
στην αγορά, αλλά σημάδι για σταδιακές αγορές. Αξιοσημείωτο αποτελεί το γεγονός
ότι οι ξένοι επενδυτές φαίνεται να έχουν συμμετοχή περίπου 22,3% στο ελληνικό
Χρηματιστήριο, επικεντρωμένοι, κυρίως, σε χαρτιά μεγάλης κεφαλαιοποίησης.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17243N583</ED>
<ID>
ID:302592

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N58&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>FΟLLΙ FΟLLΙΕ: Επέκταση στην αγορά της Ασίας
</H2>
Στην εξαγορά του 49% της εταιρείας FOLLI FOLLIE ASIA (ποσοστού το οποίο
προηγουμένως κατείχε η εταιρεία BLUEBELL) προχώρησε η εταιρεία FOLLI FOLLIE,
ελέγχοντας με αυτό τον τρόπο το 100% του μετοχικού κεφαλαίου της εταιρείας. Η
FOLLI FOLLIE ASIA έχει την ευθύνη της λειτουργίας του δικτύου των καταστημάτων
της εταιρείας στο σύνολο της περιοχής της Ασίας με εξαίρεση την Ιαπωνία, αλλά
περιλαμβάνει επίσης και την περιοχή του Ειρηνικού (Γκουάμ, Χαβάη). Σύμφωνα με
τη διοίκηση της εταιρείας, η ανωτέρω εξαγορά αποτελεί κίνηση μεγάλης
στρατηγικής σημασίας για τον όμιλο καθώς η περιοχή πραγματοποιεί το 40% των
συνολικών πωλήσεων παγκοσμίως των προϊόντων FOLLI FOLLIE. Ο ενοποιημένος
κύκλος εργασιών της FOLLI FOLLIE το 2000 διαμορφώθηκε σε 22,03 δισ. δρχ.,
παρουσιάζοντας αύξηση κατά 86,69% σε σχέση με τα 11,80 δισ. δρχ. το 1999. Τα
κέρδη του ομίλου ανήλθαν σε 6,38 δισ. δρχ. έναντι 2,93 δισ. δρχ. το 1999,
σημειώνοντας αύξηση της τάξεως του 117,74%. Στο εννεάμηνο του 2001 τα κέρδη
του ομίλου ανήλθαν σε 6,25 δισ. δρχ. αυξημένα κατά 59,03% έναντι 3,93 δισ.
δρχ. το εννεάμηνο του 2000. Στην τελευταία συνεδρίαση του Χρηματιστηρίου Αξιών
Αθηνών, η μετοχή της εταιρείας FOLLI FOLLIE έκλεισε στα 20,54 ευρώ ή στις
6.999 δρχ., με αποτέλεσμα η χρηματιστηριακή αξία της εταιρείας να
διαμορφώνεται σε 676,73 εκατ. ευρώ ή σε 230,60 δισ. δρχ. Με βάση τα προ φόρων
κέρδη των δύο τελευταίων δημοσιευμένων εξαμήνων, ο λόγος Τιμής προς Κέρδη
(Ρ/Ε) της εταιρείας ανέρχεται σε 62,91, ενώ με βάση το ύψος των Ιδίων
Κεφαλαίων του πρώτου εξαμήνου του 2001, ο λόγος Τιμής προς Λογιστική Αξία
(Ρ/BV) της εταιρείας διαμορφώνεται σε 7,25.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17243N584</ED>
<ID>
ID:302617

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N58&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Ελκυστικές τιμές
</H2>
Έχει δυνάμεις το ΧΑΑ να κινηθεί σε υψηλότερα επίπεδα;

Απαντά ο κ. Γιώργος Γκέκος, πρόεδρος και διευθύνων σύμβουλος της εταιρείας
G-Trade ΑΧΕΠΕΥ 
Η αγορά δυσκολεύεται άμεσα να αποκτήσει κατεύθυνση καθώς σε αυτό δεν βοηθούν
οι ειδήσεις που βλέπουν το φως της δημοσιότητας. Η πορεία στο Χρηματιστήριο,
ιδιαίτερα αυτό το διάστημα είναι καθαρά θέμα ψυχολογίας των επενδυτών. Εκείνο
που έχει περισσότερο ανάγκη το Χρηματιστήριο είναι η ηρεμία. Στην αγορά
υπάρχουν μετοχές σε ελκυστικές τιμές οι οποίες όμως πρέπει πρώτα να
αξιολογηθούν σωστά από τους επενδυτές. Εξάλλου, εξελίξεις υπάρχουν και στις
μεγάλες αγορές του εξωτερικού που επηρεάζονται από ειδήσεις για την πορεία της οικονομίας.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17243N585</ED>
<ID>
ID:302637

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N58&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Αιγόκερως 
(22 Δεκεμβρίου - 19 Ιανουαρίου). Επαγγελματικά και οικονομικά θέματα στο
προσκήνιο καθώς οι αστρολογικές όψεις της ημέρας επηρεάζουν τις σχέσεις σας με
συνεργάτες, προϊσταμένους και πελάτες. Έχετε φυσικά την εύνοια της Αφροδίτης
στο ζώδιό σας, αυτό όμως δεν αρκεί, οι δυσκολίες που υπάρχουν απαιτούν φρόνηση
και δουλειά. 
Υδροχόος 
(20 Ιανουαρίου - 18 Φεβρουαρίου). Έχοντας και σήμερα τη Σελήνη στο ζώδιό σας
αφουγκραστείτε προσεκτικά τις ανάγκες και τις επιθυμίες κατ' αρχήν του ίδιου
σας του εαυτού, αλλά και των ανθρώπων του περιβάλλοντός σας. Με καλή διάθεση
και θετική σκέψη μπορείτε να αλλάξετε πολλά. 
Ιχθύες 
(19 Φεβρουαρίου - 20 Μαρτίου). Με λίγη τόλμη και πολλή ευαισθησία κάντε μια
ειλικρινή «ενδοσκόπηση» αν θέλετε να απαλλαγείτε επιτέλους από τους
υποσυνείδητους φόβους σας, μόνο αν συμφιλιωθείτε με τον ίδιο σας τον εαυτό θα
μπορέσετε να ξανανιώσετε τις χαρές της ζωής που σας αξίζουν. 
Κριός 
(21 Μαρτίου - 19 Απριλίου). Ο τομέας της φιλίας σίγουρα παίζει πολύ σημαντικό
ρόλο στη ζωή σας, καιρός λοιπόν να κάνετε ένα γερό «ξεκαθάρισμα» και να
αποφασίσετε ποιους αξίζει να αγαπάτε πραγματικά. Δεχθείτε όμως τη βοήθεια και
τη συμπαράσταση του κοινωνικού σας περιβάλλοντος όταν σας προσφέρεται. 
Ταύρος 
(20 Απριλίου - 20 Μαΐου). Πολύ καλές προοπτικές φαίνεται να σας προσφέρει
σήμερα η καριέρα σας, κάντε λοιπόν μια ρεαλιστική αξιολόγηση και αξιοποιήστε
προτάσεις για αλλαγή δουλειάς, νέες συνεργασίες ή ακόμα και συζητήσεις για ένα
δάνειο με συμφέροντες όρους. 
Δίδυμοι 
(21 Μαΐου - 21 Ιουνίου). Σημαντική και ενδιαφέρουσα η σημερινή μέρα που σας
βοηθά να εκφραστείτε, να προχωρήσετε σε μικρές ή μεγάλες επεκτάσεις και στην
υλοποίηση κάποιων προσδοκιών σας. Πολύ καλά αποτελέσματα θα έχουν επίσης
σήμερα επαφές με άτομα του εξωτερικού ή ο προγραμματισμός ενός ταξιδιού. 
Καρκίνος 
(22 Ιουνίου - 22 Ιουλίου). Ξεκινήστε αισιόδοξα την ημέρα σας, οι καλύτερες
μέρες δεν αργούν να έρθουν. Συνεχίστε να πιστεύετε με την ίδια μαχητικότητα σε
ό,τι έχετε επενδύσει, από σας εξαρτάται να κάνετε τα όνειρά σας
πραγματικότητα. Αξίζει τον κόπο. 
Λέων 
(23 Ιουλίου - 22 Αυγούστου). Προσωπικές και επαγγελματικές σχέσεις στο
προσκήνιο σήμερα και καλό θα ήταν να προχωρήσετε προς έναν κοινό
προσανατολισμό με τον σύντροφο ή κάποιους συνεργάτες σας. Μέσα από κατανόηση
και αλληλοσυμπλήρωση θα καταφέρετε πολλούς από τους στόχους σας. 
Παρθένος 
(23 Αυγούστου - 23 Σεπτεμβρίου). Καλλιεργήστε την αισιοδοξία σας και μην
εκνευρίζεστε όταν υπάρχουν καθυστερήσεις στην καθημερινή σας ζωή, που είναι
δυστυχώς αναπόφευκτες. Βρείτε δημιουργικούς τρόπους για να εκτονωθείτε και να
διατηρήσετε την ψυχική και τη σωματική σας υγεία. 
Ζυγός 
(24 Σεπτεμβρίου - 23 Οκτωβρίου). Οι καλές δημόσιες σχέσεις, το αστραφτερό
μυαλό σας, ο δυναμισμός και η ευελιξία σας στην επικοινωνία θα συμβάλουν στην
καλή συνεργασία με φίλους, πελάτες και συναδέλφους. Μη χάσετε την ευκαιρία
μιας καλύτερης επαφής τους δύσκολους καιρούς που ζούμε. 
Σκορπιός 
(24 Οκτωβρίου - 22 Νοεμβρίου). Δείξτε την αγάπη σας και την καλή σας προαίρεση
απέναντι στους δικούς σας ανθρώπους και μην ερμηνεύετε τα λόγια τους κατά την
κρίση σας. Ακούστε και σεβαστείτε τις απόψεις τους χωρίς να κάνετε υποθέσεις. 
Τοξότης 
(23 Νοεμβρίου - 21 Δεκεμβρίου). Εκτονώστε το άγχος σας με δημιουργικές
ασχολίες, θα μπορούσατε να περάσετε μια όμορφη μέρα με συγγενείς και φίλους,
το έχετε πραγματικά ανάγκη καθώς οι καθημερινές ανάγκες τρέχουν και σας
πιέζουν αρκετά αυτό το διάστημα. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17243N631</ED>
<ID>
ID:302482

</ID><URL>http://ta-nea.dolnet.gr/neaweb/neafile.print_unique?e=A&f=17243&m=N63&aa=1</URL></REF>


Article

<CATEGORY>vin10</CATEGORY>

 <H5>ΑΕΚ - ΟΛΥΜΠΙΑΚΟΣ: ΧΑΜΟΓΕΛΑ ΓΙΑ ΝΤΕΜΗ, ΤΣΑΡΤΑ, ΕΛΕΥΘΕΡΟΠΟΥΛΟ
</H5><H2>Ραντεβού με το ντέρμπι
</H2>
Αισιοδοξία στις τάξεις των αντιπάλων της Κυριακής, ΑΕΚ και Ολυμπιακού, για
τη συμμετοχή τών Νικολαΐδη, Τσάρτα και Ελευθερόπουλου. Οι τρεις ποδοσφαιριστές
έδειξαν κατά τη χθεσινή προπόνηση ότι μπορούν να τους υπολογίζουν οι
προπονητές τους

Σε θέση μάχης! Νικολαΐδης, Τσάρτας και Ελευθερόπουλος φαίνεται ότι θα δώσουν
το «παρών» στο μεγάλο ραντεβού της Κυριακής, ανάμεσα στην ΑΕΚ και τον
Ολυμπιακό! 
Οι τρεις ποδοσφαιριστές συμμετείχαν κανονικά στη χθεσινή προπόνηση των ομάδων
τους, με αποτέλεσμα ο Φερνάντο Σάντος και ο Τάκης Λεμονής να αισθάνονται
ικανοποιημένοι, αφού θα έχουν περισσότερες επιλογές για το ντέρμπι τού «Νίκος
Γκούμας». 
Χθες το πρωί ο Ντέμης Νικολαϊδης και ο Βασίλης Τσάρτας ακολούθησαν το
πρόγραμμα προπόνησης των συμπαικτών τους, χωρίς να αισθανθούν ενοχλήσεις και
όλα δείχνουν ότι θα ξεκινήσουν στην ενδεκάδα της Κυριακής. 
Το απόγευμα, στον Ρέντη, ο Δημήτρης Ελευθερόπουλος δήλωσε έτοιμος και πήρε
μέρος στο οικογενειακό δίτερμα των «ερυθρολεύκων», ύστερα από 33 ημέρες
αγωνιστικής απραξίας. 
Και οι τρεις ποδοσφαιριστές δεν θέλουν να χάσουν αυτό το παιχνίδι και για τον
λόγο αυτό αναμένεται να εντείνουν τις προσπάθειές τους τις επόμενες ημέρες,
όταν και θα οριστικοκοποιηθεί η συμμετοχή τους. 
Αναλυτικό ρεπορτάζ στις σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17243O011</ED>
<ID>
ID:302497

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΧΩΡΙΣ ΤΟΝ ΟΛΙΖΑΝΤΕΜΠΕ ΣΗΜΕΡΑ ΚΑΤΑ ΤΟΥ ΗΡΑΚΛΗ
</H5><H2>Κάτι τρέχει με τον «Μανώλη»
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ενώ όλοι διαβεβαίωναν ότι οι ενοχλήσεις που αισθάνθηκε ο Ολιζαντέμπε δεν
εμπνέουν καμιά ανησυχία, φαίνεται πως κάτι άλλο κρύβεται στην όλη υπόθεση

Πέπλο μυστηρίου καλύπτει την περίπτωση του Εμανουέλ Ολιζαντέμπε στον
Παναθηναϊκό. Και ύστερα από τον ξαφνικό αποκλεισμό του από την "πράσινη"
αποστολή, στο ματς με το Αιγάλεω λόγω ενοχλήσεων στους προσαγωγούς, ο
"Μανώλης" δεν ταξίδεψε ούτε χθες στη Θεσσαλονίκη για το σημερινό ματς κυπέλλου
κόντρα στον Ηρακλή (16.30). 
Ενώ όλοι διαβεβαίωναν ότι οι ενοχλήσεις που αισθάνθηκε ο 22χρονος στράικερ δεν
εμπνέουν καμιά ανησυχία, φαίνεται πως κάτι άλλο κρύβεται στην όλη υπόθεση.
Διότι δεν νοείται ένας επιθετικός της κλάσης του, εξαιτίας μικροενοχλήσεων,
όχι μόνο να μην αγωνίζεται, αλλά και να τίθεται εκτός αποστολής εν όψει
κρίσιμων αναμετρήσεων. 
Από την πλευρά του Παναθηναϊκού υποστηρίζεται ότι ουδείς θέλει να ρισκάρει τη
συμμετοχή του Ολιζαντέμπε, φοβούμενος μην υποστεί υποτροπή. Ο νεαρός
επιθετικός αισθάνθηκε και πάλι ενοχλήσεις στους προσαγωγούς, στην πρωινή
προπόνηση της Τρίτης και ο προπονητής του κατόπιν συνεννοήσεως με το ιατρικό
τιμ, τον άφησε και πάλι εκτός αποστολής. Αν όλα κυλήσουν ομαλά, ο Ολιζαντέμπε
δεν αποκλείεται να κάνει ντεμπούτο με τον νέο προπονητή την ερχόμενη Κυριακή
στην Ξάνθη για τον αγώνα πρωταθλήματος κόντρα στην τοπική ομάδα.
Επαναλαμβάνουμε, αν... 
«ΕΙΝΑΙ ΤΕΛΙΚΟΣ» 
Στο μεταξύ, ο Σέρχιο Μαρκαριάν, ο οποίος θα κάνει ουκ ολίγες αλλαγές στο
σημερινό ματς, χαρακτήρισε τον αγώνα τελικό: "Είναι ένα δύσκολο παιχνίδι. Ο
Ηρακλής είναι καλή ομάδα και βρίσκεται σε πολύ καλή ψυχολογική κατάσταση μετά
τη νίκη επί της ΑΕΚ, ενώ έχει έναν αξιόλογο προπονητή. Ελπίζω να κάνουμε ένα
καλό παιχνίδι. Θα πρέπει να παίξουμε σαν να είναι τελικός, για να πάρουμε το
αποτέλεσμα που θέλουμε" τόνισε κατά τη αναχώρηση για τη Θεσσαλονίκη ο
Ουρουγουανός, ο οποίος βλέπει τους ποδοσφαιριστές του να αντιμετωπίζουν το
παιχνίδι με ανεβασμένο ηθικό μετά το γεγονός ότι κατάφεραν και γύρισαν υπέρ
τους το ματς με το Αιγάλεω. 
Ωστόσο, στην προσπάθειά τους οι "πράσινοι" να αποσπάσουν ένα θετικό αποτέλεσμα
από τον Ηρακλή και μάλιστα εν όψει της ρεβάνς που θα γίνει την προσεχή Τετάρτη
στη Λεωφόρο (18.00), δεν μπορούν να υπολογίζουν και στη βοήθεια του Γιόνας
Κόλκα, που ακολουθεί ειδικό πρόγραμμα υπό την επίβλεψη του γυμναστή της
ομάδας, Κοσμά Στράτου, προκειμένου να ξεπεράσει τις ενοχλήσεις που νιώθει στον
τένοντα. 
Από 'κεί και πέρα, ο Μαρκαριάν θα πραγματοποιήσει αρκετές αλλαγές εν συγκρίσει
με το παιχνίδι κόντρα στο Αιγάλεω. Την επανεμφάνισή του στην αρχική ενδεκάδα
θα κάνει ο φορμαρισμένος Κρίστο Βαζέχα ως παρτενέρ του Μιχάλη Κωνσταντίνου
στην επίθεση, ενώ έπειτα από πολύ καιρό αναμένεται να χρησιμοποιηθεί και ο
Φερνάντο Γκαλέτο. 
Η ενδεκάδα με την οποία θα παραταχθεί ο Παναθηναϊκός είναι: Νικοπολίδης,
Σάριτς, Σεϊταρίδης, Χένρικσεν, Γκούμας, Βόκολος, Γκαλέτο, Μικάελσεν,
Λυμπερόπουλος, Κωνσταντίνου, Βαζέχα. 
Ο ΠΙΤΣΟΣ 
Όσον αφορά τα μεταγραφικά, ο Μηνάς Πίτσος αναμένεται τις προσεχείς ημέρες στην
Αθήνα προκειμένου να υπογράψει το συμβόλαιο συνεργασίας με τον Παναθηναϊκό. Ο
22χρονος έχει ήδη συμφωνήσει με το τριφύλλι και η μετακίνησή του στην Παιανία
θεωρείται δεδομένη. Δεν αποκλείεται αυτή να είναι και η μοναδική μεταγραφή του
τριφυλλιού για την παρούσα χρονική περίοδο. 
Εξάλλου, έτοιμος να προσφέρει καινούργιες χαρές στους οπαδούς του ΠΑΟ είναι ο
Ρενέ Χένρικσεν, ο οποίος υπέγραψε χθες το νέο του συμβόλαιο διάρκειας τριών
χρόνων. "Είμαι πολύ χαρούμενος που θα συνεχίσω την καριέρα μου στον
Παναθηναϊκό. Τόσο εγώ όσο και η διοίκηση θέλαμε να συνεχίσουμε τη συνεργασία
μας. Ο κόσμος με αγαπάει και τον αγαπάω και εγώ. Ελπίζω να προσφέρω κι άλλες
χαρές στους φιλάθλους μας και να ζήσω ακόμη μεγαλύτερες επιτυχίες με τον
Παναθηναϊκό", τόνισε ο Χένρικσεν. 
*** Από σήμερα κυκλοφορούν τα εισιτήρια του αγώνα με τη Σπάρτα Πράγας,
που θα διεξαχθεί στις 27 Φεβρουαρίου στη Λεωφόρο. Οι τιμές τους ανέρχονται από
8 έως 45 ευρώ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17243O021</ED>
<ID>
ID:302501

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O02&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ: Για τη ρεβάνς με τη SΚΟDΑ Ξάνθη
</H5><H2>Ο Μπλαχίν πήρε μαζί του και τον Στρακόσα
</H2>
Για πρώτη φορά έπειτα από ένα μήνα ο Όλεγκ Μπλαχίν συμπεριέλαβε τον Φώτη
Στρακόσα στην αποστολή του Ιωνικού. 
Ο Ουκρανός τεχνικός απέκλεισε από την αποστολή που αναχώρησε χθες για την
Ξάνθη τον Βενιαμίν και συμπεριέλαβε τον Στρακόσα για τον σημερινό (2μ.μ.)
αγώνα ρεβάνς του Κυπέλλου με την τοπική ομάδα. 
Ο Στρακόσα αγωνίστηκε για τελευταία φορά στο ματς πρωταθλήματος στη Νεάπολη με
την SKODA Ξάνθη και πάλι. Τότε είχε αποβληθεί και στη συνέχεια ο Μπλαχίν τον
είχε αφήσει εκτός ομάδας στα παιχνίδια με τον Παναθηναϊκό, το πρώτο ματς
Κυπέλλου με την Ξάνθη και αυτό του πρωταθλήματος με τον ΟΦΗ. 
Σε ό,τι αφορά τις επιλογές του προπονητή του Ιωνικού σε σχέση με το παιχνίδι
της προηγούμενης Κυριακής στην Κρήτη, ο Μπλαχίν συμπεριέλαβε τον Νταρακλίτση
αντί του Κακιούζη και τον Βιλανάκη αντί του Γκούτμαν. Ο Νταρακλίτσης είχε
κριθεί ανέτοιμος λόγω του τραυματισμού του, ενώ ο Βιλανάκης είναι τιμωρημένος
με δύο αγωνιστικές στο πρωτάθλημα, αλλά στο Κύπελλο μπορεί να αγωνίζεται.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17243O022</ED>
<ID>
ID:302553

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O02&aa=2</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Πλούσιο μενού
</H2>
Αναλυτικά το αποψινό τηλεοπτικό πρόγραμμα: 
14.00 (Supersport): Ξάνθη-Ιωνικός (Ζ). 
15.00 (Alpha S1): Πανσερραϊκός-Αθηναϊκός (Ζ). 
15.00 (Alpha S2): Ατρόμητος-Μαρκό (Ζ). 
15.15 (Eurosport): Δίαθλο (Ζ). 
16.30 (Supersport): Ηρακλής-Παναθηναϊκός (Ζ). 
17.00 (ΕΤ 3): Ελλάδα-Βοσνία (χάντμπολ, Ζ). 
17.30 (ALTER): Παναχαϊκή-Άρης (Ζ). 
18.00 (Alpha S2): Εθνικός-Ν.Ο. Χίου (πόλο, Ζ). 
18.30 (ΕΤ 3): ΠΑΟΚ- Α.Ε. Λεμεσού (μπάσκετ, Ζ). 
18.30 (Supersport): Αιγάλεω-Ολυμπιακός (Ζ). 
20.00 (Eurosport): Καλλιτεχνικό πατινάζ (Ζ). 
21.00 (TV Magic): Ολυμπιακός-Μάλαγα (μπάσκετ, Ζ). 
21.45 (Alpha S1): Τσέλσι-Νόριτς (Ζ). 
21.45 (ΤΕΜΡΟ): Λάτσιο-Μίλαν (Ζ). 
21.45 (Supersport 2): Βαγιαδολίδ-Λα Κορούνια (Ζ). <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17243O023</ED>
<ID>
ID:302596

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O02&aa=3</URL></REF>


Article

<CATEGORY>vin10</CATEGORY>

 <H5>ΚΑΤΑΓΓΕΛΙΑ
</H5><H2>Για δύο ΠΑΕ
</H2>
Η NetMent Hellas, με χθεσινή της ανακοίνωση, καταγγέλλει τις ΠΑΕ Προοδευτική
και ΠΑΣ Γιάννινα διότι «πέρα από κάθε περί χρηστών συναλλακτικών ηθών έννοια,
πέρα από κάθε δεοντολογία και ηθική, ενώ βρίσκονται σε δικαστική εμπλοκή με
την εταιρεία επειδή αρνούνται να εκτελέσουν τις συμβάσεις τους, εξαργύρωσαν
επιταγές ύψους 100 εκατ. δρχ. η κάθε μία».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17243O024</ED>
<ID>
ID:302621

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O02&aa=4</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17243O025</ED>
<ID>
ID:302640

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O02&aa=5</URL></REF>


Article

<CATEGORY>vin10</CATEGORY>

 <H5>ΚΟΥΡΑΚΗΣ: ΟΧΙ ΣΤΗΝ ΕΠΑΕ ΓΙΑ ΣΠΟΡΤΣ ΚΛΑΜΠ ΚΑΙ «ΣΤΟΙΧΗΜΑ»
</H5><H2>Κλειστές πόρτες
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Οι επιχειρηματικές σχέσεις του ποδοσφαίρου με τον ΟΠΑΠ συζητήθηκαν στη
χτεσινή συνάντηση του προεδρείου της ΕΠΑΕ (Σωκράτης Κόκκαλης αριστερά,
Ευάγγελος Μυτιληναίος στο κέντρο και Θανάσης Κανελλόπουλος δεξιά) με τον
υφυπουργό Αθλητισμού Γιάννη Κουράκη και τον πρόεδρο του ΟΠΑΠ Κωνσταντίνο Κοσκινά

Το όχι του υφυπουργού Αθλητισμού Γιάννη Κουράκη «εισέπραξε» το προεδρείο της
ΕΠΑΕ σε ό,τι αφορά τη δημιουργία των Σπορτς Κλαμπ και το ποσοστό από το
Στοίχημα, αλλά παράλληλα η αθλητική ηγεσία και ο πρόεδρος του ΟΠΑΠ
Κωνσταντίνος Κοσκινάς εμφανίστηκαν στη χτεσινή συνάντηση με συγκεκριμένες
προτάσεις για την αναβάθμιση του ποδοσφαίρου και την οικονομική αυτονομία των
ΠΑΕ. 
«Δεν το συζητάμε αυτή τη στιγμή», ήταν η απάντηση του υφυπουργού Αθλητισμού
στην πρόταση της ΕΠΑΕ για τη θεσμοθέτηση ποσοστού από το «Πάμε Στοίχημα» υπέρ
των ΠΑΕ. Ενώ σε ό,τι αφορά τη δημιουργία των Σπορτς Κλαμπ, ο κ. Κουράκης, μετά
το τέλος της συνάντησης με τον πρόεδρο της ΕΠΑΕ Θανάση Κανελλόπουλο και τους
δύο αντιπροέδρους κ.κ. Κόκκαλη και Μυτιληναίο, επισήμανε: «Τα Σπορτς Κλαμπ
χρειάζονται νομοθετική ρύθμιση για να λειτουργήσουν. Απαιτείται επίσης αλλαγή
του νόμου που διέπει τη λειτουργία των ΠΑΕ αλλά και του ΟΠΑΠ. Κι αυτά δεν
μπορούν να γίνουν. Είναι θέματα κυβέρνησης». 
Η Πολιτεία «απάντησε» στις προτάσεις της ΕΠΑΕ με τις δικές της και η
διοργανώτρια, σε συνεργασία με εκπροσώπους του ΟΠΑΠ αλλά και της ΓΓΑ θα
καταλήξουν ως το τέλος Μαρτίου σε συγκεκριμένα μέτρα για την αναβάθμιση του
αθλήματος, που θα ισχύσουν από τη νέα περίοδο, 2002 - 2003. 
Στις προτάσεις προς συζήτηση που έθεσε υπόψη της ΕΠΑΕ ο υφυπουργός Αθλητισμού
περιλαμβάνονται: 
*** Η χορηγία του πρωταθλήματος από τον ΟΠΑΠ. 
*** Η συμφωνία μεταξύ ΕΠΑΕ και ΠΑΕ για την προμήθεια ικανού αριθμού
εισιτηρίων - σε προνομιακή τιμή - κάθε Κυριακή από τον ΟΠΑΠ, ο οποίος με τη
σειρά του θα τα διαθέτει δωρεάν σε μαθητές, φοιτητές κ.λπ. 
*** Η δημιουργία δελτίου ΠΡΟ-ΠΟ για το πρωτάθλημα κάτω των 21 ετών. 
*** Η αύξηση του ποσοστού των ΠΑΕ από το ΠΡΟ-ΠΟ, από 8% σε 12%. Και
παράλληλα η δημιουργία νέων παιχνιδιών, μεταξύ των οποίων δελτίων με 6 ή 7
αγώνες, Βαλκανικό ΠΡΟ-ΠΟ, ΠΡΟ-ΠΟσκόρ κ.λπ. 
*** Την ανάληψη από τον ΟΠΑΠ ολόκληρου του προγράμματος των
ηλεκτρονικών εισιτηρίων (τύπωμα, διάθεση, μετακινήσεις οπαδών, εξεύρεση
χορηγών κ.λπ.). 
*** Η αγορά των δικαιωμάτων χρήσης των σημάτων των ομάδων από τον ΟΠΑΠ. 
*** Η δημιουργία Λιγκ Καπ, με την ομάδα που θα το κατακτά να συμμετέχει
στο Κύπελλο ΟΥΕΦΑ, για την επιμήκυνση της αγωνιστικής περιόδου και του
διαστήματος που παίζεται ΠΡΟ-ΠΟ. 
«Κοινή αρχή μας είναι η ανάπτυξη του ποδοσφαίρου», είπε ο κ. Κουράκης μετά το
πέρας της συνάντησης, σημειώνοντας ότι «μέχρι το τέλος του επόμενου μήνα θα
είναι έτοιμο το νομοσχέδιο που αφορά τη βία, το ντόπινγκ, την πολυϊδιοκτησία,
τη διαιτησία και την επιχειρηματικότητα». 
«Τα ζητήματα που αφορούν τις νέες πηγές εσόδων των ΠΑΕ τέθηκαν με
αποφασιστικότητα και αποτελεσματικότητα», σημείωσε από την πλευρά του ο
πρόεδρος της ΕΠΑΕ Θανάσης Κανελλόπουλος.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17243O041</ED>
<ID>
ID:302502

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΡΟΫΠΟΛΟΓΙΣΜΟΣ ΟΛΥΜΠΙΑΔΑΣ: Κανένα περιθώριο υπέρβασης
</H5><H2>Φρένο από τον Σημίτη στο 1,5 τρισ.
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Κωδικό προς κωδικό «τσεκάρουν» οι αρμόδιοι υπουργοί τα έργα των Ολυμπιακών
Αγώνων προκειμένου να μην υπερβούν το 1,493 τρισ. δραχμές. Μία ημέρα πριν από
τη συζήτηση για τους Ολυμπιακούς Αγώνες σε επίπεδο αρχηγών κομμάτων στη Βουλή,
ο Πρωθυπουργός κατέστησε σαφές πως δεν υπάρχει κανένα περιθώριο υπέρβασης του
ήδη υπάρχοντος προϋπολογισμού. 
Ο Κώστας Σημίτης, μάλιστα, έδωσε στους αρμόδιους υπουργούς διορία δύο ημερών
(μέχρι αύριο) για να «κλείσουν» τους προϋπολογισμούς τών έργων, ώστε να
υπάρχει πλήρως διαμορφωμένη εικόνα. Την ανάγκη του άμεσου καθορισμού των
προϋπολογισμών κάθε έργου και την επίσπευση των διαδικασιών ζήτησε και η
υπουργός ΠΕΧΩΔΕ Βάσω Παπανδρέου, στην αρμοδιότητα της οποίας περιλαμβάνονται
ορισμένα από τα «ανοιχτά», σε οικονομικές υπερβάσεις, Ολυμπιακά έργα - τα
γήπεδα στο Ελληνικό, το Φάληρο και τα δύσκολα οδικά. Και μπορεί τόσο η κ.
Παπανδρέου όσο και ο προκάτοχός της Κώστας Λαλιώτης να ισχυριστούν δικαίως πως
«ανέλαβαν τα έργα πολύ αργά», η ευθύνη όμως, σύμφωνα με «τρίτους», βαρύνει το
σύνολο της κυβέρνησης. Την ίδια στιγμή, επανήλθαν τα σενάρια της σύναψης
ομολογιακού δανείου από τράπεζες και της μετα-ολυμπιακής εκμετάλλευσης
ορισμένων έργων (π.χ., Άγιος Κοσμάς) από ιδιώτες για εξασφάλιση πόρων. 
Περισσότερους από 600 διαφορετικούς κωδικούς έργων χρειάστηκε να ελέγξουν χθες
οι υπουργοί Εθνικής Οικονομίας Νίκος Χριστοδουλάκης, ΥΠΕΧΩΔΕ Βάσω Παπανδρέου,
ΥΠΠΟ Ευάγγελος Βενιζέλος, οι υφυπουργοί Οικονομικών Χρήστος Πάχτας και ΥΠΠΟ
Νάσος Αλευράς και ο γενικός γραμματέας Ολυμπιακών Αγώνων Κώστας Καρτάλης. 
Οι αυξητικές τάσεις του προϋπολογισμού οφείλονται, σύμφωνα με πληροφορίες, σε
τρεις λόγους: 
- Στις απαλλοτριώσεις των εκτάσεων, όπου χωροθετήθηκαν τα Ολυμπιακά έργα, οι
οποίες υπερέβησαν τις αρχικές εκτιμήσεις κατά 40%. Υπολογίζεται ότι περί τα
100 δισ. δραχμές δόθηκαν για απαλλοτριώσεις χωρίς να έχουν εκδικαστεί ακόμα
όλες οι περιπτώσεις. 
- Στη «μείωση αντικειμένου» ορισμένων έργων (π.χ. περιφράξεις), η οποία μπορεί
να ελαφρύνει προς στιγμήν τον προϋπολογισμό, όμως δεν παύει να είναι κόστος
που θα εμφανιστεί αργότερα. 
- Στις αλλαγές χωροθετήσεων που επέφεραν εκ νέου σχεδιασμό, όπως για
παράδειγμα στην περίπτωση των έργων του Φαλήρου. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17243O042</ED>
<ID>
ID:302554

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O04&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Συμφωνία με τον Δερμιτζάκη
</H2>
Τη συνεργασία του με τον ΟΦΗ για τρία χρόνια ανανέωσε ο Μανόλης Δερμιτζάκης.
«Θα είναι πολύ μεγάλη χαρά για όλους να μπορέσει να βρει και πάλι το καλό
αγωνιστικό του πρόσωπο και να δημιουργήσει την ευκαιρία στον εαυτό του να
κάνει μεταγραφή σε ομάδα του εξωτερικού» δήλωσε ο πρόεδρος της ΠΑΕ ΟΦΗ Κώστας
Καζανάκης. Οι παίκτες του ΟΦΗ προπονήθηκαν χθες το απόγευμα εν όψει του
αυριανού αγώνα Κυπέλλου με την Καλλιθέα στο Ηράκλειο και στη διάθεση του
Γιάννη Σαμαρά τέθηκε και ο νεοαποκτηθείς από τον Πανσερραϊκό Τάσος Δέντσας.
Χθες ολοκλήρωσαν τις δοκιμαστικές προπονήσεις τους οι δύο Γάλλοι, όμως, ο
προπονητής του ΟΦΗ έκρινε ότι δεν είναι σε θέση να βοηθήσουν την κρητική ομάδα
και σήμερα θα αναχωρήσουν για την Ελβετία και το Βέλγιο.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17243O043</ED>
<ID>
ID:302597

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O04&aa=3</URL></REF>


Article

<CATEGORY>vin10</CATEGORY>

 <H5>Ο ΔΙΚΑΣΤΗΣ
</H5><H2>Περιμένει επτά ΠΑΕ
</H2>
Για αύριο κλήθηκαν σε απολογία από τον αθλητικό δικαστή οι ΠΑΕ ΑΕΚ και
Ηρακλής (για επεισοδιακή συμπεριφορά και υβριστικά συνθήματα στο μεταξύ τους
παιχνίδι), ο Παναθηναϊκός (ρίψη κερμάτων και πλαστικών ποτηριών στο ματς με το
Αιγάλεω), η Προοδευτική (επίθεση ποδοσφαιριστή της στον διαιτητή και γενίκευση
στη συνέχεια των επεισοδίων μέσα στον αγωνιστικό χώρο), η Καλαμαριά, ο ΠΑΣ
Γιάννινα και ο Ολυμπιακός Βόλου. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17243O044</ED>
<ID>
ID:302622

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O04&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Η μάχη στο Καυταντζόγλειο
</H2>
Ημέρα Κυπέλλου η σημερινή με το παιχνίδι Ηρακλής-Παναθηναϊκός να ξεχωρίζει,
καθώς τις δύο προηγούμενες φορές που ήταν να γίνει αναβλήθηκε λόγω δυσμενών
καιρικών συνθηκών. Το ματς θα αρχίσει στις 4.30 μ.μ. Επίσης σήμερα θα γίνουν
τα παιχνίδια SKODA Ξάνθη-Ιωνικός (2 μ.μ.), Παναχαϊκή-Άρης (5.15 μ.μ.) και
Αιγάλεω-Ολυμπιακός (6.30 μ.μ.). 
Γ' ΕΘΝΙΚΗ: Σήμερα εξάλλου θα γίνουν και τα αναβληθέντα παιχνίδια
Ελευσίνα-Καβάλα και Ατρόμητος Αθ.-Μαρκό για το πρωτάθλημα της Γ' Εθνικής κατηγορίας.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17243O045</ED>
<ID>
ID:302641

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O04&aa=5</URL></REF>


Article

<CATEGORY>vin10</CATEGORY>

 <H5>ΒΑΚΟΥΦΤΣΗΣ: ΜΠΟΡΩ ΝΑ ΑΓΩΝΙΣΤΩ ΣΤΟ ΜΑΤΣ ΜΕ ΤΟΝ ΠΑΝΑΘΗΝΑΪΚΟ
</H5><H2>Έτοιμος για 11άδα
</H2><H4>* «Όταν ήρθε η πρόταση του Ηρακλή, δεν το σκέφθηκα καθόλου»
</H4>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ο Γιώργος Βακουφτσής έκανε χθες την πρώτη του προπόνηση ως παίκτης του Ηρακλή,
ενώ δεν αποκλείεται σήμερα να πραγματοποιήσει και την πρώτη του εμφάνιση στον
αγώνα του Καυταντζογλείου, όπου ο Ηρακλής υποδέχεται τον Παναθηναϊκό για το
Κύπελλο (16.30 μ.μ.). 
Οι άνθρωποι της ΠΑΕ Ηρακλής κάνουν αγώνα δρόμου, προκειμένου να εκδοθεί το
δελτίο του παίκτη και να έχει δικαίωμα συμμετοχής στο σημερινό παιχνίδι.
«Είμαι έτοιμος για να αγωνιστώ στο παιχνίδι με τον Παναθηναϊκό, αν μου το
ζητήσει ο προπονητής μου» είπε χθες ο Γιώργος Βακουφτσής στην συνέντευξη Τύπου
που παραχώρησε. Ο 21χρονος επιθετικός δήλωσε ότι είναι ανακουφισμένος που
έφυγε από τη Φιορεντίνα, ενώ για τους λόγους τους οποίους τον έκαναν να έρθει
στον Ηρακλή, είπε: «Όταν ήρθε η πρόταση του Ηρακλή, δεν το σκέφτηκα καθόλου.
Στη Φιορεντίνα το κλίμα ήταν πολύ άσχημο και δεν περνούσα καλά. Είχα προτάσεις
και από άλλες ομάδες, όμως, ο Ηρακλής με ήθελε περισσότερο και γι' αυτό
αποφάσισα να έρθω στη Θεσσαλονίκη. 
Οι άνθρωποί του μου φέρθηκαν πολύ καλά. Εξάλλου, συμπαθώ τον Ηρακλή και μου
αρέσει πάντα να ρισκάρω». 
Ο Γιώργος Βακουφτσής με τη φανέλα του Ηρακλή. Ο Έλληνας επιθετικός πιστεύει
σε μία επιτυχημένη πορεία για τον ίδιο και την ομάδα

Ο Βακουφτσής, όταν ρωτήθηκε για την σημερινή αναμέτρηση του Ηρακλή με τον
Παναθηναϊκό και τις ελπίδες που έχει η νέα του ομάδα για πρόκριση στην επόμενη
φάση του Κυπέλλου, είπε: «Η κλήρωση με τον Παναθηναϊκό δεν θα έλεγα ότι ήταν
εύκολη. Όλοι γνωρίζουν ότι η δυναμικότητα του Παναθηναϊκού είναι μεγάλη. Είδα,
όμως, τον αγώνα του Ηρακλή με την ΑΕΚ και πιστεύω ότι μπορεί να πάρει την
πρόκριση στην επόμενη φάση του θεσμού». 
ΟΝΕΙΡΑ 
Ο Βακουφτσής αποκτήθηκε από τον Άγγελο Αναστασιάδη, προκειμένου να δώσει
λύσεις στο πρόβλημα της δυστοκίας που αντιμετώπιζε η ομάδα. Με αυτά τα
δεδομένα το βάρος που έχει να σηκώσει ο νεαρός επιθετικός στον Ηρακλή είναι
μεγαλύτερο από αυτό που είχε στη Φιορεντίνα. «Δεν εξετάζω το βάρος της
Φιορεντίνα ή το βάρος του Ηρακλή. Εξετάζω το δικό μου βάρος και κατά πόσο
μπορώ να αγωνίζομαι καλά» είπε ο Βακουφτσής και συνέχισε: «Είμαι μόλις 21
χρόνων, έχω φιλοδοξίες και όνειρα και τα τρία χρόνια που βρισκόμουν στην
Ιταλία αποκόμισα πολύ σημαντικές εμπειρίες, οι οποίες θα με βοηθήσουν στον
Ηρακλή, αλλά και στο μέλλον». 
ΟΙ ΥΠΟΛΟΙΠΟΙ ΣΤΟΧΟΙ 
Ανοικτό παραμένει το ενδεχόμενο της απόκτησης του Τάκη Γκώνια, αφού ο
Πανιώνιος θέλει ως ανταλλάγματα για να παραχωρήσει τον παίκτη τους Νασιόπουλο
και Κορμαρή. Και ενώ για τον Ηρακλή δεν αποτελεί πρόβλημα η παραχώρηση του
Νασιόπουλου, για τον Κορμαρή ο Άγγελος Αναστασιάδης έχει τις αντιρρήσεις του
όσον αφορά την παραχώρησή του. 
Όσον αφορά το σημερινό παιχνίδι ο Ηρακλής δεν αντιμετωπίζει προβλήματα
απουσιών. Ο Άγγελος Αναστασιάδης έχει όλους τους παίκτες στη διάθεσή του και
το μόνο που τον προβληματίζει είναι μην τυχόν εμφανιστεί η ομάδα κουρασμένη
από την υπερπροσπάθεια που κατέβαλε στο παιχνίδι με την ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17243O051</ED>
<ID>
ID:302503

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Ο Ντουμιτρίου δοκιμάζει δύο Τσέχους παίκτες
</H5><H2>Ψάχνει νέες μεταγραφές μετά το τριπλό «ναυάγιο»
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ναυάγησαν οι μεταγραφές των Παντούρου, Τσομάκοφ και Μισέ Μισέ για τον
Πανιώνιο. 
Τη στιγμή που όλοι θεωρούσαν τελειωμένη υπόθεση την υπογραφή του συμβολαίου
του Νίκα Παντούρου, η παρέμβαση της Πόρτο χάλασε τη μεταγραφή. Η πορτογαλική
ομάδα προέβαλε ξαφνικά νέες οικονομικές αξιώσεις για να παραχωρήσει τον
Ρουμάνο μέσο και έτσι οι διαπραγματεύσεις των δύο πλευρών οδηγήθηκαν σε
ναυάγιο χθες τα ξημερώματα. 
Η διοίκηση της «κυανέρυθρης» ΠΑΕ επιβεβαίωσε την αρνητική εξέλιξη της υπόθεσης
με ανακοίνωσή της, σύμφωνα με την οποία αφήνει ένα «παραθυράκι» για να
ολοκληρωθεί η μεταγραφή το καλοκαίρι, αφού τότε τελειώνει το συμβόλαιο του
παίκτη και θα είναι ελεύθερος. 
Αλλά και οι Τσομάκοφ και Μισέ Μισέ δεν τα βρήκαν στο οικονομικό με τον Αχιλλέα
Μπέο. Έτσι, αν δεν υπάρξει κάποια αλλαγή της τελευταίας στιγμής, και οι δύο
αυτές μεταγραφές δεν θα ολοκληρωθούν. 
Ο Τσομάκοφ μάλιστα αναχώρησε από την Ελλάδα χθες το απόγευμα. 
Χθες πάντως ήλθαν στην Αθήνα δύο Τσέχοι οι οποίοι θα δοκιμαστούν από τον
Ντουμίτρου Ντουμιτρίου σε φιλικό αγώνα που θα δώσει ο Πανιώνιος με το Χαϊδάρι. 
Μεθαύριο το μεσημέρι θα παρουσιαστούν και επίσημα τα μέχρι τώρα μεταγραφικά
αποκτήματα του Πανιωνίου.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17243O052</ED>
<ID>
ID:302555

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Τεστ για τον πάγκο η ρεβάνς με Προοδευτική
</H2>
Αρκετούς βασικούς ποδοσφαιριστές του θα ξεκουράσει ο Νίκος Αλέφαντος στον
αυριανό (2.30 μ.μ.) εκτός έδρας αγώνα Κυπέλλου με την Προοδευτική. 
Το ματς θα διεξαχθεί στο γήπεδο του Κορυδαλλού και είναι ρεβάνς του 4-0. Το
σκορ αυτό δίνει την ευχέρεια στον προπονητή της ομάδας της Καισαριανής να
πραγματοποιήσει αρκετές αλλαγές. 
Σίγουρα εκτός αποστολής θα βρίσκεται ο Μπόζινταρ Μπάντοβιτς, ο οποίος
ακολουθεί θεραπευτική αγωγή και ο Μίλαν Πάβλοβιτς, που νιώθει κάποιες
ενοχλήσεις. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17243O053</ED>
<ID>
ID:302598

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O05&aa=3</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Με αιχμή τους ξένους στη Νίκαια
</H2>
Στην προσαρμογή των ξένων παικτών Σούχαντσοκ, Μικουλένας και Ραζανάουσκας έχει
δώσει το βάρος του Στάθη Σταθόπουλου, ώστε ο Ακράτητος να βρει τον δρόμο του.
Ο προπονητής τής ομάδας των Άνω Λιοσίων πιστεύει πολύ στην αξία των
συγκεκριμένων παικτών και ευελπιστεί ότι θα βοηθήσουν τον Ακράτητο να
παραμείνει στην κατηγορία. Στο μεταξύ, στο ματς με τον Ιωνικό, την προσεχή
Κυριακή στη Νίκαια, δεν θα παίξει ο τιμωρημένος Χάβος (τρεις κίτρινες), ενώ θα
επανέλθει ο Τσβετάνοφ, ο οποίος εξέτισε την ποινή του.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17243O054</ED>
<ID>
ID:302623

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O05&aa=4</URL></REF>


Article

<CATEGORY>vin10</CATEGORY>

 <H5>ΕΛΕΥΘΕΡΟΠΟΥΛΟΣ: ΠΡΟΠΟΝΗΘΗΚΕ ΚΑΝΟΝΙΚΑ ΚΑΙ ΤΕΘΗΚΕ ΣΤΗ ΔΙΑΘΕΣΗ ΤΟΥ ΛΕΜΟΝΗ
</H5><H2>Ελπίδες για το ντέρμπι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Δημήτρης Ελευθερόπουλος δήλωσε παρών στη χθεσινή προπόνηση, τα εισιτήρια του
ντέρμπι της Κυριακής με την ΑΕΚ αναμένεται να εξαντληθούν από τους φίλους του
Ολυμπιακού, ενώ ο Σωκράτης Κόκκαλης ευχήθηκε να κερδίσει το ποδόσφαιρο. 
Στο περιθώριο της χθεσινής συνάντησης που είχε το προεδρείο της ΕΠΑΕ με τον
υφυπουργό Αθλητισμού Γιάννη Κουράκη, ο πρόεδρος του Ολυμπιακού αναφέρθηκε στο
μεγάλο ματς στο στάδιο «Νίκος Γκούμας»: «Εύχομαι να γίνει ένα ωραίο παιχνίδι
και να κερδίσει ο καλύτερος». 
Ο Ελευθερόπουλος λίγο πριν αρχίσει η χθεσινή προπόνηση είχε τετ-α-τετ με τον
Τάκη Λεμονή. Ο διεθνής γκολκίπερ είπε στον προπονητή του ότι αισθάνεται καλά
και είναι έτοιμος να πάρει μέρος στο οικογενειακό δίτερμα. Ο «ερυθρόλευκος»
τεχνικός τού έκανε το χατίρι και στο τέλος έτριβε τα χέρια του από
ικανοποίηση. 
Ο Δημήτρης Ελευθερόπουλος συμμετείχε στο «οικογενειακό» δίτερμα προς
ικανοποίηση του Λεμονή

Ο «Ελέ» επανήλ.θε κανονικά στις προπονήσεις ύστερα από 33 ημέρες, χωρίς να
αισθανθεί την παραμικρή ενόχληση στη μέση. Έτσι, αυξάνονται οι ελπίδες
συμμετοχής του στον αγώνα της Νέας Φιλαδέλφειας. Ο Τάκης Λεμονής θα γνωρίζει
αύριο ή το αργότερο την Παρασκευή αν θα εμπιστευτεί τη θέση του τερματοφύλακα
στον Ελευθερόπουλο στο ματς-φωτιά με την ΑΕΚ. Είναι πολύ πιθανό ο 25χρονος
γκολκίπερ να βρίσκεται στην αποστολή της ομάδας του και η συμμετοχή του στην
ενδεκάδα θα αποφασιστεί την τελευταία στιγμή. Στον Πειραιά ζουν και αναπνέουν
για το ματς-κλειδί στην υπόθεση της πρώτης θέσης στη βαθμολογία, και τα 6.350
εισιτήρια που θα προμηθευτεί σήμερα ο Ολυμπιακός αναμένεται να εξαντληθούν
όλα. Μεγάλο ενδιαφέρον δείχνουν τόσο οι σύνδεσμοι των «ερυθρολεύκων» όσο και
οι κάτοχοι των μπλοκ διαρκείας. Ο Ολυμπιακός θα καταβάλει σήμερα σε επιταγή το
ποσόν των 31.750.000 δρχ. και θα παραλάβει από την ΑΕΚ τα εισιτήρια (τιμώνται
5.000 δρχ.). Θα διατίθενται από τα εκδοτήρια της ΠΑΕ Ολυμπιακός (Πλατεία
Αλεξάνδρας - Λιμένας Ζέας από αύριο το πρωί 10.00). Οι φίλοι της πειραϊκής
ομάδας θα καθήσουν στις θύρες 1, 2 (πέταλο) στο στάδιο «Νίκος Γκούμας». 
Ο ΡΟΜΠΕΡΤΣ 
Με μποϊκοτάζ εξακολουθούν να απειλούν οι Λιβεριανοί «αντάρτες», μεταξύ των
οποίων και ο Ζίζι Ρόμπερτς, το Κόπα Άφρικα. Ο επιθετικός του Ολυμπιακού καθώς
και άλλοι διεθνείς ποδοσφαιριστές της Εθνικής Λιβερίας εμμένουν στις
οικονομικές τους απαιτήσεις για να πάρουν μέρος στη διοργάνωση. 
Τεστ για τον Στέλιο Βενετίδη εν όψει του ντέρμπι αποτελεί η αποψινή
αναμέτρηση για το Κύπελλο

Οι «αντάρτες» δεν μετέχουν στις προπονήσεις της Εθνικής Λιβερίας και έχουν
ζητήσει από την Ποδοσφαιρική Ομοσπονδία 15.000 δολάρια για να πάρουν μέρος στο
Κόπα Άφρικα. Η Ομοσπονδία τούς έχει υποσχεθεί το ποσόν των 6.500 δολαρίων και
σήμερα ή το αργότερο αύριο θα δοθεί τέλος στο σίριαλ. Να σημειωθεί ότι το Κόπα
Άφρικα θα αρχίσει το ερχόμενο Σάββατο στο Μάλι. Στο πρόβλημα που έχει προκύψει
στην Εθνική Λιβερίας αναφέρονται όλα τα διεθνή site. 
Ο Πίτερ Οφορίκουε θα εγκαταλείψει μεθαύριο την Γκάνα και θα επιστρέψει στις
εγκαταστάσεις του Ρέντη. 
ΤΟ ΑΙΓΑΛΕΩ 
Ματς τυπικής διαδικασίας για τον Ολυμπιακό είναι ο αποψινός επαναληπτικός
αγώνας με το Αιγάλεω στη Νίκαια (18.30). Ο Τάκης Λεμονής θα ξεκουράσει
βασικούς ποδοσφαιριστές (Καρεμπέ, Τζόρτζεβιτς, Πατσατζόγλου και Κωστούλας
αποκλείστηκαν από την αποστολή ), ενώ οι Ζε Ελίας, Αλεξανδρής και Τζιοβάνι θα
καθήσουν στον πάγκο. Οι Ανατολάκης και Αμανατίδης θα καλύψουν τις θέσεις των
Μπερμούδες (έκανε χθες θεραπεία) και Κωστούλα. 
Το ματς με το Αιγάλεω θα αποτελέσει τεστ για τον Στέλιο Βενετίδη. Ο προπονητής
του Ολυμπιακού θα διαπιστώσει τον βαθμό ετοιμότητας του διεθνούς αμυντικού, ο
οποίος προορίζεται να αγωνιστεί στην αριστερή πλευρά της άμυνας στο ντέρμπι με
την ΑΕΚ. 
Οι «ερυθρόλευκοι» αναμένεται να αγωνιστούν με τους: Γεωργίου - Μαυρογενίδη,
Ανατολάκη, Αμανατίδη, Τζιωρτζόπουλο - Πουρσανίδη, Άντζα, Γιαννακόπουλο,
Βενετίδη, Ζέτερμπεργκ - Άλβες. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17243O061</ED>
<ID>
ID:302504

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Με όλα τα όπλα της την Κυριακή εναντίον του Ολυμπιακού
</H5><H2>Ντέμης και Τσάρτας φώναξαν παρών
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η χθεσινή πρωινή προπόνηση της ΑΕΚ είχε δύο ευχάριστα γεγονότα και σκόρπισε
αισιόδοξες σκέψεις στον Φερνάντο Σάντος, εν όψει του αγώνα ντέρμπι κόντρα στον
Ολυμπιακό. 
Τόσο ο Ντέμης Νικολαΐδης όσο και ο Βασίλης Τσάρτας γυμνάστηκαν χωρίς να
αισθανθούν ιδιαίτερες ενοχλήσεις και συνεπώς θέτουν υποψηφιότητα για να
πατήσουν το τερέν της Νέας Φιλαδέλφειας στην αρχική ενδεκάδα. Και αν για τον
Τσάρτα η κατάσταση εξ αρχής ήταν καλύτερη, καθώς είχε δεχθεί μόνο μια κλωτσιά
στη Θεσσαλονίκη, τα πράγματα για τον Νικολαΐδη εξελίσσονται όπως (θα)
περίμεναν οι, πλέον, αισιόδοξοι. Σταδιακά κάνει και ασκήσεις με μπάλα,
προσέχοντας πάντα να μην καταπονείται, ενώ για λίγο έδωσε το «παρών» και σε
ασκήσεις τακτικής (διπλό). Κατά συνέπεια, το ερώτημα πάει λίγο... παραπέρα.
Όχι αν αγωνιστεί ο Νικολαΐδης, καθόσον τέτοια ραντεβού ο διψασμένος για
διακρίσεις παίκτης δεν τα χάνει, αλλά ποιος θα είναι ο παρτενέρ του. Ο Ίλια
Ίβιτς κέρδισε πόντους στη συνείδηση του Σάντος και συμπάθειες στα αποδυτήρια
με την εμφάνισή του απέναντι στον Ηρακλή, αλλά σοβαρή υποψηφιότητα θέτει ο
Χρήστος Μαλαδένης! Κάποιοι λένε ότι προς τον επιθετικό μέσο προσανατολίζεται ο
Πορτογάλος τεχνικός, δουλεύοντας συνέχεια πάνω σε ποιο σύστημα θα ακολουθήσει
η ΑΕΚ στο ντέρμπι. 
Τσάρτας, Νικολαΐδης. Γυμνάστηκαν χωρίς να αισθανθούν ιδιαίτερες ενοχλήσεις
και συνεπώς θέτουν υποψηφιότητα για να πατήσουν το τερέν της Νέας Φιλαδέλφειας

* Αναφορικά με τις τιμές των εισιτηρίων ο Μ. Ψωμιάδης διαπίστωσε χθες
το πρωί - ακούγοντας προφανώς και διάφορες γνώμες δεξιά και αριστερά - ότι η
κίνησή του να ορίσει υψηλές τιμές στα εισιτήρια δεν έτυχε και της καλύτερης
αποδοχής. Έτσι, με αστραπιαία κίνηση, μία μόλις ημέρα μετά την επίσημη περίοδο
των... εκπτώσεων, αποφάσισε να ρίξει τις τιμές! Άμεσα και δραστικά. Με ένα
εισιτήριο προσφέρει... δύο αγώνες! Τι εννοούμε; Απλά, όποιοι πάρουν το «μαγικό
χαρτάκι» για το ντέρμπι και φροντίσουν να κρατήσουν το απόκομμα του εισιτηρίου
κερδίζουν αυτόματα τη δωρεάν είσοδό τους στο ματς εναντίον του Ιωνικού. Στις 3
Φεβρουαρίου, δηλαδή, στην πρεμιέρα του δευτέρου γύρου. Σε σχετική ανακοίνωσή
της η ΠΑΕ μεταξύ άλλων αναφέρεται «στην προσπάθεια επανόδου του φιλάθλου
κόσμου κοντά στο ποδόσφαιρο». Μάλιστα... 
Και επίσης: στο παρασκήνιο η ΑΕΚ δίνει μεγάλη μάχη, προκειμένου στο τέλος να
μην ισχύσουν τα όσα είχαν αποφασιστεί πριν από ημέρες. Δηλαδή, να μην κλείσει
ένα «κομμάτι» της Θύρας 3 και να μη δοθεί όλη η 1-2 στον Ολυμπιακό. Λέγεται
ότι εντός της ημέρας θα υπάρξει και δυναμική ανακοίνωση. Όσο για τα τηλεοπτικά
η σημερινή απόφαση πολλά θα κρίνει για το μέλλον «όλης της ΑΕΚ». Ο Μ.
Ψωμιάδης, πάντως, παρών και χθες στην προπόνηση εμφανίζεται με... ηθικό και
σκοπεύει να ανακοινώσει γενναίο πριμ στο παίκτες για τη νίκη - ακόμη και 5
εκατ. δρχ. στον καθένα! 
Τέλος, για τον Νάβας πάμε για παράταση της διακοπής συμβολαίου έως τα μέσα
Ιουνίου. Να φύγει η χρονιά, καθώς μισοτιμής δύσκολα τον δίνει η ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17243O062</ED>
<ID>
ID:302556

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O06&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: Για το οικονομικό
</H5><H2>Ζήτησε εγγυήσεις από τον Μπατατούδη
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Φρούσσος και Καφές πανηγυρίζουν για το γκολ που πέτυχε ο δεύτερος στο χθεσινό
ματς Κυπέλλου με τη Χαλκηδόνα

Ύστερα από περίπου δεκαπέντε μήνες ο Γιώργος Μπατατούδης κατάφερε και πάλι να
παρακολουθήσει ένα εντός έδρας παιχνίδι του ΠΑΟΚ χωρίς να δεχθεί τα πυρά των
φιλάθλων της ομάδας. Χθες βρέθηκε στο γήπεδο της Τούμπας και παρακολούθησε το
παιχνίδι του «Δικεφάλου» με αντίπαλο τη Χαλκηδόνα. Οι περίπου χίλιοι φίλαθλοι
που βρέθηκαν στο γήπεδο δεν ασχολήθηκαν ιδιαίτερα με τον μεγαλομέτοχο, αφού
μόνον ελάχιστα συνθήματα από μεμονωμένους φιλάθλους ακούστηκαν εναντίον του.
«Για να μην υπάρξει παρεξήγηση, θέλω να πω ότι ήμουν πάντα κοντά στην ομάδα»
είπε ο κ. Μπατατούδης όταν ρωτήθηκε για τη δεκαπεντάμηνη απουσία του και
συνέχισε: «Υπήρχαν κάποιοι λόγοι που δεν μου επέτρεπαν να έρθω στο γήπεδο.
Υπήρχαν ευθύνες σε διάφορα μέτωπα και είχαμε βάλει κάποιες προτεραιότητες.
Τώρα πρέπει να είμαστε όλοι κοντά στην ομάδα γιατί μας έχει ανάγκη». 
Μετά το τέλος του αγώνα είχε συνάντηση με τον Ντούσαν Μπάγιεβιτς. Ο
Σερβοέλληνας τεχνικός ζήτησε να μάθει τι γίνεται με το οικονομικό πρόβλημα που
υπάρχει και πότε θα δοθεί λύση. Ο Γιώργος Μπατατούδης τον διαβεβαίωσε ότι όλα
θα πάνε καλά και ότι μέχρι τις 20 Ιανουαρίου θα έχει καλύψει το μεγαλύτερο
μέρος των οφειλών. Στη συνέχεια ο μεγαλομέτοχος της ομάδας επεκτάθηκε και σε
θέματα μεταγραφών, αφού, ήδη, έχει στα χέρια του μια ενδιαφέρουσα πρόταση για
κοινοτικό ποδοσφαιριστή, το όνομα του οποίου δεν έχει γίνει γνωστό. Ο
Σερβοέλληνας τεχνικός τού ζήτησε πρώτα να εξοφληθούν οι παίκτες και στη
συνέχεια να μιλήσουν για μεταγραφές. 
ΜΑΤΣ-ΡΟΥΤΙΝΑΣ 
Διαδικαστικό χαρακτήρα είχε το χθεσινό παιχνίδι του ΠΑΟΚ με αντίπαλο τη
Χαλκηδόνα στην Τούμπα για το Κύπελλο Ελλάδος. Η ομάδα του «Δικεφάλου» κέρδισε
τελικά με 1-0 με γκολ του Καφέ στο 14' και πέρασε στις «8» του Κυπέλλου
Ελλάδος. Ο Ντούσαν Μπάγιεβιτς στο χθεσινό παιχνίδι χρησιμοποίησε όλους τους
παίκτες που δεν είχαν μέχρι τώρα χρόνο συμμετοχής, προκειμένου να δει σε τι
επίπεδο βρίσκονται και κατά πόσο μπορεί να ελπίζει στη βοήθειά τους. 
ΠΑΟΚ: Πουρλιοτόπουλος, Καφές, Κουτσόπουλος, Κουλακιώτης, Ζαβαντίας (60'
Καραδήμος), Βοσκαρίδης, Φρούσσος, Σπάσιτς, Νάστος, Κανακούδης (60' Χασιώτης),
Χατζηζήσης (78' Οκκάς). 
ΧΑΛΚΗΔΟΝΑ: Θέμελης, Κριαράς, Μαρτίνος, Πυρένης, Ρουτζιέρης, Αθανασιάδης
(65' Γεωργακάς), Βορριάς (82' Καραπίτσος), Κορακάκης, Δημαδάμας, Ροντρίγκεζ
(51' Τοιούτιος), Χρήστου. 
Σήμερα αναμένεται να υπογράψει συμβόλαιο για έξι μήνες o Τουρσουνίδης.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17243O063</ED>
<ID>
ID:302599

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O06&aa=3</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Χωρίς άγχος αλλά με Αλεξόπουλο
</H2>
Ντεμπούτο για τον Γιώργο Αλεξόπουλο σήμερα (18.30) με την ομάδα του
Αιγάλεω, στο ματς Κυπέλλου με τον Ολυμπιακό, στη Νίκαια. Για την ομάδα του
"Σίτι" το παιχνίδι αποτελεί τυπική διαδικασία (στον πρώτο αγώνα το Αιγάλεω
είχε χάσει με 5-1...) και έτσι ο Γιώργος Χατζάρας θα παρατάξει
αναπληρωματικούς παίκτες. Κατά τα άλλα, ο Μακρής θα μείνει εκτός γηπέδων για
περίπου έναν μήνα, ενώ τις προσεχείς ημέρες αναμένεται στην Αθήνα Αυστριακός
μπακ χαφ για να δοκιμαστεί.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17243O071</ED>
<ID>
ID:302505

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O07&aa=1</URL></REF>


Article

<CATEGORY>vin10</CATEGORY>

 <H5>ΖΟΥΡΟΣ: ΘΑ ΚΡΙΘΟΥΜΕ ΣΤΟ ΤΕΛΟΣ ΑΠΟ ΤΑ ΑΠΟΤΕΛΕΣΜΑΤΑ
</H5><H2>«Υπομονή»
</H2><H4>* «Ο Ολυμπιακός υποδέχεται απόψε στην Γλυφάδα, τη Μάλαγα του Μπόζινταρ Μάλκοβιτς
</H4>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Πίστωση χρόνου από τους οπαδούς, τόσο για τον εαυτό του όσο και για την ομάδα,
ζήτησε χθες ο Ηλίας Ζούρος, με την ευκαιρία της συνέντευξης Τύπου, που
παραχώρησε για το αποψινό (21.00 - TV Magic) εντός έδρας παιχνίδι του
Ολυμπιακού κόντρα στη Μάλαγα. 
«Όλοι κρίνονται εκ του αποτελέσματος και εμείς από αυτό θα κριθούμε. Θα φανεί
στο φινάλε το ποιος είναι ο καλύτερος αφού όλα κρίνονται στο τέλος και αυτό
δεν πρέπει να το ξεχνάει κανείς. Πρέπει όλοι να δείξουμε υπομονή. Είναι
απόλυτα φυσιολογικό να απογοητεύεται ο κόσμος και να εκφράζει με τον δικό του
τρόπο αυτή την απογοήτευση», τόνισε ο κόουτς των «ερυθρολεύκων» που επέμεινε
στη λέξη «υπομονή». 
Ο ΧΡΟΝΟΣ ΘΑ ΔΕΙΞΕΙ 
«Ο καλύτερος φαίνεται μέσα στο γήπεδο και ο χρόνος θα δείξει ποιος είναι
τελικά καλύτερος. Αυτή τη στιγμή προέχει η ηρεμία της ομάδας και είμαστε
αποφασισμένοι να δουλέψουμε ακόμα πιο σκληρά», συνέχισε, ενώ υπεραμύνθηκε της
επιλογής του να κάνει μίνι-χειμερινή προετοιμασία με την ομάδα στην Κω, το
διάστημα των εορτών. 
«Ο καλύτερος φαίνεται μέσα στο γήπεδο και ο χρόνος θα δείξει ποιος είναι
τελικά καλύτερος. Αυτή τη στιγμή προέχει η ηρεμία της ομάδας και είμαστε
αποφασισμένοι να δουλέψουμε ακόμα πιο σκληρά», τόνισε ο Ηλίας Ζούρος

«Αν γύριζε ο χρόνος πίσω, πάλι το ίδιο θα έκανα. Η προετοιμασία μας ήταν
ποιοτική και ποσοτική και δεν μας έβλαψε. Άλλωστε και η ΑΕΚ έκανε ανάλογη
προετοιμασία και δεν της έκανε κακό. Αυτή τη στιγμή θα πρέπει να δουλέψουμε
πάνω στην ηρεμία της ομάδας, αφού δεν έχουμε κανένα πρόβλημα. Είμαστε σαν μια
γροθιά. Στον αθλητισμό όμως υπάρχουν εκτός από τις νίκες και οι ήττες, που δεν
είναι καταστροφή. Δείτε τα τελευταία αποτελέσματα της Ρεάλ και της Κίντερ και
θα καταλάβετε». 
ΔΙΑΦΟΡΕΤΙΚΟ ΠΡΟΣΩΠΟ 
Ολοκληρώνοντας την... αναδρομή, στάθηκε και στο παιχνίδι με τον Παναθηναϊκό:
«Η ομάδα μου δεν έχασε δύο ντέρμπι στη σειρά, αλλά ένα αφού το άλλο το κέρδισε
ο Παναθηναϊκός στα χαρτιά λόγω της διακοπής. Αυτό το ματς, ενδεχομένως να
επηρέασε την ψυχολογία μας. 
Γενικά στα τελευταία παιχνίδια δείξαμε ένα εντελώς διαφορετικό πρόσωπο από
αυτό που έχουμε στις προπονήσεις και είναι καλό. Έχουμε συζητήσει με τους
παίκτες και σύντομα θα βρούμε τον δρόμο μας», κατέληξε. 
ΚΑΙ ΜΑΘΗΜΑΤΙΚΑ

Όσον αφορά τη Μάλαγα, του Μπόζινταρ Μάλκοβιτς, οι «ερυθρόλευκοι» με νίκη και
μάλιστα με διαφορά τουλάχιστον επτά πόντων, εξασφαλίζουν και μαθηματικά την
πρόκριση στη δεύτερη φάση. 
«Είναι επικίνδυνη ομάδα και ας έχει χάσει τα τρία τελευταία παιχνίδια της σε
Ισπανία και Ευρώπη. Θέλει μεγάλη προσοχή και αυτοσυγκέντρωση», τόνισε ο Ηλίας
Ζούρος που δεν ξέρει αν θα έχει στη διάθεσή του τον Φόρεστ, λόγω προβλήματος
στον αχίλλειο τένοντα.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17243O081</ED>
<ID>
ID:302506

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O08&aa=1</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ: Για το αποψινό ματς της ΑΕΚ με τη Σκαβολίνι
</H5><H2>Νίκη για να τελειώνουμε
</H2><H4>* «Μας περιμένουν δύσκολα ματς στο ελληνικό πρωτάθλημα» τόνισε ο Σέρβος προπονητής
</H4>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Οι περιπέτειες μπορεί να έχουν ενδιαφέρον και να προκαλούν, όμως, ο Ντράγκαν
Σάκοτα τις απεχθάνεται, αφού γνωρίζει ότι μπορεί να έχουν και κακό τέλος!
Νίκη, λοιπόν, θέλει σήμερα (19.00) η ΑΕΚ στο ΟΑΚΑ κόντρα στη Σκαβολίνι για να
μην μπει σε... περιπέτειες πρόκρισης στην επόμενη φάση της Ευρωλίγκας (Δ'
όμιλος). Υπάρχει όμως και άλλος λόγος που κάνει τον Σέρβο προπονητή να επιζητά
τη σιγουριά: «Θέλουμε νίκη επί της Σκαβολίνι και κόντρα στην Οστάνδη για να
εξασφαλίσουμε την πρόκριση. Στόχος μας είναι πριν από τα δύο τελευταία ματς
της πρώτης φάσης να έχουμε προκριθεί, ώστε να χαλαρώσουμε. Μας περιμένουν
δύσκολα ματς στο ελληνικό πρωτάθλημα και ουδείς μπορεί να γνωρίζει τι μπορεί
να συμβεί». 
Ζήτησε από τους παίκτες του να μην ξεγελαστούν από τη βαριά ήττα της Σκαβολίνι
από τη Βιλερμπάν, αφού η διαφορά δημιουργήθηκε στα τελευταία λεπτά: «Έχει δύο
πολύ καλούς ξένους, τον Τζόνσον και τον Μπούκερ. Είναι η τελευταία ευκαιρία
τους και έρχονται για να κάνουν την έκπληξη». 
Ο Ντράγκαν Σάκοτα αναφέρθηκε στον Κρις Καρ, τον οποίο έχει επιλέξει για τη
θέση του ξένου και όπως όλα δείχνουν το φλερτ θα καταλήξει σε γάμο: «Αν όλα
κυλήσουν ομαλά σύντομα θα είναι εδώ. Χρειαζόμαστε έναν παίκτη παραπάνω στα
γκαρντ. Έχουμε μόνο τον Χατζή και δεν αποτελεί λύση να χρησιμοποιείς παίκτες,
που αγωνίζονται στη θέση "3" ως "2άρια". Εκτός των άλλων, ο Ζήσης πρέπει να
παίζει πλέι μέικερ».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17243O082</ED>
<ID>
ID:302557

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O08&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Ο Ιωαννίδης κάλεσε 16 παίκτες
</H2>
Ο Γιάννης Ιωαννίδης δεν επεφύλαξε εκπλήξεις όσον αφορά τις προσκλήσεις για
τα δύο επόμενα ματς της Εθνικής για την προκριματική φάση του ευρωπαϊκού
πρωταθλήματος. 
Ο ομοσπονδιακός τεχνικός επέλεξε 16 παίκτες για τα παιχνίδια με το Ισραήλ
(23/1) και την Ισπανία (26/1), ενώ έχουν κληθεί άλλα οκτώ παιδιά για το
παιχνίδι με την Εθνική Νέων στο Ηράκλειο (την Κυριακή), στο πλαίσιο του
Προγράμματος Εθελοντισμού για το 2004. Για τα ματς του ευρωπαϊκού
πρωταθλήματος κλήθηκαν οι: Σιγάλας, Αλβέρτης, Ρεντζιάς, Παπανικολάου,
Ντικούδης, Γιαννούλης, Παπαλουκάς, Χαρίσης, Χατζηβρέττας, Διαμαντόπουλος,
Κακιούζης, Τσαρτσαρής, Λ. Παπαζόπουλος, Κούβαρης, Διαμαντίδης, Ζήσης. Η πρώτη
συγκέντρωση έχει προγραμματιστεί για αύριο το πρωί στο ΟΑΚΑ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17243O083</ED>
<ID>
ID:302600

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O08&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Μπράιαντ «πίκρανε» τον Φώτση
</H2>
Ο Αντώνης Φώτσης βρέθηκε και πάλι πολύ κοντά στον Κόμπι Μπράιαντ, κι αυτή
τη φορά είχε την ευκαιρία να τον δει στο καλύτερο ματς της καριέρας του (56π,
18/28δ, 3/6τρ, 11/12β, σε 34' ). Ο Φώτσης αγωνίστηκε 12 λεπτά (2π, 2ριμπ,
3λαθ.) στο παιχνίδι των Γκρίζλις με τους Λέικερς, οι οποίοι, αν και χωρίς τον
τιμωρημένο Σακίλ, νίκησαν 120-81. Σε άλλα ματς: Ορλάντο - Ντάλας 113-87,
Γιούτα - Ντένβερ 106-97, Γκόλντεν Στέιτ - Μαϊάμι 79-85, Νιού Τζέρσεϊ - Σαν
Αντόνιο 99-97.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17243O084</ED>
<ID>
ID:302624

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O08&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ ΚΟΡΑΤΣ
</H5><H2>Αγωνία για τον ΠΑΟΚ
</H2>
Με το μυαλό στο Ραμάτ Γκαν, εκεί όπου η κάτοχος της δεύτερης προνομιούχου
θέσης του 5ου ομίλου Μακάμπι Ιρόνι αντιμετωπίζει την αήττητη Λοκομοτίβ Ροστόφ,
υποδέχεται ο ΠΑΟΚ την Α.Ε. Λεμεσού (18.30, ΕΤ3). Ο ΠΑΟΚ ελπίζει ότι οι Ρώσοι
θα νικήσουν και στο Ισραήλ, ώστε να ισοβαθμήσει με τους Ισραηλινούς και να
προκριθεί στην επόμενη φάση. 
Αντίθετα, το Μαρούσι αγωνίζεται - χωρίς άγχος - στην Ντιζόν με την τοπική
ομάδα. Η ελληνική ομάδα αφού έχει εξασφαλίσει την πρόκριση.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17243O085</ED>
<ID>
ID:302642

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O08&aa=5</URL></REF>


Article

<CATEGORY>vin10</CATEGORY>

 <H5>ΠΑΟ: ΑΠΕΙΛΕΙ Ο ΓΙΑΝΝΑΚΟΠΟΥΛΟΣ ΤΗΝ ΟΥΛΕΜΠ
</H5><H2>Θα φύγουμε
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Και ο Κουτλουάι στην αποστολή για την Ποτγκόριτσα, αλλά είναι αμφίβολη η
συμμετοχή του κατά της Μπούντουτσνοστ

Ανήμερα του Αγίου Βαλεντίνου θα διακοπούν οι... αγάπες του Παναθηναϊκού με την
ULEB, αν ο Παύλος Γιαννακόπουλος πραγματοποιήσει τις απειλές που εξαπέλυσε
χθες και δεν ήταν δηλώσεις εν θερμώ! 
Ο μεγαλομέτοχος της ΚΑΕ Παναθηναϊκός είναι αγανακτισμένος από τη ασυνέπεια των
διοργανωτών της Ευρωλίγκας στο οικονομικό σκέλος και όπως τόνισε μετά το τέλος
της χθεσινής γενικής συνέλευσης των ιδιοκτητών των ΚΑΕ, προειδοποίησε την ULEB
πως θα αποσύρει την ομάδα από τη διοργάνωση. 
«Αποστείλαμε επιστολή στην ULEB και την ειδοποιήσαμε για την πρόθεσή μας να
κινηθούμε ακόμα και δικαστικά, αν δεν φανούν συνεπείς στις υποχρεώσεις τους. Η
στάση τους ώς τώρα ήταν απαράδεκτη και δεν τήρησαν τις υποσχέσεις τους. Μας
απάντησαν πως στις επόμενες ημέρες θα τακτοποιήσουν τις οφειλές τους. Αν δεν
γίνει κάτι τέτοιο, ο Παναθηναϊκός προτίθεται αποχωρήσει από τη διοργάνωση και
να μην αγωνιστεί στο ματς με τη Ρεάλ» είπε χαρακτηριστικά ο Παύλος
Γιαννακόπουλος. Ο αγώνας με τη Ρεάλ είναι ο τελευταίος για την α' φάση της
Ευρωλίγκας και σύμφωνα με το πρόγραμμα θα διεξαχθεί στο ΟΑΚΑ στις 14
Φεβρουαρίου. Επομένως, αν ο κ. Γιαννακόπουλος είναι αποφασισμένος να
πραγματοποιήσει τότε τη χθεσινή απειλή του, σημαίνει πως έδωσε περιθώριο έναν
μήνα στην ULEB και την Telefonica για να καταβάλλουν τα οφειλόμενα. 
*** Αύριο, πάντως, ο Παναθηναϊκός θα αγωνιστεί με την Μπούντουτσνοστ
και σήμερα αναχωρεί για την Ποντογκόριτσα, με τον Ιμπραήμ Κουτλουάι να
συμπεριλαμβάνεται στην αποστολή, όπως και ο Πέπε Σάντσεζ. Αντίθετα, ο Νταμίρ
Μουλαομέροβιτς και ο Γιώργος Καλαϊτζής θα μείνουν στην Αθήνα και θα κάνουν
ατομικές προπονήσεις.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17243O091</ED>
<ID>
ID:302507

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O09&aa=1</URL></REF>


Article

<CATEGORY>vin10</CATEGORY>

 <H5>ΚΟΥΡΑΚΗΣ: Υπόσχεση στον ΕΣΑΚΕ
</H5><H2>Θα εξεταστούν οι προτάσεις
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο περίφημος διαχωρισμός του επαγγελματικού μπάσκετ, τον οποίο είχε αποφασίσει
ο ΕΣΑΚΕ εδώ και δυόμισι μήνες, μπορεί να γίνει, αλλά από τη νέα περίοδο. Η
παρουσία του υφυπουργού Αθλητισμού Γιάννη Κουράκη στη χθεσινή γενική συνέλευση
των ιδιοκτητών των ΚΑΕ έπαιξε καταλυτικό ρόλο, αφού ξεκαθαρίστηκε για άλλη μία
φορά ότι η Πολιτεία «βλέπει με καλή διάθεση τα αιτήματα των ΚΑΕ», όμως, αυτό
θα γίνει σε συνεργασία όλων των φορέων και όχι με «επανάσταση». 
Ο Κουράκης υποσχέθηκε ότι μέσα στο επόμενο τρίμηνο θα συσταθεί νομική
επιτροπή, η οποία θα εξετάσει όλες τις προτάσεις θα συζητήσει με όλους τους
φορείς και θα καταλήξει σε συγκεκριμένες προτάσεις. Έτσι, θα σχεδιαστεί ειδικό
νομοσχέδιο, το οποίο θα κατατεθεί στη Βουλή και φυσικά θα ισχύσει από τη νέα
αγωνιστική περίοδο. 
Το θετικό για το επαγγελματικό μπάσκετ είναι ότι στην ατζέντα των συζητήσεων
συμπεριλήφθηκαν και πολύ σοβαρά θέματα όπως η βιωσιμότητα των ΚΑΕ, αλλά και η
διεύρυνση της Α1, με έμφαση στην περιφέρεια. 
«Ο κ. υπουργός δέχθηκε ότι πως υπάρχουν ιδιαιτερότητες στο επαγγελματικό
μπάσκετ και πως πρέπει να γίνουν αλλαγές» είπε ο πρόεδρος του ΕΣΑΚΕ, Μανώλης
Παπακαλιάτης, ενώ δεν έλειψαν και οι αιχμές προς την ΕΟΚ. «Θα βοηθήσουμε έως
το σημείο που μπορούμε και την Εθνική, όχι, όμως, κάποιοι να την
εκμεταλλεύονται για να επωφεληθούν». 
«Η ΕΟΚ θέλει να κυριαρχήσει και να παίξει τον πρώτο ρόλο, όμως, αυτό δεν
πρόκειται να γίνει» είπε ο πρόεδρος της ΚΑΕ Ολυμπιακός, Σωκράτης Κόκκαλης,
χαρακτηρίζοντας το επόμενο τρίμηνο ως μία «ιδιαίτερα κρίσιμη περίοδο για το
επαγγελματικό μπάσκετ». 
Απαισιόδοξος, όμως, ήταν ο πρόεδρος της ΚΑΕ ΑΕΚ Γιάννης Φιλίππου. «Όλοι
προσπαθούμε ώστε να συνεχίσει να υπάρχει μπάσκετ. Πιστεύω, όμως, ότι το
μπάσκετ έχει τελειώσει. Το μαγαζί θα κλείσει οριστικά, αν δεν γίνει κάτι»
τόνισε. 
Να σημειώσουμε ότι κατά τη διάρκεια της γενικής συνέλευσης τέθηκε και θέμα
«σάλαρι καπ», ενώ δεν έλειψαν και οι αντιπαραθέσεις (Παπακαλιάτης - Τζιβελέκας).
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17243O092</ED>
<ID>
ID:302558

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O09&aa=2</URL></REF>


Article

<CATEGORY>vin10</CATEGORY>

 <H5>ΣΤΟ ΣΑΠΟΡΤΑ
</H5><H2>Νίκησε ο Ηρακλής
</H2>
Νίκη και ήττα για τις ελληνικές ομάδες στα χθεσινά ματς του Κυπέλλου Σαπόρτα.
Ο Ηρακλής νίκησε πολύ εύκολα 86-50 την Ιγκόγκεα Αλεξαντρόβατς, ενώ ο Πανιώνιος
δεν κατάφερε να νικήσει ούτε στο Λε Μαν. 
Οι παίκτες του Ηρακλή είχαν κέφια, κυριάρχησαν στα ριμπάουντ (25 περισσότερα),
έτρεξαν (11/18 αιφνιδιασμούς) και έφτασαν πολύ εύκολα στη νίκη, αφού
προηγήθηκαν 47-33 στο ημίχρονο. 
Η σύνθεση του Ηρακλή: Μπλάκνεϊ 11 (9 ασ., 4 κλεψ.), Γιανουζάκος 12, Νάνης 1,
Μικ 9 (13 ρ.), Χατζηβρέτας 18 (5 ασ.), Χούπμαν 9 (9 ρ.), Παπαϊωακείμ 10,
Διαμαντίδης 3, Κούβελας 3, Καράγκουτης 10. 
Αντίθετα, ο Πανιώνιος γνώρισε την ήττα στο Λε Μαν με 88-75. Η ελληνική ομάδα
αγωνίστηκε χωρίς τους Διαμαντόπουλο, Μάγλο και Αγαδάκο, αλλά βέβαια για άλλη
μια φορά το πρόβλημά του ήταν η άμυνα. Η Εστουντιάντες νίκησε στην Τουρκία την
Νταρουσάφακα 86-76 και πλέον ο Πανιώνιος έχασε κάθε ελπίδα για πρώτη ή δεύτερη
θέση στον όμιλό του. 
Η σύνθεση: Μπατής 2, Μάρκοβιτς 4, Σκιαρά 8, Σίρλεϊ 12, Γκαγκαουδάκης 2,
Σκλάβος 7, Τζόουνς 26 (13 ρ.), Μελάς 3, Σάντος 11.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17243O093</ED>
<ID>
ID:302601

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΡΓΕΝΤΙΝΗ </H5><H2>Η κρίση έπληξε και το ποδόσφαιρο </H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ο Μαραντόνα προσεύχεται για την «μπιανκοσελέστε»

Τανγκό και ποδόσφαιρο. Δυο μόνον λέξεις κυριαρχούν αυτό τον καιρό στην
Αργεντινή. Η μεγάλη κρίση που μαστίζει τη χώρα αυτή της Λατινικής Αμερικής δεν
φαίνεται να βρίσκει διέξοδο, τουλάχιστον στο αμέσως προσεχές μέλλον. Στους
δρόμους του Μπουένος Άιρες, στα πρόσωπα των κατοίκων της πρωτεύουσας, είναι
ζωγραφισμένη η απόγνωση και η απορία για τα συμβαίνοντα σε μια χώρα που τίποτα
δεν προδίκαζε το ένδοξο και χρυσοφόρο παρελθόν της. 
Ένας άσος, ο Άμπελ Μπάλμπο, αφηγείται την εικόνα που αντίκρυσε κατά την
χριστουγεννιάτικη επίσκεψή του στην πατρίδα του, προκειμένου να γιορτάσει με
τους δικούς του τις διακοπές των εορτών. 
Για την Αργεντινή των Μπόρχες, Πιατσόλα, Σοριάνο, Γκαρδέλ και Μαραντόνα το
σημερινό τοπίο δείχνει γυμνό. Και η απόγνωση έχει καταβάλει τους πάντες, σε
σημείο που να δηλώνουν κατηγορηματικά ότι «ούτε η κατάκτηση του παγκόσμιου
πρωταθλήματος το προσεχές καλοκαίρι δεν μπορεί να καταπραΰνει τον πόνο και τη
δοκιμασία που περνάει ο λαός της Αργεντινής». 
Ο Μπάλμπο ήταν κατηγορηματικός και τα λόγια του, όπως αφηγήθηκε στην ιταλική
τηλεόραση, δεν ήταν αρκετά για να σχηματίσουν τη δραματική κατάσταση που
περνάει η Αργεντινή αυτή την εποχή. 
«Ήταν τα χειρότερά μου Χριστούγεννα» είπε ο άσος της εθνικής ομάδας. «Οι
πολιτικοί μας διαιρούνται σε δύο κατηγορίες. Η μία των ηθικών αλλά ανίκανων
και η δεύτερη των διεφθαρμένων και ανίκανων. Κι εγώ απορώ πότε επιτέλους η
χώρα μου θα ζήσει ανθρώπινα και σύμφωνα με το κλίμα της εποχής μας». 
ΘΑ ΞΕΝΙΤΕΥΤΟΥΝ...

Το ποδόσφαιρο δεν θα μπορούσε να ξεφύγει από την κρίση. Παίκτες που είχαν ήδη
μπει στην αγορά και τις λίστες των μεταγραφών σε συλλόγους της Ιταλίας, της
Ισπανίας και της Γαλλίας «αν τώρα κοστίζουν δύο εκατομμύρια δολάρια, ύστερα
από ένα μήνα ίσως ακόμα και με τα μισά χρήματα οι άσοι μας να παίρνουν
μεταγραφή», συμπλήρωσε ο Μπάλμπο. Η Αργεντινή έχει αυτή τη στιγμή τουλάχιστον
μια «ενδεκάδα» έτοιμη να μεταναστεύσει στο εξωτερικό. Παίκτες με μικρή ηλικία,
μεγάλο ταλέντο και για όλες τις θέσεις. 
Ο ΜΑΡΑΝΤΟΝΑ 
Ο Ντιέγκο Μαραντόνα παρακολουθεί μ' ενδιαφέρον τα γεγονότα και με λύπη του
σημειώνει: 
«Δεν μπορώ παρά να θλίβομαι για όσα συμβαίνουν στην πατρίδα μου. Κι όμως, το
ποδόσφαιρο είναι το μοναδικό φάρμακο για να επουλώσει τις πληγές στα κορμιά
των παιδιών αυτών. Ελπίζω να βρούμε τη δύναμη και το κουράγιο να βγούμε από
την κρίση. Ίσως, ένας τίτλος στο Μουντιάλ να μην είναι το παν, αλλά είναι
κάτι...». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17243O094</ED>
<ID>
ID:302625

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O09&aa=4</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: ΣΤΑ 310 ΕΚΑΤ. ΔΟΛΑΡΙΑ Η ΔΑΠΑΝΗ!
</H5><H2>Ποσό ρεκόρ για ασφάλεια
</H2>
Η πόλη του Σολτ Λέικ Σίτι έχει ξοδέψει εκατομμύρια δολάρια για να διοργανώσει
τους Χειμερινούς Ολυμπιακούς Αγώνες, οι οποίοι αρχίζουν τον επόμενο μήνα. Ο
μεγάλος πονοκέφαλός της όμως λέγεται τρομοκρατία... 
Το ότι ο κόσμος έχει αλλάξει μετά τα τρομοκρατικά χτυπήματα της 11ης
Σεπτεμβρίου, είναι σίγουρο. Οι διοργανωτές της πρώτης Χειμερινής Ολυμπιάδας
του 21ου αιώνα όμως, είχαν άρχισαν να ασχολούνται σχολαστικά με το θέμα της
ασφάλειας πολύ πιο πριν. Ο Μιτ Ρόμνι, πρόεδρος της Οργανωτικής Επιτροπής του
Σολτ Λέικ Σίτι, λέει: «Από το Μόναχο και μετά πρέπει να λειτουργείς
σκεπτόμενος ότι οι Ολυμπιακοί Αγώνες αποτελούν στόχο τρομοκρατών. Τα μέτρα που
είχαμε πάρει βρίσκονταν ήδη σε ένα πολύ υψηλό επίπεδο, το μόνο που έκανε η 11η
Σεπτεμβρίου ήταν να μας κάνει να επανεξετάσουμε την πιθανότητα χτυπημάτων από
τον αέρα. Αυτή είναι και η μόνη διαφορά». 
Πράγματι, τα γεγονότα των Ολυμπιακών Αγώνων του 1972 όταν η απαγωγή μιας
ομάδας Ισραηλινών αθλητών από την παλαιστινιακή τρομοκρατική οργάνωση Μαύρος
Σεπτέμβρης είχε ως αποτέλεσμα τον θάνατο 17 ατόμων, σε συνδυασμό με την έκρηξη
βόμβας κατά τη διάρκεια της Ολυμπιάδας στην Ατλάντα (ένας νεκρός, 111
τραυματίες) έχουν σημαδέψει για πάντα τη σκέψη κάθε επίδοξου διοργανωτή. Είναι
χαρακτηριστικό πως τα μέλη των ειδικών δυνάμεων καταστολής των ΗΠΑ (Swat)
έφθασαν στο σημείο να παρακολουθήσουν, σε ενημερωτική προβολή, το βραβευμένο
ντοκιμαντέρ «Μια μέρα του Σεπτέμβρη», το οποίο αφορά τους Αγώνες του Μονάχου. 
Οι χώροι που θα φιλοξενήσουν τους Χειμερινούς Ολυμπιακούς Αγώνες του Σολτ
Λέικ, θα θυμίζουν φρούριο τις ημέρες των αγώνων. Δρακόντεια είναι τα μέτρα
ασφαλείας για θεατές και αθλητές

Η Ολυμπιάδα του Σολτ Λέικ Σίτι θα διεξαχθεί κανονικά, αυτό είναι σίγουρο. Στο
κάτω κάτω οι Αγώνες δεν αναβλήθηκαν ποτέ εν καιρώ ειρήνης. Οι διοργανωτές
έχουν βάλει βαθιά το χέρι στην τσέπη και δεν είναι τυχαίο πως το 25% του
συνολικού προϋπολογισμού των Αγώνων (περίπου 310 εκατομμύρια δολάρια) θα πάει
στα μέτρα ασφαλείας. Ο Ρόμνι πάντως υποστηρίζει πως οι 50 με 70.000 θεατές που
αναμένεται να παρακολουθούν τα αθλήματα κάθε ημέρα δεν θα βιώσουν κάτι το
διαφορετικό: «Η μεγαλύτερη διαφορά ανάμεσα στην Ολυμπιάδα μας και τις
προηγούμενες έχει να κάνει με πράγματα που δεν φαίνονται διά γυμνού οφθαλμού.
Ραντάρ, ανιχνευτές πτήσεων... Το κοινό και οι αθλητές δεν θα μπορέσουν να δουν
κάτι». 
ΕΧΟΥΝ ΚΙΝΗΤΡΑ 
Ο αρχηγός της τοπικής αστυνομίας, Ρικ Ντινς, διαβεβαιώνει: «Κανένα άλλο μέρος
της χώρας δεν θα είναι πιο ασφαλές εκείνη την εποχή». Ο δε διευθυντής του FBI,
Ρόμπερτ Μίλερ, διαπιστώνει: «Το προσωπικό ασφαλείας στο Σολτ Λέικ Σίτι είναι
τόσο καλά προετοιμασμένο όσο και οι αθλητές που θα συμμετάσχουν στους Αγώνες».
Από την πλευρά τους οι διοργανωτές γνωρίζουν ότι μια άψογη, χωρίς
«παρατράγουδα» διοργάνωση θα σβήσει το μελανό σημάδι που άφησε πίσω του το
σκάνδαλο δωροδοκίας που συνόδευσε την επιλογή της συγκεκριμένης πόλης ως
διοργανώτρια της Χειμερινής Ολυμπιάδας και που ουσιαστικά οδήγησε στην
«καθαίρεση» 10 μελών της Διεθνούς Ολυμπιακής Επιτροπής. 
ΚΑΣΣΑΝΔΡΕΣ; 
Οι αντίθετες φωνές βέβαια, αυτές δηλαδή που υποστηρίζουν πως οι Αγώνες αυτοί
δεν έπρεπε να γίνουν ποτέ, εξακολουθούν να ακούγονται. Μία από αυτές ανήκει
στον οικονομικό αναλυτή Στίβεν Πέις, ο οποίος προειδοποιεί: «Κάθε νύχτα θα
έχουμε 150.000 άτομα συνωστισμένα στο κέντρο του Σολτ Λέικ Σίτι. Δεν νομίζω
ότι θα ξαναδούμε αεροπλάνα να πέφτουν σε κτίρια, αλλά καταλαβαίνετε τι στόχο
αποτελούν όλοι αυτοί οι άνθρωποι». Οι Αγώνες πάντως αρχίζουν σε λίγες
εβδομάδες και όλοι ελπίζουν πως θα μείνουν αξέχαστοι για λόγους διαφορετικούς
από αυτούς του Μονάχου...

<H3>Μιλούν οι αριθμοί
</H3>
Οι 2.500 αθλητές από τα ογδόντα κράτη που έχουν δηλώσει συμμετοχή (καθώς
και όλοι οι θεατές) θα περάσουν από 950 (!) ανιχνευτές μετάλλων ενώ τριακόσιες
τηλεοπτικές κάμερες θα βρίσκονται τοποθετημένες σε διάφορα σημεία της πόλης.
Για τον έλεγχο των αποστολών θα χρησιμοποιηθούν και μηχανήματα τελευταίας
τεχνολογίας τα οποία έχουν την ικανότητα να εξετάζουν μέχρι και δακτυλικά
αποτυπώματα! Ομάδες των Swat αλλά και κουτιά αντιβιοτικών (για την περίπτωση
βιολογικής επίθεσης) θα υπάρχουν σε κάθε γωνιά του Σολτ Λέικ Σίτι την στιγμή
που F16 θα είναι έτοιμα να αναχαιτίσουν κάθε «ύποπτο» αεροσκάφος. Για την
πραγματοποίηση του φιλόδοξου αυτού σχεδίου αναμένεται να χρησιμοποιηθούν
10.000 επαγγελματίες ως προσωπικό ασφαλείας το οποίο θα συνεργαστεί με
χιλιάδες εθελοντές αλλά και με σύσσωμη την εθνοφρουρά της πολιτείας της
Γιούτα. Εννοείται πως τα μέτρα θα είναι αυστηρότερα από ποτέ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17243O101</ED>
<ID>
ID:302498

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O10&aa=1</URL></REF>


Article

<CATEGORY>vin10</CATEGORY>

 <H5>ΒΕΡΟΝ
</H5><H2>Δεν είδατε τίποτα
</H2>
«Θέλω να πω στους φιλάθλους ότι μέχρι τώρα είδαν ελάχιστα απ' αυτά που είμαι
ικανός να κάνω» δήλωσε ο Χουάν Σεμπάστιαν Βερόν προσθέτοντας πως με την πάροδο
του χρόνου η φόρμα του θα βελτιώνεται συνεχώς. Ο Αργεντινός διεθνής έστειλε
έτσι σαφές μήνυμα και στους αντιπάλους της Μάντσεστερ Γιουνάιτεντ, η οποία τον
απέκτησε από τη Λάτσιο έναντι του ποσού ρεκόρ για τον σύλλογο των 40
εκατομμυρίων δολαρίων: «Στο δεύτερο μισό της περιόδου ελπίζω να κάνω πολύ
περισσότερα πράγματα και να βελτιώσω τις εμφανίσεις μου» δήλωσε ο Βερόν στην
ιστοσελίδα της Μάντσεστερ στο Διαδίκτυο, ενώ επεσήμανε ότι το ποδόσφαιρο στην
Αγγλία είναι διαφορετικό απ' αυτό που είχε μάθει να παίζει στην Ιταλία, στην
οποία οι ομάδες ενδιαφέρονται μόνο για το αποτέλεσμα και όχι για την εμφάνισή
τους στον αγωνιστικό χώρο». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17243O102</ED>
<ID>
ID:302550

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O10&aa=2</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ 2002 </H5><H2>Σκληρό τεστ για τους διαιτητές </H2>
Ο Κύρος Βασσάρας μαζί με 13 ακόμη Ευρωπαίους διαιτητές, που έχουν
προεπιλεγεί για να «σφυρίξουν» σε αγώνες του Μουντιάλ 2002, κλήθηκαν από την
UEFA να περάσουν από τεστ φυσικής κατάστασης, προκειμένου να αποδείξουν ότι
είναι ικανοί να μετάσχουν στη σημαντικότερη ποδοσφαιρική διοργάνωση του
κόσμου. 
Και οι 14 διαιτητές θα συμμετάσχουν στο ετήσιο επιμορφωτικό σεμινάριο της
UEFA, το οποίο θα γίνει τον επόμενο μήνα στο Μονακό, όπου και θα υποβληθούν σε
τεστ φυσικής κατάστασης. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17243O103</ED>
<ID>
ID:302593

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O10&aa=3</URL></REF>


Article

<CATEGORY>vin10</CATEGORY>

 <H5>ΙΤΑΛΙΚΗ ΛΙΓΚΑ </H5><H2>Νέες αρχαιρεσίες </H2>
Οι ιταλικοί σύλλογοι δεν κατάφεραν να εκλέξουν νέο πρόεδρο της
ποδοσφαιρικής Λίγκας. Οι υποψήφιοι Φράνκο Σένσι, πρόεδρος της Ρόμα και Στέφανο
Τάνζι της Πάρμα, δεν κατάφεραν να αποσπάσουν τις 29 - το ελάχιστο - ψήφους που
απαιτούνται για την εκλογή και έτσι οι εκπρόσωποι των ιταλικών συλλόγων από
της Α' και Β κατηγορία της χώρας, θα συγκεντρωθούν και πάλι την 1η Φεβρουαρίου
για να πραγματοποιηθούν νέες αρχαιρεσίες.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17243O104</ED>
<ID>
ID:302618

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O10&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΠΑΝΗΓΥΡΙΚΗ ΠΡΟΚΡΙΣΗ ΤΟΥ ΗΡΑΚΛΗ ΣΤΟ ΤΣΑΜΠΙΟΝΣ ΛΙΓΚ </H5><H2>Στην οκτάδα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Πανηγύρισαν και στο Παρίσι οι παίκτες του Ηρακλή (στο στιγμιότυπο Χοφ,
Αμαξόπουλος, Κονσταντίνοφ, Γκιρτζίκης)

Με πανηγυρικό τρόπο προκρίθηκε ο Ηρακλής για πρώτη φορά στην ιστορία του στους
«8» του Τσάμπιονς Λιγκ βόλεϊ ανδρών, νικώντας στο Παρίσι την πρωταθλήτρια
Ευρώπης Παρί με 3-1, ενώ ο συμπολίτης Άρης ηττήθηκε 1-3 στο Οντίντσοβο Ρωσίας
και αποκλείστηκε λόγω χειρότερης διαφοράς πόντων από τους «8» του Κυπέλλου
CEV. 
* ΠΑΡΙ-ΗΡΑΚΛΗΣ 1-3 (23-25, 21-25, 27-25, 23-25). 
Με σούπερ Κονσταντίνοφ σε υποδοχή και σερβίς (3 άσοι) και αδιαπέραστο μπλοκ με
Γκιρτζίκη-Χοφ, ο Ηρακλής νίκησε στο «Σαρλτί» την πρωταθλήτρια Ευρώπης. 
Έτσι, πλέον ο τελευταίος αγώνας του «Γηραιού» στον Α' όμιλο με τη ρωσική
Εκατερίνμπουργκ στη Θεσσαλονίκη, έχει μόνο τυπική σημασία. 
ΗΡΑΚΛΗΣ (Α. Λεώνης): ΜΠΟΖΙΔΗΣ 3, ΚΡΑΒΑΡΙΚ 20, ΜΠΑΕΦ 14, ΚΟΝΣΤΑΝΤΙΝΟΦ 13,
ΓΚΙΡΤΖΙΚΗΣ 13, ΧΟΦ 9- ΑΜΑΞΟΠΟΥΛΟΣ (λίμπερο- 7 αμ.), Καρυπίδης, ΜΕΛΚΑΣ. 
ΠΑΡΙ (Γκ. Χόαγκ): Γκριβς 3, Ντιρντέν 15, Φραγκολατσί 5, Νόβακ 6, Μόλτο 5,
Πάκοστα 7- Ενό (λίμπερο- 7 αμ.), Ριέτ 2, Κίφερ 2, Γκιγκό. 
* ΙΣΚΡΑ ΟΝΤΙΝΤΣΟΒΟ-ΑΡΗΣ 3-1 (23-25, 25-16, 25-18,25-21). 
Ο Άρης έφθασε στην πηγή και νερό δεν ήπιε, αφού πήρε σετ στη Ρωσία αλλά έχασε
την ευκαιρία πρόκρισης, αφού έδωσε μεγάλες διαφορές στα σετ που έχασε και
βρέθηκε κάτω στη συνολική διαφορά πόντων (172 υπέρ 183 κατά). 
ΕΜΦΥΛΙΟΣ-ΔΥΟ! 
Για δύο σίγουρες προκρίσεις πάει απόψε ο Παναθηναϊκός σε άνδρες και γυναίκες
στο Κύπελλο CEV, αφού τόσο στους άνδρες όσο και στις γυναίκες έχει υπέρ του
νίκες με 3-0 και μεγάλες διαφορές πόντων! 
Στους άνδρες, ο ΠΑΟ αγωνίζεται στο Βέλγιο κατά της Αντβέρπ (21.30), ενώ στις
γυναίκες υπάρχει η... εμφύλια ρεβάνς με τον Φιλαθλητικό στην Πυλαία (17.00). 
Επίσης σήμερα (17.00) τα Βριλήσσια υποδέχονται για το Τοπ Τιμς Καπ χωρίς
ελπίδες πρόκρισης την ισχυρή γαλλική Αλμπί, ενώ ο κρίσιμος αγώνας
Ολυμπιακού-Λέφσκι γίνεται αύριο Πέμπτη στου Ρέντη. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17243O111</ED>
<ID>
ID:302499

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ </H5><H2>Προκρίθηκε η Λένα
</H2>
Νέα μεγάλη επιτυχία για τη Λένα Δανιηλίδου, η οποία κατάφερε να προκριθεί στον
δεύτερο γύρο του Όπεν της Αυστραλίας, στη Μελβούρνη. Η Ελληνίδα πρωταθλήτρια
του τένις απέκλεισε χθες την Ουγγαρέζα Ρίτα Κούτι-Κις (Νο 81 στην παγκόσμια
κατάταξη) με 4-6, 7-6, 6-4, σε ένα παιχνίδι που είχε διάρκεια δύο ώρες και
οκτώ λεπτά. 
Νέα έκπληξη στο απλό Ανδρών. Ο Ισπανός Αλμπέρτο Μαρτίν απέκλεισε τον Αυστραλό
Λέιτον Χιούιτ (Νο 1), με 1-6, 6-1, 6-4, 7-6. Ο Σάμπρας προκρίθηκε στον β' γύρο
με νίκη επί του Φινλανδού Νιεμίνεν (6-3, 6-3, 6-4), ενώ ο Ρώσος Σαφίν επί του
Γάλλου Ντιπουά (7-5, 6-4, 6-2). 
Στις Γυναίκες η Μαγιόλι από την Κροατία απέκλεισε την Αράντχα Σάντσεθ με 6-4,
7-5. Άλλα αποτελέσματα: Καπριάτι (ΗΠΑ) - Ταλάγια (Κροατία) 6-4, 6-1, Κλάιστερς
(Βέλγιο)- Γουίλερ (Αυστραλία) 6-2, 6-1, Ενέν (Βέλγιο) - Κουρνίκοβα (Ρωσία)
6-2, 7-5, Μορεσμό (Γαλλία) - Λι (Ταϊβάν) 6-1, 6-0.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17243O112</ED>
<ID>
ID:302551

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Ντέρμπι στον Πειραιά
</H2>
Στον Πειραιά εντοπίζεται το ενδιαφέρον των αποψινών επαναληπτικών αγώνων της
προημιτελικής φάσης του κυπέλλου στο πόλο. 
Ο Εθνικός υποδέχεται τον Ν.Ο. Χίου (18.00- Alpha Sports 2) με τις δύο ομάδες
να έχουν αφήσει «ανοιχτούς λογαριασμούς» από το πρώτο ματς (8-8). 
Στις άλλες τρεις συναντήσεις η πρόκριση στο φάιναλ-φορ ουσιαστικά έχει κριθεί. 
Το πρόγραμμα: Κολ. «Αντ. Πεπανός» (19.00): Ν.Ο. Πάτρας-Παναθηναϊκός (πρώτο
ματς 5-11), Κολ. Χανίων (19.00): Ν.Ο. Χανίων-Βουλιαγμένη (πρώτο ματς 3-10),
Κολ. Αγίου Κοσμά (19.00): Γλυφάδα-Ολυμπιακός (πρώτο ματς 7-13).
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17243O113</ED>
<ID>
ID:302594

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O11&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17243O114</ED>
<ID>
ID:302619

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O11&aa=4</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17243O115</ED>
<ID>
ID:302638

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O11&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» περιλαμβάνει την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΙΤΝΑ 58 Τσιριγώτης&#0098 
2. ΖΑΛΑΟ 58 Φίλιππος&#0097 
3. ΖΗΝΑΪΣ 58 Βαλακούδ. Ν.&#0099 
4. ΛΑΣΤ ΤΑΝΓΚΟ58 Ντίνος&#0091 
5. ΛΟΥΚΑ ΣΠΙΘΑ 58 Χατζηγεωργ.&#0094 
6. ΠΕΡΣΕΜΙ 58 Μάριος &#0092 
7. ΠΟΛΚΑ 58 Λιάκος&#0096 
8. ΤΕΝΕΡΙΦΗ 58 Οικονομίδης&#0093 
9. ΤΟΛΜΗΡΗ 58 Δημητσάνης&#0095 
- Υπόδ.: ΤΕΝΕΡΙΦΗ - ΛΑΣΤ ΤΑΝΓΚΟ (Περσεμί) 
2η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΛΕΥΚΟΘΕΑ 58 Σαμοθρακίτ.&#0097 
2. ΧΡΥΣΤΑΛΛΕΝΙΑ 55,5 Ζευγώλης&#0096 
3. ΜΥΘΗΜΝΑ 56 Αχιλλέας&#0091 
4. ΡΕΓΓΙΝΑ ΣΤΑΡ 54,5 Λάος&#0094 
5. ΤΟΠΣΙ 54,5 Μανώλης&#0098 
6. ΤΣΑΟ ΣΟΦΟΥΛΑ 54,5 Ξυνός &#0095 
7. ΥΔΡΑΥΛΙΣ 54,5 Μαστοράκης &#0093 
8. ΩΡΑΙΑ ΣΟΦΙΑ 55,5 Βασιλειάδης&#0092 
- Υπόδ.: ΛΕΥΚΟΘΕΑ - ΧΡΥΣΤΑΛΛΕΝΙΑ (Ωραία Σοφία). 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΑΔΑΜΑΝΤΑΣ 58 Φίλιππος &#0096 
2. ΜΟΝΑΧΙΚΟΣ 56 Γεωργίου&#0099 
3. ΑΝΤΑΡΗΣ 54,5 Λάος&#0098 
4. ΕΙΡΗΝΙΚΟΣ 54,5 Δημητσάνης &#0095 
5. ΠΕΡΙΚΛΕΤΟΣ 54,5 Ξυνός&#0097 
6. ΧΑΡΙΣΜΑΤΙΚΟΣ 53,5 Μανώλης&#0091 
7. ΠΙΝΟΚ 52,5 Τριανταφύλ.&#0094 
8. ΣΟΥΠΕΡ ΧΙΤ 52 Δάλαρης&#0092 
9. ΦΛΙΠΠΕΡ 50 Λαζαρίδης &#0093 
- Υπόδ.: ΕΙΡΗΝΙΚΟΣ - ΧΑΡΙΣΜΑΤΙΚΟΣ (Περικλέτος) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΚΥΚΛΩΝΑΣ 58 Γεωργίου&#0093 
2. ΠΙΚΟΛ. ΓΙΑΣΑΝ 57 Δάλαρης&#0095 
3. ΑΡΜΑΤΩΛΟΣ 56,5 Λιάκος&#0096 
4. ΕΚΤΑΚΤΟΣ 57,5 Βαλακούδ. Ν.&#0097 
5. ΒΑΡΩΝΟΣ 55,5 Κυριακόπ.&#0094 
6. ΜΕΓ. ΑΓΓΕΛΟΣ 57 Χατζηγεωργ.&#0092 
7. ΣΤΡ. ΠΑΥΛΟΣ 55,5 Μανώλης &#0091 
- Υπόδ.: ΕΚΤΑΚΤΟΣ - ΣΤ. ΠΑΥΛΟΣ (Πικόλ. Γιασάν) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΔΩΡΙΚΗ 58 Λάος&#0096 
2. ΜΕΓ. ΠΑΝ/ΤΗΣ 54 Ντίνος&#0095 
3. ΧΙΟΣ ΛΑΣΤ 54 Ζευγώλης&#0094 
4. ΚΑΔΜΟΣ 52 Λαζαρίδης&#0098 
5. ΠΥΡΙΝΟΣ 52 Δημητσάνης&#0093 
6. ΣΤΡΟΝΓΚ ΜΠΕΝ 52 Μανώλης&#0092 
7. ΜΠΙΓΚ ΣΤΑΥΡΟΣ 50 Μαστοράκης&#0097 
8. ΩΜΕΓΑ 49.5 Γεωργίου&#0091 
9. ΚΛΕΒΕΡ ΜΠΟΫ 51 Μανώλης&#0091 
- Υπόδ.: ΠΥΡΙΝΟΣ - ΧΙΟΣ ΛΑΣΤ (Μέγας Παναγιώτης) 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΣΛΑΪ ΑΛΕΞ 58 Ξυνός&#0092 
2. ΤΣΗΦ ΘΑΝΤΕΡ 58 Τριανταφύλ.&#0091 
3. ΚΟΥΗΝ ΣΟΦΗ 57,5 Δημητσάνης&#0096 
4. ΝΤΙΦΕΡΕΝΣ 56,5 Ντίνος&#0097 
5. ΟΛΥΜΠ. ΛΑΟΣ 56,5 Λάος&#0095 
6. ΔΟΞΑ ΒΥΡΩΝΑ 54,5 Μάριος&#0093 
7. ΜΑΡΟΥΑ 54 Σαμοθρακίτ.&#0094 
- ΓΚ. ΟΝ ΤΖΙΜΜΥ 58 Λιάκος&#0098 
- ΣΑΠΦΕΙΡΑ 57 Τσιριγώτης&#0099 
* Οι ίπποι ΓΚΟΟΥ ΟΝ ΤΖΙΜΜΥ, ΣΑΠΦΕΙΡΑ τρέχουν εκτός
στοιχήματος. 
- Υπόδ.: ΝΤΙΦΕΡΕΝΣ - ΤΣΗΦ ΘΑΝΤΕΡ (ΚΟΥΗΝ ΣΟΦΗ) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΜΑΤΖ. ΜΠΕΛ 58 Ντίνος&#0094 
2. ΑΜΟΥΖΕΝΗ 56,5 Λιάκος&#0093 
3. ΚΡΗΤΙΚΙΑ 55 Γεωργίου&#0095 
4. ΜΠΛΑΚ ΓΚΕΡΛ 54,5 Αλέξανδρος&#0092 
5. ΟΜ. ΚΟΡΘΙΑΝΗ 54,5 Λάος&#0097 
6. ΕΛΜΑΡ 54,5 Ξυνός&#0091 
7. ΦΕΒΡΩΝΙΑ 54 Μπάκος&#0096 
- ΙΝΤΕΑΛ 57 Βαλακούδ. Ν.&#0098 
* Ο ίππος ΙΝΤΕΑΛ τρέχει εκτός στοιχήματος. 
- Υπόδ.: ΜΑΤΖ. ΜΠΕΛ - ΑΜΟΥΖΕΝΗ (Κρητικιά) 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΓΚΟΛ. ΚΟΥΗΝ 58 Μπάκος&#0098 
2. ΩΡ. ΤΖΩΡΤΖ 57,5 Δημητσάνης&#0096 
3. ΜΕΓ. ΧΡΙΣΤΙΝΑ 56,5 Ντίνος&#0091 
4. ΕΛΕΝΑΡΑ 55,5 Ξυνός&#0094 
5. ΑΝΤΙΘΕΣΗ 54 Μαστοράκης&#0097 
6. ΚΙΣΣΙΝΓΚ ΓΟΥΕΪ 54 Λάος&#0093 
7. ΜΠΙΛΗΦ 53,5 Γεωργίου&#0092 
8. ΚΟΛΙΝΔΡΙΝΗ 51,5 Λαζαρίδης&#0095 
- Υπόδ.: ΜΠΙΛΗΦ - ΩΡΑΙΑ ΤΖΩΡΤΖΑ (Γκόλντεν Κουήν) 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΜΑΡΑΘ. ΦΑΪΤΕΡ 58 Λάος&#0093 
2. ΞΑΝΘ. ΑΓΓΕΛΟΣ 56 Δημητσάνης&#0096 
3. ΠΥΡΡΟΣ 55 Μαστοράκης&#0097 
4. ΙΖΑΜΠΕΛΛΙΤΑ 51 Αργύρης&#0091 
5. ΝΤΙΖΕΡΒ 54 Κυριακόπ.&#0092 
6. ΣΗ ΣΤΑΡ 54 Δάλαρης&#0095 
7. ΣΜΑΡΤ ΓΚΑΣ 54 Μάριος&#0094 
- ΖΗΔΡΟΣ 58 Λιάκος&#0098 
* Ο ίππος ΖΗΔΡΟΣ τρέχει εκτός στοιχήματος. 
- Υπόδ.: ΞΑΝΘΟΣ ΑΓΓΕΛΟΣ - ΠΥΡΡΟΣ (Ιζαμπελίτα) 
- Δύο αουτσάιντερ: ΑΝΤΑΡΗΣ (3η) - ΜΕΓ. ΧΡΙΣΤΙΝΑ (8η) <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17243O116</ED>
<ID>
ID:302648

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O11&aa=6</URL></REF>


Article

<CATEGORY>vin10</CATEGORY>

 <H5>ΑΝΤΙΔΡΑΣΗ </H5><H2>Το «κλάμπινγκ» σε αναμονή... </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Όσοι ονειρεύονταν Σπορτς Κλαμπ στις ΠΑΕ (βασικά οι ηγέτες τους...) θα πρέπει
να περιμένουν την άποψη της Κυβέρνησης και όχι απλά του υφυπουργού των Σπορ. 
*** Ο Γιάννης Κουράκης ήταν χθες σαφής, μετά τη συνάντηση με το προεδρείο της
ΕΠΑΕ, άσχετα αν ενόχλησε κάποιους... 
*** Να σταθώ σε μία μόνο σκέψη της αθλητικής ηγεσίας που έχει στόχο την
ανάπτυξη του ποδοσφαίρου. 
*** Προμήθεια ικανού αριθμού εισιτηρίων των ΠΑΕ από τον ΟΠΑΠ κ ά θ ε Κ υ ρ ι α
κ ή και αυτά τα εισιτήρια να καταλήγουν δωρεάν σε μαθητές, φοιτητές κ.λπ. 
*** Ερωτάται κάθε φίλαθλος που νοιάζεται για το άθλημα: αυτό είναι πιο
σημαντικό ή τα Κλαμπ, όπου οι νέοι θα ξημεροβραδιάζονται «μέσα σε καπνούς και
σε βρισιές», που λέει και ο ποιητής... 
*** Το ποδόσφαιρο σίγουρα περνάει κρίσιμες ημέρες. 
*** Τα γήπεδα αδειάζουν (και αν καμιά φορά είναι σαφές ότι κάποιο θα γεμίσει -
καλή ώρα την Κυριακή στο πλαίσιο του ντέρμπι - οι διοικήσεις σπεύδουν να
«γδάρουν» την πελατεία, ορίζοντας τα ακριβά εισιτήρια στα 25 χιλιόδραχμα...). 
*** Βέβαια, υπάρχει και η πλευρά της ΕΠΑΕ. Με χίλια δύο ζητήματα που αφορούν
σε νέες πηγές εσόδων, τα οποία τέθηκαν στην συνάντηση με τον υφυπουργό. 
*** Νομίζω πως αυτό δεν αποτελεί είδηση. 
*** Από τα πρώτα χρόνια εφαρμογής του επαγγελματισμού στο ποδόσφαιρο
προβλήματα ανέχειας προκύπτουν. 
*** (Και ζητήματα στο υπουργείο των Οικονομικών για εκείνη την έρημη την...
ετήσια διευκόλυνση χρεών). 
Κύπελλο έχει σήμερα σε τέσσερα γήπεδα και να δείτε που σε τρία από αυτά
ενδέχεται να προκύψει θέμα... 
*** Ηρακλής - Παναθηναϊκός. Να δούμε αν αντέχει ο Βαζέχα... 
*** Αιγάλεω - Ολυμπιακός. Ο Λεμονής θα βάλει έναν κυνηγό και αυτόν από τον
πάγκο του: Άλβες. 
*** Ξάνθη - Ιωνικός: λογικά το εισιτήριο (μετά το 0-0 της Κοκκινιάς) θα μείνει
στη Θράκη, αν και ο Μπλαχίν γύρισε από την Ουκρανία... 
*** Παναχαϊκή - Άρης. Σ' αυτό το ματς δημοσιεύτηκε - μάλλον προβοκατόρικα -
ότι κρίνεται η τύχη του Γάλλου Ταρντί. 
*** Αν είναι δυνατόν ο άνθρωπος να μπορέσει να δουλέψει κάτω από τόσο πολύ
άγχος. 
*** Ο ΠΑΟΚ αγωνίστηκε χθες, νίκησε πάλι τη Χαλκηδόνα και περιμένει την
«πελατεία» στον επόμενο γύρο. 
*** Έτσι και αλλιώς, ο χρηματοδότης Μπατατούδης φαίνεται ότι έχει
«ξαναζεσταθεί» με το ποδόσφαιρο. 
*** Προσέξτε χθεσινή δήλωση του «Μπατ», στην ΕΤ 3, όταν ρωτήθηκε για το
διαζύγιο του μπασκετικού ΠΑΟΚ με τον Λιαδέλη: 
*** «Τώρα είμαστε πιο πολύ αφοσιωμένοι στο ποδόσφαιρο». 
*** Μα, δεν υπάρχει κάποιος να του ψιθυρίσει ότι κάποια πράγματα δεν λέγονται; 
*** (Όχι, πάντως, ο «απρόσεκτος» Βασίλης Οικονομίδης, ο οποίος εκτελεί χρέη
προέδρου σε διοικούσα επιτροπή της ΚΑΕ). 
Να μείνω λίγο ακόμη στον μαγικό κόσμο του μπάσκετ, καθώς χθες έφθασε η
αποστολή της ισπανικής ομάδας Ουνικάχα Μάλαγα. 
*** Γνωστή λόγω Μάλκοβιτς (που έδωσε το Κόρατς πέρυσι) και Γκούροβιτς. 
*** Η Μάλαγα αγωνίζεται σήμερα με τον Ολυμπιακό στη Γλυφάδα, όμως, ο Ζούρος
δεν (πρέπει να) ανησυχεί. 
*** Κατ' αρχήν, οι Ισπανοί δεν γυμνάστηκαν χθες καθόλου (αν και τους δόθηκε
τερέν από τον «Θρύλο»), διότι δεν είχαν σορτς και υποδήματα, έχοντας χάσει τις
βαλίτσες τους στο αεροδρόμιο της Ρώμης. 
*** Και ακόμη ο κορυφαίος φόργουορντ Μίλαν Γκούροβιτς δεν ήρθε. 
*** Φοβάται το στρατιωτικό στην Ελλάδα! 
*** Καλά διαβάσατε. Ο μάγκας απέκτησε ελληνικό διαβατήριο, όμως, αυτό του
κόστισε κάποια πράγματα. 
*** Απότακτος θεωρείται, οπότε «στα καλάθια» θα τη βάλει απόψε ο Ολυμπιακός τη
Μάλαγα! 
Υπάρχει και το παρασκήνιο γύρω από το κυριακάτικο ντέρμπι. 
*** Αυτή την ώρα γίνεται η κλήρωση του διαιτητή στην ΕΠΟ, όμως, χθες κάποιοι
έβαζαν στοιχήματα ότι «θα κληρωθεί ο Βασσάρας». 
*** Για να δούμε... 
*** Στην ΑΕΚ κάποια καλόπαιδα του Σάντος είχαν μερικές απορίες για το πώς θα
παραταχθεί ο αντίπαλός τους στη Νέα Φιλαδέλφεια. 
*** Όταν, λοιπόν, έφθασε η συζήτηση στις εκτιμήσεις για το αν θα αγωνιστεί ο
Μπερμούδες, πετάχτηκε ένας και έβαλε τα πράγματα στη θέση τους, εκφράζοντας
συγκινητική εκτίμηση στον Κολομβιανό: 
*** «Άκουσα ότι είναι τραυματίας. Ας του κάνουν ένεση να παίξει...». 
*** Δεν κάνει! 
*** Ο Μπερμούδες δηλώνεται τραυματίας και όλοι οφείλουν να το σέβονται... 
*** Ειδικά ο Ανατολάκης (ή ο Κωστούλας...). <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17243O121</ED>
<ID>
ID:302500

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O12&aa=1</URL></REF>


Article

<CATEGORY>vin10</CATEGORY>

 <H5>ΟΥΛΙ ΧΕΝΕΣ </H5><H2>Νέα πυρά κατά Μπέκαμ λόγω Βικτώριας </H2>
Ο Ντέιβιντ Μπέκαμ συνεχίζει να δέχεται πυρά από την Μπάγερν, χωρίς αυτή τη
φορά να υπάρχει κάποιος ουσιαστικός λόγος. Έτσι, την σκυτάλη από τον αρχηγό
της ομάδας Στέφαν Έφενμπεργκ (τα σχόλια του οποίου ωστόσο περιορίστηκαν στον
αγωνιστικό τομέα) πήρε ο γενικός μάνατζερ του συλλόγου, Ούλι Χένες. 
Ο Γερμανός παράγοντας καλεί όλες τις μεγάλες ομάδες, μέσω συνέντευξής του
στην εφημερίδα «Σαν», να μην αποκτήσουν τον Ντέβιντ Μπέκαμ γιατί η σύζυγός
του, Βικτώρια Άνταμς θα προκαλέσει πολλά προβλήματα με το τσίρκο των μίντια
που την ακολουθεί. «Αν κάνουμε τέτοιες μεταγραφές θα πρέπει να αποχαιρετήσουμε
το ποδόσφαιρο. Θα ήταν μία κακή επιχειρηματική πράξη», είπε χαρακτηριστικά ο
Χένες. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17243O122</ED>
<ID>
ID:302552

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O12&aa=2</URL></REF>


Article

<CATEGORY>vin10</CATEGORY>

 <H5>ΦΕΡΑΡΙ </H5><H2>Καμιά επαφή με Μοντόγια </H2>
Η Φεράρι διέψευσε τις πληροφορίες του BBC σύμφωνα με τις οποίες η ιταλική
ομάδα βρίσκεται σε επαφή με τον Χουάν Πάμπλο Μοντόγια. «Ο Μοντόγια είναι πολύ
καλός οδηγός, όμως η Φεράρι δεν ήρθε ποτέ σε επαφή μαζί του. Ούτε ευθέως ούτε
μέσω τρίτου», δήλωσε ο αθλητικός διευθυντής της Σκουντερία, Ζαν Τοντ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17243O123</ED>
<ID>
ID:302595

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O12&aa=3</URL></REF>


Article

<CATEGORY>vin10</CATEGORY>

 <H5>ΛΙΒΕΡΙΑ </H5><H2>Απειλούν με αποχή </H2>
Οι διεθνείς παίκτες της Λιβερίας, μεταξύ των οποίων ο Ζίζι Ρόμπερτς του
Ολυμπιακού και ο Όλιβερ Μακόρ του Ιωνικού, απειλούν να μη συμμετάσχουν στο
Κόπα Άφρικα αν η ομοσπονδία τους δεν κάνει δεκτό το αίτημά τους για τα πριμ.
Οι παίκτες ζητούν 15.000 δολάρια έκαστος, ενώ η ομοσπονδία αντιπροτείνει τα
μισά χρήματα. Αν μέχρι σήμερα δεν βρεθεί λύση, οι παίκτες, που χθες αρνήθηκαν
να προπονηθούν, δεν θα ταξιδέψουν στο Μαλι, όπου θα φιλοξενηθούν οι αγώνες.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17243O124</ED>
<ID>
ID:302620

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O12&aa=4</URL></REF>


Article

<CATEGORY>vin10</CATEGORY>

 <H5>ΒΕΡΟΝΑ
</H5><H2>Κιέβο σημαίνει και μοντέλα! </H2>
Ποιος (Βερονέζος) θα το πίστευε πριν από έναν χρόνο! Τρεις ποδοσφαιριστές
της εκπληκτικής στο Καμπιονάτο νεοφώτιστης Κιέβο Βερόνα ποζάρουν με τα ρούχα
του Οίκου «Βίκτωρ - Βικτώρια», αφού επελέγησαν για την ανδρική κολεξιόν του
2002. Από αριστερά: Εριμπέρτο, Κορίνι και Κοράντι. Το πιάνο αφορά στο να
πλουτίσει η εικόνα... <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17243O125</ED>
<ID>
ID:302639

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O12&aa=5</URL></REF>


Article

<CATEGORY>vin10</CATEGORY>

 <H5>ΑΓΓΛΟΙ ΔΙΑΙΤΗΤΕΣ </H5><H2>Έχουν θυμώσει πολύ </H2>
Οι Άγγλοι διαιτητές σκέπτονται πολύ σοβαρά, στο εξής, να καταφεύγουν σε
μηνύσεις, όταν διαπιστώνουν ότι θίγονται από δηλώσεις ποδοσφαιριστών και
παραγόντων στην Πρέμιερ Λιγκ. Το σκεπτικό τους: εμείς δεν μιλάμε γι' αυτούς,
γιατί εκείνοι να έχουν δικαίωμα να μας βρίζουν και να μας εκθέτουν στα Μέσα;
Λογικό. Μόνο που επειδή το αγγλικό ποδόσφαιρο θεωρείται μόνιμα πρωτοπόρος σε
κάθε καινούργιο, δεν θέλει πολύ να ακολουθήσουν το παράδειγμα οι ρέφερι όλων
των ευρωπαϊκών πρωταθλημάτων. Για σκεφθείτε το...
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17243O126</ED>
<ID>
ID:302649

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O12&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Η ώρα του μεγάλου τελικού
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ματς οκτώ παρτίδων αρχίζει σήμερα ανάμεσα στους Ουκρανούς Ιβαντσούκ και
Πονομαριόφ, προκειμένου να αναδειχθεί ο νέος παγκόσμιος πρωταθλητής.

Οι δύο Ουκρανοί έκαναν εκπληκτική πορεία στους αγώνες νοκ άουτ, που
διεξήχθησαν στη Μόσχα (Κρεμλίνο) τον Δεκέμβριο. Ιβαντσούκ και Πονομαριόφ
άφησαν πίσω παίκτες όπως ο Ινδός Ανάντ, ο Ρώσος Κάρποφ και όλα σχεδόν τα
μεγάλα ονόματα του παγκόσμιου σκακιού. Λέμε σχεδόν αφού, ως γνωστόν, οι δύο
κορυφαίοι παίκτες στον κόσμο ­ σύμφωνα και με τις επίσημες λίστες αξιολόγησης
της FIDE ­ Κασπάροφ και Κράμνικ δεν μετέχουν στις διοργανώσεις της Διεθνούς
Ομοσπονδίας Σκακιού. Είναι δε χαρακτηριστικό ότι οι δύο παίκτες έπαιζαν μεταξύ
τους ματς, την ίδια περίοδο που διεξαγόταν το παγκόσμιο πρωτάθλημα, λίγα
τετράγωνα μακριά από το Κρεμλίνο. 
Η Ουκρανία θα αναδείξει, λοιπόν, τον πρώτο της παγκόσμιο πρωταθλητή. Ο
32χρονος Βασίλι Ιβαντσούκ, σταθερά στους δέκα πρώτους στον κόσμο την τελευταία
δεκαετία, έχει να αντιμετωπίσει τον κορυφαίο, ίσως, εκπρόσωπο της νέας γενιάς
στο παγκόσμιο σκάκι, που τυχαίνει και αυτός να είναι Ουκρανός. Πρόκειται για
τον 18χρονο Ρούσλαν Πονομαριόφ, που πολλοί ονομάζουν νέο Κάρποφ (λόγω στυλ
παιχνιδιού). Σήμερα θα παιχτεί η πρώτη παρτίδα, ενώ η όγδοη θα παιχτεί στις 24
Ιανουαρίου. Εφόσον δεν αναδειχθεί νικητής, θα πραγματοποιηθούν αγώνες μπαράζ
την επομένη. Τόπος διεξαγωγής είναι η Αίθουσα Συνεδρίων του ξενοδοχείου
«Μετροπόλ» της Μόσχας. 
Νεανικά πρωταθλήματα 
Στα πρωταθλήματα κορασίδων και νεανίδων Αττικής, που πραγματοποιήθηκαν στα Άνω
Λιόσια, επελέγησαν διάφορα συστήματα, ανάλογα με τις συμμετοχές. Το ελβετικό
σύστημα με το οποίο διεξήχθησαν όλες οι κατηγορίες αγοριών χρησιμοποιήθηκε
μόνο για τις κατηγορίες κορασίδων 10, 12 και 14 ετών. Στην κατηγορία έως 16
ετών πήραν μέρος μόνο 8 σκακίστριες, οπότε επελέγη το κυκλικό σύστημα (πουλ),
ενώ στην κατηγορία 18 ετών οι συμμετοχές ήταν μόνο δύο και έγινε ματς τεσσάρων
παρτίδων. Στην κατηγορία 20 ετών δεν υπήρξε καμία συμμετοχή. Η κατάσταση
λοιπόν στο γυναικείο σκάκι δεν αλλάζει, αφού η συμμετοχή στις μικρές ηλικίες
είναι πάντα ευάριθμη, ενώ κατόπιν μειώνεται δραματικά. Οι νικήτριες ανά
κατηγορία ήταν: 
Κατηγορία κορασίδων έως 10 ετών: 1) Ιορδανίδου 6,5 βαθμοί, 2) Σπύρου 6
βαθμοί, 3) Ξιμιτίδου 5 βαθμοί, 4-7) Μαυρομούστακου, Αϊδινίδη, Θέμελη, Παφλιώτη
4 βαθμοί κ.ά. Πήραν μέρος 16 σκακίστριες. 
Κατηγορία έως 12 ετών: 1) Παγάνογλου 5,5 βαθμοί, 2-4) Στεφανίδη, Μ.
Ελμάλογλου, Λαγουμιτζή 5 βαθμοί, 5) Αρ. Ελμάλογλου 4,5 βαθμοί, 6-10) Κυριακέα,
Κουρτσοπούλου, Μύττη, Αλεξάντροβα, Κέσοβα 4 βαθμοί κ.ά. Πήραν μέρος 17
σκακίστριες. 
Κατηγορία έως 14 ετών: 1) Ελένη Στούμπου 6 βαθμοί, 2) Οικονομοπούλου 5
βαθμοί, 3) Γιαννοπούλου 4,5 βαθμοί, 4-7) Αλιόχινα, Ταγκαλάκη, Σκλάβου,
Ξιμιτίδου 4 βαθμοί, 8) Αγγελάκη 3,5 βαθμοί. Πήραν μέρος 11 σκακίστριες. 
Κατηγορία 16 ετών: 1) Ευ. Μάκκα 6,5 βαθμοί, 2) Μαρ. Στεφανίδη 6,5
βαθμοί, 3) Δρίτσουλα 5 βαθμοί, 4) Κωστοπούλου 4 βαθμοί. Πήραν μέρος 7
σκακίστριες. Αγώνες Κατάταξης: Στεφανίδη - Μάκκα 1-2. 
Για την κατηγορία 18 ετών η Καραχάλιου κέρδισε την Καπλάνη με σκορ 4-0. 
Οι αγώνες έγιναν στο 3ο Δημοτικό Κλειστό Γυμναστήριο Άνω Λιοσίων (συνοικία
Ζοφριάς). Σύμφωνα με την έκθεση διαιτησίας που συνέταξε ο Δημήτρης
Σακελλαράκης, ξεκίνησαν 239 παίκτες (185 στις κατηγορίες των αγοριών, 54 στις
κατηγορίες των κοριτσιών) και τερμάτισαν 200 (153+47), καθώς στη διάρκεια των
αγώνων αποχώρησαν 39 (32+7) παιδιά.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17243O991</ED>
<ID>
ID:302508

</ID><URL>http://ta-nea.dolnet.gr/neaweb/neafile.print_unique?e=A&f=17243&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΧΕΣΕΙΣ
</H5><H2>Η Ζαν Μορό έγινε... Ντιράς
</H2><H4>Η σχέση της Μαργκερίτ Ντιράς με τον πολύ νεώτερό της Γιάν - Αντρέα Στάινερ
ζωντανεύει τώρα στο σινεμά από μια σπουδαία φίλη της: τη Ζαν Μορό
</H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Η Μαργκερίτ Ντιράς με τον τελευταίο έρωτάς της, τον κατά σαράντα χρόνια
νεώτερό της Γιάν - Αντρέα Στάινερ. Κάτω, η αγαπημένη φίλη της και
«βιβλιοφάγος» Ζαν Μορό, ως Ντιράς με τον κινηματογραφικό νεώτερο «εραστή» της,
στην ταινία που βγαίνει αύριο στις γαλλικές αίθουσες, έξι χρόνια μετά τον
θάνατο της συγγραφέως

Ένα πρωινό του 1980, κάποιος νεαρός ονόματι Γιάν-Αντρέα Στάινερ χτυπάει την
πόρτα της 66χρονης τότε Μαργκερίτ Ντιράς, στην Τρουβίλ. Ανάμεσα στην ανήσυχη
και αλκοολική πια συγγραφέα και σ' αυτόν τον μυστήριο αμφιφυλόφιλο θαυμαστή
της αρχίζει μία ταραχώδης σχέση στα όρια του σαδομαζοχισμού, που τελειώνει με
τον θάνατό της τον Μάρτιο του 1996. Λίγο αργότερα ο Γιάν-Αντρέα εκδίδει το
βιβλίο «Εκείνος ο Έρωτας», όπου δίνει την προσωπική του εκδοχή για τη σχέση
του με την «Μ. Ντ.». Αυτήν την «Μ. Ντ.» κλήθηκε να υποδυθεί η 73χρονη σήμερα
Ζαν Μορό, παλιά φίλη της Ντιράς, στην ομότιτλη ταινία της Ζοζέ Νταγιάν, που
προβάλλεται από αύριο στις γαλλικές αίθουσες. 
«Δεν ερμηνεύω αυτόν τον χαρακτήρα για να ξαναβρώ την Ντιράς - θα ήταν
μάταιο - ούτε φυσικά για να μπω στο πετσί της», λέει η διάσημη ηθοποιός με τη
βραχνή φωνή της, «αλλά το αντίθετο. Για να δώσω απαντήσεις μέσα από αυτόν τον
ρόλο σε ερωτήματα για τον έρωτα, τον θάνατο, για την ωμότητα και την
τρυφερότητα σε ένα ζευγάρι, για τις σχέσεις που είναι τυραννικές... Ερωτήματα
γενικότερα που κι εμένα δεν παύουν να με βασανίζουν. Η ιστορία της Ντιράς και
του Γιάν-Αντρέα, ακόμα και για κάποιον που δεν τους γνωρίζει, είναι μια
μυθιστορηματική περιπέτεια. Δεν ενώνει απλώς μια ηλικιωμένη γυναίκα με έναν
νέο άντρα, αλλά και μια γυναίκα που παλεύει με τη γραφή με έναν φανατικό
αναγνώστη της». 
Η Ζαν Μορό εξομολογείται πως δεν είχε ποτέ συναντήσει το ζευγάρι, αφού όπως
εξηγεί: «Γνώρισα την Μαργκερίτ Ντιράς το 1959 και αρχίσαμε να βλεπόμαστε πολύ
συστηματικά. Έπαιξα και στην ταινία της "Ναταλί Γκρανζέ" καθώς και στο
"Μοντεράτο Καντάμπιλε" που γύρισε ο Πίτερ Μπρουκ. Τραγουδήσαμε μαζί την
"Ρούμπα των νησιών" για το "India Song" (σ.σ.: άλλο μυθιστόρημά της που έγινε
ταινία) και την έφερα σε επαφή με την Λουίζ ντε Βιλμορέν, μούσα των γαλλικών
γραμμάτων, που της είχε γράψει το σενάριο για τους "Εραστές". Και έπειτα, γύρω
στο 1974, μετά τον θάνατο του πατέρα μου, χαθήκαμε. Δεν ψυχραθήκαμε, αλλά
ένιωσα πως ζούσε σε έναν άλλο κόσμο». 
Όλα ξεκαθάρισαν όταν η Ζαν Μορό διάβασε τα αυτοβιογραφικά βιβλία του
46χρονου σήμερα Γιάν-Αντρέα "Μ. Ντ. " και "Εκείνος ο Έρωτας", που της ξύπνησαν
το ενδιαφέρον. 
«Ξέρετε», λέει, «ήταν έτσι η οικογενειακή μου ζωή, που τα βιβλία έγιναν για
μένα το καταφύγιό μου και το σχολείο μου για τη ζωή. Διάβαζα πολύ λοιπόν και
μετά ήθελα να απαγγέλλω αυτό που είχα διαβάσει. Να! χθες για παράδειγμα,
διάβασα ένα βιβλιαράκι της Ντιράς, γραμμένο το 1980, με τίτλο "Ο άντρας που
καθόταν στο διάδρομο". Ε! λοιπόν, όλες οι γυναίκες που σήμερα γράφουν ή κάνουν
ταινίες για το σεξ - από την Κατρίν Μιγιέ ώς την Κατρίν Μπρεγιά - είναι
γεννημένες από αυτό το βιβλίο». 
<H3>INFO
</H3>
Το βιβλίο «Εκείνος ο Έρωτας» του Γιάν-Αντρέα Στάινερ κυκλοφορεί από τον
«Εξάντα» σε μετάφραση της Βασιλικής Τσιγκάκου. Σελίδες: 200. Τιμή: 11,6 ευρώ
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17243P191</ED>
<ID>
ID:302509

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P19&aa=1</URL></REF>


Article

<CATEGORY>vin09</CATEGORY>

 <H5>Και έκθεση φωτογραφίας από το Αφγανιστάν
</H5><H2>Η «Επέτειος» του Πίντερ
</H2>
Πρεμιέρα απόψε για το έργο του Χάρολντ Πίντερ «Η επέτειός μας» που
παρουσιάζεται σε μετάφραση Παύλου Μάτεσι και σκηνοθεσία Αντώνη Αντύπα στο
«Απλό Θέατρο» (Χ. Τρικούπη 4, Καλλιθέα, τηλ. 9229.605). Παίζουν: Τάκης
Παπαματθαίου, Κώστας Αθανασόπουλος, Χριστίνα Θεοδωροπούλου κ.ά. Στηρίζουν «ΤΑ ΝΕΑ».

Εκθέσεις 
Φωτογραφία από την έκθεση του Γιάννη Μπεχράκη, από το εμπόλεμο Αφγανιστάν,
που εγκαινιάζεται απόψε στο Ζάππειο

Φωτογραφίες από το εμπόλεμο Αφγανιστάν παρουσιάζονται στην έκθεση του
Γιάννη Μπεχράκη που εγκαινιάζεται στις 7 μ.μ. από τον Πρόεδρο της Δημοκρατίας,
Κωνσταντίνο Στεφανόπουλο, στο Ζάππειο Μέγαρο. Η είσοδος στην έκθεση, που θα
διαρκέσει έως τις 27 Ιανουαρίου, είναι ελεύθερη. 
Έκθεση σκηνογραφίας του Φαίδωνα Πατρικαλάκι εγκαινιάζεται απόψε στην
γκαλερί «Αστρολάβος-Δεξαμενή» (Ξανθίππου 11, τηλ. 7294.342). Έως τις 13
Φεβρουαρίου. 
Κούκλες βγαλμένες από τα παιδικά όνειρα απεικονίζονται στους πίνακες
της Έρσης Δρίνη, που παρουσιάζονται από απόψε στις 8 στην αίθουσα «Πολιτεία
Art». Η έκθεση, που έχει τίτλο «Ο γυάλινος κόσμος της Έρσης», θα διαρκέσει έως
τις 3 Φεβρουαρίου. 
«Ζωντανά» 
Συναυλία με έργα Σούμπερτ, Μπραμς, Λάβδα, Λαμπελέτ και Μάλερ
πραγματοποιείται απόψε στις 8 στο Ινστιτούτο Γκαίτε (Ομήρου 14-16) υπέρ των
σκοπών της Ελληνικής Εταιρείας Προστασίας και Αποκαταστάσεως Αναπήρων Παίδων
(ΕΛΕΠΑΠ). Πληροφορίες στο τηλ. 7212.780.

Η λαϊκή κομπανία «Συλλέκτες» ερμηνεύει έντεχνα λαϊκά και ρεμπέτικα
τραγούδια στις 10.30 μ.μ. στο «Μουσικό Σπίτι, Δίαυλος» (Δράκου 9, Κουκάκι,
τηλ. 9248.737) 
Βιβλίο 
Τα βιβλία των Εκδόσεων Περίπλους, «Ζάκυνθος, λογοτεχνικό, ιστορικό και
λαογραφικό ημερολόγιο 2002» υπό την επιμέλεια του Διονύση Μουσμούτη και
«Γρηγόριος Ξενόπουλος, χρονολόγιο και λεύκωμα», του ίδιου, παρουσιάζονται στις
7 μ.μ. στη Στοά του Βιβλίου (Πεσμαζόγλου 5). Θα μιλήσουν οι Φίλιππος
Δρακονταείδης, Νίκιας Λούντζης, Κώστας Γεωργουσόπουλος, Φώτης Κουβέλης και
Μιχάλης Παπακωνσταντίνου. 
Εκδήλωση 
Στη μνήμη του Παναγιώτη Αγγελόπουλου είναι αφιερωμένη η εκδήλωση που
διοργανώνει η Παγκόσμια Αδελφότητα για τον Ελληνισμό και την Ορθοδοξία και η
Νομαρχιακή Αυτοδιοίκηση Αρκαδίας στις 7.30 στο ξενοδοχείο Athens Ledra Marriot
(Λ. Συγγρού 115). Θα μιλήσουν οι Κ. Μητσοτάκης, Σ. Παπαθεμελής, Π. Μ.
Γιαννόπουλος, Ε. Κούκου και θα παρουσιαστεί το βιβλίο του Θ. Ιωαννίδη
«Παναγιώτης Αγγελόπουλος, πορεία προσφοράς στον ελληνισμό και την ορθοδοξία».

<H3>ΕΓΚΑΙΝΙΑ </H3>
Οι ζωγράφοι Νατάσα Δρακωτού και Αφροδίτη Χαραλαμποπούλου παρουσιάζουν τις
δουλειές τους «Μνήμες γλυκές... σαν παλιό ρεμπέτικο» και «Αναμνήσεις»,
αντιστοίχως, στο Πνευματικό Κέντρο του Δήμου Ν. Ηρακλείου «Βίλλα Στέλλα» από
απόψε στις 7.15 έως και τις 25 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17243P201</ED>
<ID>
ID:302510

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P20&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Οι σταρ χορεύουν στον Ήλιο
</H2>
http: //www.sundance.org

Δεν είναι λίγο πράγμα να είσαι φεστιβάλ κινηματογράφου και να θεωρείσαι
«παιδί» του Ρόμπερτ Ρέντφορντ. Ούτε είναι τυχαίο που το Sundance είναι το
διασημότερο φεστιβάλ ανεξάρτητων ταινιών στον κόσμο. Κάθε χρόνο, μαζεύονται
εκεί τα πιο «ιν» πρόσωπα του χολιγουντιανού περίγυρου. Δεν θα βρείτε την
Τζούλια και τον Κλούνι αλλά σίγουρα τον Ίθαν Χόουκ με την Ούμα. Την ημέρα
σινεμά, το βράδυ πάρτι με τους σταρ στα μικρά μπαρ του χωριού και λάιβ από
Strokes, Beck, Ryan Adams. Ο φετινός Χορός του Ήλιου θα κρατήσει μέχρι τις 20
Ιανουαρίου στα χιονισμένα Βραχώδη Όρη της Γιούτα. Αφού δεν μπορούμε να πάμε,
ας το παρακολουθήσουμε online. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17243P202</ED>
<ID>
ID:302559

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ουίλιαμς... αγνώστου προελεύσεως
</H2>
<AUTHOR>Γ.Δ.Κ.Σ.</AUTHOR>

Απόρησα. Πήγα, εδώ απέναντι, στο «Μουσούρη», για να δω την «Περίοδο
προσαρμογής» του Τενεσί Ουίλιαμς. Με τον Νικήτα Τσακίρογλου και τον Απόστολο
Γκλέτσο. Δυο χιλιάδες το πρόγραμμα της παράστασης. «Πλούσιο», με «θήκη», διπλό
- το ένα έντυπο με τα βιογραφικά των συντελεστών, το άλλο με την πλήρη
μετάφραση του έργου από την Μαρλένα Γεωργιάδου -, άρα αξίζει τα λεφτά του. Το
ανοίγω, ψάχνω από 'δω, ψάχνω από 'κει, κάτι για το έργο, που διαρκώς τονίζεται
ότι παρουσιάζεται για πρώτη φορά στην Ελλάδα... Τίποτα. Μόνον ένα σύντομο
σημείωμα της μεταφράστριας. Αν θα θέλατε να μάθετε πότε γράφτηκε το έργο, πότε
πρωτοπαίχτηκε, με ποιους, αν είχε επιτυχία ή όχι, απευθυνθείτε κάπου... αλλού.
Στο πρόγραμμα ούτε λέξη. Ούτε καν ένα βιογραφικό του Τενεσί Ουίλιαμς! Δεν θα
ήταν πιο ενδιαφέρον από τα βιογραφικά των ηθοποιών; Και να πεις ότι έκαναν
οικονομία στο χαρτί...
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17243P203</ED>
<ID>
ID:302602

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>«Εξωγήινο» βόδι
</H2>
<AUTHOR>Χ.</AUTHOR>

Βόδι... αποδείχθηκε ο θησαυρός του Μουσείου Παλαιοντολογίας της βουλγαρικής
πόλης Ασενοφγράντ! Το άγνωστης προέλευσης κρανίο έκανε τους παλαιοντολόγους να
σηκώσουν τα χέρια ψηλά. Και τα πρωτοσέλιδα των εφημερίδων να αναφέρουν ότι
ίσως ανήκει σε εξωγήινο ον. Είχαν λογαριάσει όμως χωρίς τους κτηνιάτρους. Οι
οποίοι εξέτασαν το περιβόητο εύρημα και διαπίστωσαν ότι πρόκειται για κρανίο
ενός... γήινου βοδιού! Δεν έχει γίνει ακόμη γνωστό αν οι παλαιοντολόγοι της
Βουλγαρίας σκέπτονται να καθίσουν τώρα στα θρανία της Κτηνιατρικής Σχολής. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17243P204</ED>
<ID>
ID:302626

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Έχει πάντα «φαν» στους νέους
</H2>
<AUTHOR>Π.Θ.Κ.</AUTHOR>

Γούντι Άλεν

«Παρατήρησες ότι οι περισσότεροι θεατές ήταν εικοσάρηδες;» με ρώτησε εύστοχα ο
ανιψιός μου ο Ορέστης μετά την προβολή της νέας ταινίας του Γούντι Άλεν «Η
κατάρα του πράσινου σκορπιού» στην «Όπερα» όπου οι ουρές έφταναν μέχρι την οδό
Ακαδημίας... Και όντως, ο Γούντι Άλεν είναι από τους ελάχιστους παλιούς
δημιουργούς που είχαν και συνεχίζουν και σήμερα, έπειτα από 33 χρόνια, να
έχουν πρόσβαση στη νεολαία που αποτελεί και τη συντριπτική πλειοψηφία των
θεατών των ταινιών του ­ και η τελευταία του είναι μούρλια. Άσε που...
σοκαρίστηκα μόλις κατάλαβα ότι από το «Ζητείται εγκέφαλος για ληστεία» έχουν
περάσει 33 χρόνια, κι εγώ ήμουν στην ηλικία των παιδιών που συνεχίζουμε να
βλέπουμε μαζί τις ταινίες του! Κι αυτό, φυσικά, είναι το καλύτερο βραβείο για
έναν δημιουργό. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17243P205</ED>
<ID>
ID:302643

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P20&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τragoudia! </H2>
<AUTHOR>Μ.Π.</AUTHOR>

Άκου να καθιερώσουμε την αγγλική ως επίσημη γλώσσα. Αφού την έχουμε ήδη
καθιερώσει. Από τα 10 τραγούδια που προεπελέγησαν για τον διαγωνισμό της
Eurovision, μόνο τέσσερα έχουν ελληνικό τίτλο. Τα πέντε έχουν αγγλικό και ένα
έχει ιταλικό. Ο καλύτερος είναι όμως του Μιχάλη Ρακιντζή. Το τραγούδι λέγεται
«S.Α.G.Α.Ρ.Ο.». Ως προς το περιεχόμενο θα σας... gelaso. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17243P206</ED>
<ID>
ID:302650

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P20&aa=6</URL></REF>


Article

<CATEGORY>vin09</CATEGORY>

 <H2>ΜΠΑΣΚΙΜ ΣΕΧΟΥ
</H2><H2>«Είμαστε όλοι σωσίες του τυράννου»
</H2>
<AUTHOR>ΓΚΑΖΙ ΚΑΠΛΑΝΙ</AUTHOR>

Γεννήθηκε στα Τίρανα το 1955. Το 1997, όταν οι «πυραμίδες» μετέτρεψαν την
Αλβανία σε «βασίλειο της αναρχίας», ο Μπασκίμ Σέχου αναγκάστηκε να φύγει και
να γίνει συγγραφέας-πρόσφυγας. Σήμερα ζει στη Βαρκελώνη, όπου δουλεύει ως
ερευνητής και συντονιστής του Διεθνούς Κοινοβουλίου των Συγγραφέων. Είναι από
τους κορυφαίους Αλβανούς διανοούμενους. Τα βιβλία και τα δοκίμιά του
μεταφράζονται σε πολλές ευρωπαϊκές γλώσσες. 
Τελευταίο του πόνημα είναι το δοκίμιο «Η βιβλιοθήκη του δικτάτορα» (θα εκδοθεί
σύντομα και στα ελληνικά από τις Εκδόσεις ΑΓΡΑ στο περιοδικό «Autodafe»). Εκεί
καταπιάνεται με την βιβλιοθήκη του Ενβέρ Χότζα και, μέσω της λογοτεχνίας, την
κάνει «φροϋδική παρωδία»... 
Ποια είναι τα απαγορευμένα βιβλία που βρίσκονται στη βιβλιοθήκη του
δικτάτορα; 
«Ένα απ' αυτά π.χ. είναι τα "Βρώμικα χέρια" του Σαρτρ. Ύστερα, μια ολόκληρη
σειρά φιλοσοφικών έργων από τον Αριστοτέλη μέχρι τον Νίτσε, περνώντας από τον
Κομφούκιο, τον Χιούμ, τον Καρτέρσιο, τον Καντ. Όλα αυτά τα βιβλία ήταν
απαγορευμένα και πιστεύω πως ο δικτάτορας τα κρατούσε στη βιβλιοθήκη του ως
ένα πνευματικό διακόσμημα, γιατί από αυτά που έγραφε μπορεί να συμπεραίνει
κανείς ότι πολύ λίγο καταλάβαινε τη φιλοσοφία... 
Πάντως, πολύ ενδιαφέρον είναι το γεγονός ότι στην Αλβανία όλη η φιλοσοφία, η
κλασική και η σύγχρονη, ήταν απαγορευμένη. Πρόκειται για ένα σύστημα, που
σκοπό του είχε να μην επιτρέπει στον άνθρωπο να χρησιμοποίησει την κρίση του. 
Από τα άλλα απαγορευμένα βιβλία της βιβλιοθήκης του δικτάτορα, σου χτυπούν το
μάτι τα πολλά θρησκευτικά βιβλία, την ίδια στιγμή που στην Αλβανία όλες οι
θρησκευτικές λατρείες είχαν τεθεί εκτός νόμου. Φυσική συνέπεια του συστήματος,
εφόσον η μόνη λατρεία που έπρεπε να ανθεί ήταν εκείνη για τον
δικτάτορα, του ανθρώπου που στο βάθος απέβλεπε να γίνει Θεός. Εδώ βρισκόμαστε
στον διάδρομο της παράνοιας. Άλλα βιβλία που φωτίζουν τον ψυχισμό του
δικτάτορα είναι π.χ. ολόκληρη η σειρά βιβλίων τής Άγαθα Κρίστι ή τα πολλά
βιβλία που μιλούν για απόπειρες δολοφονίες ενάντια σε ηγέτες κρατών, όπως αυτή
ενάντια στον Χίτλερ, στον Ντολφούς, στον Κέννεντυ κ.λπ. Αυτό σημαίνει πολλά,
εάν έχει κανείς υπόψη του ότι πολλοί έμπιστοι συνεργάτες του Ενβέρ Χότζα έχουν
καταδικαστεί με την κατηγορία για συνωμοσία ενάντια στη ζωή του. Όπως έδειξε η
ιστορία, πρόκειται για επινοημένες συνωμοσίες από τον ίδιο τον δικτάτορα, που
πολλές φορές μοιάζουν στα αστυνομικά βιβλία που διάβαζε ο ίδιος». 
Γιατί αυτό το ενδιαφέρον για τη βιβλιοθήκη του δικτάτορα και για τον ίδιο
τον δικτάτορα; 
«Στην Αλβανία, η μόνη λατρεία που έπρεπε να ανθεί ήταν εκείνη για τον
δικτάτορα, που απέβλεπε να γίνει Θεός», λέει ο Μπασκίμ Σέχου. Η «αποκαθήλωση»
του αγάλματος του «Θεού», Ενβέρ Χότζα, ήρθε τον Φεβρουάριο του 1991

«Είμαι πεπεισμένος, πως η εξουσία προς τον άλλον αποτελεί ένα από τα πιο
ουσιαστικά χαρακτηριστικά των ανθρωπίνων σχέσεων. Για να διερευνήσω αυτή την
τάση του ανθρώπου για εξουσία - αφού αντιλαμβάνομαι ως αντικείμενο της
λογοτεχνίας το μυστήριο της ανθρώπινης ψυχής - η προσωπικότητα του δικτάτορα ή
του τυράννου αποτελεί μια βασική οδό. Διανύοντάς την, μπορούμε να ανακαλύψουμε
τα τερατώδη στοιχεία που κουβαλά ο καθένας μας μέσα του». 
Έχετε γράψει δύο «αυτοβιογραφικά» βιβλία, όπου προσπαθείτε να λύσετε το
αίνιγμα της «αυτοκτονίας» του πατέρα σας... 
«Σ' αυτά τα δύο βιβλία, απλώς θέτω το ερώτημα χωρίς να δώσω οριστική
απαντήση... Προσπαθώ να βρω την αλήθεια για τον θάνατο του πατέρα μου, αλλά
συγχρόνως είναι δύο λογοτεχνικά βιβλία, όπου την αλήθεια προσπαθώ να την
συλλάβω σ' ένα άλλο επίπεδο. Ποια είναι η αλήθεια; Είναι ότι πρόκειται και για
φόνο και για αυτοκτονία. Είναι φόνος, γιατί τέτοια είναι κάθε καταναγκαστική
αυτοκτονία. Και είναι αυτοκτονία, γιατί ανεξάρτητα τού ποιος πάτησε τη
σκανδάλη, ο πατέρας μου ή κάποιος άλλος, αυτός ο θάνατος ήταν κομμάτι της
αυτοκαταστροφικής διαδικασίας του ολοκληρωτικού καθεστώτος». 
<H3>Σοφοκλής στη φυλακή
</H3>
«Ο Σοφοκλής όχι μόνο είναι ένα από τα πιο αγαπημένα μου αναγνώσματα, αλλά έχω
δανειστεί και μοτίβα από το έργο του. Στη φυλακή, αντέγραψα, με το χέρι, τα
Άπαντά του. Ο Ευριπίδης επίσης ήταν πολύτιμος για το έργο μου. Γνωρίζω και
τους κλασικούς της ελληνικής ποίησης».

<H3>«Δεν αντέγραψα τον δολοφόνο του πατέρα μου»
</H3>
«Μέσα σε λίγους μήνες, δεν έμεινε κανένα μέλος της οικογένειάς μου ζωντανό ή
εκτός φυλακής», λέει ο Μπασκίμ Σέχου. «Ένας αδελφός μου αυτοκτόνησε στην
εξορία, υπό την συνεχή ψυχολογική πίεση της "Σιγκουρίμι" (μυστική αστυνομία).
Η μητέρα μου πέθανε στη φυλακή, άλλος αδελφός μου φυλακίστηκε. Η πρώην γυναίκα
μου εξορίστηκε, μαζί με τα παιδιά μας. Προηγουμένως, όμως, πέρασε από τη
φυλακή, όπου την υπέβαλαν σε βασανιστήρια. Συγγενείς κυνηγήθηκαν. Δύο απ'
αυτούς αυτοκτόνησαν, ο θείος μου φυλακίστηκε, όπως και ο πεθερός μου.
Καταδικάστηκα δύο φορές, 18 χρόνια συνολικά, για αντικαθεστωτική προπαγάνδα.
Έμεινα στη φυλακή 8, επειδή το 1991 το καθεστώς κατέρρευσε και αφεθήκαμε
ελεύθεροι...». 
Μετά αρχίζει η έρευνα για τον εντοπισμό των τάφων των γονέων σας... 
«Τον τάφο της μητέρας μου τον βρήκα σχετικά εύκολα. Ένα χρόνο αφού βγήκα από
τη φυλακή. Είχαν κρύψει το πτώμα της σε ένα χωριό, 100 χιλιόμετρα από τα
Τίρανα... Τον τάφο του πατέρα μου χρειάστηκα δέκα χρόνια για να τον εντοπίσω.
Πέρυσι την άνοιξη τον ανακάλυψα. Είχαν μεταφέρει εκεί το πτώμα υπό άκρα
μυστικότητα, σε μια έρημη τοποθεσία, στα πόδια ενός βράχου...». 
Η εξουδετέρωση ή το κρύψιμο των πτωμάτων των αντιπάλων ήταν μια τακτική
πρακτική του καθεστώτος; 
«Ναι, ακριβώς. Καθώς φαίνεται, το ολοκληρωτικό καθεστώς επιθυμούσε να έχει
ολοκληρωτικό έλεγχο όχι μόνο πάνω στη ζωή των ανθρώπων, αλλά και πάνω στον
θάνατο. Επιθυμούσε με τυφλό πάθος να έχει μια εξουσία παρόμοια με εκείνη του
Θεού». 
Εάν κάποιος σας έλεγε ότι ο πατέρας σας, ως ένας από τους πιο έμπιστους
ανθρώπους του Ενβέρ Χότζα, είναι συνεργός στα εγκλήματα του καθεστώτος, τι θα
του απαντούσατε; 
«Θα του απαντούσα, πως έχει δίκιο». 
- Εσείς συγκρουστήκατε και με τις πρακτικές Μπερίσα, που δήλωνε ως σκοπό
του το «ξερίζωμα της κομμουνιστικής κληρονομιάς». Γιατί; 
«Γιατί το μπερισικό "ξερίζωμα" εμπεριείχε μεγάλες δόσεις των ίδιων των
πρακτικών του κομμουνισμού». 
Το 1995 εάν δεν κάνω λάθος, όταν ο γαμπρός του Χότζα συνελήφθη για
συμμετοχή σε τρομοκρατικές δραστηριότητες, εσείς τον υπερασπιστήκατε... Τι
σπρώχνει έναν άνθρωπο που έχει υποφέρει τα πάνδεινα, να υπερασπιστεί την
οικογένεια του υπαίτιου για την τραγωδία της οικόγενειάς του; 
«Αυτό το έκανα ως μέλος της Αλβανικής Επιτροπής του Ελσίνκι και ως πολίτης.
Υπερασπίστηκα έναν άλλο πολίτη που του παραβίαζαν κατάφωρα τα δικαιώματά του.
Εάν δεν το έκανα, τότε αυτό θα σήμαινε πως αντιγράφω τον δολοφόνο του πατέρα
μου και τη λογική του συστήματός του, η οποία ακριβώς ήταν η αιτία της
δυστυχίας της οικογένειάς μου και πολλών άλλων...». 
Εάν δεν είχαν συμβεί όσα συνέβησαν στην οικογένειά σας, θα είχατε την ίδια
γνώμη για το καθεστώς Χότζα; 
«Προσωπικά, είχα τις ίδιες πεποιθήσεις και πριν συμβούν όσα συνέβησαν...». 
<H3>Προστάτης των ποιητών
</H3>
Είναι δύσκολο να ξεχωρίσει κάποιος τα μυθιστορήματα της ζωής του Μπασκίμ
Σέχου από την ίδια την ζωή του, που αποτελεί ήδη ένα noir μυθιστόρημα. Θα
μπορούσε να το τιτλοφορήσει κανείς «Το μαύρο μυθιστόρημα του ολοκληρωτισμού».
Γιος του Μεχμέτ Σέχου, ενός από τους πιο έμπιστους συνεργάτες του Ενβέρ Χότζα
και πρωθυπουργός της Αλβανίας μέχρι τον Δεκέμβριο του 1981. Τότε που ο Μεχμέτ
Σέχου βρέθηκε νεκρός, και ύστερα από λίγες ημέρες κηρύχθηκε «εχθρός του λαού».
Από εκείνη τη στιγμή μέχρι το 1991, ο Μπασκίμ Σέχου - ο «προστάτης των ποιητών
και των συγγραφέων», όπως τον αποκαλούσαν τότε - και όλη η οικογένειά του θα
ζήσει πραγματικά μια κόλαση.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17243P211</ED>
<ID>
ID:302511

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P21&aa=1</URL></REF>


Article

<CATEGORY>vin09</CATEGORY>

 <H2>Οι καλοί γονείς στα δύσκολα φαίνονται...
</H2><H4>Αγάπη και φαντασία, «τα υλικά»: ανακατεύουμε με μια δόση ισορροπίας και ιδού η
συνταγή του καλού γονιού. Ένα κουίζ, που συνέταξε Βρετανίδα παιδαγωγός, θα σας
βοηθήσει να δείτε πόσο αποδοτικοί γονείς είστε...
</H4>
<AUTHOR>ΑΡΕΤΗ ΑΘΑΝΑΣΙΟΥ
</AUTHOR>
<AUTHOR>ΛΑΜΠΡΙΝΗ ΣΤΑΜΑΤΗ
</AUTHOR>

Το κουίζ έχει γραφεί και σχεδιαστεί από τη βρετανίδα παιδαγωγό Gil McNeil
(ΤζιλΜακνίλ), συγγραφέα του βιβλίου «The Only Boy For Me» (κυκλοφορεί από τις
εκδόσεις Bloomsbury) και, μια πρώτη εκδοχή του, παρουσιάστηκε στη βρετανική
εφημερίδα «The Times». 
«Χρησιμοποιεί ίσως ακραίες συνθήκες αλλά αυτό ακριβώς θέλει να δείξει: πως
αντιδρούν οι γονείς σε δύσκολες καταστάσεις", επισημαίνει η οικογενειακή
σύμβουλος κ. Π. Σίμου, Δρ. Ψυχοπαιδαγωγικών, διευθύντρια στο Κέντρο
Ψυχοσωματικής Έρευνας, η οποία προσαρμόζει το κουίζ στα ελληνικά δεδομένα, σε
μια προσπάθεια «να φανεί με ποιους τρόπους οι γονείς αγαπούν, δημιουργούν το
αίσθημα της ασφάλειας, θέτουν όρια, παίρνουν την ευθύνη και την κατάσταση στα
χέρια τους και είναι ευέλικτοι...» 
Αποδοτικός γονιός, για την κ. Σίμου, είναι εκείνος που έχει πάνω απ'
όλα αγάπη, «χωρίς αυτό να σημαίνει ότι δεν κάνει και λάθη! Μέσα από την αγάπη,
ακόμα και τα λάθη παίρνουν ένα άλλο χρώμα και μετασχηματίζονται σε καλό, σε
θετικό. Αν υπάρχει αγάπη που είναι η πρώτη τεχνική επικοινωνίας με τα παιδιά
μας και η πιο ουσιαστική, τότε ο γονιός έχει ικανοποιητικό επίπεδο αποδοχής,
σεβασμού, επικοινωνίας. Με αυτά τα εργαλεία ο γονιός προχωράει στην ενδυνάμωση
της σχέσης του με το παιδί, μπορεί να του δίνει θετικά κίνητρα, να λύνει τις
κρίσεις και τις συγκρούσεις με διαπραγμάτευση, να κτίζει την αυτοεκτίμηση του
παιδιού με αναγνώριση, υποστήριξη και εμπιστοσύνη. Μια τέτοιας ποιότητας σχέση
μεταξύ γονιού και παιδιού, δίνει την ευκαιρία και στα δυο μέρη να εξερευνήσουν
ο καθένας το δικό του δυναμικό και να μοιράζονται τις ανακαλύψεις τους..» 
Τελικά είναι και το "πολύ τέλειο" δυσλειτουργικό ακριβώς «γιατί είναι
άκαμπτο. Αποδοτικός είναι κάθε γονιός που βρίσκεται στη μέση οδό, δεν μεταπηδά
δηλαδή από το ένα στο άλλο άκρο αλλά βαδίζει σταθερά στη γραμμή ισορροπίας! Κι
όταν βρισκόμαστε στη γραμμή ισορροπίας, τότε είμαστε γενναιόδωροι και με τον
εαυτό μας και με τα παιδιά μας».

«Μια πολύ χρήσιμη ερώτηση για κάθε γονιό, είναι να σταθμίζει πόσο
εμπιστοσύνη έχει κάθε φορά που υπάρχει ένα πρόβλημα στον εαυτό του, να
διερευνά αν υπάρχουν κρυμμένες ενοχές μέσα του και αν επιτρέπει στην φωνή της
καρδιάς να του λέει τι δεν έχει πάει καλά και γιατί! Το φυσικό μας ένστικτο
είναι πάντα η πιο δυνατή φωνή και η πιο αποδεκτή λογική».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17243P221</ED>
<ID>
ID:302512

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P22&aa=1</URL></REF>


Article

<CATEGORY>vin09</CATEGORY>

 <H2>Η Μελίνα, η Κοτοπούλη κι ο «πάταγος» του Βάγκνερ
</H2><H4>Εικόνες που κεντρίζουν τη μνήμη, αλλά και μύχιες σκέψεις για την τέχνη,
πλημμυρίζουν τις σελίδες οκτώ νέων βιβλίων της σειράς «Σκέψη, Χρόνος και
Δημιουργοί» των εκδόσεων «Καστανιώτη»
</H4>
Ιωάννα Καρατζαφέρη και Μάριος Πλωρίτης σε πρώτο πλάνο, Μαρία Δαμανάκη και
Σταμάτης Φασουλής σε δεύτερο πλάνο στην παρουσίαση των οκτώ νέων βιβλίων της
σειράς «Σκέψη, Χρόνος και Δημιουργοί»

Ο Δημήτρης Ροντήρης κυνηγούσε τη Μελίνα στην Ομόνοια και την Αγίου
Κωνσταντίνου, για να την αποτρέψει από την απόφασή της να φύγει από το Εθνικό. 
Η Μαρίκα Κοτοπούλη εξηγούσε στον Κωστή Μπαστιά ότι όταν ξεκινούσε, την
τελευταία δεκαετία του 19ου αιώνα, είχε νιώσει στο πετσί της την πείνα - «οι
μεταπτώσεις της ζωής μας ήταν δραματικές. Ετρώγαμε ή μαύρο χαβιάρι ή τίποτα»,
έλεγε. 
Ο Άγγελος Βλάχος χαρακτήριζε τη μουσική του Βάγκνερ ως «πάταγο» και «παράφωνο
μιγή αλλοπροσάλλων κρότων». Και ο Γιάννης Σκαρίμπας έλεγε στον δημοσιογράφο
των «ΝΕΩΝ» Γιώργο Πηλιχό, λίγο πριν από τη δικτατορία, ότι ναι, πρέπει οι
πνευματικοί άνθρωποι να μετέχουν στους ιδεολογικούς αγώνες διότι «ο άνθρωπος
δεν είναι κάποιο ουδέτερο είδος, μεταξύ πέτρας και φυτού, και η θέση του κ.
Τερζάκη, ότι απέχοντας από την πολιτική κάνει πολιτική, δεν είναι παρά
σοφιστεία και ενδοσκοπισμός απαράδεκτος»...

Ιδού μερικά διασκεδαστικά στιγμιότυπα μιας άλλης εποχής, που
ζωντανεύουν μέσα από τη νέα «φουρνιά» της σειράς «Σκέψη, Χρόνος και
Δημιουργοί», οκτώ νέων βιβλίων που επιμελήθηκε ο Θανάσης Νιάρχος και
παρουσιάστηκαν χθες από τις Εκδόσεις Καστανιώτη. 
«Ετούτη η σειρά δοξάζει το ρήμα θυμάμαι», λέει ο ποιητής Θανάσης Νιάρχος. Επί
16 χρόνια επιμελείται τη συγκεκριμένη σειρά του «Καστανιώτη», έχοντας
φιλοξενήσει κείμενα μεγάλων μορφών του πολιτισμού μας, παράδειγμα των Γιάννη
Τσαρούχη, Κάρολου Κουν, Γ. Π. Σαββίδη, Αλέξη Μινωτή, Νίκου
Χατζηκυριάκου-Γκίκα. 
Χθες παρουσιάστηκαν και τα οκτώ νέα βιβλία: Το «Πνεύμα και Πολιτική» του
Γιώργου Πηλιχού με σαράντα συνεντεύξεις πνευματικών ανθρώπων που πήρε ο
δημοσιογράφος για λογαριασμό των «ΝΕΩΝ» (πρόλογος: Μάριος Πλωρίτης). Οι
«Ιταλικές Νύχτες» του Νίκου Μπακουνάκη, κείμενα με θέμα κυρίως την ιταλική
όπερα. Το «Χωρίς τηλεόραση» του Παναγιώτη Τέτση, με κείμενα σχολιαστικά για
θέματα, κυρίως, τέχνης. «Ασκήσεις επί χάρτου» κάνει ο Κώστας Μουρσελάς,
συγκεντρώνοντας σκέψεις και ιδέες που ξεπήδησαν μετά από αναγνώσεις και
λογοτεχνικές συζητήσεις. 
Τα «Μακρινά Φώτα» του Ματθαίου Μουντέ, δοκίμια και μελέτες του πρόωρα
χαμένου ποιητή. Το «Με τους μαθητές του Ροντήρη για τον Ροντήρη», ένα βιβλίο
συνεντεύξεων του Θανάση Λάλα με μαθητές του Ροντήρη όπως η Μελίνα Μερκούρη, ο
Δημήτρης Χορν, η Αλίκη Βουγιουκλάκη, ο Αιμίλιος Βεάκης και πολλοί ακόμη
πρωταγωνιστές του θεάτρου (πρόλογος: Κώστας Γεωργουσόπουλος). 
Η «Έκφρασις», βιβλίο για τη Μαρίκα Κοτοπούλη που επιμελήθηκε και προλόγισε η
Εύα Γεωργουσοπούλου, αντλώντας υλικό από προσωπικά κείμενα, συνεντεύξεις,
κριτικές της μεγάλης ηθοποιού που αναδεικνύουν πολλές πτυχές της καριέρας αλλά
και της ιδιωτικής της ζωής. Και τέλος, το βιβλίο «Το πρόσωπο, ο λόγος και η
σκηνή», αφιερωμένο στη Χριστίνα Τσίγκου, μια σημαντική ηθοποιό που έδρασε
κυρίως στη Γαλλία, έζησε ως «καταραμένη ποιήτρια» και πέθανε νεώτατη. 
Η αίθουσα του «Άθενς Πλάζα», όπου φιλοξενήθηκε η εκδήλωση, ήταν κατάμεστη.
Μπορούσε κανείς να διακρίνει προσωπικότητες του πολιτικού και πνευματικού
κόσμου όπως ο Κώστας Σκανδαλίδης, ο Νίκος Παπανδρέου, η Μαρία Δαμανάκη, ο
Μάριος Πλωρίτης, ο Γιώργος Μανιώτης, ο Αλέξανδρος Λυκουρέζος κ.ά.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17243P231</ED>
<ID>
ID:302513

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P23&aa=1</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΑ
</H5><H2>Εκείνος που διέφυγε την προσοχή μας
</H2><H4>Ελαιογραφίες, χαρακτικά και βιβλία του Γαλάνη, στη μεγάλη αναδρομική έκθεση
που οργάνωσε το Πνευματικό Κέντρο Δήμου Μαρκόπουλου
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Στις πρώτες γραμμές της ευρωπαϊκής τέχνης ο Δημήτρης Γαλάνης (1879-1966),
τιμήθηκε δεόντως στη Γαλλία, αλλά όχι στην πατρίδα του. Η αναδρομική έκθεσή
του κινητοποιεί τις ευθύνες μας για βαθύτερη έρευνα της προσφοράς του

«Δεν το πιστεύω» αναφωνήσαμε αρκετές φορές προσεγγίζοντας το Πνευματικό Κέντρο
του Δήμου και αντικρύζοντας την έκθεση που λειτουργεί εκεί. Ένα πανέμορφο
νεοκλασικό κτίριο εκατό ετών, μια λαμπρή διαμόρφωση χώρων, μια εκτεταμένη
έκθεση, με όλες τις μουσειολογικές προδιαγραφές, εγκαίνια με έμφαση από τον
υπουργό Πολιτισμού. 
Ναι, μοιάζει από άλλη χώρα: Η μεγάλη αναδρομική έκθεση του Δημήτρη Γαλάνη δεν
έγινε στην Εθνική Πινακοθήκη Αθηνών, αλλά στο Μαρκόπουλο Αττικής,
περιλαμβάνοντας εκατόν τόσα έργα του μεγάλου χαράκτη και ζωγράφου, δεκάδες από
τις εκδόσεις που εικονογράφησε, ενδεικτικά έργα των φίλων του Νταλί, Πικάσσο,
Ντερέν, κ.ά., μεγάλο και προσεγμένο κατάλογο, ξεναγούς, εκατοντάδες επώνυμους
φιλότεχνους στα εγκαίνια, επικοινωνιακή χορηγία από την ΕΡΤ. Ήταν μια εκδήλωση
που δύσκολα περιμέναμε να συναντήσουμε, σε μια περιοχή που αναδομείται ραγδαία
καθώς βρίσκεται δίπλα στο αεροδρόμιο. 
Μεγάλη έκθεση του Γαλάνη δεν έχουμε δει εδώ και δεκαετίες, και αυτή η
εκτεταμένη ανθολογία και τεκμηρίωση - που οφείλουμε στους Λ. Τσιριγκούλη και
Δ. Μεθενίτη - ήταν ό,τι καλύτερο για να εισπράξουμε την προσωπικότητα του
σπουδαίου Ευρωπαίου καλλιτέχνη, τώρα, στο ξεκίνημα ενός αιώνα, κοντά στην
κεντρική συγκοινωνιακή πύλη της χώρας και τις μέρες που ξεκινούσε το «ευρώ». 
«Γιατί δεν τον γνωρίζουμε όσο του αξίζει; Γιατί δεν τον συζητάμε καν,
όσο κάποια άλλα καλλιτεχνικά μας ονόματα;» σκεφτόμουν με αρκετή ενοχή μπροστά
στον ιδιόμορφο πολυπρισματικό κυβισμό των μορφών του, που μοιάζει να
συνταιριάζει απρόσμενα τα αιτήματα των Πικάσσο και Μπρακ, με τη βυζαντινή
φωτοσκίαση. Μήπως είναι κι αυτός ένας από τους μεγάλους παραγνωρισμένους μας,
μολονότι πολύ τιμημένος στη Γαλλία, όπου έγινε πανεπιστημιακός καθηγητής και
ακαδημαϊκός, στενός φίλος όλων των μεγάλων ζωγράφων και του ίδιου του Αντρέ
Μαλρώ ο οποίος του προλόγισε τη μεγάλη έκθεση του 1922 και, σαράντα χρόνια
μετά, πήγε αυτοπροσώπως στο σπίτι του για να του αναγγείλει την παρασημοφορία
του ως ιππότη της τιμής; 
Κάτι παράδοξο συμβαίνει πάντως στην ιστορική συνείδησή μας γι' αυτόν τον
σπουδαίο καλλιτέχνη. Ναι μεν στη μεσοπολεμική μας τέχνη, ο Σπ. Βασιλείου, ο Ν.
Χατζηκυριάκος-Γκίκας, ο Π. Ρέγκος και δεκάδες άλλοι, ζωγράφισαν τοπία και
γυμνά σαν τον Γαλάνη, στο παρισινό ατελιέ του οποίου συνέχιζαν τη μαθητεία
τους μετά την ΑΣΚΤ Αθηνών. Μεταπολεμικά όμως, σα να τον ξεγράψαμε απ' το χάρτη
των δικών μας, γεγονός που σήμερα μοιάζει δυσεξήγητο, ίσως και κατευθυνόμενο
από υψηλές καλλιτεχνικές αντιζηλίες. 
«Μα αυτός είναι χαράκτης, όχι ζωγράφος», λεγόταν απ' τη μια πλευρά, «κυβιστής,
ναι αλλά όχι και Πικάσσο» απ' την άλλη, στριμώχνοντας έτσι την ουσιαστική
προσφορά του: Τον δικό του συνθετικό κυβισμό ο οποίος έφερνε ανάσταση και στη
βυζαντινή εικονογραφία. Την αμφίδρομη σχέση με τον Σεζάν, ο οποίος και είχε
δει μια έκθεση του Γκρέκο στα χρόνια που πρωτοερευνούσε την αναλυτικότητα των
μορφών. 
«Εφευρέτη νέων τρόπων άντλησης αυθορμητισμού και φαντασίας μέσα από την
πειθαρχημένη λογική της τεχνικής», τον χαρακτηρίζει εύστοχα ο μελετητής του Μ.
Μαυρομμάτης. Δίδαγμα πολύ φρέσκο για τις μέρες μας, που άνθρωποι και
καλλιτέχνες αντιμετωπίζουμε μια ζωή βασισμένη στην τεχνολογία. 
Πράγματι, ο Γαλάνης αγαπούσε την αλληλεπίδραση μορφής και τεχνικής, δεν
συμπάθησε ποτέ το «φλου αρτιστίκ». Συμβατικός στα θέματά του - αν και με έναν
εκλεκτικισμό που είναι επίσης ομιλητικός, στα μεταμοντέρνα χρόνια - δίδαξε το
συνθετικό βλέμμα, την ενότητα των όγκων, μετά την ανάλυσή τους υπό πολλά
πρίσματα φωτός. 
Με αφορμή αυτή τη λαμπρή αναδρομική, πιστεύω ότι το έργο του απαιτεί σήμερα
μια «ολική επαναφορά» ενδιαφέροντος από μουσεία και κριτική έρευνα. 
Έλληνας κι Ευρωπαίος ταυτόχρονα, με βλέμμα και τεχνικές που εκδηλώνουν αυτόν
τον πολιτισμικό εναγκαλισμό. Συνομήλικος και ίσως συμφοιτητής των Τζ.
ΝτεΚίρικο και Δ. Πικιώνη, πιθανότατα ζυμώθηκε και με τον ιδιαίτερο συμβολισμό
που γεννήθηκε τότε στην Αθήνα (βοηθούντων των Ν. Γύζη και Κ. Παρθένη) και που
ακόμη περιμένει συγκριτική μελέτη και διεθνή βιβλιογραφική καθιέρωση. 
<H3>INFO
</H3>
«Ο Δημήτρης Γαλάνης και η εποχή του» Πολιτιστικό Κέντρο Δήμου Μαρκόπουλου
(Παπαβασιλείου 34, τηλ. 0299.20000) Έως 17 Φεβρουαρίου Ώρες: Καθημερινά 5 - 9
μ.μ., Κυριακές, εορτές 10 π.μ. - 1 μ.μ. και 5 - 9 μ.μ.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17243P241</ED>
<ID>
ID:302514

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P24&aa=1</URL></REF>


Article

<CATEGORY>vin09</CATEGORY>

 <H2>Στο σφυρί το ακριβότερο ευρωπαϊκό παιχνίδι
</H2>
Είναι ένα παιδικό παιχνίδι. Ένα τρενάκι από εκείνα που «κλείνουν» το μάτι
στους πιτσιρικάδες από τις βιτρίνες. Μόνον που το συγκεκριμένο μάλλον θα
μείνει ανεκπλήρωτο όνειρό τους. Διότι πρόκειται για το ακριβότερο παιχνίδι της
Ευρώπης, που έχει βγει ποτέ σε δημοπρασία. Το σφυράκι του δημοπράτη του οίκου
Κρίστις του Λονδίνου με θέμα τα τρένα σταμάτησε στα 63,6 εκατομμύρια δρχ. (ή
186.647 ευρώ) για χάρη του! Το μεταλλικό τρενάκι, συνολικού μήκους 3,5 μ., που
έκανε την πρώτη του «βόλτα» στις βιτρίνες των παιχνιδάδικων το 1906,
αποτελείται από μία ατμομηχανή, την οποία ακολουθούν εξάτροχο βαγόνι για τα
καύσιμα, στο ίδιο χρώμα, ένα πράσινο οκτάτροχο βαγόνι, ένα καφέ
βαγόνι-τραπεζαρία, ενώ το τελευταίο ­ επίσης καφέ ­ προορίζεται για τις
αποσκευές. Κυλάει δε, πάνω σε γραμμές μήκους 67 μ. 
Το πανάκριβο συλλεκτικό παιχνίδι φέρει την υπογραφή της γερμανικής εταιρείας
Gebruder Marklin. Το περίφημο λογότυπό της - GM αρχικά και Marklin αργότερα με
σήμα το ποδήλατο - υπογράφει μεταλλικά παιχνίδια από το 1859 έως και σήμερα.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17243P242</ED>
<ID>
ID:302560

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P24&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Ένα κατόρθωμα
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Αριστείδης Κωνσταντινίδης είναι Θεσσαλονικιός αλλά δεν είναι γλωσσολόγος.
Είναι επαγγελματίας αγγλομαθής και είχε ένα πάθος στη ζωή του, να μελετήσει
την ελληνική γλώσσα ως γλώσσα-μαγιά στην αγγλική και στη διεθνή επιστημονική
ορολογία. Πριν από δέκα χρόνια σχολίασα από αυτήν εδώ τη στήλη το έξοχο έργο
του «Οι ελληνικές λέξεις στην αγγλική γλώσσα», που τιμήθηκε με βραβείο το 1994
από την Ακαδημία. Και τώρα (2002) μας προικίζει (και νομίζω μαζί με εμάς τους
Έλληνες και τη διεθνή κοινότητα) με ένα κολοσσιαίο πόνημα, το λεξικό «Η
οικουμενική διάσταση της ελληνικής γλώσσας». 1.700 σελίδες μεγάλου σχήματος,
όπου καταγράφονται με πλήρη ετυμολογία και ερμηνεία 188.000 όροι και λέξεις
ελληνικές (ρίζες και συνθετικά - κατασκευές κατά τους νόμους της ελληνικής
γλώσσας και με αναφορά στην ελληνική γλώσσα). Λέξεις του καθημερινού
λεξιλογίου της αγγλικής και όροι της Ιατρικής, της Ζωολογίας, της Γεωλογίας,
της Βοτανολογίας και της Τεχνικής. Το εκπληκτικό είναι ότι ο Κωνσταντινίδης
καταγράφει τον χρόνο που η λέξη μπήκε στο αγγλικό ή επιστημονικό λεξιλόγιο και
ακόμη από ποιον αρχαίο συγγραφέα και πότε αντλήθηκε η λέξη για να μεταπηδήσει
στην αγγλική. Συλλέγονται ακόμη και οι παροιμιακές φράσεις της αρχαίας που
πέρασαν μεταφρασμένες στην αγγλική. Πρόκειται για μείζον έργο, πρωτοφανές,
αφού έγινε από έναν μόνο άνθρωπο με τόση επιστημονική ακρίβεια, πλήρη
ενημέρωση και τεκμηρίωση και εκπλήσσουσα μεθοδολογική αρματωσιά. Διεθνές
κτήμα. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17243P243</ED>
<ID>
ID:302603

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P24&aa=3</URL></REF>


Article

<CATEGORY>vin09</CATEGORY>

 <H2>Το Ίντερνετ τις έκανε συγγραφείς
</H2><H4>Θα μπορούσαν να είναι επτά ηρωίδες μυθιστορήματος... Αν δεν είχαν γράψει όλες
μαζί ένα βιβλίο για την γνωριμία τους και τις συζητήσεις τους στο Ίντερνετ
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Οι επτά συγγραφείς του... Ίντερνετ. Από αριστερά: Βικτόρια Μαρτίν, Έβα Μαρία
Πέρεθ, Χέμα ντε Σούνιερ, Μαρία Φ. Μόντες, Άνα Ρουίθ, Άνα Φ. Μόντες και Ισαμπέλ
Πράδα. Άρχισαν να μιλούν για λογοτεχνία και τελικά έγραψαν το δικό τους
βιβλίο, με «πρώτη ύλη» τις συνομιλίες τους (μέσω chat) στο Διαδίκτυο

Επτά γυναίκες, μία δημοσιογράφος, μία καθηγήτρια φιλολογίας, μία ειδικός
ηλεκτρονικών εφαρμογών, μία δημόσιος υπάλληλος, μία πωλήτρια έργων τέχνης, μία
καθηγήτρια Διεθνούς Εμπορίου και μία θεωρητικός της λογοτεχνίας έπιασαν...
κουβέντα στο Διαδίκτυο. Και απ' αυτή την διαδικτυακή επαφή τους προέκυψε ένα
βιβλίο. 
Οι επτά γυναίκες, από το Βαγιαδολίδ, τη Μαδρίτη, τη Σεγόβια, την
Γκουανταλαχάρα, τη Βαρκελώνη και το Λονδίνο μιλούν στα «ΝΕΑ» για τις σχέσεις,
το Ίντερνετ και τη μοναξιά και εξηγούν τι συμβαίνει όταν πέφτουν οι μάσκες και
γνωρίζεις από κοντά τον ξένο που βρίσκεται πίσω από την οθόνη... 
Το βιβλίο «Από την άλλη πλευρά ένας ξένος - ιστορίες του chat», που
μόλις κυκλοφόρησε στην Ισπανία (εκδόσεις «Difacil»), αποτελείται από επτά
διηγήματα-ιστορίες (ένα από κάθε γυναίκα) που περιγράφουν τις σχέσεις των
ανθρώπων μέσα από το chat (ηλεκτρονική συνομιλία), τις φανταστικές
προσωπικότητες τις οποίες επινοούν και την ελευθερία που αισθάνονται όταν
είναι αντιμέτωποι μόνο με την οθόνη του υπολογιστή τους και την ασφάλεια της
ανωνυμίας. 
Όλα ξεκίνησαν τυχαία και αυθόρμητα. Περισσότερο από περιέργεια και λιγότερο
από μοναξιά. Κοινό σημείο των επτά θηλυκών «σέρφερ», η αγάπη τους για τη
λογοτεχνία και τον κινηματογράφο. Η Άννα Ρουίθ, η Βικτόρια Μαρτίν, η Μαρία
Φερνάντεθ Μόντες, η Ισαμπέλ Πράδα, η Έβα Μαρία Πέρεθ, η Άννα Φ. Μόντες και η
Χέμα Σούνιερ άρχισαν να συμμετέχουν σε chat περίπου πριν από δύο χρόνια, ώσπου
το φθινόπωρο του 2000 μπήκαν σε εξειδικευμένο chat για τη λογοτεχνία. Έτσι
γνωρίστηκαν. 
Αιτία της συμμετοχής τους στις ηλεκτρονικές συζητήσεις, όπως λέει η
44χρονη Άννα Ρουίθ, δημοσιογράφος στην ισπανική τηλεόραση, «δεν ήταν τόσο η
μοναξιά όσο η επιθυμία να μιλήσω με ανθρώπους που έχουν τις ίδιες ανησυχίες
και τα ίδια ενδιαφέροντα». Για τη Χέμα Σούνιερ, 41 ετών, «έπαιξε ρόλο και η
μοναξιά, γιατί τότε ζούσα στο Λονδίνο», ενώ για τη 40χρονη Βικτόρια Μαρτίν
«ήταν ένα είδος παιχνιδιού, να μπορείς να μιλάς με κόσμο που βρίσκεται τόσο
μακριά». 
Καμία από τις επτά δεν παρουσίασε στους ηλεκτρονικούς συνομιλητές της μια
προσωπικότητα που ανήκε στη φαντασία. Δήλωναν με ειλικρίνεια ότι... είναι ο
εαυτός τους. Μόνο τα ονόματά τους δεν ήταν αληθινά. Προτίμησαν τα
παρατσούκλια. «Είναι εύκολο να πεις ψέματα, γιατί κανένας δεν σε βλέπει και
δεν σε γνωρίζει. Αλλά είναι εξίσου εύκολο να πεις την αλήθεια για τους ίδιους
ακριβώς λόγους», λέει η Άννα Ρουίθ. «Δεν ήμουν κάποια προσωπικότητα. Ήμουν εγώ
η ίδια. Κράτησα μόνο μια διακριτικότητα όσον αφορά την προσωπική μου ζωή»,
λέει η Άννα Φ. Μόντες, η νεώτερη της παρέας, 26 ετών. 
Για την 33χρονη Ισαμπέλ Πράδα: «Η ταυτότητά μου ήταν αυτή που έχω και
στην "πραγματική" ζωή. Ο καθένας, όμως, θέτει τα όρια μόνος του. Όπως και στην
καθημερινή ζωή, λες όσα θέλεις να πεις και κρύβεις τις πολύ προσωπικές
λεπτομέρειες». 
Δεν έκαναν όμως όλοι το ίδιο. Και οι επτά έχουν να διηγηθούν αστείες ιστορίες
που «οι άνθρωποι έλεγαν ό,τι ήθελαν. Έλεγαν ψέματα για το φύλο τους, για το
όνομά τους, για το επάγγελμά τους, για τα πάντα». 
Καμία δεν ρίχνει το ανάθεμα της μοναξιάς των σημερινών ανθρώπων στο Ίντερνετ.
Αντιθέτως: «Δεν ξέρω αν όλοι αισθανόμαστε μοναξιά. Είμαστε όμως όλοι
μοιρασμένοι ανάμεσα στη δουλειά, την οικογένεια και όλα τα άλλα που θέλουμε να
κάνουμε και ποτέ δεν έχουμε τον χρόνο», λέει η Άννα Ρουίθ. 
<H3>Έρωτας με ανωνυμία
</H3>
Ιδού και το βιβλίο των επτά γυναικών. Ο τίτλος; «Από την άλλη πλευρά, ένας ξένος»

Το Ίντερνετ ήρθε και θα μείνει. Αυτό πιστεύει η Άννα Φ. Μόντες. «Μέσα σ' ένα
λεπτό μπορείς να μιλήσεις με ανθρώπους απ' όλα τα μέρη του πλανήτη. Είναι
μαγικό. Άνθρωποι από διαφορετικές κοινωνικές τάξεις, με διαφορετικό επίπεδο,
ηλικία, επάγγελμα, εθνικότητα βρίσκονται στο ίδιο σημείο και η οθόνη τούς
κάνει να φαίνονται ίδιοι». 
Όσο για τις ερωτικές σχέσεις, «το γεγονός ότι αισθάνεσαι σίγουρος,
προστατευμένος από την ανωνυμία σου πίσω από την οθόνη, κάνει τους ανθρώπους
ν' ανοίγονται πιο εύκολα σε αγνώστους παρά σε ανθρώπους που συναντούν στο
λεωφορείο ή σ' ένα εστιατόριο». 
Πρόβλημα επικοινωνίας υπάρχει. Γι' αυτό και το Ίντερνετ παίζει σημαντικό ρόλο
στις σύγχρονες σχέσεις. «Είναι παράδοξο ότι πολλές φορές δεν ανταλλάσσεις ούτε
λέξη με τον γείτονά σου και ξαφνικά βρίσκεσαι μπροστά στην οθόνη και μιλάς μ'
έναν άνθρωπο που βρίσκεται χιλιάδες χιλιόμετρα μακριά. Είναι σημάδι του καιρού
μας. Όπως οι άνθρωποι που συχνάζουν μόνοι τους σε μπαρ είναι συνήθως σε
αναζήτηση. Το Ίντερνετ είναι καθρέφτης της κοινωνίας μας κι έχει όλα τα
χαρακτηριστικά της», λέει η Ισαμπέλ. 
Και είναι ιδανικός χώρος επικοινωνίας, σύμφωνα με τη Χέμα, «γιατί μπορείς να
βγάλεις μόνο τα καλά σου στοιχεία, ενώ η εμφάνιση περνάει σε δεύτερο πλάνο». Η
33χρονη Έβα Μαρία Πέρεθ, πάντως, πιστεύει ότι «το πρόβλημα στην επικοινωνία
σήμερα είναι πως δεν υπάρχει επικοινωνία. Οι άνθρωποι γνωρίζονται επιφανειακά
και κανένας τελικά δεν μαθαίνει ποιος είναι ο άλλος πραγματικά».

<H3>Στο τηλέφωνο πλέον...
</H3>
Οι επτά γυναίκες έχουν καθημερινή επικοινωνία, όχι μόνο ηλεκτρονικά αλλά
και τηλεφωνικά, πια. Δεν θα ξεχάσουν την ημέρα που βρέθηκαν για πρώτη φορά,
αφού πήραν την απόφαση να γράψουν όλες μαζί το βιβλίο. «Βρεθήκαμε στη Μαδρίτη.
Είχε φοβερή πλάκα, γιατί δεν ξέραμε ποια ήταν ποια και προσπαθούσαμε να
συνδυάσουμε τα παρατσούκλια με τα πρόσωπα που βλέπαμε. Είχαμε μιλήσει όμως για
τόσα πολλά, που όταν βρεθήκαμε ήταν σαν να γνωριζόμασταν χρόνια».

<H3>INFO
</H3>
Το site του βιβλίου: http: // www.otro.lado.as
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17243P251</ED>
<ID>
ID:302515

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P25&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ «ΑΡΤΟΣ ΚΑΙ ΘΕΑΜΑΤΑ»
</H5><H2>Η διαχρονική γοητεία του «εφήμερου»
</H2><H4>Τρία επίπεδα, ένας πολυχώρος του Λογοτεχνικού Ιστορικού Αρχείου, πολλά
«εφήμερα» και διαχρονικά
</H4>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Αφίσα καπνοβιομηχανίας για τα τσιγάρα Turmac, από τις αρχές του αιώνα (επί
Τουρκοκρατίας στη Μακεδονία)

Η Άνω Πόλη της Θεσσαλονίκης δεν είναι μόνο μνήμες από ταβέρνες των
φοιτητικών μας χρόνων και σύγχρονες αναπαλαιωμένες μεζονέτες. Εκεί βρίσκεται
σειρά αρχοντικών των αρχών του αιώνα, υψηλής αρχιτεκτονικής αισθητικής που
αναπαλαιώθηκαν (επί Πολιτιστικής Πρωτεύουσας το 1997 και λίγο αργότερα) από το
υπουργείο Πολιτισμού και δόθηκαν πρόσφατα σε χρήση πολιτισμικών φορέων. 
Το κτίριο, που συστεγάζει το Ελληνικό Λογοτεχνικό και Ιστορικό Αρχείο (ΕΛΙΑ)
και τον Σύνδεσμο Εκδοτών Βόρειας Ελλάδας (ΣΕΚΒΕ), ορθώνει τα τρία στεγασμένα
επίπεδά του, την αυλή, τον κήπο και το αίθριό του στον αριθμό 13 της οδού
Θεοφίλου. 
Ο άρτος: Στο ισόγειο αναπτύσσεται το πρώτο σκέλος των «εφήμερων» υλικών
της έκθεσης. Σκονισμένα μπουκάλια κρασιών, σκουριασμένες κονσέρβες, βαλιτσάκι
με ποικιλίες και μορφές ζυμαρικών (υπήρχαν και στη δεκαετία του '50 τα
φαρφάλε, τα νιόκι, τα φουζίλι και οι πένες, απλώς τα παρήγαγαν ελληνικές
βιομηχανίες και τα πουλούσαν χύμα στο μπακάλικο). Στον ίδιο χώρο αφίσες με το
λερωμένο από Μερέντα εποχής παιδάκι, «Γνήσιον κονιάκ σταφυλής», «Πετί μπερ -
ποιότης εξαιρετική». 
Αν δεν είστε κάτω από 30, ε, δεν μπορεί πέραν του οπτικού θα ερεθιστούν
και άλλα νεύρα. Από κάπου θα σας έρθει η μυρωδιά, θα νιώσετε τη γεύση
μπισκότων, βουτύρου Κερκύρας, βερμούτ και άλλων εδώδιμων... αποικιακών. 
Τα θεάματα: Με γεύση γλυκόξινη στο στόμα (κάτι σαν να μασάς σταφίδα
κορινθιακή) ακολουθείς τη στενή σκάλα, φτάνεις στο πρώτο όροφο και χάνεσαι
ανάμεσα σε αφίσες με τη Μελίνα και «Τα παιδιά του Πειραιά», παλιά ραδιόφωνα,
θεατρικά προγράμματα, γραμμόφωνα, κινηματογραφικές μηχανές. 
5.000 τόμοι με ξένη και ελληνική λογοτεχνία, περιοδικά εποχής,
ξενόγλωσσες εκδόσεις. Οι κλειστές πόρτες οδηγούν στις βιβλιοθήκες του ΕΛΙΑ ­
προσβάσιμες σε φοιτητές, μελετητές και φιλομαθείς, γενικώς και... ειδικώς. 
Η πόρτα απέναντι από τη σκάλα του δευτέρου ορόφου γράφει σεμνά «Αλέξης
Ασλάνογλου» και το δωματιάκι, λένε αυτοί που θυμούνται, είναι ίδιο ακριβώς... 
Ένας καναπές καλυμμένος με τριμμένο στρωσίδι, ένα γραφείο, ένα μολύβι,
λίγες κάρτες του, μια μικρή ντουλάπα με λιγοστά συρτάρια. Η οικοσκευή ολόκληρη
του ποιητή. Μαζί της, αιωρούμενη στον χώρο, και η «θανάσιμη μοναξιά του Αλέξη
Ασλάνη». 
Η αδελφή του ποιητή Νίκου-Αλέξη Ασλάνογλου ­ η κ. Νιόβη Φράγκου ­
παραχώρησε στο ΕΛΙΑ την... κληρονομιά του αδελφού της. Μαζί με το πολύτιμο
αρχείο του (παλιά γαλλικά βιβλία, μεταφράσεις, σημειώσεις) τα κρατούσε σε μια
αποθήκη από τον καιρό τού... ανεξακρίβωτου θανάτου του (στις 9 Αυγούστου του
1996), συνθέτουν το μικρό μουσείο του ποιητή. 
Δεν θυμάμαι από στήθους στίχους του ποιητή. Μουρμουρίζω άναρχα τους άλλους,
του Νιόνιου... «Έτσι εδώ σε ξαναβρίσκω, Αλέξη πες μου αν με θυμάσαι... Εσύ που
μ' αγαπούσες μια φορά, όπως πριν έτσι και τώρα θα με νιώσεις».

<H3>Οδηγίες «χρήσης» </H3>
Πού: Θεοφίλου (του τελευταίου εικονομάχου αυτοκράτορος και όχι του
λαϊκού ζωγράφου - στη Θεσσαλονίκη, την συμβασιλεύουσα βρισκόμαστε...) στον
αριθμό 13 - λιθόστρωτη οδός (σύγχρονο καλντερίμι) - κάθετη στο τέρμα τής οδού
Αγ. Σοφίας. 
Αν χαθείτε: Ρωτήστε. Στους δρόμους οι άνθρωποι περπατούν χωρίς
αυτοκίνητα. Ή... τηλεφωνήστε στο ΕΛΙΑ (τηλ. 252.554). 
Πώς: Με το λεωφορείο του ΟΑΣΘ - γραμμή 23, στάση Κουλέ-Καφέ και
μετά...ρωτάμε. Με Ι.Χ. - από την Ολυμπιάδος στην Ελευσίνος και μετά στο 1ο
στενό δεξιά. «Ξεφορτώνουμε» επιβάτες, αλλά ΔΕΝ παρκάρουμε. Τον καιρό που
ρυμοτομήθηκε η Άνω Πόλη δεν προβλέφθηκαν θέσεις για... κούρσες. 
Πότε: Κάθε μέρα από τις 10 το πρωί ώς τις 2 το μεσημέρι. Και τις
Κυριακές. Το Σάββατο 10-2 μ.μ. και 5-8 μ.μ. 
Ποιον ζητάμε: Την κ. Μαργαρίτα Καλαφάτη. Κομψή, ευγενέστατη,
εξυπηρετική και κυρίως: γνωρίζει το αντικείμενο που υπηρετεί. 
Εισιτήριο: Η είσοδος είναι ελεύθερη. 
Πληρώστε:: Μόνο για να αγοράσετε το πακέτο με τις υπέροχες κάρτες-
αφισέτες εποχής, ή κάποια από τις υπέροχες εκδόσεις (κυρίως φωτογραφικά
λευκώματα) του ΕΛΙΑ για δώρο στον εαυτό σας. 
<H3>INFO
</H3><H3>Και στην Αθήνα </H3>
Η έκθεση πρωτοπαρουσιάστηκε τον περασμένο Οκτώβριο στη Φρανκφούρτη, στο
πλαίσιο της Διεθνούς Εκθέσεως Βιβλίου. Κάνει στάση στη Θεσσαλονίκη ώς τις 19
Ιανουαρίου και θα καταλήξει στην Αθήνα τον ερχόμενο μήνα (στο Μπενάκειο ή στο
Γουναροπούλειο - δεν αποφασίστηκε).
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17243P261</ED>
<ID>
ID:302516

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P26&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ ΜΕΓΑΡΟ
</H5><H2>Ελεγχόμενη εξωστρέφεια
</H2><H4>Στα «Παραμύθια μιας φωνής» με την Άλκηστη Πρωτοψάλτη
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Το φιλόδοξο... στοίχημα της Άλκηστης Πρωτοψάλτη επί σκηνής Μεγάρου Μουσικής

Ευαισθησία και συμπυκνωμένος δυναμισμός, λυρισμός και ελεγχόμενη -στα
μέτρα της μεγάλης αίθουσας του Μεγάρου Μουσικής- εξωστρέφεια ήταν τα
χαρακτηριστικά του προγράμματος που είδαμε τη Δευτέρα στο κατάμεστο με
διασημότητες της πολιτικής, της καλλιτεχνικής και κοινωνικής μας ζωής θέατρο. 
Προς το φινάλε, «έπεσαν οι μάσκες» και η λυγερή κυρία, που κινήθηκε με χάρη
και αυτοσυγκράτηση κλασικής τραγουδίστριας σε όλη την διάρκεια του
προγράμματος ελέγχοντας απόλυτα κάθε της ανάσα, ξέσπασε με ένα... χορευτικό
«Χειροκρότημα» παρασύροντας ολόκληρη την αίθουσα στους γνώριμους δρόμους της ­
μια κίνηση που, όπως αποδείχτηκε, έλυσε την κάπως συγκρατημένη ατμόσφαιρα που
επικρατούσε μέχρι εκείνη την ώρα στην αίθουσα του Μεγάρου. 
Τα «Παραμύθια μιας φωνής» (που δουλεύονταν από τον Μάιο, με
ενορχηστρωτή τον Κώστα Παπαδούκα) έφεραν στο προσκήνιο μια πολύ καλά
προετοιμασμένη Άλκηστη, αιθέρια και γήινη, μια ερμηνεύτρια που έφερε στα μέτρα
της τραγούδια που δεν ανήκαν στο ρεπερτόριό της μέσα από ένα πρόγραμμα που
στηρίχθηκε απόλυτα στη φωνή της. 
Μ' ένα λευκό αραχνοΰφαντο φόρεμα μπήκε σαν σίφουνας στην ολόφωτη με
διασταυρούμενες δέσμες φωτός σκηνή, υποκλίθηκε, και με νεανική σβελτάδα
χαιρέτησε τον μαέστρο (Φράντιτσικ Πρέισλερ) και την ορχήστρα (Συμφωνική
Ορχήστρα της Πράγας και τους δικούς της μουσικούς). «Μικρή με βάζαν' ποιήματα
να πω...», τρυφερό και απαιτητικό «Αιγαίο». Αμέσως μετά, στο ίδιο περίπου
ύφος, η «Τριανταφυλλιά του κόσμου», για να μας μεταφέρει στη συνέχεια έναν
αέρα από μιούζικαλ μέσα από το δημοφιλές «Memory» («Cats»). Ακολούθησαν
τραγούδια όπως το «Διθέσιο, η «Άρτεμις», το «Τρίτο στεφάνι», η «Μαριάνθη των
ανέμων» (Χατζιδάκις), «Amado Mio, «Καραβάνια» (μαζί με τον Κώστα Γανωτή). Το
δεύτερο μέρος έκλεινε με το λικνιστικό «Veinte Anos», αλλά το κοινό...
διαφωνούσε χειροκροτώντας - και καλά έκανε - γιατί στα πέντε μπις που
ακολούθησαν είδαμε και τη γνωστή μας σόου γούμαν που έβγαζε σπίθες επί σκηνής. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17243P262</ED>
<ID>
ID:302561

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P26&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Τρομοκρατία: Θολή κουρτίνα
</H2><H4>Σενάρια συνωμοσίας, κατασκοπείας, προδοσίας για μια θεαματική τηλεόραση </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Με πυκνή σκόνη σκεπάζουν την υπόθεση της τρομοκρατίας, τα εκρηκτικά
υπερθεάματα που ασχολούνται με αυτήν

Λίστα με ονόματα ανάβει φωτιές, θλιβερές ιστορίες με μυστικές υπηρεσίες, με
κατασκοπείες, με συνωμοσίες, με παρακράτος, νοσταλγοί του παρελθόντος και
ερευνητές των άπλυτων της πολιτικής, ένα ακόμη υπερθέαμα με θέμα την
τρομοκρατία έχει καταλάβει το μεγαλύτερο μέρος ενημερωτικών εκπομπών και
δελτίων ειδήσεων. Αποτέλεσμα; Μια θολή κουρτίνα σκεπάζει πεισματικά το φλέγον
ζήτημα, που σε κάθε «αποκάλυψη» πέφτει με ακόμη μεγαλύτερη ορμή να σκεπάσει
και τις ελάχιστες γωνίες, οι οποίες μπορεί να βγήκαν στο φως. 
Τη συνέντευξη Γρυλλάκη στην εκπομπή του Αλέξη Παπαχελά τις προάλλες,
ακολουθεί η λεγόμενη «λίστα Γρυλλάκη», η οποία μόλις δημοσιεύθηκε ξεσήκωσε
θύελλες. Ο ίδιος ο στρατηγός των σκιών και των μυστικών όμως, λέει στον Μανώλη
Καψή που του παίρνει συνέντευξη για το δελτίο του Alpha, πως η λίστα δεν είναι
δική του και πως ουδείς σώφρων θα συνέτασσε τέτοιο μυθιστόρημα για να το
παρουσιάσει ως έρευνα για την τρομοκρατία. «Αν την πήγαινα στον Μητσοτάκη θα
με πέταγε έξω με τι κλωτσιές», λέει και, προς επίρρωση του γεγονότος ότι δεν
είναι αυτός που συνέταξε τη λίστα στην οποία αναφέρονται στελέχη ενός μόνον
κόμματος, αυτού που κυβερνά επί σειρά ετών τη χώρα, προσθέτει «εμένα την
προαγωγή μου την έδωσε το ΠΑΣΟΚ, ο Ανδρέας Παπανδρέου. Ήξερε, αλλά αναγνώρισε
ότι διέθετα τα τυπικά προσόντα». Άρα δεν είναι αυτός ο κακός. Είναι άλλος;
Ένας, δύο, πολλοί, πόσοι και ποιοι; Ο ζωμός «τρομοκρατία» ανακατεύεται με ορμή
στις μαρμίτες των τηλεοπτικών πάνελ και αποκτά όλο και πιο φωσφορίζουσα λάμψη,
αλλά όλο και πιο αδιευκρίνιστα συστατικά. 
Προφανώς δεν είναι υπόθεση που επιλύεται τηλεοπτικώς. Αλλά ποιος θα
αρνηθεί ότι είναι άκρως θεαματική. Ακριβώς γιατί προσφέρει έδαφος για
υπονοούμενα περί μυστικών διεργασιών, τα οποία όσο και αν καταγγέλλονται
παραμένουν το συναρπαστικό στοιχείο αυτών των συζητήσεων. «Γιατί επιβιώνει η
17 Νοέμβρη; Γιατί υπάρχει έλλειψη σοβαρότητας», λέει ο Προκόπης Παυλόπουλος
στην εκπομπή της Άννας Παναγιωταρέα, ενώ ο Σήφης Βαλυράκης - συμπεριλαμβάνεται
το όνομά του στη «λίστα» - αναφέρεται στο γεγονός ότι ενώ είχαν ληφθεί μέτρα
προστασίας του Παύλου Μπακογιάννη, για άγνωστους λόγους, μετά την αλλαγή της
κυβέρνησης, αυτά δεν διατηρήθηκαν. Θέλει να πει κάτι και τι ακριβώς; 
Φαίνεται πως πάει να αποκαλυφθεί μία ακόμη πτυχή. Παραδόξως η κουρτίνα
γίνεται πυκνότερη. Η αίσθηση είναι πως η υπόθεση αποτελεί το πεδίο για έναν
ακόμη πόλεμο, ένα είδος φαντασμαγορικού εμφυλίου του κράτους με τον εαυτό του,
που καταναλώνεται από το τηλεοπτικό θέαμα, σαν κατασκοπικό σίριαλ. 
Στην πραγματικότητα η τηλεοπτική βουή γύρω από την υπόθεση της
τρομοκρατίας, αναπόφευκτη και απαραίτητη για το θέαμα της δημοκρατίας,
αποτελεί ταυτοχρόνως και ένα είδος καθρέφτη, όπου τα μιντιακά ψευδο-συμβάντα
εμφανίζονται να καμουφλάρουν το γεγονός της απουσίας μιας πολιτικής κοινωνίας.
Γιατί, παρά κάθε ηθική αντίδραση, παραμένει γοητευτική η επικαιρότητα του
μοντέλου των τηλεοπτικών συγκρούσεων, ενδεχομένως και διασκεδαστική. Ίσως σε
ορισμένες περιπτώσεις βοηθάει θεατές να ανασύρουν μνήμες πολιτικής συμμετοχής,
αλλά διατηρεί τη χειρουργική αποστείρωση της υπόθεσης από το κοινωνικό
στοιχείο και εν τέλει το πολιτικό, την κρίση, τη σκέψη, λες και πρόκειται για
το Κακό, που ουδείς μπορεί να κατονομάσει, αφήνοντάς το να είναι υπόθεση
άλλων, γύρευε ποιων, ενώ στην γκρίζα ζώνη γύρω του μπορούν να οργιάζουν
σενάρια για συνωμοσίες, για έξωθεν επιβουλές, για εχθρούς του λαού, για
συναρπαστικά μιντιοθεάματα. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P39</CAT>
<ED>
Κωδικός άρθρου: A17243P391</ED>
<ID>
ID:302517

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P39&aa=1</URL></REF>


Article

<CATEGORY>vin09</CATEGORY>

 <H2>Πρεμιέρα «Τετ α τετ»
</H2>
Και τοκ σόου θα παρουσιάζει ο Νίκος Ευαγγελάτος, το «Τετ α τετ»
(γαλλιστί το ενώπιος ενωπίω ή κατά το κοινώς λεγόμενο πρόσωπο με πρόσωπο). Μας
πληροφορεί, λοιπόν, ότι στην πρώτη του εκπομπή «θα έρθει τετ α τετ με... τη
δολοφονία του Παύλου Μπακογιάννη». Αυτό θα πει μάγος της ενημέρωσης, αφού
είναι ο μοναδικός άνκορμαν παγκοσμίως, στον οποίο θα παρουσιαστεί αυτοπροσώπως
μια δολοφονία. 
Τραγουδίστρια Φρίντα, γίνεται η Βάνα Μπάρμπα στο νέο σίριαλ του Star
«Εν Ιορδάνη» (απόψε, 22.00). Πρώτη σκηνή, πρώτοι στίχοι του τραγουδιού που
ερμηνεύει: «ποιος θα μου το 'λεγε τόση ελευθερία, πως θα μου γύριζε φωτιά και
τιμωρία». Προς το παρόν της έχει «γυρίσει» σε εγκυμοσύνη, λένε οι γνωρίζοντες,
που όσο να 'ναι θα δυσκολέψει σε λίγο τα γυρίσματα. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P39</CAT>
<ED>
Κωδικός άρθρου: A17243P392</ED>
<ID>
ID:302562

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P39&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 16/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.45 Antenna 
Με διαλόγους και ατάκες που ακόμα θυμόμαστε, τα «Κίτρινα γάντια» βλέπονται
ευχάριστα και σήμερα

«Τα κίτρινα γάντια» 
Από τις πολύ όμορφες κωμωδίες του παλιού ελληνικού κινηματογράφου, που
διατηρεί πάντα τη φρεσκάδα της. Ένα ζευγάρι κίτρινα γάντια γίνεται αφορμή να
αναστατωθεί η ζωή του ζηλιάρη Ορέστη (Νίκος Σταυρίδης) και να κάνει δύσκολη τη
ζωή της όμορφης γυναίκας του Ρένας (Μάρω Κοντού). Η υπηρέτριά τους Τούλα, με
τα ραντεβού που δίνει με τον.... μουστακαλή σοφέρ Λέανδρο (Μίμης Φωτόπουλος)
κάτω από το σπίτι τους, επιδεινώνει την κατάσταση. Παίζουν ακόμη ο Γιάννης
Γκιωνάκης και η Μάρθα Βούρτση. Η σκηνοθεσία είναι του Αλέκου Σακελλάριου.
(Διάρκεια 80')** 
23.00 Star 
«Γκλόρια» (Gloria) 
Το «δικαίωμα στην αποτυχία» το έχουν και οι καταξιωμένοι, και εδώ αυτό αφορά
τον Σίντνεϊ Λιούμετ, που κάνει ριμέικ της καλτ ταινίας του Τζων Κασσαβέτη. Η
Σάρον Στόουν τολμάει να παίξει τον ρόλο της Τζίνα Ρόουλαντς και η σύγκριση
ανάμεσά τους την συντρίβει. Είναι παράνομη και κυνηγημένη, έχοντας υπό την
προστασία της ένα εξάχρονο αγορι. (Διάρκεια: 103')* 
00.10 ΕΤ3 
«Μια αληθινή ιστορία» (Α true story ) 
Η τέχνη δεν αντιγράφει τη ζωή αλλά μπορεί να την απογειώσει, και ο Ιρανός
σκηνοθέτης Αμπολφάζλ Τζαλίλι τα καταφέρνει έξοχα - '96 - με ελάχιστα
οικονομικά μέσα... Θέλει να γυρίσει μια ταινία με πρωταγωνιστή έναν μικρό, ο
οποίος όμως αρνείται. Ο σκηνοθέτης αποφασίζει να αναζητήσει τους λόγους της
άρνησής του και ανακαλύπτει ότι ο μικρός είναι από διαλυμένη οικογένεια και
«του δρόμου», ενώ έχει πρόβλημα υγείας... Αν και το σενάριο της δικής του
ταινίας δεν έχει καμία σχέση με αυτό, αποφασίζει να το αλλάξει και να το
«προσαρμόσει» πάνω στο δράμα του μικρού! (Διάρκεια: 136')*** 
00.15 Tempo 
«Οι δρόμοι του κακού» (Bad company) 
Road movie τρόμου - '95 - με έναν οδηγό να ζει επικίνδυνες καταστάσεις μ' έναν
τύπο που του κάνει οτοστόπ. Τίποτα το ιδιαίτερο, σε σκηνοθεσία Βικτόρ Σάλβα,
με τους: Έρικ Ρόμπερτς, Λανς Χένρικσεν. (Διάρκεια: 80')*

01.15 STAR 
«Καλειδοσκόπιο» (Danielle Steel's Kaleidoscope ) 
Ένας ιδιωτικός ντετέκτιβ αναλαμβάνει τη δραματική «συνάντηση» τριών αδελφών
που έχουν χαθεί πολλά χρόνια. Σκηνοθεσία Τζουντ Τέιλορ, με τη Ζακλίν Σμιθ.
(Διάρκεια: 89')* 
00.30 Mega 
«Η νύχτα των στρατηγών» (The night of the generals) 
Ο αξιόλογος Ανατόλ Λίτβακ καταφέρνει να ανανεώσει - '67 - το είδος των
πολεμικών ταινιών με αστυνομικά και θριλερικά στοιχεία. Στην κατεχόμενη από
τους ναζί Βαρσοβία, μια πόρνη βρίσκεται νεκρή και οι ανακρίσεις δείχνουν ότι ο
δολοφόνος ήταν ναζί στρατηγός... Με τους: Πίτερ Ο' Τουλ, Ομάρ Σαρίφ, Τομ
Κόρτνεϊ, Ντόναλντ Πλέζανς, Κρίστοφερ Πλάμερ, Τζοάνα Πέτιτ. (Διάρκεια: 143')
*** 
01.15 Alpha 
«Ο αγώνας μιας γυναίκας» (The other side of love) 
Το δράμα μιας χωρισμένης μάνας με παιδί, που ο φίλος της την μπλέκει σε μια
υπόθεση ναρκωτικών. Σκηνοθεσία - '92 - Μπέθανι Ρούνεϊ. Παίζουν: Σέριλ Λαντ,
Τζιν Σμαρτ. (Διάρκεια: 92')* 
03.15 Star 
«Οι διαρρήκτες» (Crackers) 
Ριμέικ της σούπερ ιταλικής επιτυχίας «Ο κλέψας του κλέψαντος», του Μάριο
Μονιτσέλι, από τον Γάλλο Λουί Μαλ. Μέτριο αποτέλεσμα - '84 - με τους Ντόναλντ
Σάδερλαντ, Τζακ Γουόρντεν, Σον Πεν. (Διάρκεια: 88')** 
<H3>ΤΟΡ 3
</H3>
1. «Μια αληθινή ιστορία»: Σινέ-σημειολογία από το Ιράν (00.10, ΕΤ3) 
2. «Η νύχτα των στρατηγών»: Πολεμική υπερπαραγωγή (00.30, Mega) 
3. «Οι διαρρήκτες»: Κυνική κωμωδία και ριμέικ (03.15, Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P39</CAT>
<ED>
Κωδικός άρθρου: A17243P393</ED>
<ID>
ID:302610

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P39&aa=3</URL></REF>


Article

<CATEGORY>vin09</CATEGORY>

 <H5>ΕΥΡΗΜΑΤΑ
</H5><H2>Στων Ψαρών την... πανάρχαιη ράχη
</H2><H4>Τα ακέραια αγγεία της μυκηναϊκής εποχής που ξέβραζε κάθε τόσο το κύμα στην
έρημη παραλία των Ψαρών, δεν ήταν ένα τυχαίο εύρημα...
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Μια κομψή κύλικα των μυκηναϊκών χρόνων, 1250 π.Χ., που μοιάζει με ποτήρι
σαμπάνιας, είναι ένα από τα σημαντικά ευρήματα που έφερε στο φως η
αρχαιολογική σκαπάνη και αποδεικνύουν την αδιάσπαστη συνέχεια της κατοίκησης
των Ψαρών, που μας είναι γνωστά κυρίως από την Ελληνική Επανάσταση του 1821

Ένα μεγάλο, πλούσιο και ασύλητο νεκροταφείο ανδρών επιφανών με ευρήματα
αποκαλύπτεται τώρα σε μια έρημη παραλία των Ψαρών. Ακρόπολη δεν υπήρχε. Όμως
πλάι στο κύμα η ανασκαφή αποκάλυψε φέτος τα πρώτα σπίτια του 1350 π.Χ. Σε κάθε
δωμάτιο, ένα πιθάρι παρέμενε σφραγισμένο επί 3.500 χρόνια. 
«Κάτι συμβαίνει στα Ψαρά, μεγαλύτερο απ' ό,τι νομίζαμε έως τώρα», λέει η
επικεφαλής της σωστικής ανασκαφής των Ψαρών, έφορος Αρχαιοτήτων Αγλαΐα
Αρχοντίδου. 
Επί 40 χρόνια, οι αρχαιολόγοι έπαιζαν κυνηγητό με τους τάφους που άνοιγε το
κύμα και εύχονταν να πρόκειται για τυχαίες ταφές. Γιατί; Διότι το άνοιγμα ενός
ακόμα νέου αρχαιολογικού «μετώπου» στην άγονη γραμμή μόνο μπελάδες μπορούσε να
προκαλέσει. 
Τα φετινά ευρήματα όμως δεν αφήνουν περιθώρια αποχώρησης. Ήδη δε
δρομολογούνται δημιουργία μουσείου και απαλλοτριώσεις γης. Ποια είναι τα
σημαντικότερα; 
Είναι τα χάλκινα όπλα - ξίφη και λόγχες - τα όμορφα αγγεία που είχαν
τοποθετηθεί με προσοχή αναποδογυρισμένα, το ένα δίπλα στο άλλο σ' έναν μεγάλο
υπαίθριο αποθέτη, με τρόπο που γεννάει υπόνοιες για την ύπαρξη ενός τόπου
λατρείας. Είναι τόσο πολλά, που αυτά και μόνο γεμίζουν ένα μικρό μουσείο. Όπλα
είχαν οι επιφανείς άνδρες και όχι οι απλοί αγρότες, οι ψαράδες ή οι βοσκοί. 
Είναι οι τρεις κτιστοί τάφοι και οι δύο ταφές μέσα σε πιθάρια, οι εγχυτρισμοί,
που χρονολογούνται στο 3000 π.Χ., την εποχή της Τροίας. 
Είναι το θυσιασμένο κατσικάκι που βρέθηκε πάνω σ' έναν τάφο. 
Είναι τα ειδώλια, οι σφραγίδες και τα κοσμήματα, το μέγα πλήθος των αγγείων -
μέχρι τριάντα - που βρέθηκαν σε τάφους που εχρησιμοποιούντο επί αιώνες. 
Είναι ένας μισοκατεστραμμένος κλίβανος κεραμεικής του 3000 π.Χ. 
Είναι, τέλος, οι πρώτες αποδείξεις για την ύπαρξη μόνιμης εγκατάστασης στα
Ψαρά. Το κτιριακό συγκρότημα, ο δρόμος, τα πιθάρια με τις σφραγίδες των
εμπόρων. Το περιεχόμενό τους δεν αναλύθηκε ακόμα. 
Εικόνα από τη φετινή ανασκαφή στον αποθέτη των αρχαϊκών χρόνων. Τα αγγεία
είναι τοποθετημένα τακτικά και αναποδογυρισμένα μέσα στην άμμο 
Το όνομα Ψαρά συναντάται και στον Όμηρο. Είναι ένα μικρό νησάκι, μία «ψείρα»,
ένα τίποτα πεταμένο στο Αιγαίο. Ένας τόπος άγονος, όπου δεν υπήρχε καν ένα
κλήμα για να κάνουν σπονδές στον Διόνυσο. Όμως η θέση των Ψαρών έχει
γεωγραφικά πλεονεκτήματα. Είναι, όπως λέει η κυρία Αρχοντίδου, ένα «πάτημα»
για να πας παραπέρα: στη Χίο, τη Λέσβο, τη Μικρά Ασία, τη Σκύρο, τον Κάβο
Ντόρο. Σήμερα έχουν 300 μόνιμους κατοίκους. Υπήρξαν όμως εποχές που είχαν πολύ
περισσότερους. 
Όσο για την ερημιά των Ψαρών, σε λίγο θα ανήκει στην ιστορία, αφού έχουν
δρομολογηθεί έργα ανάπτυξης του νησιού της τάξεως των 400 εκατ. δρχ. από το Γ'
Κοινοτικό Πλαίσιο Στήριξης. Τώρα πια δεν τα γνωρίζουν μόνον οι ψαράδες.
Συχνάζουν τα γιοτ και ήδη «φύτρωσε» το πρώτο ξενοδοχείο. 
Η ανασκαφή στην αμμουδιά γίνεται με τα μαγιό και εκτείνεται ήδη σε μια ζώνη
μήκους 100 και πλάτους 25 μέτρων. Όμως την άνοιξη θα υπάρξει συνέχεια. 
Ποια είναι η σημασία της ανακάλυψης του μυκηναϊκού οικισμού στα Ψαρά; 
«Μια πρώτη εκτίμηση είναι ότι διευρύνεται η περιφέρεια του μυκηναϊκού κόσμου»,
απαντά η αρχαιολόγος. Στο τέλος της μυκηναϊκής εποχής έχουμε ένα κενό δύο
αιώνων λόγω καταστροφής από σεισμό. Διαπιστώνεται όμως μια αξιοθαύμαστη
συνέχεια της ζωής στους γεωμετρικούς, αρχαϊκούς και κλασικούς χρόνους».
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17243P411</ED>
<ID>
ID:302518

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P41&aa=1</URL></REF>


Article

<CATEGORY>vin09</CATEGORY>

 <H5>ΒΡΕΤΑΝΙΚΗ ΚΑΜΠΑΝΙΑ
</H5><H2>Κόνερι, Ρεντγκρέιβ υπέρ της επιστροφής των Μαρμάρων
</H2>
Ξεκινά απόψε στο Λονδίνο, και δη από τη Βουλή των Κοινοτήτων, η βρετανική
καμπάνια υπέρ της επιστροφής των Γλυπτών του Παρθενώνα στην Αθήνα έως τους
Ολυμπιακούς Αγώνες του 2004. Περισσότερα από 90 μέλη του βρετανικού
Κοινοβουλίου, πανεπιστημιακοί, συγγραφείς και καλλιτέχνες, ανάμεσά τους ο σερ
Σον Κόνερι, η Βανέσα Ρεντγκρέιβ, η Ντέιμ Τζούντι Ντεντς και η Τζάνετ Σούζμαν,
αρχίζουν αγώνα υποστήριξης του ελληνικού αιτήματος. Την ώρα που ο διευθυντής
του Βρετανικού Μουσείου Ρόμπερτ Άντερσον απέκλειε (εκ νέου) σε άρθρο του στους
βρετανικούς «Times» όχι μόνον την οριστική επιστροφή των Γλυπτών, αλλά και τον
δανεισμό τους. 
Προσεκτικότερος όμως εμφανίστηκε ο διευθυντής του Βρετανικού Μουσείου στο
δελτίο ειδήσεων (στη 1 μ.μ.) του τηλεοπτικού καναλιού BBC1, όπως μας ενημέρωσε
από το Λονδίνο ο Γιώργος Γεμενάκης. Ο κ. Άντερσον δήλωσε πως δεν αμφισβητεί
την ακεραιότητα εκείνων που ζητούν την επιστροφή των Μαρμάρων, αλλά κρίνει πως
θα είναι πολύ δύσκολα τα πράγματα σε περίπτωση δανεισμού των Γλυπτών στην
Ελλάδα για την επιστροφή τους πίσω στη Βρετανία υπό ορισμένες συνθήκες. 
«Στη Βρετανία κερδίζουμε κάθε μέρα καινούργιους φίλους», είπε χθες στα «ΝΕΑ» ο
πρόεδρος του Ιδρύματος Μελίνα Μερκούρη Ζυλ Ντασσέν. «Η πίεση μεγαλώνει και
είμαι αισιόδοξος ότι αν συνεχίσουμε να πιέζουμε με υπομονή, πείσμα και επιμονή
θα πάρουμε πίσω τα Γλυπτά του Παρθενώνα, εφόσον βεβαίως ετοιμαστεί το Νέο
Μουσείο Ακροπόλεως». Και για τη νέα άρνηση του Βρετανικού Μουσείου; «Το θέμα
είναι πολιτικό. Πιστεύω ότι η πίεση πρέπει να συνεχιστεί ώσπου να καταλάβει η
βρετανική κυβέρνηση ότι είναι κέρδος της να επιστραφούν τα Γλυπτά στην
Ελλάδα». 
«Σκοπός μας είναι να δεσμευθεί η βρετανική κυβέρνηση πως θα επιστρέψει τα
Μάρμαρα μόλις ετοιμαστεί το Μουσείο στην Αθήνα», εξηγούσε χθες στα «ΝΕΑ» η
γενική γραμματέας της βρετανικής επιτροπής για την επιστροφή των Μαρμάρων
Ελένη Κιούμπιτ. Η νέα εκστρατεία θεωρείται «παιδί της επιτροπής». Επικεφαλής
είναι ο αρχαιολόγος και βουλευτής των Φιλελεύθερων Δημοκρατών Ρίτσαρντ Άλαν. Η
υποστήριξη δε είναι μεγάλη από ανθρώπους του πνεύματος και των τεχνών, και
κυρίως από γυναίκες, που θαυμάζουν την Ελλάδα». Η κ. Κιούμπιτ χαρακτήρισε
«απαράδεκτες και γεμάτες κακία» τις δηλώσεις του διευθυντή του Βρετανικού
Μουσείου και τις απέδωσε στο γεγονός ότι οι «αρμόδιοι έχουν τρομοκρατηθεί εν
όψει της καμπάνιας». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17243P412</ED>
<ID>
ID:302563

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P41&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 34.22.001,
34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

Πρεμιέρα έχει απόψε το έργο του Χάρολντ Πίντερ «Η επέτειός μας» (σε μετάφραση
Παύλου Μάτεσι) στο «Απλό Θέατρο» (Χ. Τρικούπη 4, Καλλιθέα) με τους Τάκη
Παπαματθαίου, Χριστίνα Θεοδωροπούλου, Κώστα Αθανασόπουλο, Στέλιο
Καλογερόπουλο, Μάνια Τεχριτζόγλου

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, *
92.29.605, 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 92.29.605, 92.46.991).Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. (Ακαδήμου 13, Μεταξουργείο,
* 52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. ΑΙΘΟΥΣΑ ΜΑΡΙΑ ΚΑΛΛΑΣ. Χορωδία και
Μαντολινάτα «Διονύσιος Λαυράγκας»: συναυλία (Δευτ.). «Ξέρξης» του Γκ.
Φρ. Χέντελ (Τετ., Παρ., Κυρ.). (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Σειρά
«Γέφυρες». Άλκηστις Πρωτοψάλτη ­ Συμφωνική Ορχήστρα Πράγας: συναυλία
(Δευτ., Τρ., Τετ.) Κρατική Ορχήστρα Αθηνών: συναυλία (Παρ.) Κυριακή
Πρωί στο Μέγαρο. Η Καμεράτα ­ Ορχήστρα των Φίλων της Μουσικής: συναυλία
(Κυρ.). (Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. ΚΕΝΤΡΙΚΗ ΣΚΗΝΗ. «Lola Blau» του Γκ. Κράισλερ
Μόργκενστερν, Μοντέσκου (πιάνο). ΔΕΥΤΕΡΗ ΣΚΗΝΗ. «Το αμάρτημα της μητρός
μου» του Γ. Βιζυηνού Σιάμου (σκηνοθ.), Γιαννουδάκη (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 92.29.579). Αργεί.

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. «Σταγόνα στα γόνατα» της Λ. Νικολακοπούλου Βασιλακοπούλου,
Τσαλαχούρης (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
« Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, *
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson «Άρμεγε ευρώ και κούρευε συντάξεις.» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (Τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Αγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17243P421</ED>
<ID>
ID:302536

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P42&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.30-6.30 μ.μ. / Η δασκάλα του πιάνου.
8.30-11.00 μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 4.45-7.40-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 6.00-8.00-10.00-24.00 μ.μ. / Η χαμένη Ατλαντίδα. Ώρα
4.00 μ.μ. μεταγλ. (Πατησίων 140 * 8215.327, 8259.975).

Αίθουσα 2

D-ΤΟΧ. 3.50-5.40-7.30-9.30-11.30 μ.μ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 4.00 μ.μ.μεταγλ. / Λουλούδια
του πολέμου. Ώρα 7.00-9.30-24.00.

Αίθουσα 5

Το ημερολόγιο μιας πριγκίπισσας. 5.20-7.45-10.15-00.30.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ.

Αίθουσα 4 
D-ΤΟΧ. 5.00-7.00-9.00-11.00 μ.μ. 
ΑΘΗΝΑΪΣ - Ericsson 1

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 3480.006).

ΑΙΓΛΗ

Λουλούδια του πολέμου. 5.50-8.30-11.00 μ.μ. (Οδός Κύπρου 57 Πλ.
Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο Χάρι Πότερ και η φιλοσοφική λίθος. 7.30-10.30 μ.μ. με υπότ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Βαριά ερωτευμένος. 8.45-11.00 μ.μ. / Η χαμένη Ατλαντίδα. 6.45
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.50-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Θέλω και τη μαμά σου. 6.00-8.15-10.30μ.μ. (Πλατεία Αμερικής * 8674.252).

ΑΤΤΙΚΑ 2

Βαριά ερωτευμένος 5.40-8.10-10.40 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. Δευτέρα κλειστό λόγω πρεμιέρας.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ., / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Οι άλλοι. 6.30-8.40-10.50 μ.μ. (Κων/λεως 82 Πλ. Μπουρναζίου Περιστέρι *
5756.243, 5756.244).

Αίθουσα 2

Βαριά ερωτευμένος. 6.30-8.45-11.00 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-ΤΟΧ. 6.45-8.45-10.45 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Ο κατεργάρης των Χριστουγέννων. 12.45-15.00-17.15 / American pie 2. 19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 12

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

D-ΤΟΧ. 12.15-14.45-17.15-19.45-22.00-00.15.

Αίθουσα 16

Η χαμένη Ατλαντίδα. 10.30-12.30-14.30 μεταγλ. / D-ΤΟΧ. 17.15-19.45-22.00-00.15.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 6.10-8.20-10.30 μ.μ.

ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΦΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 10.30 μ.μ. / Ο Χάρι Πότερ και η φιλοσοφική λίθος.
4.30-7.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-11.00 μ.μ. / Η χαμένη
Ατλαντίδα. 4.45-6.45 μ.μ. μεταγλ. * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 7.00-9.00-11.00 μ.μ. / Η χαμένη Ατλαντίδα. Ώρα
3.00-5.00 μ.μ. μεταγλ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 5.20 μ.μ. μεταγλ. / Το
ημερολόγιο μιας πριγκίπισσας. 8.20-10.40 μ.μ. / Σρεκ. 3.10 μ.μ. μεταγλ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 13.15-5.15 μ.μ. μεταγλ.

ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 6.00-8.20-10.40 μ.μ.

ΜΑΡΟΥΣΙ 3 Alpha Odeon

Λουλούδια του πολέμου. 4.20-7.10-10.00 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 6.00-8.10-10.20 μ.μ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 6.30 μ.μ. / Οι άλλοι.
9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Λουλούδια του πολέμου. 5.50-8.20-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Κλέφτης ή η πραγματικότητα. 6.15-8.20-10.30 μ.μ., μαζί και η μικρού
μήκους: Τα μάτια που τρώνε. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Η κατάρα του πράσινου σκορπιού. 6.00-8.15-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Μεσογείων 232 & Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 6.10 μ.μ.
μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 8.30-10.45 μ.μ. / Ο Χάρι Πότερ και η φιλοσοφική
λίθος. 5.30 μ.μ. μεταγλ.. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Η κατάρα του πράσινου σκορπιού. 6.20-8.40-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Η κατάρα του πράσινου σκορπιού. 6.30-8.40-10.50 μ.μ. (Ζησιμοπούλου -
Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.40-8.50-11.00 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Κανταχάρ. 8.30-10.30 μ.μ. (Ν. Ελβετία 34-Βύρωνας * 7645.310, 7662.066
Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Ο 7ος ήλιος του έρωτα. 7.15-9.15 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Αμελί. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 6.30-9.30 μ.μ. (Λεωφόρος Φυλής 165,
Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ., Τετ.: Αμελί. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Εφάπαξ. 6.15-8.15-10.15 μ.μ., μαζί και η μικρού μήκους: Είναι
γρουσουζιά να βλέπεις τη νύφη πριν από τον γάμο. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ. Κυρ. (Περικλέως 55 Δημαρχείο, * 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-ΤΟΧ. 5.00-7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ., Τετ.: Μια καρδιά τον Χειμώνα. 8.30 μ.μ. (Γρ. Λαμπράκη
και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Η κατάρα του πράσινου σκορπιού. 6.00-8.15-10.30 μ.μ. (Πλατεία
Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.45-22.00. / Η χαμένη
Ατλαντίδα. Στα ελληνικά. 17.00. Αίθουσα 2 Ο Χάρι Πότερ και η φιλοσοφική
λίθος. Στα ελληνικά. 17.00-19.45. / Οι άλλοι. 22.30. (* 832.060,
Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. (* 257.255,
Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 19.15-22.30. (* 262.051 & 270.073 Dolby
Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-16.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγιο μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Το ημερολόγιο μιας πριγκίπισσας. 18.30-20.45-23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Λουλούδια πολέμου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. / Moulin Rouge. 20.45-23.00. (*
815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Θέλω και τη μαμά σου. 19.00-21.00-23.00. (* 378.404, Dolby
Stereo) 
Αίθουσα 2-«Παύλος Ζάννας» Ο μικρός Λίαμ. 19.00-21.00-23.00. (* 378.404,
Dolby Stereo) 
ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.20. / Το ημερολόγιο μιας
πριγκίπισσας. 18.30-20.55-23.20 ΑΙΘΟΥΣΑ 3 Ο Χάρι Πότερ και η φιλοσοφική
λίθος. Στα ελληνικά. 17.00. / Ο Χάρι Πότερ και η φιλοσοφική λίθος.
Με υπότιτλους. 20.00-23.00. ΑΙΘΟΥΣΑ 4 Ταξιδιάρικα πουλιά.
16.15-18.25. / Βαριά ερωτευμένος. 20.35-23.00. ΑΙΘΟΥΣΑ 5 Ο
άρχοντας των δαχτυλιδιών. 16.00-19.30-23.00. / From Hell. Κυριακή
ώρα 12.00 πρεμιέρα. ΑΙΘΟΥΣΑ 6 D-ΤΟΧ. 17.05-19.05-21.05-23.05. ΑΙΘΟΥΣΑ 7
Οι άλλοι. 16.45-19.00-21.15-23.30. ΑΙΘΟΥΣΑ 8 American pie.
16.25-18.40-20.55-23.10. (* 290.100, 290.290, Dolby Digital D.Τ.S. JBL
5000). 
STER CENTURY CINEMAS

ΑΙΘΟΥΣΑ 1 Ο Χάρι Πότερ και η φιλοσοφική λίθος. Με υπότιτλους.
11.00-13.50-16.55. / Οι άλλοι. 19.50-22.00-00.20. (Digital ΕΧ, D.Τ.S.).
ΑΙΘΟΥΣΑ 2 Ο Χάρι Πότερ και η φιλοσοφική λίθος. Στα ελληνικά.
12.40-15.50. / Ο άρχοντας των δαχτυλιδιών. 19.00-22.20. (Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Με υπότιτλους.
12.20-15.20-18.40-21.40. (Dolby Digital DTS). ΑΙΘΟΥΣΑ 4 Το ημερολόγιο μιας
πριγκίπισσας. 11.20-13.40-16.10-18.30-21.00. / Μην πεις λέξη.
23.20. (Dolby Digital DTS). ΑΙΘΟΥΣΑ 5 Η φούσκα.
13.20-15.40-18.20-20.40-23.00. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.50. / Οι άλλοι.
18.50-21.10-23.40. (Dolby Digital DTS). ΑΙΘΟΥΣΑ 7 Η χαμένη Ατλαντίδα.
Μεταγλωττισμένη. 11.10-13.10-16.00. / Εφάπαξ. 18.10-20.20-22.40.
(Dolby Digital DTS). ΑΙΘΟΥΣΑ 8 American pie 2.
12.30-15.00-17.20-19.40-21.50-24.00.(Dolby Digital DTS). ΑΙΘΟΥΣΑ 9
Βαριά ερωτευμένος. 12.50-15.10-17.50-20.10-22.30. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-19.00-22.20. (Dolby Digital DTS).
ΑΙΘΟΥΣΑ 11 Ο Χάρι Πότερ και η φιλοσοφική λίθος. Στα ελληνικά.
13.30-16.30 D-ΤΟΧ. 19.30-21.30-23.30 (Dolby Digital ΕΧ, DTS). (*
469.300, 469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. 18.00-19.30. / Η φούσκα. 21.10-23.10. (* 213.929 Dolby
Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Αμελί. (* 34.551). 
Αίθουσα 2: American Pie 2. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο κύριος με τα ριγέ. (* 23.377) <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P44</CAT>
<ED>
Κωδικός άρθρου: A17243P441</ED>
<ID>
ID:302537

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P44&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η κατάρα του πράσινου σκορπιού»: Κωμωδία μυστηρίου του Γούντι Άλεν με
εξωφρενικές υποθέσεις και φόντο την τζαζ Νέα Υόρκη του '40. Παίζουν: Γούντι
Άλεν, Νταν Ακρόιντ, Έλεν Χαντ, Σαρλίζ Θερόν [Αθηναΐς, Αλεξάνδρα (Πατ.),
Γλυφάδα, Μαρούσι 2, Όπερα 1, Τροπικάλ 2, Ράδιο Σίτυ, Φάληρο 1, Σινεάκ]. 
«Σ' έναν παράλογο πόλεμο, μόνο η αγάπη μπορεί να κερδίσει» και ο Ελί Σουρακί
ως σκηνοθέτης, σεναριογράφος και παραγωγός... φροντίζει τα «Λουλούδια του Πολέμου»

«Λουλούδια του πολέμου»: Η δύναμη των ανθρώπινων συναισθημάτων και ο
παραλογισμός της βίας του πολέμου στη διαλυμένη Γιουγκοσλαβία. Του Ελί
Σουρακί, με τους Άντι ΜακΝτάουελ, Αντριέν Μπροντί, Ηλία Κοτέα (Αίγλη,
Νιρβάνα). 
«Κλέφτης ή η πραγματικότητα»: Εικαστικό, ποιητικό και «φιλοσοφικό»
δοκίμιο για την πραγματικότητα, το όνειρο και τον «κλέφτη» της ζωής. Η
καλύτερη ταινία της Αντουανέττας Αγγελίδη, με τους Νίκο Παντελίδη, Παρθενόπη
Μπουζούρη, Άντζελα Μπρούσκου, Ευρύκλεια Σωφρονιάδου (Πτι Παλαί). 
«Οδός Μαλχόλαντ»: «Οι παραισθήσεις είναι κι αυτές πραγματικότητα»,
έλεγε ο Αλτουσέρ και ο Ντέιβιντ Λιντς δημιουργεί ένα ατμοσφαιρικό παραλήρημα
στα δυσδιάκριτα όρια ονείρου και πραγματικότητας (Αβάνα, Απόλλων, Άστρον,
Τριανόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν (Μαρούσι 1,
Τροπικάλ 2, Άττικα 1, Δαναός 2). 
«Ποιος να ξέρει»: Αισθηματικά μπερδέματα από τον «σκληροπυρηνικό» Ζακ
Ριβέτ. Παίζουν: Ζαν Μπαλιμάρ, Σέρζιο Κατσελίτο, Ζακ Μπαναφέ (Αττικόν). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού, Ηλία
Λογοθέτη, Γιάννη Μποστατζόγλου (Cine City 3, Village Park 19, Ιντεάλ, Πλάζα
1). 
«Ταξιδιάρικα πουλιά»: Μαγευτικά ταξίδια από τη μία ακρη της Γης έως την
άλλη με τα αποδημητικά πουλιά. Του Ζακ Περέν. Μην το χάσετε (Ααβόρα). 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου.
Του Γιάνγκ Γουέν (Art Studio ). 
«Αμελί»: Κοιτάζει αλλιώς τον κόσμο η Οντρέι Τοτού και προσφέρει χαρά σ'
όσους την συναντούν ­ ήδη έχει γοητεύσει 260.000 σινεφίλ. Του Ζακ Πιερ Ζενέ.
(Άστυ, Φιλίπ, Άρτεμις). 
<H3>ΘΕΣΣΑΛΟΝΙΚΗ
</H3>
«Ο άνθρωπος που δεν ήταν εκεί». (Βακούρα).

«Κανταχάρ». (Φαργκάνη).

«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 5, Ster Century Cinema 2, 10,
Τιτάνια 1).

«Θέλω και τη μαμά σου». (Ολύμπιον 1).
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P44</CAT>
<ED>
Κωδικός άρθρου: A17243P442</ED>
<ID>
ID:302577

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P44&aa=2</URL></REF>


Article

<CATEGORY>vin09</CATEGORY>

 <H2>" Εγώ άσεμνη; "
</H2>
Την παρεξήγησαν την Κριστίνα Αγκιλέρα. Επειδή δηλαδή ντύνεται λίγο προκλητικά
το κορίτσι; Επειδή «ξεχνάει» καμιά φορά να φορέσει τη φούστα της και το
ντεκολτέ της φτάνει ώς τον αφαλό σημαίνει ότι είναι και ξετσίπωτη...
τραγουδίστρια; Νέα είναι, ωραία είναι, και απλώς το δείχνει. 
Έλα όμως που κάποιοι διέδωσαν μέσω Διαδικτύου ότι πρωταγωνιστεί σε ταινία πολύ
«καυτού» περιεχομένου; Διαφήμιζαν μάλιστα το επίμαχο βίντεο σε «ροζ»
ιστοσελίδες του Ίντερνετ με δόλωμα τη γυμνή πλάτη ξανθιάς καλλονής, που
υποτίθεται ότι ήταν η Κριστίνα Αγκιλέρα. Οι άνθρωποι που είναι κοντά στη Lady
Marmalade όμως έσπευσαν να την προστατέψουν. Και αφού διαπίστωσαν ότι η ταινία
ήταν πλαστή, αποκατέστησαν την φήμη της μέσω του Τύπου και του Διαδικτύου.
Τώρα αν η Κριστίνα πήρε το μάθημά της και αποφάσισε να ντυθεί λίγο περισσότερο
ή αν θα συνεχίσει να είναι αφηρημένη με αποτέλεσμα να ξεχνάει την φούστα της,
θα το διαπιστώσουμε στο επόμενο βιντεοκλίπ της.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17243P461</ED>
<ID>
ID:302519

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P46&aa=1</URL></REF>


Article

<CATEGORY>vin09</CATEGORY>

 <H2>Θαύμα με «γκλαμουριά»
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Από τον «Δεκαπενταύγουστο» του Κωνσταντίνου Γιάνναρη

«Κι όλο ζητώ / πάνω στο νήμα να σταθώ καρδιά μου / κι ακροβατώ / από ένα θαύμα
να πιαστώ Παναγιά μου. / Φεύγει η ζωή μονάχη / δίχως γυρισμό», τραγουδά η
Γλυκερία στον «Δεκαπενταύγουστο». Κι όσο κι αν φαίνεται... παράταιρο, το σικ
και καλοντυμένο κοινό της επίσημης, προχθεσινής πρεμιέρας της ταινίας του
Κωνσταντίνου Γιάνναρη στο «Αττικόν», προσδοκά το «θαύμα», όσο και οι εξόριστοι
της κεντρικής λεωφόρου της ζωής... Πάντως το... θαύμα έγινε και η ταινία θα
μας εκπροσωπήσει στο Φεστιβάλ του Βερολίνου έπειτα από 11 χρόνια που είχαμε να
συμμετάσχουμε - από το '91 με τις «Ήσυχες μέρες του Αυγούστου» του Παντελή
Βούλγαρη - στο διαγωνιστικό τμήμα του! Μπορεί οι «σοφοί» των Κρατικών Βραβείων
του υπουργείου Πολιτισμού να αγνόησαν πριν από δύο μήνες τον
«Δεκαπενταύγουστο», αλλά η εκδίκηση είναι ένα πιάτο που τρώγεται κρύο - και...
καλή τους όρεξη. 
Στο κατάμεστο «Αττικόν» - σε πλατεία, θεωρεία, εξώστη δεν έπεφτε καρφίτσα -
κατά την πρεμιέρα ήταν παρόντες οι Λευτέρης Βογιατζής, Κώστας Βρεττάκος,
Πέτρος Φυσσούν με την κόρη του, Κώστας Καζάκος με την Τζένη Κόλλια, Βίκυ
Βολιώτη, Χάρης Παπαδόπουλος, Γεράσιμος Σκιαδαρέσης, Όλγα Μαλέα, Χρήστος
Χατζηπαναγιώτης, Αιμίλιος Χειλάκης, Αμαλία Μουτούση... Μετά την προβολή δε, η
βραδιά πήρε άλλη τροπή με γλέντι στη «Μέδουσα», με τον Χρήστο Νικολόπουλο,
αλλά δίχως τη Γλυκερία, που απουσίαζε στην Κύπρο. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17243P462</ED>
<ID>
ID:302564

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P46&aa=2</URL></REF>


Article

<CATEGORY>vin09</CATEGORY>

 <H2>Φινάλε, νιάρρρρρρ...
</H2>
Το μακροβιότερο μιούζικαλ του Λονδίνου, το θρυλικό «Cats» του Άντριου Λόιντ
Βέμπερ, ολοκληρώνει τον κύκλο του στις 11 Μαΐου, με ένδοξο βίο 21 ετών. Είναι
το δεύτερο σε εισπράξεις μιούζικαλ όλων των εποχών μετά το «Φάντασμα της
Όπερας» (219,5 εκατ. ευρώ στην Αγγλία και άλλα 2 δισ. ευρώ ανά τον κόσμο), που
έχει παιχτεί σε 300 πόλεις συμπληρώνοντας 9.000 παραστάσεις. Στο Μπρόντγουεϊ
της Νέας Υόρκης είχε την ίδια λαμπρή πορεία με 7.485 παραστάσεις και 18 χρόνια
ζωής. Το φινάλε εκεί γράφτηκε τον Σεπτέμβριο του 2000. Ήταν τότε που ο Βέμπερ,
απευθυνόμενος στο κοινό, είπε ότι η εν λόγω παραγωγή ήταν εξαιρετικά
ριψοκίνδυνη. «Μπορεί να είναι δύσκολο να το πιστέψετε, αλλά κάναμε πρεμιέρα με
ένα μεγάλο μέρος του κεφαλαίου μας να λείπει. Το μουσικό θέατρο πρέπει να
συνεχίσει παίρνοντας το ρίσκο». <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17243P463</ED>
<ID>
ID:302604

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P46&aa=3</URL></REF>


Article

<CATEGORY>vin09</CATEGORY>

 <H2>Άσε κάτω την περιουσία
</H2>
Εκείνος - ο άτυχος Τζορτζ Χάρισον - πέθανε νωρίς. Οι άλλοι όμως έσπευσαν να
αρπάξουν ό,τι μπορούσαν. Την περιουσία του κιθαρίστα των Beatles, απ' ό,τι
φαίνεται, την είχαν βάλει στο μάτι άνθρωποι μέσα από το σπίτι. Η Ολίβια
Χάρισον, η χήρα του Τζορτζ, κατέθεσε μήνυση εναντίον του Καρλ και της Κάρολ
Ρολς οι οποίοι αφαίρεσαν αντικείμενα από το σπίτι των Χάρισον στο Λος Άντζελες
για να τα πουλήσουν στις πολύ ακριβές τιμές, που συνήθως «πιάνουν» τα
συλλεκτικά των «Σκαθαριών». 
Το ζεύγος είχε πρόσβαση στο σπίτι, έχοντας πρώτα την εμπιστοσύνη της
οικογένειας (ο Καρλ ήταν για ένα διάστημα ο σύζυγος της αδελφής της Ολίβια) με
μόνη υποχρέωση να το φροντίζουν. Στην αποκάλυψη της κλοπής έπαιξαν ρόλο
δημοσιογράφος από την Αριζόνα, στον οποίο ο Ρολς τηλεφώνησε για να του πει πως
είχε να πουλήσει ανεκτίμητα κομμάτια από μια διασημότητα, και πράκτορας του
FBI που έκανε τον φανατικό συλλέκτη. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17243P464</ED>
<ID>
ID:302627

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P46&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>τα παιδιά φοβούνται το σκοτάδι;
</H2>
Τα παιδιά «τρέμουν» το σκοτάδι πολύ περισσότερο στην εποχή μας. Τούτο
οφείλεται στο γεγονός ότι βρίσκονται διαρκώς εκτεθειμένα σε τεχνητές πηγές
φωτός. Σχεδόν τα δύο τρίτα των παιδιών κάτω των δέκα ετών δεν μπορούν να
κοιμηθούν αν δεν είναι αναμμένο το φωτάκι νυκτός, σύμφωνα με σχετική βρετανική
έρευνα, ενώ μόνον το 50% των γονιών τους, στην αντίστοιχη ηλικία, ένιωθε την
ίδια ανάγκη. 
«Τα φώτα, η τηλεόραση και τα παιχνίδια στον ηλεκτρονικό υπολογιστή θα έχουν
πολλές αρνητικές συνέπειες σε μια ολόκληρη γενιά παιδιών, καθώς προκαλούν
''ασφυξία'' στη φαντασία τους», υποστηρίζει ο ψυχολόγος και συγγραφέας, Άρικ
Σίγκμαν, που μελέτησε τα στοιχεία της έρευνας. 
«Αφήνοντας τα παιδιά στο σκοτάδι, είναι σαν να τους δίνεις έναν λευκό καμβά,
πάνω στον οποίο μπορούν να φτιάξουν τις δικές τους φανταστικές εικόνες, που
έχουν το στοιχείο της μοναδικότητας. Τούτο συμβαίνει σπανίως στις μέρες μας». 
Επιπλέον από την έρευνα προκύπτει ότι τα τέρατα που «ξεπηδούσαν» από το
παιδικό μυαλό έχουν αντικατασταθεί με έτοιμες μορφές-πρότυπα των τηλεοπτικών
σειρών, των κινηματογραφικών ταινιών και των βιντεοπαιχνιδιών. Οι ήρωες που
τρομοκρατούν περισσότερο τα παιδιά σήμερα είναι ο λόρδος Βόλντεμορτ από τις
περιπέτειες του Χάρι Πότερ, ο Σάρουμαν, από τον Άρχοντα των Δαχτυλιδιών και ο
Πάουελ από το βιντεοπαιχνίδι Tomb Raider. 
Η λύση που προτείνουν οι ειδικοί; Αφήστε τα παιδιά να παίξουν στο σκοτάδι.
<REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17243P465</ED>
<ID>
ID:302644

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P46&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Κλάδος της βιολογίας (γεν.). 2. Είναι μία «τριάδα»
ποδοσφαιρική. 3. Και ο βασιλιάς μετακινείται σ' αυτό. ­ Όμοια γράμματα.
4. Με ποσότητα σχετικό (γεν.). 5. Είναι και ορισμένα ρούχα
(αντίστρ.). 6. Τόσα χρόνια έζησε ο Καποδίστριας. ­ Αρχαίος υποθετικός
σύνδεσμος. 7. Οπτικά δοκάρια. ­ Θεμέλιο μεταφορικού μέσου. 8.
Γνωστός... συνωμότης. 9. Διατηρεί εστίες πολέμου. ­ Αυτή δεν έχει
«γίνει». 
ΚΑΘΕΤΑ 
1. Ήσαν τα στρατεύματα που κατέλαβαν, το 1871, το Παρίσι. 2.
Αξίωμα των Ελευσινίων Μυστηρίων (γεν.). 3. Ανδρικό όνομα. ­ Το λένε
συχνά οι... βαρήκοοι. 4. Συνώνυμή της η εθελοντική. 5. Γαλλικό
σύμφωνο. ­ Αντίστροφη γραφή μουσικής νότας. ­ Άραβες το χρησιμοποιούν.
6. Αντίστροφη γραφή του 3β' κάθετα. ­ Πουλιούνται και στα μπακάλικα.
7. Γειτονικά στο αλφάβητο γράμματα. ­ Τόσα χρόνια έζησε ο Πλαστήρας. ­
Τροφός του Διονύσου και θεία του. 8. Σε λίγους γνωστή (με άρθρο) ­
Αγγλικό σύμφωνο. 9. Παράγει μία κλωστική ύλη (καθ.). ­ Λέξη που
αναφέρεται στον τίτλο πολλών σωματείων. 
ΛΥΣΗ (15/1/2002) 
ΟΡΙΖΟΝΤΙΑ: 1. ΑΡΤΕΜΙΣΙΑ 2. ΛΟΥΔΟΒΙΚΟ 3. ΕΥΠΑΛΙΝΟΥ
4. ΦΟΜΠ ­ ΣΟΣ 5. ΟΠΙΟ 6. ΧΙ ­ ΣΚΙΑΘΟ 7. ΑΝΩ ­ ΙΩΝ
8. ΡΙΡΙΚΑ ­ ΜΟ 9. ΙΑΣ ­ ΗΡΩΑΣ. ΚΑΘΕΤΑ: 1. ΑΛΕΠΟΧΩΡΙ
2. ΡΟΥΜΠΙΝΙΑ 3. ΤΥΠΟΙ ­ ΑΡΣ 4. ΕΔΑΦΟΣ 5. ΜΟΛ ­
ΚΑΚΗ 6. ΙΒΙΣ ­ ΑΡ 7. ΣΙΝΟΜΑΙ 8. ΙΚΟΣ ­ ΘΩΜΑ 9. ΑΟΥ
­ ΜΟΝΟΣ. <REF><SOURCE>
ΤΑ ΝΕΑ</SOURCE>
<DATE>, 16-01-2002</DATE>
<CAT>, Σελ.: P62</CAT>
<ED>
Κωδικός άρθρου: A17243P621</ED>
<ID>
ID:302534

</ID><URL>http://ta-nea.dolnet.gr/neaweb/neafile.print_unique?e=A&f=17243&m=P62&aa=1</URL></REF>


Article

<CATEGORY>vin04</CATEGORY>

 <H5>«ΖΗΤΗΣΤΕ ΣΥΓΓΝΩΜΗ» ΓΙΑ ΤΙΣ ΣΥΚΟΦΑΝΤΙΕΣ ΛΕΕΙ Ο ΜΠΟΜΠ ΚΗΛΥ
</H5><H2>ΑΠΟΚΑΛΥΨΗ ΤΩΡΑ Αμερικανός πρέσβης ξεγυμνώνει το CΒS
</H2>
Με επιστολή - χαστούκι προς το αμερικανικό δίκτυο CBS, ο πρώην πρέσβης των ΗΠΑ
κ. Ρ. Κήλυ κατηγορεί την εκπομπή «60 λεπτά» για προκατάληψη εις βάρος της
Ελλάδας και καταρρίπτει τον μύθο ότι η ελληνική κυβέρνηση ανέχεται τη 17Ν.
Προτρέπει δε τους υπευθύνους των «60 λεπτών» να ζητήσουν συγγνώμη.

σελίδα 7
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17244N011</ED>
<ID>
ID:302696

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N01&aa=1</URL></REF>


Article

<CATEGORY>vin04</CATEGORY>

 <H2>Άγρια κόντρα για τα έργα του 2004
</H2>
σελ. 8-9, ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17244N013</ED>
<ID>
ID:302770

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N01&aa=3</URL></REF>


Article

<CATEGORY>vin06</CATEGORY>

 <H2>Από σήμερα κάμερες στους λεωφορειόδρομους
</H2>
σελίδα 12
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17244N014</ED>
<ID>
ID:302777

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N01&aa=4</URL></REF>


Article

<CATEGORY>vin06</CATEGORY>

 <H2>Νίκησε και στο 2ο ντέρμπι ο Ηρακλής
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17244N015</ED>
<ID>
ID:302794

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N01&aa=5</URL></REF>


Article

<CATEGORY>vin06</CATEGORY>

 <H5>ΟΡΙΖΟΝΤΕΣ
</H5><H2>Το πιο έξυπνο σπίτι
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17244N016</ED>
<ID>
ID:302805

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N01&aa=6</URL></REF>


Article

<CATEGORY>vin06</CATEGORY>

 <H2>Νικήστε τους καθημερινούς πόνους
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17244N017</ED>
<ID>
ID:302811

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N01&aa=7</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΑΓΡΟΤΕΣ που θα βγουν στη σύνταξη μετά το 2003 θα παίρνουν μικρότερες
συντάξεις κατά 4% κάθε χρόνο. Το κράτος μετά την 1.1.2003 θα μειώσει τις
επιχορηγήσεις προς τον ΟΓΑ. Μετά το 2027 δεν θα υπάρχει βασική σύνταξη. Σελ. 10. 
Η Ε. ΜΟΤΣΙΟΥ μπορεί να μην έχει έναν άνθρωπο να τη βοηθήσει, αλλά
τουλάχιστον δεν κινδυνεύει να μείνει αβοήθητη. Χάρη στη συσκευή τηλεβοήθειας
του υπουργείου Υγείας, αν νιώσει κίνδυνο και ανημποριά, μπορεί να πατήσει το
μεγάλο κόκκινο κουμπί. Ο Μ. Χαραλαμπάκης στη σελ.
14. 
Ι. ΜΠΟΥΤΑΡΗΣ: Προς το παρόν, η φιλοδοξία μου δεν είναι να γίνω
δήμαρχος. Και τίποτα δεν μπορεί να ανατρέψει την απόφασή μου. Οι «20
Ερωτήσεις» της Βούλας Κεχαγιά, στη σελ. 16. 
ΤΟ ΒΕΡΟΛΙΝΟ ετοιμάζεται να υποδεχθεί στην τοπική κυβέρνηση
Σοσιαλδημοκράτες και πρώην κομμουνιστές, παρά τη δυσαρέσκεια του Γκ. Σρέντερ.
Ο καγκελάριος έχει και άλλο πονοκέφαλο: Στην πρώτη δημοσκόπηση, ο
χριστιανοδημοκράτης Ε. Στόιμπερ τον υπερκέρασε. Σελ. 17.

ΤΟ MUSICNET και το Pressplay σού επιτρέπουν να κατεβάσεις μουσική από
τα αρχεία των εταιρειών και να την ακούσεις ή να την εγγράψεις στον σκληρό
δίσκο σου. Φυσικά δεν είναι δωρεάν, όπως στο Napster. Πρέπει να πληρώσεις
συνδρομή. Αλλά σου 'ρχεται περίπου 11 λεπτά το τραγούδι. Ο Ν. Σμπιλίρης
στους «Ορίζοντες», σελ. 26. 
ΟΙ ΕΦΕΥΡΕΣΕΙΣ συνήθως γίνονται κατά λάθος. Άλλο ψάχνεις, άλλο σου
βγαίνει: Μπαρούτι αντί για χάπι που παρατείνει τη ζωή, φωνόγραφος αντί
μαγνητοφώνου, ρολόι αντί ρυθμιστή προσευχής στα μοναστήρια, διάτρητες κάρτες
αντί για αργαλειό και βιάγκρα αντί φαρμάκου για τη στηθάγχη.
«Ορίζοντες», σελ. 27. 
Ο Ρ. ΜΑΝΘΟΥΛΗΣ γυρίζει ταινία «Την ιστορία της Λίλης» ­ μια ταινία στην
οποία επρόκειτο να παίξει η Μελίνα Μερκούρη. Τώρα τον ρόλο παίζει η Όλια
Λαζαρίδου και πρόκειται για μια ταινία που αφορά την ελληνική διασπορά.
Ο Δ. Δανίκας στους «Ορίζοντες», σελ. 29. 
Η ΜΕΓΑΛΗ ανία. Πώς τα κατάφερε ο 
Πρωθυπουργός, χθες, να εκφωνήσει 
έναν τόσο ανιαρό λόγο στη Βουλή, κανείς 
δεν έχει καταλάβει. Και μάλιστα για ένα θέμα 
που υποτίθεται ότι ενσαρκώνει το όραμά του 
για τη νέα Ελλάδα ­ τους Ολυμπιακούς Αγώνες του 
2004. Ο Γ. Χρ. Παπαχρήστος στους «Προβολείς» σελ. 6. 
ΟΙ ΠΟΛΙΤΕΣ της Ευρώπης είχαν, φαίνεται, 
διαισθανθεί περισσότερο απ' ό,τι φαντάζονταν 
οι ηγεσίες τους πως στους καιρούς που ζούμε 
«το εθνικό κράτος είναι μικρό για τα μεγάλα και 
μεγάλο για τα μικρά». Αυτό δείχνει η θερμή υποδοχή 
του ευρώ. Ο Θ. Γεωργακόπουλος στην «Τρίτη άποψη». Σελ. 6. 
ΑΚΟΥ μπαγασάκο... Μπορεί του εργαζόμενου 
ο τράχηλος πολλά να υπομένει... Αλλά με τόσα 
δισεκατομμύρια στην τσέπη κάνεις ό,τι γουστάρεις. 
Περνά το αφεντικό κι εσύ τον κοιτάς υποτιμητικά με τα πόδια 
πάνω στο γραφείο. Η Κατερίνα Άτση «Σε πρώτο ενικό». Σελ. 16. 
ΕΝΑΣ ΜΠΙΣΚΟΤΟΒΙΟΜΗΧΑΝΟΣ αν λανσάρει 
τώρα «πρέτσελ», κουλουράκια σαν αυτό που 
έπνιξε τον Μπους, θα γίνει εκατομμυριούχος. 
Όπως τα μπισκότα έκαναν εκατομμυριούχο τον Γούντι 
Άλεν, ενώ εκείνος προσπαθούσε να ανοίξει τούνελ 
για την τράπεζα. Η Άννα Δαμιανίδη στα «Αναλώσιμα», σελ. 16. 
Ο ΜΠΙΛ ΓΚΕΪΤΣ, ο πανίσχυρος πρόεδρος της Microsoft, δολοφονήθηκε. Στις 2
Δεκεμβρίου 1999. Στη χώρα της φαντασίας, φυσικά, τον κινηματογράφο. Και τώρα,
ο μεγιστάνας τα έχει βάλει με τον σκηνοθέτη της ταινίας και τον πρωταγωνιστή,
που υπήρξε σωσίας του. Ο Γιάν. Μητσάκος στους «Ορίζοντες», σελ. 33.

Μ. ΜΑΖΑΟΥΕΡ: Η Ελλάδα αναδεικνύεται σε οικονομική περιφερειακή δύναμη στα
Βαλκάνια και θα μπορούσε να ξαναπαίξει τον ρόλο που έπαιζε στα τέλη του 18ου
αιώνα, χάρη και στην εποικοδομητική πολιτική της. Η συνέντευξη στη
Μικέλα Χαρτουλάρη στους ΟΡΙΖΟΝΤΕΣ, σελ. 25.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17244N021</ED>
<ID>
ID:302664

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Καθυστερήσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Και καλά το 2004. Φαντάζεστε να είχαμε κερδίσει τους Αγώνες του 1996!

Με τιμή
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17244N022</ED>
<ID>
ID:302743

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Τοπικά έντονες βροχές και στις θαλάσσιες περιοχές καταιγίδες. Χιόνια στα
ορεινά ηπειρωτικά. Μέτριοι βοριάδες στα βόρεια, ισχυροί νοτιάδες στις
υπόλοιπες περιοχές. 
ΑΤΤΙΚΗ 
Βροχή, ίσως και καταιγίδα. Νοτιάδες μέχρι μέτριοι. Μέγιστη θερμοκρασία στην
Αθήνα 12oC. 
ΘΕΣ/ΝΙΚΗ 
Βροχή, πιθανώς καταιγίδα. Άνεμοι ανατολικοί ασθενείς. Μέγιστη θερμοκρασία,
στην πόλη 8oC. 
<H3>ΑΥΡΙΟ
</H3>
Βροχές και καταιγίδες τοπικά ισχυρές, χιόνια στα ορεινά ηπειρωτικά. Βελτίωση
από δυσμάς. Σταδιακή επικράτηση στο Ιόνιο πολύ ισχυρών βορειοδυτικών ανέμων.
Θερμοκρασία σχεδόν αμετάβλητη.
<H3>Σάββατο 19/1
</H3>
Βροχές και καταιγίδες σε Α. Μακεδονία, Θράκη, Βόρειο και Ανατολικό Αιγαίο,
Δωδεκάνησα, με βελτίωση. Το απόγευμα βροχή στα δυτικά. Άνεμοι σε δυτικά,
κεντρικά, βόρεια βορειοδυτικοί έως ισχυροί (5-6 Μπωφόρ), σταδιακά και στα
νότια. <H3>Κυριακή 20/1
</H3>
Μικρής διάρκειας βροχές, λίγα χιόνια στα ορεινά, αλλά και βελτίωση από τα
δυτικά. Οι άνεμοι θα πνέουν από δυτικές διευθύνσεις μέτριοι και στα πελάγη έως
ισχυροί (5-6 Μπωφόρ). Λίγο χαμηλότερες θερμοκρασίες.



Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Υπάρχουν και καλοί «πρώην»...
</H2><H4>Επιστολή - ράπισμα Κήλυ στο CΒS
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Τα εξ οικείων βέλη είναι συνήθως αυτά που πονούν πιο πολύ - ή αυτά που
έχουν τη μεγαλύτερη αποτελεσματικότητα. 
Διότι καλό να διαμαρτύρεται η ελληνική κυβέρνηση, καλό και να κατακεραυνώνει ο
Γιώργος Παπανδρέου τους «πρώην» που λειτουργούν ως προβοκάτορες, αλλά κάτι μας
λέει πως το... αυτί του CBS δεν θα ίδρωσε και πολύ. 
Ενώ όταν ο Ρόμπερτ Κήλυ, Αμερικανός πρέσβης στην Αθήνα το 1985-89 κι
από τους «αστέρες» στην ιστορία της αμερικανικής διπλωματίας, τους στέλνει
επιστολή και τους υποδεικνύει να ζητήσουν συγγνώμη από την Ελλάδα, τα πράγματα
είναι λίγο διαφορετικά. Πόσο μάλλον που ο κ. Κήλυ τούς κάνει με τα...
κρεμμυδάκια - συγχωρήστε μου την έκφραση. Συμπέρασμα; Μα, αν μη τι άλλο, ότι
υπάρχουν και καλοί (Αμερικανοί) πρέσβεις. Ενίοτε δε και φιλέλληνες. 
Στη Βουλή, τώρα, συνετελέσθη το... σύνηθες σόου. Ήτοι, «όλα
καθυστερούν» στα Ολυμπιακά Έργα είπε η Ν.Δ., «όλα καλά» είπε η κυβέρνηση - κι
επιδόθηκαν στις συνήθεις αντεγκλήσεις και κοκορομαχίες, συνοδεία κι «εφέ»,
όπως ο εκσφενδονισμός από τον κ. Καραμανλή «εγγράφων» με κόκκινες, κίτρινες
και πράσινες σημάνσεις δίπλα στα υπό κατασκευήν Ολυμπιακά Έργα. Ο
Πρωθυπουργός, μια φορά, μάς επιβεβαίωσε την υποψία που ήδη είχαμε - το στυλ
«ξέσπασμα» που λανσάρισε στην Ουάσιγκτον μάλλον του άρεσε. Και το επανέλαβε. 
Αντιθέτως, ο γείτονάς μας, ο Τούρκος Πρωθυπουργός κ. Ετζεβίτ στην
Ουάσιγκτον δεν είχε κανένα ξέσπασμα - αν και αυτό δεν θα αποτελούσε πρώτης
τάξεως είδηση, δεδομένου ότι την τελευταία φορά που επιχείρησε κάτι τέτοιο τον
έπιασαν τα δάκρυα. Συζήτησε, πάντως, με Μπους και άλλους τα της τρομοκρατίας -
όπου του ξεκαθάρισαν ότι οι Βρετανοί θα έχουν τον πρώτο λόγο στην αποστολή
«ειρηνευτικής δύναμης» στο Αφγανιστάν -, τα οικονομικά - δεν πάτε καλά τού
είπαν, αλλά αν μπορούμε θα σας βοηθήσουμε - και το Κυπριακό - καθήστε φρόνιμα
και πιέστε τον Ντενκτάς, αλλά εμείς δεν ανακατευόμαστε, ήταν το μήνυμα. Μόνο
για τον ευρωστρατό φαίνεται να τα βρήκαν - αλλά αυτό μάλλον δεν εξέπληξε
κανέναν, έτσι δεν είναι; 
Χαμόγελα, μυστικότητα και ραντεβού... τρις εβδομαδιαίως, τα στοιχεία της
πρώτης συνάντησης Κληρίδη - Ντενκτάς για το Κυπριακό. Απαισιοδοξία κι
επιφυλακτικότητα, καθώς εντός των τειχών και οι δύο έμειναν στις παλιές
γνωστές θέσεις τους. Κανείς δεν μπορεί ωστόσο να βγάλει από τώρα συμπεράσματα.
Εξάλλου η ένταξη της Κύπρου στην Ένωση βάζει το μαχαίρι στον λαιμό ορισμένων -
κι αυτοί δεν είναι οι Ελληνοκύπριοι
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17244N032</ED>
<ID>
ID:302717

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι εντυπώσεις
</H2>
ΣΕ παιχνίδι εντυπώσεων μετατράπηκε η χθεσινή συζήτηση στη Βουλή για
τους Ολυμπιακούς Αγώνες του 2004... 
ΑΦΟΥ κυβέρνηση και αντιπολίτευση αναλώθηκαν οι μεν να υποστηρίζουν πως
όλα πάνε καλά... 
ΟΙ δε ότι οι Αγώνες κινδυνεύουν από την κυβερνητική αδράνεια. 
ΜΕ τη χρήση πινάκων και στοιχείων που επιδέχονται πολλές ερμηνείες και
οι δύο πλευρές παρέκαμψαν την ουσία που είναι γνωστή σε όλους. 
ΓΙΑ μεν τις ευθύνες της κυβέρνησης είναι πασιφανές ότι και
καθυστερήσεις στην ολοκλήρωση ορισμένων έργων παρατηρούνται... 
ΚΑΙ οι υπερβάσεις του συνολικού κόστους είναι δεδομένες... 
ΚΑΙ πολλά οργανωτικά - και όχι μόνο - ζητήματα βρίσκονται ακόμη σε
εκκρεμότητα... 
ΑΛΛΑ και τα προβλήματα των σχέσεών της με την οργανωτική επιτροπή
παραμένουν. 
ΟΣΟ για τη στάση της αντιπολίτευσης, είναι προφανές ότι αντιμετωπίζει
την Ολυμπιάδα σαν ευκαιρία για τη δημιουργία εντυπώσεων... 
ΟΤΙ υποκύπτει στον πειρασμό για μικροκομματική εκμετάλλευση. 
ΤΑ χθεσινά «ήξεις - αφήξεις» της κυβέρνησης στη Βουλή για τα στοιχεία
που επικαλέστηκε η αντιπολίτευση, αλλά και η εμμονή της τελευταίας... 
ΣΕ αμφίβολης εγκυρότητας ντοκουμέντα για να θεμελιώσει την άποψή της,
ότι υπάρχουν καθυστερήσεις και παρατυπίες στα ολυμπιακά έργα... 
ΜΟΝΟ λίγες ημέρες πριν έλθουν οι ελεγκτές της Διεθνούς Ολυμπιακής
Επιτροπής... 
ΔΗΜΙΟΥΡΓΟΥΝ πολλά ερωτηματικά για την ορθότητα των χειρισμών και των
δύο πλευρών. 
ΣΑΝ να ξεχνούν ότι η υπόθεση των Αγώνων είναι εθνική και όχι κομματική! <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17244N033</ED>
<ID>
ID:302756

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ι.Κ. Πρετεντέρης:

(ο αρθρογράφος για την υπόθεση Εθνικής - Alpha) 
«Δεν ξέρω αν μια μεγάλη επιχειρηματική κίνηση είναι καταδικασμένη να βουλιάξει
μέσα στην ανθρώπινη μικροψυχία. Κορυφαία στελέχη της Ν.Δ. που
δραστηριοποιούνται στον οικονομικό χώρο τηλεφωνούσαν χθες σε δημοσιογράφους
για να προβλέψουν χαιρέκακα ότι «το γυαλί ράγισε» και πως «ό,τι και αν πουν
σήμερα ο Καρατζάς και ο Κωστόπουλος, η συμφωνία δεν θα γίνει γιατί θα
υπονομευθεί από μέσα». 
Έβαλαν και οι τηλεφωνητές το χεράκι τους; Ίσως να το ήθελαν, αλλά (μεταξύ μας)
δεν νομίζω ότι χρειαζόταν! Ήταν τόσο πολλά τα χέρια, που το δικό τους
περίσσευε. Τα υπόλοιπα είναι για την ιστορία: οι θέσεις στο οργανόγραμμα, η
επιστολή Καρατζά, οι παρεμβάσεις των συνδικαλιστών. 
Είναι όλα αυτά τα οποία ξεχνάς, προτού ακόμη συμβούν. Αυτό που μένει προς το
παρόν είναι το ερώτημα: «Θέλουν ή δεν θέλουν;». Και αυτό που θα μείνει αύριο
είναι το ναυάγιο ή ο γάμος». 
(«ΤΟ ΒΗΜΑ») <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17244N034</ED>
<ID>
ID:302789

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Και γιατί να μου λείπουν τα τανκς; Έτσι που τα έκανα, ακριβότερα έγιναν τα κολοκυθάκια...
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17244N041</ED>
<ID>
ID:302663

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Άννα Βαγενά: 
(η ηθοποιός, στον «Αγγελιοφόρο») 
«Είμαι πάρα πολύ απογοητευμένη. Βλέπω να επιπλέουν διαρκώς ασημαντότητες,
άνθρωποι που δεν αγαπούν αυτόν τον τόπο ­ δυστυχώς και στον χώρο της πολιτικής
­ που αγαπούν μόνο την καρέκλα τους». 
Κώστας Λαλιώτης: 
(ο γραμματέας του ΠΑΣΟΚ απαντά στον κ. Πασχαλίδη, ο οποίος είπε ότι «είναι
ντεμοντέ» η Αθήνα να επιλέγει τον δήμαρχο Θεσσαλονίκης). «Κατά τη θητεία μου,
το ΠΑΣΟΚ είναι μεταμοντέρνο και δημιουργεί προοπτική αυτοδύναμων προτάσεων,
που σέβονται τις τοπικές κοινωνίες». 
Μαργαρίτα Παπανδρέου: 
(για την εγγονή της, στην «Ελευθεροτυπία») 
«Η εγγονή μου Μαργαρίτα είναι ένα τρισχαριτωμένο κορίτσι, 11 χρόνων, που
δείχνει ιδιαίτερο ενδιαφέρον για την πολιτική. Ποιος ξέρει, ίσως μια μέρα να
είναι υπουργός Εξωτερικών ή Πολιτισμού». 
Πέτρος Ευθυμίου: 
(ο υπουργός Παιδείας, στο «Έθνος», για την μετά Συνέδριο εποχή) 
«Πιθανόν να αυξήθηκαν και οι πρωθυπουργήσιμοι, και αυτό είναι πάντα ένα
πλεονέκτημα του ΠΑΣΟΚ». 
Δημήτρης Παπαδημούλης: 
(το στέλεχος του ΣΥΝ, στον Σκάι, για την υπόθεση Εθνικής - Alpha) 
«Οι πρόεδροι των συνδικάτων χρησιμοποιήθηκαν ως σαρανταπεντάρια στη διαμάχη
των προέδρων των τραπεζών». <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17244N043</ED>
<ID>
ID:302754

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ταυτότητες
</H2>
Ο λόγος στους αναγνώστες.

Ο Ανδρέας Ταταρίδης, Ν. Κολυβά 67, Ζάκυνθος, γράφει: 
«Επειδή έλκω ποντιακήν την καταγωγήν, θα σας μιλήσω με ποντιακή ειλικρίνεια. 
Ήμουν από το 1977 ­ σταθερά ­ οπαδός, και ψηφοφόρος, του ΠΑΣΟΚ! Αλλά αυτό που
έκανε ο Σημίτης, ν' αφαιρέσει (χωρίς να υπάρχει μάλιστα κάποιος λόγος
που να δικαιολογεί την ενέργειά του αυτή!) το Χ.Ο. από την Αστυνομική μας
Ταυτότητα, πολύ, μα πάρα πολύ μού κακοφάνηκε και παύω του λοιπού ν' ανήκω (και
να ψηφίζω) ΠΑΣΟΚ! Εκτός και επανέλθει το Χ.Ο. στις ταυτότητες! 
Και τι πιο φυσικό, ο Αρχιεπίσκοπος να κηρύξει ανένδοτο αγώνα για την μη
αφαίρεση αυτού του ευλογημένου Χ.Ο. Και τι πιο φυσικό, να δεχθεί τα "πυρά"
Πολιτικών και Δημοσιογράφων γι' αυτόν του τον αγώνα. 
Επειδή δε ζούμε τώρα σε ιδανική Δημοκρατία και δεν λογοκρίνεται η
έκφραση γνώμης, είπατε κι εσείς τη γνώμη σας (κατακριτική, έστω) για τον
Αρχιεπίσκοπο! Στηριζόμενος κι εγώ στο προνόμιο που μας χαρίζει η Δημοκρατία,
εξέφρασα από τις στήλες των "ΝΕΩΝ" την αντίθεσή μου στα όσα είπατε και
υπερασπίστηκα τον Αρχιεπίσκοπο. 
Και ιδού τι "εισέπραξα", ανωνύμως βέβαια! (σ.σ.: Υβριστικό γράμμα). 
Γι' αυτό, παρακαλώ, του λοιπού να μη δημοσιεύετε τη διεύθυνση του όποιου
επιστολογράφου σας, για να λείπουν οι λασπολογίες των όποιων άναδρων
ανωνυμογράφων!». 
Απάντηση: Ανώνυμες επιστολές δεν δημοσιεύονται. Επειδή σας έστειλε
κάποιος ανεγκέφαλος ένα ανώνυμο γράμμα, χάλασε ο κόσμος; Πετάξτε το στα
σκουπίδια. Εμείς, στην εφημερίδα, παίρνουμε δεκάδες τέτοια γράμματα κάθε μέρα.
Να πάψουμε να υπογράφουμε τα κείμενά μας; 
Ο Γ. Σαρρής, Δημητροπούλου 16, Πάτρα, γράφει: 
«Οι τελευταίες πλημμύρες στην Αττική έγιναν αιτία να πληροφορηθούμε και εμείς
οι άλλοι Έλληνες ότι το κράτος ξόδεψε τα τελευταία επτά χρόνια 320.000.000
δρχ. να φτιάξει ό,τι η φύση μάς χάρισε δωρεάν, τα ρυάκια, τα ρέματα, τους
χειμάρρους, και κάποιοι ασυνείδητοι συμπατριώτες μας τα μπάζωσαν. 
Και με τα χρήματα που ξοδεύτηκαν, κατασκευάσθηκε μόνο το 40% των έργων
αντιπλημμυρικής προστασίας της Αττικής, όπως δήλωσε η κυρία Βάσω Παπανδρέου. 
Ύστερα από αυτά, δικαιούμαστε να θυμώνουμε εμείς οι κάτοικοι της Άμπλιανης,
ενός χωριού της Ευρυτανίας από το οποίο πηγάζει το 50% των νερών του Ευήνου
ποταμού, όταν ακούμε να ξοδεύονται αυτά τα τεράστια ποσά για να αποκατασταθούν
παρανομίες και σ' εμάς να μη δίνουν τη δαπάνη για την ασφαλτόστρωση 2,5
χιλιομέτρων χωματόδρομου, με αποτέλεσμα όταν βρέχει να γίνεται ο δρόμος
αδιάβατος και το καλοκαίρι να καταστρέφει η σκόνη τα αυτοκίνητα καινούργιας
τεχνολογίας. 
Και ξέρουμε γιατί δεν μας δίνουν τα χρήματα για τον δρόμο, από αχαριστία,
γιατί εμείς διατηρήσαμε άκαυτα τα δάση της Ευρυτανίας που συγκρατούν τα νερά
από τα χιόνια και τις βροχές και τρέχουν άφθονα και καθαρά από τις εκατοντάδες
πηγές, για να γεμίζουν, λίγο πιο κάτω από το χωριό το φράγμα του Ευήνου που
ξεδιψά την Αθήνα».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17244N044</ED>
<ID>
ID:302792

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N04&aa=4</URL></REF>


Article

<CATEGORY>vin05</CATEGORY>

 <H2>Ο καφές... κρύωσε στη Ρηγίλλης </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πόσοι είναι οι συμμετέχοντες στον «πρωινό καφέ» της Ρηγίλλης; Θα σας
γελάσω. Μετά και τις τελευταίες εισόδους τα μέλη μπορεί να ξεπερνούν τα δέκα.
Κατά τα λοιπά, το σκηνικό δεν έχει αλλάξει, αφού στο τραπέζι τοποθετείται μια
κανάτα πορτοκαλάδα, μια κανάτα με γαλλικό καφέ και τα τοστ που φέρνει ο
Γιάννης, ο καφετζής της Ρηγίλλης και «σταθερή αξία» της πολιτικής αυτής
ιεροτελεστίας. 
Το πρόβλημα, μού παραπονείται ο πράκτοράς μου στη Ρηγίλλης, είναι ότι
τον τελευταίο καιρό ο πρωινός καφές είναι αφορμή για «κουβέντες καφενείου».
Παράδειγμα η συνάντηση στις αρχές της εβδομάδας για την τρομοκρατία, όπου ο
«καθένας από τους παρευρισκομένους είχε και από μια ιστορία να πει». 
Βεβαίως, ο Καραμανλής τις αποφάσεις του τις παίρνει αφού διαβουλεύεται
χωριστά με κάθε στέλεχος της Ν.Δ. που καλεί στο γραφείο του. Ωστόσο,
πληροφορούμαι ότι το «έλλειμμα παραγωγής πολιτικής» προβληματίζει τον πρόεδρο.
Γι' αυτό σκέπτεται εμπλουτισμό του έμψυχου δυναμικού της Ρηγίλλης με κάποιες
ανθρώπινες «σφήνες». <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17244N045</ED>
<ID>
ID:302796

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N04&aa=5</URL></REF>


Article

<CATEGORY>vin05</CATEGORY>

 <H2>Κόκκινα και πράσινα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ουδέν κακόν αμιγές καλού. Η «διαρροή» του εγγράφου με τα κόκκινα, κίτρινα
και πράσινα έργα από το «2004» στη Ρηγίλλης κατάφερε επιτέλους να ενώσει τον
Βενιζέλο και τη Βάσω. Πάντως, στην κυβέρνηση θέλουν να πιστεύουν ότι η οργή
της Γιάννας για το συμβάν ήταν γνήσια και όχι θέατρο. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17244N046</ED>
<ID>
ID:302806

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N04&aa=6</URL></REF>


Article

<CATEGORY>vin05</CATEGORY>

 <H2>Ο διάδοχος του ποιητή
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιος θα αντικαταστήσει τον Τίτο Πατρίκιο στην Πολιτιστική Ολυμπιάδα;
Πληροφορούμαι ότι στο Μέγαρο Μαξίμου θα ήθελαν ο διάδοχός του να έχει ανάλογες
καλλιτεχνικές περγαμηνές. Τούτο δυσκολεύει τα πράγματα για τον παλαιόθεν
συνεργάτη του υπουργού Πολιτισμού Ευγένιο Γιαννακόπουλο, ο οποίος διαθέτει
εμπειρία και άλλα προσόντα, δεν έχει όμως διακριθεί εις την ποιητική. Άρα; Μια
λύση, πληροφορούμαι, θα ήταν να πάρει τη θέση ο διευθυντής Μουσείου που
βρίσκεται σε μερικά τετράγωνα απόσταση από το Μέγαρο Μαξίμου. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17244N047</ED>
<ID>
ID:302812

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N04&aa=7</URL></REF>


Article

<CATEGORY>vin05</CATEGORY>

 <H2>Αλλαγή φρουράς στην τηλεόραση </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πλησιάζει η υποβλητική στιγμή που ο «Παν-Παν» θα αφήσει το Μέγαρο Αγίας
Παρασκευής. Όπως είναι γνωστό, ο άρχων της κρατικής τηλεόρασης ενδιαφέρεται να
πολιτευθεί και χρειάζεται χρόνο ώστε μέχρι τις εκλογές να έχει προλάβει να
επισκεφθεί όλα τα καφενεία της Ηλείας. Για τη θέση έχουν ενδιαφερθεί διάφοροι
πρώην (ευρωβουλευτές ή γενικοί γραμματείς) και νυν (κυρίως δημοσιογράφοι),
όμως το γήπεδο δεν έχει ξεκαθαρίσει και δεν υπάρχει φαβορί. 
Αξίζει πάντως να σημειωθεί ότι ο Χρ. Πρωτόπαπας καινοτόμησε στη
στελέχωση των κορυφαίων θέσεων της Ζαλοκώστα. Έτσι η νέα γενική γραμματέας του
υπουργείου δεν προέρχεται από τον χώρο των μέσων ενημέρωσης, αλλά από τον
Οργανισμό Εργατικής Κατοικίας όπου απέκτησε διαχειριστική εμπειρία την οποία
θα αξιοποιήσει στο νέο της πόστο. Γιατί λοιπόν να μην αναζητηθεί πρόσωπο για
την ΕΤ από τον ΟΑΕΔ; Δυστυχώς, υπάρχει διάταξη στον νόμο που ζητάει να υπάρχει
πενταετής προϋπηρεσία του άρχοντος της Αγίας Παρασκευής σε ΜΜΕ. Η προκήρυξη θα
γίνει στο τέλος του μήνα. Ας κερδίσει ο καλύτερος! <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17244N052</ED>
<ID>
ID:302716

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N05&aa=2</URL></REF>


Article

<CATEGORY>vin05</CATEGORY>

 <H2>Το ασανσέρ του τρόμου
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κοίταξε να δεις από τις σκάλες κάνεις και γυμναστική...

Την παλαιότερη και πολύ ατμοσφαιρική γαλλική ταινία «Το ασανσέρ του τρόμου»
θυμίζουν οι ανελκυστήρες του Πενταγώνου. Προ καιρού είχε κλειστεί σε έναν από
αυτούς ο Αμερικανός πρέσβης Τομ Μίλερ. 
Χθες εγκλωβίστηκε σε άλλον ο Ουκρανός αντιπρόεδρος Ντουμπίνα που επισκεπτόταν
τον Γιάννο, με αποτέλεσμα να τρέχουν αλλόφρονες διάφοροι Ουκρανοί στις σκάλες. 
Τη λύση έδωσε η σύμβουλος του υπουργού Φένια Ρουγκούνη, η οποία ήταν σε...
πολεμική ετοιμότητα. Α, μια και μιλάμε για Ουκρανούς... Το Κίεβο συνεχίζει να
πουλάει όπλα στα Σκόπια, όπως τα τανκς που είχαν περάσει προ καιρού από
Θεσσαλονίκη. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17244N053</ED>
<ID>
ID:302755

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N05&aa=3</URL></REF>


Article

<CATEGORY>vin05</CATEGORY>

 <H2>Όσα παίρνει ο άνεμος... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για την Ένρον, την αμερικανική εταιρεία-κολοσσό που κατέρρευσε όπως οι
Δίδυμοι Πύργοι, τα έχετε ήδη διαβάσει και τα ξέρετε. Οι εργαζόμενοι έμειναν
στον δρόμο και υπάρχουν υπόνοιες για δόλια πτώχευση, ενώ τα αφεντικά τής Ένρον
ήταν «κολλητοί» με την παρέα Μπους, Τσέινι και Σία. Αυτό που ίσως δεν
γνωρίζετε είναι ότι στην Ελλάδα δραστηριοποιούνται όχι μία ούτε δύο, αλλά
τέσσερις, ίσως και πέντε θυγατρικές της! Η ίδια η εταιρεία σε ανακοινώσεις της
αναφέρει ότι λειτουργεί τα αιολικά πάρκα στη Μεγάλη Βρύση και τη Χάνδρα της
Κρήτης. Θα πρέπει να ανησυχούμε; Πάντως, στο υπουργείο Ανάπτυξης οι αρμόδιοι
κοιμούνται ήσυχοι, γιατί, λένε, «πρόκειται για δεύτερης ή τρίτης γενιάς
θυγατρικές που δεν επηρεάζονται από τη χρεοκοπία». Τηλεφώνησα και στην Enron
Wind στη Ραφήνα, αλλά δεν έλαβα απάντηση. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17244N054</ED>
<ID>
ID:302779

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N05&aa=4</URL></REF>


Article

<CATEGORY>vin05</CATEGORY>

 <H2>Επιτέλους, μονόστηλο!
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελικώς, με μία εβδομάδα καθυστέρηση, η διπλωματική στήλη της «Washington
Post» αφιερώνει 250 λέξεις στην επίσκεψη Σημίτη. Ο «Μικροπολιτικός» χαιρετίζει
τον επικοινωνιακό θρίαμβο ­ έστω κι αν κάποιοι επιμένουν ότι καλύτερα να μη
γράφουν για μας καθόλου οι ξένες εφημερίδες, παρά να γράφουν αρνητικά. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17244N055</ED>
<ID>
ID:302797

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N05&aa=5</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΕΠΙΣΤΟΛΗ του Απόστολου Κακλαμάνη έχουν λάβει από τις 7 του μηνός οι
βουλευτές της επαρχίας. Ο πρόεδρος τούς καλεί να εκδηλώσουν ενδιαφέρον για τα
70-75 γραφεία στο κτίριο επί της οδού Βουλής 4. Η προθεσμία είναι μέχρι τις 25
Ιανουαρίου και επειδή οι χώροι δεν επαρκούν για όλους, θα προτιμηθούν εκείνοι
που δεν έχουν νοικιασμένο γραφείο στην Αθήνα. Πρώτα φρόντισε για τον διορισμό
των συνεργατών τους. Τώρα τους δίνει και γραφεία! 
ΤΟ ΑΙΤΗΜΑ των Χανίων να στεγασθεί στην πόλη Εφετείο είχε εκφράσει προ
καιρού σε κυβερνητική επιτροπή ο Νίκος Χριστοδουλάκης. Ενοχλήθηκε όμως το
Ηράκλειο και ο υπουργός έμπλεξε σε ανταγωνισμό εφάμιλλο της «Ιστορίας δύο
Πόλεων» του Καρόλου Ντίκενς. Έτσι ο Χριστοδουλάκης διευκρινίζει σε εκείνους
που τον ρωτούν, ότι η τοποθέτησή του ήταν σύμφωνη με εκείνη των υπολοίπων
μελών της κυβέρνησης. Έτσι κι αλλιώς αναμένεται ειδική μελέτη για το θέμα. 
ΔΕΝ ΕΓΙΝΕ τελικά χθες η δημοπράτηση της νησίδας Πρασονήσι, που
βρίσκεται στο νότιο άκρο της Ρόδου. Το Μονομελές Πρωτοδικείο Ρόδου δέχθηκε την
αίτηση ασφαλιστικών μέτρων 15 πολιτών του νησιού, της Νομαρχίας Δωδεκανήσου
και άλλων ενδιαφερομένων. Στο Πρασονήσι υπάρχει παλαιότατος παραδοσιακός φάρος
και σημαντικός βιότοπος ­ ξέρετε λίγο σαν το «Νησί της Προηγούμενης Μέρας» του
Ουμπέρτο Έκο. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17244N056</ED>
<ID>
ID:302807

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Στοιχείο κοινής ταυτότητας
</H2><H4>Οι προοπτικές που ανοίγει για την Ευρώπη το ευρώ
</H4>
<AUTHOR>ΘΑΝΑΣΗΣ ΓΕΩΡΓΑΚΟΠΟΥΛΟΣ</AUTHOR>

Το ευρώ γνώρισε ένα αναπάντεχα θερμό καλωσόρισμα από τους πολίτες της Ευρώπης.
Όλα τα έως τώρα στοιχεία υπερέβησαν και τις πιο αισιόδοξες προβλέψεις. 
Ίσως για τους Έλληνες και τις Ελληνίδες η εξήγηση να είναι απλή. Η μετάβαση
από τη δραχμή στο ευρώ συμβολίζει ένα άλμα. Την οριστική «πρόσδεση» της
Ελλάδας στον κύκλο των πιο αναπτυγμένων χωρών του κόσμου. Το ευρώ
καλωσορίστηκε στην Ελλάδα σε βαθμό που εξέπληξε, γιατί σηματοδοτεί ολοφάνερα
μια τεράστια πρόοδο. Η υποδοχή αυτή, άλλωστε, ερμηνεύει αναδρομικά και την
πολιτική ηγεμονία του Κ. Σημίτη και του εκσυγχρονιστικού εγχειρήματος, για το
οποίο το ευρώ, από το '96, αποτελούσε στόχο, όραμα και «μύθο». 
Αν αυτή είναι η εξήγηση για την Ελλάδα, ποια ερμηνεία αρμόζει όσον αφορά τις
υπόλοιπες χώρες της ευρωζώνης; Γιατί, όχι μόνο δεν παρατηρήθηκαν «δάκρυα» για
την «απώλεια» ισχυρών νομισμάτων, αλλά, αντίθετα, οι πολίτες της Ευρώπης
έδειξαν σαν έτοιμοι από καιρό για το καινούργιο ­ κοινό ­ τους νόμισμα; Και,
επιπλέον, ποια ερμηνεία να δοθεί στην έλξη που έδειξε να ασκεί το ­ υπαρκτό,
πλέον ­ ευρώ, προκαλώντας αντιστροφή παλαιότερων συσχετισμών στους πολίτες των
τριών χωρών της Ε.Ε. (Μ. Βρετανία, Σουηδία, Δανία) που έμειναν εκτός της ΟΝΕ; 
Ο συμβολισμός της προόδου είναι και εδώ το ερμηνευτικό κλειδί. Όχι, βέβαια, με
την έννοια του τερματισμού ενός ιστορικού μετεωρισμού, όπως στην Ελλάδα, αλλά
με αυτήν της εισόδου σε μια νέα ­ υπερεθνική ­ εποχή. Οι πολίτες της Ευρώπης
είχαν, φαίνεται, διαισθανθεί περισσότερο απ' ό,τι φαντάζονταν οι ηγεσίες τους
πως στους καιρούς που ζούμε «το εθνικό κράτος είναι μικρό για τα μεγάλα και
μεγάλο για τα μικρά». 
Η θερμή υποδοχή του ευρώ πρέπει, όμως, να οδηγήσει και σε κάποιες αναθεωρήσεις
όσον αφορά τη συζήτηση των τελευταίων χρόνων για την ευρωπαϊκή πορεία. 
Το νόμισμα ανήκει στον σκληρό πυρήνα των στοιχείων τής ­ έως τώρα ­ κρατικής
κυριαρχίας αλλά και της αυτοσυνείδησης των πολιτών, αφού είναι το στοιχείο απ'
αυτά που κατεξοχήν σχετίζεται με την καθημερινή ζωή, πράξη και σκέψη. Η ύπαρξη
του ευρώ, ανεξαρτήτως ζικ ζακ που ενδέχεται να σημειωθούν στο μέλλον, έχει ως
λογική συνέπεια και συνεπαγωγή την προώθηση και άλλων στοιχείων της ευρωπαϊκής
ενοποίησης τόσο σε οικονομικό όσο και σε πολιτικό επίπεδο. Γι' αυτή την
ενοποίηση υπάρχει, πλέον, η πιο ισχυρή, αποφασιστική και μαζική ώθηση και
πίεση που είναι η συνείδηση των Ευρωπαίων πολιτών, την οποία η ύπαρξη του ευρώ
καθιστά ­ αντικειμενικά ­ πολύ πιο ευρωπαϊκή. 
Η μονόπλευρη κριτική, λοιπόν, περί μονεταρισμού, που ασκήθηκε στη Συνθήκη του
Μάαστριχτ, η οποία οδήγησε στο ευρώ, δεν λάμβανε υπόψη της πως οι διάφορες
πολιτικές και εργαλεία αποκτούν άλλη διάσταση και σημασία στο υπερεθνικό
επίπεδο, απ' ό,τι έχουν σε εθνικό. Η κριτική, έπειτα, που ασκήθηκε ότι «μπήκε
το κάρο μπρος από το άλογο», πως, δηλαδή, έπρεπε πρώτα να προωθηθεί η πολιτική
ενοποίηση και ύστερα η οικονομική ένωση, αποδεικνύεται σήμερα, μετά το θερμό
καλωσόρισμα του ευρώ, άστοχη. Αλήθεια, θα είχε μεγαλύτερη επίπτωση στη
συνείδηση των Ευρωπαίων πολιτών και θα δημιουργούσε ισχυρότερο αίσθημα του
συν-ανήκειν ένα (κατά τα άλλα απαραίτητο) ευρωπαϊκό Σύνταγμα που ­ και στην
καλύτερη περίπτωση ­ θα επεξεργάζονταν οι αντιπρόσωποι; Ή, αντίθετα, το ευρώ
που χρησιμοποιούν καθημερινά όλοι ­ αντιπρόσωποι και αντιπροσωπευόμενοι ­
δημιουργεί πολύ ισχυρότερη ευρωπαϊκή συνείδηση; 
Η κριτική, τέλος, στις σκέψεις για ομοσπονδοποίηση, στο όνομα του ότι δεν
υπάρχει ευρωπαϊκός λαός ώστε να φτιαχθεί αντίστοιχο «υπερκράτος», χάνει έδαφος
κάτω από τα πόδια της. Γιατί το κοινό νόμισμα αποτελεί σημαντικό στοιχείο μιας
κοινής ταυτότητας. 
Ανεξάρτητα, λοιπόν, από τις κριτικές που ακούσθηκαν στο παρελθόν ή και από
αυτές που ασκούνται σήμερα ­ είτε είναι καλόπιστες είτε μίζερες ­ το ευρώ
ανοίγει για την Ευρώπη προοπτικές, που, ίσως, να μην έχουν συνειδητοποιηθεί
ούτε από τους κατεξοχήν αρμοδίους. Αποτελεί εφαλτήριο και την πιο σημαντική ­
υλικά, καθημερινά και μαζικά ­ πίεση για περαιτέρω ευρωπαϊκή ενοποίηση. 
Ο Θανάσης Γεωργακόπουλος είναι δημοσιογράφος, στέλεχος της Ανανεωτικής
Εκσυγχρονιστικής Κίνησης της Αριστεράς.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17244N062</ED>
<ID>
ID:302745

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η αλαζονεία του αλάθητου
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η μιζέρια, της μιζέριας, τη μιζέρια. Η μικροψυχία, της μικροψυχίας, τη
μικροψυχία. Η άγνοια, της άγνοιας, την άγνοια. Και η ανία. Η μεγάλη ανία. Πώς
τα κατάφερε ο Πρωθυπουργός χθες να εκφωνήσει έναν τόσο ανιαρό λόγο στη Βουλή,
κανείς δεν έχει καταλάβει. Και μάλιστα για ένα θέμα, που υποτίθεται ότι
ενσαρκώνει το όραμά του για τη νέα Ελλάδα ­ τους Ολυμπιακούς Αγώνες του 2004.
Δεν είχε όρεξη; Δεν του πήγαινε το θέμα; Δεν είχε επιχειρήματα; Άγνωστο. Η
ουσία είναι ότι ήταν πολύ κατώτερος του αναμενομένου, και αυτό έδωσε την
ευκαιρία να αναδειχθεί ο πρόεδρος της Ν.Δ. Κ. Καραμανλής ουσιαστικός νικητής
της χθεσινής "συνάντησης" στη Βουλή. 
Κι όμως, ο κ. Σημίτης θα μπορούσε να είναι αυτός ο νικητής. Θα μπορούσε να
κερδίσει και τις εντυπώσεις και την ουσία. Γιατί αν δεν μπορεί να κερδίσει
εντυπώσεις και ουσία για το πιο καλό χαρτί αυτής της κυβέρνησης, τότε πού
μπορεί να υπερτερήσει; Στην οικονομία που κάνει νερά, στην ανεργία που αυξάνει
αλματωδώς, ή στα εθνικά θέματα όπου η κυβέρνηση ακροβατεί κάθε στιγμή ανάμεσα
στη σχετική επιτυχία και την καταστροφική αποτυχία; 
Πολλοί διδάσκονται από τις ήττες τους. Φροντίζουν να βελτιώνονται. Να γίνονται
καλύτεροι. Άλλοι πάλι τις αποτιμούν ως κάτι παροδικό. Φευγαλέο. Ως αποτέλεσμα
μιας κακής συγκυρίας. Οι πρώτοι φροντίζουν να αλλάζουν. Γραμμή πλεύσης,
στρατηγική, τακτικές, πολιτική. Οι δεύτεροι είναι κολλημένοι στην αυτάρκειά
τους, και στο αλάθητο των επιλογών τους. Και συνεχίζουν στην ίδια τακτική. 
Είναι κρίμα που ο Πρωθυπουργός δείχνει να ακολουθεί την δεύτερη "γραμμή". Κι
είναι κρίμα που δέχεται και υιοθετεί άκριτα τις εκτιμήσεις όσων των
περιβάλλουν ότι ο λαός ταυτίζεται με την άποψή τους. Ότι δηλαδή αν
καταγγείλουν τη Ν.Δ. για μιζέρια, άγνοια και μικροκομματική πολιτική, δεν
χρειάζεται να παρουσιάσουν κανένα επιχείρημα. Καμιά θέση. Καμιά απόδειξη για
την αλήθεια της θέσης τους. Όμως αυτή η αλαζονεία είναι που έχει τοποθετήσει
σταθερά το ΠΑΣΟΚ 5 και 6 μονάδες πίσω από τη Ν.Δ. στις δημοσκοπήσεις. Και
προκαλεί πραγματικά απορία, πώς ο κ. Σημίτης, ένας έξυπνος άνθρωπος, δεν το
καταλαβαίνει. Μόνο αν άκουγε τι έλεγαν χθες το μεσημέρι στο περιστύλιο της
Βουλής οι βουλευτές του, θα καταλάβαινε...
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17244N063</ED>
<ID>
ID:302774

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N06&aa=3</URL></REF>


Article

<CATEGORY>vin04</CATEGORY>

 <H2>Ο ελεύθερος Τύπος και η Ρωσία
</H2>
Όπως οι περισσότεροι πολιτικοί ηγέτες, έτσι και ο Ρώσος πρόεδρος, Βλαντίμιρ
Πούτιν, γνωρίζει πόσο ενοχλητικός μπορεί να είναι ο ελεύθερος Τύπος. Αυτό που
προφανώς δεν γνωρίζει ακόμη είναι ότι η δημοκρατία δεν μπορεί να υπάρξει χωρίς
αυτή την ενόχληση. 
Την περασμένη χρονιά, στη διάρκεια της επίσκεψής του στις ΗΠΑ, ο Πούτιν, ο
πρώην συνταγματάρχης της KGB, κατέπληξε πολλούς ακροατές του Εθνικού Κρατικού
Ραδιοφώνου όταν αναγνώρισε τη σημασία του ελεύθερου Τύπου για τις προσπάθειες
εκδημοκρατισμού της χώρας του. Η δήθεν χρεοκοπία και η βεβιασμένη ρευστοποίηση
του TV6, όμως, του μοναδικού ρωσικού τηλεοπτικού δικτύου που δεν δίσταζε να
διακινδυνέψει τη λειτουργία του ασκώντας σταθερά κριτική στον Ρώσο πρόεδρο,
κατέδειξε ακόμη μια φορά πόσο σπασμωδικά κινείται η Μόσχα προς αυτόν τον
στόχο, μία δεκαετία έπειτα από την κατάρρευση της Σοβιετικής Ένωσης.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17244N064</ED>
<ID>
ID:302790

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N06&aa=4</URL></REF>


Article

<CATEGORY>vin04</CATEGORY>

 <H2>Το ξεγύμνωμα του CΒS
</H2><H4>Επιστολή-«χαστούκι» για τη συκοφαντική εκπομπή κατά της Ελλάδας
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«Χαστούκι» για το αμερικανικό τηλεοπτικό δίκτυο CBS, αλλά και τους εξ
επαγγέλματος συκοφάντες της Ελλάδας σε σχέση με την τρομοκρατία συνιστά η
επιστολή του Ρόμπερτ Κήλυ, πρώην πρέσβη των ΗΠΑ στη χώρα μας. Ο κ. Κήλυ, σε
επιστολή του προς το αμερικανικό δίκτυο καταρρίπτει έναν προς έναν όλους τους
ισχυρισμούς και τα υπονοούμενα περί «ανοχής» της ελληνικής κυβέρνησης προς τη
17Ν, ενώ ζητεί από το CBS να ανασκευάσει για τη συκοφαντική του εκπομπή και να
ζητήσει συγγνώμη από όλους όσοι όλα αυτά τα χρόνια έχουν εργαστεί για την
πάταξη της τρομοκρατίας. 
Ο Αμερικανός πρέσβης σε σχετικά οξύ τόνο αφήνει να εννοηθεί ότι ο ίδιος είναι
πιο κατάλληλος να κρίνει για την τρομοκρατία στην Ελλάδα από κάποιους
αξιωματούχους οι οποίοι παρουσιάστηκαν στην εκπομπή του CBS καθώς, όπως
αναφέρει, «ήμουν υπεύθυνος της αντιτρομοκρατίας στην αμερικανική πρεσβεία στην
Αθήνα, όπου υπηρέτησα ως πρέσβης από το 1985 έως το 1989». Ο κ. Κήλυ τονίζει
ακόμη στην επιστολή του τη στενή συνεργασία με τις ελληνικές αρχές καθ' όλη τη
διάρκεια της δικής του θητείας, της θητείας του προκατόχου του κ. Στερνς, αλλά
και όλων των πρέσβεων που ακολούθησαν «με μια εξαίρεση, ενός μη διπλωμάτη
πρέσβη» - σαφής αναφορά στον Μάικ Σωτήρχο. 
Κυβερνητικές πηγές έλεγαν ότι με τα όσα αναφέρει ο κ. πρέσβης αποδεικνύεται
περιτράνως ο προβοκατόρικος ρόλος συγκεκριμένων πρώην αξιωματούχων και
«ειδικών», όπως επίσης καταρρίπτεται και ο μύθος που θέλει τη συνεργασία ΗΠΑ -
Ελλάδας στην καταπολέμηση της τρομοκρατίας προβληματική.

<H3>ΟΛΗ Η ΕΠΙΣΤΟΛΗ
</H3><H3>Συνεργάστηκα στενά με την ελληνική κυβέρνηση
</H3>
Αποστολέας: Robert Keeley 
Παραλήπτης: 60 Minutes 
CBS 
524 West 57th Street 
New York, ΝΥ 10019 
7 Ιανουαρίου 2002 
Αγαπητοί Κύριοι, 
Το 60 Minutes είναι η αγαπημένη τηλεοπτική μου εκπομπή. Την παρακολουθώ κάθε
εβδομάδα, όταν μπορώ. Η εκπομπή δεν είναι επ' ουδενί λόγω τέλεια, γιατί όποτε
αφορά ένα θέμα που τυχαίνει να το γνωρίζω, έχω διακρίνει να δίνεται υπερβολική
έμφαση στα αρνητικά (του θέματος αυτού) και να υπάρχει μια έλλειψη ισορροπίας,
ένας δισταγμός να επιτραπεί «στην άλλη πλευρά» να μιλήσει και αυτή. Λυπούμαι
γι' αυτό. 
Χθες βράδυ, το πρώτο μεγάλο τμήμα της εκπομπής με απογοήτευσε πολύ, καθώς αυτή
η (προαναφερθείσα) τάση ήταν προφανής και επιδεικνύονταν περίτρανα. Επρόκειτο
για το κομμάτι του Έντ Μπράντλεϊ για την Ελλάδα και την αναρχική-τρομοκρατική
οργάνωση 17 Νοέμβρη. Ήταν τόσο γεμάτο ασάφειες, τόσο μονόπλευρο, τόσο άδικα
επικριτικό της ελληνικής κυβέρνησης, που στενοχώρησε τόσο εμένα όσο και
οποιονδήποτε γνωρίζει οτιδήποτε γι' αυτό το θέμα. 
Ο χρόνος που προβλήθηκε το θέμα αυτό ήταν επίσης ατυχής. Ο Έλληνας
Πρωθυπουργός, Κώστας Σημίτης φθάνει στην Νέα Υόρκη αύριο, Τρίτη, και
μεταβαίνει στην Ουάσιγκτον την Τετάρτη για επίσημη επίσκεψη. Το μόνο που μπορώ
να σκεφθώ είναι ότι το πρόγραμμά σας έπεσε θύμα μιας δολοπλοκίας που στόχο
έχει να βλάψει την Ελλάδα που θα φιλοξενήσει τους Ολυμπιακούς Αγώνες το 2004,
περνώντας το μήνυμα - που είναι τελείως αδικαιολόγητο - ότι η Ελλάδα θα είναι
τόσο ανοχύρωτη απέναντι στην απειλή της τρομοκρατίας που κανένας δεν θα πρέπει
να πάει εκεί για να παραστεί σε αυτούς τους ιστορικούς Αγώνες. 
Μίλησα σήμερα το πρωί με το γραφείο Τύπου της ελληνικής πρεσβείας εδώ στην
Ουάσιγκτον, και έμαθα ότι ώς προετοιμασία γι' αυτό το τμήμα του προγράμματός
σας, ο Έλληνας υπουργός Εξωτερικών, Γιώργος Παπανδρέου, έδωσε στους συνεργάτες
σας μία συνέντευξη διάρκειας μιας ώρας, από την οποία δεν χρησιμοποιήθηκε στο
πρόγραμμα ούτε μία λέξη. 
Επιπλέον, η ελληνική κυβέρνηση έδωσε στους συνεργάτες σας πρόσβαση σε
διάφορους κρατικούς αξιωματούχους καθώς και σε διάφορα υπουργεία στην Αθήνα,
μεταξύ των οποίων και το υπουργείο Δημόσιας Τάξης (αρμόδιο για την
αντιμετώπιση της εγχώριας και της ξένης τρομοκρατίας), από τα οποία δεν
χρησιμοποιήσατε εσείς τίποτα στο πρόγραμμα. 
Χρησιμοποιήσατε μονάχα τα λόγια ενός Έλληνα αξιωματούχου, του προέδρου του
Ελληνικού Κοινοβουλίου, κ. Κακλαμάνη, ο οποίος μιλάει αρκετές ξένες γλώσσες,
αλλά, δυστυχώς, όχι αγγλικά. Μήπως γι' αυτό τον χρησιμοποιήσατε; Στη μετάφραση
τον κάνατε να μοιάζει σχεδόν άναρθρος, ενώ είναι γνωστός για τον πολύ καλά
δομημένο και αρθρωμένο λόγο του. 
Δεν έχω κανένα πρόβλημα που χρησιμοποιήσατε την κυρία Σόντερς, την χήρα του
πιο πρόσφατου θύματος της 17 Νοέμβρη, του Βρετανού ακολούθου Αμύνης, ο οποίος
δολοφονήθηκε το 2000. Από Αμερικανούς αξιωματούχους χρησιμοποιήσατε τον Τομ
Νάιλς, πρώην πρέσβη στην Ελλάδα (του οποίου τις απόψεις γι' αυτό το θέμα δεν
μπορώ ούτε να τις καταλάβω ούτε να τις εξηγήσω), και τον Γουέιν Μέρι, ο οποίος
έχει αυτοδιαφημιστεί ώς πρώην υπεύθυνος της Αντιτρομοκρατικής στην αμερικανική
πρεσβεία στην Αθήνα, όταν υπηρετούσε εκεί. Στην πραγματικότητα ο κ. Μέρι ήταν
ένας πολύ χαμηλόβαθμος περιοδεύων αξιωματούχος, ο οποίος πέρασε λίγο καιρό στο
πολιτικό τμήμα της πρεσβείας, όπου, ίσως και να προετοίμασε, καμιά φορά,
αναφορές για την Ουάσιγκτον, πάνω σε θέματα τρομοκρατίας. 
Λόγω της ευαισθησίας του εντατικού προγράμματος μυστικών πληροφοριών και
επιχειρήσεων που είχε σκοπό την αντιμετώπιση του φλέγοντος προβλήματος της 17
Νοέμβρη, ο Μέρι δεν γνώριζε απολύτως τίποτα, καθ' ότι «δεν ήταν απαραίτητο να
γνωρίζει», λαμβάνοντας υπόψη τις πολύ περιορισμένες ευθύνες του. Το πώς έχει
καταφέρει να την γλιτώσει, παρουσιάζοντας τον εαυτό του στα μίντια ώς ειδήμονα
γι' αυτό το θέμα, επιβεβαιώνει την αφέλεια και άγνοια και αυτοπροκληθείσα
ευπάθεια των ΜΜΕ. 
Πώς τα γνωρίζω αυτά; Επειδή ήμουνα υπεύθυνος της Αντιτρομοκρατικής στην
αμερικανική πρεσβεία στην Αθήνα, όπου υπηρέτησα ώς Αμερικανός πρέσβης από το
1985 έως το 1989. Πέρασα τον τελευταίο χρόνο της θητείας μου εκεί,
αφιερώνοντας τον περισσότερο χρόνο μου στην προσπάθεια να λύσω το πρόβλημα της
17 Νοέμβρη, που έγινε ακόμα πιο σημαντικό αφότου ο ακόλουθός μου, Αμύνης και
Ναυτικών Υποθέσεων, Μπιλ Νορντίν, δολοφονήθηκε από εκρηκτικό μηχανισμό που
τοποθετήθηκε στο αυτοκίνητό του, τον Ιούνιο του 1988. Δεν θα σας απασχολήσω με
τις λεπτομέρειες τού πόσο στενά συνεργαστήκαμε με την ελληνική κυβέρνηση για
να λύσουμε αυτό το πρόβλημα, όπως συνέβη και με τον προκάτοχό μου Μόντι
Στερνς, και τους περισσότερους από τους διαδόχους μου, με μία εξαίρεση, έναν
πρέσβη που δεν ήταν διπλωμάτης καριέρας. 
Οφείλετε στην ελληνική κυβέρνηση μια αποκήρυξη του δυσφημιστικού προγράμματος
που μεταδώσατε, και μια συγγνώμη σε εκείνους από μας που έχουμε εργαστεί
επιμελώς πάνω σ' αυτό το πρόβλημα για πολλά χρόνια, χωρίς καμία δημοσιότητα,
για τον προφανή λόγο ότι η τρομοκρατία αντιμετωπίζεται καλύτερα μακριά από τα
φώτα της δημοσιότητας. 
Πολύ ειλικρινά δικός σας, 
Robert Keeley 
<H3>Από τους κορυφαίουςδιπλωμάτες
</H3>
Ο Ρόμπερτ Κήλυ υπηρέτησε ως πρέσβης στην Αθήνα τη δεκαετία του '80

Ο Μπομπ Κήλυ ανήκει στους «πατρικίους» του αμερικανικού διπλωματικού σώματος.
Μεγαλωμένος στη χώρα μας ­ ο πατέρας του ήταν πρόξενος στη Θεσσαλονίκη κατά
τον Μεσοπόλεμο ­ διαθέτει κλασική παιδεία. Ο κορυφαίος Αμερικανός
νεοελληνιστής Έντμουντ (για τους φίλους του «Μάικ») Κήλυ είναι αδελφός του. 
Ο Κήλυ υπηρέτησε ως πρέσβης στην Αθήνα τη δεκαετία του '80, επί πρωθυπουργίας
Ανδρέα Παπανδρέου (με τον οποίο είχε καλές σχέσεις). Είχε υπηρετήσει στην χώρα
μας στο πολιτικό τμήμα της αμερικανικής πρεσβείας την περίοδο 1966-70. 
Ανήκει σε αυτούς που πίστευαν ότι η ανοιχτή υποστήριξη της χούντας από τις ΗΠΑ
θα είχε καταστροφική επίδραση στις ελληνοαμερικανικές σχέσεις.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17244N071</ED>
<ID>
ID:302699

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N07&aa=1</URL></REF>


Article

<CATEGORY>vin04</CATEGORY>

 <H2>Χτύπησε κόκκινο η ένταση στη Βουλή
</H2><H4>Σκληρές δηλώσεις για την έκθεση προόδου των Ολυμπιακών Έργων
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ
</AUTHOR>
<AUTHOR>ΔΗΜΗΤΡΗΣ ΤΖΑΘΑΣ
</AUTHOR>

Φωτιές άναψε χθες μέσα και έξω από τη Βουλή το τετρασέλιδο έγγραφο που
κατέθεσε ο πρόεδρος της Ν.Δ. Κώστας Καραμανλής για τα Ολυμπιακά Έργα, όπου
υποστηρίζεται ότι υπάρχει σοβαρό πρόβλημα με την πορεία και εκτέλεσή τους. 
Σημίτης: «Οι Ολυμπιακοί Αγώνες, ισχυρός μοχλός ανάπτυξης και εκσυγχρονισμού
της χώρας»

Στο έγγραφο βαθμολογούνται (και μαρκάρονται με κόκκινο, πράσινο και κίτρινο)
τα έργα με βάση την πορεία εκτέλεσής τους. Από τα 41 έργα που εκτελούνται για
την Ολυμπιάδα 2004 τα 15 «είναι υψηλού κινδύνου εκτέλεσης», γι' αυτό και
«μαρκάρονται» στο χαρτί με κόκκινο χρώμα. Τα 10 είναι «μεσαίου κινδύνου
εκτέλεσης» και γι' αυτό μαρκάρονται με κίτρινο χρώμα. Και τα 16 είναι χαμηλού
κινδύνου εκτέλεσης και μαρκάρονται με πράσινο χρώμα. 
Το θέμα πήρε διαστάσεις όταν ο υπουργός Πολιτισμού Ευάγγελος Βενιζέλος, αμέσως
μόλις περατώθηκε η συζήτηση για τους Ολυμπιακούς Αγώνες στην Ολομέλεια, που
είχε προκαλέσει η Ν.Δ., φανερά εξοργισμένος έκανε σκληρές δηλώσεις στην
αίθουσα των κοινοβουλευτικών συντακτών στη Βουλή. 
Καραμανλής: «Εδώ και τώρα δεσμευτείτε για το τελικό κόστος των Αγώνων, για να
ξέρουν οι Έλληνες τι θα πληρώσουν» 
«Τον πίνακα συνέταξαν υπάλληλοι του 2004 προφανώς για να εξυπηρετήσουν τη Ν.Δ.
και τον αρχηγό της εν όψει της συζήτησης στην Ολομέλεια», τόνισε. Και
πρόσθεσε: «Πρόκειται για άσχετους που συνέταξαν πίνακες, οι οποίοι ποτέ δεν
κατατέθηκαν στη διυπουργική επιτροπή. Αν κάποιο υποδεέστερο κλιμάκιο το
έφτιαξε είναι άλλη υπόθεση. Δεν έχουν υιοθετηθεί από την ηγεσία του 2004». 
Μετά τις δηλώσεις του κ. Βενιζέλου το Γραφείο Τύπου του Οργανισμού 2004
επικοινώνησε με τους κοινοβουλευτικούς συντάκτες σε δύο φάσεις. Στη δεύτερη
διευκρίνισε ότι «πρόκειται για μια τεχνοκρατική έκθεση ήσσονος σημασίας, η
οποία δεν δόθηκε στη διυπουργική επιτροπή που παρακολουθεί τα χρονοδιαγράμματα
των έργων και που αλλάζει σε μηνιαία και σε εβδομαδιαία βάση». 
Νωρίτερα, ωστόσο, το ίδιο Γραφείο Τύπου είχε κάνει γνωστό πως ο συγκεκριμένος
πίνακας «είναι εβδομαδιαία έκθεση του τεχνικού συμβουλίου, που είναι ο διεθνής
οίκος Jacobs Gibb». Αλλά και ότι «η έκθεση αυτή με τους πίνακες αναφέρεται σε
επιμέρους τεχνικά ζητήματα, τα οποία μπορούν να αλλάξουν ανά πάσα στιγμή» και
ότι το έγγραφο έχει γνωστοποιηθεί στα μέλη της ΔΕΣΟΠ (Διυπουργική Επιτροπή
Συντονισμού Ολυμπιακής Προετοιμασίας)». 
Ο χορός των δηλώσεων συνεχίστηκε και το απόγευμα. Η υπουργός ΠΕΧΩΔΕ Βάσω
Παπανδρέου και ο υπουργός Πολιτισμού Ευάγγελος Βενιζέλος σε κοινή γραπτή τους
ανακοίνωση υποστήριξαν ότι ο πίνακας «χρωματίζει αυθαίρετα τα Ολυμπιακά Έργα
και δημιουργεί μία ψευδή συνολική εντύπωση για την πορεία τους». 
Ακόμη τόνισαν ότι «ποτέ δεν τέθηκε υπόψη της διυπουργικής επιτροπής ούτε
κατατέθηκε στην ομάδα Παρακολούθησης Έργων που συνεδριάζει καθημερινά» και ότι
«δεν έχει υιοθετηθεί ή χρησιμοποιηθεί από τη διοίκηση του Αθήνα 2004 στις
επαφές του με την κυβέρνηση». 
Άλλωστε - προσθέτουν - «είναι κρίμα που ο κ. Καραμανλής αντί να στηρίζει την
ολυμπιακή προετοιμασία να δημαγωγεί με τόσο παλαιοκομματικό τρόπο». 
Στην ανακοίνωση Παπανδρέου - Βενιζέλου απάντησε σε εξίσου σκληρή γλώσσα ο
εκπρόσωπος Τύπου της Ν.Δ. Θ. Ρουσόπουλος κατηγορώντας την κυβέρνηση για
έλλειψη πολιτικού θάρρους «να παραδεχθεί τα τεράστια λάθη που έχει διαπράξει
και συνεχίζει να διαπράττει στην πορεία της προετοιμασίας». 
Η κόντρα για την έκθεση όμως δεν ήταν και η μοναδική που σημειώθηκε χθες, αφού
νωρίτερα οι κ.κ. Σημίτης και Καραμανλής είχαν ανταλλάξει βαριές κατηγορίες και
χαρακτηρισμούς εγκλωβίζοντας, χωρίς να λένε κάτι το καινούργιο, την υπόθεση
των Ολυμπιακών Αγώνων στα πλαίσια μιας κομματικής διαμάχης. 
Οι εκφράσεις του Πρωθυπουργού για τον κ. Καραμανλή και τη Ν.Δ. ήταν
χαρακτηριστικές: «Συντήρηση», «η Ν.Δ. είναι ένας χώρος ακινησίας», «ο
καιροσκοπισμός της», «η καταστροφολογία της», «η παράταξη χωρίς όραμα, που
στηρίζεται σε ανακρίβειες, στη μιζέρια», «η Ν.Δ. επιδιώκει τις κοκορομαχίες»,
«υπάρχει ένδεια και ανεπάρκεια ιδεών, αρνητική ρητορεία, νοοτροπία
παρελθόντος». 
Η απάντηση του αρχηγού της Ν.Δ., ο οποίος χειροκροτήθηκε πολύ από τους
βουλευτές του, ήταν σκληρότερη, ορισμένες φορές με προσωπικές αιχμές κατά του
Πρωθυπουργού: «Μικρόψυχα και μικροκομματικά εξετάζετε τα πράγματα», «χωρίζετε
τους Έλληνες, ακολουθώντας πιστά τη γραμμή των Δολιανών», «περιφρονείτε
συστηματικά τη Βουλή», «κάνετε τραγικά λάθη», «έχετε το θράσος να μιλάτε για
μιζέρια και μικροκομματισμό», «προκαλέσατε το έγκλημα της Σοφοκλέους», «ο
Ιανός έχει τελειώσει και προ πολλού εκλείψει», «ασκούνται πιέσεις για
συμφέροντα», «δεν έχετε συναίσθηση, κανείς δεν ζητάει συγγνώμη, δεν
παραιτείται». 
<H3>Κόντρες και στη γλώσσα των αριθμών
</H3>
Εκτός από το πολιτικό πλαίσιο της χθεσινής προ ημερησίας διατάξεως συζήτησης
στη Βουλή υπήρξε και η «γλώσσα των αριθμών» που χρησιμοποίησαν οι πολιτικοί
αρχηγοί σε ό,τι αφορά την πορεία της χώρας μας για τη διεξαγωγή των Ολυμπιακών
Αγώνων το 2004. 
Ο Πρωθυπουργός κ. Κώστας Σημίτης τόνισε ότι ο προϋπολογισμός για αθλητικά
έργα, τις δράσεις για την Παραολυμπιάδα και για την Πολιτιστική Ολυμπιάδα, τη
διαμόρφωση των εγκαταστάσεων φιλοξενίας ανέρχεται σε 2 δισεκατομμύρια 660
εκατομμύρια ευρώ (906 δισεκατομμύρια δραχμές), ενώ μέσω του προγράμματος
Ελλάδα 2004 θα διατεθεί άλλο 1 δισ. 270 εκατομμύρια ευρώ ( 432 δισεκατομμύρια
δραχμές) για έργα υποδομής στην υπόλοιπη Ελλάδα. 
Ο κ. Κώστας Σημίτης στάθηκε ιδιαίτερα στα ευεργετικά ­ όπως είπε ­
αποτελέσματα για τη χώρα μας που θα έχουν οι Ολυμπιακοί Αγώνες του 2004. Και
σημείωσε ότι η Ολυμπιάδα ενισχύει το ΑΕΠ της χώρας με αύξηση περίπου 0,5% τον
χρόνο, μέχρι το 2004, και κατά 0,3%-0,5% για αρκετά χρόνια μετά τη διεξαγωγή
της. 
Στον τελικό προϋπολογισμό των έργων για τη διεξαγωγή των Ολυμπιακών Αγώνων
επικέντρωσε, εκτός των άλλων, την κριτική του ο πρόεδρος της Νέας Δημοκρατίας,
ο οποίος κάλεσε τον Πρωθυπουργό «εδώ και τώρα στη Βουλή να διευκρινίσει πόσο
θα κοστίσουν τελικά τα έργα». <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17244N081</ED>
<ID>
ID:302700

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N08&aa=1</URL></REF>


Article

<CATEGORY>vin04</CATEGORY>

 <H2>Σόου Ντενκτάς στην πρώτη συνάντηση
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Κληρίδης - Ντενκτάς. Η συνάντηση δεν μπόρεσε να ενδυναμώσει τις προσδοκίες
που γεννήθηκαν με την εξαγγελία του νέου κύκλου συνομιλιών 
Με παράσταση Ντενκτάς μπροστά στις κάμερες, πολλή σημειολογία αλλά και
συζήτηση επί της ουσίας του Κυπριακού άρχισε χθες στη Λευκωσία η διαδικασία
των απευθείας συναντήσεων Κληρίδη - Ντενκτάς για την επίλυση του Κυπριακού. 
Η συνάντηση πάντως, κατά την εκτίμηση πηγών που είναι σε θέση να γνωρίζουν,
δεν μπόρεσε να ενδυναμώσει τις προσδοκίες που γεννήθηκαν με την εξαγγελία του
νέου κύκλου συνομιλιών. 
Αντίθετα μάλιστα, σύμφωνα με τις πληροφορίες των ίδιων πηγών, κατά τη
συζήτηση επί της ουσίας του Κυπριακού ο Ντενκτάς παρουσιάστηκε με τις ίδιες
διεκδικήσεις όπως και στο παρελθόν. Ο πρόεδρος Κληρίδης από την πλευρά του
επέμεινε στις γνωστές θέσεις της ελληνοκυπριακής πλευράς. Σύμφωνα με
πληροφορίες, οι δύο άνδρες συμφώνησαν να αρχίσουν τη συζήτηση από τα μεγάλα
προβλήματα, το θέμα τού καθεστώτος των δύο πλευρών σε μια μελλοντική λύση, το
συνταγματικό, το εδαφικό, τις περιουσίες και την ασφάλεια. 
Κληρίδης και Ντενκτάς είχαν στην αρχή κατ' ιδίαν συνάντηση μίας ώρας, στην
οποία παρίστατο μόνον ο Άλβαρο ντε Σότο. Εν συνεχεία προσήλθαν και οι
σύμβουλοι. Ο Ντενκτάς μετά το τέλος της συνάντησης, που διήρκεσε μιάμιση ώρα,
όταν ρωτήθηκε τι συζήτησαν, απάντησε μονολεκτικά: «Ουσία».

Μια πρώτη εκτίμηση της συνάντησης αμέσως μετά τη λήξη της έγινε στο Προεδρικό
Μέγαρο, σε σύσκεψη της ελληνοκυπριακής διαπραγματευτικής ομάδας υπό τον κ.
Κληρίδη. Σύμφωνα με πληροφορίες, τα συμπεράσματα δεν είναι και πολύ
ενθαρρυντικά. Το επιχείρημα ωστόσο που προβάλλεται από Δυτικούς διπλωμάτες
είναι πως κανένας δεν έπρεπε να αναμένει συμφωνία από την πρώτη μέρα και ότι
υπάρχει πολύς δρόμος να διανυθεί, σε κάποιο σημείο του οποίου όχι μόνο τα
Ηνωμένα Έθνη, αλλά και άλλοι παράγοντες θα παρέμβουν. Σημείωναν ακόμα ότι
αποτελεί κέρδος το γεγονός ότι ο Ντενκτάς, παρά τα «τερτίπια» του, αποδέχθηκε
στην ουσία τη διαδικασία των Ηνωμένων Εθνών. 
Σε αυτή τη λογική, ο ειδικός αντιπρόσωπος των Ηνωμένων Εθνών Άλβαρο ντε Σότο
χαρακτήρισε τη συνάντηση «πολύ ενθαρρυντική» και ανακοίνωσε ότι οι δύο ηγέτες
συμφώνησαν να συναντώνται τρεις φορές την εβδομάδα, Δευτέρα, Τετάρτη και
Παρασκευή στις 5 το απόγευμα. 
Ανακοίνωσε ακόμα ότι δεν θα επιτρέπεται στα μέσα ενημέρωσης να καλύπτουν τις
συναντήσεις που θα πραγματοποιούνται ­ όπως η χθεσινή ­ σε ειδικά διαμορφωμένο
χώρο του αεροδρομίου Λευκωσίας, που βρίσκεται στην ουδέτερη ζώνη.

Παραβιάσεις

Στο Αιγαίο πάντως οι Τούρκοι συνέχισαν και χθες το χαβά τους: 40 αεροσκάφη
μπήκαν στο FIR Αθήνας κάνοντας παραβάσεις ενώ σε 7 περιπτώσεις ισάριθμοι
σχηματισμοί έκαναν και παραβιάσεις του εθνικού εναέριου χώρου. Σε τρεις
περιπτώσεις έγιναν εμπλοκές (εικονικές αερομαχίες).
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17244N082</ED>
<ID>
ID:302738

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N08&aa=2</URL></REF>


Article

<CATEGORY>vin04</CATEGORY>

 <H2>Έκαψε και τον Μάνο...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ένας ένας καίγονται οι υποψήφιοι που κατά καιρούς έχουν αναφερθεί ως πιθανοί
υποψήφιοι του ΠΑΣΟΚ. Χθες ο Κώστας Λαλιώτης έκαψε έναν ακόμη: πρόκειται για
τον Στέφανο Μάνο για τον οποίο είπε ότι «είναι μια καλή ίσως και ιδανική
υποψηφιότητα για τη Νέα Δημοκρατία», κόβοντας έτσι κάθε συζήτηση για πιθανή
πρότασή του από το ΠΑΣΟΚ. Ο γραμματέας του ΠΑΣΟΚ παράλληλα ευχήθηκε «καλή
τύχη» στην Ντόρα Μπακογιάννη, αν και εξέφρασε επιφυλάξεις για το αν τελικώς θα
είναι υποψήφια. 
Μόνο συζήτηση

Σε ό,τι αφορά τις «υποψηφιότητες» της Ειρήνης Παπά (Αθήνα) και του Γιάννη
Μπουτάρη (Θεσσαλονίκη), ο κ. Λαλιώτης παραδέχθηκε, για πρώτη φορά δημοσίως,
ότι είχαν γίνει κρούσεις στο επίπεδο μιας φιλικής συζήτησης προς τους δύο,
αλλά δεν υπήρξε πρόταση του κόμματος σε κανέναν εκ των δύο. Διαχώρισε δε, την
περίπτωση της κ. Παπά και του κ. Μπουτάρη από την περίπτωση του Παν. Φασούλα,
για τον οποίο, όπως είπε, υπήρξε πρόταση από τα κομματικά στελέχη του Πειραιά,
πλην όμως «είχε διαφορετική άποψη»... 
Στο μεταξύ, πληροφορίες από έγκυρες πηγές ανέφεραν χθες, ότι μεγάλο ρόλο στην
επιλογή των υποψηφίων δημάρχων και νομαρχών του ΠΑΣΟΚ θα παίξουν οι απανωτές
δημοσκοπήσεις που θα πραγματοποιηθούν στο αμέσως επόμενο διάστημα. Όπως έγινε
γνωστό, οι δημοσκοπήσεις θα έχουν στόχο, εκτός από το να αναδείξουν τους
υποψηφίους που έχουν την ευρύτερη δυνατή απήχηση στις τοπικές κοινωνίες, και
το να αποσυμπιέσουν την κατάσταση στο εσωτερικό του ΠΑΣΟΚ, όπου εκδηλώνονται
ενδιαφέροντα από πολλά στελέχη να είναι υποψήφια στις εκλογές του Οκτωβρίου.
Σύμφωνα με τις ίδιες πηγές, όπως είναι φυσικό οι δημοσκοπήσεις θα
χρησιμοποιηθούν κατά κόρον στις μεγάλες πόλεις και σε πρωτεύουσες νομών με
ιδιαίτερη σημασία για το ΠΑΣΟΚ. 
Πάντως, ο Κ. Λαλιώτης που ρωτήθηκε χθες κατά τη διάρκεια συνέντευξης Τύπου
εξήγησε πως το ΠΑΣΟΚ θα επιδείξει μεγάλη ευελιξία στη διαδικασία επιλογής των
υποψηφίων με στόχο «να καταρτισθούν ψηφοδέλτια νίκης, σε κάθε νομό, σε κάθε
δήμο». Αυτό λογικά σημαίνει ότι αντί της ενιαίας εσωτερικής διαδικασίας που
επελέγη το 1998 και γέννησε πλήθος «ανταρτών» στις δημοτικές και νομαρχιακές
εκλογές, επιλέγεται τώρα η κατά περίπτωση επιλογή με βάση τα ιδιαίτερα
χαρακτηριστικά, τοπικά, πολιτικά, πληθυσμιακά και άλλα της κάθε περιοχής. 
Μέχρι 15 Μαρτίου

Οι διαδικασίες για τις υποψηφιότητες, με βάση και την προχθεσινή απόφαση του
Ε.Γ., θα πρέπει να έχουν ολοκληρωθεί έως τις 15 Μαρτίου ώστε να υπάρξει ο
αναγκαίος χρόνος για να οργανωθεί καλύτερα η προετοιμασία των υποψηφίων και
του κόμματος. Ο γραμματέας του ΠΑΣΟΚ εξέφρασε την αισιόδοξη εκτίμηση ότι στις
15 Μαρτίου θα έχει ολοκληρωθεί η διαδικασία για όλους τους δήμους της χώρας,
συμπεριλαμβανομένων και των μεγάλων δήμων της χώρας (Αθήνα, Πειραιάς,
Θεσσαλονίκη, Πάτρα). <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17244N083</ED>
<ID>
ID:302772

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N08&aa=3</URL></REF>


Article

<CATEGORY>vin04</CATEGORY>

 <H2>Νέοι τριγμοί στις σχέσεις κυβέρνησης - Αθήνα 2004
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Έμφραγμα στην σχέση κυβέρνησης - Οργανωτικής Επιτροπής προκάλεσε η
δημοσιοποίηση στη Βουλή, της εβδομαδιαίας έκθεσης του Τεχνικού Συμβούλου της
«Αθήνας 2004». Η Γιάννα Αγγελοπούλου δεν έκανε καμία δήλωση για το θέμα, ενώ
πηγές της «Αθήνας 2004» έκαναν λόγο «για έκθεση παρακολούθησης της προόδου των
έργων, ήσσονος σημασίας, τεχνοκρατικής αξίας, που εκπονείται από τον τεχνικό
σύμβουλο σε εβδομαδιαία βάση». 
Η δημόσια σιωπή της κ. Αγγελοπούλου έχει ιδιαίτερη σημασία καθώς οι
πληροφορίες την έφεραν χθες το βράδυ να στηρίζει την κοινή δήλωση Παπανδρέου -
Βενιζέλου. Και μάλιστα να έχει συναινέσει στο περιεχόμενό της, που
χαρακτηρίζει τα στοιχεία του Τεχνικού Συμβούλου της «Αθήνας 2004», ως
«ανακριβή, που οδηγούν σε λανθασμένες εκτιμήσεις και δημιουργούν ψευδή
εντύπωση»! 
Φωτιά στα τηλέφωνα

Μετά τη δημοσιοποίηση των στοιχείων απο τον Πρόεδρο της ΝΔ στη Βουλή, τα
τηλέφωνα πήραν φωτιά, μεταξύ Μεγάρου Μαξίμου - Γιάννας Αγγελοπούλου -
Ευάγγελου Βενιζέλου και Βάσως Παπανδρέου. Στόχος, να γίνει απολύτως σαφές, ότι
η διαρροή των στοιχείων προς τον κ. Καραμανλή δεν ειχε σε καμία περίπτωση την
συναίνεση της Προέδρου του 2004. 
Πηγές του περιβάλλοντος της κ. Αγγελοπούλου τόνιζαν μάλιστα, ότι θα ληφθούν
πολύ σκληρά μέτρα για να αποκαλυφθεί η πηγή της διαρροής, το αποτέλεσμα της
οποίας εξέπληξε και έφερε σε δύσκολη θέση χθες τον πρωθυπουργό στη Βουλή. 
Η κρίση που αποσοβήθηκε στο «παρά πέντε», έβαλε σε δοκιμασία την εύθραυστη
εκεχειρία μεταξύ Ευάγγελου Βενιζέλου και Γιάννας Αγγελοπούλου λίγες μόλις
μέρες πριν έρθει ξανά στην Αθήνα ο Ντένις Οσβαλντ της ΔΟΕ.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17244N092</ED>
<ID>
ID:302739

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N09&aa=2</URL></REF>


Article

<CATEGORY>vin04</CATEGORY>

 <H2>Ο τροφοδότης λογαριασμός δεν μίλησε ακόμα...
</H2><H4>10 χρόνια μετά τη «δίκη του αιώνα», ο Κοσκωτάς είναι ελεύθερος, ενώ πολλά
ερωτηματικά παραμένουν αναπάντητα
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Σήμερα, δέκα χρόνια μετά τη μεγάλη δίκη και δεκαπέντε χρόνια μετά την
αποκάλυψη του σκανδάλου της Τράπεζας Κρήτης δύο σημαντικές παράμετροι
παραμένουν ανοιχτές.

Στο εξωτερικό. Δύο συγγενικά πρόσωπα του Κοσκωτά, η γυναίκα του Κάθυ και ο
αδελφός του Σταύρος, διέφυγαν πριν ασκηθούν οι διώξεις. Έτσι εκκρεμούν εις
βάρος τους κατηγορίες, οι οποίες δεν έχουν ακόμη παραγραφεί

Από τη μία πλευρά, δύο εντάλματα σύλληψης ­ της γυναίκας του Γιώργου Κοσκωτά
Κάθυ και του αδελφού του Σταύρου ­ βρίσκονται σε εκκρεμότητα, ενώ από την
άλλη, μία σειρά από ερωτήματα έμειναν αναπάντητα αφού ουδέποτε αποκαλύφθηκαν
όλα τα πρόσωπα ή οι εταιρείες που δέχθηκαν χρήματα από τον τροφοδότη
λογαριασμό του ψευδοτραπεζίτη. 
Ο περίφημος τραπεζικός λογαριασμός που διατηρούσε ο Κοσκωτάς σε ελβετική
τράπεζα και απεκαλείτο χαρακτηριστικά τροφοδότης λογαριασμός, χρειάστηκε
χρόνια δικαστικών αγώνων για να ανοίξει, χωρίς, ωστόσο, τα στοιχεία που
έφθασαν στην χώρα μας να αποκαλύψουν πρόσωπα ή εταιρείες που δέχθηκαν
εμβάσματα από αυτόν. 
Κατά τη διάρκεια των ανακρίσεων πολλά είχαν επενδυθεί στο άνοιγμα του
τροφοδότη λογαριασμού. Οι χρονοβόρες διαδικασίες που απαιτήθηκαν για το
άνοιγμά του τροφοδοτούσαν φήμες και άφηναν πολλά περιθώρια να ενοχοποιούνται
πρόσωπα. Τα στοιχεία που εστάλησαν από τις ελβετικές αρχές εμφάνισαν τη
διακίνηση χρηματικών ποσών σε άλλους λογαριασμούς, που βρίσκονταν σε διάφορες
χώρες της υφηλίου, για τους οποίους όμως έπρεπε να αρχίσει καινούργια
δικαστική διαδικασία για να εντοπισθούν οι κάτοχοί τους. 
Ποιος και γιατί εισέπραξε χρήματα στη Γερμανία, στις Μπαχάμες και στον Παναμά;
Κανένας δεν έμαθε αλλά και κανένας δεν φάνηκε διατεθειμένος να ερευνήσει από
την ώρα που έπεσε η αυλαία του Ειδικού Δικαστηρίου. 
Σήμερα όλες οι δικογραφίες ­ και ήταν ούκ ολίγες ­ έχουν οριστικά κλείσει, ενώ
ο πρωταγωνιστής Γιώργος Κοσκωτάς βρίσκεται εκτός φυλακής με όρους. Δύο
συγγενικά του πρόσωπα, η γυναίκα του Κάθυ και ο αδελφός του Σταύρος, είναι τα
μόνα πρόσωπα που διέφυγαν στο εξωτερικό, πριν ασκηθούν οι διώξεις. Έτσι
εκκρεμούν εις βάρος τους κατηγορίες, οι οποίες δεν έχουν ακόμη παραγραφεί. 
Παραπέμφθηκαν 
Στο Ειδικό Δικαστήριο παραπέμφθηκαν να δικασθούν μόνον ο πρωθυπουργός Ανδρέας
Παπανδρέου και οι υπουργοί Μένιος Κουτσόγιωργας, Δημ. Τσοβόλας και Γ. Πέτσος.
Με την ίδια απόφαση παραπέμφθηκε και ο πρώην υπουργός Εθνικής Οικονομίας κ.
Παν. Ρουμελιώτης, ο οποίος στο μεταξύ είχε εκλεγεί ευρωβουλευτής και η
Ευρωβουλή δεν ήρε την ασυλία του προκειμένου να δικασθεί. Έτσι η δικογραφία
διαχωρίστηκε ως προς τον κ. Ρουμελιώτη και ουδέποτε ξανάνοιξε. 
Εκτός από τις δικογραφίες που αφορούσαν τα πολιτικά πρόσωπα (πρωθυπουργό, μέλη
της κυβερνήσεως και διοικητές των ΔΕΚΟ), η μόνη δικογραφία που εκδικάστηκε και
οι κατηγορούμενοι είχαν συνέπειες ήταν εκείνη του ψευδοτραπεζίτη και των
συνεργατών του Παν. Βακάλη και Δ. Κουναλάκη. 
Οι εμπλεκόμενοι μη κυβερνητικοί παράγοντες, Γιάννης Μαντζουράνης, Αλίκη
Κουτσόγιωργα και Γ. Λούβαρης ουδέποτε δικάστηκαν, καθώς με ρύθμιση που
τροποποίησε τον νόμο περί ευθύνης υπουργών οι συμμέτοχοι συμπαραπέμπονταν με
τα μέλη της κυβερνήσεως στο Ειδικό Δικαστήριο, το οποίο είχε προ πολλού ρίξει
αυλαία. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17244N101</ED>
<ID>
ID:302697

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N10&aa=1</URL></REF>


Article

<CATEGORY>vin04</CATEGORY>

 <H2>«Ψαλίδι» στη βασική σύνταξη του ΟΓΑ από το 2003
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μικρότερη σύνταξη θα παίρνουν όσοι συνταξιοδοτηθούν από τον ΟΓΑ μετά την
1-1-2003, αφού το κράτος θα μειώσει τις επιχορηγήσεις του προς τον Οργανισμό. 
Όποιοι ασφαλισμένοι του ΟΓΑ συνταξιοδοτηθούν το 2003 θα λαμβάνουν βασική
σύνταξη μειωμένη κατά 4%, το 2004 κατά 8% κ.ο.κ. ενώ όσοι συνταξιοδοτηθούν
μετά την 1-1-2027 δεν θα λαμβάνουν βασική σύνταξη. Οι εκτιμήσεις των ειδικών
αναφέρουν ότι το έτος 2015, περίοδο κατά την οποία το ασφαλιστικό μας σύστημα
θα εισέρχεται σε τροχιά οικονομικής κρίσης, θα υπάρξει μια μείωση της κρατικής
επιχορήγησης προς τον ΟΓΑ κατά 20% ενώ 10 χρόνια αργότερα η μείωση αυτή θα
είναι στο 50% και χρόνο με το χρόνο η δαπάνη για τις βασικές συντάξεις θα
μειώνεται μέχρι να μηδενιστεί. 
Τονίζεται ότι ο ΟΓΑ, μετά τη μετατροπή του σε Ταμείο Κύριας Ασφάλισης Αγροτών,
παρέχει τρεις κατηγορίες συντάξεων. Έτσι ο συνταξιοδοτούμενος από τον ΟΓΑ
παίρνει σύνταξη που αποτελείται από το άθροισμα των τριών συνταξιοδοτικών
παροχών. Δηλαδή, την κύρια σύνταξη, την πρόσθετη σύνταξη και τη βασική
σύνταξη. 
­ Η κύρια σύνταξη χορηγείται με το νέο συνταξιοδοτικό καθεστώς και είναι
ανάλογη του χρόνου ασφάλισης και της κατηγορίας που έχει επιλέξει ο
ασφαλισμένος. 
­ Η πρόσθετη σύνταξη χορηγείται στους ασφαλισμένους που κατέβαλαν εισφορές για
πρόσθετη ασφάλιση την περίοδο 1988 - 1997. 
­ Η βασική σύνταξη είναι η παλιά σύνταξη του ΟΓΑ που χορηγείται χωρίς την
καταβολή εισφορών και η οποία θα χορηγείται ολόκληρη σε όσους συνταξιοδοτηθούν
μέχρι τις 31-12-2002. 
Υπενθυμίζεται ότι από την 1-1-2002 οι αγροτικές συντάξεις αυξήθηκαν κατά 5.000
δρχ. το μήνα. 
Συνολικά, το επόμενο διάστημα θα προωθηθούν διάφορες παρεμβάσεις στον ΟΓΑ
(εξυπηρετεί 2.445.000 ασφαλισμένους) με στόχο την καλύτερη εξυπηρέτηση των
ασφαλισμένων και την αναβάθμιση των υπηρεσιών του.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17244N102</ED>
<ID>
ID:302737

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N10&aa=2</URL></REF>


Article

<CATEGORY>vin04</CATEGORY>

 <H2>Αναστολή σύνταξης στους ναυτικούς που εργάζονται
</H2>
Θα αναστέλλεται η καταβολή της σύνταξης (κύριας και επικουρικής) σε όσους από
τους συνταξιούχους λόγω γήρατος ναυτικούς, που δεν έχουν συμπληρώσει την
ηλικία των 55 χρόνων, επιθυμούν να επιστρέψουν στη δουλειά.

Αυτό προβλέπεται σε ρύθμιση που κατέθεσε στη Βουλή ο υπουργός Εμπορικής
Ναυτιλίας κ. Γιώργος Ανωμερίτης και περιλαμβάνεται σε σχετικό νομοσχέδιο.

Στην ίδια διάταξη διευκρινίζεται ότι ολόκληρη τη σύνταξη θα παίρνουν όσοι από
τους συνταξιούχους ναυτικούς, μετά τα 55 χρόνια τους, επιστρέφουν στην εργασία
τους υπό την προϋπόθεση ότι οι απολαβές τους δεν θα ξεπερνούν τις 255.000
δραχμές τον μήνα (750 ευρώ), ενώ οι επιπλέον αποδοχές τους θα περικόπτονται
κατά 70%.

Ο κ. Γ. Ανωμερίτης υποστήριξε ότι με αυτόν τον τρόπο γίνεται εξομοίωση των
συνταξιούχων ναυτικών με τους συναδέλφους τους από το ΙΚΑ και διευκρίνισε ότι
δεν θα αναστέλλεται η καταβολή της σύνταξης στους πολύτεκνους συνταξιούχους
ναυτικούς με ανήλικα τέκνα ή παιδιά που σπουδάζουν σε ανώτερες ή ανώτατες
σχολές, μέχρι να φθάσουν την ηλικία των 25 χρόνων.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17244N103</ED>
<ID>
ID:302771

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N10&aa=3</URL></REF>


Article

<CATEGORY>vin06</CATEGORY>

 <H2>Ποτέ τη Δευτέρα στην Κηφισίας
</H2><H4>Μαζί με Μεσογείων και Αλεξάνδρας οι πρωταθλήτριες στο μποτιλιάρισμα
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Πρωταθλήτριες στην ταλαιπωρία ανακηρύχθηκαν τρεις κεντρικές λεωφόροι της
Αθήνας. Η Μεσογείων (έως το ύψος της Κατεχάκη), στην Κηφισίας (από τους
Αμπελοκήπους έως τα Σίδερα) και στην Αλεξάνδρας (από Χαριλάου Τρικούπη έως και
την Πατησίων) εκτός απο τις μηχανές των οχημάτων, χτυπάνε «κόκκινο» και τα
νεύρα των οδηγών. 
Όποιος, για κακή του τύχη, βρεθεί σε αυτούς τους δρόμους Δευτέρα ή Παρασκευή,
τις ημέρες δηλαδή που σύμφωνα με τα ίδια στοιχεία είναι οι χειρότερες για να
κυκλοφορήσει κανείς στο κέντρο, τότε σίγουρα απελπίζεται. Η «ασφυξία» στους
δρόμους της Αθήνας φθάνει στην κορύφωσή της τρεις φορές κατά τη διάρκεια ενός
24ώρου. Νωρίς το πρωί (7 με 8), 11 με 1 το μεσημέρι και 3 με 4.30 το απόγευμα.
Το... μεγαλύτερο κυκλοφοριακό δράμα της πόλης είναι το μεσημεριανό. Δευτέρα, 1
παρά το μεσημέρι και Λ. Κηφισίας είναι το χειρότερο από όλα τα σενάρια. 
Στις λεωφόρους της... ακινησίας περνούν κατά μέσον όρο (τα τελευταία τρία
χρόνια) πάνω από 9.500 οχήματα ανά λωρίδα ανά χιλιόμετρο σε διάστημα 24 ωρών. 
Έxει ξεπερασθεί ακόμα και το όριο των 9.000 οχημάτων. Το ανώτατο όριο οχημάτων
που μπορούν να «αντέξουν» οι συγκεκριμένες λεωφόροι. «Στις τρεις αυτές
λεωφόρους όλοι οι δείκτες είναι "στο κόκκινο". 
Τα στοιχεία προκύπτουν από τον δυναμικό χάρτη κυκλοφορίας, ο οποίος
τροφοδοτείται από τον υπολογιστή του Κέντρου Σηματοδότησης του ΥΠΕΧΩΔΕ, καθώς
από και μετρήσεις σε πραγματικό χρόνο συγκεκριμένων διαδρομών που έκανε ο
Οργανισμός Αθήνα 2004. 
Λύση από τις οθόνες 
Η λύση στο κυκλοφοριακό της Αθήνας μπορεί να υπάρξει μόνον αν λειτουργήσει ένα
σύγχρονο Κέντρο Διαχείρισης της Κυκλοφορίας, υποστηρίζουν οι συγκοινωνιολόγοι. 
Ένα επιχειρησιακό κέντρο δηλαδή όπου ανάμεσα σε δεκάδες οθόνες, ειδικοί θα
παρακολουθούν, θα ελέγχουν και ουσιαστικά θα «κατευθύνουν» την κυκλοφορία ώστε
αυτή να μη μπλοκάρει. «Αυτό το σύστημα λειτούργησε στο Σίδνεϊ», εξηγεί ο
συγκοινωνιολόγος κ. Βαβάκος. «Θα προσπαθήσουμε πάση θυσία να το στήσουμε και
εδώ. Κλειδί είναι η συγκέντρωση αρμοδιοτήτων. Από μια αίθουσα πρέπει να
ξεκινούν συντονισμένα οι εντολές για τη λειτουργία των φαναριών, όλων των
αστικών συγκοινωνιών, των φωτεινών πινακίδων ενημέρωσης οδηγών. Στην ίδια
αίθουσα πρέπει να υπάρχει συνεχής ροή πληροφοριών από τις κάμερες της
Τροχαίας, καθώς και τους δεκάδες αισθητήρες στην άσφαλτο», συμπληρώνει. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17244N121</ED>
<ID>
ID:302659

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N12&aa=1</URL></REF>


Article

<CATEGORY>vin06</CATEGORY>

 <H2>13 ώρες λειτουργούν οι 2 πρώτες κάμερες στους λεωφορειοδρόμους
</H2>
<AUTHOR>ΛΙΑ ΝΕΣΦΥΓΕ</AUTHOR>

Τα δύο πρώτα ηλεκτρονικά μάτια της Τροχαίας μπήκαν από χθες στη ζωή των
Αθηναίων οδηγών Ι.Χ. (φωτογραφία αριστερά). Η αρχή έγινε στους
λεωφορειοδρόμους με τις δύο φωτοκάμερες που τοποθετήθηκαν στην Κηφισίας και
στην Πατησίων και θα λειτουργούν από σήμερα. 
Οι δύο φωτοκάμερες θα εντοπίζουν και θα φωτογραφίζουν τους οδηγούς Ι.Χ. που
μπαίνουν παράνομα στον λεωφορειόδρομο, η Τροχαία θα κόβει... κλήσεις και οι
παραβάτες θα πληρώνουν τα τσουχτερά πρόστιμα που προβλέπει ο ΚΟΚ. 
Οι δύο ειδικές ηλεκτρονικές συσκευές έχουν εγκατασταθεί και λειτουργούν από
χθες στη Λεωφόρο Κηφισίας στο ρεύμα κυκλοφορίας προς την Αθήνα στο ύψος του
φάρου Ψυχικού, μεταξύ των οδών Ταϋγέτου και Λυμπεροπούλου, και στην οδό
Πατησίων στο ύψος της οδού Ιουλιανού. 
Σε απόσταση εξήντα μέτρων πριν από τις κάμερες υπάρχουν πινακίδες που
πληροφορούν για τον ηλεκτρονικό έλεγχο των παραβάσεων στις λεωφορειολωρίδες.
Οι φωτοκάμερες λειτουργούν τις ώρες που ισχύουν τα απαγορευτικά μέτρα για τις
λεωφορειολωρίδες (8 το πρωί μέχρι τις 9 το βράδυ). Έχουν τη δυνατότητα να
«διαβάζουν» και να φωτογραφίζουν μόνο τα Ι.Χ. αυτοκίνητα που μπαίνουν στους
λεωφορειοδρόμους. 
Με βάση το φωτογραφικό υλικό, η Τροχαία στη συνέχεια θα βεβαιώνει και θα
στέλνει τις κλήσεις στους παραβάτες οδηγούς Ι.Χ. Οι φωτογραφίες θα τυπώνονται
εις τριπλούν, η μία θα είναι στη διάθεση του παραβάτη εφόσον επιθυμεί να την
παραλάβει, η δεύτερη θα είναι για τα δικαστήρια και η τρίτη θα φυλάσσεται στα
αρχεία της Τροχαίας για όσο χρονικό διάστημα προβλέπει ο νόμος. 
Υπενθυμίζεται ότι το πρόστιμο για τους παραβάτες, τους οδηγούς Ι.Χ. που
μπαίνουν σε λεωφορειολωρίδα, είναι 26.500 δραχμές.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17244N122</ED>
<ID>
ID:302712

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N12&aa=2</URL></REF>


Article

<CATEGORY>vin06</CATEGORY>

 <H2>«Λαδωμένα» διπλώματα
</H2><H4>Βιομηχανία έκδοσης πλαστών αδειών οδήγησης σε Αττική-Βοιωτία
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Βιομηχανία έκδοσης πλαστών διπλωμάτων οδήγησης εντόπισαν οι «ράμπο» του
Σώματος Επιθεωρητών Ελεγκτών του υπουργείου Μεταφορών και Επικοινωνιών στη
διάρκεια αιφνιδιαστικών ελέγχων που έκαναν σε νομαρχίες της Αττικής και της
υπόλοιπης χώρας. 
Τα περισσότερα κρούσματα εντοπίστηκαν στην Αττική και τη Βοιωτία, όπου
συνολικά δύο ιδιοκτήτες σχολών οδήγησης και 53 υποψήφιοι οδηγοί παραπέμφθηκαν
στη Δικαιοσύνη για διάφορα αδικήματα. 
Στην Αττική, οι επιθεωρητές ανακάλεσαν την άδεια εκπαιδευτή υποψηφίων οδηγών,
ο οποίος, ενώ στο παρελθόν είχε εμπλακεί σε υπόθεση πλαστών αδειών οδήγησης,
εξακολουθούσε να δραστηριοποιείται ανενόχλητος! Επίσης, ανακλήθηκαν οι 17
άδειες οδήγησης υποψηφίων οδηγών που είχαν εμπλακεί στην ίδια υπόθεση. 
Ακόμα, ύστερα από ελέγχους που έγιναν σε 34 σχολές εκπαίδευσης υποψηφίων
οδηγών στην Αττική και τη Βοιωτία, παραπέμφθηκε ένας ιδιοκτήτης σχολής στον
εισαγγελέα για συναυτουργία στη σύνταξη ψευδών δηλώσεων διεύθυνσης κατοικίας
υποψηφίων οδηγών. Στον εισαγγελέα παραπέμφθηκαν και 26 υποψήφιοι οδηγοί, που
είχαν δηλώσει ψεύτικες διευθύνσεις κατοικίας, προκειμένου να επιτύχουν την
εξέτασή τους σε συγκεκριμένες υπηρεσίες συγκοινωνιών όπου ο εκπαιδευτής τους
είχε «τα μέσα» και μπορούσε να τους εξασφαλίσει δίπλωμα. 
Στη Δικαιοσύνη παραπέμφθηκε και ένας αλλοδαπός, ο οποίος ενώ δεν είχε άδεια
παραμονής στην Ελλάδα συμμετείχε κανονικά σε εξετάσεις για την απόκτηση
διπλώματος! 
Ακόμα, στον εισαγγελέα παραπέμφθηκαν άλλοι επτά οδηγοί που απέκτησαν πλαστή
άδεια οδήγησης, καθώς και 19 οδηγοί οι οποίοι απέκτησαν ή επέκτειναν το
δίπλωμά τους ύστερα από μετατροπή σε ελληνική πλαστής αλλοδαπής άδειας
οδήγησης. Στην πλειονότητά τους οι άδειες αυτές προέρχονταν από χώρες της
πρώην Σοβιετικής Ένωσης. Χαρακτηριστικά αναφέρεται η περίπτωση Ελληνίδας, η
οποία ενώ έχει αστυνομική ταυτότητα με τόπο γέννησης την Αθήνα, στα
δικαιολογητικά που κατέθεσε εμφανίζεται να έχει γεννηθεί στο εξωτερικό. 
Με εντολή του υπουργού Μεταφορών Χρ. Βερελή, οι έλεγχοι του Σώματος
Επιθεωρητών θα ενταθούν, ενώ ευθύνες θα αναζητούνται και από τους
εμπλεκόμενους υπαλλήλους των νομαρχιών. 
Κρούσματα χρηματισμού παρουσιάζονται και στις εξετάσεις των υποψηφίων
εκπαιδευτών οδηγών, στις οποίες υποβάλλονται οι υπεύθυνοι των σχολών οδηγών
για να πάρουν την άδεια ασκήσεως επαγγέλματος. Η «ταρίφα» για τις
συγκεκριμένες άδειες φτάνει έως και τα 3 εκατομμύρια δραχμές! Οι εκπρόσωποι
των εκπαιδευτών ζητούν τις άδειες αυτές να χορηγεί το υπουργείο Μεταφορών και
όχι οι νομαρχίες. 
Χρηματισμοί και ρουσφέτια

Τους «χρηματισμούς» και τα «ρουσφέτια» κατά την έκδοση των διπλωμάτων οδήγησης
παραδέχονται και οι ίδιοι οι εκπρόσωποι της Πανελλήνιας Ομοσπονδίας
Επαγγελματιών Εκπαιδευτών Οδηγών Αυτοκινήτων (ΠΟΕΕΟΑ). 
Το «λάδωμα», όπως αναφέρουν, «δεν έχει σταματήσει και δεν πρόκειται να
σταματήσει εάν δεν ληφθούν μέτρα από όλους τους εμπλεκόμενους στο χώρο της
έκδοσης των αδειών οδήγησης» και κυρίως από τις νομαρχίες, το υπουργείο
Μεταφορών και Επικοινωνιών, τους ίδιους τους εκπαιδευτές και τους εξεταστές. 
Παρ' ότι οι εκπρόσωποι της ομοσπονδίας των εκπαιδευτών, για ευνόητους λόγους,
αποφεύγουν επισήμως να αναφερθούν σε ποσά, σε κατ' ιδίαν συζητήσεις
παραδέχονται ότι οι «ταρίφες» για την έκδοση των διπλωμάτων το τελευταίο
διάστημα έχουν αυξηθεί, καθώς ύστερα και από τη θέσπιση των υποχρεωτικών
θεωρητικών μαθημάτων ο «βαθμός δυσκολίας» για την απόκτηση διπλώματος έχει
μεγαλώσει. 
Οι ίδιοι επισημαίνουν ακόμα ότι έχει αυξηθεί και ο αριθμός των «ρουσφετιών»,
καθώς παραγγελίες για ευνοϊκή μεταχείριση υποψηφίων οδηγών στη διάρκεια των
εξετάσεων εκπορεύονται ακόμα και από πολιτικά γραφεία! <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17244N131</ED>
<ID>
ID:302660

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N13&aa=1</URL></REF>


Article

<CATEGORY>vin06</CATEGORY>

 <H2>Διέσυρε την πρώην σύζυγό του στο Διαδίκτυο
</H2>
Εκδίκηση μέσω του Ίντερνετ θέλησε να πάρει από την πρώην σύζυγό του. Και τη
διέσυρε στο Διαδίκτυο

Για δεύτερη φορά μέσα σε λίγους μήνες, ιστοσελίδα του Ίντερνετ χρησιμοποιήθηκε
για μια καυτή ηλεκτρονική εκδίκηση, με τον διασυρμό του θύματος στο Διαδίκτυο. 
Χρήστες εδώ και δύο μήνες διάβαζαν την ερωτική αγγελία, με το θύμα του
διασυρμού να αναζητεί «αμφίφυλες ερωτικές σχέσεις ή σεξουαλικές σχέσεις με
ζευγάρια ενδιαφερομένων». 
Πίσω από αυτήν την ιστορία βρισκόταν ο επιχειρηματίας Πέτρος Αγγ. Παρίσης, 41
χρόνων, ο οποίος για να εκδικηθεί την πρώην σύζυγό του, την... έβγαλε στο
Διαδίκτυο. 
Η ομάδα των εκπαιδευμένων αστυνομικών της Ασφάλειας εντόπισε το ηλεκτρονικό
αποτύπωμα που αφήνουν οι χρήστες του Ίντερνετ περνώντας από διάφορα σάιτ. 
Η διερεύνηση της υπόθεσης από την Ασφάλεια άρχισε ύστερα από μήνυση του
θύματος. Ανάμεσα σε αυτούς που διάβασαν στο Διαδίκτυο την ερωτική αγγελία ήταν
και κάποιος γνωστός της. Την ειδοποίησε και έκπληκτη η γυναίκα διάβασε την
αγγελία με το ψευδές και άκρως προσβλητικό γι' αυτήν περιεχόμενο. Στην ερωτική
αγγελία που τη διέσυρε στο Ίντερνετ περιλαμβάνονταν τα προσωπικά της στοιχεία. 
Αμέσως υπέβαλε μήνυση και η Ασφάλεια ύστερα από έρευνες εντόπισε τον
ηλεκτρονικό δράστη, ο οποίος δεν συνελήφθη λόγω παρέλευσης του Αυτοφώρου.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17244N132</ED>
<ID>
ID:302713

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N13&aa=2</URL></REF>


Article

<CATEGORY>vin06</CATEGORY>

 <H5>ΠΡΟΣΦΥΓΟΠΟΥΛΟ
</H5><H2>Από το Ιράν στο Ωνάσειο
</H2>
Ξεκίνησε πριν από αρκετό καιρό. Από την πόλη Ντεχούκ του Βορείου Ιράν, βρέθηκε
στην Κρήτη. 
Η Σουχίντ Σαλίμπ, ένα οκτάχρονο κορίτσι από το Ιράν, έφθασε πριν από μερικές
ημέρες στην Ιεράπετρα Κρήτης. Εκείνη και ο πατέρας της ήταν ανάμεσα στους 246
πρόσφυγες που έφθασαν εκεί με ένα πλοίο. 
Η Σουχίντ πάσχει από σοβαρή καρδιοπάθεια και το απόγευμα αναμένεται να φθάσει
στο Ωνάσειο Καρδιοχειρουργικό Κέντρο, όπου θα υποβληθεί σε πολλαπλές
χειρουργικές επεμβάσεις. 
Τα έξοδα μεταφοράς, νοσηλείας και παραμονής στην Αθήνα της μικρής και του
πατέρα της έχει αναλάβει το Κέντρο Ελέγχου Ειδικών Λοιμώξεων.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17244N133</ED>
<ID>
ID:302750

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N13&aa=3</URL></REF>


Article

<CATEGORY>vin06</CATEGORY>

 <H5>ΜΕΤΡΟ
</H5><H2>Πάει στην Ηλιούπολη
</H2>
Αρχίζουν σύντομα τα έργα για την επέκταση του Μετρό μέχρι την Ηλιούπολη, αφού
χθες υπεγράφη η σχετική σύμβαση. 
Το έργο ανέλαβε η κοινοπραξία των εταιρειών ΑΕΓΕΚ και ΜΕΤΩΝ Α.Ε., της οποίας η
προσφορά ήταν 19,5 δισ. δρχ (57.268.000 ευρώ) και η σύμβαση προβλέπει ότι θα
είναι έτοιμο μέσα σε 680 ημέρες. Συγκεκριμένα θα κατασκευαστούν: η σήραγγα από
τη Δάφνη μέχρι τον σταθμό Ηλιούπολη στη Λ. Βουλιαγμένης σε μήκος 1.216 μέτρων.
Επίσης θα κατασκευαστεί ο σταθμός που θα έχει μήκος 168 μέτρα, τα αναγκαία
φρεάτια αερισμού κ.λπ. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17244N134</ED>
<ID>
ID:302778

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N13&aa=4</URL></REF>


Article

<CATEGORY>vin06</CATEGORY>

 <H2>Διευκρίνιση
</H2>
Διδάσκει εδώ και χρόνια στο Φυσικό Τμήμα του Πανεπιστημίου Κρήτης, αλλά δεν
έχει τον βαθμό του καθηγητή. Αυτό διευκρινίζει με επιστολή του στα «ΝΕΑ» ο κ.
Στέφανος Τραχανάς, με αφορμή τη συνέντευξή του, η οποία δημοσιεύτηκε στο φύλλο
της 15ης Ιανουαρίου. Ο κ. Τραχανάς προσθέτει ότι η οργανική του θέση ως
ειδικού λειτουργικού επιστήμονα πρώτης βαθμίδας είναι στο Ίδρυμα Τεχνολογίας
και Έρευνας, όπου και έχει την ευθύνη της διεύθυνσης των Πανεπιστημιακών
Εκδόσεων Κρήτης.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17244N135</ED>
<ID>
ID:302795

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N13&aa=5</URL></REF>


Article

<CATEGORY>vin06</CATEGORY>

 <H2>Τηλε - SΟS για τη γιαγιά
</H2><H4>Ένα τηλέφωνο συντροφιά και ασφάλεια για τους ηλικιωμένους
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

«Αυτό το τηλέφωνο είναι η συντροφιά και η παρέα μου». Εδώ και 30 χρόνια ζει
μόνη της σε ένα διαμέρισμα στου Ζωγράφου. Δεν μπορεί να βγει από το σπίτι. Τα
παιδιά της μένουν μακριά και δεν μπορούν να την επισκέπτονται συχνά για να τη
βοηθούν όποτε έχει ανάγκη. 
Συσκευή τηλεβοήθειας. «Με αυτό το τηλέφωνο νιώθω ότι έχω έναν άνθρωπο δίπλα
μου. Μπορεί να σώσει άνθρωπο. Ας είναι καλά εκείνοι που μας το έδωσαν» λέει η
97χρονη κ. Ευφροσύνη Μότσιου που μένει μόνη της

Η 97χρονη κ. Ευφροσύνη Μότσιου μπορεί να μην έχει έναν άνθρωπο δίπλα της, έχει
όμως στο πλευρό της μία σύγχρονη τηλεφωνική συσκευή που, όπως λέει η ίδια,
μπορεί να της σώσει τη ζωή. 
Πρόκειται για τη συσκευή τηλεβοήθειας που πρόσφατα τοποθετήθηκε στο σπίτι της
χάρη σε ένα πρόγραμμα του υπουργείου Υγείας, το οποίο απευθύνεται σε
μοναχικούς ηλικιωμένους. 
Σε περίπτωση ανάγκης η κ. Ευφροσύνη δεν χρονοτριβεί - κάτι που θα μπορούσε να
της στοιχίσει και τη ζωή - σχηματίζει στο καντράν τον αριθμό 166, 100, ή τον
10ψήφιο αριθμό κάποιου συγγενούς της. Αρκεί να πατήσει το μεγάλο κόκκινο
κουμπί στην τηλεφωνική συσκευή της. Αυτόματα συνδέεται με ανοιχτή ακρόαση με
το τηλεφωνικό κέντρο τηλεβοήθειας του ΟΤΕ που λειτουργεί σε 24ωρη βάση. Αυτό
αναγνωρίζει την ταυτότητά της και έχοντας στη διάθεσή του όλα τα στοιχεία για
τα πιθανά προβλήματα υγείας της (αν έχουν δηλωθεί) επικοινωνεί με τη σειρά του
- ανάλογα με τη βοήθεια που χρειάζεται - με το ΕΚΑΒ, την Αστυνομία, την
Πυροσβεστική ή ενημερώνει τα συγγενικά της πρόσωπα για την κατάστασή της. 
Η κ. Ευφροσύνη δεν είναι η μοναδική ηλικιωμένη που πλέον νιώθει περισσότερη
ασφάλεια έχοντας σπίτι της τη συσκευή τηλεειδοποίησης. Το υπουργείο Υγείας και
Πρόνοιας φρόντισε να συνδέσει - πιλοτικά - δεκάδες ηλικιωμένους απ' όλη τη
χώρα με τη συγκεκριμένη υπηρεσία του ΟΤΕ, η οποία ονομάζεται «Τηλεβοήθεια στο
σπίτι». 
Πέρυσι, ο υφυπουργός Υγείας και Πρόνοιας κ. Δημήτρης Θάνος προχώρησε στην
υπογραφή σύμβασης με τον ΟΤΕ με στόχο να προσφέρει αξιοπρεπή διαβίωση στα
μοναχικά άτομα τρίτης ηλικίας και ενέταξε το σύστημα της τηλεειδοποίησης στο
πρόγραμμα «Βοήθεια στο σπίτι». Τα κατά τόπους ΚΑΠΗ αναζήτησαν και βρήκαν
ανθρώπους που μένουν μόνοι τους και οι οποίοι έχουν αδυναμίες πλήρους
εξυπηρέτησης. Στα άτομα αυτά τοποθετήθηκαν οι συσκευές τηλεβοήθειας, ενώ το
υπουργείο καλύπτει το κόστος των τελών προς τον ΟΤΕ που ανέρχεται σε περίπου
176.082 ευρώ τον χρόνο. 
«Είναι πραγματικά πολύτιμη η βοήθεια που προσφέρει στους μοναχικούς
ηλικωμένους αυτή η τηλεφωνική συσκευή», λέει η κοινωνική λειτουργός κ.
Μαριέττα Λεοντάρη από το ΚΑΠΗ Ζωγράφου. «Γι' αυτούς είναι μία παρηγοριά.
Νιώθουν σαν να έχουν έναν άνθρωπο δίπλα τους. Μάλιστα, με αυτόν τον τρόπο,
έχουν τη δυνατότητα να μείνουν στο σπίτι τους, στη γειτονιά τους, μέσα στην
κοινωνία. Διαφορετικά, το πιο πιθανό θα ήταν να μπουν σε κάποιο ίδρυμα ή σε
γηροκομείο». 
Περισσότεροι από 200 ηλικιωμένοι, όχι μόνο στην Αθήνα και τη Θεσσαλονίκη αλλά
και σε άλλες πόλεις και νησιά της Ελλάδας, όπως στη Δράμα, την Κομοτηνή, το
Ηράκλειο, την Κάλυμνο έχουν στο σπίτι τους τη συσκευή της τηλεβοήθειας.
Σύντομα εξάλλου αναμένεται να τοποθετηθεί και σε περίπου 80 ηλικιωμένους.

<H3>Ας είναι αχρείαστο </H3>
Τηλεφωνική συσκευή έχει τοποθετηθεί και στο σπίτι του 87χρονου κ. Τάσου
Χυδηριώτη που μένει μόνος του και αντιμετωπίζει σοβαρά προβλήματα υγείας
(ίλιγγο, κήλη, καταρράκτη, πολύποδα στο παχύ έντερο). Δεν έχει παιδιά και η
αδελφή του ζει στην Αυστραλία. «Μένω μόνος μου εδώ και 48 χρόνια. Το τηλέφωνο
μού το έφεραν πριν από έναν χρόνο. Δεν το έχω χρησιμοποιήσει έως τώρα. Σίγουρα
μπορεί να με βοηθήσει αν μου συμβεί κάτι, αλλά... ας είναι αχρείαστο» μας
λέει, ενώ μας δείχνει και ένα τηλεχειριστήριο. «Μου το έδωσαν μαζί με τη
συσκευή. Αν βρίσκομαι σε κάποιο άλλο δωμάτιο, μακριά από το τηλέφωνο, πατάω το
κουμπί του τηλεχειριστήριου και πάλι με ανοιχτή ακρόαση έχω επικοινωνία με το
κέντρο του ΟΤΕ».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17244N141</ED>
<ID>
ID:302661

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N14&aa=1</URL></REF>


Article

<CATEGORY>vin06</CATEGORY>

 <H2>Απαραίτητη η γεωλογική μελέτη πριν αρχίσει το χτίσιμο
</H2>
Υποχρεωτικές είναι πλέον οι γεωλογικές μελέτες για την ένταξη περιοχών στο
σχέδιο πόλης για όλους τους Καποδιστριακούς Δήμους της χώρας. Αυτό προβλέπει
απόφαση της υφυπουργού ΠΕΧΩΔΕ κ. Ροδούλας Ζήση, με την οποία εγκρίθηκαν οι
προδιαγραφές των μελετών αυτών. 
Στόχος των γεωλογικών μελετών είναι να αποτραπεί η δόμηση σε επισφαλή εδάφη
ώστε να περιοριστούν οι ζημιές κτιρίων σε περιπτώσεις φυσικών καταστροφών
(σεισμών, κατολισθήσεων κ.λπ.), αλλά και από ανθρώπινες δραστηριότητες, όπως η
λατόμευση κ.ά. Το γεγονός αυτό σημαίνει ότι από τις γεωλογικές μελέτες μπορεί
να προκύψουν και περιοχές ή μεμονωμένα οικόπεδα που δεν θα μπορούν να
οικοδομηθούν, έστω και αν η ευρύτερη περιοχή ενταχθεί στο σχέδιο πόλεως, γιατί
δεν αποκλείεται να αποτελούν - για παράδειγμα - επίκεντρο γεωλογικού ρήγματος,
να βρίσκονται σε σημείο ενεργού κατολίσθησης ή ακόμη να είναι περιοχή που
πρέπει να προστατευθεί. Το μέτρο πρόκειται να εφαρμοστεί αρχικά στις υπό
ένταξη περιοχές στο σχέδιο πόλης, όπου καταρτίζονται γενικά πολεοδομικά σχέδια
ή σχέδια οικιστικής οργάνωσης ανοικτής πόλης.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17244N142</ED>
<ID>
ID:302714

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N14&aa=2</URL></REF>


Article

<CATEGORY>vin06</CATEGORY>

 <H2>Να τι γινόταν στον «Άγιο Στυλιανό»
</H2>
Καταγγελίες για τη δράση του «πιο καλοστημένου κυκλώματος παράνομων υιοθεσιών»
στον «Άγιο Στυλιανό» έκανε χθες, καταθέτοντας στο Τριμελές Εφετείο
Κακουργημάτων Θεσσαλονίκης, ο πρώην εφέτης Δανιήλ Δανιήλ, στην πρώτη ημέρα της
δίκης των κατηγορουμένων ως πρωταγωνιστών της υιοθεσίας του γιου του. 
Στο εδώλιο του κατηγορουμένου για αρπαγή ανηλίκου με σκοπό τη μεταβολή της
οικογενειακής του κατάστασης κάθονται από χθες ο τότε κλινικάρχης του
μαιευτηρίου «Μητέρα» Νίκος Σουρμελίδης, η θετή μητέρα τού παιδιού τού δικαστή
Φωτεινή Ναβροζίδου και η αδελφή της Χαρίκλεια. Στην κατάθεσή του ο κ. Δανιήλ
περιέγραψε όσα συνέβησαν στις αρχές Σεπτεμβρίου 1968, όταν γεννήθηκε ο γιος
του από την πρώην σύζυγό του Ελένη Καλογεροπούλου και στη συνέχεια τού
μετέφεραν πως το παιδί του πέθανε. «Τον Μάιο του 1997 και αφού είχα
συνταξιοδοτηθεί, μου τηλεφώνησε ο αδελφός μου λέγοντας ότι εμφανίστηκε ένας
νέος που είπε πως είναι γιος μου. Ήρθα αμέσως στη Θεσσαλονίκη και αρχίσαμε τις
έρευνες", περιέγραψε στο δικαστήριο ο πρώην εφέτης. 
Ξετυλίγοντας το κουβάρι της παράνομης υιοθεσίας του 34χρονου σήμερα Ισαάκ
Ναβροζίδη, ο πατέρας του, παρουσίασε έγγραφα στα οποία φερόταν ότι το παιδί
του γεννήθηκε από άλλη μητέρα, η οποία ωστόσο είχε γεννήσει κορίτσι και με
άλλο βάρος. Ένταση επικράτησε στο δικαστήριο όταν ο ίδιος απευθύνθηκε στην
κατηγορούμενη Χαρίκλεια Ναβροζίδου. "Μου έδειξε ο γιος μου μία φωτογραφία των
θετών του γονέων και έκπληκτος διαπίστωσα ότι η θετή του μητέρα ήταν μία
μοδίστρα, που την περίοδο της γέννησης του παιδιού επισκεπτόταν συνεχώς το
σπίτι της πεθεράς μου", είπε ο κ. Δανιήλ. "Λέει ψέματα", απάντησε κλαίγοντας η
κατηγορουμένη. 
Καταλήγοντας ο κ. Δανιήλ, στην πρώτη ημέρα της ακροαματικής διαδικασίας που
συνεχίζεται σήμερα, βεβαίωσε πως δεν υπάρχει καμία αμφιβολία ότι ο Ισαάκ
Ναβροζίδης είναι γιος του, γεγονός που έδειξε και η εξέταση DNA που έκανε.
Πάντως, από την πλευρά της υπεράσπισης των κατηγορουμένων ζητήθηκε νέα
εξέταση, αίτημα για το οποίο επιφυλάχθηκε το δικαστήριο.

Ελεύθεροι

Ελεύθεροι αφέθησαν χθες μετά την απολογία τους οι εμπλεκόμενοι σε υπόθεση
παράνομων υιοθεσιών. Πρόκειται για τον δημοτικό σύμβουλο Γλυφάδας Βασ. Κονίδη,
τη σύζυγό του Σοφία, την κόρη του Άννα και την 34χρονη Ιρίνα Κραβτσιούκ.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17244N143</ED>
<ID>
ID:302751

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N14&aa=3</URL></REF>


Article

<CATEGORY>vin06</CATEGORY>

 <H2>Οι αστυκτηνίατροι είναι... αλλού - ανεξέλεγκτη η αγορά στου Ρέντη
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Οι αστυκτηνίατροι έχουν «μετακομίσει» στον ΕΦΕΤ (υπουργείο Ανάπτυξης), οι
αρμοδιότητες όμως φαίνεται ότι έχουν μείνει στο υπουργείο Δημόσιας Τάξης και
την εποπτεία της αγοράς του Ρέντη (ΟΚΛΑ) έχει το υπουργείο Γεωργίας!! 
Με τον τρόπο αυτό δεν... βρίσκονται μέχρι στιγμής οι υπεύθυνοι για τους
ελέγχους που δεν πραγματοποιούνται, ενώ την ίδια ώρα είναι σε εξέλιξη
διαδικασία ιδιωτικοποίησης της κεντρικής αγοράς, λόγω και της ιδιαίτερα
σημαντικής αξίας της έκτασης στην οποία είναι εγκατεστημένη. Αυτό προκύπτει
από τις αλλεπάλληλες δηλώσεις και ανακοινώσεις συναρμόδιων υπουργών, αλλά και
της προέδρου του ΕΦΕΤ κ. Χριστίνας Παπανικολάου, η οποία, με πρωτοβουλία της,
προσπαθεί τους τελευταίους μήνες να βελτιώσει τη λειτουργία της αγοράς κρεάτων
(χονδρεμπόριο) στου Ρέντη. Όπως δήλωσε χθες στα «ΝΕΑ» η κ. Παπανικολάου: 
* Οι αστυκτηνίατροι του ΕΦΕΤ, σε ελέγχους που πραγματοποίησαν τους
τελευταίους 10 μήνες σε 47 επιχειρήσεις, εντόπισαν 14 παραβιάσεις που
διαβιβάστηκαν στον εισαγγελέα. 
Οι έλεγχοι που πραγματοποίησαν οι εμπειρογνώμονες της Ε.Ε. ήταν
προγραμματισμένοι και επισπεύσθηκαν λόγω των πρόσφατων εξελίξεων με τις
«τρελές αγελάδες». 
Οι αρνητικές διαπιστώσεις των κοινοτικών αφορούν κυρίως τις συνθήκες
τεμαχισμού των κρεάτων και απολίπησης. Με βάση τις σχετικές οδηγίες και
κανονισμούς, οι εγκαταστάσεις όπου πραγματοποιούνται οι εργασίες αυτές «θα
πρέπει να θυμίζουν χειρουργείο» επισημαινόταν σχετικά, αλλά η εικόνα που
αντίκρυσαν οι κοινοτικοί ήταν «πρωτόγονη», όπως σχολιάστηκε. 
Σε δηλώσεις του, ο υπουργός Ανάπτυξης κ. Α. Τσοχατζόπουλος αναφέρει μεταξύ
άλλων ότι: «Υπάρχει ήδη σχεδιασμένη πολιτική, που αφορά σε τέσσερις κεντρικές
αγορές και κρεαταγορές στην Ελλάδα και προβλέπει την άμεση μεταφορά και
ανακατασκευή. Πρόκειται για τη Βαρβάκειο και την αγορά του Ρέντη, καθώς και
για τις αγορές Μοδιάνο και Καπάνι στη Θεσσαλονίκη».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17244N151</ED>
<ID>
ID:302662

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N15&aa=1</URL></REF>


Article

<CATEGORY>vin06</CATEGORY>

 <H2>«Ζητάς» σκοτώθηκε στο Μαρούσι
</H2>
Τραγικό θάνατο βρήκε λίγο πριν από τα μεσάνυχτα αστυνομικός της ομάδας «Ζ»,
όταν η μοτοσυκλέτα στην οποία επέβαινε επέπεσε σε σταματημένο αυτοκίνητο. Το
τροχαίο συνέβη στη λεωφόρο Κηφισίας, στη διασταύρωση όπου βρίσκεται το
μαιευτήριο ΙΑΣΩ. Νεκρός είναι ο αστυνομικός Δημήτρης Χαραλάμπους Κότσιας, 33
χρόνων. Σύμφωνα με τις πρώτες πληροφορίες, ο μοτοσυκλετιστής της Αστυνομίας
εκινείτο επί της Κηφισίας με κατεύθυνση την Κηφισιά όταν η μηχανή του,
εξαιτίας λαδιών και νερών που υπήρχαν στο οδόστρωμα, γλίστρησε, ανετράπη και
προσέκρουσε σε σταματημένο - στον φωτεινό σηματοδότη για αριστερά - όχημα.
Ανασύρθηκε νεκρός κάτω από το ΙΧΕ στο οποίο είχε προσκρούσει η μηχανή. Στο ΙΧΕ
επέβαινε ο Κωνσταντίνος Γεωργόπουλος 55 χρόνων. Ο άτυχος αστυνομικός περίμενε
να γεννηθεί σε λίγους μήνες το παδί του.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17244N152</ED>
<ID>
ID:302715

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N15&aa=2</URL></REF>


Article

<CATEGORY>vin06</CATEGORY>

 <H2>Θανατηφόρα δηλητηρίαση
</H2>
Ο ένας μετά τον άλλον, ο 64χρονος θείος της και τα τρία παιδιά της Μαρίας Χαρ.
Παπαδοπούλου, ηλικίας 16, 14 και 9 χρόνων, κατέρρεαν και έπεφταν σε κώμα. Ο
64χρονος ομογενή από τη Ρωσία, Δημήτρης Σ. Ασλανίδης, όταν στις 6.30 το
απόγευμα έφθασαν οι αστυνομικοί ήταν ήδη νεκρός. Τα άλλα μέλη της οικογένειας
ήταν σε κωματώδη κατάσταση. Βαρύτερη είναι η κατάσταση του 14χρονου Αντώνη, ο
οποίος νοσηλεύεται διασωληνωμένος, ενώ τα αδέλφια του και η μητέρα του
συνήλθαν, ανέκτησαν την επαφή τους με το περιβάλλον και έχουν διαφύγει τον
κίνδυνο. Η τραγωδία εκτυλίχθηκε σε μονοκατοικία, στη θέση Φουβάγια στο Κορωπί.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17244N153</ED>
<ID>
ID:302752

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N15&aa=3</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΓΙΑΝΝΗΣ ΜΠΟΥΤΑΡΗΣ
</H2><H4>Φιλοδοξία μου δεν είναι να γίνω δήμαρχος
</H4>
<AUTHOR>ΒΟΥΛΑ ΚΕΧΑΓΙΑ</AUTHOR>

Οριστική και κατηγορηματική είναι η άρνηση του επιχειρηματία Γιάννη
Μπουτάρη στην πρόταση-πρόκληση για διεκδίκηση του Δήμου Θεσσαλονίκης. Η πρόωρη
εκλογολογία που τον έφερε ως τον επικρατέστερο αντίπαλο του Βασίλη
Παπαγεωργόπου-λου κλείνει με τη δήλωσή του «δεν με ενδιαφέρει το αξίωμα του
δημάρχου». Ο ίδιος πιστεύει ότι οι ψηφοφόροι δεν είναι υπάλληλοι των κομμάτων
και τονίζει ότι η Θεσσαλονίκη χρειάζεται άμεση απεξάρτηση από το σύνδρομο της συμπρωτεύουσας

Θα είστε υποψήφιος δήμαρχος Θεσσαλονίκης; 
Όχι. 
Οριστική και αμετάκλητη η απόφασή σας; 
Ναι. Προς το παρόν η φιλοδοξία μου δεν είναι να γίνω δήμαρχος. 
Τι ή ποιος θα μπορούσε να την ανατρέψει; 
Τίποτα. 
Πιστεύετε ότι κάποιοι επιχείρησαν να σας «κάψουν»; 
Όχι. 
Δεν το πέτυχαν; 
Από τη στιγμή που η απόφασή μου ήταν αρνητική, πολύν καιρό πριν δημιουργηθεί
θόρυβος, δεν τίθεται τέτοιο θέμα. 
Γιατί λέτε «όχι» στις κομματικές προτάσεις; 
Γιατί πιστεύω ότι η διαμόρφωση της ζωής σε μια πόλη δεν πρέπει να στηρίζεται
στην κομματική αντίληψη. 
Σας ενόχλησε ο τρόπος με τον οποίο σας προσέγγισαν; 
Όχι. 
Πού χωλαίνουν οι κομματικές, διακομματικές ή υπερκομματικές υποψηφιότητες; 
Το πρόβλημα είναι στην απόσταση που έχει δημιουργηθεί μεταξύ των διεκδικούντων
κάποια εξουσία και των ψηφοφόρων. Κανείς δεν πιστεύει ότι δεν υπάρχουν
διαπλοκές και συναλλαγές, όχι απαραίτητα χρηματικές, πίσω από τα υπερκομματικά
και διακομματικά. Επιπλέον οι ψηφοφόροι δεν είναι υπάλληλοι ενός κόμματος για
να υπακούουν αυστηρά στις εντολές του. 
Και πού υπερτερούν οι κινήσεις πολιτών για τον δήμο; 
Ασχολούνται με συγκεκριμένα θέματα, στα οποία έχουν κοινή αντίληψη, άσχετα με
την ιδεολογική-κομματική τους τοποθέτηση. Με αυτήν την έννοια λειτουργούν πιο
συμμετοχικά και όχι με εξουσιοδοτήσεις. 
Τι σημαίνει «ανεξάρτητος» υποψήφιος; 
Ότι δεν έχει προκύψει από τις διαδικασίες επιλογής ή έχει χριστεί από ένα
κόμμα με κάποιον άλλον τρόπο. 
Ορισμένοι σας χρεώνουν μία διάθεση να συζητείται το όνομά σας. Απαντάτε; 
Υπάρχουν πολλοί άλλοι τρόποι για να προβληθείς και να συζητούν το όνομά σου
χωρίς τους κινδύνους που έχει η διεκδίκηση εξουσίας. 
Είναι εύκολο να γυρίσει σελίδα ο Δήμος Θεσσαλονίκης; 
Τίποτε δεν είναι εύκολο. Στην προκειμένη περίπτωση πρέπει ν' αναρωτηθεί κανείς
τι θα γράφει η νέα σελίδα. 
Τι απαιτείται; 
Πολλή δουλειά στο επίπεδο της επικοινωνίας. Να γίνει κατανοητό ότι υπάρχουν
διαδικασίες μέσω των οποίων μπορεί να εκφράζει τη γνώμη του και όχι να δίνει
μια φορά τον χρόνο εν λευκώ εξουσιοδότηση για θέματα που αφορούν την
καθημερινή του ζωή. Μπορεί να τις διεκδικήσει και να τις καθιερώσει και να μην
είναι υπήκοος οποιασδήποτε εξουσίας. 
Τι είδους ζυμώσεις προηγούνται έως ότου ωριμάσει μία καλή υποψηφιότητα; 
Δε νομίζω ότι μπορώ ν' απαντήσω. 
Σε ποιες «ποικιλίες» κατατάσσετε τους ψηφοφόρους της Θεσσαλονίκης; 
Υπάρχουν άνθρωποι με θετική διάθεση και άνθρωποι με αρνητική διάθεση. Εγώ μόνο
αυτές τις δύο κατηγορίες βλέπω. Πέρα απ' αυτό νομίζω ότι οι Θεσσαλονικείς
διακατέχονται από αυτό που αποκαλώ «σύνδρομο της συμπρωτεύουσας». 
Τι έχει περισσότερο ανάγκη η πόλη; 
Αυτοπεποίθηση, πρωτοβουλίες και απεξάρτηση. 
Κι αν δεν αποβάλει τα σύνδρομα που τη διακατέχουν; 
Θα εξακολουθήσει να είναι αυτό που είναι. 
Με λίγες λέξεις, το όραμά σας για τη Θεσσαλονίκη; 
Θα παρέπεμπα στα βιβλία, για την πόλη, του Δ. Φατούρου, του Κ. Μοσκώφ και του
Σ. Βούγια. Ένα δείγμα του οράματος, συμβολικό, θα' λεγα, είναι να γεμίσει η
παραλία πλεούμενα. 
Η προσωπική σας... χορηγία σ' αυτήν; 
Αυτό που κάνω τώρα. 
Τι άλλο εκτός από πετυχημένος επιχειρηματίας; 
Ο χαρακτηρισμός μάλλον δεν θα μου ταίριαζε. Είμαι άνθρωπος δουλευτάρης και
ονειροπόλος. 
Η τελευταία σας λέξη για τα δημοτικά; 
Αυτά που είπαμε.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17244N161</ED>
<ID>
ID:302698

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Άκου, μπαγασάκο...
</H2>
<AUTHOR>ΚΑΤΕΡΙΝΑ ΆΤΣΗ</AUTHOR>

Άκου, μπαγασάκο... Τόσα χρόνια τον υπομένεις. Να σε καταπιέζει. Εσύ με τρεις
κι εξήντα κι αυτός να πλουτίζει από την υπεραξία σου. Τώρα έχεις ελπίδα. Να
διεκδικήσεις το δίκιο σου. Να «την πεις», επιτέλους, στο αφεντικό σου. 
Άκου, μπαγασάκο... 
Ξέχασε ό,τι ήξερες περί συνδικαλιστικών αγώνων και άλλων ­ ρομαντικών ­ τρόπων
διεκδίκησης του δίκιου σου. Το είπε και η τηλεόραση. Οι διαφημιστές το
σκέφτηκαν, πριν από σένα, για σένα. Τώρα που... γυρίζει μπορείς να τζογάρεις
κι εσύ. Και όταν η άτιμη η τύχη θελήσει να σε βγάλει από τη μιζέρια σου, τότε
μπορείς να πάρεις το αίμα σου πίσω! 
Άκου, μπαγασάκο... 
Μπορεί του εργαζόμενου ο τράχηλος πολλά να υπομένει... Αλλά με τόσα
δισεκατομμύρια στην τσέπη, κάνεις ό,τι γουστάρεις. Περνά το αφεντικό, κι εσύ
τον κοιτάς υποτιμητικά με τα πόδια πάνω στο γραφείο. Του παραγγέλνεις τον καφέ
σου. Του αφήνεις και πουρμπουάρ. Του λες να πάει να κουρεύεται. Και, τέλος,
κάνεις εντυπωσιακή αποχώρηση, με τη δική σου καινούρια ανιψούλα... 
Άκου, μπαγασάκο... 
Πρέπει να λαμβάνεις τα μηνύματα. Ο Μαρξ, ως γνωστόν, πέθανε και τα συνδικάτα
τώρα τελευταία δεν... αισθάνονται και πολύ καλά. Εσύ πάλι δουλεύεις σαν
σκλάβος και ούτε ένα εξοχικό δεν κατάφερες να χτίσεις. Τι σου απομένει, από το
να χαϊδολογάς την τύχη σου; Πού ξέρεις, όλο και κάτι μπορεί να τσιμπήσεις.
Μέχρι τότε, μπορείς απλώς να ονειρεύεσαι καλύτερες μέρες. 
Άλλωστε, μπαγασάκο, εσύ θα βγάλεις το φίδι από την τρύπα;
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17244N162</ED>
<ID>
ID:302742

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Κουλούρι και θεάματα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Αν ένας μπισκοτοβιομήχανος λανσάρει τώρα «πρέτσελ», κουλουράκια σαν αυτό που
έπνιξε τον Μπους, θα γίνει εκατομμυριούχος μάλλον. Όπως τα μπισκότα έκαναν
εκατομμυριούχο τον Γούντι Άλεν στην προτελευταία ταινία του, ενώ εκείνος
προσπαθούσε να ανοίξει τούνελ για την τράπεζα, έτσι προσέφεραν τα «πρέτσελ»
επικοινωνιακό θησαυρό στον πρόεδρο των ΗΠΑ, εκεί που δεν τον περίμενε. Αντί να
μπει στα πρωτο-σέλιδα το σκάνδαλο της Ένρον, με το οποίο μοιάζει μπλεγ-μένος,
ή το άλλο σκάνδαλο, οι εικόνες των αιχμαλώτων Ταλιμπάν που μεταφέρονται
κουκουλωμένοι στο στρατόπεδο, μπήκε το πρόσωπο του Μπους με μια απίθανη
γκριμάτσα ζεματισμένου παιδιού κι ένα κόκκινο σημάδι στο μάγουλο. Και
ξεκινήσαμε τη μέρα μας ανάλαφρα, χαμογελώντας όλοι ευχαριστημένοι μ' αυτό το
χάλι. Ο πρόεδρος με το μωλωπισμένο μάγουλο, κάτι σαν το παιδί με το
γραντζουνισμένο γόνατο. Ωραίο τραγουδάκι. Άρτος και θεάματα, κουλούρι και
φωτογραφία. Ο καθένας μπορεί να πέσει από τον καναπέ και κινδυνεύει από την
κακιά στιγμή, ακόμα και ο επιλεγόμενος πλανητάρχης. Βέβαια, δεν έχουμε
παράπονο, ο Μπους εμφανίζεται πάντα ατημέλητος, με μπουφάν, λίγο σκυφτός, δεν
αποπνέει εξυπνάδα. Δεν μπορείς να τον μισήσεις από ζήλεια, όπως τον Κλίντον ας
πούμε, που ήταν ευθυτενής και γοητευτικός, με τις αποδείξεις της γοητείας του
να τον κυνηγάνε στα δικαστήρια. Τον λυπάσαι και λίγο για την πληγή στο
πρόσωπο. Σαν να θυμίζει, με το κόκκινο χρώμα της, ότι οι στρατιωτικές δυνάμεις
της χώρας του δεν πέτυχαν ακόμα τον στόχο του πολέμου. Και ότι κάθε πόλεμος
είναι αδυναμία, περισσότερο κι από δύναμη. Άραγε αναγνωρίζουν οι σύμβουλοι
επικοινωνίας την αξία της αδυναμίας ή παθαίνουν αλλεργία και μόνο στην ιδέα;
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17244N163</ED>
<ID>
ID:302773

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N16&aa=3</URL></REF>


Article

<CATEGORY>vin07</CATEGORY>

 <H2>Κόκκινος συνασπισμός
</H2><H4>Συνεργασία των Γερμανών πρώην κομμουνιστών με τους Σοσιαλδημοκράτες
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ενώ πρώην κομμουνιστές και Σοσιαλδημοκράτες ετοιμάζονται να συγκυβερνήσουν
την πόλη του Βερολίνου, οι Χριστιανοδημοκράτες εμφανίζονται να παίρνουν
προβάδισμα μετά την επιλογή ως υποψηφίου τους για την καγκελαρία του Έντμουντ Στόιμπερ.

Πολιτική συμφωνία. Ο σοσιαλδημοκράτης Πέτερ Στρίντερ (αριστερά) δίνει την
πένα του στον Στέφαν Λίμπιχ (δεξιά) των πρώην κομμουνιστών (PDS) για να
υπογράψει με τη σειρά του στη συμφωνία για τη συγκυβέρνηση του Βερολίνου από
έναν «κόκκινο - κόκκινο» συνασπισμό

Δώδεκα χρόνια μετά την κατάρρευση του Τείχους, τo πρώην κομμουνιστικό και νυν
ανανεωτικό Κόμμα Δημοκρατικού Σοσιαλισμού (PDS) επιστρέφει στη διακυβέρνηση
του Βερολίνου, στο πλαίσιο ενός «κοκκινοκόκκινου συνασπισμού» με τη συμφωνία
κυβερνητικής συνεργασίας που υπέγραψε χθες με το Σοσιαλδημοκρατικό Κόμμα
(SPD). 
Στη συμφωνία για την τοπική κυβέρνηση της μεγαλύτερης πόλης της Γερμανίας (3,5
εκατ. κάτοικοι), που αντιμετωπίζει μεγάλη οικονομική κρίση (ανεργία 16%,
δημόσιο χρέος 40 δισ. ευρώ), είχαν καταλήξει τα δύο κόμματα στις αρχές
Ιανουαρίου. 
Το PDS, μετεξέλιξη του πρώην κυβερνώντος κόμματος της Γερμανικής Λαοκρατικής
Δημοκρατίας, θα αναλάβει τρία υπουργεία (Υγείας - Κοινωνικών Υποθέσεων,
Επιστημών - Πολιτισμού και Οικονομίας - Εργασίας - Γυναικών), ενώ το SPD πέντε
(Εσωτερικών, Οικονομικών, Παιδείας, Τοπικής Διοίκησης και Δικαιοσύνης), καθώς
και το αξίωμα του τοπικού πρωθυπουργού, που θα ασκήσει ο Κλάους Βόβεραϊτ, ο
πρώτος ανοιχτά ομοφυλόφιλος εξέχων πολιτικός της Γερμανίας. 
Βάσει της συμφωνίας, στην οποία είχε αντιταχθεί ο καγκελάριος Γκέρχαρντ
Σρέντερ αλλά την υλοποίησε με ενθουσιασμό ο Βοβεράιτ, ο χαρισματικός ηγέτης
του PDS, ο δικηγόρος Γκρέγκορ Γκίζι, που συμπλήρωσε χθες τα 54 χρόνια του, θα
διορισθεί υπουργός Οικονομίας, Εργασίας και Γυναικών. 
Το SPD, που είχε εξασφαλίσει ποσοστό 29,7% στις εκλογές της 21ης Οκτωβρίου,
άρχισε διαπραγματεύσεις για πιθανή κυβερνητική συνεργασία με το PDS, το οποίο
συγκέντρωσε 22,6%, αμέσως μετά το ναυάγιο των διαπραγματεύσεων που είχε
ξεκινήσει στις αρχές Δεκεμβρίου με τους Πράσινους και τους Φιλελεύθερους
(FDP). 
Στην πρώτη σφυγμομέτρηση που πραγματοποιήθηκε αφότου οι Χριστιανοδημοκράτες
επέλεξαν τον πρωθυπουργό της Βαυαρίας και πρόεδρο της Χριστιανικής Κοινωνικής
Ένωσης (CSU) Έντμουντ Στόιμπερ ως υποψήφιo της παράταξης για την καγκελαρία
στις εκλογές του Σεπτεμβρίου, το κόμμα τους εμφανίζεται να προηγείται των
Σοσιαλδημοκρατών. Το αποτέλεσμα της δημοσκόπησης δόθηκε χθες στη δημοσιότητα,
την ώρα που ο Στόιμπερ τα έβαζε με τους μετανάστες ως υπεύθυνους για την
εξασθένηση της γερμανικής οικονομίας και υποσχόταν να κρατήσει μακριά από τη
χώρα τους ξένους εργάτες: «Με 4,3 εκατομμύρια ανέργους, δεν μπορούμε να
δεχθούμε και άλλους ξένους εργάτες στη Γερμανία», δήλωσε προς τους
δημοσιογράφους στη διάρκεια συνάντησης των περιφερειακών ηγετών της CSU στο
Κρόιτ της Βαυαρίας. 
Στη δημοσκόπηση, η οποία πραγματοποιήθηκε από το Ινστιτούτο Forsa για
λογαριασμό της εβδομαδιαίας εφημερίδας «Ντι Βόχε», οι Χριστιανοδημοκράτες
φέρονται να προηγούνται κατά πέντε μονάδες των Σοσιαλδημοκρατών (41% έναντι
36%). Η δημοσκόπηση αυτή, η πρώτη μετά την επιλογή του Στόιμπερ ως υποψηφίου
της Χριστιανοδημοκρατίας για την καγκελαρία, ήταν το χειρότερο αποτέλεσμα που
είχαν οι Σοσιαλδημοκράτες από τα τέλη του 1999. 
Ωστόσο, για το αξίωμα του καγκελαρίου οι Γερμανοί εξακολουθούν να προτιμούν
τον Σρέντερ (42%) έναντι του Στόιμπερ (37%) και ορισμένοι αναλυτές
προειδοποιούν πως οι σκληροπυρηνικές δεξιές απόψεις του Βαυαρού πολιτικού
είναι πιθανό να πολώσουν το εκλογικό σώμα. 
<H3>Ο «Βασιλιάς Κουρτ» δηλώνει παραίτηση
</H3>
Η Χριστιανοδημοκρατική Ένωση (CDU) δέχθηκε χθες ένα σοβαρό πλήγμα, αφού ο
Κουρτ Μπίντενκοπφ, 71 χρόνων, πρωθυπουργός του κρατιδίου της Σαξονίας εδώ και
ένδεκα χρόνια (κέρδισε για τους Χριστιανοδημοκράτες τρεις διαδοχικές εκλογές,
το 1990, το 1994 και το 1999) και ένας από τους επιφανέστερους συντηρητικούς
πολιτικούς της Γερμανίας, ανακοίνωσε πως θα παραιτηθεί στις 18 Απριλίου, δύο
χρόνια πριν λήξει η θητεία του. 
Οι κατηγορίες 
Ο «βασιλιάς Κουρτ», όπως τον αποκαλούν, είχε κατηγορηθεί για νεποτισμό και
διαφθορά και την παραίτησή του ζήτησε τον περασμένο μήνα ο ίδιος ο καγκελάριος
Σρέντερ. 
Χθες, πάντως, ο Μπίντενκοπφ ανακοίνωσε την ημερομηνία της αποχώρησής του χωρίς
να αναφερθεί στις κατηγορίες εις βάρος του. 
Οι αναλυτές μιλούν πάντως για ένα ακόμη πλήγμα που δέχεται η
Χριστιανοδημοκρατία, ενώ δεν έχει ακόμη συνέλθει από το σκάνδαλο των μυστικών
ταμείων του Χέλμουτ Κολ.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17244N171</ED>
<ID>
ID:302655

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N17&aa=1</URL></REF>


Article

<CATEGORY>vin07</CATEGORY>

 <H2>Το Βερολίνο θυμάται το Ολοκαύτωμα
</H2>
Η έκθεση. Φωτογραφίες κρατουμένων του Άουσβιτς

«Συχνά μας λένε, "μα, καλά, κι άλλη έκθεση για το Ολοκαύτωμα;", αλλά στην
πραγματικότητα είναι η πρώτη που γίνεται εδώ και εξήντα χρόνια στη Γερμανία, η
πρώτη που ασχολείται τόσο εξαντλητικά με το θέμα», εξηγεί ο Μπούρκχαρντ
Άσμους, διευθυντής της έκθεσης «Ολοκαύτωμα: η ναζιστική γενοκτονία και οι
λόγοι της μνημόνευσής της». Η έκθεση, η οποία εγκαινιάστηκε χθες στο Γερμανικό
Ιστορικό Μουσείο του Βερολίνου και θα διαρκέσει ως τις 9 Απριλίου, προτείνει,
σύμφωνα με τον τίτλο της, μια διπλή προβληματική: από τη μια αφηγείται
χρονολογικά την εξόντωση των Εβραίων από το Γ' Ράιχ, από τους πρώτους
αντιεβραϊκούς νόμους του 1935 ως τη διάσκεψη του Βανζέε, το 1942, όπου οι
αρχηγοί των ναζί αποφάσισαν τη συγκεκριμένη εφαρμογή της «τελικής λύσης»· και
από την άλλη αναλύει πώς μνημονεύεται το Ολοκαύτωμα μετά το 1945 στις δύο
Γερμανίες και στον κόσμο και πώς παραχαράχτηκε η μνήμη του εξαιτίας
ιδεολογικών ή ψυχολογικών παραγόντων και από τις δύο πλευρές του σιδηρού
παραπετάσματος. Είναι η πρώτη φορά στη Γερμανία που συγκεντρώνονται στο ίδιο
μέρος ντοκουμέντα, μαρτυρίες και ιστορικά στοιχεία που συνδέονται με το διωγμό
των Εβραίων. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17244N172</ED>
<ID>
ID:302708

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N17&aa=2</URL></REF>


Article

<CATEGORY>vin07</CATEGORY>

 <H2>Ταύτιση στον ευρωστρατό
</H2><H4>Ικανοποιημένος δηλώνει ο Ετζεβίτ μετά τη συνάντησή του με τον Μπους
</H4>
Την ικανοποίησή του για τη συνάντησή του με τον Αμερικανό πρόεδρο, Τζορτζ
Μπους, εξέφρασε ο Τούρκος πρωθυπουργός Μπουλέντ Ετζεβίτ σε δηλώσεις του προς
τους δημοσιογράφους.

Όπως δήλωσε ο Ετζεβίτ, η συνάντηση, η οποία διήρκεσε περίπου 40 λεπτά της
ώρας, διεξήχθη «σε πολύ φιλικό κλίμα», και συμπεριέλαβε όλα τα βασικά θέματα
που απασχολούν την Τουρκία. Πριν από την έναρξή της, αμφότεροι οι ηγέτες
χαιρέτισαν τη συμφωνία μεταξύ του προέδρου της Κύπρου, Γλαύκου Κληρίδη, και
του Τουρκοκύπριου ηγέτη, Ραούφ Ντενκτάς, για την έναρξη ειρηνευτικών
συνομιλιών, δηλώνοντας «ενθαρρυμένοι» από το γεγονός ότι διεξάγεται διάλογος. 
Μάλιστα ο Ετζεβίτ εξέφρασε την εκτίμηση ότι η έναρξη του απευθείας διαλόγου,
«ίσως οδηγήσει σε ικανοποιητικές συμφωνίες μεταξύ των δύο κοινοτήτων». 
Παράλληλα, ο Αμερικανός πρόεδρος εξέφρασε την πλήρη υποστήριξή του στην
κυβέρνηση συνασπισμού του Ετζεβίτ και ανακοίνωσε την άρση της ταξιδιωτικής
οδηγίας που είχαν εκδώσει οι ΗΠΑ για την Τουρκία, «ώστε να νιώθουν άνετα οι
Αμερικανοί να την επισκεφθούν». 
Όσον αφορά τις ελληνοτουρκικές σχέσεις, ο Ετζεβίτ είπε στον Μπους, όπως
αποκάλυψε μετά το πέρας της συνάντησής τους, «ότι οι σχέσεις μας με την Ελλάδα
προχωρούν καλά και δεν βλέπω γιατί δεν θα μπορούσαμε να λύσουμε το Αιγαιακό». 
Ο Τούρκος πρωθυπουργός μίλησε για την ανάγκη να υπάρξει «συμβιβασμός» μεταξύ
Ελλάδας και Τουρκίας στο Αιγαίο τονίζοντας χαρακτηριστικά: «Εξέφρασα την
ελπίδα στον πρόεδρο ότι μπορεί να καταστεί δυνατό να καταλήξουμε σε έναν
συμβιβασμό ανάμεσα στην Τουρκία και την Ελλάδα στο Αιγαίο. Είναι προς το
συμφέρον και των δυο χωρών να επιλύσουν το πρόβλημα του Αιγαίου και είμαι
σίγουρος ότι μπορεί να λυθεί». 
Ως απάντηση στις οικονομικές διεκδικήσεις της Τουρκίας, ο Αμερικανός πρόεδρος
δήλωσε στον Τούρκο πρωθυπουργό ότι θα σχηματιστεί στο Στέιτ Ντιπάρτμεντ μία
επιτροπή η οποία θα μελετήσει όλα τα διμερή οικονομικά θέματα. Δεσμεύτηκε
επίσης, όπως δήλωσε ο Ετζεβίτ, ότι «δεν πρόκειται να αναλάβει την οποιαδήποτε
δράση στο Ιράκ εάν δεν το συζητήσει πρώτα με την Τουρκία». 
Νωρίτερα ο Ετζεβίτ είχε συναντηθεί με τον υπουργό Άμυνας Ντόναλντ Ράμσφελντ, ο
οποίος επισήμανε τον σημαντικό ρόλο της Τουρκίας τόσο στον πόλεμο κατά της
τρομοκρατίας όσο και στους κόλπους του ΝΑΤΟ, ενώ χαρακτήρισε την Τουρκία
πρότυπο για το Αφγανιστάν, αλλά και για άλλες μουσουλμανικές χώρες. 
Απαντώντας σε ερωτήσεις για την ευρωπαϊκή άμυνα, στη διάρκεια ομιλίας του στο
Εμπορικό Επιμελητήριο των ΗΠΑ στην Ουάσιγκτον, ο Τούρκος πρωθυπουργός τόνισε
ότι «οι ΗΠΑ έχουν παράσχει μεγάλη υποστήριξη στην αποδοχή μας ως υποψήφιας
χώρας για ένταξη στην Ευρωπαϊκή Ένωση. Σε ό,τι αφορά αυτό το ζήτημα (την
ευρωπαϊκή άμυνα), οι ΗΠΑ μας βοήθησαν πολύ και υποστήριξαν τη συνεργασία μας
με το Ηνωμένο Βασίλειο. Έτσι, με μια μόνο εξαίρεση, όλες οι χώρες της Ε.Ε.
έχουν αποδεχτεί τη συμφωνία που πετύχαμε υπό την αιγίδα των ΗΠΑ. Προς το
παρόν, μόνο η Ελλάδα έχει κάποιες αμφιβολίες, ανυπόστατες αμφιβολίες κατά την
άποψή μου, αλλά είμαι βέβαιος ότι αυτές δεν θα συνεχιστούν».

Παράλληλα οι ΗΠΑ εξέφρασαν την ικανοποίησή τους για τη «βελτίωση» των σχέσεων
της Τουρκίας με τη γειτονική Αρμενία.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17244N181</ED>
<ID>
ID:302656

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N18&aa=1</URL></REF>


Article

<CATEGORY>vin07</CATEGORY>

 <H2>Το «διπλό χτύπημα» των τουρκικών ενόπλων δυνάμεων
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Οι τουρκικές ένοπλες δυνάμεις είναι δύναμη κατ' εξοχήν πολιτική. Το επισήμαναν
αυτό για άλλη μια φορά την περασμένη Δευτέρα (14/1), όταν μια είδηση από το
γενικό επιτελείο επισκίασε την είδηση της αναχώρησης του Τούρκου πρωθυπουργού
για την Ουάσιγκτον. 
Επρόκειτο για τη σύναψη δύο στρατιωτικών συμφωνιών (στρατιωτικής συνεργασίας
και εκπαίδευσης στρατιωτικού προσωπικού) ανάμεσα στη Ρωσία και την Τουρκία,
που υπογράφτηκαν με μεγαλόπρεπη τελετή από τον Ρώσο επιτελάρχη Ανατόλι Κβάσνιν
και τον Τούρκο ομόλογό του Χουσεΐν Κιβρίκογλου. Δημοσιογραφικοί κύκλοι στην
Κωνσταντινούπολη σχολίασαν τον συγχρονισμό των δύο γεγονότων λέγοντας ότι «αν
ήταν σύμπτωση, ήταν πάντως μια καλή σύμπτωση!». Το «χτύπημα», όμως, ήταν
διπλό. Την ίδια ημέρα έκανε την εμφάνισή της, σαλόνι, στις περισσότερες
τουρκικές εφημερίδες - φυσικά, όχι στις ισλαμικές -, η διαφήμιση της ΟΥΑΚ
Bank, της τράπεζας του Οργανισμού Αλληλοβοηθείας Στρατού (Ordu Yardimlasma
Kurumu), υπογραμμίζοντας τον άλλο καθοριστικό επίσης ρόλο του στρατού, ως
οικονομικής δύναμης. «Διατάξτε», λέει με τεράστια κόκκινα γράμματα η
διαφήμιση, «είμαστε παρόντες... συνδυάσαμε τη σοβαρότητα και την εντιμότητα,
την πειθαρχία και την αξιοπιστία, το μυαλό και τη δύναμη... για να θέσουμε
στην υπηρεσία σας την τράπεζα αρχών που χρόνια τώρα περιμένει η χώρα μας... Η
εθνική τράπεζα με το παγκόσμιο όραμα... Καλούμε τους αγνούς ανθρώπους της
Τουρκίας να γνωρίσουν και να συνεργαστούν με την τράπεζα με τους μεγάλους
στόχους». 
Ποιο σημείο, ποια λέξη αυτού του κειμένου να θίξει κανείς σημειολογικά; Σάμπως
δεν είναι πεντακάθαρο το μήνυμα: είμαστε στον αντίποδα των πολιτικών
(πειθαρχημένοι, έντιμοι, έχουμε αρχές), εσείς, σάρκα εκ της σαρκός μας (αγνά
τέκνα αυτής της χώρας), ελάτε να μεγαλουργήσουμε μαζί... Η τράπεζα ιδρύθηκε το
1984 ως First National Bank of Boston, μετονομάσθηκε σε ΟΥΑΚ Μπανκ Α.Ε. το
1996 και τον Αύγουστο του 2001 αγόρασε από τον Οργανισμό Ελέγχου Τραπεζών την
πτωχεύσασα στα χέρια ιδιώτη, μέχρι πριν λίγα χρόνια κρατική, Σούμερμπανκ, η
οποία πριν πτωχεύσει είχε αγοράσει άλλες έξι μικρές ιδιωτικές τράπεζες. Η ΟΥΑΚ
Μπανκ έχει τώρα περίπου 250 υποκαταστήματα σε όλη την Τουρκία, είναι, αυτή τη
στιγμή, η 11η μεγαλύτερη ιδιωτική τράπεζα της Τουρκίας και στόχος της είναι να
μπει στις πέντε πρώτες τα επόμενα τρία χρόνια. Έχει κανείς αμφιβολία ότι θα τα καταφέρει;
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17244N182</ED>
<ID>
ID:302709

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N18&aa=2</URL></REF>


Article

<CATEGORY>vin07</CATEGORY>

 <H2>Γλίτωσε τη θανατική ποινή ο νεαρός Αμερικανός Ταλιμπάν
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Πού ακριβώς βρίσκεται η νοητή γραμμή που χωρίζει τον προδότη από τον
παραστρατημένο νεαρό ρομαντικό; Και ο 20χρονος Καλιφορνέζος Τζον Γουόλκερ
Λιντ, ο οποίος στην εφηβεία του ασπάσθηκε το Ισλάμ και πριν από λίγες
εβδομάδες συνελήφθη αιχμάλωτος, πολεμώντας στο πλευρό των μαχητών της Αλ
Κάιντα και των Ταλιμπάν, τι από τα δύο είναι; Για το «λάθος» του αυτό πρέπει
να πληρώσει. Με τη ζωή του όμως; Τα ερωτήματα αυτά έχουν διχάσει, τα τελευταία
εικοσιτετράωρα, την αμερικανική κοινή γνώμη. 
Από τη Βοστώνη έως το Λος Άντζελες και από το Σικάγο έως το Τέξας, οι
Αμερικανοί ήταν διχασμένοι χθες ως προς την ανακοίνωση που έκανε ο υπουργός
Δικαιοσύνης των ΗΠΑ, Τζον Άσκροφτ, για το επίμαχο θέμα του Αμερικανού
Ταλιμπάν, με την οποία ουσιαστικά ο νεαρός γλιτώνει τη θανατική ποινή. 
Σύμφωνα με την ανακοίνωση αυτή, στον Γουόλκερ απαγγέλλονται κατηγορίες για
«συνωμοσία με σκοπό τη δολοφονία Αμερικανών που βρίσκονται εκτός ΗΠΑ,
υποστήριξη ξένων τρομοκρατικών οργανώσεων ­ συμπεριλαμβανομένης της Αλ Κάιντα,
και συμμετοχή σε απαγορευμένες συναλλαγές με τους Ταλιμπάν». Η ανώτατη ποινή
που μπορεί να επιβληθεί γι' αυτές τις κατηγορίες, είναι η ποινή της ισόβιας
κάθειρξης. Πράγμα που σημαίνει ότι ο νεαρός Γουόλκερ, ο οποίος τελικά θα
κριθεί από πολιτικό δικαστήριο και όχι από στρατοδικείο, γλιτώνει τη ζωή του. 
Η καταδίκη

Εν τω μεταξύ, σε 24 χρόνια κάθειρξη καταδικάστηκε, χθες, ο Μοκτάρ Χαουάρι, ο
32χρονος Αλγερινός συνεργάτης του Οσάμα Μπιν Λάντεν που επεδίωξε να
αιματοκυλίσει τους εορτασμούς του Millenium στο Λος Άντζελες, στις 31
Δεκεμβρίου 1999, ανατινάζοντας μία βαλίτσα με εκρηκτικά στο διεθνές αεροδρόμιο
του Λος Άντζελες 
Η συνωμοσία αποκαλύφθηκε όταν ο εγκέφαλός της, ο Αχμέντ Ρεσάμ, συνελήφθη ενώ
επιχειρούσε να εισέλθει στις ΗΠΑ από τον Καναδά με ένα αυτοκίνητο γεμάτο
εκρηκτικές ύλες, τον Δεκέμβριο του 1999. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17244N183</ED>
<ID>
ID:302747

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N18&aa=3</URL></REF>


Article

<CATEGORY>vin07</CATEGORY>

 <H2>Σεξισμός στο Σίτι
</H2><H4>Ανδροκρατούμενο το χρηματοπιστωτικό κέντρο της Βρετανίας
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Είναι σύνηθες φαινόμενο. Μέχρι πρόσφατα, ωστόσο, αποτελούσε ταμπού,
ελάχιστα από τα θύματά του έβρισκαν το θάρρος να το καταγγείλουν. Μέχρι
πρόσφατα... Διότι τώρα, ο σεξισμός στο Σίτι του Λονδίνου, στο χρηματοπιστωτικό
κέντρο της Βρετανίας, αρχίζει να τιμάται ακριβά.

Λονδίνο, Βρετανία: Η εικόνα είναι από το Διεθνές Πετρελαϊκό Χρηματιστήριο.
Δείχνει, όμως καθαρά, πόσο ανδροκρατούμενο παραμένει το Σίτυ. Με ό,τι αίσιο
συνεπάγεται για τις γυναίκες

Την περασμένη Πέμπτη, ένα βρετανικό δικαστήριο υποχρέωσε την τράπεζα
επενδύσεων Schroder Securities να καταβάλει σε μία πρώην υπάλληλό της 2,5
εκατομμύρια ευρώ εν είδει αποζημίωσης. Πρόκειται, σύμφωνα με την Επιτροπή Ίσων
Ευκαιριών (EOC), για την υψηλότερη αποζημίωση που έχει επιδικαστεί σε παρόμοια
δικαστική διαμάχη. 
Τα δικαστήρια 
Και εξηγούμεθα: η Τζούλι Μπάουερ, 35 ετών σήμερα, εργαζόταν στη Schroder
Securities ως αναλύτρια της αγοράς αλκοολούχων ποτών. Το 1999, έλαβε ως ετήσιο
πριμ παραγωγικότητας 40.000 ευρώ, ποσό που ισοδυναμούσε με δυόμισι μισθούς. Το
δικαστήριο, όμως, έκρινε ότι το πριμ αυτό ήταν «προσβλητικά χαμηλό» και ότι
εδόθη εσκεμμένα, με σκοπό να εξαναγκάσει την ενάγουσα σε παραίτηση. Πρέπει να
σημειωθεί ότι την ίδια χρονιά, οι δύο άρρενες συνάδελφοί της εισέπραξαν 1
εκατομμύριο και 680 χιλιάδες ευρώ αντίστοιχα, ήτοι 26 και 17 φορές μεγαλύτερο
ποσό. Η Μπάουερ, όμως, υπήρξε παράλληλα θύμα «επιθέσεων που αμφισβητούσαν την
προσωπικότητα και την επαγγελματική της ικανότητα». Ένα παράδειγμα: Σε κάποια
σύσκεψη, ένας από τους προϊσταμένους της δεν δίστασε να αναφωνήσει, ενώπιόν
της, «Αυτή η σπαστικιά όχι μόνο είχε καρκίνο, αλλά τώρα είναι και έγκυος από
πάνω!». 
Στη διάρκεια της δίκης, οι δικαστές είχαν την ευκαιρία να πάρουν μια μικρή
γεύση από τις προκαταλήψεις εν ισχύι στην εταιρεία. Ο γενικός διευθυντής της
εξήγησε στην έδρα ότι η Τζούλι Μπάουερ ήταν «παλαβή». Κι ένα άλλο διευθυντικό
στέλεχος την κατηγόρησε για «επιθετικότητα και αλαζονεία», δύο χαρακτηριστικά
μάλλον κολακευτικά σε αυτό το αδυσώπητα σκληρό περιβάλλον ­ υπό την προϋπόθεση
να αναφέρονται σε άνδρες. 
Σε έναν ανδροκρατούμενο κόσμο όπως το Σίτι, ο σεξισμός είναι δύσκολο να
καταπολεμηθεί. Οι γυναίκες εργαζόμενες καλούνται να συνηθίσουν τη
συγκαταβατική συμπεριφορά και τα προσβλητικά ­ συχνά χυδαία ­ σχόλια των
ανδρών συναδέλφων τους. Ακόμη κι αν το καταγγείλουν στη Διεύθυνση, εισπράττουν
συνήθως την εξήγηση ότι «φταίει το άγχος της δουλειάς». Οι εταιρείες τιμωρούν
κατά κανόνα τους άρρενες εργαζομένους μόνον όταν γίνουν αιτία να χαθούν
χρήματα. Και σε περίπτωση σεξουαλικής παρενόχλησης, σπεύδουν να έλθουν σε
συμβιβασμό με το θύμα προκειμένου να αποφύγουν την καταστροφική δημοσιότητα
που θα έφερνε μία δίκη. 
Τον περασμένο Μάρτιο, για παράδειγμα, η Ισαμπέλ Τεριγιόν εισέπραξε από την
ιαπωνική τράπεζα επενδύσεων Nomura 115.000 ευρώ ως αντάλλαγμα για την απόσυρση
της μήνυσης που είχε υποβάλει εναντίον της. Και είχε λόγους να διαμαρτύρεται.
Ένας συνάδελφός της τής είχε ζητήσει, μπροστά σε έναν πελάτη, να γδυθεί και να
του χαρίσει ένα μασάζ. Ένας άλλος, επαναλάμβανε μεγαλόφωνα ότι «από όλες τις
κοπέλες του γραφείου», ήταν η μοναδική με την οποία είχε όρεξη να «πηδηχτεί».
Ο επίλογος γράφτηκε όταν η Τεριγιόν επέστρεψε από την άδεια μητρότητας που
είχε λάβει. Και πληροφορήθηκε την απόλυσή της. 
Στη διάρκεια των πέντε τελευταίων ετών, συνολικά 35 εργαζόμενες στο Σίτι έχουν
προσφύγει στη Δικαιοσύνη για διακρίσεις που υπέστησαν εξαιτίας του φύλου τους.
Η πραγματικότητα ξεπερνά αναμφισβήτητα κατά πολύ αυτόν τον αριθμό. 
Είναι, όμως, να μη γίνει η αρχή. Να μη σπάσει το ταμπού. Και μετά την
πρόσφατη, πανηγυρική, δικαίωση της Τζούλι Μπάουερ, η αρχή έχει ήδη γίνει. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17244N431</ED>
<ID>
ID:302657

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N43&aa=1</URL></REF>


Article

<CATEGORY>vin07</CATEGORY>

 <H2>Ξεσπούν κατά του Γιασέρ Αραφάτ
</H2>
Η διαμαρτυρία. Διαδηλωτής γράφει συνθήματα κατά της σύλληψης του Αχμάντ Σααντάτ

Οργισμένες αντιδράσεις, διαδηλώσεις και απειλές κατά του Γιασέρ Αραφάτ
προκάλεσε η σύλληψη από την Παλαιστινιακή Αρχή του ηγέτη του Λαϊκού Μετώπου
για την Απελευθέρωση της Παλαιστίνης (FPLP). 
To Μέτωπο προειδοποίησε ότι η σύλληψη του Αχμάντ Σααντάτ, ο οποίος
καταζητείται από το Ισραήλ για τη δολοφονία του ακροδεξιού υπουργού Ρεχαβάμ
Ζεεβί, οδηγεί σε πλήρη αντιπαράθεση την Παλαιστινιακή Αρχή με το σύνολο των
Παλαιστινίων. 
Ο Χαλέντ Μεσχάλ, επικεφαλής του Πολιτικού Γραφείου της Χαμάς, δήλωσε ότι η
οργάνωση θα συνεχίσει τις επιθέσεις της κατά του Ισραήλ. «Η αντίσταση θα
συνεχιστεί σε όλες τις μορφές, συμπεριλαμβανομένων των επιθέσεων αυτοκτονίας»,
δήλωσε. «Αν η Παλαιστινιακή Αρχή συνεχίσει αυτόν τον δρόμο, θα σκάψει τον ίδιο
της τον λάκκο». 
Ανάλογη ανακοίνωση εξέδωσε και η Ισλαμική Τζιχάντ. 
Νωρίτερα, εκατοντάδες Παλαιστίνιοι είχαν ξεχυθεί στη Γάζα και τη Ραμάλα, σε
ένδειξη διαμαρτυρίας για τη σύλληψη του Σααντάτ. Ο τελευταίος είναι το πιο
υψηλόβαθμο στέλεχος των Παλαιστινίων που συλλαμβάνεται από τις παλαιστινιακές
αρχές, ύστερα από απαίτηση του Ισραήλ. 
Οι υπεύθυνοι της Παλαιστινιακής Αρχής δεν πτοήθηκαν όμως από τις διαδηλώσεις
αυτές. Και λίγο αργότερα προχώρησαν σε νέα σύλληψη, αυτή τη φορά ενός μέλους
της Φατάχ που εμπλέκεται στον φόνο ενός ηλικιωμένου Εβραίου εποίκου, την
περασμένη Τρίτη, κοντά στη Βηθλεέμ.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17244N432</ED>
<ID>
ID:302710

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N43&aa=2</URL></REF>


Article

<CATEGORY>vin07</CATEGORY>

 <H5>ΗΝΩΜΕΝΕΣ ΠΟΛΙΤΕΙΕΣ
</H5><H2>Τα μικρόβια που «δείχνουν» στο Διάστημα
</H2>
Αμερικανοί ερευνητές ανακάλυψαν μια αποικία μικροοργανισμών, τελείως άγνωστων
στη Γη, των οποίων η λειτουργία μπορεί να δώσει στους επιστήμονες ενδείξεις
για ανάλογα οικοσυστήματα σε άλλους πλανήτες. 
Αυτό αναφέρεται στο τελευταίο τεύχος της βρετανικής επιστημονικής επιθεώρησης
«Nature». 
Τα μικρόβια αυτά, που παρόμοια δεν υπάρχουν στον πλανήτη μας, ανακαλύφθηκαν
στην Πολιτεία του Άινταχο στις ΗΠΑ, σε θερμές πηγές που βρίσκονται σε βάθος
διακοσίων μέτρων. 
Η ενέργειά τους προέρχεται από το υδρογόνο που βρίσκεται στους πυριγενείς
βράχους και τα μικρόβια αυτά παράγουν μεθάνιο. Οι επιστήμονες πιστεύουν πως
ανάλογες συνθήκες περιβάλλοντος είναι πιθανόν να υπάρχουν στην επιφάνεια του
Άρη ή στην Ευρώπη, τον δορυφόρο του Δία. Επικεφαλής των ερευνητών,ήταν ο
Φράνσις Τσάπελ από το Γεωλογικό Ινστιτούτο της Νότιας Καρολίνας
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17244N433</ED>
<ID>
ID:302748

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N43&aa=3</URL></REF>


Article

<CATEGORY>vin07</CATEGORY>

 <H5>ΒΟΡΕΙΑ ΘΑΛΑΣΣΑ
</H5><H2>Τεράστιο κοίτασμα πετρελαίου
</H2>
Νέο κοίτασμα πετρελαίου, το σημαντικότερο εδώ και τουλάχιστον δέκα χρόνια,
ανακαλύφθηκε στη Βόρεια θάλασσα, όπως ανακοίνωσε η βρετανική κυβέρνηση
επικαλούμενη πληροφορίες από την καναδική πετρελαική εταιρεία Pan Canadian Energy.

Το κοίτασμα, που βρίσκεται περίπου 100 χιλιόμετρα βορειοανατολικά του
Αμπερντίν της Σκωτίας, θα μπορούσε να παράγει μέχρι και 400 εκατομμύρια
βαρέλια πετρελαίου, σύμφωνα με την εταιρεία. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17244N434</ED>
<ID>
ID:302776

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N43&aa=4</URL></REF>


Article

<CATEGORY>vin07</CATEGORY>

 <H5>ΝΙΓΗΡΙΑ
</H5><H2>Στη φυλακή ως «πόρνη»
</H2>
Άλλη μία Νιγηριανή, που αν κριθεί ένοχη για μοιχεία κινδυνεύει να καταδικαστεί
σε θάνατο διά λιθοβολισμού, φυλακίστηκε μαζί με τη μόλις ενός μηνός κόρη της. 
Η 28χρονη Χαφσάτου Αμπουμπακάρ και η κόρη της Αϊσάτου κρατούνται στη φυλακή
του Σοκότο και θα δικαστούν στις 21 Ιανουαρίου. Η Χαφσάτου Αμπουμπακάρ
καταγγέλθηκε από τους γείτονες της τον περασμένο μήνα επειδή ήταν έγκυος χωρίς
να έχει παντρευτεί. Κρίθηκε ένοχη για «πορνεία», αλλά κινδυνεύει να
κατηγορηθεί και για μοιχεία αν αποδειχθεί ότι είχε παντρευτεί στο παρελθόν.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17244N435</ED>
<ID>
ID:302793

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N43&aa=5</URL></REF>


Article

<CATEGORY>vin07</CATEGORY>

 <H5>ΠΑΤ ΚΟΞ
</H5><H2>Πρόσωπα
</H2><H2>Η Ευρώπη στην καρδιά του
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πρώην δημοσιογράφος και πανεπιστημιακός, ο Πατ Κοξ θα προεδρεύσει ώς το
2004 του Ευρωπαϊκού Κοινοβουλίου.

Πατ Κοξ. Πρωτοστάτησε στην εκστρατεία για την αποπομπή της Επιτροπής Σαντέρ

Στα 49 του, ο Πάτρικ Κοξ (όλος ο κόσμος τον φωνάζει Πατ) είναι ένας βετεράνος
της ιρλανδικής και της ευρωπαϊκής κοινοβουλευτικής σκηνής. Πατέρας έξι
παιδιών, είχε όπως κάθε πολιτικός μια-δυο πολιτικές ήττες στην Ιρλανδία. Έχει
και μια κρυφή πληγή: έχασε ένα κοριτσάκι, που το χτύπησε φορτηγό. Αλλά είναι
πάντα χαμογελαστός, εγκάρδιος και μαχητικός και φημίζεται για την αγάπη του
για τη δουλειά και για την ακεραιότητά του. Στις Βρυξέλλες, λέει, ο οδηγός του
κερδίζει περισσότερα απ' αυτόν, αφού οι Ιρλανδοί ευρωβουλευτές είναι από τους
πιο κακοπληρωμένους. 
Γεννήθηκε το 1952 στο Δουβλίνο και ο πατέρας του ήταν ωρολογοποιός. Το 1974
αποφοίτησε από το περίφημο Τρίνιτυ Κόλετζ με πτυχίο στην Οικονομία και δίδαξε
οκτώ χρόνια την επιστήμη αυτή. Το 1982 έγινε δημοσιογράφος-παρουσιαστής της
ιρλανδικής τηλεόρασης, αργότερα εντάχθηκε στους κεντρώους Προοδευτικούς
Δημοκράτες και έγινε γενικός γραμματέας τους. Εξελέγη ευρωβουλευτής το 1989
και στο εθνικό Κοινοβούλιο το 1992, αλλά είκοσι μήνες μετά αποχώρησε από το
κόμμα αφού απέτυχε να εκλεγεί αρχηγός του. Το 1994 επανεξελέγη ευρωβουλευτής,
τούτη τη φορά ανεξάρτητος, και το 1998 έγινε πρόεδρος της Ομάδας των
Φιλελευθέρων (53 βουλευτές). Το 1999 πρωτοστάτησε στην εκστρατεία για την
αποπομπή της Επιτροπής Σαντέρ, που κατηγορήθηκε για σκάνδαλα. 
Πεπεισμένος ευρωπαϊστής, ο Κοξ εξελέγη πρόεδρος του Ευρωκοινοβουλίου χάρη σε
μια συμφωνία που συνήψαν οι Φιλελεύθεροι το 1999 με το δεξιό Ευρωπαϊκό Λαϊκό
Κόμμα για να μοιραστούν μεταξύ τους την πενταετή προεδρική θητεία ­ η Φονταίν
ήταν πρόεδρος για δυόμισι χρόνια και ο Κοξ θα είναι πρόεδρος ώς τις
ευρωεκλογές του 2004. Είναι πολύ καλός ρήτορας και θαυμάσιος στις δημόσιες
σχέσεις και θέλει να αναδείξει το Κοινοβούλιο στην ευρωπαϊκή κοινή γνώμη.
Θέλει επίσης μεταρρυθμίσεις ­ να εκλέγεται ο πρόεδρος της Επιτροπής, να
αυξηθούν οι εξουσίες του Κοινοβουλίου... ­ και η εποχή προσφέρεται, αφού η
Ένωση βρίσκεται στο κατώφλι της διεύρυνσης και επίκειται η έναρξη της
επανεξέτασης των ευρωπαϊκών θεσμών. 
Το πρώτο που θα πρέπει πάντως να κάνει ο Κοξ είναι να πείσει τους συμπατριώτες
του να αναθεωρήσουν την αρνητική ψήφο του Ιουνίου του 2001 και να απαντήσουν
«ναι» στο δεύτερο δημοψήφισμα για τη Συνθήκη της Νίκαιας που θα
πραγματοποιηθεί το 2002. «Πολλοί Ιρλανδοί έβαλαν την Ευρώπη στην τσέπη τους
και όχι στην καρδιά τους», εξηγεί στη «Λε Μοντ». Και θέλει να βγάλουν ψεύτη
τον Όσκαρ Ουάιλντ, που είχε γεννηθεί στο Δουβλίνο και έλεγε πως οι Ιρλανδοί
«ξέρουν την τιμή του κάθε πράγματος, αλλά δεν εκτιμούν την αξία κανενός».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17244N441</ED>
<ID>
ID:302658

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N44&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Η μονομαχία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο αναγνωρισμένος επιζητεί την επιδοκιμασία του ατάλαντου. Ο διανοούμενος
εκλιπαρεί για το ενδιαφέρον του τυράννου. Περίεργο ον ο άνθρωπος, βαθύτατα αντιφατικό.

Μιχαήλ Μπουλγκάκοφ: Δεν θα τα καταφέρω να μιλήσω με τον Στάλιν!

Ήταν ένας από τους πιο ταλαντούχους, πιο οξείς και πιο καταδιωγμένους
θεατρικούς συγγραφείς και μυθιστοριογράφους της γενιάς του. Την τελευταία
δεκαετία της ζωής του, τον είχαν βάλει στη ναφθαλίνη, η λογοκρισία δεν τον
άφηνε να αναπνεύσει. Μιλάμε βέβαια για μια άγρια εποχή, τη Ρωσία του Στάλιν,
όπου κανονικά ένας διανοούμενος του μεγέθους του Μιχαήλ Μπουλγκάκοφ θα έπρεπε
να σαπίζει στα γκουλάγκ. Εκείνος, όμως, είχε κάνει τη σωστή κίνηση: το 1930
έστειλε μια απελπισμένη επιστολή στον Στάλιν, ζητώντας του να επιτρέψει τη
δημοσίευση του έργου του. Και ο δικτάτορας ­ ω του θαύματος! ­ του τηλεφώνησε.
Κι αν δεν ικανοποίησε το αίτημά του, εξασφάλισε τουλάχιστον την επιβίωση του
συγγραφέα, διορίζοντάς τον βοηθό σκηνοθέτη στο Θέατρο Τέχνης. 
Την επανάληψη μιας τέτοιας κίνησης ζητούσε απεγνωσμένα ο Μπουλγκάκοφ στη δύση
της ζωής του, όπως δείχνουν το ημερολόγιό του και οι επιστολές του προς τη
γυναίκα του που δόθηκαν πρόσφατα στη δημοσιότητα στη Μόσχα. «Δεν μπορώ, δεν θα
τα καταφέρω να μιλήσω με τον Στάλιν», παραληρούσε στο κρεβάτι του απελπισμένος
και ημίτυφλος, λίγο πριν από το τέλος. Τρεις φίλοι του, ηθοποιοί στο Θέατρο
Τέχνης, είχαν στείλει επιστολή στον γραμματέα του Στάλιν, ζητώντας την
παρέμβασή του. «Η μόνη ελπίδα σωτηρίας είναι μια ισχυρή θετική ανατροπή, που
θα δώσει και πάλι στον Μπουλγκάκοφ τη θέληση να ζήσει». Η ανατροπή δεν θα
μπορούσε να έλθει παρά μόνον από τον δικτάτορα. Αλλά δεν ήλθε ποτέ. 
Ο συγγραφέας του «Μαιτρ και της Μαργαρίτας» είχε κάνει ό,τι μπορούσε. Για την
ακρίβεια, τα είχε παίξει όλα για όλα. Έγραψε το «Batum», ένα θεατρικό έργο με
πρωταγωνιστή τον Στάλιν στα νιάτα του, δώρο για τα εξηκοστά γενέθλιά του.
Ήλπιζε ότι θα μπορούσε να το ανεβάσει. Αλλά το καθεστώς το απαγόρευσε. Ίσως
γιατί δεν ήταν αρκετά εξυμνητικό. Ίσως, επισημαίνει η ανταποκρίτρια της
Στάμπα, επειδή ο Μπουλγκάκοφ παραβίασε τους κανόνες του παιχνιδιού της
γάτας με το ποντίκι που έπαιζε μαζί του ο ηγέτης του Κρεμλίνου. Ήταν η αρχή
του τέλους. «Προς τα πού πηγαίνουμε, προς τον θάνατο;» ρώτησε ο Μπουλγκάκοφ τη
γυναίκα του, την Ελένε Σεργκέεβνα, οδηγώντας προς το σπίτι. Άρχισε να χάνει
την όρασή του, τον έπιαναν φοβερές ημικρανίες, πανικοβλήθηκε. Η δημόσια δήλωση
του Στάλιν ότι το «Batum» είναι ένα «καλό έργο» δεν ήταν αρκετή για να τον
βγάλει από την απελπισία. 
Η τελευταία λέξη του Μπουλγκάκοφ ήταν «Φως!», η ίδια με του Μολιέρου κατά τον
θάνατό του. Την επομένη, ένας άνδρας τηλεφώνησε στο Θέατρο Τέχνης: «Είμαι ο
γραμματέας του Στάλιν. Είναι αλήθεια ότι ο σύντροφος Μπουλγκάκοφ πέθανε;».
Ήταν αλήθεια. Το τηλέφωνο έκλεισε χωρίς άλλη κουβέντα. Η μονομαχία είχε λάβει τέλος.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17244N442</ED>
<ID>
ID:302711

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N44&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<H3>«Ο Οσάμα... </H3>
... Μπιν Λάντεν, ο άνανδρος δολοφόνος, σάς εγκατέλειψε». Φορώντας κοστούμι,
πουκάμισο, γραβάτα, ξυρισμένος και με τα μαλλιά κοντά, ο Οσάμα χαμογελά. Κι
από πίσω ένα πτώμα, προφανώς ενός μαχητή της Αλ Κάιντα. Αυτό το φωτομοντάζ
εντάσσεται στη νέα προπαγανδιστική εκστρατεία των Αμερικανών στο Αφγανιστάν,
την οποία έχουν αναλάβει να φέρουν εις πέρας τα αμερικανικά αεροπλάνα που
πετούν πάνω από τη χώρα. Όταν ρωτήθηκε για τις μεθόδους που χρησιμοποιεί η
αμερικανική προπαγάνδα, ο Αμερικανός υπουργός Αμύνης Ντόναλντ Ράμσφελντ πέταξε
το μπαλάκι στον αντίπαλο: «Όλα όσα αφορούν τις δραστηριότητες του Μπιν Λάντεν
στον κόσμο στηρίζονται στο ψέμα». Αυτή η βροχή των προκηρύξεων, που πέφτει από
τον ουρανό όπως οι βόμβες και η ανθρωπιστική βοήθεια, σηματοδοτεί το τρίτο
στάδιο της εκστρατείας στο Αφγανιστάν. <H3>Η αμερικανική... </H3>
... προπαγάνδα έχει χρησιμοποιήσει ώς τώρα διάφορες μεθόδους, προσαρμόζοντας
πάντα τις λέξεις της τόσο στο κοινό της (πολίτες, στρατιωτικοί) όσο και στην
επιτόπια κατάσταση. Όταν προετοιμάζονταν οι στρατιωτικές επιχειρήσεις, πρώτο
μέλημα της αμερικανικής «επικοινωνίας» ήταν να προσελκύσει τον πληθυσμό του
Αφγανιστάν δυσφημώντας τόσο τους τρομοκράτες όσο και εκείνους που τους
παρείχαν καταφύγιο, τους Ταλιμπάν. Η διαφορά ήταν εμφανής. Από τη μια πλευρά
υπήρχε το «αγαπητό Αφγανιστάν» και ο «τιμημένος αφγανικός λαός» που πρέπει να
«ξαναγίνει ισότιμο μέλος της διεθνούς κοινότητας», κι από την άλλη οι
«εγκληματίες, που καταστρέφουν τη ζωή και τα δικαιώματα του αφγανικού λαού,
μεταχειρίζονται τις γυναίκες ως σκλάβους και τον υπόλοιπο πληθυσμό όχι πολύ
καλύτερα, περιφρονούν τον αφγανικό πολιτισμό, την ισλαμική παράδοση και το
ένδοξο παρελθόν της χώρας». Για να δικαιολογηθεί η στρατιωτική επέμβαση στο
Αφγανιστάν, έπρεπε φυσικά να γίνεται συνεχώς αναφορά στις τρομοκρατικές
επιθέσεις της 11ης Σεπτεμβρίου. <H3>Πώς... </H3>
... να ευαισθητοποιηθεί όμως ο αφγανικός λαός για ένα γεγονός που συνέβη τόσο
μακριά; Αποφασίστηκε έτσι να δοθεί έμφαση στα θύματα των επιθέσεων, και κυρίως
σε ορισμένα απ' αυτά. «Μεταξύ των θυμάτων υπήρχε ένα κοριτσάκι δύο ετών, που
μόλις είχε μάθει να ντύνεται μόνο του», αναφέρεται σε μια προκήρυξη, η οποία
προσθέτει ότι σκοτώθηκαν «αστυνομικοί, πυροσβέστες, καθηγητές, γιατροί,
μητέρες, πατέρες, αδελφές και αδελφοί». Για τους επιχειρηματίες και τους
χρηματιστές που σκοτώθηκαν στους Δίδυμους Πύργους δεν υπάρχει καμιά αναφορά,
ούτε για τους υπαλλήλους του Πενταγώνου. Αυτοί δεν συγκινούν. <H3>Όσο... </H3>
... περνούσε ο καιρός, και γινόταν σαφής η έκβαση των επιχειρήσεων, η
αμερικανική προπαγάνδα άρχισε να στρέφεται περισσότερο προς τους Ταλιμπάν.
«Προσοχή, Ταλιμπάν: είστε καταδικασμένοι. Το γνωρίζατε; Από τη στιγμή που οι
τρομοκράτες τους οποίους υποστηρίζετε κατέλαβαν τα αεροπλάνα μας, καταδικάσατε
εαυτούς σε θάνατο. Οι αμερικανικές ένοπλες δυνάμεις ήλθαν για να αποδώσουν
δικαιοσύνη για τους νεκρούς μας. Εκπαιδευμένοι στρατιώτες είναι αποφασισμένοι
να συντρίψουν τους τρομοκράτες του Οσάμα Μπιν Λάντεν, καθώς και τους Ταλιμπάν
που υποστηρίζουν τους ίδιους και τις πράξεις τους»
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17244N443</ED>
<ID>
ID:302749

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N44&aa=3</URL></REF>


Article

<CATEGORY>vin08</CATEGORY>

 <H2>Ξεκαθάρισμα τώρα </H2><H4>Συνάντηση σήμερα Καρατζά - Κωστόπουλου
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Οι λευκοί γάμοι δεν κρατούν πολύ. Έτσι, Εθνική και Alpha Bank σχεδιάζουν να
πάρουν τις τελικές τους αποφάσεις για το αν θα προχωρήσει ή όχι η μεταξύ τους
συγχώνευση μέσα στις αμέσως προσεχείς εβδομάδες. 
Αρνητικός είναι ο απολογισμός του εγχειρήματος της συγχώνευσης για τους
μετόχους της Εθνικής Τράπεζας και της Alpha Bank. Αναλυτικά στη σελ. 46. 
Σύμφωνα με μια εκδοχή, οι επίσημες ανακοινώσεις θα γίνουν πριν ακόμα κι από το
τέλος Ιανουαρίου. Κορυφαία στελέχη και των δύο τραπεζών τόνισαν χθες στα «ΝΕΑ»
ότι «το θέμα δεν μπορεί να τραβήξει επί μακρόν, για πολλούς και ουσιαστικούς
λόγους, οι οποίοι έχουν να κάνουν τόσο με τη λειτουργία των δύο ιδρυμάτων,
αλλά και γενικότερα με την εθνική οικονομία και το Χρηματιστήριο». Η κατάσταση
θα ξεκαθαρίσει μέσα στα αμέσως επόμενα εικοσιτετράωρα. 
Σήμερα στις 11 π.μ. επρόκειτο να συναντηθούν οι επικεφαλής των δύο τραπεζών
κ.κ. Θ. Καρατζάς, της Εθνικής και Ι. Κωστόπουλος, της Alpha Bank, προκειμένου
να θέσουν τις βάσεις της τελικής φάσης του διαλόγου. Τα επιτελεία της ΕΤΕ και
της Alpha επεξεργάσθηκαν τις τελικές θέσεις σε συσκέψεις που έγιναν χθες. Τα
κρίσιμα προς διευκρίνιση θέματα είναι πολλά, αλλά ως σημαντικότερα κρίνονται
αυτά που έχουν να κάνουν με την ισότιμη κατανομή ρόλων και αρμοδιοτήτων στο
πλαίσιο της νέας Εθνικής και ειδικότερα αν θα ισχύσει το 50%-50% ή το 60%-40%. 
Θ. Καρατζάς - Ι. Κωστόπουλος. Θέτουν σήμερα τις βάσεις της τελικής φάσης του
διαλόγου 
Επίσης θα πρέπει να διευκρινιστεί και το μείζον θέμα του νέου οργανογράμματος
και του μοντέλου διοίκησης της τράπεζας που θα προκύψει από τη συγχώνευση, αν
τελικώς γίνει. Διευκρινίζεται ότι ενώ στην περίπτωση της Εθνικής η άσκηση
πολιτικής στηρίζεται κυρίως σε επίπεδο υποδιοικητών, στην Alpha Bank
σημαίνοντα ρόλο παίζουν και οι γενικοί διευθυντές. Επίσης θα πρέπει να
προσδιοριστεί ο τρόπος με τον οποίο οι δύο πλευρές αντιλαμβάνονται τον όρο
«λειτουργία με ιδιωτικοοικονομικά κριτήρια», πάνω στον οποίο έχει αναπτυχθεί
ολόκληρη φιλολογία από την ημέρα που ανακοινώθηκε η πρόθεση συγχώνευσης. Δεν
είναι τυχαίο ότι τα ζητήματα αυτά αναφέρονται και στο κείμενο της προχθεσινής
ανακοίνωσης. Πάντως, προγραμματισμένη συνεδρίαση της Εκτελεστικής Επιτροπής
δεν υπάρχει. 
<H3>Το πλαίσιο του διαλόγου
</H3>
Δύο πράγματα δεν πρόκειται να συζητηθούν σήμερα, κατά την κρίσιμη συνάντηση
Καρατζά - Κωστόπουλου. Το όνομα της τράπεζας που θα προκύψει από τη συγχώνευση
και η σχέση ανταλλαγής. Αυτά θεωρούνται δεδομένα. Τα υπόλοιπα θέματα της
ατζέντας θα είναι ανοικτά. Όπως, για παράδειγμα, αυτό των αρμοδιοτήτων, του
οργανογράμματος, της λειτουργικής συγχώνευσης ή αυτό του μοντέλου διοίκησης
(γενικοί διευθυντές κ.λπ.). Η «βασική γραμμή» θα είναι ότι συνομιλούν ισότιμα,
ο ένας με τον άλλο, ως συνέταιροι. Το δύσκολο σημείο όμως θα είναι η
αντανάκλαση των δυνάμεων των δύο τραπεζών στην κατανομή των ρόλων.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17244N451</ED>
<ID>
ID:302665

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Συγχωνεύσεων συνέπειες... </H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Μπορεί η υπόθεση της συγχώνευσης της Εθνικής Τράπεζας με την Alpha Bank να
υποκινήθηκε και από την κυβέρνηση για να εισπράξει πολιτικά οφέλη, όμως,
γεγονός είναι ότι η κίνηση αυτή απαντά στην ανάγκη δημιουργίας μεγάλων
επιχειρηματικών σχημάτων στην Ελλάδα ώστε να ανταγωνιστούν με καλύτερους όρους
στο καθεστώς της ευρωζώνης. 
Έτσι δεν πρόκειται μόνο για ένα «πυροτέχνημα» χωρίς αιτία. Είναι μία κίνηση
που, καλώς ή κακώς, απορρέει από τους ίδιους τους κανόνες του παιγνιδιού στο
περιβάλλον της ευρωζώνης ή αλλιώς από τις νομοτέλειες κίνησης των οικονομιών
στην εποχή της παγκοσμιοποίησης. Και οι νομοτέλειες αυτές θα εξακολουθήσουν να
ισχύουν στην οικονομία ανεξάρτητα από την έκβαση του αρραβώνα μεταξύ των δύο
τραπεζών. Αν δεν συγχωνευθούν τώρα η Εθνική με την Alpha Bank, αργά ή γρήγορα
θα αναζητήσουν άλλους παρτενέρ, ενώ το ίδιο αναμένεται να κάνουν και άλλες
τράπεζες και επιχειρήσεις. 
Όμως οι νομοτέλειες της νέας εποχής δεν περιορίζονται μόνο στις συγχωνεύσεις.
Η διαδικασία συγκεντροποίησης, εφόσον προκαλεί αλλαγές στην ίδια τη δομή της
οικονομίας, μεταβάλλει και καθετί που επηρεάζεται απ' αυτήν, όπως για
παράδειγμα τις εργασιακές σχέσεις. 
Άρα, στην προκειμένη περίπτωση, το ζητούμενο είναι εάν υπάρχει πρόβλεψη για
όλες αυτές τις αλλαγές, ώστε να υπάρξει και ο απαιτούμενος σχεδιασμός για την
αντιμετώπισή τους.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17244N452</ED>
<ID>
ID:302744

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N45&aa=2</URL></REF>


Article

<CATEGORY>vin08</CATEGORY>

 <H2>Η επόμενη μέρα για ΕΤΕ - Αlpha
</H2><H4>Οι φιλοδοξίες της Εθνικής και οι προοπτικές της Αlpha Βank
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Τόσο στην Εθνική όσο και στην Alpha Bank γνωρίζουν πως "ό,τι δεν
ανανεώνεται, εξαφανίζεται". Κατά συνέπεια, αν ο μεταξύ τους "λευκός γάμος"
καταλήξει σε οριστικό διαζύγιο, θα πρέπει να φροντίσουν για την επόμενη ημέρα.
Οι εναλλακτικές λύσεις που υπάρχουν είναι πολλές. Οι πιθανότερες, είναι οι εξής:

Πριν από 1,5 χρόνο περίπου η Εθνική Τράπεζα είχε ξεκινήσει τη διαδικασία
εσωτερικού ελέγχου βρετανικής τράπεζας, με έδρα το Λονδίνο και κύριο
αντικείμενο δραστηριοποίησης τη στεγαστική πίστη. Στόχος της κίνησης ήταν η
εξαγορά της. Τελικώς, για λόγους που δεν αφορούν στην Εθνική, η προσπάθεια δεν
ευοδώθηκε. Ανεξαρτήτως του αποτελέσματος όμως, το γεγονός είναι αποδεικτικό
των προθέσεων της μεγαλύτερης ελληνικής τράπεζας. Να ισχυροποιηθεί ακόμη
περισσότερο, σε διεθνές επίπεδο αυτή τη φορά. Άλλωστε, μέσω της σύζευξης με
την Alpha Bank, κι αυτός ο στόχος εξυπηρετείται απόλυτα. Η προσπάθεια της
Εθνικής να εντοπίσει στη Δυτική, αλλά και στην Κεντρική Ευρώπη, ένα μεγάλο
πιστωτικό ίδρυμα, το οποίο θα καλύπτει τις προϋποθέσεις που έχει θέσει, για να
προχωρήσει στην εξαγορά του, δεν σταμάτησαν ποτέ. Στο άμεσο μέλλον, δεν
αποκλείεται μάλιστα να ενταθούν. Επίσης, στα σχέδιά της είναι η αύξηση της
παρουσίας της στις ΗΠΑ. Πρόσφατα, προχώρησε στην εξαγορά μιας μικρής τράπεζας
με έδρα τη Νέα Υόρκη. Δεν θα πρέπει να αποκλείεται όμως και νέα εξαγορά, ακόμα
και μέσα στο επόμενο δωδεκάμηνο. Βασική αρχή της Εθνικής όμως ήταν και
παραμένει η εξής: "Ό,τι κι αν γίνει, η έδρα των αποφάσεων θα παραμείνει στην
Αθήνα". Στο "εσωτερικό μέτωπο", πέραν της Alpha Bank, τα περιθώρια ανάπτυξης
της τράπεζας μέσω συνεργασιών είναι μάλλον περιορισμένα (σ.σ. το ίδιο ισχύει
αντίστοιχα και για την Alpha). Ένα ενδεχόμενο που είχε εξετασθεί στις αρχές
του 2000 και αφορούσε σε μια προσέγγιση με την Τράπεζα Πειραιώς, συγκεντρώνει
ελάχιστες πιθανότητες επανενεργοποίησης. Όμως, υπάρχουν δύο στόχοι, που
ενδεχομένως να καλύπτουν, ως ένα βαθμό, τις φιλοδοξίες της Εθνικής. Ο ένας
είναι η Αγροτική Τράπεζα, για την οποία πρόσφατα, κορυφαίο στέλεχος της
Εθνικής αναφερόταν με κολακευτικά λόγια, αλλά σε καθαρά θεωρητικό επίπεδο. Ο
δεύτερος είναι το Ταχυδρομικό Ταμιευτήριο (σ.σ. το οποίο, σημειωτέον, είναι
σημαντικός μέτοχος της Εθνικής), αν και όποτε βεβαίως "ανοίξει" το
συγκεκριμένο θέμα. 
Οι επαφές της Alpha Bank 
Μια εβδομάδα πριν οι επαφές Εθνικής - Alpha Bank μπουν στην τελική τους
ευθεία, δηλαδή στο δεύτερο δεκαπενθήμερο του Σεπτεμβρίου, εκπρόσωπος ιταλικής
τράπεζας επισκέφθηκε τα κεντρικά γραφεία της Alpha στην Αθήνα, μεταφέροντας
ένα κατ' αρχήν ενδιαφέρον για τη σύναψη μιας στρατηγικής συμμαχίας. Για την
ιστορία, ο λόγος δεν αφορά στην Unicredito - οι συζητήσεις με την οποία
σταμάτησαν ήδη από τον περασμένο Αύγουστο - αλλά σε μικρότερο πιστωτικό
ίδρυμα. Η απάντηση των στελεχών της Alpha ήταν αρνητική. Άλλωστε, δύο
εβδομάδες πριν είχαν διακόψει κάθε συζήτηση και με τη γαλλική ΒΝΡ Paribas που
γίνονταν για τον ίδιο λόγο. Ακόμα και κατά τη διάρκεια των συζητήσεων με την
Εθνική όμως, διάφοροι ξένοι οίκοι, λειτουργώντας κυρίως ως μεσολαβητές,
μετέφεραν στην Alpha το κατ' αρχήν ενδιαφέρον ξένων τραπεζών. Μεταξύ άλλων,
και μιας ολλανδικής. Η απάντηση ήταν σταθερά αρνητική. Οι φήμες που ήθελαν
στις αρχές της εβδομάδας είτε την ΒΝΡ Paribas είτε την Unicredito να
ετοιμάζονται να καταθέσουν προσφορά, χαρακτηρίζονται αρμοδίως ψευδείς. Το
πιθανότερο ενδεχόμενο είναι ότι στο αμέσως επόμενο διάστημα, η Alpha δεν
πρόκειται να ασχοληθεί σοβαρά με την προοπτική σύναψης στρατηγικής συμμαχίας
με ξένη τράπεζα. Και στο σημείο αυτό θα πρέπει να διευκρινισθεί ότι η Goldman
Sachs, η οποία κατά το πρόσφατο παρελθόν λειτούργησε για λογαριασμό της Alpha
στο εξωτερικό γι' αυτό το ζήτημα, δεν έχει λάβει καμία νεώτερη εντολή
ανανέωσης αυτού του ενδιαφέροντος. Στη μεγαλύτερη ιδιωτική τράπεζα της χώρας
δεν επιθυμούν επ' ουδενί λόγω να δώσουν αφορμή για σχόλια του τύπου "δεν τα
βρίσκουν με την Εθνική, γιατί είχαν υπόψη τους άλλη, ξένη, τράπεζα". Βεβαίως,
στην "άκρη του μυαλού τους" θα υπάρχει πάντα το ενδεχόμενο να βρεθούν ενώπιον
μιας επιθετικής κίνησης. Αλλά αυτός είναι ένας παράγοντας που δεν μπορεί να
προβλεφθεί από κανέναν.

<H3>1. ΕΞΑΓΟΡΕΣ </H3>
Η Εθνική έψαχνε και παλαιότερα για εξαγορά τράπεζας στην Ευρώπη. Το ίδιο θα
κάνει και τώρα. Εντός ελληνικών ορίων, η ΑΤΕ θα μπορούσε να είναι στόχος

<H3>2. ΜΝΗΣΤΗΡΕΣ </H3>
Οι συζητήσεις της Alpha Bank με την ΒΝΡ Paribas σταμάτησαν τον Σεπτέμβριο. Ένα
μήνα νωρίτερα είχαν σταματήσει οι συζητήσεις και με την Unicredito

<H3>3. ΚΙΝΗΣΕΙΣ </H3>
Στην Alpha Bank δεν θέλουν να δώσουν αφορμή για σχόλια του τύπου «δεν τα
βρίσκουν με την Εθνική, λόγω ξένης τράπεζας». Άρα, θ' αποφύγουν κινήσεις

<H3>Διχογνωμία στην ΟΤΟΕ
</H3>
Η ένταση των ημερών μεταφέρθηκε χθες στην ΟΤΟΕ. Το Γενικό Συμβούλιό της με
απόφασή του, στην οποία κατέληξε κατά πλειοψηφία, τόνισε ότι «η κρίση που
προέκυψε δεν αφορά σε διαφορές μεταξύ των εργαζομένων ή της συνδικαλιστικής
τους εκπροσώπησης, αλλά αθέτηση των συμφωνιών σχετικά με την άσκηση του
management στη νέα τράπεζα», ενώ σε άλλο σημείο υπογράμμισε ότι «η
χρησιμοποίηση της φράσης "ισότιμων τραπεζών" δεν αντιμετωπίζει τους
πραγματικούς συσχετισμούς δύναμης σε ό,τι αφορά τα μεγέθη των δύο τραπεζών»
και «εύλογα γεννιούνται σοβαρά ερωτηματικά σχετικά με την εξέλιξη των
διαδικασιών της συγχώνευσης». 
Η διατύπωση αυτή προκάλεσε την αντίδραση του κ. Τ. Γκιάτη, προέδρου του
συλλόγου των εργαζομένων στην Alpha Bank και γενικού συμβούλου της ΟΤΟΕ, ο
οποίος τόνισε ότι κατ' αυτόν τον τρόπο η ΟΤΟΕ αναλαμβάνει τη ευθύνη για το
διαφαινόμενο ναυάγιο της συγχώνευσης. 
Η ΟΤΟΕ πάντως, με την απόφασή της, ζήτησε «την υλοποίηση κι όχι τη ακύρωση των
συμφωνιών σχετικά με το management» και προειδοποίησε ότι «αν δεν τηρηθούν οι
όροι, τότε δεν στηρίζει την πορεία τής συγχώνευσης και οι πραγματικοί
υπεύθυνοι ας αναλάβουν τις ευθύνες τους».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17244N461</ED>
<ID>
ID:302666

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N46&aa=1</URL></REF>


Article

<CATEGORY>vin08</CATEGORY>

 <H2>Έχασαν οι μέτοχοι </H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Αρνητικός είναι ο απολογισμός του εγχειρήματος της συγχώνευσης για τους
μετόχους της Εθνικής Τράπεζας και της Alpha Bank. Από την ημερομηνία που
ανακοινώθηκε η πρόθεση συγχώνευσης (31 Οκτωβρίου 2001) μέχρι χθες η τιμή της
μετοχής της Εθνικής Τράπεζας μειώθηκε κατά 14,45%, ενώ της Alpha Bank κατά
7,18%. 
Η εμπορευσιμότητα των μετοχών της Εθνικής Τράπεζας και της Alpha Bank δεν
παρουσίασε μεταβολή στο διάστημα που μεσολάβησε από την αναγγελία της
συγχώνευσης έως τη «διάσταση». Εξαίρεση αποτελούν οι κρίσιμες ημερομηνίες,
όταν ανακοινώθηκε η πρόθεση του «γάμου», αλλά και όταν τα σύννεφα άρχισαν να
μαυρίζουν και να έρχεται η «διάσταση». Στις ημερομηνίες αυτές παρατηρούνται
εξάρσεις στο επενδυτικό ενδιαφέρον και απότομες διακυμάνσεις στις τιμές των
μετοχών. 
Διακυμάνσεις

Στην περίπτωση της Εθνικής Τράπεζας, η τιμή της μετοχής αυξήθηκε από τα τέλη
Σεπτεμβρίου μέχρι τις 31 Οκτωβρίου 2001 (όταν ανακοινώθηκε η πρόθεση
συγχώνευσης των δύο τραπεζών) κατά 20,64%. Η αντίστοιχη αύξηση της τιμής της
Alpha Βanκ ήταν 3,83%. Την επόμενη ημέρα η μετοχή της Εθνικής αυξήθηκε κατά
4,98% και της Alpha κατά 8,18%. 
Ο όγκος συναλλαγών σε μετοχές της Εθνικής ανήλθε εκείνη την ημέρα σε 1.879.414
τεμάχια, έναντι 192.857 τεμαχίων που ήταν ο μέσος όρος από 29 Σεπτεμβρίου
μέχρι 31 Οκτωβρίου 2001. Η αύξηση του όγκου συναλλαγών ήταν 874,51%.
Αντίστοιχα, ο όγκος συναλλαγών σε μετοχές της Alpha Bank αυξήθηκε σε 2.440.819
τεμάχια, έναντι των 235.443 τεμαχίων που ήταν ο μέσος όρος της προηγούμενης
περιόδου. Η αύξηση ήταν 936,69%. Ανάλογες αυξήσεις παρατηρήθηκαν και στους
αριθμούς των πράξεων που πραγματοποιήθηκαν στις δύο μετοχές την 1η Νοεμβρίου. 
Μετά την 1η Νοεμβρίου 2001 και μέχρι την 11η Ιανουαρίου 2002 παρατηρήθηκε μία
ήρεμη περίοδος με τον όγκο συναλλαγών και τον αριθμό των πράξεων να
επανέρχονται στα γνώριμα επίπεδα. Ομως, οι τιμές των μετοχών έπεφταν.
Συγκεκριμένα, η τιμή της μετοχής της Εθνικής μειώθηκε κατά 12,15% και της
Alpha κατά 7,79%. Οι μεταβολές έγιναν πιο έντονες όταν έγιναν γνωστά τα
προβλήματα και το ενδεχόμενο διάστασης.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17244N462</ED>
<ID>
ID:302718

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N46&aa=2</URL></REF>


Article

<CATEGORY>vin08</CATEGORY>

 <H2>436 δισ. από ελέγχους
</H2><H4>Αυξημένες φορο-εισπράξεις από επιχειρήσεις το 2001
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Αν η Εφορία σάς χτυπήσει την πόρτα δεν είναι για καλό. Τις περισσότερες
φορές η επίσκεψη οφείλεται σε ξεχασμένες ανέλεγκτες υποθέσεις παλαιότερων
οικονομικών ετών, τις οποίες ξεσκονίζει τώρα η Εφορία, προκειμένου να
εισπραχθούν τα έσοδα.

Κάθε μία τέτοια υπόθεση υπολογίζεται ότι θα αποφέρει έσοδα 21,5 εκατ. δρχ. Το
2001 η Εφορία και τα ελεγκτικά κέντρα (εθνικό ελεγκτικό κέντρο, περιφερειακά
και τοπικά ελεγκτικά κέντρα) πραγματοποίησαν ελέγχους σε 20.134 ανέλεγκτες
υποθέσεις επιχειρήσεων και ελεύθερων επαγγελματιών. Από αυτές βεβαιώθηκαν
φόροι στους υπόχρεους ύψους 436,2 δισ. δρχ., ποσό που είναι αυξημένο κατά 29%
σε σχέση με το 2000. Το έτος αυτό είχαν γίνει 17.134 έλεγχοι σε ανέλεγκτες
υποθέσεις επιχειρήσεων και είχαν βεβαιωθεί φόροι ύψους 338 δισ. δρχ. 
Για να γίνουν πιο κατανοητά τα νούμερα αυτά αρκεί να αναφερθεί ότι για κάθε
υπόθεση που ήλεγχε η Εφορία και τα ελεγκτικά κέντρα το 2001 βεβαιώνονταν κατά
μέσο όρο φόρος 21,5 εκατ. δρχ. 
Το 2000 ο μέσος φόρος ανά υπόθεση ήταν 19,5 εκατ. δρχ. 
Οι έλεγχοι αυτοί αναμένεται να ενταθούν το 2002. Η ηγεσία του υπουργείου
Οικονομικών έχει, ήδη, δώσει εντολή στις Εφορίες και στα ελεγκτικά κέντρα να
εντατικοποιήσουν τους ελέγχους αυτούς, καθώς οι ανάγκες για είσπραξη δημοσίων
εσόδων είναι ιδιαίτερα αυξημένες σε σχέση με πέρυσι. 
Σύμφωνα με τα στοιχεία του υπουργείου Οικονομικών που δόθηκαν χθες στη
δημοσιότητα τα περισσότερα από τα 436,2 δισ. δρχ. φόρων που βεβαιώθηκαν το
2001 αφορούν τους ελέγχους που έκανε το εθνικό ελεγκτικό κέντρο. Το ΕΘΕΚ
ελέγχει τις μεγάλες επιχειρήσεις. Το 2001 βεβαιώθηκαν από αυτό 189,6 δισ. δρχ.
(αύξηση 16% σε σχέση με το 2000). Από τα περιφερειακά ελεγκτικά κέντρα (ΠΕΚ)
βεβαιώθηκαν 117,9 δισ. δρχ. έναντι 75,6 δισ. δρχ. το 2000 (αύξηση 56%). <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17244N471</ED>
<ID>
ID:302667

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N47&aa=1</URL></REF>


Article

<CATEGORY>vin08</CATEGORY>

 <H2>Οι εισαγωγές ανέβασαν και το έλλειμμα του εμπορικού ισοζυγίου
</H2>
Η πορεία βελτίωσης του εμπορικού ισοζυγίου ανακόπηκε τον Οκτώβριο του 2001,
αφού το έλλειμμά του αυξήθηκε, εξαιτίας της σημαντικής αύξησης των εισαγωγών,
η οποία ξεπέρασε την αύξηση των εισαγωγών. Θετικό είναι το γεγονός ότι οι
εξαγωγές συνέχισαν την ανοδική τους πορεία με εξαίρεση τα καύσιμα, αλλά την
αύξησή τους, κατά 55 εκατ. ευρώ σε σύγκριση με τον Οκτώβριο του 2000,
υπεραντιστάθμισε η διπλάσια αύξηση των εισαγωγών κατά 115 εκατ. ευρώ. Στα
καύσιμα, μειώθηκαν τόσο οι εξαγωγές όσο και οι εισαγωγές. Έτσι το εμπορικό
ισοζύγιο σημείωσε τον Οκτώβριο έλλειμμα κατά 1.877 εκατ. ευρώ, έναντι
ελλείμματος 1.799 εκατ. ευρώ τον ίδιο μήνα του προηγούμενου χρόνου. Αντίθετα,
στο ισοζύγιο μεταβιβάσεων, το πλεόνασμα αυξήθηκε, λόγω του ότι αυξήθηκαν οι
μεταβιβάσεις από την Ευρωπαϊκή Ένωση και έφτασαν τα 198 εκατ. ευρώ, από 92,9
εκατ. ευρώ τον ίδιο μήνα του προηγούμενου έτους. 
Οι εισπράξεις από τον τουρισμό και τις μεταφορές μειώθηκαν τον Οκτώβριο, αλλά
μειώθηκαν και οι πληρωμές για ταξίδια. Αύξηση σημείωσαν μόνο οι πληρωμές για
μεταφορές. Έτσι, το ισοζύγιο υπηρεσιών παρέμεινε σχεδόν αμετάβλητο με
πλεόνασμα 815 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17244N472</ED>
<ID>
ID:302719

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N47&aa=2</URL></REF>


Article

<CATEGORY>vin08</CATEGORY>

 <H5>ΚΑΖΙΝΟ ΠΑΡΝΗΘΑΣ
</H5><H2>Επιτροπή για τις προσφορές
</H2>
Στη συγκρότηση Επιτροπής, η οποία θα αξιολογήσει τις προσφορές των υποψήφιων
«μνηστήρων» για το Καζίνο της Πάρνηθας, προχωρεί το υπουργείο Ανάπτυξης. Αυτό
αποφασίστηκε στη χθεσινή σύσκεψη της Διυπουργικής Επιτροπής
Αποκρατικοποιήσεων. 
Υπενθυμίζεται ότι δεσμευτικές προσφορές για την εξαγορά ποσοστού 49% έως και
51% του Καζίνου, καθώς και τον έλεγχο του μάνατζμεντ, έχουν υποβάλει οι
κοινοπραξίες Hayatt Regency - Ελληνική Τεχνοδομική και Καζίνο Λουτρακίου -
Τράπεζα Πειραιώς. Οι υπουργοί Οικονομίας και Ανάπτυξης εξέτασαν την πορεία
μετοχοποίησης των Ελληνικών Πετρελαίων (ΕΛΠΕ), για την οποία διαπίστωσαν ότι
προχωρεί κανονικά. Επίσης, συζήτησαν τις τελευταίες εξελίξεις σχετικά με τα
Ναυπηγεία Σκαραμαγκά, καθώς οι διαδικασίες για την πώληση των μετοχών των
Ναυπηγείων στον γερμανικό όμιλο HDW-Ferrostaal εισέρχονται στο τελικό τους
στάδιο. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17244N473</ED>
<ID>
ID:302757

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N47&aa=3</URL></REF>


Article

<CATEGORY>vin08</CATEGORY>

 <H2>Φθηνότερα τα ενοίκια
</H2><H4>Μειώσεις τιμών από 10 έως 15% στα καταστήματα της Αθήνας
</H4>
<AUTHOR>ΓΙΩΡΓΟΣ ΦΙΝΤΙΚΑΚΗΣ</AUTHOR>

Σε δρόμους όπως η Μεταξά στη Γλυφάδα, η Λεβίδου στην Κηφισιά ή επί της
Πατησίων παρατηρείται πτώση των πολύ υψηλών τιμών κατά 10%-15%, σε σχέση με
συμφωνίες που έκλεισαν πέρυσι. 
Βέβαια, σε κάποια πολύ εμπορικά σημεία, οι ιδιοκτήτες συνεχίζουν να μη
κατεβάζουν τις τιμές, αν και καταγράφονται περιπτώσεις καταστημάτων σε σημεία
- «φιλέτα» που παραμένουν για μήνες ξενοίκιαστα. Ενδεικτικά αναφέρεται ότι οι
40.000 δρχ/τ.μ. μηνιαίως αποτελούν σήμερα τη μέγιστη τιμή διαπραγμάτευσης για
συμφωνίες ενοικίασης καταστημάτων στη Γλυφάδα, ενώ πέρυσι έγιναν συμφωνίες και
στις 45.000 δρχ/τ.μ. 
Αντίστοιχα, στο κέντρο της Κηφισιάς, η οροφή φαίνεται να είναι οι 50.000
δρχ/τ.μ. και μόνο για εξαιρετικές περιπτώσεις ακινήτων στα σημεία μεγάλης
προβολής, όταν πέρυσι είχαν νοικιαστεί νέα καταστήματα και στις 60.000
δρχ/τ.μ. 
Κολωνάκι 
Σε πολύ εμπορικό δρόμο του Κολωνακίου εδώ και μήνες νοικιάζεται κατάστημα 50τ.
μ στις 30.000 δρχ/τ.μ. και με ζητούμενο «αέρα» 2,4 εκατ. δρχ/τ.μ. Στην
Τσακάλωφ, τα προς ενοικίαση καταστήματα είναι ελάχιστα, ενώ οι ιδιοκτήτες
ζητούν υψηλά τιμήματα, που φτάνουν ώς και τις 80.000 δρχ/τ.μ. με 2 εκατ.
δρχ/τ.μ. «αέρα», χωρίς όμως να βρίσκεται αγοραστής. 
Γλυφάδα 
Επί της Μεταξά στη Γλυφάδα, για κεντρικό κατάστημα 100 τ.μ. ο ιδιοκτήτης
ζητάει 150 εκατ. «αέρα» (1,5 εκατ. δρχ/τ.μ.) και ενοίκιο 3 εκατ. τον μήνα
(30.000 δρχ/τ.μ.). 
Ερμού 
Στα ίδια επίπεδα με πέρυσι διατηρούνται οι τιμές στην Ερμού. Πληροφορίες
αναφέρουν ότι κοντά στο Σύνταγμα νοικιάστηκε κατάστημα 200 τ.μ. στις 60.000
δρχ/τ.μ, με την καταβολή «αέρα» 1,9 εκατ. δρχ/τ.μ. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17244N481</ED>
<ID>
ID:302668

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N48&aa=1</URL></REF>


Article

<CATEGORY>vin08</CATEGORY>

 <H2>Βουτιά του ευρώ έναντι του δολαρίου
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Το ευρώ αν και μπήκε με το δεξί στο 2002, χθες βρέθηκε στο χαμηλότερο επίπεδο
των τελευταίων δύο εβδομάδων έναντι του δολαρίου. Οι αγορές δολαρίου από
ισπανικές τράπεζες που έσπευσαν να καλύψουν τις ζημίες του από την υποτίμηση
του πέσο της Αργεντινής, αλλά και οι προσδοκίες των αγορών συναλλάγματος για
ανάκαμψη της αμερικανικής οικονομίας κρύβονται πίσω από τις πιέσεις που
δέχθηκε το ευρώ. 
Την Τρίτη το ευρώ έσπασε το τεχνικό σημείο στήριξης 88,70 σεντς έναντι του
δολαρίου οδηγώντας πολλούς από τους επενδυτές που είχαν τοποθετηθεί στο ευρώ
όταν αυτό είναι κινηθεί πάνω από το επίπεδο των 90 σεντς, στην απόφαση να
προχωρήσουν σε πωλήσεις. «Η ευφορία που κατέκλυσε την αγορά όταν το ευρώ
κινήθηκε πάνω από τα 90 σεντς... ξεφούσκωσε», τόνισε μιλώντας στο πρακτορείο
Ρώυτερς ο Τζον Μακάρθι, αναλυτής της διεθνούς αγοράς συναλλάγματος στην
επενδυτική τράπεζα ING Barrings στη Νέα Υόρκη. Παράλληλα η πρόσφατη υποτίμηση
του πέσο της Αργεντινής προκάλεσε έμμεσες πιέσεις στο ευρώ. «Υποθέτω πως οι
ισπανικές τράπεζες πωλούν ευρώ και αγοράζουν δολάρια», πρόσθεσε ο Μακάρθι. 
Ο άλλος παράγοντας πιέσεων στο ευρώ ήταν η ενίσχυση των προσδοκιών των αγορών
για σταδιακή ανάκαμψη της αμερικανικής οικονομίας. Ενθαρρυντικά στοιχεία για
τον πληθωρισμό, την κερδοφορία και τα αποθέματα των επιχειρήσεων στις ΗΠΑ
έδωσαν φτερά στο δολάριο. Το κοινό ευρωπαϊκό νόμισμα άλλαζε χέρια αργά χθες το
απόγευμα στην αγορά συναλλάγματος της Νέας Υόρκης στο επίπεδο των 88,31 σεντς
έναντι του δολαρίου. Νωρίτερα είχε βρεθεί ακόμη και στα 88,15 σεντς, στο
χαμηλότερο επίπεδο των τελευταίων δύο εβδομάδων.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17244N482</ED>
<ID>
ID:302720

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N48&aa=2</URL></REF>


Article

<CATEGORY>vin08</CATEGORY>

 <H5>ΠΕΤΡΕΛΑΙΟ
</H5><H2>Ρεκόρ πτώσης με αύξηση αποθεμάτων
</H2>
Στο χαμηλότερο επίπεδο των τελευταίων τεσσάρων εβδομάδων υποχώρησε χθες η τιμή
του αργού πετρελαίου στις διεθνείς αγορές, καθώς συνεχίζεται η αυξητική πορεία
των αμερικανικών αποθεμάτων καυσίμων. Η ύφεση της αμερικανικής οικονομίας, της
μεγαλύτερης καταναλώτριας πετρελαίου στον κόσμο, προκαλεί και μείωση της
ζήτησης καυσίμων με αποτέλεσμα την αύξηση των αποθεμάτων. Τα αμερικανικά
αποθέματα καυσίμων σημείωσαν την περασμένη εβδομάδα αύξηση 1,3%. Στην αγορά
ενέργειας του Λονδίνου η τιμή του αργού πετρελαίου Βόρειας Θάλασσας σημείωσε
χθες το απόγευμα απώλειες 26 σεντς και διαμορφωνόταν στα 18,72 δολάρια ανά
βαρέλι. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17244N483</ED>
<ID>
ID:302758

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N48&aa=3</URL></REF>


Article

<CATEGORY>vin08</CATEGORY>

 <H5>ΕΛΛΗΝΙΚΑ ΠΕΤΡΕΛΑΙΑ </H5><H2>Νέος διευθύνων σύμβουλος </H2>
Νέος διευθύνων σύμβουλος της εταιρείας Ελληνικά Πετρέλαια Α.Ε. τοποθετήθηκε ο
κ. Αθαν. Καραχάλιος, ο οποίος ήδη ανέλαβε τα καθήκοντά του. 
Ο κ. Καραχάλιος, χημικός - μηχανικός του ΕΜΠ, έχει 23 έτη εμπειρίας και
επιχειρηματικής δράσης στην πετρελαϊκή βιομηχανία, εκ των οποίων τα 5 χρόνια
απασχολήθηκε στον δημόσιο τομέα και τα 18 στον ιδιωτικό. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17244N484</ED>
<ID>
ID:302780

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N48&aa=4</URL></REF>


Article

<CATEGORY>vin08</CATEGORY>

 <H5>ΑΤΕ </H5><H2>Αύξηση παραγωγής </H2>
Σημαντική αύξηση παραγωγής εξασφάλισαν κατά το 2001 η Αγροτική Ασφαλιστική και
η Αγροτική Ζωής, που προχωρούν δυναμικά στη συγχώνευσή τους. 
Ειδικότερα: 
* Στην Αγροτική Ζωής υπήρξε αύξηση κατά 63% των ασφαλίστρων της
συνολικής νέας παραγωγής. 
* Στην Αγροτική Ασφαλιστική η αύξηση της παραγωγής υπολογίζεται σε 9%.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17244N485</ED>
<ID>
ID:302798

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N48&aa=5</URL></REF>


Article

<CATEGORY>vin08</CATEGORY>

 <H2>Φήμες και λίγα κεφάλαια
</H2><H4>Οι αγορές σε «βαριά χαρτιά» φρέναραν την πτώση
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Οριακά πάνω από τις 2.500 μονάδες βρέθηκε χθες η Σοφοκλέους, που εξακολουθεί
να κινείται στον ρυθμό των ειδήσεων και των προσδοκιών για τη συμφωνία μεταξύ
της Εθνικής Τράπεζας και της Alpha Bank. Ο Γενικός Δείκτης, έπειτα από αρκετές
διακυμάνσεις, έφτασε να υποχωρεί μέχρι τις 2.498,36 μονάδες, καθώς εκδηλώθηκαν
πωλήσεις σε όλους σχεδόν τους κλάδους. Χρειάστηκε να εκδηλωθούν αγορές σε
«βαριά χαρτιά» και ιδιαίτερα σε μετοχές της Εθνικής Τράπεζας και του ΟΤΕ λίγο
πριν από το τέλος της συνεδρίασης για να κλείσει τελικά ο Γενικός Δείκτης στις
2.502,18 μονάδες με απώλειες 0,77%. Από την αγορά εξάλλου δεν έλειψαν οι φήμες
για παραίτηση του διοικητή της Εθνικής Τράπεζας κ. Θ. Καρατζά. 
Η αξία των συναλλαγών έφτασε τα 107,8 εκατ. ευρώ. Για μια ακόμη συνεδρίαση
αυξημένη αξία συναλλαγών σε σύγκριση με τον συνολικό τζίρο πραγματοποίησαν οι
μετοχές των δύο πιστωτικών ομίλων. Οι μετοχές της Εθνικής Τράπεζας έκλεισαν με
απώλειες 0,33% και συνολικό όγκο 277.000 μετοχές περίπου. Οι μετοχές της Alpha
Bank υποχώρησαν κατά 0,11% με συνολικό όγκο 172.000 μετοχές περίπου. 
Από την πτώση δεν γλίτωσαν χθες ούτε μετοχές εταιρειών μικρής και μεσαίας
κεφαλαιοποίησης, οι οποίες το τελευταίο διάστημα έχουν συγκεντρώσει μεγαλύτερο
επενδυτικό ενδιαφέρον κυρίως από βασικούς μετόχους εταιρειών και από επενδυτές
που τοποθετούνται με βραχυπρόθεσμη προοπτική. Έτσι, με απώλειες έκλεισαν
τελικά οι 190 από τις 356 μετοχές που συνολικά πραγματοποίησαν πράξεις. Με
κέρδη έκλεισαν 109 μετοχές, ενώ 57 παρέμειναν αμετάβλητες. Θα πρέπει να
σημειωθεί ότι ο αριθμός των μετοχών που παραμένουν αμετάβλητες και δεν
πραγματοποιούν παρά ιδιαίτερα χαμηλό όγκο συναλλαγών αυξάνεται από συνεδρίαση
σε συνεδρίαση. Αυτό οφείλεται στη διστακτικότητα των επενδυτών να τοποθετηθούν
στην αγορά.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17244N491</ED>
<ID>
ID:302669

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N49&aa=1</URL></REF>


Article

<CATEGORY>vin08</CATEGORY>

 <H2>Εθνική: Νέο κατάστημα στο Βελιγράδι
</H2>
Άρχισε χθες η λειτουργία του νέου καταστήματος της Εθνικής Τράπεζας στο
Βελιγράδι. 
Το κατάστημα στεγάζεται σε κτίριο το οποίο βρίσκεται στο εμπορικό κέντρο της
πόλης, είναι εξοπλισμένο με σύγχρονο μηχανογραφικό σύστημα και στελεχωμένο με
κατάλληλα εκπαιδευμένο προσωπικό, με στόχο να εξυπηρετεί τόσο τους ιδιώτες όσο
και τις επιχειρήσεις, γιουγκοσλαβικές και ξένες που δραστηριοποιούνται στην
Ομοσπονδιακή Δημοκρατία της Γιουγκοσλαβίας. 
Επισημαίνεται ότι η Ο.Δ. της Γιουγκοσλαβίας είναι η 17η χώρα του εξωτερικού
στην οποία δραστηριοποιείται ο Όμιλος της Εθνικής Τράπεζας και η λειτουργία
του νέου καταστήματος θεωρείται ένα σημαντικό βήμα για την επέκταση του Ομίλου
στη χώρα αυτή.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17244N492</ED>
<ID>
ID:302721

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N49&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Επενδυτική αδιαφορία
</H2>
Αρνητική ψυχολογία και επενδυτική αδιαφορία συνέχισαν να αποτελούν τα βασικά
χαρακτηριστικά και της χθεσινής συνεδρίασης, δεδομένης και της αβεβαιότητας
που έχει δημιουργηθεί σχετικά με τη θετική έκβαση της συγχώνευσης των δύο
μεγαλύτερων ελληνικών τραπεζών. Ο Γενικός Δείκτης σημείωσε απώλειες της τάξεως
του 0,77%, φθάνοντας τις 2.502 μονάδες. Η αρνητική τάση επιτάθηκε και από το
διεθνές περιβάλλον, όπου οι δύο μεγαλύτεροι παγκόσμιοι κατασκευαστές ημιαγωγών
Intel και Samsung Electronics ανακοίνωσαν την περικοπή των επενδυτικών τους
πλάνων για το παρόν έτος. Οι κυριότερες ευρωπαϊκές αγορές, λόγω των παραπάνω
ανακοινώσεων, βρέθηκαν σε αρνητική τροχιά, με τον τεχνολογικό κλάδο να
υφίσταται τις μεγαλύτερες πιέσεις. Στην ελληνική αγορά, οι κλάδοι των
τηλεπικοινωνιών και της πληροφορικής υποαπέδωσαν της αγοράς λόγω του διεθνούς
κλίματος με τους αντίστοιχους δείκτες να σημειώνουν απώλειες της τάξεως του
1,40% και του 0,76%, ενώ οι κατασκευές ήταν ο κλάδος που υπερίσχυσε, δεδομένων
των ωφελειών που θα αποκομίσουν από το Γ' Κοινοτικό Πλαίσιο Στήριξης. Ο όγκος
των συναλλαγών, αδύναμος και πάλι (108 εκατ.), φανερώνει την ανυπαρξία
επενδυτικού ενδιαφέροντος και την απαισιοδοξία που επικρατεί στην αγορά. Οι
μετοχές μικρής και μεσαίας κεφαλαιοποίησης παρουσίασαν τις μικρότερες απώλειες
σε επίπεδο δεικτών, δείχνοντας ότι το επενδυτικό ενδιαφέρον μετατοπίζεται προς
τις μετοχές αυτές.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17244N493</ED>
<ID>
ID:302759

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N49&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>Goody's: Νέα επιχειρησιακή στρατηγική
</H2>
Στην εφαρμογή νέας επιχειρησιακής στρατηγικής προχωρεί ο Όμιλος Goody's. Η
στρατηγική αυτή περιλαμβάνει την αποχώρηση από μη κερδοφόρες ή
αναποτελεσματικές επενδύσεις (Planet Hollywood, Telepizza Hellas) και τη
μετοχική συμμετοχή της μητρικής Goody's σε υφιστάμενα νέα καταστήματα Flocafe
και Goody's. Παράλληλα ενισχύεται καθολικά η παρουσία του Ομίλου σε Βουλγαρία
και Κύπρο, ενώ το τρίπτυχο Sodexho Alliance, ΔΕΛΤΑ Συμμετοχών και Goody's
θέτει σοβαρή υποψηφιότητα για το κέτερινγκ των Ολυμπιακών Αγώνων, καθώς και
για δραστηριοποίηση στην τροφοδοσία σχολείων, νοσοκομείων και βραχυπρόθεσμα
και του Στρατού. 
Στα 37,32 δισ. δρχ. διαμορφώθηκε ο κύκλος εργασιών σε ενοποιημένο επίπεδο του
ομίλου Goody's για το 2000, έναντι 31,75 δισ. δρχ., που ήταν το 1999,
σημειώνοντας αύξηση της τάξεως του 17,54%, ενώ τα κέρδη προ φόρων
διαμορφώθηκαν στα 3,96 δισ. δρχ. από 3,33 δισ. δρχ. το 1999, σημειώνοντας
αύξηση κατά 18,91%. Στο εννεάμηνο του 2001 τα κέρδη του Ομίλου ανήλθαν σε 2,73
δισ. δρχ. μειωμένα κατά 11,65 % έναντι 3,09 δισ. δρχ. το εννεάμηνο του 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Goody's έκλεισε στα 15 ευρώ ή στις 5.111 δρχ., με αποτέλεσμα
η χρηματιστηριακή αξία της εταιρείας να διαμορφώνεται σε 244,21 εκατ.
ευρώ ή σε 83,21 δισ. δρχ. Με βάση τα προ φόρων κέρδη των
δύο τελευταίων δημοσιευμένων εξαμήνων, ο λόγος Τιμής προς Κέρδη (Ρ/Ε)
της εταιρείας ανέρχεται σε 21,64, ενώ με βάση το ύψος των Ιδίων
Κεφαλαίων του πρώτου εξαμήνου του 2001, ο λόγος Τιμής προς Λογιστική Αξία
(Ρ/BV) της εταιρείας διαμορφώνεται σε 3,28. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17244N494</ED>
<ID>
ID:302781

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N49&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Στάση αναμονής
</H2>
Τι στάση κρατούν οι ιδιώτες επενδυτές αυτό το διάστημα;

Απαντά η κ. Αγγελική Πετρουλάκη, γενική διευθύντρια της εταιρείας Κύπρου
Χρηματιστηριακή 
Οι περισσότεροι από τους ιδιώτες επενδυτές αυτό το διάστημα δεν πωλούν αλλά
ούτε και πραγματοποιούν άλλες πράξεις στο Χρηματιστήριο Αξιών Αθηνών. Αυτό
οφείλεται σε σημαντικό βαθμό στην απογοήτευση που νιώθει το επενδυτικό κοινό
καθώς διαπιστώνει ότι ο Γενικός Δείκτης αδυνατεί, προς το παρόν, να κινηθεί
και να σταθεροποιηθεί σε υψηλότερα επίπεδα. Κι αυτό, γιατί υπήρχαν προσδοκίες
πως τουλάχιστον στις αρχές του έτους το Χρηματιστήριο θα μπορούσε ίσως να
προσφέρει καλύτερες αποδόσεις, ιδιαίτερα μετά τα μέτρα που εξαγγέλθηκαν
πρόσφατα και δημιούργησαν αρχικά αισιοδοξία.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17244N495</ED>
<ID>
ID:302799

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N49&aa=5</URL></REF>


Article

<CATEGORY>vin08</CATEGORY>

 <H2>Μέτρα ενίσχυσης της διαφάνειας και της ρευστότητας
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Η ενίσχυση της διαφάνειας, της ρευστότητας και της πληροφόρησης των επενδυτών
αποτελούν τους τρεις άξονες στους οποίους θα κινηθούν τα μέτρα των αρμοδίων
αρχών για να αντιμετωπιστούν τα προβλήματα στο Χρηματιστήριο (μείωση τζίρου,
πτώση τιμών μετοχών κ.λπ.). 
Αυτό αποφασίστηκε χθες στην πρώτη συνάντηση των φορέων της αγοράς στο πλαίσιο
της συνεδρίασης της ειδικής επιτροπής για την αντιμετώπιση των προβλημάτων του
Χρηματιστηρίου. Επίσης συζητήθηκαν το θέμα του νέου ωραρίου που θα ισχύσει από
την 1η Φεβρουαρίου (η συνεδρίαση θα λήγει στις 5.15 μ.μ.), των αγορών μετοχών
με πίστωση (margin account) κ.λπ. Αποφασίστηκε να συνεδριάζουν μία με δύο
φορές το μήνα, ενώ για επιμέρους προβλήματα θα μπορούν οι αρμόδιοι φορείς να
προτείνουν λύσεις στην επιτροπή. 
Στο μεταξύ, το Διοικητικό Συμβούλιο της Επιτροπής Κεφαλαιαγοράς, το οποίο
ανέστειλε τη λειτουργία δύο ΕΛΔΕ (Clever Solution ΑΕΛΔΕ και Ευρωπαϊκή Γραμμή
ΑΕΛΔΕ), αποφάσισε την ανάκληση αδείας άλλων δύο εταιρειών (Olympus Management
ΑΕΠΕΥκαι Dominium Επενδυτική ΑΕΕΧ) για διαφορετικούς λόγους. 
Ακόμη επέβαλε συνολικό πρόστιμο 89,5 εκατ. δραχμών (262.695 ευρώ) σε επτά
βασικούς μετόχους, διότι δεν ανακοίνωσαν εμπρόθεσμα σημαντική μεταβολή του
μετοχικού ποσοστού τους. 
Τέλος, εγκρίθηκε η εισαγωγή των εταιρειών Euroline Επενδυτική ΑΕΕΧ και Altius
Επενδυτική ΑΕΕΧ στην Κύρια Αγορά, όπως και τροποποιήσεις του κανονισμού
εκκαθάρισης συναλλαγών και της σχετικής απόφασης για τις λογιστικές
καταστάσεις που καταρτίζουν οι ΕΠΕΥ (εταιρείες παροχής επενδυτικών υπηρεσιών). 
Επίσης εγκρίθηκε ο διορισμός πενταμελούς εξεταστικής επιτροπής με σκοπό την
οργάνωση και εποπτεία των εξετάσεων πιστοποίησης στελεχών της αγοράς.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17244N501</ED>
<ID>
ID:302670

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N50&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Νέα μείωση της Fed εν όψει
</H2>
Στις ΗΠΑ τα οικονομικά στοιχεία που ανακοινώθηκαν χθες ενίσχυσαν την άποψη ότι
ο κύκλος μείωσης των επιτοκίων από τη Fed δεν έχει ακόμα κλείσει. Ο δείκτης
τιμών καταναλωτή σημείωσε απρόσμενη πτώση τον Δεκέμβριο κατά 0,2% μηνιαίως,
κυρίως λόγω της μείωσης των τιμών ενέργειας κατά 3,2%, ενώ η αγορά ανέμενε να
παραμείνει αμετάβλητος. Ο δείκτης βιομηχανικής παραγωγής παρουσίασε πτώση για
πέμπτο συνεχή μήνα, -0,1% μηνιαίως, ενώ η αγορά εκτιμούσε μηδενική μεταβολή. Ο
αντίστοιχος δείκτης για τον Νοέμβριο αναθεωρήθηκε σε χαμηλότερα από τα αρχικώς
εκτιμούμενα επίπεδα, -0,4% από -0,3%. 
Ο δείκτης χρησιμοποίησης του παραγωγικού δυναμικού υποχώρησε τον Δεκέμβριο σε
χαμηλότερα από τα αναμενόμενα επίπεδα και βρέθηκε στο 74,4 από 74,7 τον
προηγούμενο μήνα. Οι ανακοινώσεις αυτές δεν επηρέασαν ουσιαστικά την αγορά
συναλλάγματος και η ισοτιμία δολ. /γιεν κυμαίνονταν στην αγορά της Ν.Υ. στα
131,72/75. 
Η αντίστοιχη ισοτιμία είχε υποχωρήσει αργά τη Τρίτη στο 130,89, λόγω των
πρόσφατων δηλώσεων αξιωματούχων από χώρες της Ασίας που εξέφρασαν τη
δυσαρέσκειά τους για την πρόσφατη σημαντική αποδυνάμωση του γιεν. Οι δηλώσεις
αξιωματούχων της ΕΚΤ που υπονοούν ότι η Τράπεζα δε προτίθεται να προβεί σε
μείωση των επιτοκίων σύντομα, παρά την πτωτική πορεία του πληθωρισμού στην
ευρωζώνη, αποτελεί σημαντικό παράγοντα πίεσης για το ευρώ. Χαρακτηριστικά, ο
πρόεδρος της Bundesbank κ. Welteke δήλωσε σε συνέντευξη, η οποία δημοσιεύτηκε
χθες, ότι τα τωρινά επιτόκια είναι τα κατάλληλα και δεν εμποδίζουν την
αναπτυξιακή πορεία της Γηραιάς Ηπείρου. 
Επίσης, ο διοικητής της ΕΚΤ κ. Duisenberg δήλωσε σε ομιλία του τη Δευτέρα ότι
ο ρυθμός ανάπτυξης της ευρωζώνης αναμένεται να ανέλθει μέχρι το τέλος του
τρέχοντος έτους στα επίπεδα του δυνητικού ρυθμού 2-2,5% και τα τωρινά επίπεδα
των επιτοκίων συμβαδίζουν με τη διατήρηση των συνθηκών σταθερότητας τιμών. Η
ισοτιμία ευρώ/γιεν υποχώρησε νωρίς χθες στα χαμηλότερα επίπεδα από τις αρχές
του έτους, 115,60, με αποτέλεσμα την αποδυνάμωση του ευρώ και ως προς το
δολάριο στο 0,8804 που αποτελεί το χαμηλότερο από τις 28 Δεκεμβρίου 2001.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17244N502</ED>
<ID>
ID:302722

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N50&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις παρουσίασαν τα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.352,30
μονάδες σημειώνοντας πτώση 0,72% σε σχέση με την προηγούμενη συνεδρίαση με
αξία συναλλαγών 24,95 εκατ. ευρώ, όγκο συναλλαγών 3.693 συμβολαίων, και αριθμό
ανοιχτών συμβολαίων 3.953. Το συμβόλαιο του μηνός Φεβρουαρίου 2002 έκλεισε
στις 1.350,82 μονάδες σημειώνοντας πτώση της τάξεως του 0,72 % σε σχέση με την
προηγούμενη συνεδρίαση. Ο όγκος συναλλαγών ανήλθε στα 3.814 συμβόλαια αξίας
25,74 εκατ. ευρώ ενώ ο αριθμός των ανοιχτών συμβολαίων ανήλθε στα 6.145
συμβόλαια. Το συμβόλαιο του μηνός Μαρτίου 2002 έκλεισε στις 1.351 μονάδες, με
πτώση της τάξεως του 0,80%, αξία συναλλαγών 540 χιλ. ευρώ. Το συμβόλαιο του
Ιανουαρίου 2002 πάνω στο FTSE 40 έκλεισε στις 271,71 μονάδες παρουσιάζοντας
άνοδο της τάξεως του 0,06 % σε σχέση με την προηγούμενη συνεδρίαση, η αξία
συναλλαγών ανήλθε σε 1,25 εκατ. ευρώ ενώ ο αριθμός ανοιχτών συμβολαίων και ο
όγκος συναλλαγών ανήλθαν σε 2.040 και 464 συμβόλαια, αντίστοιχα. Το συμβόλαιο
του μηνός Φεβρουαρίου 2002 έκλεισε στις 269,25 μονάδες, με πτώση της τάξεως
του 0,08%, αξία συναλλαγών 1,38 εκατ. ευρώ και αριθμό ανοιχτών συμβολαίων
1.448. 
Τέλος, το συμβόλαιο του μηνός Μαρτίου 2002 έκλεισε στις 272,93 μονάδες
σημειώνοντας άνοδο κατά 0,06% σε σχέση με την προηγούμενη συνεδρίαση.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17244N503</ED>
<ID>
ID:302760

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N50&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N51</CAT>
<ED>
Κωδικός άρθρου: A17244N511</ED>
<ID>
ID:302671

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N51&aa=1</URL></REF>


Article

<CATEGORY>vin08</CATEGORY>

 <H2>Με πτώση 0,77% έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.502,18 μονάδες, με
πτώση της τάξεως του 0,77%. Η μεγαλύτερη ενδοσυνεδριακή τιμή σημειώθηκε στις
2.527,82 μονάδες ενώ η μικρότερη στις 2.498,36 μονάδες. Οι δείκτες FTSE/ΧΑΑ
20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 1.355,68, 273,90
και 800,78 μονάδες σημειώνοντας πτώση 0,65%, 0,28% και 0,24% αντίστοιχα. Ο
δείκτης της Παράλληλης Αγοράς έκλεισε στις 245,25 μονάδες παρουσιάζοντας άνοδο
0,10%. Από τις 358 μετοχές που άνοιξαν 109 κινήθηκαν ανοδικά, 190 πτωτικά και
59 παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
του Χονδρικού Εμπορίου με ποσοστό 0,29%, ενώ την μεγαλύτερη πτώση σημείωσε ο
κλάδος των Τηλεπικοινωνιών με ποσοστό 1,40%.

Η αξία των συναλλαγών διαμορφώθηκε σε 107,84 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17244N521</ED>
<ID>
ID:302672

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N52&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Αιγόκερως 
(22 Δεκεμβρίου - 19 Ιανουαρίου). Όσο πιο κοντά είστε στους ανθρώπους που σας
στηρίζουν και σας αγαπούν, τόσο τα καταφέρνετε να αλλάξετε κάποιες απρόοπτες
εξελίξεις προς το συμφέρον σας. Χρειάζεστε δύναμη και συμπαράσταση για να
μπορέσετε να επιτύχετε μια βελτίωση στις επιδιώξεις σας. 
Υδροχόος 
(20 Ιανουαρίου - 18 Φεβρουαρίου). Σκεφτείτε πολύ καλά πριν αποφασίσετε να
αρχίσετε ή να τελειώσετε μια επαγγελματική ή αισθηματική «συνεργασία». Αν
έχετε προγραμματίσει μια σημαντική συνάντηση βάλτε όλη την καλή σας διάθεση,
αν θέλετε να έχετε καλά αποτελέσματα. 
Ιχθύες 
(19 Φεβρουαρίου - 20 Μαρτίου). Έντονη η παρουσία της Σελήνης στο ζώδιό σας
σήμερα, αποφύγετε λοιπόν τις ευθιξίες και το κλείσιμο στον εαυτό σας, αλλά και
τις άσκοπες υποχωρήσεις. Ελιχθείτε απέναντι σε γεγονότα και καταστάσεις χωρίς
πείσματα, κτητικότητες και εγωισμούς. 
Κριός 
(21 Μαρτίου - 19 Απριλίου). Μην προσθέτετε έκτακτες υποχρεώσεις στο ήδη
φορτωμένο πρόγραμμα που έχετε, μείνετε περισσότερο συγκεντρωμένοι σ' αυτά που
έχετε αναλάβει, γιατί αν ξεπεράσετε τα όριά σας θα μπορούσατε να νιώσετε
εξαντλημένοι. 
Ταύρος 
(20 Απριλίου - 20 Μαΐου). Φροντίστε μόνοι σας για τα συμφέροντά σας και μην
εμπιστεύεστε υποσχέσεις ή γνώμες άλλων. Πωλήσεις, δάνεια ή επενδύσεις θα
πρέπει να γίνουν ύστερα από πολλή σκέψη, χωρίς ενθουσιασμούς και
επιπολαιότητες. Κάντε λίγη υπομονή, σύντομα έρχονται θετικές αλλαγές στη ζωή
σας, μην το βάζετε κάτω λοιπόν. 
Δίδυμοι 
(21 Μαΐου - 21 Ιουνίου). Γεγονότα καθοριστικής σημασίας φέρνουν αλλαγές και
αναθεωρήσεις, τόσο σε κοινωνικά όσο και σε επαγγελματικά θέματα. Εφοδιαστείτε
με νέες ιδέες αλλά και συμμαχίες με άτομα που θα μπορούσαν να σας
υποστηρίξουν. 
Καρκίνος 
(22 Ιουνίου - 22 Ιουλίου). Έντονα τα θέματα που αφορούν τόσο τις προσωπικές
όσο και τις επαγγελματικές σας σχέσεις. Προετοιμαστείτε για αναθεωρήσεις και
καινούργιες θέσεις, η ανανέωση των σχέσεων επιβάλλεται προκειμένου να
προχωρήσετε μπροστά. 
Λέων 
(23 Ιουλίου - 22 Αυγούστου). Κινηθείτε σοφά και πειθαρχημένα στον τομέα της
καθημερινής σας ζωής. Όσοι έχετε προβλήματα με την υγεία σας ή περάσατε
πρόσφατα κάποια περιπέτεια μην την αγνοήσετε. Όσο για την εμφάνιση και την
παρουσία σας φροντίστε να μην περάσει απαρατήρητη. 
Παρθένος 
(23 Αυγούστου - 23 Σεπτεμβρίου). Καλλιεργήστε την αισιοδοξία σας και μην
χάνετε την ψυχραιμία σας αν υπάρχουν κάποιες αναπόφευκτες καθυστερήσεις. Οι
καλύτερες ημέρες σύντομα θα έρθουν στη ζωή σας, μην αφήνετε λοιπόν τις ελπίδες
και τα όνειρά σας και συνεχίστε να πιστεύετε με την ψυχή σας σε ό,τι έχετε
«επενδύσει». 
Ζυγός 
(24 Σεπτεμβρίου - 23 Οκτωβρίου). Κατοχυρώστε τις ιδέες και τις προτάσεις σας
και όλα όσα έχετε κερδίσει με κόπο. Μην χάσετε την ευκαιρία να μεταφέρετε τα
αιτήματά σας σε άτομα που μπορούν να σας βοηθήσουν. 
Σκορπιός 
(24 Οκτωβρίου - 22 Νοεμβρίου). Με τη διορατικότητα που σας διακρίνει δώστε
συμβουλές σ' αυτούς που σας τις ζητούν. Η εχεμύθειά σας άλλωστε έχει
αναγνωριστεί από τους ανθρώπους του περιβάλλοντός σας, συνεχίστε λοιπόν να
δίνετε τη βοήθειά σας, είναι πολύτιμη. 
Τοξότης 
(23 Νοεμβρίου - 21 Δεκεμβρίου). Η παρουσία του Πλούτωνα στο ζώδιό σας σε
δυσαρμονική όψη με τη Σελήνη σήμερα, μάλλον φαίνεται να δυσκολεύει την
αρμονική συμβίωσή σας με τα υπόλοιπα μέλη της οικογενείας σας. Αφήστε λοιπόν
την επίλυση διαφορών για αργότερα. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17244N541</ED>
<ID>
ID:302654

</ID><URL>http://ta-nea.dolnet.gr/neaweb/neafile.print_unique?e=A&f=17244&m=N54&aa=1</URL></REF>


Article

<CATEGORY>vin10</CATEGORY>

 <H2>Φέρτε διμοιρίες
</H2><H4>ΝΕΤΜΕΝΤ: ΖΗΤΕΙ 250 ΑΣΤΥΝΟΜΙΚΟΥΣ ΓΙΑ ΠΡΟΣΤΑΣΙΑ ΣΤΟ ΝΤΕΡΜΠΙ
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η πρώτη κίνηση που έκαναν οι άνθρωποι της Netmed μόλις γνωστοποιήθηκε η
χθεσινή απόφαση του δικαστηρίου ήταν να πανηγυρίσουν. Ειδικά, η διευθύνουσα
σύμβουλος του ομίλου Σέριλ Ρέιν, στην τρίτη ημέρα της στην Κάντζα για το 2002
μετά τρεις εβδομάδες διακοπών στο εξωτερικό, δεν μπορούσε να περιμένει
καλύτερο δώρο. 
Η δεύτερη ενέργεια των (χθεσινών) νικητών; Να μαζευτούν (οι Λ. Ταγματάρχης, Σ.
Λοϊζίδης, ο επί των οικονομικών Ευγ. Παπαδάτος και οι νομικοί) κάπου στο
κέντρο της Αθήνας και να δουν τι θα κάνουν με την περιβόητη μετάδοση του
ντέρμπι ΑΕΚ - Ολυμπιακού την προσεχή Κυριακή. Διότι καλή η απόφαση, αλλά
«πρέπει να έχουμε τον νου μας και να προστατεύσουμε όσους δουλέψουν την
Κυριακή στην παραγωγή». Τι σημαίνει τούτο; Απλώς ότι θα ζητηθεί προστασία εν
όψει του κρίσιμου ματς! 
Γρήγορα γρήγορα συντάχθηκε πρόχειρο κείμενο και εντός της ημέρας θα σταλεί στο
αρμόδιο υπουργείο, προκειμένου να μην υπάρξουν παρατράγουδα την Κυριακή. Όσο
για τη σημερινή μετάδοση (ξανά από το SuperSport, η πρώτη μετά το ΑΕΚ -
Αιγάλεω, καθόσον η καταγγελία της σύμβασης έγινε τον Οκτώβριο), όλοι φρονούν
ότι θα τακτοποιηθεί με ένα μόνο τηλεφώνημα. Τι (θα) αναγράφεται στο κείμενο; 
*** Θα τονίζεται η απόφαση του δικαστηρίου και η δικαίωση των θέσεων
της Netmed. 
*** Πως τα δικαιώματα πάνε στους Ολλανδούς και πρέπει να προστατευθεί η
μετάδοση αγώνων ή των στιγμιοτύπων. 
*** Επιπλέον, με τις κατά καιρούς δηλώσεις τους στην ΑΕΚ, δεν δείχνουν
μεγάλη διάθεση να συνεργαστούν και να βοηθήσουν να γίνει η μετάδοση. 
*** Τέλος, γίνεται αναφορά για την προστασία όσων κληθούν να εργαστούν
για τη μετάδοση του ντέρμπι. 
Όσο για το πόσοι άνδρες θα προσπαθήσουν να παίξουν τον ρόλο τής «ασπίδας» σε
περίπτωση που τα πράγματα ξεφύγουν πέρα από τις (όποιες) αποδοκιμασίες,
προφανώς η απόφαση ανήκει στο υπουργείο Δημόσιας Τάξης και επίκειται σχετική
σύσκεψη. Ωστόσο, στην Κάντζα θα ήθελαν: 
*** Πάνω από 5 διμοιρίες (εκάστη έχει 25 αστυνομικούς) και αν γινόταν
να φτάσει ο αριθμός στις 10 θα ήταν το ιδεατό. 
*** Μόνο δύο θα βρεθούν κοντά στο βαν που θα εγκατασταθεί από το πρωί
του αγώνα στη Νέα Φιλαδέλφεια. 
*** Μία θα επιφορτιστεί με το να προσέχει τον χώρο όπου θα βρίσκεται ο
άνθρωπος που θα μεταδίδει το ματς. Όχι μόνο εκεί βέβαια, αλλά και εκατέρωθεν
αυτού. 
*** Διμοιρίες θα διατεθούν και για τα μηχανήματα, αλλά και για όλο το
έμψυχο δυναμικό του καναλιού. 
Ξαναλέμε, πάντως, ότι τα πάντα θα αποφασιστούν εντός της ημέρες και φυσικά
τελικός κριτής είναι η αστυνομία, όχι οι διαθέσεις της Κάντζας. Αναφορικά με
τις κάμερες, ο αριθμός των 14 (!) που έστελνε η Netmed προηγούμενα χρόνια
μάλλον πρέπει να ξεχαστεί. «Θα δώσουμε τρεις ή το πολύ έξι, καθώς οι...
χολιγουντιανές παραγωγές δεν γίνονται σε συνθήκες όπως του αγώνα της
Κυριακής», τόνισε χθες το βράδυ αρμόδια πηγή. Σύσκεψη για το συγκεκριμένο θέμα
θα γίνει σήμερα, αλλά οι κάμερες θα στηθούν προφανέστατα σε πολύ προσεκτικά
επιλεγμένα σημεία του γηπέδου. 
Πάντως, το απόγευμα θα συνεδριάσει η Εκτελεστική Επιτροπή της ΕΠΑΕ, η οποία
ήδη έχει ορίσει το ματς να μεταδοθεί από την τηλεόραση.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17244O011</ED>
<ID>
ID:302673

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΕΝΑΣ ΣΛΟΒΑΚΟΣ ΣΠΑΕΙ ΤΟ «ΕΜΠΑΡΓΚΟ» ΤΩΝ ΜΕΤΑΓΡΑΦΩΝ
</H5><H2>Εξαίρεση ο Σέμαν
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ο Γιώργος Τουρσουνίδης θα ξαναφορέσει τη φανέλα του ΠΑΟΚ. Στο στιγμιότυπο
αναμέτρηση της SKODA Ξάνθης με την ομάδα της Θεσσαλονίκης

Η θέση του Ντούσαν Μπάγιεβιτς όσον αφορά την απόκτηση κάποιου παίκτη στη
μεταγραφική περίοδο του Ιανουαρίου είναι γνωστή. Ο Σερβοέλληνας τεχνικός θέλει
πρώτα να εξοφληθούν οι παίκτες του και στη συνέχεια να προχωρήσουν σε
μεταγραφές. 
Παρ' όλα αυτά, δέχθηκε το αίτημα του Γιώργου Μπατατούδη και σήμερα αναμένεται
να φτάσει στη Θεσσαλονίκη για να δοκιμαστεί ο Μάρεκ Σέμαν, ο οποίος αγωνίζεται
στην Τατράν Πρεσόφ της Σλοβακίας. Ο Σέμαν αγωνίζεται ως δεξί μπακ, είναι 25
χρόνων και αγωνίζεται στην Τατράν τα τελευταία τρία χρόνια. Την πρώτη του
χρονιά έπαιξε σε 18 παιχνίδια και πέτυχε ένα γκολ, τη δεύτερη σε 23 αγώνες
χωρίς να πετύχει γκολ, ενώ πέρυσι σε 24 ματς πέτυχε τέσσερα γκολ. Φέτος, μέχρι
τώρα έχει αγωνιστεί στα 16 από τα 18 παιχνίδια που έχει δώσει η ομάδα του στο
πρωτάθλημα Σλοβακίας. 
Χθες υπέγραψε το εξάμηνο συμβόλαιο του με την ΠΑΕ ΠΑΟΚ ο Γιώργος Τουρσουνίδης.
Ο 31χρονος επιθετικός ήθελε να κλείσει την καριέρα του στην ομάδα του
«Δικεφάλου» και γι' αυτό ζήτησε από την ομάδα να τον εντάξει στη δύναμη της
μέχρι το καλοκαίρι. 
Ο Ντούσαν Μπάγιεβιτς, ύστερα από παράκληση του Γιώργου Μπατατούδη, έκανε δεκτό
το αίτημα του Τουρσουνίδη και έτσι ο παίκτης έκανε χθες την πρώτη του
προπόνηση, ακολουθώντας, όμως, ατομικό πρόγραμμα. «Αυτή είναι η πιο
ευτυχισμένη στιγμή της ζωής μου. Πιο ευτυχισμένη ακόμη και από την πρώτη φορά
που ήρθα στην ομάδα» είπε χθες ο Γιώργος Τουρσουνίδης σε συνέντευξη Τύπου που
παραχώρησε: «Ο ΠΑΟΚ δεν είναι απλά ένα κομμάτι από τη ζωή μου. Είναι όλη μου η
ζωή. Αυτό το γνωρίζουν οι πάντες. Νιώθω ιδιαίτερη συγκίνηση γιατί ξαναγυρίζω
εδώ που ξεκίνησα. Θέλω να πιστεύω ότι ποτέ πια δεν θα απομακρυνθώ από τον
ΠΑΟΚ. Ευχαριστώ τον Ντούσαν Μπάγιεβιτς που μου έδωσε αυτήν τη δυνατότητα».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O021</ED>
<ID>
ID:302676

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=1</URL></REF>


Article

<CATEGORY>vin10</CATEGORY>

 <H5>SΚΟDΑ ΞΑΝΘΗ
</H5><H2>Πρόκριση </H2>
Ένα γκολ σε δύο παιχνίδια ήταν αρκετό για τη SKODA Ξάνθη να πάρει την πρόκριση
εις βάρος του Ιωνικού για τους «8» του Κυπέλλου. Χθες, η ακριτική ομάδα με
πολλούς αναπληρωματικούς στη σύνθεσή της επικράτησε δίκαια 1-0 του Ιωνικού, με
γκολ του Σφακιανάκη στο 31'. Ενδεικτικό της απόδοσης του Ιωνικού είναι ότι δεν
δημιούργησε ούτε μια ευκαιρία μπροστά στην εστία της Ξάνθης. Εύκολο απόγευμα
για τον Κύρο Βασσάρα. 
SKODA ΞΑΝΘΗ: Τσακωνάκης, Γελαδάρης, Βάλλας, Κεχαγιάς, Ζωγραφάκης, Τεράο
(62' Λαμπριάκος), Δημητρίαδης, Πρίττας (74' Λάιτνερ), Σφακιανάκης (79'
Ουακίλι), Μπα, Πέτρου. 
ΙΩΝΙΚΟΣ: Στογιάννης, Τροντ (63' Κουρμπέλο), Πάβλακ, Νολ, Αφάς (36'
Βίλτσεθ), Ντελγάδο (45' Φραντζέσκος), Μονταμπάρ, Οφρυδόπουλος, Μικές,
Βιλανάκης, Νασιμέντο. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O022</ED>
<ID>
ID:302725

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Για Μουζαουί
</H2>
Σήμερα θα ανακοινωθεί η απόφαση του Δ.Σ. του Πανιωνίου για την τιμωρία του
Μουζαουί. 
Μέχρι αργά το βράδυ το συμβούλιο δεν είχε πάρει απόφαση για την τιμωρία στο
παράπτωμα του παίκτη, αλλά όπως αναφέρουν οι πληροφορίες ο Μουζαουί θα
τιμωρηθεί με εξάμηνη διακοπή συμβολαίου. 
Το ερωτηματικό που υπάρχει είναι αν η τιμωρία αυτή θα έχει ανασταλτικό
χαρακτήρα ή όχι, αφού μέχρι τώρα ο Πανιώνιος δεν έχει ενισχυθεί στην επίθεση
και η ομάδα θα μείνει χωρίς καθαρόαιμο επιθετικό. 
Ισόπαλο 0-0 τελείωσε το φιλικό παιχνίδι μεταξύ του Χαϊδαρίου και του
Πανιωνίου, στο οποίο αγωνίστηκαν και οι δύο Τσέχοι. Οι δύο παίκτες δεν έδειξαν πολλά.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O023</ED>
<ID>
ID:302763

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Δεν πήγαν
</H2>
Όχι μόνο πριμ υπογραφής 800 εκατ. δρχ., αλλά εγγύηση 500 εκατ. δρχ. να μην
αθετήσει την όποια συμφωνία της θα ζητήσει σήμερα η ΕΠΟ από την κυπριακή
εταιρεία Κολοκασίδης και Συνεργάτες, στην οποία το Δ.Σ. ομόφωνα ανέθεσε τα
τηλεοπτικά δικαιώματα των εθνικών ομάδων ποδοσφαίρου Ανδρών και Ελπίδων, για
την περίοδο 2002 - 2004. 
Οι εκπρόσωποι της εν λόγω εταιρείας δεν εμφανίστηκαν χθες στο ραντεβού τους με
το προεδρείο της ΕΠΟ (!), αναβάλλοντάς το για σήμερα. 
Ωστόσο η διοίκηση της Ομοσπονδίας για τον «φόβο των Ιουδαίων» ενημέρωσε και τη
δεύτερη εταιρεία που πλειοδότησε του διαγωνισμού μεταξύ 18 άλλων, προκειμένου
να παραστεί στις συζητήσεις που θα γίνουν με τους Κύπριους εκπροσώπους.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O024</ED>
<ID>
ID:302784

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Μόνο τρεις
</H2>
Τελικά μόνο ο Νίκος Μαχλάς, ο Νίκος Νταμπίζας και ο Ζήσης Βρύζας κλήθηκαν
από τον ομοσπονδιακό προπονητή Ότο Ρεχάγκελ για το φιλικό παιχνίδι της Εθνικής
με τη Σουηδία, από τους ξενιτεμένους Έλληνες ποδοσφαιριστές. Οι άλλοι, και
ειδικότερα οι Αναστασίου, Κακλαμάνος, Ναλιτζής και Δέλλας, έμειναν στα υπόψη
άλλη μια φορά. 
Το φιλικό με τη Σουηδία έχει προγραμματιστεί για τις 13 Φεβρουαρίου και θα
διεξαχθεί στο Χαριλάου. 
Το εθνικό μας συγκρότημα για τέταρτο συνεχόμενο μήνα παρέμεινε στην 57η
θέση της παγκόσμιας κατάταξης της ΦΙΦΑ με 556 βαθμούς.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O025</ED>
<ID>
ID:302802

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Μενού για απαιτητικούς
</H2>
Το σημερινό τηλεοπτικό πρόγραμμα: 
14.30 (SuperSport): Προοδευτική - Εθνικός Αστέρας (Ζ). 
15.15 (Eurosport): Δίαθλο. Παγκόσμιο Κύπελλο (Ζ). 
16.30 (SuperSport): ΟΦΗ - Καλλιθέα (Ζ). 
17.00 (Eurosport): Τένις. Όπεν Αυστραλίας. 
19.00 (Alpha Sports 2): Ολυμπιακός - Λέφσκι (βόλεϊ, Ζ). 
19.00 (SuperSport): ΑΕΚ - Κιλκισιακός (Ζ). 
20.30 (Eurosport): Ευρωπαϊκό Πρωτάθλημα καλλιτεχνικού πατινάζ (Ζ). 
21.45 (Tempo): Αταλάντα - Γιουβέντους (Ζ). 
23.30 (Eurosport): Τένις. Όπεν Αυστραλίας. 
23.35 (ΕΤ1): Ευρωπαϊκό Πρωτάθλημα καλλιτεχνικού πατινάζ. 
00.10 (ΕΤ3): Πόρτσμουθ - Γουλβς (Μ). 
05.00 (Alpha Sports 2): Πόρτλαντ - Μαϊάμι (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O026</ED>
<ID>
ID:302810

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17244O027</ED>
<ID>
ID:302814

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O02&aa=7</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: ΝΙΚΗΣΕ ΚΑΙ ΧΘΕΣ (1-0) ΤΟΝ ΠΑΝΑΘΗΝΑΪΚΟ ΓΙΑ ΤΟ ΚΥΠΕΛΛΟ
</H5><H2>Ροπαλιά Νο 2
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ο Γκούμας (δεν διακρίνεται) στέλνει κατά λάθος την μπάλα στα δίχτυα του
Νικοπολίδη. Ο Ηρακλής απειλήθηκε με ισοφάριση ουσιαστικά μόνο στο τελευταίο
λεπτό από τον Βλάοβιτς

Δύο στα δύο μετρά από χθες ο Ηρακλής στις αναμετρήσεις του με τον Παναθηναϊκό
στο Καυταντζόγλειο. Οι παίκτες του Άγγελου Αναστασιάδη πραγματοποίησαν
εμφάνιση παρόμοια με αυτή της περασμένης Κυριακής με την ΑΕΚ, ενώ ο
Παναθηναϊκός ήταν απογοητευτικός ειδικά στο πρώτο ημίχρονο, με αποτέλεσμα να
χάσει δίκαια με 1-0 από τους γηπεδούχους. 
Ο Άγγελος Αναστασιάδης φοβόταν μην τυχόν οι παίκτες του παρουσιαστούν
κουρασμένοι στο χθεσινό παιχνίδι μετά την υπερπροσπάθεια που κατέβαλαν στο
παιχνίδι της περασμένης Κυριακής με αντίπαλο την ΑΕΚ. Τελικά οι παίκτες του
Ηρακλή διέψευσαν τους φόβους του προπονητή τους, έπιασαν εκπληκτική απόδοση
και πήραν μια δίκαιη νίκη. Ο Παναθηναϊκός δεν θύμιζε σε τίποτα ομάδα Τσάμπιονς
Λιγκ. Ειδικά στο πρώτο ημίχρονο ο μόνος παίκτης που διασώθηκε ήταν ο αειθαλής
Βαζέχα. Η ομάδα του Σέρχιο Μαρκαριάν ήταν κομμένη στα δύο. Ο Μιχάλης
Κωνσταντίνου ήταν σαν να μην έπαιζε και ο Κριστόφ Βαζέχα ήταν ο μόνος παίκτης
που φάνταζε απειλητικός για την εστία του Χαλκιά. 
Η επιλογή του προπονητή του Παναθηναϊκού να χρησιμοποιήσει στο χθεσινό
παιχνίδι παίκτες που μέχρι τώρα δεν είχαν μεγάλη συμμετοχή στους αγώνες της
ομάδας (Σάριτς, Βόκολος, Γκούμας, Γκαλέτο) αποδείχθηκε ατυχής. Ο Ηρακλής ήταν
κυρίαρχος του αγώνα σε όλες τις γραμμές και έχασε αρκετές ευκαιρίες για γκολ
μέχρι να γίνει το 1-0 στο 36' όταν ύστερα από σουτ του Χατζί, η μπάλα κόντραρε
στον Γκούμα και ο Νικοπολίδης δεν μπόρεσε να την συγκρατήσει, με αποτέλεσμα να
καταλήξει στα δίχτυα. 
ΜΕ ΑΛΛΑΓΕΣ 
Μπαχράμης και Σεϊταρίδης σε εναέρια μονομαχία

Στο δεύτερο ημίχρονο παραλίγο να επαναληφθεί το ίδιο σκηνικό, όμως, ο Σέρχιο
Μαρκαριάν πραγματοποίησε νωρίς τις αλλαγές του, με αποτέλεσμα να ισορροπήσει
κάπως το παιχνίδι ενισχύοντας το κέντρο του, το οποίο είχε εντελώς χαμένο στο
πρώτο ημίχρονο. Και πάλι, όμως, ο Ηρακλής είχε τον έλεγχο του αγώνα παίζοντας
κυρίως άμυνα, ενώ ο Παναθηναϊκός προσπαθούσε να πετύχει κάτι με ανούσιες
μακρινές. Καλή ήταν η διαιτησία του κ. Δούρου. Την κίτρινη κάρτα είδαν οι
Φονφόκα, Μίκαελσεν, Κυργιάκος. 
Παρ' ότι η εμφάνιση του Παναθηναϊκού δεν ήταν ικανοποιητική ο Σέρχιο Μαρκαριάν
παρουσιάστηκε ευχαριστημένος στις δηλώσεις του μετά το τέλος του αγώνα. «Ο
Ηρακλής πήρε δίκαια τη νίκη» είπε ο προπονητής του Παναθηναϊκού και συνέχισε:
«Στο πρώτο ημίχρονο ήταν καλύτερος, ενώ στο δεύτερο έπαιξε καλή άμυνα. Εμείς
παίξαμε με τις δυσκολίες που γνωρίζετε. Περπατάμε σιγά σιγά και το σημερινό
αποτέλεσμα δεν είναι πολύ κακό. Είμαι ευχαριστημένος με τη συμπεριφορά των
παικτών μου, αν και κάναμε λάθη». 
ΜΑΡΚΑΡΙΑΝ ΓΙΑ ΟΛΙΖΑΝΤΕΜΠΕ 
Στη συνέχεια, ο κ. Μαρκαριάν αναφέρθηκε και στο θέμα Ολιζαντέμπε, λέγοντας:
«Δεν υπάρχει πρόβλημα με τον παίκτη. Έχει όλες τις ευκαιρίες για να παίξει
στην ομάδα. Είχε το πρόβλημα, όμως, με τους προσαγωγούς του. Τον ρώτησα αν
μπορεί να παίξει και μου είπε ότι δεν είναι έτοιμος 100%. Το ίδιο έγινε και με
τον Χένρικσεν». 
Ο Άγγελος Αναστασιάδης είχε κάθε λόγο να είναι ευχαριστημένος από τους παίκτες
του. Στις δηλώσεις του, όμως, παρουσιάστηκε προβληματισμένος για το παιχνίδι
της Κυριακής, αφού είπε: «Παίξαμε το πρώτο ημίχρονο στο παιχνίδι της πρόκρισης
με τον Παναθηναϊκό. Δεν έχει τελειώσει τίποτε. Θα ασχοληθούμε, όμως, με τον
επαναληπτικό μετά το παιχνίδι με τον Άρη, όπου έχουμε δύσκολο έργο και αρκετά προβλήματα».

ΗΡΑΚΛΗΣ: Χαλκιάς, Χατζί, Κουτσουρές, Φονφόκα, Στολτίδης, Μπαχράμης (46'
Κυριαζής), Χάγκαν (77' Δρούγας), Μιλόγιεβιτς, Νεμπεγλέρας, Κεμπάτζε (87'
Νασιόπουλος), Νατσούρας. 
ΠΑΝΑΘΗΝΑΪΚΟΣ: Νικοπολίδης, Σάριτς, Σεϊταρίδης, Βόκολος, Γκούμας,
Γκαλέτο (56' Μπασινάς), Μίκαελσεν, Βαζέχα (71' Βλάοβιτς), Λυμπερόπουλος,
Κυργιάκος, Κωνσταντίνου (56' Καραγκούνης).
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17244O031</ED>
<ID>
ID:302677

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Με Παναχαϊκή
</H5><H2>Χαμογέλασε τελευταίος
</H2>
Ο Άρης ήταν αυτός που χαμογέλασε τελευταίος, καθώς αν και βρέθηκε με την πλάτη
στον τοίχο, στη διάρκεια της παράτασης κατάφερε να πετύχει δύο γκολ και να
πάρει την πρόκριση στις «8» του Κυπέλλου εις βάρος της Παναχαϊκής. Στην
κανονική διάρκεια του αγώνα που έληξε 0-0 στο 42' αποβλήθηκε με 2η κίτρινη
κάρτα ο Τσίμπα και την ίδια τύχη είχε στο 52' ο Μητσιόπουλος της Παναχαϊκής. 
Το σκορ άνοιξε στο 97' ο Γκίτσης για λογαριασμό των γηπεδούχων, ενώ οι
φιλοξενούμενοι ισοφάρισαν στο 115' με πέναλτι του Παπαδόπουλου. Το πέναλτι
κέρδισε ο Λιολίδης από τον Κεφαλά. Στο τελευταίο λεπτό της παράτασης ο
Καζάντζης πέτυχε το 1-2, δίνοντας το εισιτήριο της πρόκρισης στον Άρη. 
ΠΑΝΑΧΑΪΚΗ: Κιούρκος, Φ. Παπαδόπουλος (67' Βούκτσεβιτς), Κατσουράνης,
Ιωάννου, Κεφαλάς, Γκίτσης, Μητσιόπουλος, Κομπαγιάσι (86' Κωνσταντινίδης),
Αμπελάς, Κομίνχεζ (100' Γκουζιώτης), Ιστιόλ. 
ΑΡΗΣ: Κατεργιαννάκης, Μαλλούς, Λουμπούτης (106' Καζάντζης), Κολτσίδας,
Βαλερί, Ν. Παπαδόπουλος, Νασίφ, Τσίμπα, Τζιμπαρί (46' Μπάρκογλου), Χαριστέας
(84' Λιολίδης), Θεοδωρίδης.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17244O032</ED>
<ID>
ID:302726

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O03&aa=2</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Εντυπωσιακή νίκη με χατ τρικ του Σαλπιγγίδη
</H2>
Εντυπωσιακή η Καβάλα συνέτριψε 5-1 εκτός έδρας την Ελευσίνα στο εξ αναβολής
παιχνίδι και έθεσε σοβαρή υποψηφιότητα για την άνοδο της στη Β' Εθνική. Οι
φιλοξενούμενοι με κορυφαίο τους παίκτη τον Σαλπιγγίδη επικράτησαν δίκαια των
αντιπάλων τους. Τρία γκολ πέτυχε ο Σαλπιγγίδης και από ένα οι Μανάφης και
Τζιόκας. Για την Ελευσίνα σκόρερ ήταν ο Τσιάκας με πέναλτι. 
Στον άλλο εξ αναβολής αγώνα, ο Ατρόμητος Αθηνών αναδείχτηκε ισόπαλος 1-1 με το
Μαρκό. 
Οι φιλοξενούμενοι προηγήθηκαν στο 86' με τον Μπουντούρη και η ομάδα του
Περιστερίου ισοφάρισε στο 88' με τον Αραμπατζή. Η βαθμολογία στη Γ' Εθνική
ύστερα από 13 αγώνες διαμορφώθηκε ως εξής: Κασσάνδρα 30, Κέρκυρα 27, Καβάλα
26, Ατρόμητος Αθ. 24, Κιλκισιακός 22, Φωστήρας 21, Λάρισα, Μαρκό 18, Χανιά,
Εθνικός 16, Ελευσίνα, Τρίκαλα, Ναυπακτιακός 12, Λεωνίδιο, Παναιτωλικός 9,
Απόλλων Κρ. Βρύσης 3.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17244O033</ED>
<ID>
ID:302764

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΑΝΣΕΡΡΑΪΚΟΣ
</H5><H2>Τρία γκολ στον Αθηναϊκό
</H2>
Το παιχνίδι Πανσερραϊκός - Αθηναϊκός για τη 10η αγωνιστική του πρωταθλήματος
της Β' Εθνικής, που αναβλήθηκε δύο φορές, έγινε τελικά χθες και οι γηπεδούχοι
επικράτησαν εύκολα με 3-0. Το 1-0 πέτυχε στο 14' ο Γιοβάνοβιτς, ενώ στο
τρίλεπτο 59'-62' διαμορφώθηκε το τελικό σκορ. 
Στο 59' ο Παναγιωτίδης σημείωσε το δεύτερο γκολ του Πανσερραϊκού και στο 62' ο
Γιοβάνοβιτς το τρίτο. Έτσι ύστερα από 11 αγώνες η βαθμολογία στη Β' Εθνική
διαμορφώνεται ως εξής: Χαλκηδόνα, Καλαμαριά 22, Προοδευτική 20, Καλλιθέα,
Αθηναϊκός 19, Πανσερραϊκός 16, ΠΑΣ Γιάννινα 15, Πανηλειακός 14, Ολυμπιακός Β.
13, Παναιγιάλειος 12, Πατραϊκός 11, Καλαμάτα 10, Απόλλων 8, Άγ. Νικόλαος 6.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17244O034</ED>
<ID>
ID:302785

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O03&aa=4</URL></REF>


Article

<CATEGORY>vin10</CATEGORY>

 <H5>ΜΟΧΑΜΕΝΤ ΑΛΙ: Η ΜΑΧΗ ΓΙΑ ΤΙΣ ΑΞΙΕΣ ΤΗΣ ΔΗΜΟΚΡΑΤΙΑΣ ΚΑΙ ΤΗΣ ΕΛΕΥΘΕΡΙΑΣ ΤΟΝ
ΣΥΓΚΙΝΟΥΣΑΝ ΠΕΡΙΣΣΟΤΕΡΟ ΑΠΟ ΤΑ ΡΙΝΓΚ
</H5><H2>Γροθιές με υψηλά ιδανικά
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

30 Οκτωβρίου 1974. Ο Τζορτζ Φόρμαν υποφέρει από τα χτυπήματα του Κάσιους Κλέι
- Μοχάμεντ Άλι στην Κινσάσα του Ζαΐρ

30 Οκτωβρίου 1974. Εβδομήντα χιλιάδες Αφρικανοί έχουν στοιβαχθεί στο στάδιο
της Κινσάσα, πρωτεύουσας του Ζαΐρ, για να παρακολουθήσουν έναν από τους πιο
συγκλονιστικούς αγώνες στην ιστορία της πυγμαχίας. 
"Ali, boma aye-yay!", "Ali, boma aye-yay!", που σημαίνει "Άλι, ρίξ' τον νοκ
άουτ και σκότωσέ τον" παραληρούσαν οι Ζαϊρινοί μόλις έκανε την εμφάνισή του
στο ρινγκ ο διεκδικητής του τίτλου, Μοχάμεντ Άλι. 
Τον ακολούθησε ο μεγάλος του αντίπαλος, ο πυγμάχος που μπορούσε να σκοτώσει
άνθρωπο με τη σιδερένια γροθιά του, ο παγκόσμιος πρωταθλητής στην κατηγορία
βαρέων βαρών, Τζορτζ Φόρμαν. 
Το κοινό είχε ταχθεί από την πρώτη στιγμή στο πλευρό του Άλι, του "αδελφού"
τους, του κατατρεγμένου και αδικημένου από την αμερικανική κοινωνία αθλητή,
επειδή τόλμησε να μιλήσει για τον ρατσισμό που επικρατούσε στις Ηνωμένες
Πολιτείες και αρνήθηκε να πολεμήσει τους Βιετκόνγκ. 
Η τακτική του Άλι απέναντι στον Φόρμαν, ήταν η ίδια που είχε ακολουθήσει δέκα
χρόνια πριν, στον αγώνα με τον Σόνι Λίστον, όταν αναδείχτηκε για πρώτη φορά
παγκόσμιος πρωταθλητής. 
"Φώλιασε" στα σκοινιά και με τα τεράστια χέρια του προστάτευε το σώμα του από
τα δυνατά χτυπήματα που του κατάφερνε ο Φόρμαν. Στον όγδοο γύρο οι δυνάμεις
του Φόρμαν άρχισαν να τον εγκαταλείπουν. Η τακτική του Άλι είχε πετύχει. Βγήκε
από τα σκοινιά και με ένα αριστερό χουκ έθεσε νοκ άουτ τον παγκόσμιο
πρωταθλητή. Ήταν η πρώτη ήττα στην καριέρα του Φόρμαν με νοκ άουτ και το τέλος
του δεύτερου μέρους της ανεπανάληπτης τριλογίας του Μοχάμεντ Άλι. 
25 Μαΐου 1965. Ο Σόνι Λίστον πέφτει νοκ άουτ από την «αόρατη» γροθιά του Άλι

Ο Άλι είχε πετύχει το ακατόρθωτο. Έγινε ο πρώτος πυγμάχος μετά τον Φλόιντ
Πάτερσον που κατάφερε να επανακτήσει τον τίτλο του επτά χρόνια μετά. Ο κανόνας
για τους πρωταθλητές, "δεν μπορούν ποτέ να επανακάμψουν", είχε σπάσει. Αυτή η
νίκη αποδείχτηκε ικανή να ανοίξει ακόμη και την πόρτα του Λευκού Οίκου.
Αργότερα, η ιστορία και το παρασκήνιο του αγώνα Άλι - Φόρμαν έγιναν ταινία με
τον τίτλο "When we were kings", που τιμήθηκε με το βραβείο Όσκαρ το 1996, ενώ
Χρυσή Σφαίρα απέσπασε και ο ηθοποιός Γουίλ Σμιθ για την ερμηνεία του στην
ταινία «Άλι». 
ΗΓΕΤΙΚΗ ΜΟΡΦΗ

Ο Μοχάμεντ Άλι θεωρείται ένας από τους κορυφαίους αθλητές του 20ού αιώνα, όχι
μόνο για αυτά που κατάφερε μέσα στα ρινγκ, αλλά και έξω από αυτά. Το όνομά του
έχει γίνει μύθος και οι αγώνες του έχουν γράψει ιστορία στην πυγμαχία. 
Το θάρρος του να ταχθεί ενάντια στον πόλεμο του Βιετνάμ με την άρνησή του να
καταταγεί στον στρατό και η συστράτευσή του με το Έθνος του Ισλάμ τον
μετέτρεψαν σε αποδιοπομπαίο τράγο της αμερικανικής κοινωνίας στα ταραγμένα
χρόνια της δεκαετίας τους '60. 
Η ανάμειξή του στο πολιτικό γίγνεσθαι στη δεκαετία του '80 με τη βοήθεια που
προσέφερε στον Τζίμι Κάρτερ στην προεκλογική του εκστρατεία, οι προσπάθειες
που κατέβαλε το 1985 για την απελευθέρωση Αμερικανών ομήρων στον Λίβανο και ο
ενεργός ρόλος του στη φιλανθρωπία ανέδειξαν τον Μοχάμεντ Άλι σε ηγετική μορφή
στις Ηνωμένες Πολιτείες, ενώ ο πρώην πρόεδρος Μπιλ Κλίντον είχε δηλώσει
δημόσια για αυτόν: « Ήταν το πρότυπό μου απ' όλους τους Αμερικανούς πολίτες».
Από το 1982 πάσχει από πάρκινσον, γεγονός που δεν φάνηκε ικανό να τον
εμποδίσει να ταξιδεύει σε όλο τον κόσμο, διαδίδοντας τα ιδεώδη της δημοκρατίας
και της ελευθερίας. 
Από το 1982 ο Μοχάμεντ Αλι πάσχει από πάρκινσον. Αυτό δεν τον εμποδίζει να
ταξιδεύει σε όλον τον κόσμο διακηρύττοντας τις αξίες της δημοκρατίας και της ελευθερίας

Ο Μοχάμεντ Άλι γεννήθηκε πριν από 60 ακριβώς χρόνια, στις 17 Ιανουαρίου του
1942, στο Λουισβίλ του Κεντάκι και το όνομά του ήταν Κάσιους Μάρσελους Κλέι. 
Το μικρότερο από τα δύο αγόρια της οικογένειας Κλέι, ο Κάσιους, ήταν πολύ
ζωηρό και δυνατό παιδί. 
Όπως έλεγε ο πατέρας του και συνονόματός του Κάσιους, η πρώτη γροθιά που έριξε
ο μικρός γιος του ήταν εναντίον του, όταν ήταν έξι μηνών, και του έσπασε δύο
δόντια! 
Ο μικρός Κάσιους δεν ήταν επιμελής μαθητής, ενώ αγαπημένο του χόμπι ήταν να
τρομάζει τους γονείς του, κάνοντας το "φάντασμα" τις νύχτες ή να κάνει βόλτες
με το ποδήλατό του. 
Σε μια από αυτές τις βόλτες με έναν από τους φίλους του, τους έπιασε δυνατή
βροχή και αναγκάστηκαν να καταφύγουν στο Λούισβιλ Χομ Σόου, στο Κολούμπια
Οντιτόριουμ, όπου γινόταν παζάρι για τους μαύρους. Αφού τα δύο αγόρια έκαναν
τη βόλτα τους και έφαγαν χοτ ντογκ που πρόσφεραν δωρεάν, στη συνέχεια
κατευθύνθηκαν προς τα ποδήλατά τους όπου διαπίστωσαν πως αυτό του 12χρονου
τότε Κάσιους είχε κλαπεί. 
Η ΑΡΧΗ 
Ο Κάσιους έσπευσε να καταγγείλει την κλοπή σε έναν περαστικό αστυνομικό, τον
Τζο Έλσμπι Μάρτιν, ο οποίος όμως δεν ασχολήθηκε με το θέμα αλλά προέτρεψε τον
νεαρό Κλέι να ξεκινήσει προπονήσεις μαζί του, για να γίνει πυγμάχος. 
Χωρίς να το πολυσκεφτεί, ο Κάσιους Κλέι ξεκίνησε προπονήσεις με τον Μάρτιν.
Μέχρι τα 18 του είχε καταφέρει να αναδειχτεί σε κορυφαίο αθλητή της
ερασιτεχνικής πυγμαχίας της Αμερικής. Το 1960, ο Κάσιους Κλέι πήρε την
πρόκριση για τους Ολυμπιακούς της Ρώμης. 
ΟΙ ΟΛΥΜΠΙΑΚΟΙ ΑΓΩΝΕΣ 
Στη Ρώμη, ο Κάσιους Κλέι έγραψε την πρώτη σελίδα της μεγάλης του ιστορίας
κατακτώντας το χρυσό μετάλλιο στην κατηγορία ελαφρών βαρών. Σ' εκείνους τους
αγώνες άρχισε να φωνάζει προς τους αντιπάλους του I'm the greatest (Είμαι ο
καλύτερος) και να γράφει ποιήματα για τους αντιπάλους του! 
Το επόμενο βήμα του Κάσιους Κλέι ήταν να επιλέξει για προπονητή του τον
Άντζελο Νταντί, αν και προσφέρθηκαν να τον βοηθήσουν μύθοι της εποχής, όπως ο
Ρόκι Μαρτσιάνο (στην ιστορία του οποίου στηρίζονται οι ταινίες του Σιλβέστερ
Σταλόνε "Ρόκι" ) και ο Κας Ντ' Αμάτο, που ήταν παράλληλα και προπονητής του
σπουδαίου Φλόιντ Πάτερσον.

<H3>Η ΚΑΤΑΞΙΩΣΗ
</H3><H3>Στα 22 κατέκτησε την κορυφή
</H3>
Ο ηθοποιός Γουίλ Σμιθ υποδύθηκε τον μεγάλο πυγμάχο στην ταινία «Άλι» και
απέσπασε τη Χρυσή Σφαίρα για την ερμηνεία του

Το χρυσό μετάλλιο στους Ολυμπιακούς Αγώνες και η παρουσία του Άντζελο Νταντί
σηματοδοτούν την πορεία του νεαρού Κάσιους προς την κορυφή. Ύστερα από
συνεχείς νίκες στην επαγγελματική πια πυγμαχία ο Κλέι ήρθε επιτέλους
αντιμέτωπος με τη μεγάλη πρόκληση: τον παγκόσμιο πρωταθλητή Σόνι Λίστον. 
«Sonny Liston is great but He'll fall in eight» («ο Σόνι Λίστον είναι
σπουδαίος, αλλά θα καταρρεύσει στον όγδοο γύρο») ήταν το ποίημα που είχε
γράψει γι' αυτόν τον αγώνα ο Κάσιους Κλέι. 
Το ραντεβού του ανθρώπου που κινείται σαν πεταλούδα και τσιμπάει σαν μέλισσα
με τον παγκόσμιο πρωταθλητή κλείστηκε για τις 25 Φεβρουαρίου του 1964 στο
Μαϊάμι. Κατά τη διάρκεια των ιατρικών εξετάσεων που υποβλήθηκαν οι δύο
αθλητές, οι σφυγμοί του Κάσιους Κλέι έφτασαν τους 120 το λεπτό, δίνοντας έτσι
την αίσθηση ότι φοβόταν. 
Η αναμέτρηση ήταν σκληρή. Κάποια στιγμή στον τέταρτο γύρο ο Κάσιους ήθελε να
εγκαταλείψει. Ο Νταντί τού φωνάζει: «Σε καμία περίπτωση. Συνέχισε να
παλεύεις». Πράγματι, στον όγδοο γύρο όλα είχαν τελειώσει. Ο Κάσιους Κλέι σε
ηλικία 22 ετών είχε γίνει ο δεύτερος νεώτερος σε ηλικία παγκόσμιος πρωταθλητής
βαρέων βαρών. 
ΙΣΛΑΜΙΣΤΗΣ 
Τον ίδιο χρόνο ο Κάσιους Κλέι αποφασίζει να γίνει μέλος του Έθνους του Ισλάμ.
Δηλώνει αποτροπιασμένος με τον ρατσισμό που επικρατεί στην ίδια του τη χώρα
και πάνω στην οργή του πετάει το χρυσό Ολυμπιακό του μετάλλιο σε ένα ποτάμι. 
Στο εξής θα λέγεται Μοχάμεντ Άλι και θα έχει να αντιμετωπίσει εκτός από τους
αντιπάλους του στα ρινγκ και σχεδόν όλους τους λευκούς και τα μίντια των
Ηνωμένων Πολιτειών. 
Στον αγώνα ρεβάνς με τον Σόνι Λίστον, ο οποίος διεξήχθη στις 25 Μαΐου του
1965, πολλοί άφησαν αιχμές πως η αναμέτρηση ήταν «στημένη» γιατί τα μέλη του
Έθνους του Ισλάμ απειλούσαν να πυροβολήσουν τον αντίπαλο του Άλι αν κέρδιζε
τον αγώνα. Μάλιστα, η γροθιά με την οποία τέθηκε νοκ άουτ ο Λίστον έχει
χαρακτηριστεί ως «αόρατη». 
ΤΟ ΒΙΕΤΝΑΜ 
Στις 28 Απριλίου του 1967 ο Άλι καλείται να παρουσιαστεί στις Ένοπλες
Δυνάμεις. Εκείνος αρνείται λέγοντας πως «δεν έχω να χωρίσω τίποτα με τους
Βιετκόνγκ», με αποτέλεσμα να καταδικαστεί σε πέντε χρόνια φυλάκιση και να του
αφαιρεθεί ο παγκόσμιος τίτλος και η άδεια να πυγμαχεί. 
Στην έφεση κατάφερε τουλάχιστον να αποφύγει τη φυλάκιση. Για τα προς το ζην
έδινε διαλέξεις σε Πανεπιστήμια, ενώ εξέδωσε την αυτοβιογραφία του που του
απέφερε πολλά χρήματα. 
Όταν τον ρώτησαν αν του λείπει η πυγμαχία, εκείνος είχε απαντήσει: «Εγώ λείπω
της πυγμαχίας». 
Το ανώτατο δικαστήριο ανέτρεψε τελικά την απόφαση αποκλεισμού του Μοχάμεντ Άλι
από τους αγώνες το 1970. Ο παγκόσμιος πρωταθλητής δίχως στέμμα κλήθηκε να
αντιμετωπίσει τον επίσημο πρωταθλητή Τζο Φρέιζερ, σε έναν άτυπο αγώνα, ο
οποίος, όμως, θα απέφερε σε κάθε αθλητή 2,5 εκατ. δολάρια. Η αναμέτρηση αυτή
χαρακτηρίστηκε «ο πυγμαχικός αγώνας του αιώνα» και έληξε με νίκη του Φρέιζερ
στον 15ο γύρο. 
Ο Άλι συνέχισε να πυγμαχεί μέχρι το 1981 και στο διάστημα αυτό κατέκτησε τον
τίτλο του παγκόσμιου πρωταθλητή δύο ακόμη φορές (τελευταία φορά το 1978 με
αντίπαλο τον Λέον Σπινγκς), γεγονός που δεν έχει πετύχει κανένας άλλος στον
χώρο της πυγμαχίας.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17244O041</ED>
<ID>
ID:302678

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O04&aa=1</URL></REF>


Article

<CATEGORY>vin10</CATEGORY>

 <H5>ΚΥΖΕΡΙΔΗΣ
</H5><H2>Κατέθεσε προσφυγή
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Προσφυγή κατά του Άρη κατέθεσε χθες ο Νίκος Κυζερίδης, παραμονές του αγώνα με
την Παναχαϊκή, διεκδικώντας τα χρήματα που του οφείλονται από την ΠΑΕ Άρης.
«Δεν έκανα προσφυγή για να μείνω ελεύθερος, αλλά απλώς για να διασφαλίσω τα
χρήματά μου» έλεγε χθες στον στενό του κύκλο. Ο Κυζερίδης διεκδικεί ποσό
44.020 ευρώ (15.000.000 δρχ.), που αφορά το μεγαλύτερο μέρος της δόσης του
συμβολαίου του τού Νοεμβρίου. 
Ποσό 44.020 ευρώ διεκδικεί ο Νίκος Κυζερίδης από τον Άρη

Ο μέσος των «κίτρινων» βρισκόταν χθες με την υπόλοιπη αποστολή της ομάδας στην
Πάτρα, αν και δεν είχε δικαίωμα συμμετοχής στο παιχνίδι με την Παναχαϊκή
επειδή ήταν τιμωρημένος. Το κλίμα πάντως στην ομάδα του Άρη δεν είναι το
καλύτερο δυνατό και δεν αποκλείεται μέχρι το τέλος της εβδομάδας να υπάρξουν
και άλλες προσφυγές. Ήδη, ο Χριστοδούλου στο στενό του περιβάλλον έχει πει
ότι, αν μέχρι το τέλος της εβδομάδας δεν έχουν αντίκρυσμα οι επιταγές που του
έχει δώσει η ομάδα, θα καταθέσει προσφυγή. Αντίθετα, ο Νίκος Παπαδόπουλος που
έχει και αυτός πρόβλημα είναι διατεθειμένος να κάνει ακόμη λίγο υπομονή.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17244O051</ED>
<ID>
ID:302679

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΕΡΑΣΙΤΕΧΝΙΚΗ
</H5><H2>Πρώτη η Θράκη στον 4ο όμιλο
</H2>
Η Θράκη επικράτησε 1-0 της Καλλικράτειας και εξακολουθεί να προηγείται στον
βαθμολογικό πίνακα του 4ου ομίλου του πρωταθλήματος της Εθνικής Ερασιτεχνικής
κατηγορίας. Αναλυτικά όλα τα αποτελέσματα και οι βαθμολογίες στους εξ αναβολής
αγώνες του 3ου και 4ου ομίλου.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17244O052</ED>
<ID>
ID:302727

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΕΚ: ΣΥΣΚΕΨΕΙΣ ΚΟΡΥΦΗΣ ΓΙΑ ΤΟΝ ΚΑΘΟΡΙΣΜΟ ΤΗΣ ΣΤΡΑΤΗΓΙΚΗΣ ΠΟΥ ΘΑ ΑΚΟΛΟΥΘΗΣΕΙ
ΣΤΟ ΤΗΛΕΟΠΤΙΚΟ ΠΕΔΙΟ ΜΑΧΗΣ </H5><H2>Κινήσεις στο παρασκήνιο
</H2><H4>* Το νομικό επιτελείο μελετά ήδη το ενδεχόμενο να επιστρέψει η ομάδα στο
στρατόπεδο της Νetmed αν ο δικαστικός αγώνας δεν φέρει τα επιθυμητά αποτελέσματα
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Και με τη... βούλα του νόμου «όλα δικά του» μπορεί να τα κάνει ο Μάκης
Ψωμιάδης! Να σπάσει κάθε ρεκόρ και να επιστρέψει με περισσότερα δισ. στην
Κάντζα από τα νούμερα που προέβλεπε η αρχική συμφωνία. Αυτό θα συμβεί αν
αναγκασμένος από τις εξελίξεις και τις αποφάσεις των Δικαστηρίων γυρίσει στη
Netmed και καρπωθεί τα οφέλη από την έως τώρα συνεργασία του με το κανάλι που
εδρεύει στον Ρέντη. 
Ο Μ. Ψωμιάδης αμέσως μετά τη χθεσινή (δυσμενή για τον ίδιο και το Alpha)
απόφαση κλείστηκε με έμπιστά του άτομα και νομικούς στα γραφεία της 3ης
Σεπτεμβρίου, με σκοπό να καταστρώσουν σχέδιο περαιτέρω δράσης και κινήσεων.
«Το μόνο που μας νοιάζει είναι η ομαλή διεξαγωγή του ντέρμπι, τα υπόλοιπα θα
τα δούμε αργότερα, πολύ αργότερα» ελέχθη αρμοδίως. 
«ΕΤΟΙΜΟΙ ΓΙΑ ΤΑ ΧΕΙΡΟΤΕΡΑ» 
Κύκλοι προσκείμενοι στον «πρόεδρο» εκτιμούν ότι γίνεται ή εν πάση περιπτώσει
θα γίνει «χοντρός τζόγος» ως την τελική απόφαση για τα τηλεοπτικά της ΑΕΚ.
Ήδη, όμως, σκέφτεται και μετρά το ενδεχόμενο να υποχρεωθεί να επιστρέψει
στο... μαντρί της Κάντζας. Ο Μ. Ψωμιάδης όπου σταθεί και βρεθεί εκφράζει τη
βεβαιότητα ότι μπορεί να βγάλει τη χρονιά, αλλά το σίγουρο είναι ότι θα ήθελε
μια μικρή... ενίσχυση οικονομική, σαν και τις ενέσεις που γίνονταν όλο αυτό το
διάστημα. Οι νομικοί δεν αποκλείεται να «στήσουν» τις γέφυρες και άλλωστε,
τέτοιος είναι πάντα ο ρόλος τους. «Είμαστε έτοιμοι και για τα χειρότερα» είπε
χθες πηγή της ΑΕΚ. Ποια είναι αυτά; Η επάνοδος στη Netmed. Με ποιες
προϋποθέσεις αυτό μπορεί να συμβεί; 
Αν (λέμε, αν...) το αφεντικό κρίνει ότι δεν μπορεί να γίνει κάτι διαφορετικό
παρά μόνο το πισωγύρισμα, τότε θα εισπράττει για κάθε μήνα έως τον Απρίλιο από
τους Ολλανδούς το ποσό των 154 εκατ. Ή αν θέλετε, δύο επιταγές ύψους 77 εκατ.
δρχ. η κάθε μία. Και λέμε έως τον Απρίλιο, διότι μετά, σύμφωνα με τους
λογιστές, αρχίζει η νέα χρονιά. Όπου το συμβόλαιο «προστάζει» να πάρει κοντά
στα 2,5 δισ. δρχ. η ΠΑΕ. Τα περισσότερα χρήματα μέσα στο διάστημα των (πρώτων)
εννέα μηνών. Όπως έχουμε ξαναγράψει η ΑΕΚ σε μετρητά πήρε από τους Ολλανδούς
το ποσό του 1 δισ. 212.000.000 δρχ. και ο Μ. Ψωμιάδης δεν έχει σπάσει τις
επιταγές που φτάνουν τα 12-14 δισ. «Έλα να πάρεις χρήματα, να στείλουμε τις
κάμερες», το μήνυμα. 
Ένα ερώτημα είναι η στάση της Netmed. Θέλουν την ΑΕΚ ως «ναυαρχίδα» τους. Δεν
θα κυνηγήσουν τα λεγόμενα «διαφυγόντα κέρδη», ενώ ίσως σκεφτούν πολύ καλά την
περίπτωση να προσφέρουν τα αναδρομικά! Σε άλλες περιπτώσεις θα τα διεκδικούσαν
με το σκεπτικό ότι τα δικαιώματα δεν τα εκμεταλλεύονταν, αλλά τώρα μπορεί και
να βάλουν νερό στο κρασί τους. Από του χρόνου, η ΑΕΚ έχει να παίρνει περί τα
210 εκατ. δρχ. τον μήνα. Και να πούμε ότι στο συμβόλαιο υφίσταται και μπόνους
250 εκατ. δρχ. για πρωτιά. Όλα αυτά αν κάτι δεν διαφοροποιηθεί στη συνέχεια
στα Δικαστήρια. 
Από τον Alpha ο κ. Ψωμιάδης έχει εισπράξει το ποσό των 2 δισ. 300 εκατ.! Στην
αρχή 1,8 δισ. δρχ., μετά άλλο μισό δισ. «Επέστρεψε στην Κάντζα χρήματα για να
το κάνει τώρα;» έλεγε χθες πηγή! Δεν είναι και τόσο άνετα τα πράγματα. Ο Μ.
Ψωμιάδης θα τα παίξει όλα τα γερά του χαρτιά πιέζοντας τις καταστάσεις. Και
φυσικά, τα δύο αγκάθια είναι τα εξής για τον παράγοντα. Αφ' ενός να συνεχίσει
να είναι συνεπής προς τους ποδοσφαιριστές του και αφ' ετέρου να δώσει τις
δόσεις στην Enic. Διότι έδωσε την πρώτη (και όχι ολόκληρη!), αλλά μετά πήρε
παράταση και μπήκαν και ορισμένοι τόκοι! Τι θα κάνουν τώρα οι Άγγλοι; 
Όλα αυτά είναι ερωτήματα που, ασφαλώς, θα απαντηθούν προσεχώς και με τις
αποφάσεις των δικαστών να παίζουν σημαντικό ρόλο, πλέον, στις εξελίξεις. 
ΜΕ ΤΟΝ ΚΙΛΚΙΣΙΑΚΟ 
Τη ρεβάνς του ματς Κυπέλλου με τον Κιλκισιακό δίνει απόψε (19.00) στη Νέα
Φιλαδέλφεια η ΑΕΚ. Μετά το 1-0 στο Πολύκαστρο τα πράγματα φαίνονται εύκολα για
τον Σάντος. Ο Πορτογάλος απέκλεισε τους Ατματσίδη, Γεωργέα, Κασάπη, Γκαμάρα,
Τσάρτα, Ζήκο, Ζαγοράκη, οι οποίοι προορίζονται για βασικοί στο ντέρμπι. Άρα,
θα παίξει σε πρόβα-τζενεράλε ο Νικολαΐδης, πιθανότατα μαζί με τον Ίβιτς. 
*** Τα εισιτήρια του αγώνα με τον Ολυμπιακό παρουσιάζουν αυξημένη
ζήτηση και χθες στη Νέα Φιλαδέλφεια δημιουργήθηκαν ουρές!

<H3>ΤΟ ΠΡΩΤΟΔΙΚΕΙΟ: Χωρίς νέα απόφαση η τρίτη μονομαχία
</H3><H3>Στη Netmed το ντέρμπι του «Ν. Γκούμας»
</H3>
Δικαιωμένοι αποχώρησαν χθες από το Πρωτοδικείο της Αθήνας οι υπεύθυνοι της
Netmed Hellas, οι οποίοι τυπικά και με τον... νόμο είναι οι μόνοι που - έστω
και προσωρινά - έχουν το δικαίωμα να καλύψουν τηλεοπτικά και να προβάλουν το
ντέρμπι ΑΕΚ - Ολυμπιακού. Οι υπεύθυνοι της ψηφιακής τηλεόρασης του Alpha
έχασαν μία ακόμη δικαστική μάχη, καθώς το αίτημά τους να μην ανοίξουν οι
πόρτες του γηπέδου της ΑΕΚ στα τηλεοπτικά συνεργεία της Netmed έπεσε για μία
ακόμη φορά στο κενό. 
Οι αντίδικες πλευρές διασταύρωσαν για τρίτη φορά τα ξίφη τους ενώπιον του
Πολυμελούς Πρωτοδικείου της Αθήνας. Αντικείμενο της αίτησης, η συζήτηση της
οποίας διήρκησε περίπου τέσσερις ώρες, ήταν να ανακληθεί προηγούμενη δικαστική
απόφαση που χορηγούσε τα τηλεοπτικά δικαιώματα στη Netmed. Παρόντες στα
δικαστήρια της πρώην Σχολής Ευελπίδων ήταν και χθες αρκετοί οπαδοί της ΑΕΚ, οι
οποίοι εκδήλωσαν την αντίθεσή τους με τη δικαστική τροπή. 
Οι μάρτυρες που εξετάστηκαν εκπροσωπώντας όλες τις ενδιαφερόμενες πλευρές
αναφέρθηκαν στις επιπτώσεις που θα έχει η οριστική δικαστική ετυμηγορία για
την υπόθεση. 
*** Μάκης Ψωμιάδης, παράγοντας της ΠΑΕ ΑΕΚ: «Η Netmed μάς έδινε για
τηλεοπτικά δικαιώματα 500.000.000 δραχμές, ενώ ο Alpha μάς έδωσε για ένα έτος
3.500.000.0000 δραχμές. Όσα, δηλαδή, χρήματα παίρνει ο Ολυμπιακός και ο ΠΑΟ.
Έτσι, η ομάδα ξεπέρασε τα προβλήματά της και βρίσκεται σήμερα στην πρώτη θέση
του πρωταθλήματος. Αν η ΑΕΚ, η οποία εκπροσωπεί δύο εκατομμύρια κόσμο, δεν
είχε υπογράψει τη σύμβαση με τον Alpha θα είχε χαθεί. 
*** Λάμπης Ταγματάρχης, πρόεδρος και διευθύνων σύμβουλος της Netmed:
«Είναι πρόδηλο πως η ΑΕΚ όταν κατήγγειλε τη σύμβαση με τη δική μας εταιρεία
είχε, ήδη, κλείσει τη συμφωνία με τον Alpha, oι υπεύθυνοι του οποίου δεν
σεβάστηκαν τη σύμβασή μας με την ΑΕΚ. Εμείς έχουμε χάσει περίπου 80.000
συνδρομητές και όπως εύκολα μπορεί να καταλάβει κανείς είναι τεράστια η
οικονομική ζημία που έχουμε υποστεί. 
*** Χάρης Αλευρόπουλος, γενικός διευθυντής του Alpha-Sport: «Το ντέρμπι
της Κυριακής είναι το σημαντικότερο παιχνίδι. Ο Alpha αποβλέπει στην απόκτηση
νέων συνδρομητών, οι οποίοι "πάγωσαν" μόλις πληροφορήθηκαν την απόφαση για την
ΑΕΚ». 
*** Ευγένιος Παπαδάτος, οικονομικός διευθυντής Netmed: «Το τίμημα που
δίνει ο Alpha στις ομάδες είναι εκτός επιχειρηματικής λογικής και στόχος τους
είναι να βγάλει τη δική μας εταιρεία από την αγορά». 
Το δικαστήριο έδωσε προθεσμία στους δικηγόρους των δύο πλευρών να καταθέσουν
τις προτάσεις τους την Τρίτη και επιφυλάχθηκε να εκδώσει την απόφασή του. 
ΑΛΛΟΙ ΔΥΟ ΣΤΟΝ ALPHA 
Τα τηλεοπτικά δικαιώματα για την κάλυψη των αγώνων δύο ακόμη ποδοσφαιρικών
ομάδων, της Παναχαϊκής και του Πανσερραϊκού, κέρδισε χθες η ψηφιακή τηλεόραση
του Alpha. 
Το Μονομελές Πρωτοδικείο της Αθήνας απέρριψε τις αιτήσεις ασφαλιστικών μέτρων
της Netmed κατά των ΠΑΕ Παναχαϊκή και Πανσερραϊκός, με τις οποίες ζητούσε να
κηρυχθούν άκυρες οι καταγγελίες των συμβάσεων που είχαν υπογράψει με τον
Alpha. 
Αργά χθες το βράδυ έγινε γνωστό ότι ο Alpha θα ζητήσει «ανακοπή περί την
εκτέλεση» της προσωρινής διαταγής του Πρωτοδικείου, με στόχο να εξασφαλίσει
την ισχύ της συμφωνίας που έχει με την ΑΕΚ και φυσικά τη μετάδοση του
κυριακάτικου ντέρμπι.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17244O061</ED>
<ID>
ID:302680

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O06&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Ο Ευθυμιάδης στη Νέα Φιλαδέλφεια
</H2>
Η αγωνιστική περίοδος που διανύουμε φαίνεται ευνοϊκή για τον Μάκη Ευθυμιάδη
του Συνδέσμου Δράμας, ο οποίος κληρώθηκε χθες να διευθύνει το ντέρμπι ΑΕΚ -
Ολυμπιακός. Ο 36χρονος διαιτητής που είχε διευθύνει και το ντέρμπι ΑΕΚ -
Παναθηναϊκός (2-0), όπου απέσπασε καλές κριτικές, ήταν ο τυχερός της
κληρωτίδας μεταξύ των Βασσάρα, Τσαγκαράκη και Παπαδάκου... Στα υπόλοιπα
παιχνίδια της 12ης αγωνιστικής του πρωταθλήματος Α' Εθνικής Κατηγορίας
κληρώθηκαν οι: Άρης - Ηρακλής: Παπίλιας, Παναχαϊκή - ΠΑΟΚ: Ζωγράφος, Skoda
Ξάνθη - Παναθηναϊκός: Τρικάλης, Εθνικός Αστ. - Πανιώνιος: Δούρος, Ιωνικός -
Ακράτητος: Μπριάκος και Αιγάλεω - ΟΦΗ: Σπυρόπουλος.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17244O062</ED>
<ID>
ID:302728

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O06&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Για νίκη και στη Νίκαια
</H2>
Με τη φιλοδοξία να σφραγίσει την πρόκριση, που θα τον φέρει για δεύτερη
φορά στην ιστορία του στην προημιτελική φάση του Κυπέλλου, θα αντιμετωπίσει
σήμερα (2.30 μ.μ.) ο Εθνικός Αστέρας εκτός έδρας την Προοδευτική. Η ομάδα της
Καισαριανής έχει νικήσει 4-0 στο πρώτο ματς, αλλά αυτό δεν σημαίνει ότι οι
παίκτες της αντιμετωπίζουν τον αγώνα χωρίς σοβαρότητα. Σε χθεσινές δηλώσεις
του ο Βασίλης Ξάνθης, τόνισε: «Δεν στεκόμαστε στο αποτέλεσμα του πρώτου αγώνα.
Πρέπει να δείξουμε προσοχή και πάνω απ' όλα σοβαρότητα για να σφραγίσουμε την
πρόκριση στα προημιτελικά της διοργάνωσης. Αυτό θα αποτελέσει επιτυχία και στη
συνέχεια θα περιμένουμε την κλήρωση για να δούμε πού μπορούμε να φτάσουμε».
Στο ματς αυτό ο Αλέφαντος δεν θα έχει στη διάθεσή του τον Μίλαν Πάβλοβιτς και
τον Μπάντοβιτς.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17244O063</ED>
<ID>
ID:302765

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O06&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Τρία ματς
</H2>
Με τρεις αγώνες πού θα γίνουν σήμερα ολοκληρώνεται η τρίτη προκριματική
φάση του Κυπέλλου. Συγκεκριμένα στις 2.30 μ.μ. θα παίξουν Προοδευτική -
Εθνικός Αστέρας, στις 4.30 μ.μ. ΟΦΗ - Καλλιθέα και στις 7 μ.μ. ΑΕΚ -
Κιλκισιακός. Μέχρι τώρα το εισιτήριο για τους «8» της διοργάνωσης έχουν πάρει
ο Ολυμπιακός, ο ΠΑΟΚ, η SKODA Ξάνθη και ο Άρης. Σήμερα θα προκριθούν ακόμα
τρεις ομάδες, ενώ η όγδοη θα προκύψει από τον αγώνα ρεβάνς Παναθηναϊκός - Ηρακλής.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17244O064</ED>
<ID>
ID:302786

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O06&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Νίκησε 3-0 το Αιγάλεω στη Νίκαια
</H5><H2>Ζέτερμπεργκ και Άλβες χόρευαν στο... χωράφι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Γκαμπριέλ Άλβες επέστρεψε με δύο γκολ στην ενδεκάδα του Ολυμπιακού

Ο Ολυμπιακός με ηγέτη τον Παρ Ζέτερμπεγκ και τοπ σκόρερ τον Γκαμπριέλ Άλβες
προκρίθηκε με πανηγυρικό τρόπο στην προημιτελική φάση του Κυπέλλου, ύστερα από
τη θριαμβευτική νίκη επί του Αιγάλεω με 3-0 χθες στο γήπεδο-χωράφι της
Νίκαιας. Ο αγωνιστικός χώρος είναι ακατάλληλος ακόμα και για αγώνες
ερασιτεχνικού πρωταθλήματος, αφού κινδυνεύει άμεσα η σωματική ακεραιότητα των
αθλητών. 
Η πειραϊκή ομάδα έδειξε πολύ καλά στοιχεία στο λασπωμένο τερέν και μάλιστα σε
ένα ματς τυπικής διαδικασίας, με δεδομένο το σκορ του πρώτου αγώνα στο ΟΑΚΑ
(5-1). Το γεγονός αυτό επέτρεψε στον Τάκη Λεμονή να πραγματοποιήσει αρκετές
αλλαγές στην ενδεκάδα, ξεκουράζοντας βασικούς ποδοσφαιριστές (Καρεμπέ,
Τζόρτζεβιτς, Πατσατζόγλου, Κωστούλα, Αλεξανδρή, Τζιοβάνι) εν όψει του μεγάλου
ντέρμπι με την ΑΕΚ. 
Οι «ερυθρόλευκοι»... όργωσαν το χωράφι της Νίκαιας και δεν επέτρεψαν στους
γηπεδούχους να απειλήσουν την εστία του Γεωργίου. 
Πρωταγωνιστές της άνετης επικράτησης του Ολυμπιακού αναδείχθηκαν οι
Ζέτερμπεργκ, Πουρσανίδης, Ανατολάκης, Άλβες, Τζιωρτζόπουλος, Γιαννακόπουλος. Ο
τελευταίος αποδοκιμάστηκε έντονα από μερίδα οπαδών του Αιγάλεω για το
ανύπαρκτο πέναλτι που είχε κερδίσει στον αγώνα πρωταθλήματος. Ο Λεμονής έβγαλε
θετικά συμπεράσματα για τον Στέλιο Βενετίδη, ο οποίος αγωνίστηκε στο πρώτο
ημίχρονο. Οι ποδοσφαιριστές του Γιώργου Χατζάρα φαίνεται ότι είχαν το μυαλό
τους στο πρωτάθλημα και στο παιχνίδι με τον ΟΦΗ στη Νίκαια. 
ΤΑ ΓΚΟΛ 
Στο 18' έγινε το 0-1: ο Άντζας πραγματοποίησε σέντρα, ο Ανατολάκης «έπιασε»
σουτ, η μπάλα κοντράρισε και έφθασε στον Γιαννακόπουλο, ο οποίος με ψύχραιμο
σουτ την έστειλε στα δίχτυα (η μπάλα χτύπησε πρώτα στο κάθετο δοκάρι). 
Στην εκπνοή του α' ημιχρόνου ο Βενετίδης ελίχθηκε με ωραίο τρόπο και την
κατάλληλη στιγμή τροφοδότησε την μπάλα στον Άλβες. Ο Ουρουγουανός φορ με άψογο
σουτ «έγραψε» το 0-2. 
Το Αιγάλεω παρέδωσε τα όπλα και δεν έδειξε διάθεση να κοντράρει τον Ολυμπιακό
στο δεύτερο 45λεπτο. 
Ο Τάκης Λεμονής απέσυρε από το παιχνίδι τούς Γιαννακόπουλο, Βενετίδη (εν όψει
του μεγάλου αγώνα με την ΑΕΚ), ενώ στο 63' χρησιμοποίησε τον Ζε Ελίας στη θέση
του Ανατολάκη. Ο Ολυμπιακός λειτούργησε πολύ καλά και στο β' ημίχρονο. Το
τελικό 0-3 διαμόρφωσε ο Άλβες με μονοκόματο σουτ, ύστερα από πάσα του
Τζιωρτζόπουλου. 
Εύκολο ήταν το έργο του διαιτητή Γκούβα (Άρτας). 
ΑΙΓΑΛΕΩ: Κοτταράς, Κοπιτσής, Ψωμάς, Αντονέτι (46' Ντιόπ), Πήλιουρας,
Κίτσας (46' Νικολόπουλος), Σκοπελίτης, Φωτάκης, Σβένσον (46' Μεϊδάνης),
Μανουσάκης, Χλωρός. 
ΟΛΥΜΠΙΑΚΟΣ: Γεωργίου, Μαυρογενίδης, Τζιωρτζόπουλος, Ανατολάκης (63' Ζε
Ελίας), Αμανατίδης, Βενετίδης (46' Κόντης), Πουρσανίδης, Γιαννακόπουλος(46'
Καστίγιο), Άντζας, Ζέτερμπεργκ, Άλβες. 
*** Κόπηκαν 132 εισιτήρια και εισπράχτηκαν 1.692 ευρώ. 
ΔΗΛΩΣΕΙΣ 
Απόλυτα ικανοποιημένος από την απόδοση των παικτών του ήταν ο Τάκης Λεμονής.
Δήλωσε: «Είχαμε δύο στόχους. Ο πρώτος και πιο σημαντικός ήταν να μην
τραυματιστεί κανένας παίκτης και ο δεύτερος να πάρουμε την πρόκριση. Μου άρεσε
η διάρκεια της καλής απόδοσης που είχε η ομάδα μας. Έκρινα ότι ο Βενετίδης δεν
θα έπρεπε να αγωνιστεί περισσότερο. Ο Μπερμούδες δεν νομίζω ότι θα προλάβει το
ντέρμπι, ενώ ο Ελευθερόπουλος είναι σε καλή κατάσταση και δεν έχει ενοχλήσεις
στη μέση του. Αν θα παίξει στη Νέα Φιλαδέλφεια είναι ένα άλλο θέμα». 
Ο Περ Ζέτερμπεργκ εξήγησε τον λόγο που φορούσε χθες μαύρο περιβραχιόνιο:
«Πέθανε ένας δικός μου άνθρωπος που βρισκόταν στην Άντερλεχτ. Την Κυριακή θα
γίνει ένα μεγάλο παιχνίδι. Είναι πολύ καλό που νίκησε ο Ηρακλής την ΑΕΚ και
εμείς πλησιάσαμε την κορυφή. Τώρα έχουμε τον έλεγχο. Θα είναι σημαντικό να μη
χάσουμε στη Νέα Φιλαδέλφεια». 
Ο Γιώργος Χατζάρας υπογράμμισε: «Το μυαλό μας ήταν στο πρωτάθλημα. Σ' αυτό το
γήπεδο είναι επικίνδυνο ακόμα και να περπατάς. Ο Ολυμπιακός έπαιξε εδώ δύο
φορές, ενώ εμείς παίζουμε συνέχεια». 
*** Ο Ολυμπιακός προμηθεύτηκε χθες 6.350 εισιτήρια για το ντέρμπι με
την ΑΕΚ. 
*** Τελικά οι Λιβεριανοί «αντάρτες», μεταξύ των οποίων και ο επιθετικός
του Ολυμπιακού Ζίζι Ρόμπερτς, θα πάρουν μέρος στο Κόπα Άφρικα, αφού βρέθηκε η
«χρυσή τομή» στο οικονομικό με την Ποδοσφαιρική Ομοσπονδία της Λιβερίας.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17244O071</ED>
<ID>
ID:302681

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΟΔΥΝΗΡΗ ΗΤΤΑ (68-70) ΣΤΗΝ ΕΚΠΝΟΗ ΑΠΟ ΤΗ ΣΚΑΒΟΛΙΝΙ </H5><H2>Βαρύ το δείπνο...
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Χόλντεν φάνηκε κουρασμένος. Η ΑΕΚ είχε σε μεγάλη ημέρα τον Μπιλμπά, πήρε
περισσότερα ριμπάουντ, αλλά... ηττήθηκε

Το γρήγορο σπαγκέτι (άνετη νίκη) που επιθυμούσε η ΑΕΚ προέκυψε... παστίτσιο
και μάλιστα της έπεσε βαρύ! 
Ο Μέλβιν Μπούκερ αποδείχθηκε ιδανικός... μάγειρας και με καλάθι στην εκπνοή
του αγώνα έδωσε ανέλπιστη νίκη (68-70) στη Σκαβολίνι, βάζοντας σε περιπέτειες
- ακόμη και την πρόκριση (δ' όμιλος) - την ΑΕΚ στην Ευρωλίγκα. Ο Αμερικανός
πλέι μέικερ κέρδισε τη «μονομαχία» από τον Χόλντεν και έφτασε συνολικά τους 25
π., μοίρασε 8 ασίστ και δεν έκανε ούτε ένα λάθος! 
Το θέαμα χορταστικό για τον κόσμο, ο οποίος είδε την ΑΕΚ να ανατρέπει τα
δεδομένα (τρία τρίποντα στη σειρά από τους Χόλντεν, Ζήση, Ντικούδη) και να
προηγείται με 68-64, αλλά στη συνέχεια τους παίκτες να φεύγουν με σκυμμένα
κεφάλια... 
Στα δύο λεπτά που απέμεναν οι παίκτες της Ένωσης συνέχισαν - κακώς - τα
τρίποντα, τα οποία αποδείχθηκαν μπούμερανγκ. Άστοχο τρίποντο του Ζήση, του
Ντικούδη και του Χόλντεν (13'' πριν από τη λήξη) στην άμυνα ζώνης και το κακό
έγινε. Ο Ντράγκαν Σάκοτα που κτυπιόταν στον πάγκο ξέχασε να χρησιμοποιήσει στα
κρίσιμα λεπτά τους Κακιούζη, Χατζή, οι οποίοι θα μπορούσαν να είχαν κάνει
διεισδύσεις για να σκοράρουν από κοντά ή να κερδίσουν φάουλ (βολές). 
Ασφαλώς και είχε ζητήσει από τους παίκτες του περισσότερη κίνηση και ωριμότητα
στην επίθεση, όμως, ξεγελάστηκαν και έπεσαν στην παγίδα (γρήγορο παιχνίδι και
σουτ) των Ιταλών. 
ΜΟΙΡΑΙΟ ΛΑΘΟΣ 
Μετά το άστοχο και πολύ μακρινό τρίποντο του Χόλντεν η μπάλα πέρασε σε χέρια
της αντιπάλου και ο Σάκοτα δεν κατάφερε να πάρει το τάιμ άουτ που ήθελε. Τι θα
τους ζητούσε; Φάουλ, για να έχει την τελευταία επίθεση η ΑΕΚ. 
«Περίμενα ότι θα το έκαναν. Έπρεπε να χάσουμε. Από την αρχή του αγώνα δεν
κάναμε τις δουλειές που έπρεπε στο γήπεδο. Παίξαμε με λάθος τρόπο και δεν
εκμεταλλευτήκαμε ούτε τη διαφορά των 11 πόντων στο ημίχρονο, αλλά ούτε στο
τέλος του αγώνα. Η ήττα θα μας κάνει καλό και θα ξεφουσκώσουν τα μυαλά μας από
τη νίκη επί του Ολυμπιακού. Έπρεπε να το πληρώσουμε και έτσι έγινε». 
Τι άλλο έφταιξε; Η κούραση του Χόλντεν (έπαιξε 40 λεπτά) και η υπερβολική
σιγουριά των παικτών ότι με άμυνες-ατσάλι στα τελευταία λεπτά θα «καθάριζαν»
το παιχνίδι. Μια του κλέφτη (με Ταουγκρές), δυο του κλέφτη (με ΠΑΟΚ), τρεις
και η κακή του τύχη... 
ΚΡΙΜΑ... 
Έτσι πήγαν στράφι τα 14 παραπάνω ριμπάουντ (46-32) που πήραν οι γηπεδούχοι, η
εξαιρετική απόδοση του Μπιλμπά (10 π. - 6 ριμπ.) και τα θεαματικά καλάθια από
τους Χόλντεν, Ντικούδη. 
Μεγάλη «ζημιά» έκανε στην ΑΕΚ ο Μικέλε Ματζιόλι (άμυνα στον Μπετς που έμεινε
χωρίς πόντο), ενώ είχε συγκομιδή 6 π. και 8 ριμπ., ενώ σταθερός ήταν και ο
Τράινα (10 π.). 
«Στο τέλος είχαμε καθαρό μυαλό και τον Μπούκερ να κάνει εκπληκτικό ματς. Όταν
τρέξαμε (6/7 αιφνιδ.) φέραμε το παιχνίδι στα μέτρα μας», τόνισε ο προπονητής
της Σκαβολίνι, Στέφανο Πιλαστρίνι. 
Καλή η διαιτησία των Ντοριζόν, Σούντεκ, Γκαρθία. 
ΑΕΚ: Χόλντεν 22 (5/9 δίπ., 3/11 τρίπ., 3/6 β.)., Ζήσης 3, Ταπούτος 2,
Χατζής 2, Κικίλιας, Ντικούδης 15 (6 ριμπ.), Μπιλμπά 10 (2/2 δίπ., 2/4 τρίπ., 6
ριμπ.), Πασχάλης, Μπετς (11 ριμπ.), Κακιούζης 14 (11 ριμπ.). 
ΣΚΑΒΟΛΙΝΙ: Μπέριτς 7, Μπούκερ 25, Τζόνσον 11, Γκιγκένα, Μίντλετον 7,
Πέλιτσε, Τράινα 10, Τούσεκ 4 (9 ριμπ.), Ματζιόλι 6.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17244O081</ED>
<ID>
ID:302682

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O08&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Απέδωσε και πάλι κακό μπάσκετ σε άδειο σχεδόν γήπεδο
</H5><H2>Νίκησε τη Μάλαγα αλλά δεν «θεραπεύτηκε»
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ολυμπιακός νοσεί σοβαρά και η χθεσινή νίκη (81-80) επί της Ουνικάχα Μάλαγα
(που του έδωσε και μαθηματικά την πρόκριση), απλά «σκέπασε» το πρόβλημα, το
οποίο θα συνεχίσει να «τρώει» τους «ερυθρόλευκους». Βέβαια, τον πρώτο και
τελευταίο λόγο έχει ο πρόεδρος, αφού δική του είναι η (εταιρεία) ομάδα και
μπορεί να κάνει ό,τι θέλει, αν και αυτή τη στιγμή δεν πρόκειται να πάρει
αποφάσεις. 
Ο κόσμος αρνήθηκε χθες να πάει στο γήπεδο (στο τζάμπολ μετρήσαμε 147 άτομα,
που έφτασαν τα 200 όταν ήρθαν και κάποιες διμοιρίες των ΜΑΤ...) και
τουλάχιστον από πλευράς οργανωμένων αυτό αποτελούσε μήνυμα, το οποίο είχε
ξεκινήσει από το παιχνίδι με την ΑΕΚ (τόσο στο γήπεδο όσο και τηλεοπτικά...). 
Όμως, ακόμα και αυτοί που πήγαν, όταν είδαν την ομάδα να «παραπαίει», άρχισαν
να βρίζουν τον Ηλία Ζούρο, για να δεχθούν παρατηρήσεις από τους υπεύθυνους του
γηπέδου. Το μήνυμα από τη διοίκηση ήταν σαφές: «Να μην επιτραπούν
αποδοκιμασίες προς τον κόουτς». Όταν, όμως, ο άλλος πληρώνει ένα προϊόν (γιατί
χθες τυπώθηκαν εισιτήρια...) έχει δικαίωμα και να το απορρίψει.

«Μπράβο στον κόσμο που ήρθε εδώ σήμερα και μας βοήθησε. Έτσι, πρέπει να
αγκαλιάζει την ομάδα» είπε ο Ηλίας Ζούρος, χωρίς δόση ειρωνείας, πάντως, ενώ
έδωσε συγχαρητήρια και στους παίκτες του, οι οποίοι, όμως, σε πολλές φάσεις
χθες τον άφησαν εκτεθειμένο... 
Όσο για τη Μάλαγα έχει κάθε λόγο να φεύγει παραπονούμενη, αφού εκτός από τη
διαιτησία (στο τελευταίο δεκάλεπτο δεν κράτησαν ούτε τα προσχήματα) «φωνάζει»
και για δύο πόντους που δεν της μέτρησαν. 
Ο Μάλκοβιτς ένιωσε λίγο όπως ο καλός του φίλος Γιάννης Ιωαννίδης στη Λιμόζ το
1993 (με τη γραμμή του Πάσπαλι), ενώ ο βοηθός του έσπασε την πόρτα στα αποδυτήρια.

«Δεν ήταν παιχνίδι Ευρωλίγκας αυτό» είπε ο Μάλκοβιτς και δεν πήγε στη
συνέντευξη Τύπου, ενώ δεν ξέρουμε τι θα κάνει στον Άμπραμς, ο οποίος έχασε στο
τελευταίο δίλεπτο λέι απ, δύο βολές και έκανε και επιθετικό στον Τόμιτς. 
Ο Φορντ με μία βολή στα 6 δευτερόλεπτα (κέρδισε ανύπαρκτο φάουλ) έδωσε τη νίκη
στους Πειραιώτες, οι οποίοι έχαναν ακόμα και με 11 πόντους (64-53 στο 27'),
ενώ συγκλονιστικός αν και τραυματίας ήταν ο Φόρεστ. 
ΟΛΥΜΠΙΑΚΟΣ: Μπουντούρης, Παπαλουκάς 5, Παπανικολάου 8, Ζεβροσένκο 4,
Ρισασέ 10 (1), Φορντ 20, Τόμιτς 2, Νικαγμπάτσε, Φέμερλινγκ 8, Φόρεστ 17, Ντε
Μιγκέλ 7. 
ΜΑΛΑΓΑ: Ροντρίγκεζ 9 (1), Μίρσιτς 23 (2), Φιλίπ 2, Άμπραμς 17, Βάσκεζ
3, Καμπέζας 2, Κορνεγκέι 3, Βάις 11, Σονκό 10.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17244O082</ED>
<ID>
ID:302729

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O08&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Παρά τη νίκη δεν κατάφερε να αποφύγει τον αποκλεισμό
</H2>
Ο ΠΑΟΚ νίκησε 102-62 την Α.Ε. Λεμεσού, αλλά αποκλείστηκε από την επόμενη
φάση του Κυπέλλου Κόρατς, αφού οι ειδήσεις από το Ισραήλ δεν ήταν ευχάριστες.
Η Μακάμπι Ραμάτ Γκαν έσπασε το αήττητο της Λοκομοτίβ Ροστόβ (87-80) και
προκρίθηκε αυτή με τη δεύτερη θέση του ομίλου. Ο ΠΑΟΚ νίκησε την ΑΕΛ παρουσία
εκατό θεατών (το ματς έγινε με κλειστές πόρτες), ενώ ο Γούλριτζ έμεινε στον
πάγκο με πολιτικά και επίσημα ήταν τραυματίας. 
Η σύνθεση του ΠΑΟΚ: Λημνιάτης (5 ασ.), Βασιλειάδης 17 (9 ρ.), Σιγάλας 10 (7
ασ., 3 κλ.), Κολντεμπέλα 9 (5 ασ.), Κόμματος 16 (11 ρ.), Βασιλακόπουλος 7,
Μοράλες 20 (10/10 δ., 8 ρ., 4 ασ.), Αποστολίδης, Κάρτερ 12, Νόλαν 11. 
Το Μαρούσι, με πολλά προβλήματα, ηττήθηκε στην Ντιζόν με 94-63, αλλά φυσικά
συνεχίζει στην επόμενη φάση της διοργάνωσης και θα αντιμετωπίζει τη
γιουγκοσλαβική Χέμοφαρμ. 
Η ελληνική ομάδα αγωνίστηκε χωρίς τους Όλιβερ (είναι στις ΗΠΑ), Μαρμαρινό
(έμεινε στην Αθήνα λόγω γαστρεντερίτιδας) και Μασλαρινό (τραυματίας), ενώ
προβλήματα τραυματισμού αντιμετώπιζε και ο Κορωνιός. 
Η σύνθεση του Αμαρουσίου: Φαλέκας 2, Σπανούλης 5, Κοχ 16 (2), Κορωνιός,
Δανιήλ 1, Μπερκ 12, Παυλίδης 6, Κόνλον 19 (1), Μανωλόπουλος, Αναγνώστου 2.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17244O083</ED>
<ID>
ID:302766

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O08&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Για εμπειρίες εναντίον της Κίντερ
</H2>
«Ευκαιρία για εμπειρίες». Έτσι αντιμετωπίζουν στο Περιστέρι το αποψινό
παιχνίδι με την Κίντερ στην Μπολόνια (21.30), για την 11η αγωνιστική της
Ευρωλίγκας. Η ελληνική ομάδα έχει ήδη αποκλειστεί από τη συνέχεια της
διοργάνωσης και ο Αργύρης Πεδουλάκης σκοπεύει να δώσει χρόνο συμμετοχής στους
νέους παίκτες. «Θα αντιμετωπίσουμε την κορυφαία ομάδα της Ευρώπης. Είναι
σημαντικό ένα τέτοιο παιχνίδι ακόμα και για πιο έμπειρους παίκτες, φανταστείτε
όμως τη σημασία που θα έχει για τα νέα παιδιά. Γι' αυτό θα τους δώσω αρκετό
χρόνο συμμετοχής, ώστε να αποκτήσουν εμπειρίες», είπε ο τεχνικός του
Περιστερίου. 
Ο ΜΕΣΙΝΑ 
Με ιδιαίτερη προσοχή όμως αντιμετωπίζουν το ματς και στην Μπολόνια: «Ο
αντίπαλός μας έχει αποβάλει το άγχος, αφού πλέον δεν έχει να χάσει τίποτα.
Είμαι σίγουρος ότι δεν θα έλθουν στην Μπολόνια για να δουν τα αξιοθέατα»,
τόνισε ο προπονητής της Κίντερ, Ετόρε Μεσίνα. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17244O091</ED>
<ID>
ID:302683

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O09&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Άιβερσον σημείωσε 58 πόντους
</H2>
Ο Άλεν Άιβερσον ήταν το πρόσωπο που ξεχώρισε στους χθεσινούς αγώνες του
ΝΒΑ, αφού με 58 πόντους (ρεκόρ καριέρας) οδήγησε τους Φιλαδέλφεια Σίξερς στη
νίκη επί των Χιούστον Ρόκετς με 112-106. Σπουδαία εμφάνιση πραγματοποίησε και
ο Στογιάκοβιτς, ο οποίος σημείωσε 36 πόντους (8/15 δ., 4/6 τρ., 8/8 β.) στη
νίκη των Σακραμέντο Κινγκς επί των Κλίβελαντ Καβαλίερς (109-102). 
Άλλα αποτελέσματα: Ιντιάνα - Μιλγουόκι 102-106, Ατλάντα - Ντάλας 107-116,
Ντιτρόιτ - Τορόντο 90-92, Ουάσιγκτον - Σαν Αντόνιο 91-96, Μινεσότα - Λ.Α.
Κλίπερς 97-83, Σικάγο - Σάρλοτ 86-94.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17244O092</ED>
<ID>
ID:302730

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΦΙΛΑΘΛΗΤΙΚΟΣ ΣΤΙΣ «8» ΤΟΥ ΚΥΠΕΛΛΟΥ CΕV
</H5><H2>Ανατροπή! </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Σάλτσεβιτς και Ορδουλίδου (εδώ απέναντι στην Καλαϊτζίεβα), μπλόκαραν τις
ελπίδες πρόκρισης του Παναθηναϊκού

Με επικεφαλής μια εκπληκτική Γιούλια Σάλτσεβιτς και με συνολικά απόδοση κοντά
στο τέλειο ο Φιλαθλητικός ανέτρεψε το 0-3 της ήττας του στη Λεωφόρο και
προκρίθηκε στις «8» του Κυπέλλου CEV! 
Στους Άνδρες, πάντως, ο Παναθηναϊκός προκρίθηκε στις «8» του Κυπέλλου CEV,
νικώντας και στο Βέλγιο την Άντβερπ με 3-2. 
* ΦΙΛΑΘΛΗΤΙΚΟΣ - ΠΑΝΑΘΗΝΑΪΚΟΣ 3-0 (25-15, 25-15, 25-19) 
Με το τέλειο παιχνίδι του ο Φιλαθλητικός (κυρίως στο σερβίς, έχασε μόνο δύο αν
και το δυσκόλεψε!), υποχρέωσε στην Πυλαία τον χωρίς τη χειρουργημένη Νίκη
Γκαραγκούνη Παναθηναϊκό σε παθητικό ρόλο και υπερκάλυψε τη διαφορά πόντων,
επικρατώντας με 75-49, ενώ στη Λεωφόρο είχε ηττηθεί 56-75! 
Η πρόκριση στις «8» (όπου αντιμετωπίζει την πανίσχυρη ιταλική Ραβένα 7 και 13
Φεβρουαρίου) είναι η δεύτερη στην ιστορία του Φιλαθλητικού και η μεγαλύτερη
επιτυχία στην τετραετή παρουσία στην ομάδα του προέδρου Γιώργου Ανδρέου. 
ΦΙΛΑΘΛΗΤΙΚΟΣ (Ι. Κυλίτσης): Λιτβίνσκα, Μποζίλοβα, Σάλτσεβιτς, Σάκκουλα,
Ορδουλίδου, Μπράγια - Λαμπράκη (λίμπερο). 
ΠΑΟ (Μ. Φορτούνας): Ντούλε, Καλαϊτζίεβα, Πραγκαλούδη, Νικολού,
Φραγκιαδάκη, Σαπαρέφσκα - Μπάμπουλη (λίμπερο), Αλιφιεράκη. 
* ΑΝΤΒΕΡΠ - ΠΑΝΑΘΗΝΑΪΚΟΣ 2-3 (16-25, 25-17, 18-25, 25-23, 10-15) 
Με πολλές αλλαγές μετά την κατάκτηση του 1ου σετ και την εξασφάλιση της
πρόκρισης (τώρα τον περιμένει η Μίλαν του Τζαμπάολο Μοντάλι!) ο Παναθηναϊκός
έφτασε στη νίκη σε θεαματικό αγώνα μπροστά σε 1.000 θεατές. 
*** Πάλεψαν τα Βριλήσσια, αλλά λύγισαν στην ανωτερότητα της γαλλικής
Αλμπί και ηττήθηκαν στην έδρα τους 2-3 (12-25, 18-25, 25-19, 25-13, 14-16) σε
αγώνα του Τοπ Τιμς Καπ Γυναικών. 
ΣΤΟΧΟΣ ΤΟ «3-1» 
Με στόχο νίκη τουλάχιστον με 3-1 σετ που του εξασφαλίζει πρόκριση στις «8» του
Τσάμπιονς Λιγκ, ανεξάρτητα από τον τελευταίο αγώνα του Β' ομίλου στη Βιέννη,
υποδέχεται απόψε (19.00, απευθείας από Alpha Digital) στο κλειστό Ρέντη, ο
Ολυμπιακός την ισόβαθμή του βουλγαρική Λέφσκι.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O111</ED>
<ID>
ID:302674

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Αγωνίζεται στην Ποντγκόριτσα με αντίπαλο την Μπούντουτσνοστ </H5><H2>Πάνε για το...13άρι οι «πράσινοι» </H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Για το... 13άρι (σερί νικών) και την ξεκούρασή τους αγωνίζονται απόψε (9.30
μ.μ.) στην Ποντγκόριτσα οι «πράσινοι» με αντίπαλο την Μπούντουτσνοστ. Ο
Παναθηναϊκός με νίκη κόντρα στην αδιάφορη (κάτι που ίσως την κάνει και πιο
επικίνδυνη) ομάδα του Μαυροβουνίου, συμπληρώνει 13-0 νίκες και με δεδομένο ότι
ο Ομπράντοβιτς επιβραβεύει τη σταθερότητα με αυξημένα ρεπό (έξι ημέρες έδωσε
τις εορτές!), οι παίκτες του θέλουν να θριαμβεύσουν απόψε ελπίζοντας να...
κλέψουν καμιά μέρα ξεκούρασης παραπάνω. 
«Δεν θα είναι για μας εύκολο παιχνίδι. Δεν μας ενδιαφέρει αν η Μπούντουτσνοστ
έχει χάσει το τρένο για την επόμενη φάση. Αυτό που θέλουμε είναι να βρεθούμε
στο επίπεδο που είμαστε τον τελευταίο καιρό. Ειλικρινά είναι δύσκολο να
προετοιμαστείς για να αντιμετωπίσεις τη συγκεκριμένη ομάδα, γιατί συμμετέχει
σε τρεις διαφορετικές διοργανώσεις με αποτέλεσμα να διαθέτει 15 παίκτες και να
χρησιμοποιεί κάθε φορά διαφορετική πεντάδα», σχόλιασε ο Ομπράντοβιτς πριν
αναχωρήσει μαζί με τους παίκτες του για την Ποντγκόριτσα. 
Μεταξύ αυτών και ο Ιμπραήμ Κουτλουάι, ο οποίος ύστερα από ένα μήνα
συμπεριελήφθη στην αποστολή, αλλά η συμμετοχή του στον αγώνα είναι εξαιρετικά
αμφίβολη. Αντίθετα, έμειναν στην Αθήνα οι Καλαϊτζής, Μουλαομέροβιτς και φυσικά
ο Μπαλογιάννης. «Εκείνο που τονίσαμε στους παίκτες είναι ότι πρέπει να είμαστε
σοβαροί και συγκεντρωμένοι και στα σαράντα λεπτά του αγώνα. Αν το κάνουμε
πιστεύω ότι θα πάρουμε τη νίκη», επισήμανε ο Ομπράντοβιτς. 
**** Και ο άγιος φοβέρα θέλει... πόσο μάλλον όταν πρόκειται για
«συνεργάτη» σε μπίζνες! Η απειλή του Παναθηναϊκού φαίνεται πως έπιασε τόπο,
καθώς η ULEB ειδοποίησε χθες ότι απέστειλε - μία ημέρα πριν από τη λήξη της
«πράσινης» προθεσμίας - την πρώτη δόση (Δεκεμβρίου) του συμβολαίου που έχει
συνάψει με τον ΠΑΟ. Οι παράγοντες του Παναθηναϊκού απέφυγαν να επιβεβαιώσουν
την πληροφορία κάτι που αναμένεται να συμβεί σήμερα, αφού «τσεκάρουν» τον
τραπεζικό λογαριασμό. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O112</ED>
<ID>
ID:302723

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ο Εθνικός προκρίθηκε στο φάιναλ φορ
</H2>
Ο Εθνικός νίκησε 10-7 τον Ν.Ο. Χίου και προκρίθηκε στο φάιναλ φορ του
Κυπέλλου, στο πόλο. Το πρώτο ματς είχε τελειώσει 8-8 και η πειραϊκή ομάδα είχε
χτες πρωταγωνιστή τον Αμερικανό Γουάιγκο (4 γκολ). Στα υπόλοιπα ματς τα φαβορί
προκρίθηκαν στην τελική φάση με δεύτερη νίκη. Ο Ολυμπιακός νίκησε 16-6 τη
Γλυφάδα (Βλοντάκης, Χατζηθεοδώρου 4). Ο Παναθηναϊκός επικράτησε 10-8 στην
Πάτρα (Χάμπερτ, Μουριάδης 3), ενώ και η Βουλιαγμένη σημείωσε δεύτερη νίκη επί
του Ν.Ο. Χανίων (12-9, Αφρουδάκης 5). Το φάιναλ φορ του Κυπέλλου θα διεξαχθεί
30-31 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O113</ED>
<ID>
ID:302761

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ </H5><H2>Αποκλείστηκε ο Φιλιππούσης </H2>
Με νέες εκπλήξεις συνεχίστηκε το ΟΠΕΝ της Αυστραλίας στη Μελβούρνη. Ο
Αμερικανός Άλεξ Κιμ (Νο 234) απέκλεισε τον Ρώσο Καφέλνικοφ (Νο 4), με 6-3,
7-5, 6-3. Επίσης, αποκλείστηκαν άλλοι δύο τενίστες με υψηλή θέση στο κυρίως
ταμπλό: Ο Γκόραν Ιβανίσεβιτς (6-3, 7-6, 5-7, 6-4 από τον Γάλλο Γκολμάρ) και ο
Γάλλος Γκροζέν (6-4, 3-6, 6-0, 5-7, 6-4 από τον Ισπανό Κλάβετ). Να σημειώσουμε
επίσης και την πρόκριση του Βρετανού Ρουσέντσκι εις βάρος του Μαρκ Φιλιππούση
με 7-6, 6-3, 6-4. 
Τα αποτελέσματα στις γυναίκες: Χίνγκις (Ελβετία) - Αρν (Γερμανία) 6-1, 6-2,
Σέλες (ΗΠΑ) - Μπλανκ (Ζιμπάμπουε) 6-1, 6-1, Ελία (Ιταλία) - Χόπκινς (ΗΠΑ) 6-2, 6-0.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O114</ED>
<ID>
ID:302782

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O115</ED>
<ID>
ID:302800

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=5</URL></REF>


Article

<CATEGORY>vin10</CATEGORY>

 <H2>ΛΟΤΤΟ </H2><H4>Τζακ ποτ </H4>
ΤΖΑΚ ΠΟΤ σημειώθηκε στη χθεσινή κλήρωση του ΛΟΤΤΟ, και έτσι στην επόμενη
κλήρωση μεταφέρονται 300.000 ευρώ. 
Οι τυχεροί αριθμοί: 6, 18, 26, 36, 38, 43.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O116</ED>
<ID>
ID:302808

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η: Τενερίφη (Οικονομίδης) 0,54 - 0,31 Λαστ Τάνγκο 0,59. Τρίτος και
τέταρτος, Ζαλάο και Πόλκα. Δίδυμο 4Χ8 = 1,13. Φορκάστ 8Χ4 = 1,98. Trio 2Χ4Χ8 =
0,75. Tri Cast 8Χ4Χ2 = 3,21. Τετραπλό 8Χ4Χ2Χ7 = 8,02. 
2η: Λευκοθέα (Σαμοθρακίτης) 0,37 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Χρυσταλλένια, Ωραία Σοφία και
Μυθήμνα. Δίδυμο 1Χ2 = 0,81. Φορκάστ=0,90. Σύνθετο 8Χ1 = 0,73. ΣΔ 4Χ8Χ1Χ2 =
2,20. Trio 1Χ2Χ8 = 1,91. Tri Cast 1Χ2Χ8 = 3. Τετραπλό 1Χ2Χ8Χ3 = 53,99. 
3η: Περικλέτος (Ξυνός) 2,74 - 1,17. Ειρηνικός 0,45. Τρίτος και τέταρτος,
Πίνοκ και Φλίππερ. Δίδυμο 4Χ5 = 4,32. Φορκάστ 5Χ4 = 10,19. Σύνθετο 1Χ5 = 3,95.
ΣΔ 1Χ2Χ4Χ5 = 11,22. Trio 4Χ5Χ7 = 18,86. Tri Cast 5Χ4Χ7 = 140,95. Τετραπλό
5Χ4Χ7Χ9 = 1.384,64. 
4η: Αρματωλός (Λιάκος) 1,08 - 0,56. Έκτακτος 0,37. Τρίτος, Στρονγκ Παύλος.
Δίδυμο 3Χ4 = 1,23. Φορκάστ 3Χ4 = 2,41. Σύνθετο 5Χ3 = 11,05. ΣΔ 4Χ5Χ3Χ4 =
22,56. Trio 3Χ4Χ7 = 5,27. Tri Cast 3Χ4Χ7 = 20,35. 
5η: Πύρινος (Δημητσάνης) Γκινιάν 0,41 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Ωμέγα, Μέγας Παναγιώτης και
Στρονγκ Μπεν. Δίδυμο 5Χ8 = 1,61. Φορκάστ 5Χ8 = 1,61. Σύνθετο 3Χ5 = 1,91. ΣΔ
3Χ4Χ5Χ8 = 10,05. Trio 2Χ5Χ8 = 1,61. Tri Cast 5Χ8Χ2 = 4,01. Τετραπλό 5Χ8Χ2Χ6 =
23,58. 
6η: Κουήν Σόφη (Δημητσάνης) 0,75 - 0,41. Ντίφερενς 0,43. Τρίτος, Μαρούα.
Δίδυμο 3Χ4 = 0,82. Φορκάστ 3Χ4 = 1,62. Σύνθετο 5Χ3 = 0,87. ΣΔ 5Χ8Χ3Χ4 = 5,22.
Trio 3Χ4Χ7 = 1,47. Tri Cast 3Χ4Χ7 = 4,45. 
7η: Μάτζ. Μπελ (Ντίνος) 0,61 - 0,40. Αμουζένη 0,61. Τρίτος, Όμορ. Κορθιανή.
Δίδυμο 1Χ2 = 0,77. Φορκάστ 1Χ2 = 1,29. Σύνθετο 3Χ1 = 1,13. ΣΔ 3Χ4Χ1Χ2 = 2,07.
Trio 1Χ2Χ5 = 1,99. Tri Cast 1Χ2Χ5 = 3,75. 
8η: Μπιλήφ (Γεωργίου) 0,83 - 0,64. Κίσσινγκ Γουέι 0,43. Τρίτος και
τέταρτος, Ωραία Τζώρτζα και Μεγάλη Χριστίνα. Δίδυμο 6Χ7 = 1,77. Φορκάστ 7Χ6 =
3,99. Σύνθετο 1Χ7 = 1,66. ΣΔ 1Χ2Χ6Χ7 = 7,15. Trio 2Χ6Χ7 = 3,64. Tri Cast 7Χ6Χ2
= 12,30. Τετραπλό 7Χ6Χ2Χ3 = 35,70. 
9η: Μαρ. Φάιτερ (Λάος) 5,68 - 1,35. Ιζαμπελλίτα 0,80. Τρίτος, Ξανθός
Άγγελος. Δίδυμο 1Χ4 = 12,54. Φορκάστ 1Χ4 = 22,27. Σύνθετο 7Χ1 = 32,80. ΣΔ
6Χ7Χ1Χ4 = 186,29. Trio 1Χ2Χ4 = 5,80. Tri Cast 1Χ4Χ2 = 110,95. 
* ΣΚΟΡ ΓΚΑΝΙΑΝ 4: 62,72. 
* ΣΚΟΡ ΓΚΑΝΙΑΝ 6: 914,00. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17244O117</ED>
<ID>
ID:302813

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O11&aa=7</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΝΙΚΑΙΑΣ </H5><H2>Οι παίκτες δεν είναι «ερίφια» </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Πέρασε ο Ολυμπιακός το «εμπόδιο» του Αιγάλεω, κάτι που με βάση την
ποδοσφαιρική λογική αναμενόταν. Εντούτοις το μείζον μήνυμα από τον αγώνα του
γηπέδου Νικαίας - Κορυδαλλού βρίσκεται αλλού. 
*** Στο γεγονός ότι επαγγελματίες ποδοσφαιριστές (αρκετοί με συμβόλαια
δισεκατομμυρίων) υποχρεώθηκαν να παίξουν σε αγωνιστικό χώρο, τον οποίο θα
σνόμπαραν πεινασμένα γιδοπρόβατα. 
*** Η στήλη έχει επισημάνει και πρόσφατα ότι το γήπεδο της Νίκαιας ντροπιάζει
το ποδοσφαιρικό μας σύστημα, είτε αυτό υποχρεώνει τις ομάδες να διαγωνίζονται
για τις ανάγκες της ΕΠΑΕ είτε της ΕΠΟ. 
*** Και όχι τίποτ' άλλο. 
*** Σήμερα, τη δοκιμασία του άθλιου τερέν θα υποστούν δύο ακόμη φιλόδοξες
ομάδες. 
*** Η Προοδευτική και ο Εθνικός Αστέρας, επίσης για τον θεσμό του Κυπέλλου. 
*** Κουράγιο... 
Πλάκα και... χαβαλές πήγε να δημιουργηθεί χθες στο Πολυμελές Πρωτοδικείο της
Αθήνας, όπου αναμενόταν η εκδίκαση (και απόφαση) για τα τηλεοπτικά. 
*** Κλακαδόροι υπέρ του «Άλφα», με πανό και συνθήματα που δεν τιμούν τους...
δορυφόρους, είχαν τρυπώσει στην αίθουσα, όμως η πρόεδρος του δικαστηρίου
αποδείχθηκε «διαβασμένη». 
*** Με συνοπτικές διαδικασίες, ζήτησε από τα όργανα της τάξης να ελεγχθούν οι
πάντες και να απομακρυνθούν οι οπαδοί της ΑΕΚ. 
*** Έτσι κι έγινε. 
*** Όσον αφορά στην απόφαση, την παίζουν από νωρίς χθες κανάλια και σταθμοί:
το ντέρμπι ανήκει στη Νέτμεντ! 
*** (Και ο θεός να βάλει το χέρι του...) 
*** Είδηση: Τη δίκη παρακολούθησε (ή θέλησε να παρακολουθήσει) με το ένα μάτι
στις κάμερες, ο γνωστός «δευτεραθλητής» του «Μπιγκ Μπράδερ» Πρόδρομος με τη
φίλη του Αγνή. 
*** ΑΕΚάρα ο δικός σου... 
*** Μάλιστα (ο Πρόδρομος), δεν δίστασε ν' αλλάξει θερμή χειραψία με τον
Ψωμιάδη! 
Ο Ολυμπιακός αγόρασε τα εισιτήρια του μεριδίου του - πάνω από έξι χιλιάδες
κομμάτια - και θα τα διαθέσει - φοβάμαι - στους οργανωμένους του «θρύλου». 
*** Οι βασικοί παίκτες ξεκουράστηκαν χθες και σήμερα θα συνεχίσουν την
ετοιμασία τους για τον σημαντικό αγώνα. 
*** Στην ΑΕΚ υπάρχει ηρεμία, ο Ντέμης είναι καλά, ο Ίβιτς καλύτερα, ο Σάντος
κρατά κλειστά τα χαρτιά του. 
*** Όσον αφορά στον διαιτητή, κληρώθηκε χθες, θα σφυρίξει ο Ευθυμιάδης και η
πρώτη γεύση που βγήκε από τη διαδικασία θέλει τον Δραμινό ρέφερι αποδεκτό από
τις δύο πλευρές. 
*** Τέθηκε θέμα ο ρ ι σ μ ο ύ τού (υποτίθεται κορυφαίου) Κύρου Βασσάρα, αλλά
δεν υιοθετήθηκε. 
*** Καλύτερα από μια άποψη. 
*** Ίσως αγωνιζόταν λίγο κουρασμένος μετά τη χθεσινή του εξόρμηση στην Ξάνθη
(για τον αγώνα με τον Ιωνικό...) 
*** Κατά δεύτερη άποψη, μάλλον προστατεύεται ο Βασσάρας, με το να μη
διαιτητεύσει την «κόλαση» του «Νίκος Γκούμας». 
*** Μακάρι να προστατευθούν (για κάθε ενδεχόμενο) και τα VAN του δορυφορικού
καναλιού... 
*** Δισ. κοστίζουν, όπως λέγεται... 
Μάλλον ανοιχτός έμεινε ο «λογαριασμός» πρόκρισης στην επόμενη φάση του
Κυπέλλου, παρά τη χθεσινή νίκη (1-0) του Ηρακλή επί του Παναθηναϊκού. 
*** Τον αγώνα έδειξε η τηλεόραση και αυτό εξέθεσε κυρίως τους ποδοσφαιριστές
του Παναθηναϊκού. 
*** Δεν ξέρω αν καταφέρει σύντομα ο Μαρκαριάν να μοντάρει ικανό σχήμα, πάντως
χθες η ομάδα του «δεν βλεπόταν». 
*** Κυρίως στην άμυνα, κάποιες στιγμές, κανένας δεν μπορούσε να συνεργαστεί με
τον διπλανό του... 
*** Ο Ολιζαντέμπε δεν αγωνίστηκε, προφανώς επειδή είχε μείνει στην Παιανία... 
*** Μάλλον χρειαζόταν ο Μανώλης, αλλά ο Ουρουγουανός (και ο πρόεδρος)
γνωρίζουν καλύτερα τι πρέπει να κάνουν... 
Ο Γιώργος Τουρσουνίδης, μετά την περιπέτειά του στην ακριτική Ξάνθη, επέστρεψε
χθες στον ΠΑΟΚ, προκειμένου να κλείσει την καριέρα του. 
*** Να μη βιαστούν κάποιοι να σνομπάρουν την κίνηση του Μπάγιεβιτς να δεχθεί
τον βετεράνο κυνηγό, διότι ελάχιστα κόστισε στον Μπατατούδη. 
*** Μόνο 300.000 δραχμές τον μήνα για συμβόλαιο μισής χρονιάς. 
*** Νεόπλουτοι πρόεδροι ΠΑΕ, αυτό το κονδύλι το ξοδεύουν σε λουλούδια όταν
εξορμούν σε νυχτομάγαζα... <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17244O121</ED>
<ID>
ID:302675

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O12&aa=1</URL></REF>


Article

<CATEGORY>vin10</CATEGORY>

 <H5>ΒΙΕΪΡΑ </H5><H2>Κοντά σε συμφωνία με τη Ρεάλ </H2>
Πέπλο μυστηρίου καλύπτει την υπόθεση της μεταγραφής (;) του Πατρίκ Βιεϊρά στη
Ρεάλ Μαδρίτης... Ο Γάλλος άσος της Άρσεναλ βρέθηκε προχθές στη Μαδρίτη και
συζήτησε με τους ανθρώπους των πρωταθλητών Ισπανίας. Οι χθεσινές ισπανικές
εφημερίδες έγραψαν πως οι δύο πλευρές βρίσκονται πολύ κοντά σε συμφωνία,
υπολογίζοντας, μάλιστα, το κόστος του Βιεϊρά (ο οποίος έχει συμβόλαιο με τους
«Κανονιέρηδες» έως το 2005) στα 42 εκατομμύρια ευρώ, αλλά τόσο η Άρσεναλ όσο
και ο μάνατζέρ της, Αρσέν Βενγκέρ, διέψευσαν κατηγορηματικά το ενδεχόμενο
αυτό. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17244O122</ED>
<ID>
ID:302724

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O12&aa=2</URL></REF>


Article

<CATEGORY>vin10</CATEGORY>

 <H5>ΡΕΑΛ </H5><H2>Ιδρύει Ακαδημία στη Βαρκελώνη </H2>
Στο μεταξύ, η Ρεάλ Μαδρίτης ανοίγει ποδοσφαιρική ακαδημία στη Βαρκελώνη! Ο
ιστορικός σύλλογος διαθέτει αρκετές δεκάδες σχολές στην ισπανική πρωτεύουσα,
αλλά και σε περιοχές όπως το Αλικάντε, η Παμπλόνα, το Μπένιντορμ, ακόμα και
στη μακρινή Βολιβία. Είναι η πρώτη φορά, όμως, που οι «Μερένγκες» αποφασίζουν
ένα τέτοιο εγχείρημα στο «άντρο» της Μπαρτσελόνα, στην καρδιά της Καταλωνίας.
Ο εκπρόσωπος της Ρεάλ, Ισίντορο Σαν Χοσέ, σχολιάζει: «Ήταν πράγματι δύσκολο να
δημιουργήσουμε μια σχολή σε αυτήν την πόλη. Πρέπει, όμως, να τονίσω ότι
πρόκειται για την κορυφαία ποδοσφαιρική ακαδημία στη χώρα». Απομένει να δούμε
την αντίδραση των «Μπλαουγκράνα»... <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17244O123</ED>
<ID>
ID:302762

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O12&aa=3</URL></REF>


Article

<CATEGORY>vin10</CATEGORY>

 <H5>ΦΡΙΖΙΝΓΚΕΡ </H5><H2>Φόβοι για τρομοκρατική επίθεση </H2>
Τον φόβο της για ενδεχόμενη τρομοκρατική επίθεση στο Σολτ Λέικ Σίτι
αποκάλυψε δημοσίως η κορυφαία αθλήτρια του πατινάζ ταχύτητας, Άνι Φρίζινγκερ.
Η Γερμανίδα πρωταθλήτρια των 1.500 και 3.000 μέτρων ομολόγησε στο περιοδικό
«Max»: «Οι περισσότεροι αθλητές που θα συμμετάσχουν στο Ολυμπιακούς Αγώνες
υποστηρίζουν ότι δεν φοβούνται τους τρομοκράτες και αυτό είναι υπέροχο. Εγώ,
όμως, έχω παγώσει. Ό,τι συνέβη την 11η Σεπτεμβρίου ήρθε από το πουθενά και το
ίδιο μπορεί να γίνει και στο Σολτ Λέικ Σίτι»...
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17244O124</ED>
<ID>
ID:302783

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O12&aa=4</URL></REF>


Article

<CATEGORY>vin10</CATEGORY>

 <H5>Ν. ΦΙΛΑΔΕΛΦΕΙΑ </H5><H2>Ήρεμα στην ουρά τα ΑΕΚόπουλα! </H2>
Προσέξτε την κίνηση του νεαρού οπαδού αριστερά. Πριν πλησιάσει στην «ουρά»
βάζει το χέρι στην πίσω τσέπη αποφασιστικά στην επιχείρηση εξασφάλισης
εισιτηρίου. Παρά το τσουχτερό της τιμής τα μέλη του Σ.Φ. ΑΕΚ Νέας Φιλαδέλφειας
(απέναντι από το γήπεδο) έσπευσαν χθες για προμήθειες. Φασαρίες δεν αναφέρθηκαν.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17244O125</ED>
<ID>
ID:302801

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O12&aa=5</URL></REF>


Article

<CATEGORY>vin10</CATEGORY>

 <H5>ΣΟΥΜΑΧΕΡ </H5><H2>Αναμένεται... φόρμουλα </H2>
Ο διάσημος Μίχαελ Σούμαχερ και η σύζυγός του Κορίνα ανακάλυψαν τοποθεσία
στη μικρή ελβετική πόλη Βόλφαντεν και εκδήλωσαν την επιθυμία να κτίσουν
πολυτελή έπαυλη με όλα τα κομφόρ... Αμ δε! Οι εργασίες δεν θα ξεκινήσουν αν
πρώτα δεν δοθεί έγκριση από το δημοτικό συμβούλιο της πόλης και ηρεμήσουν οι
οικολογικές οργανώσεις, οι οποίες διαμαρτύρονται έντονα. Το θέμα θα εξεταστεί
στις 25 Ιανουαρίου και μάλλον αναμένεται έγκριση!
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17244O126</ED>
<ID>
ID:302809

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O12&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ο Πονομαριόφ ξεκίνησε με νίκη
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Με νίκη του 18χρονου Ουκρανού Ρούσλαν Πονομαριόφ ξεκίνησε ο τελικός του
Παγκοσμίου Πρωταθλήματος. Ο Πονομαριόφ κέρδισε χθες τον άλλο φιναλίστ, τον
έμπειρο συμπατριώτη του Βασίλι Ιβαντσούκ, μόλις σε 23 κινήσεις, ανατρέποντας
την παράδοση που θέλει τους τελικούς να ξεκινούν με σύντομη ισοπαλία.

Ο Πονομαριόφ (αριστερά), το παιδί-θαύμα του παγκόσμιου σκακιού, ξεκίνησε με
νίκη τον τελικό του Παγκοσμίου Πρωταθλήματος

Ο Ιβαντσούκ ξεκίνησε ­ τι άλλο; ­ νευρικός, καθώς το νευρικό του σύστημα
φημίζεται για την αστάθειά του. 
Συνολικά θα παιχθούν οκτώ παρτίδες και σε περίπτωση που το ματς λήξει ισόπαλο
θα γίνουν μπαράζ. Οι αγώνες γίνονται σε ξενοδοχείο της Μόσχας. 
Πονομαριόφ (2.727) - Ιβαντσούκ (2.717) 
1. ε4 ε6 2. δ4 δ5 3. Ιγ3 Ιζ6 4. Αη5 δ: ε4 5. Ι: ε4 Αε7 6. Α: ζ6 Α: ζ6 7.
Ιζ3 Ο-Ο 8. Βδ2 Αε7 9. Ο-Ο-Ο Βδ5 10. Ιγ3 Βα5 11. α3 Ιδ7 12. Ρβ1 Ββ6 13. Βε3 Ιζ6
14. Ιε5 Πδ8 15. Αγ4 Αδ7 16. Αβ3 Αε8 17. Πθε1 Αζ8 18. η4 Ιδ5 19. Βζ3 γ6 20. Ιε4
Βγ7 21. γ4 Ιε7 22. Ιη5 Ιγ8 23. γ5 1-0 
Ολλανδία 
Με δύο σπουδαίες συνεχόμενες νίκες επί των Γκρίσουκ και Γκέλφαντ, ο Βρετανός
Άνταμς πέρασε μπροστά στο τουρνουά Corus, ενώ στον αντίποδα ο ισχυρός Ολλανδός
Βαν Βέλι έχει υποστεί τρεις ήττες σε ισάριθμους αγώνες. Αποτελέσματα 2ου
γύρου: Άνταμς-Γκρίσουκ 1-0 (43 κινήσεις, ισπανική), Γκούρεβιτς-Λέκο 0,5-0,5
(23, αγγλική), Πίκετ-Μπαρέεφ 0,5-0,5 (27, σλαβική), Μορόζεβιτς-Χάλιφμαν
0,5-0,5 (50, σκωτική), Καζιμτζάνοφ-Γκέλφαντ 0,5-0,5 (26, ινδική της
βασίλισσας), Λοτιέ-Ντρέεφ 0,5-0,5 (19, γκαμπί Αντι-Μεράν), Βαν Βέλι-Τίμαν 0-1
(29, Μπενόνι) 
Αποτελέσματα 3ου γύρου: Γκρίσουκ-Πίκετ 1-0 (53 κινήσεις, ισπανική),
Μπαρέεφ-Βαν Βέλι 1-0 (33, Γκρίνφελντ), Λέκο-Μορόζεβιτς 0,5-0,5 (22, ισπανική),
Τίμαν-Γκούρεβιτς 0,5-0,5 (17, γαλλική), Γκέλφαντ-Άνταμς 0-1 (39, κλειστή
ισπανική), Χάλιφμαν-Λοτιέ 0,5-0,5 (43, σικελική Ροσολίμο), Ντρέεφ-Καζιμτζάνοφ
0-1 (72, σεμι-Τάρας) 
Βαθμολογία (σε 3 αγώνες): 1) Άνταμς (Αγγλία, 2.742) 2,5 βαθμοί, 2-5) Γκρίσουκ
(Ρωσία, 2.671), Μπαρέεφ (Ρωσία, 2.707), Λέκο (Ουγγαρία 2.713), Τίμαν
(Ολλανδία, 2.605) 2 βαθμοί, 6-10) Καζιμτζάνοφ (Ουζμπεκιστάν, 2.695), Γκέλφαντ
(Ισραήλ, 2.703), Γκούρεβιτς (Βέλγιο, 2.641), Χάλιφμαν (Ρωσία, 2.688),
Μορόζεβιτς (Ρωσία, 2.742) 1,5 βαθμός, 11 Πίκετ (Ολλανδία, 2.659), Ντρέεφ
(Ρωσία, 2.683), Λοτιέ (Γαλλία, 2.687) 1 βαθμός, 14) Βαν Βέλι (Ολλανδία, 2.697)
χωρίς βαθμό. 
Άνταμς (2.742) - Γκρίσουκ (2.671) 
1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. Ο-Ο
Αε7 6. Πε1 β5 7. Αβ3 δ6 8. γ3 Ο-Ο 9. θ3 Πε8
10. δ4 Αβ7 11. Ιβδ2 Αζ8 12. α3 η6 13. Αα2 Αη7
14. β4 α5 15. δ5 Ιε7 16. Αβ2 Ιθ5 17. Ιβ3 α:
β4 18. α: β4 Αγ8 19. Ια5 Ιζ4 20. γ4 η5 21. γ:
β5 η4 22. Ιθ2 η: θ3 23. η3 Ιεη6 24. Αβ1 Βη5
25. Αγ1 Αδ7 26. Ρθ1 ζ5 27. Πη1 Βζ6 28. ε: ζ5
Α: ζ5 29. Α: ζ5 Β: ζ5 30. η: ζ4 ε: ζ4
31. Πα3 Βε4+ 32. Βζ3 Β: β4 33. Ιγ6 Β: β5
34. Π: α8 Π: α8 35. Βε4 Βγ5 36. Ιη4 Πζ8 37.
Αδ2 Ρθ8 38. Αβ4 Ββ5 39. Ρθ2 ζ3 40. Αδ2 Βε2 41.
Αε3 Πζ4 42. Ββ1 Πζ7 43. Ιδ8 1-0 
Βαν Βέλι (2.697) - Τίμαν (2.605) 
1. δ4 Ιζ6 2. γ4 ε6 3. η3 γ5 4. δ5 ε: δ5
5. γ: δ5 δ6 6. Ιγ3 η6 7. Αη2 Αη7 8. Ιζ3 Ο-Ο 9. Ο-Ο
α6 10. α4 Πε8 11. Ιδ2 Ιβδ7 12. θ3 Πβ8 13. Ιγ4 Ιε5
14. Ια3 Ιθ5 15. ε4 Πζ8 16. Ρθ2 ζ5 17. ζ4 β5 18.
α: β5 α: β5 19. ζ: ε5 Ι: η3 20. Πζ3 Α:
ε5 21. Ια: β5 Βθ4 22. ε: ζ5 Α: ζ5 23.
Πα4 Αε4 24. Π: ζ8+ Π: ζ8 25. Ρη1 Ιε2+ 26. Β: ε2
Βη3 27. Αζ4 Β: ζ4 28. Α: ε4 Βη3+ 29. Ρθ1 Πζ1+
0-1 
* Ο Νάιτζελ Σορτ κέρδισε και την 6η παρτίδα τού ματς με τον Χάνες Στέφανσον
στο Ρέικιαβικ της Ισλανδίας, οπότε το τελικό σκορ διαμορφώθηκε σε 4,5-1,5.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17244O991</ED>
<ID>
ID:302684

</ID><URL>http://ta-nea.dolnet.gr/neaweb/neafile.print_unique?e=A&f=17244&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΕΧΝΟΛΟΓΙΑ
</H5><H2>Σπίτι «μυαλωμένο»
</H2><H4>Ο ιδιοκτήτης του πιο «έξυπνου» σπιτιού ανάβει τα φώτα και το καλοριφέρ ή
κλείνει τις πόρτες, μέσω Ίντερνετ, ακόμη κι από άλλη χώρα!
</H4>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

To πιο "έξυπνο" σπίτι του κόσμου, στη Γερμανία, έχει μοντέρνα διακόσμηση, οι
χώροι του είναι άνετοι και λειτουργικοί. Πουθενά δεν φαίνονται καλώδια, καθώς
οι περισσότερες συνδέσεις μεταξύ των ηλεκτρονικών συσκευών είναι ασύρματες

Είναι το πιο έξυπνο από τα «έξυπνα» σπίτια. "Έξυπνη" η κουζίνα, το μπάνιο, ο
κήπος, ακόμη "εξυπνότερο" το... αυτοκίνητο. Βρίσκεται στο Duisburg της
Γερμανίας, έχει μοντέρνα διακόσμηση, άνετους χώρους και... φιλοξενεί
κορυφαίους ερευνητές των μεγαλύτερων εταιρειών ηλεκτρονικών ειδών. 
Πέντε χρόνια θα δοκιμάζουν εκεί κάθε νέα τεχνολογία, κάθε τρελή ιδέα, κάθε
πρωτοποριακή εφαρμογή. Ήδη, όταν φεύγουν όλοι, τα φώτα σβήνουν αυτόματα. Μέσω
του Ίντερνετ ελέγχονται όλες οι ηλεκτρικές συσκευές, από την καφετιέρα και το
ψυγείο μέχρι το στερεοφωνικό, το βίντεο ή το... ξυπνητήρι. Και ο φωτισμός
ρυθμίζεται ανάλογα με το αν είναι ώρα για δείπνο, για πρωινό, για διάβασμα ή
για μια ταινία στην τηλεόραση. 
Το πείραμα δεν είναι μόνο επιστημονικό. Είναι καθημερινή δοκιμασία.
Όλοι μαζί - άνθρωποι με διαφορετικές ειδικότητες - ξεκινούν να βρουν έναν
κοινό δρόμο, στην τεχνολογία αλλά και στον τρόπο ζωής τους. «Αναζητούμε την
κοινή βάση», εξηγεί ο Klaus Sherer, ο άνθρωπος που ειδικεύεται στα
μικροηλεκτρονικά κυκλώματα και έχει αναλάβει να συντονίσει έναν... στρατό
ειδικών (επιστήμονες από δεκάδες ερευνητικά ιδρύματα κι από 80 και πλέον
εταιρείες, μεταξύ των οποίων η Sony, η Miele, η Volkswagen...). 
Θέλουν να περιγράψουν, ρεαλιστικά, πώς ακριβώς θα είναι το σπίτι του αύριο -
ένα «αύριο» που βρίσκεται πολύ κοντά. Σύμφωνα με την πρόβλεψη της Datamonitor,
μέσα στα επόμενα τέσσερα χρόνια πάνω από 20 εκατομμύρια σπίτια στην Ευρώπη θα
είναι εξοπλισμένα με "έξυπνες" συσκευές, δικτυωμένα και ελεγχόμενα από έναν
και μόνο κεντρικό υπολογιστή. «Θέλουμε η μία τεχνολογία να αναγνωρίζει και να
καταλαβαίνει την άλλη. Θέλουμε η τεχνολογία να μπορεί να καταλαβαίνει τον
άνθρωπο και αντίστροφα. Να προσφέρει ουσιαστική βοήθεια, σε ώρα δουλειάς ή
χαλάρωσης, στη διασκέδαση ή την επικοινωνία με συναδέλφους και φίλους. Άρα,
ό,τι φτιάξουμε πρέπει να απλό - απελπιστικά απλό - και εύχρηστο». 
Κι αν ένας χάκερ αποκτήσει πρόσβαση στον κεντρικό υπολογιστή; Αν
αλλάξει τον προγραμματισμό στην πόρτα του γκαράζ ή βάλει σε λειτουργία την
καφετιέρα μες στη νύχτα; Ο Dr Viktor Grinewitschus, επικεφαλής του
προγράμματος inHaus στο Duisburg, καθησυχάζει: «Όσο ελέγχουμε τα αντικλεπτικά
συστήματα και τα συστήματα προστασίας από φωτιά ή από πλημμύρα, άλλο τόσο
προσέχουμε ώστε το περιβάλλον του σπιτιού να είναι ασφαλές και σε περίπτωση
επιδρομής "πειρατών" του Διαδικτύου». 
<H3>Αφρόλουτρο με τηλεκοντρόλ! </H3>
Αρκεί το πάτημα ενός κουμπιού στο τηλεχειριστήριο και η "έξυπνη" μπανιέρα
ετοιμάζει ένα «αφρόλουτρο προσωπικών προδιαγραφών». Γεμίζει με νερό, στην
επιθυμητή θερμοκρασία φροντίζοντας να μην πέσει ούτε σταγόνα στο δάπεδο.
Ειδικό ηχητικό σήμα ειδοποιεί πως όλα είναι έτοιμα. Προαιρετικά, οι βρύσες της
μπανιέρας και του νιπτήρα μπορούν να ελέγχονται με τη φωνή. Να «ακούσουν»
δηλαδή και, ανάλογα, να αυξήσουν ή να μειώσουν τη θερμοκρασία ή την πίεση του
νερού. Έτσι «ακούει» η βρύση στον νεροχύτη ακόμη και την εντολή να γεμίσει με
νερό ένα συγκεκριμένο... κατσαρολάκι. 
<H3>Δώσε κωδικό... </H3>
Η κεντρική είσοδος ελέγχεται διαρκώς από ένα εξελιγμένο εικονοτηλέφωνο. Το
ηλεκτρονικό σύστημα ασφαλείας κλειδώνει αυτόματα τις πόρτες, όταν κάποιος
φεύγει από το σπίτι. Και όταν επιστρέψει, θα μπορέσει να ανοίξει με το κλειδί
του αυτοκινήτου! Όχι οποιουδήποτε αυτοκινήτου, αλλά εκείνου που ταιριάζει
γάντι με το ψηφιακό σπίτι: «CoNEcT-Passat» το ονομάζουν οι Γερμανοί και
περιγράφουν ένα όχημα που, φαινομενικά, δεν διαφέρει σε τίποτα από το κλασικό
οικογενειακό αυτοκίνητο, μπορεί όμως και βρίσκεται σε συνεχή επικοινωνία με
τον κεντρικό υπολογιστή που ελέγχει τα πάντα, εντός και εκτός σπιτιού.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17244P231</ED>
<ID>
ID:302685

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P23&aa=1</URL></REF>


Article

<CATEGORY>vin09</CATEGORY>

 <H2>Γλυκός Ντοστογιέφσκι και τελευταίες παραστάσεις του «Τhe zoo story»
</H2>
Το έργο του Ντοστογιέφσκι «Κρότκαγια - Μια γλυκιά γυναίκα» (δραματοποιημένη
μορφή ενός διηγήματος του μεγάλου Ρώσου πεζογράφου) παρουσιάζεται, από σήμερα
έως και τις 4 Φεβρουαρίου, στο «Από Μηχανής Θέατρο» (Ακαδήμου 13,
Μεταξουργείο, τηλ. 5231.131) σε μετάφραση Άρη Αλεξάνδρου, ενώ η σκηνοθεσία και
η διασκευή είναι της Λένας Φιλίπποβα. Παίζουν: Μαριλένα Τριανταφυλλίδου και
Θανάσης Χαλκιάς. 
Ώς τις 3 Φεβρουαρίου θα παρουσιάζεται στο «Θέατρο οδού Κεφαλληνίας»
(Κεφαλληνίας 16, τηλ. 8838.727) το έργο της Ράντα Μπαραντγουάτζ «Η κρυφή
χώρα». Η μετάφραση και η σκηνοθεσία είναι της Αγγελικής Δαλάση. Παίζουν οι
Περικλής Μουστάκης και Έλενα Κορρέ. 
Την Κυριακή ολοκληρώνονται στο θέατρο «Πειραιώς 131» οι παραστάσεις του
έργου του Έντουαρντ Άλμπι «The zoo story», που παρουσιάζεται σε σκηνοθεσία
Γιάννη Τσορτέκη. Παίζουν οι Παναγιώτης Σακελλαρίου και Γιάννης Τσορτέκης. 
Εκθέσεις 
Έργο του Χάρη Πρέσσα από την έκθεσή του, που εγκαινιάζεται απόψε στον «Άνεμο»

Έκθεση κατασκευών ζωγραφικής και γλυπτικής του Χάρη Πρέσσα
εγκαινιάζεται στις 7.30 μ.μ., στην αίθουσα τέχνης «Άνεμος» (Κυριαζή 36,
Κηφισιά, τηλ. 8082.027). 
Εγκαινιάζεται στις 8 μ.μ. η έκθεση ζωγραφικής του Ανδρέα Νικολάου στην
«Αίθουσα Σκουφά» (Σκουφά 4, Κολωνάκι, τηλ. 3603.541). Έως τις 4 Φεβρουαρίου. 
«Ζωντανά» 
Στο Αερικό» (Αγαθάρχου 4-6, Ψυρή, τηλ. 3255.359) εμφανίζεται από απόψε
έως και την Κυριακή η Μαρία Βουμβάκη. Οι εικαστικές παρεμβάσεις είναι του
Μιχάλη Αλεξάνδρου. 
Ελληνικό και ξένο ροκ με τους Prima Lista, στις 10.30 μ.μ., στο «Kelsos
stage» (Λεωφ. Βουλιαγμένης 63 και Κέλσου 4, τηλ. 9217.951). Είσοδος με μπίρα:
2.500 δρχ. ή 7,30 ευρώ. 
Βιβλίο 
Το μυθιστόρημα του Θανάση Χειμωνά «Σπασμένα ελληνικά» (Εκδόσεις Κέδρος)
παρουσιάζει στις 7.30 μ.μ., στο βιβλιοπωλείο «Ευριπίδης στη Στοά» (Ανδρέα
Παπανδρέου 11, Χαλάνδρι, τηλ. 6800.644), ο Γιώργος Βέλτσος. Αποσπάσματα
διαβάζει η Ταμίλα Κουλίεβα. 
Το νέο βιβλίο του Μαρκ Μαζάουερ «Σκοτεινή ήπειρος. Ο ευρωπαϊκός
εικοστός αιώνας» (Εκδόσεις Αλεξάνδρεια) παρουσιάζουν στις 7 μ.μ., στη Στοά του
Βιβλίου (Πεσμαζόγλου 5), οι Κώστας Κωστής και Στέφανος Πεσμαζόγλου. Το βιβλίο,
που έχει βραβευτεί με το Premio Acqui 2001, είναι μια ολοκληρωμένη ιστορία της
σύγχρονης Ευρώπης. 
Ομιλία 
«Οι μηχανισμοί κατάρρευσης των ολοκληρωτικών καθεστώτων» είναι το θέμα
της ομιλίας των Ε. Μπιτσάκη, Π. Καζάκου, Δ. Δ. Σκάλκου και Δ. Ραζή, που
πραγματοποιείται στις 7 μ.μ. στο Εθνικό Ίδρυμα Ερευνών (Βασ. Κωνσταντίνου 48,
τηλ. 7273.501). Συντονίζει ο Σ. Μπαμπανάκης. Είσοδος ελεύθερη. 
<H3>ΠΡΕΜΙΕΡΑ </H3>
Ξεκινά απόψε στις 9.30 το μουσικό θέαμα του Κώστα Ζαχαράκη, που θα
παρουσιάζεται στο θέατρο «Χυτήριο» (Ιερά Οδός 44, τηλ. 3412.313) έως και τον
Απρίλιο. Μαζί του ο Γιάννης Ζερβίδης στο πιάνο. Εισιτήρια: 5.000 δρχ. ή 15
ευρώ και 4.000 δρχ. ή 12 ευρώ φοιτητικό.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17244P241</ED>
<ID>
ID:302686

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P24&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Τριτοκοσμικές... ειδήσεις
</H2>
http: //www.scidev.net

Επειδή οι ειδήσεις για τις επιστημονικές ανακαλύψεις δεν φθάνουν πάντα στον
Τρίτο Κόσμο, οργανισμοί όπως το TWAS (Ακαδημία Επιστημών του Τρίτου Κόσμου)
και επιστημονικά περιοδικά (ανάμεσά τους το «Science» και το «Nature»),
ενώθηκαν για να δημιουργήσουν αυτό το site με πληροφορίες για την επιστήμη και
την τεχνολογία που μπορεί να ενδιαφέρουν τους ερευνητές των αναπτυσσόμενων
χωρών. Ειδήσεις, έρευνες, άρθρα άποψης για επιστημονικά θέματα που αφορούν τον
Τρίτο Κόσμο, αλλά κι ένας πληροφοριακός θησαυρός για κάθε ενδιαφερόμενο, με
αρχειακό υλικό σε μια ποικιλία θεμάτων, από την αλλαγή του κλίματος μέχρι την
ανθρώπινη κλωνοποίηση. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17244P242</ED>
<ID>
ID:302731

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P24&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Βουλγαρικός πειρασμός για τον... «Πειρασμό»
</H2>
<AUTHOR>Μ.Π.</AUTHOR>

Γουίλιαμ Νταφόε

Φαίνεται ότι η Ορθόδοξη Εκκλησία, όπου γης, υποκύπτει εύκολα στον πειρασμό της
λογοκρισίας. Η ταινία «Ο Τελευταίος Πειρασμός» του Μάρτιν Σκορτσέζε, βασισμένη
στο ομώνυμο μυθιστόρημα του Νίκου Καζαντζάκη, δεν ταλαιπωρείται μόνο στην
Ελλάδα. Η βουλγαρική κρατική τηλεόραση ανέβαλε επ' αόριστον την
προγραμματισμένη προβολή τής ταινίας, μετά τις έντονες διαμαρτυρίες της
οικείας Ιεράς Συνόδου που τη χαρακτήρισε «ιερόσυλη». Η Ιερά Σύνοδος ζήτησε την
παρέμβαση του Βούλγαρου πρωθυπουργού για την απαγόρευσή της, ενώ πιστοί
απείλησαν ότι θα εισβάλουν στα κεντρικά στούντιο του κρατικού τηλεοπτικού
σταθμού. Οι κληρικοί και οι πιστοί δικαιολογούν την οργή τους κυρίως από τις
τελευταίες σκηνές του έργου, όπου ο Ιησούς παρουσιάζεται να σκέπτεται ότι θα
μπορούσε να έχει παντρευτεί τη Μαρία Μαγδαληνή και να έχει ζήσει σαν κοινός
θνητός. Φαίνεται πως, όπως σε μας πολλά πράγματα έρχονται με καθυστέρηση από
τις δυτικές χώρες, έτσι κάποια άλλα πηγαίνουν καθυστερημένα από εδώ στα
υπόλοιπα Βαλκάνια. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17244P243</ED>
<ID>
ID:302767

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P24&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Η Ολυμπιάδα να 'ναι καλά
</H2>
<AUTHOR>Χ.</AUTHOR>

Κατέχει μια θέση κλειδί. Το Αρχαιολογικό Μουσείο της Βραυρώνας βρίσκεται στην
περιοχή της Μεσογαίας όπου είναι τόσο το αεροδρόμιο όσο και οι εγκαταστάσεις
του Ολυμπιακού Κωπηλατοδρομίου. Και σίγουρα εν όψει των Ολυμπιακών Αγώνων του
2004 θα υποδεχτεί πολλούς επισκέπτες. Για τον λόγο τούτο ξεκινούν άμεσα οι
εργασίες αναμόρφωσής του. Νέες προθήκες, νέος τρόπος έκθεσης των αρχαιοτήτων,
τεχνητός φωτισμός, καινούργιο δάπεδο, ακόμη και κλιματισμό θα διαθέτει το
ανανεωμένο μουσείο. Η ανακαίνιση, που θα κοστίσει περί τα 350 εκατ., έχει
ξεκινήσει καθώς έχουν γίνει ήδη εργασίες στεγάνωσης και έχουν αντικατασταθεί
οι πόρτες και τα παράθυρα. Τι θα γίνει όμως με τα μουσεία που δεν είναι σε
«προνομιακές» - εν όψει Ολυμπιάδας - θέσεις; Εκείνα δεν θα «δουν» κάποτε άσπρη
μέρα; <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17244P244</ED>
<ID>
ID:302787

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P24&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ντοκιμαντέρ για πολλούς
</H2>
<AUTHOR>Π.Θ.Κ.</AUTHOR>

«Πελεκώντας τον εαυτό μας, έτσι γράφουμε»! Τι φράση. Που ανήκει στον Γιώργο
Σεφέρη και φανερώνει πόσο επίπονη Οδύσσεια ήταν για κείνον η δημιουργία... Και
το ντοκιμαντέρ «Ημερολόγια καταστρώματος - Γιώργος Σεφέρης» του Στέλιου
Χαραλαμπόπουλου - πρώτο κρατικό κινηματογραφικό βραβείο ποιότητας - ξεκινάει
τις προβολές του από 1ης Φεβρουαρίου στο εμπορικό κινηματογραφικό κύκλωμα (στο
«Τριανόν») κι όχι σε κάποια σινεφιλική λέσχη. Πιο πριν (την Κυριακή 27/1 στις
12 μ.) θα παιχθεί στον «Απόλλωνα» της οδού Σταδίου, όπου θα ακολουθήσει
συζήτηση με το κοινό και ομιλητές τούς Δημήτρη Μαρωνίτη, Δημήτρη Δασκαλόπουλο,
Λάκη Παπαστάθη. Η κινηματογραφική καριέρα των ντοκιμαντέρ τα τελευταία χρόνια
έχει κάνει σημαντικά «ανοίγματα» στην κοινωνία και οι θεατές ανταποκρίνονται,
δείχνοντας ότι πολλά απ' αυτά δεν απευθύνονται, εν τέλει, μόνον σε ένα
περιορισμένο ή «μυημένο» κοινό. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17244P245</ED>
<ID>
ID:302803

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P24&aa=5</URL></REF>


Article

<CATEGORY>vin09</CATEGORY>

 <H2>ΜΑΡΚ ΜΑΖΑΟΥΕΡ
</H2><H2>Ευρωπαίοι, ήρθε η ώρα της αυτοκριτικής
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Η αντιπαράθεση μεταξύ δημοκρατίας, φασισμού και κομμουνισμού στη διάρκεια του
20ού αιώνα, διαμόρφωσε, λέει ο Μαρκ Μαζάουερ, το σημερινό πρόσωπο της Ευρώπης 
Ήρθε η ώρα να ασκηθεί κριτική στις θριαμβολογίες των Ευρωπαίων για το ότι
βγήκαν νικητές από τον Ψυχρό Πόλεμο. Ήρθε η ώρα να φωτιστούν οι σκοτεινές
πτυχές της Ευρωπαϊκής Ιστορίας του 20ού αιώνα και να αναρωτηθούμε για την
εμβέλεια και την προοπτική της δημοκρατίας. Έτσι πιστεύει ένας από τους
λαμπρότερους νέους ιστορικούς, ο Άγγλος Μαρκ Μαζάουερ, που ανέτρεψε πριν από
δύο χρόνια τις βεβαιότητές μας με τη μελέτη του «Σκοτεινή Ήπειρος - Ο
ευρωπαϊκός 20ός αιώνας». 
«Με το τέλος του Ψυχρού Πολέμου η θέση της Ευρώπης στην Ιστορία άλλαξε»,
υποστηρίζει ο Μαζάουερ. «Η Ευρώπη είναι και πάλι αδιαίρετη, αλλά δεν έχει πια
τον κεντρικό ρόλο που είχε στα παγκόσμια πράγματα προτού αρχίσει ο Ψυχρός
Πόλεμος». Η Ιστορία, λέει ο Μαζάουερ, «δεν είναι σαν τις πεταλούδες που τις
πιάνεις, τις καρφιτσώνεις και μένουν εκεί ασάλευτες. Είναι σημαντικό να την
κοιτάζεις με διαφορετικό μάτι κάθε εποχή. Διότι το παρελθόν κινείται και κάθε
εποχή θέτει καινούργια ερωτήματα στα οποία ο ιστορικός καλείται να απαντήσει.
Στις δεκαετίες του '50 και του '60 π.χ. οι ιστορικοί αφιέρωσαν την ενέργειά
τους στο να εξηγήσουν πώς ξεκίνησε ο Β' Παγκόσμιος Πόλεμος και ασχολήθηκαν
ελάχιστα με τη μεγαλύτερη μετακίνηση προσφύγων που γνώρισε ποτέ η Ευρώπη: την
έξωση 10 εκατομμυρίων Γερμανών από την Ανατολική Ευρώπη. Σήμερα δεν μπορούμε
να καταλάβουμε τη Γερμανία αν δεν μιλήσουμε γι' αυτό». 
Χαρισματικός ομιλητής και γλαφυρός συγγραφέας, καθηγητής σήμερα
Σύγχρονης Ιστορίας στο Πανεπιστήμιο του Λονδίνου, εκεί όπου ήταν η έδρα του
σπουδαίου Έρικ Χόμπσμπομ (Birkbeck), δεινός γνώστης της ελληνικής γλώσσας, ο
Μαρκ Μαζάουερ ήρθε στην Αθήνα για την παρουσίαση, απόψε, του βιβλίου του στα
ελληνικά, από τις εκδόσεις «Αλεξάνδρεια», σε μετάφραση του Κώστα Κουρεμένου. 
«Ας είμαστε ρεαλιστές», έλεγε χθες στα «ΝΕΑ». «Αν δεν θέλουμε να ζήσουμε σ'
έναν κόσμο όπου θα κυριαρχεί η Αμερική, χρειαζόμαστε μία εξισορροπιστική
δύναμη. Τέτοιες δυνάμεις μπορούν να είναι πολλές - μεταξύ τους και η Ευρώπη.
Όμως ας μην έχουμε αυταπάτες. Τα πεδία στα οποία η Ευρώπη μπορεί να παρέμβει,
είναι πολύ περιορισμένα. Σίγουρα είναι το οικονομικό, πιθανόν να είναι και το
νομικό επίπεδο, με τίποτα όμως δεν είναι το στρατιωτικό. Απόδειξη, το τι
συμβαίνει τώρα στη Μέση Ανατολή όπου αυτό που επιθυμεί η Ε.Ε. - μια μεγαλύτερη
πίεση προς το Ισραήλ - δεν παίζει κανένα ρόλο. Εκείνο που έχει αλλάξει
ενδεχομένως μετά την 11η Σεπτεμβρίου είναι ότι κατέστησαν πιο επείγοντες και
πιεστικοί οι πολιτικοί λόγοι που θέλουν μία Ευρώπη ισχυρή. Δεν σημαίνει όμως
αυτό ότι η Ευρώπη θα ανακτήσει τον ηγεμονικό ρόλο της». Όσο για τη Νομισματική
Ένωση, είναι πολύ σημαντική κατά τον Μαζάουερ, αλλά αν το ευρώ περάσει κάποτε
μια κρίση, το αποτέλεσμα δεν θα είναι απαραίτητα η διάλυση της Ευρώπης. 
Και η Ελλάδα μέσα σ' όλα αυτά; Η Ελλάδα, κατά τον Μαζάουερ,
αναδεικνύεται σε περιφερειακή οικονομική δύναμη στα Βαλκάνια και θα μπορούσε
να ξαναπαίξει τον ρόλο που έπαιζε στα τέλη του 18ου αιώνα χάρη και στην
πολιτική της που «είναι πολύ πιο εποικοδομητική τα πέντε τελευταία χρόνια». Κι
αν στις αρχές του αιώνα μία σύγκρουσή της με την Τουρκία θα μπορούσε να
γενικευτεί σε ευρωπαϊκή σύρραξη, αυτό δεν ισχύει πια. Δεν είναι τυχαίο άλλωστε
ότι ο Άγγλος ιστορικός, που έχει ήδη γράψει ένα βιβλίο για την «Ελλάδα του
Χίτλερ», σκύβει τώρα ειδικότερα στην Ιστορία της Θεσσαλονίκης τα τελευταία 500
χρόνια. 
<H3>Για μια πιο σεμνή θέση στον κόσμο
</H3>
Στην «ενοχλητική» μελέτη του «Σκοτεινή Ήπειρος», ο Μαζάουερ επανερμηνεύει τις
ευρωπαϊκές εμπειρίες της επανάστασης, του πολέμου και του ολοκληρωτισμού

Κορυφαίοι ιστορικοί και αναλυτές από τον Έρικ Χόμπσμπομ ως τον Ρίτσαρντ Όβερι,
τον Όρλαντο Φίγκες, τον Τζον Κίγκαν ή τον Ρόμπερτ Φοξ, υποδέχθηκαν πριν από
δύο χρόνια με ενθουσιασμό τη μελέτη του Μαρκ Μαζάουερ. Μια μελέτη που μπορεί
να ενοχλεί, καθώς στα συμπεράσματά του ο συγγραφέας της τονίζει μεταξύ άλλων: 
«Εκείνο που διαμόρφωσε την Ευρώπη ως "ιστορική και ηθική ατομικότητα" στον 20ό
αιώνα δεν είναι τόσο μια σταδιακή σύγκλιση σκέψεων και αισθημάτων όσο μια
σειρά από βίαιες συγκρούσεις ανάμεσα σε ανταγωνιστικές Νέες Τάξεις». 
«Ο πραγματικός νικητής του 1989 δεν ήταν η δημοκρατία αλλά ο καπιταλισμός, και
η Ευρώπη στο σύνολό της έχει σήμερα μπροστά της το έργο να διαμορφώσει μια
βιώσιμη σχέση μεταξύ των δύο. Απομένει να φανεί αν η Ευρώπη θα μπορέσει να
ανοίξει έναν δρόμο ανάμεσα στον ατομικισμό του αμερικανικού καπιταλισμού και
τον αυταρχισμό της Ανατολικής Ασίας, διατηρώντας το δικό της μείγμα κοινωνικής
αλληλεγγύης και πολιτικής ελευθερίας». 
«Η σημερινή κατάσταση πραγμάτων στην Ευρώπη είναι ακατάστατη και περίπλοκη και
τέτοια μάλλον θα μείνει: υπάρχουν στην Ευρώπη περισσότερα έθνη - κράτη παρά
ποτέ, τα οποία συνεργάζονται σε μία πληθώρα διεθνών οργανισμών. Η μεγάλη εποχή
της αυτονομίας του έθνους - κράτους έχει παρέλθει και η παγκοσμιοποίηση του
κεφαλαίου και της εργασίας αναγκάζει τις χώρες να παραιτηθούν από τον
αποκλειστικό έλεγχο ορισμένων τομέων χάραξης πολιτικής. Ωστόσο, σε σύγκριση με
άλλες ιστορικές περιόδους και με άλλα μέρη του κόσμου, σήμερα, οι κάτοικοι της
ηπείρου απολαμβάνουν έναν αξιοσημείωτο συνδυασμό ατομικής ελευθερίας,
κοινωνικής αλληλεγγύης και ειρήνης. Αν οι Ευρωπαίοι καταφέρουν να αποδεχθούν
μια πιο σεμνή θέση μέσα στον κόσμο, τότε ίσως τα βγάλουν πέρα ευκολότερα με
τις διαφορές και τις διαφωνίες που δεν θα πάψουν να σημαδεύουν το μέλλον
τους». 
<H3>Αιγαίο και Βαλκάνια </H3>
«Η σύγκρουση είναι ακόμα νοητή στα Βαλκάνια και στο Αιγαίο αλλά δεν μπορεί
να απειλήσει την ειρήνη της ηπείρου. Υπάρχει σοβαρός λόγος που ο
γιουγκοσλαβικός πόλεμος του 1991-'95, αντίθετα με τους Βαλκανικούς του
1912-'13, δεν οδήγησε σε γενικότερο πόλεμο: σήμερα οι μεγάλες ευρωπαϊκές
δυνάμεις είναι εταίροι μεταξύ τους και όχι στρατιωτικοί αντίπαλοι (...) Ο
πόλεμος στη Γιουγκοσλαβία δεν ήταν τόσο η αρχή μιας νέας εποχής εθνοτικών
συγκρούσεων (τουλάχιστον όχι στην Ευρώπη) όσο το τελικό στάδιο στη μετεξέλιξη
του ειρηνευτικού διακανονισμού του Α' Παγκοσμίου Πολέμου και η οριστική
κατάρρευση των ομοσπονδιακών λύσεων - στη συγκεκριμένη περίπτωση μέσω του
κομμουνισμού - στα προβλήματα των μειονοτήτων». 
<H3>INFO
</H3>
Ο Μαρκ Μαζάουερ μιλάει απόψε στις 7, στη Στοά του Βιβλίου (Πεσμαζόγλου 5), για
τη μελέτη του «Σκοτεινή Ήπειρος - Ο ευρωπαϊκός 20ός αιώνας», που μόλις
κυκλοφόρησε στα ελληνικά από τις εκδόσεις «Αλεξάνδρεια» (Τιμή: 25 ευρώ). Μαζί
του οι Έλληνες συνάδελφοί του, Κώστας Κωστής και Στέφανος Πεσμαζόγλου.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17244P251</ED>
<ID>
ID:302687

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P25&aa=1</URL></REF>


Article

<CATEGORY>vin09</CATEGORY>

 <H5>ΣΤΗΝ ΜΕΤΑ ΝΑΡSΤΕR ΕΠΟΧΗ
</H5><H2>Πάρε κόσμε μουσική (αρκεί να μην την αντιγράψεις)
</H2><H4>Μουσική μέσω Ιnternet, επί πληρωμή, σε περιορισμένες ακροάσεις, χωρίς
δυνατότητα εγγραφής σε CD, προσφέρουν όλες οι δισκογραφικές εταιρείες, στη
μετά Νapster εποχή
</H4>
<AUTHOR>ΝΙΚΟΣ ΣΜΠΙΛΙΡΗΣ</AUTHOR>

Πονοκεφάλιασαν αρκετούς μήνες, για τα διαφυγόντα κέρδη τους (αξίας αρκετών
δισεκατομμυρίων δολαρίων). Όμως οι μεγάλες δισκογραφικές εταιρείες έχουν πλέον
έτοιμη την απάντησή τους στο Napster

Μετά την απόφαση της αμερικανικής Δικαιοσύνης να σταματήσει οριστικά τη
λειτουργία του Napster, οι εκατομμύρια χρήστες που κατέβαζαν «μετά μανίας»
μουσική σε mp3, διασκορπίστηκαν σε διάφορα sites του Internet, για να
απολαύσουν εκεί - έστω παράνομα, αλλά πάντα δωρεάν - τη μουσική που αγαπούν.
Σήμερα, δύο sites που «τρέχουν» από μεγάλα δισκογραφικά κονσόρτσιουμ
επιχειρούν να τους... ξανασυγκεντρώσουν. 
Στις 4 του περασμένου Δεκεμβρίου, ανακοινώθηκε από τις εταιρείες Warner Music
Group, BMG Entertainment (ανήκει στους ιδρυτές του Napster), ΕΜΙ Recorded
Music, Real Networks και Zomba η λειτουργία του site http: //www.musicnet.com/ το οποίο
διαθέτει μουσικά αρχεία - φυσικά με το αζημίωτο. Ανάλογη είναι η δραστηριότητα
του site http: //www.pressplay.com/,
τα «εγκαίνια» του οποίου έγιναν δεκαπέντε ημέρες αργότερα, ταυτόχρονα στο Λος
Άντζελες και τη Νέα Υόρκη, από τις Sony Music Entertainment, Universal Music
Group και ΕΜΙ Recorded Music. 
Τα δύο sites, musicnet.com και pressplay.com, σε πρώτη φάση,
λειτουργούν αποκλειστικά για τους Αμερικανούς χρήστες του Διαδικτύου. Έναντι
κάποιας χρέωσης, ο συνδρομητής τους μπορεί να κατεβάσει έναν περιορισμένο
αριθμό τραγουδιών τον μήνα - κομμάτια καλλιτεχνών που αντιπροσωπεύουν οι εν
λόγω δισκογραφικές εταιρείες. Τα τραγούδια αυτά μπορεί να τα ακούει στον
προσωπικό του υπολογιστή για προκαθορισμένο αριθμό επαναλήψεων. Μετά τον
προκαθορισμένο αριθμό επαναλήψεων το αρχείο αυτόματα είναι μη προσπελάσιμο. Η
διαδικασία για να αποθηκεύσει κανείς τραγούδια είναι σχετικά απλή και γνωστή
στους ήδη «μυημένους». Η μόνη διαφορά είναι ότι εδώ, ο χρήστης δίνει τον
αριθμό της πιστωτικής του κάρτας, όπου θα γίνει και η χρέωση. 
Όπως εξηγεί ο κ. Κώστας Ζωρζής, υπεύθυνος New Media της δισκογραφικής
εταιρείας Virgin (που συμμετέχει και στις δύο πλατφόρμες), «οι προεργασίες για
τη λειτουργία των εν λόγω sites στην Ευρώπη έχουν ολοκληρωθεί. Όμως δεν θα
ξεκινήσουν τη λειτουργία τους πριν ολοκληρωθεί το "πείραμα" στην άλλη πλευρά
του Ατλαντικού». Ο ίδιος επισημαίνει πως «η προσπάθεια βρίσκεται ακόμη στο
πρώτο της στάδιο. Περιμένουμε τα συμπεράσματα ως προς τη λειτουργικότητα και
το μέλλον του συγκεκριμένου μοντέλου. Η ψηφιακή διανομή της μουσικής έχει
στόχο να προσφέρει στο κοινό προστατευμένη και υψηλής ποιότητας μουσική, αλλά
και πολλές υπηρεσίες που τα παράνομα web sites δεν προσφέρουν, όπως
αποκλειστικές κυκλοφορίες, συνεντεύξεις και διαγωνισμούς». 
<H3>Πώς «κατεβαίνουν» τα τραγούδια
</H3>
1. Συμπληρώνετε μια φόρμα εγγραφής συνδρομητή. 
2. Ακολουθώντας τις οδηγίες που εμφανίζονται στην οθόνη, εγκαθιστάτε το
λογισμικό που επιτρέπει την αποθήκευση και αναπαραγωγή των κομματιών. 
3. Επιλέγετε τα τραγούδια - τα μουσικά αρχεία, αν προτιμάτε - που
θέλετε και δίνετε την αντίστοιχη εντολή να αποθηκευτούν στον σκληρό δίσκο. 
4. Όταν ολοκληρωθεί η διαδικασία αποθήκευσης, μπορείτε να τα ακούσετε.
Το «πόσες φορές» εξαρτάται από το πόσα χρήματα έχετε πληρώσει. 
<H3>Πρόσβαση σε 2.000 ραδιοφωνικούς σταθμούς
</H3>
Ο συνδρομητής του Music Net χρησιμοποιεί ένα πρόγραμμα που ονομάζεται Real One
Music και διατίθεται από τα web sites των συνεταίρων του όλου εγχειρήματος
Real Networks, AOL και Napster. Στο Music Net η χρέωση αφορά τη δυνατότητα
αποθήκευσης στον προσωπικό υπολογιστή της πλατφόρμας Real One Music. Το κόστος
είναι $9,95 (11,07 ευρώ) το μήνα. Στο διάστημα ενός μηνός ο χρήστης μπορεί
είτε να αποθηκεύει 100 διαφορετικά τραγούδια τα οποία θα τα ακούσει από μία
φορά, είτε να ακούσει συνολικά 100 φορές τραγούδια που επιθυμεί. Δεν
επιτρέπεται όμως προς το παρόν η μεταγραφή των αρχείων σε CD. Η δυνατότητα
επιλογής φθάνει τα 75.000 τραγούδια που ανήκουν σε περισσότερους από 10.000
καλλιτέχνες, μεταξύ των οποίων οι Radiohead, ο Frank Sinatra, η Missy Elliott,
ο Elvis Presley, η Britney Spears. Επιπλέον, η Real Networks προσφέρει
απεριόριστη πρόσβαση σε 2.000 online ραδιοφωνικούς σταθμούς. 
<H3>Έως 1.000 ακροάσεις
</H3>
Η πλατφόρμα Press Play διατίθεται μέσω των web sites των MSN Music, Roxio και
Yahoo! Στο Press Play η χρέωση είναι κυμαινόμενη. Ξεκινά από τη βασική (Basic
plan) με κόστος $9,95 (11,07 ευρώ), όπου επιτρέπονται 30 αποθηκεύσεις μουσικών
αρχείων και 300 συνολικά ακροάσεις και στην πιο ακριβή της εκδοχή (Platinum
plan) το κόστος ανέρχεται στα $24,95 (27,76 ευρώ) και επιτρέπει στον χρήστη
την αποθήκευση 100 αρχείων και 1.000 συνολικά ακροάσεις. Βασική διαφορά με το
Music Net είναι ότι στις ακριβές συνδρομές του Press Play επιτρέπεται η
αντιγραφή έως και 20 μουσικών αρχείων τον μήνα σε CD. Στο Press Play μεταξύ
των χιλιάδων καλλιτεχνών υπάρχουν ονόματα όπως ο Michael Jackson, η Madonna
και η Billie Holiday. Επιπλέον, έχει εξασφαλιστεί αποκλειστική συνεργασία με
την εγκυρότερη μουσική εφημερίδα «Billboard», δίνοντας στον συνδρομητή του
Press Play τη δυνατότητα να έχει πρόσβαση στο αρχείο των καταλόγων επιτυχιών
τις Αμερικής, για τις χρονολογίες μετά το 1995. 
<H3>INFO
</H3><H3>Κόστος </H3>
Περίπου 0,11 ευρώ το τραγούδι στο Musicnet και από 0,28 έως 0,37 ευρώ στο
ακριβότερο Pressplay, το οποίο όμως επιτρέπει και την περιορισμένη μεταγραφή
σε cd.

Ο Νίκος Σμπιλίρης είναι ειδικός σε θέματα New Media.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17244P261</ED>
<ID>
ID:302688

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P26&aa=1</URL></REF>


Article

<CATEGORY>vin09</CATEGORY>

 <H2>Εφευρέσεις από ένα λάθος
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Μερικές από τις σημαντικές ανακαλύψεις στην Ιστορία έγιναν κατά λάθος.
Μπαρούτι αντί για το χάπι που παρατείνει τη ζωή, φωνόγραφος αντί μαγνητοφώνου,
ρολόι αντί ρυθμιστή της προσευχής στα μοναστήρια, διάτρητες κάρτες αντί για
νέο αργαλειό και... βιάγκρα αντί φαρμάκου για τον πόνο στο στήθος. Το
αμερικανικό περιοδικό «Wired» παρουσιάζει την κρυφή ιστορία πέντε τυχαίων
εφευρέσεων που χρησιμοποιούνται ευρέως από εκατομμύρια ανθρώπους σε όλο τον
κόσμο στην αρχική ή την εξελιγμένη τους εκδοχή.

<H3>Φωνόγραφος για υποκλοπές </H3>
Μετά την εφεύρεση του τηλεφώνου από τον Αλεξάντερ Γκράχαμ Μπελ, το 1876, ο
Τόμας Έντισον προσπάθησε να φτιάξει μια συσκευή ηχογράφησης της συνομιλίας.
Πειραματιζόμενος στο εργαστήριό του με τα ηχεία του τηλεφώνου, μία βελόνα, μία
λωρίδα κηρωτό χαρτί και τη φωνή του ανακάλυψε την ακουστική καταγραφή του
ήχου. 
Ο εφευρέτης δοκίμασε να μετατρέψει την εφεύρεσή του σε συσκευή ηχογράφησης
τηλεφωνικών συνομιλιών. Σύντομα όμως, μία άλλη νέα τεχνολογία, με μεγαλύτερα
κέρδη στον ορίζοντα, του απέσπασε την προσοχή: ο ηλεκτρικός λαμπτήρας. 
Την εμπορική ανάπτυξη του φωνογράφου ανέλαβαν οι ανταγωνιστές του τη δεκαετία
του 1880, με σκοπό τη χρήση του στο γραφείο. Το αρχικό σχέδιο ήταν να
καταγράφονται συνομιλίες και συμβόλαια σε κυλίνδρους από κερί, που θα
αποστέλλονται με το ταχυδρομείο και θα καταργήσουν το χαρτί. Γρήγορα όμως,
είδαν ότι οι κύλινδροι δεν άντεχαν στη μεταφορά. Οι κατασκευαστές προσπάθησαν
να βρουν άλλες εφαρμογές και ο Έντισον επέστρεψε, αναπτύσσοντας τεχνικές για
μαζική παραγωγή δίσκων. Έναν χρόνο πριν από την έλευση του 20ού αιώνα, 2,8
εκατομμύρια δίσκοι είχαν ήδη πωληθεί στην αμερικανική αγορά ανοίγοντας τον
δρόμο για τον θρίαμβο της μουσικής.

<H3>Πυρίτιδα αντί για μακροζωία </H3>
Το μυστικό της αιώνιας ζωής έψαχναν οι καημένοι οι Ταοϊστές μοναχοί τον 8ο
μ.Χ. αιώνα στην Κίνα. Και ξεκίνησαν να φτιάξουν ένα χάπι για την παράταση της
ζωής. Αλχημιστές ανέμειξαν διάφορες ουσίες επιχειρώντας να αλλάξουν τη σύστασή
τους και να μιμηθούν μεταβολές που έγιναν στη φύση χιλιάδες χρόνια νωρίτερα.
Σε ένα απ' αυτά τα μυστικά πειράματα κατέληξαν σε μία σκόνη από νιτρικό κάλιο,
θειάφι και κάρβουνο που χρησιμοποιούσαν ως φάρμακο για δερματικές ασθένειες
και απωθητικό εντόμων. Το 850 μ.Χ. η συνταγή δημοσιεύτηκε σε ένα βιβλίο των
Ταοϊστών με την προειδοποίηση ότι το μείγμα έβγαζε καπνούς και φλόγες, που
έκαιγαν πρόσωπα και χέρια των αλχημιστών «ακόμα και ολόκληρο το σπίτι όπου
εργάζονταν». Χρειάστηκαν 200 χρόνια για να καταλάβει η αυτοκρατορική Κίνα τι
είχε στην κατοχή της. Το 1044, κυβερνητικά εργοστάσια ξεκίνησαν να χτίζουν το
οπλοστάσιό της και το 1160 η παραγωγή έφτασε τα 3,2 εκατομμύρια όπλα τον
χρόνο. Σύντομα, η πυρίτιδα έφτασε στην Ευρώπη... 
<H3>Διάτρητη κάρτα για μεταξωτά </H3>
Το 1801, ο Γάλλος μηχανικός Ζοσέφ Μαρί Ζακάρντ σχεδίασε έναν αργαλειό που
χρησιμοποιούσε διάτρητες κάρτες - άκαμπτα τρυπημένα κομμάτια χαρτιού -
αυτοματοποιώντας την παραγωγή πολύπλοκων σχεδίων πάνω στο μετάξι. 
Το 1834, ένας εκκεντρικός Άγγλος με το όνομα Τσαρλς Μπάμπατζ συνέλαβε την ιδέα
τού υπολογιστή ως μία «αναλυτική μηχανή». Την φαντάστηκε να «υφαίνει σχέδια
άλγεβρας όπως ο αργαλειός του Ζακάρντ υφαίνει λουλούδια και φύλλα». Δεκατίες
ολόκληρες προσπαθούσε να πείσει την βρετανική κυβέρνηση να του δώσει τα
χρήματα για να την αναπτύξει, χωρίς αποτέλεσμα. Δέκα χρόνια πριν από το τέλος
του αιώνα, κατά την απογραφή στις ΗΠΑ, οι διάτρητες κάρτες βρήκαν τη θέση τους
στην ιστορία. Ο Χέρμαν Χόλεριθ, ένας νεαρός μηχανικός, τις χρησιμοποίησε για
να βγάλει τα τελικά αποτελέσματα. Μία ηλεκτρική μηχανή ταξινόμησης διάβαζε τις
λίστες με τις απαντήσεις και τις τακτοποιούσε σε πίνακες. Η επινοήσή του ήταν
ο πρόγονος του υπολογιστή και η εταιρεία του, η «μητέρα» τής ΙΒΜ. 
Στις δεκαετίες του '50 και '60, οι συσκευές ταξινόμησης με διάτρητες κάρτες
αντικαταστάθηκαν από υπολογιστές, αλλά οι κάρτες παρέμειναν ως μέσον εισαγωγής
δεδομένων στα κομπιούτερ. Η ΙΒΜ έκλεισε το τελευταίο της εργοστάσιο κατασκευής
καρτών το 1984. Σήμερα, εκατομμύρια διάτρητες κάρτες χρησιμοποιούνται στις
αμερικανικές εκλογές. 
<H3>Ρολόι για μοναχούς </H3>
Τα πρώτα μηχανικά ρολόγια εμφανίστηκαν στα μέσα του 14ου αιώνα στην Ιταλία από
τον Τζιοβάνι ντε Ντόντι και στην Αγγλία από τον Ρίτσαρντ του Γουόλινγκφορντ με
αποστολή να ακολουθούν τις κινήσεις των ουράνιων σωμάτων. 
Η ακρίβεια των ρολογιών ήταν σημαντικότατο επίτευγμα και πολλοί το συγκρίνουν
με την εφεύρεση του τροχού. Το μυστικό τους ήταν ο μηχανισμός στο εσωτερικό
τους, ένα σύστημα με γρανάζια που κρατούσε έναν σταθερό ρυθμό στην κίνηση του
ρολογιού. Η αρχική τους χρήση ήταν η μέτρηση του χρόνου στα μοναστήρια για τις
προσευχές των μοναχών. Τον Μεσαίωνα, οι μοναχοί προσεύχονταν επτά φορές την
ημέρα με αυστηρή τήρηση των χρονικών διαστημάτων ανάμεσά τους. Αν παρέβαιναν
αυτή την αρχή, κινδύνευαν με αυστηρή τιμωρία, όχι μόνο από τον ηγούμενο, αλλά
και από τα... Θεία. 
Γρήγορα όμως, οι άνθρωποι κατάλαβαν τη χρησιμότητα του ρολογιού και σε άλλες
καθημερινές δραστηριότητες. Οι πόλεις υιοθέτησαν τη νέα τεχνολογία για τις
αγορές τους, τις εμπορικές λειτουργίες, την εργασία, την έγερση των κατοίκων
και την απαγόρευση κυκλοφορίας μετά τη δύση του ηλίου. 
<H3>Βιάγκρα για το... στήθος </H3>
Στις αρχές του 1992, 30 άντρες στην Αγγλία δήλωσαν συμμετοχή στη δοκιμή ενός
νέου φαρμάκου κατά της στηθάγχης, του sildenafil, το οποίο έπαιρναν τρεις
φορές την ημέρα. Δεν μπορούσαν, όμως, να φανταστούν ότι η στύση θα ήταν μία
από τις μόνιμες παρενέργειές του... 
Οι επιστήμονες, προβληματισμένοι, ήταν έτοιμοι να τα παρατήσουν όταν έμαθαν
πως Αμερικανοί ερευνητές της φαρμακευτικής εταιρείας Pfizer, που έψαχναν τα
μυστικά της ανδρικής ανικανότητας, ανακάλυψαν ότι η παρουσία ενός κοινού
αερίου - νιτρικό οξείδιο - βοηθούσε στην ομαλή στυτική λειτουργία. Στοιχείο
σημαντικό, καθώς το χάπι για τη στηθάγχη περιείχε ένα ένζυμο που αυξάνει την
επιρροή του νιτρικού οξειδίου. Αμέσως άλλαξαν τον αρχικό τους προσανατολισμό,
το sildenafil έγινε βιάγκρα και αγαπήθηκε από εκατομμύρια άντρες σε όλο τον
κόσμο. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17244P271</ED>
<ID>
ID:302689

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P27&aa=1</URL></REF>


Article

<CATEGORY>vin09</CATEGORY>

 <H2>«Η αλήθεια για τα Μάρμαρα μετουσιώνεται στον Παρθενώνα»
</H2><H4>«Στη Βρετανία κερδίζουμε κάθε μέρα νέους φίλους», έλεγε ο Ζυλ Ντασσέν. Η
επίσημη έναρξη της βρετανικής καμπάνιας υπέρ της επιστροφής των Γλυπτών του
Παρθενώνα, χθες, στο Λονδίνο, απέδειξε του λόγου του το αληθές...
</H4>
<AUTHOR>ΓΙΩΡΓΟΣ ΓΕΜΕΝΑΚΗΣ</AUTHOR>

Βανέσα Ρέντγκρεϊβ

«Το πραγματικό νόημα των Μαρμάρων μετουσιώνεται μόνο στον Παρθενώνα. Αυτή
είναι η αλήθεια, και η αλήθεια θα λάμψει τελικά», έλεγε χθες βράδυ, στο
Λονδίνο, η Βανέσα Ρέντγκρεϊβ στην κατάμεστη αίθουσα της Βουλής των Κοινοτήτων
όπου έγιναν τα εγκαίνια της καμπάνιας «Παρθενώνας 2004». Της καμπάνιας, που
αποσκοπεί στην επιστροφή των Μαρμάρων του Παρθενώνα στην Αθήνα τη χρονιά των
Ολυμπιακών Αγώνων. Εμπνευστής της κίνησης ο νεαρός φιλελεύθερος βουλευτής
Ρίτσαρντ Άλαν, ο οποίος σκέφθηκε να ξεκινήσει μια νέα προσπάθεια για την
επιστροφή των Μαρμάρων παρακάμπτοντας τα πολιτικά κυκλώματα και κόμματα. 
Η καμπάνια στηρίζεται στον κόσμο του θεάτρου, του κινηματογράφου, της
κουλτούρας και των ΜΜΕ. Μιλώντας στα «ΝΕΑ» ο Ρίτσαρντ Άλαν τόνισε ότι «η
επιτυχία της προσπάθειας είναι πολύ πιθανή. Σχεδόν βεβαία». Εκείνο που τον
ενθουσίασε ήταν η πρόταση του υπουργού Πολιτισμού Ευάγγελου Βενιζέλου, σύμφωνα
με την οποία δεν έχει σημασία το ιδιοκτησιακό καθεστώς σε σχέση με τα Γλυπτά
του Παρθενώνα, αλλά το πού θα βρίσκονται. Τούτο βγάζει το Βρετανικό Μουσείο
και την όποια βρετανική κυβέρνηση από τη δύσκολη θέση στην οποία έχει
εγκλωβιστεί. Έκανε δε μνεία σε πρόσφατα παραδείγματα άλλων μεγάλων μουσείων
που άνοιξαν παραρτήματα με συλλογές τους σε άλλες χώρες. Όπως το Ερμιτάζ που
άνοιξε παράρτημα στο Σόμερσετ Χάουζ στη Βρετανία ή τα Μουσεία Γκούγκενχαϊμ του
Μπιλμπάο και της Βενετίας, που έχουν ανοίξει με κυρίως έδρα τη Νέα Υόρκη. 
Στα επίσημα εγκαίνια της βρετανικής καμπάνιας υπέρ του πάγιου ελληνικού
αιτήματος της επιστροφής των Μαρμάρων, που είχε ξεκινήσει η αξέχαστη Μελίνα
Μερκούρη, την παράσταση έκλεψαν «τρεις χάριτες». Η Φιόνα Σο (το λονδρέζικο
κοινό την είδε πρόσφατα στη βραβευμένη με Τόνι παράσταση της «Μήδειας» και το
διεθνές στην ταινία «Χάρι Πότερ»), η Τζάνετ Σούζμαν και κυρίως η παλιά και
πιστή φίλη της Ελλάδας Βανέσα Ρέντγκρεϊβ. Η τελευταία δεν σταμάτησε να μιλάει
ούτε στιγμή για την Ελλάδα και τα Μάρμαρα. 
Μίλησε με θέρμη για την παλιά της φίλη Μελίνα Μερκούρη, με ενθουσιασμό για την
Ειρήνη Παπά και τις αξέχαστες κοινές τους αναμνήσεις την περίοδο της χούντας,
τότε που οι Ρέντγκρεϊβ, η Βανέσα και ο Κόριν, δεν έλειψαν από καμία διαδήλωση
κατά της χούντας. 
Έντονη ήταν, χθες, η αντίδραση της ελληνικής πλευράς στις δηλώσεις του
διευθυντή του Βρετανικού Μουσείου, Ρόμπερτ Άντερσον, σύμφωνα με τις οποίες τα
Γλυπτά δεν θα φύγουν ποτέ από το Λονδίνο. «Αν η Ιστορία μάς διδάσκει κάτι,
αυτό είναι ότι οι άνθρωποι ποτέ δεν πρέπει να λένε ποτέ. Κάτι που σήμερα
θεωρείται αδιαφιλονίκητη άποψη, αύριο μπορεί να μην είναι», δήλωνε στους
«Times» o εκπρόσωπος της ελληνικής πρεσβείας Νίκος Παπαδάκης. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17244P281</ED>
<ID>
ID:302690

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P28&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Έτος Παπαδάκη; </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Κλείνοντας το θαυμαστό βιβλίο τού Πολύβιου Μαρσάν «Ελένη Παπαδάκη» (Εκδόσεις
Καστανιώτης), κατέληξα στα εξής: 
Πρόκειται για την καλύτερη βιογραφία που γράφτηκε ώς τα σήμερα για Έλληνα
καλλιτέχνη. Η κορύφωση του δράματος γίνεται στο κέντρο μιας εποχής φθόνου,
υστερικής αντιζηλίας και εμφυλίου αίματος. 
Η Παπαδάκη ουσιαστικά παραδόθηκε στους φονιάδες της από τους συναδέλφους της
ηθοποιούς. Δεν την άντεχαν να υπάρχει. Κάποιοι ηθοποιοί που προετοίμασαν το
κλίμα για τη δολοφονία ή άλλοι που την υπερασπίστηκαν ζουν ακόμη. Ζει και
εκείνος που τη συνέλαβε. Το ρεμάλι που διέταξε τη δολοφονία κατηγορήθηκε από
το ΚΚΕ (πολύ αργότερα) ως «πράχτορας της Ιντέλιτζενς Σέρβις» για να
δυσφημήσει, λέει, το ΚΚΕ, που στη συνέχεια τον εκτέλεσε. Έμεινε με το
ψευδώνυμό του: Ορέστης! 
Ο φυσικός δολοφόνος εκτελέστηκε μετά τα Δεκεμβριανά από τους... δεξιούς
δολοφόνους. Αν ζούσαν, θα έδιναν και συνέντευξη. Όπως οι δολοφόνοι τού Λόρκα. 
Εκείνο που εξαγρίωσε το τότε ΚΚΕ (που επίσημα καυτηρίασε την ανίερη πράξη) δεν
ήταν τόσο οι δολοφονίες και το πλιάτσικο. Ήταν οι δολοφονίες που γίνονταν (εξ
ονόματός του) με το τσεκούρι! 
Η Παπαδάκη, πιο τυχερή, πήγε από περίστροφο. Το αίμα της όμως ζητάει ακόμη
δικαιοσύνη από τους συναδέλφους της. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17244P282</ED>
<ID>
ID:302732

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P28&aa=2</URL></REF>


Article

<CATEGORY>vin09</CATEGORY>

 <H2>Ποια θα παίξει τώρα τη Μελίνα;
</H2><H4>Στο Παρίσι ο Ροβήρος Μανθούλης «συνωμότησε» και αποφάσισε: η Όλια Λαζαρίδου θα
παίξει τη Μελίνα, στην ταινία «Η ιστορία της Λίλι», στην οποία θα έπαιζε εκείνη
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ροβήρος Μανθούλης

Βρίσκεσαι στο Παρίσι κι εκεί που αμέριμνος κόβεις βόλτες μ' ένα ποτήρι κόκκινο
κρασί στο σπίτι του Έλληνα γενικού προξένου Γιώργου Παΐζη (και της
συμπαθέστατης συζύγου του, Ιωάννας Γαβρίλη) χτυπάει το κουδούνι της εξώπορτας
και μένεις με το κρασί και με το ποτήρι στο χέρι «Γιώτα, εσύ εδώ;». Και πριν
προλάβεις ν' ακούσεις την απάντηση από τα χείλη τής (μονίμως) ταραγμένης Γιώτα
Φέστα, μένεις για δεύτερη φορά κόκαλο. 
«Μηνά, κι εσύ εδώ;». Και πριν προλάβεις ν' ακούσεις από τα χείλη τού (μονίμως)
απορημένου Μηνά Χατζησάββα, μένεις για τρίτη φορά με το ποτήρι στο χέρι «Νίκο,
εσύ εδώ;». Και πριν προλάβει να σου απαντήσει ο Νίκος Καβουκίδης - ο φέρων την
πιο τολμηρή λευκή κοτσίδα της ελληνικής επικράτειας - γυρνάς και,
παριστάνοντας τον ψύχραιμο, ρωτάς τον παρακείμενο και χαμηλόφωνο Ροβήρο
Μανθούλη: «Να περιμένουμε και τη Μιμή Ντενίση;». Χα, χα, χα! Διότι εδώ γελάνε.
Αλλά και διότι η εν λόγω Μιμή θα ήταν το τελευταίο πρόσωπο που θα εδικαιούτο
να παίξει σε μια ταινία, στην οποία επρόκειτο να παίξει ένας θρύλος. Μιμή και
Μελίνα ονόματα ασυμβίβαστα. 
Η Μελίνα Μερκούρη απέναντι από την Όλια Λαζαρίδου, η οποία θα ερμηνεύσει το
ρόλο που θα ενσάρκωνε εκείνη. Την Όλια ενθαρρύνει η Γιώτα Φέστα, που
ενσαρκώνει την Άλκη Ζέη. Όλα αυτά στην ταινία του Ροβήρου Μανθούλη «Ιστορία
της Λίλι»

Έτσι που λέτε... Πήγα για ένα ποτήρι κρασί με τον γενικό πρόξενο και
μέσα σε κάτι λιγότερο από μισή ώρα βρέθηκα στο ελληνο-γαλλικό team της
επερχόμενης ταινίας του Ροβήρου Μανθούλη «Lilly's story» - Η ιστορία της Λίλι.
Η οποία «ιστορία» έχει τη δική της... ιστορία. Αφού μεταξύ 1970-71 ο
αυτοεξόριστος (εν Παρισίοις) Ροβήρος Μανθούλης σχεδίαζε να κινηματογραφήσει
σενάριο για την πολιτική και πολιτιστική ελληνική διασπορά. Δηλαδή εξόριστους,
αυτοεξόριστους και γενικώς όλους τους... περιθωριακούς και ανεπιθύμητους όλων
των αυτόχθονων κυβερνήσεων, από τον Εμφύλιο, τον Παπάγο, τον μέγα... εθνάρχη
Καραμανλή και τους «εθνοσωτήρες» της 21ης Απριλίου. 
Το ενδιαφέρον εκείνης της ιστορίας που δεν έγινε ταινία άκουγε στο
μυθικό όνομα Μελίνα Μερκούρη. Όλα ήταν έτοιμα για το οριστικό γύρισμα, εκτός
της αμερικανικής εταιρείας που θα έβαζε το money και η οποία χρεοκόπησε.
Συμβαίνει. Και ακόμα συνέβη, 20 χρόνια μετά, ο ίδιος... Μανθούλης να υλοποιεί
το σενάριό του με 550 εκατομμύρια ελληνικές δραχμούλες, με ελληνικό συνεργείο
τεχνικών - επικεφαλής του οποίου είναι ο Καβουκίδης - με Έλληνες ηθοποιούς και
με ορισμένους Γάλλους, εις εκ των οποίων - ο Μπρουνό Πουτζουλού - είναι και
πρωταγωνιστής του «Eloge de l' amour» του Ζαν Λικ Γκοντάρ. Κάπως έτσι και, αν
όλα πάνε καλά, σε δυο - τρεις βδομάδες τα γυρίσματα θα έχουν τελειώσει και του
χρόνου θα την δούμε. Την «Ιστορία της Λίλι», φυσικά! 
<H3>Δημήτρης Χατζής ο Μηνάς Χατζησάββας
</H3>
Το κρίσιμο ερώτημα που θα απασχολούσε τον νοσηρό εγκέφαλο κάθε νοσηρού (δηλαδή
σωστού) δημοσιογράφου είναι το ακόλουθο: Ωραία, αλλά κύριε Μανθούλη πείτε μας
ποιος και ποια κάνουν ποιον και ποιαν. Έτσι, για να έχουμε καλό ρώτημα. Έχουμε
και λέμε, λοιπόν. Η Όλια Λαζαρίδου - η οποία δεν ενεφανίσθη στο διαμέρισμα του
γενικού προξένου επί της Avenue Victor Hugo - υποδύεται την Ντόρα Λελούδα,
δηλαδή τη... Μελίνα (όχι ακριβώς τη Μελίνα, αλλά τον ρόλο που θα έπαιζε η
Μελίνα). Η Γιώτα Φέστα είναι η Άλκη Ζέη. Ο Μηνάς Χατζησάββας είναι ο Δημήτρης
Χατζής. Ο Γιώργος Βογιατζής είναι ο Γιώργος Σεβαστίκογλου και η Χριστίνα
Αλεξανιάνιαν είναι η σύζυγος του σκηνοθέτη (του Μανθούλη δηλαδή), τον οποίο
υποδύεται ο Μπρουνό Πουτζουλού. Μάλιστα το κορίτσι αναγκάστηκε να μάθει
απνευστί και με άριστη γαλλική προφορά την παρακάτω - περίπου - γαλλική
τιράντα, που εκφέρει τηλεφωνικώς προς τον άντρα της, τον Μανθούλη: «Τα 'μαθες;
Οι συνταγματάρχες απαγόρευσαν τις ταινίες σου, αλλά η εσύ μην το βάζεις κάτω.
Να διαλαλείς την αλήθεια». 
Μπερδευτήκατε; Μα, είναι απλό. Οι σκηνές και τα πρόσωπα της Lilly κυκλοφορούν
από το Παρίσι στο Βουκουρέστι και από το Βουκουρέστι στο Βελιγράδι του Τίτο.
Όπου δηλαδή υπήρχε προσφυγιά επωνύμων. «Το 90% των περιστατικών που αφηγούμαι
είναι βγαλμένο από προσωπικές εμπειρίες της εποχής», λέει ο σκηνοθέτης. Ωραία
έως εδώ. Αλλά εμάς, τώρα, εν έτει 2002, τι μας κόφτει; Ημερολόγιο
καταστρώματος πας να κάνεις; «Καθόλου. Όπως τότε, έτσι και σήμερα η σύγχυση, η
απογοήτευση, η αναζήτηση είναι περίπου η ίδια». Σταυροδρόμι για τους Έλληνες
το '70, σταυροδρόμι για την Ευρώπη η αρχή του 21ου αιώνα. 
<H3>«Ακυβέρνητες πολιτείες» 100 εκατ. δρχ. </H3>
Η πιο ανατριχιαστική «αποκάλυψη» αυτής της απρογραμμάτιστης βραδιάς ήταν τα
αστρονομικά νούμερα που λαμβάνουν οι πρωτοκλασάτοι ντοκιμαντερίστες εν
Παρισίοις. Πέρυσι ο Φίλιππος Κουτσαφτής άνοιγε σαμπάνιες με την «Αγέλαστο
πέτρα» των 30.000 (ίσως και περισσοτέρων) εισιτηρίων. Σιγά τα... ωά. Ακούτε
πράγματα! Οι 20 (περίπου) καλύτεροι ντοκιμαντερίστες που εργάζονται για
λογαριασμό της Γαλλίας και που ανάμεσά τους είναι ο Μανθούλης, αμείβονται ως
εξής: κάθε ημέρα γυρίσματος επί 150.000 δραχμές. Πόσο διαρκούν τα γυρίσματα;
Περίπου τέσσερις μήνες (πάρτε χαρτί, μολύβι και υπολογίστε). Στη συνέχεια
λαμβάνουν ποσοστό επί των πωλήσεων - πάνω κάτω ένα 10% - και ακόμα ποσοστό για
κάθε προβολή του ίδιου ντοκιμαντέρ σε οποιοδήποτε κανάλι της Οικουμένης. 
Μεταδόθηκε - ας πούμε - το γαλλικό ντοκιμαντέρ του Μανθούλη για τη χούντα των
συνταγματαρχών - από την ΕΡΤ; Έχει ο άνθρωπος να λαμβάνει 2.500.000 δραχμές.
Να κάνω μια πρόχειρη σύγκριση; Εδώ, εν Αθήναις, δεν λαμβάνουν τόσα ούτε οι
σκηνοθέτες και οι σεναριογράφοι τού «Σ' αγαπώ μ' αγαπάς», ας πούμε. Ιδού -
συμβολικώς - η χασματική διαφορά κουλτούρας ανάμεσα στην Ελλάδα του... Καΐρου
και στη Γαλλία της Ευρώπης. «Και πόσα από τις "Ακυβέρνητες πολιτείες"», τον
ρώτησα. «Μόνο από τις τηλεοπτικές μεταδόσεις της ταινίας έχω κερδίσει περίπου
2.000.000 γαλλικά φράγκα» (περί τα 100.000.000 δραχμούλες) είπε και συνέχισε:
«Όχι μόνο εγώ. Όλοι, από τη χήρα του Στρατή Τσίρκα μέχρι τον πρωταγωνιστή
Γιώργο Χωραφά εισπράττουν με κάθε προβολή τής ταινίας, σε κάθε κανάλι τής
Οικουμένης». Καταλάβατε, κύριε Πρωθυπουργέ και κύριε υπουργέ Πολιτισμού; Μόνον
όταν τα ίδια συμβούν και εγχωρίως, μόνον τότε η Ελλάδα θα μπει και με τα δύο
πόδια στην Ευρώπη!
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17244P291</ED>
<ID>
ID:302691

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P29&aa=1</URL></REF>


Article

<CATEGORY>vin09</CATEGORY>

 <H5>... ΣΕ ΙΝΤΕRΝΕΤ CΑFΕ ΤΟΥ ΚΕΝΤΡΟΥ
</H5><H2>Του ποντικιού απέναντι...
</H2><H4>Καφές και Διαδίκτυο ακόμη και «καμάκι». Στα Ίντερνετ Καφέ το «παιχνίδι» δεν
γίνεται με τα μάτια, αλλά με το ποντίκι...
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Καφές και «κουβεντούλα» με τον υπολογιστή. Οι πιο ήσυχες «καφετέριες» στην
πόλη είναι εν τέλει τα Ίντερνετ Καφέ

Internet Cafe, είπατε; Κοινώς «σέρφινγκ» στα διαδικτυακά κύματα και
καφές. Δύο σε ένα. Η επικοινωνία είναι ανάγκη. Και ο καφές, για κάποιους,
επίσης. 
Γιατί να πάμε; Επειδή δεν έχουμε υπολογιστή ή σύνδεση στο Ίντερνετ,
κατ' οίκον. Επειδή αργήσαμε και θα χάσουμε το ραντεβού στο chat. Επειδή
θέλουμε να τσεκάρουμε κάθε τρεις και λίγο το e-mail μας. Ακόμη κι επειδή μας
αρέσει ο νεαρός που «σερφάρει» στον διπλανό υπολογιστή. 
Μόνον Ίντερνετ; Όχι, βέβαια. Υπάρχει δυνατότητα χρήσης όλων των
προγραμμάτων του Office και προγραμμάτων γραφιστικής. Και δυνατότητα έγχρωμης
εκτύπωσης. Και χρήσης σκάνερ. Θέλετε κι άλλα; 
Θέλω να τ' ακούω! Τα ακουστικά που προσφέρονται δίνουν τη δυνατότητα να
ακούσουμε μουσική είτε μέσω Διαδικτύου, είτε από CD, που έχουμε φέρει μαζί
μας. Και οι κάμερες μας επιτρέπουν να δούμε αν ο «Leonardo» στο chat είναι
πράγματι 1,90, με γαλανά μάτια. 
Προσέχουμε για να έχουμε. Οι ιοί παραμονεύουν. Οι υπολογιστές είναι
εφοδιασμένοι με αντιβιοτικά και τους γίνεται τακτικός έλεγχος. Αλλά καλό είναι
να αποφεύγουμε να μεταφέρουμε αρχεία με δισκέτες και να ανοίγουμε «ύποπτα»
ηλεκτρονικά μηνύματα. 
Ποιος κάθεται δίπλα; Όλες οι φυλές του κόσμου. Ιάπωνες, Ισπανοί,
Βρετανοί, Ιταλοί και γενικώς τουρίστες που είπαν να στείλουν ένα e-mail με τις
εντυπώσεις τους από τη βόλτα τους στην Πλάκα (ε, όχι και χάρτινη καρτ ποστάλ.
Πού ζούμε;). Είδαμε εκεί φοιτητές, που ψάχνουν μεταπτυχιακά προγράμματα στο
εξωτερικό. Και ιερωμένους που κάνουν επιστημονική έρευνα. Πιτσιρικάδες που
«ψήνουν» στο chat την άγνωστη που κρύβεται πίσω από το ψευδώνυμο «Britney».
«Εγκλωβισμένοι» του Χρηματιστηρίου, που αναρωτιούνται αν ανεβοκατεβαίνει η
οθόνη ή ο Γενικός Δείκτης, αλλά και κύριοι που από «περιέργεια» βλέπουν
σελίδες με «καυτά» κορίτσια, όπως μας είπαν οι υπεύθυνοι. 
Ηλικία; Από 15 έως... 95! 
Είμαστε δύο. Μπορεί να είμαστε και τρεις. Αλλά δεκατρείς γύρω από έναν
υπολογιστή αποκλείεται. 
Κρίμα όμως τόσοι άνθρωποι συγκεντρωμένοι να μην αλλάζουν ούτε βλέμμα
και να μένουν «καρφωμένοι» μόνον στην οθόνη. 
Χαρτάκι προτεραιότητας: Συχνά εμφανίζεται τις ώρες αιχμής (το απόγευμα)
και ιδιαιτέρως το καλοκαίρι. 
Μας παρακολουθούν; Ναι. Οι υπεύθυνοι ξέρουν κάθε στιγμή σε ποιο site
βρισκόμαστε, είτε μέσω ειδικών προγραμμάτων, είτε μέσω κάμερας, ακόμα κι αν
δεν το παραδέχονται. Ο Big Brother είναι εδώ! 
Απαγορεύεται σε ορισμένα καφέ να παίζουμε παιχνίδια ακόμα κι αν τα
έχουμε φέρει από το σπίτι, ή αν παρέχονται δωρεάν στο Διαδίκτυο. Νομικά
κωλύματα. Μην το ψάχνετε. 
Για άσχετους υπάρχει λύση. Στα Ίντερνετ Καφέ προσφέρονται ιδιαίτερα
μαθήματα χρήσης υπολογιστή και Ίντερνετ με 5.000 δρχ. την ώρα. 
Και ο καφές; Σε άλλα μαγαζιά μας τον «κερνάνε», αφού κοστίζει κάτι
παραπάνω η χρήση του υπολογιστή. Αλλού τον παραγγέλνουμε από τη γειτονική
καφετέρια, που διαθέτει και μεγάλη ποικιλία. 
Και shopping: Σε ορισμένα cafe βρίσκουμε μικρές βιτρίνες για να
εκτονώσουμε την καταναλωτική μας μανία. Και να αγοράσουμε για παράδειγμα
ειδικά γυαλιά για την ακτινοβολία καθώς τα μάτια ταλαιπωρούνται μπροστά στην
οθόνη. 
Και travelling: Διότι κάποια cafe συστεγάζονται με ταξιδιωτικά γραφεία.
Και έτσι εύκολα κλείνουμε άμεσα εισιτήρια για τα εξωτικά νησιά που βλέπαμε
μέχρι τώρα μόνον στην οθόνη του υπολογιστή. 
Άτυχοι: Όσοι χρησιμοποιούν υπολογιστή Μάκιντος. Δεν διατίθεται. 
Χμμ: Ο φωτισμός. Η διακόσμηση. Οι τουαλέτες. 
<H3>Οδηγίες «χρήσης» </H3>
Πού: Σε δύο Internet Καφέ στο Σύνταγμα:Sofokleous. com (Σταδίου 5, τηλ.
3248.105) και «Ivis travel» (Μητροπόλεως 3, τηλ. 3243.365). 
Πότε: Κάθε μέρα ανοιχτά από τις 8.30 π.μ. έως τις 12.30 μ.μ. (Ivis) και
11-8 μ.μ. και κάθε Κυριακή 12-8 μ.μ. (Sofokleous). Καλύτερα κάντε ένα τηλέφωνο
πριν, γιατί εκτός τουριστικής σεζόν οι ώρες λειτουργίας αλλάζουν. 
Πόσο: Από 1.000 έως 1.500 δρχ. την ώρα. Ελάχιστη χρέωση: 400 - 500 δρχ.
το 15λεπτο. Ασπρόμαυρη εκτύπωση ανά σελίδα: 100 δρχ. και έγχρωμη 200 δρχ.
Σάρωση σελίδας Α4: 500 δρχ. 
Μέλη: Προπληρώνονται με χαμηλότερη τιμή 5 έως 50 ώρες,πουκαταναλώνονται
σε ένα χρόνο.

<H3>INFO
</H3><H3>Προκλήσεις </H3>
Ο παράδεισος του shopping βρίσκεται δίπλα. Η Ερμού και οι παράδρομοι βρίθουν
καταναλωτικών προκλήσεων και τα στενά της Πλάκας προσφέρονται για γευστικές ατασθαλίες...
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17244P301</ED>
<ID>
ID:302692

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P30&aa=1</URL></REF>


Article

<CATEGORY>vin09</CATEGORY>

 <H5>«ΜΕΤΑΞΟΥΡΓΕΙΟ»
</H5><H2>Ένα φυσικό Φαινόμενο
</H2><H4>Μάγια Μόργκενστερν: η ηθοποιός των θαυμαστών μεταμορφώσεων
</H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Η Μάγια Μόργκενστερν «τα δίνει όλα» στο θέαμα καμπαρέ «Λόλα Μπλάου»

Μια γυναίκα καταρρακωμένη. Ήρθε στη σκηνή φορώντας ένα σομόν ταγιέρ και
κουβαλώντας μια βαριά, δερμάτινη βαλίτσα. Βιέννη, 1938. Είναι ηθοποιός, είναι
Εβραία, είναι γυναίκα, είναι μόνη. Σε λίγο θα ξεκινήσει ένα μακρύ ταξίδι, το
ταξίδι που έκαναν οι άνθρωποι της «συνομοταξίας» της: Ελβετία, Αμερική...
Μετά, επιστροφή στη μεταπολεμική Βιέννη. 
Η Κυρία Μάγια Μόργκενστερν, Ρουμάνα, με εβραϊκό αίμα να ρέει στις φλέβες της,
πρωταγωνίστρια του θεάτρου, με διεθνή καριέρα στον κινηματογράφο, καλεσμένη
και πάλι στην Ελλάδα, από το «Άλεκτον» αυτή τη φορά, έκανε το ταξίδι αυτό πάνω
στα σανίδια του «Μεταξουργείου», ολομόναχη, μ' έναν πιανίστα, μόνον, πλάι της.
Μέσα από το κείμενο και τα τραγούδια του Γερμανού Γκέοργκ Κράισλερ και με τη
φόρμα του καμπαρέ. «Λόλα Μπλάου - Καμπαρέ για ένα πρόσωπο», άλλωστε, είναι ο
τίτλος αυτού του θεάματος. 
Το θέμα, όμως, είναι ΠΩΣ το έκανε... Πέταξε το ταγιέρ, έμεινε μ' ένα
μαύρο ντεζαμπιγιέ, φόρεσε ανδρικό ριγέ κοστούμι, έριξε πάνω της ένα μακρύ
παλτό κι έβαλε στο κεφάλι καλπάκι γούνινο για να γίνει γέρος Εβραίος, ντύθηκε
με μια υπέροχη, μακριά, μαύρη τουαλέτα και μια κοντή, μαύρη, δαντελένια κάπα,
ύψωσε το χέρι κι έγινε φασίστας, στράβωσε το στόμα και έγινε μια γριά με
πάρεση, αφέθηκε να πέσει απ' την καρέκλα και να «τσακιστεί», έβγαλε ένα
μπουκάλι, το ρούφηξε, «μέθυσε», κούρνιασε στα πόδια του πιανίστα, τραγούδησε,
χόρεψε μέχρι και καν-καν, έκανε σπαγκάτι, αυτογελοιοποιήθηκε, έγινε βαθιά
σπαρακτική και, αμέσως μετά, αφάνταστα αστεία - ένας μεγάλος τραγικός κλόουν. 
Όλα «τα έδωσε» η Κυρία Μάγια Μόργκενστερν.. Τα σπλάχνα της έβγαλε πάνω στο
σανίδι. Σαν ένα φυσικό φαινόμενο πέρασε από τη σκηνή. Και μας σάρωσε. Σαν να
επρόκειτο για ερωτική πράξη. Άλλοι κλαίγαμε, άλλοι χτυπιόμασταν απ' τα γέλια
κι όλοι μαζί, στο τέλος, σηκωθήκαμε όρθιοι και χειροκροτούσαμε και φωνάζαμε.
Και, μετά, δεν λέγαμε να φύγουμε. 
<H3>INFO
</H3>
Στο θέατρο «Μεταξουργείο» (Ακαδήμου 14, τηλ. 010 5234382). Καθημερινά έως και
τις 31 Ιανουαρίου, εκτός Τετάρτης 23, Τιμή: 21 ευρώ.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17244P302</ED>
<ID>
ID:302733

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P30&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Στάκαμαν, σύντεκνε!
</H2><H4>Σφακιανοί γκάνγκστερ, ρόλοι με πρόβλημα ταυτότητας και ολίγον γυμνό </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Το μια γυναίκα δύο άντρες, κομπολόι δίχως χάντρες, παίζουν οι Πάνος
Μιχαλόπουλος, Λίνα Σακκά και Γιώργος Χρανιώτης σε εκδοχή όμως γκανγκστερική με
σφακιανές επιρροές και όλα αυτά στη σειρά «Για μια γυναίκα και ένα αυτοκίνητο»

Εκείνη φτωχιά υπάλληλος σε σούπερ μάρκετ, εκείνος ζάπλουτος πλην όμως
γκάνγκστερ, την βρίσκει μια νύχτα σκοτεινή, την σώζει από τους κακούς, την
παίρνει κοντά του, την κάνει βασίλισσα, για την ακρίβεια τραγουδίστρια στο
κέντρο του. Μόνο που το παραμύθι της Σταχτοπούτας στην εποχή μας έχει και
τρίτο πρόσωπο, τον νέο και ωραίο, πλην όμως πάμφτωχο διεκδικητή της καρδιάς
της Σταχτοπούτας, ένα κλεφτρόνι, που γίνεται ατρόμητος, χώνεται στη σπείρα του
αρχι-γκάνγκστερ για να την κερδίσει. 
Η υπόθεση της σειράς του Μανούσου Μανουσάκη «Για μια γυναίκα και ένα
αυτοκίνητο» θυμίζει δεκάδες χολιγουντιανές γκανγκστερικές κομεντί. Ο καμβάς
της υπόθεσης είναι υποτίθεται ο κόσμος των παρανόμων, ο υπόκοσμος, με τους
κώδικές του. Κώδικες όπως της μαφίας, που βασίζεται στο κλειστό οικογενειακό
σύστημα του Ιταλικού Νότου και όπου το αίμα, το συγγενικό, είναι ο άρρηκτος
δεσμός μεταξύ των μελών της σπείρας. Σε αντιστοιχία βρέθηκε ένας ελληνικός
τόπος με αυστηρά οικογενειακά έθιμα και παράδοση στην ατίθαση συμπεριφορά, τα
Σφακιά, απ' όπου υποτίθεται ότι κατάγεται ο αρχιγκάνγκστερ-πρωταγωνιστής ο
Εφτάψυχος. 
Ο σκηνοθέτης των «Ψίθυρων καρδιάς», επιχειρεί για μία ακόμη φορά να
εκμεταλλευτεί τα κλισέ επιτυχημένων ερωτικών σεναρίων, αξιοποιώντας «τάσεις»
και κοινωνικές «αξίες» της εποχής. Εδώ είναι το εύκολο χρήμα, η νύχτα, τα
κέντρα, οι μπράβοι, όμορφες πιτσιρίκες που προσφέρονται για το χρήμα και την
«καλλιτεχνική» δόξα. Υποτίθεται ότι η συνάντηση της παράδοσης με την παρανομία
στο χρήμα και τον έρωτα παρά την τραγική τους διάσταση έχουν και μία άκρως
κωμική, την οποία επιχειρεί να αναδείξει η σειρά. 
Ο Σφακιανός «Επτάψυχος» έχει μια τρομερή γιαγιά - Τασσώ Καββαδία - και
είναι η μόνη η οποία του επιβάλλεται και η οποία θέλει να τον παντρέψει με
κόρη μεγάλης οικογενείας των Σφακιών. Φυσικά εκείνος στριμώχνεται γιατί είναι
ερωτευμένος με τη νεαρή τραγουδίστριά του. 
Καλή κωμωδία, ωστόσο είναι αυτή, της οποίας το χιούμορ βγαίνει από την
«ψυχή» των ρόλων. Η σειρά όμως του Μανούσου Μανουσάκη μπερδεύει τις
κουλτούρες, μια εισαγόμενη, εκείνη των αμερικανικών γκανγκστερικών ταινιών και
μια ελληνική, ένα συνδυασμό σφακιανής μυθολογίας περί παραδόσεων και αρσενικής
περηφάνιας και μυθολογίας της παράνομης νύχτας, όπως την έχουν κατασκευάσει τα
δελτία ειδήσεων. Αποτέλεσμα είναι να έχουν οι ήρωες πρόβλημα ταυτότητας. 
Ο Επτάψυχος του Πάνου Μιχαλόπουλου είναι και ο πιο ολοκληρωμένος, καθώς
αποπνέει τουλάχιστον την τρυφερή αγωνία του αρσενικού που ερωτεύεται με πάθος
τη νεώτερή του. Μόνο που οι υπερβολικές γκριμάτσες τον κάνουν να φαίνεται
μάλλον χαζός εκ πεποιθήσεως παρά ο παντοδύναμος που απλώς «χάζεψε» από τον
έρωτα. 
Ως πέτρα του σκανδάλου η Λίνα Σακκά, προσπαθεί ανεπιτυχώς, να είναι
χαριτωμένη και ατίθαση μαζί, ξεπατικώνοντας σουσούμια από τις ενζενί του
παλιού ελληνικού σινεμά, αλλά παραμένοντας άψυχη, σαν χάρτινη φιγούρα. Το ίδιο
και ο αγαπημένος της νεαρός αντίζηλος του Εφτάψυχου, ο Γιώργος Χανιώτης. Οι
δυο τους μοιάζουν να παίζουν τους ερωτευμένους σε σχολική παράσταση, ενώ δίπλα
πιο ώριμοι ηθοποιοί δίνουν τη δική τους. Η υπόθεση δίνει την ευκαιρία για
άφθονες ημίγυμνες εμφανίσεις της καλλίγραμμης πρωταγωνίστριας, για σκηνές με
γυμνά μπαλέτα και στριπτίζ από νυχτερινές διασκεδάσεις, αλλά όλα φαίνονται σαν
ασύνδετα υλικά μιας συνταγής που προσπαθεί να «πιάσει» απ' όπου μπορεί το μάτι
του θεατή.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17244P311</ED>
<ID>
ID:302693

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P31&aa=1</URL></REF>


Article

<CATEGORY>vin09</CATEGORY>

 <H2>Στο πόδι για το «Μπαρ»
</H2>
Ένας από τους κλώνους του «Big Brother», το ριάλιτι σόου «Το μπαρ», που
αναμένεται να βγει στον αέρα από το Mega τον προσεχή Μάρτιο, θέτει επί ποδός
το Εθνικό Συμβούλιο Ραδιοτηλεόρασης. Όπως συνέβη με το «Big Brother», έτσι και
με «Το μπαρ», το ΕΣΡ θα παρακολουθήσει την εξέλιξή του από τα πρώτα του κιόλας
στάδια, είπε το μέλος του Συμβουλίου Νίκος Καϊμάκης. Και όπως τόνισε, χάρη
στην παρέμβαση του ΕΣΡ κερδήθηκε για τους παίκτες μία ώρα ανάπαυσης χωρίς
κάμερες, η οικειοθελής έξοδος από το σπίτι του «Μεγάλου Αδελφού» χωρίς να
περάσει προηγουμένως από τη διαδικασία της ανάκρισης και, φυσικά, η παρουσία
της κάμερας στον χώρο της τουαλέτας μόνο για λόγους ασφαλείας.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17244P312</ED>
<ID>
ID:302734

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P31&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Πέμπτη 17/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

16.45 Tempo 
«Χωρίσαμε ένα δειλινό» 
Εγχώριο μελό - '66 - με τους Καίτη Παπανίκα, Θάνο Μαρτίνο και καλούς
«δεύτερους» ρόλους. Του Γιάννη Πετρίδη. (Διάρκεια: 76') * 
21.00 Alpha 
Ζωή Λάσκαρη η... Ηλέκτρα και Μαίρη Χρονοπούλου η... Κλυταιμνήστρα στο ερωτικό
δράμα του Δαλιανίδη «Δάκρυα για την Ηλέκτρα»

«Δάκρυα για την Ηλέκτρα» 
Εγχώριο, ερωτικό δράμα - '66 - πάνω στον μύθο των Ατρειδών. Η Ζωή Λάσκαρη ως
Ηλέκτρα που αναλαμβάνει να εκδικηθεί τον θάνατο του πατέρα της - Μάνος
Κατράκης - σε μια στημένη σκηνή από τη μητέρα της και τον εραστή της - Μαίρη
Χρονοπούλου, Αλέκος Αλεξανδράκης. Ο Γιάννης Δαλιανίδης καταφέρνει να φτιάξει
ένα φιλμ με ένταση και πάθος, αποφεύγοντας πολλά κλισέ του παλιού εγχώριου
εμπορικού σινεμά. (Διάρκεια: 81') **½ 
21.00 Star 
«Τρομερά πλάσματα» (Fierce creatures) 
Το πρωταγωνιστικό τιμ - Τζον Κλιζ, Μάικλ Πάλιν, Κέβιν Κλάιν, Τζέιμι Λι Κέρτις
- από το «Ένα ψάρι που το έλεγαν Γουάντα» σε νέες... κυνικές περιπέτειες.
Σουρεαλιστικός τραγέλαφος με την απόφαση του διευθυντή του ζωολογικού κήπου
του Μάργουντ στο Λονδίνο να αντικαταστήσει τα άκακα ζώα του κήπου με άλλα
μοχθηρά για να διπλασιάσει τις εισπράξεις! Σκηνοθεσία - '97 - των Φρεντ
Σκέπισι, Ρόμπερτ Γιανγκ. (Διάρκεια: 89') **½

22.00 Alter 
«Το ακρογιάλι του εγκλήματος» (Treacherous) 
Συνηθισμένο «ερωτικό θρίλερ» - '93 - με έναν πρώην ραλίστα να μπλέκει σε μια
ληστεία 2 δισεκατομμυρίων δολαρίων. Του Κέβιν Μπρόντι. (Διάρκεια: 91') * 
23.00 Star 
«Ρενεγκέιτ» (Renegades) 
Τυπική αστυνομική περιπέτεια - '89 - με έναν αστυνομικό να ερευνά μια υπόθεση
διαφθοράς στους κόλπους της αστυνομίας. Του Τζακ Σόλντερ, με τους: Κίφερ
Σάδερλαντ, Λου Ντάιαμοντ Φίλιπς. (Διάρκεια: 101') * 
00.15 Tempo 
«Σχέση πάθους» (Α murderous affair) 
Ερωτικό δράμα - '92 - με τη θυελλώδη σχέση μιας γυναίκας κι ενός παντρεμένου
να καταλήγει σε τραγωδία. Του Μάρτιν Ντάβινσον, με τους: Βιρτζίνια Μάντσεν,
Κρις Σάραντον. (Διάρκεια: 89') * 
01.30 Mega 
«Το φρούριο» (The keep) 
Μεταφυσικό θρίλερ - '83 - που είχε γυρίσει για την TV ο σκηνοθέτης πολλών
δυναμικών ταινιών Μάικλ Μαν («Ο τελευταίος των Μοϊκανών», «Ένταση», «Insider»
κ.ά.). Στη χώρα μας το αποψινό φιλμ είχε παιχθεί με τον τίτλο «Η δύναμη του
πύργου». Με τους: Γιούργκεν Πρόχνοου, Σκοτ Γκλεν, Ίαν Μακ Κέλεν, Ρόμπερτ
Πρόσκι. (Διάρκεια: 96') **½ 
02.10 Antenna 
«Το κυνήγι των λύκων» (Savage wild) 
Ντοκιμαντέρ - '75 - με δύο φυσιοδίφες να εξερευνούν την Αλάσκα και να μας
δείχνουν τα άγρια ζώα της περιοχής. Του Γκόρντον Ίστμαν. (Διάρκεια: 101') ** 
02.30 Star 
«Οι πέντε άσοι» (Five aces) 
Αισθηματική κωμωδιούλα - '98 - με έναν τύπο που αποφασίζει να κάνει τεστ στον
εαυτό του για το αν πραγματικά θέλει να παντρευτεί, λίγο πριν... κρεμαστεί.
Του Ντέιβιντ Ο'Νιλ, με τους: Τσάρλι Σιν, Κρίστοφερ Μακντόναλντ. (Διάρκεια:
97') *

<H3>ΤΟΡ 3
</H3>
1. «Το φρούριο»: Μεταφυσικό θρίλερ από τα παλιά - '83 (01.30, Mega) 
2. «Δάκρυα για την Ηλέκτρα»: Δαλιανίδης πέρα από τα συνηθισμένα (21.00,
Alpha) 
3. «Τρομερά πλάσματα»: Α λα «Ένα ψάρι που το έλεγαν Γουάντα» (21.00, Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17244P313</ED>
<ID>
ID:302775

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P31&aa=3</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Το 'νιωθα, εγώ... Ότι το «καπέλωμα» επέρχεται. Του Ελληνικού Φεστιβάλ. Απ' την
Πολιτιστική Ολυμπιάδα. 
Διαβάζω το «διαρρεύσαν» πρόγραμμα. Και διαβάζω για πέντε θεατρικές
παραγωγές - οι τέσσερις ξένες - που θα γίνουν, τον Ιούνιο, στο Ηρώδειο -
καλόδεχτες, αν αξίζουν τον κόπο· επιτέλους και λίγο ξένο θέατρο! - «στο
πλαίσιο του Φεστιβάλ Αθηνών», εκ των οποίων, τη μία, λέει, «έχει μετακαλέσει
το Ελληνικό Φεστιβάλ». 
Εκεί να δείτε, ώς το 2004, πώς θα «μπλέξουν τα μπούτια τους», που, ήδη,
«τα έχουν μπλέξει», Πολιτιστικές Ολυμπιάδες και Αθήνα 2004 και Ελληνικά
Φεστιβάλ και Αρχαιολογικά Συμβούλια, και..., και..., που να μη γιγνώσκει η
αριστερά - ε, ρε, γέλια! - τι ποιεί η δεξιά. 
Όλοι, τελικά, οι ηθοποιοί μας θέλουν, κάποια στιγμή, να τη δοκιμάσουν
τη σκηνοθεσία. 
Σειρά και του Σοφοκλή Πέππα. Στη Β' Σκηνή του θεάτρου «Οδού Κεφαλληνίας» -
σαν στο σπίτι του, πια, εκεί - ανεβάζει, για την «Πράξη» της Μπέττυς Αρβανίτη,
το «κλασικό» του Σαρτρ «Κεκλεισμένων των θυρών». Στις 15 Φεβρουαρίου, αμέσως
μετά το «Κρυφή χώρα» της Μπαραντγουάτζ, που θα παίζεται, σε σκηνοθεσία της
Αγγελικής Δαρλάση, ώς τις 3 Φεβρουαρίου. 
Πρωταγωνιστές του, η Σμαράγδα Σμυρναίου, προερχομένη εκ του «Mr Peter's
connections» των «Ροών», απ' όπου αποχώρησε, ο Κώστας Τριανταφυλλόπουλος, εκ
του ακυρωθέντος «Ριχάρδου Γ'» του Εθνικού «εκπορευόμενος», η Μαρία Πρωτόπαπα
(φωτογραφία), που δεν «της έκατσε», τελικά, «Το δάκρυ των χεριών» στο
«Καπνοκοπτηρίου 8» (Βαγγελίστρα μου, τι ονόματα που 'χουν βρει για τα θέατρά
τους... ) και ο παλαιός των ημερών Γιώργος Βελέντζας ­ διανομή καλή. 
Πώς κάνει ο Γιάννης Χουβαρδάς, που «μαζεύει» στο «Αμόρε» ό,τι καλύτερο
κυκλοφορεί από ηθοποιούς; Ε, το εντελώς αντίθετο. 
Είναι κάποιοι σκηνοθέτες μας, όνομα και μη χωριό, με «όνομα» κιόλας,
καθιερωμένοι, που το τραβάει, φαίνεται, το αίμα τους: να «μαζεύουν» στο θίασό
τους ό,τι πιο ατάλαντο από ηθοποιούς - μα ούτε ένας ταλαντούχος; Έτσι, για
δείγμα; 
Και, εντάξει, οι πάσης φύσεως «υποχρεώσεις». Οι υπόλοιποι; Τους
αρέσουν, δηλαδή, των σκηνοθετών αυτών; Ή δε βλέπουν θέατρο και δεν τους ξέρουν
όταν τους παίρνουν; Αλλά και, μετά, να τους κρατούν; Για χρόοονια... 
Καλά, βίτσιο, ε; 
Και μην, τυχόν, χάσετε την... «Βαλίτσα»! Του Κώστα Ζαχαράκη. Ένα
εξαιρετικό one man show, σύνθεση από τραγούδια, ποιήματα, σκόρπιες φράσεις
ποιητών, που «ενεργοποιεί» ο σπουδαίος περφόρμερ, μόνος του, μ' έναν πιανίστα. 
Στο «Χυτήριο», από σήμερα, εναλλάξ με το «Σταγόνα στα γόνατα» της Λίνας
Νικολακοπούλου, με Ρουμπίνη Βασιλακοπούλου και Φίλιππο Τσαλαχούρη.

Ε, λοιπόν, ναι. Γίναμε Ευρώπη. 
Ο Χάρολντ Πίντερ μάς ήρθε. Ο Έντουαρντ Μποντ μάς ήρθε. Μας ήρθε κι ο Μαρκ
Ρέιβενχιλ. Να τώρα που φτάνει κι ο Μάρτιν Κριμπ (στη φωτογραφία). Όνομα του
σύγχρονου βρετανικού θεάτρου όχι και τόσο γνωστό εδώ, αλλά που «μετράει» στην
πατρίδα του. 
Έρχεται, καλεσμένος απ' το Βρετανικό Συμβούλιο, για μια «ειδική»
παράσταση, την Δευτέρα, του έργου του «Στην εξοχή», που ανεβάζει η Άσπα
Τομπούλη - η πρεμιέρα το Σάββατο - στο «Εμπρός», με Γιάννη Ροζάκη, Κερασία
Σαμαρά και Ιωάννα Παγιατάκη. Και για να συμμετάσχει σε συζήτηση για το έργο
του και τη σύγχρονη βρετανική Σκηνή, με τη σκηνοθέτρια, τη μεταφράστρια του
έργου Χριστίνα Μπάμπου - Παγκουρέλη, τον Πλάτωνα Μαυρομούστακο και το κοινό,
που θα γίνει την επομένη, στη Στοά του Βιβλίου. 
Και προσοχή! Κριμ-π προφέρεται, όχι... Κρίb. Πώς λέμε ντοκιμαν-τέρ; Και
όχι ντοκιμαdέρ; <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17244P331</ED>
<ID>
ID:302694

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P33&aa=1</URL></REF>


Article

<CATEGORY>vin09</CATEGORY>

 <H2>Ποιος δολοφόνησε τον Μπιλ Γκέιτς;
</H2><H4>Ο Μπιλ Γκέιτς, πρόεδρος της πανίσχυρης Μicrosoft, δολοφονείται στις 2
Δεκεμβρίου του 1999
</H4>
<AUTHOR>ΓΙΑΝΝΗΣ ΜΗΤΣΑΚΟΣ</AUTHOR>

Στον... άλλο κόσμο έστειλαν πρόωρα τον Μπιλ Γκέιτς οι δημιουργοί της ταινίας
«Nothing So Strange», χρησιμοποιώντας τον «σωσία» του Στιβ Σάιρς

Η δολοφονία του Γκέιτς προκαλεί αλυσιδωτές αντιδράσεις στην παγκόσμια αγορά. Ο
ελεύθερος σκοπευτής συλλαμβάνεται, καταδικάζεται και η υπόθεση κλείνει.
Πολλοί, όμως, πιστεύουν ότι πρόκειται για «κουκούλωμα» από την αστυνομία και
τις κρατικές υπηρεσίες των ΗΠΑ. Μία οργάνωση που αυτοαποκαλείται Πολίτες Για
Την Αλήθεια αρχίζει να ερευνά τη δολοφονία του Γκέιτς και έρχεται αντιμέτωπη
με την αστυνομία και τον εχθρικό απέναντί της Τύπο. 
Εξωφρενικό σενάριο; Κι όμως είναι το κύριο ατού της ταινίας «Nothing so
strange», ενός ψευδοντοκιμαντέρ που έχει συγκεντρώσει τα περισσότερα βλέμματα
αυτή την εβδομάδα στο Φεστιβάλ Ανεξάρτητου Κινηματογράφου Σλάμντανς (καμία
σχέση με το - συγκριτικά «μέινστριμ» - Σάντανς). Η ταινία που έγραψε και
σκηνοθέτησε ο 35χρονος Μπράιαν Φλέμινγκ παρωδεί το «JFK» του Όλιβερ Στόουν,
τόσο στα πλάνα όσο και στη δομή της. Ο Όλιβερ Στόουν, φυσικά, δεν έχει
πρόβλημα (συνωμοσίες δώσ' του και την ψυχή του πάρε) - τι λέει, όμως, ο Μπιλ
Γκέιτς για όλα αυτά; 
Ρωτήστε τους δικηγόρους της Microsoft που τρέχουν και δεν φτάνουν. Ο άνθρωπος
που κυνηγούν, όμως, δεν είναι μόνο ο σκηνοθέτης της ταινίας, αλλά και ο...
Μπιλ Γκέιτς που δολοφονείται α λα Τζον Κέννεντυ. Πρόκειται για τον Στιβ Σάιρς,
έναν επαγγελματία «σωσία» του Γκέιτς, τον οποίο οι δικηγόροι της εταιρείας
πρωτογνώρισαν πριν από αρκετά χρόνια, όταν επιχείρησε να κατοχυρώσει την
ονομασία «Microsortof» (σαν να λέμε «Περίπουμάικροσοφτ»). Οι δύο πλευρές
κάποια στιγμή «τα βρήκαν», και ο Σάιρς εμφανίστηκε σε ένα διαφημιστικό σποτ
της Μάικροσοφτ. Με τη θεαματική... δολοφονία του, ωστόσο, το γυαλί ράγισε
οριστικά. Όσο για τις φήμες που θέλουν τα αφεντικά της Apple (του μεγάλου
αντιπάλου της Microsoft) να χρηματοδοτούν το «σίκουελ» της ταινίας, θεωρούνται
εντελώς κακοήθεις και ανακριβείς... 
<H3>INFO
</H3>
Το φεστιβάλ Σλάμντανς ολοκληρώνεται το Σάββατο στο Παρκ Σιτι της Γιούτα, στις
ΗΠΑ. Ενημερωθείτε γι' αυτό στη διεύθυνση www.slamdance.com/2002
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17244P332</ED>
<ID>
ID:302735

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P33&aa=2</URL></REF>


Article

<CATEGORY>vin09</CATEGORY>

 <H2>Φελινική απόλαυση, γειά σου
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Έχω επινοήσει σχεδόν τα πάντα: παιδική ηλικία, προσωπικότητα, νοσταλγίες,
όνειρα, αναμνήσεις, για την καθαρή απόλαυση τού να μπορέσω να τις αφηγηθώ.
Πραγματικά, η αφήγηση είναι το μόνο παιχνίδι με το οποίο αξίζει να παίζει
κανείς. Και για τη δική μου φαντασία, τη φύση μου, είναι παιχνίδι
αναγκαιότητας. Όταν το παίζω, αισθάνομαι ελεύθερος, έξω από κάθε αμηχανία.
Μπορώ και μ' αρέσει να παίζω μ' αυτό το παιχνίδι που λέγεται κινηματογράφος»,
έλεγε ο Φεντερίκο Φελίνι για τον φιλμικό κόσμο του. Υποστηρίζοντας ότι η μνήμη
και η μαγεία που κυριαρχούν στα έργα του δεν είναι από υποκειμενικές πηγές,
αλλά κατασκευασμένες, για να δραπετεύει η οργιώδης φαντασία του και να
υλοποιούνται τα όνειρά του! 
Το αφιέρωμα στον κινηματογράφο «Τριανόν» αρχίζει από αύριο στις 8.30 το βράδυ
με τις «Νύχτες της Καμπίρια» και την «Ιουλιέτα των πνευμάτων» και κάθε βράδυ -
μέχρι την άλλη Πέμπτη - θα παίζονται δύο ταινίες. Συνολικά θα δούμε 14 ταινίες
του - πέντε απ' αυτές σε αποκατεστημένες κόπιες - που μας προσφέρουν απλόχερα
τη φελινική μαγεία. 
Το Σάββατο θα προβληθούν οι ταινίες «8 1/2» και «Καζανόβας», την Κυριακή «Il
Bidone» και «Ρώμα», τη Δευτέρα «Λευκός σεΐχης» και «Γλυκιά ζωή», την Τρίτη «La
strada» και «Η πόλη των γυναικών», την Τετάρτη «Πρόβα ορχήστρας» και
«Amarcord» και την Πέμπτη «Vitelloni» και «Fellini-Satyricon». 
<H3>INFO
</H3>
Στο «Τριανόν» (Πατησίων - Κοδριγκτώνος, τηλ. 8222.705). Κάθε μέρα, 8.30 μ.μ.
και 10.30 μ.μ.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17244P333</ED>
<ID>
ID:302768

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P33&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 34.22.001,
34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, *
92.29.605, 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 92.29.605, 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. (Ακαδήμου 13, Μεταξουργείο, * 52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κροτκάγια - Μια γλυκιά γυναίκα»
(Ντοστογιέφσκι) της Λ. Φιλίποβα Τριανταφυλλίδου, Θ. Χαλκιάς (Ακαδήμου 13,
Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΚΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. Χορωδία και Μαντολινάτα «Διονύσιος
Λαυράγκας»: συναυλία (Δευτ.) «Ξέρξης» του Γκ. Φρ. Χέντελ (Τετ.,
Παρ., Κυρ.). (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Σειρά
«Γέφυρες». Άλκηστις Πρωτοψάλτη ­ Συμφωνική Ορχήστρα Πράγας: συναυλία
(Δευτ., Τρ., Τετ.) Κρατική Ορχήστρα Αθηνών: συναυλία (Παρ.) Κυριακή
Πρωί στο Μέγαρο. Η Καμεράτα ­ Ορχήστρα των Φίλων της Μουσικής: συναυλία
(Κυρ.). (Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 92.29.579). Αργεί.

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
« Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, *
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Ράδιο Σίτυ - Ericsson. «Άρμεγε ευρώ και κούρευε συντάξεις» Επιθεώρηση
των Λ. Μιχαηλίδη, Β. Μακρίδη, Γ. Γεωργίου. Παίζουν: Στάθης Ψάλτης, Μάρθα
Καραγιάννη, Έλντα Πανοπούλου, Κατερίνα Γιουλάκη, Πάνος Χατζηκουτσέλης, Νένα
Χρονοπούλου. Παραστάσεις κάθε μέρα απογευματινή 18.30, βραδινή 21.30. Μέχρι 20
Ιανουαρίου. (Τηλ. 824.970 & 819.153 Dolby Digital S.R. Ιδιωτικό πάρκινγκ).

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, Σάββατο στις 9 μ.μ. και
την Κυριακή 7 μ.μ. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Πρεμιέρα απόψε Πέμπτη στις 9.30 μ.μ. Παραστάσεις
Τετάρτη, Πέμπτη, Παρασκευή στις 9.30 μ.μ. και Σάββατο και Κυριακή στις 6.30
μ.μ. και στις 9.30 μ.μ. Τηλ. 605.447.

Θέατρο Θεσσαλονίκης: Αίθουσα Αριάνδη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 818.128 (Θεαγένους Χαρίση και Αρχιμήδους, δίπλα στον Ευκλείδη).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο Κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο Παπουτσωμένος γάτος». του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17244P341</ED>
<ID>
ID:302706

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P34&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.30-6.30 μ.μ. / Η δασκάλα του πιάνου.
8.30-11.00 μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Οδός Μαλχόλαντ. 4.45-7.40-10.30 μ.μ. (Λεωφ. Κηφισίας 234, Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Οι άλλοι. 6.00-8.00-10.00-24.00 μ.μ. / Η χαμένη Ατλαντίδα. Ώρα
4.00 μ.μ. μεταγλ. (Πατησίων 140 * 8215.327, 8259.975).

Αίθουσα 2

D-ΤΟΧ. 3.50-5.40-7.30-9.30-11.30 μ.μ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

Αίθουσα 4

Ο Χάρι Πότερ και η φιλοσοφική λίθος. 4.00 μ.μ.μεταγλ. / Λουλούδια
του πολέμου. Ώρα 7.00-9.30-24.00.

Αίθουσα 5

Το ημερολόγιο μιας πριγκίπισσας. 5.20-7.45-10.15-00.30.

ΑΘΗΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.15 μ.μ. (Σοφοκλή Βενιζ. 48, Αγ. Ανάργυροι, * 2618.290, 2623.003).

ΑΘΗΝΑ

Το φάντασμα της ελευθερίας. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Ο άρχοντας των δαχτυλιδιών - Η συντροφιά του δαχτυλιδιού.
3.30-7.00-10.30 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο Χάρι Πότερ και η φιλοσοφική λίθος. 5.00 μ.μ. μεταγλ., 7.50-10.40 μ.μ.
με υπότ. (Τέρμα Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.20-6.50-10.20 μ.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 9.00 μ.μ. /
Ο Χάρι Πότερ και η φιλοσοφική λίθος. Ώρα 6.00 μ.μ. με υπότ.

Αίθουσα 3

Οι άλλοι. 6.30-8.40-10.50 μ.μ.

Αίθουσα 4

D-ΤΟΧ. 5.00-7.00-9.00-11.00 μ.μ. 
ΑΘΗΝΑΪΣ - Ericsson 1

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 3480.006).

ΑΙΓΛΗ

Λουλούδια του πολέμου. 5.50-8.30-11.00 μ.μ. (Οδός Κύπρου 57 Πλ.
Εσπερίδων, Γλυφάδα, * 8982.929).

ΑΙΓΛΗ 1

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15
μ.μ. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο Χάρι Πότερ και η φιλοσοφική λίθος. 7.30-10.30 μ.μ. με υπότ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Βαριά ερωτευμένος. 6.00-8.15-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Βαριά ερωτευμένος. 8.45-11.00 μ.μ. / Η χαμένη Ατλαντίδα. 6.45
μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Pollock, ο ασυμβίβαστος. 6.30-8.45-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Βαριά ερωτευμένος. 6.00-8.30-11.00 μ.μ. (Τέρμα Αμπελοκήπων * 7782.316, 7785.449).

ΑΝΝΑ ΝΤΟΡ

Βαριά ερωτευμένος. 6.30-8.45-11.00 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15-7.15-10.15 μ.μ. με υπότ.

ART ECRAN Cinema 1

D-ΤΟΧ. 7.10-9.10-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

Οι άλλοι. 7.10-9.10-11.10 μ.μ.

ART STUDIO Cinema

Διάβολοι στο κατώφλι. 5.45-8.25-11.00 μ.μ. (Πλατεία Αμερικής, *
8653.300, 8679.267).

ΑΣΤΕΡΙΑ

D-ΤΟΧ. 6.40-8.40-10.40 μ.μ. (Κηφισίας 334 * 6208.521).

ΑΣΤΟΡ Nescafe

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.40-8.25-11.10 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.50-8.10-10.30 μ.μ. (Οδός Κοραή * 3221.925).

ΑΤΛΑΝΤΙΣ

Βαριά ερωτευμένος. 6.00-8.10-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. (Νέα Σμύρνη * 9331.280, 9319.779).

ΑΤΤΙΚΑ 1

Θέλω και τη μαμά σου. 6.00-8.15-10.30μ.μ. (Πλατεία Αμερικής * 8674.252).

ΑΤΤΙΚΑ 2

Βαριά ερωτευμένος 5.40-8.10-10.40 μ.μ.

APOLLON Renault - Filmcenter 2000

Οδός Μαλχόλαντ. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ποιος να ξέρει. 7.50-10.40 μ.μ. Δευτέρα κλειστό λόγω πρεμιέρας.
(Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Ο Χάρι Πότερ και η φιλοσοφική λίθος. 6.00 μ.μ. με υπότ., / D-ΤΟΧ.
8.45-10.45 μ.μ. 
CINE CITY Ericsson 
Αίθουσα 1

Οι άλλοι. 6.30-8.40-10.50 μ.μ. (Κων/λεως 82 Πλ. Μπουρναζίου Περιστέρι *
5756.243, 5756.244).

Αίθουσα 2

Βαριά ερωτευμένος. 6.30-8.45-11.00 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-ΤΟΧ. 6.45-8.45-10.45 μ.μ.

CINERAMA DESPEC

Ο άρχοντας των δαχτυλιδιών - Η συντροφιά του δαχτυλιδιού.
3.45-7.00-10.30 μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 11.15-14.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 12.15-15.15 μεταγλ. -
18.15-21.15-00.15 με υπότ.

Αίθουσα 3

Το ημερολόγιο μιας πριγκίπισσας. 11.30-14.00-16.45-19.15-21.45-00.15.

Αίθουσα 4

Βαριά ερωτευμένος. 12.00-14.30-17.15-19.45-22.15-00.45.

Αίθουσα 5

Οι άλλοι. 20.45-23.00-01.15 / American pie 2. 11.30-13.45-16.00-18.30.

Αίθουσα 6

Ο Χάρι Πότερ και η φιλοσοφική λίθος. 13.15-16.15 μεταγλ./ Η φούσκα. 19.30-22.00-00.45.

Αίθουσα 7

Η χαμένη Ατλαντίδα. 11.45-13.45-15.45 μεταγλ. / D-ΤΟΧ. 18.00-20.15-22.45-01.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 10

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

VILLAGE CINEMAS PANGRATI 
Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ.,
21.00-24.00 με υπότ. (Υμηττού 110 & Χρεμωνίδου, Παγκράτι * 7572.440).

Αίθουσα 2

Η χαμένη Ατλαντίδα. 11.45-13.45-15.45 μεταγλ. / Το ημερολόγιο μιας
πριγκίπισας. 17.45-20.15-22.45-01.15.

Αίθουσα 3

Βαριά ερωτευμένος. 12.15-14.45-17.15-19.45-22.15-00.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

VILLAGE ENTERTAINMENT PARK

Αίθουσα 1

Dr. Dolittle 2: Ο γιατρός ξανατρελάθηκε.
11.15-13.30-15.45-18.00-20.15-22.30-00.45. (Θηβών 228 & Πέτρου Ράλλη,
Άγ. Ιωάννης Ρέντης, * 4278.600).

Αίθουσα 2

American pie 2. 11.45-14.00-16.15-18.30-20.45-23.00-01.15.

Αίθουσα 3

Ο κατεργάρης των Χριστουγέννων. 12.45-15.00-17.15 / American pie 2. 19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
10.00-13.30-17.00-20.30-24.00 
Αίθουσα 5

Οι άλλοι. 13.15-15.45-18.00-20.15-22.45-01.00.

Αίθουσα 6

Ο Χάρι Πότερ και η φιλοσοφική λίθος. 11.30-14.30-17.30-20.30-23.30 με υπότ.

Αίθουσα 7

Ο άρχοντας των δαχτυλιδιών - Η συντροφιά του δαχτυλιδιού. 11.30-15.00-18.30-22.00.

Αίθουσα 8

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 9

Το ημερολόγιο μιας πριγκίπισσας. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.30-14.30 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 17.30-21.00-00.30.

Αίθουσα 11

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 12

Η χαμένη Ατλαντίδα. 11.15-13.15-15.15 μεταγλ. / Το ημερολόγιο μιας
πριγκίπισσας. 17.30-20.00-22.30-01.00.

Αίθουσα 13

Βαριά ερωτευμένος. 12.15-14.45-17.15-19.45-22.15-00.45.

Αίθουσα 14

Ο Χάρι Πότερ και η φιλοσοφική λίθος. 12.30-15.30-18.30 μεταγλ.,
21.30-00.30 με υπότ.

Αίθουσα 15

D-ΤΟΧ. 12.15-14.45-17.15-19.45-22.00-00.15.

Αίθουσα 16

Η χαμένη Ατλαντίδα. 10.30-12.30-14.30 μεταγλ. / D-ΤΟΧ. 17.15-19.45-22.00-00.15.

Αίθουσα 17

Σρεκ. 12.00-14.15 μεταγλ. / Βαριά ερωτευμένος. 16.15-18.45-21.15-23.45.

Αίθουσα 18

Dr Dolittle 2: Ο γιατρός ξανατρελάθηκε. 12.15-14.30-16.45-19.00-21.15-23.30.

Αίθουσα 19

Ο Χάρι Πότερ και η φιλοσοφική λίθος. 12.00-15.00 μεταγλ. / Η φούσκα. 18.00-20.30-23.00

Αίθουσα 20

Ο άρχοντας των δαχτυλιδιών - Η συντροφιά του δαχτυλιδιού. 12.30-16.00-19.30-23.00.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 6.10-8.20-10.30 μ.μ.

ΔΙΑΝΑ

Ο άρχοντας των δαχτυλιδιών - Η συντροφιά του δαχτυλιδιού.
3.20-6.40-10.00 μ.μ. (Ηλεκτ. Σταθμός Μαρούσι * 8028.587).

ΕΛΛΦΗ

Οι άλλοι. 5.45-8.05-10.30 μ.μ. (Οδός Ακαδημίας * 3632.789).

ΕΤΟΥΑΛ

D-ΤΟΧ. 7.00-9.00-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Τροίας - Πατησίων, Στάση Αγγελοπούλου * 8810.602, 8235.915).

ΙΝΤΕΑΛ LUX

Η φούσκα. 10.30 μ.μ. / Ο Χάρι Πότερ και η φιλοσοφική λίθος.
4.30-7.30 μ.μ. με υπότ. (Πανεπιστημίου 46, * 3826.720).

ΚΑΛΥΨΩ

Το ημερολόγιο μιας πριγκίπισσας. 8.15-11.00 μ.μ. / Η χαμένη
Ατλαντίδα. 4.45-6.45 μ.μ. μεταγλ. * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 7.00-9.00-11.00 μ.μ. / Η χαμένη Ατλαντίδα. Ώρα
3.00-5.00 μ.μ. μεταγλ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 5.20 μ.μ. μεταγλ. / Το
ημερολόγιο μιας πριγκίπισσας. 8.20-10.40 μ.μ. / Σρεκ. 3.10 μ.μ. μεταγλ.

ΚΗΦΙΣΙΑ Cinemax Ericsson 3

Ο άρχοντας των δαχτυλιδιών - Η συντροφιά του δαχτυλιδιού.
4.00-7.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
3.00-6.30-10.00 μ.μ. (Πλατεία Δαβάκη - Καλλιθέα * 9568.370).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο Χάρι Πότερ και η φιλοσοφική λίθος. 7.00-9.50 μ.μ. με υπότ. / Η
χαμένη Ατλαντίδα. 13.15-5.15 μ.μ. μεταγλ.

ΜΑΡΟΥΣΙ 1 Alpha Odeon

Θέλω και τη μαμά σου. 5.45-8.00-10.20 μ.μ. (Λεωφ. Κηφισίας 215 Μαρούσι
* 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 6.00-8.20-10.40 μ.μ.

ΜΑΡΟΥΣΙ 3 Alpha Odeon

Λουλούδια του πολέμου. 4.20-7.10-10.00 μ.μ.

ΜΕΤΑΛΛΙΟΝ

Το ημερολόγιο μιας πριγκίπισσας. 6.00-8.10-10.20 μ.μ. (Παγκράτι * 7511.515).

ΜΕΤΡΟΠΟΛΙΤΑΝ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Λεωφ. Βουλιαγμένης Πλ. Καλογήρων * 9706.010).

ΜΠΡΟΝΤΓΟΥΑΙΗ

Το ημερολόγιο μιας πριγκίπισσας. 6.30 μ.μ. / Οι άλλοι.
9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-ΤΟΧ. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Λουλούδια του πολέμου. 5.50-8.20-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο Χάρι Πότερ και η φιλοσοφική λίθος. 2.30-5.15 μ.μ. μεταγλ., 8.15-11.00
μ.μ. με υπότ. (Αχαρνών 330 - Κάτω Πατήσια * 2281.563, 2234.226).

ΠΑΛΑΣ

Ο άρχοντας των δαχτυλιδιών - Η συντροφιά του δαχτυλιδιού. 6.50-10.15
μ.μ. (Παγκράτι * 7515.434).

ΠΛΑΖΑ 1

Η φούσκα. 6.00-8.30-11.00 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

D-ΤΟΧ. 6.40-8.40-10.40 μ.μ. (Λεωφ. Κηφισίας Φλόκα * 6921.667, 6917.722).

ΠΤΙ ΠΑΛΑΙ Film Center 2000

Κλέφτης ή η πραγματικότητα. 6.15-8.20-10.30 μ.μ., μαζί και η μικρού
μήκους: Τα μάτια που τρώνε. (Γεωργίου Β' - Ριζάρη * 7291.800, 7243.707).

ΡΑΔΙΟ ΣΙΤΥ

Η κατάρα του πράσινου σκορπιού. 6.00-8.15-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Μεσογείων 232 & Βεντούρη, Χολαργός, 4η στάση Χολαργού * 6525.122).

ΣΟΦΙΑ

Οι άλλοι. 8.10-10.10 μ.μ. / Η χαμένη Ατλαντίδα. Ώρα 6.10 μ.μ.
μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Το ημερολόγιο μιας πριγκίπισσας. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Ο άρχοντας των δαχτυλιδιών - Η συντροφιά του δαχτυλιδιού.
3.50-7.00-10.20 μ.μ. (Πανεπιστημίου - Θεμιστοκλέους * 3811.147).

ΤΡΙΑ ΑΣΤΕΡΙΑ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. (Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Βαριά ερωτευμένος. 8.30-10.45 μ.μ. / Ο Χάρι Πότερ και η φιλοσοφική
λίθος. 5.30 μ.μ. μεταγλ.. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Οδός Μαλχόλαντ. 5.40-8.25-11.10 μ.μ. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Η κατάρα του πράσινου σκορπιού. 6.20-8.40-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Θέλω και τη μαμά σου. 5.50-8.10-10.30 μ.μ.

ΦΑΛΗΡΟ 1 Ericsson

Η κατάρα του πράσινου σκορπιού. 6.30-8.40-10.50 μ.μ. (Ζησιμοπούλου -
Αγ. Τριάδος Π. Φάληρο * 9823.657).

ΦΑΛΗΡΟ 2 Ericsson

Οι άλλοι. 6.40-8.50-11.00 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Ο άρχοντας των δαχτυλιδιών - Η συντροφιά του δαχτυλιδιού.
3.40-7.00-10.20 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Κανταχάρ. 8.30-10.30 μ.μ. (Ν. Ελβετία 34-Βύρωνας * 7645.310, 7662.066
Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Ο 7ος ήλιος του έρωτα. 7.15-9.15 μ.μ. (Νέα Μάκρη * 0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Αμελί. 7.15-9.30 μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 6.30-9.30 μ.μ. (Λεωφόρος Φυλής 165,
Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ., Τετ.: Αμελί. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Εφάπαξ. 6.15-8.15-10.15 μ.μ., μαζί και η μικρού μήκους: Είναι
γρουσουζιά να βλέπεις τη νύφη πριν από τον γάμο. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ. Κυρ. (Περικλέως 55 Δημαρχείο, * 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-ΤΟΧ. 5.00-7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η χαμένη Ατλαντίδα. 8.30 μ.μ. μεταγλ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 6.15-8.15-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο Χάρι Πότερ και η φιλοσοφική λίθος. 5.00 μ.μ. μεταγλ.-7.45-10.45 μ.μ.
με υπότ. (Άγ. Διονύσιος * 4626.484).

ΖΕΑ

D-ΤΟΧ. 6.30-8.30-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού.
3.15-6.30-10.00 μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ., Τετ.: Μια καρδιά τον Χειμώνα. 8.30 μ.μ. (Γρ. Λαμπράκη
και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Η κατάρα του πράσινου σκορπιού. 6.00-8.15-10.30 μ.μ. (Πλατεία
Δημαρχείου * 4225.653).

ΧΑΪΛΑΪΦ

Ο άρχοντας των δαχτυλιδιών - Η συντροφιά του δαχτυλιδιού.
3.10-6.50-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.45-22.00. / Η χαμένη
Ατλαντίδα. Στα ελληνικά. 17.00. Αίθουσα 2 Ο Χάρι Πότερ και η φιλοσοφική
λίθος. Στα ελληνικά. 17.00-19.45. / Οι άλλοι. 22.30. (* 832.060,
Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 17.30-20.15-23.00. (* 257.255,
Dolby Digital S.R.)

ΑΝΑΤΟΛΙΑ 
D-ΤΟΧ. 19.00-21.00-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Ο άρχοντας των δαχτυλιδιών. 19.15-22.30. (* 262.051 & 270.073 Dolby
Stereo, πλήρως ανακαινισμένος).

ΒΑΚΟΥΡΑ

Moulin Rouge. 18.30-20.45. / Ο άνθρωπος που δεν ήταν εκεί.
23.00. (* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Ο άρχοντας των δαχτυλιδιών. 13.00-16.30-20.00-23.30. Αίθουσα
2 Η χαμένη Ατλαντίδα. Στα ελληνικά. 12.45-14.45-16.45. / Η φούσκα.
18.45-21.15-23.45. Αίθουσα 3 Βαριά ερωτευμένος.
11.30-14.00-16.45-19.15-21.45-00.15. Αίθουσα 4 Ο Χάρι Πότερ και η
φιλοσοφική λίθος. Στα ελληνικά. 11.15-14.15. / Ο άρχοντας των
δαχτυλιδιών. 17.30-21.00-00.30. Αίθουσα 5 Ο άρχοντας των δαχτυλιδιών.
13.30-17.00-20.30-24.00. Αίθουσα 6 Το ημερολόγιο μιας πριγκίπισσας.
12.30-15.00-17.45-20.15. / Οι άλλοι. 22.45-01.00. Αίθουσα 7
D-ΤΟΧ. 12.30-14.45-17.15-19.45-22.15-00.45. Αίθουσα 8 Ο Χάρι Πότερ
και η φιλοσοφική λίθος. Στα ελληνικά. 12.15-15.15. / Ο Χάρι Πότερ και η
φιλοσοφική λίθος. Με υπότιτλ. 18.15-21.15-00.15. Αίθουσα 9 Ο άρχοντας
των δαχτυλιδιών. 12.00-15.30-19.00-22.30. (* 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Το ημερολόγιο μιας πριγκίπισσας. 18.30-20.45-23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Λουλούδια πολέμου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. / Moulin Rouge. 20.45-23.00. (*
815.570, D.Τ.S.).

ΚΟΛΟΣΣΑΙΟΝ

D-ΤΟΧ. 19.00-21.00-23.00. (* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μάλχολαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Βαριά ερωτευμένος. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Θέλω και τη μαμά σου. 19.00-21.00-23.00. (* 378.404, Dolby
Stereo) 
Αίθουσα 2-«Παύλος Ζάννας» Ο μικρός Λίαμ. 19.00-21.00-23.00. (* 378.404,
Dolby Stereo) 
ΠΛΑΤΕΙΑ Alpha Odeon

ΑΙΘΟΥΣΑ 1 Ο άρχοντας των δαχτυλιδιών. 15.30-19.00-22.30. ΑΙΘΟΥΣΑ
2 Η χαμένη Ατλαντίδα. Στα ελληνικά. 16.20. / Το ημερολόγιο μιας
πριγκίπισσας. 18.30-20.55-23.20 ΑΙΘΟΥΣΑ 3 Ο Χάρι Πότερ και η φιλοσοφική
λίθος. Στα ελληνικά. 17.00. / Ο Χάρι Πότερ και η φιλοσοφική λίθος.
Με υπότιτλους. 20.00-23.00. ΑΙΘΟΥΣΑ 4 Ταξιδιάρικα πουλιά.
16.15-18.25. / Βαριά ερωτευμένος. 20.35-23.00. ΑΙΘΟΥΣΑ 5 Ο
άρχοντας των δαχτυλιδιών. 16.00-19.30-23.00. / From Hell. Κυριακή
ώρα 12.00 πρεμιέρα. ΑΙΘΟΥΣΑ 6 D-ΤΟΧ. 17.05-19.05-21.05-23.05. ΑΙΘΟΥΣΑ 7
Οι άλλοι. 16.45-19.00-21.15-23.30. ΑΙΘΟΥΣΑ 8 American pie.
16.25-18.40-20.55-23.10. (* 290.100, 290.290, Dolby Digital D.Τ.S. JBL
5000). 
STER CENTURY CINEMAS

ΑΙΘΟΥΣΑ 1 Ο Χάρι Πότερ και η φιλοσοφική λίθος. Με υπότιτλους.
11.00-13.50-16.55. / Οι άλλοι. 19.50-22.00-00.20. (Digital ΕΧ, D.Τ.S.).
ΑΙΘΟΥΣΑ 2 Ο Χάρι Πότερ και η φιλοσοφική λίθος. Στα ελληνικά.
12.40-15.50. / Ο άρχοντας των δαχτυλιδιών. 19.00-22.20. (Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Με υπότιτλους.
12.20-15.20-18.40-21.40. (Dolby Digital DTS). ΑΙΘΟΥΣΑ 4 Το ημερολόγιο μιας
πριγκίπισσας. 11.20-13.40-16.10-18.30-21.00. / Μην πεις λέξη.
23.20. (Dolby Digital DTS). ΑΙΘΟΥΣΑ 5 Η φούσκα.
13.20-15.40-18.20-20.40-23.00. (Dolby Digital DTS). ΑΙΘΟΥΣΑ 6 Η χαμένη
Ατλαντίδα. Μεταγλωττισμένη 11.50-14.10-16.50. / Οι άλλοι.
18.50-21.10-23.40. (Dolby Digital DTS). ΑΙΘΟΥΣΑ 7 Η χαμένη Ατλαντίδα.
Μεταγλωττισμένη. 11.10-13.10-16.00. / Εφάπαξ. 18.10-20.20-22.40.
(Dolby Digital DTS). ΑΙΘΟΥΣΑ 8 American pie 2.
12.30-15.00-17.20-19.40-21.50-24.00.(Dolby Digital DTS). ΑΙΘΟΥΣΑ 9
Βαριά ερωτευμένος. 12.50-15.10-17.50-20.10-22.30. ΑΙΘΟΥΣΑ 10 Ο
άρχοντας των δαχτυλιδιών. 12.00-15.30-19.00-22.20. (Dolby Digital DTS).
ΑΙΘΟΥΣΑ 11 Ο Χάρι Πότερ και η φιλοσοφική λίθος. Στα ελληνικά.
13.30-16.30 D-ΤΟΧ 19.30-21.30-23.30 (Dolby Digital ΕΧ, DTS). (*
469.300, 469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Ο άρχοντας των δαχτυλιδιών. 19.00-22.30. / Ο Χάρι Πότερ
και η φιλοσοφική λίθος. Στα ελληνικά. 16.15. ΑΙΘΟΥΣΑ 2 Η χαμένη
Ατλαντίδα. Στα ελληνικά. 16.15-18.00. / Ο Χάρι Πότερ και η φιλοσοφική
λίθος. Στα ελληνικά. 19.45. Με υπότ. 22.30. (* 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. 18.00-19.30. / Η φούσκα. 21.10-23.10. (* 213.929 Dolby
Stereo S.R.). 
ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Αμελί. (* 34.551). 
Αίθουσα 2: American Pie 2. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο κύριος με τα ριγέ. (* 23.377) <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P36</CAT>
<ED>
Κωδικός άρθρου: A17244P361</ED>
<ID>
ID:302707

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P36&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η κατάρα του πράσινου σκορπιού»: Κωμωδία μυστηρίου του Γούντι Άλεν με
εξωφρενικές υποθέσεις και φόντο την τζαζ Νέα Υόρκη του '40. Παίζουν: Γούντι
Άλεν, Νταν Ακρόιντ, Έλεν Χαντ, Σαρλίζ Θερόν [Αθηναΐς, Αλεξάνδρα (Πατ.),
Γλυφάδα, Μαρούσι 2, Όπερα 1, Τροπικάλ 2, Ράδιο Σίτυ, Φάληρο 1, Σινεάκ]. 
«Λουλούδια του πολέμου»: Η δύναμη των ανθρώπινων συναισθημάτων και ο
παραλογισμός της βίας του πολέμου στη διαλυμένη Γιουγκοσλαβία. Του Ελί
Σουρακί, με τους Άντι ΜακΝτάουελ, Αντριέν Μπροντί, Ηλία Κοτέα (Αίγλη,
Νιρβάνα). 
«Κλέφτης ή η πραγματικότητα»: Εικαστικό, ποιητικό και «φιλοσοφικό»
δοκίμιο για την πραγματικότητα, το όνειρο και τον «κλέφτη» της ζωής. Η
καλύτερη ταινία της Αντουανέττας Αγγελίδη, με τους Νίκο Παντελίδη, Παρθενόπη
Μπουζούρη, Άντζελα Μπρούσκου, Ευρύκλεια Σωφρονιάδου (Πτι Παλαί). 
«Οδός Μαλχόλαντ»: «Οι παραισθήσεις είναι κι αυτές πραγματικότητα»,
έλεγε ο Αλτουσέρ και ο Ντέιβιντ Λιντς δημιουργεί ένα ατμοσφαιρικό παραλήρημα
στα δυσδιάκριτα όρια ονείρου και πραγματικότητας (Αβάνα, Απόλλων, Άστρον,
Τριανόν). 
«Θέλω και τη μαμά σου»: Τρελαμένη φύση εφήβων και μεγάλων στο Μεξικό με
ερωτικό γαϊτανάκι δίχως... ταμπού φύλου. Του Αλφόνσο Κουαρόν (Μαρούσι 1,
Τροπικάλ 2, Άττικα 1, Δαναός 2). 
«Ποιος να ξέρει»: Αισθηματικά μπερδέματα από τον «σκληροπυρηνικό» Ζακ
Ριβέτ. Παίζουν: Ζαν Μπαλιμάρ, Σέρζιο Κατσελίτο, Ζακ Μπαναφέ (Αττικόν). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού, Ηλία
Λογοθέτη, Γιάννη Μποστατζόγλου (Cine City 3, Village Park 19, Ιντεάλ, Πλάζα
1). 
«Ταξιδιάρικα πουλιά»: Μαγευτικά ταξίδια από τη μία ακρη της Γης έως την
άλλη με τα αποδημητικά πουλιά. Του Ζακ Περέν. Μην το χάσετε (Ααβόρα). 
«Διάβολοι στο κατώφλι»: Σαλεμένα ανθρώπινα αισθήματα σε καιρό πολέμου.
Του Γιάνγκ Γουέν (Art Studio ). 
«Αμελί»: Κοιτάζει αλλιώς τον κόσμο η Οντρέι Τοτού και προσφέρει χαρά σ'
όσους την συναντούν - ήδη έχει γοητεύσει 260.000 σινεφίλ. Του Ζακ Πιερ Ζενέ.
(Άστυ, Φιλίπ, Άρτεμις). 
<H3>ΘΕΣΣΑΛΟΝΙΚΗ
</H3>
«Ο άνθρωπος που δεν ήταν εκεί». (Βακούρα).

«Κανταχάρ». (Φαργκάνη).

«Ο άρχοντας των δαχτυλιδιών». (Αθήναιον 1, Αριστοτέλειον, Village
Centre 1, 4, 5, 9, Πλατεία Alpha Odeon 1, 5, Ster Century Cinema 2, 10,
Τιτάνια 1).

«Θέλω και τη μαμά σου». (Ολύμπιον 1).
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P36</CAT>
<ED>
Κωδικός άρθρου: A17244P362</ED>
<ID>
ID:302746

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P36&aa=2</URL></REF>


Article

<CATEGORY>vin09</CATEGORY>

 <H2>Άλλος για το ρινγκ;
</H2>
Μην ανησυχείτε, σωστά έχετε ακούσει και διαβάσει μέχρι σήμερα. Ο Γουίλ Σμιθ
είναι που υποδύεται τον Μοχάμετ Άλι στο «Άλι» του Μάικλ Μαν, και μάλιστα είναι
φαβορί για Όσκαρ Α' ανδρικού ρόλου. Τότε, τι δουλειά έχει ο Έντι Μέρφι στο
ρινγκ με γάντια και σορτς; 
Απλά, ο 42χρονος κωμικός, που συνεχίζει ακατάπαυστα τις προσπάθειες για
ανοδική πορεία μετά τις συνεχόμενες αποτυχίες στα μέσα της δεκαετίας του '90,
βρίσκεται αυτή την εποχή στα γυρίσματα της νέας του ταινίας «Ι Spy». Πρόκειται
για διασκευή της ομώνυμης τηλεοπτικής σειράς της δεκαετίας του '60, και ο
Μέρφι υποδύεται έναν επαγγελματία μποξέρ που συνεργάζεται με έναν μυστικό
πράκτορα στη διαλεύκανση μιας μυστηριώδους εξαφάνισης. 
Στην ταινία συμπρωτανιστούν οι Όουεν Γουίλσον, Φάμκε Γιάνσεν και Μάλκολμ
ΜακΝτάουελ. Πάντως, οι πρώτες φωτογραφίες δείχνουν ότι ο Μέρφι διαθέτει την
απαραίτητη φυσική κατάσταση. Κάτι που θα του χρειαστεί και στη συνέχεια, καθώς
αμέσως μόλις τελειώσει με το «Ι Spy» ξαναμπαίνει στο στούντιο για τη συνέχεια
του πολύ επιτυχημένου «Σρεκ».
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17244P381</ED>
<ID>
ID:302695

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P38&aa=1</URL></REF>


Article

<CATEGORY>vin09</CATEGORY>

 <H2>Έγινε του Βig Βrother
</H2>
Κόσμος και ντουνιάς έκλεισε χθες βράδυ τον δρόμο έξω από το θέατρο «Μουσούρη»,
στην Πλατεία Καρύκη. Φλας και κάμερες. Ούτε όμως το έργο του Τένεσι Ουίλιαμς
«Περίοδος Προσαρμογής», που έκανε πρεμιέρα, είχε αρχίσει. Ούτε ο -
προσκεκλημένος - Πρόεδρος της Δημοκρατίας είχε φθάσει. Αιτία του... χαμού ήταν
οι πρώην «έγκλειστοι» του Big Brother. Που είχαν προσκληθεί από τον Απόστολο
Γκλέτσο, μια και «αυτό που έβλεπε τρεις μήνες στην τηλεόραση του άρεσε», όπως
μας είπε ο Πρόδρομος. 
Περιποιημένοι και χαμογελαστοί οι νεαροί, στην «τρίχα», αλλά πιο διστακτικές
οι κοπελιές, έλεγαν πως δεν έχουν ξαναδεί τον Απόστολο Γκλέτσο στο θεατρικό
σανίδι. Κοινωνικότεροι όλων, ο Κώστας και ο Πρόδρομος (που πήγε με την πολύ
διακριτική, ομολογουμένως, αγαπημένη του). Ο Φίλιππος άνετος. Η Νικόλ με μια
κορδέλα με τριαντάφυλλο στον λαιμό. Ο Ντίνος μιλούσε διαρκώς με ξανθιά ύπαρξη,
ενώ η Κατερίνα, σε μικρή απόσταση, μοίραζε τον χρόνο και τα βλέμματά της στη
μητέρα της και την Ελίνα. Άνετοι όλοι, αν και έδειχναν να «αδιαφορούν» για το
ενδιαφέρον που προκαλούσε η παρουσία τους. Απουσίες; Δικαιολογημένες στη Ρέα
που παρουσίαζε το βιβλίο με τις συνταγές της στη Θεσσαλονίκη και στον Τσάκα
που πήγε να της συμπαρασταθεί. Αδικαιολόγητες στη Δώρα, τον Χρήστο και τη Μαίρη.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17244P382</ED>
<ID>
ID:302736

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P38&aa=2</URL></REF>


Article

<CATEGORY>vin09</CATEGORY>

 <H2>Φώτα κάμερες... τέλος
</H2>
Δεν άντεξε άλλο η Πενέλοπε Κρουζ. Ταινίες, φωτογραφίσεις, συνεντεύξεις και στα
αυτιά της να βουίζει διαρκώς η φράση «φώτα, κάμερες... πάμε!». «Πρέπει να πάθω
υπερκόπωση;» σκέφτηκε. «Και να καταντήσω σαν τις συναδέλφους μου που
καταρρέουν;». Γι' αυτό και αποφάσισε να δηλώσει αποχή έξι μηνών από τα
καθήκοντά της, ύστερα από δέκα χρόνια εντατικής δουλειάς. Λογικό λοιπόν να
θέλει να ξεκουραστεί. Και ακόμη λογικότερο αν λάβουμε υπόψη μας ότι έχει τον
Τομ Κρουζ στην αγκαλιά της. Διότι και να χαρεί τον έρωτά της θέλει και να
κρατήσει τον γοητευτικό ηθοποιό κοντά της. Κατάλαβε φαίνεται πως αν συνεχίσει
να δουλεύει όπως δούλευε, ο ωραίος Τομ θα αναζητήσει άλλη καλλονή. Και σίγουρα
δεν θα δυσκολευτεί.
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17244P383</ED>
<ID>
ID:302769

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P38&aa=3</URL></REF>


Article

<CATEGORY>vin09</CATEGORY>

 <H2>Τζένιφερ... φρρρένο!
</H2>
Πού το είχε το μυαλό της; Σίγουρα δεν το είχε στο τιμόνι και στον δρόμο, γιατί
ανεξάρτητα από το αν έφταιγε η Τζένιφερ Άνιστον ή ο οδηγός που βγήκε από τον
παράδρομο, η ζημιά στην Τζάγκουαρ έγινε. Ευτυχώς, το κορίτσι μας (ελληνικής
καταγωγής, με μπαμπά ηθοποιό σε σαπουνόπερες και νονό τον... Τέλι Σαβάλας) δεν
έπαθε τίποτε, έβαλε μπροστά και έφυγε για να μην ανησυχήσει και τον σύζυγο
Μπραντ Πιτ. 
Μπορεί, λοιπόν, η 32χρονη Τζένιφερ Άνιστον να μην οδηγήσει την Τζάγκουαρ τις
επόμενες ημέρες, αλλά στις «Χρυσές Σφαίρες» θα πάει την Κυριακή, αφού είναι
υποψήφια για τον δεύτερο γυναικείο ρόλο, σαν Ρέιτσελ από το σίριαλ «Τα
φιλαράκια» - βραβευμένη ήδη από το περιοδικό «People» ως η αγαπημένη
τηλεοπτική ηθοποιός του κοινού. Κι εκείνη νόμιζε πως το «μικρό ατύχημα» που
είχε προβλέψει η αστρολόγος είχε να κάνει με τα βραβεία...
<REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17244P384</ED>
<ID>
ID:302788

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P38&aa=4</URL></REF>


Article

<CATEGORY>vin09</CATEGORY>

 <H2>γιατί......
</H2><H2>τα αποτυπώματα του Νιλ Άρμστρονγκ στη Σελήνη θα μείνουν για πάντα; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Οι αστροναύτες έξι αποστολών στο Φεγγάρι από το 1969 μέχρι το 1972 άφησαν πίσω
τους αμερικανικές σημαίες, επιστημονικό εξοπλισμό, μία ταμπέλα με την υπογραφή
του Νίξον και χιλιάδες αποτυπώματα από τα παπούτσια τους. Μερικά από αυτά
μπορεί να καταστράφηκαν κατά την αναχώρησή τους, από τα οχήματα που τους
μετέφεραν πίσω στο διαστημικό σκάφος. 
Τα υπόλοιπα όμως, λόγω της έλλειψης ανέμων και υδάτων στην επιφάνεια της
Σελήνης, θα παραμείνουν ορατά για εκατομμύρια χρόνια. Το μόνο από το οποίο
κινδυνεύουν είναι μία σφοδρή σύγκρουση ενός μετεωρίτη με το Φεγγάρι.
Υπολογίζεται ακόμα ότι σε 10 εκατομμύρια χρόνια τα ίχνη μπορεί να γίνουν
λιγότερο έντονα επειδή καθημερινά δέχονται την «ευγενή» επίθεση μικροσκοπικών
κοσμικών σωματιδίων, με διάμετρο μικρότερη του 0,1 χιλιοστού. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17244P385</ED>
<ID>
ID:302804

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P38&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Ηθική ενίσχυση. 2. Φθάνει μέχρι κάτω. 3. Σχετίζεται με
την... κατάληξη. ­ Πρόσωπο από τον «Γλάρο» του Τσέχωφ. 4. Σχετικά με τα
Γιάννινα αθλητικά αρχικά (αντίστρ.). ­ Μερικοί το... φοβούνται. 5.
Χαρακτηρίζονται ύστερα από σύγκριση. 6. Ξένη θεατρική φυσιογνωμία. ­
Φωνήεντα από τα... φωνήεντα. 7. Διακοσμητικά φυτά. 8.
Υπολογίζονται στα έξοδα του μήνα. ­ Αχώριστο μόριο ελληνικών λέξεων. 9.
Γάλλος δραματικός ποιητής του 17ου αιώνα. 
ΚΑΘΕΤΑ 
1. Κόρη του Δία και της Δήμητρας. 2. Επίρρημα που αποκλείει
τα... κίνητρα. 3. Μέρος της σκηνής. ­ Σχεδίασε την κατασκευή της
Διώρυγας της Κορίνθου. 4. Όραση των τυφλών (αντίστρ.). ­ «Γέλια
αδιάκοπα... κουρκουτιασμένα», λέει μία παροιμία μας. 5. Αντίστροφη
γραφή του 4β' οριζόντια. ­ Γαλλική τουριστική πόλη, στη γλώσσα της (αντιστρ.).
6. Μαθητή χαρακτηρισμός (με άρθρο). 7. Διεθνής ακτογραφικός
όρος. ­ Μυθικός βασιλιάς των Θηβών (αιτ.). 8. Ελληνική ονομασία πόλης
των Βαλκανίων. ­ Αρχαίο κτητικό. 9. Πόλη της Λέσβου. 
ΛΥΣΗ (16/1/2002) 
ΟΡΙΖΟΝΤΙΑ: 1. ΓΕΝΕΤΙΚΗΣ 2. ΕΠΙΘΕΤΙΚΗ 3. ΡΟΚΕ ­ ΡΡ
4. ΜΠΟΛΙΚΟΥ 5. ΕΦΑΡΜΟΣΤΑ 6. ΝΕ ­ ΗΝ 7. ΙΙ ­ ΣΑΣΙ
8. ΚΑΤΙΛΙΝΑΣ 9. ΑΣΙΑ ­ ΑΩΡΗ. ΚΑΘΕΤΑ: 1. ΓΕΡΜΑΝΙΚΑ 2.
ΕΠΟΠΤΕΙΑΣ 3. ΝΙΚΟΣ ­ ΤΙ 4. ΕΘΕΛΟΥΣΙΑ 5. ΤΕ ­ ΜΙ ­ ΑΛ
6. ΤΙ ­ ΚΡΑΣΙΑ 7. ΚΙ ­ ΟΑ ­ ΙΝΩ 8. Η ΚΡΥΦΗ ­ ΑΡ 9.
ΣΗΡ ­ ΕΝΩΣΗ. <REF><SOURCE>
ΤΑ ΝΕΑ</SOURCE>
<DATE>, 17-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17244P581</ED>
<ID>
ID:302705

</ID><URL>http://ta-nea.dolnet.gr/neaweb/neafile.print_unique?e=A&f=17244&m=P58&aa=1</URL></REF>


Article

<CATEGORY>vin06</CATEGORY>

 <H5>ΣΕ ΙΚΑ, ΝΟΜΑΡΧΙΕΣ, ΝΟΣΟΚΟΜΕΙΑ, ΕΦΟΡΙΕΣ
</H5><H2>ΟΥΡΕΣ ΟΡΓΗΣ με χιλιάδες καταγγελίες και αγωγές!
</H2>
Οι ουρές της οργής που σχηματίζονται στο ΙΚΑ, τις Νομαρχίες, τις Εφορίες και
τα νοσοκομεία προκαλούν χιλιάδες καταγγελίες στον Συνήγορο του Πολίτη ακόμα
και αγωγές κατά του Δημοσίου από αγανακτισμένους πολίτες. Οι ουρές αναμονής
από συναλλασσόμενους με το Δημόσιο (φωτό αρχείου) είναι πλέον ένα καθημερινό φαινόμενο.

σελίδα 10 και ΡΙΠΕΣ: Οι ουρές (σελ. 3)
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17245N011</ED>
<ID>
ID:302820

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N01&aa=1</URL></REF>


Article

<CATEGORY>vin04</CATEGORY>

 <H5>ΤΡΟΜΟΚΡΑΤΙΑ
</H5><H2>Χτυπήματα στην Ελλάδα ετοίμαζε η Αλ Κάιντα
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17245N013</ED>
<ID>
ID:302913

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N01&aa=3</URL></REF>


Article

<CATEGORY>vin04</CATEGORY>

 <H2>Ετζεβίτ: Μυστικός διάλογος Παπανδρέου - Τζεμ για το Αιγαίο
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17245N014</ED>
<ID>
ID:302932

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N01&aa=4</URL></REF>


Article

<CATEGORY>vin06</CATEGORY>

 <H2>ΑΥΡΙΟ ΜΑΖΙ ΜΕ «ΤΑ ΝΕΑ ΣΑΒΒΑΤΟΚΥΡΙΑΚΟ»
</H2>
<REF><SOURCE>ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17245N015</ED>
<ID>
ID:302936

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η Σ. ΣΑΛΙΜΠ είναι 8 χρόνων και ήρθε με τον πατέρα της από το Ιράκ
λαθραία, μαζί με άλλους 246 λαθρομετανάστες. Πάσχει, όμως, από σπάνια συγγενή
καρδιοπάθεια και από χθες βρίσκεται στο Ωνάσειο για εγχείρηση. Η
Δέσποινα Κουκλάκη στη σελ. 11. 
Ο ΓΑΜΟΣ που έγινε στη Νορβηγία ίσως να επηρεάσει με κάποιο τρόπο και
τους νόμους στη Σαουδική Αραβία, όπου δύο κατάδικοι για ομοφυλοφιλικές σχέσεις
εκτελέστηκαν πριν από δύο μέρες με αποκεφαλισμό. Η Άννα Δαμιανίδη, στα
«Αναλώσιμα», σελ. 16. 
Γ. ΠΑΠΑΔΑΚΗΣ: Το μεγάλο μου κέρδος από τα 11 χρόνια που λέω «Καλημέρα
Ελλάδα» είναι ότι μπορώ να ξεκινάω τη μέρα μου με μια μεγάλη παρέα. Η αρνητική
γνώμη οφείλεται στους συγγενείς των συναδέλφων μου. Οι «20 ερωτήσεις»
του Β. Λουμπρίνη στη σελ. 16. 
SPA σημαίνει διακοπές με μασάζ μέσα στο νερό θερμαινόμενης ιαματικής
πισίνας, θαλασσοθεραπεία, λασπόλουτρα κ.λπ. Για μερικές μέρες αφήνεσαι στις
περιποιήσεις των ειδικών. Χαλαρώνεις, αναζωογονείσαι. Η Δέσποινα
Κουκλάκη στους ΟΡΙΖΟΝΤΕΣ, σελ. 22 - 23. 
Η ΕΛΛΕΙΨΗ σάλτσας στο φαγητό δεν είναι ένδειξη σεβασμού στην απλότητα ή
ενσυνείδητος μινιμαλισμός, αλλά κενό στην παρασκευή του φαγητού. Η
Νταϊάνα Κόχυλα με τις συνταγές της στους ΟΡΙΖΟΝΤΕΣ, σελ.
24 - 25. 
ΤΟ ΜΟΝΟΠΑΤΙ του νερού οδηγεί σε ποτάμια και λίμνες, όπως η λίμνη
Πλαστήρα, που σήμερα αποτελεί χώρο αναψυχής, αλλά και σημαντικό υγροβιότοπο. Ο
γύρος της λίμνης δεν ξεπερνά τα 70 χιλιόμετρα. Οι «Διαδρομές» του Γιαν.
Ντρενογιάννη στους ΟΡΙΖΟΝΤΕΣ, σελ. 38. 
Η ΕΛΛΑΔΑ είναι μια ανεπτυγμένη χώρα. Αλλά, δυστυχώς, 
εξακολουθεί σε σημαντικό βαθμό να διακατέχεται από την 
κουλτούρα της υπανάπτυξης. Ίσως αυτή η αντίφαση να 
αποτελεί και το μείζον πολιτικό πρόβλημα και εμπόδιο 
στην προσπάθεια πλήρους εκσυγχρονισμού. Ο Π. Κ. 
Ιωακειμίδης στους «Προβολείς». Σελ. 6. 
ΟΙ ΘΕΣΜΟΙ είναι τα κλουβιά από κοτετσόσυρμα του 
Εθνικού μας Κήπου. Είναι εξίσου οι βλοσυροί θυρωροί 
των ρετιρέ της Μελεάγρου και τα κλειστά βίντεο πάνω 
από τα κουδούνια. Ας μη μας μπερδεύει η θεσμική 
επάρκεια του Στεφανόπουλου και του Σημίτη. Ο Γ. 
Βέλτσος στην «Τρίτη Άποψη». Σελ. 6. 
ΣΤΟ ΑΦΓΑΝΙΣΤΑΝ, οι συνεχιζόμενοι βομβαρδισμοί 
απομακρυσμένων σπηλιών και λοφοπλαγιών αρχίζουν 
να μοιάζουν με σκηνή από μέγα μελόδραμα, με ένα 
είδος πικαρισμένης αντίδρασης στην άρνηση του Ο. Μπ. 
Λάντεν και του Ομάρ να μας κάνουν τη χάρη μιας εμφάνισης 
«νεκροί ή ζωντανοί». Ο Cristopher Hitchens στη σελ.
18. 
ΤΟ BIG BROTHER δεν ήταν παρά μια πρόβα τζενεράλε. 
Τώρα ένας άλλος αδελφός που θα μας προστατεύει από 
τους τρομοκράτες, θα μας αποτρέπει από τροχαίες 
παραβάσεις και άλλα αδικήματα, απλώνει σιγά σιγά το 
δίχτυ του από κάμερες στην Αθήνα. Η Ματίνα Ηρειώτου 
«Σε πρώτο ενικό», σελ. 16. 
Δ. ΑΪΔΙΝΗΣ: Στην αρχή έκανα παιχνίδια για βιοποριστικούς λόγους. Δεν τα
διαφήμιζα. Κατάλαβα ότι το ψέμα μου ήταν μεγαλύτερο και άρχισα να εκφράζω τη
χαρά που μου δίνουν όταν τα φτιάχνω. Η Παρασκευή Κατημερτζή στους
ΟΡΙΖΟΝΤΕΣ, σελ. 21. 
Ο Ε. ΧΕΜΙΝΓΟΥΕΪ το 1953 έκανε σαφάρι στην Αφρική. Ο γιος του Πάτρικ έδωσε
τώρα την άδεια να σχεδιαστούν ρούχα με το όνομα του πατέρα του. Έτσι, τώρα,
στην ούγια τα ρούχα θα γράφουν το όνομα του συγγραφέα. Η Έφη Φαλίδα
στους ΟΡΙΖΟΝΤΕΣ, σελ. 19. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17245N021</ED>
<ID>
ID:302826

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ελπίδα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μα γιατί διαμαρτύρονται οι συνταξιούχοι; Τουλάχιστον σήμερα έχουν την ελπίδα
πως όταν φθάσουν στην κορυφή της ουράς μπορεί να έχει αυξηθεί και η... σύνταξη!

Με τιμή
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17245N022</ED>
<ID>
ID:302892

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
3kr2.htm

<H3>ΣΗΜΕΡΑ
</H3>
Έντονες τοπικά βροχές και καταιγίδες. Χιόνια στα ορεινά. Εξασθένηση από δυσμάς
το βράδυ. Ισχυροί Β.Δ. άνεμοι στα ηπειρωτικά, πολύ ισχυροί στο Ιόνιο. Στο Κ.
και Ν. Αιγαίο πολύ ισχυροί νοτιάδες. 
ΑΤΤΙΚΗ 
Βροχές και καταιγίδες, πιθανώς έντονες. Ισχυροί νοτιάδες, το βράδυ βόρειοι.
Μέγιστη θερμοκρασία στην Αθήνα 12oC. 
ΘΕΣ/ΝΙΚΗ 
Βροχή, ίσως και καταιγίδα. Μέτριοι βοριάδες. Μέγιστη θερμοκρασία στην πόλη
8oC. 
<H3>ΑΥΡΙΟ
</H3>
Βροχές και καταιγίδες τοπικά έντονες. Το απόγευμα σχετική βελτίωση από δυσμάς.
Ισχυροί βορειοδυτικοί άνεμοι στα δυτικά, κεντρικά, βόρεια, σταδιακά και στην
υπόλοιπη χώρα. Μικρή πτώση της θερμοκρασίας. <H3>Κυριακή 20/1
</H3>
Ηλιοφάνεια σε Β. Ιόνιο Ήπειρο. Στην υπόλοιπη χώρα βροχές μικρής διάρκειας,
καταιγίδες στο Αιγαίο. Βαθμιαία βελτίωση από τα δυτικά. Άνεμοι βόρειοι ισχυροί
και στα πελάγη πολύ ισχυροί (6-7 Μπωφόρ). <H3>Δευτέρα 21/1
</H3>
Στα ανατολικά και βόρεια συννεφιά με τοπικές βροχές κυρίως στα βορειοανατολικά
και βελτίωση. Στην υπόλοιπη χώρα ήλιος. Βοριάδες μέτριοι (4-5 Μπωφόρ), στα
ανατολικά ισχυροί (6 Μπωφόρ), στο Αιγαίο πρόσκαιρα πολύ ισχυροί (7 Μπωφόρ). 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Δόξα τω... Αλλάχ
</H2><H4>Η Αθήνα «σώθηκε» από την Αλ Κάιντα
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Αυτό δα μας έλειπε. Δεν μας φτάνει που είμαστε με την πλάτη στον τοίχο για
την εγχώρια τρομοκρατία, παραλίγο θα πηγαίναμε «κατηγορούμενοι» και για
τρομοκρατία εισαγωγής.

Σε «ξένο αχυρώνα», δηλαδή την Αθήνα, ετοιμάζονταν να ξεκαθαρίσουν τους
λογαριασμούς τους τρομοκράτες της Αλ Κάιντα, οι οποίοι συνελήφθησαν στον
Λίβανο. Τώρα, Αμερικανούς θα χτυπούσαν, Άγγλους ή Ισραηλινούς, κανείς δεν
ξέρει. Εκείνο που σίγουρα όλοι ξέρουμε είναι ότι εμείς θα πληρώναμε τη νύφη.
Ας δοξάζουμε τον Θεό λοιπόν, όπως θα έλεγε και ο πρόεδρος Μπους, που
συνελήφθησαν, άγνωστο από ποιες μυστικές υπηρεσίες. 
Και μια και ο λόγος για τον πλανητάρχη, από γκάφα σε γκάφα πάει ο
πρόεδρος. Δεν του έφθαναν τα όσα έπαθε με το μπισκότο («πρέτσελ» για την
ακρίβεια), ήθελε να κάνει και δηλώσεις κατά τη συνάντησή του με τον Τούρκο
πρωθυπουργό στον Λευκό Οίκο. Ανακοίνωσε την άρση της ταξιδιωτικής οδηγίας
εναντίον της Τουρκίας, αγνοώντας ότι τέτοιο πράγμα δεν υπήρχε σε ισχύ... Πριν
από μερικές δεκαετίες έλεγαν ότι ο πρόεδρος Φορντ δεν μπορεί να μασήσει τσίχλα
και να κατεβαίνει συγχρόνως σκαλιά επειδή είχε σκοντάψει κατεβαίνοντας τα
σκαλιά του αεροπλάνου του σε μία επίσημη επίσκεψη. Τώρα το ανέκδοτο που
κυκλοφορεί είναι ότι ο πρόεδρος Μπους δεν μπορεί να βλέπει τηλεόραση και
συγχρόνως να μασάει... πρέτσελ. 
Υπάρχει πάντως και δικό μας ανέκδοτο και μάλιστα σύντομο: «Φοιτητής
Ιατρικής». Γιατί αν κάποιος σπουδάζει Ιατρική και έχει σχεδόν ένα χρόνο να
παρακολουθήσει μαθήματα και εργαστήρια, αντιλαμβάνεται αμέσως το ανέκδοτο. Θα
πείτε, συμβαίνουν και χειρότερα. Θα μπορούσε αντί για φοιτητές να είναι
ασφαλισμένοι στο ΙΚΑ. Να στήνονται από τα άγρια χαράματα - άρρωστοι άνθρωποι
και μέσα στο κρύο - και να φτάνει μεσημέρι χωρίς να έχουν εξασφαλίσει την
πολυπόθητη ανανέωση του βιβλιαρίου τους... 
Όσο για τη χθεσινή δραστηριότητα της Ν.Δ.; Μηδέν. Και αυτό είναι
κυριολεκτικό. Κανείς δεν έδειχνε πρόθυμος να ασχοληθεί με οτιδήποτε. Όλοι
επαναπαύονταν στις δάφνες που έδρεψε προχθές ο κ. Κ. Καραμανλής στη συζήτηση
για τους Ολυμπιακούς. Εντάξει, καλά τα πήγε ο πρόεδρος της Ν.Δ., αλλά κάποιος
πρέπει να τους πει στη Ρηγίλλης πως ένας κούκος δεν φέρνει την άνοιξη. Και
φυσικά μια «νίκη» στη Βουλή δεν σημαίνει και νίκη στις εκλογές.

Μπορεί οι Νεοδημοκράτες να εφησυχάζουν περιμένοντας το ώριμο φρούτο του
ΠΑΣΟΚ να πέσει, όμως η Χαριλάου Τρικούπη... αντιστέκεται. Ο Κώστας Λαλιώτης,
με πλατύ χαμόγελο, παρουσίασε μάλιστα χθες δημοσκόπηση που λέει ότι η κοινή
γνώμη βλέπει πολύ θετικά τον διάλογο του ΠΑΣΟΚ με τα κόμματα της Αριστεράς.
Τέτοια λέει να κάνει ο γραμματέας και δεν πρόκειται να τον αγαπήσουν ποτέ στη
Ρηγίλλης, αφού χρόνια παλεύουν να συγκροτήσουν το δικό τους κεντροδεξιό μέτωπο
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17245N032</ED>
<ID>
ID:302871

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι ουρές </H2>
ΠΕΡΙΦΡΟΝΗΣΗ του πολίτη ή αδυναμία του κράτους και των υπηρεσιών του να
ανταποκριθούν στις στοιχειώδεις υποχρεώσεις τους; 
ΕΛΛΕΙΜΜΑ δημοκρατίας ή ανικανότητα αντιμετώπισης της - περίφημης -
καθημερινότητας; 
Ο,ΤΙ από τα παραπάνω και αν συμβαίνει, το θέαμα με τις τεράστιες ουρές
πολιτών... 
ΠΟΥ υφίστανται αφάνταστη ταλαιπωρία για στοιχειώδεις εξυπηρετήσεις... 
ΑΥΤΟΝΟΗΤΕΣ για τους πολίτες κάθε πολιτισμένου κράτους, αλλά, προφανώς,
όχι ακόμη για την Ελλάδα... 
ΑΠΟΔΕΙΚΝΥΕΙ την ανεπάρκεια αν όχι την αδιαφορία των διαφόρων κρατικών
μανδαρίνων απέναντι στον φορολογούμενο πολίτη... 
ΤΗΝ προστασία και εξυπηρέτηση του οποίου υποτίθεται ότι είναι ταγμένοι
να υπηρετούν. 
ΤΟ χειρότερο είναι ότι - παρά τις κατά καιρούς επίσημες διακηρύξεις και
εξαγγελίες - η κατάσταση καθόλου δεν βελτιώνεται... 
ΑΦΟΥ οι ουρές πολιτών και μάλιστα από τις πιο ευπαθείς κοινωνικές
ομάδες όπως οι συνταξιούχοι, οι ασθενείς και οι μετανάστες... 
ΚΑΙ μεγαλώνουν και παρατηρούνται σε όλο και πιο πολλές δημόσιες
υπηρεσίες... 
ΩΣΤΕ ελάχιστα να γίνονται πιστευτές οι διαβεβαιώσεις του υπουργού
Εσωτερικών, ότι με τη λειτουργία των Κέντρων Εξυπηρέτησης Πολιτών... 
ΘΑ δοθεί λύση στο πρόβλημα. 
Η κυβέρνηση πρέπει να καταλάβει ότι δεν αρκεί να υπερηφανεύεται πως
είμαστε ευρωπαϊκή χώρα μόνον επειδή μπήκαμε στην ΟΝΕ... 
ΑΝ στα καθημερινά προβλήματά του ο πολίτης εξακολουθήσει να μη βλέπει
την παραμικρή διαφορά!
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17245N033</ED>
<ID>
ID:302903

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Κ. Ι. Αγγελόπουλος:

(ο αρθρογράφος για τις επισκέψεις Σημίτη - Ετζεβίτ στις ΗΠΑ) 
«Είχε, λοιπόν, κάθε λόγο να μην ταξιδεύσει ο κ. Ετζεβίτ στην Ουάσιγκτον
συνοδευόμενος μόνο από 6-7 συνεργάτες του. Το μέγεθος της αποστολής που τον
συνοδεύει εκεί είναι ανάλογο του μεγέθους των προβλημάτων της χώρας του, αλλά
και των «ανταλλαγμάτων» που διατίθεται να προσφέρει στους Αμερικανούς
συνομιλητές του. Αν προ ημερών ο κ. Κ. Σημίτης έκανε καλά τη δουλειά του,
συζητώντας για τα σοβαρά προβλήματα της ελληνικής εξωτερικής πολιτικής με την
ηγεσία των ΗΠΑ, δεν έχει να ανησυχεί επειδή είναι μεγάλο το μέγεθος της
τουρκικής αποστολής. Και δεν πρόκειται φυσικά να αλλάξουν τα δεδομένα των
προβλημάτων που υπάρχουν στις ελληνοτουρκικές σχέσεις, λόγω της επίσκεψης που
πραγματοποιεί τώρα στις ΗΠΑ ο πρωθυπουργός της Τουρκίας. Τα δεδομένα αυτά,
δυσμενή για την ελληνική πλευρά, είναι καθαρά από καιρό, και μόνο μια
δυναμική, καλά οργανωμένη ελληνική εξωτερική πολιτική θα μπορούσε να τα
αλλάξει, έστω έως ένα βαθμό». 
(«Καθημερινή»)
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17245N034</ED>
<ID>
ID:302933

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Ε, λοιπόν είναι αλήθεια! Το κασκόλ μού το αγόρασε ο Μπους με τα 2 ευρώ που του
χάρισε ο Σημίτης... <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N041</ED>
<ID>
ID:302825

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Χριστίνα Παπανικολάου: 
(η πρόεδρος του Ενιαίου Φορέα Ελέγχου Τροφίμων, στον Σκάι) 
«Ο Έλληνας καταναλωτής έχει τη συνήθεια και να πλένει και να ψήνει καλά το
κρέας και αυτό είναι αρκετό. Για να είμαστε ειλικρινείς, δεν έχει παρουσιαστεί
και κανένα σοβαρό πρόβλημα». 
Λευτέρης Παντελίδης: 
(ο αντιπρόεδρος της Ένωσης Εμπόρων Κρέατος Αγοράς Αθηνών, στον Πλάνετ) 
«Αυτοί ήρθαν να κάνουν έναν έλεγχο. Εμείς αν πάμε στις δικές τους πατρίδες θα
δούμε τα χάλια τους. Να μην έχουμε την ηττοπάθεια ότι αυτοί είναι η Ευρώπη.
Εμείς είμαστε η Ευρώπη και τους έχουμε δώσει πολλά». 
Ελένη Μπεσμπέα: 
(η νομάρχης Αθηνών, στον Άλφα Νιουζ, για την παράνομη είσοδό της σε
λεωφορειόδρομο) 
«Μπήκα λίγο στον λεωφορειόδρομο και βγήκα αμέσως, μάλιστα ζήτησα να μου δοθεί
και κλήση, την οποία θα πληρώσω η ίδια. Οι συμπολίτες μου γνωρίζουν αν η
Μπεσμπέα παρανομεί». 
Μιχάλης Κουρουτός:

(ο πρόεδρος της Ομοσπονδίας Ιδιωτικών Εκπαιδευτικών Λειτουργών, στον Άλφα
Νιουζ 98,7, για τις κάμερες σε ιδιωτικό σχολείο) 
«Θλίβομαι όταν ακούω ότι υπάρχει γονιός που λέει ότι ο εκπαιδευτικός μπορεί να
λειτουργήσει καλύτερα με την γκιλοτίνα πάνω από το κεφάλι του». 
Γιώργος Αρμένης: 
(ο ηθοποιός, στην «Κυριακάτικη Ελευθεροτυπία», για το Φεστιβάλ Αθηνών) 
«Περιμένω με αγωνία να με απορρίψουν πάλι. Με πικραίνει, γιατί ζω σε μια χώρα
που θα έπρεπε οι ίδιοι να με έχουν φωνάξει να το κάνω, αντί να απορρίπτουν τις
αιτήσεις μου...». <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N043</ED>
<ID>
ID:302901

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το κάπνισμα </H2>
Ο λόγος στους αναγνώστες. 
Ο Θεοφ. Μεταλλίδης, Εθνικής Αμύνης 14, Θεσσαλονίκη, γράφει: 
«Τελευταία, στη Βουλή δημιουργήθηκε αρκετή συζήτηση, επειδή ο Πρόεδρός της
θέλησε να επιβάλει κάποια τάξη ως προς το κάπνισμα. Να σταματήσει το κάπνισμα
μέσα στην αίθουσα. Πολύ σωστή η απόφαση του κ. Προέδρου. Η σύνθεση της
προηγούμενης Βουλής είχε ως εξής: 
Δικηγόροι 88, Ιατροί 52, Μηχανικοί 48, Οικονομολόγοι 27, Καθηγητές
Πανεπιστημίων 17, Δημοσιογράφοι 10, Στρατιωτικοί 7, Γεωπόνοι 5, Ηθοποιοί 3,
Καθηγηταί Δευτεροβάθμιας Εκπαίδευσης 27, Ανεπάγγελτοι 16. Η σύνθεση της Βουλής
μάς δείχνει πως είναι μια Βουλή επιστημόνων, που δεν δικαιολογούνται να μη
γνωρίζουν τις βλαβερές συνέπειες του καπνίσματος. 
Αντί να είναι παράδειγμα προς μίμηση, δυστυχώς πράττουν το αντίθετο. Θα σας
αναφέρω τούτο: Ως τέως εκπαιδευτικός βρέθηκα μπροστά σε ένα γκρουπ παιδιών
ηλικίας 14-15 ετών, τους πλησίασα και τους μίλησα σχετικά: "Παιδιά μου, είσθε
πολύ μικροί και καπνίζετε; Ξέρετε, το τσιγάρο βλάπτει στην υγεία πολύ". Ξέρετε
τι μου απάντησαν; "Τι λέτε, κύριε, εμείς βλέπουμε στην τηλεόραση καθηγητές
Πανεπιστημίων, γιατρούς να καπνίζουν. Εσείς, ξέρετε περισσότερα απ' αυτούς;".
Εσιώπησα και έφυγα δικαιολογώντας την παρατήρηση των μικρών παιδιών. 
Μια βουλευτίνα, όσες φορές παρουσιάζεται στην τηλεόραση, είναι με το τσιγάρο
στο στόμα. Μία παράκληση: επιτέλους, να πάψει η κακή αυτή συνήθεια! Ουδείς
πρέπει να βγαίνει στις οθόνες των τηλεοράσεων με αναμμένο τσιγάρο. Δεν είμαι
ειδικός να απαριθμήσω τις βλαβερές συνέπειες του τσιγάρου. Δεν υπάρχει όμως
καμία αμφιβολία ότι το κάπνισμα είναι ένας ύπουλος δολοφόνος. Είναι ένα
εργαλείο του θανάτου. Είναι ένα είδος αυτοκτονίας με δόσεις. 
Θυμάμαι τον αείμνηστο καθηγητή του Πανεπιστημίου Θεσσαλονίκης Α. Συμεωνίδη.
Έγραφε: "Το κάπνισμα οδηγεί τα έθνη σε γενοκτονία...". Στο τέλος του αιώνα μας
οι περισσότεροι άνθρωποι υπολογίσθηκε ότι θα πεθάνουν από το κάπνισμα και τα
τροχαία δυστυχήματα, στα οποία ερχόμαστε σχεδόν πρώτοι. Όλοι οι επιστήμονες
του κόσμου, που ασχολήθηκαν με το θέμα αυτό, έχουν αποφανθεί ότι το τσιγάρο
είναι ο νούμερο 1 εχθρός του ανθρώπου. 
Οι ειδικοί αποφαίνονται ότι το τσιγάρο προκαλεί: α) Καρκίνο στον πνεύμονα, στα
χείλη, στο στόμα, στον λάρυγγα, στον οισοφάγο, ακόμη και στην ουροδόχο κύστη.
β) Παθήσεις στην καρδιά ­ και στα αιμοφόρα αγγεία. γ) Έλκος στο στομάχι και
στον δωδεκαδάκτυλο. δ) Εμφύσημα στον πνεύμονα. ε) Βρογχίτιδα, βλάβες στα μάτια
και πολλά άλλα. 
Να απαγορευθεί το κάπνισμα σε δημόσιους χώρους, στα δικαστήρια, στα
νοσοκομεία, στις τράπεζες, που το κάπνισμα πάει σύννεφο. Εγώ γνώρισα τις
βλαβερές συνέπειες του καπνίσματος και έπαψα έκτοτε να καπνίζω. Δεν είναι
τυχαίο ότι υποχρεώθηκαν οι καπνοβιομηχανίες να γράφουν στα πακέτα των τσιγάρων
ότι το κάπνισμα βλάπτει σοβαρά την υγεία». <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N044</ED>
<ID>
ID:302935

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=4</URL></REF>


Article

<CATEGORY>vin05</CATEGORY>

 <H2>Το γιαταγάνι του Γιάννου
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μπορεί να κρατούν ώρες τα Υπουργικά Συμβούλια επί Σημίτη και να
γίνονται σμπαράλια τα νεύρα των συμμετεχόντων, έχουν όμως και τις καλές
στιγμές τους. Χθες, λοιπόν, που συζητήθηκαν θέματα εξωτερικής πολιτικής, τους
τρομοκράτησε όλους ο Γιάννος, ο οποίος μόνο γιαταγάνι δεν έβγαλε στο τραπέζι. 
«Καλέ, πώς λέγεται αυτός Μάκης ή Άκης;» ακούστηκαν να ψιθυρίζουν
κάποιοι βλέποντας τον νέο υπουργό Άμυνας να σκίζει ως τουρκοφάγος. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N045</ED>
<ID>
ID:302937

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=5</URL></REF>


Article

<CATEGORY>vin05</CATEGORY>

 <H2>Η Ρηγίλλης σνομπάρει
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μαραθώνιο ενημέρωσης των αρχηγών κομμάτων για την επίσκεψη στην Αμερική έχει
ξεκινήσει ο ­ πάντοτε καλόπιστος ­ Γιώργος Παπανδρέου. Μόνο που ο εκπρόσωπος
του ΥΠΕΞ άφησε κάτι περίεργες αιχμές, ότι δεν υπάρχει ενδιαφέρον από πλευράς
Καραμανλή. Δεν πρόλαβε να το πει και βγήκε η Ρηγίλλης να επιβεβαιώσει ότι το
πρόγραμμα του προέδρου είναι, λέει, φορτωμένο «κι αν θέλει ο Γιώργος ας δει
την Ντόρα», η οποία είναι και αρμόδια. Κάτι μου λέει ότι για τον Πρωθυπουργό ο
Καραμανλής θα έβρισκε χρόνο. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N046</ED>
<ID>
ID:302944

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=6</URL></REF>


Article

<CATEGORY>vin05</CATEGORY>

 <H2>Ούριος άνεμος
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έγραφα χθες ότι η Enron Wind δεν απαντούσε στα τηλεφωνήματά μου. Προφανώς
ετοίμαζαν το ενημερωτικό φαξ που έλαβα σήμερα από τη Ραφήνα όπου τα γραφεία
της εταιρείας (στο «Boulevard Fleming 1», σύμφωνα με το επιστολόχαρτο). Λοιπόν
ο πρόεδρος της εταιρείας κ. Άνταμ Σ. Ουμάνοφ με ενημερώνει ότι δεν υπάρχει
κανένας λόγος ανησυχίας, αφού το ναυάγιο της μητρικής εταιρείας στην Αμερική
πράγματι δεν επηρεάζει τις θυγατρικές. Για το 2002 προβλέπεται μάλιστα ούριος
άνεμος στα αιολικά πάρκα. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N047</ED>
<ID>
ID:302949

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=7</URL></REF>


Article

<CATEGORY>vin05</CATEGORY>

 <H2>Διευθυντικές καρέκλες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ασχολήθηκα χθες με τη διευθυντική καρέκλα της κρατικής τηλεόρασης και
μάλιστα εκθείασα μετ' εμφάσεως τις αρετές εκείνων που έχουν διακριθεί στο
μάνατζμεντ άλλων κλάδων. Επανέρχομαι σήμερα για να προσθέσω ότι μια ιδέα για
τον διάδοχο του «Παν-Παν» αφορά πρόσωπο προερχόμενο από γνωστή εταιρεία
αναψυκτικών. Πρόκειται για λάιτ πληροφορία που δεν πολυκαταλαβαίνω. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17245N048</ED>
<ID>
ID:302952

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N04&aa=8</URL></REF>


Article

<CATEGORY>vin05</CATEGORY>

 <H2>Ηθική και διπλωματία </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για την επιστολή τού Μπομπ Κήλυ στο CBS, διαβάσατε ήδη. Ο Κήλυ ανήκει
στους αριστοκράτες της διπλωματίας, ακριβώς όπως ο Σάιρους Σουλτσμπέργκερ,
πρύτανης του διπλωματικού ρεπορτάζ των «Νιου Γιορκ Τάιμς», εραστής των Σπετσών
και επίσης φιλέλλην, ανήκε στους αριστοκράτες της δημοσιογραφίας. 
Σε ένα τραπέζι, προ ετών, στο σπίτι του νεοελληνιστή αδελφού του Μάικ
στο Πρίνστον, ο Μπομπ Κήλυ μιλούσε για τη θητεία του στην Αθήνα και εξηγούσε
γιατί δεν κρατούσε προσωπικό ημερολόγιο: «Αυτός θα ήταν ένας έμμεσος
αντιδεοντολογικός τρόπος να πάρω σπίτι μου τα αρχεία της διπλωματικής
υπηρεσίας», έλεγε. 
Το λυπηρό είναι ότι αυτή η ηθική τείνει σήμερα να εκλείψει. Τη σκυτάλη
έχουν πάρει οι ανώνυμοι αξιωματούχοι της πρεσβείας, οι οποίοι αφήνουν να
διαρρέει ότι το ΠΑΣΟΚ είναι η 17Ν και τροφοδοτούν τα ρεπορτάζ τύπου «60
minutes». <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N052</ED>
<ID>
ID:302870

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=2</URL></REF>


Article

<CATEGORY>vin05</CATEGORY>

 <H2>Καίγονται υποψήφιοι... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με πληροφορούν ότι εορτάζει σήμερα τα γενέθλιά του ο Κώστας Λαλιώτης. Χρόνια
πολλά! Χθες κέρασε ήδη τους δημοσιογράφους γλυκά και ­ τι άλλο; ­
δημοσκοπήσεις, στον 6ο όροφο της Χαριλάου Τρικούπη. Εγώ κακίες δεν μεταφέρω,
κάποιοι λένε όμως ότι στην τούρτα αντί για κεριά καίγονται υποψήφιοι. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N053</ED>
<ID>
ID:302902

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=3</URL></REF>


Article

<CATEGORY>vin05</CATEGORY>

 <H2>Λέγε μου φήμες...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όλοι μιλούν για τον «μαύρο γάμο» Εθνικής-Alpha που είναι το «talk of the
town». Καθένας και μια φήμη. Θα σας μεταφέρω λοιπόν κάτι που άκουσα και εγώ.
Μπορεί να μη σημαίνει απολύτως τίποτε, μπορεί όμως και να σημαίνει πολλά... Ο
λόγος για μια συνάντηση Χριστοδουλάκη - Καραμούζη (άλλοτε της Εθνικής, τώρα
της Eurobank). <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N054</ED>
<ID>
ID:302924

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=4</URL></REF>


Article

<CATEGORY>vin05</CATEGORY>

 <H2>Δικαστικό κουίζ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κουίζ μέτριας δυσκολίας. Ποιος υπουργός (αναβαθμισθείς από υφυπουργός)
ήθελε για γενικό γραμματέα επικοινωνιολόγο που είχε περιπέτειες με τη
Δικαιοσύνη; Πάντως, η ιδέα δεν υλοποιήθηκε. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N055</ED>
<ID>
ID:302938

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=5</URL></REF>


Article

<CATEGORY>vin05</CATEGORY>

 <H2>Ο Άκης στο Λονδίνο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το πιθανότερο είναι ότι η απουσία του δεν θα γίνει αισθητή. Αν πάντως
υπάρχουν κάποιοι που θα ανησυχήσουν αν δεν δουν τον Άκη στη σημερινή Κ.Ε. του
ΠΑΣΟΚ, ας ηρεμήσουν. Επρόκειτο να ταξιδέψει για Λονδίνο, όχι για τουρισμό,
αλλά για κάτι εξίσου τερπνό. Θα παραστεί σε σημαντική σύνοδο του Ευρωπαϊκού
Σοσιαλιστικού Κόμματος. Θα επιστρέψει δριμύτερος για να κάνει την παρέμβασή
του τη δεύτερη ημέρα. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N056</ED>
<ID>
ID:302945

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=6</URL></REF>


Article

<CATEGORY>vin05</CATEGORY>

 <H2>Αργίες και κακίες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Άλλη μια πίτα εκόπη ­ αυτήν τη φορά στο υπουργείο Εσωτερικών. Το φλουρί δεν
έπεσε στον Κώστα Σκανδαλίδη, αλλά σε μία υπάλληλο που ανταμείφθηκε όχι με
ευρώ, αλλά με τρεις ημέρες άδεια. Ως γνωστόν, η αργία (εκτός από μήτηρ πάσης
κακίας) παραμένει σταθερή αξία όλων ημών των μισθωτών. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N057</ED>
<ID>
ID:302950

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=7</URL></REF>


Article

<CATEGORY>vin05</CATEGORY>

 <H2>Μαγειρέματα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Παρ' ότι απεικονίζονται μαγειρέματα η φωτογραφία δεν έχει σχέση με την πολιτική
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N058</ED>
<ID>
ID:302953

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=8</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΓΙΟΥΠΙ, μπράβο, ζήτω! Η Άννα Καραμάνου είναι η νέα πρόεδρος της
Ευρωπαϊκής Επιτροπής για τα δικαιώματα των γυναικών και ίσων ευκαιριών. Είναι
η πρώτη φορά που γυναίκα από τον (υποταγμένο και σεξιστικό) Νότο αναλαμβάνει
αυτήν τη θέση. 
ΔΕΝ ΞΕΡΩ αν πρέπει να σας το μεταφέρω, αλλά η Μιλένα Αποστολάκη πέρασε
χθες τρεις ώρες στο Νομισματοκοπείο όπου τυπώνεται το ευρώ και έκλαψε μαύρο
δάκρυ από τη συγκίνηση, γιατί ως υφυπουργός Ανάπτυξης είχε ασχοληθεί πάρα πολύ
με την προετοιμασία της εισαγωγής του στην Ελλάδα. 
ΔΕΚΑΟΚΤΩ νομάρχες έστειλαν επιστολή στη Χαριλάου Τρικούπη (παραλήπτης ο
γενικός γραμματέας) με αίτημα να θητεύσουν για τρίτη φορά. Σιγά μην έφευγαν!
Έχουν προσφύγει άλλωστε και στο Ευρωπαϊκό Δικαστήριο Ανθρωπίνων Δικαιωμάτων. 
ΠΛΗΡΟΦΟΡΟΥΜΑΙ ότι η αισθαντική συγγραφέας Ιωάννα Καρυστιάνη είναι
στενοχωρημένη επειδή κάποιοι στην Αριστερά διακινούν ερήμην της το όνομά της
ως υποψήφιας για τον Δήμο Αθηναίων. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17245N059</ED>
<ID>
ID:302955

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N05&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τα ρετιρέ και τα κλουβιά
</H2><H4>Βρισκόμαστε στο τέλος του γραμματολογικού ανθρωπισμού
</H4>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Τι συμβαίνει στην ελληνική κοινωνία εκτός από τη λίστα του Κακαουνάκη, το
βιβλίο του Γρυλλάκη, την Ευρωευφορία των ημερών, τον περιορισμό των κερδών των
ομολογιακών, και τις σαγονιές του Κωστόπουλου και του Καρατζά; Τίποτα απολύτως
δεν συμβαίνει, αφού και το ζητούμενο του εκσυγχρονισμού για έναν
«εξανθρωπισμένο καπιταλισμό» περιορίζεται σε ό,τι μπορεί σήμερα να είναι ο
Έλληνας: ένας εκ-κεφαλοποιημένος άνθρωπος, χωρίς ιδιότητες. Ένα έρμαιο της
βιοτεχνολογίας, η οποία περιέργως δεν ορίζεται από την γενετική αλλά από τον
Τσάκα και τη «μηχανή» που τον κλωνοποιεί εσαεί: την τηλεόραση. 
Ο νεο-Έλληνας, είναι ο νέος Έλληνας που συναντώ στο αμφιθέατρο του
Πανεπιστημίου: το αρνί στην «αλυσίδα» της επεξεργασίας κρέατος, έως την
προθήκη του σούπερ μάρκετ. Διότι το πρόβλημα είναι ζωοπολιτικό: ό,τι
παρουσιάζεται ως «σκέψεις» για την πολιτική, τις δημοτικές και το σκληρό ροκ
του Λαλιώτη, στην πραγματικότητα είναι «βασικοί στοχασμοί πάνω σε κανόνες για
τη λειτουργία ανθρωποπάρκου» (Ρ. Sloterdijk, Κανόνες για το ανθρωποπάρκο,
Scripta, 2001). 
Μία δενδροστοιχία αίφνης με χωρίζει από την οδό Ηρώδου Αττικού, όταν κάνω τον
περίπατό μου στον Εθνικό Κήπο. Από τη μια, κατά κατηγορίες στα κλουβιά τους,
οι πάπιες με τις φραγκόκοτες ή οι αίγαγροι με τα αρνιά. Από την άλλη, οι
άνθρωποι της εξουσίας με τους ανθρώπους του χρήματος στα ρετιρέ της Μελεάγρου
πίσω από το Μαξίμου. Ζώα και ζώα (πολιτικά). 
Διαβάζω ότι βρισκόμαστε στην αρχή μιας νέας εποχής και πρέπει να
ανταποκριθούμε στην πρόκληση. Βρισκόμαστε, πιστεύω, στο τέλος της. Δεν το
ονομάζω «τέλος της Ιστορίας» αλλά τέλος του γραμματολογικού ανθρωπισμού.Αλλά
ας μιλήσω πάλι με όρους ζωοτεχνίας. Η πολιτική του μέλλοντος θα είναι ο αγώνας
μεταξύ των μικροεκτροφέων και των μεγαλοεκτροφέων του ανθρώπου. Ιδέα παλαιά,
που την συγκεκριμενοποίησε εύστοχα ο Nietzsche, διότι είχε διαβάσει Δαρβίνο
και Απόστολο Παύλο: Η μετατροπή του ανθρώπου σε κατοικίδιο υπήρξε
προμελετημένο έργο ενός ποιμενικού συνδέσμου εκτροφέων. 
Διαβάζω, λόγω Μουζέλη (και Πανταγιά), τον Anthony Giddens προκειμένου να
εννοήσω γιατί τα ζώα προ του σφαγείου καταλαμβάνονται από ένα αίσθημα
οντολογικής ανασφάλειας, λες και το ξέρουν. Ο Giddens υποστηρίζει το αντίθετο
(για τους πολίτες της νεωτερικότητας). Πρεσβεύει ότι η νεωτερικότητα
εξασφαλίζει στον άνθρωπο σταθερότητα και διασφαλίζει την εμπιστοσύνη που
επιδεικνύεται προς τους μοντέρνους θεσμούς. 
Οι θεσμοί είναι τα κλουβιά από κοτετσόσυρμα του Εθνικού μας Κήπου. Είναι,
εξίσου, οι βλοσυροί θυρωροί των ρετιρέ της Μελεάγρου και τα κλειστά βίντεο
πάνω από τα κουδούνια (της Στάη;). 
Ας μη μας μπερδεύει η θεσμική επάρκεια του Στεφανόπουλου και του Σημίτη.
Θεσμός είναι ο τρόπος χρηματοδότησης της Ν.Δ. μέσω της Μάγιο ή ο μηχανισμός
του ΠΑΣΟΚ που «καίει» αφού έχει «ανάψει» την Ειρήνη Παπά. 
Ο Giddens περαιτέρω υμνεί την εποχή μας για αναστοχαστικότητα. Υποστηρίζει πως
η «αναστοχαστικότητα της μοντέρνας κοινωνικής ζωής συνίσταται στο γεγονός ότι
οι κοινωνικές πρακτικές εξετάζονται και αναδιαμορφώνονται συνεχώς στο φως της
πληροφόρησης» (Α. Giddens, Οι συνέπειες της νεωτερικότητας, Κριτική, 2001, σ.
57). 
Η πολλαπλότητα των δικτύων και η λεγόμενη έκσταση της επικοινωνίας οδηγεί στην
αστόχαστη δράση. Ο Baudrillard το συνοψίζει με τα εξής: «Η επικοινωνία
προκύπτει από την ανικανότητα μιας κοινωνίας να ξεπεράσει τον εαυτό της
αναγόμενη σε άλλους σκοπούς». (Πήδηξαν στο Big Brother; Δεν πήδηξαν). 
Ποιοι είναι οι σκοποί (πλην του πηδήματος του Προδρόμου); Να πετάξουμε την
τηλεόραση από το παράθυρο προκειμένου να αναστοχασθούμε την πτώση της και να
ακούσουμε τον παφλασμό της στο πεζοδρόμιο, όταν πέφτει πάνω στα σκουπίδια
(της). Ο ουσιωδέστερος αναστοχασμός είναι ο αναστοχασμός της καταστροφής. 
«Αριστερίστικες ρητορείες», θα πει ο μελετητής του Μουζέλη. «Στρατηγική των
παιδιών», μάλλον: ζουν από μια κλεμμένη ενέργεια που την αφαιρούν επιδέξια από
τους μεγάλους. Το τίμημα; Να γράφουν διασκεδαστικές επιφυλλίδες. Εάν
μεγαλώσουν και συνεχίζουν να γράφουν διασκεδαστικά, προκόβουν όπως ο
Πρετεντέρης. Εάν παραμείνουν παιδιά, τα επιδεικνύουν στα κλουβιά τους στον
Εθνικό Κήπο. Όταν οι άνθρωποι της εξουσίας και του χρήματος κάνουν τον
περίπατό τους, τους πετάνε κουλούρι. 
«Ο διαχωρισμός χώρου και χρόνου» είναι, κατά τον Giddens, η αιτία για τον
«υπερμεγέθη δυναμισμό της νεωτερικότητας». Αν κατάλαβα καλά: έξω από το
κλουβί, αλλά μέσα στο ρολόι. Ή, μέσα στο ρολόι, αλλά έξω από το κλουβί. 
Α! εκσυγχρονισμένη Ελλάδα, μια ζωολογική νουβέλα σαν του Kafka θα έδειχνε πόσο
ταλαντεύεσαι ανάμεσα στη δόξα των ρετιρέ της Μελεάγρου και τα κλουβιά. Διότι,
όπως λέει ο Char, «ο πλανώμενος σκύλος δεν φτάνει κατ' ανάγκην στο δάσος». 
Το περίεργο στην περίπτωσή μου είναι ότι έφτασα (σε 679 λέξεις). 
Η ωραία του κοιμωμένου δάσους (686 λέξεις), μονολόγησα.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17245N062</ED>
<ID>
ID:302894

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Το ιστορικό νόημα μιας φωτογραφίας...
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

«Μια φωτογραφία αξίζει όσο χιλιάδες λέξεις». Πολύ σωστά. Η φωτογραφία του
Έλληνα Πρωθυπουργού Κ. Σημίτη να προσφέρει και να εξηγεί στον Πρόεδρο των Ην.
Πολιτειών Τζ. Μπους το ενιαίο ευρωπαϊκό νόμισμα, το ευρώ, μέσα στον Λευκό Οίκο
αποτέλεσε (τουλάχιστον για τον γράφοντα) το γεγονός της πολυσυζητημένης
επίσκεψης στις ΗΠΑ. Μια φωτογραφία ως συγκινησιακό, συμβολικό, πολιτικό και
ιστορικό γεγονός. Ποιος αλήθεια θα μπορούσε να το είχε φαντασθεί ότι η χώρα
που μόλις πριν από λίγες δεκαετίες μπορούσε να πέσει θύμα πολιτικών εκβιασμών,
να σκύψει το κεφάλι, να κάνει υποχωρήσεις για μια «χούφτα δολάρια», μια χώρα
που εκλιπαρούσε την αμερικανική βοήθεια, που έδινε μάχες για το διαβόητο επτά
(7) προς δέκα (10) ­ η αναλογία της αμερικανικής στρατιωτικής βοήθειας προς
την Ελλάδα και Τουρκία ­ θα εμφανιζόταν μπροστά στον Αμερικανό ηγέτη
επιδεικνύοντας το νόμισμά της που, αν ακόμη δεν είναι ισοδύναμο ή
ανταγωνιστικό προς το δολάριο, μπορεί σύντομα να γίνει. 
Όλα αυτά πιστοποιούν ακριβώς τη θεαματική πρόοδο που έχει πραγματοποιήσει η
χώρα. Πιστοποιούν ότι η Ελλάδα μπορεί να συνομιλεί τώρα ως «ίσος προς ίσον» με
τις ΗΠΑ χωρίς να παραβλέπει βεβαίως τα σχετικά μεγέθη και δεδομένα και χωρίς
μεγαλομανία. Πιστοποιούν, με άλλα λόγια, ότι η Ελλάδα είναι μια αναπτυγμένη
χώρα. Αλλά που δυστυχώς εξακολουθεί σε σημαντικό βαθμό (και σε σημαντικά
κοινωνικά και άλλα στρώματα) να διακατέχεται από την κουλτούρα της
υπανάπτυξης. Ίσως αυτή η αντίφαση ανάμεσα στο τι πραγματικά είναι η σημερινή
Ελλάδα και πώς εννοιολογείται, πώς προσλαμβάνεται από ορισμένους, να συνιστά
το μείζον πολιτικό πρόβλημα και το εμπόδιο στην προσπάθεια ολοκλήρωσης της
εκσυγχρονιστικής διαδικασίας. Και δυστυχώς το επικοινωνιακό μας σύστημα, με
τις αυτονόητες εξαιρέσεις, το μόνο που κάνει είναι να συντηρεί την κουλτούρα
αυτή. Η δραματική έως υστερική παρουσίαση της επίσκεψης, ο τρόπος παρουσίασης
της πρόσφατης κακοκαιρίας ή και άλλων θεομηνιών αποτελούν ορισμένα από τα
γεγονότα που πιστοποιούν του λόγου το αληθές. 
Ο Π. Κ. Ιωακειμίδης είναι καθηγητής του Πανεπιστημίου Αθηνών και
πρόεδρος του Ελληνικού Κέντρου Ευρωπαϊκών Μελετών (ΕΚΕΜ).
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17245N063</ED>
<ID>
ID:302919

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N06&aa=3</URL></REF>


Article

<CATEGORY>vin04</CATEGORY>

 <H2>Τα «μαλακά ναρκωτικά»
</H2>
<AUTHOR>LAURENT JOFFRIN</AUTHOR>

Πρέπει να συνεχίσουμε στον δρόμο της υποκρισίας; Η Γαλλία επιμένει να
απαγορεύει στη θεωρία αυτό που αποδέχεται στην πράξη: τη χρήση της
μαριχουάνας, του χασίς και των άλλων παραγώγων της κάνναβης. Εκατομμύρια
Γάλλοι, νέοι και λιγότερο νέοι, κάνουν τακτικά χρήση κάνναβης. Η αστυνομία
τούς αφήνει στην ησυχία τους και αρκείται να καταδιώκει τους εμπόρους. Η
επίσημη απαγόρευση, όμως, πέρα από τη «γοητεία» που ασκεί, αυξάνει την τιμή
πώλησης του χασίς και της μαριχουάνας, γεμίζοντας ανάλογα τις τσέπες των
εμπόρων. Επιπλέον, φέρνει σε επαφή τους επίδοξους αγοραστές, συχνά μαθητές και
φοιτητές, με έναν κόσμο που κινείται στο περιθώριο και όλους τους κινδύνους
που αυτό ενέχει. Και καθιστά αδύνατο τον έλεγχο των προσφερόμενων προϊόντων. Η
νομιμοποίηση των «μαλακών ναρκωτικών» είναι ένα θέμα που επιδέχεται πολλή
συζήτηση. Η Γαλλία είναι σήμερα ώριμη για αυτήν. Ας την ανοίξουμε...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17245N064</ED>
<ID>
ID:302934

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N06&aa=4</URL></REF>


Article

<CATEGORY>vin04</CATEGORY>

 <H2>Στο στόχαστρο της Αλ Κάιντα
</H2><H4>Σχεδίαζαν χτυπήματα στην Ελλάδα αποκάλυψε ο υπουργός Εξωτερικών
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Τρομοκρατικά χτυπήματα στην Ελλάδα σχεδίαζε η Αλ Κάιντα, η οργάνωση της
οποίας ηγείται ο Μπιν Λάντεν κι έχει διασυνδέσεις σε ολόκληρο τον κόσμο. Αυτό
αποκάλυψε χθες στη διάρκεια του Υπουργικού Συμβουλίου, με θέμα την εξωτερική
πολιτική, ο Γιώργος Παπανδρέου.

Επιθέσεις και στη χώρα μας φαίνεται ότι σχεδίαζε η Αλ Κάιντα, η οποία
σκόρπισε τον τρόμο παγκοσμίως με το χτύπημα στους δίδυμους πύργους 
Σύμφωνα με πληροφορίες, η Αθήνα ενημερώθηκε από τις ισραηλινές υπηρεσίες κατ'
αρχάς και τις αμερικανικές στη συνέχεια ότι μέλη της Αλ Κάιντα τα οποία
συνελήφθησαν στο Λίβανο ομολόγησαν τα σχέδια της οργάνωσης για χτυπήματα στην
Ελλάδα. Ωστόσο, παραμένει ασαφές ποιοι ήταν οι στόχοι, εάν ήταν αμερικανικών ή
άλλων συμφερόντων, όπως κι αν έχει εκλείψει ο κίνδυνος για τη χώρα μας. 
Διπλωματικές πηγές έλεγαν ότι η πληροφορία αυτή που περιήλθε στις ελληνικές
αρχές αποδεικνύει περίτρανα πως η διεθνής τρομοκρατία δεν εξαιρεί κανέναν από
τους στόχους της και κανείς δεν μπορεί να είναι βέβαιος πως βρίσκεται στο
απυρόβλητο. Η εκτίμηση αυτή έρχεται σε αντίθεση με εκείνη που υπήρχε στην
ελληνική κυβέρνηση αμέσως μετά τα χτυπήματα στη Νέα Υόρκη και την Ουάσιγκτον,
σύμφωνα με την οποία η Ελλάδα δεν κινδυνεύει από την εισαγόμενη τρομοκρατία
λόγω της φιλικής σχέσης που έχει με τον αραβικό κόσμο συνολικά. 
Στο ζήτημα της εσωτερικής τρομοκρατίας που εστιάζεται στη 17Ν, ο Κώστας
Σημίτης ξεκαθάρισε μιλώντας στο Υπουργικό Συμβούλιο πως τα όσα γράφονται περί
επικείμενων συλλήψεων δεν έχουν καμία σχέση με την πραγματικότητα. Εμείς ­
είπε ο Πρωθυπουργός ­ κάνοντας αυτό που πρέπει, θα έχουμε τα επιθυμητά
αποτελέσματα. Αλλά αυτό δεν σημαίνει πως μπορεί να προσδιορισθεί μια
συγκεκριμένη στιγμή, ένας συγκεκριμένος χρόνος, για την εξάρθρωση της
οργάνωσης. 
Στο ίδιο πνεύμα, ο Γιώργος Παπανδρέου είπε ότι η διεθνής εικόνα της χώρας
επηρεάζεται αρνητικά από την εσωτερική πτυχή της τρομοκρατίας. Για τον λόγο
αυτό, πρόσθεσε, έχουμε την πολιτική βούληση και είμαστε αποφασισμένοι να
φέρουμε σε θετικό τέλος την προσπάθεια για την εξάρθρωση και τη σύλληψη των
τρομοκρατών της 17Ν.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17245N071</ED>
<ID>
ID:302855

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N07&aa=1</URL></REF>


Article

<CATEGORY>vin04</CATEGORY>

 <H2>Επιθετική... πολιτική διαλόγου προς την Τουρκία
</H2>
Χρονιά εξωτερικής πολιτικής θα είναι το 2002 κυρίως, αλλά και το 2003. Τόσο ο
Πρωθυπουργός όσο κι ο υπουργός Εξωτερικών τόνισαν στο χθεσινό Υπουργικό
Συμβούλιο πως η εξωτερική πολιτική θα αποτελέσει τη βασική προτεραιότητα της
κυβερνησης. Μάλιστα, για τα ελληνοτουρκικά, υπογράμμισαν πως η πολιτική της
κυβέρνησης έχει σαφείς στόχους και δεν επηρεάζεται από τη συγκυρία, είναι μια
επιθετική πολιτική συνεργασίας και διαλόγου για την άμβλυνση της έντασης και
την οικοδόμηση σχέσεων καλής γειτονίας. Με την πολιτική μας να διαμορφώνουμε
τις εξελίξεις, δεν τις παρακολουθούμε, ειπώθηκε χαρακτηριστικά. 
Σε άλλο μήκος κύματος τοποθετήθηκε πάντως στο χθεσινό Συμβούλιο ο υπουργός
Άμυνας Γιάννος Παπαντωνίου, υποστηρίζοντας ότι δεν πρέπει να δίδεται και να
εκπέμπεται από την Αθήνα μήνυμα διαλλακτικότητας, διότι, όπως είπε, οι
Αμερικανοί δίδουν σημασία σε αυτούς που φωνάζουν, ενώ προέβλεψε έντονες
πιέσεις εν όψει της ένταξης της Κύπρου στην Ευρωπαϊκή Ένωση. 
Στο σημείο αυτό τον διέκοψε ο κ. Σημίτης, επισημαίνοντάς του πως οι «πιέσεις»,
όπως τις χαρακτήρισε ο κ. Παπαντωνίου, είναι αναμενόμενες και εμείς τις
προκαλέσαμε, αφού δική μας πολιτική και μάλιστα επιτυχημένη είναι αυτή που
οδηγεί την Κύπρο στην Ένωση. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17245N072</ED>
<ID>
ID:302887

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N07&aa=2</URL></REF>


Article

<CATEGORY>vin04</CATEGORY>

 <H2>Για μυστικό διάλογο Παπανδρέου - Τζεμ μιλάει ο Ετζεβίτ
</H2>
Περίεργες δηλώσεις, σύμφωνα με τις οποίες οι κ.κ. Παπανδρέου και Τζεμ εχουν
προχωρήσει σε έναν μυστικό διάλογο στα θέματα του Αιγαίου με στόχο την
εξεύρεση φόρμουλας που να ικανοποιεί και τις δύο πλευρές, έκανε χθες ο Τούρκος
πρωθυπουργός, Μπουλέντ Ετζεβίτ. 
Δηλώσεις που προκάλεσαν την άμεση αντίδραση του ελληνικού υπουργείου
Εξωτερικών, το οποίο, διά του εκπροσώπου του, υπογράμμισε ότι οι συναντήσεις
Παπανδρέου -Τζεμ δεν γίνονται κρυφά κι ότι σ' αυτές «δεν υπάρχουν μυστικές
συνομιλίες ή μη δημοσιοποιήσιμες συμφωνίες». 
Στη διάρκεια συνέντευξης Τύπου, που παραχώρησε μετά την ολοκλήρωση των επαφών
του στην αμερικανική πρωτεύουσα, ο Τούρκος πρωθυπουργός είπε πως το Αιγαίο θα
πρέπει να επαναπροσδιορισθεί υπό το φως των νέων συνθηκών ­ κι ότι οι δυο
χώρες, ως ώριμοι γείτονες, θα πρέπει να συζητήσουν για το Αιγαίο και να βρουν
μια λύση που να ικανοποιεί και τις δυο. 
«Να μοιραστούμε»

Σύμφωνα με τον κ. Ετζεβίτ, οι κ.κ. Παπανδρέου και Τζεμ συζητούν «συχνά κι όχι
πάντα υπό τα όμματα του Τύπου αλλά πολλές φορές ιδιωτικά». Και πρόσθεσε:
«Είμαι σίγουρος ότι μια μη δημοσιοποιήσιμη λύση μπορεί να προκύψει ως
αποτέλεσμα από τον διάλογο που έχει δρομολογηθεί μεταξύ των δυο γειτονικών
χωρών. Είμαστε, άλλωστε, γείτονες και θα πρέπει να είμαστε ικανοί να
μοιρασθούμε τα δικαιώματά μας στο Αιγαίο, στη βάση της αρχής της ευθυδικίας,
με έναν ώριμο τρόπο». 
Ο Τούρκος πρωθυπουργός εξέφρασε την άποψη πως ένας πολιτικός συμβιβασμός
μπορεί να επιτευχθεί κι ότι αυτός, φυσικά, θα περιλαμβάνει και νομικές
διευθετήσεις. Ωστόσο, σχολιάζοντας τη θέση του Κώστα Σημίτη για το Δικαστήριο
της Χάγης, ως μέσο επίλυσης διαφορών, είπε πως τα τελευταία χρόνια οι κ.κ.
Παπανδρέου και Τζεμ διεξάγουν έναν διάλογο. «Δεν γνωρίζουμε τις λεπτομέρειες
του περιεχομένου των συζητήσεών τους, αλλά και είμαι βέβαιος ότι πρόθεσή τους
είναι να βρουν μια φόρμουλα που θα ικανοποιήσει τις φιλοδοξίες των δυο
πλευρών». 
Ο κ. Ετζεβίτ ερωτήθη για τη στάση του προέδρου Μπους έναντι αυτού του
ελληνοτουρκικού διαλόγου για το Αιγαίο και απάντησε πως ο Αμερικανός πρόεδρος
ήταν «πολύ θετικός, βεβαίως». 
Ο εκπρόσωπος του ελληνικού υπουργείου Εξωτερικών, Πάνος Μπεγλίτης, με
χθεσινοβραδινή του δήλωση, αναφέρει, μεταξύ άλλων, ότι είναι γνωστό και
δημόσια δηλωμένο από τον κ. Παπανδρέου πως οι δυο υπουργοί Εξωτερικών συζητούν
για όλα τα θέματα στις φανερές και ουδόλως κρυφές συναντήσεις τους. Αναφορικά
με το Αιγαίο, έχει γίνει ανταλλαγή απόψεων κι οι δυο πλευρές δεν έχουν μείνει
σύμφωνες και αντιλαμβάνονται με διαφορετικό τρόπο τα πράγματα. Δεν υπάρχουν
μυστικές συνομιλίες ούτε μη δημοσιοποιήσιμες συμφωνίες και, βάσει της απόφασης
του Ελσίνκι, το 2004 θα πρέπει η Τουρκία να προσφύγει στο Δικαστήριο της Χάγης
για όποια διεκδίκηση έχει. Η Ελλάδα έχει ένα μόνο θέμα στο Αιγαίο - κι αυτό
είναι η υφαλοκρηπίδα.

Ο Τούρκος πρωθυπουργός απαντώντας σε ερώτηση του Αθηναϊκού Πρακτορείου
Ειδήσεων αν ήλθε η ώρα να προσφύγει η Άγκυρα στη Χάγη, απάντησε: «Σας
ευχαριστώ πολύ. Κατά την άποψή μου, το ζήτημα του Αιγαίου δεν είναι νομικό
αλλά πολιτικό».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17245N073</ED>
<ID>
ID:302914

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N07&aa=3</URL></REF>


Article

<CATEGORY>vin04</CATEGORY>

 <H2>ΦΙΛΙΠΠΟΣ ΠΕΤΣΑΛΝΙΚΟΣ
</H2><H2>Έξι τομές για γρήγορες δίκες
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Εταιρείες «σεκιούριτι» αναλαμβάνουν τη φύλαξη των δικαστηρίων, ενώ σε
ιδιώτες θα ανατεθεί και το έργο καθαριότητας των δικαστικών μεγάρων. Ακόμη,
έρχονται ρυθμίσεις για επιτάχυνση της ποινικής δικαιοσύνης και άμεση
καθαρογραφή των αποφάσεων, ενώ αλλάζει ο τρόπος άσκησης των δικηγόρων και
καθιερώνεται σύστημα εξετάσεων για υποθηκοφύλακες και συμβολαιογράφους. Τα
πρώτα νομοθετικά μέτρα που προωθεί ο υπουργός Δικαιοσύνης φέρνουν έξι
σημαντικές αλλαγές στο δικαστικό σύστημα. 
Ο νέος νόμος θα εφαρμοστεί. Με κατηγορηματικό τρόπο ο κ. Πετσάλνικος απαντά
στην απόφαση των δικηγόρων για αποχή από τις πολιτικές δίκες, με αίτημα να
παγώσουν οι νέες ρυθμίσεις για επιτάχυνση της διαδικασίας. Και προαναγγέλλει
μέτρα για πιο «γρήγορες δίκες» και σε ποινικό επίπεδο. 
Κύριε υπουργέ, είναι σε εξέλιξη η αποχή των δικηγόρων για τις αλλαγές στα
πολυμελή πρωτοδικεία που αποσκοπούν στην επιτάχυνση του χρόνου εκδίκασης. Εάν
επιμείνουν οι δικηγόροι, τι προτίθεται να κάνει το υπουργείο; 
«Θεωρώ ότι δεν υπάρχει κανένας λόγος να επιμείνουν οι δικηγόροι σε μια απόφαση
περί αποχής που είχαν λάβει τον περασμένο Νοέμβριο στην ολομέλεια των προέδρων
των δικηγορικών συλλόγων, γιατί, όπως επανειλημμένα έχω ενημερώσει τους
εκπροσώπους τους, έχουμε εξασφαλίσει όλες τις προϋποθέσεις πριν από τη λήξη
του 2001 για την ομαλή εφαρμογή του νέου συστήματος. Έχουν εξασφαλιστεί οι
απαραίτητες αίθουσες, έχουν διασφαλισθεί οι απαραίτητες δικαστικές συνθέσεις,
και μάλιστα σε αυξημένο αριθμό, και βέβαια έχουν εγκατασταθεί τα σύγχρονα
μηχανήματα για τη μαγνητοφώνηση και απομαγνητοφώνηση των πρακτικών σε 92
συνολικά αίθουσες στα 63 πρωτοδικεία της χώρας, οι οποίες είναι σημαντικά
αυξημένες σε σχέση με τον αρχικό προγραμματισμό. Ενώ, τέλος, έχουν αναλάβει
υπηρεσία 450 δικαστικοί υπάλληλοι πανεπιστημιακής εκπαίδευσης και συνεχίζονται
οι προσλήψεις μέσω της διαδικασίας του ΑΣΕΠ. 
Η εφαρμογή του νέου συστήματος θα προχωρήσει». 
Παρ' όλα αυτά, η αποχή των δικηγόρων δεν παγώνει την εφαρμογή του νόμου; 
«Όποιος επιμένει στην αποχή, ας αναλογισθεί γιατί πρέπει να
ταλαιπωρείται, χωρίς λόγο πλέον, στην έναρξη εφαρμογής του ένα σημαντικά
εκσυγχρονιστικό μέτρο. Πρέπει όμως να επισημάνω ότι σε διάφορα πρωτοδικεία σε
όλη την επικράτεια εφαρμόζεται από την πρώτη ημέρα το νέο σύστημα με επιτυχία,
γίνεται μαγνητοφώνηση και απομαγνητοφώνηση των δικών, γιατί έχουν αντιληφθεί
και οι δικηγόροι πως αυτό το σύστημα σε τελική ανάλυση λειτουργεί θετικά γι'
αυτούς». 
Το νέο σύστημα καταγραφής των πρακτικών, πάντως, συνάντησε αντιδράσεις.
Υπήρξαν καταγγελίες ακόμη και για «σκανδαλώδη ανάθεση» του έργου σε ιδιωτική
εταιρεία. 
«Ο προκάτοχός μου, ο κ. Σταθόπουλος, με πλήρως διαφανείς διαδικασίες
δημόσιου διαγωνισμού ανέθεσε στη μειοδότρια εταιρεία την εγκατάσταση του
συστήματος μαγνητοφώνησης των πρακτικών και την απομαγνητοφώνηση με την
επίβλεψη των γραμματέων των δικαστηρίων. Όπως πληροφορήθηκα, οι δικαστικοί
υπάλληλοι αρχικά δεν είχαν αποδεχθεί να αναλάβουν την όλη διαδικασία, επειδή
θεωρούσαν ότι θα ήταν μια επίπονη και επιπρόσθετη εργασία, έστω κι αν
αμείβονταν με υπερωριακή απασχόληση. Ωστόσο, έχω πει και στους δικαστικούς
υπαλλήλους ότι μετά την πρώτη φάση εφαρμογής του συστήματος ­ η σύμβαση με την
εταιρεία είναι διάρκειας δύο ετών ­ και εφόσον οι ίδιοι το θελήσουν, θα
μπορούν να αναλάβουν την απομαγνητοφώνηση των πρακτικών οι ίδιοι». 
Για την επιτάχυνση των δικών σε άλλα τμήματα των δικαστηρίων, στις ποινικές
υποθέσεις κ.λπ., θα ληφθούν μέτρα; 
«Η επιτάχυνση της ποινικής διαδικασίας είναι από τις πρώτες προτεραιότητες του
υπουργείου Δικαιοσύνης, γιατί όντως το φαινόμενο της καθυστέρησης στον
προσδιορισμό και στην εκδίκαση των διαφόρων ποινικών υποθέσεων έχει προσλάβει
μεγάλες διαστάσεις. Χρειάζονται γρήγορες και αποφασιστικές βελτιώσεις στην
ισχύουσα νομοθεσία. 
Συγκροτούμε άμεσα ομάδα εργασίας, η οποία σε σύντομο διάστημα θα διαμορφώσει
και θα προτείνει τα αναγκαία μέτρα που θα αφορούν όλο το φάσμα της ποινικής
διαδικασίας. Ο αρχικός σχεδιασμός περιλαμβάνει ρυθμίσεις για το πρόβλημα των
αναβολών, που πρέπει να χορηγούνται με φειδώ, την εξέταση του ενδελεχούς
ελέγχου της ουσιαστικής και νομικής βασιμότητας των εγκλήσεων - μηνύσεων, ώστε
να περιορισθεί η υπερφόρτωση των δικαστηρίων με αβάσιμες καταγγελίες και να
προστατευθούν οι πολίτες από τον διασυρμό και την ταλαιπωρία μιας άδικης
δίωξης. Πρέπει να δούμε επίσης το θέμα του περιορισμού ενδίκων μέσων που δεν
συμβάλλουν στην ορθή διάγνωση αλλά αντίθετα προκαλούν αδικαιολόγητη επιμήκυνση
του χρόνου εκδίκασης. Εκτιμώ επίσης ότι χρειάζεται η αποποινικοποίηση
ορισμένων παραβάσεων. Διοικητικά μέτρα όπως πρόστιμα κ.λπ. έχουν πολλές φορές
καλύτερα αποτελέσματα από την επιβολή ποινών. Το προσωρινό κλείσιμο ενός
νυχτερινού κέντρου π.χ. για παραβάσεις που αφορούν την λειτουργία του αποδίδει
καλύτερα από την επιβολή ποινής». 
Αυτή τη στιγμή στα δικαστήρια της πρωτεύουσας εκκρεμούν προς καθαρογραφή
δεκάδες χιλιάδες αποφάσεις. 
Νομοθετικές ρυθμίσεις για την αποσυμφόρηση των δικαστηρίων προωθεί ο κ.
Πετσάλνικος, ενώ το υπουργείο Δικαιοσύνης θα επεξεργαστεί και νομοσχέδιο για
την αυστηρότερη αντιμετώπιση εγκλημάτων με ρατσιστικά κίνητρα

«Οι περισσότερες στο Πρωτοδικείο της Αθήνας. Εκκρεμούν ήδη 46.000
αποφάσεις παρελθόντων ετών κι αυτό είναι πράγματι ένα μεγάλο πρόβλημα τόσο για
τους δικηγόρους όσο και για τους διαδίκους. Εάν για παράδειγμα παρέλθει η
τριετία από τη δημοσίευση της απόφασης και εξακολουθεί να μην έχει
καθαρογραφεί, τότε ο διάδικος χάνει το δεύτερο βαθμό δικαιοδοσίας του.
Υπάρχουν και τέτοιοι κίνδυνοι και οι δικηγόροι συνήθως επισπεύδουν από μόνοι
τους την καθαρογραφή, είτε φωτοτυπώντας το σχέδιο της απόφασης και των
πρακτικών για να καθαρογράψουν εκτός δικαστηρίων και να τα παραδώσουν μετά
στον αρμόδιο γραμματέα, είτε καταβάλλοντας το κόστος της καθαρογραφής σε
κάποιους υπαλλήλους για να επισπεύσουν. Θα υπάρξουν άμεσα μέτρα για αυτό το
ζήτημα και το σχέδιό μας είναι να χρηματοδοτήσουμε, με τη σελίδα, την
καθαρογραφή των εκκρεμουσών αποφάσεων. Θα είναι έξτρα αμοιβή για τους
δικαστικούς υπαλλήλους και υπολογίζουμε ότι μέσα σε πέντε μήνες το πρόβλημα θα
έχει αντιμετωπιστεί». 
Ο σχεδιασμός για την αναβάθμιση της δικαιοσύνης περνά αυτή τη στιγμή από
άλλα μέτρα; 
«Για την αναβάθμιση της λειτουργίας της δεν παίζουν ρόλο μόνο οι μεγάλες
πρωτοβουλίες, αλλά και η επίλυση προβλημάτων της απλής καθημερινότητας, όπως η
φρούρηση των δικαστικών μεγάρων, η καθαριότητα των χώρων κ.λπ. Με νομοθετική
ρύθμιση που ετοιμάσαμε παρέχεται η δυνατότητα της ανάθεσης σε ιδιώτες της
εξωτερικής φύλαξης των κτιρίων, του ηλεκτρονικού ελέγχου των εισερχομένων
(υπάρχουν σύγχρονα μηχανήματα επί παραδείγματι στο κτίριο του Εφετείου Αθηνών
που δεν λειτουργούν από έλλειψη προσωπικού), του έργου της καθαριότητας. 
Ακόμη αποφασίσαμε αλλαγές στην διαδικασία επιλογής των υποθηκοφυλάκων και των
συμβολαιογράφων και εξετάζονται αλλαγές στον τρόπο άσκησης των νέων
δικηγόρων». 
Τι μπορεί να αλλάξει στην άσκηση των δικηγόρων; 
«Θεωρώ ότι πρέπει να υπάρξει ένας καλύτερος τρόπος άσκησης. Η άσκηση
πρέπει να είναι ουσιαστική και να δίνει τα απαραίτητα εφόδια και κυρίως την
άμεση επαφή με την πράξη στους νέους που μετά τις νομικές σπουδές επιλέγουν να
ασκήσουν το λειτούργημα του δικηγόρου. Ο αρχικός σχεδιασμός για μια τέτοια
αλλαγή προβλέπει ο ασκούμενος στους 18 μήνες της άσκησης ν' αποκτά την
εμπειρία της πράξης ασκούμενος τρεις μήνες στο Πρωτοδικείο, τρεις μήνες στην
Εισαγγελία, άλλους τόσους στις υπηρεσίες της δημόσιας διοίκησης και μετά στο
δικηγορικό γραφείο. Αυτό βέβαια είναι θέμα που πρέπει να συζητηθεί κατεξοχήν
με τους δικηγορικούς συλλόγους, αλλά εκτιμώ ότι θα οδηγήσει σε αναβάθμιση της
άσκησης και ουσιαστικοποίησης των εξετάσεων». 
Και για τους συμβολαιογράφους, τι αλλαγές προβλέπονται; 
«Έχω ήδη σταματήσει τη διαδικασία διορισμού των υποθηκοφυλάκων "δι΄ επιλογής",
που ισχύει από το 1941 (!) και κατά την οποία εγένετο μόνο αξιολόγηση των
δικαιολογητικών. Οι κενές θέσεις υποθηκοφυλάκων αλλά και συμβολαιογράφων θα
πληρούνται μετά από γραπτές και μόνο εξετάσεις. Θα ακολουθείται διαδικασία
ανάλογη με τις γραπτές εξετάσεις του ΑΣΕΠ ή των Πανελλαδικών του υπουργείου
Παιδείας. Θεωρώ ότι και στον χώρο της δικαιοσύνης θα πρέπει να ισχύουν
διαδικασίες που εξασφαλίζουν απόλυτα την αξιοκρατία και τη διαφάνεια». 
<H3>Ανήκει στο παρελθόν η ένταση με την Εκκλησία
</H3>
Νέα πορεία στις σχέσεις του υπουργείου Δικαιοσύνης με την Εκκλησία επιχειρεί
να χαράξει ο κ. Πετσάλνικος, τονίζοντας ότι «η ένταση ανήκει στο παρελθόν».
Παράλληλα, ξεκαθαρίζει πως «ούτε σκέψη» υπάρχει για νομοθετικές αλλαγές σε
θέματα που αφορούν και την Εκκλησία, όπως ο υποχρεωτικός πολιτικός γάμος
κ.λπ., ενώ υπογραμμίζει ότι «οι πόρτες του υπουργείου είναι ανοιχτές» για
διάλογο με τον Αρχιεπίσκοπο Χριστόδουλο. 
Η κρίση με την Εκκλησία, κύριε υπουργέ, ανήκει στο παρελθόν για το
υπουργείο Δικαιοσύνης; 
Δεν νομίζω ότι υπήρχε κρίση, αλλά εάν υπήρξε κάποια ένταση, αυτή ανήκει πια
στο παρελθόν... 
Προτίθεστε να έχετε μια συνάντηση με τον Αρχιεπίσκοπο για ζητήματα κοινού
ενδιαφέροντος; 
Το έχω πει ήδη από την ανάληψη των καθηκόντων μου και ύστερα, μάλιστα, από τη
θερμότητα με την οποία μου εδόθησαν τα συγχαρητήρια κατά την ορκωμοσία μου από
τον Αρχιεπίσκοπο, ότι η πόρτα μας είναι πάντα ανοιχτή. Εάν υπάρχουν θέματα
κοινού ενδιαφέροντος, ευχαρίστως να τα συζητήσουμε όποτε θελήσει η Εκκλησία. 
Θα επιδιώξετε εσείς κάποια συνάντηση; 
Επαναλαμβάνω, εάν η Εκκλησία κρίνει ότι υπάρχουν θέματα κοινού ενδιαφέροντος,
θα συνεργαστούμε. Εκτός, βέβαια, από το ζήτημα της αναγραφής του θρησκεύματος
στις ταυτότητες. Είναι πλέον κοινή πεποίθηση ότι το θέμα αυτό έχει λήξει
οριστικά. 
Θέμα κοινού ενδιαφέροντος, επομένως, μπορεί να θεωρηθεί το ζήτημα του
υποχρεωτικού πολιτικού γάμου. Είχε ανακινηθεί κατά το πρόσφατο παρελθόν. 
Δεν υπάρχει ούτε σκέψη στο υπουργείο και στην κυβέρνηση για την
υποχρεωτικότητα του πολιτικού γάμου. Εκτιμώ ότι η θέσπιση στη δεκαετία του '
80 της δυνατότητας τέλεσης είτε θρησκευτικού είτε πολιτικού γάμου έδωσε τη
δυνατότητα της ελεύθερης επιλογής στους πολίτες αυτής της χώρας και δεν
υπάρχει κανένας λόγος να υπάρξει αλλαγή του σχετικού θεσμικού πλαισίου. Αυτό
είναι ξεκάθαρο από την πλευρά μου.

Για το ζήτημα της αποποινικοποίησης του προσηλυτισμού ισχύει το ίδιο; 
Δεν μας απασχολεί, ως υπουργείο, αυτό το θέμα. Όπως δεν υπάρχει σκέψη
μονομερούς απόφασης για κανένα άλλο θέμα που είναι αρμοδιότητας του υπουργείου
Δικαιοσύνης και αφορά τις σχέσεις με την Εκκλησία. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17245N082</ED>
<ID>
ID:302888

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N08&aa=2</URL></REF>


Article

<CATEGORY>vin04</CATEGORY>

 <H5>Τι καταγράφεται σε δημοσκόπηση της ΜRΒ
</H5><H2>«Ναι» στον διάλογο και τη συνεργασία
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Θετικά υποδέχεται η κοινωνία τις πρωτοβουλίες του γραμματέα του ΠΑΣΟΚ Κώστα
Λαλιώτη για τον διάλογο ανάμεσα στο ΠΑΣΟΚ και τα κόμματα της δημοκρατικής
αντιπολίτευσης, καθώς και τους κοινωνικούς φορείς. Αυτό καταγράφεται σε
δημοσκόπηση της MRB, η οποία δημοσιοποιήθηκε χθες από τον ίδιο τον γραμματέα
του Κινήματος. 
Σύμφωνα με τα στοιχεία της δημοσκόπησης η οποία είναι πανελλαδική και
πραγματοποιήθηκε μεταξύ 21 Νοεμβρίου και 4 Δεκεμβρίου, το 58,7% των
ερωτηθέντων οπαδών του ΠΑΣΟΚ επιθυμεί τον διάλογο με τις προοδευτικές δυνάμεις
ενώ το 57,1% δηλώνει υπέρ της συνεργασίας με τις δυνάμεις αυτές στις δημοτικές
και νομαρχιακές εκλογές. 
Οι ψηφοφόροι του ΠΑΣΟΚ ιεραρχούν και τις προτεραιότητες που πρέπει να δοθούν
στον διάλογο: το 71,8% θεωρεί ότι πρέπει να δοθεί προτεραιότητα στον διάλογο
με τους αγρότες, το 58,8% με τους συνταξιούχους, το 37,6% με τη ΓΣΕΕ, το 29%
με την Τοπική Αυτοδιοίκηση, το 15,9% με τις φοιτητικές οργανώσεις, και - εδώ
έχει σημασία - μόλις το 13,7% με την Εκκλησία, απόδειξη ότι η στάση της
κυβέρνησης στο θέμα των ταυτοτήτων επικροτείται. 
Σε ό,τι αφορά τους ψηφοφόρους των άλλων κομμάτων, πιο επιφυλακτικοί σε σχέση
με τον διάλογο είναι οι ψηφοφόροι του ΚΚΕ που οι αρνητικές τους απαντήσεις
ποικίλλουν μεταξύ 33% (για την Εκκλησία) και 19,1% (με την ΑΔΕΔΥ). Αντίθετα
πιο θετικά τοποθετημένοι είναι οι ψηφοφόροι του Συνασπισμού. 
Οι δικές τους αρνητικές απαντήσεις εκτείνονται μεταξύ του 10,7% (για τον
διάλογο με τους αγρότες) και του 34,6% για τον διάλογο με τις φοιτητικές
οργανώσεις). 
Σχετικά με τον διάλογο του ΠΑΣΟΚ με τα κόμματα της Αριστεράς, οι απαντήσεις
είναι πραγματικά αποκαλυπτικές: το 39,8% των ψηφοφόρων του ΚΚΕ τάσσεται υπέρ
του διαλόγου, ποσοστό που φτάνει στο 62% των ψηφοφόρων του Συνασπισμού. Οι
ψηφοφόροι του ΚΚΕ που απορρίπτουν τον διάλογο είναι στο 34%, ενώ του ΣΥΝ μόλις
το 14,8%. Ποσοστό που είναι λίγο πιο πάνω από τις αρνητικές απαντήσεις που
συγκεντρώνει ο διάλογος μεταξύ των ψηφοφόρων του ΠΑΣΟΚ - 11,7%. 
Δεύτερος γύρος 
Με βάση αυτά τα στοιχεία ο Κ. Λαλιώτης τόνισε ότι η πολιτική του διαλόγου που
έχει εγκαινιάσει το ΠΑΣΟΚ με τα κόμματα της δημοκρατικής αντιπολίτευσης και
τους κοινωνικούς φορείς δεν είναι κοντόφθαλμη και καιροσκοπική, αλλά αποτελεί
πολιτική επιλογή του Κινήματος και ζήτημα άμεσης προτεραιότητας. Ανέφερε δε
ότι το ΠΑΣΟΚ θα κινηθεί με βάση αυτή την πολιτική από εδώ και πέρα με στόχο
την επίτευξη των ευρύτερων δυνατών συγκλίσεων και συναινέσεων. «Αναζητούμε
αυτά που μας ενώνουν και προσδιορίζουμε και οριοθετούμε αυτά που μας
χωρίζουν», είπε ο κ. Λαλιώτης. Και προανήγγειλε ένα δεύτερο γύρο επαφών με
όλους, κόμματα και φορείς, το επόμενο διάστημα... 
Στο μεταξύ υπήρξε η πρώτη αντίδραση σε όλα αυτά - από την γραμματέα του ΚΚΕ
Αλ. Παπαρήγα. Η κ. Παπαρήγα υποστήριξε ότι «η συνεργασία που προτείνει ο κ.
Λαλιώτης αθωώνει την πολιτική ΠΑΣΟΚ και Ν.Δ.» και απέρριψε κάθε σκέψη
επ΄αυτού. «Θα επιδιώξουμε, είπε, συνεργασία με ανθρώπους που συνεργάζονται
μαζί μας και καταλαβαίνουν πως πρέπει να προχωρήσουμε σε καταδίκη της
πολιτικής του ΠΑΣΟΚ και της Ν.Δ.». 
* Επιστολή στην Κεντρική Επιτροπή του ΠΑΣΟΚ, που συνεδριάζει σήμερα στο
«Απόλλων Παλάς» στο Καβούρι, έστειλαν 14 νομάρχες που πρόσκεινται στο Κίνημα,
και συμπληρώνουν δεύτερη θητεία. Ζητούν να καταργηθεί το ασυμβίβαστο που
ισχύει και να τους επιτραπεί να είναι υποψήφιοι στις εκλογές του Οκτωβρίου.
Υπενθυμίζεται ότι το Ε.Γ. έλαβε απόφαση να μην καταργηθεί η σχετική
απαγόρευση... <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17245N083</ED>
<ID>
ID:302915

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N08&aa=3</URL></REF>


Article

<CATEGORY>vin06</CATEGORY>

 <H2>Η Ελλάδα στην... ουρά
</H2><H4>Χιλιάδες ταλαιπωρούνται κάθε μέρα σε ΙΚΑ, Νομαρχίες, νοσοκομεία, Εφορίες
</H4>
<AUTHOR>Η. ΓΕΩΡΓΑΚΗΣ
</AUTHOR>
<AUTHOR>Κ. ΠΕΤΡΟΠΟΥΛΟΥ
</AUTHOR>
<AUTHOR>ΧΡ. ΜΑΝΩΛΑΣ
</AUTHOR>
<AUTHOR>Μ. ΧΑΡΑΛΑΜΠΑΚΗΣ
</AUTHOR>

Η Πέτραινα κάθεται καρτερικά στο παγκάκι σε ένα διάδρομο του ΙΚΑ Καλλιθέας.
Είναι κουρασμένη, απογοητευμένη. Στοιβάζεται στην ουρά μαζί με εκατοντάδες
άλλους. Βρίσκεται ήδη τρεις ώρες σε αυτόν τον στενό διάδρομο και θα πρέπει να
περιμένει άλλες τρεις προκειμένου να πάρει το βιβλιάριό της.

Καθημερινό φαινόμενο. Στις ουρές η Ελλάδα αναστενάζει, χιλιάδες
ταλαιπωρούνται, λίγοι όμως προσφεύγουν στη Δικαιοσύνη

Είναι μόνο μία από τις χιλιάδες των πολιτών που έχουν υποστεί τον Γολγοθά της
ουράς στις δημόσιες υπηρεσίες. Χίλιοι οχτακόσιοι σαράντα συνάνθρωποί μας έχουν
προσφύγει στον Συνήγορο του Πολίτη ζητώντας την προστασία του από τη Δημόσια
Διοίκηση. Εκατόν δώδεκα πολίτες έχουν προσφύγει ακόμα και στη Δικαιοσύνη και
με αγωγές ζητούν αποζημίωση ύψους ακόμα και δεκάδων εκατομμυρίων για υλική
ζημιά που υπέστησαν περιμένοντας ατέλειωτες χαμένες ώρες μπροστά από τα γκισέ
δημόσιων υπηρεσιών. 
«Προσβολή της ανθρώπινης αξιοπρέπειας», «εκατοντάδες χαμένες εργατοώρες»,
ακόμα και «ζημιά στην υγεία τους από την πολύωρη ορθοστασία σε απαράδεκτους
χώρους που δεν πληρούν κανέναν από τους κανόνες υγιεινής». Έτσι περιγράφουν οι
ίδιοι, μεταξύ άλλων, την αντιμετώπιση της πολιτείας απέναντί τους. Η Νομαρχία
Αθηνών - Πειραιώς (το αρμόδιο τμήμα για τους μετανάστες) στην οδό Πειραιώς, η
Πολεοδομία Αμαρουσίου, και η Εφορία Καλλιθέας για τους ελεύθερους
επαγγελματίες (στην οδό Θησέως) είναι οι τρεις δημόσιες υπηρεσίες για τις
οποίες έχουν γίνεις οι περισσότερες καταγγελίες. Όχι ότι οι υπόλοιπες πάνε
πίσω. 
Το κεντρικό υποκατάστημα των ΕΛΤΑ στην Πλατεία Συντάγματος το επισκέπτονται
ημερησίως 6.000 πελάτες. Σύμφωνα με το οργανόγραμμα του οργανισμού,
απαιτούνται 48 υπάλληλοι προκειμένου να τους εξυπηρετήσουν. Ωστόσο, σύμφωνα με
στοιχεία του Συλλόγου Εργαζομένων ΕΛΤΑ, στο συγκεκριμένο υποκατάστημα
εργάζονται 30 έως 35. 
Το ίδιο το Σώμα Ελεγκτών Δημόσιας Διοίκησης, επανειλημμένως, στις τρεις
τελευταίες του εκθέσεις, έχει καταγγείλει τα νοσοκομεία και τις Εφορίες για τη
«μεγάλη χρονική καθυστέρηση στην εξυπηρέτηση των πολιτών». Έχουν διενεργηθεί
τα τελευταία χρόνια δεκαεννέα Ένορκες Διοικητικές Εξετάσεις για ανάλογες
υποθέσεις σε διάφορες υπηρεσίες. Στις τράπεζες επίσης σημειώνονται καθημερινά
ατέλειωτες ουρές. «Ο μόνος εκσυγχρονισμός που έχει γίνει στο συγκεκριμένο
θέμα», αναφέρει ο πρόεδρος της ΟΤΟΕ κ. Δημήτρης Κουσελάς, «είναι ότι η ώρα
αναμονής στην ουρά αναγράφεται στα χαρτάκια. Οι ταλαίπωροι πολίτες αντί να
περιμένουν όρθιοι κάθονται επί ώρες στις καρέκλες που έχουν τοποθετηθεί στις
τράπεζες. Η ταλαιπωρία είναι όμως μεγάλη για όλους». 
Σκανδαλίδης: Δεν είμαστε ευτυχείς 
«Είναι υπαρκτό το φαινόμενο», τονίζει ο υπουργός Εσωτερικών, Δημόσιας
Διοίκησης και Αποκέντρωσης κ. Κώστας Σκανδαλίδης, σχολιάζοντας τις αγωγές
πολιτών για τις ουρές. «Σε καμία περίπτωση δεν μας κάνει ευτυχείς. Η
προσπάθεια που γίνεται για την απλοποίηση των διαδικασιών και την αποκέντρωση
είναι η μοναδική γιατρειά στο πρόβλημα. Πιστεύω απολύτως ότι με τη δημιουργία
μέσα στο 2002 των 1.000 Κέντρων Εξυπηρέτησης του Πολίτη σε όλους τους δήμους
της χώρας και με την πλήρη ανάπτυξη της λειτουργίας τους μέχρι το 2003 οι
πολίτες θα εξυπηρετηθούν σε όλες τις συναλλαγές τους με το Δημόσιο, αφού θα
μπορούν να τις διεκπεραιώνουν, αν όχι από το σπίτι τους, τουλάχιστον από το
κοντινότερο στο σπίτι τους σημείο». 
Προς το παρόν το Κέντρο Εξυπηρέτησης Πολίτη του Συντάγματος, το ένα από τα
πέντε που λειτουργούν, δέχεται μόνο 400 επισκέπτες την ημέρα για να
διεκπεραιώσουν υποθέσεις τους. 
<H3>Πότε μπορείτε να υποβάλετε αγωγή
</H3>
Οι πολίτες που ταλαιπωρούνται στις «ουρές» μπορούν να υποβάλουν αγωγή εναντίον
του Δημοσίου διεκδικώντας χρηματική αποζημίωση. 
Όχι όμως σε όλες τις περιπτώσεις. 
Όπως εξηγεί ο δικηγόρος και σύμβουλος του Δικηγορικού Συλλόγου Αθηνών κ.
Νικόλας Κανελλόπουλος «σε ορισμένες ακραίες περιπτώσεις όπως αυτές που
πρόσφατα μετέδωσαν τα ΜΜΕ όπου πολίτες για να εξυπηρετηθούν συνωστίζονται σε
ουρές για δυο και τρεις ημέρες και υφίστανται απίστευτη ταλαιπωρία μπορεί το
δικαστήριο να αναγνωρίσει γενική υποχρέωση του κράτους για έγκαιρη και
ποιοτική εξυπηρέτηση του πολίτη και κατά συνέπεια αστική του ευθύνη για
παραλείψεις του». 
<H3>Στο ΙΚΑ σηκώνουν τα χέρια - έρχεται νέα ταλαιπωρία
</H3>
Μακρά αναμονή. Από τις 8 το πρωί έως το απόγευμα περίμενε στο ΙΚΑ Καλλιθέας η
70χρονη κ. Μαρία. «Πήρα και το πλεκτό μαζί. Τι άλλο να έκανα τόσες ώρες;»

Το ΙΚΑ στις ουρές αναστενάζει. Χιλιάδες Έλληνες αλλά και αλλοδαποί
ασφαλισμένοι συνωστίζονται στις ουρές αναμονής στα υποκαταστήματα του
ΙΚΑ(κυρίως στην περιοχή της Αττικής). 
Οι εκπρόσωποι των εργαζομένων στο ίδρυμα σηκώνουν τα «χέρια ψηλά» για τις
ουρές που σχηματίζονται καθημερινά σε υποκαταστήματα και απειλούν να
προχωρήσουν σε κινητοποιήσεις αν δεν γίνουν άμεσα προσλήψεις υπαλλήλων. Από
την πλευρά της η διοίκηση του ιδρύματος, με αφορμή την ταλαιπωρία των
ασφαλισμένων: 
-Τονίζει ότι τα υποκαταστήματα του ΙΚΑ λειτουργούν και το απόγευμα από τις
3.30 μ.μ. έως τις 6.30 μ.μ. 
-Καλεί τους αλλοδαπούς εργαζόμενους - που χρειάζονται βεβαιώσεις για τη
μονιμοποίηση της παραμονής τους στη χώρα μας - να προσέρχονται τις
απογευματινές ώρες. 
-Υπενθυμίζει ότι η θεώρηση των βιβλιαρίων ασθενείας για το έτος 2002 μπορούσε
να γίνει από τον Μάιο του 2001 μέχρι το τέλος του 2001. 
-Σημειώνει ότι από τον ερχόμενο Σεπτέμβριο όλοι οι ασφαλισμένοι θα παίρνουν
ταχυδρομικά στο σπίτι τους ή στο χώρο εργασίας τους το αυτοκόλλητο σήμα για
την ανανέωση των βιβλιαρίων ασθενείας (αποτέλεσμα της εγκατάστασης των νέων
πληροφοριακών συστημάτων). 
Για τα ένσημα 
Το φαινόμενο πάντως με τις ουρές αναμονής στον μεγαλύτερο ασφαλιστικό φορέα
της χώρας δεν πρόκειται να... εξαφανιστεί αφού σύντομα θα κληθούν και οι
εργοδότες να παραστούν για την έναρξη της νέας διαδικασίας με την κατάργηση
των ενσήμων. 
Η Πανελλήνια Ομοσπονδία Προσωπικού ΙΚΑ (ΠΟΣΕ-ΙΚΑ) σε σχετική της ανακοίνωση
παρατηρεί ότι αν δεν γίνουν προσλήψεις η ταλαιπωρία των ασφαλισμένων θα
συνεχιστεί, ενώ αφήνει ανοικτό το ενδεχομενο απεργιών. 
Ο πρόεδρος της ΠΟΣΕ-ΙΚΑ κ. Βασίλης Κόκαλης σημειώνει ότι σήμερα στο ΙΚΑ
υπάρχουν 4.000 κενές θέσεις υπαλλήλων και έτσι οι ουρές αναμονής θα συνεχίσουν
να υπάρχουν αν δεν υπάρξει άμεση αντιμετώπιση των κενών θέσεων σε προσωπικό. 
Από την πλευρά του ο πρόεδρος του συλλόγου εργαζομένων ΙΚΑ Αττικής κ. Νίκος
Χατζόπουλος παρατηρεί ότι η κατάσταση έχει φθάσει στο απροχώρητο αφού υπάρχουν
υποκαταστήματα όπου η έλλειψη προσωπικού φθάνει και το 60%. Μάλιστα ο κ.
Χατζόπουλος σημειώνει ότι υπάρχει κίνδυνος να «παγώσει» η προσπάθεια
λειτουργίας του Ολοκληρωμένου Πληροφοριακού Συστήματος στο ΙΚΑ αν δεν γίνουν
άμεσα προσλήψεις. 
Τέλος θα πρέπει να τονιστεί ότι ακόμη και η διαδικασία για τις 520 προσλήψεις
υπαλλήλων στο ΙΚΑ (εκ των οποίων οι 171 είναι στην Αθήνα) δεν έχει ακόμη προχωρήσει.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17245N101</ED>
<ID>
ID:302821

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N10&aa=1</URL></REF>


Article

<CATEGORY>vin06</CATEGORY>

 <H2>« Τα πάντα για να την σώσω»
</H2><H4>Πατέρας λαθρομετανάστης έφερε την κόρη του από το Ιράκ μέχρι το Ωνάσειο
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Πατέρας - κόρη. Χθες το πρωί, ο 33χρονος πατέρας ήθελε να μείνει κοντά στη
μικρή Σουχίντ «για να νιώθει κάποιον δικό της»

Η μικρή πάσχει από σπάνια συγγενή καρδιοπάθεια και χρειάζεται άμεση
χειρουργική επέμβαση. Από χθες το απόγευμα η μικρή νοσηλεύεται στην
Παιδοκαρδιολογική - Παιδοκαρδιοχειρουργική Κλινική του Ωνάσειου
Καρδιοχειρουργικού Κέντρου, όπου θα υποβληθεί σε όλες τις απαραίτητες
εξετάσεις και θα χειρουργηθεί. 
Ο πατέρας της ήταν αποφασισμένος να τη σώσει. Άφησε πίσω του τη γυναίκα και τα
άλλα τρία παιδιά του και μαζί με τη μικρή ξεκίνησαν για την Ευρώπη. Τα
νοσοκομεία στο Ιράκ δεν μπορούσαν να κάνουν τίποτα για τη μικρή Ιρόκε, όπως
χαϊδευτικά φωνάζουν τη Σουχίντ. Και οι γιατροί τούς είχαν πει πως η ελπίδα για
τη ζωή της βρισκόταν σε κάποιο νοσοκομείο της Ευρώπης. 
Το ταξίδι πατέρα και κόρης άρχισε από την Τουρκία. Μαζί με άλλους συμπατριώτες
τους, μπήκαν σε ένα μικρό πλοίο. Προορισμός τους ήταν η Ιταλία. Από εκεί, ο
33χρονος πατέρας ήλπιζε πως θα βρει τρόπο για να φθάσει στην Αγγλία, όπου ζουν
κάποιοι συγγενείς τους. Όμως οι Τούρκοι δουλέμποροι, τους οποίους εμπιστεύθηκε
για τη μεταφορά τους, φαίνεται πως είχαν χαράξει άλλη πορεία. 
Τέσσερις ημέρες έμειναν στη θάλασσα. Και κάθε φορά που ρωτούσαν, η απάντηση
ήταν η ίδια. «Σε έξι ώρες φθάνουμε Ιταλία»... Τελικά φαίνεται πως οι
δουλέμποροι δεν τα βρήκαν στη μοιρασιά των χρημάτων. Διαφώνησαν με τον
καπετάνιο του πλοίου ο οποίος άλλαξε πορεία, ξεκινώντας για τη Λιβύη. 
Ανοικτά της Ιεράπετρας, στη Νότια Κρήτη, εντοπίστηκε το δουλεμπορικό. Με
ελικόπτερο οι πρόσφυγες μεταφέρονται στη στεριά. Έτσι, από τις 3 Ιανουαρίου η
μικρή Σουχίντ, με το νούμερο 79 κατά την αρίθμηση των λαθρομεταναστών,
νοσηλευόταν στην Καρδιολογική Κλινική του Νοσοκομείου Ιεράπετρας. 
«Κάθε φορά που κουράζεται, παρουσιάζει κυάνωση. Προς το παρόν πάντως η
κατάστασή της είναι καλή», είπε ο διευθυντής της Κλινικής κ. Παναγιώτης
Στασινός, ο οποίος παρέλαβε πρώτος την οκτάχρονη Σουχίντ. 
Τα έξοδα μεταφοράς, νοσηλείας και παραμονής στην Αθήνα της μικρής και του
πατέρα της έχει αναλάβει το Κέντρο Ελέγχου Ειδικών Λοιμώξεων. 
<H3>Πρόβλημα εκ γεννετής
</H3>
«Το ταξίδι αυτό δεν είχε κανένα άλλο σκοπό παρά μόνο να σωθεί η μικρή.
Από την ώρα που γεννήθηκε, ξέραμε ότι είχε σοβαρό πρόβλημα με την καρδιά της
και οι γιατροί στο Ιράκ δεν μπορούσαν να κάνουν τίποτα». Όπως λέει ο Σάλεχ
Μοχάμεντ Σαλίμπ, πατέρας της Σουχίντ, ήταν αποφασισμένος να ρισκάρει τα πάντα
για να σώσει τη μικρή. Ξεκίνησε χωρίς να έχει τίποτα, αφήνοντας πίσω την έγκυο
γυναίκα του και τους τρεις γιους τους. Ο αρχικός προορισμός τού ταξιδιού τους
ήταν η Ιταλία. Από εκεί, ήλπιζε πως θα βρει κάποιο τρόπο για να φθάσει την
Αγγλία όπου ζουν κάποιοι συγγενείς τους.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17245N111</ED>
<ID>
ID:302822

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N11&aa=1</URL></REF>


Article

<CATEGORY>vin06</CATEGORY>

 <H2>Ένταση και κατηγορίες στη δίκη για τον «Άγιο Στυλιανό»
</H2>
ΘΕΣΣΑΛΟΝΙΚΗ 
Γραφείο Βόρειας Ελλάδας 
Δριμύ κατηγορώ εις βάρος τόσο των θετών του γονέων όσο και της φυσικής του
μητέρας εξαπέλυσε χθες, κατά τη διάρκεια της κατάθεσής του στο Τριμελές
Εφετείο Κακουργημάτων, ο γιος του πρώην εφέτη Δανιήλ Δανιήλ 34χρονος Σάββας
Ναβροζίδης, που υιοθετήθηκε παράνομα το 1968 μέσω του ιδρύματος «Άγιος
Στυλιανός». Ωστόσο και χθες επικράτησε ένταση, στο περιθώριο της διαδικασίας,
καθώς συγγενής της μητέρας του 34χρονου κατέθεσε μήνυση εις βάρος του
καταγγέλλοντας ότι του επιτέθηκε. Στην κατάθεσή του ο Σάββας Ναβροζίδης, ο
οποίος πρώτος πληροφορήθηκε από τη μητέρα του Ελένη Καλογεροπούλου ότι έχει
υιοθετηθεί παράνομα, απευθύνθηκε στη θετή του μητέρα Φωτεινή Ναβροζίδου, που
είναι στο εδώλιο του κατηγορουμένου. «Δεν θέλω να τιμωρηθεί, το μόνο που θέλω
ακόμη και σήμερα είναι να μάθω την αλήθεια», είπε, επιμένοντας πως «η θετή μου
μητέρα γνώριζε από την αρχή ότι ήμουν κλεμμένο παιδί». Υποστήριξε επίσης ότι
και η φυσική του μητέρα όταν του μετέφερε το σκάνδαλο δεν τον δέχτηκε κοντά
της. 
Εντύπωση πάντως προκάλεσε χθες ο συλλογισμός που έκανε κατά την κατάθεσή του ο
34χρονος, με αφορμή την απαλλαγή και άλλων δύο κατηγορουμένων από τον «Άγιο
Στυλιανό», λόγω παραγραφής των αδικημάτων. «Δεν φταίνε αυτοί για τους οποίους
παραγράφηκε, δεν φταίνε οι παρόντες κατηγορούμενοι όπως λένε, δεν φταίει
κανένας, άρα λοιπόν εγώ σηκώθηκα και έφυγα μόνος μου από το μαιευτήριο,
περπάτησα, πήγα στην Κατερίνη, βρήκα τους θετούς μου γονείς και τους ζήτησα να
με υιοθετήσουν», είπε σκωπτικά ο βασικός μάρτυρας της υπόθεσης. Τον ίδιο
πάντως τον κατήγγειλε ο θείος του (γαμπρό της μητέρας του) Βασίλης Τσιβούλη
πως του επιτέθηκε χτυπώντας τον με το πόδι στο κυλικείο των δικαστηρίων,
συνοδευόμενος από τον αδερφό του κ. Δανιήλ. 
Μάλιστα το επεισόδιο αναφέρθηκε στον εισαγγελέα υπηρεσίας, στον οποίο ο κ.
Τσιβούλης υποστήριξε: «Με απείλησαν για την κατάθεση που θα δώσω εγώ και η
σύζυγός μου». 
Ο εισαγγελέας ζήτησε ο καταγγέλλων να εξεταστεί από ιατροδικαστή και να
καταθέσει μήνυση εις βάρος τους, πράγμα που έγινε χθες το μεσημέρι στο
Αστυνομικό Τμήμα Πλατείας Δημοκρατίας. Η ακροαματική διαδικασία συνεχίζεται σήμερα.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17245N112</ED>
<ID>
ID:302867

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N11&aa=2</URL></REF>


Article

<CATEGORY>vin06</CATEGORY>

 <H2>Διχασμένοι για την αξιολόγηση
</H2><H4>Ψηφίστηκε μετ' εμποδίων η διάταξη για τους εκπαιδευτικούς
</H4>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Μετ' εμποδίων ψηφίστηκε χθες από τη Βουλή (137 υπέρ - 130 κατά) ο τρόπος
αξιολόγησης των εκπαιδευτικών, ενώ άλλη διάταξη του ιδίου νομοσχεδίου για τους
ιδιωτικούς καθηγητές μετατέθηκε για να ψηφιστεί την ερχόμενη Τρίτη, έπειτα από
αίτημα που υπέβαλε η Νέα Δημοκρατία.

Η κρίσιμη απόφαση για τη διαδικασία απόλυσης των ιδιωτικών εκπαιδευτικών θα
ληφθεί την Τρίτη, έπειτα από αίτημα της Ν.Δ. Η φωτογραφία είναι από την
τελευταία κινητοποίηση των καθηγητών για το θέμα

Κατά τη διάρκεια όμως της χθεσινής ονομαστικής ψηφοφορίας απουσίαζαν 20
βουλευτές του ΠΑΣΟΚ. Απ' αυτούς οι έξι, που εκλέγονται στους Νομούς Ηρακλείου
και Λασιθίου (κ.κ. Στ. Βρέντζος, Φ. Ιωαννίδης, Μ. Καρχιμάκης, Στ.
Ματζαπετάκης, Μ. Στρατάκης και Ευαγγελία Σχοιναράκη- Ηλιάκη), με κοινή
ανακοίνωση αιτιολόγησαν την απουσία τους ως ένδειξη διαμαρτυρίας επειδή δεν
ιδρύεται μεταβατική έδρα του Εφετείου στο Ηράκλειο της Κρήτης. Και από τους
άλλους 14 βουλευτές ως αδικαιολογήτως απόντες θεωρήθηκαν, από στελέχη της
Κοινοβουλευτικής Ομάδας, ο κ. Γ. Αρσένης και η κ. Ελισάβετ Παπαζώη. 
Από την πλευρά της πάντως η Νέα Δημοκρατία έκανε λόγο για οριακή
κοινοβουλευτική πλειοψηφία, με συνέπεια ο κοινοβουλευτικός εκπρόσωπος κ. Πρ.
Παυλόπουλος να υποστηρίξει πως «το νομοσχέδιο θα αποσυρθεί όταν το κόμμα του
γίνει κυβέρνηση». 
Η χθεσινή συνεδρίαση της Βουλής ωστόσο «σημαδεύτηκε» από την έντονη συζήτηση
γύρω από την τροπολογία του υπουργείου, που αναφέρεται στη διαδικασία απόλυσης
των ιδιωτικών εκπαιδευτικών. 
Ο επίτιμος πρόεδρος της Νέας Δημοκρατίας κ. Κωνσταντίνος Μητσοτάκης
κατηγόρησε την κυβέρνηση ότι προσπαθεί να κρατικοποιήσει την ιδιωτική
εκπαίδευση και πως υπόκειται στους εκβιασμούς μιας συντεχνιακής λογικής: «Ο
Ανδρέας Παπανδρέου είχε προσωπικότητα και μπορούσε να πει όχι, ενώ ο Σημίτης
δεν έχει», είπε. Και έσπευσε να αναφερθεί στη συγχώνευση της Εθνικής με την
Alpha λέγοντας: «Έχει δίκιο ο κ. Καρατζάς όταν λέει πως δεν γίνονται
κομματικοί διορισμοί, αλλά είναι βέβαιον ότι στην Εθνική Τράπεζα το προσωπικό
υπόκειται στον στυγνό κομματικό έλεγχο. Τελικά κάνουμε ιδιωτικοποίηση της
Εθνικής ή κρατικοποίηση της Alpha;».

«Το μόνο που δεν ίσχυσε είναι η συναλλαγή μας με οποιαδήποτε συντεχνία»,
απάντησε ο υπουργός Παιδείας κ. Πέτρος Ευθυμίου. Και πρόσθεσε ότι η ρύθμιση
δημιουργεί σαφές πεδίο στην ιδιωτική εκπαίδευση, δεν θίγει το διευθυντικό
δικαίωμα, ενώ διασφαλίζει τα δικαιώματα των εργαζομένων. Και συμπλήρωσε ότι το
ΠΑΣΟΚ και επί Ανδρέα Παπανδρέου και επί Σημίτη φροντίζει να υποτάσσεται μόνο
προς το συμφέρον του τόπου. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17245N121</ED>
<ID>
ID:302823

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N12&aa=1</URL></REF>


Article

<CATEGORY>vin06</CATEGORY>

 <H2>Δεύτερο «απολυτήριο» σε απόστρατους
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«ΔΕΥΤΕΡΟ» απολυτήριο δίνει ο υπουργός Άμυνας κ. Γ. Παπαντωνίου σε εκατοντάδες
απόστρατους αξιωματικούς, ενώ επαναφέρει ισάριθμους με νέους κανονισμούς και
προϋποθέσεις. 
Παράλληλα, εμπλουτίζει το «κοινωνικό πακέτο» για τη θητεία με τη θέσπιση πέραν
της βελτίωσης του μισθού και ειδικών πρόσθετων αδειών για τους οικονομικά
ασθενέστερους στρατιώτες. 
Η πρώτη ρύθμιση για τους απόστρατους θέτει περιορισμούς τόσο στην ανάκληση
υπέργηρων αποστράτων στο Στράτευμα όσο και στην ανεξέλεγκτη παραμονή τους στην
υπηρεσία. Συγκεκριμένα, με απόφαση που υπέγραψε ο κ. Παπαντωνίου, για τις
περίπου 600 θέσεις που καλύπτουν ανακαλούμενοι στην υπηρεσία αξιωματικοί και
υπαξιωματικοί θα ισχύσουν πλέον: 
* Πρώτον, αποκλείονται της ανάκλησης όσοι έχουν αποστρατευθεί πριν από
τρία ή περισσότερα χρόνια. 
* Δεύτερον, αποκλείονται όσοι έχουν παραιτηθεί από το Στράτευμα για να
λάβουν μέρος στις δημοτικές, εθνικές ή ευρωπαϊκές εκλογές. 
* Τρίτον, οι ανακαλούμενοι θα υπηρετούν 2 (συν ένα) χρόνια αν είναι
ανώτατοι και 3 (συν ένα) όλοι υπόλοιποι αξιωματικοί και υπαξιωματικοί. 
* Τέταρτον: Για όσους πρόκειται να υπηρετήσουν στις ειδικές θέσεις που
προβλέπονται για την παλλαϊκή άμυνα (ο θεσμός έχει ενεργοποιηθεί σε πάρα πολύ
μικρό βαθμό) ισχύουν ειδικοί όροι. 
* Πέμπτον, όσοι έχουν ήδη ανακληθεί με προηγούμενες αποφάσεις θα
υπαχθούν στο νέο καθεστώς και από τις επόμενες ημέρες θα... απολυθούν ξανά. 
Το υπουργείο Άμυνας δεν ήταν σε θέση να προσδιορίσει τον αριθμό που θα φύγουν
αμέσως. Συνολικά υπάρχουν θέσεις στον Στρατό Ξηράς (350), στο Ναυτικό (70) και
στην Αεροπορία (170) ή σε ΝΠΔΔ της ευθύνης τους. Αμέσως οι θέσεις θα καλυφθούν
με άλλους απόστρατους με νέες επιλογές απ' τον υπουργό. 
Άδειες 
Στο μεταξύ ο κ. Γ. Παπαντωνίου με συνέντευξή του στην ΕΡΤ ανέφερε ότι το
πακέτο κοινωνικών μέτρων που επεξεργάζεται για τους οικονομικά ασθενέστερους
στρατιώτες θα περιλάβει και παροχή πρόσθετων ημερών αδείας. 
Αυξημένο μισθό ­ άγνωστο ακόμα τι ύψους ­ και διάφορες παροχές (άδειες,
διευκολύνσεις στις μετακινήσεις κ.λπ.) θα πάρουν 12.000 - 25.000 άποροι και
οικονομικά ασθενέστεροι νέοι που υπηρετούν. 
Το μέτρο θα αρχίσει να ισχύει από τον Σεπτέμβριο και αφού πρώτα θα
εξασφαλισθούν τα χρήματα απ' την αξιοποίηση στρατοπέδων που βρίσκονται σε
πόλεις και εγκαταλειφθούν. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17245N122</ED>
<ID>
ID:302868

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N12&aa=2</URL></REF>


Article

<CATEGORY>vin06</CATEGORY>

 <H2>Ανοίγει η Ιατρική Αθήνας
</H2>
Ανοίγει από σήμερα η Ιατρική Σχολή της Αθήνας που παρέμενε κλειστή εδώ και
αρκετόν καιρό καθώς οι πανεπιστημιακοί γιατροί, που αντιδρούν στο νομοσχέδιο
του υπουργείου Υγείας για τη μορφή της απασχόλησής τους, αποφάσισαν χθες να
επιστρέψουν στα εκπαιδευτικά τους καθήκοντα και να απέχουν μόνο από το κλινικό
τους έργο. Οι φοιτητές της Αθήνας όμως ­ και λιγότερο της Θεσσαλονίκης, όπου η
Ιατρική Σχολή θα παραμείνει κλειστή έως τις 24 Ιανουαρίου ­ αντιμετωπίζουν
πλέον πρόβλημα, ειδικά αυτοί που σπουδάζουν στα δύο τελευταία έτη. Εξαιτίας
των αλλεπάλληλων κινητοποιήσεων από τον περασμένο Ιούνιο πολλά μαθήματα
χάθηκαν. Το 5ο έτος που θα έπρεπε να έχει ξεκινήσει από τον Σεπτέμβριο έχει
κάνει εφέτος μόλις 2 εβδομάδες μάθημα ενώ το 6ο έτος δεν έχει ξεκινήσει ακόμα
­ με ό,τι αυτό συνεπάγεται για την ποιότητα των ιατρικών σπουδών... <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17245N123</ED>
<ID>
ID:302898

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N12&aa=3</URL></REF>


Article

<CATEGORY>vin06</CATEGORY>

 <H2>Αναταραχή πάλι στα ΤΕΙ λόγω ανωτατοποίησης
</H2>
Νέα αναταραχή προετοιμάζεται στον χώρο των ΤΕΙ εξαιτίας της ανωτατοποίησης. Οι
καθηγητές του ΤΕΙ Θεσσαλονίκης αποφάσισαν χθες να βάλουν «λουκέτο» στο ίδρυμα
από την ερχόμενη Δευτέρα και να μη διενεργήσουν τις προγραμματισμένες
εξετάσεις των σπουδαστών, διαμαρτυρόμενοι για τον τρόπο εξέλιξης του
διδακτικού προσωπικού και χαρακτηρίζοντας την ανωτατοποίηση «ψευδεπίγραφη». 
Μάλιστα οι καθηγητές, όπως αναφέρει ο πρόεδρος του συλλόγου τους κ. Νικ.
Φολίνας, αποφάσισαν να δώσουν στην κινητοποίησή τους τη μορφή της κατάληψης
και να μην αφήσουν να μπει στο ΤΕΙ κανείς άλλος εκτός από τους... σταβλίτες,
προκειμένου να δώσουν τροφή στα ζώα που βρίσκονται στις εγκαταστάσεις του
Τμήματος Ζωικής Παραγωγής. 
Κλειστό επ' αόριστον

Το ΤΕΙ Θεσσαλονίκης θα παραμείνει κλειστό επ' αόριστον, αλλά κάθε λίγες ημέρες
ο σύλλογος των καθηγητών θα συνεδριάζει προκειμένου να αποφασίζει τις επόμενες
κινήσεις του. 
Αλλά και τα ΤΕΙ του Πειραιά και της Πάτρας, λέει στα «ΝΕΑ» ο καθηγητής του ΤΕΙ
Πειραιά κ.Κ. Κουλούρης, προετοιμάζονται για νέο γύρο κινητοποιήσεων και έχουν
προγραμματίσει γενικές συνελεύσεις τις επόμενες ημέρες, στις οποίες θα
συζητήσουν το ενδεχόμενο να ακολουθήσουν την πρακτική του ΤΕΙ Θεσσαλονίκης. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17245N124</ED>
<ID>
ID:302922

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N12&aa=4</URL></REF>


Article

<CATEGORY>vin06</CATEGORY>

 <H2>«Ξηλώνουν» την αγορά
</H2><H4>Το δεύτερο εξάμηνο του 2002 θα αρχίσουν τα έργα στου Ρέντη </H4>
Στην κατεδάφιση τμήματος της κρεαταγοράς του Ρέντη προσανατολίζονται οι
συναρμόδιοι υπουργοί και την ανάπτυξη νέου σύγχρονου συγκροτήματος. Μέχρι τότε
αναμένεται να υπάρξουν βελτιώσεις με προσωρινές παρεμβάσεις στους χώρους των
καταστημάτων που λειτουργούν σήμερα.

Στου Ρέντη. Χθες δούλεψε... σκούπα και μπουλντόζα μη τυχόν και επαναληφθεί
επιθεώρηση των κοινοτικών

Τη Δευτέρα πραγματοποιείται σύσκεψη υπό την προεδρία του υπουργού Ανάπτυξης κ.
Α. Τσοχατζόπουλου προκειμένου να αποσαφηνιστεί το θέμα των αρμοδιοτήτων για
τους ελέγχους στον ΟΚΑ (Οργανισμός Κεντρικής Αγοράς). 
Ήδη, όπως έγραψαν «ΤΑ ΝΕΑ», για την καινούργια αγορά έχουν δεσμευθεί 4,3 δισ.
δραχμές από το Γ' ΚΠΣ, αλλά υπάρχουν προβλήματα (ιδιοκτησιακά, κ.λπ.) στον
χώρο της παλιάς λαχαναγοράς. 
Ο υφυπουργός Ανάπτυξης (τομέας Εμπορίου) κ. Χρ. Θεοδώρου συναντήθηκε χθες το
απόγευμα με τους εκπροσώπους των χονδρεμπόρων κρεάτων, αλλά και των κρεοπωλών
Αττικής και Πειραιά. 
Χθες πάντως δούλεψε... σκούπα στην Κεντρική Αγορά, από τον φόβο μη τυχόν
επαναληφθεί επιθεώρηση των κοινοτικών. 
Πάντως, μέχρι να λειτουργήσει το καινούργιο κτίριο της κρεαταγοράς, αναμένεται
να υπάρξουν βελτιώσεις με επιμέρους προσωρινές παρεμβάσεις στους χώρους των
καταστημάτων που λειτουργούν σήμερα. 
Όπως επισημαίνει ο υφυπουργός Ανάπτυξης, «η υγεία των ανθρώπων που ζουν στο
Λεκανοπέδιο δεν διατρέχει κανέναν κίνδυνο, γιατί οι κτηνίατροι και ο ΕΦΕΤ όλο
αυτό το διάστημα διενεργούν τους ελέγχους που χρειάζονται και το κρέας
διατίθεται στον κόσμο χωρίς να υπάρχει κανένα πρόβλημα». 
Σε καμιά περίπτωση δεν υπάρχει θέμα απειλής της δημόσιας υγείας, τόνισε ο
υπουργός Τύπου κ. Χρ. Πρωτόπαπας, αναφέροντας ότι «στο δεύτερο εξάμηνο του
2002 θα είμαστε στη φάση της έναρξης των έργων, για τη λειτουργία των νέων
εγκαταστάσεων της αγοράς». <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17245N131</ED>
<ID>
ID:302824

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N13&aa=1</URL></REF>


Article

<CATEGORY>vin06</CATEGORY>

 <H2>Τα 20 χρόνια έσβησαν τις παρανομίες
</H2>
Οι τραγικές εικόνες της 7ης Σεπτεμβρίου 1999, όταν ο Εγκέλαδος σκόρπιζε τον
θάνατο στην Αττική, δεν έχουν σβηστεί από τη μνήμη μας. 
Η πολυκατοικία της οδού Ψυχάρη, στη Μεταμόρφωση, από τα συντρίμμια της οποίας
ανασύρθηκαν 16 πτώματα και πολλοί τραυματίες, αποδείχθηκε ένα από τα πλέον
αναξιόπιστα κτίρια. 
Οι κακοτεχνίες, όπως διαπιστώθηκε εκ των υστέρων, ήταν αδικαιολόγητα πολλές.
Ωστόσο ο Ποινικός Κώδικας πήρε... το μέρος των κατηγορουμένων ­ του πολιτικού
μηχανικού, του εργολάβου και των ιδιοκτητών του οικοπέδου ­ καθώς, λόγω
παραγραφής των αδικημάτων, δεν επιτρέπει την παραπομπή τους σε δίκη. 
Με το υπ'αριθμ. 5656/01 βούλευμα του Συμβουλίου Πλημμελειοδικών Αθηνών παύει
οριστικά η εις βάρος τους ποινική δίωξη, αφού έχει παρέλθει 20ετία από την
ολοκλήρωση της ανέγερσης της οικοδομής και συνεπώς έχουν παραγραφεί τα
κακουργήματα. Τα αδικήματα (ανθρωποκτονία από πρόθεση με ενδεχόμενο δόλο,
επικίνδυνη σωματική βλάβη κατά συρροήν και παραβίαση κανόνων οικοδομικής),
τελέστηκαν την περίοδο 1979-80, όταν χτίστηκε η συγκεκριμένη πολυκατοικία.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17245N132</ED>
<ID>
ID:302869

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N13&aa=2</URL></REF>


Article

<CATEGORY>vin06</CATEGORY>

 <H2>Διαμαρτυρία δικαστών - εισαγγελέων
</H2>
Να μην προωθηθεί προς ψήφιση στη Βουλή νομοθετική διάταξη που απαγορεύει στους
δικαστικούς λειτουργούς να αναλαμβάνουν καθήκοντα δικαστικών αντιπροσώπων στις
εκλογές των συνδικαλιστικών οργανώσεων, ζητεί η Ένωση Δικαστικών και
Εισαγγελέων, εκφράζοντας τη διαμαρτυρία της για σχετική πρόταση νόμου που
επεξεργάζεται το υπουργείο Δικαιοσύνης. 
Η επίμαχη νομοθετική πρόταση ακολουθεί την αναθεώρηση του άρθρου 89 του
Συντάγματος, με την οποία απαγορεύεται πλέον στους δικαστικούς λειτουργούς
«κάθε άλλη μισθωτή υπηρεσία». Κατά την ΕΔΕ, η αναθεωρημένη διάταξη δεν μπορεί
να ερμηνεύεται με τέτοιο τρόπο που να απαγορεύει και την παρουσία των
δικαστικών ως αντιπροσώπων στις συνδικαλιστικές εκλογές.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17245N133</ED>
<ID>
ID:302899

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N13&aa=3</URL></REF>


Article

<CATEGORY>vin06</CATEGORY>

 <H2>Στα δικαστήρια γιατί βούλιαξε το φουσκωτό
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας 
Ερασιτέχνης ψαράς στρέφεται δικαστικά εναντίον εταιρείας σκαφών, επειδή
αγόρασε φουσκωτό που βούλιαξε σε τρικυμία και έγινε αιτία να πνιγούν δύο φίλοι
του, τον Απρίλιο του 1999. Ο μοναδικός διασωθείς του ναυαγίου υποστηρίζει σε
αίτηση ασφαλιστικών μέτρων που κατέθεσε στο Μονομελές Πρωτοδικείο
Θεσσαλονίκης, ότι οι υπεύθυνοι της εταιρείας του έκαναν λόγο για ιδιαίτερη
ανθεκτικότητα του συγκεκριμένου σκάφους. 
Την αίτηση, που συζητήθηκε χθες στο Πρωτοδικείο Θεσσαλονίκης, κατέθεσε ο
Νικόλαος Κουλακίδης, ο οποίος στις 18 Απριλίου του 1999 είχε διασωθεί όταν τον
εντόπισαν ψαράδες αλιευτικού στη θαλάσσια περιοχή της Ιερισσού Χαλκιδικής. Την
ημέρα εκείνη είχαν πνιγεί οι φίλοι του Βασίλης Σωτήρογλου και Νικόλαος
Γιαλτίδης, καθώς από τα κύματα η εξωλέμβιος πήρε νερά και βούλιαξε, όπως
αναφέρει στην αίτησή του. 
Επισημαίνει μάλιστα, στα ασφαλιστικά μέτρα, πως όταν αγόρασε τη συγκεκριμένη
εξωλέμβιο από την εταιρεία Μαρίνκο ΕΠΕ τον διαβεβαίωσαν πως «χαρακτηριστικό
της είναι ότι παραμένει αβύθιστη ακόμη και στην περίπτωση εισροής υδάτων στο
εσωτερικό της», όπως αναφέρεται στην αίτηση. Ωστόσο, υποστηρίζει, το αντίθετο
αποδείχθηκε κατά τη διάρκεια του ναυαγίου και γι' αυτό διεκδικεί το ποσό των
23 εκατομμυρίων δραχμών ως αποζημίωση από την εταιρεία. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17245N134</ED>
<ID>
ID:302923

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N13&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΓΙΩΡΓΟΣ ΠΑΠΑΔΑΚΗΣ
</H2><H4>Ξεκινάω την ημέρα μου με μία μεγάλη παρέα
</H4>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΔΗΜΟΣΙΟΓΡΑΦΟΣ

Είναι από τους πλέον δημοφιλείς της μικρής οθόνης. Ο Γιώργος Παπαδάκης, ο
οποίος παρουσιάζει εδώ και έντεκα χρόνια την πρωινή εκπομπή του Antenna
«Καλημέρα Ελλάδα», πιστεύει ότι το τηλεοπτικό κοινό έχει θετική γνώμη για τον
εαυτό του επειδή είναι ειλικρινής, αξιοπρεπής και διατηρεί αντιτηλεοπτική
σχέση μαζί του. 
Πάντως, αυτό κυρίως που τον κουράζει κάθε πρωί είναι το... μακιγιάζ και
όταν θα πρέπει να αρχίσει την ημέρα του με άσχημες ειδήσεις. 
Έντεκα χρόνια λέτε «Καλημέρα Ελλάδα». Το μεγάλο σας κέρδος; 
Να μπορώ να ξεκινάω την ημέρα μου με μια μεγάλη παρέα. 
Για ποιο λόγο πιστεύετε ότι ο κόσμος έχει θετική άποψη για σας; 
Νομίζω ότι έχω μια ειλικρινή, αξιοπρεπή και αντιτηλεοπτική σχέση μαζί του που
δοκιμάστηκε στα δύσκολα και στα εύκολα, τα μικρά και τα μεγάλα, με σεβασμό,
απλότητα, χιούμορ και ευθύτητα. 
Και πού οφείλεται το μικρό ποσοστό αρνητικής γνώμης που έχουν; 
Στους συγγενείς των συναδέλφων μου που κάνουν εκπομπή την ίδια ώρα σε άλλα
κανάλια. 
Έντεκα χρόνια στην ίδια... πρωινή θέση. Τι σας έχει κουράσει; 
Το μακιγιάζ και όταν υποχρεωτικά θα πρέπει να ξεκινήσω την ημέρα μου με
άσχημες ειδήσεις. 
Η ανασφάλεια είναι στοιχείο του χαρακτήρα σας; 
Ναι είναι, και αλίμονο εάν δεν ήταν. Τότε θα είχα την ψευδαίσθηση πως είμαι
και τα κάνω όλα τέλεια. 
Τι σας λένε τα παιδιά σας όταν κάποιες φορές βγαίνετε στον αέρα με νεύρα; 
Ευτυχώς ή δυστυχώς λόγω του σχολείου και της ώρας ελάχιστες φορές με έχουν δει
στην τηλεόραση. Κάποιες φορές βέβαια κάνω λάιβ σόου με νεύρα στο σπίτι. 
Οι κόντρες πόσο σάς αγγίζουν; 
Κόντρα πλακέ, κόντρα φιλέτο, κόντρες με τη μηχανή μου ποτέ, κάτι τέτοιο
προφανώς θα εννοείτε. 
Έχετε σκεφθεί ποτέ να τα παρατήσετε ή να αλλάξετε τηλεοπτικό στρατόπεδο; 
Θα τα παρατήσω όταν αντιληφθώ πως δεν έχω δυνάμεις να συνεχίσω ή ότι ο
ενθουσιασμός και το μεράκι μου στερέψανε. Όσο για να αλλάξω σταθμό, έχετε
καμιά καλή ιδέα ή πρόταση; 
Φοβάστε την επόμενη ημέρα; 
Δεν τη φοβάμαι, την υπολογίζω. 
Τι έχετε κρατήσει απο το «Τρεις στον αέρα»; 
Τη μαγεία της τηλεοπτικής αρχής χωρίς μετρήσεις, παράθυρα και TV star. 
Από την τότε συνεργασία σας με τη Σεμίνα Διγενή και τον Νάσο Αθανασίου; 
Τα καλύτερα και πάνω απ' όλα τη βοήθεια που μου προσφέρανε, αλλά και την
παρέα, τα ξενύχτια, την αγωνία, τη δημιουργικότητα. 
Ο άνθρωπος που σας βοήθησε στα πρώτα επαγγελματικά βήματα; 
Παντελής Τρογάδης. Μεγάλος δάσκαλος και άνθρωπος. Αλλά και όλοι εκείνοι που με
την αμφισβήτησή τους με έκαναν να πεισμώσω. 
Σε ποιον θα λέγατε σήμερα ευχαριστώ; 
Στη γυναίκα μου, τα παιδιά μου και τον κόσμο που στηρίζει τη δουλειά μου. 
Σε ποιον θα βγάζατε... «Κόκκινη κάρτα» και σε ποιον θα βάζατε «Δέκα με
τόνο»; 
Δέκα με τόνο σε μένα που σταμάτησα έγκαιρα την «Κόκκινη κάρτα». 
Μια συνέντευξη που θα θέλατε πολύ να κάνετε στο «Καλημέρα Ελλάδα»; 
Όχι μία, πολλές. Αλλά με την προϋπόθεση ότι οι απαντήσεις στα ερωτήματά μου θα
ήταν ειλικρινείς. Οι ενδιαφερόμενοι ας επικοινωνήσουν μαζί μου. 
Μία είδηση που δεν θα θέλατε να πείτε ποτέ; 
Την κήρυξη ενός πολέμου. 
Η Μαρία Μπαλοδήμου είναι η... πρακτική μετεωρολόγος της εκπομπής; 
Είναι και πρακτική μετεωρολόγος της εκπομπής. Αλλά πάνω απ' όλα είναι η Κυρία
της εκπομπής. 
Για ποιο πράγμα έχετε μετανιώσει στην τηλεοπτική σας καριέρα; 
Όταν υποχρεώθηκα να κάνω πράγματα για τα οποία δεν μπορούσα να δικαιολογηθώ
στα μέλη της οικογένειάς μου και τους φίλους μου. 
Η πρώτη σκέψη που κάνετε λίγο πριν βγείτε στον αέρα και όταν πέσει η
αυλαία; 
Μία ημέρα αρχίζει, μία ημέρα τελείωσε. 
Εάν ήσασταν για μία ημέρα διευθυντής στον Antenna, τι θα αλλάζατε αμέσως; 
Τα δελτία ειδήσεων. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17245N161</ED>
<ID>
ID:302854

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Οι συνήθεις υπερβολές...
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

Τελικά - επειδή όπως λένε οι φίλοι μου είμαι πάντα υπερβολική - νομίζω πως το
Big Brother δεν ήταν παρά μια πρόβα τζενεράλε. Με τη διαφορά πως οι παίκτες σ'
αυτό επέλεξαν και επελέγησαν στη συνέχεια για να εκθέσουν τους εαυτούς τους
ενώπιόν μας. 
Τώρα, ένας άλλος μεγάλος αδελφός, που θα μας προστατεύει από τους τρομοκράτες,
θα μας αποτρέπει από τροχαίες παραβάσεις και άλλα αδικήματα απλώνει σιγά σιγά
το δίχτυ του από κάμερες στην Αθήνα. Επειδή φαίνεται πως ισχύει η λογική πως
«ο σκοπός αγιάζει τα μέσα» η ζωή μου, η ζωή όλων ημών που κινούμαστε και
αναπνέουμε καθημερινά στο κέντρο της πρωτεύουσας θα μπει στο μάτι των 1.200
καμερών. Όσοι θα βρίσκονται στην Τροχαία, την Ασφάλεια, την Αντιτρομοκρατική,
όπου εν πάση περιπτώσει θα «δίνουν αναφορά» αυτά τα μηχανήματα, θα με
παρακολουθούν. Θα μπορούν να διακρίνουν τον θυμό στο πρόσωπό μου, θα μπορούν
να σχολιάζουν το πώς είμαστε, πώς περπατάμε, θα ξέρουν με ποιους μιλάμε μια
δεδομένη στιγμή που μπορεί να είναι απόλυτα δική μας. Και αναρωτιέμαι: Πόσοι
ληστές συνελήφθησαν από τις κάμερες; Πόσοι «τρομοκράτες με γκαζάκια»
συνελήφθησαν επειδή καταγράφηκαν από τις κάμερες στις τράπεζες και τις
επιχειρήσεις που χτύπησαν; Κανείς... 
Με τις κάμερες δεν απειλούνται όσοι συνειδητά προχωρούν σε έκνομες ενέργειες,
ακόμη κι αν μιλάμε για είσοδο στον λεωφορειόδρομο. Απειλούμαστε όλοι οι
υπόλοιποι, γιατί οι εκ προθέσεως εγκληματίες και παραβάτες θα ξέρουν απλώς πως
δεν πρέπει να πραγματοποιήσουν τα σχέδιά τους κάτω από το βλέμμα του Μεγάλου
Αδελφού. Λένε, πως όσοι εγκληματούν πιστεύουν συνειδητά ή ασυνείδητα πως δεν
θα πιαστούν. Μήπως, τελικά, έτσι, φτάσουμε στο σημείο να αποδεχθούμε πως ο
τέλειος τρόπος για την πάταξη της εγκληματικότητας είναι κάμερες ακόμη και στα
σπίτια μας; Αλλά πάλι, εγώ, είμαι συνήθως υπερβολική...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17245N162</ED>
<ID>
ID:302891

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Γάμος πολιτικός
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Στην Ελλάδα θα κατέστρεφε την καριέρα του, είπαν όσοι Έλληνες πολιτικοί
ρωτήθηκαν, για το τι θα συνέβαινε αν παντρευόταν εδώ ένας υπουργός με άλλον
άνδρα. Ας το σημειώσουμε, για να θυμόμαστε αυτή την κυρίαρχη άποψη. Τώρα. Ίσως
τα πράγματα ν' αλλάξουν κάποτε. Γιατί και στη Νορβηγία, πριν παντρευτεί ο
υπουργός, προφανώς νομοθετήθηκε η δυνατότητα. Κάποιοι κοινοί θνητοί έδωσαν τη
μάχη, κάποιοι βουλευτές ψήφισαν. Και ο υπουργός που αποφάσισε να παν-τρευτεί,
δεν το έκανε μόνο για να νομιμοποιήσει τον δεσμό του. Μάλλον θα ξέρει ότι έχει
πολιτικό βάρος η πράξη του. Δεν βοήθησε βέβαια καθόλου τους δύο κατάδικους για
ομοφυλόφιλες σχέσεις που εκτελέστηκαν δυο μέρες πριν στη Σαουδική Αραβία. Δύο
άνδρες περίλαμπροι στον Βορρά, με τα καλά τους και με τα λουλούδια τους,
χαμογελαστοί, θριαμβευτές, δύο άνδρες πεσμένοι στην άμμο, όπως περιέγραφε η
ανταπόκριση από την εκτέλεση των καταδικασμένων, που αποκεφαλίστηκαν, στον
Νότο. Είναι τεράστια η απόσταση, σε αιώνες μετριέται, όχι σε χιλιόμετρα. Έχουν
ευρώ στη Νορβηγία; Αγοράζουν πετρέλαιο; Πώς θα γίνει να το κυκλοφορήσουν το
νόμισμά τους, την αξία τους, τη χειραφέτηση τους; Εμείς εδώ, λέμε: «Α,
εντάξει, είπαμε να μην τους βάζουν φυλακή, αλλά όχι και να παντρεύονται. Τι
πράγματα είναι αυτά!». Πιστεύουμε στην ενοχή ακόμα, στην τιμωρία. Οι
ομοφυλόφιλοι ας είναι, τουλάχιστον, δυστυχείς κι ας ντρέπονται, ας κρύβονται.
Αλλά η πολιτική έχει κίνηση, σπρώξιμο, ανταλλαγή, δεν είναι μοίρασμα προνομίων
εσαεί. Παλεύει για ιδέες, για αλλαγές. Ίσως ο γάμος που έγινε στη Νορβηγία να
επηρεάσει με κάποιον τρόπο και τους νόμους στη Σαουδική Αραβία. Περνώντας κι
από μας εδώ, που όλο και κάτι μας κάνει.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17245N163</ED>
<ID>
ID:302916

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N16&aa=3</URL></REF>


Article

<CATEGORY>vin07</CATEGORY>

 <H2>Οι δυο γκαφατζήδες!
</H2><H4>Ο Μπους ήρε ταξιδιωτική απαγόρευση που ποτέ δεν υπήρξε
</H4>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η στιγμή ήταν ιστορική. Ο πρόεδρος Μπους στάθηκε δίπλα στον πρωθυπουργό
Ετζεβίτ και αφού τον ευχαρίστησε για την υποστήριξή του στον πόλεμο κατά της
τρομοκρατίας, ανακοίνωσε τη μεγάλη είδηση: «Σήμερα, ενημερώνω τον πρωθυπουργό
ότι αίρουμε την ταξιδιωτική απαγόρευση για την Τουρκία».

Ετζεβίτ - Μπους. Μια «παραχώρηση» απέσπασε ο Τούρκος πρωθυπουργός στην
Ουάσιγκτον κι αυτή ήταν απάτη

Ο Τούρκος πρωθυπουργός δεν τον άφησε να συνεχίσει: «Μα, αυτό είναι
καταπληκτικό...», είπε, λάμποντας από χαρά. «Κι έτσι», συνέχισε ο πλανητάρχης,
«οι πολίτες μας θα μπορούν να επισκέπτονται με άνεση αυτή την υπέροχη χώρα και
να απολαμβάνουν την πλούσια ιστορία ενός από τους πιο πολύτιμους συμμάχους και
φίλους μας». Ήταν ουσιαστικά το μόνο κέρδος που αποκόμιζε ο Μπουλέντ Ετζεβίτ
από την επίσκεψή του στην Ουάσιγκτον. Μόνο που υπήρχε ένα πρόβλημα: δεν υπήρξε
ποτέ στις Ηνωμένες Πολιτείες ταξιδιωτική απαγόρευση για την Τουρκία. 
Όπως γράφουν οι Λος Άντζελες Τάιμς, η Τουρκία περιλαμβάνεται από τον
περασμένο Ιούλιο στο ταξιδιωτικό μητρώο του Στέιτ Ντιπάρτμεντ. Το μητρώο αυτό,
που αποτελεί το κατώτερο επίπεδο ενός τετραβάθμιου συστήματος, περιλαμβάνει
συχνά εκθέσεις για την εγκληματικότητα και άλλους κινδύνους σε μια χώρα. Όπως
είπε αξιωματούχος του Στέιτ Ντιπάρτμεντ, στόχος του μητρώου είναι να στείλει
ένα μήνυμα του τύπου: «Προσοχή!». 
Το τετραβάθμιο σύστημα περιλαμβάνει ακόμη τη σαφή ταξιδιωτική απαγόρευση, την
προειδοποίηση και την οδηγία. Ο Ετζεβίτ δεν ενδιαφέρθηκε να διορθώσει το λάθος
του Μπους, αφού επανέλαβε αργότερα στους δημοσιογράφους: «Μόλις ενημερωθήκαμε
από τον πρόεδρο ότι αίρεται η τουριστική απαγόρευση για την Τουρκία, κι έτσι
θα υποδεχθούμε με χαρά ένα μεγάλο αριθμό τουριστών από τις Ηνωμένες
Πολιτείες». Εκπρόσωπος της τουρκικής πρεσβείας στην Ουάσιγκτον, όμως, είπε
στην αμερικανική εφημερίδα: «Δεν υπάρχει ταξιδιωτική απαγόρευση. Αλλά δεν
είμαι σε θέση να διασαφηνίσω το θέμα». Και εκπρόσωπος του Στέιτ Ντιπάρτμεντ
δήλωσε: «Δεν ξέρω τι είχε στο μυαλό του ο πρόεδρος, αλλά ό,τι κι αν είπε, το
προσυπογράφω». 
Στην ιστοσελίδα του Στέιτ Ντιπάρτμεντ, το μητρώο για την Τουρκία αναφέρει ότι
«από τη δεκαετία του '70, τρομοκρατικές πράξεις σε όλη την Τουρκία έχουν
προκαλέσει θανάτους και τραυματισμούς κυβερνητικών αξιωματούχων και πολιτών,
συμπεριλαμβανομένων ορισμένων ξένων τουριστών». 
Όπως είπε εκπρόσωπος του Συμβουλίου Εθνικής Ασφαλείας, το Στέιτ Ντιπάρτμεντ θα
επεξεργαστεί τώρα εκ νέου αυτό το κείμενο ώστε να αντανακλά τη νέα
κοινωνικοοικονομική και στρατιωτική κατάσταση στην Τουρκία. 
Κατά τα άλλα, ο Ετζεβίτ έφυγε από την Ουάσιγκτον με άδεια χέρια. Σύμφωνα με
αξιωματούχους που επικαλείται η Γουώλ Στρητ Τζέρναλ, δεν ικανοποιήθηκε
το αίτημα της Τουρκίας να χαλαρώσουν οι ποσοστώσεις στις εξαγωγές υφαντών και
να ανοίξει η αμερικανική αγορά στον τουρκικό χάλυβα. «Η απογοήτευση θα είναι
μεγάλη», είπε ο Μπουλέντ Αλιρίζα, επικεφαλής του προγράμματος για την Τουρκία
στο Κέντρο Στρατηγικών και Διεθνών Μελετών.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17245N171</ED>
<ID>
ID:302816

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N17&aa=1</URL></REF>


Article

<CATEGORY>vin07</CATEGORY>

 <H2>Ο Τύπος δεν... μάσησε το πρέτσελ
</H2>
Ήταν άραγε συνωμοσία της Αλ Κάιντα; Μήπως σχετιζόταν με το σκάνδαλο της Enron;
Ή μήπως απλώς, όπως είπε ο πρόεδρος Τζορτζ Μπους, ήταν ένα απείθαρχο πρέτσελ
που άφησε για λίγο αναίσθητο τον ηγέτη του ελεύθερου κόσμου; 
Καθώς μοναδικοί μάρτυρες της προεδρικής λιποθυμίας ήταν δύο σκύλοι, ο διεθνής
Τύπος μπορούσε να κάνει όποιες εικασίες ήθελε για το τι συνέβη - και για το αν
ο κ. Μπους μπορεί να παρακολουθεί τηλεόραση και να μασάει πρέτσελ ταυτοχρόνως. 
«Ο Τζορτζ Μπους αποπειράθηκε να φάει το μπισκότο ενώ η προσοχή του ήταν
στραμμένη σε έναν αγώνα φούτμπολ - ένας συνδυασμός δραστηριοτήτων που, όπως
φαίνεται, αποδείχθηκε δύσκολος», έγραψε η ελληνική εφημερίδα «Το Βήμα». Τα
μέσα ενημέρωσης απάντησαν στο ατύχημα με αστεία, ερωτήματα για την ψυχική και
σωματική υγεία του κ. Μπους και λεπτομερείς εξηγήσεις για το αμερικανικό
πρέτσελ. «Αν και δεν αρέσουν σε όλους, δεν θεωρούνται επικίνδυνα για την
υγεία», ενημέρωσε ξερά τους αναγνώστες του ο λονδρέζικος «Ιντιπέντεντ» υπό τον
τίτλο «Πολύ σκληρό για να το καταπιεί». Οι Γερμανοί συμβουλεύτηκαν
εμπειρογνώμονες των πρέτσελ, οι Γάλλοι εντρύφησαν στην «περίπλοκη σχέση (των
Αμερικανών) με το φαγητό» και οι Ιταλοί ασχολήθηκαν με τις θρησκευτικές ρίζες
του πρέτσελ. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17245N172</ED>
<ID>
ID:302863

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N17&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τον γείτονα καλύτερα...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Εάν παρακολουθήσει κανείς, με αφορμή την επίσκεψη Ετζεβίτ στις ΗΠΑ, την
αρθρογραφία των τελευταίων ημερών σε τρεις κορυφαίες αμερικανικές εφημερίδες,
στην «Ουάσιγκτον Ποστ», στους «Νιου Γιορκ Τάιμς» και στους «Λος Άντζελες
Τάιμς», θα πιστοποιήσει πως η Τουρκία, για άλλη μια φορά, επιλέγεται να παίξει
πρωταγωνιστικό - περιφερειακό ρόλο. Και δεν είναι, ασφαλώς, το γεγονός της
συνάντησης Ετζεβίτ - Τσέινι που αποκαλύπτει από μόνη της αυτή την επιλογή και
προτίμηση της Ουάσιγκτον, έναντι της Ελλάδας. Απλώς, όπως επισημαίνουν και οι
«Λος Άντζελες Τάιμς», για τις εξελίξεις στη Μεσόγειο και στην Κεντρική Ασία,
«η Τουρκία θεωρείται - συγκριτικά με γειτονικές της χώρες - ως ιδιαίτερα
σταθεροποιητικός παράγων για την εθνική ασφάλεια των ΗΠΑ». Βεβαίως, ο
Αμερικανός Μπρεζίνσκι, πρώην προεδρικός σύμβουλος, έχει εδώ και τέσσερα χρόνια
γράψει σε βιβλίο του - που έχει μεταφρασθεί και στα ελληνικά - πως μέχρι το
2020 η Τουρκία, «η πλέον σώφρων ισλαμική χώρα», πρέπει να ενισχυθεί
ποικιλοτρόπως ώστε να είναι «μια φερέγγυα περιφερειακή δύναμη στα Βαλκάνια και
στην Ασία». Το ταξίδι του Ετζεβίτ στην Αμερική απλώς επιβεβαίωσε αυτή την
επιλογή, προτίμηση και πορεία...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17245N173</ED>
<ID>
ID:302917

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N17&aa=3</URL></REF>


Article

<CATEGORY>vin07</CATEGORY>

 <H2>Η ανθρωπιά χαρίζει την ελπίδα
</H2><H4>Αμερικανοί και Αφγανοί, θύματα των επιθέσεων, συναντήθηκαν για πρώτη φορά
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Τις χωρίζουν πολλά χρόνια ζωής. Τις ενώνει ο θάνατος. Η μία, πενθεί τον
χαμό του αδελφού της στο Γουόρλντ Τρέιντ Σέντερ. Η άλλη, πενθεί τον χαμό πέντε
μελών της οικογένειάς της στην Καμπούλ. Η συνάντησή τους είχε σκοπό τη διάδοση
«ενός μηνύματος συμφιλίωσης». 
Η Αμερικανίδα γερόντισσα δεν βάσταξε το θλιμμένο βλέμμα της μικρής Αφγανής. 
«Καταστρέψαμε τη ζωή τους στο όνομα ανθρώπων, όπως ο αδελφός μου», αναφώνησε
οργισμένα η 70χρονη Ρίτα Λαζάρ. «Και τους έχουμε εγκαταλείψει στη μοίρα τους.
Οφείλουμε να τους βοηθήσουμε». Και εντούτοις, ποιος θα μπορούσε να κατηγορήσει
αυτήν την πονεμένη γυναίκα αν έμενε απαθής μπροστά στον πόνο των άλλων; 
Οι τρομοκρατικές επιθέσεις της 11ης Σεπτεμβρίου στη Νέα Υόρκη της στέρησαν τον
μοναδικό αδελφό της, τον Άμπε Ζελμάνοβιτς, ο οποίος προτίμησε να θαφτεί κάτω
από τα ερείπια των δίδυμων πύργων μαζί με τον τετραπληγικό του φίλο, παρά να
τον αφήσει να πεθάνει μόνος. Ποιος θα μπορούσε να κατηγορήσει γι' αυτό, όμως,
και την 10χρονη Αφγανή που είδε το σπίτι της να γίνεται σκόνη από μια «έξυπνη
βόμβα» των αμερικανικών αεροσκαφών; 
Η μικρή δεν μιλάει πολύ, αφήνει τα μάτια της να μεταφέρουν τα συναισθήματά
της. Ο πατέρας της, ο Αμπντούλ Μοχάμεντ, που έχασε από το «λάθος» την μητέρα,
τη γιαγιά, την αδελφή, τον αδελφό και την νύφη του, δείχνει τη γενναιοδωρία
ενός ανθρώπου που έχει δοκιμαστεί από τη ζωή. 
Βήματα για την ειρήνη

Η Ρίτα δεν είναι η μοναδική Αμερικανίδα που βρέθηκε αυτές τις ημέρες στην
Καμπούλ προκειμένου να συναντηθεί με θύματα των αμερικανικών βομβαρδισμών.
Μαζί της ήταν τρεις ακόμη συμπατριώτες της. Μαζί της ήταν και ο 56χρονος
Ντέριλ Μπόντλεϊ. Η κόρη του, η 20χρονη Ντέορα, βρισκόταν στο αεροσκάφος της
United Airlines που συνετρίβη στην Πενσυλβάνια λίγο μετά την επιχείρηση
των επιβατών να εξουδετερώσουν τους αεροπειρατές. Καθηγητής μουσικής στο
επάγγελμα, ο Ντέριλ έγραψε στη μνήμη της κόρης του ένα τραγούδι με τίτλο
«Βήματα για την Ειρήνη». Και αυτά ακριβώς τα βήματα ήταν που τον οδήγησαν στην
αφγανική πρωτεύουσα και στην αγκαλιά ενός ακόμη συντετριμμένου πατέρα. 
Ο Αμπντούλ Μπαζιέρ έχασε την πεντάχρονη κόρη του από μία άλλη αμερικανική
βόμβα που λάθεψε στον στόχο της. «Αυτός ο άνδρας έχασε ό,τι και εγώ», είπε ο
Ντέριλ αγκαλιάζοντάς τον. «Δεν είμαστε διαφορετικοί. Ενώ, όμως, ο κόσμος
προσέφερε σε εμένα και σε άλλους όπως εγώ τόσο μεγάλη παρηγοριά, η δική του
ιστορία παραμένει άγνωστη». Περισσότερα από εξήντα σπίτια αμάχων
βομβαρδίστηκαν κατά λάθος στην αφγανική πρωτεύουσα και εκατοντάδες άνθρωποι
έχασαν τη ζωή τους. Οι τέσσερις Αμερικανοί που ανταποκρίθηκαν στο κάλεσμα της
ανθρωπιστικής οργάνωσης Global Challenge και ταξίδεψαν στην Καμπούλ στο
πλαίσιο της «επιχείρησης συμφιλίωσης», η Ρίτα Λαζάρ, ο Ντέριλ Μπόντλεϊ, η θετή
του κόρη και η 29χρονη Κέλι Κάμπελ, που έχασε τον κουνιάδο της από την
τρομοκρατική επίθεση στο Πεντάγωνο, ένωσαν τις φωνές τους και κάλεσαν τις ΗΠΑ
να «μην εγκαταλείψουν άλλο τα αθώα τους θύματα». Πίσω από το μίσος, την
τρομοκρατία, τον πόλεμο και τον θάνατο, η ανθρωπιά χαρίζει ακόμη την ελπίδα.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17245N181</ED>
<ID>
ID:302817

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N18&aa=1</URL></REF>


Article

<CATEGORY>vin07</CATEGORY>

 <H2>Διχάζουν οι φυλακές
</H2>
Μια επιτροπή του Ερυθρού Σταυρού πρόκειται να επισκεφθεί σήμερα το αμερικανικό
στρατόπεδο του Γκουαντάναμο, στην Κούβα, όπου κρατούνται οι αιχμάλωτοι
Ταλιμπάν και μαχητές της Αλ Κάιντα. Σκοπός της επιτροπής είναι, ακριβώς, να
ελέγξει τις συνθήκες κράτησής τους καθώς, παρά τις διαβεβαιώσεις των
αμερικανικών αρχών, τόσο τα Ηνωμένα Έθνη όσο και αρκετές οργανώσεις υπέρ των
ανθρωπίνων δικαιωμάτων έχουν εκφράσει έντονες ανησυχίες για το θέμα. Ο
Αμερικανός πρόεδρος, Τζορτζ Μπους, αλλά και ο διοικητής του στρατοπέδου,
ταξίαρχος Μάικλ Λένερτ, επιμένουν ότι οι 80 κρατούμενοι χαίρουν «ανθρώπινης»
μεταχείρισης ­ κι αυτό παρ' όλο που «δεν πρόκειται για καλούς ανθρώπους». Το
Παρατηρητήριο για τα Ανθρώπινα Δικαιώματα, ωστόσο, χαρακτήρισε τα μικροσκοπικά
υπαίθρια κελιά τους «σκάνδαλο».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17245N182</ED>
<ID>
ID:302864

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N18&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ώρα να πιάσουμε τις ξιφολόγχες
</H2>
Όσοι από μας υποστήριξαν τον συμμαχικό πόλεμο εναντίον της τρομοκρατίας
μπορούν ακόμη να κοιτάζουν τους επικριτές τους σταθερά στα μάτια. Για τρεις
λόγους. Πρώτον, ο πόλεμος αυτός ήταν και εξακολουθεί να είναι δίκαιος.
Δεύτερον, μάς επιβλήθηκε. Τρίτον, διεξάγεται συνετά και επιλεκτικά. Και αυτό
το οφείλουμε στα αντιπολεμικά και ανθρωπιστικά κινήματα και στη σταθερή πίεση
που ασκούν εδώ και χρόνια. Τώρα, όμως, πρέπει να αντιμετωπίσουμε το ερώτημα
της αναλογικότητας. Στο Αφγανιστάν, οι συνεχιζόμενοι βομβαρδισμοί
απομακρυσμένων σπηλιών και λοφοπλαγιών αρχίζουν να μοιάζουν με σκηνή από μέγα
μελόδραμα, με ένα είδος πικαρισμένης αντίδρασης στην άρνηση του Οσάμα Μπιν
Λάντεν ή του Ομάρ να μας κάνουν τη χάρη μιας εμφάνισης "νεκροί ή ζωντανοί". 
Το μόνο που εμποδίζει τις ειδικές δυνάμεις να αναλάβουν τη σκληρή δουλειά πάνω
και κάτω από το έδαφος είναι, όπως όλα δείχνουν, ο φόβος των απωλειών. Η κοινή
γνώμη, όμως, δεν μπορεί να αποδεχθεί την αξίωση να υπάρχουν απώλειες μόνο από
την αφγανική πλευρά. Επιπλέον, ορισμένα όπλα, όπως οι βόμβες διασποράς, είναι
ακατάλληλα για την επιλεκτική, επακριβή αναζήτηση που χρειαζόμαστε. Υπάρχει,
κατόπιν, το θέμα των αιχμαλώτων. Η καλοδεχούμενη συντριβή του καθεστώτος των
Ταλιμπάν και η ακόμη πιο καλοδεχούμενη διάλυση των ταγμάτων θανάτου της Αλ
Κάιντα άφησαν ξαφνικά στη Συμμαχία έναν μεγάλο αριθμό "περίεργων" αιχμαλώτων.
Το άρθρο 5 της Τρίτης Συνθήκης της Γενεύης δηλώνει καθαρά ότι, όταν υπάρχει η
οποιαδήποτε αμφιβολία όσον αφορά το στάτους των μαχητών που
αιχμαλωτίζονται, πρέπει να αντιμετωπίζονται ως αιχμάλωτοι πολέμου εκτός αν ή
έως ότου ένα "αρμόδιο δικαστήριο" αποφανθεί διαφορετικά. 
Στη διάρκεια της υπόθεσης Ντρέιφους, ο Ζορζ Κλεμανσό παρατήρησε ότι "η
στρατιωτική δικαιοσύνη είναι για τη δικαιοσύνη ό,τι και η στρατιωτική μουσική
για τη μουσική". 
Δεν υπάρχουν Ντρέιφους ανάμεσα στις δυνάμεις του Ομάρ και του Μπιν Λάντεν.
Αυτό, όμως, δεν σημαίνει ότι θα έπρεπε να απαρνηθούμε, ή ακόμη και να
απορρίψουμε τις αρχές της ανοιχτής κοινωνίας, για τις οποίες σε τελική ανάλυση
αναλάβαμε αυτόν τον αγώνα. 
Ακούμε συνέχεια ότι θα είναι ένας μακροχρόνιος πόλεμος. Καλό θα ήταν λοιπόν να
συνεχίσουμε όπως επιθυμούμε, μένοντας πιστοί στα πρότυπα της ηθικής και της
νομιμότητας. 
Ο Christopher Hitchens είναι αρθρογράφος του περιοδικού «Vanity Fair».
Το συγκεκριμένο κείμενο δημοσιεύτηκε στην εφημερίδα «The Mirror».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17245N183</ED>
<ID>
ID:302918

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N18&aa=3</URL></REF>


Article

<CATEGORY>vin07</CATEGORY>

 <H2>Το τέλος της εγκυμοσύνης
</H2><H4>Επιστήμονες δημιουργούν στο εργαστήριο τεχνητές μήτρες
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

«Η μήτρα είναι ένα σκοτεινό και επικίνδυνο μέρος, ένα περιβάλλον γεμάτο
κινδύνους», έγραφε ο συγχωρεμένος Τζόζεφ Φλέτσερ, καθηγητής Ηθικής της
Ιατρικής στην Ιατρική Σχολή του Πανεπιστημίου της Βιρτζίνια. 
Αυτά είναι τα λόγια που στοίχειωσαν, για πάρα πολλά χρόνια, τον επιφανή
οικονομολόγο Τζέρεμι Ρίφκιν, και που επανέρχονται λόγω της προοπτικής-που
αναμένεται να υλοποιηθεί πάρα πολύ σύντομα-κλωνισμού ενός ανθρώπου και χρήσης
εμβρυονικών βλαστοκυττάρων για να δημιουργηθούν συγκεκριμένα ανθρώπινα μέλη
για τη θεραπεία πολλών νόσων. 
«Όσο όμως και να σοκάρουν αυτές οι εξελίξεις», γράφει, φανερά συγκλονισμένος,
ο Τζέρεμι Ρίφκιν, συγγραφέας των βιβλίων «Ο Αιώνας της Βιοτεχνολογίας» και «Το
Τέλος της Εργασίας», και πρόεδρος του Foundation on Economic Trends, σε
εκτενέστατο άρθρο του που δημοσιεύεται στην «Guardian», «υπάρχει ακόμα μία
βιολογική βόμβα που είναι έτοιμη να εκραγεί. Και αυτή η νέα βόμβα της
βιοτεχνολογίας θα αλλάξει διά παντός τον τρόπο με τον οποίο συλλαμβάνουμε την
ανθρώπινη ζωή». 
Και αυτή η νέα βόμβα δεν είναι άλλη από την τεχνητή μήτρα. Μάλιστα. Καλά
καταλάβατε. Όπως αποκαλύπτει τώρα ο Τζέρεμι Ρίφκιν, οι επιστήμονες ήδη από
καιρό εργάζονται πυρετωδώς για τη δημιουργία μιας τεχνητής μήτρας. Πριν από
λίγες εβδομάδες, μία ομάδα επιστημόνων από την Ιατρική Σχολή του αμερικανικού
Πανεπιστημίου του Κορνέλ ανακοίνωσαν ότι κατόρθωσαν, για πρώτη φορά, να
δημιουργήσουν το εσωτερικό κάλυμμα για μια τεχνητή μήτρα. Ο στόχος της ομάδας
αυτής των επιστημόνων είναι να βοηθήσουν ακόμα περισσότερο τα ζευγάρια που
αντιμετωπίζουν σοβαρά προβλήματα τεκνοποίησης, μέσω της δημιουργίας μιας
ολόκληρης τεχνητής μήτρας που θα μπορούσε, έπειτα, να μεταφυτευθεί σε μια
γυναίκα. 
Αυτή όμως δεν είναι παρά μόνον η αρχή. Τελικά, όπως λένε πολλοί επιστήμονες,
θα είναι δυνατή η ανάπτυξη ενός εμβρύου μέσα σε μια εξ ολοκλήρου τεχνητή
μήτρα. Αυτό σημαίνει ότι θα γίνει ακόμα ευκολότερη η δημιουργία «κατά
παραγγελίαν» παιδιών, καθότι έτσι θα είναι πολύ ευκολότερο να γίνουν γενετικές
διορθώσεις και αλλαγές στο κυοφορούμενο σε τεχνητή μήτρα έμβρυο. Μιλάμε δηλαδή
για το... τέλος της εγκυμοσύνης! Πώς το τέλος... της εγκυμοσύνης ενδέχεται να
επηρεάσει τον τρόπο με τον οποίο αντιλαμβανόμαστε το φύλο και τον ρόλο των
γυναικών στην κοινωνία, είναι ένα θέμα που παραμένει ανοιχτό προς συζήτηση.
Ορισμένες φεμινίστριες επιχειρηματολογούν υπέρ αυτής της εξέλιξης, τονίζοντας
ότι κάτι τέτοιο θα σημάνει επιτέλους την απελευθέρωση των γυναικών. 
Χαρακτηριστικό είναι ότι πριν από χρόνια, η φεμινίστρια συγγραφέας Σουλαμίθ
Φάιρστοουν έγραφε ενθουσιωδώς για την προοπτική δημιουργίας μιας τεχνητής
μήτρας: «Η εγκυμοσύνη είναι η προσωρινή παραμόρφωση του σώματος της γυναίκας
για χάρη της διαιώνισης του είδους. Σημειωτέον, η γέννα είναι μία διαδικασία
με πάρα πολύ πόνο, η οποία βλάπτει την υγεία της γυναίκας που γεννάει.
Τουλάχιστον η εξέλιξη μιας εναλλακτικής λύσης στη γέννα, θα πρέπει να κάνει
πιθανή μια ειλικρινή εξέταση της αρχαίας αξίας της μητρότητας». 
Ανδρική κυριαρχία 
Άλλες φεμινίστριες, σημειώνει ο Ρίφκιν, αντιμετωπίζουν την τεχνητή μήτρα ως
την τελική περιθωριοποίηση του γυναικείου είδους που στερεί από αυτές τον
πρωταρχικό τους ρόλο να διαιωνίζουν το είδος. Η τεχνητή
μήτρα-επιχειρηματολογούν-γίνεται η πιο ουσιαστική έκφραση της ανδρικής
κυριαρχίας. Οπλισμένοι λοιπόν με την τεχνητή μήτρα, την ασεξουαλική τεχνολογία
κλωνοποίησης και τα βλαστοκύτταρα προκειμένου να παράγουν όλα τα ανθρώπινα
μέλη που απαιτούνται, οι άνδρες θα μπορούσαν με αυτόν τον τρόπο να
απελευθερωθούν από την εξάρτησή τους από τις γυναίκες! 
<H3>Οι δύο όψεις του νομίσματος </H3>
Η τεχνητή μήτρα αντιπροσωπεύει την ολοκλήρωση μιας ακόμα μακρύτερης ιστορικής
διαδικασίας που ξεκίνησε πριν από περίπου τέσσερις αιώνες, στην αυγή της
επιστημονικής εποχής. Ήταν ο Φράνσις Μπέικον, μάλιστα, ο πατέρας της σύγχρονης
επιστήμης, ο οποίος αναφέρθηκε στη φύση ως «κοινή πόρνη». Απηύθυνε έκκληση
στις μελλοντικές γενιές να «υποτάξουν, να σφίξουν, να πλάσουν και να
διαμορφώσουν» τη φύση, ώστε να μπορεί «ο άνθρωπος να γίνει αφέντης της και
αδιαμφισβήτητος κυρίαρχος του φυσικού κόσμου». 
Αναμφισβήτητα, ορισμένοι θα αντιμετωπίσουν την τεχνητή μήτρα ως τον τελικό
θρίαμβο της σύγχρονης επιστήμης. Άλλοι θα τη θεωρήσουν την οριστική ανθρώπινη
τρέλα. Το μεγαλύτερο δυνατό λάθος που ο άνθρωπος θα μπορούσε να διαπράξει. 
Πολλοί άνθρωποι μπορεί να πουν: προς τι όλη αυτή η ανησυχία; Σίγουρα η τεχνητή
μήτρα βρίσκεται ακόμα στο μέλλον, πολύ μακριά από μας. Καλά. Πριν από πέντε
χρόνια πιστεύαμε ακριβώς το ίδιο για την κλωνοποίηση ανθρώπων και τη χρήση
βλαστοκυττάρων για παραγωγή ανθρωπίνων μελών... <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17245N391</ED>
<ID>
ID:302818

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N39&aa=1</URL></REF>


Article

<CATEGORY>vin07</CATEGORY>

 <H2>Η παλαιότερη φωτογραφία
</H2>
Το αγόρι με το άλογο. Η φωτογραφία που τράβηξε ο Joseph Niepce το 1825

Σε πρώτη ματιά, η θαμπή αυτή φωτογραφία δεν κάνει ασφαλώς μεγάλη εντύπωση. Η
σκηνή αυτή όμως του αγοριού που οδηγεί ένα άλογο θα έχει ως αποτέλεσμα να
ξαναγραφτεί η ιστορία της φωτογραφικής τέχνης. 
Η φωτογραφία αυτή ελήφθη από τον Γάλλο φωτογράφο Joseph Niepce το 1825 και
θεωρείται η παλιότερη φωτογραφία στον κόσμο. Για πολλές δεκαετίες παρέμενε
κρυμμένη σε μια συλλογή σπάνιων φωτογραφιών, στη Γαλλία. Τον ερχόμενο Μάρτιο
θα τεθεί σε πλειστηριασμό από τον οίκο Σόθμπι'ς, στο Παρίσι, και αναμένεται να
πωληθεί έναντι του ποσού-ρεκόρ των 275 εκατομμυρίων δρχ. 
Όπως είπε ο Φιλίπ Γκαρνέ, ειδικός του Σόθμπι'ς για τις φωτογραφίες, «αυτή η
εικόνα μάς υποχρεώνει να ξαναγράψουμε τα κρίσιμα πρώτα στάδια της ιστορίας της φωτογραφίας».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17245N392</ED>
<ID>
ID:302865

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N39&aa=2</URL></REF>


Article

<CATEGORY>vin07</CATEGORY>

 <H5>ΙΣΡΑΗΛ
</H5><H2>Μακελειό σε γιορτή από καμικάζι με 6 νεκρούς
</H2>
Τουλάχιστον 6 άτομα σκοτώθηκαν και 33 τραυματίστηκαν στην ισραηλινή πόλη
Χαντέρα, όταν ένοπλος Παλαιστίνιος εισέβαλε σε κατάμεστη αίθουσα δεξιώσεων και
άνοιξε πυρ εναντίον του πλήθους, πριν πέσει ο ίδιος νεκρός από την αστυνομία.
Την ευθύνη για την επίθεση, που βαθαίνει την κρίση μεταξύ Ισραηλινών και
Παλαιστινίων, ανέλαβε η οργάνωση «Ταξιαρχίες του Αλ Ακσά». Ανακοίνωση της
οργάνωσης αναφέρει ότι η επίθεση πραγματοποιήθηκε ως αντίποινα για τον θάνατο
ενός εκ των ηγετών της από το Ισραήλ πριν από λίγες μέρες. «Το Ισραήλ δεν θα
παραμείνει αδιάφορο όταν ο λαός του σκοτώνεται... Θα απαντήσουμε με τέτοιο
τρόπο που θα δώσουμε στην Παλαιστινιακή Αρχή ένα μάθημα που δεν θα ξεχάσει
ποτέ», δήλωσε αμέσως μετά την επίθεση ο εκπρόσωπος της ισραηλινής κυβέρνησης,
Αβί Παζνέρ. Χρησιμοποιώντας σκληρή γλώσσα, οι Ηνωμένες Πολιτείες καταδίκασαν
την επίθεση και ζήτησαν από τον Γιάσερ Αραφάτ να να ενεργήσει αμέσως ενάντια
στους υπευθύνους της «τρομοκρατικής ενέργειας». Ήταν η πλέον αιματηρή επίθεση
στην περιοχή εδώ και ένα μήνα.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17245N393</ED>
<ID>
ID:302896

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N39&aa=3</URL></REF>


Article

<CATEGORY>vin07</CATEGORY>

 <H5>ΑΛΒΑΝΙΑ
</H5><H2>Απειλείται με μπλακ άουτ
</H2>
Τραγική χαρακτηρίζεται η κατάσταση στον ενεργειακό τομέα στην Αλβανία, όπου τα
αποθέματα νερού που τροφοδοτούν τους υδροηλεκτρικούς σταθμούς παραγωγής
ενέργειας έχουν παγώσει και επαρκούν μόνο για λίγες ημέρες, δήλωσε την Τρίτη ο
Αλβανός υπουργός Ενέργειας Ντριτάν Πρίφτι. 
Ο ίδιος διευκρίνισε πως οι μεγάλες αλβανικές πόλεις, ανάμεσά τους και τα
Τίρανα, δεν έχουν ηλεκτρικό 18 με 20 ώρες την ημέρα, ενώ σε ορισμένες περιοχές
οι διακοπές διαρκούν ακόμη και 48 ώρες. 
Σε κυβερνητική σύσκεψη που είχε πραγματοποιηθεί το περασμένο Σαββατοκύριακο, ο
πρωθυπουργός Ιλίρ Μέτα είχε υπογραμμίσει ότι κινδυνεύει με μπλακ άουτ ολόκληρη
η χώρα.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17245N394</ED>
<ID>
ID:302921

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N39&aa=4</URL></REF>


Article

<CATEGORY>vin07</CATEGORY>

 <H5>ΠΟΛΑ ΖΑΝ
</H5><H2>Πρόσωπα
</H2><H2>Το σεξ και το CΝΝ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μια δημοσιογράφος μπορεί να είναι «σέξι», όταν όμως το κανάλι της
διαφημίζει αυτό το χαρακτηριστικό της, δεν υπονομεύει άραγε την αξιοπιστία της;

Πόλα Ζαν. «Αυθάδης, ευφυής - ω, και λίγο σέξι»...

Η 11η Σεπτεμβρίου και ο πόλεμος στο Αφγανιστάν ήταν μάννα εξ ουρανού για τα
αμερικανικά δίκτυα συνεχούς ενημέρωσης, καθώς ανέβασε τη θεαματικότητά τους
στα ύψη. Τώρα όμως που η επικαιρότητα δεν είναι πια τόσο «καυτή», το CNN
εζήλωσε τη δόξα του Naked News και χρησιμοποίησε μια παρουσιάστριά του με
αδέξιο και προσβλητικό τρόπο. 
Στο τέλος Δεκεμβρίου, το CNN απέλυσε τρεις από τους παλαιότερους ρεπόρτερ του
- ανάμεσά τους και τον Μπιλ Τας, ο οποίος το 1981 είχε συμμετάσχει στην ίδρυση
του δικτύου. Το δίκτυο της Ατλάντα θέλει τώρα οι δημοσιογράφοι-παρουσιαστές
του να είναι νέοι, ωραίοι, λαμπεροί και χαμογελαστοί και είχε ξεκινήσει το
«ξεκαθάρισμα» ήδη πριν από τις 11 Σεπτεμβρίου. Τότε ήταν που η Πόλα Ζαν άφησε
το αντίπαλο ειδησεογραφικό δίκτυο Fox News για να αναλάβει την πρωινή ζώνη του
CNN και συγκεκριμένα την εκπομπή American Morning. Η αμοιβή της, 1,8
εκατομμύριο ευρώ τον χρόνο, έπιασε τόπο, αφού η θεαματικότητα της εκπομπής
αυξήθηκε 400%. Και για να τη διατηρήσει τώρα που η επικαιρότητα δεν βοηθάει,
το CNN αποφάσισε να διαφημίσει την εκπομπή. 
Το διαφημιστικό σποτ των 15 δευτερολέπτων μεταδόθηκε πάνω από δέκα φορές το
Σάββατο 5 και την Κυριακή 6 Ιανουαρίου και η δημοσιογράφος είδε ξαφνικά σ'
αυτό τον εαυτό της να χαρακτηρίζεται «αυθάδης, ευφυής - ω, και λίγο σέξι». Για
να υπογραμμισθούν μάλιστα τα λεγόμενα, γινόταν ένα γρήγορο γκρο πλαν στα χείλη
της και ακουγόταν, όλο υπονοούμενα, ο ήχος ενός φερμουάρ. 
Μητέρα πολυμελούς οικογένειας, η Ζαν αισθάνθηκε προσβεβλημένη. Η διεύθυνση του
δικτύου ισχυρίστηκε πως δεν γνώριζε τίποτε για το σποτ, έριξε την ευθύνη στην
ομάδα που το έφτιαξε και, για να καλυφθεί πλήρως, άφησε να διαρρεύσει ότι η
ατυχής ιδέα προήλθε από γυναίκα. Ο πρόεδρος του CNN Ουόλτερ Άιζακσον είπε πως
αισθάνεται «προσβεβλημένος όσο και η Πόλα, η οποία αποδεικνύει την αξιοπιστία
της στην τηλεόραση εδώ και περισσότερα από είκοσι χρόνια». Στον Τύπο, η «USA
Today» διαπίστωσε ότι οι παρουσιαστές πρέπει πλέον να είναι «καυτοί» και η
Atlanta-Journal Constitution έκανε δημοσκόπηση για την πιο σέξι παρουσιάστρια
του CNN - η Πόλα Ζαν ηττήθηκε από την Ντάριν Κέιγκαν. 
Χθες, η υπόθεση έκλεισε στην Ένωση Τηλεκριτικών, στην Πασαντίνα της
Καλιφόρνιας, όπου το CNN εκπροσώπησε μεταξύ άλλων και η Ζαν: «Το βρήκα
απαίσιο, η διεύθυνση το βρήκε απαίσιο και με διαβεβαίωσαν ότι δεν θα δω άλλο
διαφημιστικό σποτ σαν αυτό», είπε η δημοσιογράφος.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17245N401</ED>
<ID>
ID:302819

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N40&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Δύο φορές θύματα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τρία εκατομμύρια άνθρωποι, 1.209 τζαμιά, 520 ρατσιστικά επεισόδια,
εκατοντάδες περιπτώσεις διακρίσεων: οι Άραβες της Αμερικής περνούν τη
χειρότερη κρίση της ιστορίας τους. 
«Χρειάζεται θάρρος: καταγγέλλουμε τα λάθη μας και αρχίζουμε να διαπράττουμε
τα λάθη των άλλων» (του Αλτάν)

Ο Τζέημς Ζόγκμπυ δεν μπορεί να συγκρατήσει την οργή του. Αντιαραβικές
διαδηλώσεις είχαν γίνει βέβαια στην Αμερική και μετά τη βομβιστική επίθεση του
Τίμοθυ ΜακΒέι στην Οκλαχόμα, που είχε αρχικά αποδοθεί σε μουσουλμάνους. Δεν
κράτησαν όμως παρά τρεις ημέρες, όσο και η επικίνδυνη παρεξήγηση. Αυτή τη
φορά, λέει ο πρόεδρος του Αραβικού Αμερικανικού Ινστιτούτου στη Μοντ,
τα πράγματα είναι πολύ διαφορετικά. Τις εβδομάδες που ακολούθησαν τις
επιθέσεις της 11ης Σεπτεμβρίου, υπήρξαν εκατοντάδες απειλές, προσβολές και
επιθέσεις εναντίον Αράβων της Αμερικής. Σε διάστημα ενός μηνός καταγράφηκαν
επισήμως τετρακόσια επεισόδια, αν και στην πραγματικότητα πρέπει να ήταν
περισσότερα. Σήμερα πια σημειώνονται ένα με δύο επεισόδια την ημέρα. Αλλά το
πιο σοβαρό δεν είναι αυτό που γίνεται στον δρόμο. Αυτό που απλώνεται
επικίνδυνα είναι η «θεσμική εχθρότητα»: εργαζόμενοι χάνουν τη δουλειά τους,
ταξιδιώτες πετιούνται έξω από τα αεροπλάνα, αστυνομικοί επιδίδονται σε
βιαιότητες. 
Όσο για τον υπουργό Δικαιοσύνης, τον Τζων Άσκροφτ, συμβάλλει όσο μπορεί
καλύτερα στην παγίωση αυτών των διακρίσεων. Όταν δηλώνει ότι η αστυνομία θα
καλέσει πέντε χιλιάδες μετανάστες από τη Μέση Ανατολή, ή ότι έξι χιλιάδες
ξένοι της ίδιας προέλευσης θα εγγραφούν στους καταλόγους καταζητουμένων του
FBI, αναιρεί ουσιαστικά αυτό που είχε πει ο πρόεδρος Μπους μετά τις επιθέσεις:
«Το πρόβλημα δεν είναι οι Άραβες, δεν είναι οι μουσουλμάνοι». Η σημαντικότερη
αραβική κοινότητα της χώρας, πάνω από 300.000 άτομα, ζει στο Ντητρόιτ, στην
καρδιά της αμερικανικής αυτοκινητοβιομηχανίας. Εδώ, οι επιθέσεις εναντίον τους
έχουν πολλαπλασιαστεί. Τα πιο τραγικά θύματα είναι οι Λιβανέζοι, που ήλθαν
στην περιοχή για να γλιτώσουν από τον εμφύλιο πόλεμο. «Είμαστε δύο φορές
θύματα της τραγωδίας των Διδύμων Πύργων: αφενός είμαστε τρομοκρατημένοι, όπως
οι υπόλοιποι, αφετέρου τελούμε υπό κατηγορία», λέει ο Οσάμα Σιμπλάνι. Ο
47χρονος επιχειρηματίας, που εκδίδει την εβδομαδιαία επιθεώρηση Arab American
News, θυμάται την ημέρα που ο Άσκροφτ επισκέφθηκε την περιοχή για να
συναντηθεί με τους εκπροσώπους της αραβοαμερικανικής κοινότητας. «Μην
ανησυχείτε», του είχε πει, «δεν πρόκειται να σας στείλουμε σε στρατόπεδα, όπως
τους Γιαπωνέζους πριν από 60 χρόνια». Ήταν ένα αστείο, αλλά στον Σιμπλάνι δεν
άρεσε καθόλου. 
Οι Άραβες όμως δεν το βάζουν κάτω. Ούτε γενικεύουν. Μπορεί να πρέπει να
αποδεικνύουν καθημερινά τον πατριωτισμό τους, ταυτόχρονα όμως γεύονται την
αλληλεγγύη και τη γενναιοδωρία πολλών Αμερικανών. «Θα ξεπεράσουμε τη
δοκιμασία», υπόσχεται ο Ιμάντ Χαμάντ από την Αραβοαμερικανική Επιτροπή κατά
των Διακρίσεων. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17245N402</ED>
<ID>
ID:302866

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N40&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<H3>Μια απόδειξη...
</H3>
... ότι η Χιλή αφήνει πίσω το παρελθόν της: αυτό σημαίνει ο διορισμός ως
υπουργού Αμύνης της Μιτσέλε Μπατσελέτ Χέρια, παιδιάτρου και επιδημιολόγου,
κόρη ενός στρατηγού της Αεροπορίας που ήταν πιστός στον πρόεδρο Αλλιέντε και
πέθανε από τα βασανιστήρια των ανθρώπων του Πινοσέτ. Η μετακίνησή της από το
υπουργείο Υγείας στο υπουργείο Αμύνης ήταν η ριζοσπαστικότερη πλευρά του
ανασχηματισμού που αποφάσισε την περασμένη εβδομάδα ο πρόεδρος Λάγος. Σε
συνέντευξή της στην εφημερίδα «Ελ Παΐς», η νέα υπουργός Αμύνης δηλώνει ότι
διατηρεί καλές σχέσεις με τους στρατιωτικούς που δεν ήταν αναμιγμένοι στην
καταστολή. Υπόσχεται ότι θα εργαστεί για να μην παραβιαστούν ποτέ ξανά τα
ανθρώπινα δικαιώματα στη χώρα της. Και αρνείται ότι η Χιλή πρωταγωνιστεί σε
μια κούρσα εξοπλισμών στη Λατινική Αμερική. <H3>Το πρώτο...
</H3>
... συναίσθημα της 50χρονης Μιτσέλε Μπατσελέτ όταν έμαθε τον διορισμό της
είναι πως ο πατέρας της θα ήταν πολύ υπερήφανος, και ασφαλώς αιφνι-διασμένος,
αφού στην εποχή του θα ήταν αδύνατο όχι μόνο η κόρη του, αλλά οποιαδήποτε
γυναίκα, να γίνει υπουργός Αμύνης. «Ο διορισμός μου είναι απόδειξη ότι στη
Χιλή υπάρχει μια ισχυρή δημοκρατία, όπου ο πρόεδρος λαμβάνει τις αποφάσεις,
και όπου κανείς δεν είναι αποκλεισμένος από οποιαδήποτε θέση, είτε είναι
άνδρας είτε γυναίκα, είτε σοσιαλιστής είτε όχι». Την ημέρα του πραξικοπήματος
που ανέτρεψε τον Αλλιέντε, στις 11 Σεπτεμβρίου 1973, η Μιτσέλε βρισκόταν από
νωρίς στο Πανεπιστήμιο. Όταν πληροφορήθηκε τα τραγικά γεγονότα, ανέβηκε στην
ταράτσα του νοσοκομείου Χοσέ Χοακίν Αγκίρε απ' όπου μπορούσε να δει τον
βομβαρδισμό του προεδρικού μεγάρου. «Σκεπτόμουν ότι αυτό δεν ήταν δυνατόν να
συμβαίνει. Έμοιαζε με ταινία τρόμου. Το απόγευμα πήγα να δω την οικογένειά
μου, και τότε έμαθα ότι ο πατέρας μου είχε συλληφθεί». <H3>Η υπουργός...
</H3>
... δεν μπορεί να μιλήσει για «συμφιλίωση» με τους στρατιωτικούς, η λέξη είναι
βαριά. Ποτέ δεν θα δεχθεί αυτά που έγιναν στη Χιλή, ποτέ δεν θα δεχθεί ότι τα
ανθρώπινα δικαιώματα παραβιάστηκαν χωρίς να υπάρχει κανένας λόγος. Αν λοιπόν
συμφιλίωση σημαίνει αποδοχή και κοινή ανάλυση της ιστορίας, εκείνη δεν
αισθάνεται έτσι. Στο υπουργείο Αμύνης, όμως, συναντάται με στρατιωτικούς και
καλείται εκ των πραγμάτων να έχει μαζί τους μια ανθρώπινη σχέση. Πρόκειται για
μια συνάντηση με ένα μέρος της Ιστορίας. <H3>Αυτή...
</H3>
... την εποχή, η Χιλή αγοράζει αεροσκάφη, υποβρύχια και άρματα μάχης, αξίας
δισεκατομ-μυρίων δολλαρίων. Αλλά η υπουργός Αμύνης της Χιλής τονίζει ότι οι
αγορές αυτές εντάσσονται σε κάτι πολύ ευρύτερο. «Ο εκσυγχρονισμός των Ενόπλων
Δυνάμεων της Χιλής δεν εντάσσεται σε μια κούρσα εξοπλισμών. Υπάρχουν
απηρχαιωμένα όπλα, και άλλα με ημερομηνία λήξης. Συνεργαζόμαστε με τους
γείτονές μας, αλλά πρέπει να αποκτήσουμε και ορισμένα εργαλεία αποτροπής. Το
πόσο, το πώς και το πότε είναι πράγματα που θα αποφασίσει ο πρόεδρος»
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17245N403</ED>
<ID>
ID:302897

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N40&aa=3</URL></REF>


Article

<CATEGORY>vin08</CATEGORY>

 <H2>Ώρα... περισυλλογής </H2><H4>Τηλεφωνική επικοινωνία Καρατζά - Κωστόπουλου
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Όταν οι κ.κ. Θ. Καρατζάς και Ι. Κωστόπουλος συζητούσαν το ενδεχόμενο της
συγχώνευσης μεταξύ της Εθνικής και της Alpha Bank, προτιμούσαν να συναντώνται
Σαββατοκύριακα, μακριά από αδιάκριτα βλέμματα...

Δεν αποκλείεται, την ίδια τακτική να ακολουθήσουν και τώρα. Η προγραμματισμένη
για χθες το πρωί συνάντησή τους αναβλήθηκε, «γιατί», όπως επισήμαιναν κορυφαία
στελέχη και των δύο τραπεζών, «κάτω από το φως των προβολέων και υπό αυτή την
πίεση τέτοιες συζητήσεις δεν γίνονται». Το πιθανότερο είναι ότι η συνάντηση θα
πραγματοποιηθεί εντός των αμέσως επόμενων εικοσιτετραώρων, ενώ σύμφωνα με όλες
τις ενδείξεις, αλλά και τις εκτιμήσεις που γίνονται εκατέρωθεν, «το θέμα θα
έχει λήξει στα μέσα ή έως το τέλος της επόμενης εβδομάδας». Η συνάντηση των
κ.κ. Καρατζά και Κωστόπουλου μπορεί να μην έγινε, όμως οι πληροφορίες
αναφέρουν ότι το πρωί είχαν τηλεφωνική επικοινωνία. 
Τα χειροκροτήματα χθες στην Εθνική 
Αργότερα, το μεσημέρι, ο διοικητής της Εθνικής μίλησε σε συγκέντρωση
περισσότερων από 100 διευθυντών κι άλλων ανώτερων στελεχών της τράπεζας (σ.σ.:
ανάλογη συνάντηση είχε ο κ. Κωστόπουλος την Τρίτη). Αφού κατ' αρχήν τους
ξεκαθάρισε ότι «επίσημη ανακοίνωση για τη συγχώνευση δεν έχω να κάνω», έσπευσε
να τονίσει, εν μέσω χειροκροτημάτων, ότι ανεξάρτητα από το αν γίνει ή δεν
γίνει η συγχώνευση, η Εθνική συνεχίζει την ισχυρή της ανάπτυξη, η επιτυχία της
οποίας στηρίζεται εν πολλοίς σε αυτούς. Την ίδια περίπου ώρα ο υπουργός Τύπου,
αφού επαναλάμβανε ότι η κυβέρνηση παρακολουθεί τις εξελίξεις, αλλά δεν
παρεμβαίνει σε αυτές, ξεκαθάριζε ότι κ. Καρατζάς δεν τελεί υπό παραίτηση, ενώ
νωρίς το απόγευμα, ο υπουργός Οικονομίας και Οικονομικών κ. Ν. Χριστοδουλάκης
χαρακτήριζε τους περί του αντιθέτου ισχυρισμούς ως «φαντασιώσεις». 
Η «βεντέτα» των εργαζομένων 
Μετά την ενημέρωση των διευθυντών της Εθνικής ακολούθησε σύσκεψη του διοικητή
και των τριών υποδιοικητών. Αλλεπάλληλες ήταν οι συσκέψεις και στην Alpha
Bank. Και οι δύο πλευρές αξιοποιούν τον «νεκρό χρόνο», όπως τον χαρακτηρίζουν,
προκειμένου να ανασυντάξουν τις δυνάμεις τους, να χαράξουν την τακτική τους
και να διαμορφώσουν τις τελικές τους θέσεις, εν όψει της ολοκλήρωσης των
συζητήσεων. 
Η χθεσινή ημέρα πάντως σημαδεύτηκε κι από την ανακοίνωση του Συλλόγου
Προσωπικού της Alpha Bank, μέσω της οποίας προδικάζεται, από τη διοίκησή του,
το αποτέλεσμα. «Τώρα μόνοι μας μπορούμε περισσότερο», αναφέρεται
χαρακτηριστικά στο κείμενο. Με την ίδια ανακοίνωση όμως συνεχίζεται και η
«βεντέτα» με τον πρόεδρο της ΟΤΟΕ κ. Δ. Κουσελά. «Ποιες είναι οι αξιώσεις του;
Να εξουσιάζουν σε μια τράπεζα τα διορισμένα κομματικά στελέχη», σημειώνεται,
μεταξύ άλλων. 
<H3>Πυρά Έβερτ κατά διοίκησης της Εθνικής </H3>
Παρέμβαση στις εξελίξεις έκανε χθες κι ο κ. Μ. Έβερτ, τονίζοντας μεταξύ άλλων
ότι «η διοίκηση της Εθνικής με τον πρόχειρο κι επιπόλαιο τον τρόπο που
χειρίστηκε το θέμα της συγχώνευσης, χωρίς να έχει προηγηθεί μελέτη για τους
όρους, τις επιπτώσεις και τις παρενέργειες που θα έχει, θέτει σε κίνδυνο την
ολοκλήρωση της όλης διαδικασίας, γεγονός που θα έχει επιπτώσεις όχι μόνον στο
τραπεζικό τομέα, αλλά και στην ελληνική οικονομία». Καταλήγοντας ο κ. Έβερτ
επισημαίνει ότι «επιβάλλεται η άμεση απομάκρυνση των μελών της διοίκησης της
Εθνικής Τράπεζας, εάν αυτοί δεν παραιτηθούν».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17245N411</ED>
<ID>
ID:302827

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N41&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ασφάλιστραμετά... πίλου </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Και μαζί με τη στρογγυλοποίηση λόγω ευρώ, να τώρα και οι αυξήσεις στα
ασφάλιστρα των Ι.Χ. Κυμαίνονται, όπως φαίνεται, από 8% έως 40% και το καπέλο
πάει σύννεφο. Και δεν μπορεί να πεις όχι. 
Η ασφάλιση (και σωστά) είναι υποχρεωτική. Κι εσύ αισθάνεσαι αιχμάλωτος. Οι
παροχές και οι καλύψεις (ανεξαρτήτως ποιότητας) είναι δεδομένες. 
Το άλλοθι όμως για τις αυξήσεις προβάλλεται από καιρό και είναι, λέει, η 11η
Σεπτεμβρίου στη Ν. Υόρκη και οι απαιτήσεις ύστερα απ' αυτό των μεγάλων
αντασφαλιστών. 
Φαίνεται, όμως, ότι με την ευκαιρία αυτή κλείνονται τώρα και «μαύρες τρύπες»
που άφησε πίσω του το 2000, αλλά και το 2001, σε ασφαλιστικές εταιρείες. Χωρίς
να παραγνωρίζεται βέβαια και η επίδραση της ευρωζώνης στην ασφάλειά μας όταν
οδηγούμε, όταν είμαστε στον δρόμο, τέλος πάντων... 
Η αγορά όμως (για τις τιμές) είναι ελεύθερη, επισημαίνει η άλλη πλευρά.
Άλλωστε, τονίζει, γι' αυτό και οι τιμές, αλλά και οι αυξήσεις, «παίζουν». 
Όλοι όμως χρειάζονται το σήμα στο παρμπρίζ, αλλιώς είναι παράβαση. Ωστόσο, η
υποχρέωση του οδηγού αφορά συγκεκριμένα όρια και καλύψεις (αστική ευθύνη και
σωματικές βλάβες έναντι τρίτων). 
Μόνο που τα «πακέτα» (με τις παροχές) που προσφέρουν οι εταιρείες έχουν κι
άλλα μέσα (κλοπή, φωτιά, κ.λπ.). 
Κι εδώ είναι το πρώτο, το βασικό καπέλο, αφού σε υποχρεώνουν συχνά να
πληρώσεις και τ' άλλα, ή σε σπρώχνουν προς τα εκεί... 
Το δεύτερο καπέλο είναι το «μπόνους-μάλους» τώρα όπως αλλάζει. Με τον τρόπο
αυτό και καλοί οδηγοί (που δεν κάνουν ζημιές) χάνουν πόντους με αποτέλεσμα να
μειώνεται η έκπτωση που είχαν μέχρι τώρα. 
Ευτυχώς κάνεις τον λογαριασμό σε ευρώ. 
ΥΓ: 1. Και δεν φαίνεται αμέσως... 
2. Η διαφορά...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17245N412</ED>
<ID>
ID:302893

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N41&aa=2</URL></REF>


Article

<CATEGORY>vin08</CATEGORY>

 <H2>Πληθωρισμού υποχώρηση
</H2><H4>Από την άνοιξη βλέπουν αποκλιμάκωση
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Ανοιξιάτικη υποχώρηση προβλέπεται για τον πληθωρισμό, που ακολουθεί έντονα
ανοδική πορεία τον Ιανουάριο, ενώ σε μέσα επίπεδα το 2002 προβλέπεται να
διαμορφωθεί χαμηλότερα από το 2001.

Το σενάριο αυτό προκύπτει από χθεσινές δηλώσεις του υπουργού Οικονομίας κ.
Νίκου Χριστοδουλάκη, αλλά και εκτιμήσεις πηγών της Τραπέζης της Ελλάδος, ενώ
ανάλογες προβλέψεις κάνει και η Alpha Bank, στο εβδομαδιαίο δελτίο της. 
Συγκεκριμένα, ο κ. Χριστοδουλάκης είπε χθες, απαντώντας σε δημοσιογραφικές
ερωτήσεις για τον πληθωρισμό, ότι ο δείκτης θα σημειώσει νέα άνοδο τον
Ιανουάριο, ενώ θα αρχίσει να υποχωρεί από τον Φεβρουάριο. Από την άνοιξη θα
ξεκινήσει ραγδαία αποκλιμάκωση πρόσθεσε ο υπουργός Οικονομίας, ενώ σε μέσα
επίπεδα το 2002 θα είναι αισθητά χαμηλότερος από το 2001. Το μέσο επίπεδο του
πληθωρισμού του 2001 ήταν 3,4%. 
Η Τράπεζα της Ελλάδος 
Στο σενάριο της Τραπέζης της Ελλάδος, ο δείκτης προβλέπεται να ανέβει
κατακόρυφα τον Ιανουάριο στο 3,9% - 4%, από 3% τον Δεκέμβριο του 2001. Στη
συνέχεια, σύμφωνα με τις εκτιμήσεις των υπηρεσιών της τράπεζας, ο δείκτης θα
υποχωρήσει στο 3,2% τον Φεβρουάριο, στο 2,8% τον Μάρτιο, στο 2,7% τον Απρίλιο,
στο 2,5% τον Μάιο και στο 2,2% τον Ιούνιο. 
Η άνοδος του Ιανουαρίου οφείλεται όχι μόνο στις τιμές των οπωροκηπευτικών, που
επλήγησαν από την κακοκαιρία, αλλά και στο πετρέλαιο, οι τιμές του οποίου
είχαν υποχωρήσει τον Ιανουάριο του προηγούμενου έτους, με αποτέλεσμα να
επιβαρύνεται ο δείκτης φέτος. 
Επίσης, οφείλεται στην αναβολή των εκπτώσεων κατά ένα δεκαήμερο, με αποτέλεσμα
να διατηρηθούν σε υψηλά επίπεδα οι τιμές για μεγαλύτερο διάστημα φέτος τον
Ιανουάριο. 
Η Alpha Bank 
Σύμφωνα τέλος με τις προβλέψεις που διατυπώνει η Alpha Bank στο εβδομαδιαίο
δελτίο της για τις οικονομικές εξελίξεις, ο πληθωρισμός θα ανέλθει στο 3,6%
τον Ιανουάριο, δηλαδή θα σημειώσει αισθητή μεν άνοδο, αλλά όχι τόσο μεγάλη όσο
την εκτιμά η Τράπεζα της Ελλάδος. Από τον Φεβρουάριο εκτιμάται ότι θα
περιοριστεί στο 3,2%, ενώ στο ίδιο επίπεδο θα παραμείνει και τον Μάρτιο. Στη
συνέχεια, αναφέρει το δελτίο, θα υπάρξει αποκλιμάκωση στο 2,6% τον Σεπτέμβριο
και στο 2,7% στο τέλος του έτους. Ο μέσος πληθωρισμός για το 2002 εκτιμάται
ότι θα διαμορφωθεί στο 2,9% αναφέρει η Alpha Bank.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17245N421</ED>
<ID>
ID:302828

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N42&aa=1</URL></REF>


Article

<CATEGORY>vin08</CATEGORY>

 <H2>Εφοριακοί - μαϊμούδες εκβιάζουν ιδιοκτήτες
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Εφοριακοί-μαϊμούδες κυκλοφορούν σε προάστια της Αθήνας και εκβιάζουν
ανυποψίαστους ιδιοκτήτες ακινήτων ζητώντας να τους καταβάλουν φόρο για
φορολογικές παραβάσεις που έχουν σχέση με τη χρήση χώρων της κατοικίας τους. 
Οι επιτήδειοι υπόσχονται στους ιδιοκτήτες ακινήτων ότι αν συμβιβασθούν και
καταβάλλουν το ποσό φόρου που προκύπτει από τον έλεγχο θα κλείσει η υπόθεσή
τους, διαφορετικά θα υποστούν εξονυχιστικό φορολογικό έλεγχο και θα έχουν
μπλεξίματα με την Εφορία. 
Οι εφοριακοί-μαϊμούδες έχουν κάνει την εμφάνισή τους σε περιοχές των βορείων
προαστίων (Βριλήσσια, Μελίσσια κ.ά.). Χτυπούν την πόρτα ιδιοκτητών
μονοκατοικιών και τους ζητούν να ελέγξουν την αποθήκη τους για να διαπιστώσουν
αν πράγματι χρησιμοποιείται ως αποθηκευτικός χώρος, όπως έχουν αναγράψει στη
φορολογική τους δήλωση, ή ως κύρια κατοικία. Μάλιστα για να δικαιολογήσουν
στους έκπληκτους αλλά και φοβισμένους ιδιοκτήτες των κατοικιών τη διενέργεια
για πρώτη φορά τέτοιων φορολογικών ελέγχων, τους λένε ότι πρόκειται για
πιλοτικό πρόγραμμα ελέγχων. 
Η ταρίφα 
Στις περισσότερες περιπτώσεις κατά τον «έλεγχο» προκύπτει ότι χώροι που έχουν
δηλωθεί ως αποθήκες χρησιμοποιούνται ως χώροι κύριας κατοικίας, γεγονός που
συνιστά παράβαση. Στο σημείο αυτό οι ελεγκτές-μαϊμούδες ζητούν από τους
ιδιοκτήτες να τους καταβάλουν τον φόρο για τη φορολογική αυτή παράβαση (στο
εισόδημα απο ιδιοκατοίκηση και στο ΦΜΑΠ), τον οποίο με την επίκληση του
συμβιβασμού του φορολογουμένου τον μειώνουν σε προσιτά επίπεδα για τους
φορολογουμένους. Η ταρίφα ανέρχεται συνήθως σε 500.000 δρχ., τα οποία
ζητούνται να καταβληθούν άμεσα στους ίδιους. Μέχρι τώρα στα δίχτυα των
επιτηδείων έχουν πέσει αρκετοί ιδιοκτήτες μονοκατοικιών. Μάλιστα για το θέμα
έχουν γίνει ανώνυμες καταγγελίες στο υπουργείο Οικονομικών από θύματα της
σπείρας των απατεώνων. Το υπουργείο από την πλευρά του διερευνά το θέμα. 
Προστασία 
«ΤΑ ΝΕΑ» επικοινώνησαν με Εφορίες των περιοχών αυτών στα βόρεια προάστια και η
απάντηση που δόθηκε αρμοδίως είναι ότι δεν υπάρχει τέτοιου είδους πιλοτικό
πρόγραμμα ελέγχων των αποθηκευτικών χώρων σε κατοικίες. Όπως διευκρινίσθηκε
από τις Εφορίες αυτές, οι μόνοι έλεγχοι που γίνονται, και αυτοί σε
περιορισμένο αριθμό, αφορούν τις περιπτώσεις μεταβίβασης ακινήτων όπου η
Εφορία ελέγχει αν έχουν δηλωθεί σωστά οι χώροι της κατοικίας που
μεταβιβάζεται. Απο τις Εφορίες συνιστάται στους φορολογουμένους σε τέτοιες
περιπτώσεις να ζητούν πάντα από τον εμφανιζόμενο ως εφοριακό ελεγκτή να τους
επιδείξει την εντολή ελέγχου της κατοικίας του, η οποία φέρει τη σφραγίδα του
εφόρου. Επίσης οι φορολογούμενοι θα πρέπει να γνωρίζουν ότι τα ποσά των φόρων
δεν καταβάλλονται στους ελεγκτές της Εφορίας, αλλά στα δημόσια ταμεία που
βρίσκονται στις Εφορίες. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17245N422</ED>
<ID>
ID:302872

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N42&aa=2</URL></REF>


Article

<CATEGORY>vin08</CATEGORY>

 <H5>ΕΛΛΗΝΙΚΗ ΥΦΑΝΤΟΥΡΓΙΑ
</H5><H2>Επενδύσεις 14,4 εκατ. ευρώ
</H2>
Σε αύξηση του μετοχικού της κεφαλαίου προχωρεί η εταιρεία Κλωστήρια Κιλκίς,
θυγατρική της εισηγμένης Ελληνική Υφαντουργία. 
Η αύξηση του κεφαλαίου της εταιρείας θα είναι της τάξεως των 3,8 εκατ. ευρώ,
από τα οποία το 90% θα καλυφθεί από τη μητρική εταιρεία. 
Επισημαίνεται ότι ο Όμιλος της Ελληνικής Υφαντουργίας πραγματοποίησε το 2001
συνολικές επενδύσεις ύψους 14,4 εκατ. ευρώ, οι οποίες αφορούσαν και αυξήσεις
συμμετοχών της εταιρείας σε θυγατρικές. 
Για το 2002 ο βορειοελλαδίτικος κλωστοϋφαντουργικός όμιλος προγραμματίζει
επενδύσεις 10 εκατ. δρχ., περίπου.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17245N423</ED>
<ID>
ID:302904

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N42&aa=3</URL></REF>


Article

<CATEGORY>vin08</CATEGORY>

 <H5>ΕΘΝΙΚΗ
</H5><H2>Επένδυση 15 εκατ. δολ. στο Τurkish Ρrivate Εquity Fund
</H2>
Την πρόθεσή της να προχωρήσει στην επένδυση 15 εκατομμυρίων δολαρίων στο
Turkish Private Equity Fund ανακοίνωσε χθες η Εθνική. Η συμμετοχή αυτή
εντάσσεται στο πλαίσιο της στρατηγικής της τράπεζας για επέκταση στην ευρύτερη
περιοχή της Νοτιοανατολικής Ευρώπης και υποκαθιστά παλαιότερη συμφωνία
επένδυσης αντίστοιχου ποσού στο Bosphorus Private Equity. Η Εθνική θα είναι ο
μεγαλύτερος επενδυτής στο Fund, του οποίου στόχος είναι η χρηματοδότηση
επενδύσεων ανάπτυξης και εξαγορών τουρκικών επιχειρήσεων που κατέχουν
σημαντική θέση στο κλάδο τους και διοικούνται σύμφωνα με ευρωπαϊκά πρότυπα.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17245N424</ED>
<ID>
ID:302925

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N42&aa=4</URL></REF>


Article

<CATEGORY>vin08</CATEGORY>

 <H5>ΑΚΙΝΗΤΑ
</H5><H2>Συνεργασία της ΓΕΚ με τη Γενική
</H2>
Τη συνεργασία τους στον τομέα της αξιοποίησης ακινήτων ανακοίνωσαν η Γενική
Τράπεζα και η τεχνική εταιρεία ΓΕΚ. Συγκεκριμένα, η ΓΕΚ θα αποκτήσει συμμετοχή
με 49% στο μετοχικό κεφάλαιο της θυγατρικής της τράπεζας ΓΕΝΑΠ και το νέο
σχήμα θα δραστηριοποιηθεί στην παροχή υπηρεσιών συμβούλου σε θέματα όπως η
αξιοποίηση ακίνητης περιουσίας, πώλησης, μίσθωσης ή εκμετάλλευσης ακινήτων,
τόσο για λογαριασμό πελατών της όσο και για λογαριασμό τρίτων. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17245N425</ED>
<ID>
ID:302939

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N42&aa=5</URL></REF>


Article

<CATEGORY>vin08</CATEGORY>

 <H5>ΠΡΟΜΟΤΑ
</H5><H2>Προμηθευτής 14 εταιρειών
</H2>
Τη συνεργασία της με 14 από τις μεγαλύτερες εταιρείες του κλάδου των
προωθητικών δώρων στην Ευρώπη ενισχύει η εισηγμένη στο ΧΑΑ Προμότα Ελλάς.
Συγκεκριμένα, η εταιρεία θα πραγματοποιεί μέρος των εισαγωγών από χώρες της
Άπω Ανατολής, λειτουργώντας ως ενδιάμεσος προμηθευτής για λογαριασμό 14 εταιρειών.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17245N426</ED>
<ID>
ID:302946

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N42&aa=6</URL></REF>


Article

<CATEGORY>vin08</CATEGORY>

 <H2>«Πολιορκούν» ξενοδοχεία
</H2><H4>Αccor, ΤUΙ και Νeckerman ενδιαφέρονται για ελληνικές μονάδες
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Επιθετική πολιτική για την ελληνική αγορά σχεδιάζει ένας από τους
μεγαλύτερους ξενοδοχειακούς ομίλους του κόσμου. Πρόκειται για τον γαλλικών
συμφερόντων όμιλο της Accor, ο οποίος βρίσκεται σε φάση αναζήτησης στρατηγικών
συνεργασιών, με στόχο μέσα στα επόμενα τρία χρόνια να δημιουργήσει αλυσίδα 15
περίπου ξενοδοχειακών μονάδων. 
Sofitel. Το ξενοδοχείο του αεροδρομίου των Σπάτων ελέγχεται μετοχικά από την
Accor και τον όμιλο Αλλαμανή

Αναθέρμανση όμως του ενδιαφέροντος για την ελληνική ξενοδοχειακή αγορά
εκδηλώνεται και από άλλους ξένους ομίλους, οι οποίοι βλέπουν την Ελλάδα,
ειδικά μετά την ένταξή της στην ΟΝΕ αλλά και τα γεγονότα της 11ης Σεπτεμβρίου
ως μια από τις ασφαλέστερες γεωπολιτικά και οικονομικά χώρες του μεσογειακού
τουρισμού. 
Άμεση πρόσβαση 
Εκτός από την αλυσίδα Χίλτον, η οποία διαχειρίζεται τα ομώνυμα ξενοδοχεία των
Αθηνών και της Ρόδου και την Ιντερκοντινένταλ, που διαχειρίζεται το ομώνυμο
ξενοδοχείο στη λεωφόρο Συγγρού, μεγάλοι τουριστικοί οργανισμοί, μεταξύ των
οποίων οι πολυεθνικοί Neckerman και TUI, σχεδιάζουν να αποκτήσουν άμεση
πρόσβαση στην ελληνική αγορά. 
Τα Magic Life

Στα σχέδια της TUI είναι η δημιουργία μικρής αλυσίδας ξενοδοχειακών μονάδων με
το εμπορικό σήμα Magic Life, σε περιοχές της Ελλάδας με μεγάλη τουριστική
κίνηση. Ήδη τρία ξενοδοχεία με την επωνυμία αυτή λειτουργούν σε ισάριθμε
περιοχές, ενώ ετοιμάζεται και μια τέταρτη μονάδα στη Ρόδο. 
Στην εταιρεία που διαχειρίζεται την αλυσίδα αυτή συμμετέχουν με ίσα ποσοστά η
TUI και εταιρεία τουρκικών συμφερόντων. 
Ενδιαφέρον όμως υπάρχει και από αμερικανικό ξενοδοχειακό όμιλο, ο οποίος
βολιδοσκοπεί τις προθέσεις του κατασκευαστικού ομίλου ΓΕΚ - ΤΕΡΝΑ για το επί
της οδού Μιχαλακοπούλου κτίριο της εταιρείας, το οποίο στεγάζει προς το παρόν
τις κεντρικές υπηρεσίες του υπουργείου Ανάπτυξης. 
Στα σχέδια του ομίλου Accor είναι η σύσταση δύο εταιρειών, στη μία από τις
οποίες θα περάσει ο ιδιοκτησιακός έλεγχος των υπό δημιουργία ξενοδοχειακών
μονάδων, ενώ η άλλη, στην οποία η Accor θα κατέχει πλειοψηφικό πακέτο μετοχών,
θα αναλάβει τη διαχείριση και εκμετάλλευσή τους. Στην πρώτη εταιρεία, στην
οποία ο γαλλικός όμιλος θα κατέχει, σύμφωνα με πάγια τακτική του, ποσοστό
μετοχών όχι μεγαλύτερο από 20%, θα συμμετέχει το σύνολο των στρατηγικών
συμμάχων της Accor (ιδιοκτήτες ξενοδοχειακών μονάδων και ιδιοκτήτες ακινήτων,
που θα συνεισφέουν για την ανέγερση ξενοδοχείων). 
<H3>Επενδύσεις σε Αθήνα Ρόδο, Κρήτη και Εύβοια </H3>
Ο γαλλικός όμιλος Accor είχε επιδιώξει στο πρόσφατο παρελθόν να διαμορφώσει
σχέσεις στρατηγικής συμμαχίας με τον ξενοδοχειακό όμιλο Χανδρή, αλλά η αρχική
συμφωνία μεταξύ των δύο πλευρών ακυρώθηκε μετά την απροθυμία του ελληνικού
ομίλου να εξαγοράσει ποσοστό μετοχών της εταιρείας που διαχειρίζεται το
ξενοδοχείο του αεροδρομίου των Σπάτων Sofitel. Το εν λόγω ξενοδοχείο ελέγχεται
μετοχικά από την Accor και τον όμιλο Αλλαμανή, αλλά ο τελευταίος φέρεται να
επιδιώκει την αποδέσμευσή του από αυτό. Εκτός από το συγκεκριμένο ξενοδοχείο,
η μέχρι στιγμής παρουσία της Accor στην Ελλάδα περιλαμβάνει τέσσερις
ξενοδοχειακές μονάδες στην Αθήνα, στη Ρόδο, την Κρήτη και την Εύβοια.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17245N431</ED>
<ID>
ID:302829

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N43&aa=1</URL></REF>


Article

<CATEGORY>vin08</CATEGORY>

 <H2>Ισχυρές οι διασυνδέσεις της χρεοκοπημένης Εnron με την κυβέρνηση Μπους
</H2>
Το σκάνδαλο της αμερικανικής ενεργειακής εταιρείας Enron ταρακουνά το
αμερικανικό πολιτικό σκηνικό. Πρόσφατα βγήκαν στην επιφάνεια νέα στοιχεία για
τις διασυνδέσεις μεταξύ της χρεοκοπημένης εταιρείας και της κυβέρνησης Μπούς,
οι οποίες ισχυροποιήθηκαν με τα εκατομμύρια δολάρια που η εταιρεία συνεισέφερε
στην προεκλογική εκστρατεία του ρεπουμπλικανικού κόμματος. 
Σύμφωνα με στοιχεία που δόθηκαν πρόσφατα στη δημοσιότητα η Enron ξόδεψε
περίπου 5,8 εκατ. δολάρια στις ομοσπονδιακές εκλογές που πραγματοποιήθηκαν τα
τελευταία 12 χρόνια. Το 73% αυτού του ποσού διατέθηκε σε Ρεπουμπλικανούς. 
Οι βαθιές ρίζες της Enron στο Κογκρέσο την προστάτευσαν από τις κυβερνητικές
προσπάθειες για τον έλεγχο των επιχειρηματικών τακτικών της. Σύμφωνα με
πρόσφατο δημοσίευμα της αμερικανικής εφημερίδας «Γουώλ Στρητ Τζέρναλ», το 1996
και το 1997 η κυβέρνηση Κλίντον επιχείρησε να πείσει το Κογκρέσο να κλείσει
μια «μαύρη τρύπα» χρηματοδότησης της Enron, η οποία της επέτρεπε να κρύβει
μέρος των χρεών της και να διαφεύγει την καταβολή φόρων. Οι προσπάθειες της
κυβέρνησης Κλίντον δεν καρποφόρησαν και η αμερικανική υπηρεσία φορολογίας
διέκοψε μία έρευνα εναντίον της εταιρείας. 
Οι διασυνδέσεις της Enron με την κυβέρνηση Μπους ήταν ακόμη πιο ισχυρές, καθώς
σε σημαντικές θέσεις της τοποθετήθηκαν πρώην στελέχη της εταιρείας,
μεγαλομέτοχοί της και άνθρωποι που δέχθηκαν σημαντικές προεκλογικές δωρεές
της. 
Ο ίδιος ο πρόεδρος Μπους έλαβε από την εταιρεία συνολικά 826.000 δολάρια, από
τότε που άρχισε την πολιτική του καριέρα θέτοντας υποψηφιότητα για κυβερνήτης
της Πολιτείας του Τέξας. 
Ο Κένεθ Λέι, διευθύνων σύμβουλος της Enron, ήταν κατά κάποια έννοια ο
πολιτικός πατέρας του Μπους και ο Αμερικανός πρόεδρος συνήθιζε να αναφέρεται
σε αυτόν, αποκαλώντας τον «Κένι μπόι». Μετά το ξέσπασμα του σκανδάλου τον
αποκαλεί «κύριο Λέι». <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17245N432</ED>
<ID>
ID:302873

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N43&aa=2</URL></REF>


Article

<CATEGORY>vin08</CATEGORY>

 <H2>Αγόραζαν τράπεζες
</H2><H4>Οι μετοχές τους οδήγησαν την κούρσα ανόδου </H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Γερό «ποντάρισμα» στο νέο σκηνικό που διαμορφώνεται στον χώρο των τραπεζών
πραγματοποιήθηκε χθες στη Σοφοκλέους, όπου εκδηλώθηκε αυξημένο αγοραστικό
ενδιαφέρον από Έλληνες και ξένους θεσμικούς επενδυτές σε όλους σχεδόν του
κλάδους και ιδιαίτερα σε «βαριά χαρτιά». 
Ο Γενικός Δείκτης με «άρμα» τις μετοχές των τραπεζών και των εταιρειών
τηλεπικοινωνιών ενισχύθηκε 2,38% και έκλεισε στις 2.561,67 μονάδες, ενώ η αξία
των συναλλαγών άγγιξε τα 189 εκατ. ευρώ. Πάντως, από την αγορά δεν έλειψαν για
μια ακόμη φορά οι φήμες για παραίτηση του διοικητή της Εθνικής Τράπεζας κ. Θ.
Καρατζά στον απόηχο των διαπραγματεύσεων για την προσπάθεια «γάμου» της
Εθνικής Τράπεζας με την Alpha Bank. Οι φήμες αυτές διαψεύστηκαν από τον
κυβερνητικό εκπρόσωπο. 
Στην ανοδική πορεία της Σοφοκλέους συνέβαλαν ακόμη οι εντολές αγοράς, οι
οποίες έφταναν σε χρηματιστηριακές εταιρείες από ξένους επενδυτές στον απόηχο
της χθεσινής ανόδου στα μεγάλα ξένα χρηματιστήρια. Οι εντολές αυτές αφορούσαν
σε σημαντικό ποσοστό σε μετοχές εταιρειών υψηλής τεχνολογίας, κυρίως εταιρειών
τηλεπικοινωνιών. 
Οι μετοχές των πιστωτικών ιδρυμάτων, πάντως, είχαν ξανά τον πρώτο ρόλο στη
σκηνή της Σοφοκλέους. Το αγοραστικό ενδιαφέρον για μετοχές τραπεζών εκτόξευσε
κυριολεκτικά σε υψηλότερα επίπεδα τον Γενικό Δείκτη, ο οποίος από τις αρχές
της εβδομάδος είχε δεχθεί σημαντικές πιέσεις από τους φόβους για «ναυάγιο» της
συμφωνίας μεταξύ των δύο τραπεζικών κολοσσών. Σημειώνεται ότι μετά τις πιέσεις
αυτές οι τιμές μετοχών τραπεζών είχαν φτάσει κοντά στα χαμηλότερα επίπεδα των
τελευταίων 52 εβδομάδων. 
Χθες οι μετοχές της Εθνικής Τράπεζας ενισχύθηκαν κατά 2,62%. Συνολικά άλλαξαν
χέρια 309.513 μετοχές της τράπεζας συνολικής αξίας περίπου 7,7 εκατ. ευρώ. Οι
μετοχές της Alpha Bank ενισχύθηκαν κατά 4,83%. Συνολικά άλλαξαν χέρια 559.224
μετοχές της τράπεζας συνολικής αξίας 10,8 εκατ. ευρώ. Μεγάλο τζίρο είχε ακόμη
η Εμπορική Τράπεζα με 17,3 εκατ. ευρώ. Το μεγαλύτερο όγκο πραγματοποίησε η EFG
Eurobank με 951.056 μετοχές. Στις μετοχές αυτές περιλαμβάνονται πακέτα
170.000, 88.456, 300.000, 90.000 και 100.000 μετοχών. Πολλά πακέτα
πραγματοποιήθηκαν ακόμη σε μετοχές του ΟΤΕ. Τα μεγαλύτερα από αυτά αφορούσαν
σε 355.000, 300.000 και 50.000 μετοχές. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17245N451</ED>
<ID>
ID:302830

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N45&aa=1</URL></REF>


Article

<CATEGORY>vin08</CATEGORY>

 <H2>Εισαγωγή νέων μετοχών στο ΧΑΑ
</H2>
Το Διοικητικό Συμβούλιο του Χρηματιστηρίου ενέκρινε την εισαγωγή προς
διαπραγμάτευση των νέων μετοχών των εταιρειών ΒΙΟΤΕΡ, Ντεσπέκ Ελλάς, Ελληνικά
Πετρέλαια, Unisystems, Συστήματα Μικροϋπολογιστών, Ινφορμάτικς και Κεραμεία
Αλλατίνη. Επίσης ενημερώθηκε για την αύξηση της ονομαστικής αξίας των μετοχών
των εταιρειών Κεραμεία Αλλατίνη, Ιντρακόμ, Καρατζή και Νηρεύς, όπως και για τη
μείωση της ονομαστικής αξίας των μετοχών Ελφίκο και Πειραιώς Επενδυτική.
Τέλος, ενημερώθηκε για τη διαγραφή ιδίων κοινών ονομαστικών μετοχών της
Εθνικής Τράπεζας.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17245N452</ED>
<ID>
ID:302874

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N45&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Ισχυρή άνοδος δείκτη και τζίρου
</H2>
Η επενδυτική ευφορία καθώς και η τεχνική διόρθωση των τραπεζών, η τιμή των
οποίων σε πολλές περιπτώσεις είχε πλησιάσει τα χαμηλά 52 εβδομάδων έδωσαν
θετικό τόνο στη χθεσινή συνεδρίαση με τον Γενικό Δείκτη να σημειώνει σημαντικά
κέρδη της τάξεως του 2,38% φτάνοντας τις 2.562 μονάδες. Η αβεβαιότητα που έχει
δημιουργηθεί σχετικά με τη θετική έκβαση της συγχώνευσης μεταξύ των δύο
μεγαλύτερων ελληνικών τραπεζών αποτέλεσε θέμα και στη χθεσινή συνεδρίαση
δεδομένου ότι αναμενόταν συνάντηση μεταξύ των προέδρων των δύο τραπεζών
προκειμένου να παρθεί απόφαση. Οι κυριότερες ευρωπαϊκές αγορές παρουσίασαν
παρόμοια εικόνα επηρεασμένες από τις ανακοινώσεις μεγάλων τεχνολογικών
εταιρειών (Apple, Compaq) ότι θα δημοσιεύσουν τριμηνιαία αποτελέσματα ανώτερα
των προσδοκιών των αναλυτών, ενώ η Citigroup ανακοίνωσε εντυπωσιακά νούμερα
ξεπερνώντας τις προσδοκίες της αγοράς. Στην ελληνική αγορά οι κλάδοι των
τραπεζών, των τηλεπικοινωνιών και των κατασκευών υπεραπέδωσαν της αγοράς
επηρεαζόμενες από το διεθνές κλίμα, τις ελκυστικές αποτιμήσεις και τις
προσδοκίες για την ανάπτυξή τους με τους αντίστοιχους δείκτες να σημειώνουν
κέρδη της τάξεως του 3,10%, 2,48% και 2,95%, ενώ οι εταιρείες πληροφορικής
ήταν ο κλάδος που υποαπέδωσε. Ο όγκος συναλλαγών σημαντικά αυξημένος (190
εκατ., με την προσθήκη σημαντικών πακέτων), έδωσε τόνο στην αγορά.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17245N453</ED>
<ID>
ID:302905

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N45&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΕLΒΙSCΟ: Εξαγορά της Ν. ΒΟΣΙΝΑΚΗΣ </H2>
Στην αγορά 106.728 ονομαστικών μετοχών της εταιρείας Ν. ΒΟΣΙΝΑΚΗΣ ΑΒΕΕ, από
αυτές που κατέχει η ΕΒΓΑ Α.Ε. προέβη η εταιρεία ELBISCO Α.Ε. ΣΥΜΜΕΤΟΧΩΝ. Γι'
αυτήν την εξαγορά η ELBISCO κατέβαλε τίμημα 16,91 ευρώ ανά μετοχή και συνολικά
1,8 εκατ. ευρώ. Το καταβληθέν τίμημα ανά μετοχή είναι ίσο με το καταβληθέν για
την αγορά του αρχικού 67,92% του μετοχικού κεφαλαίου της εταιρείας ΒΟΣΙΝΑΚΗΣ
ΑΒΕΕ. Ύστερα από αυτή την εξέλιξη η ELBISCO κατέχει το 98,631% του μετοχικού
κεφαλαίου της ΒΟΣΙΝΑΚΗΣ. 
Ο ενοποιημένος κύκλος εργασιών της ELBISCO το 2000 διαμορφώθηκε στα 44,32 δισ.
δρχ. παρουσιάζοντας αύξηση κατά 57,22% σε σχέση με τα 28,19 δισ. δρχ. το 1999.
Ο Όμιλος για το 2000 σημείωσε προ φόρων κέρδη της τάξεως 1,29 δισ. δρχ.
αυξημένα κατά 176,23% σε σχέση με τα 467 εκατ. δρχ. το 1999. Στο εννεάμηνο του
2001 τα κέρδη του Ομίλου ανήλθαν σε 621 εκατ. δρχ. αυξημένα κατά 47,85 %
έναντι 420 εκατ. δρχ. το εννεάμηνο του 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας ELBISCO έκλεισε στα 4,72 ευρώ ή στις 1.608 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 151,04 εκατ. ευρώ ή σε
51,47 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 30,22, ενώ
με βάση το ύψος των Ιδίων Κεφαλαίων του πρώτου εξαμήνου του 2001, ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 1,20.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17245N454</ED>
<ID>
ID:302926

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N45&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Θετικό κλίμα
</H2>
Πού αποδίδεται η χθεσινή άνοδος στην αγορά; 
Απαντά ο κ. Κωνσταντίνος Βέργος, υπεύθυνος Τμήματος Ανάλυσης της εταιρείας
Πεντεδέκας Χρηματιστηριακή 
Οι τραπεζικές μετοχές το προηγούμενο διάστημα είχαν πιεστεί αδικαιολόγητα και
είχαν φτάσει κοντά στα χαμηλότερα επίπεδα των τελευταίων 52 εβδομάδων.
Εξάλλου, αρκετοί επενδυτές έσπευσαν να προεξοφλήσουν συνέχεια στις
ιδιωτικοποιήσεις. Στο θετικό κλίμα που επικράτησε στην αγορά συνέβαλε ακόμη η
ανοδική πορεία στις μεγάλες διεθνείς χρηματιστηριακές αγορές. Πάντως, στην
αγορά δεν έχει διαμορφωθεί ακόμη τάση και δεν αποκλείεται να συνεχιστούν οι
διακυμάνσεις στις τιμές.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17245N455</ED>
<ID>
ID:302940

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N45&aa=5</URL></REF>


Article

<CATEGORY>vin08</CATEGORY>

 <H2>Η ύφεση χτυπά τα διεθνή χρηματιστήρια
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Θύματα της διεθνούς οικονομικής ύφεσης είναι τα χρηματιστήρια του κόσμου, όπου
η ρευστότητα έχει μειωθεί περισσότερο από το μισό σε σχέση με τα προηγούμενα
χρόνια. Θύμα της ύφεσης έπεσε και η Σοφοκλέους, όπου καθημερινά κινείται μόνο
το 0,18% της συνολικής κεφαλαιοποίησης του Χρηματιστηρίου. Το ποσοστό αυτό, το
2000 ήταν 0,25% και το 1999 ήταν 0,55%. 
Τα στοιχεία αυτά έδωσε χθες στη δημοσιότητα το Χρηματιστήριο Αξιών Αθηνών, στο
πλαίσιο μελέτης για την πορεία της ρευστότητας τα τελευταία τέσσερα χρόνια σε
14 ανεπτυγμένα χρηματιστήρια. Ο πρόεδρος του Χρηματιστηρίου κ. Παναγιώτης
Αλεξάκης απέδωσε τη μείωση της ρευστότητας διεθνώς σε δύο βασικές αιτίες.
Πρώτη αιτία είναι η πτώση των τιμών των μετοχών διεθνώς με εξαίρεση το
Χρηματιστήριο των ΗΠΑ. Δεύτερη είναι η στασιμότητα στην παγκόσμια ανάπτυξη και
η ύφεση της αμερικανικής οικονομίας την περασμένη χρονιά, η οποία επηρέασε σε
μεγάλο βαθμό την Ευρώπη. Η ελληνική οικονομία επηρεάστηκε λιγότερο σε σχέση με
τις υπόλοιπες ευρωπαϊκές. 
Δεν αλλάζει το ωράριο 
Μία από τις συνέπειες της συρρίκνωσης του τζίρου, ήταν η αναστολή της απόφασης
για επέκταση του ωραρίου συναλλαγών της Σοφοκλέους μέχρι τις 5.15 μ.μ. Το
ωράριο αυτό θα ίσχυε από την 1η Φεβρουαρίου. Ο πρόεδρος του ΧΑΑ εξήγησε ότι
αφενός οι παρούσες συνθήκες ρευστότητας της αγοράς κάνουν δύσκολη την επέκταση
του ωραρίου και αφετέρου ορισμένοι φορείς της αγοράς δεν ήταν έτοιμοι (δεν
έχουν προσαρμοστεί τα συστήματά τους) για τη νέα διάρκεια των συναλλαγών. 
Για να μετρηθεί η διαχρονική εξέλιξη της ρευστότητας, το Χρηματιστήριο
υπολόγισε τον λόγο ημερήσιου τζίρου προς τον μέσο όρο της κεφαλαιοποίησης σε
αγορές της Ευρωπαϊκής Ένωσης, των ΗΠΑ και της Ιαπωνίας για την περίοδο
1998-2001. 
Όπως εξήγησε ο κ. Αλεξάκης, τα στοιχεία δείχνουν ότι παρατηρείται πτώση του
συγκεκριμένου λόγου (τζίρος προς κεφαλαιοποίηση) σε όλα τα χρηματιστήρια με
εξαίρεση τα χρηματιστήρια της Νέας Υόρκης, του Τόκιο και της Φινλανδίας. Για
τα περισσότερα χρηματιστήρια η πτώση είναι σημαντική και συχνά απότομη. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17245N461</ED>
<ID>
ID:302831

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N46&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Νέες πιέσεις στο ευρώ
</H2>
Το ευρώ δέχθηκε νέες πιέσεις χθες με την ισοτιμία του ως προς το δολάριο να
υποχωρεί στην αγορά της Νέας Υόρκης στο χαμηλότερο επίπεδο του έτους, 0,8792. 
Η ανακοίνωση για χαμηλότερο από τον αναμενόμενο ρυθμό ανάπτυξης στη Γερμανία
το 2001 και η αύξηση του ελλείμματος του προϋπολογισμού για το ίδιο έτος κοντά
στο όριο του 3,0%, αποτέλεσαν τους σημαντικότερους αρνητικούς παράγοντες για
την αποδυνάμωση που παρουσίασε το ευρώ. Ειδικότερα, το ΑΕΠ της μεγαλύτερης
οικονομίας της ευρωζώνης ανήλθε το 2001 στο 0,6% ετησίως που αποτελεί το
χαμηλότερο επίπεδο ανάπτυξης της τελευταίας δεκαετίας, έναντι εκτίμησης της
αγοράς για αύξηση 0,7% και 3,0% το 2000. 
Η σημαντική μείωση του ρυθμού οικονομικής ανάπτυξης το 2001 είχε ως συνέπεια
την αύξηση του ελλείμματος προϋπολογισμού στο 2,6%, αρκετά υψηλότερα από τον
αρχικό στόχο του 1,5%. Υπενθυμίζουμε ότι σύμφωνα με το Σύμφωνο Σταθερότητας
και Ανάπτυξης της Ευρωπαϊκής Ένωσης, το ανώτατο επιτρεπτό όριο του ελλείμματος
προϋπολογισμού ανέρχεται στο 3,0% ως ποσοστό του ΑΕΠ. Επίσης, οι αναμενόμενες
αρνητικές επιδράσεις της οικονομικής κρίσης στην Αργεντινή σε ισπανικές
τράπεζες και οι πρόσφατες δηλώσεις αξιωματούχων της ΕΚΤ (Solans, Issing,
Welteke καθώς και του διοικητή Duisenberg) που υποδηλώνουν ότι η τράπεζα δεν
προτίθεται να προβεί σύντομα σε μείωση των επιτοκίων αποτελεί δύο επιπλέον
παράγοντες πίεσης για το ευρώ. 
Στις ΗΠΑ, ο αριθμός αιτήσεων για επιδόματα ανεργίας την εβδομάδα που έληξε
στις 12 Ιανουαρίου σημείωσε πτώση στο χαμηλότερο επίπεδο των τελευταίων έξι
μηνών ενώ η αγορά ανέμενε άνοδο. Χαρακτηριστικά, οι αιτήσεις μειώθηκαν κατά
14.000 και ο συνολικός αριθμός ανήλθε στις 384.000 έναντι 398.000 την
προηγούμενη εβδομάδα. Ο αριθμός ανοικοδόμησης νέων κατοικιών σημείωσε πτώση
κατά 3,4% μηνιαίως τον Νοέμβριο, παραμένοντας όμως σε σχετικά υψηλά επίπεδα. 
Οι εξελίξεις αυτές επιβεβαιώνουν πρόσφατες δηλώσεις ανώτατων αξιωματούχων της
Fed που αισιοδοξούν για ανάκαμψη στη διάρκεια του 2002. Εντούτοις, τα «μεικτά»
οικονομικά στοιχεία που παρουσιάζει η αμερικανική οικονομία ενισχύουν την
άποψη ότι η χρονική στιγμή για την επίτευξη της οικονομικής ανάκαμψης είναι
ακόμα αβέβαιη. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17245N462</ED>
<ID>
ID:302875

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις επεκράτησαν στα συμβόλαια
</H2>
Το συμβόλαιο του Ιανουαρίου 2002 πάνω στον FTSE 20 έκλεισε στις 1.390,10
μονάδες σημειώνοντας άνοδο 2,80% σε σχέση με την προηγούμενη συνεδρίαση με
αξία συναλλαγών 18,22 εκατ. ευρώ, όγκο συναλλαγών 2.638 συμβολαίων και αριθμό
ανοιχτών συμβολαίων 2.756. Το συμβόλαιο του μηνός Φεβρουαρίου 2002 έκλεισε
στις 1.387,58 μονάδες σημειώνοντας πτώση της τάξεως του 2,72% σε σχέση με την
προηγούμενη συνεδρίαση. Ο όγκος συναλλαγών ανήλθε στα 5.205 συμβόλαια αξίας
35,93 εκατ. ευρώ ενώ ο αριθμός των ανοιχτών συμβολαίων ανήλθε στα 7.758
συμβόλαια. Το συμβόλαιο του μηνός Μαρτίου 2002 έκλεισε στις 1.389,12 μονάδες,
με άνοδο της τάξεως του 2,82%, αξία συναλλαγών 3,53 εκατ. ευρώ. Το συμβόλαιο
του Ιανουαρίου 2002 πάνω στον FTSE 40 έκλεισε στις 278,57 μονάδες
παρουσιάζοντας άνοδο της τάξεως του 2,52 % σε σχέση με την προηγούμενη
συνεδρίαση, η αξία συναλλαγών ανήλθε σε 906 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 1.863 και 327 συμβόλαια,
αντίστοιχα. Το συμβόλαιο του μηνός Φεβρουαρίου 2002 έκλεισε στις 276,10
μονάδες, με άνοδο της τάξεως του 2,54%, αξία συναλλαγών 1,77 εκατ. ευρώ και
αριθμό ανοιχτών συμβολαίων 1.744. Τέλος, το συμβόλαιο του μηνός Μαρτίου 2002
έκλεισε στις 279,81 μονάδες σημειώνοντας άνοδο κατά 2,52% σε σχέση με την
προηγούμενη συνεδρίαση.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17245N463</ED>
<ID>
ID:302906

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17245N471</ED>
<ID>
ID:302832

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N47&aa=1</URL></REF>


Article

<CATEGORY>vin08</CATEGORY>

 <H2>Άνοδος 2,38% για τον Γενικό Δείκτη
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.561,67 μονάδες, με
άνοδο της τάξεως του 2,38%. Η μεγαλύτερη ενδοσυνεδριακή τιμή σημειώθηκε στις
2.562,46 μονάδες ενώ η μικρότερη στις 2.497,79 μονάδες. Οι δείκτες FTSE/ΧΑΑ
20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 1.393,09, 279,15
και 821,26 μονάδες σημειώνοντας άνοδο 2,76%, 1,92% και 2,56% αντίστοιχα.

Ο δείκτης της Παράλληλης Αγοράς έκλεισε στις 250,87 μονάδες παρουσιάζοντας
άνοδο 2,29 %. Από τις 361 μετοχές που άνοιξαν 316 κινήθηκαν ανοδικά, 32
πτωτικά και 13 παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
του Χονδρικού Εμπορίου με ποσοστό 3,43%, ενώ την μεγαλύτερη πτώση σημείωσε ο
κλάδος του Λιανικού Εμπορίου με ποσοστό 0,02%.

Η αξία των συναλλαγών διαμορφώθηκε σε 189,78 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17245N481</ED>
<ID>
ID:302833

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N48&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Αιγόκερως 
(22 Δεκεμβρίου - 19 Ιανουαρίου). Η Αφροδίτη εγκαταλείπει από σήμερα το ζώδιό
σας, για να εγκατασταθεί στον γειτονικό Υδροχόο, δίνοντας έμφαση στον
οικονομικό τομέα. Φροντίστε, λοιπόν, με κάθε θυσία να κατοχυρώσετε όλα τα
«κεκτημένα» σας, στα υλικά και τα συναισθηματικά σας. 
Υδροχόος 
(20 Ιανουαρίου - 18 Φεβρουαρίου). Μια καινούργια περίοδος αρχίζει για σας,
καθώς η Αφροδίτη κάνει την είσοδό της στο δικό σας ζώδιο. Καιρός, λοιπόν, να
ασχοληθείτε και λίγο μ' αυτά που σας αρέσουν και όχι μόνο με αυτά που πρέπει.
Στα «ατού» των ημερών περιλαμβάνονται τα ταξίδια, οι εκδρομές, οι σπουδές, η
επιμόρφωση, αλλά και οι καλλιτεχνικές δραστηριότητες. 
Ιχθύες 
(19 Φεβρουαρίου - 20 Μαρτίου). Καθώς ο Άρης αφήνει σήμερα το ζώδιό σας και
εισέρχεται στον Κριό, τα οικονομικά φαίνεται να σας απασχολήσουν έντονα αυτό
το διάστημα. Φερθείτε με περίσκεψη και απορρίψτε κάθε ιδέα επενδύσεων με ρίσκο
και, κυρίως, αποκλείστε προς το παρόν τα τυχερά παιχνίδια. 
Κριός 
(21 Μαρτίου - 19 Απριλίου). Ο Άρης, κυρίαρχος του ζωδίου, έρχεται να
εγκατασταθεί στο ζώδιό σας από σήμερα. Μεθοδεύστε, λοιπόν, τις κινήσεις και τη
συμπεριφορά σας προς το συμφέρον σας. Το άγχος και το στρες σάς αποδυναμώνουν.
Ενεργοποιήστε, λοιπόν, τη λογική και τη σωστή σας κρίση. 
Ταύρος 
(20 Απριλίου - 20 Μαΐου). Καλό θα ήταν να μην αρκεστείτε σε περιστασιακές
απολαύσεις, αλλά να κάνετε πιο ουσιαστικές επιλογές, που θα σας βοηθήσουν να
«χτίσετε» ένα καλύτερο αύριο. Η εξέλιξή σας εξαρτάται από την κινητοποίηση και
την αμεσότητά σας σε προτάσεις που θα σας γίνουν σύντομα. 
Δίδυμοι 
(21 Μαΐου - 21 Ιουνίου). Δεν είναι κατάλληλη η στιγμή να κάνετε κάποιες
συζητήσεις ή να αντιδράσετε ανεξέλεγκτα απέναντι σε ανθρώπους του
περιβάλλοντός σας, που δυσκολεύονται να καταλάβουν τη σοβαρότητα των υποθέσεων
που σας απασχολούν. 
Καρκίνος 
(22 Ιουνίου - 22 Ιουλίου). Ίσως κάποιες άστοχες ενέργειες συνεργατών να σας
παρασύρουν σε λανθασμένη τακτική. Εσείς οφείλετε να ακολουθήσετε την πορεία
που έχετε χαράξει και να μην επιτρέψετε στους άλλους να προβάλλουν παράλογες
απαιτήσεις. Προστατεύστε όλα όσα έχετε κερδίσει με πολύ κόπο. 
Λέων 
(23 Ιουλίου - 22 Αυγούστου). Η Αφροδίτη, από σήμερα, με την είσοδό της στον
Υδροχόο επηρεάζει τον τομέα των σχέσεων, τόσο των προσωπικών όσο και των
επαγγελματικών. Η υπομονή, η διπλωματικότητα αλλά και ο ρεαλισμός θα συμβάλουν
στο να ξεπεράσετε τις δυσκολίες που εμφανίζονται, τόσο με τον σύντροφο όσο και
με τους συνεργάτες σας. 
Παρθένος 
(23 Αυγούστου - 23 Σεπτεμβρίου). Ήρθε η στιγμή να τακτοποιήσετε ή να
οριστικοποιήσετε κάποιες περιουσιακές ή κληρονομικές εκκρεμότητες, αν
υπάρχουν. Δεν είναι βέβαια εύκολο να τα βρείτε με τους συγγενείς σας, όμως μία
καλή συνεννόηση μεταξύ σας θα μπορούσε να απομακρύνει την περίπτωση προσφυγής
σε δικαστήριο. 
Ζυγός 
(24 Σεπτεμβρίου - 23 Οκτωβρίου). Καθώς ο Άρης αρχίζει από σήμερα τη διέλευσή
του από το ζώδιο του Κριού, τυχόν συγκρούσεις με το περιβάλλον σας, θα
μπορούσαν να οφείλονται σε μια συναισθηματική εκτόνωση, που βγαίνει ίσως με
επιθετικό τρόπο. Προσέξτε τα λόγια και τις πράξεις σας, αν δεν θέλετε να
χάσετε από κοντά σας πολύτιμους και χρήσιμους ανθρώπους. 
Σκορπιός 
(24 Οκτωβρίου - 22 Νοεμβρίου). Καιρός να δείτε πια τις οικογενειακές σας
σχέσεις με μικρότερη επιφύλαξη, αφού με τη βοήθεια της Αφροδίτης οι δεσμεύσεις
που νιώθετε αρχίζουν να μην σας τρομάζουν πια. Μια μετακόμιση ή η διαμόρφωση
του προσωπικού σας χώρου θα μπορούσε να είναι μέσα στο πρόγραμμα των ημερών. 
Τοξότης 
(23 Νοεμβρίου - 21 Δεκεμβρίου). Γεμάτη κινητικότητα προβλέπεται για σας αυτή η
περίοδος. Συνδυάστε, λοιπόν, ένα επαγγελματικό ταξίδι με την προσωπική σας
ευχαρίστηση ή καλύψτε την ανάγκη σας για επικοινωνία ευχάριστα και δημιουργικά.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17245N501</ED>
<ID>
ID:302815

</ID><URL>http://ta-nea.dolnet.gr/neaweb/neafile.print_unique?e=A&f=17245&m=N50&aa=1</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΣΤΗ ΘΕΣΗ ΤΟΥ ΖΟΥΡΟΥ ΠΟΥ ΩΘΗΘΗΚΕ ΣΕ ΠΑΡΑΙΤΗΣΗ
</H5><H2>Έπιασε λιμάνι
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Μετά τον Ντίνο Ράτζα, τον Νίκο Οικονόμου και τον Νίκο Μπουντούρη, ο Σωκράτης
Κόκκαλης ψάχνοντας «Πίξι-δα» για να βγει από το αδιέξοδο αποφάσισε να φέρει
ίσως τον πιο «δυνατό» κρίκο από τη σύνθεση της ομάδας (Παναθηναϊκός), που
«αποκαθήλωσε» τον Ολυμπιακό από τους τίτλους. 
Ο Λευτέρης Σούμποτιτς είναι και με τη βούλα για τα επόμενα δυόμισι χρόνια ο
νέος προπονητής των «ερυθρολεύκων», αφού από χθες έλαβε επίσημα το χρίσμα
αντικαθιστώντας τον Ηλία Ζούρο, ο οποίος και ωθήθηκε από τον πρόεδρο σε
παραίτηση. 
Ο ισχυρός άνδρας της πειραϊκής ΚΑΕ αναγκάστηκε, υπό το βάρος των περιστάσεων,
να ρίξει τον εγωισμό του και ενάμιση χρόνο μετά την ανάθεση της ομάδας στον
νεαρό τεχνικό να παραδεχθεί το μεγάλο λάθος του. 
Μη αντέχοντας να βλέπει την άλλοτε κραταιά ομάδα του να γελοιοποιείται και από
τους βασικούς αντιπάλους του, πήρε την απόφαση να αλλάξει τα δεδομένα
αποπέμποντας τον Ηλία Ζούρο (ο οποίος, ξαναλέμε, δεν είχε σκοπό να
παραιτηθεί). Αν το είχε κάνει νωρίτερα, τουλάχιστον δεν θα είχε πάει στράφι
και αυτή η σεζόν. 
ΚΥΝΗΓΑ ΤΟ ΘΑΥΜΑ 
Και αυτό διότι ο «Πίξι» αναλαμβάνει τώρα μία ομάδα που χρειάζεται ένα θαύμα
για να ανατρέψει τα προγνωστικά στο ελληνικό πρωτάθλημα, στο οποίο θα πρέπει
να «αλώσει» δύο φορές το ΟΑΚΑ, κόντρα σε ΑΕΚ και Παναθηναϊκό, προκειμένου να
ξαναπάρει τα πρωτεία. Άρα, ο βασικός στόχος του είναι να φτιάξει το κλίμα και
την ψυχολογία και, αν μπορέσει, να «τσιμπήσει» το Κύπελλο και να πάει
τουλάχιστον στο φάιναλ φόρ της Ευρωλίγκας. 
Ο Σωκράτης Κόκκαλης, το ίδιο βράδυ του αγώνα με τη Μάλαγα και αφού είχε δει
την ομάδα σχεδόν να μην μπορεί να... περπατήσει, τηλεφώνησε στον Λευτέρη
Σούμποτιτς ο οποίος, ύστερα από σύντομες διακοπές σε σαλέ στην Αυστρία,
βρισκόταν στην Ιταλία προκειμένου να κλείσει συμφωνία σε ομάδα του Καμπιονάτο. 
Ο «Πίξι» άλλο που δεν ήθελε να επιστρέψει στην αγαπημένη του Ελλάδα και να
βάλει ένα ακόμα μεγάλο στοίχημα στην καριέρα του, ύστερα από αυτά που είχε
κερδίσει με Ηρακλή, Άρη, Πανιώνιο και κυρίως με Παναθηναϊκό, αφού στον ΠΑΟΚ
φέτος έφυγε νωρίς. 
Όσον αφορά τον Ηλία Ζούρο, υπέβαλε χθες την παραίτησή του (αλλά ήταν
περίπτωση... Μαντζουράκη, αφού ωθήθηκε απο τον πρόεδρο σε αυτήν την ενέργεια)
και μαζί του παραιτήθηκαν και όλοι οι συνεργάτες του, κάτι που δεν είχε κάνει
ο ίδιος όταν είχε αποπεμφθεί ο Ιωαννίδης από τους «ερυθρολεύκους». 
«Ευχαριστώ τη διοίκηση, τον κόσμο και τους παίκτες. Η ομάδα απλώς έκανε μία
κοιλιά και θα έβρισκε τον δρόμο της. Καλή τύχη στον νέο προπονητή», δήλωσε
λακωνικά ο Ηλίας Ζούρος αποχωρώντας από την ομάδα. 
ΕΙΧΕ ΠΡΟΒΛΗΜΑ ΜΕ ΤΟΥΣ ΠΑΙΚΤΕΣ 
Είναι χαρακτηριστικό πως ο κόουτς τον τελευταίο καιρό δεν είχε ούτε επαφή με
τους παίκτες, οι οποίοι έδειχναν καθαρά πως δεν μπορούν (ή δεν θέλουν πια) να
τον παρακολουθήσουν. Έχουν και αυτοί τις ευθύνες τους, αλλά ο κόουτς δεν έκανε
τίποτα για να τους κερδίσει. Κατά καιρούς μόνο εκτόξευε απειλές, ενώ αν
κέρδιζε και τα δύο μεγάλα ντέρμπι με Παναθηναϊκό και ΑΕΚ (όπου θα του έδιναν
την πρωτιά) είχε δρομολογήσει να προχωρήσει σε διακοπή συμβολαίου
παίκτη-σημαία της ομάδας επειδή, όπως είχε εκμυστηρευθεί, του δημιουργούσε
πρόβλημα! 
Συνεργάτες του Λευτέρη Σούμποτιτς θα είναι ο Θανάσης Παπαχατζής και ο Κώστας
Ντάκουλας, ενώ συζητήθηκε (χωρίς να επιβεβαιωθεί και το όνομα του Μηνά Γκέκου)...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17245O011</ED>
<ID>
ID:302834

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O01&aa=1</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ: ΤΟΝ ΕΛΕΥΘΕΡΟΠΟΥΛΟ Ή ΤΟΝ ΓΕΩΡΓΙΟΥ
</H5><H2>Σε δίλημμα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ελευθερόπουλος δεν θέλει να μείνει στον πάγκο, ο Γεωργίου όμως θεωρείται
πιο έτοιμος, ο Λεμονής θα αποφασίσει σήμερα για τον πορτιέρο

Η θέση του γκολκίπερ είναι το μεγάλο δίλημμα για τον τεχνικό του Ολυμπιακού
Τάκη Λεμονή εν όψει του μεγάλου ντέρμπι με την ΑΕΚ στη Νέα Φιλαδέλφεια. Ο
41χρονος κόουτς σκέπτεται τα «συν και πλην» του Δημήτρη Ελευθερόπουλου
(προέρχεται από χειρουργική επέμβαση στη μέση) και του Άγγελου Γεωργίου, και
σήμερα θα πάρει οριστική απόφαση. 
Ο Ελευθερόπουλος αισθάνεται σαν... θηρίο στο κλουβί και θέλει να υπερασπίσει
την εστία του Ολυμπιακού μεθαύριο στο στάδιο «Νίκος Γκούμας». Οι
«ερυθρόλευκοι» θα έχουν τη συμπαράσταση 6.350 οπαδών τους, καθώς τα εισιτήρια
διατέθηκαν χθες σε χρόνο ρεκόρ. 
Οι οργανωμένοι σύνδεσμοι της πειραϊκής ομάδας προμηθεύτηκαν 4.500 εισιτήρια
και τα υπόλοιπα οι κάτοχοι των μπλοκ διαρκείας. Ο «Ελέ» δεν θέλει να χάσει το
ντέρμπι κορυφής, κάτι που γνωρίζει πολύ καλά ο προπονητής του. Ο 25χρονος
τερματοφύλακας έβγαλε χθες το πρόγραμμα της προπόνησης χωρίς να αισθανθεί την
παραμικρή ενόχληση στη μέση και είπε στον Λεμονή να τον υπολογίζει στο
μεθαυριανό ματς. Ο Ελευθερόπουλος δείχνει μεγάλο πάθος και έχει έναν λόγο
παραπάνω να αγωνιστεί κόντρα στην ΑΕΚ. Τώρα είναι 100% έτοιμος, ενώ στους
αγώνες με τη Μάντσεστερ Γιουνάιτεντ και τον Παναθηναϊκό είχε αγωνιστεί
τραυματίας. 
Ο τεχνικός των πρωταθλητών θα παραθέσει σήμερα δείπνο στους ποδοσφαιριστές
του, ενώ σε χθεσινή ομιλία του ζήτησε τη νίκη για να βρεθεί ο Ολυμπιακός στην
κορυφή της βαθμολογίας: «Πολλοί πιστεύουν και λένε ότι είναι ο αγώνας της
χρονιάς. Δεν είναι ακριβώς έτσι. Σίγουρα είναι πολύ σημαντικό το παιχνίδι με
την ΑΕΚ και στόχος μας είναι η νίκη. Παρουσιάζεται η ευκαιρία στην ομάδα μας
να βρεθεί και πάλι στην πρώτη θέση της βαθμολογίας. Μου άρεσε πολύ η
προσπάθειά σας στον αγώνα με το Αιγάλεω. Σε ένα τέτοιο γήπεδο και χωρίς να
υπάρχει ιδιαίτερο κίνητρο, μετά το 5-1 του πρώτου αγώνα, είναι πολύ σημαντικό
που είχατε τέτοια διάθεση εν όψει του ματς με την ΑΕΚ. Αν έχουμε το ίδιο
πάθος, πιστεύω ότι θα πάμε πολύ καλά». 
Ο Μπερμούδες συνέχισε χθες τη θεραπεία του και τη θέση του θα καλύψει ο
Ανατολάκης. Ο τελευταίος ταλαιπωρείται από αιμάτωμα, αλλά σήμερα πρόκειται να
πάρει μέρος στο οικογενειακό δίτερμα. Εξάλλου ο Γιαννακόπουλος, ο οποίος πήγε
καλά στο ματς με το Αιγάλεω, θα δώσει το «παρών» στην ενδεκάδα κόντρα της ΑΕΚ. 
*** Ο Οφορίκουε ζήτησε άδεια και θα συνεχίσει το πρόγραμμα της
αποθεραπείας του στην Γκάνα. Ο επιθετικός του Ολυμπιακού θα επιστρέψει την
ερχόμενη εβδομάδα στην Αθήνα. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O021</ED>
<ID>
ID:302835

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΤΗΛΕΟΡΑΣΗ
</H5><H2>Πρόγραμμα για όλα τα γούστα
</H2>
Ποδόσφαιρο, μπάσκετ, πόλο, τένις, καλλιτεχνικό πατινάζ, χόκεϊ επί πάγου,
αμερικανικό φουτμπόλ και χειμερινά σπορ περιλαμβάνει το σημερινό τηλεοπτικό
πρόγραμμα. Αναλυτικά: 
15.15 (Eurosport): Δίαθλο. Παγκόσμιο Κύπελλο (Ζ). 
16.45 (Eurosport): Αλπικό Σκι. Παγκόσμιο Κύπελλο. 
17.45 (Eurosrport): Τένις. Όπεν Αυστραλίας. 
18.45 (Alpha Sports 2): Ολυμπιακός - Νηρέας (πόλο γυναικών, Ζ). 
20.00 (Alpha Sports 1): Ιταλικά στιγμιότυπα. 
20.00 (Supersport): Αμερικανικό φουτμπόλ. 
20.30 (Supersport 2): Χόκεϊ επί πάγου. 
20.00 (Alpha Sports 2): Γαλλικά στιγμιότυπα. 
21.00 (Eurosport): Ευρωπαϊκό πρωτάθλημα καλλιτεχνικού πατινάζ (Ζ). 
23.30 (Eurosport): Τένις. Όπεν Αυστραλίας. 
23.35 (ΕΤ1): Ευρωπαϊκό πρωτάθλημα καλλιτεχνικού πατινάζ. 
05.00 (Alpha Sports 2): Σακραμέντο - Γκόλντεν Στέιτ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O022</ED>
<ID>
ID:302876

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Νίκη χωρίς αντίκρυσμα
</H2>
Νίκη γοήτρου πέτυχε χθες η Προοδευτική με 2-0 επί του Εθνικού Αστέρα για
την τρίτη προκριματική φάση του Κυπέλλου. Νίκη η οποία δεν είχε αντίκρυσμα
καθώς η ομάδα της Καισαριανής πήρε το εισιτήριο για τις «8» της διοργάνωσης,
αφού στο πρώτο παιχνίδι είχε επικρατήσει με 4-0. Οι γηπεδούχοι, εκτός από τα
δύο γκόλ που πέτυχαν ο Ανδράλας (8') και ο Σπέρτος (74'), έχασαν και πέναλτι. 
ΠΡΟΟΔΕΥΤΙΚΗ: Καλαμάκης (46' Καραναστάσης), Ανδράλας, Τσαγκαβέλης (63'
Πάντος), Μόρας, Κουλοχέρης, Κουμεντάκος, Νέτσος, Βαρτζιώτης, Παπασταθόπουλος,
Αντωνόπουλος (46' Χανιώτης), Σπέρτος. 
ΕΘΝ. ΑΣΤΕΡΑΣ: Μιχαηλίδης, Ετουσέι, Τέσοβιτς (77' Τσαλίκης), Λαγός,
Παπαθανασίου, Κοντόπουλος, Παπαδόπουλος (17' Τριανταφύλλου), Μπασινάς,
Μπερνεάνου, Παπαδημητρίου, Ποδαράς.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O023</ED>
<ID>
ID:302907

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Άτυχος
</H2>
* ΘΕΣΣΑΛΟΝΙΚΗ 
Δεν πρόλαβε ν' αρχίσει ο Σλοβάκος αμυντικός που δοκιμάστηκε χθες για πρώτη
ημέρα από τον Ντούσαν Μπάγιεβιτς. Ο Μάριαν Ζέμαν αγωνίστηκε στο δίτερμα της
ομάδας για 30 μόνον λεπτά, αφού σε μια διεκδίκηση της μπάλας συγκρούστηκε με
τον Διονύση Χασιώτη και τραυματίστηκε στο κεφάλι. Ο γιατρός της ομάδας,
Γιώργος Οικονομίδης, του τοποθέτησε οκτώ ράμματα. «Ο παίκτης υπέστη ένα βαθύ
θλαστικό τραύμα και θα είναι σε θέση να αγωνιστεί και πάλι σε περίπου οκτώ με
δέκα ημέρες».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O024</ED>
<ID>
ID:302927

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Κακό κλίμα
</H2>
Μόνο καλό δεν θα μπορούσε να χαρακτηριστεί το κλίμα στην ομάδα του Άρη, εν
όψει του τοπικού ντέρμπι της στο Χαριλάου με τον Ηρακλή. Οι παίκτες του Άρη
δηλώνουν ότι το μυαλό τους βρίσκεται μόνο στο παιχνίδι, όμως η προσφυγή που
ήδη κατέθεσε η Νίκος Κυζερίδης και η πρόθεση που έχουν εκφράσει για κατάθεση
προσφυγών και άλλοι παίκτες δείχνουν ότι το μυαλό τους βρίσκεται και αλλού. 
*** Παρ' όλες τις υποσχέσεις της διοίκησης της ΠΑΕ Άρης, ότι θα έμπαιναν
σήμερα χρήματα στους λογαριασμούς των παικτών και ότι θα καλύπτονταν οι
επιταγές που τους έχουν δώσει, κάτι τέτοιο δεν έγινε.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O025</ED>
<ID>
ID:302941

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=5</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>«Παχαίνει» ο κουμπαράς
</H4>
Τζακ ποτ σημειώθηκε στη χθεσινή κλήρωση του Τζόκερ, αφού ουδείς βρέθηκε με
5+1 επιτυχίες. Στον κουμπαρά μπήκαν 3.057.806,58 ευρώ. Βρέθηκαν 6 με 5
επιτυχίες που κερδίζουν από 40.336,82, 67 με 4+1 που θα πάρουν από 1.918,37,
1.129 με 4 που θα εισπράξουν από 43,60, 2.634 με 3+1 που θα πάρουν από 37,89,
45.009 με 3 που κερδίζουν από 2,09, 33.596 με 2+1 που θα πάρουν από 1,87 και
158.323 με 1+1 που θα εισπράξουν από 0,92 ευρώ. Οι τυχεροί αριθμοί: 2, 15, 25,
32, 41, ενώ ο αριθμός του Τζόκερ είναι το 19. 
Τζακ ποτ σημειώθηκε στην πρώτη κατηγορία του ΠΡΟΤΟ. Στον κουμπαρά μπήκαν
322.996,47 ευρώ. 
Τα κέρδη στις υπόλοιπες κατηγορίες έχουν ως εξής: 2η: βρέθηκαν 2 που
κερδίζουν από 22.651,65, 3η: βρέθηκαν 21 που θα πάρουν από 2.157,30, 4η:
βρέθηκαν 302 που θα εισπράξουν από 150,01, 5η: βρέθηκαν 3.129 που θα πάρουν
από 14,47 και 6η: βρέθηκαν 32.622 που κερδίζουν από 1,18. Οι τυχεροί αριθμοί:
1, 3, 6, 6, 7, 4, 7.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O026</ED>
<ID>
ID:302947

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=6</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ </H2>
Κατά τη διαλογή του έκτακτου δελτίου ΠΡΟ-ΠΟ βρέθηκαν: 3 Σούπερ 13άρια που
κερδίζουν από 35.957,42 ευρώ. 24 13άρια που θα εισπράξουν από 1.298,10 ευρώ.
594 12άρια που θα πάρουν από 43,27 ευρώ και 6.230 11άρια (μερίδιο 3,37 ευρώ). <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O027</ED>
<ID>
ID:302951

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=7</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17245O028</ED>
<ID>
ID:302954

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O02&aa=8</URL></REF>


Article

<CATEGORY>vin10</CATEGORY>

 <H5>ΠΑΟ: ΘΕΛΕΙ ΑΠΕΓΝΩΣΜΕΝΑ ΝΙΚΗ ΣΤΗΝ ΞΑΝΘΗ
</H5><H2>Κόντρα στην παράδοση
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Η κακή εμφάνιση του ΠΑΟ στο Καυταντζόγλειο στένεψε τα περιθώρια για τους
«πρασίνους», που καλούνται να δώσουν αποδείξεις τώρα στο ματς με τη Skoda

Τα κεφάλια μέσα στον Παναθηναϊκό, ύστερα από τη δεύτερη συνεχόμενη
απογοητευτική εμφάνιση, και τα βλέμματα στρέφονται πλέον στην Ξάνθη, εκεί όπου
οι «πράσινοι» καλούνται να αποδείξουν ότι κυνηγούν με αξιώσεις τη δεύτερη
θέση. Αυτό που προέχει για τον ΠΑΟ είναι η νίκη επί της ακριτικής ομάδας, και
μετά παίκτες και προπονητής μπορούν να σκεφτούν τη ρεβάνς του Κυπέλλου την
προσεχή Τετάρτη στη Λεωφόρο. 
Τα περιθώρια έχουν στενέψει για την ομάδα του «Τριφυλλιού» και η νίκη στην
Ξάνθη είναι μονόδρομος. Η ομάδα του Σέρχιο Μαρκαριάν θα τεθεί αντιμέτωπη με
την ευχάριστη έκπληξη του πρωταθλήματος, η οποία αξίζει να σημειώσουμε ότι σε
πέντε αγώνες στην έδρα της έχει το απόλυτο των νικών! Το θετικό για τον
Παναθηναϊκό είναι ότι θα έχει την ευκαιρία να παραταχθεί... φρέσκος, καθώς την
Τετάρτη ο Ουρουγουανός τεχνικός προτίμησε να ξεκουράσει αρκετά από τα βασικά
στελέχη της ομάδας. Έτσι, οι παίκτες θα κληθούν να περάσουν νικηφόρα από τη
δύσκολη έδρα της Ξάνθης, η οποία έχει να γνωρίσει την ήττα στο πρωτάθλημα από
τις 14 Οκτωβρίου (2-0 από την ΑΕΚ) του 2001 (!), προκειμένου να μείνουν
«ζωντανοί» στο κυνήγι μιας εκ των δύο θέσεων που οδηγούν στο Τσάμπιονς Λιγκ
της νέας αγωνιστικής περιόδου. Άλλωστε, ό,τι κι αν γίνει στο ντέρμπι κορυφής
ανάμεσα στην ΑΕΚ και στον Ολυμπιακό, θα επωφεληθούν σε περίπτωση νίκης. 
Βέβαια, προηγουμένως, στον Παναθηναϊκό καλούνται να ξεπεράσουν το κλίμα
προβληματισμού και κατήφειας που δημιουργήθηκε μετά την ήττα από τον Ηρακλή
στο Καυταντζόγλειο. Το 0-1 θεωρείται επικίνδυνο αποτέλεσμα, ωστόσο υπάρχει η
αισιοδοξία ότι στη Λεωφόρο και με τη βοήθεια του κόσμου μπορούν να το
ανατρέψουν και να πάρουν την πρόκριση για την προημιτελική φάση του θεσμού. 
Τα ευχάριστα νέα για τον Μαρκαριάν ήρθαν από τον Γιόνας Κόλκα. Ο Φινλανδός
μεσοεπιθετικός ξεπέρασε τον τραυματισμό του στον τένοντα και τέθηκε στη
διάθεση του προπονητή του για το δύσκολο ματς του πρωταθλήματος. Ατομικό
πρόγραμμα ακολούθησε και πάλι ο Εμανουέλ Ολιζαντέμπε, που συνεχίζει να νιώθει
ενοχλήσεις στους προσαγωγούς. Η συμμετοχή του στον αγώνα με την Ξάνθη θα
κριθεί στη σημερινή προπόνηση.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17245O031</ED>
<ID>
ID:302836

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΗΡΑΚΛΕΙΟ: Ο ΟΦΗ έχασε την πρόκριση
</H5><H2>Η Καλλιθέα φάνηκε απ' το πρωί ...
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Ένας άλλος ΟΦΗ υποχρεώθηκε (δικαίως) σε ήττα με 1-0 από την ανώτερη του
Καλλιθέα και αποχαιρέτησε τον θεσμό του Κυπέλλου. Ο Νίκος Κουρμπανάς «χτύπησε»
για δεύτερη φορά στο Ηράκλειο (είχε κερδίσει και πέρυσι ως προπονητής της
Παναχαϊκής) και ο Νίκος Νιόπλιας απαρηγόρητος πήρε για τα χθεσινά του γενέθλια
( έγινε 37 χρόνων ) την ήττα και τον αποκλεισμό της ομάδας του ως... δώρο.
Χωρίς τον Γκόμεζ φάνηκε ότι ο ΟΦΗ δεν μπορεί να σκοράρει. Ο Νίκος Ιορδανίδης
που πήρε τη θέση του, προσπάθησε αλλά φάνηκε ότι του λείπουν παιχνίδια. Ο
Γιάννης Σαμαράς στο τέλος ανάλαβε «ολόκληρη την ευθύνη γι' αυτήν την
απαράδεκτη εμφάνιση». 
Οι παίκτες της Καλλιθέας έκαναν σαν μωρά παιδιά από την «ιστορική νίκη». Και
ήταν λογικό. Ο Νίκος Κουρμπανάς έδωσε μεγάλο βάρος στην αμυντική γραμμή και οι
παίκτες του έβγαιναν στον αιφνιδιασμό. Ο διαιτητής Γ. Μποροβήλος από την
Αρκαδία έπαιξε έδρα. Τόνισε στις δηλώσεις του ο κ. Κουρμπανάς, ο οποίος στο
71' αποβλήθηκε από τον διαιτητή για διαπληκτισμό του με τον τέταρτο ρέφερι Δ.
Χριστοδουλάκη από το Ρέθυμνο, ότι η νίκη της Καλλιθέας μέσα στην Κρήτη είναι
«ένα μεγάλο αποτέλεσμα, αλλά να μην τρελαθούμε με αυτήν την πρόκριση». 
Το γκολ που έδωσε την πρόκριση στην ομάδα της Καλλιθέας πέτυχε στο 67' με
πέναλτι ο Τσιμπλίδης. Δευτερόλεπτα νωρίτερα από ένα σοβαρό λάθος του Κιάσσου,
ο Γκέκας έδωσε την μπάλα στον Κότσα, ο οποίος ανατράπηκε από τον Χανιωτάκη. Ο
τερματοφύλακας του ΟΦΗ αποβλήθηκε ορθά και οι φιλοξενούμενοι πέτυχαν γκολ. 
Με κάρτες χρεώθηκαν οι Δημητρίου, Μπουγάς, Μπελεβώνης και Μπασκάκης. 
ΚΑΛΛΙΘΕΑ: Παπαρούνης, Τσιμπλίδης, Μπασκάκης, Στρατής. Δημητρίου,
Αγγελόπουλος, Πέτκοβιτς, Σαββίδης, Μπουγάς, Γκέκας (92' Καρατζάς), Κότσα (89'
Γκότζος). 
ΟΦΗ: Χανιωτάκης, Αδάμος (66' Μπεκιάι), Μπελεβώνης, Πίτσος, Κώτσιος,
Νιόπλιας, Διγκόζης (59' Ηπειρώτης), Μουνιόζ, Κιάσσος(76' Τζανετής), Σοάρες, Ιορδανίδης.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17245O032</ED>
<ID>
ID:302877

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Παραιτήθηκε ο Μπλαχίν
</H2>
Ο Όλεγκ Μπλαχίν «πλήρωσε» τη φετινή άσχημη πορεία του Ιωνικού. Ο Ουκρανός
τεχνικός από χθες αποτελεί παρελθόν για την τεχνική ηγεσία της ομάδας της
Νεάπολης. 
Ο Μπλαχίν υπέβαλε την παραίτησή του στον Κανελλάκη, αμέσως μετά τη λήξη του
αγώνα στην Ξάνθη, και ο πρόεδρος την έκανε δεκτή. Οι δύο άνδρες αναμένεται να
συναντηθούν σήμερα προκειμένου να μιλήσουν για τα τυπικά της υπόθεσης. 
Ο ίδιος ο Κανελλάκης ανακοίνωσε την απομάκρυνση του προπονητή στους παίκτες
στη χθεσινή προπόνηση. 
Ο Ιωνικός θα συνεχίσει μέχρι τέλος της περιόδου με τεχνικό τον μέχρι χθες
βοηθό του Ουκρανού, Σωκράτη Γέμελο, τον άνθρωπο που συνήθως αναλαμβάνει το
τιμόνι της τεχνικής ηγεσίας σε τέτοιες περιπτώσεις. 
Σε δηλώσεις του ο Νίκος Κανελλάκης τόνισε: «Ο Όλεγκ Μπλαχίν είναι μία
μεγάλη ποδοσφαιρική προσωπικότητα και είναι τιμή μας που εργάστηκε επί πολλά
χρόνια στην ομάδα μας. Πιστεύω ότι έδωσε στον Ιωνικό ό,τι είχε να δώσει και
δεν μπορούσε να προσφέρει περισσότερο». 
Στη συνέχεια ο πρόεδρος του Ιωνικού, μεταξύ άλλων, αναφέρθηκε σε όσους
παρομοίασαν την ομάδα με... καφενείο: «Η ΠΑΕ Ιωνικός έχει αποδείξει ότι
λειτουργεί άψογα, είναι εντάξει στις υποχρεώσεις της και δεν έχουμε δώσει
δικαίωμα σε κανένα να μας αποκαλεί έτσι. Είναι επίσης άδικο να στρέφονται κατά
ποδοσφαιριστών με τεράστια προσφορά, όπως ο Κώστας Φραντζέσκος».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17245O033</ED>
<ID>
ID:302908

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O03&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» Τζακ Ποτ την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΛΥΖΕΥΣ 58 Φίλιππος&#0096 
2. ΕΥΚΙΝΗΤ. ΤΕΡΖ 58 Μπάμπης&#0093 
3. ΖΥΓΟΣ 58 Δημητσάνης&#0097 
4. ΜΑΒΕΡΙΚ 58 Ξυνός&#0092 
5. ΜΑΡΙΚΟΣ 58 Γεωργίου&#0091 
6. ΜΠΕΪΛΙΣ 58 Τριανταφύλ.&#0094 
7. ΦΑΕΘΩΝ 58 Νίκος&#0095 
8. ΧΕΙΜΑΡΡΟΣ 58 Οικονομίδης&#0098 
- Υπόδ.: ΑΛΥΖΕΥΣ - ΖΥΓΟΣ (Χείμαρρος) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΜΕΔΙΚΟΣ 58 Λαζαρίδης&#0097 
2. ΛΑΪΚΙΝ 57,5 Ξυνός&#0098 
3. ΜΙΣΤΕΡ ΤΟΜ 57,5 Γεωργίου&#0095 
4. ΔΟΝ ΚΡΙΣ ΤΕΡΖ 57 Μπάμπης&#0091 
5. ΕΡΙΣΤΙΚΟΣ 54 Δημητσάνης&#0094 
6. ΒΕΛΟΣ 53,5 Λάος&#0092 
7. ΛΕ ΜΠΑΡΟΝ 51 Νύχτας&#0096 
8. ΧΑΪ ΜΠΟΫ 53,5 Τσεργάς&#009 3 
- Υπόδ.: ΜΕΔΙΚΟΣ - ΧΑΪ ΜΠΟΫ (Εριστικός). 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΛΟΥΜΟΥΜΠΑ 54,5 Αργύρης&#0097 
2. ΑΜΙΛΛΑ 52,5 Δημητσάνης&#0091 
3. ΤΣΟΥΧΤΡΑ 52 Λάος&#0093 
4. ΠΕΠΕΡ 50,5 Λαζαρίδης&#0095 
5. ΛΗΓΚΑΛ ΑΛΕΞ 49,5 Τσεργάς&#0092 
6. ΩΡΑΙΑ ΕΥΓΕΝΙΑ 49 Γεωργίου 8 
7. ΕΚΦΡΑΣΙΣ 48,5 Χαραλάμπ.&#0096 
8. ΛΑΚΥ ΛΕΪΝΤΥ 44,5 Βαγγέλης&#0094 
- Υπόδ.: ΤΣΟΥΧΤΡΑ - ΕΚΦΡΑΣΙΣ (Λήγκαλ Άλεξ). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΠΑΓΟΒΟΥΝΟ 58 Σωτηρόπ/λος&#0093 
2. ΛΑΟΜΕΔΩΝ 55 Δημητσάνης&#0096 
3. ΑΛΚΗΣ 54,5 Ξυνός&#0091 
4. ΣΤΥΛΟΒΑΤΗΣ 53,5 Τσεργάς&#0098 
5. ΚΙΣ ΔΕ ΜΠΡΑΪΝΤ 53 Δάλαρης&#0094 
6. ΜΙΚ. ΓΙΓΑΝΤΑΣ 52,5 Τριανταφύλ.&#0095 
7. Ν. ΕΞΠΛΟΖΙΟΝ 49,5 Νύχτας&#0092 
8. ΚΑΡΤΕΛ ΓΟΥΕΪ 50 Λάος&#0097 
- Υπόδ.: ΣΤΥΛΟΒΑΤΗΣ - Ν. ΕΞΠΛΟΖΙΟΝ (Λαομέδων). 
5η ΙΠΠΟΔΡΟΜΙΑ / Ώρα 5.00, 1.800 μέτρα 
1. ΑΣΣΥΡΙΑ 63 Δημητσάνης&#0095 
2. ΡΑΜΠΥ ΛΕΪΝΤΥ 63 Φίλιππος&#0093 
3. ΑΝΔΡΟΜΑΧΗ 59 Τριανταφύλ.&#0096 
4. ΛΑΒΔΑ 59 Σωτηρόπ/λος&#0094 
5. ΝΕΡΑΪΔΑ 56 Νίκος&#0098 
6. ΝΤΕΖΕΡΤ ΡΟΟΥΖ 53 Γεωργίου&#0091 
7. ΠΙΚ. ΑΛΙΟΝΑ 53 Λάος&#0092 
8. Τ. ΟΦ ΔΕ ΤΑΟΥΝ 48,5 Λαζαρίδης&#0097 
- Υπόδ.: ΑΣΣΥΡΙΑ - ΑΝΔΡΟΜΑΧΗ (Ράμπυ Λέιντυ). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΙΓΝΑΤΙΟΣ 58 Ζευγώλης&#0096 
2. ΜΥΣΤΗΡΙΩΔΗΣ 58 Γεωργίου&#0092 
3. ΑΝΔΡΙΩΤΗΣ 57,5 Τριανταφύλ.&#0091 
4. ΕΛΕΝΟΣ 55,5 Δημητσάνης&#0093 
5. ΣΠΑΝΙΟΣ 56 Νίκος&#0095 
6. ΡΑΠΙΝΤΑΣ 54 Μπάκος&#0097 
7. ΓΚΡ. ΛΕΤΖΕΝΤ 50 Μπαρούτας&#0094 
- Υπόδ.: ΑΝΔΡΙΩΤΗΣ - ΕΛΕΝΟΣ (Σπάνιος) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΗΘΙΚΟΣ 58 Αχιλλέας&#0098 
2. ΣΤΡΟΝ. ΜΙΜΗΣ 57,5 Μανώλης &#0095 
3. ΧΑΡΟΥΜΕΝΟΣ 56,5 Οικονομίδης&#0094 
4. ΓΡΑΝΙΤΣΙΩΤΗΣ 55,5 Γεωργίου&#0091 
5. ΛΥΣΙΑΣ 56 Νίκος&#0097 
6. ΘΕΜΙΣΤΩ 54,5 Ξυνός&#0092 
7. ΤΕΥΚΡΟΣ 54,5 Λαζαρίδης&#0093 
8. ΤΖΙΜ ΜΠΟΫ 54,5 Τριανταφύλ.&#0096 
- Υπόδ.: ΧΑΡΟΥΜΕΝΟΣ - ΓΡΑΝΙΤΣΙΩΤΗΣ (Τεύκρος). 
8η ΙΠΠΟΔΡΟΜΙΑ / Ώρα 6.30, 1.800 μέτρα 
1. ΧΑΛΑΖΙΑΣ 69,5 Δημητσάνης&#0093 
2. ΣΤΡ. ΣΤΑΥΡΟΣ 57 Μανώλης&#0095 
3. ΚΟΛΕΚΑΣ 56 Τριανταφύλ.&#0096 
4. ΑΕΡΙΚΟ 52 Γεωργίου&#0091 
5. ΝΑΒΑΧΟ 50 Λάος&#0094 
6. ΗΡΩΔΗΣ 44,5 Βαγγέλης&#0092 
- Υπόδ.: ΑΕΡΙΚΟ - ΣΤ. ΣΤΑΥΡΟΣ (Ναβάχο). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΡΑΦΑΗΛ 57 Ζευγώλης&#0094 
2. Μ. Π. ΡΙΠΛΕΪΣΟΝΣ 56,5 Τριανταφύλ. &#0091 
3. ΒΟΗΜΟΥΝΔΟΣ 54 Γεωργίου&#0093 
4. ΒΙΓΚΟΡ ΦΕΪΤ 49 Αργύρης&#0095 
5. ΘΕΟΣΤΑΛΤΟΣ 50 Γεωργία&#0097 
6. ΧΑΡΟΥΛΑ 47,5 Βαγγέλης&#0096 
7. ΓΟΡΔ. ΔΕΣΜΟΣ 50 Λάος&#0092 
- ΡΟΓΙΑΛ ΧΙΟΣ 58 Μάριος&#0098 
* Ο ίππος ΡΟΓΙΑΛ ΧΙΟΣ τρέχει εκτός στοιχήματος. 
- Υπόδ.: ΧΑΡΟΥΛΑ - Μ.Π. ΡΙΛΕΪΣΟΝΣ (Βοημούνδος). 
- Δύο αουτσάιντερ: ΚΙΣ ΔΕ ΜΠΡΑΪΝΤ (4η) - ΛΑΒΔΑ (5η).
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17245O034</ED>
<ID>
ID:302928

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: ΟΙ ΑΣΤΥΝΟΜΙΚΟΙ, ΛΟΓΩ SUΡΕRSΡΟRΤ, ΗΤΑΝ ΠΕΡΙΣΣΟΤΕΡΟΙ ΑΠΟ ΤΟΥΣ ΦΙΛΑΘΛΟΥΣ,
ΧΘΕΣ, ΣΤΟ «ΝΙΚΟΣ ΓΚΟΥΜΑΣ»
</H5><H2>Πρόβα για το ντέρμπι
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Αντόνιο Φόλια με ωραίο δυνατό σουτ άνοιξε το σκορ για την ΑΕΚ

Τα εισιτήρια που διατέθηκαν στο χθεσινό παιχνίδι Κυπέλλου ΑΕΚ - Κιλκισιακός
(6-0) ήταν ακριβώς 190! Και αν κάποιος ήθελε να μετρήσει τους... αστυνομικούς,
μπορεί και να έβγαιναν περισσότεροι! Πρωτοφανές για τέτοιο ανούσιο ματς, αλλά
είναι γεγονός ότι στον περιβάλλοντα χώρο του σταδίου και εκεί όπου ήταν το βαν
του SuperSport - έκανε την απευθείας μετάδοση - μετρήσαμε τέσσερις κλούβες
(!), ενώ οι διμοιρίες έφταναν (όπως τουλάχιστον ειπώθηκε) τις έξι! 
Η Αστυνομική Δύναμη ήταν όντως μεγάλη (οι αποδοκιμασίες χλιαρές) και προτού
αρχίσει ο αγώνας, στον χώρο όπου γίνεται η μετάδοση είχε σχηματιστεί ένα «Π»,
ενώ στις εισόδους της θύρας «3» υπήρχαν αρκετοί άνδρες των ειδικών δυνάμεων.
Τέτοιο ενδιαφέρον για την πρεμιέρα στη Νέα Φιλαδέλφεια των Ίβιτς, Φόλια,
Ξενίδη, απίστευτο! 
Αγωνιστικά το ζητούμενο ήταν ο βαθμός ετοιμότητας του Ντέμη Νικολαΐδη. Ο
διεθνής επιθετικός της ΑΕΚ έπαιξε ένα ημίχρονο και ήταν αρκετά δραστήριος,
πέρασε το τεστ. Αν ταίριαξε με τον Ίβιτς; 
Θα το δούμε προσεχώς, καθόσον ο Φερνάντο Σάντος δεν δοκίμασε το συγκεκριμένο
δίδυμο και μάλλον έχει καταλήξει στο να παίξει μόνο με τον Ντέμη στην επίθεση.
Πέρα από όσους είχαν αποκλειστεί, έμεινε εκτός ο Κωνσταντινίδης (άρα φαβορί
για να παίξει την Κυριακή) και μόνο για 45' έπαιξε ο Φερούζεμ. Σαφώς και ήθελε
να προφυλάξει ή αν θέλετε να κρατήσει ξεκούραστους όσους σκέφτεται να ρίξει
στη μάχη κατά του Ολυμπιακού ο Σάντος. Για τον Φόλια, ασφαλώς και δεν κρίνεται
από το χθεσινό ματς. Καλός παίκτης, γρήγορος, με θαυμάσια σέντρα από τα
αριστερά. Κλασικός... μονοπόδαρος! 
Ο Ίλια Ίβιτς πέτυχε το πρώτο του γκολ με την κιτρινόμαυρη φανέλα

*** Στο 14' ο Φόλια με σουτ (πάσα ο Ντέμης) έκανε το 1-0. 
*** Το 2-0 έγινε στο 45' με κεφαλιά του Μαλαδένη, κατόπιν σέντρας του
Λάκη. 
*** Στο 54' ωραία ασίστ του Ίβιτς (αποθεώθηκε κατά την είσοδό του) στον
Λάκη, χαμηλό σουτ και 3-0. 
*** Ο Φερούζεμ βοηθούμενος και από... κόντρα χρίστηκε σκόρερ στο 58'. 
*** Το 5-0 σημειώθηκε από τον Λάκη στο 61'. Αξιοποίησε με την ταχύτητά
του μακρινή πάσα του Φόλια. 
*** Στο 90' ο Ίβιτς με πέναλτι πέτυχε το πρώτο του «κιτρινόμαυρο» γκολ
(6-0). 
«ΠΑΜΕ ΓΙΑ ΝΙΚΗ»

«Αν είμαστε έτοιμοι; Ένα ντέρμπι πάντα σε ετοιμάζει ψυχολογικά. Όλοι έχουν
θέληση να παίξουν. Πέρα, όμως, από αυτή χρειάζεται και το καθαρό μυαλό. Ο
αγώνας με τον Ολυμπιακό είναι μόνο ένα παιχνίδι ποδοσφαίρου και οι βαθμοί της
νίκης τρεις, όπως σε όλα τα άλλα. Εμείς πάμε για τη νίκη» είπε για το σπουδαίο
παιχνίδι της Κυριακής ο Σάντος. Και συμπλήρωσε για τον Ντέμη: «Έχουμε ακόμη
δύο ημέρες για το αν είναι έτοιμος». 
Ο Ντέμης Νικολαΐδης πέρασε το τεστ και δήλωσε ετοιμοπόλεμος για το ματς με
τον Ολυμπιακό

Φυσικά, ο Σάντος θα προτιμούσε καλύτερο τερέν (απαράδεκτος ο αγωνιστικός
χώρος), πρόσθεσε, όμως, ότι «πρέπει να είμαστε έτοιμοι για όλα», δεν μίλησε
ατομικά για παίκτες (Ίβιτς - Φόλια, απλά χαμογέλασε με νόημα) και αρνήθηκε ότι
στα δύο παιχνίδια που ακολουθούν (Ολυμπιακός - ΠΑΟΚ) κρίνονται όλα: «Δεν είναι
τα τελευταία του πρωταθλήματος, αλλά του πρώτου γύρου». 
Υπήρξαν και εκατέρωθεν φιλοφρονήσεις («άξιζε το Κιλκίς ένα γκολ»), αν και ο
Γιώργος Σημαιοφορίδης είχε το παράπονο ότι η ΑΕΚ δεν έστειλε άνθρωπο να
μιλήσει στο πρώτο ματς. Τότε που, αν θυμάστε, η ΑΕΚ... καιγόταν με το θέμα
Σάντος! Πρόλαβε, όμως, ο Σημαιοφορίδης να πει για τον Σάντος ότι «είναι μέσα
στους δύο-τρεις καλύτερους προπονητές που έχουν έρθει στην Ελλάδα τα τελευταία
20 χρόνια». 
Με λάθη η διαιτησία του Τεροβίτσα μπορούσε να δώσει ένα πέναλτι υπέρ του
Κιλκιασιακού. Κίτρινες: Π. Κωνσταντινίδης, Χιώτης, Καλπάκης, Κωστής,
Χαραλαμπίδης. 
ΑΕΚ: Χιώτης, Κωστένογλου, Μαλαδένης (46' Ίβιτς), Καψής, Νικολαΐδης (46'
Φερούζεμ), Ξενίδης, Πάσσιος, Κόλα, Λάκης (61' Κωστής), Κάππος, Φόλια. 
ΚΙΛΚΙΣΙΑΚΟΣ: Γρηγοριάδης, Δελήπαλτας, Καλπάκης, Ντάμπιτς, Παπαδόπουλος,
Χαραλαμπίδης (63' Τρούπκος), Παυλίδης, Στεφανίδης (66' Αγγελής), Γουλέτας,
Κωττάκης (51' Φουρκιώτης), Κωνσταντινίδης Π. 
Και ακόμη: για τη μάχη Netmed - ΑΕΚ, από την Κάντζα διοχετευόταν χθες το βράδυ
η πληροφορία πως από την ΑΕΚ πήγαν στις 14.30 το μεσημέρι σε τράπεζα να
εισπράξουν χρήματα των μηνών Οκτωβρίου, Νοεμβρίου, Δεκεμβρίου! Αλλά δεν
πρόλαβαν. Φαίνεται όντως απίστευτο ο πολύπειρος Μ. Ψωμιάδης αν ήθελε να πάρει
χρήματα να στείλει τόσο αργά ανθρώπους του... 
Και βέβαια, από την ΠΑΕ δεν επιβεβαίωναν την πληροφορία...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17245O041</ED>
<ID>
ID:302837

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O04&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: Στο πλευρό της Ένωσης, αλλά...
</H5><H2>Ό,τι αποφασίσει η Δικαιοσύνη
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Το συνδρομητικό κανάλι SuperSport θα μεταδώσει το μεγάλο ντέρμπι της Κυριακής
μεταξύ ΑΕΚ και Ολυμπιακού (7 μ.μ. ώρα έναρξης στη Νέα Φιλαδέλφεια) υπό την
προϋπόθεση, βεβαίως, ότι τα δικαστήρια δεν θα ανατρέψουν το, ήδη, υπάρχον
καθεστώς. 
Ο πρόεδρος της ΕΠΑΕ Θανάσης Κανελλόπουλος μετά τη δίωρη συνεδρίαση της
Εκτελεστικής Επιτροπής της διοργανώτριας χθες το απόγευμα ανακοίνωσε ότι «η
ΕΠΑΕ τάσσεται στο πλευρό της ΑΕΚ», αλλά δεν μπορεί να παραβεί τους νόμους και
το Σύνταγμα της χώρας. 
Πάντως, ο κ. Κανελλόπουλος διευκρίνισε ότι δεν αποκλείεται η απόφαση αυτή της
Εκτελεστικής Επιτροπής να αλλάξει, εφόσον υπάρξει καινούργια δικαστική
απόφαση. Ο πρόεδρος της ΕΠΑΕ ανέφερε πως, ήδη, «ο Alpha έχει ζητήσει ανακοπή
εκτέλεσης της προσωρινής διαταγής του Πρωτοδικείου». 
«Αν δεν υπάρξει αλλαγή της απόφασης, τότε αύριο (σ.σ.: σήμερα) το μεσημέρι η
ΕΠΑΕ θα δώσει την άδεια εισόδου στα συνεργεία της Netmed για την κάλυψη του
ντέρμπι» κατέληξε ο κ. Κανελλόπουλος. 
*** Για «ταλιμπανικές» μεθόδους κατηγορεί τη διοίκηση και ειδικότερα
τον πρόεδρο του Εθνικού Αστέρα (και μέλος του Δ.Σ. της ΕΠΑΕ) Ν. Παπαδόπουλο η
Skoda Ξάνθη με χθεσινή της επιστολή στην ΕΠΑΕ. Η Ξάνθη υποστηρίζει ότι όσα
συνέβησαν στην Καισαριανή στο ματς της ομάδας της με τον Εθνικό Αστέρα (δεν
άφησαν το πούλμαν να μπει στο γήπεδο, αλλά άφησαν αυτό της αποστολής του
Αστέρα) έρχονται σε αντίθεση με τις διεκδικήσεις της διοργανώτριας τον
τελευταίο καιρό.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17245O042</ED>
<ID>
ID:302878

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O04&aa=2</URL></REF>


Article

<CATEGORY>vin10</CATEGORY>

 <H5>ΤΑ ΤΗΛΕΟΠΤΙΚΑ
</H5><H2>Τελευταία προσπάθεια σήμερα από τον Αlpha
</H2>
Νέα προσπάθεια - την τέταρτη κατά σειρά - καταβάλλουν σήμερα οι υπεύθυνοι της
ψηφιακής τηλεόρασης του Alpha, προκειμένου να αναστείλουν την απόφαση που
χορηγεί στη Netmed το δικαίωμα για την τηλεοπτική κάλυψη του ντέρμπι της ΑΕΚ -
Ολυμπιακού. 
Η αίτηση συζητείται ενώπιον του προέδρου της υπηρεσίας του Πρωτοδικείου, ο
οποίος καλείται να αποφασίσει εάν θα πρέπει ή όχι να αναστείλει την απόφαση
συναδέλφου του που έχει ήδη δώσει το πράσινο φως για την κάλυψη του αγώνα στη
Netmed. Οι υπεύθυνοι μάλιστα της συγκεκριμένης εταιρείας διά των πληρεξουσίων
δικηγόρων τους προσέφυγαν χθες στο Ειρηνοδικείο της Νέας Ιωνίας θέλοντας να
καταστήσουν άμεσα εκτελεστή τη δικαστική απόφαση που έχουν κερδίσει από τις 31
Δεκεμβρίου 2001.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17245O043</ED>
<ID>
ID:302909

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Νίκη και ρεκόρ
</H2>
Ο Ομπράντοβιτς όταν σιγούρεψε τον αγώνα έριξε στη μάχη και τον Κουτλουάι

Πέρασαν από τη Μαδρίτη, την Μπολόνια, τη Μόσχα θα σταματούσαν στην
Ποντγκόριτσα; Χθες οι παίκτες του Ζέλικο Ομπράντοβιτς με την απόδοσή τους στη
Σάλα Μοράτσα έδωσαν αρνητική απάντηση στο ρητορικό ερώτημα και απέδειξαν ότι
όταν ο προπονητής τους, χωρίς πολλές αναλύσεις, έλεγε πως «αν είμαστε σοβαροί
και συγκεντρωμένοι θα νικήσουμε» είχε απόλυτο δίκιο. 
Ο Παναθηναϊκός νίκησε με 84-72 την Μπούντουτσνοστ, συμπλήρωσε... 13άρι σερί
νικών, έφθασε το ρεκόρ του στην Ευρωλίγκα στο 10-1 και πλέον στρέφει την
προσοχή του στη νέα μίνι-προετοιμασία. Στην - αρχής γενομένης από σήμερα -
διακοπή του πρωταθλήματος ο Ομπράντοβιτς θα δουλέψει με τους «πράσινους»,
προκειμένου να ανεβάσουν ακόμη περισσότερο τις στροφές της «μηχανής» τους. 
Ο τελευταίος, μάλιστα, χρησιμοποιήθηκε και χθες από τον Ομπράντοβιτς, ο οποίος
βλέποντας ότι η ομάδα του «καθάριζε» γρήγορα το παιχνίδι έδωσε χρόνο
συμμετοχής στον Τούρκο παίκτη και δοκίμασε σχήματα. Η αδύναμη Μπούντοτσνοστ
βρέθηκε από την αρχή πίσω στο σκορ. Η μέγιστη διαφορά σημειώθηκε στο 26',
όμως, όταν ο Παναθηναϊκός έβγαλε για λίγο το... πόδι από το γκάζι, ο
Ρακόσεβιτς βρήκε την ευκαιρία να μειώσει για τους γηπεδούχους (68-76 στο 36').
Η άμυνα και ο «συνήθης ύποπτος», Ντέγιαν Μποντίρογκα (4 π. σερί), κράτησε τη
νίκη για την ελληνική ομάδα. 
ΜΠΟΥΝΤΟΥΤΣΝΟΣΤ: Οκούνσκι 2, Ρακόσεβιτς 24, Σέκουλιτς 4, Κουσμάνοβιτς 4,
Βούσκεβιτς 3, Τσαμπαρκάπα 11, Τσέρανιτς 8, Τσάκιτς 16. 
ΠΑΝΑΘΗΝΑΪΚΟΣ: Αλβέρτης 14, Γιαννούλης 14, Αλμπάνο 4, Σιούτης 2,
Κουτλουάι 4, Παπαδόπουλος 7, Ρότζερς, Μίντλεντον 5, Σάντσεζ 5, Μποντίρογκα 29.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17245O051</ED>
<ID>
ID:302838

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O05&aa=1</URL></REF>


Article

<CATEGORY>vin10</CATEGORY>

 <H5>ΤΟ ΠΕΡΙΣΤΕΡΙ
</H5><H2>Πάλεψε στην Μπολόνια
</H2>
Αυτή τη φορά δεν γνώρισε τη συντριβή στην Ευρωλίγκα το Περιστέρι, αλλά πάλεψε
κόντρα στην περσινή πρωταθλήτρια Ευρώπης, Κίντερ, στην Μπολόνια. Οι Ιταλοί
επικράτησαν με 87-72 για την 11η αγωνιστική του Β' ομίλου, ενώ μέχρι το 25'
(51-46) αντιμετώπισαν σοβαρά προβλήματα από τους νεαρούς - γεμάτους πάθος -
παίκτες τού Περιστερίου και τον Βόιτσικ. Βέβαια, ο Ετόρε Μεσίνα δεν είχε στη
διάθεσή του τον γίγαντα Γκρίφιθ, τον δαιμόνιο Μπετσίροβιτς και τον έμπειρο
Μπονόρα, όμως και το Περιστέρι έχασε από το 31' τον Ντίνκινς, που
τραυματίστηκε και κάθησε στον πάγκο. 
ΚΙΝΤΕΡ: Τζινόμπιλι 20, Άμπιο 17, Γιάριτς 22, Σμόντις 11, Φροσίνι 8,
Ριγκοντό 6, Μπαρλέρα 3. 
ΠΕΡΙΣΤΕΡΙ: Βόιτσικ 20, Ντίνκινς 5, Άντερσεν 6, Πελεκάνος 10,
Παπαμακάριος 13, Τσαρτσαρής 15, Πανταζόπουλος 3.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17245O052</ED>
<ID>
ID:302879

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΙΑ ΤΗΝ ΕΘΝΙΚΗ
</H5><H2>Πρόβλημα με Ρεντζιά
</H2>
Θέμα Ρεντζιά προέκυψε χτες στην εθνική ομάδα. Κι αυτό, επειδή η Μπαρτσελόνα
δεν θέλει να αφήσει τον διεθνή φόργουορντ να έρθει στην Ελλάδα! Η ΕΟΚ έχει
ενημερώσει για το θέμα τον πρόεδρο της ισπανικής ομοσπονδίας Σεγκούρο Ντε
Λούνα. 
«Η Μπαρτσελόνα δεν του δίνει άδεια επειδή θα αντιμετωπίσουμε την Ισπανία.
Προσπαθούν να βοηθήσουν την Εθνική τους. Αυτό να μας γίνει μάθημα.
Απευθυνθήκαμε και στη ΦΙΜΠΑ και θα δούμε... » σχολίασε χτες ο Γιάννης
Ιωαννίδης. 
Η ελληνική ομάδα αντιμετωπίζει το Ισραήλ στο Τελ Αβίβ την Τετάρτη και το
επόμενο Σάββατο στο κλειστό του Περιστερίου την Ισπανία για την προκριματική
φάση του Ευρωπαϊκού Πρωταθλήματος 2003.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17245O053</ED>
<ID>
ID:302910

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O05&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Ο Ολυμπιακός στις «8» του Τσάμπιονς Λιγκ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ούτε χθες ο Ολυμπιακός έπιασε απόδοση ανάλογα με τις δυνατότητές του αλλά,
τέλος καλό όλα καλά, αφού με τη νίκη 3-1 επί της Λέφσκι Σόφιας στου Ρέντη
εξασφάλισε την πρόκριση στις «8» του Τσάμπιονς Λιγκ. 
Ύστερα από 5 αγώνες ο Ολυμπιακός είναι πλέον στη δεύτερη θέση του Β' ομίλου
με 8 βαθμούς έναντι 9 της πρώτης πολωνικής Μόστοσταλ και 7 της Λέφσκι, με την
οποία η διαφορά των σετ (11-7 έναντι 9-12) είναι αδύνατο να καλυφθεί την
τελευταία αγωνιστική, ακόμη και με ήττα 0-3 του Ολυμπιακού στη Βιέννη και νίκη
3-0 των Βουλγάρων επί των Πολωνών. Τα σετ στο χθεσινό μπροστά σε... 100 θεατές
(για μια ακόμη φορά σε διεθνές ματς του Ολυμπιακού ) ματς: 25-14, 25-18,
21-25, 25-22). 
Ο ΡΙΤΣΙ

«Ήταν ένα παιγνίδι που στηρίχθηκε στο μπλοκ», όπως σχολίασε και ο
προπονητής του Ολυμπιακού Ντανιέλε Ρίτσι, αλλά δεν έφτανε. Ευτυχώς είχαν
ρέντα, εκτός από τους κεντρικούς Καλαϊτσίδη (αποκάλυψη με 6 μπλοκ!),
Τσακιρόπουλο (5 μπλοκ), οι Χριστοφιδέλης στην υποδοχή (89%), Μίγιτς και
Κουρνέτας στην άμυνα (9 και 8 ολοκληρωμένες προσπάθειες, αντίστοιχα), Γκόμες
στην επίθεση (61%). Η Λέφσκι αμιγώς βουλγαρική και αρκετά... «ελληνική» ομάδα
(με τους γνωστούς μας από παρουσία σε ελληνικές ομάδες Ναιντένοφ, Στόεφ,
Ουζούνοφ και τον 38χρονο αλλά ακμαιότατο πασέρ Χριστόφ) είχε και δύο
έντυπωσιακούς νεαρούς διεθνείς, τον διαγώνιο Νικόλοφ (52% επιθ.) και τον
κεντρικό Τσβετάνοφ (57% επιθ.- 2 μπλοκ) και ήταν δύσκολος αντίπαλος. Τόνισε
ακόμη ο Ντανιέλε Ρίτσι: «Μερικά παιγνίδια εξαρτώνται και από την κρισιμότητα
και τη νευρικότητα, και είμαι ικανοποιημένος από το αποτέλεσμα». 
ΟΛΥΜΠΙΑΚΟΣ: ΚΟΥΡΝΕΤΑΣ 6, ΓΚΟΜΕΣ 25, Γκιούρδας 5, ΧΡΙΣΤΟΦΙΔΕΛΗΣ 13,
ΤΣΑΚΙΡΟΠΟΥΛΟΣ 9, ΚΑΛΑΪΤΣΙΔΗΣ 9- ΜΙΓΙΤΣ (λίμπερο, 75% υποδ.- 9 αμ.), Κυριαζής
4, Χέικινεν 1, Δεληκώστας, Ξενάκης. 
ΛΕΦΣΚΙ (Μ. Κίγιτας): ΧΡΙΣΤΟΦ, ΝΙΚΟΛΟΦ 24, Ναϊντένοφ 8, Στόεφ 12, Ουζούνοφ
2, ΤΣΒΕΤΑΝΟΦ 10- Πέεφ (56% υποδ.- 7 αμ.), Πετρόφ, Λαζάροφ 4, Μιχαΐλοφ. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17245O054</ED>
<ID>
ID:302929

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O05&aa=4</URL></REF>


Article

<CATEGORY>vin10</CATEGORY>

 <H2>Κουπόνι με... αφρικανικό χρώμα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Οι μάχες στην Αγγλία συνεχίζονται με αμείωτη ένταση και αυτό το
Σαββατοκύριακο, στο πιο συναρπαστικό και αμφίρροπο πρωτάθλημα στην ιστορία της
Πρέμιερσιπ. Στο νέο κουπόνι θα υπάρχει και μία έκπληξη για τους φιλάθλους,
καθώς θα περιλαμβάνονται για πρώτη φορά και παιχνίδια του Κόπα Άφρικα, που
επιφυλάσσει πάντα μεγάλες εκπλήξεις. 
Ο Πατρίκ Βιεϊρά είναι ο άνθρωπος με τον οποίον ασχολούνται αυτές τις ημέρες τα
μίντια τόσο στην Αγγλία όσο και στην Ισπανία, μετά την αποκάλυψη πως
συναντήθηκε με τους διοικούντες τη Ρεάλ Μαδρίτης και συζήτησε το ενδεχόμενο να
μετακομίσει στη «Βασίλισσα». 
Το γεγονός επιβεβαίωσε και ο αντιπρόεδρος της Άρσεναλ Ντέιβιντ Ντέιν στην
«Ντέιλι Σταρ». 
Στο Μαλί ξεκινούν αύριο και οι αγώνες του 23ου Κόπα Άφρικα. 
Στη διοργάνωση συμμετέχουν 16 ομάδες που είναι χωρισμένες σε τέσσερις ομίλους.
Πρόκειται για τους: 
Α' όμιλος: Μαλί, Λιβερία, Νιγηρία, Αλγερία. 
Β' όμιλος: Μπουρκίνα Φάσο, Γκάνα, Μαρόκο, Ν. Αφρική. 
Γ' όμιλος: Καμερούν, Ακτή του Ελεφαντόδοντος, Τόγκο, Κονγκό. 
Δ' όμιλος: Σενεγάλη, Τυνησία, Αίγυπτος, Ζάμπια. 
Οι δύο πρώτες ομάδες των ομίλων προκρίνονται στα προημιτελικά, ενώ στη
συνέχεια τα παιχνίδια είναι νοκ άουτ. Κάτοχος του τίτλου είναι η ομάδα του
Καμερούν, ενώ το ρεκόρ νικών κατέχει η Αίγυπτος και η Γκάνα με τέσσερις, από
το 1957 που ξεκίνησε η διοργάνωση. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17245O061</ED>
<ID>
ID:302839

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O06&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17245O062</ED>
<ID>
ID:302880

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O06&aa=2</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17245O071</ED>
<ID>
ID:302840

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΡΑΙΤΗΣΕΙΣ «ΜΑΪΜΟΥ» </H5><H2>Ποτέ δεν έφταιξε ο Μπλαχίν </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Παρά την... ηρωική νίκη επί της Μάλαγας ο Ζούρος δεν άντεξε την πίεση του
πάγκου του Ολυμπιακού και παραιτήθηκε! 
*** Βέβαια, ο πρόεδρος- όπως θα διαβάσετε στο σημερινό ρεπορτάζ- πολύ πριν του
προκύψει παραίτηση του Ηλία, είχε μιλήσει τηλεφωνικά με τον Σούμποτιτς, ο
οποίος, βέβαια, έχοντας βαρεθεί να απολαμβάνει διακοπές στην Κεντρική Ευρώπη,
δεν είχε αντίρρηση να βρεθεί στο Λιμάνι! 
*** Καλή κίνηση, διότι τώρα παρέα με τους Ομπράντοβιτς και Σάκοτα μπορεί το
πρωτάθλημα να αποκτήσει περαιτέρω αίγλη... 
*** Ακόμη μία απομάκρυνση προπονητή προέκυψε χθες, αυτή του Όλεγκ Μπλαχίν από
τον Ιωνικό, μόνο που η παραίτηση του Ουκρανού (αμέσως μετά τη λήξη του
πρόσφατου αγώνα στην Ξάνθη) μυρίζει περισσότερη γνησιότητα, από αυτήν στην ΚΑΕ
του «Θρύλου». 
*** Αντικαταστάτης του Μπλαχίν ο Σωκράτης Γέμελος! 
*** Κάτι μου λέει ότι οι Λιβαθηνός, Χατζάρας και λοιπές «αδύναμες» δυνάμεις
του πρωταθλήματος θα οπλιστούν με θάρρος για το μέλλον. 
*** Αλλά αν κάτι παρουσιάζει μείζον ενδιαφέρον στην πικρή ιστορία του Ιωνικού,
αυτό αφορά στις χθεσινές δηλώσεις του προέδρου Ν. Κανελλάκη. 
*** Ο άνθρωπος, με γραπτή ανακοίνωση, δεν δέχεται με τίποτε την κριτική που
έγινε στην ομάδα του, ειδικά το εδάφιο που την χαρακτηρίζει «καφενείο». 
*** Διότι- όπως υποστηρίζει ο μεγάλος- ξοδεύτηκαν πολλά χρήματα σε μη εμπορική
ομάδα, για να αγωνιστούν σε αυτήν σπάνια ονόματα του ελληνικού ποδοσφαίρου. 
*** (Αναστόπουλος, Μίχος, Παχατουρίδης, Λεμονής, Τσιαντάκης, Τσιώλης και
σήμερα ο Κωστάκης Φραντζέσκος). 
*** Έχει δίκιο ο πρόεδρος. 
*** Μόνο που απέφυγε να μνημονεύσει επιλογές του από το εξωτερικό... 
*** Εκτός αν οι εντιμότατοι παικταράδες Χάρολντ Μακντόναλντ, Αλεξάνδρο
Χιμένεθ, Εστεμπάν Πέισε, Τόνι Λίμα και Ιλντενφόνσο Λίμα (δηλαδή τα κελεπούρια
τελευταίας εσοδείας) έσκισαν αγωνιζόμενοι και δεν το αντιληφθήκαμε... 
*** Καλή τύχη (στον Γέμελο). 
Ο δυναμικός φέτος στο πρωτάθλημα ΟΦΗ έμεινε χθες από καύσιμα Κυπέλλου. 
*** Νοκ άουτ και μάλιστα με δεύτερη ήττα από την Καλλιθέα. 
*** Παρακολουθώντας τον αγώνα του Ηρακλείου από το συνδρομητικό κανάλι
διέγνωσα εύκολα την ανώτερη ομάδα στο τερέν. Ήταν η Καλλιθέα. 
*** Η οποία αδικείται από το πενιχρό 1-0! 
*** Όσο για τον Γιάννη Σαμαρά; Οι γνωρίζοντες το παρασκήνιο της ΠΑΕ του
Ηρακλείου (αλλά και του περιβάλλοντος των Αθηναίων μεγαλομετόχων...)
ορκίζονται πως δεν πρόκειται να προκύψουν αλλαγές. 
*** Ο προπονητής θα στηριχθεί για πολλούς λόγους. 
*** Πρώτον, είναι συμπαθής στο φίλαθλοι κοινό και χ α μ η λ ό μ ι σθ ο ς. 
*** Δεύτερον, δεν έφερε αντίρρηση όταν του ανέφερε η διοίκηση ότι «αυτό είναι
το μπάτζετ, μεταγραφές ακριβές δεν θα γίνουν, άρα βολέψου...». 
*** Η Προοδευτική παρά τη νίκη της στο «χωράφι» του γηπέδου Νικαίας, δεν
μπόρεσε να ανατρέψει το σκορ του πρώτου αγώνα με τον Εθνικό Αστέρα και
αποχαιρέτησε τον θεσμό του Κυπέλλου. 
*** Και αυτός ο αγώνας δόθηκε από την τηλεόραση με τα «μαρκούτσια» του
συνεργείου πολύ κοντά στον πάγκο του Αλέφαντου. 
*** Καλή ενέργεια. 
*** Και τι δεν είπε (κυρίως για τον εαυτό του και τη μεγαλοσύνη της δουλειάς
του) ο μεγάλος! 
*** Η συνέχεια τώρα στον κυριακάτικο αγώνα με τον Πανιώνιο στην Καισαριανή. 
*** Ο Μπέος θα είναι εκεί! 
Και η ΑΕΚ προκρίθηκε εις βάρος του Κιλκισιακού και ο αγώνας αποτέλεσε ευκαιρία
για προπόνηση κανονικής διάρκειας, εν όψει του ντέρμπι, αλλά και ευκαιρία
στους ελάχιστους φασαριόζους θεατές να προβάρουν, προφανώς, τη συμπεριφορά
τους για το βράδυ της Κυριακής. 
*** Ήταν ντροπή τα συνθήματα που ακούγονταν- μέσω της τηλεόρασης- εις βάρος
του Ολυμπιακού ή του σπορτκάστερ του αγώνα. 
*** Για να δούμε... 
*** Ο αγωνιστικός χώρος του «Νίκος Γκούμας» σκοράρει πολύ κακές ημέρες, με
λάσπες μπροστά στις εστίες και έλλειψη χόρτου σε αρκετά σημεία. 
*** Και να 'λεγε κάποιος ότι σ' αυτό το τερέν αγωνίζονται άτεχνοι
ποδοσφαιριστές... 
*** Ακόμη και ο νεοαποκτηθείς Φόλια καλός «χειριστής» με το αριστερό πόδι έδειξε...
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17245O081</ED>
<ID>
ID:302841

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O08&aa=1</URL></REF>


Article

<CATEGORY>vin10</CATEGORY>

 <H5>ΣΟΥΜΑΧΕΡ </H5><H2>Τρέχω για να βρίσκομαι στην κορυφή </H2>
Εξακολουθεί να διψά για τίτλους ο Μίχαελ Σούμαχερ! Στη χθεσινή συνέντευξη
Τύπου της Φεράρι ο τετράκις πρωταθλητής της Φόρμουλα 1 διέψευσε κατηγορηματικά
πως σκοπεύει να παραιτηθεί τονίζοντας πως το αυτοκίνητο είναι η ζωή του: «Το
να έχω τέσσερις τροχούς γύρο μου είναι το παν για μένα. Οι αγώνες και το
αυτοκίνητο είναι όλη μου η ζωή. Δεν μπορούμε να μιλάμε για κίνητρο, το κίνητρο
είναι η αγάπη μου γι' αυτό που κάνω». Ο «Σούμι», βέβαια, παραδέχθηκε πως το να
βρίσκεται κανείς συνεχώς στην πρώτη θέση μπορεί να καταντήσει βαρετό (!),
υποστήριξε, ωστόσο, ότι το γεγονός αυτό δεν τον εμποδίζει να θέλει να βλέπει
πρώτος την καρό σημαία:«Μπορεί να βαριέμαι μερικές φορές, αλλά αυτό δεν
σημαίνει πως δεν επιθυμώ και άλλες νίκες. Τρέχω μόνο για να είμαι στην
κορυφή». Τέλος, σε ό,τι αφορά τους πιο επικίνδυνους αντιπάλους του ο Σούμαχερ
ξεχώρισε τον μικρό αδερφό του, Ραλφ, καθώς και τον Κολομβιανό, Χουάν Πάμπλο
Μοντόγια. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17245O082</ED>
<ID>
ID:302881

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O08&aa=2</URL></REF>


Article

<CATEGORY>vin10</CATEGORY>

 <H5>ΛΑΤΣΙΟ </H5><H2>Ονειρεύεται τον Βερόν </H2>
Την επιστροφή του Χουάν Σεμπαστιάν Βερόν στη Λάτσιο ονειρεύεται ο πρόεδρος
της ρωμαϊκής ομάδας, Σέρτζο Κρανιότι. Η πρωταθλήτρια Ιταλίας του 2000 πάει
φέτος από το κακό στο χειρότερο και, σύμφωνα με δημοσιεύματα του ιταλικού
Τύπου, το αφεντικό της θα προσπαθήσει, το καλοκαίρι, να φέρει στο Ολύμπικο
τόσο τον πρώην άσο των «Λατσιάλι» όσο και τον προπονητή της εκπληκτικής Κιέβο,
Λουίτζι ντελ Νέρι. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17245O083</ED>
<ID>
ID:302911

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O08&aa=3</URL></REF>


Article

<CATEGORY>vin10</CATEGORY>

 <H5>ΚΕΜΠΕΣ </H5><H2>Στην άσημη Σαν Φερνάντο </H2>
Στη, άσημη, Σαν Φερνάντο που αγωνίζεται στην Γ' κατηγορία Ισπανίας θα
συνεχίσει την προπονητική του καριέρα (;) ο πρώτος σκόρερ του Μουντιάλ της
Αργεντινής το 1978, Μάριο Κέμπες. Ο θρυλικός Νοτιαμερικανός γκολτζής βρίσκεται
κοντά σε συμφωνία με τον μικρό ισπανικό σύλλογο, κάτι που σημαίνει ότι θα
εγκαταλείψει την ιταλική Κασαράνο (Δ' κατηγορία) στο τιμόνι της οποίας
βρίσκεται. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17245O084</ED>
<ID>
ID:302930

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O08&aa=4</URL></REF>


Article

<CATEGORY>vin10</CATEGORY>

 <H5>ΛΙΑΔΕΛΗΣ </H5><H2>Χάνει για λίγο τη Θεσσαλονίκη </H2>
Στα Ουράλια θα συνεχίσει την καριέρα του ο Βολιώτης διεθνής Παναγιώτης
Λιαδέλης, τον βλέπουμε εδώ κατά την αναχώρησή του στο αεροδρόμιο «Μακεδονία»
να τα λέει με τη φίλη του Κατερίνα Κανονίδου, γνωστή καλλιτέχνιδα. Όπως έγινε
γνωστό, η Ουράλ Γκρέιντερ πρόσφερε στον Έλληνα γκαρντ ικανοποιητικό «πακέτο».
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17245O085</ED>
<ID>
ID:302942

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O08&aa=5</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ </H5><H2>Ακάθεκτη η Δανιηλίδου </H2>
Νέος θρίαμβος για τη Λένα Δανιηλίδου, η οποία με τη νίκη επί της Ρωσίδας
Τατιάνα Πανόβα (Νο 29 στο ταμπλό) με 6-2, 4-6, 6-0, προκρίθηκε στον τρίτο γύρο
του Όπεν της Αυστραλίας. Μία πολύ σπουδαία επιτυχία για την Ελληνίδα
πρωταθλήτρια του τένις. Είναι η πρώτη φορά, βέβαια, που Ελληνίδα αθλήτρια
φτάνει τόσο ψηλά στο τουρνουά της Μελβούρνης, ενώ η Δανιηλίδου είχε προκριθεί
και στον τρίτο γύρο του Όπεν των ΗΠΑ τον περασμένο Αύγουστο. Στη συνέχεια, θα
αντιμετωπίσει την καλύτερη ίσως αυτήν τη στιγμή αθλήτρια στον κόσμο (και
κάτοχο του τίτλου), την Τζένιφερ Καπριάτι. «Έπαιξα πάρα πολύ καλά κόντρα σε
μία σπουδαία αθλήτρια. Στον αγώνα με την Καπριάτι θα προσπαθήσω να συνεχίσω
τις καλές εμφανίσεις μου» είπε η Δανιηλίδου, σε ραδιοφωνικό σταθμό της
ομογένειας, στη Μελβούρνη. Η Ελληνίδα πρωταθλήτρια συνεχίζει όμως και στο
διπλό. Με παρτενέρ την Αυστραλέζα Μόλικ, επικράτησαν των Χαμπσούντοβα
(Σλοβακία), Ντες Λος Ρίος (Παραγουάη) με 6-3, 3-6, 6-3 και προκρίθηκαν στον
δεύτερο γύρο.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17245O086</ED>
<ID>
ID:302948

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O08&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Κλειστό τουρνουά γυναικών
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Για πρώτη φορά ύστερα από αρκετά χρόνια θα δούμε στην Ελλάδα ένα ισχυρό,
αμιγώς γυναικείο τουρνουά. Θα το διοργανώσει ο Σύνδεσμος Αιγυπτιωτών Ελλήνων
στη μνήμη της πρόωρα χαμένης Αφροδίτης Βαζελάκη

Το τουρνουά θα είναι διεθνές και θα πραγματοποιηθεί με σύστημα ελβετικό 9
γύρων, από τις 16 έως τις 23 Φεβρουαρίου, στο εντευκτήριο του Συνδέσμου, 3ης
Σεπτεμβρίου 56, Α' όροφος. Τη δεύτερη ημέρα, την Κυριακή 17 Φεβρουαρίου, θα
παιχτούν δύο γύροι. Ο χρόνος σκέψης είναι 90' ανά παίκτη και παρτίδα, συν 30
δευτερόλεπτα προστιθέμενος χρόνος σε κάθε κίνηση. 
Η νικήτρια θα λάβει 600 ευρώ και κύπελλο, η 2η 450 ευρώ και κύπελλο και η 3η
300 ευρώ και κύπελλο. Η 4η νικήτρια θα λάβει μετάλλιο και 200 ευρώ, η 5η
μετάλλιο και 100 ευρώ. Η 1η νεάνιδα θα λάβει κύπελλο και 150 ευρώ, η 2η και η
3η νεάνιδα μετάλλια. Η 1η της κατηγορίας έως 16 ετών θα λάβει κύπελλο και 100
ευρώ, η 2η και η 3η μετάλλια. 
Πιθανολογείται ύπαρξη χορηγίας και αντίστοιχη αύξηση των χρηματικών επάθλων.
Δηλώσεις συμμετοχής γίνονται δεκτές στη γραμματεία του ΣΑΕ (τηλ. 010
8228.150), στην Ελληνική Σκακιστική Ομοσπονδία (τηλ. 010 9221.620, e-mail:
eso@compulink.gr), στον διαιτητή των αγώνων κ. Βαζελάκη (τηλ. 010 2528.417,
0936.877326, e-mail: odysulys@otenet.gr). 
Την οργανωτική επιτροπή αποτελούν οι κ.κ. Φίλιππος Κασσένας, Απόστολος
Τζιτζάς, Παναγιώτης Νικολόπουλος και Οδυσσέας Βαζελάκης. 
Ίκαρος 
Δύο τουρνουά ξεκινούν το Σαββατοκύριακο στο πλαίσιο των εκδηλώσεων «Ίκαρος
2002». Το Σάββατο θα αρχίσει τουρνουά για σκακιστές μέχρι Β' Κατηγορίας ή με
ΕΛΟ έως 1.700. Οι αγώνες θα γίνονται κάθε Σάββατο από τις 5 έως τις 9 μ.μ.,
στο εντευκτήριο του Πανελληνίου Γ.Σ., Μαυρομματαίων 26. Σύστημα αγώνων είναι
το ελβετικό 5 γύρων. Το παράβολο συμμετοχής είναι 15 ευρώ (9 για νέους). Ο 1ος
νικητής ανακηρύσσεται πρωταθλητής Β' Κατηγορίας, ενώ προκρίνεται σε τουρνουά
νόρμας ΥΜ, καθώς και στα κύπελλα νικητών του Ικάρου. 
Την Κυριακή αρχίζει αντίστοιχο τουρνουά για παίκτες Α' Κατηγορίας ή με ΕΛΟ έως
1.900. Το παράβολο είναι 18 ευρώ (9 για νέους). Οι αγώνες θα γίνουν με σύστημα
ελβετικό 6 γύρων, από τις 20 Ιανουαρίου έως τις 24 Φεβρουαρίου. Οι αγώνες θα
γίνονται Κυριακές, από τις 5 έως τις 9 μ.μ. 
Ο νικητής ανακηρύσσεται πρωταθλητής Α' Κατηγορίας, προκρίνεται σε τουρνουά
νόρμας ΥΜ και στα κύπελλα νικητών. Σε τουρνουά νόρμας ΥΜ προκρίνονται επίσης ο
καλύτερος παίκτης Β' και ο καλύτερος παίκτης Γ' Κατηγορίας του τουρνουά. Και
στα δύο τουρνουά υπάρχουν χρηματικά έπαθλα, τόσο άμεσα όσο και μέσω της
συγκεντρωτικής βαθμολογίας του Ικάρου. Πληροφορίες και δηλώσεις συμμετοχής
στον κ. Αλέξανδρο Κωστούρο (τηλ. 0977.428074). 
Ολλανδία 
Ο Άνταμς απέκτησε συνοδοιπόρους στην πρώτη θέση της βαθμολογίας του τουρνουά
Corus του Βάικ άαν Ζέε της Ολλανδίας, καθώς μετά τις δύο συνεχόμενες νίκες
ακολούθησαν δύο ισοπαλίες. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17245O991</ED>
<ID>
ID:302842

</ID><URL>http://ta-nea.dolnet.gr/neaweb/neafile.print_unique?e=A&f=17245&m=O99&aa=1</URL></REF>


Article

<CATEGORY>vin09</CATEGORY>

 <H2>Και στην ούγια... Χέμινγουεϊ
</H2><H4>Έρνεστ Χέμινγουεϊ θα είναι πλέον και ... σειρά επώνυμων ρούχων. Καθ' ότι ο
γιος του συμφώνησε να τον βγάλει στην πασαρέλα!
</H4>
<AUTHOR>ΕΦΗ ΦΑΛΙΔΑ</AUTHOR>

Το 1953 ο Έρνεστ Χέμινγουεϊ βρέθηκε στην Αφρική για σαφάρι. Ο γιος του
Πάτρικ, που επιμελήθηκε την έκδοση του ημερολογίου εκείνης της περιπέτειας,
έδωσε και την άδεια στον σχεδιαστή Tommy Hilfiger για σειρά σπορ ρούχων με το
όνομα του πατέρα του, εμπνευσμένη από το στυλ του

Στο Μπράιαν Παρκ της Νέας Υόρκης, στις 8 Φεβρουαρίου, ο Αμερικανός σχεδιαστής
Τόμι Χίλφιγκερ θα δείξει τον τρόπο που ο Έρνεστ Χέμινγουεϊ τον ενέπνευσε. Ο
νομπελίστας συγγραφέας έδωσε το ερέθισμα στον σχεδιαστή και την ιταλική
βιομηχανία παραγωγής των ρούχων του, Incom, να δημιουργήσει μια νέα σειρά σπορ
ρούχων που θα απηχούν το στυλ ζωής του Χέμινγουεϊ. Ιδέα που έγινε
πραγματικότητα όταν ο Πάτρικ Χέμινγουεϊ, γιος του συγγραφέα και διαχειριστής
των δικαιωμάτων του μέσα από το Ίδρυμα Έρνεστ Χέμινγουεϊ, έδωσε - έναντι
αμοιβής, βεβαίως - την άδεια στον Αμερικανό σχεδιαστή να χρησιμοποιήσει την
υπογραφή τού συγγραφέα, για δέκα χρόνια, με σκοπό την παραγωγή ανδρικών,
γυναικείων και παιδικών ρούχων και αξεσουάρ. 
«Η συλλογή είναι εμπνευσμένη από το στυλ του Χέμινγουεϊ και από την
προσωπικότητά του, η οποία ξεπερνάει τη μόδα των ιδεολογιών και των
στερεοτύπων», αναφέρει το Ίδρυμα Έρνεστ Χέμινγουεϊ για την εμπορική συμφωνία,
που από χτες είναι γεγονός και για πρώτη φορά συνδέει το όνομα του συγγραφέα
με τις προθέσεις του μάρκετινγκ. 
Στην πρεμιέρα του «στυλ Χέμινγουεϊ» στη νεοϋορκέζικη πασαρέλα θα παρουσιαστούν
ρούχα κατάλληλα για κυνήγι, σε γήινες αποχρώσεις και φυσικά υλικά, καθώς και
σύνολα που απηχούν τις συνήθειες της ζωής του. Κυνήγι ταύρου στην Παμπλόνα της
Ισπανίας, ψάρεμα γιγαντιαίου τετράπτουρου στις Μπαχάμες, σαφάρι στην Κένυα. Οι
τόποι και οι δραστηριότητες που γοήτευσαν τον Χέμινγουεϊ και έδωσαν υλικό για
έργα του, όπως «Ο ήλιος ανατέλλει ξανά», «Ο Γέρος και η θάλασσα», «Τα χιόνια
του Κιλιμάντζαρο», γοήτευσαν χιλιάδες αναγνώστες. Τώρα, τα χόμπι του συγγραφέα
διεκδικούν μια θέση και στο στυλ, μέσα από τα ρούχα της σειράς «Έρνεστ
Χέμινγουεϊ». 
Το ερώτημα αν ο «Πάπα» (αυτό το παρατσούκλι έδωσε ο Χέμινγουεϊ στον
εαυτό του όταν ήταν 27) θα καταφέρει να ντύσει τους σύγχρονους κυνηγούς της
περιπέτειας, μένει για την ώρα αναπάντητο. Όμως η βιομηχανία της μόδας δεν
κάνει παρορμητικές, αλλά υπολογισμένες κινήσεις. Και έχει λάβει υπόψη της ότι
η δύναμη της προσωπικότητας του Χέμινγουεϊ εκτείνεται πέρα ν της γραφής του.
«Νομίζω ότι οφείλεται στην κουλτούρα της διασημότητας, η οποία υπάρχει στη ζωή
μας», γράφει ο Κένεθ Σ. Λιν, ιστορικός και συγγραφέας της μνημειώδους
βιογραφίας του Χέμινγουεϊ (1987). «Ο Χέμινγουεϊ έγινε πολύ γρήγορα διάσημος
συγγραφέας και δεν τον χωρούσε η ζωή. Μια γενιά φοιτητών που ποτέ της δεν
διάβασε ούτε μια αράδα του, έχει σίγουρα περάσει από κάποιο από τα μπαρ στο
Παρίσι, τη Βενετία, το Κι Γουέστ ή την Αβάνα όπου εκείνος κατανάλωσε αλκοόλ.
Ανυπομονούν να μπουν στο "Ριτζ", στο "Χάρι'ς Μπαρ", στο "Ελ Φλοριντίτα". Αυτός
είναι ο Χέμινγουεϊ που θα θυμούνται». ντες πέρασε το μεγαλύτερο μέρος της ζωής
του, «μαγνητίζονταν» από την παρουσία του, αφού είχε γίνει «όχι μόνον σύμβολο
της κουβανέζικης αλιείας, αλλά και εξαιρετικά αγαπητός σε όσους τον γνώριζαν»,
όπως λένε οι φίλοι του. 
<H3>Πουλόβερ «φωτιά»!
</H3>
Σε ένα από τα χαρακτηριστικά πορτρέτα του ο Χέμινγουεϊ φοράει ένα σουέντ
πλεκτό πουλόβερ με γυριστό γιακά, το οποίο αποτελεί την αφετηρία της νέας
σειράς ομώνυμων ρούχων. Για την ιστορία, το πουλόβερ ήταν δώρο γενεθλίων της
συζύγου του, «Μις Μαίρη», φτιαγμένο από τον ίδιο τον Κριστιάν Ντιορ και η αξία
του το 1957, ισοδυναμούσε με τον μηνιαίο προϋπολογισμό ενός μέσου αμερικανικού νοικοκυριού!
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17245P191</ED>
<ID>
ID:302843

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P19&aa=1</URL></REF>


Article

<CATEGORY>vin09</CATEGORY>

 <H2>Μπραμς και «Ζωγραφιές» και 60 έργα στο Λιθογραφείο της Πειραιώς
</H2>
Έργα Μπραμς ερμηνεύει στις 8.30 μ.μ., στο Μέγαρο Μουσικής Αθηνών (Βασ. Σοφίας
και Κόκκαλη 1, τηλ. 7282.333), η Κρατική Ορχήστρα Αθηνών υπό την μουσική
διεύθυνση του Jansug Kakhidje. Στο βιολί ο Victor Tretjakov. Εισιτήρια: 10.000
δρχ. (29,35 ευρώ), 7.000 δρχ. (20,54 ευρώ), 5.000 δρχ. (14,67 ευρώ), 3.000
δρχ. (8,80 ευρώ) και 2.000 δρχ. (5,87 ευρώ). 
Χορός 
Το θέαμα-ακρόαμα «Μουσική» παρουσιάζεται από απόψε στις 9.30 έως και
την ερχόμενη Τρίτη στη «Χώρα Τεχνών» (Αμοργού 20, στην Κυψέλη, τηλ. 8673.945)
από το συγκρότημα Χορικά. Οι χορογραφίες είναι της Ζουζούς Νικολούδη, το
βίντεο του Μάνθου Σαντοριναίου, τα σκηνικά του Γιώργου Γαβαλά, τα κοστούμια
του Δαμιανού Ζαρίφη και οι φωτισμοί της Ελευθερίας Ντεκώ. Συμμετέχει το
Μουσικό Σύνολο Σκαλκώτας. 
«Ο Καραγκιόζης και το καταραμένο φίδι» παρουσιάζεται στο Θέατρο του Κολλεγίου
Αθηνών για τα πενηντάχρονα του «Ελληνικού Χοροδράματος»

Τα πενηντάχρονα της καλλιτεχνικής του δημιουργίας γιορτάζει απόψε και
αύριο, στο Θέατρο του Κολλεγίου Αθηνών (Στ. Δέλτα 15, Ψυχικό) το «Ελληνικό
Χορόδραμα», παρουσιάζοντας τρεις παραστάσεις σε χορογραφίες Ραλλούς Μάνου και
μουσική Μάνου Χατζιδάκι. Παρουσιάζονται οι «Έξι λαϊκές ζωγραφιές» (διασκευή
γνωστών τραγουδιών του Βασίλη Τσιτσάνη), η «Ερημιά» με σκηνικά και κοστούμια
Γιάννη Μόραλη και ο «Καραγκιόζης και το καταραμένο φίδι» με σκηνικά και
κοστούμια του Νίκου Χατζηκυριάκου-Γκίκα και την εικαστική συνδρομή του
Ευγένιου Σπαθάρη. Στο πιάνο η Δανάη Καρά και στο τραγούδι η Ευγενία Συριώτη.
Τα έσοδα θα διατεθούν για το ταμείο υποτροφιών του ΣΑΚΑ. Εισιτήρια: 30 και 15
ευρώ. Πληροφορίες στο τηλ. 6722.067. 
Θέατρο 
Το έργο του Βασίλη Αργυρόπουλου «Σάπιες ρώγες σταφυλιού» παρουσιάζεται
καθημερινά, έως τις 20 Ιανουαρίου, στο 2ο Γυμνάσιο Αγίας Παρασκευής (Νεαπόλεως
7, πληροφορίες στο τηλ. 6081.369), από την Ομάδα Θεάτρου του Πνευματικού
Κέντρου του δήμου. 
«Ζωντανά» 
Η Αναστασία Μουτσάτσου και ο Νίκος Ζιώγαλας. απόψε και αύριο στις 10.30
μ.μ., στο «House of Art» (Σαχτούρη 4 και Σαρρή, Ψυρή, τηλ. 3217.678). Εϊσοδος:
4.500 δρχ. (13,21 ευρώ). 
Magic Slim and The Teardrops με καυτό ηλεκτρικό μπλουζ, από απόψε στις
10.30 έως και την ερχόμενη Πέμπτη, στο «Half Note» (Τριβωνιανού 17, στο Μετς,
τηλ. 9213.231). Είσοδος με ποτό: 8.180 δρχ. (24 ευρώ) και φοιτητικό 6.130 δρχ.
(18 ευρώ). 
Εκθέσεις 
Πρωτότυπα έργα 60 καλλιτεχνών παρουσιάζονται στην έκθεση «Open Art» στο
Λιθογραφείο της οδού Πειραιώς (Πειραιώς 8, στο Μοσχάτο). 
Αντίγραφα των τοιχογραφιών της Θήρας παρουσιάζονται στα Νεώρια Χανίων
από απόψε στις 7.30 έως και τις 24 Φεβρουαρίου, στην έκθεση που διοργανώνει το
Κέντρο Αρχιτεκτονικής της Μεσογείου, ο Δήμος Χανίων και το Ίδρυμα Θήρας -
Πέτρος Μ. Νομικός.

Εγκαίνια 
Στις 8 μ.μ. για την έκθεση ζωγραφικής της Καίτη Μπάρμπα στην γκαλερί
«Els Hanappe Undergound» (Μελανθίου 2, τηλ. 3250.364). 
<H3>ΤΗ ΔΕΥΤΕΡΑ
</H3>
Στον συγγραφέα του «Δον Καμίλο» και της «Μεθυσμένης πολιτείας», Σωτήρη
Πατατζή, είναι αφιερωμένη η εκδήλωση που διοργανώνεται τη Δευτέρα στις 7 μ.μ.
από τον σύλλογο των απανταχού νησιωτών «Ο Πάμισος» στο θέατρο «Άλφα» (Πατησίων
37 και Στουρνάρη, τηλ. 5238.742). Για τον Σωτήρη Πατατζή, που «έφυγε» το 1999,
θα μιλήσουν οι Κώστας Γεωργουσόπουλος, Τάκης Καρβέλης, Βασίλης Κρεμμυδάς,
Βασίλης Παναγιωτόπουλος και Ελένη Παπαχριστοπούλου.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17245P201</ED>
<ID>
ID:302844

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P20&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Ταξίδι στη χώρα των ταυρομάχων
</H2>
http: //www.la-moncloa.es

Το ανανεωμένο site της προεδρίας της ισπανικής κυβέρνησης, η αναβάθμιση του
οποίου κόστισε περισσότερα από 14 εκατομμύρια δραχμές. Θα βρείτε το ισπανικό
Σύνταγμα, την ιστορία της σημαίας και του εμβλήματος, τις... τρεις εκδοχές του
ισπανικού εθνικού ύμνου, περισσότερα από 13.000 έγγραφα και κείμενα και 600
φωτογραφίες που ανανεώνονται καθημερινά. Το... portal των portal, όπως το
αποκαλούν οι εμπνευστές του, περιέχει επίσης links για ιδρύματα, οργανισμούς
και ΜΜΕ. Οσονούπω θα συμπεριληφθεί και η σελίδα της ισπανικής προεδρίας της
Ευρωπαϊκής Ένωσης το πρώτο εξάμηνο του 2002, απ' όπου μπορείτε να
παρακολουθήσετε όλα τα γεγονότα που σχετίζονται μ' αυτό, καθώς και μεταφράσεις
στα αγγλικά και τα γαλλικά. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17245P202</ED>
<ID>
ID:302882

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Κάτι να καίει... </H2>
<AUTHOR>Π.Κ.</AUTHOR>

Κάθε φορά που το αίτημα της επιστροφής των Μαρμάρων του Παρθενώνα παίρνει μια
καινούργια τροπή - κι αυτό θα έχετε προσέξει συμβαίνει πολύ τακτικά τα
τελευταία χρόνια - η πένα, τα κομπιούτερ και γενικά τα μίντια παίρνουν φωτιά
στη Βρετανία. Υπέρ ή κατά. Με φλόγα, με πάθος. Το θέμα καίει τη βρετανική
κοινή γνώμη εδώ και διακόσια χρόνια. Η τωρινή τροπή της διεκδίκησης της
επιστροφής των Γλυπτών είναι προσαρμοσμένη στο πνεύμα των καιρών. Το «αίτημα»
της επιστροφής γίνεται «ζήτημα», μπαίνει προς συζήτηση στη Βουλή. Με
επιχειρήματα «πολιτικώς ορθά», με χιούμορ, επιστήμονες, καλλιτέχνες και νέοι
πολιτικοί βγαίνουν στα ραδιόφωνα την ώρα της νοικοκυράς και επιχειρηματολογούν
σε μια καινούργια γλώσσα. Όποιος επιδιώκει σήμερα την επιστροφή των Μαρμάρων
στην Ελλάδα είναι σύμφωνος με την εποχή μας. Όποιος λέει «ποτέ», ακούγεται,
ειδικά στη Βρετανία, ανιστόρητος. Όποιος ισχυρίζεται ότι η φόρμουλα του
δανεισμού των Γλυπτών στην Αθήνα με την ευκαιρία των Ολυμπιακών Αγώνων του
2004 εγκυμονεί τον κίνδυνο να μην επιστραφούν γίνεται γελοίος. Αυτό που καίει
είναι το ξεγύμνωμα της νοοτροπίας που θέλει να καλύπτει τις επεμβάσεις - όπως
τη σύμπραξη στον βομβαρδισμό των χωριών του Αφγανιστάν μ' ένα ευγενές κίνητρο,
«τους βοηθήσαμε για το καλό τους, γιατί αυτοί δεν ξέρουν να προσέχουν τον
εαυτό τους», όπως γράφει το σχόλιο του «Independent»... <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17245P203</ED>
<ID>
ID:302912

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τσιχλόφουσκα σε πατίνια
</H2>
<AUTHOR>Ε.Φ.</AUTHOR>

Μπρίτνεϊ Σπίαρς

Το κορίτσι στα 20 του χρόνια είναι εκατομμυριούχος. Ας λέει ο κόσμος ό,τι
θέλει για την Μπρίτνεϊ Σπίαρς, εκείνη βάζει στην τσέπη της εκατομμύρια δολάρια
υπογράφοντας συμβόλαια με οτιδήποτε μαζικό και πολυεθνικό. Η Μπρίτνεϊ πίνει
Πέπσι, ντύνεται σχεδόν σαν τον Έλβις Πρίσλεϊ την εποχή του Λας Βέγκας και
τελευταία κάνει πατίνια. Ο λόγος; Ένα συμβόλαιο τριών ετών για μια σειρά
πατινιών και αξεσουάρ με το όνομά της αφιερωμένο στα κορίτσια του πλανήτη που
την έχουν για είδωλό τους. Για να ρολάρουν στους δρόμους μασώντας
τσιχλόφουσκα, μιλώντας «νιανιά» και τραγουδώντας τα best της Μπρίτνεϊ που
εκείνη τις οδηγεί στις λεωφόρους της επιτυχίας. Oooh baby, one more time! <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17245P204</ED>
<ID>
ID:302931

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ουπς, λάθος όνομα
</H2>
<AUTHOR>Χ.</AUTHOR>

Μάρτιν Λούθερ Κινγκ

Έμοιαζαν τα δύο ονόματα. Με μια μικρή διαφορά στο τέλος. Και μια μεγάλη
ιδεολογική απόσταση. Τέτοια που να κάνει το λάθος τραγικό. «Σε ευχαριστούμε
Τζέιμς Ερλ Ρέι που κράτησες το όνειρο ζωντανό» έγραφε η τιμητική πλάκα που
πήραν στα χέρια τους οι υπεύθυνοι εκδήλωσης αφιερωμένης στη μνήμη του Μάρτιν
Λούθερ Κινγκ. Και δεν μπορούσαν να πιστέψουν στα μάτια τους. Διότι ο Τζέιμς
Ερλ Ρέι ήταν ο άνθρωπος που δολοφόνησε τον Μάρτιν Λούθερ Κινγκ το 1968 στο
Μέμφις. Το λάθος οφείλεται στην κατασκευάστρια εταιρεία της πλάκας. Η οποία
αντί να χαράξει το επίθετο του έγχρωμου ηθοποιού Τζέιμς Ερλ Τζόουνς, που
επρόκειτο να τιμηθεί στην εκδήλωση, έγραψε εκείνο του δολοφόνου τού ανθρώπου
που αγωνίστηκε κατά του ρατσισμού. Οι κατασκευαστές της πλάκας δηλώνουν πως
πρόκειται για λάθος. Λάθος, όμως, που κάνει κάποιους να πιστεύουν πως ο αγώνας
κατά του ρατσισμού δεν έχει ακόμη δικαιωθεί... <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17245P205</ED>
<ID>
ID:302943

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P20&aa=5</URL></REF>


Article

<CATEGORY>vin09</CATEGORY>

 <H2>ΔΙΑΜΑΝΤΗΣ ΑΪΔΙΝΗΣ
</H2><H2>Έκανε το παιχνίδι ...τέχνη
</H2><H4>Ο Διαμαντής Αϊδίνης έκανε ζωγραφική και κόμικς. Τώρα κάνει παιχνίδια τέχνης
για μεγάλα παιδιά. Όπλο του το χιούμορ </H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

«Στην αρχή έκανα παιχνίδια για βιοποριστικούς λόγους. Δεν τα διαφήμιζα.
Κατάλαβα ότι το ψέμα μου ήταν μεγαλύτερο κι άρχισα να εκφράζω τη χαρά και το
κέφι που μου δίνουν όταν τα φτιάχνω», λέει ο Διαμαντής Αϊδίνης. Που ετοίμασε
και ρεβόλβερ για... ερωτικές αψιμαχίες

Πλησιάζοντας του Αγίου Βαλεντίνου, με την είσοδο του 21ου αιώνα, ο Έρωτας
παράτησε τα βέλη και πήρε το... ρεβόλβερ. «Έρωτας μέχρι τον θάνατο» γράφει ένα
τσίγκινο ρεβόλβερ που δημιούργησε ο ζωγράφος και κομίστας Διαμαντής Αϊδίνης
και το άλλο απαντά «Αντίο για πάντα». «Σεξ Πίστολς», ανταποκρίνεται στην
πρόκληση το τρίτο. Ένα τέταρτο, κλείνει τον κύκλο ειρωνικά «Let's make
business». 
Στο υπόγειο εργαστήριο του Διαμαντή Αϊδίνη στο Θησείο, επικρατεί η ακαταστασία
της μετακόμισης. Το παιχνίδι της κατασκευής παιχνιδιών, αντικειμένων τέχνης
και της δημιουργίας πινάκων ζωγραφικής πηγαίνει καλά. Σύντομα ο καλλιτέχνης
μεταφέρεται στο καινούργιο του ατελιέ. 
Τα καραβάκια, τα αεροπλανάκια με τους πιλότους, τα αυτοκινητάκια, οι φιγούρες
που κατασκευάζει εδώ κι έξι - επτά χρόνια αρέσουν. 
«Φεύγουν» γρήγορα από τη Γκαλερί Ζουμπουλάκη, στην οδό Κριεζώτου 7. 
Γιατί; Διότι έχουν έναν αέρα χειροποίητου, χιούμορ, μια φρεσκάδα από
τις όμορφες βαφές. «Τα παίρνουν γιατί τα θεωρούν προσωπικά», λέει.

Τι δουλειά έχει με τα παιχνίδια, ένας στρατευμένος διανοούμενος και ζωγράφος
της τρανσαβανγκουάρντια στην Ιταλία του '80, συνεργάτης των θρυλικών
περιοδικών «Φριζιντέρ» και «Μάλε», που έγινε γνωστός στην Ελλάδα από τη
«Βαβέλ», το «Αντί», τις εικονογραφήσεις πλήθους εντύπων, να κόβει, να κολλά
και να μπογιατίζει τενεκεδένια παιχνίδια; Υπάρχει βάση για έναν «σικ
ριζοσπάστη» να καταπιαστεί με το αντικείμενο; 
Η αρχή έγινε σαν παιχνίδι με το παιδί του. «Σ' αυτό το παιχνίδι μεγαλώσαμε
μαζί με την κόρη μου. Τα παιχνίδια έχουν μόχθο, έχουν ψυχή, έχουν την ηθική
της αισθητικής», λέει. Με τον καιρό τα ανακάλυψα, τα αγάπησα, με εκφράζουν και
τα υποστηρίζω». 
«Σαν ζωγράφος» χαίρεται που τα έργα τού Π. Μοντριάν με τα μαύρα, μπλε, κόκκινα
και κίτρινα τετράγωνα, που προκαλούσαν την αποστροφή και την κοροϊδία του
κόσμου, έχουν σήμερα αναχθεί σε νεανικό σύμβολο και φιγουράρουν στη συσκευασία
γνωστών καλλυντικών». 
Τι προσφέρουν αυτά τα παιχνίδια στα μεγάλα παιδιά; Στην περίπτωση του
Αϊδίνη, το πρώτο που προσφέρουν είναι ένα χαμόγελο, μια ανάσα από την
καταπίεση, την ανατροπή, το χιούμορ. Σ' αυτό συμβάλλει και η θητεία του
καλλιτέχνη στα κόμικς - με τη λεζάντα στην αγγλική πάντα γλώσσα.

Χρειάζεται ωριμότητα να αποκτήσεις χιούμορ και να το ξοδεύεις κι από
πάνω, λέει ο Διαμαντής Αϊδίνης. Κι αναφέρεται όχι μόνο στ' αντικείμενα, αλλά
κυρίως στους πίνακες με τις φιγούρες των καρτούν που αποκαλεί «μαγική εικόνα»
ή με τις ένθετες φιγούρες πάνω σε αυστηρά ζωγραφισμένο περιβάλλον.

<H3>Από τα μουσεία στη ζωή
</H3>
Ο Διαμαντής Αϊδίνης δεν είναι ο μόνος καλλιτέχνης που παίζει στα σοβαρά με το
χρηστικό αντικείμενο. Οι μπουτίκ των γκαλερί είναι γεμάτες από κοσμήματα,
μπρελόκ, τασάκια, κηροπήγια, κούπες, μικρογλυπτά, πρες παπιέ, κούκλες,
καρουσέλ, κουκλόσπιτα, πόμολα, ανθοδοχεία, φωτιστικά, μπολ, τραπεζομάντιλα με
σχέδια και με την υπογραφή σπουδαίων καλλιτεχνών, που έχουν γράψει πολλές
σοβαρές σελίδες στην ιστορία της ελληνικής τέχνης. Τέχνη και τεχνική, οι
τέχνες μεταξύ τους ανακατεύονται, οι ιδέες κυκλοφορούν ελεύθερα και
ανεμπόδιστα. Το παλιό αίτημα των στρατευμένων καλλιτεχνών να φέρουμε την τέχνη
από τα μουσεία και τα παλάτια μέσα στη ζωή, ανανεώνεται κάθε φορά. Εδώ και
εκατό τουλάχιστον χρόνια.

<H3>«Μεγαλώνω και μου αρέσει» </H3>
«Μεγαλώνω σημαίνει ξεσκαρτάρω... Απομυθοποιώ και ταυτόχρονα προσπαθώ να μείνω
νέος και ανώριμος μόνο στα φρέσκα πράγματα και τις ιδέες. Μεγαλώνω σημαίνει
αντιλαμβάνομαι αμέσως τη μανιέρα, τη μίμηση στα έργα τέχνης, γίνομαι πιο
ευαίσθητος στο καινούργιο. Σημαίνει αλλάζω. Όλα αλλάζουν. Δεν μπορώ να πετάξω
από πάνω μου το τομάρι του ανθρώπου που ζει, σκέπτεται εναλλακτικά και δρα
ενάντια στο καθεστώς του σαλονιού. 
Μεγαλώνω σημαίνει τρομάζω, φοβάμαι. Αντιστέκομαι στην καταπίεση, το ψάχνω.
Δεν θα ήθελα να ήμουνα ξανά δεκαοκτώ χρόνων». <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17245P211</ED>
<ID>
ID:302845

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P21&aa=1</URL></REF>


Article

<CATEGORY>vin09</CATEGORY>

 <H2>ΑΡΓ. ΜΠΑΚΙΡΤΖΗΣ
</H2><H2>Κολυμβητής εν δράσει
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Μερικές αξίες εδώ στην Αθήνα τις φυλάμε, όπως φαίνεται, ως κόρη οφθαλμού. Και
δεν είναι τυχαίο που περιορίζουμε το σχόλιό μας στην εν λόγω πόλη. Κάθε φορά
που μιλάμε με τον Αργύρη Μπακιρτζή (των αειθαλών «Χειμερινών Κολυμβητών»), μας
εφιστά την προσοχή - ως προς τις διαφορές ημών και επαρχίας... 
«Η Αθήνα μας κάνει και αντέχουμε στον χρόνο», έλεγε τις προάλλες. Η αλήθεια
είναι ότι το «φαινόμενο Κολυμβητές» είναι για να καταχωρηθεί στα... πρακτικά
της δισκογραφίας και να μελετηθεί ξεχωριστά: Ο κύριος που από το 1981
πηγαινοέρχεται από το πάρκο στη Μυροβόλο, έχει μια ιδιαίτερη γλύκα (τρέλα,
δύναμη, γοητεία) και επιμένει να εμφανίζεται από καιρού εις καιρόν στη ζωή
μας, διατηρώντας για τον εαυτό του την πολυτέλεια να ορίζει εκείνος το πότε
και το πώς. «Χειμερινοί Κολυμβητές», λοιπόν, εν δράσει - ξανά. Μακριά από
συμβάσεις και πρότυπα. Λες και αυτός ο αέρας του ατημέλητου, απεριποίητου
τρόπου ερμηνείας των τραγουδιών από μια φωνή που μοιάζει να τραγουδάει προς
τα... μέσα, είναι μόνον η αφορμή για να ειπωθούν πράγματα πέρα από το ίδιο το
τραγούδι. 
Στις τρεις πρώτες εμφανίσεις τους τον Νοέμβριο στο «Αερικό», η Αθήνα έκανε
ουρά στην πόρτα τους για μια θεσούλα. Κι ας έχουν να δώσουν το «παρών»
(δισκογραφικά) πάνω από πέντε χρόνια. Αδυναμίες είναι αυτές - δεν χρειάζονται
ανάλυση. Η αλήθεια είναι, πάντως, ότι αυτή την εποχή κάτι ετοιμάζουν. Όπως μας
εξηγεί ο ίδιος ο κ. Μπακιρτζής, η νέα τους δουλειά θα περιέχει και τραγούδια
του εθνολόγου Μανώλη Παπαζαχαρίου, αλλά και δικά τους που δουλεύονται σιγά
σιγά μέσα στα χρόνια και κάποια απ' αυτά θα ακούσουμε στις εμφανίσεις τους
στις «Γραμμές». 
<H3>INFO
</H3>
Στις 25, 26 και 27 Ιανουαρίου στις «Γραμμές», Κωνσταντινουπόλεως 111, τηλ.
3414.350 <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17245P212</ED>
<ID>
ID:302883

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P21&aa=2</URL></REF>


Article

<CATEGORY>vin09</CATEGORY>

 <H2>" Αφέθηκα σε έναντάντεμα ομορφιάς με όνομα Spa "
</H2><H4>«ΤΑ ΝΕΑ» επισκέφθηκαν το La Ρrairie Day Spa, στην Κηφισιά.
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Αν δεν χαλαρώσεις μ'ένα μασάζ, δεν αφεθείς σε ένα πίλινγκ, σε θεραπεία από
τη... θάλασσα, δεν ξέρεις τι σημαίνει το ντάντεμα με όνομα Spa. Μία συντάκτρια
των «ΝΕΩΝ» έζησε την εμπειρία και μας ξεναγεί στον κόσμο της ομορφιάς και της αναζωογόνησης

Από το τηλέφωνο δεν μου είπαν πολλά. Το σίγουρο ήταν πως είχε μασάζ και χαμάμ.
Το δεύτερο δεν μου έλεγε και πολλά πράγματα, το πρώτο όμως... Μασάζ ίσον
χαλάρωση. Η εξίσωση μού ήταν αρκετή για να μη ρωτήσω περισσότερα. 
Αφέθηκα λοιπόν σε μια μέρα «διακοπών» ομορφιάς και διαπίστωσα με τις ίδιες μου
τις αισθήσεις αυτό που οι περισσότεροι άνθρωποι στον κόσμο ζητούν: ένα
διάλειμμα από την πραγματικότητα. Ας πάρουμε όμως τα πράγματα από την αρχή: Τι
εστί Spa.

Έρχονται στιγμές που οι πόνοι στην πλάτη εκπέμπουν σήμα SOS: λίγο πάνω
από το ύψος της μέσης οι ατέλειωτες ώρες μπροστά στον υπολογιστή, λίγο κάτω οι
ατέλειωτες ώρες πουδεν αφιερώθηκαν στο γυμναστήριο και λίγο πιο ψηλά, προς τον
αυχένα, τα προβλήματα της δουλειάς, το άγχος. 
Είναι να αναρωτιέται κανείς γιατί οι διακοπές ομορφιάς και χαλάρωσης όχι μόνο
ξανάρχονται στο προσκήνιο, αλλά λαμβάνουν διαστάσεις μόδας; Όλο και
περισσότεροι άνθρωποι σε όλο τον κόσμο προτιμούν να περάσουν μερικές ημέρες σε
ένα Spa, παρά να κάνουν διακοπές οπουδήποτε αλλού. Είναι κανείς που δεν
χρειάζεται επειγόντως μασάζ; 
Μασάζ μέσα στο νερό της θερμαινόμενης ιαματικής πισίνας, θεραπευτικά
λασπόλουτρα, θαλασσοθεραπεία... Η ιδέα και μόνο είναι αρκετά δελεαστική. Για
μερικές ημέρες αφήνεσαι στις περιποιήσεις των ειδικών, χαλαρώνεις,
αναζωογονείσαι. Δεν είναι δα και τόσο κακό να επιτρέψεις για μια φορά στον
εαυτό σου να του κάνουν όλα τα χατίρια. Άλλωστε, γιατί να ξοδεύουμε χρήματα
για το σέρβις του αυτοκινήτου μας και να μην το κάνουμε και για τον εαυτό μας; 
Τα σημερινά θέρετρα ομορφιάς, τόσο στην Ελλάδα όσο και αλλού, προσφέρουν
προγράμματα που μπορούν να προσαρμοστούν στα μέτρα των περισσότερων. Δεκάδες
διαφορετικά προγράμματα ομορφιάς ή θεραπείας, που διαρκούν από μία ημέρα μέχρι
τρεις εβδομάδες, λειτουργούν όλο τον χρόνο ή - σε κάποιες περιπτώσεις - από
τον Μάρτιο μέχρι τον Οκτώβριο. 
Θαλασσοθεραπεία, λασποθεραπεία, μασάζ, γυμναστήριο, είναι μερικά από τα
προγράμματα που προσφέρουν οι λουτροπόλεις στη χώρα μας, ενώ δεν λείπουν και
εξειδικευμένες θεραπείες για διάφορες παθήσεις ή για ορισμένες ομάδες του
πληθυσμού, όπως είναι οι νέες μητέρες. Οι θεραπείες μπορούν να συνδυαστούν και
με κάποιο πρόγραμμα διατροφής, προσαρμοσμένο στις ατομικές ανάγκες.

«Ποιο είναι το καταλληλότερο Spa για μένα;». Το ερώτημα πιθανόν να απασχολεί
αρκετούς από τους ανθρώπους που σκέπτονται να προγραμματίσουν διακοπές
ομορφιάς. Και επειδή όροι όπως πρεσοθεραπεία, λασποθεραπεία, αρωματοθεραπεία
και κάθε είδους... -οθεραπεία μπορεί να προκαλέσουν σύγχυση, η Διεθνής Ένωση
Λουτροπόλεων - που εκπροσωπεί περισσότερα από 1.800 θέρετρα ομορφιάς σε 49
χώρες του κόσμου - ξεχωρίζει επτά διαφορετικά είδη Spa. Από αυτά, τρία θα
συναντήσει κανείς στη χώρα μας: τα Spa που λειτουργούν σε ιαματικές
λουτροπόλεις και συνδυάζουν τα προγράμματα ομορφιάς και χαλάρωσης με τις
θεραπείες, αυτά που στεγάζονται σε ξενοδοχειακές μονάδες και τα Spa μιας
ημέρας, όπου η περιποίηση διαρκεί μερικές ώρες. 
<H3>Δέκα συμβουλές για την πρώτη φορά </H3>
Τι ρούχα να πάρω μαζί μου; Και τι πρέπει να φοράω για το μασάζ; Ο θεραπευτής
θα είναι άνδρας ή γυναίκα; Φιλοδώρημα αφήνουμε; 
Απορίες απειρίας; Η Διεθνής Ένωση Λουτροπόλεων συμβουλεύει: 
Μη διστάσετε να ρωτήσετε. Αν περιμένετε να φτάσετε στο Spa για να λύσετε τις
απορίες σας, να είστε προετοιμασμένοι και για τις εκπλήξεις. Τηλεφωνήστε από
πριν και ρωτήστε για όλα όσα σας απασχολούν. 
Συνήθως, τα θέρετρα ομορφιάς διαθέτουν φυλλάδια όπου εξηγούν αναλυτικά τι
περιλαμβάνει κάθε θεραπεία. Μελετήστε τα προσεκτικά. 
Πριν από κάθε θεραπεία θα σας δώσουν ένα μπουρνούζι. Τι θα φορέσετε κάτω από
αυτό είναι δική σας υπόθεση. Οι θεραπευτές αποκαλύπτουν το μέρος του σώματος
που περιποιούνται κάθε φορά. Όταν, πάντως, πρόκειται για θεραπεία στο νερό,
ένα μαγιό είναι ό,τι πρέπει. 
Η πολιτική του φιλοδωρήματος είναι διαφορετική για κάθε θέρετρο ομορφιάς, αν
και συνήθως είναι αποδεκτό. Για να μην έρθετε σε δύσκολη θέση, όμως, φροντίστε
να μάθετε από πριν τι ισχύει. 
Όταν τηλεφωνήσετε για την κράτηση, εκφράστε την επιθυμία σας για άνδρα ή
γυναίκα θεραπευτή. Πάντως, τις περισσότερες φορές, εκτός από το ότι σας
γίνεται η σχετική ερώτηση, το φύλο του θεραπευτή εξαρτάται από το δικό σας
φύλο. 
Αν ο θεραπευτής - κυρίως στο μασάζ - έχει... βαρύ χέρι, μη διστάσετε να το
πείτε. Στο κάτω κάτω, βρίσκεστε εκεί για να σας περιποιηθούν και όχι για να
σας ταλαιπωρήσουν! 
Δεν είστε υποχρεωμένοι να μιλάτε την ώρα της θεραπείας. Αυτό εξαρτάται από τη
δική σας διάθεση. Και οι θεραπευτές θα ακολουθήσουν εσάς. Αν μείνετε σιωπηλοί,
το ίδιο θα κάνουν και εκείνοι. 
Δεν χρειάζεται να αναρωτιέστε τι είναι ή τι πλεονεκτήματα έχει κάθε μέρος του
θεραπευτικού προγράμματος. Αν έχετε απορίες, εκφράστε τες ελεύθερα στον
θεραπευτή σας. 
Αν έχετε κάποιο συγκεκριμένο πρόβλημα υγείας ή κάποιον παλαιότερο τραυματισμό,
ενημερώστε τον θεραπευτή. Μπορεί να προτείνει κάτι κατάλληλο για την περίπτωσή
σας. 
Αν το επιθυμείτε, ζητήστε να πηγαίνετε στις ξεχωριστές εγκαταστάσεις γυναικών
ή ανδρών.

<H3>«Όλα τα λεφτά» στις παλάμες
</H3>
Περιποίηση σώματος, συμπεριλαμβανομένου και του μασάζ. Και σε ποιον δεν θα
ακουγόταν δελεαστικό; 
Το χαμάμ ήταν η αρχή. Δέκα λεπτά μέσα σε ένα μικρό δωμάτιο γεμάτο
ατμούς. Στο πάτωμα, σε ένα μπολ γεμάτο νερό επιπλέουν δύο μικρές σφαίρες που
ελευθερώνουν αιθέρια έλαια ευκαλύπτου. Μόλις το δέρμα άρχισε να παίρνει ένα
χρώμα κόκκινο-πορτοκαλί (ναι, είναι το χρώμα του αστακού, διαπίστωσα λίγο
αργότερα στο μπάνιο), χτύπησε η πόρτα. Πάμε για την περιποίηση. 
Κρεβάτι ιατρείου. Μόνο που ο χώρος καθόλου δεν θυμίζει ιατρείο. Ο
φωτισμός χαμηλός, το περισσότερο φως έρχεται από μερικά αρωματικά κεριά.
Ατμοσφαιρική μουσική και ήχοι από ελαφρύ αεράκι και θρόισμα φύλλων
πλημμυρίζουν τον χώρο. 
«Θα ξεκινήσουμε με πίλινγκ». Το σύνθημα της εκκίνησης δόθηκε. Ειδικά
προϊόντα, κρέμα, λοσιόν και στο τέλος μια δεύτερη κρέμα διώχνουν τα νεκρά
κύτταρα, κάνοντας απολέπιση και αφήνοντας απαλό το δέρμα. 
«Συνήθως, δεν μιλάμε στη διάρκεια της περιποίησης, αν όμως θέλετε να ρωτήσετε
κάτι, ευχαρίστως να σας απαντήσω». Ωραία, σκέφτηκα. Γιατί ήμουν
αποφασισμένη να την... ταράξω στις ερωτήσεις. Τώρα ήταν η ευκαιρία να μάθω τι
κάνουν όλες αυτές οι κρέμες και τι σημαίνει το κάθε κομμάτι της θεραπείας. 
Έτσι νόμιζα. Δεν άντεξα ούτε όση ώρα κράτησε το πίλινγκ (δεν ξέρω πόση,
για ρολόι στον χώρο ούτε συζήτηση). Μόνο στην αρχή κάτι κατάφερα να
μισορωτήσω. Αν η θεραπεία είναι ίδια για όλους ή αν αλλάζει ανάλογα με την
ηλικία κ.λπ. Μέχρι εκεί. Κατάφερα να μάθω, βέβαια, τι θα συνέβαινε αν είχα
διαλέξει την περιποίηση προσώπου: μάσκα, κρέμες και άλλα καλλυντικά με
εκχύλισμα από χαβιάρι Belunga θα μου χάριζαν λάμψη και σφριγηλότητα
(δελεαστικό ακούγεται). 
Αλλά και το μασάζ σώματος δεν με απογοήτευσε. Το συγκεκριμένο ήταν ένας
συνδυασμός τριών ειδών μασάζ: μυοχαλαρωτικό για να χαλαρώσει την ένταση στα
σημεία που χρειάζεται, λεμφικό για να ενεργοποιήσει τη λέμφο - ακριβώς κάτω
από το δέρμα - και σιάτσου, η ιαπωνική τεχνική που πιέζει σε διάφορα σημεία
και φέρνει χαλάρωση. Το highlight της περιποίησης (αυτό που λέμε «όλα τα
λεφτά»): το μασάζ στις παλάμες των χεριών. Όση ώρα και να κρατούσε, πάλι λίγο
θα μου φαινόταν. 
Όλες οι ώρες που πέρασα μπροστά από τον υπολογιστή, παραπονούμενη για τη μέση,
την πλάτη και όλα τα συν αυτά σαν να μην υπήρξαν ποτέ. Σαν να φεύγει ένα
τεράστιο βάρος από πάνω μου (δεν ξέρω πού πάει αλλά... στο καλό!). 
Η μιάμιση ώρα πέρασε σαν αστραπή (μήπως να επαλαμβάναμε το δεύτερο
μέρος, αυτό του μασάζ;). «Σε τρία λεπτά θα σας χτυπήσω, για να
φύγετε». Αν καταφέρω να ξυπνήσω. 
Δεν κοιμήθηκα τελικά. Αλλά αυτό δεν σημαίνει και τίποτα. Γιατί αμέσως
μετά και για τις επόμενες πέντε ώρες, τουλάχιστον, η επικοινωνία με τον
υπόλοιπο κόσμο εξακολουθούσε να είναι off line. Είναι μια απόδραση να
πηγαίνεις για μερικές ώρες σε ένα Day Spa. Θυμάσαι μόνο τα... βασικά (όνομα,
τηλέφωνο, στην καλύτερη περίπτωση και αριθμό ταυτότητας) και τίποτα παραπάνω.
Μόνο μην το επιχειρήσετε, αν αμέσως μετά πρέπει να πάτε στη δουλειά! 
<H3>Κάθε πόνος έχει το μασάζ του
</H3>
Και όμως, όλα τα μασάζ δεν είναι ίδια. Για κάθε σημείο του σώματος, για κάθε
ιδιοσυγκρασία, υπάρχουν διαφορετικά είδη μασάζ. 
Το πιο γνωστό από όλα είναι το μυοχαλαρωτικό. Γίνεται σε όλο το σώμα, ενώ ο
θεραπευτής προσανατολίζεται στα σημεία εκείνα όπου υπάρχει περισσότερη ένταση. 
Το λεμφικό μασάζ είναι το πιο απαλό από όλα τα είδη. Τα χέρια, χωρίς κρέμες ή
αιθέρια έλαια, κάνουν απαλές κινήσεις με στόχο να κινητοποιήσουν τη λέμφο
(ακριβώς κάτω από το δέρμα). Κατάλληλο για πρηξίματα ή για σημεία όπου η
λέμφος έχει λιμνάσει. 
Ινδικό μασάζ κεφαλής. Ήρθε από την Ινδία, μέσω Αγγλίας. Ο θεραπευόμενος
κάθεται σε μια καρέκλα και το κεφάλι του φτάνει στο ύψος που βρίσκεται το
στομάχι του θεραπευτή. Ο τελευταίος χρησιμοποιεί κάποιο αιθέριο έλαιο και
εστιάζει στο τριχωτό της κεφαλής, τους ώμους, την ωμοπλάτη και τον αυχένα. 
Σιάτσου. Ένα είδος μασάζ που κερδίζει συνεχώς οπαδούς στη χώρα μας. Είναι
πιέσεις με τα δάκτυλα σε όλο το σώμα, ώστε να ενεργοποιηθούν τα ενεργειακά
κανάλια που λέγονται μεσημβρινοί. 
Το ιαπωνικό μασάζ κεφαλής συγγενεύει με το σιάτσου. Γίνονται πιέσεις σε
διάφορα σημεία του κεφαλιού και του προσώπου, όπως η περιοχή ανάμεσα στα μάτια
και τα ζυγωματικά. Κατάλληλο για πονοκεφάλους. 
Ρεφλεξολογία. Πιέσεις σε όλη την επιφάνεια του πέλματος, σε ανακλαστικά σημεία
τα οποία συνδέονται με διάφορα όργανα του σώματος. 
Αθλητικό μασάζ. Είναι πιο έντονο και συνιστάται για έντονη σωματική
δραστηριότητα και βέβαια για αθλητές. 
Μασάζ συνδετικού ιστού και λέμφου. Συνδυάζεται με απολέπιση και σύσφιγξη.

<H3>INFO
</H3><H3>Τα είδη
</H3>
Spa - λέσχη: συνήθως είναι πριβέ και λειτουργεί με κάρτα μέλους. 
Spa σε κρουαζιέρα: πολλά κρουαζιερόπλοια διαθέτουν υποδομή για περιποίηση
προσώπου και σώματος. 
Μιας ημέρας: περιποίηση μερικών ωρών. 
Σε συνδυασμό με διακοπές: το Spa συνδυάζεται με ειδικό πρόγραμμα διατροφής. 
Θεραπευτικό: με προγράμματα για διάφορες παθήσεις. 
Λουτρόπολη: λειτουργεί σε περιοχή με ιαματικές πηγές. 
Θέρετρο: στεγάζεται σε ξενοδοχειακές εγκαταστάσεις, αλλά δεν είσαι
υποχρεωμένος να μένεις στο ξενοδοχείο.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17245P221</ED>
<ID>
ID:302846

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P22&aa=1</URL></REF>


Article

<CATEGORY>vin09</CATEGORY>

 <H2>Βάλτε σάλτσα στη ζωή σας
</H2><H4>Κάποτε πίστευα ότι ένα από τα χαρίσματα της ελληνικής κουζίνας ήταν η αισθητή
­ ίσως και συνειδητή ­ έλλειψη από πολύπλοκες σάλτσες
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Στις σάλτσες δεν μετράω τον νόστιμο ζωμό που παραμένει στην κατσαρόλα «με το
λαδάκι του», περιμένοντας την παθιασμένη μας παπάρα! Αυτά γίνονται από μόνα
τους, δεν απαιτούν μαγειρικό σκεπτικό, ούτε ιδιαίτερη προετοιμασία. Στην
ουσία, οι μόνες μας πραγματικές σάλτσες είναι η ξενόφερτη μπεσαμέλ, το
αυγολέμονο και η σάλτσα τομάτας, που στην κλασική ελληνική εκδοχή της
αρωματίζεται με κανέλες, μπαχάρια κ.λπ. 
Ύστερα από χρόνια, στα χωράφια της ελληνικής μαγειρικής έχω φθάσει στο
συμπέρασμα ότι η έλλειψη σαλτσών δεν είναι ένδειξη σεβασμού στην απλότητα ή
ενσυνείδητος μινιμαλισμός, αλλά κενό, κάτι που δεν έχουμε μάθει να κάνουμε.
Μια καλή σάλτσα θέλει υπομονή, φινέτσα και γνώσεις. Όταν πετύχει όμως,
ανεβάζει ολόκληρο το γεύμα, μετατρέπει ένα απλό κομμάτι κρέας, για παράδειγμα,
σε υπέροχο φαγητό. 
Όλες οι μεγάλες κουζίνες του κόσμου βασίζονται στις σάλτσες. Ακόμα και στη
δική μας κουζίνα κάποτε, στην αρχαιότητα ή στο Βυζάντιο, οι σάλτσες ήταν το
νήμα της γεύσης, αυτό που έδενε όλα τα υπόλοιπα στοιχεία ενός φαγητού. 
Σήμερα, χωρίς αμφιβολία στρεφόμαστε στους νεοκλασικούς Γάλλους για μαθήματα
περί σάλτσας. Δεν χρειάζεται επαγγελματική κουζίνα για να πετύχει κανείς
επαγγελματική γεύση. Το κλειδί μιας καλής σάλτσας δεν έχει να κάνει με
πανάκριβες ή πρωτότυπες πρώτες ύλες, ούτε με χρονοβόρες προετοιμασίες. Μια
καλή σάλτσα δεν φτιάχνεται στην κατσαρόλα, αλλά στο ταψί ή σε οποιοδήποτε
σκεύος (π.χ. τηγάνι) στο οποίο έχουμε μαγειρέψει το κρέας, το ψάρι κτλ. 
Το πρώτο πράγμα που χρειάζεται είναι να «απελευθερώνουμε» όλα τα νόστιμα
απομεινάρια, τα κομματάκια από το ίδιο το κρέας, τα κόκαλα, τα καραμελωμένα
λαχανικά, όπως κρεμμύδια, καρότα κτλ., που σίγουρα έχουμε χρησιμοποιήσει για
νοστιμιά και, φυσικά, τον ζωμό. Είναι εύκολο. Ξαναβάζουμε το ταψί ή το τηγάνι
στη φωτιά να ζεσταθεί, ξύνοντάς το για να βγάλουμε όλα αυτά τα κομματάκια.
Κατόπιν αφαιρούμε όσο μπορούμε από το λίπος, το οποίο θα χωρίσει από το
υπόλοιπο. Το βγάζουμε με ένα κουτάλι. (Μπορούμε επίσης να αφήσουμε τα
περιεχόμενα να κρυώσουν, να στερεοποιηθούν τα λίπη και να τα βγάλουμε πιο
εύκολα με ένα κουτάλι.) 
Στη συνέχεια πρέπει να μάθουμε δύο απλές αλλά απαραίτητες τεχνικές. Η πρώτη
είναι αυτό που λένε οι Γάλλοι deglace, όταν προσθέτεις κάποιο υγρό, όπως κρασί
ή ζωμό, για να απελευθερώσεις τα σάκχαρα και τις πρωτεΐνες των λαχανικών ή των
κρεάτων. Αυτά τα καραμελωμένα σάκχαρα περιέχουν όλη τη νοστιμιά, δίνουν βάθος
και χαρακτήρα στο τελικό αποτέλεσμα. 
Το δεύτερο είναι το «σώσιμο» ­ reduction ­, το να βράσεις τη σάλτσα για να
δέσει ώσπου να αποκτήσει την επιθυμητή ρευστότητα. Οι δύο αυτές τεχνικές
γίνονται εναλλάξ. Δηλαδή, προσθέτουμε, μειώνουμε, προσθέτουμε, μειώνουμε
δυο-τρεις φορές ώσπου να αποκτήσουμε την υφή και τη συγκεντρωμένη γεύση που
θέλουμε. Ύστερα από κάθε «σώσιμο» της ποσότητας, ακόμα πιο πολλά σάκχαρα και
πρωτεΐνες απελευθερώνονται, ενώ η σάλτσα αποκτά πιο βαθύ χρώμα και πιο
πλούσια, πολύπλευρη γεύση. Εφόσον έχουμε καθαρίσει τα λίπη, κάτι που μάλιστα
πρέπει να κάνουμε συνέχεια καθώς ανεβαίνουν στην επιφάνεια, η τελική σάλτσα
δεν είναι παχιά, παρ' όλη την πλούσια υφή της. (Βέβαια, ένας Γάλλος μάγειρας
που σέβεται τον εαυτό του θα έριχνε σίγουρα και λίγο βούτυρο στο τέλος). 
Αυτή είναι όλη η μαγεία μιας καλής σάλτσας, αυτό δηλαδή που κάνει ένα φαγητό
από μπανάλ, ή έστω και ικανοποιητικό, σε κάτι ξεχωριστό, αξέχαστο και
μυστηριώδες. 
Βέβαια, μια σωστή σάλτσα απαιτεί πραγματικό μαγείρεμα. Χρειάζεται μια-δυο ώρες
να γίνει, δεν την ξεπετάμε σε ένα τεταρτάκι. Θέλει προσοχή στη λεπτομέρεια.
Όλα αυτά για μένα είναι η απόλαυση της μαγειρικής. Το να προσέχεις αυτό που
κάνεις, να «θρέφεις» την ίδια τη διαδικασία ώστε το τελικό αποτέλεσμα να σε
τρέφει όσο πιο νόστιμα γίνεται. 
<H3>Οι πέντε σος που πρέπει να «κατέχουμε»
</H3>
Οι κλασικές γαλλικές σάλτσες στέκονται μόνες τους. Είναι όμως και τα θεμέλια
από τα οποία μπορούμε να φτιάξουμε αμέτρητες άλλες σάλτσες. 
Bechamel 
Τη γνωρίζουμε όλοι. Είναι η σάλτσα που φτιάχνεται από ελαφρά ροδισμένο αλεύρι
στο οποίο προσθέτουμε γάλα. Η προσθήκη του τυριού, κυρίως gruyere, κάνει τη
σάλτσα mornay, η οποία ταιριάζει με αστακό, όπως επίσης και με διάφορα
λαχανικά ογκρατέν. Με σoταρισμένα κρεμμύδια, η βασική μπεσαμέλ γίνεται σάλτσα
soubise, η οποία ταιριάζει όμορφα με κοτόπουλο και μοσχαράκι. 
Veloute 
Γίνεται με ζωμό ψαριού ή κοτόπουλου και πολύ ελαφριά ροδισμένο αλεύρι (roux).
Από αυτή τη βάση "κτίζονται" διάφορες σάλτσες, όπως η σάλτσα supreme, η οποία
περιέχει κρέμα γάλακτος και η vin blanc, η οποία περιέχει κρέμα και λευκό
κρασί. 
Σάλτσα τομάτας 
Όπως ακούγεται. Βασίζεται στις πολτοποιημένες τομάτες σιγοβρασμένες με λίπος
και ζωμό. Πολλές φορές αρωματίζεται με μυρωδικά και ζάχαρη. Η βασική σάλτσα
τομάτας γίνεται σάλτσα milanaise όταν προσθέτουμε demi-glace (βλ. παραπάνω),
προσούτο, μανιτάρια και βούτυρο. 
Κλασική σάλτσα κρέατος 
Γίνεται από ζωμό κρέατος και roux (αλεύρι το οποίο έχουμε ροδίσει μέσα σε
βούτυρο). Από τον βασικό αυτό "γάμο" του ζωμού και του ροδισμένου αλευριού,
γίνονται άπειρες άλλες κλασικές γαλλικές σάλτσες όπως: η bordelaise, η οποία
εμπλουτίζεται με κόκκινο κρασί, σκορδοκρέμμυδα (shallot) και μεδούλι. Η
espagnole, η οποία εμπλουτίζεται με κρεμμύδια, σέλινο, καρότα, τομάτες και
δάφνη. Η απλή κλασική demi-glace, επίσης γίνεται καθώς μειώνεται η βασική
σάλτσα κρέατος, έτσι ώστε να αποκτήσει πηκτή υφή σαν σιρόπι. 
Hollandaise 
Είναι ίσως η πιο βασική σάλτσα της γαλλικής κουζίνας, από την οποία
δημιουργούνται πολλές άλλες. Τα "θεμέλιά" της είναι οι κρόκοι αυγών και ο
χυμός λεμονιού μαγειρεμένοι με ζεστό βούτυρο. Η προσθήκη εστραγκόν και ξιδιού
μετατρέπει την κλασική hollandaise σε bearnaise. Η προσθήκη χτυπημένης κρέμας
δημιουργεί τη σάλτσα mousseline. Η maltaise περιέχει χυμό πορτοκαλιού, ο
οποίος προστίθεται στη βασική hollandaise. 
<H3>Πρακτικές συμβουλές </H3>
Στο μενού 
Μη σερβίρετε δυνατή, πλούσια σάλτσα στην αρχή του γεύματος. Επίσης, να υπάρχει
μία μόνο σημαντική ή πολύπλοκη σάλτσα στο δείπνο. Όλες οι υπόλοιπες ας είναι
ελαφριές και πιο απλές. 
Αλάτισμα 
Ποτέ δεν ρίχνουμε όλο το αλάτι από την αρχή της ετοιμασίας. Πρέπει να
δοκιμάσουμε τη σάλτσα μόλις αποκτήσει την υφή που θέλουμε και αλατίζουμε
ανάλογα. 
Πιπέρι 
Το προσθέτουμε στο τέλος, λίγο πριν σερβίρουμε τη σάλτσα. 
Σκόρδο 
Θέλει πάντα να κοπεί κατά μήκος και να βγάλουμε το πράσινο φύτρο το οποίο
πικρίζει. 
Συντήρηση 
Ο καλύτερος τρόπος για να τις κρατάμε ζεστές είναι να τις τοποθετούμε σε μπεν μαρί.

<H3>Από τη θεωρία στην πράξη
</H3><H3>Αρνίσιες μπριζόλες με σάλτσα </H3>
* 6 αρνίσιες μπριζόλες, περίπου 200 γραμμ. η καθεμία 
* Αλάτι, κατά προτίμηση χοντρό 
* Πιπέρι 
* Λάδι 
* 2 κτ σούπας βούτυρο 
* 3 σκελίδες σκόρδο, πατημένες με το μαχαίρι 
* 2 κτ γλυκού θυμάρι 
* 1 κλωναράκι δενδρολίβανο 
1) Αλατοπιπερώνουμε τις μπριζόλες και τις αφήνουμε σε θερμοκρασία
δωματίου για μία ώρα. 
2) Προθερμαίνουμε τον φούρνο στους 180 βαθμούς. 
3) Καλύπτουμε την επιφάνεια ενός μεγάλου τηγανιού με λίγο λάδι και
ροδίζουμε τις μπριζόλες, δυο-τρεις κάθε φορά αν χωράνε. Θα χρειαστούν περίπου
3 λεπτά για κάθε πλευρά. Αφαιρούμε λίγο λίπος από το τηγάνι. Προσθέτουμε το
μισό βούτυρο και, καθώς λειώνει, γυρίζουμε το κρέας για να το αλείψουμε παντού
με το βούτυρο. Μεταφέρουμε το κρέας σε ένα ρηχό ταψί και επαναλαμβάνουμε με
τις υπόλοιπες μπριζόλες. 
4) Όταν όλες οι μπριζόλες είναι στο ταψί, ρίχνουμε το σκόρδο και το
θυμάρι από πάνω. Ψήνουμε το κρέας για λίγα λεπτά σε χαμηλό φούρνο. Το αρνί,
κατά προτίμηση, να είναι λίγο ροζ από μέσα και όχι μαγειρεμένο στο στάδιο της
«σόλας»! 
5) Σερβίρουμε με τη σάλτσα την οποία έχουμε ετοιμάσει. 
Για τη σάλτσα 
* ½ κούπα ελαιόλαδο 
* 750 γραμμ. αρνίσια κόκαλα, κομμένα σε μικρά κομμάτια 
* 3 κούπες νερό 
* 2 ½ κούπες ζωμό από κοτόπουλο 
* 1 κούπα ψιλοκομμένο κρεμμύδι 
* 1 κούπα ψιλοκομμένο πράσο 
* 1 κούπα ψιλοκομμένο καρότο 
* 2 κούπες ζωμό από μοσχάρι 
1) Ζεσταίνουμε το λάδι σε μια μεγάλη, φαρδιά κατσαρόλα. Προτού ζεσταθεί
καλά και καπνίσει βάζουμε τα κόκαλα σε μια στρώση. Ροδίζουμε τα κόκαλα 10
λεπτά χωρίς να τα κουνήσουμε. Τα γυρίζουμε από την άλλη πλευρά και ροδίζουμε
άλλα 10 λεπτά, πάλι χωρίς να τα κουνήσουμε. 
2) Προσθέτουμε 1 κούπα νερό. Σε περίπου 10-15 λεπτά, το νερό θα έχει
γίνει σαν σιρόπι. Ανακατεύουμε το περιεχόμενο της κατσαρόλας, μέχρι να
εξατμισθεί το νερό τελείως. 
3) Προσθέτουμε ½ κούπα ζωμό από κοτόπουλο. Επαναλαμβάνουμε την ίδια
διαδικασία όπως με το νερό και μόλις εξατμισθεί ο ζωμός προσθέτουμε τα
λαχανικά. Τα μαγειρεύουμε όλα μαζί περίπου 10 λεπτά. Τα υγρά και τα
φυσιολογικά σάκχαρα που περιέχουν τα λαχανικά θα απελευθερωθούν. Όταν τα υγρά
τους εξατμισθούν, προσθέτουμε τον υπόλοιπο ζωμό από το κοτόπουλο και το
μοσχάρι και το νερό. Ανακατεύουμε και μεταφέρουμε το όλο το μείγμα σε μια πιο
βαθιά, αλλά στενή κατσαρόλα, εάν έχουμε. Σιγοβράζουμε τη σάλτσα μία ώρα,
καθαρίζοντας την επιφάνειά της κάθε τόσο. Σουρώνουμε το περιεχόμενο της
κατσαρόλας. Τοποθετούμε ξανά τη σάλτσα στην κατσαρόλα ­ θα είναι περίπου 2
κούπες. Βράζουμε μέχρι να εξατμισθεί το μισό. Με αυτό καρυκεύουμε τις αρνίσιες
μπριζόλες. 
<H3>INFO
</H3><H3>Θέμα χρόνου </H3>
Προσοχή! Μια σωστή σάλτσα απαιτεί πραγματικό μαγείρεμα. Χρειάζεται
μια-δυο ώρες να γίνει, δεν την ξεπετάμε σε ένα τεταρτάκι.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17245P241</ED>
<ID>
ID:302847

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P24&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>... στου «Καραβίδα»
</H2><H4>Ο έμπειρος σεφ προτείνει ανεπιφύλακτα τη σπεσιαλιτέ: ζεστή ψαρόσουπα </H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο ήχος της φυσαρμόνικας ζέσταινε τις παγωμένες καρδιές των απλών ανθρώπων που
ζούσαν κάποτε στις προσφυγικές παράγκες στα Ρούσσικα της Νεάπολης Νέας Ιωνίας,
απέναντι από το πευκόδασος στην Ομορφοκκλησιά. 
Ο μικρός Αλέξανδρος, με το κόκκινο σκουφάκι, πότε ξυπόλυτος και πότε με
τσουράπια, γιος ενός ζευγαριού Ποντίων που έμεναν σε παράγκα, άρχιζε από το
πρωί να παίζει φυσαρμόνικα. 
Ήταν η συμπαθής φυσιογνωμία όλης της περιοχής, θυμάται ο δικηγόρος Δημήτρης
Μανιατόπουλος, προσπαθώντας να μας δώσει εικόνες από τον χώρο όπου καθόμαστε
στη λαϊκή ταβέρνα του «Καραβίδα» στη Νεάπολη του Περισσού και απολαμβάνουμε
ψαρόσουπα και άλλους ωραίους ψαρομεζέδες. 
Αφορμή γι' αυτή την αφήγηση έδωσε ένα παλιό ελαφρύ τραγούδι που είχε
φυσαρμόνικα και ήταν στις επιλογές του Κώστα Καραβίδα, γιου του ιδιοκτήτη του
μαγαζιού που φροντίζει για τη σωστή ακρόαση (από κασέτες) των θαμώνων. 
Ένας χώρος πολύ συμπαθητικός και κυρίως πολύ καθαρός στεγάζει την ταβέρνα του
Σπύρου Καραβίδα. Η πρόσκληση από τον ιδιοκτήτη που ήρθε να μας καλωσορίσει
ήταν ειλικρινής: Ελάτε στην κουζίνα να διαλέξετε ό,τι σας αρέσει για φαγητό. Ο
σεφ, με μεγάλη εμπειρία, ο Βασίλης προτείνει ανεπιφύλακτα τη σπεσιαλιτέ: ζεστή
ψαρόσουπα. Και είχε δίκιο. Όταν την γευθεί κανείς, θα πρέπει να αντισταθεί
στον πειρασμό να μη ζητήσει και δεύτερη μερίδα. 
Η κουζίνα όμως διαθέτει μια μεγάλη ποικιλία από πιάτα: σαλάτες εποχής με πρώτη
και καλύτερη του Βοσπόρου αλλά και τη ρόκα. Στους καλύτερους μεζέδες υπάρχει
καλοψημένο χταπόδι στα κάρβουνα, γαρίδα σαγανάκι, μύδια σαγανάκι
καβουροσαλάτα, καλαμαράκια τηγανιτά ή ψητά, γαύρος, μαρίδα, αθερίνα και
κουτσομούρα (ό,τι υπάρχει πιο φρέσκο). Επίσης μπακαλιαράκια και μπαρμπούνια,
ενώ από τα μεγάλα ψάρια η ταβέρνα διαθέτει σφυρίδες, συναγρίδες και φαγκριά
στη σχάρα. 
Αν κάποιοι πελάτες δεν προτιμούν τα ψάρια και γενικώς τους θαλασσινούς
μεζέδες, η ταβέρνα διαθέτει ποικιλία από φρέσκα κρέατα που γίνονται στα
κάρβουνα: παϊδάκια, μπιφτέκια, σουβλάκι, ψαρονέφρι. Θα βρείτε ακόμη και
ποικιλία από τυριά. Πλούσια και τα επιδόρπια: ραβανί με παγωτό καϊμάκι, χαλβάς
και φρούτα εποχής. Μουσική από μαγνητόφωνο με ελληνικά λαϊκά τραγούδια, κυρίως
αλλά και σύγχρονα έντεχνα. 
Το σημαντικό είναι ότι η ένταση είναι χαμηλή και μπορεί άνετα η κάθε συντροφιά
να απολαμβάνει το καλό φαγητό και να συζητά άνετα μετά μουσικής. 
* Λαϊκή ταβέρνα «Καραβίδας», Δεμιρδεσίου 89, Νεάπολη Περισσού (απέναντι
από την Ομορφοκκλησιά Βεΐκου ), τηλ. 2714585. Ανοιχτά κάθε βράδυ και Κυριακή
μεσημέρι. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17245P251</ED>
<ID>
ID:302848

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P25&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>... στο «Robin's Ηood»
</H2><H4>Το καινούργιο ντιζάιν στο «Robin's Ηood» καλμάρει και αναστατώνει συγχρόνως </H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Το πρώτο πράγμα που σου κάνει εντύπωση είναι η γυάλινη πόρτα, ολόασπρη και
θαμπή σαν σύννεφο. Μπαίνοντας μέσα έχεις μια περίεργη αίσθηση. Η σάλα, βαμμένη
από το πάτωμα έως το ταβάνι άσπρη, δημιουργεί ένα περιβάλλον επί τούτου
μίνιμαλ αλλά μυστήριο. Η μονοχρωμία σπάει από μία έντονη οριζόντια κόκκινη
λωρίδα η οποία σαν κορδέλα δένει τον χώρο. Τα κόκκινα βελούδινα μαξιλάρια στις
καρέκλες σοκάρουν σαν κηλίδες αίμα μέσα στην γαλακτώδη μονοτονία. Μεγάλη
προσπάθεια έχει πέσει εδώ για να δημιουργηθεί μια ατμόσφαιρα πρωτότυπη. 
Τέλος πάντων, το «καινούργιο» «Robin's Hood» προσπαθεί να καθοδηγήσει το κέφι
σου με διάφορα μηνύματα, φανερά και μη. Έχουν χαράξει ακόμα και τα παράθυρα
στην προσπάθεια αυτή, και έτσι διαβάζεις διάφορες μυστηριώδεις αράδες στα
αγγλικά όπως «It rains only when you leave», και άλλα τέτοια ανόητα. 
Το καλύτερο όμως μήνυμα εδώ το τρως! Το φαγητό είναι καλό, όμορφα
παρουσιασμένο και αρκετά ορίτζιναλ. Ξεκινήσαμε με το σουφλέ μελιτζάνας και τις
γαρίδες εσπρέσο. Το σουφλέ είναι από τις ελάχιστες περιπτώσεις που είναι αυτό
που υπόσχεται. Ωραίο και αφράτο. Το αυγό το γεύεσαι πολύ περισσότερο από την
μελιτζάνα, και το αχλάδι ποσέ σε κρασί που το συνοδεύει είναι μια ευγενική
προσθήκη η οποία είναι μέσα στη λογική αυτής της τελευταίας μόδας του γλυκού -
αλμυρού. Οι γαρίδες με σάλτσα από καφέ εσπρέσο και σαμπούκα ήταν μια καλή
εκδοχή μιας ιδέας που πρώτος έφερε στο γαστρονομικό προσκήνιο ο Χρύσανθος
Καραμολέγκος πριν από 6-7 χρόνια. Κατόπιν δοκιμάσαμε την πράσινη σαλάτα με δύο
«δισκάκια» από ψημένο τυρί σεβρ. Κι αυτή μπόλικη, μια χαρά, από τις πληθωρικές
σαλάτες που αρέσουν στον Έλληνα. 
Τα κυρίως: Δεν είχαν το φιλέτο από τόνο, δυστυχώς. Έτσι προτίμησα την
πεσκανδρίτσα με γαρίδες και σάλτσα από κύμινο. Η φίλη μου πήρε το μαροκινό
αρνί. Το ψάρι ήταν τρυφερό αλλά λίγο βαρύ για το δικό μου το γούστο. Η σάλτσα
κρεμώδης και το άρωμα κύμινου σε σωστή αναλογία. Το αρνάκι ήταν λίγο στεγνό
αλλά νόστιμο. Και αυτό πλούσιο πιάτο. 
Αυτά που μάς κέρδισαν περισσότερο απ' όλα ήταν τα γλυκά. Μου άρεσε το απλό
ναπολεόν που κτίζεται από στρώσεις κανταΐφι, μασκαρπόνε και φράουλες με σάλτσα
καραμέλας και το τελευταίο άγλυκο γλυκό, κάτι σαν semifreddo με γεύση
μαντολάτου. 
Δεν ξέρω εάν το «Robin's Hood» κερδίζει τίποτε με το καινούργιο ντιζάιν. Το
μενού είναι έξυπνο, από τα καλύτερα που έχω δοκιμάσει φέτος. Βέβαια, όλα αυτά
(και με δύο μόνο ποτηράκια κρασί) κόστιζαν 43.000 δρχ. Ο λογαριασμός σίγουρα
μου κατέστρεψε το κέφι! Γιατί τόσο ακριβά; Για την άσπρη μπογιά; 
* «Robin's Hood». Βασ. Γεωργίου 34, Χαλάνδρι, τηλ. 6834.907, ανοιχτά
κάθε βράδυ εκτός Κυριακής <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17245P252</ED>
<ID>
ID:302884

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P25&aa=2</URL></REF>


Article

<CATEGORY>vin09</CATEGORY>

 <H2>Προφητείες από την Κόλαση
</H2><H4>«Εγώ γέννησα τον 20ό αιώνα». Υπογραφή: Τζακ ο Αντεροβγάλτης. Το βικτωριανό
Λονδίνο του 1888 ένα απέραντο σφαγείο. Οι επισκέπτες του «Επισκέπτη από την
Κόλαση» ας πάρουν τα μέτρα τους!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Δύο Αμερικανοί αδελφοί - Άλεν και Άλμπερτ Χιούζ - υπογράφουν τη μεγάλη
ανατριχίλα του επταημέρου: «From Hell». Ταινία... όνομα και πράγμα. Στο
Λονδίνο - το κέντρο του γήινου πολιτισμικού σύμπαντος του 1888 - όλα μα όλα
αντιστρέφονται και διαστρέφονται. Νύχτα αντί για μέρα. Σκοτάδι αντί για φως.
Πορνεία αντί για έρωτα. Συνωμοσίες αντί για δημοκρατία. Παρασκήνιο αντί για
διαφάνεια. Λοβοτομές αντί για ψυχανάλυση. Αντισημιτισμός αντί για ισονομία.
Έγκλημα αντί για προστασία. Και φόνοι, πολλοί, μα πάρα πολλοί φόνοι αντί
για... χειρουργική! Όλα αγοραία, όλα επικίνδυνα, όλα υπόγεια, όλα ύποπτα, όλα
δύσοσμα. Κάπου στα μισά της διαδρομής μέσα στην κόλαση του λονδρέζικου East
End ανακαλύπτεις το όνομα του Τζακ του Αντεροβγάλτη. Μα, φυσικά, είναι
συνδυασμός Μακιαβέλι με Χάνιμπαλ Λέκτερ. 
Ποιος - συγκεκριμένα - είναι; Α, όχι, μου απαγορεύεται να τον κατονομάσω. Τα
χαρακτηριστικά του όμως είναι τόσο διαυγή όσο το κρυστάλλινο νερό. Άτομο με
ανώτατο μορφωτικό επίπεδο και με άριστη γνώση της ανατομίας του σώματος. Δεν
σκοτώνει, απλώς κόβει! Ανατριχιαστικό; Πού να δείτε τη συνέχεια. Κόβει με
χειρουργικό νυστέρι χωρίς να χαράζει τίποτα το περιττό. Με κάθε «χειρουργική»
επέμβαση αφαιρούνται και μερικά... όργανα. Από το πρώτο θύμα το συκώτι, από το
δεύτερο ο σπλήνας, από το τρίτο η μήτρα, από το τέταρτο η καρδιά, από το
πέμπτο τα σπλάχνα, από το έκτο τα έντερα και από το έβδομο πάλι η μήτρα. Τα...
περιττά όργανα τοποθετούνται σε διάφορα σημεία του πτώματος. Ας πούμε, τα
έντερα διπλώνονται σαν βρόχος γύρω από τον λαιμό του πτώματος. Ο άνθρωπος το
είχε δηλώσει: «Εγώ γέννησα τον 20ό αιώνα». Μόνο; Προς το παρόν και τον... 21ο! 
Σας προειδοποίησα: πάρτε τα μέτρα σας. Διότι η ιστορία που περιγράφουν οι
αδελφοί Χιούζ δεν είναι... μυαλά στα κάγκελα επιπέδου «Hannibal». Το μεγάλο,
το υπέρτατο σοκ της ταινίας είναι το «γιατί». Ποιο ήταν το κίνητρο του
δολοφόνου; Γιατί εφορμούσε στα σοκάκια του Ανατολικού Λονδίνου; Γιατί του
«άρεσαν» οι πόρνες; Γιατί στράγγιζε το αίμα τους; Γιατί αφαιρούσε τα όργανά
τους; Διαταραγμένη προσωπικότητα, θα πείτε. Μπορεί να ήταν και σίγουρα ήταν.
Αλλά πριν απ' όλα ήταν κάτι άλλο. Κάτι ευρύτερο, κάτι ογκωδέστερο, κάτι
εφιαλτικό! 
«Επισκέπτης από την Κόλαση». Όλες και όλοι του βικτωριανού Λονδίνου in hell.
Από τα πτώματα του Τζακ του Αντεροβγάλτη μέχρι τον Τζόνι Ντεπ

Το οπλοστάσιο των δύο σκηνοθετών είναι η ενδελεχής, εξονυχιστική έρευνα των
δεδομένων του φακέλου του Τζακ του Αντεροβγάλτη. Οι δύο σεναριογράφοι - Τέρι
Χέις και Ραφαέλ Ιγκλέσιας - λειτούργησαν με την επαγωγική, επιστημονική μέθοδο
ενός Σέρλοκ Χολμς. Έκτισαν την ιστορία λιθαράκι το λιθαράκι και ακολούθησαν
πιστά τη γραμμή τους. Ποια; Μα, φυσικά, τη γραμμή του αίματος. Φόνος σημαίνει
αίμα. Πορνεία σημαίνει σπέρμα. 
Σπέρμα σημαίνει (πάλι) αίμα. Χειρουργική σημαίνει (επίσης) αίμα. Ο
αντισημιτισμός παραπέμπει πάλι στο αίμα. Αφαιρώ τη μήτρα, γιατί από εκεί
παράγεται... νέο αλλά μολυσμένο αίμα. Αφαιρώ την καρδιά, γιατί από εκεί
κυκλοφορεί αυτό το μολυσμένο αίμα. Αφαιρώ το συκώτι, γιατί εκεί καθαρίζεται το
αίμα. Όλα μα όλα τα δεδομένα επικοινωνούν μεταξύ τους και κολυμπούν στο πιο
σατανικό λουτρό αίματος που έχει επινοήσει ποτέ ανθρώπινος νους. Η πιο στέρεη
υποθετική αυθαιρεσία που είδα ποτέ σε αστυνομικό θρίλερ. Να το δείτε, για να
τρομάξετε. Όχι με τους φόνους, αλλά με την αλήθεια! <H3>Η πιο διασκεδαστική πλάκα της πόλης
</H3>
Αν είναι έτσι... Χόλιγουντ και πάλι Χόλιγουντ. Αυτό μάλιστα. Ριφιφί, σασπένς,
κοσμοπολίτικη ατμόσφαιρα και πασαρέλα της αφρόκρεμας του star system υπό την
ομπρέλα του Στίβεν Σόντερμπεργκ που φέρει τον τίτλο «Η συμμορία των 11». Που
πάει να πει, ο Ocean με τους δέκα λεβέντες του! 
Έχουμε και λέμε: Ο Τζορτζ Κλούνι - ο Ocean που λέγαμε - παρέα με Μπραντ Πιτ,
Ματ Ντέιμον, Έλιοτ Γκουλντ, Ντον Τσιντλ (οι πιο γνωστοί) -σχεδιάζουν να
διεκπεραιώσουν το πιο απίστευτο ριφιφί από συστάσεως... ριφιφί. Δηλαδή να
εισχωρήσουν στα έγκατα του Λας Βέγκας και να χουφτώσουν 150 εκατομμύρια
δολάρια από το τριπλό θησαυροφυλάκιο ισάριθμων καζίνο, ιδιοκτησίας Άντι
Γκαρσία. Η μπάζα του αιώνα. Στο βάθος του κήπου ο νικητής έχει να λαμβάνει
Τζούλια Ρόμπερτς. Τρόπαιο με όνομα! 
Το στόρι της εν λόγω κοσμοπολίτικης περιπέτειας χρονολογείται από το 1960.
Τότε που ο Φρανκ Σινάτρα με τη θρυλική «συμμορία» του (Ντιν Μάρτιν, Πίτερ
Λόφορντ, Ρίτσαρντ Κόντε και Σάμι Ντέιβις τζούνιορ) και με φόντο την Άντζι
Ντίκινσον, τον πιο καλλίγραμμο διαβήτη της... τότε κινηματογραφικής
οικουμένης, εφορμούσαν στο ίδιο θησαυροφυλάκιο για να χουφτώσουν τα ίδια
δολάρια. Και όμως, εκ της συγκρίσεως των δύο πανομοιότυπων ιστοριών υπερέχει
εκείνη του Σόντερμπεργκ με τον Κλούνι. Που σημαίνει πως το ριμέικ (η δεύτερη
ταινία) είναι καλύτερο από το πρωτότυπο. Ε, αυτό από μόνο του διεκδικεί ρεκόρ
Γκίνες. 
«Η συμμορία των 11». Και Τζορτζ Κλούνι και Τζούλια Ρόμπερτς, αλλά και οι - μη
εικονιζόμενοι - Μπραντ Πιτ, Ματ Ντέιμον και Έλιοτ Γκουλντ στην πιο
διασκεδαστική πλάκα της πόλης

Η εξήγηση της υπεροχής του Σόντερμπεργκ είναι αυτονόητη: Γυάλισμα, κούρδισμα
και σασπένς. Δηλαδή η εικόνα είναι ψηφιακή (πιο λαμπερή). Οι ρυθμοί καλύτερα
κουρδισμένοι και το σασπένς περισσότερο οργανωμένο. Το καλύτερο; Ο
σκηνοθέτης... αδιαφόρησε για τα ονόματα.

Που πάει να πει πως έκαστος - πλην της αόρατης Τζούλια Ρόμπερτς - βρήκε τον
ρόλο του. Ή μάλλον κάθε ρόλος, κάθε χαρακτήρας βρήκε στο πρόσωπο κάθε σταρ το
κατάλληλο κοστουμάκι του. Πρώτα ο ρόλος, ύστερα ο ηθοποιός. Καλό; Εξαιρετικό. 
Η γοητεία βρήκε τον... Κλούνι, η κομπίνα τον Μπρατ Πιτ, η κλεπτομανία τον Ματ
Ντέιμον και η άπληστη ιδιοκτησία τον Άντι Γκαρσία. Όλοι για έναν και ένας για
όλους. 
Ο πλήρης ορισμός του (αγγλοσαξωνικού) team work. Για να σας δώσω να καταλάβετε
πόσο το ευχαριστήθηκα, όταν βγήκα ένα πράγμα ευχήθηκα: μακάρι ετησίως να μας
προκύπτουν τρεις-τέσσερις παρόμοιες καλοφτιαγμένες πλάκες. Η ψυχαγωγία μας θα
γίνει καλύτερη. 
Εν ολίγοις, ύστερα από δύο ώρες και αφού έχεις καταναλώσει μισό τόνο ποπ κορν
χωρίς να σε πιάσει πονόκοιλος, σου συμβαίνει αυτό που συνήθως μας συνέβαινε
όταν επιστρέφαμε από τριήμερες διακοπές. 
Τότε που ομαδικώς φωνάζανε το θρυλικό άσμα «και περάσαμε
όμορφα-όμορφα-όμορφα». Άντε και καλή σας χώνεψη! <H3>Ο Θεός είπε: Ακίρα Κουροσάβα
</H3>
Μερικές ταινίες προκαλούν τόσο θαυμασμό που κάθε φορά που τις βλέπεις σε
κάνουν να συμπεριφέρεσαι σαν οπαδός του Ολυμπιακού. Τι να πεις τώρα για τον
«Θρόνο του αίματος» του Ακίρα Κουροσάβα; Πως απλώς είναι αριστούργημα; Ο
άνθρωπος δεν ήταν σκηνοθέτης, θεός είναι! 
Για τον Κουροσάβα η δεκαετία του '50 ήταν το εφαλτήριο προς την αιωνιότητα.
Κάθε τίτλος και ίλιγγος. Το 1950 το «Ρασομόν», ένα χρόνο αργότερα το
«Χακουτσί» (ο Ηλίθιος). Ακολουθεί το «Ικιρού» (ο Καταδικασμένος). Επακολουθεί
το «Σιντσινίν Νο Σαμουράι», το κατά κόσμον «Οι επτά Σαμουράι», που ολόκληρος ο
ντουνιάς το απομνημόνευσε στη χολιγουντιανή εκδοχή του με τον τίτλο «Και οι 7
ήταν υπέροχοι» (αν συγκρίνουμε το ένα με το άλλο είναι σαν να βάζουμε δίπλα
δίπλα την Κατίνα Παξινού με τη Μιμή Ντενίση). Και δύο χρόνια αργότερα - κάπου
εκεί γύρω στα 1956 - έρχεται το «Κουμονόσου Τζο»-«Ο θρόνος του αίματος».
Αποτέλεσμα; Ο Σαίξπηρ στην πιο φλογερή και εκρηκτική διασταύρωση με την
παράδοση του Καμπούκι. 
Φίλοι μου, η διαχρονική αξία των μεγάλων έργων αναδεικνύεται μέσα από τα
χαρμάνια. Η αποστείρωση είναι το AIDS των κλασικών. Ο Παζολίνι ευθύνεται για
τη μέγιστη απόλαυση που αισθάνθηκα βλέποντας «Οιδίποδα τύραννο», ο Γουέλς για
τον «Οθέλλο» και ο Γκριγκόρι Κόζνιτσεφ για τον «Άμλετ». Όμως τίποτα μα τίποτα
δεν συγκρίνεται με τη σαρωτική ορμή τον Μακμπέθ, δηλαδή με τον «Θρόνο του
αίματος» του Κουροσάβα. Η πιο λαίμαργη και θυελλώδης χορογραφία για την
αρχομανία και την εξουσία. Ο προάγγελος του «Ραν», της μέγιστης τοιχογραφίας
από συστάσεως κινηματογράφου. Περιορίζοντας τον Λόγο στα εντελώς απαραίτητα -
και καλά έκανε, αφού εδώ είναι Σινεμά και ουχί θέατρο - μεταμορφώνει την πρώτη
ύλη της τραγωδίας σ' έναν ανεμοστρόβιλο εικόνων. Μπροστά σ' αυτό το μεγαθήριο
όλες οι σαιξπηρικές ιστορίες του Λόρενς Ολίβιε είναι απλώς χαλκομανίες. Να το
δείτε, είπατε; Να το ξαναδείτε, να πείτε! <H3>Περί όνου σκιάς
</H3>
Ένας βλάχος με το γαϊδούρι του από χωριό της Κύπρου - στη διάρκεια του
ελληνοϊταλικού πολέμου και του αλβανικού έπους - διασχίζει εγκαρσίως τη
Μεγαλόνησο για να εκπληρώσει «Το τάμα» του στον... Αϊ-Νικόλα, επειδή η γυναίκα
του έπιασε παιδί. Μεθερμηνευόμενο όλο αυτό πάει να πει «ο κόσμος καίγεται και
το γαϊδούρι χτενίζεται». Άσε που το γαϊδούρι πάει μπροστά ενώ ο βλάχος πάει
πίσω. Ντεεεε. 
Το ζήτημα σηκώνει τσιγάρο. Διότι τρία τινά συμβαίνουν. Είτε ο Ανδρέας Πάντζης
- σκηνοθέτης του εν λόγω τάματος - είχε κατά νου την κυπριακή γαϊδουρινή
παραλλαγή του «Φόρεστ Γκαμπ» και ψώνισε από σβέρκο, είτε παίζει με τα νεύρα
μας, οπότε κι εμείς θα παίξουμε με το... ταμείο του. Είτε ο ίδιος ο Πάντζης
πάσχει από σύνδρομο αυτοκαταστροφής, οπότε η περίπτωσή του μας αφήνει παγερά
αδιάφορους. Συμφωνώ, αλλά και διαφωνώ ταυτοχρόνως. 
Διότι... δεν είναι κρίμα ένας τόσο επιδέξιος filmaker να ταλαιπωρεί τον εαυτό
του καβάλα σ' ένα... γαϊδούρι δυόμισι ωρών; Και δεν είναι τρεις φορές κρίμα να
παίρνει στον λαιμό του έναν πανάξιο Γιώργο Χωραφά που στο ίδιο διάστημα των
δυόμισι ωρών τα δίνει όλα σαν να παίζει ολόκληρη την καριέρα του για χάρη του
ίδιου.... γαϊδουριού; 
Τι να πω; Τόσος κόπος, τόσος μόχθος, τόσα λεφτά, τόσος χρόνος απλώς και μόνο
περί όνου σκιάς. Άβυσσος η ψυχή του ελληνο-κυπριακού κινηματογράφου. 
<H3>Χαζοχαρούμενη
</H3>
Και η χαζομάρα του επταημέρου υπό τον χαζοχαρούμενο τίτλο «Riding in cars with
boys», που νεοελληνικώς και ελευθέρως πάει να πει «Τα αγόρια της ζωής μου». Τι
είναι αυτό; Υποτίθεται ταινία από την υποτιθέμενη σκηνοθεσία της Πένυ Μάρσαλ.
Τι άλλο είναι; Κινηματογραφικό προϊόν προς κατανάλωση καναλιών. Το ρίχνουμε
στις αίθουσες και στη συνέχεια το πουλάμε στα κανάλια, προς γνώση και
συμμόρφωση χαζοχαρούμενων Αμερικανίδων. Κορίτσια, το κεφάλι ψηλά. Μπορεί την
πρώτη φορά να σας καταστήσουν εγκύους, αλλά τη δεύτερη μπορείτε να τους..
εξοντώσετε. 
«Τα αγόρια της ζωής μου». Πες αλεύρι, η χαζοχαρούμενη Μπάριμορ σε περιμένει

Δηλαδή, κοράσιον από το Άκρον (ας πούμε) του Οχάιο την πατάει από βλαχαντερό
του χωρίου και χωρίς να το πάρει χαμπάρι βρίσκεται στη δυσάρεστη θέση του
ξεσκατίσματος του μωρού τους. Έτσι είσαι, του λέει. Να δεις που μια μέρα θα
εκτοξευτώ στη Νέα Υόρκη για να συγγράφω μπεστ σέλερς. Όπερ και εγένετο. Κι
εμένα τι με κόφτει. Αδελφή μου είναι; 
<H3>Τα Oscar της εβδομάδας
</H3>
Καλύτερης ταινίας: «Επισκέπτης από την Κόλαση» 
Συνωμοσίας: «Επισκέπτης από την Κόλαση» 
Σκηνοθεσίας: Μισό οι αδελφοί Χιούζ της «Κόλασης», μισό ο Στίβεν
Σόντερμπεργκ των «11» 
Πλάκας μέχρις εσχάτων: «Η συμμορία των 11» 
Εκθαμβωτικής πασαρέλας: Κλούνι, Πιτ, Ντέιμον, Ρόμπερτς (της Συμμορίας) 
Κλασικής Ταινιοθήκης: «Ο θρόνος του αίματος» 
Σαίξπηρ με Καμπούκι: Ακίρα Κουροσάβα (του... Θρόνου) 
Ανδρικής ερμηνείας: Ο Γιώργος Χωραφάς από το «Τάμα» (απίστευτο, αλλά
αληθινό) 
Κυπριακής γαϊδουρινής υπομονής: «Το τάμα» 
Χαζοχαρούμενης ανυπαρξίας: «Τα αγόρια της ζωής μου» 
Χαζοχαρούμενης ερμηνείας: Ντρου Μπάριμορ μετά των boys της ζωής της <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17245P261</ED>
<ID>
ID:302849

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P26&aa=1</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>«Βουντού» στην τρομοκρατία!
</H2><H4>Γύρω γύρω όλοι οι μάγοι της ενημέρωσης, αλλά το «πνεύμα» της τρομοκρατίας το 'σκασε
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Η Αγγελική Νικολούλη μεταμφιεσμένη παίρνει μέρος σε ειδική τελετή βουντού
χρησιμοποιώντας τα ευρήματα από τρίχες, αίμα και ιδρώτα των τρομοκρατών μπας
και τους ανακαλύψει 
Οργάνωσε «τραπεζάκι» ο Νίκος Ευαγγελάτος μπας και διά της ομαδικής
αυτοσυγκεντρώσεως πετύχει τον δύσκολο στόχο που έθεσε να έρθει τετ α τετ με
μια δολοφονία, αυτή του Παύλου Μπακογιάννη. Γύρω από το στρογγυλό τραπέζι
κάθησαν ο Γιώργος Τράγκας, ο Νίκος Κακαουνάκης, ο Πάνος Παναγιωτόπουλος και η
Αγγελική Νικολούλη - ως ειδική επί της ανευρέσεως χαμένων προφανώς. Φαίνεται
πως οι μάγοι ήταν πολλοί όμως, και συνέβη ό,τι και όταν συγκεντρώνονται πολλά
κοκόρια. Η δολοφονία δεν εμφανίστηκε όπως ανέμενε ο κ. Ευαγγελάτος. Ωστόσο τα
μαγικά δεν έλειψαν. 
Για τρίχες... αίμα, δάκρυα και ιδρώτα επάνω σε κομμάτια ύφασμα και σε
κράνη των τρομοκρατών μίλησε η κ. Νικολούλη. Και έτσι με το κατακόκκινο ταγιέρ
της θαρρείς και ήταν έτοιμη να τα πάρει και να κάνει βουντού στους
τρομοκράτες. Έχει αφήσει όμως το έργο αυτό στις διωκτικές αρχές, που εντός
ολίγου, μας είπε, θα κάνουν συλλήψεις. Αλλά ο κ. Κακαουνάκης δεν την
πολυπίστεψε. «Ναι, ναι, έχει τις πληροφορίες, θα τις βάλει στο τούνελ τώρα και
εντός ολίγου θα ανακαλύψει τους τρομοκράτες. Άσε μας βρε Αγγελική», ήταν το
καυστικό του σχόλιο για την κυρία ντεντέκτιβ της παρέας - ενθυμούμενος, ίσως,
ότι παλιότερα, πάλι στον ενθουσιασμό της επάνω νόμιζε ότι είχε βρει
τρομοκράτη, τον συγγραφέα Περικλή Κοροβέση, χαρίζοντας στο έθνος στιγμές
ευθυμίας. 
Πολύ θύμωσε όμως η κ. Αγγελική, που ήταν σίγουρη για τις πληροφορίες
της, αλλά συγκράτησε τα νεύρα της και με ύφος μειλίχιο άρχισε να απευθύνεται
στον Νίκο Κακαουνάκη αποκαλώντας τον «αγάπη μου», γεγονός που τον μαλάκωσε
προφανώς, γιατί και εκείνος άρχισε να την αποκαλεί «κούκλα μου». Και εκεί που
το φλογερό κόκκινο του ταγιέρ της μάγισσας-του-αστυνομικού-ρεπορτάζ άνοιγε
άλλες προοπτικές στη βραδιά, άρχισε η επίκληση των πνευμάτων: Αλεξάκης,
Χουρδάκης, Καλαμάκης και Κρυστάλλης και Σκυφτούλης και Κλειδέρης και
Βοζινάκης. Ανταποκρίθηκε ο τελευταίος, ο οποίος διά τηλεφώνου κατέθεσε όσα και
το ίδιο πρωί στην εκπομπή της Άννας Παναγιωταρέα, πως, δηλαδή, αυτός
ειδοποίησε τον Μπακογιάννη για ενδεχόμενη επίθεση εναντίον του και πέραν αυτού
δεν γνωρίζει τίποτε. Εξανέστη η κυρία με τα κόκκινα. «Πώς μεταφέρατε μία
πληροφορία για επίθεση και δεν φροντίσατε να την αποτρέψετε;». Τι να απαντήσει
ο άνθρωπος, δυσκολεύεται. Αναλαμβάνει ο Πάνος Παναγιωτόπουλος, μαέστρος της
σαφήνειας, να το θέσει καλύτερα το ζήτημα: «Εσείς, ο ιμάντας που μετέφερε την
πληροφορία για την επίθεση δεν σκεφθήκατε να τραβήξετε την άκρη του κουβαριού
να βρείτε την άκρη; Να γυρίσετε το ρουλεμάν προς τα πίσω;». 
Τα 'χει χάσει το φιλοθεάμον κοινό, καθώς τα μαγικά περιπλέκονται με
κουβάρια, ιμάντες και ρουλεμάν. Όλοι δείχνουν πως κάτι ξέρουν, αλλά δεν το
λένε. Μόνο η κ. Νικολούλη φλέγεται να πει. Ήταν η τελευταία δημοσιογράφος την
οποία συνάντησαν Μπακογιάννης και Τσεβάς πριν τους σκοτώσουν - αυτό εκείνη το
'χει για καλό, είναι το επιχείρημά της ότι κατέχει πληροφορίες ξεχωριστές, το
κοινό, όμως, καλού κακού σταυροκοπιέται μες στη μαύρη νύχτα. 
Είδε τον Μπακογιάννη λίγο πριν δολοφονηθεί και της αποκάλυψε πως έχει
στοιχεία για τη 17η Νοέμβρη. Το ίδιο ακριβώς συνέβη και με τον Τσεβά. Εν τω
μεταξύ έχουν κάνει πηγαδάκι ο Κακαουνάκης με τον Γιώργο Τράγκα και
κρυφογελούν. «Πολύ παραμύθι έχει πέσει», λέει ο Κακαουνάκης, προσθέτοντας μια
ευχάριστη πινελιά στην εκπομπή, που μας άφησε όπως μας βρήκε, βαθιά νυχτωμένους.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17245P291</ED>
<ID>
ID:302850

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P29&aa=1</URL></REF>


Article

<CATEGORY>vin09</CATEGORY>

 <H2>Αφιέρωμα στην Παξινού </H2>
Τα στοιχεία που έκαναν την Κατίνα Παξινού να μεσουρανεί από το 1950 έως το
1973 στην Εθνική Σκηνή και στο Ελεύθερο Θέατρο παρουσιάζονται στο δεύτερο
μέρος της εκπομπής «Παρασκήνιο» (ΝΕΤ, 23.00), τη Δευτέρα. 
Η συνεργασία της με το Εθνικό Θέατρο αποδίδει σε Ηρώδειο και Επίδαυρο, με
μεγάλες ερμηνείες τραγικών ρόλων, αλλά και στο σανίδι της Εθνικής Σκηνής μέσα
από παραστάσεις όπως οι «Βρυκόλακες» του Ίψεν, «Το σκοτάδι είναι αρκετά
φωτερό» του Φράι, «Η επίσκεψη της γηραιάς κυρίας» του Ντίρενματ, «Ο πατέρας»
του Στρίντμπεργκ κ.ά.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17245P292</ED>
<ID>
ID:302885

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P29&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Παρασκευή 18/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Μπιγκ» και ο Τομ Χανκς κάνει ένα από τα αρχικά του «μπαμ» προς τη διασημότητα

«Μπιγκ» (Big) 
Χρυσή Σφαίρα κέρδισε ο Τομ Χανκς - '88 - και κάνει εδώ μια ωραία ερμηνεία που
τον έκανε γνωστό. Η Πένι Μάρσαλ - αδελφή του Γκάρι Μάρσαλ - σκηνοθετεί μια
χαριτωμένη κομεντί με τη χαμένη αθωότητα ενός «παιδιού» που βιάζεται να
μεγαλώσει και ύστερα το... μετανιώνει. (Διάρκεια: 100') **½ 
21.00 Star 
«Ο ηλίθιος και ο πανηλίθιος» (Dumb and dumber) 
Χοντροφαρσοκωμωδία - '94 - με τους Τζιμ Κάρεϊ - Τζεφ Ντάνιελς φοβερό δίδυμο...
ηλιθίων που σου σπάνε τα νεύρα. Σκηνοθετικό ντεμπούτο των αδελφών Πίτερ και
Μπομπ Φαρέλι. (Διάρκεια: 102΄) ** 
23.00 Tempo 
«Τα κόκκινα φανάρια» 
Από τις λίγες ταινίες μας που έχουν καταφέρει να πάρουν υποψηφιότητα για Όσκαρ
ξενόγλωσσης ταινίας, ενώ συμμετείχε και στο Φεστιβάλ των Καννών το '63. Από το
θεατρικό έργο του Αλέκου Γαλανού που είχε πρωτοανεβάσει στο θέατρο «Πορεία» ο
Αλέξης Δαμιανός. Με πρώτα ονόματα ηθοποιών σε χαρακτηριστικές εμφανίσεις:
Τζένη Καρέζη, Μαίρη Χρονοπούλου, Γιώργος Φούντας, Δημήτρης Παπαμιχαήλ, Μάνος
Κατράκης. Μουσική που δεν ξεχνιέται από τον Σταύρο Ξαρχάκο. Υποδειγματική
σκηνοθεσία Βασίλη Γεωργιάδη. (Διάρκεια: 140') *** 
00.30 ΝΕΤ 
«Μοιραίος χαρακτήρας» (Karakter) 
Συμβολικό δράμα εποχής, ολλανδικής παραγωγής - '97 - που είχε κερδίσει το
Όσκαρ ξενόγλωσσης ταινίας. Στο Ρότερνταμ της δεκαετίας του '20 συλλαμβάνεται
ένας νεαρός δικηγόρος με την κατηγορία της δολοφονίας ενός κλητήρα, ο οποίος
στη συνέχεια αποδεικνύεται ότι ήταν φυσικός πατέρας του... Σκηνοθεσία: Μάικ
Βαν Ντίεμ, με τους: Φέντια Βαν Χιουέτ, Γιάν Ντεϊλέρ. (Διάρκεια: 114΄) *** 
00.10 ΕΤ3 
«Θαλάσσια απειλή» (Proteus) 
Θρίλερ επιστημονικής φαντασίας - '95 - με έξι ανθρώπους έρμαια πάνω σε μία
σχεδία στη μέση του ομιχλώδους ωκεανού... Του Μπομπ Κιν, με τους: Τόνι Μπάρι,
Γουίλιαμ Μαρς, Τζένιφερ Κάλβερτ. (Διάρκεια: 97΄) ** 
00.30 Mega 
«Στα ίχνη του εγκλήματος» (Spenser: a savage place ) 
Η TV παίρνει την... εκδίκησή της όταν μία ρεπόρτερ της τηλεόρασης αναλαμβάνει
να διερευνήσει το εγκληματικό δίκτυο που έχει στηθεί σε ένα στούντιο.
(Διάρκεια: 90') * 
01.45 Alter 
«Χορός μέχρι τελικής πτώσεως» (Ι' m dancing as fast as i can) 
Γερές παρουσίες ηθοποιών - Τζιλ Κλέιμπουγκ, Τζέραλντιν Πέιτζ, Τζο Πέσι - σ'
ένα σινεφιλικό δράμα. Μια παραγωγός ντοκιμαντέρ με ιλιγγιώδεις ρυθμούς
δουλειάς εθίζεται στα ηρεμιστικά χάπια... Του Τζακ Χόφσις. (Διάρκεια: 102΄) ** 
02.30 Star 
«Ο άνθρωπος με τη βροχή στα παπούτσια του» (The man with rain in his
shoes) 
Ρομαντική κομεντί φαντασίας - '97 - με έναν τύπο να ταξιδεύει πίσω στον Χρόνο
για να τα ξαναβρεί με την αγαπημένη του. Σκηνοθεσία: Μαρία Ρίπολ, με τους:
Ντάγκλας Χένσαλ, Λένα Χίντι, Ελίζαμπεθ Μαγκόβερν και την Πενέλοπι Κρουζ.
(Διάρκεια: 91΄) **

<H3>ΤΟΡ 3
</H3>
1. «Μοιραίος χαρακτήρας». Όσκαρ ξενόγλωσσου φιλμ '98 (00.30, ΝΕΤ) 
2. «Μπιγκ». Το πρώτο «μπαμ» του Τομ Χανκς (21.00, Alpha) 
3. «Τα κόκκινα φανάρια». Το πρώτο «πεζοδρόμιο» του εγχώριου σινεμά
(23.00, Tempo)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17245P293</ED>
<ID>
ID:302920

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P29&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Επισκέπτης από την Κόλαση. 5.40-8.20-11.00 μ.μ. (Λεωφ. Κηφισίας 234,
Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 12.15-2.30-5.00-7.30-10.00 μ.μ. - 00.30 π.μ.
(Πατησίων 140 * 8259.975, 8215.327).

Αίθουσα 2

Οι άλλοι. 7.00-9.00-11.00 μ.μ., Παρ.-Σάβ. και 01.00 π.μ. / Ο Χάρι
Πότερ και η φιλοσοφική λίθος. 12.45-4.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.15-3.45-7.15-10.45 μ.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
12.45-2.45-4.30 μ.μ. μεταγλ.

Αίθουσα 5

Τα αγόρια της ζωής μου. 12.20-3.00-5.40-8.20-11.00 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 2618.290, 2623.003).

ΑΘΗΝΑ

Τζουλιάνο ο αρχιληστής. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 4.00-6.20-8.40-11.00 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.40-10.30
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 4.00-6.20-8.40-11.00 μ.μ., Παρ.-Σάβ. και 01.10
π.μ. (Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Οι άλλοι. 6.30-8.40-10.50 μ.μ. / Η χαμένη Ατλαντίδα. 4.20 μ.μ.
μεταγλ. Κυρ. και ώρα 2.20 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Τα αγόρια της ζωής μου. 5.40-8.10-10.40 μ.μ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. / Η χαμένη
Ατλαντίδα. Σάβ. 3.00 μ.μ. μεταγλ., Κυρ. 12.00 μ. μεταγλ. (Οδός Καστοριάς
34-36, Βοτανικός Γκάζι, * 3480.006).

ΑΙΓΛΗ

Η φούσκα. 6.20-8.40-11.00 μ.μ. (Οδός Κύπρου 57 Πλ. Εσπερίδων, Γλυφάδα,
* 8982.929).

ΑΙΓΛΗ 1

Η συμμορία των έντεκα. 6.00-8.30-11.00 μ.μ. Κυρ. ώρα 11.30 π.μ. - 3.00
μ.μ. παιδικό θέατρο. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Αμελί. 6.30-8.45-11.00 μ.μ., Σάβ.-Κυρ. 8.45-11.00 μ.μ. / Η χαμένη
Ατλαντίδα. Σάβ.-Κυρ. 6.30 μ.μ. μεταγλ. (Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Το τάμα. 5.20-8.10-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
7782.316, 7785.449).

ΑΝΝΑ ΝΤΟΡ

Επισκέπτης από την Κόλαση. 6.25-8.45-11.05 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ., Σάβ.-Κυρ. και ώρα 3.00
μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 μ.μ. μεταγλ. -7.15-10.15 μ.μ.
με υπότ.

ART ECRAN Cinema 1

Το τάμα. 5.40-8.25-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

D-Tox. 6.30-8.30-10.30 μ.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 8653.300, 8679.267).

ΑΣΤΕΡΙΑ

Τα αγόρια της ζωής μου. 5.30-8.00-10.30 μ.μ. / Χριστουγεννιάτικα
κάλαντα, Σάβ.-Κυρ. 4.00 μ.μ. μεταγλ. (Κηφισίας 334 * 6208.521).

ΑΣΤΟΡ Nescafe

Η συμμορία των έντεκα. 6.00-8.10-10.30 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Το τάμα. 5.20-8.10-11.00 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 3221.925).

ΑΤΛΑΝΤΙΣ

Επισκέπτης από την Κόλαση. 5.40-8.00-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Η συμμορία των έντεκα. 6.00-8.30-11.00 μ.μ.,Σάβ.-Κυρ. και ώρα 3.50 μ.μ.
(Νέα Σμύρνη * 9331.280, 9319.779).

ΑΤΤΙΚΑ 1

Επισκέπτης από την Κόλαση. 6.10-8.40-11.10 (Πλατεία Αμερικής * 8674.252).

ΑΤΤΙΚΑ 2

Θέλω και τη μαμά σου. 6.00-8.15-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ο θρόνος του αίματος. 8.30-10.40 μ.μ. Ταξιδιάρικα πουλιά. 6.30
μ.μ. (Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Η συμμορία των έντεκα. 6.20-8.40-11.00 μ.μ. Η χαμένη Ατλαντίδα.
4.20 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Η συμμορία των έντεκα. 7.30-9.50 μ.μ. / Ο άρχοντας των δαχτυλιδιών -
Η συντροφιά του δαχτυλιδιού. 4.20 μ.μ. 
CINE CITY Ericsson 
Αίθουσα 1

Επισκέπτης από την Κόλαση. 6.00-8.30-11.00 μ.μ. (Κων/λεως 82 Πλ.
Μπουρναζίου Περιστέρι * 5756.243, 5756.244).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ., Σάβ.-Κυρ. και ώρα 3.15 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-Tox. 6.45 μ.μ. Οι άλλοι. 8.45-11.00 μ.μ. Ο Χάρι Πότερ και η
φιλοσοφική λίθος. Σάβ.-Κυρ. ώρα 3.45 μ.μ.

CINERAMA DESPEC

Η συμμορία των έντεκα. 6.00-8.30-11.00 μ.μ., Σάβ.-Κυρ. και ώρα 4.00
μ.μ. (Οδός Αγ. Κυριακής 30, Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 11.00-14.00-17.00 μεταγλ. Η
συμμορία των έντεκα. 20.15-22.45-01.15.

Αίθουσα 3

Η συμμορία των έντεκα. 11.45-14.15-16.45-19.15-21.45-00.15

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Το ημερολόγιο μιας πριγκίπισσας. 11.45-19.30-22.00. / Βαριά
ερωτευμένος. 14.30-17.00-01.00.

Αίθουσα 6

D-Tox. 11.30-13.45-16.00-18.15. / Οι άλλοι. 23.00-01.15. Η
φούσκα. 20.45.

Αίθουσα 7

Τα αγόρια της ζωής μου. 15.45-18.30-21.30-00.30. / Η χαμένη
Ατλαντίδα. 11.30-13.30 μεταγλ.

Αίθουσα 8

Επισκέπτης από την Κόλαση. 12.15-14.45-17.15-19.45-22.15-00.45.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 10

Η συμμορία των έντεκα. 11.15-13.45-16.15-18.45-21.15-23.45.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 12.45-15.15-17.45-20.15-22.45-01.15.
(Υμηττού 110 & Χρεμωνίδου, Παγκράτι * 7572.440).

Αίθουσα 2

Ο Χάρι Πότερ και η φιλοσοφική λίθος. Παρ.: 13.00-16.00 μεταγλ.,
Σάβ.-Κυρ.: 10.30-13.00-16.00 μεταγλ. / Η συμμορία των έντεκα. 19.00-21.30-24.00.

Αίθουσα 3

Τα αγόρια της ζωής μου. Παρ.: 15.15-18.00-20.45-23.30. Σάβ.-Κυρ.:
18.00-20.45-23.30. / Η χαμένη Ατλαντίδα. Παρ.: 11.15-13.15 μεταγλ.,
Σάβ.-Κυρ.: 11.15-13.15-15.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Η συμμορία των έντεκα. 12.30-15.00-17.30-20.00-22.30-01.00.

VILLAGE ENTERTAINMENT PARK

Αίθουσα 1

D-Tox. 12.15-14.45-17.00-19.15-21.30-23.45. (Θηβών 228 & Πέτρου
Ράλλη, Άγ. Ιωάννης Ρέντης, * 4278.600).

Αίθουσα 2

Το ημερολόγιο μιας πριγκίπισσας. 11.15-13.45-16.15-18.45-21.15-23.45.

Αίθουσα 3

Dr Dolittle 2: Ο γιατρός ξανατρελάθηκε. 12.45-15.00-17.15-19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Τα αγόρια της ζωής μου. 12.30-15.30-18.15-21.15-00.15.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 11.00-13.30-16.00-18.30-21.00-23.30.

Αίθουσα 8

Η συμμορία των έντεκα. 12.00-14.30-17.00-19.30-22.00-00.30.

Αίθουσα 9

Βαριά ερωτευμένος. 12.15-14.45-17.15-19.45-22.15-00.45.

Αίθουσα 10

Ο Χάρι Πότερ και η φιλοσοφική λίθος. 13.00-16.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 19.00-22.30.

Αίθουσα 11

Η συμμορία των έντεκα. 11.30-14.00-16.30-19.00-21.30-24.00.

Αίθουσα 12

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Ο Χάρι Πότερ και η φιλοσοφική λίθος. 11.15-14.15-17.15-20.15-23.15 με υπότ.

Αίθουσα 17

Οι άλλοι. Παρ.: 16.15-18.30-20.45-23.00-01.15, Σάβ.-Κυρ.:
18.30-20.45-23.00-01.15./ Η χαμένη Ατλαντίδα. 12.15-14.15 μεταγλ.,
Σάβ.-Κυρ.: 12.15-14.15-16.15 μεταγλ.

Αίθουσα 18

American pie 2. 11.30-13.45-16.00-18.15-20.30-22.45-01.00.

Αίθουσα 19

Η φούσκα. 13.15-15.45-18.15-20.45-23.15.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Σάβ.-Κυρ.:
5.00 μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. Σάβ.-Κυρ. και ώρα
4.30 (Λεωφ. Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 8.20-10.30 μ.μ. / Ταξιδιάρικα πουλιά. 6.15
μ.μ., Σάβ.-Κυρ. και ώρα 4.15 μ.μ.

ΔΙΑΝΑ

Η συμμορία των έντεκα. 6.10-8.20-10.40 μ.μ., Σάβ.-Κυρ. και ώρα 4.00
μ.μ. (Ηλεκτ. Σταθμός Μαρούσι * 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 3632.789).

ΕΤΟΥΑΛ

Η φούσκα. 6.20-8.40-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 8810.602, 8235.915).

ΙΝΤΕΑΛ LUX

Επισκέπτης από την κόλαση. 5.30-8.00-10.30 μ.μ. Σάβ. και ώρα 01.00 π.μ.
(Πανεπιστημίου 46, * 3826.720).

ΚΑΛΥΨΩ

Τα αγόρια της ζωής μου. 8.30-11.00 μ.μ. / Η χαμένη Ατλαντίδα.
4.45-6.45 μ.μ. μεταγλ. * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 9.00-11.00 μ.μ. / Η χαμένη Ατλαντίδα. Ώρα 2.00-4.00
μ.μ. μεταγλ. Κυρ. και ώρα 12.00 μ.μ. μεταγλ. / Το ημερολόγιο μιας
πριγκίπισσας. 6.00 μ.μ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 4.00 μ.μ. μεταγλ. Κυρ. και ώρα
12.15 μ.μ.μεταγλ. / Ο άρχοντας των δαχτυλιδιών - Η συντροφιά του
δαχτυλιδιού. 7.15-10.45 μ.μ. 
ΚΗΦΙΣΙΑ Cinemax Ericsson 3

Η συμμορία των έντεκα. 3.30-6.00-8.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.50 μ.μ. μεταγλ. Σάβ.-Κυρ. και ώρα 12.00 μ.μ. μεταγλ. (Πλατεία
Δαβάκη - Καλλιθέα * 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00
μ.μ. Σάβ.-Κυρ. και ώρα 12.00, Παρ.-Σάβ. και ώρα 00.30 π.μ. 
Αίθουσα 3

Οι άλλοι. 6.50-8.50-10.50 μ.μ. Παρ.-Σάβ. και ώρα 01.00 π.μ. / Ο Χάρι
Πότερ και η φιλοσοφική λίθος. 4.00 μ.μ. μεταγλ., Σάβ.-Κυρ. και ώρα 12.00
μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.30-8.10-10.40 μ.μ. (Λεωφ. Κηφισίας 215
Μαρούσι * 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.35-7.50-10.15 μ.μ.

ΜΑΡΟΥΣΙ 3 Alpha Odeon

Ταξιδιάρικα πουλιά. 5.00 μ.μ. / Οδός Μαλχόλαντ. 7.00-10.00 μ.μ. 
ΜΕΤΑΛΛΙΟΝ

Οι άλλοι. 6.30-8.30-10.30 μ.μ., Σάβ.-Κυρ. 8.30-10.30 μ.μ. / Η χαμένη
Ατλαντίδα. Σάβ.-Κυρ. 6.30 μ.μ. μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-Tox. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Η φούσκα. 6.00-8.30-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. / Ο Χάρι Πότερ και η φιλοσοφική λίθος. 4.00 μ.μ. μεταγλ. (Αχαρνών
330 - Κάτω Πατήσια * 2281.563, 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 7515.434).

ΠΛΑΖΑ 1

Οδός Μαλχόλαντ. 5.40-8.25-11.10 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

Τα αγόρια της ζωής μου. 5.25-8.00-10.35 μ.μ. (Λεωφ. Κηφισίας Φλόκα *
6921.667, 6917.722).

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 7291.800, 7243.707).

ΡΑΔΙΟ ΣΙΤΥ

Επισκέπτης από την Κόλαση. 5.30-8.00-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Ο Χάρι Πότερ και η φιλοσοφική λίθος. 4.50 μ.μ. μεταγλ., 7.40-10.30 μ.μ.
με υπότ., Σάβ.-Κυρ. και ώρα 2.45 μ.μ. μεταγλ. (Αργυρούπολη * 9927.447-9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. Σάβ. και ώρα 00.30 π.μ.
(Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. / Ο Χάρι Πότερ και η
φιλοσοφική λίθος. Κυρ. ώρα 11.30 π.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Κλέφτης ή πραγματικότητα. 6.30 μ.μ. / Αφιέρωμα Φελίνι. Ώρες 8.30-10.30
μ.μ. Πάρ.: Νύχτες της Καμπίρια, Ιουλιέτα των πνευμάτων. Σάβ.: 8 1/2,
Καζανόβας. Κυρ.: ΙΙ Bidone, Ρώμα. (Πατησίων - Κοδριγκτώνος *
8222.702, 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Επισκέπτης από την Κόλαση. 6.00-8.30-11.00 μ.μ. (Ζησιμοπούλου - Αγ.
Τριάδος Π. Φάληρο * 9823.657).

ΦΑΛΗΡΟ 2 Ericsson

Η φούσκα. 5.45-8.15-10.45 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η δασκάλα του πιάνου. 8.30-10.30 μ.μ. (Ν. Ελβετία 34-Βύρωνας *
7645.310, 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Μαλένα. 8.00 μ.μ. (Ζωγράφου - Τέρμα λεωφ. 222 * 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Παιχνίδια διχασμού και εγκυμοσύνης. 7.15-9.30 μ.μ. (Νέα Μάκρη *
0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Βαριά ερωτευμένος. 7.45-9.45 μ.μ. / Ταξιδιάρικα πουλιά. 6.00
μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.30 μ.μ. μεταγλ. 7.20-9.50 μ.μ. με
υπότ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Αμελί. 7.00-9.30 μ.μ. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Το ζευγάρι της χρονιάς. 7.30-9.30 μ.μ. Μόνο Παρ.-Κυρ. (Περικλέως 55
Δημαρχείο, * 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-Tox. 7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο Χάρι Πότερ και η φιλοσοφική λίθος. 6.00-9.00 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Το ημερολόγιο μιας πριγκίπισσας. Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.30-10.30 μ.μ. Κυρ. ώρα 11.30 π.μ. - 3.00 μ.μ.:
Καραγκιόζης. (Πειραιώς 125 & Χρ. Σμύρνης, Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 4.00μ.μ. μεταγλ. (Άγ.
Διονύσιος * 4626.484).

ΖΕΑ

Οι άλλοι. 6.10-8.20-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Κανταχάρ. 8.00-10.00 μ.μ. Κυρ. και ώρα 6.00 μ.μ. Μόνο Παρ.-Κυρ. (Γρ.
Λαμπράκη και Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου * 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. Μέχρι την Κυριακή: 18.45-21.00-23.15.
/ Η χαμένη Ατλαντίδα. Στα ελληνικά. 17.00. Αίθουσα 2 Ο άρχοντας των
δαχτυλιδιών. 19.30-22.30. / Ο Χάρι Πότερ και η φιλοσοφική λίθος.
Μεταγλ. 17.00. (* 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 16.30. / Ο άρχοντας των
δαχτυλιδιών. 19.00-22.30. (* 257.255, Dolby Digital S.R.)

ΑΝΑΤΟΛΙΑ 
Ο θρόνος του αίματος. 18.30-20.45-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.15-20.30-22.45. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Επισκέπτης από την Κόλαση. 11.45 - 14.30 - 17.15 - 19.45 -
22.15 -00.45. Αίθουσα 2 Η χαμένη Ατλαντίδα. Μεταγλωτ. 11.30 - 13.30. /
Τα αγόρια της ζωής μου. 15.45 - 18.30 - 21.30 - 00.15. Αίθουσα 3 Ο
Χάρι Πότερ και η φιλοσοφική λίθος. Μεταγλωτ. 12.00 - 15.00 - 18.00. / Ο
άρχοντας των δαχτυλιδιών 21.00 - 00.30. Αίθουσα 4 Ο Χάρι Πότερ και η
φιλοσοφική λίθος. Μεταγλωτ. 11.00 - 14.00 - 17.00. / Η συμμορία των
έντεκα. 20.15 - 22.45 - 01.15. Αίθουσα 5 Ο άρχοντας των δαχτυλιδιών.
13.00 - 16.30 - 20.00 - 23.30. Αίθουσα 6 Η συμμορία των έντεκα.
11.45 - 14.15 - 16.45 - 19.15 - 21.45 - 00.15. Αίθουσα 7 Ο άρχοντας των
δαχτυλιδιών. 12.00 - 15.30 - 19.00 - 22.30. Αίθουσα 8 Βαριά
ερωτευμένος. 12.30-15.15 - 17.45 - 20.30. / Οι άλλοι. 23.00 -
01.15. Αίθουσα 9 Η συμμορία των έντεκα. 11.15 - 13.45 - 16.15 - 18.45 -
21.15 - 23.45. (* 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Beautiful people. 19.00 - 21.00 - 23.00. (* 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 235.304, Digital Sound) 
Αίθουσα 2 Τα αγόρια της ζωής μου. 18.00-20.30-23.00. (Dolby Stereo). (*
235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. Σάβ. και Κυρ. 17.20 - 19.00 / Moulin
Rouge. 20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-Tox. 19.00-21.00-23.00. Σάβ και Κυρ. 17.00 - 19.00 - 21.00 - 23.00.
(* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Επισκέπτης από την Κόλαση. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. /
Μαθήματα αμερικανικής ιστορίας Παρ. 01.00 μεταμεσονύκτια / Ο
ποντικομικρούλης. Κυρ. 12.00. (* 378.404, Dolby Stereo) 
Αίθουσα 2-«Παύλος Ζάννας» Το τάμα. 17.30 - 20.15 - 23.00. (* 378.404,
Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Η συμμορία των έντεκα. 16.00 -18.30 - 21.00 - 23.30 /
Behind enemy lines avant premier. Σάβ. και Κυρ. 01.00 π.μ. ΑΙΘΟΥΣΑ 2
D-Tox. 15.20 - 17.20 - 19.20. / American Pie. 21.20 - 23.35.
ΑΙΘΟΥΣΑ 3 Η συμμορία των έντεκα. 15.30 - 18.00 - 20.30 - 23.00. ΑΙΘΟΥΣΑ
4 Ο Χάρι Πότερ και η φιλοσοφική λίθος. με υπότιτλους 15.25-18.25. /
Οι άλλοι. 21.25-23.40. ΑΙΘΟΥΣΑ 5 Επισκέπτης από την Κόλαση.
15.35-18.10-20.45 - 23.20. ΑΙΘΟΥΣΑ 6 Το ημερολόγιο μιας πριγκίπισσας.
16.15-18.40 / Βαριά ερωτευμένος. 21.05-23.30. ΑΙΘΟΥΣΑ 7 Ο Χάρι
Πότερ και η φιλοσοφική λίθος μεταγλωτ. 16.10 / Ο άρχοντας των
δαχτυλιδιών. 19.10-22.40. ΑΙΘΟΥΣΑ 8 Η χαμένη Ατλαντίδα μεταγλωτ.
16.05. / Τα αγόρια της ζωής μου. 18.05 - 20.45 - 23.25. (* 290.100,
290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. Από Δευτέρα 21/1: 18.45 - 21.00 - 23.15. (*
824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.10 - 18.30 - 20.50 -
23.10. (Dolby Digital Ex DTS). ΑΙΘΟΥΣΑ 2 Επισκέπτης από την Κόλαση.
12.50-15.10 - 18.10 - 20.30 - 22.40. Dolby Digital DTS). ΑΙΘΟΥΣΑ 3 Η
κατάρα του πράσινου σκορπιού. 19.50-22.00-00.20. (Dolby Digital DTS).
ΑΙΘΟΥΣΑ 4 Η χαμένη Ατλαντίδα μεταγλωτ. 11.30-13.50-16.00. / Η
φούσκα. 18.20 - 20.40 - 23.00. (Dolby Digital DTS). ΑΙΘΟΥΣΑ 5 Η χαμένη
Ατλαντίδα μεταγλωτ. 12.40-14.40-16.50 / Θέλω και τη μαμά σου.
20.10-22.30 - 00.40. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 13.30-16.30 / D-Tox. 19.20 - 21.30 -
23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική λίθος.
μεταγλωτ. 11.00-14.00-17.00. / Βαριά ερωτευμένος.
19.50-22.10-00.30. (Dolby Digital DTS). ΑΙΘΟΥΣΑ 8 Τα αγόρια της ζωής
μου. 12.20-15.00-18.00-21.10-23.50. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος με υπότιτλους 12.30-16.00 / Οι άλλοι.
19.10-21.20-23.40. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-19.00-22.20. (Dolby Digital DTS). ΑΙΘΟΥΣΑ 11 Ο Χάρι Πότερ
και η φιλοσοφική λίθος. Στα ελληνικά. 13.00-16.20 / Η συμμορία των
έντεκα. 19.30-22.00-00.20 (Dolby Digital ΕΧ, DTS). (* 469.300, 469.310
Εμπορικό Κέντρο «Μακεδονία» Πυλαία). Έναρξη προβολών Σάβ και Κυρ.: 11.00,
καθημερινές: 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 20.45-23.00 / Ο Χάρι Πότερ και η
φιλοσοφική λίθος. Στα ελληνικά. 18.00, Σάβ. 15.30-18.00, Κυρ.
11.30-15.30-18.00. ΑΙΘΟΥΣΑ 2 Ο άρχοντας των δαχτυλιδιών. 19.00-22.30. /
Η χαμένη Ατλαντίδα. Στα ελληνικά. 17.30. Σάβ. 15.45-17.30. Κυρ.
11.00-13.00-15.45-17.30. (* 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. Έως Κυρ. 18.00-19.30. / Η φούσκα. Έως Κυρ.
21.10-23.10. (* 213.929 Dolby Stereo S.R.).

ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Βαριά ερωτευμένος. (* 34.551). 
ΚΟΖΑΝΗ (0461)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.121). 
Αίθουσα 2: Αμελί. (* 22.121). 
ΚΑΣΤΟΡΙΑ (0467)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (0381)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο κύριος με τα ριγέ. (* 22.312) <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17245P301</ED>
<ID>
ID:302861

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Επισκέπτης από την Κόλαση»: Επαναπροσδιορισμός του «μύθου» του
περιβόητου Τζακ του αντεροβγάλτη - δεν ειναι τυχαίο ότι γίνεται στις...
πάμφωτες αλλά σκοτεινές μέρες μας... - με τον Τζόνι Ντεπ να τον κυνηγά.
Σκηνοθεσία των αδελφών Άλεν και Άλμπερτ Χιούζ (Αλέκα, Αβάνα, Μαρούσι 1,
Τροπικάλ 1, Άνεσις, Άννα Ντορ, Ατλαντίς, Άττικα 1, Cine City 1, Village Centre
8, Village Centre 1, Village Park 14,15, Ιντεάλ, Ράδιο Σίτυ, Τρία Αστέρια,
Φάληρο 1, Σινεάκ). 
Επί 33 χρόνια ο Γούντι Άλεν - εδώ με την Έλεν Χαντ στη νέα του ταινία «Η
κατάρα του πράσινου σκορπιού» - καταφέρνει να κάνει ουρές έξω από τα ταμεία
και η πλειονότητα των θεατών να είναι νεαρόκοσμος!

«Η κατάρα του πράσινου σκορπιού»: Κωμωδία με κλίμα φιλμ νουάρ
και τον Γούντι Άλεν ως Χάμφρεϊ Μπόγκαρτ! Απολαύστε το. [Αθηναΐς, Αλεξάνδρα
(Καλλιθέα), Γλυφάδα, Μαρούσι 2, Όπερα 1, Τροπικάλ 2, Δαναός 1, Πτι Παλαί]. 
«Η συμμορία των έντεκα»: Δυναμική περιπέτεια ριμέικ της ταινίας
- '60 - του Λουίς Μαϊλστόουν (1895-1980), με τους Τζορτζ Κλούνεϊ, Μπραντ Πιτ,
Άντι Γκαρσία, Τζούλια Ρόμπερτς, Ματ Ντέιμον, Έλιοτ Γκουλντ να παίζουν τους
ρόλους των Φρανκ Σινάτρα, Ντιν Μάρτιν, Πίτερ Λόφορντ, Άντζι Ντίκινσον, Σεζάρ
Ρομέρο, Ακίμ Ταμίροφ, Τζορτζ Ραφτ, Ρίτσαρντ Κόντε. Εδώ η σκηνοθεσία είναι του
καλού Στίβεν Σόντεμπεργκ [Αελλώ 1,4, Αθηνά (Αγ. Αναργ.), Αθήναιον, Αθήναιον
Cinepolis 1, Αίγλη 1, Άστορ, Άτταλος, Βάρκιζα 1,2, Cinerama, Village Centre 3,
10, Village Παγκρ. 5, Village Park 8, 11, 13, Διάνα, Ίλιον, Κηφισιά 3,
Μαργαρίτα 1, Μετροπόλιταν, Παλάς, Σινέ Χολαργός, Τιτάνια, Τρία Αστέρια,
Φοίβος, Μάγια, Χαϊλάιφ). 
«Το τάμα»: Road movie στην Κύπρο του 1940 με τον Γιώργο Χωραφά στην
καλύτερή του εμφάνιση και τη Βαλέρια Γκολίνο γυναίκα-πειρασμό. Του Ανδρέα
Πάντζη (Αλφαβίλ, Απόλλων, Art Studio, Art Ecran 1, Άστρον). 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουδαρχικό μεσαίωνα.
(Αττικόν). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Λουί Αλτουσέρ και ο Ντέιβιντ Λιντς δημιουργεί ένα γοητευτικό παραλήρημα στα
δυσδιάκριτα όρια ονείρου και πραγματικότητας (Έλλη, Πλάζα 1). 
«Τ' αγόρια της ζωής μου»: Ρομάντζο για «ευαίσθητες καρδιές» με την
Ντρου Μπάριμορ. Σκηνοθεσία Πένι Μάρσαλ (Αελλώ 5, Αθήναιον Cinepolis 4,
Αστέρια, Village Centre 7, Village Παγκρ. 5, Καλυψώ, Πλάζα 2). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού (Αίγλη,
Cine City 3, Village Park 19, Ετουάλ, Νιρβάνα, Φάληρο 2). 
«Αμελί»: Μαγικές και «σαλεμένες» στιγμές με την Όντρεϊ Τοτού να έχει
γοητεύσει πάνω από 270.000 σινεφίλ. Του Ζακ Πιέρ Ζενέ [Αλεξάνδρα (Καλ.), Άστυ,
Σπόρτιγκ, Φιλίπ, Δημ. Κινημ. Πετρούπολις]. 
«Αφιέρωμα στον Φεντερίκο Φελίνι»: Κάθε μέρα δύο - συνολικά θα παιχθούν
14 - ταινίες του μαέστρου των ονείρων (Αττικόν). 
<H3>ΘΕΣΣΑΛΟΝΙΚΗ
</H3>
«Η κατάρα του πράσινου σκορπιού». (Ολύμπιον, Ster Century Cinemas 3).

«Η συμμορία των έντεκα». (Αθήναιον 1, Αριστοτέλειον, Village Centre 4,
6, 9, Πλατεία Alpha Odeon 1, 3. Ster Century Cinemas 1, 11, Τιτάνια 1, Ράδιο Σίτυ).

«Ο θρόνος του αίματος». (Ανατόλια).

«Κανταχάρ». (Φαργκάνη).
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17245P302</ED>
<ID>
ID:302895

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P30&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 34.22.001,
34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, *
92.29.605, 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 92.29.605, 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. (Ακαδήμου 13, Μεταξουργείο, * 52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κροτκάγια - Μια γλυκειά γυναίκα»
(Ντοστογιέφσκι) της Λ. Φιλίποβα Τριανταφυλλίδου, Θ. Χαλκιάς (Ακαδήμου 13,
Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΚΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. Χορωδία και Μαντολινάτα «Διονύσιος
Λαυράγκας»: συναυλία (Δευτ.) «Ξέρξης» του Γκ. Φρ. Χέντελ (Τετ.,
Παρ., Κυρ.). (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ (Ρήγα Παλαμήδη 2, Ψυρή, * 32.38.990, 32.34.713). Αργεί.

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Σειρά
«Γέφυρες». Άλκηστις Πρωτοψάλτη ­ Συμφωνική Ορχήστρα Πράγας: συναυλία
(Δευτ., Τρ., Τετ.) Κρατική Ορχήστρα Αθηνών: συναυλία (Παρ.) Κυριακή
Πρωί στο Μέγαρο. Η Καμεράτα ­ Ορχήστρα των Φίλων της Μουσικής: συναυλία
(Κυρ.). (Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 92.29.579). Αργεί.

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τ'ιποτα» (Μπρεχτ, Πίντερ) του Φ. Μακρή
Μακρής (σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLYB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η ΒΑΛΙΤΣΑ»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. Εναλλάξ: «Ο θείο Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, *
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. (Μεσογείων 59, * 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, σάββατο στις 9 μ.μ. και
την Κυριακή στις 7 μ.μ. Παραστάσεις έως και την Κυριακή 20/1/2002. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 605.447.

ΘΕΑΤΡΟ ΘΕΣΣΑΛΟΝΙΚΗΣ: Αίθουσα Αριάνδη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 818.128 (Θεαγένους Χαρίση και Αρχιμήδους, δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Πρεμιέρα απόψε στις 9.15 μ.μ. Παραστάσεις Δευτέρα, Πέμπτη, Παρασκευή
στις 9.15 μ.μ. και Τετάρτη και Κυριακή στις 8 μ.μ. Τηλ. 243.066.

Μέγαρο Μουσικής Θεσσαλονίκης και ΚΟΘ: «Συναυλία του Γιώργου Νταλάρα».
Δύο παραστάσεις απόψε και αύριο στις 9.00 μ.μ. Τηλ. 895.800.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και Κυριακή
στις 9 μ.μ. Τηλ. 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο παπουτσωμένος γάτος». του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17245P321</ED>
<ID>
ID:302862

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P32&aa=1</URL></REF>


Article

<CATEGORY>vin09</CATEGORY>

 <H2>ΚΑΜΙΛΟ ΧΟΣΕ ΘΕΛΑ
</H2><H2>Έφυγε ο πατέρας του «σκοτεινού ρεαλισμού»
</H2><H4>Ο συγγραφέας Καμίλο Χοσέ Θέλα, ο μόνος Ισπανός που πήρε Νόμπελ ως
μυθιστοριογράφος, έσβησε χθες σε ηλικία 85 ετών
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Ισπανός νομπελίστας συγγραφέας Καμίλο Χοσέ Θέλα έσβησε χτες στα 85 του. Ο
δημιουργός, ο οποίος σύμφωνα με τον υπουργό Πολιτισμού της Ισπανίας Πιλάρ ντελ
Καστίγιο υπήρξε «ο πλέον οικουμενικός Ισπανός συγγραφέας των τελευταίων 50
χρόνων», ξεκίνησε γράφοντας ποίηση. Ωστόσο η πραγματική του είσοδος στον χώρο
της λογοτεχνικής γραφής έγινε το 1942 με το μυθιστόρημά του «Η οικογένεια του
Πασκουάλ Ντουάρτε». Έργο που θεωρήθηκε πολύ βίαιο για τα γούστα του καθεστώτος
Φράνκο, και γι' αυτό πρωτοεκδόθηκε στην Αργεντινή. Αναφερόταν στην περίπτωση
ενός ανθρώπου που διέπραττε συνεχείς και αναίτιους φόνους και ο οποίος στο
τέλος εκτελέστηκε. Η «Κυψέλη» (1951) τον καθιέρωσε οριστικά, ήταν δε το πλέον
ρεαλιστικό του έργο. 
Ο Θέλα θεωρείται θεμελιωτής του «σκοτεινού ρεαλισμού», όμως το έργο του
διακρίνεται για την ποικιλία των αφηγηματικών μορφών. Έγραψε περί τα 10
μυθιστορήματα, ανάμεσα στα οποία και τα «Περίπτερο ανάπαυσης», «Νέα
περιστατικά και συμφορές του Λάζαρο δε Τορμές», «Η κυρία Κάλντγουελ μιλάει με
τον γιο της» (1953), «Η Κατίρα» (1955), «Παραμονές, γιορτή και οκταήμερο του
Αγίου Καμίλο του έτους 1936 στη Μαδρίτη» (1969), «Γραφείο Σκότους 5» (1973),
«Μαζούρκα για δύο νεκρούς» (1983). Ο ­ και παραδοξολόγος ­ Καμίλο Χοσέ Θέλα
πήρε το Βραβείο Νόμπελ το 1989. Έγινε έτσι ο πρώτος μυθιστοριογράφος της
Ισπανίας που έπαιρνε το βραβείο, αφού τα άλλα τέσσερα ισπανικά Νόμπελ ήταν
ισομοιρασμένα σε ποιητές και θεατρικούς συγγραφείς. 
Ο Καμίλο Χοσέ Θέλα υπήρξε εκτός από σπουδαίος μυθιστοριογράφος και ένας
γνήσιος μπον βιβέρ. Με Ρολς Ρόις και παρέα τον Έρνεστ Χεμινγουέι, δημιούργησε
γρήγορα στην Ισπανία τη φήμη του καλοφαγά και του Δον Ζουάν. Ένιωθε την αξία
της ελαφρότητας την ίδια ώρα που έγραφε για τη σκοτεινή πλευρά της ζωής. Είχε
άλλωστε εγκαίρως πει ότι «το μυθιστόρημα δεν είναι τίποτε άλλο από μια χλωμή
αντανάκλαση, μια ταπεινή σκιά της καθημερινής τραχιάς, σπαραχτικής και
οδυνηρής πραγματικότητας».

<H3>INFO
</H3>
Στην Ελλάδα έχουν εκδοθεί τα μυθιστορήματά του «Η οικογένεια του Πασκουάλ
Ντουάρτε» (Καστανιώτης - 10,70 ευρώ) και «Η κυψέλη» (Ζαχαρόπουλος 1989 - 9,15
ευρώ) και η συλλογή διηγημάτων «Ανοιξιάτικοι έρωτες» (Ζαχαρόπουλος 1991 - 9,16
ευρώ). Υπό έκδοση είναι οι «Κουρασμένες ψυχές» (Ζαχαρόπουλος).
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17245P341</ED>
<ID>
ID:302851

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P34&aa=1</URL></REF>


Article

<CATEGORY>vin09</CATEGORY>

 <H2>«Το στρίψιμο της βίδας» της ευαισθησίας
</H2><H4>Όπερα του Μπέντζαμιν Μπρίτεν από την Τετάρτη στο Μέγαρο Μουσικής Αθηνών
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Το «Στρίψιμο της βίδας», που κάνει πρεμιέρα στις 23 Ιανουαρίου στο Μέγαρο
Μουσικής Αθηνών, είναι έργο το οποίο δεν έχει ξαναπαιχτεί στην Ελλάδα. Η
ομώνυμη νουβέλα του Χένρι Τζέιμς, του πολυγραφότατου Αμερικανού συγγραφέα,
έδωσε τη βάση για το λιμπρέτο τής Μιβάνγουι Πάιπερ πάνω στο οποίο γράφτηκε η
μουσική του Μπέντζαμιν Μπρίτεν. Ενός συνθέτη που έφυγε από τη ζωή το 1976, σε
ηλικία 63 ετών, έχοντας προλάβει να περάσει στην Ιστορία ως ένας από τους
σημαντικότερους Άγγλους συνθέτες του 20ού αιώνα. 
Σύμφωνα με τον κ. Τσούχλο, καλλιτεχνικό διευθυντή του Μεγάρου Μουσικής αλλά
και μουσικό διευθυντή τής συγκεκριμένης παράστασης, το «Στρίψιμο της βίδας»
είναι από μουσική άποψη «έργο-υπόδειγμα» για ενορχήστρωση στο πλαίσιο μικρής
ορχήστρας και έργο πάρα πολύ καλά γραμμένο για τη φωνή. Είναι, δε, «ένα έργο
που, ενώ κινείται στον χώρο των σύγχρονων μουσικών ιδιωμάτων, διατηρεί μεγάλη
αμεσότητα, μη δυσκολεύοντας καθόλου την ακρόαση». 
Η πρώτη ετούτη όπερα που ανεβαίνει στο Μέγαρο Μουσικής το 2002 παρουσιάζεται
σε σκηνοθεσία Θωμά Μοσχόπουλου. Τα σκηνικά υπογράφει ο Αντώνης Δαγκλίδης, τα
κοστούμια η Κλερ Μπράσγουελ και τους φωτισμούς ο Λευτέρης Παυλόπουλος. Τον
ρόλο της Γκουβερνάντας ερμηνεύουν, εναλλάξ, οι σοπράνο Μαρούσα Ξυνή-Κολαϊτη
(23, 27, 29, 31/1) και Μαρίνα Βουλογιάννη (25, 28/1). Στον ρόλο του Πίτερ
Κουίντ εμφανίζεται ο τενόρος Γκρέγκορι Κούντε, της Μις Τσέσελ η σοπράνο Ειρήνη
Καράγιαννη και της Γκρόους η σοπράνο Τζούλια Σουγκλάκου. Τα δύο παιδιά, τον
Μάιλς και τη Φλώρα, υποδύονται, εναλλάξ, τέσσερις ταλαντούχοι τραγουδιστές της
παιδικής χορωδίας Πίτερ Κέι: ο Τζορτζ Χικς (11 ετών) και ο Πάμπλο Στρονγκ (12
ετών) στον ρόλο του Μάιλς, και οι δύο δεκατετράχρονες σοπράνο Ναζάν Φικρέτ και
Μπεατρίς Ουέις στον ρόλο της Φλώρας. Ο Πάμπλο και η Ναζάν ερμήνευσαν τους
ίδιους ρόλους πέρσι, στο Φεστιβάλ της Αιξ-αν-Προβάνς. 
Η παράσταση τελεί υπό την καλλιτεχνική καθοδήγηση της Άρντα Μαντικιάν, η οποία
υπήρξε η πρώτη ερμηνεύτρια του ρόλου τής Μις Τσέσελ υπό τη διεύθυνση του ίδιου
του συνθέτη. Μουσική παίζουν 15 σολίστ της Ορχήστρας των Χρωμάτων υπό τη
διεύθυνση του Νίκου Τσούχλου. Χορηγός, ο όμιλος εταιρειών Intracom. 
<H3>INFO
</H3>
Στην Αίθουσα Δημήτρη Μητρόπουλου του Μεγάρου Μουσικής Αθηνών (Βασ. Σοφίας και
Κόκκαλη, τηλ. 7282.333), στις 23, 25, 27, 28, 29 και 31 Ιανουαρίου. Τιμές:
26,41 και 44,02 ευρώ (φοιτητικό 8,80 ευρώ).
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17245P351</ED>
<ID>
ID:302852

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P35&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Τα χοιρίδια πάνε θέατρο
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Αποκλείω το γεγονός που θα αναφέρω να έχει σχέση με τη στενή πορεία του Νικήτα
Τσακίρογλου στο θέατρο. Παγιδεύτηκε κι αυτός όπως και μια πληθώρα ανθρώπων της
τέχνης και του θεάτρου αλλά και της πολιτικής που προσκληθήκαμε προχθές στην
πρεμιέρα του θεάτρου «Μουσούρη». Και μείναμε, δεν αποχωρήσαμε, επιστρέφοντας
τις προσκλήσεις μας, γιατί δεν θέλαμε να αφήσουμε μόνο του, ανύποπτο κι Αυτόν
και παγιδευμένο από τους προσκαλέσαντες, τον αξιότιμο Πρόεδρο της Ελληνικής
Δημοκρατίας. Γιατί δεν είναι όχι απλώς κομψό, ένδειξη καλών τρόπων αλλά
πολιτιστικά δέον να καλείς σε μια πρεμιέρα μαζί με τον Πρώτον άρχοντα της
χώρας, δύο υπουργούς, τρεις πολιτικούς όλου του φάσματος και την Γενική
Γραμματέα του ΚΚΕ και συνάμα τα ινδικά χοιρίδια του Μπιγκ Μπράδερ, «τιμώντας»
τα επί ίσοις όροις, με τα αχόρταγα κανάλια να τους ακολουθούν από το
πεζοδρόμιο έως το μπαρ και πιθανόν έως τις τουαλέτες. Φτάσαμε λοιπόν στο
τελευταίο σκαλί. Το τσουβάλιασμα, την πλήρη ισοπέδωση. Γνωρίζουν οι αναγνώστες
μου, τόσα χρόνια τώρα, πως έχω γράψει στα παλιότερα των υποδημάτων μου τις
ταξικές και άλλες διακρίσεις. Τιμώ σ' όλες τις εκφάνσεις του δημόσιου και του
ιδιωτικού βίου τη διαφορετικότητα. Αλλά περί αυτού πρόκειται; Θα χαιρόμουν
αυτά τα δύστυχα, ξεζουμισμένα παιδιά να τα έβλεπα μαζί με το υπόλοιπο κοινό,
κατά μόνας, να βλέπουν θέατρο. Αλλά έτσι σαν αγέλη, σαν αναγκαστική
παραεξουσία του γούστου μας;
<REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17245P352</ED>
<ID>
ID:302886

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P35&aa=2</URL></REF>


Article

<CATEGORY>vin09</CATEGORY>

 <H5>ΛΙΜΝΗ ΠΛΑΣΤΗΡΑ
</H5><H2>Ανθρώπινο χέρι άλλαξε τη φύση
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Το μονοπάτι του νερού οδηγεί σε ποτάμια, αλλά και σε λίμνες όπως αυτή του
Ταυρωπού ή Πλαστήρα, που σήμερα αποτελεί έναν απίθανο χώρο αναψυχής αλλά και
έναν σημαντικότατο υγροβιότοπο. 
Ο γύρος της λίμνης δεν ξεπερνά τα 70 χιλιόμετρα και γίνεται άνετα σε μία
ημέρα με χαλαρό ρυθμό. Ξεκινώντας νωρίς το πρωί από την Καρδίτσα μπορείτε να
δείτε σχεδόν τα πάντα. Όρεξη χρειάζεται, γιατί τα χωριά είναι πολλά και
ενδιαφέροντα. 
Αν είστε έτοιμοι για περιπέτεια, η περιοχή προσφέρεται ιδιαίτερα. Ένα ψηλό
ή ακόμη καλύτερα 4Χ4 αυτοκίνητο είναι ιδανικό. Χρειάζεται πάντως περισσότερη
προσοχή τον χειμώνα, τόσο λόγω των συχνών χιονοπτώσεων όσο και λόγω παγετού.
Λίγο έξω από το χωριό Μπελοκομίτης αρχίζει η πανέμορφη ορεινή διαδρομή στην
οροσειρά των Αγράφων. (Ο δρόμος περνάει από το χωριό Έλατος και συναντιέται με
εκείνον τον ορεινό πάνω από τη Νεράιδα). Τον χειμώνα ούτε να το σκεφθείτε να
τον περάσετε, εκτός και αν διαθέτετε εκχιονιστικό ερπυστριοφόρο όχημα! Από την
Αθήνα η Καρδίτσα απέχει περίπου 300 χιλιόμετρα και από τη Λαμία λίγο παραπάνω
από 90 χλμ.

<H3>Παναγιά Πελεκητή </H3>
Απίστευτος αισθητικός, ιστορικός και αρχαιολογικός πλούτος κρύβεται στις δύο
εκκλησίες της Μονής της Παναγιάς της Πελεκητής (γιατί πελεκήθηκε ο βράχος για
να διαμορφωθεί ο κατάλληλος χώρος για το χτίσιμο), στους ναούς της Αναλήψεως
και της Παναγιάς της Φανερωμένης, λίγο πιο πάνω από το χωριό Καρίτσα. 
Το χτίσιμο της Μονής άρχισε στα 1480 μ.Χ. από τον πνευματικό Πορφύριο, του
οποίου το έργο ολοκλήρωσε ο Δαμιανός, μοναχός από το Άγιον Όρος, τον οποίο η
Εκκλησία ανακήρυξε Άγιο. Η μεγάλη ακμή του μοναστηριού άρχισε στα 1606, όταν ο
Πατριάρχης τού απένειμε το προνόμιο του Σταυροπηγιακού, οπότε οι Τούρκοι δεν
είχαν δικαίωμα στην περιουσία του και οι κάτοικοι της Καρίτσας τού πρόσφεραν
τα κτήματά τους. 
Ουδείς μπόρεσε να πειράξει το μοναστήρι αυτό. Ούτε οι Τούρκοι στα 1770 ούτε οι
Γερμανοί στα 1943, γιατί πηγαίνοντας για το μοναστήρι έχοντας κάψει πάλι όλη
τη περιοχή, τους χτύπησαν οι αντάρτες. Στον εμφύλιο ο Δημοκρατικός Στρατός το
χρησιμοποίησε σαν νοσοκομείο και το άφησε καλύτερο από πριν. Μόνον η αδιαφορία
μετά το 1950 και το άσχημο κλίμα εκδίκησης που ρήμαζε τα χωριά, έφερε τις
πρώτες λεηλασίες των θησαυρών του και την αρχαιοκαπηλία.

<H3>Φράγμα Μέγδοβα </H3>
Συνήθως όταν ακούει κανείς για ανθρώπινα έργα στη φύση, το μυαλό πηγαίνει
αυτόματα σε τραυματικές παρεμβάσεις και τσιμεντένια τέρατα. Υπάρχουν όμως
εξαιρέσεις. Μια τέτοια είναι αναμφισβήτητα το φράγμα του ποταμού Μέγδοβα και η
τεχνητή λίμνη Πλαστήρα. Το έργο όχι μόνο δεν επηρέασε αρνητικά το φυσικό
περιβάλλον, αλλά διευκόλυνε και ενίσχυσε την ανάπτυξή του. 
Εμπνευστής του μεγαλόπνου έργου στα 1925 ήταν ο στρατηγός Νικόλαος Πλαστήρας,
όπου καθήμενος στη μία άκρη του σημερινού φράγματος του ποταμού Μέγδοβα
(Ταυρωπός) οραματίστηκε την περιοχή σαν μια τεράστια τεχνητή λίμνη. Στα 1959,
έξι χρόνια μετά τον θάνατό του η έμπνευση έγινε πραγματικότητα, προσφέροντας
εκτός από νερό στα διψασμένα χωράφια της ευρύτερης περιοχής στην Καρδίτσα,
μερικές εκατοντάδες εκατομμύρια κιλοβατώρες ηλεκτρικού ρεύματος και έναν
μοναδικής ομορφιάς, ζωντανό, υγιή υδροβιότοπο. 
<H3>Φυλακτή-Νεράιδα </H3>
Ο Μεσενικόλας με τα σφιχτά δεμένα μεταξύ τους σπίτια και το Μορφοβούνι είναι
πολύ όμορφα ιστορικά χωριά, ενώ αφήνοντας πίσω την Καρδίτσα ακολουθούν
Κρυονέρι και Καλύβια Πεζούλας. Στον δρόμο για τη Νεράιδα μια παράκαμψη είναι
απαραίτητη για τη Φυλακτή, ένα χωριό στην αγκαλιά της βουνοπλαγιάς των
Αγράφων. Μεγαλόπρεπη η θέα προς το φαράγγι από τη Φυλακτή και καλοσυντηρημένος
ο τρίκογχος ναός του καθολικού της Μονής Αγ. Τριάδος που δεσπόζει στο χωριό.
Το μοναστήρι χτίστηκε τον 17ο αιώνα και το υπέροχο ξυλόγλυπτο τέμπλο του ναού
χρονολογείται από το 1852. Η Νεράιδα είναι ένας οικισμός σαφώς τουριστικός με
ελάχιστο πλέον παραδοσιακό χρώμα. Όσοι έχουν αυτοκίνητο με κίνηση στους 4
τροχούς μπορούν να συνεχίσουν από τη Νεράιδα, ακολουθώντας τον χωματόδρομο
προς το χιονοδρομικό κέντρο των Αγράφων (χρειάζεται πολλή προσοχή τον
χειμώνα). Η διαδρομή είναι πανέμορφη, ενώ η θέα των «φιόρδ» που σχηματίζει η
λίμνη είναι μοναδική. 
<H3>Η θέα από το Νεοχώρι
</H3>
Το Νεοχώρι που γνώρισε ημέρες δόξας τον 16ο και 17ο αιώνα ως πρωτεύουσα των
Αγράφων διατηρεί ακόμη τον παραδοσιακό του χαρακτήρα. Στη σύγχρονη ιστορία
έπαιξε τον δικό του ρόλο στην αντίσταση, καθώς στην περιοχή (και τώρα κάτω από
τα νερά της τεχνητής λίμνης) λειτουργούσε το μοναδικό ελεύθερο αεροδρόμιο στην
Ελλάδα (Νεβρόπολης). Το κομμάτι Νεοχώρι-Μπελοκομίτης είναι ένα από τα
ομορφότερα της περιοχής και καταλήγει στο φράγμα, το οποίο αξίζει να δείτε
περπατώντας και από τις δυο πλευρές. Στην απέναντι μεριά της λίμνης η Μούχα
είναι κρυμμένη μέσα στα έλατα. Είναι το πρώτο χωριό που θα συναντήσετε,
ακολουθεί η Καστανιά (αρχαία Μενελαϊδα), ο Άγιος Αθανάσιος και ο γύρος κλείνει
με την επιστροφή στην Καρδίτσα. Αν προτιμάτε πάντως την περιπέτεια, από την
Καστανιά μπορείτε να πάρετε τον χωματόδρομο για Καρπενήσι. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17245P381</ED>
<ID>
ID:302853

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P38&aa=1</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Λέξη που θυμίζει τον Θουκυδίδη, αλλά και τον Λυσία. 2.
Αναφέρεται για το ψωμί. ­ Πατρίδα τού πυρπολητή Πιπίνου. 3. Κοινά
λέγεται μπούφος. ­ Όμοια γράμματα. 4. «Των Μεδίκων» βρίσκεται στον κήπο
του Λουξεμβούργου. 5. Μυθικός βασιλιάς των Μυκηνών (αιτ.). ­ Αραβική
ονομασία του Ιησού. 6. Και το θέατρο έχει το δικό του (αντίστρ.).
7. Πραγματοποιούνται με θυσίες. 8. Άτακτο πλήθος. ­ Πολύχρωμος
και μεγαλοπρεπής (καθ.). 9. Αποτελεί και το αίτιο των αισθήσεων. ­
Προστατευτικός ο ρόλος της. 
ΚΑΘΕΤΑ 
1. Μορφή εξαναγκασμού (γεν.). 2. Εισάγει ερωτηματικές προτάσεις.
­ Δύο... υγρά. 3. Γνωστά ιρλανδικά αρχικά. ­ Ο συγγραφέας των Ειδώλων
(αιτ.). 4. Πρωτεύουσα του Ουζμπεκιστάν. 5. Πλατυκέφαλο ψάρι.
6. Και το χρώμα παίζει ρόλο στον καθορισμό της. ­ Τα αναζητούμε σε
άλλους πλανήτες. 7. Στον αιώνα αυτόν πέθανε ο Δάντης. ­ Ο Κλέωνας
αντίπαλός του. 8. Χαρακτηρίζει τους νέους (γεν.). ­ Παρασκευάζεται από
ζαχαροπλάστη. 9. Θείος... υπερατλαντικός. ­ Εξασφαλίζει το οξυγόνο μας. 
ΛΥΣΗ (17/1/2002) 
ΟΡΙΖΟΝΤΙΑ: 1. ΠΑΡΗΓΟΡΙΑ 2. ΕΔΑΦΙΑΙΑ 3. ΡΙΜΑ ­ ΜΑΣΑ
4. ΠΑΣ ­ ΙΓ 5. ΕΦΑΜΙΛΛΟΙ 6. ΦΟ ­ ΗΑ 7. ΟΡΤΑΝΣΙΕΣ
8. ΝΑΥΛΑ ­ ΟΜΟ 9. ΡΑΚΙΝΑΣ. ΚΑΘΕΤΑ: 1. ΠΕΡΣΕΦΟΝΗ 2.
ΑΔΙΑΦΟΡΑ 3. ΡΑΜΠΑ ­ ΤΥΡ 4. ΑΦΗ ­ ΜΥΑΛΑ 5. ΙΓ ­ ΚΑΝ
6. Ο ΑΜΕΛΗΣ 7. ΡΙΑ ­ ΛΑΙΟΝ 8. ΙΑΣΙΟ ­ ΕΜΑ 9. ΑΓΙΑΣΟΣ. <REF><SOURCE>
ΤΑ ΝΕΑ</SOURCE>
<DATE>, 18-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17245P551</ED>
<ID>
ID:302860

</ID><URL>http://ta-nea.dolnet.gr/neaweb/neafile.print_unique?e=A&f=17245&m=P55&aa=1</URL></REF>


Article

<CATEGORY>vin16</CATEGORY>

 <H5>επενδύσεις
</H5><H2>Κεφάλαια από ιδιώτες για το Γ' ΚΠΣ
</H2><H4>Σε αναζήτηση 10 δισ. ευρώ από τον ιδιωτικό τομέα για το Γ' ΚΠΣ έχει επιδοθεί η
κυβέρνηση, γιατί διαφορετικά θα χρειασθεί να τα πληρώσει ο κρατικός
προϋπολογισμός. Σοβαρό πρόβλημα αντιμετωπίζει, εξάλλου, με την έλλειψη
ετοιμότητας των φορέων υλοποίησης, κυρίως των περιφερειών </H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

«Αν δεν εξασφαλισθεί η ιδιωτική συμμετοχή, η δαπάνη θα καλυφθεί από δημόσιους
πόρους. Έχουμε δεσμευθεί», λέει ο υφυπουργός Οικονομίας κ. Χρήστος Πάχτας.

Σαφάρι για την εξασφάλιση ιδιωτικών κεφαλαίων ίσων με το μισό περίπου της
κοινοτικής συμμετοχής στο Γ' Κοινοτικό Πλαίσιο Στήριξης ξεκινά η κυβέρνηση, με
την κατάθεση, τον επόμενο μήνα, νομοσχεδίου για τον σκοπό αυτό. 
Την περασμένη εβδομάδα πραγματοποιήθηκε σχετική σύσκεψη στο υπουργείο
Οικονομίας, με συμμετοχή τραπεζιτών. Αναζητείται, εδώ και καιρό, ένα θεσμικό
πλαίσιο, το οποίο θα μπορούσε να αποτελέσει κίνητρο προσέλκυσης για τα
ιδιωτικά κεφάλαια, αλλά και ασφαλιστική δικλίδα για την πολιτεία. 
Το θέμα είναι κρίσιμο, όχι μόνο γιατί η χώρα έχει ανάγκη από ιδιωτικές
επενδύσεις αλλά και γιατί, αν δεν τις βρει, θα χρειασθεί να καλύψει από
δημόσιους πόρους τις σχετικές δαπάνες. Και αυτό, γιατί έχει αναλάβει σχετική
δέσμευση στο Γ' ΚΠΣ, προγραμματίζοντας έργα που προβλέπεται να γίνουν με
ιδιωτικά κεφάλαια. «Αν δεν εξασφαλισθεί η ιδιωτική συμμετοχή, η δαπάνη θα
καλυφθεί από δημόσιους πόρους. Έχουμε δεσμευθεί», λέει χαρακτηριστικά ο
υφυπουργός Οικονομίας κ. Χρήστος Πάχτας. 
Το θεσμικό πλαίσιο θα είναι γενικό και θα καλύπτει, σύμφωνα με τον κ. Πάχτα,
κάθε πιθανό έργο που προορίζεται να κατασκευασθεί με ιδιωτικά κεφάλαια, από
τους οδικούς άξονες μέχρι τις μαρίνες και τις φυλακές. 
Όπως είναι γνωστό, έχει ήδη ξεκινήσει η διαδικασία για την κατασκευή και
παραχώρηση της εκμετάλλευσης τμημάτων των αυτοκινητοδρόμων και το ενδιαφέρον
που εκδηλώθηκε θεωρείται πολύ σημαντικό. Συγκεκριμένα, δημοπρατούνται
συνδυασμοί έργων έτσι ώστε να εκμεταλλεύεται ο ανάδοχος το πλέον προσοδοφόρο.
Ο κ. Πάχτας εκτιμά οτι οι ανάδοχοι θα τοποθετηθούν και θα αρχίσει η κατασκευή
των έργων μέσα στο 2002. 
Συνολικά, η ιδιωτική συμμετοχή που προβλέπεται στο Γ' ΚΠΣ ανέρχεται σε 10 δισ.
ευρώ περίπου, όταν η κοινοτική συμμετοχή είναι 21,1 δισ. ευρώ και η εθνική
δημόσια συμμετοχή είναι 14 δισ. ευρώ περίπου. 
Είναι, λοιπόν, φανερό, πόσο κρίσιμη είναι η εξασφάλιση των ιδιωτικών
κεφαλαίων, προκειμένου να μην υποχρεωθεί ο κρατικός προϋπολογισμός να
διπλασιάσει τη συμμετοχή του στο ΚΠΣ. Κάτι, που θα απαιτούσε περικοπή άλλων
δαπανών του προϋπολογισμού. 
Η απορροφητικότητα 
Αν ξεπεραστεί ο σκόπελος της εξεύρεσης ιδιωτικών κεφαλαίων, το επόμενο
πρόβλημα για την κυβέρνηση θα είναι να εξασφαλίσει την ομαλή ροή των έργων
έτσι ώστε να μην υπάρξει κίνδυνος να χαθούν κοινοτικοί πόροι. Ο κ. Πάχτας λέει
χαρακτηριστικά ότι «μέχρι το 2004 δεν χάνουμε με τίποτα», αφήνοντας έτσι
ανοιχτό το ενδεχόμενο να υπάρξει πρόβλημα μετά το 2004. Μέχρι στιγμής, η
πορεία είναι ικανοποιητική, χάρη στις προκαταβολές που εισέρρευσαν το 2001. 
Συγκεκριμένα, σύμφωνα με στοιχεία του υπουργείου Οικονομίας, η εικόνα έχει ως
εξής: 
*Η κοινοτική συμμετοχή ανέρχεται σε 21,1 δισ. ευρώ. 
*Η δέσμευση που αντιστοιχεί στο πρώτο από τα 7 έτη του προγράμματος (2000 -
2006) είναι το 1/7 αυτής της συμμετοχής, δηλαδή 3,1 δισ. ευρώ. 
*Η προκαταβολή που ανέρχεται στο 7% του συνολικού κοινοτικού προϋπολογισμού
και δίνεται με την έγκριση των προγραμμάτων, είναι 1,5 δισ. ευρώ. Αυτή έχει
ήδη δοθεί. Άρα, απομένουν άλλα 1,6 δισ. ευρώ για να καλυφθεί η δέσμευση του
πρώτου έτους, που μπορεί να απορροφηθεί έως το τέλος του 2003. 
*Η κοινοτική συμμετοχή που ζητήθηκε μέχρι 17/12/2001, ανέρχεται σε 900 εκατ.
ευρώ. Αυτό το ποσό θεωρείται βέβαιο οτι θα εισπραχθεί μέχρι τον Μάιο στο
σύνολό του. Άρα, θα απομένουν άλλα 700 εκατ. ευρώ, τα οποία πρέπει να
απορροφηθούν τα επόμενα δύο χρόνια, έως το τέλος του 2003. 
Με αυτά τα δεδομένα, δεν φαίνεται, πράγματι, να υπάρχει πρόβλημα απώλειας
πόρων έως το τέλος του 2003, αλλά είναι αβέβαιο το τι θα συμβεί μετά τη χρονιά
αυτή. 
Ο κ. Πάχτας αναγνωρίζει ότι η μέριμνα που έλαβε για την πρώτη περίοδο δεν
διασφαλίζει υποχρεωτικά τη συνέχεια. Από την απάντησή του, στο σχετικό
ερώτημα, προκύπτει, μάλιστα, ότι το πρόβλημα εντοπίζεται στους φορείς
υλοποίησης των έργων, δηλαδή ­ κυρίως ­ τις περιφέρειες. 
«Το πρόβλημα», λέει, «αφορά το τι θα γίνει μετά το 2003 - 2004. Ήδη έχουν
σταλεί κάποιες μελέτες για τα έργα, ενώ προχωρούμε και σε πρωτοβουλίες που θα
στηρίξουν την περιφέρεια. Φτιάχνουμε, για παράδειγμα, ανώνυμες εταιρείες κατά
περιφέρεια, ώστε να μπορέσουν να προχωρήσουν στην κατασκευή έργων.
Δημιουργούμε τις προϋποθέσεις για να συνεργασθούν οι περιφέρειες με τον
ιδιωτικό τομέα, να προσλαμβάνουν συμβούλους τεχνικής υποστήριξης για τη
μελέτη, την επίβλεψη, την παρακολούθηση και την παραγωγή των έργων. Επίσης,
στελεχώνουμε τους φορείς υλοποίησης, για να μπορέσουν να ανταποκριθούν στο
έργο τους». 
Το πρόβλημα με την περιφέρεια είχε ήδη γίνει φανερό από το προηγούμενο ΚΠΣ και
γίνεται ακόμη εντονότερο τώρα, με την αύξηση του προϋπολογισμού των έργων που
θα αναλάβει. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17246I021</ED>
<ID>
ID:302977

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I02&aa=1</URL></REF>


Article

<CATEGORY>vin16</CATEGORY>

 <H2>Φόρμουλα οπισθοχώρησης για τις αντικειμενικές
</H2>
Τ ην επόμενη εβδομάδα το υπουργείο Οικονομικών αναμένεται να λάβει τις
οριστικές αποφάσεις για τις αντικειμενικές αξίες των ακινήτων σε 28 δήμους της
χώρας. Πρόκειται για τους δήμους για τους οποίους αρχικά είχε ανακοινωθεί
αύξηση των αντικειμενικών τιμών από 1-2-2002, αλλά στη συνέχεια, και ύστερα
από τις αντιδράσεις που προκλήθηκαν, υπήρξε οπισθοχώρηση του υπουργείου, με
αποτέλεσμα το θέμα να παραμένει σε εκκρεμότητα. Σύμφωνα με πληροφορίες, το
υπουργείο αναμένεται να κάνει δεκτές τις νέες ενστάσεις που θα υποβληθούν από
τους δήμους αυτούς για τις αυξήσεις των τιμών και έτσι θα παραμείνουν σε ισχύ
οι σημερινές τιμές και μετά τον Φεβρουάριο. 
Τα όσα συνέβησαν με το θέμα των αντικειμενικών των ακινήτων στους 28 δήμους
αλλάζουν τον προγραμματισμό του υπουργείου, το οποίο εξετάζει να αναβάλει,
προς το παρόν, τις αναπροσαρμογές στις τιμές των ακινήτων σε δεκάδες περιοχές
στις οποίες οι αντικειμενικές τιμές είχαν αυξηθεί το 2000. Δηλαδή, στις
περιοχές στις οποίες συμπληρώνεται διετία από την προηγούμενη αναπροσαρμογή.
Το πιθανότερο είναι ότι οι αναπροσαρμογές αυτές, καθώς και οι
προγραμματισμένες για τον Μάρτιο αναπροσαρμογές στις αντικειμενικές αξίες των
αγροτεμαχίων, θα μετατεθούν για αργότερα, προκειμένου να αποφευχθεί το
πολιτικό κόστος από μία νέα αύξηση των τιμών.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17246I022</ED>
<ID>
ID:303028

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I02&aa=2</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Ποιος λογαριάζει τους μετόχους...
</H2><H4>Οι μέτοχοι των δύο τραπεζών δεν ενδιαφέρονται για τα πρόσωπα που θα καταλάβουν
τις στελεχικές καρέκλες αλλά για τη δυνατότητά τους να οδηγήσουν τον νέο όμιλο
σε κερδοφόρα αποτελέσματα. Και για να γίνει αυτό, απαιτείται κοινή κουλτούρα
και όχι λογική παρατάξεων
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Είναι πιθανό να κρύβεται μεγάλο παρασκήνιο στην υπόθεση της Εθνικής με την
Alpha. Τα γραφεία των δημοσιογράφων τροφοδοτήθηκαν τις ημέρες αυτές με ουκ
ολίγες φήμες ­ πολλές, προφανώς υποβολιμαίες ­ όπως, για παράδειγμα, ότι τα
στελέχη της Alpha υπονόμευσαν τη συμφωνία προσεγγίζοντας άλλους
ενδιαφερόμενους επενδυτές ­ πίσω από την πλάτη του Γ. Κωστόπουλου ­, ότι ο
ίδιος ο Γ. Κωστόπουλος έπαιξε «διπλό ρόλο», ότι ασκήθηκαν κυβερνητικές πιέσεις
που οδήγησαν σε πρόωρη ανακοίνωση της συμφωνίας, ότι υπήρξαν ακόμη και
κυβερνητικοί εκβιασμοί στους τραπεζίτες προκειμένου να σωθεί η συμφωνία, και
άλλες πολλές. 
Το πιθανότερο είναι ότι παρασκήνιο υπήρξε, αλλά με εντελώς διαφορετικό
περιεχόμενο από τις παραπάνω φήμες. Οι κρυφές πλευρές του πολυσυζητημένου
τραπεζικού γάμου, πάντως, δεν εμποδίζουν την εξαγωγή κάποιων πρώτων
συμπερασμάτων για τα γεγονότα. 
Ένα τέτοιο συμπέρασμα είναι ότι στην Ελλάδα τα μεγάλα και μικρά, προσωπικά και
μη, συμφέροντα μπορεί να αποδειχθούν ισχυρότερα από τους ισχυρότερους ηγέτες.
Όταν μια συμφωνία την οποία κλείνουν οι κορυφαίοι τραπεζίτες της χώρας και
ευλογεί στη συνέχεια η κυβέρνηση και προσωπικά ο Πρωθυπουργός μπορεί να
ανατραπεί από τα πιο χαμηλόβαθμα στελέχη, επειδή αυτά θεωρούν ότι θίγονται τα
συμφέροντά τους, τότε υπάρχει πρόβλημα. Οι επιχειρήσεις της χώρας, όπως και το
κράτος, προφανώς δεν μπορεί να διοικηθούν αποτελεσματικά. 
Ένα δεύτερο συμπέρασμα είναι ότι η συγκεκριμένη συμφωνία δεν υπήρξε αποτέλεσμα
τόσο της δυναμικής της τραπεζικής αγοράς όσο της θέλησης των δύο πρωταγωνιστών
της. Όμως, όσο αγαθές προθέσεις και αν είχαν οι κ.κ. Κωστόπουλος και Καρατζάς,
έπρεπε να διασφαλίσουν, στον βαθμό του δυνατού, ότι αυτές μπορεί να γίνουν και
πράξη. Προφανώς, κάπου δεν σταθμίστηκε σωστά το μέγεθος των δυσκολιών. Ένα
τρίτο συμπέρασμα είναι ότι δεν υπήρξε εξαντλητική προετοιμασία των όρων της
συμφωνίας για την οργανωτική δομή της νέας τράπεζας και την κατανομή των ρόλων
και των αρμοδιοτήτων. 
Εν ολίγοις, το περιεχόμενο της συμφωνίας επέτρεψε στα στελέχη της Alpha να
αισθανθούν ότι θίγονται και ότι το «πάνω χέρι» το παίρνει η Εθνική. Σύμφωνα με
ανεξάρτητες πηγές, αυτή η αντίδραση δεν είναι απολύτως αδικαιολόγητη, αν και
δεν δικαιολογείται, από την άλλη πλευρά, η απολύτως ισότιμη μεταχείριση του
μικρότερου εταίρου της συμφωνίας. Ωστόσο, αν η προετοιμασία ήταν καλύτερη,
ίσως δεν θα είχε δοθεί λαβή για τις αντιδράσεις αυτές, χωρίς να είναι σίγουρο
ότι θα τις εξαφάνιζε. 
Όπως τότε... 
Όσο για την κυβέρνηση, δεν μπόρεσε να αποφύγει τον πειρασμό να οικειοποιηθεί ­
ανεπισήμως, έστω ­ μια εξέλιξη που θα έπρεπε να μείνει στη σφαίρα της
ιδιωτικής πρωτοβουλίας. 
Το γεγονός ότι τα στελέχη της όπως και ο ίδιος ο Πρωθυπουργός χαιρέτισαν τη
συμφωνία δεν είναι βεβαίως παράλογο, αλλά δεν έγινε τότε όσο σαφές έπρεπε ότι
το θέμα αφορούσε τις δύο τράπεζες και δεν ήταν αποτέλεσμα καμίας κυβερνητικής
μεσολάβησης. 
Με άλλα λόγια, όπως παλαιότερα η κυβέρνηση είχε επιχειρήσει να αξιοποιήσει
πολιτικά την άνοδο του Χρηματιστηρίου, έτσι και τώρα, σε μικρότερο ίσως βαθμό,
θέλησε να επωφεληθεί από μία «λαμπερή», όπως φαινόταν τότε, συμφωνία. Μόνο
που, στη συνέχεια, έχασε τη λάμψη της. 
Τα συμπεράσματα αυτά έχουν, βεβαίως, πλέον μόνο ιστορική αξία. Αυτό που έχει
τώρα σημασία είναι αν η συμφωνία μπορεί να προχωρήσει με επωφελείς όρους.
Επωφελείς για τους μετόχους των δύο τραπεζών και, κατά συνέπεια, για το σύνολο
της οικονομίας της χώρας. 
Αδιάφορο 
Οι μέτοχοι, κανονικά, δεν πρέπει να ενδιαφέρονται καθόλου για το πόσους
υποδιοικητές θα ορίσει ο κάθε εταίρος της συμφωνίας και πόσες θέσεις γενικών
διευθυντών θα πάρει. Αυτό είναι ένα θέμα που ενδιαφέρει μόνο όσους βρίσκονται
στις θέσεις αυτές και δεν θέλουν να τις χάσουν. Οι μέτοχοι ενδιαφέρονται μόνο
για το αποτέλεσμα, δηλαδή για τη δυνατότητα του νέου σχήματος να αναπτυχθεί,
να αυξήσει τα κέρδη του και να εξασφαλίσει για τους ίδιους ικανοποιητική
απόδοση. Αν αυτό επιτυγχάνεται με τα στελέχη μόνο του ενός εκ των δύο εταίρων
ή με εντελώς νέα στελέχη είναι αδιάφορο για τον μέτοχο. 
Το νέο σχήμα δεν θα έχει, λοιπόν, πιθανότητες επιτυχίας, αν οι δύο εταίροι
προσέλθουν σε αυτό με τη λογική της παράταξης. Αν θεωρούν ότι στριμώχνονται σε
ένα κοινό μαγαζί και προσπαθεί ο καθένας να διασφαλίσει μεγαλύτερο χώρο για
τον εαυτό του, για να κυριαρχήσει στον άλλο. 
Πολλοί πιστεύουν ότι η προϋπόθεση αυτή δεν έχει πλέον καμία ελπίδα να
ικανοποιηθεί, γιατί οι ανθρώπινες σχέσεις σε επίπεδο στελεχών έχουν διαρραγεί.
Θα δείξει... 
Άλλωστε, πρέπει να σημειωθεί ότι η προϋπόθεση αυτή δεν θα είναι παρά μόνο μία
από τις πολλές για να πετύχει το πείραμα. Στη συνέχεια, πρέπει να ληφθούν
σωστές αποφάσεις, να αποκτήσει ο νέος όμιλος εξωστρέφεια, να αποφύγει τη
γραφειοκρατία που απειλεί κάθε προσπάθεια αυτού του μεγέθους και ούτω καθεξής.
Δηλαδή, δεν είμαστε ακόμη παρά μόνο στην αρχή. Και αυτή δεν έγινε με τον
καλύτερο τρόπο.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17246I031</ED>
<ID>
ID:302979

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I03&aa=1</URL></REF>


Article

<CATEGORY>vin16</CATEGORY>

 <H2>Μέσα στο 2002 οι αλλαγές σε ασφαλιστικό και φορολογικό
</H2>
Εντός του 2002 θα πραγματοποιηθούν οι μεταρρυθμίσεις του ασφαλιστικού και του
φορολογικού συστήματος, δήλωσε χθες ο υπουργός Οικονομίας κ. Νίκος
Χριστοδουλάκης, μετά τη συνάντησή του με τον Πρωθυπουργό κ. Κ. Σημίτη, με τον
οποίο συζήτησε την οικονομική πολιτική του τρέχοντος έτους. 
Το 2002 θα γίνουν και οι αναμενόμενες διαρθρωτικές αλλαγές στην αναπτυξιακή
πολιτική, είπε ο κ. Χριστοδουλάκης. Σ' αυτές περιλαμβάνεται η τροποποίηση του
αναπτυξιακού νόμου. 
Όπως είπε ο κ. Χριστοδουλάκης, όλες οι διαρθρωτικές αλλαγές που έχουν
εξαγγελθεί, προχωρούν και επιταχύνονται. Η ελληνική οικονομία, για να μπορέσει
να προχωρήσει με επιταχυνόμενο βήμα στον δρόμο της πραγματικής σύγκλισης
συνεχίζει, επεκτείνει και ισχυροποιεί τις διαρθρωτικές αλλαγές, παρατήρησε. 
Το 2002 θα είναι μία χρονιά ισχυρής ανάπτυξης για την Ελλάδα, τόνισε ο
υπουργός Οικονομίας, προσθέτοντας ότι ο ρυθμός ανάπτυξης θα είναι πολύ
υψηλότερος από οποιαδήποτε άλλη ευρωπαϊκή οικονομία και, συνεπώς, θα υπάρξει
πραγματική σύγκλιση. «Τα εισοδήματα του Έλληνα εργαζομένου θα βελτιωθούν»,
σημείωσε χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17246I032</ED>
<ID>
ID:303029

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I03&aa=2</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Η νέα συνάντηση δεν έδιωξε τα σύννεφα
</H2><H4>Ενώ η συγχώνευση Εθνικής - Αlpha Βank θεωρείται πλέον πολύ δύσκολη, Καρατζάς
και Κωστόπουλος συναντήθηκαν χθες για να εξετάσουν πώς διαμορφώνεται η
κατάσταση. Την ίδια ώρα, οι φήμες περί παραίτησης Καρατζά αποδεικνύονται...
φήμες </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Εβδομάδα αποφάσεων για τον γάμο Εθνικής - Alpha Bank θα είναι η ερχόμενη. Όλα
δείχνουν ότι το εγχείρημα θα ξεκαθαρίσει στα αμέσως επόμενα εικοσιτετράωρα.
Χθες το πρωί πραγματοποιήθηκε συνάντηση μεταξύ των κ.κ. Θ. Καρατζά και Ι.
Κωστόπουλου. Μετά το τέλος της, κορυφαία τραπεζική πηγή δήλωσε ότι «ποτέ δεν
σταμάτησε ο διάλογος, αλλά τώρα τα πράγματα είναι πολύ δύσκολα». Ημέρα ορόσημο
θα είναι η Δευτέρα, οπότε ο Πρωθυπουργός κ. Κ. Σημίτης θα εγκαινιάσει τα νέα
κτίρια διοίκησης της Εθνικής. Αμέσως μετά, οι συζητήσεις θα μπουν στην τελική
τους ευθεία, ενώ έως το τέλος της εβδομάδας θα έχουν ληφθεί οι οριστικές
αποφάσεις. Πάντως, το κλίμα στην αγορά έχει βαρύνει, καθώς εδώ και τρεις
ημέρες κυκλοφορούν σενάρια για παραίτηση του κ. Θ. Καρατζά, αλλά και για το
ενδεχόμενο η Alpha Bank να αποτελέσει στόχο επιθετικής εξαγοράς. 
Σε ό,τι αφορά στις φήμες περί παραίτησης του διοικητή της Εθνικής, πρέπει να
σημειωθεί ότι στη χθεσινή συνεδρίαση του Διοικητικού Συμβουλίου της Τράπεζας ο
κ. Καρατζάς δήλωσε ότι «αυτά που ακούγονται περί παραίτησής μου δεν έχουν
καμία βάση». Παράλληλα, κορυφαίο στέλεχος του οικονομικού επιτελείου διέψευσε
την πληροφορία ότι έχει κατατεθεί ήδη παραίτηση στο Μέγαρο Μαξίμου, όπου χθες
πραγματοποιήθηκε συνάντηση του Πρωθυπουργού με τον υπουργό Οικονομίας και
Οικονομικών κ. Ν. Χριστοδουλάκη. Αμέσως μετά το τέλος της συνάντησης, ο κ.
Χριστοδουλάκης υποστήριξε ότι το θέμα της συγχώνευσης δεν συζητήθηκε, αλλά
τόνισε, αναφερόμενος στο θέμα, ότι «στην ελεύθερη αγορά δεν υπάρχουν
αδιέξοδα». Σε μια προσπάθεια, πάντως, να αποστασιοποιηθεί από το ζήτημα,
διευκρίνισε ότι «αναμένουμε τις αποφάσεις των διοικήσεων που θα κρίνουν την
έκβαση του εγχειρήματος». 
Την ίδια ώρα, στη Βουλή, ο κ. Μ. Έβερτ κατέθετε αίτηση για την κατάθεση του
φακέλου με τα στοιχεία που αφορούν στη συγχώνευση των δύο τραπεζών, καθώς και
του συνόλου των στοιχείων που αφορούν στην προετοιμασία που έγινε για το
συγκεκριμένο θέμα. Επίσης ο βουλευτής της Νέας Δημοκρατίας κ. Γ. Βουλγαράκης
έθεσε θέμα ολιγωρίας του Διοικητικού Συμβουλίου του ΧΑΑ ως προς τη δυνατότητά
του να αναστείλει προσωρινά τη διαπραγμάτευση των μετοχών των δύο τραπεζών.
Σύμφωνα με πληροφορίες, η διοίκηση του ΧΑΑ δεν προέβη σε αυτή την κίνηση,
συνεκτιμώντας γεγονότα όπως είναι η διαπραγμάτευση των δύο μετοχών σε αγορές
του εξωτερικού και η συμμετοχή τους στον Δείκτη FTSE 20 που αποτελεί βάση στα
παράγωγα. Επίσης η αναστολή χαρακτηρίστηκε ως ακραία περίπτωση ­ διεθνώς ­, η
οποία πρέπει να λαμβάνεται ύστερα από πλήρη ανάλυση και συνεκτίμηση των
δεδομένων. Όπως ελέχθη, η διεθνής τάση των διοικήσεων στα χρηματιστήρια είναι
να απορροφώνται οι κραδασμοί από την αγορά και να μη λαμβάνονται διοικητικές
αποφάσεις. 
Σε ό,τι αφορά στο ενδεχόμενο να αποτελέσει η Alpha Bank στόχο επιθετικής
εξαγοράς, οι φήμες της αγοράς αναφέρουν ότι μπορεί να εκδηλωθεί τόσο από το
εσωτερικό όσο κι από το εξωτερικό κι ότι για τον σκοπό αυτό η τράπεζα έχει
φροντίσει να πάρει τα μέτρα της προκειμένου να αποτρέψει μια τέτοια κίνηση. 
Οι νέες ισορροπίες

Κι ενώ η εικόνα σε ό,τι αφορά στο τελικό αποτέλεσμα των συζητήσεων για τη
συγχώνευση Εθνικής - Alpha Bank αναμένεται να ξεκαθαρίσει έως το τέλος της
άλλης εβδομάδας, δεδομένο θα πρέπει να θεωρείται ότι σε περίπτωση οριστικής
αποτυχίας, αμέσως μετά θα αναζητηθούν νέες ισορροπίες, προκειμένου να
λειτουργήσει η αγορά και θα διερευνηθούν νέες συμμαχίες. Κορυφαία στελέχη τόσο
της Εθνικής όσο και της Alpha Bank υποστήριζαν και χθες ότι «αυτή η ιστορία θα
πρέπει, με τον έναν ή τον άλλον τρόπο, να καταλήξει το συντομότερο δυνατό».
Για πολλούς λόγους. Ο σημαντικότερος έχει να κάνει με την ίδια την εύρυθμη
λειτουργία τους. Είναι χαρακτηριστικό ότι στο σύνολό τους σχεδόν τα στελέχη
και των δύο ιδρυμάτων ασχολούνται τις τελευταίες ημέρες με τα παραλειπόμενα
του θρίλερ, όπως εξελίσσεται, παρά με την εργασία τους αυτή καθαυτή. Δεν είναι
τυχαίο το γεγονός ότι ο διοικητής της Εθνικής κ. Θ. Καρατζάς κατά τη συνάντηση
που είχε με τους διευθυντές της τράπεζας την Πέμπτη το μεσημέρι, προκειμένου
να τους ενημερώσει για τις εξελίξεις, επισήμανε, μεταξύ άλλων, ότι «πρέπει να
δώσουμε τη μάχη για τη συνεχή αναβάθμιση της Εθνικής και σε σας στηρίζουμε την
επιτυχία αυτού του μεγάλου εγχειρήματος». Και τα ανησυχητικά αυτά μηνύματα
φτάνουν στα αυτιά και των δύο διοικήσεων, που λειτουργούν πλέον κάτω κι από
αυτή την πίεση. 
Κι όχι μόνο. Οι πληροφορίες αναφέρουν ότι τα επιτελικά τους στελέχη, από την
επομένη σχεδόν της διαφαινόμενης διάρρηξης των μεταξύ τους σχέσεων, ξεκίνησαν
τους σχεδιασμούς της «επόμενης ημέρας». Για κάθε ενδεχόμενο. «Πρόκειται για
δύο μεγάλους οργανισμούς, οι οποίοι δεν μπορούν να αφήσουν τίποτα στην τύχη»,
επισημαίνεται αρμοδίως. Κατά συνέπεια, την ώρα που η υπόθεση της συγχώνευσης
βρισκόταν σε εξαιρετικά κρίσιμη καμπή και οι δύο διοικήσεις με την άκρη του
ματιού τους «έβλεπαν», αναγκαστικά, και τα επόμενα βήματά τους. 
Επιπτώσεις

Στο υπουργείο Οικονομίας και Οικονομικών, μολονότι παρακολουθούν στενά τις
εξελίξεις, επισήμως αποστασιοποιούνται, βλέποντας ότι τελικώς το «ναυάγιο»
πολύ δύσκολα θα αποφευχθεί. Ως γνωστόν, «η νίκη έχει πολλούς πατέρες, αλλά η
ήττα κανέναν». 
Κι αυτό γιατί αν τελικώς επέλθει, τότε οι επιπτώσεις της στο σύνολο της
οικονομίας θα είναι σημαντικές. Η προοπτική συγχώνευσης των δύο μεγαλύτερων
χρηματοπιστωτικών ομίλων θα οδηγούσε όχι μόνο στη δημιουργία της 23ης σε
μέγεθος ευρωπαϊκής τράπεζας, από πλευράς κεφαλαιοποίησης, αλλά και στη
συγκρότηση μεγάλων επιχειρηματικών μονάδων σε χώρους όπως ο ασφαλιστικός, τα
ακίνητα, το leasing, τα ξενοδοχεία, η διαχείριση κεφαλαίων, αλλά και ο
χρηματιστηριακός τομέας. Για παράδειγμα, η συνένωση της Εθνικής Ασφαλιστικής
και της Alpha Ασφαλιστικής θα επιτάχυνε τις επιχειρηματικές εξελίξεις στον
χώρο, δρομολογώντας συγχωνεύσεις τρίτων, προκειμένου να αντιμετωπίσουν το νέο
σχήμα. Το ίδιο θα συνέβαινε και στην περίπτωση συγχώνευσης της Εθνικής
Ακινήτων και της Αστικά Ακίνητα. Το «καμπανάκι» που θα χτυπούσε στον
ανταγωνισμό, με την εμφάνιση ενός «γίγαντα» αυτού του μεγέθους, θα
σηματοδοτούσε αλυσιδωτές αντιδράσεις, που θα περνούσαν ενδεχομένως και μέσα
από εξαγορές και συγχωνεύσεις, για να αντιμετωπισθεί ο κοινός κίνδυνος. Αν
όμως ­ όπως όλα δείχνουν ­ τελικώς η συγχώνευση δεν προχωρήσει, τότε ο
πολυκερματισμός σε όλους τους παραπάνω τομείς επιχειρηματικής δραστηριοποίησης
θα εξακολουθήσει να αποτελεί το κύριο χαρακτηριστικό της αγοράς. Αυτό δεν
συνεπάγεται ότι δεν θα γίνουν στο μέλλον στρατηγικές κινήσεις. Όμως όλοι οι
βασικοί πρωταγωνιστές της ελληνικής επιχειρηματικής κοινότητας θα κινηθούν με
μικρότερη πίεση και λιγότερο άγχος. 
Οι ξένοι οίκοι

Αν, όμως, στην Ελλάδα τα γεγονότα παρακολουθούνται εν θερμώ, στο εξωτερικό οι
μεγάλοι οίκοι έχουν την πολυτέλεια να τα εξετάζουν πιο ψύχραιμα. Ενδεικτικά
αναφέρεται ότι δύο από τους μεγαλύτερους παγκοσμίως, και συγκεκριμένα η HSBC
και η ΑΒΝ Amro Bank, εκτιμούσαν ήδη από τα μέσα της εβδομάδας ότι μετά την
οριστικοποίηση της διακοπής των συζητήσεων, τα πιθανότερα ενδεχόμενα είναι η
Εθνική να προχωρήσει αυτόνομα και η Alpha Bank να αναζητήσει εκ νέου μια
διεθνή συμμαχία. Όπως, όμως, επισημαίνουν κορυφαία στελέχη και των δύο
τραπεζών, «τίποτα δεν πρόκειται να γίνει εν βρασμώ και κάτω από την πίεση των
εντυπώσεων». Στενοί συνεργάτες του προέδρου της Alpha Bank κ. Ι. Κωστόπουλου
επισήμαναν, πάντως, ότι «δύσκολα θα προχωρήσει άμεσα σε μια εντυπωσιακή κίνηση
αναζήτησης και εντοπισμού συμμάχου στο εξωτερικό, αν πρώτα δεν «ηρεμήσει» το
κλίμα με την υπόθεση της Εθνικής».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I04</CAT>
<ED>
Κωδικός άρθρου: A17246I041</ED>
<ID>
ID:302980

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I04&aa=1</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Τρεις νέες τραπεζικές συμφωνίες φέρνει το 2002
</H2><H4>Τουλάχιστον τρία τραπεζικά projects αναμένεται να σηματοδοτήσουν το 2002. Και
τα τρία θα έχουν έντονο μετοχικό ενδιαφέρον, ενώ θα χαρακτηρίζονται και από
την παρέμβαση ξένων πιστωτικών ομίλων </H4>
«Κουκιά μετρημένα" αποτελούν τα αναμενόμενα τραπεζικά προγράμματα μετοχικού
ενδιαφέροντος, που θα δρομολογηθούν κατά τη διάρκεια του 2002 και θα
αναδιαμορφώσουν το ελληνικό χρηματοπιστωτικό τοπίο. Στο επίκεντρο των
εξελίξεων αναμένεται ότι θα βρεθούν ­ εκτός σοβαρών εκπλήξεων ­ κατά
χρονολογική σειρά η Εμπορική Τράπεζα, η Γενική Τράπεζα και η Τράπεζα Αττικής,
ενώ σοβαρή υποψηφιότητα για μετοχικές αλλαγές θέτουν επίσης η Αγροτική
Τράπεζα, η Τράπεζα Πειραιώς και η Ασπίς Μπανκ. 
Ειδικότερα, στο αμέσως προσεχές διάστημα αναμένεται ότι θα διατυπωθεί και
επισήμως στο υπουργείο Οικονομίας και Οικονομικών το αίτημα της Credit
Agricole για την ενεργοποίηση του δικαιώματος πρώτης άρνησης που έχει ως προς
τις μετοχές της Εμπορικής που έχουν στο χαρτοφυλάκιό τους το Ταχυδρομικό
Ταμιευτήριο και το Ταμείο Παρακαταθηκών και Δανείων. Οι πληροφορίες της
"ΟΙΚΟΝΟΜΙΑΣ" αναφέρουν ότι ήδη η διοίκηση της Εμπορικής, ενημερώνοντας τον
αρμόδιο υπουργό κ. Ν. Χριστοδουλάκη σχετικά με τις λεπτομέρειες της
στρατηγικής συνεργασίας με τη γαλλική τράπεζα τού γνωστοποίησε και την πρόθεση
της Credit Agricole να ενεργοποιηθεί σύντομα το εν λόγω δικαίωμα. 
Το αίτημα αναμένεται να τεθεί επισήμως υπ' όψιν του υπουργείου Οικονομίας και
Οικονομικών κατά την εδώ επίσκεψη στελεχών της γαλλικής τράπεζας, προς το
τέλος του τρέχοντος μηνός. Το πιθανότερο σενάριο είναι να προωθηθεί, σε πρώτη
φάση, η διάθεση των μετοχών της Εμπορικής που έχει στο χαρτοφυλάκιό του το
Ταμείο Παρακαταθηκών και Δανείων, έτσι ώστε η συμμετοχή των Γάλλων να σπάσει
το φράγμα του 10% και να έλθει πιο κοντά προς τον τελικό στόχο, που κάνει λόγο
για 20% συμμετοχή της Credit Agricole στην Εμπορική Τράπεζα. Σε δεύτερη φάση
αναμένεται να προωθηθεί και το κομμάτι της συμφωνίας που αφορά στις μετοχές
της Εμπορικής που κατέχει το Ταχυδρομικό Ταμιευτήριο. 
Η Γενική 
Στο μεταξύ, όπως αναφέρουν οι τελευταίες πληροφορίες, ολοκληρώθηκε η σύνταξη
του ενημερωτικού εντύπου (info memo) της Γενικής Τράπεζας, το οποίο θα
διατεθεί στους εν δυνάμει ενδιαφερομένους για τη σύναψη στρατηγικής
συνεργασίας με την "τράπεζα των στρατηγών". Όπως έχει ξεκαθαρισθεί με τον
πλέον κατηγορηματικό τρόπο, "ο εταίρος θα έχει καθαρά ευρωπαϊκό
προσανατολισμό", ενώ αποκλείεται η ενεργοποίηση μιας συμμαχίας με ελληνικό
πιστωτικό ίδρυμα, μολονότι το ενδιαφέρον σε μια τέτοια περίπτωση δεν θα
έλειπε. Πηγή του Μετοχικού Ταμείου Στρατού, το οποίο είναι ο βασικός μέτοχος
της Γενικής και που θα διαθέσει τον απαραίτητο αριθμό των μετοχών για τη
σύναψη της συνεργασίας, υποστήριξε στην "ΟΙΚΟΝΟΜΙΑ" ότι "το ποσοστό που θα
διατεθεί για τον σκοπό αυτό είναι διαπραγματεύσιμο". Πιθανότατα, όμως, θα
κυμανθεί στο 20%. Ο βρετανικός οίκος Rothschild, που λειτουργεί ως στρατηγικός
σύμβουλος του συγκεκριμένου project, αναμένεται ότι εντός των αμέσως επόμενων
ημερών θα ξεκινήσει το "σαφάρι" για την αναζήτηση του ξένου εταίρου, με την
προοπτική η διαδικασία αυτή να ολοκληρωθεί το συντομότερο δυνατό. Κατ' αρχήν
ενδιαφέρον φέρεται να έχει εκδηλωθεί από τη γαλλική τράπεζα Societe Generale,
ενώ εκφράζεται η ελπίδα ότι στην πορεία θα εκδηλωθεί ενδιαφέρον, τόσο από
ιταλικές όσο και από ισπανικές τράπεζες. 
Και την Αττικής 
Άλλες πληροφορίες της "ΟΙΚΟΝΟΜΙΑΣ", πάντως, αναφέρουν ότι η Societe Generale
έχει πλησιάσει και τη διοίκηση της Τράπεζας Αττικής προκειμένου να διερευνήσει
τις προθέσεις της, εν όψει της αλλαγής της μετοχικής της σύνθεσης, τον
ερχόμενο Ιούνιο. Για την ιστορία, πάντως, θα πρέπει να αναφερθεί ότι η ίδια
γαλλική τράπεζα έχει "χτυπήσει την πόρτα" και άλλων ελληνικών πιστωτικών
ιδρυμάτων (Alpha Bank, Εγνατία Τράπεζα, Ασπίς Μπανκ), για τον ίδιο λόγο. Σε
ό,τι αφορά την Αττικής, η διοίκησή της, μέσα στον ερχόμενο μήνα, ολοκληρώνει
τη σύνταξη των προτάσεων που θα καταθέσει στους σημερινούς βασικούς μετόχους
της τράπεζας, οι οποίοι στους επόμενους μήνες θα πρέπει να αποφασίσουν για το
αν θα παραμείνουν στο μετοχολόγιο της Αττικής ή όχι. 
Το ενδιαφέρον επικεντρώνεται κυρίως στη στάση που θα κρατήσει η Εμπορική
Τράπεζα, η διοίκηση της οποίας, εν όψει της λήξης ισχύος της σημερινής
συμφωνίας, σχετικά με το αμετάβλητο της μετοχικής σύνθεσης της Αττικής, έχει
αφήσει όλα τα ενδεχόμενα ανοικτά. Ακόμη και αυτό της αποχώρησής της, με την
πώληση του 16% των μετοχών της Αττικής, που κατέχει. Ως πιθανότερο σενάριο,
αυτή τη στιγμή, προβάλλει η εξαγορά του ποσοστού αυτού από το Ταχυδρομικό
Ταμιευτήριο, το οποίο κατ΄ αυτόν τον τρόπο θα αποκτήσει άμεση πρόσβαση στο
Χρηματιστήριο και παράλληλα θα ενισχύσει το τραπεζικό του προφίλ. Όλα αυτά,
βεβαίως, τελούν υπό την αίρεση ότι η Εμπορική θα πουλήσει τελικώς τη
συγκεκριμένη συμμετοχή της. 
Για την Αγροτική 
Όμως, μέσα στον Μάρτιο αναμένεται να δρομολογηθούν εξελίξεις και σε ό,τι αφορά
την Αγροτική Τράπεζα και στην υλοποίηση του σχεδιασμού που προβλέπει την πλήρη
ιδιωτικοποίησή της. Πληροφορίες αναφέρουν ότι έως τότε θα έχει ολοκληρωθεί
μελέτη που θα καταδεικνύει την πραγματική θέση της ΑΤΕ, για την οποία
αναμένεται ότι κατά την κρίσιμη στιγμή ενδιαφέρον θα επιδειχθεί από την
Τράπεζα Πειραιώς. Ανοικτό, αλλά με μικρές πιθανότητες αυτή τη στιγμή, είναι το
ενδεχόμενο να ενδιαφερθεί και η Εμπορική Τράπεζα. 
Και σε μικρότερες 
Τέλος, θα πρέπει να σημειωθεί ότι ανακατατάξεις δεν αποκλείεται να
δρομολογηθούν και σε μικρότερες τράπεζες, όπως, για παράδειγμα, η Ασπίς Μπανκ.
Είναι χαρακτηριστικό ότι το προηγούμενο Σάββατο, σε συνέντευξή του στην
"ΟΙΚΟΝΟΜΙΑ", ο πρόεδρός της κ. Κ. Καρατζάς τόνισε ότι "υπό προϋποθέσεις, θα
μπορούσαμε να δούμε την περίπτωση της Τράπεζας Αττικής"
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I04</CAT>
<ED>
Κωδικός άρθρου: A17246I042</ED>
<ID>
ID:303030

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I04&aa=2</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Στο β' τρίμηνο θα ηχήσουν τα κινητά της Ιnfo Quest
</H2><H4>Ο πόλεμος των εκπτώσεων, που ήταν μέχρι πρόσφατα το κύριο όπλο του
ανταγωνισμού στην αγορά κινητής τηλεφωνίας, φαίνεται ότι τελειώνει, για να
αρχίσει ένας άλλος: αυτός της ποιότητας των παρεχόμενων υπηρεσιών
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Μία νέα εταιρεία, η τέταρτη κατά σειρά, ετοιμάζεται να μπει στην ελληνική
αγορά κινητής τηλεφωνίας, φιλοδοξώντας όχι μόνο να κερδίσει νέους αλλά και να
αποσπάσει δυσαρεστημένους πελάτες από τις άλλες τρεις (CosmOTE, Vodafone,
Telestet) που ήδη δραστηριοποιούνται στη συγκεκριμένη αγορά. Πρόκειται για τον
Όμιλο της Info Quest, ο οποίος, χωρίς να αποδυναμώνει την παρουσία στην
ευρύτερη αγορά πληροφορικής, επιταχύνει τις κινήσεις του για τη διείσδυσή του
και στον χώρο των τηλεπικοινωνιών. 
Οι επικεφαλής του Ομίλου υποστηρίζουν ότι μέσα στο δεύτερο τρίμηνο του 2002 το
δίκτυο κινητής τηλεφωνίας που αναπτύσσει η Info Quest θα είναι έτοιμο για
εμπορική εκμετάλλευση. Παρά το γεγονός ότι η επιχειρηματική εμβέλεια του
«τέταρτου παίκτη» της ελληνικής αγοράς κινητής τηλεφωνίας δεν είναι, προς το
παρόν, προβλέψιμη, τους τρεις μεγάλους του κλάδου δεν φαίνεται να αφήνει
αδιάφορους το γεγονός ότι στη διανομή της «πίτας» θα προστεθεί ένας ακόμη
ανταγωνιστής. Πολύ δε περισσότερο, που ο τελευταίος τούς «απειλεί» με μια
σειρά από συγκριτικά πλεονεκτήματα, μεταξύ των οποίων και «ένα ευρύτατο δίκτυο
που θα εφαρμόζει την τελευταία λέξη της τεχνολογίας». Σε κάθε περίπτωση, και
στο πλαίσιο της κλιμάκωσης του ανταγωνισμού, οι εταιρείες κινητής τηλεφωνίας
ήδη συνυπολογίζουν και την επικείμενη είσοδο στην ελληνική τηλεπικοινωνιακή
αγορά του Ομίλου της Info Quest. 
Τα σχέδια της Info Quest 
Για τις μέχρι σήμερα κινήσεις, αλλά και για τις επόμενες που σχεδιάζει η Info
Quest στον χώρο της κινητής τηλεφωνίας και γενικότερα στην αγορά
τηλεπικοινωνιών, η αντιπρόεδρος του Ομίλου κ. Έφη Κουτσουρέλη επισημαίνει:
«Στόχος της εταιρείας είναι το κοινό τής καρτοκινητής τηλεφωνίας (που αποτελεί
και την πλειονότητα των συνδρομητών) στο οποίο θα προσφέρονται προηγμένες
υπηρεσίες, αλλά, βεβαίως, και οι χρήστες με συμβόλαιο». 
Η «εισβολή» του Ομίλου στην ελληνική αγορά τηλεπικοινωνιών θα αρχίσει από τα
μεγάλα αστικά κέντρα, στα οποία είναι, άλλωστε, συγκεντρωμένη και η
πλειονότητα του ελληνικού πληθυσμού. Οι τηλεπικοινωνιακές φιλοδοξίες του
Ομίλου, αναφέρει η κ. Κουτσουρέλη, δεν περιορίζονται στην αγορά κινητής
τηλεφωνίας ούτε και στον χώρο των μεμονωμένων χρηστών. 
«Η Info Quest θα προσφέρει πολλαπλές υπηρεσίες σταθερής και κινητής
τηλεφωνίας, Ίντερνετ, υπηρεσίες δεδομένων και εταιρικών δικτύων, δίνοντας
έμφαση στις υπηρεσίες περιεχομένου και προστιθέμενης αξίας». Για να υλοποιήσει
τους στόχους αυτούς, η συγκεκριμένη εταιρεία προβλέπεται να πραγματοποιήσει
μέχρι τα τέλη του 2003 συνολικές επενδύσεις της τάξεως των 27,5 δισ. δραχμών. 
Παράλληλα με τις επενδύσεις που πραγματοποιεί σε δικτυακή υποδομή και άλλο
τηλεπικοινωνιακό εξοπλισμό, «στήνει» και τον απαραίτητο εξειδικευμένο
μηχανισμό πωλήσεων, ενώ το εμπορικό δίκτυο που θα στηρίξει τις δραστηριότητες
της εταιρείας θα αποτελείται από γνωστές αλυσίδες και καταστήματα λιανικής
πώλησης. 
Κλιμακώνεται ο ανταγωνισμός 
Η είσοδος της Info Quest στην τηλεπικοινωνιακή αγορά έρχεται σε μια περίοδο
που ο ανταγωνισμός γίνεται ακόμη σκληρότερος, καθώς οι εύκολες λύσεις των
εκπτώσεων, που χρησιμοποιούνταν μέχρι σήμερα για την προσέλκυση πελατών, έχουν
εξαντλήσει τα περιθώριά τους. Στην εκτίμηση αυτή φαίνεται να συμφωνούν και οι
τρεις εταιρείες κινητής τηλεφωνίας, αλλά και ο αναμενόμενος «τέταρτος
παίκτης», καθώς όλοι μιλούν για την επόμενη μάχη που θα δοθεί σε επίπεδο
ποιότητας των παρεχόμενων υπηρεσιών. 
Η κ. Κουτσουρέλη υποστηρίζει πως «η ανταγωνιστική παρουσία της εταιρείας στον
χώρο της κινητής τηλεφωνίας θα στηριχθεί στην εξυπηρέτηση των
τηλεπικοινωνιακών απαιτήσεων του σύγχρονου καταναλωτή και της μοντέρνας
επιχείρησης, παρέχοντάς τους και νέες, ειδικευμένες υπηρεσίες». Σε ό,τι αφορά
στην εμπορική της πολιτική, η οποία θα είναι «πελατοκεντρική», η νέα εταιρεία
υπόσχεται «την παροχή υψηλής ποιότητας τηλεπικοινωνιακών λύσεων και
υπηρεσιών». 
Εκπρόσωπος της CosmOTE επισημαίνει ότι η θυγατρική του ΟΤΕ δεν φοβάται τον
ανταγωνισμό και αναφέρει πως «ο νέος παίκτης, η Info Quest, έχει δύσκολο δρόμο
μπροστά της και, σε κάθε περίπτωση, είναι ευπρόσδεκτη στην αγορά». Τα όπλα της
CosmOTE στη μάχη του ανταγωνισμού θα είναι τα ίδια που έχουν χρησιμοποιηθεί
μέχρι σήμερα, δηλαδή «η πελατοκεντρική φιλοσοφία μας, η ξεκάθαρη, απλή και
έντιμη τιμολογιακή πολιτική, το άρτιο πανελλαδικό τηλεπικοινωνιακό δίκτυο και
οι προηγμένες και χρήσιμες υπηρεσίες». 
Ο εμπορικός διευθυντής τής Telestet κ. Δημήτρης Παπαγιαννόπουλος επισημαίνει
ότι «η εταιρεία δίνει τη μάχη του ανταγωνισμού στηριζόμενη στη στρατηγική της
να διαφοροποιείται από τον ανταγωνισμό, με προϊόντα και υπηρεσίες που
σχεδιάζονται για κάθε τμήμα της αγοράς ξεχωριστά, ώστε να καλύπτουν τις
συγκεκριμένες ανάγκες επικοινωνίας στην πιο προσιτή τιμή». 
Παράλληλα, στρατηγικής σημασίας για την Telestet είναι και «η ενίσχυση του
εμπορικού της δικτύου με νέες αλυσίδες», όπως, για παράδειγμα, η πρόσφατη
συμφωνία την οποία συνήψε και αναμένεται να φέρει συγκεκριμένο προϊόν της σε
25.000 σημεία πώλησης, κυρίως περίπτερα. 
Ο διευθυντής εταιρικών υποθέσεων της Vodafone κ. Δημήτρης Μιχόπουλος, αφού
επισημαίνει ότι ο πόλεμος των εκπτώσεων δεν μπορεί πλέον να συνεχιστεί, εκτιμά
πως όλοι οι «παίκτες» θα πρέπει να πουν «όχι» στον αθέμιτο ανταγωνισμό και η
μάχη «θα πρέπει να δοθεί πλέον στο επίπεδο της ποιότητας των παρεχόμενων
υπηρεσιών και γενικότερα στην εξυπηρέτηση των πελατών». Στο επίπεδο αυτό, η
θέση της ελληνικής Vodafone φαίνεται να ενισχύεται και από τη στενότερη
σύνδεσή της με τη μητρική εταιρεία.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I06</CAT>
<ED>
Κωδικός άρθρου: A17246I061</ED>
<ID>
ID:302981

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I06&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Κοντά σε συμφωνία συνεργασίας Τεχνική Ολυμπιακή και Διεκάτ
</H2>
Στην τελική ευθεία βρίσκονται οι διαπραγματεύσεις που διεξάγονται ανάμεσα στις
διοικήσεις των κατασκευαστικών ομίλων της Τεχνικής Ολυμπιακής και της Διεκάτ,
με στόχο τη δημιουργία ενιαίου επιχειρηματικού σχήματος, ικανού να αποκτήσει
το πτυχίο της ανώτατης εργοληπτικής τάξης. 
Σύμφωνα με πληροφορίες, η οριστική συμφωνία ανάμεσα στις δύο πλευρές
αναμένεται να ανακοινωθεί προς το τέλος της ερχόμενης εβδομάδας ή, το
αργότερο, μέχρι τέλους του μήνα, οπότε και λήγει η σχετική προθεσμία που έχει
θέσει το ΥΠΕΧΩΔΕ για τη γνωστοποίηση των σχημάτων που θα αποκτήσουν τα νέα
εργοληπτικά πτυχία. 
Στο πλαίσιο της συμφωνίας που προωθείται από τις διοικήσεις των δύο εταιρειών,
προβλέπεται η απόκτηση του πτυχίου της νέας ανώτατης τάξης μέσω της εισηγμένης
εταιρείας Μοχλός, η οποία είναι θυγατρική του Ομίλου της Τεχνικής Ολυμπιακής. 
Στη συγκεκριμένη εταιρεία προβλέπεται να ενταχθούν οι κατασκευαστικές
δραστηριότητες της Τεχνικής Ολυμπιακής και της Διεκάτ, καθώς επίσης και οι
αντίστοιχες δραστηριότητες δύο ακόμη τεχνικών εταιρειών, που διαθέτουν πτυχίο
6ης τάξης και οι οποίες πρόκειται να εξαγοραστούν. 
Εξάλλου, με βάση τα μέχρι στιγμής συμφωνηθέντα ανάμεσα στις διοικήσεις των δύο
εταιρειών για την απόκτηση των άλλων, εκτός της ανώτατης τάξης, πτυχίων, οι
δύο εισηγμένες θα κινηθούν αυτόνομα. Ήδη η Διεκάτ κινείται προς αυτή την
κατεύθυνση, σχεδιάζοντας να αποκτήσει άμεσα μικρότερες τεχνικές εταιρείες.
Ανάλογες κινήσεις αναμένονται και από την Τεχνική Ολυμπιακή, η διοίκηση της
οποίας δεν έχει αποφασίσει ακόμη οριστικά ποια από τις θυγατρικές της
εταιρείες θα αποκτήσει το αμέσως μετά την ανώτατη τάξη πτυχίο της 6ης τάξης. 
Επισημαίνεται ότι οι όμιλοι της Τεχνικής Ολυμπιακής και της Διεκάτ
δραστηριοποιούνται, εκτός από τον κλάδο των κατασκευών, και σε άλλους τομείς,
όπως είναι η αξιοποίηση και εκμετάλλευση ακινήτων, η ενέργεια, αλλά και ο
ευρύτερος χώρος του τουρισμού.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I06</CAT>
<ED>
Κωδικός άρθρου: A17246I062</ED>
<ID>
ID:303031

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I06&aa=2</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Η αμερικανική αλυσίδα καφέ Starbucks στην Ελλάδα
</H2><H4>Άνοιγμα στην ελληνική αγορά ετοιμάζει η Starbucks. Σε συνεργασία με ελληνικό
όμιλο επιχειρήσεων στοχεύει στην ανάπτυξη δραστηριοτήτων στην καφεστίαση, στις
πωλήσεις προϊόντων καφέ, στα συμπληρωματικά είδη διατροφής και στα είδη
οικιακής χρήσης </H4>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Η γνωστή αλυσίδα αμερικανικών συμφερόντων, Starbucks, βρίσκεται, σύμφωνα με
πληροφορίες της «ΟΙΚΟΝΟΜΙΑΣ», σε επαφές με την επιχειρηματική οικογένεια
Μαρινόπουλου, αλλά και με άλλους ομίλους, για την ανάπτυξή της και στην
ελληνική αγορά. Αν και ακόμα δεν έχουν ολοκληρωθεί οι επαφές και ­ φυσικά ­
δεν έχει ανακοινωθεί καμιά συνεργασία, η αμερικανική εταιρεία καφέ φέρεται
αποφασισμένη να προχωρήσει στην ανάπτυξή της και στην ελληνική αγορά, μέσω
φραντσάιζ. 
Η αμερικανική αλυσίδα αριθμεί συνολικά 4.900 σημεία λιανικής πώλησης στη
Βόρεια Αμερική, στην Ευρώπη, στη Μέση Ανατολή αλλά και στην Ασία και έχει ήδη
δημιουργήσει δίκτυα πώλησης σε 32 χώρες, σε ολόκληρο τον κόσμο. 
Τα καταστήματα Starbucks πωλούν προϊόντα καφέ και τσαγιού, ενώ η εταιρεία έχει
αναπτύξει και ηλεκτρονικό κατάστημα για την πώληση των ειδών που εμπορεύεται.
Επιπροσθέτως, προωθεί και πουλά εμφιαλωμένα προϊόντα καφέ αλλά και υψηλής
ποιότητας παγωτά, μέσω των επιχειρήσεων με τις οποίες συνεργάζεται. 
Στις δραστηριότητες της αμερικανής εταιρείας περιλαμβάνονται, εκτός από το
δίκτυο καταστημάτων λιανικής πώλησης προϊόντων διατροφής, και αξεσουάρ
οικιακής χρήσης, καθώς και δίκτυο υπηρεσιών επιχειρηματικών δώρων, υπηρεσία
κατ' οίκον διανομής των προϊόντων της, αλλά και δίκτυο καφεστιατορίων σε
«κλειστές» αγορές, όπως εταιρείες, πανεπιστήμια, αεροδρόμια, ξενοδοχεία,
νοσοκομεία, σούπερ μάρκετ κ.ά. 
Η αμερικανική αλυσίδα περιλαμβάνει την Ελλάδα στα άμεσα επιχειρηματικά της
πλάνα και στόχος της είναι η συνεργασία με επιχειρηματικά ισχυρό συνεργάτη.
Σύμφωνα με τις πληροφορίες της «ΟΙΚΟΝΟΜΙΑΣ», επαφές για την ανάπτυξη της
αλυσίδας Starbucks στη χώρα μας είχαν γίνει και στο παρελθόν, χωρίς όμως να
ευοδωθούν. 
Το σχέδιο για την ανάπτυξη της αμερικανικής αλυσίδας, σύμφωνα με παράγοντες
της αγοράς, δεν θα περιλαμβάνει πολλαπλό εταιρικό σχήμα, ενώ το πρώτο
κατάστημα Starbucks θα ανοίξει εντός του 2002, εφόσον καταλήξουν θετικά οι
επαφές. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I09</CAT>
<ED>
Κωδικός άρθρου: A17246I091</ED>
<ID>
ID:302982

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I09&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο
</H5><H2>Το «παράδοξο» της Σοφοκλέους έχει την εξήγησή του
</H2><H4>Αφού η ελληνική οικονομία πηγαίνει καλά, το Χρηματιστήριο γιατί πέφτει; Οι
φορείς της αγοράς αποδίδουν το «παράδοξο» στην αβεβαιότητα των επενδυτών μετά
το «ξεφούσκωμα» στα αποτελέσματα των εισηγμένων και στην αρνητική διεθνή συγκυρία
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Σχεδόν καθημερινά επισημαίνονται οι μεγάλοι ρυθμοί ανάπτυξης της ελληνικής
οικονομίας και των ελληνικών επιχειρήσεων. Επίσης, σχεδόν καθημερινά
επισημαίνεται ότι το Χρηματιστήριο αντικατοπτρίζει την πορεία της οικονομίας. 
Εύλογα προκύπτει η εξής απορία: Αφού η ελληνική οικονομία πάει καλά, τότε
γιατί πέφτει το Χρηματιστήριο, μειώνεται ο τζίρος, όλοι μιλούν για συρρίκνωση
και συστήνονται διαρκείς επιτροπές για την αντιμετώπιση των προβλημάτων;
Σύμφωνα με μια προσέγγιση, υπάρχει κάποιο παράδοξο. Σύμφωνα με μιαν άλλη, η
ελληνική οικονομία, τελικά, δεν πάει τόσο καλά, κυρίως σε ό,τι αφορά την
πραγματική οικονομία, την ανταγωνιστικότητα των επιχειρήσεων και την
πραγματική σύγκλιση. Για άλλους, η ελληνική οικονομία πάει καλά στο πλαίσιο
της διεθνούς ύφεσης ή στασιμότητας και, κατά συνέπεια, το Χρηματιστήριο
αντικατοπτρίζει τη μεταβατική περίοδο από τη στασιμότητα προς την ανάπτυξη. 
Ο πρόεδρος του ΧΑΑ 
Παναγιώτης Αλεξάκης, πρόεδρος ΧΑΑ: «Η ελληνική κεφαλαιαγορά, ενταγμένη πλέον
στις ώριμες, επηρεάζεται και από την πορεία αυτών των αγορών»

Ο πρόεδρος του Χρηματιστηρίου κ. Παναγιώτης Αλεξάκης, απαντώντας στο σχετικό
ερώτημα, δήλωσε στην «ΟΙΚΟΝΟΜΙΑ» ότι «η ελληνική οικονομία παρουσιάζει
σταθερότητα και ανάπτυξη, ενώ στο Χρηματιστήριο Αξιών Αθηνών υπάρχουν
δυναμικές εταιρείες και ως εκ τούτου επενδυτικές ευκαιρίες, και ο
μακροπρόθεσμος ορίζοντας είναι θετικός για επενδυτικές τοποθετήσεις. Η
ελληνική κεφαλαιαγορά, ενταγμένη πλέον στις ώριμες αγορές, επηρεάζεται και από
την πορεία αυτών των αγορών, όπως έδειξαν και οι αποδόσεις του 2001. Στην
αγορά μας υπάρχει ένα σημαντικό τμήμα ξένων επενδυτών, οι οποίοι συχνά
σηματοδοτούν και την πορεία της. Όπως είναι γνωστό, η παγκόσμια οικονομία
βρίσκεται σε φάση εξόδου από τη στασιμότητα και μέχρι να παγιωθεί μια
αναπτυξιακή πορεία, η αγορά επηρεάζεται αντίστοιχα». 
Οι θεσμικοί επενδυτές 
Χρίστος Σπανός, πρόεδρος Ένωσης Θεσμικών Επενδυτών: «Μία από τις αιτίες είναι
η ανασφάλεια που νιώθουν οι αγορές ύστερα από ένα "ξεφούσκωμα"»

Τι λένε, όμως, οι φορείς της αγοράς; Ο πρόεδρος της Ένωσης Θεσμικών Επενδυτών
κ. Χρίστος Σπανός, μιλώντας στην «ΟΙΚΟΝΟΜΙΑ», τόνισε ότι «η βασική αιτία της
πτώσης είναι η μείωση της ρευστότητας που κατευθύνεται προς τη Σοφοκλέους. Για
παράδειγμα, η άνοδος του 1998 και του 1999 συνδυάστηκε με ροή μεγάλης
ρευστότητας προς το Χρηματιστήριο, η οποία ενισχυόταν από έναν
ανατροφοδοτούμενο μηχανισμό αισιοδοξίας για την ελληνική και διεθνή οικονομία,
ανόδου των τιμών των μετοχών, πτώσης των επιτοκίων και επανατοποθέτησης
κεφαλαίων σε μετοχικές αξίες. Η κρίση των μετοχών της Νέας Οικονομίας, τα
μαύρα σύννεφα για την πορεία της διεθνούς οικονομίας και τα χτυπήματα που
δέχτηκαν οι διεθνείς κεφαλαιαγορές σταμάτησαν τη λειτουργία τού παραπάνω
ανατροφοδοτούμενου μηχανισμού αισιοδοξίας και παροχής ρευστότητας προς τα
χρηματιστήρια. Επόμενο ήταν να συμβεί κάτι αντίστοιχο και στη Σοφοκλέους.
Συνεπώς, οι αιτίες της πτώσης βρίσκονται εκεί όπου υπάρχουν αιτίες που
μειώνουν τη ρευστότητα και την κίνηση κεφαλαίων προς το Χρηματιστήριο. Μία από
αυτές είναι η ανασφάλεια που αντιλαμβάνονται οι αγορές ύστερα από ένα
«ξεφούσκωμα». Η παρατεταμένη πτώση στο Χρηματιστήριο έχει οδηγήσει πολλά
κεφάλαια σε στάση αναμονής (σε ρέπος, ομόλογα, ομολογιακά αμοιβαία κεφάλαια
κ.λπ.) και είναι θέμα χρόνου να επενδυθούν σε μετοχές, μετοχικά αμοιβαία κ.ά.
Χρειάζεται, όμως, ένα έναυσμα, για το οποίο στις αγορές δεν ξέρουμε πότε και
από πού έρχεται». 
Παναγιώτης Βοϊλής, πρόεδρος ΣΜΕΧΑ: «Η μετάταξη του ελληνικού Χρηματιστηρίου
στις ώριμες αγορές έφερε τις ελληνικές επιχειρήσεις αντιμέτωπες με τις
αντίστοιχες διεθνώς, οι οποίες είναι ανταγωνιστικότερές τους»

Ο πρόεδρος των χρηματιστών (ΣΜΕΧΑ) κ. Παναγιώτης Βοϊλής πιστεύει ότι οι
βασικές αιτίες έχουν σχέση με τα οικονομικά μεγέθη των ελληνικών επιχειρήσεων
και με την ανταγωνιστική τους θέση στη διεθνή κατάταξη. «Κατ' αρχήν, τα
αναμενόμενα οικονομικά αποτελέσματα των εισηγμένων της χρήσης 2001 δεν
δικαιολογούσαν άνοδο του Χρηματιστηρίου. Στο μεταξύ, η παρατεταμένη περίοδος
πτώσης των τιμών στο ΧΑΑ προκάλεσε αδυναμία άντλησης κεφαλαίων από το
Χρηματιστήριο, γεγονός που οδήγησε τις εισηγμένες στον τραπεζικό δανεισμό.
Αξίζει να σημειωθεί ότι, σύμφωνα με τα στοιχεία χρήσης κεφαλαίων που
αντλήθηκαν, μεγάλο μέρος διατέθηκε για την κάλυψη τραπεζικού δανεισμού.
Επίσης, η μετάταξη του ελληνικού Χρηματιστηρίου στις ώριμες αγορές έφερε τις
ελληνικές επιχειρήσεις στο μικροσκόπιο ελέγχου και αντιμέτωπες με τις
αντίστοιχες διεθνώς, οι οποίες είναι ανταγωνιστικότερές τους. Με άλλα λόγια,
ενώ οι ελληνικές επιχειρήσεις βρίσκονταν μεταξύ των πρώτων θέσεων, όταν η
Σοφοκλέους ήταν αναπτυσσόμενη, μετά την αναβάθμιση βρέθηκαν σε χαμηλότερες
θέσεις. Με αυτές τις χαμηλές θέσεις οι διαχειριστές κεφαλαίων συνήθως
ασχολούνται λιγότερο και επενδύουν ό,τι περισσέψει από τις πρώτες θέσεις.
Τέλος, θα πρέπει να τονιστεί ότι η διστακτικότητα από την πλευρά των ισχυρών
παικτών να δημιουργήσουν αγορά, αλλά και η επιλογή επενδυτών προς άλλα
χρηματιστήρια όπου υπάρχουν μεγαλύτερη κινητικότητα και διακυμάνσεις τιμών
αποτελούν δύο ακόμη βασικές αιτίες». 
Οι εισηγμένες εταιρείες 
Παναγιώτης Δράκος, πρόεδρος Ένωσης Εισηγμένων: «Ο κόσμος έχασε χρήματα, δεν
μπορεί να απεγκλωβιστεί και δεν βρίσκεται στην αγορά για νέες επενδύσεις σε μετοχές»

Ο πρόεδρος της Ένωσης Εισηγμένων (ΕΕΕΧΑΑ) κ. Παναγιώτης Δράκος, απαντώντας στο
σχετικό ερώτημα της «ΟΙΚΟΝΟΜΙΑΣ», επεσήμανε ότι η «Ένωση εκπροσωπεί τις
εταιρείες που έχουν αντλήσει κεφάλαια από το ΧΑΑ και πραγματοποιούν επενδύσεις
στην Ελλάδα και στο εξωτερικό, από τις οποίες αντλούν την κερδοφορία τους.
Στην κερδοφορία αυτή στηρίζεται η δυνατότητα να προσδοκούν σε ακόμα μεγαλύτερη
άντληση κεφαλαίων για τις μελλοντικές τους επεκτάσεις. Οι μελλοντικές
επεκτάσεις θα φέρουν μελλοντική κερδοφορία επαναλαμβάνοντας έτσι τον καλό αυτό
κύκλο που τόσο έχει ωφελήσει την εθνική οικονομία, και από την επιτάχυνση του
οποίου περιμένουμε την πραγματική σύγκλιση. Τα μέλη της ΕΕΕΧΑΑ, βεβαίως,
ενδιαφέρονται για την πορεία της μετοχής τους. Διοικούνται, εξ άλλου, από τους
κυρίους μετόχους των εισηγμένων. Αλλά ο χρόνος τους είναι αφιερωμένος στην
πρόοδο της επιχείρησης σχεδόν καθ'ολοκληρίαν. Λοιπόν, η απάντηση στην ερώτησή
σας, είναι απλή: Ο κόσμος έχασε χρήματα, δεν μπορεί να απεγκλωβιστεί και δεν
είναι στην αγορά για νέες επενδύσεις σε μετοχές, ούτε ρευστοποιώντας άλλα
περιουσιακά στοιχεία, αν του έχουν μείνει, ούτε χρησιμοποιώντας υπάρχοντα
διαθέσιμα». 
Ίων Στεριώτης, πρόεδρος Συνδέσμου Εισηγμένων: «Οι μεγαλύτεροι Έλληνες
κεφαλαιούχοι δεν παίζουν στην Αθήνα, αλλά είναι τοποθετημένοι στα
Χρηματιστήρια Νέας Υόρκης και Λονδίνου»

Από την πλευρά του, ο πρόεδρος του Συνδέσμου Εισηγμένων Εταιρειών κ. Ίων
Στεριώτης, μιλώντας στην «ΟΙΚΟΝΟΜΙΑ», δήλωσε ότι «τα υψηλά και αφορολόγητα
επιτόκια των ρέπος και κυρίως των ευρω-δραχμών, που έφθαναν το 2001 το 10%,
επέδρασαν αρνητικά. Επίσης, εκτιμήθηκε αρνητικά από την αγορά ότι τις
μεγαλύτερες απώλειες το 2000 - 2001 τις είχαν οι μεγαλοεπενδυτές και οι
επαγγελματίες του ΧΑΑ, αντίθετα με όσα όλοι περιμέναμε. Αποτέλεσμα ήταν να
χτυπηθούν και οι μακροχρόνιοι επενδυτές των αμοιβαίων. Στους σημερινούς
αρνητικούς παράγοντες καταμετρώ, πρώτα απ' όλα, τη συνεχή είσοδο στο ΧΑΑ
μικρών επιχειρήσεων και τις λανθασμένες επιλογές στις εισδοχές των κρατικών. 
Η ενημέρωση των ξένων επενδυτών (θεσμικών αλλά και ιδιωτών) κατευθύνεται
κυρίως στη Νέα Υόρκη και στο Λονδίνο και όχι, ακόμη, στις μικρότερες αγορές
της Ευρώπης, στις αγορές της Άπω Ανατολής, της Αυστραλίας και στους αποδήμους.
Στην εσωτερική αγορά χρειάζονται περισσότερα πράγματα: Πρώτον, εκπαίδευση και
όχι «ενημέρωση» των επενδυτών. Δεύτερον, εξομοίωση του φορολογικού καθεστώτος
αγοράς και διακράτησης μετοχών με εκείνο που ισχύει σε ξένα χρηματιστήρια. Από
έρευνα, που διενήργησα το 2000, διαπίστωσα ότι οι μεγαλύτεροι Έλληνες
κεφαλαιούχοι δεν παίζουν στην Αθήνα, αλλά είναι τοποθετημένοι στα
Χρηματιστήρια Νέας Υόρκης και Λονδίνου όπου μπορούν να έχουν οικογενειακούς
αφορολόγητους χρηματιστηριακούς λογαριασμούς ­ θεσμό που έχουμε ζητήσει να
ισχύσει και στην Ελλάδα».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I10</CAT>
<ED>
Κωδικός άρθρου: A17246I101</ED>
<ID>
ID:302970

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I10&aa=1</URL></REF>


Article

<CATEGORY>vin16</CATEGORY>

 <H2>Δυναμική αλλά μικρής διάρκειας αντίδραση
</H2>
Η εντυπωσιακή ανάκαμψη των μετοχών, αλλά κυρίως των τραπεζικών μετοχών, οι
οποίες είχαν δεχθεί και τις μεγαλύτερες πιέσεις στο πρόσφατο παρελθόν, είχε
σαν αποτέλεσμα ο Γενικός Δείκτης Τιμών να κινηθεί έντονα ανοδικά κατά τη
συνεδρίαση της Πέμπτης 17 Ιανουαρίου, αφού πρώτα είχε καταγράψει την μικρότερη
ενδοσυνεδριακή τιμή της εβδομάδας, τις 2.497,79 μονάδες. Στη συνέχεια όμως,
στη συνεδρίαση της Παρασκευής αν και σημείωσε τη μεγαλύτερη ενδοσυνεδριακή
τιμή της εβδομάδας, τις 2.577,05 μονάδες, υποχώρησε οριακά κατά 0,07%,
κλείνοντας στις 2.559,94 μονάδες. Σε εβδομαδιαία βάση υποχώρησε κατά 0,57%. Ο
δείκτης FTSE/ASE-20 έκλεισε την Παρασκευή, στις 1.390,56 μονάδες, υποχωρώντας
στη διάρκεια της εβδομάδας κατά 0,49%. Ο δείκτης FTSE/MID-40 υπέστη
εβδομαδιαίες απώλειες της τάξεως του 0,44%, κλείνοντας στις 280,20 μονάδες.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I11</CAT>
<ED>
Κωδικός άρθρου: A17246I111</ED>
<ID>
ID:302971

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I11&aa=1</URL></REF>


Article

<CATEGORY>vin16</CATEGORY>

 <H2>Υποχώρησε το ευρώ
</H2>
Έντονες διακυμάνσεις επικράτησαν στη διάρκεια της εβδομάδας σε όλες σχεδόν τις
διεθνείς αγορές. Στη Νέα Υόρκη, ο δείκτης Dow Jones, μετά τις σημαντικές
απώλειες της συνεδρίασης της Τετάρτης, κινήθηκε ανοδικά στη συνεδρίαση της
Πέμπτης, κλείνοντας όμως στις 9.850,04 μονάδες, κάτω από το ψυχολογικό επίπεδο
των 10.000 μονάδων. Την ίδια συμπεριφορά είχε και ο δείκτης Nasdaq, ο οποίος
την Πέμπτη έκλεισε στις 1.985,82 μονάδες. Στη Φρανκφούρτη, ο δείκτης DAX, με
σημαντική άνοδο της τάξεως του 2,99% κατάφερε και κινήθηκε και πάλι πάνω από
τις 5.000 μονάδες, κλείνοντας στις 5.133,40 μονάδες, ενώ στο Παρίσι, ο δείκτης
CAC παρέμεινε κάτω από τις 4.500 μονάδες. Τα αρνητικά στοιχεία που
δημοσιεύθηκαν για την οικονομία της ευρωζώνης, έπληξαν το ευρώ, το οποίο
υποχώρησε κάτω από τα 88 σεντς έναντι του δολαρίου.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I14</CAT>
<ED>
Κωδικός άρθρου: A17246I141</ED>
<ID>
ID:302972

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I14&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Εβδομάδα αγωνίας
</H2><H4>Τα διεθνή χρηματιστήρια και οι εξελίξεις για ΕΤΕ - Αlpha επηρέασαν τη
Σοφοκλέους </H4>
Η πτώση των διεθνών χρηματιστηριακών δεικτών, καθώς και η φημολογία για τα
προβλήματα που προέκυψαν στη συγχώνευση Εθνικής Τράπεζας και Alpha Bank ήταν
οι κύριοι παράγοντες που διαμόρφωσαν την αρνητική εικόνα της Σοφοκλέους στην
αρχή της εβδομάδας 11/1/2002 - 17/1/2002. 
Σε ημερήσια βάση, οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 11.1.2002 ο Γ.Δ. παρουσίασε πτώση κατά 0,49%, κλείνοντας
στις 2.574,68 μονάδες. 
Τη Δευτέρα 14.1.2002 ο Γ.Δ. σημείωσε πτώση κατά 1,97%, κλείνοντας
τελικά στις 2.523,85 μονάδες. 
Την Τρίτη 15.1.2002 ο Γ.Δ. σημείωσε οριακή πτώση κατά 0,09%, κλείνοντας
τελικά στις 2.521,63 μονάδες. 
Την Τετάρτη 16.1.2002 ο Γ.Δ. σημείωσε νέα πτώση κατά 0,77%, κλείνοντας
τελικά στις 2.502,18 μονάδες. 
Την Πέμπτη 17.1.2002 ο Γ.Δ. έκλεισε στις 2.561,67 μονάδες αυξημένος
σημαντικά κατά 2,38%. 
Έτσι, κατά την περίοδο 11.1.2002 - 17.1.2002 ο Γ.Δ. παρουσίασε πτώση
κατά 0,99% (από τις 2.587,41 μονάδες στις 2.561,67 μονάδες). Ο μέσος ημερήσιος
όγκος των συναλλαγών διαμορφώθηκε στα 120,83 εκατ. ευρώ. 
Κατά το ίδιο διάστημα, η συνολική κεφαλαιοποίηση της αγοράς μειώθηκε κατά
0,69%, από 97,46 δισ. ευρώ στα 96,79 δισ. ευρώ. 
Ο μεγαλύτερος όγκος συναλλαγών παρατηρήθηκε στις μετοχές των εταιρειών ΟΤΕ,
Alpha Bank, Εθνική Τράπεζα, Panafon, ΔΕΗ και Εμπορική Τράπεζα. 
Από τεχνικής πλευράς, οι δείκτες τάσης ADX, DMI και OBV, λόγω του έντονου
αγοραστικού ενδιαφέροντος της Πέμπτης, ισχυροποιήθηκαν. Οι ταλαντωτές (RSI,
Momendum, MACD) από την υπερπωλημένη ζώνη άλλαξαν πορεία και βρέθηκαν στην
ουδέτερη ζώνη. Τα παραπάνω, σε συνδυασμό με το φαινόμενο ένδειξης αντιστροφής
τάσης, (Bullish key reversal) που παρατηρήθηκε λόγω του νέου χαμηλού της
περιόδου και της ταυτόχρονης ανοδικής εκτίναξης της αγοράς, προοιωνίζεται ότι
ένα βραχυπρόθεσμο ράλι είναι πιθανό. 
<H3>Άνοδος στις τιμές του πετρελαίου
</H3>
Ανοδικά κινήθηκαν χθες οι τιμές του αργού πετρελαίου, καθώς η διεθνής αγορά
ενέργειας προεξοφλεί ότι η μείωση της παραγωγής του Οργανισμού Εξαγωγικών
Χωρών Πετρελαίου (ΟΠΕΚ) θα επιτύχει τη στήριξη των τιμών του μαύρου χρυσού.
Στην αγορά ενέργειας του Λονδίνου, η τιμή του πετρελαίου Βόρειας Θάλασσας
σημείωνε χθες το απόγευμα άνοδο 34 σεντς και διαμορφωνόταν στα 18,75 δολάρια
ανά βαρέλι. 
Σημειώνεται ότι την τελευταία εβδομάδα η τιμή του αργού πετρελαίου υποχώρησε
κάτω από τα 19 δολάρια ανά βαρέλι, λόγω της σημαντικής αύξησης των αποθεμάτων
καυσίμων των Ηνωμένων Πολιτειών, της μεγαλύτερης καταναλώτριας χώρας
πετρελαίου στον κόσμο. Η αύξηση των αμερικανικών αποθεμάτων αποδίδεται στη
μείωση της ζήτησης που προκαλεί η ύφεση της αμερικανικής οικονομίας. 
Από τις αρχές του έτους, ο ΟΠΕΚ μείωσε την ημερήσια παραγωγή του κατά δύο
εκατομμύρια βαρέλια, στην προσπάθειά του να αποτρέψει τον κίνδυνο κατάρρευσης
της τιμής του μαύρου χρυσού, λόγω της επιβράδυνσης των ρυθμών ανάπτυξης της
παγκόσμιας οικονομίας.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17246I161</ED>
<ID>
ID:302973

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I16&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Το ενδιαφέρον στην υψηλή κεφαλαιοποίηση
</H2>
Ισχυρή στήριξη του Γενικού Δείκτη και απορρόφηση των βραχυπρόθεσμων
ρευστοποιήσεων παρείχε το ψυχολογικό επίπεδο των 2.500 μονάδων, καθώς η
χρηματιστηριακή αγορά παρουσιάστηκε οριακά αμετάβλητη σε εβδομαδιαίο επίπεδο,
ενώ ο όγκος συναλλαγών παρέμεινε στα γνώριμα χαμηλά επίπεδα. Η μεταβλητότητα
των μετοχών κινήθηκε σε ιδιαίτερα υψηλά επίπεδα, καθώς οι εξελίξεις στον κλάδο
των τραπεζών επηρέασαν έντονα τη χρηματιστηριακή αγορά και αύξησαν τη
βραχυπρόθεσμη μεταβλητότητα, τόσο στην υψηλή όσο και τη μεσαία κεφαλαιοποίηση. 
Με ιδιαίτερο ενδιαφέρον αναμένει η επενδυτική κοινότητα τις εξελίξεις στον
ευρύτερο τραπεζικό χώρο μετά την έντονη κινητικότητα που παρατηρείται στον
κλάδο, οι οποίες προβλέπεται να έχουν σημαντικές συνέπειες, σε βραχυπρόθεσμο
όσο και μακροπρόθεσμο ορίζοντα. Σε εταιρικό επίπεδο, το Ελληνικό Δημόσιο
αποφάσισε να προχωρήσει σε νέες παραγγελίες για τα Ναυπηγεία Σκαραμαγκά, σαν
κίνητρο για τη γερμανική HDW/FS ώστε να ολοκληρώσει την εξαγορά τους.
Υπενθυμίζουμε ότι η ΕΤΒΑ είναι ο κύριος μέτοχος των Ναυπηγείων και η μεταφορά
της στην Τράπεζα Πειραιώς (που την εξαγόρασε πριν από λίγους μήνες) εξαρτάται
από την πώληση των Ναυπηγείων στην HDW/FS. Η ελληνική εταιρεία κινητής
τηλεφωνίας Cosmote ανακοίνωσε στοιχεία για τη συνδρομητική της βάση και κατά
το δ' τρίμηνο του 2001 απέκτησε συνολικά 203.185 νέους συνδρομητές (87,2% από
τους οποίους αφορούν σε προπληρωμένες συνδέσεις). 
Σε μακροοικονομικό επίπεδο ­ και σύμφωνα με την Τράπεζα της Ελλάδος ­ το
ισοζύγιο τρεχουσών συναλλαγών Ιανουαρίου - Οκτωβρίου μειώθηκε κατά 256 εκατ.
ευρώ (σε 5,79 δισ. ευρώ), ενώ τα συναλλαγματικά αποθεματικά στο τέλος
Οκτωβρίου ανήλθαν σε 7,4 δισ. ευρώ. Το Ινστιτούτο Οικονομικών και Βιομηχανικών
Ερευνών (ΙΟΒΕ) ανακοίνωσε ότι ο δείκτης οικονομικού κλίματος στην Ελλάδα, για
τον Δεκέμβριο, ανήλθε στο 101,9, από 101,7 τον Νοέμβριο, ενώ, σύμφωνα με την
Εθνική Στατιστική Υπηρεσία, ο Δείκτης Λιανικών Πωλήσεων Οκτωβρίου αυξήθηκε
κατά 4,1%, έναντι 7,4% τον Σεπτέμβριο. Η οικοδομική δραστηριότητα, σύμφωνα με
στοιχεία της ΕΣΥΕ, μειώθηκε κατά 6,4%, σε ετήσια βάση, τον Αύγουστο του 2001
και για την οκτάμηνη περίοδο διαμορφώθηκε στο +15,7%. Η συγκεκριμένη μείωση
αποδίδεται στην κυκλικότητα του Αυγούστου, ενώ αναμένουμε την πορεία του
οικοδομικού τομέα να συνεχίσει να σημειώνει ικανοποιητική αύξηση. 
Όσο για την επόμενη εβδομάδα, εκτιμούμε ότι το επενδυτικό ενδιαφέρον θα
παραμείνει εστιασμένο σε μετοχές υψηλής κεφαλαιοποίησης και ιδιαίτερα σε
εκείνες των τραπεζών. Η εγχώρια χρηματιστηριακή αγορά παρουσιάζει σημεία
σταθεροποίησης, ενώ στα τρέχοντα επίπεδα υπάρχουν ελκυστικές αποτιμήσεις, που
προσφέρονται για τοποθετήσεις με μεσομακροπρόθεσμο ορίζοντα. 
Εθνική Χρηματιστηριακή
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17246I162</ED>
<ID>
ID:303025

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I16&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Κλειδί τα επιτόκια
</H2><H4>Οι αγορές προβλέπουν μείωσή τους στο αμέσως επόμενο διάστημα </H4>
Οι δηλώσεις του προέδρου της Fed, σύμφωνα με τις οποίες η οικονομία
εξακολουθεί να βρίσκεται σε ύφεση, είχαν ως αποτέλεσμα να αναζωπυρωθούν οι
προσδοκίες για περαιτέρω μειώσεις επιτοκίων στις ΗΠΑ και στην Ευρώπη. Όμως
αργότερα, τραπεζίτες της Fed δήλωσαν ότι η αμερικανική οικονομία ενδέχεται
σύντομα να ανακάμψει και οι δηλώσεις τους ενισχύθηκαν από την θετική
ανακοίνωση στοιχείων για αύξηση των λιανικών πωλήσεων στις ΗΠΑ. Αυτό είχε
αντίκτυπο στις αποδόσεις των ομολόγων, οι οποίες ανέβηκαν. Πάντως, οι αγορές
προβλέπουν μείωση των αμερικανικών επιτοκίων προς το τέλος του Ιανουαρίου,
καθώς η είδηση για την απρόσμενη μείωση του δείκτη τιμών καταναλωτού στις ΗΠΑ
αναζωπύρωσε τις προσδοκίες για χαμηλότερο πληθωρισμό. 
Τη Δευτέρα, οι τιμές των ευρωπαϊκών ομολόγων σημείωσαν μεγάλη άνοδο,
επηρεασμένες από τις αμφιβολίες για την παγκόσμια ανάκαμψη. Την Τρίτη οι τιμές
σημείωσαν πτώση, καθώς τα θετικά στοιχεία για την αύξηση των λιανικών πωλήσεων
στις ΗΠΑ έστρεψαν τους επενδυτές στα χρηματιστήρια. Την Τετάρτη επανήλθε το
αγοραστικό ενδιαφέρον για ομόλογα, καθώς οι διιστάμενες απόψεις για την
προοπτική της παγκόσμιας οικονομίας συντηρούν την αβεβαιότητα στην ψυχολογία
των επενδυτών. Την Πέμπτη, η αγορά ομολόγων ήταν υποτονική, καθώς επικράτησε
αβεβαιότητα τόσο ως προς την χρονική έναρξη της ανάκαμψης, όσο και ως προς το
ενδεχόμενο να μειωθούν τα επιτόκια. 
Στην εγχώρια αγορά, τη Δευτέρα οι τιμές των ομολόγων ενισχύθηκαν,
εναρμονιζόμενες με το κλίμα που επικράτησε στην ευρωζώνη αλλά και στις ΗΠΑ.
Την Τρίτη, οι τιμές σημείωσαν πτωτική τροχιά, καθώς τα οικονομικά στοιχεία που
ανακοινώθηκαν στη ζώνη του ευρώ δεν ήταν τόσο αρνητικά όσο αναμενόταν και έτσι
δεν προβλέπεται άμεση μείωση των ευρωπαϊκών ομολόγων. Την Τετάρτη η εγχώρια
αγορά κινήθηκε ανοδικά, εναρμονιζόμενη με την τάση των γερμανικών τίτλων. Την
Πέμπτη σημειώθηκε άνοδος των τιμών των 10ετών ομολόγων και πτώση των τίτλων
βραχείας διάρκειας. Η τιμή της 15ετίας λήξης 2014 διαπραγματεύτηκε την Δευτέρα
στα επίπεδα του 110,71-110,91 (5,2715%-5,2501%) και της δεκαετίας λήξης 2012
στα 100,65- 100,83 (5,1635%-5,1407%). Η τιμή της εικοσαετίας διαμορφώθηκε στα
επίπεδα του 111,35-111,51 με απόδοση 5,4814%-5,4682% αντίστοιχα. Την Πέμπτη, η
15ετία διαπραγματευόταν στα επίπεδα του 110,62-110,84 με απόδοση 5,2800%
-5,2564% και η δεκαετία στο 100,48-100,68 με αντίστοιχη απόδοση 5,1851%-
5,1597%. Η τιμή της εικοσαετίας έφτασε στα επίπεδα του 111,30-111,65 με
απόδοση 5,4850%-5,4560%. Η αξία τω συναλλαγών στην ΗΔΑΤ κυμάνθηκε γύρω στα
1,725 δισεκατομμύρια ευρώ κατά μέσον όρο την εβδομάδα που πέρασε, ενώ η
διαφορά των αποδόσεων των ελληνικών δεκαετών ομολόγων λήξεως 18-5-2012 από τα
αντίστοιχα γερμανικά ήταν μεταξύ 36 και 38 μ.β. 
Το γερμανικό προθεσμιακό συμβόλαιο του δεκαετούς ομολόγου λήξεως Μαρτίου
έκλεισε την Δευτέρα στο 109,01. Την Τρίτη το συμβόλαιο έκλεισε με πτώση στο
108,98, ενώ την Τετάρτη η πτώση συνεχίστηκε και τελικά έκλεισε στο 108,80. Την
Πέμπτη το συμβόλαιο έκλεισε με πτώση, στο 108,43.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17246I171</ED>
<ID>
ID:302974

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I17&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Πτώση στις διεθνείς αγορές </H2>
Πτωτική ήταν η πορεία του συνόλου σχεδόν των ευρωπαϊκών αγορών για δεύτερη
συνεχόμενη εβδομάδα. Πιο συγκεκριμένα, την μεγαλύτερη εβδομαδιαία πτώση μεταξύ
των ευρωπαϊκών αγορών παρουσίασε το χρηματιστήριο της Φρανκφούρτης, όπου ο
δείκτης GDAX έκλεισε την Πέμπτη 17.01.02 στις 5.133,40 μονάδες με πτώση 1,81%.
Ακολούθησε το χρηματιστήριο του Λονδίνου όπου ο δείκτης FTSE-100 έκλεισε στις
5.138,40 μονάδες με πτώση 1,01%, το χρηματιστήριο του Παρισιού όπου ο δείκτης
CAC-40 έκλεισε στις 4.475.64 μονάδες με πτώση 0,88% και, τέλος, το
χρηματιστήριο της Ζυρίχης, όπου ο δείκτης SSMI έκλεισε στις 6.320 μονάδες με
πτώση 0,69%. Αντίθετα, το χρηματιστήριο της Βιέννης κινήθηκε ανοδικά,
σημειώνοντας εβδομαδιαία άνοδο κατά 1,68%. Ο δείκτης FTSE Eurotop-30 υποχώρησε
κατά την εβδομάδα που πέρασε κατά 1,19%. 
Ο δείκτης DJ Industrial Average του χρηματιστηρίου της Νέας Υόρκης έκλεισε την
Πέμπτη 17.01.02 στις 9.850,04 μονάδες με πτώση 2,16%. 
Ο δείκτης Bovespa του Χρηματιστηρίου του Σάο Πάολο υποχώρησε για δεύτερη
συνεχόμενη εβδομάδα. Την Πέμπτη 17.01.02 έκλεισε στις 13.336,73 μονάδες,
σημειώνοντας εβδομαδιαία πτώση κατά 1,72%. 
Ο δείκτης Nikkei-225 του χρηματιστηρίου του Τόκιο σημείωσε σημαντική πτώση
3,00%, σε εβδομαδιαία βάση, κλείνοντας την Πέμπτη 17.01.02 στις 10.128,18
μονάδες. 
Και ο δείκτης Hang Seng του χρηματιστηρίου του Χονγκ Κονγκ υποχώρησε κατά την
εβδομάδα που πέρασε σε ποσοστό 1,37%. 
Στην αγορά συναλλάγματος την παράσταση έκλεψε η δυναμική αντίδραση του
δολαρίου έναντι του ευρώ αλλά και του γιεν. Η ισοτιμία του ευρώ έναντι του
δολαρίου διαμορφώθηκε στα 0,8809 δολ. /ευρώ το πρωί της Παρασκευής 18.01.02,
ενώ συνεχίστηκε η πτώση του ιαπωνικού γιεν έναντι του δολαρίου, με την
ισοτιμία να διαμορφώνεται την ίδια στιγμή στα 132,86 γιεν/δολ.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17246I172</ED>
<ID>
ID:303026

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I17&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17246I173</ED>
<ID>
ID:303063

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I17&aa=3</URL></REF>


Article

<CATEGORY>vin16</CATEGORY>

 <H2>Εταιρικά
</H2>
MULTIRAMA 
Την αύξηση του μετοχικού κεφαλαίου τής MULTIRAMA ΑΕΒΕ και την αποτύπωσή του σε
ευρώ αποφάσισε η γενική συνέλευση των μετόχων της εταιρείας. Η αύξηση του
μετοχικού κεφαλαίου θα γίνει κατά 3.405.055 δρχ. ή 9.992,83 ευρώ, με ισόποση
κεφαλαιοποίηση φορολογημένων αποθεματικών και ταυτόχρονη αύξηση της
ονομαστικής αξίας κάθε μετοχής, από 500 δραχμές ή 1,46735 ευρώ σε 500,9025
δραχμές ή 1,47 ευρώ.

ΓΕΚ 
Σύμβαση που αφορά την κατασκευή του Ολυμπιακού Ιππικού Κέντρου και του Νέου
Ιπποδρόμου Αθηνών στο Μαρκόπουλο Αττικής, προϋπολογισμού 62 δισ. δραχμών,
υπεγράφη από τη Γενική Γραμματεία Αθλητισμού και την Κοινοπραξία ΕΤΕΘ -
J&Ρ (ΕΛΛΑΣ) - ΓΕΚ - Κ. Ι. ΣΑΡΑΝΤΟΠΟΥΛΟΣ. Στη συγκεκριμένη κοινοπραξία, η
ΓΕΚ συμμετέχει με ποσοστό 35%. Το έργο, που θα αναπτυχθεί σε έκταση 2.141
στρεμμάτων στο Μαρκόπουλο Αττικής, αφορά στην κατασκευή των κτιριακών
εγκαταστάσεων του Ολυμπιακού Ιππικού Κέντρου, σταθερών και κινητών κερκίδων,
αγωνιστικών χώρων και στάβλων 300 αλόγων, καθώς και στην κατασκευή νέου
Ιπποδρόμου με κτίριο grand stand, κερκίδες, στάβλους για 2.000 άλογα,
βοηθητικά κτίρια και όλες τις απαραίτητες πίστες αγώνων και προπόνησης. Στο
έργο περιλαμβάνεται και η διαμόρφωση του περιβάλλοντος χώρου, η δημιουργία
εσωτερικού κυκλοφοριακού δικτύου και χώρων στάθμευσης αυτοκινήτων. Σύμφωνα με
τη σύμβαση, το έργο θα πρέπει να ολοκληρωθεί σε διάστημα 720 ημερολογιακών
ημερών, περί τα τέλη του 2003. 
Κ.Ι. ΣΑΡΑΝΤΟΠΟΥΛΟΣ 
Το έργο της ανέγερσης του κτιρίου του νέου αυτοματοποιημένου Κέντρου Διαλογής
Αττικής (ΚΔΑ) των ΕΛΤΑ ανέλαβε σε κοινοπραξία η εταιρεία Κ.Ι. ΣΑΡΑΝΤΟΠΟΥΛΟΣ. Η
σχετική σύμβαση υπεγράφη στις 28/12/2001 ανάμεσα στην κοινοπραξία Κ. Ι.
ΣΑΡΑΝΤΟΠΟΥΛΟΣ - J & Ρ HELLAS - ΒΙΟΤΕΡ και τα ΕΛΤΑ, που είναι και ο κύριος
του συγκεκριμένου έργου. Ο προϋπολογισμός του ανέρχεται σε 12,56 εκατ. ευρώ
(4,3 δισ. δρχ.) και το έργο, που θα κατασκευαστεί σε έκταση 49,7 στρεμμάτων,
στο Κρυονέρι Αττικής, πρόκειται να παραδοθεί τον Μάρτιο του 2004. 
Με την προσθήκη των έργων του Κέντρου Διαλογής Αττικής των ΕΛΤΑ και του
Ολυμπιακού Ιππικού Κέντρου, που έχει επίσης αναλάβει σε κοινοπραξία το
ανεκτέλεστο υπόλοιπο τής Κ. Ι. ΣΑΡΑΝΤΟΠΟΥΛΟΣ διαμορφώνεται πλέον στο ποσό των
280 εκατ. ευρώ (95,5 δισ. δρχ.). Η εισηγμένη εταιρεία συμμετέχει, μεταξύ
άλλων, στα αυτοχρηματοδοτούμενα έργα της Αττικής Οδού και της Ζεύξης Ρίου -
Αντιρρίου, όπως και στην κατασκευή τμημάτων της Εγνατίας Οδού (Κρυσταλλοπηγή -
Ψηλορράχη, Πολύμυλος - Λευκόπετρα, εξωτερική περιφερειακή οδός Θεσσαλονίκης Κ1
- Κ4) και στην ανάπτυξη υποδομών για λογαριασμό της ΕΡΓΟΣΕ Α.Ε. (σήραγγα
Καλλιδρόμου, νέα διπλή σιδηροδρομική γραμμή υψηλών ταχυτήτων Τιθορέας -
Λιανοκλαδίου). 
ΒΟΓΙΑΤΖΟΓΛΟΥ SYSTEMS 
Τις διερευνητικές προθέσεις της σε γειτονικές αγορές του εξωτερικού, όπως η
Τουρκία και η Κύπρος, για το ενδεχόμενο επέκτασής της, με τη σημείωση ότι δεν
έχουν αξιολογηθεί μέχρι σήμερα οι παράγοντες και οι συνθήκες ώστε η επέκταση
στις σχετικές αγορές να κρίνεται ως συμφέρουσα υπό οποιαδήποτε μορφή, είτε
μέσω συμμετοχών είτε σε συνεργασία κατ' άλλον τρόπο, εξεδήλωσε προς το
Χρηματιστήριο Αξιών Αθηνών η ΒΟΓΙΑΤΖΟΓΛΟΥ SYSTEMS Α.Ε. 
ΚΥΛΙΝΔΡΟΜΥΛΟΙ ΛΟΥΛΗ 
Δυο νέες γραμμές παραγωγής θα θέσει σε λειτουργία στη Σούρπη Μαγνησίας, εντός
του Ιανουαρίου, η εισηγμένη εταιρεία Κυλινδρόμυλοι Λούλη. Από τις 10
Ιανουαρίου 2002 λειτουργεί η δεύτερη γραμμή παραγωγής, ενώ μέxρι τις 31
Ιανουαρίου πρόκειται να τεθεί σε λειτουργία και η τρίτη. Αλλά και εκτός των
ελληνικών συνόρων, η εταιρεία συνεχίζει τις δραστηριότητές της. Στη Ρουμανία,
μέxρι το τέλος του τρέχοντος μηνός, θα λειτουργήσει η νέα μονάδα παραγωγής
άρτου, ενώ μετά την ολοκλήρωση και των επενδύσεων αυτών η διοίκηση του ομίλου
Λούλη εξετάζει το ενδεxόμενο να προχωρήσει στην αναδιοργάνωση της λειτουργίας
των εταιρειών της στη Βαλκανική. 
ΘΕΜΕΛΙΟΔΟΜΗ 
Πλειοδότης στον διαγωνισμό "Ανάπλαση και αξιοποίηση - Ανακατασκευή με
αντιπαροχή του οικισμού Άη Γιάννης", στον Δήμο Καλαμαριάς Θεσσαλονίκης,
ανακηρύχθηκε η κοινοπραξία στην οποία συμμετέχει η ΘΕΜΕΛΙΟΔΟΜΗ (με την
παράλληλη εταιρεία του Ομίλου της, ΚΤΙΡΙΟΔΟΜΗ Α.Ε.) με ποσοστό 50%, μαζί με
τις εισηγμένες ΓΕΚ και ΔΙΕΚΑΤ. Τον διαγωνισμό προκήρυξε ο σύλλογος των
ιδιοκτητών του οικισμού και αφορά στην κατασκευή συγκροτήματος κατοικιών με
ειδικές προδιαγραφές ενεργειακού σχεδιασμού, ηλιοπροστασίας, συμπαραγωγής
ενέργειας και παραγωγής ενέργειας με φωτοβολταϊκά. 
FOLLI FOLLIE 
Στην εξαγορά του 49% της Folli Follie Asia (που κατείχε η εταιρεία Bluebell)
προχώρησε η Folli Follie, ελέγχοντας πλέον το 100% του μετοχικού κεφαλαίου της
εξαγορασθείσας εταιρείας. Η Folli Follie Asia έχει την ευθύνη της λειτουργίας
του δικτύου των καταστημάτων στο σύνολο της περιοχής της Ασίας (εκτός της
Ιαπωνίας) και του Ειρηνικού (Γκουάμ και Χαβάη). Η πλήρης εξαγορά αποτελεί μία
μεγάλης σημασίας στρατηγική κίνηση για τον Όμιλο, καθώς η περιοχή
πραγματοποιεί το 40% (28 εκατ. ευρώ για την περίοδο του εννεαμήνου 2001) των
συνολικών πωλήσεων, παγκοσμίως, των προϊόντων Folli Follie. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17246I181</ED>
<ID>
ID:302975

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I18&aa=1</URL></REF>


Article

<CATEGORY>vin16</CATEGORY>

 <H2>Ακούστηκαν
</H2>
Μπαλάκι οι ευθύνες 
Ο ένας «τα ρίχνει» στον άλλο. Οι μισές χρηματιστηριακές επιρρίπτουν ευθύνες
στις άλλες μισές, για κακούς χειρισμούς που έδιωξαν τους επενδυτές από τη
Σοφοκλέους, οι υπόλοιπες στους θεσμικούς και όλες μαζί στην κυβέρνηση και
στους επενδυτές, που διστάζουν. Στελέχη του Χρηματιστηρίου επιρρίπτουν ευθύνες
σε όλους τους φορείς της αγοράς, οι οποίοι με πράξεις και με παραλείψεις
έδιωξαν τον κόσμο από τη Σοφοκλέους. Και, όπως λένε χαρακτηριστικά, «οι
χρηματιστές κοιμούνται με τα πόδια πάνω στο γραφείο και ζητάμε αγορά με
επενδυτές;». 
Το μυστικό των πωλήσεων 
Πώς είναι δυνατόν να επιβιώσουν οι μικρές επιχειρήσεις; Αυτό είναι το ερώτημα
που θέτουν αρκετοί έμποροι, βλέποντας την εικόνα της αγοράς, ακόμα και στο
διάστημα των εκπτώσεων. Από την πρώτη κιόλας ημέρα, μεγάλη ξένη αλυσίδα ειδών
ένδυσης είχε σχεδόν ξεπουλήσει τα εμπορεύματά της και οι πελάτες έκαναν ουρές
μπροστά στα ταμεία για να πληρώσουν. Με μια βόλτα στην αγορά μπορούσε κανείς
να αντιληφθεί ότι σε άλλες επιχειρήσεις δεν συνέβαινε το ίδιο. Πολλοί έχουν
χαρακτηρίσει τη συγκεκριμένη επιχείρηση «φαινόμενο» στον χώρο του
λιανεμπορίου, όμως κανείς δεν έχει προσπαθήσει να το εξηγήσει. Πάντως, δεν
είναι οι τιμές το «μυστικό», αφού υπάρχουν και άλλοι «γενναιότεροι» σε
πρόσφορες ­ και μάλιστα προσπαθούν να προσελκύσουν με προγράμματα άτοκων
δόσεων, πρακτική που, μέχρι σήμερα, βρίσκεται μακριά από τη φιλοσοφία της
επιχείρησης με το ισπανικό ταμπεραμέντο. 
Επένδυση στη Μιχαλακοπούλου 
Ένα νέο συγκρότημα γραφείων πρόκειται να αποκτήσει τα επόμενα χρόνια η οδός
Μιχαλακοπούλου. Στο οικόπεδο που μέχρι πριν από λίγο καιρό στεγαζόταν πρατήριο
βενζίνης της ΒΡ, στη συμβολή με την οδό Φειδιππίδου, πρόκειται να ανεγερθεί
πενταώροφο κτίριο 4.500 τ.μ. με τέσσερα υπόγεια γκαράζ. Η έκταση αγοράστηκε
από εταιρεία με εμπειρία κυρίως στην κατασκευή κατοικιών, που τελευταίως κάνει
τα πρώτα της βήματα και στα επαγγελματικά ακίνητα. Μόνο το ισόγειο κατάστημα
θα είναι γύρω στα 800 τ.μ. και ο προϋπολογισμός όλου του έργου υπολογίζεται
στα 2 δισ. δραχμές. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17246I182</ED>
<ID>
ID:303027

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I18&aa=2</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
ΝΤΙΟΝΙΚ. Σε επαναληπτική γενική συνέλευση καλεί τους μετόχους της η
ΝΤΙΟΝΙΚ Α.Ε. στις 25/1/2002, στις 5 το απόγευμα, στα γραφεία της εταιρείας
(Αριστοτέλους 95, Αχαρνές Αττικής). Στα θέματα της ημερήσιας διάταξης
περιλαμβάνονται η επέκταση του εταιρικού σκοπού της ΝΤΙΟΝΙΚ σε νέους κλάδους
και νέα προϊόντα και η τροποποίηση του άρθρου 3 του καταστατικού τής
εταιρείας. Επίσης, η αύξηση του μετοχικού κεφαλαίου της εταιρείας με καταβολή
μετρητών, με έκδοση νέων μετοχών υπέρ των παλαιών μετόχων κατά την αναλογία
συμμετοχής τους στο μετοχικό κεφάλαιο της εταιρείας και με έκδοση αριθμού
μετοχών υπέρ τρίτων (προσωπικού και συνεργατών της εταιρείας, καθώς και
στρατηγικών επενδυτών). Τέλος, εγκρίσεις προς το Δ.Σ. της εταιρείας, που θα
αφορούν στις μεταβολές του ποσοστού συμμετοχής της ΝΤΙΟΝΙΚ σε εταιρείες, στο
κεφάλαιο των οποίων μετέχει.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17246I183</ED>
<ID>
ID:303064

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I18&aa=3</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Το ευρώ δεν θα εξισώσει αυτόματα τις τιμές
</H2>
<AUTHOR>RUDI DORNBUSCH</AUTHOR>

Μεταξύ των προσδοκώμενων επιπτώσεων της άφιξης του ευρώ σε φυσική μορφή, είναι
η μεγαλύτερη διαφάνεια στις διαφορές των λιανικών τιμών μεταξύ των κρατών της
ευρωζώνης, αλλά και η αύξηση των πιέσεων για την εξίσωσή τους. Το επιχείρημα
πίσω από αυτή την άποψη είναι απλό: Με την εξαφάνιση των εθνικών νομισμάτων
και την τιμολόγηση όλων των προϊόντων σε ευρώ, πώς είναι δυνατόν οι τιμές των
αυτοκινήτων ή του ψωμιού να διαφέρουν μεταξύ των χωρών της ευρωζώνης; Οι
πιέσεις αυτές θα προέλθουν από τη φυσική αντίδραση των καταναλωτών να
αγοράζουν προϊόντα εκεί που οι τιμές είναι χαμηλές και να πωλούν ­ ή
τουλάχιστον να μην αγοράζουν ­ σε χώρες της ευρωζώνης που οι τιμές είναι
υψηλές. 
Αυτό το επιχείρημα, ωστόσο, είναι απλοϊκό, καθώς δεν χρειάζεται κάποια
ιδιαίτερη πνευματική ικανότητα προκειμένου να συγκρίνει κάποιος την τιμή ενός
αυτοκινήτου στη Γερμανία με την τιμή του ίδιου αυτοκινήτου στη Γαλλία. Όλοι
κάνουν τέτοιου είδους συγκρίσεις όταν αποφασίζουν να κάνουν διακοπές στο
εξωτερικό. Για ποιο λόγο, λοιπόν, να μην κάνουν το ίδιο και όταν ενδιαφέρονται
να αγοράσουν άλλα προϊόντα ή υπηρεσίες; Το ενδιαφέρον ερώτημα είναι το εξής:
Κατά πόσον οι διαφορές στις τιμές είναι αποτέλεσμα άγνοιας και αδράνειας και
κατά πόσον οφείλονται σε παράγοντες που είναι απίθανο να μεταβληθούν με την
άφιξη του ευρώ; 
Πλούσιοι και φτωχοί 
Ο Rudi Dornbusch είναι Καθηγητής Οικονομικών στο Ινστιτούτο Τεχνολογίας της
Μασαχουσέτης (ΜΙΤ) και πρώην οικονομικός σύμβουλος της Παγκόσμιας Τράπεζας και
του ΔΝΤ. 
Ας ξεκινήσουμε με τα στοιχεία από τις λιανικές τιμές. Ο UBS, o διεθνής
τραπεζικός όμιλος, τιμολογεί ένα συγκεκριμένο καλάθι 111 προϊόντων και
υπηρεσιών σε διάφορες πόλεις του κόσμου. Για τις ευρωπαϊκές πόλεις
διαπιστώνουμε ότι υπάρχουν τεράστιες διαφορές τιμών. Αν οι Φινλανδοί
πραγματοποιήσουν τις αγορές τους στην Ισπανία, η αγοραστική τους δύναμη μπορεί
να αυξηθεί ακόμη και κατά 50%! Έτσι, αν πραγματοποιηθεί η εξίσωση των τιμών,
οι πολίτες των πλούσιων χωρών θα επωφεληθούν, ενώ οι κάτοικοι των φτωχότερων
ευρωπαϊκών χωρών δεν θα διαπιστώσουν κάποια σημαντική μεταβολή στην αγοραστική
τους δύναμη. Αυτό, όμως, δεν πρόκειται να συμβεί. Οι διαφορές στα επίπεδα των
τιμών δεν θα αλλάξουν σημαντικά, παρά την έλευση του ευρώ. 
Η έρευνα του UBS δείχνει ότι οι τιμές στη Φρανκφούρτη είναι κατά 8% υψηλότερες
σε σχέση με τις αντίστοιχες στο Βερολίνο. Οι τιμές στο Χιούστον του Τέξας
(συγκρίνουμε μια ανάλογη με την ευρωζώνη περιοχή ενιαίου νομίσματος, τις
Ηνωμένες Πολιτείες) είναι κατά 26% χαμηλότερες σε σχέση με τη Νέα Υόρκη και
οριακά χαμηλότερες σε σχέση με το Λος Άντζελες. Οι διαφορές αυτές έχουν
σημασία, καθώς δείχνουν ότι η εξίσωση των τιμών δεν συμβαίνει απλά και μόνο
λόγω της ύπαρξης ενός κοινού νομίσματος. Τι βρίσκεται, λοιπόν, πίσω από τις
διαφορές των τιμών μέσα στα όρια της ίδιας χώρας ή μεταξύ διαφορετικών χωρών;
Υπάρχουν τρεις καθοριστικοί παράγοντες. 
Παράγοντες διαφορών 
Οι λιανικές τιμές των προϊόντων εμφανίζουν τεράστιες διαφορές ανάμεσα στις
χώρες της ευρωζώνης

Κατ' αρχήν είναι οι πρακτικές που πλήττουν τον ανταγωνισμό. Βεβαίως, τυπικά,
ισχύει το ελεύθερο εμπόριο, αλλά πολύ συχνά υπάρχουν μεγάλα εμπόδια στα σύνορα
των χωρών ή ακόμη και μέσα στα όρια της ίδιας χώρας. Στην Αμερική, για
παράδειγμα, απαγορεύεται η ιδιωτική μεταφορά κρασιού από την Καλιφόρνια στη
Μασαχουσέτη, επειδή οι χονδρέμποροι κρασιού της Μασαχουσέτης κατάφεραν να
πετύχουν την ψήφιση ενός νόμου που προστατεύει τα τεράστια περιθώρια κέρδους
τους. 
Αυτό το πρόβλημα για τους καταναλωτές, που θα μπορούσε να λυθεί εύκολα με τη
χρήση του ηλεκτρονικού εμπορίου και τις ταχυδρομικές υπηρεσίες πωλήσεων, δεν
λύνεται, καθώς συντεχνίες και κατασκευαστές πείθουν τους νομοθέτες να
προστατεύουν τα μονοπωλιακά τους συμφέροντα. Στην Ευρώπη, οι πρακτικές που
πλήττουν τον ανταγωνισμό είναι διάχυτες. Αν η Ευρώπη επιθυμεί πραγματικά να
δημιουργήσει μια ενιαία αγορά, τότε χρειάζεται πολλή δουλειά. 
Ο δεύτερος παράγοντας είναι οι διαφορές στον ανταγωνισμό και το μέγεθος των
αγορών. Όσο μικρότερη είναι μια αγορά, τόσο λιγότεροι είναι οι έμποροι που
μπορούν να δραστηριοποιηθούν σε αυτήν, κερδοφόρα. Ωστόσο, όσο μικρότερος είναι
ο αριθμός των εμπόρων, τόσο χαμηλότερος είναι και ο ανταγωνισμός. Έτσι, τα
περιθώρια κέρδους αυξάνονται και οι τιμές των προϊόντων είναι υψηλότερες. Πολύ
συχνά, ο ανταγωνισμός περιορίζεται από νόμους που κατακερματίζουν τις αγορές.
Επίσης, πολύ συχνά, είναι ασύμφορο να μεταφέρεις προϊόντα από άλλες χώρες,
όπως, για παράδειγμα, να έχεις κάθε πρωί βελγικά κρουασάν στο τραπέζι σου. 
Ο τρίτος παράγοντας είναι η διαμόρφωση των λιανικών τιμών. Το κρίσιμο σημείο
εδώ είναι ότι η λιανική τιμή περιλαμβάνει, όχι μόνο την τιμή των προϊόντων,
αλλά και το κόστος διάθεσής τους ­ ημερομίσθια του προσωπικού τού
καταστήματος, ενοίκιο του καταστήματος, διαφημιστικές δαπάνες, περιθώρια
κέρδους κ.λπ. Αυτά διαφέρουν σημαντικά από χώρα σε χώρα. Δεν υπάρχουν μεγάλες
διαφορές στην παραγωγικότητα μεταξύ της Φινλανδίας και της Πορτογαλίας, όταν
εξετάζουμε την πώληση καλτσών. Ωστόσο, τα ημερομίσθια διαφέρουν σημαντικά και,
κατά συνέπεια, μπορούμε να περιμένουμε χαμηλότερες λιανικές τιμές στις
φτωχότερες πόλεις και χώρες, σε σχέση με τις πλουσιότερες. Η σύγκριση της Νέας
Υόρκης με το Χιούστον στηρίζει αυτή την άποψη, όπως και η σύγκριση της Γαλλίας
με την Ελλάδα. Αυτό που ισχύει για τα ημερομίσθια, ισχύει και για το κόστος
διανομής. Τυπικά, το σύνολο της ευρωζώνης αποτελεί μια ενιαία αγορά, αλλά στην
πράξη η κατάσταση είναι διαφορετική. Υπάρχει μια διάσημη παροιμία στην
Αμερική, που λέει ότι «όλες οι πολιτικές είναι τοπικές». Το ίδιο ισχύει και
για τις τιμές. Μια έρευνα για το κόστος περιποίησης ενός σκύλου κανίς, που
πραγματοποίησε η Σχολή Κυβερνητικής στο Πανεπιστήμιο Χάρβαρντ, στην ευρύτερη
περιοχή της Βοστώνης, αποκάλυψε διαφορές που ξεπερνούν το 100%. Πρόκειται για
έκπληξη; Όχι, βέβαια. Η περιποίηση των κατοικίδιων είναι ακριβή στις πλούσιες
περιοχές της Βοστώνης και φθηνότερη στις φτωχές περιοχές, όπως ακριβώς
συμβαίνει και με την τιμή ενός κουρέματος. 
Το συμπέρασμα 
Το συμπέρασμα από όλα αυτά, είναι το εξής: οι διαφορές στις τιμές θα
παραμείνουν. Το ευρώ θα κάνει ελάχιστα για τη σύγκλιση των τιμών. Με την
πάροδο του χρόνου, θα υπάρχει μια τάση για τη συμπίεση αυτών των διαφορών αλλά
αυτό δεν θα είναι αποτέλεσμα της έλευσης του ευρώ. Θα έρθει από τις Βρυξέλλες,
από την εξάπλωση του ηλεκτρονικού εμπορίου και από τη δημιουργία πανευρωπαϊκών
δικτύων διανομής. Μέχρι να γίνει αυτό, οι τιμές των προϊόντων θα διαφέρουν από
χώρα σε χώρα και από πόλη σε πόλη. Ακριβώς το ίδιο συμβαίνει και στις Ηνωμένες
Πολιτείες, οι οποίες ζουν εδώ και έναν αιώνα σε περιβάλλον ελεύθερου εμπορίου
και κοινού νομίσματος. 
(c) Project Syndicate, Ιανουάριος 2002 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I19</CAT>
<ED>
Κωδικός άρθρου: A17246I191</ED>
<ID>
ID:302976

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I19&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Σύνθημα ανανέωσης για τα 144 ξενοδοχεία της Μeridien
</H2><H4>Τα δωμάτια είναι κενά και ο τζίρος της παγκόσμιας ξενοδοχειακής βιομηχανίας
έχει συρρικνωθεί. Αυτή είναι η καλύτερη συγκυρία για την ανανέωση μιας
ξενοδοχειακής αλυσίδας, λένε τα στελέχη της Μeridien
</H4>
Οι καιροί είναι πολύ δύσκολοι για την παγκόσμια ξενοδοχειακή βιομηχανία και
αυτή είναι η κατάλληλη στιγμή για την πραγματοποίηση επενδύσεων ανακαίνισης
των ξενοδοχείων, υποστηρίζει ο 61χρονος Γιούργκεν Μπάρτελς. Ο Τζέι Μπι, όπως
τον αποκαλούν οι φίλοι του, επικεφαλής της διεθνούς ξενοδοχειακής αλυσίδας Le
Meridien Hotel Group, έχει αποφασίσει να πραγματοποιήσει επενδύσεις, ύψους 1,2
δισ. δολαρίων, προκειμένου να δώσει μια νέα εικόνα στα ξενοδοχεία του. Η
αλυσίδα που διευθύνει απαριθμεί 144 ξενοδοχεία, με περίπου 38.000 δωμάτια. Η
Meridien γεννήθηκε από τον γαλλικό αερομεταφορέα Air France και από δύο πολύ
γνωστά λονδρέζικα ξενοδοχεία, το Cumberland και το Grosvenor House. 
Η λογική τού Μπάρτελς είναι η εξής: «Όταν ο βαθμός πληρότητας των ξενοδοχείων
μας στο Λονδίνο ήταν 87%, ήταν πολύ δύσκολο να λάβουμε την απόφαση της
ανακαίνισης, καθώς με το κλείσιμο του ξενοδοχείου θα χάναμε έσοδα, τα οποία,
ουσιαστικά, αυξάνουν το κόστος της ανακαίνισης. Τώρα, μπορούμε να
ανακαινίσουμε τα ξενοδοχεία χωρίς πρόσθετο κόστος». 
Από πού θα έλθουν τα χρήματα; Στα ξενοδοχεία του Μπάρτελς, η πληρότητα τον
Οκτώβριο ήταν 64%, σημαντικά χαμηλότερη από το 81% που ήταν τον αντίστοιχο
μήνα του 2000. Τα έσοδα ανά δωμάτιο είναι 28% χαμηλότερα, στα 90 δολάρια. Αυτό
που βοηθά τη Meridien είναι ότι έχει πολύ «φουσκωμένο» ταμείο. Οι επενδυτικές
τράπεζες Nomura International, Royal Bank of Scotland, αλλά και οι δικαιοδόχοι
του ονόματος Meridien, θα καλύψουν το κόστος ανακαίνισης. 
Σχολαστικός ξενοδόχος 
Ιορδανός εργάτης καλλωπίζει τον κήπο του ξενοδοχείου Le Meridien στο Αμμάν

Ο Μπάρτελς είναι ένας πολύ σχολαστικός ξενοδόχος. Τον συναντήσαμε στο μερικώς
ανακαινισμένο ξενοδοχείο «Russell», στο Λονδίνο. Σκύβοντας πάνω από ένα
κρεβάτι, δείχνει το λευκό πουπουλένιο πάπλωμα. «Οι πελάτες πίστευαν ότι τα
σεντόνια των κρεβατιών ήταν βρώμικα», λέει ο ίδιος. «Έτσι, τα πετάξαμε και
χρησιμοποιούμε μόνο ένα πουπουλένιο πάπλωμα, του οποίου το κάλυμμα
αντικαθίσταται καθημερινά. Το ίδιο γίνεται και με τα μαξιλάρια. Τα δωμάτια
προσφέρουν και άλλες πολυτέλειες, όπως τηλεοράσεις 42 ιντσών, με επίπεδη
οθόνη, και ένα σαπούνι 100 γραμμαρίων Hermes. Η Meridien προσπαθεί να
καθιερώσει τον μινιμαλισμό, που έγινε μόδα από διάσημα ξενοδοχεία, τα οποία
δεν ανήκουν σε αλυσίδες, όπως το Paramount στη Νέα Υόρκη. 
Κανείς δεν πρέπει να εμφανίζεται σίγουρος για την αποτυχία τού Μπάρτελς. Μετά
τον θάνατο του πατέρα του, στον Β' Παγκόσμιο Πόλεμο, η μητέρα και πέντε θείοι
του μεγάλωσαν τον ίδιο και τον αδελφό του στο μεταπολεμικό Αννόβερο. «Αν οι
θείοι μου είχαν ένα πορτοκάλι, δεν το χώριζαν στα επτά. Το χώριζαν στα δύο.
Ωστόσο, χρειάστηκε πολύς χρόνος για να ξεπεράσω την έλλειψη του πατέρα μου...
Δεν την ξεπέρασα ποτέ». 
Η σταδιοδρομία του 
Ευτυχώς, ένας θείος του, ο οποίος δεν είχε παιδιά και διηύθυνε το ξενοδοχείο
Park στη Βέρνη, κάλυψε κάτω από τα «φτερά» του τον Μπάρτελς, όταν ο τελευταίος
έγινε 16 ετών. Στην ηλικία 23 ετών έγινε ο διευθυντής τροφίμων και ποτών τριών
ξενοδοχείων της αλυσίδας Intercontinental στην Ιρλανδία. Ήταν μια παταγώδης
αποτυχία. Πολύ σύντομα, ο νεαρός Γερμανός κατάλαβε ότι το να βάζει τις φωνές
σε μεσήλικους Ιρλανδούς σερβιτόρους, που ξενυχτούσαν το προηγούμενο βράδυ σε
κάποια παμπ, δεν τους έκανε πιο εργατικούς. Τις Κυριακές, όταν ελάχιστοι
σερβιτόροι εμφανίζονταν για το σερβίρισμα του πρωινού, παρακαλούσε άλλους
προϊσταμένους να του δανείσουν μερικούς υπαλλήλους για μία ώρα. Στην αρχή, δεν
του έδιναν. Αλλά, στη συνέχεια, το τοπικό σωματείο των εργαζομένων λυπήθηκε
τον νεαρό ξένο που δούλευε από τα χαράματα έως τα μεσάνυχτα, έξι νύχτες την
εβδομάδα. 
Αλλαγή πλεύσης 
«Στους Ιρλανδούς χρωστώ τον ανθρωπισμό μου», λέει ο ίδιος. «Πήγαιναν να
δουλέψουν για μένα, τον Γερμανό που κοιτούσε συνεχώς το χρονόμετρο». Από τότε,
ο Μπάρτελς άλλαξε την τακτική του. Χρησιμοποιεί ένα μείγμα ευγένειας,
ενθουσιασμού και πίεσης, για να βγάζει ό,τι καλύτερο μπορεί από τους
εργαζομένους του. Το σήμα κατατεθέν του; Να προσφέρει τριαντάφυλλα, όταν
παρακαλεί γονατιστός για κάποια χάρη τους εργαζομένους του. 
Ήταν στις Ηνωμένες Πολιτείες που ο Μπάρτελς έγινε γνωστός για τις ικανότητές
του ως διευθύνων σύμβουλος. Έστησε την αλυσίδα ξενοδοχείων Renaissance, για
την εταιρεία Ramada, και μετέτρεψε την αλυσίδα ξενοδοχείων Radisson σε μία από
τις μεγαλύτερες επιχειρηματικές επιτυχίες της δεκαετίας του 1980. Η διεθνής
επενδυτική τράπεζα Goldman Sachs τον τοποθέτησε υπεύθυνο για τα 581 εκατ.
δολάρια που επένδυσε στην αλυσίδα ξενοδοχείων Westin, το 1995. Το 1998, η
Westin πωλήθηκε στην αλυσίδα Starwood έναντι 1,4 δισ. δολ. και ο Μπάρτελς
έγινε διευθύνων σύμβουλος της Starwood. 
Πριν από 18 μήνες φαινόταν ότι η καριέρα του πλησίαζε στο τέλος της.
Αντιπαρατέθηκε με το διοικητικό συμβούλιο της Starwood. Παραιτήθηκε και
επέστρεψε στην Ευρώπη, με στόχο την προσωπική αγορά μιας μικρής ξενοδοχειακής
αλυσίδας και την ανάπτυξή της με τις τεχνικές τού μάρκετινγκ που έμαθε στην
Αμερική. Ωστόσο, απέτυχε να κλείσει οποιαδήποτε συμφωνία. Στη συνέχεια, η
αλυσίδα Le Meridien, με το ξενοδοχείο Ritz στη Μαδρίτη, έγινε διαθέσιμη έναντι
2,8 δισ. δολ. Ο Μπάρτελς ένωσε τις δυνάμεις του με τη Nomura, τον Νοέμβριο του
2000. 
Ο Μαρκ Ταλιαφέρι, διευθυντής της εταιρείας Principal Finance, θυγατρικής της
Nomura, η οποία ασχολείται με το χαρτοφυλάκιο των ακινήτων της, και ο Μπάρτελς
αγόρασαν τα ξενοδοχεία Meridien έναντι χαμηλού τιμήματος, σε σχέση με την
πραγματική τους αξία. Το σχέδιό τους είναι να πουλήσουν τα ακίνητα και, στη
συνέχεια, να τα ενοικιάσουν με leasing. 
Ο Ταλιαφέρι υποστηρίζει: «Θα διατηρήσουμε το εμπορικό σήμα Le Meridien και την
πλεονάζουσα εισροή κεφαλαίων από την ενοικίαση των ακινήτων». 
Το τελευταίο μέρος του σχεδίου προβλέπει ότι η Nomura και ο Μπάρτελς θα
εισάγουν, ύστερα από πέντε έως επτά χρόνια, τη Meridien στο χρηματιστήριο,
αντλώντας κεφάλαια σε ρευστό. Προς το παρόν, το 1,5 από τα 3,4 δισεκατομμύρια
δολάρια που δαπανήθηκαν για την αγορά των ξενοδοχείων έχει επιστρέψει στα
ταμεία τής Nomura και του Μπάρτελς, μέσω της πώλησης των ξενοδοχείων, ως
ακινήτων, στη βρετανική τράπεζα Royal Βαnk of Scotland και της ενοικίασής
τους, στη συνέχεια. 
Το υπόλοιπο που μένει για την πλήρη επιτυχία του σχεδίου, είναι να καταφέρει ο
Μπάρτελς να αντιμετωπίσει αποτελεσματικά την ύφεση που πλήττει την παγκόσμια
ξενοδοχειακή βιομηχανία και να αυξήσει την κερδοφορία.

Ένας από τους στόχους του Μπάρτελς είναι να προσθέτει στην αλυσίδα της
Meridien δυο ξενοδοχεία τον μήνα, για τα επόμενα τρία χρόνια. 
(c) Forbes Global, Inc

Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: I20</CAT>
<ED>
Κωδικός άρθρου: A17246I201</ED>
<ID>
ID:302978

</ID><URL>http://ta-nea.dolnet.gr/neaweb/neafile.print_unique?e=A&f=17246&m=I20&aa=1</URL></REF>


Article

<CATEGORY>vin04</CATEGORY>

 <H5>Επίσημο ντοκουμέντο
</H5><H2>Απ' το '80 οι κρυφοί λογαριασμοί της Ν.Δ. </H2><H4>Πώς στήθηκε η περιβόητη Μayo στη Λιβερία
</H4>
Από το 1980 λειτουργεί η εταιρεία Mayo μέσω της οποίας ενισχυόταν οικονομικά η
Ν.Δ. Η εταιρεία ιδρύθηκε όταν αρχηγός του κόμματος ήταν ο Κωνσταντίνος
Καραμανλής και η λειτουργία της συνεχίστηκε επί ηγεσίας Ευάγγ. Αβέρωφ, Γ.
Ράλλη και Κ. Μητσοτάκη. «ΤΑ ΝΕΑ» αποκαλύπτουν σήμερα τα επίσημα ντοκουμέντα
ίδρυσης της Mayo στη Λιβερία. 
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17246N011</ED>
<ID>
ID:303005

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N01&aa=1</URL></REF>


Article

<CATEGORY>vin04</CATEGORY>

 <H2>Ο Μίλερ στα «ΝΕΑ» για την τρομοκρατία
</H2>
Ο Αμερικανός πρέσβης

σελίδα 8
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17246N012</ED>
<ID>
ID:303047

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N01&aa=2</URL></REF>


Article

<CATEGORY>vin07</CATEGORY>

 <H2>Η λάβα κυνηγά 300.000
</H2>
σελίδα 71
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17246N013</ED>
<ID>
ID:303055

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N01&aa=3</URL></REF>


Article

<CATEGORY>vin06</CATEGORY>

 <H2>Καυτό ντέρμπι για τον τίτλο
</H2>
Μιλάνε στα «ΝΕΑ»: Μ. Κασάπης, Χ. Πατσατζόγλου

στο ένθετο
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17246N014</ED>
<ID>
ID:303077

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N01&aa=4</URL></REF>


Article

<CATEGORY>vin06</CATEGORY>

 <H2>Σήμερα μαζί με ΤΑ ΝΕΑ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17246N015</ED>
<ID>
ID:303087

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N01&aa=5</URL></REF>


Article

<CATEGORY>vin06</CATEGORY>

 <H2>Ο πόλεμος της μόδας
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17246N016</ED>
<ID>
ID:303094

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N01&aa=6</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΔΥΟ ΠΡΑΓΜΑΤΑ επικαλούνται οι Αμερικανοί όταν υποστηρίζουν ότι η
κυβέρνηση δεν εξαρθρώνει τη 17Ν. Την έκθεση των Γρυλλάκηδων και τα υπονοούμενα
που είχε αφήσει ο Α. Παπανδρέου εις βάρος του Γ. Τσεκούρα. Και θα συνεχίσουν
να τα επικαλούνται. Ο Γ. Χρ. Παπαχρήστος στη σελ. 5. 
ΜΠ. ΚΗΛΥ: Ακριβώς επειδή είμαι Αμερικανός, αντέδρασα στη δυσφημιστική
και άδικη για την Ελλάδα και την ελληνική κυβέρνηση εκπομπή του CBS. Δεν
ανέχομαι την αδικία και την επιπολαιότητα. Οι ελληνικές αρχές σταθερά
συνεργάζονται με τους Αμερικανούς για τη 17Ν. Η συνέντευξη στην Αμαλία
Νεγρεπόντη στη σελ. 12. 
ΤΟ ΕΓΚΛΗΜΑ, η δολοφονία του Γ. Νικολαΐδη και της Σούλας Καλαθάκη, έγινε
πριν από 4 χρόνια. Αλλά το δίκαιο δεν έχει αποδοθεί ακόμη. Η αυλαία της
πολύκροτης δίκης ανοίγει την Τετάρτη. Οι κατηγορίες είναι οι βαρύτερες που
τιμωρούνται από τον νόμο. Σελ. 16-17. 
ΟΙ «ΑΓΓΕΛΟΙ» έχουν κι αυτοί τιμή. Τουλάχιστον χίλια άτεκνα ζευγάρια
κάθε χρόνο, στην Ελλάδα, αποκτούν παιδί, πληρώνοντας ιδιώτες από την Κίνα, τη
Ρωσία, τη Ρουμανία ή το Καζαχστάν. Μερικοί μάλιστα τα παραγγέλλουν ξανθά κ.λπ.
Ο Π. Μπαΐλης στη σελ. 18. 
ΟΙ ΠΑΠΑΓΑΛΟΙ Spix Macau δεν υπάρχουν πια στη φύση και τα δάση. Ζουν
μόνο σε συνθήκες αιχμαλωσίας στα κλουβιά μερικών μεγιστάνων. Κι αυτός είναι ο
λόγος που ξέσπασε ο πόλεμος με τους βιολόγους. Από τους «Times», στη σελ. 70. 
ΤΑ ΜΕΓΑΛΑ και μικρά, προσωπικά και μη, συμφέροντα μπορεί να αποδειχθούν
ισχυρότερα από τους ισχυρότερους ηγέτες. Όταν μια συμφωνία που έχει την
ευλογία του πρωθυπουργού μπορεί να ανατραπεί από χαμηλόβαθμα στελέχη, τότε
υπάρχει πρόβλημα. Η Ειρήνη Χρυσολωρά στην ΟΙΚΟΝΟΜΙΑ, σελ.
3/37. 
ΤΟ ΠΑΡΑΔΟΞΟ της Σοφοκλέους είναι το εξής: Η ελληνική οικονομία πάει
καλά ­ καλύτερα από τις άλλες οικονομίες της Ένωσης ­, αλλά ο Γενικός Δείκτης
του Χρηματιστηρίου έχει κολλήσει. Υπάρχει εξήγηση, όμως. Ο Λ. Στεργίου στην
ΟΙΚΟΝΟΜΙΑ, σελ. 10/44. 
Η ΜΑΝΤΣΕΣΤΕΡ Γιουνάιτεντ και η Ρεάλ Μαδρίτης είναι οι πλουσιότερες
ποδοσφαιρικές ομάδες του κόσμου. Η Μάντσεστερ είχε το 2001 συνολικά κέρδη
184,8 εκατ. ευρώ. Ο Μ. Μαυρομμάτης στην ΟΜΑΔΑ, σελ. 80. 
Α. ΑΡΓΥΡΙΟΥ: Το ζητούμενο για μένα είναι να αποφύγω το κλίμα της
αυθεντίας. Να συνοδεύω τα κείμενά μου με αποδεικτικά στοιχεία, ώστε ο
αναγνώστης να μπορεί να αποφασίσει και διαφορετικά. Θέλω επίσης να εισαγάγω το
ανθρώπινο στοιχείο στην κριτική. Η «Ιστορία της Ελληνικής Λογοτεχνίας» ξεκινά
από το 1880, διότι από τότε έχουμε το φαινόμενο του δημοτικισμού. Η συνέντευξη
στη Μικέλα Χαρτουλαρη στο ΒΙΒΛΙΟΔΡΟΜΙΟ, σελ. 56 - 57. 
Η 8η ΤΕΧΝΗ είναι η ίδια η ζωή. Στην αυγή της δεκαετίας του '50, παρίες,
«υπαρξιστές», και κυρίως ποιητές και κινηματογραφιστές δημιούργησαν ταινίες
χωρίς εικόνες και ποιήματα χωρίς λέξεις. Προπαγάνδιζαν την ιδέα ότι η
περιπέτεια είναι στη ζωή και όχι στην οθόνη. Η Πόπη Διαμαντάκου στο
ΒΙΒΛΙΟΔΡΟΜΙΟ, σελ. 31. 
Ο ΠΑΖΟΛΙΝΙ και ο Ντ. Χάμετ σε κόμικ; Μπορεί η σκοτεινή και θυελλώδης
ζωή του Πιερ Πάολο, του Ντάσιελ, του Μαρκήσιου ντε Σαντ, του Ε. Χέμινγουεϊ να
φωτιστεί στα σκίτσα και τους διαλόγους ενός κόμικ; Θα δείξει. Πάντως η αρχή
έχει γίνει. Ο Π. Κάγιος στο ΒΙΒΛΙΟΔΡΟΜΙΟ, σελ. 34. 
Η Α. ΛΙΜΠΟΒΙΤΣ κατάφερε να φωτογραφίσει τον Πρόεδρο Τζ. Μπους και το
επιτελείο του, συμπεριλαμβανομένου και του αντιπροέδρου Ντικ Τσέινι, παρά τον
κανονισμό του Λευκού Οίκου. Τώρα συζεί με τη συγγραφέα Σούζαν Σόνταγκ. Από τον
«Independent» στους ΟΡΙΖΟΝΤΕΣ, σελ. 23. 
Η D. KRALL έχει κάνει μεγάλη αίσθηση ως πιανίστα και τραγουδίστρια της
τζαζ. Κι έκανε κι ένα ωραίο εξώφυλλο, προβάλλοντας τις γάμπες της στο «Down
Beat». Αλλά ξεσηκώθηκαν οι πιστοί της τζαζ φωνάζοντας: τζαζ και ωραίες γάμπες
δεν συνταιριάζουν. Ο Ζακ Σαμουήλ στους ΟΡΙΖΟΝΤΕΣ, σελ. 25. 
ΒΛΕΠΟΝΤΑΣ τους εκφωνητές, θεωρούσες ότι το βασικό είδος διατροφής του
νεοέλληνα είναι το λάχανο σ' όλες του τις μορφές. Πραγματικά μεγαλεία για ένα
λαχανικό το οποίο παλαιότερα χαρακτηρίζαμε ως ιδιαίτερα ευτελές με τον γνωστό
χαρακτηρισμό «σιγά τα λάχανα». Ο Ν.Σ. Μάργαρης στους ΟΡΙΖΟΝΤΕΣ, σελ. 27. 
ΤΟ ΧΙΟΝΟΔΡΟΜΙΚΟ κέντρο στον Παρνασσό είναι ακόμη «επαρχιώτικο». Το
καινούργιο σαλέ και οι υπηρεσίες του έχουν άρωμα Ευρώπης. Η ποιότητα του
δρόμου όμως που οδηγεί στο Κέντρο, οι τηλεκαμπίνες και το ωράριο λειτουργίας
χρειάζονται αλλαγή. Υπάρχει βέβαια και το ηλιοβασίλεμα. Ο Στ. Κρίκκης στους
ΟΡΙΖΟΝΤΕΣ, σελ. 66.
<H3>ΓΡΑΦΟΥΝ
</H3>
Έλενα Ακρίτα,

σελ. 69

Κώστας Γεωργουσόπουλος,

ΟΡΙΖΟΝΤΕΣ, σελ. 26

Λένα Διβάνη,

ΟΡΙΖΟΝΤΕΣ, σελ. 27

Τάκης Θεοδωρόπουλος,

ΒΙΒΛΙΟΔΡΟΜΙΟ, σελ. 32

Γιάννης Η. Χάρης,

ΒΙΒΛΙΟΔΡΟΜΙΟ, σελ. 33

Paulo Coelho,

ΤΑΧΥΔΡΟΜΟΣ, σελ. 98

<H3>ΠΟΡΕΙΑ ΣΤΟΝ ΕΒΡΟ
</H3><H3>Αν τρέχεις με χίλια, πατάς χίλια φρένα
</H3>
ΠΗΓΑΙΝΑ με τα χίλια, έχοντας βάλει στόχο την Αλεξανδρούπολη... Κάτι λιγότερο
από 140 έγραφε το κοντέρ, όταν με την άκρη του ματιού μου είδα τον Μιχαλήλο
Καμπούρη με το όχημά του να ετοιμάζεται να μπει στον αυτοκινητόδρομο. Χίλια
φρένα πάτησα, τρελάθηκαν τα ABS. Τελικά όμως σταμάτησα. Όμως, όλο το «σύστημα»
­ κάρο, βόδια, Μιχαλήλος ­ βούτηξε στο χωράφι. Ο Γιάν. Ντρενογιάννης στον
ΤΑΧΥΔΡΟΜΟ, σελ. 70-73.

<H3>ΦΡΟΣΩ ΡΑΛΛΗ
</H3><H3>Η τηλεόραση μπήκε στην εποχή της κλειδαρότρυπας
</H3>
Όταν ξεκίνησε η ιδιωτική τηλεόραση, ζήσαμε τη χρυσή εποχή της κωμωδίας. Έπειτα
περάσαμε στη χρυσή εποχή της σαπουνόπερας. Τώρα έχουμε μπει στη χρυσή εποχή
της κλειδαρότρυπας. Για δυο τρία χρόνια θα ζήσουμε όλοι στον αστερισμό του Big
Brother. Η ελληνική τηλεόραση είναι παρεξηγημένη. Με μικρούς προϋπολογισμούς
και σε μηδέν χρόνο καταφέρνει να κάνεις «ταρζανιές». Είναι μεγάλο σχολείο.
Καλύτερο από τη διαφήμιση. Δίνει ευκαιρίες σε ηθοποιούς, τεχνικούς,
σκηνοθέτες. Η συνέντευξη στη Μικέλα Χαρτουλάρη στον ΤΑΧΥΔΡΟΜΟ, σελ. 26-31.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17246N021</ED>
<ID>
ID:302969

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ζεϊμπεκιές
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Πώς! Μυστική διπλωματία για το Αιγαίο; Κι εγώ που νόμιζα ότι τους ένωνε η
αγάπη τους για τον χορό... 
Με τιμή
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17246N022</ED>
<ID>
ID:303050

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N02&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι δημοτικές
</H2>
ΟΣΟ και αν τα κόμματα δεν το ομολογούν δημόσια, προφανώς γιατί έχουν
τους δικούς τους λόγους... 
ΟΙ προσεχείς δημοτικές εκλογές θα είναι μια μάχη πολιτική, από την
έκβαση της οποίας και θριαμβολογίες θα υπάρξουν... 
ΚΑΙ πολλαπλά συμπεράσματα θα εξαχθούν. 
ΜΟΙΑΖΟΥΝ, έτσι, με πρόσχημα οι διακηρύξεις ότι στόχος είναι η
εξυπηρέτηση των πολιτών... 
ΚΑΙ ότι - τάχα - δεν πρέπει να υπάρξουν υποψήφιοι με κομματικά
κριτήρια. 
ΟΛΟΙ γνωρίζουν ότι οι δημοτικές εκλογές, ειδικά σε μεγάλες πόλεις, όπως
η Αθήνα, η Θεσσαλονίκη, ο Πειραιάς... 
ΕΧΟΥΝ καθαρά πολιτικά χαρακτηριστικά, αφού σχεδόν πάντοτε οι υποψήφιοι
είναι κομματικά στελέχη. 
ΟΜΩΣ η πολιτική πλευρά των δημοτικών εκλογών δεν σημαίνει ότι πρέπει να
χριστούν υποψήφιοι... 
ΟΙ οποίοι θα έχουν ως μόνο στόχο την κομματική ανέλιξή τους, όπως έχει
συμβεί πολλές φορές στο παρελθόν... 
ΓΕΓΟΝΟΣ που δεν είναι άσχετο με τα πολλά προβλήματα που παραμένουν
άλυτα στις πόλεις αυτές. 
ΔΥΣΤΥΧΩΣ, οι διεργασίες που γίνονται στα κόμματα για την εξεύρεση
υποψηφίων δημάρχων... 
ΔΕΙΧΝΟΥΝ να αγνοούν αυτή την πραγματικότητα και όπως φαίνεται
οδηγούμαστε σε υποψηφιότητες... 
ΟΙ οποίες θα καταλήξουν, με μαθηματική ακρίβεια, στα ίδια αποτελέσματα. 
ΑΝ τελικά συμβεί αυτό, το πλήγμα για την Τοπική Αυτοδιοίκηση θα είναι
σοβαρό. 
ΕΙΔΙΚΑ στην περίπτωση της Αθήνας, όπου λόγω και των Ολυμπιακών
Αγώνων... 
ΑΠΑΙΤΕΙΤΑΙ η εκλογή δημάρχου που θα υπηρετήσει την πόλη και τα
προβλήματά της... 
ΚΑΙ όχι τις προσωπικές ή κομματικές φιλοδοξίες του.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17246N033</ED>
<ID>
ID:303062

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N03&aa=3</URL></REF>


Article

<CATEGORY>vin02</CATEGORY>

 <H5>Όλο αυτό το κλίμα, «αγγίζουμε τη 17 Νοέμβρη, πλησιάζουμε, επίκεινται συλλήψεις
οσονούπω», ήταν φυσικό να αντιμετωπίζεται με μεγάλη καχυποψία από κάθε νουνεχή πολίτη
</H5><H2>Αντιτρομοκρατική συναίνεση
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Δεν χρειαζόταν να είναι κανείς ειδικός στις ερεβώδεις και δραχμοβόρες
αντιτρομοκρατικές επιστήμες για να διπλο- και τριπλοκουμπωθεί με όλα όσα
ακούγονταν, αυτές τις ημέρες, για επικείμενη εξάρθρωση της «17 Νοέμβρη». 
Όλο αυτό το κλίμα, «τους αγγίζουμε, πλησιάσαμε, επίκεινται συλλήψεις
οσονούπω», ήταν φυσικό να αντιμετωπίζεται με μεγάλη καχυποψία από κάθε νουνεχή
πολίτη: Αν όντως οι Αρχές Ασφαλείας έχουν κάνει τόσο σοβαρή πρόοδο και
βρίσκονται τόσο κοντά σε συλλήψεις, δεν θα έπρεπε να το ξέρει καλά καλά ούτε ο
αρμόδιος υπουργός, όχι ο τελευταίος Έλλην ρεπόρτερ. Κι αν οι εφημερίδες ξέρουν
χαρτί και καλαμάρι τις επικείμενες συλλήψεις (με ονόματα, παρακαλώ), τότε
προφανώς η υπόθεση δεν μπορεί να είναι σοβαρή: Είτε οι συλλήψεις είναι
παραμύθι είτε οδεύουμε σε άλλο ένα φιάσκο, από εκείνα που εν αφθονία γνωρίσαμε
στο παρελθόν. 
Σε κάθε περίπτωση αυτό το κλίμα έκανε ζημιά (γι' αυτό και η κυβέρνηση
ανέκρουσε γρήγορα πρύμναν). Απειλούσε (και αδικούσε) την προσπάθεια που όντως
είναι σε εξέλιξη, με πρωτοφανή για τα ελληνικά δεδομένα σοβαρότητα τον
τελευταίο καιρό. Απειλούσε να κλονίσει την εμπιστοσύνη που έχει (όχι άδικα)
κατακτήσει ο ίδιος ο νέος υπουργός. Μα προπάντων απειλούσε να υπονομεύσει, να
διαβρώσει αυτό το αντιτρομοκρατικό κονσένσους που για πρώτη φορά από το 1975
φαίνεται να έχει εμπεδωθεί. 
Αυτό το κονσένσους, η γενική συναίνεση ως προς την ανάγκη να τεθεί οριστικά
τέλος σε αυτήν τη μακρά, αιματηρή και τόσο επικίνδυνη για τη δημοκρατία μας
περιπέτεια, είναι μια κατάκτηση σχετικά νέα και ακόμη εύθραυστη. Κι έχει δύο
βασικές προϋποθέσεις: Η μία είναι η αξιοπιστία των φορέων που αναλαμβάνουν την
καταπολέμηση της τρομοκρατίας. Και η δεύτερη είναι μια σαφής, γενικά αποδεκτή
διάκριση της τρομοκρατίας από τον πολιτικό ακτιβισμό, την κοινωνική
διαμαρτυρία ή την πολιτική ανυπακοή. Τόσο η μία όσο και η άλλη από τις
προϋποθέσεις αυτές μόλις πρόσφατα άρχισαν να εκπληρώνονται και δεν θα ήταν
δύσκολο να αποδομηθούν, με κακούς χειρισμούς. 
Θα ήταν πολύ εύκολο, αν συνέχιζαν να παρελαύνουν στα κανάλια συνταξιούχοι
Αμερικανοί διπλωμάτες μηρυκάζοντας ανοησίες και αν συνέχιζε η Κατεχάκη να
αφήνει να διαρρέουν φήμες επικείμενων συλλήψεων, η αξιοπιστία να γίνει γρήγορα
καπνός. Κι αν η αντιτρομοκρατική επιχείρηση γλιστρούσε πάλι σε αραχνιασμένα
σενάρια συλλογικής ενοχοποίησης του πολιτικού ακτιβισμού της δεκαετίας του '70
και αντίστοιχες λίστες υπόπτων, η μετά τόσα χρόνια αποκατάσταση μιας σαφούς
διάκρισης του πολιτικού ακτιβισμού, έστω και στις πιο ακραίες ή δυναμικές
μορφές του, από την ψυχρή, δολοφονική τρομοκρατία, θα κινδύνευε και πάλι να
συσκοτιστεί. Και θα βρισκόμασταν και πάλι εκεί από όπου ξεκινήσαμε, σ' εκείνη
την ατμόσφαιρα σύγχυσης και ανοχής, που εξασφάλιζε ένα κάποιο ακροατήριο στις
προκηρύξεις και τα χτυπήματα της 17Ν. 
Το χειρότερο μάλιστα χτύπημα σε αυτή τη νεοαποκτηθείσα συναίνεση θα ήταν η
υποχώρηση στις πιέσεις των γκάουτσος που έρχονται με το αμερικανικό σομπρέρο
τους να πιέσουν για συλλήψεις, όπως όπως, που ζητούν πρώτα να γίνουν οι
συλλήψεις κι έπειτα να βρεθούν οι αποδείξεις, και που θεωρούν νομιμοποιημένη,
από την υπέρτατη αξία της αντιτρομοκρατικής σταυροφορίας, κάθε παραβίαση του
σώματος των ελευθεριών, των δικονομικών δικαιωμάτων και της αξιοπρέπειας των
κατηγορούμενων πολιτών. Αν η κυβέρνηση υποχωρούσε, δεν θα προσέφερε στους
τρομοκράτες μόνον έναν κάποιο κύκλο ανοχής και συμπάθειας. Θα τους προσέφερε
έτοιμο εκ των προτέρων και το ιδανικό αποτέλεσμα των ενεργειών τους: Εκπτώσεις δημοκρατίας.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17246N042</ED>
<ID>
ID:303051

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N04&aa=2</URL></REF>


Article

<CATEGORY>vin01</CATEGORY>

 <H5>Η καλύτερη λίστα είναι αυτή που δεν έχει γραφτεί ακόμη! Είναι των υπουργών
Δημόσιας Τάξης που «ακούμπησαν» τη 17 Ν., αλλά δεν την έφτασαν... </H5><H2>ΤΟ ΣΤΙΓΜΑ
</H2><H2>Θέλει πολλή προσοχή η «τελευταία ευκαιρία»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Πολλοί τρίβουν τα μάτια τους για τη θεαματική διαδικασία που έχει ξεκινήσει
στην Κύπρο, ανάμεσα στον Γλ. Κληρίδη και τον Ρ. Ντενκτάς, που εδώ και πολλά
χρόνια δεν αντήλλασσαν ούτε ένα «γεια». Και τώρα θα βρίσκονται τρεις φορές την
εβδομάδα, με στόχο μέχρι τον Ιούνιο να λύσουν το άλυτο, επί 45 χρόνια,
Κυπριακό. Δεν υπάρχει τίποτε το μυστικό σ' αυτή την ιστορία. Τίποτε που να
θεωρείται ουρανοκατέβατο ή αναπάντεχο. Οι Τούρκοι γνωρίζουν ότι μέχρι το τέλος
του χρόνου ολοκληρώνονται οι διαπραγματεύσεις για την ένταξη της Κύπρου στην
Ευρωπαϊκή Ένωση. Κι αν δεν ολοκληρωθούν ώς το τέλος του 2002, θα τελειώσουν
μέσα στο α΄εξάμηνο του 2003, που η Ελλάδα θα προεδρεύει της Ε.Ε. Είχαν να
επιλέξουν μεταξύ τού να μπει μόνη η Κύπρος στην Ε.Ε. και τού να γίνει δεκτή
μαζί με τους Τουρκοκυπρίους. Επέλεξαν το δεύτερο. Κακό είναι; 
Διαφωνίες Σημίτη 
Κακό δεν είναι αυτό. Κακό είναι, στη βιασύνη που έχει καταλάβει και τους
Ελληνοκυπρίους να λυθεί - επιτέλους - το εθνικό θέμα, να δείχνουν έτοιμοι να
αποδεχθούν το οτιδήποτε. Η ελληνική κυβέρνηση είναι με τις κεραίες τεντωμένες
προκειμένου να προλάβει τα χειρότερα, και δεν πρέπει να διαφεύγει την προσοχή
κανενός η άρνηση του Κ. Σημίτη να πάει τώρα στην Κύπρο. Όπως λέει και ο ίδιος,
«δεν έχει τίποτε να πει τώρα» και αφήνει να εννοηθεί ότι μια επίσκεψή του στη
Λευκωσία τώρα θα δημιουργούσε περισσότερα προβλήματα απ΄ όσα θα έλυνε. Και δεν
είναι τυχαίο ότι δημοσιοποίησε τη διαφωνία του για τη συχνότητα των επαφών
Κληρίδη - Ντενκτάς, επιστρέφοντας από την Ουάσιγκτον. Τι θα προκύψει, άγνωστο.
Αλλά για αυτούς που γνωρίζουν την υπόθεση από μέσα, αυτή είναι η τελευταία
ευκαιρία... 
Κοστίζουν οι διαφορές 
Τελευταία ευκαιρία φαίνεται πως είναι και για την Εθνική με την ALPHA η
προσπάθεια που γίνεται τώρα να αποσοβηθεί το «διαζύγιο της χρονιάς». Οι ένθεν
και ένθεν παρεμβάσεις δύσκολα πάντως θα επιφέρουν αποτέλεσμα, καθώς οι
διαφορές είναι βαθιές και δεν φαίνεται να αμβλύνονται εύκολα. Διότι δεν
πρόκειται για διαφορές επί προσωπικού ή για διεκδικήσεις καρεκλοκενταύρων,
αλλά για προβλήματα ουσίας. Όπως έγινε γνωστό, μόνο για να εξισωθούν οι
αμοιβές των διευθυντών των υποκαταστημάτων των δύο τραπεζών, το κόστος
ανέρχεται στα 300 δισεκατομμύρια δραχμές! Από εκεί και πέρα, εύκολα μπορεί να
αντιληφθεί κανείς πόσο μεγάλο είναι το κόστος της συγχώνευσης, συνένωσης,
αφομοίωσης, ή όπως αλλιώς θέλετε ονομάστε το, των δύο τραπεζών... 
Τον Μάρτιο τα σπουδαία 
Η κυβέρνηση διέψευσε, ως όφειλε άλλωστε, ότι ο διοικητής της Εθνικής Θεόδωρος
Καρατζάς παραιτήθηκε. Διέψευσε επίσης ότι υπέβαλε την παραίτησή του στον
Πρωθυπουργό Κ. Σημίτη. Αλλά η φημολογία που κυκλοφορεί έντονα από προχθές
είναι ότι ο κ. Καρατζάς και παραίτηση υπέβαλε και αυτή δεν έγινε αποδεκτή, και
του υποδείχθηκε - απο τον Πρωθυπουργό και προσωπικό του φίλο - αν επιμένει, να
υποβάλει την παραίτησή του στο Δ.Σ. της τράπεζας. Πότε συνέρχεται το Δ.Σ. της
Εθνικής; Όποτε επιθυμεί ο κύριος διοικητής. Ο οποίος, σύμφωνα με κυβερνητικό
παράγοντα, «θα μείνει όσο χρειάζεται για να υλοποιήσει τη συγχώνευση». Μεταξύ
μας, αν η συγχώνευση υλοποιηθεί ώς τον Μάρτιο, έχει καλώς. Γιατί τότε λήγει
και η θητεία του κυρίου διοικητή... 
Τώρα δεν έχουν άλλοθι... 
Το ψάρι λένε - και σωστά - βρωμάει από το κεφάλι. Η κρεαταγορά του Ρέντη πάλι
βρωμάει παντού. Στους δρόμους, στα ψυγεία, στα υποτυπώδη καταστήματα των
εμπόρων, στα αυτοκίνητα, παντού. Χρόνια, πάνω από 40, λειτουργεί η κρεαταγορά
εκεί που είναι σήμερα και ουδείς βρέθηκε από την επίσημη πολιτεία να ασχοληθεί
σοβαρά με το θέμα. Τώρα ανακάλυψαν, και κάνουν σαν να ανακάλυψαν την Αμερική
οι... Κολόμβοι, ότι στο βασίλειο του Ρέντη... κάτι σάπιο υπάρχει. Σπουδαία
ανακάλυψη. Και τώρα δηλαδή που το έμαθαν, το είδαν, το διαπίστωσαν, τι
σκέφτονται να κάνουν; Γιατί τώρα δεν έχουν και άλλοθι πια... 
... ούτε οι δικαστές 
Άλλοθι δεν υπάρχει ούτε και για τους δικαστές εκείνους που δίκασαν και
καταδίκασαν με την ελαφρότερη δυνατή ποινή έναν τύπο που πιάστηκε με 5 κιλά
ηρωίνης. Η αδέκαστος Δικαιοσύνη, η τυφλή, η αμερόληπτη, η ανεπηρέαστη,
η...η... έκρινε ότι ο τύπος είχε τα 5 κιλά για την πάρτη του, για δική του
χρήση. Ήτοι, είχε αυτή την ποσότητα για να έχει δόσεις μέχρι τον θάνατό του -
σε βαθιά γεράματα. Την ίδια ώρα πιάνουν πραγματικά πρεζόνια και τα παραπέμπουν
να δικαστούν για κακούργημα επειδή τους βρήκαν δύο χάπια ή ένα γραμμάριο
χασίς. Και η αδέκαστος Δικαιοσύνη κάνει το χρέος της, επιβάλλοντας τα δέοντα
που αρμόζουν σε ένα κακούργημα. Όχι, παίζουμε. Α, με την ευκαιρία, ο υπουργός
Δικαιοσύνης Φιλ. Πετσάλνικος σκέφτεται να κάνει κάτι; Και τι ακριβώς; <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17246N052</ED>
<ID>
ID:303024

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N05&aa=2</URL></REF>


Article

<CATEGORY>vin04</CATEGORY>

 <H5>ΤΟ ΠΑΡΑΣΚΗΝΙΟ
</H5><H2>Βγήκαν τα... φαντάσματα </H2>
Λόγος πολύς έγινε για το τι ακριβώς ήταν αυτή η λίστα που δημοσιεύθηκε στο
«Καρφί». Αν δηλαδή επρόκειτο για λίστα υπόπτων για τη 17 Νοέμβρη, ποιος την
συνέταξε, από ποιον χρησιμοποιήθηκε, και πολλά άλλα. Οι ερωτήσεις είναι
πολλές, τα ερωτηματικά περισσότερα, οι απαντήσεις λίγες. Σε διάφορους κύκλους
επικρατεί η άποψη ότι η λίστα δεν είναι ακριβώς λίστα υπόπτων. Αλλά είναι μια
έκθεση των μυστικών υπηρεσιών (ΚΥΠ και Ασφάλεια) για το ΠΑΚ και το πώς αυτό
μετεξελίχθηκε σε ΠΑΣΟΚ - όπως και το τι «πονηρές» διασυνδέσεις μπορεί να έχουν
τα στελέχη του. 
Η έκθεση άρχισε να συντάσσεται προ του '80 από την κυβέρνηση Καραμανλή -
επί Μπάλκου, ίσως, αν έχετε ακουστά! - και μετά το 1984, όταν ο Κ. Μητσοτάκης
έγινε αρχηγός της Ν.Δ., συνέχισαν να τη συμπληρώνουν διάφοροι Γρυλλάκηδες.
Φυσικά τη χρησιμοποίησε ο Μητσοτάκης, φυσικά την πήραν οι Αμερικανοί, φυσικά
την παρέλαβαν διάφοροι γρυλλακόπαιδες του Τύπου και την αναπαρήγαγαν. Αυτή
είναι η αλήθεια. Όλα τα άλλα είναι μύθος... 
Εκείνο που δεν είναι μύθος είναι το πόσο ακριβά έχει πληρώσει η χώρα αυτή
την έκθεση αγραμμάτων - βρίθει από συντακτικά και ορθογραφικά τερατουργήματα -
για το ΠΑΣΟΚ και τις δήθεν σχέσεις του με την τρομοκρατία. Διότι δύο πράγματα
επικαλούνται οι Αμερικανοί, όταν υποστηρίζουν ότι η κυβέρνηση δεν εξαρθρώνει
τη 17 Νοέμβρη: τη συγκεκριμένη έκθεση και τα υπονοούμενα που είχε αφήσει εις
βάρος του Γ. Τσεκούρα ο Α. Παπανδρέου κάποτε, έπειτα από μια επίθεση της 17 Ν.
Τι να λέμε τώρα. Και θα συνεχίσουν να τα επικαλούνται, όσα χρόνια κι αν
περάσουν. Εκτός κι αν στο μεταξύ αποκαλυφθεί η 17 Ν. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17246N053</ED>
<ID>
ID:303073

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N05&aa=3</URL></REF>


Article

<CATEGORY>vin04</CATEGORY>

 <H5>Από τις 10 Απριλίου1980, που ιδρύθηκε και για 14 χρόνια, η λιβεριανή εταιρεία
υπήρξε όχημα διακίνησης χρημάτων προς τη Νέα Δημοκρατία </H5><H2>Όλοι γνώριζαν για τη ΜΑΥΟ...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Επί 14 ολόκληρα χρόνια - από τον Απρίλιο του 1980 έως τα μέσα της δεκαετίας
του '90 - η εταιρεία ΜΑΥΟ λειτουργούσε αδιαλείπτως, ενισχύοντας οικονομικά τη
Ν.Δ. με «μαύρο χρήμα» από το εξωτερικό. 
Η ζωή της εταιρείας, όπως αποκαλύπτουν σήμερα «ΤΑ ΝΕΑ», ξεκινάει την εποχή
που αρχηγός της Ν.Δ. ήταν ο Κωνσταντίνος Καραμανλής, συνεχίζεται επί ηγεσίας
Ευάγγελου Αβέρωφ και Γεωργίου Ράλλη και καλύπτει και τη θητεία του
Κωνσταντίνου Μητσοτάκη. 
Παρ' όλα αυτά, η Ν.Δ. εξακολουθεί να επιμένει ότι δεν γνωρίζει την εταιρεία
αυτή, ενώ ο κ. Μητσοτάκης αναγκάστηκε να παραδεχθεί την ύπαρξή της μόνο μετά
την παράθεση στοιχείων από τον Κώστα Λαλιώτη και αφού προηγουμένως είχε
κινηθεί σχετική δικαστική έρευνα. Ο επίτιμος πρόεδρος της Ν.Δ. δήλωσε μάλιστα
ότι μέσω της λιβεριανής εταιρείας εισέρρεαν στα ταμεία της Ν.Δ. χρήματα από
φίλους του κόμματος στο εξωτερικό που δεν ήθελαν να γίνουν γνωστοί λόγω
Εφορίας. 
Η επιμονή τής Ν.Δ. να μη λέει - ακόμη και σήμερα - όλη την αλήθεια για τις
σχέσεις της λιβεριανής εταιρείας με το κόμμα της αξιωματικής αντιπολίτευσης,
δημιουργεί εύλογα ερωτηματικά και υπόνοιες ότι ενδεχομένως κάτι σοβαρό
κρύβεται πίσω από τις «μαύρες» αυτές συναλλαγές. Κάτι που η Ν.Δ. θέλει πάση
θυσία να κρατήσει μυστικό.

Οι αρχηγοί στη Ρηγίλλης άλλαζαν, η ΜΑΥΟ στην Μονρόβια έμενε 
Από το 1980, επί Κωνσταντίνου Καραμανλή ακόμη, λειτουργούσε η λιβεριανή
εταιρεία ΜΑΥΟ μέσω της οποίας έρρεε μαύρο χρήμα στη Νέα Δημοκρατία! Η
συγκλονιστική αυτή αποκάλυψη, προκύπτει από το καταστατικό της λιβεριανής
εταιρείας, που φέρνουν σήμερα στη δημοσιότητα «ΤΑ ΝΕΑ», και ουσιαστικά εξηγεί
το γιατί ο πρόεδρος της Ν.Δ., Κ. Καραμανλής, αδυνατεί να αποκηρύξει τον
επίτιμο πρόεδρο του κόμματος Κ. Μητσοτάκη. 
Ο ίδιος ο πρώην πρωθυπουργός είχε ουσιαστικά προειδοποιήσει τον κ. Καραμανλή,
όταν, σε συνέντευξή του στο «Mega», στις 17 Δεκεμβρίου, είχε δηλώσει με έμφαση
ότι «τον βρήκα αυτόν τον λογαριασμό». Και παράλληλα «κάρφωσε» ως τροφοδότες
του λογαριασμού «φίλους από το Λονδίνο» που «δεν ήθελαν τα ονόματά τους να
είναι γνωστά και για λόγους που αφορούν τους ίδιους διότι κατοικούν στο
Λονδίνο και έχουν, ενδεχομένως, προβλήματα με την εφορία». 
Η προειδοποίηση του Μητσοτάκη 
Οι πληροφορίες που διέρρεαν από στελέχη της Ρηγίλλης ύστερα από εκείνη την
αναφορά, υποστήριζαν ότι ο κ. Μητσοτάκης έλεγε αλήθεια και πως ο λογαριασμός
αυτός υπήρχε επί προεδρίας Αβέρωφ. Τώρα τα πράγματα αποδεικνύονται πολύ
σοβαρότερα: ο κ. Μητσοτάκης έδειχνε τον Κων. Καραμανλή ως πρώτο «ιδιοκτήτη»
της ΜΑΥΟ, προειδοποιώντας έμμεσα τον νυν πρόεδρο της Ν.Δ., ότι αν διανοηθεί να
τον αφήσει ξεκρέμαστο αποδοκιμάζοντάς τον, θα πει όλη την αλήθεια σχετικά με
τη λιβεριανή εταιρεία. 
Σύμφωνα λοιπόν με το ντοκουμέντο που διαθέτουν «ΤΑ ΝΕΑ», η ΜΑΥΟ INVESTMENTS
CORPORATION ιδρύθηκε στις 10 Απριλίου 1980, την περίοδο δηλαδή που ο Κ.
Καραμανλής, ο ιδρυτής της Ν.Δ., ετοιμαζόταν να μεταπηδήσει στην Προεδρία της
Δημοκρατίας, αφού όλα πλέον έδειχναν ότι τίποτε δεν μπορεί να ανακόψει την
άνοδo τού υπό τον Ανδρέα Παπανδρέου ΠΑΣΟΚ στην εξουσία. Η ΜΑΥΟ δημιουργήθηκε: 
α. για να αποτελέσει το όχημα μέσω του οποίου θα έρρεε μαύρο χρήμα στη
Ν.Δ., προκειμένου να αντιμετωπιστούν εκλογικές ή άλλες ανάγκες και, 
β. να... αξιοποιήσει τα «περισσεύματα» επενδύοντάς τα σε κερδοφόρες
επιχειρήσεις, σε διεθνή χρηματιστήρια, σε αγορές γης κ.λπ. 
Παραμένει άγνωστο το τι ακριβώς από τους σκοπούς της - που εμφανίζονται στο
Καταστατικό - υλοποιήθηκαν, τι όχι, ποιος ήλεγχε το διαχειριστικό έργο της,
ποιος έδινε τις εντολές για τις κινήσεις κεφαλαίων και διενέργειας πράξεων,
ποιος καρπωνόταν τα οφέλη από τις επενδύσεις, ποιος ήταν τελικά ο διαχειριστής
της. 
Στα 14 χρόνια όμως που λειτούργησε η ΜΑΥΟ υπήρξαν τέσσερις αρχηγοί στη Ν.Δ.
(Κ. Καραμανλής, Γ. Ράλλης, Ευ. Αβέρωφ, Κ. Μητσοτάκης). Εύκολα έτσι μπορεί να
συναχθεί το συμπέρασμα ότι οι διαχειριστές της δεν ήταν ένας αλλά
περισσότεροι. 
Πέντε μεταφορές προς το Κολωνάκι 
Η εταιρεία δεν έχει ορισμένο χρόνο διάρκειας, κι αυτό σημαίνει ότι αν μετά το
τέλος της πρωθυπουργίας Μητσοτάκη και όσα είχαν προηγηθεί με το μαύρο χρήμα
που μπήκε στα ταμεία της Ν.Δ. στη διάρκεια της τετραετίας 1989-93, δεν είχε
διακόψει τη λειτουργία της, θα λειτουργούσε ακόμη. 
Υπενθυμίζεται ότι, σύμφωνα με τις καταγγελίες του Κώστα Λαλιώτη, η ΜΑΥΟ είχε
δύο τουλάχιστον λογαριασμούς στη Ρόαγιαλ Μπανκ οφ Σκότλαντ του Λονδίνου. Από
τους λογαριασμούς αυτούς, έχουν εντοπισθεί πέντε μεταφορές χρημάτων προς ένα
μόνο λογαριασμό της Ν.Δ. στην Αθήνα (Εθνική Κολωνακίου) ύψους 1,7 εκατομμυρίων
δολαρίων. 
Υπάρχουν όμως κι άλλοι λογαριασμοί, τόσο στην Εθνική όσο και στις τράπεζες
Πίστεως, Εργασίας, Ιονική, οι οποίοι δεν έχουν ανοίξει ώστε να φανεί πόσα
τελικά χρήματα διοχετεύθηκαν από τη ΜΑΥΟ στη ΝΔ. 
Πληροφορίες αναφέρουν ότι έχουν εντοπισθεί και άλλες κινήσεις, πλην των πέντε
που προαναφέρθηκαν, και ότι τα σχετικά στοιχεία πρόκειται εντός της προσεχούς
εβδομάδας να παραδώσει στον εισαγγελέα κ. Παπαγγελόπουλο, που ερευνά την
υπόθεση, ο κ. Λαλιώτης. 
<H3>ΤΙ ΠΡΟΒΛΕΠΕΤΑΙ ΣΤΟ ΚΑΤΑΣΤΑΤΙΚΟ-ΝΤΟΚΟΥΜΕΝΤΟ
</H3>
Όπως είναι ήδη γνωστό, έδρα της εταιρείας είναι η Μονρόβια, η πρωτεύουσα της
Λιβερίας, και στο καταστατικό αναφέρεται η οδός Μπρόουντ 80. Με έκπληξη
διαβάζει κανείς ότι την εταιρεία δημιούργησε για λογαριασμό των εντολέων του,
που δεν καταγράφονται στο ντοκουμέντο, δικηγόρος ονόματι S. Β. Gowet, ο οποίος
συνέταξε και παρέδωσε το Καταστατικό σε συμβολαιογράφο της Λιβερίας ονόματι
Robert Β. Anthony. Στο καταστατικό αναφέρεται ότι το πρώτο διοικητικό
συμβούλιο της εταιρείας απαρτίζεται από 3 διευθυντές της Διεθνούς Κοινοπραξίας
Εταιρειών της Λιβερίας, οι οποίοι δεν κατονομάζονται - τυπική άλλωστε
διαδικασία προκειμένου για off shore εταιρείες. Όπως αναφέρουν όμως
γνωρίζοντες τα σχετικά με εταιρείες αυτού του είδους, το προσωρινό τυπικό
διοικητικό συμβούλιο αντικαταστάθηκε σε κάποια φάση - ίσως και αμέσως μετά τη
δημιουργία της ΜΑΥΟ - από άλλο, πιθανώς με Έλληνες μέλη ή με δικαιούχους άλλων
off shore εταιρειών. 
Έχει ενδιαφέρον ότι πουθενά δεν αναφέρεται στο Καταστατικό πως σκοπός της
εταιρείας ΜΑΥΟ είναι να συγκεντρώνει χρήματα για ένα πολιτικό κόμμα, όπως η
Ν.Δ. Στην παράγραφο 3, του άρθρου Β, αναφέρεται απλώς, ότι στους σκοπούς της
εταιρείας είναι «να δανείζεται ή να συγκεντρώνει χρήματα και να δημιουργεί
οφειλές όταν είναι απαραίτητο για την διεκπεραίωση των εργασιών της ή για την
άσκηση των εταιρικών της δικαιωμάτων, προνομίων ή για κάθε άλλο νόμιμο σκοπό
της εταιρείας». Όπως παρατηρεί κανείς, πρόκειται για μια ευρύτατη περιγραφή,
στην οποία όμως δύσκολα μπορεί να χωρέσει η διαχείριση του μαύρου χρήματος που
διοχετευόταν στη Ν.Δ. 
Ούτε στα αναφερόμενα στην παράγραφο 25 μπορεί να χωρέσει κάτι τέτοιο. Η
παράγραφος αυτή, αναφέρει ότι σκοπός της εταιρείας ΜΑΥΟ είναι «να συνάπτει και
εκτελεί συμβάσεις κάθε είδους και φύσης με κάθε πρόσωπο, εμπορικό οίκο,
συνεταιρισμό, εταιρεία, εταιρικό τύπο, δημοτική - κοινοτική - κρατική αρχή,
δημόσιο όργανο ή κυβέρνηση, αποικία(!) ή κάθε εξαρτημένη περιοχή". 
Οι σκοποί της ΜΑΥΟ, όπως καταγράφονται στο Καταστατικό της, καλύπτουν 28
παραγράφους του άρθρου Β και εν περιλήψει μπορεί να αναφέρει κανείς ότι
περιλαμβάνουν μεταξύ (πολλών) άλλων: την αγορά, εκμετάλλευση, αξιοποίηση,
αξιογράφων κάθε μορφής, επενδυτικές εργασίες, όπου αυτό κρίνεται σκόπιμο σε
όλο τον κόσμο, διεξαγωγή εμπορικών πράξεων χωρίς περιορισμό σε είδος και ύψος
ποσού, συμμετοχή σε άλλες εταιρείας (προφανώς off shore), παροχή επενδυτικών,
οικονομικών και διαχειριστικών υπηρεσιών σε τρίτους, παροχή εγγυήσεων σε
φορείς και πρόσωπα, διενενέργεια ναυλομεσιτικών πράξεων και κάθε άλλης
ναυτιλιακής δραστηριότητας, διενέργεια πράξεων μεσιτείας, πρακτορείας ή
αντιπροσώπευσης, την εκμετάλλευση λιμενικών(!) εγκαταστάσεων, τις
κατασκευαστικές δραστηριότητες κάθε είδους, την εκμετάλλευση ακινήτων σε όλο
τον κόσμο, την απόκτηση και εκμετάλλευση δικαιωμάτων πνευματικής ιδιοκτησίας
και εμπορικών σημάτων, τη σύναψη συμβάσεων με φυσικά και νομικά πρόσωπα και
πολλά άλλα. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17246N061</ED>
<ID>
ID:303009

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N06&aa=1</URL></REF>


Article

<CATEGORY>vin02</CATEGORY>

 <H5>Ο Αμερικανός πρέσβης τέσσερις μήνες μετά τις 11 Σεπτεμβρίου, απαντά στην
κριτική που έχει ασκηθεί στην πολιτική των ΗΠΑ
</H5><H2>Μύθοι και αλήθειες της εκστρατείας εναντίον της τρομοκρατίας
</H2>
Πρόσφατα συμπληρώθηκαν τέσσερις μήνες από τις επιθέσεις της Αλ Κάιντα
στοΠαγκόσμιο Εμπορικό Κέντρο και το Πεντάγωνο. Οι Ηνωμένες Πολιτείες
εκτιμούντην εντυπωσιακή υποστήριξη που είχαμε από ολόκληρο τον κόσμο, και
ιδιαίτερααπό την κυβέρνηση της Ελλάδας. Ο ευρύς συνασπισμός που
σχηματίστηκεπροκειμένου να καταπολεμήσουμε την τρομοκρατία αποτελείται από
χώρες καιλαούς με διαφορετικό υπόβαθρο που αγωνίζονται να υπερασπισθούν αξίες
πουείναι κοινές για Έλληνες και Αμερικανούς: ελευθερία, δημοκρατία, πρόοδο. 
Οι αρχαίοι Αθηναίοι πρώτοι διατύπωσαν τις αξίες αυτές που συνιστούν σημαντικό
τμήμα της κοινής κουλτούρας των δύο χωρών μας. 
Παρά αυτές τις κοινές αξίες, είναι σαφές, όπως προκύπτει από τις
πρόσφατεςδημοσκοπήσεις, ότι επικρατούν πολλοί μύθοι στην Ελλάδα σχετικά με τον
πόλεμοκατά της τρομοκρατίας, ιδιαίτερα σε σχέση με τους αμερικανικούς στόχους
και την τακτική. Οι μύθοι αυτοί μερικές φορές περιπλέκουν τις προσπάθειές μας
για συνεργασία. Δυστυχώς, εικόνες που δείχνουν το κάψιμο σημαιών και
αντιαμερικανικές εκδηλώσεις έχουν κατά καιρούς γίνει αντικείμενο μεγαλύτερης
προσοχής στη χώρα μου και αλλού από την ίδια τη δέσμευση της ελληνικής
κυβέρνησης να καταπολεμήσει την τρομοκρατία. 
Επιτρέψτε μου να ασχοληθώ με κάποιους από τους κρατούντες μύθους και
παρανοήσεις που αντιμετώπισα τους τελευταίους λίγους μήνες στην Ελλάδα. 
Πρώτον, προβλέψεις ότι οι Ηνωμένες Πολιτείες θα απαντούσαν βιαστικά, μονομερώς
και μόνο στρατιωτικά στις επιθέσεις σε αμερικανικό έδαφος αποδείχτηκαν
αδικαιολόγητες, αφού συνεργαστήκαμε υπομονετικά με τους συμμάχους μας
προκειμένου να σχηματίσουμε έναν ευρύ συνασπισμό με σκοπό να εξουδετερώσουμε
κάθε πολιτική, ηθική και οικονομική στήριξη που είχε η Αλ Κάιντα. Ουσιαστικά,
περιμέναμε ένα μήνα πριν προχωρήσουμε σε οποιαδήποτε στρατιωτικής μορφής
απάντηση, ώστε να δώσουμε τη δυνατότητα η μεγάλη αυτή προσπάθεια να γίνει στο
πλαίσιο ενός συμμαχικού συνασπισμού. 
Ένας δεύτερος μύθος είναι η σκέψη ότι η επιχείρηση στο Αφγανιστάν συνιστά
«εκδίκηση» για τις τρομοκρατικές επιθέσεις κατά των ΗΠΑ. Οι πράξεις μας ούτε
τώρα ούτε ποτέ στο παρελθόν είχαν να κάνουν τίποτε με εκδίκηση. Η πρωτοβουλία
μας καλύπτει την ουσιαστική ευθύνη που οποιαδήποτε κυβέρνηση έχει προς τους
πολίτες της: Την εγγύηση της ασφάλειάς τους. Τόσο οι Έλληνες όσο και οι
Αμερικανοί πολίτες δεν θα μπορούσαν να περιμένουν τίποτε λιγότερο από τις
κυβερνήσεις τους. 
Σύμφωνα με έναν άλλο μύθο κτυπάμε αμάχους σκόπιμα. Και αυτός ο ισχυρισμός
είναι εξ ολοκλήρου εσφαλμένος όταν δείτε τα γεγονότα. Μέσω προσεκτικού
σχεδιασμού και της χρήσης εξελιγμένων μορφών συλλογής πληροφοριών και όπλων,
υπήρξε σχετικά μικρός αριθμός θανάτων πολιτών, αν αναλογιστούμε το διαμέτρημα
του συγκεκριμένου εγχειρήματος. Λυπούμεθα για την απώλεια κάθε ανθρώπινης ζωής
και καταβάλλουμε μεγάλες προσπάθειες να ελαχιστοποιήσουμε τις ανθρώπινες
απώλειες ακόμα και όταν τρομοκράτες μέλη της Αλ Κάιντα και των Ταλιμπάν
κρύβονται πίσω από ανυποψίαστους πολίτες. Αντιθέτως, η Αλ Κάιντα στις 11
Σεπτεμβρίου έβαλε σκόπιμα στο στόχαστρο χιλιάδες αθώους πολίτες. 
Ένας τέταρτος μύθος λέγει ότι η επιχείρηση στο Αφγανιστάν είναι αμερικανική
ιμπεριαλιστική συνωμοσία με στόχο τη διεύρυνση της αμερικανικής επιρροής στη
Νοτιοδυτική Ασία. Η αλήθεια είναι ότι οι ΗΠΑ θέλουν να αποσύρουν τους
στρατιώτες τους όσο πιο γρήγορα γίνεται και δεν προτίθενται να αποστείλουν και
άλλους στρατιώτες να συμμετάσχουν σε διεθνή ειρηνευτική δύναμη στο Αφγανιστάν,
της οποίας θα ηγηθούν στρατεύματα από την Ευρωπαϊκή Ένωση και άλλες χώρες.
Αυτό που κυρίως ενδιαφέρει την Αμερική στο Αφγανιστάν είναι να εξαλειφθεί κάθε
πιθανότητα που θα επέτρεπε στη χώρα αυτή, που τόσο πολύ υπέφερε τα τελευταία
είκοσι χρόνια, να χρησιμοποιηθεί σαν βάση και για περαιτέρω τρομοκρατικές
επιθέσεις κατά των ΗΠΑ και άλλων χωρών στο μέλλον. 
Άλλος μύθος είναι ότι η αντιτρομοκρατική εκστρατεία αφορά αποκλειστικά τη
σύλληψη του Οσάμα Μπιν Λάντεν. Η αλήθεια είναι ότι η προσπάθεια που γίνεται
στοχεύει στην εξάρθρωση της τρομοκρατίας και της ηγεσίας της, της οποίας ο
Μπιν Λάντεν είναι μόνο ένα μέλος. Θα συνεχίσουμε τις προσπάθειές μας για όσο
χρονικό διάστημα υπάρχει απειλή. Εμείς και τα άλλα μέλη του συνασπισμού δεν
είμαστε έτοιμοι να ζήσουμε σε έναν κόσμο όπου μια μικρή ομάδα φανατικών
μπορούν με τη βία να αποσπάσουν από εμάς ό,τι συμφωνεί με τις δικές τους
στενές φιλοσοφίες και αντιλήψεις και είναι αντίθετο με τις αξίες του
πολιτισμένου κόσμου. 
Σύμφωνα με έναν άλλο μύθο, η εκστρατεία υπό την ηγεσία των ΗΠΑ θα προκαλούσε
μεγάλη και άμεση έλλειψη τροφίμων στο Αφγανιστάν. Μόλις πριν από λίγες
εβδομάδες, όμως, ο διευθυντής του Παγκόσμιου Προγράμματος Τροφίμων των
Ηνωμένων Εθνών δήλωσε κατηγορηματικά ότι δεν πρόκειται να υπάρξει λιμός στο
Αφγανιστάν τον φετινό χειμώνα αφού η μαζική ανθρωπιστική βοήθεια από τον
συμμαχικό συνασπισμό στο Αφγανιστάν ανήλθε σε 165.000 τόνους σιτάρι τους
τελευταίους τέσσερις μήνες. Περισσότερο από το μισό αυτό σιτάρι προσφέρθηκε
από τις ΗΠΑ. Η συνολική ανθρωπιστική βοήθεια από τις ΗΠΑ στο λαό του
Αφγανιστάν ανήλθε σε περίπου 332 εκατομμύρια δολάρια, γεγονός που ξεχωρίζει
κατά πολύ τις ΗΠΑ ως τη χώρα με τη μεγαλύτερη προσφορά στο Αφγανιστάν. Η
ειρωνεία είναι ότι υπήρχε μεγάλος λιμός στο Αφγανιστάν πριν από τις 11
Σεπτεμβρίου που οφείλετο στο καθεστώς των Ταλιμπάν. 
Ενας άλλος γελοίος μύθος αμφισβήτησε αν ο Οσάμα Μπιν Λάντεν ευθύνετο για τις
επιθέσεις της 11ης Σεπτεμβρίου. Υπήρχαν συντριπτικά στοιχεία που έφεραν τα
δακτυλικά αποτυπώματα της Αλ Κάιντα αμέσως μετά τις τρομοκρατικές επιθέσεις
της 11ης Σεπτεμβρίου. Οι οποιεσδήποτε αμφιβολίες που υπήρχαν, ακόμα και σε
τμήματα του μουσουλμανικού κόσμου, εξαλείφθηκαν ύστερα από την ανακάλυψη των
βιντεοταινιών στις οποίες ο ίδιος ο Μπιν Λάντεν κατηγορηματικά αποδείκνυε την
ενοχή και ταυτόχρονα εξέφραζε την ικανοποίησή του για τον θάνατο και την
καταστροφή που αυτός και οι οπαδοί του προκάλεσαν. 
Το στοιχείο αυτό διέψευσε παντελώς την τερατώδη θεωρία συνωμοσίας που έλεγε
ότι η Μοσάντ προειδοποίησε τους Εβραίους που εργαζόταν στο Παγκόσμιο Κέντρο
Εμπορίου να το εγκαταλείψουν πριν από τις επιθέσεις το πρωί της 11ης
Σεπτεμβρίου. Η αλήθεια είναι ότι εκατοντάδες Εβραίοι πέθαναν εξαιτίας των
επιθέσεων αυτών. Η γελοία, επικίνδυνη και αντισημιτική φήμη πήρε ενοχλητικά
μεγάλες διαστάσεις στην Ελλάδα και ορισμένες χώρες της Μέσης Ανατολής. 
Άλλος μύθος ισχυρίζεται ότι η εκστρατεία αποτελεί αμερικανικό πόλεμο. Η
πραγματικότητα είναι πως άνθρωποι στη συντριπτική πλειοψηφία των χωρών της
Ε.Ε. εξέφρασαν έντονα τη συμπαράστασή τους στην προσπάθεια της Συμμαχίας να
θέσει τέλος στην τρομοκρατία. Μια πρόσφατη δημοσκόπηση του Ευρωβαρόμετρου
έδειξε πως η πλειοψηφία των ερωτηθέντων σε όλες τις χώρες-μέλη του ΝΑΤΟ - με
εξαίρεση την Ελλάδα - υποστήριξαν τη χρήση των στρατιωτικών βάσεων των χωρών
τους στο πλαίσιο της εκστρατείας αυτής. Οι περισσότερες αραβικές χώρες επίσης
αισθάνονται απειλούμενες από τον Μπιν Λάντεν και παρείχαν ενεργό υποστήριξη
στις προσπάθειες του συμμαχικού συνασπισμού να εξαρθρώσει το δίκτυό του που
αποτελείται από δολοφόνους. 
Αν πιστέψουμε τις δημοσκοπήσεις, η ελληνική κοινή γνώμη στο θέμα του πολέμου
αποκλίνει σημαντικά από την ευρωπαϊκή το 2002. Η ελληνική κυβέρνηση υπήρξε
σταθερός φίλος και συνεπής σύμμαχος σε όλη τη διάρκεια της εκστρατείας κατά
της τρομοκρατίας. Όμως, υπάρχει αναντιστοιχία με την αντίδραση της ελληνικής
κοινής γνώμης, όπως αυτή καταγράφεται στα ελληνικά και διεθνή μέσα ενημέρωσης,
που συχνά δυσκολεύομαι να εξηγήσω στην κυβέρνησή μου. 
Οι επιθέσεις της Αλ Κάιντα στις 11 Σεπτεμβρίου δεν ήταν απλώς ένα πλήγμα κατά
των Ηνωμένων Πολιτειών. Περισσότεροι από 3.000 άνθρωποι από περίπου 90 χώρες,
της Ελλάδος συμπεριλαμβανομένης, έχασαν τη ζωή τους. Οι επιθέσεις αυτές ήταν
συλλογική επίθεση εναντίον των κοινωνιών και των αξιών που τόσο η Ελλάδα όσο
και οι Ηνωμένες Πολιτείες εκτιμούν βαθιά. Απαντάμε με προσοχή και
αποφασιστικότητα. 
Στο μεταξύ, και ανεξάρτητα από τις πρόσφατες επιτυχίες στα πεδία των μαχών,
πρέπει να γίνουν ακόμη πολλά. Η εξάλειψη της απειλής από την Αλ Κάιντα και
άλλες τρομοκρατικές ομάδες δεν θα είναι ούτε σύντομη ούτε εύκολη, αλλά είναι
επιτακτική ανάγκη για όλους τους ανθρώπους προκειμένου να ζήσουν ελεύθερα και
χωρίς φόβο. Καθώς η εκστρατεία μπαίνει στις επόμενες φάσεις, θα συνεχίσω να
καταρρίπτω μύθους και να μεταφέρω τις αλήθειες αυτού του αγώνα στους φίλους
μας στην Ελλάδα. Είναι ένα θέμα μείζονος σημασίας για όλους μας. 
Ο Τόμας Μίλερ είναι πρέσβης των Ηνωμένων Πολιτειών στην Ελλάδα
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17246N081</ED>
<ID>
ID:303014

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N08&aa=1</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Μα γιατί λένε ότι περιμένουν στις ουρές; Εμένα με σερβίρανε αμέσως!
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17246N101</ED>
<ID>
ID:302968

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N10&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Καίτη Γαρμπή: 
(η τραγουδίστρια, στο «Down Town») 
«Ε, ναι, είναι αλήθεια, δεν μαγειρεύω. Αααα! Δεν μπορώ, αγάπη μου, να τα κάνω
και όλα. Πόσα ταλέντα να έχω πια;». 
Χρήστος Ξανθόπουλος: 
(ο πρώην παίκτης του «Big Brother», στο «Down Town») 
«Εγώ, ας πούμε, θαύμαζα τον Ντέμη. Πήγαινα στο γήπεδο, φώναζα κ.λπ. Πάω (τώρα)
να κουρευτώ στο Ψυχικό και το παιδί που με κούρευε, μου λέει: "Είναι ο Ντέμης
στο τηλέφωνο και θέλει να σου μιλήσει" (...)». 
Άννα Διαμαντοπούλου: 
(η επίτροπος, στο «Έθνος») 
«Ο εκσυγχρονισμός δεν σταματά ποτέ. Πάντοτε χρειάζεται εκσυγχρονισμός του
εκσυγχρονισμού...». 
Γιώργος Αλογοσκούφης: 
(ο βουλευτής της Ν.Δ., στον Άλφα Νιουζ 98,7) 
«Τα πράγματα είναι απλά. Αν θέλει η νύφη κι ο γαμπρός, και ο κουμπάρος που
είναι η κυβέρνηση και που παρενέβη χθες για να τα φτιάξει η νύφη με τον
γαμπρό, να δούμε αν θα προχωρήσει τελικά αυτός ο γάμος». 
Χρήστος Πρωτόπαπας: 
(ο υπουργός Τύπου απαντά) 
«Ας αφήσουμε καλύτερα τη νύφη και τον γαμπρό να τα βρουν μόνοι τους χωρίς
παρεμβάσεις τρίτων. Εμείς, πάντως, δεν είμαστε οι κουμπάροι». 
Παναγιώτης Λαφαζάνης: 
(ο βουλευτής του ΣΥΝ, στον Πλάνετ, με αφορμή την υπόθεση Εθνικής - Άλφα) 
«Δεν είναι απλά τα πράγματα ούτε η πανάκεια και το φάρμακο για όλες τις
ασθένειες είναι η ιδιωτικοποίηση και οι συγχωνεύσεις». 
Δημήτρης Κουσελάς: 
(ο πρόεδρος της ΟΤΟΕ, στον Άλφα Νιουζ 98,7) 
«Οι συγχωνεύσεις και οι αναδιαρθρώσεις έχουν κάνει κομμάτια και θρύψαλα το
τραπεζικό τοπίο».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17246N103</ED>
<ID>
ID:303060

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N10&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι οπαδοί </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Υπάρχει ένα διήγημα του Μιχάλη Φακίνου, που το θεωρώ αριστουργηματικό. Μιλάει
για έναν οπαδό του Παναθηναϊκού, που λατρεύει τον Δομάζο. Σε τέτοιον βαθμό,
που όταν το ίνδαλμά του, σε κάποια φάση, τρώει μια κλωτσιά στο καλάμι και
πέφτει κάτω, αυτός, ο οπαδός, αισθάνεται φοβερούς πόνους στο πόδι, λιποθυμάει
στην κερκίδα, και μεταφέρεται, τραυματίας, με ασθενοφόρο, στο νοσοκομείο!.. 
Γνωρίζω πολλούς οπαδούς, που δεν βλέπουν μπροστά τους τίποτ' άλλο, εκτός από
τη φανέλα της ομάδας τους. Το «λαμόγιο», αίφνης, που όποτε χάνει ο Ολυμπιακός,
κλειδώνεται στο σπίτι του και, επί μία εβδομάδα, δεν θέλει να δει άνθρωπο! Ή,
τον Αριστομένη, τον «δικεφαλάκια», που αποπειράθηκε να... αυτοκτονήσει, ύστερα
από μια βαριά ήττα της ΑΕΚ και τον σώσανε την τελευταία στιγμή!.. 
Στους οπαδούς απευθύνομαι, κυρίως, με τις σημερινές «Ματιές». Τους οπαδούς,
που θα κατακλύσουν αύριο το στάδιο της Νέας Φιλαδέλφειας ­ παρά το πανάκριβο
εισιτήριο ­ για να παρακολουθήσουν το ντέρμπι ΑΕΚ-Ολυμπιακού. Θέλω να τους
θυμίσω, ότι το ποδόσφαιρο δεν είναι μάχη, δεν είναι σφαγή, δεν είναι
πετροπόλεμος. Είναι παιχνίδι. Ένα υπέροχο παιχνίδι, που δίκαια έχει
κερδίσει την αγάπη εκατομμυρίων ανθρώπων, σε κάθε γωνιά της γης. 
Παιχνίδι, λοιπόν. Επομένως, τραγούδι, χειροκρότημα, καζούρα, αποδοκιμασία,
αλλά ως εκεί. Τα κέρματα, οι σιδερένιες μπετούγιες, τα κομμάτια
τσιμεντόπλακας, που εκσφενδονίζονται εναντίον αντιπάλων, δεν έχουν καμιά θέση.
Όπως δεν έχουν θέση και οι ­ συνεχείς ­ υβριστικές κραυγές, για τις μανάδες
παικτών, διαιτητών και παραγόντων! Είναι κατάντια, αυτή η κατάσταση. 
Κάποτε, πηγαίναμε στο γήπεδο και νιώθαμε ευτυχισμένοι. Κάθονταν στην εξέδρα,
πλάι-πλάι, οι κιτρινόμαυροι με τους ερυθρόλευκους και αφήνονταν στην απόλαυση
του ματς. Στο ημίχρονο, αλλά και πριν από τον αγώνα, πέφτανε στοιχήματα και
γινόταν πλάκα. Άντε, το πολύ, να άνοιγε και κάποια μύτη, σε έναν καβγά. Αλλά
όχι αυτό το χάλι, το σημερινό, με τις «εχθροπραξίες» και τους σκοτωμούς,
μερικές φορές... 
Το ποδόσφαιρο, ξαναλέω, είναι παιχνίδι. Είναι χαρά. Απαιτεί ανοιχτή καρδιά.
Γι' αυτό και ενθουσιάστηκα με τον Άγγλο διαιτητή Σαβίλ, που σ' έναν αγώνα, τον
οποίο διηύθυνε, λυπήθηκε την ομάδα που έχανε με...18-1 και πήγε κι έβαλε γκολ
στην αντίπαλό της! Και οι ηλίθιοι ποδοσφαιροπαράγοντες, αντί να τον συγχαρούν,
τον τιμώρησαν με αποκλεισμό επτά αγωνιστικών... <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17246N104</ED>
<ID>
ID:303085

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N10&aa=4</URL></REF>


Article

<CATEGORY>vin05</CATEGORY>

 <H2>Κράτα με να σε κρατώ... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

«Μαγική εικόνα» η πολιτική του ΣΥΝ για τις δημοτικές εκλογές. Φαίνεται
ότι «όσο γερνώ τόσο λιγότερο καταλαβαίνω», που λέει κι ο ποιητής. Γιατί ο μεν
εκπρόσωπος Βούτσης δηλώνει ότι οι επιλογές της Κουμουνδούρου είναι «σε άλλη
κατεύθυνση και στις μεγάλες πόλεις και για τη μεγάλη πλειοψηφία των νομαρχιών»
από το ΠΑΣΟΚ. 
Εμένα μου λένε όμως ότι θα κάνει πλάτες ο ΣΥΝ στο ΠΑΣΟΚ για την
Υπερνομαρχία Θράκης με αντάλλαγμα κάποιες νομαρχίες στη Βόρειο Ελλάδα και ότι
υπάρχει συνεννόηση και στην Καρδίτσα και την Ελευσίνα. Είμαι βέβαιος πως το
λάθος είναι δικό μου. 
Α, στο ΚΚΕ ξέρουν τι θέλουν και τι λένε. Μαθαίνω λοιπόν ότι μέσα
στο Σαββατοκύριακο αποφασίζουν να υποστηρίξουν το ΔΗΚΚΙ στις νομαρχίες, με
αντάλλαγμα υποστήριξη στους δήμους. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17246N105</ED>
<ID>
ID:303088

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N10&aa=5</URL></REF>


Article

<CATEGORY>vin05</CATEGORY>

 <H2>Πονοκέφαλος στο Μαξίμου
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ένα μυθιστόρημα κάθε δύο χρόνια γράφει ο Νίκος Θέμελης. Η «Αναζήτηση» βγήκε το
'98 και η «Ανατροπή» το 2000. Φέτος, όμως, θα υπάρξει εξαίρεση. Αιτία ένα άλλο
επικό έργο για το οποίο πονοκεφαλιάζει ήδη ο πιο στενός συνεργάτης του
Πρωθυπουργού ­ η ελληνική προεδρία του 2003. Δεν το βλέπω για μπεστ σέλερ. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17246N106</ED>
<ID>
ID:303095

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N10&aa=6</URL></REF>


Article

<CATEGORY>vin05</CATEGORY>

 <H2>Η τανάλια του Γιώργου Πανταγιά
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το λογοτεχνικό κενό του Νίκου Θέμελη - που γράφω δίπλα - θα καλύψει επαξίως
ο Γιώργος Πανταγιάς. Ο σύμβουλος Τύπου του Μαξίμου έχει παραδώσει προς έκδοσιν
πόνημα με τον κουλτουριάρικο τίτλο «Τα διάφανα τείχη ­ Η πολιτική ως
περιπέτεια ιδεών». Το βιβλίο κυκλοφορεί σε λίγες ημέρες, αν ξεπεραστεί ένα
πρόβλημα με το εξώφυλλο. Ο Πανταγιάς προσεκόμισε ήδη μια κάπως προχωρημένη
αισθητικά μακέτα, στην οποία κυριαρχεί μια αιχμηρή... τανάλια, η οποία έχει
τρομάξει τον Θανάση Καστανιώτη (γνωστό στους φιλολογικούς κύκλους και ως
«ξανθό εκδότη»). <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17246N107</ED>
<ID>
ID:303101

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N10&aa=7</URL></REF>


Article

<CATEGORY>vin01</CATEGORY>

 <H2>ΒΑΡΟΜΕΤΡΟ
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17246N112</ED>
<ID>
ID:303023

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N11&aa=2</URL></REF>


Article

<CATEGORY>vin05</CATEGORY>

 <H2>Ριάλιτι σόου στη Ρηγίλλης </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στο Ασκληπιείο Βούλας εμφανίσθηκε χθές το πρωί ο Κώστας Καραμανλής, ο
οποίος είναι αποφασισμένος να εργαστεί σκληρά (ακόμη και να ξυπνάει νωρίς)
μπας και γίνει πρωθυπουργός. Τα ράντζα, βλέπετε, εξασφαλίζουν τηλεοπτική
δημοσιότητα. Μάλιστα, οι εγκέφαλοι της Ρηγίλλης ειδοποίησαν τα κανάλια την
τελευταία στιγμή, για να τρέχουν οι κάμερες και να γίνει... τζίρος. Αυτό δεν
είναι επικοινωνιακή πολιτική, μάλλον προς ριάλιτι σόου πηγαίνει. Είναι, όπως
λέμε, ο θάνατός σου η προβολή μου. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17246N113</ED>
<ID>
ID:303061

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N11&aa=3</URL></REF>


Article

<CATEGORY>vin05</CATEGORY>

 <H2>Επίσημη υποδοχή </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με τιμές αρχηγού Κράτους (άντε, στο περίπου) έγινε δεκτή η Γιάννα εις τη
γενέτειρα Κρήτη. Είναι τυχαίο; Όχι, βεβαίως. Ποιος άλλος μένει σπίτι του αν
δεν του εξασφαλίσουν θεατρική υποδοχή με φιλαρμονική και δεν κουβαλήσουν
σηκωτούς όλους τους επισήμους του νομού; Μα, ο Αρχιεπίσκοπος Χριστόδουλος. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17246N114</ED>
<ID>
ID:303079

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N11&aa=4</URL></REF>


Article

<CATEGORY>vin05</CATEGORY>

 <H2>Πέφτουν κεφάλια </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τα κόκκινα, κίτρινα και πράσινα έργα στη μελέτη που έφερε ο Κώστας
Καραμανλής στη Βουλή, έχουν κάνει κάποιους στο 2004 να χάσουν το χρώμα τους.
Με παραμυθιάζουν ότι η Γιάννα είναι έξαλλη και θα πέσουν κεφάλια ­ μάλλον στη
Γενική Διεύθυνση Έργων. Τώρα αν θα καρατομηθούν οι πραγματικοί ένοχοι ή αν οι
διαρροές θα είναι η ευκαιρία για να την πληρώσουν κάποιοι που είχαν ήδη
προγραφεί για άλλους λόγους ­ αυτό είναι κάτι που δεν το ξέρω. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17246N115</ED>
<ID>
ID:303089

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N11&aa=5</URL></REF>


Article

<CATEGORY>vin05</CATEGORY>

 <H2>Στο ίδιο Γυμνάσιο
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κάποιοι δεν θέλουν να θυμούνται τους συμμαθητές τους ­ άλλους πάλι δεν τους
αφήνουν να ξεχάσουν. Πάντως, η Γιάννα επισκέφθηκε την alma mater της, το 3ο
Γυμνάσιο (άλλοτε 1ο Γυμνάσιο Θηλέων) Ηρακλείου. Μεταξύ των συμμαθητριών
της-οχι βεβαια καί στήν ιδια τάξη- μού λένε ότι ήταν και η Μαρία Δαμανάκη. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17246N116</ED>
<ID>
ID:303096

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N11&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΛΟΙ ΕΧΟΥΝ τις διαστροφές τους. Εγώ παρακολουθώ τις τρομο-λίστες. Σας
πληροφορώ λοιπόν ότι από τα 124 ονόματα της «λίστας Γρυλλάκη», απουσιάζει το
όνομα του υποτιθέμενου συγγραφέα των προκηρύξεων της 17Ν, ο οποίος έχει
κυριεύσει τη φαντασία του Τόμας Νάιλς. 
ΑΞΙΖΕΙ ΝΑ σημειωθεί ότι ο εντοπισμός του υπόπτου χρεώνεται στα σαΐνια
γνωστής τριγράμματου υπηρεσίας (θυμάστε τις «Τρεις μέρες του Κόνδορα»;) και
δεν είναι προϊόν μυθιστορηματικής εμπνεύσεως των παροικούντων την Κατεχάκη το
1990-93. 
Ο ΥΠΟΠΤΟΣ έχει ζήσει στο Παρίσι, είναι γαλλικής παιδείας και έχει
γράψει βιβλίο του οποίου ο τίτλος συμπίπτει με ένα από τα αντικείμενα-φετίχ
που σχετίζονται με τη 17Ν (όχι το σαρανταπεντάρι). Είναι, φυσικά, αθώος. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17246N117</ED>
<ID>
ID:303102

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N11&aa=7</URL></REF>


Article

<CATEGORY>vin04</CATEGORY>

 <H5>Ο πρώην Αμερικανός πρέσβης στην Ελλάδα Μπομπ Κήλυ εξηγεί γιατί έστειλε την
επιστολή-«χαστούκι» στο αμερικανικό κανάλι: «Αρνούμαι να επιτρέπω στα ΜΜΕ της
χώρας μου να με "λούζουν" με τέτοιου είδους συκοφαντικές προσβολές»
</H5><H2>ΜΠΟΜΠ ΚΗΛΥ
</H2><H2>«Αισθάνθηκα ντροπή για το CΒS»
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Μπομπ Κήλυ: Οι ελληνικές αρχές σταθερά συνεργάζονταν και συνεργάζονται στενά
με τους Αμερικανούς, πάνω στο πρόβλημα της 17 Ν

«Ακριβώς επειδή είμαι Αμερικανός αντέδρασα στη δυσφημηστική και άδικη για την
Ελλάδα και την ελληνική κυβέρνηση εκπομπή του CBS για τη 17 Νοέμβρη. Δεν
ανέχομαι την αδικία και την επιπολαιότητα. Οι ελληνικές αρχές σταθερά
συνεργάζονταν και συνεργάζονται στενά με μας τους Αμερικανούς, πάνω στο
πρόβλημα της 17 Νοέμβρη. Όχι, κατηγορηματικά όχι, οι απόψεις που εκφράσθηκαν
στην εκπομπή "60 Minutes" δεν έχουν έρεισμα στην αμερικανική διοίκηση. Ούτε
επισήμως ούτε ανεπισήμως. Ναι, τα ΜΜΕ ­ τόσο τα αμερικανικά όσο και τα
ελληνικά ­ μπορούν να κάνουν μεγάλο κακό σε μια ολόκληρη χώρα, είτε από
επιπολαιότητα και άγνοια είτε και από σκοπιμότητα. Συχνά μπλέκονται σε άσχημα
και σκοτεινά παιχνίδια εξαιτίας του υπερφίαλου χαρακτήρα που έχουν διαμορφώσει
από μόνοι τους οι άνθρωποι των ΜΜΕ. Και ναι, ίσως τελικά, και για μένα, όπως
και για ολόκληρη την οικογένεια Κήλυ, η Ελλάδα να είναι το διαρκές κοινό νήμα
της ζωής μας...». 
Είναι ο Ρόμπερτ Κήλυ, ο οποίος διετέλεσε πρέσβης στην Αθήνα, από το 1985 έως
το 1989. Είναι ο Μπομπ, ο «μικρός αδελφός» του λαμπερού ελληνιστή Έντμουντ
Κήλυ, ο οποίος, με την επιστολή-«χαστούκι» που έστειλε στο CBS για τη
δυσφημηστική για την Ελλάδα εκπομπή «60 Minutes», επιβεβαίωσε για μία ακόμα
φορά τη φήμη του ως «πολιτικού φιλέλληνα». 
«Δεν διαμαρτυρήθηκα για το τηλεοπτικό πρόγραμμα "60 Minutes" του CBS, επειδή
τρέφω φιλικά αισθήματα προς τους Έλληνες. Ούτε επειδή τυγχάνει να γνωρίζω καλά
τα ελληνικά θέματα. Διαμαρτυρήθηκα εντόνως γιατί δεν θα μπορούσα να πράξω
διαφορετικά. Είμαι Αμερικανός πολίτης και αρνούμαι να κάθομαι παθητικά και να
επιτρέπω στα μέσα μαζικής ενημέρωσης της χώρας μου να με "λούζουν" με τέτοιου
είδους άδικες και συκοφαντικές προσβολές, οι οποίες παρουσιάζουν την Ελλάδα
σαν άντρο τρομοκρατών που δρουν ανεξέλγκτα και ανεμπόδιστα. Αντέδρασα και
έστειλα επιστολή διαμαρτυρίας στο CBS, ακριβώς επειδή είμαι Αμερικανός και
αισθάνθηκα ντροπή και ενόχληση με τα όσα είδα στην εκπομπή». 
­ Στην επιστολή σας αναφέρετε ότι «ο χρόνος που προβλήθηκε το θέμα αυτό ήταν
ατυχής». Πράγματι, μόλις δύο ημέρες πριν από την άφιξη του Έλληνα Πρωθυπουργού
Κώστα Σημίτη στις ΗΠΑ, το CBS πρόβαλε την επίμαχη εκπομπή. Θεωρείτε ότι αυτό
ήταν συμπτωματικό; 
Δεν είμαι «συνωμοσιολόγος» και γνωρίζω ότι η προετοιμασία κάθε εκπομπής «60
Minutes» του CBS διαρκεί αρκετούς μήνες. Μάλιστα, η συγκεκριμένη εκπομπή για
την Ελλάδα και τη 17 Νοέμβρη προετοιμαζόταν επί πολύ καιρό. Πάντως, δεν
αποκλείω ο χρόνος προβολής της συγκεκριμένης αυτής εκπομπής να καθορίσθηκε από
το κανάλι, ώστε να συμπίπτει με τον χρόνο επίσκεψης του Έλληνα Πρωθυπουργού. 
­ Στο κείμενο της επιστολής σας, χαρακτηρίζετε τη 17 Νοέμβρη «αναρχική,
τρομοκρατική οργάνωση». Γιατί την αποκαλείτε έτσι; Θεωρείτε ότι τα μέλη της
ασπάζονται κάποιας μορφής αναρχική ή ακροαριστερή ιδεολογία; 
Καθόλου, καθόλου! Την αποκαλώ «αναρχική» γιατί δεν δρα βάσει κάποιου
συγκεκριμένου προγράμματος. Οι ενέργειές της δεν μοιάζουν να είναι αποτέλεσμα
κάποιου συγκροτημένου σχεδίου που να διαθέτει στοιχειώδη ειρμό. 
­ Στην επιστολή σας αναφέρετε ότι το μόνο που μπορώ να σκεφθώ για το πρόγραμμα
αυτό του CBS είναι πως έπεσε θύμα μιας δολοπλοκίας, που στόχο έχει να βλάψει
την Ελλάδα η οποία θα φιλοξενήσει τους Ολυμπιακούς του 2004. Μιας δολοπλοκίας
που έστησαν ποιοι, κ. Κήλυ; Μήπως τα «60 Λεπτά» εν γνώσει τους συμμετείχαν σε
μία δολοπλοκία εις βάρος της Ελλάδας; 
Δεν θέλω να προβώ σε εικασίες. Αυτή η εκπομπή γεννάει πολλά ερωτηματικά σε
μένα. Εάν, τώρα, οι συντελεστές της εκπομπής έδρασαν έτσι, είτε σκόπιμα είτε
από εγκληματική επιπολαιότητα, δεν γνωρίζω και δεν με αφορά. Στο κάτω-κάτω,
είναι το τελικό προϊόν που με ενδιαφέρει. Και αυτό ήταν απαράδεκτο. Για το
τελικό αποτέλεσμα αντιδρώ. Γιατί αυτά τα πράγματα έχουν πολύ μεγάλη δύναμη να
βλάψουν, αν τα αφήνουμε έτσι και δεν αντιδρούμε έντονα. 
<H3>«Διαρκώς έρχομαι στην Ελλάδα. Διαρκώς επιστρέφω...»
</H3>
Ο Μπoμπ Κήλυ μιλάει προσεκτικά και αποφασιστικά. Οι πολλές δεκαετίες που
υπήρξε υψηλόβαθμος Αμερικανός διπλωμάτης, τον έχουν, εν πολλοίς, διαμορφώσει.
Δεν έχουν καθορίσει όμως την ψυχή του: γίνεται χειμαρρώδης και αυθόρμητος όταν
αναφέρεται στην «διαρκή σχέση» του με την Ελλάδα. Μια σχέση που ξεκίνησε όταν
ο ίδιος ήταν μόλις έξι ετών, το 1936, όταν ο πατέρας του υπηρετούσε στη
Θεσσαλονίκη. «Τα χρόνια που διαμορφωνόταν ο χαρακτήρας μου, βρισκόμουν στην
Ελλάδα ­ λέτε αυτό να σημάνει κάτι;», με ρωτάει, γελώντας. 
Ο Δεύτερος Παγκόσμιος Πόλεμος όμως, «μάς απέκοψε απρόσμενα από την Ελλάδα.
Είχαμε φύγει από την Ελλάδα λόγω των διακοπών του καλοκαιριού, και όταν, τον
Σεπτέμβριο πλέον, επιχειρήσαμε να γυρίσουμε, δεν μας άφησαν. Η Ελλάδα τότε
έγινε ο άπιαστος προορισμός. Μπόρεσα να ξαναγυρίσω μονάχα το 1946, όπου πήγα,
για ένα χρόνο σχολείο, στο Κολλέγιο Αθηνών». Καλή εμπειρία αυτή; «Πολύ έντονη.
Μονάχα έτσι μπόρεσα να βιώσω την καταστροφή που προκάλεσε στην Ελλάδα ­ η
οποία είχε τηρήσει τόσο γενναία στάση έναντι των Γερμανών ­ ο Δεύτερος
Παγκόσμιος Πόλεμος και τα μετέπειτα. Να σκεφθείτε ότι μέρος του σχολικού
κτιρίου του Κολλεγίου Αθηνών, είχε μετατραπεί σε πρόχειρο νοσοκομείο, γιατί
δεν επαρκούσαν τα κρατικά νοσοκομεία για τους τραυματίες». 
Μετά το 1946, ο Κήλυ αναγκάστηκε να φύγει πάλι από την Ελλάδα, λόγω
πανεπιστημιακών σπουδών. Το 1966 επέστρεψε στην Ελλάδα, ως διπλωμάτης αυτή την
φορά. Έπεσε σε δυσμένεια όμως, γιατί τάχθηκε φανερά κατά της χούντας ­ σε
αντίθεση με την επίσημη τότε γραμμή της αμερικανικής κυβέρνησης. 
Η πιο πρόσφατη «επίσημη παρουσία» του στην Ελλάδα, υπήρξε την τετραετία
1985-1989, όταν υπηρέτησε στην Αθήνα, ως πρέσβης των ΗΠΑ. Έκτοτε, ο Μπoμπ Κήλυ
έρχεται πολύ συχνά στην Ελλάδα, αλλά με την ιδιότητα του απλού πολίτη.
«Διαρκώς έρχομαι στην Ελλάδα. Διαρκώς επιστρέφω...». 
Όταν το όνομα του παλαιού μεγάλου φίλου του, του Γιώργου Σεφέρη, μπαίνει στη
συζήτησή μας, ο Κήλυ δεν μπορεί να μιλήσει καθόλου. Συγκινείται και δεν θέλει
να το δείξει. Μιλάει με ενθουσιασμό και φανερή περηφάνια για τον «Μάικ» ­ τον
κατά δύο χρόνια μεγαλύτερό του αδελφό, Έντμουντ (Μάικλ) Κήλυ, που «υπήρξε ο
μόνος από τα τρία αδέλφια που έμαθε ελληνικά, ήδη από την πρώτη παραμονή της
οικογενείας στη Θεσσαλονίκη, την τριετία 1936-1939» και ο οποίος είναι...
μαχητικός ελληνιστής. 
Η φωνή του αγριεύει μονάχα όταν ξεκινάει η συζήτηση για το θέμα της εκπομπής
του CBS για την Ελλάδα και τη 17 Νοέμβρη. Γίνεται συγκρατημένα οργισμένη. Όπως
εξάλλου υπήρξε και η γραπτή έντονη αντίδρασή του.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17246N121</ED>
<ID>
ID:303006

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N12&aa=1</URL></REF>


Article

<CATEGORY>vin04</CATEGORY>

 <H5>Ο Κ. Σημίτης στην Κ.Ε. του ΠΑΣΟΚ, έδωσε το στίγμα του κόμματος για τις εκλογές
του Οκτωβρίου. Επιτέθηκε στη Ν.Δ. και την κατηγόρησε για «αρνητισμό και στείρα
αντίδραση στο κυβερνητικό έργο»
</H5><H2>Πολιτική η αναμέτρηση στις δημοτικές εκλογές
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κώστας Σημίτης: Στις δημοτικές εκλογές συγκρούονται δύο πολιτικές: η
προοδευτική, που εκφράζει το ΠΑΣΟΚ, και η συντηρητική, που εκφράζει η Δεξιά

Πολιτική θα είναι η αναμέτρηση στις δημοτικές εκλογές, άφησε να εννοηθεί ο
Πρωθυπουργός Κώστας Σημίτης, μιλώντας χθες το μεσημέρι στην Κεντρική Επιτροπή
του ΠΑΣΟΚ. Η θέση αυτή είναι ένα «κλικ» παραπάνω από την απόφαση του
Εκτελεστικού Γραφείου και αρκετά πιο προωθημένη από τη θέση του γραμματέα του
κόμματος Κώστα Λαλιώτη ­ που την εξέφρασε και χθες ­ ότι «οι δημοτικές εκλογές
δεν αποτελούν δημοψήφισμα για την κυβερνητική πολιτική ούτε πρόκριμα για την
έκβαση των εθνικών εκλογών». 
Ο κ. Σημίτης, που δεν περιορίσθηκε στη θεματολογία της Κ.Ε. (στρατηγική στις
δημοτικές και νομαρχιακές εκλογές), αλλά έκανε μια εφ' όλης της ύλης ομιλία,
ανέφερε ότι «οι δημοτικές και νομαρχιακές εκλογές είναι μια πολιτική
αναμέτρηση γιατί σ' αυτήν συγκρούονται δύο πολιτικές: η προοδευτική που
εκφράζεται από το ΠΑΣΟΚ και η συντηρητική που την εκφράζει η Δεξιά». 
Ήταν σκληρός με τη Ν.Δ., την οποία κατηγόρησε για «αρνητισμό, στείρα και
μονότονη αντίδραση στο κυβερνητικό έργο». Και υποστήριξε ότι στόχος της Δεξιάς
στον χώρο της Αυτοδιοίκησης είναι η προώθηση προσωπικών στρατηγικών και η
εγκαθίδρυση στους δήμους και τις νομαρχίες ενός κομματικού ιστού με μόνη
αποστολή την προπαγάνδα ενάντια στο ΠΑΣΟΚ και την αντίδραση στο κυβερνητικό
έργο. 
Έφερε δε, ως παράδειγμα τη στάση της Ν.Δ. στον «Καποδίστρια», τον οποίο στην
αρχή απέρριπταν, μετά υπονόμευσαν, και τώρα υιοθετούν και κατηγορούν την
κυβέρνηση ότι δεν προχωράει την υλοποίησή του. Περισσότερη σημασία όμως από
αυτές τις αναφορές έχουν εκείνες που αφορούν το εσωτερικό του ΠΑΣΟΚ, και
ειδικότερα την επιλογή των υποψηφίων για τους δήμους και τις νομαρχίες. Ο κ.
Σημίτης εμφανίσθηκε αυστηρός και απόλυτος: δεν ακολουθούμε είπε κάποια
επετηρίδα ούτε απονέμουμε βραβεία. Αλλά θέλουμε προοδευτικούς ανθρώπους να
συνεργαστούμε. «Θέλουμε ανθρώπους με σαφή προοδευτική πολιτική ταυτότητα,
κοινωνική καταξίωση και δράση. (...) Θα επιλέξουμε τους υποψηφίους εκείνους
που μπορούν να κινητοποιήσουν την τοπική κοινωνία και να την ενώσουν σε μια
προσπάθεια ανάπτυξης και εκσυγχρονισμού». 
Στην εφ' όλης της ύλης ομιλία του, ο κ. Σημίτης αναφέρθηκε και πάλι στην
ανάγκη να αποκτήσει η χώρα «μια νέα εθνική αυτοπεποίθηση» και όπως ανέφερε
«στη σημερινή Ελλάδα δεν ταιριάζει ο φόβος, δεν έχει θέση η παλιά νοοτροπία
της υποτέλειας και της εξάρτησης». 
Κάλεσε δε τους Έλληνες «να απαλλαγούν οριστικά από αυτήν τη νοοτροπία» και να
συνειδητοποιήσουν ότι «έχουμε κάθε δυνατότητα να πετύχουμε τους στόχους μας
και να αισθανόμαστε υπερήφανοι για την Ελλάδα». 
Όπως τόνισε «δεν πήγαμε μπροστά με λαϊκισμούς και εύκολες λύσεις». Είναι, δε,
ενδεικτικό ότι το μοναδικό σημείο στο οποίο τον διέκοψαν μερικά μέλη της Κ.Ε.
που χειροκρότησαν, ήταν το ακόλουθο: «Δεν πρόκειται να ακολουθήσουμε τη λογική
της υποταγής της κοινωνίας στους εκβιασμούς της αγοράς, όπως και στους
εκβιασμούς επιμέρους συμφερόντων και προνομίων». Έκανε έναν απολογισμό του
ταξιδιού στις Ηνωμένες Πολιτείες, χαρακτηρίζοντας ως κέρδος ότι «άνοιξαν νέοι
δίαυλοι επικοινωνίας», χαρακτήρισε πρώτη προτεραιότητα για τη χώρα την ένταξη
της Κύπρου στην Ε.Ε, και έκανε ευρύτατη αναφορά στην χωρίς πολλά προβλήματα
υιοθέτηση του ευρώ από την ελληνική κοινωνία. Με την ευκαιρία επιτέθηκε στις
«Κασσάνδρες» που υποστηριζαν πως οι πολίτες θα αντιδράσουν γιατί δεν είναι
ενημερωμένοι, και υποστήριξε ότι οι Έλληνες απέδειξαν πως η κυβέρνησή του
πορεύεται σωστά στους στόχους που έχει βάλει. Ο ίδιος αντιδιέστειλε την
πολιτική της κυβέρνησής του με εκείνη της Ιταλίας και, κινούμενος στα όρια
μιας πιθανής διπλωματικής εμπλοκής, κατηγόρησε την κυβέρνηση Μπερλουσκόνι ότι
επιδιώκει να εγκαταστήσει ένα «νεοφιλεύθερο πρότυπο ως πρότυπο της Ε.Ε.», και
ότι αντιστρατεύεται την πολιτική για την Ευρώπη του ενιαίου κοινωνικού χώρου».
Σε ό,τι αφορά τα θέματα της τρέχουσας επικαιρότητας, ο κ. Σημίτης στήριξε από
το βήμα της Κ.Ε. τόσο τον υπουργό Υγείας Αλ. Παπαδόπουλο όσο και τον υπουργό
Παιδείας Π. Ευθυμίου. Τον κ. Παπαδόπουλο στήριξε στο θέμα των απογευματινών
ιατρείων και της κόντρας με τους πανεπιστημιακούς γιατρούς, τονίζοντας ότι το
μέτρο εφαρμόζεται και αποδίδει, και θα συνεχισθεί η εφαρμογή του. Τον κ.
Ευθυμίου στήριξε με τη σφοδρή επίθεση που εξαπέλυσε κατά των καθηγητών
τονίζοντας ότι «όταν μια κοινωνική ή επαγγελματική ομάδα δεν υπόκειται σε
έλεγχο, δεν υπάρχει πρόοδος». Και πρόσθεσε με έμφαση, απευθυνόμενος προφανώς
και σε άλλες διεκδικητικές ομάδες πολιτών: «Είμαστε και θα είμαστε σθεναρά
αντίθετοι στα ειδικά συμφέροντα που μάχονται για τη διατήρηση ειδικών
ρυθμίσεων και προνομίων». 
Η συνεδρίαση της Κεντρικής Επιτροπής θα ολοκληρώσει τις εργασίες σήμερα με τις
τοποθετήσεις των μελών του οργάνου.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17246N131</ED>
<ID>
ID:303007

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N13&aa=1</URL></REF>


Article

<CATEGORY>vin04</CATEGORY>

 <H2>Προβληματισμός στην Αθήνα για τις δηλώσεις Ετζεβίτ
</H2>
Έντονος προβληματισμός επικράτησε στην Αθήνα για τις δηλώσεις του Μπουλέντ
Ετζεβίτ περί μυστικού διαλόγου των κ.κ. Παπανδρέου και Τζεμ για το Αιγαίο,
καθώς θεωρήθηκαν αφενός μεν ευθεία υπονόμευση της ελληνοτουρκικής προσέγγισης,
αφετέρου δε αποκαλυπτικές των πραγματικών επιδιώξεων της Άγκυρας. Οι οποίες,
όπως έλεγαν διπλωματικές πηγές, δεν έχουν πάψει ποτέ να είναι ο πολιτικός
διάλογος για το Αιγαίο - η διαμοίραση των δικαιωμάτων, όπως ανέφερε
χαρακτηριστικά ο κ. Ετσεβίτ. 
Οι στόχοι του 
Στόχος των δηλώσεων του Τούρκου πρωθυπουργού, έλεγαν οι ίδιες πηγές, είναι να
επιχειρηθεί - για άλλη μια φορά - η σύνδεση της πορείας του Κυπριακού με τα
ζητήματα του Αιγαίου - κάτι που έχει αποκλείσει η Ελλάδα. Επίσης, σε
επικοινωνιακό επίπεδο, η τουρκική κυβέρνηση επιδιώκει να δείξει στη διεθνή
κοινή γνώμη πως η Τουρκία είναι αυτή που θέλει τον διάλογο και η Ελλάδα όχι.
Κάτι που έχει καταστεί αναγκαίο για την τουρκική πλευρά, μετά την προοπτική
ένταξης της Κύπρου στην Ένωση και την εμμονή του κ. Ντενκτάς, επί καιρό, σε
αδιάλλακτες θέσεις. 
Σύμφωνα με πληροφορίες, άλλωστε, το Κυπριακό ετέθη στον κ. Ετζεβίτ, κατά την
επίσκεψή του στην Ουάσιγκτον, όχι μόνο από τους Αμερικανούς αλλά και από τους
προέδρους της Παγκόσμιας Τράπεζας και του Διεθνούς Νομισματικού Ταμείου - που
εισήγαγαν για πρώτη φορά πολιτικά και όχι μόνο οικονομικά κριτήρια για τη
βοήθειά τους προς την τουρκική οικονομία. 
Προκαλεί αντιδράσεις 
Την ίδια στιγμή, κυβερνητικές πηγές έλεγαν ότι η τοποθέτηση Ετσεβίτ
επιβεβαιώνει και τα όσα είπε ο Πρωθυπουργός στην προχθεσινή συνεδρίαση του
Υπουργικού Συμβουλίου, ότι δηλαδή το 2002 αλλά και το 2003 θα πρέπει να
αναμένονται αντιδράσεις και πιέσεις, καθώς η πολιτική της Ελλάδας για ένταξη
της Κύπρου είναι αυτή που τις προκαλεί. 
Ωστόσο, η απόφαση του Ελσίνκι του 1999 ορίζει ευθέως ότι εάν οι διαφορές των
δύο χωρών δεν έχουν επιλυθεί μέχρι το 2004, τότε αυτές θα παραπεμφθούν στο
Δικαστήριο της Χάγης. Ως εκ τούτου, τόσο το ελληνικό υπουργείο Εξωτερικών όσο
και η Άγκυρα προετοιμάζονται για τον «επόμενο γύρο» διαπραγματεύσεων, ο οποίος
δεν μπορεί να είναι άλλος από το Αιγαίο. Όλα αυτά, φυσικά, υπό την προϋπόθεση
πως και η ένταξη της Κύπρου έχει ολοκληρωθεί και το Κυπριακό έχει μπει σε φάση
επίλυσης. Αν, ο μη γένοιτο, τα πράγματα εξελιχθούν διαφορετικά, είναι σαφές
πως οι μελέτες και οι προετοιμασίες των συνεργατών των κ.κ. Παπανδρέου και
Τζεμ θα μείνουν στο... συρτάρι.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17246N132</ED>
<ID>
ID:303048

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N13&aa=2</URL></REF>


Article

<CATEGORY>vin04</CATEGORY>

 <H2>Διαφορετική προσέγγιση υπουργών για χειρισμούς στα ελληνοτουρκικά
</H2>
Μέσω... Λήμνου επανήλθε χθες στο προσκήνιο η διαφορετική προσέγγιση που κάνουν
οι υπουργοί Εξωτερικών και Άμυνας για τους χειρισμούς των ελληνοτουρκικών
σχέσεων και η οποία κατεγράφη καθαρά στο προχθεσινό Υπουργικό Συμβούλιο.
Αφορμή υπήρξε ένα συνηθισμένο - κατά το υπουργείο Εξωτερικών - διάβημα από την
Άγκυρα, ότι δήθεν κακώς η Ελλάδα στέλνει F-16 και Φάντομ στη Λήμνο. Ο υπουργός
Άμυνας Γ. Παπαντωνίου - ο οποίος την Τρίτη μεταβαίνει στη Λήμνο -, μιλώντας
γενικά, τόνισε ότι «υπάρχει μια συστηματική αμφισβήτηση της Τουρκίας για τα
κυριαρχικά μας δικαιώματα». Και στέλνοντας μήνυμα «προς κάθε κατεύθυνση», είπε
ότι η βάση της προσέγγισης και της συνεργασίας με την Τουρκία πρέπει να είναι
η απόλυτη σταθερότητα στις πάγιες θέσεις και η ετοιμότητα των Ε.Δ. 
Στο Υπουργικό Συμβούλιο από την πλευρά του υπουργού Εξωτερικών είχε
επισημανθεί ότι η πολιτική της κυβέρνησης έχει σαφείς στόχους και δεν
επηρεάζεται από τη συγκυρία. 
Σε ανάλογους τόνους έκαναν σχόλια χθες και πηγές του υπουργείου Εξωτερικών,
τονίζοντας επίσης ότι τα διαβήματα περί Λήμνου είναι συνηθισμένη πρακτική των
Τούρκων και εξέφραζαν την απορία τους για την «ξαφνική ανακάλυψη», όπως
έλεγαν, του «Πενταγώνου».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17246N133</ED>
<ID>
ID:303072

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N13&aa=3</URL></REF>


Article

<CATEGORY>vin04</CATEGORY>

 <H5>Κ.Καραμανλής - Γ.Σουφλιάς.Ελάχιστοι γνωρίζουν ότι, πέρα από την πολιτική,
συνδέονται στενά οικογενειακώς, και μάλιστα με κουμπαριά
</H5><H2>Τι είναι αυτό που τους ενώνει...
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Καραμανλής - Σουφλιάς. Όσοι ξέρουν στην Ρηγίλλης λένε ότι ο πρόεδρος της Ν.Δ.
σε καμία περίπτωση δεν πρόκειται να ακυρώσει με λόγια ή με πράξεις την
πανηγυρική επιστροφή του δεύτερου στο κόμμα

Λίγες ώρες πριν ο κ. Κ. Καραμανλής λάβει τη δραματική απόφασή του για το κόμμα
και τον ίδιο να διαγράψει τον Γιώργο Σουφλιά ­ τον Φεβρουάριο του 1997 ­ οι
δύο άνδρες συναντήθηκαν στο περιστύλιο της Βουλής. Μολονότι ο πρόεδρος της
Ν.Δ. ήταν βιαστικός και θυμωμένος ­ όσοι τον γνωρίζουν καλά λένε ότι εκείνη
την ώρα «έβγαζε καπνούς» ­ σταμάτησε, χτύπησε στην πλάτη τον Σαρακατσάνο και
του είπε «Γεια σου Γιώργο». «Γεια σου Κώστα», απάντησε ψυχρά ο Θεσσαλός
πολιτικός μη ξέροντας τι θα επακολουθούσε. Ο χαιρετισμός του προέδρου στον
βασικό εσωκομματικό αντίπαλό του ­ τότε ­, λιγες ώρες πριν τον ρίξει στην
πυρά, δεν ήταν μόνο κίνηση σεβασμού, ήταν κάτι περισσότερο: έδειχνε ότι
υπάρχει κάτι που τους ενώνει πέρα από την πολιτική... 
Ελάχιστοι γνωρίζουν ότι οι κ.κ. Γ. Σουφλιάς και Κ. Καραμανλής συνδέονται στενά
οικογενειακώς και μάλιστα με κουμπαριά. 
Ο μεγάλος αδελφός του προέδρου της Ν.Δ. Γιώργος Καραμανλής έχει βαφτίσει τη
μεγάλη κόρη του Γιώργου Σουφλιά, την Όλγα, η οποία σήμερα σπουδάζει στο τρίτο
έτος της Νομικής. Ίσως να είναι αυτός ο λόγος που δεν αντηλλάγησαν βαριές
προσωπικές κουβέντες ούτε έγιναν χτυπήματα κάτω από τη μεση τη δύσκολη περίοδο
που ο κ. Γ. Σουφλιάς βρέθηκε εκτός κόμματος. 
Έτσι, όταν ο πρόεδρος της Ν.Δ. έλαβε την απόφαση να τον καλέσει να γυρίσει
πίσω, ζητώντας ουσιαστικά συγγνώμη από το βήμα του συνεδρίου, οι δύο άνδρες
δεν δυσκολεύτηκαν να επικοινωνήσουν. Γύρισαν σελίδα, χωρίς ο ένας να δώσει
εξηγήσεις στον άλλο για το παρελθόν. 
Όσοι ακούν σήμερα τον κ. Κ. Καραμανλή να μιλά σε κατ΄ ιδίαν συζητήσεις του για
τον Θεσσαλό πολιτικό, θα δυσκολεύονται να πιστέψουν ότι οι δύο άνδρες για
μεγάλο διάστημα βρέθηκαν στις απέναντι όχθες του ποταμού. «Η επιστροφή του
Γιώργου Σουφλιά έδωσε δυναμική νίκης στο κόμμα. 
Από τότε ενισχύθηκε η αυτοπεποίθηση και ανέβηκε το ηθικό των οπαδών μας» λένε
στελέχη της Ρηγίλλης και προσθέτουν: «Και μολονότι ο Σαρακατσάνος θα μπορούσε
να εκμεταλλευθεί τον τρόπο με τον οποίο γύρισε στο κόμμα, καθώς και την υψηλή
δημοτικότητά του, αφού είναι ο πιο δημοφιλής Έλληνας πολιτικός, εμφανίζεται
ιδιαίτερα συνεργάσιμος με όλους. Και παράλληλα δουλεύει με μεθοδικότητα στη
διαμόρφωση του προγράμματος του κόμματος». 
Ορισμένα στελέχη της Ρηγίλλης δεν είδαν από την αρχή με καλό μάτι την
επιστροφή του κ. Γ. Σουφλιά στο κόμμα. Έτσι με κάθε ευκαιρία τον αμφισβητούν
και τον λοιδορούν ­ τον θεωρούν παλαιομοδίτη πολιτικό ­, χαρακτηρίζουν δε «
κοπιαστική και ανούσια διαδικασία» τον ιδιαίτερα σχολαστικό τρόπο με τον οποίο
εργάζεται στη διαμόρφωση του προγράμματος, αλλά και τη διατύπωση των θέσεων
του κόμματος σε κρίσιμα θέματα. 
«Είναι αλήθεια ότι στον Γιώργο Σουφλιά δεν αρέσει να είναι πρόχειρος και
βιαστικός. Πριν πάρει θέση σε όποιο ζήτημα, σκέφτεται, ξανασκέφτεται και
συζητά εξονυχιστικά με τους ειδικούς και ενδεχομένως να "κουράζει" τα στελέχη
της Ν.Δ.» παραδέχονται οι συνεργάτες του και προσθέτουν: «Ωστόσο μ΄ αυτή του
τη μεθοδικότητα προστατεύει το κόμμα από τα λάθη». 
Και αναφέρουν ως ενδεικτικό παράδειγμα την επίσημη δήλωση του κόμματος για τη
συγχώνευση των δύο τραπεζών. «Όλες οι επιφυλάξεις και οι φόβοι μας που είχαν
εκφραστεί με εκείνη τη δήλωση δικαιώθηκαν και μάλιστα σε πολύ μεγαλύτερο βαθμό
από ό,τι περιμέναμε». 
Ο κ. Γ. Σουφλιάς δεν αντιδρά προς το παρόν στις λοιδορίες που δέχεται, ωστόσο
δεν κρύβει την ενόχλησή του όταν γίνονται διαρροές από τη Ρηγίλλης εναντίον
του, όπως για παράδειγμα ότι διαφωνούσε με τη δημιουργία του λεγόμενου
«πρωινού καφέ», ενώ εκείνος είχε εισηγηθεί τη συγκρότηση του οργάνου στον
πρόεδρο του κόμματος. 
<H3>«Ο πρόεδρος του έχει απόλυτη εμπιστοσύνη»
</H3>
Όσοι γνωρίζουν πρόσωπα και πράγματα στη Ρηγίλλης αλλά ξέρουν και τον τρόπο που
σκέφτεται ο κ. Κ. Καραμανλής λένε ανεπιφύλακτα ότι «ο Γιώργος Σουφλιάς αυτήν
την ώρα είναι ο ισχυρός άνδρας της Ν.Δ.». Και εξηγούν: «Ο πρόεδρος τού έχει
απόλυτη εμπιστοσύνη και σε καμία περίπτωση δεν πρόκειται να ακυρώσει με λόγια
ή με πράξεις την πανηγυρική επιστροφή του στο κόμμα. Κάτι τέτοιο θα ζημίωνε
πάνω απ' όλα τον ίδιο: θα μπορούσε να χαρακτηρισθεί "επιπόλαιος" από τους
ψηφοφόρους οι οποίοι δικαίως θα του πουν: "Πρόεδρε, αφού δεν μπορείς να
συνεργαστείς μαζί του γιατί του ζητήσεις να γυρίσει πίσω;"». Τα ίδια στελέχη
προεξοφλούν ότι η ίδια καλή σχέση των δύο ανδρών θα συνεχιστεί τουλάχιστον
μέχρι τις εκλογές και όποιο στέλεχος ή βουλευτής της Ν.Δ. συγκρουστεί με τον
Γιώργο Σουφλιά θα χάσει ακόμη και αν έχει δίκιο. Παράλληλα θα στραφεί εναντίον
αυτού του στελέχους η βάση του κόμματος που υποδέχθηκε πανηγυρικά τον Θεσσαλό
πολιτικό στην επιστροφή του. 
Αλλά και ο κ. Γ. Σουφλιάς μιλάει με τα καλύτερα λόγια για τον κ. Κώστα
Καραμανλή. Σε κατ' ιδίαν συζητήσεις λέει ότι «ο Καραμανλής είναι πολιτικός με
όραμα που πραγματικό στόχο δεν έχει την προσωπική του προβολή και το ίδιον
όφελος αλλά το συμφέρον του τόπου». 
Ακόμη δηλώνει ότι η αίσθηση που υπάρχει σήμερα στην κοινωνία είναι ότι η Ν.Δ.
είναι σοβαρό κόμμα με στελέχη που μπορούν να αναλάβουν τη διακυβέρνηση της
χώρας. «Το μόνο πρόβλημα που αντιμετωπίζει η Ν.Δ. είναι η δυσκολία που έχει το
κόμμα να περάσει τις θέσεις του με ένα ενιαίο πολιτικό λόγο». «Εγώ είμαι από
εκείνους», λέει, «που αποφεύγουν τις συχνές εμφανίσεις για προσωπική προβολή.
Πιστεύω ότι ο πολιτικός πρέπει να μιλάει όταν έχει κάτι να πει. Διαφορετικά ας
μην πει τίποτα. Δεν μπορούν σε ένα κόμμα να μιλούν πολλοί για το ίδιο ζήτημα
και να λένε διαφορετικά πράγματα, μόνο και μόνο για να ξεχωρίσουν, να
προβληθούν και να κάνουν δημόσιες σχέσεις. Καλό είναι το "επικοινωνείν", αλλά
δεν είναι εύκολη υπόθεση. Και όποιος επιχειρεί αυτό το εγχείρημα πρέπει να
μάθει πρώτα τι σημαίνει να επικοινωνείς με τον κόσμο». <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17246N151</ED>
<ID>
ID:303008

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N15&aa=1</URL></REF>


Article

<CATEGORY>vin06</CATEGORY>

 <H2>Στο εδώλιο Κράμπης και Κράλλης
</H2><H4>Ανθρωποκτονία από πρόθεση κατά συναυτουργία, αρπαγή,εκβίαση, απάτη, κλοπή
αντικειμένων ιδιαιτέρως μεγάλης αξίας, πλαστογραφία μετά χρήσεως, υφαρπαγή
ψευδούς βεβαιώσεως, παράνομη οπλοκατοχή, οπλοφορία και οπλοχρησία είναι τα
αδικήματα που αποτελούν τον «κορμό» του κατηγορητηρίου
</H4>
<AUTHOR>ΛΙΑ ΝΕΣΦΥΓΕ
</AUTHOR>
<AUTHOR>ΜΙΝΑ ΜΟΥΣΤΑΚΑ
</AUTHOR>

Το έγκλημα είχε διαπραχθεί πριν από τέσσερα χρόνια περίπου. Η τιμωρία για την
απαγωγή και τη δολοφονία του επιχειρηματία Γιώργου Νικολαΐδη και της φίλης του
Σούλας Καλαθάκη δεν έχει ακόμη επιβληθεί στους ενόχους. 
Η αυλαία της πολύκροτης δίκης «ανοίγει» την Τετάρτη το πρωί ενώπιον του
Μεικτού Ορκωτού Δικαστηρίου της Αθήνας. 
Οι δικαστές και οι ένορκοι, έπειτα από δύο αναβολές της δίκης, που είχε γίνει
υπό την... σκιά της απουσίας του φερόμενου ως πρωταγωνιστή Παναγιώτη Κράμπη,
με την ετυμηγορία τους θα προσδιορίσουν τον βαθμό ενοχής των οκτώ προσώπων που
θα καθίσουν στο εδώλιο του κατηγορουμένου. 
Ο Παναγιώτης Κράμπης, η φίλη του, δασκάλα χορού, Μάνια Χωραΐτου, ο Θεόδωρος
Κράλλης, ο οποίος έπειτα από ανθρωποκυνηγητό τριών ετών αποφάσισε να παραδοθεί
στις ελληνικές διωκτικές αρχές, ο αδελφός του Δημήτρης Κράλλης, ο Μάριος
Ασημάκης, ο Λουκάς Μάμαλης και τα αδέρφια Ευθύμιος και Νικόλαος Σκρέκας, οι
οποίοι αντιμετωπίζουν μόνο ένα πλημμέλημα, αποτελούν το «παζλ» των
κατηγορουμένων. 
Δύο μόνο από τους κατηγορουμένους θα προσαχθούν από τις φυλακές του
Κορυδαλλού. 
Ο Π. Κράμπης και ο Θ. Κράλλης, καθώς οι υπόλοιποι που ήταν κρατούμενοι
αφέθησαν ελεύθεροι μόλις συμπλήρωσαν το όριο της προφυλάκισής τους, που είναι
18 μήνες. 
Ο φάκελος της δικογραφίας είναι ογκωδέστατος και το παραπεμπτικό βούλευμα
περιλαμβάνει τις βαρύτερες κατηγορίες, που τιμωρούνται από τον Ποινικό Κώδικα
ακόμη και με την ποινή της ισόβιας κάθειρξης. Ανθρωποκτονία από πρόθεση κατά
συναυτουργία, αρπαγή, εκβίαση, απάτη, κλοπή αντικειμένων ιδιαιτέρως μεγάλης
αξίας, πλαστογραφία μετά χρήσεως, υφαρπαγή ψευδούς βεβαιώσεως, παράνομη
οπλοκατοχή, οπλοφορία και οπλοχρησία είναι τα αδικήματα που αποτελούν τον
«κορμό» του κατηγορητηρίου. Η δίκη αναμένεται να είναι πολυήμερη, καθώς μόνο
οι μάρτυρες του κατηγορητηρίου ξεπερνούν τους εκατό. 
<H3>Και η πρώην φίλη του κατονόμασε ως δολοφόνο τον Κράμπη
</H3>
Όλα αυτά τα χρόνια που ο Π. Κράμπης με διάφορα δικονομικά μέσα απέφευγε την
έκδοσή του στην Ελλάδα, οι συγκατηγορούμενοί του έριχναν όλες τις ευθύνες σε
αυτόν, αρνούμενοι ότι οι ίδιοι είχαν οποιαδήποτε συμμετοχή στην απαγωγή και τη
δολοφονία του ζευγαριού. Ακόμη και η πρώην φίλη του Μάνια Χωραΐτου εξεταζόμενη
είχε κατονομάσει ως δράστη τον άνθρωπο με τον οποίο είχε αποφασίσει να
μοιραστεί τη ζωή της. Ο Θεόδωρος Κράλλης από την πλευρά του ισχυρίζεται ότι «η
ψυχή, η καρδιά και τα χέρια του είναι καθαρά». Όσον αφορά τον Π. Κράμπη μετά
την έκδοση του επιχειρεί να στηρίξει το υπερασπιστικό του οικοδόμημα σε ένα
όψιμα προβαλλόμενο άλλοθι, υποστηρίζοντας ότι τις κρίσιμες μέρες ο ίδιος ήταν
κρατούμενος για τροχαία παράβαση στο αστυνομικό τμήμα ιταλικής πόλης. Το
ζητούμενο είναι εάν οι κατηγορούμενοι καταφέρουν να πείσουν τους δικαστές ότι
δεν έχουν σχέση με τις εγκληματικές πράξεις που τους αποδίδονται. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17246N161</ED>
<ID>
ID:302963

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N16&aa=1</URL></REF>


Article

<CATEGORY>vin06</CATEGORY>

 <H5>Τουλάχιστον 1.000 άτεκνα ζευγάρια υιοθετούν κάθε χρόνο στην Ελλάδα παιδιά μέσω
ιδρυμάτων ή πληρώνοντας ιδιώτες από την Κίνα, τη Ρωσία, τη Ρουμανία ή το Καζαχστάν
</H5><H2>Όσο - όσο, για έναν «άγγελο»
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ζητούνται γονείς. Χιλιάδες είναι τα παιδιά που μεγαλώνουν κάτω από άθλιες
συνθήκες σε ιδρύματα των πρώην σοσιαλιστικών χωρών. Η ανάγκη επιβίωσής τους σε
πολλές περιπτώσεις εξελίχθηκε σε εμπόριο βρεφών. Η φωτό είναι από site Internet

Τις δεκαετίες του '50 και του '60 χιλιάδες Ελληνόπουλα φορτώνονταν σε καράβια
και έπαιρναν τον δρόμο για Αμερική (κυρίως), όπου υιοθετούνταν από άτεκνα
ζευγάρια. Σήμερα οι όροι έχουν αντιστραφεί. Τουλάχιστον 1.000 ζευγάρια κάθε
χρόνο στην Ελλάδα υιοθετούν παιδιά και από το εξωτερικό, ενώ σε αρκετές
χιλιάδες ανέρχεται ο αριθμός εκείνων που περιμένουν την ευκαιρία. Η ζήτηση
φέρνει την προσφορά και η προσφορά στη συγκεκριμένη περίπτωση κοστίζει ανάλογα
με τους εμπλεκόμενους και τον τόπο καταγωγής τού προς υιοθεσία βρέφους. 
Οι αρμόδιες αρχές υπολογίζουν πως ένα παιδί («ένας θαυμάσιος άγγελος» όπως
αναφέρεται και στις σελίδες του Ίντερνετ) για υιοθεσία από την Κίνα, τη Ρωσία,
τη Ρουμανία, το Καζαχστάν κοστίζει από πέντε έως οκτώ εκατομμύρια. 
Κύκλωμα 
Γιατροί, δικηγόροι, συμβολαιογράφοι, Τσιγγάνοι, ανύπαντρες μητέρες και φυσικοί
γονείς, οι οποίοι αντιμετωπίζουν σοβαρά οικονομικά προβλήματα, κατά κύριο
λόγο, αλλά και υπεύθυνοι ιδρυμάτων στο εσωτερικό και το εξωτερικό στήνουν με
τους δικούς τους κανόνες ένα ιδιότυπο κύκλωμα ιδιωτικών υιοθεσιών με
«ανθρωπιστικές διαθέσεις», οι οποίες όμως περνούν μέσα από παράνομες
διαδικασίες. 
Οι υιοθεσίες, οι οποίες γίνονται μέσα από τα ιδρύματα «Μητέρα», «Άγιος
Στυλιανός», ΠΙΚΠΑ και ΕΟΠ δεν καλύπτουν ούτε το 10% της ζήτησης που υπάρχει.
Μόνο στο «Μητέρα» οι αιτήσεις κάθε χρόνο είναι περισσότερες από 400 (!), για
τον λόγο αυτό ένα ζευγάρι περιμένει τουλάχιστον τρία χρόνια. Έτσι μοιραία οι
ενδιαφερόμενοι κινούνται πλέον μόνοι τους στο εσωτερικό και το εξωτερικό. 
Τσιγγάνοι 
Πολλές οικογένειες Τσιγγάνων (Καλαμιώτη, Κεχαγιά, Δημητρίου, Ντάνου) δίνουν
για υιοθεσίες δεκάδες παιδιά με τη μεσολάβηση δικηγόρων αλλά και γιατρών. Οι
τιμές ανάλογες με την οικονομική κατάσταση της οικογένειας που θέλει να
υιοθετήσει. Από ένα έως και δέκα εκατομμύρια. 
Με την κατάρρευση των σοσιαλιστικών καθεστώτων άλλαξαν πολλά. Μόνο στη
Ρουμανία υπήρχαν σε ιδρύματα περίπου 200.000 παιδιά, ορφανά ή άπορων
οικογενειών, τα οποία ζούσαν κάτω από άθλιες συνθήκες. Τότε οι υπεύθυνοι αυτών
των ιδρυμάτων αποφάσισαν να επιτρέψουν τις υιοθεσίες μεγάλου αριθμού παιδιών
και με τα έσοδα (κάθε οικογένεια πλήρωνε δύο έως πέντε χιλιάδες δολάρια) θα
κάλυπταν τις ανάγκες των υπολοίπων. Ανάλογες αποφάσεις πήραν η Ρωσία και η
Κίνα. 
Και τουριστικά γραφεία 
Η απρόσμενη προσφορά κινητοποίησε μια σειρά παραγόντων (ακόμη και τουριστικά
γραφεία οργάνωναν επισκέψεις σε ιδρύματα), οι οποίοι έναντι αμοιβής
αναλάμβαναν τις απαραίτητες διαδικασίες υιοθεσίας. Πεντακόσια γραφεία από
Ευρώπη και Αμερική αναλαμβάνουν να φέρουν κοντά στα παιδιά άτεκνα ζευγάρια.
Ενώ στη Ρουμανία, με αποφάσεις της κυβέρνησης, δημιουργούνται εταιρείες οι
οποίες αναλαμβάνουν τις υιοθεσίες. Στις σελίδες του Ίντερνετ χιλιάδες παιδιά
είναι προς υιοθεσία από διάφορες χώρες του κόσμου. Σύμφωνα με τα επίσημα
στοιχεία η Κίνα (δίνονται για υιοθεσία κυρίως κορίτσια), η Ρωσία και η
Ρουμανία είναι κατά σειρά οι χώρες που δίνουν τα περισσότερα παιδιά για
υιοθεσία. 
Από τη Ρουμανία 
Όπως ήταν φυσικό, χιλιάδες Έλληνες στράφηκαν «προς τη ρουμανική αγορά».
Σύμφωνα με στοιχεία της ελληνικής πρεσβείας στο Βουκουρέστι, την περίοδο
1993-1999 υιοθετήθηκαν από Έλληνες 460 παιδιά. 
Τον τελευταίο καιρό και έπειτα από παρέμβαση της Αγγλίδας ευρωβουλευτού κ. Έμα
Νίκολσον σταμάτησαν οι υιοθεσίες μέχρι να αλλάξει το νομικό καθεστώς. 
Εικονική γέννα 
Εκτός από τη Ρουμανία, αρκετές είναι οι περιπτώσεις όπου οι οικογένειες με τη
βοήθεια γιατρών υιοθετούν παιδιά απο ανύπαντρες μητέρες, οι οποίες στην
πλειονότητά τους κατάγονται από τις πρώην σοσιαλιστικές χώρες. Με τη
μεσολάβηση γιατρών, το παιδί τοποθετείται αμέσως στην οικογένεια και στη
συνέχεια καλούνται οι κοινωνικοί λειτουργοί να αποφανθούν περί καταλληλότητας
ή όχι. Εκτός από αυτές τις περιπτώσεις «απόκτησης παιδιών», υπάρχει και αυτή
της εικονικής γέννας. 
Φυσική και θετή μητέρα μπαίνουν μαζί στο μαιευτήριο και όλα γίνονται
«νομιμότατα». Μετά το τέλος του Εμφυλίου χιλιάδες ήταν τα παιδιά που εκλάπησαν
από τα διάφορα ιδρύματα και μέχρι σήμερα συνεχίζονται οι δίκες γι' αυτό το
θέμα, κυρίως στη Θεσσαλονίκη. 
Μεταξύ ιδιωτών 
«Η διαφορά μεταξύ προσφοράς και ζήτησης παιδιών για υιοθεσία, η οποία με την
πάροδο του χρόνου διευρύνεται, είχε ως αποτέλεσμα τα τελευταία 15 χρόνια την
αύξηση των λεγόμενων "ιδιωτικών" ανεξάρτητων υιοθεσιών και συνακόλουθα την
εμπορία βρεφών που κατά καιρούς έρχεται στο φως της δημοσιότητας από
μεμονωμένα περιστατικά ή κυκλώματα που δρουν σ' αυτό τον χώρο. 
Συγκεκριμένα υπολογίζεται (διότι δεν υπάρχουν ακριβή στοιχεία) ότι τα τρία
τέταρτα των υιοθεσιών είναι μεταξύ ιδιωτών και μόνο το ένα τέταρτο γίνονται
από τα ιδρύματα. Επομένως μπορεί κανείς να υποθέσει και την έκταση των
οικονομικών συναλλαγών», αναφέρεται σε έκθεση του κέντρου «Μητέρα» για το
πρόβλημα. 
Στην Ξάνθη 
Παρά τις επισημάνσεις όμως, το πρόβλημα εξακολουθεί να υφίσταται χωρίς κανείς
να είναι σε θέση να το αντιμετωπίσει. Τα κυκλώματα βρίσκουν τρόπους να κάνουν
υιοθεσίες ακόμη και στο εξωτερικό. Στην Ξάνθη, την περίοδο αυτή, απασχολούν
την Εισαγγελία αρκετές περιπτώσεις υιοθεσιών από οικογένειες του εξωτερικού
(Αγγλία, Γερμανία) οι οποίες ερευνώνται. Μάλιστα, για πωλήσεις βρεφών στην
περιοχή έχουν συλληφθεί τρία άτομα. Συλλήψεις έγιναν και στη Θεσσαλονίκη και,
όπως υπολογίζεται, σε όλη τη χώρα οι δικαστικές αρχές ερευνούν 500 φακέλους υιοθεσιών.

<H3>«Τα βρέφη δεν είναι εμπόρευμα που εκτίθεται δημόσια»
</H3>
Οικογένειες Τσιγγάνων. Μεταξύ των φακέλων που εξετάζονται από τις δικαστικές
αρχές πολλοί είναι εκείνοι που αφορούν υιοθεσίες παιδιών συγκεκριμένων οικογενειών

Η παρέμβαση της Πολιτείας, με συγκεκριμένα μέτρα, θα μπορούσε στην πορεία να
περιορίσει το φαινόμενο των παράνομων υιοθεσιών, υποστηρίζει ο πρόεδρος του
Συλλόγου Κοινωνικών Λειτουργών κ. Δημήτρης Βεζυράκης. 
«Η Πολιτεία θα πρέπει, για να περιοριστεί το φαινόμενο, να στηρίξει οικονομικά
τις οικογένειες που αδυνατούν να μεγαλώσουν ένα παιδί και αναγκάζονται να το
αφήσουν σε ιδρύματα ή να το πουλήσουν σε άτεκνα ζευγάρια. Έτσι κι αλλιώς, ένα
παιδί στοιχίζει στο ίδρυμα 5,5 εκατ. ετησίως», τονίζει. 
Όμως, ο κ. Βεζυράκης επισημαίνει και έναν «άλλον καθοριστικό παράγοντα». «Οι
υιοθεσίες θα πρέπει να γίνονται με σκοπό να προστατευθεί το παιδί και όχι για
να καλυφθούν κάποιες άλλες ανάγκες. Τα βρέφη δεν είναι εμπόρευμα που εκτίθεται
δημόσια». 
Αυτό που προβληματίζει ιδιαίτερα τις αρμόδιες υπηρεσίες είναι το γεγονός ότι
ορισμένα ζευγάρια στις αιτήσεις που καταθέτουν στα ιδρύματα δίνουν και τις
περιγραφές των παιδιών που θέλουν να υιοθετήσουν. Ζητούν «βρέφη ξανθά με
γαλανά μάτια», απόλυτα υγιή ή παιδιά που ταιριάζουν στη δική τους εμφάνιση. 
Προκειμένου να αποφεύγονται αγοραπωλησίες βρεφών, οι κοινωνικοί λειτουργοί
επιμένουν: «Πάγια άποψή μας είναι ότι η μόνη λύση στο πρόβλημα είναι η διά
νόμου απαγόρευση των ιδιωτικών υιοθεσιών ώστε να χτυπηθεί το εμπόριο των
βρεφών. 
Άλλωστε, λόγοι κοινωνικής δικαιοσύνης επιβάλλουν όλοι οι ενδιαφερόμενοι να
υιοθετούν μέσω αρμόδιων φορέων με τις ίδιες διαδικασίες».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17246N181</ED>
<ID>
ID:302964

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N18&aa=1</URL></REF>


Article

<CATEGORY>vin06</CATEGORY>

 <H5>Αλλάζει πλέον υποχρεωτικά από αύριο ο τρόπος κλήσης όλων των σταθερών
τηλεφώνων σε όλη την Ελλάδα, καθώς οι αριθμοί τους γίνονται δεκαψήφιοι
</H5><H2>Μια δεκάδα πλήκτρα για ένα τηλεφώνημα
</H2>
Δεκαψήφιοι γίνονται υποχρεωτικά από αύριο ­ όπως των κινητών ­ οι αριθμοί για
τα σταθερά τηλέφωνα. Αυτό προβλέπει το νέο Εθνικό Σχέδιο Αριθμοδότησης (ΕΣΑ)
που έχει θέσει σε εφαρμογή η Εθνική Επιτροπή Τηλεπικοινωνιών &
Ταχυδρομείων (ΕΕΤΤ) από το περασμένο φθινόπωρο. Οι αλλαγές που έρχονται
αφορούν περίπου 6.000.000 σταθερά τηλέφωνα του ΟΤΕ και θεωρούνται απαραίτητες,
προκειμένου να αντιμετωπισθεί η σημερινή έλλειψη αριθμών. Αναμένεται δε να
καλύψουν τις ανάγκες της χώρας για τα ερχόμενα 30 χρόνια, καθώς θα
αντιστοιχούν πλέον περισσότεροι από 80 αριθμοί σε κάθε συνδρομητή. 
Με την εφαρμογή του νέου συστήματος, για κάθε κλήση είτε πρόκειται για τοπική
(αστική) είτε για υπεραστική θα πληκτρολογείται πάντα (υποχρεωτικά) και
κωδικός αριθμός της περιοχής, ενώ συνολικά τα νούμερα που θα επιλέγονται θα
είναι 10. Μέχρι τώρα επιλέγονταν 5, 7 ή 9 αριθμοί, ανάλογα με το πού βρίσκεται
το τηλέφωνο (σε ποια περιοχή) που καλεί ο συνδρομητής (π.χ. στις κλήσεις από
την Αθήνα στην Αθήνα οι αριθμοί είναι 7, από τη Λαμία στη Λαμία 5, από τη
Λαμία στην Αθήνα 9). 
Οι αριθμοί των συνδρομητών θα παραμείνουν οι ίδιοι. Απλά θα πληκτρολογούμε
στην αρχή υποχρεωτικά τον κωδικό της περιοχής και στη συνέχεια το 0 πριν από
τον αριθμό του συνδρομητή. Για παράδειγμα, εάν θέλουμε να καλέσουμε έναν
συνδρομητή στην Αθήνα θα καλούμε αρχικά το πρόθεμα 010 και στη συνέχεια τον
επταψήφιο αριθμό του συνδρομητή. Επίσης, μικρές αλλαγές θα υπάρξουν από τον
Οκτώβριο του 2002 και στους αριθμούς κλήσης της κινητής τηλεφωνίας, καθώς το
αρχικό πρόθεμα 0 θα αντικατασταθεί από τον αριθμό 6 (π.χ. το πρόθεμα 094 της
εταιρείας Panafon θα γίνει 694, το 093 της Telestet θα γίνει 693, το 097 της
CosmOTE θα γίνει 697 κ.ο.κ.) 
Αλλαγές θα γίνουν και στους υπόλοιπους αριθμούς, π.χ. στους αριθμούς που
διαθέτουν οι επιχειρήσεις για την ενημέρωση των πελατών τους χωρίς χρέωση
(0800, 0801, 090, 092,096 κ.λπ.). 
Αντίθετα, δεν προβλέπεται να αλλάξουν οι κωδικοί κλήσης προς το εξωτερικό (00)
και τα τριψήφια νούμερα που έχουν δοθεί στις υπηρεσίες εκτάκτων αναγκών
(Αστυνομία, ΕΚΑΒ, Πυροσβεστική Υπηρεσία κ.λπ.). 
Η εφαρμογή του νέου σχεδίου αριθμοδότησης άρχισε το περασμένο φθινόπωρο και
ολοκληρώνεται τον ερχόμενο Οκτώβριο με στόχο την καλύτερη εξοικείωση όλων των συνδρομητών.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17246N201</ED>
<ID>
ID:302965

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N20&aa=1</URL></REF>


Article

<CATEGORY>vin06</CATEGORY>

 <H2>Δύο χρόνια στη φυλακή λόγω... συνωνυμίας
</H2>
ΘΕΣΣΑΛΟΝΙΚΗ 
Γραφείο Βόρειας Ελλάδας 
Νεαρός Αλβανός έμεινε άδικα φυλακισμένος επί δύο χρόνια, λόγω... συνωνυμίας με
άγνωστο ομοεθνή του που αναζητείται για ληστεία μετά φόνου. Καταδικάστηκε
πρωτόδικα σε ισόβια κάθειρξη, παρά την επιμονή του προς τους δικαστές ότι δεν
είχε καμία σχέση με το έγκλημα, αλλά χθες αθωώθηκε από το Μεικτό Ορκωτό
Εφετείο Θεσσαλονίκης, καθώς κανένας από τους μάρτυρες δεν τον αναγνώρισε. 
Απίστευτη ταλαιπωρία έζησε ο 24χρονος Σαφέτι Βάτα, ο οποίος συνελήφθη στα τέλη
του 1999 για τη ληστεία μετά φόνου που έγινε τον Δεκέμβριο του 1996 στα
Λευκάδια Ημαθίας από τρεις Αλβανούς, με θύμα τον Κωνσταντίνο Μπρίτσκο. Οι
αστυνομικοί που αναζήτησαν τους δράστες συνέλαβαν έναν συνεργό τους, ο οποίος
είχε παίξει το ρόλο του «τσιλιαδόρου» στην επίθεση. Ο συγκεκριμένος είχε
υποδείξει τους τρεις ομοεθνείς του, λέγοντας όμως στους αστυνομικούς τα μικρά
ονόματά τους, καθώς δεν είχε άλλα στοιχεία. 
Η ταυτότητά τους προέκυψε ύστερα από την κατάθεση του Αλβανού Λουάν Ζούμπε, ο
οποίος έμενε στα Λευκάδια και ήταν από το Πρεπρέγκαν Αλβανίας, απ' όπου και οι
δράστες. Όταν ο άτυχος 24χρονος προσήχθη για τακτικό έλεγχο, βρέθηκε ότι το
όνομά του συνέπιπτε με αυτό του καταζητούμενου, εις βάρος του οποίου είχε
εκδοθεί ένταλμα σύλληψης από το 1997. Ο ίδιος ωστόσο αρνήθηκε ότι είχε
οποιαδήποτε σχέση, λέγοντας μάλιστα ότι κατάγεται από το Σουρόι της Αλβανίας.
Μάλιστα και μέσα από τη φυλακή τηλεφωνούσε συνεχώς σε ραδιόφωνα της Αθήνας
επιμένοντας στην αθωότητά του. 
Στην πρωτόδικη ακροαματική διαδικασία δεν παρέστη κανένας μάρτυρας που ν'
αναγνωρίσει τον δράστη, με συνέπεια ο Βέτα να καταδικαστεί. Ωστόσο χθες, τόσο
οι Αλβανοί που έμεναν τότε στα Λευκάδια, όσο όμως και ο μάρτυρας- κλειδί Λουάν
Ζούμπε, δεν αναγνώρισαν στο πρόσωπο του κατηγορουμένου τον δράστη της
δολοφονίας και ομόφωνα αθωώθηκε. Είναι χαρακτηριστικό ότι λόγω της συνωνυμίας
του είχε κατηγορηθεί και για ληστείες, για τις οποίες επίσης αθωώθηκε στο
παρελθόν. Ο συνήγορός του αναμένεται να ζητήσει από το δικαστήριο αποζημίωση
για άδικη φυλάκιση.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17246N202</ED>
<ID>
ID:303022

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N20&aa=2</URL></REF>


Article

<CATEGORY>vin06</CATEGORY>

 <H2>Μπλόκο σε συντάξεις άπορων καλλιτεχνών
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Μία άσχετη τροπολογία σε άσχετο νομοσχέδιο τιμωρεί εδώ και πέντε χρόνια 200
καλλιτέχνες, που περιμένουν να ζήσουν από τις τιμητικές συντάξεις που θα
έπρεπε ­ με βάση κυβερνητική απόφαση ­ να τους δίδονται (σ.σ. τις τιμητικές
συντάξεις καθιέρωσε η Μελίνα Μερκούρη). 
Τι συνέβη; Το θέμα ρυθμίστηκε σε μη συνταξιοδοτικό νομοσχέδιο, οπότε το
Ελεγκτικό Συνέδριο προέβαλε βέτο, ότι δηλαδή δεν μπορεί να καταβληθούν αυτές
οι συντάξεις. Έτσι, το θέμα μπλοκαρίστηκε στο υπουργείο Οικονομικών. Από τότε
το κράτος αμέλησε... Και, κάποια στιγμή ­ ευτυχώς για τους καλλιτέχνες ­ το
θέμα «περπάτησε» εκτός των τειχών του υπουργείου... 
Η αποκαλυπτική συζήτηση έγινε χθες στην Ολομέλεια της Βουλής, όταν το ζήτημα
έθεσε ο βουλευτής της Ν.Δ. και ηθοποιός Κώστας Καρράς και το θέμα αντιμετώπισε
ο υφυπουργός Οικονομικών Γιώργος Φλωρίδης. 
Ο υφυπουργός παραδέχθηκε πως υπάρχει πρόβλημα, ότι έγινε νομοθετικό λάθος και
πως «το θέμα σταμάτησε στο υπουργείο Οικονομικών». Υποσχέθηκε δε ότι θα
προσκομίσει νομοσχέδιο στη Βουλή, στο οποίο και θα περιλαμβάνεται νέα διάταξη
με την οποία θα ρυθμίζεται το θέμα. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17246N203</ED>
<ID>
ID:303059

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N20&aa=3</URL></REF>


Article

<CATEGORY>vin06</CATEGORY>

 <H2>Με δικαστική απόφαση άνοιξε τις πόρτες του καζίνου
</H2>
ΘΕΣΣΑΛΟΝΙΚΗ 
Γραφείο Βόρειας Ελλάδας 
Ανοιχτές θα είναι οι πόρτες του καζίνου Χάγιατ Θεσσαλονίκης για τον γνωστό
αριθμομνήμονα «μετρ» του μπλακ τζακ Τζον Τάραμα και με τη βούλα του
Πρωτοδικείου Θεσσαλονίκης. Με την 34257 απόφασή του, απέρριψε την αίτηση του
καζίνου να του απαγορεύει την είσοδο και υποχρεούται πλέον στην περίπτωση που
γίνει κάτι τέτοιο να καταβάλλει 100.000 δραχμές. 
Οι εκπρόσωποι του καζίνου Θεσσαλονίκης, με αίτησή τους προς το Μονομελές
Πρωτοδικείο, είχαν ζητήσει να ανακληθεί η απόφαση του 1997, με την οποία
επιτρεπόταν η είσοδος στον Τάραμα. Μάλιστα, υποστήριζαν πως το τελευταίο
διάστημα ­ και ειδικά τον περσινό Φεβρουάριο ­ δημιούργησε προβλήματα κάνοντας
καταγγελίες και δυσφημώντας το καζίνο. 
Παρά τους ισχυρισμούς αυτούς που αναφέρονται στην αίτηση, ο πρόεδρος
Πρωτοδικών Γρηγόρης Καλαθάς, στο σκεπτικό της απόφασης απόρριψης της αίτησης
ανάκλησης, επισημαίνει ότι ο κ. Τάραμας «είναι έμπειρος και έντιμος παίκτης
που σέβεται τους κανόνες των παιχνιδιών και τον κανονισμό λειτουργίας του
καζίνου». Μάλιστα τονίζεται πως η «απόφαση του καζίνου για απαγόρευση της
εισόδου του είναι καταχρηστική», βεβαιώνοντας ότι νωρίτερα από την εφαρμογή
της, του είχε δοθεί από το ίδιο το καζίνο «χρυσή κάρτα». 
Ακόμη, τονίζεται στο σκεπτικό της απόφασης ότι ο αριθμομνήμων δικαιολογημένα
προχώρησε σε καταγγελίες στην επιτροπή του υπουργείου Ανάπτυξης για
αντικανονικό κόψιμο της τράπουλας, «αφού εν μέρει δικαιώθηκε από την αρμόδια
επιτροπή καζίνων». «Ζήτησε από τους γκρουπιέρηδες του παιχνιδιού μπλακ τζακ,
στο οποίο συμμετείχε, ψύχραιμα, με κόσμιο τρόπο, όπως αρμόζει στον χαρακτήρα
του, ν' ανακατεύουν τα τραπουλόχαρτα πριν από την έναρξη του παιχνιδιού, όπως
οι κανόνες ορίζουν», αναφέρεται στην απόφαση. 
Η δικαστική διαμάχη μεταξύ καζίνου και Τάραμα αναμένεται να συνεχιστεί καθώς ο
παίκτης έχει προσφύγει στο Πρωτοδικείο με αγωγή του, διεκδικώντας αποζημίωση
400 εκατομμυρίων δραχμών. Εις βάρος του πάντως το καζίνο έχει καταθέσει και
μήνυση για συκοφαντική δυσφήμηση.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17246N204</ED>
<ID>
ID:303078

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N20&aa=4</URL></REF>


Article

<CATEGORY>vin11</CATEGORY>

 <H2>Τα νέα τιμολόγια του Φωταερίου
</H2>
Έλαβε τον πρώτο λογαριασμό τής ΔΕΗ για το νέο έτος και τον σχολιάζει.
Γράφει ο κ. Ιωάννης Ασμάνης, από την Αθήνα: 
«Τον πρώτο αυτό λογαριασμό τον χαρακτηρίζω ιστορικό, διότι είναι ο πρώτος σε
ευρώ και το πρώτο δείγμα γραφής της νεοσύστατης εταιρείας. Μας επεφύλασσε όμως
και μία έκπληξη, την σιωπηρά αύξηση της τιμής του αερίου κατά 28,57% ανά m3 ως
προς το σκέλος Θέρμανση. Φαίνεται ότι το γεγονός αυτό αποτελεί την προίκα που
έλαβε η ΕΠΑ Α.Ε. από τα υπουργεία Οικονομίας & Ανάπτυξης. Επισημαίνω ότι
σήμερα υπολογίζονται οι χρήστες Αερίου στην Αττική περίπου 11.000, αλλά θα
πρέπει να σκεφθεί κανείς πόσοι νέοι θα προστεθούν στο εγγύς μέλλον. Τι
πρόσθετα οικονομικά βάρη θα κληθούν να πληρώνουν, τι επιπτώσεις θα υπάρξουν
στη διαμόρφωση του τιμαρίθμου. Επιπλέον, επισημαίνω ότι έχει γίνει λανθασμένη,
και παρά τις οδηγίες, η μετατροπή των δραχμών σε ευρώ στα τιμολόγια (βλέπε
τρίτο δεκαδικό και χρήση τεσσάρων δεκαδικών αντί δύο). 
Τέλος, ενώ η μέση πραγματική οικιακή κατανάλωση ενός νοικοκυριού είναι 30 m3
ανά δίμηνο, αυθαίρετα υπολογίζεται σε 60 m3, για να καρπούται η εταιρεία τη
διαφορά, καθώς θα χρεώνει προς 130 δρχ. (0,3815 ευρώ) το m3. 
Άραγε, τι έχουν να μας πουν οι αρμόδιοι υπουργοί;». <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N681</ED>
<ID>
ID:302962

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=1</URL></REF>


Article

<CATEGORY>vin11</CATEGORY>

 <H2>Οι Έλληνες στρατιώτες στο Αφγανιστάν
</H2>
Από τον κ. Μιχαήλ Κουβάτσο, από την Αθήνα, πήραμε επιστολή στην οποία
μεταξύ άλλων σημειώνεται: 
«Στον εμφύλιο πόλεμο μεταξύ της Βορείου και Νοτίου Κορέας (1950-1953), με
απόφαση του ΟΗΕ (ελεγχομένου από τις ΗΠΑ), η χώρα μας υποχρεώθηκε και έστειλε
εκστρατευτικό σώμα (δυνάμεως χιλίων και πλέον ανδρών) και σμήνος Α/Φ
(μεταφορικών)... και είχαμε 160 νεκρούς και περισσότερους τραυματίες (και
αναπήρους, αγνοούμενους)... για ξένα συμφέροντα(!). 
Τα τελευταία χρόνια... στέλνουμε στρατιωτικά αποσπάσματα στη Σομαλία (ένας
νεκρός υπαξ/κός) και στα Βαλκάνια (Βοσνία, Κόσοβο, Σκόπια, Αλβανία) και τώρα
στο Αφγανιστάν. Προσφάτως, στη Βουλή, η κυβέρνηση εδήλωσε επισήμως ότι δεν
πρόκειται να στείλει στρατό στο Αφγανιστάν. Μετά το Λάακεν ­ προφανώς λόγω
πιέσεων των ΗΠΑ (και της Ε.Ε.;) ­ δεσμεύτηκε να στείλει Τμήμα Επίλεκτο (λόχο
"ΜΧ" και "ΚΔ"), δυνάμεως ενισχυμένης με μηχ/τα "ΜΧ"... για δύσκολη αποστολή σε
αφιλόξενα εδάφη...». <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N682</ED>
<ID>
ID:303021

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=2</URL></REF>


Article

<CATEGORY>vin11</CATEGORY>

 <H2>Τα μεικτά ποινικά δικαστήρια
</H2>
«Η αύξηση της εγκληματικότητας, με τη σύγχρονη πλέον μορφή του οργανωμένου
εγκλήματος, η πολυπλοκότητα των τρόπων δράσης και η ευρηματικότητα των
εγκληματιών έχουν καταστήσει πλέον την εκδίκαση των διαφόρων αξιοποίνων
πράξεων πιο πολύπλοκη. 
Αυτό σημαίνει ότι απαιτούνται ιδιαίτερες γνώσεις και κυρίως ιδιαίτερη πείρα εκ
μέρους των δικαστών, όταν κρίνουν υποθέσεις αυτού του είδους. Αυτό είναι
εμφανέστερο, όταν τα δικαστήρια καλούνται να αποφανθούν για υποθέσεις π.χ.
"ξεπλύματος χρήματος" ή τρομοκρατίας και νομίζω ότι δεν είναι τυχαίο το
γεγονός ότι με τον πρόσφατο Νόμο 2928/2001 υπήχθησαν στα Τριμελή Εφετεία
Κακουργημάτων (και όχι στα ΜΟΔ) οι αξιόποινες πράξεις που τελούνται από
εγκληματική οργάνωση, μεταξύ των οποίων είναι και η ανθρωποκτονία από πρόθεση,
ναρκωτικά, παραβάσεις περί τις εκρηκτικές ύλες κ.λπ. Είναι γεγονός ότι ο
θεσμός των μεικτών ορκωτών δικαστηρίων έχει τύχει κριτικών και σχολίων, άλλοτε
ευμενών και άλλοτε δυσμενών, όπως λόγου χάρη ότι η Δικαιοσύνη πρέπει να
απονέμεται από επαγγελματίες δικαστές, ότι οι ένορκοι επηρεάζονται από
διάφορους παράγοντες, ότι δυσανασχετούν όταν καλούνται να καταλάβουν την
δικαστική έδρα επειδή αποσπώνται από τις συνήθεις επαγγελματικές και άλλες
ασχολίες τους, πολλές φορές για μεγάλο χρονικό διάστημα, ότι ο αριθμός τους θα
πρέπει να είναι μικρότερος εκείνου των τακτικών δικαστών και άλλα. Ανεξάρτητα
από τη βασιμότητα και ορθότητα των κριτικών αυτών, προσωπικά πιστεύω ότι το
όλο πλέγμα των ποινικών και δικονομικών κανόνων που αφορούν τη δικαιοδοσία και
αρμοδιότητα των μεικτών ποινικών δικαστηρίων θα πρέπει να τύχει, μέσα στα
συνταγματικά πλαίσια, μιας γενναίας και τολμηρής αναθεώρησης και προσαρμογής
στις απαιτήσεις μιας σύγχρονης αντεγκληματικής πολιτικής και μιας
αποτελεσματικότερης πάταξης των άκρως απειλητικών νέων μορφών εγκληματικής
δράσης». 
* Αυτό είναι το ακριβές κείμενο του αντεισαγγελέα Εφετών κ. Σταύρου
Μαντακιοζίδη, που αφορά το θέμα για την αντιμετώπιση της τρομοκρατίας. Λόγω
χώρου, το κείμενο που δημοσιεύθηκε στον «Ταχυδρόμο», στις 12 Ιανουαρίου, δεν
ήταν ολόκληρο. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N683</ED>
<ID>
ID:303058

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=3</URL></REF>


Article

<CATEGORY>vin11</CATEGORY>

 <H2>Ο Εθνικός Κήπος και το Ζάππειο
</H2>
Ο κ. Ελευθέριος Μανωλόπουλος από την Αθήνα, γράφει για την εγκατάλειψη του
Ζαππείου και του Εθνικού Κήπου: 
«Όχι μόνο στο Πεδίον του Άρεως, αλλά και στον Εθνικό Κήπο και στο Ζάππειο
επικρατούν αθλιότητα, εγκατάλειψη, αφροντισιά με παντός είδους ασχημίες.
Διερωτώμαι, οι υπεύθυνοι για τη συντήρηση και τον καλλωπισμό των χώρων αυτών
δεν νιώθουν τύψεις συνειδήσεως, εάν, φυσικά, είχαν το ενδιαφέρον να μάθουν πώς
ήταν πριν από μερικά χρόνια αυτοί οι χώροι; Ήταν πραγματικά στολίδια της
Αθήνας με όχι λίγη προσφορά στο ωραίο, στο καθαρό και προ παντός στο υγιεινό
και ευχάριστο περιβάλλον. Οι περίπατοι στους χώρους αυτούς αποτελούσαν
πραγματικά μια ανακούφιση και χαλάρωση από όσες φροντίδες ή κόπους είχε ο κάθε
περιπατητής. Διερωτώμαι ακόμη, μια τέτοια εικόνα, σαν την σημερινή, των πάρκων
και του πρασίνου της Αθήνας θα παρουσιάσουμε στους μύριους επισκέπτες της
πόλης μας κατά τους Ολυμπιακούς Αγώνες του 2004»;
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N684</ED>
<ID>
ID:303076

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=4</URL></REF>


Article

<CATEGORY>vin11</CATEGORY>

 <H2>Οι γονείς των μαθητών των Κολλεγίων
</H2>
Από τον κ. Σιδέρη Καπή, πρόεδρο του Συλλόγου Γονέων και Κηδεμόνων των
μαθητών του Κολλεγίου Αθηνών, και την κ. Ρίτα Βαφειαδάκη, πρόεδρο του Συλλόγου
Γονέων και Κηδεμόνων του Κολλεγίου Ψυχικού, πήραμε την ακόλουθη επιστολή: 
«Όπως γνωρίζετε, το υπουργείο Παιδείας προωθεί τροπολογία, η οποία συνεπάγεται
ουσιαστικά την κατάργηση της όποιας διαδικασίας αξιολόγησης των ιδιωτικών
εκπαιδευτικών και τη μονιμοποίησή τους. Η άστοχη αυτή τροπολογία ­ ενώ δεν
λύνει κανένα πρόβλημα της ελληνικής εκπαίδευσης ­ θα δημιουργήσει πολλά νέα,
με ευρύτερες παρενέργειες. Ειδικά δε σε ένα σχολείο όπως το Κολλέγιο, η
εφαρμογή της αναχρονιστικής αυτής "καινοτομίας" θα οδηγήσει αναπόφευκτα στη
διαμόρφωση κλίματος απρόσφορου για τη διατήρηση των ξεχωριστών ποιοτικών
χαρακτηριστικών του, που το έχουν καταξιώσει ­ 75 χρόνια τώρα ­ στη χώρα μας
και διεθνώς. 
Εκ μέρους των έξι χιλιάδων γονέων του Κολλεγίου Αθηνών - Κολλεγίου Ψυχικού,
εκφράζουμε έντονη ανησυχία για τις σοβαρότατες επιπτώσεις τής εν λόγω
τροπολογίας, η οποία θα πρέπει, έστω την ύστατη ώρα, να αποσυρθεί. Είναι
ανεπίτρεπτο ­ προς ικανοποίηση κάποιων συντεχνιακών απαιτήσεων ­ να θυσιάζεται
το πραγματικό συμφέρον της Παιδείας και να παραγνωρίζεται το δίκαιο, εύλογο
αίτημα των γονέων για παροχή στα παιδιά τους μόρφωσης από άριστους εκπαιδευτικούς».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N685</ED>
<ID>
ID:303086

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=5</URL></REF>


Article

<CATEGORY>vin11</CATEGORY>

 <H2>Οι κύκνοι ήταν τα θύματα
</H2>
Ο κ. Γεώργιος Ε. Τρανταλίδης, δικηγόρος, από τον Πειραιά, αναφέρεται στην
εξόντωση κύκνων από λαθροκυνηγούς: 
«Δυστυχώς, δεκάδες κύκνοι βρέθηκαν βαριά τραυματισμένοι από αδίστακτους
λαθροθήρες που εκμεταλλεύθηκαν την εξάντληση και την αδυναμία τους (λόγω των
δυσχερών καιρικών συνθηκών). Μόνο στην Αντίπαρο και μόλις σ' ένα Σάββατο
πυροβολήθηκαν έξι κύκνοι! Οι δασάρχες (άγνωστο γιατί) δεν συνέλαβαν ούτε έναν
κυνηγό. Δεν διάβασα ούτε μία ανακοίνωση από κυνηγετικούς συλλόγους για
διαγραφή μελών τους σαν κύρωση για την εξόντωση κύκνων. 
Το ευρισκόμενο σε βαθύ λήθαργο υπ. Γεωργίας όφειλε έγκαιρα να αποφασίσει τη
γενική απαγόρευση του κυνηγιού πριν εκτεθούμε (και πάλι) διεθνώς».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N686</ED>
<ID>
ID:303093

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=6</URL></REF>


Article

<CATEGORY>vin11</CATEGORY>

 <H2>Οι αυξήσεις στα λαχεία
</H2>
Ο κ. Μιχαήλ Π. Ζαΐρης χειρουργός, από την Κάλυμνο, γράφει για τις αυξήσεις
στα Κρατικά Λαχεία: 
«Η μετατροπή της δραχμής σε ευρώ ήταν επόμενο να δημιουργήσει, εκτός από τα
γνωστά προβλήματα, και κάποιες "πονηρές στρογγυλοποιήσεις", που κατά σύμπτωση
γίνονται πάντα προς τα πάνω. 
Έτσι, διαπιστώνεται ένας βαθμός αισχροκέρδειας, που ασφαλώς δεν αφορά όλους
και όλα. 
Ακούστηκε, μάλιστα, ότι θα παταχθούν και θα τιμωρηθούν όλες αυτές οι
περιπτώσεις που ζημιώνουν τον καταναλωτή. 
Λυπάμαι για τη διαπίστωση ότι ακόμα και το επίσημο κράτος αισχροκερδεί με τη
μέθοδο και την ευκαιρία της στρογγυλοποίησης αυτής. 
Κάπου κάπου αγοράζω μια δεκάδα του Εθνικού Λαχείου, την οποία μέχρι πρότινος
πλήρωνα 10.000 δρχ., δηλαδή 1.000 δρχ. το κάθε γραμμάτιο. 
Αγοράζοντας προ ημερών το πρώτο λαχείο με ευρώ, διαπίστωσα ότι το κάθε
γραμμάτιο στοίχιζε 3 ευρώ, που αντιστοιχούν σε 1.022 δρχ. 
Να, λοιπόν, που με την υπογραφή του υφυπουργού των Οικονομικών, η
στρογγυλοποίηση επιβαρύνει το κάθε γραμμάτιο με 22 δρχ. και τη δεκάδα με 220
δρχ. 
Ωραίο, συνεπώς, το παραπάνω παράδειγμα και θα έπρεπε αντί να παραπέμπεται στον
εισαγγελέα ο μικροπωλητής ή ο έμπορος, να διώκεται το ίδιο το κράτος».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N687</ED>
<ID>
ID:303100

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=7</URL></REF>


Article

<CATEGORY>vin11</CATEGORY>

 <H2>Η αύξηση των ασφαλίστρων
</H2>
Για την αύξηση των ασφαλίστρων των Ι.Χ. γράφει ο κ. Κωνσταντίνος
Παπανδρέου, από τις Φαρές Πατρών: 
«Οι ασφαλιστικές εταιρείες, τακτικές πελάτισσες του πορτοφολιού μας,
επωφελούμενες από την ταραγμένη εποχή μας, απεφάσισαν να μας κάνουν και νέα
επιδρομή: να αυξήσουν τα ασφάλιστρα των Ι.Χ. κατά 10 έως 12%, πέραν του ότι
κάποιες μεγάλες εταιρείες ήδη έχουν κάνει αύξηση από τον περασμένο Ιούλιο, της
τάξεως 40 μέχρι 50%. 
Τι κάνουν οι κυβερνώντες, που κρατούν μόνιμα τα μάτια τους κλειστά στα διάφορα
τεχνάσματα των ασφαλιστικών εταιρειών, όπως το ανήθικο bonus malus κ.λπ.; Θα
αφήσουν να πραγματοποιηθεί και η νέα επίθεση στους κατόχους των Ι.Χ., οι
οποίοι στην πλειονότητά τους με μεγάλη δυσχέρεια αντιμετωπίζουν τα έξοδά του,
συμπεριλαμβανομένης της πρόσφατης αύξησης των ασφαλίστρων;». <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17246N688</ED>
<ID>
ID:303103

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N68&aa=8</URL></REF>


Article

<CATEGORY>vin06</CATEGORY>

 <H2>Με δυο λόγια...
</H2>
<AUTHOR>ΕΛΕΝΑ ΑΚΡΙΤΑ</AUTHOR>

- Καλησπέρα. 
- Ήρθες; 
- Όχι, δεν ήρθα. Γωνία Ομήρου και Σταδίου είμαι ακόμα. 
- Πάλι με νεύρα; 
- Δεν την μπορώ αυτή την ερώτηση. Αυτό το πράγμα, δεν το μπορώ. Ακούς κλειδί,
μπαίνω σπίτι, κλείνω την πόρτα, βγάζω το μπουφάν, «ήρθες;». Δώδεκα χρόνια τώρα
«ήρθες;». 
- Μια φορά να μπεις χαμογελαστός και τι στον κόσμο. Να πεις μια ανθρώπινη
κουβέντα, κάτι καλό, βρε αδελφέ... 
- Κάτι καλό; Τι καλό έχουμε σήμερα; 
- Ό,τι καλό είχαμε και χτες. 
- Ψαρόσουπα; 
- Ωραιότατη! 
- Πάλι; 
- Συγγνώμη, δεν πρόλαβα να ξεπαγώσω τον φασιανό. 
- Πρώτον, δεν μ' αρέσει η ψαρόσουπα... 
- Η δική μου η ψαρόσουπα δεν σ' αρέσει. Της μάνας σου, όποτε πάμε, την κάνεις
σουβενίρ. 
- Η χτεσινή ήτανε λύσσα. Τι διάολο, πήρες το Κάλας και βομβάρδιζες αλύπητα τον
ροφό τον ανυπεράσπιστο; 
- Αφαιρέθηκα. 
- Στο αλάτι βρήκες να αφαιρεθείς; 
- Τώρα να στη ζεστάνω ή θα μου βγάλεις την ψυχή; 
- Μη μου ζεστάνεις τίποτα, ένα τοστ θα φάω. 
- Το τοστ δεν είναι φαΐ. 
- Και η συγκεκριμένη ψαρόσουπα δεν είναι φαΐ. 
- Και θα την πετάξω, δηλαδή; Σ' αυτό το σπίτι θα πετάμε τα τάπερ πέντε πέντε;
Ούτε το παιδί την έφαγε. 
- Με το δίκιο του... 
- Δεν ξέρω πώς να το αντιμετωπίσω. Όλο γαριδάκια, τσιπς και πακοτίνια.
Βγαίνουν κι αυτές οι διαιτολόγες στην τηλεόραση και λένε για μεσογειακές
διατροφές, φρούτα, λαχανικά, ελαιόλαδα. Αμ έλα, κυρά μου, σπίτι να ταΐσεις εσύ
τον Κωνσταντίνο ελαιόλαδο, για κόπιασε, να, κι αν δεν σου τα τρίψει στη
μούρη... 
- Πρέπει όμως. Θα καταστρέψει το στομάχι του μ' αυτές τις αηδίες. 
- Μίλα του κι εσύ. Δεν παίρνεις θέση, δεν του λες μια κουβέντα. 
- Από πού να του την πω την κουβέντα, ρε μάνα μου; 
- Όλο το λούκι, όλο το παλούκι μόνη μου... 
- Την κουβέντα, από πού; Από το ΙΚΑ; Μπροστά μου οι ουρές, ο κοσμάκης να
ποδοπατιέται, να μας βρίζουν όλους συλλήβδην, καπάκι να 'ρχονται και τα
συνεργεία με τις κάμερες μην και δεν καταγράψουν το χάος και την ξεφτίλα, ο
χαμός ­ κι εγώ να παρατήσω τις ορδές των Ούννων για να νουθετήσω τον
Κωνσταντίνο; 
- Δεν λέω αυτό... 
- Ο προϊστάμενος ανασαίνει στον σβέρκο μου, όλοι έχουμε πιαστεί μαλλί με μαλλί
κι εγώ θα τηλεφωνάω σπίτι «Κωνσταντίνε, κοίτα μη δεν χλαπακιάσεις, αγόρι μου,
τη μεσογειακή διατροφή, πολύ θα την πικράνεις τη μανούλα». 
- Υπερβάλλεις... 
- Υπερβάλλω; Για πήγαινε εσύ στη δουλειά αύριο στη θέση μου, άντε να σε χαρώ,
να σε φάνε ζωντανή οι συνταξιούχοι με τα μπάι-πας και τα καροτσάκια τα
αναπηρικά και σου εξηγώ εγώ μετά. Εμείς πια δεν είμαστε δημόσια υπηρεσία. Η
χαρά του Ευαγγελάτου είμαστε. 
- Πάλι θα σε δείξουν το βράδυ στις ειδήσεις; 
- Αν δεν δείξουν εμένα, θα δείξουν τον Θανάση. Αν δεν δείξουν τον Θανάση, θα
δείξουν την Αποστολοπούλου. Κάνει γύρα το πράγμα. Ανακυκλωνόμαστε. Εμείς πια
δεν είμαστε υπάλληλοι. Χαρτί υγείας σε κάδο ανακύκλωσης είμαστε. 
- Δεν φαντάζομαι να σπάσατε πάλι τίποτα κάμερες. 
- Πήρε το αυτί μου ένα γδούπο πίσω αριστερά. Τώρα κάμερα ήταν, ο τμηματάρχης
ήταν... 
- Μα δεν τους εξυπηρετείτε κι εσείς τους ανθρώπους. 
- Όχι δεν τους εξυπηρετούμε. Απ' έξω τα μιλιούνια κι εμείς μέσα τραβάμε πέρα
χαρτομάνια και σφραγίδες, στρώνουμε την τσόχα και το ρίχνουμε στην πρέφα.
Είσαι σοβαρή, βραδιάτικα; Αυτό μπορούμε, αυτό κάνουμε. Σ' αυτή τη χώρα άλλος
φταίει, άλλος τα ακούει. Το ψάρι βρωμάει από το κεφάλι... 
- Είπες «ψάρι»... Τελικά, θα την φας την ψαρόσουπα. 
- Δεν συνεννοούμαστε σ' αυτό το σπίτι. Άλλ' αντ' άλλα τα μεγάλα της Παρασκευής
το γάλα... 
- Είπες «γάλα». Κάνε μια παλικαριά να προλάβεις την ΕΒΓΑ ανοιχτή, γιατί δεν
έχω γάλα για τα κορν φλέικς του παιδιού. 
- Σε λίγο. 
- Σε λίγο θα την προλάβεις κλειστή. Κι εγώ τι θα του δώσω για πρωινό; 
- Γαριδάκια. 
- Πολύ αστείο, μπράβο, γελάσαμε, βρε παιδιά. 
- Κάποτε, ό,τι έλεγα, το έβρισκες αστείο. 
- Κάποτε. Τώρα θα πας για το γάλα ή να πάρω τους δρόμους με την κλαρωτή τη
ρόμπα; 
- Θα πάω. 
- Να βάλω τηλεόραση; 
- Έχει τίποτα καλό; 
- Τα χτεσινά. 
- Πάλι τα χτεσινά; 
- Πάλι... 
- Άσε. Προτιμάω την ψαρόσουπα! <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17246N691</ED>
<ID>
ID:302966

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N69&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το ηλεκτρονικό τέρας χρειάζεται τον Ηρακλή του...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Αγαπητέ μου Κώστα, ένας κούκος δεν φέρνει την άνοιξη. Όσο κι αν προσπαθεί ένας
ρομαντικός, αλλά και αποτελεσματικός, εργατικός, εμπνευσμένος, πιστός
λειτουργός της Διοίκησης να αντιμετωπίσει το τέρας της γραφειοκρατίας δεν
μπορεί να τα καταφέρει εφόσον δεν υποστηρίζεται από τους συναδέλφους του,
στους άλλους τομείς. Εσύ, αγαπητέ μου, καταργείς τα πιστοποιητικά και ο
συνάδελφός σου, του τομέα ασφαλίσεων ή των οικονομικών, κάθε τόσο προσθέτει κι
ένα. Λες και σου βάζει τρικλοποδιά. Πέρυσι για να πάρεις αμοιβή από το Δημόσιο
ως ελεύθερος επαγγελματίας, χρειαζόσουν πέντε χαρτιά. Φέτος προστέθηκε ακόμη
ένα. Άσε τι γίνεται με τις Εφορίες. Το χαρτί πάει σύννεφο. Με τους δημόσιους
οργανισμούς ακόμη χειρότερα. Έως και το ποινικό σου μητρώο ζητούν πλέον για να
δεχθούν προτάσεις σου. Άσε που για όλες τις συναλλαγές σου απαιτείται
φορολογική ενημερότητα, την οποία, ναι μεν παίρνεις αμέσως, αλλά με την
προϋπόθεση πως το ηλεκτρονικό σύστημα θα δουλεύει. Γιατί, όταν πέφτει
νεκρώνουν τα πάντα. Τρόμαξαν να εισαγάγουν τη νέα τεχνολογία στον τομέα αυτόν.
Και πέτυχαν τέτοιο κόλλημα στους υπολογιστές που καμία ­ και η πλέον απλή ­
συναλλαγή δεν γίνεται χωρίς τις μηχανές. Σαν να μην υπάρχουν οι φάκελοι. Τα
χαρτάκια, τα μολυβάκια και τα χεράκια για να γράψουν μία βεβαίωση. 
Ας σοβαρευτούμε. Βούληση υπάρχει. Και μέτρα λαμβάνονται. Αλλά χωρίς αποδοχή
από τους επικεφαλής όλων των τομέων, αλλά και μέλημα ­ κυρίως ­ για την
εφαρμογή τους καμία πρόοδος δεν θα επιτευχθεί. 
Κι εκεί που καταργούνται τα χαρτόσημα, θα ξεφυτρώνουν πιστοποιητικά,
βεβαιώσεις, αποδείξεις και δικαιολογητικά. Αυτό το τέρας έναν Ηρακλή
χρειάζεται γιατί η καταπολέμησή του μάλλον άθλος είναι. Και μύθοι δεν υπάρχουν
πια.... <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17246N692</ED>
<ID>
ID:303052

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N69&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Βρέθηκε... γιατρικό για τον λόγο τον κακό!
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μπήκε - ακούω στο ραδιόφωνο - ένας τύπος και θέρισε τρεις στους κοιτώνες της
Νομικής Σχολής, στη Βιρτζίνια των Ηνωμένων Πολιτειών της Αμερικής. 
Και δεν ξέρω πώς μου ήρθε, εκείνη την ώρα, της τρελής έκανα ένα φλας στην
υπόθεση της απεργίας της πανεπιστημιακής και σκέφτηκα, «μωρέ, εδώ να δούμε
ποιος γονιός, ποιος φοιτητής θα μπει καμιά μέρα στα κτίρια της Ιατρικής Σχολής
και θα γίνει εκεί μέσα της μουρλής...». 
Ιησούς Χριστός, κάτι σκέψεις, που μου περνάνε απ' το μυαλό και μετά
αναρωτιέμαι και απορώ, γιατί δεν έχω να μου μιλάει ένα φίλο, ένα γνωστό.
Αποφάσισα λοιπόν ότι, πρέπει, πάση θυσία, να το κόψω το συνήθειο αυτό, να λέω
δηλαδή αμέσως και να γράφω ό,τι μου κατέβει απ' το μυαλό. Αλλά για να το
σιγουρέψω και να προστατευτώ συζήτησα κατ' αρχήν το ζήτημα αυτό, με άνθρωπό
μου κοντινό. Αυτός χαρακτήρισε το πρόβλημά μου λίαν... σοβαρό και με παρέπεμψε
σε έναν ειδικό. 
Όχι, δεν με έστειλε σε ψυχολόγο, όπως... περίμενα κι εγώ. Μου σύστησε όμως
έναν... ωριλά εξαιρετικό. 
Ξαφνιάστηκα μεν, απ' το γεγονός αυτό, αλλά πριν προλάβω καν να αναρωτηθώ, τι
σχέση έχει η περίπτωσή μου με τον τομέα τον ωτορινολαρυγγολογικό, με πήγαν
σηκωτή στο ιατρείο του επιστήμονα, ως επείγον περιστατικό. Του εξέθεσα το
πρόβλημά μου, το προσωπικό. Του ανέφερα το τελευταίο σύμπτωμα που εμφάνισα,
όταν άκουσα το νέο το ραδιοφωνικό. 
Περιέγραψα τον προαναφερθέντα συνειρμό, που έκανε το... άρρωστό μου το μυαλό
και περίμενα την κλινική εξέταση να υποστώ. 
Κι αντ' αυτού, ακούω τον γιατρό, να μου λέει στο λεφτό: 
«... Πρέτσελ κυρία μου, πρέτσελ είναι για σας το μόνο γιατρικό αμερικάνικης
προέλευσης και λίαν αποτελεσματικό, δοκιμασμένο... επιτυχώς και σε προεδρικό
λαιμό»! <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17246N693</ED>
<ID>
ID:303074

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N69&aa=3</URL></REF>


Article

<CATEGORY>vin07</CATEGORY>

 <H5>Η ανθρώπινη ματαιοδοξία απειλεί την επιβίωση του σπανιότερου πτηνού στον
κόσμο, καθώς μεγάλη κόντρα έχει ξεσπάσει μεταξύ των ιδιοκτητών των 60
τελευταίων πουλιών τού είδους που ζουν σε συνθήκες αιχμαλωσίας και της
διεθνούς κοινότητας των βιολόγων
</H5><H2>Ο πόλεμος των παπαγάλων
</H2>
Στενές επαφές. Ο Ρολάν Μέσερ με έναν από τους 18 Spix Macaw σε ειδικά
διαμορφωμένο χώρο στη Βόρεια Ελβετία

Το πουλί είναι μικρότερο του ενός έτους. Μπορεί να πετάξει, όχι όμως καλά. Στο
διπλανό κλουβί οι γείτονές του φτερουγίζουν γύρω από το γυμνό κεφάλι ενός
άνδρα. Το νεαρό πουλί απομακρύνεται από τη δοκό του και ορμάει προς το μέρος
τους χτυπώντας στο δικτυωτό πλέγμα του δικού του κλουβιού. Προς στιγμήν πέφτει
αναίσθητο. Το χιόνι συνεχίζει να πέφτει στην παραπλήσια παγωμένη λίμνη, ενώ
δύο μαύροι κύκνοι ψάχνουν στον πάγο. Το κρύο είναι πολύ τσουχτερό. Θα μπορούσε
να είναι έργο του Μπρύγκελ. Στην πραγματικότητα δεν είναι τίποτα άλλο από μια
φευγαλέα καθημερινή σκηνή σε ένα μεγάλο ιδιωτικό κλουβί στη βόρεια Ελβετία με
18 σπάνιους παπαγάλους της οικογένειας Spix Macaw (ή Cyanopsitta spixii) -
ίσως τα σπανιότερα πουλιά στον πλανήτη. 
Ο Spix Macaw δεν είναι μεγάλος, δεν διακρίνεται από ιριδίζοντες χρωματισμούς
ούτε και για τις φωνητικές του ιδιότητες, όμως κινδυνεύει με αφανισμό, πολύ
περισσότερο από τα γιγάντια πάντα. Ο παπαγάλος με το ωχρό γκρι στο κεφάλι και
το μπλε πετρόλ στο σώμα δεν απαντά στην άγρια φύση εδώ και 15 μήνες. Απ' όσα
γνωρίζουμε σήμερα, ζει σε συνθήκες αιχμαλωσίας και το κοινό μπορεί να τον
θαυμάζει μόνο σε ένα ζωολογικό κήπο, στο Σάο Πάολο. Οι υπόλοιποι από τους
περίπου 60 επιζήσαντες παπαγάλους ζουν στην εμπορική φάρμα πτηνών του
βιομήχανου κατασκευών Αντόνιο ντε Ντιος στις Φιλιππίνες, στο παλάτι ενός σεΐχη
του Κατάρ και στον μεγάλο κήπο του Ρολάν Μέσερ, σε ένα αγρόκτημα βόρεια του
Φράιμπουργκ, 3.000 μίλια μακριά από τον φυσικό χώρο του Spix Macaw, τη
βορειοανατολική Βραζιλία. 
Ο Μέσερ ασχολήθηκε με τα εξωτικά πουλιά, όπως λέει, από χόμπι. Ο Ντε Ντιος,
επίσης αποκαλεί τη δική του «βιομηχανία» χόμπι - υπερτροφικό μάλιστα. Είναι ο
μεγαλύτερος εκτροφέας πουλιών συντροφιάς στον κόσμο. Έτσι όπως έχουν τα
πράγματα σήμερα, η διάσωση ενός είδους της πτερωτής πανίδας πιθανότατα
εξαρτάται από αυτούς τους ανθρώπους. 
Ωστόσο, το γεγονός ότι κάποια από τα μοναδικά είδη του ζωικού βασιλείου
βρίσκονται απολύτως νόμιμα στα χέρια ιδιωτών που δεν διαθέτουν κατάλληλα
πιστοποιητικά έχει εξοργίσει πολλά μέλη της διεθνούς κοινότητας προστασίας των
ειδών, τα οποία κάνουν έκκληση να αφήσουν τη διάσωση τών υπό εξαφάνιση πτηνών
στους ειδικούς. Η εμμονή των εκτροφέων στα δικαιώματα κατοχής των πουλιών
συνέβαλε στην κατάρρευση της διεθνούς προσπάθειας για την επανένταξή τους στην
άγρια φύση. Όσο πιο σπάνιο είναι το επαπειλούμενο με εξαφάνιση πτηνό τόσο πιο
έντονο και περίπλοκο είναι το δράμα που εκτυλίσσεται για τη διάσωσή του.
Αμερικανοί ειδικοί υπολογίζουν τον τζίρο του παράνομου εμπορίου σπάνιων ή
απειλούμενων με αφανισμό ειδών σε 10-20 δισεκατομμύρια δολάρια ετησίως, και
τον κατατάσσουν τρίτο κατά σειρά σε κέρδη μετά το λαθρεμπόριο ναρκωτικών και
όπλων. Είναι η αγαπημένη δευτερεύουσα δραστηριότητα για τους Νοτιοαμερικανούς
λαθρέμπορους κοκαΐνης. Τα... πορώδη σύνορα της Βραζιλίας συμβάλλουν σε αυτό το
λαθρεμπόριο και οι εν αναμονή αγοραστές κυρίως στις Ηνωμένες Πολιτείες
ανταποκρίνονται δεόντως. 
Spix Macaw. Οι παπαγάλοι του είδους αυτού δεν απαντούν στην άγρια φύση

Κατά τη διαδικασία της αποστολής τους, τα πουλιά αναισθητοποιούνται και
τοποθετούνται σε σωλήνες πόστερ ή σε ελαστικά ρούχα που φορούν οι μεταφορείς
τους. Η τιμή υπακούει στους απλούς κανόνες της αγοράς: όσο πιο σπάνιο τόσο πιο
ακριβό. Ο Spix Macaw είναι το σπανιότερο των σπανίων γιατί το φυσικό του
περιβάλλον συρρικνώνεται από την τελευταία Εποχή των Παγετώνων και λόγω της
εντεινόμενης απειλής του από τον άνθρωπο επί πέντε αιώνες - αρχικά από
αποίκους, στη συνέχεια από λαθροθήρες παγιδευτές. Το πουλί ήταν ήδη σπάνιο και
ακριβό για τους «συλλέκτες» του 18ου αιώνα. 
Οι βιολόγοι που μάχονται για την προστασία των επαπειλούμενων ειδών γνωρίζουν
από την εμπειρία τους σε άλλα είδη, όπως του κόνδορα της Καλιφόρνιας, ότι το
ένστικτο αυτοσυντήρησης των ειδών αυτών μπορεί να αναβιώσει. Από αυτή τη γνώση
προέκυψε και η συγκρατημένη αισιοδοξία στη διεθνή συνάντηση το 1999 στο
Χιούστον για την τύχη του συγκεκριμένου παπαγάλου. Και εκεί πήγαν όλοι:
εκτροφείς, βιολόγοι, ο Κέσλινγκ και ένας εκπρόσωπος του Ζωολογικού Κήπου του
Χιούστον, η Νατάσα Σισάκιν, που σχεδόν όλη την περασμένη δεκαετία κατέγραφε
κάθε γνωστή γέννηση, θάνατο ή ζευγάρωμα. Στη διάσκεψη συμφώνησαν όλες οι
μεταφορές του σπάνιου παπαγάλου μεταξύ εκτροφέων ή ζωολογικών κήπων να
εγκρίνονται από μια επιτροπή, την CPRAA, την οποία θα ίδρυε η κυβέρνηση της
Βραζιλίας. Ωστόσο η Σισάκιν λίγους μήνες αργότερα επέτρεψε - ενθάρρυνε κατ'
άλλους - τη νόμιμη μεταφορά τεσσάρων πουλιών από το κέντρο του Ντιος στις
Φιλιππίνες στον σεΐχη Σαούντ Μπιν Μοχάμεντ Μπιν Αλ-Θάνι, μέλος της δυναστικής
οικογένειας του Κατάρ. 
Οι συνέπειες αυτής της χαλαρής στάσης ήταν ραγδαίες. Η νέα σύνοδος της CPRAA
ματαιώθηκε και η επόμενη κατέληξε σε διαξιφισμούς. Ο Κέσλινγκ έστρεψε τα βέλη
του εναντίον της Σισάκιν γιατί υποστήριξε εκτροφείς πουλιών εκτός επιτροπής,
ενώ η ίδια ισχυρίστηκε ότι το περιβάλλον που δημιούργησε ο σεΐχης για τα
πουλιά είναι άψογο... Η εικόνα όμως του Άραβα δισεκατομμυριούχου, ο οποίος
φαίνεται ότι διακατέχεται από εμμονή κατοχής των σπανιότερων ειδών, κάθε άλλο
παρά την βοήθησε. 
<H3>Η μοναδική ελπίδα
</H3>
Το 1989, όταν το Συνέδριο για το Διεθνές Εμπόριο των Ειδών που Απειλούνται με
Εξαφάνιση (Cites) ασχολήθηκε στη Λωζάννη με το θέμα των πλέον απειλούμενων
ειδών της Νότιας Αμερικής, ελάχιστα αμφισβητήθηκαν για την περίπτωση του Spix
Macaw. Στην άγρια φύση τουλάχιστον, φαίνεται πως είχε εξαφανιστεί. Και μόνη
ελπίδα, η αναπαραγωγή μέσω των εκπροσώπων σε αιχμαλωσία. Στη συνάντηση
παραβρέθηκε ο Ντε Ντιός, που είχε και τα περισσότερα. Όπως και ο Γερμανός
εκατομμυριούχος Βόλφγκανγκ Κέσλινγκ, που λατρεύει τους παπαγάλους και
αρέσκεται να τους παρουσιάζει στους Ευρωπαίους τουρίστες. «Αποφασίσαμε να
βοηθήσουμε στη διάσωση του Spix Macaw», φέρονται να είπαν στη Λωζάννη.

<H3>«Αυτά τα πουλιά είναι η ζωή μου»
</H3>
Ο Κέσλινγκ είναι ένας εκατομμυριούχος που εκθέτει τα πουλιά. Ο Ντε Ντιός -
κάτοχος 27 εκπροσώπων του είδους, περίπου του μισού πληθυσμού - είναι ένας
εκατομμυριούχος που τα εκτρέφει. Στα 13 χρόνια που ακολούθησαν τη συνάντηση
της Λωζάννης, ο Κέσλινγκ διάλεξε, όπως λέει, τον δύσκολο δρόμο, παραδίδοντας
την κυριότητα των δικών του πουλιών - τρία στον αριθμό - στη Βραζιλία. Ο Μέσερ
έχει 18. Οι ίδιοι οι αριθμοί αποκαλύπτουν μια πραγματικότητα που μερικοί δεν
αντέχουν ν' ακούν. Αν αυτό το πουλί είναι να σωθεί, αυτό θα συμβεί χάρη σε
εκείνους που το θεωρούν ιδιοκτησία τους. Όταν βρίσκεται ανάμεσά τους, ο Μέσερ
φέρεται σκληρά και τρυφερά μαζί, τη μια στιγμή προσπαθεί να τα φιλήσει, την
άλλη τα αρπάζει να τα επιστρέψει στις ζεστές φωλιές τους. «Αυτό το πουλί είναι
η ζωή μου», λέει σε σπασμένα αγγλικά. Λίγο αργότερα αποκαλύπτει ξεκάθαρα τη
θέση του. «Μπορώ να κάνω ό,τι θέλω με αυτά τα πουλιά. Θα μπορούσα να τα
πουλήσω μέσα σε ένα μήνα...». 
Αν το έκανε, θα «έπιαναν» τουλάχιστον 50.000 στερλίνες το καθένα, αποδίδοντάς
του σημαντικό κέρδος, αφού ισχυρίζεται ότι απέκτησε τα πρώτα του 15 αντί
70.000 συνολικά. Ορκίζεται όμως ότι ποτέ δεν θα το έκανε. Κάποιοι άλλοι πάντως
είναι προβληματισμένοι. Το φάντασμα του τελευταίου Spix Macaw ζει σε έναν
κόσμο παθιασμένων ανθρώπων, με τεράστια γνώση - πολλοί από αυτούς - και
ανεξάντλητους πόρους - οι άλλοι. Σε τίποτα όμως δεν μπορούν να συμφωνήσουν
πέραν του ότι, αν συμφωνήσουν σε περισσότερα, αυτό το είδος θα μπορούσε να σωθεί.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N70</CAT>
<ED>
Κωδικός άρθρου: A17246N701</ED>
<ID>
ID:302957

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N70&aa=1</URL></REF>


Article

<CATEGORY>vin07</CATEGORY>

 <H5>Πανικόβλητοι εκατοντάδες χιλιάδες Κονγκολέζοι τρέχουν να σωθούν από την φονική
ορμή της λάβας του Νγιραγκόνγκο, που μέχρι στιγμής έχει «καταπιεί» 45 ανθρώπους
</H5><H2>Στο έλεος του ηφαιστείου
</H2>
Φονική λάβα. Η έκρηξη του ηφαιστείου ήρθε να προστεθεί στις συμφορές που
έχουν οι πρόσφυγες της Γκόμα 
Δεκάδες άνθρωποι έχασαν τη ζωή τους και εκατοντάδες χιλιάδες άλλοι
προσπαθούσαν χθες πανικόβλητοι να σωθούν καθώς λάβα από ηφαιστειακές εκρήξεις
έκοβε στα δύο την πόλη Γκόμα, στο ανατολικό τμήμα της Λαϊκής Δημοκρατίας του
Κονγκό (πρώην Ζαΐρ) και μετέτρεπε ολόκληρες περιοχές της σε παρανάλωμα του
πυρός. 
Σύμφωνα με αξιωματούχους του ΟΗΕ, 45 άνθρωποι σκοτώθηκαν τις τελευταίες 24
ώρες από τους ποταμούς της λάβας που ξεχύθηκαν από το ηφαίστειο Νγιραγκόνγκο,
σε απόσταση 10 χιλιομέτρων από την Γκόμα, μια φτωχή πόλη που βρίσκεται στο
τμήμα της χώρας που ελέγχεται από τους αντάρτες. Η λάβα άνοιξε, καίγοντας,
τεράστια μονοπάτια στη ζούγκλα που καλύπτει τις πλαγιές του ηφαιστείου,
κατέστρεψε 14 χωριά και κατέληξε στην λίμνη Κίβου, στα σύνορα με τη Ρουάντα,
καταβροχθίζοντας στο διάβα της χιλιάδες σπίτια της πόλης Γκόμα καθώς και ένα
τμήμα του αεροδρομίου της. Οι αρχές είχαν δώσει από νωρίς εντολή να
απογειωθούν όλα τα αεροσκάφη ενώ, όπως δήλωσε εκπρόσωπος του ΟΗΕ στην Κινσάσα,
400 εργαζόμενοι και στρατιωτικοί του παγκόσμιου οργανισμού εγκατέλειψαν τη
βάση τους κοντά στο αεροδρόμιο. 
Σύμφωνα με στρατιωτικές πηγές στην πόλη Γκισέινι της Ρουάντας, όπου έχουν ήδη
καταφύγει εκατοντάδες άστεγοι από την Γκόμα, οι πρόσφυγες ξεπερνούν τις
τριακόσιες χιλιάδες. Οι περισσότεροι πέρασαν τη νύχτα στους δρόμους. Όπως
ανακοίνωσε εκπρόσωπος του Παγκόσμιου Επισιτιστικού Προγράμματος του ΟΗΕ, η
οργάνωση έχει στο Γκισέινι 200 τόνους τροφίμων έτοιμους για διανομή. 
Οι συνεχιζόμενες εκρήξεις του ηφαιστείου Νγιραγκόνγκο, όμως, έμοιαζαν να
απειλούν χθες και την πόλη αυτή, καθώς η λάβα είχε φτάσει σε απόσταση 4
χιλιομέτρων από τα πρώτα σπίτια της πόλης. 
Το Νγιραγκόνγκο είναι ένα από τα οκτώ ηφαίστεια που υπάρχουν στα σύνορα της
Ρουάντας, της Λαϊκής Δημοκρατίας του Κονγκό και της Ουγκάντας, μιας περιοχής
γεμάτης τροπικά δάση. Μόνο δύο από τα ηφαίστεια αυτά, όμως, είναι ενεργά: το
Νγαμουραγκίρα, που εξερράγη την περασμένη χρονιά χωρίς να προκαλέσει θύματα,
και το Νγιραγκόνγκο. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17246N711</ED>
<ID>
ID:302958

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N71&aa=1</URL></REF>


Article

<CATEGORY>vin07</CATEGORY>

 <H2>Πάουελ: Να μεσολαβήσει η Ελλάδα στο Παλαιστινιακό
</H2>
Την παρέμβαση της ελληνικής κυβέρνησης προς την παλαιστινιακή ηγεσία, ώστε να
απομονωθούν τα ακραία στοιχεία, ζήτησε ο Κόλιν Πάουελ σε τηλεφωνική του
επικοινωνία με τον Γιώργο Παπανδρέου. 
Ο Αμερικανός υπουργός Εξωτερικών κάλεσε τον Έλληνα ομόλογό του και τον
ενημέρωσε καταρχήν για τα αποτελέσματα της περιοδείας του στην περιοχή της
Ινδίας και του Πακιστάν, ενώ έγινε και μια εξέταση των αποτελεσμάτων της
επίσκεψης Σημίτη στις Ηνωμένες Πολιτείες. Ωστόσο, σκοπός του τηλεφωνήματος
ήταν να ζητηθεί από τον κ. Παπανδρέου να παρέμβει προς τον κ. Αραφάτ και τους
συνεργάτες του, ώστε να απομονώσουν τα ακραία στοιχεία κι έτσι, όπως είπε ο κ.
Πάουελ, να δοθούν και στους Αμερικανούς δυνατότητες παρέμβασης στην
ισραηλινο-παλαιστινιακή σύγκρουση. 
* Η πολύνεκρη επίθεση αυτοκτονίας ενός Παλαιστίνιου σε κατάμεστη
αίθουσα δεξιώσεων στο Βόρειο Ισραήλ και η βίαιη απάντηση του Ισραήλ
δημιούργησαν μια εκρηκτική ατμόσφαιρα, και όλοι φοβούνται το χειρότερο.
Έκκληση για επείγουσα επέμβαση της διεθνούς κοινότητας απηύθυνε η
Παλαιστινιακή Αρχή, υποστηρίζοντας ότι τα αντίποινα που εξαπέλυσε το Ισραήλ
για την επίθεση Παλαιστινίου καμικάζι στην πόλη Χαντέρα, όπου βρήκαν τον
θάνατο ο ίδιος και έξι Ισραηλινοί, αποσκοπούν στη διάλυση της Παλαιστινιακής
Αρχής. 
Την ευθύνη για την επίθεση, που έγινε στη διάρκεια τελετής για τη
«θρησκευτική» ενηλικίωση (Bat Mitzvah) ενός 12χρονου κοριτσιού, ανέλαβε η
Ταξιαρχία αλ-Άκσα, μια ένοπλη οργάνωση που συνδέεται με τη Φατάχ. Όπως ανέφερε
η οργάνωση, η επίθεση έγινε σε αντίποινα για τον φόνο του Ραέντ Κάρμι, ενός
μέλους της Φατάχ, την περασμένη Δευτέρα. Δράστης ήταν ο Αμπέντ Χασούνα, ένας
πρώην αστυνομικός της Παλαιστινιακής Αρχής. Το μακελειό θα ήταν ακόμη
μεγαλύτερο, αν δεν έπεφταν πάνω του μερικοί από τους καλεσμένους, που
κατάφεραν να τον αφοπλίσουν και να τον απομακρύνουν από την αίθουσα. Στη
συνέχεια, ο Χασούνα έπεσε νεκρός από τα πυρά της αστυνομίας. 
Λίγο αργότερα, το Ισραήλ απάντησε με διπλή επίθεση στην Τουλκαρέμ της Δυτικής
Όχθης και στη Ραμάλα. Στην πρώτη περίπτωση βομβαρδίστηκαν τα γραφεία της
Παλαιστινιακής Αρχής, με αποτέλεσμα να σκοτωθεί ένας αστυνομικός και να
τραυματιστούν 40 πολίτες.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17246N712</ED>
<ID>
ID:303018

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N71&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Μονοπάτι με κινδύνους
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

«Ο Έχουντ Μπαράκ κάποτε είπε πως αν ήταν νεαρός
Παλαιστίνιος θα είχε γίνει μέλος τρομοκρατικής οργάνωσης. Και
κάποιος μπορεί να προσθέσει: Αν ο Μπαράκ ήταν σήμερα
Παλαιστίνιος ηγέτης, θα προσπαθούσε να φέρει όσο το δυνατόν
περισσότερα όπλα να εξοπλίσει τους περικυκλωμένους από τα ισραηλινά τανκς
Παλαιστίνιους». 
Γιούρι Αβνέρι (Ισραηλινός πολιτικός)

Ο Παλαιστίνιος ηγέτης, αποκλεισμένος στη Ραμάλα από τα ισραηλινά τανκς, σε
συνέντευξή του στην «Φιγκαρό», καταγγέλλει πως πολιτική του Ισραήλ είναι «να
εξολοθρεύσει όλους τους Παλαιστίνιους ηγέτες, τον έναν μετά τον άλλο». 
Οι δαγκάνες μιας ορατής μέγγενης πιέζουν αφόρητα τον Γιάσερ Αραφάτ. Από τη μια
οι Ισραηλινοί και οι ΗΠΑ του ζητούν «να πατάξει την τρομοκρατία». Από την
άλλη, οι παλαιστινιακές ομάδες - που αντικατοπτρίζουν περισσότερο την λαϊκή
αγανάκτηση - απαιτούν να αφεθεί ελεύθερος ο ηγέτης του Λαϊκού Μετώπου Αχμέντ
Σααντάτ που συνελήφθη έπειτα από ισραηλινή απαίτηση, ως υπεύθυνος της
δολοφονίας του Ισραηλινού υπουργού Τουρισμού. 
Οι εξτρεμιστικές παλαιστινιακές οργανώσεις Χαμάς και Ισλαμικό Τζιχάντ
ανακοίνωσαν πως «η παλαιστινιακή εξουσία σκάβει μόνη τον τάφο της». Το Λαϊκό
Μέτωπο για την Απελευθέρωση της Παλαιστίνης ανακοίνωσε: «Η διοίκηση ήρθε σε
απόλυτη σύγκρουση με όλες τις εθνικές και ισλαμικές οργανώσεις». 
Οι ΗΠΑ και η Ευρώπη εξακολουθούν να θεωρούν τον Αραφάτ ηγέτη των Παλαιστινίων,
μόνο και μόνο επειδή φοβούνται πως αν τον διαδεχτεί κάποιος άλλος, κάτω από
τις τωρινές συνθήκες, δεν θα είναι μετριοπαθής. 
Συμφέρει λοιπόν τους Ισραηλινούς να ακολουθούν αυτό το επικίνδυνο μονοπάτι της
αντιπαράθεσης; Η πολιτική του ασυμβίβαστου πρωθυπουργού του Ισραήλ θυμίζει
εκείνες τις απολιθωμένες εποχές περί «περιούσιου λαού». Και οπωσδήποτε
επιχαίρει με τον κίνδυνο να ξεσπάσει εμφύλια διαμάχη στους κόλπους των
Παλαιστίνιων. Μια και καθιστά όλες τις επερχόμενες γενιές των Παλαιστινίων
πολιτικών περισσότερο ριζοσπαστικούς και απρόθυμους για οποιονδήποτε διάλογο
με τους «κατακτητές». Αυτό ακριβώς θέλει κι ο Σαρόν: Τη μη επίλυση, αλλά τη
διαιώνιση του προβλήματος ώστε να μη δημιουργηθεί παλαιστινιακό κράτος. 
Είναι πολύ δύσκολο να ακουστούν αυτή τη στιγμή φωνές που να καλούν τα δύο μέρη
να καθήσουν στο τραπέζι των διαπραγματεύσεων. Όσο δεν κλείνει ο κύκλος του
αίματος. Ούτε λόγος για αμερικανική μεσολάβηση, αφού με την αμέριστη
υποστήριξη των εξτρεμιστικών ισραηλινών θέσεων, η Ουάσιγκτον δεν καθίσταται
αμερόληπτη ώστε να αναλάβει την διαιτησία.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17246N713</ED>
<ID>
ID:303075

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N71&aa=3</URL></REF>


Article

<CATEGORY>vin07</CATEGORY>

 <H5>Η σκηνοθέτις της ταινίας «Μεγάλος Άνδρας, Μικρή Αγάπη» Χαντάν Ιπεκτσί μιλάει
για τη σύγκρουση του τουρκικού κράτους με τους Κούρδους και για την κριτική
που ασκεί μέσα από την ταινία της
</H5><H2>Επάγγελμα: αυτόπτης μάρτυρας
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

«Μεγάλος Άνδρας, Μικρή Αγάπη». Άνδρας στην Άγκυρα αγοράζει εισιτήριο για την
ταινία που σπάει ταμεία στην Τουρκία

Ηταινία «Μεγάλος Άνδρας, Μικρή Αγάπη» κάνει ρεκόρ εισιτηρίων από τον περασμένο
Νοέμβριο που προβάλλεται στους κινηματογράφους, εδώ. Η Χαντάν Ιπεκτσί είναι η
σκηνοθέτις της ταινίας. Αν με ρωτούσατε, όμως, αφού είχα δει την ταινία, τι
δουλειά κάνει, θα έλεγα: αυτόπτης μάρτυρας... 
«Να μην ξανακούσω λέξη κουρδική εδώ μέσα!» ουρλιάζει ο συνταξιούχος δικαστής
στη Χεζάρ και στην ηλικιωμένη Κούρδισσα βάγια του Σακινέ, σε μια σκηνή του
έργου. Οι γονείς τής Χεζάρ έχουν σκοτωθεί σε σύγκρουση ανάμεσα στα τάγματα
ασφαλείας και τους Κούρδους αντάρτες στο χωριό τους στη Νοτιοανατολική
Τουρκία. Η Χεζάρ είναι πέντε χρόνων. Όπως τα περισσότερα κοριτσάκια της
ηλικίας της, δεν ξέρει λέξη τουρκικά. 
Η ταινία «Μεγάλος Άνδρας, Μικρή Αγάπη», αφηγείται ακριβώς την έντονη σχέση
ανάμεσα στην πεντάχρονη Χεζάρ και τον εβδομηνταπεντάχρονο δικαστή, που η
συνείδησή του τον αναγκάζει να την πάρει για ένα διάστημα υπό την προστασία
του και τη βαθμιαία αμφισβήτηση από μέρους του της κρατικής πολιτικής που
απαγορεύει την κουρδική γλώσσα - και τον κουρδικό πολιτισμό γενικότερα - στην
Τουρκία. 
Αν η τέχνη είναι χώρος ομορφιάς, σκέψης και κριτικής, η ταινία "Μεγάλος
Άνδρας, Μικρή Αγάπη" είναι ένα έξοχο έργο της κινηματογραφικής τέχνης: βλέπει,
κρίνει, ωθεί τον θεατή να στρέψει το πρόσωπό του από την επίσημη αντίληψη, να
δει τον άνθρωπο. Ασκεί κριτική στο τουρκικό κράτος. 
«Το 1998, που αποφάσισα να κάνω την ταινία, από τη μια μεριά γιορταζόταν η 75η
επέτειος από την ίδρυση της Τουρκικής Δημοκρατίας, από την άλλη, στις ειδήσεις
δεν βλέπαμε σχεδόν τίποτε άλλο εκτός από κηδείες στρατιωτών και σορούς
ανταρτών. Στο κράτος θα κατευθυνόταν, φυσικά, η κριτική μου», μου είπε η
Χαντάν Ιπεκτσί. Και προσθέτει: «Ζούμε εδώ και πολλούς αιώνες μαζί με τους
Κούρδους. Πεποίθησή μου είναι ότι μπορούμε να συνεχίσουμε τη συμβίωσή μας, από
αυτή την ιδέα ξεκινώ. Δεν θέλω να ψάχνει κανείς να βρει άλλα κίνητρα...». 
Με τη Χαντάν Ιπεκτσί γνωριστήκαμε τηλεφωνικώς, Πόλη - Αθήνα, πριν από δέκα
μήνες, όταν, λίγες ημέρες αφού είχα έρθει εδώ, ένας φίλος μού τηλεφώνησε από
την Αθήνα να με ρωτήσει «αν μπορούσε να μείνει για λίγο στο σπίτι μου μια
Τουρκάλα σκηνοθέτις». Έμεινε περίπου δυόμισι μήνες. Στην Αθήνα έκανε το μοντάζ
της ταινίας. 
«Στην ταινία αφηγήσθε και τη σύγκρουση μέσα από τη γλώσσα. Πόσο γνωρίζετε τον
Άλλο, τον Κούρδο;» τη ρώτησα. «Πέρασα τα παιδικά μου χρόνια στο χωριό Χιλβάν
της Ούρφα. Πόσο να αντιληφθείς τον Άλλο ως παιδί; Είχα, όμως, πολλούς φίλους.
Οι κουρδικές λέξεις και οι βρισιές στην ταινία, είναι εκείνες που θυμόμουν από
τότε». 
Στην ταινία, οι κουρδικοί διάλογοι μεταφράζονται με υπότιτλους. Την
κατηγόρησαν ότι δείχνει τους αστυνομικούς ως κακούς, δεν σκέφθηκε κάποια
στιγμή ότι κάνει λάθος, ότι υπερβαίνει τα εσκαμμένα; «Όχι. Γιατί το πρόβλημα
αυτό είχε λυθεί στο μυαλό μου, όταν έγραφα το σενάριο. Όταν κάτι λυθεί στο
κεφάλι σου, το μετά δεν έχει καμιά σημασία». Η Χαντάν Ιπεκτσί έχει γράψει και
το σενάριο της ταινίας. 
Η ταινία «Μεγάλος Άνδρας, Μικρή Αγάπη», σάρωσε φέτος τον Αύγουστο τα βραβεία
στο Φεστιβάλ Κινηματογράφου της Αττάλειας (καλύτερης ταινίας, σεναρίου,
δεύτερου γυναικείου και ανδρικού ρόλου). Η μικρή Κούρδισσα Ντιλάν Έρτσετιν, η
Χεζάρ της ταινίας, που η Ιπεκτσί τη δίδαξε υποκριτική επί τέσσερις μήνες, πήρε
το βραβείο της Κριτικής Επιτροπής. Εγώ περίμενα πάνω από μία ώρα στην ουρά για
να πάρω εισιτήριο για την προβολή ύστερα από πέντε ημέρες. 
Η ασάφεια σε σχέση με την κουρδική γλώσσα συνεχίζεται: η τουρκική κυβέρνηση
έχει, για την ώρα, αντιπαρέλθει το θέμα, δηλώνοντας ότι «η επίσημη γλώσσα
είναι η τουρκική», στο εθνικό πρόγραμμα που έχει υποβάλει στην Ευρωπαϊκή
Ένωση. Την περασμένη εβδομάδα συνελήφθησαν στην Κωνσταντινούπολη, στην Άγκυρα
και το Βαν, 240 φοιτητές που είχαν υποβάλει αίτηση να μπουν στις σχολές τους
τα κουρδικά ως μάθημα επιλογής. Προχθές, ακόμη, η αστυνομία συνέλαβε 34
γυναίκες σε διάφορες πόλεις της Νοτιοανατολικής Τουρκίας, «επειδή μάζευαν
υπογραφές για να διδάσκονται τα κουρδικά στα Δημοτικά σχολεία». 
Η Χαντάν Ιπεκτσί βλέπει την αναντιστοιχία ανάμεσα στην - σιωπηρή - απαίτηση
του κόσμου και την επίσημη πολιτική. 
Στην ταινία δεν αφήνει τη ζωή να σταματήσει, τη συνεχίζει, προσφέροντας
εναλλακτικά μια γεμάτη ελπίδα σχέση αγάπης. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17246N721</ED>
<ID>
ID:302959

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N72&aa=1</URL></REF>


Article

<CATEGORY>vin07</CATEGORY>

 <H2>Ενοχλημένοι οι Σαουδάραβες
</H2>
Η Σαουδική Αραβία είναι ολοένα και περισσότερο ενοχλημένη με την παρουσία
αμερικανικών στρατευμάτων στο έδαφός της. Σύντομα, μάλιστα, είναι πιθανό να
ζητήσει την αποχώρησή τους: όπως αποκάλυψε ανώτερος Σαουδάραβας αξιωματούχος,
η κυβέρνηση του Ριάντ θεωρεί ότι οι Ηνωμένες Πολιτείες έχουν κάνει κατάχρηση
της φιλοξενίας της Σαουδικής Αραβίας και θα προτιμούσε η στρατιωτική
συνεργασία με τις ΗΠΑ να λάβει μία πιο διακριτική μορφή. Η Σαουδική Αραβία,
εξήγησε ο αξιωματούχος, θέλει να δείξει ότι είναι σε θέση να διασφαλίσει την
άμυνά της, καθώς η παρουσία των αμερικανικών δυνάμεων έχει πλέον εξελιχθεί σε
επιχείρημα για τους αντιπάλους του καθεστώτος.

Όπως δήλωσε αξιωματούχος του αμερικανικού Πενταγώνου, το Ριάντ θα ήθελε από
τις ΗΠΑ να εκπληρώσουν τη δέσμευση που ανέλαβαν το 1990, πριν από τον πόλεμο
του Κόλπου για την απελευθέρωση του Κουβέιτ, και να αποσύρουν τις αμερικανικές
στρατιωτικές δυνάμεις από το έδαφος της Σαουδικής Αραβίας μετά το πέρας της
αποστολής τους. Το Ριάντ, πρόσθεσε ο Αμερικανός αξιωματούχος, θεωρεί ότι η
αποστολή αυτή τελείωσε με την απελευθέρωση του Κουβέιτ, ενώ η Ουάσιγκτον
υποστηρίζει ότι δεν έχει περατωθεί, αφού ο Σαντάμ Χουσεΐν εξακολουθεί να
βρίσκεται στην εξουσία. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17246N722</ED>
<ID>
ID:303019

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N72&aa=2</URL></REF>


Article

<CATEGORY>vin07</CATEGORY>

 <H2>Το 'σκασαν με... ελικόπτερο
</H2>
Με ελικόπτερο που είχε καταληφθεί από συνεργάτες τους απέδρασαν δύο κακοποιοί
από φυλακή υψίστης ασφαλείας στο Σάο Πάουλο της Βραζιλίας. Το ελικόπτερο
προσγειώθηκε νωρίς το απόγευμα στην αυλή της φυλακής Ζοζέ Παράδα Νέτο στην
περιοχή Γουαρούλιος, που βρίσκεται βορείως του Σάο Πάουλο. Απογειώθηκε σε
ελάχιστο χρόνο, αφού επιβιβάσθηκαν σε αυτό ένας ληστής τραπεζών, ο Ντιονίσιο
ντε Ακίνο Σεβέρο, και ένας δολοφόνος, ο Άιλτον Άλβες Φεϊτόζα. «Όλα έγιναν
γρήγορα, όπως στο "Miami Vice"», δήλωσε ο Ζοάο Σόουζα, εκπρόσωπος της
αστυνομίας του Γουαρούλιος, αναφερόμενος στη γνωστή τηλεοπτική σειρά. Λίγο
αργότερα απογειώθηκαν τέσσερα ελικόπτερα της αστυνομίας, που εξαπέλυσε
ανθρωποκυνηγητό για τον εντοπισμό των δραπετών και των συνεργατών τους. Το
ελικόπτερο που χρησιμοποιήθηκε για την απόδραση βρέθηκε σε γήπεδο γειτονικής
πόλης, αλλά οι δραπέτες παραμένουν άφαντοι. Η αστυνομία εκτιμά ότι
εγκατέλειψαν το ελικόπτερο και διέφυγαν με ένα κλεμμένο λευκό μικρό φορτηγό
που τους περίμενε. Το εξαθέσιο ελικόπτερο με το οποίο απέδρασαν οι δύο
κακοποιοί είχε καταληφθεί εν πτήσει από δύο ενόπλους, οι οποίοι το είχαν
ενοικιάσει από μία τοπική εταιρεία με το πρόσχημα ότι ήθελαν να κάνουν μία
«πανοραμική πτήση» πάνω από την πόλη. Οι κακοποιοί άφησαν ελεύθερο τον πιλότο
του, αφού προσγείωσε το ελικόπτερο στο γήπεδο. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17246N723</ED>
<ID>
ID:303056

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N72&aa=3</URL></REF>


Article

<CATEGORY>vin07</CATEGORY>

 <H5>Οι σελίδες ενός ημερολογίου αφηγούνται τη συγκινητική ιστορία ενός κοριτσιού
σε μια φτωχή επαρχία της Κίνας, που αγωνίζεται για να ξεφύγει από το πεπρωμένο
του και κάνει τη μικρή, προσωπική του επανάσταση
</H5><H2>«Μαμά, άφησέ με να σπουδάσω!»
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Οι λέξεις μιλούν. Πάνω, η Μα Γιαν με τη μητέρα της και δεξιά το ημερολόγιό της

Ονομάζεται Μα Γιαν, είναι 14 ετών και ζει στη Βορειοδυτική Κίνα, σε μία
ημιερημική περιοχή, στην επαρχία Νινγκσιά, στο χωριό Τσανγκ Τζια Σου.
Γεννήθηκε από μία αγροτική οικογένεια Μουσουλμάνων Χούι κι έχει δύο, ακόμη,
μικρότερα αδέλφια. Οι μειονοτικές εθνότητες της Κίνας ξεφεύγουν από την
πολιτική τού ενός παιδιού ανά οικογένεια. Τα φτωχά κορίτσια, όμως, σπάνια
ξεφεύγουν από την προδιαγεγραμμένη τους μοίρα. Εγκαταλείπουν γρήγορα το
σχολείο, παντρεύονται σε πολύ νεαρή ηλικία και μοχθούν μια ολόκληρη ζωή για να
θρέψουν τα δικά τους παιδιά. Η συγκινητική ιστορία της Μα Γιαν, η μικρή της
προσωπική επανάσταση, έτσι όπως την καταγράφει η ίδια στο ημερολόγιό της,
αποτελεί την εξαίρεση που επιβεβαιώνει τον κανόνα. 
«Έχουμε μία εβδομάδα διακοπές. Η μαμά μού λέει: "Παιδί μου, έχω κάτι να σου
πω. Φοβάμαι ότι είναι η τελευταία φορά που πηγαίνεις σχολείο. Ανοίγω τα μάτια
μου διάπλατα, την κοιτώ και της λέω: 'Πώς μπορείς να λες κάτι τέτοιο; Σήμερα
δεν μπορεί να ζήσει κανείς χωρίς γνώσεις. Ακόμα και ένας αγρότης χρειάζεται
γνώσεις για να καλλιεργήσει τη γη του'. Η μαμά συνεχίζει: 'Μαζί με τους
αδελφούς σου, είστε τρεις που πηγαίνετε σχολείο. Μόνο ο πατέρας σας δουλεύει,
μακριά. Δεν αρκεί για να καλύψει τα έξοδά σας'. Την ρωτώ: 'Αυτό σημαίνει ότι
πρέπει να καθήσω στο σπίτι; ' Η μαμά λέει ναι. 'Και οι δύο αδελφοί μου; ' 'Τα
αδέλφια σου πρέπει να συνεχίσουν τις σπουδές τους'. 'Γιατί τα αγόρια μπορούν
να σπουδάζουν και τα κορίτσια όχι; ' 'Είσαι ακόμη μικρή, δεν καταλαβαίνεις.
Όταν θα μεγαλώσεις, θα καταλάβεις.. 
Οι γονείς της Μα Γιαν είναι αναλφάβητοι. Και εντούτοις, η ίδια είναι η
καλύτερη μαθήτρια της τάξης. «Θέλω να σπουδάσω εξαιτίας της δυστυχίας της
οικογενείας μου. Έχουμε μια πολύ δύσκολη ζωή. Αν κάνω καλές σπουδές, θα έχω
μια καλή δουλειά και θα κάνω το δεύτερο μισό της ζωής των γονιών μου
ευτυχισμένο». Όνειρα που χάνονται κάτω από το βάρος της πραγματικότητας.
«Φέτος δεν έχω πια χρήματα για να πάω σχολείο. Καλλιεργώ τη γη για να συμβάλλω
οικονομικά στις σπουδές των μικρότερων αδελφών μου. Όταν σκέφτομαι τα γέλια
που κάναμε στο σχολείο, νιώθω σαν να είμαι ακόμη εκεί. Πόσο θέλω να σπουδάσω!
Αλλά η οικογένειά μου δεν έχει χρήματα. Θέλω να σπουδάσω, μαμά, δεν θέλω να
επιστρέψω στο σπίτι. Τι ωραία που θα ήταν αν μπορούσα να μείνω για πάντα στο
σχολείο»" 
Όχι ότι η ζωή στο σχολείο ήταν εύκολη. Βρίσκεται μακριά από το χωριό, στην
πρωτεύουσα της επαρχίας, η Μα Γιαν αναγκαζόταν να περπατά καθημερινά τρεις
ώρες για να φτάσει μέχρι εκεί. «Τρώμε μόνο ρύζι. Μερικά παιδιά έχουν τα
χρήματα να αγοράσουν λαχανικά, ακόμη και παγωτά. Όχι εγώ». Μια μέρα,
εξομολογείται η Μα Γιαν στο ημερολόγιό της, ζήτησε λαχανικά από μία εξαδέλφη
της που πήγαινε στο ίδιο σχολείο. Εκείνη αρνήθηκε. Τελικά, της έδωσε μία φίλη.
«Κατάλαβα ότι δεν μπορούμε να υπολογίζουμε στους συγγενείς. Αρνούνται να
βοηθήσουν και αδιαφορούν για το αν είσαι στενοχωρημένος ή όχι. Κατάλαβα
επιτέλους τη σχέση ανάμεσα στους ανθρώπους: δεν πρέπει να ξεχνάμε να
ανταποδίδουμε τη βοήθεια που δεχόμαστε από τους άλλους». 
Ο γραφικός χαρακτήρας της Μα Γιαν, πυκνός, καθαρός, αποπνέει μια ωριμότητα και
μια αποφασιστικότητα που μόνον οι δοκιμασίες μπορεί να χαρίσουν σε μια κοπέλα
της ηλικίας της. Θέλω να σπουδάσω μαμά. Θέλω να επιστρέψω στο σχολείο. Η
κραυγή, αθόρυβη, βγήκε από τα βάθη της καρδιάς της και ήρθε να πάρει μορφή και
δύναμη σε ένα γράμμα. «Διάβασέ το», είπε η 14χρονη Κινεζούλα στην μητέρα της.
«Θα καταλάβεις». Εκείνη, αγράμματη καθώς ήταν, έβαλε κάποιον άλλο να της το
διαβάσει. Και κατάλαβε. 
Τι μπορούσε, όμως, να κάνει; 
<H3>Άνθρωποι ξεχασμένοι από το κράτος
</H3>
Μα Γιαν. Κατέγραψε την προσωπική της επανά-σταση στις σελίδες ενός τετραδίου

Επεχείρησε να εξασφαλίσει ένα επίδομα από το κράτος, είχε ακούσει στην
τηλεόραση ότι υπάρχει ένα ειδικό ταμείο για τα παιδιά των χαμηλών κοινωνικών
τάξεων. Μάταια. «Λυπάμαι, δεν έχω τη δυνατότητα να σας βοηθήσω», της είπε ο
υπεύθυνος για την εκπαίδευση στην επαρχία. Συμπεριέλαβε, βέβαια, την Μα Γιαν,
στον επίσημο κατάλογο με τα παιδιά που χρειάζονται βοήθεια. Η Νινγκσιά, όμως,
όπως και πολλές άλλες επαρχίες της Κίνας, μοιάζει ξεχασμένη από το κράτος. 
Η Μπάι Τζου Χουά πήγε κατόπιν να δει τους καθηγητές της κόρης της. «Η Μα Γιαν
είναι η καλύτερη μαθήτρια. Δεν πρέπει να σταματήσει. Θα καταστρέψετε το μέλλον
της». Ήταν απλώς η τελευταία επιβεβαίωση που ζητούσε. Δανείστηκε τα χρήματα
που τής έλειπαν και ανακοίνωσε στην κόρη της ότι μπορούσε να επιστρέψει στις
σπουδές της. Η ίδια έφυγε στην άλλη άκρη της επαρχίας, προκειμένου να κερδίσει
μερικά γιουάν και να ξεπληρώσει τα χρέη της. Συμμετέχει στη συγκομιδή του φα
κάι, ενός αγριοβότανου που φυτρώνει στις στέπες του Βορρά. Λείπει πολλές
ημέρες κάθε φορά, η υγεία της, που ήταν ήδη επιβαρημένη, δοκιμάζεται από την
πολύωρη, κοπιαστική εργασία. 
Το πεπρωμένο 
«Η μαμά δουλεύει για να είμαστε ευτυχισμένοι στο μέλλον, ελπίζει ότι δεν θα
ζήσουμε όπως εκείνη, μια ζωή τόσο σκληρή, χωρίς να καταλάβουμε τι είναι ζωή».
Η Μα Γιαν ξέρει καλά πόσα χρωστά στην μητέρα της, «στα χέρια της», όπως λέει.
Αρκεί να ρίξει μια ματιά γύρω της. Όλα τα κορίτσια του χωριού εγκατέλειψαν το
σχολείο έπειτα από τρία χρόνια, μόλις που πρόλαβαν να μάθουν να διαβάζουν και
να γράφουν. Οι οικογένειές τους τις πάντρεψαν γρήγορα καθ' ότι είχαν ανάγκη τα
χρήματα. Στην Κίνα, την «προίκα» την πληρώνει ο γαμπρός. 
«Η Μα Γιαν είναι έξυπνη και εργατική. Δεν θα καταφέρει, όμως, να ξεφύγει από
το πεπρωμένό της», είπαν πολλοί χωρικοί στους δημοσιογράφους της γαλλικής
εφημερίδας «Liberation» που βρέθηκαν τυχαία στον τόπο τους και ανέλαβαν να
μεταφέρουν την ιστορία της Μα Γιαν, το ημερολόγιο που η ίδια τους
εμπιστεύτηκε, σε ολόκληρο τον κόσμο. Η μητέρα της, όμως, τους καθησύχασε:
«Μέχρι την τελευταία μου πνοή», τους είπε, «θα αγωνίζομαι για να έχει η κόρη
μου την τύχη που δικαιούται».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17246N731</ED>
<ID>
ID:302960

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N73&aa=1</URL></REF>


Article

<CATEGORY>vin07</CATEGORY>

 <H5>ΠΙΕΡ ΜΕΝΕΤΟΝ
</H5><H2>Πρόσωπα
</H2><H2>Το αλάτι που σκοτώνει
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πιέρ Μενετόν. Φέρεται να παρακολου-θείται από τις γαλλικές υπηρεσίες πληροφοριών

Ο Πιέρ Μενετόν, ερευνητής του γαλλικού Εθνικού Ινστιτούτου Υγείας και Ιατρικής
Έρευνας (Inserm), συνέταξε μια έκθεση για τις κακές συνέπειες της κατανάλωσης
του αλατιού που περιέχουν τα τυποποιημένα τρόφιμα. Ειδικός στη μελέτη των
γενετικών παραγόντων που συμβάλλουν στην εμφάνιση καρδιαγγειακών παθήσεων,
ήταν από τους συντονιστές του συνεδρίου με τίτλο «Αλάτι και υγεία» που
πραγματοποιήθηκε την περασμένη εβδομάδα στο Παρίσι με συμμετοχή τριάντα
παγκοσμίου φήμης ειδικών στην υπέρταση και τις καρδιαγγειακές παθήσεις. Ήδη
από πέρυσι τον Φεβρουάριο, ο Μενετόν εξηγούσε σε συνεντεύξεις του ότι το
υπερβολικό αλάτι που προσθέτει στα τρόφιμα η βιομηχανία των τροφίμων ευθύνεται
στη Γαλλία για 75.000 καρδιαγγειακά επεισόδια, τα 25.000 από τα οποία
καταλήγουν σε θάνατο. Με άλλα λόγια, αποκάλυψε ο ερευνητής, το αλάτι σκοτώνει
τρεις ή τέσσερις φορές περισσότερους Γάλλους απ' όσους σκοτώνονται σε τροχαία. 
Η αποκάλυψη ήταν ό,τι χειρότερο θα μπορούσε να ακούσει η βιομηχανία τροφίμων,
η οποία νοστιμίζει υπερβολικά τα προϊόντα της για τρεις ανομολόγητους λόγους.
Πρώτον, το αλάτι κάνει νόστιμα ανούσια ή μέτρια τρόφιμα και κυρίως καλύπτει
τις κακές γεύσεις, γι' αυτό το συναντά κανείς ως συστατικό ακόμη και των
ζαχαρωμένων δημητριακών του πρωινού· επίσης κρατάει το νερό και έτσι προσθέτει
ανέξοδα πολύτιμο βάρος σε ακριβά τρόφιμα· τέλος, το αλάτι σε κάνει να διψάς
και σε προτρέπει να αγοράσεις εμφιαλωμένα νερά, ποτά και αναψυκτικά, τα οποία
προσφέρονται από τα ίδια εργοστάσια που αλατίζουν υπερβολικά τα λουκάνικα, τις
κονσέρβες, τις πίτσες, τα έτοιμα φαγητά, τις σούπες και τα διάφορα σνακ που
παράγουν επίσης. «Οι Γάλλοι», λέει ο Μενετόν, «τρώνε εννέα ή 10 γραμμάρια
αλάτι την ημέρα, δεκαπλάσιο απ' όσο χρειάζονται» (μόνο το ψωμί είναι υπεύθυνο
για το 30% του αλατιού που προσλαμβάνουν). Και ο ερευνητής έκανε τους
υπολογισμούς του: αν μειωθεί κατά 30% η κατανάλωση αλατιού, η γαλλική
βιομηχανία των τροφίμων θα κερδίζει 6 δισεκατομμύρια ευρώ λιγότερα τον χρόνο. 
Ως αποτέλεσμα των πορισμάτων του Μενετόν, ο Γάλλος υπουργός Υγείας Μπερνάρ
Κουσνέρ ανακοίνωσε τις προάλλες προτάσεις για να μειωθεί κατά ένα πέμπτο μέσα
σε πέντε χρόνια η ποσότητα αλατιού που περιέχουν τα προϊόντα της γαλλικής
βιομηχανίας τροφίμων. Αλλά ο ερευνητής, καταγγέλλει το περιοδικό «Λε Πουέν»,
έχει τεθεί υπό παρακολούθηση από τις γαλλικές μυστικές υπηρεσίες. Τα τηλέφωνα
του τμήματος του Inserm στο οποίο εργάζεται τέθηκαν υπό παρακολούθηση, το ίδιο
και το κινητό τηλέφωνό του. Οι συγγενείς, φίλοι και συνάδελφοί του απέκτησαν
φάκελο. Μια τέτοια παρακολούθηση, σημειώνει το «Λε Πουέν», μπορούν να ζητήσουν
μόνο τα υπουργεία Άμυνας, Εσωτερικών και Εξωτερικών, και η προεδρία της
κυβέρνησης είναι αδύνατο να την αγνοεί.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17246N741</ED>
<ID>
ID:302961

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N74&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Η εκδίκηση του «Άντι»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Αδόλφος Χίτλερ. Ο δικτάτορας γονατιστός, όπως τον φαντάστηκε ο Ιταλός
καλλιτέχνης Μαουρίτσιο Καστελάν

΄Ηταν ο Χίτλερ ομοφυλόφιλος; Και πόσο βαραίνει το στοιχείο αυτό στην
προσέγγισή μας τόσο για τον δικτάτορα όσο και για τον ναζισμό; 
Οι φήμες δεν είναι καινούργιες - η συζήτηση είχε ήδη αρχίσει όταν ο Φύρερ ήταν
εν ζωή. Ο Ότο Στράσερ, ένας αριστερός ναζί που ήλθε γρήγορα σε αντίθεση με τον
Χίτλερ, υποστήριξε ότι «ο θηλυπρεπής χαρακτήρας του Χίτλερ είναι το κλειδί για
την κατανόηση των πράξεών του». Ο Χέρμαν Ράουσνινγκ ισχυρίστηκε πως είχε δει
ενοχοποιητικά αστυνομικά και στρατιωτικά έγγραφα που αφορούσαν την παράγραφο
175, τον νόμο κατά της ομοφυλοφιλίας. Σε απόρρητο «ψυχόγραμμα» όμως που
συνέταξε το 1943 για την αμερικανική κυβέρνηση, ο Ουίλιαμ Λάνγκερ συμπέραινε
ότι ο Χίτλερ διακατεχόταν από μια ακραία μορφή διαστροφής, αλλά «δεν είναι
ομοφυλόφιλος με την τρέχουσα έννοια του όρου». Και στην πολυσυζητημένη
βιογραφία του, πολλές δεκαετίες αργότερα, ο Ίαν Κέρσοου θα σημείωνε ότι οι
ισχυρισμοί περί ομοφυλοφιλίας δεν στηρίζονται σε τίποτα περισσότερο από ένα
συνδυασμό φημών, διαδόσεων, εικασιών και υπαινιγμών, που πολλές φορές άφηναν
να κυκλοφορήσουν οι πολιτικοί αντίπαλοι του Χίτλερ. 
Δεν πρόκειται λοιπόν για ένα «ιστορικό ταμπού», όπως υποστηρίζει ο Λόταρ
Μάσταν στο βιβλίο του «Ο κρυφός Χίτλερ» (Εκδ. Perseus Books). Ο συγγραφέας
παρουσιάζει πάντως το θέμα διεξοδικότερα από κάθε άλλον. Βασικός του μάρτυρας
είναι ο Χανς Μεντ, σύντροφος του Χίτλερ στο Σύνταγμα Λιστ, ο οποίος υποστήριξε
το 1939 σε ένα προφορικό «πρωτόκολλο» ότι είδε με τα μάτια του τα ερωτικά
παιχνίδια του Χίτλερ με τον αχώριστο φίλο του Ερνστ Σμιτ. Ούτε τα χρήματα ούτε
οι εκβιασμοί ή τα στρατόπεδα συγκέντρωσης έκαναν τον Μεντ να σωπάσει, για να
βρει τελικά τον θάνατο στη φυλακή, το 1942. Ένας δεύτερος μάρτυρας είναι ο
μεταφραστής του Χίτλερ, ο Γιουτζίν Ντόλμαν, που στα απομνημονεύματά του το
1949 θυμάται τον στρατηγό Ότο φον Λόσοβ να διαβάζει μια έκθεση της αστυνομίας
του Μονάχου που κατηγορούσε τον Χίτλερ για παραβίαση της παραγράφου 175. 
Σύμφωνα με τον Μάσταν, ο πραγματικός λόγος της εκτέλεσης του Ερνστ Ρεμ το 1934
δεν ήταν τόσο να καταστραφεί ένα αντίπαλο κέντρο εξουσίας, όσο να
εξουδετερωθεί ο κίνδυνος να προβεί ο αρχηγός των Ταγμάτων Εφόδου σε
αποκαλύψεις και εκβιασμούς για τις ομοφυλοφιλικές δραστηριότητες του Χίτλερ. Ο
ναζισμός ήταν ένα κίνημα που σφυρηλατήθηκε σε ένα περιβάλλον βοημικό,
αντι-αστικό και εν πολλοίς ομοφυλοφιλικό, στο περιβάλλον εκείνο που κατά τον
Γάλλο φασίστα Ντριέ λα Ροσέλ πρόσφερε σε πολλούς νεαρούς Γερμανούς ένα νέο
«είδος αρρενωπής φιληδονίας». Για να διατηρήσουν αυτή την αρρενωπότητα, οι
ναζί έπρεπε να στραφούν στον ομοφυλόφιλο εχθρό που ανθούσε στους κόλπους τους.
Τα αιματηρά γεγονότα της νύχτας των μεγάλων μαχαιριών αποτέλεσαν την αφορμή
για τη μεγάλη επίθεση. Ο Αδόλφος Χίτλερ, ο «Άντι», έπαιρνε την εκδίκησή του
από τη φύση.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17246N742</ED>
<ID>
ID:303020

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N74&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<H3>Ντυμένοι...
</H3>
... με μάλλινα πουλόβερ και φόρμες εργασίας, υπήρξε μια εποχή που
συγκεκριμένοι «οικολόγοι στρατηγοί» μπορούσαν να προκαλέσουν στην
επιχειρησιακή Βρετανία κρύο ιδρώτα, ακόμη και με μια απλή αναφορά στην καθαρή
ατμόσφαιρα ή τα γενετικά μεταλλαγμένα τρόφιμα. Αντί να παρεμποδίζουν τη
λειτουργία πυρηνικών εργοστασίων ή να καταστρέφουν καλλιεργημένες εκτάσεις,
είναι πιο πιθανό σήμερα να τους συναντήσει κανείς κομψούς, σε γραφεία με
συστήματα κλιματισμού, να προτάσσουν τίποτα πιο εκφοβιστικό...από διαφημιστικό
υλικό. Είναι οι περιβαλλοντολόγοι που αποφάσισαν να εργαστούν για τους
κολοσσούς των μπλου τσιπς που κάποτε επιχειρούσαν να εξευτελίσουν. <H3>Εξοπλισμένοι...
</H3>
... με παχυλούς μισθούς και πρόσβαση στις αίθουσες συσκέψεων, επιδιώκουν
να φέρουν την αλλαγή «από μέσα» και ο αριθμός τους αυξάνεται. Τα τελευταία 7
χρόνια, τουλάχιστον 6 διευθυντές περιβαλλοντικών οργανώσεων τάχθηκαν με τους
άλλοτε αντιπάλους τους στις μεγάλες επιχειρήσεις. Πιο πρόσφατο παράδειγμα, ο
Λόρδος Μέλτσετ, που πέρασε από την Γκρίνπις στη Burson - Marsteller, τη
μεγαλύτερη εταιρεία δημοσίων σχέσεων στον κόσμο. Εταιρικοί «κυνηγοί κεφαλών»
αναζητούν προβεβλημένους περιβαλλοντολόγους για να συνεργαστούν με τις
εταιρείες που απεγνωσμένα επιδιώκουν να θεωρηθούν «συνειδητοποιημένες
οικολογικά». Σύμβουλοι επιχειρήσεων που συμμετέχουν στην αναζήτηση ειδικών,
υποστηρίζουν ότι πρόκειται για μια αγορά υπό ανάπτυξη, καθώς οι εταιρείες
ψάχνουν όχι μόνο για άτομα που θα απαντήσουν στους ηθικούς και
περιβαλλοντικούς τους στόχους, αλλά θα κερδίσουν και τους καταναλωτές που όλο
και περισσότερο απαιτούν διαβεβαιώσεις οικολογικού χαρακτήρα πριν συναλλαγούν
οικονομικά. <H3>Η βρετανική...
</H3>
... κυβέρνηση ζήτησε πέρυσι από τις εταιρείες που συνθέτουν τον δείκτη
FTSE350 να προετοιμάσουν μια ετήσια έκθεση περιβαλλοντικής στάσης. Αποτέλεσμα,
μια άνευ προηγουμένου ζήτηση από τις πετρελαϊκές και ενεργειακές εταιρείες για
ειδικούς σε θέματα οικολογίας, οι οποίοι μπορούν να βρεθούν σε οργανώσεις όπως
Greenpeace ή Friends of the Earth. Το γεγονός αυτό όμως έφερε πικρία και
έχθρες στο πράσινο κίνημα. Ο Μέλτσετ υποστήριξε ότι ο νέος συμβουλευτικός
ρόλος του στη μονάδα κοινωνικής ευθύνης της εταιρείας δεν θα επηρεάσει την
περιβαλλοντική του συνείδηση, τονίζοντας ότι θα συνεργάζεται μόνο με πελάτες
της επιλογής του. Η κίνηση όμως αυτή θεωρήθηκε πραξικοπηματική για τη Burson -
Marsteller. <H3>Στον κατάλογο...
</H3>
... των πελατών της βρίσκεται το όνομα του πρώην δικτάτορα της
Ρουμανίας, Νικολάε Τσαουσέσκου, η Union Carbide, η αμερικανική εταιρεία που
ενεπλάκη στην καταστροφή του 1984 στην Ινδία, κατά την οποία 2.600 άνθρωποι
σκοτώθηκαν όταν διέρρευσε τοξικό αέριο από εργοστάσιό της, η Exxon
Corporation, που παραπέμπει στην τεράστια πετρελαιοκηλίδα στην Αλάσκα, αλλά
και η Μοnsanto, η εταιρεία στην καρδιά της εκστρατείας του Μέλτσετ κατά των
γενετικά μεταλλαγμένων προϊόντων. Όπως το έθεσε η Greenwatch, μια από τις
διεθνείς οικολογικές οργανώσεις: «Το να προσλαμβάνεις ακτιβιστές αποτελεί
αδέξιο αλλά αποτελεσματικό τρόπο για να εκτροχιάσεις πιθανούς απρόσκλητους
αντιπάλους. Ο Μέλτσετ και οι άλλοι σαν αυτόν μεταβάλλουν το πράσινο μονοπάτι
σε γενετικά τροποποιημένο». <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17246N743</ED>
<ID>
ID:303057

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N74&aa=3</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Αιγόκερως 
(22 Δεκεμβρίου - 19 Ιανουαρίου). Την ανάδρομη πορεία του αρχίζει από σήμερα ο
Ερμής επηρεάζοντας τον τομέα των οικονομικών σας, μην αφήσετε λοιπόν τη
διαχείριση των χρημάτων σας στην τύχη. Αποφύγετε κυρίως να δεσμευτείτε με
μακροχρόνιες υποχρεώσεις, αν δεν είστε σίγουροι πως θα μπορέσετε να
ανταποκριθείτε. 
Υδροχόος 
(20 Ιανουαρίου - 18 Φεβρουαρίου). Στο δικό σας ζώδιο ξεκινά την ανάδρομη
πορεία του ο Ερμής και πέρα από την ένταση που δημιουργεί αυτό το
Σαββατοκύριακο, σας δίνει τη δυνατότητα να βάλετε τις βάσεις μιας «νέας τάξης»
πραγμάτων που θα σας φέρει με τον χρόνο ένα αίσθημα μεγαλύτερης ασφάλειας και
απελευθέρωσης. 
Ιχθύες 
(19 Φεβρουαρίου - 20 Μαρτίου). Μην ενδώσετε στην ανάγκη της απομόνωσης που θα
μπορούσε να σας οδηγήσει ο Ερμής με την ανάδρομη πορεία του. Προγραμματίστε
μια μικρή έξοδο αυτό το Σαββατοκύριακο και ανανεώστε τις δυνάμεις σας για τις
μέρες που έρχονται και δεν είναι πολύ εύκολες. 
Κριός 
(21 Μαρτίου - 19 Απριλίου). Ανήκετε στο κατ' εξοχήν κοινωνικό ζώδιο και
σίγουρα θα βρεθείτε μπλεγμένοι αυτό το Σαββατοκύριακο ανάμεσα στο να διαλέξετε
μια φιλική συντροφιά ή μια κοινωνική υποχρέωση. Το δικαίωμα της επιλογής είναι
δικό σας. 
Ταύρος 
(20 Απριλίου - 20 Μαΐου). Τον επαγγελματικό τομέα έρχεται να επηρεάσει ο Ερμής
με την ανάδρομη πορεία του, δείτε λοιπόν τις υποθέσεις που σας αφορούν με πολύ
σκεπτικισμό και σοβαρότητα και αντιμετωπίστε τες υπεύθυνα, κάνοντας τους
απαραίτητους εργασιακούς ελιγμούς. 
Δίδυμοι 
(21 Μαΐου - 21 Ιουνίου). Μετριοπάθεια και έλεγχος θα πρέπει να
χαρακτηρίζουν τα λόγια και τις πράξεις σας, τώρα που ο Ερμής κυβερνήτης του
ζωδίου σας αρχίζει την ανάδρομη πορεία του, επηρεάζοντας το νευρικό σας
σύστημα. Αποφύγετε λοιπόν αντιθέσεις με τους ανθρώπους του περιβάλλοντός σας. 
Καρκίνος 
(22 Ιουνίου - 22 Ιουλίου). Απευθυνθείτε σε άτομα κατάλληλα για να πάρετε τις
συμβουλές που θεωρείτε πολύτιμες για τα επόμενα σημαντικά βήματα που σκέφτεστε
να κάνετε. Αόριστες συζητήσεις θα μπορούσαν να δημιουργήσουν μια αδιέξοδο στις
υποθέσεις σας. 
Λέων 
(23 Ιουλίου - 22 Αυγούστου). Αποφύγετε άσκοπες υποχωρήσεις, ευθιξίες, ένα
παγωμένο κλείσιμο στον εαυτό σας ή ένα εκρηκτικό ξέσπασμα, όταν υποχρεωθείτε
να αντιμετωπίσετε κάποια προβλήματα που αφορούν τόσο τις προσωπικές όσο και
τις επαγγελματικές σας σχέσεις. 
Παρθένος 
(23 Αυγούστου - 23 Σεπτεμβρίου). Μια καλή «αποτοξίνωση» χρειάζονται τόσο το
σώμα όσο και η ψυχή σας, από τις υποχρεώσεις και τις δεσμεύσεις της
καθημερινής σας ζωής. Η υγιεινή διατροφή και η ανανέωση του οργανισμού σας
επιβάλλονται, κυρίως τώρα που ο Ερμής κυβερνήτης του ζωδίου σας αρχίζει την
ανάδρομη πορεία του. 
Ζυγός 
(24 Σεπτεμβρίου - 23 Οκτωβρίου). Το πείσμα, η επιθετικότητα και οι οξείς
τόνοι δεν σας ταιριάζουν, γι' αυτό σκεφτείτε καλά πριν πείτε λόγια για τα
οποία θα μετανιώσετε, κάτω από την αμφίρροπη και εκρηκτική καμιά φορά επίδραση
του ανάδρομου Ερμή. 
Σκορπιός 
(24 Οκτωβρίου - 22 Νοεμβρίου). Οι δικοί σας άνθρωποι σας ζητούν να γίνετε πιο
συγκεκριμένοι απέναντί τους, φυσικά δεν είναι εύκολο αυτό, σίγουρα όμως θα
βοηθήσει στην αρμονική συμβίωση μέσα στο ίδιο σας το σπίτι. Μια κοινή απόφαση
θα μπορούσε να δώσει λύση στους προβληματισμούς που σας αφορούν όλους. 
Τοξότης 
(23 Νοεμβρίου - 21 Δεκεμβρίου). Αποφύγετε να σπαταλάτε τον χρόνο σας σε
συζητήσεις ή δραστηριότητες που καθυστερούν την επίτευξη των στόχων σας. Μη
βιάζεστε προς το παρόν να κάνετε μια καινούργια αρχή πριν ξεκαθαρίσετε με ήπιο
και ήρεμο τρόπο τις εκκρεμότητες που υπάρχουν. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: N86</CAT>
<ED>
Κωδικός άρθρου: A17246N861</ED>
<ID>
ID:302956

</ID><URL>http://ta-nea.dolnet.gr/neaweb/neafile.print_unique?e=A&f=17246&m=N86&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr87.htm

ΔΥΤΙΚΗ ΕΛΛΑΔΑ 
1. Βροχές κατά τόπους, που θα σταματήσουν. Οι άνεμοι θα πνέουν
βορειοδυτικοί μέτριοι και στο Ιόνιο ισχυροί. Θάλασσα Ιονίου τοπικά κυματώδης.
Οι μέγιστες θερμοκρασίες θα φτάσουν το μεσημέρι τους 10-12 βαθμούς. 
ΒΟΡΕΙΑ ΕΛΛΑΔΑ 
2. Βροχή ή χιονόνερο, χιόνι στα ορεινά. Από το απόγευμα αναμένεται
σταδιακή βελτίωση. Οι άνεμοι θα πνέουν δυτικοί, βορειοδυτικοί μέτριοι. Αισθητό
θα είναι το κρύο και η μέγιστη θερμοκρασία το μεσημέρι δεν θα ξεπεράσει τους
5-6 βαθμούς.

ΑΝΑΤΟΛΙΚΗ ΗΠΕΙΡΩΤΙΚΗ 
3. Τοπικές βροχές ίσως και σποραδικές καταιγίδες, με βελτίωση από το
απόγευμα. Άνεμοι στα βόρεια βορειοδυτικοί και στα νότια νοτιοδυτικοί μέτριοι
έως ισχυροί, που θα στραφούν παντού σε βορειοδυτικούς. Μέγιστες θερμοκρασίες
11-12 βαθμοί. 
ΑΙΓΑΙΟ 
4. Βροχές και καταιγίδες τοπικά έντονες με σταδιακή εξασθένηση. Άνεμοι
στα βόρεια βορειοδυτικοί μέτριοι, στα νότια νοτιοδυτικοί ισχυροί τρεπόμενοι κι
εδώ σε βορειοδυτικούς. Θάλασσα τοπικά κυματώδης. Μέγιστες θερμοκρασίες 13-15
βαθμοί Κελσίου. 
Τοπικές συννεφιές στα ανατολικά, πρόσκαιρες βροχές στα νοτιοανατολικά. Το
απόγευμα συννεφιά και στη Βορειοδυτική Ελλάδα. Άνεμοι βόρειοι μέτριοι έως
ισχυροί και στα νότια πελάγη τοπικά πολύ ισχυροί. <H3>Δευτέρα 21/1
</H3>
Βροχές κατά τόπους στην Ανατολική και Βόρεια Ελλάδα, χιόνι στα ορεινά Α.
Μακεδονίας Θράκης με βαθμιαία βελτίωση. Ήλιος στις υπόλοιπες περιοχές. Άνεμοι
βορείων διευθύνσεων μέτριοι (4-5 Μπωφόρ), στα ανατολικά έως πολύ ισχυροί (6-7
Μπωφόρ). 
<H3>Τρίτη 22/1
</H3>
Ηλιοφάνεια και στα ανατολικά λίγη συννεφιά. Βοριάδες μέτριοι έως ισχυροί (5-6
Μπωφόρ), στα νότια πολύ ισχυροί (6-7 Μπωφόρ) εξασθενούντες από το βράδυ. Η
θερμοκρασία θ' ανέβει λίγο.

<H3>Τετάρτη 23/1
</H3>
Ομίχλες κατά τόπους το πρωί κυρίως σε δυτικά, ηπειρωτικά, μετά ηλιοφάνεια σε
ολόκληρη τη χώρα. Οι άνεμοι θα πνέουν από βόρειες διευθύνσεις στο Ιόνιο
ασθενείς (3-4 Μπωφόρ) και στο Αιγαίο μέχρι μέτριοι (4-5 Μπωφόρ). 
Διαδοχικά μέτωπα κινούμενα στη Βόρεια Ευρώπη προκαλούν τοπικές βροχοπτώσεις.
Καλύτερες καιρικές συνθήκες επικρατούν στην Κεντρική και τη Δυτική Μεσόγειο,
ενώ η χώρα μας και η Νότια, γενικότερα, Βαλκανική επηρεάζονται από βαρομετρικό
χαμηλό που κινείται ανατολικά. 
ΑΤΤΙΚΗ 
Βροχή αλλά και σταδιακή βελτίωση. Βαθμιαία επικράτηση ισχυρών βορειοδυτικών
ανέμων. Μέγιστη θερμοκρασία στην Αθήνα 10oC. 
ΘΕΣΣΑΛΟΝΙΚΗ 
Βροχή ή χιονόνερο, λίγα χιόνια στα γύρω ορεινά. Βελτίωση από το απόγευμα.
Μέτριοι βορειοδυτικοί άνεμοι. Μέγιστη θερμοκρασία στην πόλη 6oC. 
<H3>ΘΕΡΜΟΚΡΑΣΙΑ
</H3>
Θα παρουσιάσει τη Δευτέρα μικρή πτώση κυρίως στην Ανατολική Ελλάδα, αλλά από
την Τρίτη θα αρχίσει να ανεβαίνει σε ολόκληρη τη χώρα.
<H3>ΜΕΤΕΩΡΟΛΟΓΙΚΑ </H3><H3>«Ζέστη» Ιανουαρίου </H3>
Το να ανέβει η θερμοκρασία τον Ιανουάριο πάνω από τους 25oC ­ δέκα
βαθμούς υψηλότερα από σήμερα ­ είναι ασυνήθιστο, ακόμη και για τη Νότια
Ελλάδα. 
Ωστόσο συνέβη κι αυτό. 
Στις 29.1.1987 παρατηρήθηκαν, σε αρκετές περιοχές, θερμοκρασίες ιδιαίτερα
υψηλές που είναι, βέβαια, οι μέγιστες τριακονταετίας. Χαρακτηριστικές ήταν
στην Πελοπόννησο: Λεωνίδιο 27,8oC, Πυργέλα Άργους
27,0oC, Άστρος 25,5oC. Χωρίς ωστόσο να υπολείπονται πολύ
οι θερμοκρασίες της κεντρικής Ελλάδας: Φάρσαλα 24,6oC, Αγχίαλος
24,0oC, Βόλος 23,0oC, Χαλκίδα 25,0oC.
Μέγιστες τριακονταετίας είχαμε την ίδια ημέρα και στη Ν. Φιλαδέλφεια
21,2oC, στο Αστεροσκοπείο Αθηνών 22,6oC, στον Πειραιά
22,2oC. <H3>Ιστιοπλοΐα
</H3><H3>Προσοχή στον άστατο καιρό
</H3>
Ο καιρός σήμερα δεν θα είναι ιδιαίτερα ευχάριστος για ιστιοπλοΐα εξαιτίας της
βροχής και του κρύου. Για τον λόγο αυτό, όπως χαρακτηριστικά λέει ο έφορος
εκπαίδευσης του ΠΟΙΑΘ Τάκης Στρούζας, εάν δεν είστε από τούς «φανατικούς» του
σπορ καλό θα είναι να μην ανοιχτείτε στο πέλαγος. Αύριο, σύμφωνα τουλάχιστον
με την πρόβλεψη της ΕΜΥ, τα πράγματα θα είναι καλύτερα, και είναι μια καλή
ευκαιρία για μια κοντινή απόδραση. 
Και τις δύο ημέρες, όπως υποστηρίζει ο έφορος εκπαίδευσης του ΠΟΙΑΘ, πρέπει να
είστε κοντά στις μαρίνες, διότι ο καιρός εύκολα αλλάζει. Και βέβαια, μην
ξεχάσετε να είστε κατάλληλα ντυμένοι, διότι το κρύο και ειδικά στη θάλασσα δεν
αστειεύεται. <H3>Κηπουρική
</H3><H3>Περίοδος για καθάρισμα των φυτών
</H3>
Η περίοδος του κλαδέματος είναι πια πολύ κοντά. Και η αρχή γίνεται πάντα με το
καθάρισμα των φυτών. 
Ξερά κλαδιά ή βλαστοί πρέπει να αφαιρεθούν άμεσα ώστε καθένα από τα φυτά σας
να πάρουν ανάσα. Το πρώτο βήμα είναι να επιλέξετε με προσοχή τα εργαλεία που
θα χρησιμοποιήσετε ­ το καθάρισμα με τα χέρια δεν είναι αυτό που χρειάζονται
τα φυτά σας ­ ώστε οι τομές να είναι λείες. «Προσέχουμε να μην αφήνουμε
τμήματα από τους ξερούς βλαστούς (αυτά που ονομάζουμε «τακουνάκια») στον κορμό
του φυτού. Μπορεί να γίνουν εστίες μόλυνσης, αφού προσβάλλονται εύκολα από
έντομα ή μύκητες. Έτσι οι τομές πρέπει να είναι όσο το δυνατόν πιο κοντά στο
σώμα του φυτού», συμβουλεύει ο γεωπόνος κ. Γιώργος Ζεβελάκης. Για ακόμη
μεγαλύτερη προστασία, αλείφετε τις τομές με ειδικό απολυμαντικό (όπως Νοβαρίλ
ή Αρμποκόλ), το οποίο θα βρείτε στα καταστήματα γεωργικών ειδών.
<H3>Σκι
</H3><H3>Φρέσκο χιόνι και νυχτερινό σκι
</H3>
Ένα ακόμη Σαββατοκύριακο ιδανικό με καλό καιρό για σκι είναι το σημερινό,
καθώς στα περισσότερα χιονοδρομικά κέντρα υπάρχει φρέσκο χιόνι. Τις
προηγούμενες ημέρες σημειώθηκαν ασθενείς χιονοπτώσεις προσθέτοντας στις πίστες
έως και 15 εκατοστά χιονιού. Σήμερα στα Καλάβρυτα έχει προγραμματιστεί από τις
8 το βράδυ νυχτερινό σκι στην πίστα Αχιλλέας. Σε Καλάβρυτα και Παρνασσό οι
δρόμοι είναι ανοικτοί. Οι άνεμοι είναι μέτριοι και αναμένεται να στραφούν σε βορειοδυτικούς.

Article

<CATEGORY>vin10</CATEGORY>

 <H5>ΟΡΙΑΚΗ Η ΑΥΡΙΑΝΗ ΑΝΑΜΕΤΡΗΣΗ ΑΝΑΜΕΣΑ ΣΤΗΝ ΑΕΚ ΚΑΙ ΤΟΝ ΟΛΥΜΠΙΑΚΟ - ΠΑΡΟΝΤΕΣ ΔΥΟ
ΕΙΣΑΓΓΕΛΕΙΣ ΚΑΙ 1.000 ΑΣΤΥΝΟΜΙΚΟΙ
</H5><H2>Ντέρμπι για Τσάμπιονς Λιγκ
</H2>
Περίπου χίλιοι αστυνομικοί θα επιφορτισθούν αύριο με τη διατήρηση της τάξης
στο ντέρμπι κορυφής ΑΕΚ - Ολυμπιακού (7 μ.μ.) στη Νέα Φιλαδέλφεια, ενώ στις
εξέδρες τού «Νίκος Γκούμας» θα υπάρχουν δύο εισαγγελείς, οι οποίοι θα
καταγράφουν όλα όσα συμβαίνουν μέσα στο γήπεδο. Τα μέτρα ασφαλείας που θα
πάρει η Αστυνομία θα είναι αυξημένα. Δεν θα επιτρέπεται σε κανέναν να
πλησιάσει στο γήπεδο χωρίς να διαθέτει το μαγικό χαρτάκι και στις θύρες
εισόδου θα γίνεται αυστηρός σωματικός έλεγχος όλων των φιλάθλων, προκειμένου
να εντοπισθούν επικίνδυνα αντικείμενα που μπορεί να φέρουν μαζί τους, αλλά και
κέρματα. Αυτονόητο είναι ότι όλα αυτά θα κατάσχονται. Η σύσκεψη που είχε
ζητήσει η ΑΕΚ για να συζητηθεί το ενδεχόμενο να μείνουν κενές οι θέσεις στις
θύρες 1 και 2 και οι οπαδοί του Ολυμπιακού να πάνε στη θύρα 19, δεν
πραγματοποιήθηκε χθες. Οι «ερυθρόλευκοι» ενημέρωσαν ότι ήδη έχουν διαθέσει όλα
τα εισιτήρια για το ντέρμπι και δεν υπάρχει πλέον λόγος γι' αυτή τη σύσκεψη.
Στο μεταξύ, χθες το μεσημέρι, απορρίφθηκε από το Πρωτοδικείο το αίτημα της ΑΕΚ
για αναστολή της προσωρινής διαταγής με την οποία τα τηλεοπτικά δικαιώματα της
ομάδας ανήκουν στη Netmed. Να σημειωθεί ότι το αίτημα υποβλήθηκε μόνο από την
ΠΑΕ ΑΕΚ, αφού οι δικηγόροι του Alpha Digital παραιτήθηκαν από την υπόθεση.
Έτσι, το ντέρμπι ΑΕΚ - Ολυμπιακού θα μεταδοθεί κανονικά από το SuperSport. 
Οι δύο αντίπαλοι ολοκλήρωσαν χθες το βασικό στάδιο της προετοιμασίας τους.
Για τους γηπεδούχους, η δήλωση του Σάντος το βράδυ της Πέμπτης για τον Ντέμη
(«έχουμε ακόμη δύο ημέρες») είναι ενδεικτική ότι θέλει να έχει τον διεθνή άσο
100% έτοιμο. «Είναι ένα παιχνίδι που δεν πρόκειται να κρίνει τα πάντα. Θέλουμε
τη νίκη για να βρεθούμε στην κορυφή. Θα χρειαστεί όμως και ανάλογη συνέχεια
μέχρι το τέλος για να πετύχουμε τον στόχο μας», τόνισε ο Τάκης Λεμονής λίγο
πριν αρχίσει η χθεσινή προπόνηση.

σε
λί
δες 78-
79
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17246O751</ED>
<ID>
ID:302983

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O75&aa=1</URL></REF>


Article

<CATEGORY>vin10</CATEGORY>

 <H5>ΜΙΚΑΕΛΣΕΝ ΣΤΗΝ «ΟΜΑΔΑ»: ΝΕΑ ΑΡΧΗ ΜΕ ΞΑΝΘΗ
</H5><H2>Κοιτάμε μπροστά
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Γιαν Μίκαελσεν αισιοδοξεί για την, από εδώ και πέρα, πορεία του
Παναθηναϊκού στο πρωτάθλημα. Το ματς με την Ξάνθη είναι ευκαιρία για την ανάκαμψη

Εμπρός για νέα αρχή είναι το σύνθημα που επικρατεί στον Παναθηναϊκό. Το ίδιο
συμμερίζεται και ο Γιαν Μίκαελσεν, ο οποίος με δηλώσεις του στην «ΟΜΑΔΑ»
θεωρεί ότι το αυριανό εκτός έδρας ματς κόντρα στην Ξάνθη είναι πολύ σημαντικό
για το «τριφύλλι» και πιστεύει ότι αυτός και οι συμπαίκτες του θα σταθούν στο
ύψος των περιστάσεων. «Η αλήθεια είναι ότι δεν γνωρίζω πολλά πράγματα για την
Ξάνθη, αφού ποτέ δεν την έχω αντιμετωπίσει. Όμως ξέρω καλά ότι έχει μόνο νίκες
στην έδρα της και είναι δύσκολος αντίπαλος. Μην ξεχνάμε ότι παραλίγο να
νικήσει εκτός έδρας και τον Ολυμπιακό. Κι εμείς όμως είμαστε έτοιμοι γι' αυτό
το κρίσιμο παιχνίδι. Θεωρώ ότι η ομάδα βρίσκεται σε καλή κατάσταση και είμαστε
αποφασισμένοι να νικήσουμε. Δεν πρέπει να στεκόμαστε στα αποτελέσματα και τις
εμφανίσεις των προηγουμένων αγώνων. Κοιτάμε μπροστά, χωρίς αυτό να σημαίνει
ότι δεν μαθαίνουμε από τα λάθη μας». 
Αναμφισβήτητα η νίκη για τον Παναθηναϊκό είναι μονόδρομος, αφού το ντέρμπι των
δύο πρωτοπόρων ΑΕΚ-Ολυμπιακού θα στερήσει βαθμούς από κάποιον από τους δύο και
θα φέρει το «τριφύλλι» ακόμα πιο κοντά στις πρώτες θέσεις. «Αν νικήσουμε, τότε
τα πράγματα αλλάζουν, αφού θα επανέλθουμε για τα καλά στο κυνήγι των δύο
πρώτων θέσεων. Μετά όλα μπορούν να συμβούν, αφού στον δεύτερο γύρο τα
περισσότερα δύσκολα παιχνίδια θα διεξαχθούν στην έδρα μας. Όμως πάνω απ' όλα
πρέπει να νικήσουμε στην Ξάνθη για να έχουμε ελπίδες», κατέληξε ο Μίκαελσεν. 
Όλοι έτοιμοι 
Ο Σέρχιο Μαρκαριάν προβληματίζεται αρκετά για την ενδεκάδα που θα παρατάξει
αύριο (17.00) στην Ξάνθη, αφού έχει όλους τους παίκτες του ετοιμοπόλεμους.
Πολύ πιθανόν είναι να ξεκινήσει ο Εμανουέλ Ολιζαντέμπε, ενώ δεν αποκλείεται να
μείνει εκτός αρχικού σχήματος ο Κωνσταντίνου ή ο Λυμπερόπουλος. Σίγουρη πάντως
θα πρέπει να θεωρείται η συμμετοχή τόσο του Βλάοβιτς όσο και του Κόλκα. Ο ΠΑΟ
ενδέχεται να παραταχθεί με τους Νικοπολίδη, Φύσσα, Σεϊταρίδη, Γκούμα,
Χένρικσεν, Μίκαελσεν, Μπασινά, Κόλκα, Λυμπερόπουλο (Καραγκούνη), Βλάοβιτς,
Κωνσταντίνου (Ολιζαντέμπε).
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17246O761</ED>
<ID>
ID:302984

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O76&aa=1</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΑΟΚ: Πάνω απ' όλα ο στόχος του Τσάμπιονς Λιγκ
</H5><H2>Παραμερίζουν τα οικονομικά προβλήματα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Για να πάρει τη νίκη πηγαίνει ο ΠΑΟΚ στο παιχνίδι με την Παναχαϊκή την
Κυριακή. Οι παίκτες του Ντούσαν Μπάγιεβιτς, βλέποντας ότι ο στόχος του
Τσάμπιονς Λιγκ δεν είναι πλέον ένα μακρινό όνειρο, έχουν βάλει στην άκρη τα
όποια οικονομικά προβλήματα αντιμετωπίζουν και θέλουν να παίρνουν τους τρεις
βαθμούς της νίκης σε κάθε παιχνίδι. Στο αυριανό παιχνίδι ο Ντούσαν Μπάγιεβιτς
δεν θα έχει στη διάθεσή του τους διεθνείς Φουτσίνι, Αμπονσά και Ουντέζε, ενώ
δεν θα αγωνιστεί και ο Εγκωμίτης, ο οποίος δεν έχει ξεπεράσει πλήρως τον
τραυματισμό του. 
Ο Σερβοέλληνας τεχνικός, μιλώντας χθες για το παιχνίδι με την Παναχαϊκή, είπε:
«Έχουμε να αντιμετωπίσουμε έναν δύσκολο αντίπαλο που έχει ανάγκη τους βαθμούς,
αφού έχει μείνει πίσω στη βαθμολογία. Εμείς, θέλουμε οπωσδήποτε τη νίκη για να
μείνουμε κοντά στην κορυφή. Αν αγωνιστούμε πειθαρχημένα από το πρώτο λεπτό
μπορούμε να το καταφέρουμε. Από εμάς εξαρτάται να πετύχουμε τον στόχο μας.
Πιστεύω ότι και με τη βοήθεια των φιλάθλων μας θα τα καταφέρουμε».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17246O762</ED>
<ID>
ID:303032

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O76&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
1η: Αλυζεύς (Φίλιππος) Γκανιάν 0,47 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Μάβερικ, Ζυγός και Φαέθων.
Δίδυμο 1Χ4=9,21. Φορκάστ 1Χ4=11,79. Τρίο 1Χ3Χ4=7,68. Τρικάστ 1Χ4Χ3=37,73.
Τετραπλό 1Χ4Χ3Χ7=152,41. 
2η: Μέδικος (Λαζαρίδης) 0,60-0,41. Εριστικός 0,59. Τρίτος και τέταρτος,
Βέλος και Χάι Μπόϋ. Δίδυμο 1Χ5=2,22. Φορκάστ 1Χ5=4,25. Σύνθετο 1Χ1=1,14 Σ.Δ.
1Χ4Χ1Χ5=56,29. Τρίο 1Χ5Χ6=5,40. Τρικάστ 1Χ5Χ6=22,19. Τετραπλό 1Χ5Χ6Χ8=56,38. 
3η: Λήγκαλ Άλεξ (Τσεργάς) 1,54-0,73. Τσούχτρα 0,54. Τρίτος και τέταρτος,
Λάκυ Λέιντυ και Λουμούμπα. Δίδυμο 3Χ5=2,67. Φορκάστ 5Χ3=6,26. Σύνθετο
1Χ5=4,97. Σ.Δ. 1Χ5Χ3Χ5=19,42. Τρίο 3Χ5Χ8=10,78. Τρικάστ 5Χ3Χ8=43,67. Τετραπλό
5Χ3Χ8Χ1=461,99. 
4η: Στυλοβάτης (Τσεργάς) 0,51-0,33. Μικρός Γίγαντας 3,29. Τρίτος και
τέταρτος, Καρτέλ Γουέι και Κις Δε Μπράιντ. Δίδυμο 4Χ6=11,12. Φορκάστ
4Χ6=17,66. Σύνθετο 5Χ4=2,32. ΣΔ 3Χ5Χ4Χ6=105,84. Τρίο 4Χ6Χ8=14,78. Τρικάστ
4Χ6Χ8=100,11. Τετραπλό 4Χ6Χ8Χ5=607,99. 
5η: Πικολίνα Αλιόνα (Λάος) 2,70-1,58, Ράμπυ Λέιντυ 0,45. Τρίτος και
τέταρτος, Ασσύρια και Ανδρομάχη. Δίδυμο 2Χ7=4,28. Φορκάστ 7Χ2=9,44. Σύνθετο
4Χ7=5,61. Σ.Δ. 4Χ6Χ2Χ7=103,67. Τρίο 1Χ2Χ7=1,28. Τρικάστ 7Χ2Χ1=20,93. Τετραπλό
7Χ2Χ1Χ3=97,63. 
6η: Μυστηριώδης (Γεωργίου) 0,86-0,44. Σπάνιος 1,07. Τρίτος, Ιγνάτιος.
Δίδυμο 2Χ5=3,65. Φορκάστ 2Χ5=4,46. Σύνθετο 7Χ2=11,73. Σ.Δ. 2Χ7Χ2Χ5=50,78. Τρίο
1Χ2Χ5=2,17. Τρικάστ 2Χ5Χ1=17,66. 
7η: Χαρούμενος (Οικονομίδης) 1,51-0,59 Τζιμ Μπόυ 2,24. Τρίτος και τέταρτος,
Γρανιτσιώτης και Τεύκρος. Δίδυμο 3Χ8=8,89. Φορκάστ 3Χ8=19,46. Σύνθετο
2Χ3=5,85. Σ.Δ. 2Χ5Χ3Χ8=103,91. Τρίο 3Χ4Χ8=3,30. Τρικάστ 3Χ8Χ4=51,82. Τετραπλό
3Χ8Χ4Χ7=157,82. 
8η: Ναβάχο (Λάος) 1,09-0,68. Αερικό 0,76. Δίδυμο 4Χ5=1,81. Φορκάστ
5Χ4=4,05. Σύνθετο 3Χ5=6,28. ΣΔ 3Χ8Χ4Χ5=71,09. 
9η: Μ. Π. Ριλέισονς (Τριανταφύλλου) 0,53-0,45. Χαρούλα 0,94. Τρίτος,
Βοημούνδος. Δίδυμο 2Χ6=2,10. Φορκάστ 2Χ6=2,87. Σύνθετο 5Χ2=2,72. ΣΔ
4Χ5Χ2Χ6=15,23. Τρίο 2Χ3Χ6=1,15. Τρικάστ 2Χ6Χ3=5,89. 
* ΣΚΟΡ ΓΚΑΝΙΑΝ - 4: 902,96. 
* ΣΚΟΡ ΓΚΑΝΙΑΝ - 6: 13.220. 
* Οι αποδόσεις σε ευρώ.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17246O763</ED>
<ID>
ID:303065

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O76&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Παραιτήθηκε ο Ανδριάς
</H2>
Χθες το απόγευμα έγινε γνωστή η παραίτηση του Τάκη Ανδριά από τη θέση τού
διευθύνοντος συμβούλου της ΠΑΕ Άρης. Η είδηση έγινε δεκτή με... ανακούφιση
στις τάξεις των φιλάθλων που τον θεωρούσαν τον κύριο υπεύθυνο για την
κατάσταση που επικρατεί στο ποδοσφαιρικό τμήμα. Μπορεί το κλίμα λοιπόν να μην
είναι το καλύτερο δυνατό στο Χαριλάου λόγω των οικονομικών προβλημάτων, μπορεί
οι «κίτρινοι» να εξασφάλισαν στην παράταση την πρόκρισή τους στην επόμενη φάση
του Κυπέλλου, όμως ο Ρισάρ Ταρντί αισιοδοξεί για το αυριανό ντέρμπι με
αντίπαλο τον Ηρακλή στο Χαριλάου και σε χθεσινές δηλώσεις του δηλώνει
περήφανος για τους παίκτες του. «Είμαι πολύ περήφανος για τους ποδοσφαιριστές
μου που κατάφεραν να κερδίσουν την πρόκριση στο παιχνίδι με αντίπαλο την
Παναχαϊκή. Ελπίζω ότι αυτή η πρόκριση θα τους δώσει αυτοπεποίθηση για την
ποιότητα της ομάδας». Ο Ρισάρ Ταρντί θα πρέπει να παρατάξει την ομάδα του
χωρίς τους Παπαδόπουλο και Τσίμπα, που είναι τιμωρημένοι. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17246O764</ED>
<ID>
ID:303080

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O76&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Προβληματισμός για τις απουσίες
</H2>
* ΘΕΣΣΑΛΟΝΙΚΗ 
Σήμερα θα κριθεί αν θα αγωνιστούν στο ντέρμπι με τον Άρη οι Χάγκαν και
Μπαχράμης, οι οποίοι ταλαιπωρούνταν από τραυματισμούς κατά τη διάρκεια της
εβδομάδας. Ο γιατρός του Ηρακλή, Μπάμπης Λαζαρίδης, είναι αισιόδοξος για τη
συμμετοχή τους. Απόντες θα είναι οι τιμωρημένοι Νατσούρας και Χατζί. Το
γεγονός αυτό προβληματίζει ιδιαίτερα τον Άγγελο Αναστασιάδη, αφού η απουσία
των δύο αυτών παικτών αποδυναμώνει τα άκρα της άμυνας του Ηρακλή. Ντεμπούτο
στο ντέρμπι της Θεσσαλονίκης θα κάνει ο Γιώργος Βακουφτσής που είναι έτοιμος
να αγωνιστεί και ο Άγγελος Αναστασιάδης φαίνεται να τον υπολογίζει για την
11άδα του αυριανού αγώνα. Με δεδομένες τις απουσίες στην αμυντική γραμμή της
ομάδας, είναι πιθανόν να κάνει το ντεμπούτο του με τη φανέλα του Ηρακλή και ο
Νίκος Κολομπούρδας. 
Στο μεταξύ προς ναυάγιο οδεύει η μεταγραφή του Τάκη Γκώνια. Η ομάδα της
Θεσσαλονίκης δεν φαίνεται να τα βρίσκει με τον Πανιώνιο, ενώ ο Βαγγέλης
Μυτιληναίος έχει συμφωνήσει ήδη με τον παίκτη.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17246O765</ED>
<ID>
ID:303090

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O76&aa=5</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Επιστρέφει ο Παπακώστας
</H2>
Η επιστροφή του 6ου Ολυμπιονίκη στο ύψος και 2ου σε Παγκόσμιο Πρωτάθλημα
κλειστού Λάμπρου Παπακώστα στους στίβους ύστερα από αποχή δύο ετών λόγω
τραυματισμού είναι το μεγάλο γεγονός της ημερίδας στίβου που διεξάγεται σήμερα
στο Στάδιο Ειρήνης και Φιλίας (έναρξη 15.30). 
Στην ίδια ημερίδα αναμένεται με ενδιαφέρον η πρώτη εμφάνιση του νεαρού
τριπλουνίστα Κώστα Ζαλαγκίτη, καθώς και του πρωταθλητή του μήκους Τάσου
Μακρυνικόλα, ενώ υπάρχει ημερίδα και στο «Αλεξάνδρειο» (επίσης 15.30)
Θεσσαλονίκης με συμμετοχή του Κώστα Κουκοδήμου και άλλων πρωταθλητών.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17246O766</ED>
<ID>
ID:303097

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O76&aa=6</URL></REF>


Article

<CATEGORY>vin10</CATEGORY>

 <H5>12η ΑΓΩΝΙΣΤΙΚΗ
</H5><H2>Όλα για όλα
</H2><H4>ΑΕΚ - Ολυμπιακός αύριο στη Ν. Φιλαδέλφεια
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Η ώρα της αλήθειας έφθασε, καθώς αύριο στις 7 μ.μ. στο στάδιο «Ν. Γκούμας» η
πρωτοπόρος ΑΕΚ υποδέχεται τον Ολυμπιακό. Ένα ντέρμπι που θα κρίνει πολλά στην
υπόθεση «τίτλος», αφού οι δύο ομάδες έχουν διαφορά δύο βαθμών μεταξύ τους. 
Δύσκολη αποστολή θα έχει και ο ΠΑΟΚ, ο οποίος αγωνίζεται εκτός έδρας με την
Παναχαϊκή, ενώ εξαιρετικό ενδιαφέρον παρουσιάζουν η αναμέτρηση SKODA Ξάνθη -
Παναθηναϊκός και το ντέρμπι της Θεσσαλονίκης μεταξύ Άρη και Ηρακλή. Τα
υπόλοιπα παιχνίδια της 12ης αγωνιστικής είναι: Εθνικός Αστέρας - Πανιώνιος,
Αιγάλεω - ΟΦΗ και Ιωνικός - Ακράτητος. 
Τσάρτας - Καρεμπέ, θα τεθούν αύριο αντιμέτωποι στο Νίκος Γκούμας

ΑΕΚ - ΟΛΥΜΠΙΑΚΟΣ 
Ντέρμπι με τα όλα του, καθώς εδώ ισχύει το «ο θάνατος σου, η ζωή μου». Στην
ΑΕΚ δεν υπάρχουν προβλήματα, αφού Τσάρτας και Νικολαΐδης δείχνουν έτοιμοι να
προσφέρουν τις υπηρεσίες τους. Στον Ολυμπιακό τραυματίες είναι οι Μπερμούδες,
Οφορίκουε, Χούτος και στην πατρίδα του ο Ρόμπερτς, ενώ για τη συμμετοχή του
Ελευθερόπουλου θα αποφασίσει ο Τάκης Λεμονής. 
ΠΑΝΑΧΑΪΚΗ - ΠΑΟΚ 
Οι τιμωρημένοι Κεφαλάς, Μητσιόπουλος θα απουσιάσουν από την Παναχαϊκή, ενώ
τραυματίες είναι οι Λιγνός, Μπαντάς και Γ. Κωστής. Στον ΠΑΟΚ δεν υπολογίζονται
οι Αμπονσά, Ουντέζε, Φουστίνι που βρίσκονται στις πατρίδες τους και ο
τραυματίας Εγκωμίτης. 
SKODA ΞΑΝΘΗ - ΠΑΟ 
Χωρίς προβλήματα τραυματισμών ή τιμωριών η SKODA Ξάνθη υποδέχεται τον
Παναθηναϊκό. Από τους «πράσινους» μοναδικός απών θα είναι ο Μπόατεγκ, ο οποίος
βρίσκεται στην Γκάνα για υποχρεώσεις της εθνικής ομάδας της χώρας του.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17246O771</ED>
<ID>
ID:302985

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O77&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Σύγκρουση στις Σέρρες </H2>
Εξαιρετικό ενδιαφέρον παρουσιάζουν οι αγώνες Πανσερραϊκός-Προοδευτική, ΠΑΣ
Γιάννινα-Αθηναϊκός, Πανηλειακός-Καλαμαριά και Απόλλων-Καλλιθέα. Τα υπόλοιπα
ματς της 12ης αγωνιστικής είναι Χαλκηδόνα-Πατραϊκός, Ολυμπιακός Β.-Άγ.
Νικόλαος και Παναιγιάλειος-Καλαμάτα. 
*** Η Καβάλα αγωνίζεται εκτός έδρας και θα αντιμετωπίσει στα Χανιά την
ομώνυμη ομάδα. Αντίθετα, η επικεφαλής της βαθμολογίας Κασσάνδρα υποδέχεται τον
Φωστήρα, ενώ η δεύτερη Κέρκυρα θα φιλοξενήσει τον ουραγό Απόλλωνα Κρύας
Βρύσης. Τα υπόλοιπα παιχνίδια της 14ης αγωνιστικής του πρωταθλήματος Γ'
Εθνικής είναι: Λάρισα-Παναιτωλικός, Εθνικός-Τρίκαλα, Ναυπακτιακός- τρόμητος,
Μαρκό-Ελευσίνα και Λεωνίδιο-Κιλκισιακός.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17246O772</ED>
<ID>
ID:303033

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O77&aa=2</URL></REF>


Article

<CATEGORY>vin10</CATEGORY>

 <H2>Μενού για όλα τα γούστα
</H2><H4>Ποδόσφαιρο, μπάσκετ, βολεϊ, πόλο, χειμερινά σπορ, καλλιτεχνικό πατινάζ,
τένις, περιλαμβάνει το τηλεοπτικό πρόγραμμα του διημέρου
</H4>
ΣΗΜΕΡΑ

13.00 (Eurosport): Τένις, ΟΠΕΝ Αυστραλίας. 
13.45 (Alpha Sports 2): Π. Φάληρο - ΠΑΟΚ (πόλο, Ζ). 
14.45 (Eurosport): Σκι. Άλμα Παγκόσμιο Κύπελλο (Ζ). 
15.00 (Alpha Sports 1): Αίγιο - Καλαμάτα (Ζ). 
15.00 (Apha Sports 2): Ηρακλής - Άρης (Πρωτ. Νεων, Ζ). 
16.00 (ΕΤ1): Βουλιαγμένη - Φλωρεντία (πόλο, Ζ). 
17.00 (Alpha Sports 1): Ολυμπιακός Β - Αγ. Νικόλαος (Ζ). 
17.00 (Supersport 2): Σαουθάμπτον - Λίβερπουλ (Ζ). 
17.00 (Supersport): Χαλκηδόνα - Πατραϊκός (Ζ). 
17.30 (Eurosport): Τένις, ΟΠΕΝ Αυστραλίας. 
18.00 (Alpha Sports 2): Λανς - Μαρσέιγ (Ζ). 
19.00 (Superport): Λίβερπουλ - Σαουθάμπτον (Μ). 
19.00 (Alpha Sports 1): Ηρακλής - Ολυμπιακός (βόλεϊ, Ζ). 
19.00 (Eurosport): Σκι. Παγκόσμιο Κύπελλο. 
20.00 (Alpha Sports 2): Σικάγο - Ουάσιγκτον (ΝΒΑ, Ζ). 
20.00 (Eurosport): Δίαθλο. Παγκόσμιο Κύπελλο. 
20.45 (Supersport): Μάνστεστερ Γ - Μπλάκμπερν (Μ). 
21.00 (Supersport 2): ΑΠΟΕΛ - Ανόρθωση. 
21.15 (Eurosport): Καλλιτεχνικό πατινάζ. 
21.30 (Alpha Sports 1): Μπρέσια - Τορίνο (Ζ). 
22.30 (Alpha Sports 2): Κυπριακό πρωτάθλ. (στιγμιότυπα). 
22.30 (Supersport): Μάλαγα - Ρεάλ Μ. (Ζ) 
ΑΥΡΙΟ

11.30 (ΕΤ3): Αίας Ευόσμου - Άρης (βόλεϊ γυναικών, Ζ). 
11.45 (Alpha Sports 1): Εθνικός - ΝΟ Πάτρας (πόλο, Ζ). 
13.00 (Alpha Sports 2): Ολυμπιακός - ΑΕΚ (Πρωτ. Νέων, Ζ). 
15.00 (Alpha Sports 1): ΖΑΟΝ - ΠΑΟ (βόλεϊ γυναικών, Ζ). 
15.30 ( ΕΤ1): Καλλιτεχνικό πατινάζ. 
16.00 (Supersport 2): Τσέλσι - Γουέστ Χαμ (Ζ). 
16.30 (Eurosport): Δίαθλο. Παγκόσμιο Κύπελλο. 
17.00 (Alpha Sports 2): Άρης - Ηρακλής (Ζ). 
17.00 (Alpha Sports 1): Ξάνθη - Παναθηναϊκός (Ζ). 
17.00 (Supersport): Ιωνικός - Ακράτητος (Ζ). 
17.15 (Eurosport): Τένις. ΟΠΕΝ Αυστραλίας. 
18.00 (Supersport 2): Λιντς - Άρσεναλ (Ζ). 
19.00 (Alpha Sports 1): Εθνικός Αστέρας - Πανιώνιος (Μ). 
19.00 (Alpha Sports 2): Παναχαϊκή - ΠΑΟΚ (Μ). 
19.00 (Supersport): ΑΕΚ - Ολυμπιακός (Ζ). 
20.00 (Eurosport): Καλλιτεχνικό πατινάζ. 
20.15 (ΕΤ3): Γουότφορντ - Μάντσεστερ Σ (Ζ). 
21.15 (Eurosport): Ποδόσφαιρο. Κύπελλο Εθνών Αφρικής. Νότια Αφρική -
Μπούρκινα Φάσο (Ζ). 
21.00 (Supersport 2): Μποαβίστα - Πόρτο (Ζ). 
21.30 (Alpha Sports 1): Φιορεντίνα - Μίλαν (Ζ). 
23.00 (Supersport 2): Σπόρτιγκ - Μπελενένσες (Ζ).
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17246O773</ED>
<ID>
ID:303066

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O77&aa=3</URL></REF>


Article

<CATEGORY>vin10</CATEGORY>

 <H5>ΚΑΣΑΠΗΣ: ΜΕ ΤΗ ΒΟΗΘΕΙΑ ΤΟΥ ΚΟΣΜΟΥ ΘΑ ΝΙΚΗΣΟΥΜΕ ΤΟΝ ΟΛΥΜΠΙΑΚΟ
</H5><H2>Διψάμε για τον τίτλο
</H2><H4>Έξι ερωτήσεις για το ντέρμπι
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

1. Τι ρόλο θα παίξει στην εξέλιξη του πρωταθλήματος το αποτέλεσμα του
ντέρμπι; 
2. Ποια τα συν της ΑΕΚ, ποια τα αντίστοιχα του Ολυμπιακού; 
3. Ποιον από τους αντιπάλους θα ήθελες συμπαίκτη σου ειδικά σε αυτό
το μεγάλο παιχνίδι; 
4. Η ατμόσφαιρα που δημιουργείται στη Νέα Φιλαδέλφεια πόσο επηρεάζει την
απόδοση κάθε ομάδας; 
5. Η ΑΕΚ είναι αήττητη στην έδρα της, όπου μετράει μόνο νίκες. Ο Ολυμπιακός
δεν έχει ηττηθεί σε ματς πρωταθλήματος. Ποιο αήττητο «τρίζει» περισσότερο; 
6. Αν τα αρχικά σχέδια των προπονητών δεν βγουν, ποιος «πάγκος» μπορεί να
αλλάξει τα δεδομένα; Της ΑΕΚ ή του Ολυμπιακού μπορεί να δώσει τις κατάλληλες
και αξιόπιστες λύσεις;

Πριν από δύο χρόνια περίπου, σε ένα ντέρμπι ΑΕΚ - Ολυμπιακού, ο Μιχάλης
Κασάπης βίωσε μια από τις πλέον τραυματικές εμπειρίες της (ποδοσφαιρικής) ζωής
του. Αποβλήθηκε και ως συνέπεια, η ποινή ήταν «γερή καμπάνα» ύψους 24
αγωνιστικών. Τώρα, ο διεθνής μπακ χαφ της ΑΕΚ έχει ρίξει μαύρη πέτρα στο
παρελθόν, αποτελεί στέλεχος της Εθνικής Ομάδας και κάνει ένα πολύ καλό
πρωτάθλημα, ελπίζοντας στο τέλος της περιόδου να πανηγυρίσει τον τίτλο του
πρωταθλητή. 
Τι πιστεύει για το αυριανό ντέρμπι; Τι υπολογίζει περισσότερο; Είναι
αισιόδοξος και αν ναι, πού βασίζει τη σιγουριά του; Ποιες εν τέλει είναι οι
σκέψεις του ένα μόλις 24ωρο προτού ο ρέφερι Ευθυμιάδης σφυρίξει για πρώτη
φορά; Οι απαντήσεις του στις ερωτήσεις της «ΟΜΑΔΑΣ» είναι: 
1. Όπως όλα τα λεγόμενα «μεγάλα ντέρμπι», ένα ματς ΑΕΚ - Ολυμπιακού
πολλά μπορεί να κρίνει στην εξέλιξη του πρωταθλήματος. Βέβαια, ουδείς πρέπει
να ξεχνά ότι ακόμη δεν έχουμε φτάσει στο φινάλε του πρώτου γύρου και συνεπώς
οι συγκινήσεις στο δεύτερο μισό του πρωταθλήματος παραμονεύουν. Αν νικήσουμε
όμως εμείς, θα... φύγουμε από τον Ολυμπιακό ξανά με πέντε βαθμούς. Και αν
επικρατήσουν οι «ερυθρόλευκοι», παίρνουν κεφάλι στον βαθμολογικό πίνακα. 
Κανέναν παίκτη του Ολυμπιακού δεν θεωρεί αναγκαίο στην ομάδα του ο Μιχάλης
Κασάπης. «Οι συμπαίκτες μου φτάνουν για να κατακτήσουμε τον τίτλο» λέει ο άσος
της ΑΕΚ

2. Το μεγαλύτερο συν της ΑΕΚ είναι ο κόσμος της! Η συμπαράστασή τους θα
είναι ξανά ιδιαίτερα θερμή. Επίσης, όλοι οι ποδοσφαιριστές της ομάδας μας θα
δώσουν τον καλύτερο εαυτό τους για τη νίκη. Το συν του Ολυμπιακού; Δεν
μπορώ... εύκολα να βρω. Αν και είναι αγώνας ντέρμπι, έχω την άποψη ότι είμαστε
καλύτεροι και μπορούμε να πάρουμε τη νίκη που τόσο επιθυμούμε. 
3. Ποιον θα ήθελα συμπαίκτη από τον αντίπαλο; Να το σκεφθώ λίγο... Μα
νομίζω ότι οι δικοί μου φτάνουν και... περισσεύουν για να κατακτήσουμε τον
τίτλο του πρωταθλητή και όχι μόνο για ένα παιχνίδι. Κοιτώ τη δική μας ομάδα! 
4. Η ατμόσφαιρα που φτιάχνουν οι οπαδοί της ΑΕΚ ως γνωστόν είναι
μοναδική. Οι παίκτες παίρνουν αστείρευτες δυνάμεις. Να μην ξεχνά κανείς ότι τη
θερμή συμπαράστασή τους την έχουν νιώσει ακόμη και οι μεγάλες ευρωπαϊκές
ομάδες. Τους θέλουμε κοντά μας «ζεστούς», αλλά χωρίς ακρότητες. 
5. Ασφαλώς και απειλείται περισσότερο το αήττητο του Ολυμπιακού. Διψάμε
για τους βαθμούς. 
6. Και οι δύο ομάδες διαθέτουν ικανούς ποδοσφαιριστές τόσο στις αρχικές
11άδες όσο και στον πάγκο τους. Αλλά αν θέλεις τη γνώμη μου, δεν πιστεύω ότι
θα... φτάσουμε μέχρι εκεί!
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17246O781</ED>
<ID>
ID:302986

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O78&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Σύστημα «4-3-3» με αιχμή τον Ντέμη
</H2>
Ο Φερνάντο Σάντος εν όψει του αυριανού μεγάλου ντέρμπι κόντρα στον Ολυμπιακό
έχει την εξής φιλοσοφία: «Κοιτάζουμε πρώτα τη δική μας ομάδα και όχι τον
αντίπαλο». 
Πολλές φορές στο παρελθόν ο τεχνικός έχει πει ότι δεν θα αλλάξει το σύστημα
της ομάδας του για κανέναν παίκτη και άλλωστε γιατί να το κάνει όταν ήδη
βρίσκεται στην αναπαυτική πολυθρόνα της κορυφής. 
Έτσι, ο Ντέμης μάλλον παίζει μόνος στην επίθεση και αριστερά επικρατέστερος
είναι ο Κωνσταντινίδης. 
Το σύστημα της ΑΕΚ θα είναι το αγαπημένο του Σάντος, το "4-3-3", που βέβαια θα
μεταβάλλεται. 
*** Ο Άκης Ζήκος θα είναι ο δεύτερος αμυντικός χαφ, αλλά παράλληλα θα
πηγαίνει προς την άμυνα να επιτηρεί όποιον αντίπαλο βγαίνει ως... κρυφός
επιθετικός. 
*** Ο Ζαγοράκης μάλλον θα παρακολουθεί τον Ζε Ελίας στις προωθήσεις
του. 
*** Στην ΑΕΚ υπολογίζουν τον Γιαννακόπουλο στα αρχικά πλάνα του Λεμονή.
Άρα, ο Κασάπης πέρα από την επίθεση θα έχει και προς τα εκεί το μυαλό του. 
*** Για τη δεξιά πτέρυγα, το σκεπτικό που προκρίνει Γεωργέα και όχι
Λάκη είναι το εξής: αν παίξουν οι Βενετίδης και Τζόρτζεβιτς, ο Τσάρτας (από
δεξιά) και ο Λάκης δεν είναι οι ιδανικοί να τους αναχαιτίσουν και, άρα,
χρειάζεται το σφρίγος του Γεωργέα.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17246O782</ED>
<ID>
ID:303034

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O78&aa=2</URL></REF>


Article

<CATEGORY>vin10</CATEGORY>

 <H5>ΠΡΟΣΩΠΟ ΤΟΥ ΑΓΩΝΑ: Πρόκληση για τον Ίβιτς
</H5><H2>«Ίλια, πρόσεξε να μη μας βάλεις γκολ...»!
</H2>
Η συγκεκριμένη φράση ακούγεται συχνά πυκνά τις τελευταίες ημέρες όπου
εμφανίζεται ο Ίλια Ίβιτς. Ο Σέρβος (νέος) «σταρ» της ΑΕΚ συχνάζει και λόγω
κατοικίας στα νότια προάστια.

Πώς αντιδρά ο Ίβιτς; Απαντά με το γνώριμό του χαμόγελο και αφού κοντοστέκεται
προς στιγμήν, συνεχίζει τον δρόμο του. Ο Ίλια είναι γνωστό ότι πέρασε ωραίες
στιγμές στον Πειραιά. Όπως και δύσκολες. Με τον Σωκράτη Κόκκαλη ουδέποτε τα
χάλασε, αλλά τώρα έφτασε η ώρα να βρεθεί αντίπαλος με την «ερυθρόλευκη» φανέλα
του Ολυμπιακού. Ήρθε νιος, καλοκαίρι του '94, στην Ελλάδα και στέριωσε για τα
καλά. Εδώ αγόρασε σπίτι, εδώ «πήρε» και γυναίκα. Βαδίζοντας στα 31 του χρόνια,
δείχνει ώριμος και κατασταλαγμένος. Πολλά ειπώθηκαν ερήμην του για το αν τον
ήθελε ή όχι ο Φερνάντο Σάντος. Η γνώμη του για όλα αυτά είναι πως «έχω
συνηθίσει στις δυσκολίες», κάτι που είπε στην παρουσίασή του. Ωστόσο, τώρα το
πράγμα πάει λίγο παραπέρα και ήδη λέει τις καλύτερες κουβέντες στο περιβάλλον
του για τον Πορτογάλο τεχνικό. Στα αποδυτήρια της Νέας Φιλαδέλφειας (ή των
Θρακομακεδόνων) ο Ίλια αισθάνεται άνετα, μολονότι δεν έχει συμπληρώσει παρά
λίγες ημέρες με την «κιτρινόμαυρη» φανέλα. Στο ντέρμπι της Κυριακής θα είναι
το πρόσωπο του αγώνα είτε από την αρχή του ματς είτε μπει αργότερα για να
προσφέρει λύσεις με την κλάση και την εμπειρία του. Αν θέλει να δώσει
απαντήσεις; Ελάτε τώρα... Ο Ίλια δεν είναι πια κανένα παιδάκι. Θυμάται όμως
και τα άσχημα. Όχι μόνο τις κόντρες του με τον Μπάγιεβιτς, αλλά και τη
διστακτικότητα του Πειραιά το περασμένο καλοκαίρι. Η νίκη της ΑΕΚ συνεπώς
είναι επιθυμία και του Ίβιτς όσο και των υπολοίπων ποδοσφαιριστών. Και όπως
λέει με πάθος στους φίλους του, «αυτή η ΑΕΚ έχει δουλεμένη και καλή ομάδα,
αξίζει, πρέπει και μπορεί να πάρει τον τίτλο του πρωταθλητή».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17246O783</ED>
<ID>
ID:303067

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O78&aa=3</URL></REF>


Article

<CATEGORY>vin10</CATEGORY>

 <H5>ΠΑΤΣΑΤΖΟΓΛΟΥ: ΣΗΜΑΝΤΙΚΟ ΜΑΤΣ ΑΛΛΑ...
</H5><H2>Δεν βγάζει πρωταθλητή
</H2><H4>Έξι ερωτήσεις για το ντέρμπι
</H4>
<AUTHOR>ΔΗΜΗΤΡΗΣ ΜΩΡΟΣ</AUTHOR>

1. Τι ρόλο θα παίξει στην εξέλιξη του πρωταθλήματος το αποτέλεσμα του
ντέρμπι; 
2. Ποια τα συν της ΑΕΚ, ποια τα αντίστοιχα του Ολυμπιακού; 
3. Ποιον από τους αντιπάλους θα ήθελες συμπαίκτη σου ειδικά σε αυτό
το μεγάλο παιχνίδι; 
4. Η ατμόσφαιρα που δημιουργείται στη Νέα Φιλαδέλφεια πόσο επηρεάζει την
απόδοση κάθε ομάδας; 
5. Η ΑΕΚ είναι αήττητη στην έδρα της, όπου μετράει μόνο νίκες. Ο Ολυμπιακός
δεν έχει ηττηθεί σε ματς πρωταθλήματος. Ποιο αήττητο «τρίζει» περισσότερο; 
6. Αν τα αρχικά σχέδια των προπονητών δεν βγουν, ποιος «πάγκος» μπορεί να
αλλάξει τα δεδομένα; Της ΑΕΚ ή του Ολυμπιακού μπορεί να δώσει τις κατάλληλες
και αξιόπιστες λύσεις;

Ο Χρήστος Πατσατζόγλου είναι ένας από τους άσους που έχει στο... μανίκι του
τεχνικός του Ολυμπιακού Τάκης Λεμονής, εν όψει του αυριανού ντέρμπι κορυφής με
την ΑΕΚ στη Νέα Φιλαδέλφεια. Ο 23χρονος διεθνής μεσοαμυντικός διανύει περίοδο
φόρμας και είναι από τους πιο σταθερούς σε απόδοση ποδοσφαιριστές του
Ολυμπιακού τη φετινή περίοδο. Ο Πατσατζόγλου θα καλύψει τη δεξιά πλευρά στην
άμυνα και θα έχει άμεση συνεργασία με τον Γιαννακόπουλο. Διαθέτει τα στοιχεία
σύγχρονου ποδοσφαιριστή (ταχύτητα, δύναμη, πάθος, τεχνική, σωστό μαρκάρισμα,
καλή σέντρα, ικανότητα στο σκοράρισμα) και έχει κερδίσει με το σπαθί του θέση
στην ε11άδα. 
Τι πιστεύει για το αυριανό ντέρμπι; Ποια είναι η μεγάλη δύναμη του Ολυμπιακού;
Τι λέει για τον Άκη Ζήκο; Ο Χρήστος Πατσατζόγλου δίνει τις απαντήσεις του στις
έξι ερωτήσεις της «ΟΜΑΔΑΣ». 
1. Δεν πρόκειται να αναδείξει τον πρωταθλητή. Είναι ένα σημαντικό
παιχνίδι, όσον αφορά την πρώτη θέση της βαθμολογίας. Ωστόσο, δεν είναι το
τελευταίο για να κρίνει ποια ομάδα θα κατακτήσει τον τίτλο. Υπάρχει μακρύς
δρόμος στο πρωτάθλημα. 
«Ο κόσμος και οι λύσεις από τον πάγκο είναι τα όπλα μας» λέει ο Χρήστος Πατσατζόγλου

2. Η ΑΕΚ έχει κάνει μέχρι τώρα καλή πορεία στο πρωτάθλημα και βρίσκεται
στην κορυφή της βαθμολογίας. Έχει αβαντάζ γιατί θα αγωνιστεί στην έδρα της.
Εμείς έχουμε προετοιμαστεί κατάλληλα στη διακοπή του πρωταθλήματος και
βρισκόμαστε σε καλή αγωνιστική και ψυχολογική κατάσταση. 
3. Η ομάδα μου διαθέτει το καλύτερο έμψυχο υλικό, όμως και η ΑΕΚ έχει
πολλούς καλούς ποδοσφαιριστές. Θα ήθελα συμπαίκτη μου τον Άκη Ζήκο. Βρεθήκαμε
μαζί στην Ξάνθη. Μου αρέσει γιατί σε κάθε παιχνίδι είναι σταθερός στην απόδοσή
του. 
4. Γνωρίζουμε ότι η ατμόσφαιρα θα είναι καυτή στο στάδιο «Νίκος
Γκούμας». Εύχομαι να μην επηρεαστούμε. Άλλωστε, θα έχουμε τη συμπαράσταση του
κόσμου μας. Πάνω από 6.000 φίλοι του Ολυμπιακού θα είναι κοντά μας και πιστεύω
θα δώσουν φτερά στα πόδια μας. 
5. Η ΑΕΚ έχει δύο αποτυχίες στα ματς με τον Εθνικό Αστέρα και τον
Ηρακλή εκτός έδρας. Μήπως έφθασε η ώρα να γνωρίσει την ήττα στη Νέα
Φιλαδέλφεια; Θα προσπαθήσουμε να δείξουμε τον καλύτερό μας εαυτό για να
πάρουμε τη νίκη. Το φετινό πρωτάθλημα είναι πιο δύσκολο. Εύχομαι ο Ολυμπιακός
να κατακτήσει τον έκτο σερί τίτλο στο καλύτερο πρωτάθλημα των τελευταίων
χρόνων. 
6. Όλοι οι αντίπαλοί μας γνωρίζουν ότι ο Ολυμπιακός έχει το πιο πλούσιο
οπλοστάσιο. Η ομάδα μου έχει πολλές εναλλακτικές λύσεις και ο «πάγκος» μπορεί
να γυρίσει το παιχνίδι.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17246O791</ED>
<ID>
ID:302987

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O79&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ποντάρει στο δίδυμο Καρεμπέ, Ζε Ελίας
</H2>
Ο Τάκης Λεμονής δεν θέλει να χαρακτηρίσει ματς της χρονιάς το αυριανό ντέρμπι
με την ΑΕΚ στη Νέα Φιλαδέλφεια. Ωστόσο ο τεχνικός του Ολυμπιακού γνωρίζει πολύ
καλά ότι είναι η μεγάλη ευκαιρία για να βρεθεί η ομάδα του και πάλι στο
«ρετιρέ»της βαθμολογίας. 
Ο 42χρονος προπονητής θα προσπαθήσει να φέρει σε δύσκολη θέση τον Φερνάντο
Σάντος στη σκακιέρα του ματς αξιοποιώντας τους... πύργους. Ο Λεμονής θα
παρατάξει τον Ολυμπιακό με ενισχυμένα άκρα (Πατσατζόγλου - Γιαννακόπουλος στη
δεξιά πλευρά, Βενετίδης - Τζόρτζεβιτς στην αριστερή). Οι «ερυθρόλευκοι» θα
επιδιώξουν να δημιουργήσουν ρήγματα στην ΑΕΚ, δίνοντας την ευκαιρία στον
διεθνή στράικερ Αλέξη Αλεξανδρή να συνεχίσει τη ρέντα του στο σκοράρισμα. 
Οι Καρεμπέ και Ζε Ελίας θα είναι οι παίκτες-κλειδιά στο παιχνίδι του
Ολυμπιακού. Μεγάλη βαρύτητα θα δώσει ο Λεμονής στην αμυντική διάταξη της
ομάδας του, καθώς πρώτος στόχος είναι να διατηρηθεί ανέπαφη η «ερυθρόλευκη»
εστία. Το κεντρικό δίδυμο στην άμυνα θα είναι οι Ανατολάκης και Κωστούλας,
δεξιά θα αγωνιστεί ο Πατσατζόγλου και αριστερά ο Βενετίδης. 
Ο Λεμονής ποντάρει πολλά στον Αλεξανδρή, ο οποίος έχει άριστη σχέση με τα
αντίπαλα δίχτυα, όμως γνωρίζει ότι για να φθάσει ο Ολυμπιακός στην επιτυχία θα
πρέπει να λειτουργήσουν με ιδανικό τρόπο όλες οι γραμμές και ιδιαίτερα η
άμυνα, η οποία δεν έχει σταθερότητα τη φετινή περίοδο.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17246O792</ED>
<ID>
ID:303035

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O79&aa=2</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ: ΠΡΩΤΗ ΣΤΗ ΛΙΣΤΑ </H5><H2>Οι πλούσιοι </H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Μάντσεστερ. Πανηγυρισμοί όχι μόνο για τις επιτυχίες στα γήπεδα, αλλά και γι'
αυτές σε οικονομικό επίπεδο

Πλουσιότερη ομάδα στον κόσμο, με τις μεγαλύτερες εισπράξεις, τις καλύτερες και
πιο προσοδοφόρες πωλήσεις προϊόντων της είναι για μια ακόμα φορά η Μάντσεστερ
Γιουνάιτεντ. Με συνολικά κέρδη, τη χρονιά που έληξε, 184,8 εκατ. ευρώ (περίπου
63 δισ. δραχμές) ο αγγλικός σύλλογος προηγείται στη λίστα με τα πλουσιότερα
σωματεία του κόσμου, η οποία δημοσιεύθηκε στο περιοδικό «Σπορτμπίζνες» της
εταιρείας Ντιλόιτ και Τατς Σπορτ, της σημαντικότερης στο είδος της, στον
κόσμο. 
Τη Μάντσεστερ Γιουν. ακολουθούν στην κατάταξη δύο άλλα μεγάλα ονόματα του
παγκόσμιου ποδοσφαίρου: Η Ρεάλ Μαδρίτης με κέρδη 163,8 εκατ. ευρώ και η
Μπάγερν του Μονάχου με 144,7 εκατ. ευρώ. 
Πλουσιότερη μη ευρωπαϊκή ομάδα είναι η Μπόκα Τζούνιορς της Αργεντινής με κέρδη
(εισπράξεις) με 52,4 εκατ. ευρώ (ήτοι περίπου 18 δισ. δραχμές) και βρίσκεται
στη γενική κατάταξη 31η. 
Αξίζει, όμως, προτού δούμε και τις άλλες ομάδες της λίστας να υπογραμμίσουμε
ένα ακόμα γεγονός. Ότι μία ακόμα ομάδα, ναι μεν ευρωπαϊκή, αλλά προερχόμενη
από την Ασία, η τουρκική Γαλατασαράι, βρίσκεται στην κορυφή του ίδιου πίνακα,
για συλλόγους που δεν προέρχονται από την κυρίως ευρωπαϊκή ζώνη, με συνολικές
εισπράξεις και κέρδη 52,9 εκατ. ευρώ, ήτοι περίπου 19 δισ. δραχμές, ενώ είναι
30ή στη γενική εικόνα των πλουσιοτέρων ομάδων του πλανήτη. 
Ο πίνακας που συμπληρώνεται με μεγάλα ονόματα του ποδοσφαίρου φθάνει την 40ή
θέση, όπου συναντάμε τη Ρίβερ Πλέιτ της Αργεντινής με κέρδη 41,9 εκατ. ευρώ
ήτοι περίπου 15 δισ. δραχμές. 
Οι σωστά οργανωμένοι σύλλογοι, ωστόσο, είναι αυτοί που παρά την οποιαδήποτε
κρίση στο εθνικό και διεθνές ποδόσφαιρο έχουν τη δυνατότητα να διατηρούν μια
ξεχωριστή φυσιογνωμία και ένα κύρος, έτσι ώστε να «πωλούν τα προϊόντα τους σε
όλες τις αγορές».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17246O801</ED>
<ID>
ID:302988

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O80&aa=1</URL></REF>


Article

<CATEGORY>vin10</CATEGORY>

 <H2>Η περιφέρεια κέρδισε τη 2η κατηγορία
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Μπορεί η κληρωτίδα να συνεχίζει τη στείρα της συμπεριφορά, τουλάχιστον όσον
αφορά την πρώτη κατηγορία, το ενδιαφέρον όμως των παικτών αυξάνεται με
γεωμετρική πρόοδο, αφού ύστερα και από το έκτο συνεχόμενο Τζακ Ποτ, το ποσό
που θα μοιραστεί στους τυχερούς της αυριανής κλήρωσης θα ξεπεράσει τα 3,5
εκατ. ευρώ, όπως αναφέρεται στο επίσημο Δελτίο Τύπου του ΟΠΑΠ. Η έκπληξη στον
5ο διαγωνισμό της Πέμπτης ήταν ο Τζόκερ 19, αφού αναστήθηκε ύστερα από 55
κληρώσεις πιάνοντας κυριολεκτικά τους παίκτες στον ύπνο, ενώ εγκαινίασε τις
παρουσίες των Μεγάλων του δεύτερου μέρους των 20, για το 2002. Η 2η κατηγορία
ευνόησε την περιφέρεια, αφού από τις 6 επιτυχίες, οι 3 βρέθηκαν στις Σέρρες
και από 1 σε Πτολεμαϊδα , Λάρισα και Αλεξανδρούπολη. <H3>ΑΠΟΤΕΛΕΣΜΑΤΑ ΤΟΥ 5ου ΔΙΑΓΩΝΙΣΜΟΥ ΠΕ 17/1/2002 </H3>
* Κληρώθηκαν οι αριθμοί: 2, 15, 25, 32, 41 (5 από 45).

* Τζόκερ: ο 19 (1 από 20)

* Συμπληρώθηκαν 9.115.667 στήλες.

* Μοιράστηκαν 823.144,73 ευρώ

* Δεν μοιράστηκαν 3.057.806,58 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 6 επιτυχίες που κερδίζουν από
40.336,82 ευρώ, 3η κατηγορία: 67 επιτυχίες από 1.918,37 ευρώ, 4η
κατηγορία: 1.129 επιτυχίες από 43,60 ευρώ, 5η κατηγορία: 2.634
επιτυχίες από 37,89 ευρώ, 6η κατηγορία: 45.009 επιτυχίες από 2,09 ευρώ,
7η κατηγορία: 33.596 επιτυχίες από 1,87 ευρώ και 8η κατηγορία:
158.323 επιτυχίες από 0,92 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17246O802</ED>
<ID>
ID:303036

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O80&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ: ΚΡΙΣΙΜΑ ΜΑΤΣ ΓΙΑ ΟΛΥΜΠΙΑΚΟ, ΒΟΥΛΙΑΓΜΕΝΗ
</H5><H2>Ευρωμάχες
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Ψύχος σουτάρει στην εστία της Μπαρτσελονέτα, σε φάση από παλαιότερο ματς. Ο
άσος του Ολυμπιακού θα έχει πολλή δουλειά κόντρα στη γερμανική Σπαντάου

Το ελληνικό πόλο μπαίνει σε ευρωπαϊκή τροχιά από σήμερα με στόχο να συνεχίσει
την πορεία που μας έχει συνηθίζει τα τελευταία χρόνια. Ο Ολυμπιακός, που
αγωνίζεται στο Βερολίνο με τη γερμανική Σπαντάου για το Τσάμπιονς Λιγκ, έχει
κληρονομιά την περυσινή, άδικη όπως αποδείχτηκε ήττα του στον τελικό της
διοργάνωσης από τη Γιουγκ του Ντουμπρόβινικ, και μπαίνει σε αυτή τη φάση με
στόχο - τι άλλο; - να επαναλάβει την περυσινή του πορεία. 
Το ματς λοιπόν στο Βερολίνο είναι ιδιαίτερα κρίσιμο για τους «ερυθρόλευκους»,
αφού η γερμανική ομάδα είναι υπολογίσιμη. 
«Όλα εξαρτώνται από εμάς» λέει ο φουνταριστός του Ολυμπιακού Αντώνης
Βλοντάκης. «Είμαστε σε καλή κατάσταση, έχουμε δουλέψει αρκετά, και ο στόχος
μας δεν είναι άλλος από την πρόκριση στο φάιναλ φορ. Όμως, όλα θα κριθούν
στους αγώνες». 
Η Βουλιαγμένη αγωνίζεται στην προημιτελική φάση του Κυπέλλου Κυπελλούχων και
υποδέχεται τη Φλωρεντία από την Ιταλία. «Κατ' αρχήν θέλουμε τη νίκη» λέει ο
αρχηγός της ομάδας Γιώργος Μαυρωτάς. «Η ουσία είναι να καταφέρουμε να έχουμε
μια διαφορά 2-3 γκολ και τότε θα έχουμε ελπίδες για πρόκριση. Κι αυτό επειδή
έχουμε δείξει ότι μπορούμε να παλέψουμε και στη συνέχεια, το εκτός έδρας
παιχνίδι. Θα πρέπει να έχουμε τον έλεγχο του ρυθμού και να έχουμε υπομονή στην
επίθεση». 
Το παιχνίδι της Βουλιαγμένης με τη Φλωρεντία στο κολυμβητήριο της Νίκαιας θα
αρχίσει στις 16.00 και θα καλυφθεί απ' ευθείας από την ΕΤ1.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17246O811</ED>
<ID>
ID:302989

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O81&aa=1</URL></REF>


Article

<CATEGORY>vin10</CATEGORY>

 <H5>Α1 ΒΟΛΕΪ
</H5><H2>Ντέρμπι κορυφής στο Κατσάνειο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ένα... τρίποντο χωρίζει τον Ηρακλή από τον πρωτοπόρο Ολυμπιακό και η
αναμέτρηση των δύο κορυφαίων ομάδων του ελληνικού πρωταθλήματος τα τελευταία
χρόνια αναμένεται συναρπαστική. 
Μόλις σήμερα έγινε γνωστό ότι τελικά θα διεξαχθεί στη Θεσσαλονίκη (αφού χθες
το ΑΣΕΑΔ έκανε δεκτή την προσφυγή του Ηρακλή για μείωση της ποινής αποκλεισμού
δύο αγωνιστικών της έδρας του σε μία), στο «Κατσάνειο» με ώρα έναρξης 19.00,
διαιτητές Αντωνούλη - Ιωάννου και απευθείας μετάδοση από τον Alpha Digital. 
Ο Ιταλός προπονητής των «ερυθρολεύκων» Ντανιέλε Ρίτσι δήλωσε: «Σέβομαι τον
Ηρακλή και μου αρέσουν οι φετινές του επιλογές παικτών και η ομάδα του.
Πιστεύω πάντως ότι εμείς αν παίξουμε πολύ καλά μπορούμε να νικήσουμε». Οι
Θεσσαλονικείς του Αλέκου Λεώνη από την πλευρά τους, μετά τη μεγάλη νίκη στο
Παρίσι επί της πρωταθλήτριας Ευρώπης Παρί με 3-1, αισιοδοξούν ότι μπορούν να
πατήσουν στην κορυφή. Ενδιαφέροντες και οι άλλοι αγώνες της σημερινής 15ης
αγωνιστικής. Το υπόλοιπο πρόγραμμα: Ολυμπιάδα Πατρών - Ορεστιάδα ΕΜΠΟΡΙΚΗ
(19.00). Ιωνικός Ν.Φ. - Πανελλήνιος (20.00). ΑΕΚ - Άρης («Γ. Μόσχος», 18.30).
Παναθηναϊκός - Νίκαια (Χαλκίδα, 20.30). ΠΑΟΚ - Ρέθυμνο (Πυλαία, 19.00). 
Στη 14η αγωνιστική της Α1 βόλεϊ γυναικών διεξάγεται σήμερα μόνον η δυνατή
αναμέτρηση Πανελληνίου - Βριλησσίων (Κυψέλη, 16.00) και όλοι οι άλλοι αγώνες
γίνονται αύριο Κυριακή με πιο αμφίρροπο το ματς ΖΑΟΝ - Παναθηναϊκός (Ζηρίνειο,
15.00 - απευθείας από Alpha Digital). Τα υπόλοιπα αυριανά ματς: Αίας - Άρης
(Εύοσμος, 11.45). Καβάλα - Μαρκόπουλο (12.00). Λάρισα - Φιλαθλητικός (12.00).
ΑΕΒΑΣ - Ηρακλής (Βύρωνας, 12.00).
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17246O812</ED>
<ID>
ID:303037

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O81&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΜΠΑΣΚΕΤ
</H5><H2>«Εθελόντρια» για το 2004!
</H2>
Το μπάσκετ στην υπηρεσία του εθελοντισμού για τους Ολυμπιακούς Αγώνες του
2004. Έτσι, στις 18.30, στο κλειστό γήπεδο του Ηρακλείου, η εθνική ομάδα των
ανδρών αντιμετωπίζει την Εθνική Νέων σε έναν αγώνα επίδειξης. Ο Γιάννης
Ιωαννίδης έχει στη διάθεσή του για την Εθνική Ανδρών τους Σιγάλα, Αλβέρτη,
Παπανικολάου, Ντικούδη, Γιαννούλη, Παπαλουκά, Χαρίση, Χατζηβρέττα,
Διαμαντόπουλο, Κακιούζη, Τσαρτσαρή. Για την Εθνική Νέων θα παίξουν οι
Διαμαντίδης, Ζήσης, Πελεκάνος, Σπανούλης, Ταπούτος, Δορκοφίκης, Κούβαρης,
Μαρμαρινός, Σκλάβος, Παπαϊωακείμ, Θέος, Σχορτσιανίτης.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17246O813</ED>
<ID>
ID:303068

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O81&aa=3</URL></REF>


Article

<CATEGORY>vin10</CATEGORY>

 <H2>Για θυμήσου...
</H2><H4>14 Ιανουαρίου 1959: Η γέννηση της «ΟΜΑΔΑΣ»
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Η εφημερίδα ήταν αθλητική αλλά ανέτρεψε τα καθιερωμένα στον ελληνικό Τύπο. Η
γέννηση της «ΟΜΑΔΑΣ» από τον Δημοσιογραφικό Οργανισμό Λαμπράκη την Τετάρτη 14
Ιανουαρίου 1959 ήταν μια επανάσταση. Έφερε νέα πνοή, καινούργιο στυλ και
πολλές καινοτομίες. Ξάφνιασε, όχι μόνο τους φιλάθλους αλλά γενικά το
αναγνωστικό κοινό της χώρας. Η πρώτη μεγάλη αλλά και ουσιαστική καινοτομία
ήταν η εμφάνιση και το νέο σχήμα «ταμπλόιντ» κατά τα ευρωπαϊκά πρότυπα. 
Εντυπωσίασαν επίσης οι τετραχρωμίες των φωτογραφιών και γενικά των εικόνων.
Καθιερώθηκαν επίσης οι τίτλοι μιας αράδας, με μικρότερα στοιχεία και
καταργήθηκαν οι τίτλοι των τριών αράδων. 
Τα κείμενα ήταν επίσης πιο μεστά και ολιγόλογα, ενώ υπήρχαν πολλές ειδήσεις
απ' όλη την Ελλάδα και για τα σπορ. 
Στη δεύτερη σελίδα της ΟΜΑΔΑΣ» δημοσιεύονταν σχόλια και άλλα πικάντικα
θεματάκια με τίτλο «Βολίδες» που υπέγραφε ο Μαρκ Μαρσώ. Στη βάση της σελίδας
οι γελοιογραφίες του Κώστα Μητρόπουλου. 
Στις περιγραφές των αγώνων, κάθε Κυριακή, αντί για μεγάλες φωτογραφίες τα γκολ
«περιγράφονταν» μέσα από ειδικά γραφήματα, τα οποία σχεδίαζε ο Δημήτρης
Σαπρανίδης (δικαστικός και ελεύθερος ρεπόρτερ του «Βήματος» και των «Νέων»)
χωρίς ιδιαίτερες ποδοσφαιρικές γνώσεις αλλά με πολύ μεγάλες καλλιτεχνικές
ικανότητες και φαντασία, γιατί ήταν πτυχιούχος της Σχολής Καλών Τεχνών. 
Αυτά τα καταπληκτικά γραφήματα είχαν τραβήξει την προσοχή των αναγνωστών της
εφημερίδας. Δεν υπήρχε πλέον αμφιβολία ότι με την έκδοση της «ΟΜΑΔΑΣ» είχε
ξεκινήσει μια νέα σχολή δημοσιογραφίας αφού όλα τα στοιχεία της έκδοσης
έδειχναν ότι κάτι νέο και ωραίο άρχιζε τότε (43 χρόνια πριν) για τη
δημοσιογραφία και το κοινό. 
Άλλωστε υπήρχε μια σημαντική ομάδα από έμπειρους και νέους δημοσιογράφους με
ταλέντο, γνώσεις, φαντασία, μεράκι και πάθος. 
Εκδότης ο Χρήστος Δ. Λαμπράκης, διευθυντής σύνταξης ο Μαρκ Μαρσώ και ο Χρήστος
Σβολόπουλος, αρχισυντάκτης: Ιωάννης Βανδώρος. Συντάκτες (ρεπόρτερ, επιτελικοί
και αρθρογράφοι) οι: Λευτέρης Παπαδόπουλος, Δημήτρης Μαθιόπουλος, Διονύσης
Τζεφρώνης, Νίκος Αγάς, Θόδωρος Σγουρδαίος, Βασίλης Κυλλεκίδης, Λάμπης
Τσιριγωτάκης, Χριστόφορος Κονταξής, Τάκης Δεσαλέρμος, Αντώνης Κάντζιας,
Παντελής Κοντοζαμάνης, Κώστας Ρεσβάνης, Τάκης Χαραλαμπίδης, Ιάκωβος Κουβάς,
Γιώργος Αρκουλής. 
Το νέο κλίμα που έφερε η «ΟΜΑΔΑ» στον ελληνικό Τύπο αποτέλεσε μια καινούργια
αρχή για τα δεδομένα και στον αθλητισμό.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O81</CAT>
<ED>
Κωδικός άρθρου: A17246O814</ED>
<ID>
ID:303081

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O81&aa=4</URL></REF>


Article

<CATEGORY>vin10</CATEGORY>

 <H5>ΠΑΕ ΑΕΚ </H5><H2>Σήμερα εισπράττει...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Έτσι όπως παίζουν τα ποδοσφαιρικά πράγματα η αυριανή 12η αγωνιστική είναι η,
πλέον, αποφασιστική του πρώτου γύρου, ειδικά για την ΑΕΚ του Σάντος και του
Ψωμιάδη... 
*** Ο Πορτογάλος περιμένει πώς και πώς το ντέρμπι για ν' αποδείξει (όπως με
τον Παναθηναϊκό) ότι η κορυφή επηρεάζεται από νίκες σε κρίσιμα ματς. 
*** Ο Ψωμιάδης για πολλά και διάφορα. 
*** Μην ξεχνάμε, αυτή την ώρα, η ΠΑΕ ΑΕΚ ψάχνει ένα νέο ισχυρό τηλεοπτικό
συμβόλαιο... 
*** Ψάχνει, επίσης, με μεγάλη αγωνία φρέσκο χρήμα για ευνόητους λόγους. 
*** Μέχρι ο νεοαποκτηθείς Φόλια ήταν δυσαρεστημένος, διότι δεν του πλήρωσαν τα
χρήματα που είχε συμφωνήσει, στην ώρα τους... 
*** Θα εισπράξει σήμερα, διότι η γηπεδούχος θα βάλει στο ταμείο της τη γερή
είσπραξη από τα πανάκριβα εισιτήρια του ντέρμπι... 
*** Ο Ντέμης και ο Τσάρτας θ' αποτελέσουν τα «κλειδιά» της πορτουγκέζικης
τακτικής και να δούμε πώς θ' αντιδράσει η πειραϊκή του Παναγιώτη Λεμονή. 
*** Υπενθυμίζεται ότι και με ισοπαλία η ΑΕΚ διατηρεί το προβάδισμα και
φουλάρει για πρωταθλήτρια χειμώνα... 
*** Άραγε θα προκύψει ωραίο παιχνίδι από τις ικανές ομάδες; 
*** Ή θα επηρεαστούν από τον τραυματισμένο αγωνιστικό χώρο; 
*** Προχθές, το τερέν του «Νίκος Γκούμας» στο πλαίσιο του αγώνα με το Κιλκίς
αδίκησε τις κινήσεις, παρά το ευρύ σκορ νίκης... 
*** Άλλωστε, προς το τέλος οι ΑΕΚτζήδες έκαναν πλάκα. 
*** Σκεφθείτε ότι όταν κερδήθηκε πέναλτι, δόθηκε εντολή από τον Σάντος να
χτυπήσει την μπάλα ο Κόλα. 
*** Τότε, οι φανατικοί της θύρας «18» απαίτησαν «εκτέλεση» από Ίβιτς και ο
κόουτς το δέχθηκε! 
Ο Παναθηναϊκός επισκέπτεται την Ξάνθη και ο αγώνας του είναι δύσκολος - πολύ
δύσκολος. 
*** Ο Μαρκαριάν δεν γνωρίζει ακόμη αν θα χρησιμοποιήσει τον Ολιζαντέμπε... 
*** Επίσης, δεν μπορεί να μαντέψει αν (και πάλι) θα ερωτηθεί από τον πρόεδρο
πώς σχεδιάζει να φτιάξει την ενδεκάδα... 
*** Δηλαδή, αυτό που του είχε προκύψει πριν από τον αγώνα Κυπέλλου με τον
Ηρακλή. 
*** Είχε ρωτήσει ο πρόεδρος: 
*** «Μίστερ, ποιους σκοπεύεις να βάλεις;». 
*** Ο Ουρουγουανός πολύ άνετα αποκάλυψε μερικές σκέψεις του, λέγοντας: «Θα
βάλω τον Γκαλέτο, τον Σάριτς» (κ.λπ.). 
*** Πώς είχε αντιδράσει ο πρόεδρος; Σχεδόν με γκριμάτσα, αλλά δεν επιχείρησε
δευτερολογία... 
*** Υπάρχει ένα ακόμη ντέρμπι: Άρης - Ηρακλής. 
*** Σε καλή κατάσταση ο γηπεδούχος, σε, μάλλον, καλύτερη ο «Γηραιός»,
αναμένεται μάχη. 
*** Ειδικά αν ο Τάκης Ανδριάς δεν δώσει εισόδους στους «Σούπερ 3», πάμε για
«γλέντι»... 
Θόρυβος έχει ξεσπάσει με κρούσμα ντόπινγκ που αποκαλύφθηκε - το δεύτερο μέσα
σε λίγες εβδομάδες - στην κολυμβητική οικογένεια. 
*** Η ουσία είναι ότι η απόφαση της ΕΚΟΦ να ασκεί συνεχείς και α ι φ ν ι δ ι α
σ τ ι κ ο ύ ς ελέγχους στους αθλητές και τις αθλήτριες βγάζει πράμα. 
*** Το οποίο μόνο καλά αποτελέσματα θα φέρει, εν όψει Ολυμπιάδας. 
*** Αν την κίνηση του Διαθεσόπουλου ζηλέψουν (και εφαρμόσουν) όλες οι
αθλητικές Ομοσπονδίες, τόσο το καλύτερο. 
*** Όχι μόνο να ζητούν χρήμα και να φουσκώνουν τους προϋπολογισμούς, έτσι; 
Πικάντικα από διάφορα σπορ: 
*** Για πρώτη φορά στην ελληνική παρουσία στην Ευρωλίγκα, τρεις ελληνικές
ομάδες «κινδυνεύουν» να ενταχθούν σε ίδιο όμιλο, στο πλαίσιο της επόμενης
φάσης. 
*** Όπως είναι γνωστό θα δημιουργηθούν τέσσερις όμιλοι των τεσσάρων ομάδων. 
*** Αν, λοιπόν, ο Παναθηναϊκός διατηρήσει στον όμιλό του την πρωτιά, η ΑΕΚ τη
δεύτερη θέση και ο Ολυμπιακός την τρίτη, τότε ένας προσεχής όμιλος θα φέρει
τις ομάδες μας αντιμέτωπες σε διπλά ματς, με ξένους διαιτητές, κομισάριους
κ.λπ. (και όχι Βορεάδη-Ράλλη...). 
*** Μεγάλο ρεπορτάζ δημοσιεύεται στο τελευταίο φύλλο της εφημερίδας «Ακρίτας»
της Ξάνθης, για τον φιλόδοξο Σκοπευτικό Όμιλο της πόλης. 
*** Ο οποίος διαθέτει, ήδη, δύο πρωταθλητές και ετοιμάζεται να εντάξει στη
δύναμή του άλλους τρεις! 
*** Καλό εν όψει Ολυμπιακών του 2004.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17246O821</ED>
<ID>
ID:302990

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O82&aa=1</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ
</H5><H2>«Όχι» στην εκμετάλλευση των μικρών παιδιών
</H2>
Οι μπάλες που θα χρησιμοποιηθούν στους αγώνες του 17ου Παγκοσμίου Κυπέλλου
Ποδοσφαίρου θα έχουν κατασκευαστεί από μικρά παιδιά ηλικίας ακόμη και 10
χρόνων στην Ινδία και το Πακιστάν. Η Παγκόσμια Κίνηση Εναντίον της Παιδικής
Εργασίας, με επιστολή της στη FIFA, ζητεί την άμεση επέμβασή της για να
σταματήσει η εκμετάλλευση των μικρών παιδιών, τα οποία εργάζονται καθημερινά
10-12 ώρες και τα χέρια τους είναι γεμάτα κάλους και ουλές από τις βελόνες που
χρησιμοποιούν για να ράβουν τις μπάλες. Για κάθε μπάλα που κατασκευάζουν, τα
μικρά παιδιά παίρνουν μόλις 10 ρουπίες (περίπου 22 λεπτά του ευρώ). Η ηγεσία
της Διεθνούς Κίνησης Εναντίον της Παιδικής Εργασίας καταγγέλλει πως παρά τις
συνεχείς οχλήσεις προς τη FIFA, η διεθνής ομοσπονδία κλείνει τα μάτια μπροστά
στο μεγάλο αυτό πρόβλημα, που έρχεται σχεδόν πάντα στην επικαιρότητα παραμονές
Παγκοσμίου Κυπέλλου. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17246O822</ED>
<ID>
ID:303038

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O82&aa=2</URL></REF>


Article

<CATEGORY>vin10</CATEGORY>

 <H5>ΧΡΗΜΑΤΙΣΤΗΡΙΟ </H5><H2>Τεράστιες απώλειες </H2>
Σε ελεύθερη πτώση συνεχίζουν να βρίσκονται οι μετοχές των ποδοσφαιρικών
ομάδων που διαπραγματεύονται στα ευρωπαϊκά χρηματιστήρια. Οι μετοχές της
Ντόρτμουντ, της πρώτης γερμανικής ομάδας που πέρασε το κατώφλι του
Χρηματιστηρίου της Φρανκφούρτης, υποχώρησαν στα 5,30 ευρώ από τα 11 ευρώ που
ήταν η τιμή εισαγωγής τους τον Δεκέμβριο του 2000. Και οι υπόλοιπες ευρωπαϊκές
ομάδες όμως έχουν υποστεί τεράστιες απώλειες, που φτάνουν ακόμη και το 40%.
Χαρακτηριστικό είναι το γεγονός πως η χρηματιστηριακή αξία της Μάντσεστερ στις
αρχές του 2000 ήταν 1,65 δισ. ευρώ ενώ τώρα βρίσκεται στα 600 εκατ. ευρώ! <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17246O823</ED>
<ID>
ID:303069

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O82&aa=3</URL></REF>


Article

<CATEGORY>vin10</CATEGORY>

 <H5>ΑΦΡΙΚΗ </H5><H2>Υποστηρίζει τον Μπλάτερ </H2>
Την πλήρη υποστήριξή της προς το σχέδιο του προέδρου της FIFA Ζεπ Μπλάτερ
να δημιουργηθεί ενιαίο αγωνιστικό καλαντάρι έδωσε η αφρικανική συνομοσπονδία
(CAF), μετά τις νέες διαβεβαιώσεις του Ελβετού παράγοντα πως το Μουντιάλ του
2010 θα φιλοξενηθεί στη Μαύρη Ήπειρο. Έτσι, η CAF προχώρησε στη μείωση των
διεθνών αγώνων της, αποφασίζοντας οι τέσσερις ημιφιναλίστ του Κόπα Άφρικα κάθε
«μουντιαλικής χρονιάς» να αποκτούν και το δικαίωμα να αγωνίζονται και στο
Παγκόσμιο Κύπελλο. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17246O824</ED>
<ID>
ID:303082

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O82&aa=4</URL></REF>


Article

<CATEGORY>vin10</CATEGORY>

 <H5>ΜΑΛΙ </H5><H2>Το Κόπα Άφρικα στη σέντρα </H2>
Πανέτοιμο εμφανίζεται το Μάλι για να φιλοξενήσει τη μεγάλη φιέστα του
αφρικανικού ποδοσφαίρου, το 23ο Κόπα Άφρικα. Η αυλαία της διοργάνωσης ανοίγει
αύριο στην πρωτεύουσα Μπαμάκο, όπου θα βρεθούν αντιμέτωπες η εκπρόσωπος των
διοργανωτών και η Λιβερία. Στο στιγμιότυπο, εργάτης καθαρίζει το λογότυπο του
Κόπα Άφρικα.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17246O825</ED>
<ID>
ID:303091

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O82&aa=5</URL></REF>


Article

<CATEGORY>vin10</CATEGORY>

 <H5>ΣΙΡΕΡ </H5><H2>Θα ενισχύσει τα «Λιοντάρια»
</H2>
Έντονη είναι η φημολογία στην Αγγλία πως ο Άλαν Σίρερ θα επιστρέψει στην
εθνική ομάδα για να αγωνιστεί στο Παγκόσμιο Κύπελλο της Άπω Ανατολής. Το
γραφείο στοιχημάτων Γουίλιαμ Χιλ δίνει απόδοση 8/1 πως ο Σίρερ θα επιστρέψει
στα «Λιοντάρια», από τα οποία αποσύρθηκε μετά τους αγώνες του Εύρω 2000, για
να παίξει εναντίον της Σουηδίας στο πρώτο παιχνίδι των Άγγλων στο 17ο
Μουντιάλ. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O82</CAT>
<ED>
Κωδικός άρθρου: A17246O826</ED>
<ID>
ID:303098

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O82&aa=6</URL></REF>


Article

<CATEGORY>vin10</CATEGORY>

 <H5>Ο 33χρονος Βασίλι Ιβαντσούκ μονομαχεί σήμερα με τον 18χρονο Ρούσλαν Πονομαριόφ
για την κατάκτηση του τίτλου του παγκόσμιου πρωταθλητή
</H5><H2>Σκάκι
</H2><H4>«Γίγαντες» από την Ουκρανία
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο τελικός του Παγκοσμίου Πρωταθλήματος που οργανώνει η FIDE στη Μόσχα,
αποτελεί την κορυφαία στιγμή στην Ιστορία του ουκρανικού σκακιού. Η Ουκρανία
διέθετε ήδη τον 33χρονο Βασίλι Ιβαντσούκ, τον μοναδικό όμως εκπρόσωπό της στα
πολύ μεγάλα σαλόνια. Τώρα πια διαθέτει έναν ακόμη μεγάλο: τον 18χρονο Ρούσλαν
Πονομαριόφ, που δεν είναι καθόλου απίθανο να γίνει ο νέος Κασπάροφ. Χάρις σ'
αυτούς τους δύο σκακιστές, άλλωστε, που σήμερα μονομαχούν για το παγκόσμιο
στέμμα, η Ουκρανία κέρδισε πέρσι και το παγκόσμιο πρωτάθλημα εθνικών ομάδων. 
Το ματς ξεκίνησε με ήττα του Ιβαντσούκ και με ισοπαλία στη δεύτερη παρτίδα,
όπου ο Βασίλι πέρασε από θέση που μπορούσε να κερδίσει. 
Ποιοι είναι όμως οι δύο Ουκρανοί; Και γιατί από τον τελικό του Παγκοσμίου
Πρωταθλήματος λείπουν τα ονόματα που έχουμε συνηθίσει να κερδίζουν; Πρέπει
ευθύς εξαρχής να πούμε ότι, παρά τις γενικές επιφυλάξεις για το σύστημα αγώνων
που δεν εξασφαλίζει το ίδιο αξιοκρατικές προκρίσεις με το παλιό, οι δύο
φιναλίστ δεν είναι καθόλου τυχαίοι. Όσο για τα πιο μεγάλα ονόματα; Οι Κασπάροφ
και Κράμνικ δεν πήραν μέρος, ο Ανάντ ήταν όμως εκεί και αποκλείστηκε στα
ημιτελικά από τον Ιβαντσούκ. Όπως ήταν εκεί και ο, βετεράνος πια, Κάρποφ που
αποκλείστηκε από τον πρώτο γύρο. Όπως ήταν εκεί και όλα τα άλλα μεγάλα ονόματα
του παγκόσμιου σκακιού. 
Για τον Ιβαντσούκ ο τελικός αυτός είναι μια δικαίωση. Υπήρξε από πολύ νέος
ένας μεγάλος σκακιστής. Το 1991 κατάφερε το αδύνατο, να αναδειχθεί νικητής στο
φημισμένο ισπανικό τουρνουά του Λινάρες, αφήνοντας πίσω του τους Κασπάροφ,
Κάρποφ και Ανάντ που κυριαρχούσαν τότε. Συνέχισε να έχει εντυπωσιακά
αποτελέσματα, ωστόσο τον πρόδιδε πάντα μία αστάθεια στο παιχνίδι του που, όπως
λένε όσοι τον ξέρουν, οφείλεται σε ένα νευρικό σύστημα με αδυναμίες για
πρωταθλητισμό. Είναι ο παίκτης που μπορεί να κερδίσει παγκόσμιο πρωτάθλημα,
μπορεί όμως και να αποκλειστεί από τα προκριματικά. Πάντοτε όμως είχε μια θέση
στα κορυφαία τουρνουά, χάρις στο εκπληκτικό παιχνίδι του. Με άπειρες ώρες
μελέτης στην πλάτη του, ο Βασίλι Ιβαντσούκ θεωρείται ένας από τους πλέον
καταρτισμένους σκακιστές στον τομέα των ανοιγμάτων (παίζει περίπου οποιοδήποτε
άνοιγμα), ένας από τους πλέον ταλαντούχους στο τακτικό παιχνίδι και ένας
παίκτης που δούλεψε πολύ και με επιτυχία στον τομέα της στρατηγικής, όπου
θεωρητικά υστερούσε κάπως. 
Στα αντίστοιχα πρωταθλήματα του 1997, του 1998 και του 2000 αποκλείστηκε
σχετικά νωρίς και από κατώτερους αντιπάλους (Σεϊράβαν, Νισιπεάνου, Έλβεστ).
Τώρα που βρίσκεται στην κορύφωση της αγωνιστικής του ωριμότητας, έχει την
ευκαιρία να πανηγυρίσει έναν παγκόσμιο τίτλο. Και ίσως να πρόκειται και για
την τελευταία του ευκαιρία. 
Ο Ρούσλαν Πονομαριόφ είναι εκπρόσωπος μιας άλλης γενιάς. Θεωρητικά τα
αποτελέσματά του σε σχέση με την ηλικία του είναι ανώτερα από κάθε άλλον
σκακιστή στις αντίστοιχες ηλικίες. Κανείς, ούτε ο Κασπάροφ, δεν προκρίθηκε σε
τελικό Παγκοσμίου Πρωταθλήματος στα 18 του χρόνια, κανείς από τους σημερινούς
πρωταγωνιστές δεν έγινε γκραν μετρ στα 14, κανείς δεν κέρδισε παγκόσμιο
πρωτάθλημα νέων έως 18 ετών όταν ήταν 13! Ίσως όμως δεν πρέπει να συγκρίνουμε
ανόμοιες καταστάσεις. Σήμερα τα παιδιά-θαύματα του σκακιού αποτελούν επιδημικό
φαινόμενο. 12χρονοι παίζουν καταπληκτικά, και το να γίνει ένας 15χρονος γκραν
μετρ, δεν αποτελεί πια έκπληξη. Αλλά ο Πονομαριόφ είναι ο κορυφαίος εκπρόσωπος
του νέου φαινομένου.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17246O991</ED>
<ID>
ID:302991

</ID><URL>http://ta-nea.dolnet.gr/neaweb/neafile.print_unique?e=A&f=17246&m=O99&aa=1</URL></REF>


Article

<CATEGORY>vin09</CATEGORY>

 <H2>ΆΝΙ ΛΙΜΠΟΒΙΤΣ - ΣΟΥΖΑΝ ΣΟΝΤΑΓΚ
</H2><H2>Τις ένωσε η δύναμη του φακού
</H2><H4>Η φωτογράφος Άνι Λίμποβιτς και η διανοούμενη συγγραφέας Σούζαν Σόνταγκ είναι
το θέμα συζήτησης στη Νέα Υόρκη, εξαιτίας της σχέσης τους
</H4>
Η Άνι Λίμποβιτς, η πιο διάσημη και ακριβοπληρωμένη γυναίκα φωτογράφος της
Αμερικής, που μπαίνει στα άδυτα του Λευκού Οίκου για να κάνει τα πορτρέτα των
ισχυρών ηγετών και η καλλιτεχνική αξία της κοστολογείται στα 30 εκατομμύρια
δολάρια, η ίδια που δεν επιζητεί οικειότητες με τους δημοσιογράφους, έχει μία
ολόκληρη πόλη να ασχολείται με την προσωπική της ζωή, το μωρό που γέννησε τον
περασμένο Οκτώβριο στα 52 της χρόνια και τη σχέση της με τη δοκιμιογράφο,
συγγραφέα, διανοούμενη Σούζαν Σόνταγκ. 
Είναι ολοφάνερο ότι η ψηλή ξανθιά φωτογράφος μπορεί και επιβάλλεται. Το έχουν
αποδείξει τα πορτρέτα των προεδρικών οικογενειών Κλίντον, Μπους και Μπους
Τζούνιορ, η πόζα της Γούπι Γκόλντμπεργκ στην μπανιέρα με το γάλα, η ολόγυμνη
φιγούρα τής εγκύου Ντέμι Μουρ. 
Τον Οκτώβριο, ο ερχομός τής κόρης της έδωσε αφορμή σχολίων στην καλή
κοινωνία του Μανχάταν, που τώρα πια έχει αποδεχθεί πως η Λίμποβιτς και η
68χρονη Σόνταγκ είναι ζεύγος, έστω και αν οι ίδιες δεν το έχουν
δημοσιοποιήσει. Ζουν σε ξεχωριστά διαμερίσματα στο ίδιο κτιριακό συγκρότημα,
μοιράζονται την ίδια αποθήκη και όταν γεννήθηκε το μωρό τής Άνι οργάνωσαν από
κοινού ένα πάρτι, στο οποίο προσκλήθηκαν οι διάσημοι καλλιτέχνες και
συγγραφείς της Νέας Υόρκης. 
Η Σούζαν Σόνταγκ στο φακό και στην καρδιά της Άνι Λίμποβιτς

Ο κύκλος γύρω από το ζεύγος Λίμποβιτς - Σόνταγκ προστατεύει την ιδιωτική τους
ζωή. Η οποιαδήποτε προσβολή των ονομάτων τους σημαίνει και κοινωνικό
αποκλεισμό από τις υψηλές τάξεις του Μανχάταν. «Έχουν πολύ ισχυρούς φίλους να
τις προστατεύουν. Όμως η σχέση τους (που προέκυψε πριν από δεκατρία χρόνια στη
διάρκεια μιας φωτογράφισης) είναι γνωστή σε όλους», σημειώνει ο Καρλ Ράλισον,
καθηγητής Αγγλικών στο Πανεπιστήμιο της Νέας Υόρκης, ο οποίος το 2000 έγραψε
μία βιογραφία της Σόνταγκ, που δεν κυκλοφόρησε στην Αγγλία για να μην
προκαλέσει σειρά μηνύσεων. Στη Νέα Υόρκη, η δημιουργία οικογένειας στην
κοινότητα των ομοφυλόφιλων γυναικών δεν είναι ακατόρθωτη, αφού είναι
συνηθισμένες οι συναλλαγές στις τράπεζες σπέρματος. Στην περίπτωση της
Λίμποβιτς, μία ανεπιβεβαίωτη φήμη έφερνε τον συγγραφέα Ντέιβιντ Ριφ, γιο τής
Σόνταγκ, στη θέση τού δότη σπέρματος. Όμως η μητέρα τής Άνι, Μέριλιν
Λίμποβιτς, έσπασε τον όρκο σιωπής της οικογένειας δηλώνοντας πως το σπέρμα
προέκυψε από την τράπεζα και όχι από τον Ριφ: «Θεός φυλάξοι». 
Από την πλευρά της, η Σούζαν Σόνταγκ ποτέ δεν δήλωσε κάτι επιπλέον για
να δώσει υπόσταση στα σχόλια. Ωστόσο, η συνεργασία της με τη Λίμποβιτς στο
άλμπουμ της «Γυναίκες» («Women»,1999) με πορτρέτα Αμερικανίδων στο γύρισμα του
αιώνα, πήρε μεγάλη δημοσιότητα, καθώς η Σόνταγκ τη βοήθησε κι έγραψε ένα
σύντομο δοκίμιο. Την εποχή της κυκλοφορίας του άλμπουμ η Λίμποβιτς υπαινίχθηκε
σε συνεντεύξεις την επιρροή της Σόνταγκ στη ζωή της: «Υπήρξε θαυμάστρια της
δουλειάς μου. Την πρώτη φορά που τη συνάντησα, μου είπε ότι μπορούσα να είμαι
καλή. Από τότε προσπάθησα να μη την απογοητεύσω και προσπαθώ να το πετυχαίνω». 
<H3>«Αιχμαλώτισε» Μπους -Τσέινι
</H3>
Οι φωτογραφίες της Λίμποβιτς στο αφιέρωμα του Vanity Fair Φεβρουαρίου για τον
πρόεδρο Μπους και το υπουργικό του συμβούλιο είναι ενδεικτικές της επιρροής
της. Στη διήμερη παρουσία της στον Λευκό Οίκο κατόρθωσε μέσα σε δέκα λεπτά τη
φωτογράφιση ολόκληρου του επιτελείου Μπους. Γεγονός που η σημασία του
τονίζεται από τον κανονισμό ασφαλείας του Λευκού Οίκου, ο οποίος και
απαγορεύει στον πρόεδρο και τον αντιπρόεδρο να παρευρίσκονται ταυτόχρονα σε
ένα σημείο. Όμως, έστω και για λίγα λεπτά, ο φακός της Άνι αιχμαλώτισε τον
Τζορτζ Μπους και τον Ντικ Τσέινι και όλους τους ανθρώπους του προέδρου,
δίνοντας την εικόνα μιας αμερικανικής κυβέρνησης ισχυρής και αποφασισμένης.
Όπως την επιδιώκουν με πολύχρονες προσπάθειες οι προεδρικοί μάνατζερ και οι
σύμβουλοι εικόνας.

<H3>INFO
</H3>
Η καριέρα της Άνι Λίμποβιτς άρχισε στα 1970, με τη συνεργασία της στο
περιοδικό «Rolling Stone» για μια σειρά πορτρέτων ροκ σταρ. Έγινε δε διάσημη
φωτογραφίζοντας γυμνό τον Τζον Λένον στην αγκαλιά τής Γιόκο Όνο, μερικές ώρες
πριν από τον φόνο του, το 1980. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17246P231</ED>
<ID>
ID:302992

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P23&aa=1</URL></REF>


Article

<CATEGORY>vin09</CATEGORY>

 <H2>Βιβάλντι, τζαζ και ροκ και πρεμιέρα του έργου «Στην εξοχή»
</H2>
Ο Γιάννης Ροζάκης με την Κερασία Σαμαρά στο έργο «Στην εξοχή», που ανεβαίνει
στο θέατρο «Εμπρός»

Πρεμιέρα απόψε για το έργο του Μάρτιν Κριμπ «Στην εξοχή», που ανεβαίνει στο
θέατρο «Εμπρός» (Ρήγα Παλαμίδη 2, Πλατεία Ψυρή, τηλ. 3238.990) σε μετάφραση
Χριστίνας Μπάμπου-Παγκουρέλη και σκηνοθεσία Άσπας Τομπούλη. Παίζουν: Γιάννης
Ροζάκης, Κερασία Σαμαρά και Ιωάννα Παγιατάκη. 
Μουσική 
Έργα Βιβάλντι και Τέλεμαν ερμηνεύει η Καμεράτα, Ορχήστρα των Φίλων της
Μουσικής αύριο στις 11.30 π.μ. στο Μέγαρο Μουσικής Αθηνών (Βασ. Σοφίας και
Κόκκαλη 1, 7282.333). Σολίστες στο βιολί οι Αγγέλα Φαναριώτη, Βασίλης Παπάς
και Svetlana Schevelena και στη βιόλα η Larissa Vylegzanina. Επιμέλεια
παρουσίασης: Έφη Αβέρωφ-Μιχαηλίδου. Χορηγός: EFG Eurobank Ergasias. Εισιτήρια:
4.000 δρχ. (11,74 ευρώ) και 2.000 δρχ. (5,87 ευρώ) για φοιτητές, παιδιά και
νέους έως 18 ετών και για έναν συνοδό παιδιών έως 15 ετών. 
Εκθέσεις 
«Έργα ομαδικά και Ενότητες» από τη συλλογή της Βουρκαριανής
παρουσιάζονται στο κτίριο του εικαστικού τομέα της Δημοτικής Επιχείρησης
Πολιτιστικής Ανάπτυξης Καλαμάτας (Φάρων και Ασίνης 11, τηλ. 0721-95.611) από
απόψε στις 8, έως και τις 9 Φεβρουαρίου. 
Συνεχίζεται έως τις 10 Μαρτίου η έκθεση «Συνομιλία: τελευταία
αποκτήματα του Μουσείου Van Abbe» που φιλοξενείται στο «Εργοστάσιο» της
Ανώτατης Σχολής Καλών Τεχνών (Πειραιώς 256, Ρέντη). 
«Ζωντανά» 
Τα Ξύλινα Σπαθιά δίνουν συναυλία αύριο στις 10 μ.μ. στον «Σταυρό του
Νότου» (Φραντζή και Θαρύπου 35-37, Ν. Κόσμος, τηλ. 9226.975). Είσοδος με ποτό
4.089 δρχ. (12 ευρώ) και 3.066 δρχ. (9 ευρώ) το φοιτητικό. 
Το cult συγκρότημα της Βρετανίας «Caravan» τραγουδά απόψε στις 10 στο
«Ρόδον» (Μάρνη 24, τηλ. 5247.427). Εισιτήριο: 8.000 δρχ. (23,48 ευρώ). 
Ροκ αποχρώσεις και τζαζ πινελιές στο μουσικό πρόγραμμα «Cartoon», που
παρουσιάζει απόψε στο Μικρό Μουσικό Θέατρο (Βεΐκου 33, στο Κουκάκι, τηλ.
9245.644), το συγκρότημα Ομαδική Απόδραση. 
Μουσικές συνθέσεις από τον κινηματογράφο και τζαζ κομμάτια παρουσιάζει
απόψε στις 10.30, στο «SINGLE JAZZ BAR» (Ψυχάρη 36, στα Πατήσια, τηλ.
2231.900), ο κιθαρίστας Δημήτρης Ζαφειρέλης. 
Στο «Καφεθέατρο» (Κοδριγκτώνος 2, Μετς, τηλ. 8235.467) εμφανίζεται
απόψε στις 10.30 το συγκρότημα Σύννεφο με Παντελόνια. Είσοδος: 2.500 δρχ.
(7,34 ευρώ). 
«Κοντσέρτο για μια φωνή», με την Καλλιόπη Βέττα και τον Γιάννη Ιωάννου,
απόψε στις 10.30, στο «Τσάι στη Σαχάρα» (Λαοδικείας 18, στα Ιλίσια, τηλ. 7777.427).

<H3>ΜΗ ΧΑΣΕΤΕ </H3>
«Τα μάγια του χειμώνα» του Τσαρλς Γουέι είναι η παιδική παράσταση που
παρουσιάζεται στο θέατρο «Πόρτα» (Μεσογείων 59, τηλ. 7780.518) σε μετάφραση
Ξένιας Καλογεροπούλου και σκηνοθεσία Θωμά Μοσχόπουλου. Παραστάσεις κάθε
Σάββατο στις 3 μ.μ. και Κυριακή 11 π.μ. και 3 μ.μ.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17246P241</ED>
<ID>
ID:302993

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P24&aa=1</URL></REF>


Article

<CATEGORY>vin09</CATEGORY>

 <H5>CD-RΟΜ
</H5><H2>Οδική παιδική αγωγή
</H2>
«Street Adventure» 
Τα παιδιά του Δημοτικού μαθαίνουν τους βασικούς κανόνες της κυκλοφοριακής
αγωγής μέσα από το νέο εκπαιδευτικό πρόγραμμα της Tessera Multimedia. Ένα
παιχνίδι για τους μικρούς πεζούς, επιβάτες των λεωφορείων ή των Ι.Χ., που
μαθαίνουν πώς να περνούν τον δρόμο, να ανεβαίνουν στο αυτοκίνητο ή να
χρησιμοποιούν τα μέσα μαζικής συγκοινωνίας. Επισκέπτονται επίσης τον
κινηματογράφο, τη βιβλιοθήκη και το μουσείο ιστορίας του αυτοκινήτου. Με
τρισδιάστατα γραφικά, μουσική, πλούσιο animation και χαρούμενους διαλόγους. Θα
το βρείτε στα ειδικά καταστήματα στην τιμή των 34,63 ευρώ (11.800 δρχ.). <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17246P242</ED>
<ID>
ID:303039

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P24&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο φόβος των δεξιώσεων
</H2>
<AUTHOR>Μ.Α.</AUTHOR>

Πονοκέφαλος για τους υπευθύνους του Βρετανικού Μουσείου. Όχι μόνον από τη
βρετανική καμπάνια υπέρ της επιστροφής των Γλυπτών του Παρθενώνα. Αλλά και
εξαιτίας της μείωσης των επισκεπτών μετά την 11η Σεπτεμβρίου (υπολογίζεται
άλλωστε ότι το 17% των επισκεπτών του Μουσείου είναι Αμερικανοί), που ήρθε να
προστεθεί στο οικονομικό έλλειμμα το οποίο αγγίζει τα 2,8 δισ. δρχ.
Αποτέλεσμα; Το μέλλον των εργαζομένων διαγράφεται αβέβαιο, ενώ αναστέλλονται
όλες οι εργασίες επισκευής του κτιρίου. Ας ελπίσουμε ότι θα υπάρξει φως στο
«τούνελ». Όχι για τίποτε άλλο, αλλά για να μην καταφύγουν πάλι στην εύκολη
λύση να διαθέτουν την αίθουσα με τα Γλυπτά του Παρθενώνα σε δεξιώσεις, ώστε να
αρχίσουν οι εισροές στα ταμεία του Μουσείου... <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17246P243</ED>
<ID>
ID:303070

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P24&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Καλώς τα κι ας άργησαν
</H2>
<AUTHOR>Χ.</AUTHOR>

Οι θρύλοι του πενταγράμμου δεν το βάζουν κάτω. Διεκδίκησαν όσα δικαιούνται εκ
του νόμου και κέρδισαν. Με αρχηγό την 81χρονη Πέγκι Λι περισσότεροι από 300
καλλιτέχνες θα πάρουν ως αποζημίωση περίπου 1,8 δισ. δρχ. για πνευματικά
δικαιώματα που δεν τους είχαν καταβληθεί για ηχογραφήσεις που έγιναν πριν από
το 1962. Ανάμεσά τους και οι κληρονόμοι των Λούις Άρμστρονγκ, Μπίλι Χολιντέι,
Πάτσι Κλάιν και Έλα Φιτζέραλντ. Διότι η δισκογραφική εταιρεία Universal, στην
οποία ανήκουν οι καλλιτέχνες, παρουσίαζε στους δικαιούχους μειωμένες πωλήσεις,
ενώ ζητούσε υπέρογκα ποσά για τη συμμετοχή τους σε ομαδικές κυκλοφορίες. Το
σφυράκι του δικαστή τούς δικαίωσε, έστω και καθυστερημένα. Και κάποιους μετά
θάνατον. Ποτέ δεν είναι όμως αργά... <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17246P244</ED>
<ID>
ID:303083

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P24&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο Μπρους στο τιμόνι </H2>
<AUTHOR>Μ.Μ.</AUTHOR>

Μπρους Σπρίνγκστιν

Πάρα πολλοί τρόποι, όπως και πάρα πολλοί λόγοι για να ακούσει κανείς τα
τραγούδια του Μπρους Σπρίνγκστιν. Η είδηση που δημοσιεύτηκε στη «Variety»,
ακόμη ένας. Το μιούζικαλ με τα τραγούδια του, για το οποίο το «Αφεντικό» έδωσε
σε πρώτη φάση τις ευλογίες του. Αν όλα πάνε καλά στις πρόβες που ξεκίνησαν
εντατικά, το έργο θα είναι έτοιμο για τη σκηνή τον Μάρτιο στη Νέα Υόρκη. Τα
τραγούδια του Σπρίνγκστιν, άλλωστε, λένε ιστορίες και φτιάχνουν από μόνα τους
εξαιρετικά σενάρια. Τίτλος του μιούζικαλ «Drive All Night» («Οδηγώντας όλη
νύχτα»). Επίσης, τον Απρίλιο θα είναι έτοιμο και το καινούργιο του Έλβις
Κοστέλο. Μυρίζομαι μια πολύ ενδιαφέρουσα, μουσικά, άνοιξη...
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17246P245</ED>
<ID>
ID:303092

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P24&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Οδηγώ και στενάζω
</H2>
<AUTHOR>Χ.Ν.Ι.</AUTHOR>

Και όμως υπάρχει. Η οδός των... βογκητών. Όχι στη Βενετία. Εδώ στην Αθήνα. Στο
Κολωνάκι. Το όνομά της Σπευσίππου. Ακόμα και όσοι διαθέτουν τετρακίνητο όχημα
πονάνε. Αχ, ωχ, βαχ. Τι λακκούβες! Τις οποίες ουδείς μπορεί να αποφύγει και
αναγκαστικά τις... μετράει. Όλες. Αλλά ο πολιτισμός σταματά στην Αττική Οδό! <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17246P246</ED>
<ID>
ID:303099

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P24&aa=6</URL></REF>


Article

<CATEGORY>vin09</CATEGORY>

 <H2>Τα ψηλά τακούνια της τζαζ
</H2>
<AUTHOR>ΖΑΚ ΣΑΜΟΥΗΛ</AUTHOR>

Τζαζ και ωραίες γάμπες δεν μπορούν να συνυπάρξουν αδιαμαρτύρητα, όπως δείχνει
η περίπτωση της νεαρής Καναδέζας Diana Krall

«Είμαι 40 χρόνια συνδρομητής του Down Beat και τέτοιο εξώφυλλο δεν έχω
ξαναδεί». «Δεν μπορεί μέσω της τζαζ να πουλάει τον εαυτό της ως μοντέλο». 
«Δεν έχω δει, τόσα χρόνια που αγοράζω ανελλιπώς το Down Beat, κανέναν άντρα σε
ανάλογη πόζα...». 
Βροχή έπεσαν οι διαμαρτυρίες των αναγνωστών του Down Beat, του πιο παλιού και
«εγκυρότερου» τζαζ περιοδικού, για την πόζα της νεαρής Καναδέζας Diana Krall
(πιανίστα και τραγουδίστρια) που έχει κάνει μεγάλη αίσθηση και με τον
τελευταίο της προσωπικό δίσκο («The look of love», Verve 2001) τόσο ως
jazzwoman όσο και ως good looking. Φαίνεται όμως ότι τζαζ και ωραίες γάμπες
δεν μπορούν, τουλάχιστον ακόμη, να συνυπάρξουν αδιαμαρτύρητα. 
Αυτή τη φορά, με τη φωνή του «δημοσίου αισθήματος», το τζαζ κατεστημένο που
ανατράφηκε, και με τη συμβολή του εν λόγω περιοδικού, επικαλείται ένα ακόμη
«αυτονόητο» της εποχής μας για να «αποκαταστήσει τη σοβαρότητα» της τζαζ: «Η
τζαζ δεν είναι πασαρέλα!!!» κραυγάζει το αναγνωστικό φιλόμουσο κοινό. Και
δικαίως, αφού αλλιώς συνήθισε να «διαβάζει» και κυρίως να αντιλαμβάνεται το
«τζαζ ήθος». Θέλετε, όμως, να βάλουμε λίγο τη μνήμη μας να δουλέψει; Λοιπόν:
Στα μέσα του '60 το Down Beat χαρακτήριζε τη μουσική του John Coltrane
«μουσική του μίσους»!!!! Την ίδια δεκαετία ο σαξοφωνίστας της free jazz
Ornette Coleman, για τη συντριπτική πλειοψηφία (κοινού και κριτικών),
εθεωρείτο ένας «απατεώνας που δεν είχε την παραμικρή σχέση με τη μουσική». Στη
δεκαετία του '70 δεν ήσαν λίγοι εκείνοι που αντιμετώπισαν με καχυποψία τις
«ροκάδικες αποκλίσεις» του Miles Davis, για να μη μιλήσουμε για το τι άκουσε ο
μακαρίτης για τα εκκεντρικά ντυσίματα και τις κόκκινες Ferrari του. 
Στην εποχή μας ουδείς σηκώνει, πλέον, κουβέντα για την αξία ενός Coltrane,
ενός Coleman ή ενός Miles Davis. Όσο για το «έγκυρο» περιοδικό, έχει ζητήσει
δημοσίως συγνώμη για όσα ξεστόμισε κάποτε εναντίον τού μεγάλου σαξοφωνίστα.
Κάθε εποχή ομιλεί τη δική της γλώσσα. Έτσι λοιπόν, την ίδια στιγμή που το Down
Beat, παρά τις διαμαρτυρίες των πιστών αναγνωστών του, δέχεται η Diana Krall
να ασκεί τη γοητεία της και τοιουτοτρόπως, ένα ακόμα «αυτονόητο» έχει ολίγον
μετατοπιστεί. Και αυτό ουδόλως βλάπτει.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17246P251</ED>
<ID>
ID:302994

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P25&aa=1</URL></REF>


Article

<CATEGORY>vin09</CATEGORY>

 <H2>Μπελάδες για την ετικέτα μόδας... Μπιν Λάντεν
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Καλά ο Οσάμα Μπιν Λάντεν. Εκείνος θέλει και τα παθαίνει. Ξέρετε όμως τι
τραβάνε τα 52 αδέλφια του; 
Ο καημένος ο Γιεσλάμ, της οικογενείας Μπιν Λαντεν, έχει καλλιτεχνικές
ανησυχίες που άπτονται του κόσμου της μόδας. Ο εν λόγω ετεροθαλής αδελφός του
Οσάμα επιθυμούσε διακαώς να λανσάρει κολεξιόν ρούχων χωρίς να γνωρίζει τις
ανησυχίες του ακατανόμαστου, αφού ο Γιεσλάμ κατοικοεδρεύει στη Γενεύη. 
Σε ανύποπτη χρονική στιγμή είχε κατοχυρώσει στην Ελβετία και την Ευρωπαϊκή
Ένωση το σήμα κατατεθέν «Bin Ladin» με πρόθεση η φίρμα να φιγουράρει σε
κάζουαλ ρούχα. Τα γεγονότα όμως τον πρόλαβαν. 
Ωστόσο στη μετά 11η Σεπτεμβρίου εποχή, ο Γιεσλάμ δεν πτοήθηκε, παρά τους
συνειρμούς που προκαλεί το όνομά του και εκείνο της φίρμας του. Άντε όμως ν'
αποδείξει πως δεν είναι ελέφαντας ο άνθρωπος... Γι' αυτό και ανέλαβαν οι
δικηγόροι. «Είναι ένα από τα γνωστά ονόματα παγκοσμίως και πιστεύουμε πως ο
κόσμος μπορεί να αντιληφθεί την ειδοποιό διαφορά ανάμεσα στον Οσάμα και τα
υπόλοιπα μέλη της οικογένειας», δήλωνε ο νομικός εκπρόσωπος του «καλού» Μπιν
Λαντεν, Γιουργκ Μπραντ, στην «Wall Street Journal». 
«Μα και το όνομα "Χίτλερ" είναι πασίγνωστο αλλά νομίζω πως, ακόμα και με την
πάροδο τόσων ετών, θα ήταν εξαιρετικά κακόγουστη επιλογή να κυκλοφορούν στην
αγορά παπούτσια "Χίτλερ"», αντέτεινε η Ρίτα Κλίφτον, πρόεδρος συμβουλευτικού
φορέα για σήματα εμπορικών προϊόντων. 
Ο Γιεσλάμ Μπιν Λαντεν όμως δεν το βάζει κάτω. Και συνεχίζει να αναζητά,
σύμφωνα με τον δικηγόρο του, σχεδιαστή ρούχων και κατασκευαστή στην Ιταλία.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17246P252</ED>
<ID>
ID:303040

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P25&aa=2</URL></REF>


Article

<CATEGORY>vin09</CATEGORY>

 <H2>Η Κίρκη και ο Ελπήνωρ
</H2><H4>Θα μου επιτρέψετε σήμερα να ξαναθυμηθώ μια πολύ παλιά όμορφη ιστορία, έναν
αρχέτυπο ποιητικό μύθο
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Έναν αρχέτυπο μύθο που καλά θα κάνουμε να τον φέρνουμε στον νου μας συχνά,
αφού, όπως κάθε αρχέτυπο, λειτουργεί σαν ταυτότητα και ισχύει διά πάσαν τιμήν.
Δηλαδή, κάθε φορά επαληθεύεται και κάθε φορά η εκάστοτε πραγματικότητα χωράει
και ερμηνεύεται. Οδηγός ο παππούς, ο μέγας παραμυθάς, ο πρώτος νομοθέτης της
ποιήσεως, ο Όμηρος. Αλλά και ο πρώτος νομοθέτης του τραγικού, αφού πρώτος
αυτός συνέδεσε την ύβριν, την έπαρση, την αλαζονεία, την αποκοτιά, το θράσος,
την άγνοια, τη διασάλευση της ισορροπίας με την τιμωρία, την Άτη και τη
Νέμεση. 
Σε κάποιο σημείο της περιπλάνησής του ο Οδυσσέας φθάνει στο νησί του
Αιόλου, φιλοξενείται και του δωρίζεται ο ασκός των ανέμων. Η χρήση του
επαφίεται στην κρίση του, στην αίσθηση του μέτρου και στη γνώση του καιρού.
Εκείνος μονάχα γνωρίζει το περιεχόμενο του ασκού, γιατί δεν είναι στον καθένα
ελεύθερη η πρόσβαση στα μυστικά μιας τέχνης και στη χρήση ενός εργαλείου. Οι
άπληστοι όμως σύντροφοί του, οι καχύποπτοι και οι ζηλόφθονες, όπως όλοι οι
ημιμαθείς, θέλοντας να παραβιάσουν το προνόμιο της πρόσβασης του ειδήμονα στη
γνώση, πιστεύοντας πως οικειοποιούμενοι το περιεχόμενο του ασκού θα μετάσχουν
στα αγαθά της γνώσης, άρα και στην εξουσία, ως ειδικοί, όταν ο Οδυσσέας
αμέριμνος, όπως κάθε ανύποπτος και αφελής επιστήμονας, κοιμάται, υπνώττει με
μακαριότητα και, ίσως με την ικανοποίηση του κατόχου του μυστικού, ανοίγουν
τον ασκό και το αγαθό, εδώ οι άνεμοι και ό,τι αυτοί συμβολίζουν, το μέσο, το
όργανο, το εργαλείο, θέλετε ως φορέας, η μέθοδος, σκορπάει, χάνεται,
διαλύεται. Όταν απελπισμένος, ο Οδυσσέας ταπεινωμένος επιστρέφει στο νησί του
Αιόλου επιδιώκοντας και εκλιπαρώντας την επανάληψη της εύνοιας, εκδιώκεται
κακήν κακώς, αφού αποδείχθηκε ανίκανος να προστατεύσει, να φυλάξει και να
εκμεταλλευθεί το προνόμιο που του δωρήθηκε. 
Μας χαρίστηκε η φύση, τα νερά της, οι άνεμοί της, τα μέταλλά της, τα
φυτά της, τα ζωντανά της να τα διαχειριστούμε, να τα εκμεταλλευθούμε, να τα
αξιοποιήσουμε. Κι εμείς τα σπαταλήσαμε, τα μολύναμε, τα παραμορφώσαμε, τους
αλλάξαμε χρήση και συχνά τα ξεζουμίσαμε, τα καταστήσαμε κενά κελύφη, σαρώσαμε,
όπως το δίχτυ, το γάγγαμον που αναφέρει ο Αισχύλος, να σέρνεται στον βυθό της
θάλασσας, να καταστρέφει τον γόνο, να ξεκολλάει τα όστρακα και τα ψάρια που
επωάζουν τα αυγά τους. Καταστρέψαμε τον γόνο, κάψαμε το οξυγόνο, το όζον
παρεμβαίνει και κάποτε, αν συνεχίσουμε, θα μας πνίξει. Έτσι οι ανίδεοι,
ζηλιάρηδες, αφελείς και κερδαλεόφρονες σύντροφοι του Οδυσσέα, συνεχώς τον
εμποδίζουν να προχωρήσει, άλλοτε τρώγοντας τα ιερά βόδια του Ήλιου, άλλοτε
ανοίγοντας τον ασκό του Αιόλου, άλλοτε τρώγοντας χωρίς έλεγχο και πρόνοια τα
προσφερόμενα δόλια εδέσματα της Κίρκης. 
Γιατί, πράγματι, όταν μια ομάδα με επικεφαλής τον προνοητικό Ευρύλοχο
στάλθηκαν από τον Οδυσσέα να ερευνήσουν την Αία, το νησί της Κίρκης, δεν τους
σταμάτησε το παράξενο φαινόμενο, να τους υποδεχθούν στο προαύλιο του παλατιού
ημερωμένα θηρία, κυρίως λύκοι. Οι πρώην καχύποπτοι, μπροστά στο αφύσικο
γεγονός μιας υποταγμένης και υπνωτισμένης φύσης παραδόθηκαν στη μαγεία της.
Μόνον ο Ευρύλοχος ουκ ηβουλήθη συνιέναι. Απεχώρησε, όταν οι αφελείς κεχηνότες
παραδόθηκαν στις ανέσεις, την πολυτέλεια, τα φανταχτερά φαγητά και τα
μεθυστικά ηδύποτα της σαγηνευτικής Θεάς. Έφαγαν, ήπιαν και μεταμορφώθηκαν σε
γουρούνια. Έτσι συμβαίνει πάντα· το δίχτυ, η σαγήνη, είναι δολωμένο με
ελκυστικά προϊόντα, φανταχτερά θεάματα, αίγλη, πώς το λένε, γκλαμουριά. 
Ύστερα η συνταγή είναι γνωστή, συνταγή της Κίρκης. Βελανίδια, πρίνους,
κρανιές. 
Έτσι έκτοτε συμπεριφέρεται κάθε Κίρκη, είτε είναι η πολιτική είτε η
τέχνη είτε κάποιοι θεσμοί είτε τα μέσα επικοινωνίας. Δολώνουν, σαγηνεύουν,
ναρκώνουν, γουρουνοποιούν και ύστερα σε αφήνουν στον λάκκο με τα κόπρανα, σε
ταΐζουν βελανίδια και σε παχαίνουν για να καταντήσεις λίπα τσιγαρίδες,
λουκάνικο και γουρνοτσάρουχα. 
Δεν υπάρχει σωτηρία. Υπάρχει, λέει, η ομηρική αφήγηση. Το Μώλυ, το αντίδοτο,
το φάρμακο που σε φυλάει από τα μαγικά υπνωτικά και υπνοφόρα βότανα, ό,τι
πολεμάει κάθε τι πραγματική ή συμβολική μήκωνα την υπνοφόρο, το Μώλυ της
αντίστασης στη χοιροποίηση, στη μαζοποίηση και στην αγελαία ζωή. 
Ο Οδυσσέας εφοδιάστηκε από τον Ερμή με το Μώλυ και όχι μόνο δεν τον
πιάσανε τα φαρμακερά της βότανα, αλλά και τη γοήτευσε και την επλάγιασε και
την ξελόγιασε και την έπεισε να ξεμαγεύσει τους συντρόφους του και της
απέσπασε θετικές προφητείες και οδηγίες για το μέλλον. Με τη δική της συμβολή
έφθασε στη γη των Κιμμερίων, πέρα από τον Ωκεανό, και συναντήθηκε με τους
νεκρούς, συνάντησε τη νεκρή του μητέρα, συμβουλεύτηκε τον μάντη Τειρεσία για
την περαιτέρω πορεία του και πληροφορήθηκε το σχέδιο της επιστροφής του στην
Ιθάκη και την εξόντωση των σφετεριστών της εξουσίας του. Εκεί στη χώρα των
νεκρών διέκοψε κάποια στιγμή την τελετή ένας βρικόλακας, που εκλιπαρεί τάφο.
Είναι ο ηλίθιος, όπως τον χαρακτηρίζει ο Σεφέρης, Ελπήνωρ, ένας σύντροφος που
είχε ξεμείνει τύφλα στο μεθύσι στο κρεβάτι κάποιας δούλας της Κίρκης και όταν
ξύπνησε παραζαλισμένος, βλέποντας τους συντρόφους να απομακρύνονται στο
πέλαγος, έπεσε από το μπαλκόνι σαν σφοντύλι και τσάκισε τον σβέρκο του. Αυτός
ο δυστυχής, παραπλανημένος αντιήρωας, ο αφημένος στις ηδονές και
αποξεχασμένος, ο άταφος νεκρός έγινε ένα σπουδαίο σύμβολο της ποίησης στον
αιώνα μας. Ο Ελπήνωρ στοίχειωσε την ποίηση του Πάουντ, του Σεφέρη, του
Σινόπουλου. Βέβαια, ο Οδυσσέας γύρισε πίσω στην Αία και τον έθαψε τον
παραπλανημένο. Του έβαλε κι ένα κουπί στον τύμβο του. «Εδώ ναύτη θαμμένος στην
ξένη γη ανώνυμος και ξεχασμένος». 
Βλέπετε, για να έχεις ως φυλαχτό το Μώλυ πρέπει να σε ευνοήσει ο Ερμής, ο
προστάτης της ερμηνείας της ικανότητας να διατηρείται ξύπνιος, να βρίσκει όπως
εκείνος ο θεός τα κρυμμένα στο ερμάρι. Να έχεις Έρμα, βρε αδελφέ.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17246P261</ED>
<ID>
ID:302995

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P26&aa=1</URL></REF>


Article

<CATEGORY>vin09</CATEGORY>

 <H2>Ο θάνατος της λογικής
</H2><H4>«Μπούχτισα πια με τη μεταφυσική. Μεταξύ Πάπα και κλιματιστικού, εγώ προτιμώ το
κλιματιστικό!» Γούντι Άλεν, «Διαλύοντας τον Χάρι»
</H4>
<AUTHOR>ΛΕΝΑ ΔΙΒΑΝΗ</AUTHOR>

Τις προάλλες ήμουν καλεσμένη για φαΐ σε φίλους. Το πρώτο θέμα συζήτησης ήταν
(φυσικά) το χιόνι. Το δεύτερο θέμα συζήτησης ήταν (εντελώς αφύσικα) τι
χουνέρια θα μας κάνει η σύνοδος Κρόνου - Δία στο 2002, ειδικά σε όσους ανήκουν
στα ζώδια του παρορμητικού σταυρού. Το τρίτο θέμα συζήτησης αφορούσε έναν
κοινό γνωστό που αρνήθηκε να πάει ορειβατική εξόρμηση γιατί εντόπισε, λέει,
κακό οιωνό: Είχε τελειώσει από τον Βασιλόπουλο η καπνιστή γαλοπούλα με την
οποία συνήθιζε να κάνει τα σάντουϊτς των εκδρομών!!! Η ομήγυρις γελούσε
βεβαίως, πράγμα παρήγορο, αλλά αμέσως μετά κάποιος έβγαλε το κινητό του και
μας διάβασε φωναχτά και με συγκρατημένη συγκίνηση την υποτιθέμενη επιθανάτια
επιστολή του Μαρκές κομμένη σε 30 μηνύματα. Αυτή η τρανταχτή μεταφυσική
μπαρούφα συγκίνησε πραγματικά τις καρδιές των παρισταμένων. 
Ουδέν αξιοπερίεργον. Τελευταία οι καρδιές όλων μοιάζουν υπερπρόθυμες ν'
ανοίξουν και να δεχτούν κάθε σοφό μήνυμα από το υπερπέραν ή έστω από τη ζώνη
του λυκόφωτος. Θυμόσαστε την κατάρα του Αλχημιστή; Κάθε ποδοσφαιριστής,
μοντέλο, ο Σάκης Ρουβάς, η μις Πετράλωνα, όσοι τέλος πάντων δεν είχαν ανοίξει
ποτέ βιβλίο στη ζωή τους μετά το πολιτιστικό σοκ που τους προξένησε η σχέση
της Χιονάτης με τους επτά νάνους, το ρούφηξαν κυριολεκτικά, το εμπέδωσαν και
στη συνέχεια διέδωσαν παντού το μήνυμά του: Αν έχεις ένα όνειρο, το σύμπαν θα
συνωμοτήσει να σου το υλοποιήσει. 
Promises, promises... Κι εγώ έχω ένα όνειρο αλλά το σύμπαν αδιαφορεί παγερά.
Το όνειρό μου είναι να εξαφανιστούν τα ζώδια από τις εφημερίδες και τα
περιοδικά, να απολυθούν οι αστρολόγοι από τις πρωινές εκπομπές, να πάψουν να
εκδίδονται βιβλία με τίτλο «μαγικές ασκήσεις των Λάμας που εμποδίζουν το
γήρας», να απαγορευτεί η πώληση ενεργειακών λίθων και η χρωματοθεραπεία, να
κοπεί η στήλη του Πάολο Κοέλιο από «ΤΑ ΝΕΑ» του Σαββάτου. Τίποτα απ' αυτά δεν
υλοποιήθηκε. Τι συμβαίνει; Κουφάθηκε το σύμπαν; Τεμπέλιασε; 
Η κατάσταση όχι μόνο δεν βελτιούται αλλά επιδεινώνεται συνεχώς. Σήμερα
εντόπισα σε βιβλιοπωλείο τη μελέτη κάποιας Ε. Μέντελε που λαμβάνει
τηλεπαθητικά μηνύματα εξωγήινων αγγέλων από την Εδέντια, η οποία, αν δεν έχετε
υπ' όψιν σας, είναι η πρωτεύουσα της Νιρλάντα, του αστερισμού στον οποίο
ανήκει η Γη (σύμφωνα πάντα με τους εξωγήινους αγγέλους...). Συμπέρασμα: Κυρίες
και κύριοι, δεν πάμε καθόλου καλά. Αυτό δεν είναι προφητεία, είναι διαπίστωση.
Διότι πρέπει να παραδεχτείτε ότι δεν χρειάζεται να έχεις κληρονομικό χάρισμα
για να δεις ότι έχουμε τρελαθεί τελείως. Για να σας πείσω σας εξομολογούμαι
ότι έχω ερωτηθεί περί του ζωδίου μου όχι μόνον από φοιτητές, αναγνώστες,
φίλους και γνωστούς αλλά και από τέως υπουργό. 
Έχω την εντύπωση ότι όλα άρχισαν τη μοιραία δεκαετία του '80 που φεύγοντας δεν
άφησε τίποτα όρθιο. Το Τείχος έπεσε, τα αγάλματα του Λένιν έπεσαν, τα κεφάλια
των κομμουνιστών έπεσαν, ο μέσος όρος ζωής στην περιοχή έπεσε, οι μαυραγορίτες
έπεσαν κι αυτοί να αρπάξουν ό,τι μπορούσαν. Αυτά στην Ανατολή. Στη Δύση έπεσαν
άλλα πράγματα: οι ψευδαισθήσεις, οι ιδεολογίες, οι αναστολές, η λαίλαπα του
lifestyle, το ηθικό μας, και τελευταία το χρηματιστήριο. Σε όλους μας πάντως
αυτές οι αλλαγές έπεσαν βαριές. Αδυνατούμε να τις χωνέψουμε γιατί συνοψίζονται
στην καταθλιπτική λέξη «μονόδρομος». Αιωρούμαστε λοιπόν όλοι χωρίς ορατό εχθρό
και χωρίς ορατή ελπίδα για το μέλλον. Ασφυκτιούμε ευνουχισμένοι υπαρξιακά,
αφοπλισμένοι ιδεολογικά, δεν αναλαμβάνουμε καν το βάρος της ευθύνης της ζωής
μας. 
Επιστροφή στον Μεσαίωνα λοιπόν. Δεν φταίμε εμείς που δεν βρίσκουμε
δουλειά, ούτε ο μονοπωλιακός καπιταλισμός που πλήρωνε όλα τα σπασμένα κάποτε:
φταίει ο ανάδρομος Κρόνος που έχουμε στον πέμπτο οίκο. Δεν φταίμε εμείς που
διαλύσαμε το σπίτι μας, οι εκλείψεις του ήλιου ευθύνονται. Δεν ευθυνόμαστε που
η κόρη μας είναι μέσα στη κόκα, όλοι οι καρκίνοι είναι εξαρτησιακές
προσωπικότητες. 
ΥΓ(1): Αγωνιστικούς χαιρετισμούς στον Γκαρσία Μαρκές που δήλωσε ότι δεν θα τον
σκοτώσει ο καρκίνος αλλά το γεγονός ότι όλοι πίστεψαν πως έγραψε πράγματι
αυτές τις μεταφυσικές μπαρούφες... 
ΥΓ(2): Είμαι Κριός με ωροσκόπο Τοξότη, κύριε υπουργέ. 
Η Λένα Διβάνη είναι επίκουρος καθηγήτρια της Διπλωματικής Ιστορίας στη
Νομική Σχολή Αθηνών.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17246P271</ED>
<ID>
ID:302996

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P27&aa=1</URL></REF>


Article

<CATEGORY>vin09</CATEGORY>

 <H2>Οι λαχανοφάγοι
</H2><H4>Παρ' όλο το χιόνι δεν ήταν δυνατόν να μη βγω το Σάββατο του μεγάλου χιονιά -
πριν δεκαπέντε μέρες - ν' αγοράσω εφημερίδες
</H4>
<AUTHOR>Ν. Σ. ΜΑΡΓΑΡΗΣ</AUTHOR>

Όπως οι περισσότεροι που γράφουν, ήταν αδύνατον να μην αγοράσω «ΤΑ ΝΕΑ» για να
διαβάσω το άρθρο μου. 
Στον φούρνο της γειτονιάς η ουρά πήγαινε απέξω τουλάχιστον 20 μέτρα. Όσοι
έβγαιναν κρατούσαν πάνω από τρεις φραντζόλες ψωμί ο καθένας. Κάθε τόσο ένας
από αυτούς γλιστρούσε και τα ψωμιά του έπεφταν στο χιόνι. Στο σούπερ μάρκετ
άλλος χαμός. Ο Νεοέλληνας φοβήθηκε ότι θ' αποκλειστεί μέσα στο σπίτι και
αποφάσισε να εφοδιαστεί έτσι ούτως ώστε να μην κινδυνέψει από την έλλειψη
τροφής. Κρύο-κρύο αλλά το ξεκοίλιασμα-ξεκοίλιασμα. Όμως, εκτός από την
ενέργεια που παίρνουμε από το άμυλο με το ψωμί, τα μακαρόνια, το ρύζι
χρειάζονται και οι βιταμίνες από τα λαχανικά. Μόνο που αυτά δεν τα είδα στις
τσάντες αλλά το βράδυ στις ειδήσεις και από τότε καθημερινά. Βλέποντας τους
εκφωνητές θεωρούσες ότι το βασικό είδος διατροφής του Νεοέλληνα είναι το
λάχανο σε όλες του τις μορφές. Πραγματικά μεγαλεία για ένα λαχανικό το οποίο
παλαιότερα χαρακτηρίζαμε ως ιδιαίτερα ευτελές με τον γνωστό χαρακτηρισμό «σιγά
τα λάχανα». 
Εντάξει δεν λέω «έπαιξαν» και τα κουνουπίδια, το σπανάκι, τα σέλινα, τα
πράσα. Όλα χειμερινά λαχανικά, τα οποία από τη στιγμή που δεν έχεις τη
δυνατότητα να πας στο χωράφι να τα μαζέψεις (πώς θα τα βρεις μέσα στα χιόνια)
ήταν λογικό ν' ακριβύνουν. Έβλεπα στην τηλεόραση άτομα - καταλλήλως
δασκαλεμένα - να ωρύονται από την αγανάκτηση επειδή το σπανάκι έφθασε τις
2.000 δραχμές. Λες και αν δεν έκαναν σπανακόπιτα για μια εβδομάδα κάτι θα
συνέβαινε. 
Από την άλλη τα ψυγεία των σούπερ μάρκετ ήταν γεμάτα από λαχανικά βαθείας
καταψύξεως, με το σπανάκι σ' αυτή τη μορφή να πωλείται (καθαρισμένο!)
εξακόσιες δραχμές το κιλό. 
Φυσικά ήταν λογικό από τη στιγμή που όλοι άρχισαν να ψάχνουν για λάχανα η τιμή
τους να πάρει «τα πάνω της». Και όχι μόνον αυτό, αλλά στα ρεπορτάζ να
οργιάζουν οι ειδήσεις ότι θ' αυξηθεί ο πληθωρισμός επειδή ακρίβυναν τα
οπωροκηπευτικά. 
Φθάσαμε στο σημείο που εκφράσεις «σιγά τα λάχανα» και «ζωή και κότα»
αντιστράφηκαν και έγιναν «σιγά την κότα» και «ζωή και λάχανο». Πράγμα που
σημαίνει ότι πρέπει ν' αρχίσουμε να σκεφτόμαστε και νέες συνταγές μαγειρικής. 
Ο Ν. Σ. Μάργαρης είναι καθηγητής Οικολογίας
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17246P272</ED>
<ID>
ID:303041

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P27&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 19/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

15.15 ΝΕΤ 
«Μια τρελή, τρελή καταδίωξη» (What's up doc?) 
«Μια τρελή, τρελή καταδίωξη»: Μπάρμπρα Στράιζαντ με Ράιαν Ο' Νιλ (Σάββατο,
ΝΕΤ - 15.150)

Α, εδώ θα κάτσω. Έχω τους λόγους μου. Πρώτον, είναι κωμωδία. Δεύτερον, είναι
του Πίτερ Μπογκντάνοβιτς. Και τρίτον, παίζει η Μπάρμπρα Στράιζαντ. Και το
στόρι; Α, δεν πρόκειται για στόρι, αλλά για... βαλίτσες. Η πρώτη είναι της
Στράιζαντ, η δεύτερη του Ράιαν Ο' Νιλ και οι δύο άλλες είναι της μαφίας.
Ανοίγεις και πέφτεις σε μια περιουσία. (Διάρκεια: 94') ** 
21.00 Alpha 
«Στεφανία» 
Χαρακωμένο το κορμί της Ζωίτσας (της Λάσκαρη του 1966). Κάτι ο Φωκάς, κάτι ο
Πάλλης, κάτι ο Καλογήρου, κάτι ο Βουρνάς, ε, κορμί είναι αυτό, όχι ατσάλι.
Κακούργα κοινωνία. Τέτοιο κορμί να το στείλεις στο αναμορφωτήριο; Πώς
μπόρεσες; Εδώ που τα λέμε δεν φταίει η κοινωνία, ο Δαλιανίδης φταίει.
(Διάρκεια 80') 
21.00 Star 
«Ο συνεργάτης μου» (The associate) 
Τίποτα το σπουδαίο. Απλούστατα όταν είσαι και Μαύρη, και άραχνη, και
Αμερικανίδα, τι κάνεις για να επιβιώσεις στη ζούγκλα; Μεταμορφώνεσαι σε άνδρα.
Η Γούπι Γκόλντμπεργκ ως μίστερτ Ρόμπερτ Κάτι, αναδεικνύεται σε πρωταθλήτρια
των επενδύσεων. Η σκηνοθεσία είναι του Ντόναλντ Πέτρι. (Διάρκεια: 109') * 
22.00 ΝΕΤ 
«Άρθουρ, αυτός ο καταπληκτικός κύριος "10"» (Arhur) 
Η κωμωδία που έκανε επιτυχία από το τίποτα. Διότι ο Ντάνλεϊ Μουρ είναι κοντός
και άσχημος, τα αστεία είναι κρύα, οι ρυθμοί αργοί και το αποτέλεσμα... σούπα.
Κι όμως, έχει αυτό που λέμε «το κάτι τις». Με τους Λάιζα Μινέλι, Σερ Τζον
Γκίλγουντ - ο μπάτλερ του Άρθουρ - και Στίβεν Έλιοτ. Η σκηνοθεσία του
ασήμαντου Στιβ Γκόρντον. Αν μείνω σπίτι θα το ξαναδώ. (Διάρκεια: 97') ** 
23.00 Alpha 
«Μη μου άπτου» 
Πήγαινε για μαλλί, αλλά βγήκε κουρεμένος. Ποιος; Και ο σκηνοθέτης Δημήτρης
Γιατζουσάκης (ή Γιατζουτζάκης, ουδεμία διαφορά επί της ουσίας). Και ο
πρωταγωνιστής Γιώργος Νιονιός. Σαν ιδέα κάτι λέει. Διότι νεαρός και ανήσυχος
τύπος επιδίδεται στο σπορ της... επαφής, κοινώς «τάχα μου πέφτω και χουφτώνω
εντός λεωφορείου». Ώς εδώ, από εκεί και κάτω γκρεμός. (Διάρκεια: 90') * 
00.10 ΕΤ3 
«Κοιμισμένα σκυλιά» (Sleeping dogs) 
Αν και Νεοζηλανδία... αξίζει. Διότι ο ίδιος ο Ντόναλντ Σάδερλαντ (ο σκηνοθέτης
της ταινίας) είναι αυτός που υπέγραψε το κατασκοπευτικό θριλεράκι «Αδιέξοδο»
με τον Κέβιν Κόστνερ. Παρομοίως και εδώ. Ο Σαμ Νιλ ως ήρωας ενός πολιτικού
θρίλερ που αρχίζει με κάποιο ολοκληρωτικό καθεστώς και τελειώνει με...
αντιτρομοκρατική δράση. Του 1977 και της Νέας Ζηλανδίας. (Διάρκεια: 107') **

01.30 ΕΤ1 
«Τις μικρές ώρες της νύχτας»: Κατρίν Ντενέβ για... μετά τα μεσάνυχτα
(Σάββατο, ΕΤ1 - 01.30)

«Τις μικρές ώρες της νύχτας» (Les voleurs) 
Αυστηρώς αποκλειστικά για θεατές με απαιτήσεις και με γαλλική κουλτούρα. Του
Αντρέ Τεσινέ, ο οποίος εξακολουθεί να παραμένει στην κορυφή των πιο σοβαρών
υπογραφών του γαλλικού κινηματογράφου. Δράμα περίπλοκων σχέσεων με φόντο την
αστυνομική περιπέτεια. Πρωταγωνιστεί ο Ντανιέλ Οτέιγ με δεύτερη την Κατρίν
Ντενέβ. (Διάρκεια 117') **½

<H3>ΤΟΡ 3
</H3>
1. «Τις μικρές ώρες της νύχτας». Αστυνομικό, γριφώδες (01.30, ΕΤ1) 
2. «Μια τρελή, καταδίωξη». Η Στράιζαντ βρίσκει θησαυρό (15.15, ΝΕΤ) 
3. «Άρθουρ, αυτός ο καταπληκτικός κύριος "10"». Ένας θεός ξέρει τι του
βρίσκουν (22. 00, ΝΕΤ) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17246P281</ED>
<ID>
ID:303015

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P28&aa=1</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 20/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

16.00 ΕΤ3 
«Ντετέκτιβ της πλάκας» (Clubhouse detectives) 
Πιτσιρικάδες σε ρόλο ντετέκτιβ. Εις εξ αυτών βλέπει - από το παράθυρο - να
σκοτώνει ο γείτονας τη γυναίκα του, αλλά η μάνα του δεν τον πιστεύει. Μια και
δυο με τους φίλους του εισβάλλουν στον τόπο του εγκλήματος και ο... δολοφόνος
τους κάνει τσακωτούς. Η συνέχεια στην οθόνη, για όποιον αντέχει. Με τον Μ.
Μπάλαμ σε σκηνοθεσία Έρικ Χέντερσκοτ. (Διάρκεια: 85') 
17.10 Antenna 
«Τζάκι Τσαν, θανάσιμος σαν κεραυνός» (Thunderbolt) 
Βρωμόξυλο με την οκά. Τζάκι Τσαν όλα τα ρίχνει, όλα τα σκοτώνει και όλα τα
γκρεμίζει. Η σκηνοθεσία είναι του Γκόρντον Τσαν. Μόνο για συλλέκτες καράτε.
Τουλάχιστον εδώ παραδίδονται δωρεάν μαθήματα πολεμικών τεχνών. (Διάρκεια:
107') 
21.00 Star 
«Η Λίζα και η άλλη» 
Αλίκη σε ρόλο ντουμπλ φας. Από εδώ η πλούσια, από εκεί η φτωχή. Σημειολογικώς
η εν λόγω... διπλοτυπία σημαίνει πως η Αλίκη ανήκει σε όλους τους Έλληνες.
Κάτι σαν ΠΑΣΟΚ του ελληνικού σινεμά. Ο Γιώργος Πάντζας και ο Λάμπρος
Κωνσταντάρας σε ρόλο ντεκόρ τού... ΠΑΣΟΚ. Η γνώμη μου; Ούτε τη μία ούτε την
άλλη. (Διάρκεια: 98') 
21.00 ΕΤ1 
«Ήρωες» (Heroes) 
Βετεράνος του Βιετνάμ με υποψήφια νύφη που άφησε τον γαμπρό στα κρύα του
λουτρού. Αμερικανική περιπέτεια του 1977 με τους Χένρι Γουίνκλερ, Σάλι Φιλντ
και Χάρισον Φορντ. Κάτι λέει, αρκεί να μην έχεις τίποτα καλύτερο να κάνεις.
Των αδελφών Τζέρεμι και Πολ Κάγκαν (Διάρκεια 108') ** 
21.00 Tempo 
«Κυριακάτικο ξύπνημα» 
Ένα λαχείο 700 εκατομμυρίων φέρνει κοντά την Έλλη Λαμπέτη και τον Δημήτρη Χορν
του '50. Η καλύτερη ελληνική κομεντί και μέσα στις τέσσερις καλύτερες στιγμές
του Μιχάλη Κακογιάννη. Τα απίστευτα χρόνια της αθωότητας. (Διάρκεια: 91') **½

22.00 Alter 
«Τσάιναταουν 2: Οι δύο Τζέικς»: Ο Τζακ Νίκλσον στα δίχτυα της Μάντλιν Στόου
(Κυριακή, Alter - 22.00)

«Τσάιαναταουν 2: Οι δύο Τζέικς» (Two Jakes) 
Η μεγάλη πανωλεθρία του Τζακ Νίκολσον. Αποφάσισε να γίνει σκηνοθέτης, γύρισε
το δεύτερο μέρος της αριστουργηματικής «Τσάιναταουν» του Ρομάν Πολάνσκι και
στο τέλος βυθίστηκε στα ταμεία και από την κριτική. Μάλιστα σε αρκετές χώρες
(και στην Ελλάδα) ούτε καν προβλήθηκε ως ταινία, αλλά πήρε δρόμο για το
βίντεο. Με τους Χάρβεϊ Καϊτέλ, Μεγκ Τίλι, Μαντλίν Στόου, Ελάι Γουάλας και
Φρέντερικ Φόρεστ. Για να δούμε, Νίκολσον είναι αυτός. (Διάρκεια: 132') ** 
23.30 Star 
«Ερωτικά γράμματα από τον δολοφόνο» (Letters from a killer) 
Ιστορίες αμερικανικής τρέλας. Ο Πάτρικ Σουέιζι καταδικάζεται για φόνο γυναίκας
που δεν διέπραξε, αποφυλακίζεται, αλλά στη συνέχεια ξανασυλλαμβάνεται για δύο
ακόμα φόνους γυναικών που επίσης δεν είχε διαπράξει. Τι κάνεις; Παίρνεις
μυδράλλιο και καθαρίζεις τη μισή αμερικανική δικαιοσύνη. Άντε, στη χειρότερη
περίπτωση καθαρίζεις τη μισή ταινία. (Διάρκεια: 99') *

00.30 ΝΕΤ 
«Γράμμα στην Αμερική». Εντελώς άγνωστο, αλλά ιδιαίτερο. (00.30, ΝΕΤ)

«Γράμμα στην Αμερική» (Letter to America) 
Κι όμως, είναι της Βουλγαρίας (του 2001), κι όμως αξίζει. Περιπλάνηση στα
χωριά, στις παραδόσεις και σε λησμονημένους χαρακτήρες. Σε σκηνοθεσία Ιγκλίνα
Τριφόνοβα και με πρωταγωνιστές τους Φίλιπ Αβράμοφ, Άννα Παπαδοπούλου και Πίτερ
Αντόνοφ. Εντελώς άγνωστο, αλλά και εντελώς ιδιαίτερο. Ο τολμών νικά.
(Διάρκεια: 105') **

<H3>ΤΟΡ 3
</H3>
1. «Κυριακάτικο ξύπνημα». Τα χρόνια της αθωότητας (21.00, Tempo) 
2. «Τσάιναταουν 2: οι δύο Τζέικς». Το Βατερλώ του Τζακ Νίκολσον (22.00,
Alter) 
3. «Ερωτικά γράμματα απο τον δολοφόνο». Ιστορίες τρέλας. (23.30, Star).

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17246P282</ED>
<ID>
ID:303053

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P28&aa=2</URL></REF>


Article

<CATEGORY>vin09</CATEGORY>

 <H2>Ξυπνήστε! Η ζωή είναι αλλού!
</H2><H4>Σύνθημά τους «Η 8η Τέχνη είναι η ίδια η ζωή», το ίδιο ΣΥΝΘΗΜΑ που το σύγχρονο
θέαμα έχει μετατρέψει σε εμπορικό στόχο, κι όμως αποτέλεσε τον κορμό ενός
ρεύματος ιδεών και πράξεων, ήδη από την αυγή της δεκαετίας του 1950.
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Το πανκ κίνημα (εδώ ο Γκάρι Όλντμαν και η Κλόε Ουέμπ στην ταινία «Σιντ και
Νάνσι») διασταυρώθηκε κι αυτό με το επαναστατικό πνεύμα των Ντεμπόρ,
Μπερνστάιν και Βολμάν

Ήταν οι Γκυ Ντεμπόρ, Μισέλ Μπερνστάιν, Ζυλ Βολμάν, Άσγκερ Γιορν, Ραούλ
Βανεγκέμ, στα κείμενα των οποίων επιστρέφουν σήμερα μελετητές και ιστορικοί
αναζητώντας τις ρίζες του κριτικού πνεύματος απέναντι στη ζωή-θέαμα και την
τηλεοπτική της εικόνα. Μιλούσαν για την ποίηση της καθημερινής ζωής σε
αντιπαράθεση με μια καθημερινότητα που, εκεί μετά τον πόλεμο, άρχισε να
ακολουθεί όρους θεάματος, να δίνει την πρωτοκαθεδρία στην εικόνα και όχι στο
βίωμα. 
Αρχικά πλάνητες, παρίες, μποέμ, «υπαρξιστές», μετασουρεαλιστές και, κυρίως,
ποιητές και κινηματογραφιστές, υπήρξαν οι ιδρυτές της Λετριστικής Διεθνούς και
της Καταστασιακής Διεθνούς (Internationale Lettriste, Internationale
Situationniste) ανάμεσα στα 1952 και 1957. 
Δημιούργησαν ταινίες χωρίς εικόνες και πλοκή, ποιήματα χωρίς λέξεις,
αποτελούμενα από κραυγές, ψιθύρους και βρυχηθμούς. Αλλά το σημαντικότερο και
αυτό για το οποίο δημιουργείται η ανάγκη επιστροφής στη ματιά τους, είναι το
γεγονός ότι υπήρξαν οι πρώτοι που προπαγάνδισαν την ιδέα ότι την περιπέτεια
την ζούμε στη ζωή και όχι στην οθόνη, ότι δεν έχει νόημα να χαζεύουμε ήρωες
στα θεάματα, αλλά πρέπει να είναι ο καθένας μας ήρωας. 
Το εντυπωσιακό είναι ότι αυτές ακριβώς τις ιδέες αντέστρεψε το σύγχρονο θέαμα.
Και με την τεχνική τής αποξήρανσης αφαίρεσε το επαναστατικό τους στοιχείο, για
να κάνει θέαμα εκδοχές της ζωής και τον άνθρωπο μαϊντανό αυτών των
τηλεθεαμάτων, με την ψευδαίσθηση ότι είναι ο «ήρωάς» τους. Το σύνθημα του Big
Brother «Η ζωή κλέβει την παράσταση» είναι ο εμπορικός εκχυδαϊσμός της ιδέας
ότι η ίδια η ζωή είναι η 8η Τέχνη. 
Φέτος, σημειώθηκε μια πολυσχιδής επιστροφή στις ιδέες και τις θεωρίες αυτές,
με σημαντικές εκδόσεις, όπου ξεδιπλώνεται συναρπαστικά η περιπέτεια της
κριτικής που εξαπολύθηκε συστηματικά ενάντια σε όλες τις συμβάσεις της
καθημερινής ζωής που μετατρέπεται σε άκαμπτη και παγερή εικόνα, χάνοντας τους
χυμούς του βιώματος. Έως και ο Οίκος City Lights Books, που διευθύνει ο
ποιητής Λόρενς Φερλινγκέτι και εξέδωσε τα ποιήματα και τα πεζά των μπίτνικς,
κυκλοφόρησε το «The Tribe», του Ζαν-Μισέλ Μανσιόν, παλιού λετριστή, που έχει
πολλά να πει για τα πρώτα βήματα του κινήματος. Από κοντά και η επιθεώρηση
«Archives & Documents Situationnistes», όπου επιχειρείται μια συστηματική
και σε συνέχειες ιστοριογραφία του κινήματος καθώς και η επιστροφή στο
προσκήνιο του Ζιλ Ζοζέφ Βολμάν, ποιητή, κινηματογραφιστή, ζωγράφου και
θεωρητικού, που υπήρξε ιδρυτικό μέλος της Λετριστικής Διεθνούς. Τέλος, τα
βιβλία για τον Guy Debord. 
<H3>ΞΑΝΑ ΣΤΟ ΠΡΟΣΚΗΝΙΟ
</H3>
Στη Γαλλία, στη Δανία και στις ΗΠΑ εμφανίστηκαν φέτος πλήθος εκδόσεων για την
κατανόηση της κοινωνίας και την κριτική της καθημερινής εικόνας της.
Χαρακτηριστικό το μελέτημα του Λ. Ζερβερό «Asger Jorn: Critique de l' image
quotidienne» (Diagonales), το λεύκωμα του Λοράν Σολέ «L' insurrection
situationniste» (Dagorno), τα μελετήματα για τον Guy Debord του Άνσελμ Γιάπε
(Denoel) και του Άντριου Χάσεϊ «The game of war» (Cape) κ.ά. που συντονίζονται
με αντίστοιχες εκθέσεις στη Γερμανία, στο Λούβρο και στο νεοϋορκέζικο «ΜΟΜΑ».
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17246P311</ED>
<ID>
ID:302997

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P31&aa=1</URL></REF>


Article

<CATEGORY>vin09</CATEGORY>

 <H2>Το δάκρυ του φιλοσόφου
</H2><H4>Βρισκόμαστε στο μυθολογικό προσκήνιο του σύγχρονου κόσμου. Νιτσεϊσμός και
ψυχανάλυση ­ όλη η μετά τον Μάη του '68 μοδάτη πνευματική Ευρώπη μπορεί να
απολαύσει τα αγαπημένα της πρόσωπα σε νέες περιπέτειες. Βρισκόμαστε, όμως,
δυστυχώς και στην καρδιά της τραγωδίας του μυθιστορήματος που γράφεται σήμερα </H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Ο χρόνος είναι το 1882 και ο τόπος δεν θα μπορούσε να 'ναι άλλος από τη
Βενετία. Είναι Οκτώβριος και ο σεβάσμιος Βιεννέζος γιατρός πίνει τον καφέ του
όταν βλέπει να τον πλησιάζει μια «όμορφη γυναίκα, ψηλή και λεπτή, τυλιγμένη σε
μια γούνα, που περπατούσε τώρα αγέρωχη με μεγάλα βήματα προς το μέρος του,
μέσα από τον λαβύρινθο των στριμωγμένων τραπεζιών...». 
Η ίδια αυτή γυναίκα τού είχε εγχειρίσει την παραμονή ένα σημείωμα όπου του
ζητούσε ραντεβού στο εν λόγω καφενείο, το «Καφέ Σορέντο», για ένα εξαιρετικά
επείγον ζήτημα. Πρόκειται για το μέλλον της γερμανικής φιλοσοφίας, που για
κάποιους λόγους που μόνον εκείνη γνωρίζει, «κρέμεται από μια κλωστή». 
Ο Εβραίος γιατρός από τη Βιέννη είναι ο Γιόζεφ Μπρόιερ ­ που χρόνια αργότερα
θα γράψει μαζί με τον Φρόυντ τις «Μελέτες για την υστερία». Την χρονιά εκείνη
ο πατέρας τής ψυχανάλυσης είναι ακόμη φοιτητής και ο Μπρόιερ που τον αποκαλεί
«Ζίγκι» τον βοηθάει οικονομικά για να μπορέσει να ολοκληρώσει τις σπουδές του. 
Η γυναίκα είναι η περίφημη Λου Σαλομέ, μια από τις μεγάλες φιγούρες της
μυθολογίας του εικοστού αιώνα, φορτωμένη από ακρότητες παντός καιρού. Όσο για
το μέλλον της γερμανικής φιλοσοφίας είναι ούτε λίγο ούτε πολύ, θα το μαντέψατε
ήδη, ο Φρίντριχ Νίτσε, ο μεγάλος παρεξηγημένος εμπνευστής του Υπεράνθρωπου, ο
φιλόσοφος που σκότωσε τον Θεό και σημάδεψε τον εικοστό αιώνα, αν όχι όσο ο
Φρόυντ ή ο Μαρξ, πάντως αρκετά για να γίνεται πιστευτή η ταύτισή του με το
μέλλον, όχι μόνον της γερμανικής, αλλά της φιλοσοφίας εν γένει την εποχή
εκείνη. 
Την εποχή εκείνη ο Νίτσε είναι ακόμη άγνωστος. Έχει παρατήσει τη διδασκαλία
στη Βασιλεία και περιφέρεται στην Ιταλία αναζητώντας τις ελάχιστες στιγμές
ανάπαυσης που μπορεί να του προσφέρει η διαλυμένη ήδη υγεία του. Η Λου Σαλομέ,
η μόνη γυναίκα που τον άγγιξε, τον έχει παρατήσει με τη σειρά της, όπως και
μερικά χρόνια πριν τον παράτησε ο Βάγκνερ ­ πριν τον παρατήσει και ο ίδιος ο
Νίτσε προς χάριν της Κάρμεν του Μπιζέ ­ και ο φιλόσοφος πάσχει από απελπισία,
κατάθλιψη και αυτοκτονικές τάσεις. 
Θα μου πείτε, λογικό. Φιλόσοφος είναι, σκότωσε τον Θεό, κατέστρεψε όλους τους
μύθους που είχε φτιάξει ο άνθρωπος από αρχαιοτάτων χρόνων για να απαλύνει
κάπως το αίσθημα της υπαρξιακής του μοναξιάς, οπότε είναι λογικό να καταλήξει
εκεί που κατέληξε. Εκτός αυτού έχει και έναν εκδότη ο οποίος τσιγκουνεύεται να
διαφημίσει τα βιβλία του, με αποτέλεσμα να γνωρίζει ο ίδιος, όπως ομολογεί,
τους αναγνώστες του με το ονοματεπώνυμό τους ­ κάτι που ακόμη κι αν δεν έχεις
σκοτώσει μέσα σου τον Θεό, φτάνει για να σε οδηγήσει στα πρόθυρα της
κατάθλιψης και της υπαρξιακής απελπισίας αν είσαι συγγραφέας. 
Δεν έχει την ίδια άποψη όμως ο Γιόζεφ Μπρόιερ, αν και έχει κι αυτός τους
λόγους του για να πάσχει από κατάθλιψη, γιατί είναι ερωτευμένος με την ασθενή
του Βέρθα ­ γνωστή στην ψυχαναλυτική λογοτεχνία με το όνομα Άννα Ο. ­ διότι
έχει διώξει τη βοηθό του Εύα, με την οποία δεν είναι ερωτευμένος αλλά δεν θα
είχε αντίρρηση να κοιμηθεί μαζί της και διότι παρ' ότι αναγνωρίζει πως η
γυναίκα του Ματίλντα είναι η ωραιότερη γυναίκα της Βιέννης, παραδέχεται
συγχρόνως ότι δεν θέλει να κοιμηθεί μαζί της, διότι δεν είναι πλέον
ερωτευμένος μαζί της. 
Τόσο απλά. Ή μάλλον όχι και τόσο απλά, γιατί ο Νίτσε δεν μπορεί να δεχθεί πως
κάποιος υποστηρίζει ότι μπορεί να θεραπεύσει την απελπισία του, και ο Μπρόιερ
αφού τα συζητάει με τον Ζίγκι ­ τον Φρόυντ ­ του προτείνει να θεραπεύσει ο
ένας τον άλλον. Ο ψυχαναλυτής δηλαδή ­ πριν από την εφεύρεση της ψυχανάλυσης ­
εμφανίζεται ως ασθενής και ο φιλόσοφος ασθενής ως θεραπευτής αναλυτής και πάει
λέγοντας ως το τέλος του βιβλίου όπου θεραπεύεται ο Μπρόιερ και ο Νίτσε φεύγει
για την Ιταλία για να γράψει τον «Ζαρατούστρα» του. Οφείλω νομίζω να μην
αποκαλύψω τον λόγο για τον οποίον δάκρυσε ο φιλόσοφος. Η στοιχειώδης
δεοντολογία μού επιβάλλει να μην αποκαλύψω το όνομα του δολοφόνου. 
Το αποτέλεσμα; Εκτός από το χάπι εντ είναι και ο θρίαμβος της μεγαλόπνοης
κοινοτοπίας, μια κατάσταση όπου τίποτε δεν διαφέρει από το στερεότυπο που την
είχε σχηματίσει πριν κάνει την εμφάνισή της στα επεισόδια αυτής της ιστορίας.
Κοινώς, το αίσθημα ότι στο τέλος τίποτε διαφορετικό δεν γίνεται απ' ό,τι είχε
ήδη γίνει στην αρχή αυτής της ιστορίας ­ ακόμη κι αν οι πρωταγωνιστές της
είναι ιερά τέρατα της σκέψης, ακόμη κι αν ο συγγραφέας της υποτίθεται μάς
αποκαλύπτει με δικά του λόγια λίγο ως πολύ την ανακάλυψη της ψυχανάλυσης. 
Απόδειξη ότι η παλιά καλή αρχή ισχύει πάντα: δεν φτάνουν τα μεγάλα θέματα ούτε
οι έξυπνες κατασκευές για να γίνουν καλά μυθιστορήματα. 
<H3>Ο ΨΥΧΙΑΤΡΟΣ - ΛΟΓΟΤΕΧΝΗΣ
</H3>
Βρισκόμαστε, στην καρδιά της τραγωδίας του μυθιστορήματος που γράφεται σήμερα.
Γιατί το κείμενο αυτό, γραμμένο από τον ψυχίατρο Irvin D. Yalom ­ βραβευμένο
για τη λογοτεχνία του ­ είναι το αρχέτυπο του αδιέξοδου της αφηγηματικής
γραφής. Στημένο με μυθολογικά στερεότυπα ­ που του επιτρέπουν την
αναγνωρισιμότητα ­ αναζητά την πρωτοτυπία του στους απρόσμενους υποτίθεται
συνδυασμούς αυτών των στερεοτύπων που υποκαθιστούν το όποιο απρόβλεπτο κάνει
τη μυθιστορηματική γραφή αντάξια του ονόματός της.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17246P321</ED>
<ID>
ID:302998

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P32&aa=1</URL></REF>


Article

<CATEGORY>vin09</CATEGORY>

 <H2>Το έπος των γκάνγκστερ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Θα είναι μία από τις καλύτερες ταινίες του 2002. Οι «Συμμορίες της Νέας
Υόρκης» του Μάρτιν Σκορτσέζε με πρωταγωνιστές τον Λεονάρντο Ντι Κάπριο, την
Κάμερον Ντιάζ και τον Ντάνιελ Ντέι Λιούις. 
Στη βάση της, ένα θρυλικό βιβλίο με τον ίδιο τίτλο που κυκλοφόρησε το 1928 και
αφηγείται την πρώιμη ιστορία του αμερικανικού υποκόσμου, όπως αυτή δεν
διδάσκεται ποτέ στα σχολεία. 
Συγγραφέας του, ένας δημοσιογράφος, ο Χέρμπερτ Άσμπουρν που συγκέντρωσε
μαρτυρίες, διηγήσεις, γεγονότα από το 1820, συχνά αμφιλεγόμενα αλλά που έδιναν
ανάγλυφα την άλλη όψη του αμερικανικού ονείρου. 
Δεν είναι τυχαίο πως ο Ουίλιαμ Μπάροουζ διοχέτευε αυτό το βιβλίο στους
φοιτητές του ούτε ότι ο Χόρχε Λουίς Μπόρχες το είχε χρησιμοποιήσει ως πηγή
στην «Παγκόσμια Ιστορία της Ατιμίας» του. 
Πρόκειται για την πρώτη λαϊκή ιστορία της αμερικανικής πόλης που είναι άμεσα
συνδεδεμένη με το ασυνείδητό της και αναδεικνύει τον φόβο ως αντίβαρο στην
αλαζονεία της Νέας Υόρκης. 
Μια πραγματικότητα που ξαναήρθε στην επικαιρότητα επιβεβαιώνοντας, μεταξύ
άλλων, και ότι τα καλά βιβλία μπορεί να έχουν πολλές ζωές. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17246P322</ED>
<ID>
ID:303042

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P32&aa=2</URL></REF>


Article

<CATEGORY>vin09</CATEGORY>

 <H2>Και Φαραντούρη και Ημισκούμπρια
</H2><H4>Ώστε δεν μιλάμε αγγλικά, θα μπορούσε να είναι η απλουστευτική, σχηματική
απάντηση στην εξίσου απλουστευτική, σχηματική επωδό ότι χάνουμε Ή και χάσαμε
τη γλώσσα μας και μιλάμε πλέον αγγλικά </H4>
<AUTHOR>ΓΙΑΝΝΗΣ Η. ΧΑΡΗΣ</AUTHOR>

Τα Ημισκούμπρια: χιπ χοπ μεν, ελληνικά δε

Πρώτη δόση στην πρόχειρη αυτή έρευνα ήταν οι κινηματογράφοι, τα κέντρα
διασκέδασης και τα εστιατόρια, όπως καταγράφονται στο Αθηνόραμα, που
μας έδειξαν, όπως έλεγα στο προηγούμενο κείμενο, πως όχι απλώς μιλάμε
ελληνικά, αλλά παραμιλάμε, με όλα αυτά τα χλαμυδάτα αρχαιόπληκτα ονόματα που
κατακλύζουν τελευταία την αγορά. (Μόνο να απαλείψω, με την ευκαιρία, από τον
σχετικό κατάλογο το Άβαλον, που από την ουαλική μυθολογία η κεκτημένη
ταχύτητα και η άγνοιά μου το προσγείωσαν ανάμεσα στα καινούργια μαγαζιά τα
ταγμένα στη φετιχιστική λατρεία του τελικού -ν.) 
Σήμερα θα σταθώ περισσότερο στη μουσική κουλτούρα των νέων, που αυτή ειδικά
εγκαλείται συστηματικά για αγγλοφωνία, ενώ επιπλέον συνάπτεται με την επίσης
συστηματική απαξίωση των νέων από τους μεγαλύτερούς τους. Σημείωνα από την
αρχή κιόλας αυτής της ενότητας ότι εστιάζουμε την προσοχή μας στην εξ ορισμού
αγγλόφωνη ροκ, ραπ κ.λπ., και δεν υπολογίζουμε ένα τεράστιο τμήμα της μουσικής
κουλτούρας των νέων, που είναι βεβαίως ελληνόφωνο, άσχετα από την ποιότητά
του. Ίσως όμως το δεύτερο κλειδί να βρίσκεται εδώ ακριβώς, στην ποιότητα, στην
αισθητική: δεν μας αρέσει η τάδε μουσική που ακούνε οι νέοι, δεν μας αρέσει το
αγγλοαμερικανικό ένδυμα της μουσικής, ο τρόπος της δηλαδή, ανεξάρτητα από τη
γλώσσα της. Είπα για δεύτερο κλειδί· το πρώτο είναι αυτό που ανέφερα αμέσως
πιο πριν: η πάγια απαξίωση των νέων, των εκάστοτε νέων, από τους εκάστοτε
μεγαλυτέρους. 
Με ξεκάθαρους έτσι τους όρους της συζήτησης, ας αναλάβει όποιος θέλει να
ταξινομήσει και να κρίνει από καθαρά αισθητική (και ιδεολογική λοιπόν) άποψη:
το σκυλάδικο, το βαρύ λαϊκό, το λαϊκό, το ελαφρό λαϊκό, το έντεχνο λαϊκό και
το έντεχνο ελαφρό, το ποπ, το έθνικ, το ροκ, το ηλεκτρονικό και ό,τι άλλο.
Εμείς εδώ θα σταθούμε, όσο γίνεται, στα όρια της σελίδας, των Μικρών
Γλωσσικών, για να συζητήσουμε όχι με τον Χατζηφώτη, που ξινίζεται γιατί οι
νέοι δεν χορεύουν κύκλιους χορούς, αλλά με φίλους δικούς μας, ακόμα και λίγο
νεότερους, που ανησυχούν ότι η σημερινή μουσική κουλτούρα των νέων μιλάει
αγγλικά. 
Η μουσική κουλτούρα λοιπόν των νέων ­όσο μπορεί να οριστούν σαν συγκεκριμένη
κοινωνική ομάδα οι νέοι, ώστε να οριστεί έπειτα σαφώς και η μουσική τους­ δεν
μιλάει αγγλικά. Στις περισσότερες κατηγορίες από αυτές που αράδιασα πιο πάνω
και σε άλλες τόσες η μουσική μιλάει κυρίως ελληνικά. Ελληνικά ακούει και
εκστασιάζεται, λιποθυμάει και κόβει φλέβες η πιτσιρικαρία που ακούει Σάκη
Ρουβά και χύνει «αίμα, δάκρυα κι ιδρώτα», ή «υποφέρει, υποφέρει, υποφέρει
πολύ» με τη Δέσποινα Βανδή. Ελληνικά ακούει με τη Βίσση και με τον Καρβέλα. Με
τον Λεμπέση και με τον Τσαλίκη. Με τη Γαρμπή και τη Θεοδωρίδου, τη Σαρρή και
την Άντζυ Σαμίου. Με τον Πλούταρχο, τον Λιβιεράτο και τον Αντώνη Ρέμο, τον
Σχοινά, τον Δάντη και τον Αλκαίο. Με τον Τριαντάφυλλο και τον Μαζωνάκη. Και με
τον Νότη Σφακιανάκη ­ με αυτόν μάλιστα ακούει και θεωρίες για τον θάνατο της
γλώσσας, ολίγη από Γιανναρά και πρώην Μπαμπινιώτη. Τώρα μας πρόκοψες, σαν να
ακούω. Η συζήτηση όμως περί αισθητικής, είπαμε, αλλού και με άλλους. Εμείς στα
ελληνικά. Και συνεχίζω: ελληνικά ακούει η νεολαία και με τον Χριστοδουλόπουλο,
με τον Λε Πα και τον Βοσκόπουλο, με τη Δούκισσα, την Πόλυ Πάνου και με τη
Λίτσα Διαμάντη: ελληνικά ακούει ή θα άκουγε, αν μπορούσε να πάει, στα διάφορα
λαϊκά κέντρα ή στα σκυλάδικα. το ότι κατά κανόνα δεν βλέπουμε εκεί τους
πιο νέους δεν σημαίνει ότι ζουν αποκομμένοι και από αυτό το μεγάλο τμήμα της
μουσικής. 
Όμως εμάς άλλα ποθεί η ψυχή μας; Πάμε στο πιο ελαφρό: Μακεδόνας και
Αρβανιτάκη, Τσαλιγοπούλου, Ανδρεάτος και Μπάσης και Θαλασσινός. Και η Κατερίνα
Κούκα. Ή είναι πιο λαϊκή αυτή; Πάντως σαν να συνήλθαμε. Και πάμε και πιο
έντεχνο: Μάλαμας, Κότσιρας και Αλκίνοος Ιωαννίδης. Λουδοβίκος των Ανωγείων,
Ορφέας Περίδης, Πορτοκάλογλου και Πασπαλά και Μαχαιρίτσας, Υπόγεια Ρεύματα και
Άνεμος, και γεια σου ωραία της γενιάς μας Αφροδίτη Μάνου. Και η Σαββίνα
Γιαννάτου, έθνικ τώρα, ή η Λένα Πλάτωνος. Και η Πρωτοψάλτη. Και η Αρλέτα, με
την πολλοστή πια καριέρα της, πάντα και σε πιο νέους. Ή μήπως δεν συρρέουν
νέοι στην Αλεξίου, ή στη Γαλάνη, την παντός καιρού; Ή, με τι γεμίζει στάδια ο
Μητροπάνος κι ο Νταλάρας; 
Μ' έπιασε άγχος, γέμισα τη σελίδα ονόματα, και πόσα θα ξεχνάω ακόμα ­ και πού
είναι πια αυτά τα αγγλικά; Στην ξένη ροκ; Εμ τι να την κάνουμε τη ροκ δηλαδή;
Αγγλικά θα μιλάει, φυσικά, όπως μιλάει λόγου χάρη ιταλικά και γερμανικά η
όπερα, και ποτέ δε φοβήθηκε κανείς πως θα αρχίσουμε να μιλάμε ιταλογερμανικά,
ίσως γιατί δεν πολυτραγουδάμε άριες, το πολύ πολύ καμιά Κάρμεν κάτω από το
ντους. Πρέπει λοιπόν κι εδώ να ξεκαθαρίσουμε αν μας φταίει σήμερα η ροκ, έτσι
γενικά ­ και πόσο αστείο θα 'ταν πια αυτό, πώς θα ακουγόταν από εμάς, την
κατεξοχήν γενιά της ροκ, τη γενιά, λέει, των Μπιτλς και δε συμμαζεύεται, τους
χίπηδες και τους μαλλιάδες. 
Έχουμε όμως κι άλλα πολλά να πούμε: στο επόμενο. 
<H3>ΡΟΚ ΕΛΛΗΝΙΣΤΙ
</H3>
Υπάρχει, ως γνωστόν, και ροκ αμιγώς ελληνική, με στίχο ελληνικό, από τους
παλαιότερους, από τον Παπακωνσταντίνου, τα Ξύλινα Σπαθιά και τις Τρύπες ώς τα
Διάφανα Κρίνα, που μελοποίησαν και τον φίλο μου τον Διονύση Καψάλη. Και πόσοι
άλλοι: Τα Φώτα που Σβήνουν, Κινούμενα Σχέδια, Έρεβος, Πράσσειν Άλογα, Κίτρινα
Ποδήλατα, Όναρ, Σύννεφα με Παντελόνια, Ονειροπαγίδα, Ενδελέχεια. Και οι
ηλεκτρονικοί Στέρεο Νόβα και ο Κωνσταντίνος Βήτα. Αλλά ακόμα και χιπ χοπ
ελληνικό: Άκρα, Άγνωστοι Γνωστοί, Active Member, Το Παιδί Θαύμα, Βαβυλώνα,
Ζωντανοί Νεκροί, ή τα Ημισκούμπρια, που δαιμονίζουν την κυρία Λουκά.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17246P331</ED>
<ID>
ID:302999

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P33&aa=1</URL></REF>


Article

<CATEGORY>vin09</CATEGORY>

 <H2>Το σκοτάδι πίσω από τα σκίτσα
</H2><H4>ΜΠΟΡΕΙ Η ΘΥΕΛΛΩΔΗΣ ΖΩΗ ΤΟΥ ΠΙΕΡ ΠΑΟΛΟ ΠΑΖΟΛΙΝΙ, ΤΟΥ ΝΤΑΣΙΕΛ ΧΑΜΕΤ, ΤΟΥ
ΜΑΡΚΗΣΙΟΥ ΝΤΕ ΣΑΝΤ, ΤΟΥ ΕΡΝΕΣΤ ΧΕΜΙΝΓΟΥΕΪ ΝΑ ΦΩΤΙΣΤΕΙ Σ' ΕΝΑ ΚΟΜΙΚ; ΝΑΙ. ΑΡΚΕΙ
ΠΙΣΩ ΑΠΟ ΤΑ ΣΚΙΤΣΑ-ΕΙΚΟΝΕΣ ΝΑ ΚΡΥΒΕΤΑΙ Ο ΨΥΧΙΣΜΟΣ ΤΟΥΣ. ΙΔΟΥ ΔΥΟ
ΚΟΜΙΚ-ΛΕΥΚΩΜΑΤΑ ΠΟΥ ΚΑΝΟΥΝ ΤΗΝ ΑΡΧΗ
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

«Ευτυχισμένοι αυτοί που είναι διαφορετικοί, όταν είναι διαφορετικοί. Δυστυχία
σε αυτούς που είναι διαφορετικοί, όταν είναι κοινότοποι», έλεγε ο Σάντρο Πένα.
Με αυτά τα λόγια τελειώνει το κόμικ του Παζολίνι και ταιριάζουν γάντι στις
περιπτώσεις των δύο δημιουργών που εικονογραφείται η ζωή τους με τολμηρή
φαντασία και πρωτοτυπία. Δύο μυθιστορηματικές βιογραφίες που καταφέρνουν να
«συνταιριάξουν» τον στοχασμό των βιογραφούμενων με τον προσωπικό και
καλλιτεχνικό κόσμο τους σε μορφή κόμικ. 
Το κόμικ «Παζολίνι Pig, Pig, Pig» είναι σε σχέδια Massimo Rotundo, κείμενα
Jean Dufaux και μετάφραση Μαρίας Καραγιάννη. Η ιστορία είναι έξυπνη και
απόλυτα «δεμένη» με την αντίληψη του Παζολίνι περί τέχνης. Ήρωάς της ένας
ωραίος νεαρός αστυνομικός που ο προϊστάμενός του του αναθέτει να ξανασκαλίσει
την «υπόθεση Παζολίνι», καθώς ένας δημοσιογράφος-ψώνιο ισχυρίζεται ότι έχει
νέα στοιχεία για τη δολοφονία του. Το στόρι από ψυχρό και τυπικό στην αρχή,
καταφέρνει να σκοτεινιάσει και να «βυθιστεί» στο έρεβος, ενώ ο νεαρός
αστυνομικός ψαχουλεύει το έργο του ποιητή που τον απορροφά στα σκοτεινά αλλά
έντιμα νερά ενός αυθεντικού δημιουργού που έλεγε: «Είμαι υπέρ της ηθικής και
κατά της αστικής ηθικολογίας. Ποια η διαφορά; Η ηθικολογία λέει όχι στους
άλλους. Ο ηθικός άνθρωπος λέει όχι μόνο στον εαυτό του»! Ο νεαρός μπάτσος
«συναντά» αρκετές φορές, ο ίδιος, τον Παζολίνι, ο οποίος στο φινάλε τον οδηγεί
και πάλι στη μαρίνα της Όστια, εκεί που δολοφονήθηκε και κρύβεται η αλήθεια.
«Εκεί που η καμπάνα πέφτει στη θάλασσα, εκεί που οι καταραμένες ψυχές του
Δάντη μπαρκάρουν για την κόλαση»... 
Ένα σκοτεινό φιλμ νουάρ, σαν τα βιβλία του, είναι και το κόμικ «Χάμετ» σε
σχέδια Jean Dufaux, κείμενο Marc Males και μετάφραση της Ελένης Μαχαίρα, που
κατέχει καλά τον κόσμο του ως κριτικός κινηματογράφου... Η μεγάλη αγάπη της
ζωής του, η συγγραφέας Λίλιαν Χέλμαν, η παλιά ζωή του ως ιδιωτικός ντετέκτιβ,
οι διώξεις εναντίον του από την περιβόητη επιτροπή «αντιαμερικανικών πράξεων»
του Μακάρθι που κυνηγούσε κάθε προοδευτική φωνή στον πνευματικό κόσμο. Εδώ,
ακριβώς, υπάρχει η πιο ενδιαφέρουσα «παρέμβαση» των δημιουργών του κόμικ όπου
δημιουργούν φιλμ νουάρ ατμόσφαιρα πάνω στις διώξεις που δέχεται ο Χάμετ από
την «επιτροπή αντιαμερικανικών πράξεων» και στις απολογίες του. Και συνολικά
αναδύεται η αγωνία του βιογραφούμενου να δημιουργήσει αληθινούς ήρωες με
αυθεντικά παρακμιακό ψυχισμό. Μέσα από την εξέλιξη της δράσης στο κόμικ
μαθαίνουμε την πηγή έμπνευσης του Χάμετ για τα βιβλία του «Κόκκινος θερισμός»,
«Καταραμένο αίμα», «Το γεράκι της Μάλτας», « Το γυάλινο κλειδί». Η πλοκή και η
ατμόσφαιρα στο κόμικ είναι σαν μια ταινία φιλμ νουάρ. Όπως και τα βιβλία του
Ντάσιελ Χάμετ, αλλά και η προσωπική του ζωή... 
<H3>ΕΙΣΑΙ ΕΝΑ ΣΥΝΟΛΟ ΣΤΙΓΜΩΝ
</H3>
Τα λόγια του Χάμετ στην αρχή του κόμικ είναι απόσταγμα ζωής: «Μπορεί κανείς να
πει ότι σε οποιαδήποτε στιγμή της ζωής σου είσαι μόνο το άθροισμα των όσων
έχεις μέχρι τώρα ζήσει. Δεν μπορεί κανείς να περιμένει μεγάλες στιγμές εάν δεν
έχει στο βάθος του ένα σωρό μικρών στιγμών πάνω στο οποίο να σκαρφαλώσει»...
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17246P341</ED>
<ID>
ID:303000

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P34&aa=1</URL></REF>


Article

<CATEGORY>vin09</CATEGORY>

 <H2>Πες μου τι διαβάζεις...
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Τον «Ιβανόη», του σερ Ουόλτερ Σκοτ διάλεξε, λέει, ο Τόνι Μπλερ
ξαφνιάζοντας τους πάντες μέχρι που, μετά τα πρόσφατα γεγονότα, το αίνιγμα
λύθηκε. Διότι στο κέντρο της υπόθεσης κυριαρχεί η μορφή του Ριχάρδου του
Λεοντόκαρδου, κάτω από τις διαταγές του οποίου ο Ιβανόης είχε υπηρετήσει στην
Παλαιστίνη. Ο Ριχάρδος είχε βάλει σκοπό του, τη σταυροφορία ενάντια στη
στρατιωτική κυριαρχία του Ισλάμ. Είχε και μία μακρά θητεία εκτός των συνόρων
της χώρας του. Είχε, επίσης, σοκαριστεί όταν, επιστρέφοντας, ανακάλυψε τις
ολέθριες συνέπειες που είχε η διοίκηση της χώρας του από τον αντικαταστάτη
του, τον Ιωάννη. Ο Ριχάρδος, τέλος, κατάφερε να πείσει τους σοσιαλιστές
οπαδούς τού Ρομπέν των Δασών, πως κι αυτός υποστηρίζει τον αντικαπιταλιστικό
ριζοσπαστισμό τους. Μήπως αυτά τα χαρακτηριστικά σάς θυμίζουν κάποιον;
αναρωτιούνται οι «Τάιμς». Στη συγκεκριμένη περίπτωση, το κλισέ «Πες μου τι
διαβάζεις να σου πω ποιος είσαι» ταιριάζει γάντι! 
Αντίθετα, δεν ταίριαξε στην περίπτωση της Αμερικανίδας πάπισσας της
Τ.V., Όπρα Ουίνφρεΐ, παρότι εκείνη θα το ήθελε πολύ. Τόσο, που σκέφθηκε να
συνδυάσει το όνομά της με εκείνο του Τζόναθαν Φράνζεν. Του 42χρονου συγγραφέα
που έχει κάνει πάταγο με το μυθιστόρημα «Corrections». Τον επέλεξε λοιπόν για
το περίφημο τοκ-σόου της, το οποίο εγγυάται έκρηξη των πωλήσεων. Ο Φράνζεν,
όμως, δεν θέλησε να γίνει το άλλοθί της και αρνήθηκε να βάλει στο βιβλίο του
τη διαφημιστική ταινία «Κλαμπ Βιβλίου της Όπρα». Αυτό δεν τον εμπόδισε να
φτάσει με άνεση στα 500.000 αντίτυπα και να κερδίσει το Εθνικό Βραβείο
Βιβλίου. Μια απάντηση, σε όσους εξαρτούν την απήχηση των βιβλίων αποκλειστικά
από τη μιντιακή προβολή τους. Διότι κάποια βιβλία θα κάνουν πάντα τη διαφορά. 
Κλισέ θα μπορούσε να θεωρηθεί και η υπόθεση του «Corrections», που
αφηγείται την ιστορία μιάς οικογένειας ­ κάπως ιδιότυπης είναι η αλήθεια ­
προκειμένου να μιλήσει για τις αυταπάτες της Αμερικής. Είναι χαρακτηριστικό
ότι το ίδιο κλειδί ­ το κοινωνικό, οικογενειακό μυθιστόρημα που τόσοι πλέον
καταδικάζουν ως ξεπερασμένο ­ διάλεξε και η 64χρονη Τζόις Κάρολ Όουτς, για να
εξηγήσει με την «Ξεγυμνωμένη Καρδιά» της τα παράδοξα της Αμερικής του 20ού
αιώνα. 
Τέτοια μυθιστορήματα διαμορφώνουν ένα ενεργητικό αναγνωστικό κοινό
καθώς καλλιεργούν μια ζύμωση απόψεων πέρα από σύνορα. Δυστυχώς, οι Έλληνες
αναγνώστες και διανοούμενοι μένουν σχεδόν πάντα στο περιθώριο τέτοιων
συζητήσεων. Διότι, απλούστατα, τα διαβάσματά τους σπάνια συμπίπτουν με εκείνα
των εταίρων τους. Τα αίτια, πολλά και ποκίλα. Από την καθυστέρηση των
μεταφράσεων ως την ελληνική εσωστρέφεια. Ως πότε θα περιμένουμε να μας
προσκαλέσουν στο παιχνίδι των ιδεών της εποχής μας;
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17246P342</ED>
<ID>
ID:303043

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P34&aa=2</URL></REF>


Article

<CATEGORY>vin09</CATEGORY>

 <H2>Πολιτική συνταγή για κεντροαριστερούς σεφ
</H2><H4>ΕΝΑ ΜΑΝΙΦΕΣΤΟ ΧΑΜΗΛΩΝ ΤΟΝΩΝ ΜΕ ΕΠΙΚΑΙΡΕΣ ΠΟΛΙΤΙΚΕΣ ΠΡΟΤΑΣΕΙΣ ΓΙΑ ΤΗΝ ΕΛΛΗΝΙΚΗ
ΚΥΡΙΩΣ, ΚΕΝΤΡΟΑΡΙΣΤΕΡΑ ΕΙΝΑΙ ΤΟ ΣΥΝΤΟΜΟ ΒΙΒΛΙΟ ΤΟΥ ΝΙΚΟΥ ΜΟΥΖΕΛΗ ΠΟΥ
ΠΕΡΙΛΑΜΒΑΝΕΙ ΤΡΙΑ, ΑΝΙΣΑ ΟΜΩΣ ΜΕΤΑΞΥ ΤΟΥΣ, ΚΕΙΜΕΝΑ
</H4>
<AUTHOR>ΒΑΣΙΛΗΣ ΠΕΣΜΑΖΟΓΛΟΥ</AUTHOR>

Εκατό πυκνές σελίδες με την υπογραφή του κοινωνιολόγου Νίκου Μουζέλη. Κάπως
άνισες: Τα δύο πρώτα κείμενα, που προορίζονται για αγγλικά ακαδημαϊκά έντυπα
και αποτελούν τον κυρίως κορμό του βιβλίου, είναι περισσότερο ενδιαφέροντα και
πιο καλογραμμένα από το τρίτο. 
Στο πρώτο μέρος έχουμε μια έξοχη συνοπτική παρουσίαση της λογικής του «Τρίτου
Δρόμου» του Giddens, γκουρού και απολογητή του Νέου Εργατικού Κόμματος της
Βρετανίας. Βασικό μοτίβο του Giddens είναι ένα είδος θεωρίας σταδίων: η
ανθρωπότητα περνάει από παραδοσιακές κοινωνίες στη λεγόμενη πρώιμη
νεωτερικότητα, όπου οι παραδοσιακές βεβαιότητες αντικαθίστανται από συλλογικές
(εθνική συνείδηση, ταξική οργάνωση κ.λπ.). Στη συνέχεια, στη σημερινή
μετανεωτερική εποχή της παγκοσμιοποίησης, οι βεβαιότητες αυτές υποχωρούν,
δημιουργώντας «κενά πεδία»: τα άτομα πρέπει μόνα τους πλέον να υιοθετήσουν μια
ταυτότητα, να πλάσουν τη δική τους «βιογραφία» μέσα σε ποικίλα κοινωνικά πεδία
που έχουν απογυμνωθεί από κατευθυντήριες γραμμές. Στο άκρως ατομικιστικό αυτό
πλαίσιο δημιουργίας ευκαιριών και πολιτικών ζωής, η διάκριση Αριστερά - Δεξιά
δεν έχει πλέον θέση. 
Εδώ κάπου αρχίζει η κριτική του Μουζέλη. Αποδεχόμενος πολλά στα στοιχεία του
Giddens, αμφισβητεί την κατάργηση της διάκρισης Αριστερά - Δεξιά: μπορεί το
«σημαίνον», λ.χ. οι παραδοσιακοί σοσιαλιστικοί - κομμουνιστικοί κομματικοί
φορείς να έχουν παρακμάσει, αλλά το «σημαινόμενο», δηλαδή οι φτωχοί,
εξαθλιωμένοι, περιθωριοποιημένοι και πολλαπλώς καταπιεσμένοι του κόσμου
τούτου, υπάρχουν πάντα. Άρα τίθεται εκ των πραγμάτων ως ζητούμενο η
χειραφέτησή τους: όχι πλέον μόνον η πολιτική ή οικονομική αλλά και η
πολιτισμική. Ο Ν. Μουζέλης στέκεται ιδιαίτερα στο τελευταίο ζήτημα και,
συνεπώς, στο φλέγον θέμα των ΜΜΕ, ιδίως δε της πανίσχυρης τηλεόρασης. Θεωρεί
πως συστατικό στοιχείο της νέας Σοσιαλδημοκρατίας ή Κεντροαριστεράς θα πρέπει
να είναι η «προς τα κάτω» διάχυση των πολιτιστικών δικαιωμάτων και η προάσπιση
της πολιτιστικής σφαίρας τόσο από την ιδιωτική κερδοσκοπία όσο και από τον
κρατικιστικό ασφυκτικό εναγκαλισμό: χρειάζεται να δημιουργηθεί ένας τρίτος
χώρος ανοιχτός στις πρωτοβουλίες της κοινωνίας των πολιτών και να αναχαιτιστεί
ο «αποικισμός» του πολιτιστικού χώρου από το κεφάλαιο. 
Το βιβλίο του Νίκου Μουζέλη καταλήγει σε έναν ύμνο στο «κίνημα της Γένοβας»
και σε μια πολιτική συνταγή για ένα κεντροαριστερό κοκτέιλ

Χρησιμοποιώντας επιθετικούς προσδιορισμούς όπως αυταρχικός ή και αντιδραστικός
για να χαρακτηρίσει τον εκσυγχρονισμό, ο Ν. Μουζέλης εγκαλεί τον Giddens,
τονίζοντας πως υπάρχουν διαφορετικοί τύποι νεωτερικότητας. (Όπως, άλλωστε,
κατ' αυτόν, υπάρχουν πολλοί και διαφορετικοί τρίτοι δρόμοι). Ο συγγραφέας
προσυπογράφει την ανάγκη να επαναπροσδιοριστεί και να ελαστικοποιηθεί η αγορά
εργασίας, όχι όμως με τον βάρβαρο αμερικανικό τρόπο των αποδοχών πείνας, αλλά
τουναντίον με ένα κοινωνικό δίχτυ ασφαλείας. Τέλος, ως προς την κοινωνική
πρόνοια, σε αντίθεση με τον Giddens, πιστεύει πως χρειάζεται να περάσει από τη
μίζερη καθολικότητα, από την οποία επωφελούνται περισσότερο οι εύπορες μεσαίες
τάξεις, σε μια γενναιόδωρη επιλεκτικότητα, έτσι ώστε οι πόροι να πηγαίνουν σε
όσους έχουν πραγματικά ανάγκη. 
Το δεύτερο κείμενο επιφυλάσσει εκπλήξεις στον αναγνώστη. Η πολιτικοκοινωνική
ανάλυση διολισθαίνει, αναπάντεχα και επιτυχέστατα, προς πνευματικές και
θρησκευτικές αναζητήσεις, ιδίως δε στο σχετικά άγνωστο στους ακαδημαϊκούς
κύκλους έργο του Κρισναμούρτι. Ο λόγος γι' αυτήν την «εκτροπή», που στιγμές
στιγμές οδηγεί τον Μουζέλη στα όρια μια πρωτόγνωρης λυρικής γραφής (σελ. 68)
είναι σχετικά απλός: ο Giddens βλέπει τον ατομικό αναστοχασμό της εποχής μας
περισσότερο με τη λογική ενός εγχειριδίου «φτιάξ' το μόνος σου» ­ μόνο που εδώ
δεν πρόκειται για τα υδραυλικά του σπιτιού ή τη μηχανή του αυτοκινήτου, αλλά
για την ίδια τη ζωή μας, τη βιογραφία μας. Εδώ ο συγγραφέας αμφισβητεί τον
άκρατο ορθολογισμό, την εγκεφαλικότητα και εργαλειακότητά του, αφήνοντας χώρο
για μη δυτικές κουλτούρες και την υπέρβαση της ατέρμονης ορθολογικής
στοχοθεσίας που είναι ίδιον της εποχής μας. Αυτή η «αποφατική» οδός
αναστοχασμού (σε αντιδιαστολή με την «καταφατική») μπορεί να έχει όχι μόνο
θρησκευτικο-αναχωρητικό προσανατολισμό, αλλά και μια εκκοσμικευμένη χροιά ­
λ.χ. ψυχαναλυτική. 
Αναφερόμενο στο έργο του Κρισναμούρτι, το βιβλίο καταλήγει έτσι να θίγει
κρίσιμα θέματα της σχέσης των ανθρώπων με τον εαυτό τους και με τους άλλους,
αντιπαραβάλλοντας στο τρίπτυχο εργαλειακότητα - χρησιμοθηρία - υπερακτιβισμός
την πνευματικότητα και την αμοιβαία εμπιστοσύνη. Εν κατακλείδι, ο Μουζέλης
πρεσβεύει ένα είδος ισορροπίας, τη συνύπαρξη και των δύο μορφών αναστοχασμού,
μια ένεση πνευματικότητας στην εννοιολογική εργαλειοθήκη των σημερινών
κοινωνικών επιστημών. Ένεση τονωτική, καλοδεχούμενη για μερικούς, δύσπεπτη και
παράταιρη για άλλους. 
Το τρίτο κείμενο συγγενεύει με το πρώτο: συνοψίζει και κωδικοποιεί, υπό τη
μορφή μανιφέστου χαμηλών τόνων, ορισμένες επίκαιρες πολιτικές προτάσεις για
την ευρωπαϊκή, ειδικότερα δε την ελληνική, Κεντροαριστερά. Το βιβλίο καταλήγει
σε έναν, κάπως αναντίστοιχο με το πνεύμα του υπόλοιπου κειμένου ύμνο στο
«κίνημα της Γένοβας» και σε μια πολιτική συνταγή: ένα κεντροαριστερό κοκτέιλ
οφείλει να ισορροπεί οικονομική παραγωγικότητα, πολιτική δημοκρατία, κοινωνική
αλληλεγγύη, πολιτισμική αυτονομία /αυτοπραγμάτωση και οικολογική ευαισθησία.
Ευκταίον. 
Τελειώνω με γλωσσικές παρατηρήσεις για το τρίτο μέρος του βιβλίου ­ που, ούτως
ή άλλως, βρίθει από συμπαθείς κοινοτοπίες. Διαβάζουμε για τη «μάχη των τάξεων»
(αντί πάλη ­ σελ. 102), ο δε καθιερωμένος όρος έθνος - κράτος γίνεται ξαφνικά
«κράτος - έθνος» (σελ. 106). Αφήνω ανοικτό κατά πόσον ο όρος «μετατρέψιμη ­ μη
μετατρέψιμη» διάσταση της παγκοσμιοποίησης (σελ. 105) χρειάζεται ένα καίριο
«σ» (=μεταστρέψιμη) έτσι που να αποδώσει ακριβέστερα το irreversible που
μάλλον είχε στο νου ο Ν.Μ. Οι τελευταίες σελίδες-ασθενής κρίκος αδικούν το
υπόλοιπο βιβλίο. 
Καλύτερα να μείνει κανείς στην αρτιότητα, την καλογραμμένη φρεσκάδα και το
βάθος των δύο πρώτων μερών. 
<H3>Ο «ΑΛΛΟΣ» ΤΡΙΤΟΣ ΔΡΟΜΟΣ
</H3>
«Η εναλλακτική εκδοχή του Τρίτου Δρόμου, καθοδηγούμενη από ένα μη
οικονομίστικο ολιστικό πλαίσιο θα πρέπει να τονίζει τη συνεχή σημασία της
διάκρισης Αριστερά - Δεξιά, δηλαδή τις συνέχειες μεταξύ πρώιμης και ύστερης
νεωτερικότητας και μεταξύ των παλαιών και των νέων χειραφετικών αγώνων ενάντια
στην τυραννία, την εκμετάλλευση και την πολιτιστική / συμβολική χειραγώγηση»
(σελ. 58-59).
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17246P551</ED>
<ID>
ID:303001

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P55&aa=1</URL></REF>


Article

<CATEGORY>vin09</CATEGORY>

 <H5>Κάθε βιβλίο, συγγραφέας και κριτική στην Ελλάδα, από το 1880 έως σήμερα, σε
4.000 σελίδες
</H5><H2>Η λογοτεχνική περιπέτεια στη δίνη της Ιστορίας
</H2><H4>ΕΚΑΤΟΝ ΕΙΚΟΣΙ ΧΡΟΝΙΑ ΣΕ ΕΠΤΑ ΤΟΜΟΥΣ ΤΩΝ 500 ΣΕΛΙΔΩΝ. ΕΙΝΑΙ Η ΠΡΩΤΗ ΙΣΤΟΡΙΑ ΤΗΣ
ΕΛΛΗΝΙΚΗΣ ΛΟΓΟΤΕΧΝΙΑΣ, Η ΟΠΟΙΑ ΑΦΗΓΕΙΤΑΙ ΤΗ ΣΥΝΑΡΠΑΣΤΙΚΗ ΠΕΡΙΠΕΤΕΙΑ ΤΟΥ ΚΑΘΕ
ΒΙΒΛΙΟΥ ΣΤΗΝ ΕΠΟΧΗ ΤΟΥ. ΙΔΟΥ ΕΝΑ ΜΟΝΑΔΙΚΟ ΕΡΓΟ ΑΝΑΦΟΡΑΣ, ΑΠΟ ΤΟΝ ΑΛΕΞΑΝΔΡΟ ΑΡΓΥΡΙΟΥ
</H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Και όμως. Η λογοτεχνία είναι ένα ιστορικό γεγονός που αξίζει να χαρτογραφηθεί
σαν τέτοιο. Από τη στιγμή που ο κριτικός λογοτεχνίας και πολιτικός μηχανικός
Αλέξανδρος Αργυρίου κατέληξε σ' αυτήν την άποψη πέρασαν τριάντα χρόνια. Στη
διάρκειά τους συγκέντρωσε έναν τεράστιο όγκο σπάνιων περιοδικών από τα τέλη
του 19ου αιώνα, πρώτων εκδόσεων, βιογραφικών στοιχείων συγγραφέων, κατέγραψε
όρους και λογοτεχνικά φαινόμενα, τα ταξινόμησε σε έναν υπολογιστή και άρχισε
να επεξεργάζεται αυτό το υλικό σε συσχετισμό με τα εθνικά και πολιτικά
γεγονότα, τις αισθητικές τάσεις και τα ιδεολογήματα της κάθε εποχής. Στόχος
του να καταλήξει σε μια ιστορική, συγκριτική και τεκμηριωμένη εικόνα των
«σχολών», «ρευμάτων», «συνειδήσεων», «νοοτροπιών» και ιδεών που συναντάμε στη
λογοτεχνία, η οποία γράφτηκε στη δημοτική, όταν τη μελετάμε στη ροή της. 
Έτσι γεννήθηκε η πολύτομη «Ιστορία της Ελληνικής Λογοτεχνίας και η Πρόσληψή
της 1880-2000» που θα κυκλοφορήσει σταδιακά από τις Εκδόσεις Καστανιώτη. Ένα
έργο υποδομής, διαφορετικό από όλες τις προηγούμενες ­ και αξιόλογες ­
«ιστορίες», του Ηλία Βουτιερίδη, του Άριστου Καμπάνη, του Κ.Θ. Δημαρά, του
Λίνου Πολίτη ή του Μάριο Βίττι (ο οποίος μάλιστα τη συμπλήρωσε πολύ πρόσφατα).
Εκείνες οι ιστορίες εστιάζουν την προσοχή τους στους κορυφαίους συγγραφείς και
αναζητούν σ' αυτούς τις δεσπόζουσες ιδέες, εξετάζοντας τους ελάσσονες
συγγραφείς με... συνοπτικές διαδικασίες. Η «Ιστορία...» του Αργυρίου από την
πλευρά της, χωρίς να τις μιμείται ούτε να τις ακυρώνει, εξετάζει μια σχετικά
σύγχρονη φάση, με βασικό κριτήριο την υποδοχή των έργων στην εποχή τους και
προσκομίζει ταυτόχρονα τα απαραίτητα τεκμήρια (αναδημοσιεύσεις κριτικών και
αποσπασμάτων) ώστε να καθίσταται αξιόπιστη «και ο αναγνώστης να μπορεί να
ελέγξει τις θέσεις μου και να ανατρέψει, αν θέλει, τις δικές μου
αξιολογήσεις». 
ΒΙΟΣ ΚΑΙ ΙΔΕΟΛΟΓΙΑ

Η κριτική του προσέγγιση δεν στηρίζεται στα βιογραφικά δεδομένα των εκάστοτε
συγγραφέων, διότι «αρνούμαι την οποιαδήποτε ψυχολογική προσέγγιση του βίου
ενός συγγραφέα προκειμένου να αποτιμήσω το βιβλίο του ή να αναλύσω το έργο
του. Με ενδιαφέρει μόνο το πού και πότε γεννήθηκε, τι σπούδασε και ποια ήταν η
σχέση του με το περιβάλλον της εποχής του». Κατά τον ίδιο τρόπο, δεν εξαρτά
την κριτική του από την ιδεολογική τοποθέτηση του εκάστοτε συγγραφέα, αλλά τον
απασχολεί «το κατά πόσον οι κυρίαρχες εθνικές, κοινωνικές, αισθητικές ιδέες
της εποχής του ανιχνεύονται στην παραγόμενη λογοτεχνία του». Επιπλέον στην
προσέγγισή του δίνει βάρος στη μορφή των έργων, διερευνώντας την «ως
αξιοποίηση του περιεχομένου τους». 
Η «Ιστορία...» του Αργυρίου είναι χωρισμένη σε τρεις ενότητες. Η πρώτη
καλύπτει σε δύο τόμους τη «Γενιά του Δημοτικισμού» (1880-1917. Η δεύτερη,
επίσης δίτομη, καλύπτει την περίοδο του Μεσοπολέμου, όταν γίνεται «η μεγάλη
τομή μεταξύ των δύο αυτών νοοτροπιών» και η τρίτη ενότητα πραγματεύεται, σε
τρεις τόμους, την περίοδο 1940-1980-2000, την Κατοχή, τον Μεταπόλεμο και την
απαλλαγή της λογοτεχνίας από τα τραύματά της μετά το 1970. 
Πρώτοι απ' όλους θα κυκλοφορήσουν σε λίγες ημέρες οι δύο τόμοι του Μεσοπολέμου
οι οποίοι αναφέρονται σε μια περίοδο οριακής σημασίας για την ελληνική
λογοτεχνία. Διότι από τις ζυμώσεις εκείνης της εποχής προκύπτει μια καινούργια
και επαναστατική αντίληψη, που ο Αργυρίου τη βάφτισε «νεωτερική». Τότε λοιπόν
γίνεται η ρήξη με το λογοτεχνικό παρελθόν χάρη σε μια γενιά συγγραφέων
(ευρύτερη από τη λεγόμενη «γενιά του '30») οι οποίοι δημιούργησαν έργα κατά
την προσφιλή έκφραση του Αργυρίου «αποτελεσματικά». 
<H3>ΑΛΕΞΑΝΔΡΟΣ ΑΡΓΥΡΙΟΥ
</H3>
«Η Ιστορία της ελληνικής λογοτεχνίας είναι γοητευτική διότι πάνω της
εκφράζονται οι μεγάλες ρήξεις με την κρατούσα νοοτροπία, ο διαρκής αγώνας για
να διευρυνθεί ο ορίζοντας ενός λαϊκού πολιτισμού που διέσωσε με τη γλώσσα,
αλλά δεν έβγαινε απ' το κουκούλι του, ο αγώνας για να διαμορφωθούν συνειδήσεις...».


<H3>«Αποφεύγω το κλίμα της αυθεντίας»
</H3>
Η αντιστασιακή Ελλάδα στους δρόμους της Αθήνας για την κηδεία του Γιώργου
Σεφέρη, το 1971

Γράψατε ποτέ αρνητικές κριτικές;

«Η πρώτη μου κριτική (1947) ήταν για τον Θεσσαλό πεζογράφο Γιώργο Δέλιο. Του
'ριξα στ' αυτιά, γιατί πήγαινε να γράψει α λα Γουλφ χωρίς να έχει τα κότσια.
Μετά το '51-'52 έπαψα να είμαι σκληρός κι αν έγραφα αρνητικά, οι κριτικές μου
ούτε χολή είχαν, ούτε αφοριστικές ήταν. Πάντα υπήρχε επιχειρηματολογία στην
άρνηση. Επέλεξα όμως να μη γράφω για βιβλία για τα οποία είχα εντελώς αρνητική
γνώμη». 
- Ένας κριτικός μπορεί να κρίνει τα πάντα; 
«Κάθε κριτικός έχει μια βεντάλια στην οποία κινείται η προσληπτικότητά του,
κάπου σταματάει. Έχει ένα όριο». 
- Ποιο είναι το ζητούμενο για σας; 
«Να αποφύγω το κλίμα της αυθεντίας. Να συνοδεύω τα κείμενά μου με αποδεικτικά
στοιχεία, ώστε ο αναγνώστης, ακόμα και ο ειδικός, να έχουν την ευχέρεια να
αποφασίσουν διαφορετικά. Θέλω επίσης να μπαίνει το ανθρώπινο στοιχείο σ' όλα
αυτά ­ είναι η επίδραση που έχω δεχθεί από το ουμανιστικό πνεύμα του
Διαφωτισμού...». 
- Έχετε αναθεωρήσει ποτέ τις απόψεις σας για κάποιον συγγραφέα; 
«Όχι σε βασικά σημεία, μόνο σε λεπτομέρειες. Δεν έχω αλλάξει αξιολογήσεις,
αλλά έχω διαφοροποιήσει τον τρόπο που κρίνω, καθώς έχει προστεθεί εκεί η
αναγνωστική μου παρακαταθήκη. Και φυσικά, άμα είναι να γράψω για κάποιον, τον
ξαναδιαβάζω ολόκληρον. Είχα γράψει π.χ. για τον Τσίρκα μια αρνητική κριτική
για τα διηγήματα "Ο Απρίλης είναι ο πιο σκληρός", δεν έτυχε όμως να γράψω για
την "Τριλογία" του. Σήμερα θεωρώ ότι από αυτήν, από τις "Ακυβέρνητες
Πολιτείες" του, θα επιζήσει στον χρόνο η "Λέσχη" και μερικές μόνον σελίδες από
τα άλλα δύο μυθιστορήματα. Παράλληλα όμως εξακολουθώ να πιστεύω ότι ως
διηγηματογράφος ο Τσίρκας ήταν μέτριος...». 
- Είναι υψηλό το επίπεδο της κριτικής στην Ελλάδα; 
«Αν σκεφτεί κανείς ότι η κριτική ήταν συνήθως η περιθωριακή εργασία κάποιων
δημιουργών και ότι οι κριτικοί δεν βιοπορίζονται από την κριτική τους, είναι
φυσικό να μην έχουμε πρώτης τάξεως κριτική». 
Ο δρόμος που ακολουθήσατε και ακολουθείτε δεν είναι ο πεπατημένος.
Ως ιστορικός και κριτικός της λογοτεχνίας έχετε διαφωνήσει π.χ. με
τον όρο «Γενιά του '30». 
«Είναι γεγονός ότι δεν δέχομαι αυτόν τον όρο (που τον εισήγαγε ο Καραντώνης)
διότι τον θεωρώ αόριστο. Παραπέμπει σε έναν στενό κύκλο, αν όχι στη γνωστή
φωτογραφία, όπου όμως εικονίζεται μια παρέα και μόνον. Αν θέλουμε να μιλήσουμε
για τη λογοτεχνία που εμφανίζεται στον Μεσοπόλεμο, πρέπει να δεχθούμε πως δεν
είναι μόνον οι εικονιζόμενοι (Τερζάκης, Δημαράς, Κατσίμπαλης, Κ. Πολίτης,
Εμπειρίκος, Πετσάλης, Βενέζης, Ελύτης, Σεφέρης, Καραντώνης, Ξεφλούδας,
Θεοτοκάς) που εξέφρασαν το «καινούργιο», αλλά και άλλοι. Ο Πρεβελάκης, ο
Άμποτ, ο Ζήσης Οικονόμου, ο Νικήτας Ράντος, ο Μανόλης Αλεξίου, ο Βρεττάκος...
Από το 1979 έχω αντιπροτείνει γι' αυτούς όλους τον χαρακτηρισμό "νεωτερική
γενιά του Μεσοπολέμου", σε αντιδιαστολή με τους συντηρητικούς, που τους
ονομάζω "νεοσυμβολιστές και νεορομαντικούς", π.χ. τον Τέλλο Άγρα, τον Καίσαρα
Εμμανουήλ, τον Κοτζιούλα, τον Μιχαήλ Στασινόπουλο...». 
- Σπάσατε επίσης την παράδοση της κριτικής που επικεντρωνόταν μόνο στο
περιεχόμενο των έργων και δεν κοίταζε τη μορφή τους. 
«Για μένα το περιεχόμενο πρέπει να κομίζει και την αποδεικτική του ­ έτσι
αντιλαμβάνομαι τη μορφή. Από την άλλη, δεν δέχομαι πως αρκεί η μορφή ή πως η
μορφή από μόνη της παρέχει μια ολοκληρωμένη άποψη ζωής. Κανένας μεγάλος
συγγραφέας δεν επιζεί στον χρόνο μόνο με τη μορφή των έργων του. Επιζεί με το
περιεχόμενο. Το έργο του Ντοστογιέφσκι π.χ. είναι αδύνατο από πλευράς μορφής,
αλλά ο Ντοστογιέφσκι δεν παύει να είναι μεγάλος συγγραφέας». 
- Δικός σας είναι και ο όρος «νεωτερικός»

«Εισήγαγα αυτόν τον όρο που τον πήρα από τον Θουκυδίδη, στη θέση του
«μοντέρνος». Διότι το «μοντέρνος» σημαίνει μόνο «καινούριος» ενώ το νεωτερικός
σημαίνει και «καινούριος» και «επαναστατικός».

- Γιατί ξεκινήσατε την «Ιστορία της Ελληνικής Λογοτεχνίας» από το 1880 κι
όχι από τότε που εμφανίζεται το σύγχρονο μυθιστόρημα; 
«Διότι από τότε έχουμε το φαινόμενο του δημοτικισμού. Η δημοτική "κερδίζει"
πρώτα την ποίηση, στη συνέχεια ­ και χωρίς αυτό να γίνει πολύ ομαλά ­ την
πεζογραφία και τέλος την κριτική. Ο Παλαμάς δημοσιεύει την πρώτη του ποιητική
συλλογή στη δημοτική τον Δεκέμβριο του 1885 ("Τα τραγούδια της πατρίδος μου" ­
ο τίτλος στην καθαρεύουσα όπως και οι αφιερώσεις), το πρώτο διήγημά του στη
δημοτική το 1891 ("Ο θάνατος του παλληκαριού") και την πρώτη κριτική του στη
δημοτική το 1898. Όμως το γλωσσικό πρόβλημα στη λογοτεχνία λύνεται ουσιαστικά
μόνον στον Μεσοπόλεμο, ενώ καθυστερεί πολύ ακόμη, μέχρι να λυθεί στα διάφορα
επιστημονικά πεδία... Αρχίζω λοιπόν την "Ιστορία" μου από τη "Γενιά του
Παλαμά" που την ονομάζω και "Γενιά του Δημοτικισμού"». 
Με το δεδομένο ότι ανήκετε στην Αριστερά, η προσέγγισή σας είναι
μαρξιστική; «Δεν θεωρώ πως ο μαρξισμός μάς δίνει τρόπους να σκεφτούμε τη
λογοτεχνία. Ακόμα και ο Λούκατς είναι για μένα αγκυλωμένος σε αντιλήψεις του
Μαρξ που θεωρώ ξεπερασμένες. Αυτό που κρατώ όμως από τον μαρξισμό ­ κάτι που
δεν πρωτοείπε αλλά πρωτοϋπογράμμισε ο Μαρξ ­ είναι η τοποθέτηση των πραγμάτων
στο ιστορικό περιβάλλον τους στο οποίο δίνω κι εγώ σημασία στην "Ιστορία... "
μου. Με αυτή την έννοια, η τοποθέτησή μου είναι "αριστερή"». 
- Η σύγχρονη Ελλάδα είναι, λένε, φτωχή σε «μεγάλους»
συγγραφείς. Συμφωνείτε; 
«Δεν έχουμε επαλήθευση αυτής της εικασίας αφού δεν έχουν μεταφερθεί σε ξένες
γλώσσες αρκετά λογοτεχνικά έργα ώστε να κριθούν από εκεί. Μόνο προσπάθειες σαν
της "Φρανκφούρτης 2001" κ.ά. θα μας δώσουν μιαν ιδέα. Αυτό δεν σημαίνει πως
δεν διαθέτουμε κι εμείς τους "μεγάλους" μας, οι οποίοι άλλωστε δεν
συνωστίζονται μόνον στον χώρο της ποίησης ­ όπως υποστηρίζουν μερικοί ­ αλλά
και στην πεζογραφία ή στις μελέτες. "Μεγάλος" πάντως για μένα είναι ο
συγγραφέας που αποδίδει μια κατάσταση αντιπροσωπευτική ενός κλίματος, το οποίο
ανταποκρίνεται σε μια συγκεκριμένη πραγματικότητα. Εφόσον το πετυχαίνει,
αντέχει πιστεύω στον χρόνο». 
- Πώς κρίνετε τη (νέα) λογοτεχνική παραγωγή μετά το 1980;

«Παρατηρώ μια αποϊδεολογικοποίηση της λογοτεχνίας και μια προσχώρησή της στη
νοοτροπία της αγοράς. Δεν με έχει πείσει κανένας σχεδόν πεζογράφος που εξέδωσε
μετά το '80 ­ ανεξάρτητα φυσικά από το αν υπάρχουν πεζογραφικά έργα που
επιβιώνουν εμπορικά ­, μόνον λίγοι ποιητές. Και από τους πεζογράφους όσοι
είναι καλοί είναι οι της γενιάς του '70 που εμφανίστηκαν καθυστερημένα».

<H3>WHO IS WHO
</H3>
Μ. Καραγάτσης: Ο «πιο μυθιστοριογράφος» της Γενιάς του '30 
Κοσμάς Πολίτης: Ο πιο ποιητικός πεζογράφος 
Στράτης Μυριβήλης: Η πιο έντονη αίσθηση γήινου στοιχείου 
Άγγελος Τερζάκης: Όχι σπουδαίος πεζογράφος, αλλά μεγάλος στοχαστής 
Θανάσης Πετσάλης: Όχι σπουδαίος 
Στρατής Τσίρκας: Μέτριος ως διηγηματογράφος, η «Λέσχη» του, όμως, από
τα σπουδαιότερα μυθιστορήματα 
Χριστόφορος Μηλιώνης: Ο πιο άδικα παραγνωρισμένος 
Γιώργος Σεφέρης: Ο πιο πολιτικός ποιητής στον Μεσοπόλεμο 
Οδυσσέας Ελύτης: Ο «πιο ποιητής», που λειτουργεί με την αυτονομία της
γλώσσας 
Μίλτος Σαχτούρης - Δημήτρης Παπαδίτσας: Οι πιο ευφάνταστοι ποιητές 
Νίκος Εγγονόπουλος: Ο πιο «μη αντιπροσωπευτικός» υπερρεαλιστής του
Μεσοπολέμου 
Μανόλης Αναγνωστάκης: Ο πιο «πολιτικός» της πρώτης Μεταπολεμικής Γενιάς 
Νίκος Καρούζος: Ο ποιητής που εκφράζει το πιο γνήσιο και αποτελεσματικό
μεταφυσικό στοιχείο 
Κική Δημουλά - Βύρων Λεοντάρης: Το «Χαίρε Ποτέ» και το «Εν Γη Αλμυρά»
είναι οι πιο σημαντικές από τις πρόσφατες συλλογές και χαρακτηρίζονται από το
στοιχείο της γνήσιας θεώρησης των φαινομένων 
Πέτρος Χάρης: Μετριότατος κριτικός 
Αιμίλιος Χουρμούζιος: Σπουδαίος κριτικός, αλλά χωρίς ευαισθησία
απέναντι στο φαινόμενο της ποίησης.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17246P561</ED>
<ID>
ID:303002

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P56&aa=1</URL></REF>


Article

<CATEGORY>vin09</CATEGORY>

 <H2>Η πρόκληση του έρωτα
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Είναι η πρώτη φορά που μεταφράζεται στα ελληνικά βιβλίο του Φιλίπ Σολλέρς
(ψευδώνυμο του Φιλίπ Ζουαγιό), ενός σημαντικού κριτικού και διανοούμενου που
έχει αφήσει έντονο το σημάδι του στα γαλλικά γράμματα τις τελευταίες
δεκαετίες. Ο Σολλέρς, που υμνήθηκε από τον Αραγκόν, υπήρξε συνοδοιπόρος του
Γκυ Ντεμπόρ και του Φουκώ και σύζυγος της Τζούλιας Κρίστεβα, είναι ο εκδότης
της λογοτεχνικής επιθεώρησης «L' Infini». Η κινεζική φιλοσοφία, ο Μπαχ, ο
Σιρανό, ο Μπρετόν, ο Μπάροουζ, ο Νίτσε και ο Μπατάιγ περνούν μέσα από τις
σελίδες του «Σταθερού Πάθους», που βασίζεται σε μια προσωπική ιστορία, την
παράλληλη σχέση του συγγραφέα με μία γυναίκα 20 χρόνια μεγαλύτερή του. 
Εκείνος είναι στρατευμένος σε μια επαναστατική ομάδα, είναι παράνομος, χωρίς
ψευδαισθήσεις. Εκείνη είναι ξένη, λαμπρή δικηγόρος, πλούσια, όμορφη.
Ταυτισμένοι και αντίθετοι, αυτοί οι δύο «φάλτσοι μανδαρίνοι» συναντιούνται και
δεν θα χωρίσουν πια. Ο συγγραφέας συμφιλιώνει το πάθος με την αγάπη,
αντιμετωπίζει τον έρωτα και την ελευθερία ως διαρκή πρόκληση. Χρησιμοποιώντας
πρωτότυπες αφηγηματικές μεθόδους, ο Σολλέρς διακηρύσσει με το βιβλίο αυτό ­
που γνώρισε τεράστια επιτυχία στη Γαλλία ­ την πεποίθηση ότι στη ζωή η χαρά
μπορεί υπάρξει εδώ, σήμερα, αυτήν τη στιγμή.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17246P562</ED>
<ID>
ID:303044

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P56&aa=2</URL></REF>


Article

<CATEGORY>vin09</CATEGORY>

 <H2>... το «Ποιος σκότωσε τον Όμηρο;»
</H2>
<AUTHOR>ΛΕΩΝΙΔΑΣ ΧΡΗΣΤΑΚΗΣ</AUTHOR>

Όποιος δεν έχει διαβάσει Όμηρο, δεν μπορεί να είναι συγγραφέας.

Δεν σκοπεύω στην ηλικία μου και με βάση το παρελθόν μου να μεταβληθώ σε
υπέρμαχο του δυτικού τρόπου ζωής. Ωστόσο, παρ' ότι αυτό το βιβλίο
υπερασπίζεται σαφέστατα τη Δύση, η οποία είχε ως αφετηρία την Αρχαιοελληνική
θεώρηση του κόσμου (και αυτή ακριβώς η θεώρηση είναι ο «Όμηρος» του
τίτλου), θα ήμουν γκρινιάρης αν δεν υπέκυπτα στην εκλαϊκευτική γοητεία του
βιβλίου («Ποιος σκότωσε τον Όμηρο;» των Handon και Heath Εκδ. Κάκτος, μτφ.
Ρένα Καρακατσάνη) και δεν ανταποκρινόμουν, ακόμη και κριτικά, στα ερωτήματα
που βάζουν οι δύο συγγραφείς του. Διασκέδασα με την έμμεση απόρριψη των
συγχρόνων κοινωνικών επιστημών, οι οποίες αρνούνται την τραγικότητα της
ελεύθερης βούλησης της ανθρώπινης ύπαρξης και που οι εκπρόσωποί τους θα
θεωρούσαν πρέπον να υποβληθεί ο Καλιγούλας σε ψυχοθεραπεία, ώστε να
αποζημιωθεί για τα δεινά που τον ανάγκασε η κοινωνία να υποστεί. Υπερασπιστής
της «μεσαίας τάξης» δεν επιχειρώ να γίνω, αλλά φαίνεται ότι αυτή
αποτελεί το θεμέλιο της δυτικής κοινωνίας μας, που, παρά τα όσα ελαττώματά
της, δίνει τη δυνατότητα να την αμφισβητούμε ακόμη και εμείς που ζούμε στους
κόλπους της, αμφισβήτηση στα όρια όμως που μας παρέχει στέγη, τρεχούμενο νερό
και ηλεκτρικό (τουλάχιστον τον περισσότερο καιρό!). Και, όσοι από εμάς
εξακολουθούμε να θεωρούμε εαυτούς επαναστάτες, δεν βλάπτει να θυμόμαστε ότι
η διάσταση λόγου και πράξης είναι κάτι που οι Αρχαίοι έχουν καταδικάσει
εδώ και αιώνες. Απ' όλον αυτόν τον πολιτισμό, επομένως, και απ' όλην αυτήν τη
σύγχρονη ανθούσα φιλολογία γύρω από αυτόν, ας συγκρατήσουμε τούτο: τη
νομιμοποίηση και την απροκατάληπτη αποδοχή της αντίστασης και της
αμφισβήτησης, και τον σεβασμό προς τους ανθρώπους που είναι έτοιμοι ν'
αγωνιστούν και να πεθάνουν(;) για τα πιστεύω τους.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17246P581</ED>
<ID>
ID:303003

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P58&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΕΦΗ ΦΑΛΙΔΑ</AUTHOR>

Έβερεστ: η πιο ψηλή κορυφή του κόσμου και ένας πόθος για λίγους τολμηρούς.
Το βιβλίο κάνει λόγο για την εξαφάνιση μέσα στην ομίχλη των ορειβατών Τζορτζ
Μάλορι και του Άντριου Ίρβαϊν, μερικά μέτρα πριν από την πρώτη κατάκτηση της
κορυφής, το 1924. Γεγονός, που δίνει το έναυσμα σε μία ερευνητική αποστολή, 75
χρόνια μετά, να αναζητήσει τα ίχνη τους και να εκτιμήσει την προσπάθεια δύο
ανθρώπων να κυνηγήσουν στα Ιμαλάια την αθανασία. «Το να ανέβεις στην ψηλότερη
κορυφή του κόσμου ικανοποιεί», δήλωνε ο Μάλορι, «την ακαταμάχητη επιθυμία να
ανακαλύψεις τι βρίσκεται πέρα απ' αυτό που τυραννάει πάντα την ψυχή τού ανθρώπου».

Γυναικεία σεξουαλικότητα, δημιουργικότητα, ψυχοσωματική, σεξουαλικές
αποκλίσεις, ψυχαναλυτικοί θεσμοί. Είναι τα θέματα αυτού του «αποστάγματος»
μιας εργασίας 50 χρόνων που έχει κάνει η Νεοζηλανδή ψυχαναλύτρια, γύρω από την
ανθρώπινη σεξουαλικότητα, την οποία θεωρεί από την αρχή τραυματική: το
ανθρώπινο ον είναι ταγμένο να αντιμετωπίσει την εξωτερική πραγματικότητα και
να πενθήσει το γεγονός ότι δεν μπορεί να κατέχει και τους δύο γονείς του, να
αποκτήσει τη μαγική δύναμη που υποτίθεται ότι διαθέτουν. Υπάρχει, όμως,
ελπίδα, η αγάπη να μη συνδέεται με την καταστροφή και τον θάνατο, ώστε να
ανοίξει ο δρόμος στη χαρά και τη δημιουργία. 
Η Μανίνα Ζουμπουλάκη είναι πάλι εδώ. Με το ύφος βιώματος και τον γρήγορο
ρυθμό σύντομων διηγημάτων. Οι ιστορίες είναι μικρές, μοιάζουν με προσωπικές
αναμνήσεις, με περιπέτειες, με φανταστικά επεισόδια, με αφηγήσεις ζωών κάποιων
άλλων. Ιστορίες γοητευτικές, συγκινητικές και σύγχρονες. Όμως, το ζητούμενο
της συγγραφέως είναι να τους δώσει την ψυχή, για να αντέξουν σε μεγάλα ταξίδια
και πολλές αναγνώσεις.

Οι επιστολές που αντάλλαξαν ο Σίλερ και ο Γκαίτε αποτελούν τη γνωστότερη
αλληλογραφία στη γερμανόφωνη γραμματεία. Η ελληνική έκδοση παρουσιάζει μία
επιλογή απ' αυτές, με κριτήριο τη σημασία τους για την κατανόηση της
λογοτεχνίας και της τέχνης γενικότερα. Είναι επιστολές με περιεχόμενο κριτικής
που ασκούν οι δύο σε λογοτεχνικά κείμενα της εποχής τους, απόψεις τους για τη
λογοτεχνική και την καλλιτεχνική παράδοση και τοποθετήσεις τους πάνω σε θέματα
αισθητικής και φιλοσοφίας.

Ο Μαρσέλ Ντετιέν υπήρξε ένας από τους ιδρυτές του Κέντρου Συγκριτικών
Ερευνών των Αρχαίων Κοινωνιών στο Παρίσι, δίνοντας με το έργο του μια νέα
ώθηση στον συσχετισμό της συγκριτικής ανθρωπολογίας και των κλασικών σπουδών.
Στη μελέτη του αυτή ­ σε εισαγωγή του ελληνιστή Πιερ Βιντάλ Νακέ ­ αναζητάει
τις ρήξεις, τις τομές και τις βαθύτερες επιρροές, μέσα από τις οποίες
αναδύεται από τη θρησκευτική και τη μυθική σκέψη ο ορθός λόγος.

Το βιβλίο αφορά το ιστορικό γλωσσικό ζήτημα και φωτίζει τη διάσταση των
πεποιθήσεων για την ελληνική γλώσσα. Αναλύει την ιστορική διαμάχη υπέρ της
καθαρεύουσας ή της δημοτικής, αναπροσδιορίζει τη σχέση ανάμεσα στη γλώσσα και
το έθνος, καταλήγοντας στο συμπέρασμα ότι οι αξιολογήσεις της ελληνικής
γλώσσας έχουν στενή σχέση με την αξία που αποδίδεται στην εθνική ταυτότητα.

<H3>ΓΙΑ ΠΑΙΔΙΑ
</H3>
Τρεις κακομαθημένες βασιλοπούλες, που τις βρίσκουν οι δυσκολίες της ζωής,
παύουν να ασχολούνται τόσο πολύ με τον εαυτό τους και τις επιθυμίες τους και
αρχίζουν να σκέφτονται πώς να ευχαριστήσουν και να βοηθήσουν τους άλλους, λέει
στο παραμύθι της η Έρη Ρίτσου, κόρη του ποιητή Γιάννη Ρίτσου. Η εικονογράφηση
είναι της Κατερίνας Βερούτσου.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17246P582</ED>
<ID>
ID:303045

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P58&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 6423.271, 6462.253).

ΑΒΑΝΑ Alpha Odeon

Επισκέπτης από την Κόλαση. 5.40-8.20-11.00 μ.μ. (Λεωφ. Κηφισίας 234,
Κολλέγιο * 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 12.15-2.30-5.00-7.30-10.00 μ.μ. - 00.30 π.μ.
(Πατησίων 140 * 8259.975, 8215.327).

Αίθουσα 2

Οι άλλοι. 7.00-9.00-11.00 μ.μ., Σάβ. και 01.00 π.μ. / Ο Χάρι Πότερ
και η φιλοσοφική λίθος. 12.45-4.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
12.15-3.45-7.15-10.45 μ.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη
Ατλαντίδα. 12.45-2.45-4.30 μ.μ. μεταγλ.

Αίθουσα 5

Τα αγόρια της ζωής μου. 12.20-3.00-5.40-8.20-11.00 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 2618.290, 2623.003).

ΑΘΗΝΑ

Τζουλιάνο ο αρχιληστής. 8.30-10.30 μ.μ. (Αβύδου 93 Άνω Ιλίσια, * 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 4.00-6.20-8.40-11.00 μ.μ. (Τέρμα Αμπελοκήπων, * 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.40-10.30
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 4.00-6.20-8.40-11.00 μ.μ., Σάβ. και 01.10 π.μ.
(Ζησιμοπούλου 7 & Ιωάν. Μεταξά, Γλυφάδα * 8983.238).

Αίθουσα 2

Οι άλλοι. 6.30-8.40-10.50 μ.μ. / Η χαμένη Ατλαντίδα. 4.20 μ.μ.
μεταγλ. Κυρ. και ώρα 2.20 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Τα αγόρια της ζωής μου. 5.40-8.10-10.40 μ.μ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. / Η χαμένη
Ατλαντίδα. Σάβ. 3.00 μ.μ. μεταγλ., Κυρ. 12.00 μ. μεταγλ. (Οδός Καστοριάς
34-36, Βοτανικός Γκάζι, * 3480.006).

ΑΙΓΛΗ

Η φούσκα. 6.20-8.40-11.00 μ.μ. (Οδός Κύπρου 57 Πλ. Εσπερίδων, Γλυφάδα,
* 8982.929).

ΑΙΓΛΗ 1

Η συμμορία των έντεκα. 6.00-8.30-11.00 μ.μ. Κυρ. ώρα 11.30 π.μ. - 3.00
μ.μ. παιδικό θέατρο. (Λεωφόρος Πεντέλης 98, Χαλάνδρι, * 6841.010).

ΑΙΓΛΗ 2

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 7773.608).

ΑΛΕΞΑΝΔΡΑ

Αμελί. 8.45-11.00 μ.μ. / Η χαμένη Ατλαντίδα. 6.30 μ.μ. μεταγλ.
(Καλλιθέα * 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
8219.298, 8832.666).

ΑΛΦΑΒΙΛ - Highlights Cinema

Το τάμα. 5.20-8.10-11.00 μ.μ. (Τέρμα Μαυρομιχάλη * 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 6998.631, 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
7782.316, 7785.449).

ΑΝΝΑ ΝΤΟΡ

Επισκέπτης από την Κόλαση. 6.25-8.45-11.05 μ.μ. (Γλυφάδα * 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 3.00-4.50 μ.μ. μεταγλ. (Αιγάλεω * 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 μ.μ. μεταγλ. -7.15-10.15 μ.μ.
με υπότ.

ART ECRAN Cinema 1

Το τάμα. 5.40-8.25-11.10 μ.μ. (Γενναίου Κολ/τρώνη 16, Κουκάκι, * 9240.239).

ART ECRAN Cinema 2

D-Tox. 6.30-8.30-10.30 μ.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 8653.300, 8679.267).

ΑΣΤΕΡΙΑ

Τα αγόρια της ζωής μου. 5.30-8.00-10.30 μ.μ. (Κηφισίας 334 * 6208.521).

ΑΣΤΟΡ Nescafe

Η συμμορία των έντεκα. 6.00-8.10-10.30 μ.μ. (Οδός Σταδίου * 3231.297).

ΑΣΤΡΟΝ - Lipton Filmcenter 2000

Το τάμα. 5.20-8.10-11.00 μ.μ. (Τέρμα Αμπελοκήπων * 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 3221.925).

ΑΤΛΑΝΤΙΣ

Επισκέπτης από την Κόλαση. 5.40-8.00-10.20 μ.μ. (Πλ. Καλογήρων * 9711.511).

ΑΤΤΑΛΟΣ

Η συμμορία των έντεκα. 3.50-6.00-8.30-11.00 μ.μ. (Νέα Σμύρνη *
9331.280, 9319.779).

ΑΤΤΙΚΑ 1

Επισκέπτης από την Κόλαση. 6.10-8.40-11.10 (Πλατεία Αμερικής * 8674.252).

ΑΤΤΙΚΑ 2

Θέλω και τη μαμά σου. 6.00-8.15-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 3236.811, 3252.817).

ΑΤΤΙΚΟΝ Renault 
Ο θρόνος του αίματος. 8.30-10.40 μ.μ. Ταξιδιάρικα πουλιά. 6.30
μ.μ. (Σταδίου * 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 9595.534 Ανακαινισμένος).

ΒΑΡΚΙΖΑ 1

Η συμμορία των έντεκα. 6.20-8.40-11.00 μ.μ. Η χαμένη Ατλαντίδα.
4.20 μ.μ. μεταγλ. (Θάσου 22, Βάρκιζα * 8973.926).

ΒΑΡΚΙΖΑ 2

Η συμμορία των έντεκα. 7.30-9.50 μ.μ. / Ο άρχοντας των δαχτυλιδιών -
Η συντροφιά του δαχτυλιδιού. 4.20 μ.μ. 
CINE CITY Ericsson 
Αίθουσα 1

Επισκέπτης από την κόλαση. 6.00-8.30-11.00 μ.μ. (Κων/λεως 82 Πλ.
Μπουρναζίου Περιστέρι * 5756.243, 5756.244).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού.
3.15-6.45-10.15 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-Tox. 6.45 μ.μ. Οι άλλοι. 8.44-11.00 μ.μ. Ο Χάρι Πότερ και η
φιλοσοφική λίθος. 3.45 μ.μ.

CINERAMA DESPEC

Η συμμορία των έντεκα. 4.00-6.00-8.30-11.00 μ.μ. (Οδός Αγ. Κυριακής 30,
Π. Φάληρο, * 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 21.00-00.30.
(Φραγκοκκλησιάς και Γρανικού, Μαρούσι * 6805.950, 090-232322, Κρατήσεις: 6156.300).

Αίθουσα 2

Ο Χάρι Πότερ και η φιλοσοφική λίθος. 11.00-14.00-17.00 μεταγλ. Η
συμμορία των έντεκα. 20.15-22.45-01.15.

Αίθουσα 3

Η συμμορία των έντεκα. 11.45-14.15-16.45-19.15-21.45-00.15

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Το ημερολόγιο μιας πριγκίπισσας. 11.45-19.30-22.00. / Βαριά
ερωτευμένος. 14.30-17.00-01.00.

Αίθουσα 6

D-Tox. 11.30-13.45-16.00-18.15. / Οι άλλοι. 23.00-01.15. Η
φούσκα. 20.45.

Αίθουσα 7

Τα αγόρια της ζωής μου. 15.45-18.30-21.30-00.30. / Η χαμένη
Ατλαντίδα. 11.30-13.30 μεταγλ.

Αίθουσα 8

Επισκέπτης από την Κόλαση. 12.15-14.45-17.15-19.45-22.15-00.45.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 10

Η συμμορία των έντεκα. 11.15-13.45-16.15-18.45-21.15-23.45.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 12.45-15.15-17.45-20.15-22.45-01.15.
(Υμηττού 110 & Χρεμωνίδου, Παγκράτι * 7572.440).

Αίθουσα 2

Ο Χάρι Πότερ και η φιλοσοφική λίθος. 10.30-13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Τα αγόρια της ζωής μου. 18.00-20.45-23.30. / Η χαμένη Ατλαντίδα.
11.15-13.15-15.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Η συμμορία των έντεκα. 12.30-15.00-17.30-20.00-22.30-01.00.

VILLAGE ENTERTAINMENT PARK

Αίθουσα 1

D-Tox. 12.15-14.45-17.00-19.15-21.30-23.45. (Θηβών 228 & Πέτρου
Ράλλη, Άγ. Ιωάννης Ρέντης, * 4278.600).

Αίθουσα 2

Το ημερολόγιο μιας πριγκίπισσας. 11.15-13.45-16.15-18.45-21.15-23.45.

Αίθουσα 3

Dr Dolittle 2: Ο γιατρός ξανατρελάθηκε. 12.45-15.00-17.15-19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Τα αγόρια της ζωής μου. 12.30-15.30-18.15-21.15-00.15.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 11.00-13.30-16.00-18.30-21.00-23.30.

Αίθουσα 8

Η συμμορία των έντεκα. 12.00-14.30-17.00-19.30-22.00-00.30.

Αίθουσα 9

Βαριά ερωτευμένος. 12.15-14.45-17.15-19.45-22.15-00.45.

Αίθουσα 10

Ο Χάρι Πότερ και η φιλοσοφική λίθος. 13.00-16.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 19.00-22.30.

Αίθουσα 11

Η συμμορία των έντεκα. 11.30-14.00-16.30-19.00-21.30-24.00.

Αίθουσα 12

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Ο Χάρι Πότερ και η φιλοσοφική λίθος. 11.15-14.15-17.15-20.15-23.15 με υπότ.

Αίθουσα 17

Οι άλλοι. 18.30-20.45-23.00-01.15. / Η χαμένη Ατλαντίδα.
12.15-14.15-16.15 μεταγλ.

Αίθουσα 18

American pie 2. 11.30-13.45-16.00-18.15-20.30-22.45-01.00.

Αίθουσα 19

Η φούσκα. 13.15-15.45-18.15-20.45-23.15.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Ώρα 5.00
μ.μ. μεταγλ. (Αρχή Μεσογείων - Αμπελ. * 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 4.30-6.40-8.50-11.00 μ.μ. (Λεωφ.
Κηφ.-Πανόρμου * 6922.655).

ΔΑΝΑΟΣ Ericsson 2

Θέλω και τη μαμά σου. 8.20-10.30 μ.μ. / Ταξιδιάρικα πουλιά.
4.15-6.15 μ.μ.

ΔΙΑΝΑ

Η συμμορία των έντεκα. 4.00-6.10-8.20-10.40 μ.μ. (Ηλεκτ. Σταθμός
Μαρούσι * 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 3632.789).

ΕΤΟΥΑΛ

Η φούσκα. 6.20-8.40-11.00 μ.μ. (Πλατεία Δαβάκη, Καλλιθέα * 9510.042, 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 8810.602, 8235.915).

ΙΝΤΕΑΛ LUX

Επισκέπτης από την κόλαση. 5.30-8.00-10.30 μ.μ. Σάβ. και ώρα 01.00 π.μ.
(Πανεπιστημίου 46, * 3826.720).

ΚΑΛΥΨΩ

Τα αγόρια της ζωής μου. 8.30-11.00 μ.μ. / Η χαμένη Ατλαντίδα.
4.45-6.45 μ.μ. μεταγλ. * 9510.950, 9510.909).

ΚΗΦΙΣΙΑ Cinemax Ericsson 1

Οι άλλοι. 9.00-11.00 μ.μ. / Η χαμένη Ατλαντίδα. Ώρα 2.00-4.00
μ.μ. μεταγλ. Κυρ. και ώρα 12.00 μ.μ. μεταγλ. / Το ημερολόγιο μιας
πριγκίπισσας. 6.00 μ.μ. (Λ. Κηφισίας 245, Ζηρίνειο * 6233.567, 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. 4.00 μ.μ. μεταγλ. Κυρ. και ώρα
12.15 μ.μ.μεταγλ. / Ο άρχοντας των δαχτυλιδιών - Η συντροφιά του
δαχτυλιδιού. 7.15-10.45 μ.μ. 
ΚΗΦΙΣΙΑ Cinemax Ericsson 3

Η συμμορία των έντεκα. 3.30-6.00-8.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 12.00-3.50 μ.μ. μεταγλ. (Πλατεία Δαβάκη - Καλλιθέα * 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού.
12.00-5.30-9.00 μ.μ. Σάβ. και ώρα 00.30 π.μ. 
Αίθουσα 3

Οι άλλοι. 6.50-8.50-10.50 μ.μ. Σάβ. και ώρα 01.00 π.μ. / Ο Χάρι
Πότερ και η φιλοσοφική λίθος. 12.00-4.00 μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.30-8.10-10.40 μ.μ. (Λεωφ. Κηφισίας 215
Μαρούσι * 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.35-7.50-10.15 μ.μ.

ΜΑΡΟΥΣΙ 3 Alpha Odeon

Ταξιδιάρικα πουλιά. 5.00 μ.μ. / Οδός Μαλχόλαντ. 7.00-10.00 μ.μ. 
ΜΕΤΑΛΛΙΟΝ

Οι άλλοι. 8.30-10.30 μ.μ. / Η χαμένη Ατλαντίδα. 6.30 μ.μ.
μεταγλ. (Παγκράτι * 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 8620.232).

ΝΑΝΑ

D-Tox. 6.30-8.30-10.30 μ.μ. (Βουλιαγμένης * 9711.285).

ΝΙΡΒΑΝΑ

Η φούσκα. 6.00-8.30-11.00 μ.μ. (Λεωφ. Αλεξάνδρας * 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 3622.683).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. / Ο Χάρι Πότερ και η φιλοσοφική λίθος. 4.00 μ.μ. μεταγλ. (Αχαρνών
330 - Κάτω Πατήσια *2281.563, 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 7515.434).

ΠΛΑΖΑ 1

Οδός Μαλχόλαντ. 5.40-8.25-11.10 μ.μ. (Λεωφ. Κηφισίας Φλόκα * 6921.667, 6917.722).

ΠΛΑΖΑ 2

Τα αγόρια της ζωής μου. 5.25-8.00-10.35 μ.μ. (Λεωφ. Κηφισίας Φλόκα *
6921.667, 6917.722).

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 7291.800, 7243.707).

ΡΑΔΙΟ ΣΙΤΥ

Επισκέπτης από την Κόλαση. 5.30-8.00-10.30 μ.μ. (Πατησίων, Στάση
Λυσσιατρείο * 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 6525.122) .

ΣΟΦΙΑ

Ο Χάρι Πότερ και η φιλοσοφική λίθος. 2.45-4.50 μ.μ. μεταγλ., 7.40-10.30
μ.μ. με υπότ. (Αργυρούπολη * 9927.447-9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. Σάβ. και ώρα 00.30 π.μ.
(Νέο Ηράκλειο * 2826.873 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. / Ο Χάρι Πότερ και η
φιλοσοφική λίθος. Κυρ. ώρα 11.30 π.μ. μεταγλ. (Νέο Ηράκλειο * 2826.873 - 2825.607).

ΤΡΙΑΝΟΝ Film Center 2000

Κλέφτης ή η πραγματικότητα. 6.30 μ.μ. / Αφιέρωμα Φελίνι. Ώρες
8.30-10.30 μ.μ. Σάβ.: 8 1/2, Καζανόβας. Κυρ.: ΙΙ Bidone, Ρώμα.
(Πατησίων - Κοδριγκτώνος * 8222.702, 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Επισκέπτης από την Κόλαση. 6.00-8.30-11.00 μ.μ. (Ζησιμοπούλου - Αγ.
Τριάδος Π. Φάληρο * 9823.657).

ΦΑΛΗΡΟ 2 Ericsson

Η φούσκα. 5.45-8.15-10.45 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 8612.476, 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η δασκάλα του πιάνου. 8.30-10.30 μ.μ. (Ν. Ελβετία 34-Βύρωνας *
7645.310, 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πυρετός στο αίμα. 8.00 μ.μ. (Ζωγράφου - Τέρμα λεωφ. 222 *
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Παιχνίδια διχασμού και εγκυμοσύνης. 7.15-9.30 μ.μ. (Νέα Μάκρη *
0294-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Βαριά ερωτευμένος. 7.45-9.45 μ.μ. / Ταξιδιάρικα πουλιά. 6.00
μ.μ. (Μαρκόπουλο * 0299-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.30 μ.μ. μεταγλ. 7.20-9.50 μ.μ. με
υπότ. (Λεωφόρος Φυλής 165, Καματερό, * 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Αμελί. 7.00-9.30 μ.μ. (Αθανασίου Διάκου & Μπουμπουλίνας, * 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Το ζευγάρι της χρονιάς. 7.30-9.30 μ.μ. Μόνο Παρ.-Κυρ. (Περικλέως 55
Δημαρχείο, * 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 0754.52110).

ΠΑΛΛΑΣ

D-Tox. 7.15-9.30 μ.μ. (Ελευσίνα * 5546.990, 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο Χάρι Πότερ και η φιλοσοφική λίθος. 6.00-9.00 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.30-10.30 μ.μ. Κυρ. ώρα 11.30 π.μ. - 3.00 μ.μ.:
Καραγκιόζης. (Πειραιώς 125 & Χρ. Σμύρνης, Άγ. Ιωάννης Ρέντης * 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Ο Χάρι Πότερ και η φιλοσοφική λίθος. 4.00μ.μ. μεταγλ. (Άγ.
Διονύσιος * 4626.484).

ΖΕΑ

Οι άλλοι. 6.10-8.20-10.30 μ.μ. (Πασαλιμάνι * 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Παπ/στασίου 44 - Β. Παύλου * 4226.908 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Κανταχάρ. 8.00-10.00 μ.μ. Κυρ. και ώρα 6.00 μ.μ. (Γρ. Λαμπράκη και
Ταξιαρχών, * 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου * 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
(* 832.060, Dolby Digital S.R.) Αίθουσα 1 Η συμμορία των έντεκα. Μέχρι
την Κυριακή: 18.45-21.00-23.15. / Η χαμένη Ατλαντίδα. Στα ελληνικά.
17.00. Αίθουσα 2 Ο άρχοντας των δαχτυλιδιών. 19.30-22.30. / Ο Χάρι
Πότερ και η φιλοσοφική λίθος. Μεταγλ. 17.00.

ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 16.30. / Ο άρχοντας των
δαχτυλιδιών. 19.00-22.30. (* 257.255, Dolby Digital S.R.)

ΑΝΑΤΟΛΙΑ 
Ο θρόνος του αίματος. 18.30-20.45-23.00. (* 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.15-20.30-22.45. (* 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 225.152 Dolby Digital ΕΧ, πλήρως ανακαινισμένος).

VILLAGE CENTRE

(* 473.333, 11ο χλμ. Λεωφ. Θεσ/νίκης - Αεροδρομίου) Αίθουσα 1 Επισκέπτης
από την Κόλαση. 11.45 - 14.30 - 17.15 - 19.45 - 22.15 -00.45. Αίθουσα 2
Η χαμένη Ατλαντίδα. Μεταγλωτ. 11.30 - 13.30. / Τα αγόρια της ζωής
μου. 15.45 - 18.30 - 21.30 - 00.15. Αίθουσα 3 Ο Χάρι Πότερ και η
φιλοσοφική λίθος. Μεταγλωτ. 12.00 - 15.00 - 18.00. / Ο άρχοντας των
δαχτυλιδιών 21.00 - 00.30. Αίθουσα 4 Ο Χάρι Πότερ και η φιλοσοφική
λίθος. Μεταγλωτ. 11.00 - 14.00 - 17.00. / Η συμμορία των έντεκα.
20.15 - 22.45 - 01.15. Αίθουσα 5 Ο άρχοντας των δαχτυλιδιών. 13.00 -
16.30 - 20.00 - 23.30. Αίθουσα 6 Η συμμορία των έντεκα. 11.45 - 14.15 -
16.45 - 19.15 - 21.45 - 00.15. Αίθουσα 7 Ο άρχοντας των δαχτυλιδιών.
12.00 - 15.30 - 19.00 - 22.30. Αίθουσα 8 Βαριά ερωτευμένος. 12.30-15.15
- 17.45 - 20.30. / Οι άλλοι. 23.00 - 01.15. Αίθουσα 9 Η συμμορία των
έντεκα. 11.15 - 13.45 - 16.15 - 18.45 - 21.15 - 23.45.

ΕΓΝΑΤΙΑ

Beautiful people. 19.00 - 21.00 - 23.00. (* 225.172, Dolby Digital).

ΕΣΠΕΡΟΣ Lipton 
(* 235.304, Digital Sound) Αίθουσα 1 Οι άλλοι. 18.45-21.00-23.15.
Αίθουσα 2 Τα αγόρια της ζωής μου. 18.00-20.30-23.00. (Dolby Stereo).

ΚΑΠΙΤΟΛ

Ταξιδιάρικα πουλιά. 19.00. Σάβ. και Κυρ. 17.20 - 19.00 / Moulin
Rouge. 20.45-23.00. (* 815.570, D.Τ.S.).

ΚΟΛΟΣΣΑΙΟΝ

D-Tox. 19.00-21.00-23.00. Σάβ και Κυρ. 17.00 - 19.00 - 21.00 - 23.00.
(* 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 261.727, Dolby Stereo).

ΜΕΤΡΟΠΟΛΙΤΑΝ

Επισκέπτης από την Κόλαση. 18.30-20.45-23.00. (* 824.244, Dolby Stereo Surround).

ΟΛΥΜΠΙΟΝ Renault 
(* 378.404, Dolby Stereo) Αίθουσα 1 Η κατάρα του πράσινου σκορπιού.
19.00-21.00-23.00. / Μαθήματα αμερικανικής ιστορίας Παρ. 01.00
μεταμεσονύκτια / Ο ποντικομικρούλης. Κυρ. 12.00. Αίθουσα 2-«Παύλος
Ζάννας» Το τάμα. 17.30 - 20.15 - 23.00.

ΠΑΛΛΑΣ

Η φούσκα. 18.30-20.30-22.30. (* 278.515, Dolby Stereo).

ΠΛΑΤΕΙΑ Alpha Odeon

(* 290.100, 290.290, Dolby Digital D.Τ.S. JBL 5000). ΑΙΘΟΥΣΑ 1 Η
συμμορία των έντεκα. 16.00 -18.30 - 21.00 - 23.30 / Behind enemy
lines avant premier. Σάβ. και Κυρ. 01.00 π.μ. ΑΙΘΟΥΣΑ 2 D-Tox.
15.20 - 17.20 - 19.20. / American Pie. 21.20 - 23.35. ΑΙΘΟΥΣΑ 3 Η
συμμορία των έντεκα. 15.30 - 18.00 - 20.30 - 23.00. ΑΙΘΟΥΣΑ 4 Ο Χάρι
Πότερ και η φιλοσοφική λίθος. με υπότιτλους 15.25-18.25. / Οι
άλλοι. 21.25-23.40. ΑΙΘΟΥΣΑ 5 Επισκέπτης από την Κόλαση.
15.35-18.10-20.45 - 23.20. ΑΙΘΟΥΣΑ 6 Το ημερολόγιο μιας πριγκίπισσας.
16.15-18.40 / Βαριά ερωτευμένος. 21.05-23.30. ΑΙΘΟΥΣΑ 7 Ο Χάρι Πότερ
και η φιλοσοφική λίθος μεταγλωτ. 16.10 / Ο άρχοντας των
δαχτυλιδιών. 19.10-22.40. ΑΙΘΟΥΣΑ 8 Η χαμένη Ατλαντίδα μεταγλωτ.
16.05. / Τα αγόρια της ζωής μου. 18.05 - 20.45 - 23.25.

ΡΑΔΙΟ ΣΙΤΥ - ERICSSON

Η συμμορία των έντεκα. Από Δευτέρα 21/1: 18.45 - 21.00 - 23.15. (*
824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

(* 469.300, 469.310 Εμπορικό Κέντρο «Μακεδονία» Πυλαία). Έναρξη προβολών Σάβ
και Κυρ.: 11.00, καθημερινές: 16.00. ΑΙΘΟΥΣΑ 1 Η συμμορία των έντεκα.
11.20-13.40-16.10 - 18.30 - 20.50 - 23.10. (Dolby Digital Ex DTS). ΑΙΘΟΥΣΑ 2
Επισκέπτης από την Κόλαση. 12.50-15.10 - 18.10 - 20.30 - 22.40. Dolby
Digital DTS). ΑΙΘΟΥΣΑ 3 Η κατάρα του πράσινου σκορπιού.
19.50-22.00-00.20. (Dolby Digital DTS). ΑΙΘΟΥΣΑ 4 Η χαμένη Ατλαντίδα
μεταγλωτ. 11.30-13.50-16.00. / Η φούσκα. 18.20 - 20.40 - 23.00. (Dolby
Digital DTS). ΑΙΘΟΥΣΑ 5 Η χαμένη Ατλαντίδα μεταγλωτ. 12.40-14.40-16.50
/ Θέλω και τη μαμά σου. 20.10-22.30 - 00.40. (Dolby Digital DTS).
ΑΙΘΟΥΣΑ 6 Ο Χάρι Πότερ και η φιλοσοφική λίθος με υπότιτλους 13.30-16.30
/ D-Tox. 19.20 - 21.30 - 23.30. (Dolby Digital DTS). ΑΙΘΟΥΣΑ 7 Ο
Χάρι Πότερ και η φιλοσοφική λίθος. μεταγλωτ. 11.00-14.00-17.00. / Βαριά
ερωτευμένος. 19.50-22.10-00.30. (Dolby Digital DTS). ΑΙΘΟΥΣΑ 8 Τα
αγόρια της ζωής μου. 12.20-15.00-18.00-21.10-23.50. (Dolby Digital DTS).
ΑΙΘΟΥΣΑ 9 Ο Χάρι Πότερ και η φιλοσοφική λίθος με υπότιτλους 12.30-16.00
/ Οι άλλοι. 19.10-21.20-23.40. ΑΙΘΟΥΣΑ 10 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 11 Ο
Χάρι Πότερ και η φιλοσοφική λίθος. Στα ελληνικά. 13.00-16.20 / Η
συμμορία των έντεκα. 19.30-22.00-00.20 (Dolby Digital ΕΧ, DTS).

ΤΙΤΑΝΙΑ

(* 520.040 Dolby Digital S.R., Λαγκαδά 13). ΑΙΘΟΥΣΑ 1 Η συμμορία των
έντεκα. 20.45-23.00 / Ο Χάρι Πότερ και η φιλοσοφική λίθος. Στα
ελληνικά. 18.00, Σάβ. 15.30-18.00, Κυρ. 11.30-15.30-18.00. ΑΙΘΟΥΣΑ 2 Ο
άρχοντας των δαχτυλιδιών. 19.00-22.30. / Η χαμένη Ατλαντίδα. Στα
ελληνικά. 17.30. Σάβ. 15.45-17.30. Κυρ. 11.00-13.00-15.45-17.30.

ΦΑΡΓΚΑΝΗ - ΤΟΠΙΝΩ

* 213.929 Dolby Stereo S.R.). Κανταχάρ. Έως Κυρ. 18.00-19.30. / Η
φούσκα. Έως Κυρ. 21.10-23.10.

ΚΑΤΕΡΙΝΗ (0351)

ΚΙΝ/ΦΟΣ ΕΥΚΑΡΠΙΔΗ

(* 34.551). Αίθουσα 1: Ο άρχοντας των δαχτυλιδιών. Αίθουσα 2: Βαριά ερωτευμένος.

ΚΟΖΑΝΗ (0461)

ΟΛΥΜΠΙΟΝ

(* 22.121). Αίθουσα 1: Ο Χάρι Πότερ και η φιλοσοφική λίθος. Αίθουσα 2:
Αμελί. 
ΚΑΣΤΟΡΙΑ (0467)

ΟΛΥΜΠΙΟΝ

(* 22.238). Αίθουσα 1: Ο Χάρι Πότερ και η φιλοσοφική λίθος. 
ΕΔΕΣΣΑ (0381)

«Μέγας Αλέξανδρος»

(* 22.312) Αίθουσα 1: Ο κύριος με τα ριγέ.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P62</CAT>
<ED>
Κωδικός άρθρου: A17246P621</ED>
<ID>
ID:303016

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P62&aa=1</URL></REF>


Article

<CATEGORY>vin15</CATEGORY>

 <H2>ΟΔΗΓΟΣ
</H2>
ΓΙΑ ΠΑΙΔΙΑ 
«Χριστουγεννιάτικα κάλαντα»: Η κλασική ιστορία του Καρόλου Ντίκενς,
αυτήν τη φορά σε κινούμενα σχέδια [Αστέρια] 
«Η χαμένη Ατλαντίδα»: Υπερπαραγωγή της Ντίσνεϊ για την ανακάλυψη της
χαμένης ηπείρου [Αελλώ, Cinepolis, Αθηναΐς, Village Μαρούσι-Παγκράτι-Ρέντης,
Αλεξάνδρα, Άνταμς, Βάρκιζα, Γαλαξίας, Καλυψώ, Κηφισιά, Μαργαρίτα, Μετάλλιον] 
«Ο Χάρι Πότερ και η Φιλοσοφική Λίθος»: Εντυπωσιακή μεταφορά στην οθόνη
του βιβλίου-φαινομένου με τις περιπέτειες ενός μικρού μάγου [Αελλώ, Αθήναιον,
Cinepolis, Village Μαρούσι-Παγκράτι-Ρέντης, Άνταμς, Ρεξ, Κηφισιά, Μαργαρίτα,
Μελίνα, Όσκαρ, Πανόραμα, Cine City, Σοφία, Τρία Αστέρια] 
ΕΛΛΗΝΙΚΕΣ 
«Το τάμα»: Ο Γιώργος Χωραφάς διασχίζει την Κύπρο του 1940 με γαϊδουράκι
[Αλφαβίλ, Απόλλων, Art Ecran, Art Studio, Άστρον] 
«Κλέφτης ή η πραγματικότητα»: Τρία πρόσωπα σε παράλληλα σύμπαντα, κι
όποιος καταλάβει... κατάλαβε [Τριανόν] 
«Η φούσκα»: Νεοελληνικό αλαλούμ από τον Νίκο Περάκη [Αίγλη, Village
Μαρούσι-Ρέντης, Ετουάλ, Νιρβάνα, Cine City, Φάληρο 2] 
«Αλεξάνδρεια»: Ταξίδια και αναμνήσεις στα ελληνογαλλικά [Ανδόρα] 
ΘΡΙΛΕΡ 
«Επισκέπτης από την Κόλαση»: Ο Τζόνι Ντεπ στα ίχνη του Τζακ του
Αντεροβγάλτη [Village Μαρούσι-Παγκράτι-Ρέντης, Αλέκα, Αβάνα, Μαρούσι,
Τροπικάλ, Άνεσις, Άννα Ντορ, Ατλαντίς, Άττικα, Σινεάκ, Ιντεάλ, Ράδιο Σίτυ,
Cine City, Τρία Αστέρια, Φάληρο] 
«D-Tox»: Σιλβέστερ Σταλόνε εναντίον σίριαλ κίλερ [Village
Μαρούσι-Ρέντης, Art Ecran, Νανά, Παλλάς, Cine City] 
«Οι άλλοι»: Η Νικόλ Κίντμαν σε μια «διαφορετική» ιστορία φαντασμάτων
[Αελλώ, Cinepolis, Village Μαρούσι-Ρέντης, Γαλαξίας, Ζέα, Κηφισιά, Μαργαρίτα,
Μετάλλιον, Μπρόντγουαιη, Cine City] 
ΚΟΙΝΩΝΙΚΕΣ 
«Τα αγόρια της ζωής μου»: Η αληθινή ιστορία της συγγραφέως Μπέβερλι
Ντονόφριο, με την Ντρου Μπάριμορ [Αελλώ, Cinepolis, Village
Μαρούσι-Παγκράτι-Ρέντης, Αστέρια, Καλυψώ, Πλάζα] 
«Θέλω και τη μαμά σου»: Δύο 17χρονοι, που νομίζουν ότι είναι μεγάλοι
εραστές, δοκιμάζονται στη διάρκεια μιας εκδρομής [Όπερα, Άττικα, Δαναός] 
ΚΟΜΕΝΤΙ 
«Το ημερολόγιο μιας πριγκίπισσας»: «Ωραία μου κυρία» σε έκδοση...
τσιχλόφουσκας για τινέιτζερς [Village Μαρούσι-Ρέντης, Κηφισιά] 
«Το ζευγάρι της χρονιάς»: Χολιγουντιανά παρασκήνια και ερωτικά
μπερδέματα [Χολαργός] 
«Παιχνίδια διχασμού και εγκυμοσύνης»: Ζευγάρι Τσέχων κρύβει Εβραίο
φυγάδα σε περίοδο γερμανικής κατοχής [Αλίκη] 
ΚΩΜΩΔΙΕΣ 
«Η κατάρα του Πράσινου Σκορπιού»: Ο Γούντι Άλεν ως ντετέκτιβ στη Νέα
Υόρκη του '40, περιστοιχισμένος από μοιραίες γυναίκες [Αθηναΐς, Αλεξάνδρα,
Γλυφάδα, Μαρούσι, Όπερα, Τροπικάλ, Δαναός, Πτι Παλαί] 
«Βαριά ερωτευμένος»: Ο Τζακ Μπλακ (που έκλεψε την παράσταση στο «High
Fidelity») ερωτεύεται τον... εσωτερικό κόσμο της ­ τετράπαχης ­ Γκουίνεθ
Πάλτροου [Village Μαρούσι-Ρέντης, Άρτεμις] 
«American Pie 2»: Ξεκαρδιστικές (;) σεξοπεριπέτειες μιας παρέας
κολεγιόπαιδων [Village Ρέντης] 
ΜΟΥΣΙΚΕΣ 
«Μουλέν Ρουζ»: Φανταχτερό βιντεοκλίπ μιούζικαλ με τους Νικόλ Κίντμαν
και Γιούαν ΜακΓκρέγκορ [Ζίνα] 
ΝΤΟΚΙΜΑΝΤΕΡ 
«Ταξιδιάρικα πουλιά»: Η κάμερα ακολουθεί τα αποδημητικά πουλιά σε όλον
τον κόσμο, χαρίζοντας εικόνες που μαγεύουν [Ααβόρα, Μαρούσι, Άρτεμις, Αττικόν,
Δαναός] 
ΠΕΡΙΠΕΤΕΙΕΣ 
«Η συμμορία των 11»: Χαβαλές, περιπέτεια και άφθονο γκλάμουρ, με ένα
εντυπωσιακό καστ [Αελλώ, Αθηνά, Αθήναιον, Cinepolis, Αίγλη, Village
Μαρούσι-Παγκράτι-Ρέντης, Άστορ, Άτταλος, Βάρκιζα, Διάνα, Ίλιον, Κηφισιά,
Μαργαρίτα, Μετροπόλιταν, Παλάς, Σινέ Χολαργός, Cinerama, Τιτάνια, Τρία
Αστέρια, Φοίβος, Χάι Λάιφ] 
«Ο Άρχοντας των Δαχτυλιδιών - Η συντροφιά του Δαχτυλιδιού»:
Φαντασμαγορική μεταφορά του «έπους» του Τζ.Ρ.Ρ. Τόλκιν [Αελλώ, Αθήναιον,
Cinepolis, Αίγλη, Village Μαρούσι-Παγκράτι-Ρέντης, Άνταμς, Βάρκιζα, Ρεξ,
Καστέλλα, Κηφισιά, Μαργαρίτα, Όσκαρ, Cine City] 
ΣΙΝΕΦΙΛ 
«Ο θρόνος του αίματος»: Δολοπλοκίες και δολοφονίες στο αριστούργημα του
Κουροσάβα [Αττικόν] 
«Οδός Μαλχόλαντ»: Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Ααβόρα, Μαρούσι, Έλλη, Πλάζα] 
«Ο ποδηλάτης του Πεκίνου»: Κούριερ του Πεκίνου αναζητεί το κλεμμένο
ποδήλατό του [Αφαία] 
«Κανταχάρ»: Ο Γολγοθάς της μπούρκα στο Αφγανιστάν [Όνειρο, Πετρούπολη,
Πλειάδες] 
«Η δασκάλα του πιάνου»: Ακραίες καταστάσεις, διχασμός και ηδονοβλεψία
από τον Μίκαελ Χάνεκε [Νέα Ελβετία] 
«Αμελί»: Ένας επίγειος άγγελος, στη μεγαλύτερη γαλλική εμπορική
επιτυχία των τελευταίων χρόνων [Αλεξάνδρα, Ανδόρα, Άστυ, Πετρούπολη,
Σπόρτινγκ, Φιλίπ] 
«Τζουλιάνο ο αρχιληστής»: Η αληθινή ιστορία του Σικελού ληστή Σαλβατόρε
Τζουλιάνο [Αθηνά]

<H3>ΘΕΣΣΑΛΟΝΙΚΗ
</H3>
«Η κατάρα του πράσινου σκορπιού». (Ολύμπιον, Ster Century Cinemas 3).

«Η συμμορία των έντεκα». (Αθήναιον 1, Αριστοτέλειον, Village Centre 4,
6, 9, Πλατεία Alpha Odeon 1, 3. Ster Century Cinemas 1, 11, Τιτάνια 1, Ράδιο Σίτυ).

«Ο θρόνος του αίματος». (Ανατόλια).

«Κανταχάρ». (Φαργκάνη).
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P62</CAT>
<ED>
Κωδικός άρθρου: A17246P622</ED>
<ID>
ID:303054

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P62&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36 από Ιερά Οδό 63, * 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 36.43.700, 36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 34.22.001, 34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 34.22.001,
34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 52.38.742).

ΑΜΙΡΑΛ (Αμερικής 10, * 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 32.33.644). 
ΑΝ CLUB (Σολωμού 13-15, Εξάρχεια, * 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, *
92.29.605, 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 92.29.605, 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. (Ακαδήμου 13, Μεταξουργείο, * 52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κροτκάγια - Μια γλυκειά γυναίκα»
(Ντοστογιέφσκι) της Λ. Φιλίποβα Τριανταφυλλίδου, Θ. Χαλκιάς (Ακαδήμου 13,
Μεταξουργείο, * 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 97.30.132,
97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. Χορωδία και Μαντολινάτα «Διονύσιος
Λαυράγκας»: συναυλία (Δευτ.) «Ξέρξης» του Γκ. Φρ. Χέντελ (Τετ.,
Παρ., Κυρ.). (Ακαδημίας 59, * 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 77.74.311).

ΕΜΠΡΟΣ. «Στην εξοχή» του Μ. Κρίμη Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 32.38.990, 32.34.713). 
ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 64.40.945, 64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. ΠΡΩΤΗ ΣΚΗΝΗ. «Αγαπητή Έλενα» της Λ.
Ραζουμόφσκαγια Σκότη (σκηνοθ.), Αρ. Μουτούση. ΔΕΥΤΕΡΗ ΣΚΗΝΗ. «Ένα εσώβρακον
γεμάτο παραμύθια» του Δ. Αβούρη Αβούρης, Μανιά (Ναυπλίου 12 - Λένορμαν,
Κολωνός, * 51.38.067).

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 77.80.826, 77.51.338).

ΗΒΗ. (Σαρρή 27, * 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 64.63.685).

ΛΗΔΡΑ (Κέκροπος 12, Πλάκα, * 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Σειρά
«Γέφυρες». Άλκηστις Πρωτοψάλτη - Συμφωνική Ορχήστρα Πράγας: συναυλία
(Δευτ., Τρ., Τετ.) Κρατική Ορχήστρα Αθηνών: συναυλία (Παρ.) Κυριακή
Πρωί στο Μέγαρο. Η Καμεράτα - Ορχήστρα των Φίλων της Μουσικής: συναυλία
(Κυρ.). (Βασιλίσσης Σοφίας - Κόκκαλη, * 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 82.21.111, 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Μία πιθανή συνάντηση» του Π. Μπαρτς
Βόγλης, Πέππας (Κεφαλληνίας 16, Κυψέλη, * 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 36.07.127,
36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Εσκενάζυ
(Βουκουρεστίου 1, Σύνταγμα * 33.17.931-4).

ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, * 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 77.11.333).

ΡΟΕΣ (Ιάκχου 14, πίσω από το Γκάζι, * 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 92.29.579). Αργεί.

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, *
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 01- 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, * 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 86.73.945, 86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 36.43.700,
36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
« Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, *
82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, *
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 77.80.826. 77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, *
69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 82.32.578,
82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 22.81.563).

ΠΟΡΤΑ. «Τα Μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 77.11.333). 
ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 32.27.507). 
<H3>ΘΕΣΣΑΛΟΝΙΚΗ
</H3>
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 639.385, 617.006

Θέατρο Αμαλία. «Το Σώσε» του Μάικλ Φρέιν από την Πειραματική Σκηνή της
Τέχνης. Παραστάσεις κάθε Τετάρτη, Πέμπτη, Παρασκευή, σάββατο στις 9 μ.μ. και
την Κυριακή στις 7 μ.μ. Παραστάσεις έως και την Κυριακή 20/1/2002. Τηλ. 821.483.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Αγίου Δημητρίου 115. Τηλ. 203.973.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 251.182.

Θέατρο Φλέμιγκ. «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 812.000.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 652.020, 589.102.

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 652.020, 589.102.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 818.128 (Θεαγένους Χαρίση και Αρχιμήδους, δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 243.066.

Μέγαρο Μουσικής Θεσσαλονίκης και ΚΟΘ: «Συναυλία του Γιώργου Νταλάρα».
Δύο παραστάσεις απόψε και αύριο στις 9.00 μ.μ. Τηλ. 895.800.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 278.515.

«Ο παπουτσωμένος γάτος». του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 652.020, 589.102.

«Περπατώ εις το δάσος». Από το θέατρο Αμαλία. Παραστάσεις κάθε Κυριακή
στις 11 π.μ. Τηλ. 821.483.

«Το πονηρό κοράκι». Κουκλοθέατρο, της Καρίνας Ιωαννίδου στο Θέατρο
Φλέμιγκ, κάθε Κυριακή στις 11.30 π.μ., τηλ. 812.000.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17246P641</ED>
<ID>
ID:303017

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P64&aa=1</URL></REF>


Article

<CATEGORY>vin09</CATEGORY>

 <H5>... ΣΤΟΝ ΠΑΡΝΑΣΣΟ
</H5><H2>Άρον τα σκί και γλίστρα...
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Γεμάτες οι πλαγιές του χιονοδρομικού, Σαββατοκύριακο. Ο Παρνασσός αξίζει για
εκδρομή έστω και αυθημερόν. Όμως το κέντρο, για να γίνει ευρωπαϊκό, θέλει
ακόμη δουλειά

Να 'μαστε λοιπόν για πρώτη φορά φέτος στο Χιονοδρομικό Κέντρο του
Παρνασσού, προσπαθώντας να βρούμε να παρκάρουμε, Σάββατο πρωί! Ευτυχώς να λες
που φθάσαμε αλώβητοι γιατί ο δρόμος από την Αράχοβα προς το κέντρο εξακολουθεί
να είναι στα ίδια χάλια. Και καλά το τε-τα-κε που κάναμε εξαιτίας του πάγου σε
μια από τις στροφές. Όμως εκείνη την τεράστια τρύπα στη μέση του δρόμου στο
Λιβάδι, που μας εκτόξευσε στο αντίθετο ρεύμα, δεν μπορεί κάποιος να την
κλείσει; Λέμε, κύριε Δήμαρχε. 
Η ώρα της επιβίβασης! Στις τηλεκαμπίνες εννοούμε. Καλοβαμμένες,
γυαλισμένες, που σταματάνε αργά αργά μπροστά σου, με μοκέτες μέσα, που
προλαβαίνεις να βάλεις τα πέδιλα στις δέστρες... Ουπς sorry! Αυτά είναι από
Kitzbuhel μεριά. Τον Παρνασσό περιγράφουμε εμείς! Οι τηλεκαμπίνες είναι οι
ίδιες. Παλιές και άβολες. Μπαίνουμε σκυμμένοι στα γόνατα και ξεκινάμε για τα
ψηλά. 
Πού πήγε το παλιό σαλέ; Να, λοιπόν, και μια ευχάριστη έκπληξη. Η πιο
μεγάλη ίσως. Το παλιό κτίριο έχει φύγει. Στη θέση του μια τριώροφη γυάλινη
κατασκευή που αμέσως καταλαβαίνουμε ότι λίγα έχει να ζηλέψει από τα αντίστοιχα
της Κεντρικής Ευρώπης. Ένα δισ. λέει ότι κόστισε η επένδυση. 
Ξύλο και γυαλί μέσα, οι γνώριμες ξαπλώστρες απέξω. Για να δούμε.
Τραπεζάκια για καφέ και όλα τα σχετικά στο ισόγειο. Ειδικό περίπτερο για
τσιγάρα και εφημερίδες. Πάμε πάνω. Σέλφ σέρβις εστιατόριο, με ωραία μαύρα
ξύλινα τραπέζια. Έχει και πιο πάνω. 
Για πάρτι! Καταπληκτικός χώρος με κυριλέ ρεστοράν και κυκλικά μπαρ.
Τεράστια τζάμια με καταπληκτική θέα στη χιονισμένη πλαγιά. Και καλά όλα αυτά.
Αλλά αν μείνεις και χαλαρώσεις, πώς θα γυρίσεις στο πάρκινγκ για να φύγεις,
αφού οι τηλεκαμπίνες σταματούν στις 4.30 μ.μ.; 
Πρόβλημα το ωράριο λειτουργίας. Χτυπάει λίγο άσχημα το να κλείνουν οι
πίστες στις 3.30 το μεσημέρι. Μια ώρα παράταση, όπως συμβαίνει και έξω, θα
έλυνε πολλά προβλήματα. Τουλάχιστον για να ευχαριστηθεί την εκδρομή μια
τριμελής οικογένεια που πρέπει να πληρώσει 32 ευρώ για να κάνει χρήση της
τηλεκαμπίνας και να ανέβει στο βουνό! 
Κάτι λείπει όμως. Πού νοικιάζεις πέδιλα και μπότες; Πουθενά! Η
διαδικασία βρίσκεται σε εξέλιξη και μέχρι νεωτέρας όσοι δεν έχουν δικό τους
εξοπλισμό πρέπει να τον ενοικιάσουν είτε από την Αράχοβα είτε από άλλα μέρη,
ανάλογα με το από πού έρχονται ή μένουν. Υπάρχει πάντως η σκέψη το κατάστημα
που θα ενοικιάζει εξοπλισμό να βρίσκεται στο σαλέ και όχι κάτω που παίρνουμε
τις τηλεκαμπίνες. 
Ώρα για σκι. Τι ουρά είναι αυτή.... Υπομονή. Μια ματιά τριγύρω. Πολύς
κόσμος, σχολές για σκι για πιτσιρίκια και όχι μόνο. Τα ίδια καρεκλάκια, τα
ίδια λιφτ, οι ίδιες ταχύτητες ανάβασης, η ίδια προσοχή στο τριπλό(λιφτ) πρώτο
από δεξιά, που έρχεται με φόρα και, αν δεν προσέξεις, σε χτυπάει στις γάμπες
και τρως χιόνι. 
Ποιοι έρχονται. Όλοι κάνουν ένα πέρασμα. Το προτιμούν οι Αθηναίοι λόγω
απόστασης (μιάμιση ώρα, πατημένο, χωρίς στάση!) Αλλά και από Θήβα, Λιβαδειά
και τα περίχωρα. Όλες οι ηλικίες. Και άσχετοι. Απλώς και μόνο για καφέ στο
σαλέ. 
Για αρχάριους τα πράγματα είναι ικανοποιητικά. Οι περισσότερες πίστες
είναι μικρής έως μεσαίας δυσκολίας. Προσοχή σε αυτούς που προηγούντα. Μη
σταματάτε απότομα. Τα Σάββατα χρειάζεται τροχονόμος εκεί πάνω. Τέλος πάντων. 
Ο Παρνασσός έτσι όπως δεν τον είδατε, στο Γαλαξίδι. Ηλιοβασίλεμα, στον
δρόμο στο λιμάνι κοιτάξτε το βουνό. Είναι η μόνη θέση απ' όπου η κορυφή του
Παρνασσού φαίνεται σαν ένας ξαπλωμένος άνθρωπος. 
Συμπέρασμα. Το πρώτο χιονοδρομικό κέντρο της χώρας είναι ακόμα
«επαρχιώτικο». Η ιδιωτική πρωτοβουλία όταν μπαίνει κάπου φέρνει αποτέλεσμα. Το
καινούργιο σαλέ και οι υπηρεσίες που προσφέρει, δίνουν άρωμα Ευρώπης. Η
ποιότητα του δρόμου όμως που οδηγεί στο κέντρο, οι τηλεκαμπίνες και το ωράριο
λειτουργίας χρειάζονται αλλαγή. 
<H3>Οδηγίες «χρήσης» </H3>
Πώς: Από την Εθνική Αθηνών - Λαμίας. Στο ύψος της Θήβας κάνεις δεξιά
στον ανισόπεδο (πάνω από τη γέφυρα) και ακολουθείς ταμπέλες προς Αράχοβα. 
Παρκάρισμα 1: Να τα τα ζόρια. Χαμός το πρωί του Σαββάτου. Ο μόνος λόγος
για ν' ανέβεις νωρίς. 
Παρκάρισμα 2: Δεν κατάλαβα τι ρόλο παίζουν κάποιοι υπάλληλοι του
κέντρου που κρατάνε (έναντι πουρμπουάρ) πριβέ θέσεις για κολλητούς. 
Είσοδος: Αργίες και Σαββατοκύριακα 20 ευρώ και η εκπτωτική 15 ευρώ. Τις
καθημερινές 12 ευρώ και η εκπτωτική 10 ευρώ. Ετήσια ονομαστική κάρτα 235 ευρώ. 
1ο Pit stop: Καφέ «Πολικό» αρχές Λιβαδιού. Μακριά απο το στριμωξίδι της
Αράχοβας. 
2ο Pit stop: Φυσικά στο σαλέ. Καφές, τσάι, σοκολάτα, γλυκά, κρουασάν,
τυρόπιτα, όλα 3 ευρώ. 
Φαγητό: Καλή λύση το σαλέ. 2ος όροφος, σελφ σέρβις. Από σαλάτα, πατάτες
τηγανητές, σπαγγέτι μπολονέζ, με 5 ευρώ, μοσχάρι με 20 ευρώ και ποικιλία
κρασιών απο 12,7 έως 20,5 ευρώ (Κτήμα Γεροβασιλείου, Τσάνταλη Ραψάνη, κ.λπ.) 
Φαγητό 2: Σαλέ 3ος όροφος. Πολυτέλεια με θέα. Αλλά και στην ταβέρνα του
Καπλάνη, κατεβαίνοντας στην Αράχοβα από το Χιονοδρομικό Κέντρο ή στο Χρισσό. 
Ίντερνετ: http:
//www.parnassos-eot.gr, τηλ: 0234 -22693. 
<H3>INFO
</H3>
Στα Κελλάρια κατασκευάζεται... αερογέφυρα που θα συνδέει τις τηλεκαμπίνες» με
το σαλέ. Εκεί μάλιστα με 170 ευρώ μπορείτε να νοικιάσετε locker για ένα χρόνο
και να αφήσετε τις μπότες του σκι. Πολύ σύντομα θα φτιαχτούν και mountain
bars. <REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17246P661</ED>
<ID>
ID:303004

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P66&aa=1</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΟΜΑΔΙΚΗ ΑΠΟΔΡΑΣΗ
</H5><H2>Χαρμάνι ήχων
</H2>
<AUTHOR>Χ.Π.</AUTHOR>

Το ωραιότατο αεροπλανάκι του εξωφύλλου χαρακτηρίζεται από μια ιδιαίτερα
«φευγάτη» διάθεση, με αποτέλεσμα να είναι σχεδόν αδύνατον να προϊδεάσει τους
επιβάτες του για το ποια θα είναι η επόμενη στάση. Ξεκινώντας από ένα
ρομαντικό, χαλαρό «Νανούρισμα», εναρμονισμένο με τις «λάουντζ» απαιτήσεις της
εποχής, σε μεταφέρει στο τζαζοειδές κλίμα ενός «Cartoon», στις ντραμ εν μπέιζ
αποχρώσεις του σκοτεινού «Τα τρυφερά Τίποτα» ή στο ρυθμικό και ηλεκτρικό «Τα
κορμιά του έρωτα» για να επιστρέψει προς το φινάλε στην «κλασική» μπαλάντα,
όπως την είχαμε γνωρίσει στα φόρτε της έντεχνης εποχής. Εν ολίγοις, το
«Cartoon» (Corifeo - Eros) της Ομαδικής Απόδρασης (που δίνει δισκογραφικό
ραντεβού κάθε τριετία) δίνει αμέσως την αίσθηση ενός δουλεμένου και
ανανεωμένου ηχητικά άλμπουμ με καλό στίχο, που όμως δεν καταφέρνει να σε
πείσει ότι βρήκε την ταυτότητά του.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17246P662</ED>
<ID>
ID:303046

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P66&aa=2</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΣΑΟΥΝΤΡΑΚ
</H5><H2>Μαγικό άγγιγμα
</H2>
<AUTHOR>Μ.Μ.</AUTHOR>

Νιώθεις την υγρασία του δάσους, μυρίζεις τον καφέ, ανατριχιάζεις από μια
αόρατη φρικιαστική παρουσία και τίποτε απ' όλα αυτά δεν θα ακυρώσει η μουσική
στην ταινία του Ντέιβιντ Λιντς, «Mulholland Drive». Ο Λιντς εμπιστεύεται ακόμη
μια φορά τα μυστικά του στον Άντζελο Μπανταλαμέντι (που ήξερε από νωρίς ποιος
σκότωσε τη Λόρα Πάλμερ στο τηλεοπτικό του Λιντς επίσης Twin Peaks) και
«σκηνοθετούν» μαζί το μουσικό μαγικό άγγιγμα της ταινίας. Μουσικές που από τη
μια σκηνή σε ξελογιάζουν για την επόμενη, ψιθυρίζουν κουβέντες από έναν άλλο
κόσμο και σχολιάζουν στο πνεύμα Μπανταλαμέντι/ Λιντς κλασικές «αξίες» σαν τη
ζήλεια και τον έρωτα, με φόντο το εξωφρενικό τσίρκο των σόου μπίζνες. Μαζί με
το Crying του Ρόι Όρμπινσον στα ισπανικά, μαγικά απλά πράγματα.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17246P663</ED>
<ID>
ID:303071

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P66&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΤΣΙΤΣΑΝΗΣ
</H5><H2>Χρυσή 15ετία
</H2>
<AUTHOR>Π.Α.Γ.</AUTHOR>

Η «Δισκογραφία Τσιτσάνη Νο 5» 1946 - 1960 περιλαμβάνει το καλύτερο ίσως
ανθολόγιο τραγουδιών του μεγάλου λαϊκού καλλιτέχνη. Δύο CD (MINOS - ΕΜΙ) με 24
τραγούδια ποιότητας, περισσότερο συλλεκτικά και λιγότερο εμπορικά και γνωστά
στο ευρύ κοινό. Η επιλογή είναι του Βασίλη Χριστιανού (γνωστού συλλέκτη) και
έμπιστου φίλου του Βασίλη Τσιτσάνη. Μεταξύ των ερμηνευτών είναι:
Γεωργακοπούλου, Στελλάκης, Μπέλλου, Στράτος, Νίνου, Τσαουσάκης, Καλφόπουλος,
αλλά και ξεχασμένες φωνές όπως: Καμπάνης, Γιώργος Παπαδόπουλος, Αναγνωστάκης,
Σπ. Ευσταθίου. Ακούγονται και δύο υπέροχα ορχηστρικά κομμάτια έμπνευσης και
δεξιοτεχνίας Βασίλη Τσιτσάνη. Είναι τα 15 χρόνια που ο μεγάλος συνθέτης έγραψε
τα πιο σημαντικά τραγούδια λαϊκά και ρεμπέτικα.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17246P664</ED>
<ID>
ID:303084

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P66&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ

1. Ακούγονται σε απόσταση. 2. Λογοτεχνικό ψευδώνυμο του Ίωνα
Δραγούμη. - Έχουν τις αποφύσεις τους. 3. Ίδρυσε το Αστεροσκοπείο
Αθηνών. - Για τον βασιλιά αυτόν συνέθεσε μία εισαγωγή ο Μπερλιόζ. 4.
«Οικογένεια» θεατρικού έργου. - Μεγάλης σειράς η αρχή. 5. Η σωματική
κατασκευή (καθ.). 6. Δερμάτινος σάκος. - Σύμβολό του είχε τον ήλιο.
7. Πολλά μυθιστορήματά του έγιναν κινηματογραφικές ταινίες (με άρθρο).
8. Γερμανοί οι κάτοικοί της. - Φτερωτή ή... πολύχρωμη. 9.
Κυνική, σύμφωνα με μία έννοια. - Λιμάνι της Τυνησίας.

ΚΑΘΕΤΑ

1. Για το ρήμα αυτό απαιτείται συχνά επίσημο έγγραφο. 2. Μοιάζει
πολύ (ουδ.) - Συχνά αναφερόμενη «λύση» (αντίστρ.). 3. Μαύρη η γη της.
4. Έχει τους ασφαλισμένους του (αρχικά). - Χρονικός σύνδεσμος.
5. Η έδρα του είναι στη Γενεύη, αντίστροφα (αρχικά). 6. Μέρος
του... λόγου. - Είναι κάθε μέλος τής ΧΕΝ (καθ.). 7. Γνωστή σε όλους
αραβική λέξη που σημαίνει «ευσεβής υποταγή στο θέλημα του Θεού». - Γερμανός
μουσουργός του αιώνα μας. 8. Και αυτά τα κλείνουμε. - Της Μυτιλήνης
είναι πιο μεγαλόσωμα. 9. Όπλο των αρχαίων Μακεδόνων. - Γραφή του
αριθμού 260.

ΛΥΣΗ (18/1/02)

ΟΡΙΖΟΝΤΙΑ: 1. ΕΠΙΤΑΦΙΟΣ 2. ΚΟΡΑ-ΥΔΡΑ 3. ΒΥΑΣ-ΜΜ 4.
ΚΡΗΝΗ 5. ΑΤΡΕΑ-ΙΣΑ 6. ΚΟΙΝΟ 7. ΙΔΑΝΙΚΑ 8.
ΟΡΔΗ-ΤΑΩΣ 9. ΥΛΗ-ΚΑΣΚΑ. ΚΑΘΕΤΑ: 1. ΕΚΒΙΑΣΜΟΥ 2. ΠΟΥ-ΡΛ
3. ΙΡΑ-ΡΟΙΔΗ 4. ΤΑΣΚΕΝΔΗ 5. ΡΑΙΑ 6. ΦΥΛΗ-ΟΝΤΑ
7.ΙΔ-ΝΙΚΙΑΣ 8. ΟΡΜΗΣ-ΚΩΚ 9. ΣΑΜ-ΑΝΑΣΑ.
<REF><SOURCE>
ΤΑ ΝΕΑ</SOURCE>
<DATE>, 19-01-2002</DATE>
<CAT>, Σελ.: P85</CAT>
<ED>
Κωδικός άρθρου: A17246P851</ED>
<ID>
ID:303013

</ID><URL>http://ta-nea.dolnet.gr/neaweb/neafile.print_unique?e=A&f=17246&m=P85&aa=1</URL></REF>


Article

<CATEGORY>vin04</CATEGORY>

 <H5>ΚΥΒΕΡΝΗΣΗ, ΕΘΝΙΚΗ, ΑLΡΗΑ
</H5><H2>ΠΙΝΓΚ ΠΟΝΓΚ με τις ευθύνες για το διαζύγιο
</H2><H4>Οι χαμένοι: Χριστοδουλάκης, Καρατζάς, Κωστόπουλος
</H4>
Μπαλάκι του πινγκ πονγκ έχουν γίνει οι ευθύνες για το ναυάγιο στη συγχώνευση
Εθνικής - Alpha. Οι ηγεσίες των δύο τραπεζών τα ρίχνουν η μία στην άλλη, ενώ η
κυβέρνηση προσπαθεί να τηρήσει αποστάσεις από το πρόβλημα. Χαμένοι πάντως από
την κατάληξη της υπόθεσης βγήκαν τόσο ο υπουργός Οικονομίας και Οικονομικών κ.
Ν. Χριστοδουλάκης όσο και οι διοικητές των δύο τραπεζών κ. κ. Καρατζάς και
Κωστόπουλος. 
σελίδες 7, 59, 60, 61
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17247N011</ED>
<ID>
ID:303156

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N01&aa=1</URL></REF>


Article

<CATEGORY>vin06</CATEGORY>

 <H5>ΟΜΑΔΑ
</H5><H2>Νίκη τίτλου για Ολυμπιακό, ΠΑΟ και ΠΑΟΚ ελπίζουν
</H2>
στο ένθ
ετο
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17247N013</ED>
<ID>
ID:303212

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N01&aa=3</URL></REF>


Article

<CATEGORY>vin06</CATEGORY>

 <H5>ΑΦΙΕΡΩΜΑ:
</H5><H2>Δάνεια και επιδοτήσεις για νέους επιχειρηματίες
</H2>
<H3>ΧΙΛΙΑΔΕΣ ΘΕΣΕΙΣ ΕΡΓΑΣΙΑΣ ΣΕ ΔΗΜΟΣΙΟ ΚΑΙ ΙΔΙΩΤΙΚΟ ΤΟΜΕΑ
</H3>
32 σελίδες στο ένθετο
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17247N014</ED>
<ID>
ID:303243

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N01&aa=4</URL></REF>


Article

<CATEGORY>vin06</CATEGORY>

 <H5>Κάθε Τρίτη
</H5><H2>«Ο υποψήφιοs»
</H2><H4>ΜΙΑ ΕΙΔΙΚΗ ΕΚΔΟΣΗ ΓΙΑ ΤΙΣ ΠΑΝΕΛΛΗΝΙΕΣ ΕΞΕΤΑΣΕΙΣ
</H4>
ΑΥΡΙΟ: Όλα τα θέματα και οι απαντήσεις των περυσινών Εξετάσεων
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17247N015</ED>
<ID>
ID:303258

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΡ. ΠΑΥΛΟΠΟΥΛΟΣ: Η Ν.Δ. ούτε ποδηγετεί ούτε εξωθεί του αγρότες σε
κινητοποιήσεις. Πολύ περισσότερο μάλιστα όταν πάγια θέση της είναι ο σεβασμός
του κράτους δικαίου και την έννομης τάξης. Εδώ όμως φαίνεται και η υποκρισία
της κυβέρνησης. Η συνέντευξη στον Γ. Πολίτη, στη σελ. 8.

ΑΥΞΗΣΗ κατά μέσο όρο 6% στους μισθούς των αξιωματικών και των
υπαξιωματικών των Ενόπλων Δυνάμεων και των Σωμάτων Ασφαλείας αποφέρει το νέο
διορθωτικό «μισθολόγιο» που αποκαθιστά λάθη, παραλείψεις και αδικίες του
παρελθόντος. Ο Λ. Δημάκας στη σελ. 12.

ΣΤΗΝ ΑΜΕΣΗ καταβολή των αποζημιώσεων για τις καταστροφές και την
ενίσχυση του αγροτικού εισοδήματος προσανατολίζεται η κυβέρνηση. Οι
αποζημιώσεις πλησιάζουν τα 50 δισ. Ο Δ. Τσαλαπάτης στη σελ. 14.

Ο ΦΟΙΤΗΤΗΣ που μπαίνει στο Πανεπιστήμιο δεν μπορεί να φανταστεί ότι
ταυτόχρονα με τις σπουδές του θα υποχρεωθεί να κάνει και προπόνηση στο
ολυμπιακό άθλημα του... βάδην. Αλλά υποχρεώνεται από τη διασπορά υπηρεσιών και
αιθουσών. Ο Ν. Μάστορας στη σελ. 16.

ΜΠΡ. ΣΠΙΑΡΣ: Δεν αφήνω την αποτυχία να μπει στο μυαλό μου. Πάντα
μπορείς να πετύχεις ό,τι βάλεις στον νου σου, ό,τι ονειρευτείς. Αν έχεις
τέτοια στάση στα πράγματα, θα είσαι εντάξει... (Η Μπρίτνεϊ πάντως επένδυσε στο
πανκ και τα κατάφερε.) Η Μαρία Μαρκουλή στους «ΟΡΙΖΟΝΤΕΣ», σελ. 21.

ΣΤΗΝ ΚΡΕΑΤΑΓΟΡΑ κάτι τρέχει. Ελπίζω 
ότι θα βρει άκρη ο εισαγγελέας. Και βέβαια θα 
βάλει μια τάξη και η κυβέρνηση, που μάλλον 
έχει αφήσει τα πράγματα στην... τύχη τους. 
Αφού οι αστυκτηνίατροι έχουν μετακομίσει 
στο υπουργείο Ανάπτυξης, αλλά οι αρμοδιότητες 
έχουν μείνει στο υπουργείο Δημόσιας Τάξης. 
Ο Λ. Παπαδόπουλος στις «Ματιές». Σελ. 4.

ΟΛΟΙ μας είμαστε όμηροι του ανεξέλεγκτου, 
της προχειρότητας και των ρεμπεσκέδων. 
Μοναδική σωτηρία μας, ο ξένος δάκτυλος. 
Ταράξτε τους στην αναφορά και στη διαμαρτυρία. 
Για να γλιτώσουμε πρέπει πρώτα να διασυρθούμε. 
Όπως έγινε με τη Ναυμαχία του Ναυαρίνου. 
Ο Δ. Δανίκας στους «Προβολείς», σελ. 6.

Η «ΙΔΙΑΙΤΕΡΗ ηθική» που επιχειρούν να 
διαμορφώσουν οι εγκληματίες, η κολακεία 
που τους προσδίδει η υπέρμετρη κρατική 
αντίδραση, αλλά και τα ΜΜΕ, πρέπει να 
μελετηθούν χωρίς προκαταλήψεις. Αυτός 
που θέλει να ακολουθήσει ως επάγγελμα το 
«έγκλημα», λεηλατεί και την ψυχή του δημιουργού του. 
Ο Γιάννης Πανούσης στην «Τρίτη Άποψη», σελ. 6.

ΟΙ «ΛΙΣΤΕΣ» δεν μ' εντυπωσιάζουν. Ούτε 
και κατανοώ γιατί κάθε φορά που κάποιοι 
τις «ανακαλύπτουν» γίνεται τόσος ντόρος. 
«Λίστες» έχουν κατά καιρούς δημοσιευθεί 
πολλές, ονόματα έχουν «φωτογραφηθεί» 
μέσα από περιγραφές και «έγκυρες» πηγές 
έχουν υπαινιχθεί τους «εγκεφάλους». 
Η Λίνα Αλεξίου «Σε πρώτο ενικό», σελ. 18.
<H3>20 Ερωτήσεις
</H3>
D. HILL: Το γεγονός ότι η Βρετανία εξακολουθεί να κρατάει τα Μάρμαρα είναι
μια κακοδικία. Είναι αντίθετο στην πολιτιστική δικαιοσύνη και είναι ένα λάθος
που πρέπει να διορθωθεί. Οι «20 Ερωτήσεις» της Αμαλίας Νεγρεπόντη στη
σελ. 18. Βλ. και «ΟΡΙΖΟΝΤΕΣ» σελ. 24.

Η ΜΟΔΑ επιστρέφει στον ρομαντισμό με παλ χρώματα. Εγκατέλειψε το μαύρο, το
στυλ μιλιτέρ, τα ρούχα παραλλαγής και το στυλ «τρομοκράτης των πόλεων». Ο
κόσμος αναζητεί την ασφάλεια και επενδύει στη σταθερότητα. Η Έφη Φαλίδα
στους «ΟΡΙΖΟΝΤΕΣ», σελ. 19.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17247N021</ED>
<ID>
ID:303115

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κουμπαράκια </H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Ποιο είναι το συμπέρασμα; Ότι αν θέλετε να κάνετε τον κουμπάρο, πρέπει να
βεβαιωθείτε πρώτα ότι θα γίνει ο γάμος. 
Με τιμή <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17247N022</ED>
<ID>
ID:303205

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ηλιοφάνεια σ' ολόκληρη σχεδόν τη χώρα. Άνεμοι βόρειοι - βορειοδυτικοί μέτριοι
έως ισχυροί, στο Αιγαίο πολύ ισχυροί.

ΑΤΤΙΚΗ 
Ηλιοφάνεια, τοπικά ισχυροί βοριάδες. Μέγιστη θερμοκρασία στην Αθήνα 13oC.

ΘΕΣ/ΝΙΚΗ 
Ηλιοφάνεια, άνεμοι βορειοδυτικοί μέχρι μέτριοι. Μέγιστη θερμοκρασία στην πόλη 8oC.

<H3>ΑΥΡΙΟ
</H3>
Ομίχλες το πρωί, κυρίως στα ηπειρωτικά, μετά ήλιος παντού και μικρή άνοδος της
θερμοκρασίας. Άνεμοι βορειοδυτικοί μέτριοι, στα δυτικά και νότια πελάγη
ισχυροί. <H3>Τετάρτη 23/1
</H3>
Ομίχλες το πρωί κυρίως στα ηπειρωτικά, έπειτα ηλιοφάνεια με τοπικές συννεφιές
μόνο στα δυτικά και νότια. Άνεμοι δυτικοί - βορειοδυτικοί ασθενείς μέχρι
μέτριοι (3-5 Μπωφόρ). Μικρή άνοδος της θερμοκρασίας.

<H3>Πέμπτη 24/1
</H3>
Τοπικές συννεφιές στη Δυτική και Νότια Ελλάδα, ηλιοφάνεια στις υπόλοιπες
περιοχές. Μικρή ακόμη άνοδος της θερμοκρασίας. Σταδιακή επικράτηση μέτριων
νοτιοδυτικών ανέμων (4-5 Μπωφόρ). 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Σφυρίζουν κλέφτικα...
</H2><H4>Από τον Άννα στον Καϊάφα για τις ευθύνες
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ε, κάπως έτσι και με τον πολύκροτο δεσμό Alpha - Εθνικής: από τη στιγμή που
είναι γεγονός, άπαντες... σφυρίζουν κλέφτικα - και ρίχνουν τις ευθύνες σε
άλλους. Αλλού τις ρίχνει ο κουμπάρος - η κυβέρνηση -, αλλού τα μεν πεθερικά -
η Alpha -, αλλού τα δε πεθερικά - η Εθνική. Και ουδείς, φυσικά, αναγνωρίζει
πως το λαϊκό ρητό «σαν θέλει η νύφη κι ο γαμπρός...» ελάχιστη εφαρμογή έχει
στην πραγματική ζωή, πόσο μάλλον στην οικονομία. Εκεί, άμα η πεθερά κι ο
πεθερός δε θέλουν... κλάψ' τα. 
Μεγάλοι χαμένοι, φυσικά, οι διοικητές των δύο τραπεζών, οι κ.κ.
Καρατζάς και Κωστόπουλος. Άρχοντες οι άνθρωποι, πήγαν να κάνουν κάτι το
μοναδικό και οραματικό για τα ελληνικά μέτρα - κι έσπασαν τα... μούτρα τους.
Για την ακρίβεια, τους τα έσπασαν. Οι «ρεαλιστές» - εργαζόμενοι, διοικήσεις,
μέτοχοι, κόμματα, πολιτικοί. Δεν έφταιγαν καθόλου; Φυσικά, έφταιγαν - διότι
δεν κατάλαβαν ότι και τα οράματα για να γίνουν πραγματικότητα χρειάζονται
αυτούς τους «ρεαλιστές»... 
Χαμένος και ο Νίκος Χριστοδουλάκης - αλλιώς ξεκίνησε ως πρώτος τη τάξει
υπουργός, νέος και άφθαρτος, κι αλλιώς φαίνεται τώρα. Κάπως σαν να έχει
θαμπώσει η λάμψη του, δε βρίσκετε; Ε, κι αυτό λογικό είναι - άμα την «προίκα»
δεν την έχεις δεμένη με χαρτιά, μπορεί και να σε κοροϊδέψουν. Μια φορά, έβαλε
πλώρη ήδη για τις διαρθρωτικές αλλαγές - όχι ότι εκεί τα πράγματα θα είναι πιο
εύκολα, βέβαια... 
Τέλος, μεγάλος χαμένος η ελληνική οικονομία, που έχασε την ευκαιρία να
ξεφύγει από τα ταπεινά της μέτρα και να αποκτήσει ένα μικρό έστω ευρωπαϊκό
μέγεθος. Ως εκ τούτου, μάλλον λογική κι η δυσθυμία του Πρωθυπουργού και των
συν αυτώ. 
Και η συνεδρίαση στο Καβούρι, όπου η Κεντρική Επιτροπή του ΠΑΣΟΚ, δε
βοήθησε και πολύ. Άλλωστε, λιακάδα είχε, για καμιά βόλτα έφυγαν όλοι, σε
άδειες καρέκλες μίλησαν οι ορεξάτοι και λίγο - πολύ ουδείς κατάλαβε γιατί
συνεδρίασαν. Ενδεχομένως για να έχει ένα «γκλάμουρ» η άτυπη υποψηφιότητα
Παπουτσή για την Αθήνα...

Ήττα του ΠΑΣΟΚ διέβλεψε ο κ. Πάγκαλος - και όσο να 'ναι, δε συνέβαλε και
πολύ στο να ανεβάσει το «κλίμα» στην Κεντρική Επιτροπή του κόμματος.
Πληθωρικός ο πρώην υπουργός Εξωτερικών, ο οποίος, ωστόσο, δεν πέφτει και πάντα
μέσα στις προβλέψεις του...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17247N032</ED>
<ID>
ID:303175

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η διαφάνεια
</H2>
ΜΕΙΖΟΝ πολιτικό και ηθικό ζήτημα προκαλεί η αποκάλυψη ότι ο περίφημος
λογαριασμός της Νέας Δημοκρατίας στη λιβεριανή εταιρεία Mayo... 
ΜΕΣΩ του οποίου άγνωστοι (;) χρηματοδότες ενίσχυαν οικονομικά το
κόμμα... 
ΥΠΗΡΧΕ από το 1980 και για - τουλάχιστον - δεκατέσσερα χρόνια. 
ΓΙΑΤΙ βέβαια η Νέα Δημοκρατία θα πρέπει, επιτέλους, να δώσει σαφείς
απαντήσεις για τη δραστηριότητά της... 
ΚΑΙ να σταματήσει τις ανακοινώσεις ότι δεν γνωρίζει την ύπαρξή της... 
ΟΙ οποίες, άλλωστε, διαψεύστηκαν από τον ίδιο τον επίτιμο πρόεδρο του
κόμματος κ. Κ. Μητσοτάκη... 
ΠΟΥ έχει ομολογήσει την ύπαρξη του λογαριασμού μιλώντας στο Mega. 
ΤΟ θέμα δεν αποτελεί ούτε παρελθοντολογία ούτε περιορίζεται στην
ποινική του πλευρά. 
ΑΠΟΤΕΛΕΙ σοβαρό πρόβλημα διαφάνειας για την πολιτική ζωή της χώρας... 
ΚΑΙ έχει δημιουργήσει σοβαρά ερωτηματικά στην κοινή γνώμη... 
ΤΟΣΟ για την παρατεταμένη σιωπή κορυφαίων στελεχών της Ν.Δ. που ασφαλώς
γνώριζαν για τον λογαριασμό... 
ΟΣΟ και για τα ποσά που διακινήθηκαν, την τελική κατάληξή τους, τα
ονόματα των δωρητών και τους στόχους που εξυπηρέτησαν.

ΠΟΛΥ περισσότερο που η Νέα Δημοκρατία ασκεί δριμύτατη κριτική - και
σωστά - για την έλλειψη διαφάνειας στον δημόσιο βίο... 
ΚΑΙ δηλώνει έτοιμη να αναλάβει τη διακυβέρνηση της χώρας για να την
εξασφαλίσει... 
ΕΝΩ, την ίδια στιγμή, η ίδια εμφανίζεται να χρηματοδοτείται από ξένες
εταιρείες και από άγνωστες πηγές. 
ΑΓΝΟΕΙ άραγε ότι, στην πολιτική, η διαφάνεια δεν είναι θεωρία αλλά
κυρίως πράξη;
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17247N033</ED>
<ID>
ID:303218

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Νίκος Νικολάου: 
(ο αρθρογράφος για τους καρεκλοκένταυρους) 
«Οι καρεκλοκένταυροι δεν κυριαρχούν μόνο στον δημόσιο τομέα. Είναι
παντοδύναμοι και στον ιδιωτικό, ιδιαίτερα στις μεγάλες επιχειρήσεις όπου κάθε
στέλεχος έχει φτιάξει «το μαγαζάκι του», έχει τους υποτελείς του και έχει
υφάνει ένα δίκτυο προνομίων. Όταν αποφασίσθηκε η συγχώνευση, κάθε
καρεκλοκένταυρος φυσικό ήταν να πανικοβληθεί ότι τη θέση του θα καταλάβει ο
ομόλογός του της άλλης τράπεζας. Η αντίδραση των καρεκλοκένταυρων πήρε τη
μορφή της ανοικτής ανταρσίας, ιδιαίτερα στην Alpha Bank, όπου η εταιρική
κουλτούρα είναι ασφαλώς διαφορετική της Εθνικής, όπου ισχύουν καλύτερες
αποδοχές και όπου η επαγγελματική ανέλιξη δεν είναι συνδεδεμένη με κομματική
τοποθέτηση». 
(«Οικονομικός Ταχυδρόμος»)
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17247N034</ED>
<ID>
ID:303255

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Θαύμα ζητάει ο Πάγκαλος; Απαντάμε: Έχει ο Θεός!
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N041</ED>
<ID>
ID:303114

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Δημήτρης Τσοβόλας: 
(ο πρόεδρος του ΔΗΚΚΙ, στον Άλφα TV) 
«Άμα ήθελα, καθόμουν εκεί που ήμουν (σ.σ.: ΠΑΣΟΚ) και θα είχα καρέκλες και
πάρα πολύ μεγάλες». 
Κώστας Κάππος: 
(ο πρώην βουλευτής, στο «Πριν») 
«Και για το '89 πρέπει να πούμε ανοιχτά ότι δεν ήταν σωστό. Έτσι ώστε να μην
αισθάνονται ένοχοι οι κομμουνιστές και να μην ξανακάνουμε το ίδιο λάθος. Αλλά
σε αυτή την περίπτωση πρέπει να επιμεριστούν ευθύνες και σε πρόσωπα...» 
Άκης Τσοχατζόπουλος: 
(ο υπουργός Ανάπτυξης, στο «Έθνος της Κυριακής», για τα Ναυπηγεία Σκαραμαγκά) 
«Είναι και για μας τους Έλληνες επίκαιρη η θέση του Φελίπε Γκονζάλες "προτιμώ
να βλέπω τη Seat με γερμανική ιδιοκτησία, παρά να τη βλέπω κλειστή"!» 
Ρένα Βιολάντη: 
(η τραγουδίστρια, για την Άντζελα Δημητρίου) 
«Όταν έλεγα εγώ το "Φωτιά στα Σαββατόβραδα", η Άντζελα έκανε κονσομασιόν». 
Άντζελα Δημητρίου: 
(η τραγουδίστρια απαντά, από την «Εσπρέσσο») 
«Δεν θέλω να ασχοληθώ με αυτή την κυρία. Δεν θα ανασταίνω εγώ την κάθε
πεθαμένη». 
Παναγιώτης Φασούλας: 
(ο βουλευτής, στην «Ελευθεροτυπία») 
«Επί ενάμιση χρόνο απαντούσα "όχι" για το αν θα είμαι υποψήφιος. Δεν μπορώ
τώρα, ξαφνικά, να πω "ναι". Ο κόσμος θα πει: αυτός είναι Καραγκιόζης».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N043</ED>
<ID>
ID:303216

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Το κρέας </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Πώς το λένε; «Σημεία και τέρατα» ή «τέρατα και σημεία;». Μάλλον... «κρέατα και
σημεία», όπως τόνισε στον πρωτοσέλιδο τίτλο της (Πέμπτη 17/1) η
«Ελευθεροτυπία», γελώντας με το χάλι μας. Γιατί, όντως, το χάλι μας είναι για
γέλια. Ή για κλάματα, αν προτιμάτε. Κι έχει δίκιο ο φίλος μου ο Δημητράκης,
που, κάθε τόσο, κουνώντας μελαγχολικά το κεφάλι του, χλευάζει: «Στην πόλη που
ζούμε, την Αθήνα, το ότι δεν έχουμε πεθάνει, ακόμα, από τροχαίο, τροφική
δηλητηρίαση ή καυσαέρια, οφείλεται σε καθαρή σύμπτωση...». 
Είπα «τροχαίο» και θυμήθηκα τη Μελίνα: είχε ένα αυτοκίνητο της συμφοράς. Ένα
μικρό τζιπ, από τα φτηνά, που νόμιζες ότι το 'χε φτιάξει η... ίδια ­ με τα
χέρια της! Είχε κι έναν ηλικιωμένο οδηγό. Τον Κώστα. Κάθε φορά που κατεβαίναμε
στο κέντρο, από την Αναγνωστοπούλου, με το τζιπ και τον Κώστα, μου 'λεγε:
«Τρέμω από τον φόβο μου, όπως καταλαβαίνεις! Γιατί, το να μπεις στην κίνηση
της Πανεπιστημίου ή της Σταδίου με μικρό αυτοκίνητο είναι ένα από τα πιο...
επικίνδυνα πράγματα στον κόσμο!». Και το εννοούσε. 
Ας φύγουμε, όμως, από τα τροχαία, που, έτσι κι αλλιώς, με τους δρόμους και τη
σηματοδότηση που έχουμε και με τον τρόπο που οδηγούμε, είναι μια... καθημερινή
απειλή για τη ζωή μας και ας πάμε στου Ρέντη. Στην κρεαταγορά. Που «Το Βήμα»,
την περασμένη Τετάρτη, την κάρφωσε στην καρδιά τού ενδιαφέροντός μας με το
θέμα - πρώτη σελίδα κορυφή, «Βόμβα για την Υγεία η αγορά του Ρέντη. Εφιαλτικές
διαπιστώσεις από τους επιθεωρητές της Ε.Ε.». 
Τι συμβαίνει; «Η κεντρική κρεαταγορά, που ταΐζει με κρέας τα 4.000.000
καταναλωτές του Λεκανοπεδίου, δεν πληροί ούτε στο ελάχιστο τους κανόνες
υγιεινής και ασφαλείας των τροφίμων», τονίζει «Το Βήμα». «Σε καμιά περίπτωση
δεν υπάρχει θέμα απειλής της δημόσιας υγείας», απαντούν, ο υπουργός Χρ.
Πρωτόπαπας και η διοίκηση της Κεντρικής Αγοράς Αθηνών. «Τα τρόφιμα είναι
ασφαλή σε γενικές γραμμές», λέει η πρόεδρος του Ενιαίου Φορέα Ελέγχου Τροφίμων
Χριστ. Παπανικολάου και υπογραμμίζει ότι «υπήρχε κατεστημένο στους ελέγχους».
Και ο πρόεδρος του Συνασπισμού Ν. Κωνσταντόπουλος καταγγέλλει: «Αναρωτιέμαι αν
χρειάζονταν οι έλεγχοι του ευρωπαϊκού κλιμακίου, για να αποκαλυφθεί ότι δεν
τηρούνται τα προβλεπόμενα για την υγιεινή των τροφίμων». 
Βουίζει το κεφάλι μου. Διάβασα όλα τα ρεπορτάζ, όλες τις δηλώσεις των
αρμοδίων, παρακολούθησα το θέμα και στην τηλεόραση, αλλά συμπέρασμα δεν
έβγαλα. Το σίγουρο, πάντως, είναι τούτο: στην κρεαταγορά κάτι τρέχει. Ελπίζω
ότι θα βρει άκρη ο εισαγγελέας. Και, βέβαια, θα βάλει μια τάξη και η
κυβέρνηση. Που μάλλον έχει αφήσει τα πράγματα στην... τύχη τους, αφού, όπως
έγραψε ο Τσαλαπάτης («ΤΑ ΝΕΑ» 17/1), «οι αστυκτηνίατροι έχουν μετακομίσει στο
ΕΦΕΤ (υπουργείο Ανάπτυξης), αλλά οι αρμοδιότητες φαίνεται ότι έχουν μείνει στο
υπουργείο Δημόσιας Τάξης, ενώ την εποπτεία της αγοράς έχει το υπουργείο
Γεωργίας»!!! Τρέχα γύρευε, δηλαδή...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N044</ED>
<ID>
ID:303257

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=4</URL></REF>


Article

<CATEGORY>vin05</CATEGORY>

 <H2>Το μήνυμα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το μήνυμα: Το έδωσε στους «δικούς του» ­ για την ακρίβεια, στους
περισσότερους «δικούς του», ο κ. Α. Τσοχατζόπουλος, στο διάστημα μετά το
Συνέδριο του ΠΑΣΟΚ. Ποιο ήταν το μήνυμα; Ότι αυτά που ήξεραν να τα ξεχάσουν,
ότι όσοι νιώθουν πως έχουν φιλοδοξίες να κοιτάξουν «να κάνουν παιχνίδι» και
ότι «ο Άκης ομαδάρχης», τέλος...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N045</ED>
<ID>
ID:303259

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=5</URL></REF>


Article

<CATEGORY>vin05</CATEGORY>

 <H2>Τα 'χε μαζεμένα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καιρό είχαν να τα πουν τετ α τετ οι κ.κ. Κ. Σημίτης και Α.
Τσοχατζόπουλος ­ και τελικά, τα είπαν στο Καβούρι, στο περιθώριο της Συνόδου
της Κεντρικής Επιτροπής του ΠΑΣΟΚ. Ο υπουργός Ανάπτυξης «τα είχε μαζεμένα» για
τον Πρωθυπουργό εδώ και καιρό, από την περίοδο του Συνεδρίου ακόμα... 
Σε τέτοιες συναντήσεις, οι δυο τους μιλούν πολύ πιο ανοικτά και έτσι ο
κ. Τσοχατζόπουλος δεν πρέπει να έχασε την ευκαιρία να μεταφέρει στον κ. Κ.
Σημίτη τις ανησυχίες του για τις εξελίξεις στα εθνικά θέματα. Ίσως ακόμα και
την πικρία του για την επιθετικότητα του Πρωθυπουργού στο Συνέδριο...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N046</ED>
<ID>
ID:303266

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=6</URL></REF>


Article

<CATEGORY>vin05</CATEGORY>

 <H2>Εκ των υστέρων οι πηγές... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πολλή κουβέντα έγινε στο Mega για το ποιος ήταν η «πηγή» της
(αποκλειστικής) δημοσίευσης στα «ΝΕΑ» τού τι ψήφισε ποιος στο Ειδικό
Δικαστήριο, στη «Μητέρα όλων των Δικών». Καλά, εκτός του ότι τα όσα ειπώθηκαν
ήταν λανθασμένα, κανείς δεν σκέφτηκε ότι τέτοιες πληροφορίες δεν δημοσιεύονται
χωρίς να διασταυρωθούν προηγουμένως; <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N047</ED>
<ID>
ID:303270

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=7</URL></REF>


Article

<CATEGORY>vin05</CATEGORY>

 <H2>Σπεύδε βραδέως </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Από μήνες είχε καλέσει ο πρωθυπουργός της Βαυαρίας κ. Εντ. Στόιμπερ τον κ.
Κ. Καραμανλή στο Μόναχο, αλλά η συνήθης αναβλητικότητα του προέδρου της Ν.Δ.
ετεροχρόνιζε το ταξίδι: Όμως, το... ραχάτι τού βγήκε σε καλό: Στις 2
Φεβρουαρίου που θα πάει, ο κ. Καραμανλής θα συναντήσει όχι απλώς τον
Πρωθυπουργό της Βαυαρίας, αλλά τον υποψήφιο καγκελάριο των
Χριστιανοδημοκρατών! <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17247N048</ED>
<ID>
ID:303272

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N04&aa=8</URL></REF>


Article

<CATEGORY>vin05</CATEGORY>

 <H2>Στήνω, στήνεις, στήνει... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τους χειροκροτεί που την περίμεναν!

Αν η οργανωτική μας επάρκεια για τους Ολυμπιακούς Αγώνες του 2004
συμβαδίζει με την ακρίβεια προσέλευσης της κ. Γιάννας Δασκαλάκη στις δημόσιες
εκδηλώσεις, τότε μπορούμε από τώρα να μιλάμε για τους Αγώνες του 2005 και
βάλε. Στο Ηράκλειο της Κρήτης έδωσε (ακόμα) ένα ρεσιτάλ στησίματος, αλλά
κάποιοι Κρητικοί τής το φύλαξαν και την έστησαν κι αυτοί! 
Λοιπόν, της διοργάνωσαν κοτζάμ εκδήλωση για τον εθελοντισμό, όπου ήταν
και η βασική ομιλήτρια. Προσήλθε με μισή ώρα καθυστέρηση ­ την περίμεναν
περιφερειάρχες, υπουργοί, βουλευτές, παράγοντες και άλλοι κοινοί θνητοί.
Αποτέλεσμα; Την επομένη, ο υφυπουργός Αθλητισμού και βουλευτής Ηρακλείου κ. Γ.
Κουράκης προτίμησε μία επίσκεψη στα έργα του Παγκρήτιου Σταδίου από την τελετή
της Συμφωνίας Δήμου Ηρακλείου - «Αθήνα 2004»!!! 
Κι άλλα στησίματα 
Την ίδια μέρα, η κ. Γιάννα Αγγελοπούλου είχε ραντεβού με τους
αθλητικούς παράγοντες του Ηρακλείου. Λέμε είχε ραντεβού και όχι συνάντηση,
μιας και συνάντηση δεν έγινε: Η πρόεδρος του Αθήνα 2004 έφτασε μέχρι ένα
Ίντερνετ Καφέ, στο ισόγειο του κτιρίου, στον πρώτο όροφο του οποίου την
περίμεναν οι παράγοντες! 
Θεωρείται άραγε στήσιμο ένας όροφος διαφορά; <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17247N052</ED>
<ID>
ID:303174

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N05&aa=2</URL></REF>


Article

<CATEGORY>vin05</CATEGORY>

 <H2>Κι άλλα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έπειτα απ' αυτά, ε, το ότι δεν πήγε στην Ιεράπετρα για να κηρύξει την έναρξη
ενός αγώνα ανωμάλου δρόμου, δεν είναι σπουδαίο. Με τέτοιες επιδόσεις, το...
ανώμαλο θα ήταν να πήγαινε! <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17247N053</ED>
<ID>
ID:303217

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N05&aa=3</URL></REF>


Article

<CATEGORY>vin05</CATEGORY>

 <H2>Κάτι ήξερε o Γιάννος... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πολλοί ήταν εκείνοι που σημείωσαν το ­ αναμφισβήτητο ­ γεγονός ότι μέσα στη
γενική ομοφωνία για τον γάμο Εθνικής - Πίστεως, μόνον ο κ. Γ. Παπαντωνίου είχε
εκφράσει τη διαφωνία του, προκαλώντας ως και την οργή του Μεγάρου Μαξίμου.
Λέτε να δικαιωθεί τώρα και στις προβλέψεις του για την εξέλιξη των εθνικών
θεμάτων, που προκαλούν την ίδια οργή στους ίδιους ανθρώπους;
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17247N054</ED>
<ID>
ID:303244

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N05&aa=4</URL></REF>


Article

<CATEGORY>vin05</CATEGORY>

 <H5></H5><H2>Πνέει μένεα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κι αν αναρωτηθεί κανείς ποιος είναι για τον κ. Παν. Φασούλα ο
αντιπαθέστερος φιλόσοφος της αρχαιότητας, η απάντηση είναι μία: Ο Σωκράτης ­
όχι για τα όσα περί της φιλοσοφίας του μετέφερε ο Πλάτων, αλλά... λόγω
ονόματος! 
Βλέπετε, ο φιλόσοφος που ήπιε το κώνειο, έδωσε το όνομά του στον γραμματέα
του Υπουργικού Συμβουλίου κ. Σωκράτη Κοσμίδη, για τις... πειραιώτικες
φιλοσοφίες του οποίου πνέει μένεα ο κ. Φασούλας! <H3>Σωκράτης σούπερ σταρ </H3>
Τι καταλογίζει ο κ. Π. Φασούλας στον συνονόματο τού Σωκράτη; Μα, άμετρη
στήριξη στον νεοδημοκράτη δήμαρχο Πειραιά κ. Χρ. Αγραπίδη. Τέτοια στήριξη,
λέει, που κάνει την όποια ΠΑΣΟΚική υποψηφιότητα για τη δημαρχία ισοδύναμη με
την κατάποση του κώνειου! <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17247N055</ED>
<ID>
ID:303260

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N05&aa=5</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΚΑΛΑ, αυτοί στο ΠΑΣΟΚ κυβερνούν τόσα χρόνια, τι τους ήλθε ξαφνικά και
αποφάσισαν να αλλάξουν επαγγελματικό προσανατολισμό, για να γίνουν σύμβουλοι
γάμου; 
ΧΑΛΑΣΕ το προξενιό και αιτία είναι οι κτηματικές διαφορές. Αλλά μάλλον
δεν τα έβρισκαν και οι πεθερές... 
ΟΙ ΕΠΙΧΕΙΡΗΜΑΤΙΚΟΙ γάμοι έχουν πολλούς κουμπάρους. Τα επιχειρηματικά
διαζύγια, μόνον δικηγόρους... 
ΤΕΛΙΚΑ, η κυβέρνηση επιχείρησε να κερδοσκοπήσει από τον γάμο, εντάξει.
Αλλά κι αυτή η αντιπολίτευση, τι θέλει τώρα; Να κερδοσκοπήσει από το διαζύγιο; 
ΠΑΝΤΩΣ, μεταξύ μας, είναι και θέμα εμπειρίας. Για σκεφτείτε, ας πούμε,
να ήταν στα πράγματα ο κ. Κ. Μητσοτάκης, που έχει κάνει τόσες και τόσες
κουμπαριές... 
ΜΟΝΟΝ ο κ. Π. Σκοτινιώτης βγήκε και μίλησε ανοικτά για την ανάγκη
διαλόγου του ΣΥΝ με το ΠΑΣΟΚ στις δημοτικές εκλογές, μετά την τελευταία
συνεδρίαση των «εκσυγχρονιστών» του ΣΥΝ. Γιατί οι άλλοι σιωπούν; Μα, επειδή η
σιωπή είναι χρυσός... 
ΤΡΕΙΣ ΠΟΛΙΤΙΚΟΙ πηγαίνουν στην Πάτρα για να αποκαλύψουν οι ίδιοι τους
καρνιβαλικούς τους ανδριάντες. Λέμε για τον κ. Θόδωρο (θαύμα) Πάγκαλο, την κ.
Ντόρα (δήμαρχο) Μπακογιάννη και τον κ. Βαγγέλη (σκέτο) Βενιζέλο... <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17247N056</ED>
<ID>
ID:303267

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Μη - εορταστικόν
</H2><H4>Κάθε κελί κρύβει μια «ιστορία μοναξιάς»
</H4>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Στην Κηφισιά, πριν μπεις είναι μια / βίλλα

....................................................................

Μέσα της κλειούν παιδάκια / «εγκληματίες» και τα φρουρούν
μαντράχαλοι «αθώοι» 
Αλ. Παναγούλης, Παιδικές φυλακές 
Από τους Κινέζους ντετέκτιβ στη λογοτεχνία του εγκλήματος μέχρι τους
δημοσιογράφους ως λογοτέχνες στην παρουσίαση των εγκλημάτων, κι από τους
«απεγνωσμένους θύτες» στη «θεαματοποίηση των εγκληματικών ενεργειών»,
αναζητιούνται στοιχεία σύνθεσης λογικών και εξω-λογικών παραμέτρων
σκιαγράφησης των εγκληματιών και ερμηνείας των εγκλημάτων. 
Ένας εγκληματίας που γράφει ένα μυθιστόρημα για έναν εγκληματία, ο οποίος
γράφει ένα μυθιστόρημα για έναν εγκληματία... μας οδηγεί σε μια άπειρη
(εγκληματο-λογική) παλινδρόμηση. Κάπως έτσι συμβαίνει και με τις αιτιοκρατικές
προσεγγίσεις της Εγκληματολογίας. Από το ένα αίτιο βρισκόμαστε στο άλλο, με
αποτέλεσμα να χάνουμε μέσα σ' αυτή την αλυσίδα κρίκων ή κόμπων το πιο
ουσιώδες: το υπαρξιακό πρόσωπο του ΑΝΘΡΩΠΟΥ-εγκληματία. 
Η «ιδιαίτερη ηθική» που επιχειρούν να διαμορφώσουν οι εγκληματίες, η κολακεία
που τους προσδίδει η υπέρμετρη κρατική αντίδραση αλλά και τα ΜΜΕ, πρέπει να
μελετηθούν χωρίς προκαταλήψεις. Ας μην ξεχνάμε ότι αυτός που θέλει ν'
ακολουθήσει ως επάγγελμα το «έγκλημα», αγνοεί ότι το έγκλημα λεηλατεί και την
ψυχή του δημιουργού του (κι ας ενσαρκώνει για τους τρίτους άλλοτε «το πνεύμα
του καλού» κι άλλοτε «το πνεύμα του κακού»). 
Το σεξουαλικό έγκλημα με τον Δράκο, που παγιδεύει το θύμα για να επιβεβαιώσει
το Εγώ του (είτε λόγω «διπλής προσωπικότητας», είτε λόγω ψυχανωμαλίας)
αποδεικνύει περίτρανα ότι οι ιδιότητες του κυνηγού και του κυνηγημένου μπορούν
να συμπίπτουν στο ίδιο πρόσωπο. 
Ο θάνατος (του Άλλου) που βιώνουμε ως «παιχνίδι και ως θέαμα», οι σχέσεις
μυστικισμού και ρατσισμού, η επιρροή μυθικών εικόνων διαμορφώνουν τα
«φαντάσματά μας» για τους εγκληματίες. Οι επιταγές για «τάξη και ασφάλεια»
τροφοδοτούν τα εκδικητικοτιμωρητικά ανακλαστικά μας. Κοινό χαρακτηριστικό όλων
των προτεινόμενων μέτρων είναι η καταστολή (λόγω ίσως αδυναμίας του διά πυράς
εξαγνισμού). Όπως όμως δεν υπάρχουν «κακά όνειρα» αλλά «κακές ερμηνείες», έτσι
και στην Εγκληματολογία δεν διατυπώνονται οριστικές λύσεις, αλλά συγκυριακές
αντιμετωπίσεις (ίσως και γιατί οι ριζικές και μονοσήμαντες προτάσεις του
παρελθόντος έχουν νομιμοποιήσει πολλά (κρατικά) «εγκλήματα» κατά του
Εγκλήματος). 
Η διαδρομή ΕΓΚΛΗΜΑ - ΦΥΛΑΚΗ - ΕΓΚΛΗΜΑ δεν έχει «επιστροφή» και σ' αυτόν τον
φαύλο κύκλο δεν ευθύνεται μόνον η κατάσταση των σωφρονιστικών (μας)
καταστημάτων. Εξίσου υπεύθυνα είναι και τα κυρίαρχα ιδεολογήματα και
στερεότυπα (μας). 
Ας μην ξεχνάμε άλλωστε ότι κάθε κελί κρύβει μια «ιστορία μοναξιάς», που με τον
καιρό υποχρεώνει τον κρατούμενο να δημιουργήσει (και να «ζήσει» μέσα σ' ένα
φανταστικό κόσμο). Από τον φανταστικό εγκληματία της συλλογικής υστερίας στον
πραγματικό εγκληματία που ζει (γιατί έτσι τον «καταδικάσαμε») σ' έναν «εφιάλτη
επιβίωσης» η απόσταση δεν είναι μεγάλη. Η φυλακή σημαδεύει για πάντα, είτε
σκοτώνοντας τους αδυνάμους είτε συντρίβοντας πνευματικά ανθρώπους οι οποίοι
τις περισσότερες φορές θεωρούν τους εαυτούς τους αθώα θύματα άκαρδων δικαστών,
ανίκανων δικηγόρων, αστυνομικής σκευωρίας ή κακοτυχίας. 
Κλείνοντας την πόρτα ενός κελιού δεν λύνουμε το πρόβλημα της εγκληματικότητας,
κατά τον ίδιο τρόπο που δεν απαλλασσόμαστε από τις ενοχές μας όταν λέμε ότι «ο
φυλακισμένος ανήκει στο Κράτος (και μόνο)» ή ότι για την αυτοκτονία ενός
απελπισμένου ο «μόνος ένοχος ήταν το σκοινί». Πίσω από το κάγκελο δεν
«τεμαχίζεται» μόνο το πρόσωπο ενός (συν)ανθρώπου μας αλλά και η δική μας
(τάχατες ακέραια) ηθική. 
ΥΓ: Μήπως ήρθε η (ευρωπαϊκή) ώρα να ιδρυθούν οι Μονάδες Μέριμνας Νέων (το
σχετικό νέο εκκρεμές επί 3ετία) και να πάψουμε τόσο εύκολα να στέλνουμε τους
ανήλικους σε φυλακές; 
Ο πολιτισμός μας δεν κρίνεται (μόνο) από την τύχη τού ευρώ, αλλά (κυρίως)
από τα τείχη που υψώνουμε σε όσους θεωρούμε ευρωτιώντες (δηλ. «μουχλιασμένους»).

Ο Γιάννης Πανούσης είναι καθηγητής της Εγκληματολογίας στο Τμήμα
Επικοινωνίας και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17247N062</ED>
<ID>
ID:303207

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Διασυρμός
</H2>
<AUTHOR>ΔΗΜΗΤΡΗΣ Π. ΔΑΝΙΚΑΣ</AUTHOR>

Για να βρεις το δίκιο σου, δύο λύσεις έχεις: Τις επιτροπές της Ευρωπαϊκής
Ένωσης και τον Μάκη Τριανταφυλλόπουλο. Τρέχεις ­ ας πούμε ­ στην Εθνική, στο
ποτάμι, στην τρίτη λωρίδα ανόδου προς Λαμία, εκεί κοντά στην Αχαρνών, και
κοπανιέσαι από λακκούβα σε λακκούβα. Μα πού βρίσκομαι, σε αγροτικό δρόμο του
Κάτω Καρπενησίου είμαι; Τι κάνεις; Σηκώνεις τηλέφωνο και παίρνεις την αρμόδια
επιτροπή της Ευρωπαϊκής Ένωσης. Guys (μάγκες) τους λες, σας φάγανε τα φράγκα.
Πόσα τους δώσατε για την Εθνική; Τόσα, σου λένε. Ε, να είστε σίγουροι πως
ξόδεψαν το 1/10 από τα τόσα. Τα υπόλοιπα έγιναν βίλες, κότερα και ελβετικά
φράγκα. Κοπιάστε, για να τους ξεμπροστιάσετε. Είσαι ­ ας πούμε ­ ταλαίπωρος
και όμηρος της Πολεοδομίας; Ωραία. Παίρνεις τηλέφωνο στον Alpha και λες, Μάκη,
τρεις ανεκδιήγητοι τύποι μού ζητάνε ένα εκατομμύριο για να μου εγκρίνουν
μερικές ζαρντινιέρες. Η μόνη ελπίδα που σου έχει μείνει, είναι ο ξένος
δάκτυλος. Πώς έγινε με τη Ναυμαχία του Ναυαρίνου; Τότε, ντε, που οι ξένες
δυνάμεις μάς γλίτωσαν από τους Τούρκους και φτιάξαμε το πρώτο κομμάτι της
Ελλάδας; Κάπως έτσι. Όπως ακριβώς συνέβη στην κρεαταγορά του Ρέντη. Ήρθαν οι
άνθρωποι, έπιασαν τη μύτη τους από την μπόχα και ύστερα από τρεις ημέρες η
κυβέρνηση και τα κανάλια καθησύχαζαν τον τόπο με το γνωστό τροπάρι. Α! λέει,
ουδέν το μεμπτόν. Απλώς δυσλειτουργίες. Ουδείς κίνδυνος για την δημόσια υγεία.
Τι να παραδεχθούν; Πως το σύστημα όζει, πως η κυβέρνηση κοπανάει μύγες και πως
ουδείς ελέγχει ουδένα; Ποιος να ελέγξει ποιον; Ο ένοχος τον ένοχο και ο
συνένοχος τον συνένοχο; Αστεία πράγματα. Και οι υπουργοί, θα πείτε; Α! αυτοί
έχουν σπουδαιότερα πράγματα να κάνουν. Να περιφέρονται από κανάλι σε κανάλι,
να βάζουν τους δικούς τους, να φροντίζουν τις σχέσεις τους με τους ανωτέρους
τους, να κατεβάζουν ιδέες για το ονοματολόγιο των υποψήφιων δημάρχων, να
περιοδεύουν και να κάνουν δηλώσεις. Ένα είναι το γεγονός. Όλοι μας είμαστε
όμηροι του ανεξέλεγκτου, της προχειρότητας και των ρεμπεσκέδων. Μοναδική
σωτηρία μας ο ξένος δάκτυλος. Ταράξτε τους στην αναφορά και στη διαμαρτυρία.
Για να γλιτώσουμε, πρέπει πρώτα να διασυρθούμε!
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17247N063</ED>
<ID>
ID:303239

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N06&aa=3</URL></REF>


Article

<CATEGORY>vin04</CATEGORY>

 <H2>Η μεταμόρφωση του Μπους
</H2>
<AUTHOR>RUPERT CORNWELL</AUTHOR>

Τη νύχτα της 20ής Ιανουαρίου 2001, όταν επέστρεψε στον Λευκό Οίκο μετά την
τελετή ορκωμοσίας του, ο Τζορτζ Μπους επέτρεψε πιθανώς ­ και δικαίως ­ στον
εαυτό του μια αισιόδοξη σκέψη: τα πράγματα μπορεί να ήταν λίγο καλύτερα δώδεκα
μήνες αργότερα. Έχοντας κερδίσει την προεδρία κάτω από τις πιο αμφιλεγόμενες
συνθήκες, είχε κοντέψει νωρίτερα, στη διάρκεια ενός ιδιαίτερα αδέξιου pas de
deux, να βγάλει την κόρη του, Τζένα, από την... τουαλέτα της. 
Ούτε στα πιο τρελά όνειρά του, όμως, δεν θα μπορούσε να είχε προβλέψει τη
σημερινή πραγματικότητα. Η νομιμότητά του αναγνωρίζεται ακόμη και από τον πιο
φανατικό Δημοκρατικό. Η εικόνα της ανικανότητας έχει αναιρεθεί. Η έννοια της
εθνικής ενότητας και του σκοπού έχει αποκατασταθεί. Τα ποσοστά δημοτικότητάς
του προκαλούν τον φθόνο. Και η 11η Σεπτεμβρίου έχει περάσει στην ιστορία (και)
ως ημέρα της μεταμόρφωσής του. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17247N064</ED>
<ID>
ID:303256

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N06&aa=4</URL></REF>


Article

<CATEGORY>vin04</CATEGORY>

 <H2>Ο ένας τα ρίχνει στον άλλον...
</H2><H4>Κυβέρνηση, Εθνική, Αlpha αρνούνται νά αναλάβουν τις ευθύνες τους για το διαζύγιο
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Αποποιούνται κάθε ευθύνη όλοι οι εμπλεκόμενοι στο ναυάγιο της συνένωσης
Εθνικής - Alpha, που οριστικοποιήθηκε το Σάββατο και απειλεί να βυθίσει σε
κρίση την εθνική οικονομία.

Η λιτή ανακοίνωση των δύο τραπεζών, που προσυπέγραψε το χρονικό ενός
προαναγγελθέντος θανάτου, δεν κατάφερε να κρύψει τις βαριές ευθύνες, πολιτικές
και άλλες, που επιμερίζονται και στους τρεις μετέχοντες στον πολυδιαφημισμένο
«γάμο της χρονιάς»: κυβέρνηση και διοικήσεις των δύο τραπεζών. Ο υπουργός
Οικονομίας και Οικονομικών Νικ. Χριστοδουλάκης έσπευσε το Σάββατο το απόγευμα
να επιρρίψει έμμεσα τις ευθύνες στις διοικήσεις της Εθνικής και της Alpha,
δηλώνοντας ότι «στην πορεία υλοποίησης του σχεδίου συγχώνευσης από τις
διοικήσεις των δύο τραπεζών ανέκυψαν προβλήματα τα οποία δυστυχώς εμπόδισαν
τελικά την επιτυχή ολοκλήρωση του εγχειρήματος». Λέξη για την προχειρότητα που
χαρακτήρισε το όλο εγχείρημα, όπως και το γιατί ο ίδιος προσέτρεξε να
χαιρετίσει μια συμφωνία τόσο σαθρή, όπως αποδείχθηκε. Οι διοικήσεις των δύο
τραπεζών, με διαρροές, επέρριψαν ευθύνες η μία στην άλλη, που δημιουργεί ήδη
ένα σημαντικό πρόβλημα στην οικονομία. 
Η κυβέρνηση φαίνεται να έχει καταλήξει στις εκτιμήσεις της: θεωρεί ότι η
συμφωνία υπονομεύθηκε από την Alpha. Αυτό τουλάχιστον υποστήριζαν σε όλους
τους τόνους χθες τα πιο έγκυρα κυβερνητικά χείλη, προφανώς διότι τυχόν
επιμερισμός των ευθυνών και στη διοίκηση της Εθνικής θα «ακουμπούσε» και τον
Πρωθυπουργό Κ. Σημίτη. 
Είναι γνωστό άλλωστε ότι το καλοκαίρι στη Σίφνο, μεταξύ του ίδιου και του
διοικητή της Εθνικής Θ. Καρατζά, έγιναν οι πρώτες συζητήσεις για τον γάμο με
την Alpha. Και πως ο Πρωθυπουργός γνώριζε από πρώτο χέρι τις εξελίξεις, με την
αφειδώλευτη ενημέρωση που του παρείχε ο προσωπικός του φίλος κ. Καρατζάς. 
Ο ίδιος ο κ. Καρατζάς, ο οποίος θα ήταν διατεθειμένος να παραιτηθεί αμέσως
τώρα, αναλαμβάνοντας το μερίδιο της ευθύνης που του αναλογεί, θα παραμείνει
στη θέση του, γιατί αυτή είναι και η επιθυμία του Πρωθυπουργού Κ. Σημίτη.
Τυχόν παραίτησή του άλλωστε τώρα θα σήμαινε ότι η κυβέρνηση αναδέχεται τις
ευθύνες για το ναυάγιο της συγχώνευσης και αυτό θα ήταν το τελευταίο που η
κυβέρνηση θα ήθελε τώρα που βάλλεται από παντού για το θέμα. Είναι
χαρακτηριστικό ότι ο εκπρόσωπος Τύπου της Ν.Δ. Θ. Ρουσόπουλος ζήτησε την
παραίτηση του κ. Καρατζά, αλλιώς να τον απολύσει ο κ. Σημίτης. Σύμφωνα με
χθεσινοβραδινές πληροφορίες, ο κ. Καρατζάς παρεκλήθη «στο ανώτατο δυνατό
επίπεδο» να παραμείνει στη θέση του μέχρι τον Μάρτιο, οπότε και λήγει η θητεία
του... 
Οι αντιδράσεις 
Ο κυβερνητικός εκπρόσωπος Χρ. Πρωτόπαπας σε δηλώσεις του επισήμανε το «θετικό
κλίμα που δημιουργεί η κυβέρνηση στην οικονομία», αρνήθηκε ότι «παρεμβαίνει»
και προέβλεψε ότι «δεν δημιουργείται γενικότερο κλίμα στην οικονομία» από το
ναυάγιο. Επιτέθηκε δε στη Ν.Δ. κατηγορώντας τη για «θέατρο του παραλόγου».
Κατηγορία που έχει να κάνει με την αντίφαση των δηλώσεων στελεχών της Ν.Δ.
σχετικά με το διαζύγιο. Πάντως, ο αρμόδιος περί την οικονομία συντονιστής
Γιώργος Αλογοσκούφης δήλωσε ότι η ουσία του εγχειρήματος «ήταν η κρατικοποίηση
της μεγαλύτερης ιδιωτικής τράπεζας της χώρας. Η μεθόδευση αυτή ευτυχώς απέτυχε
(...) Ο κ. Καρατζάς πρέπει να παραιτηθεί και οι πολιτικές ευθύνες των υπουργών
είναι αναμφισβήτητες». Από την πλευρά του ο Μ. Έβερτ δήλωσε ότι «ο κ.
Χριστοδουλάκης και ο κ. Καρατζάς πήραν χρυσό μετάλλιο επιπολαιότητας». 
Στο εσωτερικό της κυβέρνησης, δεν είναι λίγοι εκείνοι που καγχάζουν με το
«πάθημα» του υπουργού Οικονομίας, καθώς η συγχώνευση είχε θεωρηθεί ως
«πολιτική προίκα» του. Τα σχόλια που διατυπώνονταν στο περιθώριο της Συνόδου
της Κεντρικής Επιτροπής του ΠΑΣΟΚ, ήταν ιδιαίτερα αιχμηρά για τον κ.
Χριστοδουλάκη και τη σπουδή που επέδειξε.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17247N072</ED>
<ID>
ID:303201

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N07&aa=2</URL></REF>


Article

<CATEGORY>vin04</CATEGORY>

 <H2>«Όχι στον πόλεμο, όχι στην τρομοκρατία»
</H2>
ΘΕΣΣΑΛΟΝΙΚΗ. 
ΓΡΑΦΕΙΟ ΒΟΡΕΙΑΣ ΕΛΛΑΔΑΣ 
«Η τρομοκρατία δεν είναι μέθοδος για να προχωράνε οι εξελίξεις με δημοκρατικό
προοδευτικό περιεχόμενο. Οι πόλεμοι δεν είναι μέθοδος για να αντιμετωπίζονται
τα μεγάλα προβλήματα ασφάλειας και αποσταθεροποίησης που υπάρχουν ανοιχτά σε
όλο τον πλανήτη». Αυτά τόνισε ο πρόεδρος του Συνασπισμού Νίκος Κωνσταντόπουλος
σχολιάζοντας το άρθρο του πρέσβη των ΗΠΑ Τόμας Μίλερ στα «ΝΕΑ», που αναφέρεται
στον πόλεμο στο Αφγανιστάν και την τρομοκρατία. Μιλώντας στην κοπή της πίτας
του κόμματός του στη Θεσσαλονίκη ο κ. Κωνσταντόπουλος ανέφερε ότι η λογική των
τρομοκρατικών χτυπημάτων και των πολεμικών εκστρατειών είναι ένας φαύλος
κύκλος της βίας που αναπαράγει τη σημερινή ανασφάλεια και αποσταθεροποίηση. 
Υπογράμμισε δε ότι είναι επιζήμιο για την πολιτική πραγματικότητα της Ελλάδας
να υιοθετείται διαρκώς αυτή η επιχειρηματολογία γύρω από τα θέματα της
τρομοκρατίας, με την οποία κάποιοι επιχειρούν μονίμως και σταθερά να
ενοχοποιούν τη χώρα για να ασκούν πολιτικές πιέσεις και να εισάγουν πολιτική
κρίση. 
Αναφερόμενος στις δημοτικές και νομαρχιακές εκλογές του Οκτωβρίου, ο πρόεδρος
του ΣΥΝ δήλωσε ότι το κόμμα του έχει ξεκαθαρίσει έγκαιρα την πολιτική και τους
στόχους του.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17247N073</ED>
<ID>
ID:303237

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N07&aa=3</URL></REF>


Article

<CATEGORY>vin04</CATEGORY>

 <H2>ΠΡΟΚΟΠΗΣ ΠΑΥΛΟΠΟΥΛΟΣ
</H2><H2>Διαφανή τα οικονομικά μας
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Την πρώτη περίοδο της πολιτικής του πορείας, φίλοι και αντίπαλοι του
Προκόπη Παυλόπουλου τον αποκαλούσαν «άνθρωπο-ορχήστρα». Τώρα τα στελέχη της
Ν.Δ. έχουν προσθέσει ένα ακόμη προσωνύμιο στον καθηγητή. Τον αποκαλούν «το
κλειδί του κόμματος». 
Προκόπης Παυλόπουλος: Τα στελέχη της Ν.Δ. έχουν προσθέσει ένα ακόμη
προσωνύμιο στον καθηγητή. Τον αποκαλούν το «κλειδί του κόμματος»

Δεν είναι μόνο κοινοβουλευτικός εκπρόσωπος της Ν.Δ. Ασχολείται με τα πάντα,
ενώ ο πρόεδρος τού αναθέτει δύσκολες αποστολές που απαιτούν ταχύτητα στη
διεκπεραίωση. Δηλαδή, μπορεί να λάβει εντολή στις 12 το βράδυ να ετοιμάσει
επερώτηση ή αίτηση για Εξεταστική Επιτροπή και στις 7 το πρωί αυτή να είναι
έτοιμη στο γραφείο του προέδρου για να κατατεθεί αργότερα στη Βουλή.
Παράλληλα, ορισμένες φορές αναλαμβάνει «αποστολές αυτοκτονίας», όπως λένε οι
φίλοι του στη Ν.Δ. Τις δύσκολες ημέρες για το κόμμα εκείνος παίρνει την εντολή
να βγει στα δελτία ειδήσεων και να βγάλει τα... κάστανα από τη φωτιά. Έτσι,
λόγω της πολλαπλής χρησιμότητάς του για τον πρόεδρο και το κόμμα, έχει ένα
μοναδικό προνόμιο. Με την ιδιότητά του ως κοινοβουλευτικού εκπροσώπου, ο κ.
Παυλόπουλος μετέχει ex officio σε όλα τα θεσμοθετημένα όργανα του κόμματος.
Όσοι γνωρίζουν πώς λειτουργεί ο κ. Κ. Καραμανλής εκτιμούν ότι του ανέθεσε τα
καθήκοντα του εκπροσώπου για να μπορεί να μετέχει ενεργά στη λήψη όλων των
αποφάσεων του κόμματος. 
Κύριε Παυλόπουλε, ανήκετε στον πολύ στενό επιτελικό πυρήνα. Πολλοί λένε ότι
με αυτόν τον τρόπο σας αντάμειψε ο κ. Κ. Καραμανλής για τη στήριξη που του
δώσατε ιδιαίτερα μετά την ήττα της Ν.Δ. στις εκλογές. Συμμερίζεστε αυτή την
άποψη; 
Ας μου επιτρέψετε να διαφωνήσω. Αμέσως μόλις ανέλαβε τα καθήκοντά του ως
πρόεδρος της Ν.Δ., ο Κώστας Καραμανλής μού ανέθεσε έναν κρισιμότατο τομέα, τον
τομέα των θεσμών, μολονότι δεν ήμουν από αυτούς που στην πρώτη ψηφοφορία του
Συνεδρίου τον είχαν υποστηρίξει για πρόεδρο. Απέδειξε έτσι ότι δεν λειτουργεί
με τη λογική των «κολλητών» και, πολύ περισσότερο, της «παρεούλας». Έτσι και
σήμερα όσοι συνεργαζόμαστε μαζί του, συνεργαζόμαστε βάσει ιδιοτήτων και όχι
βάσει συναισθημάτων. Βεβαίως, με τον καιρό προστίθεται και ο συναισθηματικός
δεσμός. 
Εξακολουθεί όμως το κόμμα σας να δέχεται έντονες επικρίσεις για έλλειψη
παραγωγής πολιτικής, αλλά και για αδυναμία να περάσει τις θέσεις του στον
κόσμο. 
Μολονότι πιστεύω ότι τίποτε δεν είναι τέλειο και πως πρέπει να βελτιωνόμαστε
πάντοτε, και πάλι θα διαφωνήσω. Αν στη Ν.Δ. έχουμε πρόβλημα παραγωγής
πολιτικής, τότε πώς εξηγείται, τουλάχιστον σε επίπεδο δημοσκοπήσεων, η συνεχής
ενίσχυση της εμπιστοσύνης που δείχνει η κοινή γνώμη στον προγραμματικό μας
λόγο; Και αν υπάρχει πράγματι πρόβλημα επικοινωνίας, τότε πώς να εξηγήσει
κανείς το ότι η Ν.Δ. προηγείται σταθερά του ΠΑΣΟΚ και τoυ αφαιρεί ένα ένα τα
επικοινωνιακά του προπύργια. Νομίζω πως πάμε καλά, ταυτοχρόνως όμως πιστεύω
ότι μπορεί και πρέπει να πάμε καλύτερα. 
Οι αγρότες πήραν την απόφαση να στήσουν μπλόκα. Τι θα κάνει το κόμμα σας;
Θα περπατήσει πάλι σε δύο βάρκες ή αυτήν τη φορά θα λάβει ξεκάθαρη θέση
εναντίον του κλεισίματος των δρόμων; 
Η Ν.Δ. ούτε ποδηγετεί ούτε εξωθεί τους αγρότες σε κινητοποιήσεις. Πολύ
περισσότερο μάλιστα όταν πάγια θέση της είναι ο σεβασμός του κράτους δικαίου
και της έννομης τάξης. Εδώ όμως φαίνεται και όλη η υποκρισία της κυβέρνησης:
Αφού οδηγεί τους αγρότες στα άκρα μέσα από την πολιτική της οικονομικής τους
εξαθλίωσης, στη συνέχεια ζητάει τα ρέστα για τις κινητοποιήσεις τους. Τέλος,
θα θυμηθεί κάποτε η κυβέρνηση το παράδειγμα του εντιμότατου κ. Κολλά, τα
ξηλωμένα πεζοδρόμια και τις καμένες νομαρχίες; 
Πρόεδρος και στελέχη της Ν.Δ. επιτίθεσθε πλέον προσωπικά και με οξύτητα
στον Πρωθυπουργό, κατηγορώντας τον ότι ζημιώνει συνειδητά τη χώρα. Δεν
πιστεύετε ότι αυτή η κριτική ξεπερνά ακόμη και αυτό το όριο της υπερβολής; 
Κάθε άλλο, αν αναλογισθεί κανείς ότι ο ίδιος ο κ. Σημίτης ως πολιτικός αδίκησε
τον εαυτό του, στο μέτρο που η παρουσία του στην πολιτική μας ιστορία θα
καταγραφεί ως άθροισμα χαμένων ευκαιριών και κραυγαλέων αποτυχιών. Από τη
νύχτα των Ιμίων έως την εντελώς πρόσφατη θλιβερή εικόνα του στον Λευκό Οίκο ή
το φιάσκο της πολυδιαφημισμένης και προκλητικά ανεύθυνης ως προς τον χειρισμό
από την κυβέρνηση συγχώνευσης της Εθνικής Τράπεζας και της Alpha Bank, ο
κατάλογος της αρνητικής συμβολής τού κ. Σημίτη στα πολιτικά μας πράγματα
είναι, δυστυχώς, μακρύς. Μήπως εγώ θα έπρεπε να αντιστρέψω το ερώτημα;
Μπορείτε να μου αναφέρετε έστω και μία περίπτωση σοβαρής πολιτικής επιτυχίας
τού κ. Σημίτη; 
Μα, κύριε Παυλόπουλε, αν μη τι άλλο, επί πρωθυπουργίας του μπήκε η χώρα
στην ευρωζώνη. Λίγο είναι αυτό; 
Με τον τρόπο που μπήκαμε στην ευρωζώνη ναι, είναι λίγο. Πολύ λίγο. Να
θριαμβολογούμε δηλαδή για μια αυτονόητη πορεία, που μάλιστα δρομολογήθηκε και
στηρίχθηκε από τη Ν.Δ.; Να θριαμβολογούμε επειδή μπήκαμε τελευταίοι και
ουραγοί, με τεράστιο κοινωνικό και οικονομικό κόστος; Οιαδήποτε άλλη σοβαρή
κυβέρνηση θα τα κατάφερνε καλύτερα, όταν μάλιστα έχει τη στήριξη της
αντιπολίτευσης. 
Με τη νέα αποκάλυψη ότι ο λογαριασμός στη Mayo άνοιξε από το 1980
εξακολουθείτε να πιστεύετε ότι το κόμμα σας δεν είχε και δεν έχει μυστικούς
λογαριασμούς; 
Τα οικονομικά της Ν.Δ. ήταν, είναι και θα παραμείνουν απολύτως διαφανή. Ας
περιμένει ο κ. Λαλιώτης και το ΠΑΣΟΚ την ετυμηγορία της Δικαιοσύνης, την οποία
ελπίζουμε να σεβαστούν αντί να υβρίζουν τους δικαστικούς λειτουργούς. Κατά τα
λοιπά, ο κ. Λαλιώτης επανέρχεται στο θέμα για ν' αποπροσανατολίσει την κοινή
γνώμη και να καλύψει μέσω της προπαγάνδας τη γύμνια της πολιτικής της
κυβέρνησης Σημίτη. Πρόκειται για προπαγανδιστικό προπέτασμα καπνού. 
<H3>Θα στηρίξω την Ντόρα, αν το αποφασίσει
</H3>
Από 40 κύματα έχουν περάσει οι σχέσεις τού Προκόπη Παυλόπουλου με την Ντόρα
Μπακογιάννη. Μάλιστα μέχρι και πριν από μερικούς μήνες αντήλλασσαν αιχμές ο
ένας εναντίον του άλλου μέσω τηλεοπτικών συνεντεύξεων. Τώρα, η σχέση τους έχει
μπει σε νέα φάση. Συνεργάζονται στενά, συμμετέχουν μαζί σε κοινωνικές
εκδηλώσεις, ενώ συχνά πυκνά στη Βουλή ανταλλάσσουν αστεία και φιλοφρονήσεις. 
Κύριε Παυλόπουλε, πιστεύετε ότι πρέπει να είναι υποψήφια η κυρία Ντόρα
Μπακογιάννη και αν είναι θα τη στηρίξετε; 
Το αν θα είναι υποψήφια θα το αποφασίσει μόνη της. Εγώ δεν μπορώ να έχω άποψη,
πιστός στη γνωστή θέση του Κωνσταντίνου Καραμανλή «πολιτική με συμβουλές δεν
γίνεται». Αν όμως το αποφασίσει, θα τη στηρίξω με όλες μου τις δυνάμεις,
τονίζοντας μάλιστα ότι θα πρόκειται για μιαν άριστη υποψηφιότητα. Πάντως, με
αυτήν την ευκαιρία, κάνω έκκληση προς όλους τους συναδέλφους βουλευτές ­
κατανοώντας βεβαίως τις θεμιτές φιλοδοξίες τους ­ να κλείσει το ζήτημα των
υποψηφιοτήτων, για ν' ασχοληθούμε με τα ζέοντα θέματα της επικαιρότητας. Ας
έχει το πρόβλημα και το θλιβερό προνόμιο της ανευθυνότητας το ΠΑΣΟΚ, το οποίο,
αφού έφθειρε συνειδητά και κυνικά σημαντικά ονόματα, λίγο απέχει από το να
τυπώσει αγγελτήρια του στυλ: «Ζητούνται υποψήφιοι για τους μεγάλους δήμους». <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17247N081</ED>
<ID>
ID:303159

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N08&aa=1</URL></REF>


Article

<CATEGORY>vin04</CATEGORY>

 <H2>Κοιτάζει Αριστερά
</H2><H4>Άνοιγμα Σημίτη για συνεργασίες στις δημοτικές εκλογές
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Με νέο άνοιγμα προς τις δυνάμεις της προοδευτικής αντιπολίτευσης έκλεισε
τις εργασίες της συνόδου της Κεντρικής Επιτροπής στο Καβούρι, ο Πρωθυπουργός
Κώστας Σημίτης.

Με την είδηση της διάλυσης του «γάμου του αιώνα» Εθνικής - ALPHA να κυκλοφορεί
στους διαδρόμους, ο Πρωθυπουργός κατέβαλε φιλότιμες προσπάθειες να επαναφέρει
την ούτως ή άλλως μισοάδεια αίθουσα στη θεματολογία της Κ.Ε., τις δημοτικές
εκλογές. Ο κ. Σημίτης δήλωσε «εργαζόμαστε για τη συσπείρωση του ευρύτερου
προοδευτικού χώρου» και πρόσθεσε ότι το ΠΑΣΟΚ προχωρεί σε διάλογο με όλες τις
συλλογικές εκφράσεις, κόμματα, φορείς κ.λπ. 
Επανέλαβε ότι οι δημοτικές και νομαρχιακές εκλογές «είναι μια πολιτική μάχη
καθοριστική» για την πρόοδο και την ανάπτυξη κάθε δήμου, νομού και
περιφέρειας, και κάλεσε όλους να καταστήσουν σαφές στους πολίτες ότι «υπάρχει
μια προοδευτική και μια συντηρητική πρόταση για την Αυτοδιοίκηση». 
Απέρριψε όμως τους ισχυρισμούς ότι «οι εκλογές που έρχονται είναι
δημοψήφισμα». Απευθυνόμενος στα λίγα μέλη της Κ.Ε. που βρίσκονταν στην αίθουσα
και στα 4-5 μέλη του Ε.Γ. που ήταν στο πάνελ, ο κ. Σημίτης είπε: «Πρέπει να
προσέξουμε ιδιαίτερα το θέμα της επιλογής των προσώπων που θα εκφράζουν τον
χώρο της δημιουργικής αυτοδιοίκησης». 
Η συνεργασία με τα κόμματα της δημοκρατικής αντιπολίτευσης ­ πρέπει να
σημειωθεί ­ ήταν στο επίκεντρο των τοποθετήσεων των μελών του Ε.Γ. Ο Α.
Τσοχατζόπουλος προειδοποίησε ότι χωρίς συνεργασίες δεν υπάρχει προοπτική, ενώ
η Μιλ. Αποστολάκη ζήτησε να υπάρξουν ειλικρινείς όροι συνεργασίας με τα
κόμματα της Αριστεράς. Ο Κ. Σκανδαλίδης στην εισήγησή του για «ένα νέο
αυτοδιοικητικό συμβόλαιο» ανέφερε ότι «για πρώτη φορά σε αυτές τις εκλογές το
μεγάλο στοίχημα δεν αφορά τόσο τα κόμματα, αλλά και τις ίδιες τις τοπικές
κοινωνίες, οι οποίες θα αναζητήσουν στελέχη - γνώστες των προβλημάτων». 
Ενδιαφέρον είχε η τοποθέτηση του Π. Ευθυμίου, ο οποίος συνέδεσε το αποτέλεσμα
των δημοτικών εκλογών με τις εθνικές εκλογές. Η Βάσω Παπανδρέου αναφέρθηκε στα
ονόματα υποψηφίων που «κάηκαν» πριν καν εκτεθούν και τόνισε ότι «η
ονοματολογία προσβάλλει βάναυσα και τους θεσμούς και τα πρόσωπα». Ένα μέλος
του Εκτελεστικού Γραφείου πάντως, ο Χρ. Παπουτσής, συμπεριφέρθηκε απολύτως
θεσμικά. 
Επισημοποιώντας το ενδιαφέρον του να είναι υποψήφιος για τον Δήμο της Αθήνας,
έθεσε εαυτόν στην διάθεση του Κινήματος, προσθέτοντας ότι «θα είναι μεγάλη η
τιμή για όποιον αποφασίσει το ΠΑΣΟΚ να είναι υποψήφιος στον πρώτο δήμο της
χώρας». 
Καταλήγοντας να επισημάνουμε ότι η εισήγηση του Κώστα Λαλιώτη για τη
στρατηγική στις δημοτικές και νομαρχιακές εκλογές, εγκρίθηκε ομόφωνα. 
<H3>Πάγκαλος: Ένα θαύμα μάς σώζει
</H3>
Το ήδη επιβαρημένο κλίμα για την κυβέρνηση ήρθε να επιβαρύνει κι άλλο χθεσινό,
βαρυσήμαντο άρθρο του Θεόδωρου Πάγκαλου στο «Βήμα της Κυριακής». Ο κ. Πάγκαλος
προβλέπει ότι «το ΠΑΣΟΚ, αν δεν συμβεί θαύμα, θα χάσει τις εκλογές. Αυτό θα
συμβεί επειδή έχασε την επαφή του με ένα τμήμα των λαϊκότερων στρωμάτων και
αφού περιπλανήθηκε στις παρυφές των δύο "αριστερών" σχηματισμών και των
διαφόρων "ΔΗΚΚΙ" κατέληξε και άραξε στους κόλπους της "λαϊκής" Δεξιάς». Ο κ.
Πάγκαλος καταλήγει το άρθρο του με έκκληση προς τον Κ. Σημίτη να συγκαλέσει
άμεσα την Κεντρική Επιτροπή «με αποκλειστικό αντικείμενο τις κοινωνικές και
πολιτικές συμμαχίες που πρέπει να επιδιώξει το ΠΑΣΟΚ, το πνεύμα και το ήθος
της πολιτικής αντιπαράθεσης και την αποσαφήνιση των πολιτικών προοπτικών». Η
κυβέρνηση απέφυγε να σχολιάσει τις αναφορές του πρώην υπουργού. Ο εκπρόσωπος
Χρ. Πρωτόπαπας που ρωτήθηκε σχετικά απάντησε ότι «δεν κρίνουμε τα στελέχη μας»...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17247N102</ED>
<ID>
ID:303200

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N10&aa=2</URL></REF>


Article

<CATEGORY>vin04</CATEGORY>

 <H5>ΓΙΑ ΤΗΝ ΑΘΗΝΑ </H5><H2>Σε διαφορετικούς υποψηφίους προσανατολίζεται η Αριστερά
</H2>
Ορατό γίνεται πλέον το ενδεχόμενο, να κατεβάσουν τα τρία κόμματα της Αριστεράς
τρεις διαφορετικούς υποψήφιους για τον Δήμο της Αθήνας, καθώς το ΔΗΚΚΙ δεν
δέχεται σε καμία περίπτωση κεντρική συμφωνία μόνο με το ΚΚΕ και ο Συνασπισμός
επείγεται να κλείσει το θέμα των υποψηφιοτήτων το ταχύτερο δυνατόν. 
Σύμφωνα με κύκλους της Κουμουνδούρου, η υποφιότητα του Φώτη Κουβέλη για τον
Δήμο της Αθήνας θα έχει ανακοινωθεί το αργότερο μέχρι τη συνεδρίαση της
Κεντρικής Επιτροπής, την 3η Φεβρουαρίου. Από την πλευρά του, το ΔΗΚΚΙ δεν
αποκλείει το ενδεχόμενο να κατεβάσει δικό του υποψήφιο στην πρωτεύουσα. Κύκλοι
προσκείμενοι στον πρόεδρο του κόμματος Δημήτρη Τσοβόλα διαψεύδουν πάντως
κατηγορηματικά τα σενάρια ότι θα υπάρξει εκτεταμένη συνεργασία του ΔΗΚΚΙ με το
ΚΚΕ και εξηγούν ότι το ΔΗΚΚΙ θα δεχόταν μόνο μια κεντρική συμφωνία, σε
περίπτωση συνεργασίας όλων των αριστερών δυνάμεων. 
Το ΚΚΕ έχει καταστήσει σαφές ότι μόνον το ΔΗΚΚΙ ­ με το οποίο συνεργάζεται και
στα πλαίσια του Πανεργατικού Αγωνιστικού Μετώπου (ΠΑΜΕ) ­ ανταποκρίνεται στα
κριτήρια που έχει θέσει για τις συνεργασίες (συνολική καταδίκη της κυρίαρχης
πολιτικής). Μετά την προχθεσινή συνεδρίαση της Κεντρικής Επιτροπής, ο Περισσός
φαίνεται να προκρίνει μια μορφή άτυπης γενικότερης συνεργασίας ­ χωρίς
κεντρική συμφωνία ­ κυρίως μέσω της υποστήριξης στελεχών του ΔΗΚΚΙ που έχουν
δραστηριότητα στο ΠΑΜΕ, όπως είναι εκείνη του Ν. Τσίρκα στο Περιστέρι. ΔΗΚΚΙ
και ΚΚΕ έχουν επίσης συμφωνήσει στην υποψηφιότητα του Γ. Ρόκου στη Νομαρχία
Θεσαλλονίκης, τον οποίο όμως στηρίζει και ο ΣΥΝ.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17247N103</ED>
<ID>
ID:303236

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N10&aa=3</URL></REF>


Article

<CATEGORY>vin04</CATEGORY>

 <H2>Αναταραχή στη Νέα Δημοκρατία για τη ΜΑΥΟ </H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Αναταραχή προκάλεσε στη Νέα Δημοκρατία η αποκάλυψη των «ΝΕΩΝ» ότι η λιβεριανή
εταιρεία ΜΑΥΟ, μέσω της οποίας διακινήθηκε επί σειρά ετών μαύρο χρήμα στη
Ν.Δ., ιδρύθηκε το '80, επί αρχηγίας Κωνσταντίνου Καραμανλή. Παρά το γεγονός
ότι η εταιρεία δημιουργήθηκε ­ σύμφωνα με το ντοκουμέντο που αποκάλυψαν «ΤΑ
ΝΕΑ» ­ στις 10 Απριλίου του 1980, ο πρώην πρωθυπουργός Γεώργιος Ράλλης
αρνήθηκε ότι γνώριζε οτιδήποτε για τη ΜΑΥΟ. Μάλιστα στις δηλώσεις του
υποστήριξε ότι η εταιρεία δεν είχε σχέση με τη Ν.Δ. επί ηγεσίας του και
ηγεσίας Κωνσταντίνου Καραμανλή. Ο κ. Ράλλης επικαλέσθηκε μάλιστα την ιδιότητά
του, του υπευθύνου οικονομικών της Ν.Δ. επί αρχηγίας Καραμανλή και υποστήριξε
ότι μέχρι που ο ίδιος αποχώρησε από την ηγεσία της Ν.Δ., τον Δεκέμβριο του
1981, το κόμμα δεν είχε σχέση με τη ΜΑΥΟ. Ανάλογη διάψευση έκανε και ο γενικός
διευθυντής της Ν.Δ. επί αρχηγίας Ευαγγέλου Αβέρωφ Γιώργος Ματθαιουδάκης, ο
οποίος υποστήριξε ότι το κόμμα ουδέποτε εισέπραξε χρήματα από λογαριασμό της
ΜΑΥΟ και πως δεν είχε συναλλαγές με εταιρείες. 
Ωστόσο, παρά τις, αναμενόμενες, διαψεύσεις, η ουσία είναι ότι το Καταστατικό
της ΜΑΥΟ Investments Corporation δεν επιδέχεται καμιά διάψευση: η εταιρεία
ιδρύθηκε τον Απρίλιο του 1980, με ένα πλήθος δραστηριοτήτων, και με στόχο να
εξασφαλίσει την απρόσκοπτη ροή μαύρου και αδήλωτου χρήματος στη Ν.Δ. για ένα
μεγάλο χρονικό διάστημα. 
Το σημαντικό αυτό στοιχείο το γνώριζε ασφαλώς ο επίτιμος πρόεδρος της Ν.Δ.
Κων. Μητσοτάκης, όταν δήλωνε δημόσια ότι «βρήκε την εταιρεία» τον Σεπτέμβριο
του 1984 που ανεδείχθη αρχηγός του κόμματος. Με τον τρόπο αυτό φαίνεται ότι
προειδοποιούσε τον νυν πρόεδρο της Ν.Δ. Κ. Καραμανλή για την περίπτωση που θα
τον άφηνε ξεκρέμαστο σε σχέση με τις αποκαλύψεις του Κ. Λαλιώτη για την
εταιρεία ΜΑΥΟ και το μαύρο χρήμα που διακινήθηκε προς τη Ν.Δ. μέσω των
λογαριασμών της στη Ρόαγιαλ Μπανκ οφ Σκότλαντ του Λονδίνου. 
Είναι χαρακτηριστικό ότι ο εκπρόσωπος Τύπου της Ν.Δ. Θόδωρος Ρουσόπουλος
κατέφυγε στη γνωστή δήλωση, ότι «η υπόθεση είναι πλέον στα χέρια της
Δικαιοσύνης την οποία εμπιστευόμαστε απολύτως», προκειμένου να μην απαντήσει
επί της ουσίας για το θέμα. 
Ο γραμματέας του ΠΑΣΟΚ Κώστας Λαλιώτης που ρωτήθηκε για το θέμα δήλωσε ότι «ο
ελληνικός λαός απαιτεί να ανοίξουν οι λογαριασμοί και να λάμψει η αλήθεια. Η
υπόθεση πρέπει να διαλευκανθεί. Η Ν.Δ. πρέπει να βοηθήσει την Ελληνική
Δικαιοσύνη αντί να κρύβεται και να φυγομαχεί». <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17247N104</ED>
<ID>
ID:303254

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N10&aa=4</URL></REF>


Article

<CATEGORY>vin04</CATEGORY>

 <H2>Τα πρώτα ονόματα...
</H2><H4>Ποιοι συζητούνται για Αθήνα, Πειραιά και υπόλοιπο Αττικής
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ
</AUTHOR>

Στην τελική ευθεία βρίσκονται οι διαδικασίες σε Χαριλάου Τρικούπη και
Ρηγίλλης για την επιλογή υποψηφίων που θα στηρίξουν στις δημοτικές εκλογές.

Η περιοχή της Αττικής, με την Αθήνα και τον Πειραιά, αλλά και τους δεκάδες
μεγάλους και μικρούς δήμους του, βρίσκεται και αυτή τη φορά στο κέντρο των
ζυμώσεων, καθώς η ευρύτερη περιοχή της πρωτεύουσας και οι έδρες νομών θα
αποτελέσουν το βαρόμετρο για τον νικητή. Και τα δύο μεγάλα κόμματα έχουν τον
ίδιο στόχο. Αναζητούν συμμαχίες με την Αριστερά. 
Η άρνηση της Ειρήνης Παπά να είναι υποψήφια στην Αθήνα και η σταθερή άρνηση
του Π. Φασούλα να είναι υποψήφιος στον Πειραιά, αναγκάζουν τη Χ. Τρικούπη να
ξεκινά από μηδενική βάση την αναζήτηση προσώπων. Πάντως, για τον Πειραιά
εξετάζεται η πιθανότητα του υποψήφιου βουλευτή της περιοχής Μ. Μπεντενιώτη,
ενώ συζητείται και το όνομα του πρώην προέδρου του Εμπορικού Συλλόγου Γ.
Πολυχρονόπουλου. 
Η Ντόρα

Όσον αφορά τη Ν.Δ. για την Αθήνα, η κ. Ντόρα Μπακογιάννη αναμένεται να ανοίξει
τα χαρτιά της μέχρι τα τέλη Φεβρουαρίου, ενώ στον Πειραιά θα είναι και πάλι
υποψήφιος ο σημερινός δήμαρχος κ. Χρ. Αγραπίδης. 
Για την Υπερνομαρχία Αθήνας, στο ΠΑΣΟΚ έχει συζητηθεί το όνομα του πρώην
βουλευτή κ. Π. Οικονόμου, αλλά ακόμη η διαδικασία βρίσκεται στην αρχική φάση.
Ο κ. Οικονόμου πάντως συζητείται και για υποψήφιος νομάρχης Αθηνών. Για τη
Νομαρχία Πειραιά ακούγονται μεταξύ άλλων οι κ.κ. Χρ. Φωτίου, Δ. Σαράφογλου και
Γ. Ιωακειμίδης. Στη Ν.Δ. αναζητείται για υποψήφιος υπερνομάρχης πρόσωπο από
την Αριστερά. Η πρώτη βολιδοσκόπηση έγινε στον κ. Κ. Λιάσκα χωρίς θετικό
αποτέλεσμα και τα στελέχη της Ρηγίλλης συνεχίζουν την αναζήτηση. Για υποψήφιος
νομάρχης Αθηνών επικρατέστερος είναι ο κ. Ν. Ζαφειρόπουλος, ενώ τη Νομαρχία
Πειραιά θα διεκδικήσει και πάλι η σημερινή νομάρχης, κ. Μ. Τζανάκη.

<H3>ΓΙΑ ΠΑΣΟΚ...
</H3>
Λάμπρος Κανελλόπουλος «Παίζει» για τον Βύρωνα

Στους δήμους της περιοχής Αττικής - πέραν της Αθήνας και του Πειραιά - τα
ονόματα που «παίζουν» στη Χαριλάου Τρικούπη είναι, βασικά, τα εξής:

Β' ΑΘΗΝΑΣ 
Περιστέρι: Δημητρακόπουλος (νυν δήμαρχος), Μιχ. Δούναβης, Θαν.
Καρούτζος, Τ. Γεωργακόπουλος, Κ. Λαλένης. Έχουν επίσης ακουστεί και τα ονόματα
του βουλευτή Γ. Δασκαλάκη και του μέλους του Ε.Γ. Μιλένας Αποστολάκη. Αγία
Βαρβάρα: Λ. Μίχος (νυν δήμαρχος). Άγιος Δημήτριος: Π. Ειρηναίος
(νυν δήμαρχος). Άγιοι Ανάργυροι: Ν. Ταμπακίδης (νυν δήμαρχος) - υπάρχει
επίσης ενδιαφέρον και γίνεται συζήτηση για τους κ.κ. Σαράντη και Σπανό. Στην
ευρύτερο χώρο κινείται και ο κ. Κ. Μούρτης, ο οποίος ήταν ανεξάρτητος
υποψήφιος το 1998. Αιγάλεω: Τ. Μπιτούνης και Νίνα Τσιναρίδου
(αντιδήμαρχος που προέρχεται από τον συνδυασμό τού νυν δημάρχου, του ΣΥΝ, σε
συνεργασία με ευρεία, υπερκομματική κίνηση πολιτών και στελεχών).
Άλιμος: Αλούκος (νυν δήμαρχος), Αλ. Τροβάς. Αγία Παρασκευή:
Γιαννακόπουλος, Παλαιολόγος (πρώην πρόεδρος ΟΑΕΔ). Μαρούσι: Παν.
Τζανίκος (νυν δήμαρχος), Σοφία Σακοράφα. Βριλήσσια: Στ. Λώλας (νυν
δήμαρχος). Βύρωνας: Λάμπρος Κανελλόπουλος (πρώην βουλευτής και
υφυπουργός), Π. Κόνσολας, Προμπονάς, Βάσω Κουκουλάκη. Γαλάτσι: Β.
Παπαδιονυσίου (νυν δήμαρχος), βρίσκεται υπό διαμόρφωση και άλλη κίνηση.
Γλυφάδα: Κ. Σπονδυλίδης, Σφακιανάκης, Ν. Φιγόπουλος. Δάφνη: Χαρ.
Σαραντόπουλος, ενώ διαμορφώνεται και άλλη κίνηση με τη συμμετοχή πολλών
στελεχών. Αργυρούπολη: Χαρ. Σαραφίδης (νυν δήμαρχος). Ελληνικό:
Γ. Εφραιμίδης (νυν δήμαρχος). Ζωγράφου: Υπάρχει σκληρή κόντρα των
Α. Πέτα και Γ. Ρέγκα - ως διέξοδος υποστηρίζεται η υποψηφιότητα του προέδρου
του ΟΔΙΕ κ. Κώστα Καλίρη. Ηράκλειο: Γ. Μαστοράκος (νυν δήμαρχος).
Ίλιον: Βασ. Κουκουβίνος (νυν δήμαρχος). Ηλιούπολη: Θεοδ.
Γεωργάκης (νυν δήμαρχος). Καλλιθέα: Κ. Ασκούνης (νυν δήμαρχος),
Μπενέκου. Ταύρος: Δημ. Σιούτος (νυν δήμαρχος). Χαλκηδόνα:
Παπαμικρούλης (νυν δήμαρχος), Γ. Αποστολάκης («αντάρτης» το '98). Παλαιό
Φάληρο: Μιχ. Καλκαβούρας. Μοσχάτο: Τ. Παπαντώνης (νυν δήμαρχος),
Θαν. Ντερέκας. Ν. Ιωνία: Π. Μπουρδούκος, Δακούρτος, Μιχ.
Ανδριγιαννάκης - υπάρχει και συζήτηση για τον πρώην βουλευτή και υπουργό Γ.
Χαραλάμπους. Νέα Σμύρνη: Κουτελάκης (νυν δήμαρχος), Καρδαράς
(«αντάρτης» το '98). Ν. Φιλαδέλφεια: Παν. Γρεντζελιάς (νυν
δήμαρχος). Μεταμόρφωση: Τ. Παπαχρυσανθόπουλος («αντάρτης» το '98),
Χριστονάκης (επίσημος υποψήφιος το '98) και Τάσης («αντάρτης» το '98).
Υμηττός: Π. Αργιανάς (νυν δήμαρχος), Γ. Νικητάκης. Χαϊδάρι: Κ.
Ντηνιακός (νυν δήμαρχος). Χολαργός: Φημολογείται εντόνως ότι ο νυν
δήμαρχος κ. Σκούρτης δεν κατεβαίνει. Συζητούνται οι κ.κ. Χρ. Δασκαλόπουλος
(«αντάρτης» το '98), Π. Δεμερτζής, Π. Τζαβάρας, Γ. Τάσσιος). Χαλάνδρι:
Κ. Παττακός (νυν δήμαρχος), Γ. Γυφτόπουλος («αντάρτης» το '98), Αγ.
Ντάβας. Καισαριανή: Αντ. Καμπάκος (πρόεδρος της Νήαρ Ηστ).
Κηφισιά: Κουρμαδιάς. Πετρούπολη: Μπακογιάννης, Χριστόπουλος, Έφη
Μητροπούλου. Αργυρούπολη: Μπ. Σαραφίδης (νυν δήμαρχος). 
Β' ΠΕΙΡΑΙΑ 
Κορυδαλλός: Στεφ. Χρήστου (νυν δήμαρχος), Σπ. Γαβριήλ. Ρέντης:
Γ. Ιωακειμίδης (νυν δήμαρχος), του ΣΥΝ. Κερατσίνι: Γ. Χάσκας,
Λάλλος Κανέλλος (πρώην βουλευτής), Χρ. Σαλαλές (πρώην πρόεδρος ΟΠΑΠ),
Ζαχαρίας, Ζούπης. Νίκαια: Β. Τράπαλης (νυν δήμαρχος), Ν. Γαλανός (πρώην
βουλευτής). Σαλαμίνα: Μπ. Ζαφειρόπουλος (πρώην αντινομάρχης).
Αμπελάκια Σαλαμίνος: Μαρ. Τραυλός. Πέραμα: Μαίρη Κασιμάτη, Ν.
Νικολαΐδης. Δραπετσώνα: Κ. Χρονόπουλος (νυν δήμαρχος), Γ. Τσιρίδης
(αντιδήμαρχος), Γ. Αραβιάδης, «αντάρτης» το '98).

ΥΠΟΛΟΙΠΟ ΑΤΤΙΚΗΣ 
Ελευσίνα: Υπάρχει συμφωνία για κοινή κάθοδο με υποψήφιο του ΣΥΝ, πλην
όμως δεν έχουν καταλήξει στο όνομα. Παλλήνη: Νικ. Νικηταράς,
Γιαννουσόπουλος. Μέγαρα: Δημ. Στρατιώτης (νυν δήμαρχος).
Ασπρόπυργος: Θαν. Σερέπας. Άνω Λιόσια: Ν. Παπαδήμος (νυν
δήμαρχος). Μενίδι: Παπανίκας (νυν δήμαρχος), Μουστακάτος (πρώην
υποψήφιος νομάρχης). 
<H3>...ΚΑΙ Ν.Δ.
</H3>
Χρήστος Αγραπίδης. Σίγουρος για τον Πειραιά

Στην Κηφισιά αν δεν είναι και πάλι υποψήφιος ο σημερινός δήμαρχος κ. Β.
Βάρσος, στελέχη της Ρηγίλλης λένε ότι - εφόσον το επιθυμούσε ο ίδιος - θα
στήριζαν για υποψήφιο τον πρώην αντιπρόεδρο του Ευρωπαϊκού Κοινοβουλίου κ. Γ.
Αναστασόπουλο. Στο Μαρούσι επικρατέστερος είναι ο κ. Μ. Ιωσηφίδης. Στην
Πεύκη ο νυν δήμαρχος κ. Π. Καμάρας. Στα Μελίσσια το μέλος της
Κεντρικής Επιτροπής κ. Μ. Γραφάκος, ο οποίος στοχεύει σε συνεργασίες με την
κατάρτιση ενός ευρύτερου ψηφοδελτίου. Στου Παπάγου ο σημερινός δήμαρχος
όπως και οι περισσότεροι υποψήφιοι είναι από τον χώρο της Ν.Δ., γι' αυτό είναι
πιθανό να μη δοθεί χρίσμα. Στον Χολαργό θα είναι ξανά υποψήφιος ο κ. Δ.
Νικολάου, ο οποίος είχε χάσει για λίγες ψήφους. Στην Αγία Παρασκευή
επικρατέστερος φέρεται να είναι και πάλι ο υποψήφιος των προηγούμενων εκλογών
κ. Μ. Χάρχαρος, ενώ ακούγονται και άλλα ονόματα κομματικών στελεχών. Στο
Νέο Ψυχικό ο σημερινός δήμαρχος κ. Θ. Βεζυργιάνης. Το ίδιο και στο
Παλαιό Ψυχικό, ο σημερινός δήμαρχος κ. Ερ. Νεόφυτος. Στα
Βριλήσσια θα δοθεί μάχη ανάμεσα στον πρώην δήμαρχο κ. Ν. Παπαδόπουλο
και στον δημοσιογράφο κ. Αργ. Ντινόπουλο. Στη Ν. Ιωνία αν δεν εκτεθεί
ξανά ο σημερινός δήμαρχος κ. Γ. Περτεμλίδης, επικρατέστερος υποψήφιος είναι ο
αντιδήμαρχος κ. Σακάλογλου. Στο Γαλάτσι κατά πάσα πιθανότητα θα είναι
ξανά υποψήφιος το μέλος της Κεντρικής Επιτροπής κ. Γ. Αργυρός. Στη Νέα
Φιλαδέλφεια ακούγονται τα ονόματα των κ.κ. Μόσχου και Αδαμόπουλου. Στη
Νέα Χαλκηδόνα ακούγεται ο κ. Δ. Ζησιμάτος. Στον Άλιμο ο πρώην δήμαρχος
κ. Αργύρης Αργυρίου. Στο Αιγάλεω θα είναι και πάλι υποψήφιος ο κ. Δ.
Καλογερόπουλος. Στο Περιστέρι θα είναι ξανά υποψήφιος ο κ. Α.
Παχατουρίδης, ο οποίος έχασε για λίγες ψήφους. Στου Ζωγράφου κατά πάσα
πιθανότητα θα δοθεί το χρίσμα στον νυν δήμαρχο κ. Γ. Καζάκο. Στη Νέα
Σμύρνη υπάρχει δυσκολία στην επιλογή και επικρατέστεροι είναι οι κ.κ. Γ.
Πόποτας και Δ. Κωσταντόπουλος. Στο Παλαιό Φάληρο θα είναι και πάλι
υποψήφιος ο διευθυντής του γραφείου του κ. Κ. Μητσοτάκη κ. Δ. Χατζηδάκης. Στην
Καλλιθέα είναι όλα τα ενδεχόμενα ανοιχτά, ενώ φαίνεται να μπαίνουν στην
τελική κούρσα οι κ.κ. Ν. Παπαθανάσης και Χ. Κασταλιάς. Στο Ελληνικό
επικρατέστεροι είναι οι κ.κ. Γ. Ζωγόπουλος και Γ. Μανιτάρας. Στη
Γλυφάδα μολονότι υπάρχουν κάποια προβλήματα θα είναι και πάλι υποψήφιος
ο σημερινός δήμαρχος κ. Στ. Λανδράκης. Στην Αργυρούπολη και πάλι ο κ.
Μ. Κωστάκης. Στον Βύρωνα ο κ. Μ. Χαρβαλιάς. Στη Δάφνη
επικρατέστερος είναι ο νυν δήμαρχος κ. Δ. Ζιώγας. Στον Ταύρο ο πρώην
δήμαρχος κ. Σωτ. Ανδρέου. Στην Ηλιούπολη θα δοθεί μάχη ανάμεσα στους κ.κ. Κ.
Δελαπόρτα και Γ. Αναγνώστου. Στη Φιλοθέη θα στηριχθεί και πάλι η νυν
δήμαρχος κ. Ε. Παναγιωτοπούλου. Στη Νίκαια ακούγεται ο κ. Βαγγ. Κίτσος.
Στο Κερατσίνι επικρατέστερος είναι ο κ. Φ. Μελάς. Στην Ύδρα θα
είναι και πάλι υποψήφιος ο σημερινός δήμαρχος κ. Κ. Αναστασόπουλος. Στη
Σαλαμίνα επίσης ο σημερινός δήμαρχος κ. Θ. Μακρής, όπως και στη Αίγινα
ο κ. Τρ. Γκότσης. Στο Πέραμα ακούγεται ο κ. Γ. Λαγουδάκης. Στον
Ασπρόπυργο πολλές πιθανότητες συγκεντρώνει ο κ. Γ. Λιάσκος. Στην Μάνδρα
εκτός απροόπτου θα είναι και πάλι υποψήφιος ο κ. Γ. Λιουλης. Στην
Ελευσίνα αν δεν είναι ξανά υποψήφιος ο σημερινός δήμαρχος κ.
Γεωργούλης, ακούγεται το όνομα του κ. Μ. Μπαρδη. Στον Κάλαμο ακούγεται
ο κ. Γ. Παπαπέτρου και στο Μενίδι κατά πάσα πιθανότητα θα είναι ξανά
υποψήφιος ο κ. Σπ. Στριφτός.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17247N111</ED>
<ID>
ID:303157

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N11&aa=1</URL></REF>


Article

<CATEGORY>vin06</CATEGORY>

 <H2>Προαγωγή... στο μισθολόγιο </H2><H4>Αυξήσεις 6% κατά μέσο όρο, για Ένοπλες Δυνάμεις και Σώματα Ασφαλείας
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Αύξηση κατά μέσο όρο 6% στους μισθούς των αξιωματικών και των υπαξιωματικών
των Ενόπλων Δυνάμεων και των Σωμάτων Ασφαλείας αποφέρει νέο, διορθωτικό «μισθολόγιο».

Πρόκειται για σειρά ρυθμίσεων που αποκαθιστούν λάθη, παραλείψεις και αδικίες
του ισχύοντος από το 2000 κανονικού μισθολογίου, με κυρίως ωφελημένους τους
αστυνομικούς. 
Οι νέες ρυθμίσεις αφορούν άμεσα τη συντριπτική πλειονότητα των αξιωματικών και
υπαξιωματικών, σε βάθος ωστόσο 2-3 ετών τους περιλαμβάνουν ουσιαστικά όλους.
Οι αυξήσεις αυτές, που έχουν 17 δισ. δραχμές ετήσιο κόστος και 25 δισ. δραχμές
αναδρομική επιβάρυνση, είναι επιπλέον της αυξήσεως για τους δημοσίους
υπαλλήλους που θα ισχύσει με βάση την εισοδηματική πολιτική. 
Η επεξεργασία των ρυθμίσεων έγινε από Διυπουργική Επιτροπή στελεχών από τα
υπουργεία Άμυνας (ΕΠΥΕΘΑ), Δημόσιας Τάξης και Εμπορικής Ναυτιλίας. 
Τα κλειδιά, στα οποία στηρίζεται η ρύθμιση, με την οποία ουσιαστικά
αναδιαρθρώνεται το ισχύον μισθολόγιο, είναι τρία: 
*Πρώτον, η σύντμηση, σε πάρα πολλές περιπτώσεις, του χρόνου παραμονής σε
διάφορους βαθμούς για το πέρασμα στο επόμενο ­ αυξημένο ­ μισθολογικό
κλιμάκιο. 
*Δεύτερον, η δημιουργία ορισμένων νέων μισθολογικών κλιμακίων, και 
*Τρίτον, η αποκατάσταση διαφόρων κενών και αδυναμιών του προηγούμενου νόμου
που παρατηρήθηκαν σε οριακές εφαρμογές. Για τον λόγο αυτό η πρόβλεψη είναι για
εφαρμογή των ρυθμίσεων αναδρομικά από 1/7/2000. 
Είναι χαρακτηριστικό ότι για την άρση ορισμένων κενών απαιτήθηκαν τολμηρές
ρυθμίσεις για αποκατάσταση και εξορθολογισμό των βασικών μισθών. Π.χ. λοχίας
πενταετούς υποχρέωσης (ή ομοιόβαθμος αστυνομικός της ΕΛ.ΑΣ.), με 5 χρόνια
προϋπηρεσία, από 179.536 δρχ. βασικό μισθό και χρονοεπίδομα περνά στις 210.366
δρχ. ­ αύξηση 14,6%. 
Στον αντίποδα αυτών των περιπτώσεων υπάρχουν ωστόσο αρκετές κατηγορίες (π.χ.
αξιωματικών μικρών βαθμών), των οποίων η αύξηση θα είναι μηδενική ή ελάχιστη
αυτή τη στιγμή. Κατά τους συντάκτες του σχεδίου της τροπολογίας, οι κατηγορίες
αυτές είχαν, συγκριτικά πάντα, καλύτερο επίπεδο βασικού μισθού και
χρονοεπιδόματος με τον νόμο του 2000. «Κι αυτοί όμως με τις συντμήσεις
επωφελούνται πολύ σύντομα, σε επόμενη φάση της καριέρας τους», επισημαίνει
αρμόδια πηγή του υπουργείου Άμυνας. 
* Για το μείζον θέμα της αποκατάστασης των συντάξεων των απόστρατων απαιτείται
νομοθετική ρύθμιση από το υπουργείο Οικονομικών. Από την πλευρά του το
υπουργείο Άμυνας πρόκειται σύντομα να καταρτίσει σχετική πρόταση, σύμφωνα με
τις σχετικές δεσμεύσεις του αρμόδιου υφυπουργού κ. Λ. Αποστολίδη. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17247N121</ED>
<ID>
ID:303110

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N12&aa=1</URL></REF>


Article

<CATEGORY>vin06</CATEGORY>

 <H2>Αποζημιώσεις εξπρές
</H2><H4>Σε άμεση καταβολή 50 δισ. στους αγρότες προσανατολίζεται ο Δρύς
</H4>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Στην άμεση καταβολή των αποζημιώσεων για τις καταστροφές και την ενίσχυση
του αγροτικού εισοδήματος μέσω της ΑΤΕ αλλά και με υποστήριξη των οικονομικών
δυνατοτήτων του ΕΛΓΑ από τον προϋπολογισμό προσανατολίζεται το υπουργείο
Γεωργίας. 
Το υπουργείο και οι συνδικαλιστικές οργανώσεις, τονίζει ο υπουργός Γεωργίας κ.
Γ. Δρυς, διακατέχονται από τις ίδιες αγωνίες για τα προβλήματα των αγροτών και
το μέλλον της ελληνικής γεωργίας. Σύμφωνα με πληροφορίες, οι αποζημιώσεις που
θα δοθούν μαζί με τις σχετικές διευκολύνσεις υπολογίζεται ότι πλησιάζουν τα 50
δισ. δραχμές. 
Αξίζει να σημειωθεί ότι η ελληνική πλευρά έδειξε αποφασισμένη για την καταβολή
των αποζημιώσεων ανεξάρτητα από την τελική στάση των Βρυξελλών (η σύνοδος
20-21 Ιουνίου αναμένεται να είναι κρίσιμη). Από πλευράς υπουργείου εκφράζεται
η βούληση για κοινή προσπάθεια αντιμετώπισης ζητημάτων που ανακύπτουν
καθημερινά και καθυστερούν τις πληρωμές των αγροτών. Ήδη υπολογίζεται ότι οι
πληρωμές αυτές έχουν υπερβεί στο πρώτο τρίμηνο του 2002 το 60% των
υποχρεώσεων. 
Πάντως, στη συνάντηση της Παρασκευής μεταξύ του υπουργού Γεωργίας κ. Γ. Δρυ
και των υφυπουργών κ.κ. Β. Αργύρη και Φ. Χατζημιχάλη και αντιπροσωπείας
αγροτών με επικεφαλής τον κ. Βαγγ. Μπούτα δεν υπήρξε προσέγγιση, όπως
προκύπτει και από τις εξαγγελίες, μετά τη συνάντηση, νέου γύρου κινητοποιήσεων
στις 28 Ιανουαρίου. 
Πάντως, από πλευράς υπουργείου Γεωργίας υπάρχουν συγκεκριμένες δεσμεύσεις στα
ακόλουθα ζητήματα: 
­ ΑΤΕ και ιδιωτικοποιήσεις: Διατηρείται η δυνατότητα άσκησης αγροτικής
πολιτικής μέσω της Τράπεζας ενώ και ο μέτοχος (Δημόσιο) δεν προχωρεί στην
αναζήτηση συμβούλου ιδιωτικοποίησης. Στις θυγατρικές της ΑΤΕ (Δωδώνη, ΣΕΚΑΠ,
Ροδόπη, ΕΒΖ, κ.λπ.) οι συνεταιρισμοί θα έχουν τον πρώτο λόγο εκεί όπου υπάρχει
ενδιαφέρον από την πλευρά τους. 
­ Έχουν γίνει δεκτές 7.500 ενστάσεις βαμβακοπαραγωγών μέχρι σήμερα. Η τελική
εκτίμηση συνολικά για τη φετινή παραγωγή θα γίνει σε λίγες ημέρες, αφού πρώτα
ελεγχθεί το σύνολο των ενστάσεων που εξετάζονται με ταχείς ρυθμούς. 
­ Ανακοινώθηκε η συγκρότηση 4 επιτροπών (βαμβάκι, ελαιόλαδο, καπνός, σταφίδα)
εν όψει των αναθεωρήσεων της ΚΟΑ (Κοινή Οργάνωση Αγοράς). Στις επιτροπές έχει
προταθεί να συμμετάσχουν και εκπρόσωποι των συντονιστικών επιτροπών των
αγροτών, παρ' όλο που και σε επίπεδο κορυφής στο συνεταιριστικό κίνημα
(ΠΑΣΕΓΕΣ) υπάρχει εκπροσώπηση που εγγυάται πολυφωνία.

<H3>Συγκέντρωση αγροτών της Θεσσαλίας στα Τέμπη
</H3>
Στα Τέμπη. Θεσσαλοί αγρότες θα συγκεντρωθούν εκεί την ερχόμενη Δευτέρα

Οι αγρότες της Θεσσαλίας βρίσκονται στην τελική ευθεία για την κάθοδο σε νέες
κινητοποιήσεις, όπως είχαν, εξάλλου, προαναγγείλει τον Δεκέμβριο. Έτσι, την
ερχόμενη Δευτέρα τα τρακτέρ από όλους τους νομούς της Θεσσαλίας θα
συγκεντρωθούν στα Τέμπη και εκεί οι αγρότες θα αποφασίσουν τη μορφή των
κινητοποιήσεών τους. Όπως έλεγαν, πάντως, δεν αποκλείεται τίποτα. Αυτή την
εβδομάδα, όπως και την προηγούμενη, οι επικεφαλής των αγροτών ανά νομό θα
συνεχίσουν τις περιοδείες χωριό χωριό προκειμένου να πείσουν τους συναδέλφους
τους να πάρουν μέρος στην κινητοποίηση της Δευτέρας. Πάντως, στα αιτήματα που
είχαν διατυπωθεί τον Δεκέμβριο, και αφορούσαν κυρίως τη διατήρηση του
σημερινού καθεστώτος στις επιδοτήσεις βασικών προϊόντων όπως το βαμβάκι και ο
καπνός, προστίθεται τώρα και το αίτημα της άμεσης και πλήρους αποζημίωσης για
τις καταστροφές στις καλλιέργειες από την κακοκαιρία, αφού οι αγρότες
υποστηρίζουν πως τα μέτρα που ανακοίνωσε η κυβέρνηση δεν είναι παρά
«ανακεφαλαίωση» των όσων ισχύουν, ενώ παράλληλα ισχυρίζονται πως ο ΕΛΓΑ είναι
ήδη χρεωμένος και δεν μπορεί να σηκώσει το βάρος των αποζημιώσεων που εξαγγέλθηκαν.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17247N141</ED>
<ID>
ID:303111

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N14&aa=1</URL></REF>


Article

<CATEGORY>vin06</CATEGORY>

 <H2>Πρεμιέρα του Πατρινού Καρναβαλιού
</H2>
ΠΑΤΡΑ

Υπαίθριο πάρτι. Μέχρι αργά τη νύχτα η Πάτρα χόρευε σε καρναβαλικούς ρυθμούς

Εντυπωσιακή ήταν η έναρξη του Πατρινού Καρναβαλιού λίγο πριν από τα μεσάνυχτα
του Σαββάτου. Με αύρα θαλασσινή στην «καρδιά» του χειμώνα η Πλατεία Γεωργίου
«μεταμφιέστηκε» σε θάλασσα και τα γειτονικά κτίρια σε «κύματα» και τα όντα του
βυθού έστησαν τον δικό τους καρναβαλικό ρυθμό. 
Το φετινό καρναβάλι είναι αφιερωμένο στο υγρό στοιχείο και έχει τίτλο
«Μεσόγειος, η θάλασσά μας»

Ο δήμαρχος της πόλης Ευάγγελος Φλωράτος κήρυξε την έναρξη του Καρναβαλιού,
ενώ χιλιάδες πυροτεχνήματα φώτισαν τον ουρανό και αμέσως μετά ο Νηρέας, ο
προπομπός του βασιλιά Καρνάβαλου, έκανε την εμφάνισή του, πλαισιωμένος από
μεταμφιεσμένους. Το υπαίθριο πάρτι συνεχίστηκε μέχρι αργά τη νύχτα.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17247N142</ED>
<ID>
ID:303172

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N14&aa=2</URL></REF>


Article

<CATEGORY>vin06</CATEGORY>

 <H2>Καταχρηστική η αλλαγή έδρας εργασίας για τους υπαλλήλους
</H2>
Οι μεταθέσεις υπαλλήλων στον ιδιωτικό τομέα (με αλλαγή της έδρας εργασίας) θα
πρέπει να προβλέπονται στις συμβάσεις εργασίας τους, διαφορετικά είναι
καταχρηστικές και ο εργαζόμενος δικαιούται αποζημίωσης. 
Αυτό τονίζει με απόφασή του ο Άρειος Πάγος, καθορίζοντας ουσιαστικά τις
προϋποθέσεις υπό τις οποίες μια μετάθεση στον ευρύτερο ιδιωτικό τομέα (ΔΕΚΟ,
τράπεζες κ.λπ.) μπορεί να θεωρηθεί νόμιμη. Όπως επισημαίνεται: 
* Σε κάθε περίπτωση που στη σύμβαση εργασίας ενός υπαλλήλου προβλέπεται
σταθερή έδρα εργασίας, κάθε αλλαγή της έδρας ­ χωρίς τη σύμφωνη γνώμη του
εργαζομένου ­ αποτελεί καταχρηστική άσκηση δικαιώματος από την πλευρά της
εργοδοσίας. Και συνεπώς η εργοδοσία καλείται να καταβάλει μισθούς υπερημερίας
κ.λπ. 
* Στην περίπτωση που η αλλαγή έδρας προβλέπεται στη σύμβαση εργασίας, τότε η
μετακίνηση είναι νόμιμη, εφόσον η εργοδοσία έχει λάβει υπόψη της και τα
συμφέροντα του μισθωτού, όπως η μακροχρόνια συμμετοχή του σε μια έδρα, οι
ατομικές και οικογενειακές υποχρεώσεις που έχει δημιουργήσει εκεί και έχει
εξετάσει και τη δυνατότητα μετακίνησης νεώτερου υπαλλήλου που μπορεί να
ανταποκριθεί στις ανάγκες της εταιρείας. 
Πότε είναι νόμιμη

Εάν δηλαδή, ένας υπάλληλος εργάζεται επί πολλά έτη στο υποκατάστημα μιας
επιχείρησης σε μια πόλη, έχει δημιουργήσει εκεί προσωπικές υποχρεώσεις κ.ά.,
τότε η μετακίνησή του σε άλλη έδρα εργασίας είναι νόμιμη, υπό την προϋπόθεση
ότι προβλέπεται από τη σύμβασή του και δεν υπάρχει νεώτερος υπάλληλος με
λιγότερες υποχρεώσεις που μπορεί να καλύψει τη συγκεκριμένη θέση. 
Υπό αυτά τα δεδομένα, ο Άρειος Πάγος απέρριψε αίτηση υπαλλήλου ιδιωτικής
εταιρείας που μετατέθηκε σε άλλη έδρα, κρίνοντας ότι η μετακίνησή της ήταν
δεσμευτική από τη σύμβαση εργασίας της και η επίμαχη θέση δεν μπορούσε να
καλυφθεί από άλλον συνάδελφό της. Έτσι, το Ανώτατο Δικαστήριο επικύρωσε
εφετειακή απόφαση με την οποία επίσης είχε κριθεί ότι η μετάθεση δεν ήταν καταχρηστική.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17247N143</ED>
<ID>
ID:303213

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N14&aa=3</URL></REF>


Article

<CATEGORY>vin06</CATEGORY>

 <H2>Φοιτητές - μαραθωνοδρόμοι...
</H2><H4>Τρέχουν από κτίριο σε κτίριο - κάνουν έως και 19 χιλιόμετρα την ημέρα!
</H4>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Αντώνης Κάργας. Στον δρόμο για το πτυχίο, αλλά στην κυριολεξία, βρίσκεται ο
φοιτητής του Οικονομικού Τμήματος του Πανεπιστημίου της Αθήνας. Αναγκάζεται
καθημερινά να φέρνει βόλτες στην πόλη, επειδή οι αίθουσες διδασκαλίας, η
γραμματεία και η βιβλιοθήκη βρίσκονται σε 7 διαφορετικά σημεία του κέντρου!

Και όμως καθημερινά επί 4 χρόνια ο φοιτητής αυτός, που είναι σήμερα
τελειόφοιτος, και όλοι οι συμφοιτητές του στο ίδιο Τμήμα, αλλά και σε άλλα
Τμήματα και Πανεπιστήμια, αναγκάζονται να προπονούνται στο περπάτημα επειδή οι
αίθουσες διδασκαλίας, τα εργαστήρια, κ.λπ., είναι διεσπαρμένα σε διαφορετικά
κτίρια. Στην περίπτωση του Οικονομικού Τμήματος τα μαθήματα γίνονται σε... 5
διαφορετικά κτίρια, ενώ η γραμματεία της Σχολής είναι σε έκτο και η γραμματεία
σε έβδομο κτίριο. Ίσως και γι' αυτόν το λόγο, ο Αντώνης είναι λεπτό παιδί! 
Τι να πουν όμως οι περίπου 3.000 φοιτητές του ΤΕΦΑΑ Θεσσαλονίκης; Αυτοί
αναγκάζονται να μετακινούνται για μαθήματα, εργαστήρια και αθλήματα σε 10
διαφορετικά σημεία εντός της συμπρωτεύουσας, με αποτέλεσμα να υπολογίζεται από
το γραφείο Τύπου του ιδρύματος ότι διανύουν αποστάσεις μέχρι και... 19
χιλιόμετρα την ημέρα για τα μαθήματα και τις διάφορες υποχρεώσεις τους στη
Σχολή. 
Το Πανεπιστήμιο της Αθήνας και το Αριστοτέλειο έχουν αρκετά προβλήματα
στέγασης κι έτσι αναγκάζονται να διασπούν τους χώρους όπου κάνουν μάθημα
ορισμένα Τμήματα, με αποτέλεσμα χιλιάδες φοιτητές καθημερινά στην Αθήνα και
στη Θεσσαλονίκη να αναγκάζονται να περνούν μεγάλο μέρος της ημέρας τους
στους... πέντε δρόμους. Συνολικά, υπολογίζεται ότι περισσότεροι από 15.000
φοιτητές στη χώρα αναγκάζονται να μετακινούνται καθημερινά, χωρίς ιδιαίτερο
λόγο, από κτίριο σε κτίριο για να παρακολουθήσουν τα μαθήματα και τα
εργαστήριά τους. 
Ο Αντώνης Κάργας, για παράδειγμα, ξεκινάει στις 8 το πρωί μιας τυπικής ημέρας
με λεωφορείο από το σπίτι του στο Χαλάνδρι. «Πρέπει να είμαι στις 9 στην
Ευριπίδου 14 για μάθημα. Στη συνέχεια, έντεκα με μία πρέπει να πάω σε άλλη
αίθουσα στο Σύνταγμα, αλλά αν αργήσω δεν θα μπορέσω να μπω γιατί χωράει μόνο
50-60 άτομα και θα χάσω το μάθημα. Μετά έχουμε 2 ώρες κενό κι ύστερα πίσω στη
Νομική για το επόμενο μάθημα. Αν θέλω να πάω στη βιβλιοθήκη, πρέπει να
περπατήσω μέχρι το παλιό χημείο κι αν έχω δουλειά στη γραμματεία να πάω στην
Πεσμαζόγλου. Εδώ και χρόνια μάς υπόσχονται να ανακατασκευάσουν το κτίριο της
Νομικής ώστε να ανοίξουν κι άλλες αίθουσες εκεί, αλλά ακόμα τίποτα δεν έγινε.
Έτσι, από τη μέρα που μπήκα στο Πανεπιστήμιο μέχρι εφέτος αναγκάζομαι να κάνω
πολλά άσκοπα χιλιόμετρα καθημερινά...» 
Πάντως, όπως τόνισε στα «ΝΕΑ» ο πρύτανης κ. Γ. Μπαμπινιώτης, οι εργασίες
ανακατασκευής του ιστορικού κτιρίου της Νομικής Σχολής της Αθήνας θα αρχίσουν
το αμέσως επόμενο διάστημα και θα ολοκληρωθούν σε περίπου 2 χρόνια, οπότε θα
λήξει οριστικά και η ταλαιπωρία των φοιτητών. 
Στο Αριστοτέλειο, τα περισσότερα προβλήματα τα αντιμετωπίζουν οι φοιτητές του
ΤΕΦΑΑ, που ασκούνται στο μακρύ περίπατο ανά την πόλη, αλλά δεν είναι μόνο
αυτοί: οι 400 φοιτητές του Τμήματος Εικαστικών κάνουν μαθήματα σε 4
διαφορετικά σημεία και το Τμήμα Θεάτρου στεγάζεται σε τρία κτίρια. Όσο για
τους φοιτητές στο ΤΕΦΑΑ της Αθήνας, μπορεί η γυμναστική ακαδημία να καλύπτει
τις ανάγκες τους, όμως για το χάντμπολ πρέπει να πάνε στην Πανεπιστημιούπολη,
για ποδόσφαιρο στο γήπεδο του Βύρωνα και για τα μαθήματα ειδικότητας του
θαλάσσιου σκι στη Βουλιαγμένη και του χειμερινού στην Αράχοβα. 
Αντίστοιχα προβλήματα έχει και το Τμήμα ΜΜΕ του Πανεπιστημίου της Αθήνας, οι
φοιτητές του οποίου κάνουν μάθημα σε τρία διαφορετικά σημεία του κέντρου,
στοιχείο που τους οδήγησε να βαφτίσουν τις αίθουσές τους σαρκαστικά... τρίγωνο
των Βερμούδων. Ίσως είναι κι αυτός ένας τρόπος για να κρατάμε τους φοιτητές
μας σε... εγρήγορση!
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17247N161</ED>
<ID>
ID:303112

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N16&aa=1</URL></REF>


Article

<CATEGORY>vin06</CATEGORY>

 <H2>Απεργιακός αναβρασμός σε όλες τις βαθμίδες της εκπαίδευσης
</H2>
Σε απεργιακό αναβρασμό φαίνεται πως εισέρχεται στο επόμενο διάστημα και πάλι η
εκπαίδευση σε όλες τις βαθμίδες της, ακόμα και στα ιδιωτικά σχολεία. Και ίσως
είναι από τις λίγες φορές που σε αυτές τις εξελίξεις δεν πρωτοστατούν φοιτητές
και μαθητές, αλλά δάσκαλοι, καθηγητές, πανεπιστημιακοί, ακόμα και ιδιοκτήτες
ιδιωτικών σχολείων. Οι απεργιακές κινητοποιήσεις αναμένονται σε όλα τα επίπεδα
και οι πρώτες ξεκινούν σήμερα κιόλας από το ΤΕΙ Θεσσαλονίκης, οι καθηγητές του
οποίου αναστέλλουν επ' αόριστον τη λειτουργία του, αντιδρώντας στην πρόσφατη
ρύθμιση που καθόρισε τους όρους εξέλιξης του διδακτικού προσωπικού των ΤΕΙ και
υποστηρίζοντας ότι η ανωτατοποίηση έγινε μόνο στα χαρτιά. Αύριο Τρίτη εξάλλου,
συνελεύσεις για το ίδιο θέμα και με ενδεχόμενο κινητοποιήσεων θα γίνουν στα
ΤΕΙ Πειραιά και Πάτρας, ενώ η Ομοσπονδία Συλλόγων Εκπαιδευτικού Προσωπικού
(ΟΣΕΠ) των ΤΕΙ προσανατολίζεται σε 24ωρη πανελλαδική προειδοποιητική αποχή των
διδασκόντων στα ΤΕΙ στις αρχές Φεβρουαρίου. 
Η αυριανή ημέρα όμως θα είναι καθοριστική και για άλλες κινητοποιήσεις, καθώς
στη Βουλή θα γίνει ψηφοφορία του νομοσχεδίου του υπουργείου Παιδείας για την
αξιολόγηση των καθηγητών Μέσης Εκπαίδευσης και για τον περιορισμό των
απολύσεων εκπαιδευτικών στα ιδιωτικά σχολεία. Και οι δύο ρυθμίσεις συναντούν
έντονες αντιδράσεις. Η ΟΛΜΕ, που αντιδρά στον τρόπο με τον οποίον θα γίνεται η
αξιολόγηση, αποφάσισε προχθές να προχωρήσει σε 24ωρη προειδοποιητική απεργία
στα τέλη Ιανουαρίου, ενώ οι δάσκαλοι (ΔΟΕ), που ήδη απήργησαν μια μέρα την
περασμένη εβδομάδα για το ίδιο θέμα, θα αποφασίσουν τις επόμενες ημέρες
ενδεχομένως και νέα απεργία. Η αναταραχή περιλαμβάνει και τα ιδιωτικά σχολεία,
οι ιδιοκτήτες των οποίων ανακοίνωσαν χθες ότι η διάταξη που βάζει φραγμούς
στις απολύσεις των ιδιωτικών εκπαιδευτικών έπειτα από 6ετή υπηρεσία θα
διαλύσει τα σχολεία τους και κάλεσαν τη Βουλή να την καταψηφίσει. Σε αντίθετη
περίπτωση οι ιδιοκτήτες, που θεωρούν ότι βρίσκονται «υπό διωγμό» και ότι τα
σχολεία τους θα μεταβληθούν «σε ιδιότυπα δημόσια», απειλούν με λουκέτο
διαρκείας για πρώτη φορά στην ιδιωτική εκπαίδευση αν ψηφιστεί η ρύθμιση. 
Τέλος, και στα πανεπιστήμια προετοιμάζονται κινητοποιήσεις των καθηγητών με
οικονομικά αιτήματα. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17247N162</ED>
<ID>
ID:303173

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N16&aa=2</URL></REF>


Article

<CATEGORY>vin06</CATEGORY>

 <H2>Καλούνται από τα ΚΤΕΟ
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του νομού Αττικής αυτήν την εβδομάδα: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΟΤ
4001 μέχρι ΥΟΤ 7000. 
Εξάλλου, την εβδομάδα από 28 Ιανουαρίου μέχρι 1 Φεβρουαρίου θα περάσουν από
ΚΤΕΟ τα αυτοκίνητα με τους αριθμούς: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΟΤ
7001 μέχρι ΥΟΤ 9999. 
Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο. 
Κατά τον έλεγχο πρέπει, επίσης, να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17247N163</ED>
<ID>
ID:303214

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N16&aa=3</URL></REF>


Article

<CATEGORY>vin06</CATEGORY>

 <H2>Διώκεται ο «θεράπων ιατρός»
</H2><H4>Υποσχόταν «πλήρη ίαση μορφών καρκίνου σε διάστημα ενός μηνός»
</H4>
<AUTHOR>ΜΙΝΑ ΜΟΥΣΤΑΚΑ
</AUTHOR>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>

Αντιμέτωπος με τη Δικαιοσύνη βρίσκεται ο γιατρός-βιοπαθολόγος κ. Δημήτρης
Ι. Γιαννίτσης, ο οποίος φέρεται ότι υποσχόταν σε ασθενείς του «πλήρη ίαση
ορισμένων μορφών καρκίνου, μέσα σε διάστημα μόλις ενός μηνός» σε συνεργασία με
τον Γερμανό συνάδελφό του κ. Ρολφ Μπαμπάουερ.

Η μήνυση με βάση την οποία κινήθηκαν οι ποινικές διαδικασίες εις βάρος του
γιατρού κ. Δημ. Γιαννίτση από την Εισαγγελία Πρωτοδικών Αθήνας

Τα παιδιά της 75χρονης Αικατερίνης Σωτηροπούλου, η οποία έχασε τη μάχη με τον
καρκίνο στις 12 Ιουλίου 2000, κατηγορούν τώρα τους δύο γιατρούς ότι τους
εξαπάτησαν εμφανίζοντας τη μέθοδό τους ως τη μοναδική «σανίδα σωτηρίας» για τη
ζωή τής μητέρας τους. Σύμφωνα με όσα υποστηρίζουν ο Χαράλαμπος και η Χρυσούλα
Σωτηροπούλου, η μητέρα τους όχι μόνο δεν έγινε καλά με τη θεραπεία της
πλασμαφαίρεσης, που ακολούθησε στη Γερμανία, αλλά σε περίπου ενάμιση μήνα
απεβίωσε στο Ναυτικό Νοσοκομείο. Με βάση τη μήνυσή τους, ο εισαγγελέας
Πρωτοδικών κ. Δημ. Ασπρογέρακας έχει κινήσει ποινικές διαδικασίες εναντίον του
κ. Γιαννίτση και κατά παντός άλλου υπευθύνου για τα αδικήματα της
ανθρωποκτονίας από αμέλεια και της απάτης. 
«Στις 4 Ιανουαρίου 2000», επισημαίνουν οι μηνυτές, «η μητέρα μας εισήχθη στο
νοσοκομείο, όπου έγινε η διάγνωση για καρκίνο στο πάγκρεας και τους πνεύμονες.
Εκείνη τη χρονική περίοδο απελπισμένοι για την τύχη της μητέρας μας, που
χειροτέρευε μέρα τη μέρα, διαβάσαμε στον Τύπο μία πρωτοποριακή μέθοδο του
καθηγητή Εργαστηριακής Ιατρικής και Ανοσοαιματολογίας Δημ. Γιαννίτση, ο οποίος
υποσχόταν πλήρη ίαση ορισμένων μορφών καρκίνου σε διάστημα μόλις ενός μηνός.
Μας διαβεβαίωσε μάλιστα ότι η συγκεκριμένη μέθοδος μπορεί να εφαρμοσθεί με
επιτυχία σε ασθενείς με καρκίνο του αίματος και με συμπαγείς όγκους, όπως ο
καρκίνος του πνεύμονος και του παγκρέατος που είχε η μητέρα μας». 
Στο νοσοκομείο της Γερμανίας 
Η ασθενής, συνοδευόμενη από την κόρη της, στις 28 Μαΐου 2000, μετέβη στη
Γερμανία. «Από την επόμενη κιόλας ημέρα η μητέρα μας», αναφέρεται στη μήνυση,
«υποβαλλόταν καθημερινά σε πλασμαφαιρέσεις, που διαρκούσαν 3 έως 4 ώρες κάθε
φορά. Η κατάσταση της υγείας της όμως όχι μόνο δεν βελτιωνόταν, αλλά
χειροτέρευε. Κατάπτωση, δύσπνοιες, για τις οποίες χρειαζόταν οξυγόνο, μέχρι
και απώλεια συνειδήσεως παρουσίασε κατά τη διάρκεια της θεραπείας. Τη 14η
ημέρα διέγνωσαν και πνευμονία. Οι γιατροί, όμως, μας διαβεβαίωναν ότι ο
καρκίνος έχει σχεδόν θεραπευθεί και εκείνο που ταλαιπωρεί τη μητέρα μας ήταν
μόνο η πνευμονία. Το ίδιο βράδυ, η κατάστασή της επιδεινώθηκε σε τέτοιο βαθμό
ώστε ανέπνεε μόνο με τη βοήθεια οξυγόνου, έχανε τις αισθήσεις της και υπέφερε
από φρικτούς πόνους. Αναγκαστήκαμε να τη μεταφέρουμε αρχικά στο Πανεπιστημιακό
Νοσοκομείο του Χόμπουργκ και ύστερα από λίγες ημέρες επιστρέψαμε στην Αθήνα.
Νοσηλεύτηκε στο Ναυτικό Νοσοκομείο, όπου άφησε την τελευταία της πνοή». 
« Ανεπαρκής η μέθοδος» 
Εκ των υστέρων, σύμφωνα πάντα με όσα ισχυρίζονται οι μηνυτές, πληροφορήθηκαν
ότι τουλάχιστον άλλοι 25 Έλληνες καρκινοπαθείς είχαν ακολουθήσει την ίδια
μέθοδο. Οι 15 από αυτούς είχαν ήδη πεθάνει, είτε κατά τη διάρκεια της
θεραπείας είτε λίγες ημέρες μετά την ολοκλήρωσή της. Την ίδια στιγμή, ύστερα
από δημοσίευμα της γερμανικής εφημερίδας «Ζαρμπούκερ Τσάιτουνγκ», στις 18
Απριλίου 2000, ο κ. Γιαννίτσης δεν ήταν συνεργάτης του Τμήματος
Ανοσοαιματολογίας της Πανεπιστημιακής Κλινικής του Χόμπουργκ. Στο επίμαχο
δημοσίευμα, με τίτλο «Επιστημονικές αντιρρήσεις δύο καθηγητών για την
πλασμαφαίρεση», αναφέρεται ότι η μέθοδος του κ. Γιαννίτση, ο οποίος εργαζόταν
παλαιότερα στην κλινική, είναι ανεπαρκής. 
Τέλος, τα δύο παιδιά τής 75χρονης υποστηρίζουν στη μήνυσή τους ότι «από την
Εισαγγελία του Σααρμπρίκεν της Γερμανίας διεξάγεται ποινική διαδικασία, λόγω
υπονοιών για σωματικές βλάβες, για πρόκληση θανάτου από αμέλεια και για απάτη
εις βάρος του κ. Ρολφ Μπαμπάουερ». 
Για την υπόθεση διενεργήθη προανάκριση στο πλαίσιο της οποίας, όπως δήλωσε στα
«ΝΕΑ», ο δικηγόρος της οικογένειας Σωτηροπούλου κ. Θ. Μαντάς, ο κ. Γιαννίτσης
δεν εμφανίστηκε να απολογηθεί. Ο φάκελος της δικογραφίας βρίσκεται στα χέρια
εισαγγελέα για τις περαιτέρω νόμιμες ενέργειες.

<H3>ΠΛΑΣΜΑΦΑΙΡΕΣΗ
</H3><H3>«Πειραματική, αλλά όχι επίσημα αναγνωρισμένη»
</H3>
Μία πρωτοποριακή μέθοδο θεραπείας του καρκίνου, διάρκειας 30 ημερών, υποσχόταν
ο γιατρός κ. Δημ. Γιαννίτσης. Σύμφωνα με όσα είχε εξηγήσει στους συγγενείς τής
75χρονης Αικ. Σωτηροπούλου, η ασθενής «θα υποβαλλόταν καθημερινά σε
πλασμαφαίρεση, στην αφαίρεση δηλαδή ημερησίως 500-1.000 κ. ε. πλάσματος από το
αίμα, όπως συμβαίνει στην αιμοκάθαρση, με τη διαφορά ότι το φίλτρο δεν θα
"καθάριζε" το αίμα, αλλά θα το απάλλασσε από τα αμινοξέα εκείνα που αποτελούν
την βασική "τροφή" των καρκινικών κυττάρων. Στη συνέχεια, ειδικοί γιατροί θα
χορηγούσαν στην ασθενή ενδοφλεβίως διάλυμα που περιέχει όλα τα υπόλοιπα
αμινοξέα». 
Ο διευθυντής της Παθολογικής-Ογκολογικής Κλινικής του «Αγίου Σάββα», κ.
Γεράσιμος Ρηγάτος, μιλώντας στα «ΝΕΑ» διευκρίνισε ότι αν και δεν γνωρίζει τη
συγκεκριμένη υπόθεση, εντούτοις είναι ενήμερος για την ύπαρξη της μεθόδου.
«Γνωρίζω», δήλωσε ο κ. Ρηγάτος, «ότι για ορισμένες κακοήθεις παθήσεις, κυρίως
του αιμοποιητικού συστήματος, έχει χρησιμοποιηθεί ως θεραπευτική μέθοδος η
πλασμαφαίρεση. Η μέθοδος αυτή, όμως, δεν είναι επίσημα αναγνωρισμένη,
θεωρείται πειραματική. Και για κάθε πειραματική εφαρμογή σε ανθρώπους υπάρχουν
πολύ συγκεκριμένες διαδικασίες που απαιτούν την πλήρη ενημέρωση για τα αληθή
δεδομένα, την γραπτή συναίνεση, τη διατήρηση του δικαιώματος να εξέλθει ο
ασθενής όποτε επιθυμεί από τη θεραπεία και να τεθεί σε επίσημες ανάλογες
θεραπείες. Ο ασθενής διατηρεί πάντοτε τα ασφαλιστικά του δικαιώματα για κάθε
βλάβη. Οι διαδικασίες προβλέπονται από όλες τις εθνικές νομοθεσίες και
απορρέουν από Χάρτες και Διακηρύξεις των δικαιωμάτων των Ασθενών».

<H3>Ο ΓΕΡΜΑΝΟΣ ΣΥΝΕΡΓΑΤΗΣ
</H3><H3>«Εμείς δεν υποσχόμαστε πλήρη θεραπεία»
</H3>
Το δημοσίευμα της γερμανικής εφημερίδας «Ζαρμπούκερ Τσάιτουνγκ», στις
18.4.2000, όπου δύο Γερμανοί καθηγητές αντικρούουν και χαρακτηρίζουν
«ανεπαρκή» τη μέθοδο της πλασμαφαίρεσης

«Σε καμία περίπτωση δεν υποσχόμαστε πλήρη θεραπεία του καρκίνου. Εκείνο για το
οποίο προσπαθούμε, είναι να βελτιώσουμε την ποιότητα ζωής του ασθενούς, καθώς
και να μειώσουμε ή ακόμη και να καταστρέψουμε τον όγκο». 
Τη θέση αυτή εξέφρασε ο Γερμανός γιατρός κ. Ρολφ Μπαμπάουερ, με τον οποίο
επικοινώνησαν χθες «ΤΑ ΝΕΑ», ζητώντας την άποψή του για το θέμα που έχει
ανακύψει και απασχολεί πλέον την ελληνική Δικαιοσύνη. Από την πλευρά του ο κ.
Μπαμπάουερ διέψευσε ότι υπάρχει οποιαδήποτε νομική εμπλοκή του ιδίου ή
συνεργατών της κλινικής του με τη γερμανική Δικαιοσύνη και δήλωσε πλήρη άγνοια
για τη μήνυση που εκκρεμεί εις βάρος τού κ. Γιαννίτση. 
«Τη μέθοδο της πλασμαφαίρεσης εφαρμόζουμε στην κλινική μας εδώ και περίπου
έναν χρόνο. Τον κ. Γιαννίτση τον γνωρίζω τα τελευταία 20 χρόνια, από τη
συνεργασία με γερμανικά νοσοκομεία. Η πλασμαφαίρεση εφαρμόζεται σε ασθενείς
που βρίσκονται στο τελευταίο στάδιο του καρκίνου και εφόσον έχουν εξαντλήσει
όλες τις άλλες θεραπευτικές μεθόδους. Πριν ξεκινήσουμε την εφαρμογή της
μεθόδου δεν γνωρίζουμε ποια θα είναι η επίπτωση στον ασθενή. Άλλοτε τα
αποτελέσματά της είναι θετικά και άλλοτε αρνητικά. Αυτό που σε καμία περίπτωση
δεν μπορούμε να υποσχεθούμε, εκ των προτέρων, είναι η πλήρης θεραπεία του
ασθενούς. Η κλινική είναι ιδιωτική, συνεργάζονται μαζί μας τέσσερις γιατροί
και δεν μπορούν να νοσηλευθούν ταυτόχρονα περισσότεροι από τρεις ασθενείς. Για
να έχει αποτελέσματα η θεραπεία μας χρειάζεται ο ασθενής σε τακτά χρονικά
διαστήματα ­ μέσα σε τουλάχιστον τέσσερις μήνες ­ να υποβληθεί σε
πλασμαφαιρέσεις». <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17247N171</ED>
<ID>
ID:303113

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N17&aa=1</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΝΤΕΙΒΙΝΤ ΧΙΛ
</H2><H4>Είμαι βέβαιος ότι τα Μάρμαρα θα επιστραφούν στην Αθήνα
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΕΠΙΚΕΦΑΛΗΣ ΤΗΣ ΕΠΙΤΡΟΠΗΣ «ΑΥΣΤΡΑΛΟΙ ΓΙΑ ΤΗΝ ΕΠΙΣΤΡΟΦΗ ΤΩΝ ΜΑΡΜΑΡΩΝ ΤΟΥ ΠΑΡΘΕΝΩΝΑ».

«Είναι καιρός επιτέλους η βρετανική κυβέρνηση να συνειδητοποιήσει ότι η
Βρετανία δεν είναι πλέον αυτοκρατορία. Όπως οι Βρετανοί επέστρεψαν τα εδάφη
που είχαν αρπάξει, έτσι πρέπει και τώρα να επιστρέψουν την πολιτισμική
κληρονομιά που είχαν αφαιρέσει από την Ελλάδα: δηλαδή, τα Μάρμαρα του
Παρθενώνα». Αυτά τα λόγια ανήκουν στον Ντέιβιντ Χιλ, ο οποίος είναι επικεφαλής
της επιτροπής «Αυστραλοί για την Επιστροφή των Μαρμάρων του Παρθενώνα», στην
οποία συμμετέχουν Αυστραλοί πρώην πρωθυπουργοί, πολιτειακοί πρωθυπουργοί,
αρχηγοί κομμάτων, υπουργοί, βουλευτές και γερουσιαστές και άλλοι αξιόλογοι
Αυστραλοί των γραμμάτων και των τεχνών.

Από πότε αγωνίζεστε για την επιστροφή των Μαρμάρων του Παρθενώνα στην
Αθήνα; 
Εδώ και τρία χρόνια ­ πρώτα με την Επιτροπή της Αυστραλίας στο Σίδνεϊ και,
έπειτα, με τη βρετανική στο Λονδίνο. 
Τι σας οδήγησε σ' αυτό; 
Τάχθηκα σε αυτόν τον σκοπό όταν πρωτοεπισκέφθηκα την Ακρόπολη, τον Ιούνιο του
1973. Ένιωσα ντροπή, τότε, γιατί απ' όλη την παρέα μας, ήμουν ο μόνος που δεν
γνώριζε ότι ο Έλγιν άρπαξε και οι Βρετανοί κράτησαν τα Μάρμαρα. 
Ποιο ιδανικό νιώθετε ότι υπηρετείτε αγωνιζόμενος για την επιστροφή των
Μαρμάρων στην Ελλάδα; 
Ασχολούμαι με αυτό το θέμα επειδή θεωρώ ότι είναι μία κακοδικία το ότι η
Βρετανία εξακολουθεί να κρατάει τα Μάρμαρα. Είναι αντίθετο στην πολιτισμική
δικαιοσύνη και είναι ένα λάθος που πρέπει οπωσδήποτε να διορθωθεί. 
Τι θα επιλέξει να ακολουθήσει η βρετανική κυβέρνηση σε ό,τι αφορά τα
Μάρμαρα; 
Πρέπει να περιμένουμε να δούμε κατά πόσον η βρετανική κυβέρνηση θα υποστηρίξει
ξανά την αντιδραστική και «αυτοκρατορική» άποψη του Βρετανικού Μουσείου.
Ελπίζω πως δεν θα το κάνει. 
Πιστεύετε ότι η δήλωση του κ. Άντερσον, πως «τα Μάρμαρα του Παρθενώνα
ουδέποτε πρόκειται να φύγουν από το Λονδίνο», θα αποδειχθεί προφητική ή
φανερώνει ύβρι; 
Είμαι απολύτως βέβαιος ότι τα Μάρμαρα του Παρθενώνα θα επιστραφούν στην Αθήνα,
όπου ανήκουν. Είναι μόνο θέμα χρόνου. 
Το Βρετανικό Μουσείο λέει ότι η Ελλάδα δεν έχει κανένα νομικό έρεισμα για
την επιστροφή των Μαρμάρων. Το θεωρείτε αυτό αληθές; 
Όχι. Πιστεύω ότι η Ελλάδα έχει ισχυρό νομικό έρεισμα και το θέμα δεν θα πρέπει
να λυθεί με νομικά επιχειρήματα. 
Η ηθική είναι όπλο μονάχα για τους ισχυρούς; 
Αν οι Βρετανοί θέλουν να είναι ηθικοί, θα πρέπει να επιστρέψουν τα Μάρμαρα. 
Η διεθνής θέση της Ελλάδας έχει ισχυροποιηθεί από τότε που εντάχθηκε στη
ζώνη του ευρώ; 
Ναι, ισχυροποιείται πράγματι. 
Αυτή η ισχυροποίηση θα βοηθήσει την Ελλάδα στο θέμα των Μαρμάρων; 
Ναι. Ως μέλος της Ε.Ε., η Ελλάδα «κάθεται στο τραπέζι των διαπραγματεύσεων»
αντί να στέκεται έξω από την πόρτα... 
Μήπως η Βρετανία συνεχίζει, όπου μπορεί, να θεωρεί εαυτόν «αυτοκρατορία»; 
Δυστυχώς, υπάρχουν ακόμη πολλοί άνθρωποι στη Βρετανία που έχουν
«αυτοκρατορικές» απόψεις, πολλά χρόνια μετά την απώλεια της αυτοκρατορίας
τους. Αυτή η ξεπερασμένη άποψη επικρατεί και στο Βρετανικό Μουσείο. Μάλιστα
πολλοί από εμάς στην Αυστραλία αντιμετωπίζουμε την επιστροφή των Μαρμάρων ως
το τελευταίο εναπομείναν στάδιο για την ολοκλήρωση της απο-αποικιοκράτησης. 
Το κυβερνών, σήμερα, κόμμα στη Βρετανία διατείνεται ότι βασίζει την
πολιτική της σε ηθικές αρχές και αξίες; 
Δυστυχώς, η βρετανική κυβέρνηση δεν έχει εφαρμόσει τις αρχές αυτές όσον αφορά
την επιστροφή των Μαρμάρων. Λέει ότι είναι ηθική, γενναιόδωρη, μοντέρνα και
συνεργάσιμη, αλλά σε ό,τι αφορά τα Μάρμαρα έως τώρα υπήρξε αντιδραστική,
συντηρητική, αυτοκρατορική και ανήθικη. 
Πιστεύετε ότι η Βρετανία είναι ο «Δούρειος ίππος» της Ε.Ε.; 
Όχι. Πιστεύω ότι είναι η παραδοσιακή πολιτισμική ξενοφοβία που έχει περιορίσει
τον ρόλο της Βρετανίας στην Ευρώπη. 
Στο επίμαχο άρθρο του, ο Ρόμπερτ Άντερσον μιλάει για «την υποχρέωση του
Βρετανικού Μουσείου να κρατήσει ασφαλή τα Μάρμαρα για να μπορούν να τα βλέπουν
οι σημερινές και οι μελλοντικές γενιές». 
Τα σχόλια του κ. Άντερσον για την Ελλάδα ήταν προσβλητικά και προκλητικά.
Δημιουργούν άσχημη εντύπωση για τον ίδιο και το Βρετανικό Μουσείο. 
Τονίζει επίσης ότι στο Βρετανικό Μουσείο δεν υπάρχει χώρος για
«εθνικισμούς». Ούτε για τον βρετανικό εθνικισμό; 
Θα έλεγα ότι το όραμα του Ρόμπερτ Άντερσον για το Βρετανικό Μουσείο δεν είναι
εθνικιστικό, αλλά αυτοκρατορικό. 
Θα συμφωνούσατε μαζί του ότι ο λόρδος Έλγιν έχει «αδίκως δυσφημιστεί»; 
Ο Έλγιν, κατά τη γνώμη μου, δεν έχει πλέον καμία σχέση με το θέμα των
Μαρμάρων. Παρ' όλα αυτά, είναι αλήθεια ότι η Ιστορία έχει κρίνει τον Έλγιν
άσχημα, αλλά μάλλον δικαίως. 
Η έντονη συζήτηση που γίνεται τις τελευταίες ημέρες στη Βρετανία, γύρω από
το θέμα των Μαρμάρων, σε τι ωφελεί τον στόχο της Ελλάδας; 
Πολλές έρευνες και δημοσκοπήσεις, που έγιναν πρόσφατα, φανερώνουν μεγάλη
υποστήριξη των Βρετανών για την επιστροφή των Μαρμάρων. 
Είναι αποτελεσματική η πολιτική της Ελλάδας ; 
Είναι πολύ καλή και πολύ υπεύθυνη. 
Τι θα συμβουλεύατε την ελληνική κυβέρνηση να πράξει τώρα; 
Να ζητήσει την έναρξη επίσημων συνομιλιών τόσο με το Βρετανικό Μουσείο όσο και
με τη βρετανική κυβέρνηση, για να διερευνηθεί η πιθανότητα επιστροφής των
Μαρμάρων. 
Θα έρθετε στην Ελλάδα για να παρακολουθήσετε τους Ολυμπιακούς Αγώνες του
2004; 
Ναι. Αλλά για μένα το πιο σημαντικό «ραντεβού» θα είναι να είμαι στην Αθήνα
όταν επιτέλους τα Μάρμαρα επιστρέψουν στο σπίτι τους... <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17247N181</ED>
<ID>
ID:303158

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N18&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Λίστες» και «καπέλα»
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Στ' αλήθεια, δεν εντυπωσιάζομαι καθόλου από τις «λίστες». Ούτε και κατανοώ
γιατί κάθε φορά που κάποιοι τις «ανακαλύπτουν» γίνεται τόσος ντόρος.
Ανατρέχοντας στα αρχεία ­ γιατί κι εγώ έχω, κατά το δημοσιογραφικό συνήθειο ­
για την τρομοκρατία, μπορώ να βεβαιώσω ότι «λίστες» έχουν, κατά καιρούς,
δημοσιευθεί πολλές, ονόματα έχουν «φωτογραφηθεί» μέσα από περιγραφές και
«έγκυρες πηγές» έχουν υπαινιχθεί τους «εγκεφάλους». Άλλες τούς έχουν εντοπίσει
σε αντιστασιακές οργανώσεις της εποχής τής δικτατορίας, άλλες σε υπεράνω
υποψίας ακαδημαϊκούς και άλλες σε αναρχικά ­ ο Θεός να τα κάνει... ­
γκρουπούσκουλα, από τα οποία συλλέγονται και «ύποπτοι». Εν ολίγοις, οι
«ύποπτοι» βρίσκονται παντού ­ εκτός από τα μοναστήρια... 
&#009Θυμάμαι τη συνέντευξη που είχα πάρει παλιά από έναν ­ μακαρίτη σήμερα ­
υπουργό Δημόσιας Τάξης. Τον είχα ρωτήσει, μεταξύ άλλων, πώς κάνει η Αστυνομία
συλλήψεις υπόπτων για τρομοκρατικές ενέργειες. Με θαυμαστή ­ αποσβολωτική θα
έλεγα ­ ειλικρίνεια, μου είχε αποκαλύψει τη «μέθοδο του καπέλου». Την είχε
δημοσιεύσει τότε η εφημερίδα, τη θυμίζω και σήμερα: «Παίρνουμε ­ είχε πει ο
υπουργός ­ το πηλήκιο ενός αστυνομικού, το γυρίζουμε ανάποδα, ρίχνουμε μέσα
χαρτάκια με ονόματα από λίστες υπόπτων, τα ανακατεύουμε και τραβάμε κλήρους.
Όποιοι κληρωθούν, συλλαμβάνονται και ανακρίνονται». Από τότε βέβαια έχουν
περάσει πολλά χρόνια, η σύγχρονη αστυνομική έρευνα χρησιμοποιεί την
τεχνολογία, η συνεργασία με ξένες υπηρεσίες είναι συνεχής, αλλά και η
προπαγάνδα εις βάρος της χώρας μας πρέπει κάτι συγκεκριμένο να δείξει ­ γι'
αυτό και η αναδίφηση σε λίστες που γι' άλλο είχαν κάποτε συνταχθεί και άλλο
εμφανίζεται σήμερα ότι είναι. Κι επειδή προτιμώ τη βλακεία από τη δολιότητα,
τάσσομαι αναφανδόν υπέρ της «μεθόδου του καπέλου».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17247N182</ED>
<ID>
ID:303204

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N18&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Η πλατφόρμα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

«Μοιάζω να υποχωρώ εύκολα;» ρωτάει η νεαρή στη διαφήμιση των τσιγάρων. Είναι
ωραία, αλλά αυτό δεν έχει σημασία, η ομορφιά της μας αφήνει εντελώς
αδιάφορους. Εκείνο που μετράει είναι πως δεν υποχωρεί, άμα τη δεις στον δρόμο
καθώς περπατάς, μπορεί και να πέσει πάνω σου. Άρα αν καπνίζεις ίδια μάρκα
τσιγάρα, θα πέσεις κι εσύ πάνω σε κάποιον που υποχωρεί εύκολα και αναγκα-στικά
θα είναι εκείνος που θα οπισθο-χωρήσει. Η διαφήμιση βρίσκεται στη στάση του
λεωφορείου. Φτάνει εκεί μπροστά ένα στέισον βάγκον που το οδηγεί ένας
τεράστιος άνδρας με τσιγάρο στο στόμα. Στρίβει, από 'δω, στρίβει από 'κει,
βογκά από την προσπάθεια. Παίρνει βαθιές αναπνοές, ή μάλλον ρουφηξιές απ' το
τσιγάρο, τέλος τα καταφέρνει. Το αυτοκίνητό του κλείνει τη στάση ίσα ίσα, ό,τι
έπρεπε ήταν ο χώρος της στάσης για το στέισον. Και σίγουρα δεν υποχωρεί
εύκολα, έστω κι αν καπνίζει άλλη μάρκα τσιγάρων. Δεν χρειάζονται οι ρητορικές
ερωτήσεις της διαφήμισης για να πειστεί κανείς να μην του πει κουβέντα.
Φαίνεται το πράγμα, καθώς βγαίνει με κόπο από τη θέση του οδηγού, ορθώνεται
και κοιτά ευχαριστημένος γύρω του, σαν να πάρκαρε μόλις στην είσοδο του
κάστρου του. Η κοπέλα της διαφήμισης τον κοιτά πονηρά. Μοιάζω να υποχωρώ
εύκολα; ξαναρωτάει. Και να που την επόμενη μέρα στη στάση έχει τοποθετηθεί μια
άβολη μεταλλική πλατφόρμα. Κανένα αυτοκίνητο δεν μπορεί να παρκάρει πια εκεί,
οι επιβάτες έχουν χώρο να πλησιάσουν το τρόλεϊ αρχοντικά. Κοίτα λοιπόν που
ήταν με το μέρος τους αυτή η ανυποχώρητη της διαφήμισης, τελικά. Κάτι ήξερε
και δεν υποχωρούσε. Ποιος θα το φανταζόταν;
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17247N183</ED>
<ID>
ID:303238

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N18&aa=3</URL></REF>


Article

<CATEGORY>vin07</CATEGORY>

 <H2>Μετά τη λάβα, η χολέρα
</H2><H4>Νέοι κίνδυνοι απειλούν χιλιάδες Κονγκολέζους που επιστρέφουν στα σπίτια τους
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Μετά την πύρινη λάβα που ξεχύθηκε από το ηφαίστειο Νγιραγκόνγκο την
περασμένη Πέμπτη, όταν εξερράγη αναπάντεχα σπέρνοντας τον θάνατο και την
καταστροφή, νέες απειλές κρέμονται τώρα πάνω από την πόλη Γκόμα του Κονγκό. 
Καυτό μονοπάτι. Μητέρα επιστρέφει στην πόλη Γκόμα κουβαλώντας το παιδί και τα
υπάρχοντά της περπατώντας πάνω στην στερεοποιημένη λάβα

Η χολέρα, ο κίνδυνος έκρηξης στη Λίμνη Κίβου, η λάβα που συνεχίζει σε ορισμένα
σημεία να ρέει δυσκολεύουν ακόμα περισσότερο την ζωή των κατοίκων, οι οποίοι,
παρ' όλους τους κινδύνους και τις προειδοποιήσεις των ανθρωπιστικών
οργανώσεων, έχουν αρχίσει σταδιακά να επιστρέφουν στις εστίες τους. 
Οι αντάρτες της Ένωσης για τη Δημοκρατία του Κονγκό ανακοίνωσαν χθες τη
σύσταση μιας επιτροπής διαχείρισης κρίσεων, η οποία θα ασχοληθεί με τις
επιπτώσεις από την καταστροφική έκρηξη του ηφαιστείου στα ανατολικά της Λαϊκής
Δημοκρατίας του Κονγκό. 
Ταυτόχρονα και η κυβέρνηση του Κονγκό σκοπεύει να στείλει αντιπροσωπεία
υπουργών καθώς και ανθρωπιστική βοήθεια συνολικού ύψους 1,5 εκατ. δολαρίων
στην Γκόμα, παρότι η ανατολική αυτή πόλη του Κονγκό βρίσκεται υπό τον έλεγχο
των ανταρτών, οι οποίοι υποστηρίζονται από την κυβέρνηση της Ρουάντα. 
Την ίδια στιγμή, και παρ' όλες τις σχετικές προειδοποιήσεις των αρχών και των
ανθρωπιστικών οργανώσεων, χιλιάδες κάτοικοι της Γκόμα αρχίζουν σιγά σιγά να
επιστρέφουν στην ισοπεδωμένη από την έκρηξη του Νγιραγκόνγκο πόλη, η πρόσβαση
στην οποία έχει αρχίσει να γίνεται εφικτή χάρη στη συμπύκνωση του στρώματος
της λάβας. Από τη Ρουάντα όπου πολλοί είχαν καταφύγει στοιβάζονται σε μικρά
πλοιάρια και πραγματοποιούν το ριψοκίνδυνο ταξίδι της επιστροφής διασχίζοντας
την Λίμνη Κίβου. Άλλοι επιστρέφουν επιχειρώντας να βαδίσουν όσο γρηγορότερα
μπορούν πάνω από το λεπτό στρώμα της ζεστής λάβας που έχει αρχίσει κάπως να
στερεοποιείται. «Στα σημεία όπου η λάβα είναι ακόμα καυτή αρχίζουν να
τρέχουν», τονίζουν μέλη ανθρωπιστικών οργανώσεων που δραστηριοποιούνται τις
τελευταίες ημέρες στην περιοχή. Συνολικά, πάντως, περίπου 400.000 κάτοικοι
έχουν εγκαταλείψει την πόλη, σύμφωνα με τους παρατηρητές του ΟΗΕ. 
Μεγάλος εχθρός των εκατοντάδων χιλιάδων κατοίκων που έχουν εγκαταλείψει τα
σπίτια τους λόγω του ηφαιστείου είναι τώρα η χολέρα. Και αυτό συμβαίνει επειδή
πίνουν μολυσμένο νερό από τη Λίμνη Κίβου. Όπως επισημαίνουν οι αξιωματούχοι
του Οργανισμού Ηνωμένων Εθνών που δραστηριοποιούνται στην περιοχή, αυτή η
πρακτική θα μπορούσε να οδηγήσει σε μια νέα επιδημία χολέρας όπως εκείνη που
είχε ξεσπάσει το 1977 ύστερα από νέα έκρηξη του ηφαιστείου Νγιραγκόγκο. 
Το πρόβλημα όμως είναι ότι και τα δύο εργαστήρια καθαρισμού του νερού στην
πόλη Γκόμα έχουν καταστραφεί από τη λάβα και παρατηρείται μεγάλη έλλειψη
πόσιμου νερού. Και το νερό της λίμνης, το οποίο ήταν ήδη βρώμικο, έχει
δηλητηριαστεί ακόμα περισσότερο αφού έχει γεμίσει λάβα. 
<H3>Βραδυφλεγής βόμβα η λίμνη </H3>
Όπως επισημαίνουν οι ειδικοί, η Λίμνη Κίβου δημιουργεί και άλλους κινδύνους
για τους κατοίκους της περιοχής, καθότι ενδέχεται να λειτουργήσει σαν μια
πελώρια βραδυφλεγής βόμβα! Έτσι, ειδικοί γεωλόγοι προειδοποιούν ότι η λάβα που
ρέει μέσα στη λίμνη δημιουργεί ενώσεις με διάφορα αέρια που υπάρχουν στη
λίμνη. 
Αυτές οι ενώσεις θα μπορούσαν να δημιουργήσουν εκρήξεις αρκετά ισχυρές, ώστε
να αποβούν μοιραίες για τους ανθρώπους που εκείνη την ώρα θα βρίσκονταν κοντά
στην ακτή. «Βρισκόμαστε σε ένα πολύ επικίνδυνο σημείο της κρίσης, και μας
περιμένουν πάρα πολύ δύσκολες στιγμές τις επόμενες ημέρες και εβδομάδες»,
ανέφερε χαρακτηριστικά εκπρόσωπος του Ερυθρού Σταυρού. Αξιωματούχοι του ΟΗΕ
πιστεύουν ότι περίπου 45 άνθρωποι έχουν χαθεί εξαιτίας της αναπάντεχης έκρηξης
του ηφαιστείου την Πέμπτη, και έχουν αυξηθεί οι ανησυχίες για την τύχη των
κατοίκων τουλάχιστον 14 χωριών που βρίσκονται βόρεια της Γκόμα, τα οποία
καταστράφηκαν πλήρως από τη λάβα. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17247N551</ED>
<ID>
ID:303106

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N55&aa=1</URL></REF>


Article

<CATEGORY>vin07</CATEGORY>

 <H2>Σχεδιάζουν ανακατάληψη των παλαιστινιακών εδαφών
</H2>
Ραμάλα, Δυτική Όχθη. Ο ραδιοσταθμός Φωνή της Παλαιστίνης ανατινάζεται

Ο στρατός πιέζει τον πρωθυπουργό του Ισραήλ, Αριέλ Σαρόν να εγκρίνει μια
μεγάλη επιχείρηση για την ανακατάληψη των περιοχών της παλαιστινιακής
αυτονομίας στη Δυτική Όχθη και τη Λωρίδα της Γάζας, έγραφαν χθες οι βρετανικοί
«Σάντεϊ Τάιμς», ενώ χιλιάδες Παλαιστίνιοι πραγματοποιούσαν πορείες υπέρ του
Γιάσερ Αραφάτ, τον οποίο οι Ισραηλινοί κρατούν αποκλεισμένο στη Ραμάλα, πόλη
της Δυτικής Όχθης. 
Σύμφωνα με τους «Τάιμς», ο ισραηλινός στρατός ολοκλήρωσε την εκπαίδευσή του
για μια μείζονα επιχείρηση ανακατάληψης των παλαιστινιακών εδαφών. Ο Σαρόν
φέρεται να ανθίσταται στα αιτήματα να τεθεί το σχέδιο σε εφαρμογή, αλλά η
στάση του αυτή μπορεί να αλλάξει, γράφει η βρετανική εφημερίδα, μετά το φονικό
στη Χαντέρα, όπου ένας Παλαιστίνιος σκότωσε έξι Ισραηλινούς σε ένα μπατ-μιτσβά
(εβραϊκή τελετή για τη θρησκευτική ενηλικίωση ενός κοριτσιού) και τραυμάτισε
30 πριν λιντσαριστεί. Μετά το φονικό, ισραηλινά F-16 κατέστρεψαν το αρχηγείο
της παλαιστινιακής αστυνομίας στην Τουλκάρεμ και άρματα μάχης πήραν θέσεις σε
απόσταση 30 μέτρων από το γραφείο του Αραφάτ στη Ραμάλα. Το Σάββατο,
Ισραηλινοί στρατιώτες ανατίναξαν στη Ραμάλα την έδρα του ραδιοσταθμού Φωνή της
Παλαιστίνης, ενέργεια που καταδικάστηκε από διεθνείς δημοσιογραφικές ενώσεις.
Ως απάντηση στον αποκλεισμό του προέδρου τους, χιλιάδες Παλαιστίνιοι έκαναν
χθες πορείες στη Ραμάλα και στη Λωρίδα της Γάζας υπέρ του Αραφάτ. Στη Γάζα, η
ισλαμική οργάνωση Τζιχάντ απείλησε με νέες επιθέσεις κατά του Ισραήλ αν δεν
αρθεί η πολιορκία του Παλαιστίνιου ηγέτη.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17247N552</ED>
<ID>
ID:303168

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N55&aa=2</URL></REF>


Article

<CATEGORY>vin07</CATEGORY>

 <H2>Νέο «Εξπρές του μεσονυκτίου»
</H2><H4>Απάνθρωπη μεταχείριση των κρατουμένων Ταλιμπάν από τους Αμερικανούς
</H4>
Θύελλα αντιδράσεων προκαλούν φωτογραφίες πολεμιστών των Ταλιμπάν και της
οργάνωσης Αλ Κάιντα, τους οποίους οι Αμερικανοί κρατούν σε αιχμαλωσία σε
στρατόπεδο συγκέντρωσης στην αμερικανική στρατιωτική βάση Γκουαντάναμο στην
Κούβα. 
Απάνθρωπη αιχμαλωσία. Το αμερικανικό «Εξπρές του μεσονυκτίου» βρίσκεται στο
Γκουαντάναμο της Κούβας 
Οι φωτογραφίες δείχνουν τους κρατούμενους γονατιστούς, με καλυμμένα τα μάτια
και τα αυτιά, με μάσκες στο πρόσωπο και με μακριά γάντια. Πολλοί από αυτούς
εμφανίζονται δεμένοι χειροπόδαρα με αλυσίδες. 
Ο επικεφαλής των ιατρικών υπηρεσιών της ανθρωπιστικής οργάνωσης Διεθνής
Αμνηστία Τζιμ Γουέστ δήλωσε στο BBC ότι οι φωτογραφίες αυτές θυμίζουν τις
μεθόδους και τα βασανιστήρια που χρησιμοποιούσαν στην Ανατολική Ευρώπη στη
δεκαετία του 1970. Πάντως, Αμερικανοί στρατιωτικοί διευκρίνισαν ότι πρόκειται
για κρατούμενους, οι οποίοι μόλις είχαν φτάσει στο στρατόπεδο και οι
φωτογραφίες τους δεν αντιπροσωπεύουν τις πραγματικές συνθήκες που επικρατούν
εκεί. Οι κρατούμενοι, σύμφωνα με τους Αμερικανούς στρατιωτικούς, είναι
ελεύθεροι να βαδίζουν στα κελιά τους χωρίς αλυσίδες και χωρίς κανένα μέτρο που
να περιορίζει την όραση ή την ακοή τους. Φορούν χειροπέδες μόνο όταν πηγαίνουν
για ντους ή για ιατρικές εξετάσεις. 
Εκπρόσωποι του Διεθνούς Ερυθρού Σταυρού εξετάζουν τους 110 κρατουμένους, για
την κατάσταση των οποίων έχουν εκφραστεί ζωηρές διεθνείς ανησυχίες. Σύμφωνα με
τη βρετανική εφημερίδα «Μέιλ», οι Αμερικανοί στρατιωτικοί υποχρεώνουν τους
κρατουμένους να φορούν μάσκες, επειδή φοβούνται μήπως τους κολλήσουν
φυματίωση. Οι κρατούμενοι υποχρεώθηκαν να φορέσουν μάσκες μόλις επιβιβάστηκαν
στο αεροπλάνο που θα τους μετέφερε στο Γκουαντάναμο. 
Η αμερικανική κυβέρνηση αρνείται να αναγνωρίσει στους κρατούμενους το καθεστώς
των αιχμαλώτων πολέμου, μολονότι ισχυρίζεται ότι τηρεί τους κανόνες κράτησης
που προβλέπουν οι Συμβάσεις της Γενεύης. Ο αντιπρόεδρος της καναδικής
κυβέρνησης Τζον Μάνλεϊ κάλεσε τις ΗΠΑ να τους μεταχειριστούν «σύμφωνα με τις
ανθρωπιστικές αρχές και το διεθνές δίκαιο». 
Από τη Βρετανία, η πρόεδρος την κοινοβουλευτικής επιτροπής για τα ανθρώπινα
δικαιώματα Αν Κλόιντ προειδοποίησε τις ΗΠΑ «να μην παίζουν με τα ανθρώπινα
δικαιώματα». 
Παρά τον σάλο που έχει προκαλέσει το θέμα των κρατουμένων, οι αμερικανικές
στρατιωτικές αρχές σχεδιάζουν την επέκταση του στρατοπέδου συγκέντρωσης ώστε
να μπορεί να φιλοξενήσει 320 αιχμαλώτους ώσπου να ανεγερθεί μια κανονική
φυλακή δυναμικότητας 1.000 κρατουμένων.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17247N561</ED>
<ID>
ID:303107

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N56&aa=1</URL></REF>


Article

<CATEGORY>vin07</CATEGORY>

 <H2>Η φάρσα έφερε την... Οδύσσεια
</H2>
Δώδεκα λέξεις γραμμένες με σαπούνι πάνω στον καθρέφτη της τουαλέτας ενός
αεροσκάφους θα μπορούσαν να κοστίσουν σε έναν επιβάτη παραπάνω από 400.000
ευρώ. Φόβοι για τρομοκρατικό χτύπημα υποχρέωσαν προχθές το αεροπλάνο της
πτήσης της Βίρτζιν Ατλάντικ προς τη Φλόριντα, με 322 επιβάτες, να προσγειωθεί
στην Ισλανδία. Το Μπόινγκ 747 που είχε αναχωρήσει από το Λονδίνο, βρισκόταν
στη μέση του Ατλαντικού όταν ένα μέλος του πληρώματος ανακάλυψε ένα μήνυμα
γραμμένο στον καθρέφτη της τουαλέτας: «Υπάρχει βόμβα. Η Αμερική πρέπει να
πεθάνει. Ο Μπιν Λάντεν είναι ήρωας». Το μήνυμα κατέληγε με την υπογραφή
«Κβάιντα». Ο κυβερνήτης αμέσως προσγείωσε το αεροσκάφος στο κοντινότερο
αεροδρόμιο, στο Κέφλαβικ, μια ΝΑΤΟϊκή βάση κοντά στο Ρέικιαβικ. Οι υπηρεσίες
ασφαλείας της βάσης και οι αστυνομικές αρχές ανέκριναν εξαντλητικά όλους του
επιβάτες και ερεύνησαν εξονυχιστικά το αεροπλάνο, στο οποίο πάντως δεν βρέθηκε
εκρηκτικός μηχανισμός. Ύστερα από αυτή την Οδύσσεια, οι επιβάτες αναχώρησαν
χθες για τον προορισμό τους.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17247N562</ED>
<ID>
ID:303169

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N56&aa=2</URL></REF>


Article

<CATEGORY>vin07</CATEGORY>

 <H2>Άλλα τους έταξαν, άλλα τους δίνουν </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τους έταξαν περισσότερα απ' τα συνήθη - τους δίνουν λιγότερα απ' τα κανονικά! 
Ο λόγος για τις εκτός έδρας αμοιβές τών περίπου 180 ανδρών της Ελληνικής
Δύναμης Αφγανιστάν (ΕΛΔΑΦ) που προετοιμάζονται στη Νέα Σάντα Κιλκίς για την
αναχώρησή τους το επόμενο δεκαπενθήμερο. 
Για την προσέλκυση των αξιωματικών και των υπαξιωματικών είχαν δοθεί
διαβεβαιώσεις ότι θα πάρουν 20%-30% περισσότερη αποζημίωση απ' ό,τι παίρνουν
οι συνάδελφοί τους στο Κόσοβο και στη Βοσνία. Προχθές, όταν έφθασαν οι
επίσημες καταστάσεις, με έκπληξη η ηγεσία του λόχου διαπίστωσε ότι τελικά οι
αμοιβές θα είναι 20% λιγότερη και απ' το Κόσοβο - περίπου 80 ευρώ την ημέρα. 
Κι αυτό γιατί κάποιος παλιότερος διαχωρισμός περιελάμβανε την (ήσυχη τότε...)
Κεντρική Ασία σε ζώνη χαμηλής αμοιβής. Το ΓΕΣ για να προλάβει τη γενίκευση της
δυσφορίας εξετάζει το ενδεχόμενο να δώσει στα μέλη της ΕΛΔΑΦ πριμ ύψους 1
εκατομμυρίου δρχ. για το α' τρίμηνο, ώστε να εξισορροπηθούν οι αμοιβές. 
Στο μεταξύ ενισχύονται οι εκτιμήσεις ότι το β' τρίμηνο η Τουρκία θα διαδεχθεί
τη Βρετανία στην ηγεσία της Δύναμης Αρωγής και Ασφάλειας Αφγανιστάν (ISAF). Ο
γνωστός Τούρκος δημοσιογράφος Αλί Μπιράντ σε άρθρο του αναφέρει ότι την
ανάληψη της ηγεσίας της ISAF την έχει υποσχεθεί ο Μπους στον Ετζεβίτ. Από
στρατιωτικής πλευράς αναφερόταν ανεπισήμως ότι το ελληνικό τμήμα πάει στο
Αφγανιστάν κατ' αρχήν για ένα τρίμηνο και ότι και στο παρελθόν έχει τύχει να
τεθούν ελληνικές ειρηνιστικές δυνάμεις υπό τουρκική διοίκηση, όπως στη
Σομαλία. Ή και αντιστρόφως, όπως π.χ. στην πολυεθνική ταξιαρχία των Βαλκανίων
όπου αυτή τη διετία η διοίκηση είναι ελληνική. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17247N563</ED>
<ID>
ID:303209

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N56&aa=3</URL></REF>


Article

<CATEGORY>vin07</CATEGORY>

 <H2>Μυστικός δείπνος Μπερλουσκόνι με Μέρντοκ
</H2>
Οι φήμες. Ο Μπερλουσκόνι κρατά κλειστό το στόμα του

Το γεύμα έγινε το Σάββατο στην παραθαλάσσια βίλα του πρωθυπουργού της Ιταλίας,
στη Σαρδηνία, και κράτησε τέσσερις ώρες. Οι δύο συνομιλητές, ο Σίλβιο
Μπερλουσκόνι και ο Ρούπερτ Μέρντοκ ήταν μόνοι και το περιεχόμενο της συζήτησής
τους παραμένει άγνωστο. Οι φήμες όμως για μια συμφωνία μεταξύ των δύο ανδρών,
που θα λύσει μια για πάντα τα προβλήματα του Μπερλουσκόνι, οργιάζουν και πάλι. 
Δεν είναι η πρώτη φορά που συναντώνται οι δύο άνδρες και οι προηγούμενες
συναντήσεις τους δεν είχαν καταλήξει σε καμιά συμφωνία. Λέγεται ότι ένας
σημαντικός παράγοντας που εμποδίζει την πώληση ενός μέρους της αυτοκρατορίας
του Μπερλουσκόνι, είναι η αντίρρηση των παιδιών του. Άλλοι πάλι σημειώνουν ότι
ο Μπερλουσκόνι έγινε πρωθυπουργός ακριβώς για να προστατεύσει τα
επιχειρηματικά του συμφέροντα. Πηγές του πρωθυπουργικού γραφείου απέρριψαν
πάντως για άλλη μια φορά τα σενάρια του Τύπου ότι στη συνάντηση των δύο
«παλιών φίλων» συζητήθηκε η πώληση ιδιωτικών ιταλικών καναλιών στον Μέρντοκ. 
Σύμφωνα πάντως με τις χθεσινές ιταλικές εφημερίδες, ο Ιταλός πρωθυπουργός
ενδιαφέρεται να ιδιωτικοποιήσει την κρατική τηλεόραση, τη RAI, και ενδεχομένως
να συζήτησε αυτή την πρόθεσή του με τον Αυστραλό μεγιστάνα. Τα τρία ιδιωτικά
κανάλια του Μπερλουσκόνι και τα τρία κανάλια της RAI μεταδίδουν το μεγαλύτερο
μέρος των προγραμμάτων που παρακολουθούν οι Ιταλοί τηλεθεατές. Και το γεγονός
αυτό δημιουργεί τη σύγκρουση συμφερόντων για την οποία κατηγορείται ο
«Καβαλιέρε». 
Κατά τη διάρκεια της συνάντησης, αεροπλάνα τόσο της Fininvest, της
αυτοκρατορίας του Μπερλουσκόνι, όσο και του Μέρντοκ, ήταν σταθμευμένα σε ένα
αεροδρόμιο κοντά στη βίλα. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17247N564</ED>
<ID>
ID:303241

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N56&aa=4</URL></REF>


Article

<CATEGORY>vin07</CATEGORY>

 <H2>Ερωτευμένος... Γκόρμπι
</H2><H4>Αμερικανίδα έκλεψε την καρδιά του πατέρα της περεστρόικα
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Είναι πενηντάρα, είναι ωραία και καλλιεργημένη, και πάνω από όλα είναι
πάμπλουτη. Εδώ και κάμποσον καιρό, αν πιστέψουμε τις εφημερίδες της
Καλιφόρνιας και της Νέας Υόρκης, έχει πάρει τη θέση της Ραΐσα στην καρδιά του
Μιχαήλ Γκορμπατσόφ. 
Χρόνια πολλά Γκόρμπι! Δεν είναι μόνο ευγνωμοσύνη αυτό που φαίνεται στο βλέμμα
του Γκορμπατσόφ, που δέχεται τις ευχές της αγαπημένης του Νταϊάν, στα περυσινά
γενέθλιά του 
Ο τελευταίος ηγέτης της Σοβιετικής Ένωσης, ο απαρηγόρητος χήρος που θρήνησε
τον χαμό μιας από τις σημαντικότερες γυναίκες που ευτύχησε ποτέ να έχει στο
πλευρό του Σοβιετικός ηγέτης, ερωτευμένος με μια δισεκατομμυριούχο από την
Καλιφόρνια; 
Όλα δείχνουν ότι το ειδύλλιό του με την Νταϊάν Μέγιερ Σάιμον, χήρα του
μεγιστάνα της αγοράς ακινήτων Χερμπ Σάιμον, δεν είναι αποκύημα της φαντασίας
κάποιου σεναριογράφου τηλεοπτικής σαπουνόπερας του είδους του «Ντάλας». 
Πάμπλουτη κληρονόμος, η ωραία πενηντάρα έχει ξελογιάσει πραγματικά τον
«μπαμπά» της περεστρόικα (του κινήματος που επιχείρησε να μεταρρυθμίσει το
κομμουνιστικό καθεστώς της Σοβιετικής Ένωσης). 
«Ασχολείται με φιλανθρωπικά έργα», γράφει η εφημερίδα «Ντέιλι Νιουζ», «και
συμμερίζεται το δικό του πάθος για την υπεράσπιση του περιβάλλοντος. Γι' αυτόν
το σκοπό έχει ιδρύσει την οργάνωση "Global Green USA", αμερικανικό παράρτημα
της ομώνυμης περιβαλλοντικής οργάνωσης που ίδρυσε ο Γκορμπατσόφ». 
Πέρυσι, η Νταϊάν, που είναι στενή φίλη του Τεντ Τέρνερ και του Στίβεν
Σπίλμπεργκ, ήταν μία από τους κυριότερους χορηγούς της ιστοσελίδας του
Ίντερνετ www. mikhailgorbachev.
org, μιας νέας ψηφιακής βιβλιοθήκης του τελευταίου Σοβιετικού ηγέτη, που
παρουσιάστηκε το 2001, όταν ο Γκορμπατσόφ έκλεινε τα εβδομήντα του χρόνια. 
Για να μη λείπει ούτε λεπτό από κοντά της, ο Γκορμπατσόφ έβαλε λουκέτο στο
σπίτι του στη Μόσχα και εγκαταστάθηκε μονίμως στην παραλία του Σαν Φρανσίσκο,
στη βίλα που έχει εκεί από χρόνια. 
Παρ' όλ' αυτά, ο εκπρόσωπός του - έτσι κάνουν όλοι - δεν παύει να διαψεύδει τα
δημοσιεύματα και τα κουτσομπολιά για το «λαβ στόρι». «Αυτά είναι ανοησίες,
απλώς η Νταϊάν και Μιχαήλ είναι πολύ στενοί φίλοι», λέει. «Γνωρίζονται εδώ και
οκτώ χρόνια και άλλωστε εκείνη ήταν φίλη και της Ραΐσα». 
Όμως, ο φόβος των παπαράτσι την κράτησε στην Αμερική, όταν εκείνος, στις αρχές
του μήνα, μαζί με την κόρη του Ιρίνα και τις εγγονές του Ξένια και Αναστασία,
έκανε το μνημόσυνο της Ραΐσα σε ένα κοιμητήριο της Μόσχας.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17247N571</ED>
<ID>
ID:303108

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N57&aa=1</URL></REF>


Article

<CATEGORY>vin07</CATEGORY>

 <H2>Τεχνητό σπέρμα κάνει τους άνδρες αχρείαστους!
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Ο γάμος. Σε δύο χρόνια τα ζευγάρια των ομοφυλόφιλων γυναικών θα έχουν
ενδεχομένως τη δυνατότητα να αποκτούν δικά τους παιδιά

Μπορούν δύο ομοφυλόφιλες γυναίκες να φέρουν στο φως ένα παιδί χωρίς τη
συνδρομή κάποιου άνδρα; Μη βιαστείτε να απαντήσετε «αποκλείεται» - η επιστήμη
μπορεί σύντομα να σας διαψεύσει. 
Μια ομάδα επιστημόνων από το Ινστιτούτο Αναπαραγωγικής Γενετικής του Σικάγου
εφηύρε και δοκιμάζει επί του παρόντος σε ανθρώπινα ωάρια μια μέθοδο παραγωγής
τεχνητού σπέρματος. Σε δύο χρόνια περίπου από σήμερα, λοιπόν, τα ζευγάρια των
ομοφυλόφιλων γυναικών θα έχουν ενδεχομένως τη δυνατότητα να αποκτούν παιδιά
που θα φέρουν γονίδια αμφότερων των γονέων. 
Με ποιον ακριβώς τρόπο; Οι ιατροί θα λαμβάνουν κύτταρα από τη μία γυναίκα, θα
τα επεξεργάζονται, θα τα μετατρέπουν σε τεχνητό σπέρμα και θα γονιμοποιούν με
αυτό τα ωάρια της συντρόφου της. Η μέθοδος αυτή αναπτύχθηκε αρχικά προκειμένου
να προσφέρει τη χαρά τής πατρότητας σε άνδρες που δεν έχουν σπέρμα - όσους,
για παράδειγμα, προσεβλήθησαν από καρκίνο και υποβλήθηκαν σε ακτινοθεραπεία ή
χημειοθεραπεία. Αποδείχθηκε, όμως ότι μπορεί να προσφέρει και τη χαρά της
μητρότητας στις ομοφυλόφιλες γυναίκες. 
Το πρόβλημα 
Το «μοναδικό» πρόβλημα είναι ότι πολλοί επιστήμονες τη θεωρούν επικίνδυνη,
καθώς χρησιμοποιεί μια τεχνική γνωστή ως απλοειδοποίηση, όπου δύο ομάδες
χρωμοσωμάτων - μία από κάθε γονέα - υποχρεούνται τεχνητά να διχοτομηθούν.
Πολλοί ειδικοί, λοιπόν, υποστηρίζουν ότι αυτό μπορεί να οδηγήσει σε ασθένειες
όπως ο καρκίνος ή κάποιες διαταραχές του μεταβολισμού, οι οποίες δεν θα
εκδηλώνονται παρά μόνον μετά τη γέννηση του παιδιού. 
«Η τεχνολογία αυτή ενέχει υψηλό κίνδυνο δημιουργίας προβληματικών ανθρώπων και
ως εκ τούτου, θεωρώ ότι δεν θα έπρεπε να επιτραπεί η εφαρμογή της», δήλωσε ο
καθηγητής Μπιλ Λέτζερ, από το Πανεπιστήμιο του Σέφιλντ, ο οποίος ειδικεύεται
στα εμβρυϊκά βλαστικά κύτταρα. Στις ΗΠΑ, ωστόσο, η νομοθεσία που διέπει τις
κλινικές γονιμότητας είναι πολύ πιο ελαστική από ό,τι στην Ευρώπη. Δεν είναι
απίθανο, λοιπόν, εφόσον δεν αλλάξουν τα πράγματα, να δούμε μέσα στα επόμενα
χρόνια ζευγάρια ομοφυλόφιλων γυναικών από την Ευρώπη να αναζητούν (προσωρινό)
καταφύγιο στις ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17247N572</ED>
<ID>
ID:303170

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N57&aa=2</URL></REF>


Article

<CATEGORY>vin07</CATEGORY>

 <H5>ΒΙΟΤΕΧΝΟΛΟΓΙΑ
</H5><H2>«Βιάγκρα» για τη μνήμη
</H2>
Έχουν ονομαστεί «Βιάγκρα για τον εγκέφαλο». Και αποσκοπούν στην αναστολή ή,
τουλάχιστον, στην επιβράδυνση της απώλειας μνήμης σε ανθρώπους μέσης και
προχωρημένης ηλικίας. Πρόκειται για ένα νέο είδος φαρμάκων που αναμένεται να
κυκλοφορήσουν σύντομα στις ΗΠΑ, καθώς τουλάχιστον 12 αμερικανικές εταιρείες
βρίσκονται στα τελευταία στάδια της παρασκευής τους. 
Μία απ' αυτές είναι και η εταιρεία βιοτεχνολογίας Memory Pharmaceuticals, που
ιδρύθηκε το 1998 από τον βραβευμένο με Νόμπελ καθηγητή Έρικ Κάντελ. «Έχουμε
συνδέσει με την απώλεια μνήμης ορισμένα γονίδια και έχουμε εντοπίσει αρκετά
φάρμακα που μπορούν να την ανατρέψουν», λέει ο Καντέλ. Πρόκειται για χημικές
ουσίες που βοηθούν τους νευρώνες στον εγκέφαλο να σχηματίσουν ισχυρότερες, πιο
μακροχρόνιες συνδέσεις, ελαχιστοποιώντας κατ' αυτόν τον τρόπο την απώλεια
μνήμης. «Τα φάρμακα αυτά θα κυκλοφορήσουν στην αγορά σε τρία με πέντε χρόνια». 
Η Memory Pharmaceuticals, βέβαια, έχει να ανταγωνιστεί σ' αυτόν τον αγώνα
εναντίον του χρόνου μεγάλες φαρμακοβιομηχανίες, όπως η GlaxoSmithKline ή η
Johnson&Johnson. Το ποια θα λανσάρει πρώτη στην αγορά, όμως, τα νέα
φάρμακα ενίσχυσης της μνήμης, έχει δευτερεύουσα σημασία. Η ουσία είναι ότι ο
γηράσκων πληθυσμός της Ευρώπης και των ΗΠΑ θα αποκτήσει σύντομα ένα νέο
«διανοητικό Βιάγκρα». Αν πιστέψουμε μάλιστα τους ειδικούς, σε δέκα χρόνια θα
κυκλοφορήσουν ακόμη πιο εξελιγμένες εκδοχές των φαρμάκων αυτών ­ οι οποίες θα
έχουν την ικανότητα να «σβήνουν» τις κακές αναμνήσεις και να ενισχύουν τις καλές...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17247N573</ED>
<ID>
ID:303210

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N57&aa=3</URL></REF>


Article

<CATEGORY>vin07</CATEGORY>

 <H5>ΚΑΠΝΙΣΜΑ
</H5><H2>Ο θάνατος του νικητή
</H2>
Ξεκίνησε το κάπνισμα σε εφηβική ηλικία και προσεβλήθη από καρκίνο των
πνευμόνων σε ηλικία 55 ετών. Όταν το πληροφορήθηκε, έστρεψε την οργή του
εναντίον των καπνοβιομηχανιών: κατέθεσε μήνυση εναντίον της Philip Morris,
διεκδικώντας αποζημίωση για τη βλάβη που υπέστη η υγεία του εξαιτίας των
τσιγάρων Marlboro που αυτή παρασκευάζει κι εκείνος προτιμούσε. Τον περασμένο
Ιούνιο, οι ένορκοι ενός δικαστηρίου του Λος Άντζελες διέταξαν την Philip
Morris να καταβάλει στον Ρίτσαρντ Μπέκεν αποζημίωση 3 δισεκατομμυρίων
δολαρίων. Το ποσό, βέβαια, μειώθηκε αργότερα από τον δικαστή σε 100
εκατομμύρια δολάρια. Και πάλι, όμως, ήταν η μεγαλύτερη αποζημίωση που έχει
επιδικαστεί ποτέ σε καπνοβιομηχανία από μήνυση μεμονωμένου καπνιστή. Η Philip
Morris έχει ασκήσει έφεση κατά της απόφασης με το επιχείρημα ότι ο ενάγων θα
έπρεπε να γνωρίζει από την ευρεία αντικαπνιστική εκστρατεία τους κινδύνους που
ενέχει το κάπνισμα. Μόνο που ο Ρίτσαρντ Μπέκεν δεν θα παρίσταται στη νέα δίκη.
Πέθανε την περασμένη Τετάρτη από καρκίνο σε ηλικία 57 ετών.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17247N574</ED>
<ID>
ID:303242

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N57&aa=4</URL></REF>


Article

<CATEGORY>vin07</CATEGORY>

 <H5>ΤΙΝΑ ΜΠΡΑΟΥΝ
</H5><H2>Πρόσωπα </H2><H2>Η εκθρόνιση της βασίλισσας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Τίνα Μπράουν, η Βρετανίδα που την είπαν «αυτοκράτειρα της Νέας Υόρκης»,
είχε την Παρασκευή τη μεγαλύτερη αποτυχία στη σταδιοδρομία της. 
Τίνα Μπράουν. Φωτογραφία από την παρασημοφόρησή της από τη βασίλισσα
Ελισάβετ, το 2000 
Το τεύχος Μαρτίου του «Talk», που ήταν σχεδόν έτοιμο, δεν θα κυκλοφορήσει
ποτέ. «Δεν μπορέσαμε να νικήσουμε την 11η Σεπτεμβρίου», είπε δακρυσμένη η
διευθύντρια του περιοδικού Τίνα Μπράουν προς τους εργαζομένους - περισσότεροι
από 100 άνθρωποι έχασαν τη δουλειά τους - και απέδωσε το κλείσιμο του
περιοδικού στο κακό οικονομικό κλίμα. Οι χρηματοδότες του, η κινηματογραφική
εταιρεία Miramax και ο εκδοτικός όμιλος Hearst, έχασαν σχεδόν 50 εκατομμύρια
δολάρια και αποφάσισαν να κλείσουν το «Talk», παρά το γεγονός ότι η κυκλοφορία
του αυξήθηκε πέρυσι κατά 20%, φθάνοντας τα 670.000 τεύχη. 
Πρόκειται για την πρώτη ηχηρή αποτυχία της 48χρονης Τίνα Μπράουν, η οποία έχει
γίνει θρύλος για την κοινωνικότητά της - οι κοινωνικές διασυνδέσεις της είναι
παροιμιώδεις -, καθώς και την ικανότητά της να αναζωογονεί περιοδικά τα οποία
έχουν πάρει την κάτω βόλτα. Είχε διατελέσει με μεγάλη επιτυχία διευθύντρια του
βρετανικού «Τάτλερ» (αύξησε την κυκλοφορία του από 4.000 σε 200.000 τεύχη)
πριν περάσει τον Ατλαντικό μετά τον γάμο της, το 1981, με τον πρώην διευθυντή
των «Σάντεϋ Τάιμς» Χάρολντ Ήβανς. Στη Νέα Υόρκη ανέλαβε πρώτα το «Βάνιτυ Φαιρ»
(έχανε τότε 50 εκατομμύρια δολάρια τον χρόνο και, όταν το άφησε, έπειτα από
οκτώ χρόνια, κέρδιζε 8 εκατομμύρια) και μετά το περίφημο «Νιου Γιόρκερ», του
οποίου αύξησε την κυκλοφορία από 200.000 σε 800.000 τεύχη - και κατηγορήθηκε
ότι «μετέτρεψε έναν θεσμό σε περιοδικό». Ίδρυσε το «Talk» πριν από δυόμισι
χρόνια, με πολλές φανφάρες και ένα μεγάλο πάρτι στο Άγαλμα της Ελευθερίας με
προσκεκλημένους όπως ο Πωλ Νιούμαν, η Λωρήν Μπακώλ, ο Ρόμπερτ Ντε Νίρο, η
Μαντόνα, ο Σαλμάν Ρούσντι, ο Χένρυ Κίσινγκερ. Ωστόσο, η συνέχεια δεν ήταν
αντάξια της αρχής. 
Το «Talk» ήταν ένα περιοδικό γενικού ενδιαφέροντος, που δεν βρήκε ποτέ την
ταυτότητά του. «Δεν υπήρχε λόγος γι' αυτό το περιοδικό», λέει ένας Νεοϋορκέζος
σχολιαστής στην «Ουάσινγκτον Ποστ», «δεν υπήρξε ούτε ένα αξιομνημόνευτο
κομμάτι στην ιστορία του». Η Μπράουν, λένε, ήταν το λάθος πρόσωπο στη λάθος
στιγμή με το λάθος προϊόν. Η ίδια πάντως πιστεύει πως το περιοδικό είχε
αρχίσει να πηγαίνει καλύτερα και, αν οι χρηματοδότες περίμεναν λίγο, θα
γινόταν κερδοφόρο. «Ήταν μια συναρπαστική περιπέτεια, δώσαμε τον αγώνα και
μετά συνέβη η 11η Σεπτεμβρίου», λέει στους βρετανικούς «Τάιμς»· οι οποίοι
περιμένουν πως η εκθρονισμένη «Βρετανίδα βασίλισσα της Νέας Υόρκης» θα
αναδυθεί από τα ερείπια του «Talk» με ένα γερό συμβόλαιο για τα
απομνημονεύματά της.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17247N581</ED>
<ID>
ID:303109

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N58&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Η ηδονή της ανάγνωσης
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μια μέρα, ο Μαρκ Τουαίην διάβασε σε μια εφημερίδα ότι πέθανε. Έστειλε τότε
ένα τηλεγράφημα στην εφημερίδα που έλεγε: «Η είδηση του θανάτου μου ήταν
υπερβολική». 
Emil Filla: «Ένας αναγνώστης του Ντοστογιέφσκι» (1907)

Το ίδιο υπερβολική είναι η είδηση του θανάτου της ανάγνωσης, λέει ο Αλμπέρτο
Μανγκέλ σε συνέντευξή του στην Ελ Παΐς. Η μορφή ανάγνωσης που μας
προτείνει η ηλεκτρονική τεχνολογία είναι αντίθετη προς την ίδια την ανάγνωση.
Η πρώτη είναι επιφανειακή και γρήγορη, σχεδόν αυτόματη, η δεύτερη είναι αργή,
οδηγεί στα βαθιά, προϋποθέτει παύσεις για την απορρόφηση και την εμπέδωση. Η
μια μορφή δεν αντικαθιστά την άλλη, υπάρχει παράλληλα μ' εκείνη, δεν μπορεί
ούτε θέλει να την καταβροχθίσει. Το ηλεκτρονικό βιβλίο, για παράδειγμα, δεν
μπορεί να έχει την ερωτική σχέση με το κρεβάτι που έχει το έντυπο βιβλίο. Οι
Γάλλοι χρησιμοποιούν την έκφραση jouir de la lecture, «ηδονή της
ανάγνωσης», με την έννοια του οργασμού. Δεν θα μπορούσαν βέβαια να αναφέρονται
στο Internet. 
Γεννημένος στο Μπουένος Άιρες, ο συγγραφέας της «Ιστορίας της Ανάγνωσης»
γράφει στα αγγλικά και ζει στη Γαλλία. Εκεί, σε ένα μικρό χωριό, οργανώνει τη
βιβλιοθήκη του, που αποτελείται από 50.000 βιβλία. Δεν ισχυρίζεται ότι τα έχει
διαβάσει όλα: είναι 53 ετών, και αυτό θα σήμαινε ότι διαβάζει 1.000 βιβλία τον
χρόνο. Πάντως, τα έχει ανοίξει, ξέρει για τι μιλούν. Υπάρχουν βιβλία που τα
διαβάζεις από την αρχή μέχρι το τέλος, άλλα που τα ανοίγεις για να αρπάξεις
μια φράση, κι άλλα που μεταβιβάζουν το περιεχόμενό τους μέσω ώσμωσης. Η ευθύνη
του αναγνώστη είναι διαφορετική από την ευθύνη του συγγραφέα. Ο συγγραφέας
είναι ένας αλχημιστής, μετατρέπει την εμπειρία σε λέξεις, αλλά το έργο του,
καθώς και η εξουσία του, τελειώνει με την ολοκλήρωση του βιβλίου. Η πορεία του
αναγνώστη είναι ακριβώς η αντίστροφη: προσπαθεί να ανακαλύψει το κείμενο, να
κατανοήσει την εμπειρία που οδήγησε στη συγγραφή του. Πολλές φορές, ο κόσμος
στον οποίο μπαίνει είναι διαφορετικός από τον κόσμο του συγγραφέα. Η ευθύνη
του αναγνώστη, έτσι, είναι πολιτική, έχει να κάνει με την κοινωνία, με την
«πόλι», με την απόδοση ενός καινούργιου νοήματος στις λέξεις της φυλής, όπως
έλεγε ο Μαλαρμέ. 
Μπορεί η ανάγνωση να μας κάνει καλύτερους ανθρώπους; Εξαρτάται από μας, απαντά
ο Μανγκέλ. Την απολύτρωση πρέπει να την κερδίσεις, και να την κερδίζεις κάθε
φορά. Ο Δον Κιχώτης δεν είναι ένα μαγικό αντικείμενο, αλλά ένα σύνολο από
σελίδες: η μαγεία συντελείται όταν μπεις στο βιβλίο. Οι κυβερνήσεις, πάντως,
δεν το διακινδυνεύουν. Οι υποτιθέμενες εκστρατείες τους υπέρ της ανάγνωσης
είναι απολύτως υποκριτικές και άχρηστες, στην πραγματικότητα οι κυβερνώντες
φοβούνται την ανάγνωση και τη γνώση, προτιμούν έναν λαό αναλφάβητο, γιατί
τότε, και μόνο τότε, είναι πειθήνιος.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17247N582</ED>
<ID>
ID:303171

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N58&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<H3>Ένας σταθμός...
</H3>
... στο πρόσφατο ταξίδι του σε έξι χώρες του Τρίτου Κόσμου ήταν η Ινδονησία.
«Ε, κύριος!» η φωνή αντήχησε στα αυτιά του συγγραφέα Πωλ Κίνγκσνορθ σχεδόν
κοροϊδευτική. «Θες να αγοράσεις ένα μπλουζάκι;». Ο νεαρός Ινδονήσιος που του
χαμογελούσε, κρατούσε στα χέρια του ένα μπλουζάκι με τη μορφή του περισσότερο
καταζητούμενου ανθρώπου στον κόσμο. «Ο Οσάμα είναι ο ήρωάς μου», έγραφε πάνω
με τεράστια γράμματα. Μερικές εβδομάδες νωρίτερα και χιλιάδες χιλιόμετρα πιο
μακριά, Αφρικανοί διαδήλωναν στο Γιοχάνεσμπουργκ φορώντας τα ίδια μπλουζάκια. <H3>Έξι ταξίδια...
</H3>
... σε τέσσερις ηπείρους, και ο συγγραφέας μας είδε και άκουσε και στα έξι
ανθρώπους σπρωγμένους από το μίσος κατά της Δύσης και της Αμερικής να φωνάζουν
τα ίδια συνθήματα και να υπερασπίζονται ή να δικαιολογούν με τα ίδια
επιχειρήματα τις πράξεις ενός Σαουδάραβα δισεκατομμυριούχου που πιθανότατα
κανείς από αυτούς δεν τον είχε ξανακούσει πριν από τις 11 Σεπτεμβρίου. <H3>Το θέαμα...
</H3>
... αυτών των ανθρώπων ίσως μας κάνει να σκεφτόμαστε πως αυτό το μίσος είναι
πολύ πιο βαθύ από όσο είχαμε νομίσει. (Στη νιγηριανή πόλη Κάνο επτά στα δέκα
παιδιά βαφτίζονται με το όνομα «Οσάμα»). Ίσως να μη μας ξαφνιάζει που οι
κάτοικοι των παλιών αποικιών νιώθουν την ανάγκη να πιαστούν από κάποιον που
αμφισβητεί τη Νέα Τάξη, να βγάλουν τη γλώσσα για λίγο στον παλιό μπαμπούλα,
όσο εκείνος κοιτάζει αλλού. Ίσως, πάλι, να νομίζουμε πως είναι μια κατανοητή -
αν και όχι δικαιολογημένη - αντίδραση στην οικονομική ηγεμονία τής Δύσης. Ίσως
να σκεφτόμαστε πως το μόνο που χρειάζονται όλοι αυτοί οι άνθρωποι, είναι
μεγαλύτερη πρόσβαση στις αγορές, περισσότερες εξαγωγές, περισσότερες δουλειές,
περισσότερη πίστωση, περισσότερες τηλεοράσεις. Και ίσως να έχουμε δίκιο. <H3>Για σύγκρουση...
</H3>
... των πολιτισμών μίλησαν οι αντίπαλοι της παγκοσμιοποίησης πριν από 20
χρόνια. Όμως δεν την είδαν σαν σύγκρουση Ανατολής και Δύσης, αλλά σαν
σύγκρουση δύο απόψεων, δύο αντίθετων δυνάμεων. Η μια είναι η άποψη που
προωθούν οι πολυεθνικές επιχειρήσεις και οι υποτακτικοί τους (πολιτικοί και
διεθνείς οργανισμοί): βλέπει τους πολίτες σαν καταναλωτές, τα κράτη σαν
αγορές, το φυσικό περιβάλλον σαν υλικό για εκμετάλλευση, τις παραδοσιακές
κοινωνίες σαν δημογραφικά δεδομένα. Η άλλη είναι ένα μαζικό ανομοιογενές αλλά
δυνητικά επικίνδυνο κίνημα εκατομμυρίων ανθρώπων σε όλον τον κόσμο, που
βλέπουν τη ζωή διαφορετικά. Δεν έχουν καμιά σχέση ούτε με το Ισλάμ ούτε με τον
Μπιν Λάντεν και ωστόσο επιχαίρουν για την ταπείνωση στην οποία υπέβαλε την
Αμερική. Σ' αυτό έχουν άδικο, λέει ο συγγραφέας μας (που αύριο θα τον
ακολουθήσουμε σε έναν άλλο σταθμό του ταξιδιού του, στη Βολιβία), αλλά σε
χίλια δυο άλλα έχουν δίκιο, που όσο επιμένουν να τα αγνοούν οι αυτάρεσκοι
πολιτικοί τόσο κινδυνεύει να σωριαστεί ολόκληρο το οικοδόμημα της Δύσης. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17247N583</ED>
<ID>
ID:303211

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N58&aa=3</URL></REF>


Article

<CATEGORY>vin08</CATEGORY>

 <H2>«Μπαλάκι» οι ευθύνες
</H2><H4>Κεντρικό σημείο της ρήξης η εκπροσώπηση στη Διοίκηση
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Σκληρό «πινγκ πονγκ» ευθυνών μεταξύ Εθνικής - Alpha Bank, αλλά και της
κυβέρνησης παίζεται από χθες το πρωί, καθώς κανείς δεν φαίνεται να αναλαμβάνει
το μερίδιο των ευθυνών που του αναλογεί από το ναυάγιο των συζητήσεων για τη
δημιουργία της «νέας Εθνικής». 
ΟΙ δύο εμπλεκόμενες τράπεζες στις ανακοινώσεις τους επιρρίπτουν η μία στην
άλλη τις ευθύνες για τη διάλυση του γάμου, ενώ η κυβέρνηση δεν έχει πάρει
καμία θέση για το θέμα. Κανείς δεν θίγει το καυτό ζήτημα των διαφωνιών που
εντοπίζεται ουσιαστικά στο ποιος από τους δύο πρωταγωνιστές θα είχε το πάνω
χέρι στη νέα τράπεζα. 
Το κεντρικό σημείο της ρήξης που οδήγησε στο ναυάγιο ήταν ο αριθμός των
εκπροσώπων που θα είχαν οι δύο τράπεζες στα κορυφαία διοικητικά όργανα. Η
Εθνική υποστήριζε μέχρι τελευταίας στιγμής τη σχέση 4 (Εθνική) - 3 (Alpha
Bank), ενώ η Alpha Bank το 50% - 50% στο μάνατζμεντ, κατεβάζοντας ως αρχική
διαπραγματευτική βάση τη σχέση 4 (Εθνική) - 7 (Alpha Bank). Εκεί κόπηκαν οι
γέφυρες και ξεκίνησε το ιδιότυπο «πιγκ πογκ» των ευθυνών, με το «καυτό
μπαλάκι» να μεταφέρεται από τη μια περιοχή στην άλλη. Και όλα αυτά με την
κυβέρνηση να αποστασιοποιείται, ακόμα και τη στιγμή της ανακοίνωσης του
ναυαγίου. 
Από την πλευρά του, ο διοικητής της Εθνικής κ. Θ. Καρατζάς απέδωσε τη ρήξη στο
γεγονός ότι δεν δέχθηκε να υπάρξει ριζική απόκλιση από τα αρχικώς
συμφωνηθέντα, ενώ από την άλλη ο πρόεδρος της Alpha Bank κ.Ι. Κωστόπουλος
υποστήριξε ότι ήταν αδύνατη η προσέγγιση στα θέματα λειτουργίας της νέας
τράπεζας με καθαρά ιδιωτικοοικονομικά κριτήρια και σε ισότιμη βάση. Απαντώντας
στα περί υπαναχώρησης από τα συμφωνηθέντα επεσήμανε ότι η αρχική συμφωνία
προέβλεπε όνομα διοίκησης και σχέση ανταλλαγής μετοχών, ενώ το μάνατζμεντ ήταν
50% - 50%. 
Το μεσημέρι του Σαββάτου, όταν ο κ. Καρατζάς είπε στον κ. Κωστόπουλο ότι «η
συμφωνία δεν προχωράει», ξεκίνησε ένας μαραθώνιος για να καταδείξει η κάθε
πλευρά το άδικο της άλλης. Η Εθνική σε ανακοίνωση της υποστήριξε ότι
«υποχρεώθηκε να οδηγηθεί στην απόφαση αυτή» παρά «τις συστηματικές και
συνεπείς προσπάθειες που κατέβαλε». Από την πλευρά της, η Alpha Bank με τη
δική της ανακοίνωση απαντούσε ότι «υποχρεώθηκε να διακόψει τις προσπάθειές
της», καθώς «διαπιστώθηκε ότι ήταν αδύνατη η προσέγγιση στα θέματα λειτουργίας
της νέας τράπεζας». Η κυβέρνηση, μέσω του υπουργού Οικονομίας και Οικονομικών
κ. Ν. Χριστοδουλάκη, απέφυγε να πάρει θέση, καθώς με τις δηλώσεις του
περιορίσθηκε να πει ότι «θα συνεχισθούν οι διαρθρωτικές αλλαγές στις τράπεζες
και στους άλλους κλάδους της οικονομίας». Έτσι, από την πλευρά της Εθνικής
τονιζόταν από κορυφαίες πηγές ότι «στόχος είναι να υπάρχει μια ισχυρή Εθνική».
Από την πλευρά της Alpha Bank επισημαίνονταν ότι «είμαστε κατά κεραία σύμφωνοι
με την αρχική συμφωνία», ενώ, τέλος, ο κ. Χριστοδουλάκης δεν έκανε δηλώσεις
μολονότι τού ζητήθηκε από «ΤΑ ΝΕΑ» να προβεί σε σχόλιο. 
Η Alpha Bank φέρεται να έχει άλλον πονοκέφαλο αυτή τη στιγμή. Φήμες εμφανίζουν
ότι μια προοπτική επιθετικής της εξαγοράς, είτε από το εσωτερικό είτε από το
εξωτερικό, δεν θα πρέπει να αποκλείεται ως ενδεχόμενο. Σύμφωνα με εκτιμήσεις,
μια τέτοια κίνηση θα απαιτούσε 1,5 τρισεκατομμύριο δραχμές, ενώ μεγάλο όπλο
είναι η συνοχή των εργαζομένων της τράπεζας. 
<H3>Ηεπόμενη μέρα του ναυαγίου </H3>
Η επόμενη μέρα του ναυαγίου θα βρει τις διοικήσεις των δύο τραπεζών να
ετοιμάζουν τις νέες κινήσεις τους. Κορυφαίες πηγές της Εθνικής δεν απέκλειαν
το ενδεχόμενο μιας εντυπωσιακής κίνησης, είτε στο εξωτερικό είτε στο
εσωτερικό. Στην Alpha Bank οι κινήσεις της επόμενης μέρας θα έχουν περισσότερο
οργανωτικό χαρακτήρα. 
Σε ό,τι αφορά την κυβέρνηση, πολλοί φοβούνται τις αντιδράσεις από εκείνους που
εξαρχής είχαν διατυπώσει διαφωνίες για το εγχείρημα. Για παράδειγμα, ο
σημερινός υπουργός Εθνικής Άμυνας κ.Γ. Παπαντωνίου είχε υποστηρίξει ότι το
ζητούμενο δεν είναι οι συγχωνεύσεις μεταξύ ελληνικών τραπεζών, αλλά η σύναψη
στρατηγικών συμμαχιών με ξένους πιστωτικούς ομίλους, ώστε οι ελληνικές
τράπεζες να «παίζουν» δυνατά στον ευρωπαϊκό τραπεζικό χώρο τα επόμενα χρόνια.

Πώς έφθασαν στο ναυάγιο, ποιες είναι οι γενικότερες επιπτώσεις Σελ.60 - 61
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17247N591</ED>
<ID>
ID:303116

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N59&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Γιατί; </H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Και η χώρα προοδεύει, και η οικονομία μας επιδεικνύει σημεία δυναμισμού,
ευκαιρίες αναδύονται, πολλά μπορούν να αλλάξουν, να βρεθούμε, κάποτε τις
επόμενες δεκαετίες, στο ίδιο μέσο επίπεδο της Ε.Ε. 
Γι' αυτά και άλλα σχεδίαζα να γράψω σήμερα, σε έναν τόνο μετρημένης
αισιοδοξίας, αντιπαραθέτοντας ρεαλιστικές θεμελιωμένες προσδοκίες με ένα κλίμα
βλακώδες, εδώ και εκεί, που συντηρεί μια «επικοινωνιακή μανία» για κολοσσιαία
επιτεύγματα, συμμετοχή στον ισχυρό οικονομικό και πολιτικό πυρήνα της Ε.Ε. και
άλλα τέτοια της αθυρογλωσσίας και απερισκεψίας. Και αντί για τα αισιόδοξα
αναγκάζομαι να στραφώ και πάλι στα μελαγχολικά. 
Συγχώνευση (του αιώνα) ... Ανεξάρτητα από την τελική έκβαση αυτής της πολύ
σοβαρής υπόθεσης τι ήθελε η οικονομική πολιτική και η κυβέρνηση να
εναγκαλισθούν αυτή την ιστορία από την πρώτη κιόλας στιγμή παιανίζοντας και
θορυβώντας; Για να αποδείξει τι; Την απουσία σύνεσης; Η παράλληλη πικρή
εμπειρία από τη χρηματιστηριακή περιπέτεια δεν άγγιξε εκεί που έπρεπε; Είναι
ζημιά όταν κάθε τόσο πλήττεται η εμπιστοσύνη του κόσμου στην οικονομική
πολιτική, τη δίκαιη, προσεκτική και αποτελεσματική της σύσταση. 
Πέραν από τον μεγαλομανή ενθουσιασμό για «κολοσσιαίες» επιτυχίες προέχει πάντα
ο νηφάλιος σχεδιασμός. Όλοι όφειλαν να γνωρίζουν τα προβλήματα (τεχνολογικά,
οργανωτικά, εργασιακά) που συμπλέκονται σε σοβαρές συγχωνεύσεις και δομικές
αλλαγές. Γιατί τόση επιπολαιότητα και τόση αθυρογλωσσία για ζητήματα τόσο
σοβαρά; Είναι δυνατό, τέτοια καθυστέρηση; Πληγώνει μέσα στον βόμβο της
αυτοϊκανοποίησης. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17247N592</ED>
<ID>
ID:303206

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N59&aa=2</URL></REF>


Article

<CATEGORY>vin08</CATEGORY>

 <H2>«Γιάννη, δεν προχωράμε...»
</H2><H4>Πώς ναυάγησε το σχέδιο συγχώνευσης Εθνικής - Αlpha
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

«Η συνάντηση των 7» κορυφαίων στελεχών της Εθνικής και της Alpha Bank, η
οποία πραγματοποιήθηκε το Σάββατο το πρωί για να λυθεί το άλυτο, όπως
αποδείχθηκε, πρόβλημα του μάνατζμεντ, έβαλε την ταφόπλακα στο σχέδιο για τη
δημιουργία της νέας Εθνικής.

Διήρκεσε περίπου τρεισήμισι ώρες, με πρωτοβουλία της Alpha Bank, και ίσως γι'
αυτό πραγματοποιήθηκε και στο σπίτι κορυφαίου στελέχους της. Συμμετείχαν, από
πλευράς Εθνικής, οι κ.κ. Πανταλάκης, Βρανάς και Ταμβακάκης και από την πλευρά
της Alpha οι κ.κ. Μαντζούνης, Θεοδωρίδης, Φιλάρετος και Γιαννόπουλος. Οι κ.κ.
Καρατζάς και Κωστόπουλος ενημερώνονταν σχεδόν ανά μισή ώρα τηλεφωνικώς για την
πορεία της διαπραγμάτευσης. Η σύνθεση δεν ήταν τυχαία, καθώς έπρεπε να
ξεκαθαριστούν ρόλοι και αρμοδιότητες ανάμεσα στους άμεσα εμπλεκομένους. 
Το κρίσιμο σημείο στο οποίο επικεντρώθηκε η διαπραγμάτευση ήταν η οργανωτική
δομή της νέας τράπεζας. Όταν η συζήτηση έφτασε στο κρίσιμο σημείο, οι της
Alpha επεσήμαναν ότι η νέα τράπεζα θα πρέπει να έχει την οργανωτική δομή της
δικής τους τράπεζας. Πρέπει να σημειωθεί ότι στην Εθνική, τις αρμοδιότητες που
έχουν στην Alpha οι κ.κ. Κωστόπουλος, Κυριακόπουλος και Μαντζούνης
συγκεντρώνει στα χέρια του ο κ. Καρατζάς, ενώ οι αρμοδιότητες των υποδιοικητών
της Εθνικής, στην Alpha επιμερίζονται μεταξύ των κ.κ. Θεοδωρίδη, Φιλάρετου και
Γιαννόπουλου. Έτσι, αν γινόταν αποδεκτό το αίτημα να ακολουθηθεί το οργανωτικό
πρότυπο της Alpha, τότε αυτό θα σήμαινε ότι στα κορυφαία διοικητικά όργανα της
νέας Εθνικής θα υπήρχαν 7 στελέχη της Alpha και 4 της Εθνικής. 
Τα δύο σενάρια

Για την «κατανομή» τους υπήρχαν δύο σκέψεις. Η μία προέβλεπε ότι στο
Διοικητικό Συμβούλιο θα συμμετέχουν οι κ.κ. Καρατζάς και Κωστόπουλος και η
άλλη σκέψη ήταν να υπάρχουν οι κ.κ. Καρατζάς και Κωστόπουλος καθώς και από ένα
μέλος ακόμα της Εθνικής και της Alpha ως υποδιοικητές κι από εκεί και πέρα να
υπάρχει και ένα συμβούλιο γενικών διευθυντών. Για την Alpha, το σημείο αυτό
ήταν κεντρικό, καθώς, όπως επισημαινόταν, έτσι θα εξασφαλιζόταν ότι η νέα
τράπεζα θα λειτουργούσε με ιδιωτικο-οιικονομικά κριτήρια. Για την Εθνική όμως
κάτι τέτοιο θα σηματοδοτούσε υπαναχώρηση από όσα αρχικά είχαν συμφωνηθεί και
πλήρη ανατροπή των συσχετισμών. 
Το οριστικό ναυάγιο επικυρώθηκε κατά την τηλεφωνική επικοινωνία που είχαν οι
κ.κ. Καρατζάς και Κωστόπουλος. «Γιάννη, δεν προχωράμε» ήταν η τελική φράση του
διοικητή της Εθνικής προς τον πρόεδρο της Alpha Bank. Αμέσως μετά ο διοικητής
της Εθνικής ενημέρωσε σχετικά τον υπουργό Οικονομίας και Οικονομικών κ.
Χριστοδουλάκη, ο οποίος με τη σειρά του ενημέρωσε τον Πρωθυπουργό κ. Σημίτη, ο
οποίος βρισκόταν εκείνη την ώρα σε κεντρικό ξενοδοχείο της Αθήνας, όπου
συνεδρίαζε η Κ.Ε. του ΠΑΣΟΚ. 
<H3>Η επισημοποίηση του διαζυγίου
</H3>
Λίγο μετά τις 2 το μεσημέρι, η Εθνική με ανακοίνωσή της επισημοποίησε το
«διαζύγιο», σημειώνοντας, μεταξύ άλλων, ότι «υποχρεώθηκε να οδηγηθεί στην
απόφαση αυτή, κατόπιν της αδυναμίας να σημειωθεί ουσιαστική περαιτέρω πρόοδος
στην πορεία των διαπραγματεύσεων για την υλοποίηση της συγχώνευσης, παρά τις
συστηματικές και συνεπείς προσπάθειες που η διοίκησή της κατέβαλε». 
Η ανακοίνωση της Alpha Bank

Με περίπου δύο ώρες διαφορά ακολούθησε και η σχετική ανακοίνωση της Alpha
Bank, με την οποία σημειωνόταν ότι «υποχρεώθηκε να διακόψει τις προσπάθειές
της για τη δημιουργία μαζί με την Εθνική μιας νέας, μεγάλης και καλύτερης
ελληνικής τράπεζας ευρωπαϊκού μεγέθους», καθώς «διαπιστώθηκε ότι ήταν αδύνατη
η προσέγγιση στα θέματα της λειτουργίας της νέας τράπεζας με καθαρά
ιδιωτικο-οικονομικά κριτήρια και της ισοτιμίας των δύο μερών». 
Δήλωση Χριστοδουλάκη 
Ο κ. Καρατζάς αποχώρησε από τα κεντρικά της Εθνικής γύρω στις 3 το μεσημέρι,
μη κάνοντας δηλώσεις και παραπέμποντας στην ανακοίνωση της τράπεζας. Την ίδια
ώρα, ο κ. Χριστοδουλάκης με δηλώσεις του τόνιζε ότι «ανέκυψαν προβλήματα κατά
τις διαπραγματεύσεις, που εμπόδισαν την ολοκλήρωση των συζητήσεων», αλλά
υποστήριζε ότι «η εξέλιξη αυτή δεν πρέπει να ανακόψει την πορεία των
αποκρατικοποιήσεων και των γενικότερων διαρθρωτικών αλλαγών, τόσο στον
τραπεζικό τομέα όσο και στους άλλους κλάδους της οικονομίας».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17247N601</ED>
<ID>
ID:303117

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N60&aa=1</URL></REF>


Article

<CATEGORY>vin08</CATEGORY>

 <H2>Πλήγμα στο κλίμα από το ναυάγιο
</H2><H4>Ματαιώνεται μια σειρά από συγχωνεύσεις θυγατρικών τους επιχειρήσεων
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Πλήγμα για το επιχειρηματικό κλίμα αποτελεί το οριστικό ναυάγιο της
συγχώνευσης της Εθνικής Τράπεζας με την Alpha Bank καθώς ματαιώνεται μια σειρά
από συγχωνεύσεις θυγατρικών επιχειρήσεων των δύο τραπεζικών κολοσσών. 
Θ. Καρατζάς. Αποχώρησε από τα κεντρικά της Εθνικής γύρω στις 3 το μεσημέρι
του Σαββάτου, μη κάνοντας δηλώσεις και παραπέμποντας στην ανακοίνωση της τράπεζας

Παράλληλα, εκτιμάται ότι υπό το φως των νέων δεδομένων που δημιουργεί η
διάλυση του αρραβώνα των δύο τραπεζών θα επανεξεταστούν ορισμένα από τα σχέδια
για συγχωνεύσεις και εξαγορές επιχειρήσεων που βρίσκονταν στη φάση της
υλοποίησής τους στον τραπεζικό και σε άλλους κλάδους της οικονομίας. 
Η καθυστέρηση αυτή στη δυναμική των συγχωνεύσεων, ανάλογα με τον βαθμό που θα
εκδηλωθεί, θα είναι το κόστος που θα πληρώσει η ελληνική οικονομία από τη
διάλυση του αρραβώνα που χαρακτηρίστηκε ο μεγαλύτερος του αιώνα στον τραπεζικό
τομέα της Ελλάδας. Έμμεση αναφορά στην επίπτωση αυτή έκανε προχθές ο ίδιος
υπουργός Οικονομίας και Οικονομικών κ. Νίκος Χριστοδουλάκης, μετά την
ανακοίνωση του διαζυγίου, ο οποίος πάντως προέβλεψε ότι οι συγχωνεύσεις θα
συνεχιστούν τόσο στον τραπεζικό όσο και στους άλλους τομείς της οικονομίας με
στόχο την ισχυροποίηση των ελληνικών επιχειρήσεων που αποτελεί στρατηγικό
στόχο της κυβέρνησης. 
Οι επόμενες κινήσεις 
Ο υπουργός προτίθεται τις επόμενες ημέρες προχωρήσει σε μια σειρά κινήσεις στο
μέτωπο των διαρθρωτικών αλλαγών και ιδιαίτερα των αποκρατικοποιήσεων, σε μια
προσπάθεια να αντιστραφεί το αρνητικό κλίμα στην αγορά και να επουλωθεί πιο
γρήγορα το «τραύμα» που προκαλεί το διαζύγιο μεταξύ της Εθνικής και της Alpha
Bank. Στο πλαίσιο αυτό αναμένεται ότι μέσα στο επόμενο δεκαπενθήμερο θα
υπάρξουν αλλεπάλληλες συσκέψεις στο υπουργείο Οικονομίας και Οικονομικών στις
οποίες θα εξεταστούν οι ιδιωτικοποιήσεις των επιχειρήσεων που περιλαμβάνονται
στη λίστα που έχει ανακοινώσει η κυβέρνηση σε μια προσπάθεια να ληφθούν
αποφάσεις και να «τρέξουν» οι διαδικασίες. 
Οι αποφάσεις μεταξύ άλλων αναμένεται ότι θα αφορούν - πλην της Ολυμπιακής
Αεροπορίας για την όποια οι διαπραγματεύσεις πώλησης της ολοκληρώνονται στις
31 Ιανουαρίου - την ιδιωτικοποίηση της ΑΤΕ και των θυγατρικών της, τη νέα
μετοχοποίηση του ΟΠΑΠ παράλληλα με την εξεύρεση στρατηγικού επενδυτή, την
επιτάχυνση της διαδικασίας αναζήτησης στρατηγικού επενδυτή στα ΕΛΠΕ, την
ολοκλήρωση της πώλησης των Ναυπηγείων Σκαραμαγκά. Στο διάστημα αυτό
ενδεχομένως να υπάρξει απόφαση και για την αύξηση του ποσοστού συμμετοχής της
Credit Agricole στην Εμπορική Τράπεζα όπως ζητεί η γαλλική τράπεζα. Όσον αφορά
ειδικότερα τον ΟΠΑΠ, στο υπουργείο Οικονομίας και Οικονομικών έχουν αποφασίσει
να υπάρξει νέα μετοχοποίηση της εταιρείας με την εισαγωγή ποσοστού 10-15% των
μετοχών της στο Χρηματιστήριο και παράλληλα να αναζητηθεί στρατηγικός
επενδυτής με την πώληση επιπλέον πακέτου μετοχών. 
«Δυστυχώς» δεν έγινε ο γάμος 
Στις δηλώσεις που έκανε μετά την ανακοίνωση του διαζυγίου ο υπουργός
αναφέρθηκε στη θετική επίπτωση που θα είχε στην οικονομία η συγχώνευση των δύο
τραπεζών λέγοντας ότι «όταν ανακοινώθηκε τον περασμένο Νοέμβριο, θεωρήθηκε ως
μια θετική εξέλιξη για την ελληνική οικονομία καθώς εξέφραζε τη στρατηγική
δημιουργίας μεγάλων ελληνικών επιχειρήσεων με ισχυρή ευρωπαϊκή παρουσία,
μέγεθος και προσανατολισμό». Ο κ. Χριστοδουλάκης απέφυγε να αναφερθεί στις
αιτίες που οδήγησαν στο ναυάγιο της συγχώνευσης. Ο υπουργός απέδωσε τη διάλυση
του αρραβώνα σε «προβλήματα» που ανέκυψαν κατά τη διάρκεια «της πορείας
υλοποίησης του σχεδίου συγχώνευσης από τις διοικήσεις των δύο τραπεζών». Τα
προβλήματα αυτά, είπε, «δυστυχώς εμπόδισαν τελικά την επιτυχή ολοκλήρωση του
εγχειρήματος». 
Ο κ. Χριστοδουλάκης εμφανίστηκε πάντως αισιόδοξος όσον αγορά την πορεία
υλοποίησης των διαρθρωτικών αλλαγών και αποκρατικοποιήσεων στην ελληνική
οικονομία. Αναφερόμενος στην ατυχή κατάληξη της συγχώνευσης της Εθνικής και
της Alpha Bank, o υπουργός υποστήριξε ότι «τα εμπόδια και οι δυσκολίες καθόλου
δεν αναιρούν την αναγκαιότητα των διαρθρωτικών αλλαγών, των αποκρατικοποιήσεων
και της ισχυροποίησης των ελληνικών επιχειρήσεων τόσο στον τραπεζικό όσο και
στους άλλους τομείς της οικονομίας». Πρόσθεσε δε ότι έχει δημιουργηθεί το
κατάλληλο θεσμικό πλαίσιο και τα κίνητρα για την προώθηση αυτής της στρατηγικής.

<H3>Αποφασισμένοι οι 40 διευθυντές της ΕΤΕ να μη δεχθούν νέα διοίκηση
</H3>
Κλίμα έντονης συσπείρωσης γύρω από το πρόσωπο του διοικητή της Εθνικής κ.Θ.
Καρατζά παρατηρείται τα τελευταία κρίσιμα εικοσιτετράωρα στα ανώτατα και
ανώτερα κλιμάκια της τράπεζας. Όπως αναφέρουν οι πληροφορίες, οι 40 διευθυντές
της Εθνικής, που επέδωσαν την Πέμπτη το απόγευμα επιστολή συμπαράστασης στον
κ. Καρατζά, με την οποία επιδοκιμάζουν όλες τις ενέργειές του σε ό,τι αφορά το
«ντιλ» της συγχώνευσης, θεωρούν αναγκαία τη συνέχιση της παρουσίας του στην
Εθνική και δηλώνουν αποφασισμένοι να μη δεχθούν νέα διοίκηση, στην περίπτωση
που - όπως υποστηρίζουν - ο κ. Καρατζάς εξαναγκασθεί σε παραίτηση. 
Ο ίδιος ο κ. Καρατζάς, στη συνάντηση της Πέμπτης και μέσα σε ένα κλίμα έντονης
συγκινησιακής φόρτισης, τους διαβεβαίωσε ότι δεν τίθεται θέμα παραίτησής του. 
Επισημαίνεται δε ότι μετά τη σχετική ρύθμιση που ψηφίσθηκε από τη Βουλή τα της
διοίκησης τόσο της Εθνικής όσο και της Εμπορικής εμπίπτουν στην αρμοδιότητα
των Γενικών Συνελεύσεων των μετόχων τους. Υπενθυμίζεται ότι η τρέχουσα θητεία
του κ. Καρατζά λήγει σε περίπου 1,5 μήνα.

*Το σίγουρο είναι ότι το ναυάγιο μπορεί να έχει πολλαπλές επιπτώσεις,
τόσο οικονομικές όσο και πολιτικές. 
Το ένα ερώτημα που τίθεται είναι αν υπάρχει θέμα ηγεσίας στη διοίκηση της
Εθνικής. Ακόμα και χθες το βράδυ κορυφαίες πηγές της τράπεζας δήλωναν ότι «δεν
τίθεται τέτοιο θέμα». Έτσι, η σημερινή επίσκεψη του Πρωθυπουργού κ.Κ. Σημίτη
στην Εθνική για τα εγκαίνια του νέου κτιρίου διοίκησης μπορεί να ερμηνευθεί -
αν και η παρουσία του Πρωθυπουργού στην τελετή ήταν προγραμματισμένη εδώ και
καιρό - ως κίνηση στήριξης. 
<H3>«Βεντέτα» συνδικαλιστών των δύο πλευρών
</H3>
Ένα εικοσιτετράωρο μετά την ανακοίνωση του οριστικού «ναυαγίου» στις
συζητήσεις για τη συγχώνευση Εθνικής - Alpha Bank, η «βεντέτα» μεταξύ των
συνδικαλιστικών οργάνων των δύο τραπεζών καλά κρατούσε. «Το εγχείρημα απέτυχε
και οι ευθύνες είναι συγκεκριμένες και αφορούν την πλευρά της Alpha Bank, η
οποία αθέτησε όλες τις αρχικές συμφωνίες και επιδίωξε ριζική ανατροπή τους»
επισήμανε στα «ΝΕΑ» ο πρόεδρος του Συλλόγου Υπαλλήλων της Εθνικής κ. Σ.
Κούκος, παρέχοντας παράλληλα πλήρη στήριξη στη διοίκηση Καρατζά «για την
υλοποίηση του οράματος μιας μεγάλης ευρωπαϊκής τράπεζας». Από την πλευρά του,
ο Σύλλογος Προσωπικού Alpha Bank, με χθεσινή ανακοίνωση, αφού επανέλαβε το
παλαιότερο «μόνοι μας μπορούμε πολλά περισσότερα», καλούσε για ένα «νέο μεγάλο
ξεκίνημα» και πετούσε «στον κάλαθο των αχρήστων τα ανθρωπάκια που νόμισαν πως
μπορούν να βλάψουν τα επαγγελματικά μας συμφέροντα», κάνοντας αναφορά στον
«κρατικοδίαιτο συνδικαλισμό». Η μέρα έκλεισε με τη δήλωση του προέδρου της
ΟΤΟΕ κ. Δ. Κουσελά ότι υπάρχουν ευθύνες στην πλευρά εκείνη που θέλησε να
αναιρέσει τις αρχικές συμφωνίες. Ακόμη ότι σε ανακοίνωσή της η μεγαλύτερη
ελληνική τράπεζα, η Εθνική Τράπεζα, αποδίδει το διαζύγιο σε «σημαντικές
διαφορές» που προέκυψαν μεταξύ των διοικήσεων των δύο ομίλων. Η μεγαλύτερη
ελληνική ιδιωτική τράπεζα, η Alpha Bank, από την πλευρά της ανέφερε ότι η
συμφωνία δεν ήταν σε ισότιμη βάση.

<H3>Πού αποδίδουν το διαζύγιο ξένα μέσα
</H3>
Το «ναυάγιο» της συμφωνίας μεταξύ της Εθνικής Τράπεζας και της Alpha Bank
απασχόλησε τα μεγάλα ξένα ειδησεογραφικά πρακτορεία και τις εφημερίδες.
Ανταποκριτές ξένων ΜΜΕ στη χώρα μας ανέφεραν ότι οι δρόμοι των δύο μεγαλύτερων
πιστωτικών ιδρυμάτων στη χώρα μας χώρισαν όταν στελέχη των δύο τραπεζών
διαφώνησαν για τον έλεγχο της νέας εταιρείας που θα δημιουργούνταν.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17247N611</ED>
<ID>
ID:303118

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N61&aa=1</URL></REF>


Article

<CATEGORY>vin08</CATEGORY>

 <H2>Κόβονται συντάξεις
</H2><H4>Χωρίς δώρα θα υπολογίζονται στο ΙΚΑ από το 2002
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Καθόλου δεν θα υπολογίζονται τα δώρα εορτών (Πάσχα και Χριστουγέννων) στις
συντάξιμες αποδοχές για όσους ασφαλισμένους του ΙΚΑ συνταξιοδοτηθούν εντός του
2002, ενώ όλοι οι συνταξιούχοι του Ιδρύματος θα πάρουν - για πρώτη φορά - τη
σύνταξή τους σε ευρώ στις 22 Ιανουαρίου. 
Τη διαδικασία προσδιορισμού της κλάσης υπολογισμού της σύνταξης, σε περίπτωση
υποβολής της αίτησης για συνταξιοδότηση μέσα στο έτος 2002, περιγράφει
εγκύκλιος του ΙΚΑ. 
Τονίζεται ότι το ποσό της σύνταξης που χορηγεί το ΙΚΑ είναι συνάρτηση του
χρόνου ασφάλισης και της ασφαλιστικής κλάσης. 
Για τον προσδιορισμό του συντάξιμου μισθού λαμβάνονται υπόψη οι αποδοχές της
τελευταίας, πριν από την αίτηση συνταξιοδότησης, πενταετίας. Εάν στην
πενταετία αυτή ο ασφαλισμένος δεν συγκεντρώνει 1.000 τουλάχιστον ημέρες
ασφάλισης, τότε γίνεται αναδρομή στην αμέσως προηγούμενη χρονική περίοδο και
μέχρι τη συμπλήρωση του αριθμού των 1.000 ημερών. 
Στη συνέχεια γίνεται αναπροσαρμογή των αποδοχών κάθε χρόνου στις αποδοχές του
τελευταίου πριν από την αίτηση χρόνου με βάση τους συντελεστές αναπροσαρμογής
που καθορίζονται κάθε έτος. Για το 2002, όπως τονίζεται στην εγκύκλιο, οι
συντελεστές με τους οποίους πρέπει να αναπροσαρμοστούν οι αποδοχές των
τελευταίων ετών έχουν ως εξής: 
Οι αποδοχές του έτους 1997 με 1,1833, του 1998 με 1,1408, του 1999 με 1,0976,
του 2000 με 1,0550 και οι αποδοχές του 2001 με 1. 
Το σύνολο των, αναπροσαρμοσμένων, συντάξιμων αποδοχών της κρίσιμης πενταετίας
θα διαιρεθεί με το σύνολο των ημερών εργασίας, που πραγματοποίησε ο
ασφαλισμένος μέσα στην κρίσιμη χρονική περίοδο (οι οποίες δεν μπορεί να είναι
λιγότερες από 1.000 ημέρες) και με το μέσο ημερομίσθιο που θα προκύψει, θα
γίνει η κατάταξη σε ασφαλιστική κλάση σε δραχμές με βάση τους δραχμικούς
πίνακες που ίσχυαν την περίοδο απο 1.1.2001 έως 1.12.2001. 
Επισημαίνεται ότι για τον προσδιορισμό των συντάξιμων αποδοχών θα ληφθεί υπόψη
το σύνολο των μηναίων πραγματικών αποδοχών και μέχρι του ύψους της ανώτατης
ασφαλιστικής κλάσης για το οποίο καταβλήθηκαν ασφαλιστικές εισφορές (ανώτατος
ασφαλιστέος μισθός). 
Στις περιπτώσεις που όλες οι συντάξιμες αποδοχές ανάγονται σε χρονικό διάστημα
πριν από την 31.12.1990 ή την 31.12.1991, η κατάταξη σε ασφαλιστική κλάση θα
γίνεται μέχρι την 22η ή την 25η αντίστοιχα, δηλαδή την ανώτατη ασφαλιστική
κλάση που ίσχυε. 
Τέλος όσον αφορά τον υπολογισμό των δώρων εορτών, στην ίδια εγκύκλιο,
αναφέρεται ότι, σύμφωνα με τον νόμο 2084/92 (νόμος της Ν.Δ.), για όσους
υποβάλουν αίτηση για συνταξιοδότηση μετά την 1.1.2002 για τον προσδιορισμό των
συντάξιμων αποδοχών της κρίσιμης περιόδου δεν θα λαμβάνονται υπόψη τα δώρα
Πάσχα και Χριστουγέννων.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17247N621</ED>
<ID>
ID:303119

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N62&aa=1</URL></REF>


Article

<CATEGORY>vin08</CATEGORY>

 <H2>Αίρμπας: διέξοδος χωρίς απολύσεις
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Η Αίρμπας αναμένεται να περάσει την κρίση που μαστίζει τις αεροπορικές
εταιρείες χωρίς να χρειαστεί να καταφύγει σε μαζικές απολύσεις όπως ο μεγάλος
της αντίπαλος, η Μπόινγκ. Αυτό τουλάχιστον δηλώνουν στελέχη της μεγαλύτερης
ευρωπαϊκής εταιρείας κατασκευής αεροσκαφών, η οποία, όπως και οι άλλες
εταιρείες σε ολόκληρο τον κόσμο και ιδιαίτερα στις ΗΠΑ, είδε τις παραγγελίες
για νέα αεροσκάφη να πραγματοποιούν βουτιά. 
Σύμφωνα με τον διευθύνοντα σύμβουλο της Αίρμπας Νόελ Φόρντζερντ, η εταιρεία
είχε προετοιμαστεί εδώ και καιρό για το ενδεχόμενο της μείωσης στον κύκλο
εργασιών του κλάδου. Έτσι, η εταιρεία αναμένεται να μην ακολουθήσει το
παράδειγμα της μεγάλης της αντιπάλου, της αμερικανικής Μπόινγκ, η οποία
αναγκάστηκε να προχωρήσει σε απολύσεις 30.000 εργαζομένων. Οι απολύσεις αυτές
ανακοινώθηκαν μετά τις τρομοκρατικές επιθέσεις στις ΗΠΑ στις 11 Σεπτεμβρίου
2001. 
Στα σχέδια της Αίρμπας πάντως είναι η μείωση των εξόδων κατά 600 εκατ. ευρώ
για το 2002, που αντιστοιχούν στο κόστος 6.000 θέσεων εργασίας. Η εταιρεία,
σύμφωνα με τον κ. Φόρντζερντ, μπορεί να χρειαστεί να περικόψει 1.000 από τις
συνολικά 45.000 θέσεις εργασίας, αλλά δεν πρόκειται να προχωρήσει σε μαζικές
απολύσεις, εκτός αν η κρίση στον τομέα των αερομεταφορών χειροτερέψει
σημαντικά. Αναλυτές εκτιμούν ότι η εταιρεία έχει τη δυνατότητα να μειώσει το
λειτουργικό της κόστος κατά 600 εκατ. ευρώ για το τρέχον έτος ώστε να μην
χρειαστεί να περικόψει 6.000 θέσεις εργασίας. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17247N622</ED>
<ID>
ID:303176

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N62&aa=2</URL></REF>


Article

<CATEGORY>vin08</CATEGORY>

 <H2>Σκάνδαλο Ένρον: Η ελεγκτική Άντερσεν το ήξερε
</H2>
Ανώτατα στελέχη της ελεγκτικής εταιρείας Άντερσεν φέρονται να γνώριζαν τις
παρατυπίες στην υπόθεση Ένρον, καθώς είχαν συχνή επικοινωνία με τους ελεγκτές
στα γραφεία του ενεργειακού γίγαντα. 
Κι αυτό γιατί ανώτατα στελέχη στα κεντρικά γραφεία στο Σικάγο είχαν συχνή
επικοινωνία με τους ελεγκτές της εταιρείας που βρίσκονταν στα γραφεία της
Ένρον στο Χιούστον και συζήτησαν μαζί τους το ενδεχόμενο να καταστραφούν
έγγραφα. Αυτό έμαθαν οι ερευνητές του αμερικανικού Κογκρέσου, που εξετάζουν το
θέμα της χρεοκοπίας της εταιρείας - κολοσσού στον τομέα της ενέργειας. Η
αποκάλυψη του περιεχομένου των συζητήσεων αυτών ενδέχεται να αποτελέσει καίριο
πλήγμα στην προσπάθεια της Άντερσεν να αποδώσει τις παραλείψεις στην υπόθεση
Ένρον σε μερικά μόνο στελέχη της στο γραφείο του Χιούστον. 
Οι ερευνητές πλέον εστιάζουν την προσοχή τους στις επαφές που είχε ο
επικεφαλής ελεγκτής της Άντερσεν στην υπόθεση Ένρον, Ντέιβιντ Ένρον, με
ανώτατα στελέχη της Άντερσεν στα κεντρικά γραφεία στο Σικάγο. 
Η Άντερσεν απέλυσε την προηγούμενη εβδομάδα τον Ντάνκαν κατηγορώντας τον ότι
κατέστρεψε χιλιάδες έγγραφα της Ένρον χωρίς, να λάβει γνώση προηγουμένως η
Άντερσεν. Σημειώνεται ότι η Ένρον απέλυσε την Άντερσεν την προηγούμενη Πέμπτη.
Ήδη έχει ξεκινήσει έρευνα για τις πρακτικές που ακολούθησε η εταιρεία ορκωτών
λογιστών στην υπόθεση Ένρον. Ο διευθύνων σύμβουλος της Άντερσεν, Τζόσεφ
Μπερναντίνο, δήλωσε ότι δεν γνωρίζει να έχουν γίνει παράνομες ενέργειες.
Ωστόσο ο ίδιος παραδέχθηκε ότι η εταιρεία του έκανε λάθος κρίση. 
Η υπόθεση της Ένρον έχει πάρει τη μορφή χιονοστιβάδας όχι μόνο στους
επιχειρηματικούς, αλλά και στους πολιτικούς κύκλους των ΗΠΑ. Σύμφωνα με
διάφορα έγγραφα, ο πρόεδρος και διευθύνων σύμβουλος της Ένρον, Κένεθ Λέι,
προχώρησε σε πωλήσεις μετοχών της εταιρείας όταν έλαβε γνώση πως υπάρχει
λογιστικό πρόβλημα στην Ένρον.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17247N623</ED>
<ID>
ID:303219

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N62&aa=3</URL></REF>


Article

<CATEGORY>vin08</CATEGORY>

 <H2>Νάρκη στην ολυμπιακή φιλοξενία
</H2><H4>Ζητούν αυξήσεις 200% σε τιμές ξενοδοχείων παραβιάζοντας συμφωνίες
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τραβάνε το σχοινί οι ξενοδόχοι της Αθήνας, οι οποίοι παραβιάζοντας τη
συμφωνία τους με την Οργανωτική Επιτροπή των Ολυμπιακών Αγώνων 2004 ζητούν για
φέτος αυξήσεις στις «τιμές πόρτας» των ξενοδοχείων μέχρι και 200%! 
Δημήτρης Γεωργαράκης, γενικός γραμματέας Τουρισμού: Θίγεται η αξιόπιστη
συνεργασία ξενοδόχων - «Αθήνας 2004»

Η στάση τους αυτή απειλεί να τινάξει στον αέρα τη συμφωνία για τη φιλοξενία
της ολυμπιακής οικογένειας. Τα σοβαρά προβλήματατα που οδηγούν σε ρήξη τις
σxέσεις των ξενοδόxων της Αθήνας με τον Οργανισμό Αθήνα 2004 ανέκυψαν πριν από
λίγες μέρες όταν άρχισε η κατάθεση στο Ξενοδοχειακό Επιμελητήριο Ελλάδος (ΞΕΕ)
των σχετικών αιτήσεων για τη θεώρηση των νέων «τιμών πόρτας» των ξενοδοxείων
για το 2002. Σε ορισμένες περιπτώσεις, οι αιτήσεις των ξενοδόχων περιλαμβάνουν
αυξήσεις που φτάνουν μέχρι και 233%... 
Το γεγονός αυτό προκάλεσε την άμεση αντίδραση του γενικού γραμματέα Τουρισμού
κ. Δημήτρη Γεωργαράκη και της διοίκησης του Ξενοδοxειακού Επιμελητηρίου
Ελλάδος (ΞΕΕ), δεδομένου ότι οι ξενοδόxοι της Αθήνας έxουν δεσμευθεί προς τον
«Αθήνα 2004» (βάσει μνημονίου που έχουν υπογράψει) ότι οι ετήσιες αυξήσεις των
«τιμών πόρτας» μέχρι το 2004 δεν θα ξεπερνούν το 15%. 
Αντ' αυτού, οι ιδιοκτήτες των ξενοδοxείων πολυτελείας της Αθήνας παρουσίασαν
αυξήσεις που κατά μέσον όρο ανέρχονται σε 30%-40% των ξενοδοxείων Α'
κατηγορίας 25%-35%, των ξενοδοxείων Β' κατηγορίας 20%-30% και των ξενοδοxείων
Γ' κατηγορίας 10%-20%, ενώ δεν έλειψαν και οι υπερβολές (200%- 233%). 
Το ΞΕΕ προχώρησε στη θεώρηση μόνο των αιτήσεων που περιλαμβάνουν «τιμές
πόρτας» εντός των ορίων του μνημονίου, ενώ κρατήθηκαν οι αιτήσεις με τις
υπερβολικές αυξήσεις για περαιτέρω διαβουλεύσεις. 
Ωστόσο, αυτό δημιουργεί ήδη προβλήματα όσον αφορά την πληρωμή των προκαταβολών
από τον Οργανισμό Αθήνα 2004 προς τους ξενοδόχους που έχουν υπογράψει τις
σχετικές συμβάσεις για τη φιλοξενία της ολυμπιακής οικογένειας. 
Ο κ. Γεωργαράκης και η διοίκηση του ΞΕΕ επισημαίνουν ότι «θίγεται το
βασικότερο στοιχείο της συνεργασίας ξενοδόχων και Οργανισμού Αθήνα 2004, που
είναι η αξιοπιστία μεταξύ των δύο πλευρών». 
Σημειώνεται, ότι οι ξενοδόχοι της Αθήνας τραβούν το σχοινί ενώ βρίσκεται σε
εξέλιξη μια μεγάλη προσπάθεια για την κάλυψη των θεμάτων της ολυμπιακής
φιλοξενίας τόσο προς την κατεύθυνση της επέκτασης των σχετικών συμβάσεων με τα
υφιστάμενα ξενοδοχεία όσο και της ανέγερσης νέων μονάδων και δημιουργίας νέων
κλινών υψηλής κατηγορίας. 
Όπως τόνισε ο κ. Γεωργαράκης, «η Πολιτεία θα μπορούσε να δεxθεί κάποιες
αυξήσεις πέραν του 15%, αλλά μόνο σε περιπτώσεις ξενοδοxείων που δεν έκαναν
αυξήσεις την περυσινή xρονιά ή πραγματοποίησαν σημαντικές επενδύσεις ποιοτικής
αναβάθμισης των μονάδων τους». 
Το υπουργείο Ανάπτυξης και η ηγεσία του ΞΕΕ καλούν τους συγκεκριμένους
ξενοδόxους της Αθήνας να τηρήσουν τις συμφωνίες με τον «Αθήνα 2004» γιατί σε
αντίθετη περίπτωση θα δημιουργήσουν σοβαρά προβλήματα στην εθνική υπόθεση των
Ολυμπιακών Αγώνων. 
Στην κατάσταση με τις φετινές νέες τσουχτερές «τιμές πόρτας» που έχει στα
χέρια του ο κ. Γεωργαράκης περιλαμβάνεται μεγάλος αριθμός ξενοδοxείων
πολυτελείας και Α' κατηγορίας στην Αττική. Ανάμεσά τους και τα ξενοδοχεία του
Αστέρα, που ελέγχεται από την Εθνική Τράπεζα. 
Η διοίκηση του ΞΕΕ, από την πλευρά της, αποφάσισε να καλέσει τους ιδιοκτήτες
των συγκεκριμένων ξενοδοxείων της Αττικής να αναθεωρήσουν την τιμολογιακή τους
πολιτική και να την διαμορφώσουν βάσει της συμφωνίας που έχει υπογραφεί με τον
«Αθήνα 2004». <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17247N631</ED>
<ID>
ID:303120

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N63&aa=1</URL></REF>


Article

<CATEGORY>vin08</CATEGORY>

 <H2>Εξαγορά από την Θεμελιοδομή
</H2>
Στην εξαγορά της εταιρείας Αναστασίου ΕΠΕ, η οποία κατέχει πτυχίο ΣΤ' τάξεως,
προχωρεί η εισηγμένη κατασκευαστική εταιρεία Θεμελιοδομή, στο πλαίσιο των
κινήσεων του ομίλου για την κάλυψη των κριτηρίων που απαιτούνται για την
απόκτηση των νέων εργοληπτικών πτυχίων. 
Η νέα εταιρεία, η οποία αναμένεται να ενταχθεί στο δυναμικό τού ομίλου της
Θεμελιοδομής, σχεδιάζεται είτε να αξιοποιηθεί για την απόκτηση του πτυχίου της
ανώτατης τάξης είτε για την απόκτηση άλλων κατώτερων πτυχίων. 
Επισημαίνεται ότι για την απόκτηση του πτυχίου της ανώτατης τάξης ο όμιλος
έχει προχωρήσει τελευταία σε μια σειρά εξαγορών μικρότερων εταιρειών, ενώ
στους στόχους της διοίκησης του ομίλου είναι και η απόκτηση των πτυχίων της
ΣΤ', της Ε' καθώς και της Δ' τάξης, με στόχο την παρουσία της σε έργα όλων των μεγεθών.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17247N632</ED>
<ID>
ID:303177

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N63&aa=2</URL></REF>


Article

<CATEGORY>vin08</CATEGORY>

 <H2>«Ναι» για τα νέα υποβρύχια στον Σκαραμαγκά </H2>
Ολοκληρώνεται, με απόφαση του ΚΥΣΕΑ, που θα πάρει υπογραφές εντός της
εβδομάδας διά περιφοράς, η συμφωνία για την ανάθεση στα Ναυπηγεία Σκαραμαγκά
της ναυπήγησης ενός ακόμη «σούπερ υποβρυχίου» τύπου «214» και ο εκσυγχρονισμός
άλλων τεσσάρων παλαιών σε ανάλογο επίπεδο. 
Ταυτόχρονα, απ' την πλευρά του υπουργείου Ανάπτυξης εκπέμπεται αισιοδοξία ότι
εντός του μηνός θα κλείσει ουσιαστικά και η υπόθεση της ιδιωτικοποίησης των
Ναυπηγείων Σκαραμαγκά με αγορά τους από τον γερμανικό κολοσσό HDV -
«Φεροστάλ». <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17247N633</ED>
<ID>
ID:303220

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N63&aa=3</URL></REF>


Article

<CATEGORY>vin08</CATEGORY>

 <H2>Χρονιά συγχωνεύσεων </H2><H4>Στο Χρηματιστήριο εκκρεμούν 6 αιτήσεις για 14 εταιρείες
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Μπορεί να μην προχώρησε τελικά η συγχώνευση της Εθνικής Τράπεζας με την
Alpha Bank, εντούτοις τα βασικά δεδομένα και οι τάσεις της αγοράς δεν αλλάζουν.

Χρηματιστηριακά στελέχη χαρακτηρίζουν το 2002 ως έτος συγχωνεύσεων. Από την
πλευρά της η διοίκηση του Χρηματιστηρίου θεωρεί τις συγχωνεύσεις ως μονόδρομο,
ενώ οι εισηγμένες εταιρείες πιστεύουν ότι είναι αναγκαίες οι συνενώσεις και οι
συγχωνεύσεις των ελληνικών τραπεζών και επιχειρήσεων. 
Χρηματιστηριακοί αναλυτές εξηγούν ότι η πτώση των τιμών των μετοχών μείωσε το
ενδιαφέρον των επιχειρήσεων για αυξήσεις μετοχικού κεφαλαίου και για δημόσιες
εγγραφές, ενώ έκανε τις συγχωνεύσεις και τις εξαγορές ελκυστικότερες, αφού
μειώθηκε το τίμημα. Επίσης, επισημαίνεται ότι «το διαζύγιο Εθνικής - Alpha δεν
δημιουργεί πρόβλημα στην αγορά. Υπάρχουν πολλές εναλλακτικές λύσεις, εάν
υπάρξει προσεκτική προετοιμασία». 
Ήδη, έξι αιτήσεις για συγχωνεύσεις 14 εταιρειών έχουν κατατεθεί στην αρμόδια
υπηρεσία του Χρηματιστηρίου, ενώ μία (Ιντρακόμ - Ιντρασόφτ) εγκρίθηκε στην
πρώτη συνεδρίαση διοικητικού συμβουλίου του νέου έτους. Αιτίες είναι η
κατακόρυφη πτώση των αποτιμήσεων των εισηγμένων εταιρειών, η ανάγκη αύξησης
του μεγέθους και η εταιρική αναδιάρθρωση. 
Από την άλλη, οι εταιρείες που προχωρούν σε αυξήσεις μετοχικού κεφαλαίου και
σε δημόσιες εγγραφές για εισαγωγή στη Σοφοκλέους λιγοστεύουν συνεχώς. Σύμφωνα
με εκτιμήσεις του κ. Αλεξάκη, περισσότερες από το 50% των εταιρειών (από κάθε
κατηγορία) που περιμένουν έγκριση για να εισαχθούν στη Σοφοκλέους δεν
εκδηλώνουν ενδιαφέρον. 
Οι αιτήσεις για συγχωνεύσεις που εκκρεμούν μέχρι στιγμής φτάνουν σχεδόν στο
συνολικό αριθμό συγχωνεύσεων που πραγματοποιήθηκαν στο υπέρθερμο
χρηματιστηριακό 1999. Όμως, μέχρι το πρώτο δεκαήμερο του Ιανουαρίου δεν είχε
γίνει καμία αύξηση μετοχικού κεφαλαίου, ενώ πέντε εταιρείες θα αντλούσαν 21,3
εκατ. ευρώ (7,2 δισ. δρχ.) μέσω δημοσίων εγγραφών μέχρι τέλους του μήνα. Και
αυτά όταν το 2001 18 εταιρείες προχώρησαν σε αύξηση μετοχικού κεφαλαίου
αντλώντας 153 δισ. δραχμές (449,1 εκατ. ευρώ) και 19 σε δημόσιες εγγραφές,
αντλώντας 359,3 δισ. δραχμές (1.054 εκ. ευρώ). 
Πέρσι ήταν υψηλός ο αριθμός των συγχωνεύσεων, δείχνοντας την τάση που
αναμένεται να συνεχιστεί φέτος. Συγκεκριμένα πραγματοποιήθηκαν 21
συγχωνεύσεις, όταν το 2000 είχαν γίνει 13 και το 1999 είχαν πραγματοποιηθεί
εννέα. Το 2000, 103 εταιρείες είχαν προχωρήσει σε αυξήσεις μετοχικού κεφαλαίου
αντλώντας 2,9 τρισ. δραχμές και 48 σε δημόσιες εγγραφές αντλώντας 871,6 δισ.
δραχμές. Τα αντίστοιχα μεγέθη του 1999 ήταν 2,8 τρισ. δραχμές και 627,8 τρισ.
δραχμές. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17247N641</ED>
<ID>
ID:303121

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N64&aa=1</URL></REF>


Article

<CATEGORY>vin08</CATEGORY>

 <H2>ΕΤΑΙΡΙΚΑ
</H2>
FORTHNET. Σε συμφωνία εμπορικής συνεργασίας για την προώθηση του
L@andscape στην ελληνική αγορά προχώρησαν οι εταιρείες HellasNet και Cyberce
μέλη των Ομίλων Forthnet και Πουλιάδη, αντίστοιχα... Συγκεκριμένα στα πλαίσια
της συμφωνίας που υπεγράφη μεταξύ των δύο εταιρειών προβλέπεται η HellasNet να
αναλάβει την εμπορική προώθηση, διανομή και διάθεση του προϊόντος, το οποίο
αποτελεί μια νέα πλατφόρμα ανάπτυξης και διαχείρισης Ηλεκτρονικών Εμπορικών
Κέντρων σε μορφή ASP, προσαρμοσμένη απόλυτα στις απαιτήσεις του ελληνικού
επιχειρηματικού περιβάλλοντος. Όπως επισημαίνεται από τον Όμιλο της Forthnet,
μέσω του ιδιόκτητου Data Center, «δίνει λύση στις ανάγκες της σύγχρονης
επιχείρησης, όπως είναι το υψηλό κόστος αγοράς, συντήρησης και αναβάθμισης
εφαρμογών και λογισμικού, παρέχοντας υπηρεσίες ενοικίασης λογισμικού ASP».

UNIBRAIN. Από την αμερικανική αλυσίδα ψηφιακών προϊόντων CompUSA θα
πωλούνται στο εξής τα προϊόντα της εισηγμένης στη ΝΕΧΑ ελληνικής εταιρείας
Unibrain. Στο πλαίσιο σχετικής συμφωνίας που υπεγράφη πρόσφατα ανάμεσα στις
δύο εταιρείες, τα προϊόντα τής Unibrain θα διατίθενται από την μεγαλύτερη
αλυσίδα υλικού, λογισμικού και περιφερειακών ηλεκτρονικών υπολογιστών σε
ολόκληρη την επικράτεια της Αμερικής, με περισσότερα από 250 σημεία πώλησης.
Επιπλέον, η CompUSA θα πωλεί τα προϊόντα τής Unibrain και μέσω του Διαδικτύου,
από το ηλεκτρονικό της κατάστημα. Όπως εκτιμά η διοίκηση της Unibrain, η
συμφωνία αυτή αναμένεται να ενισχύσει σημαντικά τις πωλήσεις των προϊόντων της
θυγατρικής τής Unibrain Inc., στις ΗΠΑ, λόγω της ισχυρής δυνατότητας
απορρόφησης προϊόντων νέας τεχνολογίας που παρουσιάζει η συγκεκριμένη αγορά.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17247N642</ED>
<ID>
ID:303178

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N64&aa=2</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Αισιοδοξία για ανάκαμψη στις ΗΠΑ </H2>
Μία σειρά «μεικτών» οικονομικών στοιχείων των ΗΠΑ που ανακοινώθηκαν την
εβδομάδα που διανύσαμε ενισχύουν την αισιοδοξία της αγοράς για ανάκαμψη στη
διάρκεια του τρέχοντος έτους. Εντούτοις, όπως άλλωστε έχουν τονίσει
αξιωματούχοι της Fed στο πλαίσιο πρόσφατων ομιλιών τους, παρ' όλο που η
αμερικανική οικονομία βρίσκεται πιθανότατα στα πρώτα στάδια οικονομικής
ανάκαμψης, ο ακριβής χρονικός προσδιορισμός για την επίτευξή της είναι ακόμα
αβέβαιος. Χαρακτηριστικά, ο διοικητής της Fed κ. Greenspan δήλωσε την
προηγούμενη εβδομάδα ότι, αν και η οικονομία παρουσιάζει κάποια σημάδια
σταθεροποίησης, τα εμπόδια προς την οικονομική ανάκαμψη παραμένουν. Η επόμενη
συνεδρίαση της Fed έχει προγραμματιστεί για τις 29-30 Ιανουαρίου και η αγορά
προεξοφλεί το ενδεχόμενο νέας μείωσης των επιτοκίων κατά 25 μ.β. με πιθανότητα
30% περίπου. 
Η ισοτιμία δολ. / γιεν κυμαινόταν την Παρασκευή κοντά στα υψηλότερα επίπεδα
των τελευταίων 38 μηνών ενώ ανώτατοι αξιωματούχοι του υπουργείου Οικονομικών
της Ιαπωνίας καθώς και ο διοικητής της BoJ κ. Hayami προσπάθησαν μέσω δηλώσεών
τους να περιορίσουν τις ανησυχίες χωρών της Ασίας-εμπορικών συνεργατών για τις
επιπτώσεις της πρόσφατης σημαντικής αποδυνάμωσης του γιεν στο νόμισμα και στην
οικονομία τους. Το γιεν είναι πιθανό να σημειώσει μικρή ενίσχυση στο άμεσο
μέλλον κυρίως λόγω επαναπατρισμού κεφαλαίων εν όψει της λήξης του οικονομικού
έτους τον Μάρτιο. Εντούτοις, το συνεχιζόμενο πρόβλημα του αποπληθωρισμού, το
υψηλό δημόσιο χρέος και η καθυστέρηση της κυβέρνησης να προωθήσει σημαντικές
διαρθρωτικές αλλαγές κυρίως στον τραπεζικό τομέα αναμένεται να οδηγήσουν την
ισοτιμία δολ. / γιεν στα επίπεδα 135,0-140,0 τους επόμενους 3-6 μήνες. 
Το ευρώ συνέχισε να δέχεται πιέσεις στην αγορά συναλλάγματος την Παρασκευή με
την ισοτιμία του ως προς το δολάριο να κυμαίνεται κοντά στο χαμηλότερο επίπεδο
από τις αρχές του έτους - 0,8784 - που σημειώθηκε την προηγούμενη ημέρα. 
Οι θετικότερες προοπτικές ανάκαμψης της οικονομίας των ΗΠΑ έναντι αυτών της
ευρωζώνης, οι αναμενόμενες αρνητικές επιδράσεις της κρίσης στην Αργεντινή σε
ισπανικές τράπεζες και η διστακτικότητα της ΕΚΤ να προβεί σε μείωση των
επιτοκίων αποτελούν πιθανότατα τους κύριους παράγοντες πίεσης για το κοινό
ευρωπαϊκό νόμισμα.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17247N643</ED>
<ID>
ID:303221

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N64&aa=3</URL></REF>


Article

<CATEGORY>vin08</CATEGORY>

 <H2>15 αλλαγές το 2002 </H2><H4>«Πινελιές» μετά τα μέτρα για το Χρηματιστήριο
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Μια δέσμη δεκαπέντε κινήσεων που ήδη επεξεργάζονται το Χρηματιστήριο Αξιών
Αθηνών, η Επιτροπή Κεφαλαιαγοράς και το υπουργείο Οικονομίας, πρόκειται να
αλλάξει την εικόνα της Σοφοκλέους στους επόμενους δώδεκα μήνες. 
Το θεσμικό πλαίσιο του ελληνικού Χρηματιστηρίου έχει ολοκληρωθεί. Αυτό,
τουλάχιστον απαντούν οι αρμόδιοι όταν ερωτούνται για νέα μέτρα που ενδεχομένως
εξετάζονται να ληφθούν. «Όχι άλλα μέτρα», απαντούν χαρακτηριστικά με δόση
χιούμορ. Ωστόσο, σπεύδουν να διευκρινίσουν και να συμπληρώσουν λέγοντας ότι
στον βασικό σκελετό του θεσμικού πλαισίου υπάρχουν και θα υπάρχουν περιθώρια
βελτιώσεων. «Πρόκειται για τις λεγόμενες πινελιές», όπως είπε κορυφαίο
στέλεχος της αγοράς, οι οποίες εμπλουτίζουν και εκσυγχρονίζουν το θεσμικό
πλαίσιο και κάνουν πιο αποτελεσματική τη λειτουργία της αγοράς. Αυτό γίνεται
συνεχώς. Οι αλλαγές αυτές - κάθε μία σε μεγαλύτερο ή μικρότερο βαθμό -
αναμένεται να αλλάξουν την εικόνα της Σοφοκλέους τους επόμενους μήνες. Οι
αλλαγές αυτές αφορούν σε: 
1. Ωράριο. Είχε προγραμματιστεί να αλλάξει από την 1η Φεβρουαρίου 2002
και οι συνεδριάσεις του Χρηματιστηρίου να λήγουν στις 17.15. 
2. Κριτήρια εμπορευσιμότητας. Αναμένεται να οριστεί ένα ποσοστό
εμπορευσιμότητας και όταν η συναλλακτική δραστηριότητα μιας μετοχής κινείται
κάτω από αυτό, τότε αυτόματα θα κατατάσσεται στην κατηγορία χαμηλής
εμπορευσιμότητας. 
3. Αυτόματες δημοπρασίες. Το ΧΑΑ δημιουργεί εφαρμογή, η οποία εντοπίζει
τις μετοχές που έχουν χαμηλή εμπορευσιμότητα και μεγάλη διακύμανση τιμής.
Μόλις εντοπιστεί μια τέτοια μετοχή, τότε θα φεύγει από τη συνεχή
διαπραγμάτευση και θα εντάσσεται στη διαπραγμάτευση με δημοπρασίες. 
4. Όρια διακύμανσης. Εάν τελικά υιοθετηθεί η αυτόματη κατάταξη των
μετοχών που παρουσιάζουν απότομες διακυμάνσεις και μικρή εμπορευσιμότητα στην
κατηγορία χαμηλής ρευστότητας, όπου θα γίνονται οι συναλλαγές με δημοπρασίες,
τότε μπορεί να καταργηθούν (ή να συνυπάρξουν επικουρικά) τα όρια διακύμανσης
(λίμιτ απ και λίμιτ ντάουν). 
5. Κεντρικός αντισυμβαλλόμενος. Στο δεύτερο εξάμηνο του 2002, δηλαδή
μετά τη χρηματοοικονομική αναδιάρθρωση του Ομίλου του Χρηματιστηρίου και την
ιδιωτικοποίηση της Ελληνικά Χρηματιστήρια, πρόκειται να δημιουργηθεί ένα
νομικό πρόσωπο (ένας οργανισμός) που θα παρεμβάλλεται μεταξύ αγοραστή και
πωλητή μετοχών, παραγώγων και όλων των προϊόντων της ελληνικής κεφαλαιαγοράς. 
6. Φορολογικά κίνητρα. Πρόκειται για φορολογικά κίνητρα που αφορούν σε
συγχωνεύσεις εταιρειών, τα οποία, όπως επισημαίνουν στελέχη της αγοράς, θα
συμβάλουν στις συγχωνεύσεις χρηματιστηριακών εταιρειών. 
7. Μεσολαβητής κεφαλαιαγοράς. Γίνονται προσπάθειες από τις Αρχές να
ξεκινήσει πολύ σύντομα. 
8. Εταιρική διακυβέρνηση. Ένα ακόμη νομοσχέδιο, το οποίο έχει ως στόχο,
μεταξύ άλλων, τη διαφάνεια του διοικητικού συμβουλίου, τον εσωτερικό έλεγχο,
τον έλεγχο των αντληθέντων κεφαλαίων από τη γενική συνέλευση των μετόχων και
την προστασία των μετόχων μειοψηφίας. 
9. Ποντοπόρος ναυτιλία. Το Χρηματιστήριο και η Επιτροπή Κεφαλαιαγοράς
ολοκλήρωσαν τις διαβουλεύσεις με όλους τους φορείς και τους εκπροσώπους του
κλάδου που σχετίζονται με την ποντοπόρο ναυτιλία για την εισαγωγή της στη
Σοφοκλέους μέσω εταιρειών συμμετοχών. 
10. Εταιρείες επενδύσεων σε ακίνητα. Στο νομοσχέδιο για την
επιχειρηματικότητα περιλαμβάνονται διατάξεις και για τις εταιρείες επενδύσεων
σε ακίνητα. 
11. Αμοιβαία κεφάλαια ακινήτων. Γίνονται τροποποιήσεις στο υφιστάμενο
θεσμικό πλαίσιο για τα αμοιβαία κεφάλαια ακινήτων. 
12. Εισαγωγή αμοιβαίων κεφαλαίων. Το Χρηματιστήριο Αξιών Αθηνών
επεξεργάζεται τη δημιουργία και την εισαγωγή στη Σοφοκλέους αμοιβαίων
κεφαλαίων που διαπραγματεύονται ως μετοχές (ETF). 
13. Τιμολογιακή πολιτική. Το ΧΑΑ διαμορφώνει τιμοκατάλογο για τις
υπηρεσίες και τα προϊόντα που προσφέρει. 
14. Εισαγωγή ποιότητας στη Σοφοκλέους. Το ΧΑΑ θα δημοσιοποιήσει
πιθανότατα τον Φεβρουάριο του 2002 πίνακα με «ποιοτικές εταιρείες», οι οποίες
θα επιλεγούν με συγκεκριμένα κριτήρια. 
15.Συμμαχίες σε Ευρώπη, Βαλκάνια, Κύπρο και Ισραήλ. Ήδη δρομολογούνται
συνεργασίες, ενώ πλησιάζει ο χρόνος για να αποφασίσει η Σοφοκλέους τον
Ευρωπαίο σύμμαχό της.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17247N651</ED>
<ID>
ID:303122

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N65&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Μεταβολή της ψυχολογίας...
</H2>
Αρνητικές τάσεις παρουσίασε η συνεδρίαση της Παρασκευής, μετά την έντονη άνοδο
της προηγούμενης συνεδρίασης, με τον Γενικό Δείκτη να σημειώνει οριακές
απώλειες της τάξεως του 0,07%, φθάνοντας τις 2.560 μονάδες. Και τα ευρωπαϊκά
χρηματιστήρια όμως κινήθηκαν σε αρνητική τροχιά, μετά τα απογοητευτικά
τριμηνιαία αποτελέσματα που ανακοίνωσαν δύο γίγαντες του τεχνολογικού τομέα, η
Microsoft και η ΙΒΜ, ως απόρροια της μείωσης της καταναλωτικής κίνησης. Η
Σοφοκλέους αντέδρασε αρνητικά εξαιτίας της διεθνούς κατάστασης αλλά και της
αβεβαιότητας που έχει δημιουργηθεί ως προς την έκβαση της συγχώνευσης των δύο
μεγαλυτέρων ελληνικών τραπεζών. Ωστόσο οι κλάδοι των τηλεπικοινωνιών και της
πληροφορικής υπεραπέδωσαν της αγοράς (+0,61% και 0,70%, αντίστοιχα) λόγω της
θετικής συμπεριφοράς του ΟΤΕ και της CosmOTE, μετά την ανακοίνωση από τον
Ελληνικό Οργανισμό Τηλεπικοινωνιών των σχεδίων του σχετικά με την ανάπτυξη της
κινητής τηλεφωνίας στη FYROM και των ελκυστικών αποτιμήσεων που επικρατούν
στους δύο κλάδους, δεδομένου της ανάπτυξης που αναμένεται από πλευράς νέων
τεχνολογικών εξελίξεων και της χρηματοδότησης από το Γ' Κοινοτικό Πλαίσιο
Στήριξης. Από την άλλη πλευρά, οι τράπεζες υπο-απέδωσαν της αγοράς λόγω της
αβεβαιότητας που έχει δημιουργηθεί στην ελληνική αγορά όσον αφορά την επιτυχή
έκβαση της συγχώνευσης μεταξύ των δύο μεγαλύτερων ελληνικών τραπεζών. Ο όγκος
συναλλαγών διαμορφώθηκε στα επίπεδα της προηγούμενης Πέμπτης (129 εκατ.), αν
δεν λάβουμε υπόψη τα πακέτα συναλλαγών που πραγματοποιήθηκαν την Πέμπτη.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17247N652</ED>
<ID>
ID:303179

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N65&aa=2</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>Πλαίσιο Computers: Αυξημένα κέρδη το 2000 </H2>
Αύξησε τους λειτουργικούς και εκθεσιακούς του χώρους σε 1.000 τ.μ. και τέσσερα
συνολικά επίπεδα το κεντρικό, πρώτο κατάστημα της Πλαίσιο Computers ΑΒΕΕ στην
οδό Στουρνάρη, πραγματοποιώντας συνολική επένδυση 735.000 ευρώ. Με την κίνηση
αυτή σύμφωνα με τη διοίκηση της εταιρείας ενισχύεται ακόμη περισσότερο ο
πρωταγωνιστικός ρόλος της εταιρείας στην αγορά της πληροφορικής. 
Η εταιρεία Πλαίσιο Computers για το 2000 σημείωσε κέρδη της τάξεως των 1,51
δισ. δρχ., αυξημένα κατά 9,42% σε σχέση με τα 1,38 δισ. δρχ. στη χρήση του
1999. Ο κύκλος εργασιών της εταιρείας ανήλθε το 2000 σε 26,96 δισ. δρχ.,
αύξηση της τάξεως του 46,76% σε σχέση με τα αντίστοιχα μεγέθη της χρήσης 1999,
τα οποία είχαν διαμορφωθεί σε 18,37 δισ. δρχ. Στο εννεάμηνο του 2001 τα κέρδη
του Ομίλου ανήλθαν σε 1,01 δισ. δρχ. αυξημένα κατά 20,38 % έναντι 839 εκατ.
δρχ. το εννεάμηνο του 2000. 
Στην τελευταία συνεδρίαση του Χρηματιστηρίου Αξιών Αθηνών η μετοχή της
εταιρείας Πλαίσιο Computers έκλεισε στα 5,60 euro ή στις 1.908 δρχ., με
αποτέλεσμα η χρηματιστηριακή αξία της εταιρείας να διαμορφώνεται σε 123,65
εκατ. euro ή σε 42,13 δις. δρχ. Με βάση τα προ φόρων κέρδη των δύο τελευταίων
δημοσιευμένων εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται
σε 25,99, ενώ με βάση το ύψος των Ιδίων Κεφαλαίων του πρώτου εξαμήνου του
2001, ο λόγος Τιμής προς Λογιστική Αξία (Ρ/BV) της εταιρείας διαμορφώνεται σε
4,75. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17247N653</ED>
<ID>
ID:303222

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N65&aa=3</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Ανασφάλεια και καχυποψία </H2>
Ποια είναι τα βασικά χαρακτηριστικά της αγοράς; 
Απαντά ο πρόεδρος της Value Capital ΑΧΕΠΕΥ καθηγητής Νικήτας Νιάρχος

Οι επενδυτές, κάτω το βάρος της επενδυτικής ανασφάλειας και καχυποψίας,
προτίμησαν την καταγραφή των κερδών τους. Επίσης, εξακολουθεί να προκαλεί
αρνητική εντύπωση η συρρίκνωση του τραπεζικού δείκτη. Ωστόσο, αρνητικά
επέδρασε και στο ελληνικό Χρηματιστήριο η πτώση των ξένων χρηματιστηρίων. Στο
μεταξύ, ιδιαίτερα χαμηλή εξακολουθεί να είναι η αξία των συναλλαγών του
Γενικού Δείκτη, ο οποίος σε τεχνικό επίπεδο κινείται εντός βραχυπρόθεσμου
καθοδικού καναλιού. Ουσιαστική άνοδος θα προέλθει από την ανοδική διάσπαση των
2.600 μονάδων περίπου.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17247N654</ED>
<ID>
ID:303245

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N65&aa=4</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Με την είσοδο του Ηλίου στο ζώδιό σας
αρχίζει ο μήνας των γενεθλίων σας, τίποτα λοιπόν δεν σας εμποδίζει να
διοργανώσετε ένα καλύτερο μέλλον, παρ' όλες τις δυσκολίες που υπάρχουν.
Προσαρμοστείτε στις απαιτήσεις των καιρών γιατί οι εξελίξεις είναι ταχύτατες,
φροντίστε να συντονιστείτε στα νέα δεδομένα το γρηγορότερο δυνατό. 
Ιχθύες 
(19 Φεβρουαρίου - 20 Μαρτίου). Το ζητούμενο αυτής της περιόδου είναι η
«εξυγίανση» της ψυχής σας κι αυτό θα μπορούσατε να το πετύχετε μένοντας λίγο
μόνοι με τον εαυτό σας. Οραματιστείτε λοιπόν πώς θα θέλατε να είναι το μέλλον
και προετοιμαστείτε κατάλληλα γι' αυτό. 
Κριός 
(21 Μαρτίου - 19 Απριλίου). Ιδιαίτερα ευχάριστη και δημιουργική η φιλική και
κοινωνική σας ζωή κάτω από την ευνοϊκή επίδραση του Ηλίου από τον Υδροχόο.
Καλό θα ήταν να διευρύνεται τον κύκλο των γνωριμιών σας και να αξιοποιήσετε
συμβουλές ανθρώπων που σας αγαπούν. 
Ταύρος 
(20 Απριλίου - 20 Μαΐου). Με πολύ καλές προοπτικές για την καριέρα σας αρχίζει
αυτή η εβδομάδα, καθώς ο Ήλιος από τον Υδροχόο σας βοηθάει να κάνετε μια
αξιολόγηση των δυνατοτήτων που σας δίνονται και να αξιοποιήσετε προτάσεις για
αλλαγή δουλειάς ή μια καινούργια συνεργασία. 
Δίδυμοι 
(21 Μαΐου - 21 Ιουνίου). Φιλικός, ζεστός και ευχάριστος ο Ήλιος από τον
Υδροχόο σας βοηθάει στην έκφραση, στις μικρές ή μεγάλες επεκτάσεις και στην
υλοποίηση κάποιων προσδοκιών σας. Πολύ καλά αποτελέσματα θα μπορούσαν να έχουν
επαφές με άτομα του εξωτερικού ή ένα ταξίδι για επαγγελματικούς λόγους. 
Καρκίνος 
(22 Ιουνίου - 22 Ιουλίου). Καιρός να νικήσετε τους εσωτερικούς σας φόβους και
να νιώσετε μια ουσιαστική ανανέωση και μια αναγέννηση. Ουσιαστικές συζητήσεις
με άτομα του οικογενειακού σας περιβάλλοντος θα βοηθήσουν στην τακτοποίηση
περιουσιακών ή κληρονομικών υποθέσεων, αν υπάρχουν. 
Λέων 
(23 Ιουλίου - 22 Αυγούστου). Καιρός να προσδιορίσετε εσείς τους «κανόνες του
παιχνιδιού» και να πετύχετε τις συνθήκες που θέλετε τόσο στις προσωπικές όσο
και στις επαγγελματικές σας σχέσεις. Ήρθε η στιγμή για αναθεωρήσεις, αλλά και
για καινούργιες θέσεις και απόψεις. 
Παρθένος 
(23 Αυγούστου - 23 Σεπτεμβρίου). Αρχίστε την εβδομάδα σας πιο συγκεκριμένοι
απέναντι στις υποχρεώσεις σας χωρίς να αμελείτε το δικό σας συμφέρον.
Εξασφαλίστε μια σταθερή πορεία μέσα στην καθημερινή σας ζωή και μην προσθέτετε
έκτακτες υποχρεώσεις στο ήδη φορτωμένο πρόγραμμά σας. 
Ζυγός 
(24 Σεπτεμβρίου - 23 Οκτωβρίου). Με τη φιλική παρουσία του Ήλιου στον Υδροχόο
μια χαρούμενη εβδομάδα γεμάτη από γεγονότα αρχίζει για σας. Εκμεταλλευτείτε
λοιπόν την τύχη και τον χρόνο σας και αξιοποιήστε τις ευκαιρίες, τις γνωριμίες
και τα ταλέντα σας. Σημαντικό ρόλο θα παίξουν οι πρωτοβουλίες, η
διπλωματικότητα αλλά και το θάρρος σας. 
Σκορπιός 
(24 Οκτωβρίου - 22 Νοεμβρίου). Καιρός να δείτε τις δεσμεύσεις της οικογένειας
με λιγότερη επιφύλαξη, αφού οι υποχρεώσεις αρχίζουν να μη σας τρομάζουν πια.
Μια μετακόμιση, ή η διακόσμηση του σπιτιού θα μπορούσαν να είναι μέσα στο
πρόγραμμα αυτής της περιόδου. 
Τοξότης 
(23 Νοεμβρίου - 21 Δεκεμβρίου). Γεμάτη κινητικότητα προβλέπεται για σας αυτή η
περίοδος, θα μπορούσατε να συνδυάσετε ένα επαγγελματικό ταξίδι με την
προσωπική σας ευχαρίστηση. Όσο για τους νεώτερους καλό θα ήταν να ρίξουν το
βάρος στον τομέα των σπουδών τους. 
Αιγόκερως 
(22 Δεκεμβρίου - 19 Ιανουαρίου). Καθώς ο Ήλιος έχει ήδη «μετακομίσει» από το
δικό σας ζώδιο στον γειτονικό Υδροχόο, πολλά πρόκειται να συμβούν σε σχέση με
τα οικονομικά σας. Το πεπρωμένο σάς δίνει ευκαιρίες για τη βελτίωσή τους,
εσείς δεν έχετε παρά να χειριστείτε τις υποθέσεις σας με έξυπνο τρόπο. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: N66</CAT>
<ED>
Κωδικός άρθρου: A17247N661</ED>
<ID>
ID:303105

</ID><URL>http://ta-nea.dolnet.gr/neaweb/neafile.print_unique?e=A&f=17247&m=N66&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΜΕ ΓΚΟΛ ΣΤΙΣ ΚΑΘΥΣΤΕΡΗΣΕΙΣ ΞΑΝΑ ΣΤΗΝ ΚΟΡΥΦΗ
</H5><H2>Σταθερή αξία
</H2>
Σελί
δες 9, 10
-11
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17247O011</ED>
<ID>
ID:303123

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Ο Ολιζαντέμπε τον έφερε πάλι σε τροχιά Τσάμπιονς Λιγκ
</H2>
Σελ. 4
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17247O012</ED>
<ID>
ID:303180

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O01&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>«Κατάφερε» να χάσει βαθμούς στην Πάτρα
</H2>
Σελ. 2
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17247O013</ED>
<ID>
ID:303223

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O01&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΠΑΤΡΑ: Η ΣΥΝΤΡΙΒΗ ΕΓΙΝΕ ΣΕ 14' ΙΣΟΠΑΛΙΑ
</H5><H2>Απίστευτη ανατροπή
</H2>
<AUTHOR>ΣΤΑΘΗΣ ΚΕΡΑΜΙΔΑΣ</AUTHOR>

* ΠΑΤΡΑ 
Η Παναχαϊκή έχανε στο 54' με 3-0, αλλά τελικά ισοφάρισε τον ΠΑΟΚ σε 3-3! Την
ώρα που οι παίκτες του ΠΑΟΚ είχαν βάλει τους βαθμούς της νίκης στο... πούλμαν
της επιστροφής, οι Πατρινοί έφεραν τα πάνω κάτω και κράτησαν ενθύμιο έναν
πόντο. Ο ΠΑΟΚ ήταν άξιος της μοίρας του, αφού με το υπέρ του σκορ 3-0 είχε τον
απόλυτο έλεγχο του αγώνα, αλλά... κατάφερε να χάσει τη νίκη. Ο ΠΑΟΚ είχε
πετύχει μέχρι τώρα στο πρωτάθλημα πολλές ανατροπές, αλλά χθες ήταν η σειρά
του. Όταν οι παίκτες του έκαναν όνειρα για το σεντόνι με τα αστέρια του
Τσάμπιονς Λιγκ, προσγειώθηκαν και πάλι στο μαξιλαράκι του ΟΥΕΦΑ... Ο
Μπάγιεβιτς έβγαλε από τον αγώνα τους δύο σκόρερ της ομάδας του (Γιασεμή,
Γεωργιάδη) και ο ΠΑΟΚ κατέρρευσε. 
Δύο πρόσωπα είχε χθες ο ΠΑΟΚ. Στην πρώτη ώρα του αγώνα ήταν ο απόλυτος
κυρίαρχος του παιχνιδιού. Ήταν η ομάδα που είχε αποκτήσει τον πρώτο λόγο κι
έδειχνε ότι είχε τον έλεγχο. Πώς το κατάφερε αυτό; Πέτυχε δύο γκολ σε διάστημα
δύο λεπτών. 
Στο 30' ο Γιασεμάκης Γιασεμή με ξαφνικό σουτ από το ύψος της περιοχής έπιασε
στον ύπνο τον Κιούρκο (0-1). Και στο 32' από τη σέντρα του Μπορμπόκη, ο
Γεωργιάδης με κεφαλιά πέτυχε το 0-2. 
Το ματς με τον ΠΑΟΚ έληξε ισόπαλο, αλλά οι Πατρινοί δικαιούνται να
πανηγυρίζουν, αφού κατάφεραν να πάρουν τον βαθμό ανατρέποντας το 0-3 των Θεσσαλονικιών

Από το σημείο αυτό όλα έγιναν εύκολα για τον ΠΑΟΚ, και στο ξεκίνημα του
δευτέρου ημιχρόνου πέτυχε και τρίτο γκολ. Σκόρερ και πάλι ο Γεωργιάδης με σουτ
από την περιοχή στο 54' (0-3). Στο ποδόσφαιρο ένα παιχνίδι τελειώνει πάντως
στο 90'. Οι γηπεδούχοι κυριάρχησαν την τελευταία μισή ώρα του αγώνα, όταν οι
Θεσσαλονικείς φάνηκε ότι έχασαν το έδαφος κάτω από τα πόδια τους. Και ό,τι
κατάφερε ο ΠΑΟΚ στο πρώτο ημίχρονο το πέτυχε στη συνέχεια και η Παναχαϊκή
στέλνοντας την μπάλα στα δίχτυα του Τοχούρογλου δύο φορές σε δύο λεπτά! 
Στο 64' ο Παπαδόπουλος σούταρε, η μπάλα βρήκε στο οριζόντιο δοκάρι και στην
επιστροφή της ο Ιστιόλ την έστειλε στα δίχτυα (1-3). Και στο 66' η Παναχαϊκή
ξαναμπήκε για τα καλά στο παιχνίδι, όταν ο Γκίτσης πέτυχε με σουτ το 2-3, αφού
συνδυάστηκε με τον Κομίνχεζ κι αφού η μπάλα βρήκε και στο σώμα του Μπορμπόκη. 
Στο 71' ο Φρούσσος βγήκε μόνος του αλλά ο Κιούρκος έπεσε στα πόδια του και
εξουδετέρωσε τον κίνδυνο. Η Παναχαϊκή έφτασε στο θαύμα στο 75'. Εκτελεστής του
ΠΑΟΚ ένας παλιός γνώριμός του, ο Πάολο Κομίνχεζ, που εκμεταλλεύτηκε την ασθενή
απόκρουση του Τοχούρογλου στο σουτ του Κωστή (3-3). Η ομάδα της Πάτρας είχε
μάλιστα και δύο ευκαιρίες να πάρει ακόμη και τη νίκη αλλά τα σουτ των
Παπαδόπουλου (77') και Μουγκρίφ (79') δεν βρήκαν τον στόχο. 
Χωρίς σοβαρά λάθη η διαιτησία του Ζωγράφου. Η Παναχαϊκή ζήτησε πέναλτι στο 39,
αλλά ο ρέφερι ήταν πολύ κοντά στη φάση και έδειξε να συνεχιστεί το παιχνίδι. 
ΖΗΤΗΣΕ ΣΥΓΓΝΩΜΗ 
Δεν παρουσιάστηκε στη συνέντευξη Τύπου μετά το χθεσινό παιχνίδι της Πάτρας ο
Ντούσαν Μπάγιεβιτς, που ζήτησε συγγνώμη από τον Σπύρο Λιβαθηνό και
επικαλέστηκε προσωπικό του πρόβλημα. 
Ο συνεργάτης του Τάκης Περσίας δήλωσε: «Το τελικό αποτέλεσμα ήταν ένα μάθημα
για όλους τους παίκτες». 
Ο προπονητής της Παναχαϊκής Σπύρος Λιβαθηνός τόνισε: «Ο ΠΑΟΚ κυριάρχησε στο
πρώτο ημίχρονο αλλά εμείς μπήκαμε στο δεύτερο για να παλέψουμε και παρά το
τρίτο γκολ οι ποδοσφαιριστές μου είχαν τη δύναμη να ισοφαρίσουν, ενώ
διεκδικήσαμε και τη νίκη».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17247O021</ED>
<ID>
ID:303134

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O02&aa=1</URL></REF>


Article

<CATEGORY>vin10</CATEGORY>

 <H5>Γηπεδογραφίες </H5><H2>Μπάσκετ στο κόκκινο </H2>
<AUTHOR>ΦΙΛΑΘΛΕΩΝ</AUTHOR>

Από όλους τους λόγους που είχε κανείς, μέχρι πριν από τρία - τέσσερα χρόνια,
για ν' αγαπά το ελληνικό μπάσκετ, ο λιγότερο ίσως σημαντικός ήταν επειδή
νικούσαν οι ομάδες του. Και σήμερα συνεχίζουν σε μεγάλο βαθμό να νικούν - παρά
το μόνιμο πια ερωτηματικό της Εθνικής - όμως οι φίλαθλοι έχουν σχεδόν
επιδεικτικά γυρίσει την πλάτη στο άθλημα - και πάντως σίγουρα σ' αυτό το
Πρωτάθλημα. 
Οι λόγοι δεν είναι τόσο προφανείς όσο θα ήθελαν κάποιοι. Παρ' όλα όσα θα πούμε
στη συνέχεια, το Πρωτάθλημα μπάσκετ συνεχίζει, σε σύγκριση, για παράδειγμα, με
το αντίστοιχο του ποδοσφαίρου, να υπερέχει σε πολλά βασικά σημεία: αριθμό και
ποιότητα πραγματικά πρωτοκλασάτων παικτών, παρουσία και πορεία ελληνικών
ομάδων στις ευρωπαϊκές διοργανώσεις, ενδιαφέρον, ειδικά φέτος, στην έκβαση
πολλών παιχνιδιών και στην κατάκτηση του ίδιου του Πρωταθλήματος. 
Ο Παναθηναϊκός μπορεί να έχει επιβάλει τα τελευταία χρόνια ένα μονοπώλιο
παρόμοιο με αυτό του Ολυμπιακού στο ποδόσφαιρο, όμως η ευκολία κατάκτησης των
τροπαίων, καθώς και η αίσθηση απόστασης από τους αντιπάλους, δεν συγκρίνονται.
Η διαιτησία μπορεί να μη στέκεται πάντα στο ύψος της, όμως και πάλι δεν χωρά
ούτε σύγκριση με τα συνεχή όργια που παρατηρούνται στα γήπεδα του ποδοσφαίρου.
Η αξιοπιστία γενικά του ελληνικού μπάσκετ μπορεί να έχει δεχθεί πλήγματα,
ιδίως λόγω της πτώσης της άλλοτε κραταιάς Εθνικής, όμως παραμένουμε
αναμφισβήτητα υπολογίσιμη ευρωπαϊκή δύναμη - κάτι που στο ποδόσφαιρο συνεχίζει
ν' αποτελεί όνειρο απατηλό. 
ΨΥΧΙΚΟ ΡΑΓΙΣΜΑ 
Πώς εξηγείται λοιπόν η περιρρέουσα, και κάθε χρόνο αυξανόμενη, αίσθηση
παρακμής που συνοδεύει ένα άθλημα που μας χάρισε τόσες επιτυχίες; Ο κορεσμός
είναι βέβαια ένας σημαντικός λόγος. Από τα μέσα της προηγούμενης δεκαετίας δεν
έγινε ουσιαστικά τίποτα καινούργιο στον χώρο του ελληνικού μπάσκετ και άρχισε
μια ανακύκλωση, προς το χειρότερο, όλων των συστατικών της αρχικής επιτυχίας:
ο ένας ευρωπαϊκός τίτλος ακολούθησε τον άλλο, την κόκκινη αυτοκρατορία
διαδέχθηκε η πράσινη, ο Ράτζα πήγε από τον έναν αιώνιο αντίπαλο στον άλλο, οι
δύο αιώνιοι Πρόεδροι συνέχισαν να ξοδεύουν υπερδεκαπλάσια από τους συναδέλφους
τους, ο Μπέρι έκλεισε τον κύκλο της Θεσσαλονίκης, το ίδιο και ο Σούμποτιτς, το
ίδιο παραλίγο στην Αθήνα και ο Ιωαννίδης, το ίδιο και τόσοι άλλοι, παίκτες και
προπονητές. Τα πρόσφατα ναυάγια των κοσμημάτων του ελληνικού μπάσκετ Άρη και
ΠΑΟΚ και ο κατήφορος ενός ξεσπιτωμένου, μονίμως ασθμαίνοντος και
εγκαταλελειμμένου από τους φιλάθλους του Ολυμπιακού συνιστούν τις πιο
παραδειγματικές εικονογραφήσεις της διάρρηξης του ψυχικού δεσμού που έδενε το
μπάσκετ με τον κόσμο του - σαν ανταμοιβή, αλλά και σαν οριστική, μας φαινόταν
τότε, υποθήκη μετά τον ανεπανάληπτο θρίαμβο του 1987. Κι αν τα
Θεσσαλονικιώτικα ναυάγια είναι θλιβερά, αλλά δεν οφείλονται μόνο σε
αγωνιστικούς παράγοντες, η πορεία του οικονομικά εύρωστου Ολυμπιακού δεν
μπορεί παρά να θυμίζει έντονα χαρακίρι - αλλά χωρίς να διασώζεται -, το
αντίθετο, η αξιοπρέπεια του μεγάλου συλλόγου. 
ΧΩΡΙΣ ΠΥΞΙΔΑ 
Από τον μπασκετικό Ολυμπιακό λείπει πάνω απ' όλα η αίσθηση κατεύθυνσης. Άλλοτε
πάει να δουλέψει με δοκιμασμένες συνταγές (Ιωαννίδης) και μένει στη μέση.
Ποντάρει σε νέα μυαλά (Ζούρος) χωρίς να τα έχει δοκιμάσει. Δηλώνεται ότι θα
στηριχθεί στους Έλληνες παίκτες και αυτοί αναζητούνται ή έρχονται καμένοι
(Οικονόμου). Γίνεται στροφή στο σύνολο, αλλά λείπει ο σκόρερ. Αποκτάται σκόρερ
(ο μέγας Φορντ, φέτος), αλλά χάνεται το σύνολο. Πάει να διορθώσει το ένα
στραβό και διαπράττει τρία νέα σφάλματα. Τη μία σπασμωδική κίνηση διαδέχεται η
άλλη. Αν ο συμπαθής Λευτέρης Σούμποτιτς αποτελούσε τη λύση, γιατί δεν τον
αποκτούσε το καλοκαίρι; Κι αν ο πολύ λιγότερο συμπαθής Ηλίας Ζούρος είχε
χάσει, χωρίς να τον έχει ποτέ κατακτήσει, τον έλεγχο των αποδυτηρίων και της
φυσιογνωμίας της ομάδας, γιατί περίμεναν να φθάσουν τα πράγματα στο απροχώρητο
για να τον ευχαριστήσουν; Η αλήθεια ίσως πράγματι βρίσκεται στον τρόπο που
διοικείται η ομάδα, όπως ψιθυρίζουν μετ' επιτάσεως αλλά και, πλέον, μετ'
αποδείξεων, οι γνώστες των αποδυτηρίων. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17247O022</ED>
<ID>
ID:303187

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΩΑΝΝΟΥ: ΑΝΟΙΞΕ ΤΟΝ ΔΡΟΜΟ ΣΤΟΝ ΠΑΝΙΩΝΙΟ
</H5><H2>Τροχονόμος
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ένα γκόλ στο 11' από τον Ιωάννου που δεν έπρεπε να μετρήσει έδωσε την μεγάλη
εκτός έδρας νίκη στον Πανιώνιο επί του Εθνικού Αστέρα, αφού το τελικό 0-2
σημείωσε ο νεαρός Βαγγέλης Μάντζιος στις καθυστερήσεις του αγώνα. 
Το γκολ που σημειώθηκε στο 11' χρήζει συζήτησης. Ο Έρολ εκτέλεσε πλάγιο, η
μπάλα έσκασε στην περιοχή και προς στιγμήν φάνηκε ότι ο Μιχαηλίδης θα
μπλόκαρε. Ο Ιωάννου σήκωσε το χέρι του, η μπάλα κτύπησε σ' αυτό, άλλαξε πορεία
και πέρασε πάνω από τον γκολκίπερ του Αστέρα και κατέληξε στα δίχτυα του,
ανοίγοντας το σκορ (0-1). 
Ο σκόρερ δεν πανηγύρισε, προφανώς αφού νόμισε ότι ο διαιτητής θα σφύριζε την
παράβαση. Ο Δούρος είχε πολύ κόσμο μπροστά του, συμβουλεύτηκε τον βοηθό του
και έδειξε σέντρα. 
Αυτό ήταν το καταλυτικό σημείο του αγώνα. Το παιχνίδι ήταν ιδιαίτερα δυνατό. Ο
Δούρος, για να κρατήσει τους ποδοσφαιριστές σε κόσμιο επίπεδο, αναγκάστηκε να
δείξει 12 (!) κίτρινες κάρτες και αν ήταν πιο αυστηρός θα μπορούσε να δείξει
και κόκκινες. Πολλά φάουλ και από τις δύο ομάδες και αναγκαστικά πολλά
σφυρίγματα από τον διαιτητή, δεν άφησαν τον κόσμο να δει σπουδαίο ποδόσφαιρο.
Σ' αυτό βέβαια συνετέλεσε και ο κακός αγωνιστικός χώρος. 
Πανηγυρισμοί με επίκεντρο τον Ιωάννου. Ο Πανιώνιος πέτυχε μεγάλη νίκη στην Καισαριανή

Ο Πανιώνιος ήταν σαφώς καλύτερη ομάδα από τον Αστέρα. Με πρωταγωνιστή τον
σπουδαίο Τάκη Γκώνια η ομάδα της Νέας Σμύρνης κατάφερε να κυριαρχήσει στο
γήπεδο και να περιορίσει τον Αστέρα σε δευτερεύοντα ρόλο. 
Οι γηπεδούχοι, χωρίς τον τιμωρημένο Παπαδημητρίου, είχαν έντονο επιθετικό
πρόβλημα. Λίγες φορές κατάφεραν να απειλήσουν τον Ντρόμπνι. Ο Αλέφαντος
πραγματοποίησε δύο γρήγορες αλλαγές, αλλά ούτε αυτό βοήθησε. Προσπάθησε να
απειλήσει από τον... αέρα περνώντας τον Λαγό δεύτερο επιθετικό, αλλά ούτε και
αυτό απέφερε αποτελέσματα. Έτσι, φυσιολογικά, ήλθε η ήττα. Το δεύτερο γκολ
σημείωσε στην πρώτη εμφάνισή του στο επαγγελματικό πρωτάθλημα ο νεαρός
Βαγγέλης Μάντζιος στις καθυστερήσεις (94') με άψογο πλασέ από πάσα του
Φερεκίδη (0-2). Ο Δούρος ελέγχεται για τη φάση του γκολ. 
*** Ο Ντουμίτρου Ντουμιτρίου χαρακτήρισε «μεγάλη» τη νίκη, η οποία
προήλθε από μεγάλη προσπάθεια των παικτών του και πρόσθεσε: «Ήρθαμε
προετοιμασμένοι να αγωνιστούμε σε ένα μικρό γήπεδο με αντίξοες συνθήκες.
Καταφέραμε να αντεπεξέλθουμε και επωφεληθήκαμε από το γεγονός ότι ο αντίπαλος
δεν είχε υπομονή. Είχαμε θέληση και δύναμη και η διαφορά μας με τον αντίπαλο
ήταν ότι αγωνιστήκαμε καλύτερα στον χώρο του κέντρου». 
Ο Τάσος Χατζηαγγελής είπε: «Ήταν ένα κρίσιμο ματς για μας, αλλά δεν τα
καταφέραμε. Προέχει να ξεχάσουμε το παιχνίδι αυτό και να κοιτάξουμε μπροστά.
Οι ήττες είναι στο πρόγραμμα».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17247O031</ED>
<ID>
ID:303136

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O03&aa=1</URL></REF>


Article

<CATEGORY>vin10</CATEGORY>

 <H5>ΙΣΟΠΑΛΙΑ: Καλύτεροι οι Κρητικοί στο πρώτο ημίχρονο
</H5><H2>Η Λεωφόρος δεν άλλαξε την τύχη του Αιγάλεω
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Άλλαξε έδρα το Αιγάλεω, αλλά δεν άλλαξε... μοίρα! Από τον Κορυδαλλό στη
Λεωφόρο πήγε να παίξει η ομάδα του «Σίτυ» με αντίπαλο τον ΟΦΗ, πλην, όμως, το
αποτέλεσμα ήταν ένα και το αυτό: ισοπαλία (0-0)... 
Το παιχνίδι είχε δύο όψεις. Στο πρώτο ημίχρονο ο ΟΦΗ ήταν καλύτερος,
δημιούργησε ευκαιρίες, αλλά δεν κατάφερε να σκοράρει. Στο δεύτερο, το Αιγάλεω
βελτιώθηκε σημαντικά, ισορρόπησε το παιχνίδι, αλλά ο γκολκίπερ Μπεκιάι είχε
«κατεβάσει τα ρολά», όπως και ο συνάδελφός του Μπίκιτς άλλωστε. Μ' αυτά τα
δεδομένα επόμενο ήταν η μπάλα να μην καταλήξει στα δίχτυα. 
Οι νέοι παίκτες που απέκτησε το Αιγάλεω και που έπαιξαν χθες δεν ήταν κακοί.
Χρειάζονται, όμως, αρκετό διάστημα για να προσαρμοστούν, αλλά ποιος περιμένει;
Το Αιγάλεω έχει ανάγκη από άμεσα αποτελέσματα. Ο ΟΦΗ, χωρίς να είναι η ομάδα
που όλοι θαυμάζαμε κατά το παρελθόν, έχει τη «στόφα» μεγάλου συγκροτήματος. Ο
Νίκος Νιόπλιας εξακολουθεί να λάμπει, να καθοδηγεί την ομάδα. Πρόκειται για
φαινόμενο. 
Ο Μηνάς Πίτσος, 22 ετών, για τον οποίο ενδιαφέρεται ο Παναθηναϊκός, έχει
προσόντα (απλός, γρήγορος, καλός χειριστής της μπάλας με «γλυκό» αριστερό
πόδι) και πιστεύουμε ότι μπορεί να κάνει καριέρα στην ομάδα του «Τριφυλλιού».
Επιστρέφουμε στο Αιγάλεω. Καλώς ο Χατζάρας ζήτησε από τη διοίκηση να αποκτηθεί
τερματοφύλακας. Ο Μπίκιτς είναι εξαιρετικός. Η λεπτομέρεια είναι ότι
αποκτήθηκε αργά. 
*** Στο 79' είχαμε βολίδα του Ουάνγκα ελάχιστα άουτ και στο 80' ο
Κιάσσος τετ α τετ με τον Μπίκιτς πλάσαρε, αλλά ο Σέρβος κίπερ είπε «όχι». Η...
σεμνή τελετή τελείωσε στο 87', όταν σουτ του Ιορδανίδη εξουδετέρωσε την
τελευταία στιγμή ο... Παπουτσής. 
*** Χατζάρας: «Ήμασταν κακοί στο πρώτο ημίχρονο και βελτιωθήκαμε στην
επανάληψη. Περιμέναμε κάτι παραπάνω απ' αυτό το ματς, αλλά θετικό είναι ότι
δεν δεχθήκαμε γκολ». 
*** Σαμαράς: «Μετά την ήττα από την Καλλιθέα ήρθαμε στην Αθήνα για να
αποδείξουμε ότι είμαστε ακόμη όρθιοι. Η ομάδα έπαιξε καλά».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17247O032</ED>
<ID>
ID:303189

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O03&aa=2</URL></REF>


Article

<CATEGORY>vin10</CATEGORY>

 <H5>ΣΑΠΟΥΝΤΖΗΣ
</H5><H2>Υπογράφει σήμερα στον ΟΦΗ
</H2>
Στο Ηράκλειο πηγαίνει σήμερα για να υπογράψει συμβόλαιο συνεργασίας τριάμισι
χρόνων με τον ΟΦΗ ο Αντώνης Σαπουντζής. Ο πρώην παίκτης του Ηρακλή συμφώνησε
αμέσως σε τηλεφωνική επικοινωνία που είχε με τον πρόεδρο της κρητικής ΠΑΕ
Κώστα Καζανάκη και αμέσως μετά δήλωσε: «Έρχομαι σε μια ομάδα που έχει στόχους,
κι εγώ έχω πολλά ακόμη να δώσω». 
Η ήττα του ΟΦΗ στο Ηράκλειο και ο αποκλεισμός του από την Καλλιθέα
προκάλεσαν ανησυχίες στον Γιάννη Σαμαρά και στους διοικούντες την ΠΑΕ, που
σκέφτονται να αποδεσμεύσουν παίκτες που δεν προσφέρουν ενώ δεν έχουν
οικονομικό πρόβλημα από την κρητική ομάδα. Τα μέτρα για παραχωρήσεις ή
αποδεσμεύσεις τέτοιων ποδοσφαιριστών αναμένεται να μπουν σε ισχύ από σήμερα.
Για το θέμα αυτό είχαν συζήτηση ο κ. Σαμαράς με τον κ. Καζανάκη. 
Στο μεταξύ, από σήμερα θα ενταθούν οι κινήσεις της ΠΑΕ για την απόκτηση του
Κώστα Κορμαρή από τον Ηρακλή. Ο ποδοσφαιριστής θέλει να έλθει στο Ηράκλειο,
όμως δεν είναι ελεύθερος από τον Ηρακλή και θεωρεί τον εαυτό του
παραγκωνισμένο. Αν τελικώς ναυαγήσει η μεταγραφή, ο ΟΦΗ θα στραφεί στην
κοινοτική αγορά. 
*** Συμβόλαιο συνεργασίας τριών χρόνων με τον Παναθηναϊκό αναμένεται να
υπογράψει σήμερα ο Μηνάς Πίτσος.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17247O033</ED>
<ID>
ID:303229

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Η ΔΟΕ βλέπει ξενοδοχεία και οδικά έργα
</H2>
Φιλοξενία και οδικά έργα βρίσκονται σήμερα στο μικροσκόπιο της ΔΟΕ. Ο
Ντένις Όσβαλντ και ολιγομελής ομάδα της λεγόμενης - «μικρής» - Συντονιστικής
Επιτροπής, θα θέσουν επί τάπητος την πρόοδο της προετοιμασίας της Αθήνας στον
τομέα, κυρίως, των οδικών έργων αλλά και της ξενοδοχειακής υποδομής. 
Η κατασκευή των ανισόπεδων κόμβων στην Κηφισίας, η διαπλάτυνση της Βάρης -
Κορωπίου, η σύνδεση του Σχινιά με τη Λεωφόρο Μαραθώνος, η Λ. Παπανδρέου, η
πορεία του Τραμ και του Προαστιακού αποτελούν και τα δυσκολότερα σημεία της
σημερινής εξέτασης. 
Εξίσου δύσκολο για την Αθήνα είναι όμως και το κομμάτι της φιλοξενίας,
καθώς από στελέχη της Οργανωτικής Επιτροπής εκφράζονται αμφιβολίες ως προς τη
δυνατότητα κατασκευής των νέων ξενοδοχείων (περίπου 7.500 κλινών), έγκαιρα για
το 2004. Τα περισσότερα από τα νέα ξενοδοχεία βρίσκονται είτε στη φάση
έγκρισης καταλληλότητας του οικοπέδου, είτε σε έγκριση της αρχιτεκτονικής
μελέτης. 
Οι εργασίες της Συντονιστικής Επιτροπής τελειώνουν αύριο, ενώ σήμερα
υπάρχει σειρά επαφών με κυβερνητικά στελέχη για ενημέρωση. Ο κ. Όσβαλντ αύριο
το πρωί θα επισκεφθεί το εργοτάξιο του Ολυμπιακού Χωριού στις Λεκάνες Αχαρνών
- το πιο προωθημένο έργο της ολυμπιακής προετοιμασίας.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17247O034</ED>
<ID>
ID:303249

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O03&aa=4</URL></REF>


Article

<CATEGORY>vin10</CATEGORY>

 <H5>ΟΛΙΖΑΝΤΕΜΠΕ: ΠΕΤΥΧΕ «ΧΡΥΣΟ» ΓΚΟΛ ΣΤΙΣ ΚΑΘΥΣΤΕΡΗΣΕΙΣ
</H5><H2>Μαύρο διαμάντι
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

* ΞΑΝΘΗ

Ο «ξεχασμένος» Εμανουέλ Ολιζαντέμπε κράτησε «ζωντανό» τον Παναθηναϊκό στο
κυνήγι των δύο προνομιούχων θέσεων, αφού με το γκολ που πέτυχε στις
καθυστερήσεις, το «Τριφύλλι» άνθησε στην Ξάνθη και υποχρέωσε την ομώνυμη ομάδα
στην πρώτη της εντός έδρας ήττα (1-2). Ήταν αναμφισβήτητα η σημαντικότερη νίκη
των «πρασίνων» (μέχρι στιγμής) στη φετινή χρονιά, οι οποίοι απέδειξαν ότι θα
παλέψουν μέχρι το τέλος, βλέποντας, πλέον, πιο ευοίωνο το μέλλον, σε συνδυασμό
με τις απώλειες βαθμών των προπορευόμενων ομάδων. Από την πλευρά της Ξάνθης,
υπάρχουν - δικαιολογημένα - παράπονα για τον διαιτητή Τρικάλη, ο οποίος
καταλόγισε υπερβολικό φάουλ στις καθυστερήσεις του αγώνα, από το οποίο προήλθε
το νικητήριο γκολ του ΠΑΟ. 
Η δύναμη και το πάθος υπερίσχυσαν της ποιότητας και της τεχνικής από το
ξεκίνημα του ματς. Είναι χαρακτηριστικό το γεγονός ότι στα πρώτα είκοσι λεπτά
ο ρέφερι αναγκάστηκε να δώσει τέσσερις κίτρινες κάρτες (τρεις στην Ξάνθη - μία
στον Παναθηναϊκό) για επικίνδυνα μαρκαρίσματα. Οι φιλοξενούμενοι είχαν την
πρωτοβουλία, όμως, πρώτη κοντά στο γκολ έφτασε η Ξάνθη στο 9', όταν ο
Λαμπριάκος απέφυγε τον Κυργιάκο μέσα στη μεγάλη περιοχή, αλλά το σουτ
απέκρουσε με τα πόδια ο Νικοπολίδης. Τόσο ο Σέρχιο Μαρκαριάν όσο και ο Νίκος
Καραγεωργίου παρέταξαν τις ομάδες τους με το σύστημα «4-4-2», όμως, από την
πλευρά της ακριτικής ομάδας τα μαν του μαν είχαν σαφώς περισσότερη επιτυχία
και εξουδετέρωσαν τα επιθετικά ατού του ΠΑΟ, Κωνσταντίνου και Βλάοβιτς. 
Ο Εμανουέλ Ολιζαντέμπε πετάχτηκε από το... πουθενά και με προβολή έστειλε την
μπάλα στα δίχτυα του εξουδετερωμένου Μπούτσεκ και τον ΠΑΟ στον έβδομο ουρανό

Οι γηπεδούχοι ευτύχησαν να προηγηθούν στο 37'. Ύστερα από φάουλ του Ουακίλι, ο
Κορδονούρης ευνοήθηκε από τις κόντρες και με κοντινό πλασέ άνοιξε το σκορ.
Ωστόσο, ο Παναθηναϊκός χωρίς ουσιαστικά να δημιουργήσει σοβαρή ευκαιρία,
κατάφερε να ισοφαρίσει επτά λεπτά αργότερα (44') με αριστουργηματική εκτέλεση
φάουλ από τον Γκόραν Βλάοβιτς. Μάλιστα, το ψυχολογικό πλεονέκτημα που έδωσε το
τέρμα του Κροάτη στο τέλος του πρώτου ημιχρόνου βοήθησε το «Τριφύλλι» να μπει
δυνατά στην επανάληψη. 
Οι «πράσινοι» προσπάθησαν να πιέσουν και να πετύχουν και δεύτερο γκολ, όμως, η
αμυντική παράταξη της Ξάνθης δεν τους το επέτρεψε. Ο Κωνσταντίνου ήταν και
πάλι... σκιά του εαυτού του, ενώ τόσο ο Καραγκούνης όσο και ο Κόλκα δεν
βοήθησαν σημαντικά. Όσον αφορά την ακριτική ομάδα, ο σκόρερ Ουακίλι
απογοήτευσε με την απόδοσή του, κάτι που έκανε και ο Μπα, ο οποίος δεν...
ακούμπησε την μπάλα και γρήγορα αντικαταστάθηκε. Στο ύψος των περιστάσεων
στάθηκε ο σκόρερ Κορδονούρης, καθώς και ο αρχηγός Αυστριακός Γκάγκερ. 
Ο «ξεχασμένος» Εμανουέλ Ολιζαντέμπε χάρισε στον Παναθηναϊκό δύο «ανέλπιστους»
βαθμούς και το πανηγύρισε έντονα

Παρ' όλα αυτά, η Ξάνθη επανέκτησε τα ηνία του αγώνα στο τελευταίο μισάωρο,
καθώς οι χαφ του Παναθηναϊκού ήταν φανερά εξουθενωμένοι. Βέβαια, το παιχνίδι
δεν είχε καλό ρυθμό, αφού τα πολλά φάουλ το διέκοπταν συνέχεια. Η ύστατη
προσπάθεια του Μαρκαριάν να δώσει πνοή στην ομάδα του έγινε δεκαπέντε λεπτά
πριν από το τέλος με την είσοδο του Λυμπερόπουλου και του ξεχασμένου
Ολιζαντέμπε. Η τύχη χαμογέλασε και πάλι στον Ουρουγουανό, καθώς στις
καθυστερήσεις και ύστερα από ασθενή απόκρουση του Μπούτσεκ σε εκτέλεση φάουλ
του Βλάοβιτς, ο «Μανώλης» από κοντά με προβολή χάρισε τη νίκη στον ΠΑΟ. Ο
Ολιζαντέμπε έδωσε τους τρεις πολύτιμους βαθμούς στον Παναθηναϊκό και συγχρόνως
μια απάντηση σε όσους τον κατηγόρησαν για... λιποταξία στο ματς Κυπέλλου με
τον Ηρακλή. Πάντως, οφείλουμε να αναφέρουμε ότι ο διαιτητής Τρικάλης ήταν
υπερβολικός στην υπόδειξη φάουλ στη φάση του γκολ. Ο ρέφερι από τα Τρίκαλα
καταλόγισε ότι ο Ζαπρόπουλος ακούμπησε την μπάλα με το χέρι και τον παρατήρησε
με τη δεύτερη κίτρινη κάρτα.

<H3>ΜΑΡΚΑΡΙΑΝ
</H3><H3>Κάθε παιχνίδι μας είναι σαν τελικός
</H3>
Στη σημασία της νίκης για την ψυχολογία των παικτών του στάθηκε ο προπονητής
του Παναθηναϊκού, Σέρχιο Μαρκαριάν, ενώ ο τεχνικός της Ξάνθης, Νίκος
Καραγεωργίου, απέδωσε την ήττα της ομάδας του στην έλλειψη τύχης. Αναλυτικά. 
Δήλωσε ο Μαρκαριάν: «Νικήσαμε δύσκολα ένα παιχνίδι με ένα δύσκολο αντίπαλο.
Μπορεί να μην παίξαμε το ποδόσφαιρο που θέλαμε, όμως, ούτε η απόδοση της
Ξάνθης κυμάνθηκε σε υψηλά επίπεδα. Τα πολλά φάουλ που καταλογίσθηκαν επηρέασαν
τον ρυθμό μας. Κάθε παιχνίδι μας είναι σαν τελικός και πρέπει οι παίκτες μου
να τα αντιμετωπίζουν έτσι. Πήραμε μία νίκη με πολύ άγχος και μεγάλη καρδιά.
Είμαι ευχαριστημένος από την ψυχολογία που είδα σήμερα από την ομάδα μου. Με
αυτήν τη νίκη ανεβαίνει ακόμη περισσότερο η ψυχολογία μας, πράγμα πολύ
σημαντικό για τη συνέχεια». 
Στον αντίποδα, ο Καραγεωργίου υποστήριξε: «Η τύχη δεν ήταν με το μέρος μας. Το
πιο δίκαιο αποτέλεσμα θα ήταν τη ισοπαλία, όμως, έτσι είναι το ποδόσφαιρο. Όσο
για την αποβολή του Ζαμπρόπουλου, θεωρώ ότι ο παίκτης δεν έβαλε σκόπιμα το
χέρι του και στη συνέχεια η μπάλα βρήκε στο χέρι του παίκτη». 
Χαρακτηριστική ήταν η δήλωση του Τάκη Φύσσα: «Στο πρώτο μέρος το παιχνίδι ήταν
ισορροπημένο, ενώ στο δεύτερο δεν παίχτηκε μπάλα, αφού με τα τόσα φάουλ που
σφυρίχτηκαν δεν ήταν και εύκολο να παίξεις μπάλα. Ούτε μπάσκετ να παίζαμε. Μας
έλειπαν οι βολές. Πάντως, έγινε πολύ δυνατό παιχνίδι και η Ξάνθη απέδειξε ότι
δίκαια βρίσκεται τόσο ψηλά στη βαθμολογία».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17247O041</ED>
<ID>
ID:303137

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O04&aa=1</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ ΚΑΤΗΓΟΡΙΑΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>«Πράσινο» ρεκόρ στην Ξάνθη
</H3>
Ο Παναθηναϊκός πέτυχε χθες ρεκόρ, αφού για πρώτη φορά στην ιστορία του νίκησε
τρεις συνεχείς χρονιές στην Ξάνθη! 
*** Τους 150 αγώνες συμπλήρωσε ο Νίκος Λυμπερόπουλος φορώντας το τριφύλλι! 
*** Αρχίζει να γράφει παράδοση ο Γκόραν Βλάοβιτς, αφού και πέρυσι πέτυχε
και τα δύο γκολ στην ακριτική πόλη στο 0-2 υπέρ των «πράσινων». 
*** Αξίζει να σημειωθεί ότι η Ξάνθη σημείωνε μόνο νίκες στην έδρα της κατά
τη φετινή περίοδο! Οι Θρακιώτες είχαν να χάσουν εντός έδρας απ' τις 26.5.2001
(με ΑΕΚ 0-1). 
*** Ο Ισμαήλ Μπα έφτασε τους 100 αγώνες στο πρωτάθλημα (74 Ξάνθη και 26
Άρη). 
*** Ο Εθνικός Αστέρας γνώρισε για πρώτη φορά στην ιστορία του την ήττα απ'
τον Πανιώνιο στην έδρα του στο χώρο της Α' Εθνικής. 
*** Είναι, όμως, εκπληκτικό το ότι στους τρεις απ' τους τέσσερις αγώνες,
που φιλοξενήθηκαν εκεί οι «κυανέρυθροι» σημείωσαν από δύο γκολ κάθε φορά! 
*** Αιγάλεω και ΟΦΗ είχαν να τελειώσουν ισόπαλοι στην έδρα της αθηναϊκής
ομάδας απ' τις 18.1.1970. Σημειώστε ότι και τότε το παιχνίδι είχε λήξει με
«λευκή» ισοπαλία. 
*** Για τρίτη συνεχή αγωνιστική σκόραρε ο Έντερσον Φοφόνκα και τα σημείωσε
με ισάριθμα κτυπήματα πέναλτι. 
*** Απ' τις 12.1.1997 είχαν να τελειώσουν ισόπαλοι στο Χαριλάου Άρης και
Ηρακλής (0-0). 
*** Απ' τις 30.9.2001 είχε να παίξει ο ποδοσφαιριστής τού Άρη Ναγκόλι Κένεντι.

<H3>ΟΛΥΜΠΙΑΚΟΣ
</H3><H3>Πέμπτη σερί νίκη
</H3>
Οι παίκτες του Ολυμπιακού πανηγυρίζουν τη μεγάλη νίκη τους στο ντέρμπι με την ΑΕΚ

Ο Ολυμπιακός νίκησε για πέμπτο συνεχόμενο παιχνίδι την ΑΕΚ εντός-εκτός (2-0,
3-0, 4-1, 2-1, 3-2). Έτσι, όχι μόνο συνέχισε να είναι μόνος αήττητος στο
πρωτάθλημα 2001-2002, αλλά έβγαλε την ΑΕΚ απ' την κορυφή και πέρασε μόνος
πρώτος! Ήταν το πρώτο 2-3 που πετύχαινε κάποια ομάδα στη Ν. Φιλαδέλφεια. Ήταν
μια πολύ μεγάλη νίκη, αφού η ΑΕΚ σημείωνε μόνο νίκες φέτος στην έδρα της.
Καθυστερούσε δε να χάσει απ' τις 22.4.2001 (ΑΕΚ - ΟΦΗ 1-2). 
*** Ο Αλέκος Αλεξανδρής «κτύπησε» πάλι κάνοντας νέο ατομικό ρεκόρ, αφού από
τότε που φόρεσε την «ερυθρόλευκη» φανέλα για πρώτη φορά σκόραρε έξι συνεχείς
αγωνιστικές. Έτσι, έφτασε τα 170 γκολ στο πρωτάθλημα και είναι μόλις έξι γκολ
πίσω από τον Μιχάλη Κρητικόπουλο, ο οποίος είναι στην ένατη θέση. Με αυτό το
γκολ οι γηπεδούχες ομάδες στη Ν. Φιλαδέλφεια δέχονταν 250 γκολ στις 322
συναντήσεις που έγιναν εκεί στο επαγγελματικό πρωτάθλημα. 
*** Και ο Νικολαΐδης σκόραρε και έτσι έφτασε τα τέσσερα κατά του Ολυμπιακού
στο πρωτάθλημα. 
*** Ο Ηλίας Ατματσίδης έφτασε τους 250 αγώνες.

<H3>12η ΑΓΩΝΙΣΤΙΚΗ
</H3><H3>Ο ΠΑΟΚ «σκόνταψε»
</H3>
Ο ΠΑΟΚ, ο οποίος φέτος μάς έχει συνηθίσει στο να αναποδογυρίζει τα σκορ, έκανε
χθες, ακριβώς, το αντίθετο. Αυτό το 0-3, που έγινε 3-3 δεν είναι το μοναδικό,
που έφεραν οι αντίπαλοι στην Πάτρα. Στις 20.10.1991 οι δύο ομάδες είχαν
τελειώσει με σκορ 3-3. Αν και ο ΠΑΟΚ είχε τρεις συνεχόμενες νίκες στην αχαϊκή
πρωτεύουσα, εν τούτοις οι αντίπαλοι παρουσιάζονται ισόπαλοι όταν συναντιούνται
εκεί (αγ. 25, ν. 8, ισοπ. 9, ήττ. 8, τέρ. 35-36). 
*** Για 18η συνεχή αγωνιστική οι Θεσσαλονικείς δέχθηκαν γκολ (από 8/4/2001),
ενώ ο τερματοφύλακάς τους Κυριάκος Τοχούρογλου δέχθηκε για 15η συνεχή
αγωνιστική γκολ. Μην ξεχνάτε. Ο ΠΑΟΚ προερχόταν από 4 συνεχόμενες νίκες.

<H3>Η ΚΑΛΥΤΕΡΗ ΕΝΔΕΚΑΔΑ
</H3>
45. ΜΠΙΚΙΤΣ (Αιγάλεω)

26. ΜΙΚΕΣ (Ιωνικού)

11. ΤΖΟΡΤΖΕΒΙΤΣ (Ολυμπιακού)

7. ΚΑΤΣΟΥΡΑΝΗΣ (Παναχαϊκής)

8. ΚΟΥΤΣΟΥΡΕΣ (Ηρακλή)

1. ΚΑΦΕΣ (ΠΑΟΚ)

7. ΝΙΟΠΛΙΑΣ (ΟΦΗ)

7. ΒΛΑΟΒΙΤΣ (Παναθηναϊκού)

10. ΓΚΩΝΙΑΣ (Πανιωνίου)

30. ΑΛΕΞΑΝΔΡΗΣ (Ολυμπιακού)

11. ΝΙΚΟΛΑΪΔΗΣ (ΑΕΚ)

<REF><SOURCE>ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17247O061</ED>
<ID>
ID:303138

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O06&aa=1</URL></REF>


Article

<CATEGORY>vin10</CATEGORY>

 <H5>ΝΙΟΠΛΙΑΣ
</H5><H2>Ξεπέρασε τον Παπαϊωάννου στις συμμετοχές
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Μεγάλη ημέρα ήταν η χθεσινή για τον Νίκο Νιόπλια, ο οποίος αγωνιζόμενος στη
Λεωφόρο συμπλήρωσε 481 αγώνες πρωταθλήματος Α' Εθνικής (74 Παναθηναϊκός και
408 ΟΦΗ). Έτσι ξεπέρασε τον διεθνή άσο της ΑΕΚ Μίμη Παπαϊωάννου (480) και
καταλαμβάνει μόνος την πέμπτη θέση στον πίνακα των ποδοσφαιριστών της
«μεγάλης» κατηγορίας με τις πιο πολλές συμμετοχές. Φέτος έχει παίξει σε όλα τα
παιχνίδια του πρωταθλήματος και αν συνεχίσει και λάβει μέρος και στα υπόλοιπα,
τότε θα ξεπεράσει τον Σάββα Κωφίδη, ο οποίος βρίσκεται στην τέταρτη θέση με
493 παιχνίδια, που μετείχε σ' αυτά φορώντας τις φανέλες των Ηρακλή -
Ολυμπιακού και Άρη. Θυμίζουμε πως ο Νικόλας πρωτόπαιξε στις 12/12/1982 στον
αγώνα Γιάννινα - ΟΦΗ 3-0, όταν μπήκε στο 61' στη θέση του Χανταμπάκη.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17247O062</ED>
<ID>
ID:303190

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O06&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17247O063</ED>
<ID>
ID:303230

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O06&aa=3</URL></REF>


Article

<CATEGORY>vin10</CATEGORY>

 <H2>Τζόκερ
</H2><H4>Διπλό Τζακ - ποτ
</H4>
ΤΖΑΚ - ΠΟΤ σημειώθηκε στην πρώτη κατηγορία (5+1) στη χθεσινή κλήρωση του
ΤΖΟΚΕΡ και στον κουμπαρά είναι 3.656.621, 34 ευρώ. ΤΖΑΚ - ΠΟΤ όμως, είχαμε και
στη δεύτερη κατηγορία («5»). Βρέθηκαν: 51 επιτυχίες με «4+1» (από 2.773,11
ευρώ), 996 με «4» (από 54,38) και 2.697 με «3+1» (από 40,72). Οι τυχεροί
αριθμοί: 12, 31, 34, 42, 45 και ΤΖΟΚΕΡ ο αριθμός 7.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17247O071</ED>
<ID>
ID:303139

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O07&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
ΤΖΑΚ-ΠΟΤ σημειώθηκε και στην πρώτη κύρια κατηγορία του ΠΡΟΤΟ. Στη δεύτερη
κατηγορία βρέθηκαν 3 νικητές (από 15.927,68 ευρώ), στην τρίτη 35 (από 1.365,23
ευρώ), στην τέταρτη 303 (από 157,69 ευρώ), στην πέμπτη 3.201 (από 14,92 ευρώ)
και στην έκτη 33.191 (από 1,22 ευρώ). Ο αριθμός που κληρώθηκε: 1368392.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17247O072</ED>
<ID>
ID:303191

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O07&aa=2</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2>
Τζακ ποτ σημειώθηκε στη σαββατιάτικη κλήρωση του ΛΟΤΤΟ. Στον κουμπαρά
μπήκαν 300.000 ευρώ, ενώ τα 44 δελτία με 5 επιτυχίες κερδίζουν από 1.471 ευρώ.
Οι τυχεροί αριθμοί 11, 15, 36, 42, 45, 47.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17247O073</ED>
<ID>
ID:303231

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O07&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
ΤΖΑΚ ΠΟΤ σημειώθηκε στην πρώτη κατηγορία («8άρια») στον χθεσινό (3ο)
διαγωνισμό τού ΠΡΟ-ΠΟγκόλ. Βρέθηκαν δύο «επτάρια» (από 2.208, 31 ευρώ) και 282
«6άρια» (από 12,81 ευρώ). Η νικήτρια στήλη: 6, 20, 28, 1, 15, 24, 25, 17.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17247O074</ED>
<ID>
ID:303250

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O07&aa=4</URL></REF>


Article

<CATEGORY>vin10</CATEGORY>

 <H5>ΣΤΟ ΧΑΡΙΛΑΟΥ: ΟΙ ΘΕΑΤΕΣ ΔΕΝ ΕΙΔΑΝ ΚΑΛΟ ΠΟΔΟΣΦΑΙΡΟ
</H5><H2>Δίκαιη μοιρασιά
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Μοιράστηκαν βαθμούς και εντυπώσεις ο Άρης και ο Ηρακλής χθες στο γήπεδο
Χαριλάου, στο τοπικό ντέρμπι της Θεσσαλονίκης. Το τελικό 1-1 ήταν το πιο
δίκαιο αποτέλεσμα με βάση την εμφάνιση των δύο ομάδων. Σε γενικές γραμμές
παίχτηκε καλό ποδόσφαιρο από τους παίκτες των δύο ομάδων, χωρίς όμως οι δέκα
περίπου χιλιάδες φίλαθλοι που βρέθηκαν χθες στο Χαριλάου να έχουν την ευκαιρία
να παρακολουθήσουν πολλές καλές φάσεις για γκολ. 
Στην 11άδα του Ηρακλή υπήρχε και μία έκπληξη, αφού για πρώτη φορά εδώ και
αρκετό καιρό ξεκίνησε το παιχνίδι ο Γιώργος Νασιόπουλος, ο οποίος δεν
αγωνίστηκε ως καθαρόαιμος επιθετικός, αλλά ως επιθετικό χαφ. Οι φιλοξενούμενοι
ξεκίνησαν πιο δυνατά το παιχνίδι, είχαν τον έλεγχο του κέντρου και πίεζαν την
εστία του Κατεργιαννάκη. Το σκορ άνοιξε στο 21', όταν ο Μαλλούς ανέτρεψε τον
Κυριαζή μέσα στην περιοχή του Άρη, ο κ. Παπίλιας σημείωσε το πέναλτι και ο
Φονφόκα το μετέτρεψε σε γκολ. Αμέσως μετά, οι παίκτες του Ρισάρ Ταρντί έδειξαν
να ξυπνούν. Πήραν τον έλεγχο του αγώνα και στο 31' ο Τζμπαρί με μια εκπληκτική
πάσα έβγαλε μόνο του τον Θεοδωρίδη, που έκανε το 1-1. Στο δεύτερο ημίχρονο, οι
εντυπώσεις ήταν μοιρασμένες. 
Κυζερίδης και Χάγκαν μοιράστηκαν βαθμούς και εντυπώσεις

«Έγινε ένα δυνατό παιχνίδι με δύναμη και πάθος» είπε μετά το τέλος του αγώνα ο
Άγγελος Αναστασιάδης και συνέχισε: «Ο Ηρακλής είχε το μεγαλύτερο χρονικό
διάστημα την πρωτοβουλία των κινήσεων, αν και φοβόμουν ότι θα μας επηρεάσει η
κούραση των συνεχών ντέρμπι». Ο Ρισάρ Ταρντί είπε για το παιχνίδι: «Ο Άρης
απέδειξε ότι έχει χαρακτήρα. Χάναμε με 0-1, αλλά καταφέραμε να ισοφαρίσουμε
γρήγορα. Από την αρχή της χρονιάς έχουν ακουστεί πολλά για εμένα και τους
παίκτες, όμως εμείς δείξαμε ότι κάνουμε τη δουλειά μας και κοιτάμε να κάνουμε
το καλύτερο δυνατό για την ομάδα». 
Ο Τάκης Ανδριάς αποτελεί παρελθόν από την ΠΑΕ Άρης μετά την παραίτηση που
υπέβαλε το απόγευμα της Παρασκευής. Το Σάββατο, όμως, προστέθηκε ένα νέο μέλος
στο διοικητικό προσωπικό της ομάδας. Ο Πασχάλης Τουντούρης θα είναι πλέον το
δεξί χέρι του Γιάννη Ζαχουδάνη στην «κιτρινόμαυρη» ΠΑΕ. 
Συνθήματα εναντίον του Δημήτρη Κοντομηνά, του Γιάννη Ζαχουδάνη και του Τάκη
Ανδριά είχαν γράψει σε πανό που είχαν κρεμάσει στο γήπεδο Χαριλάου οι οπαδοί
του Άρη, ενώ το βράδυ του Σαββάτου στους τοίχους του γηπέδου υπήρχαν γραμμένα
συνθήματα του ιδίου περιεχομένου. 
Μέσα στην εβδομάδα αναμένεται να κλείσει ο Ενζάμα στον Άρη, ενώ ενδιαφέρον από
τους «κίτρινους» υπάρχει και για τον Καρίμ Μουζαουί του Πανιωνίου.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17247O081</ED>
<ID>
ID:303140

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O08&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ: Με πάθος και πολλή δουλειά έως το τέλος
</H5><H2>Πρόλαβε να νικήσει στον πρώτο γύρο
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Στο «παρά πέντε» του πρώτου γύρου ευτύχησε ο Ιωνικός να απολαύσει τη γεύση
μιας νίκης, της ΠΡΩΤΗΣ του νίκης στο πρωτάθλημα. Για να νικήσει, όμως, με την
ψυχή στο στόμα, αλλά δίκαια χθες το βράδυ στο γήπεδο της Νεάπολης τον Ακράτητο
με 2-1 και με προπονητή τον πιστό στρατιώτη της ομάδας Σωκράτη Γέμελο,
χρειάστηκαν πάρα πολλά. 
Βασικά μεγάλη προσπάθεια, μεγάλη πίστη για την τελική επικράτηση, πολλή
δουλειά έως το τελευταίο σφύριγμα του αγώνα και ακόμη: σκληρές μονομαχίες που
υποχρέωσαν τον Ηπειρώτη διαιτητή Θανάση Μπριάκο να «κοκκινίσει» δύο παίκτες
του συγκροτήματος των Άνω Λιοσίων, τον Γκαρώζη με δεύτερη κίτρινη κάρτα στο
78ο λεπτό και τον Μικουλένας στο 83ο για αντιαθλητικό παιχνίδι, επίσης, να
δείξει κόκκινη κάρτα στον ποδοσφαιριστή του Ιωνικού Νασιμέντο για τον ίδιο
λόγο και να στείλει στην κερκίδα τον πρόεδρο της ομάδας της Κοκκινιάς Νίκο
Κανελλάκη για ανάρμοστη συμπεριφορά. 
Το παιχνίδι «σώθηκε» ως θέαμα, ποιότητα και ενδιαφέρον στο δεύτερο μέρος. 
Στο πρώτο ημίχρονο οι φιλοξενούμενοι έδειξαν καλύτερο «πρόσωπο» και κινήθηκαν
πιο έξυπνα από τους γηπεδούχους. Ωστόσο, δεν είχαν ουσία στο παιχνίδι τους και
δεν απείλησαν ούτε μία φορά την εστία του Στρακόσα. Αντίθετα, ο Ιωνικός, αν
και «κουμπωμένος» και αγχωμένος για τη νίκη, έχασε δύο καλές ευκαιρίες στο
τελευταίο τέταρτο με τον Κουρμπέλο και κατάφερε να ανοίξει το σκορ στο 38' με
κοντινό πλασεδάκι του Νασιμέντο, ύστερα από σουτ στο αριστερό δοκάρι του Αφάς. 
Η ομάδα της Κοκκινιάς μέχρι και το 70ό λεπτό μονοπώλησε τα πάντα και αφού
έχασε μία ακόμη ευκαιρία με τον Κουρμπέλο (52') να πετύχει γκολ, στο 60'
έστειλε την μπάλα για δεύτερη φορά στα δίχτυα του Στάουτσε με τον Μικέ, ο
οποίος κοντραρίστηκε με τον Τσβετάνοφ σε κόρνερ του Αφάς. 
Από εκεί και πέρα ο Ακράτητος τα έπαιξε όλα, καθώς ο Στάθης Σταθόπουλος, δίχως
να έχει άλλη επιλογή, ρισκάρισε και έπαιξε φουλ επίθεση, ρίχνοντας στον αγώνα
δύο επιθετικούς. Στο 77' ο Ηλιόπουλος μείωσε τη διαφορά σε 2-1. 
Από τον Ιωνικό διακρίθηκαν οι Μικές, Πάβλακ, Κουρμπέλο, Νολ και από τον
Ακράτητο οι Ηλιόπουλος, Ότο, Δαμίγος. 
Αρκετά καλή ήταν η διαιτησία του κ. Μπριάκου.

*** «Υπάρχει διάθεση να ξεπεράσουμε την κρίση» δήλωσε μετά τον αγώνα με
τον Ακράτητο ο υπηρεσιακός τεχνικός του Ιωνικού Σωκράτης Γεμέλος, ενώ ο Στάθης
Σταθόπουλος φανερά απογοητευμένος από την εξέλιξη που είχε το παιχνίδι για την
ομάδα του, επικεντρώθηκε στις δύο αποβολές των παικτών του.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17247O082</ED>
<ID>
ID:303192

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O08&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΛΛΟΔΑΠΟΣ 58 Φίλιππος&#0098 
2. ΑΡΚΑΔΙ 58 Νικολαΐδης&#0094 
3. ΚΑΡΝΤΑΣΗΣ 58 Ξυνός&#0096 
4. ΜΟΡΦΕΥΣ 58 Δημητσάνης&#0091 
5. ΜΥΘΟΣ 58 Οικονομίδης&#0092 
6. ΠΟΝΤΟΣ 58 Αλέξανδρος&#0097 
7. ΠΡΩΤΑΘΛΗΤΗΣ 58 Μανώλης&#0093 
8. ΣΟΥΠΕΡ ΧΑΡΗΣ 58 Τσεργάς&#0095 
- Υπόδ.: ΜΟΡΦΕΥΣ - ΑΛΛΟΔΑΠΟΣ (Μύθος) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΑΓΑΘΑΓΓΕΛΟΣ 58 Οικονομίδης&#0094 
2. ΓΚΑΝΠΑΟΥΝΤΕΡ 58 Διεγράφη - 
3. ΚΕΡΚΑΦΟΣ 58 Τσιριγώτης&#0092 
4. ΛΑΚΥ ΓΟΥΕΪ 58 Λάος&#0099 
5. ΛΕΥΚΙΠΠΟΣ 58 Μπάκος&#0093 
6. ΜΙΣΤ. ΠΕΡΦΕΚΤ 55,5 Δρόσος&#0097 
7. ΠΟΥΕΡΤΟ ΡΙΚΟ 58 Τριανταφύλ.&#0098 
8. ΤΖΑΣΛΙΛ 58 Νικολαΐδης&#0091 
9. ΤΖΩΝΣ ΝΤΡΗΜ 58 Λιάκος&#0095 
10. ΩΚΕΑΝΙΟΣ 58 Δημητσάνης&#0096 
- Υπόδ.: ΩΚΕΑΝΙΟΣ - Μ. ΠΕΡΦΕΚΤ (Τζωνς Ντρημ) 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΕΦΡΑΙΜ 58 Βασιλειάδης &#0097 
2. ΚΛΥΤΑΙΜΝΗΣΤΡΑ 57,5 Γεωργίου&#0092 
3. ΛΕΪΝΤΥ ΚΟΡΙΝΑ 54 Αργύρης&#0096 
4. ΝΤΕΛΙΡΙΟΥΣ 55,5 Ντίνος&#0093 
5. ΣΟΦΟΚΛΗΣ 55,5 Λιάκος&#0094 
6. ΚΑΡΑΝΟΣ 56 Τσαφούρος&#0095 
7. ΓΚΑΛΙΤΟ 53 Λάος&#0091 
- Υπόδ.: ΝΤΕΛΙΡΙΟΥΣ - Λ. ΚΟΡΙΝΑ (Κλυταιμνήστρα). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΑΝΤΙΚΡΥΣΤΗΣ 58 Φίλιππος&#0095 
2. ΖΑΦΕΙΡΙ 58 Δημητσάνης&#0096 
3. ΙΟΡΔΑΝΗΣ 58 Λαζαρίδης&#0093 
4. ΛΗΝΤΙΝ. ΓΟΥΕΪ 58 Λάος&#0094 
5. ΛΟΥΘΗΡΟΣ 58 Οικονομίδης&#0091 
6. ΜΕΝΕΛΑΟΣ 58 Σκιαδόπ/λος&#0097 
7. ΣΙΝΑΝ ΤΖΟΥΝ. 58 Μανώλης&#0092 
8. ΤΖ. ΠΡΟΤΕΚΤΟΡ 58 Φίλιππος&#0098 
- Υπόδ.: ΛΟΥΘΗΡΟΣ - ΜΕΝΕΛΑΟΣ (Αντικρυστής) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΜΑΤΖΕΣΤ. ΚΟΪΝ 58 Ντίνος&#0092 
2. ΤΖΟΥΜΠ. ΓΟΥΕΪ 55,5 Ντίνα&#0098 
3. ΔΡΥΜΟΣ 55,5 Λάος&#0097 
4. ΑΠΑΡΑΒ. ΟΡΟΣ 54,5 Νικολαΐδης&#0091 
5. ΜΑΪ ΠΑΡΤΝΕΡ 54 Μπάκος&#0099 
6. ΛΕΑΝΤΡΟ 54 Ξυνός&#0093 
7. ΩΜΟΔΑΜΟΣ 52,5 Δημητσάνης&#0096 
8. ΔΗΜΟΧΑΡΗΣ 51 Λαζαρίδης&#0095 
9. ΓΚΛ. ΡΑΝΝΕΡ 46,5 Μπαρούτας&#0094 
- Υπόδ.: ΔΡΥΜΟΣ - ΜΑΤΖ. ΚΟΪΝ (Τζούμπιλαντ Γουέι). 
6η ΙΠΠΟΔΡΟΜΙΑ / Ώρα 5.30, 1.800 μέτρα 
1. ΑΛΕΚΟΥΚΟΣ 58 Νικολαΐδης&#0096 
2. ΡΟΥΑΓΙΑΛ ΦΑΪΑΡ 54 Νύχτας&#0095 
3. ΓΝΗΣΙΑ 56,5 Νίκος&#0091 
4. ΡΟΥΚΟΥΝΑΣ 56 Λιάκος&#0097 
5. ΓΚΟΛΝΤ. ΤΡΟΦΥ 51 Αργύρης&#0092 
6. ΨΥΧΕΡΟΣ 52,5 Δημητσάνης&#0093 
7. ΙΝΤΙΑΝ ΝΤΑΝΣ. 52 Λάος&#0094 
8. ΦΩΚΙΑΝΟΣ 49,5 Βαγγέλης&#0098 
- Υπόδ.: ΨΥΧΕΡΟΣ - ΓΝΗΣΙΑ (Ρ. Φάιαρ). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΝΤΟΛ. ΝΕΦΕΛΗ 58 Φίλιππος&#0098 
2. ΦΛΑΪΝΓΚ ΙΜΑΤΖ 55,5 Βαγγέλης&#0092 
3. ΚΡΥΦΗ ΑΜΑΡΤΙΑ 57,5 Μπάμπης&#0097 
4. ΜΠΛΑΚ ΤΣΙΠ 57,5 Βασιλειάδης&#0091 
5. ΔΑΗΜΩΝ 56 Λάος&#0093 
6. ΔΙΑΧΥΤΙΚΗ 55,5 Χαραλάμπ.&#0094 
7. ΚΑΛΛΙΣΤΩ 55,5 Δημητσάνης&#0095 
8. ΜΑΤΖ. ΓΟΥΙΝΝΕΡ 55 Ντίνος&#0096 
9. ΛΟΚΚΙΣ 54,5 Νικολαΐδης&#0099 
- Υπόδ.: ΚΑΛΛΙΣΤΩ - ΜΑΤΖ. ΓΟΥΙΝΝΕΡ (Μπλακ Τσιπ). 
8η ΙΠΠΟΔΡΟΜΙΑ / Ώρα 6.30, 1.800 μέτρα 
1. ΧΡΗΣΤΑΓΓΕΛΟΣ 58 Λιάκος&#0098 
2. ΘΑΝΟΥΛΗΣ 57,5 Δημητσάνης&#0093 
3. ΜΟΪΚΑΝΟΣ 57,5 Σωτηρόπ/λος&#0097 
4. ΤΖΕΣΙΚΑ 55,5 Χαραλάμπ.&#0095 
5. ΕΒΙΝΑ 56 Μπάβαρης&#0096 
6. ΛΕΡΝΑ 55 Νικολαΐδης&#0092 
7. ΣΠΟΤ ΜΙΟΥΖΙΚ 54 Γεωργίου&#0094 
8. ΑΝΔΡΕΑΝΑ 51,5 Λαζαρίδης&#0091 
- Υπόδ.: ΜΟΪΚΑΝΟΣ - ΛΕΡΝΑ (Τζέσικα). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΣΤ. ΚΩΣΤΑΚΗΣ 58 Γεωργίου&#0095 
2. ΜΥΘΡΙΔΑΤΗΣ 56,5 Ξυνός&#0092 
3. ΔΥΝΑΜΙΚΗ 56 Λάος&#0097 
4. Κ. ΤΟΝ ΚΩΣΤΑ 56 Μπάβαρης 8 
5. ΛΕΪΝ. ΑΓΚΑΘΑ 55 Φίλιππος&#0093 
6. ΣΙΜΟΥΝ 55 Μπάκος&#0096 
7. ΠΙΚΟΛΙΝΟ ΠΩΛ 55,5 Λιάκος&#0094 
8. ΓΚΡΕΓΚ ΤΣΕΡΜ. 52,5 Μπαρούτας&#0091 
- ΣΑΪΤΑΣ 54,5 Κατσαλής&#00910 
- ΣΑΡ. ΝΤΟΛΦΙΝ 55 Μάριος&#0099 
* Οι ίπποι ΣΑΪΤΑΣ και ΣΑΡΩΝΙΚ ΝΤΟΛΦΙΝ τρέχουν εκτός
στοιχήματος. 
- Υπόδ.: ΣΙΜΟΥΝ - ΠΙΚΟΛ. ΠΩΛ (Μυθριδάτης). 
- Δύο αουτσάιντερ: ΤΖΑΣΛΙΛ (2η) - ΓΚΛΟΟΥΜΠ ΡΑΝΝΕΡ (5η).
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17247O083</ED>
<ID>
ID:303232

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O08&aa=3</URL></REF>


Article

<CATEGORY>vin10</CATEGORY>

 <H5>ΣΤΟ ΝΤΕΡΜΠΙ: ΤΑ ΠΡΟΣΩΠΑ ΠΟΥ ΣΗΜΑΔΕΨΑΝ ΤΗΝ ΑΝΑΜΕΤΡΗΣΗ
</H5><H2>Οι πρωταγωνιστές
</H2>
<H3>ΛΕΜΟΝΗΣ </H3><H3>Πετούσε </H3>
Για τον προπονητή του Ολυμπιακού, τον Παναγιώτη (Τάκη) Λεμονή, η χθεσινή νίκη
είναι το παράσημο που του έλειπε. Πρώτη φορά η ΑΕΚ αναγνωρίζει το δίκαιο της
επικράτησης των «ερυθρόλευκων», δεν θυμόμαστε στο παρελθόν εκατέρωθεν
αβρότητες και ήρεμο κλίμα. Ο Λεμονής δεν ρίσκαρε και έδειξε όπως ένας άπειρος
παίκτης του πόκερ που ανοίγει νωρίς νωρίς τα χαρτιά του. Στις προπονήσεις της
εβδομάδας το σύστημα «φώναζε» πως θα είναι το «4-4-2». Ο μόνος ενδοιασμός
αφορούσε στη συγκρότηση της 18άδας. Ακόμη και οι αλλαγές ακολούθησαν την...
πεπατημένη. Όλα του βγήκαν. Όπως ο προπονητής βγήκε αλώβητος από την «καυτή»
Νέα Φιλαδέλφεια και αντιμετωπίζει πλέον (και) αφ' υψηλού τους όψιμους
επικριτές του. 
<H3>ΣΑΝΤΟΣ
</H3><H3>Κοιτούσε...
</H3>
Ο Φερνάντο Σάντος συνηθίζει να λέει μετά τις νίκες ότι «όταν φτάνεις στις
επιτυχίες, ο προπονητής είναι Θεός»! Το ερώτημα που τίθεται συνεπώς τώρα είναι
πώς χαρακτηρίζεται ένας τεχνικός ύστερα από μία ήττα... 
Με τον «αέρα» των δύο βαθμών και την αύρα της καλύτερης (ως χθες...) ομάδας η
ΑΕΚ πίστεψε πως παίρνοντας τους βαθμούς από τον Ολυμπιακό θα έχει το μεγάλο
πλεονέκτημα. Το ίδιο, μάλλον, πίστεψε και ο Πορτογάλος προπονητής της. Στο
πρώτο ημίχρονο είδαμε μια σχετικά καλή ΑΕΚ και στο δεύτερο μια 11άδα κακέκτυπο
της ομάδας που βαυκαλιζόταν ως η κορυφαία προτού τη διακοπή του πρωταθλήματος.
Ο Φερνάντο Σάντος έπαιξε και έχασε χθες, δίχως καν να ρισκάρει. Με τον Γεωργέα
δεξιά δεν σταμάτησε τον Τζόρτζεβιτς, αλλά δεν ηττήθηκε από τον Σέρβο; Πού ήταν
ο Πέτκοφ; Ο Ζαγοράκης; Ο Κωνσταντινίδης; Με τον Ζήκο στην άμυνα, η ισχύς του
κέντρου μειώνεται κατά πολύ. Ίσως και να έμειναν στα αποδυτήρια, δεν
εμφανίστηκαν για το δεύτερο ημίχρονο της μάχης. Ο Σάντος προτίμησε να μην τους
αλλάξει. Έως το 80' απλά κοιτούσε και βασιζόταν στη δύναμη που δίνει η φωνή
της εξέδρας. 
<H3>ΑΛΕΞΑΝΔΡΗΣ
</H3><H3>Με πάθος
</H3>
Από το καλοκαίρι του 1994, όταν έφυγε από την ΑΕΚ για να κατηφορίσει στο
λιμάνι, ο Αλέκος Αλεξανδρής μόνο καλοδεχούμενος δεν ήταν στη Νέα Φιλαδέλφεια. 
Οι οπαδοί της ΑΕΚ τον υποδέχονταν πάντα με αποδοκιμασίες κι εκείνος φρόντιζε
πάντα με το πάθος και τη δυναμικότητά του να δείχνει ότι το σήμα του Θρύλου
δεν το φοράει μόνο στη φανέλα. 
Χθες, ο μόνιμος σκόρερ του Ολυμπιακού πέτυχε το πρώτο του γκολ εις βάρος της
ΑΕΚ σε αγώνα πρωταθλήματος στη Νέα Φιλαδέλφεια. Και χωρίς αμφιβολία, ήταν από
τους κορυφαίους της ομάδας του. 
Στην κεφαλιά που χτύπησε στο 22ο λεπτό λες κι είχε βάλει όλη του τη δύναμη.
Όλο το είναι και το πάθος του, όλο τον καλό του εαυτό. Και δεν περίμενε την
μπάλα να καταλήξει στα δίχτυα. Ήταν σίγουρος. Γύρισε, πήγε προς το μέρος των
θερμόαιμων οπαδών της ομάδας του και πανηγύρισε.

<H3>ΝΙΚΟΛΑΪΔΗΣ
</H3><H3>Παρών
</H3>
Στη μάχη των χειρουργημένων στη μέση ο Νικολαΐδης, επικράτησε του
Ελευθερόπουλου, αλλά ο διεθνής γκολκίπερ αναδείχθηκε νικητής με τον Ολυμπιακό!
Άρα, ισοπαλία; Όχι, καθώς η ομάδα είναι πάνω από όλα και χθες ο Ολυμπιακός
έφτασε στο 3-2 επί της ΑΕΚ. Ο Ντέμης όμως ήταν παρών, όπως το κάνει στα μεγάλα
ραντεβού. Στο 8' πήρε την... γκελάτη πάσα του Τσάρτα και την έκανε γκολ. Και
στη συνέχεια, το πάθος του οδήγησε για λίγο διάστημα τους συμπαίκτες του. Δεν
έφτανε όμως το πείσμα του ενός να επιβληθεί των «11» αντιπάλων. 
Πού δεν εμφανίστηκε ο Ντέμης; Στη συνέντευξη Τύπου, όπως είχε κάνει με τον Παναθηναϊκό.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17247O091</ED>
<ID>
ID:303141

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O09&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΜΕ ΠΑΘΟΣ, ΔΥΝΑΜΗ ΚΑΙ ΕΞΥΠΝΗ ΤΑΚΤΙΚΗ ΑΛΩΣΕ ΤΟ «Ν. ΓΚΟΥΜΑΣ» ΚΑΙ
ΠΕΡΑΣΕ ΣΤΗΝ ΠΡΩΤΗ ΘΕΣΗ ΤΗΣ ΒΑΘΜΟΛΟΓΙΑΣ
</H5><H2>Έχει καρδιά πρωταθλητή
</H2><H4>* Η «Ένωση» προηγήθηκε δύο φορές, αλλά Τζιοβάνι και Τζόρτζεβιτς χάρισαν τη
νίκη στους «ερυθρόλευκους»
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η «συμμορία των 11» του Ολυμπιακού, καθοδηγούμενη από τον Παναγιώτη Λεμονή,
έκανε το απίστευτο ριφιφί στη Νέα Φιλαδέλφεια! Χωρίς κανείς να το καταλάβει,
ξεκλείδωσε τους βαθμούς της νίκης, αδρανοποίησε όλα τα αμυντικά συστήματα της
«καυτής έδρας» και το τελικό 3-2 ήρθε ως ο απόλυτος αιφνιδιασμός σε ένα
πρωτάθλημα που κρύβει την μία έκπληξη «καπάκι» στην άλλη. 
Με τη λήξη του συγκλονιστικού ντέρμπι, ο κοστουμαρισμένος Λεμονής σε ένα
πρωτοφανές ξέσπασμα αψήφησε τύπους και ρόλους και έγινε ένα με τους παίκτες,
τον κόσμο του Ολυμπιακού. Πήγε... καρφί ενώπιον των φανατικών και πανηγύρισε
δεόντως την επιτυχία. Οι «ερυθρόλευκοι» από χθες το βράδυ επανήλθαν στην
κορυφή της βαθμολογίας, προβάλλουν ως το φαβορί και η ΑΕΚ, εκεί που ήταν προ
οκτώ ημερών πρώτη και... άνετη, έπεσε στο καναβάτσo. Τα δύο «κολλητά» 2-3, οι
δύο ήττες προξενούν παραπάνω προβλήματα, πέρα από τα όσα συνέβησαν με την
υπόθεση Σάντος και τη μάχη εκατομμυρίων και τηλεοπτικών μεταδόσεων. 
Για όσους ήταν χθες βράδυ στην ξεχειλισμένη από κόσμο και πάθος (παρά τις
τσουχτερές τιμές των εισιτηρίων) Νέα Φιλαδέλφεια, η νίκη του Ολυμπιακού μόνο
έκπληξη δεν πρέπει να προκαλεί. Και αναφερόμαστε στους ήρεμους παρατηρητές των
γεγονότων... 
Οι παίκτες του Ολυμπιακού πανηγυρίζουν το «χρυσό» γκολ που πέτυχε ο Πρέντραγκ
Τζόρτζεβιτς στις καθυστερήσεις. Η νίκη δεν μπορούσε να χαθεί...

Η ΑΕΚ έκανε την αρχή να φαντάζει παιχνιδάκι και μάλλον... παραμυθιάστηκε από
το γεγονός της κυριαρχίας της στο αρχικό διάστημα του ντέρμπι. Αντί όμως να...
σκοτώσει το ματς και να εξασφαλίσει τη νίκη, έπαιξε με τη φωτιά δίνοντας το
δικαίωμα στον Ολυμπιακό όχι μόνο να ελπίζει, αλλά εντέλει να πετυχαίνει την
απόδραση κατέχοντας το σακούλι με τους βαθμούς, την πρωτιά στον πίκακα και στο
βάθος τον τίτλο του «πρωταθλητή χειμώνα». Σε αγώνες ντέρμπι, ελάχιστες φορές
στο παρελθόν η ΑΕΚ είχε τόσους πολλούς ποδοσφαιριστές με απόδοση κάτω του
μετρίου. Αρνητικούς. Κάποτε, το πάθος υπερκάλυπτε τις αδυναμίες. Τώρα, τι
συνέβη άραγε; 
Ο Ολυμπιακός βγήκε δειλά στην αρχή και ως δεινός κωπηλάτης στο δεύτερο
ημίχρονο στο πέλαγος και έφερε τα πάνω κάτω σε τερέν βούρκο μεν, απαράδεκτο
δε. Σε πείσμα όσων μιλούν για κακή φυσική κατάσταση, όσο το ματς κυλούσε τόσο
η «κόκκινη μηχανή» ανέβαζε στροφές. Και στο τελευταίο τέταρτο, εκεί που
συνήθως κρίνονται τα πάντα όταν τα ντέρμπι σχοινοβατούν, ήρθε η ανέλπιστη αλλά
τόσο δίκαια επιτυχία του Ολυμπιακού, με βάση όσα είδαμε στον αγωνιστικό χώρο. 
Η ΑΕΚ με τον Σάντος να μην αποφασίζει αλλαγές πριν από το... 80' (ποιον να
βάλει, τον... δικό του Φόλια ή τον Ίβιτς του... άλλου), φάνηκε να έχει
βραχυκυκλώσει! Στον αντίποδα, ο Λεμονής ρίσκαρε και ίσως δεν είχε τίποτα να
χάσει. Μέσα ο Άλβες, μέσα ο Μαυρογενίδης, ο Ολυμπιακός έπαιζε σχεδόν μόνος στο
δεύτερο ημίχρονο. Έκανε και έχανε ευκαιρίες, όταν η ΑΕΚ παραχωρούσε αναίτια τα
δύο τρίτα του γηπέδου και δεν περνούσε τη σέντρα. Απίστευτα, αλλά πέρα για
πέρα αληθινά στο χθεσινό ντέρμπι. 
Ο Τζιοβάνι ήταν δραστήριος, έχασε πολλές ευκαιρίες, αλλά στο τέλος κατάφερε
να σκοράρει και να ξαναβάλει τον Ολυμπιακό στο παιχνίδι

*** Στο 8' η ΑΕΚ έκανε το 1-0 με γκολ-όνειρο. Γεμάτος πάθος ο Γκαμάρα
έβγαλε την μπάλα από την άμυνά του, η πάσα στον Τσάρτα και από εκεί με βολέ ο
χαρισματικός μέσος έκανε την... 40άρα διαγώνια μπαλιά και ο Ντέμης με
καταπληκτικό τρόπο και αριστερό σουτ νίκησε τον Ελευθερόπουλο. 
*** Ο Ολυμπιακός ισοφάρισε (1-1) με εξίσου ωραίο γκολ. Ο Γιαννακόπουλος
απέφυγε το μαρκάρισμα των αμυντικών και η σέντρα του πήγε... συστημένη στο
κεφάλι του Αλεξανδρή. Με άνεση ο κορυφαίος σκόρερ έστειλε την μπάλα στο
«παράθυρο» του Ατματσίδη. 
*** Το 2-1 ήρθε στο 43'. Ο μετρ των στημένων φάσεων Τσάρτας χτύπησε το
φάουλ και με τη βοήθεια της τύχης (κόντρα στο τείχος) έγινε το γκολ, καθόσον ο
«Ελέ» δεν πρόλαβε να (ξανα)κινηθεί προς τη σωστή γωνία. Και αμέσως ο σκόρερ
πήγε στον (αναπληρωματικό) Κωστένογλου, μάλλον γιατί ο μπακ είχε... έμπνευση
νωρίτερα! 
*** Η νέα ισοφάριση για τους φιλοξενούμενους σημειώθηκε στο 77': ο
Τζιοβάνι ελίχθηκε έξω από την περιοχή και την κατάλληλη ώρα με σουτ στη δεξιά
γωνιά «έγραψε» το 2-2. 
*** Ο Ολυμπιακός εξασφάλισε τον θρίαμβο στο 90'. Με τον ίδιο τρόπο που
προηγήθηκε η ΑΕΚ με το φάουλ του Τσάρτα, ο Τζόρτζεβιτς (βοήθεια στο τείχος σε
φάουλ) «παρέδωσε» τους βαθμούς στο λιμάνι. Φάουλ, κόντρα, νοκ άουτ ο
Ατματσίδης, 2-3! Ο Τζόρτζεβιτς με τις καλές του σέντρες και το «χρυσό γκολ», ο
Αλεξανδρής, ο άνθρωπος που έδειξε τον δρόμο στο δύσβατο πρώτο ημίχρονο, ο
Καρεμπέ της αρχής, ο Γιαννακόπουλος με τις σέντρες ξυραφιές, οι Αλεξανδρής,
Τζιοβάνι ήταν οι καλύτεροι. Ο Ελευθερόπουλος; Μπορεί να έτρεμε και να απέκρουε
ασθενώς, αλλά η καρδιά του έλεγε πολλά! 
Από την ΑΕΚ, ο Ντέμης θα ήταν μόνος, αν ο Κασάπης δεν έδινε μάχες και αν ο
Γκαμάρα δεν είχε στο ενεργητικό του την καλή απόκρουση στη γραμμή στο 51' σε
πλασέ του Τζιοβάνι. Οι άλλοι; Αφήστε τα καλύτερα, ενώ χθες δεν... περπάτησε
και το σύστημα «3-6-1» απέναντι στο «4-4-2». 
Ο διαιτητής Ευθυμιάδης είχε την εξής φιλοσοφία: Να βγάλει τον αγώνα δείχνοντας
τις λιγότερες δυνατές κάρτες. Το πέτυχε, έχοντας ως σύμμαχο την καλή διάθεση
των ποδοσφαιριστών. Από κάρτες γλίτωσαν νωρίς ο Ζαγοράκης και αργότερα οι
Καρεμπέ, Βενετίδης. Κάποια σφυρίγματα σε φάουλ στο δεύτερο 45λεπτο δεν τα πήρε
η ΑΕΚ, ενώ ο Ολυμπιακός ήταν και παραπάνω σκληρός από το επιτρεπτό. Ίσως τούτη
τη φορά η διαιτησία δεν είναι καν άλλοθι για μια ομάδα που προηγήθηκε 2-1, στο
τέλος όμως έφυγε ηττημένη.

<H3>ΣΤΙΣ ΕΞΕΔΡΕΣ
</H3><H3>«Καυτή» ατμόσφαιρα μέχρι και το 90'
</H3>
Οι οπαδοί της ΑΕΚ πήραν την πρώτη «απογοήτευση» όταν πληροφορήθηκαν ότι ο ΠΑΟ
νίκησε στην Ξάνθη, λίγο πριν από την έναρξη του ντέρμπι, αλλά στάθηκαν στο
πλευρό της ομάδας τους από το πρώτο έως το τελευταίο λεπτό

Ο κανόνας επιβεβαιώθηκε για μία ακόμη φορά χθες στη Νέα Φιλαδέλφεια. Ποιος
κανόνας; Αυτός που θέλει όλα τα «καυτά» ντέρμπι που προβλέπεται να έχουν
ένταση και πάθος να λήγουν χωρίς σοβαρά παρατράγουδα. 
Έτσι έγινε και χθες. Από τα τέλη του περασμένου χρόνου όλη η φίλαθλη Ελλάδα
ασχολούνταν με αυτό το ντέρμπι ΑΕΚ - Ολυμπιακού. Το οποίο άρχισε πρόωρα, πριν
από περίπου 10 ημέρες, με αφορμή τον διαχωρισμό των εισιτηρίων μεταξύ των δύο
ΠΑΕ. 
Οι οπαδοί της ΑΕΚ μπήκαν... φορτσάτοι στο γήπεδο. Βοήθησε και το γρήγορο
προβάδισμα στο σκορ. Όμως, ούτε το γκολ του Ντέμη ούτε αυτό του Τσάρτα στην
εκπνοή του ημιχρόνου ήταν ικανά να δώσουν στο τέλος τη χαρά της νίκης στους
«κιτρινόμαυρους». 
Έτσι, οι «ερυθρόλευκοι», οι οποίοι αποχώρησαν αρκετή ώρα μετά τη λήξη του
αγώνα από το γήπεδο, ήταν αυτοί που γέλασαν τελευταίοι και πανηγύρισαν έξαλλα
τη νίκη. Την αρχή για τα πανηγύρια είχε δώσει με την πρώτη ισοφάριση ο Αλέκος
Αλεξανδρής (22'). Αλλά και στη συνέχεια, όταν η ομάδα του είχε βρεθεί πίσω στο
σκορ με 2-1, με το ασίγαστο πάθος που τον διακρίνει έδινε στους οπαδούς του
Ολυμπιακού να καταλάβουν ότι τίποτα δεν είχε τελειώσει. Μέχρι και την μπάλα
κυνηγούσε όταν έβγαινε πλάγιο άουτ για να την επαναφέρει γρήγορα στους
αντιπάλους, προκειμένου η ομάδα του να μη χάνει πολύτιμο χρόνο. 
Με κλειστή στην κυκλοφορία η Λεωφόρο Δεκέλειας, αλλά και η Πατριάρχου
Κωνσταντίνου, καθώς και ο δρόμος πίσω από τη σκεπαστή εξέδρα αρκετές ώρες πριν
από την έναρξη του κρίσιμου ντέρμπι δεν παρατηρήθηκαν επεισόδια. Όπως πολλοί
φοβόντουσαν. Ούτε η παρουσία των συνεργείων της Netmed επηρέασε τους οπαδούς
της ΑΕΚ ούτε τίποτα άλλο. Στο φινάλε φινάλε για τη χθεσινή, άσχημη εμφάνιση
δεν φταίει η Κάντζα. 
Οι φίλοι της ΑΕΚ αποχώρησαν με κατεβασμένα τα κεφάλια, ενώ πολλοί έριχναν
ευθύνες στον Σάντος. Η ήττα ήταν βαριά. Αλλά δεν ήταν το μόνο που τους
«στοίχισε» στη χθεσινή ημέρα. Οι περισσότεροι, κάτω από τα δημοσιογραφικά
θεωρεία, είχαν ένα ραδιοφωνάκι κολλημένο στο αυτί, πριν αρχίσει το ντέρμπι. Το
ενδιαφέρον ήταν στην Ξάνθη και τη συνάντηση του Παναθηναϊκού με την τοπική
ομάδα. Το γκολ της νίκης των «πρασίνων» από τον Εμάνουελ Ολιζαντέμπε στις
καθυστερήσεις σκόρπισε την απογοήτευση στη Νέα Φιλαδέλφεια. Ήταν το πρώτο,
δυνατό χτύπημα για τους οπαδούς της ΑΕΚ, που βλέπουν συνεχώς φαντάσματα, ακόμη
και όταν η ομάδα τους είναι μπροστά και με διαφορά στη βαθμολογία. Είναι άραγε
αυτή η μοίρα τους; 
Όσον αφορά την εικόνα της κατάμεστης εξέδρας; Οι φωνές πολλές, τα βεγγαλικά
λίγα, αν έλειπαν και οι βωμολοχίες, τότε θα μπορούσαμε να υποστηρίξουμε ότι το
χθεσινό ντέρμπι ήταν από τα πιο ήσυχα των τελευταίων χρόνων.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17247O101</ED>
<ID>
ID:303124

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O10&aa=1</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ
</H5><H2>Νιώθω σαν οπαδός
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Εκτός από την τύχη που είμαι προπονητής του Ολυμπιακού, νιώθω σαν οπαδός».
Έτσι, δικαιολόγησε ο Τάκης Λεμονής το ξέσπασμα του αμέσως μετά τη λήξη του
αγώνα. Ο τεχνικός των «ερυθρολεύκων» πανηγύρισε έξαλλα τη νίκη της ομάδας του,
ενώ το ίδιο έκαναν και οι ποδοσφαιριστές του, οι οποίοι πήγαν προς το μέρος
των οπαδών τους και έστησαν ξέφρενο πανηγύρι. 
Ο Λεμονής αναφερόμενος στην εξέλιξη του ντέρμπι τόνισε: «Πετύχαμε μία
σημαντική νίκη, η οποία μάς οδήγησε στην κορυφή της βαθμολογίας. Είχαμε πει,
το λέω και πάλι ότι το αποτέλεσμα του ντέρμπι της Νέας Φιλαδέλφειας δεν θα
κρίνει τον τίτλο. 
Με τέτοια εμφάνιση θα ήταν καταστροφικό αν δεν νικούσαμε την ΑΕΚ που είναι
πολύ δυνατή στην έδρα της. Στο πρώτο ημίχρονο παγώσαμε το παιχνίδι, ενώ
δεχθήκαμε δύο γκολ. Στο δεύτερο ημίχρονο δείξαμε διαρκή επιθετικότητα και
πήραμε τη νίκη. 
Τώρα το μυαλό μας είναι στο επόμενο ματς με τον Άρη. Η σημερινή (χθεσινή)
ημέρα ήταν η πιο δύσκολη από τότε που ανέλαβα, γιατί ήταν πολύ δύσκολη η
επιλογή της 18άδας. Όλα τα παιδιά είχαν πάθος, κάτι που είχαν αποδείξει στο
προηγούμενο ματς με το Αιγάλεω. Τέλος, θα θέλαμε να ευχαριστήσουμε την επίσημη
ΑΕΚ, γιατί η ατμόσφαιρα ήταν παραδειγματική για ένα τέτοιο ντέρμπι. Το ίδιο θα
έλεγα ακόμα και αν ο Ολυμπιακός θα δεχόταν την ήττα». 
Ο ΣΑΝΤΟΣ 
Από την πλευρά του ο Φερνάντος Σάντος υπογράμμισε: «Ήταν ένα καλό ματς. Στο
πρώτο ημίχρονο είχαμε τον έλεγχο του αγώνα απέναντι σε μία μεγάλη ομάδα όπως
είναι ο Ολυμπιακός. Στο δεύτερο 45λεπτο δεν ήμασταν δυνατοί. Είχαμε τις
δυνατότητες να κερδίσουμε το ματς, αλλά στην επανάληψη το παιχνίδι μας είχε
μεγάλες αποστάσεις. Επιτρέψαμε στον Ολυμπιακό να έχει μεγαλύτερη κατοχή της
μπάλας. Δεν είναι φυσιολογικό να δεχόμαστε γκολ δέκα λεπτά πριν τελειώσει το
παιχνίδι. Το πρωτάθλημα συνεχίζεται, η διαφορά από τον Ολυμπιακό έγινε ένας
βαθμός αλλά ακόμη υπάρχουν 14 παιχνίδια. 
Εγώ λέω πάντα δεν μπορείς να πετάς φωτοβολίδες όταν κερδίζεις, ούτε να βάζεις
το κεφάλι στην άμμο όταν χάνεις. Μετά την ήττα είναι εύκολο να ανακαλύψεις
αυτά που φταίνε. Είχαμε καλή στρατηγική στο πρώτο ημίχρονο και την ίδια στο
δεύτερο. Έτσι είναι το ποδόσφαιρο. Όταν κερδίζεις είναι φοβερός, όταν χάνεις
δεν είσαι τίποτα. 
Η ΑΕΚ δεν έπαιξε μόνη της. Έπαιξε πολύ καλά και ο Ολυμπιακός. Και εμείς χάσαμε
ευκαιρίες για να πετύχουμε το 3-1». 
«ΚΑΘΑΡΗ ΝΙΚΗ» 
Ο Γιώργος Ανατολάκης ευχαρίστησε τον κόσμο του Ολυμπιακού για τη θερμή
συμπαράστασή του και είπε: «Πήραμε μια καθαρή νίκη. Ήταν πολύ σημαντικό που
είχαμε την ψυχολογία νικητή. Απομένουν 14 ματς για να φθάσουμε στο στόχο μας.
Δεν ταιριάζει στην ΑΕΚ τέτοιος κακός αγωνιστικός χώρος». 
Ο Άκης Ζήκος τόνισε: «Ο Ολυμπιακός νίκησε δίκαια γιατί είχε διάρκεια στην
απόδοσή του. Εμείς πρέπει να κρατήσουμε τώρα την ψυχραιμία μας και να μη
ρίξουμε τις ευθύνες από εδώ και εκεί. Αύριο ξεκινάει μια νέα ημέρα». 
*** Κόπηκαν 18.151 εισιτήρια και εισπράχθηκαν 183.560.263 δρχ. 
*** Όσοι από τους «ερυθρόλευκους» δεν αγωνίστηκαν στο ντέρμπι θα
παίξουν σήμερα φιλικό με τη Χαλκηδόνα.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17247O102</ED>
<ID>
ID:303181

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O10&aa=2</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Διψούσε για δράση
</H3>
* Το πάθος και η θέληση που είχε ο Δημήτρης Ελευθερόπουλος για να επιστρέψει
κάτω από την εστία του Ολυμπιακού έκαναν τον Τάκη Λεμονή να τον εμπιστευτεί.
Ρόλο στην απόφαση του «ερυθρόλευκου» τεχνικού έπαιξαν και οι καλές καιρικές
συνθήκες. 
<H3>«Κατάσκοποι» </H3>
* Δύο κατάσκοποι βρέθηκαν χθες στη Νέα Φιλαδέλφεια. Ο νέος ομοσπονδιακός
τεχνικός τής Παραγουάης Τσέζαρε Μαλντίνι και ο τεχνικός διευθυντής τής Μονακό
Μπιανκερί. Ο Μαλντίνι τόνισε: «Ήθελα να δω το παιχνίδι και τον Κάρλος Γκαμάρα.
Τον γνωρίζω και τον εμπιστεύομαι». Ο Μπιανκερί κράτησε σημειώσεις για τους
Ζήκο, Νικολαΐδη, Πατσατζόγλου. <H3>Αυστηρά μέτρα </H3>
* Μία ώρα πριν από την έναρξη του αγώνα, οπαδοί της ΑΕΚ θέλησαν να σπάσουν
τον προστατευτικό κλοιό των ΜΑΤ στη Θύρα 3, για να πλησιάσουν τους οπαδούς του
Ολυμπιακού. Σε χρόνο ρεκόρ κατέφθασαν ενισχύσεις και επέβαλαν την τάξη. <H3>Πολεμοφόδια </H3>
* Δύο κιβώτια με «πολεμοφόδια», μολότοφ και καπνογόνα, που είχαν κρύψει
άγνωστοι σε χώρο του σταδίου πρόλαβαν και κατέσχεσαν οι αστυνομικοί στον
προληπτικό έλεγχο. <H3>Εμπρησμός </H3>
* Ένα άδειο βαγόνι στον σταθμό του ΗΣΑΠ, στα Άνω Πατήσια, πυρπόλησαν
άγνωστοι χθες τα ξημερώματα. Μία ώρα μετά τον εμπρησμό, άγνωστος τηλεφώνησε
στον ραδιοφωνικό σταθμό Antenna και απείλησε ότι θα κάψουν και άλλα τρένα αν
συνεχισθούν οι μεταφορές των φιλάθλων του Ολυμπιακού. <H3>Μικροεπεισόδια </H3>
* Παρά τα αυστηρά μέτρα, δεν έλειψαν τα μικροεπεισόδια κατά την προσέλευση
οπαδών. Στη διασταύρωση των οδών Αττάλειας και Δεκελείας ομάδα οπαδών
επιτέθηκε με πέτρες και ξύλα εναντίον αστυνομικών διμοιρίας των ΜΑΤ. Τα
επεισόδια δεν πήραν διαστάσεις και τρεις νεαροί προσήχθησαν στο Αστυνομικό Τμήμα.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17247O111</ED>
<ID>
ID:303125

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O11&aa=1</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ ΚΑΤΗΓΟΡΙΑ
</H2>
<H3>Δεν μπορεί να νικήσει
</H3>
Η Χαλκηδόνα, όποτε αντιμετωπίζει και σε όποια κατηγορία τον Πατραϊκό, χάνει
πάντα. Στη Νεάπολη δε, δεν μπορεί να σκοράρει! Πιο συγκεκριμένα: Στη Γ' Εθνική
­ 27.1.2001 στην Πάτρα 3-1 (17' Ντράγκατς, 20' Φράντσεν, 80' Καλύκας και 77'
Κόφφας) ­ 13.5.2001 στη Νεάπολη 1-0 (65' Ανδρούτσος). Στη Β' Εθνική: 19.1.2002
στη Νεάπολη 1-0 (51' Λαζανάς). Αυτή ήταν η πρώτη ήττα τής Χαλκηδόνας στην έδρα
της στο πρωτάθλημα της Β' Εθνικής, εκεί όπου ο Πατραϊκός πέτυχε την πρώτη του
νίκη μακριά από το γήπεδό του! Οι φιλοξενούμενοι παρέμειναν χωρίς ήττα για
τέταρτη συνεχή αγωνιστική! Για δεύτερη δε αγωνιστική σκόραρε ο Γιάννης
Λαζανάς, που έφτασε έτσι τα 5 γκολ και «φιγουράρει» στην 1η θέση των σκόρερ
του Πατραϊκού! 
*** Για δεύτερη φορά αποβλήθηκαν οι Κώστας Παλαμάρας (Καλαμάτας, πρώτο ματς
Πανηλειακός - Καλαμάτα 3-1) και Γιώργος Κατερίνης (Πατραϊκού, πρώτο ματς
Πατραϊκός - Προοδευτική 2-1). 
*** Μεγάλη νίκη πέτυχε η Καλαμάτα και μάλιστα εκτός έδρας. Μια τέτοια
επιτυχία καθυστερούσε από τις 25.4.1999 (με Γιάννινα εκτός 3-0 πάλι). 
*** Έσπασε το αήττητο της έδρας του Παναιγιαλείου εφέτος. Η πελοποννησιακή
ομάδα είχε να χάσει εκεί από τις 31.3.2001 (με Αιγάλεω 0-1). 
*** Με το δεύτερο γκολ του Καλαντζή (77'), η μεσσηνιακή ομάδα συμπλήρωνε
150 επιθετικά γκολ, στις 4 συμμετοχές, που έχει στο ενιαίο πρωτάθλημα της Β'
Εθνικής και σε 114 αγώνες που έδωσε σε αυτό. 
*** Μεγάλη νίκη σημείωσε ο Ολυμπιακός Β. επί του Αγίου Νικολάου,
συνεχίζοντας το αήττητο, από τότε που κάθισε στον πάγκο του ο Σταύρος
Διαμαντόπουλος (4η συνεχής αγωνιστική). Ήταν η 100ή νίκη των «ερυθρολεύκων»
του Ν. Μαγνησίας εντός έδρας, στις 10 συμμετοχές τους στο ενιαίο πρωτάθλημα
της Β' Εθνικής. 
*** Ο Άγιος Νικόλαος παρέμεινε για 10η συνεχή αγωνιστική χωρίς νίκη. Η
ομάδα της Κρήτης γνώριζε για πέμπτη συνεχή αγωνιστική την ήττα. 
<REF><SOURCE>ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17247O121</ED>
<ID>
ID:303126

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O12&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: Η ΧΑΛΚΗΔΟΝΑ ΕΧΑΣΕ ΣΤΗΝ ΕΔΡΑ ΤΗΣ ΑΠΟ ΤΟΝ ΠΑΤΡΑΪΚΟ
</H5><H2>Σούπερ έκπληξη
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Η δύναμη και το πάθος ήταν τα κύρια χαρακτηριστικά στο χθεσινό παιχνίδι
Απόλλων - Καλλιθέα 1-0

Δυσάρεστες εκπλήξεις επεφύλαξε η χθεσινή 12η αγωνιστική του πρωταθλήματος της
Β' Εθνικής κατηγορίας για τους πρωτοπόρους του πρωταθλήματος. Η πιο μεγάλη
έκπληξη έγινε στη Νεάπολη, όπου η μία από τις δύο πρωτοπόρους, η Χαλκηδόνα,
έχασε από τον Πατραϊκό με 1-0. 
Την ίδια τύχη είχε και η συγκάτοικος της κορυφής, η Καλαμαριά, η οποία γνώρισε
την ήττα στον Πύργο από τον Πανηλειακό με 2-1. Μεγάλο παιχνίδι έγινε στη
Ριζούπολη, όπου ο Απόλλων στις καθυστερήσεις έκαμψε την αντίσταση της
Καλλιθέας (1-0), ενώ ισόπαλο 0-0 έληξε το παιχνίδι Πανσερραϊκός - Προοδευτική,
με την ομάδα της Νικαίας να βρίσκεται μία ανάσα από την κορυφή. Τα υπόλοιπα
αποτελέσματα: ΠΑΣ Γιάννινα - Αθηναϊκός 2-0, Παναιγιάλειος - Καλαμάτα 0-3,
Ολυμπιακός Β. - Άγιος Νικόλαος 1-0 
ΧΑΛΚΗΔΟΝΑ - ΠΑΤΡΑΪΚΟΣ 0-1. Παίζοντας έξυπνα και ψύχραιμα ο Πατραϊκός
πήρε μεγάλη νίκη εκτός έδρας με 1-0 επί της Χαλκηδόνας. Οι γηπεδούχοι
παρουσιάστηκαν κατώτεροι του αναμενόμενου. 
ΠΑΝΗΛΕΙΑΚΟΣ - ΚΑΛΑΜΑΡΙΑ 2-1. Παιχνίδι με δύο όψεις, καθώς στο πρώτο
ημίωρο η Καλαμαριά ήταν εντυπωσιακή και προηγήθηκε στο σκορ, ενώ στη συνέχεια 
ο Πανηλειακός ανέκαμψε και έφθασε δίκαια στη νίκη με 2-1. 
ΠΑΝΣΕΡΡΑΪΚΟΣ - ΠΡΟΟΔΕΥΤΙΚΗ 0-0. Η εδαφική υπεροχή του Πανσερραϊκού δεν
είχε αντίκρυσμα, καθώς η σφιχτή αμυντική διάταξη της Προοδευτικής και το
ασφυκτικό πρέσινγκ, δεν επέτρεψαν τη δημιουργία κινδύνων στην ομάδα του
Κορυδαλλού. 
ΑΠΟΛΛΩΝ - ΚΑΛΛΙΘΕΑ 1-0. Στις καθυστερήσεις του αγώνα ο Απόλλων πέτυχε
το γκολ με τον Σκαρμούτσο, ο οποίος εκμεταλλεύτηκε αδράνεια της άμυνας της
Καλλιθέας, προσθέτοντας τρεις πολύτιμους βαθμούς στη συλλογή του. 
ΠΑΣ ΓΙΑΝΝΙΝΑ - ΑΘΗΝΑΪΚΟΣ 2-0. Η ανωτερότητα του ΠΑΣ Γιάννινα
καρποφόρησε στο δεύτερο ημίχρονο, όπου με δύο γκολ του Μπλέτσα, έκαμψε την
αντίσταση του Αθηναϊκού. 
ΟΛΥΜΠΙΑΚΟΣ Β. - ΑΓ. ΝΙΚΟΛΑΟΣ 1-0. Μέτριο παιχνίδι στον Βόλο, όπου οι
γηπεδούχοι καλύτεροι στο μεγαλύτερο διάστημα του αγώνα, πήραν πολύτιμη νίκη με
1-0 επί του Αγίου Νικολάου. 
ΠΑΝΑΙΓΙΑΛΕΙΟΣ - ΚΑΛΑΜΑΤΑ 0-3. Εντυπωσιακή η Καλαμάτα επιβλήθηκε εύκολα
3-0 του Παναιγιαλείου, θυμίζοντας με την απόδοση της καλές ημέρες του παρελθόντος.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O13</CAT>
<ED>
Κωδικός άρθρου: A17247O131</ED>
<ID>
ID:303127

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O13&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ </H5><H2>Με σκορ- καρμπόν οι δύο πρωτοπόροι </H2>
Αμετάβλητη παρέμεινε η βαθμολογία στις δύο κορυφαίες θέσεις του
πρωταθλήματος της Γ' Εθνικής κατηγορίας, καθώς η Κασσάνδρα και η Κέρκυρα
πέτυχαν χθες νέες νίκες. Η πρώτη επιβλήθηκε 2-0 του Φωστήρα, ενώ η δεύτερη
επικράτησε με το ίδιο σκορ του ουραγού Απόλλωνα Κρύας Βρύσης. Η διαφορά μεταξύ
των δύο πρωτοπόρων παραμένει στους τρεις βαθμούς. Πάντως τις πιο πολύτιμες
νίκες της 13ης αγωνιστικής πέτυχαν εκτός έδρας ο Ατρόμητος Αθηνών με 2-1 επί
του Ναυπακτιακού και ο Κιλκισιακός με το ίδιο σκορ επί του Λεωνιδίου. 
Τα αποτελέσματα στα υπόλοιπα παιχνίδια είναι: Λάρισα - Παναιτωλικός 1-0,
Χανιά - Καβάλα 1-0 και Μαρκό - Ελευσίνα 2-0. 
Ύστερα από 13 αγώνες η βαθμολογία έχει διαμορφωθεί ως εξής: Κασσάνδρα 33,
Κέρκυρα 30, Ατρόμητος Αθ. 27, Καβάλα 26, Κιλκισιακός 25, Φωστήρας, Λάρισα,
Μαρκό 21, Εθνικός, Χανιά 19, Ελευσίνα, Τρίκαλα, Ναυπακτιακός 12, Λεωνίδιο,
Παναιτωλικός 9, Απόλλων Κρ. Βρ. 3. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O13</CAT>
<ED>
Κωδικός άρθρου: A17247O132</ED>
<ID>
ID:303182

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O13&aa=2</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H2>
<REF><SOURCE>ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O13</CAT>
<ED>
Κωδικός άρθρου: A17247O133</ED>
<ID>
ID:303224

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O13&aa=3</URL></REF>


Article

<CATEGORY>vin10</CATEGORY>

 <H5>ΦΑΝ ΝΙΣΤΕΛΡΟΪ: ΣΚΟΡΑΡΕ ΓΙΑ ΟΓΔΟΗ ΣΥΝΕΧΗ ΦΟΡΑ </H5><H2>Δεν παίζεται!
</H2><H4>* Ο Ολλανδός άνοιξε τον δρόμο για την όγδοη συνεχόμενη νίκη της Γιουνάιτεντ,
με 2-1 επί της Μπλάκμπερν
</H4>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Ο Μπέκαμ προσπαθεί να... πιάσει τον Φαν Νιστελρόι, κάτι πολύ δύσκολο αυτήν
την εποχή κυρίως για τους αντιπάλους του. Ο Ολλανδός οδηγεί τη Μάντσεστερ σε
νέο τίτλο

Είναι, ήδη, ρέκορντμαν και ετοιμάζεται να χριστεί και πρωταθλητής Αγγλίας! Για
τον Ριούντ φαν Νιστελρόι ο λόγος που, το Σάββατο, σκόραρε (45') για όγδοη
συνεχόμενη φορά (κανένας ποδοσφαιριστής στην ιστορία της Πρέμιερ Λιγκ δεν έχει
κατορθώσει κάτι ανάλογο μέχρι σήμερα) ανοίγοντας τον δρόμο για την όγδοη
συνεχόμενη νίκη της Μάντσεστερ Γιουνάιτεντ, το 2-1 επί της Μπλάκμπερν. 
Η επιτυχία αυτή, βέβαια, ήρθε πολύ δύσκολα, ενώ το τέρμα του Ολλανδού ήρθε από
χτύπημα πέναλτι που κέρδισε ο Λοράν Μπλαν και το οποίο αμφισβητήθηκε έντονα
από τους παίκτες των φιλοξενουμένων, το γεγονός, όμως, είναι ότι οι «Κόκκινοι
Διάβολοι», ευνοημένοι και από τα υπόλοιπα αποτελέσματα της αγωνιστικής,
οδηγούν σταθερά την κούρσα στην Αγγλία και προβάλουν, πλέον, ως το μεγάλο
φαβορί (και) για τον φετινό τίτλο. Η Γιουνάιτεντ δεν στέκεται μόνο στο παρόν,
αλλά κοιτάζει και το μέλλον της, αφού, ήδη, απέκτησε τον Ουρουγουανό στράικερ
της Ιντεπεντιέντε, Ντιέγκο Φορλάν. Στα αξιοσημείωτα του αγώνα του Μάντσεστερ
περνά και η επιστροφή στο Μάντσεστερ, με τη φανέλα της Μπλάκμπερν αυτήν τη
φορά, του Άντι Κόουλ. 
Από εκεί και πέρα, η Λίβερπουλ έκανε μια ακόμα μεγαλοπρεπέστατη γκέλα,
παραχωρώντας 1-1 στη Σαουθάμπτον, χθες, Λιντς και Άρσεναλ
αλληλοεξουδετερώθηκαν φέρνοντας το ίδιο σκορ, ενώ η Νιούκαστλ δεν κατάφερε να
σκοράρει στο Λέστερ (0-0). Την παράσταση, πάντως, έκλεψε ο Περουβιανός άσος
της ομάδας του Μπόμπι Ρόμπσον, Νολμπέρτο Σολάνο, ο οποίος συνέκρινε τον,
συμπαίκτη του, Κίερον Ντάιερ με τον Ντιέγκο Αρμάντο Μαραντόνα. «Ο Κίερον είναι
γρηγορότερος από τον Μαραντόνα και το ίδιο συναρπαστικός με αυτόν» είπε ο
Σολάνο και γέλασε κάθε πικραμένος... Τα αποτελέσματα της 23ης αγωνιστικής στην
Αγγλία: Ντέρμπι - Ίπσουιτς 1-3 (Κρίστι 79' - Μπεντ 47', Περάλτα 67', Ρόιζερ
87'), Λέστερ - Νιούκαστλ 0-0, Λίβερπουλ - Σαουθάμπτον 1-1 (Όουεν 8' - Ντέιβις
46'), Μάντσεστερ Γιουνάιτεντ - Μπλάκμπερν 2-1 (Φαν Νιστελρόι 45' πέν., Κιν 81'
- Χίγκνετ 49'), Μίντλεσμπρο - Μπόλτον 1-1 (Γουίλαν 38' - Χάνσεν 73'),
Σάντερλαντ - Φούλαμ 1-1 (Φίλιπς 67' - Μαλμπράνκ 15'), Τότεναμ - Έβερτον 1-1
(Φέρντιναντ 5' - Γουίρ 8'), Τσέλσι - Γουέστ Χαμ 5-1 (Χάσελμπαϊνκ 45', 60',
Γκούντιονσεν 51', 87', Φορσέλ 90' - Νταφό 88'), Λιντς - Άρσεναλ 1-1 (Φάουλερ
6' - Πιρές 45').
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17247O141</ED>
<ID>
ID:303128

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O14&aa=1</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>«Μαύρη μέρα» για τα φαβορί
</H2>
Σε Βατερλό των μεγάλων ομάδων εξελίχθηκε η 21η αγωνιστική του ισπανικού
πρωταθλήματος! Μπαρτσελόνα, Βαλένθια και Ατλέτικ Μπιλμπάο υπέστησαν ήττες-σοκ
από τις Ράγιο Βαγεκάνο, Βαγιαδολίδ και Μαγιόρκα, αντίστοιχα, ενώ το Σάββατο η
Ρεάλ Μαδρίτης δεν κατάφερε να κερδίσει στη Μάλαγα, μένοντας τελικά στο 1-1 και
χάνοντας, μάλιστα, των αρχηγό της, Φερνάντο Ιέρο, ο οποίος τραυματίστηκε στον
ώμο. 
Μεγάλη κερδισμένη του Σαββατοκύριακου ήταν η εκπληκτική Αλαβές που θριάμβευσε
με 2-1 της Ρεάλ Σοσιεδάδ, στο Σαν Σεμπαστιάν και βρίσκεται, πλέον, στη δεύτερη
θέση της κατάταξης, τρεις μόνο βαθμούς από τους «Μερένγκες», έχοντας και ένα
ματς λιγότερο. 
ΤΑ ΑΠΟΤΕΛΕΣΜΑΤΑ

Εσπανιόλ - Μπετίς 1-1, Οσασούνα - Βιγιαρεάλ 2-2, Ράγιο Βαγεκάνο - Μπαρτσελόνα
2-1, Μαγιόρκα - Ατλέτικ Μπιλμπάο 3-0, Σεβίλλη - Σαραγόσα 4-2, Βαλένθια -
Βαγιαδολίδ 1-2, Λα Κορούνια - Λας Πάλμας 1-0, Τενερίφη - Θέλτα 1-1, Μάλαγα -
Ρεάλ Μαδρίτης 1-1, Ρεάλ Σοσιεδάδ - Αλαβές 1-2.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17247O142</ED>
<ID>
ID:303183

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O14&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Η Ίντερ πήρε σκυτάλη στην κορυφή
</H2>
Αλλαγή σκηνικού στην Ιταλία. Η Ρόμα κατόρθωσε, μετά κόπων και βασάνων, να
αποσπάσει το 1-1 στο Ούντινε (ο Γκαμπριέλ Ομάρ Μπατιστούτα ισοφάρισε επτά
λεπτά πριν από το τέλος, ενώ στο 87' η Ουντινέζε έχασε πέναλτι, όταν ο
γκολκίπερ Φραντσέσκο Αντονιόλι έπιασε το σουτ του Ρομπέρτο Μούτσι) παραχώρησε,
όμως, την πρώτη θέση στην Ίντερ που νίκησε, σχετικά εύκολα, την Πάρμα στο
Μεάτσα με 2-0. Η Κιέβο έχασε καθαρά στην Μπολόνια από την, αξιόμαχη φέτος,
τοπική ομάδα (3-1), ενώ η Γιουβέντους προσέθεσε ακόμα μια νίκη στο ενεργητικό
της συντρίβοντας πανεύκολα με 3-0 την Αταλάντα. Η 19η αγωνιστική στο ιταλικό
πρωτάθλημα: Μπολόνια - Κιέβο 3-1 (Τζάουλι 41', 90', Κρουθ 70' - Μπεγκέτο 73'),
Λέτσε - Πιατσέντζα 0-0, Βερόνα - Βενέτσια 1-0 (Μπιόρκλουντ 15' αυτ.),
Γιουβέντους - Αταλάντα 3-0 (Τακινάρντι 34', Τρεζεγκέ 39', 73'), Ουντινέζε -
Ρόμα 1-1 (Ντε Μικέλε 48' - Μπατιστούτα 82'), Λάτσιο - Περούτζα 5-0 (Ιντζάγκι
9', Κλαούντιο Λόπες 33', Φιόρε 52', Στάνκοβιτς 57', Νέγκρο 63'), Ίντερ - Πάρμα
2-0 (Σενσίνι 4' αυτ. - Βιέρι 84'), Φιορεντίνα - Μίλαν 1-1 (Αντριάνο 90' - Χοσέ
Μαρί 51').
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17247O143</ED>
<ID>
ID:303225

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O14&aa=3</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ
</H5><H2>«Έφυγε» ο θρυλικός Βαβά
</H2>
Μια παλιά δόξα του βραζιλιάνικου ποδοσφαίρου, ο Εντβάλντο Ιζίντιο Νέτο, πιο
γνωστός ως Βαβά, άφησε την τελευταία του πνοή σε ηλικία 67 ετών σε νοσοκομείο
του Ρίο ντε Ζανέριο, από καρδιακή προσβολή. 
Ο Βαβά ήταν μέλος της μαγικής ομάδας της Βραζιλίας που κατέκτησε το
Παγκόσμιο Κύπελλο δύο συνεχόμενες φορές, το 1958 και το 1962, σκοράροντας
μάλιστα και στους δύο τελικούς, γεγονός που έχουν πετύχει μόνο δύο ακόμη
ποδοσφαιριστές, ο παλιός συμπαίκτης του στη «Σελεσάο» Πελέ και ο Γερμανός Πολ
Μπράιτνερ. 
Χθες, εξάλλου, άφησε την τελευταία του πνοή ο Άγγλος πρώην διεθνής άσος
Τζεφ Αστλ σε ηλικία 59 ετών. Τα αίτια του θανάτου του δεν έγιναν γνωστά.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17247O144</ED>
<ID>
ID:303246

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O14&aa=4</URL></REF>


Article

<CATEGORY>vin10</CATEGORY>

 <H5>ΤΟΥΡΚΙΑ
</H5><H2>Επεισόδια στην Τραπεζούντα
</H2>
Η βία έκανε για μία ακόμη φορά την εμφάνισή της στο τουρκικό ποδόσφαιρο...
Χθες, στην Τραπεζούντα, οι οπαδοί της τοπικής Τραμπζονσπόρ δεν άντεξαν τη
διαφαινόμενη συντριβή της ομάδας τους από την Μπεσίκτας (το σκορ ήταν 0-5,
πέντε λεπτά πριν από το τέλος) και έβαλαν φωτιά σε καθίσματα του σταδίου, ενώ
πέταξαν και αντικείμενα στον αγωνιστικό χώρο. Ευτυχώς, δεν υπήρξαν σοβαροί τραυματισμοί.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O14</CAT>
<ED>
Κωδικός άρθρου: A17247O145</ED>
<ID>
ID:303261

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O14&aa=5</URL></REF>


Article

<CATEGORY>vin10</CATEGORY>

 <H5>ΝΤΟΠΙΝΓΚ: ΣΥΝΕΧΕΙΣ ΕΛΕΓΧΟΙ ΚΑΤΑ ΤΗΣ ΕΡΥΘΡΟΠΟΙΗΤΙΝΗΣ
</H5><H2>Εξετάσεις αίματος!
</H2>
Για δεύτερη συνεχή φορά σε Ολυμπιακούς Αγώνες, ο Παγκόσμιος Οργανισμός
Αντι-Ντόπινγκ (WADA) προσπαθεί να περιορίσει στο ελάχιστο τα κρούσματα
ντόπινγκ κατά τη διάρκεια της διοργάνωσης, με τη διενέργεια ξαφνικών ελέγχων
στους αθλητές, την περίοδο της προετοιμασίας τους. 
Ο ηγέτης της WADA, Ντικ Πάουντ, δήλωσε πως ο Οργανισμός έχει ολοκληρώσει 2.600
ελέγχους από τους 3.500 που έχει προγραμματίσει να πραγματοποιηθούν πριν από
την έναρξη των Χειμερινών Ολυμπιακών Αγώνων, στο Σολτ Λέικ Σίτι. 
Από τα τεστ που πραγματοποιήθηκαν, βρέθηκαν 24 δείγματα ύποπτα ή θετικά σε
απαγορευμένες ουσίες. 
Σε περισσότερες από 200 περιπτώσεις στα τεστ έγινε συνδυασμός εξετάσεων ούρων
και αίματος, προκειμένου να ελεγχθεί αν το δείγμα είναι θετικό στην
ερυθροποιητίνη (ΕΡΟ). Κανένα απ' αυτά τα δείγματα δεν βρέθηκε θετικό. 
Ο Πάουντ είπε πως σ' αυτόν τον συνδυασμό των τεστ υποβλήθηκαν αθλητές που θα
τους ήταν ιδιαίτερα «χρήσιμη» η ερυθροποιητίνη, όπως οι πρωταθλητές των
χιονοδρομιών αντοχής και του αγωνιστικού έλκηθρου. 
ΚΡΑΤΙΚΕΣ ΕΠΙΧΟΡΗΓΗΣΕΙΣ 
Οι έλεγχοι ντόπινγκ συνεχίζονται με εντατικούς ρυθμούς, προκειμένου να
ολοκληρωθούν μέχρι την έναρξη των Αγώνων του Σολτ Λέικ Σίτι

Αν και η WADA ιδρύθηκε από την ΔΟΕ, για πρώτη φορά φέτος ο Διεθνής Οργανισμός
για την καταπολέμηση του ντόπινγκ θα λάβει 8,5 εκατ. δολάρια από κυβερνήσεις
διαφόρων χωρών. Όπως, για παράδειγμα, από τις Ηνωμένες Πολιτείες και τον
Καναδά, που συμφώνησαν να καταβάλουν στη WADA 800.000 δολάρια. Τα υπόλοιπα από
τα 18,27 εκατ. δολάρια που είναι το μπάτζετ της WADA για το 2002 θα
καταβληθούν από τη ΔΟΕ και άλλες πηγές. Να σημειωθεί πως το μπάτζετ της WADA
για τους Χειμερινούς Ολυμπιακούς Αγώνες του 2006 θα φτάσει τα 25 εκατ.
δολάρια. 
Ο Πάουντ παραδέχεται πως το νέο τεστ για την ανίχνευση της ΕΡΟ, το οποίο
κοστίζει 1.000 με 1.200 δολάρια για κάθε αθλητή, είναι ιδιαίτερα ακριβό αλλά
ταυτόχρονα απαραίτητο, αφού τα αποτελέσματά του είναι έγκυρα και αποτρέπει
τους συμμετέχοντες να χρησιμοποιήσουν την ερυθροποιητίνη. 
Τα τεστ αυτά χρησιμοποιήθηκαν για πρώτη φορά στους Ολυμπιακούς Αγώνες του
Σίδνεϊ. 
ΞΑΦΝΙΚΕΣ ΑΠΟΧΩΡΗΣΕΙΣ 
Ο Ντικ Πάουντ, επικεφαλής της WADA, ανακοίνωσε πως τα τεστ για τον εντοπισμό
της ερυθροποιητίνης ανάγκασαν πολλούς αθλητές να μη λάβουν μέρος στους
Ολυμπιακούς Αγώνες του Σίδνεϊ

Μετά την ανακοίνωση του τεστ που ανιχνεύει την ΕΡΟ, λίγο πριν από τους Αγώνες
του Σίδνεϊ, «ξαφνικά, πολλοί σπουδαίοι αθλητές διαπίστωσαν πως δεν βρίσκονταν
σε καλή φόρμα και έμειναν στο σπίτι τους. Για μένα αυτό ήταν ένα σημάδι
αποτροπής», είπε ο Πάουντ. 
Κανένας αθλητής δεν έχει παραδεχθεί δημόσια πως δεν συμμετέχει στους Αγώνες
για να αποφύγει το τεστ για την ΕΡΟ. Υπήρξαν, ωστόσο, δεκάδες αποχωρήσεις από
τους Αγώνες με το αιτιολογικό των τραυματισμών. 
Μόλις ξεκινήσουν οι Χειμερινοί Αγώνες, η WADA θα παραδώσει την ευθύνη των τεστ
στη ΔΟΕ - της οποίας το ιατρικό τιμ παραδέχτηκε πως «έχασε» θετικά
αποτελέσματα κατά τη διάρκεια των Ολυμπιακών Αγώνων του 1984, στο Λος
Άντζελες. 
Οι παρατηρητές της WADA, ωστόσο, θα έχουν προσβαση στα εργαστήρια του Σολτ
Λέικ Σίτι, που θα εξετάζονται τα τεστ, θα παίρνουν αντίγραφα όλων των θετικών
αποτελεσμάτων, και θα μπορούν να συμμετέχουν στις συνεδριάσεις της
εκτελεστικής επιτροπής της ΔΟΕ και της ιατρικής επιτροπής της, όταν συζητούν
για τα αποτελέσματα όλων των αντι-ντόπινγκ τεστ. 
«Σε λιγότερο από δύο χρόνια έχουμε πετύχει πάρα πολλά πράγματα. Πιστεύω πως
έχουμε μεγάλη υποστήριξη τόσο από ιατρικής όσο και από ηθικής άποψης για το
έργο που κάνουμε», κατέληξε ο Πάουντ.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17247O151</ED>
<ID>
ID:303129

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O15&aa=1</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ ΣΙΤΙ: Το σκάνδαλο βγαίνει από το αρχείο
</H5><H2>Νέα δίκη για τις δωροδοκίες
</H2>
Με τους Χειμερινούς Ολυμπιακούς Αγώνες 2002 να ανοίγουν την αυλαία τους σε
λιγότερο από τρεις εβδομάδες, το σκάνδαλο δωροδοκιών που είχε στιγματίσει την
υποψηφιότητα του Σολτ Λέικ Σίτι βγαίνει και πάλι από το αρχείο. 
Το υπουργείο Δικαιοσύνης των Ηνωμένων Πολιτειών αποφάσισε να εφεσιβάλει την
απόφαση ομοσπονδιακού δικαστηρίου με την οποία απήλλασσε από όλες τις
κατηγορίες τους δύο βασικούς κατηγορούμενους του σκανδάλου, τον Ντλέιβ Τζόνσον
και τον Τόμας Ουέλτς. 
Το υπουργείο Δικαιοσύνης προτίθεται να καταθέσει την πρώτη έφεση την επόμενη
εβδομάδα σε δικαστήριο του Ντένβερ, αποκάλυψε ο δικηγόρος του Τζόνσον, Μαξ
Γουίλερ. 
Λίγες εβδομάδες πριν ανάψει η φλόγα της Ολυμπίας στο Σολτ Λέικ Σίτι, το
υπουργείο Δικαιοσύνης ανάβει... φωτιές στους διοργανωτές

Τον περασμένο Ιούλιο οι Τζόνσον και Ουέλτς απηλλάγησαν από τις σημαντικότερες
κατηγορίες που τους βάραιναν - άμεση συμμετοχή στις δωροδοκίες -, ενώ τον
περασμένο Νοέμβριο ο φάκελος των δύο ανδρών τέθηκε ουσιαστικά στο αρχείο με
την κατάρρευση και των υπόλοιπων κατηγοριών (απάτη, συνωμοσία). 
Το σκάνδαλο ξέσπασε όταν περισσότερα από ένα εκατ. δολάρια δόθηκαν για
υποτροφίες, ιατρικές εξετάσεις και δώρα σε μέλη της Διεθνούς Ολυμπιακής
Επιτροπής. 
Ο Τζόνσον και ο Ουέλτς από την πρώτη στιγμή είχαν δηλώσει πως δεν έκαναν
τίποτε παράνομο, τονίζοντας πως ακολούθησαν τους κανόνες που ίσχυαν για κάθε
πόλη που διεκδικούσε τους Ολυμπιακούς Αγώνες.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17247O152</ED>
<ID>
ID:303184

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O15&aa=2</URL></REF>


Article

<CATEGORY>vin10</CATEGORY>

 <H5>ΚΑΡ: Ο ΓΟΥΙΛΚΙΝΣ ΜΟΥ ΕΔΩΣΕ ΚΑΛΕΣ ΣΥΣΤΑΣΕΙΣ ΓΙΑ ΤΗΝ ΑΕΚ
</H5><H2>Με έπεισε
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Περισσότερο χρόνο για ανάσες θα έχει τώρα ο Χόλντεν, αφού ο Καρ (μικρή φωτό)
θα δώσει επιπλέον λύσεις στα γκαρντ

Το πρωτοχρονιάτικο δώρο (Κρις Καρ) της διοίκησης της ΑΕΚ στον Ντράγκαν Σάκοτα
έφτασε χθες, έστω και καθυστερημένα. Ο 28χρονος σούτινγκ γκαρντ υποστήριξε ότι
για πρώτη φορά πήρε την απόφαση να περάσει τα... σύνορα του ΝΒΑ (παίζει από το
1995) και επέλεξε το ελληνικό πρωτάθλημα και την ΑΕΚ, αφού πήρε καλές
συστάσεις από τον Ντομινίκ Ουίλκινς. 
Σιγουριά και αυτοπεποίθηση έδειξαν να τον διακρίνουν στις πρώτες του δηλώσεις
ως παίκτη της ΑΕΚ: «Γνωρίζω ότι ήρθα σε μια πολύ καλή ομάδα, που έχει υψηλούς
στόχους. Θα κάνω ό,τι μπορώ για να τη βοηθήσω να τους πετύχει. Έχω εμπειρία,
ικανότητες, αλλά χρειάζομαι ένα μικρό χρονικό διάστημα να προσαρμοστώ». 
Ο Κρις Κάρ (1μ98) δεν έχει ευρωπαϊκή εμπειρία, όμως διαθέτει φίλους από το
ΝΒΑ, που τον ενημέρωσαν για το τι θα αντιμετωπίσει: «Η εμπειρία μου προέρχεται
από τους Ευρωπαίους παίκτες, που αγωνίστηκαν στο ΝΒΑ. Δεν γνωρίζω Έλληνες
παίκτες, όμως ξέρω ότι το ελληνικό πρωτάθλημα είναι από τα πιο δυνατά στον
κόσμο. Πήρα καλές συστάσεις από τον Ουίλκινς και από άλλους Αμερικανούς.
Γνωρίζω ακόμη τον Ρέτζι Τζόρνταν, που παίζει στη Δάφνη». 
Ο Καρ ξεκουράστηκε χθες και σήμερα θα αρχίσει σιγά-σιγά να ακολουθεί ατομικό
πρόγραμμα προπονήσεων, αφού πρώτα υποβληθεί σε ιατρικές εξετάσεις. Ασφαλώς, η
απόκτησή του ισχυροποιεί σημαντικά την ΑΕΚ και λύνει τα χέρια του Ντράγκαν
Σάκοτα, που αντιμετώπιζε πρόβλημα στη θέση 2 (ήταν μόνος ο Χατζής). 
Εκτός των άλλων, θα ξεκουράζεται πλέον περισσότερο ο Χόλντεν, που τον
τελευταίο καιρό είχε φτάσει να παίζει και τον ρόλο του σκόρερ, με αποτέλεσμα
να κουράζεται, κάτι που συνέβη και στο ματς με τη Σκαβολίνι.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O161</ED>
<ID>
ID:303130

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=1</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: Αυξημένες οι υποχρεώσεις του στην Εθνική Σλοβενίας
</H5><H2>Προπονήσεις από το... τηλέφωνο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ένα σημαντικό μέρος από την προκαταβολή που θα πάρει ο Λευτέρης Σούμποτιτς για
τη συνεργασία του με τον Ολυμπιακό, θα την ξοδέψει στο... τηλέφωνο. Και αυτό
διότι ο «Πίξι» με το που συμφώνησε την περασμένη Πέμπτη με τους
«ερυθρόλευκους», αναχώρησε το Σάββατο για την πατρίδα του τη Σλοβενία, της
οποίας είναι, επίσης, προπονητής και έχει στόχο να την οδηγήσει στα τελικά του
ευρωμπάσκετ της Σουηδίας. 
Ο Σούμποτιτς θα βρίσκεται σε συνεχή επαφή με τον άμεσο συνεργάτη του Θανάση
Παπαχατζή (με τον οποίο θα αρχίσουν από σήμερα οι προπονήσεις, χωρίς, φυσικά,
τη συμμετοχή των διεθνών), αλλά και τον γυμναστή Κώστα Ντάκουλα, έτσι ώστε να
ρυθμίζουν και την παραμικρή λεπτομέρεια για την προετοιμασία των Πειραιωτών,
τους οποίους θα δει από κοντά στις 27 του μήνα, δηλαδή, μόλις τρεις ημέρες
πριν από το επίσημο ντεμπούτο του στον εκτός έδρας αγώνα για την Ευρωλίγκα με
τη Σαρλερουά. 
Κατά τα άλλα οι «ερυθρόλευκοι» μπορεί να μην έχουν αυτή την εβδομάδα (λόγω της
διακοπής για τις εθνικές ομάδες) αγωνιστικές υποχρεώσεις, αλλά δεν παύει οι
επόμενες ημέρες να είναι «καυτές» όσον αφορά δικαστικές τους υποθέσεις. 
Αύριο η ΕΕΟΔΑΚ εκδικάζει την προσφυγή του Ντέιβιντ Ρίβερς, ο οποίος διεκδικεί
από την πρώην ομάδα του όλα τα χρήματα για το δεύτερο χρόνο του συμβολαίου του.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O162</ED>
<ID>
ID:303185

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=2</URL></REF>


Article

<CATEGORY>vin10</CATEGORY>

 <H5>ΜΑΚΕΔΟΝΙΚΟΣ
</H5><H2>Ακλόνητος
</H2>
Ο Μακεδονικός νίκησε και στο Π. Φάληρο (87-79) και παρέμεινε στην κορυφή
της Α2 κατηγορίας, ύστερα από 15 αγωνιστικές. Στη δεύτερη θέση ισοβαθμούν
Απόλλων Πάτρας και ΜΕΝΤ, ενώ έχασε έδαφος η Ολύμπια Λάρισας, η οποία ηττήθηκε
στο τοπικό ντέρμπι από τον Γ.Σ. Λάρισας, με 104-99. 
Τα υπόλοιπα αποτελέσματα: ΜΕΝΤ - Άλιμος 76-59, Σπόρτιγκ - Αίας Ευόσμου
64-82, Ιωνικός Ν. - Πανελλήνιος 60-66, Απόλλων Π. - Μίλωνας 90-64, Χαλκίδα -
Παπάγου 68-63. 
Η βαθμολογία: Μακεδονικός 28, Απόλλων Π. και ΜΕΝΤ από 27, Ολύμπια Λ. και
Πανελλήνιος από 25, Χαλκίδα 24, Λάρισα 23, Μίλωνας 22, Π. Φάληρο 21, Ιωνικός
Ν. και Παπάγου από 20, Άλιμος 19, Αίας Ευόσμου 18, Σπόρτιγκ 16.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O163</ED>
<ID>
ID:303226

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΟΜΑΔΑ: Στο Ηράκλειο
</H5><H2>Μαθήματα εθελοντισμού
</H2>
«Ο εθελοντισμός είναι μία από τις βασικές αρχές και αξίες του Ολυμπισμού»,
ήταν το σχόλιο του προέδρου της ΕΟΚ Γιώργου Βασιλακόπουλου, ο οποίος
αναφέρθηκε στο παιχνίδι της Εθνικής Ανδρών, με την αντίστοιχη ομάδα των Νέων,
το Σάββατο στο Ηράκλειο. «Το μπάσκετ παραμένει πρωτοπόρο και θα είναι σε
καθετί που έχει σχέση με τις αρχές, αξίες και θέσεις, που εξυπηρετούν τα
Ολυμπιακά Ιδεώδη. Με αυτή την έννοια, βρεθήκαμε και συζητήσαμε και συμφωνήσαμε
για αυτόν τον αγώνα. Όσοι μπορούμε πρέπει να συμβάλλουμε σε αυτήν τη σωστή
κατεύθυνση. Θα ήταν επιπόλαιο και άστοχο να πω ότι βρήκαμε κοινή πορεία. Από
εκεί και πέρα το στόμα μου και το πνεύμα μου είναι ελεύθερα. Δεν είμαι
αρνητικός άνθρωπος. Ό,τι έχω να πω, το τεκμηριώνω και ο δημόσιος διάλογος, αν
είναι καλοπροαίρετος, μέσα από την αντίθεση οδηγεί σε σύνθεση. Το ελληνικό
μπάσκετ και ο Βασιλακόπουλος δεν υπηρετούν συμφέροντα προσωπικά, αλλά
συμφέροντα της χώρας», δήλωσε ο πρόεδρος της ΕΟΚ. 
Όσον αφορά το ματς, η Εθνική Ανδρών νίκησε 85-80. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O164</ED>
<ID>
ID:303247

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Περιμένει την ULΕΒ
</H2>
Η ενοποίηση της Ευρώπης συντελείται, όμως οι ρυθμοί στις διατραπεζικές
συναλλαγές δεν έχουν αλλάξει! Αυτός είναι και ο μοναδικός λόγος που μέχρι την
Παρασκευή το μεσημέρι οι διοικούντες τον Παναθηναϊκό δεν είδαν στον τραπεζικό
λογαριασμό της ΚΑΕ την πρώτη δόση της Ευρωλίγκας. Την Τετάρτη οι παράγοντες
της ULEB κατέθεσαν σε τράπεζα του εξωτερικού τα οφειλόμενα και την ίδια ημέρα
ενημέρωσαν τους πρωταθλητές Ελλάδας ότι εξόφλησαν το χρέος τους. 
Ωστόσο τα χρήματα δεν φάνηκαν μέχρι το μεσημέρι της Παρασκευής στον
λογαριασμό του Παναθηναϊκού, κάτι που θεωρείται φυσιολογικό σύμφωνα με τους
κανονισμούς που διέπουν τις συναλλαγές τραπεζών, παρ' ότι η κατάθεση έγινε σε
ευρώ και σε ευρώ θα ρευστοποιηθεί στην Αθήνα. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O165</ED>
<ID>
ID:303262

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=5</URL></REF>


Article

<CATEGORY>vin10</CATEGORY>

 <H5>ΤΖΙΒΕΛΕΚΑΣ
</H5><H2>«Παράγκα και στο μπάσκετ»!
</H2>
Επέστρεψε χθες βράδυ από την Ιταλία και εντός της εβδομάδας είναι
αποφασισμένος να προβεί σε αποκαλύψεις για τη... Μαφία του ελληνικού μπάσκετ.
Ο Κώστας Τζιβελέκας ισχυρίζεται πως έχει στα χέρια του αποδείξεις και ονόματα
για «Παράγκα στο χώρο του μπάσκετ» και όπως δηλώνει θα τα φέρει στη
δημοσιότητα σε συνέντευξη Τύπου, την οποία σχεδιάζει να παραθέσει τις επόμενες
ημέρες. Ο πρόεδρος της ΚΑΕ Δάφνη σε συνέντευξη στον «Φίλαθλο» κατονόμασε τον
πρόεδρο του ΕΣΑΚΕ, Μανώλη Παπακαλιάτη, ως «κατασκευαστή» της... παράγκας, ενώ
ανέφερε πως θα κάνει αποκαλύψεις και για μάνατζερ παικτών, τονίζοντας ότι αυτή
τη φορά είναι αποφασισμένος να φθάσει μέχρι τον Άρειο Πάγο. Ο Κώστας
Τζιβελέκας έχει κάνει λόγο και στο πρόσφατο παρελθόν, αλλά δεν προχώρησε. Τώρα
ήταν πιο αποκαλυπτικός και δηλώνει αποφασισμένος. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O166</ED>
<ID>
ID:303268

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=6</URL></REF>


Article

<CATEGORY>vin10</CATEGORY>

 <H5>ΦΩΤΣΗΣ
</H5><H2>Εκπληκτικός
</H2>
Σούπερ εμφάνιση από τον Αντώνη Φώτση στο ΝΒΑ. Οι Γκρίζλις ηττήθηκαν, βέβαια,
από τους Ορλάντο Μάτζικ 119-103, αλλά ο Φώτσης, σε 28 λεπτά συμμετοχής, είχε
21 πόντους με 4/4 β., 7/11 δ., 1/3 τρ., 7 ριμπ. Ήταν η πρώτη φορά που ο
προπονητής του, Σίντνεϊ Λόου του έδωσε τόσο χρόνο συμμετοχής. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17247O167</ED>
<ID>
ID:303271

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O16&aa=7</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΗΡΑΚΛΗΣ 3-2 ΤΟΝ ΟΛΥΜΠΙΑΚΟ ΣΤΗ ΘΕΣΣΑΛΟΝΙΚΗ </H5><H2>Ήττα... πρωτιάς
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Οι νίκες 3-2 του Ηρακλή (που έδειξε ότι μπορεί - αν και ο προπονητής του με
αντιδεοντολογικές δηλώσεις κατά της διαιτησίας των Αντωνούλη, Ιωάννου, μπορεί
να... κάνει σοβαρότερο τον αντίπαλο) επί του πρωτοπόρου Ολυμπιακού και του Άρη
επί της ΑΕΚ στη Νέα Φιλαδέλφεια και της Ορεστιάδας επί της Ολυμπιάδας στην
Πάτρα, πρόσφεραν θέαμα στη 15η αγωνιστική της Α1 βόλεϊ ανδρών. 
*** ΗΡΑΚΛΗΣ - ΟΛΥΜΠΙΑΚΟΣ 3-2 (25-10, 23-25, 25-23, 22-25,15-9). 
ΗΡΑΚΛΗΣ (Α. Λεώνης): ΜΠΟΖΙΔΗΣ 2, ΚΡΑΒΑΡΙΚ 23, ΜΠΑΕΦ 19 ΚΟΝΣΤΑΝΤΙΝΟΦ 14,
Γκιρτζίκης 2, ΧΟΦ 12 - ΑΜΑΞΟΠΟΥΛΟΣ (69% υποδ.- 5 αμ.), Μητρούδης 3. 
ΟΛΥΜΠΙΑΚΟΣ (Ντ. Ρίτσι): Κουρνέτας 2, ΓΚΟΜΕΣ 23, Γκιούρδας 11, Χριστοφιδέλης,
Τσακιρόπουλος 9, Καλαιτσίδης 2 - Μίγιτς (λίμπερο, 61% υποδ.- 9 αμ.), ΧΕΪΚΙΝΕΝ
7, Κυριαζής 6, Μπατιστάτος, Ξενάκης 2. 
*** ΟΛΥΜΠΙΑΔΑ ΠΑΤΡΑΣ - ΟΡΕΣΤΙΑΔΑ ΕΜΠΟΡΙΚΗ 2-3 (25-17, 27-29, 20-25,
28-26,10-15). 
ΟΡΕΣΤΙΑΔΑ (Γ. Πασσαλίδης): ΠΕΤΚΟΒΙΤΣ 4, ΠΟΛΑΚ 29, ΜΠΑΡΜΠΟΥΔΗΣ 13, ΕΛΓΚΕΤΑ 18,
Παπάζογλου 8, Κίτσιος 10 - ΒΛΑΣΑΚΙΔΗΣ (λίμπερο, 78% υποδ.- 4 αμ.),
Γραμματικόπουλος 2, Κεμανετζής, Παρασκευαΐδης, Πέτρογλου. 
ΟΛΥΜΠΙΑΔΑ (Γ. Χριστόπουλος): Λιβαθηνός 3, ΚΟΒΑΤΣΕΦ 26, Ιωακειμίδης 7, ΠΙΜΑΧΙΝ
17, ΘΕΟΔΩΡΙΔΗΣ 9, Προυσέντσεφ 6 - Μηνούδης (λίμπερο, 76% υποδ. - 3 αμ.),
Γκάρντνερ 11, Πετρόπουλος, Ηλιόπουλος. 
*** ΠΑΟΚ - Ο.Π.Ε. ΡΕΘΥΜΝΟΥ 3-1 (25-17, 25-13, 22-25, 25-21). 
ΠΑΟΚ (Τ. Κουμπλής): Ψάρρας 1, Στάνλεϊ 17, Σάλμον 13, Φλώρος 6, ΣΜΑΡΑΓΔΗΣ 8,
ΖΕΛΙΑΣΚΟΦ 22 - Γζουντέλης (λίμπερο, 33% υποδ. - 9 αμ.), Προύσαλης 2,
Κυριακίδης 4. 
ΡΕΘΥΜΝΟ (Τ. Καβαλιεράκης): Σπανόπουλος 5, ΠΙΡΧΟΝΕΝ 17, Πανούσος 10, Ρόχας 12,
Δεσλής 6, Ουτζής 4 - Παπαδημητρίου (λίμπερο, 52% υποδ. - 7 αμ.), Μιχελάκης,
Μπελουμπέκοφ, Πελτέκης, Κωστακόπουλος. 
*** ΠΑΝΑΘΗΝΑΪΚΟΣ - Α.Ε. ΝΙΚΑΙΑΣ 3-1 (28-26, 25-11, 23-25, 29-27). 
ΠΑΟ (Ρ. Σερνιότι): Σιδηρόπουλος 4, Μπρί 14, Μαυράκης 12, ΜΟΥΡΕΚ 14,
Χατζηαντωνίου 15, ΠΑΝΤΑΛΕΩΝ 12 - ΔΗΜΗΤΡΑΚΟΠΟΥΛΟΣ (λίμπερο, 72% υποδ. - 4 αμ.),
Ντονάς 7, Τσέργας, Σαμαράς 1. 
ΝΙΚΑΙΑ (Σ. Δρίκος): ΛΙΑΣΚΟΣ 4, ΠΑΠΑΘΩΜΟΠΟΥΛΟΣ 14, ΚΟΥΡΟΥΠΗΣ 13, Νίκολιτς 13,
ΑΜΑΡΙΑΝΑΚΗΣ 7, Παυλίδης 1 - ΣΤΕΦΑΝΟΥ (λίμπερο, 95% υποδ. - 5 αμ.), Λιώσης 6,
Σουλτανόπουλος 1, Βρεττός, Βάρδης 1, Μπέλος. 
*** ΑΕΚ - ΑΡΗΣ 2-3 (20-25, 22-25, 25-14, 25-18, 11-15). 
ΑΡΗΣ (Γ. Λυκούδης): Καλμαζίδης, Τζούριτς 15, Μπρουκς 14, ΖΟΥΡΑΦΣΚΙ 12,
Αλεξανδρόπουλος 5, ΙΩΑΝΝΙΔΗΣ 9 - Χατζηαντωνίου (λίμπερο, 62% υποδ.- 5 αμ.),
Τζιγκίδης 2, Βαλαβάνης 2. 
ΑΕΚ (Χ. Παπαδόπουλος): Πλίκας 3, ΦΙΛΙΠΟΦ 26, ΛΑΠΠΑΣ 18, Μπρίτζεβιτς 17,
Ρουμελιώτης 5, ΜΠΟΥΝΦΟΡΝΤ 10 - Χατζηκάλφας (λίμπερο, 53% υποδ. - 9 αμ.),
Παπαδάκης, Θάνος 3. 
*** ΙΩΝΙΚΟΣ Ν.Φ. - ΠΑΝΕΛΛΗΝΙΟΣ 0-3 (17-25, 19-25, 28-30). 
ΠΓΣ (Ι. Λάιος): Καζάζης 3, Μάρκοβιτς 15, ΑΓΓΕΛΙΔΗΣ 9, ΡΟΥΣΑΚΗΣ 15, Θεοδωρίδης
6, Τόμανοτσι 8 - ΔΗΜΗΤΡΑΚΑΚΟΣ (λίμπερο, 68% υποδ. - 7 αμ.), Μανιάτης.
Μπαλαγιάννης 1. 
ΓΥΝΑΙΚΕΣ 
Εύκολα ή δύσκολα, οι τρεις βασικοί διεκδικητές της πρωτιάς νίκησαν στη 14η
αγωνιστική τής Α1 βόλεϊ γυναικών και η κατάσταση έμεινε ως είχε. Τα
αποτελέσματα: Πανελλήνιος - Βριλήσσια 3-1 (25-17, 25-19, 27-29, 25-23). ΖΑΟΝ -
Παναθηναϊκός 0-3 (18-25, 16-25, 23-25). Λάρισα - Φιλαθλητικός 2-3 (25-23,
23-25, 16-25, 25-19, 17-19). Καβάλα - Μαρκόπουλο 0-3 (24-26, 22-25, 24-26).
Αίας Ευόσμου - Άρης 3-1 (23-25, 25-23, 25-16, 25-21). ΑΕΒΑΣ - Ηρακλής 3-1
(27-25, 25-20, 23-25, 25-22). 
Βαθμολογία (14 αγ.): Πανελλήνιος 35, Φιλαθλητικός 33, Παναθηναϊκός 32, ΖΑΟΝ
27, Βριλήσσια 24, Αίας 21, Μαρκόπουλο και Λάρισα 20, Ηρακλής 14, Άρης 13,
ΑΕΒΑΣ 12, Καβάλα 1.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17247O171</ED>
<ID>
ID:303131

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O17&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Νίκησαν Σπαντάου και Φλωρεντία για τα Κύπελλα Ευρώπης </H5><H2>Δυνατό ξεκίνημα για Ολυμπιακό και Βουλιαγμένη
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Την καλύτερη δυνατή αρχή στο Τσάμπιονς Λιγκ έκανε η ομάδα πόλο του Ολυμπιακού,
με τη σπουδαία νίκη επί της Σπαντάου (8-6), στο Βερολίνο. Με αυτή την επιτυχία
οι «ερυθρόλευκοι» έκαναν το πρώτο αλλά πολύ σημαντικό βήμα για την πρόκρισή
τους στο φάιναλ φορ. Σπουδαία όμως ήταν και η νίκη της Βουλιαγμένης επί της
Φλωρεντίας (5-4), στον πρώτο προημιτελικό του Κυπέλλου Κυπελλούχων. 
«Παίξαμε αρκετά καλά και, παρά το γεγονός ότι στην αρχή είχαμε άγχος, δεν
απειληθήκαμε από τους Γερμανούς. Η αναμέτρηση ήταν σκληρή και γνωρίζαμε ότι
για να είμαστε μέσα στον στόχο μας θα έπρεπε να φύγουμε νικητές από το
Βερολίνο. Ο Ολυμπιακός διαθέτει φέτος ωριμότητα, αφού υπάρχει η εμπειρία από
την περυσινή παρουσία στη διοργάνωση. Πάνω απ' όλα, ξέρουμε όλοι τι ζητάμε»,
είπε ο Θόδωρος Χατζηθεοδώρου. Οι «ερυθρόλευκοι» είχαν 4/6 στον παίκτη
παραπάνω, ενώ η Σπαντάου 1/6. Τα γκολ πέτυχαν οι: Πλατανίτης, Καλακόνας από 2,
Χατζηθεοδώρου, Ψύχος, Κραβαρίτης, Χατζής. Στο άλλο ματς του ομίλου, η Ποσίλιπο
νίκησε 6-4 τη Νις. Στον άλλο όμιλο: Ντυναμό Μ. - Γιουνγκ 7-12, Χόνβεντ -
Μπέτσεϊ 11-8. 
Η Βουλιαγμένη άξιζε κάτι καλύτερο από τη διαφορά τού ενός γκολ (5-4) εις βάρος
της Φλωρεντίας. Πάντως, η ελληνική ομάδα έχει πιθανότητες πρόκρισης στην
ημιτελική φάση. Ο προπονητής τής Βουλιαγμένης Βαγγέλης Ρούπακας είχε παράπονα
από τον Ισπανό διαιτητή Φερνάντεζ: «Μας χρέωσε δύο αποβολές βοηθώντας τους
Ιταλούς να ισοφαρίσουν, ενώ στο τέλος δεν έκανε το ίδιο για την περίπτωση του
Αφρουδάκη. Έπρεπε να νικήσουμε με μεγαλύτερη διαφορά. Δεν χάθηκε όμως τίποτα
και θα πάμε στην Ιταλία για να παλέψουμε όσο μπορούμε». Δύο γκολ πέτυχε ο
Αρόγιο και από ένα οι Αφρουδάκης, Μάζης, Αυγουστιανάκης. 
Τα αποτελέσματα στο πρωτάθλημα της Α1: Άρης Θ. - Παναθηναϊκός 6-14 (Χάμπερτ
5), Π. Φάληρο - ΠΑΟΚ 14-8 (Θεοδωρόπουλος 4), ΝΟ Χανίων - Νηρέας Χαλανδρίου
11-7 (Βιζυράκης 5), Εθνικός - ΝΟ Πάτρας 10-5 (Ν. Κοχείλας, Γουάιγκο από 3).
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17247O172</ED>
<ID>
ID:303186

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O17&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ </H5><H2>Υποσχέσεις από Κοκότη και Ζαλαγκίτη στο ΣΕΦ
</H2>
Ο Κώστας Ζαλαγκίτης έκανε άλμα αισιοδοξίας στον κλειστό

Η Δημήτρης Κοκότης στο ύψος με 2,26 (2η καλύτερη επίδοση στον κόσμο αυτή
την περίοδο) και ο Κώστας Ζαλαγκίτης στο τριπλούν με 16,66 «έκλεψαν την
παράσταση» στην προχθεσινή ημερίδα στίβου στο Νέο Φάληρο από την επιστροφή του
Λάμπρου Παπακώστα, ύστερα από διετή απουσία λόγω τραυματισμού. 
Ο Παπακώστας πέρασε 2,18, καλό για αρχή, αλλά ο Κοκότης έδειξε ότι μπορεί
να διακριθεί φέτος στον κλειστό, όπως και ο Ζαλαγκίτης που σημείωσε ατομικό
ρεκόρ και πλησίασε το πανελλήνιο (16,70) του Χρήστου Μελέτογλου. 
Αξιόλογες, επίσης, επιδόσεις τα 6,51 της Στέλλας Πιλάτου στο μήκος και τα
8.45 της ίδιας στα 60 μ. με εμπόδια, ενώ στο επί κοντώ η Ερίκα Πρεζεράκου με
4,00 νίκησε τη Γωγώ Τσιλιγκίρη (επίσης 4,00). 
* Αιφνιδιαστικούς ελέγχους ντόπινγκ δεν κάνουν στους Έλληνες πρωταθλητές
μόνο οι «ιπτάμενοι γιατροί» της Παγκόσμιας Ομοσπονδίας (IAAF) αλλά και ο
ΣΕΓΑΣ, αφού υπέβαλε σε έλεγχο τους Κώστα Κεντέρη, Κατερίνα Θάνου, αμέσως μετά
την επιστροφή τους στην Ελλάδα από την Τενερίφη, όπου είχαν πάει για προετοιμασία!
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17247O173</ED>
<ID>
ID:303227

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O17&aa=3</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ ΓΙΟΥΝΑΪΤΕΝΤ - ΛΙΒΕΡΠΟΥΛ: ΤΟ ΜΕΓΑΛΟ ΜΑΤΣ ΤΗΣ ΠΡΕΜΙΕΡ ΛΙΓΚ ΚΛΕΒΕΙ ΤΗΝ
ΠΑΡΑΣΤΑΣΗ ΣΤΟ ΝΕΟ ΚΟΥΠΟΝΙ
</H5><H2>Ντέρμπι κορυφής... και στα κέρδη
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Νίκι Μπατ και Εμίλ Χέσκεϊ θα τεθούν και πάλι αντιμέτωποι στη μεγάλη μάχη
αυτής εβδομάδας

Το κρίσιμο ντέρμπι Μάντσεστερ Γιουνάιτεντ - Λίβερπουλ αποτελεί το κορυφαίο
ποδοσφαιρικό γεγονός που φιλοξενείται αυτή την εβδομάδα στο κουπόνι του «Πάμε
στοίχημα». 
Ο αυριανός αγώνας αποτελεί γρίφο και φυσικά είναι ανοιχτός για κάθε
αποτέλεσμα. Η Λίβερπουλ έχει ξεχάσει τι θα πει νίκη τον τελευταίο ενάμιση
μήνα, στην Πρέμιερσιπ, σε αντίθεση με τη μεγάλη αντίπαλο Μάντσεστερ που με
αντεπίθεση διαρκείας και οκτώ σερί νίκες πέρασε στην πρώτη θέση της
βαθμολογίας. 
Ωστόσο, η Λίβερπουλ μετράει τέσσερις συνεχείς νίκες επί των «κόκκινων
διαβόλων» σε όλες τις διοργανώσεις, ενώ η τελευταία της ήττα από τη Μάντσεστερ
σημειώθηκε στις 11 Σεπτεμβρίου του 1999! 
Η Λίβερπουλ δεν έχει άλλα περιθώρια για απώλειες, καθώς βρίσκεται ήδη πέντε
βαθμούς μακριά από την κορυφή. 
Τα βρετανικά γραφεία στοιχημάτων δίνουν πρώτο φαβορί για νίκη τη Γιουνάιτεντ,
υπολογίζοντας ίσως στη δαιμονιώδη φόρμα του Ολλανδού Ριουντ Φαν Νιστελρόι που
έχει σκοράρει στα οκτώ τελευταία παιχνίδια της ομάδας του στο πρωτάθλημα. 
Την Τετάρτη θα διεξαχθεί ένα ακόμη κρίσιμο παιχνίδι της Πρέμιερσιπ, ανάμεσα
στη Λέστερ και την Άρσεναλ, με τους φιλοξενούμενους να έχουν μεν τον πρώτο
λόγο, αλλά με την πρώην ομάδα του Ζαγοράκη να είναι ιδιαίτερα απειλητική μετά
την ισοπαλία στην οποία υποχρέωσε τη Νιούκαστλ. 
Αυτή την εβδομάδα θα διεξαχθούν και οι δύο επαναληπτικοί ημιτελικοί του Λιγκ
Καπ. Τα ζευγάρια (σε παρένθεση το σκορ του πρώτου αγώνα): Μπλάκμπερν - Σέφιλντ
Γουένζντεϊ (2-1) και Τότεναμ - Τσέλσι (1-2). Και για τα δύο παιχνίδια παίζει
ιδιαίτερα το «Χ» λόγω των σκορ των πρώτων αγώνων. 
Οι φίλοι του «Πάμε στοίχημα» έχουν επίσης να επιλέξουν αγώνες από το Κόπα
Άφρικα, που όπως έχουμε επισημάνει κρύβουν πάντα εκπλήξεις, ενώ ξεκινάει και
το γαλλικό πρωτάθλημα με παιχνίδια της Α' και Β' κατηγορίας.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17247O181</ED>
<ID>
ID:303132

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O18&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17247O191</ED>
<ID>
ID:303133

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O19&aa=1</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ </H5><H2>Τυχεράκιας ή μάγκας;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Η χθεσινή εντυπωσιακή νίκη του Ολυμπιακού εις βάρος της γηπεδούχου (και
πρωτοπόρου) ΑΕΚ θύμισε κάπως τις πολύ σημαντικές στιγμές που με τον Λεμονή οι
Πειραιώτες είχαν νικήσει με άνεση στην Τούμπα αλλά και στη Λεωφόρο Αλεξάνδρας
τον Παναθηναϊκό. 
*** Να υποθέσει κάποιος ότι έχει άστρο ο Τάκης; 
*** Μπορεί να 'ναι κι έτσι, αφού οι εντιμότατοι Διαμαντόπουλος, Μαντζουράκης
και Μπιγκόν δεν είχαν καταφέρει ανάλογες επιτυχίες. 
*** Η ουσία είναι ότι ο «Θρύλος», μία αγωνιστική πριν λήξει ο γύρος, πέρασε
στην κορυφή της βαθμολογίας με μαγκιά προπονητή και παικτών του, και π α ρ α μ
έ ν ε ι αήττητος στο πρωτάθλημα. 
*** (Για την ακρίβεια, είναι η μόνη ομάδα που απολαμβάνει αυτή τη γοητεία.) 
*** Κρίμα που ο αγωνιστικός χώρος του «Νίκος Γκούμας» είχε χάλι μάλλον
αδιόρθωτο, αν κρίνουμε από τη σημαντική απουσία χόρτου και της υπερβολικής
λάσπης στα «τραύματα» του χλοοτάπητα. 
*** Και ήταν κρίμα, διότι με σωστό αγωνιστικό χώρο το ματς θα ήταν υψηλού
επιπέδου. 
*** (Κι αυτό με δεδομένη την αποφασιστικότητα όλων των παικτών να παίξουν για
τη νίκη έχοντας αφήσει κατά μέρος τις σκοπιμότητες.) 
*** Ανατροπή, λοιπόν, χθες στη Νέα Φιλαδέλφεια, από την ομάδα που βρέθηκε πίσω
δύο φορές στο σκορ. 
*** Αλλά, δεν ήταν η μόνη. 
*** Στην Ξάνθη και ο Παναθηναϊκός δέχτηκε γκολ νωρίς, όμως στο τέλος έφυγε
νικητής από μια πολύ δύσκολη έδρα. 
*** Οι θαυμαστές του Ολιζαντέμπε (που φοβάμαι πως δεν είναι λίγοι...) είχαν
κάθε λόγο να ευχαριστηθούν το χθεσινό αποτέλεσμα των «πρασίνων». 
*** Όπως έδειξε ο ενταχθείς στη λίστα των πενήντα καλύτερων κυνηγών του
κόσμου, όταν δεν... υποφέρει από τους προσαγωγούς του, σκοράρει! 
*** (Κάτι που είχε φανεί «πρωτοδίκως» όταν ο Κυράστας τον έριξε στο ντέρμπι με
τον Ολυμπιακό...) 
Πάντως, η πιο απίστευτη ανατροπή προέκυψε νωρίς στο γήπεδο της Πάτρας. 
*** Άνετος ήταν ο ΠΑΟΚ ως το 63ο λεπτό, προηγούμενος μάλιστα 3-0. 
*** Τότε οι Πατρινοί είχαν την ευκαιρία να αντεπιτεθούν, να ισοφαρίσουν και να
χάσουν στο τέλος σοβαρή ευκαιρία, ώστε να «αφυπνίσουν» για τα καλά τον
Μπάγιεβιτς στον πάγκο του ΠΑΟΚ. 
*** Μη βιαστεί κανείς να χαρακτηρίσει την ισοπαλία ως «ματ» του Λιβαθηνού εις
βάρος του «πρίγκιπα» ή «εκδίκηση» το τρίτο γκολ της Παναχαϊκής, από τον
Γκομίνχες, παίκτη μέχρι πριν από λίγον καιρό του «Δικεφάλου». 
*** Ίσως ο Ντούσκο έχει υπερεκτιμήσει την αξία κάποιων αναπληρωματικών του
παικτών, τους έριξε στο παιγνίδι και... έπεσε στην περίπτωση. 
*** Ό,τι άλλο ακουστεί είναι μάλλον θεωρία. 
*** Ωραίες εικόνες προέκυψαν στην Καισαριανή, αν και ο Νίκος Αλέφαντος δεν
βρέθηκε, ώστε να εκφράσει άποψη. 
*** Ο Πανιώνιος πήγε με πολύ κεφάτο τον Γκώνια, αρκετούς οπαδούς του με
επικεφαλής τον Μπέο και δείχνοντας την ανωτερότητά του νίκησε άνετα τον
Αστέρα. 
*** Κάποια στιγμή διαπιστώθηκε ότι ο ήλιος σημάδευε ενοχλητικά τον
τερματοφύλακα Ντρόμπνι και ο αλλοδαπός παίκτης ζήτησε καπελάκι. 
*** Ψάχτηκαν στον πάγκο ο Ντουμιτρίου και συνεργάτες του, αλλά καπέλο δεν
βρέθηκε. 
*** Τότε έγινε «έρευνα αγοράς» μεταξύ των φίλων του Πανιωνίου στην εξέδρα και
κάποιος θυσιάστηκε δίνοντας το καπελάκι του για τον γκολκίπερ. 
*** Τι το 'θελε; 
*** Το καπελάκι ήταν με γούνινες καλύπτρες αυτιών, σαν αυτά που φοράνε οι
Μοσχοβίτες στην παγωνιά της Κόκκινης Πλατείας (ή στο παζάρι της Αρμπάτ...). 
*** Με το που το είδε ο Μπέος (και σκέφθηκε το ρεζιλίκι) ούρλιαξε με το γνωστό
του στυλ: 
*** «Να κόψει ένας τ' αυτιά»!!! 
*** Ευτυχώς, ο Ντρόμπνι έφυγε από το γήπεδο «αρτιμελής». 
Την πρώτη νίκη του πέτυχε χθες ο Ιωνικός του Σωκράτη Γέμελου, όμως τώρα οι
ταλαιπωρημένοι φίλοι αυτής της ομάδας θα πρέπει να περιμένουν να κρίνουν τον
νέο προπονητή τους, στον αγώνα με την Παναχαϊκή. 
*** Υπενθυμίζεται ότι στην Πάτρα οι ντόπιοι περιμένουν πώς και πώς αυτόν τον
αγώνα για «να δουν τι θα κάνουν» στο εγγύς μέλλον. 
*** Μια ματιά στον βαθμολογικό πίνακα αφήνει περιθώρια για μεγάλη αγωνία, κι
ας υποβιβάζεται μόνο μία ομάδα. 
*** Ακράτητος 9, Ιωνικός 8, Παναχαϊκή 7 και Αιγάλεω 6. 
*** Όλοι ελπίζουν! 
*** Και ο Παναθηναϊκός ελπίζει... 
*** Μην ξεχνάμε, η χθεσινή νίκη του Ολυμπιακού επί της ΑΕΚ σε συνδυασμό με το
γκολ του Μανώλη στην Ξάνθη μείωσε τους βαθμούς του «Τριφυλλιού» από την κορυφή
σε 7 (από δώδεκα!). 
*** Βρε μπας και στο τέλος δικαιωθεί ο πρόεδρος;
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17247O201</ED>
<ID>
ID:303135

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O20&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ </H5><H2>Πλούσιο θέαμα για όλα τα γούστα </H2>
Ποδόσφαιρο, μπάσκετ, τένις, καλλιτεχνικό πατινάζ και πυγμαχία περιλαμβάνει
το σημερινό τηλεοπτικό πρόγραμμα. Αναλυτικά: 
16.30 (Alpha Sports 1): Σικάγο - Ουάσιγκτον (ΝΒΑ, Μ). 
18.00 (Eurosport): Αλγερία - Νιγηρία (Ζ). 
18.00 (Alpha Sports 2): ΝΒΑ Highlights. 
18.30 (Alpha Sports 2): Ολυμπιάδα Αγ. Παρασκευής - Δίας Γλυφάδας
(ποδόσφαιρο σάλας, Ζ). 
18.45 (SuperSport): Αιγάλεω - ΟΦΗ (Μ). 
20.00 (Alpha Sports 1): Ιταλικά στιγμιότυπα. 
20.00 (Eurosport): Ποδόσφαιρο. Eurogoals. 
21.00 (Alpha Sports 1): Ίντερ - Πάρμα (Μ). 
21.00 (Eurosport): Ζάμπια - Τυνησία (Ζ). 
22.00 (SuperSport): Τσάρλτον - Άστον Βίλα (Ζ). 
22.00 (SuperSport 2): Καλλιτεχνικό πατινάζ. 
23.00 (Alpha Sports 1): Ξάνθη - Παναθηναϊκός (Μ). 
23.00 (Eurosport): Τένις. Όπεν Αυστραλίας. 
23.00 (SuperSport 2): Πυγμαχία. 
02.30 (Alpha Sports 2): Βοστώνη - Τορόντο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17247O202</ED>
<ID>
ID:303188

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O20&aa=2</URL></REF>


Article

<CATEGORY>vin10</CATEGORY>

 <H5>ΒΕΛΓΙΟ </H5><H2>Ο Κακλαμάνος σκόραρε πάλι
</H2>
Συνεχίζει να σκοράρει ο Αλέκος Κακλαμάνος. Ο Έλληνας επιθετικός πέτυχε το
μοναδικό τέρμα της Γάνδης (53'), στο εντός έδρας παιχνίδι με τη Μουσκρόν για
το βελγικό πρωτάθλημα, η ομάδα του όμως παραχώρησε τελικά, οδυνηρή, ισοπαλία
1-1. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17247O203</ED>
<ID>
ID:303228

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O20&aa=3</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ </H5><H2>Αποκλείστηκε η Μπορντό </H2>
Η Μπορντό ήταν το μεγάλο θύμα του δεύτερου γύρου του Κυπέλλου Γαλλίας αφού
γνώρισε την ήττα με 2-0 από την άσημη Λουζιτάνος (Γ' κατηγορία), και
αποκλείστηκε από τη συνέχεια της διοργάνωσης. Ανάλογη τύχη είχαν τόσο η Μες, η
οποία έχασε στην έδρα της με 2-1 στην παράταση από την ερασιτεχνική Σεν Σερέν
όσο και η Λυών που ηττήθηκε με 2-0 στο «Ζερλάν» από την, δεύτερης κατηγορίας,
Σατορού. Τέλος, στο σημαντικότερο ίσως παιχνίδι της ημέρας, η ιστορική Μαρσέιγ
πήρε μεγάλη νίκη με 2-0 στο «Φελίξ Μπολάρ» επί της, πρωτοπόρου στο πρωτάθλημα,
Λανς. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17247O204</ED>
<ID>
ID:303248

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O20&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ ΑΦΡΙΚΗΣ </H5><H2>Στο Μάλι όλα πάνε καλά... </H2>
Αστυνομικός του Μάλι, χωρίς να βάλει παρά πόδα το τεράστιο τουφέκι, δείχνει
σε φίλαθλο την πόρτα για τον πρώτο αγώνα του Κυπέλλου Αφρικής... Ο αγώνας Μάλι
- Λιβερία έληξε 1-1 με τον Ζίζι Ρόμπερτς βασικό, αλλά (εδώ υπάρχει είδηση) σε
θέση αμυντικού! <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17247O205</ED>
<ID>
ID:303263

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O20&aa=5</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ </H5><H2>Αποκάλυψη η Δανιηλίδου </H2>
Τη γενική εκτίμηση και τον θαυμασμό των ειδικών του τένις κέρδισε η Λένα
Δανιηλίδου με τις εμφανίσεις της στο ΟΠΕΝ της Αυστραλίας. Η Ελληνίδα
πρωταθλήτρια ηττήθηκε στον τρίτο γύρο από την Τζένιφερ Καπριάτι, την καλύτερη
αθλήτρια στον κόσμο αυτή τη στιγμή, με 6-3, 3-6, 6-1. «Ελάχιστοι έως τώρα
γνώριζαν την 20χρονη Ελληνίδα, αλλά είναι βέβαιο ότι αν συνεχίσει έτσι, θα
είναι ένα από τα μεγάλα αστέρια του τένις», σχολίασε το ραδιόφωνο του ABC.
«Είναι η αποκάλυψη των αγώνων» ήταν το σχόλιο και του «καναλιού 7» που
σημειώνει επίσης: «Θα νόμιζε κανείς ότι είναι αδελφή του Μαρκ Φιλιππούση. Του
μοιάζει καταπληκτικά, και παίζει όπως και αυτός, με πολύ δυνατά χτυπήματα». Η
Δανιηλίδου συνεχίζει στο διπλό. Με παρτενέρ την Αλίσια Μόλικ από την
Αυστραλία, αντιμετωπίζουν σήμερα τις Αμερικανίδες Ρέιμοντ και Σταμπς στα
πλαίσια του τρίτου γύρου.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17247O206</ED>
<ID>
ID:303269

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O20&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Πάντα πρώτος ο Πονομαριόφ
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο 18χρονος Ρούσλαν Πονομαριόφ κρατάει την πρωτοπορία στον τελικό τού
Παγκοσμίου Πρωταθλήματος. Η νίκη του στον 1ο γύρο επί του συμπατριώτη του
φιναλίστ, Βασίλι Ιβαντσούκ, αποδεικνύεται υπερπολύτιμη.

Στη δεύτερη παρτίδα ο Ιβαντσούκ είχε ευκαιρία νίκης που δεν αξιοποίησε, καθώς
υπήρξε αμοιβαία πίεση χρόνου. Η τρίτη παρτίδα ήταν μια σικελική που έληξε
ισόπαλη σε 47 κινήσεις, ενώ η τέταρτη ήταν ένα γκαμπί βασίλισσας αποδεκτό που
έληξε ισόπαλο σε 50 κινήσεις. 
Η χθεσινή ήταν ημέρα ξεκούρασης για τους δύο σκακιστές, που έχουν πλέον
διανύσει το ήμισυ της διαδρομής. Σήμερα θα παιχτεί η 5η παρτίδα με τον
Πονομαριόφ να προηγείται με σκορ 2,5-1,5. 
Οι δύο παίκτες θεωρούν ότι το παιχνίδι τους έως τώρα δεν είναι πολύ υψηλής
ποιότητας, κάτι που το αποδίδουν στην ένταση. Ο νεαρός Πονομαριόφ έχει
κερδίσει, εκτός από την πρώτη παρτίδα, και τη συμπάθεια των δημοσιογράφων, με
την ευγένεια και την ακρίβεια με την οποία απαντάει στις ερωτήσεις τους. 
Σκόπια 
Οι Γκραφ (2605), Νταμλιάνοβιτς (2545) και Εφίμοφ (2444) προηγούνται στο
τουρνουά των Σκοπίων με 4 βαθμούς σε 5 αγώνες. Ακολουθούν με 3,5 βαθμούς 9
σκακιστές, οι: Κίριλ Γκεοργκίεφ (2655), Όνιτσουκ (2655), Πάλατς (2580), Κόλεφ
(2568), Βλ. Γκεοργκίεφ (2560), Κουράγιτσα (2539), Ρογκοζένκο (2530),
Ντιζντάρεβιτς (2502), Μίτκοφ (2492). Ανάμεσα στους 7 παίκτες που ακολουθούν με
3 βαθμούς είναι και οι Μιλαντίνοβιτς (2509), Σκέμπρης (2464). 
Στον 5ο γύρο ο Μιλαντίνοβιτς ήρθε ισόπαλος με τα μαύρα απέναντι στον Ούγγρο
Χόρβατ (2542), ενώ ο Σκέμπρης νίκησε με τα λευκά τον Σταμένκοφ (π. ΓΔΜ, 2417).

Στον 4ο γύρο ο Μιλαντίνοβιτς, με τα λευκά, έφερε ισοπαλία με τον Στογιανόφσκι
(π. ΓΔΜ, 2416), ενώ ο Σκέμπρης νίκησε με τα λευκά τον Γκίτσεφ (π. ΓΔΜ, 2336).
Στους αγώνες παίρνουν μέρος 48 σκακιστές. Στον χθεσινό 6ο γύρο οι
Μιλαντίνοβιτς και Σκέμπρης έπαιζαν μεταξύ τους. 
Ολλανδία 
Ο Ρώσος Εβγκένι Μπαρέεφ προηγείται στο Corus της Ολλανδίας, ύστερα και από τον
χθεσινοβραδινό 7ο γύρο. 
Αποτελέσματα 6ου γύρου: Άνταμς - Λοτιέ 0,5-0,5 (29 κινήσεις, σικελική
Ροσολίμο), Μορόζεβιτς - Καζιμτζάνοφ 1-0 (69, σικελική Ροσολίμο), Λέκο -
Γκρίσουκ 1-0 (47, Πετρόφ), Τίμαν - Μπαρέεφ 0-1 (33, Αγγλική 4 ίππων),
Γκούρεβιτς - Γκέλφαντ 0-1 (30, ημισλαβική), Πίκετ - Χάλιφμαν 0,5-0,5 (59,
ινδική βασίλισσας), Βαν Βέλι - Ντρέεφ 0,5-0,5 (24, γκαμπί Άντι - Μεράν) 
Αποτελέσματα 7ου γύρου (χτες βράδυ): Μπαρέεφ - Μορόζεβιτς 0,5-0,5, Γκρίσουκ -
Τίμαν 1-0, Γκέλφαντ - Λέκο 0,5-0,5, Ντρέεφ - Γκούρεβιτς 0,5-0,5, Χάλιφμαν -
Βαν Βέλι 1-0, Λοτιέ - Πίκετ 0,5-0,5, Καζιμτζάνοφ - Άνταμς 0,5-0,5. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17247O991</ED>
<ID>
ID:303142

</ID><URL>http://ta-nea.dolnet.gr/neaweb/neafile.print_unique?e=A&f=17247&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑΣΕΙΣ
</H5><H2>Ρομαντισμός τώρα! </H2><H4>Η 11η Σεπτεμβρίου άλλαξε τη ρότα της μόδας. Και από εκεί που ήταν έτοιμη να
στραφεί στο μαύρο, της οικονομικής κρίσης, τώρα γυρνά στον ρομαντισμό
</H4>
<AUTHOR>ΕΦΗ ΦΑΛΙΔΑ</AUTHOR>

Κατά τον «Ηλίθιο» του Ντοστογιέφσκι, «η ομορφιά θα σώσει τον κόσμο». Και ο
Ιάπωνας σχεδιαστής Ισέι Μιγιάκε έστειλε στην πασαρέλα του, στο Παρίσι, τις
πρώτες ρομαντικές, φωτεινές και πολύχρωμες ενδείξεις τούτης της αλήθειας

Το στυλ μιλιτέρ, τα ρούχα παραλλαγής, το ύφος «τρομοκράτης των πόλεων» που
είχε λανσάρει η μόδα σε προηγούμενες σεζόν επέρασε. Μετά το χτύπημα της 11ης
Σεπτεμβρίου στη Νέα Υόρκη, το «τρομοκρατικό σικ» με το οποίο είχαν φλερτάρει
οι σχεδιαστές, από τον Dior μέχρι τον Gucci, είναι πλέον τάση απαγορευμένη.
Και στη θέση του προβάλλει ως φαβορί, για την άνοιξη και το καλοκαίρι, ο
ρομαντισμός, σε παλ χρώματα. 
Το μαύρο, το χρώμα που είχαν επιβάλει από τον περασμένο Μάρτιο οι
σχεδιαστές ως κυρίαρχη τάση, μετά τις τελευταίες εξελίξεις φαντάζει
καταθλιπτικό. Οι ίδιοι άνθρωποι που πριν από ένα χρόνο είχαν διαισθανθεί τα
μαύρα σύννεφα της (οικονομικής) κρίσης και είχαν βαλθεί να τα εκφράσουν και
στο στυλ, ανέλαβαν πάλι να ερμηνεύσουν τα - νέα - σημεία των καιρών. Κι ενώ
έχουν ξεκινήσει οι επιδείξεις για το πρετ α πορτέ της άνοιξης 2002, έγιναν
γρήγορα οι τελευταίες αλλαγές. Όποια ρούχα είχαν αναφορές στη βία
καταργήθηκαν. Όποιο στυλ (γοτθικό, πανκ, ανδρόγυνο) βασιζόταν στην ένταση του
μαύρου αμβλύνθηκε. 
«Ο κόσμος αναζητά την ασφάλεια. Επενδύει στη σταθερότητα και μόνο οι σίγουρες
αξίες ζωής, όπως είναι η αγάπη, συντελούν για να μπορέσει να διατηρήσει την
ψυχική του ισορροπία», ανακοίνωνε ο Αμερικανός σχεδιαστής Τομ Φορντ σε ημερίδα
(της International Herald Tribune) για το μέλλον της μόδας μετά την 11η
Σεπτεμβρίου, στο Παρίσι. 
Την ίδια ώρα, στον οίκο Chloe, οι προσκλήσεις που είχαν σταλεί για το σόου της
σχεδιάστριας Φοίβη Φίλο αποσύρθηκαν, για να μη θεωρηθεί ως κακόγουστο αστείο η
εικονιζόμενη σέξι γυναίκα, με το κόκκινο καπέλο πυροσβέστη - κάτι που θα
παρέπεμπε ίσως στις προσπάθειες των σωστικών συνεργείων στη Νέα Υόρκη. 
Ο οίκος της Ιταλίδας Anna Molinari γέμισε την πασαρέλα με σατέν μπέιμπι
ντολ φορέματα, με δαντέλες, φτερά και χάντρες. Ο Αμερικανός Marc Jacobs
αναζήτησε στυλιστική βοήθεια στους χίπις του '60 και τα παστέλ εμπριμέ φαρδιά
ρούχα τους. 
Ο δε Τομ Φορντ αναγκάστηκε να επιδιορθώσει τις ζακέτες αραβικής έμπνευσης που
είχε ετοιμάσει για τον οίκο Yves Saint Laurent, μετριάζοντας το άρωμα Μέσης
Ανατολής, η οποία θεωρήθηκε πλέον ως «ανεπιθύμητη» γεωγραφική ζώνη. 
«Είναι καιρός να επιστρέψουμε σε πιο χαλαρές και ευγενικές εποχές.
Νομίζω ότι τελευταία υπήρξαν στις πασαρέλες πολλές ενδείξεις κακού γούστου.
Αυτό που χρειαζόμαστε τώρα είναι ποιότητα και περιεχόμενο. Η μόδα δεν μπορεί
να συνεχίζει να υπερβάλλει. Από τη μόδα ζητάμε περισσότερη διάρκεια και
ρεαλισμό και όχι συνολάκια από υφάσματα παραλλαγής», σχολίαζε η διευθύντρια
μόδας του πολυκαταστήματος Neiman Marcus, Τζόαν Κάνερ, για το σκεπτικό αγοράς
των ρούχων της ανοιξιάτικης σεζόν. 
<H3>Αρμάνι: Όχι στην πολυτέλεια!
</H3>
Καλός ο ρομαντισμός, όμως ο Αρμάνι φαίνεται ότι το παράκανε και δη
καθυστερημένα. Δήλωσε, ούτε λίγο ούτε πολύ, ότι θέλει να μείνει μακριά από τον
διεφθαρμένο και παρηκμασμένο κόσμο των αγαθών πολυτελείας. «Η πολυτέλεια με
αηδιάζει!», είπε. Ποιος; Ο Αρμάνι. Που έχει υπογράψει μερικά από τα πιο ακριβά
ρούχα που έχουν ποτέ φορεθεί. Τώρα όμως - λέει - θέλει να αποτίσει «φόρο τιμής
στους εργάτες, στην αξιοπρέπειά τους, την απλότητα και την ευθύτητά τους». Γι'
αυτό και επιστρέφει στο casual ένδυμα. Εργάτες όλου του κόσμου, φορέστε τα
ντιζάιν τζιν σας και βγείτε στους δρόμους!
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17247P191</ED>
<ID>
ID:303143

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P19&aa=1</URL></REF>


Article

<CATEGORY>vin09</CATEGORY>

 <H2>Συναυλία μνήμης και συζήτηση για το βιβλίο στην οθόνη </H2>
Αφιερωμένη στον Σπύρο Περιστέρη και στη μνήμη των θυμάτων τής τρομοκρατικής
επίθεσης στη Νέα Υόρκη της 11ης Σεπτεμβρίου είναι η συναυλία που διοργανώνεται
απόψε στις 8.30, στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
0107282.333), από την Ομοσπονδία Ελληνικών Σωματείων Μείζονος Νέας Υόρκης.
Συμμετέχουν οι Helen Biktasheva - Fousteris (σοπράνο), Δημήτριος Φουστέρης
(τενόρος), Δημήτρης Καβράκος (μπάσος), Anatoly Panchosny (μπάσος), η Χορωδία
του Πανελληνίου Συλλόγου Ιεροψαλτών «Ρωμανός ο Μελωδός», η Χορωδία της
Μητροπόλεως Αθηνών, η Δημοτική Χορωδία Αιγίου και η Ευρωπαϊκή Χορωδία του
Αγίου Γεωργίου Καρύτση. Μουσική διεύθυνση: Δημήτριος Φουστέρης. Εισιτήρια:
20.000 δρχ. (58,69 ευρώ), 14.000 δρχ. (41,09 ευρώ), 8.000 δρχ. (23.48 ευρώ),
5.000 δρχ. (14,67 ευρώ) και 3.000 δρχ. (8,8 ευρώ). 
Θέατρο 
Πρεμιέρα απόψε στο θέατρο «Νέο Ριάλτο» (Κυψέλης 54, τηλ. 0108827.000)
για το έργο του Κώστα Δίγκα «Overdose». Παίζουν οι Ανδρέας Ανδρεόπουλος,
Σταύρος Νικολαΐδης. Το έργο θα παρουσιάζεται κάθε Δευτέρα και Τρίτη. 
Αφιέρωμα 
Στο λογοτεχνικό και θεατρικό έργο του Σωτήρη Πατατζή είναι αφιερωμένη η
εκδήλωση που διοργανώνει ο Σύλλογος των Απανταχού Νησιωτών «Ο Πάμισος» στις 7,
στο θέατρο «Άλφα» (Πατησίων 37 και Στουρνάρη, τηλ. 0105238.742). Μιλούν οι
Κώστας Γεωργουσόπουλος, Τάκης Καρβέλης, Βασίλης Κρεμμυδάς, Βασίλης
Παναγιωτόπουλος και η Ελένη Παπαχριστοπούλου. Συντονίζει και παρουσιάζει ο
Στέφανος Ληναίος. 
Βιβλίο 
Τα βιβλία του Πιερ Μπουρντιέ, που κυκλοφορούν από τις Εκδόσεις Πατάκη,
παρουσιάζει στις 7.30 μ.μ., στον χώρο «Σπονδές» (Υπαπαντής 18, Καλαμάτα), ο
Νίκος Παναγιωτόπουλος. 
Το λεύκωμα «Η Ευρώπη μας» με χαρακτικά των Σοφίας Καλογεροπούλου,
Δημήτρη Μυταρά, Βασίλη Σπεράντζα, Γιώργου Σταθόπουλου, Αλέκου Φασιανού, Μανώλη
Χάρου, παρουσιάζεται απόψε στις 8.30 στην Πινακοθήκη Πιερίδη (Λεωφ. Ποσειδώνος
29, Γλυφάδα).

Έκθεση 
Έργο της Persa από την έκθεσή της που εγκαινιάζεται απόψε στην αίθουσα τέχνης «Αέναον»

«Καρποφόρος Λόγος» είναι ο τίτλος της εικαστικής έκθεσης της Persa
(Πέρσα Καγκελάρη) που εγκαινιάζεται στις 8 μ.μ. στην αίθουσα τέχνης «Αέναον»
(Άντερσεν 18, τηλ. 0106711.264). 
Εκδήλωση 
«Το βιβλίο στη μικρή και τη μεγάλη οθόνη» είναι το θέμα που θα
συζητηθεί το απόγευμα στις 7, στο Κέντρο Πολιτιστικών Εκδηλώσεων «Άνοιξη»
(Αγων. Στρατ. Χαϊδαρίου 49, Χαϊδάρι). Συμμετέχουν οι Κώστας Κουτσομύτης,
Γιάννης Ξανθούλης, Ευγενία Χατζίκου, Τάσος Ζωγράφος και Μάρκος Χόυ. 
«Ζωντανά» 
Οι Όναρ τραγουδούν απόψε και αύριο στον «Σταυρό του Νότου» (Φραντζή και
Θαρύπου 37, Ν. Κόσμος, τηλ. 0109226.975). 
Ακροάσεις 
Ηθοποιούς ηλικίας 25 έως 30 ετών καλεί σε ακρόαση αύριο, για τις
καλοκαιρινές του παραγωγές, ο καλλιτεχνικός οργανισμός «Μορφές Έκφρασης» (τηλ.
3464.903). 
<H3>ΜΗ ΧΑΣΕΤΕ </H3>
Το βραβευμένο ντοκιμαντέρ του Στέλιου Χαραλαμπόπουλου «Ημερολόγια
καταστρώματος. Γιώργος Σεφέρης», το οποίο προβάλλεται στις 8 μ.μ., στο Γαλλικό
Ινστιτούτο Αθηνών (Σίνα 31). Προλογίζει ο Δημήτρης Δασκαλόπουλος.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17247P201</ED>
<ID>
ID:303144

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P20&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Κυβερνο-χάπενινγκ
</H2>
http: //www.artopos.org

Ένας εικονικός τόπος των τεχνών, ελληνικών και ξένων, όπου θα βρείτε
πληροφορίες για εικαστικά χάπενινγκ, εκθέσεις, ηλεκτρονικούς συνδέσμους με τα
πιο ενδιαφέροντα καλλιτεχνικά sites, κατάλογο με τις γκαλερί και τις
δραστηριότητές τους, πρότζεκτ σε εξέλιξη, τα πολυμέσα στην υπηρεσία της τέχνης
και πολλά άλλα. Εξαιρετικό το πλούσιο αρχείο με καλλιτέχνες παλιούς και νέους
από όλο τον κόσμο, που περιέχει στοιχεία από τη βιογραφία και το έργο τους.
Στις σελίδες του παρουσιάζονται έργα τέχνης που γίνονται ειδικά για τον artopo
και χρησιμοποιούν τα εκφραστικά μέσα της ψηφιακής εποχής. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17247P202</ED>
<ID>
ID:303193

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Προκλητικές κορδέλες...
</H2>
<AUTHOR>Π.Α.Γ.</AUTHOR>

Μανώλης Χιώτης

Δεν αφήνουν καμία ευκαιρία να περάσει ανεκμετάλλευτη οι μάνατζερ και οι
εταιρείες που κατασκευάζουν, προβάλλουν και στηρίζουν τα σύγχρονα είδωλα του
νεοελληνικού λαϊκίστικου τραγουδιού. Ένα κακό παράδειγμα παρουσιάστηκε κατά τη
διάρκεια προβολής της ασπρόμαυρης ελληνικής ταινίας «Πολυτεχνίτης και
ερημοσπίτης» με τον Θανάση Βέγγο. Σε κάποια στιγμή που η εικόνα έδειχνε τον
Μανώλη Χιώτη και τη Μαίρη Λίντα να παίζουν και να τραγουδούν μεγάλη γνωστή
επιτυχία από το χρυσό παρελθόν της λαϊκής μουσικής, στην οθόνη έπεφτε
παράλληλα μια κορδέλα (κρόουλ) με τίτλους τραγουδιών, κωδικούς και ονόματα
τραγουδιστών. Πλούταρχος, Ρέμος, Αλκαίος, Βανδή, Λεμπέσης. Μια κορδέλα
επαναλαμβανόμενη, όση ώρα οι Χιώτης - Λίντα ερμήνευαν άψογα το «Δεν θέλω πια
να ξαναρθείς», «Καθαρίσαμε» και άλλα αριστουργήματα από το μοναδικό ρεπερτόριό
τους. 
<H3>...και ξεπουπουλιάσματα </H3>
Είναι επόμενο και φυσικό για τον τηλεθεατή, που παρακολουθεί στην εικόνα τον
Χιώτη και τη Λίντα να τραγουδούν, να μπερδεύεται και να εντυπωσιάζεται όταν
βλέπει την ίδια στιγμή να προβάλλονται τα ονόματα τραγουδιστών που δεν έχουν
καμιά σχέση ούτε με το είδος του τραγουδιού που ακουγόταν από τον Χιώτη, ούτε
με την αξέχαστη εκείνη εποχή που οι ατάλαντοι του 2002 ζηλεύουν και προσπαθούν
να ξεπουπουλιάσουν. Θα ήταν σωστό - πιστεύουμε - εκ μέρους των υπευθύνων ροής
στα κανάλια να αποφεύγονται τέτοιες διαφημιστικές κορδέλες γιατί προσβάλλουν
τη μνήμη καλλιτεχνών σαν τον Μανώλη Χιώτη και ισοπεδώνουν κάθε στοιχείο
ποιότητας και παράδοσης. Η λέξη και η έννοια σεβασμός δεν πρέπει να αγνοείται
τόσο ξεδιάντροπα. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17247P203</ED>
<ID>
ID:303233

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Νέο μυστήριο
</H2>
<AUTHOR>Μ.Μ.</AUTHOR>

Γκίλιαν Άντερσον (Σκάλι)

Για δύο πράγματα είναι διάσημη η σειρά «Χ-Files». Για το μυστήριό της και για
το φανατικό της κοινό. Ο Antenna βρήκε, φαίνεται, μια νέα σχέση ανάμεσά τους.
Και έκανε το μυστήριο υπόθεση του κοινού. Βάζοντάς το εδώ και λίγο καιρό στην
περιπέτεια να μαντεύει πότε θα προβληθούν τα καινούργια επεισόδια. Δευτέρα και
Παρασκευή; Μόνο Παρασκευή; Παρασκευή και Κυριακή; Κάποια άλλη νύχτα αργά;
Μυστήριο, για να λύσουν ο Μόλντερ και η Σκάλι, αν δεν έχουν κι αυτοί χαθεί στα
επεισόδια που χάσαμε... <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17247P204</ED>
<ID>
ID:303251

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Όταν το σινεμά είναι... Γυναίκα
</H2>
<AUTHOR>Ε.Ε.</AUTHOR>

Άρωμα γυναίκας πλημμύρισε το φετινό φεστιβάλ Sundance, που ολοκληρώθηκε με την
απονομή των βραβείων. Γυναίκες δημιουργοί όχι μόνο κέρδισαν τα βραβεία
κριτικής επιτροπής και κοινού, αλλά έβαλαν το χεράκι τους και στη σκηνοθεσία,
το σενάριο και την παραγωγή σε 94 από τις 170 ταινίες στο Παρκ Σίτι. Το πρώτο
βραβείο της κριτικής επιτροπής πήγε στην ταινία «Personal Velocity» της
Ρεμπέκα Μίλερ, που διηγείται τις αυτόνομες δραματικές ιστορίες τριών γυναικών
(Κάιρα Σέντγουικ, Πάρκερ Πόζι και Φαϊρούζα Μπαλκ). Το κοινό προτίμησε το «Real
women have curves» της Πατρίσια Καρντόζο, ένα φιλμ για τη σύγκρουση
οικογενειακών παραδόσεων και ονείρων μίας Μεξικάνας έφηβης που ζει στις ΗΠΑ.
Πέρασμα δε από τη Γιούτα έκαναν και γυναίκες σταρ: Ούμα Θέρμαν, Κριστίνα
Ρίτσι, Τζένιφερ Άνιστον, Τζούλιετ Λούις, Σιγκούρνι Γουίβερ και Άντι
Μακντάουελ. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17247P205</ED>
<ID>
ID:303264

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P20&aa=5</URL></REF>


Article

<CATEGORY>vin09</CATEGORY>

 <H2>ΜΠΡΙΤΝΕΪ ΣΠΙΑΡΣ
</H2><H2>«Αποτυχία; Ούτε που τη σκέφτομαι»
</H2><H4>Η Μπρίτνεϊ Σπίαρς δικαίωσε απόλυτα το πανκ. Όποιος κι αν είσαι, μπορείς να τα καταφέρεις
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Γυμνή με νάζι και σιγουριά για τον εαυτό της, η Μπρίτνεϊ Σπίαρς επενδύει σε
ποπ μετοχές. Προς το παρόν αγοράζει, όπως και το κοινό της

«Δεν αφήνω την αποτυχία να μπει στο μυαλό μου. Πάντα πίστευα πως μπορείς να
πετύχεις ό,τι βάλεις στον νου σου, ό,τι ονειρευτείς. Αν έχεις τέτοια στάση στα
πράγματα, θα είσαι εντάξει». Ο Τζόνι Ρότεν στο τέλος της φράσης θα έφτυνε
χλευαστικά, η Μπρίτνεϊ Σπίαρς χαμογελάει γλυκά και με νάζι, όπως και στις
υπόλοιπες απαντήσεις στη συνέντευξη που εξασφαλίσαμε με την κυκλοφορία του
καινούργιου της άλμπουμ. 
Τι τη δίδαξε η δόξα ώς εδώ; «Να έχω ένστικτο για τους ανθρώπους. Παλιά, όλοι
ήταν φίλοι μου. Τώρα, όμως, έχω λίγους πολύ κοντά μου. Δεν ανοίγομαι σε
πολλούς ανθρώπους και αυτό είναι ένα μάθημα που πήρα τα τελευταία χρόνια». 
Δύσκολο να είσαι στην κορυφή τής ποπ, όταν στο ίδιο επάγγελμα δουλεύει
η Μαντόνα, όταν το MTV έχει χάσει την αξιοπιστία του και ο κόσμος δεν αγοράζει δίσκους.

Η Μπρίτνεϊ όμως, η οποία έκλεισε τα 20 και θεωρείται «καταξιωμένη σταρ», στη
δύσκολη ώρα φαίνεται. Γιατί ήταν δύσκολη η στιγμή που τυλιγμένη με ένα φίδι
στη σκηνή έκανε τη συμβολική έξοδό της από την αγνότητα και την είσοδό της
στην αμαρτία του θεάματος. Οι αμαρτίες, λένε, πληρώνονται όλες στη γη. «Είναι
αμαρτία να γίνεσαι πρότυπο στα κορίτσια;», αναρωτήθηκε, στριμωγμένη από
επίμονες ερωτήσεις. Ποιος ο λόγος να ανησυχούν οι γονείς; Η Μπρίτνεϊ
διατυμπάνιζε ότι ήταν παρθένα, ενώ η Μαντόνα έδειχνε όργια στα βιντεοκλίπ της.
Άλλο που η Μπρίτνεϊ στα ό νειρά της είναι Μαντόνα. Άλλο αυτό. 
Αυτό που εσχάτως την απασχολεί είναι η τελευταία της επιτυχία (τα τραγούδια
τής Μπρίτνεϊ βαφτίζονται επιτυχίες πριν βγουν από το στούντιο, μερικές φορές
και πριν μπουν). «Slave 4 U», λέγεται το τραγούδι. «Σκλάβα σε σένα»; Η
Μπρίτνεϊ; «Εννοώ σκλάβα της μουσικής (ουφ!). Η μουσική είναι η απόδρασή μου,
τη λατρεύω.» Μη βάζετε λόγια άλλης στο στόμα τής Μπρίτνεϊ. «Σεξ; Μπα, συνήθως
θα προτιμούσα να διάβαζα ένα βιβλίο», είχε πει η Μαντόνα. 
Η αλήθεια είναι πως και η Μπρίτνεϊ διαβάζει. Το «Rolling Stone», για
παράδειγμα, όταν την έχει εξώφυλλο και για να κερδίζει χρόνο για δημιουργικές
ασχολίες αφήνει όλη τη δουλειά στους στυλίστες. «Ντύνομαι με ό,τι έχω διάθεση
κάθε φορά. Μπλου τζιν, συνήθως, μπότες και κάτι ωραίο από πάνω. Όταν έχω κάπου
να πάω, φοράω κάτι ξεχωριστό. Λατρεύω τους στάιλιστ που δουλεύουν για μένα.
Είναι υπέροχοι, ξέρουν ακριβώς τι μου πηγαίνει». 
Υπάρχει κάτι που να φόρεσες κάποτε και να το θυμάσαι με τρόμο; (Το
κοινό ίσως θυμάται πολλά). 
«Ου, βέβαια, πολλά! Ένα από αυτά ήταν τα πορτοκαλί ρούχα και το καπέλο στα
βραβεία του Billboard! Το ήξερα ότι ήταν κακόγουστα, αλλά ήθελα να τα φορέσω.
Έχω δει τον εαυτό μου αρκετές φορές στη λίστα με τις κακοντυμένες». 
«Προσπαθώ να μην το παρακάνω με το φαγητό. Και όταν συνηθίζεις να τρως
σαλάτες και τέτοια πράγματα σού αρέσουν κιόλας. Θέλω να τρώω ό,τι είναι καλό
για την υγεία, γιατί πρέπει να έχω ενέργεια για τη σκηνή και τις πρόβες. Όταν
τρώω υγιεινά, νιώθω πολύ καλύτερα και έτσι αποφεύγω, ας πούμε, ένα
χάμπουργκερ». Και αν μια σταρ γεννιέται και δεν γίνεται; Μπορεί και αυτό, κατά
κάποιον τρόπο, να ισχύει στην περίπτωση της δεσποινίδος Σπίαρς. Γεννήθηκε στη
Λουιζιάνα με τη μοίρα γραμμένη στ' άστρα της - το παιδί πριν από τα οκτώ είχε
(λένε οι γονείς ) εκδηλώσει ταλέντο στο τραγούδι και στον χορό. Ένας
οικογενειακός φίλος και παραγωγός την πρόσεξε και την έφερε σε επαφή με
ατζέντη στη Νέα Υόρκη. Μέχρι τα 10 της είχε παίξει σε μιούζικαλ (το
«Ruthless») και στο τηλεοπτικό σόου «Μίκυ Μάους Κλαμπ». 
Μετά - δεν υπάρχει περίπτωση - γίνεσαι Μπρίτνεϊ Σπίαρς. Η πλαστική ποπ είναι
εύπλαστη στα χέρια μικρών κοριτσιών. Το άλμπουμ της μικρής Baby One More Time
πούλησε πιο πολύ απ' όλα (συνολικά, οι κυκλοφορίες της μετράνε κάπου 40
εκατομμύρια κομμάτια πωλήσεις), αλλά το βραβείο Γκράμι για την καλύτερη νέα
τραγουδίστρια το πήρε η Κριστίνα Αγκιλέρα. Μια σχέση μίσους είχε μόλις
αρχίσει. 
Εξακολουθούν να σε συγκρίνουν με την Αγκιλέρα; 
«Όχι, όχι και τόσο πια. Ειλικρινά δεν μπορώ να καταλάβω πώς ο κόσμος μάς
συγκρίνει, επειδή είμαστε και οι δύο ξανθιές. Αν και πολύ διαφορετικές, η
Κριστίνα κι εγώ. Η μουσική μας διαφέρει. Ίσως επειδή είμαστε νέες και στον
κόσμο αρέσει να κάνει συγκρίσεις...». Διπλωματική απάντηση, δήθεν ανωτερότητα.
Πιο άμεσο χτύπημα δεν γινόταν. 
<H3>Αλήθειες & ψέματα
</H3>
Ο πρίγκιπας Γουίλιαμ ήταν ερωτευμένος μαζί της. «Ψέμα. Απορώ πώς άρχισαν όλα.
Ίσως από ένα e-mail που μου είχε στείλει και του απάντησα. Όμως δεν είχα πει
ούτε στη μαμά μου κουβέντα». 
Ο Μικ Τζάγγερ ήθελε να συνεργαστεί μαζί της. «Ψέμα! Τελείως ψέμα!». 
Η μαμά της τής γνώρισε τον Τζάστιν Τίμπερλέικ των 'Ν Sync με τον οποίο είναι
τώρα μαζί. «Ψέμα. Τον γνώρισα σε μια ραδιοφωνική εκπομπή και η φίλη μου η
Φελίσια, η οποία δεν τον αναγνώρισε, δεν τον άφηνε να περάσει μέσα, αλλά εγώ
της είπα: Φελίσια είναι ο Τζάστιν, άφησέ τον να περάσει...». 
<H3>Δέκα επόμενα βήματα </H3>
1. Η καινούργια δουλειά της δεν θα πάει τόσο καλά (ήδη και αυτή δείχνει
σημάδια κόπωσης). 
2. Θα παντρευτεί τον Τζάστιν των 'Ν Sync ­αν και τώρα δηλώνει ότι δεν
έχει το χρόνο να το κάνει... 
3. Θα χωρίσει τον Τζάστιν. 
4. Θα γνωρίσει τον Τομ Κρουζ, γιατί θα πρωταγωνιστήσει στην ταινία που
θα κάνει την παραγωγή και θα έχουν μια σύντομη σχέση. 
5. Θα κάνει ντουέτο με την Κριστίνα Αγκιλέρα. Θα τραγουδήσει για
φιλανθρωπικό σκοπό με τους Smashing Pumpkins. 
6. Θα πάθει υπερκόπωση και οι παπαράτσι θα τη φωτογραφίσουν σε
καταφύγιο των Άλπεων. 
7. Θα γράψει την αυτοβιογραφία της με τίτλο «Ήμουν μια μικρή αθώα
Μπρίτνεϊ», που θα πουλήσει πιο πολύ από τα CD της. 
8. Θα δηλώσει ότι αποσύρεται από τον κόσμο του θεάματος. 
9. Θα κυκλοφορήσει αμέσως μετά το επόμενο καινούργιο άλμπουμ της. 
10. Θα κάνει «ποιοτική στροφή» στην καριέρα της...

<H3>INFO
</H3>
Η Μπρίτνεϊ Σπίαρς θέλει να είναι και συγγραφέας. Από τις εκδόσεις «Λιβάνη»
κυκλοφόρησε και στα ελληνικά το βιβλίο της Μπρίτνεϊ και της μητέρας της, Λιν,
«Το δώρο μιας μητέρας». Μυθιστόρημα εμπνευσμένο από τη μεταξύ τους σχέση.
Μετάφραση: Ελίνα Λαζαρίδου. Τιμή: 8,8 ευρώ.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17247P211</ED>
<ID>
ID:303145

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P21&aa=1</URL></REF>


Article

<CATEGORY>vin09</CATEGORY>

 <H5>ΠΑΙΔΙΑ ΚΑΙ ΤV
</H5><H2>«Δεν θέλουμε αίματα και φονιάδες»
</H2><H4>«Μας τρομάζουν οι ειδήσεις με αίματα και φονιάδες», θέλουμε άφθονα κινούμενα
σχέδια και ελληνικές ταινίες. Ιδού πως βλέπουν παιδιά, 7 έως 12 ετών, την
τηλεόραση. Σκέψεις που διατύπωσαν γραπτώς και με ζωγραφιές...
</H4>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Χαμογελαστή, ευχάριστη, χωρίς βία, φόβο, αγωνία θέλουν τα παιδιά τη μικρή
οθόνη. Κάπως έτσι την ονειρεύονται

Ένα τριαντάφυλλο. Μια θάλασσα. «Η τηλεόρασή μου θα ήθελα να είναι ένα
τριαντάφυλλο της φύσης και πάνω στα πέταλά του να γράφονται αναμνήσεις», «Θα
την ήθελα μια θάλασσα γεμάτη αγάπη και χωρίς πνιγμούς». Έτσι ονειρεύονται τα
παιδιά τη μικρή οθόνη. Είναι, όμως, έτσι στην πραγματικότητα; 
Στο ερώτημα τούτο, που έθεσε το Ινστιτούτο Οπτικοακουστικών Μέσων (ΙΟΜ), «Πώς
τα παιδιά βλέπουν και πώς θα ήθελαν να είναι η τηλεόραση», στο πλαίσιο της 3ης
Παγκόσμιας Διάσκεψης για τα Παιδιά και τα Οπτικοακουστικά Μέσα
(πραγματοποιήθηκε πέρυσι στη Θεσσαλονίκη) ανταποκρίθηκαν - μέσω επιστολών
τους, ακόμη και με e-mail - εκατό παιδιά, ηλικίας από 7 έως 12 ετών. Κάποιες
από αυτές τις επιστολές, που μπορούν να «υποψιάσουν» τους «μεγάλους» για τις
εντυπώσεις των μικρών τηλεθεατών, των παιδιών μας, εν τέλει, παρουσιάζουν
σήμερα «ΤΑ ΝΕΑ». 
Γενικό συμπέρασμα; Τα περισσότερα παιδιά αντιμετώπισαν την τηλεόραση ως
μέσον ψυχαγωγίας (κυρίως) και ενημέρωσης. Πάντως, διόλου ως κάτι «μαγικό».
Μάλιστα, ένα 11χρονο κορίτσι έγραψε:«Για μένα η τηλεόραση δεν είναι ούτε
μαγικό ούτε και πονηρό κουτί. Είναι μια εφεύρεση που ψυχαγωγεί και μορφώνει,
όταν γίνεται σωστή χρήση του». 
Συμβαίνει όμως αυτό; Στα 100 γράμματα των παιδιών που έλαβε το ΙΟΜ, προκύπτει,
ως προς την επιρροή που ασκεί η τηλεόραση πάνω τους, έτσι όπως την
αντιλαμβάνονται τα ίδια, η λέξη - κλειδί είναι «φόβος», από τις «τρομακτικές»
ταινίες και από τις ειδήσεις «που δείχνουν σκοτωμένους και αίματα». Ακόμη και
από κάποια παιδικά προγράμματα, όπως τα «Πόκεμον», τα οποία τα παιδιά
ισχυρίζονται ότι «πειράζουν το μυαλό». 
«Οι ειδήσεις της τηλεόρασης είναι βαρετές ή δείχνουν πράγματα που μας
τρομάζουν», υποστηρίζουν τα παιδιά, γι' αυτό προτείνουν στην τηλεόραση του
μέλλοντος τα κανάλια να διαθέτουν λιγότερες ώρες για ειδήσεις ή καθόλου, ενώ
μερικά θα ήθελαν να βλέπουν μόνο ειδήσεις για παιδιά. Για τα «ακατάλληλα
έργα», αυτά δηλαδή που περιέχουν σκηνές βίας με «αίματα και σκοτωμούς»,
υπάρχει μια αντιφατική στάση. Από τη μια δεν θέλουν να τα βλέπουν επειδή
τρομάζουν και από την άλλη προτείνουν «έργα με περιπέτεια και αγωνία», γιατί
διασκεδάζουν. Όσον αφορά τις διαφημίσεις, αν και δεν εκφράζονται αρνητικά, τα
ενοχλεί κυρίως το γεγονός ότι αυτές διακόπτουν συχνά τα αγαπημένα τους
προγράμματα και προτείνουν να προβάλλονται μόνον τα Χριστούγεννα και το Πάσχα,
«για να ξέρουμε τι παιχνίδια θα διαλέξουμε». 
Η πρόεδρος του ΙΟΜ Όλγα Δ. Κλειαμάκη (επικοινωνιολόγος - ερευνήτρια)
δηλώνει ότι «αν θέλουμε να κάνουμε δυνατές παρεμβάσεις - και οι μόνες που
μπορούν να γίνουν - στα Οπτικοακουστικά Μέσα εντοπίζονται στη σχέση των
παιδιών με αυτά τα μέσα και ειδικότερα με την τηλεόραση». Την ερευνητική ομάδα
συντόνισε το ΙΟΜ με υπεύθυνη ερευνήτρια την δρα Χρύσα Παιδούση και με τη
συμμετοχή της επίκουρου καθηγήτριας του ΑΠΘ, Τέσσας Δουλκέρη.

<H3>«Αν δεν έδειχναν ασχήμιες...»
</H3>
«Η τηλεόραση είναι ωραία, γιατί όταν κάποιος δεν έχει κάτι να κάνει, την
παρακολουθεί. Θα ήταν ακόμη πιο ωραία, άμα δεν έδειχνε πονηρά πράγματα,
διαφημίσεις και ασχήμιες», σημειώνει στην επιστολή της η 11χρονη Δέσποινα Δ.
«Στην τηλεόραση θα ήθελα να έδειχναν περισσότερες παιδικές σειρές και ωραία
πράγματα. Όχι όμως τρομακτικές ταινίες με δολοφονίες. Και τις παιδικές σειρές
να τις προβάλλουν αργά, όχι στις 8 το πρωί, αλλά στις 10 ή στις 11. Να
δείχνουν ντοκιμαντέρ τα κανάλια και οι ειδήσεις όχι δολοφονίες». 
«Τρομάζουμε με τα αίματα που βλέπουμε στην τηλεόραση», αναφέρει από την πλευρά
της η μαθήτρια τής Δ' Δημοτικού Γεωργία Γ., 9 ετών «Θα ήθελα τα Σαββατοκύριακα
να βάζει παιδικά και όχι τρομακτικές ταινίες. Θα ήθελα ακόμα να μη μεταδίδουν
σκοτωμένους με αίματα, γιατί τα παιδιά φοβούνται, αλλά έργα που να μπορούμε να
δούμε και να μη τρομάζουμε. Να μην προβάλλει τόσες πολλές ειδήσεις, επειδή
λένε συνέχεια πράγματα τρομακτικά που τα φοβόμαστε, καθώς και πράγματα που δεν χρειάζονται».

<H3>Περισσότερες παιδικές ειδήσεις! </H3>
«Πώς θέλω να είναι η τηλεόραση; Και τι προγράμματα θέλω να δείχνει; Η
τηλεόραση μου αρέσει έτσι όπως είναι, αλλά μερικά πράγματα πρέπει να φύγουν
και να μπουν καινούργια, επειδή τα έχουν βαρεθεί οι άνθρωποι και φυσικά τα
παιδιά» γράφει ο 10χρονος Βαγγέλης Β., μαθητής Δ' Δημοτικού. 
«Οι ειδήσεις πρέπει να φύγουν. Να γίνουν περισσότερες οι παιδικές ειδήσεις που
να δείχνουν πώς μπορούμε να αποφεύγουμε τα ατυχήματα και πώς να προσέχουμε.
Θέλω να κοπούν οι διαφημίσεις και να δείχνουν τα κανάλια πιο πολλή ώρα έργα.
Διαφημίσεις να δείχνουν μόνο τα Χριστούγεννα και το Πάσχα για να βλέπουμε τα
παιχνίδια που θέλουμε να διαλέξουμε. 
Στις ειδήσεις, να μη δείχνουν φονιάδες, κλέφτες, σκοτωμένους, αλλά πώς να
προσέχουμε τους ηλικιωμένους ανθρώπους, να φροντίζουμε τα ορφανά και τους
φτωχούς ανθρώπους. Γι΄ αυτό πρέπει να μαζευτούν όλα τα παιδιά του κόσμου για
να πούμε στους μεγάλους τι να αλλάξουν στις ειδήσεις». 
<H3>«Λιγότερες συζητήσεις και συνταγές»
</H3>
Ένα παιδάκι φαντάζεται την τηλεόραση σαν μια θάλασσα με γοργόνες

Περίμενε κανείς ότι τα παιδιά, βάζοντας στο μικροσκόπιο την TV θα ασχολούνταν
με τις πολιτικές εκπομπές; Και όμως. Η Δήμητρα Δ., 11,5 ετών προτείνει: «Οι
εκπομπές να έχουν λιγότερες πολιτικές συζητήσεις και συνταγές μαγειρικής για
τις νοικοκυρές. Ενώ αυτά που θα 'θελα να βάλουν περισσότερο είναι ελληνικές
ταινίες με την Αλίκη Βουγιουκλάκη, κωμωδίες και περιπέτειες. Βέβαια μου
αρέσουν και τα θρίλερ τα οποία θα τα ήθελα πιο νωρίς γιατί αυτού του είδους τα
έργα αρέσουν και σε άλλα παιδιά. Αυτές είναι οι εντυπώσεις μου και το παράπονό
μου για την τηλεόραση». 
Τον φοβίζουν οι περιπέτειες, τα θρίλερ και οι αστυνομικές ιστορίες τον μικρό
Αθανάσιο Σ. που θα ήθελε πολύ να έβλεπε στην μικρή οθόνη εκπαιδευτικά
προγράμματα και ντοκιμαντέρ. «Θα ήθελα να είσαι πιο καλή - απευθύνεται στην
τηλεόραση - αντί να βάζεις διάφορες ταινίες (τρομακτικές, βίαιες) να
προγραμμάτιζες μόνον εκπαιδευτικά ντοκιμαντέρ για τη ζωή και για τα ζώα κ.ά.». <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17247P221</ED>
<ID>
ID:303146

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P22&aa=1</URL></REF>


Article

<CATEGORY>vin09</CATEGORY>

 <H2>Ένα πλήκτρο, μας βάζει στο «παιχνίδι»
</H2><H4>Η διαδραστική τηλεόραση είναι εδώ! Η νέα τεχνολογία στα δορυφορικά πακέτα
δίνει τη δυνατότητα στον τηλεθεατή να «παρεμβαίνει» στα προγράμματα και να
κάνει ακόμη και τις αγορές του
</H4>
Ο Τζον κάθησε αναπαυτικά στην πολυθρόνα, άνοιξε την τηλεόρασή του και άρχισε
να παρακολουθεί αγώνες τένις στο ψηφιακό δορυφορικό κανάλι, στο οποίο είναι
συνδρομητής. Στην οθόνη εμφανίστηκε ένα μικρό κόκκινο σύμβολο. Πάτησε ένα
κόκκινο πλήκτρο στο τηλεκοντρόλ του και ένα μενού επιλογών εμφανίστηκε στην
οθόνη. Τι έκανε; Αφού κατ' αρχήν έστειλε τηλεοπτικό e-mail στον αδελφό του,
που ήταν στο Παρίσι, επέλεξε με το ανάλογο πλήκτρο του τηλεκοντρόλ τον αγώνα
που έδινε ο αγαπημένος τους τενίστας. 
Όταν τέλειωσε το ματς θυμήθηκε πως έχει απλήρωτο τον λογαριασμό του
ηλεκτρικού. Και τακτοποίησε και αυτή την εκκρεμότητα από την τηλεόρασή του... 
Όλα αυτά φαντάζουν σαν σενάριο επιστημονικής φαντασίας. Κι όμως είναι μια
πραγματικότητα. Η διαδραστική ψηφιακή δορυφορική τηλεόραση ήρθε μαζί με το
ευρώ. 
Ο τηλεθεατής από το καθιστικό του μπορεί να παίρνει μέρος σε τηλεπαιχνίδια
(παράδειγμα, στο «Ποιος θέλει να γίνει εκατομμυριούχος») μαζί - και παράλληλα
- με τους παίκτες στο πλατό, από ένα δελτίο ειδήσεων να δει μόνον τα ρεπορτάζ
που τον ενδιαφέρουν, ακόμη και να εξοφλήσει λογαριασμoύς ή να στέλνει e-mail.
Όλα μέσω της μικρής οθόνης. 
Η νέα τηλεοπτική τεχνολογική επανάσταση ακούει στο όνομα «TVi» (Television
interactive). Αντιστοιχεί δε σε ένα μικρό κόκκινο σύμβολο σε μία γωνία της
μικρής οθόνης, που υποδηλώνει πως το συγκεκριμένο πρόγραμμα διαθέτει την
τεχνολογία TVi και είναι διαδραστικό. Ο τηλεθεατής το μόνο που έχει να κάνει
είναι να πατήσει το αντίστοιχο κόκκινο πλήκτρο για να έχει πρόσβαση σε μια
σειρά διαδραστικών επιλογών αλλά και πλήθος τηλεοπτικών υπηρεσιών. 
Οι τηλεθεατές-συνδρομητές σε πλατφόρμες δορυφορικών καναλιών της Βρετανίας
απολαμβάνουν ήδη τα αγαθά της αμφίδρομης ψηφιακής δορυφορικής τηλεόρασης.
Κάπου 700.000 τηλεθεατές που παρακολούθησαν - δορυφορικά - την απονομή των
βραβείων του μουσικού καναλιού MTV, είχαν την ευκαιρία να ψηφίσουν από τα
σπίτια τους τον αγαπημένο τους ηθοποιό, ενώ πριν από μερικές ημέρες κάποιοι
άλλοι (τηλεθεατές) που έβλεπαν φιλανθρωπική εκδήλωση έκαναν τις δωρεές τους
από το τηλεκοντρόλ. 
Η τεχνολογία TVi γνώρισε μεγάλες πιένες στις ψηφοφορίες του «Big
Brother». Κάπου 4 εκατ. τηλεθεατές του Channel 4 ψήφισαν πατώντας απλώς ένα
πλήκτρο στο τηλεκοντρόλ τους, ενώ είχαν τη δυνατότητα να παρακολουθήσουν τα
τεκταινόμενα στο σπίτι μέσα από τέσσερις διαφορετικές κάμερες. 
Έπρεπε μόνον να πατήσουν ένα από τα αντίστοιχα κουμπιά για να δουν από την
κάμερα της επιλογής τους. 
<H3>Ένα εκατομμύριο τηλεθεατές στην πρόβα τζενεράλε </H3>
Το BBC στην πρόβα τζενεράλε της νέας τηλεοπτικής διαδραστικής τεχνολογίας
κάλυψε το τουρνουά τένις του Wimbledon με αυτό το σύστημα. Οι
τηλεθεατές-συνδρομητές της δορυφορικής πλατφόρμας μπορούσαν να επιλέξουν τις
αναμετρήσεις των αγαπημένων τους παικτών, ανεξαρτήτως αν τo κανάλι μετέδιδε
κάποιον άλλον αγώνα. Στην πρεμιέρα της διοργάνωσης κάπου ένα εκατομμύριο
τηλεθεατές αξιοποίησαν τη νέα υπηρεσία. 
«Παρά την υπερπροσφορά καναλιών από τις δορυφορικές πλατφόρμες, πάντα
ελλοχεύει ο κίνδυνος οι τηλεθεατές να "φύγουν", αν δεν βρουν γρήγορα κάτι που
θα τους κρατήσει», λέει ο διευθυντής της αμφίδρομης τηλεόρασης του BBC, Σκοτ
Γκρόνμαρκ. «Η υπηρεσία που λανσάραμε για πρώτη φορά στο Wimbledon, είναι τόσο
εύχρηστη που ακόμα και ένα παιδάκι μπορεί να την χρησιμοποιήσει. Με το πάτημα
του κόκκινου πλήκτρου τα πάντα εμφανίζονται στη μικρή οθόνη». 
Η συμμετοχική τηλεθέαση είναι ένας από τους πέντε λόγους για τους οποίους
συνδρομητές του δορυφορικού δικτύου Sky συνδέθηκαν με ψηφιακή δορυφορική
τηλεοπτική πλατφόρμα. Μάλιστα τρία στα δέκα νοικοκυριά, σύμφωνα με στοιχεία
έρευνας του Sky, κάνουν χρήση της TVi. Τα σχέδια των δορυφορικών καναλιών για
ακόμη περισσότερες αμφίδρομες παροχές είναι άμεσα. Για το παγκόσμιο κύπελλο
ποδοσφαίρου 2002 θα συνεργαστούν το BBC και το ITV αλλά και για παραγωγές
δραματικών σειρών και δημιουργία «chat rooms» (διαδικτυακών «συζητήσεων») στο
τηλεοπτικό μενού τους. 
Ήδη, πάντως την νέα τεχνολογία στη Βρετανία χρησιμοποιεί η δορυφορική ψηφιακή
πλατφόρμα Sky Digital, με 5,5 εκατομμύρια συνδρομητές, που συνδέεται με τις
ψηφιακές τηλε-υπηρεσίες και μέσω τηλεφωνικής γραμμής (πέρα από τη δορυφορική
λήψη με «πιάτο»). Ακόμη, διαδραστική τεχνολογία έχει εφαρμόσει το δίκτυο ITV
Digital, που επίσης λειτουργεί και με τηλεφωνική σύνδεση.

<H3>Οι δυνατότητες </H3>
Από τη στιγμή που θα εμφανιστεί η μικρή κόκκινη ένδειξη στην οθόνη ο
τηλεθεατής-χρήστης έχει τη δυνατότητα πρόσβασης σε κουίζ, τηλεοπτικές
υπηρεσίες πληροφοριών, βίντεο, εναλλακτικό σχολιασμό εκπομπών, σε τραπεζικές
συναλλαγές (ενημέρωση ή εξόφληση λογαριασμών), αγορές προϊόντων, συμμετοχή σε
στοιχήματα ή σε επιτραπέζια παιχνίδια και ακόμη επικοινωνία με σύντομα
μηνύματα ή και με e-mail. 
Το σερφάρισμα στο Διαδίκτυο και η ανταλλαγή e-mail μέσω μικρής οθόνης αλλά
και η κράτηση δωματίων για διακοπές είναι οι δημοφιλέστερες αμφίδρομες
τηλεοπτικές υπηρεσίες, τις οποίες φαίνεται να προτιμούν οι
τηλεθεατές-συνδρομητές. Περισσότερο και από τα τηλεοπτικά προγράμματα, σύμφωνα
με έρευνα της βρετανικής Mintel για τις καταναλωτικές συνήθειες του κοινού. 
<H3>INFO
</H3><H3>Το κόστος </H3>
Ο πλήρης εξοπλισμός για το δορυφορικό τηλεοπτικό πακέτο, με διαδραστικές
τηλε-υπηρεσίες, στοιχίζει στη Βρετανία 200 λίρες (περίπου 110.000 δρχ. ή
323,97 ευρώ). Η μηνιαία συνδρομή κυμαίνεται από 15 λίρες (ήτοι 8.280 δρχ. ή
24,3 ευρώ) η απλή έως 35 λίρες (δηλαδή 19.320 δρχ ή 56,7 ευρώ).

LINKS

http: // www.dtg.org.uk/consumer

http: // www.itc.org.uk/digital
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17247P231</ED>
<ID>
ID:303147

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P23&aa=1</URL></REF>


Article

<CATEGORY>vin09</CATEGORY>

 <H2>Γράφουν ιστορία οι παρέες (επαναστατών)...
</H2><H4>Η μόδα του Rat Ρack, του Σινάτρα, του Ντιν Μάρτιν, του Σάμι Ντέιβις,
επιστρέφει. Η λογική της «παρέας των επαναστατών» ξαναδίνει σήμα μέσα από νέες
ταινίες και CD
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Η ορίτζιναλ «παλιοπαρέα» των Φρανκ Σινάτρα, Ντιν Μάρτιν, Σάμι Ντέιβις
Τζούνιορ, Πίτερ Λόφορντ, Τζόι Μπίσοπ. Το στυλ τους αναβιώνουν σήμερα
καλλιτέχνες όπως ο Ρόμπι Ουίλιαμς (κάτω αριστερά)

Η επιστροφή της «παρέας των επαναστατών» έχει ξεκινήσει από την περασμένη
δεκαετία. Τους τελευταίους μήνες, όμως, με αφορμή την ταινία «Η συμμορία των
11» του Στίβεν Σόντεμπεργκ και τον δίσκο του Ρόμπι Γουίλιαμς με ριμέικ δικών
του τραγουδιών, η μόδα του rat pack κυριαρχεί στα ρούχα, τη μουσική, τον
κινηματογράφο, το στυλ. 
Ο Φρανκ Σινάτρα και η παρέα του, τα μέλη του θρυλικού Rat Pack, δημιούργησαν
τη φήμη τους τις δεκαετίες του '50 και '60, κάνοντας ταινίες και δίσκους την
ημέρα και τα πιο «καυτά» πάρτι του Χόλιγουντ τη νύχτα. Ήταν αυτοί που δεν
έδιναν δεκάρα για τους νόμους του Χόλιγουντ - ή οποιουσδήποτε νόμους - και
έκαναν ό,τι ήθελαν. Βέβαια, ο αρχικός ιδρυτής δεν ήταν ο Φράνκι, αλλά ο
Μπόγκι. Στα τέλη της δεκαετίας του '40, όταν τα πρώτα καζίνο ξεφύτρωναν στην
έρημο του Λας Βέγκας, ο Χάμφρεϊ Μπόγκαρτ δημιούργησε μία μικρή κλίκα γύρω του.
Άνδρες διάσημοι και πλούσιοι στους οποίους άρεσε να μιλούν γρήγορα, να πίνουν
και να διασκεδάζουν. Ανάμεσά τους οι Ντέιβιντ Νίβεν και Τζον Χιούστον, ο
ιδιοκτήτης εστιατορίων Μάικ Ρομάνοφ, ο ατζέντης Σουίφτι Λαζάρ και ο Φράνκι. 
Τους ονόμασε rat pack η γυναίκα τού Μπόγκι, Λορίν Μπακόλ, η οποία ήταν ένας
από τους λόγους που τράβηξε τον Σινάτρα στην παρέα. Όταν ο Μπόγκαρτ πέθανε το
'57, ο Φρανκ ανέλαβε την ηγεσία και ανανέωσε τα μέλη της. Έτσι, βασικοί
«επαναστάτες» στη δεκαετία του '60 έγιναν οι Ντιν Μάρτιν, Σάμι Ντέιβις
Τζούνιορ, Πίτερ Λόφορντ, ο κωμικός Τζόι Μπίσοπ, με μασκότ τη Σίρλεϊ Μακλέιν.
Παρόλο που στην πρωτότυπη ταινία «Ocean's Eleven» έπαιζε η Άντζι Ντίκινσον,
δεν θεωρούνταν μέλος της κλίκας. Απαραίτητο συστατικό για να γίνει κάποιος
δεκτός στο κλειστό τους κλαμπ, να διαθέτει τα χαρακτηριστικά του cool:
Αυτοπεποίθηση και αυτοκυριαρχία, ξενοιασιά, φαινομενική ηρεμία, ψυχραιμία και
κομψότητα. Αν μάλιστα είχαν καλή φωνή και τους ήθελε και η κάμερα, έπαιρναν
έξτρα πόντους. Και φυσικά, άκουγαν, χόρευαν και τραγουδούσαν σουίνγκ. Το
σημαντικότερο στοιχείο ήταν βέβαια η υπακοή στον Σινάτρα, ο οποίος πίσω από
την υπέροχη φωνή του και την ακαταμάχητη γοητεία του στις γυναίκες, έκρυβε
νεύρα, σκληρότητα και στενούς δεσμούς με τη Μαφία. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17247P241</ED>
<ID>
ID:303148

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P24&aa=1</URL></REF>


Article

<CATEGORY>vin09</CATEGORY>

 <H2>Άκουσον, άκουσον </H2>
Η μουσική: Κλασικός ήχος του rat pack θεωρούνται τα CD του Φρανκ Σινάτρα
«In the wee small hours» του '55 και «Ring-Α-Ding-Ding» του '61. Δοκιμάστε
επίσης λίγο από Σάμι Ντέιβις Τζούνιορ «Wham of Sam» και Ντιν Μάρτιν «This time
I'm swinging». Ακούστε ακόμα τη ζωντανή τους εμφάνιση του '63 στον τόπο του
εγκλήματος: «The Rat Pack: Live at the Sands». Στο πνεύμα της επιστροφής τους,
η καινούργια συλλογή «Eee - 0 11 - The Best of the Rat Pack» και τα covers του
Ρόμπι Γουίλιαμς στο «Swing when you're winning». 
Οι ταινίες: Δεκάδες οι εμφανίσεις τους στον κινηματογράφο. Από τις
κλασικότερες των τριών βασικών της τής παρέας θεωρούνται τα «Ocean's Eleven»,
«Sergeants 3» και «Robin and the 7 Hoods». Το ντοκιμαντέρ που τους έφερε και
πάλι στο προσκήνιο είναι το «Rat Pack confidential» του Σον Λέβι του 1998.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17247P242</ED>
<ID>
ID:303194

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P24&aa=2</URL></REF>


Article

<CATEGORY>vin09</CATEGORY>

 <H2>Γκάλοπ του ΒΒC για τα Μάρμαρα
</H2>
«Πώς θα αισθανόσασταν αν ένας πρέσβης "έγδυνε" το Μπιγκ Μπεν και
πουλούσε τα κομμάτια του σε ένα ελληνικό μουσείο;», ρωτά τους Βρετανούς ο
Κώστας από την Κύπρο. «Τα Μάρμαρα πρέπει να επιστραφούν στο σπίτι τους, στην
Αθήνα», λέει ο Γκας από τον Καναδά, ενώ ο Μάρτιν από τη Βρετανία προτείνει να
δανείσει το Βρετανικό Μουσείο τα Γλυπτά στην Ελλάδα έναντι αδράς εγγυήσεως.
Είναι οι απόψεις μερικών από τους δεκάδες χρήστες οι οποίοι απάντησαν στο
ερώτημα που έθεσε το βρετανικό δίκτυο BBC μέσω της ηλεκτρονικής του διεύθυνσης
news. bbc.co.uk, για την επιστροφή ή μη των Μαρμάρων στην Ελλάδα. 
Στο μεταξύ, λίγες ημέρες μετά την επίσημη έναρξη της βρετανικής καμπάνιας υπέρ
του ελληνικού αιτήματος, ο Αυστραλός πρωθυπουργός Τζον Χάουαρντ δεσμεύτηκε,
ακόμη μία φορά, να θέσει το θέμα στον Βρετανό ομόλογό του Τόνι Μπλερ, στο
πλαίσιο της διάσκεψης κορυφής των ηγετών της Βρετανικής Κοινοπολιτείας, τον
Μάρτιο. Σήμερα, δε, ο πρόεδρος του Οργανισμού για την Ανέγερση του Νέου
Μουσείου Ακροπόλεως Δημήτρης Παντερμαλής - όπως ανακοίνωσε ο υπουργός
Πολιτισμού Ευάγγελος Βενιζέλος - αναμένεται να αποστείλει επίσημη επιστολή
στον διευθυντή του Βρετανικού Μουσείου, με την οποία θα ζητεί την επιστροφή
των Γλυπτών για να εκτεθούν στο Νέο Μουσείο Ακροπόλεως, το οποίο θα είναι
έτοιμο πριν από τους Ολυμπιακούς Αγώνες του 2004.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17247P243</ED>
<ID>
ID:303234

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P24&aa=3</URL></REF>


Article

<CATEGORY>vin09</CATEGORY>

 <H2>ΑΛ. ΓΕΩΡΓΟΥΛΗΣ
</H2><H2>Ηθοποιός επί τρία!
</H2><H4>Ο Αλέξης Γεωργούλης σε θέατρο, σινεμά και ΤV </H4>
<AUTHOR>ΠΑΥΛΟΣ ΚΑΓΙΟΣ</AUTHOR>

«Ήρθα στο θέαμα από το πουθενά, από τους πολιτικούς μηχανικούς του ΕΜΠ, αλλά
με την ηθοποιία ένιωσα για πρώτη φορά να παίζει εντελώς ελεύθερη η φαντασία
μου». Ο 27χρονος «ωραίος ως Έλληνας» Αλέξης Γεωργούλης κάνει αυτόν τον καιρό
το δικό του «μπαμ» στον εγχώριο κόσμο του θεάματος. Πρωταγωνιστής στη «Φούσκα»
του Νίκου Περάκη, στο σίριαλ του Mega «Είσαι το ταίρι μου », στην ταινία της
Λάγιας Γιούργου «Αύριο θα΄ναι αργά» που βγαίνει στους κινηματογράφους στις 15
Φεβρουαρίου και δίπλα στους Λάκη Λαζόπουλο, Γιώργο Κωνσταντίνου στο θεατρικό
έργο «Τα λέμε», του πρώτου που κάνει πρεμιέρα εντός των ημερών στο «Ήβη»! 
Πώς «ψυλλιάστηκε» τον κόσμο του θεάματος; «Ένα καλοκαίρι, εκεί στα είκοσι δύο
μου που δούλευα σε μπαρ για να βγάλω χαρτζιλίκι, μια κοπέλα που έδινε
εξετάσεις στη Δραματική του Εθνικού Θεάτρου με παρακάλεσε να της κρατήσω το
βιβλίο για να απαγγείλει, κι αυτό ήταν... Κόλλησα. Ανακάλυψα έναν άγνωστο
κόσμο που με μάγεψε. Ελπίζω να συνεχίσει να με μαγεύει για πάντα» εύχεται με
την απλότητα τού πρωτάρη κι ελπίζει να μην αποχωριστεί ποτέ αυτή την
αμεσότητα... Κι ενώ ετοιμάζεται να βάλει μπρος την 400άρα μηχανή του -
«συντόμως θα αυξήσω τα κυβικά της» μουρμουρίζει... - για να πάει στις πρόβες
στο θέατρο «Ήβη», μού εξηγεί ότι στο νέο θεατρικό έργο του Λάκη Λαζόπουλου
ερμηνεύει έναν παιδικό του φίλο. 
Αν τον ρωτήσει κανείς τι ρόλους ονειρεύεται να παίξει, ο Αλέξης Γεωργούλης
απαντά απλά: «Θέλω οι ρόλοι να περνάνε από μέσα μου, να κάνω τον ρόλο άνθρωπο
και τα λόγια του να έχουν συναίσθημα».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17247P244</ED>
<ID>
ID:303252

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P24&aa=4</URL></REF>


Article

<CATEGORY>vin09</CATEGORY>

 <H2>Η Ασία βρήκε τη χαμένη Ατλαντίδα της
</H2><H4>Πότε είπατε ότι ξεκίνησε ο ανθρώπινος Πολιτισμός; Το 2500 π.Χ.; Ήρθε η ώρα να
αναθεωρήσετε τους υπολογισμούς σας
</H4>
Μία αρχαία μητρόπολη που ανακαλύφθηκε ανοιχτά των δυτικών ακτών της Ινδίας,
και η οποία παρομοιάζεται με τη χαμένη Ατλαντίδα, δείχνει ότι ο πολιτισμός
μπορεί να ξεκίνησε 5.000 χρόνια νωρίτερα από ό,τι πιστεύαμε. 
Ας πάρουμε, όμως, τα πράγματα από την αρχή: Μία ομάδα Ινδών
ωκεανογράφων ήλεγχε τα επίπεδα της ρύπανσης στον κόλπο Καμπάτ, στη Δυτική
Ινδία. Ξαφνικά, όμως, οι ηχητικοί εντοπιστές (τα επονομαζόμενα σόναρ)
ανίχνευσαν ένα πλέγμα γεωμετρικών δομών «που κανείς δεν περιμένει να βρει στη
θάλασσα», όπως λέει χαρακτηριστικά ο δρ Σ. Κατιρόλι, διευθυντής του Ινδικού
Ινστιτούτου Ωκεάνιας Τεχνολογίας. Οι επιστήμονες επέστρεψαν στην περιοχή τρεις
φορές. Δεν μπορούσαν και οι ίδιοι να πιστέψουν τι είχαν ανακαλύψει. 
Εκεί, 65 περίπου χιλιόμετρα ανοιχτά των ακτών της Γκουτζαράτ, 36 μέτρα κάτω
από την επιφάνεια της θάλασσας, κείτονταν τα θεμέλια δύο πόλεων, η κάθε μία
από τις οποίες είχε πλάτος μεγαλύτερο των 8 χιλιομέτρων. Οι επιστήμονες,
μάλιστα, ανέσυραν στην επιφάνεια πολλά τμήματα από κεραμικά σκεύη, λαξεμένο
ξύλο, οστά, μέχρι και κολιέ από χάντρες. Και οι πρώτες εξετάσεις που
πραγματοποίησαν έδειξαν ότι δύο από τα τεχνουργήματα χρονολογούνται από το
7500 π.Χ. 
Μέχρι σήμερα, οι πρώτοι ανθρώπινοι πολιτισμοί - οι κοινότητες των Χαραπάν και
της Κοιλάδας του Ινδού - προσδιορίζονταν χρονικά γύρω στο 2500 π.Χ. Οι
ειδικοί, ωστόσο, ουδέποτε είχαν αποκλείσει το ενδεχόμενο να υπήρξαν
«πολιτισμένες» κοινότητες πολύ νωρίτερα και να χάθηκαν όταν ανέβηκε η στάθμη
των θαλάσσιων υδάτων, στο τέλος της Εποχής των Παγετώνων, γύρω στο 8000 π.Χ. Η
θεωρία αυτή μοιάζει σήμερα να δικαιώνεται. Ο Γκράχαμ Χάνκοκ, ο οποίος πέρασε
δέκα χρόνια ερευνώντας τους πρώτους πολιτισμούς, δήλωσε ότι η ανακάλυψη των
Ινδών ωκεανογράφων επιβεβαιώνει - «επιτέλους» - την ύπαρξη περίπλοκων
κοινοτήτων στη διάρκεια της Εποχής των Παγετώνων. Επισκέφθηκε πρόσφατα την εν
λόγω περιοχή και δήλωσε ότι τα θεμέλια που εντοπίστηκαν δείχνουν ότι υπήρχαν
κτίρια έως και τριών ορόφων, καθώς και τοίχοι που εκτείνονταν μέχρι και 120
μέτρα. 
Άλλοι ειδικοί, ωστόσο, επιδεικνύουν μεγαλύτερη επιφυλακτικότητα. «Μέχρι
σήμερα», εξηγεί ο δρ Ντέρεκ Κένετ, καθηγητής Αρχαιολογίας στο Πανεπιστήμιο του
Ντέρχαμ, «γνωρίζαμε ότι από το 9000 π.Χ. έως το 4000 π.Χ. υπήρχε μία περίοδος
τοπικής αγροτικής οικονομίας. Η μετάβαση στην αστικοποίηση ήταν αργή. Η
ανακάλυψη αυτή τοποθετεί την κατασκευή πόλεων στην Παλαιολιθική Εποχή. Και
αυτό είναι αδιανόητο». Εκτός αν οι περαιτέρω εξετάσεις των ευρημάτων
αποδείξουν το αντίθετο. Γιατί τότε, θα χρειαστεί να αναθεωρήσουμε πλήρως την
ιστορία του ανθρώπινου πολιτισμού.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17247P251</ED>
<ID>
ID:303149

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P25&aa=1</URL></REF>


Article

<CATEGORY>vin09</CATEGORY>

 <H5>... ΣΤΟΝ «ΕΥΡΙΠΙΔΗ ΣΤΗ ΣΤΟΑ»
</H5><H2>Τομ Τιριτόμ και στο βάθος βιβλία
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Η φανταστική πολιτεία Ελκαζίνη και ο κεντρικός ήρωας της παράστασης Τιμ
Τιριτόμ στα χέρια του κουκλοπαίχτη Σπύρου Παπαχρήστου 
Υπάρχουν πολλοί τρόποι να πλησιάσετε τα ράφια ενός βιβλιοπωλείου. Ένας από
αυτούς είναι να σας τραβήξει το 3χρονο τέκνο σας. Ο «Ευριπίδης Στη Στοά»
φροντίζει να κάνει - κατ' αρχήν - τα παιδιά σας βιβλιόφιλους 
Ο Ευριπίδης Στη Στοά; Πως φαίνεται ότι είστε κάτοικος νοτίων προαστίων!
Γιατί αν ήσασταν βορείων, κάτι θα είχε πάρει το αυτί σας... 
Τι ακριβώς; Ότι ένα από τα πιο σύγχρονα βιβλιοπωλεία της Αθήνας εδρεύει
στο Χαλάνδρι. Ότι είναι κτισμένο με προδιαγραφές εξωτερικού, ευχάριστο,
πλήρες, φιλόξενο. Και ότι κάθε Σάββατο στις 12 το μεσημέρι διοργανώνει
εκδηλώσεις για παιδιά. 
Δηλαδή; Στον ημιώροφο του Ευριπίδη (εκεί που συνήθως κάνετε στάση για
καφεδάκι και γλυκό) στήνονται παραστάσεις κουκλοθέατρου, οργανώνονται θεατρικά
παιχνίδια, ζωγραφική, δημιουργική απασχόληση. Και όλα αυτά βέβαια με αφορμή
κάποια παιδική έκδοση. Με άλλα λόγια κάθε Σάββατο, την ίδια ώρα, ο ημιώροφος
γεμίζει χρώματα και παιδικές φατσούλες, γέλια, σπρωξίματα, αγκαλίτσες και...
κλάματα. 
Εμείς. Πετύχαμε μια ενδιαφέρουσα παράσταση κουκλοθέατρου βασισμένη στο
βιβλίο του Χρήστου Μπουλώτη «Ο Τομ Τιριτόμ και η πολιτεία που ήταν χωρισμένη
στα δύο» (εκδ. Πατάκη). 
Για ποιες ηλικίες; Ε, δεν θα σας πετάξουν κι έξω αν ο μικρός (ή η
μικρή) δεν έχει συμπληρώσει τα 2- αν μπορείτε και ελέγχετε την κατάσταση. 
Η βαλίτσα ανοίγει και εμφανίζεται η φανταστική πολιτεία Ελκαζίνη. Εντός
ολίγου το παραμύθι θα ζωντανέψει από τη Βάσω Νομίδου και τον Σπύρο Παπαχρήστου

Τι ακριβώς είδαμε. To εργαστήρι μαριονέτας (μάσκας, κούκλας), «Τα φτερά
του μύθου» του Σπύρου Παπαχρήστου, με αφορμή το παραμύθι του Χρ. Μπουλώτη,
έστησε την παράστασή του μέσα σε μια μεγάλη βαλίτσα. Η τεχνοτροπία (όπως μας
εξήγησαν αργότερα) βασίζεται στη λογική της τρισδιάστατης κάρτας. Οι κούκλες,
όλες χειροποίητες, (από «παπιέ μασέ») κινούνταν από τον ίδιο τον σκηνοθέτη και
την ηθοποιό Βάσω Νομίδου η οποία διηγείτο και το παραμύθι. Το μουσικό μέρος
της παράστασης φρόντιζε η Δήμητρα Κωνσταντινίδου μέσα από ένα φορητό CD player
και ένα ταμπούρλο. 
Και οι γονείς τι κάνουν; Αν θέλουν παρακολουθούν και αυτοί ή αν το
παιδί είναι εξοικειωμένο με το χώρο, το αφήνουν και περιοδεύουν τα ράφια του
βιβλιοπωλείου. Ή μπορούν να κατέβουν στο ισόγειο καφέ και να χαλαρώσουν στην
εσωτερική αυλή που πλαισιώνει το βιβλιοπωλείο. 
To πιο ενδιαφέρον. Είναι να παρακολουθείς τις αντιδράσεις των μικρών
θεατών. Οι πιο τολμηροί λόγου χάριν ήθελαν να δουν τι συμβαίνει πίσω από την
ανοιχτή βαλίτσα. Στο φινάλε δε, πρέπει οπωσδήποτε να πλησιάσουν την «σκηνή»
και να αγγίξουν τις κούκλες. 
Γιατί δεν βαρέθηκα. Το «σενάριο» αναφέρεται στην επιπολαιότητα των
μεγάλων που χωρίζουν μια πολιτεία στα δύο. Ο μικρός Τομ Τιριτόμ με την
ευαισθησία του και τον αυθορμητισμό του επεμβαίνει δυναμικά και λύνει το
πρόβλημα. Η ιστορία δεν είναι... παιδική και ούτε κατά διάνοια παιδαριώδης. Ως
προς την εκτέλεση η παράσταση είχε στηθεί με φαντασία και γούστο. 
Αλλά. Αν θέλετε να βρείτε θεσούλα να καθήσετε, πρέπει να είστε εκεί ένα
μισάωρο πριν (τουλάχιστον). 
Αν μένετε στην ευρύτερη περιοχή Χαλανδρίου, προτιμήστε να πάτε με τα
πόδια. 
Αν δεν μένετε. Προετοιμαστείτε για το πρώτο μεγάλο... κάζο του
Σαββάτου. Για να παρκάρετε, μέρα μεσημέρι, στο κέντρο του εμπορικού
Χαλανδρίου, πρέπει να έχετε τον Θεό μπάρμπα - τουλάχιστον. Δημοτικό πάρκινγκ
βέβαια υπάρχει, αλλά τέτοια ώρα τέτοια λόγια. 
<H3>Οδηγίες «χρήσης»
</H3>
Πού: Στο 111 της Βασ. Κωνσταντίνου (μέσα στη στοά ). Τηλ. 6800644-6. 
Πότε: Κάθε Σάββατο μεσημέρι στις 12. 
Εισιτήριο: Όχι, βέβαια. Οι εκδηλώσεις γύρω από το βιβλίο (μικρών και
μεγαλύτερων) είναι η νέα μέθοδος μάρκετινγκ και δημοσίων σχέσεων εκδοτών και
βιβλιοπωλών. 
Για τυχόν ερωτήσεις: Στην υπεύθυνη δημοσίων σχέσεων, Μυρτώ Τζανετάκι. 
Άλλες εκδηλώσεις: Κάθε Πέμπτη εκδηλώσεις για βιβλία ενηλίκων. Για τα
Σάββατα 26/1 και 9/2 έχουν προγραμματιστεί παρουσίαση των παιδικών «Η μαγική
Παλέτα» (εκδ. Κάστωρ) και «Ο Τράγος Και Τα Εφτά Λυκάκια» (Φυτράκης).

<H3>INFO
</H3>
Βρισκόμαστε στο κέντρο του εμπορικού Χαλανδρίου (Βασιλέως Κωνσταντίνου) με
δεκάδες μπουτίκ ρούχων στα πόδια μας. Ταβέρνες, ταβερνεία, μπαρ, μπαράκια και
όλα τα συναφή σε απόσταση αναπνοής. Αν δεν είστε τύπος του βιβλίου κανένα πρόβλημα...
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17247P261</ED>
<ID>
ID:303150

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P26&aa=1</URL></REF>


Article

<CATEGORY>vin09</CATEGORY>

 <H5>ΗΡΘΕ
</H5><H2>Δεκαετία του '50 στην κουζίνα
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Η δεκαετία του '50 είναι πάλι εδώ. Η κουζίνα αποκτά και πάλι κυρίαρχο ρόλο
ανάμεσα στους χώρους του σπιτιού. Ακριβώς όπως και τότε... Η πρώτη αυτόματη
φρυγανιέρα κυκλοφόρησε το 1948. Σήμερα βρίσκει ξανά τη θέση της στον πάγκο της
κουζίνας. Εκεί, δίπλα στην καφετιέρα, που ξαναβρήκε το χρώμα της: κίτρινο ή
μπλε ελεκτρίκ. Αλλά και το ψυγείο θυμάται τις παλ αποχρώσεις (ροζ, βεραμάν και
γαλάζιο του ουρανού), χωρίς να αποκλείονται τα έντονα χρώματα όπως το σκούρο
μπλε ή το κόκκινο της φωτιάς. 
Η κουζίνα λειτουργεί με φυσικό αέριο και οι χρυσές λεπτομέρειες στο εκρού
φόντο δίνουν στον χώρο κάτι ακόμη από νοσταλγία. Το μίξερ και το μπλέντερ
είναι κι αυτά από χρώμιο, το ένα γυαλιστερό και το άλλο ματ. Και η ηλεκτρική
σκούπα μπορεί να μην είναι στρογγυλή - σήμα κατατεθέν της δεκαετίας του 1950 -
αλλά έχει επίσης χρώμα εκείνης της δεκαετίας... 
<H3>INFO
</H3>
Φρυγανιέρα Rowenta από χρώμιο με πλαστικές λαβές. Κοστίζει 50,62 ευρώ <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17247P262</ED>
<ID>
ID:303195

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P26&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Της κόντρας το πεντάγραμμο
</H2><H4>Μουσικό ήθος άλλων εποχών κόντρα στις κατασκευασμένες «μουσικές» κόντρες
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Ο Χέρμπερτ Φον Κάραγιαν λες και βρέθηκε μαζί με τον Λέοναρντ Μπερνστάιν από
μια άλλη εποχή της τηλεόρασης στο χθεσινό κυριακάτικο πρωινό για να θυμίσουν
την αγάπη για την αληθινή μουσική, την απόλαυσή της, την αναζήτηση της
τελειότητας 
Ένα ντοκιμαντέρ για τους μεγάλους μαέστρους του αιώνα, πλημμυρισμένο μουσική,
κρυμμένο σε μια ώρα δύσκολη, ακριβώς όπως οι θησαυροί που παραχώνονται σε μέρη
τα οποία κανείς δεν φαντάζεται, μας θύμισε μια ξεχασμένη, πολύτιμη πτυχή της
τηλεόρασης. Αίφνης βρέθηκαν στο κυριακάτικο πρωινό της ΝΕΤ, ο Χέρμπερτ Φον
Κάραγιαν και ο Λέοναρντ Μπερνστάιν να διευθύνουν ο πρώτος τη Φιλαρμονική του
Βερολίνου, ο δεύτερος τη Συμφωνική Ορχήστρα του Λονδίνου, φιγούρες παθιασμένες
επάνω στο πόντιουμ, άνθρωποι-πουλιά που θαρρείς και πετούσαν πάνω από τα
ανθρώπινα. 
Ώρα δύσκολη αυτή η πολύ πρωινή για μελωδίες που τα τηλεοπτικά και
μουσικά ήθη της εποχής τις κάνουν να φαντάζουν «δύσκολες», πολύ περισσότερο,
όταν η μουσική προβάλλεται από δελτία ειδήσεων σαν αρένα όπου ξεσπούν
μιντιοκατασκευασμένες κόντρες διαφόρων ειδών δημιουργών και ερμηνευτών (κόντρα
Βανδή - Βίσση, κόντρα δημιουργών για τη συναυλία Βαγγέλη Παπαθανασίου,
εθνο-κόντρες για τη γιουροβιζιονική συμμετοχή μας, που επανέρχονται). 
Οι ασπρόμαυρες εικόνες του Κάραγιαν και του Μπερνστάιν μπροστά στις
ορχήστρες τους, όμως, θύμιζαν το ξεχωριστό ήθος της μουσικής. Αυτό δεν
σημαίνει πως υπάρχει οποιοδήποτε «ηθικό μήνυμα» σε αυτού του είδους τη μουσική
ή την τηλεόραση, η οποία την προβάλλει, ωστόσο υπάρχει μια αίσθηση μαγείας,
κάτι που θυμίζει όραμα, κι ας ξενίζει ο όρος, κάτι που θυμίζει ανάγκη για το
διαφορετικό, το σπάνιο, την τελειότητα. 
«Πρέπει να ανασαίνετε με τις χορδές, να τις κάνετε να τραγουδούν»,
ακούγεται να φωνάζει ο Μπερνστάιν στα βιολιά της ορχήστρας του και εκείνα τον
ακούν, τραγουδούν, ενώ ο ίδιος ουρλιάζει τη μελωδία, χορεύει και σταματάει
κάθιδρος πλέον μόνον όταν σβήνει και η τελευταία νότα. Λες κι ερχόταν από
άλλες εποχές, από άλλους κόσμους, εκείνους που πίστευαν πως «η μουσική από
καρδιά θέλει να πάει σε καρδιά» (Μπετόβεν). 
Γι' αυτό ιλούσε και ο Ζαν Μισέλ Ζαρ στο ντοκιμαντέρ-προτρέτο του, που
πρόβαλε το βράδυ του Σαββάτου η ΕΤ3, όπου ανεξαρτήτως από το αν αρέσει και σε
ποιους η ηλεκτρονική μουσική του έκφραση, μάγευε με την αγωνία της
πρωτοτυπίας, που σε ορισμένες περιπτώσεις υπέβαλε σε απογοητεύσεις τον ίδιο
και την ομάδα που δουλεύει μαζί του (όπως στη συναυλία που ετοίμαζε στις
πυραμίδες του Μεξικού κατά την έκλειψη του ηλίου, αλλά δεν έγινε ποτέ, γιατί
το μεγαλειώδες σκηνικό βούλιαξε μεσοπέλαγα ενώ μεταφερόταν). 
Στιγμές κρυμμένες στο τηλεοπτικό πρόγραμμα, στιγμές που αναφέρονται
«στη μουσική που γράφεται για ζωντανούς ανθρώπους», όπως χαρακτήρισε ένας
άλλος μεγάλος μαέστρος ο Βίλχελμ Φουρτβένγκλερ, τη μουσική των δημιουργών.
Ίσως για να διακρίνεται από τη μουσική των βιομηχανικών αντιγραφέων. 
Η διαφορά είναι διακριτή και μόνον για κατανάλωση προβάλλονται εγχώριες
ψευδοσυγκρίσεις μεταξύ αυθεντικής μουσικής και βιομηχανοποιημένης, που
εκφράζονται με εθνολαγνικές δηλώσεις από δήθεν οπαδούς της πρώτης, όπως «να
πάει η Ειρήνη Παπά να τραγουδήσει τη ''Νερατζούλα'' στη Γιουροβίζον» (Βασίλης
Καββαθάς) ή με περιττούς χαρακτηρισμούς, όπως «Σουηδικές αντίκες»
(Σαββόπουλος) για τους Αντίκ. 
Μόνον στειρότητα της μουσικής δημιουργίας αποκαλύπτει η οποιαδήποτε
σύγκριση με τη μουσική που οι σουξεδοαστέρες των σοουμπίζνες μετατρέπουν σε
συνοδευτικό της φάτσας και των σωματικών τους προσόντων. 
Ας πούμε πως έχουν και τα δύο τη θέση τους, μια και τη μουσική δεν έχει
νόημα να την βλέπουμε σαν είδος αριστοκρατικής γκουβερνάντας (Μπρούνο Βάλτερ)
γιατί τότε χάνεται η ουσία της, η επιρροή της, η χαρά της. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P47</CAT>
<ED>
Κωδικός άρθρου: A17247P471</ED>
<ID>
ID:303151

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P47&aa=1</URL></REF>


Article

<CATEGORY>vin09</CATEGORY>

 <H2>Ληγμένες κονσέρβες </H2>
Καθισμένοι στους χρωματιστούς καναπέδες, κάνοντας τάχα πονηρά αστεία σαν δυο
γερομπισμπίκηδες που νοστιμεύονται πιτσιρίκες, οικοδεσπότης και καλεσμένος,
Μαστοράκης και Πολυχρονίου, απέπνεαν κάτι θλιβερό και πολυκαιρισμένο. Τόσο
ξεπερασμένοι δε, που φαντάστηκαν πως έχει οποιοδήποτε πιπεράτο ενδιαφέρον -
αποτελούν εμμονή του οικοδεσπότη, κάτι σαν σύνδρομο κατοχικής πείνας τα
σεξουαλίζοντα θέματα - οι αναμνήσεις του Πολυχρονίου, ότι του «κολλούσαν» στα
νιάτα του ομοφυλόφιλοι δημοσιογράφοι. Άρχισαν να χασκογελούν και να μιλούν λες
και πρόκειται για άλλη φυλή, που κατά βάθος «δεν τους ενοχλεί», κάνοντας φτηνό
χιούμορ. Αυτό το χιούμορ χαρακτηρίζει την εκπομπή, η οποία επανέρχεται μαζί με
τον παρουσιαστή της για να σφραγίσει μια τηλεόραση που θυμίζει παλιό ντουλάπι,
με μυρωδιά μούχλας από ληγμένες κονσέρβες.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P47</CAT>
<ED>
Κωδικός άρθρου: A17247P472</ED>
<ID>
ID:303196

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P47&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 21/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
Η «Νικίτα» του Λικ Μπεσόν πάει στο Χόλιγουντ και παίρνει το «Κωδικό όνομα: Νίνα»

«Κωδικό όνομα: Νίνα» (Point of no return) 
Δύο χρόνια μετά τη γαλλική «Νικίτα» του Λικ Μπεσόν με την Αν Παριγιό, προέκυψε
- '93 - χολιγουντιανό ριμέικ του έμπειρου Τζον Μπάνταμ με την Μπρίτζετ Φόντα,
το οποίο - ως συνήθως - είναι κατώτερο του πρώτου. Σατανική, ναρκομανής και
επικίνδυνη γίνεται καρφί της εξουσίας και σκοτώνει για λογαριασμό της
προκειμένου να σώσει το τομάρι της. (Διάρκεια: 104') ** 
21.45 Alter 
«Απόδραση από το Λος Άντζελες» (Escape from L.Α.) 
Ο Κερτ Ράσελ συνεχίζει 15 χρόνια μετά το «Απόδραση από τη Νέα Υόρκη» τις
ηρωικές προσπάθειές του στο Λος Άντζελες, που καταστρέφεται από σεισμό. Το
θέμα είναι ότι ο Τζον Κάρπεντερ δεν βρίσκεται σε περίοδο έμπνευσης και το
αποτέλεσμα είναι μέτριο. Πολύ καλό το υπόλοιπο καστ: Στέισι Κιτς, Στιβ
Μπουσέμι, Πίτερ Φόντα, Κλιφ Ρόμπερτσον, Μπρους Κάμπελ, Πίτερ Τζέισον.
(Διάρκεια: 92') **

23.00 ΕΤ3 
«Ένα μάθημα στον έρωτα» (Α lesson in love) 
Νεανικός, αλλά πάντα εξερευνητής ψυχών, ο Ίνγκμαρ Μπέργκμαν κάνει εδώ - '54 -
μια «κομεντί» για τη συζυγική απιστία, στήνοντας στον... τοίχο και τους δύο
μοιχούς. Με τους: Εύα Ντάλμπεκ, Γκούναρ Μπιέρνστραντ, Χάριετ Άντερσον.
(Διάρκεια: 95') ***

23.30 Star 
«Τρέμορς 2: Τα σαγόνια της Γης» (Tremors ΙΙ) 
Παρωδία των ταινιών καταστροφής και... φρίκης - '95 - με αιμοβόρα σκουλήκια να
εμφανίζονται ξανά στο Μεξικό όπου θα καταφτάσει ένας εξπέρ... κυνηγός...
σκουληκιών προς εξόντωσή τους. Φάρσα τρόμου του Ες Ες Γουίλσον. (Διάρκεια:
95') * 
23.30 ΕΤ1 
«D.C. Cab» 
Κωμωδιούλα και η δεύτερη ταινία - '83 - του άσημου, τότε, Τζόελ Σουμάχερ, λίγο
πριν έρθει η επόμενη - «Το μπαράκι του Σαν Έλμο» - που τον έκανε διάσημο.
Αγενείς και ευέξαπτοι ταξιτζήδες αναγκάζονται να γίνουν... κυρίες, καθώς η
εταιρεία μίσθωσης ταξί όπου ανήκουν πάει για φούντο. Με τους: Άνταμ
Μπάλντγουιν, Τσάρλι Μπαρνέτ, Ειρήνη Καρά. (Διάρκεια: 99') ** 
01.45 Star 
«Τεχεράνη '43» (Teheran 43) 
Διεθνής τρομοκρατία και σκοτεινά παιχνίδια εξουσίας στα χρόνια του Β'
Παγκόσμιου Πολέμου που μοιάζουν... παιδικά με τα αντίστοιχα σημερινά. Ναζί
αξιωματικός αναλαμβάνει να εξοντώσει τους Τσώρτσιλ, Ρούσβελτ και Στάλιν στη
συνάντησή τους στην Τεχεράνη του 1943... Σκηνοθεσία Αλεξάντρ Άλοβ, Βλαντίμιρ
Νόμοβ, με πρωταγωνιστή τον Αλέν Ντελόν, που στις αρχές του '80 άρχιζε να
«θαμπώνει» η λάμψη του. (Διάρκεια: 96') ** 
02.00 Alter 
«Λεπτές ισορροπίες» (Final equinox) 
Περιπέτεια επιστημονικής φαντασίας - '95 - μεταλλαγμένων... προθέσεων. Λαός
και κυβέρνηση τρέχουν για να κατακτήσουν ο καθένας για τον εαυτό του ένα
κλεμμένο όργανο που έπεσε από το... Διάστημα με υπερφυσικές ιδιότητες. Του
Σερτζ Ροντνάσκι. (Διάρκεια: 89') * 
02.20 Antenna 
«Ήσυχη, αλλά ματωμένη νύχτα» (Silent night, bloody night ) 
«Μπι μούβι» τρόμου - '73 - μ' έναν μανιακό να δραπετεύει από το ψυχιατρείο και
να βρίσκει καταφύγιο σε παλιά έπαυλη. Του Θίοντορ Γκέρσανι. (Διάρκεια: 81') * 
03.45 Star 
«Το τέρας του Φρανκενστάιν» (Frankenstein general hospital) 
Άνευρη παρωδία - '88 - των ταινιών τρόμου με έναν απόγονο του περιβόητου
Φρανκενστάιν να κάνει τα ίδια με τον πρόγονό του. Σκηνοθεσία: Ντέμπορα
Ρόμπερτς. Με τους: Μαρκ Μπλάνκφιλντ, Λέσλι Τζόρνταν. (Διάρκεια: 87') *

<H3>ΤΟΡ 3
</H3>
1. «Ένα μάθημα στον έρωτα»: Νεανικός Μπέργκμαν (23.00, ΕΤ3) 
2. «Κωδικό όνομα: Νίνα»: Η "Νικίτα" στο... Χόλιγουντ (21.00, Alpha) 
3. «Απόδραση από το Λος Άντζελες»: Του Κάρπεντερ (21.45, Alter) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P47</CAT>
<ED>
Κωδικός άρθρου: A17247P473</ED>
<ID>
ID:303240

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P47&aa=3</URL></REF>


Article

<CATEGORY>vin09</CATEGORY>

 <H2>«Γεννήθηκα για να παίζω μπλουζ»
</H2><H4>Ο Μάτζικ Σλιμ παίζει μπλουζ όλη του τη ζωή. Σαν να έχει βαφτιστεί σε μια
κολυμπήθρα με μπλουζ και τίποτε δεν θα μπορούσε να τον σταματήσει </H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Μάτζικ Σλιμ επιστρέφει στην Αθήνα για να μοιραστεί με το κοινό του την
αισιοδοξία για το μέλλον των μπλουζ

Τα μπλουζ «κατοικούν» στο όνομα του Μάτζικ Σλιμ, έχοντας εξοφλήσει το ενοίκιο
με την αναγνώριση ενός από τους σημαντικότερους μπλούζμεν των καιρών μας. Και
ο καιρός όμως στο Μισισίπι και στο Σικάγο εξαργυρώνεται κι αυτός με μπλουζ. 
Ο Μάτζικ Σλιμ, στην Αθήνα αυτές τις ημέρες, παίρνει βαθιά ανάσα και συνεχίζει.
«Με ρωτούν συχνά πώς ξεκίνησαν όλα. Και μου αρέσει πάντα να θυμάμαι τα παλιά.
Λοιπόν, εγώ πήγαινα συχνά στην εκκλησία κι εκεί παρακολουθούσα μια κυρία να
παίζει πιάνο. Έτσι άρχισα κι εγώ να παίζω πιάνο. Αλλά μετά το ατύχημα (έχασε
το μικρό δάχτυλο του χεριού του) δεν μπορούσα να παίζω άλλο πιάνο. Έμαθα
λοιπόν κιθάρα. Και έπαιζα μπλουζ, γιατί μια δύναμη μέσα μου με οδηγούσε πάντα
εκεί». 
Στο Μισισίπι αργότερα γνώρισε τον Μάτζικ Σαμ με τον οποίο περνούσε ώρες τις
Κυριακές παίζοντας κιθάρα και επέστρεφαν μετά στις φυτείες του βαμβακιού για
να δουλέψουν. Την ώρα που στο Μέμφις γεννιόταν το ροκ εν ρολ, ο Μάτζικ Σλιμ
μετακόμιζε στο Σικάγο, εκεί που τα «ηλεκτρικά μπλουζ» έπαιρναν φωτιά, για να
φτιάξει τον δικό του ήχο με το ιδιαίτερο παίξιμό του και τη φιλοσοφία του στη
μουσική. 
Πώς βλέπει τη σημερινή σκηνή των μπλουζ ένας άνθρωπος με τέτοια ιστορία; «Ω!
Είναι καλή. Πολύ καλή! Και γίνεται συνεχώς καλύτερη! Συναντώ όλο και πιο συχνά
τελευταία νέους καλλιτέχνες που πραγματικά ξέρουν την τέχνη, αλλά βλέπω και το
κοινό να ασχολείται όλο και περισσότερο με τη μουσική που έχει ρίζες από
παλιά. Παρατηρώ ένα νέο ενδιαφέρον». Ο τόνος της φωνής του μετράει από μόνος
του πολλούς πόντους αισιοδοξίας. 
Ακούραστος ο Μάτζικ Σλιμ συνεχίζει να ηχογραφεί και να περιοδεύει. «Πέρσι,
είναι αλήθεια, πέρασα πολύ καιρό στην Ευρώπη και το ευχαριστήθηκα πολύ. Πριν
από λίγο καιρό ήμουν στο Μεξικό. Ήταν υπέροχα κι εκεί. 
Βλέπω τους ανθρώπους που έρχονται να ακούσουν τη μουσική μου να αντιδρούν ίσως
διαφορετικά σε κάθε τόπο, όμως πάντα νιώθω πως πιάνουν επαφή με αυτό που είναι
τα μπλουζ. Γιατί τα μπλουζ δεν σταμάτησαν ποτέ να βγαίνουν από την ψυχή...» 
<H3>INFO
</H3>
Ο Μάτζικ Σλιμ (τραγούδι, κιθάρα) με το συγκρότημά του τους Teardrops (Νικ
Χολτ μπάσο, Μάικλ Ντότσον κιθάρα και Άλεν Κερκ ντραμς) παίζουν στο Half Note
Jazz Club (Τριβωνιανού 17 Μετς, τηλ. 010.9213.310 και 010.9232.460) έως και
τις 24 Ιανουαρίου. Στηρίζουν «ΤΑ ΝΕΑ». Έναρξη 10.30. Είσοδος με ένα ποτό 24
ευρώ και 18 ευρώ το φοιτητικό.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17247P491</ED>
<ID>
ID:303152

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P49&aa=1</URL></REF>


Article

<CATEGORY>vin09</CATEGORY>

 <H2>Με γκρίνιες άνοιξε ο «αντικαταστάτης» της «Σκάλα»
</H2>
Με γκρίνιες σήκωσε την αυλαία του το «alter ego» της περίφημης «Σκάλα»
του Μιλάνου, το «θέατρο Αρκιμπόλντι», με την όπερα του Βέρντι «Τραβιάτα».
Αρκετοί ήταν εκείνοι που δυσανασχέτησαν τόσο με το γεγονός ότι το νέο κτίριο
από τσιμέντο και γυαλί βρίσκεται σε μια βιομηχανική ζώνη στα προάστια του
Μιλάνου όσο και με την ακουστική της αίθουσας παρά τους ανακλαστήρες από γυαλί
που έχουν τοποθετηθεί ψηλά στους τοίχους. 
Κάποιοι, δε, επεσήμαναν πως το «Αρκιμπόλντι» δεν έχει τον ιστορικό χαρακτήρα
της «Σκάλα». 
Το θέατρο, χωρητικότητας 2.400 θέσεων, θα αντικαταστήσει τη «Σκάλα» μέχρις
ότου ολοκληρωθούν οι εργασίες ανακαίνισής της τον Δεκέμβριο του 2004. Το έργο
θα κοστίσει 16,4 δισ. δρχ. 
Ο σχεδιαστής μόδας Τζόρτζιο Αρμάνι, ο γλύπτης Τζιο Πομοντόρο και ο πρόεδρος
της Πιρέλι Μάρκο Τρονκέτι ήταν ανάμεσα σε εκείνους που παρακολούθησαν την
πρώτη παράσταση στο «θέατρο Αρκιμπόλντι» και συγκαταλέγονται στους θαυμαστές
του νέου θεάτρου, το οποίο μετά το 2004 θα φιλοξενεί θεατρικές παραστάσεις και
ειδικές παραγωγές της «Σκάλα».
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17247P492</ED>
<ID>
ID:303197

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P49&aa=2</URL></REF>


Article

<CATEGORY>vin09</CATEGORY>

 <H5>«ΤΑ ΧΑΝΙΑ ΣΤΗ ΛΟΓΟΤΕΧΝΙΑ» - 2002 </H5><H2>Γενέθλια 750 χρόνων
</H2><H4>Η αφορμή για να τυπωθεί αυτός ο καλαίσθητος τόμος με λογοτεχνικά κείμενα,
στάθηκε η επέτειος των 750 χρόνων από την ανοικοδόμηση των Χανίων στα ερείπια
της αρχαίας Κυδωνίας
</H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
«Και τα Χανιά στη θάλασσα την ανεμοδαρμένη/ σα γλώσσα απλώνουνε
παχειά/ το κάστρο τους, περίπαιγμα, θαρρείς, στην
τρικυμία/ και καταφρόνια στα στοιχειά» 
(Κώστας Καρυωτάκης) 
Οι ετήσιες εκδόσεις που μας έρχονται από διάφορες περιοχές της Ελλάδας
χρησιμοποιούν το... ψευδώνυμο Ημερολόγια. Όμως στην πραγματικότητα είναι
εκδόσεις με λογοτεχνικό ή λαογραφικό ή ιστορικό περιεχόμενο, συχνά υψηλού
επιπέδου. Θα' λεγα ότι η παράθεση του δωδεκάμηνου ημερολογιακού κύκλου είναι
το πρόσχημα. Να, για παράδειγμα, η έκδοση που έφθασε από τα Χανιά, μια από τις
πιο γοητευτικές και ανθρώπινες πόλεις της χώρας. Τα Χανιά γιορτάζουν τα 750
χρόνια από την ανοικοδόμησή τους στα ερείπια της αρχαίας Κυδωνίας, το 1252 από
τους Ενετούς. Μ' αυτή την ευκαιρία ο Δήμος Χανίων και ο Σύνδεσμος Φιλολόγων
του νομού τύπωσαν έναν καλαίσθητο τόμο με λογοτεχνικά κείμενα που αναφέρονται
στα Χανιά. 
Το πρώτο κείμενο ανήκει στον Λευκαδίτη Σπυρίδωνα Ζαμπέλιο (1815 - 1881) και
αναφέρεται στην ανοικοδόμηση της πόλης από 70 Ενετούς ιππότες αποίκους το
1252. Το κείμενο που κλείνει τον τόμο ανήκει στον Τίτο Πατρίκιο, που με το
ποίημα «Επιμονή μιας πόλης» δίνει την αίσθηση της πόλης, που παρά τις όποιες
αλλαγές, μέσα σε οκτώ αιώνες, επιμένει στη βενετσιάνικη φυσιογνωμία της, καθώς
σημειώνει η Αγγελική Καραθανάση που με τη Βαρβάρα Περράκη είναι οι υπεύθυνες
της έκδοσης. 
Μεταξύ των δύο κειμένων που προανέφερα, ένας πλούτος πεζών και ποιημάτων από
συγγραφείς που με διάφορους τρόπους και σε διάφορους χρόνους έχουν αναφερθεί
στην πόλη. 
Όλοι, αλφαβητικά: Μ. Βαμβουνάκη, Ρ. Γαλανάκη, ο τουρκοκρητικής καταγωγής Αχμέτ
Γιορουλμάζ, Ι. Δαμβέργης, Μ. Δούκα, Σπ. Ζαμπέλιος, Γ. και Μ. Θεοδωράκης, Β.
Θεοδώρου, Ν. Καζαντζάκης, Λ. Κακάρογλου, Ι. Καρυστιάνη, Κ. Καρυωτάκης, Ρ.
Καστρινάκη, Γ. Κιουρτσάκης, Ι. Κονδυλάκης, ο αρμενικής καταγωγής Ανζέλ
Κουρτιάν, Γ. Μανουσάκης, Ελ. Μαρινάκη, Αλ. Μινωτής, Τζάνε Μαρίνος Μπουνιαλής
(1613; - 1686), Αλ. Παπαδάκη, Θ. Παπαθανασόπουλος, Τ. Πατρίκιος, Π.
Πρεβελάκης, Κλ. Πρίφτη, Γ. Σεφέρης, Μ. Σκουλούδης, Γ. Σουρής, Ειρ. Σπανουδάκη,
Ν.Β. Τωμαδάκης, Κ. Χιωτάκης. 
Αιτιολογώντας την επιλογή των κειμένων, η Καραθανάση σημειώνει: 
«Τα κείμενα αυτά, αποσπάσματα αναγκαστικά τα περισσότερα, επιλέχθηκαν με
κριτήριο να αναφέρονται στην πόλη των Χανιών. Οργανώθηκαν γύρω από τρεις
θεματικούς άξονες: το χρόνο, Ιστορικές στιγμές, το χώρο, Οι
γειτονιές και οι άνθρωποι, το άλγος για το χρόνο που πέρασε, για το χώρο
που άλλαξε, Μνήμες και νοσταλγία. Είναι φανερό πως η κατάταξή τους δεν
είναι αξιολογική». 
Ο συλλεκτικός αυτός τόμος κοσμείται με σπάνιες γκραβούρες, φωτογραφίες και
ζωγραφικά έργα γνωστών καλλιτεχνών. 
<H3>«ΕΛΛΗΝΙΚΗ ΕΠΙΘΕΩΡΗΣΗ ΠΟΛΙΤΙΚΗΣ ΕΠΙΣΤΗΜΗΣ» </H3><H3>Ευρώπη, αλλά και Ιδεολογία, Ηθική, Επιστήμη
</H3>
Σε δύο θεματικές ενότητες χωρίζονται οι μελέτες στο νέο τεύχος (18) του
εξαμηνιαίου περιοδικού που εκδίδουν η Ελληνική Εταιρεία Πολιτικής Επιστήμης
και το «Θεμέλιο». 
Το πρώτο μέρος (Η Ευρωπαϊκή Πολιτεία) αποτελείται από πολυσέλιδη μελέτη των
καθηγητών των Πανεπιστημίων Αθηνών και Exeter Μ.Ι. Τσινισιζέλη και Δ.Ν.
Χρυσοχόου, με τίτλο «Οριοθετώντας τον ευρωπαϊκό πολιτειακό χώρο». Τους
αρθρογράφους απασχολεί «το πρόβλημα του ποιοτικού μετασχηματισμού της
Ευρωπαϊκής Ένωσης από έναν ατελή και ασαφή πολιτικό χώρο σε μια δημοκρατικά
οργανωμένη res publica». 
Στη δεύτερη ενότητα (Ιδεολογία, Ηθική, Επιστήμη), συμβάλλουν πολλοί
αρθρογράφοι στα επιμέρους θέματα: Η. Μαυρίδης «Σύγχρονες τάσεις στη θεωρία της
ιδεολογίας: κριτική της ιδεολογίας και αποδόμηση». Α. Καρβούνης «Νέο εργατικό
κόμμα και ηθική: Μελέτη πάνω στην ιδεολογική αλλαγή των Βρετανών σοσιαλιστών».
Α. Αντωνιάδης «Κατασκευάζοντας την (παγκόσμια) πολιτική: Ο ρόλος και η
λειτουργία των επιστημονικών κοινοτήτων». 
Από αυτό το τεύχος το περιοδικό εγκαινιάζει τη στήλη «Αντιβολές», με διάλογο
και κριτική σε άρθρα που έχουν δημοσιευθεί. Οι καθηγητές Κ. Ζαφειρόπουλος και
Ν. Μαραντζίδη προσεγγίζουν κριτικά την εργασία του Τ. Παππά «Κομματικό σύστημα
και πολιτικός ανταγωνισμός στην Ελλάδα, 1981 - 2001» που δημοσιεύθηκε στο
προηγούμενο τεύχος και ανταπαντά ο συγγραφέας του άρθρου. 
Ενδιαφέρον, παρ' ότι δύσβατο για έναν μη ειδικό, βρήκα το άρθρο του Ανδρέα
Αντωνιάδη, που πραγματοποιεί διδακτορική έρευνα στο London School of
Economics, για τον ρόλο και τη λειτουργία των επιστημονικών κοινοτήτων στην
(παγκόσμια) πολιτική. 
Στο τέλος του τεύχους, βιβλιοκριτικές και βιβλιοπαρουσιάσεις εκδόσεων από τον
ευρύτερο χώρο της πολιτικής επιστήμης. 
<H3>«ΕΔΕΣΣΗΝΟΣ» </H3><H3>Τα χάνια του Άγρα
</H3>
Συνεχίζει με τυπικά ενδιαφέροντα θέματα από την Πέλλα η τριμηνιαία έκδοση της
Λαογραφικής Εταιρείας του Νομού. 
Ξεχωρίζουν από αυτό το 3ο τεύχος το μελέτημα του Χρήστου Μπακύρτση για τα
παλαιά χάνια στην περιοχή του ποταμού Άγρα. Καθώς η Εγνατία Οδός περνούσε από
τον ποταμό, ήταν λογικό να αναπτυχθούν στην περιοχή αυτή τα κτίσματα που
λειτουργούσαν σαν χώροι ξεκούρασης, ανεφοδιασμού και, συχνά, λιανεμπορίου. 
Ο Μπακύρτσης χωρίζει τα χάνια του Άγρα σε δύο κατηγορίες. Ο πρώτος και ο πιο
λαϊκός ήταν ένα απλό ορθογώνιο πέτρινο κτίσμα όπου αγωγιάτες και ζώα περνούσαν
τις νύχτες τους στον ίδιο χώρο.

Ο δεύτερος τύπος ήταν πάλι ένα ορθογώνιο κτίσμα, είχε όμως και έναν όροφο στο
μπροστινό μέρος, όπου ήταν τα δωμάτια των ταξιδιωτών, μακριά από τα ζώα. Ήταν
τα «καραβάν σεράι» - τα σπίτια του καραβανιού. Τα χάνια λειτουργούσαν
ικανοποιητικά έως το 1924. Κατόπιν σιγά σιγά έσβησαν... 
(Σ.Σ.: Ευχαριστούμε θερμά το περιοδικό για την τιμητική αναφορά, από τις
σελίδες του, των «ΝΕΩΝ» και της στήλης). 
<H3>«ΦΩΤΟγράφος» </H3><H3>100 «κλικ» </H3>
Είναι να χαίρεσαι όταν έγκυρα εξειδικευμένα περιοδικά αναπτύσ-σονται και
στέκουν όρθια στη δύσκολη - έτσι κι αλλιώς - αγορά. Ο «ΦΩΤΟγράφος» τύπωσε το,
διπλό, εκατοστό τεύχος του και δημοσιεύει τα αποτελέσματα του φωτογραφικού
διαγωνισμού με θέμα την Ελλάδα, στον οποίο είχε 243 συμμετοχές με 4.660
εικόνες! 
Μαζί με το τεύχος, δύο ξεχωριστά ένθετα, μίνι περιοδικά: Το Photo Digital για
τη φωτογραφική ψηφιακή τεχνολογία που καλπάζει και το Video Making με
θεματογραφία για το βίντεο και την κινούμενη εικόνα. 
<H3>ΔΙΕΥΘΥΝΣΕΙΣ
</H3>
* «ΤΑ ΧΑΝΙΑ ΣΤΗ ΛΟΓΟ-ΤΕΧΝΙΑ» - 2002: Πειραιώς 43, Χανιά - 73131, τηλ.
081090.652 
* «ΕΛΛΗΝΙΚΗ ΕΠΙΘΕΩΡΗΣΗ ΠΟΛΙΤΙΚΗΣ ΕΠΙΣΤΗΜΗΣ»: Ομήρου 19, Αθήνα - 106 72,
τηλ. 0103614.298 
* «ΕΔΕΣΣΗΝΟΣ»: Μακεδονομάχων 14, Έδεσσα - 582 00, τηλ. 0381029.790 
* «ΦΩΤΟγράφος»: Τρουπάκη 1, Αθήνα - 104 45, τηλ. 0108541.400
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P50</CAT>
<ED>
Κωδικός άρθρου: A17247P501</ED>
<ID>
ID:303153

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P50&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Ο τρομοκράτης δάσκαλος
</H2><H4>Είναι η τέταρτη φορά μέσα σε είκοσι πέντε χρόνια που ανεβαίνει το ερεθιστικό
έργο του Ρομπέρτο Ατάυντε «Δεσποινίς Μαργαρίτα»
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Γιώργος Μαρίνος στην παράσταση «Η μέθοδος της Δεσποινίδος Μαργαρίτας»

Τώρα με τον τίτλο (πιο κοντά στην ουσία του μονολόγου) «Η μέθοδος της
Δεσποινίδος Μαργαρίτας» στο θέατρο ΚΑΠΠΑ. Και φαίνεται να είναι δικαιολογημένη
αυτή η προτίμηση. Σπεύδω να πω πως δεν είναι μόνο η φιλοδοξία μιας ή ενός
ηθοποιού να παίξει έναν μονόλογο, να θρέψει το ναρκισσιστικό σύνδρομο που
κρύβει μέσα του κάθε δημιουργός. 
Το έργο αυτό επιλέγεται γιατί διαθέτει μιαν ιδιότυπη, υπόγεια, κρυφή πονηριά.
Μιλάει για την εξουσιαστική σχέση, την οποία καθένας, εκ πείρας, μπορεί να τη
συναντήσει παντού (από την παιδική χαρά έως το κοινοβούλιο και από τη στάση
του λεωφορείου έως τις αίθουσες δικαστηρίων), αλλά στο έργο του Ατάυντε
εντοπίζεται και εξετάζεται στον χώρο της εκπαιδευτικής διαδικασίας. 
Η Δεσποινίς Μαργαρίτα μπορούσε να ασκεί την καταπιεστική της τεχνική ως
διευθύντρια εφορίας, τελωνείων, σούπερ μάρκετ, εφημερίδας, φυλακών,
αναμορφωτηρίων, νοσοκομείου. Όλοι μας έχουμε υποστεί τέτοιες τυραννικές
εξουσιαστικές παρεμβάσεις, βίες και αφόρητες ψυχολογικές συνθλίψεις στους
διάφορους ιδιωτικούς (οικογενειακούς και συγγενικούς) και δημόσιους χώρους
κοινωνικής συναναστροφής ή εργασιακών σχέσεων. Όλοι όμως έχουμε τις βαθύτερες
τραυματικές, θα ΄λεγα, εγκαυστικές εμπειρίες από τον χώρο της εκπαίδευσης. 
Τριάντα πέντε χρόνια αναλώθηκα μέσα σε ποικίλων συνθηκών αίθουσες
διδασκαλίας και είχα αποκτήσει την ικανότητα να διακρίνω ποια παιδιά έφταναν
συχνά σε εφηβική ηλικία σε πράξεις βίας ή στην απομόνωση ή στην άρνηση, συχνά
στην κατάθλιψη, γενικά σε μια αφύσικη σχέση με τη χαρά της γνώσης εξαιτίας
κάποιου δασκάλου που λειτούργησε σε ανύποπτο χρόνο, κυρίως σε τρυφερή ηλικία,
ως μπαμπούλας, ως σκιάχτρο, ως απόλυτη αυθεντία, ως προσωπείο της Μέδουσας.
Έχω διαπιστώσει πως η μεγάλη πλειονότητα των προβληματικών με τα μαθησιακά
θέματα μαθητών, πέρα από τις περιπτώσεις κληρονομημένων δυσλειτουργιών, έχουν
τραυματιστεί από ανίδεους, αμόρφωτους παιδαγωγικά, εγωιστές, αλαζόνες,
νάρκισσους, συμπλεγματικούς, στερημένους, ζηλόφθονους «δασκάλους». 
Να γιατί πάντα έχει επιτυχία το έργο του Ατάυντε, γιατί ο καθένας βλέπει στο
πρόσωπο αυτής της συμπλεγματικής δασκάλας, έναν δήμιο της παιδικής του ηλικίας
που τον σημάδεψε η συμπεριφορά του, οι διακρίσεις του, οι απαγορεύσεις του, οι
ματαιώσεις του, αλλά και οι ανοχές του. Γιατί κακός δάσκαλος δεν είναι μόνο
αυτός που δέρνει, απειλεί, εκφοβίζει, τρομοκρατεί, λοιδορεί, χλευάζει τις
τρυφερές ψυχούλες των μαθητών του. Είναι και ο τάχαμου άνετος, ο άκρως
επιεικής, ο ανεκτικός, ο μαθητοπατέρας, ο γενναιόδωρος εξομολογητής που
εκβιάζει τους μαθητές του με το να μοιράζεται τα μυστικά τους και να
«κατανοεί» τις παρεκκλίσεις τους. 
Πόσοι από μας δεν είχαν σπουδαίους δασκάλους που χρόνια μετά την
απογαλάκτισή τους συνεχίζουμε να τους υπολογίζουμε, να λογοδοτούμε νοερά με
τις πράξεις μας, να ρωτάμε νοερά αν εγκρίνουν τις ενέργειές μας και νοερά
πάντα να γνωρίζουμε ότι ακολουθώντας τις συμβουλές τους ή τα μαθήματα ήθους
τους χαίρονται για την προκοπή μας. Και πόσοι από μας δεν ορκιστήκαμε μέσα μας
να μη μοιάσουμε ποτέ στους δασκάλους που μας ταπείνωσαν, μας αδίκησαν, μας
περιφρόνησαν ή μας αγνόησαν. Αυτά τα μυστικά γνωρίζει ο Ατάυντε και με αυτές
τις συνταγές κοινής εμπειρίας έφτιαξε τον μονόλογό του. Και είναι επιτυχής
διότι ισχύει για κάθε είδους δάσκαλο και όχι μόνο τον εκπαιδευτικό. Ισχύει για
τον μάστορα, τον προϊστάμενο, τον στρατηγό, τον υπουργό κ.λπ. 
Ο Ταχτσής έχει κάνει μια ανθεκτική μετάφραση, ρέουσα και με γνώση της
αυταρχικής ρητορικής. Ήταν μεγάλος ο πειρασμός και το ρίσκο του Γιώργου
Μαρίνου να αναλάβει να ερμηνεύσει αυτό τον πράγματι άφυλο ρόλο. Γιατί ο
αυταρχικός άνθρωπος δεν έχει φύλο, δεν έχει σχεδόν χαρακτήρα, είναι κατ'
εξοχήν κοινωνικός τύπος, δημιούργημα των συνθηκών που διαμορφώνουν και
τροποποιούν τις κληρονομικές καταβολές. 
Εξάλλου η «Δεσποινίς Μαργαρίτα» έχει παιχτεί συχνά διεθνώς από άντρα υποκριτή. 
Τύχη αγαθή, ο Μαρίνος είχε αυτή τη φορά σύμβουλό του και συμπαραστάτη του στη
διδασκαλία του ρόλου τον Γιώργο Μιχαηλίδη. Ο θαυμάσιος αυτός σκηνοθέτης
καθοδήγησε με μέτρο, γούστο και σαφήνεια τον ταλαντούχο ηθοποιό. 
Το μεγάλο κέρδος ήταν πως δεν έπλασαν μια μέγαιρα, ένα τέρας, ένα θηρίο. Η
εικόνα που προτείνει ο Μαρίνος είναι μια γοητευτική κατ' αρχάς φυσιογνωμία,
ένα πρόσωπο δόλωμα, ένα αθώο σερπετό. Το εξωτερικό δεν προδίδει το υστερικό
εσωτερικό. Το δηλητήριο, το αγκίστρι, το περίπλοκο δίχτυ κακίας, χλεύης,
απειλής και κακότητας εκδηλώνονται με εκρήξεις αυτοερεθισμού. Ο Μαρίνος έχει
πλάσει ένα δίβουλο πλάσμα που καταπίνει την τρυφερότητά του, κρατάει την
ανθρωπιά του, πιθανόν γιατί έχει ανασφάλειες και φοβάται μήπως οι «υπήκοοί»
του τού πάρουν τον αέρα. Γίνεται επιθετικός από άμυνα, γίνεται χυδαίος και
είρωνας από πανικό. 
Είναι μια σημαντική ερμηνεία ο/η Δασκάλα του Μαρίνου. Έχει ύφος, ρυθμό,
ασθματική υποκριτική, χωρίς ποτέ να μεταφέρει στο κοινό τον χείμαρρο των
συμπλεγμάτων του. Από αυτήν την άποψη, ο Μιχαηλίδης δίδαξε τον ηθοποιό μια
αδιόρατη, αλλά χρήσιμη μπρεχτική τεχνική και ο Μαρίνος έξοχα την πραγμάτωσε
παίζοντας στην κόψη του ξυραφιού, όντας ο ρόλος και κρίνοντας τον ρόλο.
Υπάρχει στο παίξιμο του Μαρίνου μια υποδόρια συνωμοσία με το κοινό, ένα
συμβόλαιο πως «δείχνει» τον ρόλο. Έτσι περνάει χωρίς καμιά αντίρρηση μια
αντρική φιγούρα που ονομάζεται Δεσποινίς Μαργαρίτα. 
Τα σκηνικά και τα κοστούμια της Κατερίνας Καμπανέλλη, λιτά και θεατρικώς
πρόσφορα. Προβάλλουν τον λόγο χωρίς να απασχολούν το μάτι, αφού ο χώρος μπορεί
να είναι σχολείο ή ό,τι άλλο. 
<H3>INFO
</H3>
«Η μέθοδος της Δεσποινίδος Μαργαρίτας»: Θέατρο Κάππα, Κυψέλης 2, τηλ.
8831.068, 8237.401
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P51</CAT>
<ED>
Κωδικός άρθρου: A17247P511</ED>
<ID>
ID:303154

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P51&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Κι άλλο δώρο... </H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

(Μου το έστειλε η αναγνώστρια Ε.Π. Κι επειδή το βρήκα ευφάνταστα αναρχικό, το
πήρα «υπό την προστασία» μου...). 
- «Μια φορά κι έναν καιρό, παιδάκι μου... 
- Ναι, γιαγιά... 
- Μια φορά κι έναν καιρό... 
- Κι ύστερα, γιαγιά;... Και μετά και μετά, γιαγιά;... Γιαγιά, γιαγιά, ΓΙΑΓΙΑ! 
Χθες βράδυ πέθανε η γιαγιά σου από συνήθεια και κλαις γιατί σου άφησε μισά τα
παραμύθια. 
Άκου μικρό μου να σου πω πώς έχει η αλήθεια: 
Η Σταχτοπούτα στο τζάκι ετρυπιότανε και η Κοκκινοσκουφίτσα με τον Λύκο
επαιρνότανε, τα Γουρουνάκια κάνανε "τρενάκι" για τρεις, το Κοριτσάκι με τα
σπίρτα πούλαγε χασίς, η Χιονάτη ήτανε μια πόρνη στη Φυλής ξέχνα και τον
Πρίγκιπα γιατί ήταν νταβατζής 
Καλά που πέθανε η γιαγιά πριν πει τα παραμύθια γιατί θα κόλλαγες και συ την
ίδια ψεύτικη συνήθεια». 
ΥΓ: Κύριε Σκούρτη, αν σας «πάει» μπορείτε να το πάρετε υπό την προστασία σας.
Δεν θα σας ζητήσω «δικαιώματα». (Έχω τόσα πολλά που δεν ξέρω τι να τα
κάνω...). 
ΥΓ1: (Εγώ τώρα, κουλαριστός...). Ευχαριστώ, αγαπητή φίλη. 
ΥΓ2: (Το ξανασκέφτηκα...). Επειδή μου «πάτε» δεν μου γράφετε κάνα γράμμα...
100 σελίδων; (Ο εκδότης μου με κυνηγάει...). <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P51</CAT>
<ED>
Κωδικός άρθρου: A17247P512</ED>
<ID>
ID:303198

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P51&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Επισκέπτης από την Κόλαση. 5.40-8.20-11.00 μ.μ. (Λεωφ. Κηφισίας 234,
Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 5.00-7.30-10.00 μ.μ. - 00.30 π.μ. (Πατησίων 140
* 010 - 8259.975, 010 - 8215.327).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
3.45-7.15-10.45 μ.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
4.30 μ.μ. μεταγλ.

Αίθουσα 5

Τα αγόρια της ζωής μου. Δευτ.: 3.00-5.40-8.20-11.00 μ.μ., Τρ.:
5.40-8.20-11.00 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Τζουλιάνο ο αρχιληστής. 8.30-10.30 μ.μ. (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 4.00-6.20-8.40-11.00 μ.μ. (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.40-10.30
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS-Everest 
Αίθουσα 1

Η συμμορία των έντεκα. 4.00-6.20-8.40-11.00 μ.μ. (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Οι άλλοι. 6.30-8.40-10.50 μ.μ. 
Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Τα αγόρια της ζωής μου. 5.40-8.10-10.40 μ.μ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Η φούσκα. 6.20-8.40-11.00 μ.μ. (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 6.00-8.30-11.00 μ.μ. (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 010 - 7773.608).

ΑΛΕΞΑΝΔΡΑ

Αμελί. 6.30-8.45-11.00 μ.μ. (Καλλιθέα * 010 - 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
010 - 8219.298, 010 - 8832.666).

ΑΛΦΑΒΙΛ - Highlights Cinema

Το τάμα. 5.20-8.10-11.00 μ.μ. (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 6.25-8.45-11.05 μ.μ. (Γλυφάδα * 010 - 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 μ.μ. μεταγλ. -7.15-10.15 μ.μ.
με υπότ.

ART ECRAN Cinema 1

Το τάμα. 5.40-8.25-11.10 μ.μ. (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

D-Tox. 6.30-8.30-10.30 μ.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 010 - 8653.300, 010
- 8679.267).

ΑΣΤΕΡΙΑ

Τα αγόρια της ζωής μου. 5.30-8.00-10.30 μ.μ. (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 5.30-8.00-10.30 μ.μ. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το τάμα. 5.20-8.10-11.00 μ.μ. (Τέρμα Αμπελοκήπων * 010 - 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 010 - 3221.925).

ΑΤΛΑΝΤΙΣ

Επισκέπτης από την Κόλαση. 5.40-8.00-10.20 μ.μ. (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 6.00-8.30-11.00 μ.μ. (Νέα Σμύρνη * 010 -
9331.280, 010 - 9319.779).

ΑΤΤΙΚΑ 1

Επισκέπτης από την Κόλαση. 6.10-8.40-11.10 (Πλατεία Αμερικής * 010 - 8674.252).

ΑΤΤΙΚΑ 2

Θέλω και τη μαμά σου. 6.00-8.15-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Ο θρόνος του αίματος. 8.30-10.40 μ.μ. Ταξιδιάρικα πουλιά. 6.30
μ.μ. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Η συμμορία των έντεκα. 6.20-8.40-11.00 μ.μ. Η χαμένη Ατλαντίδα.
4.20 μ.μ. μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 7.30-9.50 μ.μ. / Ο άρχοντας των δαχτυλιδιών -
Η συντροφιά του δαχτυλιδιού. 4.20 μ.μ. 
CINE CITY Ericsson 
Αίθουσα 1

Επισκέπτης από την Κόλαση. 6.00-8.30-11.00 μ.μ. (Κων/λεως 82 Πλ.
Μπουρναζίου Περιστέρι * 010 - 5756.243, 010 - 5756.244).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-Tox. 6.45 μ.μ. Οι άλλοι. 8.45-11.00 μ.μ.

CINERAMA DESPEC

Η συμμορία των έντεκα. 6.00-8.30-11.00 μ.μ. (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 21.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Ο Χάρι Πότερ και η φιλοσοφική λίθος. 11.00-14.00-17.00 μεταγλ. Η
συμμορία των έντεκα. 20.15-22.45-01.15.

Αίθουσα 3

Η συμμορία των έντεκα. 11.45-14.15-16.45-19.15-21.45-00.15

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Το ημερολόγιο μιας πριγκίπισσας. 11.45-19.30-22.00. / Βαριά
ερωτευμένος. 14.30-17.00-01.00.

Αίθουσα 6

D-Tox. 11.30-13.45-16.00-18.15. / Οι άλλοι. 23.00-01.15. Η
φούσκα. 20.45.

Αίθουσα 7

Τα αγόρια της ζωής μου. 15.45-18.30-21.30-00.30. / Η χαμένη
Ατλαντίδα. 11.30-13.30 μεταγλ.

Αίθουσα 8

Επισκέπτης από την Κόλαση. 12.15-14.45-17.15-19.45-22.15-00.45.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 10

Η συμμορία των έντεκα. 11.15-13.45-16.15-18.45-21.15-23.45.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 12.45-15.15-17.45-20.15-22.45-01.15.
(Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Τα αγόρια της ζωής μου. Παρ.: 15.15-18.00-20.45-23.30. / Η χαμένη
Ατλαντίδα. 11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Η συμμορία των έντεκα. 12.30-15.00-17.30-20.00-22.30-01.00.

VILLAGE ENTERTAINMENT PARK

Αίθουσα 1

D-Tox. 12.15-14.45-17.00-19.15-21.30-23.45. (Θηβών 228 & Πέτρου
Ράλλη, Άγ. Ιωάννης Ρέντης, * 010 - 4278.600).

Αίθουσα 2

Το ημερολόγιο μιας πριγκίπισσας. 11.15-13.45-16.15-18.45-21.15-23.45.

Αίθουσα 3

Dr Dolittle 2: Ο γιατρός ξανατρελάθηκε. 12.45-15.00-17.15-19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Τα αγόρια της ζωής μου. 12.30-15.30-18.15-21.15-00.15.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 11.00-13.30-16.00-18.30-21.00-23.30.

Αίθουσα 8

Η συμμορία των έντεκα. 12.00-14.30-17.00-19.30-22.00-00.30.

Αίθουσα 9

Βαριά ερωτευμένος. 12.15-14.45-17.15-19.45-22.15-00.45.

Αίθουσα 10

Ο Χάρι Πότερ και η φιλοσοφική λίθος. 13.00-16.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 19.00-22.30.

Αίθουσα 11

Η συμμορία των έντεκα. 11.30-14.00-16.30-19.00-21.30-24.00.

Αίθουσα 12

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Ο Χάρι Πότερ και η φιλοσοφική λίθος. 11.15-14.15-17.15-20.15-23.15 με υπότ.

Αίθουσα 17

Οι άλλοι. 16.15-18.30-20.45-23.00-01.15. / Η χαμένη Ατλαντίδα.
12.15-14.15 μεταγλ.

Αίθουσα 18

American pie 2. 11.30-13.45-16.00-18.15-20.30-22.45-01.00.

Αίθουσα 19

Η φούσκα. 13.15-15.45-18.15-20.45-23.15.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Θέλω και τη μαμά σου. 8.20-10.30 μ.μ. / Ταξιδιάρικα πουλιά. 6.15 μ.μ.

ΔΙΑΝΑ

Η συμμορία των έντεκα. 6.10-8.20-10.40 μ.μ. (Ηλεκτ. Σταθμός Μαρούσι *
010 - 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 010 - 3632.789).

ΕΤΟΥΑΛ

Η φούσκα. 6.20-8.40-11.00 μ.μ. (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 010
- 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Επισκέπτης από την κόλαση. 5.30-8.00-10.30 μ.μ. (Πανεπιστημίου 46, *
010 - 3826.720).

ΚΑΛΥΨΩ

Τα αγόρια της ζωής μου. 6.00-8.30-11.00 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Οι άλλοι. 9.00-11.00 μ.μ. / Η χαμένη Ατλαντίδα. Δευτ. ώρα 4.00
μ.μ. μεταγλ. / Το ημερολόγιο μιας πριγκίπισσας. 6.00 μ.μ. (Λ. Κηφισίας
245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. Δευτ.: 4.00 μ.μ. μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 7.15-10.45 μ.μ. 
ΚΗΦΙΣΙΑ Cinemax Ericsson 3

Η συμμορία των έντεκα. 6.00-8.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.50 μ.μ. μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00 μ.μ.

Αίθουσα 3

Οι άλλοι. 6.50-8.50-10.50 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.30-8.10-10.40 μ.μ. (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.35-7.50-10.15 μ.μ.

ΜΑΡΟΥΣΙ 3 Alpha Odeon

Ταξιδιάρικα πουλιά. 5.00 μ.μ. / Οδός Μαλχόλαντ. 7.00-10.00 μ.μ. 
ΜΕΤΑΛΛΙΟΝ

Οι άλλοι. 6.30-8.30-10.30 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

D-Tox. 6.30-8.30-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Η φούσκα. 6.00-8.30-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 010 - 3622.683).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. / Ο Χάρι Πότερ και η φιλοσοφική λίθος. 4.00 μ.μ. μεταγλ. (Αχαρνών
330 - Κάτω Πατήσια * 010 - 2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Οδός Μαλχόλαντ. 5.40-8.25-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Τα αγόρια της ζωής μου. 5.25-8.00-10.35 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Επισκέπτης από την Κόλαση. 5.30-8.00-10.30 μ.μ. (Πατησίων, Στάση
Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο Χάρι Πότερ και η φιλοσοφική λίθος. 4.50 μ.μ. μεταγλ., 7.40-10.30 μ.μ.
με υπότ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κλέφτης ή πραγματικότητα. 6.30 μ.μ. / Αφιέρωμα Φελίνι. Ώρες
8.30-10.30 μ.μ. Δευτ.: Λευκός σεΐχης, Γλυκιά ζωή. .Τρ.: La strada, Η
πόλη των γυναικών. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Επισκέπτης από την Κόλαση. 6.00-8.30-11.00 μ.μ. (Ζησιμοπούλου - Αγ.
Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Η φούσκα. 5.45-8.15-10.45 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 010 -
8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η δασκάλα του πιάνου. 8.30-10.30 μ.μ. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πυρετός στο αίμα. 8.00 μ.μ. (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Παιχνίδια διχασμού και εγκυμοσύνης. 7.15-9.30 μ.μ. (Νέα Μάκρη *
02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Βαριά ερωτευμένος. 7.45-9.45 μ.μ. / Ταξιδιάρικα πουλιά. 6.00
μ.μ. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.30 μ.μ. μεταγλ. 7.20-9.50 μ.μ. με
υπότ. (Λεωφόρος Φυλής 165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Δευτ.-Τετ.: Κανταχάρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 07540.52110).

ΠΑΛΛΑΣ

D-Tox. 7.15-9.30 μ.μ. (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο Χάρι Πότερ και η φιλοσοφική λίθος. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.30-10.30 μ.μ. (Πειραιώς 125 & Χρ. Σμύρνης, Άγ. Ιωάννης
Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Οι άλλοι. 6.10-8.20-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Στα ελληνικά. 17.00. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 16.30. / Ο άρχοντας των
δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Ο θρόνος του αίματος. 18.30-20.45-23.00. (* 0310 - 284.204 &
242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.15-20.30-22.45. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Επισκέπτης από την Κόλαση. 11.45 - 14.30 - 17.15 - 19.45 -
22.15 -00.45. Αίθουσα 2 Η χαμένη Ατλαντίδα. Μεταγλωτ. 11.30 - 13.30. /
Τα αγόρια της ζωής μου. 15.45 - 18.30 - 21.30 - 00.15. Αίθουσα 3 Ο
Χάρι Πότερ και η φιλοσοφική λίθος. Μεταγλωτ. 12.00 - 15.00 - 18.00. / Ο
άρχοντας των δαχτυλιδιών 21.00 - 00.30. Αίθουσα 4 Ο Χάρι Πότερ και η
φιλοσοφική λίθος. Μεταγλωτ. 11.00 - 14.00 - 17.00. / Η συμμορία των
έντεκα. 20.15 - 22.45 - 01.15. Αίθουσα 5 Ο άρχοντας των δαχτυλιδιών.
13.00 - 16.30 - 20.00 - 23.30. Αίθουσα 6 Η συμμορία των έντεκα.
11.45 - 14.15 - 16.45 - 19.15 - 21.45 - 00.15. Αίθουσα 7 Ο άρχοντας των
δαχτυλιδιών. 12.00 - 15.30 - 19.00 - 22.30. Αίθουσα 8 Βαριά
ερωτευμένος. 12.30-15.15 - 17.45 - 20.30. / Οι άλλοι. 23.00 -
01.15. Αίθουσα 9 Η συμμορία των έντεκα. 11.15 - 13.45 - 16.15 - 18.45 -
21.15 - 23.45. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Beautiful people. 19.00 - 21.00 - 23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. Αίθουσα 2 Τα αγόρια της ζωής
μου. 18.00-20.30-23.00. (Dolby Stereo). (* 0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. / Moulin Rouge. 20.45-23.00. (* 0310
- 815.570, D.Τ.S.).

ΚΟΛΟΣΣΑΙΟΝ

D-Tox. 19.00-21.00-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Επισκέπτης από την Κόλαση. 18.30-20.45-23.00. (* 0310 - 824.244, Dolby
Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. Αίθουσα
2-«Παύλος Ζάννας» Το τάμα. 17.30 - 20.15 - 23.00. (* 0310 - 378.404,
Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Η συμμορία των έντεκα. 16.00 -18.30 - 21.00 - 23.30 /
Behind enemy lines avant premier. Σάβ. και Κυρ. 01.00 π.μ. ΑΙΘΟΥΣΑ 2
D-Tox. 15.20 - 17.20 - 19.20. / American Pie. 21.20 - 23.35.
ΑΙΘΟΥΣΑ 3 Η συμμορία των έντεκα. 15.30 - 18.00 - 20.30 - 23.00. ΑΙΘΟΥΣΑ
4 Ο Χάρι Πότερ και η φιλοσοφική λίθος. με υπότιτλους 15.25-18.25. /
Οι άλλοι. 21.25-23.40. ΑΙΘΟΥΣΑ 5 Επισκέπτης από την Κόλαση.
15.35-18.10-20.45 - 23.20. ΑΙΘΟΥΣΑ 6 Το ημερολόγιο μιας πριγκίπισσας.
16.15-18.40 / Βαριά ερωτευμένος. 21.05-23.30. ΑΙΘΟΥΣΑ 7 Ο Χάρι
Πότερ και η φιλοσοφική λίθος μεταγλωτ. 16.10 / Ο άρχοντας των
δαχτυλιδιών. 19.10-22.40. ΑΙΘΟΥΣΑ 8 Η χαμένη Ατλαντίδα μεταγλωτ.
16.05. / Τα αγόρια της ζωής μου. 18.05 - 20.45 - 23.25. (* 0310 -
290.100, 290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. Από Δευτέρα 21/1: 18.45 - 21.00 - 23.15. (* 0310
- 824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.10 - 18.30 - 20.50 -
23.10. (Dolby Digital Ex DTS). ΑΙΘΟΥΣΑ 2 Επισκέπτης από την Κόλαση.
12.50-15.10 - 18.10 - 20.30 - 22.40. Dolby Digital DTS). ΑΙΘΟΥΣΑ 3 Η
κατάρα του πράσινου σκορπιού. 19.50-22.00-00.20. (Dolby Digital DTS).
ΑΙΘΟΥΣΑ 4 Η χαμένη Ατλαντίδα μεταγλωτ. 11.30-13.50-16.00. / Η
φούσκα. 18.20 - 20.40 - 23.00. (Dolby Digital DTS). ΑΙΘΟΥΣΑ 5 Η χαμένη
Ατλαντίδα μεταγλωτ. 12.40-14.40-16.50 / Θέλω και τη μαμά σου.
20.10-22.30 - 00.40. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 13.30-16.30 / D-Tox. 19.20 - 21.30 -
23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική λίθος.
μεταγλωτ. 11.00-14.00-17.00. / Βαριά ερωτευμένος.
19.50-22.10-00.30. (Dolby Digital DTS). ΑΙΘΟΥΣΑ 8 Τα αγόρια της ζωής
μου. 12.20-15.00-18.00-21.10-23.50. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος με υπότιτλους 12.30-16.00 / Οι άλλοι.
19.10-21.20-23.40. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-19.00-22.20. (Dolby Digital DTS). ΑΙΘΟΥΣΑ 11 Ο Χάρι Πότερ
και η φιλοσοφική λίθος. Στα ελληνικά. 13.00-16.20 / Η συμμορία των
έντεκα. 19.30-22.00-00.20 (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 20.45-23.00 / Ο Χάρι Πότερ και η
φιλοσοφική λίθος. Στα ελληνικά. 18.00. ΑΙΘΟΥΣΑ 2 Ο άρχοντας των
δαχτυλιδιών. 19.00-22.30. / Η χαμένη Ατλαντίδα. Στα ελληνικά.
17.30.(* 0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. / Η φούσκα. * 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Βαριά ερωτευμένος. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Οι άλλοι. (* 22.121). 
Αίθουσα 2: American pie. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (03810)

«Μέγας Αλέξανδρος»

Αίθουσα 1: Το μαντολίνο του λοχαγού Κορέλι (* 22.312) <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P52</CAT>
<ED>
Κωδικός άρθρου: A17247P521</ED>
<ID>
ID:303166

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P52&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ
</H2>
«Επισκέπτης από την Κόλαση»: Επαναπροσδιορισμός του «μύθου» του
περιβόητου Τζακ του αντεροβγάλτη ­ δεν είναι τυχαίο ότι γίνεται στις...
πάμφωτες αλλά σκοτεινές μέρες μας... ­ με τον Τζόνι Ντεπ να τον κυνηγά.
Σκηνοθεσία Άλεν και Άλμπερτ Χιουζ (Αλέκα, Αβάνα, Μαρούσι 1, Τροπικάλ 1,
Άνεσις, Άννα Ντορ, Ατλαντίς, Άττικα 1, Cine City 1, Village Centre 8, Village
Centre 1, Village Park 14,15, Ιντεάλ, Ράδιο Σίτυ, Τρία Αστέρια, Φάληρο 1,
Σινεάκ). 
«Η κατάρα του πράσινου σκορπιού»: Κωμωδία με κλίμα φιλμ νουάρ
και τον Γούντι Άλεν ως Χάμφρεϊ Μπόγκαρτ! Απολαύστε το. [Αθηναΐς, Αλεξάνδρα
(Καλλιθέα), Γλυφάδα, Μαρούσι 2, Όπερα 1, Τροπικάλ 2, Δαναός 1, Πτι Παλαί]. 
«Η συμμορία των έντεκα»: Δυναμική περιπέτεια ριμέικ της ταινίας
­ '60 ­ του Λουίς Μαϊλστόουν (1895-1980), με τους Τζορτζ Κλούνεϊ, Μπραντ Πιτ,
Άντι Γκαρσία, Τζούλια Ρόμπερτς, Ματ Ντέιμον, Έλιοτ Γκουλντ να παίζουν τους
ρόλους των Φρανκ Σινάτρα, Ντιν Μάρτιν, Πίτερ Λόφορντ, Άντζι Ντίκινσον, Σεζάρ
Ρομέρο, Ακίμ Ταμίροφ, Τζορτζ Ραφτ, Ρίτσαρντ Κόντε. Εδώ η σκηνοθεσία είναι του
καλού Στίβεν Σόντεμπεργκ [Αελλώ 1,4, Αθηνά (Αγ. Αναργ.), Αθήναιον, Αθήναιον
Cinepolis 1, Αίγλη 1, Άστορ, Άτταλος, Βάρκιζα 1,2, Cinerama, Village Centre 3,
10, Village Παγκρ. 5, Village Park 8, 11, 13, Διάνα, Ίλιον, Κηφισιά 3,
Μαργαρίτα 1, Μετροπόλιταν, Παλάς, Σινέ Χολαργός, Τιτάνια, Τρία Αστέρια,
Φοίβος, Μάγια, Χαϊλάιφ). 
«Το τάμα»: Road movie στην Κύπρο του 1940 με τον Γιώργο Χωραφά στην
καλύτερή του εμφάνιση και τη Βαλέρια Γκολίνο γυναίκα-πειρασμό. Του Ανδρέα
Πάντζη (Αλφαβίλ, Απόλλων, Art Studio, Art Ecran 1, Άστρον). 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουδαρχικό μεσαίωνα.
(Αττικόν). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Λουί Αλτουσέρ και ο Ντέιβιντ Λιντς δημιουργεί ένα γοητευτικό παραλήρημα στα
δυσδιάκριτα όρια ονείρου και πραγματικότητας (Έλλη, Πλάζα 1, Ααβόρα). 
«Τ' αγόρια της ζωής μου»: Ρομάντζο για «ευαίσθητες καρδιές» με την
Ντρου Μπάριμορ. Σκηνοθεσία Πένι Μάρσαλ (Αελλώ 5, Αθήναιον Cinepolis 4,
Αστέρια, Village Centre 7, Village Παγκρ. 5, Καλυψώ, Πλάζα 2). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού (Αίγλη,
Cine City 3, Village Park 19, Ετουάλ, Νιρβάνα, Φάληρο 2). 
«Αμελί»: Μαγικές και «σαλεμένες» στιγμές με την Όντρεϊ Τοτού να έχει
γοητεύσει πάνω από 270.000 σινεφίλ. Του Ζακ Πιέρ Ζενέ [Αλεξάνδρα (Καλ.), Άστυ,
Σπόρτιγκ, Φιλίπ, Δημ. Κινημ. Πετρούπολις]. 
«Αφιέρωμα στον Φεντερίκο Φελίνι»: Κάθε μέρα δύο ­ συνολικά θα παιχθούν
14 ­ ταινίες του μαέστρου των ονείρων (Τριανόν). 
<H3>ΘΕΣΣΑΛΟΝΙΚΗ
</H3>
«Η κατάρα του πράσινου σκορπιού». (Ολύμπιον, Ster Century Cinemas 3).

«Η συμμορία των έντεκα». (Αθήναιον 1, Αριστοτέλειον, Village Centre 4,
6, 9, Πλατεία Alpha Odeon 1, 3. Ster Century Cinemas 1, 11, Τιτάνια 1, Ράδιο Σίτυ).

«Ο θρόνος του αίματος». (Ανατόλια).

«Κανταχάρ». (Φαργκάνη).
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P52</CAT>
<ED>
Κωδικός άρθρου: A17247P522</ED>
<ID>
ID:303208

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P52&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΝΤΙΘΕΑΤΡΟ. 
«Καμιά φορά, ονειρεύομαι τον πρίγκιπα» του Α. Πασπαλά Πασπαλάς, Γ.
Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. 
«Κροτκάγια - Μια γλυκειά γυναίκα» (Ντοστογιέφσκι) της Λ. Φιλίποβα
Τριανταφυλλίδου, Θ. Χαλκιάς (Ακαδήμου 13, Μεταξουργείο, * 010 - 52.31.131).

ΒΑΣΙΛΑΚΟΥ. 
«Ιστορία για ελέφαντες» του Ν. Μασούδη Καραχισαρίδης (σκηνοθ.), Γ.
Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΓΡΑΜΜΕΣ. 
«Μια μέρα χωρίς γέλιο είναι μια χαμένη μέρα» της Μ. Σπυράτου Μ.
Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΕΛΥΖΕ. 
«Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου 12,
Ιλίσια, * 010 - 77.74.311).

ΕΠΙ ΚΟΛΩΝΩ - ΦΟΥΑΓΙΕ. 
«... Στα σκοτεινά...» του Γ. Ηλιόπουλου Σκόττη (σκηνοθ.) Παλούμπης
(σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΘΗΣΕΙΟΝ. 
«Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 010 - 32.55.444).

ΚΕΛΣΟΣ STAGE. 
«Μια μπίρα με τον Χένρι» της Θεατρικής Ομάδας «Πλάνη» Δελακούρας,
Σωτηρίου (Κέλσου 4 - Βουλιαγμένης 63, * 010 - 92.17.951).

ΜΕΓΑΡΟ ΜΟΥΣΙΚΗΣ ΑΘΗΝΩΝ. 
ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Συμφωνική Ορχήστρα της ΕΡΤ - Ορχήστρα Δωματίου
Feminarte - Χορωδία Πανελληνίου Συλλόγου Ιεροψαλτών «Ρωμανός ο Μελωδός» -
Χορωδία Μητρόπολης Αθηνών - Δημοτική Χορωδία και Χορωδία Αιγίου (Μουσικό
Εργαστήρι) - Ευρωπαϊκή Χορωδία Αγίου Γεωργίου Καρύτση: συναυλία (Δευτ.)
Καμεράτα - Ορχήστρα των Φίλων της Μουσικής: συναυλία (Τετ.) Κρατική Ορχήστρα
Αθηνών: συναυλία (Πεμ.). ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Όπερα στο Μέγαρο
Μουσικής. «Το στρίψιμο της βίδας» του Μπ. Μπρίντεν (Τετ., Παρ., Κυρ.).
(Βασιλίσσης Σοφίας - Κόκκαλη, * 010 - 72.82.333).

ΜΕΛΙ. 
«Play Strindberg» του Φρ. Ντίρενματ Άγγ. Αντωνόπουλος, Κοταμανίδου
(Φωκαίας 4 - Αριστοτέλους 87, πλατεία Βικτωρίας, * 010 - 82.21.111, 010 - 82.23.160).

ΜΟΥΣΟΥΡΗ. 
«Black out» του Τζ. Σάρκι Μυριανθόπουλος, Αβδελοπούλου (πλατεία Καρύκη
6, * 010 - 33.10.936).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. 
«Μισό μήλο» της Κ. Μαντέλη Μαντέλη (σκηνοθ.), Στ. Νένες (Θαρύπου 35-37
- Φραντζή, Νέος Κόσμος, * 010 - 92.26.975, 010 - 92.39.031).

ΣΥΝΕΡΓΕΙΟ.

«Μαρισόλ» του Χ. Ριβέρα Π. Μιχαηλίδης (σκηνοθ), Χριστοδουλίδου (πρώην
«Ανάλια», Φραγκούδη 18-20, πίσω από το Πάντειο Πανεπιστήμιο, * 010 - 92.36.992

ΤΕΧΝΟΧΩΡΟΣ. 
«Τα πικρά δάκρυα της Πέτρα φον Καντ» του Ρ.Β. Φασμπίντερ Αθανίτης
(σκηνοθ.), Κάλμπαρη (Μαυρομιχάλη 161, Ξιφίου, * 010 - 64.20.522).

Χ BUG CLUB. 
«Λίγο από το πλευρό του Αδάμ» της Κ. Συμεωνίδου Τούλας, Συμεωνίδου
(Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. 
«Η ψύχωση των 4.48» της Σ. Κέιν Πατεράκη (Αμοργού 20, Κυψέλη, * 010 -
86.73.945, 010 - 86.43.088).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
ΔΗΜΟΤΙΚΟ ΘΕΑΤΡΟ ΝΕΑΠΟΛΗΣ. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 0310 -
639.385, 617.006

ΘΕΑΤΡΟ ΑΧΙΛΛΕΙΟΝ. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Τηλ. 0310 - 203.973.

ΚΘΒΕ - ΒΑΣΙΛΙΚΟ ΘΕΑΤΡΟ. - ΣΚΗΝΗ ΜΕΛΙΝΑ ΜΕΡΚΟΥΡΗ: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 0310 - 251.182.

ΘΕΑΤΡΟ ΦΛΕΜΙΓΚ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

ΚΘΒΕ. ΜΟΝΗ ΛΑΖΑΡΙΣΤΩΝ. ΣΚΗΝΗ ΣΩΚΡΑΤΗΣ ΚΑΡΑΝΤΙΝΟΣ: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ ΜΙΚΡΟ ΘΕΑΤΡΟ ΜΟΝΗΣ ΛΑΖΑΡΙΣΤΩΝ. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΔΗΜΟΤΙΚΟ ΘΕΑΤΡΟ ΣΤΑΥΡΟΥΠΟΛΗΣ. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

ΘΕΑΤΡΟ ΘΕΣΣΑΛΟΝΙΚΗΣ: ΑΙΘΟΥΣΑ ΑΡΙΑΔΝΗ. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

ΘΕΑΤΡΟ ΑΥΛΑΙΑ. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

STUDIO ΠΑΡΑΘΛΑΣΗ: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος» του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι» κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812000.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P53</CAT>
<ED>
Κωδικός άρθρου: A17247P531</ED>
<ID>
ID:303167

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P53&aa=1</URL></REF>


Article

<CATEGORY>vin09</CATEGORY>

 <H2>Η απλυσιά θέλει σινιέ
</H2>
Ο Τζον Τραβόλτα λατρρρεύει τον Τζόρτζιο Αρμάνι. Μόνο τα δικά του Τ-shirt -
χρώματος μαύρου - ανέχεται να βάλει πάνω του. Και επειδή ο θρυλικός
πρωταγωνιστής τού «Grease» έχει γυρίσματα και ιδρώνει και κουράζεται και του
χρειάζονται πολλές αλλαξιές από απλά μπλουζάκια αξίας 403,37 ευρώ (το ένα),
χρέωσε τους παραγωγούς της νέας του ταινίας «Basic» με 3.226 ευρώ την ημέρα
για τα φανελάκια Αρμάνι που επιθυμεί. 
Γιατί ο Τζον, πέρα από σταρ, είναι και οπαδός της Σαϊεντολογίας. Και η αίρεση
δεν επιτρέπει στους πιστούς της να χρησιμοποιούν απορρυπαντικά και τους
συνιστά να αποφεύγουν την μπουγάδα! Οπότε δεν γινόταν να έχει δύο μπλούζες
«πλύνε-βάλε». Και δικός του άνθρωπος δήλωνε πως αν ο Τζον δεν φορούσε
ολοκαινούργα ρούχα Αρμάνι, θα ένιωθε δυστυχής. Ε, προκειμένου να αποφευχθεί η
δυστυχία λόγω θρησκόληπτης απλυσιάς και επειδή το φανελάκι το μαύρο πρέπει να
έχει την υπογραφή του μεγάλου Ιταλού σχεδιαστή, οι παραγωγοί τα έδωσαν τα
λεφτά, για να μην έχει η ταινία τους κακό ριζικό.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17247P541</ED>
<ID>
ID:303155

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P54&aa=1</URL></REF>


Article

<CATEGORY>vin09</CATEGORY>

 <H2>Μαλλιοτράβηγμα Ντενέβ - Αρντάν
</H2>
<AUTHOR>Δ.Δ.</AUTHOR>

Περίπου συμβαίνει το «έλα να δεις». Διότι αφού πρώτα ανταλλάξουν κλωτσιές,
μπουνιές και μαλλιοτραβήγματα, στη συνέχεια το γυρίζουν στο ερωτικό και
αλληλοασπάζονται φλογερώς. Κι εκεί που ο ασπασμός διαρκούσε υπέρ του...
ετεροφυλικού δεόντως, ανοίγει η πόρτα και μια κοριτσίστικη φωνή ακούγεται να
λέει «μαμά και θεία τι κάνετε εκεί;». Τι να κάνουν οι γυναίκες; Αμφότερες - η
μαντάμ Κατρίν Ντενέβ ομού μετά της Φανί Αρντάν - μαζί με άλλες 6 ψάχνουν τον
δολοφόνο του άντρα του σπιτιού. 
Κάπως έτσι οι Γάλλοι παραγωγοί και ο νεαρός Φρανσουά Οζόν των «8 γυναικών»
υπολογίζουν να... ιδρώσουν το 52ο Φεστιβάλ του Βερολίνου, το οποίο αρχίζει
στις 5 του επόμενου μηνός και να φύγουν εξ αυτού με το μεγάλο τρόπαιο. Πράγμα
καθόλου απίθανο, διότι αυτό που είδα το περασμένο Σάββατο βράδυ στην
πρώτη-πρώτη δημοσιογραφική προβολή των «8 Femmes» υπερβαίνει τα όρια μιας
ταινίας και εγκαθίσταται στον χαρακτηρισμό του «γεγονότος». Η αφρόκρεμα της
θηλυκής - γαλλικής - οθόνης τα δίνει όλα. Με κατεύθυνση την Αγκάθα Κρίστι, τον
Άλφρεντ Χίτσκοκ, τον Τζόνι Γουότερς και τη Λάνα Τάρνερ. Περίπου είναι σαν η
μαύρη, κωμική, κιτσάτη και κυνική εκδοχή του αθάνατου μιούζικαλ «Οι ομπρέλες
του Χερβούργου». Ψυχραιμία παιδιά. Τον Μάρτιο καταφθάνει εν Αθήναις το
στιγμιαίο τζιβιτζιλίκι Ντενέβ - Αρντάν. Αμ τι νομίζατε μόνο ο Ντέιβιντ
Λιντς... ξέρει; <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17247P542</ED>
<ID>
ID:303199

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P54&aa=2</URL></REF>


Article

<CATEGORY>vin09</CATEGORY>

 <H2>Από τις άριες στη «Σεράχ»
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Είναι δυνατόν μετά τον Verdi και τον Puccini, μια κλασική τραγουδίστρια (μια
σοπράνο, αν θέλετε) να ερμηνεύει Βαμβακάρη και Τσιτσάνη; Γιατί όχι. Άλλωστε το
είχε τολμήσει, και δη για την περίφημη δισκογραφική Deutsche Gramophon, η Αγνή
Μπάλτσα με τον Σταύρο Ξαρχάκο. 
Γιατί όχι, λέει και η σοπράνο Χριστίνα Ανδρέου. «Είναι μελωδίες λαϊκές της
ψυχής και της πατρίδας μου». Συνδέει, δε, 15 ερμηνείες της σε κλασικά
ρεμπέτικα με τις «τρυφερές παιδικές αναμνήσεις» σε οικογενειακές γιορτές στην
Αμερική (όπου γεννήθηκε από Έλληνες γονείς, μεγάλωσε και σπούδασε). 
Στο CD της Χριστίνας Ανδρέου «Ό,τι κι αν πω δεν σε ξεχνώ - 15 ρεμπέτικα με μια
κλασική ματιά» (Protasis), σε ενορχηστρώσεις και διεύθυνση Γιώργου Νιάρχου,
συμμετέχουν οι Αντώνης Βαρδής, Αγάθωνας Ιακωβίδης, Γρηγόρης Ψαριανός και
Λουκιανός Κηλαηδόνης. «Μεσάνυχτα η ώρα τρεις», «Σεράχ», «Ζαΐρα», «Όπου Γιώργος
και μάλαμα», «Απόψε φίλα με», είναι ορισμένα από τα κομμάτια που διάλεξε.
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17247P543</ED>
<ID>
ID:303235

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P54&aa=3</URL></REF>


Article

<CATEGORY>vin09</CATEGORY>

 <H2>Έξω, λοιπόν, ο Κιούμπρικ!
</H2>
Άδειασαν τα ράφια του Virgin - της γνωστής αλυσίδας καταστημάτων που πωλούν CD
και DVD - της Βηρυτού. Όχι από επιδρομή ληστών. Ούτε πελατών. Αλλά εξαιτίας
των χρηστών ισλαμικών ηθών! Τούτο επικαλέσθηκαν οι αρχές του Λιβάνου που
εξαφάνισαν από το εν λόγω κατάστημα κάθε ίχνος «πονηρών» - κατά τη γνώμη τους
- ταινιών. Ανάμεσά τους, το «Μερικοί το προτιμούν καυτό», «Δάσκαλος για
κλάματα», «Η μεγάλη απόδραση», «Ο Ιησούς από τη Ναζαρέτ», καθώς και όλες τις
ταινίες του Στάνλεϊ Κιούμπρικ. Ο κίνδυνος μάλιστα από τις ταινίες ήταν τόσο
μεγάλος, που χρειάστηκε να εισβάλλουν στο κατάστημα περίπου 20 ένστολοι
αστυνομικοί για να σώσουν το Ισλάμ! Ο ιδιοκτήτης της Virgin Ρίτσαρντ Μπράνσον
είχε ήδη αποσύρει τα περισσότερα CD ροκ και χέβι μέταλ από το κατάστημα της
Βηρυτού, αλλά δεν φανταζόταν ότι στον Λίβανο απαγορεύεται ακόμη και ο Φρανκ
Σινάτρα ή οι ταινίες της Ελίζαμπεθ Τέιλορ, καθώς θεωρούνται φιλοϊσραηλινοί! <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17247P544</ED>
<ID>
ID:303253

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P54&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>... τα χρυσόψαρα προτιμούν να ακούν Σούμπερτ; </H2>
<AUTHOR>ΕΦΗ ΦΑΛΙΔΑ</AUTHOR>

Επειδή δεν είναι χαζά, όπως διέδιδαν κάτι ανυπόστατες αντιλήψεις που
υποστήριζαν πως τα ψάρια κάνουν κύκλους στο νερό ανοιγοκλείνοντας το στόμα
τους για να αναπνέουν. Ε, λοιπόν, τα χρυσόψαρα όχι μόνο σκέπτονται και
θυμούνται, αλλά και ξέρουν να εκτιμούν τη μουσική, δημοσιεύει η βρετανική
επιστημονική εφημερίδα «Μάθηση και συμπεριφορά των ζώων» σε σχετικό άρθρό της. 
Οι επιστήμονες έβαλαν στο CD «Το κουιντέτο της πέστροφας» του Σούμπερτ, και
τις «Παραλλαγές» του Παγκανίνι και στη συνέχεια ολίγη από ρυθμ εν μπλουζ με
Μάντι Γουότερς. Το αποτέλεσμα των παρατηρήσεών τους ήταν πως τα χρυσόψαρα
αντιλαμβάνονται τις διαφορές μεταξύ ήχων, δομών μελωδίας και ειδών μουσικής,
καθώς ο εγκέφαλός τους είναι σε θέση να κάνει αυτές τις σύνθετες διεργασίες,
υποστηρίζει η ερευνήτρια Άβα Τσέιζ. Οι παρατηρήσεις γύρω από τις μουσικές
προτιμήσεις των ψαριών θα συνεχιστούν. Μέχρι να αποσαφηνιστεί το ερώτημα αν το
κενό βλέμμα τους οφείλεται τελικά στην ανία τους ή στις μουσικές επιλογές του
κατόχου τους. <REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17247P545</ED>
<ID>
ID:303265

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P54&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Ζώα των αρκτικών περιοχών. 2. Μερικές είναι θεωρητικές.
3. Συχνά αναφερόμενη λύση. - Αφετηρία ύπαρξης (καθ.). 4. Αρχαίο
κτητικό. - Όργανο σχεδιαστή (αντίστρ.). 5. Φωτιστικές συσκευές.
6. Βαλκανικά νομίσματα. - Διακρίνονται φυλετικώς. 7. Ανήκει στα
κρουστά. - Το οικογενειακό όνομα της Κλάρας Σούμαν (αντίστρ.). 8. Από
τα τρία τα... μισά. - Αποφατική η σημασία του (αντίστρ.) - Δεν μπορεί να τα
ξέρουμε. 9. Είναι, συνήθως, κοντόσωμοι. 
ΚΑΘΕΤΑ 
1. Παλιότερη δόξα της ιταλικής όπερας. 2. Απασχολεί πολλούς
δημοσιογράφους (αρχικά). - Τουριστικό χωριό της Λέσβου. 3. Ένας από
τους μεγάλους πολιτικούς της Γαλλίας. 4. Εύκολα... μαυρίζει. - Ρήμα...
κηπευτικό (καθ.). 5. Απαιτούνται για την προφορά ξένου συμφώνου. - Το
μαόνι, στην καθαρεύουσα. 6. Αρχαίο ρήμα καταστροφής. - Γαλλικός νομός.
7. Καλλιτεχνικά τα ενδιαφέροντά του (με άρθρο). 8. Στο
Πανεπιστήμιό της δίδαξε ο Χέγκελ. - Καύσιμη ύλη, σε ξενική έκφραση. 9.
Παλιότερα ονομαζόταν Φορμόζα. 
ΛΥΣΗ (19/1/2002) 
ΟΡΙΖΟΝΤΙΑ: 1. ΠΙΣΤΟΛΙΕΣ 2. ΙΔΑΣ - ΟΣΤΑ 3. ΣΙΝΑΣ - ΛΗΡ
4. ΤΟΤ - ΑΝΑ 5. ΔΕΜΑΣ 6. ΠΗΡΑ - ΡΑ 7. Ο ΣΙΜΕΝΟΝ
8. ΙΕΝΑ - ΙΡΙΣ 9. ΩΜΗ - ΣΦΑΞ. ΚΑΘΕΤΑ: 1. ΠΙΣΤΟΠΟΙΩ
2. ΙΔΙΟ - ΜΕΣΗ 3. ΣΑΝΤΟΡΙΝΗ 4. ΤΣΑ - ΑΜΑ 5. ΔΕΣ
6. ΛΟ - ΝΕΑΝΙΣ 7. ΙΣΛΑΜ - ΟΡΦ 8. ΕΤΗ - ΑΡΝΙΑ 9.
ΣΑΡΙΣΑ - ΣΞ
<REF><SOURCE>
ΤΑ ΝΕΑ</SOURCE>
<DATE>, 21-01-2002</DATE>
<CAT>, Σελ.: P70</CAT>
<ED>
Κωδικός άρθρου: A17247P701</ED>
<ID>
ID:303165

</ID><URL>http://ta-nea.dolnet.gr/neaweb/neafile.print_unique?e=A&f=17247&m=P70&aa=1</URL></REF>


Article

<CATEGORY>vin06</CATEGORY>

 <H5>ΕΚΤΙΜΗΣΕΙΣ ΓΙΑ 7.000 ΠΕΡΙΣΣΟΤΕΡΟΥΣ ΕΙΣΑΚΤΕΟΥΣ
</H5><H2>115.000 ΥΠΟΨΗΦΙΟΙ στην τελική ευθεία για τα ΑΕΙ-ΤΕΙ
</H2><H4>Όλα τα θέματα και οι απαντήσεις των περυσινών Πανελληνίων
</H4>
Στο ένθετο ΥΠΟ
ΨΗΦ
ΙΟΣ
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17248N011</ED>
<ID>
ID:303278

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N01&aa=1</URL></REF>


Article

<CATEGORY>vin04</CATEGORY>

 <H2>Ψάχνουν άρωμα γυναίκας στις δημοτικές
</H2>
Ο νόμος της Βάσως Παπανδρέου πονοκεφαλιάζει τα κόμματα

σελίδα 8
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17248N013</ED>
<ID>
ID:303395

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N01&aa=3</URL></REF>


Article

<CATEGORY>vin06</CATEGORY>

 <H5>ΟΡΙΖΟΝΤΕΣ
</H5><H2>Το χιόνι κατέβασε τα ελάφια στην Εθνική
</H2>
Ένα μεγάλο ελάφι πετάχτηκε ξαφνικά το περασμένο Σάββατο στο 47ο χιλιόμετρο της
Εθνικής Οδού Αθηνών - Λαμίας. Το ελάφι, που έφτασε στον δρόμο σπρωγμένο από
την πείνα και το χιόνι, σκοτώθηκε ακαριαία από δύο αυτοκίνητα.

στο ένθετο
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17248N014</ED>
<ID>
ID:303404

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N01&aa=4</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΠΡΩΤΟΣ Βρετανός ασθενής έφθασε στη Θεσσαλονίκη με την Ολυμπιακή για
αρθροπλαστική γόνατος. Κι αναμένονται άλλοι 25.000 για διάφορες θεραπείες, στο
Διαβαλκανικό Κέντρο. (Ίσως πάρουμε πίσω λίγο από το συνάλλαγμα που τους έχουμε
πληρώσει). Η Βούλα Κεχαγιά, στη σελ. 13. 
Μ. ΡΑΟΥΙ: Η νέα κυβέρνηση του Αφγανιστάν μιλάει για ανθρώπινα
δικαιώματα, ακόμη και για δημοκρατία, χωρίς όμως να γίνεται τίποτα στην πράξη.
Η κατάσταση είναι ίδια, όπως και τότε που εξουσίαζαν οι φονταμενταλιστές.
Η συνέντευξη στη Δέσποινα Κουκλάκη, στη σελ. 15. 
Η ΒΡΕΤΑΝΙΑ ξεχωρίζει στην Ευρωπαϊκή Ένωση σαν τη μύγα μες στο γάλα: δεν
μετέχει στο ευρώ, συχνά μιλάει διαφορετικά από τους Ευρωπαίους και συνεχώς
υπενθυμίζει την «ειδική» σχέση της με τις ΗΠΑ. Αλλά φιλοδοξεί να καθορίζει τις
τύχες της Ευρώπης μέσα από ένα τριεθνές διευθυντήριο. Σελ.
16. 
Ο Π. ΟΛΑΓΙΑ είναι Ισπανός, αλλά έκανε ένα ταξίδι έξι χρόνων στην Ελλάδα
και 100.000 χιλιομέτρων, αναζητώντας τα ίχνη των αρχαίων μύθων στα βουνά και
στις χαράδρες της Ελλάδας. Η σχέση ανάμεσα στους τόπους και τους μύθους, λέει,
δεν είναι ποτέ αθώα. Η Λαμπρινή Σταμάτη στους «Ορίζοντες», σελ. 19. 
Μ. ΓΑΝΩΤΗ: Είμαι παντρεμένη, αλλά δεν έχω παιδιά. Ίσως, ό,τι
δημιουργικό κάνεις να είναι τελικά το κλείσιμο μιας τρύπας. Είμαστε μια
οικογένεια, ένας στρατός... εργασίας. Η Αριστοτελία Πελώνη στους
«Ορίζοντες», σελ. 20. 
ΟΙ ΧΡΥΣΕΣ σφαίρες του Χόλιγουντ δεν γνωρίζουν τον «Άλι» του Μάικλ Μαν
ούτε την «Αμελί». Ακόμη και τη Νικόλ Κίντμαν τη βράβευσαν για το ψηφιακό
«Μουλέν Ρουζ» ­ όχι για το θρίλερ «Οι άλλοι». Κακουργήματα. Ο Δ. Δανίκας
στους «Ορίζοντες», σελ. 23. 
ΣΑΤΑΝΑΔΕΣ και βαμπίρ, σύμβολα ανατριχιαστικά και πεντάλφες και
κουβέντες για μυστικές τελετές και αιματοβαμμένες θυσίες και για κανίβαλους
που θέλουν να πιουν το αίμα των συνανθρώπων τους, στα κανάλια. Όλα αυτά σε μια
τηλεόραση που στάζει αίμα. Η Πόπη Διαμαντάκου στους «Ορίζοντες», σελ. 33. 
ΜΕ ΤΗ ΣΥΓΧΩΝΕΥΣΗ των τραπεζών (όπως 
και με το Χρηματιστήριο) η κυβέρνηση την 
πάτησε. Ενώ είναι χελώνα, έμπλεξε με τον 
λαγό. Ο λαγός, όμως, ως δρομέας ξεκινάει, 
σταματάει, ρίχνει και κανέναν υπνάκο. Η 
χελώνα δεν έχει τέτοιες δυνατότητες. 
Ο Δ. Μητρόπουλος στους «Προβολείς», σελ. 6 
ΤΟ ΕΥΡΩ δεν προκρίνει την πολιτική ένωση 
της Ευρώπης ή ακόμη μια οικονομική ένωση 
που θα συνοδεύεται από πανευρωπαϊκή 
αλληλεγγύη, πανευρωπαϊκή λαϊκή κυριαρχία 
και πανευρωπαϊκούς κοινωνικούς ελέγχους 
και εξισορροπήσεις. Ο Π. Ήφαιστος στην 
«Τρίτη άποψη», σελ. 6 
ΝΑ ΤΟΝ ΤΥΛΙΞΩ ή θα τον καταναλώσετε 
αμέσως; Τυλίξτε τον, είναι για δώρο. Από 
τη στιγμή που πουλάμε κι αγοράζουμε 
αέρα, να περιμένουμε, όπου να 'ναι, και 
τις συσκευασίες δώρου. Θέμα χρόνου κι 
αυτό. Αέρας με περιτύλιγμα. Αέρας ακριβός, 
ανεκτίμητος. Η Μαρία Μαρκουλή «Σε πρώτο 
ενικό», σελ. 14 
ΤΑ ΚΤΙΡΙΑ ίσως είναι πιο απλά από τις λέξεις. 
Οι δίδυμοι πύργοι της Νέας Υόρκης, τη στιγμή 
που βγάζουν φλόγες, μοιάζουν με το κτίριο 
της παλαιστινιακής Ραδιοφωνίας, καθώς το 
ανατινάζει επισήμως, χωρίς να χρειαστεί καμικάζι, 
ο ισραηλινός στρατός. Η Άννα Δαμιανίδη στα 
«Αναλώσιμα», σελ. 14.

<H3>20 Ερωτήσεις
</H3>
ΧΡ. ΠΑΠΟΥΤΣΗΣ: Την Ντόρα τη φοβούνται ενδεχομένως ορισμένοι στη Νέα
Δημοκρατία. Εγώ, πάντως, την εκτιμώ και τη συμπαθώ. Ορισμένοι θεωρούν ότι ο
Δήμος της Αθήνας «ανήκει» στη Νέα Δημοκρατία και υποτιμούν έτσι τη νοημοσύνη
των Αθηναίων πολιτών. Οι «20 Ερωτήσεις» της Τζώρτζιας Κοντράρου στη
σελ. 14

Η ΜΑΜΑ του Άντι Γουόρχολ φταίει για όλα. Αν ήταν τυπική νοικοκυρά ίσως η
ποπ κουλτούρα να είχε στερηθεί το παντοδύναμο σύμβολό της: το
«φαγητό-κονσέρβα». Αυτό ισχυρίζεται, λίγο πολύ, ένα ντοκιμαντέρ. Στους
«Ορίζοντες», σελ. 17
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17248N021</ED>
<ID>
ID:303298

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ασθενείς
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Κατά χιλιάδες αναμένονται οι ασθενείς από τη Βρετανία στα ελληνικά νοσοκομεία
- κι αν δεν γίνουν καλά, τουλάχιστον θα τους επισκεφθεί ο κ. Καραμανλής.

Με τιμή
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17248N022</ED>
<ID>
ID:303370

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ηλιοφάνεια παντού και άνοδος της θερμοκρασίας. Άνεμοι βορειοδυτικοί μέτριοι,
στα νότια πελάγη πρόσκαιρα ισχυροί. 
ΑΤΤΙΚΗ 
Ήλιος, ασθενείς μέχρι μέτριοι βορειοδυτικοί άνεμοι. Μέγιστη θερμοκρασία στην
Αθήνα 17oC. 
ΘΕΣΣΑΛΟΝΙΚΗ 
Ηλιοφάνεια, άνεμοι βορειοδυτικοί μέχρι μέτριοι. Μέγιστη θερμοκρασία στην πόλη 12oC.

<H3>ΑΥΡΙΟ
</H3>
Ομίχλες το πρωί, μετά λίγη συννεφιά που θα πυκνώσει στα δυτικά. Το απόγευμα θα
βρέξει κυρίως στα νοτιοδυτικά. Άνεμοι νοτιοδυτικοί ασθενείς.
<H3>Πέμπτη 24/1
</H3>
Μικρής διάρκειας βροχές στη Δυτική, Κεντρική και Νότια Ελλάδα. Λίγη συννεφιά
στις υπόλοιπες περιοχές. Οι άνεμοι θα πνέουν δυτικοί, νοτιοδυτικοί ασθενείς
μέχρι μέτριοι (3-5 Μπωφόρ). Θερμοκρασία σχεδόν αμετάβλητη. 
<H3>Παρασκευή 25/1
</H3>
Βροχές αρχικά στη Δυτική Ελλάδα που θα ενταθούν, θα εκδηλωθούν καταιγίδες και
μέχρι τη νύχτα θα επεκταθούν παντού. Άνεμοι νοτιοδυτικοί μέτριοι έως ισχυροί
(5-6 Μπωφόρ), ενισχυόμενοι σε πολύ ισχυρούς (7 Μπωφόρ). 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Μαύρα σύννεφα μετά το διαζύγιο...
</H2><H4>... και η κυβέρνηση ψάχνει αλεξικέραυνο
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Παλιά στα χωριά όταν ένα προξενιό πετύχαινε, πολλές ήταν οι προξενήτρες που
ήθελαν να καρπωθούν το ευτυχές γεγονός. Έτσι, μπαινόβγαιναν στα σπίτια των
νέων συμπεθέρων εισπράττοντας ευχαριστίες και ρεγάλα. 
Μόλις όμως κάτι στράβωνε, οι προξενήτρες δεν δίσταζαν να πουν στη γειτονιά:
«Εγώ το είχα πει, δεν ταίριαζαν τα παιδιά». Το ίδιο ακριβώς συνέβη με τον γάμο
και το σύντομο διαζύγιο των δύο τραπεζών. Τώρα τα πολιτικά στελέχη που είχαν
επενδύσει πολλά σ' αυτήν τη συνένωση δεν είδαν και δεν άκουσαν τίποτα και
μιλούν για αυτόνομη δράση επιχειρηματιών. Συμφωνούμε απολύτως. Αρκεί να το
πίστευαν και να το έλεγαν αυτό και πριν από ένα μήνα.

Πάντως η κυβέρνηση ούτως ή άλλως δεν είναι στην καλύτερη φάση της.
Πυκνά σύννεφα συσσωρεύονται πάνω από το Μέγαρο Μαξίμου και τη Χαριλάου
Τρικούπη και αναζητείται το θαύμα - όπως θα έλεγε ο Θεόδωρος Πάγκαλος - για να
αντιστραφεί και πάλι το κλίμα υπέρ του κυβερνώντος κόμματος. Θέλετε το
διαζύγιο Άλφα - Εθνικής, θέλετε η παραίτηση του υφυπουργού Εξωτερικών
Ζαφειρόπουλου (με αιχμές μάλιστα), θέλετε οι κινητοποιήσεις των αγροτών που
αναμένονται τις επόμενες μέρες... κάποιοι ψάχνουν ήδη για αλεξικέραυνο. 
Όσο για τη Ν.Δ., πράγματι δεν κάνει τίποτα σπουδαίο για να πείσει ότι
είναι έτοιμη να κυβερνήσει τη χώρα. Καρπώνεται όμως καθημερινά τα κυβερνητικά
ολισθήματα. Ο κ. Κ. Καραμανλής αποφεύγει πλέον τις κινήσεις υψηλού ρίσκου και
περιορίζεται σε σποραδικές επιθέσεις εναντίον του κ. Σημίτη και ανοίγματα
δημόσιων σχέσεων προς την Αριστερά - σαν αυτό που έκανε χτες σε εκδήλωση για
τα 40 χρόνια από την ίδρυση της ΕΔΑ. 
Και ένα καλό νέο για τους 115.000 υποψηφίους που έχουν μπει στην τελική
ευθεία των πανελλαδικών εξετάσεων. Φέτος υπολογίζεται ότι θα εισαχθούν περίπου
7.000 περισσότεροι σε ΑΕΙ και ΤΕΙ και όπως φαίνεται σε λίγα χρόνια όσοι
φθάνουν στην πηγή θα πίνουν και νερό. Θα πείτε, τι θα κάνουν μόλις πάρουν το
πτυχίο; Αυτό είναι μια άλλη συζήτηση. 
Μια ξεχωριστή πινελιά στη μουντή πολιτική σκηνή ίσως αποδειχθεί η
πρόβλεψη του νέου νόμου για υποχρεωτική συμμετοχή γυναικών κατά 33% στα
ψηφοδέλτια για τις δημοτικές εκλογές. Πάντως η ρύθμιση λειτουργεί αποτρεπτικά
στον σχηματισμό αντάρτικων ψηφοδελτίων. Πού να βρεθούν τόσες γυναίκες...
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17248N032</ED>
<ID>
ID:303346

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ </H2><H2>Η ισότητα
</H2>
Η ΙΣΟΤΗΤΑ των δύο φύλων έχει ακόμα πολύ δρόμο να διανύσει στην
Ελλάδα... 
ΜΕΧΡΙ να γίνει πράξη και καθημερινή στάση ζωής. 
Οι δυσκολίες που αντιμετωπίζουν τα κόμματα στην εξεύρεση γυναικών
υποψηφίων για τις δημοτικές και νομαρχιακές εκλογές... 
ΑΠΟΔΕΙΚΝΥΟΥΝ ότι η κατάκτηση της ισότητας δεν αποτελεί μόνο θέμα
νομοθετικής ρύθμισης... 
Η οποία, έστω και με μεγάλη καθυστέρηση, υιοθετήθηκε και στη χώρα
μας... 
ΑΛΛΑ και πολλών άλλων παραγόντων. 
ΚΥΡΙΩΣ έχει να κάνει με τη δημιουργία πραγματικών συνθηκών ισότητας, οι
οποίες θα πείσουν τις γυναίκες να ασχοληθούν με τα κοινά... 
ΧΩΡΙΣ την αίσθηση ότι χρησιμοποιούνται μόνον ως άλλοθι ή ότι μετέχουν
επειδή είναι υποχρεωτικό από τον νόμο. 
ΟΤΑΝ στη Βουλή μόλις και μετά βίας εξελέγησαν δεκαεπτά γυναίκες και οι
ίσες ευκαιρίες απασχόλησης μεταξύ ανδρών και γυναικών... 
ΠΑΡΑΜΕΝΟΥΝ γράμμα του νόμου κενό... 
ΑΣΦΑΛΩΣ το ζητούμενο από τις γυναίκες δεν μπορεί να είναι η συμπλήρωση,
με την παρουσία τους, κάποιων ψηφοδελτίων... 
ΙΔΙΩΣ μάλιστα για ορισμένους Δήμους της περιφέρειας, αφού εκεί η
ισότητα φαντάζει ακόμη με προεκλογική υπόσχεση. 
ΟΥΔΕΙΣ αμφισβητεί ότι - τα τελευταία χρόνια - οι Ελληνίδες έχουν κάνει
άλματα και μετέχουν ενεργά στην κοινωνική ζωή του τόπου... 
ΕΝΩ σε πολλούς τομείς - και κατ' εξοχήν στην παιδεία - έχουν καλύτερες
επιδόσεις από τους άνδρες... 
ΤΟ ερώτημα είναι: γιατί όχι και στην πολιτική;
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17248N033</ED>
<ID>
ID:303383

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Βασίλης Μουλόπουλος: 
(ο αρθρογράφος περί μεταρρυθμίσεων) 
«Από τον πρώτο κιόλας μήνα κυκλοφορίας του ευρώ ο μύθος καταρρέει. Ο νέος
αστήρ του εκσυγχρονισμού κ. Χριστοδουλάκης λέει ότι χρειάζονται άλλα δέκα
χρόνια αυτοσυγκράτησης (sic) αν θέλουμε να φτάσουμε την Ευρώπη, εξοργίζοντας
ακόμη και τον ομόσταβλό του κ. Πολυζωγόπουλο. Το μήνυμα είναι απλό και
ολοφάνερο: αυτή η Αριστερά-μαϊμού που μας κυβερνά δεν μπορεί να αλλάξει
πολιτική. Δεν υπάρχει χώρος ούτε για τις πιο ήπιες μεταρρυθμίσεις, κάθε
διαμεσολάβηση μεταξύ εργασίας και κεφαλαίου είναι αδύνατη. Η «αριστερή
διαχείριση» της αγοράς αγαθών, χρήματος και εργασίας είναι παραμύθι. Μια
καλοστημένη απάτη για τον λαό και ένα άλλοθι για όσους θέλουν να έχουν ήσυχη
τη χειμαζόμενη αριστερή συνείδησή τους. 
Ο κ. Κώστας και ο κ. Νίκος (αυτός που πήρε τη θέση του κ. Γιάννου) δεν μπορούν
(ή δεν θέλουν) να προχωρήσουν ακόμη και στην πιο συντηρητική προσπάθεια
μεταρρύθμισης». 
(«Το Βήμα της Κυριακής») <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17248N034</ED>
<ID>
ID:303416

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Ο γαμπρός με τον κουμπάρο. Η νύφη το 'σκασε...
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N041</ED>
<ID>
ID:303297

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Ανδρέας Ανδριανόπουλος: 
(ο πρώην υπουργός, στον Σκάι, για την υπόθεση Εθνικής - Άλφα) 
«Είναι ένα μεγάλο τράκο για την οικονομία». 
Κώστας Γείτονας: 
(ο α' αντιπρόεδρος της Βουλής, στον Άλτερ, για την υπόθεση Εθνικής - Άλφα) 
«Να χαμηλώσουν οι τόνοι της αντιπαράθεσης. Να σταματήσει ιδιαίτερα το
πινγκ-πονγκ για τις ευθύνες μεταξύ των τραπεζών. Ένα επιχειρηματικό σχέδιο δεν
ευοδώθηκε, και είναι δυσάρεστο. Όμως, πρέπει να κοιτάξουν όλοι μπροστά. Για το
συμφέρον των ίδιων των τραπεζών, αλλά κυρίως της εθνικής οικονομίας». 
Άννα Βίσση: 
(η τραγουδίστρια, στο «BHMAgazino») 
«Ναι, εφέτος διεκδικώ την ιδιότητα της ηθοποιού. Γνωρίζω ότι θα δεχθώ τρομερά
πυρά, αλλά μπορώ πλέον να αδιαφορώ». 
Απόστολος Κακλαμάνης: 
(τι θα είχε κάνει ο πρόεδρος της Βουλής αν δεν υπήρχε το ΠΑΣΟΚ ­ απ' «Το
Βήμα») 
«Θα το είχα εφεύρει». 
Καρυοφυλλιά Καραμπέτη: 
(η ηθοποιός, στο «Έψιλον») 
«Η τηλεόραση δημιουργεί μια αισθητική της φτήνιας, των σκουπιδιών. Όσοι
βλέπουμε αυτή την κατάσταση δεν γίνεται να μην την πολεμήσουμε». <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N043</ED>
<ID>
ID:303381

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Αντιρρησίες </H2>
Ο λόγος στους αναγνώστες 
Ο Νάσος Θεοδωρίδης, Καμελιών 26, Π. Ψυχικό, γράφει: 
«Παρ' όλο που στην πρόσφατη αναθεώρηση του Συντάγματος περιελήφθη, επιτέλους,
πρόβλεψη για τη θεσμοθέτηση της εναλλακτικής κοινωνικής θητείας για όσους
πολίτες αρνούνται για λόγους συνείδησης να υπηρετήσουν στον Στρατό, η σχετική
διάταξη ήταν άτολμη και δεν κατοχύρωσε ρητά το βασικό ανθρώπινο δικαίωμα στην
άρνηση στράτευσης, ώστε να μην μπορεί μια μελλοντική κυβέρνηση να καταργήσει
την υπάρχουσα νομοθεσία. Αυτό δείχνει ξεκάθαρα ότι η ελληνική πολιτική ηγεσία
αποφεύγει, ακόμη και τώρα, να αντιμετωπίσει κατάματα την πραγματικότητα και να
δώσει με θάρρος μια δίκαιη οριστική λύση που να συμμορφώνεται με τα διεθνή
πρότυπα και τις σύγχρονες αντιλήψεις περί ατομικών ελευθεριών. 
Εξάλλου, ο ισχύων Νόμος 2510/97 αποτελεί την πηγή πολλών δυσμενών διακρίσεων
εις βάρος των αντιρρησιών συνείδησης. Αυτή τη στιγμή, υπηρετούν κοινωνική
θητεία σε Δημόσιες Υπηρεσίες έξω από τον Στρατό περίπου 500 άτομα που είναι
Μάρτυρες του Ιεχωβά. Αντιθέτως, οι ιδεολογικοί αντιρρησίες (ειρηνιστές)
αναγκάστηκαν να εξακολουθήσουν να ζουν σε καθεστώς παρανομίας, αφού δεν
μπορούν να ανταποκριθούν στον ανελεύθερο και τιμωρητικό χαρακτήρα της
ισχύουσας νομοθεσίας, γεγονός που διαπιστώθηκε επίσημα και από τη Διεθνή
Αμνηστία. Έτσι, συνεχίζουν να προσάγονται σε δίκη με τις κατηγορίες της
ανυποταξίας και λιποταξίας. Η Διεθνής Ομοσπονδία του Ελσίνκι έχει
επανειλημμένα αναφερθεί σε υποθέσεις Ελλήνων αντιρρησιών (π.χ. Καρανίκας,
Πετρομελίδης). Ακόμη και ο Συνήγορος του Πολίτη έχει συντάξει ολόκληρη Ειδική
Έκθεση όπου ασκεί έντονη κριτική στην κυβέρνηση για την απροθυμία της να
τροποποιήσει ριζικά το νομοθετικό πλαίσιο. Συγκεκριμένα, ο Συνήγορος θεωρεί
απαράδεκτη την άκαμπτη "ταρίφα" των 18 επιπλέον μηνών που επιβαρύνουν τη
θητεία ενός αντιρρησία, διότι η χρονική προσαύξηση θα έπρεπε να υπακούει στην
αρχή της αναλογικότητας, και να μην είναι υπέρμετρη. Επίσης, τόσο ο Συνήγορος
όσο και η Εθνική Επιτροπή Ανθρωπίνων Δικαιωμάτων ζητούν να υπαχθεί ο θεσμός
της κοινωνικής θητείας στον έλεγχο πολιτικού υπουργείου, ώστε να εξασφαλιστεί
ότι οι στρατιωτικές αρχές δεν θα παρεμβαίνουν εκδικητικά εις βάρος των
αντιρρησιών (π.χ. δυσμενείς γεωγραφικά τοποθετήσεις σε περιοχές όπου ο
πολίτης-αντιρρησίας δυσκολεύεται να επισκεφθεί τον τόπο κατοικίας του κατά τα
Σαββατοκύριακα, εκτός εάν είναι εύπορος). Και, φυσικά, εννοείται ότι με το
πενιχρό ποσόν των 60.000 δρχ. τον μήνα (!!) ο αντιρρησίας δεν μπορεί να
αντεπεξέλθει στα έξοδα διαβίωσης μακριά από τον τόπο κατοικίας του (π.χ.
ενοίκιο γκαρσονιέρας, φαγητό, ρούχα κ.λπ.). Αυτό το σύστημα στοχεύει στην
οικονομική εξόντωση των οικογενειών των αντιρρησιών, ενώ με το παραμικρό
παράπτωμα επικρέμαται η ποινή της "έκπτωσης" από το δικαίωμα για κοινωνική θητεία!!».
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N044</ED>
<ID>
ID:303419

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=4</URL></REF>


Article

<CATEGORY>vin05</CATEGORY>

 <H2>Πήγε αργά
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πήγε αργά. Το περιβόητο έγγραφο του τεχνικού συμβούλου του «Αθήνα 2004»
που εμφάνισε ο πρόεδρος της Νέας Δημοκρατίας τις προάλλες στη Βουλή, δεν το
είχε στην κατοχή του την ώρα της ομιλίας του. Δεν το γνώριζε καν. Ένα έμπιστο
πρόσωπο τού το πήγε στην αίθουσα, την ώρα που μιλούσε ο κ. Κ. Σημίτης ­ γι'
αυτό δεν είχε χρόνο να το «τσεκάρει»;
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N045</ED>
<ID>
ID:303421

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=5</URL></REF>


Article

<CATEGORY>vin05</CATEGORY>

 <H2>Εξωτερικού και εσωτερικού </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Θυμάστε τα πρώτα χρόνια της μεταπολίτευσης, όταν κάποιοι μιλούσαν για
ΚΚΕ εσωτερικού και ΚΚΕ εξωτερικού; Ε, έτσι και τώρα, φαίνεται ότι για το
«Αθήνα 2004» υπάρχουν «καθυστερήσεις εσωτερικού» και «καθυστερήσεις
εξωτερικού». 
Σύμφωνα με το «χαρτί Καραμανλή» ­ δηλαδή το έγγραφο του τεχνικού
συμβούλου του «Αθήνα 2004» ­ αρκετά έργα είναι «στο κόκκινο». Το περιεχόμενο
του εγγράφου δεν διαψεύστηκε από το «Αθήνα 2004»... 
Χθες όμως, ύστερα από την επιθεώρηση των ελεγκτών της ΔΟΕ, οι πάντες
ήταν περιχαρείς ­ και μάλιστα για κάποια έργα, όπως αυτό του Σπιτιού της Άρσης
Βαρών, στη Νίκαια, γινόταν λόγος για καθυστέρηση... 48 ωρών! 
Δούλεμα... εξωτερικού ή εσωτερικού;
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N046</ED>
<ID>
ID:303431

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=6</URL></REF>


Article

<CATEGORY>vin05</CATEGORY>

 <H2>Όπου γάμος και βίντεο...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Απάντηση σε όσους νεοδημοκράτες έσπευσαν να τον διαψεύσουν, όταν μίλησε
(και έγραψε) για ανάμειξη της CIA στα ελληνικά πολιτικά πράγματα τη δεκαετία
του '80 ­ εμπλοκή που είχε να κάνει ως και με την παροχή... προεκλογικών
συμβουλών ­ δίνει απόψε από τον Alpha ο στρατηγός Γρυλλάκης. Ο αθεόφοβος
παρουσιάζει βίντεο από γάμο στην Κρήτη, όπου... χορεύει πεντοζάλη με τον
(τότε) σταθμάρχη της CIA!!! <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N047</ED>
<ID>
ID:303435

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=7</URL></REF>


Article

<CATEGORY>vin05</CATEGORY>

 <H2>Παίρνει ρόλο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Και για όσους ενδιαφέρονται για τα εσωτερικά της σημερινής Ρηγίλλης... Ας
θυμηθούν ένα όνομα ­ Νίκος Καραχάλιος. Οσονούπω ο κ. Κ. Καραμανλής θα του
αναθέσει «ειδικό ρόλο» με δημόσια παρουσία. Α, και σημειώστε ότι ο εν λόγω
είναι στενός φίλος του κ. Ά. Σπηλιωτόπουλου. Ποιος θα... στενοχωρηθεί;
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17248N048</ED>
<ID>
ID:303439

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N04&aa=8</URL></REF>


Article

<CATEGORY>vin05</CATEGORY>

 <H2>Σέρνοντας τα εξ αμάξης... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο κ. Γ. Ζαφειρόπουλος ­ γαμπρός του κ. Δ. Ρέππα και από τους σκληρότερους
«σημιτικούς» ­ είχε τσακωθεί με τον κ. Γ. Παπανδρέου για τις αρμοδιότητες των
διεθνών οικονομικών σχέσεων, όταν ακόμα οι αρμοδιότητες ανήκαν στο υπουργείο
Εθνικής Οικονομίας και ο ίδιος ήταν ο αρμόδιος υφυπουργός. 
Οι τσακωμοί συνεχίστηκαν απρόσκοπτα και όταν οι αρμοδιότητες μεταφέρθηκαν μαζί
με τον υφυπουργό τους, στο υπουργείο Εξωτερικών. Οι δυο τους είχαν ανταλλάξει
βαρύτατες φράσεις τουλάχιστον δύο φορές, εις επήκοον άλλων αρμοδίων... 
Την περασμένη εβδομάδα, ο κόμπος έφθασε στο χτένι για τον ­ γνωστό ως
ευερέθιστο ­ κ. Γ. Ζαφειρόπουλο. Επισκέφθηκε το Μέγαρο Μαξίμου και παρέδωσε
στον κ. Κ. Σημίτη επιστολή, με την οποία παρητείτο, σέρνοντας τα εξ αμάξης
στον κ. Γ. Παπανδρέου... 
Περίμενε, Γιάννη... 
Τι του είπε ο Πρωθυπουργός; Του ζήτησε να μην πει τίποτε για την επιστολή ­ με
την οποία κατηγορεί για τα μύρια όσα τον κ. Παπανδρέου ­ και να περιμένει
μήπως και μπορούσε να διευθετήσει το ζήτημα με τον υπουργό Εξωτερικών. Έτσι κι
έκανε... 
Γράμμα πικραμένο 
Χθες, ο κ. Ζαφειρόπουλος έλαβε επιστολή από τον κ. Κ. Σημίτη ­ το ζήτημα δεν
είχε διευθετηθεί και, λίγο αργότερα, ο κ. Α. Λοβέρδος ετοιμαζόταν να ορκιστεί.
Εν τω μεταξύ, είχε γραφτεί και μία «απαλότερη» επιστολή παραίτησης... <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17248N052</ED>
<ID>
ID:303345

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N05&aa=2</URL></REF>


Article

<CATEGORY>vin05</CATEGORY>

 <H2>Πήρε μήνυμα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πολλοί απόρησαν για την κίνηση Παπουτσή, ο οποίος δήλωσε ξαφνικά διαθέσιμος
για υποψηφιότητα στον Δήμο Αθηναίων, στην τελευταία συνεδρίαση της Κεντρικής
Επιτροπής του ΠΑΣΟΚ. Κεραυνός εν αιθρία; Όχι ακριβώς. Ο κ. Παπουτσής, που δεν
έχει δα να σεμνύνεται και για το επίπεδο των σχέσεών του με την ηγεσία του
ΠΑΣΟΚ, είχε λάβει το σχετικό μήνυμα από κορυφαίο κυβερνητικό στέλεχος...
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17248N053</ED>
<ID>
ID:303382

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Με εντολή Σημίτη... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Διαμαρτύρεται ο γενικός γραμματέας του Υπουργικού Συμβουλίου κ. Σωκρ.
Κοσμίδης, ο οποίος δέχεται πολλά και ποικίλα βέλη στον Πειραιά και μάλιστα από
επιφανείς... τοξότες, όπως ο κ. Παν. Φασούλας, με το αιτιολογικό ότι «στηρίζει
υπογείως Αγραπίδη». Και ποιον επικαλείται; Τον Πρωθυπουργό κ. Κ. Σημίτη. 
Ο κ. Κοσμίδης ­ από τους δύο ή τρεις πραγματικούς «εξ απορρήτων» του
Πρωθυπουργού ­ δεν αρνείται ότι έχει ανακατευτεί στα πράγματα του Πειραιά.
Υπενθυμίζει όμως, ότι εδώ και έναν χρόνο ακριβώς είχε εκδοθεί από το Γραφείο
Τύπου του Πρωθυπουργού ανακοίνωση, με την οποία ο ίδιος οριζόταν συντονιστής
στην προσπάθεια αντιμετώπισης των χρονιζόντων προβλημάτων της πόλης! 
Πότε εκδόθηκε η ανακοίνωση; ύστερα από συνάντηση Σημίτη - Αγραπίδη! <H3>Τον πρότεινε πρώτος... </H3>
Α, και το άλλο: ήταν ο κ. Σ. Κοσμίδης που πρότεινε πρώτος την υποψηφιότητα
Φασούλα για τον Δήμο του Πειραιά. Αλλά με τις (κάκιστες...) σχέσεις που έχουν,
μάλλον ο βουλευτής το πήρε... με την κακή έννοια!
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17248N054</ED>
<ID>
ID:303407

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΑΦΗΣΕ, λέει, αιχμές ο κ. Κ. Σημίτης για το διαζύγιο Εθνικής και Alpha.
Από πότε οι προξενήτρες αφήνουν αιχμές για το παρ' ολίγον ζευγάρι; Όταν έκαναν
το προξενιό, δεν έβλεπαν την ασυμφωνία χαρακτήρων; 
ΑΜ' ΑΥΤΟ πια με τη Νέα Δημοκρατία; Έδωσαν, λέει, στη δημοσιότητα
παλαιότερη κυβερνητική ανακοίνωση, σύμφωνα με την οποία ο Πρωθυπουργός είχε
αναφερθεί στη συγχώνευση Εθνικής - Alpha, στο Υπουργικό Συμβούλιο. Γιατί, ο κ.
Κ. Καραμανλής δεν είχε μιλήσει για το θέμα στους τομεάρχες; 
ΤΟ ΠΙΟ ωραίο απ' όλα δε, είναι ότι και οι δύο πλευρές έχουν απολύτως
ξεχάσει τι έλεγαν τότε. Και το καλύτερο είναι ότι νομίζουν πως έχουμε ξεχάσει
κι εμείς... 
ΜΕ ΠΑΡΑΝΟΜΕΣ ελληνοποιήσεις πάνε να μπλέξουν κάποιοι την κ. Χρύσα
Αράπογλου του ΠΑΣΟΚ, που «παίζει» για τη Θεσσαλονίκη στις δημοτικές εκλογές.
Αλλά προηγουμένως θα έχει προσφύγει στη Δικαιοσύνη... 
ΕΠΙΣΤΟΛΗ στον κ. Κ. Σημίτη έστειλε ο πρώην βουλευτής κ. Ρ. Κοκκελίδης.
Ζητεί να αναλάβει η χώρα μας πρωτοβουλία για να πραγματοποιηθεί στην Αθήνα νέα
διάσκεψη για το Περιβάλλον. Αν και εδώ μας απασχολούν τα... άλλα περιβάλλοντα! 
ΜΙΑ ΧΑΡΑ τα είπαν στο Μέγαρο Μαξίμου ο κ. Κώστας Σημίτης με τον
γραμματέα της Ν. ΠΑΣΟΚ κ. Θάνο Μωραΐτη. Η Νεολαία πάει για το πρώτο της ήρεμο
συνέδριο... <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17248N055</ED>
<ID>
ID:303422

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ευρώ και μεγάλες ιδέες
</H2><H4>Στόχος η οικονομική σταθερότητα με τη συμμετοχή στην ΟΝΕ
</H4>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

Σύμφωνα με τις διακηρύξεις όλων σχεδόν των πολιτικών ηγετών της Ευρώπης, η
συμμετοχή στην ΟΝΕ έχει ως κύριους σκοπούς το ισχυρό κράτος, την οικονομική -
νομισματική σταθερότητα, τη βελτίωση της οικονομικής και θεσμικής
ανταγωνιστικότητας των κρατών - μελών, την ενίσχυση των εθνικών εξωτερικών
πολιτικών απέναντι σε αντιπάλους και την εμπέδωση της καθεστωτικής
σταθερότητας. Όντως, πρόκειται για μια ορθολογική και ρεαλιστική οριοθέτηση
των σκοπών της ευρωπαϊκής ολοκλήρωσης. 
Πιο συγκεκριμένα, υπό συνθήκες διακρατικής ισοτιμίας και στο πλαίσιο μιας
αμοιβαίας επωφελούς, εμποροοικονομικής συνεργασίας, τα κυρίαρχα έθνη - κράτη
της Ε.Ε. δημιούργησαν κοινούς θεσμούς και άλλες ρυθμίσεις που εξυπηρετούν τα
εθνικά τους συμφέροντα. Ποιος θα μπορούσε να αμφισβητήσει σοβαρά το γεγονός
πως η εμπορική, νομισματική και θεσμική συνεργασία των τελευταίων δεκαετιών
συμβάλλει στη διακρατική σταθερότητα της ευρωπαϊκής ηπείρου ή πως ενισχύει τα
έθνη - κράτη που συμμετέχουν! Όμως, είναι άλλο πράγμα η διακρατική σταθερότητα
απόρροια των κοινών επιτευγμάτων στους ωφελιμιστικούς τομείς και άλλο πράγμα η
κοινωνικοπολιτική ένωση των λαών, η εξομοίωση των ηθικοκανονιστικών τους δομών
και η ανατροπή των κεκτημένων του εθνικού - κρατικού γίγνεσθαι. Όποιος
πολιτικός ηγέτης ή στοχαστής δεν κατανοεί αυτή τη διαφορά, κινείται σε
ολισθηρό έδαφος: Τα ωφελιμιστικά συμφέροντα, όταν δεν συνοδεύονται από ισχυρές
ηθικοκανονιστικές παραδοχές και όταν δεν θεμελιώνονται σε ισχυρούς κοινωνικούς
ελέγχους και εξισορροπήσεις εύκολα μπορούν να γίνουν «θρύψαλα». 
Έτσι, καλά θα κάνουμε να γνωρίζουμε πως το ευρώ δεν συνιστά ηθικοκανονιστική
κοσμογονία, αλλά μόνο χρηστική αναγκαιότητα και ωφελιμιστικό επιστέγασμα μιας
μακρόχρονης εμπορικοοικονομικής συνεργασίας που οικοδομήθηκε προσεκτικά και
που επιβιώνει λόγω ισορροπίας μεταξύ υπερεθνικών ρυθμίσεων και εθνικών
συμφερόντων. Υπό αυτό το πρίσμα, πέραν της ωφελιμιστικής - λειτουργικής
σημασίας του, το ευρώ δεν προκρίνει την Πολιτική Ένωση ή ακόμη μια Οικονομική
Ένωση που θα συνοδεύεται από πανευρωπαϊκή αλληλεγγύη, πανευρωπαϊκή λαϊκή
κυριαρχία και πανευρωπαϊκούς κοινωνικούς ελέγχους και εξισορροπήσεις.
Κοντολογίς, το ευρώ δεν μετατρέπει αυτόματα τα «εθνικά πολιτικά ζώα» σε
«ευρωπαϊκά πολιτικά ζώα»: Τα έθνη - κράτη, η κυριαρχία τους, τα σύμβολά τους,
οι εθνικές ταυτότητες και οι εθνικές ηθικοκανονιστικές δομές συνεχίζουν να
είναι όσο ποτέ άλλοτε τα βασικά χαρακτηριστικά του ευρωπαϊκού πολιτικού
συστήματος. Σε όσους λόγω ευρώ βιάστηκαν να προκρίνουν κοσμογονικούς
ιδεολογικούς μετασχηματισμούς, αντιτάσσεται η ρήση: «Μακαρίζουμε την αθωότητά
σας, αλλά δεν ζηλεύουμε την άγνοια και την επιπολαιότητά σας». 
Το ευρώ δεν είναι μαγικό ραβδί επαναστατικών μετασχηματισμών των ταυτοτήτων,
των συνειδήσεων και των εν γένει κοσμοθεωρητικών κεκτημένων των κοινωνιών των
μελών της Ε.Ε. Τέτοιοι εξομοιωτικοί συλλογισμοί είναι απόρροια παρωχημένων
φιλελεύθερων οικονομιστικών δοξασιών, που δεν είναι τίποτα άλλο παρά χυδαίος
μαρξισμός με αντεστραμμένα πρόσημα. Θα μπορούσε να προστεθεί ότι, σε σύγκριση
με την επαναστατική κοσμοθεωρητική δύναμη της «κομμουνιστικής ιδέας», η οποία
συνάρπασε δισεκατομμύρια ανθρώπους, ενοποίησε οικονομικά και πολιτειακά
δεκάδες έθνη, οικοδόμησε την πανίσχυρη σοβιετική αυτοκρατορία και εξώθησε
εκατομμύρια ανθρώπους να επιδείξουν αυτοθυσία στο όνομα της παγκόσμιας
αταξικής κοινωνίας, η ωφελιμιστικού χαρακτήρα «ευρωπαϊκή ιδέα» περί «ελευθέρας
κυκλοφορίας προσώπων, αγαθών, κεφαλαίου και υπηρεσιών» αποτελεί «ιδεολογική
παιδική χαρά». 
Συνήθως, «θρύψαλα» έχουμε όταν σε μικρά μυαλά μπουν μεγάλες ιδέες για
επαναστατική ανατροπή των κοινωνικών και πολιτισμικών κεκτημένων των λαών. Η
διασφάλιση των επιτευγμάτων της ευρωπαϊκής ολοκλήρωσης εξαρτάται, μεταξύ
άλλων, από τρεις παράγοντες: Πρώτο, δεν θα λάβουν χώρα απρόβλεπτες στρατηγικές
ανατροπές. Δεύτερο, οι εθνικές στρατηγικές των μεγάλων ευρωπαϊκών δυνάμεων δεν
θα δημιουργήσουν απρόοπτα. Τρίτο, η ευρωπαϊκή ολοκλήρωση θα συνεχίσει να
εξυπηρετεί τα εθνικά συμφέροντα, θα αναπτύσσεται υπό συνθήκες ισοτιμίας μεταξύ
των κρατών - μελών και θα στηρίζει τους εθνικούς πολιτισμούς.

Ο Παναγιώτης Ήφαιστος είναι καθηγητής Διεθνών Σχέσεων και Έδρας Jean
Monnet για την Ευρωπαϊκή Πολιτική Ολοκλήρωση στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17248N062</ED>
<ID>
ID:303371

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο λαγός και η χελώνα
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Δεν είναι καθόλου βέβαιο ότι στο Μέγαρο Μαξίμου έχουν αυτές τις ημέρες χρόνο
για να ξαναδιαβάσουν τους μύθους του Αισώπου. Το αντίθετο μάλλον θα πρέπει να
συμβαίνει. Άλλωστε, στη χθεσινή σύσκεψη η «ομάδα επικοινωνίας» του
Πρωθυπουργού ασχολήθηκε με το ναυάγιο της συγχώνευσης Εθνικής - Alpha και τις
συνέπειες για την εικόνα της κυβέρνησης, εξετάζοντας σενάρια απεμπλοκής. 
Στη συζήτηση αυτή, περισσότερο από διάφορες σοφιστικέ προτάσεις, ίσως να
βοηθούσε ο Αισώπειος μύθος για τον λαγό και τη χελώνα ­ στην εκσυγχρονισμένη
εκδοχή του. Στον αγώνα δρόμου με τη χελώνα, ο λαγός ηττήθηκε από αλαζονεία.
Δρομέας ταχύτητας, έφυγε γρήγορα μπροστά και μετά ξεχάστηκε. Πήγε μια βόλτα
στους αγρούς, έριξε έναν υπνάκο, είδε ευχάριστα όνειρα. Όταν τελικά ο λαγός
ξύπνησε, η χελώνα ­ αγκομαχώντας και σερνάμενη ­ είχε περάσει το νήμα.
Θρίαμβος! Το ηθικό δίδαγμα είναι ότι η προσήλωση στον στόχο και η υπομονή
μπορεί να επικρατήσουν απέναντι στη φλασάτη υπεροψία του ταλέντου. 
Σήμερα, λαγός είναι η αγορά και χελώνα η κυβέρνηση. Η αγορά κινείται γρήγορα.
Τα χρηματιστήρια ανεβοκατεβαίνουν. Τα μεγαθήρια του καπιταλισμού ξεκινούν
συγχωνεύσεις, στέλνοντας τις αποτιμήσεις των εταιρειών στη στρατόσφαιρα.
Αντιθέτως, μια κυβέρνηση κινείται εξ ορισμού αργά. Θέτει στόχους, διαμορφώνει
πολιτικές και σιγά σιγά, έστω και με ρυθμό χελώνας, τους κατακτά. Κάπως έτσι
ήρθε ο θρίαμβος της ΟΝΕ. Η χελώνα έφθασε τελικά στο νήμα, χωρίς να παρασυρθεί
από τον λαγό. 
Με τη συγχώνευση των τραπεζών (όπως και με το Χρηματιστήριο), η κυβέρνηση την
πάτησε. Ενώ είναι χελώνα, έμπλεξε με τον λαγό. Ο λαγός όμως, ως δρομέας,
ξεκινάει, σταματάει, ρίχνει και κανέναν υπνάκο. Η χελώνα δεν έχει τέτοιες
δυνατότητες. Το φλερτ Εθνικής - Alpha ήταν εξαρχής υπόθεση της αγοράς. Όπως
και τα φιγουρατζίδικα σπρινταρίσματα του λαγού, ξεκίνησε και τελείωσε γρήγορα
­ όταν η συγχώνευση εκρίθη ασύμφορη για τις τραπεζικές νομενκλατούρες ή
κάποιους μετόχους. Κι έτσι έμεινε η χελώνα, αργή και μόνη, στη μέση του δρόμου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17248N063</ED>
<ID>
ID:303400

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N06&aa=3</URL></REF>


Article

<CATEGORY>vin04</CATEGORY>

 <H2>Οι πολιτικοί διαχειριστές στη Γερμανία
</H2>
Η προεκλογική εκστρατεία στη Γερμανία ξεκίνησε πριν από μόλις μία εβδομάδα,
και ήδη προκαλεί ανία. Ο Γκέρχαρντ Σρέντερ και ο Έντμουντ Στόιμπερ, άλλωστε,
οι υποψήφιοι των Σοσιαλδημοκρατών και των Χριστιανοδημοκρατών αντίστοιχα,
είναι πολιτικά πανομοιότυποι. 
Η ρήση του Σρέντερ ότι δεν υφίσταται αριστερή ή δεξιά οικονομική πολιτική,
αλλά μόνο καλή ή κακή οικονομική πολιτική εκφράζεται από τον Στόιμπερ με τα
λόγια: «Τους πολίτες δεν τους ενδιαφέρει αν είναι αριστερή ή δεξιά, επιθυμούν
απλώς μια λογική λύση». Και οι δύο άνδρες είναι πραγματιστές και οπαδοί της
συναίνεσης. 
Οι τολμηρές εναλλακτικές επιλογές που χρειάζεται αυτή η χώρα δεν διατίθενται.
Ένας από τους δύο θα νικήσει και θα υποχρεωθεί να υιοθετήσει κάποιες
απαραίτητες από καιρό μεταρρυθμίσεις: στην αγορά εργασίας, στην υγειονομική
περίθαλψη και την εκπαίδευση. Δυστυχώς, η επιλογή που καλείται να κάνει σήμερα
η Γερμανία δεν είναι μεταξύ ηγετών και δημιουργών, αλλά μεταξύ διαχειριστών
και μόνο.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17248N064</ED>
<ID>
ID:303417

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N06&aa=4</URL></REF>


Article

<CATEGORY>vin04</CATEGORY>

 <H2>Παραιτήθηκε και κατηγορεί
</H2><H4>Αναπάντεχη αποχώρηση του υφυπουργού Εξωτερικών Γιάννη Ζαφειρόπουλου
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Μαύρα σύννεφα συσσωρεύονται πάνω από την κυβέρνηση, καθώς πολλά επιμέρους
γεγονότα δημιουργούν δυσμενές κλίμα και απειλούν να ξαναφέρουν το ΠΑΣΟΚ στην
προ της προκήρυξης του συνεδρίου περίοδο. 
Χθες, πριν καν κατακαθήσει η αναταραχή από το διαζύγιο του αιώνα μεταξύ
Εθνικής και Alpha, ήρθε η αναπάντεχη παραίτηση του υφυπουργού Εξωτερικών,
Γιάννη Ζαφειρόπουλου ενός εκ των πλέων στενών συνεργατών του Πρωθυπουργού.
Παράλληλα συζητείται ακόμη το άρθρο του Θεόδωρου Πάγκαλου στο «Βήμα», άρθρο
στο οποίο ο πρώην υπουργός προβλέπει πως μόνον από θαύμα δεν θα χάσει το ΠΑΣΟΚ
στις εκλογές. Αυτά την ώρα που επιδεινώνεται ραγδαία το πολιτικό κλίμα, με τις
επαπειλούμενες κινητοποιήσεις στον χώρο της Παιδείας και την εξαγγελία μπλόκων
από τους αγρότες στις 28 Ιανουαρίου. 
Η κυβέρνηση θα είχε, χθες, να ασχοληθεί μόνο με τη διάλυση του «γάμου» Εθνικής
- Alpha, όπου οι βαριές πολιτικές ευθύνες επιμερίζονται στο οικονομικό
επιτελείο και τον υπουργό Οικονομίας Νικ. Χριστοδουλάκη, αν δεν της προέκυπτε
η παραίτηση Ζαφειρόπουλου. Η παραίτηση αυτή, που συνοδεύεται από την πικρία
του κ. Ζαφειρόπουλου για το πώς τον αντιμετώπισε ο Πρωθυπουργός Κ. Σημίτης
(του υποσχέθηκε ότι θα παρενέβαινε προς τον υπουργό Εξωτερικών Γ. Παπανδρέου
για να επιλυθούν οι μεταξύ τους διαφορές, αλλά δεν το έπραξε), ουσιαστικά
απέδειξε την προχειρότητα του ανασχηματισμού της κυβέρνησης τον περασμένο
Οκτώβριο. Ο κ. Σημίτης άφησε τους υπουργούς να λύσουν προβλήματα που εκείνος
θα έπρεπε να είχε λύσει, όπως το συγκεκριμένο με τη μεταφορά του διεθνούς
εμπορίου από το υπουργείο Οικονομίας στο υπουργείο Εξωτερικών. Υπενθυμίζεται
ότι ανάλογα προβλήματα, που δεν έχουν ακόμη επιλυθεί ολοκληρωτικά, είναι αυτά
με τις αρμοδιότητες των υφυπουργών οι οποίοι είναι επιφορτισμένοι με την
επιτάχυνση της ολυμπιακής προετοιμασίας. 
Το θέμα Ζαφειρόπουλου όμως, δεν φαίνεται να κλείνει με την παραίτηση του
υφυπουργού και την αντικατάστασή του απο τον βουλευτή της Β' Αθηνών Α.
Λοβέρδο. Πληροφορίες από έγκυρες πηγές αναφέρουν ότι ο κ. Ζαφειρόπουλος έχει
αποστείλει στον Πρωθυπουργό υπόμνημα με το οποίο διατυπώνει βαρύτατες
κατηγορίες εις βάρος του υπουργού Εξωτερικών. Σύμφωνα με τις πηγές αυτές, ο
παραιτηθείς υφυπουργός κατηγορεί τον κ. Παπανδρέου ότι «έχει στήσει» στο
υπουργείο Εξωτερικών μηχανισμό για την άνοδό του στην ηγεσία του ΠΑΣΟΚ, και
πως υπάρχει συγκεκριμένη στρατηγική για την αλλαγή ηγεσίας στο κόμμα ακόμη και
πριν από τις εκλογές! 
Ο κ. Ζαφειρόπουλος φέρεται στο ίδιο υπόμνημα να αφήνει σοβαρά υπονοούμενα εις
βάρος του στενού συνεργάτη τού κ. Παπανδρέου, Άλεξ Ρόντου, για τη διαχείριση
μεγάλων κονδυλίων μέσω της υπηρεσίας Διεθνούς Αναπτυξιακής Συνεργασίας, της
οποίας προΐσταται. Αναφέρει επίσης ότι από τα μυστικά κονδύλια του ΥΠΕΞ
διατέθηκαν τη διετία 1998-2000 περίπου 3,5 δισ. δραχμές σε μη κυβερνητικές
οργανώσεις κάτω από καθεστώς αδιαφάνειας, χωρίς τον παραμικρό έλεγχο από
κανέναν. 
Ουδεμία κυβερνητική πηγή επιβεβαίωσε την ύπαρξη του υπομνήματος, το οποίο οι
πηγές που προαναφέρθηκαν επιμένουν ότι το έχει λάβει από ημερών ο
Πρωθυπουργός. Η βαρύτητα των καταγγελιών ασφαλώς προσλαμβάνει μεγαλύτερη
σημασία διότι, όπως αναφέρθηκε ήδη, ο παραιτηθείς υφυπουργός ανήκει στον στενό
πυρήνα των υποστηρικτών του κ. Σημίτη και είναι γνωστό ότι υπήρξε από τους
πρώτους που τον στήριξαν την περίοδο που βρισκόταν εκτός κυβέρνησης
Παπανδρέου. 
Τώρα είναι εξαιρετικά πικραμένος από το γεγονός ότι ο Πρωθυπουργός δεν τον
στήριξε, ούτε καν παρενέβη, όταν του το ζήτησε, την περασμένη Πέμπτη, σε
συνάντηση που είχαν μετά τη συνεδρίαση του Υπουργικού Συμβουλίου. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17248N072</ED>
<ID>
ID:303365

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N07&aa=2</URL></REF>


Article

<CATEGORY>vin04</CATEGORY>

 <H2>Ανησυχία για τις κινητοποιήσεις
</H2>
Σε ό,τι αφορά το γενικότερο πολιτικό κλίμα, η κυβέρνηση παρακολουθεί με
ιδιαίτερη ανησυχία τις προετοιμασίες για συλλαλητήρια στο χώρο της παιδείας. 
Το ίδιο ανήσυχη εμφανίζεται και για τις πληροφορίες ότι στις 28 Ιανουαρίου
αγρότες από τη Θεσσαλία θα κινηθούν να αποκόψουν τη χώρα στα δύο, στήνοντας
οδοφράγματα στα Τέμπη. Κυβερνητικές πηγές ανέφεραν ότι «ο διάλογος που έχουμε
ξεκινήσει σε όλα τα επίπεδα θα δώσει τη δυνατότητα στις κοινωνικές ομάδες που
σπρώχνονται να κινητοποιηθούν κατά της κυβερνητικής πολιτικής να καταλάβουν
ότι άλλοι είναι οι λόγοι των κινητοποιήσεων και όχι τα προβλήματά τους, που
είναι όντως υπαρκτά». 
Οι ίδιες πηγές, πάντως, επισήμαιναν ότι οι κινητοποιήσεις συμπίπτουν
ουσιαστικά με την έναρξη ενός εκλογικού έτους, και διατυπώνουν την εκτίμηση
ότι τα κόμματα της αντιπολίτευσης θα εντείνουν τις προσπάθειές τους όσο
πλησιάζουμε στις εκλογές του Οκτωβρίου... <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17248N073</ED>
<ID>
ID:303396

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N07&aa=3</URL></REF>


Article

<CATEGORY>vin04</CATEGORY>

 <H2>Περίεργο δημοσίευμα για «Ηνωμένες Πολιτείες Κύπρου»
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Με συνάντηση ενενήντα λεπτών, Κληρίδης και Ντενκτάς εγκαινίασαν χθες τον
εντατικό κύκλο συναντήσεων πρόσωπο με πρόσωπο για την εξεύρεση λύσης του Κυπριακού.

Καμία δήλωση δεν έγινε ούτε επετράπη στους δημοσιογράφους να πλησιάσουν τον
ειδικά διαμορφωμένο χώρο στο αεροδρόμιο Λευκωσίας όπου έγινε η συνάντηση. Στον
ίδιο χώρο, που τελεί υπό τον έλεγχο της Ειρηνευτικής Δύναμης, Κληρίδης και
Ντενκτάς θα συναντώνται τρεις φορές την εβδομάδα (Δευτέρα, Τετάρτη, Παρασκευή).

Σύμφωνα με πληροφορίες καλά ενημερωμένων πηγών, οι δύο άνδρες έχουν
συμφωνήσει να διεξάγουν τουλάχιστον ως τον Φεβρουάριο ανοικτή συζήτηση, με την
έννοια ότι ο καθένας τους μπορεί να θέσει όποιο θέμα επιθυμεί. 
Και τα πρώτα θέματα που τέθηκαν αφορούν το καθεστώς των δύο πλευρών πριν από
και μετά τη λύση, το ζήτημα της κυριαρχίας που θέτει επιμόνως ο Ντενκτάς, και
το ζήτημα των περιουσιών.

Η τουρκοκυπριακή εφημερίδα «Κιπρισλί», που θεωρείται φίλα προσκείμενη στον
Ντενκτάς, δημοσίευσε χθες απόρρητη ­ όπως τη χαρακτήρισε ­ έκθεση του προέδρου
του Παγκόσμιου Ιδρύματος Ειρήνης, Ρόμπερτ Ρότμπεργκ, που αφορά σχέδιο για τη
δημιουργία των «Ηνωμένων Πολιτειών Κύπρου». Μεταξύ άλλων αναφέρεται ότι το
ποσοστό εδάφους που μπορεί να επιστραφεί στους Ελληνοκυπρίους κυμαίνεται από 5
έως 9% και θεωρεί ενδεχόμενη την επιστροφή της Αμμοχώστου στους Ελληνοκύπριους
κατοίκους της. Σε άλλο σημείο αναφέρεται ότι κάθε εξάμηνο θα αποχωρούν 10.000
Τούρκοι στρατιώτες, ώστε ο αριθμός τους να μειωθεί στις 2.000. Οι
Τουρκοκύπριοι δεν θα «προσφυγοποιηθούν» αναφέρεται στην έκθεση και θα ληφθεί
υπόψη ο τουρκοκυπριακός πληθυσμός των περιοχών στις οποίες θα επιστρέψουν Ελληνοκύπριοι.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17248N074</ED>
<ID>
ID:303418

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N07&aa=4</URL></REF>


Article

<CATEGORY>vin04</CATEGORY>

 <H2>Ζητούνται... γυναίκες </H2><H4>Υποψήφιες πρέπει να καλύψουν το 1/3 των θέσεων στα ψηφοδέλτια </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Το... άρωμα γυναίκας αναζητούν εναγωνίως τα επιτελεία των κομμάτων εν όψει
των δημοτικών και νομαρχιακών εκλογών του Οκτωβρίου. Το έργο τους όμως δεν
είναι εύκολο, ειδικά φέτος: Ο νόμος που ψηφίστηκε πέρυσι με πρόταση τής τότε
υπουργού Εσωτερικών κ. Βάσως Παπανδρέου έχει δυσκολέψει το «κυνήγι».

Ο νόμος καθιέρωσε πέρυσι την υποχρεωτική κάλυψη από γυναίκες τού ενός τρίτου
(33%) των θέσεων στα ψηφοδέλτια για την Τοπική Αυτοδιοίκηση. Πρόβλεψη που
αποσκοπεί στο άνοιγμα του δρόμου για ενεργότερη συμμετοχή των γυναικών στα
κοινά που μέχρι τώρα ήταν υποβαθμισμένη. 
Οι ενδιαφερόμενες να θέσουν υποψηφιότητα και γενικά να αναμειχθούν στην
πολιτική είναι έτσι κι αλλιώς λίγες στην Ελλάδα, ενώ η ποσόστωση που
θεσμοθετήθηκε πέρυσι κάνει απλώς τα πράγματα ακόμη πιο δύσκολα... Ιδίως σ'
εκείνους τους δήμους που προήλθαν από συνενώσεις. 
Πέραν αυτού όμως, υπάρχει και άλλος ένας λόγος που δυσκολεύει την εφαρμογή του
νόμου: η εύλογη αντίδραση των ανδρών, οι οποίοι λόγω της υποχρεωτικής
συμμετοχής γυναικών κινδυνεύουν να χάσουν θέσεις που σήμερα κατέχουν. 
Στο κυβερνών κόμμα το θέμα απασχόλησε τα μέλη του Εκτελεστικού Γραφείου στην
τελευταία τους συνεδρίαση, ενώ στην προχθεσινή σύνοδο της Κεντρικής Επιτροπής
τέθηκε από ορισμένους ακόμα και ζήτημα αναστολής του νόμου! «Αντιμετωπίζουμε
προβλήματα ιδίως στα χωριά», είπε επισημαίνοντας τις δυσκολίες ο κ. Χρ.
Λιακόπουλος, πρόεδρος του Εργατικού Κέντρου Πάτρας που άνοιξε τη συζήτηση. «Ας
κάνουμε την αρχή και παρά τα προβλήματα θα βρεθούν οι κατάλληλες γυναίκες»
απάντησε η γ.γ. Ενημέρωσης κ. Δήμητρα Σπηλιοπούλου, που είναι και δημοτική
σύμβουλος Αιγάλεω απ' το 1990. 
Αντιμέτωπη με τις πολλαπλές διαστάσεις του θέματος έρχεται κατά τις επισκέψεις
της στην επαρχία η υπεύθυνη Γυναικών του ΠΑΣΟΚ κ. Σούλα Ευθυμίου. «Πρέπει να
υπάρξει σοβαρή προετοιμασία για να μην εξαντληθεί η ποσόστωση αυτή μόνο σε
ποσοτικά χαρακτηριστικά και κινδυνεύσει έτσι να ακυρωθεί ως πολιτική.
Απαιτείται και αλλαγή νοοτροπίας των ψηφοφόρων», αναφέρει η κ. Ευθυμίου και
συμφωνεί με την κ. Σπηλιοπούλου, η οποία ζητεί και εξασφάλιση άλλων όρων που
θα οδηγήσουν και σε εκλογή γυναικών: βοήθεια απ' τις παρατάξεις και τα
κόμματα, προβολή κ.λπ. Στον αντίποδα η κ. Βάνια Ανδρέου, μέλος και αυτή της
Κ.Ε. του ΠΑΣΟΚ θεωρεί τον θεσμό της ποσόστωσης «σχεδόν ρατσιστικό και
αρνητικό» για τη γυναίκα. «Με νόμους δεν λύνονται τέτοια θέματα», λέει και
υποστηρίζει ότι αν σ' ένα δήμο δεν υπάρχει γυναίκα σύμβουλος, «δεν είναι
και... κακούργημα». Και θεωρεί πως οι αλλαγές πρέπει να ξεκινήσουν από την
αναγνώριση της γυναίκας στο κόμμα και στην κοινωνία, καθώς και στην άρση όλων
εκείνων που την βγάζουν στο περιθώριο (π.χ. μικρότερες αποδοχές, βάρη κ.ά.). 
Στη Ν.Δ. εκτιμούν ότι η υποχρεωτική συμμετοχή γυναικών (30%) στα όργανα που
θεσπίστηκε πρόσφατα με πρόταση του κ. Κ. Καραμανλή έχει συμβάλει στην προώθηση
γυναικών «περισσότερο απ' ό,τι φαινόταν στην αρχή». Οι δυσκολίες εφαρμογής του
μέτρου δεν έχουν φανεί ακόμα, εκτιμά ο υπεύθυνος για τις εκλογές κ. Τζανής
Τζανετάκης, που ευελπιστεί ότι τελικά δεν θα υπάρξει πρόβλημα. «Πρόβλημα είναι
όχι να βρούμε γυναίκες, αλλά αξιόλογες, για να εκλεγούν», λέει. Πιστεύει δε
ότι η Τοπική Αυτοδιοίκηση είναι η καλύτερη δίοδος για την είσοδο των γυναικών
στην πολιτική. Ήδη στην κατεύθυνση καταγραφής γυναικών που ενδιαφέρονται έχει
δραστηριοποιηθεί η γραμματέας Γυναικών της Ν.Δ., ενώ και στην υπό τον κ.
Τζαννετάκη επιτροπή λειτουργεί εδώ και μήνες ξεχωριστό τμήμα που επισκέπτεται
τους νομούς και παρακινεί τις γυναίκες - μέλη να ενεργοποιηθούν. «Αργότερα
όμως θα αρχίσουν τα δύσκολα διότι θα μπει στη μέση και ο... υποψήφιος
δήμαρχος», λέει. 
Κατά ανταρτών 
Και τα δύο κόμματα πάντως παραδέχονται ότι η ποσόστωση που καθιερώθηκε έχει
και ένα άλλο χαρακτηριστικό: «Αποτρέπει τη δημιουργία αντάρτικων συνδυασμών,
αφού το περιορισμένο έτσι κι αλλιώς εύρος τους στην κοινωνία μειώνει και τον
αναγκαίο αριθμό γυναικών για συμπλήρωση των ψηφοδελτίων», σημειώνει το μέλος
του Ε.Γ. και βουλευτής κ. Μιχ. Νεονάκης. Διαβεβαιώνει ότι θέμα αναστολής του
νόμου δεν τίθεται και ήδη οι οργανώσεις του ΠΑΣΟΚ έχουν ανοίξει τα κατάστιχα
και αναζητούν γυναίκες υποψηφίους. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17248N082</ED>
<ID>
ID:303366

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N08&aa=2</URL></REF>


Article

<CATEGORY>vin04</CATEGORY>

 <H2>Επίμονο φλερτ ΠΑΣΟΚ - Ν.Δ. για την Αριστερά
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Καραμανλής - Λαλιώτης στην εκδήλωση για τα 50 χρόνια της ΕΔΑ. Φλερτ με την Αριστερά...

Η προεκλογική περίοδος ξεκίνησε άτυπα χθες στην πολιτική συγκέντρωση για τα 50
χρόνια της ΕΔΑ, με τα δύο μεγάλα κόμματα να διαγωνίζονται χωρίς περιστροφές
για την εύνοια της Αριστεράς. Οι παρουσίες του προέδρου της Ν.Δ. κ. Κώστα
Καραμανλή και του γραμματέα της Κεντρικής Επιτροπής κ. Κώστα Λαλιώτη στην
εκδήλωση, που εγκαινιάζει ένα τριήμερο εκδηλώσεων για το ιστορικό κόμμα της
Αριστεράς, δικαίωσαν τον πρώην γραμματέα της ΕΔΑ κ. Μανόλη Γλέζο, που
επισήμανε ότι η ΕΔΑ όχι μόνον έγραψε, αλλά εξακολουθεί να γράφει ιστορία. 
Τα στελέχη, οι πρώην βουλευτές και αγωνιστές της ΕΔΑ (μεταξύ άλλων ο Λ. Κύρκος
και ο Φίλιππος Ηλιού), η ηγεσία και τα στελέχη του ΣΥΝ ­ που είχε την
πρωτοβουλία για τις εορταστικές εκδηλώσεις ­ αλλά και οι εκπρόσωποι των
αριστερών οργανώσεων που παραβρέθηκαν στην εκδήλωση, έγιναν αποδέκτες τόσο
ενός ενωτικού και συμφιλιωτικού μηνύματος από την πλευρά του κ. Κώστα
Καραμανλή όσο και μιας σαφούς πρόσκλησης για τον σχηματισμό ενός «νέου
συνασπισμού εξουσίας με όλες τις δυνάμεις που έχουν περάσει από την ΕΔΑ» από
τον κ. Κώστα Λαλιώτη. 
Ο χαιρετισμός του προέδρου της Ν.Δ. ήταν ενωτικός και απευθυνόταν στο
συναίσθημα του αριστερού ακροατηρίου με σαφή στόχο να αμβλύνει τις διαφορές
ανάμεσα στην Αριστερά και τη Δεξιά. Ο κ. Καραμανλής έκανε λόγο για την
«οφειλόμενη τιμή σε εκείνους που υπερασπίστηκαν αρχές και αξίες» και τόνισε
ότι η ΕΔΑ «έδωσε πολλά και πήρε λίγα», ενώ άφησε αιχμές κατά των διαχωριστικών
γραμμών, λέγοντας ότι «διδασκόμενοι από το αίσθημα προσφοράς εκείνων που
τιμούμε, αναζητούμε εκείνα που μας ενώνουν αντί να κατασκευάζουμε τεχνητές
αιτιάσεις αντιπαράθεσης». 
Ο χαιρετισμός του γραμματέα της Κεντρικής Επιτροπής του ΠΑΣΟΚ ήταν σαφώς
πολιτικότερος: Ο κ. Λαλιώτης υπενθύμισε ότι η ίδρυση της Αριστεράς είναι
άρρηκτα συνδεδεμένη με τις διεργασίες της ευρύτερης δημοκρατικής Αριστεράς και
έκανε μια εκτεταμένη αναφορά στην ιστορία της, υπενθυμίζοντας τόσο τα «πέτρινα
χρόνια» της Δεξιάς όσο και ότι οι διαφορές ανάμεσα στην πρόοδο και τη
συντήρηση παραμένουν. «Ο αυτοπροσδιορισμός της Αριστεράς είναι πάντα εκ των
πραγμάτων σε αντίστιξη και αντιπαράθεση με τα πεπραγμένα της Δεξιάς»,
επισήμανε ο κ. Λαλιώτης, προσθέτοντας ότι οι «δημοκρατικές προοδευτικές
δυνάμεις μπορούν να βρουν πάντα τη συνισταμένη τους και τον κοινό βηματισμό
τους». Με αφορμή τον σύντομο χαιρετισμό του προέδρου της Βουλής κ. Απόστολου
Κακλαμάνη, ο γραμματέας του ΠΑΣΟΚ δεν παρέλειψε να υπενθυμίσει στο ακροατήριο
ότι οι κ.κ. Κακλαμάνης και Κωνσταντόπουλος ξεκίνησαν από μια κοινή αφετηρία,
όχι στην Αριστερά, αλλά στη Νεολαία του Κέντρου και κατέληξε ότι έχει έρθει
και στην Ελλάδα το πλήρωμα του χρόνου να συζητηθούν μέσα από ουσιαστικό και
φερέγγυο διάλογο συνεργασίες και προγραμματικές δηλώσεις ανάμεσα στο ΠΑΣΟΚ και
τα άλλα κόμματα της δημοκρατικής Αριστεράς. Ήταν η πρώτη φορά που ο γραμματέας
του ΠΑΣΟΚ κάλεσε με τόση σαφήνεια την Αριστερά να συμμετάσχει σε έναν
συνασπισμό εξουσίας, παρουσία του κ. Κωνσταντόπουλου. 
Ο τελευταίος, έχοντας προβλέψει την ένταση του φλερτ, υπενθύμισε στον
χαιρετισμό του ότι τόσο η Δεξιά όσο και το Κέντρο αντιμετώπισαν την ΕΔΑ ως τον
μεγάλο αντίπαλο. Και υποστήριξε ότι τα δύο μεγάλα κόμματα εξακολουθούν να
αντιμετωπίζουν την Αριστερά με έναν ιδιότυπο, «ρατσιστικό» τρόπο. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17248N083</ED>
<ID>
ID:303397

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N08&aa=3</URL></REF>


Article

<CATEGORY>vin06</CATEGORY>

 <H2>Ονόματα για Μακεδονία, Θράκη
</H2><H4>Ποιοι ακούγονται για υποψήφιοι στις νομαρχίες και τις πρωτεύουσες των νομών
</H4>
<AUTHOR>Γ. ΧΑΤΣΙΟΣ
</AUTHOR>
<AUTHOR>Β. ΚΕΧΑΓΙΑ
</AUTHOR>

Σε διαδικασία ζυμώσεων βρίσκονται οι τοπικές κοινωνίες για την ανάδειξη
εκείνων που θα διεκδικήσουν τα αξιώματα των νομαρχών και δημάρχων τον Οκτώβριο.

Στη Μακεδονία και τη Θράκη, διαρκούντων των διεργασιών, το σκηνικό
διαμορφώνεται αυτή την ώρα ως εξής στις νομαρχίες και τις πρωτεύουσες των
νομών: 
* ΠΙΕΡΙΑ 
Ο σημερινός νομάρχης Γ. Παπαστεργίου (Ν.Δ.) θα διεκδικήσει εκ νέου τη Νομαρχία
Πιερίας. Το ΠΑΣΟΚ παρουσιάζει δυστοκία στην εξεύρεση υποψηφίου. 
Δήμος Κατερίνης: Το ΠΑΣΟΚ έχει να αντιμετωπίσει τον εαυτό του στον Δήμο
Κατερίνης, καθώς ο νυν δήμαρχος Γ. Αμοιρίδης ­ «αντάρτης» στις τελευταίες
εκλογές ­ θα έχει απέναντί του τον πολιτευτή Χρ. Καραφουλίδη. Με τα χρώματα
της Νέας Δημοκρατίας θα κατέβει για τον Δήμο Κατερίνης ο Σ. Χιονίδης. 
* ΠΕΛΛΑ 
Ο νυν νομάρχης Μ. Καραμάνης θα είναι υποψήφιος. Το ΠΑΣΟΚ λέγεται πως θα
στηρίξει τον Δ. Παπαδημητρίου. Από την πλευρά της Ν.Δ. το χρίσμα περιμένει ο
Θ. Θοδωρίδης. 
Δήμος Έδεσσας: Φαβορί για το χρίσμα του ΠΑΣΟΚ είναι ο νυν δήμαρχος
Έδεσσας Ι. Σόντρας. Απέναντί του θα έχει πιθανότατα τον Ιορδάνη Τσώκα. 
* ΚΙΛΚΙΣ 
Ο σημερινός νομάρχης Θόδωρος Παραστατίδης θα διεκδικήσει και πάλι τη Νομαρχία
Κιλκίς. Από τη Ν.Δ. για το χρίσμα ερίζουν έξι στελέχη της, οι Γιώργος
Κατσιμάρης, Βαγγέλης Μπαλάσκας, Παύλος Πασαλίδης, Αναστάσιος Αμανατίδης,
Βασίλης Χατζηαποστόλου και Ονούφριος Τσαβδαρίδης. 
Δήμος Κιλκίς: Εκ νέου θα θέσει υποψηφιότητα ο σημερινός δήμαρχος
Δημήτρης Τερζίδης (ΠΑΣΟΚ), όμως από τον ίδιο χώρο ενδιαφέρονται και οι Στ.
Μαντίδης και Λ. Ναλμπάντης. Σε ό,τι αφορά τη Νέα Δημοκρατία, επικρατέστεροι
για το χρίσμα εμφανίζονται οι Ξ. Στεργιάνης και Τ. Αμανατίδης. 
* ΧΑΛΚΙΔΙΚΗ 
Επικρατέστερη υποψηφιότητα από τη Ν.Δ. εμφανίζεται έως τώρα αυτή του κ. Κ.
Κατσιάνη. Ωστόσο, πιέσεις φαίνεται ότι ασκεί και ο διαγραφείς πρώην βουλευτής
Βαρσάμης Γιοβανούδας. 
Από το ΠΑΣΟΚ μετά την άρνηση του Γ. Δριβελέγκα να είναι υποψήφιος νομάρχης, ως
επικρατέστερα ακούγονται τα ονόματα των Αρ. Λαφαζάνη και Ζ. Σακελλάρη. 
Δήμος Πολυγύρου: Αδιαμφισβήτητη θεωρείται η υποψηφιότητα του νυν
δημάρχου Δ. Τζηρίτη (Ν.Δ.), ενώ ως πιθανότερος αντίπαλός του από το ΠΑΣΟΚ
εμφανίζεται ο Β. Τζίγκας ή ο Αρ. Λαφαζάνης σε περίπτωση που δεν αποσπάσει το
χρίσμα για τη νομαρχία. 
* ΗΜΑΘΙΑ 
Το ΠΑΣΟΚ ψάχνει ακόμη τον υποψήφιο που θα στηρίξει στις εκλογές για τη
νομαρχιακή αυτοδιοίκηση, αναζητώντας ακόμη και συμμαχία με τον Συνασπισμό,
καθώς απέναντί του από τη Νέα Δημοκρατία θα έχει τον σημερινό νομάρχη Γ.
Σπάρτση. 
Δήμος Βέροιας: Ο σημερινός δήμαρχος Γιάννης Χασιώτης (ΠΑΣΟΚ) δηλώνει
ότι δεν επιθυμεί να ξαναθέσει υποψηφιότητα. Ως επικρατέστερος διάδοχός του
εμφανίζεται ο Κ. Ασλάνογλου. Εντούτοις, έχουν εκδηλωθεί και άλλες
υποψηφιότητες από στελέχη του ΠΑΣΟΚ, όπως αυτές του Μ. Ποτουρίδη και του Τ.
Ταχματζίδη. Επίσης, με καλό μάτι θα έβλεπε πιθανή υποψηφιότητά της η Χαρούλα
Ουσουρτζόγλου, καθώς και ο δήμαρχος Νάουσας Δ. Βλάχος. Με τον Δήμο Βέροιας
ακούγεται ότι φλερτάρει και ο Χρ. Σκουμπόπουλος, που στις προηγούμενες εκλογές
στηρίχθηκε από το ΚΚΕ. 
* ΦΛΩΡΙΝΑ

Μεταξύ του νυν νομάρχη Π. Αλτίνη και του Χ. Παπαθανασίου θα παιχτεί το χρίσμα
για τη Ν.Δ. Από το ΠΑΣΟΚ ακούγονται οι Τρ. Πετκάνης, Μ. Τσότσκος, Γ. Ντέμος
και Γ. Χριστιανόπουλος. 
Δήμος Φλώρινας: Ο νυν δήμαρχος Χρ. Αλεμπάκης (ΠΑΣΟΚ) θα είναι πάλι
υποψήφιος. Από τη Ν.Δ. ενδιαφέρονται οι Στ. Παπαναστασίου, Αρ. Μήτκας, και Ευ.
Τσελαλίδης. 
* ΓΡΕΒΕΝΑ 
Μετά την αποχώρηση του Αντώνη Πέτσα επικρατέστεροι από τον χώρο του ΠΑΣΟΚ
είναι ο Δ. Ρίνγκος και ο Αρ. Ουζουνίδης, και από τη Ν.Δ. ακούγεται ο Γ.
Νούτσος. 
Δήμος Γρεβενών: Ο σημερινός δήμαρχος Αθ. Ζιώγας θα προταθεί και πάλι
από το ΠΑΣΟΚ. 
* ΚΑΣΤΟΡΙΑ 
Από τη Ν.Δ. ενδιαφέρονται οι Κ. Λιάντσης, Π. Οικονομίδης, Π. Πανταζής, Αθ.
Βενέτης και Αλ. Καραγεωργίου, ενώ στο ΠΑΣΟΚ το πεδίο είναι ασαφές. 
Δήμος Καστοριάς: Ο Γ. Παπουλίδης αναμένεται πάλι να υποστηριχτεί από το
ΠΑΣΟΚ, ενώ από τη Ν.Δ. επικρατέστεροι είναι οι Ζ. Τζιγκαλάιας, Β. Σταμπουλίδης
και Γ. Παπαγεωργίου. 
* ΚΟΖΑΝΗ

Τον διάδοχο του Π. Μητλιάγκα θα αναζητήσει το ΠΑΣΟΚ ανάμεσα στους Ι. Ανδρεάδη,
Ον. Μαυρίδη, Θ. Θεοδωρίδη, Σούλα Διακάκη και Κ. Χαραλαμπίδη. Από τη Ν.Δ.
ενδιαφερόμενοι είναι οι Γ. Σόκουτης και Φ. Γκούπας. 
Δήμος Κοζάνης: Ο δήμαρχος Κοζάνης Πάρης Κουκουλόπουλος δεν
αναμένεται να αντιμετωπίσει το παραμικρό πρόβλημα επανεκλογής. Η Ν.Δ.
σκέφτεται να αντιπροτείνει την Άννα Νανοπούλου και το ΚΚΕ τον Ν. Μάτσο. 
* ΚΑΒΑΛΑ

Στη νομαρχία ο Γ. Στυμπίρης από το ΠΑΣΟΚ και ο νυν νομάρχης Θ. Κολλιοντζής από
τη Ν.Δ. Στον Δήμο Καβάλας υποψήφιος θα είναι πάλι ο νυν δήμαρχος Στ.
Ερυφιλλίδης με πιθανούς αντιπάλους από το ΠΑΣΟΚ τούς Μ. Τιμοσίδη, Αν. Γράσσο
και Γ. Γκόλνα. 
* ΞΑΝΘΗ 
Στην Ξάνθη «παίζει» το όνομα του Π. Σαλτούρου (ΠΑΣΟΚ) για τη δημαρχία, ενώ δεν
αποκλείεται να είναι ξανά υποψήφιος και ο Τρ. Παπαδόπουλος (ΠΑΣΟΚ). Από τη
Ν.Δ. τη νομαρχία θα διεκδικήσει ο νυν νομάρχης Γ. Παυλίδης, ενώ τον δήμο ο Μ.
Στυλιανίδης. 
* ΔΡΑΜΑ

Τον Δήμο Δράμας από τη Ν.Δ. θα διεκδικήσει πάλι ο Μ. Τζίμας και τη νομαρχία ο
Κ. Ευμοιρίδης. Για τη νομαρχία, από το ΠΑΣΟΚ ακούγονται οι Λ. Ζουρνατζής και
Γ. Παπαδόπουλος. 
* ΡΟΔΟΠΗ

Τον Δήμο Κομοτηνής θα διεκδικήσει πάλι ο Γ. Παπαδριέλλης (ΠΑΣΟΚ), ενώ
ακούγονται επίσης οι Κ. Μιχελής (Ν.Δ.), Π. Ματσκίδης (Ν.Δ.), Κ. Καλδιριτζής
και Τ. Ελευθεριάδης (ΠΑΣΟΚ). Ο βουλευτής Ν. Ζαμπουνίδης «παίζει» από το ΠΑΣΟΚ
για τη νομαρχία, όπως και οι Αντ. Βαμβακερός, Γ. Καβαρατζής (Ν.Δ.), Θ.
Γιαννέλος και Αθ. Μπόγλος. 
* ΣΕΡΡΕΣ 
Για τη νομαρχία υποψήφιοι φέρονται οι Απ. Καρύδας (ΠΑΣΟΚ) και οι Χρ.
Γκαντίδης, Ι. Παναγιωτακόπουλος και Ηλ. Κότσης από τη Ν.Δ. Για τον Δήμο Σερρών
οι Κ. Σιμόγλου και Γ. Βλάχος από τη Ν.Δ. και ο Π. Αγγελίδης από το ΠΑΣΟΚ.

Διαψεύδει ο Λ. Κανελλόπουλος 
Στο μεταξύ ο πρώην υπουργός κ. Λάμπρος Κανελλόπουλος διευκρινίζει ότι οι
πολλές υποχρεώσεις του στην UNICEF, όπου είναι επικεφαλής του Ελληνικού
Γραφείου, και στη Β' Αθήνας δεν του επιτρέπουν να σκεφθεί την υποψήφιότητά του
στον Δήμο Βύρωνα. Επίσης όσον αφορά την κ. Μιλένα Αποστολάκη, κύκλοι του ΠΑΣΟΚ
ανέφεραν ότι δεν υπάρχει κανένα θέμα που να την συσχετίζει με τον Δήμο
Περιστερίου. Ακόμη, πηγές του ΠΑΣΟΚ στη Β' Πειραιά ανέφεραν ότι στο Πέραμα
υπάρχει υπερκομματική κίνηση για τη στήριξη της υποψηφιότητας του δικηγόρου κ.
Γιάννη Γλύκα.

<H3>Στη Θεσσαλονίκη
</H3>
Συνωστισμός υποψηφίων παρατηρείται για τη Νομαρχία Θεσσαλονίκης. Υπονοούμενα
σε ό,τι αφορά τις προθέσεις του άφησε προσφάτως ο βουλευτής της Β' Περιφέρειας
Θεσσαλονίκης Χάρης Τσιόκας, ενώ το ενδιαφέρον του δεν έκρυψε ποτέ ο Γρ.
Χατζησάββας. Με την ιδέα της διεκδίκησής της φλερτάρουν έντονα και οι Αβ.
Καλταβερίδης, Γ. Κουγιάμης, Τρ. Μαργαρίτης και Ζαχαρίας Σιδηρόπουλος. 
Από τον χώρο της Ν.Δ., ο βουλευτής Π. Ψωμιάδης έχει ξεκινήσει προ πολλού τον
προεκλογικό του αγώνα, εντούτοις περιμένει επισήμως το χρίσμα. Παράλληλα την
υποψηφιότητά του ανακοίνωσε και ο Θ. Ασπασίδης, ο οποίος τυγχάνει της στήριξης
και της Βασιλικής Ένωσης Ελλάδος. Παράλληλα, το χρίσμα διεκδικεί και ο πρώην
βουλευτής Χρ. Κοσκινάς. 
Επίσημη θεωρείται επίσης η υποψηφιότητα του Γ. Ρόκκου, από το ΔΗΚΚΙ, που ίσως
στηριχθεί και από το ΚΚΕ. Βέβαιη θεωρείται και η υποψηφιότητα του Μ.
Τρεμόπουλου που έχει τη στήριξη των Οικολόγων και πιθανότατα του Συνασπισμού. 
Δήμος Θεσσαλονίκης: Ο σημερινός δήμαρχος Β. Παπαγεωργόπουλος, αν και
αποφεύγει να ανοίξει τα χαρτιά του, θα διεκδικήσει εκ νέου το αξίωμα έχοντας
τη στήριξη της Ν.Δ. και του ίδιου του Κώστα Καραμανλή. 
Αίνιγμα αποτελεί ακόμη το τι θα πράξει το κυβερνών κόμμα. 
Οι «καμένες» υποψηφιότητες των Γιάννη Μπουτάρη και Διονύση Σαββόπουλου ­ ο
οποίος, όπως λέει, θα το σκεφτόταν αν είχε τη στήριξη ΠΑΣΟΚ και Ν.Δ. ­
προβληματίζουν το ΠΑΣΟΚ. Ανοιχτός σε οποιαδήποτε πρόταση από το κυβερνών κόμμα
δηλώνει ο επί χρόνια δημοτικός σύμβουλος και κουμπάρος του Κώστα Λαλιώτη, Μπ.
Μπαρμπουνάκης. Ερωτηματικά προκαλεί η στάση του προηγούμενου υποψηφίου Θρ.
Λαζαρίδη, τον οποίο οι φήμες φέρουν πρόθυμο να επιστρέψει ως υποψήφιος στην
Καλαμαριά, ενώ ανοιχτό είναι το ενδεχόμενο υποψηφιότητας υπό προϋποθέσεις της
Χρύσας Αράπογλου. Ορισμένοι θα έβλεπαν και την υποψηφιότητα του Γ. Ιγνατιάδη. 
Ο Συνασπισμός έχει ήδη επιλέξει τον καθηγητή Τ. Κουράκη, ενώ το ΚΚΕ θα
διεκδικήσει τον δήμο και πάλι με τον Αγάπιο Σαχίνη. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17248N091</ED>
<ID>
ID:303296

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N09&aa=1</URL></REF>


Article

<CATEGORY>vin06</CATEGORY>

 <H2>Του μιλάς και γράφει ελληνικά!
</H2><H4>Φθάνει η ώρα που οι ηλεκτρονικοί υπολογιστές θα εκτελούν χρέη γραμματέως
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Η στιγμή που ο ηλεκτρονικός υπολογιστής θα... ακούει προσεκτικά τον χρήστη
του και θα εκτελεί χρέη γραμματέως πλησιάζει... Ώς τα τέλη του χρόνου έρχεται
και στη χώρα μας η εφαρμογή της αναγνώρισης φωνής από τους υπολογιστές, μέσω
της οποίας κάποιος θα μιλάει ελληνικά στον υπολογιστή του και αυτός θα
μετατρέπει αυτομάτως την ομιλία σε κείμενο!

Τέρμα τα πλήκτρα. Από το τέλος του χρόνου και μετά οι υπολογιστές θα γράφουν
καθ' υπαγόρευση!

Το πληκτρολόγιο του ηλεκτρονικού υπολογιστή θα χρησιμεύει, απλώς, για τις
διορθώσεις του κειμένου που θα εμφανίζεται στην οθόνη έπειτα από την
υπαγόρευση! 
Όπως εξηγεί στα «ΝΕΑ» ο κ. Γιάννης Νικολαΐδης, υπεύθυνος ανάπτυξης εφαρμογών
γλωσσικής τεχνολογίας μεγάλης εταιρείας πληροφορικής της Θεσσαλονίκης, η οποία
ειδικεύεται στην ανάπτυξη προγραμμάτων αναγνώρισης φωνής, αντίστοιχες
εφαρμογές υπάρχουν σήμερα μόνο για την αγγλική γλώσσα (κυρίως στις ΗΠΑ και την
Ιαπωνία). 
Σύμφωνα με τον κ. Νικολαΐδη, «με τη νέα εφαρμογή, το πρόγραμμα Word της
Microsoft αντί να παράγει λέξεις έπειτα από την πληκτρολόγηση των γραμμάτων
που τις συνθέτουν, θα παράγει λέξεις απλά και μόνο με την εκφώνησή τους στο
μικρόφωνο του υπολογιστή». 
Όμως, όπως αναφέρει ο κ. Νικολαΐδης, «επειδή η ελληνική γλώσσα έχει αρκετές
ιδιομορφίες σε σχέση με την αγγλική, για την ορθογραφική τελειοποίηση ενός
κειμένου που θα έχει παραχθεί με υπαγόρευση, θα απαιτούνται διορθώσεις, οι
οποίες θα γίνονται ­ όπως και σήμερα ­ με τη βοήθεια του πληκτρολογίου». 
Η συγκεκριμένη εφαρμογή αναμένεται να μετεξελιχθεί σε εμπορικό προϊόν-υπηρεσία
εντός του 2002. 
Στόχος μας ­ λέει ο κ. Νικολαΐδης ­ είναι η ανάπτυξη και άλλων εφαρμογών στην
ελληνική γλώσσα, που θα συνδυάζουν τις τεχνολογίες σύνθεσης-αναγνώρισης φωνής
και τεχνητής νοημοσύνης. Οι τεχνολογίες αυτές θα διοχετευθούν στην αγορά μέσω
CD-ROM, DVD, Ίντερνετ και τηλεφώνου. 
Ειδικότερα, μέσα στο πρώτο εξάμηνο του 2002 θα κυκλοφορήσουν τα «έξυπνα
τηλεφωνικά κέντρα», τα οποία θα στηρίζονται στην εφαρμογή της αναγνώρισης
φωνής. Μέσω των κέντρων αυτών π.χ. θα μπορεί κάποιος να επικοινωνεί με το
στέλεχος μιας επιχείρησης, χωρίς τη μεσολάβηση υπαλλήλου του τηλεφωνικού
κέντρου. Με την απλή αναφορά στο τηλεφωνικό κέντρο του ονόματος που ζητάει
κάποιος, αυτό θα εκτρέπει αυτομάτως την κλήση στο τηλέφωνό του. Επίσης, κατά
τον ίδιο τρόπο θα μπορεί κανείς να κάνει κρατήσεις εισιτηρίων σε
κινηματογράφους, αεροπορικές εταιρείες, τρένα κ.λπ.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17248N101</ED>
<ID>
ID:303279

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N10&aa=1</URL></REF>


Article

<CATEGORY>vin06</CATEGORY>

 <H2>Πρόγραμμα για ηλεκτρονικό σχολείο </H2>
Στον τομέα της εκπαίδευσης πρωτοποριακό είναι το πρόγραμμα του «Ηλεκτρονικού
Σχολείου», το οποίο απευθύνεται στην Πρωτοβάθμια και Δευτεροβάθμια εκπαίδευση. 
Το συγκεκριμένο πρόγραμμα βασίζεται στην εκπαίδευση εξ αποστάσεως μέσω
ηλεκτρονικού υπολογιστή. Ο μαθητής μέσα σε περιβάλλον on-line θα μπορεί να
παίρνει μια πλήρη σειρά εκπαιδευτικού και ψυχαγωγικού λογισμικού σε CD-ROM. 
Συγκεκριμένα, όταν προμηθευτεί κάποιος το πρόγραμμα του «Ηλεκτρονικού
Σχολείου» αποκτά άμεσα πρόσβαση για ολόκληρη την σχολική χρονιά και στο
on-line περιβάλλον του στη διεύθυνση www.e-sxoleio.gr. Εκεί υπάρχει το σύνολο
της ύλης του σχολικού προγράμματος για όλα τα μαθήματα. 
Στο «ηλεκτρονικό» αυτό περιβάλλον ο μαθητής έχει τον προσωπικό του φροντιστή
συνεχώς στο πλευρό του, ο οποίος εξ αποστάσεως του υποδεικνύει τα κρίσιμα
σημεία στην θεωρία, του δίνει κατευθύνσεις, τον βοηθά στα μαθήματα του
σχολείου και τον υποβάλει σε test και ασκήσεις. 
Επίσης, ο μαθητής μπορεί να επικοινωνεί με τους συμμαθητές του και με τους
καθηγητές του σε πραγματικό χρόνο μέσω chat, να λύνει τις απορίες του, να
βρίσκει βοήθεια στις ασκήσεις του σχολείου και όταν τελειώνει τα μαθήματά του
να κάνει διάλειμμα παίζοντας διάφορα παιχνίδια.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17248N102</ED>
<ID>
ID:303338

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N10&aa=2</URL></REF>


Article

<CATEGORY>vin06</CATEGORY>

 <H2>«Νομίζουμε ότι βλέπουμε τον... Χάρο»
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Γιάννης Κουντούρης

Ισοβίτης έφυγε και ισοβίτης επέστρεψε χθες στις Φυλακές του Κορυδαλλού ο
53χρονος Γιάννης Κουντούρης, ο οποίος ομόφωνα κηρύχθηκε ένοχος χωρίς κανένα
ελαφρυντικό από το Μεικτό Ορκωτό Εφετείο Αθηνών για τη δολοφονία τής εν
διαστάσει συζύγου του Βασιλικής Φουντοπούλου, στις 8 Ιανουαρίου 1997, μέσα στο
σπίτι του, στο Χαϊδάρι. Δεκατέσσερις φορές χτύπησε την άτυχη γυναίκα ο
κατηγορούμενος με δύο διαφορετικά μαχαίρια στο πρόσωπο και στο σώμα και την
άφησε αβοήθητη να πεθάνει από αιμορραγία. 
«Αυτός ο άνθρωπος μού πήρε το παιδί μου. Όταν τον βλέπουμε, νομίζουμε ότι
βλέπουμε τον... Χάρο», κατέθεσε με δάκρυα στα μάτια η μητέρα της κοπέλας, Άννα
Φουντοπούλου, η οποία πρόσθεσε: «Η κόρη μου δεν άντεχε άλλο να ζει κοντά του,
γιατί την εκμεταλλευόταν. Εκείνος δεν ήθελε να τη χάσει, γιατί τον συντηρούσε
οικονομικά. Της έστησε παγίδα, τη μαχαίρωσε 14 φορές και την άφησε να
αιμορραγεί μέχρι που στράγγιξε και η τελευταία σταγόνα του αίματός της. Αν την
είχε σώσει, τότε εγώ πρώτη θα τον συγχωρούσα». 
Ο κατηγορούμενος απολογούμενος ισχυρίστηκε ότι ήθελε μόνο να την τραυματίσει
και όχι να τη σκοτώσει. «Στην τελευταία μας συνάντηση η συζήτηση έφθασε στο
διαζύγιο, που εγώ είχα αρνηθεί να της δώσω. Η γυναίκα μου άρχισε να με βρίζει.
Ήρθαμε στα χέρια. Την χτύπησα χωρίς να καταλαβαίνω τι έκανα. Στην αρχή νόμιζα
πως ήταν λιπόθυμη, όταν κατάλαβα ότι ήταν νεκρή τρελάθηκα. Ήθελα και εγώ να
πεθάνω». <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17248N103</ED>
<ID>
ID:303376

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N10&aa=3</URL></REF>


Article

<CATEGORY>vin06</CATEGORY>

 <H2>Πανικός από φωτιά σε δύο πολυκατοικίες
</H2>
Ξύπνησαν από τη φωτιά και πανικόβλητοι ανέβηκαν στην ταράτσα του σπιτιού τους
προκειμένου να γλιτώσουν από τις φλόγες. Όλα ξεκίνησαν λίγο πριν από τις
τέσσερις τη νύχτα όταν η καφετέρια-εστιατόριο «Mike's» που βρίσκεται στο
ισόγειο και τον πρώτο όροφο 6όροφης πολυκατοικίας, στη διασταύρωση των οδών
Βρασίδα 7 και Β. Αλεξάνδρου στην περιοχή Χίλτον, τυλίχθηκε, από άγνωστη αιτία,
στις φλόγες. Οι ένοικοι των διαμερισμάτων βγήκαν από τα σπίτια τους και
ανέβηκαν στην ταράτσα αφού το κλιμακοστάσιο είχε γεμίσει καπνούς. Επίσης, οι
ένοικοι διπλανής πολυκατοικίας έντρομοι βγήκαν στο δρόμο. Αμέσως ειδοποιήθηκε
η Πυροσβεστική και 15 οχήματα με 50 πυροσβέστες έφθασαν επιτόπου και κατάφεραν
να περιορίσουν ύστερα από μιάμιση ώρα τη φωτιά. Ευτυχώς η πυρκαγιά δεν
επεκτάθηκε χάρη στην έγκαιρη επέμβαση τηs Πυροσβεστικής, η οποία έσπευσε και
με κλιμακοφόρο όχημα που δεν χρειάστηκε να χρησιμοποιηθεί.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17248N104</ED>
<ID>
ID:303405

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N10&aa=4</URL></REF>


Article

<CATEGORY>vin06</CATEGORY>

 <H2>Εξαπάτησε και τον γιό του
</H2><H4>Σε νέα δίκη ο Φιλ. Δαμόφλης, έπειτα από μήνυση του παιδιού του
</H4>
Ο δικηγόρος Φίλιππος Δαμόφλης, έγκλειστος πλέον στις φυλακές Κορυδαλλού,
καλείται να αντιμετωπίσει μία ακόμη δίκη . Μόνο που αυτή τη φορά θα βρει
απέναντί του στο δικαστήριο τον ίδιο τον γιο του, που, ούτε λίγο ούτε πολύ,
τον κατηγορεί ως «αρχιπλαστογράφο»... 
Φιλ. Δαμόφλης: Ο δικηγόρος του Γ. Κοσκωτά κατηγορείται ότι παγίδευσε ακόμη
και τον γιο του σε ένα «δίχτυ» πλαστογραφήσεων και ακάλυπτων επιταγών... 
Με βούλευμα του Συμβουλίου Εφετών Αθήνας, ο Φίλιππος Δαμόφλης, ο οποίος έγινε
ευρύτερα γνωστός ως συνήγορος του Γ. Κοσκωτά, παραπέμπεται οριστικά σε δίκη
για πλαστογραφία μετά χρήση κατ΄ εξακολούθηση, ύστερα από μήνυση του γιου του
Γεωργίου, που την υπέβαλε μάλιστα από την Ουάσιγκτον, όπου έκανε μεταπτυχιακές
σπουδές στις Πολιτικές Επιστήμες. 
Σύμφωνα με το κατηγορητήριο, ο Φιλ. Δαμόφλης είχε γεμίσει το 1996 την αγορά με
ακάλυπτες επιταγές, οι οποίες είχαν εκδοθεί στο όνομα τού γιου του και
συνδέονταν με λογαριασμό στην Εμπορική Τράπεζα, που ανοίχθηκε για τις σπουδές
του παιδιού. Με τη μήνυση, ο νεαρός Δαμόφλης αναφέρεται στην έκδοση 16
επιταγών σε διάστημα πέντε μηνών, συνολικού ύψους 110.000.000 δραχμών. Στις
επίμαχες επιταγές εμφανιζόταν να υπογράφει ο ίδιος, αλλά τελικά η υπογραφή
ήταν πλαστογραφημένη από τον πατέρα του. 
Το αποτέλεσμα ήταν ο γιος να βρεθεί επί μήνες στο μάτι του κυκλώνα, καθώς οι
δικαιούχοι των δεκάδων εκατομμυρίων στράφηκαν εναντίον του και τον «έπνιξαν»
με δικαστικά εντάλματα πληρωμής. 
«Όλες οι επιταγές μπορεί να εξεδόθησαν επί λογαριασμού που είχε ανοιχθεί στο
όνομά μου, πλην όμως έχουν πλαστογραφηθεί καθ' ολοκληρίαν, τόσο προς το
χειρόγραφο κείμενό τους όσο και ως προς την υπογραφή τους από τον μηνυόμενο
πατέρα μου, για να χρησιμοποιηθούν, όπως και χρησιμοποιήθηκαν, από τον ίδιο,
με σκοπό να περιποιήσει στον εαυτό του και τους συναλλαγέντες μαζί του
σημαντικό όφελος, με αντίστοιχη και πολλαπλή περιουσιακή και ηθική ζημία
μου...», αναφέρει στη μήνυσή του ο γιος. Ο Φιλ. Δαμόφλης, ο οποίος διέφευγε
στο εξωτερικό για περισσότερα από τέσσερα χρόνια, έχει ήδη καταδικαστεί σε
φυλάκιση δύο ετών για πλαστογραφία, ύστερα από μήνυση που είχε υποβάλει η
δεύτερη σύζυγός του Νικολέτα Σιγάλα, ενώ αντιμετωπίζει και άλλες κατηγορίες
για τοκογλυφία, απάτες και υπεξαιρέσεις. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17248N111</ED>
<ID>
ID:303280

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N11&aa=1</URL></REF>


Article

<CATEGORY>vin06</CATEGORY>

 <H2>Πρόταση για αποφυλάκιση Βαγιωνή
</H2>
Ο Ιωσήφ Βαγιωνής έχει καταδικασθεί σε κάθειρξη 17 χρόνων για τον θάνατο της
Ελένης Πίσχου

Θετική εισήγηση για την αποφυλάκιση του Ιωσήφ Βαγιωνή έκανε χθες προς το
Συμβούλιο Πλημμελειοδικών Πειραιά η εισαγγελέας Ευγενία Παπαγεωργίου. Μέσα
στις επόμενες ημέρες το τριμελές συμβούλιο αναμένεται να εκδώσει την απόφασή
του για το αν θα αποφυλακιστεί με όρους ή όχι ο πρώην επιχειρηματίας. 
Η αίτηση αποφυλάκισης με όρους από τις Δικαστικές Φυλακές του Κορυδαλλού
κατατέθηκε στις 20 Δεκεμβρίου από τον συνήγορο τού Ιωσήφ Βαγιωνή. Ο πρώην
επιχειρηματίας, που έχει εκτίσει τα 3/5 της ποινής του, καταδικάστηκε σε
κάθειρξη 17 χρόνων για τον θάνατο με ένα διακοσμητικό ξιφίδιο της φίλης του
Ελένης Πίσχου, τον Φεβρουάριο του 1994, στα γραφεία της εταιρείας που
διατηρούσε στη Λυκόβρυση. 
Ο ίδιος υποστηρίζει ότι ήταν ένα τραγικό ατύχημα. Πως το ζευγάρι «έπαιζε» υπό
την επήρεια αλκοόλ. Όμως η οικογένεια της άτυχης κοπέλας τον κατηγορεί για
ανθρωποκτονία από πρόθεση και επιμένει ότι της αφαίρεσε τη ζωή για να απαλλαγή
από την παρουσία της. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17248N112</ED>
<ID>
ID:303339

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N11&aa=2</URL></REF>


Article

<CATEGORY>vin06</CATEGORY>

 <H2>Κανείς ένοχος για την παράνομη υιοθεσία του γιου του εφέτη
</H2>
Κανένας δεν βρέθηκε να είναι ένοχος για την παράνομη υιοθεσία του 34χρονου
Σάββα Ναβροζίδη, γιου του πρώην εφέτη Δανιήλ Δανιήλ, σχεδόν πέντε χρόνια μετά
την αποκάλυψη του σκανδάλου, που έγινε στο τέλος της δεκαετίας του '60 μέσω
του ιδρύματος «Άγιος Στυλιανός». Το Τριμελές Εφετείο Κακουργημάτων
Θεσσαλονίκης έκλεισε χθες την πολύκροτη υπόθεση απαλλάσσοντας, λόγω
παραγραφής, ακόμη δύο κατηγορούμενους και αθωώνοντας τη θετή μητέρα του
υιοθετημένου. 
Το δικαστήριο, ύστερα από τέσσερις ημέρες ακροαματικής διαδικασίας, δέχτηκε
ότι ο γιος του πρώην εφέτη υιοθετήθηκε παράνομα. 
Παραγράφηκε

Ωστόσο για τέσσερις εκ των πέντε κατηγορουμένων που έφτασαν να δικαστούν
αναγνωρίστηκε ότι «είχαν απλή συνέργεια στην αρπαγή ανηλίκου με σκοπό τη
μεταβολή της οικογενειακής του κατάστασης», κατηγορία που είναι σε βαθμό
πλημμελήματος, και γι' αυτό έπαυσε η ποινική τους δίωξη λόγω παραγραφής. 
Η παράνομη υιοθεσία αποκαλύφτηκε το 1997 και αμέσως, τόσο ο κ. Δανιήλ όσο και
ο γιος του, κίνησαν δικαστικές διαδικασίες για την αποκάλυψη των ενόχων. Το
Συμβούλιο Εφετών Θεσσαλονίκης παρέπεμψε έξι άτομα και ύστερα από αναίρεση στον
Άρειο Πάγο πέντε εξ αυτών βρέθηκαν στο εδώλιο του Εφετείου Κακουργημάτων για
αρπαγή ανηλίκου με σκοπό την παράνομη υιοθεσία, ηθική αυτουργία σε αυτή και
απλή συνέργεια. 
Με την έναρξη τής δίκης ο τότε διευθυντής του «Αγίου Στυλιανού», Αριστογείτων
Τζιαρός και η κοινωνική λειτουργός Ελπίδα Κουκουφλή απηλλάγησαν, επειδή η
πράξη τους (απλή συνέργεια) ήταν πλημμεληματική και παραγράφηκε. Το ίδιο
συνέβη και χθες με τον κλινικάρχη Νίκο Σουρμελίδη και την αδερφή της θετής
μητέρας τού υιοθετημένου Χαρίκλεια Ναβροζίδου, για τους οποίους αποφασίστηκε η
μετατροπή της κατηγορίας σε απλή συνέργεια.

Δεν ήξερε 
Η μόνη που δικάστηκε - και τελικά αθωώθηκε - ήταν η θετή μητέρα του 34χρονου,
Φωτεινή Ναβροζίδου. 
Στην απολογία της υποστήριξε πως δεν γνώριζε οτιδήποτε για την αρπαγή του
παιδιού από το ζεύγος Δανιήλ και μάλιστα τόνισε πως η ίδια μόχθησε για να το
μεγαλώσει μέχρι τα 30 του χρόνια, όταν και ανακάλυψε τους φυσικούς του γονείς.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17248N113</ED>
<ID>
ID:303377

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N11&aa=3</URL></REF>


Article

<CATEGORY>vin06</CATEGORY>

 <H2>Με ευλογίες... Φιντέλ
</H2><H4>Θεμελιώθηκε ορθόδοξη εκκλησία στην Αβάνα
</H4>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Κυριακή 20 Ιανουαρίου. Σαράντα τρία χρόνια μετά την επανάσταση, οι κάτοικοι
της Αβάνας είδαν για πρώτη φορά να κτίζεται στη χώρα τους μία νέα εκκλησία!
Και μάλιστα όχι της Καθολικής Εκκλησίας, αλλά της Ορθόδοξης Εκκλησίας. 
Στην Αβάνα. Στα εγκαίνια του ναού θα παρευρεθούν ο Οικουμενικός Πατριάρχης
και ο ηγέτης της Κούβας

Στην κεντρική πλατεία του Αγίου Φραγκίσκου, δίπλα από το παλιό λιμάνι,
παρουσία κορυφαίων κυβερνητικών στελεχών και ξένων διπλωματικών αποστολών, ο
Αρχιεπίσκοπος Λατινικής Αμερικής κ. Αθηναγόρας και ο πρέσβης της χώρας μας κ.
Γιώργος Κωστούλας έβαλαν τον θεμέλιο λίθο του ναού του Αγίου Νικολάου. 
«Είναι μία ιστορική ημέρα. Παρά τα ανάλογα αιτήματα, τις πιέσεις, θα έλεγα των
Ρώσων, αλλά και των καθολικών, ο ηγέτης της Κούβας έδωσε σ' εμάς τα πρωτεία να
κτίσουμε τον πρώτο ναό στη χώρα του», τόνισε στα «ΝΕΑ» ο Αρχιεπίσκοπος
Λατινικής Αμερικής. «Κανείς δεν περίμενε ότι θα μας έκανε τη μεγάλη τιμή να
κτίσουμε τον ναό του Αγίου Νικολάου και μάλιστα στο ωραιότερο σημείο της
πόλης. Αυτό το οφείλουμε στον κ. Πρέσβη. Ο κ. Κωστούλας πέτυχε αυτό που κανείς
δεν κατάφερε εδώ και 43 χρόνια». 
Ύστερα από αίτημα του Οικουμενικού Πατριάρχη κ. Βαρθολομαίου και τις άοκνες
προσπάθειες του πρέσβη της χώρας μας στην Κούβα, ο Φιντέλ Κάστρο έδωσε πέρυσι
το πράσινο φως για την ανέγερση του Αγίου Νικολάου. «Την Κυριακή, βάλαμε τον
θεμέλιο λίθο. Ο ναός θα περατωθεί σε 10 μήνες και μάλιστα με έξοδα της
κουβανικής κυβέρνησης. Στα εγκαίνια του ναού θα παρευρεθεί ο Οικουμενικός
Πατριάρχης κ. Βαρθολομαίος και ο ηγέτης της Κούβας», σημείωσε στα «ΝΕΑ» ο κ.
Κωστούλας. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17248N121</ED>
<ID>
ID:303281

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N12&aa=1</URL></REF>


Article

<CATEGORY>vin06</CATEGORY>

 <H2>Τα Χανιά ανοίγουν τον χορό των αγροτικών κινητοποιήσεων
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

Από τα Χανιά αρχίζει μεθαύριο ο νέος γύρος των αγροτικών κινητοποιήσεων. Όπως
αποφάσισαν, χθες, οι αγρότες του νομού θα συγκεντρωθούν στην Πλατεία Αγοράς
των Χανίων και θα κάνουν συλλαλλητήριο με τα τρακτέρ τους. Κύριο αίτημά τους
είναι να προχωρήσει άμεσα η καταγραφή των ζημιών που προκλήθηκαν από την
πρόσφατη κακοκαιρία και να αποζημιωθούν για το σύνολο των καταστροφών που
υπέστησαν, άμεσα. 
Τη σκυτάλη των κινητοποιήσεων θα πάρουν την Παρασκευή οι ελαιοπαραγωγοί της
Μεσσηνίας. Όπως εξήγγειλε η συντονιστική επιτροπή αγώνα των Μεσσηνίων αγροτών
θα γίνουν συγκεντρώσεις σε όλους τους δήμους του νομού, ενώ στην Καλαμάτα θα
προχωρήσουν σε αποκλεισμό της Αγροτικής Τράπεζας και της Ένωσης Αγροτικών
Συνεταιρισμών. Οι Μεσσήνιοι αγρότες διεκδικούν αποζημιώσεις για τις ζημιές
κυρίως στα ελαιόδενδρα που προκλήθηκαν από τον παγετό, ενώ παράλληλα ζητούν να
μην αλλάξει το καθεστώς στην επιδότηση του ελαιολάδου. Ύστερα από την
κινητοποίηση της Παρασκευής οι αγρότες της Μεσσηνίας έχουν εξαγγείλει νέο
συλλαλλητήριο στην Καλαμάτα, τη Δευτέρα 28 Ιανουαρίου. 
Η Δευτέρα, όμως, είναι και η ημέρα κατά την οποία θα συγκεντρωθούν στα Τέμπη
με τα τρακτέρ τους οι αγρότες της Θεσσαλίας. Ακόμη δεν έχουν αποσαφηνίσει τη
στάση που θα τηρήσουν οι αγρότες της Μαγνησίας, και είναι πιθανόν να επιλέξουν
τον Αλμυρό ως τόπο συγκέντρωσής τους, αντί για τα Τέμπη που θα συγκεντρωθούν
οι συνάδελφοί τους από τη Λάρισα, την Καρδίτσα και τα Τρίκαλα. Οι αγρότες,
όπως έλεγαν χθες οι επικεφαλής τους, θα παραμείνουν στα Τέμπη μία με δύο
ημέρες. Ανάλογα με τη συμμετοχή θα κριθεί τόσο η συνέχεια όσο και η μορφή της.
Πάντως, αντί για κλείσιμο του δρόμου, αυτήν τη φορά κορυφαία
αγροτοσυνδικαλιστικά στελέχη έκαναν λόγο για κάθοδο με τα τρακτέρ στην Αθήνα,
πρόταση που θα συζητηθεί για να ληφθεί απόφαση, στα Τέμπη. 
Την οδό των κινητοποιήσεων, όμως, με κύριο αίτημα τη διατήρηση των σημερινών
καθεστώτων στην επιδότηση των προϊόντων τους ακολουθούν από τη Δευτέρα και οι
αγρότες του Έβρου, οι οποίοι οργανώνουν συλλαλλητήριο με τη συμμετοχή και του
Εργατικού Κέντρου και μαθητών στην Ορεστιάδα. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17248N122</ED>
<ID>
ID:303340

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N12&aa=2</URL></REF>


Article

<CATEGORY>vin06</CATEGORY>

 <H2>Έκλεισε το ΤΕΙ Θεσσαλονίκης
</H2>
Εντείνεται ο απεργιακός αναβρασμός στην εκπαίδευση, καθώς το ΤΕΙ της
Θεσσαλονίκης έκλεισε από χθες ενώ σήμερα συγκαλούνται γενικές συνελεύσεις στα
ΤΕΙ Πάτρας και Κρήτης και την Πέμπτη στο ΤΕΙ Αθήνας, προκειμένου να
αποφασιστούν κινητοποιήσεις. 
Οι καθηγητές των ΤΕΙ ζητούν να επαναρρυθμιστεί το θέμα της εξέλιξης του
διδακτικού προσωπικού, καθώς διαφωνούν με τη ρύθμιση που ενέταξε τους
περισσότερους καθηγητές σε προσωποπαγείς θέσεις, ενώ ζητούν και ενίσχυση των
κονδυλίων, ώστε να γίνει πραγματική ανωτατοποίηση. Για το θέμα αυτό, η
Ομοσπονδία Συλλόγων Εκπαιδευτικού Προσωπικού (ΟΣΕΠ) ΤΕΙ, που έχει ήδη
προκηρύξει 24ωρη προειδοποιητική πανελλαδική απεργία στα ΤΕΙ στις αρχές
Φεβρουαρίου, θα συναντηθεί σήμερα με τον υφυπουργό Παιδείας κ. Ν. Γκεσούλη. 
Η σημερινή ημέρα όμως είναι κρίσιμη και για ενδεχόμενες κινητοποιήσεις στα
ιδιωτικά σχολεία, καθώς στη Βουλή αναμένεται να ψηφιστεί η διάταξη που θέτει
περιορισμούς στις απολύσεις ιδιωτικών καθηγητών. Οι σχολάρχες έχουν δηλώσει
ότι αν ψηφιστεί η διάταξη, που θεωρούν ότι συνιστά «διωγμό της ιδιωτικής
εκπαίδευσης», θα βάλουν λουκέτο επ' αόριστον στα σχολεία τους. Όμως είναι
ερώτημα κατά πόσο θα ακολουθήσουν όλα τα ιδιωτικά σχολεία αυτή την προοπτική,
ενώ από την πλευρά τους οι ιδιωτικοί καθηγητές (ΟΙΕΛΕ) και το υπουργείο
Παιδείας υποστηρίζουν ότι τέτοια απεργία δεν είναι σύννομη, καθώς τα ιδιωτικά
σχολεία ασκούν «κατά παραχώρηση δημόσιο έργο».
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17248N123</ED>
<ID>
ID:303378

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N12&aa=3</URL></REF>


Article

<CATEGORY>vin06</CATEGORY>

 <H2>Οι πρώτοι Άγγλοι ασθενείς
</H2><H4>Έρχονται ύστερα από συμφωνία του Διαβαλκανικού Ιατρικού Κέντρου
</H4>
<AUTHOR>ΒΟΥΛΑ ΚΕΧΑΓΙΑ</AUTHOR>

Ο πρώτος Άγγλος ασθενής έφθασε τις πρώτες πρωινές ώρες στη Θεσσαλονίκη με
πτήση της Ολυμπιακής Αεροπορίας, για να νοσηλευθεί στο Διαβαλκανικό Ιατρικό
Κέντρο. Ένας από τους χιλιάδες Άγγλους που βρίσκονται στις λίστες αναμονής των
νοσοκομείων της πατρίδας του.

Το Διαβαλκανικό Ιατρικό Κεντρο. Συμφωνίες για την εισαγωγή ασθενών και... συναλλάγματος

Η άφιξη του ασθενούς από τη Μεγάλη Βρετανία ­ που θα υποβληθεί σε
αρθροπλαστική γόνατος ­ εντάσσεται στο πλαίσιο της υπογραφής συμφωνίας του
ομίλου Αποστολόπουλου για την υποδοχή 25.000 ασθενών στο Καρδιοχειρουργικό,
Ορθοπεδικό και Οφθαλμολογικό Τμήμα, δεδομένου ότι στις συγκεκριμένες
ειδικότητες υπάρχουν στην Αγγλία μεγάλες λίστες αναμονής. Σε λίγες ημέρες
αναμένεται η εισαγωγή και δεύτερου Άγγλου ασθενούς στο υπερσύγχρονο
Διαβαλκανικό Ιατρικό Κέντρο της Θεσσαλονίκης, ο οποίος μάλιστα θα υποβληθεί σε
καρδιοχειρουργική επέμβαση από τον καθηγητή Π. Συμεωνίδη. 
Στη συνολική διαδικασία προβολής του Διαβαλκανικού Ιατρικού Κέντρου θα πάρουν
μέρος επίσης 34 Βρετανοί δημοσιογράφοι, οι οποίοι και θα το επισκεφθούν την
ερχόμενη Δευτέρα (28 Ιανουαρίου) για να διαπιστώσουν «ιδίοις όμμασι» τις
άρτιες συνθήκες νοσηλείας. 
Κατά τον πρώτο ενάμιση χρόνο λειτουργίας του Διαβαλκανικού Ιατρικού Κέντρου
νοσηλεύτηκαν σε αυτό 32.000 ασθενείς, ενώ ισάριθμοι ασθενείς πραγματοποίησαν
ιατρικές εξετάσεις. Είναι χαρακτηριστικό ότι οι 300 εξ αυτών προέρχονταν από
βαλκανικές χώρες ­ κυρίως από την Αλβανία. 
Αναφερόμενος στον ενάμιση χρόνο λειτουργίας του Κέντρου, ο πρόεδρός του
Γιώργος Αποστολόπουλος τόνισε ότι η πληρότητα του θεραπευτηρίου έφθασε το 40%
τον περασμένο Δεκέμβριο, από 20% που ήταν στις αρχές του περασμένου χρόνου,
ενώ τον Ιανουάριο του 2002 έφθασε το 60%. Σε αυτό συνέβαλε η μείωση των τιμών,
καθώς και η υπογραφή συμφωνίας, ώστε το 30% των κλινών να καλύπτεται από
ασθενείς όλων των ασφαλιστικών ταμείων. 
Στο Ιατρικό Διαβαλκανικό Κέντρο της Θεσσαλονίκης εφαρμόζονται πρωτοπόρες
ιατρικές μέθοδοι παρουσία διεθνούς φήμης καθηγητών.

Χθες, για πρώτη φορά στην Ελλάδα, δύο ασθενείς υποβλήθηκαν επιτυχώς από
γιατρούς του Ακτινολογικού Τμήματος του Ιατρικού Διαβαλκανικού Κέντρου με τη
μέθοδο σπονδυλοπλαστικής, σε μια επέμβαση που πραγματοποιήθηκε παρουσία του
καθηγητή της Ραδιολογίας στο Πανεπιστήμιο του Στρασβούργου, Αφσίν Γκανγκί.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17248N131</ED>
<ID>
ID:303282

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N13&aa=1</URL></REF>


Article

<CATEGORY>vin06</CATEGORY>

 <H2>Στο Λαϊκό δεν άφησαν τους πανεπιστημιακούς να χειρουργήσουν </H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Ένταση επικράτησε χθες το πρωί στο Λαϊκό Νοσοκομείο, μετά την αιφνίδια αναβολή
δύο προγραμματισμένων εκπαιδευτικών εγχειρήσεων. 
Την απόφαση για την αναβολή πήρε η διοίκηση του νοσοκομείου επειδή οι δύο
πανεπιστημιακοί γιατροί που θα εκτελούσαν τις επεμβάσεις έχουν παραιτηθεί από
το κλινικό τους έργο και συνεπώς δεν εργάζονται πλέον στο νοσοκομείο. Οι
αναπληρωτές καθηγητές Θεοδόσιος Δόσιος και Χρήστος Λιάπης επρόκειτο να
χειρουργήσουν αντιστοίχως έναν ασθενή με μάζα θώρακος και έναν ασθενή με
αγγειολογικό πρόβλημα στο πλαίσιο της πρακτικής εξάσκησης ομάδας φοιτητών της
Ιατρικής Σχολής του Πανεπιστημίου Αθηνών. Όταν όμως χθες το πρωί πήγαν στο
νοσοκομείο, η προϊσταμένη του Χειρουργείου και η διευθύντρια του
Αναισθησιολογικού Τμήματος τούς ενημέρωσαν πως έχουν εντολή από τη διοίκηση να
μην πραγματοποιηθούν οι επεμβάσεις, γεγονός που τους επιβεβαίωσε αργότερα και
ο διοικητής του Λαϊκού κ. Σπύρος Μακρυγιώργος. 
«Πήγα στον διοικητή, ο οποίος μου είπε ότι εφόσον απέχω από το κλινικό έργο
δεν μπορώ να πραγματοποιήσω χειρουργείο στο νοσοκομείο. Μόνο που το
συγκεκριμένο χειρουργείο ήταν εκπαιδευτικό και εμείς έχουμε το δικαίωμα αυτό
στο πλαίσιο των διδακτικών μας καθηκόντων. Όταν ο διοικητής αρνήθηκε να μου
δώσει εγγράφως την εντολή του, ειδοποίησα την Πανεπιστημιακή Κλινική και το
Πανεπιστήμιο. Ύστερα κλήθηκε η Αστυνομία για να επιβεβαιώσει την εντολή της
διοίκησης για μη εκτέλεση της επέμβασης», λέει στα «ΝΕΑ» ο κ. Θ. Δόσιος. 
Το όλο πρόβλημα προκύπτει, ως φαίνεται, από το γεγονός ότι οι συγκεκριμένοι
γιατροί είχαν δηλώσει πως δεν θα μετέχουν στο κλινικό έργο. Όπως εξηγεί ο κ.
Λυκούργος Λιαρόπουλος, πρόεδρος του Α' ΠΕΣΥ Αττικής, στο οποίο υπάγεται το
Λαϊκό, «εφόσον κάποιοι πανεπιστημιακοί γιατροί έχουν δηλώσει ότι δεν θα
παρέχουν υπηρεσίες στις κλινικές που είναι εγκατεστημένες σε δημόσια
νοσοκομεία, δεν μπορούν να πραγματοποιούν χειρουργεία. Και ενώ το διδακτικό
τους έργο περιλαμβάνει και την πρακτική εξάσκηση των φοιτητών, τα νοσοκομεία
δεν μπορούν να λειτουργήσουν με αυτό τον τρόπο, να προγραμματίζονται δηλαδή
χειρουργεία όποτε τα κρίνουν οι γιατροί ως εκπαιδευτικά». 
Από την πλευρά του ο διευθυντής της Πανεπιστημιακής Χειρουργικής Κλινικής του
Λαϊκού Νοσοκομείου κ. Αλκιβιάδης Κωστάκης εξήγησε ότι «τα χειρουργεία είχαν
κανονιστεί, αφού οι δύο γιατροί έκριναν ότι έπρεπε να είναι εκπαιδευτικά».
Όπως είπε, ο ένας ασθενής ήταν της ίδιας κλινικής και ο άλλος νοσηλευόταν στη
Μονάδα Μεταμοσχεύσεων του νοσοκομείου. Τελικά, σύμφωνα με τον ίδιο, το δεύτερο
περιστατικό χειρουργήθηκε αργά χθες το μεσημέρι, αφού κρίθηκε επείγον. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17248N132</ED>
<ID>
ID:303341

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΧΡΗΣΤΟΣ ΠΑΠΟΥΤΣΗΣ
</H2><H4>Νίκη στις εκλογές χωρίς... θαύματα
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΒΟΥΛΕΥΤΗΣ ΠΑΣΟΚ Α' ΑΘΗΝΩΝ ΚΑΙ ΜΕΛΟΣ ΤΟΥ ΕΚΤΕΛΕΣΤΙΚΟΥ ΓΡΑΦΕΙΟΥ

Θεωρεί αδιανόητο να υπονομευθεί η υποψηφιότητά του από συναδέλφους του στο
ΠΑΣΟΚ. Και δεν θεωρεί καθόλου εύκολο αντίπαλο μία γυναίκα. Εκτιμά πως το ΠΑΣΟΚ
θα κερδίσει τις εκλογές όχι με θαύματα αλλά με προϋποθέσεις, όπως το να
στέκεται κοντά στον λαό, να κυβερνά με ανθρωπιά και ευαισθησία. Ο Χρήστος
Παπουτσής προσβλέπει στον Δήμο Αθηναίων και προσδοκά στο αίτημα της αλλαγής.

Η Τοπική Αυτοδιοίκηση έχει γίνει πια περιζήτητη ερωμένη. Ποια είναι τα
θέλγητρά της; 
Θεσμός στην υπηρεσία του πολίτη, της ποιότητας ζωής, του περιβάλλοντος, του
πολιτισμού. Θεσμός που έλκει όσους ενδιαφέρονται για δημιουργικό έργο. 
Διέξοδος η δημαρχία λόγω απουσίας από την κυβέρνηση; 
Μια μεγάλη συλλογική προσπάθεια για κοινωνική προσφορά και δημιουργία ασκεί
πάντα ισχυρή έλξη είτε είσαι στη κυβέρνηση είτε όχι. 
Όψιμο το ενδιαφέρον για την Τοπική Αυτοδιοίκηση... 
Μακροχρόνιο, σταθερό και έμπρακτο το ενδιαφέρον για την κοινωνία των πολιτών,
τη σύγχρονη και ανθρώπινη πόλη, και φυσικά μεγάλη αγάπη για την Αθήνα. 
Εύκολος αντίπαλος μία γυναίκα; 
Σε καμία περίπτωση. 
Ποιος φοβάται την Ντόρα; 
Ενδεχομένως κάποιοι στη Νέα Δημοκρατία. Εγώ πάντως την εκτιμώ και τη συμπαθώ. 
Θεωρείτε πως πετύχατε ως υπουργός Εμπορικής Ναυτιλίας; 
Ρωτήστε τους νησιώτες, τους ναυτικούς, τους ανθρώπους της θάλασσας, τα
στελέχη, τους άνδρες και τις γυναίκες του Λιμενικού Σώματος. Σίγουρα γυρίσαμε
μια νέα σελίδα σε έναν τομέα όπου η Ελλάδα είναι παγκόσμια υπερδύναμη. 
... και ως επίτροπος παλαιότερα; 
Ρωτήστε τους ανθρώπους των χώρων της ενέργειας, των μικρομεσαίων επιχειρήσεων,
του εμπορίου, του τουρισμού και της κοινωνικής οικονομίας, χώρων με ιδιαίτερη
σημασία για την ευρωπαϊκή κοινωνία και την οικονομία, των οποίων είχα την
ευθύνη ως επίτροπος. 
Μεγάλη η πρόκληση, σκληρή αναμέτρηση. Αντέχετε; 
Από το φοιτητικό κίνημα στο Ευρωπαϊκό Κοινοβούλιο, στην Ευρωπαϊκή Επιτροπή,
στο υπουργείο και στο ΠΑΣΟΚ έχω αποδείξει τις αντοχές μου. Εξάλλου, στη ζωή
μου έχω μάθει να αγωνίζομαι γι' αυτά που πιστεύω. 
Δήμος Αθηναίων: Εφαλτήριο για προεδρία κόμματος; 
Πονηρές σκέψεις, πονηρών ανθρώπων. Ο αγώνας για την Αθήνα έχει αξία από μόνος
του. 
Θα διεκδικήσετε την «προίκα» Πάγκαλου; 
Μα δεν μιλάμε για συνοικέσιο. Εξάλλου έχει καταργηθεί ο θεσμός της «προίκας».
Εάν εννοείτε πάντως κονδύλια για τον δήμο, αυτό είναι θέμα σοβαρής και
τεκμηριωμένης διεκδίκησης. 
Τι θα λέγατε στον κάτοικο του Μεταξουργείου για να σας ψηφίσει; 
Εφόσον είμαι υποψήφιος, θα έλεγα την αλήθεια όπως πάντα όταν συνομιλώ μαζί του
για τις δυνατότητες του παρόντος και τις προοπτικές του μέλλοντος. 
... και τι στον κάτοικο του Κολωνακίου; 
Το ίδιο... 
Πιστεύετε στα θαύματα; 
Πιστεύω στον έντιμο αγώνα και στη συλλογική προσπάθεια. 
Συμφωνείτε με τον κ. Πάγκαλο ότι το ΠΑΣΟΚ θα κερδίσει μόνο με ένα θαύμα τις
(εθνικές) εκλογές; 
Το ΠΑΣΟΚ θα κερδίσει ξανά τις εκλογές με την προϋπόθεση ότι στέκεται κοντά
στον λαό, αφουγκράζεται τις αγωνίες του και κυβερνά με ανθρωπιά και
ευαισθησία. 
Η πρώιμη δημοσιοποίηση ονομάτων καίει τους υποψηφίους; 
Είτε πρώιμη είτε ώριμη δημοσιοποίηση, και πολύ περισσότερο αυτή καθαυτή η
επιλογή του προσώπου που θα υποστηρίξει το ΠΑΣΟΚ είναι μία μεγάλη τιμή. 
Φοβάστε μήπως η υποψηφιότητά σας υπονομευθεί από συναδέλφους σας του ΠΑΣΟΚ
στην Α' Αθήνας; 
Αδιανόητο για όσους ενδιαφέρονται πραγματικά για την Αθήνα, τους πολίτες και
την αντίληψή μας για τον ρόλο της αυτοδιοίκησης. 
Ορισμένοι θεωρούν πως ο Δήμος Αθηναίων «ανήκει» στη Νέα Δημοκρατία... 
... και υποτιμούν, έτσι, τη νοημοσύνη των Αθηναίων πολιτών... Μιλώ με τον
κόσμο, κάθε μέρα βρίσκομαι στις γειτονιές της Αθήνας. Διαπιστώνω ότι είναι
ισχυρό το αίτημα για αλλαγή. 
Αν εξαιρέσετε... το όραμα, τι άλλο λείπει από την Αθήνα; 
Μια πιο ανθρώπινη καθημερινότητα στο κέντρο και στις γειτονιές. 
Πόσα μέτρα θα είναι το χριστουγεννιάτικο δέντρο της Πλατείας Συντάγματος
του χρόνου; 
Ρωτήστε τον νυν δήμαρχο. Ο καινούργιος που θα εκλεγεί θα αναλάβει τον
Ιανουάριο του 2003. 
Εάν δεν είναι ο Χρήστος Παπουτσής υποψήφιος, ποιος θα είναι; 
Ο καλύτερος.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17248N141</ED>
<ID>
ID:303326

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Καθαρός αέρας
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Να σας τον τυλίξω ή θα τον καταναλώσετε αμέσως; Τυλίξτε τον, είναι για δώρο.
Από τη στιγμή που πουλάμε αέρα και αγοράζουμε, να περιμένουμε όπου να 'ναι και
τις συσκευασίες δώρου. Θέμα χρόνου κι αυτό. Αέρας με περιτύλιγμα. Αέρας
ακριβός, ανεκτίμητος. 
Αν είχα λίγο μυαλό στο κεφάλι μου θα είχα μάθει πώς να πουλάω κι εγώ αέρα,
αλλά ποτέ δεν είναι αργά για να μάθει κανείς - έτσι; Θαυμάζω το στυλ, την
άνεση, την επιδεξιότητα των πωλητών. Τη βαθιά γνώση του αντικειμένου τους -
κυρίως αυτό! Πριν αρχίσουν την πώληση (είναι βασικό) σε πείθουν ότι διαθέτουν
το προϊόν. Γιατί δεν το βλέπεις πουθενά (δεν κρατάνε τσάντα, δεν ψάχνουν στις
τσέπες τους) αλλά φαίνεται παντού. Στον τρόπο που σου εμπιστεύονται τα
«μυστικά» τους, τις ιδέες και τις «έξυπνες διαδρομές». Αέρας κανονικός. Το ένα
θέμα μετά το άλλο. 
Ζαλίστηκα. Δεν κατάλαβα, έχω απορίες. Πώς ακριβώς; Ο άνθρωπος με τον αέρα
περιγράφει τρεις αξιοθαύμαστες, ακατάληπτες κινήσεις και υπολογίζει: τόσα,
τόσα, τόσα. Πιο πολλά κι απ' όσα χρεώνουν σε τόκους οι τράπεζες στις
πιστωτικές. Α, το προϊόν (αόρατο σαν τον Κέβιν Μπέικον στην ταινία του
Βερχόφεν) κοστίζει ολοφάνερα. Έχω παραισθήσεις; Όλος ο κόσμος πουλάει αέρα
παντού, δεξιά κι αριστερά, τόσο που κάνει πια ρεύμα. Επαγγελματικός
προσανατολισμός, δηλαδή, για τα σκουπίδια. Μίλησαν ποτέ, εκεί στις
συμβουλευτικές ομάδες, για το «τίποτε»; Τίποτε. Ούτε λέξη. Ούτε περιγραφή. Η
αξιολόγηση του «τίποτε» γίνεται μυστικά, αλλά είναι απόλυτα έγκυρη
(επιστημονικά αποδεδειγμένο). Στα σχολεία κανένα μάθημα δεν απαριθμεί τις
αέρινες αρετές και κανείς δεν διδάσκει το πώς να μεσολαβείς την κατάλληλη
στιγμή για να τον πουλήσεις σ' αυτόν που τον χρειάζεται. Γιατί τον χρειάζεται.
Όλοι χρειαζόμαστε καθαρό αέρα. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17248N142</ED>
<ID>
ID:303369

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Γλώσσα των κτιρίων
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Ο κόσμος άλλαξε μετά τις 11 Σεπτεμβρίου, αλλά με τρόπο που δεν καταλαβαίνουμε.
Άλλαξε το περίγραμμα της Νέας Υόρκης με πιεστική σαφήνεια, άλλαξε και το τοπίο
του Αφγανιστάν σε κατευθύνσεις πιο περίπλοκες. Οι εμμονές τού πληγωμένου
λιονταριού κοντεύουν ν' αλλάξουν τα νοήματα των λέξεων. «Το κράτος είναι ο
μόνος τρομοκράτης» γράφουν οι τοίχοι στα Εξάρχεια και ο Σαρόν ονομάζει
«τρομο-κράτη» τον Αραφάτ. Όχι τρομο-κράτη γενικώς μάλιστα, αλλά «Μπιν Λάντεν»,
με τ' όνομα. Ο Πούτιν λέει ότι στην Τσετσενία μάχεται τους τρομοκράτες και η
γυναίκα του δηλώνει πιστή χριστιανή ορθόδοξη, που έχει τις ελπίδες στον Θεό
(όχι στον Αλλάχ). Στην Ινδονησία η πρόεδρος με το μακρουλό ονοματεπώνυμο
χαρακτηρίζει τρομοκράτες τούς μειονοτικούς αντάρτες της χώρας της, αλλά πολλοί
υποπτεύονται ότι το κάνει για να επηρεάσει τον κόσμο εναντίον τους. Ο IRA στην
Ιρλανδία παρέδωσε τα όπλα για να μην ταυτίζεται με τους τρομοκράτες του 21ου
αιώνα, να κρατήσει την κάπως ρομαντική εικόνα του 20ού. Κάθε περίπτωση έχει τη
δική της απόχρωση και ιστορία, που βιάζεται να μεταμφιεστεί σε κάτι
αναγνωρίσιμο, τρομοκρατικό, να αναζητήσει συμπαράσταση. Και πιο απλά από τις
λέξεις ίσως εμφανίζονται τα κτίρια. Οι δίδυμοι πύργοι της Νέας Υόρκης τη
στιγμή που βγάζουν φλόγες, μοιάζουν με το κτίριο της παλαιστινιακής
ραδιοφωνίας, καθώς το ανατινάζει επισήμως, χωρίς να χρειαστεί καμικάζι, ο
ισραηλινός στρατός. Ωραίο κτίριο, όχι πολύ ψηλό, θυμίζει λίγο τα δικά μας, τα
μοντέρνα, στην Κηφισίας. Στυλ φιλόδοξο, στημένο με ελπίδες. Ο Σιμόν Πέρες, που
επισκέπτεται την Ευρωπαϊκή Επιτροπή σήμερα, ίσως τους δείξει την εικόνα σε
καρτ ποστάλ. Κι εκείνοι θα του δώσουν ευρώ εξοικείωσης.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17248N143</ED>
<ID>
ID:303398

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N14&aa=3</URL></REF>


Article

<CATEGORY>vin07</CATEGORY>

 <H2>Μάριαμ Ράουι
</H2><H2>Τίποτα δεν έχει αλλάξει...
</H2><H4>Δέσποινα Κουκλάκη
</H4>
«Η νέα κυβέρνηση μιλάει για ανθρώπινα δικαιώματα, ακόμη και για δημοκρατία,
χωρίς όμως να γίνεται τίποτα στην πράξη. Η κατάσταση είναι ακόμη η ίδια». Η
Μάριαμ Ράουι, μέλος της Επαναστατικής Οργάνωσης Γυναικών του Αφγανιστάν
(RAWA), που βρίσκεται αυτές τις μέρες στην Αθήνα, μιλάει για τη θέση των
γυναικών στη χώρα της. 
Μάριαμ Ράουι. Ήρθε στην Ελλάδα με τον τρίχρονο γιό της. Φοβάται για τη ζωή
της γι' αυτό φωτογραφίζεται με καλυμμένο το πρόσωπό της

«Δεν είναι η μπούρκα που καθορίζει τη θέση των γυναικών στο Αφγανιστάν. Μπορεί
να μην είναι πια υποχρεωτική, όμως τα δικαιώματα των γυναικών εξακολουθούν να
καταπατούνται, και κάτι πρέπει να γίνει άμεσα γι' αυτό». 
Στα 27 της, η Μάριαμ Ράουι είναι ήδη ένα από τα πιο ενεργά μέλη της
Επαναστατικής Οργάνωσης Γυναικών του Αφγανιστάν. Τις περισσότερες φορές είναι
εκείνη που εκπροσωπεί την οργάνωση σε διάφορες εκδηλώσεις, αλλά και στην επαφή
με τον Τύπο ή άλλα μέσα ενημέρωσης. 
Όπως λέει, μπορεί οι λιθοβολισμοί και τα βασανιστήρια από το καθεστώς των
Ταλιμπάν να έχουν σταματήσει για τις γυναίκες στο Αφγανιστάν, μπορεί οι
γυναίκες να μη ζουν πια κάτω από ένα καθεστώς που τις αναγκάζει να αυτοκτονούν
για να γλιτώσουν την πορνεία, «όμως τα δικαιώματά τους, που δεν είναι τίποτα
άλλο από ανθρώπινα δικαιώματα, εξακολουθούν να καταπατούνται. Το πρόβλημα των
γυναικών δεν είναι η μπούρκα ή το αν θα μπορούν να πηγαίνουν στον
κινηματογράφο. Είναι ο ίδιος ο φονταμενταλισμός που τους αφαιρεί βασικά
δικαιώματα. Και η νέα κυβέρνηση της χώρας μου, που υποστηρίζεται από τη Βόρεια
Συμμαχία, είναι επίσης φονταμενταλιστική. Η διαφορά από τους Ταλιμπάν είναι
απλώς ότι οι Ταλιμπάν έκαναν γνωστά τα εγκλήματά τους για τα οποία
επικαλούνταν το Ισλάμ». 
Όπως υποστηρίζει η Μ. Ράουι, η θέση της γυναίκας στη χώρα της θα αλλάξει «όταν
θα εγκατασταθεί η δημοκρατία. Χωρίς δημοκρατία δεν μπορεί να μιλάει κανείς για
ανθρώπινα δικαιώματα ούτε βέβαια για δικαιώματα των γυναικών. Αυτό θα γίνει
όταν η η εξουσία στη χώρα μου πάψει να είναι στραμμένη προς τη θρησκεία και
όταν κάθε είδος φονταμενταλισμού αποκλειστεί από τα κέντρα λήψης αποφάσεων.
Αυτό που σήμερα ισχύει είναι πως η δημοκρατία είναι συνώνυμη της απιστίας,
κάτι που υποστηρίζουν οι άπιστοι, αυτοί που δεν πιστεύουν στον ισλαμισμό». 
Από 9 ετών η Μάριαμ Ράουι ζει στο Πακιστάν. Έφτασε εκεί ως πρόσφυγας με τη
μητέρα και τις τέσσερις αδελφές της, όταν ο πατέρας τους σκοτώθηκε από τους
Σοβιετικούς και οι υπόλοιποι άνδρες της οικογένειας συνελήφθησαν από το τότε
καθεστώς. «Πέντε γυναίκες μόνες δεν μπορούσαν ούτε στιγμή να ζήσουν στο
Αφγανιστάν. Φύγαμε μαζί με εκατοντάδες άλλους και εγκατασταθήκαμε σε
στρατόπεδο προσφύγων του Πακιστάν». Για δύο χρόνια δεν πήγε σχολείο. Ώσπου τής
δόθηκε η ευκαιρία να παρακολουθήσει τα μαθήματα που έκαναν οι γυναίκες της
RAWA στο στρατόπεδο. «Κατάλαβα ότι μπορώ να αλλάξω τη ζωή μου και ίσως να
βοηθήσω για να αλλάξει η ζωή και άλλων γυναικών στη χώρα μου. Όταν αποφοίτησα,
συνέχισα να εργάζομαι για την RAWA». 
Η Επαναστατική Οργάνωση Γυναικών του Αφγανιστάν υποστηρίζει την επιστροφή του
πρώην βασιλιά στη χώρα. Και όπως αναφέρει η Μάριαμ Ράουι, η ειρηνευτική δύναμη
στο Αφγανιστάν «μπορούσε να έχει αποτέλεσμα, αν τηρούνταν τρεις προϋποθέσεις:
αποκλεισμός του φονταμενταλισμού, διακοπή κάθε βοήθειας προς τους
φονταμενταλιστές και παραπομπή των υπευθύνων για όλα αυτά τα εγκλήματα σε
διεθνή δικαστήρια».

<H3>Τα κρυφά σχολεία
</H3>
Η δουλειά της Μάριαμ Ράουι είναι η RAWA. Μετακινείται συνεχώς από το Πακιστάν
στο Αφγανιστάν, συμμετέχει ενεργά σε όλες τις δραστηριότητες της οργάνωσης οι
οποίες είναι κυρίως εκπαίδευση και υπηρεσίες υγείας. Τα σχολεία της RAWA δεν
φαίνονται. Γίνονται κρυφά, στα στρατόπεδα των προσφύγων ή σε σπίτια. Κάθε
ημέρα οι ώρες αλλάζουν και κάθε δύο ή τρεις μήνες τα μαθήματα γίνονται σε άλλο
χώρο. Και πάντα χωρίς να φαίνεται η οργάνωση, αφού εξακολουθεί να είναι
παράνομη. Κάπως έτσι λειτουργούν και οι υπηρεσίες υγείας. 
* Για την υποστήριξη της RAWA και με πρωτοβουλία της Γενικής
Γραμματείας Ισότητας έχει ανοιχθεί λογαριασμός στην Εθνική Τράπεζα:
040/483010-57. Για τον ίδιο σκοπό, η Κοινωνική Αρωγή Ελλάδος έχει ανοίξει
λογαριασμό στην Τράπεζα Αττικής: 52494788

<H3>Τα δώρα των ισχυρών
</H3>
Ωραία, ο πόλεμος στο Αφγανιστάν φαίνεται - προς το παρόν τουλάχιστον - να
τελείωσε. Η ανοικοδόμηση της χώρας όμως, τώρα αρχίζει. Έτσι λοιπόν, απαντώντας
στις εκκλήσεις του μεταβατικού πρωθυπουργού του Αφγανιστάν, Χαμίντ Καρζάι, για
χορήγηση βοήθειας προς την αιματοβαμμένη αυτή χώρα, αρκετές από τις ισχυρές
χώρες του κόσμου αποφάσισαν να βοηθήσουν όχι μόνο με λόγια αλλά, αυτήν την
φορά, με πράξη. Οικονομική πράξη. Συνολικά, οι συνεισφορές που ανακοινώθηκαν
χθες έφθασαν το ενάμιση δισεκατομμύριο δολάρια. Τον χορό άνοιξε ο Ιάπωνας
πρωθυπουργός Τζουνιτσίρο Κοϊζούμι, ο οποίος ανακοίνωσε πως η χώρα του θα
διαθέσει 500 εκατ. δολάρια σε δυόμισι χρόνια, ως βοήθεια στο Αφγανιστάν. Από
την πλευρά του ο Αμερικανός υπουργός Εξωτερικών, Κόλιν Πάουελ, υποσχέθηκε
βοήθεια 296,75 εκατ. δολαρίων για το τρέχον έτος. Η Ε.Ε. με τη σειρά της
υποσχέθηκε βοήθεια 550 εκατ. ευρώ μέσα στο 2002, ενώ η Σαουδική Αραβία τόνισε
πως θα διαθέσει 220 εκατ. δολάρια εντός τριών ετών. Παράλληλα, και η Κίνα
τόνισε πως θα διαθέσει 100 εκατ. δολάρια προς τη νέα κυβέρνηση του Αφγανιστάν. 
Ο μεταβατικός πρωθυπουργός του Αφγανιστάν, Χαμίντ Καρζάι, εκτίμησε σε 1,8 με 2
δισ. δολάρια το ύψος των αναγκών της χώρας του για το 2002. Συνεχίσθηκε χθες
πάντως, με αμείωτη ένταση, ο θόρυβος που έχει δημιουργηθεί γύρω από το θέμα
της κακομεταχείρισης των κρατουμένων Ταλιμπάν και μελών του δικτύου της Αλ
Κάιντα, που έχει προκαλέσει τη διεθνή αγανάκτηση και έντονες επικρίσεις προς
την Ουάσιγκτον. 
Προσπαθώντας να δικαιολογήσει τις αποτρόπαιες φωτογραφίες των γονατισμένων και
αλυσοδεμένων κρατουμένων στο Γκουαντάναμο, ο εκπρόσωπος της νότιας διοίκησης
του αμερικανικού στρατού, λοχαγός Τομ Κρόσον ανέφερε χθες ότι «οι φωτογραφίες
έχουν ληφθεί ύστερα από την αποβίβαση των κρατουμένων από το αεροσκάφος και
πριν αρχίσουν οι διαδικασίες κράτησής τους στο στρατόπεδο εντός της βάσης του Γκουαντάναμο».

LINKS:

*www.rawa.org

*www.afghanwomensmission.org
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17248N151</ED>
<ID>
ID:303274

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N15&aa=1</URL></REF>


Article

<CATEGORY>vin07</CATEGORY>

 <H2>Λέσχη των ισχυρών
</H2><H4>Βρετανικές φιλοδοξίες για ένα ευρωπαϊκό «υπερσυμβούλιο»
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Στην Ευρωπαϊκή Ένωση ξεχωρίζει σαν τη μύγα μες στο γάλα: δεν μετέχει στο
ευρώ, μιλάει συχνά με διαφορετική φωνή από τους Ευρωπαίους εταίρους της, δεν
παύει να υπενθυμίζει την «ειδική» σχέση της με την υπερατλαντική της σύμμαχο. 
Το μυστικό. Μπλερ και Σρέντερ σε παλαιότερη συνάντηση στις Βρυξέλλες

Η Βρετανία φιλοδοξεί να καθορίζει στο εξής τις ευρωπαϊκές τύχες μέσα από ένα
τριεθνές διευθυντήριο. 
Πρόταση για να αναλάβει αυξημένες εξουσίες στο πλαίσιο της Ευρωπαϊκής Ένωσης,
μαζί με τη Γερμανία και τη Γαλλία, ετοιμάζεται να διατυπώσει η Βρετανία,
σύμφωνα με την εφημερίδα «Φαϊνάνσιαλ Τάιμς». Οι βρετανικές φιλοδοξίες
αποσκοπούν στη σύσταση ενός ευρωπαϊκού διευθυντηρίου το οποίο θα συγκροτηθεί
κατά το πρότυπο του Συμβουλίου Ασφαλείας του ΟΗΕ. 
Σύμφωνα με τη βρετανική εφημερίδα, πρόκειται για μια εκρηκτική πρόταση που θα
προκαλέσει ισχυρούς κραδασμούς στην Ευρωπαϊκή Ένωση, αφού ενδεχόμενη
επισημοποίηση της πρωτοκαθεδρίας της Βρετανίας, της Γερμανίας και της Γαλλίας
θεωρείται βέβαιο ότι θα προκαλέσει την έντονη αντίδραση των μικρότερων
ευρωπαϊκών χωρών. Το κυριότερο επιχείρημα της βρετανικής πλευράς υπέρ της
συγκρότησης ενός διευθυντηρίου των τριών μεγάλων δυνάμεων είναι ότι η
διαδικασία λήψης αποφάσεων στο πλαίσιο του Ευρωπαϊκού Συμβουλίου είναι ήδη
προβληματική και αναμένεται να γίνει ακόμη περισσότερο μετά τη διεύρυνση της
Ευρωπαϊκής Ένωσης με δέκα νέες χώρες από τη Νότια και Ανατολική Ευρώπη το
2004. 
Στην αμφιλεγόμενη βρετανική πρόταση περιλαμβάνεται η ίδρυση ενός πόστου
μόνιμου γενικού γραμματέα και η κατάργηση του ισχύοντος συστήματος της εκ
περιτροπής εξάμηνης προεδρίας της Ευρωπαϊκής Ένωσης από τους ηγέτες των
χωρών-μελών. Ακόμη πιο εκρηκτική είναι η βρετανική πρόταση για τη συγκρότηση
ενός «κλειστού» σώματος κατά το πρότυπο του Συμβουλίου Ασφαλείας, που θα
λαμβάνει αποφάσεις ανεξάρτητα από τις συνόδους του 25μελούς (διευρυμένου)
συμβουλίου. 
Πίσω από την πρωτοφανή πρόταση διακρίνεται η σαφής πρόθεση της Βρετανίας να
βρεθεί στο επίκεντρο της λήψης των αποφάσεων, μαζί με τη Γαλλία και τη
Γερμανία, την παραδοσιακή «ατμομηχανή» της ευρωπαϊκής κοινότητας. Το πόσο
ευαίσθητο είναι το ζήτημα είχε διαφανεί τον περασμένο Νοέμβριο, όταν ο
Βρετανός πρωθυπουργός Τόνι Μπλερ είχε προσκαλέσει τους ηγέτες της Γαλλίας και
της Γερμανίας σε «μυστικό δείπνο» στην Ντάουνινγκ Στριτ με θέμα συζήτησης το
Αφγανικό, προκαλώντας έτσι τη μήνι της Ιταλίας, της Ισπανίας, του Βελγίου και
της Ολλανδίας που είχαν μείνει «απέξω». 
<H3>Αρνητικός ο Ρομάνο Πρόντι </H3>
Η πρώτη αρνητική αντίδραση σε όσα αποκαλύπτει το βρετανικό δημοσίευμα ήρθε από
τον εκπρόσωπο του προέδρου της Ευρωπαϊκής Επιτροπής Ρομάνο Πρόντι, ο οποίος
επισήμανε ότι «κάθε πρόταση που καθιστά ορισμένα κράτη-μέλη περισσότερο ίσα
από άλλα θα απορρίπτεται», αφού κάτι τέτοιο είναι αντίθετο με τις θεμελιώδεις
αρχές της Ευρωπαϊκής Ένωσης. Εκπρόσωπος του βρετανικού υπουργείου Εξωτερικών
επιβεβαίωσε χθες ότι η Βρετανία εξετάζει τρόπους βελτίωσης της διαδικασίας
λήψης αποφάσεων στην Ευρωπαϊκή Ένωση, αλλά διέψευσε ότι σχεδιάζει τη
συγκρότηση διευθυντηρίου των τριών μεγάλων ευρωπαϊκών δυνάμεων.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17248N161</ED>
<ID>
ID:303275

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N16&aa=1</URL></REF>


Article

<CATEGORY>vin07</CATEGORY>

 <H2>Έτοιμοι για την τελική αναμέτρηση
</H2>
Οι αντίπαλοι. Ο Ζακ Σιράκ και ο Λιονέλ Ζοσπέν περιμένουν το σύνθημα

Οι ομάδες έχουν διαμορφωθεί, οι επιχειρηματολογίες είναι έτοιμες. Ο Ζακ Σιράκ
και ο Λιονέλ Ζοσπέν σκοπεύουν να διεξαγάγουν μια σύντομη εκστρατεία, ενώ ο
τρίτος σημαντικότερος εκ των υποψηφίων, ο Ζαν-Πιέρ Σεβενμάν, πιστεύει πως θα
σπάσει αυτό το «χαλύβδινο σύμφωνο». Τρεις μήνες πριν από τον πρώτο γύρο των
γαλλικών προεδρικών εκλογών, στις 21 Απριλίου, στις οποίες θα πάρουν μέρος 20
υποψήφιοι (αριθμός ρεκόρ), σπάνια το αποτέλεσμα ήταν τόσο αμφίβολο όσο αυτήν
τη φορά. 
Στις δημοσκοπήσεις, εκτός από μία (του BVA) που έδωσε πριν από μερικές ημέρες
νικητή τον Λιονέλ Ζοσπέν με 52% των ψήφων, όλα τα ινστιτούτα δίνουν νικητή
στον Ζακ Σιράκ. Αλλά η διαφορά, από δύο έως τέσσερις μονάδες σύμφωνα με τις
έρευνες, παραμένει μέσα στο περιθώριο σφάλματος των δύο μονάδων κι έτσι δεν
είναι πραγματικά σημαντική. Επιπλέον επανέρχεται τώρα στην επικαιρότητα ένα
ζήτημα που θα μπορούσε να αποβεί αποφασιστικής σημασίας για την έκβαση των
προεδρικών εκλογών. Ο σημερινός πρόεδρος Ζακ Σιράκ και το κόμμα του, ο
Συναγερμός για τη Δημοκρατία (RPR), ενδέχεται να τορπίλισαν το 1986 την
απελευθέρωση των Γάλλων ομήρων στον Λίβανο προκειμένου να αποκομίσει οφέλη η
τότε αντιπολίτευση, στην οποία βρίσκονταν. Η πολύ σοβαρή αυτή κατηγορία
εκτοξεύτηκε για πρώτη φορά τον χειμώνα του 1986-87 σε άρθρα της Κάθλιν Έβιν
στην εφημερίδα «Le Matin de Paris». Από τότε εμφανίζεται κάθε τόσο στο
προσκήνιο. Ο ίδιος ισχυρισμός περιλαμβάνεται τώρα στη μαρτυρία του Ερίκ Ρουλό,
πρώην πρεσβευτή της Γαλλίας στην Τυνησία και διαπραγματευτή στην υπόθεση των
ομήρων. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17248N162</ED>
<ID>
ID:303335

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N16&aa=2</URL></REF>


Article

<CATEGORY>vin07</CATEGORY>

 <H5>ΑΦΓΑΝΙΣΤΑΝ
</H5><H2>Οι Έλληνες λένε «όχι» στις επιχειρήσεις
</H2>
«Συμφωνείτε Η διαφωνείτε με τη στρατιωτική δράση των Ηνωμένων Πολιτειών στο
Αφγανιστάν;». Αυτή ήταν μία από τις ερωτήσεις στις οποίες κλήθηκαν να
απαντήσουν 55.000 άνθρωποι από 62 χώρες του κόσμου, στο πλαίσιο της έρευνας
που διεξήγαγε η Gallup International Association με στόχο την αποτύπωση των
απόψεων των λαών όσον αφορά τον πόλεμο κατά της τρομοκρατίας. 
Οι κάτοικοι των χωρών-μελών της Ευρωπαϊκής Ένωσης τάχθηκαν στην πλειοψηφία
τους (54%) υπέρ της αμερικανικής στρατιωτικής επιχείρησης στο Αφγανιστάν. Οι
Έλληνες, ωστόσο, διαφοροποιήθηκαν έντονα από τους εταίρους τους: το 81% δήλωσε
ότι διαφωνεί, κατατάσσοντας έτσι την Ελλάδα στη δεύτερη θέση των
«διαφωνούντων» μετά το Πακιστάν (ποσοστό 82%). 
Οι Έλληνες, όμως, εμφανίστηκαν από κοινού με τους Ιρλανδούς και ως οι πολίτες
της Ε.Ε. που ανησυχούν περισσότερο ότι ο πόλεμος που διεξάγεται αυτήν τη
στιγμή εναντίον της τρομοκρατίας, του Οσάμα Μπιν Λάντεν και των Ταλιμπάν,
μπορεί να γενικευτεί σε έναν ευρύτερο πόλεμο εναντίον του Ισλάμ σε ποσοστό
55%. Όταν κλήθηκαν, τέλος, να αξιολογήσουν την επίδραση της εξωτερικής
πολιτικής των ΗΠΑ στη Ελλάδα, ένας στους δύο συμπατριώτες μας (το 49%)
εξέφρασε την άποψη ότι η επίδραση είναι αρνητική, με το 14% να την κρίνει
θετική και το 18% ουδέτερη. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17248N163</ED>
<ID>
ID:303373

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N16&aa=3</URL></REF>


Article

<CATEGORY>vin07</CATEGORY>

 <H5>ΙΣΡΑΗΛ
</H5><H2>Εισβολή στη Δυτική Όχθη
</H2>
Στην πρώτη ανακατάληψη ολόκληρης παλαιστινιακής πόλης από την αρχή τής
επονομαζόμενης «Ιντιφάντα ΙΙ», πριν από 16 μήνες, προχώρησε το Ισραήλ τα
ξημερώματα της Κυριακής. Ισχυρές δυνάμεις του ισραηλινού στρατού
υποστηριζόμενες από τανκς και ελικόπτερα εισέβαλαν στην πόλη Τουλκαρέμ, στο
βόρειο τμήμα της Δυτικής Όχθης από τέσσερις διαφορετικές κατευθύνσεις και
συνέλαβαν περισσότερους από είκοσι Παλαιστινίους ως ύποπτους για συμμετοχή σε
εξτρεμιστικές οργανώσεις. Δεν έλειψαν και οι ανταλλαγές πυρών, από τις οποίες
έχασε τη ζωή του ένας 19χρονος Παλαιστίνιος και τραυματίστηκαν εννέα άλλοι. Ο
Παλαιστίνιος ηγέτης Γιάσερ Αραφάτ, ο οποίος παραμένει αποκλεισμένος στα
γραφεία του στη Ραμάλα, καταδίκασε την εισβολή και δήλωσε ότι θα συνεχίσει να
επιδιώκει την ίδρυση ενός παλαιστινιακού κράτους με πρωτεύουσα την Ανατολική
Ιερουσαλήμ - έστω κι αν αυτό τού στοιχίσει τη ζωή του. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17248N164</ED>
<ID>
ID:303402

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N16&aa=4</URL></REF>


Article

<CATEGORY>vin07</CATEGORY>

 <H2>Γυναίκες-κυνηγοί
</H2><H4>Το «ασθενές» φύλο ψάχνει το ταίρι του με οδηγό τη μυρωδιά!
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Ερώτηση: Πώς επιλέγει μία γυναίκα τον σύντροφο της ζωής της; Της γυναίκας η
καρδιά είναι μια άβυσσος, θα απαντήσετε. Έλα όμως που η επιστήμη κατάφερε να
την χαρτογραφήσει! Οι γυναίκες, λέει, θέλουν άνδρες που μυρίζουν όπως ο
μπαμπάς τους.

Οι ρόλοι αντιστρέφονται. Η φύση αποδεικνύει ότι οι γυναίκες κάθε άλλο παρά
ντροπαλές και σεμνές είναι, όπως απέδειξαν άλλωστε η Ντέμι Μουρ και ο Μάικλ
Ντάγκλας στην ταινία «Disclosure»

Μη βιαστείτε, όμως, να αγοράσετε την κολόνια που χρησιμοποιεί ο πατέρας της
γυναίκας που ποθείτε. Διότι τα πράγματα είναι λίγο πιο πολύπλοκα. Σύμφωνα με
μία μελέτη που πραγματοποίησε μία ομάδα επιστημόνων από το Πανεπιστήμιο του
Σικάγου και τα αποτελέσματα της οποίας δημοσιεύτηκαν χθες στην επιθεώρηση
«Nature Genetics», οι γυναίκες ανιχνεύουν μέσω της οσμής την ομοιότητα
των γονιδίων ενός άνδρα με εκείνα του πατέρα τους (δηλαδή με τα γονίδια που
έχουν κληρονομήσει από τον πατέρα τους) και όσο μεγαλύτερη είναι τόσο
περισσότερο έλκονται από αυτόν. 
Οι Αμερικανοί επιστήμονες ζήτησαν από 49 ανύπανδρες γυναίκες να βαθμολογήσουν
τη φυσική οσμή μιας ομάδας ανδρών. Με ποιο τρόπο; Μυρίζοντας τα μπλουζάκια που
αυτοί είχαν φορέσει επί δύο συνεχόμενες νύχτες. Στόχος του πειράματος, πάντως,
«δεν ήταν να εντοπίσουμε τη μυρωδιά που ελκύει περισσότερο σεξουαλικά τις
γυναίκες», εξηγεί η καθηγήτρια Μάρθα ΜακΚλίντοκ. 
Τι σημαίνουν όλα αυτά με απλά λόγια; Ότι την επόμενη φορά που θα σας απορρίψει
μία γυναίκα, μπορείτε να αναζητήσετε παρηγοριά στη δικαιολογία ότι τα γονίδιά
σας δεν ταίριαζαν με εκείνα του πατέρα της και να αποποιηθείτε κάθε ευθύνης.
Ούτως ή άλλως, εκείνες διαλέγουν. Εκείνες είναι οι «κυνηγοί». Η φύση, πάντα εν
σοφία ποιούσα, φρόντισε να καταρρίψει από μόνη της τον μύθο που την ήθελε να
έχει φτιάξει άπαντα τα θηλυκά ντροπαλά, σεμνά και μονογαμικά και άπαντα τα
αρσενικά παθιασμένα και σεξουαλικά ασύδοτα. Αρκεί να ρίξει κανείς μια ματιά
στο τελευταίο τεύχος της επιθεώρησης «Nature» και τη μεγάλη έρευνα που
φιλοξενεί στις σελίδες του, και είναι βέβαιον ότι θα πειστεί. 
Οι ερευνητές ανακάλυψαν πολλά ζωικά είδη και αρκετές ανθρώπινες κοινωνίες που
ανατρέπουν την καθεστηκυία άποψη περί ανδρός-κυνηγού και γυναικός-θηράματος.
«Αρκεί να παρατηρήσει κανείς τους χιμπαντζήδες, τους μπαμπουίνους και τους
μακάκους», εξηγεί η καθηγήτρια Σάρα Χάρντι από το Πανεπιστήμιο της
Καλιφόρνιας. «Τα θηλυκά ζευγαρώνουν με πολλά αρσενικά μέσα σε μία πολύ μικρή
χρονική περίοδο». 
Το αυτό ισχύει και με τις σαύρες, τους κυνόμυες και τους γρύλους. Οι
ερευνητές, μάλιστα, ανακάλυψαν ότι σε αυτά τα ζωικά είδη, τα θηλυκά που
διάγουν... έκλυτο βίο γεννούν συχνά μεγαλύτερα και πιο υγιή νεογνά απ' ό,τι
εκείνα που ζευγαρώνουν με λιγότερα αρσενικά. Επιπλέον, εντόπισαν ζωικά είδη
όπου τα θηλυκά είναι μεγαλύτερα, έχουν πιο έντονα χρώματα και συμπεριφέρονται
πολύ πιο επιθετικά απ' ό,τι τα αρσενικά: οι θηλυκές βαλτομπεκάτσες, για
παράδειγμα, μεγαλώνουν τα παιδιά τους με την αρωγή αρσενικών «χαρεμιών». 
Και η ίδια εικόνα ισχύει, σε ένα βαθμό, και για τους ανθρώπους. «Πολλές
κοινωνίες - όπως η φυλή Μπάρι της Νοτίου Αμερικής - πιστεύουν ότι στην
ανατροφή ενός παιδιού μπορεί και πρέπει να συμμετάσχουν πολλοί άνδρες», λέει η
Χάρντι. 
«Όταν, λοιπόν, μένει έγκυος μία γυναίκα, κάνει σεξ με πολλούς διαφορετικούς
άνδρες ώστε να αυξήσει στο μέγιστο τον αριθμό αυτών που μπορούν να μοιραστούν
την πατρότητα και τα έξοδα του παιδιού της». Έπειτα από όλα αυτά, μήπως πρέπει
να αναθεωρήσουμε και τον «μύθο» του Καζανόβα;
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17248N411</ED>
<ID>
ID:303276

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N41&aa=1</URL></REF>


Article

<CATEGORY>vin07</CATEGORY>

 <H2>Αντιδράσεις για τη λίστα με τους «κορυφαίους διανοουμένους»
</H2>
Κορυφαίος διανοούμενος; Ο Χένρυ Κίσινγκερ σε τελετή στο Πανεπιστήμιο της
Βοστώνης το 1999

Ο Χένρυ Κίσινγκερ «κορυφαίος δημόσιος διανοούμενος»; Ο κατάλογος που συνέταξε
ένας Αμερικανός δικαστής ξενίζει ήδη από την πρώτη του αράδα. 
Η σύνταξη του καταλόγου με τους 100 σημαντικότερους «δημόσιους διανοουμένους»,
με άλλα λόγια εκείνους των οποίων οι απόψεις για τα θέματα που αφορούν την
κοινωνία έχουν το μεγαλύτερο κύρος, προκάλεσε αντιδράσεις αμέσως μόλις δόθηκε
στη δημοσιότητα στις ΗΠΑ. Ένας λόγος είναι ότι στην κορυφή του βρίσκεται μια
ιδιαίτερα αμφισβητούμενη προσωπικότητα, ο πρώην υπουργός Εξωτερικών των ΗΠΑ
Χένρυ Κίσινγκερ, σε μια εποχή μάλιστα που κατηγορείται για εγκλήματα κατά της
ανθρωπότητας από τον δημοσιογράφο και συγγραφέα Κρίστοφερ Χίτσενς. Κατά τα
άλλα, ο μυθιστοριογράφος και κοινωνικός σχολιαστής Τομ Γουλφ καταλαμβάνει τη
15η θέση, θεωρείται δηλαδή κατά πολύ σημαντικότερος από τον Ζαν-Πωλ Σαρτρ
(στην 64η θέση), τον Μάρσαλ ΜακΛούαν (82η) και τη Μάργκαρετ Μηντ (94η). 
Στη 14η βρίσκεται ο Άντονιν Σκάλια, το μέλος του Ανώτατου Δικαστηρίου των ΗΠΑ
που βοήθησε τον Τζωρτζ Μπους να κερδίσει τις εκλογές - μια υπηρεσία που
προφανώς τον καθιστά κατά τρεις θέσεις σημαντικότερο του Τζωρτζ Μπέρναρντ Σω.
Στον κατάλογο του Αμερικανού δικαστή περιλαμβάνονται επίσης ο Σαλμάν Ρούσντι
(9), ο Τζωρτζ Όργουελ (11), ο Βάτσλαβ Χάβελ (18) και ο Τίμοθι Λήρυ (28). Η
θεωρητική του φεμινισμού Μπέτυ Φρήνταν βρίσκεται στην 48η θέση, αλλά η Ζερμαίν
Γκρηρ δεν καταφέρνει να μπει στον κατάλογο. 
Ο Ρίτσαρντ Πόσνερ είναι ομοσπονδιακός δικαστής και συνέταξε τον κατάλογο με
τίτλο «Δημόσιοι Διανοούμενοι: Μια Μελέτη στην Παρακμή» χρησιμοποιώντας το
Ίντερνετ για να μετρήσει πόσες φορές, στο διάστημα από το 1995 ως το 2000,
αναφέρθηκαν από τα μέσα ενημέρωσης τα ονόματα όσων εκφράζουν ή έχουν εκφράσει
απόψεις για θέματα που αφορούν την κοινωνία. Και θεωρώντας προφανώς τη
μετριοφροσύνη χαρακτηριστικό των μετρίων, ο δικαστής βάζει και τον εαυτό του
στην 70ή θέση των κορυφαίων δημόσιων διανοουμένων, έξι θέσεις πριν από τον
Αλμπέρ Καμύ...
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17248N412</ED>
<ID>
ID:303336

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N41&aa=2</URL></REF>


Article

<CATEGORY>vin07</CATEGORY>

 <H5>ΤΕΧΝΟΛΟΓΙΑ
</H5><H2>Νέα κινητά με μανιβέλα!
</H2>
Η τεχνολογική πρόοδος πραγματοποιεί καθημερινά γιγάντια βήματα μπροστά στα
έκπληκτα μάτια μας. Μερικές φορές όμως θυμάται το παρελθόν. Ας πάρουμε για
παράδειγμα αυτό το θαύμα της τεχνολογίας που είναι το κινητό τηλέφωνο.
Ξεκίνησε ως μια απλή συσκευή μετάδοσης ήχου, όπως όλα τα τηλέφωνα, και
προχώρησε στα γραπτά μηνύματα και τα e-mail. Σύντομα θα έχουμε εικόνες, θα
βλέπουμε ταινίες και θα ταξιδεύουμε στο Ίντερνετ, θα μπορούμε να κάνουμε στον
δρόμο ό,τι μπορούσαμε ώς τώρα να κάνουμε μόνο στο σπίτι. Οι διαβάτες δεν θα
αρκούνται πια να μιλούν περπατώντας, θα χειροκροτούν επίσης αυτή ή την άλλη
σκηνή της αγαπημένης τους κινηματογραφικής ταινίας. Ωστόσο, οι δραστηριότητες
αυτές σκοντάφτουν στο πρόβλημα της τροφοδοσίας. Στο σπίτι ή στο γραφείο έχει
κανείς μια πρίζα για να φορτίζει την μπαταρία. Τι μπορείς όμως να κάνεις όταν
η μπαταρία τελειώσει και είσαι στον δρόμο; Ο κατασκευαστής Motorola είχε
μια... νεωτεριστική, επαναστατική ιδέα: να εφοδιάσει τα κινητά με... μανιβέλα. 
Έτσι επανεφηύρε τη μανιβέλα και την ονόμασε FreeCharge. Την προσαρμόζεις στο
τηλέφωνο και αρκεί να τη γυρίσεις 45 ώς 60 δευτερόλεπτα για να έχεις τρία έως
πέντε λεπτά επιπλέον ομιλίας ή πολλές ώρες αναμονής. Η πρόοδος έχει στόχο να
μας ανακουφίσει και από την ελάχιστη μυϊκή προσπάθεια, αλλά να που η ανθρώπινη
ενέργεια αποκαθίσταται και καλείται να συνδράμει την υψηλή τεχνολογία.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17248N413</ED>
<ID>
ID:303374

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N41&aa=3</URL></REF>


Article

<CATEGORY>vin07</CATEGORY>

 <H5>ΓΕΝΕΤΙΚΗ
</H5><H2>Πωλούνται...βλαστοκύτταρα
</H2>
Η αμερικανική εταιρεία Geron προσφέρει βλαστοκύτταρα σε κάθε ενδιαφερόμενο
ερευνητή έναντι 6.734 ευρώ (κάτι λιγότερο από 3 εκατομμύρια δρχ.)! Τα
βλαστοκύτταρα αυτά χωρίζονται σε επτά κατηγορίες και προέρχονται από τον
ερευνητή Τζέιμς Τόμσον, ο οποίος το 1998 ανακάλυψε τον τρόπο αφαίρεσής τους
από ανθρώπινα έμβρυα που «περισσεύουν» από γονιμοποιήσεις σε σωλήνα. 
Παρά τους περιορισμούς που θέτουν πολλές κυβερνήσεις, όποιος θέλει να
πειραματιστεί στα βλαστοκύτταρα (δηλαδή τα «μητρικά κύτταρα», οι απόγονοι των
οποίων «εξειδικεύονται» σε διάφορες κατευθύνσεις) έχει δύο δυνατότητες. Αν ο
σκοπός του είναι εμπορικός, πρέπει να αποκαταστήσει μια συνεργασία με την
Geron. Αν το ενδιαφέρον του είναι αυστηρά ακαδημαϊκό, η επιχείρηση στέλνει τα
κύτταρα μέσω ενός ιδρύματος με το προαναφερθέν αντίτιμο. 
Η είσοδος της Geron σε αυτό το πεδίο τεράστιου ιατρικού ενδιαφέροντος είναι
αποτέλεσμα της παράδοξης πολιτικής που ακολουθεί η Ουάσιγκτον. Στις Ηνωμένες
Πολιτείες, τα πειράματα στα ανθρώπινα έμβρυα επιτρέπονται μεν, αλλά δεν
χρηματοδοτούνται από δημόσιους πόρους. Η Geron είναι εκείνη που κοστολόγησε
τις έρευνες του Τόμσον και, κατόπιν αυτού, είναι σε θέση να τις εκμεταλλευθεί εμπορικά.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17248N414</ED>
<ID>
ID:303403

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N41&aa=4</URL></REF>


Article

<CATEGORY>vin07</CATEGORY>

 <H5>ΤΖΟΥ ΛΙΤΑΪ
</H5><H2>Πρόσωπα </H2><H2>Ο δικηγόρος των εργατών
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ένας διανοούμενος που θέτει τον εαυτό του στην υπηρεσία των απόκληρων της
κοινωνίας: στην Κίνα άλλων εποχών, ο Τζου Λιτάι θα αναγορευόταν «πρότυπο για
τις μάζες». 
Τζου Λιτάι. Το «μαύρο πρόβατο» των Κινέζων βιομηχάνων

Αλλά στην αρχή του μήνα, ο δικηγόρος αυτός, που εδώ και πέντε χρόνια
ειδικεύεται στα εργατικά ατυχήματα, ενημερώθηκε από τις αρχές ότι δεν μπορεί
πλέον να ασκεί το επάγγελμά του. Οι λόγοι της απαγόρευσης είναι προσχηματικοί:
στην Κίνα, ένας δικηγόρος επιτρέπεται να δικηγορεί σε πόλη άλλη από αυτή στην
οποία πήρε την άδειά του, αλλά όχι και να διατηρεί εκεί δεύτερο γραφείο· ο
Τζου πήρε την άδειά του στη Σονγκτσίνγκ, αλλά διατηρεί και ένα διαμέρισμα στη
Σενζέν, για το οποίο επιμένει πως δεν είναι γραφείο, απλώς μια στέγη για τους
πελάτες του. Και καταγγέλλει πως οι αρχές θέλουν στην πραγματικότητα να τον
φιμώσουν, επειδή εκθέτει τις επικίνδυνες συνθήκες εργασίας στη Σενζέν, μια
πόλη που έχει γίνει το πειραματικό εργαστήριο του κινέζικου καπιταλισμού. 
Το όνομα του 45χρονου Τζου Λιτάι έγινε θρυλικό στην Κίνα μετά το 1995, όταν
στη χώρα ψηφίστηκε για πρώτη φορά νόμος που επιτρέπει στους εργάτες να μηνύουν
τους εργοδότες τους για εργατικά ατυχήματα. Ως τώρα ο Τζου έχει μηνύσει
επιχειρήσεις για λογαριασμό εκατοντάδων εργατών, που παράτησαν τη γη τους για
να δουλέψουν στα εργοστάσια της Σενζέν - και να χάσουν δάχτυλα, χέρια και
πόδια κατασκευάζοντας από κούκλες Μπάρμπι μέχρι πουλόβερ Ραλφ Λόρεν και
παπούτσια Nike. Αναγκάζονται να δουλεύουν 12ωρες βάρδιες, με αποτέλεσμα συχνά
να αποκοιμούνται στη γραμμή παραγωγής και να ακρωτηριάζονται. Όπως η Λιού Τάο,
που το 1999 κατέρρευσε στο υφαντουργείο αφού δούλεψε 78 ώρες υπερωρία σε 19
ημέρες και το μηχάνημα της έκοψε και τα δύο χέρια. Χάρη στον Τζου, το
δικαστήριο τής επιδίκασε πέρυσι το ιλιγγιώδες για τα κινεζικά δεδομένα ποσό
του 1,58 εκατομμυρίου γιουάν (περίπου 200.000 ευρώ, όταν το μεροκάματο είναι
ένα ευρώ). 
Στο διώροφο διαμέρισμα του δικηγόρου στη Σενζέν, διαμένουν τουλάχιστον 30
ανάπηροι εργάτες που περιμένουν να δικαιωθούν από τα τοπικά δικαστήρια. Οι
πελάτες του φτάνουν συνολικά τους 700 και ο Τζου εξηγεί πως αμείβεται με 10%
του ποσού που πετυχαίνει να τους επιδικαστεί, ενώ δεν πληρώνουν τίποτε αν
χάσει την υπόθεση. Αυτό που φοβούνται οι αρχές, λέει ο δικηγόρος, είναι μήπως
οι επιτυχίες του αποθαρρύνουν ξένους επενδυτές, οι οποίοι ελπίζουν να
επωφεληθούν από την ανυπαρξία των κανονισμών ασφάλειας στα κινεζικά
εργοστάσια. Και κατέθεσε αμέσως έφεση κατά της εντολής να πάψει να δικηγορεί
στη Σενζέν· γιατί, όπως λέει, «πώς μπορώ να κλείσω τα μάτια μου σ΄ αυτό που συμβαίνει;».
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17248N421</ED>
<ID>
ID:303277

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N42&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Η έκπληξη του Μπους
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η Μάργκαρετ Θάτσερ είπε κάποτε ότι το πραγματικό τεστ της πολιτικής νίκης
είναι η ικανότητα να αλλάξεις τη γνώμη του αντίπαλου κόμματος. Το τεστ αυτό, ο
υιός Μπους το πέρασε με επιτυχία. 
Πρέτσελ και Ένρον (σκίτσο από τη «Μαϊάμι Χέραλντ»)

Ο νέος πλανητάρχης ξεκίνησε τη θητεία του με τις χειρότερες προϋποθέσεις. Οι
μισοί Αμερικανοί αμφισβητούσαν τη νίκη του στις προεδρικές εκλογές, ενώ
ολόκληρη η ανθρωπότητα αναρωτιόταν ανήσυχη τι σημαίνει να ηγείται της
μοναδικής υπερδύναμης ένας άνθρωπος που ούτε ξέρει ούτε θέλει να ξέρει τι
συμβαίνει έξω από τη χώρα του. «Ο νέος πρόεδρος είναι απαίδευτος,
ακαλλιέργητος, στερείται περιέργειας, με λίγα λόγια είναι μια μαριονέτα και
είναι υπερήφανος γι' αυτό», έγραφε ο γνωστός αρθρογράφος τουVanity Fair
Κρίστοφερ Χίτσενς, που δεν είχε φεισθεί κοσμητικών επιθέτων ούτε για τον Μπιλ
Κλίντον. 
Έναν χρόνο αργότερα, η κατάσταση είναι ριζικά διαφορετική. Πρώτα απ'όλα,
κανείς δεν αμφισβητεί πλέον τις ηγετικές ικανότητες του Αμερικανού προέδρου:
ούτε οι ψηφοφόροι (το 90% των Αμερικανών είναι πάντα μαζί του) ούτε το
Δημοκρατικό Κόμμα. Δούλεψαν πολύ γι' αυτό οι σύμβουλοί του, οι οποίοι τον
βοήθησαν και τον προστάτευσαν. Ο Μπους είχε όμως την τύχη (όσο κυνικό κι αν
ακούγεται) να βρεθεί αντιμέτωπος και με μια τραγωδία όπως εκείνη της 11ης
Σεπτεμβρίου. Η τραγωδία εκείνη δεν τον άλλαξε. Όπως έγραψε ο αρχισυντάκτης του
ΤΙΜΕ Μάικλ Έλιοτ, ένας άνθρωπος που φθάνει σε ηλικία 53 ετών χωρίς πραγματικά
να ωριμάσει δεν πρόκειται να μάθει σε τρεις εβδομάδες αυτά που δεν έμαθε σε
τριάντα χρόνια. Στάθηκε όμως στο ύψος των περιστάσεων. «Μίλησε» στους
συμπατριώτες του, όπως και σε μεγάλο μέρος της παγκόσμιας κοινής γνώμης. Δεν
προσπάθησε να ξεπεράσει τον εαυτό του, φροντίζοντας να αναθέσει τη δύσκολη
δουλειά στον Ντόναλντ Ράμσφελντ και τον Κόλιν Πάουελ. Και εκτός από μια φορά
που χρησιμοποίησε την καταραμένη λέξη «σταυροφορία», έδειξε σεβασμό απέναντι
στους μουσουλμάνους. 
Ο Μπους δεν είναι κανένας χαρισματικός ηγέτης, αυτό είναι βέβαιο. Αν το
σκάνδαλο της ENRON μάλλον δεν θα τον ταρακουνήσει, οι μυστικές συλλήψεις
εκατοντάδων υπόπτων για τρομοκρατία στη χώρα του και η μεταχείριση των
αιχμαλώτων στη βάση του Γκουαντάναμο προκαλούν αντιδράσεις ακόμη και από τους
πιο στενούς του συμμάχους. Η μεγάλη του δημοτικότητα δεν εγγυάται και νίκη των
Ρεπουμπλικανών στις εκλογές του ερχόμενου Νοεμβρίου, ενώ οι Ευρωπαίοι δεν του
συγχωρούν τη στάση του απέναντι στις συνθήκες του Κυότο και των
αντιβαλλιστικών πυραύλων. Όπως γράφει τώρα στην Ομπζέρβερ ο Χίτσενς, ελαφρώς
μετανιωμένος για τις πρόωρες κρίσεις του, ο πρόεδρος παραμένει ένας επαρχιώτης
Αμερικανός συντηρητικός, που προτιμά τους πετρελαιάδες για φίλους του, αν όχι
τους πετρελαιάδες από τους φίλους του. Η θέση του στα βιβλία Ιστορίας θα
εξαρτηθεί από το αν θα συνεχίσει να ξεπερνά τις ελάχιστες δυνατές προσδοκίες
που υπήρχαν γι' αυτόν όταν ανέλαβε την εξουσία.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17248N422</ED>
<ID>
ID:303337

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N42&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Ένας σταθμός...
</H3>
... ακόμη στο ταξίδι του συγγραφέα Πωλ Κίνγκσνορθ σε έξι χώρες του Τρίτου
Κόσμου. Μια πόλη στην Κεντρική Βολιβία (δεν φημίζεται καθόλου για τα
φιλοϊσλαμικά της αισθήματα). Στην πλατεία της πόλης, δυο γιγάντιες αφίσες
δείχνουν τα απομεινάρια του Γουόρλντ Τρέιντ Σέντερ. Δεκάδες άνθρωποι στέκονται
μπροστά τους και διαβάζουν την επιγραφή: «Αμερική, θέρισες ό,τι έσπειρες».
Ούτε αυτοί οι Βολιβιανοί έχουν καμιά σχέση με τον Μπιν Λάντεν ούτε οι
Αργεντινοί που συνθλίβονται κάτω από τα συντρίμμια της χρεοκοπημένης χώρας
τους ή οι Βραζιλιάνοι χωρικοί που θα δώσουν το «παρών» στο τέλος του μήνα στο
αντι-Νταβός του Πόρτο Αλέγκρε. Δεν πιστεύουν πως ο Οσάμα είναι ο ήρωάς τους
και ωστόσο ίσως νιώθουν το ίδιο μίσος για τη Δύση όπως και εκείνος. <H3>Ο πρόεδρος...
</H3>
... των ΗΠΑ, ο διευθυντής του Παγκόσμιου Οργανισμού Εμπορίου, ο Βρετανός
πρωθυπουργός και πολλοί άλλοι ίσως να σκέφτονται πως όλα αυτά είναι κυρίως
οικονομικά προβλήματα. Ίσως να ελπίζουν να αντιμετωπίσουν την τρομοκρατία με
μια γερή δόση εμπορίου. Έτσι, για να επιβεβαιωθεί η «θεωρία των χρυσών
αψίδων», την οποία είχε διατυπώσει ο Αμερικανός αρθρογράφος Τόμας Φρίντμαν: οι
χώρες που έχουν στο έδαφός τους Μακντόναλντς δεν πολεμούν ποτέ μεταξύ τους
(άρα, η παγκοσμιοποίηση είναι μια δύναμη ειρήνης). <H3>Οι γενικεύσεις...
</H3>
... είναι συνήθως ανόητες. Όμως, σαν να βλέπουμε κιόλας τον Σάμιουελ
Χάντινγκτον να τρίβει τα χέρια του: «Αυτό δεν είχα πει και εγώ, όταν έγραφα
για σύγκρουση των πολιτισμών, όταν έλεγα πως ο δυτικός καπιταλισμός και η
φιλελεύθερη δημοκρατία θα συγκρουστούν αναπόφευκτα με έναν αδυσώπητο εχθρό που
δεν θα καταλαβαίνει ούτε από εμπόριο ούτε από δημοκρατία;». Ο συγγραφέας μας
δεν τον αφήνει να χαρεί για πολύ. Γιατί αυτός πιστεύει πως η καθοριστική
σύγκρουση σήμερα δεν είναι ανάμεσα στη Δύση και το Ισλάμ, αλλά ανάμεσα σε δυο
διαφορετικές και αντίθετες απόψεις. Ανάμεσα στους μαύρους του Σοβέτο, τους
ιθαγενείς της Παπούα, τους αντάρτες του Μεξικού, τους διαδηλωτές της
Αργεντινής και τους ακτήμονες της Βραζιλίας δεν υπάρχει κοινός πολιτισμός.
Υπάρχει η βούλησή τους να υπερασπιστούν τους διαφορετικούς πολιτισμούς τους
από τις εχθρικές διαθέσεις του παγκοσμιοποιημένου καπιταλισμού. <H3>Η διάθεση...
</H3>
... αντίστασης, αυτό ακριβώς είναι το κοινό σημείο όλων αυτών των ανθρώπων με
τους διαδηλωτές του Σιάτλ, της Πράγας, της Γένοβας, των Βρυξελλών και αύριο
μεθαύριο της Νέας Υόρκης. Πιστεύουν πως δεν μπορεί να υπάρξει ένα ενιαίο
παγκόσμιο πολιτισμικό μοντέλο για όλους και ζητούν «έναν κόσμο που μέσα του θα
μπορούν να χωρέσουν πολλοί άλλοι κόσμοι», όπως ακριβώς το διατύπωσαν οι
Ζαπατίστας. Αυτό είναι το κάτι περισσότερο, το κάτι βαθύτερο που κρύβεται πίσω
από το αίσθημα αποστροφής που νιώθουν εκατομμύρια άνθρωποι σε όλον τον κόσμο
για τη Δύση και που ούτε τα χρήματα ούτε οι βόμβες μπορούν να αποδιώξουν. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17248N423</ED>
<ID>
ID:303375

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N42&aa=3</URL></REF>


Article

<CATEGORY>vin08</CATEGORY>

 <H2>Παγώνουν τις αυξήσεις
</H2><H4>Παίρνουν πίσω τις αντικειμενικές τιμές του Δεκεμβρίου...
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Με 28 υπουργικές αποφάσεις που πρόκειται να εκδοθούν μέσα στο επόμενο
δεκαήμερο, το υπουργείο Οικονομικών θα ανακαλέσει τις αυξήσεις των
αντικειμενικών τιμών των ακινήτων που είχαν ανακοινωθεί αιφνιδιαστικά τον Δεκέμβριο

Στους 28 αυτούς δήμους θα εξακολουθήσουν να ισχύουν οι σημερινές
αντικειμενικές τιμές τουλάχιστον μέχρι και τον Μάρτιο του 2003 που
συμπληρώνεται διετία από την προηγούμενη αναπροσαρμογή τους οπότε και θα
επανεξετασθούν μαζί με τις τιμές των 1.000 δήμων όλης της χώρας. 
Στην απόφαση αυτή φέρεται να καταλήγουν στο υπουργείο προκειμένου να κλείσει
οριστικά το θέμα αυτό που άνοιξε τον Δεκέμβριο όταν ανακοινώθηκαν
αιφνιδιαστικά αυξήσεις στις αντικειμενικές αξίες των ακινήτων στους 28 δήμους
της χώρας οι οποίοι είχαν προσφύγει στην αρμόδια επιτροπή με αίτημα να
περιορισθούν σε χαμηλότερα επίπεδα οι αντικειμενικές αξίες που είχαν τεθεί σε
ισχύ τον περασμένο Μάρτιο.

Μπούμερανγκ

Στο υπουργείο Οικονομικών δεν επιθυμούν να υπάρξει οποιαδήποτε συνέχεια στο
θέμα αυτό το οποίο μετατράπηκε τελικά σε μπούμερανγκ αφού μετά τις
ανακοινώσεις των νέων τιμών το υπουργείο αναγκάσθηκε να οπισθοχωρήσει λόγω των
έντονων αντιδράσεων που εκδηλώθηκαν από τους θιγόμενους δήμους και τους φορείς
στην αγορά ακινήτων. Γι' αυτό και παρ' ότι οι οριστικές αποφάσεις για το θέμα
αυτό αναμένεται να ληφθούν από τον υπουργό Οικονομίας και Οικονομικών κ. Νίκο
Χριστοδουλάκη ενός των επόμενων ημερών, από τώρα κιόλας έχει βρεθεί η φόρμουλα
για τη λύση που θα προταθεί με την οποία θα ανακαλούνται οι νέες αυξήσεις που
ανακοινώθηκαν και στους 28 δήμους. 
Υπενθυμίζεται ότι πρόκειται για τους δήμους Ψυχικού, Μελισσίων, Αθηναίων,
Ασπροπύργου, Βούλας, Φιλοθέης, Παπάγου, Ν. Μάκρης, Ν. Ερυθραίας, Ηρακλείου,
Λυκόβρυσης, Κρωπίας, Κερατέας, Καλυβιων Θορικού, Καισαριανής, Βουλιαγμένης,
Αιτωλικού, Μεσολογγίου, Δράμας, Λάρισας, Ελλομένου, Άργους, Στυλίδας,
Ναυπλίου, Φιλιατρών, Λεβαδέων, Διδυμοτείχου και Μυκόνου. Στις νέες αποφάσεις
που θα εκδοθούν, για κάθε έναν από τους 28 αυτούς δήμους, σύμφωνα με
πληροφορίες θα αναφέρεται ότι οι αντικειμενικές τιμές τους θα επανεξετασθούν
μαζί με τις τιμές των υπόλοιπων δήμων της χώρας. Σημειώνεται ότι τον
Δεκέμβριο, μετά τις αντιδράσεις που είχαν προκληθεί για τις αιφνιδιαστικές
αυξήσεις των αντικειμενικών τιμών στους 28 δήμους, το υπουργείο είχε
αναγκασθεί να προχωρήσει σε τακτική οπισθοχώρηση ανακοινώνοντας ότι οι δήμοι
που διαφωνούν με τις νέες τιμές θα μπορούν να υποβάλουν νέες προσφυγές στην
αρμόδια επιτροπή του υπουργείου και αν αυτές γίνουν δεκτές δεν θα ισχύσουν οι
νέες αυξημένες αντικειμενικές τιμές. 
Οι προσφυγές

Μέχρι τώρα στην επιτροπή του υπουργείου έχουν υποβληθεί πάνω απο 10 προσφυγές
δήμων. Πάντως η υποβολή των νέων προσφυγών θα πρέπει να θεωρείται τυπική
διαδικασία δεδομένου ότι επέρχεται η ανάκληση των νέων τιμών. 
* Στο μεταξύ χθες, και με αρκετή καθυστέρηση, εκδόθηκε η απόφαση με την οποία
μετατίθετο η αρχική ημερομηνία έναρξης των αυξήσεων για την 1.2.2002 αντί για
28.12.2001 που προέβλεπαν οι σχετικές αποφάσεις που είχαν ανακοινωθεί αρχικά.
Όμως πρόκειται για μια απόφαση χωρίς ουσιαστική σημασία ύστερα από την απόφαση
του υπουργείου να παγώσει το θέμα των νέων αυξήσεων. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17248N431</ED>
<ID>
ID:303299

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N43&aa=1</URL></REF>


Article

<CATEGORY>vin08</CATEGORY>

 <H2>Αναβολή για τις τιμές στα αγροτεμάχια </H2>
Τις επόμενες ημέρες η ηγεσία του υπουργείου Οικονομικών αναμένεται να
αποφασίσει και για το αν θα ανακοινωθούν τελικά τον Μάρτιο - όπως αρχικά είχε
προγραμματισθεί - οι αυξήσεις των αντικειμενικών τιμών των αγροτεμαχίων. 
Αποφάσεις θα ληφθούν και για τις αντικειμενικές τιμές των ακινήτων εντός
σχεδίου πόλεως που είχαν αναπροσαρμοσθεί τον Ιανουάριο του 2000 με αποτέλεσμα
τώρα να συμπληρώνεται διετία από την προηγούμενη αύξησή τους. Ωστόσο υπό το
βάρος του πολιτικού κόστους που προκάλεσε στο υπουργείο Οικονομικών η υπόθεση
των αιφνιδιαστικών αυξήσεων των τιμών των ακινήτων στους 28 δήμους της χώρας
το πιθανότερο είναι ότι θα υπάρξει αναβολή των αναπροσαρμογών αυτών. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17248N432</ED>
<ID>
ID:303347

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N43&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Παράδειγμα προς αποφυγήν </H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Μπορεί το ναυάγιο της συγχώνευσης Εθνικής - Alpha να ήταν αναπόφευκτο από τη
στιγμή που διαπιστώθηκαν τα προβλήματα και οι αντιδράσεις, τις οποίες
προκάλεσε. 
Αυτό, όμως, δεν σημαίνει ότι δεν χάθηκε μια ευκαιρία. Η συγχώνευση ήταν μία
πρόκληση: να δημιουργηθεί μια τράπεζα ευρωπαϊκών προδιαγραφών με ελληνική
ταυτότητα. Να γίνει μια κίνηση που θα λειτουργούσε καταλυτικά για άλλες
ανάλογες σε ολόκληρο το επιχειρηματικό τοπίο. Να αρχίσει, επιτέλους, κάτι
σημαντικό να κινείται στην οικονομική ζωή. 
Τα προβλήματα μπορούσε να τα υποθέσει κανείς εξαρχής, αλλά πολλοί πίστευαν ότι
θα τα ξεπερνούσε η δυναμική τού εγχειρήματος. Αποδείχθηκε ότι η δυναμική αυτή
ήταν λιγότερο ισχυρή από τα αντιτιθέμενα συμφέροντα. Συμφέροντα που δεν
στάθηκε δυνατόν να αντιμετωπισθούν ούτε καν από την προσωπική βούληση των δύο
κορυφαίων τραπεζιτών, οι οποίοι κίνησαν την υπόθεση. 
Η ευκαιρία που χάθηκε θα δυσκολέψει ίσως και μελλοντικές πρωτοβουλίες. Δεν θα
είναι εύκολο για τις δύο τράπεζες να ξεπεράσουν το σοκ και να προχωρήσουν σε
άλλες προσπάθειες, αν και σίγουρα θα το θελήσουν. Αλλά και για άλλες
επιχειρήσεις, η υπόθεση Εθνικής - Alpha θα λειτουργήσει ως παράδειγμα προς
αποφυγήν, προκαλώντας επιφυλακτικότητα απέναντι σε τολμηρές πρωτοβουλίες. Ενώ
θα μπορούσε να συμβεί το ακριβώς αντίθετο: να είναι το παράδειγμα προς μίμησιν.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17248N433</ED>
<ID>
ID:303399

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N43&aa=3</URL></REF>


Article

<CATEGORY>vin08</CATEGORY>

 <H2>Αιχμές για το ναυάγιο
</H2><H4>Σημίτης: Ενθαρρύνουμε τις συγχωνεύσεις, δεν τις ποδηγετούμε
</H4>
Αιχμές για την αποτυχία των διαπραγματεύσεων μεταξύ Εθνικής και Alpha Bank
περιείχε η χθεσινή ομιλία του Πρωθυπουργού Κ. Σημίτη, στα εγκαίνια για τα νέα
κτίρια διοίκησης της Εθνικής. 
Χειραψία. Τυπική και αμήχανη ήταν η πρώτη χειραψία Καρατζά - Κωστόπουλου μετά
την ανακοίνωση του ναυαγίου

Παρόντων των κ.κ. Θ. Καρατζά και Ι. Κωστόπουλου, δύο μόλις εικοσιτετράωρα μετά
την οριστικοποίηση του ναυαγίου, ο Πρωθυπουργός τόνισε ότι «η κυβέρνηση έχει
θεσπίσει σύγχρονο θεσμικό πλαίσιο και δίνει επαρκή φορολογικά κίνητρα για
εξαγορές και συγχωνεύσεις, τις οποίες ενθαρρύνει, αλλά δεν τις διατάζει ούτε
τις ποδηγετεί. Πρέπει να είναι αποτέλεσμα της θέλησης των επιχειρήσεων, που
οφείλουν να παίρνουν τις πρωτοβουλίες και να τις αξιοποιούν με όραμα,
αξιοπιστία και συνέπεια και όχι με βάση την αδράνεια και τις ξεπερασμένες
αντιλήψεις και τους συσχετισμούς του παρελθόντος. Χρειάζεται τόλμη και
αποφασιστικότητα» κατέληξε ο Πρωθυπουργός «για να ενισχύσουν τη διεθνή τους
ανταγωνιστικότητα». 
Ο Πρωθυπουργός απέφυγε να κάνει δήλωση στήριξης της διοίκησης της Εθνικής,
γεγονός που από την τράπεζα ερμηνεύθηκε ως προσπάθεια έμπρακτης απόδειξης πως
δεν υπάρχει κρατική παρέμβαση στα εσωτερικά της. Είναι χαρακτηριστική και η
δήλωση του υπουργού Τύπου ότι «έχει παρέλθει ο καιρός που η κυβέρνηση "σήκωνε"
το τηλέφωνο κι έδινε εντολές στην Εθνική για το τι θα κάνει», ενώ επανέλαβε
ότι «εξ όσων γνωρίζω, ο διοικητής τής Εθνικής κ. Καρατζάς δεν τελεί υπό
παραίτηση», υπενθυμίζοντας ότι «τον διοικητή διορίζει η Γενική Συνέλευση των
μετόχων». «Δεν υφίσταται θέμα παραίτησης» δήλωσε χθες και ο κ. Καρατζάς, ο
οποίος αναφερόμενος στη συγχώνευση, επισήμανε κατά τη διάρκεια της ομιλίας του
ότι «ατυχώς, η προσπάθεια αυτή δεν καρποφόρησε», αλλά έσπευσε να προσθέσει ότι
«το γεγονός αυτό δεν μας αποθαρρύνει. Θα συνεχίσουμε με σύστημα και συνέπεια».

Από την πλευρά του, ο πρόεδρος της Alpha Bank κ. Κωστόπουλος, όταν στο τέλος
της εκδήλωσης των εγκαινίων ρωτήθηκε σχετικά με το αποτέλεσμα των συζητήσεων,
απάντησε: «Δεν έχω να πω τίποτα». 
Παρά το ναυάγιο πάντως, το κλίμα στο εξωτερικό για την ελληνική οικονομία
παραμένει εξαιρετικά θετικό, διαβεβαίωσε χθες ο πρόεδρος της Πειραιώς κ. Μ.
Σάλλας, ο οποίος την Παρασκευή έκλεισε τη στρατηγική συμφωνία με τους
Ολλανδούς τής ING. Ο κ. Μ. Σάλλας αρνήθηκε να σχολιάσει την υπόθεση τής
συγχώνευσης, αφήνοντας πάντως αιχμές «για εκείνους που πίστεψαν ότι στην
Ελλάδα υπάρχουν πολλές τράπεζες και τώρα το πληρώνουν» και υπενθυμίζοντας ότι
«η έξοδος στην Ευρώπη προϋποθέτει εξαγορά ξένης τράπεζας». 
<H3>Αμηχανία... </H3>
Η πρώτη χειραψία των κ.κ. Καρατζά και Κωστόπουλου, μετά την ανακοίνωση του
ναυαγίου, ήταν μάλλον τυπική και αμήχανη. Έγινε στο περιθώριο των χθεσινών
εγκαινίων, χωρίς οι δύο τραπεζίτες να ανταλλάξουν και πολλές κουβέντες. Από
την Alpha bank το «παρών» έδωσαν επίσης οι κ.κ. Κ. Κυριακόπουλος και Δ.
Μαντζούνης, που «πρωταγωνίστησαν» επίσης στις εξελίξεις των προηγούμενων
ημερών. Η γενικότερη τραπεζική παρουσία στην τελετή ήταν σημαντική,
προεξάρχοντος του διοικητή της Τράπεζας της Ελλάδας κ. Λ. Παπαδήμου, αλλά
σημειώθηκαν και απουσίες (π.χ. από την Eurobank και την Πειραιώς). Από
κυβερνητικής πλευράς, δικαιολογημένα απών ήταν ο υπουργός Οικονομίας και
Οικονομικών κ. Ν. Χριστοδουλάκης (σ.σ.: βρισκόταν στις Βρυξέλλες για τη
συνεδρίαση του ΕΚΟΦΙΝ), ενώ το οικονομικό επιτελείο εκπροσώπησε ο υπουργός
Ανάπτυξης κ. Α. Τσοχατζόπουλος και οι υφυπουργοί Οικονομικών κ. Γ. Φλωρίδης
και Ανάπτυξης κ. Χ. Θεοδώρου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17248N441</ED>
<ID>
ID:303300

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N44&aa=1</URL></REF>


Article

<CATEGORY>vin08</CATEGORY>

 <H5>ΒΟΥΛΗ
</H5><H2>Τραπεζικά «βέλη» κατά της κυβέρνησης
</H2>
Στη Βουλή «χτύπησε» χθες η Ν.Δ. με αφορμή το ναυάγιο της συγχώνευσης της
Εθνικής Τράπεζας με την Alpha Bank. Την αφορμή έδωσε επερώτηση της Ν.Δ. για
τις μικρομεσαίες επιχειρήσεις, την οποία αξιοποίησαν οι βουλευτές της για να
ρίξουν τα... «βέλη» τους στην κυβέρνηση. Ο κοινοβουλευτικός εκπρόσωπος του
ΠΑΣΟΚ Φλώρος Κωνσταντίνου έκανε λόγο για «αλαζονεία της Ν.Δ. και των στελεχών
της». Ο βουλευτής της Ν.Δ. Γιώργος Αλογοσκούφης μίλησε για «έμμεση προσπάθεια
να μπει κάτω από τον έλεγχο του κόμματος το τραπεζικό σύστημα της χώρας», ενώ
άφησε υπονοούμενα ότι παίχτηκαν παιχνίδια ακόμα και στο Χρηματιστήριο.

Οι τόνοι όμως είχαν ανέβει από το πρωί στη Βουλή. Πρώτος, ο πρώην αρχηγός της
Ν.Δ. Μιλτιάδης Έβερτ κατέθεσε αίτηση, ζητώντας από τον υπουργό Εθνικής
Οικονομίας να προσκομίσει στη Βουλή όλες τις εκθέσεις, που εκπονήθηκαν από
ξένους οικονομικούς οίκους για τη συγχώνευση των τραπεζών Εθνικής και Alpha. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17248N442</ED>
<ID>
ID:303348

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N44&aa=2</URL></REF>


Article

<CATEGORY>vin08</CATEGORY>

 <H5>ΤΣΙΓΑΡΑ
</H5><H2>Πρόστιμα για ομοιόμορφες αυξήσεις τιμών </H2>
«Καμπάνες» σε 4 καπνοβιομηχανίες και μια εμπορική εταιρεία τσιγάρων
επιβάλλονται με βάση σχετική απόφαση της Επιτροπής Ανταγωνισμού. Τις εταιρείες
είχε παραπέμψει να δικασθούν, όπως είχαν αποκαλύψει τον Οκτώβριο του 2001 «ΤΑ
ΝΕΑ», η τότε υφυπουργός Ανάπτυξης κ. Μιλένα Αποστολάκη. 
Πρόκειται για τις εταιρείες: Ιονική (θυγατρική του Ομίλου Παπαστράτος),
Κεράνης, ΣΕΚΑΠ, Γεωργιάδης που προέβησαν σε ομοιόμορφες αυξήσεις τιμών
15%-30%. 
Τα πρόστιμα είναι συνολικά 118 εκατ. δραχμές. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17248N443</ED>
<ID>
ID:303384

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N44&aa=3</URL></REF>


Article

<CATEGORY>vin08</CATEGORY>

 <H2>Σε τροχιά εξαγορών οι τράπεζες
</H2><H4>Στην ΕΤΕ υψηλές ταχύτητες, στην Αlpha ενδοσκόπηση
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Σε περισσότερες από μία κινήσεις θα προχωρήσει η Εθνική, τόσο εντός όσο κι
εκτός Ελλάδας, αμέσως μόλις το επιτρέψουν οι συνθήκες, προκειμένου να πετύχει
τον στόχο της για τη δημιουργία μιας τράπεζας με ευρωπαϊκό όραμα. 
«Λεφτά υπάρχουν. Απλά με την Alpha Bank ο στόχος αυτός επιτυγχανόταν με μία
κίνηση», δήλωσε χθες κορυφαίο στέλεχος της τράπεζας στα «ΝΕΑ», προσθέτοντας
ότι η Εθνική ετοιμάζεται για «υψηλές ταχύτητες». Εκτός Ελλάδας, ο στόχος
εντοπίζεται στην εξαγορά ευρωπαϊκής τράπεζας. Εντός Ελλάδας, οι εναλλακτικές
λύσεις είναι εκ των πραγμάτων περιορισμένες, αλλά όχι ανύπαρκτες. 
Στην Alpha Bank θα ακολουθήσει μια σύντομη περίοδος ενδοσκόπησης και
εξωτερικής αναδιοργάνωσης. Το «μήνυμα» αναμένεται να δοθεί μέσα στον επόμενο
μήνα. 
* Όμως η επόμενη ημέρα για το ελληνικό τραπεζικό σύστημα άρχισε ήδη
από... χθες. Ο πρόεδρος της Τράπεζας Πειραιώς κ. Μ. Σάλλας ανακοίνωσε την
οριστικοποίηση της συμφωνίας με την ING. Το μετοχικό της κομμάτι προβλέπει την
εξαγορά του 5% από τους Ολλανδούς, ενώ η ελληνική πλευρά εξαγοράζει το 20% της
Nationale Nederlanden Hellas. Το επιχειρηματικό κομμάτι τη συνεργασίας, θα
αφορά τους τομείς των τραπεζοασφαλειών, των ομαδικών ασφαλιστικών προϊόντων
και της διαχείρισης περιουσίας τρίτων. Η συνεργασία αρχίζει από τις 15
Μαρτίου. Εκτός Ελλάδας, οι δύο πλευρές θα κινηθούν από κοινού σε Βουλγαρία,
Τουρκία, ενώ δεν αποκλείεται μάλιστα, στρατηγικά να κινηθούν μαζί και εντός
Ελλάδας, εφόσον υπάρξουν οι προϋποθέσεις. 
* Χαρακτηριστικά αναφέρεται η περίπτωση της ΑΤΕ, για την οποία ο κ.
Σάλλας άφησε ανοικτό το ενδεχόμενο έκφρασης ενδιαφέροντος. 
* Στον Όμιλο Λάτση μπορεί να υποστηρίζουν ότι στην παρούσα φάση τούς
ενδιαφέρει η οργανική ανάπτυξη, αλλά επί τάπητος έχουν τεθεί δύο θέματα. Το
ένα αφορά την εξέταση των πραγμάτων, όπως διαμορφώνονται μετά το διαζύγιο
Εθνικής - Alpha Bank. Η τελευταία είχε μπει και παλαιότερα στο «μικροσκόπιο»
της Efg Eurobank-Ergasias. Ο άλλος στόχος έχει να κάνει με την περίπτωση του
Ταχυδρομικού Ταμιευτηρίου. 
* Για τις 29 Ιανουαρίου είναι προγραμματισμένη συνάντηση των Γάλλων με
τον υπουργό Οικονομίας και Οικονομικών κ. Ν. Χριστοδουλάκη, κατά τη διάρκεια
της οποίας αναμένεται να τεθεί και επισήμως το αίτημα πρόωρης ενεργοποίησης
του δικαιώματος της πρώτης άρνησης που έχει η Credit Agricole ως προς τις
μετοχές της Εμπορικής (περίπου το 13%), που έχουν στα χαρτοφυλάκιά τους το
Ταχυδρομικό Ταμιευτήριο και το Ταμείο Παρακαταθηκών και Δανείων. 
* Δέκα ημέρες μετά, η διοίκηση της Τράπεζας Αττικής θα αρχίσει να
αποστέλλει στους βασικούς της μετόχους τις προτάσεις της για το μέλλον της
τράπεζας, εν όψει της λήξης ισχύος της συμφωνίας για το αμετάβλητο της
μετοχικής της σύνθεσης, που λήγει τον Ιούνιο. Αν η Εμπορική τελικώς
αποχωρήσει, τότε το Ταχυδρομικό Ταμιευτήριο και το ΤΣΜΕΔΕ θα θέσουν σοβαρή
υποψηφιότητα για την εξαγορά του ποσοστού της (περίπου 16%), ενώ, υπό
προϋποθέσεις, ενδιαφέρον θα εκφράσει και η Ασπίς Μπανκ, αλλά και ξένος
πιστωτικός όμιλος που έχει κάνει ήδη την πρώτη σχετική νύξη. 
* Σχεδόν παράλληλα, η Rothschild, για λογαριασμό της Γενικής, θα έχει
ολοκληρώσει την αποστολή των info memo, στους εν δυνάμει υποψηφίους για τη
σύναψη στρατηγικής συμμαχίας με την «τράπεζα των στρατηγών», με τη Societe
Generale να προβάλλει ήδη ως υποψήφια. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17248N451</ED>
<ID>
ID:303301

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N45&aa=1</URL></REF>


Article

<CATEGORY>vin08</CATEGORY>

 <H2>Φθηνότερα τηλεφωνήματα από την Forthnet
</H2>
Με τιμολόγια φθηνότερα περίπου κατά 15% - 20% από αυτά του ΟΤΕ μπαίνει στη
σταθερή τηλεφωνία η εταιρεία Forthnet, που είναι ο πρώτος ιδιωτικός «ΟΤΕ» ο
οποίος δραστηριοποιείται στη χώρα μας έπειτα από την πλήρη απελευθέρωση των
τηλεπικοινωνιών. Η εταιρεία Forthnet ανακοίνωσε χτες την επίσημη έναρξη της
εμπορικής διάθεσης των υπηρεσιών σταθερής τηλεφωνίας. Ο κάτοχος οποιουδήποτε
σταθερού τηλεφώνου το μόνο που έχει να κάνει είναι να σηκώσει το ακουστικό του
και να πληκτρολογήσει τον τετραψήφιο κωδικό επιλογής 1 7 8 9 πριν από
τον αριθμό που επιθυμεί να καλέσει (π.χ. για Αθήνα 1789 010 9559000).
Αυτομάτως η κλήση του θα δρομολογείται μέσω του δικτύου της Forthnet,
(διαθέτει ατελή σύνδεση με το δίκτυο, κατάργηση του μηνιαίου παγίου και χρέωση
των κλήσεων ανά δευτερόλεπτο). Προς το παρόν αστικές κλήσεις μπορούν να κάνουν
μόνο οι εταιρικοί πελάτες και οι επιχειρήσεις, ενώ μέχρι τα τέλη Μαρτίου θα
τηλεφωνούν κανονικά και οι οικιακοί συνδρομητές.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17248N452</ED>
<ID>
ID:303349

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N45&aa=2</URL></REF>


Article

<CATEGORY>vin08</CATEGORY>

 <H2>Στο ναδίρ ο τζίρος χθες στη Σοφοκλέους
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Στα χαμηλότερα επίπεδα από τις αρχές του έτους υποχώρησε χθες ο καθαρός τζίρος
στη Σοφοκλέους, που επιχειρεί να απεγκλωβιστεί από το διαζύγιο Εθνικής
Τράπεζας και Alpha Bank και προεξοφλεί νέες συνεργασίες στον τραπεζικό κλάδο. 
Ο Γενικός Δείκτης έφτασε να υποχωρεί μέχρι τις 2.521,95 μονάδες και τελικά
έκλεισε στις 2.543,73, με απώλειες 0,63%. Αιτία, οι μικρές πιέσεις που
συνέχισαν να υφίστανται κυρίως σε μετοχές πιστωτικών ιδρυμάτων, αλλά και η
επενδυτική απραξία που εξακολουθεί να ταλαιπωρεί το ελληνικό χρηματιστήριο.
«Αλεξίπτωτο» ωστόσο αποτέλεσαν μετοχές που ανήκουν σε κατασκευαστικές
εταιρείες αλλά και εταιρείες μικρής κεφαλαιοποίησης, πολλές από τις οποίες
κατέγραψαν κέρδη. 
Η αξία στις συναλλαγές έφτασε τα 100 εκατ. ευρώ, από τα οποία όμως τα 18 εκατ.
ευρώ περίπου ήταν μέρος πακέτων που άλλαξαν χέρια σε προσυμφωνημένες τιμές
κατά τη διάρκεια της συνεδρίασης και αμέσως μετά. Πάντως, ενδιαφέρον
εκδηλώθηκε και από ξένα χαρτοφυλάκια, που εστίασαν την προσοχή τους κυρίως σε
τίτλους του τηλεπικοινωνιακού κλάδου. 
Το ενδιαφέρον για μετοχές μικρής κεφαλαιοποίησης είχε άμεσο αντίκτυπο στην
κατανομή του τζίρου. Έτσι, οι εταιρείες της Παράλληλης Αγοράς του
Χρηματιστηρίου πραγματοποίησαν περισσότερο από το 30% του συνολικού τζίρου. Κι
αυτό γιατί οι μετοχές της Κύριας Αγοράς είχαν τζίρο 62,3 εκατ. ευρώ περίπου
και της Παράλληλης Αγοράς 33,1 εκατ. ευρώ περίπου. 
Οι εντολές για αγορές και πωλήσεις μετοχών των μεγάλων πρωταγωνιστριών στην
ειδησεογραφία των τελευταίων ημερών ήταν περιορισμένες. Είναι ενδεικτικό ότι
χθες άλλαξαν χέρια μόλις 73.000 περίπου μετοχές της Εθνικής Τράπεζας και
115.000 περίπου της Alpha Bank. Οι μετοχές της Εθνικής Τράπεζας υποχώρησαν
κατά 0,64% και έκλεισαν στα 24,84 ευρώ η μία. Οι μετοχές της Alpha Bank
ενισχύθηκαν κατά 0,10% και έκλεισαν στα 19,24 ευρώ η μία. Το μεγαλύτερο πακέτο
που άλλαξε χθες χέρια αφορούσε σε 1,2 εκατ. μετοχές της εταιρείας ΑΛΚΟ. Ακόμη
διακινήθηκαν πακέτα μετοχών των εταιρειών Μοχλός (720.000, 300.000 και 300.000
μετοχές), Βιοχάλκο (351.230 μετοχές), Πάναφον (100.000 μετοχές) και
Επιχειρήσεις Αττικής (203.080 μετοχές). <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17248N461</ED>
<ID>
ID:303302

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N46&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Θετικές επιδράσεις στο δολάριο
</H2>
Στις ΗΠΑ, η προσοχή της αγοράς την εβδομάδα που διανύουμε στρέφεται στην
ομιλία του διοικητή της Fed κ. Greenspan (Πέμπτη) για ενδεχόμενες αιχμές ως
προς τη νομισματική πολιτική της Τράπεζας στην επόμενη συνεδρίασή της. Σύμφωνα
με δημοσίευμα της εφημερίδας «Washington Post» το προηγούμενο Σάββατο, η
ομιλία του διοικητή της Fed στις 11 Ιανουαρίου παρερμηνεύτηκε από την αγορά
δεδομένου ότι θεωρήθηκε πως ο κ. Greenspan ήταν περισσότερο απαισιόδοξος - σε
σύγκριση με την πραγματική εκτίμηση του ιδίου - για τις προοπτικές οικονομικής
ανάκαμψης. Η αγορά επικεντρώθηκε στο σημείο της δήλωσής του, σύμφωνα με το
οποίο οι κίνδυνοι για την ανάκαμψη της οικονομίας δεν έχουν ακόμα πλήρως
αντιμετωπιστεί με αποτέλεσμα να αυξηθεί σημαντικά - μετά την ομιλία του - η
πιθανότητα για το ενδεχόμενο μιας νέας μείωσης των επιτοκίων στις 29-30
Ιανουαρίου. Σύμφωνα πάντα με το δημοσίευμα της εφημερίδας, ο κ. Greenspan
ενδέχεται να στηρίξει την πρόταση για διατήρηση των επιτοκίων στα τωρινά
επίπεδα στην επόμενη συνεδρίαση της Τράπεζας. Το γεγονός αυτό στηρίζει την
άποψη ότι η οικονομία των ΗΠΑ βρίσκεται πιθανότατα στα πρώτα στάδια ανάκαμψης,
με αποτέλεσμα το δολάριο να δεχθεί θετικές επιδράσεις τη Δευτέρα. Επίσης, η
δήλωση του υφυπουργού Οικονομικών κ. Taylor για συνεχιζόμενη στήριξη από τις
αμερικανικές αρχές της πολιτικής του ισχυρού δολαρίου αποτέλεσε έναν ακόμα
θετικό παράγοντα για το νόμισμα των ΗΠΑ. Σημειώνουμε ότι την προηγούμενη
Παρασκευή πραγματοποιήθηκε συνάντηση αξιωματούχων του υπουργείου Οικονομικών
των ΗΠΑ με αντιπροσώπους της Ομοσπονδίας Βιομηχάνων, οι οποίοι ασχολήθηκαν
ιδιαίτερα με το θέμα των επιπτώσεων του ισχυρού δολαρίου στον τομέα και στη
πορεία της οικονομίας γενικότερα. 
Η ισοτιμία ευρώ/δολ. κυμαινόταν στην αγορά της Νέας Υόρκης στα 0,8842/45 μετά
την αδυναμία της να σπάσει το επίπεδο αντίστασης 0,8865/70. Αξίζει να
σημειώσουμε ότι το ευρώ δέχεται πίεση λόγω της εκτίμησης της αγοράς για
γρηγορότερη οικονομική ανάκαμψη στις ΗΠΑ έναντι αυτής στην ευρωζώνη, καθώς και
την απροθυμία της ΕΚΤ να προβεί σύντομα σε μείωση των επιτοκίων παρά τα
σημάδια σημαντικής οικονομικής επιβράδυνσης.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17248N462</ED>
<ID>
ID:303350

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Με πτώση έκλεισαν τα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.372,45
μονάδες σημειώνοντας πτώση 0,84% σε σχέση με την προηγούμενη συνεδρίαση, με
αξία συναλλαγών 10,71 εκατ. ευρώ, όγκο συναλλαγών 1.562 συμβολαίων, και αριθμό
ανοιχτών συμβολαίων 8.992. 
Το συμβόλαιο του μηνός Μαρτίου 2002 έκλεισε στις 1.373,10 μονάδες,
σημειώνοντας πτώση της τάξεως του 0,91% σε σχέση με την προηγούμενη
συνεδρίαση. Ο όγκος συναλλαγών ανήλθε στα 254 συμβόλαια αξίας 1,74 εκατ. ευρώ,
ενώ ο αριθμός των ανοιχτών συμβολαίων ανήλθε στα 652 συμβόλαια.

Το συμβόλαιο του Φεβρουαρίου 2002 πάνω στον FTSE 40 έκλεισε στις 275,46
μονάδες παρουσιάζοντας πτώση της τάξεως του 0,03% σε σχέση με την προηγούμενη
συνεδρίαση, η αξία συναλλαγών ανήλθε σε 937 χιλ. ευρώ , ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.100 και 342 συμβόλαια,
αντίστοιχα. 
Το συμβόλαιο του μηνός Μαρτίου 2002 έκλεισε στις 276,06 μονάδες, με πτώση της
τάξεως του 1,92%, αξία συναλλαγών 115 χιλ. ευρώ και αριθμό ανοιχτών συμβολαίων 100.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17248N463</ED>
<ID>
ID:303385

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17248N471</ED>
<ID>
ID:303303

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N47&aa=1</URL></REF>


Article

<CATEGORY>vin08</CATEGORY>

 <H2>Πτώση 0,63% για τον Γενικό Δείκτη
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.543,73 μονάδες, με
πτώση της τάξεως του 0,63%. Η μεγαλύτερη ενδοσυνεδριακή τιμή σημειώθηκε στις
2.554,77 μονάδες, ενώ η μικρότερη στις 2.521,95 μονάδες. Οι δείκτες, FTSE/ΧΑΑ
20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 1.382,26, 278,60
και 813,98 μονάδες αντίστοιχα, σημειώνοντας πτώση 0,60%, 0,57% και 0,13%. Ο
δείκτης της Παράλληλης Αγοράς έκλεισε στις 250,24 μονάδες, παρουσιάζοντας
πτώση 0,01%. Από τις 358 μετοχές που άνοιξαν 118 κινήθηκαν ανοδικά, 191
πτωτικά και 49 παρέμειναν σταθερές. Από τους επιμέρους κλαδικούς δείκτες τη
μεγαλύτερη άνοδο σημείωσε ο κλάδος των Εκδόσεων Εκτυπώσεων με ποσοστό 0,77%,
ενώ τη μεγαλύτερη πτώση σημείωσε ο κλάδος των Μη Μεταλλικών Ορυκτών και
Τσιμέντων, με ποσοστό 1,70%.

Η αξία των συναλλαγών διαμορφώθηκε σε 100,55 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17248N481</ED>
<ID>
ID:303304

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N48&aa=1</URL></REF>


Article

<CATEGORY>vin08</CATEGORY>

 <H2>Φθηνότερη η Σοφοκλέους
</H2><H4>Μείωση του κόστους για την εισαγωγή ξένων εταιρειών
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Το Χρηματιστήριο μελετά τη μείωση του κόστους για την εισαγωγή και τη
διαπραγμάτευση μετοχών ξένων εταιρειών, καθώς τα άλλα ευρωπαϊκά χρηματιστήρια
κάνουν εκπτώσεις που φθάνουν μέχρι το 50%.

Την ίδια ώρα, το υψηλό κόστος, η γραφειοκρατία και η αρνητική διεθνής συγκυρία
είναι οι βασικοί ανασταλτικοί παράγοντες που «εμποδίζουν» να δραστηριοποιηθούν
μέλη εξ (remote member) αποστάσεως στη Σοφοκλέους. 
Το ενδιαφέρον για τη δραστηριοποίηση ξένων χρηματιστηριακών εταιρειών στη
Σοφοκλέους είχε εκδηλωθεί από το 1999 και το σχετικό θεσμικό πλαίσιο
ολοκληρώθηκε το 2001, εν όψει μάλιστα της αναβάθμισης του Ελληνικού
Χρηματιστηρίου. Όμως, από τότε μέχρι σήμερα δεν επιβεβαιώθηκε το μεγάλο
ενδιαφέρον που είχε εκδηλωθεί το 1999. Όπως εξηγούν τα στελέχη του Τμήματος
Ανάπτυξης Εργασιών του ΧΑΑ, τα οποία ασχολούνται με το θέμα αυτό, από τότε
μέχρι σήμερα υπήρξαν μεγάλες αλλαγές στο οικονομικό περιβάλλον και στις
συνθήκες που επικρατούν στις διεθνείς αγορές. Συγκεκριμένα αναφέρουν τρεις
ανασταλτικούς παράγοντες, οι οποίοι αφορούν στη διεθνή αρνητική συγκυρία, στις
διαφορές του θεσμικού πλαισίου και στο υψηλό κόστος. 
Για τις ξένες χρηματιστηριακές εταιρείες - επενδυτικές (ΑΧΕΠΕΥ) φάνηκε
διαφορετικό το κόστος που επιβάλλεται σε όλες τις εγχώριες εταιρείες ως υψηλό.
Ενδεικτικό είναι το εφάπαξ ποσό που θα πρέπει να συνεισφέρει ένα νέο μέλος στο
Συνεγγυητικό Κεφάλαιο για την κάλυψη του κινδύνου του αντισυμβαλλομένου κ.λπ.
Το ποσό αυτό πρόκειται να μειωθεί σε 600.000.000 δραχμές. Μέχρι σήμερα ήταν
υψηλότερο και έφθανε το 1 δισ. δραχμές, περίπου. Επιπλέον, κάθε μέλος πληρώνει
κάθε χρόνο την εισφορά του στο Συνεγγυητικό Κεφάλαιο, αλλά και στο Επικουρικό
Κεφάλαιο. Πληρώνει επίσης συνδρομές στο Χρηματιστήριο κ.λπ. Επιπλέον για να
συνδεθεί ηλεκτρονικά με τη Σοφοκλέους θα πρέπει να πληρώσει άπαξ 34.000 ευρώ
και στη συνέχεια κάθε μήνα 6.500 ευρώ. 
Πάντως, το Χρηματιστήριο εκπονεί μελέτη για την αναθεώρηση της τιμολογιακής
του πολιτικής, με στόχο την εναρμόνισή της με τα ευρωπαϊκά. Ήδη, το πρώτο
μέρος της μελέτης το οποίο αφορά στο κόστος εισαγωγής εταιρειών και
διαπραγμάτευσης μετοχών είναι έτοιμο. Στόχος του Χρηματιστηρίου είναι να
μειώσει το κόστος για την εισαγωγή και τη διαπραγμάτευση μετοχών ξένων
εταιρειών. 
Σύντομα αναμένεται να δραστηριοποιηθεί στο Ελληνικό Χρηματιστήριο η Tullett
& Tokio Liberty Ltd. Ήδη έχει αρχίσει τις διαδικασίες για να γίνει μέλος
του ΧΑΑ ώστε να προσφέρει υπηρεσίες ως χρηματιστηριακή εταιρεία και εταιρεία
παροχής επενδυτικών υπηρεσιών (ΑΧΕΠΕΥ) εξ αποστάσεως.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17248N501</ED>
<ID>
ID:303305

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N50&aa=1</URL></REF>


Article

<CATEGORY>vin08</CATEGORY>

 <H2>Παράγωγα... καιρού στο Εuronext
</H2>
Το ευρωπαΪκό χρηματιστήριο Euronext - αποτέλεσμα της συγχώνευσης των
χρηματιστηρίων Βρυξελλών, Άμστερνταμ και Παρισιού θα ξεκινήσει από τον επόμενο
χρόνο τη διαπραγμάτευση παραγώγων... καιρού. Εταιρείες που οι πωλήσεις και το
λειτουργικό τους κόστος επηρεάζεται άμεσα από τα ακραία καιρικά φαινόμενα
(αγροτικής παραγωγής, τουρισμού, ασφαλιστικές) θα έχουν τη δυνατότητα να
τοποθετούνται στην αγορά παραγώγων καιρού, με στόχο την αντιστάθμιση του
κινδύνου από τις βίαιες μεταβολές του. 
Το Euronext σε συνεργασία με την εθνική μετεωρολογική υπηρεσία της Γαλλίας
Meteo- France, δημιούργησε έναν δείκτη ο οποίος επιτρέπει στις επιχειρήσεις να
μετρούν την επίδραση του καιρού στις λειτουργίες τους. 
«Θα ξεκινήσουμε τη διαπραγμάτευση παραγώγων τον επόμενο χρόνο, δήλωσε η
Αντουανέτα Νταρπί, εκπρόσωπος του Euronext. Από το 1999 έως το 2001 ο τζίρος
συναλλαγών των παραγώγων καιρού έφθασε τα 75 εκατομμύρια δολάρια στην Ευρώπη
και τα 7 δισεκατομμύρια δολάρια στις Ηνωμένες Πολιτείες. Το 2005 αναμένεται να
φθάσει παγκοσμίως τα 70 δισεκατομμύρια δολάρια. Η ζήτηση για παράγωγα καιρού
αναμένεται να αυξηθεί σημαντικά με δεδομένη την ευαισθησία μιας σειράς κλάδων
της οικονομίας στις μεταβολές του καιρού. Σύμφωνα με τους υπολογισμούς της
Meteo-France, η κατά μία μονάδα Κελσίου πτώση της θερμοκρασίας τον χειμώνα
αυξάνει την κατανάλωση ενέργειας από 2 έως 5%, ενώ η κατά μία μονάδα Κελσίου
αύξηση της θερμοκρασίας το καλοκαίρι αυξάνει τις πωλήσεις μπίρας στη Γαλλία
έως και 5%.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17248N502</ED>
<ID>
ID:303351

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N50&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Πτωτική πορεία Δείκτη και τζίρου
</H2>
Συνέχισε η αρνητική πορεία της αγοράς και κατά τη χθεσινή συνεδρίαση μετά τις
ανακοινώσεις από τις δύο μεγαλύτερες ελληνικές τράπεζες, κατά τη διάρκεια του
Σαββατοκύριακου, ότι δεν θα προχωρήσουν σε συγχώνευση. Ο Γενικός Δείκτης
σημείωσε απώλειες της τάξης του 0,63%, φτάνοντας τις 2.543,73 μονάδες. Τα
ευρωπαϊκά χρηματιστήρια και αυτά σε αρνητική τροχιά μετά την υποβάθμιση από τη
Morgan Stanley Dean Witter της μετοχής του φινλανδικού κατασκευαστή κινητών
τηλεφώνων Nokia, ξεσηκώνοντας ανησυχίες για όλο τον κλάδο και οδηγώντας σε
σημαντική πτώση τις τιμές των μετοχών του ευρύτερου τεχνολογικού κλάδου. Στα
παραπάνω ήρθαν να προστεθούν τα απογοητευτικά τριμηνιαία αποτελέσματα τα οποία
ανακοινώθηκαν από μεγάλες εταιρείες τού τεχνολογικού τομέα και κατέδειξαν ότι
η παγκόσμια οικονομία δεν έχει ακόμη εξέλθει της κρίσεως. Μέσα στο κλίμα αυτό
οι τηλεπικοινωνίες υποαπόδωσαν της αγοράς, λόγω κυρίως της αρνητικής
συμπεριφοράς του ΟΤΕ και CosmOTE, ενώ από την άλλη πλευρά η Panafon ήταν ο
μεγάλος κερδισμένος. Στο μεταξύ, οι τράπεζες απόδωσαν τα της αγοράς με τις δύο
μεγάλες τράπεζες να ακολουθούν ανεξάρτητα τον δρόμο τους και να αναγεννιούνται
τα σενάρια για νέες επιχειρηματικές κινήσεις που θα μπορούσαν να οδηγήσουν σε
συγκεντρωτισμό στον κλάδο. Ο όγκος συναλλαγών σε χαμηλότερα επίπεδα από αυτά
της Παρασκευής (100,5 εκατ. ευρώ).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17248N503</ED>
<ID>
ID:303386

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N50&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΜΕVΑCΟ: Εξαγορά δύο εταιρειών
</H2>
Την εξαγορά δύο εταιρειών μελετά η διοίκηση της εταιρείας, στο πλαίσιο της
στρατηγικής της να ενισχύσει την παρουσία της στις βαριές μεταλλικές
κατασκευές και στην παραγωγή διαφημιστικών stand. Οι σημαντικές προοπτικές που
ανοίγονται στον χώρο των μεταλλικών κατασκευών, λόγω της υλοποίηση των μεγάλων
έργων υποδομής φέτος, αποτελούν το κίνητρο για την αύξηση της παραγωγικής
δυναμικότητας της Mevaco. 
Ο κύκλος εργασιών της εταιρείας το 2000 διαμορφώθηκε σε 2,18 δισ. δρχ.
παρουσιάζοντας αύξηση κατά 21,78% σε σχέση με τα 1,79 δισ. δρχ. το 1999.
Ομοίως, τα κέρδη της ανήλθαν σε 462 εκατ. δρχ. παρουσιάζοντας αύξηση της
τάξεως του 1,76% έναντι κερδών ύψους 454 εκατ. δρχ. το 1999. Στο εννεάμηνο της
τρέχουσας χρήσης τα κέρδη της ανήλθαν σε 343 εκατ. δρχ., μειωμένα κατά 16,75%
σε σχέση με τα κέρδη, ύψους 412 εκατ. δρχ., στην αντίστοιχη χρονική περίοδο
του 2000. 
Στην τελευταία συνεδρίαση του Χρηματιστηρίου Αξιών Αθηνών η μετοχή της
εταιρείας Mevaco έκλεισε στα 2,45 ευρώ ή στις 834 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 25,73 εκατ. ευρώ ή 8,77
δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων ο λόγος Τιμής προς Κέρδη (Ρ/Ε) της εταιρείας ανέρχεται σε
20,49 ενώ με βάση το ύψος των Ιδίων Κεφαλαίων του πρώτου εξαμήνου του
2001 ο λόγος Τιμής προς Λογιστική Αξία (Ρ/BV) της εταιρείας
διαμορφώνεται σε 1,71.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17248N504</ED>
<ID>
ID:303408

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N50&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Τροχοπέδη ο τζίρος
</H2>
Πόσο επηρεάζει πλέον το διαζύγιο ΕΤΕ και Alpha Bank τη Σοφοκλέους; 
Απαντά ο κ. Νικόλαος Μάλλιος, υπεύθυνος τμήματος ανάλυσης της εταιρείας
Ολυμπία ΑΧΕ

Το Χρηματιστήριο Αξιών Αθηνών δείχνει να έχει απεγκλωβιστεί από τα σενάρια για
την Εθνική Τράπεζα και την Alpha Bank που κυριάρχησαν την ειδησεογραφία την
προηγούμενη εβδομάδα. Εκείνο που χρειάζεται πλέον η χρηματιστηριακή αγορά
είναι καινούργιες θετικές ειδήσεις που θα μπορούσαν να αναζωπυρώσουν το
επενδυτικό ενδιαφέρον. Πάντως τροχοπέδη εξακολουθεί να αποτελεί η χαμηλή αξία
στις συναλλαγές που είναι από τις χαμηλότερες από τις αρχές του έτους.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17248N505</ED>
<ID>
ID:303423

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N50&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Καθώς ο Ερμής και ο Ποσειδώνας δέχονται τη
δυσαρμονική επίδραση της Σελήνης σήμερα, παρ' όλο που οι δικοί σας άνθρωποι
σάς ζητούν να γίνετε πιο συγκεκριμένοι απέναντί τους, δεν είναι καθόλου ευκολο
αυτό. Μια κοινή απόφαση θα μπορούσε να δώσει λύση στους προβληματισμούς που
υπάρχουν. 
Ιχθύες 
(19 Φεβρουαρίου - 20 Μαρτίου). Μη σπαταλάτε το χρόνο σας σε συζητήσεις ή
δραστηριότητες που καθυστερούν την επίτευξη των στόχων σας. Μη βιάζεστε όμως
και να ξεκινήσετε κάτι καινούργιο αν δεν έχετε ξεκαθαρίσει με τις υποχρεώσεις
του παρελθόντος. 
Κριός 
(21 Μαρτίου - 19 Απριλίου). Καλές προοπτικές φαίνεται να υπάρχουν για την
αναβάθμιση των οικονομικών σας, υπάρχουν όμως και κάποιες πρακτικές δυσκολίες
που σας καθυστερούν προς το παρόν. Αποφύγετε σπασμωδικές ενέργειες σε
αγοραπωλησίες, δάνεια ή ριψοκίνδυνες επενδύσεις. 
Ταύρος 
(20 Απριλίου - 20 Μαΐου). Η Σελήνη, περνώντας από το ζώδιό σας, έρχεται σε
δυσαρμονία με Ερμή και Ποσειδώvα και σας αναγκάζει να αλλάζετε τρόπο σκέψεως,
συναισθήματα και τακτική αν θέλετε να είστε έτοιμοι για να αντιμετωπίσετε τις
απαραίτητες αλλαγές που έρχονται στη ζωή σας. 
Δίδυμοι 
(21 Μαΐου - 21 Ιουνίου). Καταπολεμήστε την ανυπομονησία σας και γρήγορα θα
δείτε να ανταμείβονται οι κόποι σας. Ανασυγκροτήστε τις δυνάμεις σας αν θέλετε
να μπείτε συνειδητά και δημιουργικά σ' έναν νέο κύκλο αισθηματικών και
επαγγελματικών δραστηριοτήτων. 
Καρκίνος 
(22 Ιουνίου - 22 Ιουλίου). Καθώς η Σελήνη, κυβερνήτης του ζωδίου σας, δέχεται
τη δυσαρμονική επίδραση Ερμή - Ποσειδώνα, φροντίστε να πετάξετε από πάνω σας
όλα τα «φορτία» που σας κάνουν να κλείνεστε ερμητικά στον εαυτό σας. Ανανεώστε
τον κύκλο των γνωριμιών σας και κρατήστε κοντά σας μόνο τα άτομα που έχουν
δοκιμαστεί μέσα από τον χρόνο και τις δυσκολίες. 
Λέων 
(23 Ιουλίου - 22 Αυγούστου). Όσο κι αν δεν θέλετε να το πιστέψετε, ένας
επαγγελματικός κύκλος φτάνει στο τέλος του κι εσείς οφείλετε πέρα από
συναισθηματισμούς να περάσετε σε πρακτικές ανακατατάξεις και αναθεωρήσεις στον
εργασιακό τομέα. 
Παρθένος 
(23 Αυγούστου - 23 Σεπτεμβρίου). Την περίοδο αυτή οφείλετε να αντιμετωπίσετε
με πολλή σοβαρότηα νομικές και τυπικές εκκρεμότητες, αν υπάρχουν, κυρίως με
δημόσιες υπηρεσίες ή οργανισμούς. Στην ανεύρεση λύσεων θα μπορούσε να συμβάλει
ένα ταξίδι ή επαφές με άτομα του εξωτερικού. 
Ζυγός 
(24 Σεπτεμβρίου - 23 Οκτωβρίου). Ασυνεννοησία και παρεξηγήσεις με τους δικούς
σας ανθρώπους θα μπορούσαν να φέρουν βιαστικά συμπεράσματα ή έλλειψη
εμπιστοσύνης. Μια συζήτηση με καλή διάθεση θα μπορούσε να σας κάνει να δείτε
την ουσία πίσω από τα φαινόμενα και τα προσχήματα. 
Σκορπιός 
(24 Οκτωβρίου - 22 Νοεμβρίου). Ευέλικτοι και πειστικοί οφείλετε να γίνετε τόσο
στις προσωπικές όσο και στις επαγγελματικές σας σχέσεις, αν θέλετε να
κρατήσετε τις ισορροπίες. Δείτε πιο ρεαλιστικά τα πράγματα για να μπορέσετε να
ξεπεράσετε τις εντάσεις. 
Τοξότης 
(23 Νοεμβρίου - 21 Δεκεμβρίου). Η φροντίδα της υγείας σας επιβάλλεται το
διάστημα αυτό. Η υγιεινή διατροφή, η ξεκούραση και η διασκέδαση, που έχετε
ίσως ξεχάσει από καιρό, επιβάλλονται, αν θέλετε να έχετε την ψυχοσωματική σας
ισορροπία. 
Αιγόκερως 
(22 Δεκεμβρίου - 19 Ιανουαρίου). Αν και τα καθήκοντά σας σάς υποχρεώνουν να
κλείνεστε στον εαυτό σας, ανοίξτε την καρδιά σας για να γνωρίσετε νέους
ανθρώπους ή για να ανανεώσετε τις παλιές σας σχέσεις. Διαθέτετε όλες τις
δυνατότητες να τολμήσετε κάποιες αλλαγές που θα δώσουν χρώμα και ζωντάνια στη
ζωή σας. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17248N551</ED>
<ID>
ID:303273

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N55&aa=1</URL></REF>


Article

<CATEGORY>vin06</CATEGORY>

 <H5>Αναμνήσεις του υπουργού Παιδείας από την «δική του» ΣΤ' Γυμνασίου
</H5><H2>o υποψήφιος
</H2><H2>Πώς δεν... πέρασα Πανεπιστήμιο
</H2>
<AUTHOR>ΠΕΤΡΟΣ ΕΥΘΥΜΙΟΥ</AUTHOR>

Είχα την τύχη να γραφτώ το 1962 και να τελειώσω το 1968 το Ε' Γυμνάσιο
Αρρένων. Το «παλαιό» Ε' Γυμνάσιο Αρρένων στην οδό Στουρνάρη στα Εξάρχεια. 
Ήταν ένα σχολείο θρυλικό, όπως πολλά άλλα δημόσια σχολεία τότε: το Β', το
Η', το Α' Γυμνάσιο ήταν σχολεία με «ονοματεπώνυμο». Με παράδοση επιτυχιών, με
άμιλλα στις επιδόσεις στα μαθήματα αλλά και στους σχολικούς αθλητικούς αγώνες

Το «παλαιό» Ε' πριν γίνει σχολείο, ήταν μια τυπική τριώροφη αστική κατοικία
των Εξαρχείων. Σήμερα θα ήταν διαρκές πρώτο θέμα στα δελτία ειδήσεων.
Ορισμένες τάξεις ήταν απλώς οι παλαιές κουζίνες του σπιτιού. Πολλές φορές
στριμωχνόμαστε 42 παιδιά ανά τμήμα, τρεις τρεις στα θρανία στις μικρές τάξεις,
δυο δυο στις μεγάλες. 
Όμως, κάθε χρόνο, από το '62 έως το '68, κάθε τάξη τελειοφοίτων, η ΣΤ' τάξη (η
σημερινή Γ' Λυκείου) παρουσίαζε τα ακόλουθα σταθερά χαρακτηριστικά: Πρώτον,
«πέρναγε» στα Πανεπιστήμια τουλάχιστον το 90% των μαθητών. Δεύτερον, κάθε
Σεπτέμβρη η χρονιά ξεκίναγε με την παρουσίαση από τον γυμνασιάρχη των ­
συνήθως ­ 2-3 μαθητών του Ε' που είχαν πρωτεύσει σε διάφορες Σχολές, είτε από
το «Πρακτικό» προέρχονταν, είτε από το «Κλασικό». 
Το Ε' Γυμνάσιο διέθετε την ιστορία του ­ και την περηφάνια του. Κάθε χρόνο
στις άθλιες τουαλέτες - καπνιστήριο, ο μυθικός επιστάτης Σωτήρης έσβηνε τις
βωμολοχίες που κοσμούσαν τις πόρτες. Αλλά κάθε Σεπτέμβρη το ιδρυτικό ποίημα
του σχολείου, κληροδοτημένο από γενιά σε γενιά, ξαναγραφόταν στην είσοδο της
τουαλέτας: «Το Ε' το Γυμνάσιο, τριώροφη καλύβα, που κτίστηκε στην εποχή του
ένδοξου Αννίβα». 
Προσθέτως, οι πόρτες του σχολείου δεν ήταν ιδιαίτερα ανθεκτικές. Το 1963 την
ξεκάρφωσαν οι «μεγάλοι» από τους μεντεσέδες για να κατέβουμε σε μια διαδήλωση
για την Κύπρο. Ενώ ξέραμε ότι στην Κατοχή εκτελέστηκαν συνολικά έξι μαθητές
του Ε' στον αντιφασιστικό αγώνα. 
Έντονη πολιτικοποίηση και φυσική διάθεση για αριστεία και διάκριση ήταν η
συνθήκη, το κλίμα, η περιρρέουσα ατμόσφαιρα του Ε' Γυμνασίου. Δεν εκτιμούσαμε
τους λίγους μαθητές που κάναν «ιδιαίτερα». Αλλά και μόνον ένας καθηγητής στις
δεκάδες έκανε «ιδιαίτερα» και δεν τον εκτιμούσε κανείς. Ούτε μαθητής, ούτε
συνάδελφός του καθηγητής.

<H3>Ο υπουργός Παιδείας Πέτρος Ευθυμίου, θυμάται...
</H3><H3>«Ελάχιστοι πήγαιναν φροντιστήριο»
</H3>
Αρκετοί μαθητές δεν έκαναν καν φροντιστήριο στη ΣΤ' τάξη (για την Ε' ­ τη
σημερινή Β' Λυκείου ­ δεν το συζητούσε κανείς...). Όσοι πήγαιναν φροντιστήριο
στη ΣΤ' (τουλάχιστον οι περισσότεροι) δεν πηγαίναμε από το άγχος ότι το
σχολείο δεν μας μαθαίνει γράμματα. Το αντίθετο. Χρωστάω έως σήμερα σε
φιλόλογους σαν τον Σκαμβιτσάκη, τον Καίσαρη και τον Ελευθεράκη και τόσους
άλλους καθηγητές μου του Ε', περιλαμβανομένου του Χάγιου, καθηγητή της Ωδικής,
και του Σκαρπέλου, καθηγητή Φυσικής Αγωγής, που μας έτρεχε κάθε βδομάδα στο
Πεδίον του Άρεως και τον Πανελλήνιο Γυμναστικό Σύλλογο. 
Εγώ πήγα φροντιστήριο στη ΣΤ' τάξη, στο «Θεωρητικό» φροντιστήριο Αθηνών του Α.
Μπελεζίνη, του Ανδρακάκου, του Πάντου, του Μυτιληναίου και του Αντωνίου. Πήγα
φροντιστήριο όχι τόσο από την αγωνία αν θα «μπω», όσο από την επιθυμία να μπω
με «πρωτιά». Άλλωστε ήδη το 1965, όταν τέλειωσα τη Γ' Γυμνασίου, είχα λάβει
ένα ειδικό δίπλωμα και ένα μετάλλιο από τον δήμαρχο Αθηναίων Γ. Πλυτά, ως
πρώτος μαθητής της εκπαιδευτικής μου περιφέρειας. Ακόμα έχω κάπου αυτό το
δίπλωμα και το μετάλλιο και ακόμα απορώ πώς διέφυγε μια ανάλογη βράβευση
αριστούχων από τον Αβραμόπουλο. 
Στο φροντιστήριο ένιωσα ακόμα πιο βέβαιος για την «πρωτιά». Και οι πέντε
βασικοί καθηγητές που προανέφερα ήταν λαμπροί φιλόλογοι και καλοί δάσκαλοι.
Χρωστάω και σ' αυτούς πολλά, έως τώρα. Σύντομα, με χρησιμοποιούσαν ως ζωντανό
φωτοτυπικό μηχάνημα. Έκριναν ότι είμαι πράγματι πολύ καλός, και όταν ήθελαν να
διδάξουν σύνταξη ή γραμματική από άγνωστο κείμενο, είτε στα Αρχαία είτε στα
Λατινικά, αντί να το γράφουν οι ίδιοι στον πίνακα, το υπαγόρευαν και το έγραφα
εγώ. Συνήθως χωρίς κανένα λάθος. 
Ήταν λοιπόν κοινή πεποίθηση των καθηγητών μου στο σχολείο, των καθηγητών μου
στο φροντιστήριο καθώς και δική μου, ότι μπορώ να χτυπήσω την «πρωτιά». Μόνο ο
πατέρας μου είχε ζωηρές επιφυλάξεις, γιατί δεν πίστευε ότι ταιριάζει σε έναν
σοβαρό μαθητή να ακούει και να παίζει ροκ μουσική και να εξαφανίζεται τα
Σαββατοκύριακα στις μπουάτ της Πλάκας για να ακούει «Νέο Κύμα». Κατά τη γνώμη
του, όλα αυτά θα είχαν αναπόφευκτη επίπτωση στην επίδοσή μου. 
Εν τέλει απεδείχθη ότι ο πατέρας μου είχε δίκιο, αλλά με τη λογική της
«παράπλευρης απώλειας». Ο τόσο φέρελπις μαθητής απέτυχε παταγωδώς στην
εισαγωγή του στη Φιλοσοφική Σχολή το 1968. Ο λόγος ήταν η διάψευση στο
«φαβορί». Ενώ στην Έκθεση Ιδεών ποντάραμε όλοι μαζί, αν όχι στο 20, αν όχι στο
19, έστω στο 18, τελικά πήρα μονάδα (1). Ούτε εκτός θέματος έγραψα, ούτε
ανορθόγραφος υπήρξα, ούτε έπασχα ­ νομίζω ­ στη διαπραγμάτευση του θέματος. Η
κρίσιμη ­ και μοιραία ­ λεπτομέρεια, ήταν η επιλογή μου να χρησιμοποιήσω ως
«ιστορική τεκμηρίωση» της άποψής μου τον κ. Τσουκασβίλι, ή αλλιώς, τον Ιωσήφ
Στάλιν... 
Υποθέτω (μετά 34 χρόνια) ότι οι δύο διορθωτές, από τον φόβο τού ενός προς τον
άλλον (μπας και είναι χαφιές της χούντας) δεν μπήκαν στον κόπο να διακρίνουν
τη λεπτή απόχρωση ότι ναι μεν χρησιμοποίησα τον Στάλιν ως ιστορική τεκμηρίωση,
αλλά, με ταυτόχρονη κριτική «από τα αριστερά», μιας και ανήκα σε αντιδογματικό
μαρξιστικό ρεύμα. 
Δυστυχώς, με τον Στάλιν να γελά κάτω από τα μουστάκια του και τον πατέρα μου
να οικτίρει την προφητική διεισδυτικότητά του ως προς την αναπόφευκτη κατάληξη
των κακών μου έξεων, το όραμα της «πρωτιάς» κατέληξε στον πλήρη αποκλεισμό μου
από τη Φιλοσοφική. 
Προφανώς, η τελευταία «παράπλευρη συνέπεια» του αποκλεισμού μου, ήταν η
επιμονή μου ως φοιτητή (και νομίζω έως σήμερα) στην αντίληψη ότι η εκπαίδευση
μόνον μέσα από την ελευθερία όλων των συντελεστών της και τη δημοκρατία όλων
των διαδικασιών της θα πετύχει τον στόχο της, να μετασχηματιστεί, δηλαδή, σε
Παιδεία. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17248N571</ED>
<ID>
ID:303283

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N57&aa=1</URL></REF>


Article

<CATEGORY>vin06</CATEGORY>

 <H5>ΠΑΝΕΛΛΗΝΙΕΣ 2001
</H5><H2>o υποψήφιος
</H2><H2>Όλα τα θέματα και οι απαντήσεις
</H2>
ΣΕΛΙΔΕΣ 61-72
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17248N572</ED>
<ID>
ID:303342

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N57&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>ΑΝΟΙΧΤΗ ΓΡΑΜΜΗ
</H2>
Το υπουργείο Παιδείας απαντά σε όλες τις απορίες 
ΣΕΛΙΔΑ 78
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17248N573</ED>
<ID>
ID:303379

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N57&aa=3</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>ΕΞΕΤΑΣΕΙΣ
</H2>
Μιλάει ο πρόεδρος της Επιτροπής Εξετάσεων 
ΣΕΛΙΔΑ 59
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17248N574</ED>
<ID>
ID:303406

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N57&aa=4</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>«ΚΟΥΪΖ»
</H2>
Τι τύπος υποψηφίου είστε

ΣΕΛΙΔΕΣ 78-79
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17248N575</ED>
<ID>
ID:303420

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N57&aa=5</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>«Ο υποψήφιος» τα... δίνει όλα!
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Στην τελική ευθεία για τις Πανελλήνιες Εξετάσεις «Ο υποψήφιος» τα... δίνει
όλα! 
Θέματα και λύσεις για όλα τα μαθήματα. Και πρώτα απ' όλα, τα θέματα που έπεσαν
στις περσινές Πανελλήνιες και, βέβαια, τις απαντήσεις. 
«... Πληροφορίες και Υλικό» για τον βίο του υπουργού Παιδείας, που έχει πάρει
κι αυτός στη ζωή του ως υποψήφιος γεύση... αποτυχίας. (Έτσι, για να συνέλθουν
όλοι όσοι έχουν πεσμένο ηθικό και νομίζουν πως όλα τελειώνουν εδώ!). 
Αποκαλύψεις από τον καθηγητή Εφαρμοσμένων Μαθηματικών στο Πανεπιστήμιο της
Πάτρας κ. Γ. Δάσιο, που είναι πρόεδρος της Επιτροπής των Εξετάσεων τα
τελευταία τρία χρόνια, για το πώς επιλέγονται τα θέματα, αλλά και οδηγίες για
καλή απόδοση στα Μαθηματικά. 
Προθεσμίες που είναι απαραίτητες για τις παλιές... καραβάνες, που θα
ξαναεπιχειρήσουν είσοδο στα ΑΕΙ ή ΤΕΙ. 
«Σκονάκια» από έμπειρους βαθμολογητές. 
Οδηγίες αποδοτικής μελέτης από εξειδικευμένους καθηγητές. 
Γραμμή επικοινωνίας με το υπουργείο Παιδείας για να μη μείνει κανένα ερώτημα
και καμιά απορία σχετική με τις εξετάσεις αναπάντητα. 
Βήμα έκφρασης στους συν-υποψηφίους, που θέλουν να τα «πουν» και διά της γραφής
(... κόσμια παιδιά) να αποσυμπιεσθούν! 
Ενημέρωση για τα Τμήματα, τις Σχολές και τον επαγγελματικό προσανατολισμό. 
Κι ένα ειδικό κουίζ, για... αυτομόρφωση και ψυχαγωγία: τι τύπος υποψηφίου
είστε; Τριφασικός ή μάγκας; Σοφιστικέ ή τζογαδόρος; 
Στην τελική ευθεία για τις Πανελλήνιες Εξετάσεις, από σήμερα και κάθε Τρίτη, 
«Ο υποψήφιος» τα... δίνει όλα! <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17248N581</ED>
<ID>
ID:303284

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N58&aa=1</URL></REF>


Article

<CATEGORY>vin06</CATEGORY>

 <H5>Συμβουλές από τον άνθρωπο που ήταν πρόεδρος της Επιτροπής Εξετάσεων τα
τελευταία 3 χρόνια
</H5><H2>o υποψήφιος
</H2><H2>Έτσι βγάζουμε τα θέματα
</H2>
<AUTHOR>ΓΙΩΡΓΟΣ ΔΑΣΙΟΣ</AUTHOR>

Πολύτιμες συμβουλές από έναν άνθρωπο που γνωρίζει πολλά και καλά, τον καθηγητή
Εφαρμοσμένων Μαθηματικών στην Πολυτεχνική Σχολή του Πανεπιστημίου της Πάτρας
Γιώργο Δάσιο, που ήταν τα τελευταία τρία χρόνια πρόεδρος της Επιτροπής που
επιλέγει τα θέματα και διεξάγει τις Πανελλαδικές Εξετάσεις. Με το παλαιό
σύστημα των Δεσμών θήτευσε επικεφαλής της ομάδας που επέλεγε τα θέματα των
Μαθηματικών πέντε φορές, το ΄92, το ΄93, το ΄95, το ΄96 και το ΄98. 
Όλη η ύλη

Ο κ. Δάσιος εξηγεί ότι η «κατασκευή», το «χτίσιμο» των θεμάτων, ξεκινάει από
την προηγουμένη το βράδυ, πολλές φορές και από το απόγευμα, με πολλή συζήτηση
και κύριο μέλημα να περιληφθεί στα θέματα στα οποία θα εξεταστούν οι
υποψήφιοι, όλο το φάσμα της ύλης. Γι΄αυτό, όπως εξηγεί, δεν επιλέγεται πάντοτε
η μέθοδος της κλήρωσης, με την οποία μπορεί να αποκλειστεί μεγάλο μέρος της
εξεταστέας ύλης. «Όταν θέλεις να εξετάσεις όλη την ύλη, τι έννοια έχει η
κλήρωση;» διερωτάται. 
Για όσους ανησυχούν μήπως τότε υπάρχουν πιθανότητες να τεθούν...
προκατασκευασμένα και άρα γνωστά σε κάποιους, εκ των προτέρων, θέματα, ο κ.
Δάσιος είναι κατηγορηματικός: «Ποτέ δεν μπαίνει ένα θέμα έτσι όπως το
προτείνει κάποιος. Αν καταλήξουμε ότι το τάδε θέμα είναι καλό, αρχίζει μια
συζήτηση, με στόχο να εντοπιστούν τα καλά του σημεία. Αφού γίνει αυτό, τότε
χρησιμοποιώντας τα διαμορφώνεται ένα άλλο θέμα, που ακόμη κι αν δίνει την
εντύπωση ότι είναι ίδιο, δεν είναι». 
Στο σημείο αυτό ο κ. Δάσιος αναφέρεται στην περυσινή υπόθεση των Αρχαίων
Ελληνικών, όπου τα θέματα που ετέθησαν στις εξετάσεις, θεωρήθηκαν ­ κακώς κατά
τη γνώμη του ­ ότι ήταν ίδια με αυτά που είχαν τεθεί στις εξετάσεις
προσομοίωσης που είχαν κάνει τα φροντιστήρια. «Αισθανθήκαμε όλοι στην Επιτροπή
πραγματικά αδικημένοι», τονίζει ο κ. Δάσιος και εξηγεί ότι τα θέματα δεν ήταν
ίδια, καθώς χρησιμοποιήθηκε άλλο τμήμα του κειμένου του ιδίου συγγραφέα.
«Δεδομένου ­ όπως επισημαίνει ­ ότι οι συγγραφείς από τους οποίους εξετάζονται
οι υποψήφιοι στα Αρχαία Ελληνικά είναι τρεις, αν είχαν γίνει τρία δοκιμαστικά
τεστ, ένα για κάθε συγγραφέα, αντιλαμβάνεστε ότι, με τη προηγούμενη λογική, η
Επιτροπή Εξετάσεων δεν θα έπρεπε να επιλέξει κανένα θέμα...». 
Γνώστης

Για την ιστορία, ο κ. Δάσιος έχει δύο γιους, εκ των οποίων ο πρώτος μπήκε το
1991, με την πρώτη προσπάθεια 2ος στους χημικούς μηχανικούς Πάτρας και ο
δεύτερος το 1994 33ος στην Ιατρική Πάτρας, επίσης με την πρώτη προσπάθεια. 
Αντιλαμβάνεστε λοιπόν ότι ο ίδιος γνωρίζει καλύτερα από τον καθένα την...
πονεμένη ιστορία της διεκδίκησης μιας θέσης στις ιατρικές και πολυτεχνικές
σχολές. Αποκαλύπτει μάλιστα ότι ο γιος του ξεκινούσε με προοπτική να κρατήσει
όσο λιγότερα μαθήματα γινόταν για την επόμενη χρονιά, μια και θεωρούσε πολύ
δύσκολη την επιτυχία του με την πρώτη προσπάθεια. Αυτό απέβαλε μεγάλο μέρος
του άγχους του. 
1. «Μην περιφρονείς ποτέ τη θεωρία και μην εγκαταλείπεις ποτέ μιαν άσκηση
μόλις την έλυσες, για να προχωρήσεις στην επόμενη. Σε αυτό ακριβώς το σημείο
είναι που αρχίζει η πραγματική μελέτη. Χρησιμοποιώντας αυτήν 
την άσκηση ως βασικό καμβά, προσπάθησε να φτιάξεις άλλες ασκήσεις
παρόμοιες, διαφοροποιώντας τα δεδομένα, αλλάζοντας τις υποθέσεις, διερευνώντας
τα δυνατά αποτελέσματα. Μόνον έτσι "ριζώνει" η γνώση μέσα σου και δεν σε
"προδίδει" το μυαλό σου την κρίσιμη ώρα. Η υπόθεση της επιτυχίας στα
Μαθηματικά δεν "παίζεται" στο πόσες... χιλιάδες ασκήσεις έλυσες, αλλά στο
πόσες πραγματικά... μελέτησες». 
2. Μέχρι το Πάσχα διάβασμα και μετά επαναλήψεις

Τώρα που οι υποψήφιοι μπαίνουν στην τελική ευθεία προς τις εξετάσεις, ο κ.
Δάσιος εκτιμά πως ό,τι είναι να μάθουν, πρέπει να το διαβάσουν ως το Πάσχα.
Μετά θα πρέπει να βεβαιωθούν ότι όσα έχουν μελετήσει μπορούν και να τα
γράψουν. Με άλλα λόγια να κάνουν επαναλήψεις, δοκιμές, τεστάρισμα, κι όχι μόνο
με τους καθηγητές, αλλά και μεταξύ τους οι υποψήφιοι. Γιατί αλλιώς απαντάς
στις ερωτήσεις του καθηγητή κι αλλιώς στις ερωτήσεις του συνυποψήφιου με τον
οποίο μελετάς μαζί. Δημιουργείται ένα κλίμα υγιούς συναγωνισμούς προς όφελος
των υποψηφίων. «Έτσι μελετούσα κι εγώ για να δώσω εισαγωγικές εξετάσεις στο
Πανεπιστήμιο ­ αποκαλύπτει ο κ. Δάσιος ­ και δεν το μετάνιωσα». 
Αλλά πέρα από όλα αυτά, το σημαντικότερο είναι η ψυχολογία του υποψηφίου. Οι
γονείς δεν πρέπει να του δημιουργούν άγχος και ο ίδιος θα έχει τα καλύτερα
δυνατά αποτελέσματα όταν πραγματικά πιστέψει στον εαυτό του: «Πηγαίνω να δώσω
εξετάσεις για μένα, για το δικό μου μέλλον και όχι για να δικαιώσω το...
όνειρο του πατέρα ή της μάνας, ούτε για να μην εκτεθώ στον κοινωνικό περίγυρο.
Έκανα ό,τι μπορούσα και θα προσπαθήσω να μεγιστοποιήσω την απόδοσή μου στο διαγώνισμα».
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17248N591</ED>
<ID>
ID:303285

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N59&aa=1</URL></REF>


Article

<CATEGORY>vin06</CATEGORY>

 <H5>Τα παιδιά γράφουν και κριτικάρουν...
</H5><H2>o υποψήφιος
</H2><H2>Με το... πενάκι των μαθητών
</H2>
<H3>«Σε ένα μηχανογραφικό κρίνεται όλη η ζωή μας» </H3>
Γατί το μέλλον μου να κρίνεται από ανειδίκευτους καθηγητές που σε κομπλεξάρουν
όταν κάνουν μάθημα, που είναι τελείως εκτός του σχολικού περιβάλλοντος και
επειδή κάθονται σε μια καρέκλα πιο πάνω από εμάς πολλές φορές δεν επιτρέπουν
ούτε να εκφράσουμε ελεύθερα τη γνώμη μας. Είναι ντροπή να μην έχουμε
εργαστήρια, να μη διδάσκονται οι τέχνες και να επικρατεί καθημερινά ένα μικρό
μπάχαλο που υποτίθεται ότι είναι συντονισμένο σχολείο. Είναι άδικο συνομίληκοί
μου σε άλλες χώρες να εισάγονται στα Πανεπιστήμια χωρίς εξετάσεις και εγώ να
κάθομαι επί δύο χρόνια πάνω από 14 μαθήματα να τυραννιέμαι! Είμαι θεωρητικής
κατεύθυνσης, από τα πιο αδικημένα παιδιά θα έλεγα, παραδέχομαι ότι Μαθηματικά,
Χημείες και Βιολογίες εγώ δεν σκαμπάζω, πρέπει όμως να τα δώσω σε πανελλήνια
μορφή, έτσι επειδή είναι το σύστημα. Ποιο σύστημα; Της αδικίας; Αφού
μαθηματικός δεν θα γίνω και το ξέρω υπάρχει κάποιος λόγος που πρέπει να
εξετάζομαι σ' αυτά πανελληνίως και να μειώνεται ο βαθμός; Η ενημέρωση για τις
σχολές επίσης είναι ένα φλέγον ζήτημα για τα παιδιά της Γ' Λυκείου, πράγμα που
«οι μεγάλοι» ακόμα δεν έχουν καταλάβει. Κανείς δεν μας ενημερώνει για το τι
μπορεί και έχει δυνατότητες ο καθένας να ακολουθήσει, για ποιες σχολές
υπάρχουν και όλοι βαδίζουμε σαν χαμένοι. 
Καταφεύγουν όλα τα παιδιά σε λύσεις ανάγκης, σε φροντιστήρια, σε ιδιαίτερα...
παραπαιδεία σου λένε, αλλά δεν αναρωτήθηκε κανένας γιατί να ανθίζει η
παραπαιδεία; 
Μαριλού Χρυσοχοΐδου Γ' ΛΥΚΕΙΟΥ 41ο ΑΘΗΝΩΝ 
<H3>«Το εκπαιδευτικό σύστημα προωθεί τη βαθμοθηρία» </H3>
Αλήθεια, το εκπαιδευτικό σύστημα που πρώτος θεσμοθέτησε ο κ. Αρσένης δεν
προέβλεπε να προετοιμαστούν οι καθηγητές των σχολείων ώστε ν' αντεπεξέλθουν
στις απαιτήσεις του; Αν όχι, τότε από μόνο του είναι ανεπαρκές και ίσως
επιβλαβές για τη νεολαία. 
Αν πάλι είχε προβλεφθεί κάτι τέτοιο, τότε γιατί η πλειοψηφία των μαθητών έχει
στραφεί στους φροντιστηριακούς χώρους; Μετά την επιβολή αυτού του συστήματος,
ο θεσμός του σχολείου καταλύθηκε, περιθωριοποιήθηκε και αντικαταστάθηκε από τα
φροντιστήρια. Αν δεν λυθεί αυτό το καίριο και καθ' όλα βασικό πρόβλημα, γιατί
να ευελπιστούμε να εξελιχθεί η χώρα μας και να πληροί τις προϋποθέσεις για την
ένταξή της στην ΟΝΕ; 
Το εκπαιδευτικό σύστημα προωθεί τη βαθμοθηρία, τον ανταγωνισμό και δημιουργεί
μίση. Όλοι οι μαθητές είναι πρόθυμοι να κάνουν τα πάντα προκειμένου να
εξασφαλίσουν μια θέση στην κοινωνία. Ούτως ή άλλως, αυτή τη νοοτροπία προωθεί
το σύστημα. 
Αν αυτός είναι ο στόχος του κ. Ευθυμίου, δηλ. να δημιουργήσει μια νεολαία που
υποσκάπτει τον συνάνθρωπό της προκειμένου να ανέβει στην επιφάνεια, τότε εγώ
σηκώνω τα χέρια ψηλά... και προσεύχομαι! 
Ιωάννα Δρόσου Γ' ΛΥΚΕΙΟΥ 61ο ΑΘΗΝΩΝ 
<H3>«Σπαταλούμε χρόνο σε μαθήματα που δεν θα χρησιμεύσουν ποτέ» </H3>
Δυστυχώς, όλοι γνωρίζετε ότι το εξεταστικό σύστημα για την εισαγωγή των
μαθητών στα Πανεπιστήμια άλλαξε ακόμα μια φορά, προκαλώντας τότε τις
αντιδράσεις των μαθητών για ένα σύντομο χρονικό διάστημα.

Τη βίαιη και απερίσκεπτη αλλαγή του, ακολούθησαν από τότε πλήθος παρεμβάσεων.
Το σύστημα αυτό, το οποίο είχε εφαρμοστεί και στο παρελθόν ανεπιτυχώς,
υποσχέθηκε την κατάργηση των φροντιστηρίων και την επιθυμητή κατάρτιση των
μαθητών από τα σχολεία. Δυστυχώς όμως η πράξη δεν επαληθεύει τη θεωρία. 
Η κατάσταση των σχολείων έχει φτάσει στο χειρότερο σημείο, οι καθηγητές
αδιαφορούν να διδάξουν τα παιδιά θεωρώντας τις γνώσεις τους δεδομένες από τα
φροντιστήρια, τα οποία κάθε χρόνο κατακλύζονται από χιλιάδες μαθητές ακόμα και
κατά τους θερινούς μήνες. 
Τα σχολικά βιβλία δεν εξυπηρετούν κανένα διδακτικό σκοπό. Με το να είναι
προχειρογραμμένα αναγκάζουν τους μαθητές να αγοράζουν πλήθος εξωσχολικών
βοηθημάτων. Πολλές φορές κάποιο μάθημα διδάσκεται από καθηγητές, οι οποίοι δεν
έχουν την απαιτούμενη κατάρτιση με αποτέλεσμα να διδάσκεται λάθος στους
μαθητές. 
Οι μαθητές αντί να εστιάζουν την προσοχή τους στα μαθήματα της κατεύθυνσής
τους, σπαταλούν πολύτιμο χρόνο σε άχρηστα μαθήματα τα οποία δεν τους
χρησιμεύουν πουθενά. 
Η αυξημένη δυσκολία εισαγωγής των μαθητών καταδεικνύει την προσπάθεια μιας
άδικης επιλογής μαθητών, οι οποίοι εισάγονται με μόνο κριτήριο την υψηλή
βαθμολογία. 
Κανάκη Βάσω Γ' ΛΥΚΕΙΟΥ 3ο ΠΣΠΑ
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17248N601</ED>
<ID>
ID:303286

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N60&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Σκέψου... «μαθηματικά»...
</H2>
<AUTHOR>Α. ΦΛΩΡΟΠΟΥΛΟΣ</AUTHOR>

1. Μην ξεχνάς ότι για να γίνεις φίλος με τα Μαθηματικά, πρέπει πρώτα να
τα αγαπήσεις. Αν όμως τυχαίνει να είσαι γοητευμένος μαζί τους, μην τα
παραμελείς. Πρέπει να ασχολείσαι μαζί τους σοβαρά και όχι επιπόλαια. 
2. Ξεκίνα τη μελέτη σου με όρεξη και χωρίς προκαταλήψεις ότι «είναι
πολύ δύσκολα» ή «ποτέ δεν πρόκειται να τα καταλάβω» ή ακόμα για πολλούς «είναι
πολύ εύκολα και δεν χρειάζεται πολύ διάβασμα». 
3. Οπλίσου με επιμονή και υπομονή. Μην τα εγκαταλείπεις στην πρώτη
δυσκολία... 
4. Άρχισε πρώτα από τη θεωρία και αφού την κατανοήσεις καλά, μελέτησε
τις εφαρμογές και λύσε εύκολες ασκήσεις. 
5. Μη βιάζεσαι να δεις την απάντηση έτοιμη... Αφού λύσεις την άσκηση,
προσπάθησε να δεις αν η απάντηση είναι «λογική» ή, αν είναι δυνατόν, να την
επαληθεύσεις. 
6. Τώρα ήλθε η ώρα να κολυμπήσεις σε βαθιά νερά... Δοκίμασε τις
δυνατότητές σου σε όλο και πιο δύσκολα θέματα. 
7. Σκέψου και λίγο «έξυπνα»... Αν ένα θέμα είναι πολύ δύσκολο, δεν
είναι δύσκολο μόνο για σένα... Το ίδιο πρόβλημα θα αντιμετωπίσουν και οι πιο
πολλοί συμμαθητές σου. 
8. Κάθε βήμα στη λύση μιας άσκησης δίνει και κάποια μόρια που τα έχεις
ανάγκη, όσο λίγα και αν είναι. Γράψε ό,τι ξέρεις, έστω και αν δεν τα
καταφέρεις να ολοκληρώσεις την απάντησή σου. 
9. Αν κάπου δυσκολευτείς, μην τα παρατήσεις, συνέχισε την προσπάθεια.
Αν κουραστείς, είναι καλύτερα να σταματήσεις για λίγο και να συνεχίσεις
αργότερα. 
10. Όση ώρα μελετάς, ξέχνα το τηλέφωνο, τη μουσική, την κουβέντα και τα
μηνύματα στο κινητό σου. Προσπάθησε να είσαι συγκεντρωμένος, να κάθεσαι όσο το
δυνατόν περισσότερο στο γραφείο και να είναι όσο γίνεται λιγότερες οι
επισκέψεις στο ψυγείο!!! 
Ο Α. Φλωρόπουλος είναι Διευθυντής του Φροντιστηρίου «Ομόκεντρο» <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17248N602</ED>
<ID>
ID:303343

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N60&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Όλα τα θέματα-απαντήσεις
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17248N611</ED>
<ID>
ID:303287

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N61&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Μαθηματικά Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17248N731</ED>
<ID>
ID:303288

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N73&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Αρχαία Ελληνικά Γ' Λυκείου
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17248N741</ED>
<ID>
ID:303289

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N74&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Μαθηματικά Γενικής Παιδείας
</H2><H4>Θετική - Τεχνολογική - Θεωρητική Κατεύθυνση
</H4>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N75</CAT>
<ED>
Κωδικός άρθρου: A17248N751</ED>
<ID>
ID:303290

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N75&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Φυσική Γενικής Παιδείας
</H2><H4>Θετική - Τεχνολογική - Θεωρητική Κατεύθυνση
</H4>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N76</CAT>
<ED>
Κωδικός άρθρου: A17248N761</ED>
<ID>
ID:303291

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N76&aa=1</URL></REF>


Article

<CATEGORY>vin06</CATEGORY>

 <H5>Περίπου 7.000 επιπλέον, οι εισακτέοι της Γ' Λυκείου
</H5><H2>o υποψήφιος
</H2><H2>Περισσότερες θέσεις φέτος
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Πάνω από 85 χιλιάδες υποψήφιοι της Γ' Τάξης των Ενιαίων Λυκείων (δημόσιων
και ιδιωτικών) θα διεκδικήσουν φέτος περίπου 70 χιλιάδες θέσεις στα ΑΕΙ και
στα ΤΕΙ της χώρας- (πέρυσι οι θέσεις ήταν 63.200). Παράλληλα περισσότεροι από
15 χιλιάδες απόφοιτοι παλαιότερων ετών (κυρίως του 2001) υπολογίζεται ότι θα
διαγωνιστούν στην κατηγορία του 10% για 8 χιλιάδες θέσεις, ενώ πάνω από 15
χιλιάδες θα είναι οι μαθητές του Β' Κύκλου των ΤΕΕ οι οποίοι θα διεκδικήσουν
μια θέση στα ΤΕΙ της χώρας. 
Το ΥΠΕΠΘ δεν έχει καταλήξει ακόμη για τον αριθμό των εισακτέων, είναι όμως
φανερό ότι αυτός δεν μπορεί να είναι μικρότερος από 80 χιλιάδες (ήταν 85
χιλιάδες το 2000 και 83 χιλιάδες το 2001) ούτε μεγαλύτερος από 90 χιλιάδες,
καθώς τα μόνα νέα Τμήματα που είναι γνωστό ότι θα λειτουργήσουν τη νέα
ακαδημαϊκή χρονιά 2002 - 2003 είναι αυτά του Πανεπιστημίου της Πελοποννήσου
(Τρίπολη). 
Ας δούμε, όμως, πώς διαμορφώθηκε η κατάσταση στις Πανελλήνιες Εξετάσεις του
2001. 
Στις εξετάσεις της Γ' Τάξης του Ενιαίου Λυκείου, συμπεριλαμβανομένων των
μαθητών της αντίστοιχης τάξης των Εσπερινών Λυκείων, των απορριφθέντων το 2000
αλλά και των αποφοίτων παλαιότερων ετών που επέλεξαν να επανεξεταστούν στα
μαθήματα της Γ' Τάξης, πήραν μέρος 83.950 συνολικά. Ο αριθμός των
προσφερόμενων θέσεων (εισακτέων) γι' αυτή την κατηγορία των υποψηφίων ήταν
περίπου 63 χιλιάδες. Παράλληλα, 21,5 χιλιάδες ήταν οι υποψήφιοι της κατηγορίας
του 10%, οι οποίοι διεκδίκησαν 8.384 θέσεις. Επίσης, στις εξετάσεις για τους
αποφοίτους ΤΕΕ πήραν μέρος 14.500 υποψήφιοι και πέτυχαν την εισαγωγή τους στα
ΤΕΙ περίπου 2.700. 
Σε αντίθεση με το 2000 μεγάλο ποσοστό των γραπτών των υποψηφίων του 2001
συγκέντρωσε μέτριες βαθμολογίες. Από το σύνολο των περίπου 84.000 υποψηφίων
που συμμετείχαν στις εξετάσεις, μόνον οι 3.890 έγραψαν από 18 έως και 20,
δηλαδή ποσοστό μόλις 1,68%, ενώ 31.571, δηλαδή ποσοστό 37,6%, έγραψαν κάτω από
τη βάση. 
Τις χειρότερες επιδόσεις είχαν οι υποψήφιοι της Θεωρητικής και της
Τεχνολογικής (2) Κατεύθυνσης. Συγκεκριμένα, στη Θεωρητική Κατεύθυνση κάτω από
τη βάση έγραψε το 43,2% των υποψηφίων, το 19,7% της Θετικής Κατεύθυνσης και το
36,9% και 46,1% αντίστοιχα των δύο Τεχνολογικών Κατευθύνσεων.

<H3>Με 10,8... άνοιξε η πόρτα των ΑΕΙ το 2001
</H3>
Ο κατάλογος με τα 506 Τμήματα των Σχολών της Τριτοβάθμιας Εκπαίδευσης είχε το
2001 ένα κοινό χαρακτηριστικό: το αρνητικό πρόσημο. Κι αυτό γιατί σε σχέση με
το 2000 μόνο 19 τμήματα (10 των ΑΕΙ και 9 των ΤΕΙ) είχαν άνοδο. 
Η πτώση, που ήταν αναμενόμενη, λόγω των δυσκολότερων από την προηγούμενη
χρονιά θεμάτων και των χαμηλών βαθμολογιών των υποψηφίων, ξεκίνησε από 355
μόρια για τις Σχολές «πρώτης ζήτησης» και έφτασε τα 2.581 μόρια στις Σχολές
«μικρής ζήτησης» και μέχρι 3.007 μόρια στις Σχολές των ΤΕΙ. Στις Στρατιωτικές
Σχολές η πτώση υπερέβη τα 3.000 μόρια και στα Ξενόγλωσσα Τμήματα ξεπέρασε τα
6.000 μόρια. 
Σημαντικό ρόλο στην πτώση των βάσεων των Σχολών, εκτός από τις βαθμολογίες των
υποψηφίων, έπαιξε και το γεγονός ότι το 2001 σε σχέση με το 2000 μειώθηκε το
ποσοστό συμμετοχής του προφορικού βαθμού στο σύστημα πρόσβασης από 50% σε 30%.
Φέτος ως γνωστόν μειώνονται οι μονάδες της υποχρεωτικής προσαρμογής του
προφορικού βαθμού από τρεις (3) που ίσχυε το 2001 σε δύο (2), γεγονός που
προοιωνίζεται νέα «ελαφριά» πτώση της βαθμολογίας. 
Η πόρτα των Πανεπιστημίων άνοιξε το 2001 με βαθμό 10,8 (Ποιμαντικό
Θεσσαλονίκης) και των ΤΕΙ με βαθμό 4,2 (Εφαρμοσμένων Ξένων Γλωσσών στη
Διοίκηση και στο Εμπόριο, στο ΤΕΙ Ηπείρου). Στο πρώτο επιστημονικό πεδίο η
βάση εισαγωγής διαμορφώθηκε στα 10.897 μόρια και είναι στο Τμήμα Ποιμαντικής
Θεσσαλονίκης. Στο δεύτερο επιστημονικό πεδίο η βάση εισαγωγής διαμορφώθηκε στα
13.453 μόρια στο Τμήμα Γεωγραφίας Αιγαίου. Στο τρίτο επιστημονικό πεδίο η βάση
στη Νοσηλευτική Αθήνας με 15.991 μόρια. Στο τέταρτο επιστημονικό πεδίο στο
Τμήμα Οργάνωσης και Διαχείρισης Αγροτικών Εκμεταλλεύσεων Ιωαννίνων με 14.222
μόρια. Στα κοινά Τμήματα πρώτου και δεύτερου πεδίου η βάση διαμορφώθηκε στο
Τμήμα Νηπιαγωγών Αιγαίου με 12.501 μόρια και στα κοινά Τμήματα δεύτερου και
τέταρτου πεδίου η βάση ήταν 14.480 μόρια στο Τμήμα Περιβάλλοντος Αιγαίου. 
Στα ΤΕΙ η πόρτα εισαγωγής άνοιξε στο πρώτο επιστημονικό πεδίο με 9.493 μόρια
στο Τμήμα Λαϊκής και Παραδοσιακής Μουσικής Άρτας. Στο δεύτερο πεδίο με 8.022
μόρια στο Τμήμα Θερμοκηπίων και Ανθοκομίας Μεσολογγίου. Στο τρίτο πεδίο με
9.448 μόρια στη Νοσηλευτική Λαμίας, στο τέταρτο πεδίο με 8.240 στο Τμήμα
Γεωργικών Μηχανών και Αρδεύσεων Μεσολογγίου και στο πέμπτο πεδίο με 4.211 στο
Τμήμα Εφαρμογών Ξένων Γλωσσών στο Εμπόριο, Ηγουμενίτσας. 
ΤΑ ΤΕΕ

Στις εξετάσεις του Β' Κύκλου των ΤΕΕ πήραν μέρος 14.710 υποψήφιοι από τους
16.336 που είχαν δηλώσει αρχικά συμμετοχή. Από αυτούς μετείχαν στη διαδικασία
επιλογής 4.290 υποψήφιοι, οι οποίοι πέτυχαν τη βάση βαθμολογίας (1.000
μονάδες). 
Από αυτούς που έπιασαν τη βάση πέτυχαν την εισαγωγή τους στα ΤΕΙ, με κριτήρια
τη βαθμολογία, τη σειρά προτιμήσεων και τον αριθμό των θέσεων, 2.661 απόφοιτοι
από τα Ημερήσια ΤΕΕ και 60 από τα Εσπερινά ΤΕΕ, ενώ δεν έλειψαν και οι
περιπτώσεις όπου υπήρξαν κενές θέσεις. 
Σε αρκετά Τμήματα των ΤΕΙ που προσφέρθηκαν στους αποφοίτους των ΤΕΕ ­ αφορούν
κυρίως αποφοίτους Εσπερινών ΤΕΕ ­ δεν υπήρξε κανένας εισακτέος. Χαρακτηριστικό
είναι το παράδειγμα στο ΤΕΙ Ιχθυοκομίας - Αλιείας Ηπείρου, όπου στις 21
προσφερόμενες θέσεις. Κανείς δεν συγκέντρωσε τη βαθμολογία.

<H3>Τα μαθήματα της αποτυχίας
</H3>
Τα μαθήματα στα οποία οι μαθητές συγκέντρωσαν τις χαμηλότερες επιδόσεις ήταν η
Ιστορία, η Βιολογία και τα Μαθηματικά Γενικής Παιδείας, όπου κάτω από τη βάση
έγραψε ποσοστό 51,6%, 42,2% και 40,5%, η Νεοελληνική Λογοτεχνία (45,76%), τα
Αρχαία Ελληνικά (49%) και η Ιστορία (40,5%) Θεωρητικής Κατεύθυνσης. Στη Θετική
Κατεύθυνση η μεγαλύτερη αποτυχία σημειώθηκε στα Μαθηματικά και στη Βιολογία
(περίπου 33%). Αξίζει να σημειωθεί ότι σχεδόν σε όλα τα μαθήματα της
Τεχνολογικής Κατεύθυνσης σημειώθηκαν μεγάλα ποσοστά γραπτών που βαθμολογήθηκαν
κάτω από τη βάση [π.χ. Μαθηματικά (2) και Φυσική (2), κάτω από τη βάση έγραψε
το 70% και το 56% αντίστοιχα].
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N77</CAT>
<ED>
Κωδικός άρθρου: A17248N771</ED>
<ID>
ID:303292

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N77&aa=1</URL></REF>


Article

<CATEGORY>vin06</CATEGORY>

 <H5></H5><H5></H5><H5></H5><H2>o υποψήφιος
</H2><H2>ΚΟΥΙΖ: Τι τύπος υποψήφιου είσαι;
</H2>
1. Πόσο χρόνο μελετάς καθημερινά; 
α. Μια δυο ωρίτσες.

β. Τέσσερις - πέντε ώρες.

γ. Μόνο τις λίγες ώρες που κοιμάμαι δεν μελετάω.

δ. Δεν μελετάω πλέον. Τελείωσα... «Τα 'παιξα». Δεν αντέχω άλλο!

2. Πώς έχεις οργανώσει τη μελέτη σου στο χρονικό διάστημα που απομένει ώς τις
εξετάσεις; 
α. Ξέρω τα κεφάλαια που πρέπει να βγάλω σε κάθε μάθημα και έχω κάνει
πρόγραμμα, αλλά με βάζει... κάτω μερικές φορές η διάθεσή μου και τα φορτώνω
στον κόκορα 
β. Συστηματικό καθημερινό διάβασμα και επαναλήψεις το Σαββατοκύριακο

γ. Διαβάζω στην εντέλεια τα μαθήματα του σχολείου και μετά του
φροντιστηρίου, μέχρι τελικής πτώσεως και εξοντώσεως...

δ. Δεν την έχω οργανώσει ακόμη 
3. Τι σκέπτεσαι όταν δεν μελετάς; 
α. Να τελειώσουν οι εξετάσεις και να κάνω, επιτέλους, τα πράγματα,
που μου αρέσουν.

β. Ότι θα μου πέσει βαριά η αποτυχία

γ. Ονειρεύομαι ότι έχω μπει στη σχολή που θέλω και πως μετά θα έχω
μιαν επιτυχημένη καριέρα

δ. Τίποτα!

4. Ποιος έχει περισσότερο άγχος εσύ ή οι γονείς σου; 
α. Οι γονείς μου

β. Όλοι, αλλά το κρατάμε κρυφό και κάνουμε τους... ψύχραιμους 
γ. Εγώ...

δ. Δεν... ξέρω, δεν απαντώ

5. Πώς χαλαρώνεις από το άγχος; 
α. Μουσική, βόλτα, σινεμά, τηλεόραση, τηλέφωνο (κινητό και ακίνητο)
και, προς Θεού, όχι κουβέντες με τους γονείς! 
β. Δεν έχω άγχος είπαμεεεε!

γ. Δεν χαλαρώνω

δ. Η ερώτηση δεν «παίζει» 
6. Αν ­ κούφια η ώρα ­ δεν επιτύχεις στο τμήμα που επιθυμείς, τι σκέπτεσαι
να κάνεις; 
α. Να ξαναπροσπαθήσω

β. Να φύγω στο εξωτερικό

γ. Δεν θέλω ούτε να το σκέπτομαι 
δ. Δεν... σκέπτομαι, αλλά δεν ξέρεις, μπορεί να χωρέσω κάπου κι εγώ! 
7. Σ' αυτή την ιδιαίτερα δύσκολη περίοδο της ζωής σου, τι θα έλεγες στους
καθηγητές σου; 
α. Βάλτε κανένα βαθμό, ρε παιδιά, μη τσιγκουνεύεστε! 
β. Να θυμηθούν ότι κάποτε ήταν στη θέση μας

γ. Να μη βγάζουν τ' απωθημένα τους πάνω μας

δ. «Eh, Teachers live the kids alone!!! (The wall)

8. Στους γονείς; 
α. Υπομονή, όπου να 'ναι θα σταματήσετε να πληρώνετε... 
β. Πιστέψτε σ' εμένα

γ. Χρειάζομαι την κατανόησή σας

δ. Με πρήξατε 
9. Στους κολλητούς σου; 
α. Διασκεδάστε κι αφήστε το διάβασμα σ' εμένα!

β. Μη... δηλώσετε τη σχολή που προτιμώ!

γ. Κουράγιο, παιδιά, τέσσερις μήνες έμειναν

δ. Keep studying! Johnny Walker... 
10. Στον... εαυτό σου; 
α. Είσαι ο καλύτερος /η

β. Ψυχραιμίαααα

γ. Πρέπει να διαβάσω παραπάνω! 
δ. Σαν να μην πολυδιαβάσαμε και νομίζω πως την... «κάτσαμε».

<H3>ΑΠΟΤΕΛΕΣΜΑΤΑ
</H3><H3>Ο... ΜΑΓΚΑΣ </H3>
Αν συγκεντρώσατε περισσότερα α: Ξέρετε... ποιος/α είστε, πού πάτε και
τι θέλετε από τη ζωή σας. Θα προτιμούσατε όμως να γνώριζαν λιγότερα για σας οι
άλλοι, ώστε να μπορείτε να τους πείθετε ότι θα πρέπει να σας... πάνε αυτοί
εκεί που θέλετε. Μόνο που στην περίπτωση των εξετάσεων είναι λιγάκι δύσκολο!
Ωστόσο, έχετε σοβαρές πιθανότητες επιτυχίας. Κι αυτό, γιατί το μυαλουδάκι σας
«κόβει». Είστε αυτό που λέμε ξύπνιος/α και τα «πιάνετε». Μέσα σε τέσσερις
μήνες, με μια «σταλίτσα» περισσότερο διάβασμα και λίγο ζόρισμα μπορεί να μην
μπείτε στη σχολή της προτίμησής σας, αν είναι από τις υψηλόβαθμες, αλλά θα
είστε στα σίγουρα μέσα σε μια μεσαίας ζήτησης σχολή. <H3>Ο ΣΟΦΙΣΤΙΚΕ </H3>
Αν συγκεντρώσατε περισσότερα β: Είστε αυτό που λέμε μέσος όρος.
Ισορροπημένος/η. Ξέρετε τις δυνατότητές σας. Ελπίζετε και δικαίως αφού
μελετάτε αρκετά, αλλά δεν παραιτήστε και από τη ζωή. Είστε άτομα φιλοσοφημένα.
Έχετε εμπιστοσύνη στον εαυτό σας και τον κουμαντάρετε καλά. Είναι αλήθεια
βέβαια ότι μερικές φορές αγχώνεστε παραπάνω από το κανονικό, αλλά αν δεν
μπείτε και στη σχολή ή στο τμήμα των πρώτων επιλογών σας δεν θα πέσετε να
πεθάνετε. Και πολύ καλά θα κάνετε. Εξάλλου, έτσι όπως χειρίζεστε το θέμα της
μελέτης σας και όπως αντιμετωπίζετε το σχολικό και οικογενειακό περιβάλλον,
δείχνετε να έχετε οργανωθεί για κάθε περίπτωση. <H3>Ο ΤΡΙΦΑΣΙΚΟΣ
</H3>
Αν συγκεντρώσατε περισσότερα γ: Κατ' αρχήν χαλαρώστε. Αν δεν το έχετε
συνειδητοποιήσει, είστε στην πρίζα. Όχι με διφασικό, με... τριφασικό
δουλεύετε. Για προσέξτε λίγο, μην... καούν οι ασφάλειες την ώρα που τις θέλετε
στο φόρτε τους. Όποιος εφηύρε το διάλειμμα κάτι ήξερε. Γιατί να μην το μάθετε
κι εσείς; Εσείς το παν μέτρον άριστον το έχετε δει φαίνεται ως... «παν
μέτρον... άχρηστον». Για συνέλθετε. Βάλτε, αν χρειαστεί και στους... άλλους
καμιά φωνή, αν σας πολυπιέζουν, αλλά βάλτε μια γερή φωνή κυρίως στον εαυτό
μας. Εσείς ή θα μπείτε με τα... τσαρούχια στη σχολή που θέλετε ή δεν θα
μπείτε... καθόλου. Γιατί, μεταξύ μας, τύποι σαν κι εσάς έχουν τη λογική τού
«όλα ή τίποτα» και όταν έρθει η ώρα να συμπληρώστε τα μηχανογραφικά
τσιγκουνεύεστε τις δηλώσεις των σχολών, λες και τις πληρώνετε! 
Επειδή όμως ακριβώς τις έχετε... προπληρώσει και με το παραπάνω, το σωστό
είναι να τις δηλώσετε. Κι αν μετά δεν σας αρέσει, το πολύ πολύ να μην πάτε,
παρά αργότερα το κεφάλι σας στον τοίχο να χτυπάτε!
<H3>Ο ΤΖΟΓΑΔΟΡΟΣ
</H3>
Αν συγκεντρώσατε περισσότερα δ: Εσύ τώρα ή μας δουλεύεις όλους ψιλό
γαζί ή είσαι αυθεντικός, οπότε μπορεί στα ΑΕΙ και τα ΤΕΙ να μην εύρεις
προκοπή, αλλά θα περάσεις φίνα στην υπόλοιπη σου ζωή. Τι από τα δυο συμβαίνει,
το ξέρεις μόνο εσύ. 
Αν μας δουλείες ψιλό γαζί, τότε ανήκεις στον τύπο Γ, τον τριφασικό κι έχεις
επιτυχώς μεταμφιεσθεί. Που σημαίνει όμως ότι αρχίζεις να χαλαρώνεις και να
μπαίνεις στη σωστή τη λογική, που λέει ότι από την πλάκα και το γέλιο δεν
ζημιώθηκε ποτέ κανείς! Αν τώρα είσαι αυθεντικός και άρα στις απαντήσεις που
έδωσες πέρα για πέρα ειλικρινής κι αληθινός, τότε η πορεία σου εξαρτάται απ'
αυτό το μυαλό που κουβαλάς και που είναι βέβαιο ότι δεν... κοιμάται. Οι
απαντήσεις σου δείχνουν ότι έχεις πνεύμα κριτικό και ξέρεις πολύ καλά ότι
δεν... διδάσκεται αυτό. Όσο και αν ακούγεται παρανοϊκό . Έτσι και δώσεις λίγη
προσοχή είσαι... φοιτητής το φθινόπωρο αυτό. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N78</CAT>
<ED>
Κωδικός άρθρου: A17248N781</ED>
<ID>
ID:303293

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N78&aa=1</URL></REF>


Article

<CATEGORY>vin06</CATEGORY>

 <H5>ανοιχτή γραμμή
</H5><H2>o υποψήφιος
</H2><H2>1η με 10 Φεβρουαρίου: Ημερομηνίες SΟS
</H2>
<AUTHOR>ΚΥΡΙΑΚΟΣ ΛΙΤΙΝΑΣ</AUTHOR>

1. Προσοχή στις προθεσμίες 
2. Τα μάτια σας δεκατέσσερα όταν συμπληρώνετε αιτήσεις και μηχανογραφικά
δελτία 
3. Επιλογή Σχολών και Τμημάτων χωρίς... πονηριές 
Τρεις απλές βασικές κινήσεις ­ στις οποίες όμως πολλοί την έχουν «πατήσει» ­
υποδεικνύει στους υποψηφίους για τα Πανεπιστήμια και τα ΤΕΙ ο διευθυντής
Οργάνωσης και Διεξαγωγής Εξετάσεων του υπουργείου Παιδείας κ. Κυριάκος
Λίτινας. 
Η πρώτη κίνηση μάλιστα, όπως εξηγεί ο κ. Λίτινας, πρέπει να γίνει άμεσα: 
από την 1η ώς τη 10η Φεβρουαρίου. 
Είναι μία προθεσμία, που αφορά: 
Τους τελειόφοιτους του Λυκείου που διεκδικούν μια θέση σε Τμήματα των ΑΕΙ ή
των ΤΕΙ, για τα οποία απαιτείται εξέταση σε ειδικό ή ειδικά μαθήματα, ή στα
ΤΕΦΑΑ, τις Στρατιωτικές και τις Αστυνομικές Σχολές. 
Τους αποφοίτους, οι οποίοι επιθυμούν να ξαναδώσουν εξετάσεις σε όλα τα
μαθήματα που εξετάζονται σε εθνικό επίπεδο, διεκδικώντας μία θέση σε
οποιοδήποτε Τμήμα ΑΕΙ ή ΤΕΙ, Στρατιωτική ή Αστυνομική Σχολή. 
Τους αποφοίτους, που επιθυμούν να είναι υποψήφιοι χωρίς να δώσουν και πάλι
εξετάσεις για να διεκδικήσουν το 10% των θέσεων εισακτέων. 
- Στα Τμήματα Επιστήμης Φυσικής Αγωγής και Αθλητισμού (ΤΕΦΑΑ). 
- Στις Στρατιωτικές Σχολές. 
- Στις Αστυνομικές Σχολές. 
Όλοι αυτοί λοιπόν θα πρέπει στο χρονικό διάστημα 1-10 Φεβρουαρίου να
υποβάλλουν αίτηση-δήλωση στο Λύκειό τους ή αν έχουν μετακομίσει στο Λύκειο που
βρίσκεται κοντά στο σπίτι τους. 
Όσοι όμως από τους παλαιούς υποψηφίους επιθυμούν να είναι υποψήφιοι και για
Στρατιωτικές ή Αστυνομικές Σχολές θα πρέπει, εκτός από την αίτηση που θα
καταθέσουν στο Λύκειο, να καταθέσουν σχετική αίτηση και στη Στρατιωτική Σχολή,
στην οποία επιθυμούν να εισαχθούν, ή στο αστυνομικό τμήμα της γειτονιάς τους,
αν δηλώσουν προτίμηση, για Αστυνομική Σχολή. Στις προκηρύξεις που υπάρχουν
εκεί θα πληροφορηθούν τα δικαιολογητικά, τα οποία είναι απαραίτητα για να
πάρουν μέρος οι υποψήφιοι στις προκαταρκτικές ψυχοσωματικές εξετάσεις, που
απαιτούνται. 
Ο κ. Λίτινας υπενθυμίζει πως δεν υπάρχει δικαίωμα κατοχύρωσης για τα ειδικά
μαθήματα, για τις πρακτικές δοκιμασίες που απαιτούνται για τα ΤΕΦΑΑ και για
τις ψυχοσωματικές εξετάσεις, που απαιτούνται για τις Στρατιωτικές και
Αστυνομικές Σχολές. 
<H3>Απαντήσεις σε όλες τις απορίες </H3>
Κάθε Τρίτη «Ο υποψήφιος» θα έχει ΑΝΟΙΧΤΗ ΓΡΑΜΜΗ με το υπουργείο
Παιδείας. Ο κ. Λίτινας και όλοι οι άνθρωποι της Διεύθυνσης Διεξαγωγής
Εξετάσεων θα απαντούν στα ερωτήματα και τις απορίες των υποψηφίων, των γονέων
και των καθηγητών, που μπορούν να τα στέλνουν είτε με το παραδοσιακό
ταχυδρομείο στη γνωστή διεύθυνση Χρήστου Λαδά 3, Τ.Κ. 102 37, Αθήνα είτε με το
ηλεκτρονικό ταχυδρομείο στη διεύθυνση: srapti@dolnet.gr 
Ααα! έχουμε και τηλέφωνο: 3333.555, 11-12 το πρωί και 5.30-6.30 το απόγευμα. 
Ο Κυριάκος Λίτινας είναι Διευθυντής Οργάνωσης και Διεξαγωγής Εξετάσεων
του υπουργείου Παιδείας <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N78</CAT>
<ED>
Κωδικός άρθρου: A17248N782</ED>
<ID>
ID:303344

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N78&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Προσοχή στις αριθμητικές πράξεις
</H2>
<AUTHOR>ΓΙΑΝΝΗΣ ΚΑΝΙΟΥΡΑΣ</AUTHOR>

Καλή κατανόηση των βασικών εννοιών κάθε μαθήματος και καθημερινό διάβασμα
είναι το δίπτυχο της σωστής προετοιμασίας των υποψηφίων. Η προετοιμασία
γίνεται μάλιστα ευκολότερη όταν οι υποψήφιοι δεν θεωρούν εκ προοιμίου πως τα
θέματα θα είναι δύσκολα. Την κρίσιμη ώρα των εξετάσεων η ηρεμία και η
νηφαλιότητα, αλλά και ο έλεγχος του άγχους, θα δώσουν στους υποψηφίους τη
δυνατότητα να αποδώσουν όσα γνωρίζουν. 
Η βιασύνη, εξάλλου, στη διάρκεια των εξετάσεων επιφέρει αρνητικά αποτελέσματα
ακόμη και για τους πολύ καλά προετοιμασμένους υποψηφίους. Η λογική τού «τα
ξέρω καλά» οδηγεί συχνά σε λανθασμένη κατανόηση των ερωτήσεων, με τον υποψήφιο
να απαντά τελικά σε διαφορετικό θέμα απ' αυτό που του ζητείται. Χρειάζεται
προσοχή στην ανάγνωση των θεμάτων, όπως προσοχή απαιτείται και στις
αριθμητικές πράξεις. Ένα λάθος αριθμητικό μπορεί να κοστίσει αρκετούς βαθμούς
σε έναν υποψήφιο, αν και στην προκειμένη περίπτωση η βαθμολόγηση στηρίζεται σε
καθαρά υποκειμενικά κριτήρια. 
Για ένα βαθμολογητή θεωρείται μέγα σφάλμα του υποψηφίου μία λάθος πράξη, που
οδηγεί σε λάθος τελικό αποτέλεσμα, και του αφαιρεί βαθμούς. Αντιθέτως, για
κάποιον άλλο βαθμολογητή η λάθος πράξη κρίνεται ασήμαντη και δεν αφαιρούνται
βαθμοί, σε περίπτωση που ο τρόπος επίλυσης της άσκησης δείχνει ότι ο υποψήφιος
κατέχει άριστα το αντικείμενο. Και είναι ακριβώς αυτές οι διαφορετικές
εκτιμήσεις, στις οποίες πολλές φορές οφείλονται οι μεγάλες αποκλίσεις στη
βαθμολογία του ίδιου γραπτού. 
Ένας υποψήφιος, ωστόσο, ενδέχεται να χάσει την εισαγωγή του σε κάποια Σχολή,
μόνον επειδή το γραπτό του βρέθηκε σε «λάθος» βαθμολογικό κέντρο. Τι σημαίνει
αυτό; Κάθε κέντρο προχωρεί στη δική του εκτίμηση για τα μόρια των επιμέρους
υποερωτημάτων, με μόνη δέσμευση το συνολικό όριο βαθμών κάθε απάντησης.
Υποψήφιοι, λοιπόν, με τις ίδιες απαντήσεις αλλά σε διαφορετικά βαθμολογικά
κέντρα, ενδέχεται να συγκεντρώσουν διαφορετική βαθμολογία. Στο ένα κέντρο η
απάντηση μπορεί να θεωρείται πλήρης και να δίνεται το σύνολο των προβλεπόμενων
βαθμών, στο άλλο να κρίνεται ως ελλιπής και να παίρνει λιγότερους βαθμούς.
Βαθμοί, που ειδικά σε Σχολές όπως η Ιατρική είναι καθοριστικοί. Για την
εξάλειψη αυτών των διαφορών θα έπρεπε να υπάρχει ενιαία ενημέρωση από κεντρικό
φορέα προς όλα τα βαθμολογικά κέντρα της χώρας για τη μοριοδότηση των σωστών
απαντήσεων. 
Στους παράγοντες, που επηρεάζουν τη βαθμολόγηση των γραπτών θα πρόσθετα,
τέλος, την κόπωση, τη βιασύνη, την απουσία ισχυρού οικονομικού κινήτρου των
βαθμολογητών και τις άσχημες συνθήκες κάτω από τις οποίες πολλές φορές βαθμολογούν.

Ο Γιάννης Κανιούρας είναι βαθμολογητής Φυσικής
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N79</CAT>
<ED>
Κωδικός άρθρου: A17248N791</ED>
<ID>
ID:303294

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N79&aa=1</URL></REF>


Article

<CATEGORY>vin06</CATEGORY>

 <H5>Πώς θα αντιμετωπίσετε το «θηρίο» που λέγεται «σπουδές»-«επάγγελμα»
</H5><H2>o υποψήφιος
</H2><H2>4 κλειδιά για το μέλλον
</H2>
<H3>Κλειδί 1ο: Ο εαυτός σου </H3>
Στάσου απέναντι στον εαυτό σου. Πόσο τον γνωρίζεις; Μπορείς να πεις δυνατά τι
σ' αρέσει, τι σε συγκινεί, πού τα καταφέρνεις καλύτερα, τι «σου σπάει τα
νεύρα»; Τι όνειρα κάνεις και τι θα θυσίαζες για να τα πραγματοποιήσεις; 
<H3>Κλειδί 2ο: Οι πληροφορίες </H3>
Θα σπουδάσεις; Τι ερώτηση θα μου πεις, αφού η απάντηση είναι δεδομένη. Όλοι
και όλα σε σπρώχνουν προς τα εκεί! Σήκωσε λοιπόν για λίγο το κεφάλι από τα
βιβλία και άρχισε να ρωτάς και να μαζεύεις πληροφορίες. Δώσε σάρκα και οστά
στον στόχο σου. Μάθε πού θα σε οδηγήσει το τρέξιμο που αρχίζεις αξημέρωτα.
Μάθε για τις σχολές: πού βρίσκονται, τι μαθήματα γίνονται, ποια μεταπτυχιακά
προγράμματα λειτουργούν, τι προοπτικές ανοίγονται, πώς μπορείς να πάρεις μια
υποτροφία. Κάνε έναν έλεγχο στις πληροφορίες σου για να σιγουρευτείς ότι είναι
σωστές. Έχεις σκεφθεί ποιοι μπορούν να σε βοηθήσουν; Γονείς, καθηγητές, φίλοι,
ειδικοί, ΜΜΕ, Internet, επαγγελματίες... Άρχισε την έρευνα, γίνε για λίγο
δημοσιογράφος! 
<H3>Κλειδί 3ο: Η αγορά εργασίας </H3>
Σε λίγο καιρό θα χρειαστεί να βγεις και εσύ έξω στην πραγματική ζωή. Θ' ακούς
συχνά να μιλούν για ανεργία, επιχειρηματικότητα, απασχολησιμότητα,
Χρηματιστήριο, νέα επαγγέλματα... Τι ξέρεις για τον έξω κόσμο; Τι ξέρεις για
την αγορά εργασίας, εκτός από τις βόλτες για ψώνια; Αφουγκράσου τι άλλο
υπάρχει μακριά από τα βιβλία, από το σχολείο, από τον μικρό προσωπικό σου
χώρο. Ρώτα και μάθε για να πέσεις στα... μαλακά! 
<H3>Κλειδί 4ο: Η μεγάλη απόφαση </H3>
Έψαξες, προσπάθησες, κουράστηκες, έμαθες. Και ήρθε η ώρα να πάρεις τη μεγάλη
απόφαση. Το μηχανογραφικό σε τρομάζει; Η αγορά εργασίας σε προκαλεί; Σκέπτεσαι
να φύγεις στο εξωτερικό; Έχεις άλλες λύσεις; Τώρα άπλωσέ τα όλα μπροστά σου
και βάλε τα στη σειρά. Η ζωή είναι δική σου. Εσύ θα αποφασίσεις γι' αυτήν. Μην
αφήνεις άλλους να παίζουν με το μέλλον σου. Και μην ξεχνάς. Μπορείς και ν'
αλλάξεις την απόφασή σου, αν υπάρχει λόγος. Θα σου στοιχίσει ίσως κάτι
παραπάνω, αλλά μπορεί ν' αξίζει τον κόπο. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: N80</CAT>
<ED>
Κωδικός άρθρου: A17248N801</ED>
<ID>
ID:303295

</ID><URL>http://ta-nea.dolnet.gr/neaweb/neafile.print_unique?e=A&f=17248&m=N80&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΒΟΛΕΣ ΚΑΤΑ ΣΑΝΤΟΣ ΑΠΟ ΤΟ ΠΕΡΙΒΑΛΛΟΝ ΨΩΜΙΑΔΗ
</H5><H2>Τεχνητή κρίση
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η δεύτερη συνεχόμενη ήττα της ΑΕΚ στο πρωτάθλημα έφερε την ομάδα στη δεύτερη
θέση της βαθμολογίας και παράλληλα εμφάνισε ξανά τριγμούς. Ίσως όχι τόσο
ορατούς, αλλά είναι σαφές ότι ξανά εμφανίζεται «θέμα Σάντος» στη Νέα
Φιλαδέλφεια. 
Οριακές, συνεπώς, οι προσεχείς ημέρες και το ντέρμπι στην Τούμπα κόντρα στον
ΠΑΟΚ. Ωστόσο, καλό είναι να ρίξουμε μια ματιά σε όσα συνέβησαν αμέσως μετά το
σπουδαίο παιχνίδι με τον Ολυμπιακό. Στους διαδρόμους του σταδίου, εκεί όπου
φαινομενικά μόνο υπήρχε ηρεμία και γινόταν η παραδοχή της ανωτερότητας του
Ολυμπιακού, το περιβάλλον Ψωμιάδη έδινε τον τόνο:«Να χαίρεστε τον προπονητή
σας»! Αυτό ακουγόταν σε διάφορες... παραλλαγές από αρκετούς. Οι παλαίμαχοι
στην αίθουσα μελών το υιοθετούσαν. Μεγάλοι σε ηλικία οπαδοί συμφωνούσαν.
Απόψεις διανθισμένες με τα όσα (δεν) έκανε κατά τη γνώμη τους ο Πορτογάλος
προπονητής στο ματς, ή αναφορικά με όσα προηγήθηκαν τις πρώτες «καυτές» ημέρες
του χρόνου.

«Ε, βέβαια, τώρα δεν μπορούμε καν να του μιλήσουμε», ειπώθηκε ακόμη σχετικά με
τις εξελίξεις. Στα αποδυτήρια ο Μ. Ψωμιάδης δεν φάνηκε να πολυασχολείται με
τον προπονητή. 
«Να νικήσουμε στην Τούμπα» ήταν το πνεύμα, και ηρεμία, φυσικά μαζί με τη
στήριξη προς τους παίκτες. Ο Σάντος, πιστός στη φιλοσοφία του ότι δεν χάθηκε
τίποτα, παρά μόνο μια μάχη, ένα παιχνίδι και στο μέλλον όλα μπορούν να
διορθωθούν, έδωσε ρεπό στους ποδοσφαιριστές του. Ασφαλώς με απώτερο στόχο να
αποφορτιστεί η ατμόσφαιρα. Κάποιοι άλλοι, πάντα κοντινοί στο περιβάλλον
Ψωμιάδη, αναρωτιούνταν αν ο «πρόεδρος» έκανε καλά που έβαλε νερό στο κρασί του
και παρέμεινε τελικά ο Σάντος. Οι ποδοσφαιριστές ναι μεν συνεχίζουν να
εμπιστεύονται τον Φερνάντο Σάντος (απόλυτα ενδεικτική του κλίματος ήταν η
άποψη του Ζήκου στη συνέντευξη Τύπου), για πρώτη όμως φορά εμφανίστηκαν
διαφορετικές απόψεις. Ο Ζαγοράκης μετά το 2-2 κοιτούσε προς τον πάγκο, άλλοι
έλεγαν ότι δεν βοηθήθηκαν τις ώρες που πίεζε ο Ολυμπιακός, ο Γεωργέας ελέχθη
ότι από το 50'-60' (ανα)ζητούσε αλλαγή. Ο κόσμος στις εξέδρες φάνηκε να...
μουρμουρίζει για τις επιλογές, αλλά χθες ήταν ψύχραιμος. Ίσως γιατί
αναλογιζόταν την έλλειψη άλλης λύσης και άλλωστε το πραγματικό αφεντικό στα
δύσκολα φαίνεται. Κάποτε, το '93, μετά την ήττα από την Αϊντχόβεν, ο
Μελισσανίδης στήριζε έως εκεί που δεν πήγαινε παραπέρα τον Μπάγιεβιτς. Δεν
έπαιρνε το ρίσκο του... άγνωστου και στην πορεία τα γεγονότα τον δικαίωναν.
Τώρα; Ο τεχνικός αξίζει να στηριχθεί. Έβαλε την ΑΕΚ στον δρόμο της, συμμάζεψε
την ομάδα και παρά το μέγιστο ερώτημα γιατί δεν έκανε αλλαγές, φαίνεται να
δίνει την εξής απάντηση: ότι η ΑΕΚ ήταν μπροστά στο σκορ και νόμιζε ότι θα το
κρατούσε. Μπορούσε όμως να δοκίμαζε δεξιά τον Κωστένογλου. '

Η να έφερνε στο κέντρο τον Ζήκο, καθόσον όταν τον γυρίζει πίσω (όπως σε όλα τα
δύσκολα ματς, με ΠΑΟ ή Χιμπέρνιαν), οι μέσοι χάνουν τον... φάρο τους. Στο
ξενοδοχείο πριν από το ντέρμπι οι Ψωμιάδης-Σάντος δεν πρέπει και να είχαν και
πολλά-πολλά. Για την ακρίβεια προσπαθούν να πείσουν τους παίκτες ότι όλα πάνε
καλά, αλλά οι μυημένοι γνωρίζουν πως το γυαλί θρυμματίστηκε. Χθες στη διοίκηση
(θα) περίμεναν κάποια επαφή που όμως δεν ήρθε. Είναι φανερό ότι η λέξη
συνεργασία γίνεται άγνωστος όρος. Τι θα ήθελαν οι διοικητικοί; Περιμένουν τις
κινήσεις, τις απαντήσεις από τον Σάντος. Και, φυσικά, πάντοτε θυμούνται για
τις παραιτήσεις ότι, όπως λένε στην πολιτική, «ενίοτε γίνονται και αποδεκτές»!
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17248O011</ED>
<ID>
ID:303306

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Η ΑΠΟΔΟΣΗ ΤΟΥ ΤΟΧΟΥΡΟΓΛΟΥ ΦΕΡΝΕΙ ΠΟΝΟΚΕΦΑΛΟ
</H5><H2>Πρόβλημα Νο1
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ο Κυριάκος Τοχούρογλου τον τελευταίο καιρό δέχεται αρνητική κριτική για τις
εμφανίσεις του

Η ισοπαλία του ΠΑΟΚ με την Παναχαϊκή, στην Πάτρα, και ο τρόπος με τον οποίο
έγινε το τελικό 3-3 έφερε προβληματισμό στο στρατόπεδο του «Δικέφαλου» και τον
Ντούσαν Μπάγιεβιτς. 
Ο Σερβοέλληνας τεχνικός χθες έτριξε τα δόντια στους παίκτες του, επιρρίπτοντας
ευθύνες όχι μόνο στους αμυντικούς για τα τρία τραγικά λάθη που έγιναν και
έδωσαν την ευκαιρία στους παίκτες της Παναχαϊκής να ισοφαρίσουν το παιχνίδι,
αλλά σε όλους όσοι αγωνίστηκαν, επειδή η φιλοσοφία του είναι να αμύνονται όλοι
οι παίκτες σε όλες τις γραμμές. Ο Ντούσαν Μπάγιεβιτς ζήτησε από τους παίκτες
του να είναι ιδιαίτερα προσεκτικοί στο παιχνίδι με την ΑΕΚ, ενώ τους επισήμανε
πόσο σημαντικοί ήταν οι δύο βαθμοί που χάθηκαν στο παιχνίδι της Πάτρας και
πόσο επιτακτική είναι, πλέον, η ανάγκη της νίκης στο ματς με την ΑΕΚ την
επόμενη αγωνιστική. 
Ένα ακόμη θέμα που προβληματίζει τον Ντούσαν Μπάγιεβιτς εν όψει του αγώνα με
την ΑΕΚ αφορά τη θέση του τερματοφύλακα. Ο Κυριάκος Τοχούρογλου τον τελευταίο
καιρό δέχεται αρνητική κριτική για τις εμφανίσεις του, όμως, ο προπονητής του
«Δικέφαλου» δεν θέλει να αλλάξει τον τερματοφύλακα της ομάδας εν όψει ενός
τόσο σημαντικού ντέρμπι, αφού ο Πουρλιοτόπουλος δεν έχει αγωνιστεί φέτος σε
κάποιο σημαντικό παιχνίδι στην πρώτη 11άδα και η συμμετοχή του στον αγώνα με
την ΑΕΚ θα αποτελούσε μεγάλο ρίσκο. 
«Ο ΠΑΟΚ όσο καλά και να παίζει μπορεί μέσα σε πέντε λεπτά να τα καταστρέψει
όλα» είπε ο Γιώργος Γεωργιάδης, μιλώντας για το 3-3 της Πάτρας για να εξηγήσει
στη συνέχεια: «Από την ομάδα λείπει η εμπειρία. Όταν τα πράγματα πηγαίνουν
στραβά, πέφτει η ψυχολογία των παικτών. Την Κυριακή μόλις δεχθήκαμε δύο γκολ
πανικοβληθήκαμε, με αποτέλεσμα να γίνει το 3-3. Πιστεύω, όμως, ότι στη
συνέχεια θα βελτιωθούμε στον τομέα αυτό». 
Ο Μάριαν Ζέμαν προπονήθηκε και πάλι χθες με την ομάδα του ΠΑΟΚ. Από πλευράς
«Δικέφαλου» υπάρχει η σκέψη να αποκτηθεί ο Σλοβάκος αμυντικός για έξι μήνες
και στη συνέχεια αν ικανοποιήσει, να υπογράψει μεγαλύτερο συμβόλαιο με την
ομάδα της Θεσσαλονίκης. 
Σήμερα θα υποβληθεί σε χειρουργική επέμβαση στη μέση ο Λουτσιάνο ντε Σόουζα, ο
οποίος ταλαιπωρείται από δισκοκήλη σε δύο σημεία.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O021</ED>
<ID>
ID:303307

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Χαμόγελα
</H2>
Τα χαμόγελα επέστρεψαν και πάλι στη Νεάπολη. Η πρώτη νίκη του Ιωνικού στο
πρωτάθλημα (επί του Ακράτητου με 2-1) έφερε την αισιοδοξία και την ικανοποίηση
στην ομάδα της Νεάπολης. Όλοι πλέον ελπίζουν ότι άρχισε η ανάκαμψη του Ιωνικού
και πως δεν πρόκειται για μία πρόσκαιρη επιτυχία που δεν θα έχει συνέχεια.
Πολλά βέβαια θα εξαρτηθούν και από το τελευταίο παιχνίδι του πρώτου γύρου,
εκτός έδρας, με την Παναχαϊκή. Αν σ' αυτό το ματς ο Ιωνικός πάρει θετικό
αποτέλεσμα, τότε θα έχει μεγάλο αντίκρυσμα η νίκη επί του Ακράτητου. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O022</ED>
<ID>
ID:303352

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=2</URL></REF>


Article

<CATEGORY>vin10</CATEGORY>

 <H5>ΝΤΕΝΙΣ ΟΣΒΑΛΝΤ
</H5><H2>Θετική εικόνα
</H2>
Θετική παρουσιάζει η Οργανωτική Επιτροπή την εικόνα της προόδου των Ολυμπιακών
Έργων, με ορισμένες εξαιρέσεις στους τομείς της φιλοξενίας και των οδικών. Οι
εντυπώσεις του κ. Ντένις Όσβαλντ, επικεφαλής της συντονιστικής ομάδας της ΔΟΕ,
θα ανακοινωθούν σήμερα το μεσημέρι. 
Ειδικά για το θέμα της φιλοξενίας, εκτός από την έλλειψη σε κλίνες και τους
ρυθμούς χελώνας κατασκευής των νέων ξενοδοχείων στην Αττική, στο σχετικό
τραπέζι εργασίας μπήκε και το θέμα των υπέρογκων αυξήσεων για τις οποίες
πιέζουν ορισμένοι ξενοδόχοι της Αττικής. Ο γενικός γραμματέας Τουρισμού κ. Δ.
Γεωργαράκης, ο οποίος συμμετείχε στην ομάδα για την φιλοξενία, τοποθέτησε
πλαφόν αυξήσεων της τάξεως του 15% ενώ την ίδια στιγμή μέλη της κυβέρνησης
μιλούσαν για «συντεχνιακού τύπου» πιέσεις οι οποίες «δεν θα περάσουν». 
Το αγκάθι της φιλοξενίας, μαζί με ορισμένα οδικά έργα που αναβλήθηκαν για μετά
το 2004 (οι ανισόπεδοι κόμβοι στην Κηφισίας, στο ύψος Φιλοθέης και Αγίας
Βαρβάρας, η Λ. Παπανδρέου στον Πειραιά), επανήλθαν χθες στο τραπέζι εργασίας
της συντονιστικής επιτροπής που παρακολουθεί την πρόοδο της Αθήνας για το
2004. «Μα γιατί τη μια τα εξαγγέλλετε και την άλλη τα παίρνετε πίσω;», ήταν
μια φράση που ακούστηκε στο τραπέζι εργασίας για τα οδικά έργα. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O023</ED>
<ID>
ID:303387

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Δοκιμές
</H2>
Ευκαιρία για να δοκιμαστούν αρκετοί ποδοσφαιριστές στον Πανιώνιο θα αποτελέσει
το σημερινό (3 μ.μ.) φιλικό παιχνίδι με τον Αθηναϊκό στη Νέα Σμύρνη. 
Στο ματς αυτό ο Ντουμίτρου Ντουμιτρίου θα έχει την ευκαιρία να δει τους δύο
Σλοβάκους ποδοσφαιριστές που βρίσκονται ήδη στην Αθήνα και γυμνάζονται με τον
Πανιώνιο, αλλά και δύο παίκτες που θα έρθουν σήμερα. Πρόκειται για τον Μάρτιν
Στοκλάσα, αμυντικό της Φ.Κ. Ζυρίχης, διεθνή με την Εθνική ομάδα του
Λίχτενσταϊν και τον Βούλγαρο Γκιοργκίεφ που παίζει σε ομάδα της Κίνας. 
Σήμερα επίσης θα τελειώσει οριστικά και το θέμα της αποχώρησης από τον
Πανιώνιο του Σπύρου Γόγολου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O024</ED>
<ID>
ID:303409

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Κυρίαρχος το ποδόσφαιρο
</H2>
Το ποδόσφαιρο κυριαρχεί στο σημερινό τηλεοπτικό πρόγραμμα. Αναλυτικά: 
13.30 (Eurosport): Τένις. ΟΠΕΝ Αυστραλίας. 
15.00 (Alpha Sports 1): Βοστώνη-Τορόντο (ΝΒΑ, Μ). 
15.00 (Alpha Sports 2): Πανιώνιος - Αθηναϊκός (Ζ). 
16.00 (Supersport 2): Καλλιτεχνικό πατινάζ. 
17.00 (Supersport): Αγγλικά στιγμιότυπα. 
17.30 (Supersport 2): Γκολφ. 
18.00 (Supersport): Ισπανικά στιγμιότυπα. 
19.00 (Supersport ): Πορτογαλικά στιγμιότυπα. 
19.30 (Supersport 2): Ποδηλασία. 
20.00 (Eurosport): Ράλι Μόντε Κάρλο. 
20.00 (Alpha Sports 1): Γαλλικά στιγμιότυπα. 
21.00 (Eurosport): Πυγμαχία (Ζ). 
21.45 (Alpha Sports 1): Μπλάκμπερν-Σέφιλντ (Ζ). 
22.00 (Supersport): Μάντσεστερ Γ.-Λίβερπουλ (Ζ). 
23.00 (Eurosport): Τένις. 
00.15 (Eurosport): Χειμερινά σπορ. 
02.30 (Alpha Sports 2): Ορλάντο-Ατλάντα (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O025</ED>
<ID>
ID:303424

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΕ ΒΟΥΛΕΥΜΑ
</H5><H2>Απαλλάχτηκαν
</H2>
Με βούλευμα του Συμβουλίου Πλημμελειοδικών Πειραιώς απαλλάχθηκε ο Θωμάς
Μητρόπουλος από την κατηγορία της δωροδοκίας στις αρχαιρεσίες για την ανάδειξη
διοίκησης της ΕΠΟ, τον Νοέμβριο του 1997. Με την ίδια απόφαση απαλλάχθηκε από
την κατηγορία της ηθικής αυτουργίας σε δωροδοκία ο αντιπρόεδρος της ΠΑΕ
Ολυμπιακός Γιώργος Λούβαρης και για άμεση συνέργεια ο πρόεδρος της ΕΠΟ Βασίλης
Γκαγκάτσης. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O026</ED>
<ID>
ID:303432

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17248O027</ED>
<ID>
ID:303436

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O02&aa=7</URL></REF>


Article

<CATEGORY>vin10</CATEGORY>

 <H5>ΖΙΝΤΑΝ: «ΟΤΑΝ ΕΦΤΑΣΑ ΣΤΗ ΜΑΔΡΙΤΗ, ΤΡΕΛΑΘΗΚΑ! ΣΙΓΑ ΣΙΓΑ ΟΜΩΣ ΣΥΝΗΛΘΑ»
</H5><H2>Ξαναβρήκα τον «Ζιζού»
</H2>
Το ζενίθ της ποδοσφαιρικής καριέρας ελπίζει να ζήσει στη Ρεάλ Μαδρίτης ο
Ζινεντίν Ζιντάν. Παρά το, σαββατιάτικο, 1-1 με τη Μάλαγα, ο «Ζιζού» διανύει
μια περίοδο εξαιρετικής φόρμας, κάτι που καθρεφτίζεται με τον καλύτερο τρόπο
στην ανοδική πορεία των πρωταθλητών Ισπανίας, οι οποίοι οδηγούν σταθερά την
κούρσα στην Πριμέρα Ντιβιζιόν τον τελευταίο καιρό. 
Όπως είναι λογικό ο Γάλλος σούπερ σταρ είναι, εμφανώς, ικανοποιημένος από την
παρούσα κατάσταση: «Και εγώ και η Ρεάλ κάναμε μια δύσκολη αρχή, τώρα, όμως,
όλα πάνε καλά για μένα όπως και για την ομάδα μου. Θα έλεγα ότι βρίσκομαι σε
μία πολύ καλή περίοδο της ζωής μου». 
«Η Ρεάλ Μαδρίτης είναι η καλύτερη ομάδα στην οποία έχω παίξει ποδόσφαιρο»
τόνισε ο Ζινεντίν Ζιντάν παρά την ισοπαλία με τη Μάλαγα

Ο Ζιντάν, πάντως, παραδέχεται ότι η πίεση που ασκείται πάνω του είναι μεγάλη:
«Όταν έφτασα στη Μαδρίτη για πρώτη φορά τρελάθηκα! Σκέφτηκα: "Θεέ μου που
έμπλεξα...". Σιγά σιγά, όμως, μπόρεσα να συνέλθω. Έμαθα πολλά και από τον
Λουίς Φίγκο, ο οποίος είχε περάσει τα ίδια όταν μεταγράφηκε στη Ρεάλ πέρυσι. Η
αλήθεια, βέβαια, είναι ότι ο νέος μου σύλλογος με προστάτεψε πολύ». 
«ΔΕΝ ΥΠΑΡΧΟΥΝ ΑΝΤΙΠΑΛΟΤΗΤΕΣ»

Μάλιστα, ο 29χρονος άσος είναι περήφανος που φοράει τη λευκή φανέλα: «Ναι, η
Ρεάλ Μαδρίτης είναι η καλύτερη ομάδα στην οποία έχω παίξει ποδόσφαιρο. Δεν
ξεχνώ βέβαια τη Γιουβέντους, αλλά στη Ρεάλ υπάρχουν τόσοι μεγάλοι
ποδοσφαιριστές. Ραούλ, Φίγκο... Και ο καθένας συμπληρώνει τον άλλον. Δεν
υπάρχει καμία αντιπαλότητα ανάμεσά μας. Το σημαντικό, όμως, είναι πως και το
ισπανικό ποδόσφαιρο μου πηγαίνει καλύτερα από το ιταλικό. Στην Ισπανία είμαι
απολύτως ελεύθερος μέσα στο γήπεδο». 
«Και εγώ και η Ρεάλ κάναμε μια δύσκολη αρχή, τώρα, όμως, όλα πάνε καλά»
δηλώνει ο Ζινεντίν Ζιντάν

Τέλος, ο Ζιντάν παραδέχθηκε πως την εποχή που αγωνιζόταν στη Γιουβέντους
έπαιρνε κρεατίνη, κάτι, όμως, που, όπως τουλάχιστον υποστηρίζει ο ίδιος «δεν
απαγορεύεται», ενώ τόνισε πως δεν πιστεύει ότι η κούραση που θα προέλθει από
τις συνεχείς αγωνιστικές υποχρεώσεις της Ρεάλ σε Ισπανία και Ευρώπη θα τον
εμποδίσει να λάμψει στο Μουντιάλ της Νότιας Κορέας και της Ιαπωνίας...
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17248O031</ED>
<ID>
ID:303308

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O03&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17248O032</ED>
<ID>
ID:303353

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O03&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΕΝΘΟΥΣΙΑΣΜΟΣ ΜΕΤΑ ΤΟΝ ΘΡΙΑΜΒΟ ΣΤΟ «Ν. ΓΚΟΥΜΑΣ» ΠΟΥ ΕΚΤΟΞΕΥΣΕ ΤΟΥΣ
«ΕΡΥΘΡΟΛΕΥΚΟΥΣ» ΣΤΗΝ ΚΟΡΥΦΗ
</H5><H2>Έξτρα πριμ για την αντεπίθεση
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Μπορεί το δικό μου γκολ να ήταν τυχερό, όμως, όταν η μπάλα έφυγε από το πόδι
μου είχα τη σιγουριά ότι θα καταλήξει στα δίχτυα» τόνισε ο Πρέντραγκ Τζόρτζεβιτς

Ο Ολυμπιακός έχει αρχίσει, ήδη, τη μεγάλη αντεπίθεση για την κατάκτηση του
έκτου συνεχόμενου τίτλου. Η μεγάλη νίκη επί της ΑΕΚ στη Νέα Φιλαδέλφεια
οδήγησε τους «ερυθρόλευκους» στην κορυφή της βαθμολογίας, γεγονός που έκανε
τον πρόεδρο του Ολυμπιακού Σωκράτη Κόκκαλη να επισκεφθεί χθες τους
ποδοσφαιριστές στις εγκαταστάσεις του Ρέντη. 
«Θα υπάρξει έξτρα μπόνους σε όλους τους ποδοσφαιριστές για τη νίκη επί της
ΑΕΚ. Θα το μάθετε από τον κ. Δουρέκα» τόνισε ο κ. Κόκκαλης στους παίκτες του
Ολυμπιακού. Ο ηγέτης της πειραϊκής ομάδας πρόσθεσε: «Η νίκη επί της ΑΕΚ είναι
μεγάλη. Αποδείξατε ότι ο Ολυμπιακός διαθέτει καλύτερη ομάδα. Μπορούμε να
κατακτήσουμε τον έκτο συνεχόμενο τίτλο μας. Νιώθουμε όλοι δικαιωμένοι». 
Ο ΛΕΜΟΝΗΣ 
Ο Τάκης Λεμονής εισηγήθηκε να πάρουν όλοι οι ποδοσφαιριστές το έξτρα πριμ,
κάτι που έγινε δεκτό από τον κ. Κόκκαλη. Ο Λεμονής κέρδισε πόντους στην
εκτίμηση του προέδρου, αλλά και του κόσμου του Ολυμπιακού. Είναι, άλλωστε, ο
προπονητής που όσο είναι στον Ολυμπιακό έχει νικήσει τέσσερις φορές την ΑΕΚ.
Το μεγαλύτερο σκορ με 6-1. Μεγάλη νίκη ήταν και στη Λεωφόρο με 4-1 επί του
Παναθηναϊκού. 
«Η νίκη επί της ΑΕΚ ήταν ανάλογη με εκείνη στη Λεωφόρο επί του Παναθηναϊκού.
Στα δύο ματς υπήρξαν πολλά κοινά σημεία με κυριότερο ότι ο Ολυμπιακός είχε
πολύ καλή απόδοση» τόνισε ο Τάκης Λεμονής. Πρόσθεσε: «Το μυστικό της νίκης μας
στη Νέα Φιλαδέλφεια ήταν η ψυχή και το πάθος που έδειξαν όλα τα παιδιά. Ο
Ολυμπιακός μπορεί να αποδώσει ακόμα καλύτερο ποδόσφαιρο. Όσο πιο γρήγορα
ξεχάσουμε το ματς με την ΑΕΚ τόσο καλύτερα θα είναι για εμάς». 
Ο ΤΖΟΡΤΖΕΒΙΤΣ 
Ο Πρέντραγκ Τζόρτζεβιτς ήταν ο μεγάλος πρωταγωνιστής της νίκης του Ολυμπιακού. 
Ο Σέρβος διεθνής μεσοεπιθετικός, ο οποίος πέτυχε το νικητήριο γκολ στο στάδιο
«Νίκος Γκούμας», δήλωσε: «Σημειώσαμε μία σπουδαία νίκη. Μπορεί το δικό μου
γκολ να ήταν τυχερό, όπως το δεύτερο γκολ της ΑΕΚ, όμως, όταν η μπάλα έφυγε
από το πόδι μου είχα τη σιγουριά ότι θα καταλήξει στα δίχτυα. Δεν φοβηθήκαμε
ούτε μία στιγμή τους αντιπάλους μας. Πήραμε τους τρεις βαθμούς, δεν πήραμε,
όμως, το πρωτάθλημα». 
Ο «Τζόλε» βρέθηκε στη δεύτερη θέση του (σχετικού) πίνακα των σκόρερ του
Ολυμπιακού, αφού έχει σημειώσει επτά γκολ εις βάρος της ΑΕΚ. Τα περισσότερα
γκολ στα ντέρμπι με την ΑΕΚ τα έχει πετύχει ο Γιώργος Σιδέρης (9 γκολ). 
Ο Αλέξης Αλεξανδρής με το γκολ που πέτυχε στη Νέα Φιλαδέλφεια έφθασε τα 170
στην καριέρα του και πλησίασε τον Μιχάλη Κρητικόπουλο (176) και τον Νίκο
Αναστόπουλο (179) στη λίστα των αρχισκόρερ στην ιστορία του Ολυμπιακού. 
*** Τρία ράμματα τοποθετήθηκαν στο κεφάλι του Δημήτρη Ελευθερόπουλου
κατά τη διάρκεια του αγώνα με την ΑΕΚ. 
*** Ο Ολυμπιακός θα τυπώσει περισσότερα εισιτήρια (περίπου 35.000 αντί
για 25.000) για τον αγώνα της Κυριακής με τον Άρη στο ΟΑΚΑ. 
*** Ομάδα του Ολυμπιακού νίκησε σε χθεσινό φιλικό ματς στου Ρέντη τη
Χαλκηδόνα με 1-0, με γκολ του Καστίγιο. 
*** Οι «ερυθρόλευκοι» έχουν σήμερα ρεπό, ενώ κάποιοι θα δώσουν το
«παρών» στο γήπεδο της Βουλιαγμένης, προκειμένου να συμμετάσχουν σε γύρισμα
διαφημιστικού σποτ γνωστής εταιρείας αναψυκτικών που είναι χορηγός της ΠΑΕ Ολυμπιακός.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O041</ED>
<ID>
ID:303309

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: Ψυχολογική στήριξη στον Κωνσταντίνου </H5><H2>«Μην έχεις άγχος. Σε εμπιστεύομαι...»
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ενέσεις ηθικού χθες στην Παιανία από τον Σέρχιο Μαρκαριάν στον Μιχάλη
Κωνσταντίνου! Και στο τετ α τετ που είχαν προπονητής και παίκτης ο
Ουρουγουανός, με αφορμή τις τελευταίες κακές εμφανίσεις του Κύπριου, εξέφρασε
στον επιθετικό την εμπιστοσύνη του, λέγοντάς του: «Μην έχεις άγχος. Πιστεύω
στις δυνατότητές σου και σε εμπιστεύομαι. Γνωρίζω καλά ότι ήρθες το καλοκαίρι
και ότι είναι δύσκολο να προσαρμοστείς με τον ερχομό νέου προπονητή. Να ξέρεις
ότι όλα θα πάνε καλά και σύντομα θα βρεις και πάλι τον ρυθμό σου». 
Πάντως, τα χαμόγελα και η αισιοδοξία - έστω και στα... κρυφά - επανήλθαν στο
πράσινο στρατόπεδο. Η μεγάλη όπως εξελίχθηκε νίκη στην Ξάνθη και τα νέα
δεδομένα που υπάρχουν, πλέον, στο πρωτάθλημα, ύστερα από τη νίκη του
Ολυμπιακού επί της ΑΕΚ, επιτρέπουν στο «Τριφύλλι» να επιστρέψει στα... όνειρα
και να εντείνει τις προσπάθειές του, προκειμένου να καλύψει την όχι πια τόσο
μεγάλη διαφορά με τις προπορευόμενες ομάδες. Αυτό συμμερίζεται τόσο ο
Μαρκαριάν όσο και οι παίκτες του. 
Στη χθεσινή προπόνηση ο Ουρουγουανός προπονητής εμφανίστηκε ικανοποιημένος από
το νικηφόρο αποτέλεσμα στην Ξάνθη, αφού προτεραιότητα του Παναθηναϊκού στην
παρούσα φάση του πρωταθλήματος - όπως τόνισε - είναι να κατακτά τους τρεις
βαθμούς. «Δεν παίξαμε πολύ καλά, όμως, οφείλω να σας δώσω συγχαρητήρια για τον
τρόπο που γυρίσατε το παιχνίδι και φτάσατε σε αυτήν τη νίκη» είπε ο Μαρκαριάν
στους ποδοσφαιριστές του. Και συνέχισε: «Σημασία έχουν οι τρεις βαθμοί και
μόνο, τους οποίους πρέπει να κατακτούμε πάση θυσία. Μην ακούτε και μην σας
επηρεάζουν τα όσα λέγονται για την απόδοσή μας. Να ξέρετε ότι εγώ είμαι δίπλα
σας σε κάθε στιγμή». 
«Σύντομα θα βρεις και πάλι τον ρυθμό σου» είπε ο Σέρχιο Μαρκαριάν στον Μιχάλη
Κωνσταντίνου 
Στην αποστολή της ομάδας για την αναμέτρηση του Κυπέλλου με τον Ηρακλή
συμπεριελήφθησαν είκοσι ποδοσφαιριστές. Εκτός αυτής έμεινε ο Σεϊταρίδης, ο
οποίος υποφέρει από τράβηγμα στην ποδοκνημική, ο Κυργιάκος που είναι
τιμωρημένος, καθώς και ο Μπαρτζώκας. 
Στο μεταξύ, ο Μηνάς Πίτσος ή αλλιώς ο... 12ος κρίκος είναι και επίσημα
ποδοσφαιριστής του Παναθηναϊκού για τα επόμενα πέντε χρόνια. Μάλιστα, ο
22χρονος αριστερός αμυντικός, ο οποίος υπέγραψε χθες στην Παιανία και θα
λαμβάνει ετησίως 88.041 ευρώ, είναι ο δωδέκατος παίκτης που μετακινείται από
τον ΟΦΗ στο «Τριφύλλι». Πρόκειται για την πρώτη (και μάλλον τελευταία)
μεταγραφή του ΠΑΟ στην περίοδο του Ιανουαρίου, η οποία είχε ουσιαστικά
«κλείσει» (όπως είχε αναφέρει πρώτη η «ΟΜΑΔΑ») εδώ και αρκετό χρόνο. Ο
ποδοσφαιριστής, μετά το προχθεσινό παιχνίδι της Λεωφόρου κόντρα στο Αιγάλεω,
παρέμεινε στην Αθήνα, για να ολοκληρώσει τη μεταγραφή του, ενώ χθες το
απόγευμα προπονήθηκε κανονικά με τους νέους συμπαίκτες του. 
«Είμαι πανέτοιμος να προσφέρω στον ΠΑΟ! Αν δεν πίστευα στις δυνατότητές μου
δεν θα ερχόμουν σε μια τόσο μεγάλη ομάδα. Θέλω να αποδείξω ότι αξίζω και να
δικαιώσω όσους πίστεψαν σε μένα» δήλωσε χθες ο Πίτσος στην «ΟΜΑΔΑ». «Δεν είμαι
επιπόλαιος, ούτε ποτέ μου πέρασε από το μυαλό να πάω στον Παναθηναϊκό και αν
δεν κάνω να φύγω. Ήμουν σίγουρος ότι θα μπορέσω να αντεπεξέλθω και για αυτό
ήρθα στην Αθήνα».
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O042</ED>
<ID>
ID:303354

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ: Για το Κύπελλο
</H5><H2>Πάμε για την πρόκριση επί του Παναθηναϊκού
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Μπορεί ο Άγγελος Αναστασιάδης, μετά το παιχνίδι με τον Άρη, να δήλωσε ότι
είναι ευχαριστημένος από την απόδοση της ομάδας του, όμως χθες είχε παράπονα
από τους παίκτες του για την αγωνιστική τους συμπεριφορά. «Σε κάποιες στιγμές
δεν κάνατε αυτά που είπαμε», είπε ο κ. Αναστασιάδης στους παίκτες του για να
συμπληρώσει: «Πάμε τώρα να πάρουμε την πρόκριση επί του Παναθηναϊκού και τα
λέμε στη συνέχεια». Η ομάδα του Ηρακλή αναχωρεί σήμερα το μεσημέρι για την
Αθήνα, αφού αύριο θα αντιμετωπίσει τον Παναθηναϊκό για τον επαναληπτικό αγώνα
του Κυπέλλου. Ο Άγγελος Αναστασιάδης δεν θα έχει στη διάθεσή του τον Παναγιώτη
Μπαχράμη που είναι τραυματίας και που χθες υποβλήθηκε σε θεραπεία. Ο Γιώργος
Νασιόπουλος, που ταλαιπωρούνταν από έναν μυϊκό σπασμό στη γάμπα, αναμένεται να
είναι σε θέση να αγωνιστεί στο παιχνίδι με τον Παναθηναϊκό, αν τον επιλέξει ο
Άγγελος Αναστασιάδης. 
Ο ΚΟΡΜΑΡΗΣ 
Αρνητικά απάντησε η ΠΑΕ Ηρακλής στην πρόταση του ΟΦΗ για την παραχώρηση του
Κώστα Κορμαρή, αφού η προσφορά που έκανε η ομάδα της Κρήτης δεν ήταν ανάλογη
με τα χρήματα που ήθελε ο Ηρακλής. 
*** Στον Πανσερραϊκό θα συνεχίσει κατά πάσα πιθανότητα την καριέρα του
ο Θανάσης Μούτσιος.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O043</ED>
<ID>
ID:303388

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Άρεσε ο Ρεμζί στο φιλικό με την Λοκομοτίβ Σόφιας
</H2>
* ΘΕΣΣΑΛΟΝΙΚΗ 
Χθες δοκιμάστηκε από τον Ρισάρ Ταρντί ο Βούλγαρος μέσος Χουσεΐν Ρεμζί, ο
οποίος προτάθηκε στην ομάδα του Άρη. Ο Γάλλος προπονητής τον δοκίμασε στο
φιλικό που δόθηκε στο Χαριλάου, ανάμεσα στους παίκτες των «κιτρίνων» που δεν
αγωνίστηκαν στο παιχνίδι με τον Ηρακλή, και την Λοκομοτίβ Σόφιας. Οι
εντυπώσεις που άφησε ήταν πολύ καλές, ενώ πέτυχε και ένα γκολ. Το σκορ στο
χθεσινό φιλικό ήταν 3-3. Τα γκολ για τον Άρη πέτυχαν οι: Καζαντζής 14' Ρεμζί
21' Λιολίδης 80', ενώ τα γκολ της Λοκομοτίβ πέτυχαν οι: Σελίνι 45' Γκούρντοφ
72' Ιβάνοφ 89'. Σήμερα είναι προγραμματισμένο να εκδικαστεί από την ΕΕΟΔΑΠ η
προσφυγή του Νίκου Κυζερίδη. Χθες έγινε επαφή του εκπροσώπου του παίκτη με τον
νέο διευθυντή της ΠΑΕ Πασχάλη Τουντούρη, η οποία κατέληξε σε αδιέξοδο, αφού ο
εκπρόσωπος του παίκτη θέλει όλα τα χρήματα που οφείλονται στον πελάτη του για
να αποσύρει την προσφυγή. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O044</ED>
<ID>
ID:303410

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Διαμαρτύρεται αλλά καλύπτει τον Δούρο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Με τη διευκρίνιση ότι τα λάθη που έκανε ο Δούρος στον αγώνα με τον Πανιώνιο
δεν ήταν εσκεμμένα, ο Εθνικός Αστέρας εξέδωσε χθες ανακοίνωση στην οποία μιλά
για αλλοίωση αποτελέσματος. 
Στην ανακοίνωση αναφέρεται ότι «παρά την πίκρα για την άδικη ήττα, η οποία
διαμορφώθηκε από τη διαιτησία ο Αστέρας δεν πρόκειται να λασπολογήσει.
Θεωρούμε ότι τα λάθη που έγιναν δεν ήταν εσκεμμένα και ήταν τα εξής: 
1ο στην επίτευξη του γκολ που σημειώθηκε με το χέρι και 2ο στη φάση με
πρωταγωνιστή τον Γκώνια, ο οποίος ήταν τελευταίος παίκτης και ανέτρεψε τον
Κοντόπουλο, χωρίς να αντικρύσει κόκκινη κάρτα. Παράλληλα, θέλουμε να εξάρουμε
το ήθος και την αξιοπρέπεια του κ. Δούρου, ο οποίος όταν ενημερώθηκε από την
τηλεόραση για το γκολ, ζήτησε συγνώμη και ανέλαβε προσωπικά την ευθύνη». 
*** Η ομάδα της Καισαριανής φέρνει σήμερα στην Αθήνα Φινλανδό επιθετικό
για να δοκιμαστεί. Ο Ολιβέιρα, ο οποίος δοκιμάστηκε, θα παραχωρηθεί δανεικός
στον Ναυπακτιακό Αστέρα. 
*** Σε απολογία θα κληθεί ο Σκέμπι για την αδικαιολόγητη απουσία του.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O045</ED>
<ID>
ID:303425

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=5</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Οι Κύπριοι έκαναν πίσω για τα τηλεοπτικά
</H2>
Ναυάγησαν οι διαπραγματεύσεις της ΕΠΟ με την εταιρεία τηλεοπτικών
δικαιωμάτων «Κολοκασίδης και Συνεργάτες». Με επιστολή της προς την ομοσπονδία
η κυπριακή εταιρεία έκανε γνωστό ότι δεν πρόκειται να ασκήσει τα δικαιώματα
που προκύπτουν από την ανάδειξή της σε πλειοδότρια του διαγωνισμού για τα
τηλεοπτικά δικαιώματα των εθνικών ομάδων Ανδρών και Ελπίδων της περιόδου
2002-2004, «λόγω των δικαστικών εκκρεμοτήτων της ΕΠΟ με την εταιρεία Attack
και των παρεμβάσεων της εταιρείας Global Sportnet προς τις ενδιαφερόμενες
εταιρείες του εξωτερικού». 
Κατόπιν τούτου η ΕΠΟ ειδοποίησε, σε εφαρμογή της απόφασης του Δ.Σ, τις
δεύτερες συνεργαζόμενες πλειοδότριες εταιρείες, την Ι.Μ. G και την ΕΡΤ να
προσέλθουν για την υπογραφή της σχετικής σύμβασης, σύμφωνα με τους όρους του
διαγωνισμού. Η εταιρεία Ι.Μ. G ειδοποίησε ότι εκπρόσωπός της θα είναι στην
Αθήνα σήμερα το βράδυ. 
*** Την Πέμπτη αναχωρούν για το Οπόρτο οι κ. κ Γκαγκάτσης, Θ. Θεοδωρίδης
και Χατζηαποστόλου, προκειμένου να παραστούν στην κλήρωση των ομίλων για την
προκριματική φάση του EYRO 2004. Στην Πορτογαλία θα μεταβεί και ο
ομοσπονδιακός τεχνικός Ότο Ρεχάγκελ. 
*** Σήμερα στα γραφεία της ΕΠΟ (ώρα 12.00) θα διενεργηθεί η κλήρωση των
αγώνων της 4ης φάσης του Κυπέλλου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O046</ED>
<ID>
ID:303433

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=6</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Επιμένει για Νασιόπουλο
</H2>
«Έχουμε ενισχυθεί σε αυτή τη μεταγραφική περίοδο, αλλά θέλουμε να προχωρήσουμε
στην απόκτηση ενός ακόμα παίκτη. Εννοώ τον Νασιόπουλο, του Ηρακλή, για τον
οποίο έχουμε ξεκινήσει συζητήσεις και ελπίζω το θέμα να έχει ευτυχή κατάληξη
για την Παναχαϊκή». Αυτά τόνισε χθες ο τεχνικός τής ομάδας της Πάτρας Σπύρος
Λιβαθηνός, ο οποίος αναφερόμενος στο ματς με τον ΠΑΟΚ είπε: «Κανείς δεν
περίμενε αυτή την εξέλιξη με αντίπαλο τον ΠΑΟΚ, που διαθέτει πολύ καλό σύνολο.
Όταν βρεθήκαμε πίσω στο σκορ με 3-0, δεν πίστευα ότι θα μπορούσαμε να
γυρίσουμε το παιχνίδι».
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17248O047</ED>
<ID>
ID:303437

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O04&aa=7</URL></REF>


Article

<CATEGORY>vin10</CATEGORY>

 <H5>ΣΤΑΔΙΟ ΚΑΡΑΪΣΚΑΚΗ
</H5><H2>Η χρήση στην ΑΛΤΕ για 24 χρόνια!
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Επιτέλους λύση για το Στάδιο Καραϊσκάκη. Έτσι τουλάχιστον δείχνουν τα
πράγματα, μετά την ομόφωνη απόφαση των μελών της ΕΟΕ στη χθεσινή συνεδρίασή
της να αποδεχτεί τους νέους όρους που έβαλε η ανάδοχος εταιρεία ΑΛΤΕ για την
ανακατασκευή του ιστορικού σταδίου. Συγκεκριμένα, τα μέλη της ΕΟΕ που
παραβρέθηκαν στη χθεσινή συνεδρίαση ενέκριναν την επιμήκυνση του χρόνου χρήσης
του Σταδίου Καραϊσκάκη από την ΑΛΤΕ, από 20 χρόνια σε 24. Συγκεκριμένα η νέα
σύμβαση που θα υπογράψει ο πρόεδρος τής ΕΟΕ κ. Νικολάου με την ανάδοχο
εταιρεία προβλέπει ότι το έργο θα παραδοθεί έτοιμο στο τέλος του 2003 και από
1-1-2004 μέχρι 31-12-2027 η ΑΛΤΕ θα έχει το δικαίωμα να εκμεταλλεύεται τους
χώρους του φαληρικού σταδίου. 
Στη χθεσινή συζήτηση δεν τέθηκε το θέμα της Θρύλος Α.Ε., καθώς δεν έχει
καταθέσει τις εγγυητικές επιστολές για να μετάσχει στην κοινοπραξία
ανακατασκευής του Σταδίου Καραϊσκάκη. Σύμφωνα με πληροφορίες είναι πολύ
πιθανόν το επόμενο διάστημα η Θρύλος Α.Ε. να εκδηλώσει έμπρακτα το ενδιαφέρον
της για το συγκεκριμένο στάδιο και να προβεί στις κατάλληλες ενέργειες
προκειμένου να συμμετάσχει στην κοινοπραξία. 
Η νέα σύμβαση θα υπογραφεί τις προσεχείς ημέρες και στη συνέχεια θα σταλεί στη
ΓΓΑ για την τελική έγκριση. Σύμφωνα με όσα υποστηρίζει η κατασκευαστική
εταιρεία, τα έργα ανακατασκευής του Σταδίου Καραϊσκάκη θα επαναρχίσουν μέσα
στον Μάρτιο και ο τελικός του Ολυμπιακού τουρνουά στο ποδόσφαιρο το 2004 θα
διεξαχθεί σ' αυτόν τον χώρο.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17248O051</ED>
<ID>
ID:303310

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΜΟΥΛΑΟΜΕΡΟΒΙΤΣ ΧΕΙΡΟΥΡΓΕΙΤΑΙ ΑΥΡΙΟ ΣΤΗΝ ΚΡΟΑΤΙΑ
</H5><H2>Νοσοκομείο!
</H2><H4>* Ο «πράσινος» πλέι μέικερ θα υποβληθεί σε εγχείρηση δισκοκοίλης, παρόμοια με
αυτή του Δημήτρη Ελευθερόπουλου
</H4>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Σοβαρός αποδείχθηκε τελικά ο τραυματισμός του Νταμίρ Μουλαομέροβιτς. Ο
Κροάτης αύριο μπαίνει στο χειρουργείο και ο χρόνος επιστροφής του δεν μπορεί
να ανακοινωθεί με ακρίβεια

Επιτομή της γενικής ιατρικής θα είναι σε θέση να γράψει στο τέλος της
αγωνιστικής σεζόν ο Ζέλικο Ομπράντοβιτς. Λιγό μετά το... εξιτήριο που πήρε ο
Ιμπραήμ Κουτλουάι (έπαιξε στον αγώνα με την Μπούντουτσνοστ), ο Νταμίρ
Μουλαομέροβιτς πήρε εισιτήριο και αύριο θα χειρουργηθεί στην Κροατία! 
Ο Κροάτης παίκτης, που αντιμετώπιζε τον τελευταίο μήνα πρόβλημα δισκοκοίλης
(μεταξύ 2ου και 3ου δίσκου), επισκέφθηκε συμπατριώτη του νευροχειρουργό και
ύστερα από εισήγησή του θα υποβληθεί σε εγχείρηση. Σύμφωνα με τις πρώτες
εκτιμήσεις ο Μουλαομέροβιτς θα επιστρέψει στην αγωνιστική δράση σε περίπου δύο
μήνες, αν και στον Παναθηναϊκό βλέποντας τον Δημήτρη Ελευθερόπουλο (υποβλήθηκε
σε παρόμοια επέμβαση στις 13/12) να αγωνίζεται στο ποδοσφαιρικό ντέρμπι ΑΕΚ -
Ολυμπιακού μετά 35 μέρες απουσίας, ελπίζουν ότι ο Κροάτης γκαρντ θα
επανεμφανιστεί συντομότερα! 
Βέβαια, η εξέλιξη δημιουργεί αρκετά ερωτηματικά. Το πρώτο έχει να κάνει με την
αρχική εκτίμηση που έγινε στην Αθήνα. Οι συνεχόμενες ενοχλήσεις στην μέση του
παίκτη οδήγησαν τον ορθοπεδικό του Παναθηναϊκού, Θανάση Κονίδη, στην απόφαση
να τον υποβάλει σε μαγνητική τομογραφία. Τα αποτελέσματά της «διάβασε»
νευροχειρουργός που συνεργάζεται με τον κ. Κονίδη και συνέστησε συντηρητική
αγωγή. Ο Μουλαομέροβιτς συνέχισε τις προπονήσεις, έπαιξε κόντρα στον Ολυμπιακό
και οι πόνοι έγιναν πιο έντονοι και ικανοί τον αφήσουν εκτός αγωνιστικών
υποχρεώσεων. 
ΠΕΡΙΠΤΩΣΗ ΚΑΤΑΣ 
Την Τρίτη στο ταξίδι του για την Κροατία πήρε μαζί του τα αποτελέσματα της
μαγνητικής τομογραφίας που έβγαλε στην Αθήνα (!) και επισκέφθηκε
νευροχειρουργό, ο οποίος θεώρησε απαραίτητη την εγχείρηση. Ο παίκτης των
πρωταθλητών Ελλάδας ενημέρωσε τον Παναθηναϊκό και κατόπιν συνεννοήσεως με τον
κ. Κονίδη δόθηκε η άδεια για να γίνει η εγχείρηση αύριο στο Ζάγκρεμπ. Μάλιστα,
για την έγκριση της «πράσινης» ΚΑΕ επικοινώνησε με τους παράγοντες του ΠΑΟ ο
μάνατζερ του παίκτη, Μαρκ Φλάισερ, ο οποίος εκπροσωπούσε και τον Οντέντ Κάτας.
Ο Ισραηλινός θυμίζουμε ότι ζήτησε και χειρουργήθηκε στο Ισραήλ, αλλά μετά
βρέθηκε σε περιπέτεια. 
ΕΡΩΤΗΜΑΤΙΚΑ... 
Γιατί μετά τη δυσάρεστη εξέλιξη που σημειώθηκε στην περίπτωση Κάτας ο
Παναθηναϊκός δίνει ξανά άδεια σε παίκτη του για να χειρουργηθεί στην πατρίδα
του; Για να μη φέρει την ευθύνη σε ενδεχόμενη επιπλοκή; Δεν είναι ορθοπεδικό
το πρόβλημα, όπως του Κουτλουάι που χειρουργήθηκε στην Αθήνα και έτσι δεν
είναι ίδια περίπτωση με τον Κάτας απαντούν οι «πράσινοι». Μήπως δεν έπρεπε να
αγωνιστεί κόντρα στον Ολυμπιακό και να προστατευτεί από την πρώτη στιγμή με
συντηρητική αγωγή; Η κλινική του εικόνα ήταν τότε πολύ καλύτερη, δεν πονούσε
και προπονείτο κανονικά υποστηρίζει ο Παναθηναϊκός. 
Όπως και να έχει το θέμα είναι ότι η ατυχία κτύπησε και πάλι τον ΠΑΟ. Ο
Μουλαομέροβιτς θα μπει αύριο στο χειρουργείο και θα πραγματοποιήσει το πρώτο
στάδιο αποκατάστασής του, στην πατρίδα του. Υπολογίζεται πως θα επιστρέψει
στην Αθήνα σε περίπου 20 ημέρες για να ολοκληρώσει την αποθεραπεία του, με την
ελπίδα ότι η... μέση θα αντιδράσει εξίσου θετικά με εκείνη του γκολκίπερ του
Ολυμπιακού, Δημήτρη Ελευθερόπουλου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17248O061</ED>
<ID>
ID:303311

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O06&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: Πρώτη απώλεια
</H5><H2>Χωρίς Γιαννούλη στο Ισραήλ
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Το αιμάτωμα του Γιάννη Γιαννούλη στην κοιλιακή χώρα δεν του επιτρέπει να
ταξιδέψει στο Τελ Αβίβ για το ματς της Εθνικής με το Ισραήλ

Μείον ένας στην εθνική ομάδα εν όψει των αγώνων με Ισραήλ και Ισπανία για την
προκριματική φάση του ευρωπαϊκού πρωταθλήματος 2003. Ο Γιάννης Γιαννούλης
αντιμετωπίζει πρόβλημα στην κοιλιακή χώρα (αιμάτωμα), εξετάστηκε από τον
γιατρό της Εθνικής Στέλιο Μαχαίρα, ο οποίος του συνέστησε ξεκούραση δέκα
ημερών. Έτσι ο Γιαννούλης δεν θα ακολουθήσει σήμερα την αποστολή για το Τελ
Αβίβ, ενώ δεν πρόκειται φυσικά να αγωνιστεί και το Σάββατο στο ματς με την
Ισπανία. 
Αντίθετα, ο Θόδωρος Παπαλουκάς ξεπέρασε το πρόβλημα που είχε στον αγκώνα και
είναι στη διάθεση του Ιωαννίδη. 
Η Εθνική, λοιπόν, αναχωρεί σήμερα για το Τελ Αβίβ εν όψει του αυριανού αγώνα
με το Ισραήλ και στην αποστολή μετέχουν δεκαπέντε παίκτες: Παπαλουκάς,
Χαρίσης, Σιγάλας, Χατζηβρέττας, Διαμαντόπουλος, Αλβέρτης, Κακιούζης,
Ντικούδης, Παπανικολάου, Τσαρτσαρής, Παπαδόπουλος, Ρεντζιάς, Κούβαρης,
Διαμαντίδης και Ζήσης. 
*** Στον ΕΣΑΚΕ άρχισαν να σκέπτονται πιο... σοβαρά το μέλλον του
επαγγελματικού μπάσκετ. Στη χθεσινή συνεδρίαση του Δ.Σ., λοιπόν (έστω και με
αρκετές απουσίες), συζητήθηκε μία πρόταση που αφορούσε αύξηση των ομάδων της
Α1 από 14 σε... 18! Περιλαμβάνει οκτώ ομάδες από την Αττική, τέσσερις από τη
Θεσσαλονίκη και έξι από την περιφέρεια! Φυσικά, για να προχωρήσει μια τέτοια
ιδέα απατούνται πολλές ώρες συζητήσεων και (πάνω απ' όλα) συνεργασία με όλους
τους φορείς του αθλήματος. Κι αυτό, αφού τέτοιες αποφάσεις δεν λαμβάνονται -
έτσι απλά - μόνο από έναν φορέα... <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17248O062</ED>
<ID>
ID:303355

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O06&aa=2</URL></REF>


Article

<CATEGORY>vin10</CATEGORY>

 <H5>ΤΟΡΕΪ ΜΠΡΑΓΚΣ
</H5><H2>«Βλέπει» πρόστιμο
</H2>
Την απειλή προστίμου αντιμετωπίζει ο Τόρεϊ Μπραγκς, ο οποίος έφθασε χθες
τελικά στη Θεσσαλονίκη καθυστερημένος από την άδειά του με συνέπεια να
απουσιάσει από τα δύο φιλικά του Άρη κατά της Παρτιζάν (χθες και σήμερα) στο
Βελιγράδι. 
Ο Αμερικάνος θα προπονείται στη Θεσσαλονίκη υπό την επίβλεψη του γυμναστή
του Άρη κατά την απουσία της ομάδας, αφού ο Μίλαν Μίνιτς αρνήθηκε την πρόταση
του Μπραγκς να ταξιδέψει μόνος του στο Βελιγράδι. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17248O063</ED>
<ID>
ID:303389

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O06&aa=3</URL></REF>


Article

<CATEGORY>vin10</CATEGORY>

 <H5>ΝΤΕΪΒΙΝΤ ΡΙΒΕΡΣ
</H5><H2>Εκδικάζεται η προσφυγή κατά του Ολυμπιακού </H2>
Εκδικάζεται σήμερα από τον ΕΕΟΔΑΚ η προσφυγή του Ντέιβιντ Ρίβερς κατά του
Ολυμπιακού. Ο Αμερικάνος ζητεί να του επιδικαστεί όλο το ποσό (1.000.000
δολάρια) που επρόκειτο - βάσει συμβολαίου - να εισπράξει από τους
"ερυθρόλευκους" στον δεύτερο χρόνο του συμβολαίου του. 
Στο μεταξύ οι Πειραιώτες πρόκειται να στείλουν υπόμνημα σήμερα και στον
Πορτογάλο δικαστή της Ευρωλίγκας Χοσέ Μανουέλ Μεϊρίμ, ο οποίος αναμένεται
εντός της εβδομάδας να αποφασίσει για την τύχη της ένστασης που έχει καταθέσει
η Μάλαγα, με αφορμή το καλάθι που δεν της μέτρησε η γραμματεία στο παιχνίδι με
τους "ερυθρολεύκους" στη Γλυφάδα. 
Κατά τα άλλα, οι προπονήσεις άρχισαν από χθες υπό την επίβλεψη του Θανάση
Παπαχατζή, με απόντες τους διεθνείς αλλά και τους δύο Αμερικάνους που
αναμένονται σήμερα στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17248O064</ED>
<ID>
ID:303411

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O06&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Αναβάλλεται η... πτώχευση
</H2>
* ΘΕΣΣΑΛΟΝΙΚΗ

Αναβλήθηκε η προγραμματισμένη για χθες εκδίκαση στο Εφετείο Θεσσαλονίκης της
αίτησης πτώχευσης της ΚΑΕ Ηρακλής από τον Πρόδρομο Εμφιετζόγλου, ύστερα από
αίτημα του εκπροσώπου του επιχειρηματία. 
Η υπόθεση θα εκδικαστεί στις 4 Φεβρουαρίου. Την ίδια ημέρα δηλαδή κατά την
οποία θα εκδικαστεί η αίτηση πτώχευσης του Γ.Σ. Ηρακλής για την ΚΑΕ αλλά και
οι αιτήσεις πτώχευσης για τις άλλες δύο ομάδες της Θεσσαλονίκης. 
Στο μεταξύ χθες επέστρεψαν για δουλειά στο Ιβανώφειο οι προπονητές του
Ηρακλή κι όσοι παίκτες δεν έχουν υποχρεώσεις με εθνικές ομάδες. Το πρόγραμμα
των φιλικών περιλαμβάνει δύο αναμετρήσεις, κατά του Μακεδονικού και του Άρη.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17248O065</ED>
<ID>
ID:303426

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O06&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΝΙΚΗΦΟΡΑ ΕΠΙΣΤΡΟΦΗ ΤΟΥ ΠΑΟ ΣΤΗ ΛΕΩΦΟΡΟ </H5><H2>Στο 2ο σκαλί! </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Σωτήρης Πανταλέων (σε επίθεση απέναντι στον Γιώργο Ουτζή) από τους
πρωταγωνιστές χθες στη «Λεωφόρο»

Η επιστροφή στη Λεωφόρο σε αγώνα Πρωταθλήματος (ύστερα από έναν ολόκληρο γύρο
εξορίας στη Χαλκίδα δι' ασήμαντες αφορμές...) ήταν νικηφόρα για τον
Παναθηναϊκό, που με «περίπατο» έφθασε στο «3-0» επί του Ρεθύμνου και
ισοβάθμησε με τον Ηρακλή στη 2η θέση της Α1! 
Τα σετ του χθεσινού αγώνα (που έγινε υπό τη σκιά του πένθους για τον αιφνίδιο
θάνατο του 47χρονου Κώστα Σταθοκωστόπουλου, αδελφού του προέδρου του ΤΑΠ
Παναθηναϊκού): 25-15, 25-18, 25-17. 
Καλύτεροι του νικητή οι Χατζηαντωνίου (75% επιθ. - 4 μπλοκ), Πανταλέων (83%
επιθ. - 4 μπλοκ), Μπρι (2 μπλοκ - 4 άσοι), Δημητρακόπουλος (100% υποδ. σε 16
προσπάθειες!). Το πιο ευχάριστο πάντως ήταν ότι έπαιξε για περισσότερο από ένα
σετ ο Νίκος Σαμαράς, που δήλωσε: «Αισθάνομαι πλέον θαυμάσια και έτοιμος να
ξαναγυρίσω στους αγώνες κανονικά και να ξαναβρώ τον ρυθμό μου. Η αγωνιστική
περίοδος έχει ακόμη δρόμο, αφού οι καθοριστικοί αγώνες θα είναι τα πλέι οφ». 
ΠΑΟ (Ρ. Σερνιότι): Σιδηρόπουλος 4, ΜΠΡΙ 12, Μαυράκης 4, Μούρεκ 9,
ΧΑΤΖΗΑΝΤΩΝΙΟΥ 10, ΠΑΝΤΑΛΕΩΝ 9 - ΔΗΜΗΤΡΑΚΟΠΟΥΛΟΣ (λίμπερο, 100% υποδ. - 0 άμ.),
Τσέργας, Σαμαράς 1, Φωτόπουλος 1. 
ΡΕΘΥΜΝΟ (Τ. Καβαλιεράκης): Σπανόπουλος 1, Πίρχονεν 8, Πανούσος 11,
Δεσλής 1, Ουτζής 4 - ΠΑΠΑΔΗΜΗΤΡΙΟΥ (λίμπερο, 64% υποδ. - 4 αμ.), Μιχελάκης,
Κωστακόπουλος 1. 
Βαθμολογία (15 αγ.): Ολυμπιακός (42-12 σετ) 39, Ηρακλής (42-15) και
Παναθηναϊκός (41-16) 37, ΠΑΟΚ (40-20) 34, Ορεστιάδα (37-24) 30. Άρης (30-26)
24, Πανελλήνιος (30-27) 23, Νίκαια (21-35) 15, Ολυμπιάδα (21-38) 13, Ιωνικός
Ν.Φ. (12-41) 7, Ρέθυμνο (11-42) 5, ΑΕΚ (12-43) -15. 
Ο ΚΟΝΣΤΑΝΤΙΝΟΦ 
Ο Βούλγαρος διεθνής ακραίος τού Ηρακλή Πλάμεν Κονσταντίνοφ αναδείχθηκε
πολυτιμότερος παίκτης της 15ης αγωνιστικής της Α1, αφού είχε στο «3-2» επί του
Ολυμπιακού 14 πόντους με 11/14 επιθέσεις (79%) και 79% υποδοχή! Πολυτιμότεροι
παίκτες στην πρώτη ήττα (2-3 από Εθνικό Αλεξανδρούπολης) της Προολυμπιακής στο
Πρωτάθλημα Α2 ανδρών FORTHnet αναδείχθηκαν Παναγιώτης Ρομπότσης (διαγώνιος,
Α.Ο. Παγκρατίου - Προολυμπιακή) - Δημήτρης Ζλατιλίδης (ακραίος, Εθνικός).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17248O071</ED>
<ID>
ID:303312

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Θα κάνει ντεμπούτο στο ματς με την Οστάνδη </H5><H2>«Επιχείρηση» εξοικείωσης του Κρις Καρ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Την ώρα που οι περισσότεροι Έλληνες προσπαθούν να προσαρμοστούν με το ευρώ, η
τεχνική ηγεσία της ΑΕΚ έβαλε σε εφαρμογή την επιχείρηση... προσαρμογής του
(νέου ξένου) Αμερικανού Κρις Καρ! 
Η προσαρμογή του αφορά τη ζωή του εντός και εκτός αγωνιστικών χώρων, αφού ο
27χρονος γκαρντ για πρώτη φορά στην καριέρα του αποχωρίζεται τον πλούσιο (σε
θέαμα και οργάνωση) χώρο του ΝΒΑ και ασφαλώς δεν μπορεί να γίνει λόγος περί
ισοτιμίας με το φτωχό ελληνικό πρωτάθλημα. 
Η τεχνική ηγεσία της ΑΕΚ και ο μάνατζερ της Ένωσης Κώστας Κότσης έχουν
αναλάβει τον δύσκολο ρόλο, όμως, έχουν μαζί τους έναν ικανότατο βοηθό: τον
Τζον Ρόμπερτ Χόλντεν. Ο Αμερικανός πλέι μέικερ της ΑΕΚ με σπουδαίες ευρωπαϊκές
εμπειρίες από την πρώτη στιγμή που ήρθε ο Καρ στην Αθήνα είναι μαζί του, πήγαν
για φαγητό, μίλησαν και είδαν αμερικανικό ποδόσφαιρο μέσω δορυφορικής κάλυψης.
Ο Καρ θα μείνει προσωρινά σε ξενοδοχείο και στη συνέχεια θα μετακομίσει στο
σπίτι, το οποίο νοίκιαζε η ΑΕΚ για τον Κόμαζετς, ενώ σε λίγες ημέρες θα έρθουν
από την Αμερική η σύζυγός του και οι τρεις κόρες του. Στην πρώτη του
τηλεφωνική επικοινωνία τους ενημέρωσε, πάντως, για τις καλές καιρικές συνθήκες
που βρήκε. Το ντεμπούτο του με την ΑΕΚ αναμένεται να γίνει την επόμενη Τετάρτη
στην Ευρωλίγκα κόντρα στην Οστάνδη, ενώ προγραμματίζεται φιλικό παιχνίδι αυτήν
την εβδομάδα, προκειμένου να μπει στα συστήματα της ομάδας.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17248O072</ED>
<ID>
ID:303356

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O07&aa=2</URL></REF>


Article

<CATEGORY>vin10</CATEGORY>

 <H5>ΔΑΝΙΗΛΙΔΟΥ: Αποκλείστηκε στη Μελβούρνη </H5><H2>Επιστρέφει με ψηλά το κεφάλι </H2>
Η Λένα Δανιηλίδου επιστρέφει από την Αυστραλία με την ικανοποίηση μιας ακόμα
πολύ καλής εμφάνισης σε τουρνουά «Γκραν Σλαμ». Η Ελληνίδα πρωταθλήτρια του
τένις αποχαιρέτησε τη Μελβούρνη, αφού αποκλείστηκε και από το διπλό.
Δανιηλίδου και Μόλικ ηττήθηκαν από τις Αμερικανίδες Ρέιμοντ και Σταμπς, με
6-2, 7-5. Το κέρδος της Δανιηλίδου από τη συμμετοχή της στο ΟΠΕΝ της
Αυστραλίας είναι βέβαια η (αναμενόμενη) σημαντική άνοδος στην παγκόσμια
κατάταξη, αφού διεκδικεί πλέον μία θέση στις πρώτες 60 αθλήτριες. 
Στο μεταξύ, ύστερα από έναν αγώνα-θρίλερ (τρεις ώρες και 33 λεπτά) ο Ρώσος
Μαράτ Σαφίν, απέκλεισε τον Πητ Σάμπρας με 6-2, 6-4, 6-7,7-6 και προκρίθηκε
στην προημιτελική φάση. 
Στις γυναίκες τα φαβορί επικράτησαν εύκολα: Καπριάτι (ΗΠΑ) - Γκράντε (Ιταλία)
6-3, 7-6, Κλάιστερς (Βέλγιο) - Χουσάροβα (Σλοβακία) 6-0, 6-2, Ενέν (Βέλγιο) -
Ντεμεντίεβα (Ρωσία) 6-0, 6-3, Μορεσμό (Γαλλία) - Βαϊνγκάρτνερ (Γερμανία) 6-0,
4-6, 7-5.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17248O073</ED>
<ID>
ID:303390

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O07&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17248O074</ED>
<ID>
ID:303412

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O07&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η Μορφεύς (Δημητσάνης) 0,79-0,48. Μύθος 0,47. Τρίτος και τέταρτος, Σούπερ
Χάρης και Πόντος. Δίδυμο 4Χ5=1,56. Φορκάστ 4Χ5=3,05. Τρίο 4Χ5Χ8=10,47. Τρικάστ
4Χ5Χ8=54,44. Τετραπλό 4Χ5Χ8Χ6=185,16. 
2η: Ωκεάνιος (Δημητσάνης) 0,54-0,36. Τζασλίλο, 75. Τρίτος και τέταρτος,
Τζωνς Ντρημ και Μ. Περφέκτ. Δίδυμο 8Χ10=0,95. Φορκάστ 10Χ8=1,40. Σύνθετο
4Χ10=1,63. Σ.Δ. 4Χ5Χ8Χ10=5,02. Τρίο 8Χ9Χ10=0,90. Τρικάστ 10Χ8Χ9=3,46. Τετραπλό
10Χ8Χ9Χ6=6,61. 
* Διεγράφησαν οι ίπποι 2 και 7, Γκαν Πάουτερ και Πουέρτο Ρίκο. 
3η: Ντελίριους (Ντίνος) 0,53-0,42. Λέιντυ Κορίνα 0,84, Σοφοκλής. Δίδυμο
3Χ4=1,16, Φορκάστ 4Χ3=1,93, Σύνθετο 10Χ4=0,81, Σ.Δ. 8Χ10Χ3Χ4=3,49, Τρίο
3Χ4Χ5=1,01, Τρικάστ 4Χ3Χ5=3,83. 
4η: Μενέλαος (Σκιαδ/λος) 1,24-0,60. Λούθηρος 0,43. Τρίτος και τέταρτος,
Σιναν Τζούνιορ και Λίντινγκ Γουέι. Δίδυμο 5Χ6=1,24. Φορκάστ 6Χ5=2,63. Σύνθετο
4Χ6=2,11. Σ.Δ. 3Χ4Χ5Χ6=5,76, Τρίο 5Χ6Χ7=22,65. Τρικάστ 6Χ5Χ7=78,97. Τετραπλό
6Χ5Χ7Χ4=240,46. 
5η: Ματζέστις Κόιν (Ντίνος) 1,50-0,86. Τζούμπ. Γουέι 0,57. Τρίτος και
τέταρτος, Ωμόδαμος και Απαράβατος Όρος. Δίδυμο 1Χ2=2,59, Φορκάστ 1Χ2=6,29,
Σύνθετο 6Χ1=4,63. Σ.Δ. 5Χ6Χ1Χ2=8,26. Τρίο 1Χ2Χ7=6,66. Τρικάστ 1Χ2Χ7=28,93.
Τετραπλό 1Χ2Χ7Χ4=84,17. 
6η: Ψυχερός (Δημητσάνης) 0,53-0,49. Ίντιαν Ντάνσερ 0,96. Τρίτος και
τέταρτος, Γκόλντεν Τρόφυ και Ρούκουνας. Δίδυμο 6Χ7=2,36. Φορκάστ 6Χ7=2,99.
Σύνθετο 1Χ6=2,58. Σ.Δ. 1Χ2Χ6Χ7=22,37. Τρίο 5Χ6Χ7=7,97. Τρικάστ 6Χ7Χ5=29,23.
Τετραπλό 6Χ7Χ5Χ4=162,19. 
7η: Μπλακ Τσιπ (Βασιλειάδης) 0,97-0,40. Κρυφή Αμαρτία 1,01. Τρίτος και
τέταρτος, Δαήμων και Ντόλτσε Νεφέλη. Δίδυμο 3Χ4=2,77. Φορκάστ 4Χ3=4,64.
Σύνθετο 6Χ4=2,30. Σ.Δ. 6Χ7Χ3Χ4=21,28. Τρίο 3Χ4Χ5=16,71. Τρικάστ 4Χ3Χ5=77,91.
Τετραπλό 4Χ3Χ5Χ1=192,77 
8η: Εβίνα (Μπάβαρης) 5,69-1,60. Λέρνα 0,90. Τρίτος Ανδρεάνα. Δίδυμο
5Χ6=13,53. Φορκάστ 5Χ6=27,86. Σύνθετο 4Χ5=27,23. Σ.Δ. 3Χ4Χ5Χ6=137,96. Τρίο
5Χ6Χ8=68,27. Τρικάστ 5Χ6Χ8=359,66. 
* Διεγράφη ο ίππος 3, Μοϊκανός. 
9η: Λ. Αγκάθα (Φίλιππος) 1,90 - 1 ευρώ. Γκρεγκ Τσέρμαν 3,63. Καλώς Τον
Κώστα. Δίδυμο 5Χ8=34,17. Φορκάστ 5Χ8=42,37. Σύνθετο 5Χ5=74,37. Σ.Δ.
5Χ6Χ5Χ8=1.477,37, Τρίο 4Χ5Χ8=36,77. Τρικάστ 5Χ8Χ4=465,25. 
* Διεγράφη ο ίππος 7, Πικολίνο Πωλ. 
* Σκορ Γκανιάν 4: 147,14. 
* Σκορ Γκανιάν 6: 262,56.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17248O075</ED>
<ID>
ID:303427

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O07&aa=5</URL></REF>


Article

<CATEGORY>vin10</CATEGORY>

 <H5>ΠΑΙΚΤΕΣ ΑΕΚ </H5><H2>Κάποιος να τους μονιάσει
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Για πρώτη φορά επί διοίκησης Κόκκαλη, ο πρόεδρος αποφάσισε και ανακοίνωσε
στους ποδοσφαιριστές έξτρα πριμ γ ι α ό λ ο υ ς! Δηλαδή και σε Πουρσανίδη,
Άντζα, Καστίγιο και λοιπές ξεκούραστες δυνάμεις... 
*** Τόσο πολύ ευχαριστήθηκε για τη δραματική νίκη στη Νέα Φιλαδέλφεια και καλά
έκανε, αφού τόσο εκείνος όσο και ο προπονητής Λεμονής δηλώνουν πρώτα οπαδοί
του Θρύλου. 
*** Ταυτόχρονα, δόθηκε εντολή στην αρμόδια υπηρεσία της «ερυθρόλευκης» ΠΑΕ να
αυξηθούν 100% τα εισιτήρια που θα τυπωθούν για τη νέα αναμέτρηση. 
*** Αντί 20.000-25.000, θα υπάρχουν στα ταμεία του ΟΑΚΑ (για το ντέρμπι με τον
Άρη) 40.000 τεμάχια. 
*** Όπως καταλαβαίνετε, το Λιμάνι βλέπει ζεστά τη συνέχεια του πρωταθλήματος,
σημαδεύοντας βέβαια τον έκτο σερί τίτλο. 
*** Από την άλλη, «ούτε φωνή ούτε ακρόαση». 
*** Δεν θα μπορούσε να περιμένει κάποιος κάτι σαφές και «ομαδικό» για την
αιτία της ήττας, αφού, όπως ακούγεται, στο ποδοσφαιρικό τμήμα της ΑΕΚ υπάρχουν
σχεδόν τρεις «υποομάδες». 
*** Ο Ατματσίδης είναι πολύ φίλος με τον Κασάπη και από κοντά στην παρέα τους
μετέχει ο Κωνσταντινίδης. 
*** Ο Ντέμης είναι σχεδόν «αχώριστος» με τον αρχηγό Ζαγοράκη, αλλά και τον
Ανδρέα Ζήκο, ο οποίος παλαιότερα δεν διέθετε και την καλύτερη άποψη για τον
Νικολαΐδη! 
*** Υπάρχει και η «ομάδα» Τσάρτα. 
*** Ο καλός χαφ εμπιστεύεται - όπως λέγεται - μόνο τον Νίκο Κωστένογλου. (Και
τον Μάκη βεβαίως...). 
*** Για να μην τον αδικούμε όμως τον Ναουσαίο, θα πρέπει να σημειωθεί ότι
μέχρι πέρυσι ήταν «πολύ φίλοι» με τον Ντέμη. 
*** Γιατί έσπασε η σχέση τους; 
*** Ίσως επειδή και οι δύο πιστεύουν πως η ΑΕΚ δεν είναι από τις ομάδες που
αντέχουν δύο αστέρια! 
*** Πράγματι, η ΑΕΚ δεν είναι Ρεάλ... 
*** Θα μπορούσε, όμως, αυτές τις ημέρες που την αθηναϊκή ομάδα περιμένουν
δοκιμασίες στο πρωτάθλημα, να βρεθεί ένας παράγων και να «μονιάσει» τους
πάντες. 
*** Βασικούς ή μη. 
*** Για παράδειγμα, η προχθεσινή ήττα ήταν «προϊόν» συνολικής εμφάνισης και
σίγουρα δεν οφείλεται - διάβολε - στην καλή ευκαιρία που έχασε ο Λάκης, στο
94ο λεπτό! 
*** Κι όμως, στην καταπακτή, κατά την αποχώρηση των παικτών, ο «φουκαράς» ο
Λάκης τα άκουσε από τον Ζαγοράκη και ευτυχώς που δεν απάντησε στον κάπτεν... 
*** Κάποιος πρέπει να τονίσει στον διεθνή χαφ ότι ο Λάκης (ή ο Γεωργέας) δεν
είναι νεοσύλλεκτος σε στρατιωτική μονάδα, διότι απλά η ΑΕΚ είναι ποδοσφαιρικό
κλαμπ, άσχετα αν ρίχνει το χρήμα εταιρεία ίππων κούρσας... 
Ούτε χθες μίλησε ο Μπάγιεβιτς για την ισοπαλία του ΠΑΟΚ στην Πάτρα.
Περιορίστηκε στο να «τρίξει τα δόντια» όσων αγωνίστηκαν, ζητώντας προσοχή στο
ντέρμπι με την ΑΕΚ. 
*** Δικαίωμά του να μη θέλει να αναλύσει τις απόψεις του, αλλά αυτό που έγινε
«πρωτογενώς», δηλαδή μετά τη λήξη του ματς στην αχαϊκή πρωτεύουσα, δεν τον
κολακεύει τον «πρίγκιπα». 
*** Δηλαδή, δεν νικήσαμε, ενδεχομένως θα υπάρξουν «δύσκολες» ερωτήσεις στη θ ε
σ μ ο θ ε τ η μ έ ν η συνέντευξη Τύπου των τεχνικών, άρα δηλώνουμε προσωπικό
πρόβλημα και καθαρίζουμε. 
*** Δεν είναι έτσι Ντούσαν. 
*** Η αποχή συγχωρείται, θα έλεγα στον Νίκο Αλέφαντο, λόγω «παρελθόντος». 
*** Ένας Μπάγιεβιτς τι είχε να φοβηθεί; 
*** Και στο κάτω κάτω της γραφής, γιατί να βρεθεί ο Μελέτης Περσίας στη
δύσκολη θέση να δικαιολογήσει κάποια πράγματα με φλυαρία και θεωρία που δεν
άγγιξε φυσικά τους φίλους του ΠΑΟΚ. 
*** Και να πεις ότι ο Μπάγιεβιτς «στερείται ψυχής»; 
*** Κάτι ακόμη: οι προπονητές των «μικρών» και αδύναμων ομάδων, οι οποίοι
συνήθως χάνουν, γιατί να είναι υποχρεωμένοι να «καταπίνουν» τον θυμό τους ή
την αδικία που ενδεχομένως τους έχει γίνει από τον διαιτητή και να
εμφανίζονται στον χώρο ενημέρωσης των φιλάθλων; 
*** Θυμάμαι τον Λιβαθηνό στον αγώνα με την ΑΕΚ. 
*** Έχασε 0-1, μπορούσε να διεκδικήσει τον βαθμό με ένα κλασικό πέναλτι που
αρνήθηκε να δώσει εις βάρος του Γκαμάρα ο Κρεμαστιώτης, εντούτοις με ηρεμία
είχε αντιμετωπίσει την κατάσταση. 
*** (Όση και ο Κρεμαστιώτης...) 
Καλό κλίμα συνόδευσε την αποστολή του Παναθηναϊκού κατά την επιστροφή από την
Ξάνθη. 
*** Η νίκη έφερε χαμόγελα, έτσι η χθεσινή κοπή της πίτας έμοιαζε με γιορτή και
όλοι την ευχαριστήθηκαν. 
*** Δυστυχώς για τους παρόντες, το νόμισμα «έπεσε» στο τ ε λ ε υ τ α ί ο
κομμάτι και μάλιστα σε ποδοσφαιριστή που απουσίαζε! 
*** Στον Μπόατεγκ... 
*** Να δούμε όταν επιστρέψει ο νεαρός από το «Κόπα Αφρικα», αν θα αποδειχθεί
γουρλής και στο γήπεδο. 
*** Λογικά, ο Μαρκαριάν πρέπει να τον έχει ακουστά και να του δώσει ευκαιρίες. 
*** Ευκαιρίες, επίσης θα δοθούν στον Μηνά Πίτσο, τον οποίο με συνοπτική
διαδικασία ενέταξε χθες η ΠΑΕ Παναθηναϊκός στη δύναμή της για πενταετή
χρήση... 
*** Ο Πίτσος αγωνίζεται στη θέση του αριστερού μπακ, οπότε με Φύσσα και Κόλκα,
η «σοσιαλιστική» πλευρά του «τριφυλλιού» ενισχύεται σοβαρά. 
*** Καλή τύχη (στον Φύσσα...) <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O081</ED>
<ID>
ID:303313

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΟΡΤΟ </H5><H2>Παραιτήθηκε ο Μασάδο </H2>
Παρελθόν για την Πόρτο αποτελεί ο Οκτάβιο Μασάδο! Σύμφωνα με τον
πορτογαλικό ραδιοφωνικό σταθμό TSF, ο προπονητής της αντιπάλου του
Παναθηναϊκού στο Τσάμπιονς Λιγκ δεν άντεξε τις αποδοκιμασίες των οπαδών της
ομάδας του μετά το προχθεσινό 0-2 από την Μποαβίστα, στο ντέρμπι του Οπόρτο
και υπέβαλε την παραίτησή του. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O082</ED>
<ID>
ID:303357

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=2</URL></REF>


Article

<CATEGORY>vin10</CATEGORY>

 <H5>ΕΡΙΚΣΟΝ </H5><H2>Εγκώμια για τον Όουεν </H2>
Ένας από τους καλύτερους επιθετικούς στον κόσμο είναι ο Μάικλ Όουεν σύμφωνα με
τον Σβεν Γιόραν Έρικσον... Ο Σουηδός τεχνικός της Εθνικής Αγγλίας δήλωσε για
μία ακόμη φορά ενθουσιασμένος από τον ποδοσφαιριστή του, τονίζοντας: «Είναι
πολύ γρήγορος. Δύσκολα βρίσκεις τόσο γρήγορο επιθετικό σήμερα. Και είναι και
"ψυχρός". Μόλις του παρουσιαστεί η ευκαιρία, σκοράρει. Γι' αυτό είναι ένας από
τους κορυφαίους στον κόσμο αυτήν τη στιγμή». <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O083</ED>
<ID>
ID:303391

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=3</URL></REF>


Article

<CATEGORY>vin10</CATEGORY>

 <H5>ΛΕΜΕΡ </H5><H2>Πατέρας στα 60 του! </H2>
Πατέρας έγινε ο Ροζέ Λεμέρ! Η σύζυγος του 60χρονου Γάλλου ομοσπονδιακού,
Ολλανδέζα Ζανέτ βαν ντεν Μπραντ, η οποία, σημειωτέον, είναι 30 χρόνια
μικρότερη από αυτόν, γέννησε πριν από 11 ημέρες ένα υγιέστατο κοριτσάκι, το
δεύτερο παιδί της οικογένειας Λεμέρ. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O084</ED>
<ID>
ID:303413

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=4</URL></REF>


Article

<CATEGORY>vin10</CATEGORY>

 <H5>ΑΥΣΤΡΑΛΙΑ </H5><H2>Αφαίρεσε το δάκτυλό του! </H2>
Ένα από τα δάκτυλα του χεριού του αποφάσισε να θυσιάσει (!) παίκτης του
αυστραλιανού ποδοσφαίρου για να βελτιώσει τις αγωνιστικές του επιδόσεις! Ο
λόγος για τον 25χρονο Ντάνιελ Τσικ που ζήτησε να του αφαιρεθεί με χειρουργική
επέμβαση ο παράμεσος του, ο οποίος εξαρθρωνόταν συνέχεια, βάζοντας εμπόδια
στην αθλητική του καριέρα. Η εγχείρηση στέφθηκε με απόλυτη επιτυχία και ο
εννιαδάκτυλος, πλέον, Τσικ θα ξαναρχίσει προπονήσεις τον Φεβρουάριο... <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O085</ED>
<ID>
ID:303428

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=5</URL></REF>


Article

<CATEGORY>vin10</CATEGORY>

 <H5>ΑΦΡΙΚΑ ΚΑΠ </H5><H2>Ο ένας στους δύο ντύνεται... </H2>
Βάψιμο, χρώματα, όχι απαραίτητα «βαρύ ντύσιμο» οι Αφρικανοί φίλαθλοι το
γλεντάνε στα γήπεδα του Μαλί. Εδώ δύο οπαδοί της Γκάνας (άρα και του
Μποάτεγκ...) ποζάρουν, πριν αρχίσει ο αγώνας της εθνικής τους με το Μαρόκο (0-0).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O086</ED>
<ID>
ID:303434

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=6</URL></REF>


Article

<CATEGORY>vin10</CATEGORY>

 <H5>ΣΚΩΤΙΑ </H5><H2>Συμφωνία με τον Φογκτς </H2>
Προπονητής της Εθνικής Σκωτίας πρόκειται να χριστεί σε λίγες ημέρες ο
Μπέρτι Φογκτς. Ο Γερμανός, πρώην ομοσπονδιακός τεχνικός της πατρίδας του και
νυν της ομάδας του Κουβέιτ, φέρεται να έχει συμφωνήσει σε όλα με τη Σκωτική
Ποδοσφαιρική Ομοσπονδία και θα πιάσει και επίσημα δουλειά μετά το πέρας του
Κυπέλλου του Κόλπου, στο οποίο συμμετέχει η ασιατική χώρα.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17248O087</ED>
<ID>
ID:303438

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O08&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2>
<REF><SOURCE>ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17248O991</ED>
<ID>
ID:303314

</ID><URL>http://ta-nea.dolnet.gr/neaweb/neafile.print_unique?e=A&f=17248&m=O99&aa=1</URL></REF>


Article

<CATEGORY>vin09</CATEGORY>

 <H5>ΠΟΠ ΑΡΤ
</H5><H2>Για τη σούπα έφταιγε η μαμά...
</H2><H4>Αν η μαμά του Άντι Γουόρχολ ήταν τυπική νοικοκυρά, η ποπ κουλτούρα θα είχε
ίσως στερηθεί το παντοδύναμο σύμβολό της, το «φαγητό-κονσέρβα»
</H4>
Σύμβολο του αμερικανικού καταναλωτισμού και της μαζικής παραγωγής; Όχι. Η
εικόνα της σούπας Κάμπελ του Άντι Γουόρχολ, που αποτελεί ένα από τα
εικονίσματα της σύγχρονης τέχνης, όπως και η μανία τού βασιλιά της ποπ αρτ για
τη σούπα-κονσέρβα, οφείλεται σ' έναν πολύ πιο πεζό λόγο. Τη μητέρα τού
καλλιτέχνη, Τζούλια Γουόρχολ. 
Το αποκαλύπτει η πρόσφατη έρευνα-ντοκιμαντέρ που ετοίμασε το κανάλι Channel 4,
με την αφορμή της μεγάλης αναδρομικής έκθεσης του Άντι Γουόρχολ που
εγκαινιάζεται στις 7 Φεβρουαρίου στην «Tate Modern» του Λονδίνου. Γιος
πάμπτωχων Τσέχων μεταναστών που δούλευαν στα ανθρακωρυχεία της Πενσυλβάνια, ο
Γουόρχολ κράτησε ζεστή την ανάμνηση της ζεστής σούπας με την οποία μεγάλωσε
και της μητέρας του, η οποία τη σερβίριζε κάθε μεσημέρι. 
Η εμμονή του Άντι Γουόρχολ για την κονσερβαρισμένη σούπα αποδεικνύεται ότι
δεν είχε φιλοσοφικές ρίζες, αλλά οφειλόταν στη... μητρική στοργή

Ο Γουόρχολ συνέδεσε τη σούπα με μια αίσθηση άνεσης και ένταξης που του
έλειπε εξαιτίας του ξεριζωμού του. Αυτά αναφέρουν στο ντοκιμαντέρ οι μαρτυρίες
των συγγενών του. Το ενδιαφέρον είναι ότι η προσκόλληση του Γουόρχολ στη
σούπα-κονσέρβα κράτησε πάρα πολλά χρόνια. Οι φίλοι του θυμούνται ότι η
τελετουργία του σερβιρίσματος της μεσημεριανής σούπας συνεχίσθηκε στη Νέα
Υόρκη κάτω από το άγρυπνο βλέμμα της μητέρας του, η οποία μετακόμισε κοντά
στον Γουόρχολ μετά τον θάνατο του πατέρα του. Ένας βοηθός στο στούντιο του
καλλιτέχνη θυμάται ότι τον κάλεσε σε δείπνο, όπου το μόνο φαγητό ήταν ένα μπολ
με σούπα. Ο αδελφός τού Γουόρχολ, Πολ, δήλωσε ότι «η μητέρα σερβίριζε πάντα
σούπα Κάμπελ. Είχε πάντα γερές προμήθειες», ενώ σε μία από τις σπάνιες
προσκλήσεις για φαγητό στο διαμέρισμα του Γουόρχολ, ο Μπέντζαμιν Λίου θυμάται
τον Γουόρχολ να λέει «θα σας φτιάξω φαγητό» - οπότε άνοιξε μία σούπα Κάμπελ
και μας τη ζέστανε. 
Ο Αμερικανός κριτικός τέχνης Αρτούρ Ντάντο εξήγησε το πάθος του
Γουόρχολ για τη σούπα σαν μια ιδέα που ενσωματώνει την τροφή, τη ζεστασιά, την
άνεση. «Μόνο κάποιος που είχε ζωντανή την αίσθηση της έλλειψης ασφάλειας στη
ζωή θα σκεπτόταν έτσι. Ήταν άλλωστε πολύ φτωχός. 
Η επιμελήτρια της έκθεσης Ντόνα Ντε Σάλβο και πρώην φίλη του καλλιτέχνη
δήλωσε ότι ο ενθουσιασμός τού Γουόρχολ για αυτή τη σούπα αντανακλά τη θέση του
ως παιδιού της ανερχόμενης τότε καταναλωτικής κοινωνίας. «Η σούπα Κάμπελ σου
έδινε την επιλογή σε μεγάλη ποικιλία έτοιμης τροφής κάθε μέρα», δηλώνει η Ντε
Σάλβο. Και συνεχίζει: «Οι απόψεις του Γουόρχολ για την τροφή ήταν περιβόητες.
Η διάσημη δήλωσή του ήταν ότι το αγαπημένο του φαγητό ήταν το φαγητό των
αεροπορικών εταιρειών». 
<H3>Η Τζούλια Γουόρχολ </H3>
Η Τζούλια Γουόρχολ δια χειρός Άντι

Η Τζούλια, καρπαθορωσικής καταγωγής, είχε παντρευτεί τον Αντρέι Γουαρχόλα στην
Τσεχία. Πρώτος έφυγε για την Αμερική ο Αντρέι, ενώ η Τζούλια καθυστέρησε οκτώ
χρόνια για να φροντίζει τους συγγενείς, αλλά και επειδή μεσολάβησε ο Α'
Παγκόσμιος Πόλεμος. Η μαμά τού Γουόρχολ έφθασε στο Πίτσμπουργκ το 1921. Έκανε
τρία παιδιά τον Πολ, τον Τζον και τον Άντι (το 1928). Η ίδια είχε
καλλιτεχνικές τάσεις, ενώ ο Άντι ήταν ένα εύθραυστο και μοναχικό παιδί. Η
μητέρα του τον φρόντιζε στις αρρώστιες, τον προστάτευε από τα πειράγματα των
συνομηλίκων του και τον ενεθάρρυνε στις καλλιτεχνικές του δραστηριότητες. Όταν
ανέτειλε το άστρο του Γουόρχολ στη Νέα Υόρκη, η Τζούλια μετακόμισε κοντά του
και δούλεψε ως βοηθός του. Ο Γουόρχολ έκανε πολλά πορτρέτα της. Η Τζούλια
Γουόρχολ, πάντως, πιστώνεται για κάτι σπουδαιότερο από το ισόβιο πάθος του
γιου της για τις σούπες. Σε όλη την παιδική του ηλικία, η κυρία Τζούλια ήταν ο
κύριος προμηθευτής τού Γουόρχολ σε περιοδικά κόμικ και μπλοκ σχεδίου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P17</CAT>
<ED>
Κωδικός άρθρου: A17248P171</ED>
<ID>
ID:303315

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P17&aa=1</URL></REF>


Article

<CATEGORY>vin09</CATEGORY>

 <H2>Ακροβάτες και κλόουν και Lola Βlau στο «Άλεκτον»
</H2>
Το καναδικό τσίρκο «Eloize» ξεκινά απόψε παραστάσεις στο θέατρο του Κολλεγίου Αθηνών

Πρεμιέρα στην Αθήνα κάνει απόψε το καναδικό τσίρκο «Eloize» με την παράσταση
«Excentricus» που θα φιλοξενηθεί έως τις 27 Ιανουαρίου στο θέατρο του
Κολλεγίου Αθηνών (Στεφάνου Δέλτα 4, Ψυχικό, 010.6798.100). Εισιτήρια: 8.500
δρω. (25 ευρώ), 13.500 δρχ. (40 ευρώ) και 5.000 δρχ. (15 ευρώ) φοιτητικό και
μη αριθμημένες θέσεις. Προπώληση στα Virgin Megastores, στο «Half Note» (τηλ.
010.9213.310), στο Κολλέγιο Αθηνών και στην Ticket Hellas (τηλ. 010.6189.300).
Με τη στήριξη των «ΝΕΩΝ». 
Θέατρο 
Πρεμιέρα απόψε στις 9.30 μ.μ. για το έργο του Β. Κατσικονούρη
«Μπάμπουσκα» στο θέατρο «Σταθμός» (Β. Ουγκώ 55, Πλατεία Καραϊσκάκη, τηλ.
010.5222.656), σε σκηνοθεσία Τάκη Κτενά. Παίζουν: Τ. Κτενάς, Ρ. Πρέβεζα κ.ά. 
Το έργο του Γ. Κράισλερ «Lola Blau - καμπαρέ για ένα πρόσωπο»
παρουσιάζει η κορυφαία Ρουμάνα ηθοποιός Μάγια Μόργκενστερν στο «Άλεκτον»
(Σφακτηρίας 23, Κεραμεικός, τηλ. 010.3464.635). Τη συνοδεύει στο πιάνο ο
Αντρέι Μοντέσκου. Τα σκηνικά και τα κοστούμια είναι του Γιάννη Μετζικώφ. 
Σεμινάρια 
Ιστορία Θεάτρου, Δραματουργία, Υποκριτική και Τραγούδι θα διδάσκονται
δωρεάν από τον Φεβρουάριο στο Θεατρικό Εργαστήρι του Θεραπευτηρίου Χρονίων
Παθήσεων Αττικής, στην πρώην Αμερικανική Βάση του Ελληνικού (Λεωφόρος
Βουλιαγμένης και Ελευθερίου Βενιζέλου, τηλ. 010.9644.166). 
Νέος κύκλος σεμιναρίων ξεκινάει στο «Θέατρο των Αλλαγών» (3ης
Σεπτεμβρίου 19α, τηλ. 010.5246.833). Διδάσκουν οι Δημήτρης Μαυρίκιος, Θοδωρής
Αθερίδης, Κωνσταντίνος Κωνσταντόπουλος, Δημήτρης Καταλειφός, Κωνσταντίνος
Αρβανιτάκης, Ευδόκιμος Τσολακίδης, Δημήτρης Λιγνάδης, Κωνσταντίνος Μαρκουλάκης
και Χρήστος Δήμας. 
«Ζωντανά» 
Στον «Δίαυλο» (Δράκου 9, Κουκάκι, τηλ. 010.9248.737) εμφανίζονται στις
10.30 μ.μ. οι Καίτη Χωματά, Μιχάλης Βιολάρης και Ανδριάνα Κόλλια. 
Συνθέσεις του και διασκευές αρμενικών και αραβικών παραδοσιακών
τραγουδιών παρουσιάζει στο «Cafe Asante» (Δαμάρεως 78, Παγκράτι, τηλ.
010.7560.102) ο Χάικ Γιαζιτζιάν. 
Τζαζ ερμηνείες απόψε και αύριο στο «Παράφωνο» (Ασκληπιού 130Α και Σ.
Κυρήνης 1, τηλ. 010.6446.512) από το κουαρτέτο του Νίκου Τερζάκη. 
Συζήτηση 
Ο Βρετανός θεατρικός συγγραφέας Μάρτιν Κριμπ θα συζητήσει για τη
σύγχρονη βρετανική σκηνή με τους Πλάτωνα Μαυρομούστακο, Άσπα Τομπούλη και
Χριστίνα Μπάμπου-Παγκουρέλη στις 8 μ.μ., στη Στοά του Βιβλίου (Πεσμαζόγλου 5).
Αποσπάσματα από έργα του θα διαβάσουν οι Κερασία Σαμαρά, Γιάννης Ροζάκης,
Ιωάννα Παγιατάκη και Κώστας Μπερικόπουλος. 
Ομιλίες 
Με θέμα «Ριζοσπαστικοποίηση μέσω του φιλελληνισμού: η περίπτωση του
Βίκτωρος Ουγκώ» μιλάει το απόγευμα στις 7.30, στο Εθνικό Ίδρυμα Ερευνών (Λ. Β.
Κωνσταντίνου, τηλ. 010.7273.501), ο Λεωνίδας Καλλιβρετάκης. 
<H3>ΠΑΡΑΤΑΣΗ </H3>
Έως τις 31 Ιανουαρίου παρατείνεται η έκθεση «Συρία: Βυζαντινά Χρόνια» που
φιλοξενείται στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010.7282.000). Είσοδος: 1.500 δρχ. (4,4 ευρώ), 500 δρχ. (1,47 ευρώ) και
οικογενειακό 3.000 δρχ. (8,80 ευρώ).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17248P181</ED>
<ID>
ID:303316

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>20.000 λεύγες υπό...
</H2>
http: // www.ocean.udel.edu/deepsea/

Αυτή η πρόταση κι αν είναι... ακραία! Κατάδυση βαθύτερα κι από τις 20.000
λεύγες κάτω από την επιφάνεια της θάλασσας. Απλά με ένα «κλικ»... Προορισμός
οι γεωθερμικές πηγές στα υποθαλάσσια ρήγματα που βρίσκονται σε μεγάλα βάθη.
Μέσον, το υποβρύχιο «Alvin». Στο site προσφέρονται όλες οι απαραίτητες
πληροφορίες για τα μέλη του πληρώματος, την αποστολή και την έρευνά τους. Μαζί
με τους επιστήμονες, ο επισκέπτης μπορεί να αναζητήσει τη γνώση για τη
γεωλογία του θαλάσσιου πυθμένα, τα πλάσματα που ζουν μέσα στα ρήγματα και
επιβιώνουν στις εξαιρετικά υψηλές θερμοκρασίες, τις συνθήκες της ζωής τους. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17248P182</ED>
<ID>
ID:303358

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μην κόβετε το τέλος!
</H2>
<AUTHOR>Μ.Μ.</AUTHOR>

Και τις αναπαυτικές πολυθρόνες έχουμε και τις αριθμημένες θέσεις έχουμε και
τον ντόλμπι στέρεο κ.λπ. ήχο έχουμε. Και την προκατάληψη με τους τίτλους του
τέλους και αυτή την έχουμε. Πλην ελαχίστων εξαιρέσεων, τα σινεμά (πολυ-σινεμά
και άλλα) δεν έχουν υπομονή να αφήσουν να κυλήσουν οι τίτλοι. 'Η τους κόβουν
για την επόμενη παράσταση ή σε διώχνουν γιατί πρέπει να κλείσουν. Και μένεις
με την απορία ποιος έπαιξε τι, ποιο τραγούδι ακούστηκε ή με το «τι θέλει αυτός
και δεν φεύγει!». Αν ήθελες δε να ακούσεις το τραγούδι που «πέφτει» μόνο με
τους τίτλους, τότε έχασες. Έχασες εντελώς. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17248P183</ED>
<ID>
ID:303392

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Επί του... Δικαστηρίου </H2>
<AUTHOR>Μ.Π.</AUTHOR>

Τα Δικαστήρια θα αποφασίσουν για την τύχη του νέου βιβλίου του Γιάννη
Σολδάτου, «Ένας αιώνας ελληνικός κινηματογράφος». Η εταιρεία παραγωγής
«Καραγιάννης - Καρατζόπουλος» κατέθεσε αίτηση ασφαλιστικών μέτρων, ζητώντας
την απαγόρευση της κυκλοφορίας του βιβλίου λόγω χρήσης φωτογραφιών από ταινίες
χωρίς την άδεια. Αν και μπορεί κανείς να σκεφθεί ότι θα ήταν υπερβολική
συνέπεια η απόσυρση ενός βιβλίου για μικρό μέρος των φωτογραφιών του, το
βιβλίο του Γιάννη Σολδάτου υφίσταται αντανακλαστικές συνέπειες, λόγω της
γενικευμένης τακτικής ηλεκτρονικών μέσων να χρησιμοποιούν ταινίες και
φωτογραφίες του παλιού ελληνικού κινηματογράφου χωρίς άδεια. Καθώς και μιας
τάσης να αγνοείται ο παραγωγός με το επιχείρημα της άδειας του καλλιτέχνη.
Πράγματι ο εκδοτικός οίκος «Κοχλίας», που εξέδωσε το βιβλίο, λέει ότι
φωτογράφοι και σκηνοθέτες έχουν δώσει σχετική άδεια, προσθέτει δε ότι
πρόκειται για φωτογραφίες από εκείνες που μοιράζουν οι παραγωγοί για διαφήμιση
των ταινιών τους στα ΜΜΕ, καθώς και ότι οι συγκεκριμένες φωτογραφίες αποτελούν
μόνο το 2% του συνολικού αριθμού φωτογραφιών του βιβλίου. Η συνέχεια επί
του... Δικαστηρίου. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17248P184</ED>
<ID>
ID:303414

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Η δημιουργία είναι...
</H2>
<AUTHOR>Π.Δ.</AUTHOR>

Ποιος φαντάζεται πως η δημιουργία είναι εύκολη, είναι θέμα έμπνευσης, για
όσους την έχουν και αυτό αρκεί. Ποιος φαντάζεται πως ένα έργο τέχνης, ένας
πίνακας ή ένα διήγημα δεν κρύβει σκληρή δουλειά. Μάλιστα χειρωνακτική, γιατί
απαιτεί να συγκεντρωθεί ο δημιουργός σε μία κίνηση, σ' έναν χώρο, σε μία
σελίδα ή ένα όργανο και να καταθέσει ιδρώτα, να σκάψει με τις λέξεις ή με τις
νότες ή με τα πινέλα βαθιά στην ψυχή του. Πρόκειται για διαδικασία αντίθετη
από αυτή που ακολουθεί η τηλεόραση μετατρέποντας τη ζωή σε συρραφή από
φανταχτερά τίποτε. Ωστόσο τις σκέψεις αυτές τις ανακαλύψαμε σε τηλεοπτικές
εκπομπές, από εκείνες τις ελάχιστες που έχουν απομείνει να προβάλλουν την
ομορφιά και την Τέχνη. Η μία ήταν η εκπομπή της Μαρίας Χούκλη για το βιβλίο
(ΝΕΤ) που είχε καλεσμένο τον συγγραφέα Σωτήρη Δημητρίου. Που μας ξάφνιασε όταν
τον ακούσαμε να λέει «Δεν μ' αρέσει να γράφω. Η γραφή είναι βραχνάς, είναι
κόπος. Λένε ότι αποφορτίζει, αλλά για μένα... όχι, είναι μπελάς μεγάλος. Ο
άνθρωπος είναι φτιαγμένος να περπατάει, να ξαπλώνει, να τρώει, όχι να κάθεται
και να γράφει». 
<H3>...χειρωνακτική εργασία </H3>
Αλλά δεν είναι ο μόνος που έχει την ίδια αγωνία, που αντιμετωπίζει τη
δημιουργία σαν σκληρή εργασία, απαραίτητη για να οδηγηθείς στο αποτέλεσμα που
φαντάστηκες, που οραματίστηκες, αλλά πάντως εργασία. Ήταν η τζαζίστρια Κάρλα
Μπλέι στην εκπομπή «Οι μουσικοί του κόσμου» (ΝΕΤ), που παρουσιάζει ο Λεωνίδας
Αντωνόπουλος, μια νευρώδης ξανθιά φιγούρα που αφηγούνταν ζωή γεμάτη, ζωή με
νότες και συνθέσεις, εκατοντάδες συνθέσεις από πολύ νεαρή ηλικία. Κι όμως,
χτυπώντας ανάλαφρα τα πλήκτρα στο πιάνο της είπε το ίδιο ακριβώς με τον Σωτήρη
Δημητρίου: «Το να γράφεις μουσική δεν έχει σχέση με την έμπνευση, είναι κάτι
χειρωνακτικό, είναι σκληρή δουλειά» <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17248P185</ED>
<ID>
ID:303429

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P18&aa=5</URL></REF>


Article

<CATEGORY>vin09</CATEGORY>

 <H2>ΠΕΔΡΟ ΟΛΑΓΙΑ
</H2><H2>Κυνηγός αρχαίων μύθων
</H2><H4>Ένα ταξίδι έξι χρόνων, περισσότερα από 100.000 χιλιόμετρα, και ένας άνθρωπος
με πάθος - «μέτοικος» αλλά εραστής της Ελλάδας - έφεραν την ελληνική φύση πλάι
στην πιο μακρινή ιστορία της
</H4>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Ηλιοβασίλεμα στις εκβολές του Αχέροντα - σε λίγη ώρα, η φωτογράφιση της
ημέρας αναγκαστικά σταματά

«Υπάρχει πάντα στενή σχέση ανάμεσα στους τόπους και τους μύθους - στο
περιβάλλον και την ιστορία. Κι αυτή η σχέση δεν είναι ποτέ αθώα». Ο Πέδρο
Ολάγια είναι ο άνθρωπος που αναζήτησε τα ίχνη των μύθων πάνω στο ελληνικό
έδαφος. Σε βουνά, σε χαράδρες, σε κοιλάδες, σε σημεία απρόσιτα αλλά και σε
τόπους γνωστούς. Έψαξε για τις εικόνες που θα μπορούσε να ταιριάξει με τις
λέξεις και τις ιστορίες. Αμέτρητες λέξεις (μελέτησε κείμενα 100 και πλέον
αρχαίων συγγραφέων), αμέτρητες φωτογραφίες (δικές του όλες, από ένα
περιπετειώδες ταξίδι στις άκρες της ελληνικής γης). Με υποτροφία του Ιδρύματος
Ωνάση, με σκληρή δουλειά και επιμονή συγκέντρωσε όλες τις πληροφορίες, κατά
τρόπο συστηματικό και ακριβή, στον πρώτο Μυθολογικό Άτλαντα της Ελλάδας, που
κυκλοφόρησε πρόσφατα από τις Εκδόσεις Road. 
Δύσκολο να εντοπίσει την αρχή σε όλη αυτή την περιπέτεια. «Ίσως να
ξεκίνησε από δύο περιοχές που με έθελγαν από νωρίς: τη Θεσπρωτία και την
Αρκαδία. Η Αρκαδία είναι λίκνο των μύθων και η Θεσπρωτία ήταν και είναι
συνδεδεμένη με τους μύθους του Άδη, του χθόνιου Ποσειδώνα, της Περσεφόνης». 
Όπου κι αν πήγε όμως, ένιωσε την ίδια έλξη... Άραγε είναι η φύση, ο μύθος ή τα
ανθρώπινα έργα που ασκούν αυτή την έλξη; «Είναι όλα μαζί και η φύση από μόνη
της. Γι' αυτό, συχνά, σε μια περιοχή, ο ιερός τόπος - το τέμενος - προϋπάρχει.
Το ανθρώπινο στοιχείο - το μνημείο - τοποθετήθηκε εκεί μόνο και μόνο για να το
επισημάνει. Κι ας εξελίσσεται στη διάρκεια των αιώνων». 
Ναι, η ίδια η φύση έχει δύναμη - «αν και έχει αλλάξει πολύ. Αν διαβάσει
κανείς τον Φρέιζερ που επισκέφθηκε την Ελλάδα στις αρχές του 20ού αιώνα, θα
δει πως το τοπίο που συνάντησε εκείνος έμοιαζε περισσότερο με αυτό της
αρχαιότητας απ' ό,τι το σημερινό. Χωρίς αυτό να σημαίνει πως έχουν καταστραφεί
όλα. Η φύση έχει ακόμη τη δυνατότητα να εμπνέει την ανθρώπινη
δημιουργικότητα». 
Μιλώντας για την έλξη που ασκεί η φύση, νιώθει πως πρέπει να διευκρινίσει ότι
«δεν είναι κάτι υπερφυσικό. Είναι η εναλλαγή που προσφέρει η φύση στον άνθρωπο
και ο άνθρωπος στη φύση. Την συναντάς σε πολλές περιοχές, σε βουνά, σε
ποτάμια. Στο Κωρύκειον Άντρο, στον Παρνασσό, στο σπήλαιο της Μέλαινας Δήμητρας
στη Νέδα, στο Όρος Λύκαιο στην Αρκαδία, στο Νυμφαίο του Ποσειδώνα στο
Ακρωτήριο Μαλέα, στην Κρήτη... Όμως, επειδή ο τόπος είναι αυτό που εμείς
προβάλλουμε επάνω του, χρειάζεται η πληροφορία, το πνευματικό φορτίο. Αυτό
φιλοδοξεί να προσφέρει ο Άτλας ­ ένα εργαλείο, για να μοιραστούμε τη συγκίνηση».

<H3>«Με πέρασαν για αρχαιοκάπηλο»
</H3>
Ο Πέδρο Ολάγια στη διάρκεια της αναζήτησης των τόπων και των μύθων, κάπου
στην Αρκαδία

«Για σκέψου το... Ξαφνικά, από το πουθενά, εμφανίζεται ένας Ισπανός μ' ένα
φορτηγάκι. Με ρωτάνε τι πουλάω... Είναι παράξενο θέαμα ένας άνθρωπος πάνω στο
βουνό, μέσα σε μια καταιγίδα, περπατώντας με τις λάσπες. Κάποιες φορές με
πέρασαν για αρχαιοκάπηλο, κάποιες άλλες για πράκτορα... Πολλές φορές τα αρχαία
απομεινάρια βρίσκονται σε στρατιωτικές περιοχές... Κι εγώ είμαι ένας ξένος που
μιλά ελληνικά. Εξοπλισμένος με χάρτες, με φωτογραφική μηχανή, με τρίποδα,
βρίσκομαι στα πιο απίθανα σημεία... Όχι, δεν ήταν εύκολη η επιτόπια έρευνα.
Γι' αυτό και δεν έκανα πολύ μεγάλο λόγο για το τι ψάχνω»... 
Ακόμη κι αυτό το πιο... δημόσιο κομμάτι της διαδρομής στην Ελλάδα των μύθων
ήταν μοναχικό για τον Πέδρο Ολάγια. «Όλες οι δημιουργικές δουλειές είναι
μοναχικές», λέει. «Η έρευνα, η συγγραφή... Σ' αυτή την περίπτωση, ακόμη και τα
ταξίδια». Όπως και να 'χει ακόμη και τα πιο δύσκολα μένουν τελικά ως
ευχάριστα. «Κάθε στιγμή του ταξιδιού, καθετί, η εξονυχιστική δουλειά, η
εξαντλητική προσπάθεια, είναι μια πορεία προς την ανακάλυψη. Είναι μια
δοκιμασία για να γνωριστείς με τον εαυτό σου».

Δεν φτιάχνει πρότυπα η μυθολογία - ούτε πρότυπα ανθρώπων ούτε πρότυπα ζωής.
Κομματάκι κομματάκι, όμως, «αντλώντας στοιχεία απ' όλα τα μυθολογικά πρόσωπα»,
ο Πέδρο Ολάγια σκιαγραφεί ένα προφίλ συναρπαστικό, περιγράφει μια στάση ζωής
χαμένη από καιρό: την αφηρημένη έννοια του ήρωα. «Είναι ήρωας, γιατί μόνος του
ψάχνει νόημα για την κάθε του πράξη. Είναι ιδρυτής του εαυτού του.
Ενσυνείδητος της αποστολής και του πεπρωμένου του, αλλά ταυτόχρονα και της
ελευθερίας του. Μπορεί να δράσει ηθικά - αξιολογώντας ο ίδιος τις επιλογές
του, χωρίς εξωτερικές επιβολές, κανόνες ή "πρέπει". Γι' αυτό ο ήρωας είναι
πάντα μόνος. Αν και έχει πάντα συνείδηση του τραγικού, αντιμετωπίζει με
πρόσχαρο χαρακτήρα το άθλον, την αποστολή του. Έχει πάντα κοντινή σχέση με την
τρέλα (πράγμα που ξεσηκώνει την υποψία της θεότητας), αλλά αυτή η σχέση είναι,
ταυτόχρονα, δημιουργική. Ο ήρωας είναι ο σπουδαίος, γιατί μόνος του παλεύει με
τον εαυτό του. Άλλοι κρίνουν την πράξη ως αποτέλεσμα, εκείνος την κρίνει ως
δράστης, από μέσα. Η έννοια της αρετής δεν είναι επιβεβλημένη - είναι η
ατομική πάλη, μια προσωπική μάχη»... 
<H3>Η αλήθεια του ψέματος
</H3>
Γεννήθηκε στην πόλη Οβιέδο της Ισπανίας, ταξίδεψε πολύ, αλλά από το 1994
ζει και εργάζεται στην Αθήνα. Αν και «αυτοδίδακτος στα νέα ελληνικά», μιλάει
τη γλώσσα καλύτερα από πολλούς «αυτόχθονες». Επιλέγει με προσοχή τις λέξεις -
με συστολή στην έκφραση, αλλά σιγουριά στο βλέμμα. Βρίσκει εκείνες που
περιγράφουν τέλεια αυτό που θέλει να πει. Χωρίς υπερβολή, χωρίς έπαρση - με
οικονομία και ακρίβεια. Γνωρίζει, βέβαια, πως η λέξη μύθος συχνά
χρησιμοποιείται για να περιγράψει το ψέμα. «Είναι μια άποψη», λέει γελώντας.
«Νιώθω όμως πως, από τις απαρχές της Ιστορίας, ζούμε σε μια εικονική
πραγματικότητα... Από αυτήν τη σκοπιά, όλα είναι ψέματα. Ή όλα είναι αλήθεια -
πράγμα που είναι το ίδιο»...

<H3>INFO
</H3><H3>Σιγουριά </H3>
«Είσαι σίγουρος για όλα αυτά, Πέδρο;». Άκουσε αμέτρητες φορές την ερώτηση και
η απάντησή του ήταν: «Και βέβαια! Όλα αυτά είναι διασταυρωμένες πληροφορίες
από τις αρχαίες λογοτεχνικές πηγές και τα αρχαιολογικά ευρήματα»... <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17248P191</ED>
<ID>
ID:303317

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P19&aa=1</URL></REF>


Article

<CATEGORY>vin09</CATEGORY>

 <H2>ΜΑΡΙΑ ΓΑΝΩΤΗ
</H2><H2>Μ' έναν πελεκάνο στην μπανιέρα
</H2><H4>Η «ψυχή» του Ελληνικού Κέντρου Περίθαλψης Άγριων Ζώων και Πουλιών, Μαρία
Γανωτή, μιλά για την «οικογένειά» της, για τη γοητεία της φύσης και για τα...
ταξιδιάρικα πουλιά
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Η Μαρία Γανωτή ίδρυσε με τον Φίλιππο Δραγούμη το 1989 το Ελληνικό Κέντρο
Περίθαλψης Άγριων Ζώων και Πουλιών (ΕΚΠΑΖ), δημιουργώντας το ξεκίνημα μιας
πορείας «που δεν μπορούσε μετά να διακοπεί». 
Υπήρξε μάλλον η μοναδική φοιτήτρια της Φιλοσοφικής που συζούσε μ' έναν...
πελεκάνο στην μπανιέρα της, ένα ζευγάρι κουκουβάγιες στο κουτί του ηλεκτρικού
και αρκετά ακόμη άγρια πουλιά, που έκαναν κατάληψη στην ντουλάπα με τα ρούχα,
στην κουζίνα και στο δωμάτιό της... 
Ήταν στα μέσα της δεκαετίας του '80. Η Μαρία Γανωτή είχε ήδη γίνει μέλος τής
Ελληνικής Ορνιθολογικής Εταιρείας, «ως ερασιτέχνις παρατηρητής, αφού μου άρεσε
να είμαι στη φύση και να βλέπω τα πουλιά». Από μικρή όμως είχε σύνδεση με τα
ζώα. Στο σπίτι της, στην Εύβοια, της άρεσε να μαζεύει ό,τι ζώο έβρισκε. Γι'
αυτό και όταν, φοιτήτρια πια στην Αθήνα, της έφερναν τραυματισμένα πουλιά, δεν
μπορούσε παρά να τα φιλοξενήσει στο σπίτι της. 
Μαζί της τότε ήταν και ο Φίλιππος Δραγούμης. Μαζί αποφάσισαν να μεταφερθούν
στο σπίτι του στην Αίγινα - τα πουλιά δεν χωρούσαν πια στο μικρό διαμέρισμα
των Εξαρχείων - μαζί ίδρυσαν το 1989 το Ελληνικό Κέντρο Περίθαλψης Άγριων Ζώων
και Πουλιών (ΕΚΠΑΖ), δημιουργώντας το ξεκίνημα μιας πορείας «που δεν μπορούσε
μετά να διακοπεί». 
«Οι δυσκολίες ήταν πολλές. Δεν είχαμε χρήματα. Και τότε δεν υπήρχαν κτηνίατροι
στην Ελλάδα, που να γνωρίζουν από τέτοιου είδους περίθαλψη. Φανταστείτε, ότι
τα πρώτα εργαλεία που χρησιμοποιήσαμε για να καθαρίζουμε τις πληγές ήταν
ηλεκτρολογικά κλειδιά». 
Το Κέντρο δούλεψε με έναν πυρήνα δέκα ανθρώπων, που αφιέρωσαν σ' αυτό όλη τους
τη ζωή, από το 1989 μέχρι σήμερα. Όμως, δεν ήταν όλα ρόδινα. «Προσπαθήσαμε απ'
την αρχή να μην μπούμε σ' ένα γκέτο φιλόζωων, γι' αυτό και το Κέντρο
λειτουργούσε με επιστημονική υποστήριξη, συνδέθηκε και με άλλες οργανώσεις και
θεραπευτικές κοινότητες». Η προστασία της φύσης για τη Μαρία Γανωτή δεν είναι
ρομαντισμός, αλλά «κάτι που μπορεί να επιτευχθεί μέσα από την
ευαισθητοποίηση». 
Και εκείνη πάλεψε. Θυμάται πως όταν πρωτοξεκίνησε το Κέντρο, τα ΚΤΕΛ δεν
δέχονταν να μεταφέρουν ζώα και πουλιά. «Έτρεχα παντού, έχω κλάψει σε σταθμούς
τρένων και λεωφορείων για να καταφέρω τη μεταφορά ενός τραυματισμένου ζώου»,
λέει. Δεν έλειψαν όμως και δεν λείπουν οι οικονομικές δυσκολίες. «Απ' την αρχή
είχαμε κοινό ταμείο. Λέγαμε πως ό,τι έτρωγαν τα πουλιά, θα τρώγαμε κι εμείς». 
Ξέρει ότι πολλοί την χαρακτηρίζουν «τρελή» ή, στην καλύτερη περίπτωση,
«ρομαντική». «Κάνω αυτήν τη δουλειά 15 χρόνια. Δεν έχω ασφάλιση ούτε σύνταξη.
Και κανένας απ' τους ανθρώπους που ξεκινήσαμε μαζί. Όμως, προασπίζοντας αυτή
την υπόθεση, προασπίζουμε τη ζωή μας. Αυτή είναι η οικογένειά μου. Και δεν
μπορείς να την ξεχάσεις, να την σταματήσεις και να χαλαρώσεις. Πρέπει να είσαι
μάχιμος». 
Και με τη δική της οικογένεια, τι γίνεται; «Είμαι παντρεμένη, αλλά δεν έχω
παιδιά. Ίσως ό,τι δημιουργικό κάνεις, να είναι τελικά το κλείσιμο μιας τρύπας.
Πολλοί μου λένε ότι το Κέντρο λειτουργεί σαν υποκατάστατο για μένα. Είμαστε
μια οικογένεια, ένας... στρατός εργασίας. Και τα πουλιά είναι η οικογένειά
μου. Τα αισθάνομαι σαν πρόσωπα». 
Όσο για το μέλλον, «είναι μονόδρομος. Πρέπει να εξελίξουμε αυτή την υπόθεση,
να την κάνουμε πιο επιστημονική. Και να πάμε μπροστά. Δεν έχουμε άλλη
επιλογή». 
<H3>Η γοητεία της απελευθέρωσης
</H3>
Η πιο γοητευτική στιγμή της δουλειάς είναι «η απελευθέρωση ενός πουλιού που
έχεις περιθάλψει. Νιώθεις μια μεγάλη ζεστασιά, αλλά και μια μεγάλη ανασφάλεια,
γιατί το πουλί που φρόντιζες και τάιζες, ξέρεις πως φεύγει προς μια γοητευτική
και παράξενη, αλλά επικίνδυνη ελευθερία». Δεν είναι τυχαίο που συγκινήθηκε
πολύ με μια ταινία που είδε πρόσφατα, τα «Ταξιδιάρικα πουλιά». Ίσως γιατί εκεί
βρήκε κάτι απ' τον εαυτό της: «Η μαγεία της πτήσης, το προνόμιο που εμείς οι
άνθρωποι δεν θα το έχουμε ποτέ. Απ' την άλλη, είναι και τα πουλιά που ξέρεις
ότι δεν θα πετάξουν ποτέ πια». Με το τηλέφωνα να χτυπούν ασταμάτητα όλες τις
ώρες της ημέρας για κάποιο τραυματισμένο πουλί που έρχεται, θα έρθει ή ήρθε η
ώρα να φύγει, ο ελεύθερος χρόνος της είναι ανύπαρκτος. «Ηρεμώ μόνο μέσα στα
πλοία, όταν ταξιδεύω για να έρθω από την Αίγινα στην Αθήνα και όταν δεν πιάνει
το κινητό». 
Της λείπει πολύ το διάβασμα και το σινεμά. «Διαβάζω καθημερινά εφημερίδες,
αλλά δεν έχω την ηρεμία να συγκεντρωθώ σε κάτι μεγάλο, να διαβάσω ένα βιβλίο.
Και τις λίγες φορές που προλαβαίνω να πάω σινεμά... με παίρνει ο ύπνος απ' την
κούραση». 
Η μεγαλύτερη κούραση, όμως, δεν είναι να παλεύει για ώρες μέσα σε μια παγωμένη
αυλή με λάσπες για να περιθάλψει ένα τραυματισμένο ζώο, αλλά να προσπαθεί να
πείσει φορείς και πολιτικούς να δώσουν χρήματα για το Κέντρο. «Οι δημόσιες
σχέσεις είναι πολύ ψυχοφθόρες. 
Με πανικοβάλλει η ιδέα και μόνο ότι μπορούν να σκεφθούν πως έχω κίνητρα
οικονομικά». Η άλλη δύσκολη στιγμή, είναι ακόμα πιο ανθρώπινη. «Όταν παλεύεις
μ' ένα ζώο και τελικά πεθαίνει. Όταν μάλιστα έχεις δεθεί συναισθηματικά μ'
αυτό, είναι ακόμη χειρότερα. Και συνήθως δένομαι με τα ζώα που έχουν μείνει
για πολύ καιρό στο Κέντρο. Γι' αυτό προσπαθώ να διατηρώ τον συναισθηματισμό
μου χωρίς να είμαι μελό». 
<H3>«Δεν μπορώ να μείνω αδιάφορη» </H3>
Το «μικρόβιο» της πολιτικής το είχε από νωρίς. «Όχι όμως με την κομματική
έννοια, αλλά με την έννοια τού να θέλεις ν' αλλάξεις κάτι στην κοινωνία».
Παραδέχεται ότι αυτή ήταν η διάσταση που την γοήτευε απ' την αρχή, «η
προοπτική ν' αλλάξεις τον κόσμο. «Αυτός είναι ο στόχος μου. Δεν μπορώ να μένω
αδιάφορη». Άλλωστε, η προσπάθειά της ήταν απ' την αρχή ενταγμένη στην
προσπάθεια προστασίας της φύσης γενικότερα. Και η ενασχόληση μ' αυτό «είναι
πολιτική δράση». Η Μαρία και οι άνθρωποι που δούλεψαν μαζί της έβαλαν ένα
στοίχημα: «Να φέρουμε μια αλλαγή, να δημιουργήσουμε συνείδηση στην Ελλάδα,
στον κόσμο. Και νομίζω ότι το πετύχαμε σ' έναν βαθμό».

<H3>INFO
</H3>
Κέντρο Περίθαλψης Άγριων Ζώων και Πουλιών : Αίγινα, τηλ: 02970-28.367 - Αθήνα,
τηλ: 010-9520.117. Κινητά: 0972-664675, 0977-231983, 0944-261063 http: //www.ekpaz.gr
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17248P201</ED>
<ID>
ID:303318

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P20&aa=1</URL></REF>


Article

<CATEGORY>vin09</CATEGORY>

 <H2>Σκοτώνονται τα ελάφια όταν... πεινάσουν
</H2><H4>Αν συνέβαινε στη Γερμανία ή στην Ελβετία, η ασφάλεια θα πλήρωνε τη ζημιά. Στην
Ελλάδα, όμως, κανείς δεν πρόκειται να αποζημιώσει τους οδηγούς που
συγκρούσθηκαν με ένα... πεινασμένο ελάφι, στην Εθνική οδό Αθηνών - Λαμίας! </H4>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Δεν φανταζόταν ποτέ ο κ. Γιώργος Ρούσσης πως θα φωτογράφιζε ένα τροχαίο στην
Εθνική, μεταξύ δύο οχημάτων και ενός ελαφιού... Το πεινασμένο ζώο δεν έβρισκε
τροφή στην Πάρνηθα εξαιτίας του χιονιού και κατέβηκε στο δρόμο, όπου χτυπήθηκε
από δύο διερχόμενα αυτοκίνητα

Σάββατο, ώρα μία τα ξημερώματα, στην Εθνική οδό Αθηνών - Λαμίας, στο ρεύμα
προς Αθήνα. Η κυκλοφορία των οχημάτων στο 47ο χιλιόμετρο έχει σταματήσει. Σε
μια γωνιά του δρόμου ο κόσμος συνωστίζεται, όμως ελάχιστοι μπορούν να
πιστέψουν αυτό που αντικρύζουν τα μάτια τους. Πολύ περισσότερο, οι επιβάτες
των δύο στραπατσαρισμένων αυτοκινήτων, οι οποίοι μεταφέρονται ελαφρά
τραυματισμένοι ύστερα από σύγκρουση με ένα... ελάφι! 
Ένα μεγάλο αρσενικό ελάφι, βάρους περίπου 150 κιλών, πετάχτηκε ξαφνικά στον
δρόμο και χτυπήθηκε από δύο διερχόμενα αυτοκίνητα. Οι οδηγοί των οχημάτων
τραυματίσθηκαν - ευτυχώς ελαφρά. Το ελάφι σκοτώθηκε ακαριαίως. Αμέσως
κινητοποιήθηκε η Τροχαία Μαλακάσας και το Δασαρχείο της Πάρνηθας, ενώ για να
απομακρυνθεί το ελάφι από την οροφή του ενός αυτοκινήτου χρειάστηκε να φθάσει
στο σημείο της σύγκρουσης ο γερανός της Τροχαίας. 
Ο φωτογράφος κ. Γιώργος Ρούσσης ειδοποιήθηκε από φίλους και έφθασε έως εκεί
για να απαθανατίσει το - μακάβριο μεν, σπανιότατο δε - θέαμα. «Το ελάφι ήταν
πολύ μεγάλο και πολύ βαρύ. Το ένα αυτοκίνητο έπαθε μεγάλη ζημιά από τη
σύγκρουση. Ο γερανός έκανε κάμποση ώρα να το μετακινήσει από την οροφή του
αυτοκινήτου». Σύμφωνα με τον δασάρχη Πάρνηθας κ. Γιώργο Αμοργιανιώτη:
«Κρίνοντας από τα μεγάλα του κέρατα, το ελάφι θα πρέπει να ήταν μεγάλο σε
ηλικία - τουλάχιστον επτά ή οκτώ ετών. Συμβαίνει συχνά τον χειμώνα... Επειδή
με τα χιόνια δεν βρίσκουν τροφή στο βουνό, τα ελάφια κατεβαίνουν προς τους
Θρακομακεδόνες και τις γύρω περιοχές. Όμως, τόσο κοντά στην πόλη δεν είχαν
φθάσει ποτέ». 
Ο γερανός της Τροχαίας μετέφερε το νεκρό ελάφι στο Δασαρχείο. Η πρώτη σκέψη
ήταν να διατεθεί στην αγορά. «Όμως ο κτηνίατρος, ο οποίος το εξέτασε, έκρινε
πως ήταν ακατάλληλο για κατανάλωση, γιατί δεν είχε φύγει το αίμα», λέει ο κ.
Αμοργιανιώτης. «Αποφασίσαμε λοιπόν και το στείλαμε για ταρίχευση. Θα το
τοποθετήσουμε στο μουσείο που έχουμε σκοπό να φτιάξουμε για τους επισκέπτες
του δρυμού». 
<H3>Εισαγωγή από Δανία, Γιουγκοσλαβία
</H3>
Είναι το μεγαλύτερο φυτοφάγο ζώο που ζει στη χώρα μας. Το ελάφι έχει τρίχωμα
κόκκινο ή καστανό το καλοκαίρι, το οποίο τον χειμώνα σκουραίνει. Τρέφεται με
βλαστάρια, φύλλα, αλλά και καρπούς. Κάποτε τα έβλεπε κανείς σχεδόν σε κάθε
γωνιά της Ελλάδας. Σήμερα, ο πληθυσμός τους έχει μειωθεί σημαντικά και έχουν
απομείνει λίγα άγρια ελάφια στη Χερσόνησο της Σιθωνίας και στη Ροδόπη. 
Επίσης ορισμένα επιβιώνουν στον Κόζιακα και στην Πάρνηθα, όμως τα ζώα αυτά
έχουν εισαχθεί. Ειδικότερα για τον πληθυσμό των ελαφιών που ζουν στην Πάρνηθα,
όπως εξηγεί ο δασάρχης της περιοχής κ. Γιώργος Αμοργιανιώτης, αποτελείται από
ελεύθερα ζώα που υπήρχαν ανέκαθεν στη περιοχή και ζώα τα οποία εισήχθησαν σε
δύο διαφορετικές χρονικές περιόδους. «Η πρώτη εισαγωγή έγινε από τη Δανία το
1907 και η δεύτερη από τη Γιουγκοσλαβία στα μέσα της δεκαετίας του '60». 
Ακριβής εκτίμηση του συνολικού πληθυσμού τους δεν υπάρχει ούτε για τα ελάφια
που ζουν στην Πάρνηθα ούτε για εκείνα που συναντώνται σε άλλες περιοχές της
Ελλάδας. Η κ. Αλεξάνδρα Χαΐνη, από το WWF, λέει πως το ελληνικό ελάφι
απειλείται με άμεση εξαφάνιση. «Η σημαντικότερη απειλή είναι το κυνήγι και
ακολουθεί η καταστροφή των βιοτόπων του και οι τουριστικές δραστηριότητες». 
Στη χώρα μας ζουν επίσης δύο ακόμη συγγενικά είδη του ελαφιού. Είναι το
πλατόνι (που έχει πλατιά κέρατα και μακριά άσπρη ουρά, με μια χαρακτηριστική
μαύρη γραμμή κατά μήκος) και το ζαρκάδι (το οποίο έχει μικρά κέρατα, πολύ
μικρή ουρά και τρίχωμα που είναι κατακόκκινο το καλοκαίρι και γκρίζο τον χειμώνα).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17248P211</ED>
<ID>
ID:303319

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P21&aa=1</URL></REF>


Article

<CATEGORY>vin09</CATEGORY>

 <H5>ΠΟΛΗ
</H5><H2>Λεωφορεία θα... προωθούνται με υδρογόνο
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

«Πράσινα» μέσα μαζικής μεταφοράς για καθαρότερο περιβάλλον είναι ο στόχος των
Ευρωπαίων. Μετά τα λεωφορεία με φυσικό αέριο, έρχονται τα λεωφορεία υδρογόνου.
Τα νέα οχήματα θα αρχίσουν να κυκλοφορούν στους δρόμους της Ευρώπης από τον
επόμενο χρόνο, χρησιμοποιώντας κυψέλες καυσίμων υδρογόνου. Θα είναι τα πρώτα
οχήματα αυτού του είδους που θα κυκλοφορήσουν παγκοσμίως. 
Στο πρόγραμμα Καθαρές Αστικές Συγκοινωνίες για την Ευρώπη της Ευρωπαϊκής
Ένωσης, που αποσκοπεί στην προώθηση εναλλακτικών μορφών καυσίμων, συμμετέχουν
εννιά πόλεις: Άμστερνταμ, Βαρκελώνη, Αμβούργο, Λονδίνο, Λουξεμβούργο, Μαδρίτη,
Οπόρτο, Στοκχόλμη και Στουτγάρδη. Τα λεωφορεία κατασκευάζονται στη Γερμανία,
μπορούν να μεταφέρουν 70 επιβάτες και θα είναι έτοιμα μέσα στο 2003. 
Το υδρογόνο θα παράγεται με διάφορες μεθόδους και θα υπάρχουν σταθμοί
τροφοδοσίας των οχημάτων σε κάθε πόλη. Το νέο καύσιμο θεωρείται φιλική προς το
περιβάλλον πηγή ενέργειας και η εξάπλωσή του αποτελεί στόχο της Ε.Ε.. Η
κυκλοφορία των νέων λεωφορείων χρηματοδοτήθηκε με 18,5 εκατομμύρια ευρώ. 
Όσο για την Αθήνα, ήδη κυκλοφορούν στους δρόμους της πρωτεύουσας 230 «πράσινα»
λεωφορεία με φυσικό αέριο από τον Σεπτέμβριο του 2001, αλλά δεν υπάρχουν άμεσα
σχέδια για την προμήθεια οχημάτων υδρογόνου.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17248P212</ED>
<ID>
ID:303359

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P21&aa=2</URL></REF>


Article

<CATEGORY>vin09</CATEGORY>

 <H2>Όταν τα δημόσια έργα αποκτούν πνοή
</H2><H4>Σταθερότητα και συμμετρία: Μια νέα ηθική έρχεται να προτείνει το νέο κτίριο
της Εθνικής Τράπεζας, αφήνοντας ελπίδες για την αναθέρμανσης της σχέσης
αρχιτεκτονικής και δημοσίων έργων
</H4>
<AUTHOR>ΓΙΩΡΓΟΣ ΤΖΙΡΤΖΙΛΑΚΗΣ</AUTHOR>

Ανάδειξη αρχαιοτήτων, απόλυτη γεωμετρία, καλή ποιότητα κατασκευής είναι
ορισμένα απο τα χαρακτηριστικά που του νέου κτιρίου της Εθνικής Τράπεζας, στην
οδό Αιόλου

Η εγκαινίαση από τον Πρωθυπουργό τού νέου κτιρίου διοίκησης της Εθνικής
Τραπέζης δεν πρέπει να συνδέεται μόνο με τη διακοπή της περιβόητης
«συγχώνευσης» και το κυνήγι του παρασκηνίου. Καλό θα ήταν να συμβολίσει μια
νέα περίοδο σχέσεων της αρχιτεκτονικής με τα δημόσια έργα, τα οποία
προαναγγέλλονται σωρηδόν. Δηλαδή, να συμβολίσει το τέλος της εποχής όπου το
Μετρό των Αθηνών και το Αεροδρόμιο έγιναν χωρίς ίχνος αρχιτεκτονικής. 
Φυσικά, η περίπτωση αυτή είναι διαφορετική, εφόσον έχουμε μια Τράπεζα
που, έστω και για λόγους γοήτρου, αρκετές φορές στο παρελθόν εμπιστεύτηκε τα
καταστήματά της σε αξιόλογους αρχιτέκτονες, με αξιοσύστατα αποτελέσματα (ιδίως
στην περιφέρεια). Τη μελέτη του νέου κτιρίου την ανέλαβε, κατόπιν διαγωνισμού,
μια ομάδα αρχιτεκτόνων που την αποτελούν οι Μόρφω Παπανικολάου, η Ρένα
Σακελλαρίδου, η Μαίρη Πολλάνη, με σύμβουλο τον Mario Botta, του οποίου άλλωστε
το καθιερωμένο λεξιλόγιο γίνεται εύκολα αναγνωρίσιμο. Όσοι φιλομαθείς θελήσουν
να εμβαθύνουν στον φημισμένο Ελβετό αρχιτέκτονα, ο οποίος ξεκίνησε τη
σταδιοδρομία του ως βοηθός του Le Corbusier, δεν έχουν παρά να ανατρέξουν στην
πρόσφατη μονογραφία της Ρένας Σακελλαρίδου, που εξέδωσαν οι Thames &
Hudson. 
Μερικά πράγματα που κερδίζουν γρήγορα την προσοχή μας στο νέο κτίριο
είναι η ανάδειξη των αρχαιοτήτων, η απόλυτη γεωμετρία, το έξοχο αίθριο με το
διάφανο δάπεδο στο εσωτερικό, η ένταξη στον ιστό της πόλης και η καλή ποιότητα
της κατασκευής. Εντούτοις, μια τέτοια αρχιτεκτονική μοιάζει αυστηρή, αν
συγκριθεί με τις ακροβατικές καμπύλες που προτιμά η πλειονότητα των «νέων
τάσεων». Άλλωστε πρόκειται για Τράπεζα και όχι για Μουσείο. 
Σε αυτόν τον ιδιότυπο «αναχρονισμό» βρίσκεται το μεγαλύτερο ενδιαφέρον του
κτιρίου. Αν τώρα μπούμε στον κόπο της αξιολόγησης σ' ένα ευρύτερο και διεθνές
πλαίσιο, θα πρέπει να επισημάνουμε ότι αυτή η επιλογή δεν θα έβρισκε σήμερα
σύμφωνους τους πάντες. Πρώτοι ανάμεσα σε αυτούς, όσοι αντιλαμβάνονται την πόλη
σαν μια ασταμάτητη ροή λειτουργιών και σημείων και την αρχιτεκτονική σαν μια
παραληρηματική αντανάκλαση αυτής της διασποράς. Στον αντίποδα, το νέο κτίριο
διοίκησης της Εθνικής συνδέεται με μια ηθική που αντλεί από τον γειτονικό
νεοκλασικισμό την καθαρότητα, τη σταθερότητα και τη συμμετρία των μορφών της.

<H3>INFO </H3>
Ο Γιώργος Τζιρτζιλάκης είναι καθηγητής Αρχιτεκτονικής στο Πανεπιστήμιο Πατρών
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17248P221</ED>
<ID>
ID:303320

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P22&aa=1</URL></REF>


Article

<CATEGORY>vin09</CATEGORY>

 <H2>Σκάει... απογειώνεται... Και ξανασαρκώνεται... </H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Μέσα απ' την καινούργια μόδα των ανθοπωλείων, που θέλει το τριαντάφυλλο παρέα
μ' ένα λεμόνι και δύο φύλλα δάφνης, τη γαρδένια με δυο πέρλες και να πλέει στο
νερό ένα φιρίκι, μέσα απ' αυτήν την εξέλιξη λοιπόν της υψηλής ανθοκομικής,
κατέφθασε στο θέατρο ευχαριστήρια ανθοδέσμη, με τρεις κρίνους-κάλες και δύο
τεράστια φτερά παγωνιού... Ήμουνα Δημοτικό όταν τα πρωτοείδα. Στο σπίτι της
κυρίας Μακρή, της δασκάλας μου στου Ταγκόπουλου στον Πειραιά, κι απάνω στον
μπουφέ (που τότε τον έλεγαν σερβάν) μια παλιά άδεια και καλογυαλισμένη οβίδα
που έκανε χρέη ανθοδοχείου και μέσα της εν είδη ανθέων τεράστια πέντε φτερά
παγωνιού. Αυτή την οβίδα παλιά, πολλά σπίτια την κάνανε βάζο και κάναν έτσι
αυτό το βλήμα του θανάτου, βήμα ζωής ανθόσπαρτης. Την είδα πολλές φορές σε
έργα του Τσαρούχη όχι με φτερά αλλά με κάλες άσπρες σαν άσπιλα και δροσερά
χωνάκια που απ' το κέντρο τους όρθωνε το ανάστημά του, στο χρώμα του κρόκου,
σάρκινος σχεδόν και χνουδωτός, ο στήμονας. Μάλιστα τη θυμάμαι και σε ένα
μυθιστόρημα του Μυριβήλη, «Η δασκάλα με τα χρυσά μάτια» που πάει ο ήρωας ο
Λεωνής να δώσει στη χήρα του Βρανά τα πράγματα του νεκρού από οβίδα άντρα της
και βλέπει στην ανθοστήλη, μια άλλη οβίδα, άδεια αυτή, αλλά γεμάτη με
λουλούδια... Και χρόνια μετά να δεις πού το είδα αυτό το χάλκινο ανθοδοχείο
του πολέμου; Ναι, βέβαια... Στο Λονδίνο. Πέρσι. Σε μια παράσταση του Πίτερ
Μπρουκ. Στο «Κοστούμι». Η δράση κάπου στην Αφρική κι εκεί στην άκρη της
σκηνής, πάνω στην ψάθα, η ίδια στίλβουσα και απαστράπτουσα οβίδα με τις κάλες
του Τσαρούχη και τις μνήμες τις δικές μου απ' το δωμάτιο της κυρίας Μακρή στον
Πειραιά, το σπίτι της χήρας Βρανά στη Μυτιλήνη. Τα σκηνικά στην παράσταση του
Λονδίνου, μιας Ελληνίδας. Της Χλόης Γιωργάκη (εδώ είχε δουλέψει παλιά στον
Κουν για τους «Βατράχους» του Αριστοφάνη)... Και λέω, να μπορούσε στη ζωή μας
έτσι να γίνονται όλα, σαν μια οβίδα που σκάει στον Α' Παγκόσμιο Πόλεμο, κι
αφού διαγράψει την τεράστια τροχιά στον ουρανό της ψυχής και του χρόνου, να
προσγειωθεί ανθοφόρα και μυροβόλος στο προσκήνιο της τέχνης και του σήμερα.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17248P222</ED>
<ID>
ID:303360

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P22&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Ένας υπέροχος άνθρωπος </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Η πόλη είχε απλώσει τα άσπρα σάβανά της μια μέρα πριν. Είχε καλύψει τις
ασκήμιες της μ' ένα λευκό υπέροχο χιονένιο σκηνικό. Παγωμένες οι ανάσες των
ελάχιστων φίλων και ομοτέχνων, στην τελευταία αναχώρηση. Ο Αντρέας Φραγκιάς, ο
σεμνός, διακριτικός, ο συνεπής και ανυποχώρητος, ο έντιμος, αθόρυβος,
δημιουργικός, με το αιώνιο χαμόγελο, το χιούμορ το καταλυτικό που ξεκινούσε
απ' τη γαλάζια του ματιά πριν αρθρωθεί στα χείλη, έφευγε για πάντα ανήμερα των
Φώτων μέσα στη σκοτεινιά των ψυχών όλων όσων τον γνώρισαν, τον έζησαν, τον
διάβασαν. Η επίσημη Πολιτεία τον αγνόησε, το ίδιο και η τηλεοπτική δεσποτεία.
«Και τι μ' αυτό;» θα σχολίαζε ο ίδιος. «Ποιος νοιάζεται για τον έπαινο των
Σοφιστών;». 
Τον γνώρισα τη δεκαετία του '70 μετά την ταινία «Ο θίασος». Ο Γεράσιμος Βώκος
μας πήγε σπίτι του, μαζί με τον Θόδωρο Αγγελόπουλο. Συνέχισα να τον βλέπω, να
χαίρομαι τη φιλία του. Τον καλούσα στο θέατρο. Έπαιξα στην «Καγκελόπορτα» σε
σκηνοθεσία Θ. Μακρή. Περιπέτειες με τη λογοκρισία μέχρι την άδεια προβολής.
Μετά χαθήκαμε, όπως χάνονται τόσοι μέσα στην αγχώδη αυτή πόλη. Πέρυσι είχα την
τύχη να συμμετέχω στην τιμητική εκδήλωση της ΕΣΗΕΑ, με απόντα δυστυχώς τον
ίδιο. Στο πάνελ και ο Τάκης Λαμπρίας... Μια βραδιά διάχυτης συγκίνησης. Η
αναγνώριση και ο έπαινος των ομοτέχνων αξίζει. 
Αντρέας Φραγκιάς! Ένας υπέροχος, μοναδικός άνθρωπος! Τι κι αν τον σκέπασε η
γη! Ο χρόνος τον ταξιδεύει μέσα μας. Η αύρα του πλανάται γύρω μας! Μας
συντροφεύει! <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17248P223</ED>
<ID>
ID:303393

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P22&aa=3</URL></REF>


Article

<CATEGORY>vin09</CATEGORY>

 <H2>Σκοπεύσατε, πυρ εναντίον Άλι
</H2><H4>Παλιά μου τέχνη κόσκινο... Οι τυφεκιοφόροι των show business άδειασαν τις
σφαίρες τους στον «Άλι» του Μάικλ Μαν. Όμως ό,τι και να κάνουν τον τίτλο του
champion αποκλείεται να του τον πάρουν!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ποιος τον κρατάει τώρα τον Μωχάμετ Άλι... Ο Γουίλ Σμιθ θα μπορούσε κάλλιστα
να διαμαρτύρεται για το σνομπάρισμα στον «Άλι» του Μάικλ Μαν, και να καλεί την
επιτροπή των Χρυσών Σφαιρών να... αναμετρηθούν μαζί του στο ρινγκ

Τι είχες Γιάννη, τι είχα πάντα. Η λίστα των φετινών Golden Globe Awards
(Χρυσές Σφαίρες) είναι μια ακόμα φούσκα στην τέχνη του κινηματογράφου.
Λαμπερή; Αναμφισβήτητα. Εκκωφαντική; Οπωσδήποτε. Κοσμική; Αυτό κι αν ήταν.
Αλλά οπωσδήποτε... φούσκα. 
Το μεγάλο καμάρι της φετινής και πάμπτωχης σοδειάς του Χόλιγουντ ­ το «Άλι»
του Μάικλ Μαν που μ' αυτή την ταινία του άρπαξε τον θρόνο του μέγιστου
filmaker από τον Μάρτιν Σκορσέζε - αγνοήθηκε περιτράνως και πολιτικώς. Για
δεύτερη φορά το κατεστημένο αφαίρεσε τον τίτλο του παγκόσμιου πρωταθλητή από
τα γάντια του Μοχάμετ Άλι. Αυτό δα έλειπε, να βραβεύσουν έναν Γουίλ Σμιθ που
γράφει στα παλαιότερα των υποδημάτων του την αμερικανική Δικαιοσύνη και που ως
άλλος Μοχάμετ Άλι διαλαλεί: «Δεν έχω τίποτα εναντίον των φτωχών Βιετκόνγκ και
των Κινέζων. Για μένα κατηγορούμενη είναι μόνο η κυβέρνηση των ΗΠΑ». Και αφού,
λοιπόν, πρώτα και μετά βίας κέρδισε μόλις τρεις υποψηφιότητες - και όχι της
καλύτερης ταινίας - στη συνέχεια αγνοήθηκε από την προχθεσινή πασαρέλα. Never
mind Άλι. Την 1η Μαρτίου που θα έρθεις στην Αθήνα, θα θριαμβεύσεις με αριστερό
ντιρέκτ. 
Ο Ράσελ Κρόου

Η «μαγειρική» στην τελετή των 59χρονων του θεσμού, πήρε σβάρνα και την
πιο εύγευστη και εναέρια σαμπάνια της χρονιάς, με τον μαγικό τίτλο «Αμελί». Το
σίγουρο φαβορί της κατηγορίας «καλύτερη ξενόγλωσση παραγωγή» ηττήθηκε - στα
χαρτιά φυσικά - από το βοσνιακό «No man's land» του Ντάνις Τάνοβιτς. Οι
υποτιθέμενοι απλώς κοσμικοί και εντελώς αντικειμενικοί... τυφεκιοφόροι των
χρυσών σφαιρών, σκόπευσαν εν ψυχρώ «Γιουγκοσλαβία». Όχι, θα άφηναν έξω τον
Μιλόσεβιτς. Άντε και του χρόνου με τον Λάντεν. 
Η λίστα των... κακουργημάτων επεκτείνεται παντού. Σφαίρες είναι αυτές,
σκοτώνουν, δεν βραβεύουν. Έχουμε και λέμε: Ο υπέργηρος Ρόμπερτ Όλτμαν κερδίζει
στη σκηνοθεσία το μεγάλο αστέρι της Αμερικής, με το όνομα Μάικλ Μαν. Από
τέτοιες νίκες μάτσο στο Φεστιβάλ Θεσσαλονίκης. Ο Ράσελ Κρόου βγάζει νοκ άουτ
τον Άλι... Γουίλ Σμιθ (ας είναι καλά ο διαιτητής). Και η Νικόλ Κίντμαν αντί να
θριαμβεύσει με το θρίλερ «Οι άλλοι» - την καλύτερη στιγμή της δραματικής της
καριέρας - αναδεικνύεται νικήτρια στην κατηγορία «μιούζικαλ», ως χορεύτρια και
τραγουδίστρια στο ψηφιακό και μηχανοκίνητο «Μουλέν Ρουζ». 
Επομένως και διά ταύτα «Μουλέν Ρουζ» και «Α beautiful mind» οι καλύτερες
ταινίες της χρονιάς. Γνώμη τους, συμφέρον τους και ασχετοσύνη τους.
Φανταστείτε τώρα τι λαγούς θα βγάλει ο μάγος από το καπέλο του θείου Όσκαρ.
Και για να μην ψαρώνουμε, ένα πράγμα να έχουμε στο μυαλό μας: Χρυσές σφαίρες
ναι, αλλά ό,τι λάμπει δεν είναι χρυσός!

<H3>Η εκδίκηση της Νικόλ
</H3>
Όποιος χάνει στα χαρτιά, κερδίζει στην αγάπη και όποιος χάνει στην αγάπη,
κερδίζει στις σφαίρες και τα Όσκαρ. Από το βράδυ της Κυριακής η Νικόλ Κίντμαν
με μια χρυσή σφαίρα στο περίστροφό της δικαιούται να κάνει «πριτς» και να
πυροβολεί τον... Κρουζ. 
Τελικά, Νικόλ, ποιους άντρες προτιμάς; Τους κοντούς ή τους ψηλούς; 
«The tall by all means» (σε κάθε περίπτωση τους ψηλούς). 
Μέχρι να φτάσει σ' αυτό το σημείο ενός δημόσιου αυτομαστιγώματος και να
καταφέρει να εκστομίσει πως από τούδε μόνο με... ψηλούς θα πηγαίνει (φράση που
εκστόμισε στο Φεστιβάλ της Βενετίας), πέρασε καιρός. Μακροσκελής... καιρός.
Στις 8 Μαΐου του 2001, στην εναρκτήρια προβολή του «Μουλέν Ρουζ» στο Φεστιβάλ
των Καννών, η καρδιά της ήταν ένα κουρέλι αφημένο στην εξώπορτα του πιο
μικροσκοπικού γόη από συστάσεως star system. Του Τομ Κρουζ. 
Πέντε μήνες αργότερα, το κουρέλι, για τις ανάγκες των περιστάσεων,
μεταμορφώνεται σε πλάσμα. Ένα πλάσμα που έχει αφιερωθεί στην Τέχνη ψυχή τε και
σώματι. Δεν είναι κρίμα; Δηλαδή τι; Ολόκληρος ο αρσενικός πληθυσμός
αποτελείται μόνο από... Τομ. Κορίτσι μου για στάσου. Υπάρχουμε κι... εμείς! 
Τίποτα εκείνη. Επελαύνει τον Σεπτέμβριο στο Φεστιβάλ της Βενετίας με δύο
ταινίες («Οι Άλλοι» και το «Κορίτσι των γενεθλίων») και ανακοινώνει την
οριστική της απόφαση: 
«Το μόνο που με νοιάζει είναι να παίζω σε ταινίες σπουδαίων δημιουργών». 
Και το χρήμα, οι προσφορές, το Χόλιγουντ; 
«Μόνο οι τολμηρές προτάσεις. Τον χειμώνα θα επανέλθω στην Ευρώπη για τα
γυρίσματα της ταινίας του Λαρς φον Τρίερ». 
Μα απ' ό,τι ξέρουμε συμβόλαιο με την υπογραφή σου δεν υπάρχει. 
«Έδωσα τον λόγο μου και όταν τον δίνω πάντα τον κρατώ». 
Και μετά τη Δανία και τον Τρίερ; 
«Μπούχτισα με το σινεμά. Θέατρο και πάλι θέατρο. Πρώτη επιλογή ο Τσέχοφ.
Μαθαίνω ρωσικά για να τον καταλάβω». 
Και πού θα μένεις για να ξέρουν οι θαυμαστές σου; 
«Παντού. Όπου η Τέχνη με καλεί». 
<H3>Οι νικητές </H3>
«Μουλέν Ρουζ»: Καλύτερου μιούζικαλ - Α' Γυναικείου ρόλου - Μουσικής. 
«Α beautiful mind»: Καλύτερου δράματος - Α' Ανδρικού ρόλου - Β'
Γυναικείου - Σεναρίου. 
«No man's land» (Βοσνία): Καλύτερης ξενόγλωσσης παραγωγής. 
Ρόμπερτ Όλτμαν: Σκηνοθεσίας («Gosford Park»). 
Ακίβα Γκόλντσμαν: Σεναρίου («Α beautiful mind»). 
Νικόλ Κίντμαν: Α' Γυναικείου ρόλου (μιούζικαλ). 
Ράσελ Κρόου: Α' Ανδρικού ρόλου (δράμα). 
Σίσι Σπάισεκ: Α' Γυναικείου ρόλου (δράμα). 
Τζιν Χάκμαν: Α' Ανδρικού ρόλου (μιούζικαλ). 
Τζένιφερ Κόνελι: Β' Γυναικείου ρόλου (δράμα). 
Τζιμ Μπρόντμπεντ: Β' Ανδρικού ρόλου (μιούζικαλ). 
Κρεγκ Άρμστρονγκ: Μουσικής («Μουλέν Ρουζ»). 
Στινγκ: Τραγουδιού («Kate and Leopold»).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17248P231</ED>
<ID>
ID:303321

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P23&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ ΘΕΑΤΡΙΚΟ ΜΟΥΣΕΙΟ
</H5><H2>Από το σανίδι της σκηνής στη βιτρίνα
</H2><H4>Εκατόν πενήντα χρόνια ελληνικού θεάτρου βρίσκουν καταφύγιο σε ένα ημιυπόγειο,
χάρη στο φιλότιμο λίγων «ταμένων» </H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Οι μνήμες από τον Δημήτρη Χορν «μπλέκονται» γλυκά με τις μνήμες άλλων μεγάλων
ομοτέχνων του στο Θεατρικό Μουσείο: το «καμαρίνι» του 
Στην καρδιά της Αθήνας, σε ένα ημιυπόγειο - το ημιυπόγειο του Πνευματικού του
Κέντρου, που έχει παραχωρήσει ο Δήμος Αθηναίων - και σε ένα κοντινό κτίριο,
που έχει παραχωρήσει το... Αθήνησι Πανεπιστήμιο, χτυπάει, παρά τις δυσκολίες,
η καρδιά ενός εντελώς ιδιαίτερου μουσείου, ίσως του μοναδικού, στο είδος του,
στον κόσμο: του Θεατρικού Μουσείου. 
Ιστορία: Ιδρύθηκε από την Εταιρεία Ελλήνων Θεατρικών Συγγραφέων το 1938
και ως έφορός του ορίστηκε ο ιστορικός τού νεοελληνικού θεάτρου Γιάννης
Σιδέρης, «ταμένος» στην υπόθεση αυτή, στον οποίο, ουσιαστικά, οφείλεται το
άπαν του σημερινού μουσείου, το οποίο, από το 1996 απέκτησε την τωρινή
επωνυμία του, Κέντρο Μελέτης και Έρευνας Ελληνικού Θεάτρου - Θεατρικό Μουσείο. 
Τι ακριβώς; Κειμήλια άξια προσοχής, που «καταδεικνύουν», όπως μου
ανέφερε ο νυν πρόεδρος και διευθυντής του, συγγραφέας Κώστας Ασημακόπουλος,
«τις ιστορικές εξελίξεις του θεάτρου μας», συγκεντρωμένα σε βιτρίνες, σε
ειδικά κατασκευασμένα, πρωτότυπα «καμαρίνια» μεγάλων ηθοποιών του ελληνικού
θεάτρου, οι οποίοι δεν υπάρχουν πια. Ένα τεράστιο αρχείο από 50.000 με 60.000
έντυπα προγράμματα από το 1879, πάνω από 25.000 φωτογραφίες, αποκόμματα,
αφίσες, 1.300 βιντεοκασέτες με θεατρικές παραστάσεις -, κασέτες με εκπομπές
θεάτρου στο ραδιόφωνο, διαλέξεις κ.λπ. και περί τους 20.000 τόμους με θεατρικά
έργα, κριτικές κ.λπ., περιοδικά για το θέατρο, χειρόγραφα. 
Για ποιους; Ο εκθεσιακός χώρος για κάθε φίλο του θεάτρου (πάρτε και τα
παιδάκια σας μαζί). Το Αρχείο και η Βιβλιοθήκη για τους μελετητές του θεάτρου,
τους φοιτητές θεατρολογίας και τους ανθρώπους του θεάτρου που αναζητούν έργα
και στοιχεία για τις παραστάσεις τους. 
Παρκάρισμα: Δύσκολα τα πράγματα στο κέντρο. Δεν προτιμάτε καλύτερα το
Μετρό; Η στάση Πανεπιστήμιο είναι στα δυο βήματα. 
Είσοδος: Οι προτομές τής Ελένης Παπαδάκη και του Βασίλη Αργυρόπουλου,
φωτογραφικά πορτρέτα των κορυφαίων Ελλήνων σκηνοθετών που δεν υπάρχουν πια και
αφίσες από παραστάσεις ελληνικών έργων στο εξωτερικό. 
Κούκλες του Μπαρμπα-Μυτούση - το Κουκλοθέατρο Αθηνών της Ελένης Θεοχάρη-Περράκη

Διάδρομος: Σπάνιες αφίσες - προγράμματα, στη μια άκρη μια γωνία
αφιερωμένη στο ιστορικό κουκλοθέατρο του Μπαρμπα-Μυτούση και στον Καραγκιόζη
του Σπαθάρη και στην άλλη προτομές ανθρώπων του θεάτρου. 
Να προσέξετε: Την αφίσα της πρώτης επιθεώρησης «Λίγο απ' όλα»,
χρονολογούμενη από το 1894 και το καμαρίνι του Κάρολου Κουν. 
Α' αίθουσα: Αφιερωμένη στο νεοελληνικό θέατρο. Φωτογραφίες παλιών
θεάτρων, ένας τοίχος για το θέατρο του 19ου αιώνα, απέναντί του ένας τοίχος
για την οπερέτα, την επιθεώρηση, τη φαρσοκωμωδία. Πολλά «καμαρίνια». Ανάμεσά
τους, της Μαρίκας Κοτοπούλη, της Έλλης Λαμπέτη - το κοστούμι της από τον
«Βυσσινόκηπο» - και της Μελίνας Μερκούρη, της Κατίνας Παξινού και του Αλέξη
Μινωτή, της Ελένης Παπαδάκη - η βεντάλια της ως Λαίδη Γουίντερμιρ -, του
Δημήτρη Χορν και της Κατερίνας - τα πιο πρόσφατα -, του Χριστόφορου Νέζερ, του
Μάνου Κατράκη, της Μαρίας Κάλλας. 
Β' και Γ' αίθουσες: Αφιερωμένες στο αρχαίο δράμα - γωνιά για τον Νέζερ,
που έχει παίξει και τις έντεκα κωμωδίες του Αριστοφάνη, βιτρίνα για τις
Δελφικές Εορτές των Σικελιανών, μακέτα του Ηρωδείου... - και σε διακεκριμένους
Έλληνες σκηνογράφους. Μια γωνιά για το μουσικό θέατρο με το καμαρίνι της
Σοφίας Βέμπο. Εκεί και τα καμαρίνια του Βασίλη Λογοθετίδη και του Βασίλη
Αργυρόπουλου. 
Μαθητές: Τα πρωινά, ευχαρίστως γίνονται δεκτά σχολεία. 
Επείγον: Το μουσείο χρειάζεται επειγόντως μεταστέγαση. Και το υπουργείο
Πολιτισμού, που μερίμνησε για την ένταξη της δημιουργίας νέου χώρου στο Γ'
Κοινοτικό Πλαίσιο Στήριξης, πρέπει να ενεργοποιηθεί. 
Όρος απαραίτητος: Το νέο μουσείο πρέπει να στηθεί με σύγχρονη
μουσειολογική αντίληψη. 
<H3>Οδηγίες «χρήσης»
</H3>
Πού; Στο ημιυπόγειο του Πνευματικού Κέντρου του Δήμου Αθηναίων,
Ακαδημίας 50, μέσα στο παρκάκι και - η Βιβλιοθήκη - στο πλαϊνό Κτίριο Παλαμά
(«Ροζ Κτίριο) του Πανεπιστημίου Αθηνών. Τηλ. 010-3629.430, 010-3637.453. FAX
010-3637.453. 
Ωράριο: Ο εκθεσιακός χώρος, καθημερινά, 9 π.μ. έως 2.30 μ.μ. Η
Βιβλιοθήκη, καθημερινά, 9 π.μ. έως 2 μ.μ. Το Αρχείο, Δευτέρα, Τετάρτη, Πέμπτη,
10 π.μ. έως 2 μ.μ. 
Είσοδος: Ελεύθερη. Για όλους. 
Πωλητήριο: Δυστυχώς, υποτυπώδες. Στην είσοδο πωλούνται μόνο μερικές
καρτ ποστάλ με πρόσωπα του ελληνικού θεάτρου ή με βιτρίνες του Μουσείου, προς
200 δρχ. ή 0,86 ευρώ. 
Μετά: Αν θελήσετε να «ξαποστάσετε», μετά την περιήγησή σας στο Θεατρικό
Μουσείο, και να δροσιστείτε ή να «τσιμπήσετε» κάτι, υπάρχουν πολλές «λύσεις»
στα πέριξ - Ασκληπιού, Σόλωνος, Μασσαλίας... 
<H3>INFO
</H3>
Οι ερευνητές, όπως και κάθε ενδιαφερόμενος, μπορούν να αντλήσουν στοιχεία και
πληροφορίες και από το Διαδίκτυο, στη διεύθυνση: http: // www.theatre-museum.gr. e-mail: theatrom@oneway.gr.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17248P241</ED>
<ID>
ID:303322

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Η φύση στο σαλόνι
</H2>
Βάλτε τη φύση στο σαλόνι ή στη βεράντα σας ακολουθώντας τη νέα μόδα που μάς
έρχεται από την Αγγλία. Λίγο πράσινο σε αντικείμενα χρηστικά και διακοσμητικά
όπως μια λάμπα ή ένας πάγκος ομορφαίνουν τον χώρο συνδυάζοντας το πλαστικό, το
τσιμέντο και το γρασίδι. 
Για ακόμα πιο φυσικό look, δοκιμάστε να καλύψετε έναν ολόκληρο τοίχο στην
κρεβατοκάμαρα, στο μπάνιο ή το καθιστικό με μια μεγάλη φωτογραφία ενός τοπίου. 
<H3>INFO
</H3>
Λάμπες διακοσμημένες με γρασίδι θα παραγγείλετε στη διεύθυνση http: //www.candela.ltd.uk. Το κόστος
τους εξαρτάται από τον τύπο και το μέγεθος. Τεράστια πόστερ με φυσικά τοπία θα
βρείτε στη διεύθυνση http: //
www.wallposters.org.uk με τιμές που ξεκινούν από 95 ευρώ.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17248P242</ED>
<ID>
ID:303361

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P24&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Τηλε-κανίβαλοι!
</H2><H4>Σατανιστικός τρόμος και βαμπιρική τηλεκουλτούρα </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Μπρρρρρρρρρ! Μια βαμπίρω! Αν και εδώ που τα λέμε είναι για τα πανηγύρια και
διόλου πιο τρομερή από τα αιμοσταγή πλάνα των δελτίων ειδήσεων με τα σφαχτάρια
στα τσιγκέλια που υμνούν τον νοσηρό καταναλωτισμό και τον τηλεοπτικό κανιβαλισμό

Σατανάδες και βαμπίρ, σύμβολα ανατριχιαστικά και πεντάλφες και κουβέντες για
μυστικιστικές τελετές και αιματοβαμμένες θυσίες και για κανίβαλους που θέλουν
να πιουν το αίμα των συνανθρώπων τους στα κανάλια. Γύρευε ποια σκοτάδια της
ψυχής οδηγούν σε αυτές τις φρικαλεότητες. Και από την άλλη ρασοφόροι μάρτυρες
του λόγου του Θεού, προτείνουν την εκκλησία και τα μυστήρια για τη σωτηρία της
ψυχής. Τις προάλλες ο πατέρας Κιλίφης, χθες ένας άλλος ιερωμένος στην εκπομπή
της Άννας Παναγιωταρέα. 
Όλα αυτά σε μια τηλεόραση που στάζει αίμα κάθε τόσο, καθώς στα δελτία
ειδήσεων απεικονίζεται ένας κανιβαλικός πολιτισμός, ένας πολιτισμός που
καταναλώνει τον τρόμο μιας καταργημένης ζωής από την αγωνία του πλουτισμού. Τι
άλλο αποκαλύπτουν όλα αυτά τα πλάνα με τα αρρωστημένα κρέατα στα τσιγκέλια,
που προσφέρονται για βαμπιρικές απολαύσεις. Ή μήπως δεν είναι εξευτελισμός
κάθε ανθρώπινου στοιχείου οι εκπομπές της Ανίτας Πάνια, που εκμαυλίζουν
δυστυχισμένες ψυχές με δέλεαρ λίγα χρήματα; Βγαίνει η κυρία Τασούλα, για
παράδειγμα, στην εκπομπή για να διηγηθεί πως την δέρνει ο σύζυγος, πως δεν
μπορεί να θρέψει τα παιδάκια της. Διαγωνίζεται, όμως, η δυστυχία της με τη
δυστυχία της κ. Μαρίας, που έχει παιδί με ειδικές ανάγκες και δεν έχει πού να
το αφήσει για να δουλέψει και το κοινό στο στούντιο τους χαζεύει όλους, τους
γιουχάρει ή τους χειροκροτεί και όποια δυστυχία αποφασίσει ότι είναι πιο
τρομερή, τότε ψηφίζει να χρηματοδοτηθεί με 500.000 δρχ. 
Τι σχέση έχουν αυτά με τους σατανιστές, με εκείνα τα δύο χαμένα παιδιά,
που πρωταγωνιστούν στα δελτία ειδήσεων τις ημέρες αυτές, γιατί δικάζονται στη
Γερμανία επειδή σκότωσαν έναν άνδρα και του ήπιαν το αίμα και που λένε ότι
τους αρέσει να κοιμούνται στα νεκροταφεία και να συνομιλούν με βαμπίρ; Είναι
απλώς οι εκδοχές ενός αποκαρδιωμένου κόσμου, ενός κόσμου που έχει πέσει με τα
μούτρα στη λατρεία της επιφάνειας, που νομίζει πως η σωτηρία του είναι να
στριμωχτεί στο ψευτο-γλάσο της καθημερινότητας, στα σκουπιδοσόου, να
συμμετέχει στον Big Brother, μέσα σε μια ναρκισσιστική υστερία. 
Αλλά ακόμη και η υπόθεση των σατανιστών καταλήγει λεία τηλεθεαμάτων που
την προσεγγίζουν με τα συνήθη τηλεπαράθυρα των ανατριχιαστικών αποκαλύψεων και
των σωτηριολογικών συνταγολογίων. Αίφνης αυτοσυστηνόμενοι ως ντετέκτιβ ή
ερευνητές-δημοσιογράφοι του χώρου των σατανιστών μιλούν για τελετές με άγριο
σεξ και αίμα, δίνουν πιπεράτες λεπτομέρειες - π.χ. ο ντετέκτιβ στην εκπομπή
της Άννας Παναγιωταρέα, που υποσχέθηκε μάλιστα στοιχεία, τα οποία ωστόσο ακόμη
περιμένουν όσοι τα ζήτησαν - ενώ ιερείς καλούνται να ισορροπήσουν τις
περιγραφές του σατανικού σκότους προτείνοντας το χριστιανικό φως, σαν μαγικό
φίλτρο. 
Εν τέλει αυτή η θεραπευτική θρησκευτικότητα που προτείνεται ως αντίπαλο
δέος του σατανισμού από θεοσεβούμενες εκπομπές, μοιάζει μάλλον να ικανοποιεί
την τηλεοπτική σκηνοθεσία της ανάδειξης των αντιθέσεων. Με αυτές τις μεθόδους
αντί να καταγγέλλεται γίνεται ακόμη πιο γοητευτική η σατανιστική υπόθεση,
ιδίως για αφελείς, άγουρες ψυχές, που νομίζουν ότι προσχωρώντας σε αυτήν
επαναστατούν. Στο κάτω κάτω και οι τηλεοπτικές τελετουργίες υποδεικνύουν τον
βαμπιρισμό σαν τρόπο επιβίωσης τηλεθεαμάτων, τηλεαστέρων, της σοουμπίζνες, ενώ
τα τηλεοπτικά ζόμπι επανέρχονται στο τηλεοπτικό θέαμα επιβάλλοντας την
κουλτούρα του μηδενισμού και της σαχλόφουσκας (από τον Μαστοράκη μέχρι την
Παγουρά των πάλαι ποτέ «παιδιών της νύχτας» και τον παχουλό, ιδρωμένο
Λεωτσάκο). <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17248P331</ED>
<ID>
ID:303323

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P33&aa=1</URL></REF>


Article

<CATEGORY>vin09</CATEGORY>

 <H2>Άνθρωποι και άλογα
</H2>
Η σχέση του ανθρώπου με το άλογο αποτυπώνεται στη νέα εβδομαδιαία σειρά
ντοκιμαντέρ «Άνθρωποι και άλογα» της ΝΕΤ, που έχει πρεμιέρα σήμερα (11.30). 
Από τη Μογγολία έως την Αργεντινή και από τους θρυλικούς καουμπόηδες της
Αμερικής έως τα περήφανα αραβικά άλογα, η σειρά κάνει τον γύρο του κόσμου για
να ανακαλύψει πώς αυτοί οι άνθρωποι διατήρησαν τον παραδοσιακό τρόπο ζωής τους
και το πάθος τους για τα άλογα. 
Η σειρά στο πρώτο επεισόδιό της εστιάζεται στους ιππείς της Γαλλίας και
ακολουθούν αφιερώματα στους καβαλάρηδες του Μαρόκου και εκείνους της Ανδαλουσίας.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17248P332</ED>
<ID>
ID:303362

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P33&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 22/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alter 
«Άγριοι εκδικητές» (Bad pack) 
Παραστρατιωτική οργάνωση βάλθηκε να εξοντώσει μια κοινότητα Μεξικανών
μεταναστών στο Τέξας. Ταινία δράσης. Του Μπρεντ Χαφ. (Διάρκεια: 120') * 
21.00 Mega 
«Παιχνίδια ολέθρου» (Patriot games) 
Αγώνας κατά της τρομοκρατίας α λα αμερικανικά, με τον Χάρισον Φορντ ως πρώην
πράκτορα της CIA να τα βάζει με... ολόκληρο τον IRA όταν η γυναίκα του και το
παιδί του πέφτουν θύματα απαγωγής. Το «ανεβάζει» κινηματογραφικά - '92 - η
σκηνοθεσία του έμπειρου Φίλιπ Νόις. Παίζουν επίσης οι: Αν Άρτσερ, Τζέιμς Ερλ
Τζόουνς, Πάτρικ Μπέρτζιν. (Διάρκεια: 117΄) **½

22.00 Star 
«Το ξύλο βγήκε από τον Παράδεισο» 
Ευχάριστη κωμωδία - του 1959, παρακαλώ - του Αλέκου Σακελλάριου (σενάριο -
σκηνοθεσία) που βλέπεται πάντα ευχάριστα. Σ' ένα κολέγιο που φοιτούν
πλουσιοκόριτσα - ανάμεσά τους και η Παπασταύρου (Αλίκη Βουγιουκλάκη) - πιάνει
δουλειά ένας πολύ νέος καθηγητής (Δημήτρης Παπαμιχαήλ). Κάποια στιγμή ο νεαρός
φιλόλογος χαστουκίζει την Παπασταύρου και εκείνη απαιτεί δικαίωση. Με τους
Ορέστη Μακρή, Χρήστο Τσαγανέα, Διονύση Παπαγιαννόπουλο, Μαρίκα Κρεββατά, κ.ά.
(Διάρκεια 94') ** 
22.50 ΑΝΤΕΝΝΑ 
«Η ψεύτρα» 
Από τις λιγότερο συμβατικές κομεντί - '63 - του Γιάννη Δαλιανίδη - σενάριο,
σκηνοθεσία - με την Αλίκη Βουγιουκλάκη σε διπλό ρόλο - κακομαθημένο
πλουσιοκόριτσο και «κόρη» ενός φτωχού ταχυδρόμου - που έχει βάλει στο μάτι τον
Αλέκο Αλεξανδράκη. (Διάρκεια: 89') ** 
23.00 Alter 
«Φονικός συνδυασμός» (Final Combination) 
Ένας πρώην παίκτης του χόκεϊ και νυν αστυνομικός αναλαμβάνει να καταδιώξει
έναν διάσημο μποξέρ ο οποίος κατηγορείται για μια σειρά δολοφονιών. Θρίλερ με
τους Μάικλ Μάντσεν, Λίζα Μπόνετ, Γκάρι Στρετς. (Διάρκεια 92') * 
23.30 ΕΤ1 
Ο Άντονι Χόπκινς ξορκίζει τις «ενοχές» του για τον Χάνιμπαλ στην ταινία «Αύγουστος»

«Αύγουστος» (August) 
Αγγλικό, φλεγματικό δράμα με ερμηνείες επιπέδου. Ο Άντονι Χόπκινς ως
σκηνοθέτης και πρωταγωνιστής... ξορκίζει τις «ενοχές» του για τον Χάνιμπαλ,
στηριζόμενος στον «Θείο Βάνια» του Τσέχωφ. Ζει στα βουνά της Βόρειας Ουαλίας
του 1896 με την ανιψιά του. Την ήρεμη ζωή τους την αναστατώνει η άφιξη του
πατέρα της ανιψιάς του με την πολύ νεώτερη δεύτερη σύζυγό του. (Διάρκεια 93')
*** 
23.30 ΕΤ3 
«Μνήμη και επιθυμία» (Memory and desire) 
Νεοζηλανδικό ρομαντικό δράμα - '98 - με μια χήρα να διηγείται την ιστορία της
και τον μεγάλο έρωτά της με τον νεκρό σύζυγό της. Του Νίκι Κάρο. (Διάρκεια:
89΄) **

01.15 Tempo 
«Η έξοδος» (Breakaway) 
Ένας φυλακισμένος που έχει αποδράσει, εισβάλλει στη ζωή ενός «αποτυχημένου»
ανθρώπου... Αυστραλιανή παραγωγή - '90 - του Ντον ΜακΛέναν. (Διάρκεια: 87') ** 
01.15 Star 
«Η καταιγίδα» (Storm) 
Περιπέτεια - '98 - μεταλλαγμένων προδιαγραφών με ένα αεροσκάφος που έχει
σχεδιαστεί για να ελέγχει τις καιρικές συνθήκες να... προκαλεί θανατηφόρο
τυφώνα. Του Χάρις Ντον, με τους: Λουκ Πέρι, Μάρτιν Σιν. (Διάρκεια: 90') * 
01.30 Alter 
«Το άσυλο» (Asylum) 
Περιπέτεια μυστηρίου - '96 - με έναν «ειδικό αναζητήσεων» να πανικοβάλλεται
όταν καταλαβαίνει ότι κινδυνεύει από τον ίδιο τον... εαυτό του. Του Άλαν
Γουίλαμς. (Διάρκεια: 86΄) * 
<H3>ΤΟΡ 3
</H3>
1. «Παιχνίδια ολέθρου». Χάρισον Φορντ εναντίον τρομοκρατίας (21.00
Mega) 
2. «Αύγουστος». Ο «Θείος Βάνιας» κατά Άντονι Χόπκινς (23.30 ΕΤ1) 
3. «Το ξύλο βγήκε από τον Παράδεισο». Το ξύλο βγήκε από το... κολέγιο.
(22.00, Star) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17248P333</ED>
<ID>
ID:303401

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P33&aa=3</URL></REF>


Article

<CATEGORY>vin09</CATEGORY>

 <H2>Ο παππούς μας το μικρόβιο!
</H2><H4>Τα χαρακτήρισαν «χαμένους συγγενείς» του ανθρώπινου είδους. Κι ας είναι
μικρόβια, κι ας ζουν μέσα στη λάσπη </H4>
Οι μικροσκοπικοί αυτοί οργανισμοί, ηλικίας 600 εκατομμυρίων ετών, ανιχνεύθηκαν
για πρώτη φορά και είναι οι μοναδικοί που συνδέουν, βιολογικά, κατώτερες
μορφές ζωής με τον άνθρωπο. Ίσως να μπορούν να περιγράψουν τη μεγάλη έκρηξη
της ζωής στη Γη. Ίσως πάλι να είναι σε θέση να καλύψουν το κενό στην μέχρι
σήμερα γνωστή ιστορία της εξέλιξης: το πώς, δηλαδή, περάσαμε από τα πρωτόζωα
στους ευκαρυωτικούς (πολύπλοκους) οργανισμούς. 
Στη συγκεκριμένη οικογένεια μικροβίων, που ζει βαθιά μέσα στη λάσπη,
εντοπίστηκε ένα ιδιαίτερο γονίδιο, το οποίο οι επιστήμονες είχαν συνηθίσει να
βλέπουν και να βρίσκουν μόνο σε είδη του ζωικού βασιλείου. Η ανακάλυψη έρχεται
να προτείνει μια καινούργια, επαναστατική ιδέα: πως οι μονοκύτταροι οργανισμοί
αποτελούν ένα πολύ κρίσιμο στάδιο στη διαδικασία της εξέλιξης. Και πως όλοι οι
ζωικοί οργανισμοί πάνω στον πλανήτη, τελικά δημιουργήθηκαν απ' αυτά τα
«ταπεινά» και «αδιάφορα» πλάσματα. 
Αυτός ο παράξενος «συγγενής» των πιο αρχαίων προγόνων μας έχει ένα
ακόμη πιο παράξενο όνομα - ή μάλλον δεν είναι όνομα, αλλά μια λέξη που
περιγράφει το σχήμα του: χοανομαστίγιο. Ο μικροσκοπικός αυτός οργανισμός (η
διάμετρός του είναι μόλις επτά εκατοστά του χιλιοστού) χρησιμοποιεί μια ουρά,
όμοια με αυτήν του σπερματοζωαρίου, για να κολυμπά μέσα στα ρηχά νερά. Καθώς
κινείται, τρέφεται με τα βακτήρια που εγκλωβίζονται πάνω στις ειδικές στεφάνες
που έχει, αντί για στόμα. 
Αυτή την εντυπωσιακή εξελικτική κληρονομιά εντόπισαν Αμερικανοί επιστήμονες,
οι οποίοι, ψάχνοντας, βρήκαν άλλα 150 είδη του ίδιου μικροβίου σε ολόκληρο τον
κόσμο. Είναι σίγουρο, λένε οι ειδικοί, πως πριν από 600 εκατομμύρια χρόνια, τα
μικρόβια αυτά ζούσαν σε πολύ μεγάλο αριθμό. Και κάποια στιγμή έδωσαν τη θέση
τους σε κάποιον άλλον, πιο πολύπλοκο οργανισμό, που τελικά οδήγησε στο ζωικό
βασίλειο, έτσι όπως το ξέρουμε σήμερα. 
Είναι η πιο απλή μορφή ζωής. Ονομάζεται χοανομαστίγιο και είναι για τα ζώα
ό,τι οι χιμπαντζήδες για τον άνθρωπο...

«Πρόκειται για τους πιο κοντινούς μη ζωικούς αλλά συγγενικούς των ζώων
οργανισμούς», λέει ο Sean Caroll, καθηγητής Γενετικής στο Πανεπιστήμιο του
Wisconsin-Madison, ο οποίος ήταν επικεφαλής της συγκεκριμένης έρευνας. «Τα
μικρόβια αυτά είναι για τα ζώα ό,τι οι χιμπατζήδες για τους ανθρώπους.
Μελετώντας τα γενετικά τους χαρακτηριστικά, μπορούμε, για πρώτη φορά, να
κάνουμε αρκετά ασφαλείς συσχετισμούς». 
Όλα τα μέχρι στιγμής ευρήματα επιβεβαιώνουν την άποψη πως πολλά από τα
γονίδια που υπάρχουν σήμερα στα ζώα, βρίσκονταν πάντα εκεί - από τις πρώτες
στιγμές εμφάνισης της ζωής στη Γη. Άλλαξαν όμως ρόλο και λειτουργία, με το
πέρασμα από τους μονοκύτταρους στους πολυκύτταρους οργανισμούς και καθώς
δημιουργήθηκαν διαφορετικά «σχέδια σωμάτων» και συστήματα οργάνων. 
Τα μικρόβια αυτά ανήκουν στα πρωτόζωα. Είναι δηλαδή απλοί οργανισμοί, που
κάποτε οι επιστήμονες τα θεωρούσαν «ζωικά είδη», σήμερα όμως αντιμετωπίζονται
ως μια ξεχωριστή κατηγορία: ως μονοκύτταροι οργανισμοί. Οι ειδικοί εκτιμούν
πως η στιγμή που από τα πρωτόζωα εξελίχθησαν οι πολυκύτταροι οργανισμοί,
υπήρξε η πλέον καθοριστική στην ιστορία της εξέλιξης των ειδών - ο θεμέλιος
λίθος της ζωής. Χρονικά, τοποθετούν τη στιγμή αυτή πριν από 600 εκατομμύρια
χρόνια. «Το ερώτημα είναι ποιοι ακριβώς ήταν εκείνοι οι οργανισμοί, ποιοι ήταν
οι πρόγονοι των σημερινών ζώων και ποια γενετικά εργαλεία κληροδότηταν στα ζώα
και - τελικά - στους ανθρώπους», λέει ο Sean Caroll. «Ίσως το χοανομαστίγιο να
μπορεί να μας δώσει τις απαντήσεις που ψάχνουμε»... 
<H3>Από τα σφουγγάρια μέχρι τον Άνθρωπο </H3>
Στη μελέτη τους, η οποία δημοσιεύθηκε στο επιστημονικό περιοδικό
«Proceedings of the National Academy of Sciences», o καθηγητής Caroll και η
συνεργάτις του Nikole King αναλύουν ένα συγκεκριμένο είδος χοανομαστιγίου, που
ονομάζεται Monosiga brevicollis. Εκεί εντόπισαν το χαρακτηριστικό γονίδιο (RTK
λέγεται επιστημονικά), το οποίο δίνει την εντολή σε άλλα γονίδια είτε να
δραστηριοποιηθούν είτε να πέσουν σε απραξία. Το γονίδιο αυτό μάλιστα είναι
όμοιο σχεδόν με ένα αντίστοιχο που βρίσκεται σε είδη ζώων τόσο διαφορετικών
μεταξύ τους όσο τα σφουγγάρια και οι άνθρωποι.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17248P351</ED>
<ID>
ID:303324

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P35&aa=1</URL></REF>


Article

<CATEGORY>vin09</CATEGORY>

 <H2>SΟS για τη ρύπανση σε εκατό ιταλικές πόλεις!
</H2>
Σήμα κινδύνου για τη μόλυνση της ατμόσφαιρας εκπέμπουν εκατό ιταλικές πόλεις
στην περιφέρεια της Λομβαρδίας, στις οποίες από σήμερα θα απαγορευθεί η
κυκλοφορία των αυτοκινήτων στο κέντρο ή θα εφαρμοστεί το μέτρο τής εκ
περιτροπής κυκλοφορίας (μονά - ζυγά). 
Για την αντιμετώπιση της ατμοσφαιρικής ρύπανσης περισσότερες από 100 πόλεις
στη Βόρεια Ιταλία απαγόρευσαν προχθές την κυκλοφορία από το πρωί μέχρι τη δύση
του ηλίου. Ο περιφερειάρχης της Λομβαρδίας, Ρομπέρτο Φορμιγκόνι, ανακοίνωσε
ότι από σήμερα θα απαγορευθεί η κυκλοφορία στα μη καταλυτικά οχήματα και θα
κινηθούν μόνο τα ζυγά. Το μέτρο αυτό αφορά πληθυσμό της τάξης των τριών
εκατομμυρίων, αλλά βρήκε αντίθετο τον δήμαρχο του Μιλάνου Αλμπερτίνι, ο οποίος
πιστεύει ότι το μέτρο δεν θα λύσει το πρόβλημα, αλλά απλώς θα δημιουργήσει νέα
προβλήματα στην κυκλοφορία. 
Η ρύπανση της ατμόσφαιρας είναι ένα οξύτατο πρόβλημα για τη δεύτερη ιταλική
πόλη, αλλά παρόμοιο πρόβλημα αντιμετωπίζουν όλες οι μεγάλες πόλεις της χώρας.
Με τον καιρό όμως που επικρατεί τον τελευταίο μήνα σε ολόκληρη την Ιταλία,
ανησυχητική ρύπανση παρατηρείται και σε άλλες μικρότερες πόλεις. Η ξηρασία και
η παγωνιά δημιούργησαν ένα μόνιμο νέφος και η μόλυνση ξεπέρασε όλα τα όρια.
Όμως, όπως καταγγέλλουν περιβαλλοντικές οργανώσεις, τα μέτρα της Πολιτείας δεν
είναι επαρκή για την αντιμετώπιση του φαινομένου. 
Σύμφωνα με μια μελέτη που έγινε για τη δεκαετία 1990-2000, σε εννέα μεγάλες
ιταλικές πόλεις οι άνθρωποι που χάνουν κάθε χρόνο τη ζωή τους από προβλήματα
υγείας που έχουν σχέση με τη ρύπανση της ατμόσφαιρας, ανέρχονται σε 3.472.
Κατά μέσο όρο, 2.710 εισέρχονται στα νοσοκομεία με καρδιολογικά προβλήματα που
οφείλονται στην ατμοσφαιρική ρύπανση, ενώ σημειώνονται 31.524 περιπτώσεις
οξύτατης βρογχίτιδας σε μικρά παιδιά και 11.630 περιπτώσεις με άσθμα σε άτομα
άνω των 16 ετών. Αυτά τα αποτελέσματα τοποθετούν την Ιταλία στη χειρότερη θέση
όσον αφορά τη ρύπανση του περιβάλλοντος από όλες τις ευρωπαϊκές χώρες.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17248P352</ED>
<ID>
ID:303363

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P35&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700,
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001,
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η Επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κροτκάγια ­ Μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414, 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 86.40.452, 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 97.60.505, 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ένα καπέλο από ψάθα Ιταλίας» του Ν.
Ρότα (Τετ., Πεμ.) «Τόσκα» του Τζ. Πουτσίνι (Κυρ.). (Ακαδημίας 59, * 010
- 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 010 - 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945,
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 77.51.338).

ΗΒΗ. (Σαρρή 27, * 010 - 32.16.382, 32.15.127, 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ.«Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242-3). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Συμφωνική
Ορχήστρα της ΕΡΤ - Ορχήστρα Δωματίου Feminarte - Χoρωδία Πανελληνίου Συλλόγου
Ιεροψαλτών «Ρωμανός ο Μελωδός» - Χορωδία Μητρόπολης Αθηνών - Δημοτική χορωδία
και χορωδία Αιγίου (Μουσικό εργαστήρι) - Ευρωπαϊκή χορωδία Αγίου Γεωργίου
Καρύτση: συναυλία (Δευτ.) Καμεράτα - Ορχήστρα των Φίλων της Μουσικής:
συναυλία (Τετ.). Κρατική ορχήστρα Αθηνών: συναυλία (Πεμ.) Αίθουσα
ΔΗΜΗΤΡΗ ΜΗΤΡΟΠΟΥΛΟΥ. Όπερα στο Μέγαρο Μουσικής. Το στρίψιμο της βίδας
του Μπ. Μπρίτεν (Τετ., Παρ., Κυρ.). Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127,
36.04.618). 
ΠΑΡΑΜΥΘΙΑΣ. «www.Αnοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΤΑΘΜΟΣ. «Μπαμπούσκα» του Β. Κατσικονούρη Κτενάς, Πρεβεζά. (Β. Ουγκό
55, πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975, 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 34.66.632, 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 010 - 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945,
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα -
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή Η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826.
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 010 - 88.27.000, 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 010 - 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507). 
<H3>ΘΕΣΣΑΛΟΝΙΚΗ
</H3>
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 0310 - 251.182.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 812.000.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Τηλ. 0310 - 203.973.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812000.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P36</CAT>
<ED>
Κωδικός άρθρου: A17248P361</ED>
<ID>
ID:303333

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P36&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Επισκέπτης από την Κόλαση. 5.40-8.20-11.00 μ.μ. (Λεωφ. Κηφισίας 234,
Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 5.00-7.30-10.00 μ.μ. - 00.30 π.μ. (Πατησίων 140
* 010 - 8259.975, 010 - 8215.327).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
3.45-7.15-10.45 μ.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
4.30 μ.μ. μεταγλ.

Αίθουσα 5

Τα αγόρια της ζωής μου. Δευτ.: 3.00-5.40-8.20-11.00 μ.μ., Τρ.:
5.40-8.20-11.00 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Τζουλιάνο ο αρχιληστής. 8.30-10.30 μ.μ. (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 4.00-6.20-8.40-11.00 μ.μ. (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.40-10.30
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 4.00-6.20-8.40-11.00 μ.μ. (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Οι άλλοι. 6.30-8.40-10.50 μ.μ. 
Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Τα αγόρια της ζωής μου. 5.40-8.10-10.40 μ.μ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Η φούσκα. 6.20-8.40-11.00 μ.μ. (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 6.00-8.30-11.00 μ.μ. (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 010 - 7773.608).

ΑΛΕΞΑΝΔΡΑ

Αμελί. 6.30-8.45-11.00 μ.μ. (Καλλιθέα * 010 - 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
010 - 8219.298, 010 - 8832.666).

ΑΛΦΑΒΙΛ - Highlights Cinema

Το τάμα. 5.20-8.10-11.00 μ.μ. (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 6.25-8.45-11.05 μ.μ. (Γλυφάδα * 010 - 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 μ.μ. μεταγλ. -7.15-10.15 μ.μ.
με υπότ.

ART ECRAN Cinema 1

Το τάμα. 5.40-8.25-11.10 μ.μ. (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

D-Tox. 6.30-8.30-10.30 μ.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 010 - 8653.300, 010
- 8679.267).

ΑΣΤΕΡΙΑ

Τα αγόρια της ζωής μου. 5.30-8.00-10.30 μ.μ. (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 5.30-8.00-10.30 μ.μ. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το τάμα. 5.20-8.10-11.00 μ.μ. (Τέρμα Αμπελοκήπων * 010 - 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 010 - 3221.925).

ΑΤΛΑΝΤΙΣ

Επισκέπτης από την Κόλαση. 5.40-8.00-10.20 μ.μ. (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 6.00-8.30-11.00 μ.μ. (Νέα Σμύρνη * 010 -
9331.280, 010 - 9319.779).

ΑΤΤΙΚΑ 1

Επισκέπτης από την Κόλαση. 6.10-8.40-11.10 (Πλατεία Αμερικής * 010 - 8674.252).

ΑΤΤΙΚΑ 2

Θέλω και τη μαμά σου. 6.00-8.15-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Ο θρόνος του αίματος. 8.30-10.40 μ.μ. Ταξιδιάρικα πουλιά. 6.30
μ.μ. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Η συμμορία των έντεκα. 6.20-8.40-11.00 μ.μ. Η χαμένη Ατλαντίδα.
4.20 μ.μ. μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 7.30-9.50 μ.μ. / Ο άρχοντας των δαχτυλιδιών -
Η συντροφιά του δαχτυλιδιού. 4.20 μ.μ. 
CINE CITY Ericsson 
Αίθουσα 1

Επισκέπτης από την Κόλαση. 6.00-8.30-11.00 μ.μ. (Κων/λεως 82 Πλ.
Μπουρναζίου Περιστέρι * 010 - 5756.243, 010 - 5756.244).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-Tox. 6.45 μ.μ. Οι άλλοι. 8.45-11.00 μ.μ.

CINERAMA DESPEC

Η συμμορία των έντεκα. 6.00-8.30-11.00 μ.μ. (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 21.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Ο Χάρι Πότερ και η φιλοσοφική λίθος. 11.00-14.00-17.00 μεταγλ. Η
συμμορία των έντεκα. 20.15-22.45-01.15.

Αίθουσα 3

Η συμμορία των έντεκα. 11.45-14.15-16.45-19.15-21.45-00.15

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Το ημερολόγιο μιας πριγκίπισσας. 11.45-19.30-22.00. / Βαριά
ερωτευμένος. 14.30-17.00-01.00.

Αίθουσα 6

D-Tox. 11.30-13.45-16.00-18.15. / Οι άλλοι. 23.00-01.15. Η
φούσκα. 20.45.

Αίθουσα 7

Τα αγόρια της ζωής μου. 15.45-18.30-21.30-00.30. / Η χαμένη
Ατλαντίδα. 11.30-13.30 μεταγλ.

Αίθουσα 8

Επισκέπτης από την Κόλαση. 12.15-14.45-17.15-19.45-22.15-00.45.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 10

Η συμμορία των έντεκα. 11.15-13.45-16.15-18.45-21.15-23.45.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 12.45-15.15-17.45-20.15-22.45-01.15.
(Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Τα αγόρια της ζωής μου. Παρ.: 15.15-18.00-20.45-23.30. / Η χαμένη
Ατλαντίδα. 11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Η συμμορία των έντεκα. 12.30-15.00-17.30-20.00-22.30-01.00.

VILLAGE ENTERTAINMENT PARK

Αίθουσα 1

D-Tox. 12.15-14.45-17.00-19.15-21.30-23.45. (Θηβών 228 & Πέτρου
Ράλλη, Άγ. Ιωάννης Ρέντης, * 010 - 4278.600).

Αίθουσα 2

Το ημερολόγιο μιας πριγκίπισσας. 11.15-13.45-16.15-18.45-21.15-23.45.

Αίθουσα 3

Dr Dolittle 2: Ο γιατρός ξανατρελάθηκε. 12.45-15.00-17.15-19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Τα αγόρια της ζωής μου. 12.30-15.30-18.15-21.15-00.15.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 11.00-13.30-16.00-18.30-21.00-23.30.

Αίθουσα 8

Η συμμορία των έντεκα. 12.00-14.30-17.00-19.30-22.00-00.30.

Αίθουσα 9

Βαριά ερωτευμένος. 12.15-14.45-17.15-19.45-22.15-00.45.

Αίθουσα 10

Ο Χάρι Πότερ και η φιλοσοφική λίθος. 13.00-16.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 19.00-22.30.

Αίθουσα 11

Η συμμορία των έντεκα. 11.30-14.00-16.30-19.00-21.30-24.00.

Αίθουσα 12

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Ο Χάρι Πότερ και η φιλοσοφική λίθος. 11.15-14.15-17.15-20.15-23.15 με υπότ.

Αίθουσα 17

Οι άλλοι. 16.15-18.30-20.45-23.00-01.15. / Η χαμένη Ατλαντίδα.
12.15-14.15 μεταγλ.

Αίθουσα 18

American pie 2. 11.30-13.45-16.00-18.15-20.30-22.45-01.00.

Αίθουσα 19

Η φούσκα. 13.15-15.45-18.15-20.45-23.15.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Θέλω και τη μαμά σου. 8.20-10.30 μ.μ. / Ταξιδιάρικα πουλιά. 6.15 μ.μ.

ΔΙΑΝΑ

Η συμμορία των έντεκα. 6.10-8.20-10.40 μ.μ. (Ηλεκτ. Σταθμός Μαρούσι *
010 - 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 010 - 3632.789).

ΕΤΟΥΑΛ

Η φούσκα. 6.20-8.40-11.00 μ.μ. (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 010
- 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Επισκέπτης από την κόλαση. 5.30-8.00-10.30 μ.μ. (Πανεπιστημίου 46, *
010 - 3826.720).

ΚΑΛΥΨΩ

Τα αγόρια της ζωής μου. 6.00-8.30-11.00 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Οι άλλοι. 9.00-11.00 μ.μ. / Η χαμένη Ατλαντίδα. Δευτ. ώρα 4.00
μ.μ. μεταγλ. / Το ημερολόγιο μιας πριγκίπισσας. 6.00 μ.μ. (Λ. Κηφισίας
245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. Δευτ.: 4.00 μ.μ. μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 7.15-10.45 μ.μ. 
ΚΗΦΙΣΙΑ Cinemax Ericsson 3

Η συμμορία των έντεκα. 6.00-8.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.50 μ.μ. μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00 μ.μ.

Αίθουσα 3

Οι άλλοι. 6.50-8.50-10.50 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.30-8.10-10.40 μ.μ. (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.35-7.50-10.15 μ.μ.

ΜΑΡΟΥΣΙ 3 Alpha Odeon

Ταξιδιάρικα πουλιά. 5.00 μ.μ. / Οδός Μαλχόλαντ. 7.00-10.00 μ.μ. 
ΜΕΤΑΛΛΙΟΝ

Οι άλλοι. 6.30-8.30-10.30 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

D-Tox. 6.30-8.30-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Η φούσκα. 6.00-8.30-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 010 - 3622.683).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. / Ο Χάρι Πότερ και η φιλοσοφική λίθος. 4.00 μ.μ. μεταγλ. (Αχαρνών
330 - Κάτω Πατήσια * 010 - 2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Οδός Μαλχόλαντ. 5.40-8.25-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Τα αγόρια της ζωής μου. 5.25-8.00-10.35 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Επισκέπτης από την Κόλαση. 5.30-8.00-10.30 μ.μ. (Πατησίων, Στάση
Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο Χάρι Πότερ και η φιλοσοφική λίθος. 4.50 μ.μ. μεταγλ., 7.40-10.30 μ.μ.
με υπότ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κλέφτης ή πραγματικότητα. 6.30 μ.μ. / Αφιέρωμα Φελίνι. Ώρες
8.30-10.30 μ.μ. Δευτ.: Λευκός σεΐχης, Γλυκιά ζωή. .Τρ.: La strada, Η
πόλη των γυναικών. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Επισκέπτης από την Κόλαση. 6.00-8.30-11.00 μ.μ. (Ζησιμοπούλου - Αγ.
Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Η φούσκα. 5.45-8.15-10.45 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 010 -
8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η δασκάλα του πιάνου. 8.30-10.30 μ.μ. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πυρετός στο αίμα. 8.00 μ.μ. (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Παιχνίδια διχασμού και εγκυμοσύνης. 7.15-9.30 μ.μ. (Νέα Μάκρη *
02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Βαριά ερωτευμένος. 7.45-9.45 μ.μ. / Ταξιδιάρικα πουλιά. 6.00
μ.μ. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.30 μ.μ. μεταγλ. 7.20-9.50 μ.μ. με
υπότ. (Λεωφόρος Φυλής 165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Δευτ.-Τετ.: Κανταχάρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 07540.52110).

ΠΑΛΛΑΣ

D-Tox. 7.15-9.30 μ.μ. (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο Χάρι Πότερ και η φιλοσοφική λίθος. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.30-10.30 μ.μ. (Πειραιώς 125 & Χρ. Σμύρνης, Άγ. Ιωάννης
Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Οι άλλοι. 6.10-8.20-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Στα ελληνικά. 17.00. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 16.30. / Ο άρχοντας των
δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Ο θρόνος του αίματος. 18.30-20.45-23.00. (* 0310 - 284.204 &
242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.15-20.30-22.45. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Επισκέπτης από την Κόλαση. 11.45 - 14.30 - 17.15 - 19.45 -
22.15 -00.45. Αίθουσα 2 Η χαμένη Ατλαντίδα. Μεταγλωτ. 11.30 - 13.30. /
Τα αγόρια της ζωής μου. 15.45 - 18.30 - 21.30 - 00.15. Αίθουσα 3 Ο
Χάρι Πότερ και η φιλοσοφική λίθος. Μεταγλωτ. 12.00 - 15.00 - 18.00. / Ο
άρχοντας των δαχτυλιδιών 21.00 - 00.30. Αίθουσα 4 Ο Χάρι Πότερ και η
φιλοσοφική λίθος. Μεταγλωτ. 11.00 - 14.00 - 17.00. / Η συμμορία των
έντεκα. 20.15 - 22.45 - 01.15. Αίθουσα 5 Ο άρχοντας των δαχτυλιδιών.
13.00 - 16.30 - 20.00 - 23.30. Αίθουσα 6 Η συμμορία των έντεκα.
11.45 - 14.15 - 16.45 - 19.15 - 21.45 - 00.15. Αίθουσα 7 Ο άρχοντας των
δαχτυλιδιών. 12.00 - 15.30 - 19.00 - 22.30. Αίθουσα 8 Βαριά
ερωτευμένος. 12.30-15.15 - 17.45 - 20.30. / Οι άλλοι. 23.00 -
01.15. Αίθουσα 9 Η συμμορία των έντεκα. 11.15 - 13.45 - 16.15 - 18.45 -
21.15 - 23.45. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Beautiful people. 19.00 - 21.00 - 23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Τα αγόρια της ζωής μου. 18.00-20.30-23.00. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. / Moulin Rouge. 20.45-23.00. (* 0310
- 815.570, D.Τ.S.).

ΚΟΛΟΣΣΑΙΟΝ

D-Tox. 19.00-21.00-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Επισκέπτης από την Κόλαση. 18.30-20.45-23.00. (* 0310 - 824.244, Dolby
Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Το τάμα. 17.30 - 20.15 - 23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Η συμμορία των έντεκα. 16.00 -18.30 - 21.00 - 23.30 /
Behind enemy lines avant premier. Σάβ. και Κυρ. 01.00 π.μ. ΑΙΘΟΥΣΑ 2
D-Tox. 15.20 - 17.20 - 19.20. / American Pie. 21.20 - 23.35.
ΑΙΘΟΥΣΑ 3 Η συμμορία των έντεκα. 15.30 - 18.00 - 20.30 - 23.00. ΑΙΘΟΥΣΑ
4 Ο Χάρι Πότερ και η φιλοσοφική λίθος. με υπότιτλους 15.25-18.25. /
Οι άλλοι. 21.25-23.40. ΑΙΘΟΥΣΑ 5 Επισκέπτης από την Κόλαση.
15.35-18.10-20.45 - 23.20. ΑΙΘΟΥΣΑ 6 Το ημερολόγιο μιας πριγκίπισσας.
16.15-18.40 / Βαριά ερωτευμένος. 21.05-23.30. ΑΙΘΟΥΣΑ 7 Ο Χάρι
Πότερ και η φιλοσοφική λίθος μεταγλωτ. 16.10 / Ο άρχοντας των
δαχτυλιδιών. 19.10-22.40. ΑΙΘΟΥΣΑ 8 Η χαμένη Ατλαντίδα μεταγλωτ.
16.05. / Τα αγόρια της ζωής μου. 18.05 - 20.45 - 23.25. (* 0310 -
290.100, 290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. Από Δευτέρα 21/1: 18.45 - 21.00 - 23.15. (* 0310
- 824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.10 - 18.30 - 20.50 -
23.10. (Dolby Digital Ex DTS). ΑΙΘΟΥΣΑ 2 Επισκέπτης από την Κόλαση.
12.50-15.10 - 18.10 - 20.30 - 22.40. Dolby Digital DTS). ΑΙΘΟΥΣΑ 3 Η
κατάρα του πράσινου σκορπιού. 19.50-22.00-00.20. (Dolby Digital DTS).
ΑΙΘΟΥΣΑ 4 Η χαμένη Ατλαντίδα μεταγλωτ. 11.30-13.50-16.00. / Η
φούσκα. 18.20 - 20.40 - 23.00. (Dolby Digital DTS). ΑΙΘΟΥΣΑ 5 Η χαμένη
Ατλαντίδα μεταγλωτ. 12.40-14.40-16.50 / Θέλω και τη μαμά σου.
20.10-22.30 - 00.40. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 13.30-16.30 / D-Tox. 19.20 - 21.30 -
23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική λίθος.
μεταγλωτ. 11.00-14.00-17.00. / Βαριά ερωτευμένος.
19.50-22.10-00.30. (Dolby Digital DTS). ΑΙΘΟΥΣΑ 8 Τα αγόρια της ζωής
μου. 12.20-15.00-18.00-21.10-23.50. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος με υπότιτλους 12.30-16.00 / Οι άλλοι.
19.10-21.20-23.40. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-19.00-22.20. (Dolby Digital DTS). ΑΙΘΟΥΣΑ 11 Ο Χάρι Πότερ
και η φιλοσοφική λίθος. Στα ελληνικά. 13.00-16.20 / Η συμμορία των
έντεκα. 19.30-22.00-00.20 (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 20.45-23.00 / Ο Χάρι Πότερ και η
φιλοσοφική λίθος. Στα ελληνικά. 18.00. ΑΙΘΟΥΣΑ 2 Ο άρχοντας των
δαχτυλιδιών. 19.00-22.30. / Η χαμένη Ατλαντίδα. Στα ελληνικά.
17.30. (* 0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. / Η φούσκα. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Βαριά ερωτευμένος. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Οι άλλοι. (* 22.121). 
Αίθουσα 2: American pie. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το μαντολίνο του λοχαγού Κορέλι (* 22.312) <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17248P381</ED>
<ID>
ID:303334

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P38&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Επισκέπτης από την Κόλαση»: Επαναπροσδιορισμός του «μύθου» του
περιβόητου Τζακ του αντεροβγάλτη - δεν είναι τυχαίο ότι γίνεται στις...
πάμφωτες αλλά σκοτεινές μέρες μας... - με τον Τζόνι Ντεπ να τον κυνηγά.
Σκηνοθεσία Άλεν και Άλμπερτ Χιουζ (Αλέκα, Αβάνα, Μαρούσι 1, Τροπικάλ 1,
Άνεσις, Άννα Ντορ, Ατλαντίς, Άττικα 1, Cine City 1, Village Centre 8, Village
Centre 1, Village Park 14,15, Ιντεάλ, Ράδιο Σίτυ, Τρία Αστέρια, Φάληρο 1,
Σινεάκ). 
«Η κατάρα του πράσινου σκορπιού»: Κωμωδία με κλίμα φιλμ νουάρ
και τον Γούντι Άλεν ως Χάμφρεϊ Μπόγκαρτ! Απολαύστε το. [Αθηναΐς, Αλεξάνδρα
(Καλλιθέα), Γλυφάδα, Μαρούσι 2, Όπερα 1, Τροπικάλ 2, Δαναός 1, Πτι Παλαί]. 
«Η συμμορία των έντεκα»: Δυναμική περιπέτεια ριμέικ της ταινίας
- '60 - του Λουίς Μαϊλστόουν (1895-1980), με τους Τζορτζ Κλούνεϊ, Μπραντ Πιτ,
Άντι Γκαρσία, Τζούλια Ρόμπερτς, Ματ Ντέιμον, Έλιοτ Γκουλντ να παίζουν τους
ρόλους των Φρανκ Σινάτρα, Ντιν Μάρτιν, Πίτερ Λόφορντ, Άντζι Ντίκινσον, Σεζάρ
Ρομέρο, Ακίμ Ταμίροφ, Τζορτζ Ραφτ, Ρίτσαρντ Κόντε. Εδώ η σκηνοθεσία είναι του
καλού Στίβεν Σόντεμπεργκ [Αελλώ 1,4, Αθηνά (Αγ. Αναργ.), Αθήναιον, Αθήναιον
Cinepolis 1, Αίγλη 1, Άστορ, Άτταλος, Βάρκιζα 1,2, Cinerama, Village Centre 3,
10, Village Παγκρ. 5, Village Park 8, 11, 13, Διάνα, Ίλιον, Κηφισιά 3,
Μαργαρίτα 1, Μετροπόλιταν, Παλάς, Σινέ Χολαργός, Τιτάνια, Τρία Αστέρια,
Φοίβος, Μάγια, Χαϊλάιφ). 
Ο Γιώργος Χωραφάς στον καλύτερο ρόλο του - βραβείο ερμηνείας στα περσινά
κρατικά βραβεία του ΥΠΠΟ - με τη Βαλέρια Γκολίνο - Ιταλοελληνίδα που τα
παιδικά της χρόνια τα πέρασε στην Καλλιθέα! - στο «Τάμα» του Ανδρέα Πάντζη

«Το τάμα»: Road movie στην Κύπρο του 1940 με τον Γιώργο Χωραφά στην
καλύτερή του εμφάνιση και τη Βαλέρια Γκολίνο γυναίκα-πειρασμό. Του Ανδρέα
Πάντζη (Αλφαβίλ, Απόλλων, Art Studio, Art Ecran 1, Άστρον). 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουδαρχικό μεσαίωνα.
(Αττικόν). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Λουί Αλτουσέρ και ο Ντέιβιντ Λιντς δημιουργεί ένα γοητευτικό παραλήρημα στα
δυσδιάκριτα όρια ονείρου και πραγματικότητας (Έλλη, Πλάζα 1, Ααβόρα). 
«Τ' αγόρια της ζωής μου»: Ρομάντζο για «ευαίσθητες καρδιές» με την
Ντρου Μπάριμορ. Σκηνοθεσία Πένι Μάρσαλ (Αελλώ 5, Αθήναιον Cinepolis 4,
Αστέρια, Village Centre 7, Village Παγκρ. 5, Καλυψώ, Πλάζα 2). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού (Αίγλη,
Cine City 3, Village Park 19, Ετουάλ, Νιρβάνα, Φάληρο 2). 
«Αμελί»: Μαγικές και «σαλεμένες» στιγμές με την Όντρεϊ Τοτού να έχει
γοητεύσει πάνω από 270.000 σινεφίλ. Του Ζακ Πιέρ Ζενέ [Αλεξάνδρα (Καλ.), Άστυ,
Σπόρτιγκ, Φιλίπ, Δημ. Κινημ. Πετρούπολις]. 
«Αφιέρωμα στον Φεντερίκο Φελίνι»: Κάθε μέρα δύο - συνολικά θα παιχθούν
14 - ταινίες του μαέστρου των ονείρων (Τριανόν). 
<H3>ΘΕΣΣΑΛΟΝΙΚΗ
</H3>
«Η κατάρα του πράσινου σκορπιού». (Ολύμπιον, Ster Century Cinemas 3).

«Η συμμορία των έντεκα». (Αθήναιον 1, Αριστοτέλειον, Village Centre 4,
6, 9, Πλατεία Alpha Odeon 1, 3. Ster Century Cinemas 1, 11, Τιτάνια 1, Ράδιο Σίτυ).

«Ο θρόνος του αίματος». (Ανατόλια).

«Κανταχάρ». (Φαργκάνη).
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17248P382</ED>
<ID>
ID:303372

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P38&aa=2</URL></REF>


Article

<CATEGORY>vin09</CATEGORY>

 <H2>Σέξι κι όποιος αντέξει (με κορμί 392 δισ.)
</H2>
Ηθοποιός; Τραγουδίστρια; Χορεύτρια; Όποια επαγγελματική ταυτότητα κι αν
διαλέξει η Τζένιφερ Λόπεζ, ένα είναι βέβαιο. Είναι η πιο σέξι γυναίκα
της σόουμπιζ, σύμφωνα με τη λίστα που ανακοίνωσε η τηλεοπτική εκπομπή Rank, η
ίδια που ανέδειξε και τον Τζορτζ Κλούνι πρόσφατα ως τον πιο «καυτό» άντρα του
καλλιτεχνικού χώρου. 
Η καλλίγραμμη Τζένιφερ, που έχει ασφαλίσει το κορμί της έναντι 392 δισ. δρχ.,
άφησε δεύτερο το εντυπωσιακό μοντέλο και ηθοποιό Χέιλ Μπέρι, ενώ η
κινηματογραφική Λάρα Κροφτ, Αντζελίνα Ζολί, βρίσκεται στην τρίτη θέση της
λίστας. Ακολουθούν η Σαρλίζ Θερόν και η - ουπς αμφισβητούμενη πλέον - «αγνή»
της ποπ, Μπρίτνεϊ Σπίαρς. 
Αν και εγκυμονούσα και πληγωμένη από τους συντρόφους της, η Λιζ Χάρλεϊ,
εξακολουθεί να είναι σέξι και καταλαμβάνει την έκτη θέση της λίστας, ενώ ένα
σκαλοπάτι πιο κάτω ποζάρει η αγαπημένη του Λεονάρντο ντι Κάπριο, Βραζιλιάνα
καλλονή, Ζιζέλ. 
Στην όγδοη θέση εμφανίζεται η Μπιονσέ Νόουλς του συγκροτήματος «Destiny's
Child» και ακολουθεί η γοητευτική σύζυγος του Μπραντ Πιτ, Τζένιφερ Άνιστον. Η
δεκάδα κλείνει - με ποιαν άλλη; - την 44χρονη Μαντόνα, που καταφέρνει πάντα με
την εμφάνιση και το στυλ της να κερδίζει μια θέση στη λίστα με τις πιο σέξι γυναίκες.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17248P401</ED>
<ID>
ID:303325

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P40&aa=1</URL></REF>


Article

<CATEGORY>vin09</CATEGORY>

 <H2>Τρίζουν τα «δοκάρια» της δισκογραφίας
</H2>
<AUTHOR>Χ.Π.</AUTHOR>

Η δισκογραφία έχει κέφια. Εξ αριστερών ο νέος διευθυντής της Minos ΕΜΙ Μίλτος
Καρατζάς και δύο εκ των... τιμώμενων (με πλατινένιες πλακέτες) Πυξ Λαξ, Μάνος
Ξυδούς και Μπάμπης Στόκας

Χαμογελαστά κι ωραία. Όπως αρμόζει σε μια καθώς πρέπει απονομή πλατινένιου
δίσκου - τριπλού και «μονού» στην περίπτωσή μας. «Υπάρχουν Χρυσόψαρα Εδώ;» και
«Τα Δοκάρια Στο Γρασίδι Περιμένουν Τα Παιδιά» (ΕΜΙ), ποζάρισαν με ιδιαίτερη
ευχαρίστηση στα φλας και τις κάμερες, δίνοντας μια ακόμη ευκαιρία στους
δημιουργούς τους (Πυξ Λαξ) να επιδείξουν το φωτογενές τους προφίλ, αλλά και
την αποτελεσματικότητά τους στο λάιβ (γιατί γιορτή χωρίς μουσική γίνεται;).
Πλατινένιοι δίσκοι, λοιπόν, ατμόσφαιρα γιορτής και βροχή από τιμητικές
πλακέτες: οι Όναρ, οι Ντομένικα, τα Σύννεφα με Παντελόνια, οι Τσοπάνα Rave και
η Θεοδοσία Τσάτσου έφυγαν με το κάτι τις τους από την τελετή, γιατί και αυτοί
συμμετείχαν στα «Δοκάρια». Όσο κοιτάζω ανάλογες φωτογραφίες από απονομές, τόσο
σκέπτομαι «εδώ καράβια χάνονται, βαρκούλες αρμενίζουν». Θα μου πεις και τι να
κάνουν; Όταν είναι κάτι επιτυχημένο να μην του απονείμουν τα εύσημα που
δικαιούται; Ξέρω 'γώ; Μήπως, λέω μήπως, σε κάτι τέτοιες «μαύρες» για την
ελληνική δισκογραφία εποχές θα ήταν πιο εποικοδομητικό να περιορίσουν τις
απονομές και τις γιορτές για να δουν τι θα κάνουν; Γιατί καλό το «παιχνίδι» με
τις αλλαγές διευθυντάδων (όπου εναλλάσσονται τα ίδια πρόσωπα), αλλά λύνεται
έτσι το πρόβλημα; Αφήστε που σε πιάνει μια... ναυτία από τα απανωτά πέρα-δώθε,
που μάλιστα εντείνεται όταν τους βλέπεις να ποζάρουν τη μία στην μία εταιρεία
και την επομένη στην άλλη.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17248P402</ED>
<ID>
ID:303364

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P40&aa=2</URL></REF>


Article

<CATEGORY>vin09</CATEGORY>

 <H2>Πόλεμος των Άστρων - σοφτ πορνό, σημειώσατε 2 </H2>
Η μάχη ανάμεσα στον δημιουργό των θρυλικών πλέον ταινιών «Ο πόλεμος των
άστρων», Τζορτζ Λούκας, και στη Media Market Group, που εκμεταλλεύεται τη
σειρά κινουμένων σχεδίων σοφτ πορνό «Star Ballz», ξεκίνησε με μήνυση που
υπέβαλε ο Τζορτζ Λούκας τον Οκτώβριο θεωρώντας ότι ο τίτλος «Star Ballz»
μοιάζει με το «Star Wars» και μπορεί να μπερδέψει τους καταναλωτές. Τούτο
σημαίνει όχι μόνο ότι κινδυνεύει να δυσφημιστεί η δουλειά του, αλλά και να
χάσει εκατομμύρια δολάρια από τις πωλήσεις παιχνιδιών, βιβλίων και CD-ROM. Ο
δικαστής όμως έδωσε προσωρινά τη νίκη στο αντίπαλο στρατόπεδο, αφού υποστήριξε
ότι τα προϊόντα με τη φίρμα του «Πολέμου των Άστρων» είναι τόσο γνωστά, ώστε
είναι εξαιρετικά απίθανο να μπερδευτούν οι καταναλωτές με εκείνα του «Star
Ballz». Φήμες που θέλουν τώρα τον Τζορτζ Λούκας να αναζητά εξωγήινους μάρτυρες
για την οριστική δίκη δεν έχουν επιβεβαιωθεί...
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17248P403</ED>
<ID>
ID:303394

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P40&aa=3</URL></REF>


Article

<CATEGORY>vin09</CATEGORY>

 <H2>Αποτοξίνωση με... ληστεία
</H2>
Ξανά προς τη δόξα τραβά ο Ρόμπερτ Ντάουνι Τζούνιορ. Έπειτα από ένα χρόνο στη
φυλακή για χρήση ναρκωτικών και μια αποτοξίνωση από την κοκαΐνη, συνεχίζει
ακάθεκτος την καριέρα του. Και αρχίζει την επανένταξή του με τον
πρωταγωνιστικό ρόλο στην κατάλληλη ταινία. Θέμα της η μεγαλύτερη ληστεία που
έγινε ποτέ σε ξενοδοχείο, εκείνη του 1972 στο «Pierre Hotel» της Νέας Υόρκης.
Τη σκηνοθεσία της ταινίας θα αναλάβει ο Στέφεν Κέι, αλλά παραμένει άγνωστο
πότε θα ξεκινήσει η «εργασιοθεραπεία» του 36χρονου ηθοποιού. Τώρα αν η
ενσάρκωση του ρόλου δώσει «ιδέες» στον Ρόμπερτ, που φαίνεται να έχει μια τάση
προς το κακό... Θα δείξει.
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17248P404</ED>
<ID>
ID:303415

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P40&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>η θάλασσα έχει αλάτι; </H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Υπάρχουν δύο βασικοί λόγοι: Πρώτα, ας φανταστούμε τη θάλασσα σαν μια τεράστια
λίμνη. Το νερό της βροχής που πέφτει στην ξηρά, παρασύρει το αλάτι από τα
επιφανειακά πετρώματα και το διοχετεύει στη θάλασσα διά μέσου των ποταμών. Το
αλάτι δεν διαφεύγει από τη θάλασσα, όπως και το νερό καμιάς λίμνης διαρρέει
προς κάποιο ποτάμι. Ακόμα και όταν το θαλασσινό νερό εξατμίζεται για να
σχηματίσει σύννεφα, το αλάτι παραμένει στη θάλασσα. Με το πέρασμα των αιώνων
το αλάτι επισωρεύεται και έτσι το νερό είναι πάντα αλμυρό. Η περιεκτικότητα
της θάλασσας σε αλάτι είναι γύρω στο 3%. 
Από την άλλη πλευρά, το θαλασσινό νερό αντλεί αλάτι από τον βυθό των ωκεανών
όπου βρίσκονται οι λεγόμενες «υδροθερμικές σχισμές». Εκεί μέσα το νερό
διασταλάζει πάνω στα πετρώματα του φλοιού, ζεσταίνεται, ρευστοποιεί το αλάτι
από τον φλοιό και επιστρέφει πίσω στη θάλασσα με το καινούργιο του φορτίο. Τα
υποθαλάσσια ηφαίστεια που εκρήγνυνται, αποτελούν έναν ακόμα λόγο. Στην
περίπτωση αυτή το θαλασσινό νερό αντλεί αλάτι από τα λειωμένα πετρώματα. Παρ'
όλα αυτά όμως η περιεκτικότητα των θαλασσών σε αλάτι παραμένει σταθερή στο 3%.
Η θάλασσα χάνει ποσότητες αλατιού με άλλους τρόπους. <REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17248P405</ED>
<ID>
ID:303430

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P40&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Πρωτεύουσα ομώνυμης ορεινής επαρχίας της Πελοποννήσου. 2.
Είδος ασιατικών ημιόνων. 3. Γαλλική τουριστική πόλη, στη γλώσσα της. -
Υποδιαίρεση του χρόνου. 4. Πρωτεύουσα αμερικανικού κράτους. - Ήρωας του
Δουμά. 5. Παιχνίδι της τράπουλας (αντίστρ.). - Γαλλικό άρθρο. 6.
Δέκατο τρίτο στη σειρά του. - Αιμοσταγής... αθώος, στην αιτιατική (αντίστρ.).
7. Χαρακτηρίζεται... στρογγυλό. - Συμβολική λέξη της νεώτερης ιστορίας
μας (αντίστρ.). 8. Γάλλος δραματικός συγγραφέας. 9. Αντίστροφη
γραφή μουσικής νότας. - Υποδηλώνει και τη συμπεριφορά.

ΚΑΘΕΤΑ 
1. Του κρασιού διάκριση. 2. Ασθενικές ή άτονες. 3. Μάρκα
αυτοκινήτων. - Μέσο υπεκφυγής. 4. Δορυφόροι του «Β». - Δεν αφήνει
περιθώρια αμφισβήτησης (με άρθρο). 5. Φιλικό ή... υβριστικό. -
Αγγλικό... λιμάνι. 6. Πρωτόγονα όπλα - Τόσα χρόνια έζησε ο Ρήγας
Φεραίος. 7. Γι' αυτήν απαιτείται δικαστική απόφαση (γεν.). 8.
Δορυφόροι του «Ψ». - Διάκριση της ζάχαρης. 9. Κάτι τον απασχολεί
(αιτ.). 
ΛΥΣΗ (21/1/2002) 
ΟΡΙΖΟΝΤΙΑ: 1. ΤΑΡΑΝΔΟΙ 2. ΕΠΙΣΤΗΜΕΣ 3. ΜΕΣΗ-ΩΟΝ.
4. ΕΜΑ-ΤΑΥ 5. ΑΠΛΙΚΕΣ 6. ΛΕΙ-ΑΡΙΟΙ 7. ΝΤΕΦΙ-ΒΙΚ
8.ΤΡ-ΟΥ-ΟΛΑ 9. ΙΑΠΩΝΕΣ. ΚΑΘΕΤΑ: 1. ΤΕΜΠΑΛΝΤΙ 2.
ΑΠΕ-ΠΕΤΡΑ 3. ΡΙΣΕΛΙΕ 4. ΑΣΗΜΙ-ΦΥΩ 5. ΝΤ-ΑΚΑΙΟΝ 6.
ΔΗΩ-ΕΡ 7. Ο ΜΟΥΣΙΚΟΣ 8. ΙΕΝΑ-ΟΙΛ 9. ΤΑΙΒΑΝ
<REF><SOURCE>
ΤΑ ΝΕΑ</SOURCE>
<DATE>, 22-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17248P541</ED>
<ID>
ID:303332

</ID><URL>http://ta-nea.dolnet.gr/neaweb/neafile.print_unique?e=A&f=17248&m=P54&aa=1</URL></REF>


Article

<CATEGORY>vin04</CATEGORY>

 <H5>ΜΕΤΑ ΤΟ ΑΔΙΕΞΟΔΟ ΣΤΟ «ΛΑΪΚΟ» ΝΟΣΟΚΟΜΕΙΟ
</H5><H2>ΚΑΝΟΥΝ ΕΞΩΣΗ στους αντάρτες πανεπιστημιακούς γιατρούς
</H2>
Με έξωση στους πανεπιστημιακούς γιατρούς, οι οποίοι έχουν δηλώσει αποχή από το
κλινικό έργο στα δημόσια νοσοκομεία, απαντούν οι αρμόδιοι του υπουργείου
Υγείας. Ήδη, περισσότεροι από 30 πανεπιστημιακοί γιατροί έχουν ενημερωθεί με
επιστολές από τις διοικήσεις των νοσοκομείων της Αθήνας ότι παύουν να
αποτελούν στελέχη κλινικής ή εργαστηρίου μέσα στα νοσοκομεία. Την ίδια στιγμή
το υπουργείο, με αφορμή το αδιέξοδο στο Λαϊκό, θα αντιμετωπίσει τις κενές
θέσεις των πανεπιστημιακών με αποσπάσεις γιατρών του ΕΣΥ από άλλα νοσοκομεία.

σελίδα 7 και ΡΙΠΕΣ: Τα θύματα (σελ. 3)
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17249N011</ED>
<ID>
ID:303474

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N01&aa=1</URL></REF>


Article

<CATEGORY>vin07</CATEGORY>

 <H5>ΔΙΑΜΑΧΗ
</H5><H2>Και σεισμός απ' το ΒΑΝ με νέα πρόγνωση
</H2>
σελί
δες
12-13
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17249N013</ED>
<ID>
ID:303523

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N01&aa=3</URL></REF>


Article

<CATEGORY>vin07</CATEGORY>

 <H2>Παγκοσμιοποίηση της Αριστεράς στο Πόρτο Αλέγκρε
</H2>
σελίδα 16
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17249N014</ED>
<ID>
ID:303552

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N01&aa=4</URL></REF>


Article

<CATEGORY>vin06</CATEGORY>

 <H2>Τα 12 πιο δημοφιλή ΙΧ για το 2001
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17249N015</ED>
<ID>
ID:303572

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΔΕΝ ΚΑΤΑΛΑΒΑ καλά, είπε ο αναγνώστης, τι εννοούν μερικοί όταν
ισχυρίζονται πως όταν βγαίνουν τα άπλυτα των πολιτικών στη φόρα, όταν
αποκαλύπτονται τα λάθη και οι παρανομίες τους, αυτό αποτελεί παρελθοντολογία,
δηλαδή είναι κάτι κακό για τη χώρα. Ο Α. Ρενιέρης στους «Προβολείς»,
σελ. 6. 
ΤΑ «ΕΞΥΠΝΑ σπίτια» έρχονται και στην Ελλάδα! Πακέτα με πρωτοποριακές
υπηρεσίες ετοιμάζεται να προσφέρει σε λίγους μήνες η Hellascom, όπου
συμμετέχει και ο ΟΤΕ. Ο Κ. Ντελέζος στη σελ. 11. 
Ι. ΖΑΦΕΙΡΟΠΟΥΛΟΣ: Για την επόμενη ημέρα της παραίτησής μου σκέπτομαι
τους στίχους του Γ. Σαραντάρη: «Εφόσο δεν επέθανες είναι καιρός ακόμα να
κοιτάξεις τη θάλασσα και να της πεις πως αγαπάς τον ήλιο». Οι «20
Ερωτήσεις» της Τζώρτζιας Κοντράρου στη σελ. 14. 
Ζ. ΚΕΠΕΛ: Ο μουσουλμανικός κόσμος είναι περισσότερο διαιρεμένος παρά
ποτέ. Γι' αυτό κι εκείνα που λέει ο «Αμερικανός προφήτης» Σ. Χάντιγκτον περί
σύγκρουσης πολιτισμών είναι αβάσιμα. Ο Μ. Πιμπλής στους «Ορίζοντες»,
σελ. 17. 
ΤΑ ΖΕΥΓΑΡΙΑ των ομοφυλοφίλων στη χώρα μας επιμένουν κόντρα στα σημεία
των καιρών. Ο Δημήτρης και ο Νικόλας διεκδικούν το δικαίωμα στη ζωή και τον
έρωτα επί 13 χρόνια που συζούν. Η Αριστοτελία Πελώνη στους «Ορίζοντες»,
σελ. 20-21. 
Ο Μ. ΜΑΝΓΟΥΕΑΡΙΝΓΚ «υποχρέωσε», μέσα σε 96 μόλις ώρες, μία ομάδα
νευρικών κυττάρων να λάβουν το ακριβές σχήμα του ολυμπιακού συμβόλου των πέντε
κύκλων. Από τους «Times» στη σελ. 33. 
Χ. ΜΠΑΣΙΡ: Τη νύχτα οι Ισραηλινοί στρατιώτες ανεβαίνουν στους ορόφους
και τη στέγη και επιτηρούν την περιοχή μ' ένα βαρύ πολυβόλο. Μερικές φορές
κατεβαίνουν και στο σπίτι. Μας κλείνουν στην κουζίνα και ψάχνουν το σπίτι με
σκυλιά. Στα «Πρόσωπα», σελ. 34. 
ΝΤ. ΟΣΒΑΛΝΤ: Τα πάτε καλά, υπάρχει θετική εξέλιξη στα έργα και αν
διατηρήσετε τον ρυθμό σας θα έχουμε καλούς Ολυμπιακούς Αγώνες. Προς μεγάλη μας
απογοήτευση στη φιλοξενία (ξενοδοχεία) ελάχιστη πρόοδος έχει σημειωθεί.
Η Μ. Νταλιάνη στην «ΟΜΑΔΑ», σελ. 2. 
Η ΙΔΙΩΤΙΚΗ τηλεόραση ολοένα και περισσότερο 
ακολουθεί δρόμους ολισθηρούς και αδιέξοδους. 
Από τον ευτελισμό των ειδήσεων έως την προβολή 
κάθε εφήμερης ασημαντότητας. Δεν αντικατοπτρίζει 
την πραγματικότητα. Μοιάζει με τους παραμορφωτικούς 
καθρέφτες που ταράζει την ψυχή των παιδιών στα λούνα 
παρκ. Ο Γ. Γραμματικάκης στους «Ορίζοντες», σελ. 25. 
ΤΟΥΣ ΟΔΗΓΗΣΑΝ αλυσοδεμένους, με τα κεφάλια 
τους καλυμμένα με κουκούλες. Τους χορηγήθηκαν 
και υπνωτικά. Η κατάσταση μού θυμίζει Μέση Ανατολή. 
Για να πω την αλήθεια, μου θυμίζει Βηρυτό τη δεκαετία 
του '80. Ο Robert Fisk από τον «Independent» στη σελ. 15. 
«ΜΕ ΓΕΙΑ», της είπε αυτός. «Έχεις γούστο ­ 
σε παραδέχομαι»... Διέκρινε, όμως, στο βλέμμα 
της κόρης του κάτι το γυάλινο, το παγερό. «Τι 
έχεις; Δεν σε βλέπω και πολύ ενθουσιασμένη 
με τις αγορές σου...», παρατήρησε. «Δεν είμαι 
ενθουσιασμένη... Άλλα ρούχα ήθελα κι άλλα πήρα...». 
Ο Λ. Παπαδόπουλος στις «Ματιές». Σελ. 4. 
Η ΚΟΙΝΩΝΙΑ των πολιτών είναι ανάγκη, επιτέλους, 
στην αυγή του 2002 να ακυρώσει έμπρακτα το 
μοντέλο του πολιτικού ανθρώπου που εκφράζει 
συμβολικά ο Κ. Μητσοτάκης, ο οποίος ασκούσε 
την εξωτερική πολιτική της χώρας με μυστικούς 
πράκτορες. Ο Γρ. Καλφέλης στην «Τρίτη Άποψη» σελ. 6. 
Π. ΓΚΡΙΝΑΓΟΥΕΪ: Το πέταγμα του Ίκαρου ήταν μεγάλη επιτυχία και συνάμα
μεγάλη τραγωδία. Και ουσιαστικά αντικατοπτρίζει τη θετική και την αρνητική
απόπειρά του για το «άπιαστο», το άγνωστο. Ο Χρ. Ιερείδης στους
«Ορίζοντες», σελ. 23 
Ν. ΝΙΚΟΛΑΪΔΗΣ: Διάλεξα τον Αγγελάκα να τραγουδήσει τη μουσική μου κι αυτός
με διάλεξε για να γυρίσω την ταινία του. Οι χαμένοι τα παίρνουν όλα, αλλά δεν
έχουν απάντηση για τίποτα. Μόνο τη νύχτα ξέρουν. Ο Π. Κάγιος στους
«Ορίζοντες», σελ. 19. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17249N021</ED>
<ID>
ID:303448

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κούτσουρα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τι αποδεικνύουν οι περιπτώσεις Ζαφειρόπουλου, Ροκόφυλλου και άλλων φίλων του
κ. Σημίτη; Ότι είχε δίκιο ο κ. Κατσιφάρας, ο οποίος έλεγε πάντα ότι αν
πλησιάσεις κοντά στο τζάκι, καίγεσαι.

Με τιμή
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17249N022</ED>
<ID>
ID:303520

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Τοπικές βροχές αρχικά στα δυτικά και από το απόγευμα στα κεντρικά και τα
βόρεια. Μέτριοι νοτιοδυτικοί άνεμοι, τοπικές ομίχλες το πρωί. 
ΑΤΤΙΚΗ 
Λίγη συννεφιά που το απόγευμα θα αυξηθεί. Ασθενείς νοτιοδυτικοί άνεμοι,
μέγιστη θερμοκρασία 17oC. 
ΘΕΣΣΑΛΟΝΙΚΗ 
Πιθανή βροχή αργά το βράδυ. Ασθενείς νοτιοδυτικοί άνεμοι, περιορισμένη
ορατότητα το πρωί. Μέγιστη θερμοκρασία 13oC. 
<H3>ΑΥΡΙΟ
</H3>
Τοπικές βροχές στα δυτικά και τα νότια, βαθμιαία βελτίωση. Μέτριοι μέχρι
ισχυροί νοτιοδυτικοί άνεμοι, αμετάβλητη θερμοκρασία. <H3>Παρασκευή 25/1
</H3>
Βροχές και σποραδικές καταιγίδες αρχικά στα δυτικά, τα κεντρικά, τα βόρεια και
τα νησιά του Ανατολικού Αιγαίου, μετά το μεσημέρι στις υπόλοιπες περιοχές.
Νοτιάδες 5 έως 6 και αργότερα 7 Μπωφόρ, μικρή πτώση της θερμοκρασίας. <H3>Σάββατο 26/1
</H3>
Ανατολικά και νότια, βροχές και σποραδικές καταιγίδες, βαθμιαία βελτίωση.
Υπόλοιπες περιοχές λίγη συννεφιά. Δυτικά, κεντρικά και βόρεια βοριάδες 6-7
Μπωφόρ, νοτιοδυτικοί 5-6 Μπωφόρ στις υπόλοιπες περιοχές, πτώση της θερμοκρασίας.



Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Γιάννης κερνάει και Γιάννης πίνει...
</H2><H4>Οι συντεχνίες, τα διαζύγια και οι παραιτήσεις
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Θυμάστε εκείνη την υπόθεση με τους πατέρες του έθνους, τους βουλευτές μας,
που φρόντισαν σε κλίμα εθνικής ομοψυχίας να ευλογήσουν τα γένια τους
τακτοποιώντας τους συνεργάτες τους στο Δημόσιο; 
Το παράδειγμά τους - σε πολύ μεγαλύτερη κλίμακα μάλιστα - ακολούθησε χθες το
Συμβούλιο της Επικρατείας. Το οποίο αποφάσισε ότι κάπου 700 δικαστικοί -
συνάδελφοι, δηλαδή - δικαιούνται να λάβουν εφάπαξ κάποιων εκατομμυρίων
έκαστος, ακόμη κι αν δεν έχουν πληρώσει ούτε πεντάρα εισφοράς. Τώρα, αυτό πώς
το λέμε ακριβώς; Γιάννης κερνάει και Γιάννης πίνει; Ή μήπως ο εν Ελλάδι
θρίαμβος των συντεχνιών; 
Και καλά, η Δικαιοσύνη, άφθαρτη ή μη, είναι αυτή που είναι. Η Υγεία,
όμως; Το χθεσινό «ντέρμπι» στον χώρο αυτό παίχθηκε στο Λαϊκό Νοσοκομείο όπου
οι πανεπιστημιακοί γιατροί - αντάρτες, που αρνούνται να εφαρμόσουν τον νόμο
και να εγκαταλείψουν το ιδιωτικό τους ιατρείο, αντικαταστάθηκαν από τους
γιατρούς του ΕΣΥ. Τώρα, βέβαια, πού θα καταλήξει ο εμφύλιος αυτός των γιατρών
και οι κόντρες κάποιων από αυτούς με την κυβέρνηση, δεν μπορώ να σας πω μετά
βεβαιότητας. Προς το παρόν, πάντως, τη νύφη την πληρώνουν ως συνήθως οι
ασθενείς. Κι ένα ακόμη «πρόβλημα καθημερινότητας» προστίθεται στην φορτωμένη
ατζέντα του κ. Σημίτη... 
Η κυβέρνηση, ωστόσο, λέει πως δεν ανησυχεί - σωστά, τι είναι το
διαζύγιο Καρατζά - Κωστόπουλου ή η παραίτηση Ζαφειρόπουλου; Τρέχουσες
υποθέσεις, συμβαίνουν και στις καλύτερες οικογένειες. Ο δε Κώστας Σημίτης, από
τη Σόφια, ξεκαθάρισε πως συμφωνεί πλήρως με τον Γιώργο Παπανδρέου και έδωσε
και στη δημοσιότητα το νομοσχέδιο για τη βοήθεια προς τα Βαλκάνια, που είχε
γίνει κάτι σαν το γιοφύρι της Άρτας. Ε, κάποιες κυβερνήσεις στην περιοχή αλλά
και οι σύμμαχοί μας... Αμερικανοί, που δεν τους άρεσε καθόλου αυτή η ελληνικού
τύπου κωλυσιεργία, θα χαρούν. Τώρα, εάν συνεχισθούν οι διαρροές για σημεία και
τέρατα στο υπουργείο Εξωτερικών, δεν είναι βέβαιο ότι τα χαμόγελα (στην από δω
μεριά) θα κρατήσουν και πολύ. Τι να κάνουμε; Άμα είσαι ο πρώτος σε
δημοτικότητα πολιτικός - όπως είναι ο κ. Παπανδρέου - θα «λουστείς» και μερικά
δυσάρεστα στη διαδρομή. 
Ο καθηγητής Σημίτης - Πρωθυπουργός της Ελλάδας επίσης - προσέθεσε άλλη
μια περγαμηνή στις τόσες. Τούτη, από το Πανεπιστήμιο της Σόφιας. Μάζευε
τίτλους - κι ας είναι και βαλκανικοί...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17249N032</ED>
<ID>
ID:303495

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Τα θύματα
</H2>
ΕΠΙΚΙΝΔΥΝΕΣ διαστάσεις φαίνεται να παίρνει η διαμάχη των
πανεπιστημιακών γιατρών με τις διοικήσεις των νοσοκομείων... 
ΚΑΙ εκείνοι που καλούνται - για μια ακόμη φορά - να πληρώσουν τις
συνέπειες είναι, βεβαίως, οι ασθενείς... 
ΟΙ μόνοι δηλαδή που δεν ευθύνονται για την τραγελαφική κατάσταση που
δημιουργήθηκε. 
ΤΑ όσα απαράδεκτα συμβαίνουν τις τελευταίες ημέρες σε ένα από τα
μεγαλύτερα νοσοκομεία της χώρας, όπως είναι το Λαϊκό... 
ΚΑΘΩΣ και σε άλλα μεγάλα νοσοκομεία... 
ΟΠΟΥ χειρουργικές επεμβάσεις γίνονται υπό την... επίβλεψη εισαγγελέων ή
αστυνομικών (!)... 
ΕΚΤΟΣ του ότι θέτουν σε κίνδυνο ανθρώπινες ζωές... 
ΑΣΦΑΛΩΣ δεν τιμούν ούτε τις διοικήσεις των νοσοκομείων ούτε και τους
πανεπιστημιακούς γιατρούς που επιμένουν «δυσί κυρίοις δουλεύειν»... 
ΔΗΛΑΔΗ και στο δημόσιο νοσοκομείο και στην ιδιωτική κλινική. 
ΑΡΝΟΥΝΤΑΙ συγχρόνως να στελεχώσουν τα απογευματινά ιατρεία των
νοσοκομείων, έναν θεσμό στον οποίο πολλές ελπίδες στηρίζονται... 
ΓΙΑ βελτίωση του επιπέδου της παρεχόμενης ιατρικής φροντίδας. 
Η εμμονή των πανεπιστημιακών γιατρών σε ξεπερασμένες και συντεχνιακές
αντιλήψεις... 
ΑΣΦΑΛΩΣ και δεν μπορεί να αφήσει ασυγκίνητη την κυβέρνηση, η οποία
πρέπει το ταχύτερο δυνατόν... 
ΚΑΙ αφού εξαντλήσει τα όποια περιθώρια απομένουν για την εξεύρεση κοινά
αποδεκτής λύσης... 
ΝΑ πάρει όλα τα αναγκαία μέτρα ώστε και την εύρυθμη λειτουργία των
νοσοκομείων να αποκαταστήσει... 
ΑΛΛΑ και - κυρίως - την ασφαλή και πλήρη ιατρική περίθαλψη των πολιτών
να εξασφαλίσει... 
ΠΡΙΝ θρηνήσουμε ανθρώπινα θύματα!
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17249N033</ED>
<ID>
ID:303530

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ηλίας Κανέλλης: 
(ο αρθρογράφος, για την πολιτική της αντιπολίτευσης) 
«Θα πείτε, τι πειράζει που έχουμε ηττοπαθή κυβέρνηση; Υπάρχει και η
αντιπολίτευση. Τι είδους αντιπολίτευση, όμως, είναι αυτή της Ν.Δ. που
αναλώνεται μόνο σε γκρίνια, κύριο σημείο της πολιτικής της είναι η διερεύνηση
των ελληνοποιήσεων που (κατά τη γνώμη της) έκριναν το εκλογικό αποτέλεσμα,
ενώ, εκτός από τις αντιφάσεις των εκπροσώπων της, κύρια επωδός τής κριτικής
τού αρχηγού της και του εκπροσώπου Τύπου είναι η γενικολογία ­ ούτε μια
πρόταση συγκεκριμένη, με στοιχεία: να ξέρουμε ότι ξέρουν, βρε αδελφέ, ότι
έχουν σχέδια για το μέλλον, οποιασδήποτε ιδεολογικής κατεύθυνσης και αν είναι.
Λένε ότι η δημοκρατία δεν έχει αδιέξοδα. Το δυστύχημα όμως είναι ότι τις
διεξόδους που θα κληθούν να βρουν οι φωτογενείς αλλά ανερμάτιστοι πολιτικοί,
συνήθως τις πληρώνουν οι πολίτες. Ως πότε οι διέξοδοι θα μας κοστίζουν κάτι
παραπάνω»; 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17249N034</ED>
<ID>
ID:303566

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
* Ωραίο το άνοιγμα με την ΕΔΑ. Στο ΚΚΕ μ-λ θα πας;
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N042</ED>
<ID>
ID:303493

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=2</URL></REF>


Article

<CATEGORY>vin05</CATEGORY>

 <H2>Είπαν
</H2>
Λιάνα Κανέλλη: 
(η βουλευτής του ΚΚΕ, στον Άλφα Νιουζ 98,7, για την παραίτηση του κ.
Ζαφειρόπουλου) 
«Υπάρχουν μη κυβερνητικές οργανώσεις, οι οποίες χρηματοδοτούνται από το
υπουργείο Εξωτερικών, στη Βόρεια Ελλάδα που ενδιαφέρονται για την αειφόρο
ανάπτυξη στον Λίβανο και άλλη που ενδιαφέρεται για την ανάπτυξη της Κορέας. Τι
λέμε τώρα». 
Κωνσταντίνος Γιάνναρης: 
(ο σκηνοθέτης, στο «BHMAgazino») 
«Βρίσκω ότι το επίπεδο του πολιτισμού του Νεοέλληνα είναι απελπιστικά χαμηλό.
Και αυτό είναι κάτι που με φοβίζει λίγο». 
Μανόλης Γλέζος: 
(για τα ανοίγματα ΠΑΣΟΚ και Ν.Δ. στην Αριστερά, με αφορμή την εκδήλωση της
ΕΔΑ, στον Σκάι) 
«Για να αναζητούν και τα δύο μεγάλα κόμματα, τα οποία δεν διαφέρουν ουσιαστικά
στην πολιτική τους σήμερα, τον αριστερό λόγο και την αριστερή υποστήριξη αυτό
κάτι υποδηλώνει και κάτι σηματοδοτεί». 
Τάσος Αντωνόπουλος: 
(ο πρόεδρος των εργαζομένων στο Λαϊκό Νοσοκομείο για τη διαμάχη με τους
πανεπιστημιακούς, στον Σκάι) 
«Θα πρέπει να ξεκαθαρίσουν: ή παπάς, παπάς ή ζευγάς, ζευγάς. Ή μέσα στο
νοσοκομείο ή έξω από το νοσοκομείο». 
Μίμης Ανδρουλάκης: 
(ο συγγραφέας και πρώην βουλευτής, στη «Βραδυνή», για την επιστροφή του στην
πολιτική) 
«Διάφορες σκέψεις έχουν περάσει απ' το μυαλό μου, όπως η συνεργασία με
πολιτικό φορέα που θα δεχθεί τους όρους μου, ακόμη και η δημιουργία κόμματος». <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N043</ED>
<ID>
ID:303528

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ποικίλα...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Κοπελίτσα 19 χρόνων, από εύπορη οικογένεια. Μάζεψε, επί τρεις μήνες, το
χαρτζιλίκι που της δίνει ο πατέρας της ­ καθόλου ευκαταφρόνητο, πρέπει να πω ­
και πήρε σβάρνα τα μαγαζιά, τώρα με τις εκπτώσεις, για ν' αγοράσει φορέματα,
φούστες, εσώρουχα, παλτά, μπότες. Ψώνισε πολλά πράγματα. Μπήκε στο σπίτι
φορτωμένη με σακούλες και άδειασε το περιεχόμενό τους σ' έναν καναπέ, μπροστά
στη μητέρα της. «Πώς σου φαίνονται τα ψώνια μου;», την ρώτησε. «Πολύ ωραία!».
Την άλλη ημέρα έκανε την ίδια επίδειξη στον πατέρα της. «Με γειά», της είπε
αυτός. «Έχεις γούστο, σε παραδέχομαι...». Διέκρινε, όμως, στο βλέμμα της κόρης
του κάτι το γυάλινο, το παγερό. «Τι έχεις; Δεν σε βλέπω και πολύ ενθουσιασμένη
με τις αγορές σου...», παρατήρησε. «Δεν είμαι ενθουσιασμένη... Άλλα ρούχα
ήθελα κι άλλα πήρα... Όσο για τις μπότες, δεν είναι δα και τίποτα
σπουδαίο...». 
Την ιστορία, μου την αφηγήθηκε η θεία της κοπελίτσας. Στο τέλος, κουνώντας
μελαγχολικά το κεφάλι της, σημείωσε: «Είδες πώς έχουν γίνει, στις μέρες μας,
τα παιδιά; Εμείς, παλιά, με ένα απλό φουστανάκι, μ' ένα φτηνό ζευγάρι γόβες,
πετούσαμε από τη χαρά μας! Σήμερα, τα κορίτσια ιδίως, αδειάζουν όλα τα ράφια
του Κολωνακίου κι ωστόσο δεν αισθάνονται καμιά ικανοποίηση...». Και ύστερα:
«Ίσως να φταίει και το γεγονός ότι οι νεαρές, όπως η ανιψιά μου, που έχουν
εύπορους μπαμπάδες, δεν ξέρουν από επιθυμίες. Όποτε ζήτησαν κάτι, το απέκτησαν
αμέσως. Ενώ, αν δούλευαν και συγκέντρωναν χιλιάρικο χιλιάρικο το "κομπόδεμα"
για τα ψώνια τους, θα αισθάνονταν και θα αντιδρούσαν διαφορετικά...». 
Είπα για την Ι9χρονη κοπελίτσα και τις εκπτώσεις και θυμήθηκα την κόρη μου: με
πήρε μαζί της, το περασμένο Σάββατο, στην αγορά. Μπήκε σ' ένα μαγαζί, μπήκε σ'
ένα δεύτερο, μπήκε σ' ένα τρίτο ­ άρχισα να κουράζομαι και να βαριέμαι. Κάποια
στιγμή, ενώ ανηφορίζαμε την Ερμού, μου λέει «συγγνώμη» και στέκεται μπρος σε
μια βιτρίνα. Τι να κάνω; Περιμένω. Περιμένοντας βγάζω από την τσέπη μου μια
αθλητική εφημερίδα και πιάνω να διαβάζω. Ύστερα από τρία λεπτά, να και πάλι η
κόρη μου δίπλα μου. «Τους βλέπεις αυτούς τους δύο νεαρούς;», μου κάνει.
«Ποιους νεαρούς;». «Τον ψηλό με το παλτό και τον ξανθό με το μπουφάν». «Ναι,
τους βλέπω...». «Ο ψηλός, περνώντας πλάι σου, είπε "γαμώ την ΑΕΚ". Και όταν
τον ρώτησε ο φίλος του, γιατί το είπε αυτό, ο ψηλός του απάντησε: "Αυτός που
προσπεράσαμε, είναι ο Λευτέρης Παπαδόπουλος. Έβρισα την ΑΕΚ, για να τον
προκαλέσω. Αλλά δεν τίσμπησε..."». 
Πάντως, την Κυριακή, στο ντέρμπι, οι φίλαθλοι φέρθηκαν γενικώς άψογα. Και
μπράβο! Μακάρι, να συνεχισθεί αυτή η κατάσταση. Μακάρι, να καταλάβουν οι
πάντες πως το ποδόσφαιρο είναι ένα σοβαρό παιχνίδι. Τόσο σοβαρό, που όταν
έγιναν συζητήσεις για τη μεταπήδηση του Μπέκαμ στην Μπάγερν Μονάχου, ο
μάνατζερ της γερμανικής ομάδας Ο. Χένες, τόνισε: «Σπουδαίος ο Μπέκαμ! Αλλά δεν
τον θέλω. Γιατί θα 'ρθεί μαζί του και η γυναίκα του, η Βικτόρια. Και η ομάδα
θα γίνει... τσίρκο»!
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N044</ED>
<ID>
ID:303570

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=4</URL></REF>


Article

<CATEGORY>vin05</CATEGORY>

 <H2>Να δουλεύουμε και λιγάκι... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εδώ κοτζάμ υφυπουργός διαφώνησε πλήρως και καθέτως και δεν ξέρω τι άλλο με
τη βαλκανική πολιτική, και παραιτήθηκε. Και το υπουργείο Εξωτερικών να στέλνει
σε υπουργεία έγγραφα, ζητώντας σημειώματα για την επίσκεψη του Πρωθυπουργού
στη Βουλγαρία, μόλις μία ημέρα πριν από την πραγματοποίησή της; 
Καλές οι διαφωνίες, αλλά και λίγη δουλειά δεν βλάπτει...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N045</ED>
<ID>
ID:303573

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=5</URL></REF>


Article

<CATEGORY>vin05</CATEGORY>

 <H2>Ο Γιώργος και ο Ρέντφορντ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η γνωστή ελληνική προνοητικότητα απέτρεψε από το να κλειστούν εγκαίρως
δωμάτια για τον κ. Γ. Παπανδρέου και τη συνοδεία του στο Σολτ Λέικ Σίτι, όπου
ο υπουργός Εξωτερικών θα πάει για τους χειμερινούς Ολυμπιακούς Αγώνες. 
Και ξέρετε ποια πρόταση εξετάζουν τώρα στο υπουργείο Εξωτερικών; Να
φιλοξενηθεί ο κ. Παπανδρέου στο ράντσο του γνωστού γόη του Χόλιγουντ, κ. Ρ.
Ρέντφορντ! 
Θα συνυπάρξουν; Εύκολα ­ άλλωστε, ο ένας γοητεύει στη μεγάλη οθόνη και ο
άλλος στη μικρή... <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N046</ED>
<ID>
ID:303583

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=6</URL></REF>


Article

<CATEGORY>vin05</CATEGORY>

 <H2>Μία, δύο, τρεις σταγόνες... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έσταζε η στέγη του ΤΕΕ του Αιγάλεω, την ώρα που μιλούσε εκεί ο υπουργός
Παιδείας κ. Π. Ευθυμίου. Ο οποίος κοίταξε τις σταγόνες και είπε
χειροκροτούμενος για τις αντιδράσεις στον χώρο της εκπαίδευσης, ότι «μία
σταγόνα δεν θα μας σταματήσει». 
Μόνο που οι σταγόνες ήταν λίγο περισσότερες... <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N047</ED>
<ID>
ID:303589

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=7</URL></REF>


Article

<CATEGORY>vin05</CATEGORY>

 <H2>Χαλάζι από «όχι» </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ωραία τα ανοίγματα του κ. Κ. Καραμανλή προς την Αριστερά ­ ώς και στην
εκδήλωση για τα 50χρονα της ΕΔΑ πήγε ο πρόεδρος της Ν.Δ. Αλλά όταν οι
επιτελείς του επιχειρούν να προσωποποιήσουν τα ανοίγματα, τα «όχι» πέφτουν σαν
το χαλάζι... 
Ύστερα από τον κ. Κ. Λιάσκα, ήλθε η σειρά του κ. Μ. Δρεττάκη, ο οποίος
έκπληκτος άκουσε στο τηλέφωνο τον κ. Τζ. Τζαννετάκη να του προτείνει την
κάθοδό του για τη διεκδίκηση της Υπερνομαρχίας Αθηνών - Πειραιά, με τη στήριξη
της Νέας Δημοκρατίας... 
Όταν συνήλθε από την έκπληξη ­ για το θράσος των προτεινόντων ­ απλώς αρνήθηκε...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N048</ED>
<ID>
ID:303593

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=8</URL></REF>


Article

<CATEGORY>vin05</CATEGORY>

 <H2>Μοίραζαν υπουργεία </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στο πάρτι που διοργάνωσε για την ονομαστική του εορτή ο κ. Θαν. Νάκος
της Ν.Δ., στον «Αθηναίο», έδωσε το «παρών» ώς αργά τη νύχτα ο κ. Κ.
Καραμανλής. Και ποια λέτε ότι ήταν η αγαπημένη ενασχόληση των νεοδημοκρατών
στα πηγαδάκια; Μοίραζαν ευχαριστημένοι... υπουργεία και Οργανισμούς ­ μήπως
βιάζονται λιγάκι;
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17249N049</ED>
<ID>
ID:303594

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N04&aa=9</URL></REF>


Article

<CATEGORY>vin05</CATEGORY>

 <H5></H5><H2>Μπαινόβγαινε... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Χμμ... Εντάξει, είναι απόλυτα γνωστό τώρα πια ότι ο κ. Γ. Ζαφειρόπουλος
παραιτήθηκε από τη θέση του υφυπουργού Εξωτερικών, επειδή διαφωνούσε «απόλυτα»
με το σχέδιο για την ελληνική συμμετοχή στην ανασυγκρότηση των Βαλκανίων, όπως
την ήθελε ο κ. Γ. Παπανδρέου. Τώρα, αν εσείς μάθετε ότι τις τελευταίες ημέρες
ο κ. Γ. Ζαφειρόπουλος μπαινόβγαινε στο γραφείο κορυφαίου υπουργού, ο οποίος
δεν κρύβει τις φιλοδοξίες του για τη «μετά Σημίτη» εποχή, τι θα σκεφθείτε; <H3>Το ξεπέρασε... </H3>
Με την εισήγηση των συνεργατών του να δώσει μόνον κάποιες γενικές αρχές του
επίμαχου ­ λόγω παραίτησης Ζαφειρόπουλου ­ νομοσχεδίου για την ανασυγκρότηση
των Βαλκανίων, αναχώρησε για τη Σόφια ο κ. Κ. Σημίτης. Τελικά, προτίμησε να το
ανακοινώσει ολόκληρο για να μη θεωρήσει κανείς ότι δεν στηρίζει τον κ. Γ.
Παπανδρέου... <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17249N052</ED>
<ID>
ID:303494

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N05&aa=2</URL></REF>


Article

<CATEGORY>vin05</CATEGORY>

 <H2>Διπλό άδειασμα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καταπληκτικό: Θυμάστε τις προάλλες που ο κ. Κ. Καραμανλής πήγε να εντυπωσιάσει
στη Βουλή, παρουσιάζοντας το περίφημο έγγραφο με τα κόκκινα και τα πορτοκαλί
ολυμπιακά έργα; Θυμάστε που ο Ολυμπιάρχης κ. Β. Βενιζέλος πήγε στη συνέχεια να
τον βγάλει είτε ψεύτη είτε τρελό, λέγοντας ότι τα στοιχεία ήταν ψεύτικα και
λοιπά και λοιπά; 
Ε, ήλθε χθες ο... ξενοδόχος ­ ο επίσημος ολυμπιακός ελεγκτής μας, ο πολύς κ.
Ντ. Όσβαλντ. Του οποίου η πρώτη δουλειά, μόλις άρχιζε η συνέντευξη Τύπου που
έδωσε χθες ­ ύστερα από τον έλεγχο, εννοείται ­ ήταν να απλώσει μπροστά του
ένα έγγραφο, με πολλά κόκκινα, πορτοκαλί και πράσινα σημάδια... 
Αμέσως μετά δε, άρχισε να αναρωτιέται μεγαλοφώνως: Γιατί τόση φασαρία στο
Κοινοβούλιό σας για χρώματα που αλλάζουν κάθε εβδομάδα; Και πολλές φορές και
κάθε ημέρα; 
Τι να πούμε; Μάλλον έχουμε... διακομματική αχρωματοψία!
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17249N053</ED>
<ID>
ID:303529

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Διπλωματικές σχέσεις... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εντάξει, η τελετή δεν θα έχει τη λάμψη μίας πρεβευτικής διαπίστευσης, αλλά
και πάλι το πράγμα έχει την αξία του. Λοιπόν, την Παρασκευή κόβει την
πρωτοχρονιάτικη πίτα της η ΑΕΚΑ, δηλαδή η Ανανεωτική Εκσυγχρονιστική Κίνηση
της Αριστεράς. Εν ολίγοις, οι πρώην «εκσυγχρονιστές» του ΣΥΝ, που αποχώρησαν
υπό τους μύδρους των εναπομεινάντων... 
Όπως φαντάζεστε, για πολλούς μήνες δεν υπήρχε ούτε «καλημέρα» μεταξύ ΣΥΝ
και ΑΕΚΑ. Τώρα όμως που οι προκλήσεις των καιρών το επιβάλλουν, τώρα που είναι
δύσκολοι οι καιροί για πρίγκιπες, τώρα που η Αριστερά είναι επίκαιρη, τα
πράγματα άλλαξαν. Οι του ΣΥΝ συνεδρίασαν και αποφάσισαν να εκπροσωπηθούν στην
τελετή της κοπής της πίτας της ΑΕΚΑ με τον κ. Σπ. Λυκούδη!!! <H3>Και τι σημαίνουν... </H3>
Βέβαια, τα πράγματα δεν είναι τόσο απλά και γιορταστικά ­ όλο και κάποια
κουβέντα θα ξεκινήσουν οι της ΑΕΚΑ με τον ΣΥΝ τώρα που η Κεντροαριστερά
περνάει εποχή ισχνών αγελάδων...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17249N054</ED>
<ID>
ID:303555

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΝΕΑ προξενιά αναζητούν τώρα οι Τράπεζες που πήγαν να παντρευτούν και
δεν τα βρήκαν μεταξύ τους, αλλά τώρα έχει χαλάσει το όνομά τους και οι
προξενήτρες δεν αναλαμβάνουν... 
ΒΕΒΑΙΑ, αυτό δεν είναι και τόσο κακό ­ για παράδειγμα, θα μπορούσαν να
παντρευτούν από έρωτα, βρε αδερφέ... 
ΣΚΛΗΡΗ ήταν η δήλωση του κ. Γ. Γιαννακόπουλου του ΠΑΣΟΚ (Μεσσηνίας) για
τον κ. Θ. Καρατζά, αλλά πιο σκληρή για «τις ορντινάτσες του». Και δείχνει ότι
μάλλον φοβάται τον κ. Δ. Κουσελά της ΟΤΟΕ, ο οποίος ήταν θερμός υποστηρικτής
της συνένωσης Εθνικής και Alpha, αλλά θα είναι και «θερμός» υποψήφιος
βουλευτής στην περιοχή... 
ΑΝΕΒΗΚΕ ξαφνικά χθες το Χρηματιστήριο ­ να κοιτάξουμε στα κοινωνικά
μήπως χάσαμε την είδηση; 
ΜΗΝΑ σε γάμο ρίχνουνε, μήνα σε φαγοπότι; 
ΟΠΟΥ γάμος και χαρά, η εκσυγχρονιστική κυβέρνηση πρώτη ­ ο
εκσυγχρονιστικός ΟΠΕΚ, πάντως, κλείνει 10 χρόνια και το γιορτάζει απόψε,
παρουσία του ιδρυτή του, κ. Κ. Σημίτη. Ο οποίος επιστρέφει στον τόπο του
εγκλήματος... 
ΚΑΛΑ, έπρεπε να ήσασταν μπροστά όταν ο κ. Χρ. Πρωτόπαπας επιβεβαίωσε
απολύτως την πρώτη επιστολή Ζαφειρόπουλου χωρίς να αναφερθεί καθόλου στην
ύπαρξή της... <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17249N055</ED>
<ID>
ID:303574

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι μυστικοί σύμβουλοι
</H2><H4>Σύντομες παρατηρήσεις και σκέψεις για τις αποκαλύψεις Γρυλλάκη </H4>
<AUTHOR>ΓΡΗΓΟΡΗΣ ΚΑΛΦΕΛΗΣ</AUTHOR>

Η υπόθεση για τις αποκαλύψεις του γνωστού ανθρώπου των μυστικών υπηρεσιών (:
του Γρυλλάκη) θα συνεχιστεί, πιστεύω, με μεγαλύτερη ένταση και θα ήθελα στο
κείμενο αυτό να διατυπώσω ορισμένες σύντομες παρατηρήσεις. Η αναγκαιότητα αυτή
γίνεται ακόμη πιο επιτακτική, γιατί η ιστορία τούτη αποκαλύπτει ανάγλυφα τις
αντιφάσεις (ή τη σχιζοφρένεια) του πολιτικού μας γίγνεσθαι. Από τη μια μεριά ο
Κ. Σημίτης που κρατά στα χέρια του το ευρώ κι εκφράζει συμβολικά τους
προβληματισμούς ενός καινούργιου κόσμου κι από την άλλη μεριά οι σκοτεινές
φιγούρες του πρώην μυστικοσυμβούλου και του τέως πρωθυπουργού Κ. Μητσοτάκη που
αποτυπώνουν ανενδοίαστα την ανώμαλη εξέλιξη του ιστορικού παρελθόντος. 
Έτσι, θα ήθελα κατ' αρχήν να κάνω μια θεσμική επισήμανση. Το μόνο
αναμφισβήτητο συμπέρασμα που μπορεί να βγάλει κανείς απ' αυτή την υπόθεση
είναι το εξής: Είναι ανάγκη, επιτέλους, η κοινωνία των πολιτών στην αυγή του
2002 να ακυρώσει έμπρακτα το μοντέλο του πολιτικού ανθρώπου που εκφράζει
συμβολικά ο Κ. Μητσοτάκης, ο οποίος ασκούσε την εξωτερική πολιτική της χώρας
του με μυστικούς πράκτορες. Την «κοσμοθεωρία» αυτών των πολιτικών που δεν
έχουν στρατηγικό όραμα για την κοινωνία τη συνοψίζει καταλυτικά ο Μακιαβέλι
στις γνωστές του αναφορές: «Ο φρόνιμος ηγεμόνας δεν μπορεί, αλλά ούτε οφείλει
να τηρεί πιστά τις υποσχέσεις του», «Ο πολιτικός πρέπει να είναι mezzo bestia
mezzo uomo» (κατά το ήμισυ άνθρωπος και κατά το ήμισυ θηρίο). 
Ο Enzensberger συστήνει ειρωνικά να δείξουμε έλεος σ' αυτούς τους πολιτικούς,
αλλά μια ορθολογική στάση στις αρχές του 21ου αιώνα απαιτεί αναντίρρητα μια
σαφή υπέρβαση του παραπάνω αναχρονιστικού μοντέλου. Επιπλέον: Μπορεί την
ιστορία μιας χώρας να τη «γράφουν» οι μυστικοί πράκτορες που ανήκουν στην
αθέατη πλευρά της πολιτικής σκηνής; Είναι δυνατόν οι ισχυρισμοί αυτών των
προσώπων να είναι αξιόπιστοι; 
Ο Τ. Meyer εξιστορεί την εκπληκτική ιστορία που «έστησαν» οι μυστικές
υπηρεσίες της Γερμανίας πριν από τις εκλογές του 1994 για το «εικονικό»
λαθρεμπόριο πλουτωνίου από τη διαλυμένη Σοβιετική Ένωση. Η πολυδιαφημισμένη
αποστολή του υπουργού της καγκελαρίας στη Ρωσία για να αποσοβήσει αυτόν τον
μεγάλο κίνδυνο που απειλούσε την ανθρωπότητα αποκαλύφθηκε τελικά από το
περιοδικό «Spiegel» ότι δεν έγινε ποτέ. Ποιον ωφέλησε αυτή η υπόθεση; Τον Κολ
που εξελέγη ύστερα από λίγο καγκελάριος; Άλλες δυνάμεις; Κανείς δεν θα μάθει
ποτέ. 
Επομένως, δεν μπορούμε να έχουμε καμία εμπιστοσύνη στην «ιστορική γραφή» των
Γρυλλάκηδων. Επιπρόσθετα, η συνεισφορά του Α. Παπανδρέου είναι αναγνωρισμένη
από τον ελληνικό λαό και κανένας μυστικός πράκτορας δεν θα τη δικαιώσει
αναδρομικά. 
Από την άλλη μεριά, βέβαια, όταν αδυνατούμε να ανιχνεύσουμε το παρελθόν, τότε
απλούστατα αδυνατούμε να συνθέσουμε το παρόν και το μέλλον της δημόσιας
ιστορίας μας (F. Jameson). Ωστόσο, το ερώτημα παραμένει: Ποιος θα τη «γράψει»
αυτήν την ιστορία; Ο Γρυλλάκης; 
Ύστερα απ' όλα αυτά πιστεύω αναμφισβήτητα ότι εκκολάπτεται το ακόλουθο
συμπέρασμα: Όταν στη χώρα μας υπάρχει 22% φτώχεια και αυξημένη ανεργία, η
κυρίαρχη ενασχόληση με τις αποκαλύψεις ενός πράκτορα αποτελεί πολιτική
παράνοια. Μπορεί, βέβαια, και πρέπει να ελεγχθούν δικαστικά οι αποκαλύψεις
τούτες, ιδίως, μάλιστα, όταν υπάρχουν υπόνοιες ενοχής για τη διάπραξη
αξιόποινων πράξεων. Η μάχη αυτή, πάντως, δεν πρέπει να συσκοτίσει τις
σύγχρονες αντιθέσεις της καινούργιας εποχής που σηματοδότησε η κυκλοφορία του
ευρώ. 
Διαφορετικά, «η πολιτική για μια ακόμη φορά θα εμποδίσει τους απλούς ανθρώπους
να ασχοληθούν με τα ζητήματα που τους ενδιαφέρουν» (Ρ. Valery). 
Ο Γρηγόρης Καλφέλης είναι καθηγητής της Νομικής Σχολής του ΑΠΘ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17249N062</ED>
<ID>
ID:303521

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Μνήμη ελέφαντα
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Ο αναγνώστης συστήθηκε στο τηλέφωνο ως «παλιός αγωνιστής του ΕΑΜ και όλων των
δημοκρατικών αγώνων τα τελευταία πενήντα χρόνια» και ήταν απόλυτος, με τη
γνωστή απολυτότητα που διακρίνει όσους είναι αναγνώστες της εφημερίδας «επί 40
χρόνια»: 
- «Δεν κατάλαβα καλά», είπε, «τι εννοούν μερικοί όταν ισχυρίζονται πως όταν
βγαίνουν τα άπλυτα των πολιτικών στη φόρα, όταν αποκαλύπτονται τα λάθη και οι
παρανομίες τους, αυτό αποτελεί παρελθοντολογία, δηλαδή είναι κάτι κακό για τη
χώρα και την πολιτική ζωή του τόπου. Δηλαδή, αν εκ των υστέρων ­ γιατί,
δυστυχώς, όλα εκ των υστέρων μαθαίνονται ­ μάθουμε ότι κάποιος πολιτικός
λαδώθηκε, παρανόμησε, χρησιμοποίησε αθέμιτα μέσα για να καταλάβει αξιώματα και
θέσεις, είναι κακό να το πούμε. Τι πρέπει να γίνει, να τα κουκουλώσουμε και
πάλι, γιατί διαφορετικά κάνουμε... παρελθοντολογία; Είναι άραγε
παρελθοντολογία να μιλάμε για τους δωσίλογους της Κατοχής που μας πετσόκοψαν
μετά την απελευθέρωση ή μήπως είναι παρελθοντολογία να θυμόμαστε τη χούντα και
να κατηγορούμε όσους συνεργάστηκαν μαζί της; Μήπως έτσι φθάνουμε στο άλλο άκρο
και ξεχνούμε την Ιστορία μας, μήπως έτσι διαγράφουμε τους αγώνες και τις
θυσίες του λαού μας, δήθεν, στο όνομα του να μην κάνουμε παρελθοντολογία; Δεν
έχουν ακούσει όλοι αυτοί τη φράση πως "λαοί που δεν έχουν μνήμη δεν έχουν και
μέλλον"»; 
Είχε πάρει τέτοια φόρα, ήταν και κάποιας ηλικίας και δυσκολευόμουν να τον
σταματήσω.. 
- Μα πρέπει να ξεχάσουμε τα παλιά και να κοιτάξουμε μπροστά, προσπάθησα να τον
ηρεμήσω. 
- «Και πώς να πάμε μπροστά, κύριε, με τα παλιά χαλασμένα υλικά, με τους
ανθρώπους που λιποψύχησαν, που πούλησαν την ψυχή τους στον διάβολο για να
επιζήσουν ή να κερδίσουν θέσεις και αξιώματα; Αυτοί θα μας οδηγήσουν στη νέα
εποχή που λέτε και εσείς και διάφοροι που έχουν λερωμένη τη φωλιά τους; 
Όχι νεαρέ μου», κατέληξε οργισμένος. «Εμείς έχουμε υποφέρει πολλά από αυτούς
που θέλουν να τους ξεχάσουμε και δεν πρόκειται να πέσουμε στην παγίδα τους.
Προειδοποιώ και εσάς και εκείνους: Έχουμε μνήμη ελέφαντα»!
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17249N063</ED>
<ID>
ID:303550

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N06&aa=3</URL></REF>


Article

<CATEGORY>vin04</CATEGORY>

 <H2>Όλοι στο Πόρτο Αλέγκρε!
</H2>
Το Πόρτο Αλέγκρε είναι φέτος ο δημοφιλέστερος ταξιδιωτικός προορισμός τής
γαλλικής Αριστεράς. Έξι υπουργοί, τρεις υποψήφιοι για την προεδρία, ο πρώτος
γραμματέας του Σοσιαλιστικού Κόμματος, επικεφαλής μιας πολυδύναμης
αντιπροσωπείας, θα παρευρεθούν, από τις 31 Ιανουαρίου έως τις 5 Φεβρουαρίου,
στο Παγκόσμιο Κοινωνικό Φόρουμ, το οποίο διοργανώνεται για δεύτερη φορά
παράλληλα με το Παγκόσμιο Οικονομικό Φόρουμ του Νταβός, που συνέρχεται
εκτάκτως στη Νέα Υόρκη. 
Οικονομικό φόρουμ εναντίον κοινωνικού φόρουμ: ο συμβολισμός είναι δυνατός. Από
τη μία, οι «ισχυροί του κόσμου» ­ οικονομολόγοι, τραπεζικοί, στελέχη
πολυεθνικών ­ που ενσαρκώνουν τη θριαμβεύτρια παγκοσμιοποίηση. Από την άλλη,
οι «καταραμένοι της γης» ­ συνδικαλιστές, οικολόγοι, διανοούμενοι, αγρότες ­
που αναλαμβάνουν τη δυναμική εκπροσώπηση της αντιπαγκοσμιοποίησης. 
Είναι προφανές ότι η γαλλική Αριστερά επέλεξε στρατόπεδο: αυτό της άρνησης
μιας οικονομίας της αγοράς χωρίς περιορισμούς ούτε όρια. Σε τελική ανάλυση,
είναι πιστή στην παράδοση που τη θέλει να υπερασπίζεται τους λαούς έναντι των ισχυρών.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17249N064</ED>
<ID>
ID:303567

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N06&aa=4</URL></REF>


Article

<CATEGORY>vin04</CATEGORY>

 <H2>Τους κλείνουν το... παραθυράκι
</H2><H4>Υπουργείο για πανεπιστημιακούς γιατρούς: «Βάφτισαν τις επεμβάσεις εκπαιδευτικές»
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ
</AUTHOR>
<AUTHOR>ΜΑΝΟΣ ΧΑΡΑΛΑΜΠΑΚΗΣ
</AUTHOR>

Με απομακρύνσεις από τα δημόσια νοσοκομεία πανεπιστημιακών γιατρών που δεν
συμμορφώνονται με τον νόμο και κάλυψη των κενών θέσεων από γιατρούς του ΕΣΥ
απαντούν οι αρμόδιοι του υπουργείου Υγείας στο «αντάρτικο» που κήρυξαν
ορισμένοι πανεπιστημιακοί. 
Μετά την αναστάτωση που δημιουργήθηκε τη Δευτέρα στο Λαϊκό Νοσοκομείο όταν δύο
πανεπιστημιακοί γιατροί προσπάθησαν να παρακάμψουν τον νόμο, και την άμεση
απάντηση της διοίκησης, τα Περιφερειακά Συμβούλια Υγείας αποφάσισαν να
αντιδράσουν όχι μόνο στο Λαϊκό αλλά και σε όποιο άλλο νοσοκομείο δημιουργηθεί
παρόμοιο πρόβλημα ή οποιαδήποτε άλλη απόπειρα να μην εφαρμοστεί ο νόμος που
επιβάλλει διαχωρισμό του δημόσιου από το ιδιωτικό για τους πανεπιστημιακούς
γιατρούς. 
Ήδη, οι διοικήσεις των νοσοκομείων της Αθήνας σε εφαρμογή του νόμου έχουν
ενημερώσει με επιστολές περισσότερους από 30 πανεπιστημιακούς γιατρούς ότι
παύουν να αποτελούν στελέχη κλινικής ή εργαστηρίου μέσα στα νοσοκομεία. Η
ενημέρωση αυτή γίνεται στους γιατρούς που έχουν δηλώσει ότι απέχουν από την
παροχή κλινικού έργου στις πανεπιστημιακές κλινικές εγκατεστημένες στα δημόσια
νοσοκομεία. Σύμφωνα με τις διοικήσεις, η λειτουργία των νοσοκομείων θα
προχωρήσει από εδώ και πέρα με τις υπόλοιπες δυνάμεις τους. 
«Εφόσον οι γιατροί αυτοί έχουν δηλώσει αποχή από το κλινικό έργο, δεν υπάρχει
κανένας τρόπος να ενταχθούν στα νοσοκομεία. Για τις απομακρύνσεις των
πανεπιστημιακών γιατρών ενημερώνονται βέβαια οι διευθυντές των κλινικών στις
οποίες εργάζονταν μέχρι σήμερα. Σημειώνεται ότι οι διευθυντές των
πανεπιστημιακών κλινικών δεν έχουν δηλώσει αποχή από το κλινικό τους έργο μέσα
στα νοσοκομεία», ανέφερε στα «ΝΕΑ» ο πρόεδρος του Α' Περιφερειακού Συστήματος
Υγείας (ΠΕΣΥ) Αττικής κ. Λυκούργος Λιαρόπουλος. 
Η απάντηση του υπουργού Υγείας κ. Αλέκου Παπαδόπουλου, σε ερώτηση που του
έγινε χθες το βράδυ από «ΤΑ ΝΕΑ», ήταν κοφτή και ξεκάθαρη: «Η ελληνική Βουλή
ψήφισε ένα νόμο. 
Ορισμένοι πανεπιστημιακοί υπέβαλαν επίσημη δήλωση αποχώρησης από το νοσοκομείο
και τις οργανικές τους θέσεις στις κλινικές. Ήταν αποκλειστικά δική τους
επιλογή προκειμένου να συνεχίσουν την άσκηση της ιατρικής στα ιδιωτικά
νοσοκομεία. Δυστυχώς, όμως, παραβιάζοντας κάθε μορφής λογικής, επιμένουν να
απαιτούν να ασκούν κλινικό έργο στα δημόσια νοσοκομεία, μολονότι δήλωσαν ότι
δεν θα το ασκήσουν. Θυμίζουν τους καλόγερους του Μεσαίωνα που βάφτιζαν το ψάρι
κρέας, βαφτίζοντας αυτή τη φορά το κλινικό έργο ως εκπαιδευτικό». 
Σύμφωνα με πληροφορίες των «ΝΕΩΝ», το Λαϊκό Νοσοκομείο θα είναι το πρώτο όπου
αναμένεται να αποσπασθούν γιατροί του ΕΣΥ από άλλα νοσοκομεία, προκειμένου να
καλύψουν τα κενά που δημιουργούνται στις πανεπιστημιακές κλινικές, των οποίων
το ιατρικό προσωπικό έχει δηλώσει ότι απέχει από το κλινικό έργο. 
Προχθές το πρωί, η διοίκηση του νοσοκομείου αποφάσισε να αναβάλει τρία
προγραμματισμένα χειρουργεία. Τα δύο από αυτά τα περιστατικά επρόκειτο να τα
χειρουργήσει ο αναπληρωτής καθηγητής του Πανεπιστημίου Αθηνών κ. Χρήστος
Λιάπης, ο οποίος είναι υπεύθυνος του Αγγειοχειρουργικού Τμήματος στη Β'
Χειρουργική Κλινική του Λαϊκού. «Τα δύο χειρουργεία τελικά έγιναν, αφού
επρόκειτο για ασθενείς με ανεύρυσμα της κοιλιακής χώρας και τα περιστατικά
κρίθηκαν επείγοντα», ανέφερε στα «ΝΕΑ» ο κ. Χρήστος Λιάπης. Διευκρινίζει
βέβαια ότι «το ένα χειρουργείο είχε οριστεί ως εκπαιδευτικό ενώ το άλλο ήταν
τακτικό». 
Επιστολή

Όπως είπε ο ίδιος, έχει ήδη λάβει από τη διοίκηση επιστολή με την οποία τον
ενημέρωσαν για την απομάκρυνσή του από το Τμήμα. «Σήμερα (σ.σ. χθες) έλαβα μια
επιστολή με την οποία η διοίκηση με ενημέρωνε ότι δεν αποτελώ πια στέλεχος της
κλινικής. Διαπίστωσα μάλιστα ότι η επιστολή αυτή είχε κοινοποιηθεί και στην
προϊσταμένη του Αγγειοχειρουργικού Τμήματος». 
Τα μέλη του Συλλόγου ΔΕΠ του Λαϊκού Νοσοκομείου, σε ανακοίνωση που εξέδωσαν
αργά χθες το βράδυ, δηλώνουν ότι «το εκπαιδευτικό έργο εμποδίζεται παράνομα»
και καλούν «όλη την πανεπιστημιακή κοινότητα σε συναγερμό».

<H3>«Δεν νοείται διδακτικό χωρίς κλινικό έργο»
</H3>
Οι μισοί από τους πανεπιστημιακούς γιατρούς που απασχολούνται στα δημόσια
νοσοκομεία έχουν δηλώσει εγγράφως στη διοίκηση του Πανεπιστημίου Αθηνών ότι
δεν μετέχουν πλέον στην παροχή υπηρεσιών υγείας σε πανεπιστημιακές κλινικές
που στεγάζονται σε δημόσια νοσοκομεία. 
Συμμετέχουν, όμως, στο διδακτικό έργο. Και όπως ανέφερε στα «ΝΕΑ» ο πρόεδρος
της Ιατρικής Σχολής Αθηνών κ. Χρήστος Κίττας, «το διδακτικό έργο είναι άρρηκτα
δεμένο και με το κλινικό. Χωρίς αυτό δεν μπορεί να νοηθεί ιατρική εκπαίδευση». 
Μάλιστα, ο κ. Κίττας υποστηρίζει ότι «ακόμα και μια ιατρική πράξη στην οποία
δεν είναι παρόντες φοιτητές εξακολουθεί να έχει εκπαιδευτικό χαρακτήρα». 
Ο ίδιος παραδέχεται ότι «πράγματι, κάποιες κλινικές, όπως η Ουρολογική στο
Σισμανόγλειο ή κάποιες άλλες στο Λαϊκό, δεν μπορούν να λειτουργήσουν, αφού οι
περισσότεροι έχουν δηλώσει αποχή από το κλινικό έργο».

<H3>Ιδιωτικό ιατρείο στο νοσοκομείο </H3>
Τους προέδρους και των πανεπιστημιακών νοσοκομείων θα τους καθορίζει με
απόφασή του ο υπουργός Υγείας, σύμφωνα με διάταξη που πέρασε στο νομοσχέδιο
του υπουργείου Παιδείας για την αξιολόγηση των εκπαιδευτικών. Ακόμα, στην ίδια
διάταξη γίνεται αναφορά ότι οι πανεπιστημιακοί γιατροί θα μπορούν να έχουν το
ιδιωτικό τους ιατρείο στο νοσοκομείο και θα αμείβονται εκεί κόβοντας απόδειξη
του νοσοκομείου. Η διάταξη αυτή σύμφωνα με πληροφορίες αφορά 8 νοσοκομεία:
Αρεταίειο, Αιγινήτειο, Λαϊκό, Ιπποκράτειο, Αλεξάνδρας, Ευαγγελισμός,
Ιπποκράτειο Θεσσαλονίκης και ΑΧΕΠΑ, επειδή δεν υπάρχει ακόμα υποδομή για τη
λειτουργία των απογευματινών εξωτερικών ιατρείων. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17249N071</ED>
<ID>
ID:303476

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N07&aa=1</URL></REF>


Article

<CATEGORY>vin04</CATEGORY>

 <H2>Φοβάται τις... απομιμήσεις
</H2><H4>Ο Κ. Σημίτης ανησυχεί μήπως βρει μιμητές το «διάβημα» Ζαφειρόπουλου </H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Διχάζεται η κυβέρνηση. Από τη μια προσπαθεί να ρίξει τους τόνους στο
εσωτερικό της για να μην πάρει διαστάσεις κρίσης το άσχημο κλίμα που
διαμορφώνεται, και από την άλλη ο Πρωθυπουργός Κώστας Σημίτης προβαίνει σε μια
πρωτοφανή, για τον ίδιο και την κυβέρνησή του, ενέργεια. 
Για πρώτη φορά κατά τη διάρκεια επίσκεψης στο εξωτερικό έδωσε στη δημοσιότητα
σχέδιο νόμου και προκάλεσε έκτακτη συνέντευξη Τύπου, προκειμένου να δώσει
εξηγήσεις για το εν λόγω νομοσχέδιο. 
Ενέργεια που προσλαμβάνει τον χαρακτήρα σημαντικής είδησης, αφού είναι γνωστό
ότι ο Πρωθυπουργός Κ. Σημίτης έχει μια δυσκολία στην επικοινωνία με τους
δημοσιογράφους, ακόμη και αυτούς που τον συνοδεύουν σε αποστολές στο
εξωτερικό. Δεν είναι τυχαίο ότι το νομοσχέδιο αφορούσε το Εθνικό Σχέδιο Δράσης
για την Ανασυγκρότηση των Βαλκανίων, το οποίο αποτέλεσε την αφορμή για την
παραίτηση τού έως προχθές υφυπουργού Εξωτερικών Γιάννη Ζαφειρόπουλου. 
Και άλλοι 
Και δεν είναι καθόλου τυχαίο επίσης ότι ο κ. Σημίτης αισθάνθηκε την ανάγκη να
τονίσει με τις δηλώσεις δημοσίως, πως στηρίζει ανεπιφύλακτα τον υπουργό των
Εξωτερικών Γιώργο Παπανδρέου. Ένδειξη της βαθιάς ενόχλησης που του προκάλεσαν
οι διαρροές για το περιεχόμενο του υπομνήματος που του απέστειλε ο κ.
Ζαφειρόπουλος, και στο οποίο διατυπώνει βαριές κατηγορίες για τον υπουργό
Εξωτερικών και το περιβάλλον του. Κια ακόμη της ανησυχίας του, ότι ενδέχεται
να δημιουργηθούν συνθήκες κρίσης στην κυβέρνηση εξαιτίας αυτού του γεγονότος,
αλλά και άλλων που βρίσκονται σε εξέλιξη. Ότι το «διάβημα» Ζαφειρόπουλου
ενδέχεται να βρει μιμητές. 
Για παράδειγμα χθες έγινε γνωστό πως δύο τουλάχιστον υφυπουργοί βρίσκονται σε
πλήρη διάσταση με τους προϊσταμένους τους υπουργούς, και ότι εξετάζουν σοβαρά
το ενδεχόμενο να παραιτηθούν, επικαλούμενοι αδυναμία συνεργασίας. 
«Απόλυτη διαφωνία» 
Ο παραιτηθείς υφυπουργός προτίμησε τη σιωπή από το να ρίξει λάδι στη φωτιά,
εμμένοντας στη δήλωση που έκανε δημόσια μετά την παραίτησή του, και με την
οποία πρόβαλε ως αιτία την «απόλυτη διαφωνία» του με τον κ. Παπανδρέου. Ο
κυβερνητικός εκπρόσωπος Χρ. Πρωτόπαπας επέμεινε και αυτός ότι οι λόγοι της
παραίτησης του κ. Ζαφειρόπουλου είναι αυτοί που περιγράφονται στην επιστολή
του στον Πρωθυπουργό. Και παρ' ότι πιέσθηκε να μιλήσει για το περιεχόμενο του
υπομνήματος, ανέφερε απλώς «δεν αποκλείεται να έχει στείλει υπομνήματα ο κ.
Ζαφειρόπουλος, όπως στέλνουν και όλοι οι υπουργοί και υφυπουργοί». 
Προσπάθειες κατέβαλλε η κυβέρνηση να ρίξει τους τόνους και σε σχέση με τις
επαπειλούμενες κινητοποιήσεις των αγροτών και στον χώρο της παιδείας. Ο
κυβερνητικός εκπρόσωπος Χρ. Πρωτόπαπας διαβεβαίωσε ότι «η κυβέρνηση δεν
ανησυχεί, παράγει έργο και δικαιώνεται από αυτό», ενώ οι αρμόδιοι υπουργοί
Γεωργίας Γ. Δρυς και Παιδείας Π. Ευθυμίου διαβεβαίωναν ότι δεν υφίσταται θέμα
ιδιαίτερων ανησυχιών για τις κινητοποιήσεις. 
Σε επίρρωση προφανώς αυτών των... διαβεβαιώσεων, χθες βράδυ ο γραμματέας του
ΠΑΣΟΚ Κώστας Λαλιώτης συγκάλεσε έκτακτη σύσκεψη για τις αγροτικές
κινητοποιήσεις. Όπως έγινε γνωστό, τις επόμενες ημέρες η κυβέρνηση θα
εξαγγείλει τη συνολική πολιτική τιμών για το βαμβάκι, προκειμένου να προλάβει
τις προγραμματισμένες για τις 28 Ιανουαρίου κινητοποιήσεις. 
Επικρίσεις Λαλιώτη 
Νωρίτερα το πρωί είχε συνεδριάσει η Εκτελεστική Γραμματεία του ΠΑΣΟΚ, και ο κ.
Λαλιώτης επέκρινε τη στάση ορισμένων στελεχών όπως οι Γ. Πασχαλίδης και Στ.
Μπένος, οι οποίοι διατύπωσαν επιφυλάξεις για τη στρατηγική τής αντιπαράθεσης
με τη Ν.Δ. Ο γραμματέας του ΠΑΣΟΚ επισήμανε σε αντιδιαστολή αυτών των
επιφυλάξεων ότι για πρώτη φορά ύστερα από 7 χρόνια η Κεντρική Επιτροπή έλαβε
μια ομόφωνη απόφαση για ένα τόσο μείζονος σημασίας θέμα, όπως είναι η
στρατηγική στις δημοτικές και νομαρχιακές εκλογές. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17249N082</ED>
<ID>
ID:303516

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N08&aa=2</URL></REF>


Article

<CATEGORY>vin04</CATEGORY>

 <H2>Σημίτης: Δεν συμμερίζομαι τις απόψεις Ζαφειρόπουλου
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Σε πλήρη συμφωνία βρίσκονται οι απόψεις του Πρωθυπουργού κ. Κώστα Σημίτη με
τον υπουργό Εξωτερικών κ. Γεώργιο Παπανδρέου ως προς το εθνικό σχέδιο για την
ανασυγκρότηση των Βαλκανίων. Αυτό κατέστησε σαφές ο Πρωθυπουργός κ. Κώστας
Σημίτης χθες στη Σόφια, λέγοντας ότι η άποψη του παραιτηθέντος υφυπουργού
Εξωτερικών κ. Γιάννη Ζαφειρόπουλου «δεν ήταν η άποψη που συμμερίζεται το ΥΠΕΞ
και δεν είναι η άποψη που συμμερίζεται ο ίδιος». 
Όπως εξήγησε ο Πρωθυπουργός, η διαφωνία αφορούσε τον ελεγκτικό μηχανισμό του
εθνικού σχεδίου, τον οποίο ο κ. Ζαφειρόπουλος επιθυμούσε «ενδελεχή, με έλεγχο
από ειδικές υπηρεσίες», ενώ ο υπουργός Εξωτερικών κ. Γιώργος Παπανδρέου
προέκρινε ένα «ευέλικτο ελεγκτικό πλαίσιο». «Η δική μου απόφαση ήταν για ένα
ευέλικτο πλαίσιο. Οι επενδύσεις πρέπει να γίνουν», υπογράμμισε ο κ. Σημίτης,
προσθέτοντας ότι στην Ελλάδα πάσχουμε από την τάση δημιουργίας νέων οργάνων. 
Το σχέδιο νόμου για το εθνικό σχέδιο για την ανασυγκρότηση των Βαλκανίων
(ΕΣΟΕΑΒ) δόθηκε χθες ­ στη Σόφια, στη διάρκεια της επίσκεψης του Πρωθυπουργού
­ στη δημοσιότητα από το Γραφείο του Πρωθυπουργού. Σε ειδική ενημέρωση ο κ.
Σημίτης ανέλυσε τα επιμέρους σημεία του νομοσχεδίου, λέγοντας ότι τις επόμενες
ημέρες θα κατατεθεί στη Βουλή. 
Στο πλαίσιο της επίσκεψης ο Πρωθυπουργός παρέστη στην υπαίθρια τελετή
παραλαβής και ανάληψης καθηκόντων του νέου Προέδρου της Βουλγαρίας κ. Γκεόργκε
Παρβάνοφ, με τον οποίον είχε και την πρώτη συνάντηση χθες το απόγευμα, ενώ το
πρωί είχε εκτενή συνεργασία με τον Πρωθυπουργό της χώρας κ. Συμεών
Σαξκομπουργκότσκι. 
Στην κοινή συνέντευξη Τύπου που έδωσε με τον κ. Σαξκομπουργκότσκι, χθες το
μεσημέρι, ο κ. Σημίτης είπε για τον αγωγό Μπουργκάς - Αλεξανδρούπολης ότι ­
μετά τις συνομιλίες με τη βουλγαρική ηγεσία αλλά και τον Ρώσο Πρόεδρο κ.
Βλαντίμιρ Πούτιν στην Αθήνα, τον Δεκέμβριο ­ πιστεύει «πως υπάρχουν
δυνατότητες να κλείσει το θέμα». 
Στη συνέντευξη ο κ. Σαξκομπουργκότσκι δεσμεύτηκε ότι δύο από τους τέσσερις
αντιδραστήρες του πυρηνικού συγκροτήματος Κοζλοντούι θα έχουν κλείσει μέχρι το
2002, ενώ ο «3» και ο «4» θα έχουν κλείσει μέχρι το 2006. Ο Πρωθυπουργός
σχολίασε ότι η Ελλάδα προωθεί το θέμα αυτό μέσω της Ε.Ε. και ότι οι Βούλγαροι
θα πρέπει να συμμορφωθούν με τις υποδείξεις της Ένωσης για να έχουν ανταλλάγματα.

<H3>500 εκατ. ευρώ για έργα στα Βαλκάνια
</H3>
Το εθνικό σχέδιο ανασυγκρότησης των Βαλκανίων (ΕΣΟΕΑΒ) προβλέπει πιστώσεις
ύψους 500 εκατομμυρίων ευρώ (187 δισ. δραχμών) για την πενταετία 2002-2006 και
θα χρηματοδοτεί έργα, επενδύσεις, δράσεις και μελέτες στην Αλβανία, τη
Βουλγαρία, την Ο.Δ. της Γιουγκοσλαβίας, την ΠΓΔΜ και τη Ρουμανία. Οι πιστώσεις
θα παρέχονται στον δημόσιο τομέα των χωρών αυτών, σε δημόσιες ή ιδιωτικές
επιχειρήσεις, κοινωφελή ιδρύματα, ενώ γίνεται ειδική αναφορά στις μη
κυβερνητικές οργανώσεις με έδρα ή δραστηριότητα στις εν λόγω χώρες. Η ένταξη
των μη κυβερνητικών οργανώσεων στο επίμαχο νομοσχέδιο ήταν επίσης ένα από τα
σημαντικότερα σημεία διαφωνίας του κ. Ζαφειρόπουλου με την ηγεσία του
υπουργείου Εξωτερικών. 
Η κατανομή των κονδυλίων καθορίζεται με κοινή απόφαση των υπουργών Εξωτερικών,
Οικονομίας και Οικονομικών. Ουσιαστικά, τον πρώτο λόγο για την υλοποίηση του
ΕΣΟΕΑΒ έχει το υπουργείο Εξωτερικών, αφού αυτό θα συνάπτει με κάθε χώρα που
εντάσσεται στο σχέδιο πρόγραμμα διμερούς συνεργασίας. Η χρηματοδότηση του
ΕΣΟΕΑΒ θα γίνεται από πόρους του προϋπολογισμού, των επιχειρήσεων του δημόσιου
τομέα και του Προγράμματος Διμερούς Συνεργασίας. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17249N083</ED>
<ID>
ID:303548

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N08&aa=3</URL></REF>


Article

<CATEGORY>vin04</CATEGORY>

 <H2>Συνωστισμός στην Πάτρα
</H2><H4>Ενδιαφέρον για τον Δήμο έχουν εκδηλώσει περισσότερα από 5 στελέχη του ΠΑΣΟΚ
</H4>
<AUTHOR>Ν. ΒΙΔΑΚΗΣ
</AUTHOR>
<AUTHOR>Γ. ΖΑΧΑΡΙΑΔΗΣ
</AUTHOR>
<AUTHOR>Π. ΘΕΟΔΩΡΑΚΟΠΟΥΛΟΣ
</AUTHOR>
<AUTHOR>Μ. ΗΡΕΙΩΤΟΥ
</AUTHOR>

Αρκετοί «μνηστήρες» εμφανίζονται για τον Δήμο Πατρέων, έναν από τους
μεγαλύτερους δήμους της χώρας. Σε ολόκληρη την Πελοπόννησο αυτή την περίοδο
εκφράζονται επιθυμίες και εκδηλώνεται το ενδιαφέρον για τη συγκρότηση
ψηφοδελτίων στις εκλογές του Οκτωβρίου. 
Την ίδια στιγμή, στην Κρήτη, ξεχωριστό ενδιαφέρον παρουσιάζεται στο Ηράκλειο,
καθώς φαίνεται πως ο κ. Κ. Ασλάνης, νυν δήμαρχος με το ΠΑΣΟΚ, θα έχει να
αντιμετωπίσει «πρόβλημα» εκ των έσω, αφού ένας δεύτερος συνδυασμός από τον
ευρύτερο προοδευτικό χώρο συγκροτείται και προβάλλει με αξιώσεις. Τα πράγματα
διαμορφώνονται στην Πελοπόννησο και την Κρήτη ως εξής: 
* ΑΧΑΪΑ

Ανδρέας Φούρας. Η Χ. Τρικούπη ελπίζει ότι θα δεχθεί να είναι υποψήφιος στην Πάτρα

Ενδιαφέρον για τον Δήμο της Πάτρας έχουν εκδηλώσει περισσότερα από πέντε
στελέχη του ΠΑΣΟΚ, αλλά η Χ. Τρικούπη ελπίζει ότι ο Ανδρέας Φούρας θα δεχθεί,
τελικά, να είναι υποψήφιος. Ο τωρινός νομάρχης Στάθης Αθανασόπουλος-Σερέτης
διεκδικεί το χρίσμα, όπως και ο πρώην αντιδήμαρχος Πολιτισμού Δημήτρης
Πεφάνης. Ενδιαφέρον επιδεικνύουν και οι Ηρ. Παπαδόπουλος, Β. Μανωλόπουλος, Γ.
Κασίμης. 
Ωστόσο, μάχιμος παραμένει και ο επί 12 χρόνια δήμαρχος Πατρέων Ανδρέας
Καράβολας. 
Ευάγγελος Φλωράτος. Η Ν.Δ. θα ανανεώσει την υποστήριξή της στον δήμαρχο Πατρών

Από την άλλη πλευρά, η Ν.Δ. στην Πάτρα θα ανανεώσει την υποστήριξή της
στον σημερινό δήμαρχο Ευάγγελο Φλωράτο. 
Από το ΚΚΕ θα είναι ξανά υποψήφιος ο βουλευτής του κόμματος Παναγιώτης
Κοσιώνης, ο οποίος περιλαμβάνει στον συνδυασμό του και στελέχη της Νέας
Δημοκρατίας, όπως ο πρώην περιφερειάρχης και φίλος της Ντόρας Μπακογιάννη,
Δημήτρης Αϊβαλής. 
Ο Συνασπισμός θα έχει υποψήφιο τον οδοντίατρο Ηλία Γρηγόρη, ενώ το
ΔΗΚΚΙ θα υποστηρίξει τον υποψήφιο του ΚΚΕ Παναγιώτη Κοσιώνη. 
Για τη Νομαρχία Αχαΐας από το ΠΑΣΟΚ πρώτος εκδήλωσε ενδιαφέρον ο Θ.
Καρπής, πρόεδρος της ΤΕΔΚ, ο οποίος θεωρείται πως ανήκει στο περιβάλλον της
Βάσως Παπανδρέου, και ακολούθησε ο «τσοχατζοπουλικός» πρώην νομάρχης Σπύρος
Τυροδήμος. Σοβαρό ενδιαφέρον έχουν εκδηλώσει, με προϋποθέσεις, ο πρώην
βουλευτής Δ. Κατσικόπουλος, ο Απ. Κατσιφάρας, καθώς και ο Δ. Σκαμνάκης. 
Στη Νέα Δημοκρατία έχει ξεσπάσει «πόλεμος», αφού ο πρώην υφυπουργός
Βασίλης Μπεκίρης επιμένει να είναι ξανά υποψήφιος, ενώ «παίζουν» ακόμη τα
ονόματα του Π. Χριστόπουλου, του Γ. Καφέζα και του Τρ. Πάχη.

* ΗΛΕΙΑ

Τον Δήμο Πύργου διεκδικεί από το ΠΑΣΟΚ ο Στ. Γερακάρης και ο νυν
δήμαρχος Γ. Λιατσής από τη Ν.Δ. Στην Ολυμπία υποψήφιοι του ΠΑΣΟΚ επιθυμούν να
είναι ο πρώην δήμαρχος Γιώργος Δεββές και ο Σπύρος Φωτεινός, ενώ από τη Ν.Δ. ο
Γ. Αϊδόνης. Τελευταίως, συζητήθηκε και το όνομα του πρώην υπουργού Γιάννη
Σκουλαρίκη, αλλά και του σκηνοθέτη Θεόδωρου Αγγελόπουλου. 
Για τη Νομαρχία Ηλείας το ΠΑΣΟΚ θα στηρίξει πάλι τον σημερινό υποψήφιο
Τάκη Δημητρουλόπουλο, ενώ η Νέα Δημοκρατία αναζητεί ανεξάρτητο, που
ενδεχομένως θα είναι ο Γιώργος Νικολακόπουλος ή ο προερχόμενος από το ΠΑΣΟΚ Π. Αχιλλεόπουλος.

* ΑΡΓΟΛΙΔΑ

Στον Δήμο Ναυπλίου υπάρχει πληθώρα υποψηφίων για το ΠΑΣΟΚ, ενώ υπάρχει
πρόθεση να υποστηριχθεί ο ανεξάρτητος Γ. Γκάτσιος. Από τη Ν.Δ., ο Κ. Χαραμής,
ο Ρ. Μπαρού και ο Τ. Αναγνωσταράς. Στο Άργος ο τωρινός δήμαρχος Νίκος
Κιλιγλιάτης θα είναι ξανά υποψήφιος από το ΠΑΣΟΚ και η Ν.Δ. θα υποστηρίξει τον
Δημ. Πλατή. 
Στη Νομαρχία, το ΠΑΣΟΚ θα στηρίξει τον σημερινό νομάρχη Τάσο Σελεσιώτη,
ενώ αναμένεται να είναι ξανά υποψήφιος και ο κ. Δημήτρης Σαραβάκος.

* ΑΡΚΑΔΙΑ

Στη Νομαρχία Αρκαδίας από το ΠΑΣΟΚ ενδιαφέρονται ο Π. Τσιλιβής και ο Β.
Γιαννακούρας και ακόμη ο Γ. Παπαηλιού ή η Γ. Παναγοπούλου. Από τη Ν.Δ., οι Δ.
Κωνσταντόπουλος, Κ. Μπαλής, Γ. Σμυρνιώτης. Για τον Δήμο Τρίπολης: Από το ΠΑΣΟΚ
ο νυν δήμαρχος Αλέξ. Κοτσιάνης. Από τη Ν.Δ. οι Δ. Σωτηρόπουλος, Ν.
Παπαγεωργόπουλος. 
* ΛΑΚΩΝΙΑ

Για τη Νομαρχία Λακωνίας ακούγονται τα ονόματα των Μ. Διασάκου,
Μεταξίας Παπαποστόλου, Στ. Χρυσαδάκου από το ΠΑΣΟΚ και των Στ. Αργειτάκου,
Δημ. Ματάλα, Ν. Καλογεράκου, Δ. Λάζαρη, Π. Μπαρμπαγιάννη και Κ. Φούρκα από τη
Ν.Δ. 
Για τον Δήμο Σπάρτης ως υποψήφιοι από το ΠΑΣΟΚ φέρονται οι Γ.
Πουλοκέφαλος, Β. Κουλογεωργίου, Φουντά, Χρ. Κοντάκου. Από τη Ν.Δ. φαίνεται να
έχει προβάδισμα ο κ. Κ. Σκιαδάς, αλλά υποψήφιος ως ανεξάρτητος θα είναι και
πάλι ο κ. Σ. Αντωνάκος. Στο Οίτυλο ως ανεξάρτητος κατέρχεται ο κ. Γρηγόρης
Κοντράρος. 
* ΜΕΣΣΗΝΙΑ

Ο κ. Δ. Δράκος, ο οποίος είχε στηριχθεί και από την Πολιτική Άνοιξη, θα είναι
και πάλι υποψήφιος από τη Ν.Δ. Στο ΠΑΣΟΚ οι διαδικασίες έχουν «μπλοκάρει».
Στην Καλαμάτα, με την αναμενόμενη άρνηση του κ. Χρ. Μαλαπάνη να είναι και πάλι
υποψήφιος, από το ΠΑΣΟΚ «παίζουν» οι Γρ. Μασούρας, Γ. Κουτσούλης, Γ.
Νταγιόπουλος, Μ. Σούμπλης, Δ. Αλευράς και Π. Αδαμόπουλος. Στη δημοσκόπηση που
θα γίνει για την Καλαμάτα ζήτησε να περιληφθεί και ο κ. Θ. Φιλιππόπουλος. Από
τη Ν.Δ. υποψήφιος αναμένεται να είναι και πάλι ο κ. Π. Κουμάντος, αλλά επίσης
ακούγονται οι Π. Νίκας, Ντ. Τσερώνης. 
* ΚΟΡΙΝΘΙΑ

Υποψήφιοι δήμαρχοι Κορίνθου θέλουν να είναι από το ΠΑΣΟΚ ο Αλ. Πνευματικός, ο
Γ. Μάρκου και ο Φ. Τζαναβάρας, ενώ από τη Ν.Δ. ο Θ. Θωμαΐδης. Για τη Νομαρχία,
από το ΠΑΣΟΚ «παίζουν» ο Χρ. Παπαβενετίου και ο Π. Δαλακλείδης. Από τη Ν.Δ., ο
Ν. Ταγαράς και ο Γ. Λασικός. 
<H3>Ποια ονόματα «παίζουν» σε Κρήτη, Δωδεκάνησα
</H3>
ΗΡΑΚΛΕΙΟ: Με δημόσιες δηλώσεις τους έχουν εκφράσει την επιθυμία να
διεκδικήσουν το αξίωμα του δημάρχου Ηρακλείου από τον χώρο του ΠΑΣΟΚ ο
σημερινός δήμαρχος Κ. Ασλάνης και οι Μ. Παπαστεφανάκης, Μ. Φραγκιαδουλάκης,
Αλ. Καλοκαιρινός. Ενδιαφέρον έχουν εκδηλώσει επίσης ο πρόεδρος των ΤΕΙ Κρήτης
Μάρκος Καραναστάσης, ενώ συζητείται το ενδεχόμενο υποψήφιος να είναι ο νυν
υφυπουργός αθλητισμού Γ. Κουράκης, αν η υποψηφιότητά του λειτουργήσει ενωτικά
και αποτρέψει δεύτερο ψηφοδέλτιο από τον ίδιο πολιτικό χώρο. Από την άλλη
πλευρά διαφαίνεται η συγκρότηση ενός μετώπου, στο οποίο θα συμμετέχει η Ν.Δ. ο
ΣΥΝ, το ΔΗΚΚΙ και η δημοτική παράταξη Ηράκλειο Πρωτοβουλία. Ως επικεφαλής
αυτής της κίνησης, αν τελικά προχωρήσει, ακούγονται ο δικηγόρος Βασίλης
Λαμπρινός, ο αρχιτέκτονας Γιάννης Περτσελάκης και ο πολιτικός μηχανικός
Μανώλης Βασιλάκης. Μια τέτοια προοπτική διεμβολίζει το ΠΑΣΟΚ στον μεγαλύτερο
δήμο της Κρήτης. 
Για τη Νομαρχία από το ΠΑΣΟΚ ακούγονται οι πρώην βουλευτές Αλ. Δαριβιανάκης
και Δ. Σαρρής, ο Γ. Παρασύρης, ο Ευρ. Κουκιαδάκης και ο Β. Κεγκέρογλου,
αντινομάρχης. Από τη Ν.Δ., ενδιαφέρον έχει εκδηλώσει ο πολιτευτής της Χρ.
Χονδράκης, ενώ λόγος γίνεται τελευταία και για τον πρώην υπουργό Μ. Γαλενιανό. 
ΧΑΝΙΑ: Στα Χανιά, ως υποψήφιοι νομάρχες φέρονται οι Γιώργος
Κατσανεβάκης (νυν νομάρχης από τον ΣΥΝ), Σήφης Μιχελογιάννης, Γ. Πρασσιανάκης. 
Στον Δήμο Χανίων, ο νυν δήμαρχος Γιώργος Τζανακάκης, που εκλέγεται με το ΠΑΣΟΚ
από το 1990. Ακούγεται όμως και το όνομα του Χαρ. Σοφιανού. Από τη Ν.Δ. θα
στηριχθεί ο Κ. Βιρβιδάκης και ανεξάρτητος αναμένεται να κατέλθει ο Μ.
Καραβιτάκης. 
ΣΤΟ ΡΕΘΥΜΝΟ: Στο Ρέθυμνο, για τη Νομαρχία ακούγονται τα ονόματα των Γ.
Παπαδάκη, Μ. Όθωνα και Γιάννη Φωτάκη, ενώ για τον Δήμο Ρεθύμνου ενδιαφέρονται
οι Μ. Λίτινας και ο Δημ. Βαονάκης. «Ακούγεται» και το όνομα του Κ. Λαμπρινού. 
ΛΑΣΙΘΙ: Στον Δήμο Αγίου Νικολάου Λασιθίου υποψήφιος από το ΠΑΣΟΚ θα
είναι ο σημερινός δήμαρχος Αντώνης Ζερβός. Υποψήφιοι φέρονται ακόμη οι Δ.
Κουνενάκης (ΣΥΝ) και Γ. Μενεγάκης από τη Ν.Δ. 
Ως υποψήφιοι νομάρχες Λασιθίου από τον χώρο του ΠΑΣΟΚ εμφανίζονται ο
γραμματέας της Ν.Ε. Γ. Αλεξομανωλάκης και οι νομαρχιακοί σύμβουλοι Αντ.
Στρατάκης και Γ. Βάρδας. 
ΔΩΔΕΚΑΝΗΣΑ: Στον Δήμο Ρόδου: από το ΠΑΣΟΚ ο νυν δήμαρχος Γ.
Γιαννόπουλος και διεκδικούν το χρίσμα από τη Ν.Δ. οι Χ. Χατζηευθυμίου και Ν.
Χαραλαμπής. Στη Νομαρχία η Ν.Δ. και ο ΣΥΝ φαίνεται πως θα στηρίξουν πάλι τον
Σ. Καραγιάννη και από το ΠΑΣΟΚ οι ενδιαφερόμενοι είναι ο Γ. Μαχαιρίδης, ο Στ.
Κουσουρνάς και ο Φ. Κωστόπουλος. 
ΧΙΟΣ: Στη Νομαρχία από το ΠΑΣΟΚ «παίζουν» οι Κ. Γαννιάρης και Π.
Λαμπρινούδης. Από τη Ν.Δ. ο Γ. Καϊσίδης, ο Γ. Χαλκιάς και ο Στ. Κάρμαντζης.
Στον Δήμο Χίου από το ΠΑΣΟΚ ο Μ. Μενής και ο Γ. Ανέντας και από τη Ν.Δ. ο νυν
δήμαρχος Π. Παντελάρος.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17249N091</ED>
<ID>
ID:303477

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N09&aa=1</URL></REF>


Article

<CATEGORY>vin04</CATEGORY>

 <H2>Ελπίζει στα... λάθη τους
</H2><H4>Ο Καραμανλής υιοθετεί την τακτική του «ώριμου φρούτου»
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Έτσι αποφεύγει να αναλάβει πρωτοβουλίες και να αναδείξει θέματα, διότι
πιστεύει ότι στη σημερινή πολιτική συγκυρία λειτουργεί όσο ποτέ άλλοτε η
λογική τού «ώριμου φρούτου». 
Την τακτική που εφαρμόζει αυτή την περίοδο αποκάλυψε χθες. Στη συνέντευξη που
παραχώρησε προς τους ξένους ανταποκριτές απέφυγε οποιαδήποτε μετωπική
σύγκρουση με την κυβέρνηση και τον Πρωθυπουργό. Η κριτική ήταν σε χαμηλούς
τόνους και οι διατυπώσεις του προσεκτικές. Οι απαντήσεις του στα ερωτήματα που
δέχθηκε ήταν ουσιαστικά επανάληψη ομιλιών και δηλώσεών του της τελευταίας
περιόδου. Με δυο λόγια, δεν... βγήκαν ειδήσεις. 
Για τις δημοτικές 
Μόνη εξαίρεση, όσα είπε όταν ρωτήθηκε αν δεσμεύεται ότι οι βουλευτές που θα
είναι υποψήφιοι δήμαρχοι θα εξαντλήσουν την τετραετία τους στους δήμους ή τις
νομαρχίες στις οποίες θα εκλεγούν. «Ένα κόμμα το οποίο όχι απλώς σέβεται την
Αυτοδιοίκηση, ένα κόμμα που για την Ελλάδα του αύριο έχει κάνει σημαία του και
προτεραιότητά του τη συνεργασία με τις τοπικές κοινωνίες και τους θεσμούς των
τοπικών κοινωνιών, είναι βέβαιο ότι δεν κάνει πολιτικά παιχνίδια με την
Αυτοδιοίκηση. Είναι ξεκάθαρο αυτό», δήλωσε. 
Αίσθηση προκάλεσε επίσης και η απάντηση του κ. Κ. Καραμανλή όταν ρωτήθηκε αν
πράγματι θα επιθυμούσε να είναι υποψήφια για τον Δήμο της Αθήνας η κ. Ντόρα
Μπακογιάννη και αν υπάρχει περίπτωση να την αποτρέψει. «Η κ. Μπακογιάννη»,
είπε, «είναι από τα κορυφαία στελέχη του κόμματος και βεβαίως μπορεί να
υπηρετήσει και τον τόπο και την παράταξη απ' όλες τις θέσεις. Το βέβαιο πάντως
είναι ότι διερευνώνται οι απόψεις όλων των στελεχών και τις τελικές αποφάσεις
τις παίρνει το κόμμα». 
Η τελική απόφαση 
Ορισμένα στελέχη της Ν.Δ., στο περιθώριο της συνέντευξης, έσπευσαν να
σχολιάσουν ότι με τον τρόπο αυτό ουσιαστικά επιχείρησε να δεσμεύσει την κ. Ντ.
Μπακογιάννη πως αν γίνει δήμαρχος Αθηναίων σημαίνει ότι θα μείνει τέσσερα
χρόνια στην Πλατεία Κοτζιά, ενώ παράλληλα της έστειλε μήνυμα πως εκείνος θα
λάβει την τελική απόφαση. 
Πάντως, οι συνεργάτες τής πρώην υπουργού δηλώνουν ότι η κ. Ντόρα Μπακογιάννη
δεν ενοχλήθηκε, διότι ο κ. Κ. Καραμανλής είπε το αυτονόητο. Ότι δηλαδή την
τελική απόφαση θα λάβει το κόμμα. Τέλος, ο κ. Κ. Καραμανλής επανέλαβε την
πεποίθησή του ότι το κόμμα του θα κερδίσει τις εκλογές όποτε και αν αυτές
γίνουν και υποστήριξε πως δεν φοβάται ακόμη και αν στο ΠΑΣΟΚ είναι πρόεδρος ο
κ. Γ. Παπανδρέου.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17249N102</ED>
<ID>
ID:303515

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N10&aa=2</URL></REF>


Article

<CATEGORY>vin04</CATEGORY>

 <H2>«Αερομαχίες» στο Αιγαίο, παρουσία Γιάννου </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Κλεφτοπόλεμο» έκαναν και χθες με 28 μαχητικά αεροσκάφη οι Τούρκοι στο Αιγαίο,
με αφορμή την επίσκεψη του υπουργού Άμυνας κ. Γιάννου Παπαντωνίου στη Σκύρο
και τη Λήμνο. 
Τα τουρκικά αεροσκάφη βγήκαν διαδοχικά στο Βόρειο Αιγαίο τις περιόδους που το
VIP αεροσκάφος Έμπραερ της Πολεμικής Αεροπορίας με τον υπουργό, την ηγεσία
ΓΕΣ, ΓΕΑ και ΓΕΝ είχε προσγειωθεί αρχικά στη Σκύρο και στη συνέχεια στη Λήμνο.
Σε άλλα χρονικά διαστήματα παραβάσεις του FIR Αθήνας έγιναν από τουρκικά
αεροσκάφη στην περιοχή Ρόδου. 
Τα τουρκικά αεροσκάφη ­ που έκαναν συνολικά 28 παραβιάσεις του εθνικού
εναέριου χώρου ­ αναχαιτίστηκαν από ελληνικά μαχητικά επιφυλακής που κατά
περίπτωση απογειώνονταν από διάφορες βάσεις. Σε μια περίπτωση υπήρξε εμπλοκή
(αερομαχία) όταν τα τουρκικά αεροσκάφη αντέδρασαν στην αναχαίτιση. Κατά την
παραμονή του στη μονάδα επιφυλακής ο κ. Παπαντωνίου παρακολούθησε και ταχεία
απογείωση σε πραγματικό χρόνο για την αντιμετώπιση εικονικών εχθρικών στόχων
(scrabble). 
Μιλώντας στο προσωπικό των βάσεων και τους πιλότους επιφυλακής, ο κ. Γ.
Παπαντωνίου τόνισε ότι διάφορα χρονικά ορόσημα όπως η ένταξη της Κύπρου στην
Ε.Ε., σηματοδοτούν μια ευαίσθητη περίοδο σε σχέση με την Τουρκία. Και δήλωσε
ότι όταν οι Τούρκοι εισέρχονται σε κρίσιμες φάσεις «δημιουργούν πάντα συνθήκες
τεχνητής έντασης». «Όμως δεν πρέπει να ανησυχούμε. Είμαστε ψύχραιμοι και
σταθεροί στις θέσεις μας. Είμαι βέβαιος ότι όλοι σας και όλοι μας θα
ανταποκριθούμε στις περιστάσεις, οι οποίες διαμορφώνονται και είμαι βέβαιος
ότι η Ελλάδα θα βγει κερδισμένη, στο μέτρο που θα έχει τη δυνατότητα να
προωθήσει ουσιαστικά τα μεγάλα της εθνικά ζητήματα», είπε ο κ. Παπαντωνίου. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17249N103</ED>
<ID>
ID:303547

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N10&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το pesto της Κεντροαριστεράς
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Λένε πως «pesto δεν γίνεται χωρίς βασιλικό». Με τον ίδιο τρόπο, η Αριστερά
χρωματίζει γευστικά τη μακαρονάδα της ελληνικής πολιτικής. Στη Χαριλάου
Τρικούπη αλλά και στη Ρηγίλλης, όσοι ξέρουν καλά τα εκλογικά μαθηματικά
καταλήγουν στο ίδιο συμπέρασμα. Στις αλλεπάλληλες αναμετρήσεις που ξεκινούν το
2002 με τις δημοτικές και κορυφώνονται το 2005 με την προεδρική εκλογή, ο
ρόλος της Αριστεράς θα είναι αποφασιστικός Έτσι, δεν είναι τυχαίο ότι Κώστας
Καραμανλής και Κώστας Λαλιώτης βρέθηκαν δίπλα δίπλα στην προχθεσινή εκδήλωση
για την ΕΔΑ. Τους επόμενους μήνες θα συγκρουστούν δύο διαφορετικές
στρατηγικές. Στο ΠΑΣΟΚ βλέπουν τη συμμαχία σοσιαλιστών και ευρύτερης Αριστεράς
ως φυσική εξέλιξη και επικαλούνται την Ιταλία, τη Γαλλία κα τη Γερμανία. «Θα
ήταν ο Νίκος Κωνσταντόπουλος χειρότερος υπουργός από τον Μιχάλη Σταθόπουλο;»,
ερωτούν με νόημα. Η απάντηση προσδιορίζεται και από την κατ' ιδίαν παραδοχή
ότι «χωρίς αιμοδοσία της τάξεως του 3% από την Αριστερά, δεν βγαίνουμε». Στη
Ν.Δ. η τακτική προσέγγισης με την Αριστερά έχει χαρακτήρα μακιαβελικής
realpolitik. Εδώ δέλεαρ δεν είναι δυο - τρία χαρτοφυλάκια (και μερικές δεκάδες
θέσεις στην κορυφή της κρατικής πυραμίδας). Κινητήριος δύναμη είναι το αίσθημα
επιβίωσης. «Αντί να σας απορροφήσει το ΠΑΣΟΚ, καλύτερα να ηττηθεί, ώστε να
τονωθεί η αυτόνομη πολιτική σας παρουσία...» σιγοψιθυρίζει ο όφις της
Ρηγίλλης. Πώς φαίνονται όλα αυτά από τα αριστερά; Οι απόψεις δεν συμπίπτουν.
Στον ΣΥΝ, παρά την αρνητική στάση της ηγεσίας, κάποιοι έχουν βάλει πλώρη για
το ΠΑΣΟΚ. Το κρίσιμο ερώτημα, πάντως, είναι τι είδους μακαρονάδα θα
προτιμήσουν οι αριστεροί ψηφοφόροι.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17249N104</ED>
<ID>
ID:303568

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N10&aa=4</URL></REF>


Article

<CATEGORY>vin06</CATEGORY>

 <H2>Έρχομαι... φτιάξε καφέ
</H2><H4>Τα «έξυπνα σπίτια» τώρα και στην Ελλάδα
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Έρχονται τα «έξυπνα σπίτια»! Πακέτα με πρωτοποριακές υπηρεσίες, που θα
κάνουν πιο εύκολη τη ζωή όλων, ετοιμάζεται να προσφέρει σε λίγους μήνες η
εταιρεία Hellascom, στην οποία μετέχουν ο ΟΤΕ και άλλες ιδιωτικές επιχειρήσεις.

Η Hellascom είναι από τις πρώτες ελληνικές εταιρείες που μπαίνει στις
υπηρεσίες τηλε-εποπτείας και τηλεδιαχείρισης ανοιχτών και κλειστών χώρων.
Πρόκειται για τις λεγόμενες «έξυπνες υπηρεσίες», που συνδυάζουν τις
τηλεπικοινωνίες με την πληροφορική και στις οποίες περιλαμβάνονται υπηρεσίες
όπως το «έξυπνο σπίτι» και τα δίκτυα τηλε-ασφάλειας και ελέγχου υποδομών,
τηλε-εποπτείας κτιρίων και τηλε-εποπτείας ανοιχτών χώρων. 
Η παροχή των νέων υπηρεσιών από την Hellascom θα ξεκινήσει εντός του 2002,
αρχικά από τους μεγάλους πελάτες (επιχειρήσεις κ.λπ.). Όπως ανακοίνωσε χθες ο
διευθύνων σύμβουλος της εταιρείας Γιώργος Μανιάτης, «φιλοδοξούμε με προσεκτικά
και σταθερά βήματα να εισέλθουμε σε μια νέα και πολύ σημαντική αγορά στον χώρο
των τηλεπικοινωνιών, που αντικειμενικά εντάσσεται στην υπό διαμόρφωση κοινωνία
των Πληροφοριών με πολύ μεγάλες δυνατότητες». 
Για την παροχή αυτών των υπηρεσιών, η Hellascom προχωρεί στη σύναψη
συνεργασιών με εταιρείες που δραστηριοποιούνται, π.χ., στην πώληση - προώθηση
παρόμοιων προϊόντων ή με ιδιωτικές εταιρείες παροχής υπηρεσιών ασφάλειας. 
Τα κυριότερα χαρακτηριστικά του «έξυπνου σπιτιού»: 
* Οι κάμερες των συστημάτων ασφαλείας τίθενται σε λειτουργία από το
γραφείο ή τον δρόμο. 
* Στην κουζίνα θα υπάρχει μία οθόνη που θα λειτουργεί με ένα απλό
άγγιγμα. Μέσω αυτής θα ελέγχονται όλες οι ηλεκτρικές συσκευές, ενώ θα μπορεί
κανείς ακόμη και να «κατεβάσει» συνταγές από το Ίντερνετ ή να στείλει μηνύματα
(όπως «το φαγητό είναι έτοιμο») σε οθόνες που θα βρίσκονται σε άλλα δωμάτια
του σπιτιού. 
* Ο φούρνος μικροκυμάτων θα παίρνει εντολές από μακριά, ενώ το ψυγείο
θα ενημερώνεται (μέσω των bar code των προϊόντων) για τις ελλείψεις και έτσι
θα βοηθάει τον χρήστη του να οργανώσει τα επόμενα ψώνια. 
* Ένα τηλεκοντρόλ θα ελέγχει τη λειτουργία της τηλεόρασης, του βίντεο,
του στερεοφωνικού, του DVD. Όλα τα συστήματα θα είναι συνδεδεμένα σε ένα
κεντρικό σύστημα ελέγχου. 
* Ένα ρολόι θα στέλνει σήμα στην καφετιέρα ν' αρχίσει να φτιάχνει τον
καφέ, λίγο πριν από την ώρα που συνήθως ξυπνούν οι ιδιοκτήτες της. 
* Μέσω της τηλεόρασης, θα μπορεί κανείς να έχει σύνδεση στο Ίντερνετ.
Τα φώτα, μέσα και έξω από το σπίτι, θα μπορούν να ανάβουν και να σβήνουν από
απόσταση. 
* Ένας κεντρικός υπολογιστής (server) θα ελέγχει όλα τα συστήματα
κλιματισμού, φωτισμού και ασφαλείας. Ο ιδιοκτήτης θα μπορεί να έχει πρόσβαση
στον συγκεκριμένο server, μέσω του Ίντερνετ, του κινητού του ή του
ηλεκτρονικού προσωπικού βοηθού του, ακόμη και αν βρίσκεται σε άλλη ήπειρο.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17249N111</ED>
<ID>
ID:303445

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N11&aa=1</URL></REF>


Article

<CATEGORY>vin06</CATEGORY>

 <H2>«Μήνυμα ζωής» από δικαστές σε χρήστη ηρωίνης
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στα δεκατρία του χρόνια ο Ανδρέας από περιέργεια δοκίμασε για πρώτη φορά
ναρκωτικά. Από τότε έχουν περάσει δέκα χρόνια. Και χθες ο 23χρονος Ανδρέας
κάθησε στο εδώλιο του Αυτόφωρου Τριμελούς Πλημμελειοδικείου της Αθήνας,
κατηγορούμενος για κατοχή ναρκωτικών. 
Ήταν λίγες μέρες πριν από τα Χριστούγεννα του 2001 όταν σε τυχαίο έλεγχο οι
αστυνομικοί ανακάλυψαν 1,5 γραμμάριο ηρωίνη που ο νεαρός δράστης είχε κρύψει
στο καπέλο του. Ο Ανδρέας ήταν μόνος του στο δικαστήριο. Χωρίς δικηγόρο και
χωρίς κανέναν από την οικογένειά του. Μόλις η πρόεδρος εκφώνησε την υπόθεσή
του ο 23χρονος στάθηκε ενώπιον των δικαστών για να ζητήσει τη δική τους
βοήθεια. Τόσο ο εισαγγελέας της έδρας όσο και οι δικαστές δεν ασχολήθηκαν
τυπικά με την υπόθεση. Και το απέδειξαν με τις ερωτήσεις τους. 
Εισαγγελέας: Έχετε σκεφτεί ότι πρέπει να κάνετε κάτι για να γλιτώσετε
από τα ναρκωτικά; 
Κατηγορούμενος: Προσπαθώ... 
Εισαγγελέας: Τι κάνετε δηλαδή; 
Κατηγορούμενος: Έχω κάνει αίτηση στο ΚΕΘΕΑ (Κέντρο Θεραπείας
Εξαρτημένων Ατόμων), αλλά δεν έχω να σας δώσω κάποια βεβαίωση. Ελπίζω ότι σε
έξι μήνες θα με δεχθούν, γιατί μου είπαν ότι είναι πολλά τα άτομα που
περιμένουν να ξεκινήσουν κάποιο πρόγραμμα απεξάρτησης. 
Εισαγγελέας: Δεν με ενδιαφέρουν οι βεβαιώσεις... Εσείς πώς ζείτε,
αλήθεια; 
Κατηγορούμενος: Αυτό το διάστημα είμαι άνεργος. Ο πατέρας μου έχει
μαγαζί, αλλά με έδιωξε από τη δουλειά. 
Εισαγγελέας: Πού βρίσκετε τα λεφτά; 
Κατηγορούμενος: Παίρνω κάποια χρήματα από το Ταμείο Ανεργίας. 
Εισαγγελέας: Και μόλις παίρνετε τα λεφτά τα δίνετε κατευθείαν στον
έμπορο των ναρκωτικών; 
Κατηγορούμενος: Ναι, δυστυχώς... 
Εισαγγελέας: Την πολιτεία δεν την ενδιαφέρει να τιμωρηθείτε και να πάτε
φυλακή, την ενδιαφέρει να γίνετε καλά. 
Λίγη ώρα αργότερα το δικαστήριο αποφάσισε ότι ο κατηγορούμενος, ο οποίος είναι
τοξικομανής, πρέπει να παραμείνει ατιμώρητος. Ο νεαρός τούς ευχαρίστησε και
έφυγε δίνοντας την υπόσχεσή του πως δεν θα εγκαταλείψει τον αγώνα της
αποθεραπείας και θα φανεί αντάξιος της εμπιστοσύνης τους.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17249N112</ED>
<ID>
ID:303490

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N11&aa=2</URL></REF>


Article

<CATEGORY>vin06</CATEGORY>

 <H2>Πέρασε η διάταξη του Π. Ευθυμίου για τα ιδιωτικά
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Κέρδισε τη μάχη στη Βουλή ο υπουργός Παιδείας Πέτρος Ευθυμίου. Παρά τις
απώλειες από ορισμένους βουλευτές του ΠΑΣΟΚ που απουσίασαν, καταψήφισαν ή
δήλωσαν παρόντες, υπερψηφίστηκε η επίμαχη διάταξη υπέρ των ιδιωτικών
εκπαιδευτικών απέναντι σε αυθαιρεσίες των ιδιοκτητών σχολείων. 
Ο υπουργός, μάλιστα, είχε στο θέμα αυτό - άρθρο 13 του νομοσχεδίου για την
αξιολόγηση των καθηγητών - συμμάχους το ΚΚΕ και το ΣΥΝ, απέναντι σε μία Ν.Δ. η
οποία χθες κινητοποιήθηκε από τον αρχηγό της Κώστα Καραμανλή μέχρι τον
«τελευταίο» βουλευτή της για να πετύχει την καταψήφιση της διάταξης. 
Πριν από την ψηφοφορία είχε προηγηθεί κινητοποίηση στο κυβερνών κόμμα που
απέφερε αποτελέσματα, ενώ υπήρξαν και βουλευτές που άλλαξαν στάση την
τελευταία στιγμή, όταν είδαν πως η Ν.Δ. επιδίωκε να εκμεταλλευτεί ένα πιθανό -
για το ΠΑΣΟΚ - κακό αποτέλεσμα της ψηφοφορίας. 
Με τη διάταξη αυτή, η οποία συνάντησε την αντίδραση των ιδιοκτητών ιδιωτικών
σχολείων, εξασφαλίζεται ότι μετά την παρέλευση έξι χρόνων υπηρεσίας σε
ιδιωτικό σχολείο ο ιδιωτικός εκπαιδευτικός δεν θα μπορεί να απολύεται
αυθαίρετα. 
Σε σύνολο 285 παρόντων - κατά την ονομαστική ψηφοφορία την οποία είχε
προκαλέσει η Ν.Δ. - 155 βουλευτές του ΠΑΣΟΚ, του ΚΚΕ και του ΣΥΝ ψήφισαν υπέρ,
128 βουλευτές της Ν.Δ. και οι βουλευτές του ΠΑΣΟΚ Βασίλης Κοντογιαννόπουλος
και Κυριάκος Σπυριούνης ψήφισαν κατά, και 2 βουλευτές, οι Νόρα Κατσέλη και
Φοίβος Ιωαννίδης, ψήφισαν «παρών». 
Στους απόντες βουλευτές του ΠΑΣΟΚ συγκαταλέγονται και οι Γ. Αρσένης, Κ.
Κουλούρης, Θ. Κατσανέβας, Ι. Ζαφειρόπουλος, Στ. Παπαθεμελής, Κ. Παπούλιας, Δ. Τσόγκας.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17249N113</ED>
<ID>
ID:303526

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N11&aa=3</URL></REF>


Article

<CATEGORY>vin06</CATEGORY>

 <H2>Λουκέτο βάζουν τα ΤΕΙ
</H2>
Λουκέτο βάζουν τα 5 μεγαλύτερα ΤΕΙ της χώρας, καθώς οι καθηγητές τους ζητούν
αλλαγή του νέου τρόπου εξέλιξης του διδακτικού προσωπικού. 
Εκτός από το ΤΕΙ Θεσσαλονίκης που είναι κλειστό από τη Δευτέρα, χθες
αποφάσισαν την αναστολή λειτουργίας τους το ΤΕΙ του Πειραιά από αύριο Πέμπτη
και τα ΤΕΙ Πάτρας και Λάρισας από την ερχόμενη Δευτέρα. Επίσης, αύριο έχει
προγραμματιστεί συνέλευση για το ίδιο θέμα στο ΤΕΙ Αθήνας, με πρόταση να
κλείσει και αυτό από Δευτέρα. Ωστόσο, ο υφυπουργός Παιδείας Ν. Γκεσούλης
απέκλεισε ενδεχόμενο αλλαγής του νόμου, αποδέχθηκαν όμως την έναρξη διαλόγου
για τα προβλήματα των ΤΕΙ. 
Στο μεταξύ, η ΟΛΜΕ που αντιδρά στο νομοσχέδιο για την αξιολόγηση των
καθηγητών, προκήρυξε χθες 24ωρη απεργία για τις 8 Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17249N114</ED>
<ID>
ID:303554

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N11&aa=4</URL></REF>


Article

<CATEGORY>vin06</CATEGORY>

 <H2>Νέα Ρίχτερ από το ΒΑΝ
</H2><H4>«Είχαμε προβλέψει τον σεισμό του 2001 στη Σκύρο»
</H4>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

«Το ΒΑΝ είχε προβλέψει τον μεγάλο σεισμό που έγινε πέρυσι στη Σκύρο».
Συνεργάτης τού καθηγητή Φυσικής Π. Βαρώτσου αποκαλύπτει στα «ΝΕΑ» ότι «το ΒΑΝ
είχε καταγράψει προσεισμικά σήματα, ακόμη και μία μέρα πριν γίνει ο σεισμός
και πως όλα τα στοιχεία, δημοσιεύτηκαν ­ εγκαίρως ­ σε ξένο, έγκριτο,
επιστημονικό περιοδικό». 
Τα σχετικά έγγραφα παραθέτει στα «ΝΕΑ» ο καθηγητής Σεισμολογίας στο
Πανεπιστήμιο της Πάτρας κ. Άκης Τσελέντης. Το Σεισμολογικό Ινστιτούτο, που ο
ίδιος διευθύνει, ήταν το μοναδικό στην Ελλάδα ερευνητικό κέντρο το οποίο
ενημερώθηκε εγγράφως για τα σήματα που είχε λάβει ο σταθμός ΒΑΝ. Ο σεισμός στη
Σκύρο συνέβη τα ξημερώματα της 26ης Ιουλίου του 2001 και είχε μέγεθος
μεγαλύτερο από 6 βαθμούς της κλίμακας Ρίχτερ. Περισσότερα από 100 σπίτια είχαν
υποστεί ρωγμές ή σοβαρότερες ζημιές, ενώ 25 αυτοκίνητα είχαν καταπλακωθεί από
τις κατολισθήσεις βράχων. 
Ο κ. Άκης Τσελέντης λέει στα «ΝΕΑ» ότι για πρώτη φορά στις 17 Μαρτίου του
2001, «τα 56 ηλεκτρόδια, που αποτελούν τον σταθμό του ΒΑΝ στον Βόλο, άρχισαν
να καταγράφουν μια έντονη ακολουθία προσεισμικών σημάτων». Τις επόμενες
ημέρες, ο κ. Π. Βαρώτσος ενημέρωσε τον κ. Ά. Τσελέντη, τον καθηγητή
Σεισμολογίας στο Πανεπιστήμιο Τοκάι του Τόκιο, κ. Σέι Ουιέντα και εννέα άλλα
ερευνητικά κέντρα του εξωτερικού. 
«Τα σχετικά στοιχεία δεν κοινοποιήθηκαν σε κανέναν αρμόδιο φορέα στην Ελλάδα
εξαιτίας του αρνητικού κλίματος που έχει δημιουργηθεί απέναντι στην αξιοπιστία
της έρευνας που κάνει η ομάδα ΒΑΝ», είπε ο κ. Άκης Τσελέντης, προσθέτοντας πως
«θα πρέπει κάποια στιγμή όλοι οι επιστήμονες της χώρας να κατανοήσουν ότι η
δουλειά που κάνει η συγκεκριμένη ομάδα είναι χρήσιμη και αξιόπιστη» και πως
«θα έπρεπε να υπάρχει μεταξύ όλων μας κλίμα αγαστής συνεργασίας και συνεχούς
ενημέρωσης». 
Λίγες ημέρες αφότου η ομάδα ΒΑΝ κατέγραψε τα σήματα, ο καθηγητής Παναγιώτης
Βαρώτσος απέστειλε στο περιοδικό «Acta Geophysica» μία εργασία στην οποία
περιλαμβανόταν και ένας χάρτης της Ελλάδας. Στον χάρτη είχε σημειωθεί με
διακεκομμένο κύκλο η περιοχή όπου, κατά την άποψη της ομάδας ΒΑΝ, θα
σημειωνόταν μεγάλος σεισμός. Ο διακεκομμένος κύκλος περιλαμβάνει τη Βόρεια
Εύβοια, τη Σκύρο και τη Μαγνησία. 
Σύμφωνα με τον Ά. Τσελέντη, ο σταθμός του ΒΑΝ συνέχισε να καταγράφει σήματα
από τη συγκεκριμένη περιοχή «και υπήρχε διάχυτη η εκτίμηση ότι σύντομα θα
επακολουθήσει ένα σημαντικό σε μέγεθος σεισμικό γεγονός». Η καταγραφή των
σημάτων συνεχίστηκε ακόμη και μία ημέρα προτού εκδηλωθεί η σφοδρή σεισμική
δόνηση. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17249N121</ED>
<ID>
ID:303446

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N12&aa=1</URL></REF>


Article

<CATEGORY>vin06</CATEGORY>

 <H2>Το μεγάλο βάθος μάς γλίτωσε από μεγάλες ζημιές
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

Αισθητός από τα Δωδεκάνησα και την Κρήτη μέχρι την Πελοπόννησο και την Αττική,
αλλά και αρκετές περιοχές της Τουρκίας και της Αιγύπτου έγινε ο ισχυρός
σεισμός, μεγέθους 6,6 Ρίχτερ, που σημειώθηκε τέσσερα λεπτά πριν από τις επτά
χθες το πρωί. Σύμφωνα με το Γεωδυναμικό Ινστιτούτο του Αστεροσκοπείου της
Αθήνας το επίκεντρο του σεισμού βρίσκεται 104 χιλιόμετρα κάτω από την
επιφάνεια της θάλασσας. Το μεγάλο εστιακό βάθος έπαιξε καταλυτικό ρόλο στη
διάχυση και αποδυνάμωση των σεισμικών κυμάτων στην επιφάνεια και έτσι δεν
είχαμε καταστροφές. 
Η αρχική εκτίμηση, πάντως, για το μέγεθος του σεισμού από το Γεωδυναμικό
Ινστιτούτο ήταν διαφορετική: περίπου μισή ώρα μετά τον σεισμό ανακοινώθηκε πως
ήταν 5,9 Ρίχτερ και το εστιακό βάθος προσδιοριζόταν σε περίπου 85 χιλιόμετρα,
ανάμεσα στην Κω και στην Αστυπάλαια. 
Το μεσημέρι όμως, ύστερα από καλύτερη μελέτη των δεδομένων, ανακοινώθηκε πως
είχαμε σεισμό 6,6 Ρίχτερ. 
Ωστόσο, οι σεισμογράφοι στο Σεισμολογικό Ινστιτούτο Πατρών προσδιόρισαν το
μέγεθος της σεισμικής δόνησης στους 6,2 βαθμούς της κλίμακας Ρίχτερ και το
εστιακό της βάθος στα 90 χιλιόμετρα. Σύμφωνα με τις ίδιες μετρήσεις, το
επίκεντρο της δόνησης εντοπίστηκε σε απόσταση 70 χιλιομέτρων βορειοδυτικά της
Καρπάθου. Ο καθηγητής Σεισμολογίας του Πανεπιστημίου Πατρών Άκης Τσελέντης
μιλώντας στα «ΝΕΑ» είπε ότι η διάδοση των σεισμικών κυμάτων έγινε μέσα από το
κομμάτι της αφρικανικής τεκτονικής πλάκας, η οποία προχωρεί κάτω από την
ευρωπαϊκή με ρυθμό 5 έως 6 εκατοστά τον χρόνο. 
«Επρόκειτο για μία μεγάλη σεισμική δόνηση, η οποία απελευθέρωσε τεράστια
ποσότητα συσσωρευμένης ενέργειας. Από αυτήν την άποψη είναι αρκετά θετικό το
γεγονός ότι συνέβη». 
Ο ίδιος πάντως θεωρεί πως το συγκεκριμένο γεγονός αποτελούσε τον κύριο σεισμό,
«μια και οι υποθαλάσσιοι σεισμοί δεν δίνουν συνήθως μετασεισμούς». 
Ως προς το θέμα που δημιουργήθηκε με τις δύο ανακοινώσεις του Γεωδυναμικού
Ινστιτούτου του Αστεροσκοπείου Αθηνών, αναφορικά με το μέγεθος και το εστιακό
βάθος του σεισμού, ο δρ Σεισμολογίας κ. Γεράσιμος Χουλιάρας, ο οποίος
εργάζεται στο Ινστιτούτο, είπε στα «ΝΕΑ» ότι η πρώτη ανακοίνωση που μιλούσε
για μέγεθος σεισμού 5,9 βαθμών της Κλίμακας Ρίχτερ ήταν προκαταρκτική.
«Συμβαίνει συχνά, επειδή υπάρχει αφόρητη πίεση από τα ΜΜΕ να βγουν προς τα έξω
άμεσα οι πληροφορίες που σχετίζονται με τον σεισμό, τα πρώτα στοιχεία που
δίνονται να περιγράφουν μια εικόνα του γεγονότος η οποία δεν είναι 100%
ακριβής, αλλά δίνει το στίγμα του συμβάντος». 
Ωστόσο συγκεκριμένες ιδιομορφίες παρουσιάζει ο χθεσινός ισχυρός σεισμός, ο
οποίος χαρακτηρίζεται ως μέσου εστιακού βάθους. Όπως λέει ο καθηγητής
Γεωλογίας στο Πανεπιστήμιο της Αθήνας κ. Ευθύμιος Λέκκας, το επίκεντρο
βρίσκεται στην αφρικανική τεκτονική πλάκα, που υποβυθίζεται κάτω από την
ευρωπαϊκή, πάνω στο σεισμικό τόξο του Αιγαίου. Έτσι αναμένεται ότι θα
καταγράφονται σε περιορισμένο χρόνο, από κάποιες ημέρες έως εβδομάδες,
ασθενείς μετασεισμοί.

<H3>Αισθητός σε όλη την Ανατολική Μεσόγειο
</H3>
Ο χθεσινός σεισμός, που έγινε αισθητός σε ολόκληρη τη λεκάνη της Ανατολικής
Μεσογείου, δεν προκάλεσε ζημιές επειδή είχε μεγάλο εστιακό βάθος. 
Σύμφωνα με ένα σενάριο, η εικόνα θα ήταν εντελώς διαφορετική αν το επίκεντρο
ήταν νοτιότερα και πιο κοντά στην επιφάνεια. 
Ο καθηγητής Σεισμολογίας Άκης Τσελέντης εξηγεί ότι αν το εστιακό βάθος του
σεισμού ήταν περίπου 20 χιλιόμετρα πιο κοντά στην επιφάνεια και λίγα
χιλιόμετρα νοτιότερα, τότε σίγουρα θα υπήρχαν ζημιές στα βόρεια παράλια της
Κρήτης και όχι μόνο. 
Ο σεισμολόγος κ. Ευθύμιος Λέκκας είπε ότι η συγκεκριμένη περιοχή δεν έχει
δώσει πολλές φορές μεγάλους σεισμούς. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17249N122</ED>
<ID>
ID:303491

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N12&aa=2</URL></REF>


Article

<CATEGORY>vin06</CATEGORY>

 <H2>«Μου θύμισε τον σεισμό του 1957»
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

«Ο σεισμός ήταν τόσο δυνατός, που μου θύμισε τον σεισμό του 1957. Τότε είχαμε
θύματα, είχε γίνει μεγάλη καταστροφή». Ο 80χρονος ιερέας Γιώργος Καλιβούρης
από το χωριό Αρνίθα, στο νότιο τμήμα της Ρόδου, είχε μόλις ξυπνήσει όταν έγινε
ο σεισμός χθες το πρωί. 
Τα δευτερόλεπτα που κράτησε η δόνηση φάνηκαν ατελείωτα τόσο σε εκείνον όσο και
στους περισσότερους κατοίκους των Δωδεκανήσων και της Κρήτης, που βρίσκονταν
πολύ κοντά στο επίκεντρο. 
«Βγήκαμε όλοι στον δρόμο», περιγράφει ο κ. Καλιβούρης. «Οι περισσότεροι
διατηρήσαμε την ψυχραιμία μας. 
Τελικά, όταν πέρασαν τα πρώτα λεπτά και είδαμε πως δεν είχαν γίνει ζημιές,
ηρεμήσαμε. Είναι ευτύχημα που δεν έγιναν ζημιές. Δεν έπεσε ούτε σοβάς». 
Όμως, μερικές δεκάδες χιλιόμετρα μακρύτερα, στην Αττάλεια της Τουρκίας, ένας
47χρονος άνδρας πανικοβλήθηκε την ώρα του σεισμού, με αποτέλεσμα να υποστεί
καρδιακή προσβολή και να χάσει τη ζωή του. 
Αμέσως μετά τη σεισμική δόνηση στη Ρόδο και την Κρήτη δραστηριοποιήθηκαν οι
υπηρεσίες αντιμετώπισης εκτάκτων αναγκών. Στον Δήμο Ρόδου μάλιστα, υπάρχει
επιχειρησιακό σχέδιο για τους σεισμούς, συντεταγμένο από τον καθηγητή
Γεωλογίας κ. Ευθύμιο Λέκκα, ενώ παράλληλα συντάσσεται και ειδική μελέτη με
επισημάνσεις όλων των ρηγμάτων, ώστε να ακολουθούνται ειδικοί κανονισμοί στη
δόμηση. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17249N131</ED>
<ID>
ID:303447

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N13&aa=1</URL></REF>


Article

<CATEGORY>vin06</CATEGORY>

 <H2>Πρόσθετο εφάπαξ 4 δισ. σε 700 δικαστές!
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Συνταξιούχοι δικαστές με απόφαση του Συμβουλίου της Επικρατείας θα πάρουν
προσθετη εφάπαξ αποζημίωση χωρίς να έχουν καταβάλει τις αντίστοιχες εισφορές!
Το θέμα προκαλεί αντιδράσεις στον δημοσιοϋπαλληλικό χώρο αφού ροκανίζονται τα
αποθεματικά του Ταμείου Πρόνοιας (καταβάλλει το εφάπαξ και στους δημοσίους
υπαλλήλους). 
Η δικαστική διαμάχη του Ταμείου Πρόνοιας και των συνταξιούχων δικαστών είναι
παλιά. Με την απόφαση του ΣτΕ (έγινε προσφυγή από το Ταμείο) οι 700 περίπου
συνταξιούχοι δικαστές μπορούν πλέον να λάβουν το πρόσθετο εφάπαξ (έχει δοθεί
σε άλλους 220). Σημειώνεται ότι το Ταμείο Πρόνοιας Δημοσίων Υπαλλήλων
παρακρατεί κατά τη χορήγηση του πρόσθετου εφάπαξ ποσοστό 4% ως εισφορά, η
οποία όμως δεν αντιστοιχεί στην αξία των εισφορών που θα έπρεπε να είχαν
εισπραχθεί εδώ και μία δεκαετία τουλάχιστον. Ο πρόεδρος του Ταμείου Πρόνοιας
Δημοσίων Υπαλλήλων κ. Θανάσης Ντερεκας χαρακτηρίζει άδικη την απόφαση και
υπολογίζει ότι συνολικά οι συνταξιούχοι δικαστές θα πάρουν 4 δισ. δρχ ως
πρόσθετη αποζημίωση χωρίς να έχουν καταβάλει τις αντίστοιχες εισφορές στο
Ταμείο. Κατά μέσον όρο, το ύψος της πρόσθετης εφάπαξ αποζημίωσης στους
δικαστές κινείται στα 15 εκατ. δρχ, ενώ υπάρχουν και περιπτώσεις που κάποιοι
θα λάβουν και 20 εκατ. 
Ο πρόεδρος της ΑΔΕΔΥ κ. Σπύρος Παπασπύρος κάνει λόγο για μια συνεχιζόμενη
πρόκληση από την πλευρά των δικαστών και παρατηρεί ότι η βιωσιμότητα του
Ταμείου Πρόνοιας βρίσκεται σε οριακό σημείο. Μάλιστα ο ίδιος σχεδιάζει να
προτείνει στην κυβέρνηση τη θέσπιση πρόσθετου πόρου για την οικονομική
ενίσχυση του Ταμείου Πρόνοιας, αφού εκτιμά ότι μέχρι το 2004 θα είναι
ελλειμματικό. 
Υπενθυμίζεται ότι για το νέο έτος οι δημόσιοι υπάλληλοι θα έχουν στην εφάπαξ
αποζημίωση αύξηση ύψους 2%. Στην αύξηση αυτή θα πρέπει να προστεθεί και η
κατάργηση του χαρτοσήμου ύψους 1,2% από την 1.1.2002. Παράλληλα, οι
ενδιαφερόμενοι δημόσιοι υπάλληλοι θα έχουν τη δυνατότητα επιλογής στον τρόπο
υπολογισμού του εφάπαξ. 
Εκτός από την αύξηση του εφάπαξ, το αρμόδιο υπουργείο θα προωθήσει την
τροποποίηση του νόμου 2512/97, ώστε το εφάπαξ να υπολογίζεται και μετά την
1.1.2002 με τις αποδοχές της 31.12.1996 προσαυξημένες με τις ετήσιες αυξήσεις. 
Ταυτόχρονα, ο υπολογισμός θα γίνεται και με τις αποδοχές της τελευταίας
πενταετίας και ο εργαζόμενος θα έχει τη δυνατότητα επιλογής του συμφερότερου
για τον ίδιο τρόπο υπολογισμού. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17249N132</ED>
<ID>
ID:303492

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΓΙΑΝΝΗΣ ΖΑΦΕΙΡΟΠΟΥΛΟΣ
</H2><H4>Η εξουσία δεν πρέπει να είναι αυτοσκοπός
</H4>
<AUTHOR>ΤΖΩΡΤΖΙΑ ΚΟΝΥΡΑΡΟΥ</AUTHOR>

ΠΡΩΗΝ ΥΦΥΠΟΥΡΓΟΣ ΕΞΩΤΕΡΙΚΩΝ

Ρόλο «παιδαγωγού», αρωγού, «συνηγόρου», στοργικού πατέρα και όχι αλαζόνα ή
εκδικητικού πατριού, βλέπει για τη χώρα μας, σε σχέση με την ευρωατλαντική
προοπτική των βαλκανικών χωρών, ο απερχόμενος υφυπουργός Εξωτερικών Γιάννης
Ζαφειρόπουλος. Δεν θέλησε να μιλήσει για τα βαθύτερα αίτια της παραίτησής του,
ωστόσο αναφέρθηκε στην ουσία και το μήνυμα της απόφασής του αυτής. 
Από το υπουργείο Ανάπτυξης στο υπουργείο Εθνικής Οικονομίας και στη
συνέχεια στο Εξωτερικών. Ο καλύτερος σταθμός; 
Ανάπτυξη της εθνικής οικονομίας. 
Ποιο από αυτά τα πόστα προσέφερε δημιουργικότερο πεδίο δράσης; 
Η εθνική οικονομία και το όραμα για την ανάπτυξή της. Αποτέλεσμα: Η ισχυρή
Ελλάδα του 2002 στα Βαλκάνια, στη ΝΑ Ευρώπη, στη Μεσόγειο, στην Ενωμένη Ευρώπη
και τον κόσμο. 
Η επόμενη μέρα; 
Σκέφτομαι τους στίχους του Γιώργου Σαραντάρη: «Εφόσο δεν επέθανες είναι καιρός
ακόμα να κοιτάξεις τη θάλασσα και να της πεις πως αγαπάς τον ήλιο»! 
Ο ρόλος μας στην ευρωατλαντική προοπτική των βαλκανικών χωρών; 
Ρόλος στοργικού πατέρα και όχι εκδικητικού πατριού! 
Η δική μας θέση στον χώρο αυτό; 
Είμαστε κυρίαρχος «συμπαίκτης» και εμπνευσμένος «καθοδηγητής». Με την
αυτοπεποίθηση της ισχύος και λαμβάνοντας υπόψη τα διδάγματα της ιστορίας, τη
δύναμη του πνευματικού πολιτισμού της και τους διεθνείς συσχετισμούς, η Ελλάδα
του ευρώ, η Ελλάδα του Κώστα Σημίτη, αναδείχθηκε ηγετική δύναμη. 
Τι δίνουμε και τι παίρνουμε από τη διαμεσολάβησή μας; 
Αξία έχει το αποτέλεσμα: ειρήνη, ανάπτυξη, δημοκρατία! Προϋποθέσεις και για
την ίδια την πορεία της ισχυρής Ελλάδας του 2004! 
Συνοδός του Προέδρου της Δημοκρατίας σε αρκετά ταξίδια. Γιατί αυτή η
προτίμηση; 
Καθήκον και ευθύνη. Σεβασμός στον ανώτατο άρχοντα που με συνέπεια και επιτυχία
εκπροσωπεί τη χώρα. Προσωπική ευγνωμοσύνη στον αδάμαντα του πολιτικού κόσμου. 
Η σημαντικότερη εμπειρία σας από αυτά; 
Η κατανόηση ενός μοναδικού τρόπου πολιτικής σκέψης. Η εξουσία δεν μπορεί να
είναι αυτοσκοπός για τους πολιτικούς. Αυτό διδάσκει ο Κωστής Στεφανόπουλος. 
Και η ιδιαίτερη πατρίδα σας η Ολυμπία, έχει λεηλατηθεί από τους ξένους. Θα
ζητούσατε την επιστροφή των αρχαιολογικών της θησαυρών; 
Αποτελεί χρέος τιμής να επιστρέψουν οι θησαυροί μας και στον Παρθενώνα και
στην Ολυμπία, αλλά και στον ναό του Επικούριου Απόλλωνα στην πατρίδα μου. 
Στους Ολυμπιακούς του 2004, ο μόνος ρόλος της Ολυμπίας η πηγή της φωτιάς; 
Η Ολυμπία το 2004 θα αναδειχθεί ως τιμαλφής μήτρα του Ολυμπισμού, του
αθλητισμού και του πολιτισμού. Το Ολυμπιακό Φεστιβάλ Νέων, μοχλός για την
ανάδειξή της.

Αν γνωρίζατε τον συντάκτη της λίστας που σας εμφανίζει να έχετε εκπαιδευτεί
στη Λιβύη, τι θα του λέγατε; 
Αιδώς αχρείε ανθέλληνα! 
Η θέση σας για την τρομοκρατία; 
Προσβολή της ανθρώπινης ουσίας, μοχλός υπονόμευσης της δημοκρατίας και
επίδειξη ψευδοεπαναστατικότητας εκ του ασφαλούς. Χρέος, να εξαφανίσουμε τους
τρομοκράτες, αλλά και τις συνθήκες που τους δημιουργούν. 
Εκλογές με λίστα; 
Με σταυρό προτίμησης σε νομαρχιακό επίπεδο, σε συνδυασμό με λίστα σε μεγάλες
περιφέρειες. 
Ένα θαύμα χρειάζεται για να κερδίσει το ΠΑΣΟΚ τις επόμενες εκλογές; 
Θαύματα δεν γίνονται στις ημέρες μας. Το ΠΑΣΟΚ θα κερδίσει τις εκλογές με τον
Κώστα Σημίτη, γιατί η Ελλάδα του 2004 πρέπει να συνεχίσει την πορεία προόδου
και ανάπτυξης. 
Επιτροπή Μορφωτικών Υποθέσεων της Βουλής. Έχει να επιδείξει έργο; 
Έχει επιτελέσει έργο σημαντικό με τη συμβολή σημαντικών συναδέλφων βουλευτών.
Ως παλαιός πρόεδρος της Επιτροπής τούς θαυμάζω και τους συγχαίρω. 
Σε ποια σελίδα του έργου «Το χρονικό του 20ού αιώνα» που συντονίσατε την
έκδοσή του σταθήκατε περισσότερο; 
Στη σελίδα 333 που περιγράφω την ήττα του Ελευθερίου Βενιζέλου στις εκλογές
της 1.11.1920. Ήταν η ήττα που δημιούργησε προϋποθέσεις για εθνικές
υποχωρήσεις και καταστροφές. 
Ένα πρότυπο πολιτικού που ασχολήθηκε με την εξωτερική πολιτική μας; 
Όχι ένα, αλλά τρία: Ιωάν. Καποδίστριας, Χαρ. Τρικούπης και Ελ. Βενιζέλος. 
Και ο πολιτικός που άφησε εποχή στην οικονομική πολιτική της χώρας; 
Εποχή στην οικονομική πολιτική της χώρας στον προηγούμενο αιώνα άφησαν οι
Ελευθέριος Βενιζέλος, Αλέξανδρος Παπαναστασίου, Γεώργιος Καφαντάρης, Σπύρος
Μαρκεζίνης, Κωνσταντίνος Καραμανλής, Ανδρέας Παπανδρέου και Κώστας Σημίτης. 
Αν συναντιόσασταν με τον κ. Πάγκαλο, ποιο θέμα θα θέλατε να συζητήσετε; 
Τις απόψεις του για τη διεύρυνση της βέβαιης νέας εκλογικής νίκης του ΠΑΣΟΚ το
2004! 
Θα δεχόσασταν μια ακόμη «ηλεκτρική» πολιτική καρέκλα; 
Θα πρέπει να ρωτήσετε τον Πρωθυπουργό Κ. Σημίτη αν θα μου την προσέφερε. 
Ποια είναι η ουσία και το μήνυμα της παραίτησής σας; 
Η εξουσία δεν πρέπει να είναι αυτοσκοπός για τους πολιτικούς. Προέχει η
υπεράσπιση των αρχών και η περιφρούρηση της πολιτικής αξιοπρέπειας.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17249N141</ED>
<ID>
ID:303475

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μαθήματα ανθρωπιάς στα δικαστήρια
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Σκηνή 1η: Νεαρή δικηγόρος εξαγοράζει με δικά της χρήματα την ποινή ενός
συνομηλίκου της που μόλις έχει καταδικαστεί για απόπειρα κλοπής. Δεν είχε
καμία υποχρέωση να το κάνει. Δεν ήταν καν δικηγόρος του για να υποθέσει κανείς
ότι ένιωσε υπεύθυνη για την τιμωρία του. 
Σκηνή 2η: Μητέρα τοξικομανούς πληρώνει τη 10μηνη φυλάκιση που μόλις έχει
επιβάλει ένα άλλο δικαστήριο στον νεαρό που επιχείρησε να κλέψει το
ραδιοκασετόφωνο του αυτοκινήτου της. Δεν είχε καμία υποχρέωση. Το έκανε γιατί
ήθελε με τον δικό της τρόπο να βοηθήσει το αγόρι που είχε μπλεχτεί - όπως και
η δική της κόρη - στα ναρκωτικά. 
Τις σκηνές αυτές δεν κατέγραψε καμία τηλεοπτική κάμερα. Τα γεγονότα
διαδραματίστηκαν ερήμην της δημοσιότητας. Μάρτυρες ήταν μόνον οι δικαστές, οι
δικηγόροι και όσοι έτυχε να βρεθούν, σε διαφορετικές χρονικές στιγμές, στην
αίθουσα του Αυτόφωρου Τριμελούς Πλημμελειοδικείου της Αθήνας. Εκεί, στην πρώτη
αίθουσα, στη δεξιά πλευρά του κτιρίου 4, στα δικαστήρια, στην πρώην Σχολή
Ευελπίδων. Τα αδικήματα είναι κατά κανόνα τα πιο «απλά» και «συνηθισμένα» που
περιλαμβάνονται στις σελίδες του Ποινικού Κώδικα. Για τον κάθε κατηγορούμενο
όμως, η δίκη του είναι η πιο σοβαρή. Όχι γιατί κατ' ανάγκην διακυβεύεται η
προσωπική του ελευθερία, αλλά γιατί η απόδειξη της αθωότητάς του είναι υπόθεση
ζωής. Εκείνη την κρίσιμη ώρα όσο κι αν φαίνεται παράδοξο κάποιοι άγνωστοι
έτυχε να προσφέρουν στον κατηγορούμενο την... ελευθερία του. Με την πράξη τους
δείχνουν ότι ακόμη και μέσα σε μία δικαστική αίθουσα μπορεί να παραδίδονται
«μαθήματα ανθρωπιάς». Και μάλιστα από πρόσωπα που δεν αποτελούν παράγοντα της
δίκης. Έτσι απλά. Χωρίς ανταλλάγματα.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17249N142</ED>
<ID>
ID:303518

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Ταρατατζούμ
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Στην Κλαυθμώνος ακούγονται εμβατήρια. Έχει λιακάδα, κόσμος πολύς μαζεύεται να
δει τι τρέχει. Νεαροί με χάλκινα έχουν στηθεί στη Δραγατσανίου και τους
τραβούν οι κάμερες. Πίσω τα κορναρίσματα οργιάζουν, αλλά ο θόρυβος καλύπτεται
από τη μουσική. «Περνάει ο στρατός» παίζουν, τι πάθανε; Τι τους έπιασε και
παιανίζουν τα χουντικά σουξέ; Αλλά έστω και στρατιωτική, η μουσική χρειαζόταν.
Οι νότες ξεσηκώνουν την πλατεία, σα να τη γυαλίζουν και να την αναπαλαιώνουν,
την κάνουν σκηνικό. Ο ήλιος αξιοποιείται θριαμβευτικά. Η Κλαυθμώνος γίνεται
Συνεγειρεώνος. Τα αρχοντικά της κτίρια χρωματίζονται και σαλεύουν, χορεύει και
το άχαρο γλυπτό της «εθνικής συμφιλίωσης». Αισθανόμαστε λίγο σαν πρόσωπα του
σινεμά που κινούνται συντονισμένα με μουσική υπόκρουση για άγνωστες
επιχειρήσεις (νίκες ή ήττες;). Ξεφτίζει προς χάριν της νέας χρήσης το παλιό
βάρος των εμβατηρίων. Μπροστά πάνε μερικοί με αφίσες, ζητούν συμβάσεις για τα
Μουσικά Σύνολα της ΕΡΤ. Στρίβουν τη Σταδίου κι ο κόσμος από πίσω, λες και
κρατάνε τον Μαγεμένο Αυλό. Κοιταζόμαστε ελάχιστα, χαμογελάμε ελαχιστότατα,
αλλά ακολουθούμε. Τραβάει πολύ ταρατατζούμ η ψυχή μας. Μας λείπει η μουσική
πρωτογενώς φαίνεται, έτσι, σαν σάντουιτς στο πεζοδρόμιο. Παλεύω λίγο ανάμεσα
στην αντίδραση στο εμβατήριο που μισώ και την ευχαρίστηση της μεταμορφωμένης
Κλαυθμώνος. Ρωτάω έναν νεαρό, γιατί παίζουν κομμάτια που έχουν συνδεθεί με τη
χούντα και με κοιτάει σα να είμαι από άλλον πλανήτη. Γελάει συγκαταβατικά κι
έχει δίκιο. Προφανώς ήταν αγέννητος επί χούντας ο τυχεράκιας. Δεν του λέει
τίποτα η ερώτηση, αυτοί να ακουστούν δυνατά ήθελαν. Για τις συμβάσεις τους
μονάχα. Σε τόσο απλά και ταπεινά καθήκοντα επιδίδονται πλέον τα εθνεγερτήρια
ταρατατζούμ, ευτυχώς για όλους μας.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17249N143</ED>
<ID>
ID:303549

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N14&aa=3</URL></REF>


Article

<CATEGORY>vin07</CATEGORY>

 <H2>Ο στόχος της φρίκης
</H2><H4>Σκοπός των φωτογραφιών ίσως να ήταν ο παραδειγματισμός
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Όχι, αυτή δεν είναι μία από τις φωτογραφίες των αιχμαλώτων Ταλιμπάν που
κρατούνται στο Γκουαντάναμο. Πρόκειται για μία φωτογραφία από «τότε». Από το
Βιετνάμ, το 1967. Σε πρώτο πλάνο ένας Βιετκόνγκ που κρατείται για ανάκριση από
τους Αμερικανούς, σε βάση των Αμερικανικών Ειδικών Δυνάμεων

Την ίδια στιγμή, εν μέσω της γενικής κατακραυγής που επακολούθησε από τη
δημοσίευση φωτογραφιών των αιχμαλώτων Ταλιμπάν και μελών της Αλ Κάιντα στο
Γκουαντάναμο, ένα νέο στοιχείο έρχεται να ταράξει τα νερά: μπορεί η δημοσίευση
αυτή να έγινε επίτηδες. Να είναι έργο της αμερικανικής διοίκησης. 
Αργά χθές το βράδυ, ο πρόεδρος των ΗΠΑ δήλωσε ότι δεν ανησυχεί καθόλου για το
πού βρίσκεται ο Οσάμα Μπιν Λάντεν, προσθέτοντας ότι «δεν υπάρχουν πια πολλές
σπηλιές όπου να μπορεί να κρυφτεί». 
Ο κ. Μπους, ο οποίος έχει δηλώσει ότι θέλει τον Μπιν Λάντεν ζωντανό ή νεκρό,
τόνισε ότι «δεν ανησυχεί και τόσο πολύ γι' αυτόν» και ότι «η αποστολή μας ήταν
πολύ ευρύτερη» από αυτή καθαυτή τη σύλληψη του Μπιν Λάντεν. 
Καθ' οδόν προς τις ΗΠΑ βρίσκεται πλέον και ο «Αμερικανός Ταλιμπάν». Σύμφωνα με
πληροφορίες, ο Τζον Γουόκερ Λιντ μεταφέρθηκε στην πόλη Κανταχάρ, απο ένα
πολεμικό πλοίο στον Ινδικό Ωκεανό όπου βρισκόταν, και αναμένεται να αναχωρήσει
πολύ σύντομα για τις ΗΠΑ προκειμένου να δικαστεί. «Μπορεί να βρίσκεται στις
Ηνωμένες Πολιτείες σε μία με δύο ημέρες», ανέφερε Αμερικανός αξιωματούχος που
θέλησε να διατηρήσει την ανωνυμία του. 
Γκουαντάναμο 
Συνεχίζεται η διεθνής αντίδραση και αγανάκτηση για τις εικόνες των Ταλιμπάν
και των μελών της Αλ Κάιντα που είναι αιχμάλωτοι στο Γκουαντάναμο. Η Ευρωπαϊκή
Ένωση ανησυχεί σφόδρα. Οι κυβερνήσεις των επιμέρους χωρών-μελών της Ένωσης
τονίζουν στις ΗΠΑ ότι πρέπει να φερθούν στους κρατουμένους τους σαν να είναι
«αιχμάλωτοι πολέμου». Ο Χαβιέ Σολάνα «μαλώνει» τις ΗΠΑ και τους απευθύνει
έκκληση να συμπεριφερθούν στους αιχμαλώτους «σύμφωνα με τη Συνθήκη της
Γενεύης». Στις ΗΠΑ, ομάδα πολιτών προσέφυγε στη Δικαιοσύνη, διαμαρτυρόμενοι
για τις συνθήκες κράτησης των αιχμαλώτωνοι οποίες είναι αντίθετες στο
αμερικανικό Σύνταγμα και τη Συνθήκη της Γενεύης, ενώ και ο πρώην υπουργός
Δικαιοσύνης των ΗΠΑ, Ράμσι Κλαρκ, τόνισε ότι η αμερικανική διοίκηση οφείλει
είτε να απαγγείλει συγκεκριμένες κατηγορίες εναντίον των αιχμαλώτων είτε να
τους φερθεί σαν να είναι αιχμάλωτοι πολέμου. 
Στο Βερολίνο, ο Γερμανός υπουργός Εξωτερικών Γιόσκα Φίσερ απηύθυνε, χθες,
έκκληση στις ΗΠΑ να αντιμετωπίζονται οι κρατούμενοι στην αμερικανική
στρατιωτική βάση Γκουαντάναμο, στην Κούβα, ως αιχμάλωτοι πολέμου. 
Ωστόσο, ο Αμερικανός υπουργός Άμυνας, Ντόναλντ Ράμσφελντ, διέψευσε χθες εκ
νέου ότι υπέστησαν κακομεταχείριση οι κρατούμενοι, εκτιμώντας ότι πολλές
πληροφορίες προς την κατεύθυνση αυτή «ήταν τελείως ψευδείς». 
Ο Ράμσφελντ επανέλαβε πως οι κρατούμενοι είναι επικίνδυνοι. «Κανένας
κρατούμενος δεν έπαθε κακό, και κανένας δεν υπέστη την οποιαδήποτε
κακομεταχείριση», τόνισε. 
«Αιρετική» άποψη 
Και μπορεί ο κ. Ράμσφελντ να μιλάει για «ψευδείς πληροφορίες», αλλά το χθεσινό
κύριο άρθρο των «Times» υποστηρίζει πως η δημοσίευση των φωτογραφιών των
Ταλιμπάν και των μελών της Αλ Κάιντα, γονατιστών μέσα στη σκόνη και τη βρώμα,
με μάτια και αυτιά σκεπασμένα και τα στόματά τους καλυμμένα από χειρουργικές
μάσκες, ήταν καθ' όλα σκόπιμη ενέργεια της κυβέρνησης των ΗΠΑ! 
Και η βρετανική εφημερίδα στηρίζει την «αιρετική» άποψή της, τονίζοντας ότι,
αντί να θεωρεί πως οι φωτογραφίες αυτές των αιχμαλώτων στο Γκουαντάναμο
αποτελούν όνειδος, ο Αμερικανός υπουργός Εθνικής Άμυνας Ντόναλντ Ράμσφελντ δεν
ένιωσε την παραμικρή ανάγκη να δικαιολογηθεί για τις σκηνές που καταγράφηκαν
από αυτές τις φωτογραφίες. 
Και ορθώς - αυτό τουλάχιστον υποστηρίζουν οι «Times». Οι Ηνωμένες Πολιτείες
και οι σύμμαχοί τους μπορεί να έχουν κερδίσει σημαντικές νίκες στον πόλεμο
κατά της τρομοκρατίας, αλλά αυτός ο πόλεμος δεν έχει τελειώσει. Ακόμα και το
πρώτο στάδιο δεν έχει ολοκληρωθεί, με πολλούς από τους πιο επικίνδυνους ηγέτες
των Ταλιμπάν και της Αλ Κάιντα να διαφεύγουν τη σύλληψη και να σχεδιάζουν την
επόμενη κίνησή τους. 
Επομένως, καταλήγουν οι Βρετανοί αναλυτές, οι Αμερικανοί ορθώς συμπεριφέρονται
όπως συμπεριφέρονται στους αιχμαλώτους αυτούς, και ορθώς... διαφημίζουν αυτήν
τη συμπεριφορά τους στον υπόλοιπο κόσμο. Γιατί; Διότι αυτές οι εικόνες
ενδέχεται να αποτρέψουν επίδοξους τρομοκράτες από το να επιχειρήσουν κάποιο
πλήγμα εναντίον των ΗΠΑ. Ίσως με αυτόν τον τρόπο οι ΗΠΑ να επέλεξαν να
υπογραμμίσουν στον υπόλοιπο κόσμο ότι βρίσκονται ακόμα σε πόλεμο. Σε έναν
άγριο πόλεμο. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17249N151</ED>
<ID>
ID:303441

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N15&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Κάναμε τον Μπιν Λάντεν ευτυχισμένο
</H2>
<AUTHOR>ROBERT FISK</AUTHOR>

Τους οδήγησαν αλυσοδεμένους, με τα κεφάλια τους καλυμμένα από κουκούλες. Τους
χορηγήθηκαν και υπνωτικά. Κάπως έτσι τους μετέφεραν σε μια γωνιά του κόσμου
όπου μπορεί να εκτελεσθούν, όπου οι θεμελιώδεις νόμοι των ανθρωπίνων
δικαιωμάτων δεν ισχύουν. Η κατάσταση μού θυμίζει Μέση Ανατολή. Για να πω την
αλήθεια μού θυμίζει Βηρυτό τη δεκαετία του '80. 
Αν αφαιρέσουμε τα βασανιστήρια που διάφορα αραβικά κράτη έκαναν στους
αιχμαλώτους τους, αυτό που οι Ηνωμένες Πολιτείες της Αμερικής τώρα κάνουν
στους αιχμαλώτους τους που κρατούν στη βάση τους στο Γκουαντάναμο της Κούβας,
είναι ακριβώς αυτό που τα περισσότερα αραβικά καθεστώτα κάνουν εδώ και
δεκαετίες: συλλαμβάνουν τους βάναυσους «ισλαμιστές» εχθρούς τους, δεν τους
επιτρέπουν καμία απολύτως επικοινωνία με τον έξω κόσμο, τους κρατούν
αλυσοδεμένους και με τα πρόσωπά τους καλυμμένα, ενώ προετοιμάζουν τις εκ των
προτέρων άδικες δίκες τους. Ο πρόεδρος Μουμπάρακ της Αιγύπτου θα επιδοκίμαζε.
Το ίδιο και ο βασιλιάς Αμπντάλα της Ιορδανίας. Θα επιδοκίμαζαν και οι
Σαουδάραβες, των οποίων το απάνθρωπο, απόλυτα άδικο σύστημα απονομής ισλαμικής
«δικαιοσύνης» θα ήταν γνώριμο στους αιχμαλώτους της Αμερικής. Οι φυλακές του
Σαντάμ θα ήταν φυσικά πολύ χειρότερες - ας μη χάνουμε την αληθινή διάσταση των
πραγμάτων -, αλλά στο μεγαλύτερο μέρος του αραβικού κόσμου και του Ισραήλ, τα
μέλη της Αλ Κάιντα θα είχαν αντιμετώπιση παρόμοια με εκείνη που είχαν στις
ΗΠΑ. 
Τελικά αυτό είναι το αληθινό νόημα του νόμου και της τάξης; Ναι, η Δύση
πράγματι μάχεται έναν ανηλεή εχθρό. Οποιοσδήποτε έχει διαβάσει το πλήρες
μήνυμα του Οσάμα Μπιν Λάντεν, το οποίο κυκλοφόρησε σε βίντεο τον Δεκέμβριο,
καταλαβαίνει ότι ο πόλεμος εναντίον του έχει μόλις αρχίσει. Αλλά το πρόβλημα
είναι ότι εμείς ήδη γινόμαστε το είδος των αδίστακτων απατεώνων που ο κ. Μπιν
Λάντεν λέει ότι είμαστε. Έχουμε πλέον γίνει το πρότυπο των εχθρών που ο κ.
Μπιν Λάντεν θέλει να πολεμήσει. Πρέπει να τον έχουμε κάνει πολύ ευτυχισμένο.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17249N152</ED>
<ID>
ID:303519

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N15&aa=2</URL></REF>


Article

<CATEGORY>vin07</CATEGORY>

 <H2>Η Αριστερά πηγαίνει Βραζιλία
</H2><H4>Οι αντίπαλοι της παγκοσμιοποίησης δίνουν ραντεβού έξι μήνες μετά τη Γένοβα
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Ο άνθρωπος του Πόρτο Αλέγκρε απέναντι στον άνθρωπο του Νταβός. Έξι μήνες
μετά τη Γένοβα, το κίνημα κατά της παγκοσμιοποίησης ετοιμάζει το επόμενο
ραντεβού του. Πέρυσι, το σύνθημα ήταν: «Ένας άλλος κόσμος είναι εφικτός». Το
φετινό σύνθημα είναι ακόμη πιο αισιόδοξο: «Ένας άλλος κόσμος ετοιμάζεται». 
Το Παγκόσμιο Κοινωνικό Φόρουμ, που θα γίνει από τις 31 Ιανουαρίου έως τις 5
Φεβρουαρίου στο Πόρτο Αλέγκρε, στα νότια της Βραζιλίας, είναι ήδη «ρεζερβέ»:
60.000 αντίπαλοι της παγκοσμιοποίησης από 110 χώρες του κόσμου θα συρρεύσουν
εκεί ­ τρεις φορές περισσότεροι από την περασμένη χρονιά. Την ίδια ώρα που ο
Νόαμ Τσόμσκι, ο Σαμίρ Αμίν και η Σούζαν Τζορτζ θα κατακεραυνώνουν στο Πόρτο
Αλέγκρε τη νεοφιλελεύθερη παγκοσμιοποίηση, οι άνθρωποι που κρατούν τα
«κλειδιά» της θα συζητούν το μέλλον του καπιταλισμού στο ξενοδοχείο
«Γουόλντορφ Αστόρια» της Νέας Υόρκης. Γιατί εκεί θα γίνει η ετήσια σύνοδος του
Παγκόσμιου Οικονομικού Φόρουμ, που μέχρι τώρα γινόταν στο Νταβός της Ελβετίας.
Το διευθυντήριο του Φόρουμ του Νταβός και ο πρόεδρός του Καρλ Σβαμπ είπαν πως
επέλεξαν τη Νέα Υόρκη σε ένδειξη αλληλεγγύης προς τον αμερικανικό λαό μετά τα
τραγικά γεγονότα της 11ης Σεπτεμβρίου. Ίσως, όμως, το πραγματικό κίνητρο γι'
αυτή τη «μετακόμιση» να ήταν το δυσβάστακτο κόστος για την περιφρούρηση της
συνόδου. Το βέβαιο είναι πως ούτε στη Νέα Υόρκη θα βρουν ησυχία οι «άνθρωποι
του Νταβός»: όσο αυτοί θα συζητούν εκεί, θα φθάνει στα αυτιά τους ο απόηχος
από τον «λαό τού Πόρτο Αλέγκρε». <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17249N161</ED>
<ID>
ID:303442

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N16&aa=1</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ
</H5><H2>Η φωνή της λαϊκής επιθυμίας
</H2><H4>Ο Κωνσταντίνος Τσουκαλάς μιλάει στην Αριστοτελία Πελώνη
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

" Το Κοινωνικό Φόρουμ έχει εξαιρετική σημασία, κυρίως στο συμβολικό
επίπεδο, με την έννοια ότι ήρθε ύστερα από μια σειρά από μαζικές διαμαρτυρίες
από πολλά μέρη ενάντια στην οικουμενικά ακολουθούμενη φιλελεύθερη πολιτική.
Έγινε μια προσπάθεια να συναντηθούν όλες οι διαμαρτυρίες απ' όλα τα μέρη του
κόσμου και όλες οι προτάσεις από φορείς όλων των τύπων (οικολόγοι, ακτιβιστές,
αναλυτές). Το μωσαϊκό αυτών των ανθρώπων συζήτησε σε μια εορταστική ατμόσφαιρα
για το κατά πόσο ένας άλλος κόσμος είναι δυνατός. 
Στο Πόρτο Αλέγκρε συνέβη αυτό που εγώ, τουλάχιστον, δεν είχα δει ποτέ μου:
μαζική συμμετοχή, με την ελπίδα ότι μπορεί να γίνει κάτι καλύτερο σε παγκόσμια
κλίμακα. 
Στη σημερινή συγκυρία, που είναι πιο φορτισμένη, το 2ο Παγκόσμιο Κοινωνικό
Φόρουμ του Πόρτο Αλέγκρε δείχνει πόσο αναγκαίο είναι σε οικουμενικό επίπεδο να
υπάρξει μια λαϊκή οργάνωση του παγκόσμιου συστήματος. Άνοιξε ο δρόμος, δόθηκε
η ευκαιρία σε μια σειρά από κινήματα που αγνοούνται να δείξουν πόσο κοινά
είναι τα προβλήματα και πόσο αναγκαίο να γίνονται τέτοιες συναντήσεις. Είναι
δύσκολο να γίνει κατανοητό ότι οι λύσεις δεν μπορεί να υπάρξουν παρά μόνο μέσα
από παγκόσμιες διαδικασίες. 
Το Πόρτο Αλέγκρε ήταν μια άλλη φωνή, της λαϊκής επιθυμίας. Είναι σπάνιο σε μια
πολιτική εκδήλωση που κρατά πέντε ημέρες να συναντήσεις χαμόγελα, ακόμη και
από τις πιο φτωχές συνοικίες. Δεν ήταν ένα πανεπιστημιακό φόρουμ, αλλά μια
εκδήλωση στην οποία μετείχε ολόκληρος ο κόσμος. Σε μια φάση κατά την οποία τα
παλιά αριστερά κόμματα έχουν χάσει τη δυνατότητα να εκφράζουν όλες τις
κοινωνικές ανάγκες, πρέπει ν' ανοίξουν τ' αυτιά τους στα ποικίλα και
αντιφατικά αιτήματα ενός πληθυσμού κατακερματισμένου. Τα κινήματα αυτά
αρχίζουν να πολλαπλασιάζονται και η προσπάθεια που γίνεται είναι να
συντονιστούν τα ανοργάνωτα κοινωνικά κινήματα με τα συνδικάτα και φορείς
ιστορικούς, να γίνει ένας συνδυασμός. 
Αρχίζει ο διάλογος: δεν μπορεί κανείς να μονοπωλεί την αλήθεια, ο νέος κόσμος
πρέπει να γίνει αντικείμενο συζήτησης και επιβολής μόνο στο μέτρο που θα
απαρτίζεται από ετερόκλητες μεταξύ τους συνιστώσες. Κανένα κοινωνικό κίνημα
δεν μπορεί να εξαντλήσει τη δυναμική του σε μία χώρα μόνο. Τα δύο φόρα, του
Νταβός και του Πόρτο Αλέγκρε, εγκαινιάζουν μια νέα εποχή: αν όχι μιας
παγκόσμιας πολιτικής οργάνωσης, σίγουρα ενός νέου πολιτικού προβληματισμού. " 
Ο Κωνσταντίνος Τσουκαλάς είναι καθηγητής Κοινωνιολογίας στο Πανεπιστήμιο
Αθηνών και παρακολούθησε πέρυσι το 1ο Κοινωνικό Φόρουμ στο Πόρτο Αλέγκρε.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17249N162</ED>
<ID>
ID:303487

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N16&aa=2</URL></REF>


Article

<CATEGORY>vin07</CATEGORY>

 <H5>Το σύμβολο των Ολυμπιακών Αγώνων με... ζωντανά κύτταρα
</H5><H2>Οι κύκλοι της ελπίδας
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Μόνο το χρώμα και το μέγεθος διαφέρει. Το σχήμα είναι το ίδιο, ο
συμβολισμός εξίσου ισχυρός. Το πνεύμα των Ολυμπιακών Αγώνων εμπνέει την
ιατρική και οι «ζωντανοί» Ολυμπιακοί κύκλοι χαρίζουν ελπίδα στους ανθρώπους
που έχουν υποστεί τραυματισμούς στη σπονδυλική στήλη. 
«Ζωντανοί» Ολυμπιακοί κύκλοι. Αποτελούνται από ζώντα νευρικά κύτταρα και
αποτελούν ένα δυνάμει θαυματουργό εργαλείο για την αποκατάσταση των
τραυματισμών στη σπονδυλική στήλη 
Άρχισε ως μία πρόκληση, βρήκε ανταπόκριση σε έναν πτυχιούχο φοιτητή
βιοτεχνολογίας και κατέληξε ως ένα εκπληκτικό παράδειγμα της προόδου που έχει
σημειώσει η καλλιέργεια ιστών. Οι επιστήμονες του Σολτ Λέικ Σίτι, της πόλης
που θα φιλοξενήσει τον ερχόμενο μήνα τη Χειμερινή Ολυμπιάδα, γιόρτασαν την
περίσταση, δημιουργώντας μικροσκοπικούς Ολυμπιακούς κύκλους από ζώντα νευρικά
κύτταρα. 
Οι πέντε αλληλένδετοι κύκλοι, οι οποίοι έχουν διάμετρο περίπου τρία χιλιοστά,
δημιουργήθηκαν στο Πανεπιστήμιο της Ούτα από τον Μάικ Μάνγουεαρινγκ, έναν
πτυχιούχο φοιτητή, έπειτα από σχετική παραίνεση του Πάτρικ Τρέσκο, διευθυντή
του Κέντρου Καλλιέργειας Ιστών Keck. Χρησιμοποιώντας ένα πλαστικό εκμαγείο, ο
Μάνγουεαρινγκ «υποχρέωσε» μόλις σε 96 ώρες μία ομάδα νευρικών κυττάρων να
λάβουν το ακριβές σχήμα του Ολυμπιακού συμβόλου. Και ελπίζει τώρα, όπως και ο
καθηγητής του, ότι η τεχνική αυτή θα επιτρέψει μελλοντικά τη δημιουργία
νευρικών ινών για την αποκατάσταση του τραυματισμένου νωτιαίου μυελού και την
παλινόρθωση της αίσθησης και της κίνησης σε ανθρώπους που έχουν μείνει
παράλυτοι. 
Οι λεπτομέρειες της τεχνικής είναι μάλλον δυσνόητες για τους «αμύητους».
Αποκαλύπτουν όμως, όπως λέει χαρακτηριστικά ο Πάτρικ Τρέσκο, «την πρόοδο που
έχει σημειώσει η βιοϊατρική κοινότητα, όπως ακριβώς οι Ολυμπιακοί Αγώνες
αποκαλύπτουν την πρόοδο που έχει σημειώσει ο αθλητισμός»: ο Μάνγουεαρινγκ
έφτιαξε ένα πλαστικό εκμαγείο στο σχήμα των Ολυμπιακών κύκλων. Το τοποθέτησε
σε ένα εργαστηριακό δοχείο μαζί με ένα καλλιεργητικό μέσο και μία ομάδα
μηνιγγικών ινοβλαστών - κυττάρων του συνεκτικού ιστού που περιβάλλει τον
εγκέφαλο και τον νωτιαίο μυελό. 
Οι ινοβλάστες καλλιεργήθηκαν επί τέσσερις ημέρες, σχηματίζοντας τελικά ένα
ζωντανό εκμαγείο στο σχήμα των Ολυμπιακών κύκλων. Ο Μάνγουεαρινγκ τοποθέτησε
το εκμαγείο αυτό σε ένα νέο εργαστηριακό δοχείο μαζί με νευρικά κύτταρα, τα
οποία είχε λάβει από ενήλικα ποντίκια. Μέσα στις επόμενες 96 ώρες, τα κύτταρα
επισυνάφθηκαν στο εκμαγείο των ινοβλαστών και σχημάτισαν ίνες στο σχήμα των
κύκλων. Κατόπιν, χρωματίστηκαν από αντισώματα που έφεραν μία φθορίζουσα
κόκκινη χρωστική ώστε να μπορεί να φωτογραφηθούν. 
Αυτό ήταν και το μοναδικό χαρακτηριστικό των Ολυμπιακών κύκλων, που ο
Μάνγουεαρινγκ δεν κατάφερε να αντιγράψει πιστά: αντί να φαίνονται μπλε,
μαύροι, κόκκινοι, κίτρινοι και πράσινοι, όλοι οι νευρικοί κύκλοι «βγάζουν»
κάτω από το ειδικό μικροσκόπιο ένα κόκκινο χρώμα. Μικρό το κακό, θα πείτε. Εδώ
μιλάμε για ένα ζωντανό έργο τέχνης. Το οποίο, επιπλέον, μπορεί να εξελιχθεί σε
θαυματουργό ιατρικό εργαλείο. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17249N331</ED>
<ID>
ID:303443

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N33&aa=1</URL></REF>


Article

<CATEGORY>vin07</CATEGORY>

 <H5>ΙΝΔΙΑ
</H5><H2>Επίθεση εναντίον αμερικανικού πολιτιστικού κέντρου
</H2>
Επίθεση εναντίον πολιτιστικού κέντρου των ΗΠΑ κοντά στο αμερικανικό προξενείο
πραγματοποίησαν χθες στην Καλκούτα των ανατολικών Ινδιών ένοπλοι
μοτοσυκλετιστές, με αποτέλεσμα να χάσουν τη ζωή τους τέσσερις αστυνομικοί που
φρουρούσαν το κτίριο και να τραυματιστούν 20 ακόμη άνθρωποι. Την ευθύνη για
την επίθεση ανέλαβε ομάδα που είχε εμπλακεί στο παρελθόν σε απαγωγές
επιχειρηματιών από την Καλκούτα. Η ινδική κυβέρνηση, όμως, υποστήριξε ότι η
ομάδα αυτή έχει διασυνδέσεις με τις μυστικές υπηρεσίες του Πακιστάν. Η νέα
επίθεση ήλθε να αυξήσει την ήδη υπάρχουσα ένταση ανάμεσα στις δύο γείτονες
χώρες, που έχουν αναπτύξει ισχυρά στρατεύματα από τις δύο πλευρές των συνόρων.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17249N332</ED>
<ID>
ID:303488

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N33&aa=2</URL></REF>


Article

<CATEGORY>vin07</CATEGORY>

 <H5>ΗΠΑ
</H5><H2>Σφήνωσε στην τουαλέτα!
</H2>
Μία Αμερικανίδα, επιβάτις υπερατλαντικής πτήσης της εταιρείας SAS,
ανακαλύφθηκε ότι είχε σφηνώσει στην τουαλέτα του αεροπλάνου αρκετές ώρες μετά
την προσγείωσή του στη Νέα Υόρκη λόγω του ισχυρού ρεύματος αέρα που
δημιούργησε το καζανάκι και λειτούργησε σαν βεντούζα. 
Η άτυχη επιβάτις, τραβώντας το καζανάκι της τουαλέτας χωρίς να έχει την
προνοητικότητα να σηκωθεί προηγουμένως από τη λεκάνη, καταδικάστηκε να μείνει
κολλημένη στην άβολη αυτή θέση μέχρι το τέλος του ταξιδιού. Κι αυτό διότι στα
αεροπλάνα ο καθαρισμός της τουαλέτας γίνεται από ισχυρό ρεύμα αέρα. 
Η πολυπόθητη ελευθερία για την Αμερικανίδα ήλθε τελικά μετά την προσγείωση του
αεροπλάνου, ενός Μπόινγκ 767, όταν την ανακάλυψαν στην κατάσταση αυτή οι
τεχνικοί του αεροδρομίου. Η εταιρεία την αποζημίωσε για την περιπέτειά της. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17249N333</ED>
<ID>
ID:303524

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N33&aa=3</URL></REF>


Article

<CATEGORY>vin07</CATEGORY>

 <H2>Νέο μακελειό στην Ιερουσαλήμ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο φαύλος κύκλος του αίματος συνεχίστηκε χθες στο Ισραήλ και τα Παλαιστινιακά
Εδάφη: ένας Παλαιστίνιος τραυμάτισε τουλάχιστον 20 Ισραηλινούς πυροβολώντας
αδιακρίτως στην οδό της Γιάφας, έναν από τους κεντρικότερους εμπορικούς
δρόμους της Ιερουσαλήμ, αφού Ισραηλινοί στρατιώτες είχαν προηγουμένως σκοτώσει
στη Ναμπλούς τέσσερα μέλη της Χαμάς. 
Ο στρατός ανακοίνωσε ότι η επιδρομή στη Χαμάς έγινε σε αντίποινα για την
επίθεση στη Χαντέρα, όπου είχαν σκοτωθεί έξι Ισραηλινοί, και πως τα μέλη της
Χαμάς σκοτώθηκαν στη διάρκεια ανταλλαγής πυρών. Ο κυβερνήτης της Ναμπλούς
δήλωσε πάντως πως οι Ισραηλινοί σκότωσαν τους τέσσερις Παλαιστίνιους εν ψυχρώ,
ενώ αυτοί κοιμούνταν. 
Η χθεσινή αιματοχυσία και οι απειλές για αντίποινα από αμφότερες τις πλευρές
σκίασαν για μία ακόμη φορά τις όποιες ελπίδες για τερματισμό της σύγκρουσης,
που τους τελευταίους 16 μήνες έχει επιφέρει τον θάνατο τουλάχιστον 1.000
ανθρώπων, στη συντριπτική πλειοψηφία Παλαιστινίων. 
Τα αντίποινα 
Στην Ιερουσαλήμ, η αστυνομία σκότωσε τον ένοπλο, ο οποίος ήταν μέλος των
Ταξιαρχιών των Μαρτύρων του αλ-Άκσα. Η οργάνωση, η οποία συνδέεται με τη Φατάχ
του Παλαιστινίου προέδρου Γιάσερ Αραφάτ, ανέλαβε την ευθύνη για την επίθεση
και το Ισραήλ ανακοίνωσε ότι θα απαντήσει «καταλλήλως». 
Νωρίτερα η ισλαμιστική οργάνωση Χαμάς είχε ανακοινώσει πως η ισραηλινή
επιδρομή στη Ναμπλούς και ο φόνος των τεσσάρων μελών της «άνοιξε διάπλατα τις
πόρτες του ολοκληρωτικού πολέμου» κατά του Ισραήλ, αφήνοντας σαφώς να εννοηθεί
πως θα επαναλάβει τις επιθέσεις αυτοκτονίας, τις οποίες είχε αναστείλει. 
Η χθεσινή ήταν η πρώτη σημαντική παλαιστινιακή επίθεση στην Ιερουσαλήμ από την
1η Δεκεμβρίου, όταν διπλή επίθεση αυτοκτονίας είχε προκαλέσει τον θάνατο 10
ανθρώπων στον πεζόδρομο Μπεν Γεχούντα.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17249N334</ED>
<ID>
ID:303553

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N33&aa=4</URL></REF>


Article

<CATEGORY>vin07</CATEGORY>

 <H2>Αποκαλύψεις σοκ για τους παιδεραστές
</H2>
Η μετάδοση χθες μιας «πειρατικής» συνέντευξης του Μαρκ Ντιτρού, που κρατείται
στις βελγικές φυλακές ως ύποπτος για παιδεραστία και φόνους παιδιών, έχει
φέρει σε δύσκολη θέση τις βελγικές αρχές, καθώς μιλάει για ένα δίκτυο
παιδεραστίας που η αστυνομία δεν θέλει να ερευνήσει. Ο Ντιτρού συνελήφθη το
1996. Περιμένει να δικαστεί για την απαγωγή, τον βιασμό και τον φόνο τεσσάρων
κοριτσιών, τα δύο από τα οποία πέθαναν από πείνα στο υπόγειο του σπιτιού του.
Είναι θεωρητικά ένας από τους καλύτερα επιτηρούμενους κρατούμενους στο Βέλγιο,
ωστόσο το δίκτυο VTM της φλαμανδικής τηλεόρασης κατάφερε να μαγνητοσκοπήσει
λαθραία και να μεταδώσει τη Δευτέρα μια συνέντευξή του. 
Σε αυτήν, ο Ντιτρού υποστηρίζει για πρώτη φορά πως υπάρχει ένα «δίκτυο
(παιδεραστίας) με ευρύτερες εγκληματικές διακλαδώσεις», αλλά το δικαστικό
σύστημα δεν θέλει να το διερευνήσει. Παραδέχεται επίσης ότι είχε κλειδώσει τα
κορίτσια στο υπόγειό του, αλλά αρνείται ότι ευθύνεται για τον θάνατό τους. Η
δίκη του Ντιτρού πρόκειται να αρχίσει τον ερχόμενο χρόνο. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17249N335</ED>
<ID>
ID:303571

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N33&aa=5</URL></REF>


Article

<CATEGORY>vin07</CATEGORY>

 <H5>ΧΑΛΙΛ ΜΠΑΣΙΡ
</H5><H2>Πρόσωπα
</H2><H2>Ένα σπίτι σαν την Παλαιστίνη
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Βλέπεις, Χαλίλ, το σπίτι σου είναι σαν την Παλαιστίνη», του είχε πει
κάποτε ένας Ισραηλινός αξιωματικός. 
Χαλίλ Μπασίρ: Φοβάμαι λιγότερο τους Ισραηλινούς από τις ερωτήσεις των παιδιών μου...

«Σαν αυτή, είναι χωρισμένο στα τρία. Το ισόγειο είναι η ζώνη Α: εκεί είσαι
αυτόνομος, μπορείς να ζεις, αλλά δεν ανοίγεις τα παντζούρια. Ο όροφος είναι
ζώνη Β: εμείς ελέγχουμε τα πάντα. Η στέγη και ο κήπος είναι ζώνη C, δεν
επιτρέπεται ούτε να πατήσεις εκεί». Οι περισσότεροι θα μετακόμιζαν από ένα
τέτοιο σπίτι, αλλά ο Χαλίλ Μπασίρ επιμένει: «Από εδώ θα βγω με τα πόδια
μπροστά», τονίζει στη «Λιμπερασιόν». «Γιατί αυτό μας έκαψε, το 1948, εμάς τους
Παλαιστινίους. Αφήσαμε τα σπίτια μας, τα εδάφη μας, και δεν τα ξανάδαμε ποτέ».
Ο Χαλίλ Μπασίρ κατοικεί σ' ένα διώροφο σπίτι που το περιτριγυρίζει ένας
μεγάλος κήπος στο Ντέιρ αλ-Μπάλα, στο κέντρο της Λωρίδας της Γάζας. 
Είναι ένας από τους λίγους τυχερούς Παλαιστίνιους που το 1948 δεν έχασαν ούτε
τη γη ούτε το σπίτι τους. 
Ο πατέρας του ήταν εύπορος γαιοκτήμονας κι όταν πέθανε, το 1979, του άφησε δύο
σπίτια κι ένα κτήμα που του απέφερε ένα καλό εισόδημα. Μέχρι που ο ισραηλινός
στρατός έστησε παρατηρητήριο 20 μέτρα από την πόρτα του για να προστατεύει
έναν εβραϊκό οικισμό λίγα μέτρα μακρύτερα. 
Το 1992, ένας έποικος σκοτώθηκε περνώντας από τον αγρό τού Χαλίλ και οι
υπόλοιποι κατέστρεψαν το χωράφι με το σιτάρι, τον πορτοκαλεώνα και τα
θερμοκήπια του Παλαιστινίου. 
Η δεύτερη Ιντιφάντα έκανε εφιαλτική τη ζωή του Χαλίλ και της οικογένειάς του
(έχει πέντε θυγατέρες και πέντε γιούς, από 5 έως 19 χρόνων), καθώς το σπίτι
του πολυβολήθηκε επανειλημμένα. Κλεισμένος αναγκαστικά σ' αυτό, δουλεύει τη
διδακτορική διατριβή του για τη βικτωριανή συγγραφέα Μάργκαρετ Όλιφαντ και
παίζει τον Ρομπέρτο Μπενίνι με τα μικρότερα παιδιά του: «Προσπαθώ να κάνω σαν
όλα αυτά να είναι φυσικά, ένα παιχνίδι», εξηγεί. Τη νύχτα οι στρατιώτες
ανεβαίνουν στους ορόφους και τη στέγη και επιτηρούν την περιοχή με ένα βαρύ
πολυβόλο. Μερικές φορές κατεβαίνουν και στο σπίτι: «Μας κλείνουν στην κουζίνα,
κι όταν πέφτει η νύχτα στο υπνοδωμάτιο. Κι εκείνοι ψάχνουν το σπίτι με
σκυλιά». Στο Ντέιρ αλ-Μπάλα τον περνούν για τρελό ή για ονειροπόλο: άλλοι
απορούν γιατί δεν έχει μετακομίσει, άλλοι γιατί δεν έχει κάνει ακόμη επίθεση
αυτοκτονίας. Αλλά ο Χαλίλ δεν μισεί: «Είμαι έτοιμος να ξεχάσω το παρελθόν,
αυτά που μου έκαναν, αν είναι να χτίσουμε την ειρήνη». Και θέλει να μείνει στο
σπίτι του: «Φοβάμαι λιγότερο τους Ισραηλινούς απ' ό,τι τις ερωτήσεις των
παιδιών μου, όταν θα με ρωτούν, πολλά χρόνια μετά, γιατί φύγαμε».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17249N341</ED>
<ID>
ID:303444

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N34&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Το παράπονο του μπιφτεκιού
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Δεν είμαι τίποτα περισσότερο από ένα μπιφτέκι. Ένα τρυφερό, ζουμερό,
λαχταριστό μπιφτέκι (λέμε τώρα). Γιατί λοιπόν όλοι τα βάζουν μαζί μου; Γιατί
μου επιτίθενται και με λοιδορούν; 
Η επίμαχη διαφήμιση: ένα διπλό χάμπουργκερ παίζει τον μάρτυρα

Το βασικό προτέρημα του καπιταλισμού ήταν πάντα η ικανότητά του να
εξουδετερώνει τον αντίπαλο αξιοποιώντας ή/και αφομοιώνοντας τα καλά του
στοιχεία. Η έλλειψη δογματισμού, η προσαρμοστικότητά του και ο ακραίος
κυνισμός που το χαρακτηρίζει επέτρεψαν στο σύστημα αυτό να εκσυγχρονίζεται
διαρκώς, διαψεύδοντας τις εκτιμήσεις ότι είναι «νομοτελειακά» καταδικασμένο να
καταρρεύσει. Ο κανόνας αυτός επαληθεύεται στην περίπτωση της ΜακΝτόναλντ'ς και
της τελευταίας διαφήμισής της, που εμφανίστηκε την περασμένη Κυριακή στον
ιταλικό Τύπο. 
«Μα ποιος είμαι, επιτέλους, ο Άγιος Σεβαστιανός;» αναρωτιέται το διάσημο
χάμπουργκερ, και μάλιστα στη διπλή του εκδοχή, με πλούσιο τυρί και έξτρα
μουστάρδα και ντομάτα (για την περίσταση). Για τον λαό του Σηάτλ είμαι ένας
βολικός ιδεολογικός στόχος. Για κάποιον εξευγενισμένο ηγέτη της Αριστεράς
(λέγε με Μπερτινότι) είμαι η σύγχρονη ενσάρκωση της εκμετάλλευσης των εργατών.
Για μια γνωστή ιέρεια του No-Logo (λέγε με Ναόμι Κλάιν) είμαι η στρεβλή ψυχή
της παγκοσμιοποίησης. Για κάποιον κοινωνιολόγο (λέγε με Τζωρτζ Ρίτζερ,
συγγραφέα του βιβλίου «Ο κόσμος α-λα ΜακΝτόναλντ'ς») είμαι η βασική αιτία της
διάλυσης της οικογενειακής εστίας. Για τους εξτρεμιστές του Αργού Φαγητού
είμαι ο Σατανάς αυτοπροσώπως. Για τους δημοσιογράφους είμαι η ιδανική
δικαιολογία για να γράψουν ένα χορταστικό κομμάτι. Γιατί άραγε τόσα βέλη;
Μήπως επειδή το 2001 εξυπηρέτησα 220 εκατομμύρια ανθρώπους κάθε ηλικίας,
φυλής, φύλου, γλώσσας και θρησκείας; 
Ο κόσμος είναι δύσκολος, ας γελάσουμε μ' αυτόν, καταλήγει η διαφήμιση της
ΜακΝτόναλντ'ς. Που είναι ομολογουμένως επιτυχημένη ­ στο βαθμό που δεν
παρασύρει τα δύο στρατόπεδα σε ανιαρές ιδεολογικές αναλύσεις. Λέει ο Φάουστο
Μπερτινότι, ηγέτης των αμετανόητων αριστερών: «Η πολυεθνική μιμείται τις
τεχνικές των αντιπάλων τής παγκοσμιοποίησης και προσπαθεί να κρύψει με ένα
παιχνίδι τις δικές της ευθύνες». Εξηγεί ο Αλφρέδο Πρατολόνγκο, υπεύθυνος
επικοινωνίας της ΜακΝτόναλντ'ς: «Με τη διαφήμιση αυτή θέλουμε να σαρκάσουμε
για τις επιθέσεις που δεχθήκαμε την περυσινή χρονιά, όχι να παρομοιάσουμε τον
εαυτό μας με τον Άγιο Σεβαστιανό». 
Πάλι καλά. Στο κάτω κάτω ο Άγιος θυσιάστηκε, ενώ η Εταιρεία θέλει να συνεχίσει
να παράγει μπιφτέκια. Το ζήτημα, άλλωστε, δεν είναι αν αυτά τα μπιφτέκια είναι
νόστιμα ή άνοστα. Αυτό είναι θέμα γούστου, κι εκείνοι στους οποίους αρέσει το
πλαστικό φαγητό έχουν κάθε δικαίωμα να το καταναλώνουν. Το θέμα είναι τι
κόστος έχει η παραγωγή αυτού του φαγητού, από την άποψη της εκμετάλλευσης
ανθρώπων, της κακομεταχείρισης ζώων, της καταστροφής δασών. Η συζήτηση, με
άλλα λόγια, είναι πολιτική. Και η ΜακΝτόναλντ'ς προτείνει έναν ελκυστικό τρόπο
για τη διεξαγωγή της.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17249N342</ED>
<ID>
ID:303489

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N34&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>«Άρι...
</H3>
... ανησυχεί καθόλου ο πρόεδρος που τα φιλαράκια του στην Ένρον θα πάνε στη
φυλακή;» Ο εκπρόσωπος του Αμερικανού προέδρου Άρι Φλάισερ απάντησε αρνητικά
στην ερώτηση του δημοσιογράφου. Εκείνη πάντως που δεν ανησυχεί καθόλου, είναι
μια γυναίκα που βοήθησε στην πτώση του πολυεθνικού γίγαντα - τη μεγαλύτερη
χρεοκοπία στην ιστορία του καπιταλισμού. Η βραβευμένη Ινδή συγγραφέας
Αρουντάτι Ρόι, που έγινε γνωστή στη Δύση με το βιβλίο της «Ο θεός των μικρών
πραγμάτων», αναρωτιόταν την επαύριον της πτώσης της Ένρον: «Είναι η
παγκοσμιοποίηση κάτι που έχει στόχο το ξερίζωμα της φτώχειας σε όλον τον κόσμο
ή είναι απλώς μια μεταλλαγμένη παραλλαγή της αποικιοκρατίας, που ελέγχεται εξ
αποστάσεως και λειτουργεί ψηφιακά»; <H3>Η Ρόι...
</H3>
... είναι μια παράξενη εξεγερμένη. Αιώνια φοιτήτρια της Αρχιτεκτονικής και
δασκάλα της αεροβικής (!), απέκτησε παγκόσμια φήμη με τα βιβλία της, αλλά δεν
ξελογιάστηκε ποτέ από τις προτάσεις του Χόλιγουντ να τα γυρίσει ταινία.
Προτίμησε να συνεχίσει τον αγώνα της κατά των πυρηνικών όπλων και της
νεοαποικιακής εκμετάλλευσης της Ινδίας. Η δράση του ενεργειακού κολοσσού Ένρον
στη χώρα της αποτέλεσε ένα από τα μεγαλύτερα σκάνδαλα διαφθοράς, βίας και
παραβιάσεων των ανθρωπίνων δικαιωμάτων στην ινδική ιστορία. <H3>Η «βεντέτα»...
</H3>
... της Αρουντάτι Ρόι με την Ένρον αρχίζει το 1993, από τότε που η εταιρεία
υπογράφει συμβόλαιο για την παροχή ενέργειας στο ινδικό κρατίδιο Μαχαράστρα. Η
Ένρον παίρνει τη δουλειά χωρίς ανταγωνιστές στη δημοπρασία, με δωροδοκίες
πολιτικών που φθάνουν τα 20 εκατομμύρια δολάρια, με πληρωμένους μπράβους που
καταπνίγουν κάθε φωνή διαμαρτυρίας. Τα γραφεία της εταιρείας ήταν σε ένα
υπερπολυτελές αστραφτερό κτίριο στη Βομβάη, δίπλα στις άθλιες παράγκες της
πόλης - ένα πολύ αποκαλυπτικό κοντράστ. Το 1997, η διεθνής οργάνωση Human
Rights Watch συμπεριλάμβανε την Ένρον στη μαύρη λίστα της για «συναυτουργία σε
παραβιάσεις των ανθρωπίνων δικαιωμάτων». Το 1999, η Ένρον άρχισε να παρέχει
ηλεκτρική ενέργεια στο κρατίδιο Μαχαράστρα σε τιμές επτά φορές ακριβότερες από
εκείνες που ίσχυαν στην υπόλοιπη Ινδία. Φυσικά, ο ινδικός λαός δεν είχε άλλη
επιλογή από το να πληρώνει τον πανάκριβο λογαριασμό. Άλλωστε, αν δεν
πληρωνόταν στο ακέραιο, η Ένρον απειλούσε διαρκώς να αποσυρθεί και να αφήσει
τη χώρα στα σκοτάδια. <H3>Το σκάνδαλο...
</H3>
... τράβηξε την προσοχή της Ρόι. Μπήκε μπροστά σε διαδηλώσεις, κατηγορήθηκε
για υποκίνηση στάσης και δικάστηκε από το Ανώτατο Δικαστήριο. Η υπόθεση
ενέπνευσε στη Ρόι το βιβλίο της «Πολιτική ισχύος». Τον περασμένο Ιούνιο, η
Ένρον έβαλε λουκέτο στο εργοστάσιό της στην Ινδία. Την περασμένη Παρασκευή, ο
Λευκός Οίκος στήριξε τις προσπάθειες του Αμερικανού αντιπροέδρου Ντικ Τσέινι
να εισπραχθεί ποσό 64 εκατομμυρίων δολαρίων που χρωστούσε η Ινδία στην Ένρον.
Και υποστήριξε πως αυτό δεν έχει καμιά σχέση με την οικονομική ενίσχυση της
προεκλογικής εκστρατείας του Τζορτζ Μπους από την Ένρον. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17249N343</ED>
<ID>
ID:303525

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N34&aa=3</URL></REF>


Article

<CATEGORY>vin08</CATEGORY>

 <H2>Δεύτερος γύρος
</H2><H4>Ανακατατάξεις σε Γενική, Εγνατία, Αττικής και Ασπίς
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Μπορεί το ντιλ της Εθνικής με την Alpha Bank να αποτελεί πλέον παρελθόν,
όμως οι εξελίξεις στην αγορά ποτέ δεν σταματούν. Άλλωστε και οι δύο τράπεζες
επανασχεδιάζουν το μέλλον τους. 
Στην περίπτωση της Alpha Bank μαζί με τα αποτέλεσματα του 2001, αναμένεται να
γίνουν γνωστές και ορισμένες από τις κινήσεις της που θα αφορούν την ανάπτυξή της

Αυτήν τη φορά όμως, τα άμεσα νέα έρχονται από τους μικρομεσαίους «παίκτες», οι
οποίοι όλο αυτόν τον καιρό, κινούμενοι διακριτικά και «κάτω» από τον θόρυβο
της δημιουργίας της μεγάλης νέας Εθνικής, σημείωναν βήματα προόδου,
στρατηγικού περιεχομένου. 
Στο πλαίσιο αυτό, οι πληροφορίες που έρχονται από τη Γενική Τράπεζα αναφέρουν
ότι ξεκίνησε πριν από τα Χριστούγεννα και ολοκληρώνεται στις 15 Φεβρουαρίου η
διαδικασία της αποστολής προς ευρωπαϊκές τράπεζες του εντύπου της τράπεζας, με
το οποίο ερωτώνται αν ενδιαφέρονται να προμηθευτούν το ειδικό ενημερωτικό της
έντυπο εν όψει της επιλογής στρατηγικού εταίρου. Μέχρι σήμερα, έχουν απαντήσει
θετικά περισσότερα από τρία ευρωπαϊκά πιστωτικά ιδρύματα, μεταξύ των οποίων
συγκαταλέγεται και η γαλλική Societe Generale. Άλλες πληροφορίες αναφέρουν ότι
στο αίτημα ελληνικής τράπεζας να προμηθευτεί το ίδιο ενημερωτικό έντυπο, η
απάντηση που δόθηκε από τον στρατηγικό σύμβουλο, τη βρετανική Rothschild, ήταν
αρνητική. Το γεγονός είναι ενδεικτικό της πρόθεσης της «τράπεζας των
στρατηγών» να αναζητήσει τον εταίρο της αποκλειστικά στον ευρωπαϊκό, αλλά όχι
και στον ελληνικό χώρο. 
Στην Εγνατία Τράπεζα, μετά την εξαγορά της Τράπεζας Κεντρικής Ελλάδας,
ακολούθησε μια περίοδος ενδοσκόπησης προκειμένου να ολοκληρωθεί το συντομότερο
δυνατόν η απορρόφηση της τελευταίας. Φαίνεται ότι η διαδικασία αυτή έχει
ολοκληρωθεί, καθώς, όπως επεσήμανε στα «ΝΕΑ» κορυφαίο διοικητικό στέλεχος της
Εγνατίας, «η τράπεζα θα μπορούσε να ενδιαφερθεί για την περίπτωση του
Ταχυδρομικού Ταμιευτηρίου», όταν το θέμα του στρατηγικού εταίρου τού εν λόγω
οργανισμού ανοίξει. 
Στο μεταξύ, στην Τράπεζα Αττικής ολοκληρώνεται εντός των προσεχών εβδομάδων η
σύνταξη των προτάσεων που θα αποστείλει η διοίκηση προς τους βασικούς μετόχους
της, εν όψει της αλλαγής της μετοχικής της σύνθεσης, τον ερχόμενο Ιούνιο. «Σε
περίπου ένα μήνα από σήμερα, οι προτάσεις αυτές θα σταλούν στους αποδέκτες
τους», επισημαίνεται αρμοδίως. 
Στην Ασπίς Μπανκ, μετά την αποτυχημένη προσέγγιση με την Standard Chartered
Bank, εξετάζουν τις επόμενες εναλλακτικές λύσεις, τόσο εντός όσο κι εκτός
Ελλάδας. Μεταξύ αυτών, υπό προϋποθέσεις, συγκαταλέγεται κι αυτή της Τράπεζας
Αττικής. 
Τέλος στη NovaBank, εντός ελληνικών ορίων, βασικός στόχος είναι η λειτουργία,
σύντομα, δικτύου 120 καταστημάτων. Εκτός Ελλάδας άρχισε το άνοιγμα στη
Βαλκανική, αρχής γενομένης από την Τουρκία, όπου ο στόχος εντοπίσθηκε στην
εξαγορά της SiteBank.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17249N351</ED>
<ID>
ID:303449

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N35&aa=1</URL></REF>


Article

<CATEGORY>vin08</CATEGORY>

 <H5>ΕΠΙΔΟΜΑ
</H5><H2>«Ένεση» 60.000 δρχ. στο εισόδημα 300.000 δημοσίων υπαλλήλων
</H2>
Την καταβολή του επιδόματος των 60.000 δραχμών σε τουλάχιστον 300.000
δημοσίους υπαλλήλους αναμένεται να ανακοινώσει σήμερα ο υφυπουργός Οικονομικών
κ. Γ. Φλωρίδης μετά τη συνάντησή του με τα προεδρεία της ΑΔΕΔΥ και της
Ομοσπονδίας Συνταξιούχων του Δημοσίου. Πρόκειται για μια σημαντική ενίσχυση,
σε σύγκριση με την εισοδηματική πολιτική, η οποία προβλέπει αυξήσεις 2,5%.
Ήδη, η καταβολή του επιδόματος έχει υπογραφεί για μια κατηγορία εργαζομένων,
αυτούς των ασφαλιστικών ταμείων, ενώ τώρα θα επεκταθεί και για άλλες μεγάλες
κατηγορίες. Παράλληλα, από την 1η Ιουλίου θα δοθεί και το οικογενειακό επίδομα
10% και στους δύο συζύγους.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17249N352</ED>
<ID>
ID:303496

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N35&aa=2</URL></REF>


Article

<CATEGORY>vin08</CATEGORY>

 <H5>ΠΛΗΘΩΡΙΣΜΟΣ
</H5><H2>Τέταρτη η Ελλάδα στην Ε.Ε.
</H2>
Σταθερά στην πρώτη τετράδα της Ευρωπαϊκής Ένωσης κινείται η Ελλάδα σε ό,τι
αφορά το ύψος του πληθωρισμού της τον τελευταίον καιρό. 
Συγκεκριμένα, τον Δεκέμβριο, τον Νοέμβριο και τον Οκτώβριο κατέλαβε την
τέταρτη θέση, ενώ τον Σεπτέμβριο είχε καταλάβει την τρίτη. Την τέταρτη θέση
κατέλαβε και το 2001 σε μέσα επίπεδα, σύμφωνα με τα στοιχεία που ανακοίνωσε
χθες η Ευρωπαϊκή Στατιστική Υπηρεσία. 
Συγκεκριμένα, ο εναρμονισμένος δείκτης τιμών καταναλωτή τον Δεκέμβριο ήταν
3,5%, έναντι 2,1% στην ευρωζώνη και 2% στους «15» της Ευρωπαϊκής Ένωσης. Τον
υψηλότερο πληθωρισμό είχε η Ολλανδία με 5,1% και ακολουθούσε η Ιρλανδία με
4,4% και η Πορτογαλία με 3,9%. Σε μέσα επίπεδα το 2001 ο πληθωρισμός στην
Ελλάδα διαμορφώθηκε στο 3,7%, με βάση τον εναρμονισμένο δείκτη. Υψηλότερο
πληθωρισμό είχαν και σ' αυτήν την περίπτωση η Ολλανδία με 5,1%, η Πορτογαλία
με 4,4%, και η Ιρλανδία με 4%, ενώ 3,7% είχε και η Ισπανία. Ένα χρόνο πριν,
τον Δεκέμβριο του 2000, ο πληθωρισμός στην ευρωζώνη ήταν 2,6%, στην Ευρωπαϊκή
Ένωση 2,3% και στην Ελλάδα ήταν 3,7%.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17249N353</ED>
<ID>
ID:303531

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N35&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ξεχάστε τους «γάμους»
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Ο γάμος τελικά δεν έγινε ποτέ. Αυτό είναι πλέον η πραγματικότητα που
δημιουργεί ένα νέο περιβάλλον για την οικονομική-επιχειρηματική δραστηριότητα.
Φυσικά, άλλος λίγο και άλλος πολύ, οι αρμόδιοι - και μη - έσπευσαν να
αποδώσουν ευθύνες σε όλους τους εμπλεκομένους. Κανείς όμως δεν είπε πώς θα
πρέπει να κινηθούν επιχειρήσεις και Δημόσιο στο νέο αυτό περιβάλλον. Έτσι, οι
υπεύθυνοι για τη χάραξη της οικονομικής πολιτικής προσπαθούν εδώ και μερικές
ημέρες να αποστασιοποιηθούν από τον «γάμο» του αιώνα, ενώ αναφερόμενοι στο
μέλλον περιορίζονται σε απλή διατύπωση προσδοκιών. Ίσως δεν κρίνουν απαραίτητο
να προχωρήσουν άμεσα στην επίλυση όλων εκείνων των στρεβλώσεων που αλλοιώνουν
τον ανταγωνισμό, περιορίζουν την ανταγωνιστικότητα και έχουν εξελιχθεί σε
τροχοπέδη για κάθε σύγχρονη και καινοτόμο επιχειρηματική δραστηριότητα.
Θεωρούν, με άλλα λόγια, ότι στην οικονομία αρκούν οι προσδοκίες που
δημιουργούν οι επιχειρηματικές συνεργασίες, ενώ οι παρεμβάσεις που
εξασφαλίζουν ένα κλίμα οικονομικής σταθερότητας μπορούν και να περιμένουν.
Όμως τα πράγματα στην Ευρώπη του ευρώ δεν είναι και δεν μπορεί να είναι έτσι,
αφού το κοινό νόμισμα επιτάσσει κοινές επιδόσεις και κοινή πορεία όλων των
μελών του.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17249N354</ED>
<ID>
ID:303569

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N35&aa=4</URL></REF>


Article

<CATEGORY>vin08</CATEGORY>

 <H2>Συμβουλές - «σωσίβια»
</H2><H4>Ξεκίνησε η αποστολή των εντύπων στους φορολογούμενους
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Η αυλαία για την υποβολή των φετινών φορολογικών δηλώσεων σε λίγο θα
ανοίξει. Σε κάτι περισσότερο από έναν μήνα (1 Μαρτίου 2002) θα αρχίσουν να
υποβάλλουν τις δηλώσεις τους οι ελεύθεροι επαγγελματίες και όσοι έχουν
εισοδήματα από ατομικές επιχειρήσεις

Το υπουργείο Οικονομικών έχει αποστείλει πάνω από 1.000.000 φακέλους με τα
έντυπα των φορολογικών δηλώσεων σε αντίστοιχο αριθμό φορολογουμένων, ενώ μέσα
στον Φεβρουάριο αναμένεται να ολοκληρωθεί η αποστολή του συνόλου των εντύπων
σε πάνω από 4,7 εκατ. φορολογούμενους. Εντός του Φεβρουαρίου αναμένεται ότι τα
ασφαλιστικά ταμεία και οι επιχειρήσεις θα αποστείλουν στους φορολογούμενους
τις βεβαιώσεις με τις αποδοχές τους, τις οποίες θα αναγράψουν στη φορολογική
τους δήλωση. Για να αποφευχθούν τα προβλήματα των προηγούμενων ετών που
σχετίζονται με την καθυστέρηση στην αποστολή των βεβαιώσεων αποδοχών σε
φορολογούμενους - κυρίως στους συνταξιούχους - ο υφυπουργός Οικονομικών κ.
Απόστολος Φωτιάδης έστειλε επιστολή προς τους ασφαλιστικούς οργανισμούς και
τους ζητεί να αποστείλουν έγκαιρα τις βεβαιώσεις αποδοχών, για να προχωρήσει
απρόσκοπτα η όλη διαδικασία. 
Συμβουλές 
Τα «ΝΕΑ» παρουσιάζουν σήμερα 10 βασικές συμβουλές προς τους φορολογούμενους,
για να γίνει πιο εύκολη η συμπλήρωση και η υποβολή της φορολογικής τους
δήλωσης, η οποία εξακολουθεί να είναι ένας πραγματικός Γολγοθάς. Για να το
επιτύχουν αυτό οι φορολογούμενοι πρέπει: 
1. Να συγκεντρώσουν έγκαιρα όλα τα δικαιολογητικά και τις αποδείξεις
για τις δαπάνες που πραγματοποίησαν το 2001 (ιατρικά έξοδα, τόκοι στεγαστικών
δανείων απόκτησης πρώτης κατοικίας κ.ά.). Πρόκειται για τα δικαιολογητικά με
τα οποία η Εφορία αναγνωρίζει τις δαπάνες που έκανε ο κάθε φορολογούμενος.
Έτσι, μειώνει ανάλογα το φορολογητέο εισόδημα και τον φόρο. 
2. Να ζητήσουν τις βεβαιώσεις αποδοχών από τις επιχειρήσεις στις οποίες
εργάζονται ή από τα ασφαλιστικά τους ταμεία, όταν πρόκειται για συνταξιούχους
εφόσον διαπιστώσουν ότι καθυστερεί η αποστολή τους. 
3. Να ζητήσουν, εάν είναι ελεύθεροι επαγγελματίες, τις βεβαιώσεις
παρακράτησης και απόδοσης του φόρου 20% από τους εργοδότες τους. Πρόκειται για
τον φόρο που τους παρακρατήθηκε όταν εισέπραξαν την αμοιβή για την υπηρεσία
που παρείχαν. 
4. Να μην υποβάλουν τη φορολογική τους δήλωση την τελευταία ημέρα που
λήγει η προκαθορισμένη προθεσμία. Αντίθετα, εφόσον μπορούν, καλό θα είναι να
υποβάλουν τη δήλωση νωρίτερα. Στην περίπτωση αυτή θα γλιτώσουν από τις ουρές
που σχηματίζονται στις Εφορίες τις ημερομηνίες υποβολής των δηλώσεων και ίσως
βρεθούν διπλά κερδισμένοι, αν το υπουργείο Οικονομικών αποφασίσει να χορηγηθεί
κίνητρο για τους φορολογούμενους αυτούς. 
5. Να επισκεφθούν την Εφορία της περιοχής τους και να ζητήσουν τα
έντυπα για τη συμπλήρωση της φορολογικής τους δήλωσης, στην περίπτωση που η
αποστολή τους καθυστερήσει αρκετά. 
6. Να προμηθευτούν από την Εφορία τής περιοχής τους το έντυπο Ε1, εάν
το 2001 απόκτησαν εισοδήματα και από άλλες πηγές πλην μισθών και συντάξεων και
τους απέστειλε το Ε1Α. Σημειώνεται ότι το έντυπο Ε1Α συμπληρώνεται από τους
φορολογούμενους με εισοδήματα μόνο από μισθούς και συντάξεις. Η Εφορία στέλνει
τα έντυπα αυτά στους φορολογούμενους ανάλογα με τα εισοδήματα που είχαν
δηλώσει το προηγούμενο έτος και έτσι δεν γνωρίζει τις μεταβολές που μπορεί να
επήλθαν, όσον αφορά την προέλευση των εισοδημάτων. 
7. Να επισκεφθούν έγκαιρα την Εφορία, προκειμένου να υποβάλουν δήλωση
μεταβολής της διεύθυνσης κατοικίας τους στην περίπτωση που έχουν αλλάξει
κατοικία μέσα στο 2001. Σε διαφορετική περίπτωση η Εφορία θα στείλει τον
φάκελο της φορολογικής δήλωση στην προηγούμενη διεύθυνσή τους. 
8. Να υποβάλουν έγκαιρα στην Εφορία δήλωση μεταβολής των στοιχείων της
ταυτότητά τους στην περίπτωση που έχουν αλλάξει τα στοιχεία αυτά κατά τη
διάρκεια του 2001. Μόνο έτσι το έντυπο Ε1 που θα τους στείλει η Εφορία θα
αναφέρει τα σωστά στοιχεία τους. 
9. Να συγκεντρώσουν όλα τα δικαιολογητικά και τις αποδείξεις τα οποία
αφορούν τα ποσά που εισέπραξαν ή κατέβαλαν το 2001 για αγορά ή πώληση
ακινήτου, αυτοκινήτου ή δίτροχου. Αυτά θα ληφθούν υπόψη για τον υπολογισμό των
τεκμηρίων. 
10. Να συγκεντρώσουν τα τιμολόγια αγοράς υλικών και γενικά τις
αποδείξεις δαπανών που κατέβαλαν το 2001 για ανέγερση οικοδομής. Και αυτά θα
χρησιμοποιηθούν από την Εφορία για τον υπολογισμό των τεκμηρίων.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17249N361</ED>
<ID>
ID:303450

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N36&aa=1</URL></REF>


Article

<CATEGORY>vin08</CATEGORY>

 <H5>«FΙΝΑΝCΙΑL ΤΙΜΕS»
</H5><H2>«Περιμένουν» κατάρρευση της Ο.Α. στις Βρυξέλλες
</H2>
Η Ολυμπιακή Αεροπορία θα είναι το επόμενο μεγάλο δράμα στην ευρωπαϊκή κρίση
που μαστίζει την αεροπορική βιομηχανία. Αυτό «ψιθυρίζεται» στις Βρυξέλλες,
αναφέρει χαρακτηριστικά χθεσινό δημοσίευμα της βρετανικής εφημερίδας
«Financial Times». 
Ήδη η Swissair και η βελγική Sabena έχουν καταρρεύσει μέσα σε μια δύσκολη
ατμόσφαιρα που προέκυψε από την τρομοκρατική επίθεση της 11ης Σεπτεμβρίου,
αναφέρει η εφημερίδα και προσθέτει: «Τώρα τα φώτα της δημοσιότητας πέφτουν
στις ελληνικές αερογραμμές, οι οποίες ξεμένουν από χρήμα τον Φεβρουάριο». Κάθε
απόπειρα της κυβέρνησης για συγκαλυμμένη υποστήριξη μέσω κρυφών επιδοτήσεων θα
ήταν παράνομη, σύμφωνα με την ευρωπαϊκή νομοθεσία και θα προσέθετε νέα
προβλήματα. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17249N362</ED>
<ID>
ID:303497

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N36&aa=2</URL></REF>


Article

<CATEGORY>vin08</CATEGORY>

 <H5>ΟΤΕ
</H5><H2>Συμφωνία με τις εταιρείες της κινητής τηλεφωνίας </H2>
Καλύτερες ημέρες - φτηνότερα τιμολόγια - για τους συνδρομητές της σταθερής και
της κινητής τηλεφωνίας αναμένεται να φέρει η χθεσινή συμφωνία ανάμεσα στον ΟΤΕ
και στις τρεις εταιρείες κινητής τηλεφωνίας Vodafone, Telestet και CosmOTE για
τα τέλη διασύνδεσης. 
Έπειτα από διαμάχες τριών χρόνων, οι τέσσερις μεγαλύτεροι τηλεπικοινωνιακοί
οργανισμοί της χώρας κατέληξαν σε συμφωνία για τα τέλη διασύνδεσης των δικτύων
τους και αποφάσισαν να αποσύρουν τις όποιες προσφυγές - αγωγές είχαν καταθέσει
στα δικαστήρια. 
Σημειώνεται ότι για τις κλήσεις από σταθερό τηλέφωνο σε κινητό τα τέλη
διασύνδεσης καθορίστηκαν στις 18 δρχ. το λεπτό, ενώ για τις κλήσεις από κινητό
σε σταθερό θα είναι 5 δρχ. το λεπτό. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17249N363</ED>
<ID>
ID:303532

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N36&aa=3</URL></REF>


Article

<CATEGORY>vin08</CATEGORY>

 <H5>ΑΦΓΑΝΙΣΤΑΝ
</H5><H2>Βοήθεια 5 εκατ. ευρώ από Ελλάδα
</H2>
Βοήθεια 5 εκατ. ευρώ θα προσφέρει η Ελλάδα για την ανακούφιση των προσφύγων
του Αφγανιστάν και την ανασυγκρότηση της χώρας. Η βοήθεια θα εκταμιευτεί σε
τρεις ισόποσες δόσεις μέσα στην επόμενη τριετία, εκ των οποίων η πρώτη θα
χορηγηθεί μέσα στο πρώτο τρίμηνο του 2002. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17249N364</ED>
<ID>
ID:303556

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N36&aa=4</URL></REF>


Article

<CATEGORY>vin08</CATEGORY>

 <H5>ΣΕΠΤΕΜΒΡΙΟΣ 2001
</H5><H2>Μειωμένη η οικοδομική δραστηριότητα
</H2>
Μείωση εμφανίζει η οικοδομική δραστηριότητα τον Σεπτέμβριο του 2001 σε σχέση
με τον αντίστοιχο μήνα του 2000. Με βάση τα επίσημα στοιχεία της Εθνικής
Στατιστικής Υπηρεσίας, η ιδιωτική νόμιμη οικοδομική δραστηριότητα στο σύνολο
της χώρας ανήλθε σε 5.378 άδειες, που αντιστοιχούν σε 1.203 χιλιάδες
τετραγωνικά μέτρα επιφάνειας και σε 4.284,1 κυβικά μέτρα όγκου, έναντι 5.297
αδειών, 1.365,1 χιλιάδων τ.μ. επιφάνειας και 4.969 κ.μ. όγκου του Σεπτεμβρίου
2000. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17249N365</ED>
<ID>
ID:303575

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N36&aa=5</URL></REF>


Article

<CATEGORY>vin08</CATEGORY>

 <H2>Φέρνουν ξένους τα μεγάλα έργα
</H2><H4>Ενδιαφέρον για την κατασκευή οδικών αξόνων με αυτοχρηματοδότηση
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Η κατασκευή και εκμετάλλευση ενός πολυσύνθετου έργου, όπως είναι αυτό της
Αττικής Οδού, από κοινοπρακτικό σχήμα αμιγώς ελληνικών συμφερόντων, θα
μπορούσε να αποτελέσει πρόκριμα για τους ελληνικούς κατασκευαστικούς ομίλους
να αναλάβουν και τα άλλα μεγάλα αυτοχρηματοδοτούμενα έργα. 
Ηπροοπτική αυτή σκόνταψε στην αδυναμία αλλά και τις επιφυλάξεις με τις οποίες
αντιμετωπίζουν τη χρηματοδότηση των έργων αυτών οι ελληνικές τράπεζες. 
Παράλληλα και οι ίδιοι οι όμιλοι δεν φάνηκαν διατεθειμένοι να αναλάβουν το
ρίσκο του δανεισμού 1,5 τρισ. δρχ. περίπου. Το εμπόδια αυτά άνοιξαν τον δρόμο
στους μεγαλύτερους κατασκευαστικούς ομίλους της Ευρωπαϊκής Ένωσης για να
πάρουν το «πάνω χέρι» στα περισσότερα κοινοπρακτικά σχήματα που διαμορφώθηκαν
και διεκδικούν την κατασκευή και εκμετάλλευση των μεγάλων οδικών αξόνων στην
Ελλάδα. 
* Ο γνωστός μας από την κατασκευή τού αεροδρομίου «Ελευθέριος
Βενιζέλος», γερμανικός όμιλος της Hochtief, από τα 12.033 εκατ. δολ. τζίρο που
πραγματοποίησε το 2000, τα 9.107 εκατ. δολ. προήλθαν από έργα που κατασκεύασε
σε εκτός Γερμανίας αγορές. Η Hochtief συμμετέχει στην κοινοπραξία Όμιλος
Ερμής, στην οποία συμμετέχουν από ελληνικής πλευράς η Lamda Development του
ομίλου Λάτση, η κατασκευαστική Αθηνά, ενώ η ομάδα των εκτός Ελλάδος εταιρειών
συμπληρώνεται με τον ισπανικό όμιλο της Dragados και τη σουηδική Skanska. 
To ενδιαφέρον του για την ελληνική αγορά εκδήλωσε ήδη και ο επίσης γερμανικών
συμφερόντων όμιλος Bilfinger, ο οποίος έχει τεθεί επικεφαλής κοινοπρακτικού
σχήματος όπου συμμετέχουν επίσης ο γνωστός από τη συμμετοχή του στην κατασκευή
τού Αττικό Μετρό αμερικανικός όμιλος Bechtel, ενώ από ελληνικής πλευράς
συμμετέχει και ο όμιλος της ΑΕΓΕΚ. 
* Για τα μεγάλα έργα ενδιαφέρον εκδήλωσε και ο ήδη γνωστός στην
ελληνική κατασκευαστική αγορά ιταλικός όμιλος Impregilo, που συμμετέχει σε
κοινοπρακτικό σχήμα του οποίου επικεφαλής είναι ο ελληνικός κατασκευαστικός
όμιλος της Ελληνικής Τεχνοδομικής. 
Ο γαλλικός όμιλος Vinci, που με βάση τον τζίρο του 2000 (16.126 εκατ. δολ.)
είναι ο μεγαλύτερος κατασκευαστικός όμιλος του κόσμου, έχει ήδη «πατήσει πόδι»
στην ελληνική κατασκευαστική αγορά, καθώς η θυγατρική του εταιρεία GTM είναι
επικεφαλής της κοινοπραξίας που κατασκευάζει το έργο της ζεύξης του Ρίου -
Αντιρρίου. Συνεργάζεται με τον ελληνικό όμιλο Άβαξ. 
Το γαλλικό ενδιαφέρον συμπληρώνεται με τη συμμετοχή του γαλλικού ομίλου
Bouyques σε κοινοπρακτικό σχήμα στ οποίο συμμετέχουν, μεταξύ άλλων, οι
εταιρείες ΑΛΤΕ και Αρχιρόδον. 
* Το ενδιαφέρον τους για την ελληνική αγορά έχουν εκδηλώσει και
ισπανικοί όμιλοι, οι μεγαλύτεροι από τους οποίους είναι ο όμιλος Dragados και
Ferrovial. Ο μεν πρώτος συμμετέχει στα κοινοπρακτικά σχήματα Υμηττός και
Ερμής, ενώ ο δεύτερος στο κοινοπρακτικό σχήμα Hellenic Autopistas, στο οποίο
συμμετέχει ο επίσης ισπανικών συμφερόντων όμιλος ACS, ενώ από ελληνικής
πλευράς μόνο ο όμιλος ΓΕΚ - ΤΕΡΝΑ. 
* Ο σουηδικός όμιλος Skanska, με τζίρο 10.808 εκατ. δολ., συμμετέχει
στο κοινοπρακτικό σχήμα Ερμής, ενώ το «παρών» τους στην ελληνική
κατασκευαστική αγορά έχουν ήδη δώσει και κατασκευαστικές εταιρείες από την
Πορτογαλία και άλλες ευρωπαϊκές χώρες, αλλά και η κυπριακών συμφερόντων
Cybarco, η οποία έχει αναπτύξει ήδη σχέσεις στενής συνεργασίας με την Κ. Ι. Σαραντόπουλος.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17249N371</ED>
<ID>
ID:303451

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N37&aa=1</URL></REF>


Article

<CATEGORY>vin08</CATEGORY>

 <H2>Τα πρώτα κέρδη της 4ετίας για την Άμαζον </H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Επίδειξη ισχύος. Ο Τζεφ Μπέζος νιώθει από χθες περισσότερο επιτυχημένος. Η
εταιρεία του για πρώτη φορά από τον Ιούλιο του 1995 πραγματοποίησε κέρδη

Ιστορική η χθεσινή ημέρα για το ηλεκτρονικό εμπόριο. Το πολυεθνικό ηλεκτρονικό
πολυκατάστημα Amazon. com πραγματοποίησε το τέταρτο περυσινό τρίμηνο, για
πρώτη φορά στην ιστορία του, κέρδη. 
Η εταιρεία, που από το 1997, όταν εισήχθη στο αμερικανικό χρηματιστήριο έχει
πραγματοποιήσει ζημίες οι οποίες ανέρχονται στα τρία δισεκατομμύρια δολάρια,
ανακοίνωσε χθες ότι το τρίμηνο Οκτωβρίου - Δεκεμβρίου 2001 πραγματοποίησε
καθαρά κέρδη - περιλαμβανομένων των δαπανών για τόκους - ύψους 5 εκατομμυρίων
δολαρίων. Το ύψος των κερδών που προ φόρων, τόκων και αποσβέσεων ανέρχονται σε
35 εκατομμύρια δολάρια δεν είναι η σημαντικότερη είδηση. Το σημαντικότερο,
σύμφωνα με τους αναλυτές, είναι ότι οι Amazon. com δίνει μια γερή απάντηση σε
όσους υποστήριζαν ότι οι εταιρείες ηλεκτρονικού εμπορίου είναι καταδικασμένες
να πραγματοποιούν... μόνο ζημίες. 
Μεγάλο μέρος της επιτυχίας της Amazon οφείλεται στην σημαντική αύξηση των
παγκόσμιων πωλήσεων της εταιρείας κατά τη διάρκεια της περιόδου των εορτών των
Χριστουγέννων. Τα έσοδα της εταιρείας αυξήθηκαν το τέταρτο περυσινό τρίμηνο
κατά 15% στα 1,12 δισεκατομμύρια δολάρια, από 972 εκατομμύρια δολάρια που ήταν
το αντίστοιχο τρίμηνο του 2000. Πρωταθλητές πωλήσεων εμφανίζονται τα
ηλεκτρονικά υποκαταστήματα της εταιρείας στη Βρετανία, τη Γαλλία, τη Γερμανία
και την Ιαπωνία, αφού ο τζίρος τους αυξήθηκε κατά 81%, την ίδια χρονική
περίοδο. 
Ο Τζεφ Μπέζος, ιδρυτής και διευθύνων σύμβουλος της Amazon, τόνισε χθες ότι η
στρατηγική της εταιρείας είναι να προσπαθήσει να περάσει το όφελος από τη
βελτίωση της οικονομικής της κατάστασης στους πελάτες της με τη μορφή των
χαμηλότερων τιμών για τα προϊόντα της - βιβλία, CD, DVD, εξοπλισμός κουζίνας,
ηλεκτρονικά παιχνίδια κ.λπ. Η εταιρεία έχει, ήδη, ξεκινήσει την προσφορά
δωρεάν μεταφορά για παραγγελίες αξίας άνω των 99 δολαρίων. 
Η τιμή της μετοχής της εταιρείας σημείωνε αργά χθες το απόγευμα άνοδο 21,56%
και διαμορφωνόταν στα 12,35 δολάρια.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17249N372</ED>
<ID>
ID:303498

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N37&aa=2</URL></REF>


Article

<CATEGORY>vin08</CATEGORY>

 <H2>Πτωχεύει η αλυσίδα Κ-Μart στις ΗΠΑ
</H2>
Η Κ-Mart, η δεύτερη μεγαλύτερη αλυσίδα σούπερ μάρκετ των Ηνωμένων Πολιτειών,
κατέθεσε χθες αίτηση πτώχευσης - προστασίας από τους πιστωτές της. 
Πρόκειται για τη μεγαλύτερη χρεοκοπία επιχείρησης λιανικών πωλήσεων στην
αμερικανική επιχειρηματική ιστορία. 
Τις τελευταίες εβδομάδες διάφοροι οίκοι υποβάθμισαν την πιστοληπτική ικανότητα
της εταιρείας, η τιμή τής μετοχής της κατέρρευσε και οι αμερικανικές
χρηματιστηριακές αρχές την έβγαλαν από τον βασικό δείκτη των 500 μεγαλύτερων
αμερικανικών επιχειρήσεων. 
Τα χρέη της είχαν διογκωθεί, ενώ αντίστοιχα είχαν συρρικνωθεί σημαντικά οι
πωλήσεις της. 
Παράλληλα η εταιρεία, η οποία πραγματοποιεί ζημίες για δεύτερη συνεχή χρονιά,
έλαβε έκτακτη οικονομική ενίσχυση ύψους 2 δισεκατομμυρίων δολαρίων από
αμερικανικές τράπεζες. 
Η απόφαση της επιχείρησης Flemming Companies, να διακόψει την τροφοδοσία λόγω
της αδυναμίας πληρωμών της Κ-Mart ήταν η χαριστική βολή. Ωστόσο, τα προβλήματα
της Κ-Mart συσσωρεύτηκαν τους τελευταίους μήνες λόγω των κατώτερων των
αναμενόμενων πωλήσεών της κατά τη διάρκεια των εορτών των Χριστουγέννων. 
Η χρεοκοπία της Κ-Mart συνδέεται έμμεσα και με την πρόσφατη χρεοκοπία της
Enron, γιατί και οι δύο εταιρείες βασίζονταν σε εγγυητικά ομόλογα ασφαλιστικών εταιρειών.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17249N373</ED>
<ID>
ID:303533

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N37&aa=3</URL></REF>


Article

<CATEGORY>vin08</CATEGORY>

 <H2>Άνοδος 0,76% με έντονη παρουσία ξένων θεσμικών </H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Θετικά κινήθηκε χθες η χρηματιστηριακή αγορά, όπου όμως εξακολουθεί να
πραγματοποιείται χαμηλός όγκος συναλλαγών. Ο Γενικός Δείκτης Τιμών με «άρμα»
βαριά χαρτιά ενισχύθηκε 0,76% και έκλεισε στις 2.563,17 μονάδες. Η αξία των
συναλλαγών έφτασε τα 130 εκατ. ευρώ. Ενδιαφέρον ωστόσο υπήρξε και για μετοχές
εταιρειών μικρής και μεσαίας κεφαλαιοποίησης, που προσελκύουν το ενδιαφέρον
αρκετών ιδιωτικών επενδυτικών σχημάτων. Είναι ενδεικτικό ότι περίπου το 30%
της συνολικής αξίας στις συναλλαγές πραγματοποιήθηκε από μετοχές εταιρειών που
ανήκουν στην Παράλληλη Αγορά του Χρηματιστηρίου. 
Πάντως, για μια ακόμη συνεδρίαση, έντονη έκαναν την παρουσία τους στη
Σοφοκλέους ξένοι θεσμικοί επενδυτές, οι οποίοι προτίμησαν κυρίως τις
τηλεπικοινωνίες. Ο τζίρος των εταιρειών που συμμετέχουν στη διαμόρφωση του
δείκτη της Morgan Stanley για την Ελλάδα έφτασε το 40% επί της χθεσινής
συνολικής αξίας στις συναλλαγές. Ο τζίρος των τραπεζών άγγιξε τα 20 εκατ. ευρώ
και ο τζίρος των εταιρειών τηλεπικοινωνιών τα 13 εκατ. ευρώ. 
Κέρδη για Εθνική και Alpha 
Η Σοφοκλέους δείχνει να ξεπερνά πλέον το ναυάγιο στη συμφωνία συγχώνευσης
μεταξύ των δύο μεγαλύτερων ελληνικών τραπεζών, της Εθνικής Τράπεζας και της
Alpha Bank. Οι μετοχές της Εθνικής Τράπεζας έκλεισαν με κέρδη 1,77% και
συνολικό όγκο που ξεπέρασε τις 114.000 μετοχές. Οι μετοχές της Alpha Bank
ενισχύθηκαν κατά 0,31%, με συνολικό όγκο που ξεπέρασε τις 315.000 μετοχές.
Εξάλλου, ο διεθνής επενδυτικός οίκος Lehman Brothers προχώρησε σε αναβάθμιση
των μετοχών της Εθνικής Τράπεζας. Μετά τη διάλυση της συμφωνίας με την Alpha
Bank, ο διεθνής επενδυτικός οίκος συστήνει αγορά για τις μετοχές της εταιρείας
με τιμή - στόχο τα 28,3 ευρώ. Προηγουμένως η Lehman Brothers εκτιμούσε ότι οι
μετοχές της Εθνικής Τράπεζας αναμενόταν να έχουν απόδοση ανάλογη με αυτή της
υπόλοιπης αγοράς. 
Συνολικά χθες πραγματοποίησαν πράξεις 360 διαφορετικές μετοχές. Από αυτές οι
240 κινήθηκαν ανοδικά, οι 82 πτωτικά, ενώ οι 38 έκλεισαν στα ίδια επίπεδα. Τα
μεγαλύτερα πακέτα που άλλαξαν χέρια κατά τη διάρκεια και αμέσως μετά τη
συνεδρίαση αφορούσαν σε μετοχές των εταιρειών Τράπεζα Πειραιώς (434.440
μετοχές), ΕΥΔΑΠ (276.800 μετοχές), Ελληνικά Πετρέλαια (271.520 μετοχές),
CosmoOTE (149.760 και 60.000 μετοχές), Ιντρακόμ (188.087 μετοχές) και ΟΤΕ
(63.500 μετοχές).

Αύξηση κεφαλαίου 
Ολοκληρώθηκε με επιτυχία η αύξηση μετοχικού κεφαλαίου της Ελληνικά
Χρηματιστήρια Α.Ε. (ΕΧΑΕ), ύψους 56,1 δισ. δραχμών, με εισφορά σε είδος από
τις θυγατρικές εταιρείες. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17249N381</ED>
<ID>
ID:303452

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N38&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Οι ΗΠΑ υπέρ του ισχυρού δολαρίου
</H2>
Ο υπουργός Οικονομικών των ΗΠΑ κ. O'Neill συναντήθηκε χθες με τον Ιάπωνα
ομόλογό του κ. Shiokawa και σύμφωνα με δηλώσεις του δεύτερου, ο Αμερικανός
κυβερνητικός αξιωματούχος ανέφερε κατά τη διάρκεια των συζητήσεών τους ότι οι
συναλλαγματικές ισοτιμίες πρέπει να καθορίζονται από την ίδια την αγορά. Λίγες
ώρες αργότερα, ο κ. O'Neill τόνισε για ακόμα μια φορά ότι οι αμερικανικές
αρχές συνεχίζουν να στηρίζουν την πολιτική τού ισχυρού δολαρίου. 
Τα γεγονότα αυτά, σύμφωνα με την ερμηνεία της αγοράς, υποδηλώνουν ότι οι
αμερικανικές αρχές αποδέχονται την πρόσφατη πτώση του γιεν και δεν θα ήταν
αντίθετες σε μια περαιτέρω αποδυνάμωσή του. 
Επίσης, η ανακοίνωση της Moody's για υποβάθμιση της θέσης δέκα κορυφαίων
ιαπωνικών τραπεζών αποτέλεσε έναν επιπλέον αρνητικό παράγοντα για το γιεν. 
Ο Δείκτης Τιμών Καταναλωτή της Ευρωζώνης για τον μήνα Δεκέμβριο, σύμφωνα με
την τελική εκτίμηση τής Eurostat που ανακοινώθηκε χθες, ανήλθε στο 2,1%
ετησίως, σταθερό ως προς το επίπεδο του προηγούμενου μήνα και έναντι 2,0% του
αρχικού υπολογισμού. 
Το γεγονός ότι το επίπεδο του Δείκτη παραμένει λίγο υψηλότερα από τον στόχο
για 2,0% της ΕΚΤ, δεν αναμένεται να αποτρέψει την τράπεζα από μια μείωση των
επιτοκίων πριν από τη λήξη του πρώτου τριμήνου. Εντούτοις, εκτιμούμε ότι η
κίνηση αυτή δεν αναμένεται να πραγματοποιηθεί στο άμεσο μέλλον.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17249N382</ED>
<ID>
ID:303499

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N38&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Άνοδος για τα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.389,66
μονάδες σημειώνοντας άνοδο 1,25% σε σχέση με την προηγούμενη συνεδρίαση, με
αξία συναλλαγών 17,10 εκατ. ευρώ, όγκο συναλλαγών 2.469 συμβολαίων, και αριθμό
ανοιχτών συμβολαίων 9.294. 
Το συμβόλαιο του μηνός Μαρτίου 2002 έκλεισε στις 1.391,53 μονάδες σημειώνοντας
άνοδο της τάξεως του 1,34% σε σχέση με την προηγούμενη συνεδρίαση. Ο όγκος
συναλλαγών ανήλθε στα 492 συμβόλαια αξίας 3,41 εκατ. ευρώ, ενώ ο αριθμός των
ανοιχτών συμβολαίων ανήλθε στα 847 συμβόλαια. 
Το συμβόλαιο του μηνός Απριλίου έκλεισε στις 1.393,50 μονάδες, με αξία
συναλλαγών 237 χιλ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 279,42
μονάδες παρουσιάζοντας άνοδο της τάξεως του 1,44% σε σχέση με την προηγούμενη
συνεδρίαση, η αξία συναλλαγών ανήλθε σε 1,22 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.038 και 440 συμβόλαια,
αντίστοιχα. 
Το συμβόλαιο του μηνός Μαρτίου 2002 έκλεισε στις 280,04 μονάδες, με άνοδο της
τάξεως του 1,44%, αξία συναλλαγών 222 χιλ. ευρώ και αριθμό ανοιχτών συμβολαίων 121.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17249N383</ED>
<ID>
ID:303534

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N38&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17249N391</ED>
<ID>
ID:303453

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N39&aa=1</URL></REF>


Article

<CATEGORY>vin08</CATEGORY>

 <H2>Στις 2.563,17 μονάδες εκλεισε ο Γενικός Δείκτης
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.563,17 μονάδες, με
άνοδο της τάξεως του 0,76%. Η μεγαλύτερη ενδοσυνεδριακή τιμή σημειώθηκε στις
2.567,05 μονάδες, ενώ η μικρότερη στις 2.537,91 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.392,14, 279,85 και 823,56 μονάδες σημειώνοντας άνοδο 0,71%, 0,45% και
1,18% αντίστοιχα. Ο δείκτης της Παράλληλης Αγοράς έκλεισε στις 251,80 μονάδες
παρουσιάζοντας άνοδο 0,62%. Από τις 361 μετοχές που άνοιξαν, 237 κινήθηκαν
ανοδικά, 85 πτωτικά και 39 παρέμειναν σταθερές. 
Από τους επιμέρους κλαδικούς δείκτες τη μεγαλύτερη άνοδο σημείωσε ο κλάδος της
Κλωστοϋφαντουργίας με ποσοστό 1,91%, ενώ τη μεγαλύτερη πτώση σημείωσε ο κλάδος
των Τροφίμων - Ποτών με ποσοστό 0,73%.

Η αξία των συναλλαγών διαμορφώθηκε σε 130,70 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17249N401</ED>
<ID>
ID:303454

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N40&aa=1</URL></REF>


Article

<CATEGORY>vin08</CATEGORY>

 <H2>Πανάκριβη η Σοφοκλέους
</H2><H4>Διπλάσιο το κόστος των συναλλαγών για τους επενδυτές
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Το κόστος συναλλαγών της Σοφοκλέους για τους επενδυτές είναι διπλάσιο από
τον μέσο όρο των άλλων ανεπτυγμένων αγορών. Τα συμπεράσματα αυτά προκύπτουν
από μελέτη της Salomon Smith Barney για το κόστος συναλλαγών στις διεθνείς
αγορές. 
Ο ξένος επενδυτικό οίκος μέτρησε το κόστος συναλλαγών σε 25 ανεπτυγμένα
χρηματιστήρια. Το συνολικό κόστος συναλλαγών έχει δύο κομμάτια: το πρώτο είναι
το κόστος συναλλαγών από τη διακύμανση των τιμών (κόστος ευκαιρία). Το δεύτερο
έχει σχέση με το εύρος μεταξύ τιμής αγοράς και τιμής πώλησης μιας μετοχής.
Αυτό είναι ενδεικτικό της ευκολίας και του κόστους, με το οποίο «μπαίνει» και
«βγαίνει» από μία αγορά κάποιος επενδυτής. 
Στελέχη του Χρηματιστηρίου επισημαίνουν ότι οι Αρχές καταβάλλουν κάθε
προσπάθεια για να μειώσουν το κόστος συναλλαγών. Κατ' αρχήν, στη μείωση του
κόστους έχει συμβάλει σε μεγάλο βαθμό η αποϋλοποίηση και το Σύστημα Άυλων
Τίτλων. Επιπλέον, προς τη χάραξη αποτελεσματικής τιμολογιακής πολιτικής, αλλά
και της μέτρησης του τελικού κόστους των συναλλαγών για τον τελικό επενδυτή,
το ΧΑΑ εκπονεί ειδική μελέτη. 
Ήδη, το πρώτο μέρος της μελέτης, το οποίο αφορά το κόστος εισαγωγής εταιρειών
και διαπραγμάτευσης μετοχών, έχει ολοκληρωθεί. Από τα συμπεράσματα του πρώτου
μέρους της μελέτης το Χρηματιστήριο πρόκειται να προχωρήσει σε μείωση του
κόστους εισαγωγής ξένων εταιρειών και διαπραγμάτευσης μετοχών ξένων εταιρειών,
καθώς τα υπόλοιπα ευρωπαϊκά χρηματιστήρια προχωρούν σε εκπτώσεις που φτάνουν
μέχρι το 50%. Το δεύτερο τμήματα της μελέτης αφορά το κόστος συναλλαγών. Η
μελέτη αυτή στηρίζεται σε στοιχεία για τα εξής χρηματιστήρια: Λονδίνο,
Euronext (Παρίσι, Άμστερνταμ, Βρυξέλλες), Φρανκφούρτη, Ιταλία, Μαδρίτη,
Μιλάνο, Όσλο, Ελσίνκι, Στοκχόλμη, Φινλανδία, Κωνσταντινούπολη, Βουκουρέστι και
Κύπρου. 
Η μελέτη 
Σύμφωνα με τη μελέτη της SSB το συνολικό κόστος συναλλαγών στη Σοφοκλέους σε
μετοχές των μεγαλύτερων εταιρειών είναι 0,44% και ο μέσος όρος στις
ανεπτυγμένες αγορές είναι 0,21%. Από το παραπάνω ποσοστό (0,44%) το 0,22%
προέρχεται από το κόστος αγοράς-πώλησης (εύρος τιμής) και το 0,22% από το
κόστος διακύμανσης. Διεθνώς, το κόστος διακύμανσης είναι μικρότερο από το
κόστος αγοράς-πώλησης (0,09% και 0,12%, αντίστοιχα). <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17249N421</ED>
<ID>
ID:303455

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N42&aa=1</URL></REF>


Article

<CATEGORY>vin08</CATEGORY>

 <H2>FΟRΤΗΝΕΤ: Ιδιόκτητο κύκλωμα στο Διαδίκτυο
</H2>
Σε σημαντική αναβάθμιση της χωρητικότητάς της με το διεθνές Ίντερνετ προχώρησε
η Forthnet, θέτοντας σε λειτουργία το ιδιόκτητο κύκλωμα που απέκτησε πρόσφατα,
διπλασιάζοντας έτσι τη συνολική ταχύτητα διασύνδεσής της με το εξωτερικό. 
Το ιδιόκτητο αυτό κύκλωμα της Forthnet είναι ενσύρματο και συνδέει τη χώρα μας
με το εξωτερικό μέσω υποθαλάσσιας οπτικής ίνας, ενώ σε συνδυασμό με ένα άλλο
κύκλωμα της εταιρείας με Ευρώπη (μέσω της Telecom Italia) τής δίνει τη
δυνατότητα να ανεβάσει τη δυνατότητα διασύνδεσής της με το εξωτερικό στα 189
Mbps. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17249N422</ED>
<ID>
ID:303500

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N42&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Σε θετική τροχιά ο Δείκτης
</H2>
Η αγορά επανήλθε σε θετική τροχιά απορροφώντας τους τριγμούς μετά τη λύση της
συμφωνίας των δύο μεγαλύτερων πιστωτικών ιδρυμάτων της χώρας, με τον Γενικό
Δείκτη να σημειώνει κέρδη της τάξεως του 0,76%, φθάνοντας τις 2.563 μονάδες.
Τα ευρωπαϊκά χρηματιστήρια σε θετική τροχιά, μετά τις ανακοινώσεις από πλευράς
Infineon σχετικά με την αγορά ηλεκτρονικού εξοπλισμού και την ανακοίνωση των
τριμηνιαίων αποτελεσμάτων από πλευράς Bank of America, τα οποία ήταν
εντυπωσιακά και μεγαλύτερα από τις προσδοκίες. Στην ελληνική αγορά, οι
τράπεζες, οι τηλεπικοινωνίες και οι κατασκευές προσέφεραν τις αποδόσεις της
αγοράς. Στις τράπεζες αναμένονται οι νέες κινήσεις, ενώ η Εθνική και η Alpha
επανήλθαν στα προ της συγχώνευσης επίπεδα. Οι τηλεπικοινωνίες προτιμούνται
λόγω ελκυστικών αποτιμήσεων και σαν value plays, ενώ οι κατασκευές θα βρεθούν
στο επίκεντρο της οικονομικής ανάπτυξης. Οι εταιρείες πληροφορικής υστέρησαν,
δεδομένου ότι ήδη έχουν φθάσει σε λογικές αποτιμήσεις με βάση τις
μεσοπρόθεσμες προσδοκίες. Ο όγκος συναλλαγών σε υψηλότερα επίπεδα (130.7
εκατ.) αποτέλεσε τον κινητήριο μοχλό της χθεσινής ανόδου. Οι μετοχές μικρής
κεφαλαιοποίησης συνεχίζουν να προσελκύουν το τοπικό ενδιαφέρον. Η
υποτονικότητα συνεχίζει να αποτελεί κυρίαρχο στοιχείο της αγοράς και
αποτρεπτικό στοιχείο για την είσοδο νέων επενδυτών.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17249N423</ED>
<ID>
ID:303535

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N42&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>SΡΙDΕR: Συγχώνευση με θυγατρική
</H2>
Τη συγχώνευση με τη μεγαλύτερη θυγατρική της Εμπορική Spider Α.Ε., καθώς και
μεσοπρόθεσμα με την εξαγορασθείσα επιχείρηση Επιπλοτεχνική Α.Ε., προωθεί η
εισηγμένη βιομηχανία Spider Α.Ε. Η διαδικασία της συγχώνευσης θα υλοποιηθεί
εξαιτίας των φορολογικών κινήτρων που προβλέπονται, αλλά και για να περικοπεί
το κόστος λειτουργίας του ομίλου της Spider. Παράλληλα η εισηγμένη εταιρεία
εξασφάλισε ακόμη μία παραγγελία για λογαριασμό του Γενικού Επιτελείου Στρατού,
η οποία αφορά σε τριετή σύμβαση για την κατασκευή ερπυστριών. 
Η εταιρεία το 2000 σημείωσε προ φόρων κέρδη της τάξεως του 1,13 δισ. δρχ.,
αυξημένα κατά 19,95 % σε σχέση με τα 942 εκατ. δρχ. το 1999. Ο κύκλος εργασιών
της διαμορφώθηκε σε 6,07 δισ. δρχ., αυξημένος κατά 10,16% σε σχέση με τα 5,51
δισ. δρχ. που είχε πραγματοποίησε το 1999. Στο εννεάμηνο της τρέχουσας χρήσης,
τα κέρδη της εταιρείας ανήλθαν σε 234 εκατ. δρχ., έναντι 819 εκατ. δρχ. το
2000, σημειώνοντας μείωση 71,42%. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Spider έκλεισε στα 2,43 ευρώ ή στις 828 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 73,87 εκατ. ευρώ ή σε
25,17 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε
45,52, ενώ με βάση το ύψος των Ιδίων Κεφαλαίων του πρώτου εξαμήνου του
2001 ο λόγος Τιμής προς Λογιστική Αξία (Ρ/BV) της εταιρείας
διαμορφώνεται σε 3,63.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17249N424</ED>
<ID>
ID:303557

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N42&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Ιδιωτικοποιήσεις χρειάζονται...
</H2>
Πόσο αρνητικά αντιμετωπίστηκε το διαζύγιο ΕΤΕ και Alpha Bank από τους
επενδυτές; 
Απαντά ο κ. Σωτήρης Γρουμπός, χρηματιστηριακός εκπρόσωπος της εταιρείας
Ελληνοαμερικανική ΑΧΕ 
Η διάλυση της αρχικής συμφωνίας μεταξύ των δύο τραπεζικών κολοσσών δεν
αντιμετωπίστηκε ιδιαίτερα αρνητικά από τους επενδυτές στο Χρηματιστήριο Αξιών
Αθηνών. Αρκετοί επενδυτές θεώρησαν ότι επρόκειτο για κρατικοποίηση σημαντικής
μερίδας του τραπεζικού συστήματος, όπως αυτό φάνηκε και από την ονομασία που
είχαν επιλέξει τα δύο πιστωτικά ιδρύματα. Εκείνο που χρειάζεται η
χρηματιστηριακή αγορά είναι ιδιωτικοποιήσεις και όχι μετοχοποιήσεις.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17249N425</ED>
<ID>
ID:303576

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N42&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Η ευνοϊκή όψη του Ποσειδώνα στο ζώδιό σας με
τον Κρόνο φέρνει αξιοσημείωτες επιτυχίες στη ζωή σας, αρκεί να οργανώσετε
καλύτερα τον χρόνο και τις υποθέσεις σας, χωρίς παρορμητικότητα και
εκνευρισμούς. Η σταθερή τακτική σας απέναντι στα προβλήματα θα φέρει ωφέλιμα
αποτελέσματα. 
Ιχθύες 
(19 Φεβρουαρίου - 20 Μαρτίου). Κάντε ένα βήμα καλής θέλησης απέναντι στους
δικούς σας ανθρώπους, σίγουρα θα μπορέσετε να ξεπεράσετε τα εμπόδια
προσέγγισης που υπάρχουν, αν δείξετε με τη στάση σας πως μπορείτε να τους
συμπαρασταθείτε, αν σας ζητήσουν τη βοήθεια σας. 
Κριός 
(21 Μαρτίου - 19 Απριλίου). Η ξεχωριστή παρουσία σας σίγουρα δεν περνά
απαρατήρητη αυτό το διάστημα, μπορείτε λοιπόν να βάλετε σε «τάξη» πολλές
καταστάσεις, αλλά και άτομα του συγγενικού και φιλικού σας περιβάλλοντος με τη
σταθερή τακτική σας. 
Ταύρος 
(20 Απριλίου - 20 Μαΐου). Σαφήνεια, τάξη και προσοχή απαιτούνται στον
οικονομικό τομέα. Τα πράγματα γρήγορα βελτιώνονται, αρκεί να επιστρατεύσετε
τις οργανωτικές σας ικανότητες και να μη βιαστείτε να βγάλετε συμπεράσματα
στις αλλαγές που έρχονται. 
Δίδυμοι 
(21 Μαΐου - 21 Ιουνίου). Την εύνοια του Ποσειδώνα δέχεται ο Κρόνος στο ζώδιό
σας ενεργοποιώντας τον παράγοντα «τύχη». Αυτό σίγουρα βοηθά στην έκφραση και
στην υλοποίηση των προσδοκιών σας, αρκεί να μην αφήσετε τις ευκαιρίες να πάνε
χαμένες. 
Καρκίνος 
(22 Ιουνίου - 22 Ιουλίου). Γεγονότα καθοριστικής σημασίας φέρνουν στη ζωή σας
Κρόνος και Ποσειδώνας μέσα από αναθεωρήσεις και αλλαγές. Σημαντικό ρόλο θα
παίξουν οι σκέψεις, αλλά και οι κάθε είδους εμπνεύσεις ­ μην τις αγνοήσετε. 
Λέων 
(23 Ιουλίου - 22 Αυγούστου). Όσο και αν νιώθετε πως υπάρχουν δυσκολίες, οι
καλύτερες μέρες δεν θα αργήσουν να έρθουν. Συνεχίστε να πιστεύετε σε ό,τι
έχετε «επενδύσει» με την ίδια μαχητικότητα. Από εσάς εξαρτάται να κάνετε τα
όνειρά σας πραγματικότητα ­ αξίζει τον κόπο να πολεμήσετε γι' αυτά. 
Παρθένος 
(23 Αυγούστου - 23 Σεπτεμβρίου). Με την πρακτικότητα και τη σοβαρότητα που σάς
διακρίνουν δώστε συμβουλές σε αυτούς που σας τις ζητούν. Η εχεμύθειά σας
άλλωστε έχει αναγνωριστεί, κυρίως από το επαγγελματικό σας περιβάλλον ­
συνεχίστε να δίνετε τη βοήθειά σας. 
Ζυγός 
(24 Σεπτεμβρίου - 23 Οκτωβρίου). Την εξέλιξη των υποθέσεών σας σάς υπόσχεται η
αρμονική όψη Κρόνου - Ποσειδώνα. Εσείς δεν έχετε παρά να χειριστείτε αυτά που
σας αφορούν χωρίς ενθουσιασμούς και επιπολαιότητες. Φροντίστε μόνοι σας για τα
συμφέροντά σας, χωρίς να επαναπαύεστε στις υποσχέσεις των άλλων. 
Σκορπιός 
(24 Οκτωβρίου - 22 Νοεμβρίου). Κι αν ακόμα υπάρχουν κάποιες δυσκολίες στην
επικοινωνία σας με το περιβάλλον, φροντίστε να εκφράσετε ήρεμα και σταθερά
αυτό που θέλετε. Χαμηλώστε τους τόνους σε πιθανές αντιρρήσεις των δικών σας
ανθρώπων. 
Τοξότης 
(23 Νοεμβρίου - 21 Δεκεμβρίου). Δώστε περισσότερη σημασία σε αυτά που σας
ζητούν οι άνθρωποι που συνεργάζονται μαζί σας ή ακόμα και το αγαπημένο σας
πρόσωπο. Μόνον έτσι οι άλλοι γύρω σας μπορούν να νιώσουν ικανοποιημένοι και
ασφαλείς κοντά σας. 
Αιγόκερως 
(22 Δεκεμβρίου - 19 Ιανουαρίου). Τα οικονομικά σας φαίνεται να σας απασχολούν
έντονα αυτό το διάστημα, καιρός λοιπόν να ζητήσετε ή και να πείσετε τους
ανωτέρους σας για κάποια αύξηση. Καλό θα ήταν αντιθέτως, να απορρίψετε κάθε
ιδέα για επένδυση με ρίσκο και αποκλείστε προς το παρόν τα τυχερά παιχνίδια. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17249N471</ED>
<ID>
ID:303440

</ID><URL>http://ta-nea.dolnet.gr/neaweb/neafile.print_unique?e=A&f=17249&m=N47&aa=1</URL></REF>


Article

<CATEGORY>vin10</CATEGORY>

 <H5>ΤΖΟΡΤΖΕΒΙΤΣ: ΑΝΑΝΕΩΝΕΙ ΤΗ ΣΥΝΕΡΓΑΣΙΑ ΤΟΥ ΜΕ ΤΟΝ ΟΛΥΜΠΙΑΚΟ
</H5><H2>Συμβόλαιο με το γκολ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Σύνταξη» φαίνεται ότι θα πάρει στον Ολυμπιακό ο Πρέντραγκ Τζόρτζεβιτς. Ο
πρόεδρος της ΠΑΕ Σωκράτης Κόκκαλης είναι απόλυτα ικανοποιημένος από την
απόδοση του Σέρβου διεθνούς μεσοεπιθετικού και θα κληθεί πρόωρα να υπογράψει
νέο συμβόλαιο. Το νικητήριο γκολ που πέτυχε στο 90' του ντέρμπι με την ΑΕΚ στη
Νέα Φιλαδέλφεια αποδεικνύεται ίσως το πιο γλυκό στην καριέρα του. Ο Ολυμπιακός
βρέθηκε και πάλι στην κορυφή της βαθμολογίας και ο «Τζόλε» προ των πυλών για
υπογραφή νέου «χρυσού»συμβολαίου. 
Το συμβόλαιό του λήγει το καλοκαίρι του 2003. Ο «Τζόλε» είναι υπόδειγμα
επαγγελματία στους πρωταθλητές και έχει ένα πρόσθετο ατού. Έχει αποκτήσει την
ελληνική υπηκοότητα και δεν καταλαμβάνει θέση αλλοδαπού στον Ολυμπιακό. 
Ο 29χρονος αριστεροπόδαρος ποδοσφαιριστής αναμένεται να κληθεί μαζί με τους
Τζιοβάνι, Νινιάδη (λήγουν τα συμβόλαιά τους το ερχόμενο καλοκαίρι) προκειμένου
να συζητήσουν με τη διοίκηση του Ολυμπιακού το θέμα της ανανέωσης των
συμβολαίων τους. 
Στο μεταξύ, ο Τάκης Λεμονής είναι ενοχλημένος από δημοσιεύματα που θέλουν από
τώρα πρωταθλητή τον Ολυμπιακό. Ο τεχνικός της πειραϊκής ομάδας πρόκειται
σήμερα να μιλήσει για το συγκεκριμένο θέμα στους ποδοσφαιριστές του. «Είναι
λάθος να υπάρχει αυτή η νοοτροπία. Από τώρα μας έβγαλαν πρωταθλητές. Να μην
τρελαθούμε. Υπάρχουν ακόμα 14 αγώνες. Πρέπει να είμαστε προσγειωμένοι», έλεγε
χθες ο Λεμονής. 
ΜΕ ΚΑΛΛΙΘΕΑ 
Όσον αφορά στη χθεσινή κλήρωση του Κυπέλλου, η τύχη χαμογέλασε αυτή τη φορά
στον Ολυμπιακό, αφού έφερε αντίπαλο την Καλλιθέα. 
Αναφερόμενος στη χθεσινή κλήρωση, ο Τάκης Λεμονής υποστήριξε: «Η Καλλιθέα
είναι η ομάδα έκπληξη του Κυπέλλου, αφού απέκλεισε τον ΟΦΗ. Όμως δεν μπορούμε
να πούμε ότι ο Ολυμπιακός είχε δύσκολη κλήρωση. Εμείς οφείλουμε να δώσουμε την
ανάλογη προσοχή και στα δύο παιχνίδια». <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17249O011</ED>
<ID>
ID:303456

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O01&aa=1</URL></REF>


Article

<CATEGORY>vin10</CATEGORY>

 <H5>ΓΙΑ ΤΟ ΤΣΑΜΠΙΟΝΣ ΛΙΓΚ
</H5><H2>Οι «ερυθρόλευκοι» προς την Πάτρα
</H2>
Το γήπεδο της Παναχαϊκής συγκεντρώνει πολλές πιθανότητες, προκειμένου να
χρησιμοποιήσει για έδρα ο Ολυμπιακός στους αγώνες του Τσάμπιονς Λιγκ δύο
αγωνιστικές περιόδους (2002-2003 και 2003-2004). 
Αντιπροσωπεία του Ολυμπιακού αποτελούμενη από τους Γιάννη Μώραλη, Πέτρο
Συναδινό, Πασχάλη Μόσχογλου και Γιώργο Στασινόπουλο ταξίδευσαν χθες στην Πάτρα
και έκαναν αυτοψία στο γήπεδο της Παναχαϊκής. Επιθεώρησαν όλους τους χώρους
(τερέν, εξέδρες, αποδυτήρια, πάρκινγκ) και ειπώθηκε ότι είναι δυνατόν να
ανεγερθεί νέα κερκίδα, προκειμένου το γήπεδο να γίνει χωρητικότητας 25.000
θεατών (αντί των 17.000 της σημερινής). 
Ως γνωστόν το Ολυμπιακό Στάδιο θα κλείσει την ερχόμενη σεζόν, λόγω των
απαραίτητων έργων ανακατασκευής, εν όψει της Ολυμπιάδας 2004. Ο Ολυμπιακός
πρόκειται να χρησιμοποιήσει για έδρα στους αγώνες του πρωταθλήματος το γήπεδο
της Νέας Σμύρνης, το οποίο κρίθηκε ακατάλληλο από την Επιτροπή της ΟΥΕΦΑ για
τη διεξαγωγή αγώνων Τσάμπιονς Λιγκ. Τις προσεχείς ημέρες θα ληφθεί οριστική
απόφαση στον Ολυμπιακό, όσον αφορά την έδρα που θα χρησιμοποιήσει από τη νέα
αγωνιστική περίοδο για τα ματς του Τσάμπιονς Λιγκ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17249O012</ED>
<ID>
ID:303501

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O01&aa=2</URL></REF>


Article

<CATEGORY>vin10</CATEGORY>

 <H5>ΝΤΕΝΙΣ ΟΣΒΑΛΝΤ: «ΚΟΚΚΙΝΟ» ΓΙΑ ΤΗΝ ΕΛΛΕΙΨΗ ΞΕΝΟΔΟΧΕΙΩΝ
</H5><H2>Αφιλόξενοι...
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ευθύς, λιγάκι ωμός και ελάχιστα «πολιτικός» σε σύγκριση με τον προκάτοχό του
δρα Ρογκ, ο Όσβαλντ τα είπε και χθες έξω απ' τα δόντια

Το «κόκκινο» που έβαλε χθες ο Ντένις Όσβαλντ στην Αθήνα για την έλλειψη
ξενοδοχείων, έχει μια σημαντική διαφορά από τα «κόκκινα» στις εκθέσεις, με τις
οποίες τόσο η «Αθήνα 2004» όσο και η ΔΟΕ παρακολουθούν την πορεία των έργων:
Τα «κόκκινα» των έργων αλλάζουν από βδομάδα σε βδομάδα, ενώ το «κόκκινο» στη
φιλοξενία παραμένει στο μετρητή της ΔΟΕ εδώ και μήνες. 
Ευθύς, λιγάκι ωμός και ελάχιστα «πολιτικός» σε σύγκριση με τον προκάτοχό του
δρ Ρογκ, ο κ. Όσβαλντ τα είπε και χθες έξω απ' τα δόντια. «Τα πάτε καλά,
υπάρχει θετική εξέλιξη στα έργα και αν διατηρήσετε τον ρυθμό σας θα έχουμε
καλούς αγώνες» τόνισε ο επικεφαλής του ολιγομελούς κλιμακίου της ΔΟΕ, ο οποίος
νωρίτερα είχε ενημερωθεί από τους υπουργούς Πολιτισμού Ε. Βενιζέλο, ΥΠΕΧΩΔΕ Β.
Παπανδρέου και Μεταφορών Χρ. Βερελή. 
Και μετά απαρίθμησε ένα ένα τα προβλήματα. Φιλοξενία, ανισόπεδοι κόμβοι και
τα... βαγόνια του Προαστιακού σιδηροδρόμου κυριάρχησαν στην ατζέντα. Ειδικά
για τα βαγόνια ο κ. Όσβαλντ είπε πως «θα είναι γελοίο» να υπάρχουν εγκαίρως οι
γραμμές του τρένου και όχι τα ηλεκτρικά βαγόνια, ενώ, μάλλον, απέρριψε την
εναλλακτική λύση της ντιζελομηχανής για περιβαλλοντικούς λόγους. 
«Το θέμα της φιλοξενίας μάς απασχόλησε περισσότερο από οτιδήποτε άλλο αυτήν τη
στιγμή» είπε ο κ. Όσβαλντ. «Προς μεγάλη μας απογοήτευση μάθαμε ότι ελάχιστη
πρόοδος σημειώθηκε από την τελευταία μας επίσκεψη τον Νοέμβριο, αφού
εξακολουθούν να λείπουν 2.800 δωμάτια για την Ολυμπιακή οικογένεια,
συμπεριλαμβανομένων και των 3.000 δωματίων στα κρουαζιερόπλοια». 
Η «κόκκινη τρύπα», όμως, δεν ήταν τόσο μεγάλη για την Ολυμπιακή οικογένεια όσο
για τους επισκέπτες. Μεταξύ των λύσεων που προτάθηκαν από κυβερνητικής πλευράς
για τη φιλοξενία των θεατών ήταν η χρησιμοποίηση «εγκαταστάσεων του ΕΟΤ» -
οι... καμπάνες στις Πλαζ; -, ενώ η κ. Γιάννα Αγγελοπούλου αναφέρθηκε στο
πρόγραμμα ενίσχυσης τουριστικών πακέτων σε ολόκληρη τη χώρα. Και βεβαίως, ένα
κομμάτι των εισιτηρίων των Αγώνων, όπως και στη Βαρκελώνη, το Σίδνεϊ, και το
Σολτ Λέικ θα διατεθούν μέσω Τουρ Οπερέιτορ. 
«Σχεδιάζουμε σε συνεργασία με ξένους τουριστικούς πράκτορες και εκπροσώπους
του ελληνικού τουριστικού δυναμικού την πώληση εισιτηρίων για συγκεκριμένες
ημέρες και για συγκεκριμένα αθλήματα, ώστε όσοι θέλουν να επισκεφθούν την
Αθήνα να έχουν εξασφαλισμένο κατάλυμα» εξήγησε η κ. Αγγελοπούλου. 
Στη χθεσινή συνέντευξη Τύπου αποκαλύφθηκε ακόμα η κόντρα κυβέρνησης -
Οργανωτικής για το ποιος θα πληρώσει τη διαφορά του κόστους στα έργα
Ολυμπιακής προσαρμογής (overlays). Το θέμα αφορά και τη Διεθνή Ζώνη του
Ολυμπιακού Χωριού (που εισπράττει σταθερά τα καλύτερα σχόλια της ΔΟΕ). Η κ.
Αγγελοπούλου τόνισε, πάντως, ότι οι «όλες οι κατασκευές αφορούν την κυβέρνηση
και όχι την ΟΕΟΑ».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17249O021</ED>
<ID>
ID:303457

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O02&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Τιμωρήθηκε ο παρατηρητής!
</H2>
Αποφασισμένη να πετύχει στο έργο της δείχνει να είναι η Κεντρική Επιτροπή
Διαιτησίας, η οποία τιμώρησε χθες με εξαίρεση τεσσάρων αγωνιστικών τον
παρατηρητή του αγώνα ΑΕΚ - Ολυμπιακός, Μάρκο Ζαμπετάκη, από τη Θεσσαλονίκη.
Αιτία η χαμηλή βαθμολόγηση του διαιτητή Μάκη Ευθυμιάδη, με το αιτιολογικό ότι
δεν έβγαλε περισσότερες κάρτες στο συγκεκριμένο παιχνίδι. Το ντέρμπι της
περασμένης Κυριακής το παρακολούθησε για λογαριασμό της ΚΕΔ ο Γιώργος
Γιαννόπουλος, ο οποίος στη χθεσινή συνεδρίαση υποστήριξε ότι ο Δραμινός
διαιτητής ήταν άριστος. Με το αιτιολογικό λοιπόν ότι «... η βαθμολόγηση δεν
ανταποκρίνεται στην πραγματική εικόνα της απόδοσης του κ. Ευθυμιάδη», ο Μάρκος
Ζαμπετάκης τιμωρήθηκε με τέσσερις αγωνιστικές ως παρατηρητής διαιτησίας.
Παράλληλα η ΚΕΔ έβγαλε από τους πίνακες διαιτητών Γ' Εθνικής τον Πειραιώτη
διαιτητή Ντόμπροβιτς και τον βοηθό του Γαλανόπουλο, καθώς στο παιχνίδι Χανιά -
Καβάλα (1-1) μέτρησαν γκολ των γηπεδούχων που μπήκε από την εξωτερική πλευρά
των διχτύων, αφού αυτά είχαν τρύπα στο συγκεκριμένο σημείο.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17249O022</ED>
<ID>
ID:303502

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O02&aa=2</URL></REF>


Article

<CATEGORY>vin10</CATEGORY>

 <H5>SΚΟDΑ ΞΑΝΘΗ
</H5><H2>Επένδυση σε ξενοδοχείο
</H2>
Σε νέα επένδυση προχωράει η SKODA Ξάνθη με τη δημιουργία ξενοδοχειακής
μονάδας στο αθλητικό της κέντρο, η οποία θα είναι έτοιμη στο τέλος Ιουνίου του
2002. Αυτό αποκάλυψε χθες ο μεγαλομέτοχος της ακριτικής ΠΑΕ κ. Χρήστος
Πανόπουλος, ο οποίος, παράλληλα, παρουσίασε τις θέσεις της ΠΑΕ για τη
διαιτησία, ενώ δεν παρέλειψε να αναφερθεί στον διαιτητή Χρήστο Τρικάλη για την
απόδοσή του στο ματς με τον Παναθηναϊκό. 
Η ξενοδοχειακή μονάδα θα κατασκευαστεί από ξύλο και οι χώροι της θα
καλύπτουν 3.625 τ.μ. με όλες τις ανέσεις. Η σύμβαση με την ανάδοχο εταιρεία θα
υπογραφεί το Σάββατο, ώστε τα έργα να ξεκινήσουν αμέσως. 
Σε ό,τι αφορά τον διαιτητή Τρικάλη ο κ. Πανόπουλος είπε ότι «η πορεία του
είναι γνωστή», ενώ αναφερόμενος στο ματς με τον Παναθηναϊκό τόνισε πως το
αποτέλεσμα δεν ανταποκρίνεται στην εικόνα του αγώνα. Παράλληλα, υπογράμμισε
πως αν οι υπεύθυνοι της διαιτησίας δεν λάβουν μέτρα, τότε ούτε ο κόσμος θα
γυρίσει στα γήπεδα ούτε αξίζει να ασχολείται κανείς με το ποδόσφαιρο. Στις
προτάσεις του για αναβάθμιση της διαιτησίας ο μεγαλομέτοχος της Ξάνθης
προτείνει 20 διαιτητές και 30 βοηθούς, όλους επαγγελματίες με μηνιαίο μισθό
και κατάθεση 60 εκατ. δραχμών από κάθε ΠΑΕ σε κοινό λογαριασμό, προκειμένου να
καλυφθούν οι δαπάνες για τους διαιτητές.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17249O023</ED>
<ID>
ID:303536

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Συμφωνία για την Εθνική
</H2>
Με τη δεύτερη εταιρεία IMG, αμερικανικών συμφερόντων, που πλειοδότησε στον
διαγωνισμό για τα τηλεοπτικά δικαιώματα των αγώνων των εθνικών ομάδων Ανδρών
και Ελπίδων, για την περίοδο 2002 - 2004, καθώς και με την ΕΡΤ, συμφώνησε χθες
το Δ.Σ. της ΕΠΟ. 
Στη συμφωνία - περίπου 4 δισ. δρχ. στην περίπτωση κατά την οποία τα εθνικά
συγκροτήματα κληρωθούν με «πρώτα ονόματα» του ποδοσφαίρου, π.χ. Αγγλία,
Γερμανία, στην προκριματική φάση του Ευρωπαϊκού Πρωταθλήματος - περιλαμβάνεται
και μπόνους υπογραφής ύψους 250 εκατ. δρχ. 
Οι πρώτες υπογραφές με τους εκπροσώπους της αμερικανικής εταιρείας «έπεσαν»
χθες και το αυτό αναμένεται να γίνει σήμερα με εκπροσώπους της ΕΡΤ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17249O024</ED>
<ID>
ID:303558

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Πλούσιο το πρόγραμμα
</H2>
14.00 (Eurosport): Τένις. ΟΠΕΝ Αυστραλίας. 
15.00 (Alpha Sports 1): Ναυπακτιακός - Παναιτωλικός (Ζ). 
15.00 (Alpha Sports 2): Κιλκισιακός - Πανελευσινιακός και Κασάνδρα -
Κέρκυρα ( Ζ). 
15.00 (Eurosport): Δίαθλο. Παγκόσμιο Κύπελλο (Ζ). 
16.30 (Eurosport): Τένις. ΟΠΕΝ Αυστραλίας. 
17.00 (Alpha Sports 2): Ολυμπιακός - Ν.Ο. Χίου (πόλο, Ζ). 
17.00 (ΕΤ 3): Ηρακλής - Εκατερινμπούργκ (βόλεϊ, Ζ). 
18.00 (Supersport): Παναθηναϊκός - Ηρακλής (Ζ) 
21.15 (Supersport): Μπιλμπάο - Ρεάλ Μ (Ζ). 
21.15 (Alpha Sports 1): Χοτβόλεϊ - Ολυμπιακός (βόλεϊ, Ζ). 
21.45 (Tempo): Μίλαν - Γιουβέντους (Ζ). 
22.00 (Alpha Sports 2): Τότεναμ -Τσέλσι (Ζ). 
24.00 (Alpha Sports 2): Μπάγερν - Βόλφσμπουργκ (Μ). 
00.15 (Tempo): Πάρμα - Μπρέσια (Μ). 
01.45 (Supersport 2): Κορίτιμπα - Πόντε Πρέτα (Κύπελλο Βραζιλίας, Ζ). 
02.30 (Alpha Sports 2: Ντιτρόιτ - Μινεσότα (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17249O025</ED>
<ID>
ID:303577

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O02&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17249O026</ED>
<ID>
ID:303584

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O02&aa=6</URL></REF>


Article

<CATEGORY>vin10</CATEGORY>

 <H5>ΟΠΕΝ ΑΥΣΤΡΑΛΙΑΣ: ΠΡΟΚΛΗΤΙΚΗ Η ΕΜΦΑΝΙΣΗ ΤΩΝ ΤΕΝΙΣΤΡΙΩΝ
</H5><H2>«Κορίτσια, σεμνά»
</H2>
Σκληρή κριτική σε αρκετές τενίστριες που συμμετέχουν αυτόν τον καιρό στο
Αυστραλιανό Όπεν εξαπέλυσε η εφημερίδα της Μελβούρνης «Sunday Herald Sun». Ο
λόγος; Το ντύσιμό τους, το οποίο κρίθηκε από τους συντάκτες της εν λόγω
εφημερίδας λίγο πιο «αβάν γκαρντ» απ' ό,τι θα επέτρεπαν τα κορτ... 
Η Βίνους Γουίλιαμς βρέθηκε στο στόχαστρο της «Sunday Herald Sun» λόγω του
προκλητικού τοπ

Στο στόχαστρο της «SHS» βρέθηκε πρώτη και καλύτερη η Βίνους Γουίλιαμς και το
εφαρμοστό τοπ που φορούσε στον αγώνα της με την Κριστίνα Μπράντι και το οποίο
συγκρατούσαν δύο μικροσκοπικές τιράντες. Κάτω από τον εντυπωσιακό τίτλο «Τόπος
του εγκλήματος: Το Αυστραλιανό Open στο Μέλμπουρν Παρκ», o δημοσιογράφος
αναρωτήθηκε: «Τι δουλειά έχουν οι τιράντες-σπαγκέτι στα γήπεδα του τένις;» Τα
ίδια και χειρότερα άκουσαν τόσο η Αμάντα Κέτζερ που τόλμησε να φορέσει ένα
βαθύ ντεκολτέ στο ματς της με τη Μαρτίνα Χίνγκις όσο και η σέξι Άννα
Κουρνίκοβα που εμφανίστηκε στον αγώνα της με τη Ζιστίν Ενέν μέσα σε ένα,
σχετικά, καυτό σορτς... Μάλιστα, η «SHS» προέτρεψε την τελευταία να
«επιστρέψει στις φούστες»! 
ΕΞΟΡΓΙΣΤΙΚΕ 
Το βαθύ ντεκολτέ της Αμάντας Κέτζερ (πάνω) και το «καυτό» σορτσάκι της Άννας
Κουρνίκοβα (αριστερά)

Το δημοσίευμα της αυστραλιανής εφημερίδας, βέβαια, προκάλεσε την οργή της
Γουίλιαμς - που είναι και μαθήτρια σε σχολή μόδας -, η οποία κατακεραύνωσε
τους - ηθικολόγους - αρθρογράφους: «Προσπαθώ να μην κριτικάρω ποτέ κανέναν και
το μόνο θέμα στο οποίο δεν δέχομαι συζήτηση είναι η μόδα. Το να μη φοράς το
ρούχο που σου πάει μπορεί να αποβεί εξαιρετικά επιβλαβές για σένα. 
Έτσι τουλάχιστον το βλέπω εγώ και πιστεύω ότι αν δεν κάνεις ό,τι μπορείς για
να δείξεις όμορφη, δεν μπορείς να κάνεις ό,τι μπορείς για να κερδίσεις στους
αθλητικούς χώρους».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17249O031</ED>
<ID>
ID:303458

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O03&aa=1</URL></REF>


Article

<CATEGORY>vin10</CATEGORY>

 <H5>ΙΑΠΩΝΙΑ: Πρωτοποριακά μέτρα ασφαλείας στο Μουντιάλ
</H5><H2>Ειδικό δίχτυ θα... ψαρεύει χούλιγκαν
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Οι ιαπωνικές αστυνομικές δυνάμεις θα πρέπει να εξασκηθούν και στη χρήση
διχτυού για την «αλίευση» ταραχοποιών

Στα δίχτυα - στην κυριολεξία - της ιαπωνικής αστυνομίας θα πέσουν οι φίλαθλοι
που θα προκαλέσουν επεισόδια κατά τη διάρκεια των αγώνων του Παγκοσμίου
Κυπέλλου. 
Εκπρόσωπος της αστυνομίας του Σαπόρο, το οποίο θα φιλοξενήσει τρεις αγώνες του
πρώτου γύρου του Παγκοσμίου Κυπέλλου, μεταξύ αυτών και το ντέρμπι Αγγλία -
Αργεντινή, ανακοίνωσε πως θα χρησιμοποιηθεί ειδικό δίχτυ, με το οποίο θα
παγιδεύονται οι φίλαθλοι που θα προκαλούν επεισόδια. 
Αυτή η μέθοδος της σύλληψης οπαδών είναι πρωτοποριακή για τα ιαπωνικά δεδομένα
και θα εφαρμοστεί, τουλάχιστον σε πρώτη φάση, μόνο στην πόλη Σαπόρο. Αν το
σχέδιο επιτύχει, τότε αναμένεται να εφαρμοστεί και σε άλλες πόλεις που θα
φιλοξενήσουν, κυρίως, αγώνες της Αγγλίας και της Γερμανίας. 
ΤΑ ΕΙΣΙΤΗΡΙΑ 
Στο μεταξύ, τα «πακέτα» των εισιτηρίων των αγώνων του Μουντιάλ που διατίθενται
από τη Δευτέρα έχουν γίνει ανάρπαστα. Υπάρχουν συνολικά 25 «πακέτα» εισιτηρίων
και τα πιο δημοφιλή είναι αυτά που περιλαμβάνουν αγώνες της Ιαπωνίας. Τα
«πακέτα» στοιχίζουν μεταξύ 2.105 και 3.759 δολαρίων, υπάρχει και το «χρυσό
πακέτο» το οποίο στοιχίζει 12.406 δολάρια και περιλαμβάνει δύο παιχνίδια της
Ιαπωνίας, έναν ημιτελικό και τον τελικό της διοργάνωσης.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17249O032</ED>
<ID>
ID:303503

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Δικαιώθηκε η ομάδα των πυροσβεστών 59 χρόνια μετά
</H2>
Πρωταθλήτρια Ιταλίας στέφθηκε η ομάδα Λα Σπέτσια, 59 χρόνια μετά την
ανάδειξή της ως νικήτρια του «εθνικού τουρνουά ποδοσφαίρου», το οποίο
διοργανώθηκε το 1943. 
Το πλήρες όνομα της ομάδας είναι Βίτζιλι ντελ Φουόκο ντι Λα Σπέτσια και
ουσιαστικά είναι ο σύλλογος των πυροσβεστών, που φέτος αγωνίζεται στην Γ'
κατηγορία. 
Η ιταλική ομοσπονδία αρνιόταν να ανακηρύξει τη Λα Σπέτσια πρωταθλήτρια με
το αιτιολογικό πως το «εθνικό τουρνουά», που κέρδισε, διοργανώθηκε κατά τη
διάρκεια του Β' Παγκοσμίου Πολέμου και πολλοί ποδοσφαιριστές άλλων ομάδων
πολεμούσαν στο μέτωπο. 
Τελικά, χθες η νέα διοίκηση της ιταλικής ομοσπονδίας αποδέχθηκε αίτημα του
προέδρου Φράνκο Καράρο να εγκριθεί κονδύλι για την αγορά των μεταλλίων που θα
απονεμηθούν στους εν ζωή ποδοσφαιριστές, οι οποίοι οδήγησαν το 1943 τη Λα
Σπέτσια στον τίτλο. 
«Αυτό που κέρδισαν δεν μπορεί να χαρακτηριστεί Σκουντέτο. Ωστόσο, είναι
ένας αθλητικός τίτλος που η Λα Σπέτσια μπορεί να εμφανίζει στις αθλητικές της
εμφανίσεις» δήλωσε ο Καράρο.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17249O033</ED>
<ID>
ID:303537

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O03&aa=3</URL></REF>


Article

<CATEGORY>vin10</CATEGORY>

 <H5>ΡΩΣΙΑ
</H5><H2>Με βότκα και χαβιάρι η αποστολή στο Σολτ Λέικ!
</H2>
Βότκα και χαβιάρι θα πάρουν, μεταξύ άλλων, μαζί τους τα μέλη της ρωσικής
αποστολής που θα συμμετάσχει στους Χειμερινούς Ολυμπιακούς Αγώνες του Σολτ
Λέικ Σίτι. 
Οι κάτοικοι της πολιτείας της Γιούτα, όπου θα φιλοξενηθούν οι αγώνες, είναι
στην πλειονότητά τους Μορμόνοι, με αποτέλεσμα να υπάρχουν πολύ σκληροί νόμοι
κατά του αλκοόλ. 
Έτσι, η ρωσική αποστολή ζήτησε και πήρε ειδική άδεια, ώστε να μεταφέρει στο
Σολτ Λέικ Σίτι κάθε μέλος της από δύο βαζάκια χαβιάρι και δύο μπουκάλια βότκα. 
Οι Ρώσοι, οι οποίοι θα στείλουν περισσότερους από 400 αθλητές, προπονητές
και συνοδούς στην αμερικανική πόλη, συμπεριέλαβαν στην αποστολή και έναν σεφ
για να μαγειρεύει ειδικά γι' αυτούς.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17249O034</ED>
<ID>
ID:303559

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: Ο ΜΑΡΚΑΡΙΑΝ ΖΗΤΗΣΕ ΑΠΟ ΤΟΥΣ ΠΑΙΚΤΕΣ ΤΟΥ ΝΑ ΠΑΙΞΟΥΝ ΧΩΡΙΣ ΑΓΧΟΣ ΕΝΑΝΤΙΟΝ
ΤΟΥ «ΓΗΡΑΙΟΥ»
</H5><H2>Πάθος για την πρόκριση
</H2><H4>* Ο Ουρουγουανός ετοιμάζει πολλές αλλαγές στην ενδεκάδα
</H4>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Με πάθος, αλλά όχι άγχος ζήτησε ο Σέρχιο Μαρκαριάν από τους παίκτες του να
αντιμετωπίσουν σήμερα (18.00 SuperSport) τον Ηρακλή στη Λεωφόρο, προκειμένου
να ανατρέψουν το εις βάρος τους σκορ (0-1) και να προκριθούν στον επόμενο γύρο
του Κυπέλλου. 
Ο Ουρουγουανός προπονητής, ο οποίος θα «αιφνιδιάσει» και πάλι με τις αλλαγές
του στο αρχικό σχήμα της ομάδας, θεωρεί ότι ναι μεν ο «Γηραιός» είναι
αξιόλογος αντίπαλος, ωστόσο, η ποιότητα των παικτών του είναι τέτοια που
μπορούν να αντεπεξέλθουν με επιτυχία στο δύσκολο παιχνίδι. 
Παναθηναϊκός - Ηρακλής, λοιπόν, απόψε στη Λεωφόρο με τους «πράσινους» να
αναζητούν απεγνωσμένα την πρόκριση και - γιατί όχι - μια καλή απόδοση που θα
αφήσει ικανοποιημένους τους οπαδούς τους (υπολογίζονται στους 14.000) και θα
διασκεδάσει τις εντυπώσεις από τις τελευταίες «προβληματικές» εμφανίσεις. Το
θετικό για τον ΠΑΟ είναι ότι κατάφερε να φέρει τα πάνω-κάτω στα δύο ματς
πρωταθλήματος (με Αιγάλεω και Ξάνθη) και αυτό θα επιδιώξει να κάνει σήμερα
κόντρα στον «σκληρό» Ηρακλή, με τη διαφορά, βέβαια, ότι αυτήν τη φορά το εις
βάρος σκορ, ήδη, υπάρχει από την προηγούμενη Τετάρτη... 
Λυμπερόπουλος και Νεμπεγλέρας θα διεκδικήσουν το εισιτήριο που οδηγεί στα
προημιτελικά του Κυπέλλου Ελλάδας

Οι ποδοσφαιριστές του Παναθηναϊκού προπονήθηκαν χθες το απόγευμα στη Λεωφόρο
και ο Μαρκαριάν τούς υπενθύμισε: «Πρόκειται για πολύ σημαντικό αγώνα. Ο
Ηρακλής είναι καλή ομάδα και το σκορ του πρώτου αγώνα είναι πονηρό. Ωστόσο,
έχουμε την ποιότητα να ανατρέψουμε το σκορ του πρώτου ματς. Θέλω να παίξετε με
πάθος, αλλά όχι άγχος. Να μην ξεχνάτε ότι θα σας βοηθήσει και ο κόσμος. Αν
προκριθούμε, έχουμε πολλές πιθανότητες να βρεθούμε στα ημιτελικά της
διοργάνωσης». 
Ο 57χρονος προπονητής θα πραγματοποιήσει και πάλι αρκετές αλλαγές. Μάλιστα,
κατά μεγάλο ποσοστό θα αφήσει εκτός βασικής ενδεκάδας τους Κωνσταντίνου -
Βλάοβιτς και θα ξεκινήσει με το δίδυμο Βαζέχα - Ολιζαντέμπε. 
Επίσης, αναμένεται να μη χρησιμοποιήσει από την αρχή και τον Γιόνας Κόλκα, ενώ
να θυμίσουμε ότι τόσο ο Κυργιάκος (τιμωρημένος) όσο και ο Σεϊταρίδης
(τραυματίας) βρίσκονται εκτός αποστολής. Ο Παναθηναϊκός αναμένεται να
παραταχθεί με τους Νικοπολίδη, Σάριτς, Φύσσα, Χένρικσεν, Βόκολο, Μπασινά,
Μίκαελσεν, Λυμπερόπουλο, Γκαλέτο, Βαζέχα και Ολιζαντέμπε. Διαιτητής της
συνάντησης (όπως και στο πρώτο παιχνίδι) θα είναι ο Γιώργος Δούρος
(Κορινθίας). 
*** Ο Τάκης Οικονομόπουλος θα καθήσει στον πάγκο του ΠΑΟ ως προπονητής
την προσεχή Κυριακή στο ματς με τον Εθνικό Αστέρα, αφού ο Σέρχιο Μαρκαριάν θα
βρίσκεται στην πατρίδα του, όπου παντρεύεται ο γιος του. 
*** Η ΠΑΕ Παναθηναϊκός ανακοινώνει ότι οι φίλαθλοι μπορούν από αύριο να
προμηθεύονται ένα κοινό εισιτήριο αξίας 100 ή 130 ευρώ, προκειμένου να
παρακολουθήσουν τους εντός έδρας αγώνες της ομάδας με Εθνικό Αστέρα, Σπάρτα
Πράγας και Ρεάλ. Τα εισιτήρια θα διατίθενται από τα ταμεία του «Απόστολος
Νικολαΐδης» καθημερινά από τις 10.00 έως τις 20.00. Παράλληλα, κυκλοφορούν
κανονικά τα εισιτήρια του αγώνα με τον Εθνικό Αστέρα. Η τιμή τους είναι 6
(οικογενειακή εξέδρα), 10, 12, 20 και 30 ευρώ. 
*** To νέο συμβόλαιο του Ρενέ Χένρικσεν κατατέθηκε χθες στην ΕΠΑΕ και
θα έχει χρονική διάρκεια 3,5 χρόνων.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17249O041</ED>
<ID>
ID:303459

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O04&aa=1</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ: Αισιοδοξία για την Τούμπα
</H5><H2>Μπορούμε να νικήσουμε </H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η τακτική του Φερνάντο Σάντος δύο ημέρες μετά το ντέρμπι με τον Ολυμπιακό ήταν
εκ προοιμίου γνωστή. Σχεδιασμένη στο... μυαλό του Πορτογάλου τεχνικού. Ήθελε -
και θέλει - να πέσουν οι τόνοι (της αντιπαράθεσης) και να ανέβει η ΑΕΚ στη
Θεσσαλονίκη για το (νέο) ντέρμπι με τον ΠΑΟΚ έχοντας διαφορετική ψυχολογία. 
Έτσι, χθες στην προπόνηση ο Σάντος: 
*** Απέφυγε να κάνει κριτική του αγώνα, δηλαδή, να αναφέρει λάθη και
παραλείψεις. 
*** Προσπάθησε να εμψυχώσει τους ποδοσφαιριστές, να τους περάσει το
μήνυμα πως ακόμη τίποτε δεν έχει κριθεί. 
*** Φάνηκε να περνά... ντούκου την ένταση με τους Λάκη - Ζαγοράκη στη
φυσούνα, την παραλίγο σύρραξη, κρίνοντας πως σε στιγμές «ανάποδες» λέγεται και
μια κουβέντα παραπάνω! 
«Με μια νίκη την Κυριακή όλα μπορούμε να τα ξεπεράσουμε» είπε ο Σάντος στους
παίκτες του

«Όπως στις νίκες δεν αρχίζουμε τους πανηγυρισμούς, έτσι και στις ήττες δεν
πρέπει να πέφτουμε ψυχολογικά. Βλέπουμε μπροστά, το μυαλό μας στρέφεται στον
ΠΑΟΚ. Απομένουν πολλά παιχνίδια ακόμη, με μια νίκη την Κυριακή όλα μπορούμε να
τα ξεπεράσουμε. Θα ξεχαστούν με επιτυχία οι ήττες μας. Δεν χρειάζεται να
απογοητευόμαστε». 
Και ακόμη: ο Σάντος ζήτησε από τους ποδοσφαιριστές του να σταματήσουν να
ρίχνουν ευθύνες ο ένας στον άλλο και να λειτουργήσουν ως οικογένεια. Αυτό,
μάλλον, πρέπει να γίνει κτήμα στα αποδυτήρια, όπου κάποιοι, χωρίς κανείς να
τους έχει δώσει το δικαίωμα, ψάχνουν εξιλαστήρια θύματα και αναζητούν άλλοθι,
δίχως να έχουν προσφέρει ή χωρίς να δέχονται τα δικά τους λάθη. 
Ο ΨΩΜΙΑΔΗΣ 
Παρών στο γήπεδο έδωσε και ο Μ. Ψωμιάδης. Οι ποδοσφαιριστές θεωρούν ότι η
αντίδρασή του μετά το παιχνίδι με τον Ολυμπιακό, όπου η ΑΕΚ γνώρισε την ήττα
που προς στιγμήν έφερε τριγμούς ήταν αντίδραση «υγιής». Εκτιμούν πως με τη
συμπεριφορά του (τους λέει να το ξεπεράσουν και να δουν το επόμενο ματς) όλα
θα ξεχαστούν σε σύντομο χρονικό διάστημα. Το βέβαιο, όμως, είναι αυτό: ο
αγώνας στη Θεσσαλονίκη θεωρείται από τους πάντες κρίσιμος, οριακός. Έως τότε
εξελίξεις δεν προβλέπονται. Και το θετικό αποτέλεσμα για να μην πούμε οι τρεις
βαθμοί είναι επιτακτική ανάγκη. Διαφορετικά, με τρεις ήττες κολλητές τα
προβλήματα έρχονται μόνα τους στην επιφάνεια, χωρίς τη βοήθεια της... άνωσης.
Κατά πηγές ούτε χθες μίλησαν οι Σάντος - Ψωμιάδης, ωστόσο, αυτό θα γίνει έως
την Κυριακή. 
Το ερώτημα που τίθεται τώρα είναι το πώς θα συμπεριφερθεί η ΑΕΚ στη συνέχεια.
Διότι τα ματς με τον ΠΑΟΚ - τρία σε μικρό χρονικό διάστημα - θα είναι «καυτά»
σε όλους τους τομείς. Και η ομάδα την Κυριακή στο βαρύ τερέν ίσως έδειξε και
πρόβλημα δύναμης ή φυσικής κατάστασης. Πέρα από το πάθος που όλοι ομολογούν
ότι έλειψε. Μήπως αναμένονται νέες μετρήσεις, καθώς πέρασε ένα τρίμηνο και οι
εξετάσεις δεν έχουν γίνει; 
Αναφορικά με τον Πέτκοφ έχει κάκωση ελαφράς μορφής στο μηνίσκο. Τη θέση του
Κασάπη προφανώς... φλερτάρει ο Ξενίδης, αν και ο Σάντος έχει και άλλα πράγματα
στο νου του.

*** Μιλώντας σε πορτογαλικό site ο Σάντος είπε: «Στο ματς με τον Ηρακλή
η ΑΕΚ άργησε να μπει στο γήπεδο 49'. Παίξαμε ύστερα από δύσκολη εβδομάδα, τα
πράγματα είχαν ξεκαθαρίσει μόλις την Τρίτη. Τρεις ημέρες πριν από τον αγώνα.
Με τον Ολυμπιακό μάς ισοφάρισαν 2-2 10' προ του τέλους. Μετά τις αλλαγές
προσπαθήσαμε για τη νίκη και ο αντίπαλος ήθελε να μη χάσει, αλλά πέτυχε και με
τύχη το τρίτο γκολ. Εγγυώμαι ότι πάντα θα προσπαθούμε για τη νίκη».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17249O042</ED>
<ID>
ID:303504

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O04&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Ανησυχεί για το βαρύ πρόγραμμα
</H2>
Τώρα αρχίζουν τα δύσκολα για την ομάδα του ΠΑΟΚ. Η κλήρωση του Κυπέλλου που
έφερε την ΑΕΚ αντιμέτωπη με την ομάδα τής Θεσσαλονίκης για την προημιτελική
φάση του θεσμού, σε συνδυασμό με τα τέσσερα συνεχόμενα ντέρμπι που έχει
μπροστά της η ομάδα του «δικεφάλου» για το πρωτάθλημα (με ΑΕΚ την Κυριακή στην
Τούμπα, με τον Άρη στη συνέχεια στο Χαριλάου, με Ηρακλή τη μεθεπόμενη
αγωνιστική στην Τούμπα και ακολούθως τον Ολυμπιακό στην Αθήνα), προβληματίζουν
ιδιαίτερα τον Ντούσαν Μπάγιεβιτς. Ο Σερβοέλληνας τεχνικός βλέπει ότι η ομάδα
του έχει μεν τις δυνατότητες να συνεχίσει να κυνηγά τους στόχους που έχει
θέσει σε πρωτάθλημα και Κύπελλο, βλέπει όμως και ότι οι ισορροπίες είναι πλέον
πολύ λεπτές, αφού δεν έχει ενισχυθεί στη μεταγραφική περίοδο του Ιανουαρίου. 
Ο Μπάγιεβιτς δέχθηκε με ψυχραιμία την κλήρωση του Κυπέλλου, που θέλει τον ΠΑΟΚ
να αντιμετωπίζει τρεις φορές σε διάστημα δέκα περίπου ημερών την ομάδα της
ΑΕΚ. «Η κλήρωση είναι δύσκολη. Οι πιθανότητες πρόκρισης και για τις δύο ομάδες
είναι μοιρασμένες» αναφέρει σε γραπτή του δήλωση ο Σερβοέλληνας τεχνικός και
συνεχίζει: «Οι αγώνες είναι συνεχόμενοι σε πρωτάθλημα και Κύπελλο, ενώ το
πρόγραμμά μας περιλαμβάνει διαδοχικά ντέρμπι, γεγονός που δυσκολεύει την
κατάσταση. Θα προσπαθήσουμε για το καλύτερο στο πρωτάθλημα και για την
πρόκριση στο Κύπελλο». Σήμερα, ο Ντούσαν Μπάγιεβιτς θα παραχωρήσει την
καθιερωμένη συνέντευξη Τύπου, κατά τη διάρκεια της οποίας αναμένεται να
μιλήσει για τα προβλήματα που αντιμετωπίζει ο ΠΑΟΚ στην άμυνά του, αλλά και
στη θέση τού τερματοφύλακα. 
Με επιτυχία εγχειρήθηκε χθες ο Λουτσιάνο ντε Σόουζα στη μέση, όπου είχε
παρουσιάσει πρόβλημα δισκοκήλης. Ο γιατρός του ΠΑΟΚ, Γιώργος Οικονομίδης,
εκτιμά ότι ο Βραζιλιάνος θα επιστρέψει στην ενεργό δράση σε δυόμισι περίπου μήνες.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17249O043</ED>
<ID>
ID:303538

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O04&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Ντέρμπι «αετών»
</H2>
Με αετομαχία «χρωματίζεται» η προημιτελική φάση του ποδοσφαιρικού κυπέλλου.
Από τη χθεσινή κλήρωση των αγώνων της 4ης φάσης, που έγινε στα γραφεία της
ΕΠΟ, προέκυψε σύγκρουση των Δικεφάλων Αετών. 
ΑΕΚ εναντίον ΠΑΟΚ είναι το πιο δυνατό και ενδιαφέρον «ζευγάρι» από τα τέσσερα
της κλήρωσης με το πρώτο παιχνίδι να διεξάγεται στο Στάδιο «Νίκος Γκούμας»
στις 30 Ιανουαρίου. 
Τυχερός της διαδικασίας ο Ολυμπιακός, που θα αντιμετωπίσει την Καλλιθέα, ενώ ο
νικητής του αγώνα Παναθηναϊκού-Ηρακλή θα διεκδικήσει την πρόκριση στην
ημιτελική φάση με τον Εθνικό Αστέρα. Πολύ ενδιαφέρον είναι και το «ζευγάρι»
SKODA Ξάνθη-Άρης, καθώς η μάχη τους προβλέπεται αμφίρροπη. 
Τα ζευγάρια όπως κληρώθηκαν: SKODA Ξάνθη-Άρης, ΑΕΚ-ΠΑΟΚ, Ολυμπιακός-Καλλιθέα,
Εθν. Αστέρας-Ηρακλής ή Παναθηναϊκός. 
Οι δύο πρώτοι αγώνες θα διεξαχθούν στις 30 Ιανουαρίου (17.30 και 19.30
αντίστοιχα), ενώ τα άλλα παιχνίδια την επόμενη ημέρα (31/1). Οι επαναληπτικοί
Άρης-SKODA Ξάνθης (16.45) και ΠΑΟΚ-ΑΕΚ (19.00) θα γίνουν στις 6 Φεβρουαρίου
και Καλλιθέα-Ολυμπιακός-Ηρακλής ή Παναθηναϊκός-Εθν. Αστέρας(19.00) στις 7/2. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17249O044</ED>
<ID>
ID:303560

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O04&aa=4</URL></REF>


Article

<CATEGORY>vin10</CATEGORY>

 <H2>Η Γ' ΕΘΝΙΚΗ </H2>
Το ντέρμπι κορυφής Κασσάνδρα-Κέρκυρα ξεχωρίζει στη σημερινή 15η αγωνιστική του
πρωταθλήματος Γ' Εθνικής κατηγορίας. Τα υπόλοιπα παιχνίδια: Λάρισα-Χανιά,
Εθνικός-Φωστήρας, Μαρκό-Καβάλα, Λεωνίδιο-Απόλλων Κρ. Βρύσης,
Κιλκισιακός-Ελευσίνα, Ατρόμητος Αθ.-Τρίκαλα, Ναυπακτιακός-Παναιτωλικός.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17249O045</ED>
<ID>
ID:303578

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O04&aa=5</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Θέλει Μπελά
</H2>
Τον Άριαν Μπελά θέλει να αποκτήσει ο Πανιώνιος. Η ομάδα της Νέας Σμύρνης έχει
ήδη έρθει σε επαφή με τον πρόεδρο του ΠΑΣ Γιάννινα, Μάνθο Κολέμπα, ο οποίος
δεν είναι αντίθετος στην παραχώρηση του παίκτη, αφού το καλοκαίρι τελειώνει το
συμβόλαιό του. Ο Αχιλλέας Μπέος έχει ήδη συναντηθεί με τον ποδοσφαιριστή και
σχεδόν έχουν συμφωνήσει. 
Στον αγωνιστικό τομέα, χθες, μια ομάδα του Πανιωνίου, αποτελούμενη από υπό
δοκιμή παίκτες, αλλά και κάποιους επαγγελματίες, έχασε 3-2 από τον Αθηναϊκό σε
φιλικό παιχνίδι που διεξήχθη στη Νέα Σμύρνη. Σκόραραν οι Γκεοργκίεφ (8'),
Σέμενικ (28') για τους «κυανέρυθρους», Μπούις (48'), Ντισά (74'), Καλύκας
(85') για τους «Λόρδους». <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17249O046</ED>
<ID>
ID:303585

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O04&aa=6</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Θέλει γκολ και στη Λεωφόρο
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Με αρκετά προβλήματα αλλά και πίστη για πρόκριση στην επόμενη φάση του
Κυπέλλου θα παραταχθεί η ομάδα του Ηρακλή στο σημερινό επαναληπτικό παιχνίδι
με αντίπαλο τον Παναθηναϊκό. Ο Άγγελος Αναστασιάδης συμπεριέλαβε 18 παίκτες
στην αποστολή της ομάδας, ενώ στη Θεσσαλονίκη παρέμειναν οι τραυματίες Ράμπερτ
και Μπαχράμης. Από τους παίκτες που έχει στη διάθεσή του ο προπονητής του
Ηρακλή, ο Μιλόγιεβιτς ταλαιπωρείται από ίωση, ο Χαλκιάς νιώθει κάποιες
ενοχλήσεις στον ώμο του, ο Κεμπάτζε έχει ένα μικρό πρόβλημα στο γόνατό του,
ενώ ο Νασιόπουλος δεν προπονήθηκε προχθές, λόγω ενοχλήσεων στη γάμπα. Σύμφωνα,
πάντως, με τις εκτιμήσεις του γιατρού του «Γηραιού», Μπάμπη Λαζαρίδη, οι
συγκεκριμένοι παίκτες είναι σε θέση να αγωνιστούν στο σημερινό παιχνίδι. 
Χθες το πρωί η ομάδα του Ηρακλή έκανε την τελευταία της προπόνηση στα γήπεδα
της Μίκρας, πριν να αναχωρήσει για την Αθήνα. Εκεί έμαθαν ο Άγγελος
Αναστασιάδης και οι παίκτες του την κλήρωση του Κυπέλλου. «Δεν πιστεύω ότι η
κλήρωση του Εθνικού Αστέρα ως επόμενου αντιπάλου για εμάς ή τον Παναθηναϊκό
αποτελεί έξτρα κίνητρο» είπε ο Κώστας Χαλκιάς, σχολιάζοντας σχετικά και
συνέχισε: «Ξέρουμε ότι ο Παναθηναϊκός είναι καλή ομάδα, όμως, εμείς πηγαίνουμε
με ένα καλό αποτέλεσμα από το πρώτο παιχνίδι. Έχουμε όρεξη για να πάρουμε την
πρόκριση και πιστεύω ότι θα πρέπει να πετύχουμε και άλλο γκολ για να είμαστε
σίγουροι. Αν η ομάδα συνεχίσει τις πολύ καλές εμφανίσεις που έκανε στα
τελευταία παιχνίδια, δεν πιστεύω ότι θα έχουμε πρόβλημα».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17249O051</ED>
<ID>
ID:303460

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΑΓΩΝΙΖΕΤΑΙ ΜΕ ΤΟ ΙΣΡΑΗΛ ΣΤΟ ΓΙΑΝΤ ΕΛΙΑΟΥ
</H5><H2>Τώρα τα δύσκολα
</H2><H4>* Με καθυστέρηση επέστρεψε από τους Αγίους Τόπους στο Τελ Αβίβ ο Γιάννης
Ιωαννίδης, λόγω της νέας επίθεσης Παλαιστινίου στο κέντρο της πόλης
</H4>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Ευθύμης Ρεντζιάς αποτελεί πονοκέφαλο για τον Ισραηλινό προπονητή, αφού η
ομάδα του δεν έχει ψηλό στα «κυβικά» του Έλληνα σέντερ

Η εθνική ομάδα αναζητά απόψε στο Γιαντ Ελιάου του Τελ Αβίβ την τέταρτη νίκη
της σε ισάριθμα παιχνίδια της προκριματικής φάσης του Ευρωπαϊκού Πρωταθλήματος
2003. 
Το Ισραήλ δεν συγκρίνεται βέβαια με τη Δανία ή το Βέλγιο, αλλά στην ελληνική
αποστολή επικρατούσε αισιοδοξία ότι ο στόχος θα πραγματοποιηθεί: «Το Ισραήλ
δεν είναι ψηλή ομάδα, όμως, τρέχει. Οφείλουμε να μην κάνουμε λάθη, αφού έτσι
θα δεχθούμε αρκετούς αιφνιδιασμούς, ενώ χρειάζεται ιδιαίτερη υπομονή απέναντι
στην άμυνα ζώνης, την οποία χρησιμοποιούν πολύ συχνά» επεσήμανε ο Γιάννης
Ιωαννίδης. Ο ομοσπονδιακός τεχνικός είχε και μία μικρή περιπέτεια, αφού όταν η
αποστολή έφτασε στο Τελ Αβίβ, αναχώρησε με ταξί (παρέα με το Νίκο Φιλίππου)
για την Ιερουσαλήμ, προκειμένου να προσκυνήσει στους Αγίους Τόπους. Οι δρόμοι,
όμως, ήταν κλειστοί εξαιτίας μίας νέας επίθεσης Παλαιστινίου στο κέντρο της
πόλης. Ο Ιωαννίδης έφτασε τελικά στον προορισμό του, ενώ επέστρεψε με
καθυστέρηση στο Τελ Αβίβ. 
«Πρέπει να είμαστε σοβαροί, ώστε να φύγουμε νικητές». επεσήμανε ο Νίκος
Χατζηβρέττας, ενώ ο Αλβέρτης υποστήριξε: «Ξέρουμε τι θέλουμε και μπορούμε να
τα καταφέρουμε. Για την Εθνική αυτό το παιχνίδι είναι πολύ βασικό. Είχαμε,
πάντως, χρόνο να δουλέψουμε και πιστεύω ότι είμαστε έτοιμοι». Ο προπονητής του
Ισραήλ, Μούλι Κατζούριν, υποστήριξε ότι τον απασχολεί το μαρκάρισμα του
Ρεντζιά, αφού η ομάδα του δεν διαθέτει ψηλό παίκτη. 
Να σημειώσουμε ότι το αποψινό ματς δεν θα μεταδοθεί τηλεοπτικά. Στην ΕΤ1 έγινε
μία προσφορά για μετάδοση του αγώνα έναντι έξι εκατ. δρχ. (17.600 ευρώ), αλλά
η απάντηση ήταν αρνητική. Κανένα άλλο κανάλι, πάντως, δεν έδειξε ενδιαφέρον.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O061</ED>
<ID>
ID:303461

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Αντί του Γούλριτζ
</H5><H2>Υποψήφιος ο Σκοτ
</H2>
Η περίπτωση αντικατάστασης του Αντρέ Γούλριτζ είναι πλέον πιθανή, καθώς
εντοπίστηκε ο κατάλληλος αντικαταστάτης. Σύμφωνα με πληροφορίες πρόκειται για
τον Τζέιμς Σκοτ (29 χρ., 1,98 μ.). Ο απόφοιτος του Πανεπιστημίου Σεντ Τζονς
έπαιξε στο Μαϊάμι (1997-'98) και στη συνέχεια μετανάστευσε στη Γαλλία. Ο Σκοτ
είναι ικανός σκόρερ και οι πληροφορίες αναφέρουν ότι οι διαπραγματεύσεις είναι
πολύ προχωρημένες. 
Στο μεταξύ καταψηφίστηκε, από τον δεύτερο τη τάξει, μέτοχο Απόστολο Αλεξόπουλο
ο ισολογισμός (με παθητικό 1.458.586 δραχμές) της ΚΑΕ ΠΑΟΚ. Πάντως, εγκρίθηκε
κατά πλειοψηφία. Ο Απ. Αλεξόπουλος κατηγόρησε τον Γιώργο Μπατατούδη για
προσπάθεια «άλωσης της ΚΑΕ και του Α.Σ. ΠΑΟΚ, με στόχο την εκμετάλλευση του
συνόλου του ΠΑΟΚ». 
Τάχθηκε κατά της ειδικής εκκαθάρισης. Παρατήρησε ότι είναι ο μοναδικός στον
οποίο δεν επιτρέπει ο νέος νόμος να ασχοληθεί με την ΚΑΕ και ολοκλήρωσε: «Ο
ΠΑΟΚ είναι αλυσοδεμένος. Να σπάσουμε τις αλυσίδες μόνοι μας. Μην περιμένετε
από πουθενά βοήθεια».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O062</ED>
<ID>
ID:303505

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=2</URL></REF>


Article

<CATEGORY>vin10</CATEGORY>

 <H5>ΝΤΕΪΒΙΝΤ ΡΙΒΕΡΣ
</H5><H2>Ο Ολυμπιακός είχε δεσμευτεί
</H2>
Εκδικάστηκε χθες από την ΕΕΟΔΑΚ η προσφυγή του Ντέιβιντ Ρίβερς κατά του
Ολυμπιακού. Ο Αμερικανός ζήτησε να του επιδικαστεί όλο το ποσό (1.000.000
δολάρια), το οποίο επρόκειτο να λάβει από το δεύτερο χρόνο τού συμβολαίου του.
«Αν και είχαμε κάνει προφορικό συμβιβασμό να πάρω μέρος των χρημάτων, ο
Ολυμπιακός δεν με εξόφλησε» είπε ο Ρίβερς, ενώ οι άνθρωποι της πειραϊκής ΚΑΕ
στάθηκαν στο ότι ο παίκτης δεν είχε καλή συμπεριφορά σε αρκετά παιχνίδια,
καθώς και ότι δεν είχε άδεια παραμονής στη χώρα μας για τον δεύτερο χρόνο. Η
απόφαση αναμένεται να εκδοθεί αργότερα. Αντίθετα, πιο γρήγορα (πιθανότατα
σήμερα) θα αποφασίσει ο δικαστής της Ευρωλίγκας για την τύχη του αγώνα
Ολυμπιακού - Μάλαγα. 
Οι Ισπανοί ζητούν να τους κατακυρωθεί το παιχνίδι, επειδή δεν τους
μετρήθηκε καλάθι και η τελική διαφορά ήταν στον έναν πόντο.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O063</ED>
<ID>
ID:303539

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Ο Κουτλουάι στην Αθήνα
</H2>
Ο Ιμπράημ Κουτλουάι επέστρεψε τελικά στην Αθήνα και από σήμερα ξεκινά τις
προπονήσεις με τον Παναθηναϊκό. Ο Τούρκος άσος ταξίδευσε στην Κωνσταντινούπολη
και έπεισε τους παράγοντες της τουρκικής ομοσπονδίας καλαθοσφαίρισης να μην
αγωνιστεί στα δύο ματς της εθνικής τους ομάδας, για τα προκριματικά του
Ευρωμπάσκετ 2003. 
Ο «Ίμπο» δεν ταλαιπωρείται ούτε από τον πυρετό, ο οποίος, μάλιστα, τον
ανησύχησε σε τέτοιο βαθμό που τον οδήγησε σε νοσοκομείο για εξετάσεις και
σήμερα θα τεθεί στη διάθεση του Ζέλικο Ομπράντοβιτς. «Δεν μπορούσα να βοηθήσω
την εθνική μου ομάδα στον βαθμό που θα ήθελα και έτσι χωρίς προβλήματα και
παρεξηγήσεις πήρα άδεια» εξήγησε ο Κουτλουάι. 
*** Σήμερα μπαίνει στο χειρουργείο ο Νταμίρ Μουλαομέροβιτς. 
*** «Φούσκωσε» ο λογαριασμός του Παναθηναϊκού με 700.000 δολάρια, τα οποία
κατέθεσε την Τετάρτη η ULEB σε τράπεζα του εξωτερικού και αφορούν την πρώτη
δόση για τη συμμετοχή των πρωταθλητών Ελλάδας στην Ευρωλίγκα.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O064</ED>
<ID>
ID:303561

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Τεστ για Καρ
</H2>
Φιλικό παιχνίδι με τη Χαλκίδα (ΑΓΕΧ) θα δώσει σήμερα (17.30) στο ΟΑΚΑ η ΑΕΚ,
προκειμένου να... ξεμουδιάσει ο Κρις Καρ, αλλά και οι υπόλοιποι παίκτες της
Ένωσης, αφού το πρωτάθλημα έχει διακοπεί. Ο Ντράγκαν Σάκοτα ζήτησε από τον
Αμερικανό να παίξει σωστά και να μην προσπαθήσει να εντυπωσιάσει, αφού δεν
είναι ακόμη έτοιμος. Ο Καρ χθες το απόγευμα υπέγραψε το συμβόλαιό του μέχρι τη
λήξη της περιόδου με την ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O065</ED>
<ID>
ID:303579

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=5</URL></REF>


Article

<CATEGORY>vin10</CATEGORY>

 <H5>ΤΖΙΒΕΛΕΚΑΣ
</H5><H2>Με απειλούν, παραιτούμαι!
</H2>
Ο ιδιοκτήτης της ΚΑΕ Δάφνη, Κώστας Τζιβελέκας, με χθεσινή ανακοίνωσή του
γνωστοποίησε την παραίτησή του από την προεδρία του Α.Ο. Δάφνης,
καταγγέλλοντας απειλές εις βάρος του και επιμένοντας παράλληλα σε ό,τι έχει
πει, τελευταία, σχετικά με τον πρόεδρο του ΕΣΑΚΕ Μανώλη Παπακαλιάτη. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O066</ED>
<ID>
ID:303586

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=6</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ
</H5><H2>Βρήκε νέο χορηγό
</H2>
Σε μια ισχνή περίοδο για το μπάσκετ το Μαρούσι κατάφερε να συνάψει μια ακόμη
συνεργασία με χορηγό (Metrolife-Εμπορική) και την παρουσίασε μαζί με το
τελευταίο απόκτημα της ομάδας, Άγγελο Κορωνιό. 
Ο Κώστας Πετρόπουλος που έδωσε το «παρών» αναφέρθηκε στους στόχους του
Αμαρουσίου: «Έχουμε προκριθεί στο Κύπελλο, πήραμε την πρώτη θέση στο Κύπελλο
Κόρατς και μετά τις τελευταίες νίκες στο πρωτάθλημα είμαστε μέσα στην εξάδα».
Ο Άγγελος Κορωνιός ξεκαθάρισε πως δεν πήγε στο Μαρούσι για να τελειώσει την
καριέρα του: «Εγώ αποφασίζω πότε θα γίνει αυτό! Ήρθα για να βοηθήσω την ομάδα
να πετύχει τους στόχους της. Η χρονιά μου στη Θεσσαλονίκη ήταν εμπειρία και
πιστεύω ότι θα κάνει καλό στην καριέρα μου».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17249O067</ED>
<ID>
ID:303590

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O06&aa=7</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΦΙΝΑΛΕ ΓΙΑ ΟΛΥΜΠΙΑΚΟ ΚΑΙ ΗΡΑΚΛΗ ΣΤΟ ΤΣΑΜΠΙΟΝΣ ΛΙΓΚ </H5><H2>Για την πρωτιά!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Κουρνέτας και Μπάεφ σε διαφορετικές μάχες απόψε σε Βιέννη και Αλεξάνδρειο αντίστοιχα

Σερβίς σε... εξωγηπεδική κόντρα από Ηρακλή και Ολυμπιακό με ανακοινώσεις που
αφορούν τη διαιτησία τού μεταξύ τους ματς το περασμένο Σάββατο στη Θεσσαλονίκη
(νικητής 3-2 ο Ηρακλής), ενώ απόψε και οι δύο θέλουν νίκη για να προκριθούν
πρώτοι στους ομίλους τους στο Τσάμπιονς Λιγκ. 
Ο αγώνας Ηρακλή - Εκατερίνμπουργκ Ρωσίας γίνεται στο Αλεξάνδρειο (17.00-
απευθείας από ΕΤ3), ενώ εκείνος ανάμεσα στην... αμερικανοκροατική ομάδα και
τον Ολυμπιακό στη Βιέννη (21.15, απευθείας από Alpha Digital). Όσον αφορά το
εξωγηπεδικό ντέρμπι του βόλεϊ, ο Ηρακλής με ανακοίνωση υποστήριξε, ανάμεσα στα
άλλα, τα εξής απίθανα: «... Αναφερόμενοι δε σχετικώς στον αγώνα μας με τον
Ολυμπιακό, αφού μελετήσαμε λεπτομερώς το βίντεο της συνάντησης διαπιστώσαμε
ότι η ομάδα μας κέρδισε με το πραγματικό σκορ 4-0 και ένα σετ ισόπαλο. Τα σετ
ήταν 25-10, 25-22, 25-23, 23-23, 15-9. Το τελικό 3-2 είναι «μαγική εικόνα» που
μόνον η γραμματεία και οι διαιτητές μπορούν να εξηγήσουν. Το ΤΑΠ Ηρακλής θα
υποβάλει ένσταση ζητώντας την επανάληψη του αγώνα...». 
Η ΑΝΑΚΟΙΝΩΣΗ 
Ο Ολυμπιακός με χθεσινή ανακοίνωση απαντά: «Φωνάζει ο κλέφτης για να φοβηθεί ο
νοικοκύρης. Για να μη θεωρηθεί ως αδυναμία η σιωπή του Ολυμπιακού,
επισημαίνουμε τα εξής: Πρέπει να ευγνωμονούν τους διαιτητές που δεν έγραψαν το
παραμικρό στο Φύλλο Αγώνος για τα φτυσίματα οπαδών προς στους παίκτες μας, το
σπασμένο πλέξιγκλας του πάγκου μας και τον τραυματισμό στα πόδια του Χέικινεν
από καρέκλα που του εκτοξεύτηκε. Όσο για επανάληψη του αγώνα, ο Ολυμπιακός
έχει την καλύτερη ομάδα και κερδίζει στους αγωνιστικούς χώρους...». <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O071</ED>
<ID>
ID:303462

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Σε 11 μήνες
</H2>
Συμφώνησαν στους βασικούς όρους κατασκευής του νέου κλειστού σταδίου στο
Κορωπί ο δήμαρχος Παιανίας Δημήτρης Δάβαρης και ο πρόεδρος του ΣΕΓΑΣ Βασίλης
Σεβαστής. 
Ο Δήμος Παιανίας θα παραχωρήσει έκταση 20 στρεμμάτων κοντά στις εγκαταστάσεις
της ΠΑΕ Παναθηναϊκός, όπου θα κατασκευασθεί στάδιο χωρητικότητας 2.500-3.000
θέσεων. 
Σύμφωνα με το χρονοδιάγραμμα, θα είναι έτοιμο τα Χριστούγεννα του 2002!
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O072</ED>
<ID>
ID:303506

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=2</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ </H5><H2>Η Σέλες στις «4»
</H2>
Η Μόνικα Σέλες συνεχίζει στην ημιτελική φάση του ΟΠΕΝ της Αυστραλίας στη
Μελβούρνη, αφού απέκλεισε τη Βένους Ουίλιαμς, με 6-7, 6-2, 6-3. Η 30χρονη
τενίστρια εκτός από τη δύναμη της Ουίλιαμς, είχε να αντιμετωπίσει και την
αρνητική εις βάρος της παράδοση, αφού είχε ηττηθεί στα οκτώ προηγούμενα μεταξύ
τους παιχνίδια. Αντίπαλος της Σέλες στον ημιτελικό θα είναι η Μαρτίνα Χίνγκις,
η οποία απέκλεισε εύκολα την Ιταλίδα Ζανέτι με 6-2, 6-3. 
Στα ημιτελικά του απλού ανδρών προκρίθηκε ο Τόμας Γιόχανσον, ο οποίος
επικράτησε 6-0, 2-6, 6-3, 6-4 του συμπατριώτη του Γιόνας Μπγιόρκμαν. Στην
τετράδα προκρίθηκε και ο Γίρι Νόβακ, από την Τσεχία, ο οποίος νίκησε 6-2, 6-3,
6-2 τον Αυστριακό Κούμπεκ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O073</ED>
<ID>
ID:303540

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Τέσσερα ματς </H2>
Τέσσερα εξ αναβολής παιχνίδια για το πρωτάθλημα πόλο της Α1 διεξάγονται
σήμερα. Στις 17.00, στον Πειραιά, ο Ολυμπιακός αντιμετωπίζει τον ΝΟ Χίου σε
αγώνα για την 9η αγωνιστική, ο οποίος αναβλήθηκε το Σάββατο, λόγω των
ευρωπαϊκών υποχρεώσεων των «ερυθρολεύκων». Για την 5η αγωνιστική, ο Άρης
υποδέχεται τον ΝΟ Χανίων (Ποσειδώνιο, 18.30), ενώ για την 4η, θα παίξουν: ΠΑΟΚ
- Γλυφάδα (Ποσειδώνιο, 20.00) και ΝΟ Πάτρας - Παναθηναϊκός (κολ. «Αντ.
Πεπανός», 20.00).
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O074</ED>
<ID>
ID:303562

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O075</ED>
<ID>
ID:303580

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=5</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O076</ED>
<ID>
ID:303587

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» περιλαμβάνει τη 2η, 3η, 4η, 5η, 6η και 7η ιπποδρομία. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΜΠΩΤΙΣ 58 Οικονομίδης&#0094 
2. ΒΡΟΝΤΗ 58 Τριανταφύλ.&#0096 
3. ΚΑΨΑΛΑ 58 Σωτηρόπ/λος&#0098 
4. ΜΑΛΑΜΑΤΕΝΙΑ 58 Γεωργίου&#0097 
5. ΜΑΤΖΟΥΡΑΝΑ 58 Φίλιππος&#0091 
6. ΜΥΚΗΝΗ 58 Ντίνος&#0092 
7. ΜΥΡΤΑΛΗ 58 Ξυνός&#0095 
8. ΣΜΑΡΑΓΔΑ 58 Λάος&#0093 
- Υπόδ.: ΑΜΠΩΤΙΣ - ΜΥΡΤΑΛΗ (Σμαράγδα) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΑΓΡΙΟΠΗ 58 Χατζηγεωργ.&#0091 
2. ΒΟΛΙΔΑ 58 Τριανταφύλ. &#0092 
3. ΜΑΟΥΝΤ. ΜΠΛΕΪΖ 58 Μανώλης&#0099 
4. ΜΑΟΥΝΤ. ΧΑΪΤΣ 58 Φίλιππος &#0095 
5. ΜΙΣ ΤΕΤΑ 58 Τσεργάς&#009 8 
6. ΜΠΛΟΥ ΜΠΕΛ 58 Οικονομίδης&#0097 
7. ΝΕΛΛΙΤΣΑ 58 Μάριος&#009 3 
8. ΠΕΡΣΕΜΙ 58 Βαλακούδ. Ν. &#0094 
9. ΤΑΫΓΕΤΗ 58 Σαμοθρακίτ.&#0096 
- Υπόδ.: ΜΠΛΟΥ ΜΠΕΛ - Μ. ΧΑΪΤΣ (Περσεμί) 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΣΤΡ. ΑΝΤΡΙΚΟΣ 58 Λάος&#0093 
2. ΒΙΚΤΩΡ 56,5 Μπάμπης&#0091 
3. ΜΙΚΡΑΣΙΑΤΗΣ 55,5 Ντίνος&#009 9 
4. ΑΛΚΥΝΕΥΣ 55 Σαμοθρακίτ.&#0096 
5. ΓΚΟΟΥ ΝΑΤ 52,5 Βαγγέλης&#0095 
6. ΛΙΓΚ. ΠΑΟΥΕΡ 55 Λαζαρίδης&#0092 
7. ΜΑΥΡΟΥΛΗΣ 56,5 Λιάκος&#0097 
8. ΞΑΝΘ. ΙΠΠΟΤΗΣ 55,5 Φίλιππος&#0094 
9. ΟΛΥΜΠ. ΘΕΟΣ 55 Χαραλάμπ.&#0098 
- Υπόδ.: ΣΤ. ΑΝΤΡΙΚΟΣ - ΑΛΚΥΝΕΥΣ (Βίκτωρ). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΒΕΝΤΑ 58 Τριανταφύλ.&#0093 
2. ΓΚΟΛ. ΠΡΑΣΣΙΑ 58 Ντίνος&#0095 
3. ΕΛΛΕΝ. ΠΡΙΝΣΕΣ 58 Τσεργάς&#0092 
4. ΛΑΒΙΣ ΓΟΥΕΪ 58 Λάος&#0094 
5. ΛΑΤΟΚΑ 58 Λιάκος&#0097 
6. ΠΟΛΚΑ 58 Οικονομίδης&#0091 
7. ΤΟΛΜΗΡΗ 58 Μπάβαρης&#0096 
- Υπόδ.: ΓΚΛΟΡΙΑ ΠΡΑΣΣΙΑ - ΛΑΤΟΚΑ (Βέντα). 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΓΙΩΡΙΚΑΣ 58 Σωτηρόπ/λος&#0098 
2. ΡΗΝΟΣ 56,5 Οικονομίδης&#0093 
3. ΛΕΥΚΟΝΟΙΚΟ 56 Λαζαρίδης&#0094 
4. ΦΛΕΓΩΝ 55 Σκιαδόπ/λος&#0096 
5. ΑΤΤΙΚΟΣ 54,5 Ντίνος&#0092 
6. ΕΙΡΗΝΙΚΟΣ 55 Τριανταφύλ.&#0095 
7. ΣΟΥΠΕΡ ΧΙΤ 50,5 Δάλαρης&#0091 
8. ΣΤΡ. ΠΕΡΙΚΛΗΣ 51 Μανώλης&#0097 
- Υπόδ.: ΑΤΤΙΚΟΣ - ΓΙΩΡΙΚΑΣ (Σούπερ Χιτ). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΜΙΣ ΣΑΝΤΡΙΝΑ 58 Γεωργίου&#0095 
2. ΩΡ. ΤΖΩΡΤΖΑ 58 Σκιαδόπ/λος&#0097 
3. ΛΑΜΨΑΚΗ 57,5 Τσεργάς&#0098 
4. ΜΙΣ ΤΖΩΡΤΖΙΝΑ 57 Σωτηρόπ/λος&#0093 
5. ΜΕΓ. ΧΡΙΣΤΙΝΑ 56,5 Ντίνος&#0096 
6. ΠΡΙΝΣΕΣ ΤΙΝΑ 56 Οικονομίδης&#0094 
7. ΜΑΤΖΕΣΤ. ΜΠΕΛ 53 Μπαρούτας&#0091 
8. ΧΟΡΔΗ 53 Λάος&#009 2 
- Υπόδ.: ΩΡΑΙΑ ΤΖΩΡΤΖΑ - ΜΙΣ ΣΑΝΤΡΙΝΑ (Μεγ. Χριστίνα) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΣΛΑΜΜΑ 58 Οικονομίδης&#0094 
2. ΕΚΤΑΚΤΟΣ 57 Λάος&#0099 
3. ΔΙΑΓΟΡΑΣ 56,5 Αχιλλέας&#0093 
4. ΝΙΚ ΓΟΥΪΝΝΕΡ 56 Σαμοθρακίτ.&#0097 
5. ΣΤΡ. ΠΑΥΛΟΣ 56 Μανώλης&#0091 
6. ΓΕΔΕΩΝ 55,5 Βασιλειάδης 6 
7. ΙΝΣΑΪΝΤ ΙΝΦΟ 55,5 Φίλιππος&#0095 
8. ΜΕΓ. ΑΓΓΕΛΟΣ 56,5 Λιάκος&#0098 
9. ΠΑΟΚΤΣΗΣ 55,5 Σκιαδόπ/λος&#0092 
- Υπόδ.: ΕΚΤΑΚΤΟΣ - ΣΤΡΟΝΓΚ ΠΑΥΛΟΣ (Σλάμμα). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΑΜΟΥΖΕΝΗ 58 Λιάκος&#0092 
2. ΧΡΥΣΤΑΛΛΕΝΙΑ 57 Σαμοθρακίτ.&#0098 
3. ΟΜ. ΚΟΡΘΙΑΝΗ 53,5 Δρόσος&#0091 
4. ΜΠΛΑΚ ΓΚΕΡΛ 55,5 Αλέξανδρος&#0096 
5. ΩΡΑΙΑ ΣΟΦΙΑ 55,5 Βασιλειάδης&#0095 
6. ΑΡΓΥΡΗ 55 Τσεργάς&#0093 
7. ΤΣΑΟ ΣΟΦΟΥΛΑ 55 Ξυνός&#0094 
8. ΦΕΒΡΩΝΙΑ 55 Μπάκος&#0097 
- Υπόδ.: ΑΜΟΥΖΕΝΗ - ΟΜΟΡΦΗ ΚΟΡΘΙΑΝΗ (Χρυσταλλένια). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΣΛΑΪ ΑΛΕΞ 58 Ξυνός 1 
2. ΙΕΡΩΝ 56,5 Λιάκος&#0092 
3. ΜΑΡΟΥΑ 54,5 Σαμοθρακίτ.&#0093 
4. ΨΙΘΥΡΟΣ 53,5 Λαζαρίδης&#0098 
5. ΒΑΛΛΙΣΤΡΑ 55,5 Σκιαδόπ/λος&#0094 
6. ΙΖΑΜΠΕΛΛΙΤΑ 50,5 Λάος&#0095 
7. ΛΑΣΤ ΕΜΠΕΡΟΡ 50,5 Χαραλάμπ.&#0096 
8. ΠΥΡΡΟΣ 50 Τσεργάς&#0097 
- Υπόδ.: ΣΛΑΪ ΑΛΕΞ - ΙΕΡΩΝ (Μαρούα). 
- Δύο αουτσάιντερ: ΛΕΥΚΟΝΟΙΚΟ (5η) - ΜΑΤΖΕΣΤΙΣ ΜΠΕΛ (6η).
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17249O077</ED>
<ID>
ID:303591

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O07&aa=7</URL></REF>


Article

<CATEGORY>vin10</CATEGORY>

 <H5>ΡΕΒΑΝΣ </H5><H2>Με τη σκέψη στον Αλέφαντο... </H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Παράξενο το σημερινό παιχνίδι Κυπέλλου μεταξύ Παναθηναϊκού και Ηρακλή, για το
όγδοο εισιτήριο στην προημιτελική φάση του Κυπέλλου. 
*** Και θα έχει την αγωνία του για πολλούς λόγους. 
*** Πρώτον, ο γηπεδούχος χρειάζεται νίκη με δύο γκολ διαφορά. 
*** Δεύτερον, ο Μαρκαριάν θα επιφέρει και πάλι αλλαγές στο αρχικό σχήμα,
εμπιστευόμενος την πείρα του βετεράνου Βαζέχα και την τσαχπινιά του νεαρού
Ολιζαντέμπε... 
*** Υπάρχει και ο πολύ φορμαρισμένος Ηρακλής του Άγγελου Αναστασιάδη. 
*** Δηλαδή του προπονητή ο οποίος έχει αριστεύσει μέχρι στιγμής στα δύσκολα... 
*** Με δεδομένο ότι στις «8», όποια ομάδα προκριθεί απόψε θα αντιμετωπίσει τον
Εθνικό Αστέρα του Αλέφαντο, θεωρείται σίγουρο πως θα γίνει μάχη. 
*** Ο κεντρικός αμυντικός Νίκος Κολομπούρδας ενδέχεται να μη χρησιμοποιηθεί,
εντούτοις, όσοι τον είδαν να προπονείται με τον Ηρακλή και να αγωνίζεται στο
δίτερμα «έτριψαν» τα μάτια τους από ικανοποίηση. 
*** Και μάλιστα, σε ώρες που ο ΠΑΟΚ του Μπάγιεβιτς δύσκολα συμπληρώνει ισχυρή
ενδεκάδα για το ντέρμπι με την ΑΕΚ, λόγω τραυματισμών κ.λπ. 
*** Στο «κ.λπ.» συμπεριλαμβάνεται και ο τερματοφύλακας Τοχούρογλου, τον οποίο
δύσκολα θα εμπιστευτεί ο «Πρίγκιπας» μετά τις γκάφες του στην Πάτρα. 
*** Το ότι ο Πουρλιοτόπουλος έχει να αγωνιστεί εδώ και έξι μήνες φαίνεται πως
δεν φοβίζει κανέναν... 
Καταπληκτική είδηση από τον χώρο της διαιτησίας. 
*** Ο παρατηρητής Ζαμπετάκης βαθμολόγησε «χαμηλά» (άρα για έλεγχο) τον
διαιτητή του ντέρμπι ΑΕΚ - Ολυμπιακού Ευθυμιάδη, όμως, ο Δραμινός ρέφερι όχι
μόνο γλιτώνει την παραπομπή, αλλά όταν δει, προσεχώς, μπροστά του τον
βαθμολογέα του, άνετα θα του βγάλει τη γλώσσα... 
*** Η Επιτροπή Διαιτησίας αποφάσισε να παραπέμψει όχι τον Ευθυμιάδη, αλλά
τον... Ζαμπετάκη!!! 
*** Νέα ήθη; 
*** Μπορεί. 
*** Με το σκεπτικό ότι ο εν λόγω διαιτητής στον πειθαρχικό έλεγχο ήταν
«παιδική χαρά» νομίζω πως η χθεσινή απόφαση εκθέτει τον Μπίκα και τους
συνεργάτες του. 
*** Αν θυμάστε καλά ο Ευθυμιάδης απέφυγε να δείξει κάρτα στους Ζαγοράκη
(νωρίς) και Πατσατζόγλου (στο β' μέρος) όταν οι δύο διεθνείς υπέπεσαν σε φάουλ
που στοιχειοθετούσαν αποβολή. 
Κάτι γίνεται στα εσωτερικά της ΑΕΚ άσχετα αν δεν «βγαίνει» είδηση. 
*** Ο Μάκης Ψωμιάδης λέγεται πως αργά την Κυριακή κλείστηκε σε ένα σαλόνι και
βάζοντας σε λειτουργία το βίντεο είδε καρέ καρέ (άρα προσεκτικά...) την ροή
του ντέρμπι και τι κινήσεις έκαναν οι ποδοσφαιριστές του στις κρίσιμες φάσεις. 
*** Από την άλλη, ο Φερνάντο Σάντος, χθες, δεν είπε λέξη για την κλήρωση του
Κυπέλλου, που έφερε την ομάδα του αντίπαλο με τον ΠΑΟΚ για δεύτερη φορά σε ένα
δεκαήμερο... 
*** Επειδή, όμως, είναι ευγενής, παρέπεμψε τους συναδέλφους σε σημερινό
ραντεβού στους Θρακομακεδόνες, προκειμένου να τους μιλήσει με άνεση, αμέσως
μετά την πρωινή προπόνηση. 
*** Τι σημαίνει αυτό στην πράξη; 
*** Ότι οι ρεπόρτερ, για να μπορέσουν να έχουν δυο λόγια από τον κόουτς, θα
πρέπει να ξυπνήσουν την ώρα που ξυπνά ο Ατματσίδης και ο Γεωργέας, δηλαδή,
γύρω στις εξίμιση το πρωί, να ταξιδέψουν στις παρυφές της Πάρνηθας και να
προλάβουν γύρω στις εννιά και κάτι που λήγει η προπόνηση των «κιτρίνων», να
είναι στη διάθεση του Σάντος. 
*** Καλύτερα να έλεγε «κύριοι δεν γουστάρω να μιλήσω». 
Απόψε στις εννιά (και χωρίς τηλεοπτική εικόνα) ο Γιάννης Ιωαννίδης και η
εθνική μπάσκετ «μπαίνουν στα βαθιά» των προκριματικών του Εύρω 2003, με
αντίπαλο την ομάδα του Ισραήλ. 
*** Ο «Ξανθός», μολονότι αντιμετώπισε μικρή περιπέτεια χθες, δήλωσε ψύχραιμος
και έτοιμος για τη μάχη. 
*** «Άντε να δούμε τι μετράμε» δήλωσε και έχει δίκιο. 
*** Αυτήν τη φορά στην αποστολή υπάρχει Διαμαντόπουλος (χωρίς πόνο στη
μέση...), οπότε αναμένεται να συνδυαστεί καλά με τον Παπαλουκά... 
*** Ο αγώνας θα γίνει στο Τελ Αβίβ, για τον... φόβο των Ιουδαίων. 
*** Εννοείται πως με νίκη απόψε το προσεχές Σάββατο στην έδρα μας με αντίπαλο
την Ισπανία το γήπεδο θα γεμίσει. 
*** Θα έχει ανανεωθεί η εμπιστοσύνη των φιλάθλων, που λέει ο λόγος. 
*** Μια εμπιστοσύνη χαμένη, εντελώς, στους αγώνες πρωταθλήματος (και
Ευρωλίγκα), αφού οι κορυφαίες ελληνικές ομάδες δίνουν τις μάχες τους ενώπιον
εκατό έως τριακοσίων υποστηρικτών. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O081</ED>
<ID>
ID:303463

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=1</URL></REF>


Article

<CATEGORY>vin10</CATEGORY>

 <H5>ΓΚΑΝΑ </H5><H2>«Κόκκινη» κάρτα στον Κουφούρ </H2>
Χωρίς το μεγαλύτερό της αστέρι θα συνεχίσει το Κόπα Άφρικα η εθνική ομάδα
της Γκάνας! Χθες, ο ομοσπονδιακός τεχνικός της αφρικανικής χώρας Φρεντ Οσάμ
Ντουόντου έδιωξε από την αποστολή τον αμυντικό της Μπάγερν Μονάχου Σάμιουελ
Κουφούρ, για «πειθαρχικό παράπτωμα» όπως τόνισε στον Τύπο. Οι λεπτομέρειες για
το παράπτωμα (;) του Κουφούρ δεν έχουν γίνει γνωστές, το σίγουρο όμως είναι
πως οι σχέσεις ανάμεσα στον 25χρονο άσο και τον Ντουόντου ήταν, τον τελευταίο
καιρό, κάκιστες... <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O082</ED>
<ID>
ID:303507

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=2</URL></REF>


Article

<CATEGORY>vin10</CATEGORY>

 <H5>ΦΙΦΑ </H5><H2>Γενέθλια με διάκριση </H2>
Τον θρυλικό Εουσέμπιο θα τιμήσει η ΦΙΦΑ, κατά τη διάρκεια της κλήρωσης των
ομίλων της προκριματικής φάσης του Εύρω 2004, η οποία θα διεξαχθεί στην πόλη
Σάντα Μαρί ντα Φέιρα, την Παρασκευή. Ο Πορτογάλος, πρώτος σκόρερ του Μουντιάλ
1996, θα γιορτάσει έτσι τα γενέθλιά του με τον καλύτερο τρόπο. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O083</ED>
<ID>
ID:303541

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ </H5><H2>Προειδοποίηση από Έρικσον </H2>
Αυστηρός με τους απείθαρχους θα είναι ο Σβεν Γιόραν Έρικσον. Ο Σουηδός
προπονητής της Εθνικής Αγγλίας τόνισε πως δεν θα ανεχθεί αταξίες από τους
παίκτες του τώρα που τα «Λιοντάρια» βρίσκονται στην τελική ευθεία πριν από το
Παγκόσμιο Κύπελλο, καταλήγοντας: «Αν κάποιος ποδοσφαιριστής δεν φερθεί σωστά,
υπάρχει μια εύκολη λύση για μένα. Να τον πετάξω έξω από την ομάδα»! <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O084</ED>
<ID>
ID:303563

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=4</URL></REF>


Article

<CATEGORY>vin10</CATEGORY>

 <H5>ΑΥΣΤΡΙΑ </H5><H2>Στα χέρια του Κρανκλ </H2>
Ο θρύλος του αυστριακού ποδοσφαίρου Χανς Κρανκλ είναι και επίσημα ο νέος
ομοσπονδιακός τεχνικός της κεντροευρωπαϊκής εθνικής ομάδας. Αυτό ανακοίνωσε
χθες η Ποδοσφαιρική Ομοσπονδία της χώρας (OeFB) και ο 48χρονος προπονητής θα
διαδεχθεί τον Κροάτη Ότο Μπάριτς, ο οποίος παραιτήθηκε μετά την αποτυχία τής,
πάλαι ποτέ, «Βούντερτιμ» να προκριθεί στην τελική φάση του Μουντιάλ. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O085</ED>
<ID>
ID:303581

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=5</URL></REF>


Article

<CATEGORY>vin10</CATEGORY>

 <H5>ΝΕΑ ΥΟΡΚΗ </H5><H2>Μίλησαν και οι γροθιές! </H2>
Αυτή η θεαματική εικόνα προέκυψε χθες στη Νέα Υόρκη στο πλαίσιο κοινής
συνέντευξης Τύπου των Λένοξ Λιούις και Μάικ Τάισον, εν όψει της αναμέτρησής
τους για τον τίτλο στα βαρέα βάρη. Οι δύο πυγμάχοι έκαναν δηλώσεις από το
βήμα, όταν ο ιδιόρρυθμος «Κινγκ Κονγκ» κινήθηκε με έτοιμη τη γροθιά του
εναντίον κάποιου που καθόταν δίπλα στον Λιούις! Ο δεύτερος αντέδρασε και δεν
άργησε να προκύψει γενική σύρραξη. Απολαύστε ολίγη...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O086</ED>
<ID>
ID:303588

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=6</URL></REF>


Article

<CATEGORY>vin10</CATEGORY>

 <H5>ΚΑΜΠΙΟΝΑΤΟ </H5><H2>Ανάρπαστος ο Δέλλας! </H2>
Επιστρέφει σήμερα στην Ιταλία ο διεθνής αμυντικός Τραϊανός Δέλλας και αν
πιστέψουμε χθεσινό τηλεγράφημα από την Περούτζια, οι παράγοντες της ιταλικής
ομάδας τον περιμένουν πώς και πώς για διευκρινίσεις. Το θέμα έχει ως εξής: η
Περούτζια αγόρασε από την ΑΕΚ τον παίκτη, αλλά από τον περασμένο Νοέμβριο τον
έβαλε στο περιθώριο. Επειδή, όπως υποστηρίζουν οι Ιταλοί, αρνήθηκε να
υπογράψει νέο συμβόλαιο, πέραν του προσεχούς καλοκαιριού. Ο Αλεσάντρο
Γκαούτσι, γενικός διευθυντής της Περούτζια, έψαξε και βρήκε «πελάτη»,
προκειμένου να πωλήσει τον Δέλλα, όμως, ο δικός μας εμφάνισε πρόβλημα. Το
έψαξαν και πληροφορήθηκαν ότι έχει υπογράψει προσύμφωνο με τη Ρόμα, γι' αυτό
και δημιουργήθηκε διένεξη. Πού θέλουν να δώσουν τον παίκτη οι της Περούτζια;
Στη Μίλαν! Μεταξύ μας: αν κάποτε αγωνιστεί αυτός ο ποδοσφαιριστής και
καταφέρει να κάνει καριέρα στο Καμπιονάτο, να τον χειροκροτήσουμε.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17249O087</ED>
<ID>
ID:303592

</ID><URL>http://ta-nea.dolnet.gr/neaweb/neafile.print_unique?e=A&f=17249&m=O08&aa=7</URL></REF>


Article

<CATEGORY>vin09</CATEGORY>

 <H2>Πολιτισμός, όργανο... φανατισμού
</H2><H4>Οι φονταμενταλιστές διείσδυσαν στον χώρο του πολιτισμού προτού κατακτήσουν την
εξουσία, λέει ο ισλαμολόγος και συγγραφέας Ζιλ Κεπέλ
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

«Ο μουσουλμανικός κόσμος είναι περισσότερο διαιρεμένος παρά ποτέ. Γι' αυτό και
εκείνα που λέει ο Σάμιουελ Χάντινγκτον, ο επονομαζόμενος και "Αμερικανός
προφήτης", περί σύγκρουσης πολιτισμών, είναι αβάσιμα», έλεγε χθες ο
διακεκριμένος Γάλλος πολιτικός επιστήμονας Ζιλ Κεπέλ, συγγραφέας του βιβλίου
«Τζιχάντ, ο Ιερός Πόλεμος», που ήρθε στην Ελλάδα προσκεκλημένος των Εκδόσεων
Καστανιώτη. 
Σήμερα η αλόγιστη χρήση της βίας είναι αυτόνομος λόγος διαίρεσης του
μουσουλμανικού κόσμου. Ωστόσο ο Ζιλ Κεπέλ έχει στο βιβλίο του επαρκώς εξηγήσει
ότι στη ρίζα της διαίρεσης ετούτης βρίσκεται η προσπάθεια διείσδυσης των
φανατικών ισλαμιστών στον χώρο του πολιτισμού, πολύ πριν κατακτηθεί η κοινωνία
και ο χώρος της πολιτικής. Αν οι εθνικιστές τύπου Νάσερ κατακερμάτισαν την
επίσημη γραπτή επιστημονική γλώσσα για να αποδυναμώσουν ένα εργαλείο στα χέρια
της θεολογίας, οι ισλαμιστές χρησιμοποίησαν με τη σειρά τους τις πολλές νέες
γραπτές γλώσσες για να τις εμπλουτίσουν με το δικό τους λεξιλόγιο. Σήμερα ο
Ζιλ Κεπέλ αποφαίνεται ότι «σιγά σιγά πλην αναπόφευκτα, η μεσαία τάξη θα
εγκαταστήσει καθεστώτα μουσουλμανικών δημοκρατιών, όχι εκείνων των
δυτικότροπων που επιβάλλονταν με τη βία, αλλά βασισμένων στην πλούσια
παράδοση. Στον μουσουλμανικό κόσμο άνθησε κατά καιρούς ένας λαμπρός πολιτισμός
που δεν περιοριζόταν σε ό,τι εκφράζει η Σαουδική Αραβία σήμερα».

«Η ιστορία της σύγχρονης Δημοκρατίας είναι η ιστορία της χειραφέτησής της από
τη Θεοκρατία», λέει ο Ζιλ Κεπέλ

Ο Ζιλ Κεπέλ θεωρεί το Αφγανιστάν χώρα-κλειδί για την κατανόηση του
τέταρτου μισού του 20ού αιώνα. Και μέσα από τα παιχνίδια του πετρελαίου,
φθάνει να συνδέει την Καμπούλ με την πτώση του Τείχους του Βερολίνου: «Το 1979
ήταν κρίσιμη χρονιά. Τον Φεβρουάριο ο Χομεϊνί, έπειτα από 15ετή εξορία,
επιστρέφει νικητής στην Τεχεράνη. Τον Νοέμβριο Ιρανοί φοιτητές συλλαμβάνουν ως
ομήρους Αμερικανούς (παρέμειναν εκεί για 449 μέρες). Και τον Δεκέμβριο του
ίδιου χρόνου οι Σοβιετικοί εισβάλλουν στην Καμπούλ». 
Η μάχη του πετρελαίου είχε ανάψει. «Οι Αμερικανοί ήταν πολύ ανήσυχοι», λέει ο
Ζιλ Κεπέλ, «διότι ο Σάχης ήταν σύμμαχος και τοποτηρητής στην περιοχή. Αν οι
Σοβιετικοί κέρδιζαν στο Αφγανιστάν, θα μπορούσαν εύκολα να φθάσουν μέχρι τον
Ινδικό Ωκεανό και να ελέγξουν τα μεγαλύτερα αποθέματα πετρελαίου στον κόσμο.
Οπότε χρησιμοποίησαν τη θρησκεία για να δημιουργήσουν ανάχωμα στους
Σοβιετικούς, κατά τον ίδιο τρόπο που ο Χομεϊνί τη χρησιμοποίησε εναντίον των
Αμερικανών. Παγίδευσαν τους Σοβιετικούς στο δικό τους Βιετνάμ. Νεαρός, άκουγα
τη φράση ότι οι Σοβιετικοί, αν θέλουν, μπορούν να φθάσουν στον ποταμό
Μπιντασόα, στα σύνορα Γαλλίας - Ισπανίας, σε 48 ώρες. 
Στα τέλη του '80, τον άλλοτε κραταιό σοβιετικό στρατό αποτελούσαν
μέθυσοι που ήθελαν μόνο να επιστρέψουν σπίτι τους. Σήμερα που συνταξιούχοι
πράκτορες της CIA βγάζουν βιβλία, ξέρουμε ότι τους δύο στόχους τους, της
ανακοπής του ιρανικού φονταμενταλισμού και της ανατροπής του σοβιετικού
καθεστώτος, τους πέτυχαν με ελάχιστα χρήματα. Πλήρωναν 600 εκατ. δολάρια τον
χρόνο, όσο δηλαδή έδωσαν σήμερα στο Αφγανιστάν μόνο για να ξεκινήσει ο
πόλεμος». 
<H3>«Χρονικό» Μπιν Λάντεν
</H3>
Ο Ζιλ Κεπέλ είναι καθηγητής στο Ινστιτούτο Πολιτικών Επιστημών στο Παρίσι
και υπεύθυνος των προγραμμάτων μελέτης του σύγχρονου μουσουλμανικού κόσμου.
Έμαθε νέος αραβικά, έζησε στη Συρία και την Αίγυπτο, ενώ έχει ταξιδέψει στις
περισσότερες μουσουλμανικές χώρες. Εργάστηκε επί πενταετία για τη συγγραφή της
«Τζιχάντ» (μετάφραση Ελένη Τσερεζολέ, σελ. 554, τιμή: 15,27 ευρώ), ενώ αυτές
τις μέρες κυκλοφορεί στη Γαλλία και ένα νέο - μικρό - βιβλίο του («Χρονικό
ενός πολέμου της Ανατολής») όπου αναλύει το φαινόμενο Μπιν Λάντεν.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P17</CAT>
<ED>
Κωδικός άρθρου: A17249P171</ED>
<ID>
ID:303464

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P17&aa=1</URL></REF>


Article

<CATEGORY>vin09</CATEGORY>

 <H2>«Στρίψιμο της βίδας» Μότσαρτ, λάτιν και τζαζ
</H2>
Έργα Χάιντν και Μότσαρτ ερμηνεύει η Καμεράτα - Ορχήστρα Φίλων της Μουσικής υπό
τη διεύθυνση του Αλέξανδρου Μυράτ στις 8.30 μ.μ. στο Μέγαρο Μουσικής Αθηνών
(Βασ. Σοφίας και Κόκκαλη 1, τηλ. 010-7282.333). Στο πιάνο και το τσέμπαλο ο
Δημήτρης Σγούρος. Εισιτήρια: 10.000 (29,35 ευρώ), 7.000 (20,54 ευρώ), 5.000
(14,67 ευρώ), 3.000 (8,80 ευρώ), 2.000 (5,87 ευρώ) φοιτητικό. Χορηγός: EFG
Eurobank Ergasias. 
Θέατρο 
Ο «Βόιτσεκ» του Γκέοργκ Μπίχνερ παρουσιάζεται σε μετάφραση Πέτρου
Μάρκαρη και σκηνοθεσία Γιώργου Λαζάνη στο Υπόγειο του Θεάτρου Τέχνης Καρόλου
Κουν (Πεσμαζόγλου 5, τηλ. 010-3228.706). Παίζουν οι Νίκος Αρβανίτης, Κάτια
Γέρου κ.ά. 
Όπερα 
Η όπερα «Το στρίψιμο της βίδας» του Benjamin Britten, σε σκηνοθεσία
Θωμά Μοσχόπουλου, παρουσιάζεται στο Μέγαρο Μουσικής Αθηνών (Βασ. Σοφίας και
Κόκκαλη 1, τηλ. 010-7282.333). Ερμηνεύουν οι σοπράνο Μαρούσα Ξυνή, Ειρήνη
Καραγιάννη και Τζούλια Σουγλάκου και ο τενόρος Gregory Kunde. Σολίστ της
Ορχήστρας των Χρωμάτων. Μουσική διεύθυνση: Νίκος Τσούχλος. Εισιτήρια: 15.000
(44,02 ευρώ), 9.000 (26,41 ευρώ) και 3.000 (8,80 ευρώ) φοιτητικό. Χορηγός:
Όμιλος Intracom. 
Εκδήλωση 
Το αρχείο της ΕΔΑ (Ενιαίας Δημοκρατικής Αριστεράς 1951-1967)
παρουσιάζουν οι Φίλιππος Ηλιού, Ηλίας Νικολακόπουλος και Δημήτρης Χαραλαμπής
στις 12.30 μ. στην αίθουσα Ανταποκριτών Ξένου Τύπου (Ακαδημίας 23), με αφορμή
την κυκλοφορία του βιβλίου της Ιωάννας Παπαθανασίου «Ενιαία Δημοκρατική
Αριστερά, 1951-1967» (Εκδόσεις Θεμέλιο). Τη συζήτηση συντονίζει η Ελίζα
Παναγιωτάτου. 
Τον Γιώργο Σκούρτη και το έργο του «Οι εκτελεστές» τιμούν στις 9 μ.μ. η
Εταιρεία Ελλήνων Θεατρικών Συγγραφέων και το Θέατρο Τέχνης (Φρυνίχου 14,
Πλάκα). Για τον τιμώμενο και το Θέατρο Τέχνης θα μιλήσει ο Γιώργος
Χριστοφιλάκης. 
Εκθέσεις 
Έργο της ζωγράφου Μαρίας Ελευθερουδάκη - Τόλια από την έκθεσή της «Παραλλαγές
1997-2001» που εγκαινιάζεται απόψε στην Τεχνόπολι

«Παραλλαγές, 1997-2001» είναι ο τίτλος της τελευταίας δουλειάς της
ζωγράφου Μαρίας Ελευθερουδάκη - Τόλια που παρουσιάζεται από απόψε στις 7 και
έως τις 29 Ιανουαρίου στην Τεχνόπολι (Πειραιώς 100). 
Συνεχίζεται έως τις 27 Ιανουαρίου η 2η διαδημοτική έκθεση εικαστικών
τεχνών Δυτικής Αθήνας που φιλοξενείται στο Εκθεσιακό Κέντρο του Δήμου
Περιστερίου (Δωδεκανήσου και Αγίου Βασιλείου). 
«Ζωντανά» 
Μόνον απόψε το αφρικανικό συγκρότημα «Africa Moyo» ερμηνεύει
αφρικανική, λάτιν, τζαζ και μπλουζ μελωδίες στον «Δίαυλο» (Δράκου 9, Κουκάκι,
τηλ. 010-9248.737). 
Ο Κώστας Σπανός σε δικές του συνθέσεις και άλλα αγαπημένα τραγούδια
στις 10 μ.μ. στη μουσική σκηνή «Μακάρι» (Ζ. Πηγής 152, τηλ. 010-6458.958). Στο
πιάνο η Άλκηστις Ραφτοπούλου. 
<H3>ΜΗ ΧΑΣΕΤΕ </H3>
Η όπερα του Νίνο Ρότα «Καπέλο από ψάθα Ιταλίας» ανεβαίνει και πάλι στην
Εθνική Λυρική Σκηνή (Ακαδημίας 59, τηλ. 010-3612.461) σε σκηνοθεσία Γιάννη
Ιορδανίδη και μουσική διεύθυνση Μίλτου Λογιάδη. Παίζουν οι Αντώνης Κορωναίος,
Σέργιος Καλαμπάκος κ.ά.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17249P181</ED>
<ID>
ID:303465

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Ο «Νονός» θέλει ψυχίατρο
</H2>
http: // www. hbo. com/sopranos

Η οικογένεια των Σοπράνος δεν αποτελείται από τραγουδιστές της όπερας αλλά από
τους θαυμαστές του Αλ Καπόνε. Οι Ιταλοί μαφιόζοι του Νιου Τζέρσεϊ σπάνε εδώ
και τρία χρόνια όλα τα ταμπού της αμερικανικής τηλεόρασης και η σειρά του ΗΒΟ
είναι από τις καλύτερες - ευτυχώς την βλέπουμε και εμείς. Δεν πρόκειται όμως
για απλή ψυχαγωγία. Οι ψυχολόγοι την επαινούν για τη ρεαλιστικότατη απεικόνιση
των συναντήσεων της ψυχαναλύτριας με τον πρωταγωνιστή - σημαντικό μέρος της
σειράς - και την θεωρούν ως την καλύτερη επίδειξη της δουλειάς τους που έχει
γίνει ποτέ στην τηλεόραση ή τον κινηματογράφο. Αν έχετε χάσει κάποιο
επεισόδιο, θα κατατοπιστείτε online. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17249P182</ED>
<ID>
ID:303508

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα «άλλα» ντοκιμαντέρ
</H2>
<AUTHOR>Χ.Ν.Ι.</AUTHOR>

Υπάρχουν ντοκιμαντέρ και «ντοκιμαντέρ». Τα ντοκιμαντέρ εντοπίζονται, κυρίως,
στη ΝΕΤ και στην ΕΤ1. Ορισμένα μάλιστα, άκρως ενδιαφέροντα και συγκλονιστικά,
μεταδίδονται μετά τα μεσάνυχτα. Τα άλλα, τα «ντοκιμαντέρ», προβάλλονται μόνον
μετά τα μεσάνυχτα! Το συνδρομητικό Filmnet ήταν το... πρωτοπόρο κανάλι. Κάθε
βράδυ μετά τη 12η νυκτερινή έβγαιναν από τις συνδρομητικές τηλεσυχνότητες
ταινίες του τύπου «Όλοι για τον Βόλο, όλοι για τον Βόλο», που λέει και το
ανέκδοτο. Αίφνης έκαναν και κάνουν την εμφάνισή τους, υπό τον χαρακτηρισμό
«ερωτική περιπέτεια» ή άλλον ευφάνταστο, ταινίες με soft ερωτικό περιεχόμενο.
Προσέξτε τίτλους: «Στον κόλπο της Αφροδίτης», «Τα παιχνίδια του έρωτα», «Ο
πειρασμός της σάρκας», «Η ερωτοχτυπημένη», «Σχέση πάθους», «The Bare Wench
project». Οι οποίες ουδεμία σχέση έχουν με την αναπαραγωγή της πεσκανδρίτσας ή
το ζευγάρωμα των κολεοπτέρων. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17249P183</ED>
<ID>
ID:303542

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ώρα αδιαφορίας </H2>
<AUTHOR>Π.Κ.</AUTHOR>

Τι ώρα είναι μπροστά στη Βουλή των Ελλήνων; 11.28 δείχνει το «αντικέ» ρολόι
που έχει τοποθετηθεί από τον Δήμο Αθηναίων. Πρωί, μεσημέρι, βράδυ οι
λεπτοδείκτες ασάλευτοι στις θέσεις τους: 11.28! Βουλευτές μπαίνουν και
βγαίνουν, υπουργοί, ο Πρωθυπουργός, διαμαρτυρόμενοι πολίτες, απεργοί πάσης
φύσεως, αστυνόμοι και όπως φαίνεται κανείς δεν έχει φιλοτιμηθεί να γίνει κάτι
με το σταματημένο ρολόι, που μετρά την αδράνεια και την αδιαφορία μας. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17249P184</ED>
<ID>
ID:303564

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Οι συνθέτες διεκδικούν... </H2>
<AUTHOR>Χ.Π.</AUTHOR>

Κρατάει χρόνια αυτή η... κολόνια. Οκτώ συναπτά. Το 1996 κατατέθηκε η μήνυση
κατά της ΑΕΠΙ (Ανώνυμος Εταιρεία Πνευματικής Ιδιοκτησίας) από πρωτοκλασάτα
ονόματα του μουσικού χώρου και μόλις αυτές τις ημέρες έφθασε, τελικά, να
οριστεί η δικάσιμος. Αυτό όμως είναι ένα άλλο... δράμα. Πάμε στο δράμα των
δημιουργών, λοιπόν. Τι διεκδικούν οι συνθέτες (Ξαρχάκος, Μικρούτσικος,
Μαμαγκάκης κ.ά.) από την ΑΕΠΙ και τρέχουν στα δικαστήρια; Τα αυτονόητα που
ισχύουν σε όλο τον πολιτισμένο κόσμο, είναι η απάντηση. Να μην παρακρατάει η
ΑΕΠΙ μεγαλύτερα ποσοστά για τη διαχείριση των δικαιωμάτων απ' ό,τι οι ανάλογοι
οργανισμοί του εξωτερικού, να μην τους υποχρεώνει να της μεταβιβάζουν όλα τους
τα δικαιώματα και για όλες τις χώρες του κόσμου (παραβαίνοντας αποφάσεις της
ΕΟΚ), να υπάρχει διαφάνεια στον τρόπο που διαχειρίζεται τα χρήματά τους κ.λπ.,
κ.λπ. 
<H3>...τα αυτονόητα </H3>
Ερώτηση ασχέτου: Και γιατί δεν είναι περισσότεροι οι συνθέτες που υπογράφουν
τη μήνυση; Α, λένε οι γνώστες του αντικειμένου, οι περισσότεροι φοβούνται να
τα βάλουν με το «σύστημα» και επειδή η ΑΕΠΙ είναι ο μοναδικός οργανισμός -
έστω και ιδιωτικός - που έχει τα φόντα να λειτουργήσει σαν οργανωμένη
επιχείρηση, προτιμούν να σιωπούν και να αρκούνται σ' αυτά που παίρνουν.
Υπάρχουν δε και κάποιοι δημιουργοί οι οποίοι χαίρουν «σκανδαλωδώς καλής
μεταχείρισης» και αυτοί, φυσικά, δεν έχουν κανένα λόγο να τρέξουν. Η αλήθεια
είναι ότι τα «ήθη» στον τομέα της Πνευματικής Ιδιοκτησίας στην Ελλάδα είναι
πάρα πολύ χαλαρά ακόμα - οι Έλληνες εκτιμούν την πνευματική δημιουργία, αλλά
δεν έχουν μάθει ακόμα να αποδίδουν στους δημιουργούς τα «δεδουλευμένα» τους -
και βάζω στοίχημα ότι σ' αυτό βασίζει και η ΑΕΠΙ την ανάγκη «ελληνικών
κανόνων» για τη λειτουργία της... Εν πάση περιπτώσει, πρώτη φορά φθάνει τέτοια
υπόθεση στην ελληνική Δικαιοσύνη και αυτό σημαίνει πολλά... <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17249P185</ED>
<ID>
ID:303582

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P18&aa=5</URL></REF>


Article

<CATEGORY>vin09</CATEGORY>

 <H2>«Τα κουρέλια θα πάρουν την εξουσία»
</H2><H4>Νιώθουν κι οι δυο τους «χαμένοι». Ο Νίκος Νικολαΐδης και ο ρόκερ
Γιάννης Αγγελάκας ενώνουν την «οργή» τους: «Ο χαμένος τα παίρνει όλα» </H4>
<AUTHOR>ΠΑΥΛΟΣ ΚΑΓΙΟΣ</AUTHOR>

Ο Νίκος Νικολαΐδης αυτές τις μέρες θα πει «μοτέρ, πάμε» για την όγδοη ταινία
του «Ο χαμένος τα παίρνει όλα», με πρωταγωνιστή την ψυχή του ροκ συγκροτήματος
«Οι τρύπες», Γιάννη Αγγελάκα

«Και είδα έναν άγγελο πάνω από τον ήλιο και έκραξε με φωνή μεγάλη στα όρνια
που πετούσανε: Εμπρός φάτε σάρκες βασιλέων και σάρκες χιλιάρχων και σάρκες
ισχυρών και σάρκες αλόγων και ιππέων και σάρκες δούλων και ελευθέρων και
μικρών και μεγάλων», ψιθυρίζει από την Αποκάλυψη ο 42χρονος ροκάς Γιάννης
Αγγελάκας και μπαίνει στο μπαρ «Eldorado» όπου συναντά τον 60άρη και πάντα
«οργισμένο» Νίκο Νικολαΐδη... Λίγο πιο πέρα διακρίνεται ο 23χρονος γιος του
δεύτερου, ο Συμεών Νικολαΐδης, που τραγουδά, ενώ ο Αγγελάκας του μαθαίνει τα
«κόλπα» της πιάτσας... Μέχρι ο μαθητής να αποδειχθεί πιο ξύπνιος από τον
δάσκαλό του. 
Πιο χειροπιαστά: Ο Νίκος Νικολαΐδης ξεκινά αυτές τις μέρες τα γυρίσματα της
όγδοης ταινίας του «Ο χαμένος τα παίρνει όλα». Ο Γιάννης Αγγελάκας, η ψυχή του
συγκροτήματος «Τρύπες», αφήνει τη ροκ σκηνή... Γίνεται πρωταγωνιστής και ο
νέος «καταραμένος» ήρωας αυτής της ταινίας στην οποία γράφει και τη μουσική.
Όσο για τον Συμεών Νικολαΐδη «μαθαίνει» την τσαγκαρική της υποκριτικής και της
ροκ κοντά σε εξπέρ ρέμπελους, γράφοντας, μάλιστα, και δύο τραγούδια... Από
κοντά - πάντα - και η Μαρί-Λουίζ Βαρθολομαίου, η σύντροφος του Νικολαΐδη, που
ευθύνεται για το ντιζάιν καθώς έχει την καλλιτεχνική διεύθυνση της ταινίας που
σε λίγες μέρες θα αρχίσει να γράφεται στο σελιλόιντ... 
Ο Γιάννης Αγγελάκας είναι ο 40άρης ήρωας που ζει μόνος του, παρέα με
τσιγάρα, μπίρες, χάπια και χωρίς παρόν, μέλλον, αλλά με παρελθόν.
Περιπλανιέται «τυφλά» στα σοκάκια της πόλης και μουρμουρίζει τσιτάτα από την
Αποκάλυψη του Ιωάννη... Κι όταν θέλει ή έχει ανάγκη κλέβει ή δουλεύει στο
γραφείο του Χοντρού, ντετέκτιβ του υποκόσμου... Συναντά τον 20άρη Μικρό -
Συμεών Νικολαΐδη - στο σπίτι της παλιάς ερωμένης του... Και βρίσκει σ' αυτόν
τον σύντροφό του... 
Τι κοινό έχει, άραγε, ο «οργισμένος» σκηνοθέτης της «Γλυκιάς συμμορίας» με τον
ροκά από τις «Τρύπες»; 
«Εδώ έχεις ένα μικρό λάθος, εγώ είμαι ο ''ροκ'' και ο Αγγελάκας ο
''οργισμένος''. Το κοινό στοιχείο μας είναι ότι και οι δύο δεν οδηγούμε
αυτοκίνητο, μόνο που αυτός κατάφερε και απέσπασε ένα δίπλωμα και αμολιέται
στους δρόμους. Επικίνδυνο άτομο», επισημαίνει ο Νίκος Νικολαΐδης και ο Γιάννης
Αγγελάκας στο ίδιο... φιλμ νουάρ στυλ με πληροφορεί: «Πρώτη φορά συνάντησα τον
Νίκο το '94 σ' ένα ιταλικό ρεστοράν (δεν θυμάμαι αν ήταν γωνιακό...) στο
Λονδίνο. Εγώ πήρα καρμπονάρα, κι αυτός ριγκατόνι με σάλτσα πέστο. Από τότε
σιχαινόμαστε και οι δύο την ιταλική κουζίνα»! 
Πίσω απ' αυτές τις «κουφές» απαντήσεις που δίνονται στο μπαρ «Eldorado» όπου
συχνάζει ο ήρωας της ταινίας «Ο χαμένος...», υποψιάζομαι ότι και οι δύο θέλουν
να κρύψουν πως ο ένας βρίσκει στον άλλον το... χαμένο alter-ego του και
επιμένω... Αλλά από τη σνομπ απάντηση του ροκά («ο Νίκος αποφεύγει τα
σπαγγέτι-western κι αυτό είναι μια παράνοια») πέφτω στην υπαρξιακή τού
σκηνοθέτη των «Κουρελιών»: «Έχω να διαπραγματευτώ με τόσα προσωπικά μου
alter-ego που δεν υπάρχει θέση για κανένα άλλο». 
Επιχειρώ και πάλι να σπάσω τον μυστικό κώδικά τους (γιατί διάλεξε ο
σκηνοθέτης ως πρωταγωνιστή του τον ροκά κι αυτόν αν θα το «παίζει», πλέον,
σταρ του σινεμά...), αλλά τα κάνουν όλα... μαλιά-κουβάρια: «Διάλεξα τον
Αγγελάκα να τραγουδήσει τη μουσική μου και αυτός με διάλεξε για να γυρίσω την
ταινία του», αποκρίνεται ο Νίκος φυσώντας τον καπνό του τσιγάρου του στον
ντουμανιασμένο χώρο του μπαρ, ενώ ο άλλος βάζει το κοστούμι του ρόλου του και
μουρμουρίζει «οι χαμένοι τα παίρνουν όλα, αλλά δεν έχουν απάντηση για τίποτα,
μόνο τη νύχτα ξέρουν...» και δεν καταλαβαίνω αν απαντά σ' εμένα ή κάνει πρόβα
σε ατάκες του ρόλου του... 
<H3>Μετά το ολοκαύτωμα
</H3>
Κάθε πλάνο της ταινίας έχει ήδη «γυριστεί» σε σκίτσα (storyboards) του
Γιώργου Τασιούλα

«Με ενδιαφέρει η γενιά των nineties. Και ειδικά το μέρος αυτής της γενιάς που
αντιδρά στην ομαδοποίηση και την επιβολή μιας στερεότυπης συμπεριφοράς... Το
αν καταλήξουν κάποιοι απ' αυτούς στην κάθαρση μέσα από ένα ολοκαύτωμα, είναι
κι αυτό ένα σημάδι ελπίδας...», λέει ο σκηνοθέτης Νίκος Νικολαΐδης που σε
καιρούς ανυποψίαστους είχε κάνει σημαία του τον σκοτεινό κόσμο των παρακμιακών
ηρώων... Και στη νέα του ταινία «Ο χαμένος τα παίρνει όλα» μιλάει για όσα
συμβαίνουν πίσω από τις σκοτεινές πόρτες της πόλης που ίσως να είναι οι
διπλανές μας. Αφουγκράζεται «τη μοναξιά του ατόμου σήμερα, το αδιέξοδο και την
ανάγκη διεξόδου, την αγάπη και την ελπίδα». Όλα αυτά μέσα από ένα βίαιο φιλμ
νουάρ. Γι' αυτό διαλέγει για κόσμο του «το αθώο περιθώριο, εκείνο που ζει κάθε
loser, ανάμεσα στο μικροέγκλημα και την ευαισθησία». 
Και νομίζετε ότι στις «Big Brother» μέρες μας θα βρείτε θεατές που να
συγκινηθούν με το δικό σας φίλμ νουάρ και τους παρακμιακούς ήρωές του; 
«Ο τρίτος άγγελος εσάλπισε και έπεσεν εκ του ουρανού αστήρ μέγας καιόμενος ως
λαμπάς και έπεσεν επί των ποταμών και επί τας πηγάς των υδάτων» αποκρίνεται ο
Γιάννης Αγγελάκας μέσα από την Αποκάλυψη, ενώ έξω από το μπαρ ένα σκυλί
αλυχτάει και η βροχή δυναμώνει... Και ο Νίκος Νικολαΐδης με κάνει με την
απάντησή του να μπω στον κόσμο της ταινίας τους και να σταματήσω την ξερή,
δημοσιογραφική απόπειρα αποκρυπτογράφησής τους: «Η ελληνική μυθολογία μας
διδάσκει ότι στο τέλος το ''κουρέλι'' θα σκοτώσει τον Big Brother και θα
παντρευτεί την Big Sister και θα γίνει βασιλιάς. Και τότε θα έρθουν στην
εξουσία τα ''κουρέλια'' που - σύμφωνα με τους προφήτες - θα φάει η μύγα σίδερο
και το κουνούπι ατσάλι. 
Για να ακολουθήσει ένα μεγάλο τριήμερο ξέσκισμα των παρθένων, των υαλοπινάκων
και των βιτρό»... 
Γι' αυτό, μάλιστα, προειδοποιεί όσους «πάνε στο σινεμά για να φάνε τσιπς,
ποπ-κορν και γαριδάκια» να μην... τολμήσουν να δουν την ταινία του! 
<H3>«Τζάμι», «χώμα», «αφασία» </H3>
Σε μια εποχή «τζάμι» ποιος νοιάζεται, σκέφτομαι, γι' αυτά που λένε ένας
«οργισμένος» ή ένας «ροκάς»; Μα η απάντηση του Νίκου Νικολαΐδη κόβει τις δικές
μου απαισιόδοξες αναρωτήσεις... «Νοιάζονται όλοι εκείνοι οι χιλιάδες που
αδιαφορούν για το αν η εποχή μας ειναι ''τζάμι'', ''χώμα'' ή ''αφασία''. Κι
έπειτα, ποιος αποφάσισε και με ποιο δικαίωμα, ότι η εποχή είναι ''τζάμι'';
Μήπως οι τζαμάδες των μέσων, που πουλάνε σύγχυση κι άλλα πολλά; Ζούμε σε μια
υπέροχη εποχή αναμπουμπούλας όπου οι λύκοι χαίρονται κι ο ποντικός χορεύει κι
εκείνη η περίεργη γάτα όλο και κάτι μαγειρεύει», μου λέει.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17249P191</ED>
<ID>
ID:303466

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P19&aa=1</URL></REF>


Article

<CATEGORY>vin09</CATEGORY>

 <H2>Στις Συμπληγάδες έρωτα και προκατάληψης
</H2><H4>Τα ζευγάρια ομοφυλόφιλων στη χώρα μας, οι άνθρωποι της διπλανής πόρτας
πορεύονται μαζί, ακόμη και δίχως τη «φιλική» συμπαράσταση γονέων και νόμου
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Δ

Ζουν ανάμεσά μας... Καθημερινοί άνθρωποι, της διπλανής πόρτας. Όπως η παρέα
ομοφυλόφιλων, της οποίας τους έρωτες, τα πάθη και... τα παθήματα παρουσιάζει η
αμερικανική σειρά «Ανάμεσά μας» (Queer as a folk), που προβάλλεται και στην
Ελλάδα, από το Star Channel (Πέμπτη, 01.30) 
ιεκδικούν δικαίωμα στη ζωή και τον έρωτα. Με τον δικό τους τρόπο. Ο Νικόλας
και ο Δημήτρης ζουν μαζί εδώ και 13 χρόνια. Έζησαν την έκπληξη και την
αναστάτωση των άλλων όταν μάθαιναν ότι οι δυο τους είναι ζευγάρι, ωστόσο
έμαθαν «ότι δεν πρέπει να κρύβουμε αυτό που αισθανόμαστε». 
Από την άλλη, παρόλο που δεν νιώθουν ότι πρέπει να βγουν στον δρόμο και να
φωνάξουν ότι είναι ομοφυλόφιλοι επειδή δεν αισθάνονται πως αποτελούν κάτι το
ξεχωριστό, δεν το έχουν αποκαλύψει στους γονείς τους. Κι αυτό επειδή γνωρίζουν
ότι εκείνοι δεν θα μπορέσουν να καταλάβουν, αφού ακόμη και μετά τα 13 χρόνια
της κοινής τους ζωής ονειρεύονται να δουν τα παιδιά τους παντρεμένα και να
αποκτήσουν εγγονάκια... 
Ούτε και η 24χρονη Ν.Μ. τολμά να πει στη μητέρα της ότι προτιμά τις
γυναίκες από τους άνδρες. Κι αυτό επειδή, όπως λέει, «ξέρω ότι δεν θα
καταλάβει. Το μόνο που θα καταφέρω είναι να τη στενοχωρήσω». Για την ώρα,
μένει μαζί με τους γονείς της και αναγκάζεται να κρύβει τις σχέσεις της και να
παρουσιάζει τις συντρόφους της ως «κολλητές» φίλες. 
Την ώρα που η αναγνώριση των ομοφυλοφιλικών σχέσεων (couple registration)
είναι νομικά κατοχυρωμένο δικαίωμα στις περισσότερες χώρες της Ευρώπης, τα
ομοφυλόφιλα ζευγάρια στη χώρα μας κρύβουν τις σχέσεις τους από τους δικούς
τους ανθρώπους, από γονείς και φίλους. Στην καλύτερη περίπτωση, οι γονείς
αγνοούν τις προτιμήσεις των παιδιών τους. Στη χειρότερη, «διώχνουν τα 16χρονα
και 17χρονα παιδιά τους από το σπίτι όταν εκείνα τους δηλώνουν ότι είναι
ομοφυλόφιλοι», λέει στα «ΝΕΑ» ο κ. Γρηγόρης Βαλιανάτος, δημοσιογράφος, μέλος
στον τομέα σεξουαλικής ταυτότητας του ελληνικού τμήματος της Διεθνούς
Αμνηστίας. 
Η λέξη «συμπαράσταση» φαίνεται πως είναι άγνωστη ή, τουλάχιστον, απούσα
και στο επίπεδο του νόμου, παρά το γεγονός ότι ο σεξουαλικός αυτοκαθορισμός
βρίσκεται μεταξύ των ατομικών δικαιωμάτων που κατοχυρώνει το ελληνικό
Σύνταγμα. Και μπορεί στην Ολλανδία τα ζευγάρια του ίδιου φύλου να έχουν
δικαίωμα γάμου από το 2000, αλλά το ελληνικό Σύνταγμα (άρθρο 5, παρ.1) ορίζει
ότι είναι δικαίωμα του καθενός να αναπτύσσει ελεύθερα την προσωπικότητά του,
«εφόσον δεν προσβάλλει τα δικαιώματα των άλλων και δεν παραβιάζει το Σύνταγμα
ή τα χρηστά ήθη», έννοια η οποία καλύπτεται από πέπλο ασάφειας και
αοριστίας. 
<H3>Άποψη </H3>
Ο ελληνικός νόμος «επηρεασμένος από τη δυτική σεξουαλική ηθική, λυδία λίθος
της οποίας είναι η αναπαραγωγή του ανθρώπινου είδους, αποδοκιμάζει κάθε
σεξουαλική δραστηριότητα που από τη φύση της αποκλείει την περίπτωση της
σύλληψης» και «καταδικάζει την ομοφυλοφιλία γιατί εξ ορισμού δεν μπορεί να
καταλήξει σε τεκνοποίηση» (Γ. Δοκουμετζίδης, «Προβλήματα Προστασίας των
Δικαιωμάτων του Ανθρώπου», Εκδ. Καστανιώτη, 1997).

<H3>Νικόλας & Δημήτρης
</H3><H3>«Χάνεις φίλους, κάνεις νέους»
</H3>
Είναι ήρεμοι, αλλά και - όπως λένε- συνειδητοποιημένοι. Από την πρώτη ματιά
καταλαβαίνεις ότι αυτά τα παιδιά δεν είναι μόνο αγαπημένα αλλά και εντελώς
σίγουρα για την επιλογή τους να είναι μαζί. 
Όλα ξεκίνησαν πριν από 13 χρόνια, σ' ένα γνωστό gay μπαρ της Αθήνας. Και οι
δύο είχαν άλλες σχέσεις τότε, αλλά δεν άργησαν να γίνουν αχώριστοι. «Μέχρι το
1985 είχα σχέσεις και με γυναίκες και με άνδρες, αλλά δεν πίστευα ότι είμαι
ομοφυλόφιλος», λέει ο Νικόλας, που άλλαξε γνώμη όταν γνώρισε τον Δημήτρη. 
Τα πράγματα δεν ήταν εύκολα, ειδικά στην αρχή. Έπρεπε να δώσουν μια
εξήγηση στους δικούς τους ανθρώπους, γιατί συγκατοίκησαν από την αρχή σχεδόν
της γνωριμίας τους. «Θέλεις να το πεις σ' αυτούς που αγαπάς, αλλά είναι πολύ
δύσκολο», λέει ο Νικόλας. «Είναι δύσκολο περισσότερο γιατί δεν αισθάνεσαι ότι
είσαι κάτι ξεχωριστό και άρα πρέπει να βγαίνεις έξω και να το φωνάζεις σε
όλους». 
Δεν θα ξεχάσει τη στιγμή που το ανακοίνωσε στην καλύτερή του φίλη. «Ήξερε ότι
μένουμε μαζί με τον Δημήτρη, αλλά δεν το είχε φανταστεί ότι είμαστε ζευγάρι.
"Ξέρεις", της λέω, "με τον Δημήτρη είμαστε μαζί". Έπαθε σοκ! Έκανε περίπου ένα
μήνα να μου μιλήσει, αλλά μετά το συνειδητοποίησε και οι σχέσεις μας
αποκαταστάθηκαν χωρίς κανένα πρόβλημα», θυμάται ο Νικόλας. 
Στα 13 χρόνια που είναι μαζί έχασαν φίλους, αλλά έκαναν και
καινούργιους. «Έχουμε τέσσερις-πέντε πολύ δικούς μας ανθρώπους που μας
συμπαραστέκονται, αλλά κι εμείς τους συμπαραστεκόμαστε όταν έχουν ανάγκη. Στην
πορεία της σχέσης μας φάνηκαν οι πραγματικοί φίλοι. 
Κάποιοι δεν μπόρεσαν να αντέξουν το γεγονός ότι είμαστε μαζί 13 χρόνια και
έφυγαν ή τους απομακρύναμε εμείς», λέει ο Δημήτρης. 
Οι συγγενείς και οι γονείς τους δεν το ξέρουν, τουλάχιστον δεν τους το έχουν
αποκαλύψει. «Ξέρουν ότι ζούμε μαζί, έχουν έρθει στο σπίτι μας, όταν τηλεφωνούν
ρωτούν τον ένα τι κάνει ο άλλος, αλλά μέχρι εκεί», λέει ο Νικόλας. Πιστεύει,
ωστόσο, ότι «το έχουν καταλάβει πια τόσα χρόνια, αλλά είναι πολύ διακριτικοί
και δεν ρωτούν επιπλέον πράγματα». 
Η μητέρα του Δημήτρη, πάντως, «ακόμα με ρωτά πότε θα παντρευτώ και θα
κάνω οικογένεια», ενώ η ανιψιά του Νικόλα του λέει, «θείε, δεν θέλω να
παντρευτείς». Το θέμα του παιδιού το έχουν σκεφθεί, αλλά «όχι με την έννοια
της υιοθεσίας, όπως στην Ολλανδία». «Αν έβρισκα μια γυναίκα που θα ήξερε τα
πάντα για τη ζωή μου και θα δεχόταν να κάνει ένα παιδί μαζί μου, με την
προϋπόθεση να είμαι εντάξει στις υποχρεώσεις μου απέναντί του, θα το έκανα»,
λέει ο Νικόλας. 
<H3>Κοινό πορτοφόλι </H3>
Οι δυο τους είναι συνέχεια μαζί: στη δουλειά, στις διακοπές, στα δύσκολα και
στα εύκολα μαζί, γιατί «από την αρχή σέβεται ο ένας τον άλλο, το πώς θα
λειτουργήσει με τον εαυτό του και μέσα στο σπίτι και έξω από αυτό». Ακόμα και
η γειτονιά τους έμαθε. «Μας βλέπουν μαζί τόσα χρόνια και ποτέ δεν είχαμε
πρόβλημα», λένε. 
Έχουν και κοινό πορτοφόλι. «Ποτέ δεν χωρίσαμε τα χρήματά μας. Είναι αστείο να
μοιραζόμαστε το ίδιο σπίτι και το ίδιο κρεβάτι και να μην έχουμε κοινό
πορτοφόλι». Και επειδή ο νόμος δεν τους αναγνωρίζει κληρονομικά δικαιώματα, το
φρόντισαν μόνοι τους. «Έχουμε κοινό λογαριασμό. Αν πάθει κάτι ο ένας, ο άλλος
δεν θα έχει πρόβλημα». 
<H3>INFO
</H3>
Ο Νικόλας και ο Δημήτρης είναι 40 ετών. Γνωρίστηκαν σ' ένα μπαρ πριν από 13
χρόνια και από τότε είναι αχώριστοι. Εργάζονται ως διακοσμητές, ζουν στην
Αθήνα και μοιράζονται το ίδιο σπίτι και το ίδιο πορτοφόλι εδώ και 13 χρόνια. 
<H3>Ν. Μ., 24 ετών
</H3><H3>«Δεν μετανιώνω, λοιπόν»
</H3>
«Μόνο γυναίκα θα μπορούσα να ερωτευθώ». Δεν μετανιώνει για την επιλογή της και
δεν θέλει να κρύβεται. «Δεν θα είχα κανένα πρόβλημα να γράψεις το όνομά μου
και να δείξω το πρόσωπό μου, αλλά ξέρω ότι οι γονείς μου θα στενοχωρηθούν»,
λέει η Ν.Μ.

Είχε την πρώτη της ερωτική εμπειρία με γυναίκα στα 17 της. «Ήταν μια
συμμαθήτριά μου από το Λύκειο και απλά πειραματιζόμασταν», λέει η Ν.Μ., η
οποία λίγο αργότερα είχε μια πλατωνική ερωτική εμπειρία με μια καθηγήτρια που
της έκανε ιδιαίτερα μαθήματα. 
Λίγο αργότερα, έκανε δεσμό για δύο χρόνια με την Ελένη. «Ήταν όπως είναι όλα
τα ζευγάρια. Ήταν κι εκείνη φοιτήτρια. Βλεπόμασταν καθημερινά, ερχόταν στο
σπίτι μου και κοιμόμασταν μαζί. Οι γονείς μου τη γνώριζαν ως μια καλή μου
φίλη». 
Έτσι έριξε στάχτη στα μάτια της μητέρας της. «Δεν ξέρει τίποτα. Κάποια στιγμή
πριν από χρόνια της είχε τηλεφωνήσει η μητέρα μιας κοπέλας και της είχε πει
πως υποψιάζεται ότι μου αρέσουν οι γυναίκες. Τότε με προειδοποίησε πως αν ήταν
αλήθεια αυτό που έμαθε, θα αυτοκτονούσε. Καταλαβαίνεις λοιπόν ότι δεν μπορώ να
της το πω γιατί δεν θέλω να της κάνω κακό», λέει.. 
Μετά την Ελένη ακολούθησε μια άλλη, «άρρωστη», όπως τη χαρακτηρίζει η ίδια,
σχέση με μια άλλη γυναίκα και μετά ο χωρισμός. Αυτή την εποχή είναι μόνη της,
δηλαδή... σχεδόν μόνη της. «Εδώ και τέσσερα χρόνια έχω ερωτικές επαφές και με
δύο άνδρες, ξέρεις τα φιλικά της γενιάς μας, fucking everybody... Είναι φίλοι
μου και είναι και με άλλες κοπέλες, αλλά αφού δεν έχουν πρόβλημα ούτε αυτοί
ούτε εγώ, γιατί όχι;». 
Όμως, παρά την παρουσία ανδρών στην ερωτική της ζωή, «είμαι σίγουρη πως μόνο
γυναίκα θα μπορούσα να ερωτευθώ. Το ξέρω από τα 15 μου χρόνια, που ήμουν
αγοροκόριτσο κι αυτό δεν πρόκειται να αλλάξει. Όσο για την αντιμετώπιση των
φίλων της, «τους το είπα αμέσως μόλις ξεκαθάρισα τα πράγματα μέσα μου. Το
δέχτηκαν χωρίς κανένα πρόβλημα». 
Πιστεύει μάλιστα πως η προκατάληψη απέναντι στις γυναίκες που διατηρούν
ομοφυλοφιλικές σχέσεις δεν είναι τόσο έντονη όσο για τους άνδρες. «Γίνονται
πιο εύκολα αποδεκτές, γιατί παίζει ρόλο και η ερωτική φαντασίωση που έχουν οι
άνδρες για τις γυναίκες που έχουν επαφή με άλλες γυναίκες. Οι περισσότεροι
μάλιστα πιστεύουν ότι θα σου περάσει», λέει γελώντας. 
Κι αυτό επειδή «η ερωτική σχέση μεταξύ δυο γυναικών δεν σοκάρει, όπως μεταξύ
δύο ανδρών. Άλλωστε, οι σχέσεις με γυναίκες έχουν να κάνουν πιο πολύ με τη
συναισθηματική δέσμευση και λιγότερο με το σεξ. Γι' αυτό και οι περισσότερες
είναι εξαρτημένες. Δεν μπορείς να κάνεις χωρίς τον άλλο». 
Η ίδια δεν θα είχε κανένα πρόβλημα να συγκατοικήσει με τη σύντροφό της
«Αντιθέτως, σκοπεύω να το κάνω όταν ανεξαρτητοποιηθώ οικονομικά. Θα ήθελα να
κάνω και παιδί. Δεν έχω πρόβλημα». 
<H3>INFO
</H3>
Η Ν.Μ. είναι 24 ετών και σπουδάζει στη Νομική Αθηνών. Ζει στην Αθήνα με τους
γονείς της

<H3>Προτιμούν την ανωνυμία
</H3>
Ουδεμία καταγγελία για διάκριση εις βάρος ομοφυλόφιλου έχει γίνει στον
Συνήγορο του Πολίτη. Όπως λέει στα «ΝΕΑ» ο κ. Γιώργος Καμίνης, βοηθός
Συνήγορος του Πολίτη και επίκουρος καθηγητής στη Νομική Σχολή Αθηνών, «από την
αρχή της σύστασης του Συνηγόρου δεν έχει φθάσει ποτέ τέτοια καταγγελία, κι
αυτό επειδή εμείς δεχόμαστε μόνο επώνυμες καταγγελίες και καταλαβαίνετε πόσο
δύσκολο είναι να απευθυνθεί κανείς σ' εμάς αν δεν θέλει να αποκαλύψει πως
είναι ομοφυλόφιλος». Δεν καταγγέλλονται και άρα δεν συμβαίνουν; «Η υποψία μου
είναι πως ναι. Και μάλιστα περισσότερο στον ιδιωτικό τομέα παρά στον δημόσιο,
όπου ο συνδικαλισμός δύσκολα θα άφηνε να περάσει τέτοιου είδους διάκριση. Στις
ιδιωτικές επιχειρήσεις αντίθετα, όπου ο συνδικαλισμός είναι ανύπαρκτος ή απών,
ο πολίτης μπορεί να βρεθεί απροστάτευτος».

<H3>Το αγκάθι της υιοθεσίας
</H3>
Ο 52χρονος Νορβηγός υπουργός Οικονομικών Περ Κρίστιαν Φος είναι ο πρώτος
πολιτικός που παντρεύτηκε τον σύντροφό του στην διάρκεια της θητείας του

Το παράδειγμα της Ολλανδίας που εξακολουθεί να είναι η πιο φιλελεύθερη στο
θέμα των ομοφυλοφιλικών σχέσεων, έχοντας αναγνωρίσει δικαίωμα γάμου από το
2000, καταχώρησης από το 1996 και υιοθεσίας στα ομοφυλόφιλα ζευγάρια,
ακολουθούν σταδιακά και οι άλλες ευρωπαϊκές χώρες. 
Η Αγγλία, η Γαλλία, η Γερμανία, η Δανία, το Βέλγιο, η Σουηδία, η Νορβηγία
έχουν επίσης αναγνωρίσει το δικαίωμα καταχώρησης των ομοφυλόφιλων ζευγαριών
(registered partnership), προσφέροντάς τους ασφαλιστικές ή φορολογικές
διευκολύνσεις και κληρονομικά δικαιώματα. Αγκάθι εξακολουθεί να αποτελεί η
υιοθεσία, αλλά και ο γάμος (με ληξιαρχική πράξη) ο οποίος τελείται σε πολλά
κράτη-μέλη, αλλά σε τοπικό επίπεδο. Η Φινλανδία επίσης αναγνώρισε πρόσφατα ως
νόμιμη τη συμβίωση μεταξύ ομοφυλόφιλων ζευγαριών. 
Πίσω βρίσκονται η χώρα μας, η Πορτογαλία, η Ιταλία και η Ισπανία. Πάντως,
σύμφωνα με κοινοτική οδηγία, η χώρα μας θα πρέπει έως τον Δεκέμβριο του 2003
να έχει παρουσιάσει νομοθεσία για την «κατάργηση των διακρίσεων που βασίζονται
στο φύλο, την εθνική ή φυλετική καταγωγή... και τον σεξουαλικό
προσανατολισμό», διαφορετικά η Οδηγία θα ισχύσει ως αυτόνομο νομοθέτημα.

<H3>Σεξουαλική αγωγή
</H3>
Το βιβλίο «Σεξουαλική αγωγή - διαφυλικές σχέσεις» (μάθημα Αγωγής Υγείας)
παρουσιάζει στους μαθητές 15-18 ετών δύο σεξουαλικότητες: «Η δική μου
σεξουαλικότητα και η "άλλη" σεξουαλικότητα» - των ετερόφυλων («η δική μου»)
και των ομοφυλόφιλων(«η άλλη»). Το εγχειρίδιο, που δεν έχει αποσταλεί ακόμα
στα σχολεία της Δευτεροβάθμιας Εκπαίδευσης (βρίσκεται στο Παιδαγωγικό
Ινστιτούτο), η ομοφυλοφιλία περιγράφεται στο τέλος, στο ίδιο κεφάλαιο στο
οποίο έχουν αναφερθεί οι όροι «σεξουαλική κακοποίηση» (βιασμός) και
«σεξουαλικές παρακκλίσεις» (παιδοφιλία, εφαψιομανία, τρανσεξουαλισμός). Όπως,
αναφέρεται, «απόψεις μέσα στην Ιατρική και και την Ψυχολογία εξακολουθούν να
τη θεωρούν παρέκκλιση από τη φυσιολογική σεξουαλικότητα και έκφραση της
αποτυχίας της ομαλής ψυχοσεξουαλικής ανάπτυξης του ανθρώπου».
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17249P201</ED>
<ID>
ID:303467

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P20&aa=1</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΑ
</H5><H2>Προσωπικές εξομολογήσεις στην παλέτα
</H2><H4>Το εξομολογητικό στοιχείο είναι συχνά αρκετό για να κερδίσει ένας άξιος
ζωγράφος την εμπιστοσύνη του φιλότεχνου
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Χαμηλόφωνες, εξομολογητικές εικόνες, από ένα σκοτεινό πιθάρι αναμνήσεων,
διαμορφώνουν τους πίνακες του Γ. Λασηθιωτάκη (στην γκαλερί Ζουμπουλάκη, έως το Σάββατο)

Όταν τα πράγματα φτάνουν σε μεγάλη σύγχυση και τα όρια θολώνουν, τότε είμαστε
υποχρεωμένοι να επιστρατεύσουμε τον κοινό νου. Και να αναρωτηθούμε: Τι άλλο
μπορεί να κάνει καλύτερα η ζωγραφική από το να μας μιλά με ειλικρίνεια για τον
προσωπικό κόσμο του δημιουργού της; Συχνά αυτός ο κόσμος είτε μας θλίβει είτε
απλώνεται υπερφίαλα σ' όλα τα ανθρώπινα προβλήματα. Ωστόσο και πάλι αυτά θα
πρέπει να ιεραρχηθούν και να συμπυκνωθούν στα χρώματα και σχήματα των
περιορισμένων διαστάσεων του έργου, και - το βασικότερο - θα πρέπει να
κερδίσουν τις ψυχές και τον σεβασμό των θεατών. 
Αυτό το τελευταίο στοιχείο, ηθικό στην ουσία του, ξεχνιέται συχνά από τους
νέους καλοσπουδαγμένους και καλοπληροφορημένους ζωγράφους. Παρακολουθούμε
προσεκτικά το νέο είδος εικαστικών εκθέσεων που ενδημεί τα τελευταία χρόνια
στις νέες γκαλερί του Ψυρή, και αδυνατούμε να καταλάβουμε την προοπτική τους.
Απόπειρες καινοτομιών στα εκφραστικά μέσα σε μια εποχή που δεν έχει τι να τις
κάνει περαιτέρω, από το να τις εκπέμπει μιμητικά από χώρα σε χώρα. Τα ήδη
εφευρεθέντα υπερκαλύπτουν τις πραγματικές ανάγκες. Βαρύγδουποι τίτλοι,
φιλοσοφικά σχόλια, δημοσιογραφικός θόρυβος σε περιοδικά λάιφ στάιλ και, ως
επιμύθιο, παράπονα για την «ασυγχρόνιστη» κοινωνία που δεν κατανοεί και αδικεί
τους «πρωτοπόρους». Από την άλλη πλευρά, ευτυχώς, οι ζωγράφοι που έμειναν
πιστοί στην ηθική της συντεχνίας και του φιλότεχνου, καταξιώνονται ευρύτερα
και διαρκέστερα. 
Ένα παλιό δοκιμασμένο κριτήριο για μια «ασφαλή πλοήγηση» στον
υπερπληθωρικό πλέον εικαστικό χώρο είναι το αυτοβιογραφικό. Ο θεατής θέλει να
βρει μέσα στο έργο και τον ψυχικό κόσμο του καλλιτέχνη, το τι τον συνδέει
αναπόσπαστα μ' αυτό που ζωγραφίζει. Ό,τι μοιάζει να ξεφύτρωσε αδικαιολόγητα ή
ό,τι μπορεί να γίνει κι από άλλον, δεν εγγυάται πολλά. 
Μ' αυτές τις σκέψεις - και με ευχάριστη λιακάδα - επισκεφθήκαμε περιπατητικά
πολλές γκαλερί, αναζητώντας το εκθεσιακό κλίμα των ημερών. Μάστορας στις
ομοιοχρωματικές κλίμακες ο Γιάννης Κονταράτος (γ. 1968, Αίθουσα Τέχνης Αθηνών)
ζωγραφίζει ήρεμα αφαιρετικά τοπία, στο κέντρο των οποίων προβάλλονται σύμβολα
(δέντρα, άνθρωποι, σταυροί κ.ά.). Όμως το γραφίστικο στοιχείο έδειχνε μια
εκλογίκευση και άρνηση του χρωματικού του προτερήματος. Ευχάριστη έκπληξη ο
Γρηγόρης Λαγός (γ. 1964, Γκαλερί 3) με τις λιλιπούτειες μακέτες πόλεων που
φτιάχνει με πλεξιγκλάς πάνω σε χάρτες, υπομονετικά. 
Μελετημένες παρουσίες, πειθαρχημένη δουλειά και στους δύο καλλιτέχνες. Όμως
θέλει ακόμα χρόνο για να εμπιστευθεί κανείς ό,τι μας έδειξαν, ακριβώς γιατί το
αυτοβιογραφικό στοιχείο ήταν δυσπρόσιτο. 
Στον Ανδρέα Νικολάου (γ. 1966, Αίθουσα Σκουφά) τα πράγματα άλλαζαν αρκετά και
στον Γιάννη Λασηθιωτάκη (γ. 1956, Γκαλερί Ζουμπουλάκη) ακόμη περισσότερο. 
Ο πρώτος παρουσιάζεται εδώ σχεδόν για πρώτη φορά, μετά από αρκετές εκθέσεις
στο Λονδίνο και στη Λευκωσία. Μια ζωγραφική με σκούρα φόντα και φωτισμένα
γυμνά ανθρώπινα κορμιά στο κέντρο, σε συμβολιστικές στάσεις. Οι πινελιές του
Νικολάου βγάζουν το σκιοφωτισμό του μπαρόκ - ακόμη και το «κρακελάρισμα» των
παλιών ελαιογραφιών - είναι ένα εμπρόθετο ξαναβλάστεμα της Σχολής του Μονάχου,
όμως όχι απλώς στυλιστικό. Από έργο σε έργο ο θεατής αισθάνεται να ζει
επεισόδια προσωπικών στιγμών, μια ατομική μυθολογία με αλληλοδιαδοχή και
συνοχή. 
Σε σκούρες καφετιές κλίμακες και ο Λασηθιωτάκης, παλιός γνώριμος της
στήλης, αποτελεί και την υποδειγματική αφετηρία αυτού του σημειώματος. Σεμνός
και εργατικός, διευρύνει τον κύκλο εμπιστοσύνης στην πορεία του, κυρίως χάρη
στον εξομολογητικό χαρακτήρα των πινάκων του. Ανθρώπινες σχέσεις, ηθικές
στάσεις, από ένα σκοτεινό πιθάρι αναμνήσεων, που απεικονίζονται με βάση
φωτομηχανικές τεχνικές και σκούρες εξπρεσιονιστικές πινελιές ή κολάζ που τις
συναρμολογούν. Χαμηλόφωνες εικόνες, ρεαλιστικές και ποιητικές ταυτόχρονα,
πείθουν ότι προκύπτουν αναπόφευκτα και ότι εκφράζουν αυτοβιογραφία. Σαν
προφορικός λόγος σε συνάντηση συγχωριανών, χωρίς ρητορείες ούτε θεωρίες που να
ζητούν επιβεβαίωση. 
<H3>INFO
</H3>
* Έκθεση Γιάννη Κονταράτου, Αίθουσα Τέχνης Αθηνών, Γλύκωνος 4, τηλ.
010.721.3938, έως 27 Ιανουαρίου. 
* Γρηγόρης Λαγός, Γκαλερί 3, Φωκυλίδου 3, τηλ 010.362.8230, έως 26
Ιανουαρίου. 
* Ανδρέας Νικολάου, Αίθουσα Σκουφά, Σκουφά 4, τηλ. 010.3603.541, έως 4
Φεβρουαρίου. 
* Γιάννης Λασηθιωτάκης, Γκαλερί Ζουμπουλάκη, πλατεία Κολωνακίου 20,
τηλ. 010.3608.278, έως 26 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17249P221</ED>
<ID>
ID:303468

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P22&aa=1</URL></REF>


Article

<CATEGORY>vin09</CATEGORY>

 <H2>Επιστρέψτε τα Μάρμαρα, λένε και οι Καναδοί
</H2>
Δεν είναι μόνον οι Αυστραλοί που έχουν πάρει σαφή θέση και πιέζουν υπέρ της
επιστροφής των Γλυπτών του Παρθενώνα στην Ελλάδα. Το θέμα απασχόλησε και την
καναδική τηλεόραση, με εκτεταμένο ρεπορτάζ στο κανάλι CTV, που δεν παρέλειψε
να υπογραμμίσει ότι επιφανείς πολιτικοί της Αγγλίας και διάσημοι καλλιτέχνες,
όπως η Βανέσα Ρεντγκρέιβ, Σον Κόνερι, Τζούντι Ντεντς, Τζάνετ Σούζμαν κ.ά.
τάσσονται υπέρ της επιστροφής τους στην Αθήνα, για να στεγαστούν στο Νέο
Μουσείο Ακροπόλεως. 
Το ελληνικό αίτημα να επιστραφούν τα Μάρμαρα για τους Ολυμπιακούς του
2004 έκανε τον γύρο του Καναδά, ενώ το ρεπορτάζ παρουσίασε τις θέσεις των δύο
πλευρών - του Βρετανικού Μουσείου το οποίο, παρά το σκάνδαλο του ξυσίματος και
του καταστροφικού καθαρισμού των Μαρμάρων, επιμένει ότι είναι ασφαλέστερα στην
Γκαλερί Ντουβίν και της ελληνικής πλευράς που χτίζει μουσείο ειδικά για την
έκθεση και τη στέγασή τους.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17249P222</ED>
<ID>
ID:303509

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P22&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Αγωγή ψυχής
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Κι όμως ο κόσμος ανθίσταται. Ανθίσταται στη γενικότερη σαβούρα, στο
σκουπιδολόι και στην ελαφρότητα τού να περνάμε καλά. Ε! λοιπόν υπάρχουν
συμπολίτες μας που περνάνε καλά με την ψυχαγωγία (κυριολεκτικά η λέξη) της
σοβαρότητας. Βρέθηκα τις προάλλες στη Μουσική Σκηνή Πειραιά, όπου ο «έφηβος»
Μίμης Πλέσσας με τους παλιούς και νέους συνεργάτες του έχει μοντάρει μια
μουσική πανδαισία. Σοβαρή δουλειά, σεβασμός στη μουσική ηθική και αφιέρωμα
στις μεγάλες στιγμές του ελληνικού τραγουδιού. Στο πρώτο μέρος από Χατζιδάκι
μέχρι Πορτοκάλογλου, στο τρίτο μέρος η κλασική ρεμπέτικη φιλολογία και στο
μεσαίο μία έξοχη ανθολογία από δημιουργίες του Πλέσσα, τραγούδια διάρκειας,
τραγούδια μουσικής σοφίας, οικονομίας και μελωδικής ποικιλίας. Ο Πλέσσας
ανήκει στη μεγάλη οροσειρά με τις τρεις, τέσσερις κορυφές του νεοελληνικού
μεταπολεμικού μουσικού σύμπαντος. Γνώστης βαθύς της ευρωπαϊκής μουσικής και,
σχεδόν, μαζί με τον Σπάρτακο μοναδικός μύστης της τζαζ, βυθίστηκε και στο
δημοτικό είδος και στο λαϊκό λεγόμενο και κατέγραψε, με τη βοήθεια σοβαρών και
εμπνευσμένων ποιητών, τους καημούς και τις χαρές του καιρού και του τόπου.
Αφιερώνει στιγμές του προγράμματος στον Χορν, στον Δημήτρη Χριστοδούλου, στη
Μαρινέλλα, στον ελληνικό κινηματογράφο. Η αποθέωση όμως έρχεται με τον
αριστουργηματικό του «Δρόμο». Το αριστούργημα και του Λευτέρη Παπαδόπουλου.
Οφείλω κάποτε να αναπτύξω εν πλάτει γιατί ο Γκάτσος, ο Παπαδόπουλος, ο
Ελευθερίου ανήκουν στη χορεία του Πορφύρα, του Μαλακάση, του Χατζόπουλου, του
Ουράνη. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17249P223</ED>
<ID>
ID:303543

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P22&aa=3</URL></REF>


Article

<CATEGORY>vin09</CATEGORY>

 <H2>ΠΙΤΕΡ ΓΚΡΙΝΑΓΟΥΕΪ
</H2><H2>Τα κέρινα φτερά τον γοήτευσαν
</H2><H4>Ο Βρετανός σκηνοθέτης Πίτερ Γκρίναγουεϊ σχεδιάζει για την Ελλάδα ένα
σπονδυλωτό πολυθέαμα για τον «Ίκαρο», που θα παρουσιαστεί σε τρείς πόλεις
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Ο «Ίκαρος», όπως έλεγε χτες ο Πίτερ Γκριναγουέι, συνδέει την τέχνη με την
τεχνική, τη μυθολογία με τη μεταβιομηχανική εποχή και την εποχή της κοινωνίας
της πληροφορίας και των πολυμέσων

Ενθουσιώδης και λαλίστατος εμφανίστηκε χθες ο διεθνούς φήμης «εικαστικός»
δημιουργός - σκηνοθέτης Πίτερ Γκριναγουέι στην παρουσίαση της ιδέας του για το
πολυθέαμα, σε τρεις πράξεις, «Ίκαρος», που θα παρουσιασθεί σε Επίδαυρο, Αθήνα
(στον χώρο του αεροδρομίου Ελληνικού) και Νάπολι, στο πλαίσιο της Πολιτιστικής
Ολυμπιάδας. Η πρόταση του Βρετανού σκηνοθέτη έρχεται, δε, να προστεθεί σε
εκείνες των Λούκα Ρονκόνι, Πίτερ Χολ, Ζαν-Κλοντ Μπριαλί, Ντέμπρα Γουόρνερ,
Φιόνα Σο, Λεβ Ντόντιν για την Πολιτιστική Ολυμπιάδα. 
Τα δρώμενα του πολιτιστικού πολυθεάματος θα εξελιχθούν από τον Ιούνιο του 2003
έως τον Ιούνιο του 2004, πηγάζουν από τον αρχαιοελληνικό μύθο του Δαιδάλου και
του Ικάρου και εμπλέκουν συμβολικούς τόπους με σύνθετα γεγονότα (παραστάσεις,
κατασκευές, πολυμέσα), «με απώτερο σκοπό να συνδέσουμε κάθε προσπάθεια του
ανθρώπου να υπερβάλλει εαυτόν, για να ικανοποιήσει φιλοδοξίες και επιδιώξεις,
να προκαλέσει τους θεούς, να καταφέρει να πετάξει. Το πέταγμα του Ικάρου ήταν
μεγάλη επιτυχία και συνάμα μεγάλη τραγωδία. Και ουσιαστικά αντικατοπτρίζει τη
θετική και την αρνητική απόπειρά του για το "άπιαστο", το άγνωστο», έλεγε ο
Πίτερ Γκριναγουέι. 
Πολιτιστικό σταυροδρόμι χαρακτήρισε ο δημιουργός τον μύθο, λέγοντας πως
υπερβαίνει τα στενά ελληνικά όρια. «Ο Δαίδαλος και ο Ίκαρος ήταν Έλληνες,
επιχείρησαν όμως να πετάξουν προς τον νέο κόσμο, από την Ελλάδα στην Ιταλία.
Το στοιχείο αυτό βοηθά να παραλληλίσουμε τα δύο συμβάντα και να δούμε την
κίνηση από την Ευρώπη προς τον Νέο Κόσμο, την Αμερική. Από την Αθήνα, στο
Παρίσι, το Λονδίνο, τη Νάπολι και τη Νέα Υόρκη». 
Αναφέρθηκε στην οικουμενικότητα του μύθου, λέγοντας πως «οι γλώσσες μας
συνδέονται με όλες τις αρχαίες γλώσσες και την ελληνική Ιστορία» και ενίσχυσε
την άποψή του σημειώνοντας πως «ο Ίκαρος ανήκει στον κόσμο», χωρίς ωστόσο να
παραγνωρίζει την ελληνικότητά του. 
Για τον λόγο αυτό, η πρώτη παράσταση θα γίνει στην Επίδαυρο και η δεύτερη στο
αεροδρόμιο του Ελληνικού, ενώ η τρίτη πράξη θα πραγματοποιηθεί στη Νάπολι
επειδή, σύμφωνα με τη μυθολογία, ο Δαίδαλος μετά τον θάνατο του γιου του
μετακόμισε και εγκαταστάθηκε στην πόλη εκείνη που ήταν ελληνική αποικία «και
κάπου εκεί τοποθετείται από κάποιους και η αρχή της ιστορίας της, της Ιταλίας
ως κράτους». 
Στην κεντρική πλατεία της Νάπολι θα γίνει μια μεγάλη εγκατάσταση για να
αναπαρασταθεί η ταφή του Ικάρου, αφήνοντας παράλληλα να εννοηθεί πως εκείνος
είναι ακόμα εκεί ψηλά κι εμείς έτοιμοι να τον υποδεχθούμε.

<H3>INFO
</H3>
Οι γνωστότερες ταινίες του Πίτερ Γκρίναγουεϊ στην Ελλάδα είναι «Η κοιλιά του
αρχιτέκτονα» (1987), «Ο μάγειρας, ο κλέφτης, η γυναίκα του και ο εραστής της»
(1989) και «Το μωρό της Μακόν» (1993).
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17249P231</ED>
<ID>
ID:303469

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P23&aa=1</URL></REF>


Article

<CATEGORY>vin09</CATEGORY>

 <H2>Άφησε το αισθησιακό αποτύπωμα της φωνής της
</H2>
Πέθανε στα 81 της η Πέγκι Λι

Ερμηνείες που δεν θα ξεπεραστούν ποτέ και τραγούδια με το αποτύπωμα της φωνής
της αφήνει πίσω η Πέγκι Λι, που πέθανε προχτές σε ηλικία 81 ετών από
προβλήματα στην καρδιά της. 
Δραστήρια μέχρι τελευταία, η Πέγκι Λι κατάφερε να κερδίσει μόλις πριν από
λίγες μέρες για την ίδια και 300 ακόμη συναδέλφους της καλλιτέχνες γενναία
αποζημίωση για δικαιώματα που δεν τους είχαν καταβληθεί από ηχογραφήσεις πριν
από το 1962 - ανάμεσα τους οι κληρονόμοι του Λούις Άρμστρονγκ, της Πάτσι
Κλάιν, της Μπίλι Χολιντέι. 
Μέσα σε πέντε δεκαετίες καλλιτεχνικής δραστηριότητας η Πέγκι Λι έγινε θρύλος,
όπως η Μπίλι Χολιντέι, η Έλα Φιτζέραλντ, η Μπέσι Σμιθ. Ένα φανατικό κοινό, που
δεν έχει σχέση με ηλικίες, στηρίζει τον μύθο της και αγοράζει σταθερά δίσκους
και επανακυκλοφορίες. Η αισθησιακή φωνή της Πέγκι Λι ήταν σημείο αναφοράς στις
ερμηνείες, ο τρόπος που είπε το «Fever» είναι πια κλασικός. Με μοναδικό στυλ
ερμήνευσε μπαλάντες και κομμάτια με μεγάλες τζαζ ορχήστρες, που βρήκαν κοινό
σε διαφορετικές γενιές ή ξαναγεννήθηκαν μέσα σε μουσικές ταινιών. 
Τα «Lover», «Why Don't You Do It Right?», «Pass Me By», «I'm Gonna Go
Fishin'» είναι μερικά από τα τραγούδια που θα παίξουν κατά κόρον στα
ραδιοφωνικά αφιερώματα και από αυτά που δεν έλειψαν ποτέ από εκπομπές όλου του
κόσμου. Το χρώμα και ο αισθησιασμός στη φωνή της Πέγκι Λι δεν έμοιαζαν με
τίποτε άλλο. Το «Is That All There Is» τής έφερε ένα Γκράμι το 1969, ενώ ήδη η
ερμηνεία της στον ρόλο μιας αλκοολικής τραγουδίστριας στην ταινία «Pete
Kelly's Blues» τής είχε δώσει υποψηφιότητα για Όσκαρ. 
Η Νόρμα Έγκστρομ, όπως ήταν το πραγματικό της όνομα, γεννήθηκε στην Βόρεια
Ντακότα και στα 14 της αποφάσισε ότι ήθελε να γίνει τραγουδίστρια. Στο Φάργκο
ξεκίνησε να τραγουδάει σε έναν τοπικό ραδιοφωνικό σταθμό. Εκεί βαφτίστηκε
Πέγκι Λι. Λίγο αργότερα έφτανε στο Χόλιγουντ με 18 δολάρια στην τσέπη. Για να
κερδίσει τα προς το ζην άρχισε να τραγουδάει στα κλαμπ της πόλης. Και η
συνέχεια γράφτηκε στην ιστορία της τζαζ και των «κρούνερ» της...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17249P232</ED>
<ID>
ID:303510

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P23&aa=2</URL></REF>


Article

<CATEGORY>vin09</CATEGORY>

 <H2>Βάζουν την τεχνολογία στην ομηρική Ιλιάδα!
</H2>
Τι κοινό έχουν η Ιλιάδα και ο Αχιλλέας με το Πανεπιστήμιο του Λος Άντζελες και
την τελευταία λέξη της τεχνολογίας; Την απάντηση θα πάρουμε το ερχόμενο
καλοκαίρι, όταν το UCLA ανεβάσει μία πρωτοποριακή παράσταση του ομηρικού
έπους, που βασίζεται ευρέως στη χρήση τεχνολογικών εφέ. 
Η σεβαστή στο γειτονικό Χόλιγουντ Σχολή Θεάτρου, Κινηματογράφου και Τηλεόρασης
του Πανεπιστημίου ετοιμάζει τη διασκευή της Ιλιάδας αναμειγνύοντας λίγο από
Διαδίκτυο, video art, ψηφιακά επεξεργασμένες εικόνες, interactive σόου με τους
θεατές και, βέβαια, ηθοποιούς. 
Το εγχείρημα βασίζεται στα κεντρικά θέματα της Ιλιάδας, τα οποία χρησιμοποιεί
ως μεταφορά για το πώς η καθημερινή ζωή των ανθρώπων του 21ου αιώνα
διαμορφώνεται με βάση την τεχνολογία και τα μέσα επικοινωνίας. 
«Καθημερινά, ο καθένας μας μπορεί να αλλάξει συχνά επιλογή για τις "συμμαχίες"
του σε πολλά θέματα, μικρά και μεγάλα, από το ποια μάρκα οδοντόπαστα προτιμά
μέχρι το ποιους υποστηρίζει στο Παλαιστινιακό», εξηγεί ο Τζάρεντ Στάιν στο
«Wired Online», συγγραφέας του θεατρικού. «Αυτή η αδυναμία του ανθρώπινου
χαρακτήρα, η επιθυμία να συσχετισθούμε με την μία ή την άλλη πλευρά είναι
κεντρική στο έπος του Ομήρου». 
Όλα αυτά θα γίνουν με άφθονη δόση χιούμορ και την τεχνολογία στο επίκεντρο του
έργου. Οι συντελεστές θα ξεκινήσουν το εγχείρημα την άνοιξη, ζητώντας την
άμεση συμμετοχή του κοινού, δημιουργώντας δύο ηλεκτρονικές κοινότητες, τους
Έλληνες και τους Τρώες. Όποιος θέλει, μπορεί να τροφοδοτεί την κοινότητα με
πληροφορίες για τον εαυτό του και να λαμβάνει email με τα νέα από το μέτωπο.
Τα στοιχεία αυτά θα χρησιμοποιηθούν στην παράσταση σε διάφορες μορφές
(εικόνες, ηχητικά εφέ και interactive εκθέματα έξω από το θέατρο ή στη
διάρκεια της παράστασης).

<H3>INFO
</H3>
Η παράσταση της χάι-τεκ Ιλιάδας στο Λος Άντζελες δεν θα βασίζεται αυστηρά σε
σενάριο, αλλά οι οκτώ ηθοποιοί θα «παίζουν» με το κοινό, παρατηρώντας τις
αντιδράσεις τους στη διάρκεια του έργου.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17249P233</ED>
<ID>
ID:303544

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P23&aa=3</URL></REF>


Article

<CATEGORY>vin09</CATEGORY>

 <H5>... ΣΤΟΝ «ΚΕΡΑΜΕΙΚΟ»
</H5><H2>Και μαζί και μόνοι (αλλά κυρίως μόνοι...)
</H2><H4>Ο νέος «Κεραμεικός» προσφέρει άνεση, «πολιτισμένη» διασκέδαση και ένα
πρόγραμμα που απευθύνεται και σε μεγαλύτερες ηλικίες
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Χαρούλα (Αλεξίου) και Λαυρέντης (Μαχαιρίτσας) εν δράσει στον «Κεραμεικό».
Χαρείτε τους εδώ, δίπλα δίπλα, γιατί εκεί θα σας το προσφέρουν με το... σταγονόμετρο

Η πρώτη ευχάριστη έκπληξη είναι ότι το μαγαζί διαθέτει υπαίθριο πάρκινγκ,
γρήγορα, εύκολα, σε απόσταση αναπνοής από την είσοδο, έναντι 1.500 δρχ. Η
περιοχή (Μεταξουργείου) είναι δυο βήματα από την Ομόνοια και δεν θα
δυσκολευτείτε να βρείτε την οδό Κεραμεικού, αν ξέρετε το ΙΚΑ της οδού
Πειραιώς. 
Η είσοδος: Σε αντίθεση με την τρέχουσα λογική της νυχτερινής Αθήνας, ο
«Κεραμεικός» φτιάχτηκε με διάθεση φωτεινή και... μαλακά χρωματιστή, σα να
βρίσκεσαι στην είσοδο ενός ολοκαίνουργιου μιούζικ χολ που αστραποβολεί
καθαριότητα σε παστέλ αποχρώσεις. 
Εκεί γύρω: Υποβαθμισμένη περιοχή που παίρνει σιγά σιγά τα πάνω της.
Πέμπτη βράδυ πάντως, τα πάντα είναι κλειστά, σκοτεινά, απρόσωπα. 
Μόλις μπαίνετε στην αίθουσα: Μεγάλος ψηλοτάβανος χώρος, με γούστο
φτιαγμένος, χωρίς κολόνες που εμποδίζουν την όραση, χωρίς έντονες
«διακοσμητικές» λύσεις και κυρίως με «ανθρώπινες αποστάσεις» μεταξύ των
τραπεζιών. Η σκηνή είναι φτιαγμένη με τη λογική εσωτερικού ξύλινου καραβιού
και είναι μεγάλη και λειτουργική (όπως αρμόζει σε έναν τέτοιο χώρο). 
Το γενικότερο κλίμα (και ο κόσμος): Η αλήθεια είναι ότι είδαμε
περισσότερους κουστουμαρισμένους κυρίους (κάποιας ηλικίας), και προσεκτικά
«στολισμένες» κυρίες απ' όσο περιμένει να δει κανείς Πέμπτη βράδυ σε τέτοιο
μαγαζί. 
Το πρόγραμμα: Ξεκινάει κατά τις 11, με καθαρά έντεχνες αποχρώσεις από
την Κατερίνα Νιτσοπούλου (των «Άνεμος») και τον Φίλιππο Πλακιά. Μέσα στη
λογική της... προθέρμανσης και η Λιζέττα Καλημέρη, τραγουδίστρια με πείρα και
εξαιρετική φωνή. 
Στις 11.45 (περίπου) τα μόρια του αέρα «ανάβουν» από κάτι ηλεκτρικά
σόλα που σκορπάει η «συνοδεία» του Λαυρέντη Μαχαιρίτσα - ο Λαυρέντης είναι
εκεί, στη σκηνή - το «Διδυμότειχο μπλουζ» πετάει... φλόγες στην πλατεία κι
αυτή ανταποκρίνεται. 
Η Χαρούλα: Στις 12.15 μ.μ. οι εξαιρετικοί φωτισμοί του Αλέν Λονσάν
σχηματίζουν ένα μεγάλο φωτεινό αστέρι στο κέντρο της σκηνής και η Χαρούλα με
τη συνοδεία χειροκροτημάτων μας στέλνει στο... ημίφως της «Οδού Αριστοτέλους».
Θα συνεχίσει με τραγούδια της έντεχνης περιόδου, όπως «Πανσέληνος», «Να ζήσω ή
να πεθάνω», «Νεφέλη» κ.λπ., ενώ ως κερασάκι στο φινάλε του πρώτου μέρους είναι
η από κοινού εμφάνιση Χαρούλας και Λαυρέντη στο «Πόσο σε θέλω» και σε άλλα -
λίγα όμως - δημοφιλή κομμάτια, που ζεσταίνουν ιδιαίτερα την πλατεία. 
Οι πιο ζωντανές στιγμές (πριν από το «λαϊκό πάλκο»): Γνωστές επιτυχίες
του Λαυρέντη (και με τη συνοδεία της Ελισάβετ Καρατσόλη), «Και τι ζητάω», «Ο
γάτος», «Άννα» (του Λούτσιο Μπατίστι) και το εξαιρετικό «Μάτια δίχως λογική»
από τον τελευταίο του δίσκο, σε στίχους Ισαάκ Σούση. 
Και το λαϊκό πάλκο; Μη βιάζεστε μόλις τα μπουζούκια μπουν στη σειρά και
οι νεώτεροι Λιζέττα Καλημέρη και Φίλιππος Πλακιάς εμφανιστούν σε θέση... μάχης
(πάνω στα σκαμπό), ακολουθεί από «Ναυτάκι Συριανό» και «Μάλιστα κύριε» μέχρι
το «Σέρτικο τσιγάρο» και το «Όταν πίνει μια γυναίκα». Η Χαρούλα έπειτα από
χρόνια επιστρέφει στις ρίζες της και το κάνει με τη σιγουριά μιας μεγάλης
φωνής που ξέρει να αποδίδει σε κάθε στίχο την αξία που του αναλογεί. 
Όμως: Θα περιμέναμε πιο ομαδικό πνεύμα επί σκηνής, πιο παρεΐστικη
ατμόσφαιρα και κυρίως μεγαλύτερο «ρόλο» στις νεώτερες φωνές. (Αλλιώς γιατί να
υπάρχουν;). Θα λέγαμε, εν ολίγοις, ότι χρειαζόμασταν λίγο... μουντζούρωμα στο
πρόγραμμα, κάποιες ανατροπές, λίγη τρέλα. 
<H3>Οδηγίες «χρήσης»
</H3>
Πού: Κεραμεικού 58, Μεταξουργείο τηλ. 010.5222.222. 
Πόσο: Είσοδος (που αφαιρείται στο τέλος) 20.54 ευρώ. Μπουκάλι κρασί
(για δύο άτομα) 88 ευρώ, σαμπάνια από 88 έως 264 ευρώ. 
Πότε: Από Πέμπτη μέχρι και Κυριακή. 
Να είστε εκεί: Τις καθημερινές στις 10 και τις Κυριακές στις 9. 
Φαγητό: Mix grill 35 ευρώ, πιατέλα φρούτων 88, σαλάτα 11,50, πιατέλα
τυριών 26,40, ορεκτικά (π.χ. σολομός καπνιστός) 26,40 ευρώ.

<H3>INFO
</H3>
Πολύ κοντά στον Κεραμεικό (μπορείτε να πάτε και με τα πόδια ακόμα) υπάρχει το
μπαρ (και εστιατόριο) «Αστοιβή» επί της οδού Γιατράκου 10. Τις Παρασκευές και
τα Σάββατα είναι ανοικτό και το πατάρι του «Μεταξουργείου» με Λουκιανό
Κηλαηδόνη σε τζαζ διαδρομές.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17249P241</ED>
<ID>
ID:303470

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P24&aa=1</URL></REF>


Article

<CATEGORY>vin09</CATEGORY>

 <H5>«ΑΝΤΙΚΕΙΜΕΝΟ»
</H5><H2>Το ντουλάπι της Τέχνης
</H2>
Ονομάζεται Hok ΙΙ. Δηλαδή Θάλαμος. Το υπογράφει η Γιαπωνέζα καλλιτέχνις Suchan
Kinoshita. Εξωτερικά όμως μοιάζει με ξύλινη ντουλάπα. Διστακτικά κάποιοι
επισκέπτες τολμούν να ανοίξουν την πόρτα. Η πρώτη «φωτεινή» εικόνα, μια σχάρα
από την οποία κρέμονται μάλλινα γάντια. Ατμόσφαιρα εργαστηρίου. Απέναντι, μια
σειρά από γυάλινα βάζα. Μέσα τους νεκρά έντομα. Ακριβώς από κάτω ένα τραπεζάκι
χωρισμένο σε μικρά κουτάκια. Καθένα από αυτά περιέχει από ένα μικρό χαρτάκι.
Πάνω στη γυάλινη επιφάνεια του τραπεζιού-βιτρίνα ένας μεγεθυντικός φακός. Στον
τοίχο, ένας μικρός ανεμιστήρας, το μοναδικό αντικείμενο που κινείται και
«θυμίζει» ζωή. Στους τοίχους φωτογραφίες. Στόματα ανοιχτά. Και σε μια βάση,
μια τηλεφωνική συσκευή. Ίσως το πιο «προκλητικό» αντικείμενο του έργου. Διότι
τραβάει το βλέμμα μέσα στην ησυχία, καθώς περιμένεις να κουδουνίσει.
Βγαίνοντας από τον «Θάλαμο» ο θεατής έχει αποκτήσει μια διαφορετική εμπειρία.
Και ίσως έχει κατανοήσει τούτο που θέλει να τονίσει η καλλιτέχνις. Το εφήμερο
της ανθρώπινης ζωής. 
<H3>INFO
</H3>
Ο «Θάλαμος» είναι ένα από τα έργα που παρουσιάζονται στην έκθεση «Συνομιλία;
Τελευταία αποκτήματα του Μουσείο Van Abbe», που φιλοξενείται στο «Εργοστάσιο»
της Ανωτάτης Σχολής Καλών Τεχνών (Πειραιώς 256), έως τις 10 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17249P242</ED>
<ID>
ID:303511

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P24&aa=2</URL></REF>


Article

<CATEGORY>vin09</CATEGORY>

 <H2>Παραμορφωτικός καθρέπτης
</H2><H4>Τον τελευταίο καιρό, διαρκώς και περισσότερο η ιδιωτική τηλεόραση ακολουθεί
δρόμους ολισθηρούς και αδιέξοδους </H4>
<AUTHOR>ΓΙΩΡΓΟΣ ΓΡΑΜΜΑΤΙΚΑΚΗΣ</AUTHOR>

Από τον ευτελισμό των ειδήσεων, στους λογής μεγάλους ή μικρούς αδελφούς· και
από ένα ανελέητο, μιμητικό ανταγωνισμό στην προβολή κάθε εφήμερης
ασημαντότητας. Αυτού του είδους η τηλεόραση δεν αντικατοπτρίζει καν την
πραγματικότητα. Μοιάζει με τους παραμορφωτικούς καθρέφτες, που ταράζουν την
ψυχή των παιδιών και των ενηλίκων στα λούνα παρκ. 
Ενώ όμως η κατάσταση αυτή επικρίνεται όχι μόνον από τους έγκυρους σχολιαστές,
αλλά και από τους πολίτες, δεν φαίνεται εύκολη η αντιμετώπισή της. Ούτε καν ο
περιορισμός του φαινομένου. 
Οι σωστές επιφυλάξεις για κάθε μορφής λογοκρισία - αλλά και οι ποικίλες
διαπλοκές -παραλύουν τα χέρια της νομοθετικής, αλλά και της εκτελεστικής
εξουσίας. 
Έπειτα από αυτά, ο μόνος δρόμος που απομένει δεν είναι αμυντικός. Είναι
επιθετικός. Συνίσταται στην ενίσχυση - στην ενίσχυση με κάθε τρόπο - της
δημόσιας τηλεόρασης. Εκεί, πράγματι, έχουν ήδη δοθεί σοβαρά δείγματα
πραγματικής ενημερώσεως και ψυχαγωγίας. Έτσι, από ένα μηδενικό σημείο
αξιοπιστίας, η δημόσια τηλεόραση έχει αποκατασταθεί στη συνείδηση του κοινού. 
Ενώ όμως πολλά και καίρια έχουν γίνει - και πρέπει να επαινεθούν οι επικεφαλής
της, αλλά και η ίδια η κυβέρνηση για την αναμφισβήτητη πρόοδο - ο δρόμος είναι
ακόμα μακρύς και δύσβατος. Η δημόσια τηλεόραση πρέπει να σταθεροποιηθεί ως ο
ανεξάρτητος πόλος, που θα συντροφεύει ουσιαστικά την καθημερινότητα και τις
αναζητήσεις μας: τις προσωπικές αλλά και τις εθνικές. Πρέπει ακόμα να
αφαιρεθεί από την ιδιωτική τηλεόραση (ο όρος «εμπορική» είναι ακριβέστερος) το
έωλο επιχείρημα ότι ο κόσμος, ή έστω το μεγάλο μέρος του, είναι αυτός που
επιζητά την ευτέλεια. 
Λίγοι πιστεύουν πια - όπως οι παλιοί ουτοπικοί του σοσιαλισμού - ότι η
κοινωνία θα οδεύσει προς έναν παράδεισο κουλτούρας και αλληλοσεβασμού. Από το
σημείο όμως αυτό, μέχρι την έρημο της απαξίωσης, που θέλουν να την οδηγήσουν
μερικοί σήμερα, το χάσμα είναι μεγάλο. Επείγει, λοιπόν, να δημιουργηθούν
οάσεις. Και να ενισχυθούν, με κάθε τρόπο ή κόστος, όσες ήδη υπάρχουν. Στην
παιδεία, στην τηλεόραση, στον κοινωνικό ή τον πολιτικό ιστό, το νόημα μιας
οάσεως δεν είναι μόνον ότι παρέχει ίσκιο και αέρα ζωογόνο. Είναι κάτι απείρως
σοβαρότερο: Ότι συντηρεί και αναδεικνύει αξίες. Τις αξίες όμως έχουν όσο ποτέ
ανάγκη η εποχή και ο τόπος. 
Ο Γιώργος Γραμματικάκης είναι καθηγητής του Πανεπιστημίου Κρήτης και
πρόεδρος της Δ.Ε. στο Ιόνιο Πανεπιστήμιο. <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17249P251</ED>
<ID>
ID:303471

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P25&aa=1</URL></REF>


Article

<CATEGORY>vin09</CATEGORY>

 <H2>Αμάν πάνε σινεμά </H2>
<AUTHOR>Π.Δ.</AUTHOR>

Έσπαγαν πλάκα, στην αρχή σαν γυμνασιόπαιδα την ώρα του μαθήματος, κορόιδεψαν
τα ήθη της τηλεόρασης, του τόπου, τις μικρότητες, το σταρ σύστεμ, σιγά σιγά
ωρίμασαν, δούλεψαν τις ατάκες, τα θέματα, φαίνεται πως δεν τους χωράει πια η
μικρή οθόνη και έβαλαν πλώρη για τη μεγάλη. Οι ΑΜΑΝ θα κάνουν σινεμά. Ύστερα
από 5 χρόνια στην τηλεόραση, δηλαδή 6 τηλεοπτικές σεζόν, διακόπτουν την
εκπομπή τους, προκειμένου να ετοιμάσουν την κινηματογραφική τους ταινία με την
υποστήριξη του ΑΝΤ1. Δεν είναι οι πρώτοι που ξεκινούν από το τηλεοπτικό σουξέ
για να κυνηγήσουν το κινηματογραφικό (π.χ. Ρέππας - Παπαθανασίου). Είναι η
καταξίωση. Των τηλεοπτικών προσώπων. Να περάσουν σε κάτι πιο δύσκολο, πιο
απαιτητικό. Να πληρώσουν για να τους δουν. Έτσι άνοιξε ο δρόμος από την
τηλεόραση στο σινεμά. Η ευχή είναι η ίδια, όπως κάθε φορά που μαθαίναμε ότι οι
της «μικρής» θέλουν να πάνε στη «μεγάλη». Κι ας μην έχει πιάσει μέχρι τώρα. Να
καταφέρει η τηλεόραση να κάνει σινεμά. Γιατί η αλήθεια είναι ότι αυτό που
είδαμε μέχρι τώρα είναι η τηλεόραση να κάνει τηλεόραση, που απλώς προβάλλεται
από μεγάλη οθόνη.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17249P252</ED>
<ID>
ID:303512

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P25&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 23/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Mega 
«Πολύ σκληρός για να πεθάνει: Η εκδίκηση» (Die hard with a vengeance) 
Από τις λίγες φορές που το σίκουελ - '95 - είναι το ίδιο καλό με το πρώτο φιλμ
κι αυτό οφείλεται στη δεξιοτεχνική ικανότητα του σκηνοθέτη Τζον Μακ Τίρναν,
αλλά και του καστ: Μπρους Γουίλις, Τζέρεμι Άιρονς, Σάμιουελ Τζάκσον, Γκράχαμ
Γκριν. Ο... σκληρός Γουίλις έχει γίνει αλκοολικός, μέχρι που το «καθήκον» τον
ξανακαλεί στην ενεργό δράση. Ο Άιρονς είναι τρομοκράτης που θέλει να εκδικηθεί
τον θάνατο του αδελφού του από τον Γουίλις και σπέρνει σ' όλη την πόλη
ωρολογιακές βόμβες που, φυσικά, ο «σκληρός» - με τη βοήθεια του μαύρου Τζάκσον
- θα τις εξουδετερώσει! (Διάρκεια: 123')*** 
21.45 Antenna 
«Φωνάζει ο κλέφτης» 
Η θεατρική κωμωδία του Δημήτρη Ψαθά στο σινεμά - '65 - με τον Ντίνο Ηλιόπουλο
σ' έναν από τους καλύτερους ρόλους του ως... αδιόρθωτου τίμιου λογιστή.
Απολαυστική δίπλα του η Ρένα Βλαχοπούλου. Του Ανδρέα Ανδρεαδάκη. (Διάρκεια:
80΄)** 
23.30 ΕΤ1 
«Ο κακός Αμερικανός» (The ugly American) 
Από τις πιο ατυχείς επιλογές του Μάρλον Μπράντο - '62 - τόσο σεναριακά,
σκηνοθετικά, όσο και ερμηνευτικά... Ένας δημοσιογράφος διορίζεται πρεσβευτής
των ΗΠΑ σε μία διαλυμένη χώρα της Νοτιοανατολικής Ασίας και προσπαθεί να
την... ξαναστήσει στα πόδια της! Του Τζορτζ Ίνγκλαντ (Διάρκεια 90΄)* 
00.10 ΕΤ3 
«Οι κολλημένοι» (Les apprentis) 
Γαλλική μαύρη κωμωδία - '95 - με δύο φίλους, έναν συγγραφέα θεατρικών έργων κι
έναν... μηχανόβιο. Του Πιέρ Σαλβαντόρι, με τους: Φρανσουά Κλουζέ, Γκιγιόμ
Ντεπαρντιέ - γιος του Ζεράρ Ντεπαρντιέ, που εδώ κέρδισε βραβείο Σεζάρ νεαρού
ηθοποιού. (Διάρκεια: 95')** 
00.45 Alter 
«Ισημερία» (Equinox) 
Ωραία ατμόσφαιρα, αλλά από τις πιο αδύναμες ταινίες - '93 - του άνισου Άλαν
Ρούντολφ. Ο Μάθιου Μοντίν στον ρόλο δύο διδύμων με ακριβώς αντίθετους
χαρακτήρες. (Διάρκεια 90')**1/2 
01.00 Mega 
«Ερωτικά εγκλήματα» (Love crimes) 
Ερωτικό θρίλερ... ημισοβαρών προθέσεων, με τη Σον Γιανγκ - «Αδιέξοδο» και
ρεπλίκα στο Μπλέιντ Ράνερς - ως νευρωτική βοηθό εισαγγελέα να πέφτει «θύμα»
ενός διαφθορέα φωτογράφου. Σκηνοθεσία Λίζι Μπόρντεν. (Διάρκεια: 90')* 
02.15 Tempo 
«Η ληστεία» (Break in) 
Αγγλική αστυνομική περιπέτεια - '80 - με γνωστούς ηθοποιούς: Άλμπερτ Φίνεϊ,
Μάρτιν Σιν. Ληστείες με υψηλές τεχνολογικές προδιαγραφές από τους δράστες,
κάνουν τη Σκότλαντ Γιαρντ να τρέχει. Του Τζον Κουεστίντ. (Διάρκεια: 103')** 
02.15 Antenna 
«Η εκδίκηση μιας νεκρής» (The terror) 
«Μπι μούβι» τρόμου από τον εξπέρ στο είδος Ρότζερ Κόρμαν, με τον καλτ Μπορίς
Καρλόφ και τον Τζακ Νίκολσον σε μία από τις πρώτες - '63 - εμφανίσεις του.
(Διάρκεια: 79')** 
04.00 Star 
Ένα δράμα που τον «αγγίζει» είναι για τον Κριστόφ Ζανούσι το «Σιωπηλό άγγιγμα»

«Σιωπηλό άγγιγμα» (The silent touch) 
Ψυχική απομόνωση, μελοδραματισμός και κυνισμός. Μέσα απ' αυτά τα συναισθήματα,
ο Πολωνός σκηνοθέτης Κριστόφ Ζανούσι, που πριν από είκοσι χρόνια τα έργα του
ήταν στην πρώτη γραμμή προτίμησης των διανοουμένων, δημιουργεί ένα δράμα - '92
- που «αγγίζει» στην προσωπική του περίπτωση! Το προφίλ ενός ανθρώπου - Μαξ
Φον Σίντοφ - που οδηγείται στην κοινωνική απομόνωση, καθώς δεν μπορεί να
συμβιβαστεί και να συμπορευτεί με τα δεινά που συνέβησαν στη ζωή του...
(Διάρκεια: 92΄)***

<H3>ΤΟΡ 3
</H3>
1. «Πολύ σκληρός για να πεθάνει»: Μπρους Γουίλις εναντίον Τζ. Άιρονς
(21.00, Mega) 
2. «Ισημερία»: Κανείς δεν μοιάζει με κανέναν (00.45, Alter) 
3. «Σιωπηλό άγγιγμα»: Ο Κριστόφ Ζανούσι επιμένει (04.00, Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17249P253</ED>
<ID>
ID:303551

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P25&aa=3</URL></REF>


Article

<CATEGORY>vin09</CATEGORY>

 <H2>«Φαίδρα» κατακόκκινη </H2><H4>Ο έρωτας και ο θάνατος είναι το θέμα της «Φαίδρας», με τη Νόνικα Γαληνέα στον
εμβληματικό ρόλο της απελπισμένα ερωτευμένης γυναίκας
</H4>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ιδανική αυτόχειρας, βουτηγμένη στο πάθος και στο αίμα, η ηρωίδα του Γιάννη
Ρίτσου παίζεται από τη Νόνικα Γαληνέα με τον ρεαλισμό της αλήθειας

Ο θεατρικός, ποιητικός μονόλογος του Γιάννη Ρίτσου θα παρουσιασθεί
εμπλουτισμένος μελωδικά και θεαματικά από τον σκηνοθέτη Βασίλη Νικολαΐδη, στο
Μέγαρο Μουσικής. Ο σκηνικός χώρος της «Φαίδρας», ένα Τσαρουχικό τοπίο (σκηνικά
- κοστούμια Νίκου Πετρόπουλου), περιγράφεται από τον ποιητή: 
«Στη μεγάλη, ασβεστωμένη κάμαρα, μία γυναίκα, ίσως πάνω από σαράντα χρονών, σε
μία πλεχτή κουνιστή πολυθρόνα λικνίζεται ελαφρά, πιέζοντας σε κανονικά
διαστήματα τις άκρες των ποδιών της στο πάτωμα. Η ακρίβεια του ρυθμού δείχνει
μιαν αυστηρή θέληση που κινδυνεύει. Και τα δάχτυλα των ποδιών της, έξω απ' το
σανδάλι, αυστηρά συμμετρικά. Κρατάει τα μάτια της κλεισμένα. Με τα χέρια
σταυρωτά στο στήθος της ψαύει τις θηλές της, στην αρχή πάνω απ' το ύφασμα,
ύστερα κατάσαρκα. Ωστόσο ο ρυθμός της κίνησής της δεν αλλάζει. Άσπρες λεπτές
κουρτίνες στα παράθυρα. Ανάμεσα στις δύο ανοιχτές μπαλκονόπορτες, κι αυτές με
κουρτίνες, ένας μεγάλος καθρέφτης. 
Ένα μαρμάρινο τραπέζι. Καναπές. Δύο σκαλιστές καρέκλες. Το φως, παρ'
ότι πλησιάζει το λιόγερμα, παραμένει λευκό - διάχυτο. Άξαφνα, έξω στην αυλή,
οπλές αλόγων, αλυχτήματα σκυλιών, μία νεανική φωνή, κυριαρχική. Ταυτόχρονα, ο
καθρέφτης, το τραπέζι, οι κουρτίνες, οι τοίχοι, πορφυρώνουν. Η γυναίκα
σηκώνεται με απότομη κίνηση, εντελώς διαφορετική απ' τον προηγούμενο ρυθμό
της. Ίσως κάτι παραγγέλνει στην Τροφό. Επιστρέφει. Το δωμάτιο κατακόκκινο, κι
αυτή κατακόκκινη».

Η Νόνικα Γαληνέα, η ερωτευμένη με τον Ιππόλυτο Φαίδρα, φοράει ένα λιτό, πολύ
θηλυκό, κατακόκκινο φόρεμα. Ένα «εκκωφαντικό» χρώμα, Όπως λέει, είναι «ντυμένη
με τη μυστική της πορφύρα, Ολάκερη κόκκινη, από το αόρατο αίμα, μέσα κι έξω».
Συναισθηματικά μπλεγμένη με τον ρόλο της, άρχισε να τον δουλεύει από τον
περασμένο Ιούλιο. «Δεν είχα άλλο τρόπο προσέγγισης από το να συνδεθώ μαζί του
μέσα από τον χρόνο, να τον κάνω δικό μου». Η Φαίδρα είναι ο 50ός ρόλος της,
ύστερα από 35 «γεμάτα» θεατρικά χρόνια. Και ο δεύτερος Ρίτσος που παίζει (το
1997 στη μικρή Επίδαυρο είχε παίξει τη «Σονάτα του σεληνόφωτος»). 
Η «Φαίδρα» ανήκει στον κύκλο της «Τέταρτης Διάστασης» των μεγάλων αρχαιόθεμων,
ποιητικών συνθέσεων του Γιάννη Ρίτσου. Ο ποιητής, χρησιμοποιώντας τον μύθο της
ερωτευμένης με τον Ιππόλυτο, τον γιο του άνδρα της του Θησέα, μιλάει για τον
μοιραίο έρωτα, τη ζωή και τον θάνατο. Μία σύγχρονη τραγωδία με ένα πρόσωπο σε
μονόλογο, τη Φαίδρα, κι ένα βωβό πρόσωπο, τον Ιππόλυτο. 
Στην παράσταση ο Βασίλης Νικολαΐδης πρόσθεσε ένα ακόμα πρόσωπο, τον
Θησέα, που παίζουν αντίστοιχα ο Αλέξανδρος Σταύρου και ο Γιάννης Κρανάς. Στην
παράσταση θα υπάρχουν και βίντεο, με εικόνες που περιγράφει ο Ρίτσος, και θα
προβάλλονται ως φλάς μπακ, ενώ στο πιάνο ο Νίκος Βασιλείου θα παίζει τη
μουσική του Μίκη Θεοδωράκη από τη «Φαίδρα». Μία ιδέα του σκηνοθέτη, όπου η
μυθική και ποιητική ηρωίδα συνδέει τους δύο δημιουργούς, παλιούς φίλους και
συναγωνιστές, τον Ρίτσο και τον Μίκη. 
<H3>INFO
</H3>
«Φαίδρα» του Γιάννη Ρίτσου, 28 και 29 Ιανουαρίου, 8.30 μ.μ. Μέγαρο Μουσικής
(Βασιλίσσης Σοφίας - Κόκκαλη, τηλ. 010 -7282.333) Τιμές: 35,22, 23,48, 16,14,
10,27 ευρώ και 5,87 (φοιτητικά)
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17249P271</ED>
<ID>
ID:303472

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P27&aa=1</URL></REF>


Article

<CATEGORY>vin09</CATEGORY>

 <H2>Για μια θέση στο ράφι;
</H2><H4>Στις επερχόμενες γενιές, έλεγε ο Φαγκέ, θα αρέσουν μόνο οι συγγραφείς με πυκνό
ύφος: la posterite n'aime que les ecrivains concis
</H4>
<AUTHOR>ΧΑΡΗΣ ΒΛΑΒΙΑΝΟΣ</AUTHOR>

Οι άνθρωποι θα διαβάζουν πάντα, αν και με κάποια δυσκολία, το άμεσα επικαιρικό
αν πιστεύουν ότι περιέχει κάτι που να τους αφορά προσωπικά. Αλλά τα έργα του
παρελθόντος θα τους προσελκύουν μόνο αν τα χαρακτηρίζει η τελειότητα και η
περιεκτικότητα. 
Πόσων και πόσων μεγάλων ποιητών και πεζογράφων η φήμη δεν συρρικνώνεται από
ανθολογία σε ανθολογία; Με αφορμή το Έτος Παπαδιαμάντη, για παράδειγμα,
κυκλοφόρησαν πέρυσι πέντε-έξι ευσύνοπτες, «χρηστικές» με άλλα λόγια,
ανθολογίες διηγημάτων του. Πριν από μερικά χρόνια ο Λορεντζάτος, στην
πολυσυζητημένη του Ανθολογία Σικελιανού, επέλεξε από το συνολικό
έργο τού «μεγαλύτερου Έλληνα ποιητή του 20ού αιώνα» (δική του φράση), από τους
έξι πολυσέλιδους τόμους, δηλαδή, του Λυρικού Βίου, εννέα μόνο ποιήματα.
Πρόσφατα στον «Ανθολόγο Ερμή» (ο οποίος αισίως αριθμεί 27 τόμους) ο Λάγιος μας
έδωσε τον δικό του Παλαμά: εκατόν εξήντα σελίδες όλες κι όλες (ομολογουμένως
λίγες περισσότερες από αυτές που κατόρθωσε να αποσπάσει ο Σικελιανός από τον
Λορεντζάτο, όμως ελάχιστες μπροστά στις χιλιάδες που αριθμεί το έργο του
πατριάρχη της ελληνικής ποίησης), εκ των οποίων μόνο δεκαπέντε παραχωρούνται
στις «μείζονες» συνθέσεις του, τον Δωδεκάλογο και τη Φλογέρα,
έργα που κατά την άποψη του ανθολόγου (άποψη καθ' όλα ορθή) «δεν μπορούν ούτε
με σφαίρες να διαβαστούν σήμερα». Σύντομα εξάλλου κυκλοφορεί όπως μαθαίνουμε,
σε επιμέλεια Γιατρομανωλάκη, η Επιτομή του Μεγάλου Ανατολικού - ύστατη
προσπάθεια να διασωθεί το πολυτελές υπερωκεάνιο του Εμπειρίκου το οποίο, ως
νέος «Τιτανικός», κινδυνεύει να βουλιάξει από το βάρος των περιττών (πέντε)
τόμων. 
«Σε εκατό χρόνια από τώρα», έγραφε ο Πεσσόα το 1920, «θα είναι αδύνατο να
εκδοθούν τα άπαντα του Μπάιρον ή του Σέλλεΰ. Ακόμη και οι επιλογές από το έργο
τους θα είναι όλο και λιγότερο εκτενείς: οι εκατό σελίδες του Γουέρντσγουορθ,
θα γίνουν πενήντα· οι πενήντα του Κόλριτζ, δεν θα ξεπερνούν ίσως τις δέκα».
Κάθε εποχή επιλέγει να διαβάζει δύο-τρία βασικά έργα (ίσως μόνο τα έργα που
προκρίνει ο Φαγκέ) και τα υπόλοιπα τα ταριχεύει σε (α)διάφορες ανθολογίες. Ο
Γκαίτε φαίνεται να το γνώριζε αυτό όταν συμβούλευε τον νεαρό Ουγκώ «να γράφει
λιγότερο και να δουλεύει περισσότερο». Ο ανταγωνισμός ανάμεσα στους νεκρούς
είναι πιο τρομακτικός από αυτόν ανάμεσα στους ζωντανούς· οι νεκροί είναι
περισσότεροι· κι όλοι τους διεκδικούν μία θέση στη ζωή, όχι στο ράφι της
λήθης. 
Ο Χάρης Βλαβιανός είναι ποιητής και διευθύνει το περιοδικό «Ποίηση»
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17249P272</ED>
<ID>
ID:303513

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P27&aa=2</URL></REF>


Article

<CATEGORY>vin09</CATEGORY>

 <H2>Πιο κοντά στο Θεό του Διαδικτύου
</H2>
Τι γυρεύουν οι Αμερικανοί στο Ίντερνετ; Να βρεθούν κοντύτερα στον Θεό, από
ό,τι δείχνουν τα τελευταία στοιχεία. Όσο και αν φαίνεται περίεργο, δεν είναι ο
τζόγος, οι τραπεζικές συναλλαγές ή οι μετοχές αυτό που τους τραβάει online,
αλλά η αναζήτηση της θρησκείας. 
Ο ένας στους τέσσερις, δηλαδή 28 εκατομμύρια χρήστες, έχουν μπει στο δίκτυο
για θρησκευτικούς και πνευματικούς σκοπούς. Κάθε μέρα, τρία εκατομμύρια
Αμερικανοί ενήλικοι αναζητούν πληροφορίες θρησκευτικού περιεχομένου στο
Ίντερνετ, δηλαδή ένα εκατομμύριο περισσότεροι από ό,τι το 2000. 
Από αυτούς, το 60% αναζητεί διάφορα εκπαιδευτικά στοιχεία που έχουν σχέση με
τα θεία ή άλλες θρησκείες (50%), ενώ το 35% προσφέρει πνευματικές συμβουλές
μέσω email ή τις αποζητεί (21%). 
Αυτό, βέβαια, δεν σημαίνει ότι δεν πηγαίνουν και στην εκκλησία. Οι πιο πιστοί,
μάλιστα, από τους χρήστες διαπρέπουν και... αυτοπροσώπως στα εκκλησιαστικά
τους καθήκοντα, καθώς το 86% προσεύχεται καθημερινά και εκκλησιάζεται κάθε εβδομάδα.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17249P273</ED>
<ID>
ID:303545

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P27&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Επισκέπτης από την Κόλαση. 5.40-8.20-11.00 μ.μ. (Λεωφ. Κηφισίας 234,
Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 5.00-7.30-10.00 μ.μ. - 00.30 π.μ. (Πατησίων 140
* 010 - 8259.975, 010 - 8215.327).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
3.45-7.15-10.45 μ.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
4.30 μ.μ. μεταγλ.

Αίθουσα 5

Τα αγόρια της ζωής μου. Δευτ.: 3.00-5.40-8.20-11.00 μ.μ., Τρ.:
5.40-8.20-11.00 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Τζουλιάνο ο αρχιληστής. 8.30-10.30 μ.μ. (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 4.00-6.20-8.40-11.00 μ.μ. (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.40-10.30
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 4.00-6.20-8.40-11.00 μ.μ. (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Οι άλλοι. 6.30-8.40-10.50 μ.μ. 
Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Τα αγόρια της ζωής μου. 5.40-8.10-10.40 μ.μ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Η φούσκα. 6.20-8.40-11.00 μ.μ. (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 6.00-8.30-11.00 μ.μ. (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 010 - 7773.608).

ΑΛΕΞΑΝΔΡΑ

Αμελί. 6.30-8.45-11.00 μ.μ. (Καλλιθέα * 010 - 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
010 - 8219.298, 010 - 8832.666).

ΑΛΦΑΒΙΛ - Highlights Cinema

Το τάμα. 5.20-8.10-11.00 μ.μ. (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 6.25-8.45-11.05 μ.μ. (Γλυφάδα * 010 - 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 μ.μ. μεταγλ. -7.15-10.15 μ.μ.
με υπότ.

ART ECRAN Cinema 1

Το τάμα. 5.40-8.25-11.10 μ.μ. (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

D-Tox. 6.30-8.30-10.30 μ.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 010 - 8653.300, 010
- 8679.267).

ΑΣΤΕΡΙΑ

Τα αγόρια της ζωής μου. 5.30-8.00-10.30 μ.μ. (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 5.30-8.00-10.30 μ.μ. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το τάμα. 5.20-8.10-11.00 μ.μ. (Τέρμα Αμπελοκήπων * 010 - 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 010 - 3221.925).

ΑΤΛΑΝΤΙΣ

Επισκέπτης από την Κόλαση. 5.40-8.00-10.20 μ.μ. (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 6.00-8.30-11.00 μ.μ. (Νέα Σμύρνη * 010 -
9331.280, 010 - 9319.779).

ΑΤΤΙΚΑ 1

Επισκέπτης από την Κόλαση. 6.10-8.40-11.10 (Πλατεία Αμερικής * 010 - 8674.252).

ΑΤΤΙΚΑ 2

Θέλω και τη μαμά σου. 6.00-8.15-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Ο θρόνος του αίματος. 8.30-10.40 μ.μ. Ταξιδιάρικα πουλιά. 6.30
μ.μ. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Η συμμορία των έντεκα. 6.20-8.40-11.00 μ.μ. Η χαμένη Ατλαντίδα.
4.20 μ.μ. μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 7.30-9.50 μ.μ. / Ο άρχοντας των δαχτυλιδιών -
Η συντροφιά του δαχτυλιδιού. 4.20 μ.μ. 
CINE CITY Ericsson 
Αίθουσα 1

Επισκέπτης από την Κόλαση. 6.00-8.30-11.00 μ.μ. (Κων/λεως 82 Πλ.
Μπουρναζίου Περιστέρι * 010 - 5756.243, 010 - 5756.244).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-Tox. 6.45 μ.μ. Οι άλλοι. 8.45-11.00 μ.μ.

CINERAMA DESPEC

Η συμμορία των έντεκα. 6.00-8.30-11.00 μ.μ. (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 21.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Ο Χάρι Πότερ και η φιλοσοφική λίθος. 11.00-14.00-17.00 μεταγλ. Η
συμμορία των έντεκα. 20.15-22.45-01.15.

Αίθουσα 3

Η συμμορία των έντεκα. 11.45-14.15-16.45-19.15-21.45-00.15

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Το ημερολόγιο μιας πριγκίπισσας. 11.45-19.30-22.00. / Βαριά
ερωτευμένος. 14.30-17.00-01.00.

Αίθουσα 6

D-Tox. 11.30-13.45-16.00-18.15. / Οι άλλοι. 23.00-01.15. Η
φούσκα. 20.45.

Αίθουσα 7

Τα αγόρια της ζωής μου. 15.45-18.30-21.30-00.30. / Η χαμένη
Ατλαντίδα. 11.30-13.30 μεταγλ.

Αίθουσα 8

Επισκέπτης από την Κόλαση. 12.15-14.45-17.15-19.45-22.15-00.45.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 10

Η συμμορία των έντεκα. 11.15-13.45-16.15-18.45-21.15-23.45.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 12.45-15.15-17.45-20.15-22.45-01.15.
(Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Τα αγόρια της ζωής μου. Παρ.: 15.15-18.00-20.45-23.30. / Η χαμένη
Ατλαντίδα. 11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Η συμμορία των έντεκα. 12.30-15.00-17.30-20.00-22.30-01.00.

VILLAGE ENTERTAINMENT PARK

Αίθουσα 1

D-Tox. 12.15-14.45-17.00-19.15-21.30-23.45. (Θηβών 228 & Πέτρου
Ράλλη, Άγ. Ιωάννης Ρέντης, * 010 - 4278.600).

Αίθουσα 2

Το ημερολόγιο μιας πριγκίπισσας. 11.15-13.45-16.15-18.45-21.15-23.45.

Αίθουσα 3

Dr Dolittle 2: Ο γιατρός ξανατρελάθηκε. 12.45-15.00-17.15-19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Τα αγόρια της ζωής μου. 12.30-15.30-18.15-21.15-00.15.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 11.00-13.30-16.00-18.30-21.00-23.30.

Αίθουσα 8

Η συμμορία των έντεκα. 12.00-14.30-17.00-19.30-22.00-00.30.

Αίθουσα 9

Βαριά ερωτευμένος. 12.15-14.45-17.15-19.45-22.15-00.45.

Αίθουσα 10

Ο Χάρι Πότερ και η φιλοσοφική λίθος. 13.00-16.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 19.00-22.30.

Αίθουσα 11

Η συμμορία των έντεκα. 11.30-14.00-16.30-19.00-21.30-24.00.

Αίθουσα 12

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Ο Χάρι Πότερ και η φιλοσοφική λίθος. 11.15-14.15-17.15-20.15-23.15 με υπότ.

Αίθουσα 17

Οι άλλοι. 16.15-18.30-20.45-23.00-01.15. / Η χαμένη Ατλαντίδα.
12.15-14.15 μεταγλ.

Αίθουσα 18

American pie 2. 11.30-13.45-16.00-18.15-20.30-22.45-01.00.

Αίθουσα 19

Η φούσκα. 13.15-15.45-18.15-20.45-23.15.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Θέλω και τη μαμά σου. 8.20-10.30 μ.μ. / Ταξιδιάρικα πουλιά. 6.15 μ.μ.

ΔΙΑΝΑ

Η συμμορία των έντεκα. 6.10-8.20-10.40 μ.μ. (Ηλεκτ. Σταθμός Μαρούσι *
010 - 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 010 - 3632.789).

ΕΤΟΥΑΛ

Η φούσκα. 6.20-8.40-11.00 μ.μ. (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 010
- 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Επισκέπτης από την κόλαση. 5.30-8.00-10.30 μ.μ. (Πανεπιστημίου 46, *
010 - 3826.720).

ΚΑΛΥΨΩ

Τα αγόρια της ζωής μου. 6.00-8.30-11.00 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Οι άλλοι. 9.00-11.00 μ.μ. / Η χαμένη Ατλαντίδα. Δευτ. ώρα 4.00
μ.μ. μεταγλ. / Το ημερολόγιο μιας πριγκίπισσας. 6.00 μ.μ. (Λ. Κηφισίας
245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. Δευτ.: 4.00 μ.μ. μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 7.15-10.45 μ.μ. 
ΚΗΦΙΣΙΑ Cinemax Ericsson 3

Η συμμορία των έντεκα. 6.00-8.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.50 μ.μ. μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00 μ.μ.

Αίθουσα 3

Οι άλλοι. 6.50-8.50-10.50 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.30-8.10-10.40 μ.μ. (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.35-7.50-10.15 μ.μ.

ΜΑΡΟΥΣΙ 3 Alpha Odeon

Ταξιδιάρικα πουλιά. 5.00 μ.μ. / Οδός Μαλχόλαντ. 7.00-10.00 μ.μ. 
ΜΕΤΑΛΛΙΟΝ

Οι άλλοι. 6.30-8.30-10.30 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

D-Tox. 6.30-8.30-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Η φούσκα. 6.00-8.30-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 010 - 3622.683).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. / Ο Χάρι Πότερ και η φιλοσοφική λίθος. 4.00 μ.μ. μεταγλ. (Αχαρνών
330 - Κάτω Πατήσια * 010 - 2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Οδός Μαλχόλαντ. 5.40-8.25-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Τα αγόρια της ζωής μου. 5.25-8.00-10.35 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Επισκέπτης από την Κόλαση. 5.30-8.00-10.30 μ.μ. (Πατησίων, Στάση
Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο Χάρι Πότερ και η φιλοσοφική λίθος. 4.50 μ.μ. μεταγλ., 7.40-10.30 μ.μ.
με υπότ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κλέφτης ή πραγματικότητα. 6.30 μ.μ. / Αφιέρωμα Φελίνι. Ώρες
8.30-10.30 μ.μ. Δευτ.: Λευκός σεΐχης, Γλυκιά ζωή. .Τρ.: La strada, Η
πόλη των γυναικών. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Επισκέπτης από την Κόλαση. 6.00-8.30-11.00 μ.μ. (Ζησιμοπούλου - Αγ.
Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Η φούσκα. 5.45-8.15-10.45 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 010 -
8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η δασκάλα του πιάνου. 8.30-10.30 μ.μ. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πυρετός στο αίμα. 8.00 μ.μ. (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Παιχνίδια διχασμού και εγκυμοσύνης. 7.15-9.30 μ.μ. (Νέα Μάκρη *
02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Βαριά ερωτευμένος. 7.45-9.45 μ.μ. / Ταξιδιάρικα πουλιά. 6.00
μ.μ. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.30 μ.μ. μεταγλ. 7.20-9.50 μ.μ. με
υπότ. (Λεωφόρος Φυλής 165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Δευτ.-Τετ.: Κανταχάρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 07540.52110).

ΠΑΛΛΑΣ

D-Tox. 7.15-9.30 μ.μ. (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο Χάρι Πότερ και η φιλοσοφική λίθος. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.30-10.30 μ.μ. (Πειραιώς 125 & Χρ. Σμύρνης, Άγ. Ιωάννης
Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Οι άλλοι. 6.10-8.20-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Στα ελληνικά. 17.00. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 16.30. / Ο άρχοντας των
δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Ο θρόνος του αίματος. 18.30-20.45-23.00. (* 0310 - 284.204 &
242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.15-20.30-22.45. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Επισκέπτης από την Κόλαση. 11.45 - 14.30 - 17.15 - 19.45 -
22.15 -00.45. Αίθουσα 2 Η χαμένη Ατλαντίδα. Μεταγλωτ. 11.30 - 13.30. /
Τα αγόρια της ζωής μου. 15.45 - 18.30 - 21.30 - 00.15. Αίθουσα 3 Ο
Χάρι Πότερ και η φιλοσοφική λίθος. Μεταγλωτ. 12.00 - 15.00 - 18.00. / Ο
άρχοντας των δαχτυλιδιών 21.00 - 00.30. Αίθουσα 4 Ο Χάρι Πότερ και η
φιλοσοφική λίθος. Μεταγλωτ. 11.00 - 14.00 - 17.00. / Η συμμορία των
έντεκα. 20.15 - 22.45 - 01.15. Αίθουσα 5 Ο άρχοντας των δαχτυλιδιών.
13.00 - 16.30 - 20.00 - 23.30. Αίθουσα 6 Η συμμορία των έντεκα.
11.45 - 14.15 - 16.45 - 19.15 - 21.45 - 00.15. Αίθουσα 7 Ο άρχοντας των
δαχτυλιδιών. 12.00 - 15.30 - 19.00 - 22.30. Αίθουσα 8 Βαριά
ερωτευμένος. 12.30-15.15 - 17.45 - 20.30. / Οι άλλοι. 23.00 -
01.15. Αίθουσα 9 Η συμμορία των έντεκα. 11.15 - 13.45 - 16.15 - 18.45 -
21.15 - 23.45. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Beautiful people. 19.00 - 21.00 - 23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Τα αγόρια της ζωής μου. 18.00-20.30-23.00. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. / Moulin Rouge. 20.45-23.00. (* 0310
- 815.570, D.Τ.S.).

ΚΟΛΟΣΣΑΙΟΝ

D-Tox. 19.00-21.00-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Επισκέπτης από την Κόλαση. 18.30-20.45-23.00. (* 0310 - 824.244, Dolby
Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Το τάμα. 17.30 - 20.15 - 23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Η συμμορία των έντεκα. 16.00 -18.30 - 21.00 - 23.30 /
Behind enemy lines avant premier. Σάβ. και Κυρ. 01.00 π.μ. ΑΙΘΟΥΣΑ 2
D-Tox. 15.20 - 17.20 - 19.20. / American Pie. 21.20 - 23.35.
ΑΙΘΟΥΣΑ 3 Η συμμορία των έντεκα. 15.30 - 18.00 - 20.30 - 23.00. ΑΙΘΟΥΣΑ
4 Ο Χάρι Πότερ και η φιλοσοφική λίθος. με υπότιτλους 15.25-18.25. /
Οι άλλοι. 21.25-23.40. ΑΙΘΟΥΣΑ 5 Επισκέπτης από την Κόλαση.
15.35-18.10-20.45 - 23.20. ΑΙΘΟΥΣΑ 6 Το ημερολόγιο μιας πριγκίπισσας.
16.15-18.40 / Βαριά ερωτευμένος. 21.05-23.30. ΑΙΘΟΥΣΑ 7 Ο Χάρι
Πότερ και η φιλοσοφική λίθος μεταγλωτ. 16.10 / Ο άρχοντας των
δαχτυλιδιών. 19.10-22.40. ΑΙΘΟΥΣΑ 8 Η χαμένη Ατλαντίδα μεταγλωτ.
16.05. / Τα αγόρια της ζωής μου. 18.05 - 20.45 - 23.25. (* 0310 -
290.100, 290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. Από Δευτέρα 21/1: 18.45 - 21.00 - 23.15. (* 0310
- 824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.10 - 18.30 - 20.50 -
23.10. (Dolby Digital Ex DTS). ΑΙΘΟΥΣΑ 2 Επισκέπτης από την Κόλαση.
12.50-15.10 - 18.10 - 20.30 - 22.40. Dolby Digital DTS). ΑΙΘΟΥΣΑ 3 Η
κατάρα του πράσινου σκορπιού. 19.50-22.00-00.20. (Dolby Digital DTS).
ΑΙΘΟΥΣΑ 4 Η χαμένη Ατλαντίδα μεταγλωτ. 11.30-13.50-16.00. / Η
φούσκα. 18.20 - 20.40 - 23.00. (Dolby Digital DTS). ΑΙΘΟΥΣΑ 5 Η χαμένη
Ατλαντίδα μεταγλωτ. 12.40-14.40-16.50 / Θέλω και τη μαμά σου.
20.10-22.30 - 00.40. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 13.30-16.30 / D-Tox. 19.20 - 21.30 -
23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική λίθος.
μεταγλωτ. 11.00-14.00-17.00. / Βαριά ερωτευμένος.
19.50-22.10-00.30. (Dolby Digital DTS). ΑΙΘΟΥΣΑ 8 Τα αγόρια της ζωής
μου. 12.20-15.00-18.00-21.10-23.50. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος με υπότιτλους 12.30-16.00 / Οι άλλοι.
19.10-21.20-23.40. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-19.00-22.20. (Dolby Digital DTS). ΑΙΘΟΥΣΑ 11 Ο Χάρι Πότερ
και η φιλοσοφική λίθος. Στα ελληνικά. 13.00-16.20 / Η συμμορία των
έντεκα. 19.30-22.00-00.20 (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 20.45-23.00 / Ο Χάρι Πότερ και η
φιλοσοφική λίθος. Στα ελληνικά. 18.00. ΑΙΘΟΥΣΑ 2 Ο άρχοντας των
δαχτυλιδιών. 19.00-22.30. / Η χαμένη Ατλαντίδα. Στα ελληνικά.
17.30. (* 0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. / Η φούσκα. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Βαριά ερωτευμένος. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Οι άλλοι. (* 22.121). 
Αίθουσα 2: American pie. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το μαντολίνο του λοχαγού Κορέλι (* 22.312) <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17249P281</ED>
<ID>
ID:303485

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P28&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Επισκέπτης από την Κόλαση»: Επαναπροσδιορισμός του «μύθου» του
περιβόητου Τζακ του αντεροβγάλτη - δεν είναι τυχαίο ότι γίνεται στις...
πάμφωτες αλλά σκοτεινές μέρες μας... - με τον Τζόνι Ντεπ να τον κυνηγά.
Σκηνοθεσία Άλεν και Άλμπερτ Χιουζ (Αλέκα, Αβάνα, Μαρούσι 1, Τροπικάλ 1,
Άνεσις, Άννα Ντορ, Ατλαντίς, Άττικα 1, Cine City 1, Village Centre 8, Village
Centre 1, Village Park 14,15, Ιντεάλ, Ράδιο Σίτυ, Τρία Αστέρια, Φάληρο 1,
Σινεάκ). 
«Η κατάρα του πράσινου σκορπιού»: Κωμωδία με κλίμα φιλμ νουάρ
και τον Γούντι Άλεν ως Χάμφρεϊ Μπόγκαρτ! Απολαύστε το. [Αθηναΐς, Αλεξάνδρα
(Καλλιθέα), Γλυφάδα, Μαρούσι 2, Όπερα 1, Τροπικάλ 2, Δαναός 1, Πτι Παλαί]. 
«Η συμμορία των έντεκα»: Δυναμική περιπέτεια ριμέικ της ταινίας
- '60 - του Λουίς Μαϊλστόουν (1895-1980), με τους Τζορτζ Κλούνεϊ, Μπραντ Πιτ,
Άντι Γκαρσία, Τζούλια Ρόμπερτς, Ματ Ντέιμον, Έλιοτ Γκουλντ να παίζουν τους
ρόλους των Φρανκ Σινάτρα, Ντιν Μάρτιν, Πίτερ Λόφορντ, Άντζι Ντίκινσον, Σεζάρ
Ρομέρο, Ακίμ Ταμίροφ, Τζορτζ Ραφτ, Ρίτσαρντ Κόντε. Εδώ η σκηνοθεσία είναι του
καλού Στίβεν Σόντεμπεργκ [Αελλώ 1,4, Αθηνά (Αγ. Αναργ.), Αθήναιον, Αθήναιον
Cinepolis 1, Αίγλη 1, Άστορ, Άτταλος, Βάρκιζα 1,2, Cinerama, Village Centre 3,
10, Village Παγκρ. 5, Village Park 8, 11, 13, Διάνα, Ίλιον, Κηφισιά 3,
Μαργαρίτα 1, Μετροπόλιταν, Παλάς, Σινέ Χολαργός, Τιτάνια, Τρία Αστέρια,
Φοίβος, Μάγια, Χαϊλάιφ). 
«Το τάμα»: Road movie στην Κύπρο του 1940 με τον Γιώργο Χωραφά στην
καλύτερή του εμφάνιση και τη Βαλέρια Γκολίνο γυναίκα-πειρασμό. Του Ανδρέα
Πάντζη (Αλφαβίλ, Απόλλων, Art Studio, Art Ecran 1, Άστρον). 
Απληστία, οργή, φόνος στο «Ο θρόνος του αίματος» '57 του Ακίρα Κουροσάβα πάνω
στον Σαιξπηρικό «Μάκβεθ» 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουδαρχικό μεσαίωνα.
(Αττικόν). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Λουί Αλτουσέρ και ο Ντέιβιντ Λιντς δημιουργεί ένα γοητευτικό παραλήρημα στα
δυσδιάκριτα όρια ονείρου και πραγματικότητας (Έλλη, Πλάζα 1, Ααβόρα). 
«Τ' αγόρια της ζωής μου»: Ρομάντζο για «ευαίσθητες καρδιές» με την
Ντρου Μπάριμορ. Σκηνοθεσία Πένι Μάρσαλ (Αελλώ 5, Αθήναιον Cinepolis 4,
Αστέρια, Village Centre 7, Village Παγκρ. 5, Καλυψώ, Πλάζα 2). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού (Αίγλη,
Cine City 3, Village Park 19, Ετουάλ, Νιρβάνα, Φάληρο 2). 
«Αμελί»: Μαγικές και «σαλεμένες» στιγμές με την Όντρεϊ Τοτού να έχει
γοητεύσει πάνω από 270.000 σινεφίλ. Του Ζακ Πιέρ Ζενέ [Αλεξάνδρα (Καλ.), Άστυ,
Σπόρτιγκ, Φιλίπ, Δημ. Κινημ. Πετρούπολις]. 
«Αφιέρωμα στον Φεντερίκο Φελίνι»: Κάθε μέρα δύο - συνολικά θα παιχθούν
14 - ταινίες του μαέστρου των ονείρων (Τριανόν). 
<H3>ΘΕΣΣΑΛΟΝΙΚΗ
</H3>
«Η κατάρα του πράσινου σκορπιού». (Ολύμπιον, Ster Century Cinemas 3).

«Η συμμορία των έντεκα». (Αθήναιον 1, Αριστοτέλειον, Village Centre 4,
6, 9, Πλατεία Alpha Odeon 1, 3. Ster Century Cinemas 1, 11, Τιτάνια 1, Ράδιο Σίτυ).

«Ο θρόνος του αίματος». (Ανατόλια).

«Κανταχάρ». (Φαργκάνη).
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17249P282</ED>
<ID>
ID:303522

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P28&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια ­ μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ένα καπέλο από ψάθα Ιταλίας» του Ν.
Ρότα (Τετ., Πεμ.) «Τόσκα» του Τζ. Πουτσίνι (Κυρ.). (Ακαδημίας 59, * 010
- 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 010 - 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Συμφωνική
Ορχήστρα της ΕΡΤ - Ορχήστρα Δωματίου Feminarte - Χoρωδία Πανελληνίου Συλλόγου
Ιεροψαλτών «Ρωμανός ο Μελωδός» - Χορωδία Μητρόπολης Αθηνών - Δημοτική χορωδία
και Χορωδία Αιγίου (Μουσικό Εργαστήρι) - Ευρωπαϊκή χορωδία Αγίου Γεωργίου
Καρύτση: συναυλία (Δευτ.) Καμεράτα - Ορχήστρα των Φίλων της Μουσικής:
συναυλία (Τετ.). Κρατική Ορχήστρα Αθηνών: συναυλία (Πεμ.) Αίθουσα
ΔΗΜΗΤΡΗ ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας»
του Μπ. Μπρίτεν (Τετ., Παρ., Κυρ.). Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζε (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706). 
ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 010 - 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 0310 - 251.182.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Τηλ. 0310 - 203.973.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από απόψε Τετάρτη έως και Σάββατο στις 9.30 μ.μ.
και την Κυριακή στις 8 μ.μ. Μεταμορφώσεως 7-9, Καλαμαριά, τηλ. 0310.458591.

Δημοτικό Θέατρο Άνετον. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗ.ΠΕ.ΘΕ. Κέρκυρας. Σκηνοθεσία Κώστας Καζάκος. Πρεμιέρα
απόψε Τετάρτη στις 9.15 μ.μ. Παραστάσεις έως και την Κυριακή 27/1/2002 στις
9.15 μ.μ. Παρασκευοπούλου 32, τηλ. 0310.869869.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812000.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17249P301</ED>
<ID>
ID:303486

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P30&aa=1</URL></REF>


Article

<CATEGORY>vin09</CATEGORY>

 <H2>Σάντσεζ... χωρίς τον Δον Κιχώτη του
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Πέρασαν οι καιροί που ο ντιτζέι ήταν ένας σκοτεινός τύπος κρυμμένος από τα
βλέμματα του κόσμου με αποστολή να αλλάζει δίσκους στο πικάπ και να μη σηκώνει
από εκεί τα μάτια. Πάνε οι εποχές που δεν νοιαζόταν να πάει στο γυμναστήριο
και να τρώει υγιεινά και λίγο. Τώρα οφείλει να κάνει τα πους-απς του και όχι
μόνο για να σηκώνει τις τσάντες με τους δίσκους. Ο ντιτζέι είναι σταρ, όπως
ένας Μάικλ Τζάκσον όταν ήταν στην αίγλη του. 
Έναν Μάικλ Τζάκσον της κονσόλας θα δούμε αύριο στην Αθήνα, τον Ρότζερ Σάντσεζ,
από αυτούς που βλέπουν εσχάτως τις μετοχές τους στα ύψη. 
Είναι τόσο καλός; Ικανότατος. Στη λίστα του περιοδικού DJ, Νο 13. Κατά το
περιοδικό Νο 1 είναι ο Ντίγκουϊντ. 
Έχει σημασία; Καμία, όταν ο Σάντσεζ είναι επί το έργον, κανείς δεν σκέφτεται
κανέναν άλλο. Και μάλιστα κυκλοφόρησε το CD του First Contact με πρόσφατο
σινγκλ το Another Chance, ενδιαφέρον απ' όποια μουσική γωνία κι αν το
ακούσεις. 
Τι παίζει; «Φάνκι» πράγματα. Ζωηρούς ρυθμούς, γήινους, «τράιμπαλ», χάουζ
μουσική με τέτοια ευρήματα που δεν σε κάνει ποτέ να πλήξεις. Έχει στυλ από
παλιά. 
Πόσο παλιά; Ξεκίνησε να παίζει σε πάρτι στη Νέα Υόρκη από 13 χρόνων. Άκουγε
ήχους απ' όλο τον κόσμο να ανακατεύονται στο καζάνι της πόλης και έτσι έμαθε
να παίζει. Με ανοιχτά αυτιά. Άρχισε να κάνει παραγωγές και το '92 με το Luv
Dancing τον έμαθαν όλοι. 
Τον είδαμε. Σε ένα αφιέρωμα της αγγλικής τηλεόρασης, να περιδιαβαίνει τα
δισκοπωλεία, να φτιάχνει το πρόγραμμά του στα μεγαλύτερα κλαμπ Ευρώπης και
Αμερικής. Όπως κάθε σταρ δηλαδή. Όπως και στο σινεμά και στις επιχειρήσεις.
Υπογράφει στο μεταξύ και τη δική του σειρά ρούχων, ιδιαίτερα αγαπητή στις
τάξεις των «φασιονίστας» των κλαμπ. 
Θα τον ξαναδούμε... Αύριο Πέμπτη στο Venue της Πειραιώς. Φιλοξενούμενος του
Χρήστου Καλοπήτα, που οργανώνει τα Jungle πάρτι.

Ο Ρότζερ Σάντσεζ παίζει αύριο στο Venue. Πειραιώς 130, τηλ.
010-3477.388, 010-3477.570.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17249P321</ED>
<ID>
ID:303473

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P32&aa=1</URL></REF>


Article

<CATEGORY>vin09</CATEGORY>

 <H2>Παρακαλάνε να βρέξει
</H2>
Κουίζ: Γιατί κάποιος θα κοίταζε εναγωνίως το μετεωρολογικό δελτίο με την
ευχή να ακούσει ότι θα βρέξει και μάλιστα σε όλη τη χώρα; 
α) Επειδή υπάρχει λειψυδρία. β) Επειδή μια βροχή θα βοηθούσε την
αγροτική παραγωγή. γ) Επειδή η βροχή μπορεί να προκαλέσει ηδονή. 
Απάντηση: Αν είστε Έλληνας, σωστή είναι η πρώτη απάντηση. Αν είστε
Ιταλός, η τρίτη. Διότι στο ιταλικό Κανάλι 7 η κοπέλα που εκφωνεί το
μετεωρολογικό δελτίο είναι ντυμένη με κομμάτια ρούχων κολλημένα μεταξύ τους.
Όταν κάπου προβλέπεται βροχή, ξεκολλάει ένα κομμάτι και το κολλάει στον χάρτη,
στο σημείο όπου προβλέπεται ότι θα βρέξει. Έτσι, όλοι βλέπουν ολόκληρο το
δελτίο με την ευχή να βρέξει παντού, ώστε η κοπέλα να τα βγάλει όλα! Όμως αυτά
δεν συμβαίνουν μόνον στην Ιταλία. Στη Χιλή, για παράδειγμα, δεν χρειάζεται να
γίνονται οι τηλεθεατές μαζοχιστές. Είτε πρόκειται να βρέξει είτε όχι, η κοπέλα
γδύνεται προοδευτικά. Αλλά μόνο στο νυχτερινό δελτίο στη μία. Στη Βουλγαρία
γδύνονται νωρίτερα, κατά τις 11 το βράδυ. Και στο καλωδιακό και δορυφορικό
Μ-SAT, τέσσερις παρουσιάστριες της εκπομπής «Η γυμνή αλήθεια» λένε τα
αθλητικά, πολιτικά και κοινωνικά νέα σε 600 δευτερόλεπτα, χρόνο κατά τον οποίο
γδύνονται όσο το δυνατόν φυσικότερα!
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17249P322</ED>
<ID>
ID:303514

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P32&aa=2</URL></REF>


Article

<CATEGORY>vin09</CATEGORY>

 <H2>Φοριέται πολύ ο Μπρους!
</H2>
Η επιστροφή του Μπρους είναι γεγονός. Όχι στα τσαρτ του Μπίλμπορντ, αλλά στις
πασαρέλες του χειμώνα ο Σπρίνγκστιν είναι και πάλι στην μόδα. Κολεξιόν και
διαφημιστικές καμπάνιες γνωστών ρούχων - Thierry Mygler, Banana Republic,
Marlboro Classics - στρέφουν το βλέμμα τους στα ρούχα, το στυλ και τις πόζες
του «Αφεντικού». 
Προσοχή όμως: Αν θέλετε να του μοιάσετε, ξεχάστε την μπαντάνα, το καρό
πουκάμισο και τους υπερμεγέθεις μύες του '84. Και ρίξτε μια ματιά στα εξώφυλλα
των πρώτων δίσκων του, κυρίως τα «Greetings from Asbury Park», «Wild, Innocent
& the Ε Str. Shuffle» και το κλασικό «Born to Run», αλλά και λίγη δόση από
«Darkness on the Edge of Town». Εκεί δηλαδή, όπου ο «επιμελώς ατημέλητος»
επαναστάτης τροβαδούρος της δεκαετίας του '70 με τα μακριά δερμάτινα, τα
μονόπετα σκούρα σακάκια, τα τζιν καμπάνες και τα ακατάστατα μαλλιά έδειχνε τον
δρόμο στο μέλλον του rock' n' roll. Τριάντα χρόνια αργότερα, ακολούθησαν τη
συμβουλή του και οι στυλίστες της μόδας...
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17249P323</ED>
<ID>
ID:303546

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P32&aa=3</URL></REF>


Article

<CATEGORY>vin09</CATEGORY>

 <H2>γιατί...
</H2><H2>τα μύδια θέλουν προσοχή
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Λέει ο Άντονι Μπουρντέν, σεφ, στο βιβλίο «Κουζίνα εμπιστευτικό»: «Δεν τρώω
μύδια στα εστιατόρια, εκτός κι αν ξέρω τον σεφ προσωπικά ή αν έχω δει, με τα
ίδια μου τα μάτια, πώς αποθηκεύουν και συντηρούν τα μύδια ώσπου να τα
σερβίρουν. Μερικά εστιατόρια είμαι βέβαιος πως έχουν ειδικά δοχεία με βολικές
θήκες με χαραμάδες, που επιτρέπουν στα μύδια να στραγγίζουν όσο διατηρούνται
και ίσως, λέω ίσως, οι μάγειρες στα μέρη εκείνα διαλέγουν προσεκτικά για κάθε
παραγγελία τα μύδια, ένα ένα, για να σιγουρευτούν ότι όλα είναι υγιή και
ζωντανά, πριν τα πετάξουν στην κατσαρόλα. Δεν έτυχε να δουλέψω σε πολλά τέτοια
μέρη. Πολύ συχνά τα μύδια κυλιούνται ξεχασμένα στον δικό τους βρωμερό και
δυσώδη βούρκο, στον πάτο κάποιας θυρίδας. Οι μπουφετζήδες τα θεωρούν θείο
δώρο. Χρειάζονται δύο λεπτά να μαγειρευτούν, λίγα δευτερόλεπτα για να τα
πετάξουν σε ένα μπολ, και, ταρατατά!, ξεμπερδέψανε μ' άλλον έναν πελάτη. Είχα
την ατυχία, σε μια πολύ καλή μπρασερί στο Παρίσι, να φάω ένα και μοναδικό
χαλασμένο μύδι, ένα προδοτικό κάθαρμα κρυμμένο σε μια, κατά τα άλλα, άψογη
συντροφιά μυδιών. Με τσάκισε, μ' έκανε να σέρνομαι με την κοιλιά στο μπάνιο.
Δεν έχω σκοπό να επαναλάβω την εμπειρία. Αν κάνω όρεξη για μύδια, θα διαλέξω
τα πιο ευπαρουσίαστα από τη δική σας παραγγελία». <REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17249P324</ED>
<ID>
ID:303565

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P32&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Και τέτοιες εκθέσεις γίνονται. 2. Ανώτατος δημόσιος άρχοντας
της αρχαίας Ρώμης. ­ Τα αρχικά ενός μόνο αυτοκινήτου στον τόπο μας. 3.
Είναι οι κάτοικοι του Αγίου Όρους. 4. Δεν περνάει απαρατήρητος. ­
Φωνήεντα από τα... σύμφωνα. 5. Προφέρεται με τα χείλη. ­ Γνωστά
καλλιτεχνικά βραβεία. 6. Όμοια γράμματα. ­ Αόριστο άρθρο της γλώσσας
μας. 7. Υπομικροσκοπικός κίνδυνος (γεν.). ­ Αρχαίος θεός των Φοινίκων.
­ Εμείς οι δύο αρχαϊστί. 8. Εργαλεία των λιθοξόων. 9. Η παρουσία
του ξενίζει. 
ΚΑΘΕΤΑ 
1. Είναι, κατά κάποιον τρόπο, δικά μας. 2. Ιταλικό λιμάνι.
3. Συνηθισμένη σε ομαδικά παιχνίδια. ­ Καρποί ενός δέντρου. 4.
Αρχαία δεικτική αντωνυμία (με άρθρο). ­ Μουσική νότα (αντίστρ.). 5.
Μεγαλόσωμο ψάρι. ­ Προσπαθούν να τα εξαφανίσουν (αντίστρ.). 6. Διάκριση
τριγώνου. 7. Ακολουθείται από ρήμα. ­ Γράμματα από τη... Μάλτα.
8. Βρίσκεται... ψηλά. 9. Κάτι που... σέρνεται. ­ Η τυχερή
ενός... ατυχήματος (γεν.). 
ΛΥΣΗ (22/1/2002) 
ΟΡΙΖΟΝΤΙΑ: 1. ΚΑΛΑΒΡΥΤΑ 2. ΟΝΑΓΡΟΙ 3. ΚΑΝ - ΕΠΟΧΗ
4. ΚΙΤΟ - ΑΘΩΣ 5. ΡΑΜΙ - ΛΕ 6. ΝΙ - ΧΑΣΑΠΗ 7.
ΕΚΑΤΟ - ΟΧΙ 8. ΛΕΝΟΡΜΑΝ 9. ΣΙ - ΣΤΑΣΗ. ΚΑΘΕΤΑ: 1.
ΚΟΚΚΙΝΕΛΙ 2. ΑΝΑΙΜΙΚΕΣ. 3. ΛΑΝΤΑ - ΑΝ 4. ΑΓ - Ο ΡΗΤΟΣ
5. ΒΡΕ - ΠΟΡΤ 6. ΡΟΠΑΛΑ - ΜΑ 7. ΥΙΟΘΕΣΙΑΣ 8. ΧΩ -
ΑΧΝΗ 9. ΑΝΗΣΥΧΟ.
<REF><SOURCE>
ΤΑ ΝΕΑ</SOURCE>
<DATE>, 23-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17249P461</ED>
<ID>
ID:303484

</ID><URL>http://ta-nea.dolnet.gr/neaweb/neafile.print_unique?e=A&f=17249&m=P46&aa=1</URL></REF>


Article

<CATEGORY>vin04</CATEGORY>

 <H5>«ΩΣ ΕΔΩ ΚΑΙ ΜΗ ΠΑΡΕΚΕΙ» ΛΕΕΙ Ο ΣΗΜΙΤΗΣ
</H5><H2>ΜΕ... 45ΑΡΙ πυροδοτήθηκε νέα ένταση στο ΠΑΣΟΚ
</H2>
Μήνυμα με πολλούς αποδέκτες έστειλε χθες ο Πρωθυπουργός. Δεν θα ανεχθεί
επιστροφή στην προ του συνεδρίου περίοδο της καταστροφικής εσωστρέφειας του
ΠΑΣΟΚ. Την παρέμβαση Σημίτη προκάλεσαν τα πολλά γεγονότα των τελευταίων ημερών
και η περιρρέουσα νοσηρή ατμόσφαιρα. Αυτό όμως που πυροδότησε την
πρωθυπουργική έκρηξη ήταν η παρέμβαση 45 βουλευτών με πρωτοβουλία του Θ.
Τσουκάτου, οι οποίοι ζητούν την «άμεση λύση» του Ασφαλιστικού, την ώρα που η
κυβέρνηση επιδιώκει βήμα προς βήμα διάλογο.

σελίδα 7
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N011</ED>
<ID>
ID:303633

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=1</URL></REF>


Article

<CATEGORY>vin04</CATEGORY>

 <H2>Τελεσίγραφο από Παπαδόπουλο στους Πανεπιστημιακούς γιατρούς
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N013</ED>
<ID>
ID:303700

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=3</URL></REF>


Article

<CATEGORY>vin08</CATEGORY>

 <H2>Όλοι οι πίνακες με τους μισθούς στο Δημόσιο
</H2>
σελίδες 20, 53
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N014</ED>
<ID>
ID:303709

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=4</URL></REF>


Article

<CATEGORY>vin06</CATEGORY>

 <H5>ΔΙΑΓΩΝΙΣΜΟΣ
</H5><H2>Η ύλη και οι θέσεις για 900 προσλήψεις στην Αγροτική
</H2>
σελίδα 60
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N015</ED>
<ID>
ID:303722

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=5</URL></REF>


Article

<CATEGORY>vin06</CATEGORY>

 <H5>ΠΑΙΔΕΙΑ
</H5><H2>5.560 ονόματα επιτυχόντων στο Ανοιχτό Πανεπιστήμιο
</H2>
σελίδες 61-64
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N016</ED>
<ID>
ID:303734

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=6</URL></REF>


Article

<CATEGORY>vin06</CATEGORY>

 <H2>ΠΑΟ: Πρόωρο αντίο από το Κύπελλο
</H2>
στο ένθ
ετο
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N017</ED>
<ID>
ID:303740

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=7</URL></REF>


Article

<CATEGORY>vin06</CATEGORY>

 <H2>Κουίζ: Άνδρες με τα όλα τους
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17250N018</ED>
<ID>
ID:303745

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N01&aa=8</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΑΛΚΥΟΝΙΔΕΣ Ημέρες φέτος έχουν σπάσει ρεκόρ. Προβλέπεται να
συμπληρώσουμε 17 μέρες, μετά μια μικρή διακοπή ήπιας κακοκαιρίας δύο ημερών.
Ο Χρ. Μανωλάς στη σελ. 12. 
Γ. ΔΡΥΣ: Και πριν και τώρα εφαρμόζω την κυβερνητική πολιτική. Όμως, η
ευαισθησία στις δύσκολες στιγμές δεν αναιρεί την αναγκαιότητα για συνετή
διαχείριση του δημόσιου χρήματος. Οι «20 Ερωτήσεις» της Τζώρτζιας
Κοντράρου στη σελ. 14. 
ΤΖ. ΡΙΦΚΙΝ: Στην ερώτηση «ποιος θα ελέγχει τα γονίδια;» η απάντηση που
δίνουμε είναι «εμείς όλοι». Η κοινή γονιδιακή μας κληρονομιά, που αποτελεί και
τη μοναδική βάση του μέλλοντός μας, θα πρέπει να ελέγχεται από μια συλλογική
κοινοπραξία αντιπροσωπευτικού χαρακτήρα. Η Αμαλία Νεγρεπόντη στη σελ. 16. 
Ο ΠΑΡΘΕΝΩΝΑΣ σε μέγεθος δωματίου κατασκευάστηκε από ξύλο και πλεξιγκλάς
για λόγους εκπαιδευτικούς και φωτογραφίστηκε σε συνεχές φιλμ, όπου
αποτυπώθηκαν και τα Μάρμαρα που βρίσκονται στο Βρετανικό Μουσείο. Η
Παρασκευή Κατημερτζή στους «ΟΡΙΖΟΝΤΕΣ», σελ. 25. 
ΟΙ ΜΑΓΟΙ του Διαδικτύου που σχεδιάζουν πολύχρωμους, «ζωντανούς»
διαδρόμους και σελίδες στο Ίντερνετ δεν διαθέτουν μόνο άριστες τεχνικές
γνώσεις. Είναι κυρίως δημιουργικοί καλλιτέχνες, σχεδιάζουν όπως θα
ζωγράφιζαν.Η Αριστοτελία Πελώνη στους «ΟΡΙΖΟΝΤΕΣ», σελ. 28. 
ΜΙΚΡΑ μυστικά που κρύβουν προγράμματα, μηχανήματα και γκάτζετ μπορούν
να κάνουν τη χρήση τους εύκολη, γρήγορη και πρακτική. Αρκεί να τα γνωρίζετε.
Υπάρχουν τουλάχιστον 14 απλές λύσεις. Η Εύη Ελευθεριάδου στους
«ΟΡΙΖΟΝΤΕΣ», σελ. 30. 
ΟΙ ΙΔΙΟΚΤΗΤΕΣ βυτιοφόρων κάνουν απεργία και η Θεσσαλονίκη κι ολόκληρη η
Βόρεια Ελλάδα έμειναν από καύσιμα. Ο νομάρχης Θεσσαλονίκης με έγγραφό του στον
εισαγγελέα ζήτησε την επέμβαση των Δικαστικών Αρχών. Σελ. 10.

Η ΕΘΝΙΚΗ υπόθεση της διοργάνωσης 
των Ολυμπιακών 2004 τείνει να εξελιχθεί 
σε πεδίο αντιπαράθεσης για το «ποιος 
θα κάνει τα περισσότερα λάθη» και 
«ποιοι στο τέλος θα καρπωθούν την... 
αποτυχία». Υπάρχουν, όμως, και οι άλλοι. 
Ο Μ. Μαυρομμάτης στους «Προβολείς», σελ. 6. 
ΤΑ ΜΕΤΡΑ για την αξιολόγηση κι επιμόρφωση 
των εκπαιδευτικών συγκροτούν μια πολιτική 
αποκεντρωμένου συγκεντρωτισμού (περιφερειακές 
διευθύνσεις) για αποτελεσματικότερη άσκηση ιεραρχικού 
και αυταρχικού κεντρικού ελέγχου στο έργο των εκπαιδευτικών. 
Ο Γ. Μαυρογιώργος στην «Τρίτη άποψη», σελ. 6. 
ΑΠΙΘΑΝΟ μου φαίνεται να χάσουν πελάτες 
το σινεμά και η λογοτεχνία από το νέο είδος 
τηλεπαιχνιδιού. Μπορεί να γίνει και το αντίθετο: 
Οι θεατές του παιχνιδιού να εθιστούν στις 
χαρές της μυθοπλασίας, να ανακαλύψουν 
κάποτε την πηγή του πράγματος, τη λογοτεχνία. 
Η Άννα Δαμιανίδη στα «Αναλώσιμα», σελ. 14. 
ΑΧΟΡΤΑΓΟΣ ο τηλεοπτικός φακός. 
Όπου κρέας, επάνω του. Σφαγμένο, ζωντανό - 
κρέας να 'ναι. Ενίοτε, μάλιστα, του προσφέρεται 
και σπέσιαλ εφέ, ψευτοστριπτιζάκι για ξεχασμένους 
νεανικούς πόθους: Η Γιούλη Μπάρκα στον Ν. Ευαγγελάτο. 
Η Πόπη Διαμαντάκου στους «ΟΡΙΖΟΝΤΕΣ», σελ. 41. 
Χ. ΠΕΤΡΙΔΟΥ: Χρησιμοποιούμε ενέργεια με πυκνότητα τόσο μεγάλη όσο και τη
στιγμή του Big Bang για να φτιάξουμε καινούργια σωματίδια που δεν υπάρχουν
στον δικό μας κόσμο. Είναι «εξωτικές» μορφές ύλης. Η Λ. Σταμάτη και η Φ.
Στεφανοπούλου στους «ΟΡΙΖΟΝΤΕΣ», σελ. 27. 
ΤΟ ΕΞΥΠΝΟ αυτοκίνητο τώρα μπορεί και μιλάει επιπλέον. Σε προφυλάσσει από
ατυχήματα, σε καθοδηγεί για να πας στον προορισμό σου, δέχεται φωνητικές
εντολές μόνο από τον ιδιοκτήτη του και αποκαλείται Yukon. Ο Χρ. Ιερείδης
στους «ΟΡΙΖΟΝΤΕΣ», σελ. 29. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17250N021</ED>
<ID>
ID:303606

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αυτοί
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Υπάρχουν οι γιατροί του ΕΣΥ, αλλά για τους ασθενείς το ζήτημα είναι τι γίνεται
με τους γιατρούς του ΕΓΩ.

Με τιμή
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17250N022</ED>
<ID>
ID:303679

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Πρόσκαιρες βροχές στα ανατολικά και νότια, με βελτίωση. Τη νύχτα τοπικές
βροχές στη Δυτική Ελλάδα. Νοτιάδες έως ισχυροί και από το βράδυ στο Ιόνιο πολύ
ισχυροί. 
ΑΤΤΙΚΗ 
Παροδική συννεφιά. Μέτριοι νοτιάδες ενισχυόμενοι από το βράδυ. Μέγιστη
θερμοκρασία στην Αθήνα 17oC. 
ΘΕΣΣΑΛΟΝΙΚΗ 
Λίγη συννεφιά. Άνεμοι νοτιοδυτικοί μέχρι μέτριοι. Μέγιστη θερμοκρασία στην
πόλη 14oC. 
<H3>ΑΥΡΙΟ
</H3>
Βροχές και καταιγίδες κυρίως στα δυτικά, κεντρικά, βόρεια και Ανατολικό
Αιγαίο. Βελτίωση τη νύχτα από δυσμάς. Πολύ ισχυροί έως θυελλώδεις νοτιάδες
τρεπόμενοι το απόγευμα στα δυτικά σε εξασθενημένους βορειοδυτικούς ανέμους. 
<H3>Σάββατο 26/1
</H3>
Βροχές και σποραδικές καταιγίδες στα ανατολικά και νότια με βελτίωση. Ήλιος
στις υπόλοιπες περιοχές. Ισχυροί έως πολύ ισχυροί βοριάδες (6-7 Μπωφόρ) στα
δυτικά, κεντρικά, βόρεια, σταδιακά και στις υπόλοιπες περιοχές. Πτώση της
θερμοκρασίας. 
<H3>Κυριακή 27/1
</H3>
Πιθανότητα βροχής το πρωί στις Κυκλάδες και την Κρήτη. Ηλιοφάνεια στην
υπόλοιπη χώρα. Βοριάδες μέτριοι (4-5 Μπωφόρ), στο Αιγαίο έως πολύ ισχυροί (6-7
Μπωφόρ) εξασθενούντες σταδιακά. Άνοδος της θερμοκρασίας. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Η πρόταση των 45 ξεχείλισε το ποτήρι
</H2><H4>Η εσωστρέφεια ανησυχεί τον Σημίτη
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Διότι, καλά άντεξε ο κ. Σημίτης το ναυάγιο της συγχώνευσης Εθνικής - Πίστεως.
Καλά άντεξε και τη μάλλον θυελλώδη παραίτηση του κ. Ζαφειρόπουλου από το
υπουργείο Εξωτερικών. Να πρέπει, όμως, και να υποστεί τις 45 υπογραφές που
συγκέντρωσε ο πάλαι ποτέ υπαρχηγός του, ο κ. Τσουκάτος, πάει κάπως πολύ.
Αφήστε που οι υπογραφές έπεσαν κάτω από μια «μίνι πλατφόρμα» περί
Ασφαλιστικού, η οποία ακόμη και τον κ. Πολυζωγόπουλο της ΓΣΕΕ ξεπερνάει σε
απαιτήσεις. Εν ολίγοις, για να υλοποιηθεί, θα απαιτούνταν περίπου το... 50%
των εσόδων του κράτους! θα μου πείτε, γιατί όχι: Γιατί να μη χρηματοδοτεί ο
κρατικός κορβανάς τις συντάξεις; Μμμμ, καλή ιδέα - να δούμε μετά τι θα μείνει
για τα υπόλοιπα, τύπου υγεία, παιδεία, άμυνα και πάει λέγοντας. 
Και καλά, ο κ. Σημίτης είπε το «άγριο» για τα μέτρα του - «έως εδώ»,
λένε ότι αναφώνησε. Εκείνος ο δυστυχής ο Δημήτρης Ρέππας, που δεν έχει καν
παρουσιάσει τις προτάσεις του, τι να πει; Ε, σκέφθηκε, ξανασκέφθηκε και στο
τέλος ξεκαθάρισε - εγώ κάνω το διάλογο, δε θα με σύρετε εσείς στα δικά σας. 
Στη Ν.Δ., τώρα, επιχείρησαν την τέλεια... ακροβασία. Συνεδρίασαν,
λοιπόν, οι συντονιστές και κουβέντιασαν τα περί αγροτικών κινητοποιήσεων. Πού
κατέληξαν; Ότι ναι, στηρίζουμε τις κινητοποιήσεις, αλλά δε μας αρέσουν τα
μπλόκα. Διότι πολύ λογικά σκέφθηκαν οι άνθρωποι: οι αγροτοσυνδικαλιστές μας
πρωτοστατούν - έτσι έχουμε τους αγρότες. Ας πάρουμε εμείς αντίθετη άποψη σε
κεντρικό επίπεδο, ώστε να τα 'χουμε καλά και με όσους θα πληρώσουν το κλείσιμο
των δρόμων. 
Στο υπουργείο Εξωτερικών, πάντως, είπαν να ξεχάσουν τα παρατράγουδα των
τελευταίων ημερών - και να ασχοληθούν με κάτι σοβαρό: τον επισκέπτη τους,
Ισπανό υπουργό κ. Πικέ, που είναι και προεδρεύων της Ένωσης. Τι συζήτησαν; Τι
άλλο; Την υπόθεση «ευρωστρατός». Πού κατέληξαν; Στο... ίδωμεν - αρχή είναι
ακόμη, τα μαλλιοτραβήγματα θα 'ρθουν αργότερα... 
Και καλή μεταγραφή - τον κ. Χρυσικόπουλο, πρώην δεξί χέρι του κ.
Λαλιώτη στο ΥΠΕΧΩΔΕ - απέκτησε και κάποια στελέχη που δεν της άρεσαν ξήλωσε η
κυρία Αγγελοπούλου. Φορτώνοντας, μάλιστα, στα τελευταία και τη «ρετσινιά» της
διαρροή εγγράφων προς τη Ρηγίλλης
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17250N032</ED>
<ID>
ID:303652

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι αλλαγές </H2>
ΑΓΚΑΘΙ στα πλευρά της κυβέρνησης έχει γίνει η ιστορία με τις αλλαγές
στο ασφαλιστικό σύστημα... 
ΑΦΟΥ από την πρώτη στιγμή που ανακίνησε το θέμα... 
ΑΝΤΙΜΕΤΩΠΙΖΕΙ συνεχώς όχι μόνο τις αντιδράσεις πολιτών και
συνδικαλιστών, αλλά και σοβαρά εσωκομματικά προβλήματα... 
ΟΠΩΣ η χθεσινή ενέργεια σαράντα πέντε βουλευτών του ΠΑΣΟΚ, οι οποίοι
ζητούν άμεση έναρξη διαλόγου για την οριστική ρύθμιση του θέματος. 
ΕΙΝΑΙ σαφές ότι όσο η κυβέρνηση καθυστερεί να προχωρήσει τις αλλαγές
στο Ασφαλιστικό... 
ΠΡΟΦΑΝΩΣ γιατί φοβάται επανάληψη των αντιδράσεων του περασμένου
καλοκαιριού... 
ΤΟΣΟ τα προβλήματα θα διογκώνονται, αφού και τα ελλείμματα των
ασφαλιστικών ταμείων διευρύνονται και η αγωνία των ασφαλισμένων μεγαλώνει. 
ΟΥΔΕΙΣ ισχυρίζεται ότι η επίλυση του ασφαλιστικού προβλήματος είναι
εύκολη υπόθεση ή ότι δεν πρέπει οι προτάσεις της κυβέρνησης... 
ΝΑ είναι τεκμηριωμένες και προϊόν διαλόγου με τους ενδιαφερομένους. 
ΤΟ ερώτημα είναι πόσο καιρό απαιτεί η προετοιμασία της κυβέρνησης για
να ολοκληρώσει αυτές τις προτάσεις... 
ΠΟΛΥ περισσότερο που προεκλογικά διαβεβαίωνε ότι έχει έτοιμες
συγκεκριμένες λύσεις... 
ΚΑΘΩΣ και επί πόσο χρονικό διάστημα το Ασφαλιστικό θα αποτελεί πεδίο
τριβής και θα δηλητηριάζει τις σχέσεις των κοινωνικών εταίρων. 
ΟΤΑΝ είναι φανερό ότι η μεγάλη καθυστέρηση παρατείνει το κλίμα
αβεβαιότητας και ανασφάλειας στους πολίτες. 
ΕΙΝΑΙ ευθύνη της κυβέρνησης να δώσει - το ταχύτερο δυνατόν - λύση στο
πρόβλημα... 
ΠΡΙΝ αυτό μετατραπεί - ξανά - σε χιονοστιβάδα... <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17250N033</ED>
<ID>
ID:303687

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Δ.Κ. Ψυχογιός: 
(ο αρθρογράφος - με αφορμή την παραίτηση Ζαφειρόπουλου) 
«Τους πολιτικούς όμως το πρώτο που τους ενδιαφέρει, όταν κερδίσουν κάποια
μάχη, είναι να ετοιμάσουν την επόμενη νίκη. Ή, αν χάσουν, να ετοιμάσουν τη
ρεβάνς. Γενικά, κάθε σύγκρουση δεν ενδιαφέρει αυτή καθεαυτή: ενδιαφέρει διότι
επηρεάζει το αποτέλεσμα της επόμενης σύγκρουσης. Για τους πολιτικούς όλη η ζωή
δεν είναι παρά αέναη κατάσταση ανταγωνισμού - κάτι σαν το αεικίνητο, που
νομίζουν ότι ανακάλυψαν φερέλπιδες Ιρλανδοί και φιγουράρει στην πρώτη σελίδα.
Έτσι, αφού παραιτήθηκε ο υφυπουργός Ι. Ζαφειρόπουλος έπειτα από διαφωνίες του
με τον Γ. Παπανδρέου, γιατί να μην αδράξει την ευκαιρία ο Ι. Παπαντωνίου να
στηρίξει τον παραιτηθέντα, ώστε να πλήξει τον υπουργό Εξωτερικών; Στο κάτω
κάτω, ως υπουργός Άμυνας οφείλει ex officio να είναι ιέραξ και να αντιτίθεται
στην πολιτική κατευνασμού απέναντι στην Τουρκία που ακολουθεί ο κ. Παπανδρέου.
Γιατί, λοιπόν, να χάσει την ευκαιρία να καταθέσει τη διαφορετικότητά του»; 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17250N034</ED>
<ID>
ID:303719

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Ορκίζομαι... να μη διαφωνήσω για θέματα βαλκανικής ή άλλης πολιτικής
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N041</ED>
<ID>
ID:303605

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Χρύσα Αράπογλου: 
(η πρώην βουλευτής, μιλώντας στην ΕΤ3, για ενδεχόμενη υποψηφιότητά της στον
Δήμο Θεσσαλονίκης): 
«Δεν έχει σημασία να πεις θέλω. Σημασία έχει να σε θέλουν». 
Βύρων Πολύδωρας: 
(ο βουλευτής της Ν.Δ., στον «Αγγελιοφόρο», για την επιθυμία του να είναι
υποψήφιος στον Δήμο Αθηναίων) 
«Παρήγγειλα ευθέως ότι δε δέχομαι "ιεραρχίες" και "αξιοσύνες" προκάτ,
πλαστικές και πίσω από τις κουίντες. Όχι για κανέναν άλλο λόγο, αλλά γιατί ως
ψεύτικες δε βγαίνουν σε καλό». 
Κώστας Λαλιώτης: 
(ο γραμματέας του ΠΑΣΟΚ, στον Άλφα Νιουζ 98,7) 
«Αυτή τη στιγμή δεν με συνδέει κανένας φιλικός δεσμός με τη διοίκηση της ΑΕΚ.
Μάλιστα μου δημιουργεί έναν αποτροπιασμό η παρουσία του κ. Ψωμιάδη στην ΑΕΚ.
Σε επίπεδο διοίκησης η ομάδα έχει ηθικά εκπέσει, ελπίζω να βρει τον δρόμο της
και αγωνιστικά και διοικητικά». 
Θύμιος Καρακατσάνης: 
(ο ηθοποιός, στην «Απογευματινή», για τα «γυμνά δελτία») 
«Και δεν πρόκειται για θέματα ηθικής, αλλά αισθητικής και ιδεολογίας. Αντί
καθένας να σκέφτεται την ουσία των ειδήσεων θα απορροφάται... ξέρετε πού!» 
Κώστας Τσόκλης: 
(ο ζωγράφος, στον «Αγγελιοφόρο») 
«Έχει χαλάσει ο ελληνικός λαός, δεν τον θυμάμαι να ήταν έτσι. Είναι ανέντιμοι
άνθρωποι οι Έλληνες. Ελάχιστα προσόντα τους παραμένουν, όπως σαν να έχουμε ένα
είδος φιλοξενίας, αλλά κι αυτή επιδεικτική είναι, δεν είναι αυθόρμητη».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N043</ED>
<ID>
ID:303685

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Διαβητικοί </H2>
Ο λόγος στους αναγνώστες.

Η Εύη Γλυκίδου, Δεκελείας 18, Ν. Φιλαδέλφεια, γράφει: 
«Ποιοι φτιάχνουν τους "νόμους" για τις ανάγκες των ασφαλισμένων ασθενών και δη
των νέων διαβητικών, που έχουν αναπηρική σύνταξη 80% λόγω σοβαρότατων
επιπλοκών της νόσου; 
Οι γιατροί γνωρίζουν ότι οι ασθενείς με νεανικό διαβήτη ­ οι πάσχοντες δηλαδή
από παιδιά ή έφηβοι ­, χρειάζονται τέσσερις με πέντε ενέσεις ινσουλίνης
ημερησίως εφ' όρου ζωής και έξι με επτά μετρήσεις αίματος, πάλι ημερησίως, για
τον απαραίτητο έλεγχο και τις ανάλογες μονάδες ­ ποσότητα του φαρμάκου. Όμως:
Το ΙΚΑ δίνει μεν δωρεάν τις ινσουλίνες ­ είμαστε νομίζω η τελευταία χώρα που
τις έδωσε... ­ αλλά σε όλα τ' άλλα, δύο ειδών βελόνες και τεστ αίματος που
είναι πανάκριβα, κρατάει γενναίο ποσοστό συμμετοχής. Σε βαριές περιπτώσεις,
υπάρχει το περιθώριο μη συμμετοχής και ο οικογενειακός γιατρός του ΙΚΑ το
σημειώνει στην εντολή του προς τους υπαλλήλους του υποκαταστήματος. Εκείνοι ­
αν σου κάνουν την τιμή να σου απαντήσουν, σου λένε με μισό στόμα "δεν γίνεται,
θα πληρώσεις", και αγνοούν την εντολή του θεράποντος γιατρού. Αλλά και στα
Κεντρικά του ΙΚΑ, στην Επιτροπή των γιατρών, όταν αυτός ο συγκεκριμένος
ασθενής ζητά έγκριση περισσότερων τεστ αίματος επειδή το απαιτεί η
επικινδυνότητα της κατάστασής του, έστω με πληρωμή συμμετοχής, η Επιτροπή ή
αρνείται (!) ή τον εμπλέκει σε τέτοιες φοβερές διαδικασίες γραφειοκρατίας ­
λόγω του... νόμου πάλι ­, που ο ασθενής, αδύναμος για περισσότερες
ταλαιπωρίες, εγκαταλείπει! Ο νόμος φταίει, αναρωτιέμαι, ή οι νεκρές
συνειδήσεις;». 
Ο Απ. Αποστολόπουλος, Καστοριάς 67, Αθήνα, γράφει: 
«Η περιοχή μας (Βοτανικός) χαρακτηρίζεται από το Π.Δ. 84/84 ως περιοχή Γενικής
Κατοικίας, που απαγορεύει ορισμένες χρήσεις. Απαγορεύει τη λειτουργία
φανοποιείων - βαφείων αυτοκινήτων, αλλά λειτουργούν 9 ή 10. Απαγορεύει τα
εργαστήρια φωτεινών επιγραφών όταν φτιάχνουν και τις σιδηροκατασκευές, ballast
λέει ο νόμος, λειτουργεί ένα. Και, βέβαια, για ώρες κοινής ησυχίας ούτε λόγος.
Έχουμε αποταθεί, μέσω του εξωραϊστικού συλλόγου Προφήτης Δανιήλ, στη Νομαρχία,
αλλά μέχρι στιγμής τίποτε. Φανταστείτε, ότι μας απάντησαν για τις φωτεινές
επιγραφές, πως αρμόδιος υπάλληλος της Νομαρχίας επισκέφθηκε το εργαστήριο,
αλλά επειδή έλειπε ο υπεύθυνος δεν μπορούσε να διαπιστώσει αν κάνει
σιδηροκατασκευές, όταν το εργαστήριο ήταν γεμάτο σίδερα και διάφορα
μηχανήματα, κόφτες, οξυγονοκολλήσεις κ.λπ.!!! Επίσης, εδώ και περίπου πέντε
μήνες άλλαξε η μονοδρόμηση της οδού Καστοριάς. Εντούτοις, η ροή των
αυτοκινήτων γίνεται παράνομα, χωρίς να υπολογίζουν τις απαγορευτικές
πινακίδες. Στην Τροχαία Περιστερίου, όπου υπαγόμεθα, έχουμε επανειλημμένα
τηλεφωνήσει. Λένε θα το φροντίσουν, αλλά δυστυχώς κανένα αποτέλεσμα».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N044</ED>
<ID>
ID:303721

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=4</URL></REF>


Article

<CATEGORY>vin05</CATEGORY>

 <H2>Σε κηδεία
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σε κηδεία συναντήθηκαν χθες οι κ.κ. Χριστόδουλος και Καλλίνικος ­ και τα είπαν
σε καλό κλίμα. Και πάντως, καλύτερο από το αναμενόμενο. Σημειώστε δε, ότι δεν
θα αργήσει η στιγμή που θα τα ξαναβρούν οι «Χρυσοπηγίτες». Ο Αρχιεπίσκοπος
μόνο για τον Δημητριάδος Ιγνάτιο έχει ορκιστεί να μην ξεχάσει τίποτα... <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N045</ED>
<ID>
ID:303724

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=5</URL></REF>


Article

<CATEGORY>vin05</CATEGORY>

 <H2>Σιγά και το πιστέψαμε...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με γεια τους και χαρά τους στο «Αθήνα 2004» ­ ανακοίνωσαν χθες τις
παραιτήσεις τριών στελεχών της Διεύθυνσης έργων της εταιρείας. Αλλά από εκεί
και πέρα, όλη η υπόγεια προσπάθεια να τους φορτώσουν και με τη γνωστή διαρροή
του γνωστού εγγράφου στον πρόεδρο της Νέας Δημοκρατίας, δεν πάει πολύ; 
Και να σκεφθεί κανείς ότι από τους τρεις, ο ένας είναι ΠΑΣΟΚ, η άλλη
του ΣΥΝ και ο τρίτος δεν ασχολείται. Αφήστε δε, που και οι πέτρες γνωρίζουν
για την εταιρεία συμβούλων που έχει προνομιακές σχέσεις με τη Ρηγίλλης ­ και
που «διέρρευσε» το χαρτί...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N046</ED>
<ID>
ID:303735

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=6</URL></REF>


Article

<CATEGORY>vin05</CATEGORY>

 <H2>Λόγω συνηθείας... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο άνθρωπος πολλά μπορεί να αλλάξει ­ εκτός από το χούι του, που λέει και ο
σοφός λαός μας. Το ίδιο, φυσικά, ισχύει και για τα κομματικά στελέχη. Και
φαίνεται ότι ισχύει ακόμα περισσότερο για τα στελέχη της Νέας Δημοκρατίας, τα
οποία, συνηθισμένα εδώ και χρόνια να ερμηνεύουν κάθε φράση του κ. Κ. Καραμανλή
ως επίθεση εναντίον της κυρίας Ντόρας Μπακογιάννη, δεν κατάλαβαν ότι οι δυο
τους τα έχουν βρει τελευταίως. 
Έτσι, η φράση του προέδρου της Ν.Δ. ότι ο υποψήφιος δήμαρχος Αθηναίων του
κόμματος θα εξαντλήσει την τετραετία, ερμηνεύτηκε αρμοδίως ως «όρος» για την
Ντόρα. Η οποία όμως έλαβε απευθείας εξηγήσεις κορυφής ­ και η «παρεξήγηση» δεν
είχε συνέχεια! <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N047</ED>
<ID>
ID:303741

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=7</URL></REF>


Article

<CATEGORY>vin05</CATEGORY>

 <H2>Μελέτη σοκ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σε τρεις εβδομάδες η «Πρωτοβουλία για τον εκσυγχρονισμό στην Υγεία», δηλαδή
οι «σημιτικοί» γιατροί του ΕΣΥ, θα δώσει στη δημοσιότητα μία συγκριτική μελέτη
για τους πανεπιστημιακούς γιατρούς και τις επιδόσεις τους σε σχέση με τους
Ευρωπαίους συναδέλφους τους, που θα γελάσουν πολλά πικραμένα χείλη...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17250N048</ED>
<ID>
ID:303746

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N04&aa=8</URL></REF>


Article

<CATEGORY>vin05</CATEGORY>

 <H2>Αλλού γραφείο, αλλού υπουργείο... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το ότι ο κ. Γ. Ζαφειρόπουλος διαθέτει πλήθος Ηλείων θαυμαστών είναι
γνωστό, αλλά και αναμενόμενο, αφού ο άνθρωπος στην Ηλεία εκλέγεται εδώ και
χρόνια. Το ότι ο ζήλος των θαυμαστών θα έφθανε μέχρι του σημείου να τον
ακολουθήσουν στην τελετή παράδοσης-παραλαβής στο υπουργείο Εξωτερικών, δεν
ήταν και τόσο αναμενόμενο. Αλλά συνέβη... 
Λοιπόν, ο πρώην υφυπουργός παρέστη στην τελετή ­ είπε δύο λόγια και
αποχώρησε μαζί με τους φίλους του. Πήγαινε στο γραφείο του για να περιμένει
τον αντικαταστάτη του. Και τότε αποκαλύφθηκε ότι από τον Οκτώβριο που
σχηματίστηκε η κυβέρνηση, ο κ. Ζαφειρόπουλος, παρ' ότι είχε παραγγείλει
έπιπλα, δεν είχε εγκατασταθεί στο υπουργείο Εξωτερικών. Στεγαζόταν έως την
τελευταία στιγμή στο υπουργείο Εθνικής Οικονομίας. Ίσως γι' αυτό ο κ. Αλ.
Ρόντος δήλωσε με πάσα ειλικρίνεια ότι δεν τον γνωρίζει...

<H3>Ζαφειρόπουλου Ηλειάδα... </H3>
Μπορεί ο κ. Αλ. Ρόντος να δηλώνει ότι δεν τον ξέρει τον κ. Γ.
Ζαφειρόπουλο, αλλά ο κ. Ζαφειρόπουλος δεν δηλώνει κάτι ανάλογο. Και στο
γραφείο του, μπροστά στους Ηλείους φίλους του, περιμένοντας τον κ. Λοβέρδο,
άρχισε ως άλλος Όμηρος να διηγείται φωναχτά τη δική του... Ηλειάδα. Με
πρωταγωνιστή τον κ. Αλ. Ρόντο ­ το τι είπε ο πρώην υφυπουργός για τον αιώνιο
σύμβουλο, δεν γράφεται! 
Το καλό το παλικάρι 
Κι έλεγε, κι έλεγε για τον κ. Ρόντο ο κ. Ζαφειρόπουλος, περιμένοντας
τον κ. Α. Λοβέρδο. Ο οποίος, φρονίμως ποιών, δεν φάνηκε ποτέ...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17250N052</ED>
<ID>
ID:303651

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N05&aa=2</URL></REF>


Article

<CATEGORY>vin05</CATEGORY>

 <H2>Μπλέξαν τις συσκέψεις τους </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Χμμ... Μάλλον δεν έχετε ενημερωθεί επαρκώς για την ψυχολογία που επικρατεί
εσχάτως στην κυβέρνηση και στο ΠΑΣΟΚ ­ μία ψυχολογία που παραπέμπει στα...
πρόθυρα νευρικής κρίσης. Για να καταλάβετε, λίγο κόντεψε να ανάψει μεγάλος
καβγάς όταν ανακαλύφθηκε ότι είχαν οριστεί δύο μεγάλες συσκέψεις για τα
αγροτικά σε κυβέρνηση και κόμμα, με διαφορά... μιας ώρας!
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17250N053</ED>
<ID>
ID:303686

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Τον έκαναν έξαλλο... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ίσως πληροφορηθήκατε ότι η ΕΝΑΕ ­ δηλαδή οι νομάρχες όλης της χώρας ­
εξέδωσαν τις προάλλες μία ανακοίνωση, με την οποία ζητούσαν να παραταθεί η
θητεία τους κατά ένα χρόνο. Εν ολίγοις, ζητούσαν να μη γίνουν οι δημοτικές
μαζί με τις νομαρχιακές εκλογές... 
Σας φαίνεται ενδιαφέρον; Λοιπόν, στην ανακοίνωση αυτή συμφώνησαν όλοι οι
νομάρχες, χωρίς καμία εξαίρεση. Και βεβαίως, η πλειονότητα των νομαρχών έχει
εκλεγεί με τη στήριξη της Νέας Δημοκρατίας... 
Όταν όμως στη Ρηγίλλης έμαθαν τα καθέκαστα, έγιναν έξαλλοι ­ και για να μη
χρησιμοποιούμε πληθυντικούς... έγινε έξαλλος. Ο κ. Κ. Καραμανλής, ο οποίος
περιμένει να γίνει και πάλι «γαλάζιος» ο χάρτης με τις νομαρχίες της χώρας τη
βραδιά των εκλογών, για να πανηγυρίσει κι αυτός μία νίκη... <H3>Θα την πληρώσει ο γραμματέας </H3>
Έξαλλος, λοιπόν, ο κ. Κ. Καραμανλής ­ και ποιος θα την πληρώσει; Ο κ. Θ.
Κατριβάνος; Μπα, ούτε σκέψη. Κάποιος άλλος; Σίγουρα ναι. Λοιπόν, θα την
πληρώσει τη νύφη ο νομάρχης Αρκαδίας κ. Π. Γιαννόπουλος, ο οποίος τυγχάνει
γραμματέας Αυτοδιοίκησης της Ν.Δ.. Ε, δεν θα τυγχάνει οσονούπω...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17250N054</ED>
<ID>
ID:303708

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΚΑΘΕ πράγμα στον καιρό του κι ο καθείς τον διάλογό του... 
ΤΕΛΙΚΑ, σε αυτή την κυβέρνηση, δεν τους φτάνουν τα συνέδρια, δεν τους
φτάνουν οι εκλογές, δεν τους φτάνει τίποτε, αν δεν έχουν έναν ή και
περισσότερους λόγους να τσακώνονται... 
ΕΝ ΜΕΣΩ μη ανησυχίας της κυβέρνησης για τα κοινωνικά μέτωπα, αυτά
ανοίγουν το ένα μετά το άλλο... 
ΜΗΠΩΣ αν ανησυχήσουν λίγο, θα κλείσουν μερικά; 
ΕΞΕΡΡΑΓΗ, λέει, ο κ. Κ. Σημίτης ­ μα, καλά, δεν είναι αυτή η κυβέρνηση
η πρώτη που έφτιαξε χωρίς συμβιβασμούς και ισορροπίες; 
ΤΕΛΙΚΑ, από αυτή την κυβέρνηση λείπει αιωνίως ένας πυροτεχνουργός... 
ΠΑΡΑΠΟΝΑ για τις δηλώσεις του ΥΠΕΞ, που χαρακτηρίζει το ΡΚΚ
τρομοκρατική οργάνωση, έκανε ο κ. Δ. Τσοβόλας στον κ. Γ. Παπανδρέου στη
χθεσινή τους συνάντηση. Ο υπουργός είπε για απλή υιοθέτηση της ευρωπαϊκής
στάσης από την κυβέρνηση ­ όμως επισήμως η Ένωση δεν έχει εντάξει το ΡΚΚ στις
τρομοκρατικές οργανώσεις... 
ΤΟΝ ΠΡΟΕΔΡΟ της Βουλής κ. Απ. Κακλαμάνη επισκέφθηκε ο κ. Τ. Μίλερ για
να τον καλμάρει ­ μετά τη γνωστή επίθεση του CBS. Πώς τον δέχθηκε ο δικός μας;
Ε, του τα είπε ­ αλλά, πάντως, δεν τον είπε και... ανθύπατο!
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17250N055</ED>
<ID>
ID:303725

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το «φάντασμα» αξιολόγησης
</H2><H4>Έλεγχος στο έργο του εκπαιδευτικού
</H4>
<AUTHOR>ΓΙΩΡΓΟΣ ΜΑΥΡΟΓΙΩΡΓΟΣ</AUTHOR>

Αυτές τις ημέρες συζητήθηκε στη Βουλή και πάλι η αξιολόγηση του εκπαιδευτικού.
Είκοσι χρόνια μετά την κατάργηση του επιθεωρητισμού (1982), η αξιολόγηση
περιφέρεται ως απειλή και φάντασμα. Η εικοσαετής αναστολή πιστώνεται στους
εκπαιδευτικούς, αν και αξιοποιείται για τη νομιμοποίηση πιο αυταρχικών μέτρων.
Ο Νόμος 2525/1997 προέβλεπε Σώμα Μονίμων Αξιολογητών! 
Η σημερινή ηγεσία του υπουργείου Παιδείας το επαναφέρει, στο πλαίσιο της
πολιτικής της για άμβλυνση των αρνητικών επιπτώσεων της λεγόμενης
«εκπαιδευτικής μεταρρύθμισης» του 1997. Παράδειγμα είναι το Εξεταστικό και η
κατάργηση του Σώματος Μονίμων Αξιολογητών. Αυτή η επιλογή κάνει και πιο εύκολη
τη συναίνεση. Έτσι, η πολιτική της προβάλλεται ως επιτυχής, χωρίς να βαθαίνει
ο ουσιαστικός εκδημοκρατισμός στην εκπαίδευση. 
Κάτι τέτοιο επιχειρείται και με τη δέσμη των συνδυασμένων ρυθμίσεων για τη
διοίκηση της εκπαίδευσης, την αξιολόγηση και την επιμόρφωση. Τα μέτρα
συγκροτούν μια πολιτική αποκεντρωμένου συγκεντρωτισμού (περιφερειακές
διευθύνσεις) για αποτελεσματικότερη άσκηση ιεραρχικού και αυταρχικού κεντρικού
ελέγχου στο έργο των εκπαιδευτικών. Δίνεται προτεραιότητα στο μάνατζμεντ
(διοικητικές θέσεις, κίνητρα, αρμοδιότητες) εις βάρος της εκπαιδευτικής
διαδικασίας. Κάτω από αυτές τις προϋποθέσεις, η αξιολόγηση επιτελεί μια
ιεραρχική επιτήρηση, με τρόπο που «κανονικοποιεί» και εξαναγκάζει στην
ομοιογένεια. Η εξατομίκευση της ευθύνης προωθεί την ιδεολογία του
«ατομικισμού» και την ίδια στιγμή καταργεί την «αξιοπρέπεια της ατομικότητας».
Οι ίδιοι οι επιτηρητές επιτηρούνται μέσα σε ένα πλαίσιο ιεραρχικής πυραμίδας.
Η έκθεση «υπηρεσιακής ευδοκιμότητας» μετατρέπει τον εκπαιδευτικό σε
ντοκουμέντο για χρήση. Η προβλεπόμενη «αυτοαξιολόγηση» αντικειμενικά θα
συμμορφώνεται στα κριτήρια της ιεραρχικής αξιολόγησης. Η «προαιρετικότητα»
ουσιαστικά θα ακυρώνεται. Το δικαίωμα ένστασης θα εμπλέκει τον εκπαιδευτικό σε
μια διαδικασία εμπέδωσης του συστήματος. Το κόστος της είναι μεγάλο. Είναι
περιστασιακή και περιπτωσιακή. Καταργεί την «ιστορία» της καθημερινότητας για
να «μετρήσει». Μια τέτοια αξιολόγηση δεν προσφέρεται για ευαισθητοποίηση των
εκπαιδευτικών. Κυριαρχεί έντονος διοικητισμός εις βάρος της παιδαγωγικής
κριτικής και του στοχασμού. 
Πρόκειται για μια αξιολόγηση από τα πάνω και από τα έξω, που επιτηρεί και
συμμορφώνει. 
Αν δεχθούμε τα παραπάνω, οι εκπαιδευτικοί νομιμοποιούνται, επιστημονικά και
πολιτικά, να απορρίπτουν αυταρχικές εκδοχές αξιολόγησης, καθώς προστατεύουν το
έργο τους. Αν και εργάζονται σε ένα εκπαιδευτικό σύστημα που αναπαράγει τις
υφιστάμενες σχέσεις άνισης κατανομής πλούτου και προνομίων, δεν αποδέχονται
παθητικά την επιτήρηση. Η άσκηση ελέγχου δεν γίνεται χωρίς συγκρούσεις και
αντιθέσεις. Αυτές θα μπορούσαν να έχουν αξιοποιηθεί, 20 χρόνια τώρα, ώστε να
προωθηθεί μια άλλη εφαρμοσμένη συνολική πρόταση για την εκπαίδευση και την
κοινωνία. 
Σε μια τέτοια περίπτωση, οι εκπαιδευτικοί θα μπορούσαν να έχουν αναδείξει ως
πεδίο παρέμβασης τη σχολική μονάδα και τον Σύλλογο Διδασκόντων για τη
διαμόρφωση εσωτερικής εκπαιδευτικής πολιτικής της μονάδας με συλλογικές
διαδικασίες στον προγραμματισμό, τον σχεδιασμό, την εφαρμογή και τον δημόσιο
απολογισμό. Σε μια τέτοια αξιολόγηση από τα μέσα και από τα κάτω έχουν
προτεραιότητα ζητήματα όπως η σχολική αποτυχία, η διαρροή, ο ρατσισμός, ο
εκδημοκρατισμός του περιεχομένου και της διαδικασίας, η αντισταθμιστική
προληπτική παρέμβαση, η επαγγελματική ανάπτυξη του εκπαιδευτικού κ.ο.κ. Έτσι,
θα ήταν δυσκολότερη η επιβολή αυταρχικών μορφών αξιολόγησης. 
Πάντως, και σήμερα, η εστίαση της αντιπαράθεσης στην αξιολόγηση έχει πολύ
περιορισμένα όρια: στο ελληνικό σχολείο, παρά τον εκδημοκρατισμό του, έχει
διαμορφωθεί ένα συμμορφωτικό πλαίσιο εργασίας που επιτελεί τις κοινωνικές
λειτουργίες οι οποίες «καταλογίζονται» στην αξιολόγηση του εκπαιδευτικού. Η
άτυπη «μαθητεία» στο επάγγελμα, η ανεργία, οι διαγωνισμοί του ΑΣΕΠ, οι
προσλήψεις αναπληρωτών, η υποδοχή των νεοδιόριστων, τα βιβλία με τα «έτοιμα
μαθήματα», ο αιφνιδιασμός των αλλαγών, η εντατικοποίηση, η λειτουργία των
φροντιστηρίων (ως υπόδειγμα), οι εξετάσεις, η ρητορική τής κρίσης του σχολείου
κ.ά. συγκροτούν μια πολιτική «πανοπτικής» διαρκούς διακριτικής επιτήρησης. Η
αξιολόγηση που προωθείται ίσως κάνει αυτή την επιτήρηση πιο ορατή και πιο
αδιάκριτη. Πρόκειται για «εισβολή». Από αυτή την άποψη απαιτείται μια εφ' όλης
της ύλης επαναδιαπραγμάτευση. 
Ο Γιώργος Μαυρογιώργος είναι καθηγητής Παιδαγωγικής στο Πανεπιστήμιο Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17250N062</ED>
<ID>
ID:303680

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η αναζήτηση της αλήθειας
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Η επίσκεψη κλιμακίου της Συντονιστικής Επιτροπής της ΔΟΕ στην Αθήνα
πραγματοποιήθηκε υπό την «σκιά» της πρόσφατης συζήτησης στη Βουλή για τους
Ολυμπιακούς Αγώνες. 
Από τη μία πλευρά, η κυβέρνηση με τον Πρωθυπουργό να «επιμένει και να αναλύει
την πρόοδο των έργων και της διοργάνωσης» και, από την άλλη, η αντιπολίτευση
να ανταπαντά με «παραστατικά» διαψεύδοντας τους ισχυρισμούς των υπευθύνων για
την προετοιμασία των Αγώνων. 
Μία συνεχής διαμάχη που φέρνει στον νου τον «πόλεμο» μεταξύ της Αθήνας και των
άλλων υποψηφίων πόλεων, κατά τη διάρκεια της διεκδίκησης των Αγώνων του 2002. 
Τότε, όμως, ήταν όλα δικαιολογημένα. Και φυσιολογικά η Αθήνα απαντούσε με τον
δικό της τρόπο και τη στρατηγική, που βασίστηκε στην «πολλή δουλειά και στα
λίγα λόγια». 
Ένας κανόνας που δεν ισχύει τώρα, εξαιτίας της «διεκδίκησης μεριδίου της
επιτυχίας ανάληψης των Αγώνων» από πολλούς, που ούτε καν βρέθηκαν στη δεύτερη
γραμμή της μάχης... 
Η εθνική υπόθεση της διοργάνωσης τείνει να εξελιχθεί σε πεδίο αντιπαράθεσης
για το «ποιος θα κάνει τα περισσότερα λάθη» και «ποιοι στο τέλος θα καρπωθούν
την... αποτυχία». 
Υπάρχουν και αυτοί που πιστεύουν ότι με την πίεση που εξασκείται ωφελημένη θα
βγει η διοργάνωση. Ομολογούμε πως κάπου εδώ υπάρχει και το δίκαιο αίτημα να
γνωρίζει η κοινή γνώμη όλα όσα συμβαίνουν και, κυρίως, την όποια αλήθεια. 
Οι Ολυμπιακοί Αγώνες ανελήφθησαν για το καλό του κοινωνικού συνόλου. Τη
βελτίωση της ποιότητας ζωής, την προβολή και τη διαφήμιση της χώρας. Την
αθλητική πρόοδο και την εκτέλεση έργων υποδομής, τα οποία είναι απαραίτητα για
την αναβάθμιση του Λεκανοπεδίου. 
Το να αναζητεί κάποιος την αλήθεια δεν είναι λόγος να θεωρείται εχθρός και
πολέμιος των Ολυμπιακών Αγώνων. 
Χρειάζεται, όμως, πειστικότερη και αρτιότερη ενημέρωση σε όλα τα επίπεδα, που
δεν θ' αφήνει ερωτηματικά και αμφισβητήσεις στην πορεία των Αγώνων. Μία
επικοινωνιακή πολιτική από την οποία θα πρέπει να ξεκινήσει η ευαισθητοποίηση
του κόσμου, όπως το 1997, όταν οι Έλληνες απάντησαν «ναι» στους Ολυμπιακούς σε
ποσοστό 93%. 
Είναι αναγκαία η συσπείρωση όλων των δυνάμεων, και δη των αθλητικών, για να
φθάσουμε στο ποθητό αποτέλεσμα. Γιατί τότε μόνο θα έχουμε το δικαίωμα να πούμε
στο τέλος των Ολυμπιακών: «Ήμουν κι εγώ, παρών...».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17250N063</ED>
<ID>
ID:303704

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N06&aa=3</URL></REF>


Article

<CATEGORY>vin04</CATEGORY>

 <H2>Οι φυσικές καταστροφές είναι και «τηλεοπτικές»
</H2>
Βόρεια και νότια της Γκόμα, στο Ανατολικό Κονγκό, δυόμισι εκατομμύρια άνθρωποι
έχουν πεθάνει εξαιτίας του εμφυλίου πολέμου από το 1998. Ουδείς έδειξε το
οποιοδήποτε ενδιαφέρον γι' αυτούς, τουλάχιστον στη Δύση. Ναι, υπήρξαν κάποιες
αποφάσεις του Συμβουλίου Ασφαλείας και κάποιες προσπάθειες της κυβέρνησης
Κλίντον να ξεκινήσει μία ειρηνευτική διαδικασία, δεν υπήρξε όμως ουσιαστική
δέσμευση ­ ο ΟΗΕ υποσχέθηκε ειρηνευτική δύναμη 5.000 ανδρών ενώ χρειάζονται
τουλάχιστον 60.000. 
Κι έπειτα, ήλθε η έκρηξη του ηφαιστείου Νγιραγκόνγκο. Ναι, η Γκόμα υπέστη και
νέα καταστροφή και ίσως να έχασαν τη ζωή τους 80 έως 140 άτομα. Εδώ και μέρες,
οι τηλεοράσεις του κόσμου προβάλλουν καθημερινά παραστατικές εικόνες με τους
ποταμούς της λάβας να κατακαίγουν τα δάση και τα κτίρια. Όλα αυτά τα χρόνια
της σφαγής και του θανάτου, όμως, δεν έδειχναν τίποτε. Οι φυσικές καταστροφές
είναι περισσότερο «τηλεοπτικές».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17250N064</ED>
<ID>
ID:303720

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N06&aa=4</URL></REF>


Article

<CATEGORY>vin04</CATEGORY>

 <H2>Σημίτης: Ώς εδώ και μη παρέκει
</H2><H4>Η πρόταση των 45 βουλευτών προκάλεσε έκρηξη του Πρωθυπουργού
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η ζωή μας κύκλους κάνει, το ίδιο και του ΠΑΣΟΚ. Κάτι η παραίτηση
Ζαφειρόπουλου, κάτι το άρθρο Πάγκαλου στο «Βήμα», κάτι ότι και άλλοι (δύο)
υφυπουργοί ετοιμάζονται να αποχωρήσουν από την κυβέρνηση, συν οι
κινητοποιήσεις δημιούργησαν σκηνικό κρίσης, ανάλογο τής προ τής προκήρυξης του
συνεδρίου, περιόδου.

Το ήδη βεβαρημένο κλίμα, επιβάρυνε ακόμη περισσότερο η, με πρωτοβουλία του Θ.
Τσουκάτου, παρέμβαση 45 βουλευτών του κόμματος για άμεση λύση του
Ασφαλιστικού. 
Αποτέλεσμα; Έκρηξη του Πρωθυπουργού Κώστα Σημίτη, που γνωστοποιήθηκε με
διαρροές προς τον Τύπο. 
Σύμφωνα λοιπόν με έγκυρες πηγές, ο Πρωθυπουργός διεμήνυσε ότι «δεν θα ανεχθεί
επιστροφή στο παρελθόν», και πως η στάση του μπορεί να περιγραφεί από τη φράση
«ώς εδώ και μη παρέκει». Κατά τις ίδιες πηγές, ο κ. Σημίτης θεωρεί ότι από
ορισμένους επιχειρείται επιστροφή στο κλίμα της εσωστρέφειας και της
εσωκομματικής μιζέριας. Και πιστεύει πως πρόκειται για μια προσπάθεια
«καταδικασμένη», που «δεν έχει κανένα έρεισμα στο κόμμα και την κοινωνία». 
Η διαδοχολογία 
Είναι ενδεικτικό ότι ο κυβερνητικός εκπρόσωπος Χρ. Πρωτόπαπας διερμηνεύοντας
το κλίμα που διαχεόταν από το Μέγαρο Μαξίμου, δήλωσε το μεσημέρι πως «δεν θα
κάνουμε τη χάρη σε κανένα να γυρίσουμε στην προ του συνεδρίου εποχή. Το
συνέδριο μίλησε και καλά θα κάνουν όλοι να ακούσουν τη φωνή του. Το μήνυμα
είναι σαφές, και δεν είναι διαπραγματεύσιμο». Συμπλήρωσε δε, επιχειρώντας να
κόψει κάθε συζήτηση περί τη διαδοχολογία ότι «ο Κώστας Σημίτης είναι πρόεδρος
του ΠΑΣΟΚ και Πρωθυπουργός. Με αυτόν επικεφαλής θα πάμε στις εκλογές». 
Ο κ. Σημίτης, ο οποίος εμφανίζεται ιδιαίτερα ενοχλημένος για την πρωτοβουλία
του άλλοτε στενού του συνεργάτη Θ. Τσουκάτου να συγκεντρώσει υπογραφές για να
πιέσει για άμεση λύση του Ασφαλιστικού, πιστεύει ότι από πολλές πλευρές
επιχειρείται να δημιουργηθεί εικόνα κρίσης στο ΠΑΣΟΚ και την κυβέρνηση. Και
πως η προσπάθειά αυτή έχει στόχο τον ίδιο, και συγκεκριμένα να πιεσθεί για να
λάβει εν θερμώ αποφάσεις. Θεωρεί ότι πρέπει άμεσα και με έντονο τρόπο να κοπεί
κάθε συζήτηση πριν λάβει μεγαλύτερες διαστάσεις το όλο θέμα. Αυτή άλλωστε ήταν
και η πρόθεσή του με την προαναφερόμενη διαρροή, παρά το γεγονός ότι, όπως
(του) επισημάνθηκε, αυτή του η παρέμβαση, έστω και ανεπίσημη, δίνει στο όλο
θέμα διαστάσεις μεγαλύτερες από αυτές που ενδεχομένως έχει. 
Εντατικοποίηση 
Επί της ουσίας τώρα, ο κ. Σημίτης θα αντιδράσει με εντατικοποίηση του
κυβερνητικού έργου. Χθες συγκάλεσε τη Διυπουργική Επιτροπή για τα αγροτικά, εν
όψει των μεγάλων κινητοποιήσεων της Δευτέρας, ενώ σήμερα συγκαλεί το Υπουργικό
Συμβούλιο, και το Σάββατο θα επισκεφθεί τη Μαγνησία. Χθες είχε τηλεφωνικές
επικοινωνίες με τον υπουργό Υγείας Αλέκο Παπαδόπουλο (του συνέστησε να
συνεχίσει τον αγώνα του για τη μεταρρύθμιση του ΕΣΥ), και με τον υπουργό
Εσωτερικών Κώστα Σκανδαλίδη, από τον οποίο ζήτησε να συγκαλέσει την
Διυπουργική για τα αγροτικά (θα πραγματοποιηθεί απόψε νέα σύσκεψη στο
υπουργείο Προεδρίας). Επίσης είναι σε συνεχή επαφή με τον γραμματέα του ΠΑΣΟΚ
Κώστα Λαλιώτη. 
«Υπενθύμιση» Ρέππα 
Σε ό,τι αφορά την πρωτοβουλία των σαράντα πέντε βουλευτών, επικοινώνησε αμέσως
με τον υπουργό Εργασίας Δημ. Ρέππα, από τον οποίο ζήτησε να κάνει αμέσως
δήλωση, και μάλιστα να είναι δηκτικός προς τους βουλευτές. Ο κ. Ρέππας στη
δήλωσή του «υπενθυμίζει» στον κ. Τσουκάτο, και όσους υπέγραψαν το κείμενό του,
ότι οι θέσεις του ΠΑΣΟΚ έχουν «καθοριστεί με τις αποφάσεις του τελευταίου μας
συνεδρίου, που καλύπτουν, εκφράζουν και δεσμεύουν όλους μας». Ο κ. Ρέππας
αναφέρει επίσης ότι «κάθε άστοχος χειρισμός μπορεί να είναι επιζήμιος». Και
τονίζει πως η κυβέρνηση θα είναι αυτή που θα έχει την πρωτοβουλία για τον
διάλογο στο Ασφαλιστικό. 
Χρονοδιάγραμμα 
Σύμφωνα με πληροφορίες, ο υπουργός Εργασίας επιμένει, και έχει επ' αυτού και
την πλήρη συμφωνία του Πρωθυπουργού ­ συμφωνία που επιβεβαιώθηκε χθες, κατά
την επικοινωνία που είχαν ­ να ακολουθήσει το χρονοδιάγραμμα που έχει χαράξει,
και σύμφωνα με το οποίο αρχές Φεβρουαρίου θα αποστείλει τις προτάσεις του
στους κοινωνικούς φορείς. Κατά τις ίδιες πληροφορίες, ο υπουργός Εργασίας
θεωρεί ως «κίνηση εντυπωσιασμού» την πρωτοβουλία Τσουκάτου. 
Ο άμεσα ενδιαφερόμενος, πρόεδρος της ΓΣΕΕ Χρ. Πολυζωγόπουλος, για τον οποίο η
κυβέρνηση θεωρεί ότι η πρωτοβουλία Τσουκάτου τον κόλλησε με την πλάτη στον
τοίχο, χαρακτήρισε «καλοδεχούμενη» κάθε πρόταση που υπσοτηρίζει τις θέσεις της
ΓΣΕΕ. Και πρόσθεσε, ότι το θέμα πρέπει να αντιμετωπισθεί «μέσα στο πρώτο
εξάμηνο, διότι έχουμε καθυστερήσει. Χάθηκε πολύς χρόνος, οι συνθήκες έχουν
ωριμάσει». 
Σχετικά με την «πρωτοβουλία Τσουκάτου», στέλεχος της κυβέρνησης, που
συνεργάζεται με τον Πρωθυπουργό, επισήμανε το «ετερόκλητο των υπογραφών», και
εξήγησε πως σ' αυτή συνωθούνται στελέχη της εσωκομματικής αντιπολίτευσης,
κάποια άλλοτε κορυφαία στελέχη, αλλά και «διάφοροι πικραμένοι που έμειναν
εκτός κυβέρνησης στον ανασχηματισμό». Σημείωσε επίσης πως «ο στόχος είναι
αρκετά ευανάγνωστος και αυτός ή αυτοί που είχαν την πρωτοβουλία, θα πρέπει να
αναλογιστούν ότι δεν μπορείς να παίζεις πολλές φορές με τη φωτιά». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17250N072</ED>
<ID>
ID:303671

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N07&aa=2</URL></REF>


Article

<CATEGORY>vin04</CATEGORY>

 <H2>Έξι προτάσεις στο κείμενο - παρέμβαση για το Ασφαλιστικό
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Θ. Τσουκάτος. Ο Πρωθυπουργός εμφανίζεται ιδιαίτερα ενοχλημένος από την
πρωτοβουλία τού άλλοτε στενού συνεργάτη του

Νέα παρέμβαση για τη χάραξη της πολιτικής της κυβέρνησης σημειώθηκε χθες από
τον βουλευτή του ΠΑΣΟΚ Θεόδωρο Τσουκάτο. Συγκέντρωσε σαράντα τέσσερις ­ εκτός
της δικής του ­ υπογραφές σε κείμενο με προτάσεις για την άμεση λύση του
ασφαλιστικού προβλήματος της χώρας. Ανάμεσά τους και αρκετοί της λεγόμενης
εσωκομματικής αντιπολίτευσης, όπως οι κ.κ. Χρ. Παπουτσής, Γ. Αρσένης, Κ.
Παπούλιας, Στ. Παπαθεμελής. 
Την πρότασή τους για το Ασφαλιστικό οι 45 βουλευτές δεν την αποστέλλουν προς
τον Πρωθυπουργό ­ για να μην τον αιφνιδιάσουν ­ αλλά προς το προεδρείο της
Κοινοβουλευτικής Ομάδας, τον γραμματέα του ΠΑΣΟΚ και τους υπουργούς Εργασίας -
Κοινωνικών Ασφαλίσεων και Οικονομίας - Οικονομικών.

«Προχωρήσαμε στην πρωτοβουλία αυτή, διευκρίνισε με νόημα ο κ. Τσουκάτος
παρουσιάζοντάς την στους δημοσιογράφους, διότι η κυβέρνηση δεσμεύθηκε πριν από
ένα χρόνο να ανοίξει ουσιαστικός διάλογος και επειδή θέλουμε το ΠΑΣΟΚ να
κερδίσει και στις επόμενες εκλογές». 
Το κείμενο των βουλευτών του κυβερνώντος κόμματος περιλαμβάνει έξι προτάσεις:
Πρώτον, να θεσπισθούν ίδιες προϋποθέσεις ασφάλισης, συνταξιοδότησης, τρόπου
υπολογισμού της σύνταξης. Δεύτερον, η επικουρική σύνταξη να χρηματοδοτείται
από τους εργαζόμενους και τους εργοδότες. Τρίτον, να εξασφαλισθούν πόροι από
ποτά, τσιγάρα, άδειες κινητής και σταθερής τηλεφωνίας, να υπάρξουν ειδικοί
πόροι από τις υψηλές εισοδηματικά τάξεις, να μειωθεί η εισφοροδιαφυγή, να
ενταχθούν στο ασφαλιστικό σύστημα οι ανασφάλιστοι και να προωθηθούν μέτρα
μείωσης της ανεργίας και της απασχόλησης. Τέταρτον, να προχωρήσει η ενοποίηση
των Ταμείων. Πέμπτον, να εξασφαλισθεί η σύνταξη στη γυναίκα. Και, έκτον, να
δοθεί αναλογική σύνταξη για ηλικιωμένους ανέργους. 
Ποιοί υπογράφουν

Την πρόταση υπογράφουν: Θ. Τσουκάτος, Γ. Θωμόπουλος, Λ. Γρηγοράκος, Γ.
Γιαννακόπουλος, Γ. Παπαγεωργίου, Α. Αθανασιάδης, Π. Φασούλας, Γ. Γιαννάκης, Λ.
Τζαννής, Ν. Ζαμπουνίδης, Π. Καρχιμάκης, Θ. Κατσανέβας, Νόρα Κατσέλη, Β.
Παπανικόλας, Χ. Σμυρλής, Β. Βασιλακάκης, Δ. Αλαμπάνης, Γ. Γκαλήπ, Χ. Βοσνάκης,
Σ. Στολίδης, Τ. Χωρέμης, Δ. Πιπεργιάς, Μαρία Αρσένη, Κ. Παπούλιας, Γ.
Δασκαλάκης, Σ. Παπαθεμελής, Μ. Στρατάκης, Γ. Καψής, Α. Μεχμέτ, Γ. Διαμαντίδης,
Π. Βαρδίκος, Σ. Κοντομάρης, Δ. Κοσυβάκης, Δ. Λιντζέρης, Σ. Ματζαπετάκης, Ε.
Δαμιανάκης, Τ. Μαντέλης, Χ. Παπουτσής, Μ. Μπεντενιώτης, Ε. Βλασσόπουλος, Α.
Χρυσανθακόπουλος, Η. Βλαχόπουλος, Β. Γερανίδης, Γ. Αρσένης, Θ. Ασκητής.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17250N073</ED>
<ID>
ID:303702

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N07&aa=3</URL></REF>


Article

<CATEGORY>vin04</CATEGORY>

 <H2>Αρματομαχία με κρυφά πυρά
</H2><H4>Στην τελική ευθεία ο διαγωνισμός για τα νέα τανκς του Στρατού </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Τι γυρεύει η αλεπού στο παζάρι;». Το ερώτημα επανήλθε αυθόρμητα από
αρκετούς χθες στο «Πεντάγωνο», καθώς είδαν τον Αμερικανό πρέσβη κ. Τ. Μίλερ να
εισέρχεται στο γραφείο του υπουργού Άμυνας. 
Και τα πυρομαχικά (αριθμός μερών, συστατικά, ποικιλία, μεταφορά τεχνολογίας
κ.λπ.) στη μάχη της επιλογής νέου άρματος ­ στη φωτό Γάλλος αρματιστής 
Μπορεί βέβαια το κύριο θέμα της συνάντησης να ήταν η προετοιμασία της επίσημης
επίσκεψης του κ. Γιάννου Παπαντωνίου στις ΗΠΑ, τέλη Μαρτίου - αρχές Απριλίου,
και άλλα περί ΝΑΤΟ και τρομοκρατίας, όμως οι αναφορές στο «παζάρι» ήταν
δικαιολογημένες. Κι αυτό καθώς το θέμα της μεγάλης προμήθειας των αρμάτων
μάχης ­ όπου το συμβόλαιο διεκδικεί από ευρωπαϊκές εταιρείες η αμερικανική
Τζένεραλ Νταϊνάμιγκς ­ έχει μπει στην τελική ευθεία. 
Στην... αρματομαχία οι τέσσερις βιομηχανικοί κολοσσοί από Βρετανία, Γαλλία,
Γερμανία και ΗΠΑ έχουν βγάλει τα τελευταία, πιο κρίσιμα, «όπλα» τους, έστω κι
αν ­ εδώ υπάρχει είδηση ­ η αγορά περιορίζεται μάλλον από 246 σε μόνο 170
τανκς! 
Είτε 800 είτε 500 δισεκατομμύρια δραχμές είναι τελικά προς διάθεση, το
συμβόλαιο δεν παύει να είναι ένα απ' τα μεγαλύτερα του είδους στον κόσμο. Η
επιτροπή ­ που έχει νέο πρόεδρο ­ έχει να λύσει μια δύσκολη εξίσωση και να
διαμορφώσει νέες βαθμολογίες για τα τεχνικά και επιχειρησιακά χαρακτηριστικά ­
αν προκύψουν και αυξήσεις τιμής, τότε αλλάζει και η βαθμολογία της οικονομικής
προσφοράς. Οι Αμερικανοί μείωσαν την τάξη τους και πρόσφεραν νέα διαμόρφωση με
βελτιώσεις στη σκόπευση, στην πυρόσβεση και μάλλον στη θωράκιση. 
Οι Γάλλοι, που είχαν πριν καλύτερη τεχνική προσφορά από τους Αμερικανούς, τώρα
φωνάζουν και απαιτούν ίσες ευκαιρίες, να επιτραπεί, δηλαδή, σε όλους η υποβολή
νέας «τελικής προσφοράς». Οι Βρετανοί εμφανίζονται σίγουροι και δεν άλλαξαν
καθόλου την προσφορά τους, αφού, όπως λένε, έχουν το πιο μοντέρνο και
«διεθνές» άρμα. 
Οι Γερμανοί, που προηγούνται στην τεχνική αξιολόγηση, μπήκαν στην τελική μάχη,
μεταξύ άλλων, με το (νέο) μακρύ πυροβόλο (L5S) το οποίο είναι, όπως λένε, το
μοναδικό πιστοποιημένο σήμερα σε άρμα και το οποίο αυξάνει 10% την ισχύ πυρός.
Παρ' όλο που και οι Βρετανοί έχουν προτείνει αντίστοιχου μήκους πυροβόλο, εξ
αρχής, οι ανταγωνιστές υποστηρίζουν ότι είναι ραβδωτό, άρα όχι συμβατό με άλλα
του ΝΑΤΟ... 
Πώς θα μετρήσει το υπ. Άμυνας όλα αυτά τα νέα στοιχεία που προέκυψαν; Θα
τηρηθούν ­ παρά τις πιέσεις... ­ οι διαδικασίες που είχαν εξαγγελθεί με την
προκήρυξη; Πάντως το θέμα θα κλείσει εντός του Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17250N081</ED>
<ID>
ID:303635

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N08&aa=1</URL></REF>


Article

<CATEGORY>vin04</CATEGORY>

 <H2>Οι περιπέτειες ενός Αρχείου
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Αυτή η εκδήλωση για τα πενήντα χρόνια της ΕΔΑ έγινε χωρίς... μνηστήρες. Η
παρουσίαση του βιβλίου της Ιωάννας Παπαθανασίου για το Αρχείο της Ενιαίας
Δημοκρατικής Αριστεράς από το 1951-67 έγινε χωρίς πολιτικές παρουσίες από τον
χώρο της Ν.Δ. και του ΠΑΣΟΚ. Αυτό δεν σημαίνει ότι το γεγονός στερείται
πολιτικής σημασίας. 
Η ΕΔΑ υπήρξε το πρώτο μαζικό πολιτικό ελληνικό κόμμα και, όπως επισήμανε ο
Ηλίας Νικολακόπουλος, το πρότυπο πάνω στο οποίο οργανώθηκαν τα κόμματα της
Μεταπολίτευσης. Πρόκειται για το πρώτο αρχείο ενός πολιτικού κόμματος που
ανασυγκροτείται ­ στην πραγματικότητα δημιουργείται εκ του μηδενός ­ και
αντιστοιχεί σε μια ολόκληρη ιστορική και κοινοβουλευτική περίοδο. «Ένα εξαίσιο
εργαλείο, που επιτρέπει την εποπτεία του αντικειμένου και προωθεί τη γνώση»,
το χαρακτήρισε ο ιστορικός Φίλιππος Ηλιού, ενώ ο Ηλίας Νικολακόπουλος
επισήμανε ότι η ανασυγκρότηση του Αρχείου της ΕΔΑ θα μπορούσε να χρησιμεύσει
ως υπόδειγμα «που θα μπορούσε να χρησιμοποιήσει η Βουλή για τη δημιουργία
αρχείων των δύο μεγάλων κομμάτων της ίδιας περιόδου, δηλαδή της ΕΡΕ και της
Ένωσης Κέντρου». 
Το Αρχείο της ελληνικής Αριστεράς στα «πέτρινα χρόνια» έχει μια πολυτάραχη
ιστορία. Πέρα από ότι η ίδια η ΕΔΑ ουδέποτε είχε πολιτική για το αρχείο,
επειδή «αρχείο είχε το κόμμα» και το κόμμα ήταν το ΚΚΕ, πέρα από τις
«λεηλασίες» και τις «ανακατασκευές», η μεγάλη του περιπέτεια υπήρξε η
κατάσχεσή του από την Ασφάλεια, τις πρώτες μέρες της χούντας, για να
κατασκευαστούν «αποδεικτικά στοιχεία για τη δράση των αναρχοκομμουνιστών στην
Ελλάδα». Στη Μεταπολίτευση, ο Ηλίας Ηλιού διεκδίκησε και παρέλαβε από την
Ασφάλεια τμήμα των κατασχεμένων υλικών, 118 πλαστικές σακούλες σκουπιδιών με
το υλικό φύρδην μίγδην που λόγω έλλειψης πόρων παρέμειναν για πολλά χρόνια σε
ένα πατάρι, στα γραφεία του κόμματος στην οδό Ακαδημίας. Εκεί τα εντόπισε το
1989 η Ιωάννα Παπαθανασίου. Για μία δεκαετία θα αφιέρωνε όλες της τις δυνάμεις
στην αποκατάσταση του Αρχείου. 
Με τη συμβολή του Εθνικού Κέντρου Κοινωνικών Ερευνών ξεκίνησε το 1989 με
ευθύνη των Η. Νικολακόπουλου, Ι. Παπαθανασίου, και Γ. Βούλγαρη η αποκατάσταση
του Αρχείου και η πρώτη ταξινόμηση ολοκληρώθηκε το 1991. Ωστόσο, οι
περιπέτειες του Αρχείου δεν σταματούν εδώ. Το 1991, η κυβέρνηση της Ν.Δ.,
«ιδεολογικά αρνητική απέναντι στην κοινωνική έρευνα», όπως αναφέρει το βιβλίο,
ανέστειλε το εγκεκριμένο πρόγραμμα και το Αρχείο μπήκε για δεύτερη φορά σε μια
αποθήκη. Χρειάστηκε να αλλάξει η κυβέρνηση, για να επαναδραστηριοποιηθεί το
1994 το πρόγραμμα. Το 1995 το αρχείο της ΕΔΑ εγκαταστάθηκε οριστικά στα Αρχεία
Σύγχρονης Κοινωνικής Ιστορίας, που διευθύνει ο Φίλιππος Ηλιού. Το φθινόπωρο
του 1998, οι ταξινομήσεις και η καταλογογράφηση ολοκληρώθηκαν. Περισσότερα από
500.000 έγγραφα είναι πλέον προσβάσιμα σε ένα ανοικτό Αρχείο εξαιρετικά
χρήσιμο για τους ερευνητές, και όχι μόνον. Όπως χωρίς καμιά διάθεση πολεμικής
επισήμανε ο κ. Ηλιού, «αν ο Χ. Φλωράκης είχε συμβουλευτεί τα αρχεία του ΚΚΕ
και τα ΑΣΚΙ, πολλά πράγματα δεν θα μπορούσε να τα γράψει».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17250N082</ED>
<ID>
ID:303672

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N08&aa=2</URL></REF>


Article

<CATEGORY>vin04</CATEGORY>

 <H2>Δίνουν έμφαση στη βιτρίνα
</H2><H4>Τι πιστεύουν οι Έλληνες για δημάρχους και νομάρχες
</H4>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Περισσότεροι από τους μισούς Έλληνες πιστεύουν ότι οι δήμαρχοι και οι
νομάρχες ασχολούνται πιο πολύ με «έργα βιτρίνας» και «προσωπικής προβολής»
παρά με το να λύνουν σημαντικά προβλήματα της περιοχής τους.

Αυτό είναι ένα από τα βασικά συμπεράσματα τής πανελλαδικής έρευνας που έγινε
από το Αριστοτέλειο Πανεπιστήμιο Θεσσαλονίκης για λογαριασμό της Κεντρικής
Ένωσης Δήμων και Κοινοτήτων Ελλάδας (ΚΕΔΚΕ) στο διάστημα Σεπτεμβρίου -
Νοεμβρίου 2001 και σε δείγμα 6.000 ανθρώπων. Ίσως γι' αυτό ­ την περίοδο της
έρευνας ­ μόνο το 1/3 των πολιτών να έδειξε ότι ενδιαφέρεται για τις δημοτικές
εκλογές που θα γίνουν τον Οκτώβριο. 
Πάντως, οι περισσότεροι από τους ερωτηθέντες θεωρούν ότι ο δήμαρχος είναι
αυτός που τους αντιπροσωπεύει περισσότερο στα διάφορα επίπεδα εξουσίας (
40,6%) «με τη θέση και τη στάση του». Στη δεύτερη θέση ακολουθεί ο
Μητροπολίτης (με 35,2%). Οι Περιφερειάρχες είναι άγνωστοι στη συντριπτική
πλεονότητα των πολιτών, τόσο ως φυσικά πρόσωπα όσο και ως θεσμός! Μικρή
απήχηση έχουν και οι βουλευτές (26,8%). 
Αντίθετα στο Λεκανοπέδιο της Αθήνας μόνο το 20% των πολιτών ξέρει ποιος είναι
νομάρχης! Έστω κι έτσι πάντως, όταν οι πολίτες θα βρεθούν μπροστά στις κάλπες,
τουλάχιστον το 70% από αυτούς θα επιλέξει υποψήφιο ­ σύμφωνα με την έρευνα ­
με κύριο κριτήριο την προσωπικότητά του, το πρόγραμμα τού συνδυασμού και τα
πρόσωπα που τον αποτελούν. Η έρευνα μάς λέει ακόμη ότι ο τυπικός ψηφοφόρος
ενός κομματικού υποψηφίου είναι μεγάλης ηλικίας και χαμηλού μορφωτικού
επιπέδου κάτοικος του Βορείου Αιγαίου, της Κρήτης, της Κεντρικής Μακεδονίας
και της Δυτικής Ελλάδας. 
Το 50% των πολιτών πιστεύει ότι ευνοούνται οι δήμαρχοι και οι νομάρχες που
ταυτίζονται κομματικά με την κυβέρνηση, ενώ 4 στους 10 ερωτηθέντες είναι
βέβαιοι ότι η διαφορετική κομματική ταυτότητα δημάρχων και νομαρχών τούς
οδηγεί σε τσακωμούς και επομένως σε πλημελή άσκηση καθηκόντων. Παρόλα αυτά το
50% των πολιτών θεωρεί πως ο «Καπποδίστριας» ενίσχυσε την Τοπική Αυτοδιοίκηση. 
Αναφορικά τώρα με τους θεσμούς ως πιο σημαντική κρίνεται η τριάδα «Εκκλησία,
Δήμος, Στρατός» και ως λιγότερο σημαντική η τριάδα «βουλή - κόμματα,
περιφέρεια, συνδικάτα». Πολίτες με υψηλό μορφωτικό επίπεδο θεωρούν ως
σημαντικότερο θεσμό την Ευρωπαική Ένωση, η οποία κατατάσσεται 4η στη σειρά
ενδιαφέροντος. 
Τα στοιχεία δείχνουν ακόμη ότι τα πιο σημαντικά θέματα που απασχολούν τον
πολίτη είναι η οικονομική κατάσταση της χώρας (με 90,2%), η μόλυνση του
περιβάλλοντος (με 88% και ηλικίες από 18 έως 50 χρόνων) και η εγκληματικότητα
(με 86%). Οι Ολυμπιακοί Αγώνες ενδιαφέρουν μόνο τους κατοίκους του
Λεκανοπεδίου και της Στερεάς Ελλάδας. 
Χαμηλά εμφανίζονται στην έρευνα τα ποσοστά των πολιτών που είναι ενημερωμένοι
για το τι κάνουν δήμοι, νομαρχίες και κυβέρνηση στα θέματα της καθαριότητας,
της ύδρευσης - αποχέτευσης, τις πολιτιστικές εκδηλώσεις, τις εκπαιδευτικές
δραστηριότητες, τα προγράμματα άθλησης κ.α.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17250N091</ED>
<ID>
ID:303636

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N09&aa=1</URL></REF>


Article

<CATEGORY>vin04</CATEGORY>

 <H2>Συνάντηση - βαρόμετρο για τους αγρότες
</H2>
Το ­ όχι και τόσο αιφνίδιο ­ «φούντωμα» των αγροτικών κινητοποιήσεων απασχολεί
εντόνως πλέον την κυβέρνηση. Χθες, υπό τον κ. Σημίτη συνεδρίασε η αρμόδια
Διυπουργική Επιτροπή, ενώ σήμερα θα γίνει εκ νέου συνεδρίαση υπό τον κ.
Σκανδαλίδη. Οι αγρότες, στο μεταξύ, εξαρτούν τα πάντα από τη συνάντησή τους,
αύριο, με τον κ. Δρυ, ενώ η Ν.Δ. επέλεξε τη σολομώντεια λύση: ναι στις
κινητοποιήσεις, όχι στο κλείσιμο των δρόμων. 
Πρόγευση, πάντως, του τι θα γίνει εάν ναυαγήσουν οι προσπάθειες συμβιβασμού
έλαβαν χθες οι κάτοικοι της Χαλκιδικής. Αγρότες του νομού απέκλεισαν ξαφνικά
κεντρικές οδικές αρτηρίες για περίπου μία ώρα ­ και προειδοποίησαν πως
ανάλογες αιφνίδιες κινητοποιήσεις θα πραγματοποιήσουν και τις επόμενες ημέρες.
Η συντονιστική επιτροπή αγροτών Μακεδονίας - Θράκης έδωσε οδηγίες και από το
πρωί του Σαββάτου τα τρακτέρ θα αρχίσουν να συγκεντρώνονται σε πλατείες και
κομβικά σημεία των εθνικών οδών. 
Ενίσχυσαν επίσης τα αιτήματα που ήδη είχαν ζητώντας και αποζημιώσεις για τις
πρόσφατες θεομηνίες. Η ίδια κινητικότητα και μαχητικότητα εμφανίζεται και στα
Χανιά, τη Μεσσηνία και τη Θεσσαλία ­ αν και σε κάθε περίπτωση τα αιτήματα
διαφέρουν. 
Στη Ρηγίλλης, πάντως, έσπευσαν χθες να δηλώσουν με έμφαση ότι αυτήν τη φορά
δεν θα παροτρύνουν τους αγρότες να στήσουν μπλόκα και να «κόψουν» τη χώρα στα
δύο. Χθες συνεδρίασαν οι συντονιστές της Ν.Δ. υπό την προεδρία του κ. Κ.
Καραμανλή και επανέλαβαν τις γνωστές τους απόψεις για τα προβλήματα που
αντιμετωπίζουν οι αγρότες. Αμέσως μετά τη συνεδρίαση ο κ. Θ. Ρουσόπουλος
ξεκαθάρισε πως το κόμμα δεν συμφωνεί με το κλείσιμο των δρόμων, ενώ επιχείρησε
να διασκεδάσει τις εντυπώσεις που είχαν δημιουργήσει οι παλαιότερες δηλώσεις
του για τις αγροτικές κινητοποιήσεις. 
Την ίδια ώρα συνδικαλιστικά στελέχη της Ν.Δ. πρωτοστατούν στις αγροτικές
κινητοποιήσεις και η εκτίμηση βουλευτών είναι ότι «και αυτήν τη φορά το κόμμα
θα πατήσει σε δύο βάρκες», ώστε από τη μια να μη δυσαρεστήσει με τη στάση του
τους διαμαρτυρόμενους αγρότες και από την άλλη να μην προκαλέσει την
αγανάκτηση κατοίκων των αστικών κέντρων που θέλουν τους δρόμους ανοιχτούς.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17250N092</ED>
<ID>
ID:303673

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N09&aa=2</URL></REF>


Article

<CATEGORY>vin06</CATEGORY>

 <H2>Στέρεψαν τα πρατήρια στη Θεσσαλονίκη
</H2>
Ατέλειωτες ουρές. Οι Θεσσαλονικείς έμειναν από καύσιμα εξαιτίας της απεργίας
των ιδιοκτητών βυτιοφόρων

Την επέμβαση των δικαστικών αρχών ζήτησε χθες με έγγραφό του ο Νομάρχης
Θεσσαλονίκης προκειμένου να λυθεί το πρόβλημα έλλειψης καυσίμων που
παρατηρείται στη Θεσσαλονίκη και τις άλλες περιοχές της Βόρειας Ελλάδας από τη
συνεχιζόμενη απεργιακή κινητοποίηση των ιδιοκτητών βυτιοφόρων οχημάτων
μεταφοράς καυσίμων. 
Η απεργία των ιδιοκτητών βυτιοφόρων οχημάτων ξεκίνησε με απόφαση του τοπικού
σωματείου, το οποίο αποσπάστηκε πριν από περίπου τρεις μήνες από τη δύναμη της
πανελλήνιας ομοσπονδίας, στις αρχές της βδομάδας με κύριο αίτημα να μην
ψηφιστεί από τη Βουλή το νομοσχέδιο, που, όπως υποστηρίζουν, θα επιτρέπει και
στους ιδιοκτήτες πρατηρίων υγρών καυσίμων να εφοδιάζονται τα υγρά καύσιμα
απευθείας από τα διυλιστήρια. 
Η απεργία είχε ως αποτέλεσμα να εξαντληθούν τα αποθέματα καυσίμων στα
περισσότερα πρατήρια και σύμφωνα με εκτιμήσεις εκπροσώπων του σωματείου
βενζινοπωλών Θεσσαλονίκης, μέχρι χθες το βράδυ περίπου το 90% των πρατηρίων
που λειτουργούν στο πολεοδομικό συγκρότημα έμειναν από καύσιμα. 
Από την πλευρά του το υπουργείο Ανάπτυξης, με ανακοίνωσή του ενημερώνει ότι
«σε καμία περίπτωση ούτε υπήρξε ούτε αποτελεί πρόθεση του υπουργείου Ανάπτυξης
η οποιαδήποτε μεταβολή στο ισχύον καθεστώς μεταφοράς καυσίμων από τα
διυλιστήρια στα πρατήρια βενζίνης», ενώ η Ομοσπονδία Βενζινοπωλών Ελλάδας
καταγγέλλει ότι η απεργία που αποφάσισαν οι συνάδελφοί τους στη Βόρεια Ελλάδα
«στρέφεται κατά ανύπαρκτων εχθρών, αφού το έργο και η βιωσιμότητα του κλάδου
δεν κινδυνεύουν ούτε από νομική, αλλά ούτε και από οικονομική πλευρά». Στο
μεταξύ, χθες το μεσημέρι κατέληξε σε αδιέξοδο η σύσκεψη που συγκάλεσε ο
Νομάρχης Θεσσαλονίκης Κ. Παπαδόπουλος, ο οποίος κατήγγειλε ότι «πίσω από την
κινητοποίηση κρύβονται άλλου είδους συμφέροντα» και ανακοίνωσε πως κοινοποίησε
στον εισαγγελέα έγγραφο για να επέμβει. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17250N101</ED>
<ID>
ID:303600

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N10&aa=1</URL></REF>


Article

<CATEGORY>vin06</CATEGORY>

 <H2>Ο σεισμός σκότωσε τα ψάρια
</H2>
ΡΟΔΟΣ 
Ο προχθεσινός ισχυρός σεισμός μπορεί να μην είχε ανθρώπινα θύματα, είχε όμως
θύματα μεταξύ του πληθυσμού του Υδροβιολογικού Ινστιτούτου της Ρόδου.
Πρόκειται για τριακόσια ψάρια τα οποία βρίσκονταν μέσα σε βοηθητικές,
πλαστικές (πολυεστερικές) δεξαμενές και πέθαναν την ώρα του σεισμού. 
Ο θάνατός τους είναι ασυνήθιστο φαινόμενο και η ερμηνεία που δίνει ο
διευθυντής του Ινστιτούτου κ. Ανδρέας Σιούλας είναι ότι «ο σεισμός προκάλεσε
ένα μέτωπο κύματος με πολυποίκιλο φάσμα υψηλών συχνοτήτων και με υπόηχους,
ασύλληπτους από τον ανθρώπινο οργανισμό, που έπληξαν το νευρικό σύστημα των
ψαριών και έτσι επήλθε ο θάνατός τους». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17250N102</ED>
<ID>
ID:303648

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N10&aa=2</URL></REF>


Article

<CATEGORY>vin04</CATEGORY>

 <H2>Από σήμερα παράνομοι
</H2><H4>Εκτός νοσοκομείων οι πανεπιστημιακοί με εγκύκλιο Παπαδόπουλου
</H4>
<AUTHOR>ΝΑΝΑ ΝΤΑΟΥΝΤΑΚΗ
</AUTHOR>
<AUTHOR>ΔΕΣΠΟΙΝΑ ΚΟΥΚΛΑΚΗ
</AUTHOR>

Παράνομοι με όλες τις συνέπειες του νόμου είναι από σήμερα οι
πανεπιστημιακοί γιατροί που, ενώ έχουν δηλώσει ότι δεν συμμετέχουν στην παροχή
υπηρεσιών υγείας, επιμένουν να προσέρχονται στα δημόσια νοσοκομεία. 
Όπως τονίζεται σε χθεσινή εγκύκλιο την οποία ο υπουργός Υγείας κ. Αλέκος
Παπαδόπουλος κοινοποίησε τόσο στους προέδρους των Περιφερειακών Συστημάτων
Υγείας όσο και στους διοικητές των νοσοκομείων, «από τη στιγμή που ένας
πανεπιστημιακός γιατρός έχει δηλώσει ότι δεν παρέχει πλέον υπηρεσίες υγείας
και συνεπώς δεν αποτελεί πλέον στέλεχος κλινικής ή εργαστηρίου κάποιου
δημοσίου νοσοκομείου, αποκόπτεται εντελώς από το νοσοκομείο αυτό και δεν έχει
νόμιμη δυνατότητα να χρησιμοποιεί τις υποδομές, τον εξοπλισμό ή το προσωπικό
του». 
Ο υπουργός επισημαίνει ότι η προσέλευση των πανεπιστημιακών γιατρών στα
νοσοκομεία είναι παράνομη και διαταράσσει την εύρυθμη λειτουργία του
νοσοκομείου και καλεί τους προέδρους των ΠεΣΥ αλλά και τις διοικήσεις των
νοσοκομείων να ενημερώσουν τους πανεπιστημιακούς γιατρούς ότι από σήμερα για
κάθε παράκαμψη του νόμου θα αντιμετωπίζουν τις συνέπειες. 
Στην ίδια εγκύκλιο αναφέρεται ότι οι πανεπιστημιακοί γιατροί μπορούν να
επανενταχθούν στην πανεπιστημιακή κλινική που εργάζονταν μέχρι σήμερα ύστερα
από απόφαση των αρμόδιων οργάνων του πανεπιστημίου και εφόσον τηρούνται οι
διατάξεις του νόμου. 
«Αυτοί το επέλεξαν»

«Το υπουργείο δεν διώχνει κανέναν. Οι ίδιοι οι γιατροί επέλεξαν να
αποχωρήσουν, προκειμένου να έχουν το δικαίωμα να ασκούν ιδιωτικό έργο στα
ιατρεία τους», είχε δηλώσει νωρίτερα χθες ο κ. Α. Παπαδόπουλος. 
Από την πλευρά τους, οι πανεπιστημιακοί γιατροί εμμένουν στη θέση τους. Όπως
ανέφερε χθες η πρόεδρος του Συλλόγου Διδακτικού και Ερευνητικού Προσωπικού του
Πανεπιστημίου Αθηνών κ. Αμαλία Αστερίου, «εμείς θα συνεχίσουμε να πηγαίνουμε
στα νοσοκομεία και να κάνουμε μάθημα». 
Πάλι στο Λαϊκό

Μαθήματα και εκπαιδευτικά χειρουργεία εξακολουθούν να προγραμματίζονται στα
δημόσια νοσοκομεία. Δέκα πανεπιστημιακοί συνοδεύουν σήμερα περίπου 70 φοιτητές
της Ιατρικής Σχολής στο Λαϊκό Νοσοκομείο για ένα δίωρο μάθημα σε θαλάμους
ασθενών. Την ίδια στιγμή, εκπαιδευτικά χειρουργεία έχουν προγραμματιστεί για
σήμερα και στο Σισμανόγλειο Νοσοκομείο. Αλλά και τις επόμενες ημέρες, σε
διάφορα νοσοκομεία όπου στεγάζονται πανεπιστημιακές κλινικές, υπάρχει
πρόγραμμα εκπαιδευτικών επεμβάσεων. 
Φαίνεται μάλιστα ότι οι πανεπιστημιακοί γιατροί σκοπεύουν να κινήσουν το
ζήτημα με δικαστικά μέσα. Ήδη έχουν προσφύγει στο Συμβούλιο της Επικρατείας
για το κομμάτι του νόμου που αφορά την «αυτοτέλεια του πανεπιστημίου». Η
υπόθεση αυτή εκδικάζεται στο τέλος του μήνα. 
Ανοικτό μένει, ωστόσο, για τους πανεπιστημιακούς το θέμα της διδασκαλίας και
το πού αυτή θα γίνεται. Ο πρόεδρος της Ιατρικής Σχολής Αθηνών κ. Χρήστος
Κίττας αναφέρει ότι «το να μην κάνουμε διδασκαλία μέσα σε νοσοκομεία αποτελεί
παγκόσμια πρωτοτυπία και δεν θα έπρεπε να έχουμε οδηγηθεί σε αυτή την
τραγελαφική κατάσταση». Ο ίδιος, μιλώντας χθες σε ραδιοφωνικό σταθμό, σήκωσε
τα χέρια ψηλά λέγοντας «δεν γνωρίζω πια τι να κάνω». 
Πάντως οι διοικήσεις των νοσοκομείων εξακολουθούν να ενημερώνουν με επιστολές
όσους γιατρούς έχουν δηλώσει εξαίρεση από το κλινικό έργο ότι παύουν να
αποτελούν στελέχη των πανεπιστημιακών κλινικών. Μέσα στις επόμενες ημέρες
εκτιμάται ότι όλοι οι γιατροί - περίπου 200 συνολικά - θα έχουν λάβει τη
σχετική επιστολή.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17250N112</ED>
<ID>
ID:303670

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N11&aa=2</URL></REF>


Article

<CATEGORY>vin04</CATEGORY>

 <H2>Διαφωνία στη Βουλή για τα ναρκωτικά
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Διαφωνίες και διαφορετικές προσεγγίσεις εκφράστηκαν χθες το πρωί στη Βουλή
κατά τη συνεδρίαση της αρμόδιας Διακομματικής Επιτροπής, όπου συζητήθηκε η
πρόταση νόμου για τον διαχωρισμό «μαλακών» και «σκληρών» εξαρτησιογόνων ουσιών
και για την αποποινικοποίηση της χρήσης των «μαλακών», την οποία έχουν
υποβάλει οι βουλευτές κ.κ. Στ. Μπένος και Σπ. Βούγιας (ΠΑΣΟΚ), Π. Τατούλης
(Νέα Δημοκρατία) και κ. Φ. Κουβέλης και κ. Μαρία Δαμανάκη (Συνασπισμός). 
Κατηγορηματικά αντίθετη ήταν η βουλευτής της Ν.Δ. κ. Μαριέττα Γιαννάκου, η
οποία είναι εθνική συντονίστρια της Ελλάδας στην Ε.Ε. για τα ναρκωτικά. Από
την άλλη, αποστάσεις σε σχέση με την πρόταση των βουλευτών κράτησε η πρόεδρος
του ΟΚΑΝΑ κ. Άννα Κοκκέβη τονίζοντας πως ό,τι σήμερα βλέπουμε ως ακραίο μπορεί
σε πέντε χρόνια να μην είναι. Επιφυλακτικός ήταν και ο διευθυντής του ΚΕΘΕΑ κ.
Χ. Πουλόπουλος, ο οποίος τάχθηκε κατά του διαχωρισμού των ουσιών. 
Κατά της νομιμοποίησης των «μαλακών» ναρκωτικών και της χορήγησης από το
κράτος της μεθαδόνης ήταν και η επικεφαλής του προγράμματος απεξάρτησης 18 Άνω
κ. Αικατερίνη Μάτσα. 
Αντίθετα, πολλά θετικά στοιχεία βρήκε ο εκπρόσωπος του Ψυχιατρικού Νοσοκομείου
Θεσσαλονίκης κ. Χρ. Ρογκότης. «Γιατί δεν χορηγείται μεθαδόνη στις φυλακές»,
ρώτησε ο κ. Ρογκότης, για να λάβει τη δηκτική απάντηση του κ. Φ. Κουβέλη:
«Γιατί εκεί πωλείται και πρέπει να συνεχίσει να πωλείται η ηρωίνη».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17250N113</ED>
<ID>
ID:303701

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N11&aa=3</URL></REF>


Article

<CATEGORY>vin06</CATEGORY>

 <H2>Έκλεισε και το ΤΕΙ του Πειραιά
</H2>
Κλειστό θα είναι από σήμερα το ΤΕΙ του Πειραιά λόγω της αντίδρασης μερίδας των
καθηγητών ΤΕΙ στις διατάξεις που ρυθμίζουν τα θέματα εξέλιξής τους, ενώ
συνέλευση για το ίδιο θέμα θα γίνει στο ΤΕΙ της Αθήνας, που και αυτό
αναμένεται να βάλει λουκέτο την ερχόμενη εβδομάδα. 
Ήδη, το ΤΕΙ Θεσσαλονίκης είναι κλειστό από την περασμένη Δευτέρα, ενώ την
ερχόμενη Δευτέρα κλείνουν και τα ΤΕΙ Πάτρας και Λάρισας. Όσοι καθηγητές των
ΤΕΙ αντιδρούν επιδιώκουν την επαναφορά στο παλαιότερο καθεστώς εξέλιξής τους
και αρνούνται να δεχθούν την «υποβάθμιση», όπως λένε, που επέφερε ο νόμος της
ανωτατοποίησης τοποθετώντας σε προσωποπαγείς θέσεις όσους καθηγητές δεν είχαν
τα αναγκαία προσόντα για να εξελιχθούν στη βαθμίδα του καθηγητή (μεταπτυχιακά,
διδακτορικά, κ.ά.). 
Το υπουργείο Παιδείας πάντως έχει ξεκαθαρίσει ότι δεν υπάρχει περίπτωση
επαναφοράς στο παλαιό καθεστώς και η συνάντηση που είχαν σήμερα για το θέμα
αυτό εκπρόσωποι της Ομοσπονδίας Συλλόγων Εκπαιδευτικού Προσωπικού ΤΕΙ με τον
αρμόδιο γραμματέα του υπουργείου Παιδείας κ. Δελλίδη δεν απέδωσε αποτέλεσμα. 
Στο μεταξύ, οι ιδιοκτήτες των ιδιωτικών σχολείων που αντιδρούν στη ρύθμιση που
περιορίζει τις απολύσεις των ιδιωτικών καθηγητών, η οποία ψηφίστηκε προχθές
στη Βουλή, δήλωσαν ότι θα προσφύγουν στα ευρωπαϊκά δικαστήρια υποστηρίζοντας
ότι η ρύθμιση αυτή είναι αντίθετη στον ελεύθερο ανταγωνισμό.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17250N114</ED>
<ID>
ID:303707

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N11&aa=4</URL></REF>


Article

<CATEGORY>vin06</CATEGORY>

 <H2>Τους διέσυρε μέσω Ίντερνετ
</H2>
Γονείς 12χρονης προσέφυγαν στα δικαστήρια της Θεσσαλονίκης εις βάρος 18χρονης,
υποστηρίζοντας ότι τους διέσυρε μέσω του Διαδικτύου κυκλοφορώντας το τηλέφωνό
τους σε «γραμμή ανοιχτών συνομιλιών». Στην αίτηση ασφαλιστικών μέτρων που
κατέθεσαν, τονίζουν ακόμη πως η νεαρή τα τελευταία τέσσερα χρόνια τούς ενοχλεί
συνεχώς τηλεφωνώντας στο σπίτι και το γραφείο, αλλά και στα κινητά τους
τηλέφωνα, ενώ στέλνει και υβριστικές επιστολές. 
«Υπήρχαν ημέρες που τηλεφωνούσε στο σπίτι ενοχλώντάς μας μέχρι και 300 φορές»,
αναφέρουν χαρακτηριστικά στην αίτηση, η συζήτηση της οποίας ανεβλήθη για τον
άλλο μήνα. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17250N115</ED>
<ID>
ID:303723

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N11&aa=5</URL></REF>


Article

<CATEGORY>vin06</CATEGORY>

 <H2>Ήλθαν Αλκυονίδες... διαρκείας
</H2><H4>Μικρό διάλειμμα σήμερα - αύριο και από Σάββατο υψηλές θερμοκρασίες
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

«Ιανουάριο των άκρων» χαρακτηρίζουν τον μήνα που διανύουμε οι μετεωρολόγοι.
Μετά τις πολυήμερες πρωτοφανείς χιονοπτώσεις, ακόμα και στο κέντρο της Αθήνας,
ήρθαν οι Αλκυονίδες... διαρκείας. Ήδη διανύσαμε επτά ημέρες με το θερμόμετρο
«κολλημένο» πάνω από τους 14 βαθμούς Κελσίου 
Οι προγνώσεις για τις επόμενες ημέρες λένε ότι ύστερα από ένα διήμερο «ήπιας»
κακοκαιρίας (σήμερα και αύριο) έρχεται μια εβδομάδα ζέστης και θερμοκρασιών
υψηλότερων από αυτών των τελευταίων ημερών. Οι μετεωρολόγοι αναμένουν ρεκόρ
Αλκυονίδων, φέτος. Θα είναι δεκαεπτά τουλάχιστον τον Ιανουάριο, προβλέπουν,
όταν ο συνήθης αριθμός τους τον μήνα αυτόν κυμαίνεται από πέντε έως δεκατρείς. 
«Ο χρόνος αυτός θεωρείται αρκετά... ανώμαλος μετεωρολογικά για να μπορέσουμε
να κάνουμε οποιοδήποτε σχόλιο», λέει ο κ. Χρήστος Ζερεφός, διευθυντής του
Εργαστηρίου Φυσικής της Ατμόσφαιρας στο Αριστοτέλειο Πανεπιστήμιο Θεσσαλονίκης
προσπαθώντας να δώσει μια εξήγηση για τον μεγάλο αριθμό των Αλκυονίδων. 
Το φετινό ρεκόρ των Αλκυονίδων φέρνει ξανά στην επικαιρότητα τη θεωρία του
Ινστιτούτου Βιομετεωρολογίας της Φλωρεντίας (Institute of Biometeorology
Florence). Σύμφωνα με αυτήν έχουμε μπροστά μας «μία πολύ δύσκολη θερινή
περίοδο, με υψηλές θερμοκρασίες, χωρίς βροχές, με συνεχείς καύσωνες. Μέχρι
τότε ο χειμώνας θα είναι σχετικά "ήπιος" και θα διακόπτεται από πολύ μικρά
χρονικά διαστήματα σφοδρής κακοκαιρίας». Ωστόσο, πολλοί μετεωρολόγοι
αμφισβητούν αυτήν την θεωρία. Εκτιμούν ότι είναι τυχαία η διάρκεια των ημερών
αυτών. «Αναπόσπαστο κομμάτι του ελληνικού χειμώνα», χαρακτηρίζει τις
Αλκυονίδες ο μετεωρολόγος, επιστημονικός συνεργάτης του Αστεροσκοπείου, κ.
Κώστας Λαγουβάρδος. «Ημέρες καλοκαιρίας, όπου η ελάχιστη θερμοκρασία δεν
κατεβαίνει κάτω από τους 4 βαθμούς και η μέγιστη ξεπερνάει τους 14. Ημέρες με
λίγα σύννεφα, όπου η μέση ταχύτητα του ανέμου δεν ξεπερνάει τους 6 κόμβους (η
ένταση του ανέμου δηλαδή δεν ξεπερνάει τα 2 Μπωφόρ)», τις περιγράφει ο
μετεωρολόγος κ. Ανδρέας Λαζάνης ενώ συμπληρώνει ότι η διάρκειά τους ποικίλλει
ανά έτος.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17250N121</ED>
<ID>
ID:303601

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N12&aa=1</URL></REF>


Article

<CATEGORY>vin06</CATEGORY>

 <H2>Μεταλλαγμένα μέσω ζωοτροφών φθάνουν στο πιάτο μας
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

«Ύπουλα» και μέσω της... κερκόπορτας των ζωοτροφών φθάνουν οι μεταλλαγμένοι
οργανισμοί στο πιάτο μας, καταγγέλλει η Greenpeace, και επισημαίνει ένα προς
ένα τα «πιθανώς επικίνδυνα» προϊόντα ζωικής προέλευσης που κυκλοφορούν στα
σούπερ μάρκετ. «Το 80% της εισαγόμενης σόγιας και του καλαμποκιού καταλήγουν
σε ζωοτροφές και ιχθυοτροφές», επισημαίνει ο διευθυντής του ελληνικού γραφείου
της περιβαλλοντικής οργάνωσης κ. Νίκος Χαραλαμπίδης. «Ένα σημαντικό ποσοστό
αυτών των ζωοτροφών περιέχει μεταλλαγμένους οργανισμούς. Τα ζώα εκτροφής
καταναλώνουν τεράστιες ποσότητες σόγιας και καλαμποκιού στον κύκλο ζωής τους,
χωρίς καμία επιστημονική μελέτη μέχρι σήμερα να μπορεί να απαντήσει στο ποιες
είναι οι επιπτώσεις στην υγεία τους και κατ' επέκταση στην υγεία των
ανθρώπων». Στον καινούργιο οδηγό καταναλωτών, που παρουσιάστηκε χθες, η
ένδειξη «προσοχή!» υπάρχει δίπλα σε 74 είδη διατροφής ­ τα περισσότερα
γαλακτοκομικά προϊόντα, αυγά και κοτόπουλα. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17250N122</ED>
<ID>
ID:303649

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N12&aa=2</URL></REF>


Article

<CATEGORY>vin06</CATEGORY>

 <H2>Άναψε φωτιά το κλοφέν </H2><H4>Ανησυχία μετά την πυρκαγιά στη ΔΕΗ της Κοζάνης </H4>
Ανησυχία τόσο για την υγεία των εργαζομένων όσο και των πυροσβεστών,
προκάλεσαν οι δηλώσεις του νομάρχη Κοζάνης Πασχάλη Μητλιάγκα, για την πυρκαγιά
που προκλήθηκε τα Χριστούγεννα του 2001 στον σταθμό ΑΗΣ Αγίου Δημητρίου

Ο σταθμός της ΔΕΗ στην Κοζάνη 
Ο κ. Μητλιάγκας εξέφρασε, μιλώντας στα «ΝΕΑ», την έντονη ανησυχία του «για την
υγεία των εργαζομένων αλλά και των πυροσβεστών που συμμετείχαν στην κατάσβεση
στον σταθμό του ΑΗΣ Αγίου Δημητρίου στην Κοζάνη, όπου σύμφωνα με καταγγελίες
κάηκαν και ποσότητες κλοφέν απελευθερώνοντας καρκινογόνο τοξικό νέφος. Το υγρό
αυτό είναι ιδιαίτερα επικίνδυνο, όπως λένε οι επιστήμονες», είπε. «Ειδικά για
τους εργαζόμενους το πρόβλημα μπορεί να είναι μεγαλύτερο γιατί ενδεχομένως να
έχουν έρθει σε επαφή και άλλες φορές». Τόνισε επίσης ότι στην κατάσβεση
κανένας δεν είχε πάρει μέτρα προφύλαξης από το τοξικό υγρό. 
Από την πλευρά του διευθυντή τού σταθμού Αγίου Δημητρίου, όπου εκδηλώθηκε η
πυρκαγιά, Θεόδωρου Παπαδέλη τονίστηκε ότι «για εμάς το περιστατικό δεν είναι
ιδιαίτερα ανησυχητικό και δεν νομίζω ότι εγκυμονεί κινδύνους για την υγεία των
εργαζομένων».Πάντως, είναι σε εξέλιξη η έρευνα που γίνεται με πρωτοβουλία της
ΔΕΗ για ενδεχόμενες παρενέργειες από μονωτικά έλαια που πιθανολογείται ότι
περιέχουν τοξικές ουσίες (κλοφέν) και συνδέονται με το πρόβλημα από την
πρόσφατη πυρκαγιά (25.12.01) στη μονάδα ΙΙ του ΑΗΣ Αγίου Δημητρίου στην
Κοζάνη. 
Χθες ο υπουργός Ανάπτυξης κ. Α. Τσοχατζόπουλος, απαντώντας σε ερωτήσεις
δημοσιογράφων, δήλωσε: 
«Κανένα πρόβλημα δεν υπάρχει. Όμως για προληπτικούς λόγους τα τμήματα του
μονωτήρα ο οποίος υπέστη την έκρηξη και διαλύθηκε, επειδή το μονωτικό υλικό
περιλαμβάνει και ουσίες οι οποίες όταν εκραγούν προς στιγμήν μπορεί να
ρευστοποιούνται και να δημιουργούν παρενέργειες, εστάλησαν σε διεθνή
εργαστήρια, προς διαπίστωση της κατάστασης αν τυχόν κατά την έκρηξη αυτή
δημιουργήθηκε ενδεχομένως κάποιος κίνδυνος». 
Η ΔΕΗ με χθεσινή ανακοίνωσή της παραδέχεται το ζήτημα που ανέκυψε και το οποίο
δεν ανακοινώθηκε από την αρχή ούτε από το υπουργείο ούτε από τη διοίκηση της
επιχείρησης. Μόλις χθες ανακοινώθηκε από τη ΔΕΗ ότι μεταξύ άλλων διαπιστώθηκε,
όταν την επομένη του ατυχήματος άρχισε η αποξήλωση του κατεστραμμένου
εξοπλισμού της γεννήτριας που πήρε φωτιά, ότι: 
* Σε δύο από τους 3 πυκνωτές του συστήματος προστασίας της γεννήτριας,
το μονωτικό έλαιο είχε καεί ολοσχερώς από την πυρκαγιά. 
* Το μονωτικό έλαιο του τρίτου πυκνωτή είχε μείνει σχεδόν ανέπαφο. 
Ενδείξεις παρουσίας διαρροής ελαίων από τους πυκνωτές δεν διαπιστώθηκαν, αλλά
οι εν λόγω πυκνωτές περιείχαν μικρή ποσότητα μονωτικών ελαίων (30 λίτρα
έκαστος), τα οποία πιθανολογείται ότι περιείχαν τοξικές ουσίες, γνωστές ως
PCBs (σ.σ.: κλοφέν).
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17250N131</ED>
<ID>
ID:303602

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N13&aa=1</URL></REF>


Article

<CATEGORY>vin06</CATEGORY>

 <H2>Τρεις... ξένοι στους ίδιους φόνους
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στο εδώλιο (μπροστά, από αριστερά): Π. Κράμπης, Ε. Σκρέκας - παρεμβάλλεται
ένας αστυνομικός φρουρός - και Θ. Κράλλης. Στην πίσω σειρά, από αριστερά, Μ.
Ασημάκης, Μ. Χωραΐτου, Λ. Μάμαλης, Δ. Κράλλης και Ν. Σκρέκας

Ξένοι μεταξύ τους έμοιαζαν οι φερόμενοι ως πρωταγωνιστές στην υπόθεση της
απαγωγής και της δολοφονίας του επιχειρηματία Γιώργου Νικολαϊδη και της φίλης
του Σούλας Καλαθάκη, οι οποίοι μοιράζονται από χθες το εδώλιο του Μεικτού
Ορκωτού Δικαστηρίου Αθηνών. 
Ο Παναγιώτης Κράμπης χαμογελούσε ακόμη και τη στιγμή που οι αστυνομικοί τού
έβαζαν τις χειροπέδες. Έδειχνε άνετος μπροστά στη βαρύτητα των κατηγοριών που
καλείται να αντικρούσει. Σε τακτά χρονικά διαστήματα γυρνούσε προς την πλευρά
του πολυπληθούς ακροατηρίου και το βλέμμα του σταματούσε σε μία γυναίκα, την
οποία δύο φορές, μάλιστα, κάλεσε κοντά του στο εδώλιο. Με την πρώην φίλη του
Μάνια Χωραΐτου, η οποία καθόταν στη δεύτερη σειρά των κατηγορουμένων, δεν
αντάλλαξαν ούτε μία λέξη ούτε ένα βλέμμα. Ό,τι τους ένωνε, ανήκει πια στο
παρελθόν. Το μόνο κοινό σημείο τους, τέσσερα χρόνια ύστερα από το διπλό
έγκλημα, είναι το κατηγορητήριο. 
Διαφορετικούς υπερασπιστικούς δρόμους έχουν χαράξει ο Παν. Κράμπης και ο
Θεόδωρος Κράλλης. Φίλοι παλιά, αντίδικοι σήμερα. Δίπλα στον Θεόδωρο Κράλλη, ο
αδελφός του Δημήτρης, ο οποίος ελπίζει ότι θα μπορέσουν με τα στοιχεία που
έχουν στη διάθεσή τους να πείσουν τους δικαστές πως δεν είναι αυτοί οι ένοχοι
της απαγωγής και της δολοφονίας του ζευγαριού. Ο Μάριος Ασημάκης, ο Λουκάς
Μάμαλης, ο Ευθύμιος και ο Νικόλαος Σκρέκας συμπληρώνουν τον κατάλογο των
κατηγορουμένων. Όλοι τους όταν ρωτήθηκαν από τον πρόεδρο κ. Ιωάννη Ξηροτύρη
περιορίστηκαν στην τυπική άρνηση των κατηγοριών. 
Πρόεδρος: Όλοι σας πρέπει να γνωρίζετε ότι σύμφωνα με το δικονομικό μας
σύστημα θεωρείστε αθώοι, μέχρι αποδείξεως του αντιθέτου. 
Π. Κράμπης: Οι αμφιβολίες, κύριε πρόεδρε, μετρούν υπέρ του
κατηγορουμένου; 
Πρόεδρος: Πάντα. Ακόμη και οι ελάχιστες αμφιβολίες... 
Π. Κράμπης: Τότε, θέλω να σας πω ότι αρνούμαι τις πράξεις όπως
μου αποδίδονται. 
Και αν οι κατηγορούμενοι διεκδικούν μερίδιο στην αθωότητα, οι συγγενείς των
θυμάτων διεκδικούν την τιμωρία των ενόχων. Η μητέρα τής Σούλας Καλαθάκη μόλις
αντίκρυσε τον Π. Κράμπη ξέσπασε σε λυγμούς, γιατί αναβίωσε - όπως είπε -
μπροστά στα μάτια της η εικόνα της δολοφονίας του παιδιού της. Τον κύκλο της
εξέτασης των μαρτύρων άνοιξε ο πατέρας τού Γ. Νικολαΐδη, Νίκος, ο οποίος είπε
ότι δεν γνωρίζει κανέναν από τους κατηγορουμένους και πως από την τηλεόραση
άκουσε για τον Π. Κράμπη. 
Η δίκη, η οποία αναμένεται να είναι πολυήμερη, συνεχίζεται σήμερα. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17250N132</ED>
<ID>
ID:303650

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΓΙΩΡΓΟΣ ΔΡΥΣ
</H2><H4>Δεν υπάρχουν μονόδρομοι στη γεωργία
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΥΠΟΥΡΓΟΣ ΓΕΩΡΓΙΑΣ

Το ΠΑΣΟΚ θα περάσει ακόμη και με... μπάι-πας. Αυτή είναι η απάντηση του
υπουργού Γεωργίας κ. Γιώργου Δρυ στις απειλές των αγροτών να κλείσουν τα
Τέμπη. Όσο για το ενδεχόμενο να δούμε τρακτέρ στην Ομόνοια, η απάντηση είναι
σιβυλλική: Αγάλι-αγάλι γίνεται η αγουρίδα μέλι. 
Άλλη πολιτική ως υπουργός Γεωργίας, άλλη ως υπουργός Οικονομικών; 
Και πριν και τώρα εφαρμόζω την κυβερνητική πολιτική. Όμως η ευαισθησία στις
δύσκολες στιγμές δεν αναιρεί την αναγκαιότητα για συνετή διαχείριση του
δημοσίου χρήματος. 
Και τώρα τρέχετε για τις αποζημιώσεις; 
Ναι, γιατί στις θεομηνίες πρέπει να αποδεικνύουμε, πρώτα απ' όλα, ότι είμαστε
παρόντες συνάνθρωποι. 
Αφορούν μόνο καταστροφές; 
Αν αναφέρεστε στις αποζημιώσεις, αυτές αφορούν καταστροφές προϊόντων και
αντικατάσταση υποδομών. 
Οι αγρότες όμως επιμένουν; 
Σε πολλά από τα αιτήματά τους είμαστε συνοδοιπόροι. 
Κι αν κλείσουν τα Τέμπη; 
Δεν υπάρχουν μονόδρομοι στη Γεωργία. 
... το ΠΑΣΟΚ θα μείνει απέξω; 
Θα περάσει μέσα έστω και με μπάι-πας. 
Έρχονται και δημοτικές εκλογές; 
Φροντίζουν να μας το θυμίζουν οι «μέσα». 
Μήπως φτάσουν τα τρακτέρ στην Ομόνοια; 
Αγάλι-αγάλι γίνεται η αγουρίδα μέλι. 
Και οι ιδιωτικοποιήσεις; 
Αρκεί να αναπνέουν με καθαρό οξυγόνο αγοράς. 
Η ΑΤΕ μένει για τους αγρότες; 
Γίνεται καλύτερη για όλους. 
Η «Δωδώνη» παραμένει στα Γιάννενα; 
Η «ΔΩΔΩΝΗ» είναι πλέον επιχείρηση της Ευρωπαϊκής Ηπείρου. Όμως οι
συνεταιριστικές οργανώσεις έχουν προτεραιότητα, αν ενδιαφέρονται. 
Και η Βιομηχανία Ζάχαρης; 
Εδώ τα μεγέθη είναι ακόμη μεγαλύτερα και οι συμμαχίες που απαιτούνται πρέπει
να είναι πιο γλυκές... 
Και με το μεγάλο πρόβλημα που είναι το μπαμπάκι; 
Η εκτίμηση παραγωγής που δώσαμε προ διμήνου διόρθωσε την αγορά προς όφελος των
παραγωγών. Τώρα αν βγει και αληθινή, ακόμα καλύτερα. 
Κόβουν όμως τις επιδοτήσεις και στα καπνά... 
Στην Ευρώπη το «ουδέν μονιμότερο του προσωρινού» είναι ο κανόνας. Άλλωστε,
στην ελεύθερη αγορά, η συρρίκνωση της καλλιέργειας δεν περιορίζει το κάπνισμα. 
Και προχθές στις Βρυξέλλες... 
Τα θέματα δείχνουν απλά, όμως, η διαπραγμάτευση για τις αποζημιώσεις, κρύβει
πάντα εκπλήξεις. 
Πώς πάμε από μεταλλαγμένα; 
Προς το παρόν εκφράζουμε την προτίμησά μας σε ό,τι παράγεται με συμβατικό
τρόπο. Οπως λέει και ο Αργύρης, «σκεφτόμαστε παγκόσμια και παράγουμε τοπικά». 
Κεντροαριστερό το μενού στο πιάτο μας; 
Τοπικά, οικοδομούμε την πολιτική μας και στην Αυτοδιοίκηση. Αν υπάρχουν στην
Αριστερά καλύτερα «δομικά υλικά», ακόμη καλύτερα. 
Κέρκυρα ή Β' Αθηνών; 
Εκεί όπου θα γίνει το Άτυπο Συμβούλιο Υπουργών Γεωργίας, επί ελληνικής
προεδρίας. 
... και μετά τον Κ. Σημίτη; 
Εκείνος που θα εμπνεύσει ένα ανάλογο όραμα και θα μας προσφέρει ισάριθμες
νίκες. 
Μία δική σας ερώτηση. 
Υπουργείο Γεωργίας ή Ανάπτυξης της Υπαίθρου; Υπουργείο σύγχρονων και ισχυρών
αγροτών. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17250N141</ED>
<ID>
ID:303634

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Όσο τους ανεχόμαστε είμαστε και μεις ένοχοι...
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Λοιπόν, τα πράγματα είναι ξεκάθαρα: Επιτρέπεται να σκοτώνεις ένα (ή και
περισσότερα ζώα) αλλά δεν επιτρέπεται να χτυπήσεις ένα κτήνος. 
Κι όταν λέμε κτήνος εννοούμε κάποιον που μπορεί να έχει ταυτότητα «ανθρώπινη»
από το αστυνομικό τμήμα της γειτονιάς του αλλά η συμπεριφορά του να ανήκει σε
άλλες κατηγορίες όντων. 
Να, σαν κι αυτόν τον έφεδρο αξιωματικό στο στρατόπεδο του Λαγκαδά. Που άρπαξε
το τσεκούρι (όταν οι φαντάροι αρνήθηκαν να το κάνουν) και... αποκεφάλισε οκτώ
νεογέννητα κουταβάκια. Έτσι, απλώς γιατί δεν του άρεσε που υπήρχαν σκυλιά και
οι στρατιώτες έπαιζαν μαζί τους και συχνά τα έπαιρναν στις σκοπιές. 
Και οι δύο στρατιώτες, που έσωσαν την τιμή του ανθρώπινου είδους και του
όρμησαν, μην αντέχοντας το αποτρόπαιο θέαμα, απειλούνται με βαριές ποινές. 
Το 'χουμε πει: αυτοί που σκοτώνουν ή βασανίζουν ζώα δεν είναι απλώς
«ασυνείδητοι» ή «τρελοί». Είναι εγκληματίες και σαν τέτοιοι πρέπει να
αντιμετωπίζονται. 
Το 'χουμε πει: Οι άνθρωποι που στρέφουν τη βία που κουβαλάν μέσα τους στους
αδύναμους ­ και τα ζώα είναι οι πιο αδύναμοι από τους αδύναμους ­ είναι ένα
επικίνδυνο είδος δειλών που κανείς δεν ξέρει πότε θα ξεσπάσουν και πάνω σε
ποιους άλλους αδύναμους. Ίσως ήδη το κάνουν με κάποιο «νόμιμο» τρόπο. Ίσως
δέρνουν ή κακοποιούν ψυχολογικά τις γυναίκες τους, ίσως τιμωρούν σκληρά τα
παιδιά τους, ίσως επιβάλλουν εξευτελιστικά καψώνια στους στρατιώτες τους. 
Και πάντως είναι σίγουρο ότι καλλιεργούν ένα κλίμα παράλογης και ανεξέλεγκτης
βίας. Που είναι η μήτρα για να εκκολαφθεί το αυγό του φιδιού. Χωρίς
περιστροφές: οι άνθρωποι αυτοί είναι οι... Χίτλερ της καθημερινής μας ζωής
ντυμένοι με τον μανδύα της νομιμότητας. 
Όσο τους ανεχόμαστε, όσο τους επιτρέπουμε να ασκούν την πολεμόχαρη και
αιματηρή εξουσία τους, είμαστε κι εμείς ένοχοι.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17250N142</ED>
<ID>
ID:303676

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Κάτι σαν μυθιστόρημα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Σαν να έχασα ένα σίριαλ σπουδαίο αισθάνομαι με τον Big Brother. Όλος ο κόσμος
ξέρει τα πρόσωπα που κλείστηκαν στο σπίτι με τις κάμερες. Τα βλέπω στα
περίπτερα, διαβάζω γι' αυτά στις εφημερίδες, έμαθα ένα σωρό πράγματα για τον
χαρακτήρα και τις σχέσεις τους, την ιστορία της ζωής τους. Για όλους εμάς που
δεν παρακολουθήσαμε επισταμένως την άμεση μετάδοση, είμαι σίγουρη ότι θα
γίνουν καλοκαι-ρινές επα-ναλήψεις. Γιατί φαίνεται πως το τηλεπαι-χνίδι αυτό
παρήγαγε ένα νέο είδος μυθοπλασίας. Κάτι σαν καινούργιο μυθιστόρημα,
ελευθερωμένο από τη γραφή, αλλά με τις απαραίτητες προϋποθέσεις του είδους:
πλάσιμο χαρακτήρων, δράση και αλλαγές καταστάσεων. Οι πρωταγωνιστές υπήρξαν οι
ίδιοι σκηνοθέτες, υποδυόμενοι τους εαυτούς τους. Στην πλαδαρή και ρυθμιζόμενη
πλοκή προσέθεσαν ό,τι λεπτομέρειες μπορούσαν. Η μέθοδος μοιάζει κανιβαλική,
αφού τους ήθελε κλεισμένους μέσα για να παράγουν το έργο, αλλά τα βάσανά τους
ήταν παιχνιδάκι μπροστά σ' ό,τι τραβούν σκηνοθέτες και συγγραφείς για να
φτιάξουν κατιτίς ολοκληρωμένο. Χάρις στον εγκλεισμό, παρείχαν ενισχυμένη στους
θεατές την ψευδαίσθηση της αλήθειας, αυτό που χρειάζονται όλα τα έργα
μυθοπλασίας, από το μεγαλύτερο έπος έως το πιο χαζό Άρλεκιν. Και καθώς μετά το
τέλος του έργου συνεχίζουν να υπάρχουν ανάμεσά μας, είναι σαν να μας
υπόσχονται τη συνέχεια στο επόμενο. Απίθανο μου φαίνεται να χάσουν πελάτες το
σινεμά και η λογοτεχνία από το νέο είδος. Μπορεί να γίνει και το αντίθετο. Οι
θεατές του παιχνιδιού να εθιστούν στις χαρές της μυθοπλασίας, να ανακαλύψουν
κάποτε την πηγή του πράγματος, τη λογοτεχνία. Αν αποφάσιζαν μάλιστα και τα
περιοδικά να δημοσιεύουν πρωτοσέλιδα τις απόψεις τους για τη μοίρα των
μυθιστορηματικών ηρώων...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17250N143</ED>
<ID>
ID:303703

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N14&aa=3</URL></REF>


Article

<CATEGORY>vin07</CATEGORY>

 <H2>Δεν χωράνε άλλοι!
</H2><H4>Οι ΗΠΑ σταματούν τη μεταφορά αιχμαλώτων στην Κούβα
</H4>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Έχουν φθάσει πια τις 158 ψυχές και δεν χωράνε άλλοι. Αυτή τουλάχιστον την
εξήγηση έδωσε το Πεντάγωνο για να δικαιολογήσει την απόφασή του να αναστείλει
τη μεταφορά αιχμαλώτων από το Αφγανιστάν στη βάση Γκουαντάναμο της Κούβας. 
Οι διεθνείς επικρίσεις, δήλωσε αξιωματούχος του Πενταγώνου, δεν έπαιξαν ρόλο
στην απόφαση αυτή. Παρεμπιπτόντως, όμως, η αναστολή της μεταφοράς θα έχει ως
αποτέλεσμα να βελτιωθούν οι συνθήκες κράτησης των τρομοκρατών. 
Όσο οι επικρίσεις αυτές μεγαλώνουν, τόσο το Πεντάγωνο αμφισβητεί τη νομιμότητά
τους. «Είναι περίεργη η αντίληψη που έχουν ορισμένοι βουλευτές από απόσταση
5.000 μιλίων», δήλωσε ο υπουργός Άμυνας Ντόναλντ Ράμσφελντ, αναφερόμενος,
εμμέσως πλην σαφώς, στις δηλώσεις Βρετανών βουλευτών, και μάλιστα από το κόμμα
του Τόνι Μπλερ. Οι τελευταίοι αντέδρασαν με οργή. «Υποστηρίξαμε τις Ηνωμένες
Πολιτείες. Είναι μάλλον χονδροειδές να απορρίπτονται με αυτόν τον τρόπο οι
θεμιτές ανησυχίες που εκφράζουμε. Δεν ανεχόμαστε να μας προσβάλλει ο κ.
Ράμσφελντ», τόνισε η Αν Κλούιντ, βουλευτής του Εργατικού Κόμματος, η οποία
συναντήθηκε χθες με τον αναπληρωτή Αμερικανό πρέσβη στο Λονδίνο για να του
εκφράσει την ανησυχία της. 
«Εμείς στη Βρετανία μπορεί να απέχουμε 5.000 μίλια από την Κούβα, αλλά είμαστε
πολύ πιο κοντά στη Μέση Ανατολή απ' ό,τι είναι ο κ. Ράμσφελντ», συμπλήρωσε ο
Μένζις Κάμπελ, εκπρόσωπος των Φιλελεύθερων Δημοκρατών. 
Η αμερικανική κυβέρνηση επέμεινε πάντως χθες ότι οι Ταλιμπάν και οι άνθρωποι
της Αλ Κάιντα που κρατούνται στην Κούβα δεν τυγχάνουν κακομεταχείρισης. 
Σύμφωνα με τον απεσταλμένο τού BBC Ρίτσαρντ Λίστερ, ο οποίος επισκέφθηκε χθες
τις φυλακές, οι κρατούμενοι περνούν το μεγαλύτερο μέρος της ημέρας τους στα
κελιά, προσπαθώντας να αντιμετωπίσουν τις υψηλές θερμοκρασίες. 
Τους αλυσοδένουν μόνο όταν βγαίνουν έξω, είτε για να γυμναστούν είτε για να
κάνουν ντους ή να τους δει γιατρός. Ιδιωτικές στιγμές δεν υπάρχουν. Τη νύχτα,
ολόκληρο το συγκρότημα φωτίζεται ώστε οι φρουροί να παρακολουθούν τις κινήσεις
των κρατουμένων. Και δεν λείπουν κάποιες φωνές και κλάματα. 
Την ώρα που στην Κούβα άρχιζαν οι ανακρίσεις των κρατουμένων στις ΗΠΑ έφτανε
κάτω από δρακόντεια μέτρα ασφαλείας ο Τζον Γουόκερ Λιντ, ο Αμερικανός μαχητής
της Αλ Κάιντα που κατηγορείται για συνωμοσία σε δολοφονία συμπατριωτών του. Ο
20χρονος θα εμφανιστεί σήμερα στο δικαστηρίο της Βιρτζίνια, όπου θα του
απαγγελθούν οι κατηγορίες που τον βαρύνουν.

<H3>Η μαρτυρία του πρώην ομήρου
</H3>
Τη φωνή του με εκείνες που διαμαρτύρονται για τις συνθήκες κράτησης στο
Γκουαντάναμο ένωσε χθες ο Τέρι Ουέιτ, ο οποίος είχε κρατηθεί ως όμηρος από
τρομοκράτες στη Βηρυτό από το 1987 έως το 1991. 
«Μπορώ να αναγνωρίσω τις συνθήκες κράτησης αυτών των ανθρώπων, γιατί τις έχω
γνωρίσει», γράφει ο Ουέιτ στην εφημερίδα «Γκάρντιαν». «Με αλυσόδεσαν σ' έναν
τοίχο από τα χέρια και τα πόδια. Μου έκαναν φάλαγγα. Στέρησαν όλα τα ανθρώπινα
δικαιώματά μου, καθώς και την επαφή με την οικογένειά μου. Ακριβώς επειδή
κρατήθηκα σε παρόμοιες συνθήκες, είμαι συγκλονισμένος από τον τρόπο με τον
οποίο εμείς, οι λεγόμενες πολιτισμένες χώρες, μεταχειριζόμαστε αυτούς τους
αιχμαλώτους. Πρόκειται άραγε για δικαιοσύνη ή για εκδίκηση;». 
Ο Ουέιτ εκφράζει την οργή του για το γεγονός ότι το καθεστώς αυτών των
ανθρώπων καθορίστηκε αποκλειστικά από τον Αμερικανό πρόεδρο και τους
συμβούλους του. Το έργο αυτό, γράφει, ανήκει σε ένα ανεξάρτητο δικαστήριο. Για
μια φορά, η ηθική και ο πραγματισμός θα μπορούσαν να συμβαδίσουν.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17250N151</ED>
<ID>
ID:303596

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N15&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Η σιωπή ισοδυναμεί με πράσινο φως
</H2>
Την ώρα που τα τύμπανα ενός γενικευμένου πολέμου έχουν αρχίσει ήδη να ηχούν
στους Ιερούς Τόπους, η κυβέρνηση του Τζορτζ Μπους παραχωρεί στο Ισραήλ τη
μεγαλύτερη στρατιωτική ελευθερία δράσης από τότε που - και αυτό αποτελεί ένα
δυσοίωνο προηγούμενο - η κυβέρνηση του Ρόναλντ Ρήγκαν επέλεξε να κλείσει τα
μάτια στην εισβολή που πραγματοποίησε ο Αριέλ Σαρόν στον Λίβανο, το 1982. 
Και από τις δύο πλευρές της ισραηλινο-παλαιστινιακής διαμάχης, οι
σκληροπυρηνικές φωνές έχουν αξιώσει επανειλημμένως μια ολομέτωπη στρατιωτική
αντιπαράθεση. Πολεμικές κραυγές, βέβαια, ακούγονταν και στο παρελθόν. Η
σημερινή στάση της Ουάσιγκτον, όμως, η σιωπηρή αποδοχή των πρόσφατων
στρατιωτικών κινήσεων των ισραηλινών ενόπλων δυνάμεων σε συνδυασμό με τη
συνεχιζόμενη άσκηση πίεσης στον Παλαιστίνιο ηγέτη Γιάσερ Αραφάτ για λήψη
αυστηρότερων μέτρων εναντίον των εξτρεμιστών, αποτελεί σαφή απόκλιση από την
υποτιθέμενη αμεροληψία που επεδείκνυε επί δύο, σχεδόν, δεκαετίες απέναντι στις
αντιμαχόμενες πλευρές. 
Στη βάση τού μετασχηματισμού της αμερικανικής πολιτικής βρίσκονται, όπως
παρατηρεί ο αρθρογράφος της «Ha'aretz», Ακίβα Ελντάρ, οι τρομοκρατικές
επιθέσεις στους δίδυμους πύργους και στο Πεντάγωνο. Στα αμερικανικά μάτια, «η
11η Σεπτεμβρίου άλλαξε δραματικά την ισορροπία δυνάμεων» στην
ισραηλινο-παλαιστινιακή σφαίρα: το Ισραήλ εκλαμβάνεται τώρα ως το ισοδύναμο
της Νέας Υόρκης και του Πενταγώνου. Και οι επιθέσεις Παλαιστινίων εξτρεμιστών
εναντίον Ισραηλινών αμάχων - δύο Ισραηλινές, 78 και 56 ετών, υπέκυψαν χθες στα
τραύματα που είχαν υποστεί την Τρίτη όταν ένας Παλαιστίνιος άνοιξε πυρ σε ένα
από τα πιο πολυσύχναστα σημεία του κέντρου της Ιερουσαλήμ - έρχονται απλώς να
ενισχύσουν αυτή την ταύτιση. 
«Μιας και ο Μπιν Λάντεν δεν απασχολεί επί του παρόντος τους κύριους τίτλους
των εφημερίδων, ο Αραφάτ έχει αρχίσει τρόπον τινά να τον αντικαθιστά. Σιγά
σιγά, λοιπόν, εξελίσσεται σε αυτό που ήθελε ο Σαρόν, στην ισραηλινή εκδοχή του
Μπιν Λάντεν», σημειώνει ο Ελντάρ. 
Στο τέλος, ο Λευκός Οίκος μπορεί να διαπιστώσει ότι η σημερινή πολιτική του
είναι αντιπαραγωγική - ίσως και επικίνδυνα αντιπαραγωγική. «Στο τέλος της
ημέρας, όταν τα πυρά βγουν εκτός ελέγχου, μπορεί να χτυπήσουν αμερικανικούς
στόχους, είτε εδώ είτε αλλού. Τότε, οι ΗΠΑ θα αναγκαστούν να κάνουν κάτι. Αλλά
μπορεί να είναι πολύ αργά. Διότι ο Αραφάτ μπορεί να έχει χάσει τον έλεγχο». 
Ο Bradley Burston είναι συνεργάτης της ισραηλινής εφημερίδας «Ha'aretz».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17250N152</ED>
<ID>
ID:303677

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N15&aa=2</URL></REF>


Article

<CATEGORY>vin07</CATEGORY>

 <H2>Υπερδύναμη της αμφισβήτησης
</H2><H4>Οι νέοι πρωταγωνιστές συζητούν για ένα νέο κόσμο
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Ένας νέος πρωταγωνιστής αναδύεται πλάι στις πολυεθνικές επιχειρήσεις και
τις οικονομικές υπερδυνάμεις: στη Βόρεια Αμερική, τραπεζίτες και κερδοσκόποι,
πρόεδροι πολυεθνικών και υπουργοί· στη Νότια Αμερική, συνδικάτα και μη
κυβερνητικές οργανώσεις, διανοούμενοι και ακτιβιστές. 
«Έξω οι Αμερικάνοι!» Το κεντρικό σύνθημα φοιτητικών διαδηλώσεων στην περυσινή
συνάντηση του Πόρτο Αλέγκρε

Τα παγκοσμιοποιημένα κινήματα επαναλαμβάνουν το ετήσιο ραντεβού τους. Το Πόρτο
Αλέγκρε απέναντι στη Νέα Υόρκη. Την ώρα που τα αφεντικά της παγκόσμιας
οικονομίας θα συζητούν τα προβλήματά της στη μητρόπολη του καπιταλισμού στο
τέλος του μήνα, τα κοινωνικά κινήματα θα διατυπώνουν τις δικές τους προτάσεις
στο Πόρτο Αλέγκρε της Βραζιλίας, σε μια σκληρή αναμέτρηση με το αδυσώπητο
πρόσωπο της παγκοσμιοποίησης. 
Οι άξονες 
Πάνω σε τέσσερις κυρίως άξονες θα αναπτύξουν τον προβληματισμό τους ο
γλωσσολόγος Νόαμ Τσόμσκι, ο οικονομολόγος Σαμίρ Αμίν και άλλες προσωπικότητες
στη φετινή σύνοδο του Παγκόσμιου Κοινωνικού Φόρουμ στο Πόρτο Αλέγκρε: 
1) Παραγωγή πλούτου και κοινωνία. Ισότιμο διεθνές εμπόριο, έλεγχος των
δραστηριοτήτων των πολυεθνικών επιχειρήσεων και περιορισμός στις κινήσεις των
κερδοσκοπικών κεφαλαίων, παραγραφή του εξωτερικού χρέους των αναπτυσσόμενων
χωρών, κατοχύρωση του δικαιώματος εργασίας. 
2) Πρόσβαση στον πλούτο και στο περιβάλλον. Ελεύθερη πρόσβαση στη
γνώση, περίθαλψη και φάρμακα για όλους, άρση του βιοτεχνολογικού μονοπωλίου
που επιβάλλουν οι πατέντες, διατήρηση του φυσικού περιβάλλοντος. 
3) Κοινωνία των πολιτών και δημόσιος βίος. Πάλη κατά των διακρίσεων και
της μισαλλοδοξίας, εκδημοκρατισμός των επικοινωνιών και των μέσων ενημέρωσης,
καταπολέμηση της βίας, υποδοχή των μεταναστών, παιδεία για όλους. 
4) Πολιτική εξουσία και ηθική. Διεθνείς οργανισμοί και αρχιτεκτονική
της παγκόσμιας εξουσίας, συμμετοχική δημοκρατία, εθνική κυριαρχία,
παγκοσμιοποίηση και μιλιταρισμός, αρχές και αξίες στην εποχή της
παγκοσμιοποίησης. 
Ο νεωτερισμός στη φετινή συνάντηση σε σχέση με την περυσινή είναι η έντονη
παρουσία πολιτικών - οι οποίοι απουσίαζαν σχεδόν παντελώς πέρυσι. Τώρα πολλοί
είναι εκείνοι που έχουν κλείσει θέση στη συνάντηση του Πόρτο Αλέγκρε. Από τη
Γαλλία έχουν ήδη δηλώσει συμμετοχή τρεις υποψήφιοι στις προεδρικές εκλογές του
προσεχούς Απριλίου: Ζαν-Πιερ Σεβενμάν, Νοέλ Μαμέρ και Ολιβιέ Μπεζανσενό, καθώς
και έξι υπουργοί της κυβέρνησης Ζοσπέν. Από την Ιταλία, μια αντιπροσωπεία της
Κομμουνιστικής Επανίδρυσης με επικεφαλής τον Φάουστο Μπερτινότι ετοιμάζει τις
βαλίτσες της, ενώ δεν θα λείψουν και οι Πράσινοι. Μαζική αναμένεται να είναι η
παρουσία των Δημοκρατών της Αριστεράς. 
Τα 4 θέματα της συνάντησης

1. Πλούτος και κοινωνία. Ισότιμο εμπόριο, πολυεθνικές και κερδοσκόποι,
χρέος του Τρίτου Κόσμου, εργασία. 
2. Πρόσβαση στον πλούτο. Πρόσβαση στη γνώση και την υγεία, πατέντες στα
γονίδια, διατήρηση του περιβάλλοντος. 
3. Κοινωνία των πολιτών. Εκδημοκρατισμός των μέσων ενημέρωσης,
καταπολέμηση της βίας και των διακρίσεων, παιδεία. 
4. Πολιτική εξουσία. Διεθνείς οργανισμοί και εξουσία, δημοκρατία,
εθνική κυριαρχία, παγκοσμιοποίηση και μιλιταρισμός. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17250N161</ED>
<ID>
ID:303597

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N16&aa=1</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ
</H5><H2>Η ζωή δεν αγοράζεται ούτε ξεπουλιέται!
</H2><H4>Ο Τζέρεμι Ρίφκιν μιλάει στην Αμαλία Νεγρεπόντη
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

' Φυσικά και θα βρισκόμαστε στο Πόρτο Αλέγκρε φέτος! Σχεδόν όλα τα στελέχη του
Foundation On Economic Trends - της μη κυβερνητικής οργάνωσης που ίδρυσα και
της οποίας ηγούμαι - θα βρίσκονται εκεί, στις επάλξεις! Φέτος το Foundation θα
δώσει μεγάλο αγώνα στο Πόρτο Αλέγκρε, αγώνα ο οποίος θα είναι καταλυτικής
σημασίας για το μέλλον της ίδιας της ζωής! Τι ακριβώς θα κάνουμε; Ύστερα από
είκοσι χρόνια προσωπικού μου αγώνα και μελέτης, κατόρθωσα, μαζί με τους
συνεργάτες μου, να δημιουργήσω ένα σχέδιο συνθήκης για τη ρύθμιση του
ζητήματος της ιδιοκτησίας των γονιδίων. Η συνθήκη αυτή δίνει λύση στην κρίσιμη
- για την επιβίωση όχι μόνον του ανθρώπινου είδους, αλλά κάθε έμβιου όντος
αυτού του πλανήτη - ερώτηση: ποιος θα ελέγχει τα γονίδια; Και η απάντηση που
δίνουμε, είναι: εμείς όλοι. Εμείς θα τα μοιραζόμαστε εξίσου. Η κοινή γονιδιακή
μας κληρονομιά, που αποτελεί και τη μοναδική βάση του μέλλοντός μας, θα πρέπει
να ελέγχεται από μια συλλογική κοινοπραξία αντιπροσωπευτικού χαρακτήρα. 
Αυτό το σχέδιο συνθήκης που θα παρουσιάσουμε, για πρώτη φορά δημοσίως στη
φετινή συγκέντρωση του Πόρτο Αλέγκρε, θα αποτελέσει το σημείο συσπείρωσης των
ακτιβιστών για τη βιοτεχνολογία, καθότι θα αποτελεί τη συμφωνία πάνω στην
οποία θα μπορέσουμε ειρηνικά να βιώσουμε την Εποχή της Βιολογίας, στην οποία
τώρα εισήλθαμε. Γιατί λέω «ειρηνικά»; Μα, επειδή ήδη συγκρούουνται έντονα
μεταξύ τους διάφορες εταιρείες βιοτεχνολογίας και κυβερνήσεις, οι οποίες
επιθυμούν να κατοχυρώσουν ορισμένα γονίδια. Εάν αυτή η κατάσταση δεν ρυθμιστεί
τότε, πολύ σύντομα, θα οδηγηθούμε σε νέους πολέμους. Πολέμους γονιδίων που θα
ξεσπάσουν μεταξύ κυβερνήσεων και εταιρειών. Και δεν αναφέρομαι μονάχα στους
λεγόμενους οικονομικούς πολέμους. Έχουμε ήδη συγκεντρώσει τις υπογραφές 250
αντιπροσώπων των κορυφαίων μη κυβερνητικών οργανώσεων από 50 χώρες του κόσμου,
στο κείμενο του σχεδίου συνθήκης που ετοιμάσαμε. Στο Πόρτο Αλέγκρε θα δώσουμε
αγώνα ώστε να υπογράψουν χιλιάδες απ' όλο τον κόσμο. Από εκεί και πέρα, ο
αγώνας μας θα εξαπλωθεί σε κάθε γωνιά του κόσμου: στις μη κυβερνητικές
οργανώσεις, στα πολιτικά κόμματα, σε πολιτικούς φορείς, στις κυβερνήσεις όλων
των χωρών του κόσμου. Στόχος μας είναι να προωθηθεί η σύμβαση αυτή στα
Κοινοβούλια των διαφόρων χωρών, όπου και να ψηφισθεί ως νόμος του κράτους. 
Αγωνιζόμαστε για τις μελλοντικές γενιές. Γιατί είναι μονάχα αυτή η γενιά, η
σημερινή, που μπορεί να καθορίσει το μέλλον της ανθρωπότητας. Σε αυτήν έπεσε
το βαρύ φορτίο. Αγωνιζόμαστε για να έχουμε τη δυνατότητα να πράξουμε το σωστό.
Και το σωστό είναι η διαφύλαξη της συλλογικής παγκόσμιας γονιδιακής
κληρονομιάς μας για τις μελλοντικές γενιές. Και όχι η απεμπόλησή της στις
πανίσχυρες πολυεθνικές εταιρείες ή στις κυβερνήσεις των κρατών - πρόκειται για
εξίσου επικίνδυνες οντότητες. Τα γονίδια δεν πρέπει να αποτελούν το
αντικείμενο αγοραπωλησιών, αυθαιρεσιών και εκχωρήσεων. Η ζωή δεν ξεπουλιέται'!

Ο Jeremy Rifkin, ο οποίος είναι διάσημος οικονομολόγος και συγγραφέας,
είναι ιδρυτής και πρόεδρος του Foundation On Economic Trends.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17250N162</ED>
<ID>
ID:303645

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N16&aa=2</URL></REF>


Article

<CATEGORY>vin07</CATEGORY>

 <H2>Λιγότερα τα τροχαία
</H2><H4>Το πρόβλημα παραμένει σοβαρό σε όλη την Ευρώπη
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οι νεκροί από τα τροχαία μειώνονται στους δρόμους πολλών χωρών της Ευρώπης.
Ωστόσο οι ρυθμοί της μείωσης αυτής είναι τόσο βραδείς, ώστε το πρόβλημα
παραμένει σοβαρό. Η Βρετανία και η Σουηδία έχουν τις καλύτερες επιδόσεις, ενώ
η χώρα μας βελτίωσε σημαντικά φέτος τις δικές της. 
Αίμα στην άσφαλτο. Στη Βρετανία, ο αριθμός των τροχαίων ήταν το 2000 σχεδόν ο
ίδιος με εκείνον της προηγούμενης χρονιάς. Ο κίνδυνος ωστόσο παραμένει

Σύμφωνα με τα στατιστικά στοιχεία που παρουσίασε ο υπουργός Δημόσιας Τάξης
Μιχ. Χρυσοχοΐδης, τα τροχαία ατυχήματα γενικά μειώθηκαν κατά 14,4% το 2001 σε
σχέση με το 2000, τα θανατηφόρα κατά 8,3% και οι νεκροί κατά 14,4% - ήταν 192
λιγότεροι, ο πλέον παρήγορος ετήσιος απολογισμός της τελευταίας 12ετίας. 
Στη Βρετανία, ο αριθμός των τροχαίων ήταν το 2000 σχεδόν ο ίδιος με εκείνον
της προηγούμενης χρονιάς και, με 3.409 νεκρούς, η χώρα έχει από τα μικρότερα
ποσοστά θανάτων από τροχαία στην Ευρώπη. Το αποτέλεσμα αυτό έχει επιτευχθεί
χάρη στον περιορισμό των ορίων ταχύτητας - 70 μίλια (112 χλμ/ώρα) στους
αυτοκινητοδρόμους, 50 μίλια (80 χλμ/ώρα) στους άλλους δρόμους και 30 μίλια (48
χλμ/ώρα) στις αστικές περιοχές -, τις αυστηρές ποινές (έως 10 χρόνια κάθειρξη
για θανατηφόρο τροχαίο) και στη γενίκευση των ελέγχων της ταχύτητας με κρυφές
κάμερες. 
Οι αυτοκινητόδρομοι

Από τους πιο σίγουρους στο κόσμο είναι οι αυτοκινητόδρομοι της Σουηδίας: 565
νεκροί από τροχαία το 2001 σε πληθυσμό 8,9 εκατομμυρίων κατοίκων και 4
εκατομμύρια αυτοκίνητα. Μολονότι η οδική κυκλοφορία αυξήθηκε πέρυσι κατά 1,5%,
ο αριθμός των νεκρών μειώθηκε κατά 4,6%. Τα εξαιρετικά αυτά αποτελέσματα είναι
καρπός τριάντα χρόνων δρακόντειας πολιτικής, που περιέλαβε μειώσεις των ορίων
ταχύτητας, βαριές ποινές και πρόστιμα και μείωση του ορίου του αλκοόλ στο αίμα
στο 0,2 τοις χιλίοις. Το 1970, όταν η Σουηδία δεν είχε παρά 2,5 εκατομμύρια
αυτοκίνητα, 1.300 άνθρωποι σκοτώνονταν στους δρόμους της. 
Σταθερή μείωση των τροχαίων παρά την αύξηση του αριθμού των αυτοκινήτων
σημειώθηκε και στη Γερμανία, μεταξύ άλλων και χάρη στη μείωση του ορίου αλκοόλ
στο 0,5 τοις χιλίοις. Το 2001 η Γερμανία κατέγραψε μείωση των θανάτων από
τροχαία κατά 6% (λιγότεροι από 7.100 νεκροί) σε σχέση με το 2000, μολονότι ο
αριθμός των τροχαίων παρέμεινε σταθερός (2,35 εκατομμύρια ατυχήματα). Στους
αυτοκινητοδρόμους, ο αριθμός των θανάτων μειώθηκε από το 2000 στο 2001 κατά
16% (660 νεκροί). 
Στη Γαλλία, ο αριθμός των θανάτων από τροχαία μειώθηκε μόλις κατά 0,4% (7.616
νεκροί το 2001 έναντι 7.643 το 2000). Το 45% των τροχαίων αποδίδεται εκεί στην
κατανάλωση αλκοόλ και το μέτρο των αρχών να βγάζουν κάθε Σαββατοκύριακο στους
δρόμους 20.000 επιπλέον τροχονόμους δεν φαίνεται να λειτούργησε. Ο στόχος για
λιγότερους από 4.000 νεκρούς το 2002 (τον έθεσε ο πρωθυπουργός Λιονέλ Ζοσπέν
το 1997 μετά τους 8.080 νεκρούς του 1996) μοιάζει αδύνατο να επιτευχθεί. 
Στην Ιταλία, όπου τα τροχαία μειώνονται (ήταν 211.491 το 2000, 3,2% λιγότερα
από τον προηγούμενο χρόνο), οι νεκροί φθάνουν τους 142 ανά εκατομμύριο
κατοίκους - λιγότεροι απ' ό,τι στην Πορτογαλία (326), την Ισπανία (227) και τη
Γερμανία (206) και όσοι και στη Γαλλία. Στους αυτοκινητοδρόμους, η ιταλική
κυβέρνηση αποφάσισε να πρωτοτυπήσει: σε πείσμα όλων των μελετών που θεωρούν
την υπερβολική ταχύτητα υπεύθυνη για τα τροχαία, αποφάσισε τις προάλλες να
αυξήσει από την 1η Ιανουαρίου 2003 το όριο στους αυτοκινητοδρόμους τριών
λωρίδων στα 150 από τα 130 χλμ/ώρα.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17250N171</ED>
<ID>
ID:303598

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N17&aa=1</URL></REF>


Article

<CATEGORY>vin07</CATEGORY>

 <H2>Άλλαξε γνώμη για τον Μουσολίνι
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Τζιανφράνκο Φίνι. Ίσως προσπαθεί απλώς να βελτιώσει την εικόνα του

Το 1994 τον είχε χαρακτηρίσει «μία από τις μεγαλύτερες πολιτικές
προσωπικότητες του 20ού αιώνα». Σήμερα δηλώνει ότι «δεν θα έλεγα πλέον κάτι
τέτοιο». Άλλαξε πράγματι γνώμη ή προσπαθεί απλώς να βελτιώσει την εικόνα του;
Όπως και να έχουν τα πράγματα ο Μπενίτο Μουσολίνι μοιάζει να έχασε έναν από
τους πλέον αφοσιωμένους σύγχρονους υπερασπιστές του: τον Τζιανφράνκο Φίνι, τον
αντιπρόεδρο της ιταλικής κυβέρνησης και ηγέτη της «μεταφασιστικής» Εθνικής
Συμμαχίας. 
Το 1994, κι ενώ το κόμμα του ήταν έτοιμο να ενταχθεί στην πρώτη κυβέρνηση του
Σίλβιο Μπερλουσκόνι, ο Φίνι είχε δηλώσει ότι «ο Μπερλουσκόνι θα πρέπει να
εργαστεί πολύ σκληρά αν θέλει να κερδίσει, στην Ιστορία, μια θέση όπως αυτή
του Μουσολίνι». Το βράδυ της Τρίτης, κι ενώ οι οικοδεσπότες ενός τηλεοπτικού
σατιρικού σόου τον πίεζαν να μάθουν αν πιστεύει ακόμη το ίδιο, ο Φίνι αρχικά
αρνήθηκε ότι είχε κάνει ποτέ αυτή τη δήλωση και τελικά είπε: «Ας μην κάνουμε
ανάρμοστες συγκρίσεις. Ο Μουσολίνι ήταν ηγέτης ενός απολυταρχικού καθεστώτος,
ο Μπερλουσκόνι κέρδισε τις εκλογές». 
Ο Φίνι είναι σήμερα ένας από τους πιθανούς υποψήφιους για τη θέση του υπουργού
Εξωτερικών της Ιταλίας - η οποία έχει καταληφθεί προσωρινά, μετά την παραίτηση
του Ρενάτο Ρουτζέρο, από τον ίδιο τον Ιταλό πρωθυπουργό. Και η επανεκτίμησή
του όσον αφορά την «προσωπικότητα» του Μουσολίνι είναι πιθανότατα μία
στρατηγική κίνηση καθησυχασμού των Ευρωπαίων ηγετών, που ανησυχούν για τον
ευρωπαϊκό προσανατολισμό της Ιταλίας. Ο Μπερλουσκόνι ανακοίνωσε χθες ότι
διορίζει τον Φίνι εκπρόσωπο της χώρας στην νέα Επιτροπή της Ευρωπαϊκής Ένωσης
που ανέλαβε να συντάξει ένα Ευρωπαϊκό Σύνταγμα. Και η θέση αυτή μπορεί να
είναι είτε προπαρασκευαστική για την ανάληψη του υπουργείου Εξωτερικών είτε
«βραβείο παρηγοριάς» για το αντίθετο. 
Όπως και να έχουν τα πράγματα, η στροφή 360 μοιρών του Φίνι όσον αφορά τον
Μουσολίνι δεν έτυχε απόλυτης αποδοχής: η εγγονή του «Ντούτσε», Αλεσσάντρα, που
είναι και βουλευτής της Εθνικής Συμμαχίας, δήλωσε εξοργισμένη πως «δεν της
αρέσουν οι πολιτικοί που επιχειρούν να διαστρεβλώσουν την ιστορία για ίδιον
όφελος». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17250N172</ED>
<ID>
ID:303646

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N17&aa=2</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Τα «προβατάκια» δεν κοιμίζουν...
</H2>
«Προβατάκια», τέλος! Αν έχετε δυσκολίες στον ύπνο, καλύτερα να φαντάζεστε μια
ωραία παραλία ή έναν πανέμορφο καταρράκτη για να χαλαρώσετε και να μπορέσετε
να κοιμηθείτε πιο γρήγορα. Μην καταφεύγετε πλέον στην πατροπαράδοτη συνταγή
κατά της χρόνιας αϋπνίας: δηλαδή στο μέτρημα τών κατά τα άλλα συμπαθέστατων
τετράποδων! 
Σε αυτό το συμπέρασμα κατέληξαν επιστήμονες του Πανεπιστημίου της Οξφόρδης οι
οποίοι πραγματοποίησαν σχετική έρευνα με θέμα την αϋπνία. Η έρευνα που
διεξήχθη από δύο γυναίκες, την Άλισον Χάρβεϊ και τη Σουζάνα Πέιν, δημοσιεύθηκε
στο πρόσφατο τεύχος του βρετανικού επιστημονικού περιοδικού «New Scientist». 
Οι Χάρβεϊ και Πέιν εξέτασαν 50 άτομα που υπέφεραν από χρόνια αϋπνία, και
ανακάλυψαν ότι οι πάσχοντες κοιμόνταν κατά μέσον όρο 20 λεπτά νωρίτερα τις
νύχτες που έφερναν στο νου τους εικόνες χαλάρωσης, όπως μιας ηλιόλουστης
παραλίας, παρά όταν χρησιμοποιούσαν άλλες τεχνικές, όπως το μέτρημα προβάτων. 
Τα ευρήματα των δύο αυτών επιστημόνων αναμένεται να έχουν ευρύτατη απήχηση
καθότι υπολογίζεται ότι ένας στους δέκα ανθρώπους στον κόσμο υποφέρει από
χρόνια αϋπνία. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17250N173</ED>
<ID>
ID:303682

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N17&aa=3</URL></REF>


Article

<CATEGORY>vin07</CATEGORY>

 <H5>ΗΠΑ
</H5><H2>Γιαγιά ετών 115!
</H2>
Κατέχει το ρεκόρ Γκίνες του γηραιότερου - διαπιστωμένα - ανθρώπου στον κόσμο.
Συμπλήρωσε πρόσφατα 115 χρόνια ζωής. Και, παρόλο που ο χρόνος έχει αφήσει τα
σημάδια του τόσο στην ακοή όσο και στην όρασή της, γιόρτασε τα γενέθλιά της με
ένα καλό γεύμα, παρέα με τους συγγενείς της, στον οίκο ευγηρίας όπου μένει. Ο
λόγος για την Μοντ Φάρις-Λιουζ από το Μίσιγκαν των ΗΠΑ, η οποία, όπως λέει
χαρακτηριστικά η εγγονή της, Σούζι Σαντάλ, «αν κάτσει κανείς και το σκεφτεί,
έχει δει την εφεύρεση του ραδιοφώνου, την εφεύρεση της τηλεόρασης, του
διαστημοπλοίου - έχει δει τα πάντα». Η Φάρις-Λιουζ ζει στον οίκο ευγηρίας
Laurels of Coldwater από το 1991, όταν έπεσε στο σπίτι της και έσπασε τη
λεκάνη της. Σύμφωνα με τον διευθυντή, Τέρι ΝτεΜαρς, «η υγεία της είναι ακόμη
πολύ καλή, εξακολουθεί να πίνει το γάλα της κάθε μέρα και τρώει πάντα στην τραπεζαρία».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17250N174</ED>
<ID>
ID:303706

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N17&aa=4</URL></REF>


Article

<CATEGORY>vin07</CATEGORY>

 <H5>ΠΑΤΡΙΣΙΑ ΧΗΡΣΤ </H5><H2>Πρόσωπα
</H2><H2>Κατήγορος πρώην συντρόφων της
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πρώην απολωλός πρόβατο του αμερικανικού ονείρου, η Πάττυ Χηρστ έχει
«ανανήψει» πλήρως· και βοηθάει τις αρχές να κλείσουν στη φυλακή τούς προ
25ετίας συντρόφους της. 
Πατρίσια Χηρστ. Από τη συνέντευξή της στον Λάρρυ Κινγκ

Στις 4 Φεβρουαρίου του 1974, οι επίδοξοι επαναστάτες του λεγόμενου Συμβιωτικού
Απελευθερωτικού Στρατού (SLA) απήγαγαν τη 19χρονη φοιτήτρια Πατρίσια Χηρστ,
θυγατέρα της Κάθριν και του Ράντολφ Χηρστ και εγγονή του «βαρόνου» του
αμερικανικού Τύπου Ουΐλλιαμ Ράντολφ Χηρστ. Τη χαρακτήρισαν «αιχμάλωτο πολέμου»
και ζήτησαν ως λύτρα από τους γονείς της να μοιράσουν στους φτωχούς τρόφιμα
αξίας 2 εκατομμυρίων δολαρίων ­ αργότερα ανέβασαν το ποσό στα έξι εκατομμύρια.
Δύο μήνες μετά την απαγωγή και αφού υπέστη πλύση εγκεφάλου, όπως υποστήριξε
αργότερα, η Πάττυ φωτογραφιζόταν με μια καραμπίνα στη διάρκεια ληστείας
τράπεζας στο Σαν Φρανσίσκο. Ήταν η εποχή της αμφισβήτησης, ενός αριστερίστικου
ιδεαλισμού στο όνομα του οποίου οι ληστείες χαρακτηρίζονταν «απαλλοτριώσεις».
Και η Πάττυ ήταν πλέον μέλος των επίδοξων επαναστατών που την είχαν απαγάγει
και λεγόταν Τάνια ­ από το όνομα της Βολιβιανής που σκοτώθηκε μαζί με τον Τσε
Γκεβάρα. 
Ο SLA υπέστη συντριπτικό πλήγμα τον Μάιο του 1974, όταν οι Αμερικανοί
παρακολούθησαν «ζωντανά» από την τηλεόραση 500 αστυνομικούς να βάζουν φωτιά σε
ένα σπίτι του Λος Άντζελες και να καίνε ζωντανά έξι μέλη της οργάνωσης που
είχαν παγιδεύσει εκεί. Η Χηρστ συνελήφθη πάνω από ένα χρόνο μετά, στις 18
Σεπτεμβρίου του 1975, δικάστηκε και καταδικάστηκε σε επτά χρόνια κάθειρξη για
ληστεία τραπέζης. Είκοσι ένα μήνες μετά, ο πρόεδρος Κάρτερ τη βοήθησε να
αποφυλακιστεί και ο Κλίντον της έδωσε οριστικά χάρη την ημέρα που τελείωνε η
δεύτερη θητεία του. Έκτοτε έχει εμφανιστεί σε ταινίες και τηλεοπτικά σίριαλ,
έγραψε μυθιστορήματα, παντρεύτηκε τον σωματοφύλακά της ­ σήμερα ονομάζεται
Πατρίσια Χηρστ Σω και έχει δύο κόρες, 20 και 17 χρόνων­, το 1982 εξέδωσε τα
απομνημονεύματά της. 
Ο SLA επιστρέφει τώρα στην επικαιρότητα με τη δίκη τεσσάρων πρώην μελών του
για τον φόνο μιας γυναίκας στη διάρκεια ληστείας τράπεζας στις 21 Απριλίου
1975 σε προάστιο του Σακραμέντο. Η εισαγγελία στηρίζει μεγάλο μέρος των
κατηγοριών σε στοιχεία που έδωσε η Χηρστ Σω. «Ήθελαν να στρατολογήσουν κι άλλα
μέλη και να ξεκινήσουν ολοκληρωτικό πόλεμο σ' αυτήν τη χώρα», δήλωσε προχθές
το βράδυ στον Λάρρυ Κινγκ του CNN, προσθέτοντας πως δεν έχει καμιά αναστολή να
καταθέσει εναντίον τους και χρησιμοποιώντας επανειλημμένα τη λέξη «τζιχάντ».
«Ήθελαν να ανατρέψουν την κυβέρνηση των ΗΠΑ. Αυτοαποκαλούνταν στρατός». Για τη
Χηρστ Σω, ο SLA δεν διαφέρει από τους βομβιστές της Οκλαχόμα, ούτε καν από
τους σατανιστές του Τσαρλς Μάνσον, «αφού κι αυτός ήθελε να ξεκινήσει έναν πόλεμο».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17250N181</ED>
<ID>
ID:303599

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N18&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Απολύσεις μετά λυγμών
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η κυρία γενικός διευθυντής ήταν απαρηγόρητη. Μάταια προσπαθούσε η (πρώην)
εργαζομένη να την καθησυχάσει, να τη διαβεβαιώσει ότι όλα θα πάνε καλά. 
«Με βλέπω σε κάποια μορφή δημόσιας υπηρεσίας, όπως ο τραπεζικός τομέας»
(σκίτσο από τον Νιου Γιόρκερ)

Τον περασμένο Φεβρουάριο, η στήλη έγραφε για ένα από τα χιλιάδες θύματα του
αμερικανικού downsizing, τη Λώρα Ρόουλι, που είχε μάθει ότι θα απολυθεί από το
CNN ύστερα από πέντε χρόνια δουλειάς. Ήθελε όμως να αποχωρήσει με στυλ.
Ντύθηκε λοιπόν στην τρίχα και παρουσιάστηκε στην υπεύθυνη προσωπικού, η οποία,
αφού εξέφρασε τον θαυμασμό της για το παντελόνι, ανακοίνωσε τη δυσάρεστη
είδηση. Εκείνη παρέμεινε αδιάφορη και απόμακρη, δεν ήταν άλλωστε η πρώτη φορά
που απολυόταν. Τότε μίλησε ένας άνδρας που καθόταν δίπλα στην υπεύθυνη, που
είπε ότι θα συνοδεύσει την κοπέλα στο γραφείο της για να μαζέψει τα πράγματά
της και να εγκαταλείψει το κτίριο εντός μιας ώρας. Η Λώρα έβαλε τα κλάματα από
τον θυμό της, και άρχισε να φωνάζει. Τελικά, κατάφερε να πάρει διορία μέχρι το
βράδυ. 
Ύστερα ήλθαν οι επιθέσεις της 11ης Σεπτεμβρίου. Η Αμερική ανακάλυψε ότι δεν
είναι αθάνατη, ούτε άτρωτη, ότι έχει ψυχή. Οι ηγέτες της έβαλαν κάτω τα
πράγματα, προβληματίστηκαν, διαβουλεύτηκαν με τους συμμάχους τους, διαπίστωσαν
στην πράξη την αλληλεγγύη τους, το έψαξαν εν πάση περιπτώσει, και αποφάσισαν
ότι πρέπει να λειτουργήσουν με διαφορετικό τρόπο. Στο εξής θα δείχνουν
λιγότερη αλαζονεία, τόσο στο εξωτερικό όσο και στο εσωτερικό. Οι πόλεμοι, ας
πούμε, θα γίνονται κατά το δυνατόν δι' αντιπροσώπου. Όσο για τις απολύσεις,
φυσικά θα συνεχιστούν. Αντί όμως να κλαίει ο απολυόμενος, θα σπαράζει στο
κλάμα ο διευθυντής. 
Το πρόβλημα είναι ότι αυτή τη ριζική αλλαγή δεν την πληροφορήθηκαν όλοι οι
Αμερικανοί πολίτες. Πάρτε την περίπτωση της Αν-Μαρί Τηγκ. Όταν την κάλεσαν στο
γραφείο της διευθύντριάς της για να της ανακοινώσουν την απόλυσή της, ήταν
σίγουρη ότι κάποιος θα έβαζε τα κλάματα. Δεν μπορούσε να φανταστεί όμως ότι
αυτός ο κάποιος δεν θα ήταν η ίδια, αλλά η γυναίκα που θα είχε απέναντί της.
Έκπληκτη, λοιπόν, ανακάλυψε τον εαυτό της να προσπαθεί να παρηγορήσει τη
διευθύντρια, η οποία έκλαιγε στον ώμο της ευχαριστώντας την για τη συνεργασία.
«Ήταν περίεργο, έκλαιγε με λυγμούς. Εγώ της έλεγα: "Ησυχάστε, μην κάνετε
έτσι", αλλά εκείνη δεν σταματούσε με τίποτα», λέει η Αν-Μαρί στους Νιου
Γιορκ Τάιμς. 
Οι ειδικοί προβάλλουν διάφορες εξηγήσεις για το φαινόμενο. Ύστερα από τις
μεγάλες συγκινήσεις ­ δηλαδή τους Δίδυμους Πύργους ­ υπάρχει μια ανάγκη
εκτόνωσης. Στο κάτω κάτω, ένας εργοδότης μπορεί να είναι συναισθηματικά
δεμένος με τους υπαλλήλους του και να στενοχωριέται όταν φεύγουν. Ίσως ακόμη
να φοβάται ότι θα είναι αυτός το επόμενο θύμα. Κλαίει λοιπόν από τώρα, για να
μπορέσει να παρηγορήσει με τη σειρά του τον ανώτερό του όταν έλθει εκείνη η ώρα.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17250N182</ED>
<ID>
ID:303647

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N18&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Στην Τυβίγγη... </H3>
... στο Πανεπιστήμιο της ωραίας πόλης του γερμανικού Νότου όπου δίδαξε ο
Χέγκελ, η αρμόδια του ΟΗΕ για τα Ανθρώπινα Δικαιώματα Μαίρη Ρόμπινσον έδωσε
την περασμένη Τρίτη μια διάλεξη για την ηθική διάσταση της παγκοσμιοποίησης.
Όχι πως αυτή υπάρχει. Όμως, αν υπήρχε, ποια θα έπρεπε να είναι τα γνωρίσματά
της; Γιατί, βέβαια, δεν μπορεί να είναι ούτε το απαράδεκτο χάσμα μεταξύ
πλούσιων και φτωχών ούτε η νεοφιλελεύθερη εκδοχή της, που κάθε τόσο προκαλεί
ζωηρές αντιδράσεις, από το Σιάτλ και τη Γένοβα μέχρι τις Βρυξέλλες και το
Πόρτο Αλέγκρε. <H3>Οι συμφωνίες... </H3>
... του Παγκόσμιου Οργανισμού Εμπορίου παρέχουν ένα νομικό πλαίσιο για την
οικονομική πλευρά της απελευθέρωσης του διεθνούς εμπορίου. Αυτό που απασχολεί,
όμως, τη Μαίρη Ρόμπινσον είναι η κοινωνική και ηθική διάσταση αυτής της
απελευθέρωσης. Υπάρχει; Για να το διαπιστώσει κανείς, θα πρέπει να αναζητήσει
απάντηση στα εξής ερωτήματα: Είναι το εμπόριο πραγματικά ισότιμο και ελεύθερο;
Χρόνια τώρα, οι αναπτυσσόμενες χώρες κρατούν στα χέρια τους μεγάλα καλάθια για
να χωρέσουν τις υποσχέσεις του ανεπτυγμένου κόσμου. Όμως όποτε χτύπησαν τις
πόρτες του για να πουλήσουν προϊόντα στα οποία είχαν συγκριτικό πλεονέκτημα,
οι χώρες του Τρίτου Κόσμου τις βρήκαν κλειστές. Πόσο σέβονται τα πολιτιστικά
δικαιώματα των τοπικών κοινοτήτων οι κανόνες του ανεπτυγμένου κόσμου για την
προστασία των δικών του πολιτιστικών προϊόντων; Είναι επωφελές για τη γεωργία
των αναπτυσσόμενων χωρών το πατεντάρισμα των γενετικά τροποποιημένων φυτικών
ειδών που παράγει ο ανεπτυγμένος κόσμος; Θα αρχίσουν κάποτε οι εταιρείες
βιοτεχνολογίας να παράγουν φάρμακα που θα είναι προσιτά για τους πληθυσμούς
του αναπτυσσόμενου κόσμου (που έτσι και αλλιώς αυτοί είναι που μαστίζονται από
τις αρρώστιες); <H3>Το γνώρισμα... </H3>
... της οικονομικής παγκοσμιοποίησης είναι πως οι κυριότεροι παίκτες αυτού του
επικίνδυνου παιχνινιού δεν είναι πια τα κράτη, αλλά το κεφάλαιο με τη μορφή
πολυεθνικών ή υπερεθνικών επιχειρήσεων. Πώς μπορεί λοιπόν να επιβάλει κανείς
σε αυτές τις παγκοσμιοποιημένες επιχειρήσεις ηθικούς και κοινωνικούς κανόνες,
για τον σεβασμό των οποίων ήταν μέχρι τώρα υπόλογα μόνο τα κράτη; Ποιος θα
ζητήσει ευθύνες από τις πολυεθνικές επιχειρήσεις αν οι δραστηριότητές τους
παραβιάζουν τα ανθρώπινα δικαιώματα, αν εκμεταλλεύονται την παιδική εργασία,
αν απαγορεύουν τα συνδικαλιστικά δικαιώματα, αν καταστρατηγούν τις συλλογικές
συμβάσεις, αν κάνουν προσλήψεις ή απολύσεις με βάση φυλετικά, θρησκευτικά ή
εθνοτικά κριτήρια; Και κάθε τόσο που αυτές οι επιχειρήσεις κομπορρημονούν για
την παγκοσμιοποίησή τους, ποιος θα τους ζητήσει τον λόγο που ένας στους δύο
από τα εκατομμύρια των ανέργων σε όλον τον κόσμο είναι νέοι κάτω των 25 ετών; <H3>Το βέβαιο... </H3>
... είναι πως η Μαίρη Ρόμπινσον δεν περιμένει άμεσες απαντήσεις. Μα όσο οι
«άνθρωποι του Νταβός» θα σωπαίνουν τόσο οι «άνθρωποι του Πόρτο Αλέγκρε» θα
εξακολουθούν να θέτουν τα ίδια ερωτήματα.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17250N183</ED>
<ID>
ID:303683

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N18&aa=3</URL></REF>


Article

<CATEGORY>vin08</CATEGORY>

 <H2>Ενδιαφέρον 23 τραπεζών
</H2><H4>Επέκταση στην Ελλάδα θέλουν ξένα πιστωτικά ιδρύματα
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Σε σταυροδρόμι των ευρωπαϊκών τραπεζικών εξελίξεων μπορεί να μετεξελιχθεί η
ελληνική χρηματοπιστωτική αγορά. Δύο εικοσιτετράωρα μετά την ανακοίνωση του
οριστικού «ναυαγίου» των συζητήσεων μεταξύ της Εθνικής και της Alpha Bank, η
Τράπεζα Πειραιώς ανακοίνωνε τη μετοχική και επιχειρηματική της συνεργασία με
την ολλανδική ING.

«Το ενδιαφέρον των ξένων για την Ελλάδα παραμένει αμείωτο» επεσήμανε τη
Δευτέρα ο πρόεδρός της κ. Μ. Σάλλας. Το γεγονός αποδεικνύεται και στην πράξη
και όχι μόνο μέσω του «ντιλ» με την ING. 
Άλλωστε, η πρόθεση της Credit Agricole να αυξήσει το ποσοστό συμμετοχής της
στην Εμπορική, κατά 13%, αποδεικνύει του λόγου το αληθές και μπορεί να το
επιβεβαιώσει και η J.Ρ. Morgan, η οποία όταν έψαχνε στην Ευρώπη για λογαριασμό
της δεύτερης σε μέγεθος κρατικής τράπεζας της χώρας, είχε εντοπίσει
ενδιαφέρον, μεταξύ άλλων, από την ισπανική Santander και την γερμανική
Commerzbank. Ειδικότερα, το ενδιαφέρον των Γερμανών για τις ελληνικές
τραπεζικές εξελίξεις μπορεί να επιβεβαιωθεί και από το γεγονός ότι η Deutsche
Bank εξακολουθεί να αποτελεί τον στρατηγικό εταίρο της Efg Eurobank -
Ergasias, αλλά και από το κατ' αρχήν ενδιαφέρον που είχε επιδείξει προ
τετραετίας περίπου και η Dresdner Bank για την ελληνική αγορά. 
Έμειναν φήμες

Στο «χορό» όμως τα τελευταία δύο χρόνια έχουν μπει δυναμικά τόσο οι ιταλικές
όσο και οι γαλλικές τράπεζες. Το όνομα της Unicredito ακούστηκε όχι και λίγες
φορές τις τελευταίες ημέρες, ως ενδιαφερόμενης για την Alpha Bank, αν και η
αλήθεια είναι πως η Goldman Sachs, που λειτούργησε για λογαριασμό της
ελληνικής τράπεζας στην Ευρώπη (σ.σ.: έργο που παλαιότερα υλοποιούσε η Credit
Suisse First Boston), διέκοψε τις σχετικές συζητήσεις από τον περασμένο
Αύγουστο. Λίγο αργότερα, την εμφάνισή τους στην ελληνική αγορά θα έκαναν
στελέχη της Banco di Siena, εκφράζοντας την πρόθεσή τους να έχουν παρουσία
στην Ελλάδα, ενώ σχεδόν ταυτόχρονα σε ανάλογη κίνηση προέβαιναν και τα στελέχη
της γερμανικής Kiev Bank. Εν προκειμένω, υπάρχει το προηγούμενο παράδειγμα της
Citibank, αλλά και της HSBC, οι οποίες προτίμησαν την αυτόνομη ανάπτυξη στη
χώρα μας. 
Γαλλικό ενδιαφέρον

Όμως το τελευταίο διάστημα το «παρών» έδωσαν και γαλλικές τράπεζες. Έτσι, μετά
την Credit Agricole, την ελληνική αγορά διερευνούν πλέον και η ΒΝΡ Paribas, η
οποία ενδιαφέρθηκε για την Alpha Bank, αλλά και η Societe Generale, η οποία
ενδιαφέρεται για την Γενική. Το ίδιο ισχύει και για τις τράπεζες της Ιβηρικής,
καθώς εκτός της Satander υπάρχει και το παράδειγμα της πορτογαλικής BCP, η
οποία σήμερα είναι ο βασικός μέτοχος της Novabank. 
Και αν η ING «έδεσε» ακόμα περισσότερο την παρουσία της στη χώρα μας, μέσω της
συνεργασίας με την Πειραιώς, μια άλλη ολλανδική τράπεζα και συγκεκριμένα η ΑΒΝ
Amro αποφάσισε μόλις το περασμένο καλοκαίρι να συνεχίσει την ανάπτυξή της στην
Ελλάδα, ενώ η RaboBank φέρεται στο παρελθόν να ενδιαφέρθηκε για την ΑΤΕ. Αυτό
όμως μόνο η Morgan Stanley (που ενεργεί για λογαριασμό της Αγροτικής) μπορεί
να το επιβεβαιώσει. Γεγονός αποτελεί ότι όλες οι συζητήσεις, που κατά καιρούς
γίνονται, με τράπεζες του εξωτερικού δεν μπορούν να έχουν αίσιο αποτέλεσμα.
Χαρακτηριστικό είναι το παράδειγμα της Standard Chartered Bank και της Ασπίς
και βέβαια ο λόγος δεν αφορά σε απλές επενδυτικές τοποθετήσεις, όπως της
Mitsubishi Bank of Tokyo στην Πειραιώς. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17250N191</ED>
<ID>
ID:303607

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N19&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αξιόπιστο σύστημα </H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Το «χάος» των εκατοντάδων διαφορετικών, σε ύψος και κατηγορία, επιδομάτων που
χορηγούνται σήμερα στο Δημόσιο δεν είναι παρά το αποτέλεσμα της αποσπασματικής
εισοδηματικής πολιτικής που εφαρμόσθηκε τις τελευταίες δεκαετίες στην Ελλάδα. 
Οι κυβερνήσεις, για να αποφύγουν τις δικαιολογημένες πιέσεις για αύξηση μισθών
που εκδηλώνονταν από διαφορετικές πλευρές εργαζομένων στο Δημόσιο, κατέληγαν
στην «εύκολη» λύση των επιδομάτων. Έτσι, όχι μόνο διαιώνιζαν τις εισοδηματικές
ανισότητες, αλλά έδιναν και λαβή για να υπάρχουν αλυσιδωτές τέτοιες εγκρίσεις
επιδομάτων που οδήγησαν στοσημερινό «μωσαϊκό» μισθών στο Δημόσιο. 
Η αύξηση του ειδικού επιδόματος για την εξομάλυνση αυτών των διαφορών δεν
αρκεί για να λύσει το πρόβλημα. Όμως δεν επαρκεί ούτε η εφαρμογή του ενιαίου
μισθολογίου στο Δημόσιο, καθώς είναι υπαρκτός ο κίνδυνος να δημιουργηθεί ένα
ισοπεδωτικό σύστημα αμοιβών που θα ευνοεί την ελάχιστη δυνατή προσπάθεια. Για
αυτό χρειάζεται και ένα αξιόπιστο σύστημα καθορισμού των μισθών με βάση την
παραγωγικότητα του κάθε εργαζομένου ώστε να αυξηθεί η αποτελεσματικότερη
λειτουργία του Δημοσίου, που είναι βασικό ζητούμενο.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N19</CAT>
<ED>
Κωδικός άρθρου: A17250N192</ED>
<ID>
ID:303678

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N19&aa=2</URL></REF>


Article

<CATEGORY>vin08</CATEGORY>

 <H2>Αυξήσεις 3,2% στους μισθούς
</H2><H4>Επίδομα 60.000 δρχ. σε 120.641 χαμηλόμισθους δημοσίους υπαλλήλους
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Τρεις εισοδηματικές παροχές θα δοθούν το 2002 σε 359.911 εργαζόμενους και
συνταξιούχους του Δημοσίου. Αυτό ανακοίνωσε χθες η κυβέρνηση, ενώ εξήγγειλε
και την εισοδηματική πολιτική του 2002, που προβλέπει μεσοσταθμικές συνολικές
αυξήσεις 3,2% στους μισθούς και στο Δημόσιο ( 2,5% εισοδηματική πολιτική) και
4% στις συντάξεις (εισοδηματική πολιτική 3%) 
Το πακέτο των παροχών, που μαζί με την εισοδηματική πολιτική του 2002 θα
κοστίσουν συνολικά περίπου 180 δισ. δρχ., αφορά: 
1. Τη χορήγηση από 1.1.2002 του ειδικού έκτακτου επιδόματος των 60.000
δραχμών σε 120.641 χαμηλόμισθους δημοσίους υπαλλήλους. Πρόκειται για
υπαλλήλους που λαμβάνουν επιδόματα χαμηλότερα από το ποσό αυτό ή δεν λαμβάνουν
αντίστοιχη παροχή. Η ρύθμιση αφορά εργαζόμενους σε 21 υπουργεία και άλλους
δημόσιους φορείς, ενώ το ετήσιο κόστος από την παροχή αυτή εκτιμάται σε 62
δισ. δρχ. Επίσης δίδεται η δυνατότητα επέκτασης της παροχής αυτής και σε άλλες
κατηγορίες χαμηλόμισθων υπαλλήλων του Δημοσίου, των ΟΤΑ και των Νομικών
Προσώπων Δημοσίου Δικαίου που δεν συμμετείχαν στις συλλογικές διαπραγματεύσεις
με την κυβέρνηση όταν αποφασίσθηκε η καταβολή του επιδόματος. Το επίδομα των
60.000 δρχ. θα καταβληθεί σε δύο ισόποσες δόσεις. Η πρώτη από την 1.1.2002 και
η δεύτερη από την 1.7.2002. Σημειώνεται ότι το επίδομα αυτό καταβάλλεται ήδη
από την 1.10.2001 σε 173.000 δημοσίους υπαλλήλους. 
2. Τη χορήγηση αναδρομικά από 1.1.2002 της περυσινής αύξησης του
επιδόματος εξομάλυνσης στις συντάξεις του Δημοσίου που δεν είχε καταβληθεί. Το
μέτρο αφορά 159.270 συνταξιούχους του Δημοσίου, στους οποίους θα χορηγηθούν
αυξήσεις κλιμακωτά από 2.000 δρχ. έως 6.000 δρχ. τον μήνα, ανάλογα με το ύψος
της σύνταξης. Ειδικότερα, το επίδομα εξομάλυνσης των 3.000 δρχ. θα ανέλθει σε
5.000 δρχ., των 5.000 δρχ. σε 8.000 δρχ. και των 8.000 δρχ. σε 14.000 δραχμές. 
3. Την καταβολή από 1.7.2002 του οικογενειακού επιδόματος και στους δύο
συζύγους που εργάζονται στο Δημόσιο, χωρίς αναδρομικά, με βάση την περυσινή
απόφαση του Ανωτάτου Ειδικού Δικαστηρίου. Σύμφωνα με τις εκτιμήσεις του
υπουργείου Οικονομικών, το επίδομα θα δοθεί σε 80.000 δημοσίους υπαλλήλους και
θα κοστίσει σε ετήσια βάση 50 δισ. δρχ. (25 δισ. δρχ. το δεύτερο εξάμηνο του
2002). Υπενθυμίζεται ότι το οικογενειακό επίδομα αρχίζει από 12.000 δρχ. για
υπαλλήλους χωρίς παιδιά, ανέρχεται στις 24.000 για υπαλλήλους με δύο παιδιά
και προσαυξάνεται ανάλογα. 
3% στις συντάξεις

Τις κυβερνητικές εξαγγελίες έκανε ο υφυπουργός Οικονομικών κ. Γιώργος Φλωρίδης
σε κοινή συνέντευξή Τύπου με τον πρόεδρο της ΑΔΕΔΥ κ. Σπύρο Παπασπύρου και τον
πρόεδρο των συνταξιούχων του Δημοσίου κ. Βαβουλιό. Όσον αφορά την εισοδηματική
πολιτική, όπως διευκρίνισε ο υπουργός, θα προβλέπει αυξήσεις της τάξεως του
2,5% στους βασικούς μισθούς στο Δημόσιο και 3% στις συντάξεις. 
<H3>Θέλει δρόμο η σύγκλιση </H3>
Στόχος, όπως είπε, είναι η πραγματική σύγκλιση των εισοδημάτων των Ελλήνων
εργαζομένων με τους εργαζόμενους στις χώρες-μέλη του σκληρού πυρήνα της Ε.Ε.,
τόνισε δε ότι ο «δρόμος αυτός είναι μακρύς». Ο υφυπουργός αναφέρθηκε και στην
κατάρτιση του ενιαίου μισθολογίου στο Δημόσιο, το οποίο ­ όπως είπε ­ θα
αποσκοπεί στον εξορθολογισμό των αμοιβών. Ανακοίνωσε επίσης ότι το επόμενο
νομοσχέδιο που θα καταθέσει η κυβέρνηση στη Βουλή θα αφορά το συνταξιοδοτικό,
με το οποίο θα επιλύονται συνταξιοδοτικά ζητήματα του Δημοσίου. Ο κ. Φλωρίδης
δεν απέκλεισε να περιληφθεί στο νομοσχέδιο αυτό η διάταξη με την οποία θα
μειώνεται στο μισό η μία σύνταξη στην περίπτωση που λόγω χηρείας συνταξιούχοι
του Δημοσίου λαμβάνουν δύο συντάξεις. 
Σημειώνεται ότι η σχετική διάταξη περιλαμβάνεται στο προσχέδιο που είχε
ανακοινώσει η προηγούμενη ηγεσία του υπουργείου Οικονομικών το περασμένο
φθινόπωρο. 
Από το σύνολο των παροχών τα 60 δισ. δρχ. αφορούν την αύξηση των μισθών λόγω
της εισοδηματικής πολιτικής και της φυσιολογικής ωρίμανσης των αποδοχών, τα 40
δισ. δρχ. από την αύξηση των συντάξεων, ενώ σε 70,5 δισ. δρχ. υπολογίζεται το
κόστος από τη χορήγηση του οικογενειακού επιδόματος των 60.000 δρχ. και στους
δύο συζύγους. 
<H3>ΑΔΕΔΥ </H3><H3>Προσφυγές για τα αναδρομικά </H3>
Από την πλευρά του ο πρόεδρος της ΑΔΕΔΥ κ. Παπασπύρου είπε ότι οι αυξήσεις της
εισοδηματικής πολιτικής απέχουν αρκετά από τις διεκδικήσεις του
συνδικαλιστικού κινήματος. Διευκρίνισε ωστόσο ότι η στάση του συνδικαλιστικού
κινήματος το επόμενο διάστημα θα εξαρτηθεί από τις κυβερνητικές αποφάσεις στο
θέμα του ενιαίου μισθολογίου, καθώς και της αναμόρφωσης του ασφαλιστικού.
Τόνισε επίσης ότι το συνδικαλιστικό κίνημα θα προσφύγει στη Δικαιοσύνη για να
εξασφαλίσει την αναδρομική καταβολή του οικογενειακού επιδόματος και στους δύο
συζύγους, γεγονός που σημαίνει ότι αναμένεται να υπάρξει σωρεία δικαστικών
προσφυγών για το θέμα. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17250N201</ED>
<ID>
ID:303608

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N20&aa=1</URL></REF>


Article

<CATEGORY>vin08</CATEGORY>

 <H2>ΑΟL εναντίον Μicrosoft
</H2><H4>Ο γίγαντας των Μέσων ενάγει τον γίγαντα του λογισμικού
</H4>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Η εταιρεία America on Line, παγκόσμιος γίγαντας των μέσων μαζικής
ενημέρωσης και ψυχαγωγίας, κατέθεσε αγωγή αποζημιώσεως εναντίον της Microsoft,
της κραταιάς εταιρείας ανάπτυξης και παραγωγής λογισμικού, κατηγορώντας την
για αθέμιτο ανταγωνισμό.

Νέα προβλήματα. Ο Μπιλ Γκέιτς, ένας εκ των ιδρυτών και πρόεδρος της
Microsoft, θα δει την εταιρεία του να αντιμετωπίζει εκ νέου την αμερικανική δικαιοσύνη

Η AOL υποστηρίζει ότι η Microsoft χρησιμοποίησε τη μονοπωλιακή ισχύ που
διαθέτει στην αγορά λειτουργικών συστημάτων, προκειμένου να εξοβελίσει από την
αγορά πληροφορικής το πρόγραμμα Netscape Communicator, το οποίο κάποτε
αποτελούσε το κυρίαρχο πρόγραμμα πλοήγησης στο Διαδίκτυο. Η Microsoft, σύμφωνα
με την AOL, ενσωματώνοντας το πρόγραμμα πλοήγησης Internet Explorer, στο
λειτουργικό σύστημα Windows, το οποίο αποτελεί την καρδιά του 90% των
προσωπικών ηλεκτρονικών υπολογιστών σε όλον τον κόσμο. 
Η αγωγή τής AOL βασίζεται στις διαπιστώσεις της αμερικανικής δικαιοσύνης ότι η
Microsoft χρησιμοποίησε την κυριαρχία της στην αγορά λειτουργικών συστημάτων,
προκειμένου να βλάψει τους ανταγωνιστές της. 
Η Microsoft είχε κατηγορηθεί από το αμερικανικό υπουργείο Δικαιοσύνης και
δεκαοκτώ αμερικανικές Πολιτείες για τον ίδιο λόγο και καταδικάσθηκε. Ενώ ο
πρώτος δικαστής τής είχε επιβάλει την ποινή της διάσπασης, ως μέσο για την
ενίσχυση του ανταγωνισμού, στο εφετείο επιβεβαιώθηκε η καταδίκη της, αλλά δεν
κρίθηκε αναγκαία η διάσπασή της. Τον περασμένο Νοέμβριο η Microsoft πέτυχε
έναν εξωδικαστικό συμβιβασμό, ο οποίος προβλέπει ότι θα δημοσιοποιήσει
σημαντικές τεχνικές λεπτομέρειες του λειτουργικού συστήματος Windows. Η
America on Line έχει την εταιρεία Netscape, στην οποία ανήκει το πρόγραμμα
πλοήγησης στο Διαδίκτυο Communicator, το 1999. Το 1995 το συγκεκριμένο
πρόγραμμα είχε μερίδιο αγοράς 70% και σήμερα έχει μειωθεί κάτω από το 20%.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17250N541</ED>
<ID>
ID:303609

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N54&aa=1</URL></REF>


Article

<CATEGORY>vin08</CATEGORY>

 <H2>Νέος παίκτης στις υπηρεσίες Ίντερνετ
</H2>
Μια νέα ιδιωτική εταιρεία τηλεπικοινωνιών προστέθηκε από χθες στην ελληνική
αγορά, διεκδικώντας μερίδιο από την πίτα της σταθερής τηλεφωνίας. 
Πρόκειται για την εταιρεία Intraconnect, η οποία σύμφωνα με τους εκπροσώπους
της άρχισε ήδη να δραστηριοποιείται ως εναλλακτικός φορέας παροχής υπηρεσιών
Ίντερνετ και σταθερής τηλεφωνίας. 
Η εταιρεία μπορεί να προσφέρει τηλεπικοινωνιακές υπηρεσίες χωρίς να χρειάζεται
ο συνδρομητής που θα συνδεθεί μαζί της να παραμείνει και συνδρομητής του ΟΤΕ. 
Η διοίκηση της εταιρείας παρουσίασε χθες δύο «πακέτα» υπηρεσιών, στα οποία οι
υπηρεσίες σταθερής τηλεφωνίας θα είναι φτηνότερες από αυτές του ΟΤΕ μέχρι και
40% (οι αστικές κλήσεις χρεώνονται προς 8 δρχ. το λεπτό, οι υπεραστικές 15
δρχ. το λεπτό και οι κλήσεις προς κινητά 50 δρχ. το λεπτό). 
Η εταιρεία είναι σε θέση να εξυπηρετήσει εταιρικούς πελάτες στις περιοχές της
Αθήνας, της Θεσσαλονίκης, της Πάτρας και του Ηρακλείου Κρήτης και οικιακούς
πελάτες στις περιοχές της Αθήνας, Μαρούσι και Χαλάνδρι.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17250N542</ED>
<ID>
ID:303653

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N54&aa=2</URL></REF>


Article

<CATEGORY>vin08</CATEGORY>

 <H5>ΕURΟΒΑΝΚ </H5><H2>Όχι σε κινήσεις εντυπωσιασμού
</H2>
«Κινήσεις εντυπωσιασμού είναι εύκολο να γίνουν. Αυτό που είναι δύσκολο να
πραγματοποιηθεί είναι να σχεδιαστούν και να υλοποιηθούν με επιτυχία
πρωτοβουλίες που να προσθέτουν αξία σε μακροπρόθεσμη βάση», δήλωσε χθες ο
διευθύνων σύμβουλος της Efg Eurobank Ergasias κ. Ν. Νανόπουλος, δίνοντας κατ'
αυτόν τον τρόπο το στίγμα των επόμενων κινήσεων της τράπεζάς του. 
Η τοποθέτηση αυτή, που έγινε κατά τη διάρκεια της παρουσίασης της τράπεζας
στην Ένωση Θεσμικών Επενδυτών, εξελήφθη από παράγοντες της αγοράς ως κριτική
στο τελικό αποτέλεσμα της πρόσφατης απόπειρας συγχώνευσης μεταξύ Εθνικής -
Alpha Bank. 
Στην πρώτη επίσημη παρέμβαση της τράπεζας του Ομίλου Λάτση μετά την ανακοίνωση
του ναυαγίου της συγχώνευσης Εθνικής - Alpha Bank, ο επικεφαλής της, αφού
ξεκαθάρισε ότι «δεν είναι αναγκαίο ούτε επιθυμητό να αλλοιωθεί σοβαρά η
στρατηγική μας από τις εκάστοτε εξελίξεις», τόνισε ότι «οι όποιες δομικές
αλλαγές στην αρχιτεκτονική του συστήματος δεν μας δημιουργούν άγχος και βέβαια
δεν μας επιβάλλουν την ανάγκη για κινήσεις που δεν είναι συμβατές με τη
στρατηγική μας». 
Σε ό,τι αφορά την τράπεζά του, έκανε γνωστό ότι το 2001 ο ρυθμός ανάπτυξης
τόσο στα δάνεια όσο και στις καταθέσεις και στα ρέπος έφτασε το 25%, «που
είναι ο ταχύτερος μεταξύ όλων των μεγάλων ελληνικών τραπεζών». 
Στο εννεάμηνο του 2001 η θέση της Efg Eurobank Ergasias στην αγορά, σύμφωνα με
τα στοιχεία που έδωσε ο κ. Νανόπουλος, είχε ως εξής: στην καταναλωτική πίστη
μερίδιο 24%, στη στεγαστική 12%, στα αμοιβαία κεφάλαια 20%, στις πιστωτικές
κάρτες 28%, στις αναδοχές για εισαγωγή στο χρηματιστήριο 19% και στις
χρηματιστηριακές συναλλαγές 10%.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17250N543</ED>
<ID>
ID:303688

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N54&aa=3</URL></REF>


Article

<CATEGORY>vin08</CATEGORY>

 <H5>ΟΛΥΜΠΙΑΚΗ
</H5><H2>Ζητούν αποδείξεις για κεφάλαια από μνηστήρες
</H2>
Τελεσίγραφο προς τους εκπροσώπους της κοινοπραξίας των Αυστραλών
επιχειρηματιών (IAS) που ενδιαφέρονται για την εξαγορά πλειοψηφικού πακέτου
μετοχών της Ολυμπιακής Αεροπορίας έστειλε χτες ο υπουργός Μεταφορών και
Επικοινωνιών Χρίστος Βερελής. 
«Προκειμένου να προχωρήσουν οι συζητήσεις - ανέφερε ο κ. Βερελής - έχουμε
ζητήσει να αποδείξουν ταχύτατα την οικονομική τους δυνατότητα. 
Μέχρι στιγμής δεν έχει γίνει αυτό το πράγμα. Ώς το τέλος του μήνα πρέπει να
γίνει, διότι διαφορετικά δεν μπορεί να συνεχιστεί η συζήτηση. Μια από τις
προϋποθέσεις είναι να έχουμε τη δέσμευση με όρους τραπεζικούς ότι τα χρήματα
αυτά υπάρχουν». 
Ωστόσο, από την πλευρά της κοινοπραξίας αναφέρεται ότι η κατάθεση των 102
εκατ. ευρώ σε δεσμευμένο λογαριασμό θα γίνει αμέσως μόλις ρυθμιστούν και οι
τελευταίες λεπτομέρειες για την πώληση του 51% της Ολυμπιακής Αεροπορίας.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17250N544</ED>
<ID>
ID:303710

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N54&aa=4</URL></REF>


Article

<CATEGORY>vin08</CATEGORY>

 <H2>Κόντρες για τις απαλλοτριώσεις </H2>
Τα πυρά της αντιπολίτευσης συγκέντρωσε χθες το νομοσχέδιο για την τροποποίηση
του κώδικα αναγκαστικών απαλλοτριώσεων ακινήτων. «Με το νομοσχέδιο», τόνισε ο
υφυπουργός Οικονομικών Απόστολος Φωτιάδης, «από τη μία πλευρά επιτυγχάνουμε
την πραγματοποίηση των έργων και από την άλλη κατοχυρώνονται οι δικαστικές
εγγυήσεις, των οποίων η ιδιοκτησία θίγεται με την αναγκαστική απαλλοτρίωση». 
Στη συζήτηση που έγινε στην Ολομέλεια, ο βουλευτής της Ν.Δ. Γιώργος
Αλογοσκούφης έθεσε θέμα ασάφειας στο σχετικό 17 άρθρο του Συντάγματος, «όπου
θα έπρεπε να προσδιορίζονται σαφώς τα έργα γενικότερης σημασίας για την
οικονομία της χώρας, που επιτρέπουν τις απαλλοτριώσεις "εξπρές"»... 
Ο κ. Ν. Γκατζής (ΚΚΕ) μίλησε για «ρυθμίσεις που επιτρέπουν τη βίαιη εκδίωξη
του μικροϊδιοκτήτη από το σπίτι του». Και ο κ. Π. Λαφαζάνης (ΣΥΝ) έκανε λόγο
για «εκμετάλλευση από ιδιώτες σε βάρος μικροϊδιοκτητών».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17250N545</ED>
<ID>
ID:303726

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N54&aa=5</URL></REF>


Article

<CATEGORY>vin08</CATEGORY>

 <H2>Ο φόρος σε τμήμα αποδόσεων των ρέπος </H2>
Μόνο για το ποσό της απόδοσης των ρέπος που αφορά το διάστημα από 1.1.2002 θα
παρακρατείται φόρος 7% από τις τράπεζες. Αυτό ορίζεται σε χθεσινή απόφαση του
υφυπουργού Οικονομικών Απόστολου Φωτιάδη, με την οποία διορθώνεται προηγούμενη
διάταξη, που προέβλεπε την επιβολή φόρου σε όλο το ποσό της απόδοσης εφόσον
λήγουν εντός του 2002, ακόμη και αν αυτά συνήφθησαν το 2001. Αυτό σημαίνει ότι
οι τράπεζες που παρακράτησαν φόρο στα ρέπος αυτά για όλη την απόδοση θα πρέπει
να επιστέψουν στους επενδυτές τον φόρο που αντιστοιχεί στην απόδοση του 2001.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N54</CAT>
<ED>
Κωδικός άρθρου: A17250N546</ED>
<ID>
ID:303736

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N54&aa=6</URL></REF>


Article

<CATEGORY>vin08</CATEGORY>

 <H2>Αισιόδοξοι οι ξένοι
</H2><H4>Salomon Smith Βarney και UΒS προβλέπουν θετική πορεία
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Η κούρσα που πραγματοποίησαν οι τραπεζικές μετοχές και ιδιαίτερα όσες ανήκουν
στην Εθνική Τράπεζα δημιούργησε έντονα ανοδικές τάσεις χθες στη Σοφοκλέους. Το
μίνι ράλι στις τιμές εξάλλου ενισχύθηκε από τις εκθέσεις της Salomon Smith
Barney και της UBS Warburg. Οι εκθέσεις αυτές που είδαν χθες το φως της
δημοσιότητας κάνουν λόγο για θετικές προοπτικές του ΧΑΑ και των εισηγμένων
εταιρειών. 
Έτσι, ο Γενικός Δείκτης έκλεισε μιαν ανάσα πριν από τις 2.600 μονάδες, στις
2.597,38, ενισχυμένος κατά 1,33%, ενώ η αξία στις συναλλαγές έφτασε τα 155
εκατ. ευρώ φέρνοντας χαμόγελα στα χείλη των επενδυτών σε μια χρονική περίοδο
που η αγορά αναζητεί κατεύθυνση. 
Κινητήριος δύναμη της χθεσινής ανόδου στη Σοφοκλέους ήταν οι μετοχές της
Εθνικής Τράπεζας οι οποίες έκλεισαν με κέρδη 5,07%. Κι αυτό επειδή η
χρηματιστηριακή αγορά προεξοφλεί νέο γύρο στρατηγικών κινήσεων της μεγαλύτερης
ελληνικής τράπεζας. Είναι ενδεικτικό ότι χθες άλλαξαν χέρια περισσότερες από
660.000 μετοχές της τράπεζας. Στον αριθμό αυτό περιλαμβάνεται και πακέτο
336.580 μετοχών της ΕΤΕ με τιμή 25,92 ευρώ ανά μετοχή. Εξάλλου, σύμφωνα με
πληροφορίες, αγοραστικό ενδιαφέρον για μετοχές της Εθνικής Τράπεζας και
θυγατρικών της εταιρειών υπήρξε και από ξένα θεσμικά χαρτοφυλάκια. Ο
μεγαλύτερος όγκος πραγματοποιήθηκε την τελευταία μιάμιση περίπου ώρα της
συνεδρίασης όταν σε χρηματιστηριακές εταιρείες αυξάνονταν συνεχώς οι εντολές
για αγορά τραπεζικών μετοχών. Αυξημένο ενδιαφέρον ακόμη υπήρξε για μετοχές
εταιρειών τηλεπικοινωνιών, οι οποίες το τελευταίο διάστημα συγκεντρώνουν την
προσοχή επενδυτών από την Ελλάδα αλλά και από το εξωτερικό. 
Οι ξένοι οίκοι 
Θετικές θεωρεί τις προοπτικές του Χρηματιστηρίου Αξιών Αθηνών η Salomon Smith
Barney σε χθεσινή έκθεσή της με τίτλο «Η Ελλάδα είναι το σύνθημα». Πρόκειται
για έκθεση, η οποία αναφέρεται στην επενδυτική στρατηγική του διεθνούς ομίλου
για την ελληνική αγορά. Εκεί, μεταξύ άλλων, η SSSB εκτιμά ότι στα θετικά της
Σοφοκλέους είναι ο ρυθμός ανάπτυξης της ελληνικής οικονομίας και η φιλική προς
το Χρηματιστήριο πολιτική. Ο διεθνής επενδυτικός οίκος βλέπει για το 2002
άνοδο του δείκτη εταιρειών μεγάλης κεφαλαιοποίησης κατά 8%. Ο διεθνής
επενδυτικός οίκος κάνει σύσταση αγοράς μεταξύ άλλων για μετοχές των εταιρειών
Κόκα Κόλα - 3Ε με τιμή στόχο τα 18,5 ευρώ (άνοδος 18%), CosmOTE με τιμή στόχο
τα 13 ευρώ (άνοδος 10%) και Τσιπίτα με τιμή στόχο τα 9,2 ευρώ. 
Εξάλλου, σε έκθεσή της η UBS Warburg επισημαίνει ότι η Σοφοκλέους αντέδρασε
«με ανακούφιση» στην είδηση για την ακύρωση της «τολμηρής», όπως αναφέρει η
εταιρεία, προσπάθειας συγχώνευσης στον τραπεζικό κλάδο. Η τιμή στόχος για τις
μετοχές της Alpha Bank τοποθετείται στα 21 ευρώ (άνοδος 8%). Η τιμή στόχος για
τις μετοχές της Εθνικής Τράπεζας είναι τα 27,4 ευρώ (άνοδος 8,6%). Η UBS
εκτιμά ότι και οι δύο τράπεζες θα αναζητήσουν στο μέλλον συμμαχίες στην Ελλάδα
ή στο εξωτερικό.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17250N551</ED>
<ID>
ID:303610

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N55&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Σε ανοδική τροχιά Δείκτης και τζίρος
</H2>
Η αγορά συνέχισε τη θετική της στάση υποκινούμενη κυρίως από το ράλι των
τραπεζών με πρωτοπόρο την Εθνική (+5,07%) μετά την πρόσφατη αναβάθμισή της από
ξένο επενδυτικό οίκο. Ο Γενικός Δείκτης σημείωσε κέρδη της τάξεως του 1,33%
φτάνοντας τις 2.597 μονάδες. Τα ευρωπαϊκά χρηματιστήρια παρουσίαζαν μεικτή
εικόνα μετά τις ανακοινώσεις τριμηνιαίων αποτελεσμάτων από σειρά τεχνολογικών
εταιρειών. Ο ευρωπαϊκός γίγαντας παραγωγής ημιαγωγών STMicroelectronics
ανακοίνωσε αποτελέσματα σύμφωνα με τα προσδοκώμενα της αγοράς αλλά η διοίκησή
της φάνηκε ανήσυχη για τη μελλοντική πορεία της αγοράς για το πρώτο εξάμηνο
του έτους, ενώ η γερμανική εταιρεία παραγωγής λογισμικού SAP ανακοίνωσε πολύ
θετικά αποτελέσματα για το τέταρτο τρίμηνο του προηγούμενου έτους και έδωσε
θετικές προβλέψεις για το τρέχον έτος. Στην ελληνική αγορά οι τράπεζες και οι
εταιρείες πληροφορικής πρόσφεραν αποδόσεις ανώτερες της αγοράς με τις
τηλεπικοινωνίες και κατασκευές να αποδίδουν τα της αγοράς. Στις τράπεζες
αναμένονται οι νέες κινήσεις ενώ ο βαθμός ικανοποίησης των κερδών του κλάδου
θεωρείται ανώτερος από τον μέσο όρο του ευρωπαϊκού κλάδου. Η Εθνική θεωρείται
ως ο σημαντικότερος παίκτης της λιανικής τραπεζικής ενώ έχει ήδη περάσει τη
φάση ανασχηματισμού της.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17250N552</ED>
<ID>
ID:303654

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N55&aa=2</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Ενδιαφέρον για τράπεζες
</H2>
Πού αποδίδεται η χθεσινή άνοδος της αγοράς; 
Απαντά ο κ. Χρήστος Δρυμούρας, χρηματιστηριακός εκπρόσωπος της εταιρείας Rate
Capital ΑΧΕΠΕΥ

Ο Γενικός Δείκτης στο Χρηματιστήριο Αξιών Αθηνών ενισχύθηκε καθώς υπήρξε
αυξημένο επενδυτικό ενδιαφέρον για τραπεζικές κυρίως μετοχές. Το ενδιαφέρον
αυτό δημιουργήθηκε και από εκθέσεις ξένων επενδυτικών οίκων οι οποίοι
αναφέρθηκαν σε μετοχές πιστωτικών ιδρυμάτων. Πάντως είναι γεγονός ότι οι
αγοραστές παραμένουν διστακτικοί όταν υπάρχουν ανοδικές τάσεις στην αγορά αν
και το κλίμα είναι πιο βελτιωμένο.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17250N553</ED>
<ID>
ID:303689

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N55&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΥΑLCΟ: Εξαγορά της ΛΑΣΚΑΡΙΔΗΣ
</H2>
Στην εξαγορά της εταιρείας ΛΑΣΚΑΡΙΔΗΣ αναμένεται να προχωρήσει η εταιρεία
YALCO - ΚΩΝΣΤΑΝΤΙΝΟΥ, καθώς σύντομα πρόκειται οι διοικήσεις των δύο εταιρειών
να υπογράψουν ιδιωτικό συμφωνητικό. Ειδικότερα η YALCO θα αποκτήσει σε πρώτη
φάση το 17% της ΛΑΣΚΑΡΙΔΗΣ ενώ στη συνέχεια η YALCO θα συμμετέχει σε αύξηση
του μετοχικού κεφαλαίου της ΛΑΣΚΑΡΙΔΗΣ, την οποία και θα καλύψει εξ ολοκλήρου
έτσι ώστε να αποκτήσει συνολικά το 67% της ΛΑΣΚΑΡΙΔΗΣ. 
Οι πωλήσεις της εταιρείας το 2000 ανήλθαν σε 9,65 δισ. δρχ., σημειώνοντας
αύξηση της τάξεως του 30,40%, σε σχέση με τις πωλήσεις, ύψους 7,40 δισ. δρχ.
το 1999. Τα κέρδη της διαμορφώθηκαν σε 620 εκατ. δρχ., σημαντικά αυξημένα κατά
211,55%, έναντι των κερδών, ύψους 199 εκατ. δρχ. το 1999. Στο εννεάμηνο του
2001 τα κέρδη της εταιρείας ανήλθαν σε 787 εκατ. δρχ. αυξημένα κατά 143,65 %
έναντι 323 εκατ. δρχ. το εννεάμηνο του 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Yalco έκλεισε στα 4,24 ευρώ ή στις 1.444 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 32,70 εκατ. ευρώ ή σε
11,14 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 11,75 ενώ
με βάση το ύψος των Ιδίων Κεφαλαίων του πρώτου εξαμήνου του 2001, ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 1,37. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17250N561</ED>
<ID>
ID:303611

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N56&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Δεν αναμένεται μείωση επιτοκίων από την ΕΚΤ
</H2>
Η ισοτιμία δολ/γιεν δοκίμασε ξανά χθες το υψηλότερο επίπεδο των τελευταίων
τριών ετών (134,47), που σημειώθηκε αρχικά την προηγούμενη ημέρα, δεδομένης
της πεποίθησης της αγοράς ότι οι αμερικανικές αρχές αποδέχονται την πρόσφατη
μεγάλη πτώση του γιεν και δεν θα ήταν αντίθετες σε μία ακόμα μεγαλύτερη
αποδυνάμωσή του. Σύμφωνα με τον υπουργό Οικονομικών των ΗΠΑ κ. Paul O'Neill,
τα επίπεδα συναλλαγματικών ισοτιμιών δεν προσφέρουν λύσεις στο πρόβλημα των
επισφαλών τραπεζικών δανείων και δεν αυξάνουν την παραγωγικότητα. Η δήλωση
αυτή στηρίζει την άποψη ότι οι αμερικανικές αρχές δίνουν ιδιαίτερη βαρύτητα
στο θέμα της προώθησης σημαντικών διαρθρωτικών αλλαγών στην Ιαπωνία. Η
προεκλογική δέσμευση του πρωθυπουργού κ. Koizumi για υιοθέτηση διαρθρωτικών
αλλαγών κυρίως στον τραπεζικό τομέα και τον τομέα εργασίας, επιφέρει
ενδεχομένως - ως αντάλλαγμα - σύμφωνα με την αγορά, την ανοχή των ΗΠΑ για ένα
αποδυναμωμένο γιεν. 
Το ιαπωνικό νόμισμα είναι πιθανόν να σημειώσει μικρή άνοδο πριν από τη λήξη
του οικονομικού έτους στις 31 Μαρτίου λόγω επαναπατρισμού κεφαλαίων αλλά η
τάση του είναι πτωτική και εκτιμούμε ότι το δεύτερο τρίμηνο θα βρεθεί σε ακόμα
χαμηλότερα επίπεδα με την ισοτιμία του ως προς το δολάριο να υποχωρεί στα
135,0-140,0. Η συνέντευξη του διοικητή της ΕΚΤ κ. Duisenberg που δημοσιεύτηκε
σε ιταλική εφημερίδα χθες υποδηλώνει για ακόμα μία φορά ότι η τράπεζα δεν
είναιδιατεθειμένη να προβεί σε μείωση των επιτοκίων στο άμεσο μέλλον.
Χαρακτηριστικά, ο διοικητής ανέφερε ότι αναμένει ανάκαμψη της ευρωζώνης το
δεύτερο εξάμηνο του τρέχοντος έτους. Ο μέσος πληθωρισμός για το 2002, κατά το
κ. Duisenberg, θα υποχωρήσει στο 1,5-1,6% ενώ οι τιμές θα σημειώσουν άνοδο τον
Ιανουάριο και τον Φεβρουάριο, κυρίως λόγω της στρογγυλοποίησής τους προς τα
επάνω μετά την εισαγωγή των κερμάτων και τραπεζογραμματίων του ευρώ.
Εντούτοις, εκτιμούμε, ότι η αδυναμία της ευρωζώνης να παρουσιάσει σημάδια
οικονομικής ανάκαμψης θα οδηγήσει τελικά την ΕΚΤ σε μείωση των επιτοκίων πριν
από τη λήξη του πρώτου τριμήνου.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17250N562</ED>
<ID>
ID:303655

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N56&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Με άνοδο έκλεισαν τα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.415,77
μονάδες σημειώνοντας άνοδο 1,88% σε σχέση με την προηγούμενη συνεδρίαση με
αξία συναλλαγών 28,61 εκατ. ευρώ, όγκο συναλλαγών 4.079 συμβολαίων, και αριθμό
ανοιχτών συμβολαίων 9.952. 
Το συμβόλαιο του μηνός Μαρτίου 2002 έκλεισε στις 1.417,64 μονάδες σημειώνοντας
άνοδο της τάξεως του 1,88% σε σχέση με την προηγούμενη συνεδρίαση. 
Ο όγκος συναλλαγών ανήλθε στα 944 συμβόλαια αξίας 6,62 εκατ. ευρώ, ενώ ο
αριθμός των ανοιχτών συμβολαίων ανήλθε στα 1.144 συμβόλαια. 
Το συμβόλαιο του μηνός Απριλίου έκλεισε στις 1.417 μονάδες, με αξία συναλλαγών
466 χιλ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 283,21
μονάδες παρουσιάζοντας άνοδο της τάξεως του 1,36 % σε σχέση με την προηγούμενη
συνεδρίαση, η αξία συναλλαγών ανήλθε σε 1,84 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.034 και 658 συμβόλαια,
αντίστοιχα. 
Το συμβόλαιο του μηνός Μαρτίου 2002 έκλεισε στις 283 μονάδες, με άνοδο της
τάξεως του 1,06%, αξία συναλλαγών 339 χιλ. ευρώ και αριθμό ανοιχτών συμβολαίων
168. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N56</CAT>
<ED>
Κωδικός άρθρου: A17250N563</ED>
<ID>
ID:303690

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N56&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17250N571</ED>
<ID>
ID:303612

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N57&aa=1</URL></REF>


Article

<CATEGORY>vin08</CATEGORY>

 <H2>Στις 2.597,38 μονάδες έκλεισε ο Γενικός Δείκτης
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.597,38 μονάδες, με
άνοδο της τάξεως του 1,33%. Η μεγαλύτερη ενδοσυνεδριακή τιμή σημειώθηκε στις
2.603,98 μονάδες ενώ η μικρότερη στις 2.554,89 μονάδες.

Οι δείκτες, FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.417,76, 283,14 και 833,55 μονάδες σημειώνοντας άνοδο 1,84%, 1,18% και
1,21% αντίστοιχα. Ο δείκτης της Παράλληλης Αγοράς έκλεισε στις 254,34 μονάδες
παρουσιάζοντας άνοδο 1,01 %. Από τις 357 μετοχές που άνοιξαν 200 κινήθηκαν
ανοδικά, 107 πτωτικά και 50 παρέμειναν σταθερές. 
Από τους επιμέρους κλαδικούς δείκτες τη μεγαλύτερη άνοδο σημείωσε ο κλάδος της
Πληροφορικής με ποσοστό 3,37%, ενώ τη μεγαλύτερη πτώση σημείωσε ο κλάδος των
Βασικών Μετάλλων με ποσοστό 0,16%.

Η αξία των συναλλαγών διαμορφώθηκε σε 156,65 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17250N581</ED>
<ID>
ID:303613

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N58&aa=1</URL></REF>


Article

<CATEGORY>vin06</CATEGORY>

 <H2>900 διοικητικοί στην Αγροτική </H2><H4>Πού κατανέμονται οι θέσεις - ποια είναι η εξεταστέα ύλη </H4>
<AUTHOR>ΑΝΔΡΕΑΣ ΠΑΝΑΓΙΩΤΟΠΟΥΛΟΣ</AUTHOR>

Σε καταστήματα στην Αττική κατανέμονται αναλογικά οι περισσότερες από τις
900 θέσεις τακτικού διοικητικού προσωπικού στην ΑΤΕ, που, όπως γράφηκε
πρόσφατα και στο ένθετο «Καριέρες» των «ΝΕΩΝ», θα καλυφθούν μέσω γραπτού
διαγωνισμού .

Το ΑΣΕΠ θα εκδώσει σύντομα την προκήρυξη για τις θέσεις στην ΑΤΕ, ενώ
ολοκληρώθηκε (ενδεχομένως θα υπάρξουν μικρές αλλαγές) και η εξεταστέα ύλη του
διαγωνισμού, για όλες τις κατηγορίες των υποψηφίων. Σημειώνεται ότι η γνώση
μιας τουλάχιστον ξένης γλώσσας και ο χειρισμός ηλεκτρονικού υπολογιστή είναι
απαραίτητες προϋποθέσεις για τη συμμετοχή των υποψηφίων στο διαγωνισμό. 
Έτσι, συμπληρώνεται σιγά σιγά το παζλ του διαγωνισμού που αναμένεται να
προσελκύσει το ενδιαφέρον δεκάδων χιλιάδων υποψηφίων. Δεν απομένει παρά να
ρυθμισθούν οι τελευταίες λεπτομέρειες για να πάρει η προκήρυξη τον δρόμο για
το Εθνικό Τυπογραφείο και να καθορισθεί η ημερομηνία υποβολής των αιτήσεων,
καθώς και η αντίστοιχη της διεξαγωγής των εξετάσεων, που ­ σύμφωνα με τον νόμο
­ θα πρέπει να έχει χρονική απόσταση τουλάχιστον 60 ημερών από την ημέρα
έκδοσης της προκήρυξης. 
Όπως φαίνεται και στον πίνακα που δημοσιεύεται, σχεδόν οι μισές από τις θέσεις
θα απευθύνονται σε αποφοίτους Λυκείων (436) και οι υπόλοιπες σε αποφοίτους
πανεπιστημιακής (183) και τεχνολογικής (281) εκπαίδευσης. Για τη συμμετοχή
τους στον διαγωνισμό θα πρέπει, εκτός από τον βασικό τίτλο σπουδών, να
γνωρίζουν χρήση ηλεκτρονικού υπολογιστή και ξένη γλώσσα σε επίπεδο πολύ καλό ή
καλό οι της πανεπιστημιακής και τεχνολογικής εκπαίδευσης και καλό οι
αντίστοιχοι της δευτεροβάθμιας. 
Η εξεταστέα ύλη 
Οι ενδιαφερόμενοι όλων των κατηγοριών θα κληθούν να διαγωνισθούν στην ελεύθερη
ανάπτυξη θέματος και στη συνοπτική απόδοση (περίληψη) κειμένου. Κατά τα λοιπά
­ και με το ενδεχόμενο να υπάρξουν ορισμένες αλλαγές στο περιεχόμενο της ύλης
του μαθήματος «στοιχεία δημοκρατικού πολιτεύματος» της ΔΕ κατηγορίας ­ οι
υποψήφιοι θα κληθούν να εξετασθούν ανά κατηγορία ως εξής: 
* Της Πανεπιστημιακής Εκπαίδευσης (ΠΕ): στο ιδιωτικό δίκαιο και
συγκεκριμένα αστικό δίκαιο (φυσικό πρόσωπο, κατοικία και ικανότητα προς
δικαιοπραξία, νομικά πρόσωπα, αντιπροσώπευση και πληρεξουσιότητα,
δικαιοπραξίες, κυριότητα, περιεχόμενο και κτήση αυτής, ενοχή, γένεση,
αποτελέσματα και απόσβεση αυτής, κληρονομική διαδοχή εν γένει, εξ αδιαθέτου
διαδοχή, νόμιμη μοίρα, αποδοχή και αποποίηση κληρονομιάς) και εμπορικό δίκαιο
(έμποροι, εμπορικές πράξεις, εμπορικές εταιρείες, σύσταση και λύση αυτών,
αξιόγραφα). Επίσης, σε θέματα λογιστικής και ειδικότερα γενική λογιστική,
λογιστικές πράξεις τέλους χρήσεως, ισολογισμός - αποτελέσματα και διάθεση
αποτελεσμάτων, λογιστική εταιρειών, γενικά περί βιομηχανικής λογιστικής,
κόστος - κοστολόγηση, γενικά περί ελληνικού λογιστικού σχεδίου, λογιστικά
βιβλία και στοιχεία κατά τον Κώδικα Βιβλίων και Στοιχείων, ελεγκτική. Τέλος,
στο μάθημα της οικονομικής και για την ακρίβεια στη μικροοικονομική θεωρία
(θεωρία ζήτησης, θεωρία παραγωγής και κόστους, θεωρία αγαθών σε διάφορες
μορφές αγοράς, θεωρία τιμών συντελεστών και διανομής του εισοδήματος, γενική
οικονομική ισορροπία και οικονομική της ευημερίας) και στη μακροοικονομική
θεωρία (μακροοικονομική θεωρία και μακροοικονομικά μεγέθη, το νεοκλασικό και
κεϋνσιανό υπόδειγμα μακροοικονομικής ισορροπίας, θεωρίες καταναλώσεων και
επενδύσεων, γενική ισορροπία του οικονομικού συστήματος, ζήτηση και προσφορά
μισθού και απασχόληση, ζήτηση χρήματος και επιτόκιο στο κεϋνσιανό και το
νεοκλασικό υπόδειγμα, περί πληθωρισμού και ανεργίας, νομισματική και
δημοσιονομική πολιτική σταθεροποίησης της οικονομίας). 
* Της Τεχνολογικής Εκπαίδευσης (ΤΕ): στο ιδιωτικό δίκαιο και
συγκεκριμένα στο αστικό δίκαιο (νομικά πρόσωπα, κτήση κυριότητας, κληρονομική
διαδοχή εν γένει, εξ αδιαθέτου διαδοχή, νόμιμη μοίρα, αποδοχή και αποποίηση
κληρονομιάς) και στο εμπορικό δίκαιο (έμποροι - εμπορικές πράξεις, εμπορικές
εταιρείες, σύσταση και λύση αυτών). Επίσης, στη λογιστική (αρχές γενικής
λογιστικής, ισολογισμός - απογραφή, λογαριασμοί, αποσβέσεις, μεικτοί
λογαριασμοί, τακτοποίηση λογαριασμών τέλους χρήσεως, λογαριασμοί τάξεως) και
στα οικονομικά (βασικές οικονομικές έννοιες, προσφορά - ζήτηση - τιμές, κόστος
παραγωγής, ελαστικότητες ζήτησης και προσφοράς, συμπεριφορά καταναλωτή και
επιχείρησης, βασικές έννοιες διεθνούς εμπορίου, βασικές έννοιες για χρήμα -
πίστη - τράπεζες). 
* Της Δευτεροβάθμιας Εκπαίδευσης (ΔΕ): στην ιστορία του ελληνικού
έθνους (έτη 1821-1941), σε στοιχεία δημοκρατικού πολιτεύματος και στα
Μαθηματικά (με εξειδίκευση σε θέματα Άλγεβρας από την αντίστοιχη ύλη του
Λυκείου). 
Η βαθμολόγηση των γραπτών θα γίνει από δύο βαθμολογητές και ο τελικός βαθμός
κάθε μαθήματος θα προκύψει από το άθροισμα των δύο βαθμών. Σε ορισμένα
μαθήματα ορίζονται και συντελεστές οι οποίοι θα πολλαπλασιαστούν με τους δύο
βαθμούς των βαθμολογητών και από το γινόμενό τους θα προκύψει ο τελικός
βαθμός. Βάσει της συνολικής βαθμολογίας θα καταρτισθούν σχετικοί πίνακες
επιλογής. 
<H3>Οι θέσεις ανά Νομαρχία </H3>
Πανεπιστημιακής Εκπαίδευσης (ΠΕ) 
ΑΘΗΝΩΝ 90, ΑΙΤΩΛΟΑΚΑΡΝΑΝΙΑΣ 4, ΑΝΑΤΟΛΙΚΗΣ ΑΤΤΙΚΗΣ 3, ΑΡΓΟΛΙΔΑΣ 1, ΑΡΚΑΔΙΑΣ 1,
ΑΡΤΑΣ 1, ΑΧΑΪΑΣ 3, ΒΟΙΩΤΙΑΣ 3, ΔΡΑΜΑΣ 1, ΔΥΤΙΚΗΣ ΑΤΤΙΚΗΣ 3, ΔΩΔΕΚΑΝΗΣΟΥ 2,
ΕΒΡΟΥ 2, ΕΠΑΡΧΕΙΟ ΒΟΡΕΙΟΥ ΕΒΡΟΥ 1, ΕΥΒΟΙΑΣ 3, ΖΑΚΥΝΘΟΥ 1, ΗΛΕΙΑΣ 2, ΗΡΑΚΛΕΙΟΥ
4, ΘΕΣΠΡΩΤΙΑΣ 2, ΘΕΣΣΑΛΟΝΙΚΗΣ 8, ΙΩΑΝΝΙΝΩΝ 2, ΚΑΒΑΛΑΣ 1, ΚΑΡΔΙΤΣΑΣ 3,
ΚΑΣΤΟΡΙΑΣ 1, ΚΕΡΚΥΡΑΣ 1, ΚΙΛΚΙΣ 1, ΚΟΖΑΝΗΣ 1, ΚΟΡΙΝΘΙΑΣ 2, ΚΥΚΛΑΔΩΝ 1,
ΛΑΚΩΝΙΑΣ 2, ΛΑΡΙΣΑΣ 3, ΛΑΣΙΘΙΟΥ 2, ΜΑΓΝΗΣΙΑΣ 1, ΜΕΣΣΗΝΙΑΣ 2, ΞΑΝΘΗΣ 1, ΠΕΙΡΑΙΑ
7, ΠΕΛΛΑΣ 1, ΠΙΕΡΙΑΣ1, ΠΡΕΒΕΖΑΣ 2, ΡΕΘΥΜΝΗΣ 2, ΡΟΔΟΠΗΣ 1, ΣΕΡΡΩΝ 1, ΤΡΙΚΑΛΩΝ
2, ΦΘΙΩΤΙΔΑΣ 3, ΦΩΚΙΔΑΣ 1, ΧΑΛΚΙΔΙΚΗΣ 2, ΧΑΝΙΩΝ 1 (σύνολο 183). 
Τεχνολογικής Εκπαίδευσης (ΤΕ) 
ΑΘΗΝΩΝ 118, ΑΙΤΩΛΟΑΚΑΡΝΑΝΙΑΣ 3, ΑΝΑΤΟΛΙΚΗΣ ΑΤΤΙΚΗΣ 6, ΑΡΓΟΛΙΔΑΣ 3, ΑΡΚΑΔΙΑΣ 2,
ΑΡΤΑΣ 1, ΑΧΑΪΑΣ 4, ΒΟΙΩΤΙΑΣ 5, ΓΡΕΒΕΝΩΝ 2, ΔΡΑΜΑΣ 2, ΔΥΤΙΚΗΣ ΑΤΤΙΚΗΣ 5,
ΔΩΔΕΚΑΝΗΣΟΥ 3, ΕΒΡΟΥ 2, ΕΠΑΡΧΕΙΟ ΑΝΔΡΟΥ 1, ΕΠΑΡΧΕΙΟ ΒΟΡΕΙΟΥ ΕΒΡΟΥ 2, ΕΠΑΡΧΕΙΟ
ΚΥΘΗΡΩΝ 1, ΕΠΑΡΧΕΙΟ ΚΩ 1, ΕΠΑΡΧΕΙΟ ΛΑΓΚΑΔΑ 1, ΕΠΑΡΧΕΙΟ ΝΑΞΟΥ 1, ΕΥΒΟΙΑΣ 6,
ΕΥΡΥΤΑΝΙΑΣ 1, ΖΑΚΥΝΘΟΥ 1, ΗΛΕΙΑΣ 3, ΗΜΑΘΙΑΣ 2, ΗΡΑΚΛΕΙΟΥ 6, ΘΕΣΠΡΩΤΙΑΣ 4,
ΘΕΣΣΑΛΟΝΙΚΗΣ 9, ΙΩΑΝΝΙΝΩΝ 2, ΚΑΒΑΛΑΣ 3, ΚΑΡΔΙΤΣΑΣ 4, ΚΑΣΤΟΡΙΑΣ 2, ΚΕΡΚΥΡΑΣ 3,
ΚΕΦΑΛΛΗΝΙΑΣ 1, ΚΙΛΚΙΣ 3, ΚΟΖΑΝΗΣ 1, ΚΟΡΙΝΘΙΑΣ 1, ΚΥΚΛΑΔΩΝ 2, ΛΑΚΩΝΙΑΣ 3,
ΛΑΡΙΣΑΣ 3, ΛΑΣΙΘΙΟΥ 2, ΛΕΣΒΟΥ 1, ΛΕΥΚΑΔΑΣ 1, ΜΑΓΝΗΣΙΑΣ 4, ΜΕΣΣΗΝΙΑΣ 3, ΞΑΝΘΗΣ
1, ΠΕΙΡΑΙΩΣ 10, ΠΕΛΛΑΣ 3, ΠΙΕΡΙΑΣ 1, ΠΡΕΒΕΖΑΣ 3, ΡΕΘΥΜΝΗΣ 4, ΡΟΔΟΠΗΣ 2, ΣΕΡΡΩΝ
2, ΤΡΙΚΑΛΩΝ 3, ΦΘΙΩΤΙΔΑΣ 8, ΦΛΩΡΙΝΑΣ 2, ΦΩΚΙΔΑΣ 2, ΧΑΛΚΙΔΙΚΗΣ 3, ΧΑΝΙΩΝ 3
(σύνολο 281). 
Δευτεροβάθμιας Εκπαίδευσης (ΔΕ) 
ΑΘΗΝΩΝ 120, ΑΙΤΩΛΟΑΚΑΡΝΑΝΙΑΣ 5, ΑΝΑΤΟΛΙΚΗΣ ΑΤΤΙΚΗΣ 9, ΑΡΓΟΛΙΔΑΣ 3, ΑΡΚΑΔΙΑΣ 4,
ΑΡΤΑΣ 3, ΑΧΑΪΑΣ 6, ΒΟΙΩΤΙΑΣ 12, ΓΡΕΒΕΝΩΝ 2, ΔΡΑΜΑΣ 4, ΔΥΤΙΚΗΣ ΑΤΤΙΚΗΣ 8,
ΔΩΔΕΚΑΝΗΣΟΥ 3, ΕΒΡΟΥ 9, ΕΠΑΡΧΕΙΟ ΑΝΔΡΟΥ 1, ΕΠΑΡΧΕΙΟ ΒΟΡΕΙΟΥ ΕΒΡΟΥ 6, ΕΠΑΡΧΕΙΟ
ΘΗΡΑΣ 5, ΕΠΑΡΧΕΙΟ ΚΑΛΥΜΝΟΥ 2, ΕΠΑΡΧΕΙΟ ΚΥΘΗΡΩΝ 2, ΕΠΑΡΧΕΙΟ ΚΩ 1, ΕΠΑΡΧΕΙΟ
ΛΑΓΚΑΔΑ 3, ΕΠΑΡΧΕΙΟ ΛΗΜΝΟΥ 2, ΕΠΑΡΧΕΙΟ ΜΗΛΟΥ 1, ΕΠΑΡΧΕΙΟ ΝΑΞΟΥ 1, ΕΠΑΡΧΕΙΟ
ΠΑΡΟΥ 1, ΕΥΒΟΙΑΣ 11, ΕΥΡΥΤΑΝΙΑΣ 5, ΖΑΚΥΝΘΟΥ 3, ΗΛΕΙΑΣ 10, ΗΜΑΘΙΑΣ 4, ΗΡΑΚΛΕΙΟΥ
8, ΘΕΣΠΡΩΤΙΑΣ 4, ΘΕΣΣΑΛΟΝΙΚΗΣ 13, ΙΩΑΝΝΙΝΩΝ 4, ΚΑΒΑΛΑΣ 6, ΚΑΡΔΙΤΣΑΣ 7,
ΚΑΣΤΟΡΙΑΣ 2, ΚΕΡΚΥΡΑΣ 7, ΚΕΦΑΛΛΗΝΙΑΣ 3, ΚΙΛΚΙΣ 6, ΚΟΖΑΝΗΣ 3, ΚΟΡΙΝΘΙΑΣ 4,
ΚΥΚΛΑΔΩΝ 3, ΛΑΚΩΝΙΑΣ 5, ΛΑΡΙΣΑΣ 6, ΛΑΣΙΘΙΟΥ 6, ΛΕΣΒΟΥ 2, ΛΕΥΚΑΔΑΣ 2, ΜΑΓΝΗΣΙΑΣ
4, ΜΕΣΣΗΝΙΑΣ 5, ΞΑΝΘΗΣ 2, ΠΕΙΡΑΙΩΣ 18, ΠΕΛΛΑΣ 1, ΠΕΛΛΑΣ 4, ΠΙΕΡΙΑΣ 4, ΠΡΕΒΕΖΑΣ
7, ΡΕΘΥΜΝΗΣ 4, ΡΟΔΟΠΗΣ 3, ΣΑΜΟΥ 4, ΣΕΡΡΩΝ 5, ΤΡΙΚΑΛΩΝ 5, ΦΘΙΩΤΙΔΑΣ 11,
ΦΛΩΡΙΝΑΣ 4, ΦΩΚΙΔΑΣ 4, ΧΑΛΚΙΔΙΚΗΣ 8, ΧΑΝΙΩΝ 4, ΧΙΟΥ 2 (σύνολο 436). <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17250N601</ED>
<ID>
ID:303603

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N60&aa=1</URL></REF>


Article

<CATEGORY>vin06</CATEGORY>

 <H2>Τα ονόματα των 5.560 επιτυχόντων
</H2>
Ανακοινώθηκαν χθες από το Ελληνικό Ανοιχτό Πανεπιστήμιο τα 5.560 ονόματα
υποψηφίων, οι οποίοι κληρώθηκαν (από τους 45.000 που υπέβαλαν αίτηση) να
συμμετάσχουν στα προπτυχιακά και μεταπτυχιακά προγράμματα σπουδών του το έτος
2002-2003. Η κλήρωση ήταν δημόσια και διεξήχθη ηλεκτρονικά στα γραφεία του
ιδρύματος, στην Πάτρα. Τα ονόματα των κληρωθέντων, καθώς και των επιλαχόντων,
βρίσκονται στην ηλεκτρονική διεύθυνση του Ανοιχτού Πανεπιστημίου (www. eap. gr). Τα ονόματα των επιτυχόντων είναι
τα ακόλουθα:


<REF><SOURCE>ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17250N611</ED>
<ID>
ID:303604

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N61&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Κάτω από την πλειάδα των πλανητών στο ζώδιό
σας που δέχεται την ευνοϊκή επιρροή της Σελήνης, η κοινωνική σας ζωή φαίνεται
να έχει μεγάλο ενδιαφέρον, αρκεί εσείς να έχετε χρόνο γι' αυτήν. Βάλτε λοιπόν
λίγο «χρώμα» στη ζωή σας όσες δυσκολίες κι αν υπάρχουν. 
Ιχθύες 
(19 Φεβρουαρίου - 20 Μαρτίου). Αμφιταλαντεύεστε ανάμεσα στον συντηρητισμό και
την ανανέωση σε πολλούς τομείς της ζωής σας, σίγουρα υπάρχουν πιέσεις και
εμπόδια για να υλοποιήσετε τους στόχους σας, όμως υπάρχουν και «προκλήσεις»
για τις οποίες αξίζει τον κόπο να δοκιμάσετε. 
Κριός 
(21 Μαρτίου - 19 Απριλίου). Οι πλανητικοί συνδυασμοί της ημέρας σάς δίνουν
κάθε δυνατότητα να αξιοποιήσετε τόσο τις φιλικές όσο και τις κοινωνικές σας
σχέσεις, αρκεί να ξέρετε τι ακριβώς ζητάτε από τους άλλους και τι είστε
διατεθειμένοι να προσφέρετε εσείς στις σχέσεις σας για να τις διατηρήσετε. 
Ταύρος 
(20 Απριλίου - 20 Μαΐου). Οι οικονομικές αποφάσεις που καλείστε να πάρετε αυτό
το διάστημα θα έχουν αντίκτυπο εκτός από σας και στους δικούς σας ανθρώπους,
γι' αυτό προσέξτε τις κινήσεις σας, πείτε «ναι» στις σωστές επενδύσεις και
«όχι» σε κάθε ρίσκο, όσα κι αν σας υπόσχεται. 
Δίδυμοι 
(21 Μαΐου - 21 Ιουνίου). Έντονη η παρουσία της Σελήνης στο ζώδιό σας σε σύνοδο
με τον Κρόνο φέρνει στην επιφάνεια κάποια «κακώς κείμενα» που καλείστε να
βάλετε σε μια τάξη. Ενεργοποιήστε τη λογική σας και χειριστείτε τα πράγματα
όπως πρέπει και όχι όπως θα τα θέλατε. 
Καρκίνος 
(22 Ιουνίου - 22 Ιουλίου). Η ένταση, το πάθος, η προκατάληψη αλλά και ο
ανταγωνισμός θα μπορούσαν να κυριαρχήσουν στον αισθηματικό τομέα. Πολλά θα
μπορούσαν να συμβούν τόσο καλά όσο και επεισοδιακά, εσείς αποφασίζετε για την
έκβασή τους. 
Λέων 
(23 Ιουλίου - 22 Αυγούστου). Όσο πιο κοντά είσαστε στους ανθρώπους του
περιβάλλοντός σας που σας στηρίζουν, τόσο καταφέρνετε να αλλάζετε τις
εξελίσεις προς το συμφέρον σας. Καλό θα ήταν να περιορίσετε άσκοπες
μετακινήσεις και κοινωνικές εξόδους και να διαθέσετε περισσότερο χρόνο στους
δικούς σας. 
Παρθένος 
(23 Αυγούστου - 23 Σεπτεμβρίου). Ευνοϊκή φαίνεται να είναι αυτή η περίοδος για
τα επαγγελματικά σας θέματα, καλό θα ήταν λοιπόν να μην επαναπαύεστε στα
«κεκτημένα» σας, αλλά να βάλετε στόχους που στο μέλλον θα αποδειχθούν
επιτυχείς. Μια επένδυση ίσως είναι απαραίτητη για την εξέλιξή σας, εσείς δεν
έχετε παρά να προσέξετε τους όρους. 
Ζυγός 
(24 Σεπτεμβρίου - 23 Οκτωβρίου). Εκτονωθείτε μέσα από κάποιες καλλιτεχνικές
δραστηριότητες ή κάποιο χόμπι σας και ξεκουράστε το μυαλό σας. Μια ευχάριστη
νυχτερινή φιλική έξοδος θα σας κάνει να δείτε τα πράγματα πιο αισιόδοξα.
Αφεθείτε στις χαρές της ζωής, το έχετε πραγματικά ανάγκη. 
Σκορπιός 
(24 Οκτωβρίου - 22 Νοεμβρίου). Αφιερώστε λίγο χρόνο στους οικείους σας που σας
δίνουν ηρεμία και πληρότητα τώρα που έχετε ανάγκη από συναισθηματική
συμπαράσταση. Εκφράστε τα συναισθήματά σας και πλησιάστε τους δικούς σας
ανθρώπους που θα μπορούσαν να γίνουν πηγή ζωτικότητας για σας. 
Τοξότης 
(23 Νοεμβρίου - 21 Δεκεμβρίου). Χαρίστε στους άλλους μια νότα αισιοδοξίας.
Αρχίστε όμως πρώτα αλλάζοντας τη δική σας διάθεση, καιρός να δείτε και τις
χαρούμενες πλευρές της ζωής. Μην ξεχνάτε πως και οι γύρω σας το έχουν ανάγκη
όσο κι εσείς. 
Αιγόκερως 
(22 Δεκεμβρίου - 19 Ιανουαρίου). Τα οικονομικά αλλά και οι κτήσεις και
κατακτήσεις γενικότερα απαιτούν αναδιοργάνωση προκειμένου να επιτύχετε τους
στόχους που έχετε βάλει. Η σημερινή ημέρα απαιτεί προγραμματισμό και σωστή
στρατηγική στην τακτοποίηση «ανοιχτών λογαριασμών». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: N70</CAT>
<ED>
Κωδικός άρθρου: A17250N701</ED>
<ID>
ID:303595

</ID><URL>http://ta-nea.dolnet.gr/neaweb/neafile.print_unique?e=A&f=17250&m=N70&aa=1</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ, ΜΑΡΚΑΡΙΑΝ: ΕΠΙΚΑΛΕΣΤΗΚΑΝ ΤΙΣ ΒΟΥΛΕΣ ΤΟΥ ΚΥΡΙΟΥ
</H5><H2>Θέλημα Θεού...
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Μαρκαριάν, Αναστασιάδης. Χαμόγελο αμηχανίας ο πρώτος, επιτυχίας ο δεύτερος.
Φαίνεται ότι ο τεχνικός του Ηρακλή είχε προαίσθημα, με δεδομένο ότι η
φωτογραφία τραβήχτηκε πριν από την έναρξη του χθεσινού αγώνα

Ο Άγγελος Αναστασιάδης έχει μάθει να τα λέει έξω από τα δόντια! Και αυτό
απέδειξε στη χθεσινή συνέντευξη Τύπου, όπου αφοπλιστικά υποστήριξε: «Δεν
αξίζαμε την πρόκριση! Με τέτοια απόδοση έπρεπε να αποκλειστούμε. Η πρόκριση
αυτή ήταν θείο δώρο!» Τον Θεό, όμως, επικαλέστηκε και ο Σέρχιο Μαρκαριάν:
«Όταν σου παίρνει κάτι ο Θεός, σου δίνει κάτι μεγαλύτερης αξίας...» είπε
χαρακτηριστικά ο Ουρουγουανός. 
Και συνέχισε: «Είμαι πολύ ευχαριστημένος για το ποδόσφαιρο που παίχτηκε. 
Εγώ δεν μπορώ να είμαι αρνητικός με την ομάδα μου. Τα παιδιά έπαιξαν καλά και
έδωσαν όλο τους τον εαυτό. Κάναμε αυτό που έπρεπε για να κερδίσουμε, απλά σε
κάποια σημεία δεν ήμασταν τόσο σοβαροί. Θα μπορούσαμε να είχαμε πετύχει τρίτο,
τέταρτο και πέμπτο γκολ, αλλά ήμασταν άστοχοι. Θα θέλαμε πολύ να συνεχίσουμε
το Κύπελλο. 
Τώρα θα έχουμε χρόνο να δουλέψουμε ως ομάδα και να συγκεντρωθούμε στο
πρωτάθλημα και το Τσάμπιονς Λιγκ» κατέληξε ο Μαρκαριάν. 
ΡΕΑΛΙΣΤΗΣ 
Στον αντίποδα, ο Αναστασιάδης, αφού τόνισε ότι η ομάδα του δεν άξιζε την
πρόκριση, συνέχισε: «Ο Παναθηναϊκός ήταν καλύτερος από εμάς. Εμείς ήμασταν
κακοί και μας κέρδισε κατά κράτος. Είχαμε προβλήματα στους κεντρικούς άξονες
και κάναμε πολλά λάθη. 
Οι αντίπαλοί μας είχαν πολύ άγχος και εμείς δεν εκμεταλλευτήκαμε τίποτα.
Μάλιστα, στο πρώτο ημίχρονο ήμασταν με την πλάτη στον τοίχο, καθώς είχαμε
δεχθεί δύο γκολ. Στο δεύτερο ημίχρονο ήμασταν λίγο καλύτεροι. Προσπαθήσαμε να
παίξουμε και να κρατήσουμε την μπάλα στα πόδια μας. Ρισκάραμε στα τελευταία
λεπτά και πιστεύω ότι η πρόκριση ήταν θείο δώρο» τόνισε ο Άγγελος
Αναστασιάδης. 
Ο πρωταγωνιστής του αγώνα ήταν αναμφισβήτητα ο τερματοφύλακας του Ηρακλή,
Κώστας Χαλκιάς: «Πετύχαμε μια πρόκριση σε δύσκολη έδρα. 
Ο Παναθηναϊκός ήταν πολύ καλύτερος από εμάς. 
Όμως, εμείς πετύχαμε το γκολ και πήραμε την πρόκριση. Όλα τα παιδιά
προσπαθήσαμε. Ίσως λίγο εγώ, λίγο ο Κεμπάτζε βοηθήσαμε λίγο παραπάνω, αλλά όλα
τα παιδιά προσπάθησαν για το καλύτερο». 
Τέλος, όταν ο πρόεδρος του Παναθηναϊκού, Άγγελος Φιλιππίδης, ρωτήθηκε για τα
μικροεπεισόδια που συνέβησαν μετά το τέλος του ματς, είπε: «Δεν το γνωρίζω το
περιστατικό. 
Το μόνο που ξέρω είναι ότι έγινε ένα εκπληκτικό παιχνίδι. Ένα παιχνίδι
διαφήμιση του ποδοσφαίρου. Και θέλω να δώσω δημόσια συγχαρητήρια στον κ. Δούρο
για τη διαιτησία...». 
*** Χρυσάφι στους παίκτες του Ηρακλή! Ο πρόεδρος του Ηρακλή, Ευάγγελος
Μυτιληναίος, αμέσως μετά την πρόκριση της ομάδας του στις «8» του Κυπέλλου
ανακοίνωσε στους παίκτες του ότι θα μοιραστούν πριμ 34.000 ευρώ.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17250O011</ED>
<ID>
ID:303614

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΟΒΛΗΜΑΤΙΖΕΙ Ο ΚΑΡΕΜΠΕ
</H5><H2>Ξαφνική ανησυχία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Καρεμπέ έχει αιμάτωμα στη μέση και χθες ακολούθησε ατομικό πρόγραμμα

Ανησυχούν στον Ολυμπιακό για τον Κριστιάν Καρεμπέ. Ο Γάλλος αμυντικός μέσος
έχει αιμάτωμα στη μέση και χθες ακολούθησε ατομικό πρόγραμμα. Στην περίπτωση
που υποχωρήσει το αιμάτωμα ο Καρεμπέ θα ανεβάσει τους ρυθμούς στη σημερινή
προπόνηση. 
Το ιατρικό τιμ των «ερυθρολεύκων» εξέφρασε χθες την αισιοδοξία ότι ο Καρεμπέ
θα είναι έτοιμος για το παιχνίδι της Κυριακής με τον Άρη στο ΟΑΚΑ. 
Ωστόσο, υπάρχει επιφυλαχτικότητα γιατί ο 31χρονος Γάλλος διεθνής έχει
τραυματιστεί στη μέση. Ο Τάκης Λεμονής θα περιμένει τον Καρεμπέ στην αυριανή
προπόνηση για να πάρει μέρος στο οικογενειακό δίτερμα. Εφόσον γίνει κάτι
τέτοιο το «μηχανάκι» του Ολυμπιακού θα δώσει παρών στο τελευταίο ματς του α'
γύρου. 
«Το σημαντικό είναι ότι, πλέον, εμείς κρατάμε την τύχη μας στα χέρια μας»
τόνισε χθες ο Τάκης Λεμονής στους παίκτες του. Ο τεχνικός των πρωταθλητών
πρόσθεσε:«Συνήθως, σε παρόμοιες περιπτώσεις όλοι λένε ότι πρέπει να μείνουμε
προσγειωμένοι και να μην πάρουν τα μυαλά μας αέρα. Αυτά είναι τυπικά και θεωρώ
ότι, ήδη, τα γνωρίζετε, απλά θα σας θυμίσω ότι στο ποδόσφαιρο αλλάζουν πολλά
σε μία εβδομάδα. Αυτό το είδαμε και στην περίπτωση τη δική μας, όταν ήμασταν
πέντε βαθμούς πίσω και βρεθήκαμε έναν βαθμό μπροστά. Πρέπει να συνεχίσουμε να
δουλεύουμε με σοβαρότητα». 
*** Ο Χόρχε Μπερμούδες έκανε χθες ατομικό πρόγραμμα. Όσον αφορά τους
Οφορίκουε, Χούτο ο Τάκης Λεμονής τους περιμένει στου Ρέντη στο τέλος του μήνα. 
*** Σήμερα θα κυκλοφορήσουν τα εισιτήρια του αγώνα της Κυριακής.
Τιμώνται 3.000, 4.000, 5.000, 6.000 δρχ. Οι υπεύθυνοι του Ολυμπιακού
υπολογίζουν ότι στο ΟΑΚΑ θα βρεθούν περίπου 30.000 θεατές.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O021</ED>
<ID>
ID:303615

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=1</URL></REF>


Article

<CATEGORY>vin10</CATEGORY>

 <H5>«ΑΘΗΝΑ 2004»: Αλλαγές στην Οργανωτική Επιτροπή
</H5><H2>Ένας έρχεται, τρεις φεύγουν
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Μια «χρυσή» μεταγραφή και αλλαγές στην ομάδα είναι οι διορθωτικές κινήσεις της
Γιάννας Αγγελοπούλου στην Οργανωτική Επιτροπή. 
Ο κ. Γιάννης Χρυσικόπουλος, επί οκτώ χρόνια γενικός γραμματέας Δημοσίων Έργων
στο ΥΠΕΧΩΔΕ, θα είναι, σύμφωνα με πληροφορίες, ο νέος ισχυρός άνδρας των
Ολυμπιακών Έργων, με αυξημένες αρμοδιότητες, στην Οργανωτική Επιτροπή. Την
ίδια στιγμή φεύγουν τρία υψηλόβαθμα στελέχη της Διεύθυνσης Έργων: πρόκειται
για τον κ. Θ. Γιαννακόπουλο, την κ. Έλλη Παπακωνσταντίνου, τον κ. Δ.
Λεωνιδόπουλο, ενώ ενδέχεται να ακολουθήσει και ο κ. Ρωμανός. Για τους τρεις
πάντως υπήρξε έντονο παρασκήνιο χθες, καθώς πηγές της ΟΕΟΑ επέμεναν ότι οι
ίδιοι υπέβαλαν οικειοθελώς τις παραιτήσεις τους λόγω ευθιξίας, ενώ, ένα από
αυτά τα στελέχη διέψευδε τα περί παραιτήσεως. 
Οι αλλαγές στη Διεύθυνση Έργων φαίνεται να συνδέονται περισσότερο με
ανακατατάξεις στο εσωτερικό της Οργανωτικής Επιτροπής και ειλημμένες αποφάσεις
της προέδρου παρά με το πρόσφατο γεγονός της διαρροής εσωτερικού εγγράφου προς
τον αρχηγό της Νέας Δημοκρατίας Κ. Καραμανλή. Για τη διαρροή, σύμφωνα με
κύκλους του «Αθήνα 2004», οι υποψίες γέρνουν προς στελέχη εταιρείας που
συνεργάζεται με τον τεχνικό σύμβουλο της ΟΕΟΑ, τα οποία έχουν... παρακλάδια
στη Ρηγίλλης. 
Η μεταγραφή του κ. Χρυσικόπουλου, τον οποίο συνοδεύουν εξαιρετικές περγαμηνές
από την προηγούμενη θητεία του, φέρεται ως προσωπική επιτυχία της κ.
Αγγελοπούλου, καθώς έτσι επιτυγχάνει, μεταξύ άλλων, μορατόριουμ με τους
«δυνατούς κρίκους» της προετοιμασίας στον τομέα των έργων. Τόσο με τον κ.
Γιάννη Πυργιώτη, εντεταλμένο σύμβουλο για τα έργα στον «Αθήνα 2004», όσο και
με τον γενικό γραμματέα Ολυμπιακών Αγώνων κ. Κ. Καρτάλη, τον υφυπουργό κ. Νάσο
Αλευρά και ασφαλώς την υπουργό ΠΕΧΩΔΕ κ. Βάσω Παπανδρέου ο κ. Χρυσικόπουλος
έχει συνεργαστεί αρμονικά. Προς στιγμήν αναζητούνται οι αρμοδιότητες, αλλά και
η θέση, καθώς δεν είναι βέβαιο πως θα αδειάσει θέση εντεταλμένου συμβούλου
στην ΟΕΟΑ, όπως λένε οι φήμες και τα σενάρια. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O022</ED>
<ID>
ID:303656

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ: Δικαίωση Κυζερίδη
</H5><H2>Υπόσχεση για λύσεις
</H2>
«Μέχρι την Παρασκευή (αύριο) θα έχουν λυθεί τα προβλήματα που υπάρχουν» δήλωσε
χθες στην «ΟΜΑΔΑ» ο ιδιοκτήτης της ΠΑΕ Άρης Γιάννης Ζαχουδάνης. Χθες η ΕΕΟΔΑΠ
δικαίωσε τον Κυζερίδη, ο οποίος είχε καταθέσει προσφυγή, ενώ επιδίκασε και
στον Ιρανίλντο το ποσό των περίπου 200 εκατ. δραχμών που διεκδικούσε, από τη
στιγμή την οποία έλυσε τη συνεργασία του με τον Άρη. Το ποσό αυτό αφορά τα
180.000 δολάρια που του οφείλονταν ως δεδουλευμένα συν το 40% του συμβολαίου
του. «Ο Κυζερίδης είναι παίκτης της ομάδας. Βρισκόμαστε σε διαπραγματεύσεις
μαζί του και μέχρι την Παρασκευή πιστεύω ότι θα έχει λυθεί το πρόβλημα που
υπάρχει» είπε ο κ. Ζαχουδάνης, ο οποίος αυτήν τη στιγμή βρίσκεται στην Αθήνα
και αναμένεται να επιστρέψει αύριο στη Θεσσαλονίκη.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O023</ED>
<ID>
ID:303691

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Μενού για όλα τα γούστα
</H2>
Το σημερινό τηλεοπτικό πρόγραμμα περιλαμβάνει. 15.00 (Eurosport): Δίαθλο.
Παγκόσμιο Κύπελλο (Ζ). 
17.00 (Eurosport): Σκι. Άλμα. Παγκόσμιο Κύπελλο (Μ). 
17.00 (Alpha Sports 2): Ρεν-Λοριάν (Μ). 
18.15 (Eurosport): Τένις. ΟΠΕΝ Αυστραλίας. 
19.00 (Alpha Sports 2): Ανθούσα-Αθήνα '90 (ποδόσφαιρο σάλας, Ζ). 
19.45 (Eurosport): Σκι. Άλμα. Παγκόσμιο Κύπελλο (Μ). 
20.00 (Alpha Sports 1): Στιγμιότυπα από το πρωτάθλημα Σκωτίας. 
21.00 (Eurosport): Μάλι-Νιγηρία (Ζ). 
22.00 (Supersport): Βραζιλιάνικο ποδόσφαιρο. 
22.30 (Supersport 2): Φιγκουέρες-Λα Κορούνια (Ζ). 
22.30 (Alpha Sports 2): Στιγμιότυπα από το πρωτάθλημα Κύπρου. 
04.00 (Alpha Sports 2): Σακραμέντο-Γιούτα (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O024</ED>
<ID>
ID:303711

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ο Δούρος στην Τούμπα
</H2>
Ο Γιώργος Δούρος, του συνδέσμου Κορίνθου, κληρώθηκε χθες να διευθύνει το
ντέρμπι ΠΑΟΚ-ΑΕΚ, ενώ στο παιχνίδι Ολυμπιακός - Άρης διαιτητής θα είναι ο
Χρήστος Τρικάλης από τα Τρίκαλα. Στα υπόλοιπα ματς της 13ης αγωνιστικής του
πρωταθλήματος Α' Εθνικής κατηγορίας κληρώθηκαν οι: Παναθηναϊκός-Εθνικός Αστ.:
Γκούβας, Πανιώνιος-Ηρακλής: Τσικίνης, ΟΦΗ-SKODA Ξάνθη: Μπριάκος,
Ακράτητος-Αιγάλεω: Τσαγκαράκης και Παναχαϊκή-Ιωνικός: Κασναφέρης.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O025</ED>
<ID>
ID:303727

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=5</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H4>Τζακ ποτ
</H4>
Τζακ ποτ σημειώθηκε στη χθεσινή κλήρωση του ΛΟΤΤΟ, αφού ουδείς βρέθηκε με έξι
επιτυχίες. Στον κουμπαρά μπήκαν 350.582,70 ευρώ. Βρέθηκαν 71 με 5 επιτυχίες
που κερδίζουν από 938,69 ευρώ, 3.700 με 4 που θα πάρουν από 13,50 ευρώ και
73.385 με 3 που θα μοιραστούν από 0,54 ευρώ. Οι τυχεροί αριθμοί: 8, 21, 25,
38, 41, 44.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O026</ED>
<ID>
ID:303737

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17250O027</ED>
<ID>
ID:303742

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O02&aa=7</URL></REF>


Article

<CATEGORY>vin10</CATEGORY>

 <H5>ΤΑΪΣΟΝ: ΜΕΤΑ ΤΟΝ ΧΟΛΙΦΙΛΝΤ «ΔΟΚΙΜΑΣΕ» ΚΑΙ ΤΟΝ ΛΙΟΥΙΣ
</H5><H2>Προσοχή, δαγκώνει!
</H2>
Αμφίβολο παραμένει αν θα διεξαχθεί ο πλουσιότερος αγώνας στην ιστορία της
πυγμαχίας μετά τα σοβαρά επεισόδια και το δάγκωμα του ποδιού του Λένοξ Λιούις
από τον Μάικ Τάισον, κατά τη διάρκεια της συνέντευξης Τύπου των δύο αθλητών. 
Τα γεγονότα θύμισαν τα όσα είχαν συμβεί στον αγώνα του Τάισον με τον Εβάντερ
Χόλιφιλντ, όταν ο πρώτος είχε κόψει με τα δόντια του το αυτί του αντιπάλου του
και στη συνέχεια τιμωρήθηκε με αφαίρεση της άδειας πυγμαχίας το 1997. 
Τα νέα επεισόδια που βάζουν και πάλι σε μπελάδες τον Τάισον έγιναν κατά τη
διάρκεια συνέντευξης Τύπου, όπου ανακοινώθηκε ο αγώνας του με τον παγκόσμιο
πρωταθλητή Λένοξ Λιούις για τις 6 Απριλίου στο καζίνο MGM του Λας Βέγκας. 
Τώρα είναι αμφίβολο αν η αθλητική επιτροπή της Πολιτείας της Νεβάδα που θα
συνεδριάσει την επόμενη Τρίτη θα δώσει τη σχετική άδεια για να διεξαχθεί αυτή
η αναμέτρηση. 
Ο Μάικ Τάισον δαγκώνει το πόδι του Λένοξ Λιούις. Είναι το δεύτερο επεισόδιο
κατά το οποίο ο ιδιόρρυθμος πυγμάχος παρουσιάζει τάσεις... κανιβαλισμού

Τα μέλη της επιτροπής βρίσκονται σε δυσχερή θέση, καθώς καλούνται να δείξουν
στους φιλάθλους ποιες είναι οι προτεραιότητές τους. 
Το 1999 δέχθηκαν σκληρή κριτική όταν επέτρεψαν και πάλι στον Τάισον να
πυγμαχεί, με τον όρο οι αγώνες του να διεξάγονται μακριά από το Λας Βέγκας,
για να αποδείξει πως μπορεί να ελέγχει τη συμπεριφορά του. Σ' αυτό το
διάστημα, ωστόσο, ο Τάισον δεν έδειξε να συμμορφώνεται, αφού έσπασε το χέρι
του αντιπάλου του Φρανκ Μπόθα, ενώ χτύπησε μετά το καμπανάκι τον Όρλιν Νόρις. 
Το τελευταίο του «κατόρθωμα» ήταν να δαγκώσει στο πόδι τον Λένοξ Λιούις, ο
οποίος χρειάστηκε να του παρασχεθούν οι πρώτες βοήθειες από τον προπονητή του
Εμανουέλ Στιούαρντ. 
Αφορμή για να ξεσπάσουν τα επεισόδια αποτέλεσε το γεγονός της καθυστερημένης
άφιξης του Λιούις στο Hudson Theatre, όπου είχε προγραμματιστεί η συνέντευξη
Τύπου. Όταν οι δύο αθλητές πήγαν στις θέσεις τους ο Τάισον έβγαλε επιδεικτικά
τον μπερέ του και τον έδωσε στον Λιούις. Ένας από τους σωματοφύλακες του
Λιούις προσπάθησε να συγκρατήσει τον Τάισον και ο τελευταίος τού «απάντησε» με
ένα αριστερό «χουκ». 
Ο Λιούις τότε έδωσε στον Τάισον μία γροθιά με το δεξί του χέρι για να
γενικευτούν τα επεισόδια. 
Ένα από τα θύματα αυτής της συμπλοκής ήταν ο πρόεδρος του Παγκόσμιου
Συμβουλίου Πυγμαχίας (WBC) Χοσέ Σουλεϊμάν, που έπεσε λιπόθυμος από τις
σπρωξιές! 
Ο Τάισον έμοιαζε να έχει χάσει την επαφή με το περιβάλλον. Μοίραζε γροθιές
δεξιά και αριστερά, ακόμη και στα μέλη της δικής του συνοδείας.

«ΦΟΒΑΤΑΙ» 
Ένας από τους κορυφαίους προπονητές, ο Χάρολντ Νάιτ, θεωρεί πως η συμπεριφορά
του Τάισον υποδηλώνει πως φοβάται να αγωνιστεί, αλλιώς δεν θα διακινδύνευε 25
εκατ. δολάρια που θα πάρει ότι και αν συμβεί σ' αυτή την αναμέτρηση. 
Ο μάνατζερ του Τάισον, Σέλι Φίνκελ, υποστηρίζει πως ο πελάτης του τα «έχασε»,
λόγω της παρέμβασης του σωματοφύλακα του Λιούις και διαψεύδει τους ισχυρισμούς
πως δεν θέλει να αγωνιστεί. 
Μετά τα όσα διαδραματίστηκαν στη συνέντευξη Τύπου ο Τάισον εθεάθη σε
κεντρικούς δρόμους της Νέας Υόρκης να χαμογελά και να μοιράζει αυτόγραφα!
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17250O031</ED>
<ID>
ID:303616

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O03&aa=1</URL></REF>


Article

<CATEGORY>vin10</CATEGORY>

 <H5>ΦΕΡΓΚΙΟΥΣΟΝ: Ήμασταν καλύτεροι από τη Λίβερπουλ
</H5><H2>Στην πραγματικότητα... εμείς νικήσαμε
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Την τέταρτη συνεχόμενη νίκη (πέμπτη αν μετρήσουμε και το αγγλικό Σούπερ Καπ)
εις βάρος της Μάντσεστερ Γιουνάιτεντ πέτυχε προχθές η Λίβερπουλ, ο Άλεξ
Φέργκιουσον, όμως, εξακολουθεί να πιστεύει πως, στο Ολντ Τράφορντ, δεν κέρδισε
ο καλύτερος... 
Ο προπονητής των «Κόκκινων Διαβόλων» μίλησε χθες σαν να ήταν η δικιά του ομάδα
που πήρε τους τρεις βαθμούς στην προχθεσινή σύγκρουση γιγάντων της Πρέμιερ
Λιγκ: «Παίξαμε πολύ καλά και δείξαμε αποφασιστικότητα, αφοσίωση και φαντασία»
τόνισε σε συνέντευξή του στο κανάλι στο συλλόγου, MUTV, συνεχίζοντας: «Πιέσαμε
μέχρι το τέλος, αλλά δεν σταθήκαμε τυχεροί. Το μόνο που έκανε η Λίβερπουλ ήταν
να πετά την μπάλα μπροστά ελπίζοντας να δημιουργήσει κάποια ευκαιρία. Ήρθαν
για να κερδίσουν με 1-0 και το κατάφεραν. Όπως πέρυσι. Τώρα, βέβαια, όλοι
χαίρονται και το πρωτάθλημα θα έχει ένα δραματικό φίνις». Εξελίξεις, πάντως,
υπήρξαν και μακριά από το «Θέατρο των Ονείρων» για τη δημοφιλή ομάδα, αφού η
ολλανδική εφημερίδα «Algemeen Dagblad» αναφέρει στο χθεσινό της φύλλο ότι η
δήλωσή του, διευθύνοντα συμβούλου, Πίτερ Κένιον, ότι «ο νέος προπονητής της
Γιουνάιτεντ πρέπει να είναι άμεσα διαθέσιμος» οδηγεί στο συμπέρασμα πως ο
διάδοχος του σερ Άλεξ ακούσει στο όνομα Λουίς φαν Γκαλ. 
Στο μεταξύ, σε πελάγη ευτυχίας πλέει ο (υπηρεσιακός) τεχνικός της Λίβερπουλ
Φιλ Τόμπσον. Ο βοηθός του Ζεράρ Ουγέ, ο οποίος βρέθηκε στο «κόκκινο» τιμόνι
μετά την περιπέτεια της υγείας του Γάλλου τεχνικού, γιόρτασε, έστω και με 24
ώρες καθυστέρηση, τα γενέθλιά του (έγινε 48 τη Δευτέρα) και δήλωσε
ενθουσιασμένος:«Πρόκειται για μια υπέροχη νίκη. Είναι φανταστικό να κερδίζεις
στο Μάντσεστερ».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17250O032</ED>
<ID>
ID:303657

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O03&aa=2</URL></REF>


Article

<CATEGORY>vin10</CATEGORY>

 <H5>ΜΠΑΡΤΣΕΛΟΝΑ
</H5><H2>Νέο χτύπημα με «ροζ» σκάνδαλο
</H2>
Σαν να μην έφταναν οι «σφαλιάρες» που δέχεται στους αγωνιστικούς χώρους, η
Μπαρτσελόνα έμπλεξε τώρα και σε ροζ σκάνδαλο... Τα ισπανικά τηλεοπτικά κανάλια
ανέφεραν προχθές ότι πέντε ποδοσφαιριστές της ομάδας (εκ των οποίων οι δύο
ήταν Ολλανδοί και οι υπόλοιποι Ισπανοί) πέρασαν το βράδυ του Σαββάτου
(παραμονές του αγώνα με τη Ράγιο Βαγεκάνο) με τέσσερις κοπέλες αγνώστων λοιπών
στοιχείων σε ένα όργιο που κράτησε μέχρι πρωίας και κόστισε, πάντα σύμφωνα με
τα ΜΜΕ της ιβηρικής χώρας, 4.800 ευρώ. Όπως ήταν φυσικό, την επομένη η Μπάρσα
έχασε με 2-1 από τη Ράγο, η οποία βρίσκεται στην ουρά της Πριμέρα Ντιβισιόν... <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17250O033</ED>
<ID>
ID:303692

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O03&aa=3</URL></REF>


Article

<CATEGORY>vin10</CATEGORY>

 <H5>ΝΤΕΪΒΙΝΤ Ο'ΛΙΡΙ
</H5><H2>Απειλούν τη γυναίκα του
</H2>
Απειλές για τη ζωή της γυναίκας του δέχεται ο Ντέιβιντ Ο' Λίρι. Όπως
ανακοίνωσε χθες η αστυνομία του Δυτικού Γιορκσάιρ στο σπίτι της οικογένειας Ο'
Λίρι έφτασαν τον τελευταίο καιρό επτά επιστολές που ζητούν από τον
Βορειοϊρλανδό τεχνικό της Λιντς να προβεί σε κάποιες κινήσεις οι οποίες έχουν
σχέση με τον σύλλογο. Ο άγνωστος αποστολέας προειδοποιεί πως στην περίπτωση
που ο Ο' Λίρι αρνηθεί να συμμορφωθεί με τις εντολές του, η γυναίκα του θα
πάθει «μεγάλο κακό»... Δεν έχει γίνει ακόμα γνωστό τι ακριβώς απαιτεί ο
άνθρωπος που έχει γράψει τα απειλητικά γράμματα, αλλά η αστυνομία συνδυάζει το
περιστατικό με την υπόθεση του ξυλοδαρμού του Ασιάτη φοιτητή Σαρφράζ Νατζέιμπ.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17250O034</ED>
<ID>
ID:303712

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: ΝΙΚΗΣΕ 2-1 ΤΟΝ ΗΡΑΚΛΗ ΑΛΛΑ ΑΠΟΚΛΕΙΣΤΗΚΕ ΑΠΟ ΤΗ ΣΥΝΕΧΕΙΑ ΤΟΥ ΚΥΠΕΛΛΟΥ
</H5><H2>Έγκλημα και τιμωρία
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Νίκος Λυμπερόπουλος ήταν ο κορυφαίος παίκτης του ΠΑΟ χθες, αλλά στο τέλος ο
Φοφόνκα και οι συμπαίκτες του πήραν το εισιτήριο για τα προημιτελικά

Ο Ηρακλής «πέταξε» τον Παναθηναϊκό εκτός Κυπέλλου και εξελίσσεται σε κακό
δαίμονα των «πρασίνων». Ο ΠΑΟ έφτασε ένα βήμα πριν από τα προημιτελικά του
Κυπέλλου αλλά κατάφερε, από αφηρημάδα, να σκοντάψει και ο Ηρακλής να πάρει
τελικά την πρόκριση. 
Ο ΠΑΟ προηγήθηκε 2-0, ανέτρεψε προς στιγμήν το εις βάρος του σκορ, αλλά στη
συνέχεια «κλώτσησε» τις ευκαιρίες που του παρουσιάστηκαν και ο νόμος του
ποδοσφαίρου έδωσε την πρόκριση στον Ηρακλή (2-1). Μοιραίος παίκτης του
«τριφυλλιού» ο Κρίστο Βαζέχα, ο οποίος απέτυχε να σκοράρει ακόμα και σε κενή
εστία! Ο «γηραιός», στη μοναδική επίθεση που έκανε σε ολόκληρο το ματς,
ευτύχησε να σκοράρει (83') και να ρίξει τον ΠΑΟ στο καναβάτσο και πρόωρα εκτός
Κυπέλλου. 
Σε αντίθεση με τα τελευταία παιχνίδια, ο Παναθηναϊκός αυτή τη φορά μπήκε σαν
σίφουνας στο ματς και κυνήγησε από το πρώτο κιόλας λεπτό το γκολ που θα
ισοφάριζε το σκορ του πρώτου αγώνα. Οι «πράσινοι» πίεσαν, έτρεξαν, κάλυψαν
πολλούς χώρους, με λίγα λόγια μόχθησαν. Οι παίκτες του Ηρακλή φάνηκαν σαν
«κοιμισμένοι» από το πρέσινγκ που τους άσκησαν οι γηπεδούχοι και λογικό ήταν
να υποπέσουν σε αρκετά λάθη. Ο Μαρκαριάν, όπως επισημάναμε και χθες,
αιφνιδίασε και πάλι με τις αλλαγές του. Παρέταξε τον Γκαλέτο ως αμυντικό χαφ,
το Σάριτς ως εξτρέμ, ακόμα και τον ξεχασμένο Βόκολο στο κέντρο της άμυνας. Ως
επιθετικό δίδυμο χρησιμοποίησε τους Βαζέχα-Ολιζαντέμπε, αφήνοντας στον πάγκο
τον Κωνσταντίνου και τον Βλάοβιτς. Ο Κύπριος βρίσκεται εδώ και καιρό εκτός
φόρμας και είναι παρών-απών στα τελευταία παιχνίδια. Ο Μαρκαριάν το
αντιλήφθηκε αυτό, του μίλησε και είχε το «θράσος» να τον αφήσει εκτός
ενδεκάδας. Και λέμε θράσος, διότι το φθινόπωρο ο Κύπριος έπαιζε ακόμα και
τραυματίας! Από την άλλη πλευρά, ο Ηρακλής περιορίστηκε κατά μεγάλο ποσοστό σε
ρόλο κομπάρσου. Βέβαια, στην κόντρα-επίθεση, οι παίκτες του «γηραιού» ήταν
«φωτιά» και καρδιοχτύπησαν ουκ ολίγες φορές τους γηπεδούχους (παίκτες και
οπαδούς). 
Ο Λέβαν Κεμπάτζε με πλασέ νικά τον Νικοπολίδη και στέλνει τον Ηρακλή στις «8»
του Κυπέλλου

Ο Λυμπερόπουλος αποδείχθηκε «ήρωας» του Παναθηναϊκού. Κι ενώ τα πράγματα
φάνταζαν «σκούρα» και οι φόβοι ενός νέου πατατράκ «αιωρούνταν» στις εξέδρες
της Λεωφόρου, ο Λύμπε το πήρε προσωπικά, δέχθηκε πάσα του Σάριτς και αφού
«άδειασε» δύο παίκτες, με πλασέ και με τη... βοήθεια του Κυριαζή, άνοιξε το
σκορ (40'). Τρία λεπτά αργότερα υπήρξε έξοχος συνδυασμός
Λυμπερόπουλου-Ολιζαντέμπε. Ο «Μανώλης», τετ-α-τετ με τον Χαλκιά, έχασε τη
μάχη, όμως ο επερχόμενος Λύμπε με βολ-πλανέ διπλασίασε τα προσωπικά του
τέρματα, αλλά και του ΠΑΟ μέσα σε αποθέωση (43'). 
Στο δεύτερο μέρος το «τριφύλλι» ναι μεν κινήθηκε στο ίδιο μήκος απόδοσης,
ωστόσο αγωνίστηκε σαφώς πιο έξυπνα, μιας και υπήρχε το σκορ πρόκρισης. Αυτή τη
φορά ήταν η σειρά του Ολιζαντέμπε να παραδώσει μαθήματα... ταχύτητας, αλλά και
να δώσει τη δική του απάντηση. 
Ωστόσο, η ώρα περνούσε και οι γηπεδούχοι (συγκεκριμένα ο Βαζέχα) κλώτσησαν
πολλές ευκαιρίες που τους παρουσιάστηκαν, και μάλιστα κλασικές. Ο νόμος του
ποδοσφαίρου επαληθεύτηκε. Ο Ηρακλής και πάλι, μη έχοντας άλλη επιλογή,
αγωνίστηκε παθητικά και κυνήγησε το γκολ της πρόκρισης στην αντεπίθεση. Ο
Αναστασιάδης έπαιξε το τελευταίο του χαρτί και έριξε στη μάχη τους Δρούγα και
Νασιόπουλο, προκειμένου να δώσει ταχύτητα στην ομάδα του. Και δικαιώθηκε στο
83'! Ο Φοφόνκα συνδυάστηκε άψογα με τον Χάγκαν, ο τελευταίος έβγαλε συρτή
σέντρα και ο Κεμπάτζε από κοντά πέτυχε το «χρυσό» γκολ του Ηρακλή. 
Πολύ καλή η διαιτησία του κ. Δούρου (Κορινθίας). Παρατήρησε με κίτρινη κάρτα
τους Μπασινα, Χάγκαν, Κολομπούρδα, Χατζί, Βλάοβιτς, Στολτίδη. 
ΠΑΝΑΘΗΝΑΪΚΟΣ: Νικοπολίδης, Σάριτς, Φύσσας, Βόκολος, Γκούμας, Γκαλέτο,
Μπασινάς (73' Κόλκα), Μίκαελσεν, Λυμπερόπουλος, Ολιζαντέμπε, Βαζέχα (67'
Βλάοβιτς). 
ΗΡΑΚΛΗΣ: Χαλκιάς, Κυριαζής (49' Κολομπούρδας), Χατζί, Κουτσουρές (72'
Νασιόπουλος), Φοφόνκα, Στολτίδης, Χάγκαν, Μιλόγεβιτς (54' Δρούγας),
Νεμπεγλέρας, Κεμπάτζε, Νάτσουρας.

<H3>ΕΠΕΙΣΟΔΙΑ: Οπαδοί προπηλάκισαν τους ποδοσφαιριστές
</H3><H3>«Ντροπιάζετε τη φανέλα»
</H3><H3>* Τα ΜΑΤ έσωσαν τους Βόκολο και Κυργιάκο!
</H3>
Οργή λαού κατά παικτών - διοίκησης και τρεις συλλήψεις χθες στη Λεωφόρο!
Περίπου πενήντα οπαδοί του Παναθηναϊκού, αγανακτισμένοι από τον αποκλεισμό,
αλλά και τη γενική κρίση που διέρχεται η ομάδα τους, έστησαν λαϊκό δικαστήριο
έξω από τα αποδυτήρια των παικτών έχοντας σαφώς άγριες διαθέσεις. Μάλιστα,
αρκετοί θερμόαιμοι προσπάθησαν ακόμα και να σπάσουν την πόρτα, προκειμένου να
μπουκάρουν στους προσωπικούς χώρους των ποδοσφαιριστών και να τους ζητήσουν
τον λόγο. 
Οι πρώτοι (και οι πιο άτυχοι) που βγήκαν από τα αποδυτήρια ήταν ο Σωτήρης
Κυργιάκος και ο Λεωνίδας Βόκολος. Αμέσως οι οπαδοί στράφηκαν με απειλητικές
διαθέσεις εναντίον τους, τους έφτυσαν, ενώ πολλοί από αυτούς προσπάθησαν ακόμα
και να τους χτυπήσουν! «Είστε πουλημένοι. Δεν πρέπει να φοράτε τη φανέλα με το
"τριφύλλι" διότι την ντροπιάζετε», ήταν μερικά από τα λόγια που ακούστηκαν. Οι
δύο παίκτες του Παναθηναϊκού, οι οποίοι οφείλουμε να ομολογήσουμε έχουν τη
λιγότερη ευθύνη απ' όλους, αντελήφθησαν ότι τα πράγματα ήταν απειλητικά για
αυτούς και έτρεξαν προς τους πλησιέστερους αστυνομικούς. 
Η επέμβαση των δυνάμεων των ΜΑΤ ήταν άμεση. Οι ειδικές δυνάμεις κινήθηκαν προς
το μέρος των θερμόαιμων και τους απώθησαν με τις ασπίδες τους. Κάποιος νεαρός
του ΠΑΟ κλώτσησε έναν αστυνομικό, τα πράγματα αγρίεψαν και απειλήθηκε σύρραξη.
Ακολούθησε «ανταλλαγή» αντικειμένων μεταξύ οπαδών - αστυνομικών, αλλά τα ΜΑΤ
κινήθηκαν αστραπιαία και απώθησαν μακριά τους ταραξίες. Μάλιστα, έγιναν και 4
συλλήψεις. 
Σιγά σιγά, τα πνεύματα ηρέμησαν, αφού η μεγαλύτερη μερίδα των οπαδών
απομακρύνθηκε. Εκτός από τους παίκτες, έντονα αποδοκιμάστηκε και η διοίκηση
του Παναθηναϊκού, αφού οι οπαδοί της ομάδας φώναζαν διαδοχικά συνθήματα
εναντίον της. «Πρέπει να ντρέπεστε. Πληρώνουμε τόσο ακριβά εισιτήρια και εσείς
δεν μας σέβεστε», ήταν τα λόγια μερικών αγανακτισμένων φιλάθλων.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17250O041</ED>
<ID>
ID:303617

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O04&aa=1</URL></REF>


Article

<CATEGORY>vin10</CATEGORY>

 <H5>ΚΑΣΑΠΗΣ: Η κριτική με κάνει πιο δυνατό
</H5><H2>Με μία νίκη θα συνέλθουμε!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Τις ευθύνες του για την όχι καλή απόδοσή του στο ντέρμπι με τον Ολυμπιακό
ανέλαβε χθες ο Μιχάλης Κασάπης. Και με δηλώσεις του στην «ΟΜΑΔΑ» παραδέχθηκε
όσα είδε όλος ο κόσμος, αλλά, παράλληλα, πέρασε στην αντεπίθεση στέλνοντας
προς όλους το μήνυμα ότι η ΑΕΚ θα παλέψει ώς το τέλος της περιόδου για να
φτάσει στις διακρίσεις. 
Ο Κασάπης γνωρίζει ότι εδώ και λίγες ημέρες όλοι... έπεσαν πάνω του, αλλά και
πάνω στον Γεωργέα, λες και ήταν οι μόνοι υπεύθυνοι για την ήττα. Λες και οι
χαφ είχαν δυνάμεις και δεν έβλεπαν τους «ερυθρόλευκους» να τους περνούν με
άνεση. Είπε ο Κασάπης, ο εκ των παλαιότερων ποδοσφαιριστών της ΑΕΚ: «Τόσα
χρόνια ξέρω και γνωρίζουν πολύ καλά ποιος είμαι. Δεν έχω να αποδείξω τίποτα σε
κανέναν! Από όλα όσα λέγονται για μένα, έχω να πω ότι θα βγω πιο δυνατός!». 
Αν παραδέχεται ότι δεν πήγε καλά; «Ασφαλώς! Ο παίκτης αντιλαμβάνεται πρώτος αν
πήγε ή όχι σε ένα παιχνίδι. Δεν περιμένει την κριτική και άλλωστε εγώ όταν
είναι καλόπιστη τη θεωρώ καλοδεχούμενη. Ξεχνάμε, όμως, με ένα άσχημο ματς και
αποτέλεσμα όσα πρόσφερες ή όσα έχεις δώσει τόσο καιρό. Η ομάδα, όμως, είναι
ομάδα! Όπως δεν κερδίζουν ένας, δύο, τρεις παίκτες, δεν χάνουν και οι
αντίστοιχοι. Όλοι μαζί σε επιτυχίες και αποτυχίες. Θα είμαι πιο δυνατός στη
συνέχεια και η ΑΕΚ μόνο μια νίκη χρειάζεται για να πάρει ξανά τα πάνω της»! 
Ο Μιχάλης Κασάπης παραδέχθηκε ότι η απόδοσή του στο ντέρμπι με τον Ολυμπιακό
δεν ήταν καλή

Ο Μιχάλης Κασάπης ήταν από τους πρωτεργάτες (αν και την ιδέα την έριξε ο
«κολλητός» του Ηλίας Ατματσίδης) της χθεσινής συγκέντρωσης σε ταβέρνα της
Δροσιάς. Κατέθεσαν την πρόταση, ο Σάντος και οι συνεργάτες του τη δέχθηκαν και
στο τέλος μαζί με τους Ατματσίδη, Κωστένογλου πήγαν στο... ταμείο και πλήρωσαν
τον λογαριασμό. Γεύμα αμέσως μετά την προπόνηση σε καλό κλίμα (χαβαλές, αστεία
και... καθόλου συζήτηση για το ποδόσφαιρο!), ώστε να επανέλθει η ΑΕΚ στην
ηρεμία της και τα αποδυτήρια να γίνουν σταδιακά εκ νέου «οικογένεια». «Τέτοιες
πρωτοβουλίες να γίνονται πιο συχνά, στην Πόρτο το κάναμε συνέχεια» σχολίασε ο
Σάντος. Ήταν η δεύτερη πρωτοβουλία παικτών, ύστερα από τις κινήσεις Ντέμη -
Ζήκου για να μείνει (προ ημερών) ο τεχνικός. 
Είχε κληθεί και ο Μ. Ψωμιάδης δεν κατάφερε, όμως, να παρευρεθεί. 
Ο ΣΑΝΤΟΣ 
Το πρωί και πριν από την προπόνηση ο Φερνάντο Σάντος έκανε δηλώσεις για την
κλήρωση, αλλά και για τις συνεχείς αναμετρήσεις με τον ΠΑΟΚ: «Όταν φτάνεις στη
διοργάνωση σε αυτό το σημείο, έχεις να αντιμετωπίσεις καλές ομάδες. Άρα δεν
είναι κάτι το ιδιαίτερο που θα παίξουμε με τον ΠΑΟΚ». Την περασμένη σεζόν η
Πόρτο έπαιξε τρεις φορές σε οκτώ ημέρες! Την ίδια εποχή. Είπε ακόμη ο
Πορτογάλος: «Είναι υποχρέωσή μας η νίκη. Ως επαγγελματίες πρέπει πάντα να
στοχεύουμε στη νίκη. Για τον κόσμο και τον Τύπο η ιστορία ενός αγώνα γίνεται
μετά το ματς, αλλά για μένα νωρίτερα». 
Εντύπωση έκανε και αυτό που είπε για το ντέρμπι με τον Ολυμπιακό. Αν τον
ενόχλησε η κριτική; «Καλύτερα να τα πούμε σε συνέντευξη Τύπου που θα
προσπαθήσω να διοργανώσω»! Θα προσπαθήσει; Ο Σάντος θα ήθελε να γίνει χθες το
απόγευμα, όπως αρχικά είχε ετοιμαστεί, αλλά στη διοίκηση αποφάσισαν ότι ήταν
καλύτερο να μιλήσει το πρωί... 
*** Από την προσεχή εβδομάδα θα ασχοληθούν στη διοίκηση με το πρόβλημα
του αγωνιστικού χώρου.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17250O042</ED>
<ID>
ID:303658

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O04&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: Έκανα λάθη στην Πάτρα
</H5><H2>Εγώ φταίω για την ισοπαλία
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Μπορεί ο Ντούσαν Μπάγιεβιτς να μην έκανε δηλώσεις μετά το παιχνίδι με την
Παναχαϊκή την περασμένη Κυριακή στην Πάτρα, χθες όμως, στην συνέντευξη Τύπου
που παραχώρησε, μίλησε για όλα τα θέματα που απασχολούν αυτό τον καιρό την
ομάδα και κυρίως για τους λόγους που οδήγησαν τον ΠΑΟΚ στο 3-3 στον
συγκεκριμένο αγώνα. 
«Δεν πρέπει να πω πολλά για το θέμα αυτό, επειδή σε τέσσερις μέρες έχουμε ένα
σημαντικό παιχνίδι» είπε αρχικά ο Ντούσαν Μπάγιεβιτς για να συμπληρώσει στη
συνέχεια: «Η άμυνα δεν γίνεται από τρεις και τέσσερις παίκτες. Άμυνα κάνουν
όλοι. Φταίει και η αυτοσυγκέντρωση. Στο παιχνίδι της Πάτρας σε είκοσι πέντε
λεπτά χάσαμε δεκαοκτώ φορές την μπάλα». Στη συνέχεια ο Ντούσαν Μπάγιεβιτς
ρωτήθηκε αν σκέφτεται να αντικαταστήσει τον Κυριάκο Τοχούρογλου στο ματς με
την ΑΕΚ. «Το πιο εύκολο είναι να "σκοτώνεις" έναν παίκτη. Θα μιλήσω με τον
Τοχούρογλου και θα δω» είπε ο Σερβοέλληνας τεχνικός και συνέχισε: «Δεν φταίει
όμως μόνο ο Τοχούρογλου για τα γκολ. Σε τέτοιες περιπτώσεις, ευθυνόμαστε πρώτα
εμείς οι προπονητές και ειδικά εγώ. Εγώ φταίω. Δικά μου είναι τα λάθη». Στη
συνέχεια ο κ. Μπάγιεβιτς, αναφέρθηκε στα έξι ντέρμπι που έχει ο ΠΑΟΚ μπροστά
του για το κύπελλο και το πρωτάθλημα, λέγοντας: «Η πορεία μας θα κριθεί από
αυτά τα παιχνίδια». 
Στη συνέχεια ο Σερβοέλληνας τεχνικός ρωτήθηκε πότε θα αποφασίσει αν θα
παραμείνει στον ΠΑΟΚ μετά το καλοκαίρι ή όχι. «Αυτή τη στιγμή όσο γράφετε αν ο
Μπάγιεβιτς θα μείνει ή θα φύγει από την ομάδα κάνετε κακό στην πορεία του
ΠΑΟΚ. Είναι πιο σημαντικός ο δρόμος που έχουμε. Θα έρθει η κατάλληλη στιγμή
που θα πω τι αποφάσισα» είπε ο προπονητής του «δικεφάλου».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17250O043</ED>
<ID>
ID:303693

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Συμφωνία με τον ΠΑΣ για τον Μπελά
</H2>
Τελειωμένη υπόθεση πρέπει να θεωρείται η μεταγραφή του Άριαν Μπελά στον
Πανιώνιο. Χθες ο Αχιλλέας Μπέος συζήτησε εκ νέου με τον Μάνθο Κολέμπα και
συμφώνησαν σε όλα για τη μετακίνηση του ποδοσφαιριστή. Ο ισχυρός άνδρας της
ΠΑΕ Πανιώνιος τα έχει βρει σε όλα και με τον ίδιο τον Μπελά και έτσι η
μεταγραφή θα ανακοινωθεί την επόμενη εβδομάδα. Και αυτό γιατί ο πρόεδρος της
ομάδας των Ιωαννίνων ζήτησε να αγωνιστεί ο Μπελά την Κυριακή στον εκτός έδρας
αγώνα με την Καλαμάτα. 
Σε ό,τι αφορά τους παίκτες που δοκιμάστηκαν ο Ντουμίτρου Ντουμιτρίου
αποφάσισε να κρατήσει μόνο τον Βούλγαρο Γκεοργκίεφ. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17250O044</ED>
<ID>
ID:303713

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O04&aa=4</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Χωρίς νικητή το ντέρμπι
</H2>
Ισόπαλο 0-0 έληξε το ντέρμπι της Γ' Εθνικής μεταξύ Κασσάνδρας και Κέρκυρας,
με αποτέλεσμα η διαφορά μεταξύ των δύο ομάδων να παραμείνει στους τρεις
βαθμούς υπέρ της πρώτης. Κερδισμένος της 15ης αγωνιστικής βγήκε ο Ατρόμητος
Αθηνών, ο οποίος νίκησε 1-0 τα Τρίκαλα και μείωσε τη διαφορά του από την
Κέρκυρα στους τρεις βαθμούς. Εντυπωσιακός ο Κιλκισιακός επικράτησε εύκολα 4-1
της Ελευσίνας, ενώ η Καβάλα γνώρισε την ήττα από το Μαρκό με 1-0 και έμεινε
στην έκτη θέση του βαθμολογικού πίνακα. Τα υπόλοιπα αποτελέσματα είναι:
Λεωνίδιο - Απόλλων Κρ. Βρ. 2-1, Λάρισα - Χανιά 1-0, Εθνικός - Φωστήρας 2-2 και
Ναυπακτιακός - Παναιτωλικός 2-0. 
Η βαθμολογία μετά από δεκαπέντε αγώνες: Κασσάνδρα 34, Κέρκυρα 31, Ατρόμητος
Αθ. 28, Κιλκισιακός 27, Λάρισα 24, Καβάλα, Μαρκό 23, Φωστήρας 22, Εθνικός 20,
Χανιά 19, Ναυπακτιακός 15, Ελευσίνα, Τρίκαλα, Λεωνίδιο 12, Παναιτωλικός 9 και
Απόλλων Κρ. Βρ. 3.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17250O045</ED>
<ID>
ID:303728

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O04&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΜΕ ΣΥΓΚΛΟΝΙΣΤΙΚΗ ΕΜΦΑΝΙΣΗ ΝΙΚΗΣΕ 73-74 ΤΟ ΙΣΡΑΗΛ
</H5><H2>Στόφα νικητή!
</H2>
* ΤΕΛ ΑΒΙΒ 
Ντικούδης και Κακιούζης ήταν καθοριστικοί στα τελευταία λεπτά του ματς στο
«καυτό» Γιαντ Ελιάου

Ο Γιώργος Σιγάλας έκλεψε την μπάλα από τον Ταπίρο, τέσσερα δευτερόλεπτα πριν
από το τέλος και η Εθνική έφυγε νικήτρια από το Τελ Αβίβ (74-73)! 
Η εληνική ομάδα σημείωσε την τέταρτη νίκη της σε ισάριθμα ματς στην
προκριματική φάση του Ευρωπαϊκού Πρωταθλήματος 2003, με μία εκπληκτική
ανατροπή του σκορ στα τελευταία πέντε λεπτά. Το Ισραήλ, με πρωταγωνιστή σε
αυτό το διάστημα τον Ντέρεκ Σαρπ, είχε προηγηθεί 68-57. Με όπλο την πολύ καλή
άμυνα, η Εθνική πέτυχε με σερί 14-0 να περάσει μπροστά στο σκορ 71-68, με
κλέψιμο και καλάθι του Σιγάλα, 39'' πριν από το τέλος. Και στη ρώσικη ρουλέτα
που ακολούθησε, στάθηκε τυχερή, παρά τις δύο άστοχες βολές του Κακιούζη στα
10''. Τι είχε συμβεί νωρίτερα; Ο Σαρπ είχε ισοφαρίσει (71-71) στα 48''. Ο
Ντικούδης με καλάθι και φάουλ έδωσε προβάδισμα τριών πόντων (71-74) στα 20'',
αλλά ο Ταπίρο μείωσε (73-74) και στα τελευταια 10'' οι Ισραηλινοί έκαναν φάουλ
στον Κακιούζη. Ο φόργουορντ της ΑΕΚ όμως, αστόχησε και στις δύο βολές, αλλά
η... παρέμβαση του αρχηγού στον Ταπίρο ήταν καθοριστική στην τελευταία
ισραηλινή επίθεση. 
Η Εθνική ουσιαστικά ικανοποίησε με το πάθος και τη δύναμη μόνο στα τελευταία
λεπτά. Αν εξαιρέσουμε το πρώτο πεντάλεπτο, σε όλη την υπόλοιπη διάρκεια του
ματς το Ισραήλ είχε όχι απλά τον έλεγχο του ρυθμού, αλλά και μια διαφορά
ασφαλείας (10' 22-14, 17', 34-23 20' 38-33, 30' 57-51). Κι αυτό εξαιτίας των
προβλημάτων που είχε η ελληνική ομάδα στην επίθεση. 
Ο ΙΩΑΝΝΙΔΗΣ 
«Κάναμε πολλά λάθη, αλλά όταν παίξαμε με χαμηλό σχήμα καταφέραμε να
ανατρέψουμε το αποτέλεσμα και να πετύχουμε μια καθοριστική νίκη, η οποία θα
μας βοηθήσει ψυχολογικά στη συνέχεια. Αυτό που θέλουμε τώρα, είναι να
νικήσουμε και την Ισπανία, το Σάββατο, στο γήπεδο του Περιστερίου», είπε ο
Γιάννης Ιωαννίδης. 
ΙΣΡΑΗΛ: Γκόρντον 5, Σαρπ 11 (3), Ναόρ 2, Λούμπιν 9, Σέλεφ 8, Μπερστάιν
10 (2), Ταπίρο 9, Σαφάρ 17(3), Γκριν, Μιζράχι. 
ΕΛΛΑΔΑ: Χαρίσης 7 (1), Χατζηβρέττας 3 (1), Παπανικολάου, Αλβέρτης 17
(1), Σιγάλας 3, Ντικούδης 13, Ρεντζιάς 16 (2), Κακιούζης 4, Παπαλουκάς 5,
Τσαρτσαρής 2.

«ΣΥΓΚΑΤΟΙΚΟΣ» Η ΙΣΠΑΝΙΑ 
Η Ισπανία, στο δεύτερο ημίχρονο, μετέτρεψε σε προπόνηση το εκτός έδρας
παιχνίδι της με το Βέλγιο και με την εύκολη νίκη της (78-63) παρέμεινε μαζί με
την Εθνική μας στην πρώτη θέση, η οποία το Σάββατο θα χωρά μόνο έναν. Στο άλλο
ματς του 2ου ομίλου η Ρουμανία νίκησε εκτός έδρας τη Δανία 76-75. Η βαθμολογία
(σε 4 αγώνες): Ελλάδα και Ισπανία 8, Ισραήλ 6 και Ρουμανία 6, Βέλγιο και Δανία
4. 
Από τα υπόλοιπα ματς ξεχωρίζει η μεγάλη νίκη της Σλοβενίας του Λευτέρη
Σούμποτιτς επί της Ιταλίας. Αναλυτικά τα αποτελέσματα: 
1ος όμιλος: Ολλανδία-Τουρκία 73-89, Ελβετία-Βουλγαρία 67-71,
Ουκρανία-Λιθουανία 89-82. 
3ος όμιλος: Σκόπια-Γερμανία 74-80, Κύπρος-Ιρλανδία 67-74,
Βοσνία-Κροατία 65-95. 
4ος όμιλος: Πολωνία-Γαλλία (65-65) 70-78 στην παρ., Λευκορωσία-Ουγγαρία
64-69, Εσθονία-Λεττονία 79-86. 
5ος όμιλος: Αγγλία-Ρωσία 51-80, Πορτογαλία-Τσεχία 65-88,
Σλοβενία-Ιταλία 84-78.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17250O061</ED>
<ID>
ID:303618

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O06&aa=1</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΑΟΚ: Βελτιώνεται το κλίμα
</H5><H2>Οι παίκτες πήγαν... ταμείο </H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Αντρέ Γούλριτζ. Πρέπει να ανησυχεί...

Ο Αντρέ Γούλριτζ επέστρεψε με δύο ημέρες καθυστέρηση στη Θεσσαλονίκη και στις
προπονήσεις του ΠΑΟΚ από την άδειά του, αλλά η θέση του στον «Δικέφαλο» είναι
εξαιρετικά επισφαλής. Παραμένει στο ρόστερ μέχρι νεωτέρας. 
Η διοίκηση αποφεύγει διπλωματικά να γνωστοποιήσει τις προθέσεις της για το
παράπτωμα του Αμερικανού πλέι μέικερ. Αυτό που ενδιαφέρει είναι ο
αντικαταστάτης του. Πρώτος υποψήφιος είναι ο Τζέιμς Σκοτ (29 χρ., 1,98 μ.),
αφού ο Χένρι Ουίλιαμς (31 χρ., 1,85 μ.) κατέληξε στην ιταλική Α2 για να παίξει
με τη Νάπολι έως το τέλος της σεζόν αντί 30.000 δολαρίων τον μήνα. 
Η κινητικότητα για το θέμα του Σκοτ ήταν χθες έντονη, αλλά δεν πρόκειται να
ανακοινωθεί οτιδήποτε, αν δεν απολογηθεί ο Γούλριτζ ενώπιον της διοίκηση για
να του γνωστοποιηθεί η τιμωρία του. 
Στο μεταξύ, σαφώς βελτιωμένο είναι το κλίμα στην ομάδα, καθώς οι παίκτες
κλήθηκαν και περνούν από το ταμείο. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17250O062</ED>
<ID>
ID:303659

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O06&aa=2</URL></REF>


Article

<CATEGORY>vin10</CATEGORY>

 <H5>ΚΡΙΣ ΚΑΡ
</H5><H2>Καλός, αλλά θέλει χρόνο
</H2>
Η άνεση στις κινήσεις του και η σοβαρότητα στο παιχνίδι ήταν τα μόνα θετικά
στοιχεία που ξεπήδησαν από το αγωνιστικό (ανεπίσημο) ντεμπούτο του Κρις Καρ με
τη φανέλα της ΑΕΚ εναντίον της Χαλκίδας. 
Η Ένωση επικράτησε στο φιλικό παιχνίδι που έγινε στο ΟΑΚΑ με 6 πόντους και ο
Αμερικανός γκαρντ έδειξε ανέτοιμος - κάτι αναμενόμενο -, αφού του λείπουν
πολλές προπονήσεις. Η διάθεση να μάθει τους νέους κανονισμούς ήταν εμφανής,
αφού ρωτούσε μέχρι και τους διαιτητές για συγκεκριμένες φάσεις, ενώ προσπάθησε
στο πρώτο του φιλικό να πετύχει ισορροπία σε όλους τους τομείς: σουτ, πάσες,
ντρίμπλες, ριμπάουντ και κυρίως να μπει στα συστήματα της ομάδας. Σκόραρε σε
κάποιες φάσεις, αλλά αυτό δεν ήταν το ζητούμενο... <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17250O063</ED>
<ID>
ID:303694

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O06&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Ήρθαν πιο κοντά
</H2>
* ΘΕΣΣΑΛΟΝΙΚΗ 
«Ικανοποιημένος» επέστρεψε χθες στη Θεσσαλονίκη ο Μίλαν Μίνιτς από τη βελτίωση
των παικτών του στον αμυντικό τομέα και γενικά από την προσπάθειά τους στα δύο
φιλικά κατά της Παρτιζάν Βελιγραδίου, παρά τις ισάριθμες ήττες των «κιτρίνων».
Επιπλέον στόχος τού προπονητή του Άρη ήταν να διατηρηθεί το καλό κλίμα στην
ομάδα. Παίκτες και προπονητές, λοιπόν, πέρασαν τρία 24ωρα μαζί και επέστρεψαν
στην έδρα τους λίγο πιο κοντά μεταξύ τους. Απών από αυτή τη διαδικασία ήταν ο
Τόρεϊ Μπραγκς. Ο Μίνιτς δεν τοποθετήθηκε για το θέμα του, παραπέμποντας στη διοίκηση.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17250O064</ED>
<ID>
ID:303714

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O06&aa=4</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Νέος πρόεδρος
</H2>
Ο Κώστας Τζιβελέκας αποχώρησε χθες και από την ΚΑΕ Δάφνη. Ο κ. Τζιβελέκας με
χθεσινή ανακοίνωσή του γνωστοποίησε την απόφασή του, σημειώνοντας: «Αυτό που
προέχει είναι το καλό του μπάσκετ της Δάφνης». Πρόεδρος της ΚΑΕ αναλαμβάνει ο
Κωνσταντίνος Κιούσης, υποψήφιος δήμαρχος της πόλης, τον οποίο θα βοηθήσουν
επιχειρηματίες της Δάφνης.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17250O065</ED>
<ID>
ID:303729

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O06&aa=5</URL></REF>


Article

<CATEGORY>vin10</CATEGORY>

 <H5>ΤΣΑΜΠΙΟΝΣ ΛΙΓΚ: ΠΙΘΑΝΟΙ ΑΝΤΙΠΑΛΟΙ ΗΡΑΚΛΗΣ - ΟΣΦΠ
</H5><H2>Μπέρδεμα...
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Κουρνέτας - Γκιούρδας από τους βασικούς συντελεστές της πρόκρισης του
Ολυμπιακού αλλά η κλήρωση ίσως κρύβει αντίπαλο τον Ηρακλή!

Πρώτος τελικά στον Α' όμιλο Ηρακλής παρά την ήττα 2-3 στο «Αλεξάνδρειο» από τη
ρωσική Εκατερίνμπουργκ, 2ος ο Ολυμπιακός στον Β' όμιλο παρά τη νίκη 3-2 στη
Βιέννη και κινδυνεύουν να βρεθούν αντίπαλοι στα προημιτελικά του Τσάμπιονς
Λιγκ (κλήρωση μεθαύριο Σάββατο)! 
Η αντίπαλος των «ερυθρολεύκων» πολωνική Μόστοσταλ νίκησε 3-2 τη Λέφσκι στη
Σόφια, ενώ η βελγική Νόλικο του Ηρακλή ηττήθηκε 1-3 γηπεδούχος από την Παρί... 
* ΗΡΑΚΛΗΣ- ΕΚΑΤΕΡΙΝΜΠΟΥΡΓΚ 2-3 (25-17, 23-25, 25-20, 23-25, 15-17). 
Οι νεαροί Ρώσοι έδειξαν σπουδαία υποδοχή, και υπομονή και με επικεφαλής τον
ταλαντούχο διαγώνιο Λατίσεφ (54% επιθ.- 3 μπλοκ) έφτασαν στη νίκη. 
ΗΡΑΚΛΗΣ (Α. Λεώνης): Μποζίδης 5, Κράβαρικ 18, Καρυπίδης 15,
ΚΟΝΣΤΑΝΤΙΝΟΦ 23, Μητρούδης 7, ΧΟΦ 14- ΑΜΑΞΟΠΟΥΛΟΣ (61% υποδ.- 12 αμ.), Μπάεφ
3, Γκιρτζίκης 2. 
ΕΚΑΤΕΡΙΝΜΠΟΥΡΓΚ (Β. Αλφιόροφ): Σκίντερ 4, ΛΑΤΙΣΕΦ 27, Σαμσόνοφ 6,
Μπογκομόλοφ 11, Σοκόλοφ 5, ΜΠΟΒΝΤΟΥΙ 13- ΣΟΣΟΥΝΟΦ (λίμπερο, 71% υποδ.- 7 αμ.),
Απαλίκοφ 3, Ιβάνοφ. 
* ΧΟΤΒΟΛΕΪΣ ΒΙΕΝΑ- ΟΛΥΜΠΙΑΚΟΣ 2-3 (20-25, 23-25, 31-29, 25-20, 11-15). 
Με επίδειξη πλουραλισμού σε παίκτες αλλά και καλό κοουτσάρισμα από τον Ιταλό
προπονητή Ντανιέλε Ρίτσι ο Ολυμπιακός απέφυγε τους σκοπέλους του αγώνα της
Βιέννης και σημείωσε τη μοναδική εκτός έδρας νίκη του στη φάση των ομίλων. 
ΟΛΥΜΠΙΑΚΟΣ (Ντ. Ρίτσι): Κουρνέτας 3, Γκόμες 18, ΓΚΙΟΥΡΔΑΣ 20, ΚΥΡΙΑΖΗΣ
21, ΤΣΑΚΙΡΟΠΟΥΛΟΣ 12, Χέικινεν 8- ΜΙΓΙΤΣ (λίμπερο- 15 αμ.), Ξενάκης 1,
Μπατιστάτος 5, Καλαιτσίδης. 
ΧΟΤΒΟΛΕΪΣ (ΜκΚάτσον): Ταλιαφέρο 2, Αντούνοβιτς 10, ΝΤΟΠΛΕΡ 11, Πρίντι
7, Ιθερτον 5, ΝΕΙΒ 17- Λέιμπορν (λίμπερο), Χόρστ 2, Ράιζερ 3.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O071</ED>
<ID>
ID:303619

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Φιλικό απόψε στο Μαρούσι </H5><H2>Ευκαιρία εξοικείωσης για τους «πράσινους» </H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Τεστ για τον Γιώργο Καλαϊτζή, τα στεφάνια και το παρκέ του γηπέδου αποτελεί
για τον Παναθηναϊκό το σημερινό φιλικό παιχνίδι στο Μαρούσι με την ομώνυμη
ομάδα. Η ομάδα του Ζέλικο Ομπράντοβιτς θα υποδεχθεί την επόμενη εβδομάδα για
την 12η αγωνιστική της Ευρωλίγκας την Κρκα, στο γήπεδο του Αμαρουσίου και ο
Γιουγκοσλάβος προπονητής φρόντισε να έχουν οι παίκτες του μια ευκαιρία
προσαρμογής στις συνθήκες που επικρατούν στη «σάλα». Την ημέρα διεξαγωγής του
αγώνα (30/1) με τους Σλοβένους το ΟΑΚΑ θα ανοίξει τις πόρτες του για τη
συναυλία που διοργανώνει για τον εθελοντισμό (με ελεύθερη είσοδο) το 2004 (θα
τραγουδήσουν Πρωτοψάλτη, Φραγκούλης, Σαββόπουλος) και έτσι οι δύο ομάδες θα
αγωνιστούν στο κλειστό τού Αμαρουσίου. 
Στο σημερινό φιλικό ο Ομπράντοβιτς θα δώσει - για πρώτη φορά - χρόνο
συμμετοχής στον Γιώργο Καλαϊτζή, ο οποίος επιστρέφει στην ενεργό δράση ύστερα
από πέντε μήνες απουσίας, ενώ θα αγωνιστεί και ο Ιμπραήμ Κουτλουάι που
ξεπέρασε τη γρίπη. Όχι όμως και ο Γιάννης Γιαννούλης, ο οποίος υποφέρει από
θλάση στους κοιλιακούς. Από το Μαρούσι δεν θα αγωνιστούν οι Μπερκ, Κόνλον, Σπανούλης.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O072</ED>
<ID>
ID:303660

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=2</URL></REF>


Article

<CATEGORY>vin10</CATEGORY>

 <H5>ΧΙΟΝΟΔΡΟΜΙΑ: Επιτυχία και μόνο η συμμετοχή </H5><H2>Η Ελλάδα παρούσα στο Σολτ Λέικ </H2>
«Η Ελλάδα έχει κατάλληλα βουνά και αρκετό χιόνι ώστε ν' αναπτύξει στις
χιονοδρομίες επίπεδο πρωταθλητισμού και να φιλοξενήσει μεγάλους αγώνες, αρκεί
ν' αποκτήσει εγκαταστάσεις». 
Η φράση αυτή του προέδρου της Ε.Ο. Χιονοδρομίας Γιάννη Παντελίδη, στη
χθεσινή παρουσίαση, στην αίθουσα συνεδρίων της Ένωσης Συντακτών, της ελληνικής
αποστολής στους Χειμερινούς Ολυμπιακούς Αγώνες 2002 (Σολτ Λέικ Σίτι, 8-24
Φεβρουαρίου), δείχνει ότι η ελληνική χιονοδρομία έχει μέλλον. 
Πρόσθεσε ο κ. Παντελίδης, παρουσία του ΓΓΑ Νίκου Έξαρχου και του βουλευτή-
μέλους ΕΟΕ Χρήστου Σμυρλή: «Η συμμετοχή στους Ολυμπιακούς είναι επιτυχία, αφού
χρειάζονται προκρίσεις σε διεθνείς αγώνες. Έχουμε προοδεύσει, αλλά η
προετοιμασία μας ξεκίνησε μόλις εννέα μήνες πριν. Με υποστήριξη, πλέον, ΕΟΕ
και Πολιτείας πιστεύουμε ότι το 2006 στο Τορίνο θα είμαστε δυνατοί.
Ευχαριστούμε ΕΟΕ, Πολιτεία και τους χορηγούς μας BF Action και Nokia». 
Την Ολυμπιακή ομάδα συγκροτούν Βασίλης Δημητριάδης και Ντίνα Κούτρα
(καταβάσεις), Λευτέρης Φάφαλης και Κατερίνα Μπαλκαμπά (αντοχή), Σταύρος
Χριστοφορίδης και Δέσποινα Βαβάτση (δίαθλο), Τζον-Άντριου Καμπάνης - Τζον
Λειβαδείτης (μπόμπσλεϊ).
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O073</ED>
<ID>
ID:303695

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Έκπληξη από την Πάτρα </H2>
Ο Ν.Ο. Πάτρας έκανε την έκπληξη στους χθεσινούς αγώνες πόλο της Α1, αφού
νίκησε τον Παναθηναϊκό 20-13! Οι «πράσινοι» αγωνίστηκαν για περισσότερο από
δύο περιόδους με παίκτη λιγότερο, αφού ο διαιτητής Χασεκίογλου απέβαλε τον
Μπουλουγουρά, θεωρώντας ότι χτύπησε τον Χριστοφή. Στο σημείο αυτό (στο 6.50
της 2ης περιόδου), το σκορ ήταν 5-4 υπέρ του ΝΟΠ. Ο Χασεκίογλου σημείωσε στο
φύλλο αγώνα τον Ανδρεάκο θεωρώντας ότι του πέταξε την μπάλα στη λήξη του ματς.
Ο Παναθηναϊκός υπέβαλε ένσταση για τον Χασεκίογλου, σημειώνοντας ότι αν δεν
έχει δικαίωμα να διευθύνει λόγω ορίου ηλικίας, θα ζητήσει επανάληψη του ματς.
Πρωταγωνιστές του αγώνα οι Μ. Γεωργάρας (6 γκολ) και Χάμπερτ (7 ). 
Στο μεταξύ, ο Γιάννης Θωμάκος πέτυχε οκτώ γκολ στη νίκη του Ολυμπιακού επί του
Ν.Ο. Χίου (19-8) και αυτό αποτελεί ρεκόρ για τη φετινή περίοδο. Στα άλλα ματς:
Άρης - Ν.Ο. Χανίων 7-10, ΠΑΟΚ - Γλυφάδα 12-9.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O074</ED>
<ID>
ID:303715

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=4</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ </H5><H2>Είχε σύμμαχο ... τον αντίπαλο </H2>
Ο Ρώσος Μαράτ Σαφίν δεν κουράστηκε για να προκριθεί στην ημιτελική φάση του
Όπεν της Αυστραλίας, αφού ο Νοτιοαφρικανός Γουέιν Φερέιρα εγκατέλειψε, λόγω
ενοχλήσεων στο στομάχι στο πρώτο σετ. Στο σημείο της διακοπής ο Ρώσος τενίστας
προηγείτο 5-2. Αντίπαλός του στον ημιτελικό είναι ο Γερμανός Τόμι Χάας, ο
οποίος απέκλεισε τον Μαρσέλο Ρίος από τη Χιλή, με 7-6, 6-4, 6-7, 7-6. 
Στις Γυναίκες: Η Τζένιφερ Καπριάτι νίκησε 6-2, 6-2 τη Γαλλίδα Αμελί Μορεσμό
και θα αντιμετωπίσει στον ημιτελικό τη Βελγίδα Κιμ Κλάιστερς, η οποία
απέκλεισε τη συμπατριώτισσά της Τζούστιν Ενέν, με 6-2, 6-3.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O075</ED>
<ID>
ID:303730

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O076</ED>
<ID>
ID:303738

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η: Ματζουράνα (Φίλιππος) 3,52-1,29. Μυρτάλη 0,87. Τρίτος και τέταρτος,
Βροντή και Άμπωτις. Δίδυμο 5Χ7=8,36. Φορκάστ 5Χ7=18,35. Τρίο 2Χ5Χ7=9,57.
Τρικάστ 5Χ7Χ2=96,97. Τετραπλό 5Χ7Χ2Χ1=232,38. 
2η: Μπλου Μπελ (Οικονομίδης) 0,80-0,69. Μις Τέτα 1,31. Τρίτος και τέταρτος,
Μ. Χάιτς και Ταϋγέτη. Δίδυμο 5Χ6=2,51. Φορκάστ 4,30. Σύνθετο 5Χ6=12,54. Σ.Δ.
5Χ7Χ5Χ6=118,26. Τρίο 4Χ5Χ6=2,15. Τρικάστ 6Χ5Χ4=9,69. Τετραπλό 6Χ5Χ4Χ9=93,21. 
3η: Ξανθός Ιππότης (Φίλιππος) Γκινιάν 2,77 (σ.σ.: όλο το στοίχημα του πλασέ
επιστρέφεται). Δεύτερος, Τρίτος και τέταρτος, Βίκτωρ, Αλκυνεύς και Στρονγκ
Αντρίκος. Δίδυμο 2Χ8=16 ευρώ. Φορκάστ 8Χ2=39,46. Σύνθετο 6Χ8=28,89. Σ.Δ.
5Χ6Χ2Χ8=210,32. Τρίο 2Χ4Χ8=11,15. Τρικάστ 8Χ2Χ4=104,55. Τετραπλό
8Χ2Χ4Χ1=197,37. 
4η: Ελλένικ Πρίνσες (Τσεργάς), 1,01-0,48, Βέντα 0,57. Τρίτος, Γκόλντεν
Πράσσια. Δίδυμο 1Χ3=1,41. Φορκάστ 3Χ1=2,98. Σύνθετο 8Χ3=14,77. Σ.Δ.
2Χ4Χ1Χ3=181,14. Τρίο 1Χ2Χ3=0,96. Τρικάστ 3Χ1Χ2=6,91. 
5η: Ρήνος (Οικονομίδης) 1,39-0,92. Ειρηνικός 0,82. Τρίτος και τέταρτος,
Λευκόνοικο και Αττικός. Δίδυμο 2Χ6=4,61. Φορκάστ 2Χ6=8,18. Σύνθετο 3Χ2=7,08.
Σ.Δ. 1Χ3Χ2Χ6=38,91. Τρίο 2Χ3Χ6=6,82. Τρικάστ 2Χ6Χ3=38,33. Τετραπλό
2Χ6Χ3Χ5=90,24. 
6η: Μις Σαντρίνα (Γεωργίου) 0,48-0,37. Χορδή 1,59. Τρίτος και τέταρτος,
Ωραία Τζώρτζα και Ματζ. Μπελ. Δίδυμο 1Χ8=3,64. Φορκάστ 1Χ8=5,06. Σύνθετο
2Χ1=2,51. Σ.Δ. 2Χ6Χ1Χ8=16,028. Τρίο 1Χ2Χ8=4,15. Τρικάστ 1Χ8Χ2=16,29. Τετραπλό
1Χ8Χ2Χ7=175,69. 
7η: Διαγόρας (Αχιλλέας) 8,19-2,30. Στρονγκ Παύλος 1,15. Τρίτος και
τέταρτος, Σλάμμα και Νικ Γουίννερ. Δίδυμο 3Χ5=27,39. Φορκάστ 3Χ5=55,47.
Σύνθετο 1Χ3=27,17. Σ.Δ. 1Χ8Χ3Χ5=798,77. Τρίο 1Χ3Χ5=34,25. Τρικάστ
3Χ5Χ1=225,12. Τετραπλό 3Χ5Χ1Χ4=4.419,14. 
8η: Αμουζένη (Λιάκος) 0,42 (σ.σ.: όλο το στοίχημα του πλασέ επιστρέφεται).
Δεύτερος, Τρίτος και τέταρτος, Ομ. Κορθιανή, Χρυσταλλένια και Αργυρή. Δίδυμο
1Χ3=0,78. Φορκάστ 1Χ3=0,89, Σύνθετο 3Χ1=15,54, Συν. Διδ. 3Χ5Χ1Χ3=146,36. Τρίο
1Χ2Χ3=1,30. Τρικάστ 1Χ3Χ2=2,39. Τετραπλό 1Χ3Χ2Χ6=27,05. 
9η: Λαστ Έμπερορ (Χαραλάμπους) 4,40-1,80. Ιέρων 0,54. Τρίτος Σλάι Αλεξ.
Δίδυμο 2Χ7=6,73. Φορκάστ 7Χ2=19,92. Σύνθετο 1Χ7=5,65, Συν. Διδ. 1Χ3Χ2Χ7=19,01,
Τρίο 1Χ2Χ7=5,56. Τρικάστ 7Χ2Χ1=67,44. 
* Διεγράφη ο ίππος 4, Ψίθυρος. 
* ΣΚΟΡ ΓΚΑΝΙΑΝ 4: 9.417,60 
* ΣΚΟΡ ΓΚΑΝΙΑΝ 6: Τζακ Ποτ (35.070,00) <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17250O077</ED>
<ID>
ID:303743

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O07&aa=7</URL></REF>


Article

<CATEGORY>vin10</CATEGORY>

 <H5>ΛΕΩΦΟΡΟΣ </H5><H2>Και άλλο «ματ» από τον Άγγελο
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Αν ο Παναθηναϊκός του Γιάννη Βαρδινογιάννη και του Σ. Μαρκαριάν διατηρεί
κάποιες (όχι πολλές...) ελπίδες για τίτλο ή πλασάρισμα στη δεύτερη θέση του
πρωταθλήματος, εντούτοις, από χθες στις οκτώ βραδινή δεν μπορεί να διατηρεί
βλέψεις στο φετινό Κύπελλο Ελλάδας, διότι απλά αυτές τις παραχώρησε στον
Ηρακλή Θεσσαλονίκης. 
*** Παρακολουθώντας τον κρίσιμο αγώνα από την τηλεοπτική εικόνα φάνηκε καθαρά
ότι ο Ηρακλής, παρά την ήττα του, διέθετε εξυπνότερο προπονητή. 
*** Τι έκανε ο Άγγελος; 
*** «Πάγωσε» για τα καλά το παιχνίδι στο β' μέρος, πέταξε από την άμυνα τους
«απρόσεκτους» Μιλόγιεβιτς - Κυριαζή και «απαγόρευσε» να γίνουν (άλλα) λάθη. 
*** Εκεί στηρίχθηκε το μυστικό του Αναστασιάδη και με τους Χαλκιά -
Κολομπούρδα (για τον οποίο είχε δώσει στοιχεία χθες η στήλη...) «κράτησε» για
τα καλά. 
*** Το γκολάκι που έδωσε την ιστορική πρόκριση στον «Γηραιό» νομίζω πως ήταν
φυσιολογική συνέπεια μιας συνολικής προσπάθειας ομάδας, η οποία δούλεψε πολύ
και με μέθοδο. 
*** Δεν ξέρω αν θα είχε περισσότερη τύχη ο Παναθηναϊκός αν αγωνιζόταν ο έχων
το μεγαλύτερο συμβόλαιο Κύπριος φορ κρούσης Μ. Κωνσταντίνου. 
*** (Ή ο νεοαποκτηθείς αμυντικός Μηνάς Πίτσος). 
*** Αυτό που μυρίζονται, πάντως, οι υποστηρικτές του Παναθηναϊκού είναι πως
δύσκολα η ομάδα τους θα καταφέρει να κερδίσει ένα Κύπελλο Ευρώπης το 2008, αν
προχωρήσει με τα σημερινά της οράματα. 
*** Ο Αναστασιάδης (και δεν πρόκειται να τον ματιάσουμε διότι ξέρει από άμυνα
βασκανίας, λόγω επισκέψεων στις Μονές του Άθω...) πηγαίνει από το καλό στο
καλύτερο. 
*** Όλα τα ντέρμπι έχει «καθαρίσει» μέχρι τώρα και έπεται συνέχεια. 
*** Επόμενο ραντεβού με τον ΠΑΟΚ στην Τούμπα, αν και προηγείται η διπλή κόντρα
με τον Εθνικό Αστέρα για την τετράδα του Κυπέλλου. 
Πιστός στις παραδόσεις, όταν αναφέρεται σε Παναθηναϊκό, ο Άγγελος Αναστασιάδης
ήταν υπερβολικά προσεκτικός μιλώντας για τον αγώνα. 
*** «Ήταν θέλημα Θεού το γκολ που σημειώσαμε. Δεν αξίζαμε την πρόκριση» είπε
και τελείωσε εκεί. 
*** Ο Μαρκαριάν είπε πολλά, όλα θεωρητικά. 
*** Με άφθονα «θα», παραινέσεις για σκληρή δουλειά στο άμεσο μέλλον κ.λπ. 
*** Πάντως, ο Ουρουγουανός (με την αρμένικη καταγωγή) άφησε να εννοηθεί ότι
στο εξής θα δουλέψει με μία ομάδα! 
*** Που σημαίνει σε απλά νοτιοαμερικανικά ότι πολλές αλλαγές τέλος! 
*** Σωστό θα είναι αυτό. 
*** Θυμάμαι τη μεγάλη Γιουβέντους. 
*** Ουδείς έμαθε ποτέ τον αναπληρωματικό του Πλατινί ή του Ρομπέρτο
Μπέτεγκα... 
*** Το ότι προκλήθηκαν επεισόδια (και συλλήψεις) από μερικούς θερμούς οπαδούς,
νομίζω πως αποτελεί «καμπανάκι» για τη συνέχεια. 
*** Κρίμα, διότι πλησιάζει το ντέρμπι με τη Σπάρτα Πράγας και το «Τριφύλλι»
χρειάζεται ηρεμία (και φόρμα). 
Μουδιασμένος εμφανίστηκε ο Μπάγιεβιτς ενώπιον των δημοσιογράφων, χθες, στο
πλαίσιο της προγραμματισμένης ενημέρωσης. 
*** Ουσιαστικά, πρόβαλε οικονομική δυσχέρεια της ΠΑΕ σχετικά με το αν θα
ενισχυθεί η ομάδα του με μεταγραφές, λέγοντας: 
*** «Κύριοι, από εσάς μαθαίνω ότι κάνουμε μεταγραφές και μάλιστα ποιους
παίκτες πρόκειται να πάρουμε». 
*** Κόκαλο οι συνάδελφοι, αλλά δεν αντέδρασαν, οπότε ο «Πρίγκιπας» επανήλθε
γερά: 
*** «Πολύ μιλάτε με τους μάνατζερ, αλλά και που τα γράφετε...». 
*** Κάτι μου λέει ότι ο Ντούσκο χάνει σιγά σιγά την ψυχραιμία του. 
Κυζερίδης και Ιρανίλντο κέρδισαν χθες τις οικονομικές υποθέσεις τους και είναι
ελεύθεροι να φύγουν από τον Άρη. 
*** Πώς αντέδρασε η ΠΑΕ του Χαριλάου; 
*** Προσπάθησε να πείσει τους δύο ικανούς ποδοσφαιριστές να περιμένουν ώς
αύριο Παρασκευή... 
*** Προφανώς, ο Τάκης Ανδριάς περιμένει κάποια «προίκα» από το Αμέρικα... 
*** Ένα είναι σίγουρο. 
*** Αν μετά τον δυναμικό χαφ Κούτση ο ΠΑΟΚ «ρίξει γέφυρα» και στον Κυζερίδη,
θα προκύψει ένταση στη Διαγώνιο (όπου, συνήθως, γίνονται οι ζυμώσεις μεταξύ
των φανατικών των δύο συλλόγων). 
*** Για να δούμε...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O081</ED>
<ID>
ID:303620

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=1</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ </H5><H2>Επιστρέφει ο Ρονάλντο </H2>
Επιστρέφει και στην Εθνική Βραζιλίας ο Ρονάλντο. Ο προπονητής της «Σελεσάο»,
Φελίπε Σκολάρι, δήλωσε ικανοποιημένος από την αγωνιστική πορεία του
«Φαινομένου» και σκοπεύει να τον καλέσει στην αποστολή για το φιλικό ματς με
τη Σαουδική Αραβία, το οποίο θα διεξαχθεί στις 6 Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O082</ED>
<ID>
ID:303661

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=2</URL></REF>


Article

<CATEGORY>vin10</CATEGORY>

 <H5>ΜΠΑΛΜΠΟ </H5><H2>Θα κυκλοφορήσει και CD </H2>
Στο τραγούδι αποφάσισε να το ρίξει ο Άμπελ Μπάλμπο! Ο βετεράνος Αργεντινός
έχει, πλέον, χάσει κάθε επαφή με τη βασική ενδεκάδα της Ρόμα τον τελευταίο
καιρό και έτσι προσπάθησε να διακριθεί δίνοντας ένα ρεσιτάλ κιθάρας, μπροστά
σε 500 θεατές. Όλα πήγαν καλά και ο Μπάλμπο ετοιμάζεται τώρα να κυκλοφορήσει
μουσικό CD, τα έσοδα του οποίου θα διατεθούν για φιλανθρωπικούς σκοπούς. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O083</ED>
<ID>
ID:303696

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=3</URL></REF>


Article

<CATEGORY>vin10</CATEGORY>

 <H5>ΒΕΝΓΚΕΡ </H5><H2>Τον ενθουσιάζουν οι αψιμαχίες </H2>
Υπέρ των βίαιων ποδοσφαιριστών τάχθηκε ο Αρσέν Βενγκέρ! Ο Αλσατός τεχνικός
της Άρσεναλ τόνισε, σε συνέντευξή του στην «Daily Express», πως οι αψιμαχίες
ανάμεσα στους παίκτες ενθουσιάζουν τους θεατές, αλλά και τον ίδιο: «Μου αρέσει
να βλέπω σκληρές μάχες και οι ποδοσφαιριστές να τα δίνουν όλα. Στην περίπτωση,
βέβαια, που το παρακάνουν οι διαιτητές θα πρέπει να τους τιμωρούν, αλλά όταν
είσαι οπαδός και πληρώνεις για να παρακολουθήσεις ένα παιχνίδι θέλεις να τα
βλέπεις αυτά». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O084</ED>
<ID>
ID:303716

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=4</URL></REF>


Article

<CATEGORY>vin10</CATEGORY>

 <H5>ΠΡΕΜΙΕΡ ΛΙΓΚ </H5><H2>Αύξηση θεατών </H2>
Πληθαίνουν οι θεατές στην Πρέμιερ Λιγκ. Σύμφωνα με τη διοργανώτρια αρχή του
αγγλικού πρωταθλήματος ο μέσος όρος των φιλάθλων που παρακολουθούν κάθε
Σάββατο του αγώνες της Μάντσεστερ Γιουνάιτεντ, της Λίβερπουλ και της Άρσεναλ
έχει αυξηθεί κατά 3,5%, φτάνοντας τους 34.000 ανά αγώνα.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O085</ED>
<ID>
ID:303731

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=5</URL></REF>


Article

<CATEGORY>vin10</CATEGORY>

 <H5>ΑΦΡΙΚΑΝΟΣ ΣΚΙΕΡ </H5><H2>Με θάρρος στο Σολτ Λέικ ο Ισαάκ </H2>
Όταν αθλητής από το Καμερούν της Αφρικής ετοιμάζεται να πάρει μέρος (ως
σκιέρ!) σε Χειμερινή Ολυμπιάδα, σαφώς και δημιουργεί εκπληκτική είδηση. Είναι
ο Ισαάκ Μενολί, ο οποίος θα προσπαθήσει για μετάλλιο στο Σολτ Λέικ Σίτι. Αν θα
τα καταφέρει είναι άλλο θέμα...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O086</ED>
<ID>
ID:303739

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=6</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ </H5><H2>Σκοτώθηκε ο Μέρο της Μπρέσια </H2>
Ο αγώνας Κυπέλλου Ιταλίας ανάμεσα στην Πάρμα και την Μπρέσια αναβλήθηκε
λίγα λεπτά πριν από την έναρξή του, λόγω της είδησης του θανάτου του 27χρονου
ποδοσφαιριστή των φιλοξενουμένων Βιτόριο Μέρο. Ο Μέρο έχασε τη ζωή του σε
αυτοκινητικό δυστύχημα λίγο έξω από την Μπρέσια, μερικές ώρες πριν από τον
αγώνα με την Πάρμα. Δεν είχε συμπεριληφθεί στην αποστολή της ομάδας του λόγω
τιμωρίας. Οι παίκτες της Μπρέσια πληροφορήθηκαν τον θάνατο του Μέρο, ενώ
προθερμαίνονταν στο στάδιο Ένιο Ταρντίνι. Η πρώτη τους αντίδραση ήταν να
εγκαταλείψουν τον αγωνιστικό χώρο με τους παίκτες της Πάρμα να τους ακολουθούν.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17250O087</ED>
<ID>
ID:303744

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O08&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ένας 18χρονος «βασιλιάς» του κόσμου
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο 18χρονος Ουκρανός Ρούσλαν Πονομαριόφ είναι από χθες ο νεώτερος παγκόσμιος
πρωταθλητής στην ιστορία του σκακιού. Ο νεαρός σκακιστής έκανε εύκολη ισοπαλία
σε 22 κινήσεις, στη χθεσινή 7η παρτίδα του τελικού, φέρνοντας το σκορ στο 4,5-2,5.

Ο νέος βασιλιάς. Αν και μόλις 18 ετών, ο Ουκρανός Ρούσλαν Πονομαριόφ κέρδισε
επάξια το στέμμα

Η 8η και τελευταία παρτίδα ήταν προγραμματισμένη για σήμερα, αλλά δεν
χρειάζεται πλέον να παιχθεί. Ο Ιβαντσούκ έχοντας τα μαύρα έπρεπε οπωσδήποτε να
κερδίσει, αν ήθελε να κρατηθεί ζωντανός. Επέλεξε την άμυνα Αλιέχιν, ωστόσο ο
Πονομαριόφ έπαιξε επιθετικά στην πτέρυγα του βασιλιά και, προκαλώντας απειλές,
υποχρέωσε τον Ιβαντσούκ σε αλλαγή βασιλισσών, αποδυναμώνοντας ταυτόχρονα και
τις ελπίδες του για νίκη. 
Ο Πονομαριόφ διαδέχεται τον Ινδό Βισβανάθαν Ανάντ, κάτοχο του τίτλου, ο οποίος
όμως αποκλείστηκε από τον Ιβαντσούκ στα ημιτελικά. Ο Πονομαριόφ, παρά το
γεγονός ότι δεν μετείχαν στο πρωτάθλημα αυτό οι δύο κατά τεκμήριον καλύτεροι
σκακιστές στον κόσμο, ο Κασπάροφ και ο Κράμνικ, και παρά τις ιδιαίτερες
συνθήκες που δημιουργεί το νέο σύστημα με το οποίο διεξάγεται το παγκόσμιο
πρωτάθλημα και οι νέοι χρόνοι σκέψεις που υιοθετήθηκαν, είναι ένας άξιος
πρωταθλητής. Διακρίθηκε για τη σταθερότητα του παιχνιδιού του, ενώ η κατάκτηση
του τίτλου αυτού αποτελεί την κατάληξη μιας ξέφρενης πορείας το δεύτερο μισό
του 2001. 
Σε σχέση με τον χρόνο σκέψης: οι νέοι κανονισμοί δίνουν 1 ώρα και 15 λεπτά σε
κάθε παίκτη για τις πρώτες 40 κινήσεις, καθώς και 15 ακόμη λεπτά για την
υπόλοιπη παρτίδα. Σε κάθε κίνηση όμως, από την 1η κίνηση, προστίθενται 30
ακόμη δευτερόλεπτα. Στην 5η παρτίδα, ο Ιβαντσούκ, ο οποίος είχε καλύτερη θέση
και μπορούσε σχεδόν σίγουρα να κερδίσει, την κατέστρεψε στην πίεση χρόνου
(μετά την 40ή κίνηση) και έχασε. 
Ο Πονομαριόφ κέρδισε 750.000 δολάρια, ενώ τα συνολικά χρηματικά έπαθλα ήταν 3
εκατ. δολάρια. Τώρα, πλέον, μεγάλο ενδιαφέρον παρουσιάζει το τουρνουά του
Λινάρες τον Φεβρουάριο, όπου ο νέος παγκόσμιος πρωταθλητής θα αναμετρηθεί με
τον Κασπάροφ και αρκετούς ακόμη από τη λίστα των 10 κορυφαίων. 
Το παγκόσμιο πρωτάθλημα πραγματοποιήθηκε στη Μόσχα, ενώ το επόμενο θα γίνει
στο Λονδίνο. 
Ο νεαρός Ουκρανός κέρδισε την 5η παρτίδα του ματς με τον Ιβαντσούκ, ενώ στην
6η παρτίδα έφθασε εύκολα με τα μαύρα στην ισοπαλία. 
Στην 5η παρτίδα ο Πονομαριόφ στάθηκε τυχερός, καθώς ο Ιβαντσούκ κατέστρεψε μία
θέση που, κανονικά, έπρεπε να κερδίσει. Παίχτηκε ισπανική άμυνα που γύρισε στη
βαριάντα αντι-Μάρσαλ. Ο Ιβαντσούκ, παίζοντας με τα μαύρα, κατάφερε να
προωθήσει ελεύθερα πιόνια στην πτέρυγα της βασίλισσας. Όπως ομολόγησε και ο
Πονομαριόφ μετά την παρτίδα, αλλά όπως σχολίαζε και ο Γεωργιανός γκραν μετρ
Αζμαϊπαρασβίλι στη διάρκεια της παρτίδας, μετά την κίνηση 45... Ββ3 και 46...
Αα4 η παρτίδα ήταν κερδισμένη για τα μαύρα. Τελικά, όμως, ήταν τα λευκά που
προώθησαν γρηγορότερα τα πιόνια τους. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17250O991</ED>
<ID>
ID:303621

</ID><URL>http://ta-nea.dolnet.gr/neaweb/neafile.print_unique?e=A&f=17250&m=O99&aa=1</URL></REF>


Article

<CATEGORY>vin09</CATEGORY>

 <H2>Παρθενώνας δωματίου!
</H2><H4>Ολόκληρη η ζωφόρος του Παρθενώνα, «μήκους» 160 μέτρων, χώρεσε σε οκτώ μέτρα
φιλμ. Κι ο ναός χώρεσε σε ένα δωμάτιο...
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Μια χάρτινη ζωφόρος, συνολικού μήκους 8 μέτρων και ύψους μόλις 5 εκατοστών
(κάτω, λεπομέρεια) περιβάλλει τον - εκπαιδευτικό - μίνι Παρθενώνα με τα Γλυπτά
του, που φωτογραφήθηκαν στο Βρετανικό Μουσείο

Ένας Παρθενώνας, σε μέγεθος δωματίου, κατασκευάστηκε πρόσφατα από ξύλο και
πλέξιγκλας για να χωρέσει την πρώτη πλήρη και χωρίς ασυνέχειες φωτογραφική
αποκατάσταση της περίφημης ζωφόρου του Παρθενώνα με την πομπή των Παναθηναίων. 
Η μακέτα του Παρθενώνα ολοκληρώθηκε πριν από τρεις εβδομάδες και εκτίθεται
τώρα στο Κέντρο Μελετών Ακροπόλεως. 
Το φωτομοντάζ της πομπής αποτελείται από 180 φωτογραφίες γλυπτών και
σχεδίων σε σμίκρυνση 1: 20 κι έγινε για εκπαιδευτικούς σκοπούς. 
Ο ξύλινος σηκός του ναού έχει διαστάσεις 3 Χ1 μ. και ύψος 80 εκατοστών.
Σχεδιάστηκε από τον αρχιτέκτονα Νικήτα Αλιφέρη και περικλείεται σ' ένα κουτί
από διαφανές πλέξιγκλας, διαστάσεων 3,6 Χ1,7 Χ 0,9, στο οποίο «σημειώνονται»
με αμμοβολή οι εξωτερικοί δωρικοί κίονες. 
Έτσι ο θεατής διακρίνει άνετα τη συνεχή χάρτινη ζωφόρο, που έχει μήκος 8
μέτρων και ύψος 5 μόλις εκατοστών. 
Σ' αυτό το στενό φιλμάκι αποτυπώθηκαν με φωτογραφίες υψηλής ευκρίνειας,
που τράβηξε και επεξεργάστηκε ψηφιακά ο Σωκράτης Μαυρομμάτης, όλα τα σωζόμενα
πρόσωπα και επεισόδια της πομπής των Παναθηναίων. Τριακόσιες πενήντα μορφές
των θεών του Ολύμπου, των ηρώων αθλητών και πολιτών της Αθήνας, διακόσια
πενήντα άλογα, πολλά ζώα που οδηγούνται στη θυσία κ.ά. από το Βρετανικό
Μουσείο και το Μουσείο της Ακροπόλεως. 
Για πρώτη φορά το μοντάζ των σωζόμενων ανάγλυφων πλακών συμπληρώνεται
με 60 θραύσματα γλυπτών που βρίσκονται στις αποθήκες του Μουσείου Ακροπόλεως
και με φωτογραφίες από τριάντα πολύτιμα σχέδια των γλυπτών που χάθηκαν με την
ανατίναξη του Παρθενώνα από τον Μοροζίνη το 1687. Ακριβώς δεκατρία χρόνια πριν
από την καταστροφή, ο Φλαμανδός Κ. Κάρεϊ είχε σχεδιάσει τα γλυπτά στη θέση
τους πάνω στον ναό. 
«Με τη μακέτα και τις φωτογραφίες έχουμε για πρώτη φορά την ευκαιρία να
δούμε το σύνολο της ζωφόρου του Παρθενώνα να προβάλλει μ' έναν τρόπο ελκυστικό
και σαφή για τα παιδιά χωρίς ασυνέχειες», εξηγεί η υπεύθυνη των εκπαιδευτικών
προγραμμάτων και μουσειοσκευών του Κέντρου Μελετών Ακροπόλεως, αρχιτέκτων
Κορνηλία Χατζηασλάνη. «Πολύ σύντομα, το οκτάμετρο ανάπτυγμα της ζωφόρου θα
κυκλοφορεί τυπωμένο σε ένα πολύπτυχο, όπου θα εξηγείται συνοπτικά η κάθε μορφή
και η σημασία της στην πομπή των Παναθηναίων». 
<H3>Δυόμισι χρόνων δουλειά </H3>
Η προετοιμασία του υλικού κράτησε περισσότερο από δυόμισι χρόνια. Ο Έλληνας
φωτογράφος Σωκράτης Μαυρομμάτης, ενεργώντας για λογαριασμό του Ιδρύματος
Μελίνα Μερκούρη αντιμετώπισε δυσκολίες με τη χορήγηση άδειας φωτογράφισης των
Γλυπτών του Παρθενώνα μέσα στο Βρετανικό Μουσείο. «Τελικά οι φωτογραφίες
έγιναν με το χέρι και με τον υπάρχοντα φωτισμό, σε διαδοχικά ταξίδια και
ιδιωτικές επισκέψεις στο Μουσείο», λέει. 
Στο ελληνικό μουσείο η φωτογράφιση έγινε υπό κανονικές συνθήκες. Κατόπιν,
έπρεπε οι φωτογραφίες και τα σχέδια του Κάρεϊ να ψηφιοποιηθούν και να
σκαναρισθούν σε κλίμακα 1: 20 διατηρώντας την ακρίβεια και την ευκρίνεια των
μορφών. «Χωρίς τη σύγχρονη τεχνολογία θα ήταν εξαιρετικά δύσκολο. Γι' αυτό και
κανείς δεν το είχε επιχειρήσει». 
<H3>INFO
</H3>
Κέντρο Μελετών Ακροπόλεως, Μακρυγιάννη 2 - 4, τηλ. 010.9239.186. Επισκέψεις:
Δευτέρα και Παρασκευή 9 π.μ. - 2 μ.μ. Είσοδος ελεύθερη.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17250P251</ED>
<ID>
ID:303622

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P25&aa=1</URL></REF>


Article

<CATEGORY>vin09</CATEGORY>

 <H2>«Το Αθάνατο νερό» έθνικ, τζαζ και έντεχνα λαϊκά
</H2>
Το ελληνικό λαϊκό παραμύθι «Το αθάνατο νερό» παρουσιάζει η Παιδαγωγική Σκηνή
της Μαίρης Ραζή «Η Πρόβα» (Αχαρνών και Ηπείρου 39, τηλ. 010-8818.326). Η
σκηνοθετική επιμέλεια είναι της Μ. Ραζή, τα σκηνικά του Μπάμπη Αγγέλου, η
μουσική επιμέλεια του Δημήτρη Γκότση και οι φωτισμοί του Αχιλλέα Κουτσούρη. 
Τσίρκο 
Μουσική χορός και θέατρο ακροβατούν ανάμεσα στο φως και την κίνηση στις
παραστάσεις του καναδικού τσίρκου «Eloize», που εμφανίζεται στο θέατρο του
Κολλεγίου Αθηνών (Στεφ. Δέλτα 4, τηλ. 010-6798.100). Εισιτήρια στο «Half Note»
(Τριβωνιανού 17, Μετς, τηλ. 010-9213.310), και στην «Ticket Hellas»
(010-6189.300). Με τη στήριξη των «ΝΕΩΝ». 
«Ζωντανά» 
Έως και την Κυριακή θα εμφανίζεται στο «Αερικό» (Αγαθάρχου 4-6, στου
Ψυρή, τηλ. 010-3255.359) η Μαρία Βουμβάκη. Οι εικαστικές παρεμβάσεις είναι του
Μιχάλη Αλεξάνδρου. 
Έθνικ τζαζ και αυτοσχεδιασμοί από τους Ίασις στις 10.45 μ.μ., στο «Cafe
Asante» (Δαμάρεως 78, στο Παγκράτι, τηλ. 010-7560.102). 
Για τους Chemical Brothers το πάρτι απόψε στο «Χοροστάσιο». Ο Γιώργος
Φακίνος παρουσιάζει το καινούργιο άλμπουμ τους Come With Us και τους λόγους
που τους έχουν αναδείξει σε ένα από τα πιο ισχυρά σχήματα της νέας
ηλεκτρονικής σκηνής. Μαζί με άλλα της «ηλεκτρονικής» στις 11. Σκουλενίου 2,
στην Πλατεία Κλαυθμώνος. Είσοδος 7,34 ευρώ.

Παραδοσιακά και έντεχνα λαϊκά τραγούδια, από τη Λατινική Αμερική και
την Ελλάδα, στο «Μπαράκι του Βασίλη» (Διδότου 3 στο Κολωνάκι, τηλ.
010-3623.625). Συμμετέχουν η Αγγελική Κοκκίνη (τραγούδι και μαντολίνο), ο
Δημήτρης Ρουσσόπουλος (κιθάρα), ο Άγγελος Παπαχατζής (κρουστά) και ο Χρήστος
Δημητρακόπουλος (κιθάρα). 
Εκθέσεις 
Έργο του Anton (Αντώνης Νίκογλου) που παρουσιάζει τις δημιουργίες του από
σήμερα στη «Μέδουσα»

Ο Anton (Αντώνης Νίκογλου) παρουσιάζει ζωγραφικές δημιουργίες του της
τελευταίας δεκαετίας από απόψε στη «Μέδουσα» (Ξενοκράτους 7, στο Κολωνάκι,
τηλ. 010-7244.552). 
Συνεχίζεται η εικαστική έκθεση της Καίτης Μπάρμπα που φιλοξενείται στην
γκαλερί σύγχρονης τέχνης «Els Hanappe-Underground» (Μελανθίου 2, Ψυρή, τηλ.
010-3250.364) 
Βράβευση

Τα ετήσια βραβεία του Συνδέσμου για τα Δικαιώματα της Γυναίκας θα
απονείμει σήμερα ο υπουργός Τύπου και ΜΜΕ κ. Χρήστος Πρωτόπαπας, σε
δημοσιογράφους για την κάλυψη γυναικείων θεμάτων, στις 6.30 μ.μ., στο
ξενοδοχείο «Εσπέρια».

Σεμινάριο 
Σεμινάριο εκφραστικής επικοινωνίας διοργανώνεται από το Πρότυπο Κέντρο
Λειτουργικής Αναπνοής Αγωγής Λόγου «Η ευ-θυμία» (Αχαρνών και Ηπείρου 39, τηλ. 010-8818.326).

<H3>ΜΕΣΑΝΥΧΤΑ
</H3>
Το κύκνειο άσμα της Σάρα Κέιν «4.48 Ψύχωση» που παρουσιάζει σε
μεταμεσονύκτια παράσταση, στις 12 το βράδυ, στον εξώστη του θεάτρου «Χώρα»
(Αμοργού 20, Κυψέλη, τηλ. 010-8673.945), η Ρούλα Πατεράκη.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17250P261</ED>
<ID>
ID:303623

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P26&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Προγράμματα που... τρέχουν
</H2>
http: // www.cordis.lu/en/home.html

Όλες οι εξελίξεις στην έρευνα και την τεχνολογία της Ευρωπαϊκής Ένωσης, στο
site του Cordis (Community Research & Development Information Service). Οι
έρευνες και τα προγράμματα που χρηματοδοτήθηκαν από το 1994 έως σήμερα, τι
δίνουν τα ΚΠΣ σε αυτούς τους τομείς έως το 2002 (αλλά και τι θα δώσουν μετά),
όλες οι λεπτομέρειες για τα προγράμματα που «τρέχουν». Αν δεν ψάχνετε για κάτι
συγκεκριμένο, ρίξτε μια ματιά στις στατιστικές για να μάθετε πόσες γυναίκες
επιστήμονες υπάρχουν στην Ε.Ε., αλλά και ποιοι είναι οι πρώτοι και οι
τελευταίοι στην αξιοποίηση των κοινοτικών πόρων για ερευνητικούς σκοπούς. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17250P262</ED>
<ID>
ID:303662

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P26&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο βράχος και το κύμα </H2>
<AUTHOR>Π.Κ.</AUTHOR>

«Ας τα στείλουν πίσω (τα Μάρμαρα), τα βαρέθηκα», λέει η καθαρίστρια του
Βρετανικού Μουσείου

«Πώς θα σας φαινόταν αν η Μόνα Λίζα είχε κοπεί στα δύο, με το ένα κομμάτι στη
Λισαβώνα και το άλλο στη Βαρσοβία; Δεν θα θέλατε να τα βάλετε ξανά μαζί,
πιθανόν στην Ιταλία, και μόνο για να κρίνετε το αισθητικό αποτέλεσμα;». Αυτό
το ερώτημα απευθύνει από τις στήλες της εφημερίδας «Guardian» o Κρίστοφερ
Χίτσενς, έγκυρος αρθρογράφος και συγγραφέας, ταγμένος στην υπόθεση της
επιστροφής των Γλυπτών του Παρθενώνα. Το άρθρο τιτλοφορείται «Χρυσέ μου είναι
ώρα να χάσουμε ξανά τα Μάρμαρά μας» και αναφέρεται στην αδιόρατη, αλλά
αισθητή, αλλαγή του πνεύματος και της γλώσσας με την οποία επιχειρηματολογούν
στη Βρετανία όσοι επιμένουν ότι τα Γλυπτά πρέπει να μείνουν στο Βρετανικού
Μουσείο. Σαν τη σταγόνα που πέφτει στη βροχή. Ή σαν τον βράχο με το κύμα, που
λέει και ο ποιητής. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17250P263</ED>
<ID>
ID:303697

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P26&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Και οι 7 ήταν υπέροχοι... </H2>
<AUTHOR>Γ.Δ.Κ.Σ.</AUTHOR>

Δημήτρης Χορν

Εφτά υποψήφιοι, οι δυο Λαέρτηδες, ε, δεν είναι και κάτι συνηθισμένο... Για το
Βραβείο Δημήτρης Χορν μιλώ. Που απονέμεται σε νέο άντρα ηθοποιό και που θα
επιδοθεί, φέτος, για δεύτερη χρονιά. Τη Δευτέρα, στις 8 το βράδυ, στο θέατρο
που φέρει το όνομα του αξέχαστου πρωταγωνιστή, από τον Σταμάτη Φασουλή, ο
οποίος και το καθιέρωσε με βάση τα τριάντα εκατομμύρια που είχε καταθέσει, επ'
ονόματί του, ο Γιάννης Χορν, αδελφός του ηθοποιού, όταν έμαθε ότι θα δώσει το
όνομα του Δημήτρη Χορν στο θέατρο «Διονύσια». 
<H3>... για το Βραβείο Δ. Χορν </H3>
Το Βραβείο «μεταφράζεται» σε χρηματικό έπαθλο, που είναι οι τόκοι του σταθερού
κεφαλαίου, σε μια περγαμηνή και στο χρυσό σταυρό που φορούσε, πάντα, ο
Δημήτρης Χορν και που θα περνάει, κάθε χρόνο, από τον ένα βραβευμένο στον
άλλο. Τη Δευτέρα, το περσινό πρώτο Βραβείο Δημήτρης Χορν, ο Δημήτρης Ήμελλος,
θα περάσει το σταυρό του Χορν στο λαιμό ενός από τα επτά υποψήφια παιδιά, που
ήταν όλα υπέροχα, την περσινή σεζόν: Λαέρτης Βασιλείου, Πέτρος Λαγούτης,
Λαέρτης Μαλκότσης, Αργύρης Ξάφης, Θάνος Σαμαράς, Γιάννης Τσορτέκης, Αλμπέρτο
Φάις. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17250P264</ED>
<ID>
ID:303717

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P26&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Γουστάρω μορφίνη
</H2>
<AUTHOR>Δ.Δ.</AUTHOR>

Αν δεν του βγήκε... τυχαία. Αν έχει διάρκεια κινηματογραφικής ζωής, δεν τον
ξέρω. Αν δεν τον κατασπαράξει ο Έλλην... Κρόνος. Αν βρεθεί ελεήμων να τον
χρηματοδοτήσει, τότε ο πρωτοεμφανιζόμενος Γιάννης Φάγκρας ίσως αποδειχθεί
γνήσιος οπαδός ενός Τζων Κασσαβέτη! ΥΓ: Μου 'ρθε αυθόρμητα, βλέποντας στο
Αετοπούλειο Πνευματικό Κέντρο Χαλανδρίου τη Δευτέρα το βράδυ, δεύτερη φορά, το
περιφρονημένο - από φεστιβάλ και Κέντρο Κινηματογράφου - «Πες στη μορφίνη
ακόμα την ψάχνω». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17250P265</ED>
<ID>
ID:303732

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P26&aa=5</URL></REF>


Article

<CATEGORY>vin09</CATEGORY>

 <H2>ΧΑΡΑ ΠΕΤΡΙΔΟΥ
</H2><H2>Σχεδιάζει την έκρηξη του κόσμου
</H2>
<AUTHOR>ΛΑΜΠΡΙΝΗ ΣΤΑΜΑΤΗ
</AUTHOR>
<AUTHOR>ΦΩΤΕΙΝΗ ΣΤΕΦΑΝΟΠΟΥΛΟΥ
</AUTHOR>

«Ένα απο τα πειράματα στο LHC είναι το ATLAS», λέει η κ. Πετρίδου. «Ένας
μεγάλος ανιχνευτής, σαν οκταώροφη πολυκατοικία. Το πείραμα αυτό θα κοστίσει
πάνω απο 500 εκατομμύρια ευρώ. Για εκεί προορίζονται οι μεγάλες ανιχνευτικές
διατάξεις που κατασκευάζονται στην Ελλάδα»

Είναι η Ελληνίδα της... Μεγάλης Έκρηξης. Χάρη στη δική της προσπάθεια, η
αναπαράσταση του Big Bang - εκείνων των τριών πρώτων λεπτών στη δημιουργία του
σύμπαντος - θα έχει τη σφραγίδα τριών ελληνικών πανεπιστημίων: του δικού της -
του Αριστοτελείου Πανεπιστημίου Θεσσαλονίκης -, του Πανεπιστημίου της Αθήνας
και του Εθνικού Μετσοβίου Πολυτεχνείου. 
Η κ. Χαρά Πετρίδου, αναπληρώτρια καθηγήτρια στο Τμήμα Φυσικής του ΑΠΘ, είναι
ντυμένη σαν χειρουργός και εργάζεται πάνω από κάτι δίμετρους σωλήνες
αλουμινίου. Προσδιορίζει τη θέση κάποιων λεπτών συρμάτων, με ακρίβεια
εκατομμυριοστών του εκατομμυριοστού. Η ομάδα της - δεκαπέντε επιστήμονες -
κατασκευάζει κάποιους παράξενους θαλάμους. Εκατόν τριάντα τέτοιοι θάλαμοι
(τριάντα χιλιάδες σωλήνες αλουμινίου, με εξήντα χιλιόμετρα υπέρλεπτου σύρματος
- όλα made in Greece) θα τοποθετηθούν στον μεγαλύτερο επιταχυντή πρωτονίων,
στο CERN της Γενεύης. Εκεί (στον επιταχυντή, που μοιάζει με μεγάλο υπόγειο
τούνελ, βρίσκεται σε βάθος 100 μέτρων κάτω από τη Γη κι έχει περίμετρο 27
χιλιομέτρων) θα γίνει το μεγάλο πείραμα: η αναπαράσταση της δημιουργίας του
σύμπαντος. 
Όλοι εργάζονται σκληρά, κάτω από αυστηρά ελεγχόμενες συνθήκες. Πρέπει
να είναι απόλυτα συντονισμένοι και ακριβείς. Η δουλειά τους ελέγχεται ξανά και
ξανά από το CERN. Όλα πρέπει να είναι έτοιμα, δοκιμασμένα και ελεγμένα, πολύ
πριν τις αρχές του 2006, οπότε και έχει προγραμματιστεί να γίνει η μεγάλη
αποκάλυψη: του τι συνέβη εκείνα τα πρώτα δισεκατομμυριοστά του δευτερολέπτου
της Μεγάλης Έκρηξης. 
«Μέσα σε αυτό το τούνελ, μέσα στον επιταχυντή ή συγκρουστήρα, θα γίνεται
σαράντα εκατομύρια φορές σε κάθε δευτερόλεπτο μια σύγκρουση πρωτονίων - ένα
mini Big Bang -, με πολύ μεγάλη ενέργεια - 100 φορές μεγαλύτερη απ' ό,τι στον
προηγούμενο συγκρουστήρα που λειτούργησε στο ίδιο τούνελ (LEP: Large Electron
Positron collider) και δέκα φορές μεγαλύτερη απ'ότι σε οποιοδήποτε προηγούμενο
σχετικό πείραμα», εξηγεί η κ. Πετρίδου. «Μέσω της σύγκρουσης, η τεράστια αυτή
ενέργεια μετατρέπεται σε ύλη. Εν αντιθέσει με την πυρηνική αντίδραση (όπου η
ύλη είναι που δημιουργεί ενέργεια), εδώ χρησιμοποιούμε ενέργεια με πυκνότητα
τόσο μεγάλη, όσο και τη στιγμή του Big Bang, για να φτιάξουμε καινούργια
σωματίδια. Και περιμένουμε - όχι μόνο εμείς, αλλά εκατοντάδες επιστήμονες σε
κάθε γωνιάς της Γης, με πολύ μεγάλη αγωνία - να δούμε τα σωματίδια που θα
δημιουργηθούν. Γιατί δεν υπάρχουν στον δικό μας κόσμο. Είναι «εξωτικές» μορφές
ύλης, που πιστεύουμε πως υπήρξαν για ελάχιστο χρονικό διάστημα μετά τη Μεγάλη
Έκρηξη και μετά εξαφανίστηκαν. Θέλουμε να μάθουμε τι υπήρχε εκείνα τα τρία
πρώτα λεπτά της ζωής του σύμπαντος. Να κατασκευάσουμε τα σωματίδια, για να τα
μελετήσουμε. Αλλά, για να γίνει αυτό, χρειάζεται να επαναλάβουμε τις συνθήκες
του νεογέννητου σύμπαντος. Χρειάζεται να ταξιδέψουμε πίσω, στην αρχή του
χρόνου». 
Αν ο μεγάλος επιταχυντής (το LHC) του CERN είναι η «μηχανή» που θα μας
ταξιδέψει πίσω στη στιγμή της Μεγάλης Έκρηξης, η κ. Πετρίδου κατασκευάζει
κάποια σημαντικά εξαρτήματά της. Ονομάζονται «ανιχνευτές ακτινοβολίας υψηλής
ενέργειας» και συγκεκριμένα ανιχνεύουν, μετρούν και αναλύουν κάτι παράξενα
σωματίδια που λέγονται μιόνια και που, όπως εξηγεί η ίδια, «παράγονται στην
καρδιά της σύγκρουσης». Τα μεγάλα εξαρτήματα που κατασκευάζονται στην Ελλάδα
μαζί με αρκετά ακόμη, που έχουν αναλάβει να φτιάξουν συνολικά 40 εργαστήρια
από τις ΗΠΑ, τη Ρωσία και την Ευρώπη, θα καλύψουν 5.000 τετραγωνικά μέτρα στον
επιταχυντή στο CERN («Μεγάλος Συγκρουστήρας Αδρονίων» είναι η ακριβής
επιστημονική μετάφραση για το LHC). Και όπως λέει η κ. Πετρίδου «οι ελληνικές
επιστημονικές ομάδες ήταν οι πρώτες που έφτιαξαν τον πρώτο θάλαμο, τον έστειλε
στο CERN και πήρε την απάντηση πως πληρούσε όλες τις προϋποθέσεις». Μέχρι
στιγμής έχουν κατασκευαστεί 36 τέτοιοι θάλαμοι και η συνολική παραγωγή (των
130) θα πρέπει να έχει φτάσει στην Ελβετία μέχρι τον Μάρτιο του 2004. 
<H3>Τραπέζι επτά τόνων!
</H3>
«Ο πρώτος ελληνικός θάλαμος, που εστάλη στο CERN για να ελεγχθεί στον
Τομογράφο ακτίνων Χ, πληρούσε όλες τις προϋποθέσεις»

Η βαριά πόρτα ασφαλείας στο ισόγειο του κτιρίου Γ' της Πολυτεχνικής Σχολής
προϊδεάζει ότι πίσω της κρύβεται κάτι πολύ σημαντικό. Στον προθάλαμο, σε
υποχρεώνουν να καλύψεις τα παπούτσια με ειδικά ποδονάρια, όμοια με εκείνα που
χρησιμοποιούνται στα χειρουργεία των νοσοκομείων, για να μη μεταφέρεις σκόνη.
Διαβαίνεις μία δεύτερη πόρτα ασφαλείας και εισέρχεσαι στα... άδυτα της Φυσικής
Στοιχειωδών Σωματιδίων. 
Στο εργαστήριο οι όροι ασφαλείας τηρούνται ευλαβικά. Οι συνθήκες κάτω από τις
οποίες πρέπει να διεξάγονται τα πειράματα, είναι πολύ αυστηρές. Κάθε λάθος
μπορεί να στοιχίσει αρκετά εκατομμύρια δραχμές και πολύτιμο χρόνο. Η
θερμοκρασία πρέπει να είναι σταθερή - με απόκλιση το πολύ μισό βαθμό - ενώ η
υγρασία είναι αναγκαίο να διατηρείται περίπου στο 40% - με απόκλιση το πολύ
μέχρι 5%. Τα όργανα μέτρησης είναι ειδικά, ώστε να απορροφούν τους κραδασμούς,
που μπορεί ακόμη και να καταστρέψουν τούς υπό κατασκευή ανιχνευτές
ακτινοβολίας υψηλής ενέργειας. 
Το εργαστήριο δημιουργήθηκε το 1998, ακριβώς για να συμμετάσχει στο πείραμα
αναπαράστασης της Μεγάλης Έκρηξης που θα γίνει στο CERN. Λειτούργησε για πρώτη
φορά το 1999. Μόνο για τη διαμόρφωση του χώρου δαπανήθηκαν 40 εκατομμύρια
δραχμές, ενώ ο εξοπλισμός κόστισε περίπου άλλα τόσα. Στο κέντρο του δεσπόζει
ένα γρανιτένιο τραπέζι 2,7 επί 2,2 μέτρα, το οποίο ζυγίζει επτά τόνους. Είναι
το "τέλειο επίπεδο" επάνω στο οποίο κατασκευάζονται οι ανιχνευτές και
χρειάστηκαν περίπου δέκα ημέρες για να τοποθετηθεί στον χώρο. Δίπλα υπάρχει η
τρισδιάστατη μετρητική μηχανή, η οποία έχει τη δυνατότητα να μετρά την
επιφάνεια των αντικειμένων με ακρίβεια εκατομμυριοστών του μέτρου και
χρησιμοποιείται για να ελέγχει τις κατασκευές. 
<H3>Όνειρα και γραφειοκρατία </H3>
Η Χαρά Πετρίδου είναι επικεφαλής του εργαστηρίου, μια γυναίκα αφιερωμένη στην
έρευνα, που διαπρέπει από το 1977 στον - μάλλον ανδροκρατούμενο - χώρο της
Πειραματικής Φυσικής Στοιχειωδών Σωματιδίων. Καταλυτική για την καριέρα της
ήταν η επίσκεψή της στη Γενεύη, το 1976. «Από εκείνη τη στιγμή τίποτα δεν με
κρατούσε», λέει. Έκανε το διδακτορικό της και εργάστηκε σε ερευνητικό κέντρο
της Νέας Υόρκης. Έζησε εκεί οκτώ χρόνια. Τα επόμενα δέκα χρόνια τα πέρασε στην
Ευρώπη, μέχρι που αποφάσισε να επιστρέψει και να ασχοληθεί με το συγκεκριμένο
πρόγραμμα, το οποίο εξασφάλισε για το Αριστοτέλειο Πανεπιστήμιο. Το ότι ήταν
γυναίκα δεν την εμπόδισε να πραγματοποιήσει τα όνειρά της. Μοναδική δυσκολία,
η προσαρμογή της στην ελληνική πραγματικότητα. «Εδώ, οι ρυθμοί είναι
διαφορετικοί. Τα πράγματα γίνονται πιο αργά, λόγω της γραφειοκρατίας. Όμως,
και πάλι... Αν πραγματικά θέλεις κάτι, είναι βέβαιο ότι θα το καταφέρεις».
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17250P271</ED>
<ID>
ID:303624

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P27&aa=1</URL></REF>


Article

<CATEGORY>vin09</CATEGORY>

 <H2>Με χρωστήρα το «ποντίκι» τους
</H2><H4>Οι μάγοι του web design γράφουν τη δική τους ιστορία στα «μονοπάτια» του
Διαδικτύου, στα μουσεία και στις δουλειές διάσημων τραγουδιστών
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Έβαλαν το χεράκι τους και στην Μπγιορκ... Ο Τζέιμς Πάτερσον και ο Αμίτ
Πιτάρου, όταν δεν ασχολούνται με το δικό τους site, κάνουν εμπορικές δουλειές,
όπως τα video-graphics για το «Pagan Poetry» της Ισλανδής σταρ της ποπ

Τους λένε μάγους του Διαδικτύου. Καθόλου τυχαίο. Γιατί οι άνθρωποι που
σχεδιάζουν πολύχρωμους, «ζωντανούς» διαδρόμους και σελίδες στο Ίντερνετ δεν
διαθέτουν μόνο άριστες τεχνικές γνώσεις. Είναι, κυρίως, δημιουργικοί
καλλιτέχνες: σχεδιάζουν για το Ίντερνετ όπως θα ζωγράφιζαν έναν πίνακα ή θα
έγραφαν μουσική. 
Ο τίτλος «μάγοι» είναι επινόηση του Design Museum του Λονδίνου, που αφιερώνει
τη βασική του έκθεση «Web wizards» στον τομέα του ψηφιακού σχεδιασμού σε πέντε
νέους ανθρώπους. Οι Τζόσουα Ντέιβις, Γιούγκο Νακαμούρα, Ντάνιελ Μπράουν,
Τζέιμς Πάτερσον και Αμίτ Πιτάρου είναι οι σχεδιαστές που, σύμφωνα με το
Μουσείο, «καθορίζουν το Διαδίκτυο» και «έχουν μεγάλη επιρροή στη νέα γενιά». 
Ο Αμερικανός Τζόσουα Ντέιβις, στα 30 του, θεωρείται σημείο αναφοράς
στην ιστορία του web design. Τα καλλιτεχνικά του έργα, όπως το «Once upon a
forest» και το «Praystation», το οποίο κέρδισε το βραβείο Prix Ars Electronica
2001 (από τα πιο σημαντικά στον ψηφιακό σχεδιασμό), θεωρούνται κλασικά. Ο
Τζόσουα σπούδασε Εικονογράφηση και Ιστορία της Τέχνης και θεωρεί τον εαυτό του
ζωγράφο από τότε που θυμάται τον εαυτό του. 
Τι σχέση έχει ένας πρώτην πιανίστας της τζαζ με έναν θρύλο της μουσικής; Ο
πρώτος έφτιαξε τα animation (κινούμενες εικόνες) για το καινούργιο βιντεοκλίπ
του δεύτερου. Animations διά χειρός Αμίτ Πιτάρου για το «Hideaway» του Μικ Τζάγκερ

Ο 24χρονος Βρετανός Ντάνιελ Μπράουν προέρχεται από τον χώρο των
βιντεοπαιχνιδιών. «Ήθελα ν' αλλάξω τη στυγνή αισθητική τους, δημιουργώντας
αμφίδρομες εικόνες, που θα είχαν σε αυτόν που τις βλέπει την ίδια επίδραση που
έχει ένα ωραίο μουσικό κομμάτι», λέει. 
Ο 30χρονος Ιάπωνας Γιούγκο Νακαμούρα, πρώην αρχιτέκτων, αποφάσισε να
εκφράσει τη σχέση του με το περιβάλλον μέσω μιας αφηρημένης εκδοχής και
παράλληλα να σχεδιάζει με το χέρι. «Χρησιμοποιεί τον υπολογιστή περισσότερο ως
παράθυρο δημιουργικότητας, παρά ως λειτουργικό εργαλείο. Σε όλα τα έργα του
είναι έντονη η παρουσία της φύσης και των ρευστών εικόνων», σύμφωνα με το
Μουσείο. 
Το παρελθόν δεν ξεχνιέται... Και ο Τζέιμς Πάτερσον δεν ξέχασε τις σπουδές
σχεδίου που έχει κάνει. Άλλωστε το λέει: «Είναι σαν να σχεδιάζω στο μπλοκάκι μου»

Ο Βρετανός Τζέιμς Πάτερσον, ειδικός στα flash, και ο Ισραηλινός Αμίτ
Πιτάρου, ο πιανίστας της τζαζ που έγινε προγραμματιστής, βρέθηκαν για πρώτη
φορά το 2000 στο Λονδίνο σ' ένα συνέδριο κι εκεί ανακάλυψαν ότι έμεναν στον
ίδιο δρόμο του Μπρούκλιν. Από τότε δουλεύουν μαζί σ' ένα κοινό site, το
«Insert Silence», και σε εμπορικά προγράμματα, όπως το βίντεο και τα γραφικά
για το «Pagan Poetry», το σινγκλ της Ισλανδής τραγουδίστριας Μπγιορκ. 
Ατομικά, ο Πιτάρου μόλις τελείωσε τα animations για το «Hideaway», ένα από τα
τραγούδια του τελευταίου δίσκου τού Μικ Τζάγκερ. «Προσπαθώ να εφαρμόσω τις
μεθόδους παραγωγής μουσικής στον οπτικό σχεδιασμό και στην κίνηση. Δεν είναι
κάτι καινούργιο. Οι μουσικοί τής τζαζ το κάνουν εδώ και χρόνια,
αυτοσχεδιάζοντας πάνω στις μουσικές συνθέσεις», λέει. Ο Πάτερσον, ο οποίος
σπούδασε σχέδιο στον Καναδά, θεωρεί πως με τον υπολογιστή «είναι σαν να κρατώ
το μπλοκάκι μου για το σχέδιο». 
Για να πάρετε μια γερή γεύση από τις δουλειές του σχεδιαστικού διδύμου,
επισκεφθείτε τη διεύθυνση http: //
www.insertsilence.com ή τις προσωπικές σελίδες του καθενός http: // www.presstube.com (Πάτερσον) και
http: // www.pitaru.com(Πιτάρου). 
<H3>Κυβερνο - έκθεση </H3>
Την έκθεση μπορεί να θαυμάσει κανείς και μέσα από το Ίντερνετ, αφού στο
site του Μουσείου βρίσκονται όλα τα επιλεγμένα έργα. Η απευθείας οπτική
εμπειρία βέβαια δεν αντικαθίσταται, αφού στο Μουσείο τα έργα παρουσιάζονται σε
τεράστιες αμφίδρομες οθόνες. Όσοι την επισκεφθούν από κοντά μπορούν επίσης να
πειραματιστούν στην εξέλιξη της ψηφιακής εικόνας μέσα από πολλά
βιντεοπαιχνίδια και κονσόλες. Πληροφορίες στη διεύθυνση: http: // www.designmuseum.org

LINKS

http: // www.playstation.com

http: // www.once-upon-a-forest.com

http: // www.noodlebox.com

http: // www.yugop.com
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17250P281</ED>
<ID>
ID:303625

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P28&aa=1</URL></REF>


Article

<CATEGORY>vin09</CATEGORY>

 <H2>ΒΙΒΕΤΤΑ ΧΡΙΣΤΟΥΛΗ
</H2><H2>Το Ίντερνετ τής άνοιξε την πόρτα της Τέχνης
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Η ζωγράφος Βιβέττα Χριστούλη σερφάροντας στο Ίντερνετ ανακάλυψε την προκήρυξη
του διεθνούς διαγωνισμού Τέχνης από τον Οίκο Σόθμπις και υπέβαλε τα έργα της.

Οι μεγάλοι πολύχρωμοι πίνακες της εκτίθενται σήμερα στο Τελ Αβίβ, στη Νέα
Υόρκη και στο Άμστερνταμ. Η Ελληνίδα ζωγράφος συγκαταλέγεται στους ελάχιστους
τυχερούς καλλιτέχνες που διακρίθηκαν από όλο τον κόσμο στην έκθεση «Διεθνής
Τέχνη Νέων 2002». 
Ο νέος καλλιτέχνης που αποφοιτεί από τη Σχολή Καλών Τεχνών ετοιμάζει κατά
κανόνα ένα ντοσιέ με χαρακτηριστικά του έργα κι αρχίζει να κάνει τον γύρο στις
γκαλερί, σαν τον πλασιέ, μήπως και του κάνουν μιαν έκθεση. 
Η τριανταπεντάχρονη ζωγράφος αντιπροσωπεύει την ήρεμη δύναμη. Έκανε Μάστερ στη
Θεωρία της Τέχνης στο Πανεπιστήμιο της Νέας Υόρκης με υποτροφία που εξασφάλισε
στην Αθήνα. Πήρε το 1994 το Βραβείο της Χάινεκεν Αρτ. Συμμετείχε στα
προγράμματα υποτροφιών Εράσμους και σε αρκετές διεθνείς ομαδικές εκθέσεις. 
Οι πίνακές της είναι «μεγάλοι» αφηρημένοι, με ζωηρά χρώματα, γεωμετρικές
γραμμές, ελκυστικοί και αρμονικοί και εκ πρώτης όψεως ανήσυχοι κι ανατρεπτικοί
αν τους καλοκοιτάξεις. Δεν κάνει εκπτώσεις στις διαστάσεις τους, παρ' ότι
ξέρει ότι αν ήταν λίγο μικρότεροι, θα ήταν ευχερέστερη η διάθεσή τους. Ούτε
όμως πιστεύει στην «περιθωριοποίηση» του καλλιτέχνη. 
«Η δουλειά του ζωγράφου πρέπει να φαίνεται, γιατί ολοκληρώνεται από αυτούς που
θα τη δουν», λέει. 
Αυτό που την εντυπωσίασε με τον διαγωνισμό νέων καλλιτεχνών του Οίκου Σόθμπις
είναι ότι μετά την προκριματική φάση τον περασμένο Ιούνιο επισκέφθηκε το
ατελιέ της στην Αθήνα ο επιμελητής του διαγωνισμού, που ήρθε ειδικά γι' αυτό
τον σκοπό από τη Βρετανία. 
Η Βιβέττα Χριστούλη από αυτή τη διάκριση ελπίζει να δείξει τη δουλειά της σε
μεγαλύτερο κοινό όχι μόνο μέσω των εκθέσεων, αλλά και του καταλόγου και των
σελίδων του Ίντερνετ. Όσο για μια ατομική της έκθεση σε γκαλερί της Αθήνας,
αυτό πια θα ήταν το καλύτερο. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17250P282</ED>
<ID>
ID:303663

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P28&aa=2</URL></REF>


Article

<CATEGORY>vin09</CATEGORY>

 <H2>Μαμά, το αυτοκίνητο μίλησε...
</H2><H4>Το αυτοκίνητο, με έναν ηλεκτρονικό εγκέφαλο, αποκτά φωνή και μετατρέπεται σε
μπάτλερ, νταντά, γραμματέα, φύλακα -άγγελο
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Το... έξυπνο αυτοκίνητο Yukon της GMC, ένα αυτοκίνητο ελεύθερου χρόνου (4Χ4),
λανσαρίστηκε στο Σαλόνι Αυτοκινήτου της Φιλαδέλφειας των ΗΠΑ

Μετά το αυτοκίνητο που ανάλογα με τη διάθεσή του αλλάζει χρώμα η μάσκα του,
έρχεται το... πιο έξυπνο (και ομιλητικό) αυτοκίνητο. 
Αυτό που φάνταζε ως παραμύθι με τον ΚΙΤ στον «Ιππότη της ασφάλτου», μια μαύρη
Pontiac Firebird TRANS ΑΜ να συνδιαλέγεται με τον οδηγό (Ντέιβιντ Χάισελχοφ),
να θέτει σε λειτουργία τον κινητήρα, να ρολάρει μόνη της και να παραλαμβάνει
τον «κύριό» της ανοίγοντας την πόρτα, δεν είναι πλέον καθόλου σενάριο
επιστημονικής φαντασίας. 
Ο ΚΙΤ είναι εδώ. Κι έχει... αδέλφια! Το μοντέλο Yukon είναι ένα από τα 36
μοντέλα της General Motors (επί συνόλου 54), που πραγματοποιεί ό,τι μπορεί να
κατεβάσει ο νους του οδηγού. Κράτηση τραπεζιού σε ρεστοράν, ενημέρωση για
αθλητικά γεγονότα που επιθυμεί ο ιδιοκτήτης, κίνηση χρηματαγορών, κλείδωμα ή
ξεκλείδωμα του αυτοκινήτου και άλλα πολλά. 
Το Yukon, εφοδιασμένο με GPS (Global Positioning System) - το
δορυφορικό σύστημα γεωγραφικών δεδομένων εντοπισμού - και Internet, έχει έναν
εγκέφαλο ανάλογο με εκείνον των ηλεκτρονικών υπολογιστών, εφοδιασμένο και με
πρόγραμμα φωνητικής αναγνώρισης (δέχεται εντολές μόνον από τον οδηγό-
ιδιοκτήτη). Είναι on line συνδεδεμένος με την υπηρεσία υποστήριξης On Star που
έχει αναπτύξει η GM. Λειτουργεί 24 ώρες το 24ωρο, καθώς υπάλληλοί της κάνουν
βάρδιες πίσω από κομπιούτερ κι ένα ηλεκτρονικό κέντρο ελέγχου. 
Ο καθρέφτης του αυτοκινήτου μετατρέπεται σε χρήσιμο ηλεκτρονικό πολυεργαλείο
οδήγησης. Λειτουργεί και ως ηλεκτρονικός χάρτης για να καθοδηγήσει τον οδηγό
στον προορισμό του, βοηθώντας τον να μη χαθεί

Αν ο οδηγός είναι αφηρημένος και δεν θυμάται αν κλείδωσε το αυτοκίνητο,
με ένα απλό τηλεφώνημα η υπηρεσία το ελέγχει. Σε περίπτωση ατυχήματος, το
αυτοκίνητο εκπέμπει αυτομάτως ειδικό σήμα, μόλις ανοίξουν οι αερόσακοι και
ειδοποιείται αμέσως το ΕΚΑΒ (αστυνομία, πυροσβεστική, οδική βοήθεια,
ασθενοφόρο). Στη συνέχεια ενημερώνει με «ρομποτική» φωνή τους επιβάτες πως
κάποιος σπεύδει προς βοήθεια. 
Το σύστημα ενεργοποιείται με το πάτημα ενός μπλε διακόπτη, δίπλα στο
ντουλαπάκι του συνοδηγού, ενώ στον καθρέφτη ένα μικρόφωνο-ψείρα, «πιάνει» τη
φωνητική εντολή του οδηγού και ο εγκέφαλος του αυτοκινήτου, μετά την
αναγνώριση φωνής, εκτελεί. 
Μπορεί να ακούγεται πολύπλοκο και κατ' επέκταση να φαντάζει επικίνδυνο
για την οδήγηση, αλλά δεν είναι. Έρευνα που έκανε η GM πέρσι έδειξε πως από
οκτώ εκατομμύρια κλήσεις που δέχθηκε το κέντρο της On Star, από το 1996 -2000,
μόλις δύο οδηγοί δήλωσαν ότι είχαν ατύχημα την ώρα που χρησιμοποιούσαν το
σύστημα. 
Βέβαια το έξυπνο αυτοκίνητο δεν είναι φρέσκο τεχνολογικό φρούτο. Η GM έχει
λανσάρει σε διάφορα μοντέλα της τη νέα τεχνολογία από το 1996. Τότε είχε μόλις
1.000 πελάτες στις ΗΠΑ. Πέρσι όμως η αυτοκινητοβιομηχανία είδε τον αριθμό
συνδρομητών της να φθάνει τα δύο εκατομμύρια! 
Η εταιρεία On Star εκτός από μοντέλα της GM εξοπλίζει και αυτοκίνητα
της Honda (Acura) και της Lexus (η σειρά πολυτελείας της Toyota). 
Στο παιχνίδι μπήκαν η Mercedes- Benz και η BMW με παρόμοιο σύστημα που έχει
αναπτύξει η ΑΤΧ Technologies του Τέξας. Στο μεταξύ η Ford... τρέχει για να
εξοπλίσει μοντέλα της Lincoln και της Jaguar με το ίδιο σύστημα, για να μην
μείνει εκτός νυμφώνος. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17250P291</ED>
<ID>
ID:303626

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P29&aa=1</URL></REF>


Article

<CATEGORY>vin09</CATEGORY>

 <H2>Αγαπητέ τηλεθεατή...
</H2>
<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Τα δελτία ειδήσεων στο λένε καθαρά: αν βρέχει και βγεις από το σπίτι
κινδυνεύεις να πνιγείς στους χειμάρρους που δημιουργεί η βροχή. Το
μποτιλιάρισμα μπορεί να σου διαλύσει το νευρικό σύστημα και να δαγκώσεις τον
συνοδηγό σου ή να σου προκύψει μετωπική σύγκρουση λόγω της ολισθηρότητας των
δρόμων. Αν χιονίζει, εκτός του ότι η ολισθηρότητα γίνεται ακόμη πιο
επικίνδυνη, κινδυνεύεις να εγκλωβιστείς στο ασανσέρ από ξαφνική διακοπή του
ρεύματος, η δε βρογχοπνευμονία καραδοκεί στη γωνία του σπιτιού σου. Αν τα
Μπωφόρ ξεπερνούν τα οκτώ, μπορεί να σε παρασύρει ο αέρας, να ξεριζωθεί κάποιο
δένδρο και να σε κτυπήσει ή, αν είσαι στον παραλιακό δρόμο, να σε παρασύρουν
τα λυσσασμένα κύματα της θάλασσας. Το καλοκαίρι, με θερμοκρασίες μεγαλύτερες
από τριάντα έξι βαθμούς, σε περιμένει η ηλίαση, το έγκαυμα και το έμφραγμα. Αν
οι καιρικές συνθήκες είναι πολύ καλές, προσοχή, γιατί τότε κυκλοφορούν οι
τσαντάκηδες και οι τρομοκράτες. 
Τα δελτία ειδήσεων στο λένε καθαρά, αναγκάζονται μάλιστα να υπερβάλλουν καμιά
φορά για να σε προστατέψουν από κάθε κακό που μπορεί να σου προκαλέσει η
απροσεξία σου ή οι ελλιπείς γνώσεις σου. 
Το μήνυμα το πήρες. Μείνε μέσα. Κλείσου μέσα. Βγες μόνο για να δουλέψεις.
Σπίτι - δουλειά. Δουλειά - σπίτι. Το πολύ μέχρι το προποτζήδικο για να
τζογάρεις τον μισθό σου. Και μετά, γρήγορα πάλι στο σπίτι. Εκεί σε περιμένει
το αναλυτικό δελτίο ειδήσεων να σε ενημερώσει. Να το ακούς με προσοχή.
Φτιάχτηκε για σένα και το καλό σου. Και το καλό σου είναι να έχεις ανοιχτή την
τηλεόρασή σου, να κολλήσεις απάνω της, να προσηλωθείς σε αυτήν. Αυτή θα σε
ενημερώσει για τα δάνεια που χαρίζουν οι τράπεζες, αυτή θα σε πληροφορήσει πώς
μπορείς να πάρεις αυτοκίνητο χωρίς λεφτά, αυτή θα σου μάθει να ντύνεσαι, να
διαλέγεις τσιγάρο, αποσμητικό και άρωμα. Αυτή θα σε κάνει έναν αξιοπρεπή
άνθρωπο, γιατί θέλει να κάθεσαι απέναντί της καλοντυμένος και απροβλημάτιστος.
Θέλει έναν τηλεθεατή αξιόλογο. Θέλει μια τηλεθέαση αξιόλογη. Γιατί αυτή θα
φέρει τις διαφημίσεις και οι διαφημίσεις θα φέρουν το χρήμα και το χρήμα θα
την κάνει ακόμη πιο δυνατή. Την τηλεόραση. Την αποβλάκωσή σου. Την ισοπέδωσή
σου. 
Το μήνυμα ελπίζω να το πήρες. Βγες από το σπίτι όσο μπορείς περισσότερο. Με
κρύο, με ζέστη, με βροχή, με χιόνι. Πήγαινε μια βόλτα, φάε με την παρέα σου σε
μια ταβέρνα, δες μια ταινία, μια παράσταση, άκου μια συναυλία, ένα συγκρότημα
ροκ. Δες ανθρώπους ζωντανούς. Όλοι τους είναι καλύτεροι από τους βρικόλακες
της τηλεόρασης. Τουλάχιστον, θα διατηρήσεις την ανθρωπιά σου. 
Ο Θανάσης Παπαγεωργίου είναι ηθοποιός και σκηνοθέτης.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17250P292</ED>
<ID>
ID:303664

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P29&aa=2</URL></REF>


Article

<CATEGORY>vin09</CATEGORY>

 <H2>Ξυπνήστε τόν ηλεκτρονικό μέσα σας
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Μικρά μυστικά που κρύβουν προγράμματα, μηχανήματα και γκάτζετ μπορούν να
κάνουν τη χρήση τους εύκολη, γρήγορη και πρακτική. Αρκεί να τα γνωρίζετε. Οι
ειδικοί της εφημερίδας «Sunday Times» σάς προτείνουν 14 απλές λύσεις για το
Ίντερνετ, τους υπολογιστές Μάκιντος, τα μηχανήματα Hi-Fi και τις ψηφιακές
φωτογραφικές μηχανές.

<H3>Hi-Fi
</H3>
Πολύ σημαντικό ρόλο στην απόδοση του στερεοφωνικού σας παίζουν η τοποθέτησή
του στον χώρο και τα καλώδια σύνδεσης των μηχανημάτων 
1. Τα CD και τα DVD αντέχουν πολύ περισσότερο από το βινύλιο αλλά αν
ένα δισκάκι κολλάει συνέχεια στο ίδιο σημείο ή δεν παίζει, χρειάζεται
καθάρισμα. Αν είναι πολύ βρώμικο, καθαρίστε το προσεκτικά με νερό και ένα
ελαφρύ υγρό απορρυπαντικό και σκουπίστε το με ένα απαλό πανάκι. 
2. Για να ακούσετε τον καλύτερο δυνατό ήχο από το στερεοφωνικό σας,
απαραίτητη είναι η σωστή του τοποθέτηση. Βάλτε τα ηχεία στο σημείο όπου θα σας
δίνουν την καλύτερη δυνατή ποιότητα ήχου. Ανεβάστε τα σε σταθερές βάσεις, μην
τα αφήνετε στο πάτωμα. Πειραματιστείτε με διάφορες θέσεις για τα ηχεία ­ απλά
μετακινώντας μία καρέκλα και απομακρύνοντάς τα από τις κουρτίνες μπορεί να
βελτιώσετε αφάνταστα τον ήχο. Περισσότερες οδηγίες διαβάστε στη διεύθυνση http: // www.decdun.fsnet.co.uk/listeningroometc.html.

3. Τα καλώδια σύνδεσης που συνοδεύουν ένα στερεοφωνικό συνήθως είναι
μέτρια και χάνουν πολύ σε απόδοση, σε ισχύ του σήματος και καθαρότητα του
ήχου. Προτιμήστε χοντρά καλώδια με χαλκό ή ασήμι, τα οποία έχουν χαμηλότερη
ομική αντίσταση και επίχρυσα βύσματα για καλύτερη σύνδεση. 
4. Χρησιμοποιήστε το σύστημά σας για να βελτιώσετε την απόδοση του ήχου
άλλων συσκευών. Κονσόλες παιχνιδιών, υπολογιστές, δορυφορική τηλεόραση όλα θα
ακούγονται καλύτερα. Συνδέστε τα με τον ενισχυτή, βάζοντας τη μία άκρη του
καλωδίου στην υποδοχή Aux στον ενισχυτή και την άλλη στην υποδοχή Line Out ή
Audio Out της συσκευής. 
<H3>Ψηφιακή φωτογραφία </H3>
Με τις ψηφιακές σας φωτογραφίες, φτιάξτε ημερολόγιο ή το οικογενειακό σας
ηλεκτρονικό άλμπουμ στο Ίντερνετ

1. Το κλειδί για πετυχημένες ψηφιακές φωτογραφίες είναι η σωστή
μεταφορά τους στον υπολογιστή, όπου μπορείτε να τις επεξεργαστείτε και να τις
βελτιώσετε. Οι περισσότερες μηχανές διαθέτουν ένα μέτριο καλώδιο γι' αυτή τη
δουλειά. Με έναν πρόσθετο αναγνώστη καρτών (που μεταφέρει τις εικόνες
κατευθείαν από την κάρτα μνήμης της μηχανής) απλουστεύετε και επιταχύνετε τη
διαδικασία. 
2. Απαραίτητο είναι όμως και ένα καλό πρόγραμμα επεξεργασίας των
φωτογραφιών. Οι περισσότερες μηχανές διαθέτουν κάποιο, συνήθως μέτριο.
Δοκιμάστε το PhotoBrush (από το http: //
www.mediachance.com) ή το εξαιρετικό Photoshop Elements (49,99 λίρες ή 80
ευρώ από το http: // www.amazon.co.uk)
με πολλά ψηφιακά εφέ, που μετατρέπουν τις φωτογραφίες σας σε πίνακες ή σκίτσα. 
3. Στείλτε τις ψηφιακές φωτογραφίες με email ή να φτιάξτε το
οικογενειακό σας ηλεκτρονικό άλμπουμ σε ένα site, όπως αυτό στη διεύθυνση http: // www.picturetrail.com. Φτιάξτε,
επίσης, ένα ημερολόγιο με τις φωτογραφίες σας με τα Microsoft Word ή Works
Suite. 
<H3>Ίντερνετ
</H3>
Πειραματιζόμενοι με τα κουμπιά στα δημοφιλέστερα προγράμματα πλοήγησης,
ανακαλύπτετε τα μικρά μυστικά που βελτιώνουν την απόδοσή τους

1. Όλα τα προγράμματα πλοήγησης έχουν πλεονεκτήματα και μειονεκτήματα.
Δοκιμάστε τα δύο δημοφιλέστερα, που διατίθενται δωρεάν, και δείτε ποιο σας
ταιριάζει καλύτερα. Το Internet Explorer της Microsoft είναι το πιο
διαδεδομένο, λόγω της ενσωμάτωσής του στα Windows. Έτσι, όλα τα sites είναι
συμβατά με αυτό (http: //
www.microsoft.com/ie). Το Netscape 6 προσφέρεται για αρχάριους με απλό
σχεδιασμό και πρακτικό «What's related» κουμπί, που σας μεταφέρει αυτόματα σε
σχετικά sites (http: //
www.netscape.com). Καινούργιο και πιο άγνωστο το Opera (http: // www.opera.com), ανοίγει πολλές
σελίδες στην ίδια οθόνη για τους προχωρημένους. 
2. Η αντιγραφή αρχείων από το δίκτυο - downloads - συχνά διακόπτεται
λόγω τεχνικών προβλημάτων. Πολύτιμο εργαλείο το δωρεάν πρόγραμμα - Download
Accelerator 5.0 στη διεύθυνση http: //
www.download.com - που θα ξαναρχίσει το download από το σημείο όπου
διακόπηκε και όχι από την αρχή, αυξάνοντας παράλληλα την ταχύτητά του. 
3. Ένα στοιχείο του Internet Explorer, που συχνά περνά απαρατήρητο,
είναι η λωρίδα με τις Συνδέσεις (Links) στο πάνω μέρος της οθόνης. Για να το
ενεργοποιήσετε, κάνετε κλικ στο κουμπί «Αγαπημένα» (Favorites). Γράψτε τη
διεύθυνση του site και πατήστε Enter για να ανοίξετε τη σελίδα. Πατήστε
Προσθήκη (Add) στο αριστερό μέρος, μετά Θέση (Create In), επιλέξτε τις
Συνδέσεις (Links) και πατήστε ξανά Θέση (Create In). Αν δεν εμφανιστεί η
λωρίδα με τα Links, πατήστε Προβολή (View), μετά Γραμμές Εργαλείων (Toolbars)
και μαρκάρετε τις Συνδέσεις (Links). 
4. Πατώντας το δεξί κουμπί του mouse μέσα στο Internet Explorer
ανοίγετε το κουτί της Πανδώρας... Δοκιμάστε το στα κουμπιά Εμπρός (Forward) ή
Πίσω (Back) και θα δείτε τη λίστα με τα sites που έχετε επισκεφθεί. Πατώντας
το όταν το βελάκι βρίσκεται πάνω σε μία σελίδα ή φωτογραφία, έχετε τη
δυνατότητα να την σώσετε, να την στείλετε με email ή να την χρησιμοποιήσετε ως
ταπετσαρία στην οθόνη σας. Επίσης, πατώντας το δεξί κουμπί σε μία σελίδα,
μπορείτε να την προσθέσετε στα αγαπημένα σας. 
<H3>Mac </H3>
Τα τεχνικά χαρακτηριστικά ενός Mac βρίσκονται στο Apple Menu ή το Utilities
Folder, ανάλογα με την έκδοση του λειτουργικού που χρησιμοποιείτε

1. Αν το ποντίκι της Apple με το περίεργο σχήμα σάς κάνει τη ζωή
δύσκολη, αλλάξτε το με ένα οποιοδήποτε USB. Αν, όμως, χρησιμοποιείτε Mac OS 8
ή 9 θα χρειαστείτε έξτρα προγράμματα για να ενεργοποιήσετε τα διάφορα κουμπιά
και τις ροδέλες του mouse - δοκιμάστε το δωρεάν πρόγραμμα USB Overdrive tool
(http: // www.usboverdrive.com). Στο
Mac OS Χ αυτό γίνεται αυτόματα. 
2. Αν έχετε απορίες για τα τεχνικά μυστικά του Mac, ανοίξτε το Apple
System Profiler. Βρίσκεται στο Apple Menu του Mac OS 9 και το Utilities Folder
του Mac OS Χ. Θα μάθετε την ταχύτητα και το μέγεθος του υπολογιστή, τον τύπο
της μνήμης (Ram) και όλα τα προγράμματα που έχετε φορτωμένα. 
3. Για «ταπετσαρία» στην οθόνη μπορείτε να βάλετε οποιαδήποτε
φωτογραφία από το Appearance Control Panel (Mac OS 9) ή το System Preferences
Desktop Panel (Mac OS Χ). Με τις ίδιες φωτογραφίες, μπορείτε να σχεδιάσετε ένα
screensaver για την προφύλαξη της οθόνης σας.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17250P301</ED>
<ID>
ID:303627

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P30&aa=1</URL></REF>


Article

<CATEGORY>vin09</CATEGORY>

 <H2>ΜΠΟΪ ΤΖΟΡΤΖ
</H2><H2>Το δράμα τού πάει πολύ (και το μακιγιάζ επίσης)
</H2><H4>Η ζωή του μοιάζει με σαπουνόπερα. Ο Μπόι Τζορτζ δεν θα μπορούσε ποτέ να ζήσει
χωρίς δράμα, υπερβολή και αϊλάινερ. Όλα βέβαια έχουν το τίμημά τους
</H4>
Σε έναν ανισόρροπο κόσμο, όπως εκείνος της ποπ, ο Μπόι Τζορτζ σήμερα θα
πουλούσε τη γνώση του ακριβά. Αντί γι' αυτό ετοιμάζεται να εξαργυρώσει τη φήμη
και την εκκεντρικότητά του επί σκηνής. Τι δεν είχε κάνει μέχρι τώρα ο ποπ
σταρ, ντιτζέι, συγγραφέας, και αρχιτέκτονας τάσεων; Θέατρο. Το κάνει λοιπόν κι
αυτό. Αφού πρωταγωνιστεί στο μιούζικαλ «Ταμπού», στο «Venue» του Λονδίνου. 
Ο Μπόι Τζορτζ σήμερα δεν έχει καμία σχέση με τον παλιό εαυτό του. Ούτε
κοτσίδες, ούτε στρώσεις μεϊκάπ, ούτε ψεύτικες βλεφαρίδες και προπαντός όχι
εκείνες οι πόζες. Ο Μπόι Τζορτζ είναι πια ένας συνηθισμένος άνθρωπος, που
καμία περιέργεια δεν προκαλεί να σκαλίσει κανείς στην γκαρνταρόμπα του, που
έχει πάψει να κάνει την ομοφυλοφιλία του σημαία. Στο κάτω κάτω δεν ζούμε στην
δεκαετία του '80. Το «Ταμπού» ζει σ' αυτή και ο Μπόι Τζορτζ είναι ο κατάλληλος
άνθρωπος να την ζωντανέψει. 
«Είναι σαν το Rocky Horror Picture Show να συναντάει την Κοιλάδα με τις
Κούκλες!», περιγράφει το έργο. Εξωφρενικό όσο πρέπει για να σκανδαλίσει τον
θεατή και ακόμη πιο πολύ εκείνον που έζησε την εποχή τού Face και του Blitz με
τα φαντεζί εξώφυλλα της υπερβολής, της κακογουστιάς και της ματαιοδοξίας. Στην
πραγματικότητα, η νέα κόμμωση του Στιβ Στρέιντζ αφορούσε πολύ λίγους, αλλά
εκείνα τα περιοδικά και μερικά κλαμπ του Λονδίνου κατάφερναν να φτιάχνουν
μόδες και τάσεις που χαρακτήρισαν τελικά εκείνα τα χρόνια. Νέοι που έφταναν
στην πρωτεύουσα από την βρετανική επαρχία και αποθέωναν ό,τι φάνταζε στα μάτια
τους διαφορετικό. 
Μπόι Τζορτζ, ο ανεξάντλητος. Όταν τα σκάνδαλα τελειώνουν και ο ντιτζέι
ξαποσταίνει, ο Μποι Τζορτζ κάνει μιούζικαλ. Δεν πρόκειται να αφήσει κανέναν να ησυχάσει

Ο Μπόι Τζορτζ τα βλέπει τώρα όλα αυτά με διαφορετικό μάτι. «Η ιδέα να
ξαναπούμε την ιστορία της δεκαετίας του '80 δεν μου φάνηκε καθόλου άσχημη. Και
δεν είμαι απ' αυτούς που τους αρέσει να νοσταλγούν, απλά πιστεύω πως υπάρχουν
πολλά πράγματα ακόμη να ειπωθούν». Αυτά που είναι να ειπωθούν τα έχει γράψει
στο «Ταμπού», μαζί με τον Μπόι Τζορτζ, ο Μαρκ Ντέιβις, και ο Κρίστοφερ Ρένσο
τα έχει σκηνοθετήσει. Ο Μπόι Τζορτζ παίρνει τα τραγούδια, παλιά και
καινούργια, και τα κανιβαλίζει με στυλ. Ο ηθοποιός Γιούαν Μόρτον παίζει τον
Μπόι Τζορτζ στη σκηνή. Και με την άδεια του πραγματικού Μπόι Τζοιρτζ παίρνει
το Carma Chameleon και το Do You Really Want To Heart me και τους αλλάζει τα
ρεφρέν ή παραφράζει: Don' t You Want me, Steve Strange? Μήπως έτσι δεν
στέκεται ολόκληρη η δεκαετία του '80 μπροστά στον παραμορφωτικό καθρέφτη; Οι
Cultute Club, το συγκροτημά του πάντως, έκαναν την εντύπωση που χρειαζόταν για
να κερδίσουν τη θέση τους στην ποπ ιστορία. 
Η εικόνα του Μπόι Τζορτζ δεν έμεινε «παγωμένη» από τα χρόνια της
επιτυχίας. Οι θυελλώδεις σχέσεις του με τον ντράμερ Τζον Μος (που είναι τώρα
παντρεμένος με παιδιά) και τον Κερκ Μπράντον τών Theater Of Hate ανήκουν πια
σε άλλες εποχές, που το υλικό της αυτοβιογραφίας του «Take It Like Α Man» και
τα κουτσομπολιά των εντύπων εξάντλησαν σε όλες τους τις λεπτομέρειες. Το ίδιο
συνέβη με τη σοβαρή περιπέτειά του με τα ναρκωτικά ή τις ταραγμένες νύχτες του
από τη θέση τού ντιτζέι. 
Τι θα μπορούσε να τον κρατήσει μακριά από το θέατρο; Τίποτε. Ούτε καν η
πολύτιμη σοφία του. «Φαντάζομαι τη Μαντόνα» - λέει - «από τον θρόνο της να
διατάζει. Φέρτε μου τον καλύτερο παραγωγό, φέρτε μου τον καλύτερο επιπλοποιό,
φέρτε μου τον άνθρωπο με τις περούκες. Η διαφορά μ' εμένα είναι ότι εγώ έχω
βιώσει την αποτυχία. Και σας διαβεβαιώ, είναι μια φανταστική απόδειξη της
πραγματικότητας». 
<H3>Επτά δραματικές στιγμές του </H3>
* Όταν η δεκαετία του '80 πέρασε. 
* Όταν τα ναρκωτικά παραλίγο να τον σκοτώσουν. 
* Όταν πήγε στην Ινδία να βρει σωτηρία. 
* Όταν κυκλοφόρησε την αυτοβιογραφία του «Take It Like Α Man». 
* Όταν διαβάστηκε η αυτοβιογραφία του (από τους πρώην εραστές του). 
* Όταν γινόταν πρωτοσέλιδο στις «ταμπλόιντ» (σχεδόν κάθε εβδομάδα). 
* Όταν (το 1985) εμφανίστηκε στο Καλλιμάρμαρο και τον λιθοβόλησε το κοινό. 
<H3>Ακόμη... </H3>
* Υπογράφει το Karma Cookbook, βιβλίο με συνταγές. 
* Κυκλοφορεί διπλό cd με ριμίξ και τραγούδια που ερμηνεύει α καπέλα. 
* Παρουσιάζει το One By One, καινούργια εκπομπή στο κανάλι Uk Play. 
* Τα καταστήματα Selfridges φιλοξενούν έκθεση με κλασικά κοστούμια του Μπόι
Τζορτζ με το... αθάνατο στυλ 80'ς. 
<H3>INFO
</H3>
Το μιούζικαλ «Taboo» αρχίζει παραστάσεις στο θέατρο «Venue», στη Λέστερ
Σκουέαρ του Λονδίνου. Τηλ. 0044.870.899.3335.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17250P311</ED>
<ID>
ID:303628

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P31&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Η μύγα </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Δεν μπορώ να καταλάβω ποια μύγα τσιμπάει ορισμένους και σου φορτώνονται με
απειλητικά τηλεφωνήματα ότι σε μία παράγραφο ενός γραπτού σου εκείνους τους
ίδιους ή κάποιους μακρινούς συγγενείς τους φωτογράφισες. Όνομα βέβαια δεν
έγραψες, σου λένε, από δειλία αλλά υπάρχουν μάρτυρες (!) που μπορούν να
ορκιστούν (μα πώς αφού είναι άθεοι!) και στον ανακριτή και στο δικαστήριο ότι
εκείνους εννοούσες και όχι κάποιους άλλους. 
Υπάρχουν βέβαια και οι συνετοί που σωπαίνουν. Φροντίζουν όμως να σου στέλνουν
μηνύματα με ταχυδρόμους. Μισόλογα με υπονοούμενα και απαξιωτικές κρίσεις.
Αυτούς βέβαια τους περιποιήθηκες και με το δίκιο τους σε ονομάζουν αλήτη
και... μπουζουκτσή! Τους φωτογράφισες και ανφάς και προφίλ και όρθιους και
καθιστούς και ανάσκελα και μπρούμυτα και ντυμένους και γυμνούς. 
Αποκτάς βέβαια ακόμη μερικούς επικίνδυνους και εκδικητικούς εχθρούς αλλά έτσι
είναι η ζωή. Δεν μπορείς να ζεις και να πορεύεσαι μόνο με φίλους. Και δεν
μπορείς πάντα να σωπαίνεις. 
Το σωστό βέβαια ήταν να αναφέρεις καθαρά και ξάστερα τα ονόματά τους
ποντάροντας στην πιθανότητα μία στο εκατομμύριο να βρεθεί και κάποιος που θα
σε υπερασπισθεί. Αλλά σε τέτοιες περιπτώσεις όλοι λακίζουν. Το δυστύχημα είναι
ότι λακίζουν άνθρωποι μεγάλης επιφανείας, άνθρωποι που λογάριασες, που τους
υπερασπίστηκες εκεί που δεν το ήξεραν, που κάνατε παρέα χρόνια και χρόνια και
που ποτέ δεν έμαθαν ότι ένα μέρος από την καρέκλα που κάθονται εσύ το σκάλισες
και εσύ το δώρισες. 
Πρέπει να μάθω να γράφω στη γραφομηχανή μόνο με το αριστερό χέρι. Γιατί, λέει,
το δεξί μου χέρι θα μου το κόψουν. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17250P312</ED>
<ID>
ID:303665

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P31&aa=2</URL></REF>


Article

<CATEGORY>vin09</CATEGORY>

 <H5>... ΣΤΟ ΘΕΑΤΡΟ «ΑΜΟΡΕ»
</H5><H2>Αποπλάνηση σαν δίκοπο μαχαίρι
</H2><H4>Κοφτερή κομψότητα για τη «Διπλή Απιστία» του Μαριβό (θέατρο «Αμόρε»)
</H4>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ιερώνυμος Καλετσάνος - Άννα Μάσχα - Πέτρος Λαγούτης σ' ένα εκλεπτυσμένο
παιχνίδι ερωτικής πλάνης και «Διπλής απιστίας» του Μαριβό

Η «Διπλή απιστία» διπλασιάζεται στη σκηνική της αναπαράστασης. Να μια σύγχρονη
ερμηνεία που μεταβάλλει ένα «ρόδινο έργο» σε «μαύρο έργο». Μια ιστορία
αποπλάνησης, όπου στο τέλος δεν ξέρεις ποιος αποπλανεί ποιον. 
Το μοτίβο επανέρχεται συχνά στη ζωή. Πόσο μάλλον στο θέατρο. Το
παιχνίδι της διαφθοράς με την αθωότητα στα όρια του αληθινού και του κάλπικου.
Πίσω από αυτό, ο Μαριβό, που έγραψε τη «Διπλή απιστία», εισάγοντας τον 18ο
αιώνα στη δραματουργία το θέμα των επικίνδυνων σχέσεων. 
Η ιστορία ξετυλίγεται όταν ένας πρίγκιπας μαγεύεται από μια νεαρή, που
είναι ερωτευμένη με νεαρό υπήκοό του. Την απάγει, της προσφέρει τα πάντα, αλλά
και την «πολιορκεί» υποκρινόμενος κάποιον άλλον. Στο παιχνίδι της αποπλάνησης
τον βοηθάει η φίλη του, που υπονομεύει τον εύθραυστο έρωτα των δύο παιδιών
και«πολιορκεί» τον νεαρό υπήκοο. Ένα στρατηγικό σχέδιο, όπου τα μέλη μιας
αργόσχολης κοινωνίας κινούν αποτελεσματικά τα νήματα σ' ένα παιχνίδι
διαφθοράς, καμουφλαρισμένο με χάρη και στυλ. 
Το Θέατρο του Νότου στη μόνιμη σκηνή του, στο «Αμόρε», ερευνά με τις
παραστάσεις του τη φόρμα. Κι εδώ η φόρμα βγαίνει από τις ερμηνείες των επτά
ηθοποιών (Άννα Μάσχα, Ιερώνυμος Καλετσάνος, Κοσμάς Φοντούκης, Πέτρος Λαγούτης,
Δέσποινα Κούρτη, Μαρία Κορδώνη, Αντώνης Καρυστινός), όπως τις «απέσπασε» ο
σκηνοθέτης Θωμάς Μοσχόπουλος, ο οποίος είδε τη χαράδρα πίσω από τη λαμπερή
κοινωνία. 
Το στυλ και η γαλλική φινέτσα του '50, όπου τοποθετήθηκε αισθητικά η
δράση της «Διπλής δπιστίας», δένουν με το Ροκοκό, όχι τόσο στη φόρμα όσο στη
στάση. Η έννοια του περιποιημένου μεγαλοαστού, οι καλοί τρόποι, η φροντισμένη
συμπεριφορά, οι ευγενικές χειρονομίες, τα όμορφα προσωπεία, οι εκλεπτυσμένες
εκφράσεις φτιάχνουν μια παγίδα ελκυστική. Η κομψότητα γίνεται γυαλιστερό,
ιατρικό εργαλείο που εγχειρεί ανάλαφρα και αποτελεσματικά τις ουτοπίες, τις
ψευδαισθήσεις του έρωτα. 
Η απιστία είναι συχνά ανάλαφρη και εύθυμη. Κι εδώ είναι διπλά ανάλαφρη.
Μια ριψοκίνδυνη διαδρομή στον υπέρκομψο κόσμο που έφτιαξε η σκηνογράφος Έλλη
Παπαγεωργακοπούλου και στα φινετσάτα κοστούμια της. 
Οι γυναικείοι ρόλοι διασταυρώνονται με τη φιλαυτία, την υπερβολή, τη
φιλοδοξία, το συμφέρον, τελικά με τη φιλαρέσκεια. Η φιλαρέσκεια, σημάδι
θηλυκότητας, χρησιμοποιείται στην παράσταση του «Αμόρε» με έμφαση,
επιβεβαιώνοντας τον αφορισμό τού Μαριβό πως «μια γυναίκα που δεν είναι
φιλάρεσκη, είναι μια γυναίκα που έχει πάψει να υπάρχει». 
Η πίστη, η τιμιότητα και η αξιοπιστία χάθηκαν. Οι όρκοι αγάπης έμειναν
μετέωροι. Ο έρωτας δεν μπορεί να αντέξει τις δοκιμασίες των «ισχυρών» παντός
τύπου. Τα αισθήματα είναι στιγμιαία ειλικρινή. 
Η υπερτίμηση αυτού που προωθείται και η υποτίμηση αυτού που υπολείπεται
της υποστήριξης του ισχυρού έχουν πάντα αποτελέσματα. Κι εδώ θριαμβεύουν. Ένας
θρίαμβος πικρός και ειρωνικός, μ' ένα φινάλε αινιγματικό. 
Σαμπάνια πίνουν όλοι οι ηθοποιοί σ' αυτό το διφορούμενο χάπι εντ.
Υψώνουν τα υπέρκομψα κρυστάλλινα ποτήρια τους, κοιτάζουν μειδιώντας το κοινό,
υποκλίνονται με φινέτσα, συνεχίζοντας το παιχνίδι της «αποπλάνησης», σταθερό,
διαχρονικό στοιχείο στις σχέσεις των ανθρώπων, είτε θεατροποιούνται είτε όχι. 
Νεανική παράσταση, η οποία, αν και απευθύνεται σε όλες τις ηλικίες,
συγκεντρώνει σε συντριπτικό ποσοστό το νεολαιίστικο κοινό. 
<H3>Οδηγίες «χρήσης»
</H3>
Το «Αμόρε» βρίσκεται στο Πολύγωνο. Πριγκιποννήσων 10, τηλ.
010-6468.009. 
Οι τιμές των εισιτηρίων «στρογγυλοποιήθηκαν» σε ευρώ υπέρ των θεατών -
16,20 και 11,70 (φοιτητικό). 
Κρατήσεις γίνονται και τηλεφωνικά, αρκεί να παραλάβετε τα εισιτήριά σας
20' πριν από την έναρξη της παράστασης. 
Καθημερινά, πλην Δευτέρας και Τρίτης, η παράσταση αρχίζει στις 9,15
μ.μ. και Κυριακή στις 7. 
Διαρκεί δύο ώρες, με διάλειμμα 15' και συνήθως δεν καθυστερεί η έναρξη.
Οπότε τελειώνει πριν από τα μεσάνυχτα και υπάρχει χρόνος για επιλογή ταβέρνας
σε μικρή ακτίνα από το Πολύγωνο, αφού η περιοχή δεν φημίζεται για τα καλά της
εστιατόρια. 
Το παρκάρισμα Πουθενά στην Αθήνα δεν είναι εύκολο, ωστόσο βρίσκονται
χώροι τα βράδια όταν τα γύρω μαγαζιά κλείνουν. 
<H3>INFO
</H3><H3>Το φουαγιέ </H3>
Το φουαγιέ ευρύχωρο, αν και με λίγα καθίσματα, είναι ευχάριστο, γιατί διαθέτει
μπαρ με ποτά, μεγάλη ποικιλία σε σάντουιτς, φρέσκους χυμούς και όλα τα είδη
καφέ. Το μοναστηριακό τραπέζι στον ίδιο χώρο λειτουργεί ως πάγκος
βιβλιοπωλείου, με όλα τα προγράμματα και τα έργα που εκδίδει το θέατρο.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17250P321</ED>
<ID>
ID:303629

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P32&aa=1</URL></REF>


Article

<CATEGORY>vin09</CATEGORY>

 <H5>ΗΡΘΕ
</H5><H2>Ρολόι για... ανήσυχους γονείς
</H2>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Ένα μπλε ελεκτρίκ ρολόι έρχεται να καθησυχάσει τους ανήσυχους γονείς και να
εξοργίσει τα ακόμη πιο ανήσυχα τέκνα τους. Γιατί με το συμπαθητικό, εκ πρώτης
όψεως, ρολόι που διαθέτει ειδικό πομπό, τα παιδιά θα... χτυπούν κάρτα στους
γονείς, όπου και αν βρίσκονται, είτε το θέλουν είτε όχι. Το ρολόι δείχνει τη
θέση του παιδιού που το φοράει μέσω του GPS (Global Positionig System) και το
σήμα που εκπέμπει ενημερώνει για το πού βρίσκεται ανά πάσα στιγμή. Τα παιδιά
φορούν το μπλε ρολόι και ο εντοπισμός γίνεται με δύο απλές κινήσεις: εσείς
καλείτε έναν αριθμό και οι ειδικοί βρίσκουν μέσα σε λίγα λεπτά την κοντινότερη
διεύθυνση ή το όνομα του δρόμου όπου βρίσκεται το παιδί. 
Το ρολόι μπορεί επίσης να λαμβάνει μηνύματα, και με το πάτημα ενός κουμπιού
ενεργοποιεί τηλεφώνημα στα επείγοντα της αστυνομίας. Για τους γονείς με
παιδιά-επαναστάτες, το σύστημα διαθέτει και ηλεκτρονικό λουκέτο, ώστε να μην
μπορούν να το βγάλουν, ακόμη και αν προσπαθήσουν. Προς το παρόν, διατίθεται
μόνο στις ΗΠΑ. 
<H3>INFO
</H3>
Η τιμή για το ρολόι είναι 450 ευρώ και για την υπηρεσία 45 ευρώ τον μήνα.
Πληροφορίες στη διεύθυνση: http: // www.wherify.com.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17250P322</ED>
<ID>
ID:303666

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P32&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Τεχνικές ξελιγωμάρας
</H2><H4>Γυμνό κρέας για στριπτίζ σε τηλεοπτικά στούντιο </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Η ηθοποιός κυρία Γιούλη επιδεικνύει τα ταλέντα της, που άλλωστε τυγχάνουν
ιδιαίτερης προβολής από δελτία ειδήσεων ξελιγωμένα για τηλεθέαση και εκπομπές
μεταμεσονύχτιων γεροσαλιαρισμάτων

Αχόρταγος ο τηλεοπτικός φακός. Όπου κρέας επάνω του. Σφαγμένο, ζωντανό, κρέας
να 'ναι. Ορμάει στα σφαγεία για να απαθανατίσει τα ματωμένα σφαχτάρια, στις
παραλίες για να ζουμάρει σε γυναικεία οπίσθια και ω, του θαύματος! ενίοτε του
προσφέρεται και σπέσιαλ εφέ, ψευτοστριπτιζάκι για ξεχασμένους νεανικούς
πόθους. Τότε η «ενημέρωση» που υπηρετεί ο Νίκος Ευαγγελάτος στήνει πανηγύρι.
Άλλωστε το «σπέσιαλ εφέ» ήταν της προστατευόμενής του Γιούλης Μπάρκα. 
Την καημένη, είχε καημό να την προωθήσει ο κ. Νίκος, ιδίως μετά την
περιπέτειά της, που την έσυραν αθώα κοπέλα στα δικαστήρια, επειδή το ονοματάκι
της είχε μπερδευτεί σε μια λίστα πονηρών ραντεβού. Την παρουσίασε στο δελτίο
ειδήσεων, όταν ήταν στο Tempo, την έβαλε στην τιμητική θέση δίπλα του, να
δείξει στο πανελλήνιο, ότι τα κορίτσια είναι ελεύθερα να διαθέτουν τον εαυτό
τους και ο ίδιος τα τιμά και τα υπολήπτεται. Ουδεμία αντίρρηση. Της πρόσφερε
και εκπομπή, για να βρουν στέγη τα ταλέντα της. Τα σχέδια δεν ευοδώθηκαν τότε,
αλλά να που η ευκαιρία ξανάρθε. Σε μεταμεσονύχτια εκπομπή αρσενικής
ξελιγωμάρας, η οποία ενέσκηψε σαν ξεχασμένη λαίλαπα στο Alter, για να
αναδεύσει το κατακάθι του τηλεοπτικού πολτού. Προσκάλεσε ο
οικοδεσπότης-αναδευτήρας την κ. Γιούλη για να την αποκαταστήσει στα μάτια του
λαού, να δείξει ότι τα κάλλη της τιμή-της-και-καμάρι-της και τα 'χει για να τα
χαίρονται πλούσιοι άντρες που της βάζουν και κανένα εκατομμύριο κάτω από το
μαξιλάρι. 
Και για να τιμήσει ακόμη περισσότερο καλεσμένη και κοινό η εκπομπή
σκηνοθέτησε ένα στριπτιζάκι της κ. Γιούλης, να παραστήσει δήθεν ότι
παρουσιάζει τα «naked news» (ειδήσεις μετά ξεγυμνώματος). Σούφρωσε τα χείλη η
κ. Γιούλη, μισόκλεισε τα μάτια, χούφτωσε το ντεκολτέ της όλο νόημα και άρχισε
να λέει δήθεν διάφορες ειδήσεις, ενώ το χέρι του οικοδεσπότη την βοηθούσε στο
γδύσιμο, ακριβώς όπως τα χέρια των χασάπηδων που τα βλέπαμε στα δελτία
ειδήσεων τις προάλλες να ξεχωρίζουν τα μέλη των σφαγμένων ζώων και να τα
επιδεικνύουν για να μας πείσουν να τα φάμε. 
Να κορίτσι, να μάλαμα, σκέφτηκε ο Νίκος Ευαγγελάτος και πρόβαλε από το
δελτίο ειδήσεων τις σκηνές. Γιατί να μην είναι μια στριπτιτζού ατραξιόν ενός
δελτίου ειδήσεων; Μήπως τι άλλο να προτείνει στο έθνος, την πολιτική; Αυτή την
κατάργησε από καιρό η τηλεόραση των εντυπώσεων, στριμώχνοντάς την στα μέτρα
κουτσομπολιών και σε σενάρια άλλοτε ερωτικού και άλλοτε κατασκοπικού
περιεχομένου, όπου όλοι μπερδεύονται με όλους σαν τις φωσκολειάδες. 
Κάποτε το σεξ και η πολιτική ήταν εφαλτήρια για ανατροπές, αναζητήσεις,
ανησυχίες, για ζωή. 
Για την τηλεόρασή μας είναι στοιχεία σκηνοθεσίας, που ξορκίζει με την υπερβολή
της το νόημά τους. Μιας σκηνοθεσίας που μοιάζει πιο αποτελεσματική από την
απαγόρευση και την καταστολή. Ο σκηνοθετημένος πόθος, η δήθεν σεξουαλικότητα
δεν είναι παρά θλιβερά ξέφτια, ανώδυνα και καταργημένα στοιχεία του άλλοτε
εύρωστου ανθρώπινου οργανισμού και πνεύματος. Γι' αυτό και αυτού του είδους η
τηλεόραση, που ξελιγώνεται μπροστά από θλιβερά επιδεικνυόμενα κρέατα, αποπνέει
γεροντίλα, ένα επιθετικό γήρας, που καταργεί τις ζωτικές λειτουργίες. Αποπνέει
τον τρόμο αυτών που την υπηρετούν για το δικό τους γήρας. Γι' αυτό και θέλουν
τον κόσμο απέναντί τους να τους μοιάζει, να σαλιαρίζει μπροστά σε
ψευτοστριπτιζ. Δεν είναι παρά γερομπισμπίκηδες της σκουπιδοτηλεόρασης!
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17250P411</ED>
<ID>
ID:303630

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P41&aa=1</URL></REF>


Article

<CATEGORY>vin09</CATEGORY>

 <H2>Το άλμπουμ του Τσιτσάνη
</H2>
Το άλμπουμ με παλιές φωτογραφίες του Βασίλη Τσιτσάνη ξεφυλλίζει αύριο
Παρασκευή η Πόπη Τσαπανίδου στην εκπομπή της «Σαν παλιά φωτογραφία» (ΝΕΤ,
23.00). Κάθε σελίδα και μια ανάμνηση, κάθε φωτογραφία κι ένα τραγούδι.
Δεκαοχτώ χρόνια απο τον θάνατό του, συγγενείς και φίλοι που τον γνώρισαν,
θυμούνται τις στιγμές που μοιράστηκαν με τον Βασίλη Τσιτσάνη, αλλά και για το
έργο του. 
Η κόρη του Τσιτσάνη, Βικτωρία, ανοίγει στην εκπομπή την πόρτα του προσωπικού
χώρου του συνθέτη, εκεί που του άρεσε να γράφει τη μουσική και τους στίχους
των τραγουδιών του. Και παρουσιάζει τις παλιές, σκονισμένες φωτογραφίες του
πατέρα της από την εποχή που 20 χρόνων έγραφε τα πρώτα του τραγούδια στα
Τρίκαλα, μέχρι και των τελευταίων ημερών στο «Χάραμα». <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17250P412</ED>
<ID>
ID:303667

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P41&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Πέμπτη 24/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Star 
«Θεωρίες συνωμοσίας» (Conspiracy theory) 
Ο έμπειρος Ρίτσαρντ Ντόνερ στήνει μια περιπέτεια - '97 - με τον Μελ Γκίμπσον
ως... προφήτη κακών που τον βάζουν σε μπελάδες. Υποδύεται έναν ταξιτζή που
έχει το ψώνιο να δημοσιοποιεί τις θεωρίες του περί κρατικών συνωμοσιών. Για
καλή του τύχη βρίσκεται στον δρόμο του η Τζούλια Ρόμπερτς... (Διάρκεια: 130')
**½ 
21.00 Tempo 
«Αλ Καπόνε: Το αφεντικό της Μαφίας» (The lost Capone) 
Γκανγκστερικό φιλμ - '90 - του Τζον Γκρέι, με δύο αδέλφια στους ταραγμένους
δρόμους του Σικάγου το 1920. Με τους Αντριάν Πάστναν, Άλι Σίντι, Τίτους
Γουέλιδερ. (Διάρκεια: 89') * 
22.45 Tempo 
«Γκρεγκ Λουγκάνις: Η ζωή του πρωταθλητή» (Breaking the surface) 
Βιογραφικό φιλμ - '96 - γύρω από την προσωπική ζωή και την ομοφυλοφιλία του
διάσημου «συμπατριώτη» μας αθλητή των καταδύσεων. Σκηνοθεσία: Στίβεν Στερν. Με
τους Μάριο Λοπέζ, Μάικλ Μέρφι, Τζέφρι Μεκ. (Διάρκεια: 90') ** 
23.30 ΕΤ1 
Ο Ρίτσαρντ Μπάρτον με τη Ζενεβιέβ Μπιζόλτ στο ιστορικό δράμα «Η Άννα των
χιλίων ημερών» (ΕΤ1, 23.30)

«Η Άννα των χιλίων ημερών» (Anne of the thousand days) 
Άρεσε στην εποχή του - '70 - αυτό το ιστορικό δράμα, γιατί ξέφευγε από τα
συνηθισμένα αυτού του «είδους». Αλλά και για τις εξαίρετες ερμηνείες του
Ρίτσαρντ Μπάρτον και, ιδιαίτερα, της Ζενεβιέβ Μπιζόλτ, η οποία ερμηνεύει την
άτυχη βασίλισσα του Ερρίκου Η' που καταδικάστηκε σε θάνατο. Μαζί τους και η
«δική» μας Ειρήνη Παπά. Η σκηνοθεσία είναι του Άγγλου Τσαρλς Τζάροτ που
ασχολήθηκε περιστασιακά με το σινεμά ­ η αποψινή ταινία και η «Μαρία Στιούαρτ»
είναι οι καλύτερές του ­ και περισσότερο με το θέατρο. (Διάρκεια: 139') *** 
24.00 Star 
«Ζώνη πυρός» (Legacy) 
Ένας πολεμικός ανταποκριτής και οι πλεκτάνες που αντιμετωπίζει στη Μανίλα,
όπου φτάνει για νέα αποστολή. Αν και το σενάριο βασίζεται σε βιβλίο του Τζέιμς
Γκρέιντι - «Τρεις μέρες του Κόνδορα» -, η σκηνοθεσία του Τι Τζέι Σκοτ δεν
καταφέρνει να βγει από τα τετριμμένα. Με τους: Ντέιβιντ Χάσελχοφ, Ροντ
Στάιγκερ, Κορίν Νέμεκ. (Διάρκεια: 106') * 
00.10 ΕΤ3 
«Ο τέλειος σύζυγος» (The perfect husband) 
Ρομαντικό ψυχολογικό δράμα συμπαραγωγής - '92 - πολλών ευρωπαϊκών χωρών. Η
διαφορετική «ματιά» δύο φίλων για τα «περί έρωτος». Σκηνοθεσία: Μπέντα
Ντοκάμπο Φέιτζου. Με τους Τιμ Ροθ, Πίτερ Φερθ, Καρολίνα Εστράντα. (Διάρκεια:
90') **

01.00 Mega 
«Οι ήρωες της ερήμου» (The heroes of desert storm) 
Συνηθισμένοι άνθρωποι στον παραλογισμό του πολέμου. Μέτριο αποτέλεσμα -
σκηνοθεσία Ντον Ολμέγιερ - με καλούς ηθοποιούς: Ντάνιελ Μπλάντουιν, Άντζελα
Μπάσετ, Μάρσαλ Μπελ. (Διάρκεια: 97') * 
03.45 Star 
«Η μεγαλειοτάτη κυρία Μπράουν» (Her Majesty Mrs. Brown) 
Ατμοσφαιρικό ιστορικό δράμα σκηνοθετημένο - '98 - από τον Τζον Μάντεν του
«Ερωτευμένου Σαίξπηρ». Η Τζούντι Ντεντς («Δωμάτιο με θέα») στον ρόλο της
βασίλισσας Βικτωρίας και ο Μπιλ Κόναλι στον ρόλο του συμβούλου της Τζον
Μπράουν που έκανε τους αυλικούς να τον μισήσουν για τη «σχέση» του μαζί της...
(Διάρκεια: 101') **½

<H3>ΤΟΡ 3
</H3>
1. «Η Άννα των χιλίων ημερών»: Ιστορικό δράμα με προσωπικό προφίλ (ΕΤ1,
23.30) 
2. «Η μεγαλειοτάτη κυρία Μπράουν»: Γαλαζοαίματοι έρωτες (Star, 03.45) 
3. Θεωρίες συνωμοσίας»: Μελ Γκίμπσον - Τζούλια Ρόμπερτς (Star, 21.00)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P41</CAT>
<ED>
Κωδικός άρθρου: A17250P413</ED>
<ID>
ID:303705

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P41&aa=3</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Πάλι «ο κακός» θα γίνω... Και τίποτα το προσωπικό δεν έχω με τον άνθρωπο.
Αλλά, ήμαρτον, δηλαδή... 
Εκδήλωση οργάνωσε, χτες, η Εταιρεία Ελλήνων Θεατρικών Συγγραφέων, μαζί
με το «Θέατρο Τέχνης», για να τιμήσει τον Γιώργο Σκούρτη και το έργο του «Οι
εκτελεστές». «Τιμώντας», λέει, «όπως κάθε χρόνο, έτσι και φέτος, την ελληνική
δραματουργία». 
Δεν την τίμαγε κάπως αλλιώς; Για να μη γελάει κι ο κόσμος; 
Διότι, το σχετικό δελτίο Τύπου μπορεί να μη μας το λέει, αλλά είμαστε
πολλοί που γνωρίζουμε ότι πρόεδρος της Εταιρείας που τον τίμησε είναι ο ίδιος
ο Γιώργος ο Σκούρτης. 
Η τιμή, τιμή δεν έχει... κ.λπ., κ.λπ. 
Τυχερό το ΚΘΒΕ. Η Λυδία Φωτοπούλου (στη φωτογραφία), σαρξ εκ της σαρκός
του, αλλά και η Μάνια Παπαδημητρίου επιστρέφουν στους κόλπους του. 
Θα παίζουν στην «Φυγή» του Μπουλγκάκοφ, που ετοιμάζει ο Νικίτα
Μιλιβόγιεβιτς, για τον Μάρτιο. Στη Σκηνή «Σωκράτης Καραντινός» της Μονής
Λαζαριστών, μετά το «Λίγα απ' όλα» της, που θα παρουσιάσει, εκεί, η Άννα
Κοκκίνου. 
Τυχερός κι ο μονόλογος της Μόλι Μπλουμ απ' τον «Οδυσσέα» του Τζέιμς
Τζόις, στην Ελλάδα. Τρεις φορές έγινε θέατρο - και να 'ταν εύκολο... - και τις
τρεις ευτύχησε. 
Απ' την Βαρβάρα Δούκα με την Ανθή Ανδρεοπούλου, απ' την Λία
Μελετοπούλου με την Ρούλα Πατεράκη και, φέτος, - δυστυχώς η παράσταση έληξε -
απ' τον Δημήτρη Οικονόμου με την πολύ καλή Αγλαΐα Παππά, σ' ένα σκηνικό της
Πολυτίμης Μαχαίρα που «φύσαγε». 
Καινούργιος γάμος μου «μυρίζεται» στο «Αμόρε». 
Νεαρή, μινιόν πρωταγωνίστρια του Εξώστη, που έχει δώσει μάθημα
αυτοελέγχου όταν έγινε «σταρ» από τηλεοπτική σειρά, με, ήδη, έναν πολύ
σύντομης διάρκειας γάμο, εντός των κόλπων, και πάλι, του «Θεάτρου του Νότου»,
στο παθητικό της (;), ετοιμάζεται να έλθει εις γάμου κοινωνίαν, που έλεγαν
παλαιότερα, με ακόμη νεαρότερο πρωταγωνιστή της Κεντρικής Σκηνής του ίδιου
θεάτρου, που, ως πρόσφατα, το έπαιζε σε... «διπλό ταμπλό». Όχι ερωτικά.
Θεατρικά. Με την «Μικρή Πόρτα» της Ξένιας Καλογεροπούλου. (Απ' το «Σκλαβί»
στο... «σκλάβωμα»). 
Ο γάμος, ύστερα από δεσμό ικανού διαστήματος - συμπαθέστατα παιδιά και
τα δυο - μάλλον επισπεύδεται. Διότι επισπεύδει την άφιξή του κι ένα μωρό. 
Καρποφόρος ο χειμώνας για το «Θέατρο του Νότου»: τρεις καλές έως
εξαιρετικές παραστάσεις, ένας γάμος - με το καλό! - και μια εγκυμοσύνη δεν
είναι λίγα. Κι ακόμα στον Ιανουάριο βρισκόμαστε. 
Βάτος φλεγομένη! Μην τυχόν και χάσετε - ως τις 31 Ιανουαρίου - την
Μάγια Μόργκενστερν, Λόλα Μπλάου στο «Μεταξουργείο». Θα είναι κρίμα. Για σας. 
Ας παίζει στη γερμανική γλώσσα. Πρώτ' απ' όλα, μιλάει τη γλώσσα του
θεάτρου. 
«Τίνα Μπράντον Τίνα». Η τραγική ιστορία, στα βάθη της αμερικάνικης
ενδοχώρας, της Τίνα Μπράντον, ενός δεκαεννιάχρονου κοριτσιού που η φύση του
ζητούσε να εκφράζεται ως ο Μπράντον Τίνα, ιστορία που έγινε μια δυνατή ταινία,
το «Boys don't cry», εδώ, σ' εμάς, έγινε και έργο θεατρικό, με τον τίτλο αυτό. 
Απ' την ομάδα «Πρόσωπα» που το ανέβασε, συμπαραγωγή με το ΔΗΠΕΘΕ Πάτρας
και την εταιρεία «Πολιτισμός και Επικοινωνία» της Θεσσαλονίκης. Η παράσταση
«έπιασε» Πάτρα, «έπιασε» Θεσσαλονίκη, στις 15 Φεβρουαρίου πιάνει και Αθήνα.
Στο «Θέατρο της Άνοιξης», μετά τις «Τρωάδες» του Γιάννη Μαργαρίτη, που
παίζονται εκεί. 
Η σκηνοθεσία του Νίκου Καραγεώργου, Τίνα - Μπράντον η Βάνα Πεφάνη και,
μαζί, ο εικονιζόμενος Αιμίλιος Χειλάκης, Στέλιος Γεράνης, Αννέτα Κορτσαρίδου,
Κατερίνα Νικολοπούλου, Κατερίνα Τσάβαλου. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P43</CAT>
<ED>
Κωδικός άρθρου: A17250P431</ED>
<ID>
ID:303631

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P43&aa=1</URL></REF>


Article

<CATEGORY>vin09</CATEGORY>

 <H2>Μουσική ένωση με «κλασικό» Χανεντέ
</H2><H4>Σύγχρονοι «χανεντέδες» (Έλληνες, Πέρσες και Τούρκοι μουσικοί) συμπράττουν
προτείνοντας μουσική από παρτιτούρες του 17ου και 18ου αιώνα
</H4>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Σύνολο κλασικής οθωμανικής μουσικής του 18ου αιώνα (από το βιβλίο που
συνοδεύει τον ψηφιακό δίσκο «Εν Χορδαίς», με έργα του Ζαχαρία Χανεντέ)

Ποιος ήταν ο Ζαχαρίας ο Χανεντές; Γιατί ένα «πολυεθνικό» μουσικό σχήμα
βυζαντινής και παραδοσιακής μουσικής ηχογραφεί ψηφιακό δίσκο με τίτλο που
φέρει το όνομά του συνοδευόμενο μάλιστα από έναν ολόκληρο τόμο δίγλωσσο με
πληροφορίες και εικόνες για τη λόγια μουσική της Κωνσταντινούπολης του 17ου
και 18ου αιώνα; 
Ζαχαρίας ο Χανεντές: Χανεντές: Hanende επιφανής αοιδός, έντεχνος τραγουδιστής
(τουρκική λέξη με περσική ρίζα). Κορυφαίος μελοποιός και μία από τις
μεγαλύτερες μορφές της «κλασικής» ανατολικής μουσικής. Οι Τούρκοι μελετητές
θεωρούν ότι υπήρξε ο σημαντικότερος συνθέτης έργων για φωνή. Γεννήθηκε στην
Κωνσταντινούπολη, κατοικούσε σ' ένα από τα προάστια του Βοσπόρου και ήταν
τραγουδιστής στο σεράι στα χρόνια των σουλτάνων Αχμέτ Γ' και Μαχμούτ Α'
(1703-1754). Έγινε ιδιαίτερα γνωστός από τη μελοποίηση εκκλησιαστικής αλλά
κυρίως κοσμικής μουσικής. 
Τα έργα του εντοπίστηκαν ύστερα από εργώδη προσπάθεια οκτώ ετών (συλλογή και
τεκμηρίωση) σε χειρόγραφα μοναστηριών (Πάτμος, Άγιον Όρος), το αρχείο
Κονσερβατουάρ της Κωνσταντινούπολης και μουσικές βιβλιοθήκες. 
Στον ψηφιακό δίσκο «Εν Χορδαίς» ηχογραφήθηκαν 14 συνθέσεις συνολικής διάρκειας
75 λεπτών με τη συμμετοχή 16 Ελλήνων, Περσών και Τούρκων ερμηνευτών (ούτι,
νέι, μπεντίρ, κουντούμ, βιολί, κανονάκι, ταμπούρ, σετάρ) και χορωδίας. Οι
ρυθμοί είναι κυρίως 6/4 (γιουρούκ σεμάι), 10/8 (ακσάκ σεμάι), αλλά και 24/2
(τσενμπέρ) και 32/4 (μπερεφσάν). 
«Πρόκειται για συνάντηση εκκλησιαστικής και περσικής μουσικής που δεν
καταγράφηκε απλώς ως αρχειακό μουσειακό υλικό, αλλά αποτελεί άκρως
ενδιαφέρουσα σύγχρονη μουσική πρόταση της καθ' ημάς Ανατολής», υποστηρίζει ο
καλλιτεχνικός διευθυντής τού «Εν Χορδαίς» και εκ των ερμηνευτών (ούτι) του
μουσικού σχήματος Κυριάκος Καλαϊτζίδης. 
Η ηχογράφηση του CD διήρκεσε δύο χρόνια και έγινε σε στούντιο της
Κωνσταντινούπολης, του Μόντρεαλ και της Θεσσαλονίκης, ενώ τέσσερα κομμάτια
δισκογραφήθηκαν στο Ηχογραφικό Κέντρο του Μεγάρου Μουσικής Αθηνών. 
<H3>INFO
</H3>
Ο ψηφιακός δίσκος-βιβλίο «Εν Χορδαίς» κυκλοφορεί τις επόμενες ημέρες στα
δισκοπωλεία και τα κεντρικά βιβλιοπωλεία. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P43</CAT>
<ED>
Κωδικός άρθρου: A17250P432</ED>
<ID>
ID:303668

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P43&aa=2</URL></REF>


Article

<CATEGORY>vin09</CATEGORY>

 <H2>Δώδεκα στρέμματα κι ένα «παγωμένο» μουσείο
</H2>
Ούτε ο υπουργός Πολιτισμού Ευάγγελος Βενιζέλος ούτε οι εκπρόσωποι του
Ιδρύματος Βασίλη και Ελίζας Γουλανδρή αντέδρασαν στην απόφαση της Ολομέλειας
του ΣτΕ, με την οποία κρίνεται παράνομη η παραχώρηση δημόσιας έκτασης 12
στρεμμάτων στο Άλσος της Ριζάρη για την ανέγερση του Μουσείου Γουλανδρή. 
Έτσι, ενάμιση χρόνο μετά τον θάνατο της Ελίζας Γουλανδρή, παγώνει το θέμα της
ανέγερσης του Μουσείου, το οποίο επρόκειτο να στεγάσει μόνιμα στην Αθήνα μια
από τις σπουδαιότερες συλλογές πινάκων της Ευρώπης, με έργα κλειδιά για την
Ιστορία της Τέχνης, που περιλαμβάνει από έργα του Γκρέκο μέχρι Πικάσο κ.ά.,
και είναι διάσημη ειδικά για τους ιμπρεσιονιστικούς πίνακές της. 
Η απόφαση του ΣτΕ πρόκειται να δημοσιευθεί τον Φεβρουάριο και κρίνει ότι
υπήρξε παράνομη η υπουργική απόφαση, με την οποία παραχωρήθηκε το 1999 η
δημόσια έκταση στο Ίδρυμα Γουλανδρή, επειδή δεν υπήρξε προηγούμενη απόφαση
πολεοδομικής αρχής σχετικά με τον χωροταξικό σχεδιασμό της έκτασης. Την
υπουργική απόφαση της παραχώρησης της έκτασης του Άλσους στο Μουσείο είχαν
προσβάλει με προσφυγή στο ΣτΕ οι εκπρόσωποι του Συλλόγου Πολεοδόμων, του
Ελληνικού Τμήματος του Διεθνούς Συμβουλίου Μνημείων και Τοποθεσιών και οι
κάτοικοι της περιοχής. 
Σύμφωνα με πληροφορίες, συγκεκριμένη πρόταση για τη στέγαση της Συλλογής
Βασίλη και Ελίζας Γουλανδρή στο εξωτερικό έχει κάνει το Λούβρο, το οποίο
διαθέτει αίθουσές του για αόριστο χρονικό διάστημα.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P43</CAT>
<ED>
Κωδικός άρθρου: A17250P433</ED>
<ID>
ID:303698

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P43&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ένα καπέλο από ψάθα Ιταλίας» του Ν.
Ρότα (Τετ., Πεμ.) «Τόσκα» του Τζ. Πουτσίνι (Κυρ.). (Ακαδημίας 59, *
010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 010 - 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. - «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Συμφωνική
Ορχήστρα της ΕΡΤ - Ορχήστρα Δωματίου Feminarte - Χoρωδία Πανελληνίου Συλλόγου
Ιεροψαλτών «Ρωμανός ο Μελωδός» - Χορωδία Μητρόπολης Αθηνών - Δημοτική χορωδία
και Χορωδία Αιγίου (Μουσικό Εργαστήρι) - Ευρωπαϊκή χορωδία Αγίου Γεωργίου
Καρύτση: συναυλία (Δευτ.) Καμεράτα - Ορχήστρα των Φίλων της Μουσικής:
συναυλία (Τετ.). Κρατική Ορχήστρα Αθηνών: συναυλία (Πεμ.) Αίθουσα
ΔΗΜΗΤΡΗ ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας»
του Μπ. Μπρίτεν (Τετ., Παρ., Κυρ.). Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706). 
ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 010 - 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. καιτην Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ σε
σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγορίου Ξενοπούλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ - Βασιλικό Θέατρο. - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Παραστάσεις κάθε
Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 και στις
9 μ.μ. και Κυριακή στις 7 μ.μ. Τηλ. 0310 - 251.182.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 812.000.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Τηλ. 0310 - 203.973.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως και Σάββατο στις 9.30 μ.μ. και
την Κυριακή στις 8 μ.μ. Μεταμορφώσεως 7-9, Καλαμαριά, τηλ. 0310.458591.

Δημοτικό Θέατρο Άνετον. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗ.ΠΕ.ΘΕ. Κέρκυρας. Σκηνοθεσία Κώστας Καζάκος.
Παραστάσεις έως και την Κυριακή 27/1/2002 στις 9.15 μ.μ. Παρασκευοπούλου 32,
τηλ. 0310.869869.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Brian Way από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812000.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P44</CAT>
<ED>
Κωδικός άρθρου: A17250P441</ED>
<ID>
ID:303643

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P44&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Επισκέπτης από την Κόλαση. 5.40-8.20-11.00 μ.μ. (Λεωφ. Κηφισίας 234,
Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 5.00-7.30-10.00 μ.μ. - 00.30 π.μ. (Πατησίων 140
* 010 - 8259.975, 010 - 8215.327).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού.
3.45-7.15-10.45 μ.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
4.30 μ.μ. μεταγλ.

Αίθουσα 5

Τα αγόρια της ζωής μου. Δευτ.: 3.00-5.40-8.20-11.00 μ.μ., Τρ.:
5.40-8.20-11.00 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Τζουλιάνο ο αρχιληστής. 8.30-10.30 μ.μ. (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 4.00-6.20-8.40-11.00 μ.μ. (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.40-10.30
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 4.00-6.20-8.40-11.00 μ.μ. (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Οι άλλοι. 6.30-8.40-10.50 μ.μ. 
Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.10-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Τα αγόρια της ζωής μου. 5.40-8.10-10.40 μ.μ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Η φούσκα. 6.20-8.40-11.00 μ.μ. (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 6.00-8.30-11.00 μ.μ. (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Ο άρχοντας των δαχτυλιδιών - Η συντροφιά του δαχτυλιδιού. 7.00-10.15 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 010 - 7773.608).

ΑΛΕΞΑΝΔΡΑ

Αμελί. 6.30-8.45-11.00 μ.μ. (Καλλιθέα * 010 - 9560.306).

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
010 - 8219.298, 010 - 8832.666).

ΑΛΦΑΒΙΛ - Highlights Cinema

Το τάμα. 5.20-8.10-11.00 μ.μ. (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 6.30 μ.μ. / Αμελί. Ώρα 8.40-11.00 μ.μ.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 6.25-8.45-11.05 μ.μ. (Γλυφάδα * 010 - 8946.617).

ΑΝΤΑΜΣ 1

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. / Η χαμένη Ατλαντίδα. 4.50 μ.μ. μεταγλ. (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 μ.μ. μεταγλ. -7.15-10.15 μ.μ.
με υπότ.

ART ECRAN Cinema 1

Το τάμα. 5.40-8.25-11.10 μ.μ. (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

D-Tox. 6.30-8.30-10.30 μ.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 010 - 8653.300, 010
- 8679.267).

ΑΣΤΕΡΙΑ

Τα αγόρια της ζωής μου. 5.30-8.00-10.30 μ.μ. (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 5.30-8.00-10.30 μ.μ. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το τάμα. 5.20-8.10-11.00 μ.μ. (Τέρμα Αμπελοκήπων * 010 - 6922.614).

ΑΣΤΥ

Αμελί. 5.30-8.00-10.30 μ.μ. (Οδός Κοραή * 010 - 3221.925).

ΑΤΛΑΝΤΙΣ

Επισκέπτης από την Κόλαση. 5.40-8.00-10.20 μ.μ. (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 6.00-8.30-11.00 μ.μ. (Νέα Σμύρνη * 010 -
9331.280, 010 - 9319.779).

ΑΤΤΙΚΑ 1

Επισκέπτης από την Κόλαση. 6.10-8.40-11.10 (Πλατεία Αμερικής * 010 - 8674.252).

ΑΤΤΙΚΑ 2

Θέλω και τη μαμά σου. 6.00-8.15-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Ο θρόνος του αίματος. 8.30-10.40 μ.μ. Ταξιδιάρικα πουλιά. 6.30
μ.μ. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Η συμμορία των έντεκα. 6.20-8.40-11.00 μ.μ. Η χαμένη Ατλαντίδα.
4.20 μ.μ. μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 7.30-9.50 μ.μ. / Ο άρχοντας των δαχτυλιδιών -
Η συντροφιά του δαχτυλιδιού. 4.20 μ.μ. 
CINE CITY Ericsson 
Αίθουσα 1

Επισκέπτης από την Κόλαση. 6.00-8.30-11.00 μ.μ. (Κων/λεως 82 Πλ.
Μπουρναζίου Περιστέρι * 010 - 5756.243, 010 - 5756.244).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15 μ.μ.

Αίθουσα 3

Η φούσκα. 6.30-8.45-11.00 μ.μ.

Αίθουσα 4

D-Tox. 6.45 μ.μ. Οι άλλοι. 8.45-11.00 μ.μ.

CINERAMA DESPEC

Η συμμορία των έντεκα. 6.00-8.30-11.00 μ.μ. (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.00-15.00-18.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 21.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Ο Χάρι Πότερ και η φιλοσοφική λίθος. 11.00-14.00-17.00 μεταγλ. Η
συμμορία των έντεκα. 20.15-22.45-01.15.

Αίθουσα 3

Η συμμορία των έντεκα. 11.45-14.15-16.45-19.15-21.45-00.15

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 5

Το ημερολόγιο μιας πριγκίπισσας. 11.45-19.30-22.00. / Βαριά
ερωτευμένος. 14.30-17.00-01.00.

Αίθουσα 6

D-Tox. 11.30-13.45-16.00-18.15. / Οι άλλοι. 23.00-01.15. Η
φούσκα. 20.45.

Αίθουσα 7

Τα αγόρια της ζωής μου. 15.45-18.30-21.30-00.30. / Η χαμένη
Ατλαντίδα. 11.30-13.30 μεταγλ.

Αίθουσα 8

Επισκέπτης από την Κόλαση. 12.15-14.45-17.15-19.45-22.15-00.45.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.00-15.30-19.00-22.30.

Αίθουσα 10

Η συμμορία των έντεκα. 11.15-13.45-16.15-18.45-21.15-23.45.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 12.45-15.15-17.45-20.15-22.45-01.15.
(Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Τα αγόρια της ζωής μου. Παρ.: 15.15-18.00-20.45-23.30. / Η χαμένη
Ατλαντίδα. 11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Η συμμορία των έντεκα. 12.30-15.00-17.30-20.00-22.30-01.00.

VILLAGE ENTERTAINMENT PARK

Αίθουσα 1

D-Tox. 12.15-14.45-17.00-19.15-21.30-23.45. (Θηβών 228 & Πέτρου
Ράλλη, Άγ. Ιωάννης Ρέντης, * 010 - 4278.600).

Αίθουσα 2

Το ημερολόγιο μιας πριγκίπισσας. 11.15-13.45-16.15-18.45-21.15-23.45.

Αίθουσα 3

Dr Dolittle 2: Ο γιατρός ξανατρελάθηκε. 12.45-15.00-17.15-19.30-21.45-24.00.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Τα αγόρια της ζωής μου. 12.30-15.30-18.15-21.15-00.15.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 11.00-13.30-16.00-18.30-21.00-23.30.

Αίθουσα 8

Η συμμορία των έντεκα. 12.00-14.30-17.00-19.30-22.00-00.30.

Αίθουσα 9

Βαριά ερωτευμένος. 12.15-14.45-17.15-19.45-22.15-00.45.

Αίθουσα 10

Ο Χάρι Πότερ και η φιλοσοφική λίθος. 13.00-16.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 19.00-22.30.

Αίθουσα 11

Η συμμορία των έντεκα. 11.30-14.00-16.30-19.00-21.30-24.00.

Αίθουσα 12

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Ο Χάρι Πότερ και η φιλοσοφική λίθος. 11.15-14.15-17.15-20.15-23.15 με υπότ.

Αίθουσα 17

Οι άλλοι. 16.15-18.30-20.45-23.00-01.15. / Η χαμένη Ατλαντίδα.
12.15-14.15 μεταγλ.

Αίθουσα 18

American pie 2. 11.30-13.45-16.00-18.15-20.30-22.45-01.00.

Αίθουσα 19

Η φούσκα. 13.15-15.45-18.15-20.45-23.15.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Θέλω και τη μαμά σου. 8.20-10.30 μ.μ. / Ταξιδιάρικα πουλιά. 6.15 μ.μ.

ΔΙΑΝΑ

Η συμμορία των έντεκα. 6.10-8.20-10.40 μ.μ. (Ηλεκτ. Σταθμός Μαρούσι *
010 - 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 010 - 3632.789).

ΕΤΟΥΑΛ

Η φούσκα. 6.20-8.40-11.00 μ.μ. (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 010
- 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Επισκέπτης από την κόλαση. 5.30-8.00-10.30 μ.μ. (Πανεπιστημίου 46, *
010 - 3826.720).

ΚΑΛΥΨΩ

Τα αγόρια της ζωής μου. 6.00-8.30-11.00 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Οι άλλοι. 9.00-11.00 μ.μ. / Η χαμένη Ατλαντίδα. Δευτ. ώρα 4.00
μ.μ. μεταγλ. / Το ημερολόγιο μιας πριγκίπισσας. 6.00 μ.μ. (Λ. Κηφισίας
245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Ο Χάρι Πότερ και η φιλοσοφική λίθος. Δευτ.: 4.00 μ.μ. μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 7.15-10.45 μ.μ. 
ΚΗΦΙΣΙΑ Cinemax Ericsson 3

Η συμμορία των έντεκα. 6.00-8.30-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.50 μ.μ. μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00 μ.μ.

Αίθουσα 3

Οι άλλοι. 6.50-8.50-10.50 μ.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.30-8.10-10.40 μ.μ. (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.35-7.50-10.15 μ.μ.

ΜΑΡΟΥΣΙ 3 Alpha Odeon

Ταξιδιάρικα πουλιά. 5.00 μ.μ. / Οδός Μαλχόλαντ. 7.00-10.00 μ.μ. 
ΜΕΤΑΛΛΙΟΝ

Οι άλλοι. 6.30-8.30-10.30 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

D-Tox. 6.30-8.30-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Η φούσκα. 6.00-8.30-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Θέλω και τη μαμά σου. 5.40-8.00-10.20. (Οδός Ακαδημίας 57 * 010 - 3622.683).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. 6.45-10.15
μ.μ. / Ο Χάρι Πότερ και η φιλοσοφική λίθος. 4.00 μ.μ. μεταγλ. (Αχαρνών
330 - Κάτω Πατήσια * 010 - 2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Οδός Μαλχόλαντ. 5.40-8.25-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Τα αγόρια της ζωής μου. 5.25-8.00-10.35 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Επισκέπτης από την Κόλαση. 5.30-8.00-10.30 μ.μ. (Πατησίων, Στάση
Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο Χάρι Πότερ και η φιλοσοφική λίθος. 4.50 μ.μ. μεταγλ., 7.40-10.30 μ.μ.
με υπότ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κλέφτης ή πραγματικότητα. 6.30 μ.μ. / Αφιέρωμα Φελίνι. Ώρες
8.30-10.30 μ.μ. Δευτ.: Λευκός σεΐχης, Γλυκιά ζωή. .Τρ.: La strada, Η
πόλη των γυναικών. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Επισκέπτης από την Κόλαση. 6.00-8.30-11.00 μ.μ. (Ζησιμοπούλου - Αγ.
Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Η φούσκα. 5.45-8.15-10.45 μ.μ.

ΦΙΛΙΠ - Cinemax Filmcenter 2000

Αμελί. 6.20-8.40-11.00 μ.μ. (Πλατεία Αμερικής, Θάσου 11 * 010 -
8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η δασκάλα του πιάνου. 8.30-10.30 μ.μ. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πυρετός στο αίμα. 8.00 μ.μ. (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Παιχνίδια διχασμού και εγκυμοσύνης. 7.15-9.30 μ.μ. (Νέα Μάκρη *
02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Βαριά ερωτευμένος. 7.45-9.45 μ.μ. / Ταξιδιάρικα πουλιά. 6.00
μ.μ. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο Χάρι Πότερ και η φιλοσοφική λίθος 4.30 μ.μ. μεταγλ. 7.20-9.50 μ.μ. με
υπότ. (Λεωφόρος Φυλής 165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Δευτ.-Τετ.: Κανταχάρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Το κλάμα βγήκε από τον Παράδεισο. (Πόρτο Χέλι * 07540.52110).

ΠΑΛΛΑΣ

D-Tox. 7.15-9.30 μ.μ. (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο Χάρι Πότερ και η φιλοσοφική λίθος. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Κανταχάρ. 8.30-10.30 μ.μ. (Πειραιώς 125 & Χρ. Σμύρνης, Άγ. Ιωάννης
Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Οι άλλοι. 6.10-8.20-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Στα ελληνικά. 17.00. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. 16.30. / Ο άρχοντας των
δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Ο θρόνος του αίματος. 18.30-20.45-23.00. (* 0310 - 284.204 &
242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.15-20.30-22.45. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Επισκέπτης από την Κόλαση. 11.45 - 14.30 - 17.15 - 19.45 -
22.15 -00.45. Αίθουσα 2 Η χαμένη Ατλαντίδα. Μεταγλωτ. 11.30 - 13.30. /
Τα αγόρια της ζωής μου. 15.45 - 18.30 - 21.30 - 00.15. Αίθουσα 3 Ο
Χάρι Πότερ και η φιλοσοφική λίθος. Μεταγλωτ. 12.00 - 15.00 - 18.00. / Ο
άρχοντας των δαχτυλιδιών 21.00 - 00.30. Αίθουσα 4 Ο Χάρι Πότερ και η
φιλοσοφική λίθος. Μεταγλωτ. 11.00 - 14.00 - 17.00. / Η συμμορία των
έντεκα. 20.15 - 22.45 - 01.15. Αίθουσα 5 Ο άρχοντας των δαχτυλιδιών.
13.00 - 16.30 - 20.00 - 23.30. Αίθουσα 6 Η συμμορία των έντεκα.
11.45 - 14.15 - 16.45 - 19.15 - 21.45 - 00.15. Αίθουσα 7 Ο άρχοντας των
δαχτυλιδιών. 12.00 - 15.30 - 19.00 - 22.30. Αίθουσα 8 Βαριά
ερωτευμένος. 12.30-15.15 - 17.45 - 20.30. / Οι άλλοι. 23.00 -
01.15. Αίθουσα 9 Η συμμορία των έντεκα. 11.15 - 13.45 - 16.15 - 18.45 -
21.15 - 23.45. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Beautiful people. 19.00 - 21.00 - 23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Τα αγόρια της ζωής μου. 18.00-20.30-23.00. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00. / Moulin Rouge. 20.45-23.00. (* 0310
- 815.570, D.Τ.S.).

ΚΟΛΟΣΣΑΙΟΝ

D-Tox. 19.00-21.00-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Επισκέπτης από την Κόλαση. 18.30-20.45-23.00. (* 0310 - 824.244, Dolby
Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Το τάμα. 17.30 - 20.15 - 23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Η συμμορία των έντεκα. 16.00 -18.30 - 21.00 - 23.30 /
Behind enemy lines avant premier. Σάβ. και Κυρ. 01.00 π.μ. ΑΙΘΟΥΣΑ 2
D-Tox. 15.20 - 17.20 - 19.20. / American Pie. 21.20 - 23.35.
ΑΙΘΟΥΣΑ 3 Η συμμορία των έντεκα. 15.30 - 18.00 - 20.30 - 23.00. ΑΙΘΟΥΣΑ
4 Ο Χάρι Πότερ και η φιλοσοφική λίθος. με υπότιτλους 15.25-18.25. /
Οι άλλοι. 21.25-23.40. ΑΙΘΟΥΣΑ 5 Επισκέπτης από την Κόλαση.
15.35-18.10-20.45 - 23.20. ΑΙΘΟΥΣΑ 6 Το ημερολόγιο μιας πριγκίπισσας.
16.15-18.40 / Βαριά ερωτευμένος. 21.05-23.30. ΑΙΘΟΥΣΑ 7 Ο Χάρι
Πότερ και η φιλοσοφική λίθος μεταγλωτ. 16.10 / Ο άρχοντας των
δαχτυλιδιών. 19.10-22.40. ΑΙΘΟΥΣΑ 8 Η χαμένη Ατλαντίδα μεταγλωτ.
16.05. / Τα αγόρια της ζωής μου. 18.05 - 20.45 - 23.25. (* 0310 -
290.100, 290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. Από Δευτέρα 21/1: 18.45 - 21.00 - 23.15. (* 0310
- 824.970 & 819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.10 - 18.30 - 20.50 -
23.10. (Dolby Digital Ex DTS). ΑΙΘΟΥΣΑ 2 Επισκέπτης από την Κόλαση.
12.50-15.10 - 18.10 - 20.30 - 22.40. Dolby Digital DTS). ΑΙΘΟΥΣΑ 3 Η
κατάρα του πράσινου σκορπιού. 19.50-22.00-00.20. (Dolby Digital DTS).
ΑΙΘΟΥΣΑ 4 Η χαμένη Ατλαντίδα μεταγλωτ. 11.30-13.50-16.00. / Η
φούσκα. 18.20 - 20.40 - 23.00. (Dolby Digital DTS). ΑΙΘΟΥΣΑ 5 Η χαμένη
Ατλαντίδα μεταγλωτ. 12.40-14.40-16.50 / Θέλω και τη μαμά σου.
20.10-22.30 - 00.40. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 13.30-16.30 / D-Tox. 19.20 - 21.30 -
23.30. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική λίθος.
μεταγλωτ. 11.00-14.00-17.00. / Βαριά ερωτευμένος.
19.50-22.10-00.30. (Dolby Digital DTS). ΑΙΘΟΥΣΑ 8 Τα αγόρια της ζωής
μου. 12.20-15.00-18.00-21.10-23.50. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος με υπότιτλους 12.30-16.00 / Οι άλλοι.
19.10-21.20-23.40. ΑΙΘΟΥΣΑ 10 Ο άρχοντας των δαχτυλιδιών.
12.00-15.30-19.00-22.20. (Dolby Digital DTS). ΑΙΘΟΥΣΑ 11 Ο Χάρι Πότερ
και η φιλοσοφική λίθος. Στα ελληνικά. 13.00-16.20 / Η συμμορία των
έντεκα. 19.30-22.00-00.20 (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 20.45-23.00 / Ο Χάρι Πότερ και η
φιλοσοφική λίθος. Στα ελληνικά. 18.00. ΑΙΘΟΥΣΑ 2 Ο άρχοντας των
δαχτυλιδιών. 19.00-22.30. / Η χαμένη Ατλαντίδα. Στα ελληνικά.
17.30. (* 0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κανταχάρ. / Η φούσκα. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Βαριά ερωτευμένος. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Οι άλλοι. (* 22.121). 
Αίθουσα 2: American pie. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το μαντολίνο του λοχαγού Κορέλι (* 22.312) <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17250P461</ED>
<ID>
ID:303644

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P46&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Επισκέπτης από την Κόλαση»: Επαναπροσδιορισμός του «μύθου» του
περιβόητου Τζακ του αντεροβγάλτη - δεν είναι τυχαίο ότι γίνεται στις...
πάμφωτες αλλά σκοτεινές μέρες μας... - με τον Τζόνι Ντεπ να τον κυνηγά.
Σκηνοθεσία Άλεν και Άλμπερτ Χιουζ (Αλέκα, Αβάνα, Μαρούσι 1, Τροπικάλ 1,
Άνεσις, Άννα Ντορ, Ατλαντίς, Άττικα 1, Cine City 1, Village Centre 8, Village
Centre 1, Village Park 14,15, Ιντεάλ, Ράδιο Σίτυ, Τρία Αστέρια, Φάληρο 1,
Σινεάκ). 
«Η κατάρα του πράσινου σκορπιού»: Κωμωδία με κλίμα φιλμ νουάρ
και τον Γούντι Άλεν ως Χάμφρεϊ Μπόγκαρτ! Απολαύστε το. [Αθηναΐς, Αλεξάνδρα
(Καλλιθέα), Γλυφάδα, Μαρούσι 2, Όπερα 1, Τροπικάλ 2, Δαναός 1, Πτι Παλαί]. 
«Η συμμορία των έντεκα»: Δυναμική περιπέτεια ριμέικ της ταινίας
- '60 - του Λουίς Μαϊλστόουν (1895-1980), με τους Τζορτζ Κλούνεϊ, Μπραντ Πιτ,
Άντι Γκαρσία, Τζούλια Ρόμπερτς, Ματ Ντέιμον, Έλιοτ Γκουλντ να παίζουν τους
ρόλους των Φρανκ Σινάτρα, Ντιν Μάρτιν, Πίτερ Λόφορντ, Άντζι Ντίκινσον, Σεζάρ
Ρομέρο, Ακίμ Ταμίροφ, Τζορτζ Ραφτ, Ρίτσαρντ Κόντε. Εδώ η σκηνοθεσία είναι του
καλού Στίβεν Σόντεμπεργκ [Αελλώ 1,4, Αθηνά (Αγ. Αναργ.), Αθήναιον, Αθήναιον
Cinepolis 1, Αίγλη 1, Άστορ, Άτταλος, Βάρκιζα 1,2, Cinerama, Village Centre 3,
10, Village Παγκρ. 5, Village Park 8, 11, 13, Διάνα, Ίλιον, Κηφισιά 3,
Μαργαρίτα 1, Μετροπόλιταν, Παλάς, Σινέ Χολαργός, Τιτάνια, Τρία Αστέρια,
Φοίβος, Μάγια, Χαϊλάιφ). 
«Το τάμα»: Road movie στην Κύπρο του 1940 με τον Γιώργο Χωραφά στην
καλύτερή του εμφάνιση και τη Βαλέρια Γκολίνο γυναίκα-πειρασμό. Του Ανδρέα
Πάντζη (Αλφαβίλ, Απόλλων, Art Studio, Art Ecran 1, Άστρον). 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουδαρχικό μεσαίωνα.
(Αττικόν). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Λουί Αλτουσέρ και ο Ντέιβιντ Λιντς δημιουργεί ένα γοητευτικό παραλήρημα στα
δυσδιάκριτα όρια ονείρου και πραγματικότητας (Έλλη, Πλάζα 1, Ααβόρα). 
«Τ' αγόρια της ζωής μου»: Ρομάντζο για «ευαίσθητες καρδιές» με την
Ντρου Μπάριμορ. Σκηνοθεσία Πένι Μάρσαλ (Αελλώ 5, Αθήναιον Cinepolis 4,
Αστέρια, Village Centre 7, Village Παγκρ. 5, Καλυψώ, Πλάζα 2). 
«Η φούσκα»: Η νέα σάτιρα του Νίκου Περάκη με τη σημερινή ελληνική
κοινωνία σε πλήρη παράνοια. Με τους Αλέξη Γεωργούλη, Μαρία Σολωμού (Αίγλη,
Cine City 3, Village Park 19, Ετουάλ, Νιρβάνα, Φάληρο 2). 
«Αμελί»: Μαγικές και «σαλεμένες» στιγμές με την Όντρεϊ Τοτού να έχει
γοητεύσει πάνω από 270.000 σινεφίλ. Του Ζακ Πιέρ Ζενέ [Αλεξάνδρα (Καλ.), Άστυ,
Σπόρτιγκ, Φιλίπ, Δημ. Κινημ. Πετρούπολις]. 
«Αφιέρωμα στον Φεντερίκο Φελίνι»: Κάθε μέρα δύο - συνολικά θα παιχθούν
14 - ταινίες του μαέστρου των ονείρων (Τριανόν).

<H3>ΘΕΣΣΑΛΟΝΙΚΗ
</H3>
«Η κατάρα του πράσινου σκορπιού». (Ολύμπιον, Ster Century Cinemas 3).

«Η συμμορία των έντεκα». (Αθήναιον 1, Αριστοτέλειον, Village Centre 4,
6, 9, Πλατεία Alpha Odeon 1, 3. Ster Century Cinemas 1, 11, Τιτάνια 1, Ράδιο Σίτυ).

«Ο θρόνος του αίματος». (Ανατόλια).

«Κανταχάρ». (Φαργκάνη).
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17250P462</ED>
<ID>
ID:303681

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P46&aa=2</URL></REF>


Article

<CATEGORY>vin09</CATEGORY>

 <H2>Ιντιάνα ξανά
</H2>
Ναι, λοιπόν, η επόμενη συνέχεια του «Ιντιάνα Τζόουνς» είναι γεγονός. Και όχι,
δεν θα λέγεται «Ο Ιντιάνα Τζόουνς και το γηροκομείο του χαμένου θησαυρού». 
Παρά τα 59 του χρόνια, ο Χάρισον Φορντ αισθάνεται αρκετά ακμαίος για να
ξαναπιάσει στα χέρια του το μαστίγιο του γοητευτικού αρχαιολόγου και να τα
βάλει με κάνα δυο συντάγματα ναζί για την πλάκα του. 
Φήμες για έναν τέταρτο «Ιντιάνα Τζόουνς» κυκλοφορούσαν από το 1993, χωρίς όμως
να υπάρχει επίσημη επιβεβαίωση από τους τρεις βασικούς συντελεστές - Φορντ,
Σπίλμπεργκ, Λούκας. Στο πάρτι που ακολούθησε την απονομή των Χρυσών Σφαιρών,
ωστόσο, ο Φορντ και ο Σπίλμπεργκ αποφάσισαν να γίνουν αρκετά συγκεκριμένοι:
«Το ζήτημα ήταν να βρεθεί το κατάλληλο σενάριο, και επιτέλους το έχουμε στα
χέρια μας» είπε ο πρώτος. «Έχουμε έτοιμο τον τίτλο, αλλά δεν μπορούμε να τον
ανακοινώσουμε ακόμη. Αυτό που μπορώ να σας πω, είναι ότι θα παίξει και η
Κέιτ», είπε ο δεύτερος, εννοώντας τη γυναίκα του Κέιτ Κάπσοου (η οποία είχε
πρωταγωνιστήσει στη δεύτερη ταινία της σειράς). 
Όσο για τον Λούκας, αυτός θα πρέπει να αφοσιωθεί στα ειδικά εφέ της ταινίας.
Το να πείσεις ότι ο Χάρισον Φορντ είναι 35άρης δεν είναι εύκολο πράγμα...
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P48</CAT>
<ED>
Κωδικός άρθρου: A17250P481</ED>
<ID>
ID:303632

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P48&aa=1</URL></REF>


Article

<CATEGORY>vin09</CATEGORY>

 <H2>Αντίο Υβ (σνιφ!)
</H2>
<AUTHOR>ΕΦΗ ΦΑΛΙΔΑ</AUTHOR>

Ο Υβ Σαιν Λωράν είπε το τελευταίο του αντίο. Και προτίμησε να το πει στο
κέντρο του Παρισιού, στην καρδιά του Μουσείου Ζωρζ Πομπιντού, όπου πάνω από
1.500 άτομα παραβρέθηκαν στην τελευταία 200ή επίδειξη του μετρ, σφραγίζοντας
με λίγη θλίψη και πολλή ιστορία τις επιδείξεις της υψηλής ραπτικής, αυτές τις
μέρες στη γαλλική πρωτεύουσα. Ετοιμασίες οκτώ ημερών, εγκαταστάσεις φωτισμού
μεγάλων απαιτήσεων και τα 40 χρόνια καριέρας του Υβ έκλεισαν θριαμβευτικά και
συγκινητικά. Με τις «petits mains» («μικρά χέρια» αποκαλούνται οι
δεξιοτέχνιδες εργάτριες των ατελιέ) του οίκου να κυκλοφορούν γύρω από τα
μοντέλα για τις λεπτομέρειες της τελευταίας στιγμής, με τις πελάτισσες να
επιθυμούν να αγοράσουν ένα τελευταίο σύνολο Σαιν Λωράν, για να αποκτήσουν ένα
αριθμημένο συλλεκτικό κομμάτι ιστορίας με την υπογραφή του δημιουργού, και
τους δημοσιογράφους και τα τηλεοπτικά συνεργεία να ζητούν μία φράση. 
Το 200ό σόου του Υβ Σαιν Λωράν άρχισε με μόλις πέντε λεπτά καθυστέρηση και
αυτό και μόνο θα το έκανε ξεχωριστό. Το δε σύνθημα για το χειροκρότημα έδωσε η
Κατρίν Ντενέβ, μούσα του Υβ, και ακολούθησε ο κόσμος της μόδας. Η Κλοντια
Σίφερ, η Ναόμι Κάμπελ, η Τζέρι Χολ και όλες οι μεγάλες κυρίες της πασαρέλας
ήταν εκεί. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P48</CAT>
<ED>
Κωδικός άρθρου: A17250P482</ED>
<ID>
ID:303669

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P48&aa=2</URL></REF>


Article

<CATEGORY>vin09</CATEGORY>

 <H2>Γιουροβίζιον πριν την ώρα της
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Το κιτς δικαιώθηκε, το ευρώ μπήκε στη ζωή μας και οι Antique έγιναν πρώτα
ονόματα στην πίστα. Τρεις λόγοι άσχετοι επιφανειακά (και σχετικοί στην ουσία)
για να «φυτρώσει» Γιουροβίζιον πριν την ώρα της. Με κάθε σοβαρότητα και
ελαφρότητα που ο θεσμός ο ίδιος επιβάλλει (ανέδειξε τους Abba και την Ντάνα
Ιντερνάσιοναλ) η ομάδα Express Yourself στο Club 22 ετοιμάζει το δικό της
Γιουρο-διαγωνισμό. Οι Γιουρο-φανατικοί πήραν ήδη θέση. Έτσι που ο Μάιος του
κανονικού διαγωνισμού θα τους βρει έτοιμους και καλά προπονημένους να
μοιράσουν βαθμούς, κρίσεις και απίστευτες καταστάσεις από το μακροβιότερο
ευρωπαϊκό αστείο. Στ' αστεία λέγονται και τα πιο σοβαρά πράγματα. 
Την Ελλάδα, την Κύπρο, το Ισραήλ, τη Σουηδία, την Ιταλία, την Ισπανία και το
Λουξεμβούργο θα παρουσιάσει με τον τρόπο της η ομάδα που έχει ετοιμάσει σόου
στη σκηνή του κλαμπ. Έχουν προβάρει τα τραγούδια, είναι έτοιμοι να
αντιμετωπίσουν την κρίση του κοινού. Γιατί το κοινό θα είναι εκεί και θα
κρίνει. Και θα θυμηθεί επίσης αλησμόνητες στιγμές από τα αρχεία, που θα
προβάλλονται στις οθόνες δεξιά κι αριστερά. Γιουροβίζιον γίνεται χωρίς τον
Τζόνι Λόγκαν; 
Γιουροβίζιον σόου, απόψε, στο Club 22, τηλ. 010-9249.814. Στις 11.30
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P48</CAT>
<ED>
Κωδικός άρθρου: A17250P483</ED>
<ID>
ID:303699

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P48&aa=3</URL></REF>


Article

<CATEGORY>vin09</CATEGORY>

 <H2>Ανανεώθηκε στα 155 του
</H2>
Το νεοκλασικό κτίριο του 1847 στο κέντρο της Αθήνας δεν προϊδεάζει τους
περαστικούς για το περιεχόμενό του. Πίσω από την πράσινη παλιά πόρτα και πλάι
στη σκάλα «υποδέχεται» τους επισκέπτες ένας γλυπτός κύριος 11,5 μ.! Το πρώτο
από τα επτά εικαστικά έργα που φιλοξενούνται στο «tribal Booze». Το παλιό
στέκι των ροκάδων, το «Booze», που «μεγάλωσε». Και αφού εγκατέλειψε την
αθηναϊκή νύχτα πριν από τρία χρόνια, επιστρέφει με ονοματεπώνυμο και με σκοπό
να γνωρίσει και την ημέρα. Και ανοίγει τις πόρτες του σε μια πολυ-πολιτιστική
εμπειρία. Στους τρεις ορόφους του υπάρχει χώρος για όλους. Για τους
φιλόμουσους και ιδίως τους λάτρεις της έθνικ μπιτ και της ηλεκτρονικής ροκ.
Για τους φιλότεχνους, αφού σε κάθε γωνιά πίνακες, εγκαταστάσεις και γλυπτά θα
προκαλούν το μάτι και το μυαλό σε έναν διάλογο με την καθημερινότητα. Για τους
θεατρόφιλους, καθώς στον δεύτερο όροφο θα λειτουργεί από τις 20 Μαρτίου
«εικαστική σκηνή», όπου θα παρουσιαστεί η «Κασσάνδρα» της Δέσποινας
Γεωργοπούλου, σε σκηνοθεσία Σύλα Τζουμέρκα. Για τους σινεφίλ, που θα έχουν την
ευκαιρία να παρακολουθήσουν ανέκδοτα ντοκιμαντέρ τού Ζαν Μαρί Ντρο. Και για
όσους επιθυμούν ένα art shopping therapy, εικαστικοί δημιουργοί θα φιλοτεχνούν
ρούχα σε περιορισμένο αριθμό για «προχωρημένα» γούστα. 
Το «tribal Booze» (Κολοκοτρώνη 57, τηλ. 010-3240.944) εγκαινιάζεται
απόψε στις 8 μ.μ. και θα λειτουργεί, για καφέ και για ποτό (κάπου 5 ευρώ).
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P48</CAT>
<ED>
Κωδικός άρθρου: A17250P484</ED>
<ID>
ID:303718

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P48&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>κολλάνε τα Windows;
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Συμβαίνει, ορισμένες φορές, να κολλάνε τα Windows και να αναγκαζόμαστε να
«σκοτώνουμε» το πρόγραμμα πατώντας Ctrl+Alt+Del ή να κλείνουμε τον διακόπτη
λειτουργίας τού υπολογιστή. Ένας από τους λόγους που μπορεί να συμβεί αυτό,
είναι επειδή η έκδοση των Windows που επιλέγουμε για να δουλέψουμε «πέφτει
βαριά» στον υπολογιστή μας. Φανταστείτε, για παράδειγμα, σε έναν απλό Pentium
να δοκιμάσετε τα Windows 2000 ή τα ΧΡ. Κάποιο πρόβλημα θα παρουσιαστεί. 
Άλλες πάλι φορές συμβαίνει να «τρέχουμε» εφαρμογές οι οποίες δεν είναι
ολοκληρωμένες και οι οποίες προκαλούν, χωρίς εμφανή λόγο, το «τρασάρισμα» της
οθόνης. Τέτοιους είδους δυσλειτουργίες επιλύονται με ειδικά προγράμματα,
γνωστά σαν patches, που διορθώνουν τις ατέλειες. Προβλήματα μπορεί να
παρουσιαστούν μεταξύ συσκευών που είναι συνδεδεμένες με τον υπολογιστή μας,
π.χ. σκάνερ. Στην περίπτωση που ο υπολογιστής μας έχει μικρή μνήμη, π.χ. 64ΜΒ,
και προσπαθήσουμε να τρέξουμε προγράμματα όπως το Photoshop, τότε σίγουρα θα
υπάρξουν προβλήματα στην εκτέλεση των εντολών. Μια γενική συμβουλή: τα
προγράμματα που κατεβάζουμε από το Ίντερνετ να τα απεγκαθιστούμε σύντομα,
εφόσον διαπιστώσουμε ότι δεν τα χρειαζόμαστε άλλο. Όσο λιγότερο φορτωμένος
είναι ο σκληρός δίσκος τόσο το καλύτερο. <REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P48</CAT>
<ED>
Κωδικός άρθρου: A17250P485</ED>
<ID>
ID:303733

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P48&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Συμφωνία του Μανόλη Καλομοίρη. 2. Υπάρχουν σε ορισμένα
μουσικά όργανα. 3. Ορισμένο το μήκος της. ­ Συνέθεσε το μπαλέτο
«Παρέλαση». 4. Νομπελίστας Γερμανός συγγραφέας (αντίστρ.). ­ Έρχομαι...
λατινοπρεπώς. ­ Μουσική νότα (αντίστρ.). 5. Πρωτεύουσα ασιατικού
κράτους. 6. Είδος ψαριού. ­ Γενικός γραμματέας του ο λόρδος Ρόμπερτσον.
7. Ξενική άρνηση. ­ Αδελφή των Αρπυιών. 8. Τα αναζητούμε σε
άλλους πλανήτες (αντίστρ.). ­ Ξενική συντομογραφία του νοκ-άουτ. 9.
Υπονοεί και τη βαθύτερη έννοια (γεν.). ­ Η γενική άρθρου. 
ΚΑΘΕΤΑ 
1. Πρόσωπο από τον «Ματωμένο γάμο» του Λόρκα. ­ 2. Είναι οι
μέρες. ­ Πρώτη λέξη παλαιών αλφαβηταρίων. 3. Παλαιότερη ονομασία της
Μυανμάρ (γεν.). 4. Προστατική που... αναβάλλει (αντίστρ.). ­ Αναφέρεται
και επί ευπρεπούς συμπεριφοράς. 5. Απαιτούνται για την προφορά ξένου
συμφώνου. ­ Δηλώνει προέλευση. ­ Τόσα χρόνια έζησε ο Μολιέρος. 6.
Ελληνικό ακρωτήριο (με άρθρο). 7. Γράμματα από τη... Λίμα. ­ Πατέρας
του ήταν ο Κραναός. 8. Η πτώση του αντικειμένου. 9. Ιερή αρχαία
αιγυπτιακή πόλη. ­ Αναφορική αντωνυμία.

ΛΥΣΗ (23/1/2002) 
ΟΡΙΖΟΝΤΙΑ: 1. ΕΜΠΟΡΙΚΕΣ 2. ΥΠΑΤΟΣ - ΠΚ 3. ΡΑΣΟΦΟΡΟΙ
4. ΩΡΑΙΟΣ - ΥΑ 5. ΠΙ - ΟΣΚΑΡ 6. ΣΣ - ΕΝΑΣ 7. ΙΟΥ -
ΗΛ - ΝΩ 8. ΚΑΛΕΜΙΑ 9. ΑΚΑΛΕΣΤΟΣ. ΚΑΘΕΤΑ: 1. ΕΥΡΩΠΑΪΚΑ
2. ΜΠΑΡΙ 3. ΠΑΣΑ - ΣΥΚΑ 4. Ο ΤΟΙΟΣ - ΛΑ 5. ΡΟΦΟΣ -
ΕΛΗ 6. ΙΣΟΣΚΕΛΕΣ 7. ΑΝ - ΜΤ 8. ΕΠΟΥΡΑΝΙΟ 9. ΣΚΙΑ - ΣΩΑΣ.
<REF><SOURCE>
ΤΑ ΝΕΑ</SOURCE>
<DATE>, 24-01-2002</DATE>
<CAT>, Σελ.: P69</CAT>
<ED>
Κωδικός άρθρου: A17250P691</ED>
<ID>
ID:303642

</ID><URL>http://ta-nea.dolnet.gr/neaweb/neafile.print_unique?e=A&f=17250&m=P69&aa=1</URL></REF>


Article

<CATEGORY>vin06</CATEGORY>

 <H5>ΤΡΙΑ ΚΥΚΛΩΜΑΤΑ ΕΜΠΟΡΙΑΣ ΕΡΕΥΝΑ Η ΕΠΙΤΡΟΠΗ ΔΑΦΕΡΜΟΥ
</H5><H2>ΜΑΥΡΗ ΑΓΟΡΑ προσωπικών στοιχείων μαθητών Β' Λυκείου
</H2><H4>50.000 δρχ. το κεφάλι - Εμπλέκονται και δημόσιοι υπάλληλοι
</H4>
Μαύρη αγορά ευαίσθητων προσωπικών δεδομένων. Η λίστα με τους μαθητές της Β'
Λυκείου είναι η πιο ακριβή για τους λαθρεμπόρους. Το όνομα κάθε μαθητή
πωλείται ακόμα και 50.000 δραχμές. Στα ίχνη τριών κυκλωμάτων λαθρεμπόρων
λιστών βρίσκεται η Επιτροπή Δαφέρμου και εντείνει τους ελέγχους για την
εξάρθωσή τους. Και στις τρεις περιπτώσεις οι υποψίες για τη διαρροή στοιχείων
βαρύνουν δημοσίους υπαλλήλους.

σελίδα 11
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17251N011</ED>
<ID>
ID:303752

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N01&aa=1</URL></REF>


Article

<CATEGORY>vin04</CATEGORY>

 <H2>Σημίτης: Εχθρική ενέργεια κατά ΠΑΣΟΚ η κίνηση των 45
</H2>
σελ. 8 και ΡΙΠΕΣ: Η εσωστρέφεια (σελ. 3)
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17251N013</ED>
<ID>
ID:303853

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N01&aa=3</URL></REF>


Article

<CATEGORY>vin06</CATEGORY>

 <H2>Και τώρα Ολυμπιακοί Αγώνες κυβερνοαθλητών
</H2>
Η Σεούλ διοργανώνει το πρώτο παγκόσμιο πρωτάθλημα κυβερνοπαιχνιδιών. Οι
«αθλητές», συνδεδεμένοι μέσω της οθόνης του υπολογιστή, δίνουν τις «μάχες»
τους στο Ίντερνετ.

στο ένθετο
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17251N014</ED>
<ID>
ID:303859

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N01&aa=4</URL></REF>


Article

<CATEGORY>vin06</CATEGORY>

 <H2>ΑΥΡΙΟ ΜΑΖΙ ΜΕ «ΤΑ ΝΕΑ ΣΑΒΒΑΤΟΚΥΡΙΑΚΟ»
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17251N015</ED>
<ID>
ID:303871

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Δ. ΜΠΑΚΑΤΣΕΛΟΣ: Σημασία δεν έχει το ανά χώρα κόστος του εργαζομένου,
αλλά και η παραγωγικότητά του και η νοοτροπία με την οποία αντιμετωπίζει την
εργασία. Και στα σημεία αυτά εμείς οι Έλληνες δεν νομίζω ότι κάνουμε
πρωταθλητισμό. Οι «20 Ερωτήσεις» του Γ. Χάτσιου στη σελ. 14. 
ΓΙΑΤΙ άραγε οι κάτοικοι των γύρω πολυκατοικιών διαλέγουν το
συγκεκριμένο πεζοδρόμιο για να φέρουν τα σκυλιά τους, ν' αμολήσουν τα
σκουπίδια τους και να εκφράσουν την περιφρόνησή τους προς την έννοια της πόλης
και της κοινότητας; Διότι εκεί στεγάζεται σχολείο. Η Άννα Δαμιανίδη στα
«Αναλώσιμα», σελ. 14. 
Ο Ρ. ΠΟΝΟΜΑΡΙΟΦ τίναξε στον αέρα τις στατιστικές στο σκάκι. Είναι ο
νεώτερος πρωταθλητής στην ιστορία του σκακιού ­ μόλις 18 ετών. Λεπτομέρεια:
είναι συγγενής του πάλαι ποτέ μέλους του Πολίτμπιρο της ΕΣΣΔ Μπ. Ν.
Πονομαριόφ. Ο Μ. Πιμπλής στους «Ορίζοντες, σελ. 21. 
ΣΤΟ ΦΕΣΤΙΒΑΛ Αθηνών θα λάβουν μέρος λυρικοί καλλιτέχνες, όπως ο Χοσέ
Κούρα, η Άντζελα Γκεοργκίου, ο Ρομπέρτο Αλάνια, η Χούλια Μιχένες, η Γκαμπριέλα
Μπενάτσκοβα. Αλλά θα παρουσιαστεί και το «Γουέστ Σάιντ Στόρι» του Μπερνστάιν.
Στους «Ορίζοντες», σελ. 22. 
Η ΛΑΜΙΑ μπορεί να αποτελέσει την αφετηρία για μια εξόρμηση στον Εθνικό
Δρυμό της Οίτης, που τώρα είναι καλυμμένη με χιόνια. Επίσης μπορείτε να
επισκεφθείτε την Υπάτη, τη Μονή Αγάθωνος, το Μουσείο Φυσικής Ιστορίας, την
Καστανιά. Ο Γιάν. Ντρενογιάννης στους «Ορίζοντες», σελ. 38. 
6 ΘΕΜΑΤΑ Χημείας θετικής κατεύθυνσης για τις Πανελλήνιες Εξετάσεις της
Γ' Λυκείου δημοσιεύονται σήμερα στη σελ. 49.
Ανάλογα θέματα θα δημοσιεύονται κάθε Παρασκευή, Σάββατο, Δευτέρα και,
φυσικά, στον «Υποψήφιο» της Τρίτης. 
Η ΕΥΡΩΠΑΪΚΗ Ένωση λειτουργεί για την Ελλάδα 
ως ο ισχυρότερος παράγων εκσυγχρονισμού και 
διαμόρφωσης κάποιου αποτελεσματικού κανονιστικού 
καθεστώτος δημόσιας πολιτικής. Χωρίς τη συμμετοχή μας 
το αίτημα του εκσυγχρονισμού θα παρέμενε ανεκπλήρωτο. 
Ο Π. Κ. Ιωκειμίδης στους «Προβολείς», σελ. 6. 
Η ΝΕΟΕΛΛΗΝΙΚΗ ταυτότητα, σε τεντωμένο σκοινί 
ανάμεσα στον ναρκισσιστικό αυτοθαυμασμό και την 
έλλειψη αυτοεκτίμησης, μοιάζει με «σπασμένο καθρέφτη». 
Είναι εσωτερικά πολυδιχασμένη. Ο πολιτισμικός δυισμός 
επιβεβαιώνεται, σε μεγάλο βαθμό, και από τα δεδομένα της 
έρευνας. Ο Γερ. Μοσχονάς στην «Τρίτη Άποψη», σελ. 6. 
ΜΙΣΩ το Σάββατο της καταναλωτικής αποθέωσης, του 
εκχυδαϊσμού του λεγόμενου «ελεύθερου χρόνου» και 
της νεοελληνικής... βαβούρας. Κλειδαμπαρώνομαι, 
λοιπόν, στο σπιτάκι μου έως αργά το μεσημέρι, για να 
αποφύγω τους «Απάτσι του Σαββάτου». Η Μαίρη 
Κατσανοπούλου «Σε πρώτο ενικό», σελ. 14. 
Ο ΑΝΘΡΩΠΟΣ στο παρελθόν ανήκε στον βασιλιά, 
στο κράτος ή στους θεούς. Στο μέλλον, η εικόνα 
του θα ανήκει στην τηλεόραση και το DNA του στις 
εταιρείες βιοτεχνολογίας και γενετικής. Θα ανήκει, 
άραγε, ποτέ στον εαυτό του; Η Πόπη Διαμαντάκου 
στους «Ορίζοντες», σελ. 27. 
Ο ΠΙΕΡ ΜΠΟΥΡΝΤΙΕ ήταν ένας άνθρωπος που μπορούσε ακόμα να έχει οράματα και
να συνιστά «απειλή» για τις κάθε λογής εξουσίες. Και πίστευε πως «δεν θα
επιτύχουμε το δυνατό, αν δεν διεκδικήσουμε στην πράξη το αδύνατο». Η
Μικέλα Χαρτουλάρη στους «Ορίζοντες», σελ. 26. Βλ.
και σελ. 18. 
Ο ΤΟΜ Κρουζ, το μεγαλύτερο κασέ της βιομηχανίας του θεάματος, αποφάσισε να
κάνει ταινία το σενάριο του Αλ. Αμενάμπαρ. Και τα κατάφερε. Σταρ είναι, ό,τι
θέλει κάνει. Βάζει το όνομά του μπροστά και μετατρέπει τον λαβύρινθο σε
επιτυχία, το «Vanilla Sky». Ο Δ. Δανίκας στους «Ορίζοντες», σελ. 23. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17251N021</ED>
<ID>
ID:303758

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Χόλιγουντ
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Έκρηξη Σημίτη Νο 2; Είναι σαφές ότι το έργο πουλάει...

Με τιμή
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17251N022</ED>
<ID>
ID:303829

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ισχυρές βροχές και καταιγίδες στη Δ. Ελλάδα. Στην υπόλοιπη χώρα ασθενείς
βροχές και θα εκδηλωθούν καταιγίδες. Ισχυροί έως πολύ ισχυροί νοτιάδες. Το
βράδυ στα δυτικά και βόρεια βοριάδες.

ΑΤΤΙΚΗ 
Βροχή το απόγευμα, ίσως και καταιγίδα. Πρόσκαιρα ισχυροί νοτιάδες. Μέγιστη
θερμοκρασία στην Αθήνα 16oC.

ΘΕΣΣΑΛΟΝΙΚΗ 
Βροχή το απόγευμα. Μέτριοι νοτιάδες. Μέγιστη θερμοκρασία 12oC.

<H3>ΑΥΡΙΟ
</H3>
Ήλιος στα βορειοδυτικά, βροχές στην υπόλοιπη χώρα, σποραδικές καταιγίδες στα
ανατολικά. Τα φαινόμενα θα περιοριστούν σταδιακά στα νοτιοανατολικά. Βαθμιαία
επικράτηση παντού ισχυρών βοριάδων. Μικρή πτώση της θερμοκρασίας.
<H3>Κυριακή 27/1
</H3>
Πιθανότητα σποραδικών βροχών το πρωί σε Κρήτη, Δωδεκάνησα. Ηλιοφάνεια στην
υπόλοιπη χώρα. Άνεμοι βόρειοι μέτριοι (4 Μπωφόρ), στα δυτικά και νότια τοπικά
ισχυροί (5-6 Μπωφόρ). Θερμοκρασία σχεδόν αμετάβλητη.
<H3>Δευτέρα 28/1
</H3>
Ηλιοφάνεια σ' ολόκληρη τη χώρα και μικρή άνοδος της θερμοκρασίας. Άνεμοι
βόρειοι - βορειοδυτικοί μέτριοι (4-5 Μπωφόρ), στα πελάγη ισχυροί (6 Μπωφόρ)
εξασθενούντες σταδιακά από το απόγευμα.



Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Άστραψε και βρόντηξε...
</H2><H4>... ενώ έρχονται κακά μαντάτα από τον πληθωρισμό
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Μη μου πείτε ότι δεν θα θέλατε να είσαστε από κάποια μεριά να ακούγατε τον
κ. Σημίτη στο υπουργικό; Διότι, πώς να το κάνουμε, οι κοινοί θνητοί δεν έχουν
την ευκαιρία να παρακολουθήσουν Πρωθυπουργό να νευριάζει - εδώ υπάρχουν
υπουργοί που δεν τον είχαν δει. Έως χθες. 
Άστραψε και βρόντηξε, που λέτε ο Κώστας Σημίτης - και έφθασε να κατηγορήσει
τους 45 βουλευτές της «πρωτοβουλίας Τσουκάτου» ότι προέβησαν σε εχθρική κατά
του ΠΑΣΟΚ ενέργεια. «Μάζεψέ το», είπαν στο κάπως πιο ευγενικό οι κ.κ.
Βενιζέλος και Σκανδαλίδης, αλλά πού ο Πρωθυπουργός - εδώ το είχε έτοιμο και
γραμμένο, θα το έλεγε και μετά θα το μάζευε; 
Μεταξύ μας, τώρα, εκ των ακροατών-υπουργών του Πρωθυπουργού ουκ ολίγοι ένιωσαν
μια κάποια ικανοποίηση. Διότι τούτο «το κλίμα», όπως είναι ο νέος πολιτικός
όρος, δεν προμήνυε και τίποτε καλό για την κυβέρνηση. Οπότε οι άνθρωποι
σκέφθηκαν - πλην δεν τόλμησαν φυσικά να αναφωνήσουν - «πέστα, μεγάλε». Και
αναχώρησαν προς υλοποίηση του κυβερνητικού έργου. 
Για το Καράτσι του Πακιστάν αναχωρεί πάντως στις αρχές Φεβρουαρίου η
εμπροσθοφυλακή της Ελληνικής Δύναμης Αφγανιστάν που θα εγκατασταθεί κοντά στην
Καμπούλ. Η ελληνική αποστολή θα έχει μαζί της όλα τα... απαραίτητα - από
αλεξίσφαιρα γιλέκα έως χημικές τουαλέτες - και θα αμείβεται κατά 30%
περισσότερο σε σχέση με την αντίστοιχη που βρίσκεται στη Βοσνία. Μόνο για την
μεταφορά του εξοπλισμού και των αυτοκινήτων τής αποστολής το ΓΕΕΘΑ θα πληρώσει
2 δισ. δραχμές - παρακαλώ - για την ενοικίαση 2 κολοσσιαίων μεταγωγικών
Αντόνοφ. 
Τα κακά μαντάτα σάς τα άφησα για το τέλος. Ο πληθωρισμός, που λέτε, ήταν τον
Ιανουάριο 4% - λόγω κακοκαιρίας είπαν. Ωστόσο να θυμίσουμε ότι άνοδος στον
τιμάριθμο υπάρχει σε όλη την ευρωζώνη - και είμαστε ακόμη στην αρχή της
εφαρμογής του ευρώ. Μμμ, γι' αυτό τρώγανε τα νύχια τους οι «Χριστοδουλάκηδες»
της Ευρωπαϊκής Ένωσης - εμ, έχουμε την ύφεση, εμ πονοκέφαλο με πληθωρισμό, πού
πάμε κύριοι ρωτούσε ο ένας τον άλλο. Ε, καλά θα κάνουν να βρουν την απάντηση
πριν αρχίσει ο κάθε Ευρωπαίος να δίνει τη δική του... 
Και την Επιτροπή Εξωτερικών της Βουλής ενημέρωσε επί τρίωρον ο κ.
Παπανδρέου - και την Ντόρα κατ' ιδίαν. Τον κ. Ζαφειρόπουλο δεν ξέρω εάν
ενημέρωσε - αλλά αυτό στο εξής θα είναι μάλλον άσχετο...
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17251N032</ED>
<ID>
ID:303806

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η εσωστρέφεια
</H2>
Η κρίση στην Υγεία και την Παιδεία, οι αγροτικές κινητοποιήσεις, το
Ασφαλιστικό... 
ΤΑ οξυμμένα προβλήματα που αντιμετωπίζουν οι πολίτες... 
ΕΧΟΥΝ βαρύνει και πάλι τον πολιτικό ορίζοντα... 
ΣΤΗΝ κυβέρνηση όμως δείχνουν περί άλλα να τυρβάζουν! 
Η χθεσινή έκρηξη του Πρωθυπουργού στο Υπουργικό Συμβούλιο, με αφορμή
την κίνηση των σάραντα πέντε βουλευτών του ΠΑΣΟΚ... 
ΤΗΝ οποία, ούτε λίγο ούτε πολύ, χαρακτήρισε εχθρική ενέργεια... 
ΑΠΟΔΕΙΚΝΥΕΙ ότι το ΠΑΣΟΚ δεν ξεπέρασε την κρίση και την εσωστρέφεια... 
ΕΞΑΙΤΙΑΣ των οποίων οδηγήθηκε σε έκτακτο συνέδριο μόλις πριν από τρεις
μήνες. 
ΕΤΣΙ, οι λύσεις των σοβαρών προβλημάτων που αντιμετωπίζουν οι
πολίτες... 
ΚΑΘΥΣΤΕΡΟΥΝ και καθημερινά γίνονται δυσκολότερες. 
ΚΥΒΕΡΝΗΣΗ και ΠΑΣΟΚ έχουν υποχρέωση να θυμηθούν ότι δύο χρόνια μετά τις
εκλογές... 
ΚΑΝΕΝΑ από τα μεγάλα προβλήματα του τόπου... 
ΓΙΑ την επίλυση των οποίων πήραν τη λαϊκή εντολή... 
ΟΧΙ μόνο δεν έχει επιλυθεί... 
ΑΛΛΑ σε μερικά, όπως στο Ασφαλιστικό, ούτε καν προτάσεις διαλόγου έχουν
διατυπωθεί.. 
ΚΑΙ σε άλλα, όπως στην Υγεία, την Οικονομία και την Παιδεία, οι
διαρθρωτικές αλλαγές καρκινοβατούν. 
ΑΝΤΙΘΕΤΑ, τα δύο αυτά χρόνια περίσσεψαν οι εσωτερικές έριδες και
αντιπαλότητες... 
ΚΑΘΩΣ και η προώθηση προσωπικών πολιτικών και επιδιώξεων... 
ΕΝΩ, την ίδια στιγμή, οι πολίτες βλέπουν τα προβλήματά τους να
διογκώνονται... 
ΚΑΙ μένουν με την απορία ποιος θα ασχοληθεί με αυτά!
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17251N033</ED>
<ID>
ID:303841

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Αλέξης Παπαχελάς 
(ο αρθρογράφος για τους χειρισμούς του κ. Γ. Παπανδρέου) 
« Ο ίδιος διαψεύδει ότι έχει μπει σε συζήτηση με τον κ. Ισμαήλ Τζεμ για την
καρδιά των προβλημάτων. Καλό, πάντως, θα ήταν ­ και του ταιριάζει ως στυλ ­ να
ακούσει και να συζητήσει με ανθρώπους της Ρηγίλλης, όπως ο πρέσβης κ. Πέτρος
Μολυβιάτης και ο καθηγητής κ. Γιάννης Βαληνάκης, που έχουν τεράστια πείρα και
γνώση γύρω από τις ελληνοτουρκικές σχέσεις. Στο κάτω κάτω και σε αυτή την
περίπτωση ισχύει ό,τι και για τον ελληνοτουρκικό διάλογο: ακούς, συζητάς και,
αν δεν συμφωνείς, δεν έγινε και τίποτε. Και κάτι ακόμη: ο Λίνκολν έλεγε ότι ο
ηγέτης πρέπει να βλέπει μακριά και να είναι μπροστά από τον λαό του. "Αν όμως
πάει πολύ μπροστά, υπάρχει ο κίνδυνος να τον χάσουν, να μην βλέπουν καν πού
πάει". Αυτό ας μην το ξεχνούν οι κ.κ. Σημίτης και Παπανδρέου, γιατί τα
αντανακλαστικά του παρελθόντος είναι απολύτως ζωντανά, και περιμένουν το πρώτο
στραβοπάτημα για να αρχίσει το οικείο μοιρολόι της γκρίνιας που ποτέ δεν
περιέχει και μια θετική πρόταση ». 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17251N034</ED>
<ID>
ID:303867

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Ε, όχι και να παίζουν ροκ οι μπάντες του στρατού...
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N041</ED>
<ID>
ID:303757

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Ελένη Ανουσάκη: 
(η ηθοποιός και πρώην βουλευτής, για τα «γυμνά» δελτία ειδήσεων του Άλτερ ­
στον Σκάι) 
«Είναι χυδαίο και σαχλό και πάνω από όλα αδιάφορο. Είναι ανάξιο λόγου να τα
κουβεντιάζουμε. Θα έχει μηδέν επιτυχία». 
Φωτεινή Πιπιλή: 
(η δημοσιογράφος, στον Σκάι, με αφορμή το «γυμνό» δελτίο ειδήσεων) 
«Γιατί να μας ενοχλεί το γυμνό δελτίο όταν είναι απόρροια του γραβατωμένου
δελτίου. Όταν δηλαδή τα κανονικά, τα σοβαρά, τα ντυμένα δελτία ειδήσεων
ασχολούνται με τις λεπτομέρειες του ερωτικού δεσμού και του ξυλοδαρμού της
Βάνας Μπάρμπα. Τη Γιούλη Μπάρκα αυτοί την κάνανε φίρμα». 
Νικήτας Κακλαμάνης: 
(ο βουλευτής της Ν.Δ. για τους πανεπιστημιακούς γιατρούς, στον Πλάνετ) 
«Το μεγαλοϊατρικό καθηγητικό κατεστημένο στο οποίο απευθύνει τις ύβρεις ο κ.
Παπαδόπουλος είναι οι ίδιοι άνθρωποι με τους οποίους συντρώγει είτε σε μυστικά
δείπνα είτε σε κοινωνικές εκδηλώσεις». 
Θανάσης Παπαχριστόπουλος: 
(ο γιατρός ΕΣΥ και αν. διευθυντής του «Ευαγγελισμού», στον Σκάι) 
«Αυτή τη στιγμή βλέπω βουλευτές ή διάφορους άλλους να κάνουν πως αγνοούν την
πραγματικότητα και ασχολιόμαστε όλοι με το "παντεσπάνι" της Μαρίας
Αντουανέτας». 
Έκτορας Νασιώκας: 
(ο υφυπουργός Υγείας, στον Άλφα Νιουζ) 
«Δεν υπάρχει ούτε σύγκρουση ούτε πόλεμος. Υπάρχει αντάρτικο από κάποια πλευρά
των πανεπιστημιακών γιατρών, κάτι τέτοιο οσμιζόμαστε».
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N043</ED>
<ID>
ID:303839

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Παπαδαριό </H2>
Ο Νίκος Κασνακίδης, Χαλάνδρι, τηλ. 6845.828, γράφει: 
«Φαίνεται ότι μέσα στη σοσιαλιστική κυβέρνηση, πέραν του Ευθυμίου, υπάρχουν κι
άλλα κρυφτοκατηχητικόπουλα που αβαντάρισαν την κατάμαυρη, αντιδραστική,
χουντική και μοναρχοφασιστική Ιεραρχία και δεν χώρισαν την Πολιτεία από την
Εκκλησία κατά την τελευταία αναθεώρηση του Συντάγματος. Τους ξέρετε αυτούς και
ας μην τους πούμε και στενοχωρηθούν και πάθουν κανένα εγκεφαλικό μια και το
βάρος τους περνάει αυτό του ιπποπόταμου. 
Ο Παρακευαΐδης νομίζει ότι τον ακολουθεί το 98% του λαού. Για φαντάσου!
Επανειλημμένα ο πρώην "Άγιος" Φλωρίνης ­ ευτυχώς ζει για να το μάθετε από το
στόμα του ­ Αυγουστίνος Καντιώτης έχει ζητήσει την κατάργηση της μισθοδοσίας
του κλήρου από την Πολιτεία, από το έντυπο της αδελφότητάς του "Σπίθα". Ας
καθιερωθεί και εδώ ένας φόρος Εκκλησίας (CHURCH ΤΑΧ) όπως στην Αγγλία και την
Ιταλία. Αφού δηλώσουν οι πιστοί ορθόδοξοι την επιθυμία τους να φορολογούνται
για την Εκκλησία. Τα ποσά που εκμεταλλεύονται για τη μισθοδοσία του κλήρου να
δίνονται με τη μορφή "Food Coupons" (έτσι λέγονται στην καπιταλιστική Αμερική)
στους ανέργους που έληξε η επιδότησή τους. Δηλαδή κάποιες διατακτικές προς
Supermarkets για τη χορήγηση τροφίμων κάθε μήνα. Και μια φαιδρή νότα που μας
έκανε να ξεκαρδιστούμε εμείς οι μόνιμα πικραμένοι άνεργοι. Θυμήθηκε ο
Παρασκευαΐδης την οικολογία και διαβάστηκε στους ναούς, στις 2 Σεπτεμβρίου, το
οικολογικό του μήνυμα. Οικολογεί τώρα το παπαδαριό που πούλησε την
Πεντέλη!!!». 
Μαζί με την παραπάνω επιστολή, που εστάλη και σε όλους τους συνέδρους του
ΠΑΣΟΚ, ο Ν. Κασνακίδης, μού έστειλε και αντίγραφο επιστολής του προς τον
αναγνώστη της στήλης Νάσο Θεοδωρίδη. Σ' αυτήν, αφού ισχυρίζεται, βρίζοντάς με,
ότι «έπνιξα» γράμμα του κατά της Ντόρας, επειδή η εν λόγω βουλευτίνα είναι...
«Inamorata του ΔΟΛ» (!!!), τονίζει ότι: α) Από το 1998, έχει καταγγείλει στο
ΣΔΟΕ και στο ΥΠΕΘΟ τη «γιγαντιαία φοροδιαφυγή του παπαδαριού», αλλά δεν έγινε
τίποτα, β) Από τον Άκη, «που δεν υπηρέτησε στρατιώτης», έχει ζητήσει να
υπηρετούν και οι παπάδες, έστω και κοινωνική θητεία, «αλλά και πάλι δεν έγινε
τίποτα». <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N044</ED>
<ID>
ID:303870

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=4</URL></REF>


Article

<CATEGORY>vin05</CATEGORY>

 <H2>Εκσυγχρονιστική «γκλαμουριά»... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εκσυγχρονιστική «γκλαμουριά» στην προχθεσινή εκδήλωση του ΟΠΕΚ. Έβαλα
κι εγώ τα καλά μου και πήγα. Τα καθίσματα είχαν καταλάβει υπουργοί, πρόεδροι
ΔΕΚΟ, διοικητές τραπεζών και διάφοροι φασιανοί του δημόσιου τομέα που έσπευσαν
να δώσουν το «παρών». «Πήξαμε στην εξουσία εδώ μέσα», άκουσα να μουρμουρίζει
πίσω μου ένας από τους «παλιούς», που φαίνεται ότι νοσταλγούσε τις
«αντιστασιακές» συναθροίσεις τριάντα ατόμων στην Ένωση Ανταποκριτών, αρχές της
δεκαετίας του '90. Πού να έβλεπε και τις λιμουζίνες έξω από την Αθηναΐδα... 
Καθυστερημένος έφθασε στην εκδήλωση του ΟΠΕΚ ο εξόριστος στη
Θεσσαλονίκη «μελαγχολικός πρίγκιψ» του εκσυγχρονισμού Γ. Πασχαλίδης. Κοίταξε
προς τη μεριά των υπουργών, είδε τον Κώστα Λαλιώτη και επέλεξε την άλλη
πτέρυγα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N045</ED>
<ID>
ID:303872

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=5</URL></REF>


Article

<CATEGORY>vin05</CATEGORY>

 <H2>Ραντεβού στα τυφλά </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στη Βρετανία και πάλι ο Μιχ. Χρυσοχοΐδης. Όχι για σπουδές, αλλά για
συνάντηση εργασίας με την ηγεσία του βρετανικού υπουργείου Εσωτερικών.
Σημειωτέον ότι ο νέος υπουργός Ντέιβιντ Μπλάνκετ είναι τυφλός. Ίσως η εμπειρία
του ωφελήσει τις έρευνες για τη 17Ν, ώστε να μη βαδίζουν «στα τυφλά». <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N046</ED>
<ID>
ID:303879

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=6</URL></REF>


Article

<CATEGORY>vin05</CATEGORY>

 <H2>Το κίτρινο ποδήλατο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Γευσιγνώστης φίλος μου επιμένει ότι η Βάσω Παπανδρέου συνέφαγε προσφάτως με
το ζεύγος Αγγελοπούλου σε «γκουρμέ» εστιατόριο της Ιεράς Οδού, το οποίο φέρει
την ονομασία «Κίτρινο Ποδήλατο». Ο πληροφοριοδότης μου καθόταν μακριά και δεν
μπορεί να με ενημερώσει για το μενού της συζήτησης ­ αν δηλαδή μίλησαν για τα
«κίτρινα» έργα που έκαναν άνω-κάτω την προ εβδομάδος συζήτηση στη Βουλή. Η
ατμόσφαιρα όμως ήταν εγκάρδια. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N047</ED>
<ID>
ID:303885

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=7</URL></REF>


Article

<CATEGORY>vin05</CATEGORY>

 <H2>Γεύμα με νόημα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Υπάρχει κι άλλο γεύμα με νόημα. Στην «Μπρασερί» της οδού Βαλαωρίτου ­ λίγα
τετράγωνα απόσταση από το ΥΠΕΞ ­ συνέφαγε, πληροφορούμαι, ο Ευάγγ. Βενιζέλος
με τον Γ. Ζαφειρόπουλο. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17251N048</ED>
<ID>
ID:303890

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N04&aa=8</URL></REF>


Article

<CATEGORY>vin05</CATEGORY>

 <H2>Κάτι τρέχει με τον Άρη... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Φαξ στους προέδρους τοπικών επιτροπών της Ν.Δ. στην Α' Αθηνών απέστειλε ο
Άρης Σπηλιωτόπουλος, εκφράζοντας ενδιαφέρον να τους συναντήσει. Το γεγονός
προκάλεσε ήδη πανικό στο κυλικείο της Πλατείας Κολωνακίου «Βιβλιοθήκη», όπου
συνωθούνται βουλευτές και πολιτευτές της μείζονος αντιπολιτεύσεως. Οι μεν
παράγοντες των τοπικών οργανώσεων δεν ξέρουν τι να απαντήσουν, οι δε βουλευτές
της Α' φοβούνται μη τυχόν τους προκύψει Άρης στις επόμενες εκλογές. Υπάρχει
ήδη άτυπη παράδοση (λέγε με Προκόπη) οι άλλοτε εκπρόσωποι να πολιτεύονται στην
Α', ενώ πολλοί υποπτεύονται ότι εκεί θα καταλήξει τελικά και ο Θόδωρος
Ρουσόπουλος (όταν, εν ευθέτω χρόνω, εξέλθει του θερμοκηπίου Επικρατείας). Το
γνωστό κλίμα «μίσους και φόβου» της Ν.Δ. επιτείνεται από φήμες για επικείμενη
επιστροφή του Άρη στη Ρηγίλλης ­ τις οποίες όμως υποπτεύομαι εγώ ότι διακινεί
μόνος του. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N052</ED>
<ID>
ID:303805

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=2</URL></REF>


Article

<CATEGORY>vin05</CATEGORY>

 <H2>Μόλις έβγαλε το μπλοκάκι... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Για τηλεπικοινωνίες και άλλα τεχνοκρατικά περίμεναν να ακούσουν στο χθεσινό
Υπουργικό Συμβούλιο. Πριν όμως αρχίσει η συζήτηση, βγάζει ο Πρωθυπουργός ένα
από τα γνωστά καρτελάκια με τις χειρόγραφες σημειώσεις του και αρχίζει έναν
εξάψαλμο περί εσωστρέφειας. Μαθαίνω ότι οι περισσότεροι αιφνιδιάστηκαν με την
οργή του. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N053</ED>
<ID>
ID:303840

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=3</URL></REF>


Article

<CATEGORY>vin05</CATEGORY>

 <H2>Τα «άπαντα» Καστανιώτη </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τα «άπαντα του εκσυγχρονισμού» έχει βαλθεί να τυπώσει ο Θανάσης Καστανιώτης, ο
οποίος φαίνεται ότι γοητεύεται από την εξουσία. Έχει ήδη εκδώσει έργα
Χριστοδουλάκη και Πασχαλίδη, ενώ ετοιμάζει πυρετωδώς βιβλία όχι μόνο του
Γιώργου Πανταγιά, αλλά, πληροφορούμαι, και του γενικού γραμματέα του
Υπουργικού Συμβουλίου Σωκράτη Κοσμίδη. Α, παραλίγο να το ξεχάσω: από τις
Εκδόσεις Καστανιώτη θα κυκλοφορήσουν σε... τόμους και οι ομιλίες του Κώστα
Σημίτη. Νισάφι πια! <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N054</ED>
<ID>
ID:303860

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=4</URL></REF>


Article

<CATEGORY>vin05</CATEGORY>

 <H2>Θαύμα στο ΠΑΣΟΚ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Παρ' όλα όσα λέει ο Πάγκαλος, μπορούν να γίνουν θαύματα στο ΠΑΣΟΚ! Χθες το
απόγευμα, παραδείγματος χάριν, ο (έχων σχέση ποιητή με τον χρόνο) Άκης
προσήλθε για τα εγκαίνια της τουριστικής έκθεσης «Έξπρο 2002» ακριβώς στην ώρα
του! Όλα αυτά, ενώ το πρόγραμμα συναντήσεών του στο υπουργείο Ανάπτυξης ήταν
εξαιρετικά φορτωμένο. Εύγε! <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N055</ED>
<ID>
ID:303873

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=5</URL></REF>


Article

<CATEGORY>vin05</CATEGORY>

 <H2>Πολιτική αρματομαχία </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ότι επίκειται αγορά αρμάτων μάχης από το ΥΕΘΑ, το ξέρετε. Αυτό που ίσως δεν
ξέρετε είναι ότι ο Ιωάννης Βαρβιτσιώτης, ο οποίος έχει ξεσπαθώσει κατά της
επιλογής αυτής με το επιχείρημα ότι η άμυνά μας δεν τα χρειάζεται, έπεισε την
Επιτροπή Εξωτερικών και Άμυνας της Βουλής να ασχοληθεί με το θέμα.
Πληροφορούμαι ότι τις απόψεις του συμμερίζονται και επώνυμα στελέχη του ΠΑΣΟΚ
που μετέχουν στην Επιτροπή αυτή. Αν προσέλθει ο Γιάννος, αναμένεται πολιτική
αρματομαχία. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N056</ED>
<ID>
ID:303880

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=6</URL></REF>


Article

<CATEGORY>vin05</CATEGORY>

 <H2>«Επιτροπομανία» στη Ρηγίλλης </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

«Επιτροπομανία» της Ν.Δ. και για το «ναυάγιο» Εθνικής-Alpha. Ο Γιώργος
Αλογοσκούφης θέλει να φέρει το θέμα στην αρμόδια Επιτροπή και να κλητεύσει
τους πρωταγωνιστές του δράματος, δηλαδή τον Νίκο Χριστοδουλάκη μαζί με τους Θ.
Καρατζά και Ι. Κωστόπουλο. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N057</ED>
<ID>
ID:303886

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=7</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΕΛΙΚΑ, ο «πρωινός καφές» που σερβίρουν στο Μαξίμου πρέπει να είναι...
ντεκάφ. Τη Δευτέρα αποφάσισαν να εμφανιστεί ο κ. Σημίτης στην «Ώρα του
Πρωθυπουργού» την Παρασκευή ­ δηλαδή σήμερα ­ το πρωί. Καθ' οδόν όμως
διαπίστωσαν ότι δεν υπήρχαν ερωτήσεις. Φαίνεται πως ούτε να τις «στήσουν» δεν
μπορούν πλέον! 
ΑΠΟ ΥΠΟΥΡΓΟ πληροφορήθηκαν στη Βουλή το νέο κρούσμα υπογραφών για το
Ασφαλιστικό. Μεταξύ των βουλευτών του Κινήματος ίσχυσε πάλι η γνωστή «ομερτά».
Εκλήθη λοιπόν ο Θόδωρος Τσουκάτος από τον υπουργό Επκρατείας Στέφανο Μανίκα
για το θέμα και απάντησε με το γνωστό χαμόγελο, ισχυριζόμενος ότι η
πρωτοβουλία είναι υπέρ... της κυβέρνησης. 
ΛΑΒΡΟΣ ο Κώστας Λαλιώτης έβγαλε ανακοίνωση εναντίον όσων μιλούν ή
γράφουν για «μονομερή στήριξη» υποψηφίων του ΣΥΝ ή του ΚΚΕ σε Πάτρα και
Θεσσαλονίκη από το ΠΑΣΟΚ. Α, είδε επίσης τον Ν. Μπίστη σε συνάντηση που ο
τελευταίος χαρακτήρισε «άτυπη», εννοώντας ότι θα υπάρξει και άλλη την ερχόμενη
εβδομάδα με κάμερες. Στο μεταξύ, η ΑΕΚΑ θα έχει κόψει την πίτα της παρουσία
του Σπ. Λυκούδη από τον ΣΥΝ και (κρατηθείτε!) του Β. Μεϊμαράκη από τη Ν.Δ. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17251N058</ED>
<ID>
ID:303891

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N05&aa=8</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η ταυτότητά μας
</H2><H4>Σημαντικό συμπέρασμα από έρευνα της Κάπα-Research
</H4>
<AUTHOR>ΓΕΡΑΣΙΜΟΣ ΜΟΣΧΟΝΑΣ</AUTHOR>

Πολλοί αναλυτές έχουν διατυπώσει, σε διαφορετικές εκδοχές, τη θέση ότι η
Ελλάδα χαρακτηρίζεται από έναν «πολιτισμικό δυϊσμό», προϊόν της επιβίωσης δύο
μεγάλων παραδόσεων (Βυζάντιο - Διαφωτισμός, Ανατολή - Δύση, Ρωμιός - Έλληνας
κ.λπ.). Μια πρόσφατη έρευνα της Κάπα - Research («Το Βήμα», 23.12.2001)
επιτρέπει να συναγάγουμε σημαντικά συμπεράσματα για τη νεοελληνική ταυτότητα. 
Αν συνοψίζαμε, απλοποιώντας στο έπακρο, τα ευρήματα, θα λέγαμε ότι η ελληνική
ταυτότητα είναι τριπλής υφής: α) είμαστε ένα μεγάλο έθνος που διατηρεί ακόμη
και σήμερα τμήμα του ιστορικού του μεγαλείου («ξεχωρίζουμε για την ευφυΐα και
τον πολιτισμό μας»), β) είμαστε μια χώρα δυναμική, που προοδεύει και
εκσυγχρονίζεται, που ενισχύει τη θέση της στον κόσμο, και γ) είμαστε μια χώρα
χωρίς αξίες και κανόνες, με ανθρώπους αφερέγγυους και «επιφανειακούς», χώρα
αμοραλιστική στην οποία κυριαρχεί η κομπίνα, η διαφθορά, ο ατομικισμός και η
κρατική εύνοια. 
Εάν η «μεγάλη» εικόνα είναι αντιφατική, εξίσου αντιφατικές είναι οι «μικρές»
εικόνες. Οι Έλληνες είναι και με το ΝΑΤΟ και αντιαμερικανοί, και με την αγορά
και με το κράτος, και υπέρ των ιδιωτικοποιήσεων και υπέρ της ισότητας, και με
τους θεσμούς και με τη φοροδιαφυγή. 
Συνεπώς, η νεοελληνική ταυτότητα, σε τεντωμένο σκοινί ανάμεσα στον
ναρκισσιστικό αυτοθαυμασμό και στην έλλειψη αυτοεκτίμησης, μοιάζει με
«σπασμένο καθρέπτη». Είναι εσωτερικά πολύ διχασμένη. Ο πολιτισμικός δυϊσμός,
για τον οποίο έχει συστηματικά γράψει ο Ν. Διαμαντούρος (Πολιτισμικός
Δυϊσμός και Πολιτική Αλλαγή, εκδ. Αλεξάνδρεια), επιβεβαιώνεται σε μεγάλο
βαθμό από τα δεδομένα της έρευνας. Η ελληνική ταυτότητα συγκροτείται ως πεδίο
μάχης. Αυτό το πεδίο μάχης είναι συγχρόνως «συλλογικό» (αφορά την κοινωνία ως
σύνολο) και ατομικό, διαπερνά τον «μέσο» Έλληνα ως άτομο, υποδεικνύει έναν εν
εαυτοίς εσωτερικό διχασμό, θέσεις μάχης εντός του ατόμου. 
Ωστόσο, οι φορείς των διαφορετικών αντιλήψεων και νοοτροπιών δεν φαίνεται να
δημιουργούν σύνολα ιδεών και νοοτροπιών ευκρινώς διακριτά και ευκρινώς
αντίπαλα μεταξύ τους. Εκσυγχρονιστές και παραδοσιακοί, «συστημικοί» και
«αντισυστημικοί», αριστεροί και δεξιοί, φιλοδυτικοί και αντιδυτικοί,
προνομιούχοι και μη προνομιούχοι μοιράζονται σε σημαντικό βαθμό τα ίδια βασικά
μοτίβα και τις ίδιες βασικές ιδέες. Ο πολιτισμικός δυϊσμός προκύπτει μόνον εν
μέρει ως αποτέλεσμα μιας διαίρεσης ανάμεσα σε αντίπαλα στρατόπεδα με
διαφορετικούς ορίζοντες και ανταγωνιστικές νοοτροπίες. Οι συστηματικές
διαφοροποιήσεις είναι περιφερειακές και αφορούν μάλλον μικρά ­ από αριθμητική
άποψη ­ τμήματα του πληθυσμού. 
Αυτή η συν-ύπαρξη και ώσμωση ­ ακριβέστερα: η καταπληκτική συμπληρωματικότητα
­ στάσεων και ιδεών που προέρχονται από αντιφατικά συστήματα πεποιθήσεων και
νοοτροπιών δημιουργούν έναν ιδιότυπο πολιτισμικό και ιδεολογικό «μέσο» χώρο.
Στον χώρο αυτό συμμετέχουν σε σημαντικό βαθμό (παρά τις αδιαμφισβήτητες
διαφοροποιήσεις τους) προοδευτικοί και αντιδραστικοί, λαϊκιστές και ελιτιστές,
φορείς της «μεταρρυθμιστικής» και φορείς της «παρωχημένης» κουλτούρας. Ο
ιδιότυπος αυτός «μέσος» χώρος είναι συντριπτικά πλειοψηφικός, κάτι που δεν
αναδεικνύεται επαρκώς από την ανάλυση του Ν. Διαμαντούρου. 
Η συν-εύρεση σε αυτό τον πλειοψηφικό μέσο χώρο, η ιδιότυπη αυτή πολιτισμική
«πολυσθένεια», δεν είναι χωρίς συνέπειες: απαλύνει την οξύτητα των αντιθέσεων,
αποτρέπει τη δημιουργία μεγάλων μετώπων, εμποδίζει τις ναπολεόντειες μάχες,
διευκολύνει τις πολιτικές ισορροπίας. Συμφύρονται έτσι, αντιφατικά και άκριτα,
ο ευρωπαϊσμός και ο αντιδυτικισμός, ο νεοφιλελευθερισμός και η έφεση προς το
κράτος, το πελατειακό πνεύμα με το αίτημα της ορθολογικής οργάνωσης των
θεσμών, το Βυζάντιο και ο Διαφωτισμός, η αίσθηση πολιτισμικού μεγαλείου και η
πεποίθηση πολιτισμικής αθλιότητας. Ο «σπασμένος καθρέπτης» ενοποιεί την
πλειοψηφία του πληθυσμού. 
Εάν η εικόνα του «σπασμένου καθρέπτη» περιγράφει την σημερινή ελληνική
κουλτούρα, ο ίδιος «σπασμένος καθρέπτης» υποδεικνύει στα οικονομικά και
κοινωνικά θέματα μια Ελλάδα «δύο ταχυτήτων», διαιρεμένη σε μια πλειοψηφία
«χαμένων» και μια μειοψηφία «κερδισμένων». Το αίτημα της μείωσης των
ανισοτήτων και της κατάργησης της διάκρισης insiders - outsiders εμφανίζεται
κεντρικό (βλ. «Το Βήμα», όπ. π.). Αυτό το αίτημα, που υπήρξε ιστορικά και
παραμένει σήμερα ένα μοντέρνο - νεωτερικό αίτημα, δεν μπορεί να θεωρηθεί
σοβαρά ως στοιχείο της «παραδοσιακής» κουλτούρας. Συνεπώς, ο πολιτισμικός
δυϊσμός και η διαίρεση Αριστεράς - Δεξιάς εξακολουθούν να βρίσκονται, ως η
διάσταση Τζέκυλ και η διάσταση Χάιντ, στην καρδιά του πολιτικού προβλήματος
μιας κοινωνίας που αλλάζει. 
Ο Γεράσιμος Μοσχονάς είναι επίκουρος καθηγητής στο Τμήμα Πολιτικής
Επιστήμης και Ιστορίας, Πάντειο Πανεπιστήμιο. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17251N062</ED>
<ID>
ID:303830

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο Ρέντης θέλει «περισσότερη Ευρώπη»...
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

Χρειαζόμαστε «περισσότερη» ή «λιγότερη» Ευρώπη; Το ερώτημα αυτό απασχολεί την
περίοδο αυτή όλο τον ευρωπαϊκό χώρο καθώς πρόκειται πολύ σύντομα να αρχίσει,
στο πλαίσιο της Συνέλευσης, η διαδικασία για τη μεταρρύθμιση της Ευρωπαϊκής
Ένωσης. Το ερώτημα βεβαίως παραπέμπει στο εάν χρειάζεται περισσότερη ή
λιγότερη ενοποίηση, περισσότερες ή λιγότερες αρμοδιότητες στην Ευρωπαϊκή Ένωση
για να διαμορφώνει κοινές πολιτικές. Έρευνες της κοινής γνώμης δείχνουν ότι
γενικά οι Ευρωπαίοι πολίτες θέλουν «περισσότερη και όχι λιγότερη Ευρώπη», αλλά
θέλουν μια Ευρώπη δημοκρατική, ανοιχτή, διαφανή και με πολιτικές που θα
απαντούν στα πραγματικά προβλήματα της ευρωπαϊκής κοινωνίας. Σχετικά με την
Ελλάδα, η απάντηση στο κεντρικό αυτό ερώτημα δόθηκε με ιδιαίτερα πειστικό
τρόπο με αυτό που συνέβη την περασμένη εβδομάδα στην κρεαταγορά του Ρέντη. Με
άλλα λόγια, χρειάστηκε να παρέμβει η Ευρωπαϊκή Ένωση (Ευρωπαϊκή Επιτροπή)
προκειμένου να αποκατασταθεί κάποια τάξη και στοιχειώδεις κανόνες υγιεινής για
την προστασία των καταναλωτών στην εν λόγω περιοχή. 
Τι σημαίνει αυτό; Σημαίνει ότι η Ευρωπαϊκή Ένωση λειτουργεί για την Ελλάδα ως
ο ισχυρότερος παράγων εκσυγχρονισμού και διαμόρφωσης κάποιου αποτελεσματικού
κανονιστικού καθεστώτος δημόσιας πολιτικής. Φοβάμαι ότι χωρίς τη συμμετοχή της
χώρας στην Ευρωπαϊκή Ένωση (αλλά και τη δυναμική αξιοποίηση του γεγονότος από
συγκεκριμένη πολιτική ηγεσία) το αίτημα του εκσυγχρονισμού θα παρέμενε
ανεκπλήρωτο όπως παρέμεινε για δεκαετίες, σχεδόν από τη σύσταση του
νεοελληνικού κράτους. Η Ελλάδα μπόρεσε π.χ. να βάλει τάξη στα δημόσια
οικονομικά της, να απαλλαγεί από τα χρονίζοντα δημοσιονομικά ελλείμματα, να
δημιουργήσει ανταγωνιστικές προϋποθέσεις για την οικονομία της χάρις στην
πίεση που άσκησε η Ευρωπαϊκή Ένωση και στην ανάγκη προσαρμογής της χώρας στις
απαιτήσεις προς το καθεστώς της Ένωσης. Το δίδαγμα συνεπώς από την εμπειρία
του Ρέντη είναι ότι χρειαζόμαστε «περισσότερη Ευρώπη», πράγμα που μπορεί να
μας επιτρέψει να απαλλαγούμε και από άλλες εστίες πάσης φύσεως μόλυνσης, από
σκύβαλα, ελλείμματα και αυθαιρεσίες της ελληνικής πραγματικότητας. 
Ο Π. Κ. Ιωακειμίδης είναι καθηγητής του Πανεπιστημίου Αθηνών και
πρόεδρος του Ελληνικού Κέντρου Ευρωπαϊκών Μελετών (ΕΚΕΜ). <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17251N063</ED>
<ID>
ID:303857

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N06&aa=3</URL></REF>


Article

<CATEGORY>vin04</CATEGORY>

 <H2>Η επιστήμη στην Εκκλησία της Σαϊεντολογίας
</H2>
Λίγες είναι οι χαρές της αρθρογράφου, μέρες που είναι. Μπορεί βέβαια κανείς να
ασχοληθεί με το σκληρό μάθημα που δίνεται στους γενειοφόρους στο Γκουαντάναμο.
Ή με την κρίση που διέρχεται η Αργεντινή. Όλα αυτά αφήνουν όμως μια πικρή
γεύση. Κι όταν έρχεται η ώρα να γράψεις, αναρωτιέσαι τι θα ήταν εκείνο που δεν
θα προκαλούσε οργή, αδυναμία ή τύψεις. Και ξαφνικά, η αποκάλυψη. Χάρις σε μια
είδηση με τίτλο «Το άρωμα των γονιδίων του μπαμπά», αντιλαμβάνομαι τον λόγο
που με τραβούσαν πάντα οι κοντοί, οι δυναμικοί και οι περιτετμημένοι.
Πρόκειται για μια πατρική κληρονομιά. Πράγμα που με αποπροσανατολίζει, γιατί
δεν μπορώ να θυμηθώ στο πλούσιο παρελθόν μου έναν άνδρα που να βρώμαγε κονιάκ.
Φοβάμαι ότι και η επιστήμη με τη σειρά της εντάχθηκε στην Εκκλησία της Σαϊεντολογίας.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17251N064</ED>
<ID>
ID:303868

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N06&aa=4</URL></REF>


Article

<CATEGORY>vin04</CATEGORY>

 <H2>Έκρηξη Σημίτη νούμερο 2
</H2><H4>Θυμωμένος ο Πρωθυπουργός χαρακτήρισε εχθρική ενέργεια την πρωτοβουλία των 45
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εχθρική ενέργεια που βλάπτει το ΠΑΣΟΚ είναι η με πρωτοβουλία Θ. Τσουκάτου
παρέμβαση 44 βουλευτών που ζητούν «άμεση» (!) λύση του Ασφαλιστικού. Η
διαπίστωση ανήκει στον ίδιο τον Πρωθυπουργό Κώστα Σημίτη, και διατυπώθηκε κατά
τη διάρκεια της χθεσινής συνεδρίασης του Υπουργικού Συμβουλίου. 
Έγινε δε, προσπάθεια να κρατηθεί μυστική, λόγω της σοβαρότητάς της. Μέλη του
Υπουργικού Συμβουλίου, όπως ο Ε. Βενιζέλος, ο Κ. Σκανδαλίδης κ.ά., επισήμαναν
στον κ. Σημίτη τη σοβαρότητα της εκτίμησης αυτής, και τον προέτρεψαν να την
αποσύρει, όπως και έγινε, από τα επίσημα πρακτικά. 
Ο Πρωθυπουργός επιτέθηκε στους 45 βουλευτές δηλώνοντας, σύμφωνα με τον
κυβερνητικό εκπρόσωπο Χρ. Πρωτόπαπα, ότι «όσοι βιάζονται να αναδείξουν την
ευαισθησία τους, δεν εξυπηρετούν την προσπάθεια να αντιμετωπισθεί το θέμα
αποτελεσματικά με τρόπο που θα οδηγήσει στη λύση. Κάθε άστοχη ενέργεια μπορεί
να δημιουργήσει σοβαρά προβλήματα και δυσκολίες, να απομακρύνει τη λύση.
Ειπώθηκε ότι θέλουν να βοηθήσουν. Αλλά τέτοιες ενέργειες δεν διευκολύνουν και,
εξ αντικειμένου, δυσχεραίνουν μια πολιτική που εξελίσσεται μεθοδικά και
σταθερά προς θετική κατεύθυνση. (...) Για να ανταποκριθούμε, χρειάζεται η
συνεργασία όλων και όχι τοποθετήσεις ή διαφοροποιήσεις, οι οποίες δεν
συμβάλλουν σ' αυτό». 
Όχι εσωστρέφεια 
Ο κ. Σημίτης, στην ομιλία του, επιτέθηκε επίσης στο κλίμα εσωστρέφειας που
καλλιεργείται στο ΠΑΣΟΚ και την κυβέρνηση. «Χρειάζεται, είπε, να αντιπαλέψουμε
την εσωστρέφεια, μας παρασύρει στην αδράνεια». Μίλησε για την επιδοκιμασία
όλων εκείνων που βλέπουν την πολιτική ως αντιπαράθεση προσώπων, και αναφέρθηκε
στο πρόσφατο Συνέδριο με τρόπο που να λογίζεται ως απάντηση εναντίον όσων
αμφισβητούν τον ίδιο και τις πολιτικές της κυβέρνησης: «Το Συνέδριο έδωσε
καθαρές λύσεις και ζήτησε άλλες συμπεριφορές. Κι αυτές τις άλλες συμπεριφορές
έχουμε υποχρέωση να τις τηρούμε. Γιατί αυτό δεν αφορά μόνο την κυβέρνηση,
αφορά το ΠΑΣΟΚ, και προπαντός την εξέλιξη της κοινωνίας». 
Όχι πειθαρχικά μέτρα 
Ο εκπρόσωπος της κυβέρνησης Χρ. Πρωτόπαπας εξήγησε αργότερα ότι «ο
Πρωθυπουργός είναι αποφασισμένος να μη δεχθεί την επανάληψη φαινομένων
αδράνειας», αλλά όταν ρωτήθηκε αν ο κ. Σημίτης προτίθεται να λάβει πειθαρχικά
μέτρα κατά του Θ. Τσουκάτου ή των άλλων 44 βουλευτών, απάντησε πως «δεν
υπάρχει τέτοιο θέμα». Και υποστήριξε ότι «δεν πρόκειται περί ανταρσίας».
Εξέφρασε δε, τη βεβαιότητα ότι «δεν θα υπάρξει άλλη συνέχεια». 
«Ευχή» 
Η δήλωση του εκπροσώπου ακούγεται περισσσότερο ως ευχή, δεδομένου ότι
πληροφορίες που κυκλοφορούν κάνουν λόγο για νέα πρωτοβουλία ανάλογη αυτής των
45 για το Ασφαλιστικό. Λέγεται, συγκεκριμένα, ότι γίνονται ζυμώσεις
προκειμένου να συλλεγούν υπογραφές κάτω από κείμενο, το οποίο θα απαιτεί από
την κυβέρνηση να δοθούν άμεσα λύσεις στα προβλήματα των αγροτών. 
Άλλες πληροφορίες αναφέρουν πως οι ζυμώσεις αυτές είναι εν γνώσει του κ.
Σημίτη και εκεί αποδίδεται η ένταση και ο οξύς τόνος, με τον οποίο έθεσε χθες
το ζήτημα με τους 45 στο Υπουργικό Συμβούλιο. Όπως αναφέρθηκε, «ο κ. Σημίτης
κορυφώνει την αντιπαράθεση, προκειμένου να την ελέγξει, και παράλληλα να
αποκόψει κάθε σκέψη για άλλη συνέχεια». 
Αποδοκιμασία Λαλιώτη - Σφυρίου 
Κυβερνητική πηγή επισήμαινε χαρακτηριστικά, ότι της τοποθέτησης του
Πρωθυπουργού ακολούθησε δήλωση αποδοκιμασίας του γραμματέα του ΠΑΣΟΚ Κώστα
Λαλιώτη, αλλά και του γραμματέα της Κοινοβουλευτικής Ομάδας Κοσμά Σφυρίου. Και
εξήγησε: «Όλα αυτά δεν πρέπει να αφήσουν καμιά αμφιβολία σε κανέναν ότι όποιος
δώσει συνέχεια, αναλαμβάνει μια ευθύνη σε σχέση με την παρουσία του στο
ΠΑΣΟΚ». 
Ο κ. Λαλιώτης στη δική του δήλωση επισημαίνει με νόημα πως η παρέμβαση των 45
«δεν εισφέρει κάτι σημαντικό και ουσιαστικό στον διάλογο (...), αντίθετα
μπορεί να δώσει λαβή για παρεξηγήσεις, για συγχύσεις και ανούσιες
αντιπαραθέσεις». Ο κ. Σφυρίου απέρριψε το αίτημα για σύγκληση της
Κοινοβουλευτικής Ομάδας για συζήτηση επί του Ασφαλιστικού. Και πρόσθεσε, σε
επιστολή του προς τους 45, ότι «οι αποφάσεις του συνεδρίου και της Κ.Ε.
δεσμεύουν και τους βουλευτές». 
Κατηγορίες Ρέππα 
Από την πλευρά του ο άμεσα «ενδιαφερόμενος» για την κίνηση των 45, υπουργός
Εργασίας Δ. Ρέππας, κατηγόρησε τους βουλευτές «για σπασμωδικές κινήσεις, οι
οποίες δεν υπακούουν σε έναν σχεδιασμό και μπορεί να δημιουργούν σύγχυση ή
ψευδείς εντυπώσεις». Ενώ ο πρωταγωνιστής της πρωτοβουλίας των 45, Θ. Τσουκάτος
δήλωσε στον Σκάι: «Θέλουμε να βοηθήσουμε και τον κύριο Ρέππα και το ΠΑΣΟΚ να
φύγει από την εσωστρέφειά του». <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17251N082</ED>
<ID>
ID:303825

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N08&aa=2</URL></REF>


Article

<CATEGORY>vin04</CATEGORY>

 <H2>Ανήσυχος και ο Γ. Παπανδρέου για ελληνοτουρκικά και Κύπρο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Παρά την ελληνοτουρκική προσέγγιση, ο υπουργός Εξωτερικών Γιώργος Παπανδρέου
και σύσσωμη η Επιτροπή Εξωτερικών και Άμυνας της Βουλής εξέφρασαν ­ για πρώτη
φορά τόσο έντονα ­ σε μία κεκλεισμένων των θυρών συνεδρίαση, ανησυχίες για τις
ελληνοτουρκικές σχέσεις και το Κυπριακό, αλλά και για πιθανές πιέσεις πριν από
την ανάληψη, από την Ελλάδα, της προεδρίας της Ευρωπαϊκής Ένωσης. 
Ήταν ιδιαίτερα προσεκτικός χθες ο κ. Παπανδρέου, ο οποίος και ζήτησε η
συνεδρίαση να γίνει μακριά από τα φώτα της δημοσιότητας, στη διατύπωση έντονων
αμφιβολιών για την πολιτική της Τουρκίας, την όχι ευνοϊκή για την Ελλάδα στάση
ορισμένων ευρωπαϊκών χωρών και την πιθανότητα να εξελιχθεί ακόμα και το πλέον
απίθανο σενάριο. Και ήταν απόλυτος στο ότι δεν μπορεί να συζητηθεί ­ σε
περίπτωση προσφυγής ­ στη Χάγη τίποτα άλλο εκτός της υφαλοκρηπίδας, ώστε πρώην
υπουργός από αυτούς που τον έχουν επικρίνει στο παρελθόν για υποχωρητικότητα
έναντι της Τουρκίας, είπε στα «ΝΕΑ»: «Αυτήν τη φορά ο Γιώργος Παπανδρέου ήταν
πολύ σαφής. Μακάρι να βγει και δημόσια να τα πει. Γι' αυτό και πρότεινα να μη
γίνει κεκλεισμένων των θυρών η συνεδρίαση, ώστε να θωρακισθεί καλύτερα η
χώρα». 
Ενδεικτικό του νέου κλίματος που υπάρχει στις ελληνοτουρκικές σχέσεις, αλλά
και των επιφυλάξεων που διατυπώνει ο κ. Παπανδρέου, είναι ότι ενώ οι βουλευτές
κ.κ. Γ. Χαραλαμπόπουλος, Στ. Παπαθεμελής, Γ. Καψής, Σ. Βαλυράκης (ΠΑΣΟΚ), Π.
Μολυβιάτης, Ντόρα Μπακογιάννη, Α. Παυλίδης (Ν.Δ.) και οι κυρίες Λιάνα Κανέλλη
(ΚΚΕ) και Μαρία Δαμανάκη (ΣΥΝ) διατύπωσαν έμμεσα ή άμεσα τις πολύ σοβαρές
ανησυχίες τους για περαιτέρω διεκδικήσεις της Τουρκίας στο Αιγαίο και την
Κύπρο, ο κ. Παπανδρέου άφησε όλα τα ενδεχόμενα ανοιχτά. 
Και είπε ­ στη μακρά ενημέρωση που έκανε στην Επιτροπή της Βουλής ­ πως δεν
μπορεί να εγγυηθεί, ύστερα μάλιστα και από τις τόσες παραβιάσεις και
παραβάσεις του εθνικού εναέριου χώρου από την Τουρκία έως πότε το τουρκικό
κατεστημένο θα είναι στραμμένο προς την Ευρώπη ή αν θα κάνει κάποια εσωτερική
«επανάσταση». Κάποιοι λένε ­ είπε ­ ότι μπορεί οι ισλαμιστές να πάρουν το πάνω χέρι.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17251N083</ED>
<ID>
ID:303854

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N08&aa=3</URL></REF>


Article

<CATEGORY>vin04</CATEGORY>

 <H2>Ενοχλημένη η Λευκωσία
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Έντονα δυσαρεστημένη είναι η Λευκωσία, αλλά και η Αθήνα, από την ενέργεια του
Αμερικανού πρεσβευτή να οργανώσει στα κατεχόμενα δεξίωση με καλεσμένους τον Ρ.
Ντενκτάς, τον Τούρκο «πρέσβη» και άλλους αξιωματούχους τους ψευδοκράτους. 
Οι Ηνωμένες Πολιτείες και η Βρετανία διατηρούν εδώ και χρόνια γραφεία των
πρεσβειών τους στα κατεχόμενα. Με την ευκαιρία της μεταστέγασης του γραφείου
της στα κατεχόμενα η αμερικανική πρεσβεία έκανε εγκαίνια και δεξίωση.

Η κυπριακή κυβέρνηση διά του υπουργείου Εξωτερικών έκανε διάβημα ζητώντας
εξηγήσεις για την ενέργεια, αλλά η αμερικανική απάντηση

δεν θεωρήθηκε ικανοποιητική. Ο κυβερνητικός εκπρόσωπος, πάντως, είπε χθες ότι
η κυβέρνηση δεν προτίθεται να κάνει ενέργειες προς ικανοποίηση του λαϊκού
αισθήματος, αλλά θα συνεχίσει τους λεπτούς χειρισμούς που επιβάλλει η παρούσα
φάση του Κυπριακού. Η δυσαρέσκεια της κυπριακής κυβέρνησης οφείλεται στο
γεγονός ότι η

αμερικανική ενέργεια μπορεί να ερμηνευθεί ως μια κίνηση «ενδυνάμωσης, αν όχι
αναγνώρισης» της ξεχωριστής οντότητας του καθεστώτος Ντενκτάς. 
Πολύ περισσότερο που η αμερικανική ενέργεια σημειώνεται ενώ βρίσκονται σε
εξέλιξη οι απευθείας συνομιλίες Κληρίδη - Ντενκτάς.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17251N084</ED>
<ID>
ID:303869

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N08&aa=4</URL></REF>


Article

<CATEGORY>vin04</CATEGORY>

 <H2>Πρόβλημα οι εφημερίες
</H2><H4>Προς τα δικαστήρια οδεύει η κόντρα γιατρών και υπουργείου </H4>
<AUTHOR>Δ. ΚΟΥΚΛΑΚΗ
</AUTHOR>
<AUTHOR>Κ. ΡΟΥΤΣΗ
</AUTHOR>
<AUTHOR>Μ. ΧΑΡΑΛΑΜΠΑΚΗΣ
</AUTHOR>

Τις εφημερίες «φοβούνται» τώρα οι Κλινικές στα δημόσια νοσοκομεία, όπου οι
περισσότεροι πανεπιστημιακοί γιατροί έχουν δηλώσει ότι δεν παρέχουν πια τις
υπηρεσίες τους. Σύμφωνα με τους ίδιους τους γιατρούς ­ διευθυντές ή στελέχη
των Πανεπιστημιακών Κλινικών ­ τακτικά χειρουργεία δεν πραγματοποιούνται, τα
ραντεβού καθυστερούν. 
Την ίδια στιγμή, η «κόντρα» πανεπιστημιακών γιατρών και υπουργείου Υγείας
προβλέπεται να μεταφερθεί στα δικαστήρια. 
Από τις 15 του μήνα δεν έχει πραγματοποιηθεί κανένα τακτικό χειρουργείο στην
Ουρολογική Κλινική του Λαϊκού Νοσοκομείου. Στο χειρουργείο μπαίνουν μόνο τα
επείγοντα περιστατικά, ενώ τα τακτικά περιστατικά εξυπηρετούνται με
καθυστέρηση 15 ημερών. 
Χαρακτηριστικό είναι ότι χθες το βράδυ ο διευθυντής της Β' Χειρουργικής έκανε
μόνος του την προγραμματισμένη εφημερία μέχρι το πρωί. Έπειτα από αυτό,
σύμφωνα με πληροφορίες, με έγγραφό του στη διοίκηση του νοσοκομείου ανακοίνωσε
ότι η Κλινική δηλώνει αδυναμία εφημερίας. 
Χθες πάντως, η διοίκηση του Λαϊκού Νοσοκομείου επέτρεψε να πραγματοποιηθούν
τέσσερις χειρουργικές επεμβάσεις από πανεπιστημιακούς γιατρούς, αφού επρόκειτο
για περιστατικά που κρίθηκαν επείγοντα. Αλλά και το μάθημα δέκα
πανεπιστημιακών σε φοιτητές έγινε κανονικά στο νοσοκομείο. 
«Υπό διάλυση», όπως λένε οι γιατροί, είναι και η Οφθαλμολογική Κλινική στο
Γενικό Κρατικό Αθηνών, καθώς έχουν ήδη αποχωρήσει οι 6 από τους 14 γιατρούς,
κανένα από τα τακτικά περιστατικά δεν εξυπηρετείται, ενώ οι φοιτητές έχουν να
κάνουν μάθημα επτά μήνες. 
Αδυναμία όχι μόνο εφημερίας αλλά και λειτουργίας διαπιστώθηκε και για τη
Χειρουργική Πανεπιστημιακή Κλινική του νοσοκομείου «Σωτηρία». Όπως λέει ο
διευθυντής της ιατρικής υπηρεσίας, κ. Σπύρος Τζάνες, «από τους 8
πανεπιστημιακούς γιατρούς παραμένει μόνο ένας, ενώ οι υπόλοιποι έχουν
υπογράψει τις γνωστές πλέον δηλώσεις. Από χθες η ευθύνη λειτουργίας της
Κλινικής μεταφέρθηκε στην κρατική Χειρουργική Κλινική». Γεγονός που σημαίνει
ότι η (κρατική) Κλινική θα εφημερεύει κάθε τέσσερις αντί για κάθε οκτώ ημέρες. 
Μεγάλος είναι ο χρόνος αναμονής και για τα τακτικά περιστατικά στα εξωτερικά
ιατρεία, που φθάνει ακόμη και τις τρεις εβδομάδες. Ενώ για τις άλλες δύο
Κλινικές, Παθολογική και Πνευμονολογική, ο κ. Τζάνες έχει πάρει γραπτή
διαβεβαίωση από τους γιατρούς ότι η λειτουργία τους θα συνεχιστεί απρόσκοπτα,
παρά την αποχώρηση 15 συνολικά γιατρών. 
Στο Σισμανόγλειο, τα χειρουργεία της Ουρολογικής Κλινικής έχουν μειωθεί, από
30, σε 8 την εβδομάδα. Αλλά και στο νοσοκομείο «Αγία Όλγα» η λίστα αναμονής
έχει φτάσει τα 60 και πλέον άτομα, εξαιτίας της προηγούμενης απεργίας των
πανεπιστημιακών γιατρών. Στην Ορθοπεδική Κλινική του νοσοκομείου, οι δύο
πανεπιστημιακοί γιατροί και ο ένας από το ΕΣΥ προσπαθούν τώρα να καλύψουν την
καθυστέρηση δέκα ημερών που έχει προκύψει. 
Η συνέχεια της «κόντρας», πάντως, θα εξελιχθεί και στα δικαστήρια, αφού
αρκετοί από τους γιατρούς ­ και αναμένεται να ακολουθήσουν και άλλοι ­ δεν
έχουν κάνει δεκτές τις επιστολές που τους έστειλαν οι διοικήσεις των
νοσοκομείων και με τις οποίες τους ενημέρωναν ότι δεν ανήκουν πλέον στο
προσωπικό του νοσοκομείου. 
«Δεν μπορεί κανείς να προβλέψει τι θα γίνει όταν κάποιοι γιατροί φτάσουν στα
δικαστήρια», ανέφερε χθες ο πρόεδρος της Ιατρικής Σχολής Αθηνών κ. Χρήστος
Κίττας. Ο ίδιος πρόσθεσε ότι «από την πλευρά μας θα προσπαθήσουμε να βρούμε
μια λύση». 
Σε χθεσινή ανακοίνωσή του, ο Ιατρικός Σύλλογος Αθηνών εκφράζει την πρόθεσή του
να «μεσολαβήσει μεταξύ των εμπλεκόμενων μερών, ώστε η εκπαίδευση και η δημόσια
υγεία να μην υφίστανται τις συνέπειες».
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17251N091</ED>
<ID>
ID:303790

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Εδώ είναι «Μπαλκάνια»; </H2>
<AUTHOR>ΓΡΗΓΟΡΗΣ ΚΑΛΦΕΛΗΣ</AUTHOR>

Για να λέμε την αλήθεια, η «κατηγορία» για την πολυαπασχόληση δεν πρέπει να
περιορίζεται μόνο στους πανεπιστημιακούς γιατρούς (εξαιτίας του ζητήματος που
ανέκυψε τις τελευταίες ημέρες). Δυστυχώς, το θεσμικό πλαίσιο που ψηφίστηκε,
όταν υπουργός Παιδείας ήταν ο Γ. Αρσένης, επιτρέπει περίεργα στους
πανεπιστημιακούς να είναι μόνο τρεις ημέρες της εβδομάδας καθηγητές (!) και
δύο ημέρες ελευθεροεπαγγελματίες (μηχανικοί, δικηγόροι, κ.λπ.). Μ' αυτόν τον
τρόπο, θεωρείται ότι απασχολούνται πλήρως και αποκλειστικά στο Πανεπιστήμιο
(και αμείβονται αντίστοιχα)! Αυτό, απ' ό,τι γνωρίζω, δεν ισχύει σε κανένα
ευρωπαϊκό ή αμερικανικό Πανεπιστήμιο. 
Σήμερα, λοιπόν, δεν υπάρχει συγκροτημένη πανεπιστημιακή κοινότητα, αλλά
ελευθεροεπαγγελματίες - καθηγητές που «διέρχονται» απλώς από τα Πανεπιστήμια
και κάνουν κάποιες ώρες μαθημάτων. Κι ύστερα αναρωτιόμαστε γιατί δεν βγάζουμε
διανοουμένους. Μήπως, λοιπόν, πρέπει ο υπουργός Παιδείας να ξανασκεφτεί, μ'
αυτήν την ευκαιρία, το ζήτημα της απασχόλησης των πανεπιστημιακών καθηγητών σε
συνολικό επίπεδο; Αξίζει τον κόπο! Αλλιώς θα επιβεβαιώνουμε συνεχώς τη γνωστή
φράση «εδώ είναι Μπαλκάνια»! 
Ο Γρηγόρης Καλφέλης είναι καθηγητής της Νομικής Σχολής του ΑΠΘ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17251N092</ED>
<ID>
ID:303831

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N09&aa=2</URL></REF>


Article

<CATEGORY>vin04</CATEGORY>

 <H2>Υποψήφιοι στην τελική ευθεία
</H2><H4>Ποια ονόματα «ακούγονται» για τις νομαρχιακές και δημοτικές εκλογές του Οκτωβρίου
</H4>
<AUTHOR>Θ. ΣΑΜΑΡΑΣ
</AUTHOR>
<AUTHOR>Γ. ΚΥΡΟΥΣΗΣ
</AUTHOR>
<AUTHOR>Μ. ΗΡΕΙΩΤΟΥ
</AUTHOR>
<AUTHOR>Γ. ΒΟΥΝΑΤΣΟΣ
</AUTHOR>
<AUTHOR>Γ. ΠΑΛΑΜΙΩΤΗΣ
</AUTHOR>

Με πυρετώδεις ρυθμούς συνεχίζονται αυτή την περίοδο οι διεργασίες για την
ανάδειξη των υποψηφίων που θα διεκδικήσουν την ψήφο των πολιτών στις εκλογές
της Αυτοδιοίκησης τον ερχόμενο Οκτώβριο. 
Στην τελική ευθεία. Έτοιμες να κλείσουν οι λίστες για την ανάδειξη των
υποψηφίων που θα διεκδικήσουν την ψήφο των πολιτών στις εκλογές της
Αυτοδιοίκησης τον ερχόμενο ΟκτώβριοΣτην κεντρική Ελλάδα τα ονόματα των
ενδιαφερομένων ήδη κινούνται στο τοπικό χρηματιστήριο μέχρι να ληφθούν οι
τελικές αποφάσεις. Μέχρι τώρα, τα πράγματα διαμορφώνονται ως εξής: 
* ΛΑΡΙΣΑ

Τα ονόματα των ενδιαφερομένων που ακούσθηκαν για τη Νομαρχία Λάρισας είναι του
Β. Έξαρχου, του Κ. Καραμπάτσα, των Νικ. Κουτσομάρκου και Ζ. Λυγούρα, και του
Χρ. Μιχαλέ. Για τον Δήμο Λάρισας προτάθηκαν ο πρώην δήμαρχος Χρ. Καφφές, η
πρώην περιφερειάρχης και νομάρχης Βάσω Μόσιαλου, ο πρώην βουλευτής Γ.
Αδαμόπουλος, ο υποψήφιος βουλευτής Γιώργος Πασχούδης και ο κ. Φλώρος.

* ΚΑΡΔΙΤΣΑ

Στην Καρδίτσα θα είναι και πάλι υποψήφιος ο σημερινός νομάρχης Β.
Αναγνωστόπουλος, που στηρίζεται από τη Ν.Δ., αν και υπάρχουν πολλές ενστάσεις
μελών της για την υποψηφιότητά του. Επίσης από το ΠΑΣΟΚ έχει εκδηλώσει
ενδιαφέρον ο Κ. Παπακυρίτσης, ο κ. Κουτρουμάνος, ο οποίος ενδιαφέρεται να
είναι υποψήφιος για τον Δήμο, αν όχι για τη Νομαρχία. Τέλος, δυναμικά
προβάλλει η υποψηφιότητα του Αθαν. Κανταρτζή, πρώην δημάρχου, που ανήκει στον
ΣΥΝ. Για τον Δήμο έχουν εκδηλώσει ενδιαφέρον ο Δομ. Βερυλής και ο Γ. Πράντζος (ΠΟΛ.ΑΝ.).

* ΤΡΙΚΑΛΑ

Κόντρες εκδηλώνονται ήδη στα Τρίκαλα μεταξύ των πολλών ενδιαφερομένων στον
χώρο του ΠΑΣΟΚ. Ακούγονται ήδη τα ονόματα των Γ. Βαρδούλη, της Αριάδνης -
Δραγούτσου Μαγκούφη, των Χρ. Οικονόμου, Γ. Ζιάγκα, Γ. Καμπαγιάννη, Αντ.
Δασκαλόπουλου, Αθ. Αθανασίου και Ν. Αντωνιάδη. Τέλος κάποιοι έκαναν λόγο για
τον νυν νομάρχη, Στέφανο Πατραμάνη. Όσον αφορά τον Δήμο, όλοι μάλλον συμφωνούν
για την υποψηφιότητα του νυν δημάρχου του, Γιώργου Σπαθή, από το ΠΑΣΟΚ. 
* ΜΑΓΝΗΣΙΑ 
Δυσκολίες αντιμετωπίζει το ΠΑΣΟΚ για τον Δήμο Βόλου, αφού συγκρούονται δύο
τάσεις. Παίζουν, όμως, τα ονόματα των Ροδούλας Ζήση, Αλ. Βούλγαρη, Απ.
Φοινικόπουλου. Από τη Ν.Δ. ακούγεται μόνο το όνομα του νυν δημάρχου Κ. Μήτρου.
Στη Νομαρχία το ΠΑΣΟΚ συζητά τα ονόματα των Π. Λαζαρίδη, Ν. Βλασταρίδη, Γ.
Στάμου και Δ. Μεργιαλή. Από τη Ν.Δ. ακούγονται τα ονόματα των Κ. Πρίντζου, Σ.
Κοκκίνη, Γ. Πρίντζου, Γ. Ευμορφόπουλου και Ν. Ζαρκάδα. 
* ΑΙΤΩΛΟΑΚΑΡΝΑΝΙΑ 
Στο Αγρίνιο υποψήφιος θα είναι πάλι ο Θ. Σώκος από το ΠΑΣΟΚ, ενώ από τη Ν.Δ.
ακούγονται ο Γρ. Ζήσης και ο Γ. Πιστιόλιας. Στο Αντίρριο βέβαια υπάρχει η
υποψηφιότητα του Θ. Αγγελόπουλου από το ΠΑΣΟΚ, αλλά «παίζουν» ακόμη οι Δ.
Παπαθέου, Π. Δαρλαμήτσος, Αρ. Καβαλιάς και Γ. Τέγας. 
Το ΚΚΕ θα στηρίξει τον Κ. Σιδέρη. Για τη Νομαρχία πιθανός υποψήφιος θεωρείται
ο Γ. Λύτρας από το ΠΑΣΟΚ, ακούγεται όμως και ο Π. Μοσχολιός. Από τη Ν.Δ. θα
είναι ξανά υποψήφιος ο Δημήτρης Σταμάτης. 
* ΛΕΥΚΑΔΑ

Ο Π. Σκληρός θα διεκδικήσει ξανά τον Δήμο Λευκάδας, ενώ στον Δήμο Ελλομένου
με έδρα το Νυδρί θα είναι επίσης ξανά υποψήφιος ο Πέτρος Μήτσιουρας. Από τη
Ν.Δ. στη Λευκάδα ενδιαφέρεται ο Αντ. Κόγκας και στο Νυδρί ο Σπ. Καββαδάς. 
Για τη Νομαρχία ο Σπ. Μαργέλης ενδέχεται να αποφύγει μια νέα διεκδίκηση της
Νομαρχίας. Από τη Νέα Δημοκρατία ενδιαφέρον έχει δείξει ο Γ. Μελάς.

* ΚΕΦΑΛΟΝΙΑ - ΙΘΑΚΗ

Ο Μάκης Φορτές (ΠΑΣΟΚ) θα είναι υποψήφιος στο Αργοστόλι και ο Γ. Κατσούκης από
τη Ν.Δ.. Στο Ληξούρι ο Σπ. Κατσιβέλης. Στην Ιθάκη ο Θ. Λιβιτσάνης. 
Για τη Νομαρχία, ο Δ. Γεωργάτος θα είναι και πάλι υποψήφιος, ενώ θα
υποστηριχθεί από τη Ν.Δ. ο υποψήφιος του Συνασπισμού Θεόδωρος Γαλιατσάτος. Από
το ΚΚΕ υποψήφιος θα είναι ο Δ. Ματζουράτος.

* ΖΑΚΥΝΘΟΣ 
Αρκετοί είναι αυτοί που διεκδικούν το χρίσμα από το ΠΑΣΟΚ. Ο σημερινός
δήμαρχος Γ. Αγαλιανός, ο Άκης Λαδικός, οι γιατροί Σ. Λογοθέτης και Α. Ρένεσης,
όπως και ο μηχανικός Μ. Θωμαΐδης. Από τη Ν.Δ. ενδιαφέρονται οι Θ.
Καλογερόπουλος και Γ. Αντωνάκης. 
Στη Νομαρχία, ο πρώην νομάρχης Γ. Τουρίκης αλλά και δυο τρία ακόμα στελέχη
έχουν εκδηλώσει ενδιαφέρον από το ΠΑΣΟΚ. Στη Ν.Δ. δεδομένη πρέπει να θεωρείται
η εκ νέου υποψηφιότητα του σημερινού νομάρχη Γ. Γάσπαρου.

* ΦΘΙΩΤΙΔΑ 
Για τη Νομαρχία, από το ΠΑΣΟΚ ακούγονται τα ονόματα των Αν. Ξάνθη και Θ.
Παπαβασιλείου, ενώ από τη Ν.Δ. τα ονόματα του Τρ. Μπέλλου, αλλά και του
βουλευτή Θ. Χειμάρρα. 
Στον Δήμο Λαμίας θα βρεθούν πάλι αντιμέτωποι ο Γ. Κοτρωνιάς (Ν.Δ., νυν
δήμαρχος) και ο Γ. Ντελής από το ΠΑΣΟΚ.

<H3>Συνωστισμός για τη νομαρχία Ιωαννίνων
</H3>
* ΙΩΑΝΝΙΝΑ 
Για τη Νομαρχία, τα ονόματα που ακούγονται είναι: Φ. Τσουμάνης (ΠΑΣΟΚ), Κ.
Βράνος, Αργύρης Μάντζιος, Αλέκος Καχριμάνης (Ν.Δ.) 
Για τον Δήμο Ιωαννιτών, το ΠΑΣΟΚ θα στηρίξει τον νυν νομάρχη Ν. Ζαρμπαλά. Στη
Ν.Δ., εκτός από τον νυν δήμαρχο Αν. Παπασταύρο, ενδιαφέρον επιδεικνύεται και
από τον νυν πρόεδρο του δημοτικού συμβουλίου Ν. Γκόντα. Από τον χώρο της
Αριστεράς προέρχεται ο Φίλιος Φίλιππας, ενώ από το ΠΑΣΟΚ ο Αλ. Φαρμάκης. 
* ΠΡΕΒΕΖΑ 
Για τη Νομαρχία, από το ΠΑΣΟΚ «παίζουν» τα ονόματα των: Β. Ιωάννου (πρόεδρος
ΕΛΜΕ), Κ. Καλαντζίδη (πρόεδρος Εργατικού Κέντρου), Π. Βασιλάκη (διαιτητής
ποδοσφαίρου), Σπ. Καραμούτσου (τ. βουλευτής). Από τη Ν.Δ. επιθυμία έχουν
εκφράσει οι Στ. Ιωάννου (επιχειρηματίας), Γ. Γκογκοζώτος (απόστρατος ΕΛ.ΑΣ.),
Δ. Παππάς (πρόεδρος ΝΟΔΕ) και ο Γ. Νόβας από το ΚΚΕ και τον ΣΥΝ. Στον Δήμο
Πρέβεζας ως υποψήφιοι φέρονται ο νυν δήμαρχος Κ. Παπαγεωργίου (Ν.Δ.), ο Δ.
Ταμπούρης και ο Γ. Μαγκλάρας (ΠΑΣΟΚ), ο Ν. Γιαννούλης (ΚΚΕ) και ο Μ. Κλάπας
(ΣΥΝ). 
* ΑΡΤΑ 
Ο νυν νομάρχης Λ. Ρίζος (Ν.Δ.) θα θέσει και πάλι υποψηφιότητα. Επιθυμούν
επίσης να είναι υποψήφιοι από τον χώρο του ΠΑΣΟΚ οι Χρ. Γκόκας, Δ. Τσιρώνης,
Β. Λιάσκας, Θ. Χαρακλιάς, Κ. Αντωνίου, ο Β. Ζιώβας από το ΚΚΕ και ο Β.
Τζιαδήμας από το ΔΗΚΚΙ και τον ΣΥΝ. Στον Δήμο Αρταίων υποψήφιος θα είναι ως
ανεξάρτητος, αν και προέρχεται από τη Ν.Δ., ο νυν δήμαρχος Κ. Βάγιας. Από τη
Ν.Δ. ακούγονται επίσης οι Γ. Κοτσαρίδης, Γ. Παπαγεωργίου, ο Γ. Θεοδώρου από το
ΠΑΣΟΚ, ο Ν. Καραβασίλης από το ΚΚΕ και ο Β. Γιολδάσης από τον ΣΥΝ και το
ΔΗΚΚΙ. 
* ΘΕΣΠΡΩΤΙΑ 
Μεταξύ των Ν. Σπυρόπουλου, Ηλ. Λιάκου και Γ. Τζάμη αναμένεται να αναδειχθεί ο
υποψήφιος που θα στηρίξει το ΠΑΣΟΚ για τη Νομαρχία Θεσπρωτίας. Από τη Ν.Δ. τα
ονόματα είναι πολλά, αλλά κανείς δεν φαίνεται αυτή την ώρα, τουλάχιστον, να
έχει το προβάδισμα. Στον Δήμο Ηγουμενίτσας το ΠΑΣΟΚ και ο ΣΥΝ θα στηρίξουν και
πάλι τον νυν δήμαρχο, προερχόμενο από τον ΣΥΝ, Ανδρέα Νταή. 
<H3>Στις Κυκλάδες
</H3>
Για τη Νομαρχία ο νυν αντινομάρχης Δημήτρης Μπάιλας συγκεντρώνει τις
μεγαλύτερες πιθανότητες να είναι ο υποψήφιος νομάρχης, τον οποίο θα στηρίξει
το ΠΑΣΟΚ. Από τη Ν.Δ. ο Γ. Σιδερής από τη Νάξο και ο Κ. Καραγεώργης από τη
Σύρο. 
Στους τρεις Δήμους της Σύρου, όλα δείχνουν πως το ΠΑΣΟΚ θα στηρίξει και πάλι
τους νυν δημάρχους: τον κ. Δεκαβάλλα για την Ερμούπολη, τον Γ. Πάπιτση στην
Άνω Σύρο και τον Δ. Ρούσσο στην Ποσειδωνία. Από τη Ν.Δ. ακούγονται για την
Ερμούπολη οι Γ. Λεονταρίτης και Ευ. Κεραμνιώτης. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17251N101</ED>
<ID>
ID:303788

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N10&aa=1</URL></REF>


Article

<CATEGORY>vin06</CATEGORY>

 <H2>50.000 δρχ. κάθε όνομα! </H2><H4>Στη μαύρη αγορά τα προσωπικά στοιχεία μαθητών και νεογνών
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

50.000 δρχ. κοστίζει το πιο... ακριβό ονοματεπώνυμο στις λίστες προσωπικών
δεδομένων που κυκλοφορούν αυτήν την περίοδο. Οι λαθρέμποροι των προσωπικών μας
στοιχείων συνεχίζουν τις παρανομίες τους ενώ οι έλεγχοι και οι έρευνες της
Αρχής Προστασίας εντείνονται. 
Τα ονόματα των μαθητών της Β' Λυκείου είναι τα πιο ακριβά στη μαύρη αγορά των
προσωπικών δεδομένων. Το κάθε ονοματεπώνυμο κοστίζει 50.000 δραχμές

Οι λίστες με οικογένειες των οποίων τα παιδιά είναι μαθητές της Β' Λυκείου
είναι στην πρώτη προτεραιότητα των λαθρεμπόρων προσωπικών δεδομένων και
στοιχίζουν 50.000 το ονοματεπώνυμο! Ακολουθούν αυτές με νεογέννητα παιδιά
καθώς και οι διαχειριστές πολυκατοικιών. 
«Ύποπτοι» για τις διαρροές είναι πολλές φορές υπάλληλοι δημόσιων υπηρεσιών,
ακόμα και υπουργείων, που έχουν πρόσβαση σε βάσεις δεδομένων με στοιχεία. 
«Εταιρείες με παραπλανητικό καταστατικό, με έδρα μικρά διαμερίσματα σε παλιές
πολυκατοικίες υποβαθμισμένων περιοχών του κέντρου, δραστηριοποιούνται παράνομα
και πραγματοποιούν αυτού του είδους τις συναλλαγές», εξηγεί ο κ. Φίλιππος
Μίτλεττον, νομικός και ελεγκτής στην Αρχή Προστασίας Προσωπικών Δεδομένων. 
Γίνονται έλεγχοι 
Αυτή τη στιγμή τρία κυκλώματα παράνομης διακίνησης πληροφοριών βρίσκονται υπό
παρακολούθηση από τις αρμόδιες υπηρεσίες και την Αρχή Προστασίας Προσωπικών
Δεδομένων. Και στις τρεις τα στοιχεία που διακινούνται δεν μπορεί παρά να
προέρχονται από δημόσιες υπηρεσίες. «Είναι γνωστό ότι συμβαίνουν διαρροές τόσο
σε δημόσιες όσο και σε ιδιωτικές επιχειρήσεις, όμως αυτό δεν μπορεί να
ελεγχθεί από εμάς. Αρμόδιοι για τους ελέγχους και για τη στάση των υπαλλήλων
είναι οι υπεύθυνοι επεξεργασίας προσωπικών στοιχείων στην κάθε υπηρεσία», λέει
ο κ. Μίτλεττον. 
Ορισμένοι από τους λαθρεμπόρους είναι «σεσημασμένοι», γνωστοί στην Αρχή
Προστασίας Προσωπικών Δεδομένων. Κάποιοι παρακολουθούνται, αλλά υπάρχουν και
οι... άφαντοι. Καταχωρήσεις στις σελίδες των μικρών αγγελιών των εφημερίδων
δεν υπάρχουν πια όπως πριν από μερικούς μήνες. Οι δισκέτες με το παράνομο
υλικό πωλούνται χέρι με χέρι, κοστίζουν αρκετές εκατοντάδες χιλιάδες δραχμές
και ανταλλάσσονται κάτω από συνθήκες άκρας μυστικότητας. Οι τιμές ποικίλλουν
ανάλογα με την περίοδο. Αυτή τη στιγμή οι πιο ακριβές είναι αυτές που αφορούν
μαθητές της Β' Λυκείου. Φροντιστήρια για τις εισαγωγικές εξετάσεις, γραφεία
που αντιπροσωπεύουν Πανεπιστήμια του εξωτερικού, φροντιστήρια ξένων γλωσσών
που προετοιμάζουν μαθητές για σπουδές στις πρώην ανατολικές χώρες, ιδιωτικά
ΙΕΚ θα μπορούσαν να ήταν κάποιοι από τους ενδιαφερομένους αυτών των λιστών. 
Λειτουργούν παράνομα 
«Υπάρχουν δύο κατηγορίες εταιρειών που επεξεργάζονται και εμπορεύονται
προσωπικά δεδομένα», εξηγεί ο κ. Μίτλεττον. «Είναι κατ' αρχήν εκείνες που
έφτιαχναν και πουλούσαν πελατολόγια πολύ πριν από το 1997, πριν δηλαδή
ψηφιστεί ο νόμος περί προστασίας προσωπικών δεδομένων, και που μέχρι τότε
λειτουργούσαν νόμιμα. Και είναι και ένα σωρό άλλες, που λειτουργούν τελείως
παράνομα, έχουν στηθεί από απατεώνες και, σε γενικές γραμμές, τα αρχεία που
πωλούν δεν είναι πάντα ακριβή. Ο ρόλος ο δικός μας είναι να φροντίσουμε να
τηρούνται οι όροι και οι προϋποθέσεις που διασφαλίζουν την ασφάλεια των
προσωπικών στοιχείων του καθενός από εμάς». 
Οι έλεγχοι της νομιμότητας της διακίνησης καταλόγων είναι συνεχείς από την
Αρχή Προστασίας Προσωπικών Δεδομένων. «Τον Δεκέμβριο πραγματοποιήσαμε τον
τελευταίο γύρο πρωτοβάθμιων αλλά και επαναληπτικών ελέγχων σε πολλές
περιπτώσεις», λέει ο προϊστάμενος ελεγκτών της υπηρεσίας κ. Βασίλης Ζορκάδης.
«Επεξεργαζόμαστε τα αποτελέσματα των ερευνών μας και θα τα ανακοινώσουμε
σύντομα». 
«Με εξαίρεση τα στοιχεία που βρίσκονται στον τηλεφωνικό κατάλογο και γενικά σε
καταλόγους όπου έχει πρόσβαση το ευρύ κοινό, όλα τα άλλα θεωρούνται "ευαίσθητα
προσωπικά δεδομένα" και η όποια επεξεργασία ή διάθεσή τους γίνεται κατά
παράβαση του νόμου», εξηγεί προς κάθε κατεύθυνση ο κ. Μίτλεττον. «Οι
διαφημιστικές εταιρείες που τηλεφωνούν σε άγνωστους πολίτες για να τους...
ενημερώσουν για προϊόντα είναι υποχρεωμένες να τους ενημερώνουν επίσης και για
κάτι άλλο. Από πού βρήκαν το τηλέφωνό τους ή τα στοιχεία τους».

<H3>Πώς θα προστατευθείτε
</H3>
Και όμως υπάρχει τρόπος να προστατευθεί όποιος πολίτης δεν επιθυμεί να
«βομβαρδίζεται» από διαφημιστικό υλικό ή να δέχεται τηλεφωνήματα από αγνώστους
τα οποία θα τον «ενημερώνουν» για την καινούργια... προσφορά της τάδε
εταιρείας. 
Στην οδό Ομήρου 8, στα γραφεία της Αρχής Προστασίας Προσωπικών Δεδομένων,
τηρείται ένα αρχείο με τα ονόματα και τα στοιχεία εκείνων που δεν θα ήθελαν
για κανένα λόγο να συμπεριληφθούν στις διάφορες λίστες οι οποίες συντάσσονται
με στόχο τη διαφήμιση προϊόντων ή υπηρεσιών. «Ονομάζεται "Μητρώο 13", γιατί
δημιουργήθηκε με βάση το άρθρο 13 του νόμου περί προστασίας προσωπικών
δεδομένων (Ν. 2472/97) και εκεί καταγράφονται όλοι όσοι δεν θέλουν να δέχονται
διαφημιστικά ή ενημερωτικά φυλλάδια από οποιονδήποτε» εξηγεί ο νομικός και
ελεγκτής της Αρχής κ. Μίτλετον. Η διαδικασία για να εγγραφεί κανείς στο
συγκεκριμένο μητρώο είναι απλή. Συμπληρώνει μια δήλωση-αίτηση όπου αναφέρει το
ονοματεπώνυμο, το επάγγελμα, τη διεύθυνση, τον ταχυδρομικό κώδικα, τον αριθμό
ταυτότητας και το τηλέφωνό του. Συμπληρώνοντας την αίτηση, θα πάρει πίσω μια
βεβαίωση εγγραφής. Αυτή τη στιγμή είναι εγγεγραμμένα σε αυτόν τον κατάλογο 250
άτομα. 
«Εάν ένας από αυτούς τους πολίτες "ενοχληθεί" από διαφημιστές μπορεί να
προσφύγει στη Δικαιοσύνη», εξηγεί το μέλος του Δ.Σ. του Δικηγορικού Συλλόγου
Αθηνών κ. Δημήτρης Βερβεσός. «Με αγωγή στη διαφημιστική εταιρεία μπορεί να
ζητήσει αποζημίωση για ηθική βλάβη από αθέμιτη επεξεργασία προσωπικών
δεδομένων κατά παράβαση του άρθρου 13, παράγραφος 3 του Νόμου 2472 του '97».
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17251N111</ED>
<ID>
ID:303753

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N11&aa=1</URL></REF>


Article

<CATEGORY>vin06</CATEGORY>

 <H2>Δεν θα υπολογιστεί η Τεχνολογία στη Β' Λυκείου
</H2>
Ένα μάθημα λιγότερο, αυτό της Τεχνολογίας, θα περιλαμβάνει φέτος το εξεταστικό
«πακέτο» για τους μαθητές της Β΄ Τάξης του Ενιαίου Λυκείου, ενώ και αυτή τη
χρονιά στα ιδιωτικά Λύκεια την επιτήρηση των απολυτηρίων εξετάσεων θα
αναλάβουν καθηγητές που προέρχονται μόνο από την ιδιωτική εκπαίδευση. 
Τις συγκεκριμένες αλλαγές του σχεδίου αξιολόγησης στα Ενιαία Λύκεια της χώρας
για το τρέχον σχολικό έτος 2001-2002 επιφέρει το Συμβούλιο της Επικρατείας,
κρίνοντας ότι θα πρέπει να ισχύσουν από το προσεχές έτος, ώστε να αποφευχθεί ο
«αιφνιδιασμός» των μαθητών. 
Το Ανώτατο Διοικητικό Δικαστήριο έκρινε, κατά τα άλλα, νόμιμο το σχέδιο
διατάγματος του υπουργείου Παιδείας για τον τρόπο αξιολόγησης των μαθητών στο
Ενιαίο Λύκειο, έστω κι αν υποβλήθηκε καθυστερημένα.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17251N112</ED>
<ID>
ID:303802

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N11&aa=2</URL></REF>


Article

<CATEGORY>vin06</CATEGORY>

 <H2>Κλείνει από Δευτέρα το ΤΕΙ Αθήνας
</H2>
Κλείνει από τη Δευτέρα και για τουλάχιστον τέσσερις ημέρες το ΤΕΙ της Αθήνας,
σύμφωνα με χθεσινή απόφαση των καθηγητών του, οι οποίοι διαφωνούν στη ρύθμιση
για την εξέλιξη του προσωπικού των ΤΕΙ που θεσπίστηκε με τον νόμο της
ανωτατοποίησης. Την ερχόμενη Πέμπτη οι καθηγητές του θα αποφασίσουν αν θα
παρατείνουν ή όχι την αποχή. 
Την ίδια ημέρα έχουν επίσης αποφασίσει να κλείσουν τα ΤΕΙ Πάτρας και Λάρισας,
ενώ κλειστά είναι ήδη εδώ και λίγες ημέρες τα ΤΕΙ Πειραιά και Θεσσαλονίκης. 
Οι κινητοποιήσεις προς στιγμήν δεν έχουν επεκταθεί σε άλλα ΤΕΙ, αν όμως
συνεχιστούν για πολύ σε αυτά που αποφάσισαν να βάλουν «λουκέτο», θα προκληθούν
προβλήματα στις εξετάσεις των σπουδαστών.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17251N113</ED>
<ID>
ID:303835

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N11&aa=3</URL></REF>


Article

<CATEGORY>vin06</CATEGORY>

 <H2>«Κλειδί» ο δικηγόρος
</H2><H4>Γνωρίζει το ένοχο μυστικό τού Παν. Κράμπη
</H4>
<AUTHOR>ΜΙΝΑ ΜΟΥΣΤΑΚΑ</AUTHOR>

Το ένοχο μυστικό του Παναγιώτη Κράμπη για την απαγωγή και τη δολοφονία του
επιχειρηματία Γιώργου Νικολαΐδη και της φίλης του Σούλας Καλαθάκη φέρεται ότι
γνώριζε Αθηναίος δικηγόρος, στον οποίο ο πρωταγωνιστής τής υπόθεσης είχε
απευθυνθεί σε ανύποπτο χρόνο, μέσω συγκατηγορουμένου του.

Παναγιώτης Κράμπης: Ένας από τους συγκατη-γορουμένους του έχει ομολογήσει στο
στάδιο της προανάκρισης πως αυτός ήταν ο «εγκέφαλος» της απαγωγής και της
δολοφονίας του ζεύγους Νικολαΐδη - Καλαθάκη και είχαν ζητήσει μάλιστα τις
νομικές συμβουλές Αθηναίου δικηγόρου για να εξαργυρώσουν τις επιταγές και τα
ομόλογα του επιχειρηματία

«Ο Κράμπης μού είπε για την απαγωγή και τη δολοφονία, με σκοπό να κινηθώ για
την εξαργύρωση των διαφόρων τίτλων (επιταγών και ομολόγων) που είχε πάρει από
τον Γ. Νικολαΐδη και να έρθω σε επαφή με τον δικηγόρο μου. Πήγα στο γραφείο
του ­ άλλοτε μόνος μου και άλλοτε με τον Π. Κράμπη. Του εξήγησα τι ακριβώς
είχε συμβεί, δηλαδή ότι είχαν φονευθεί από τον Κράμπη τα δύο άτομα και του
έδωσα έναν φάκελο με επιταγές, για να εξακριβώσει με τι τρόπο μπορούν να
εξαργυρωθούν. Στην επόμενη συνάντηση που είχα μαζί του, μου είπε ότι "δεν
περπατάνε", να πάρω από το γραφείο τον φάκελο για να μην μπλέξει και να κάτσω
στ' αυγά μου για να μην μπλέξω περισσότερο, πράγμα το οποίο και έκανα». 
Τα λόγια αυτά αποτελούν μέρος της συμπληρωματικής προανακριτικής κατάθεσης του
Μ. Ασημάκη, ο οποίος κατηγορείται ­ όπως και ο Π. Κράμπης ­ για ανθρωποκτονία
από πρόθεση και αρπαγή του ζευγαριού. Ο συνήγορος της οικογένειας Καλαθάκη κ.
Αλέξης Κούγιας, επικαλέστηκε το επίμαχο απόσπασμα για να στηρίξει το αίτημά
του προκειμένου να κληθεί και να καταθέσει ο συνάδελφός του, ο οποίος ­ κατά
την άποψή του ­ δεν δεσμεύεται από το επαγγελματικό απόρρητο, καθώς υπερτερεί
το καθήκον του να αποκαλύψει τους δράστες δύο ανθρωποκτονιών. 
Κατά τη διάρκεια της χθεσινής δεύτερης ημέρας της ακροαματικής διαδικασίας
εξετάστηκαν η μητέρα και η αδελφή του δολοφονημένου επιχειρηματία, οι οποίες
κατέθεσαν ότι το κίνητρο του εγκλήματος ήταν η περιουσία του Γ. Νικολαΐδη
«Υπήρχε σχέδιο απαγωγής και στην πορεία εξελίχθηκε σε σχέδιο δολοφονίας»,
κατέθεσε χαρακτηριστικά η αδελφή του θύματος κ. Όλγα Κακουλίδου. Από την
πλευρά τους οι συνήγοροι του Παν. Κράμπη αναφέρθηκαν σε παλαιότερη δικαστική
απόφαση, με την οποία ο Γ. Νικολαΐδης είχε καταδικαστεί σε φυλάκιση 2 ετών για
τοκογλυφία, ενώ οι δικηγόροι τής πολιτικής αγωγής αντέταξαν ότι η απόφαση αυτή
δεν είχε καταστεί αμετάκλητη. 
Η δίκη συνεχίζεται σήμερα.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17251N121</ED>
<ID>
ID:303754

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N12&aa=1</URL></REF>


Article

<CATEGORY>vin06</CATEGORY>

 <H2>Η Ελλάδα μεταξύ των χωρών με τρελές αγελάδες
</H2>
Την κατάταξη της Ελλάδας μεταξύ των χωρών που παρουσιάζουν κρούσματα
σπογγώδους εγκεφαλοπάθειας των βοοειδών προτείνει η Κτηνιατρική Επιτροπή της
Ευρωπαϊκής Ένωσης. Η Επιτροπή προτείνει να ενταχθεί η Ελλάδα στην τρίτη
κατηγορία, που περιλαμβάνει άλλες δώδεκα χώρες της Ευρωπαϊκής Ένωσης. 
Στην πρώτη κατηγορία, που αφορά χώρες στις οποίες θεωρείται απίθανο να
εμφανιστεί η ασθένεια, δεν περιλαμβάνεται πλέον κανένα μέλος της Ευρωπαϊκής
Ένωσης, ενώ στην τέταρτη κατηγορία, που αφορά χώρες με υψηλό βαθμό κινδύνου,
εντάσσονται η Αγγλία και η Πορτογαλία. 
Η Σουηδία ανήκει στη δεύτερη κατηγορία, που περιλαμβάνει χώρες για τις οποίες
δεν μπορεί να αποκλειστεί το ενδεχόμενο εκδήλωσης κρουσμάτων. 
Σύμφωνα με την εκπρόσωπο του αρμόδιου για τη δημόσια υγεία επιτρόπου Ντέιβιντ
Μπερν, η πρόταση να συμπεριληφθεί η Ελλάδα στην τρίτη κατηγορία δεν εμπνέει
ανησυχία, εφόσον όλες οι χώρες που ανήκουν στην ίδια κατηγορία εφαρμόζουν κατά
γράμμα τις συστάσεις της Ευρωπαϊκής Ένωσης για την αντιμετώπιση της νόσου.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17251N122</ED>
<ID>
ID:303803

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N12&aa=2</URL></REF>


Article

<CATEGORY>vin06</CATEGORY>

 <H2>Το μυστικό για το κλοφέν στα μητρώα
</H2>
Την άρση του απορρήτου του μητρώου του ΑΗΣ Αγίου Δημητρίου εξετάζει να ζητήσει
από τον εισαγγελέα ο νομάρχης Κοζάνης, προκειμένου να διερευνηθεί εάν υπάρχουν
μηχανήματα που λειτουργούν με το τοξικό υγρό κλοφέν. 
Μετά το θόρυβο που δημιουργήθηκε για διαρροή του στοιχείου κατά τη διάρκεια
της πυρκαγιάς των Χριστουγέννων του 2001 και παρά την καθησυχαστική ανακοίνωση
της ΔΕΗ ότι πρόκειται για στοιχείο χαμηλής τοξικότητας, ο νομάρχης υποστήριξε
πως «θα κάνει όσες ενέργειες χρειάζονται για την ασφάλεια των εργαζομένων και
των κατοίκων της περιοχής». 
Ο κ. Μητλιάγκας εξέφρασε και χθες την έντονη ανησυχία του για τα όσα έγιναν
στην πυρκαγιά που σημειώθηκε στον κεντρικό σταθμό της επιχείρησης. «Δεχόμαστε
τα αποτελέσματα της έρευνας που έκανε η ΔΕΗ, ωστόσο κι εμείς θα πάρουμε
ευρήματα για να γίνουν ξεχωριστές αναλύσεις», είπε. 
Για το λόγο αυτό, διευκρίνισε χθες, θα ζητήσει από τον εισαγγελέα να κινήσει
διαδικασίες άρσης απορρήτου του μητρώου του εργοστασίου. Έτσι, θα αποδειχτεί
εάν και άλλα μηχανήματα έχουν το συγκεκριμένο μονωτικό υγρό. 
Παρά την καθησυχαστική ανακοίνωση της ΔΕΗ, ο διευθυντής του εργαστηρίου
χημείας περιβάλλοντος του Α.Π.Θ. καθηγητής Θεμιστοκλής Κουιμτζής τονίζει πως
«το στοιχείο που διέρρευσε κατά την καύση των δύο πυκνωτών περιείχε σε
περιεκτικότητα 15% κλοφέν και συγκεκριμένα το στοιχείο αραχλόφ 1232, το οποίο
όταν καίγεται παράγει διοξίνες, που είναι πολύ επικίνδυνες για το περιβάλλον. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17251N123</ED>
<ID>
ID:303836

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N12&aa=3</URL></REF>


Article

<CATEGORY>vin06</CATEGORY>

 <H2>Ο κύκλος των σπουδαίων μαθητών
</H2><H4>60 παιδιά από ακριτικά νησιά βραβεύονται και μιλούν για τη ζωή τους
</H4>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Η ζωή στο ακριτικό Καστελλόριζο κυλά ήρεμα για τη 15χρονη μαθήτρια Νίκη
Μαλτέζου. Το πρωί σχολείο, το μεσημέρι λίγες ώρες ξεκούραση, το απόγευμα πάλι
σχολείο και το βράδυ διάβασμα. 
Οι μαθήτριες. Η Νίκη και η Έφη πρόκειται να βραβευτούν σήμερα από το
υπουργείο Αιγαίου μαζί με άλλα 58 παιδιά από τα ακριτικά νησιά του Αιγαίου που
συγκέντρωσαν πέρυσι την καλύτερη βαθμολογία. 
Θέλει να γίνει δασκάλα. Ξέρει όμως πολύ καλά ότι για να περάσει στο
Πανεπιστήμιο θα πρέπει να προσπαθήσει πολύ περισσότερο από κάποιο άλλο παιδί
που μένει σε μια μεγάλη πόλη. «Στο νησί δεν έχουμε κέντρα εκμάθησης ξένων
γλωσσών, ούτε φροντιστήρια για να προετοιμαστούμε περισσότερο για τις
εξετάσεις», λέει. «Οι καθηγητές κάνουν ό,τι μπορούν, γι' αυτό πηγαίνουμε και
το απόγευμα για φροντιστήριο στο σχολείο μας. Μου αρέσει η ζωή στο νησί, όμως
νιώθω ότι έχω μείνει πίσω σε σχέση με τα παιδιά της Αθήνας και των άλλων
μεγάλων πόλεων. Οι επιλογές στο νησί είναι περιορισμένες». 
Η Νίκη Μαλτέζου, μαζί με άλλα 60 παιδιά, απ' όλα τα μικρά νησιά του Αιγαίου
(αυτά δηλαδή που έχουν λιγότερους από 3.100 κατοίκους), τα οποία έχουν
συγκεντρώσει την καλύτερη βαθμολογία στη χρονιά που πέρασε, θα βραβευτούν
σήμερα το μεσημέρι, από τον υπουργό Αιγαίου κ. Νίκο Σηφουνάκη, παίρνοντας μια
εφάπαξ υποτροφία 300.000 δραχμών. 
Η 15χρονη έφθασε χθες στην Αθήνα μαζί με τη συμμαθήτριά της Έφη Καραγιάννη,
που θέλει να σπουδάσει γιατρός. Στο σχολείο τους, στην Α' Λυκείου, πηγαίνουν
μόνο πέντε μαθητές. «Σ' εμάς δεν υπάρχει ανταγωνισμός, λειτουργούμε
περισσότερο σαν οικογένεια», εξηγεί η Έφη Καραγιάννη. «Νιώθουμε όμως πολύ
απομονωμένοι. Φέτος, εξαιτίας της κακοκαιρίας είχαμε να δούμε πλοίο για τρεις
εβδομάδες. Πιο εύκολη είναι η επικοινωνία με την απέναντι από εμάς τουρκική
πόλη. Γι' αυτό και η βράβευση μας ανεβάζει ψυχολογικά». 
Τα δύο κορίτσια είχαν χθες το απόγευμα την ευκαιρία να γνωριστούν και με τα
άλλα παιδιά από τα ακριτικά νησιά του Αιγαίου. Να κάνουν καινούργιες γνωριμίες
και να νιώσουν ότι «σπάει» η απομόνωση που ζουν τον χειμώνα. 'Όπως με τον
16χρονο Χριστόφορο Μελιανό και τον συνομήλικο συμμαθητή του Γιώργο Μακρή από
τούς Λειψούς. 
Ο Χριστόφορος θέλει να γίνει αστυνομικός, στην ομάδα «Ζ», γι' αυτό και
στενοχωριέται που στο νησί του ο μεγαλύτερος δρόμος είναι μόνο πέντε
χιλιόμετρα ασφαλτοστρωμένος. «Δεν μπορώ να ευχαριστηθώ το "παπί" μου», λέει.
Τα σχέδια του Γιώργου είναι να ασχοληθεί με ξενοδοχειακά και να μείνει στο
νησί. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17251N131</ED>
<ID>
ID:303755

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N13&aa=1</URL></REF>


Article

<CATEGORY>vin06</CATEGORY>

 <H2>«Δεν θα επιτραπεί στους αγρότες να κλείσουν τους δρόμους»
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ
</AUTHOR>
<AUTHOR>ΓΙΩΡΓΟΣ ΧΑΤΣΙΟΣ
</AUTHOR>

Τα τρακτέρ θα βγουν πάλι στους δρόμους τη Δευτέρα

Με την απόφαση να μην επιτρέψουν στους αγρότες να κλείσουν τους δρόμους
τελείωσε αργά χθες το βράδυ η συνεδρίαση στο υπουργείο εσωτερικών του άτυπου
οργάνου αντιμετώπισης κρίσεων. Με ποιόν ακριβώς τρόπο θα γίνει αυτό, ουδείς
των παρευρισκομένων θέλησε να περιγράψει, καθώς επαφίεται στο υπουργείο
δημόσιας τάξης να εξειδικεύσει τα μέτρα που θα αποτρέψουν τη δυσχέρεια στην
κυκλοφορία των αυτοκινήτων, πολύ περισσότερο το ενδεχόμενο να "κοπεί" η χώρα
στα δυό, όπως ακριβώς συνέβη στο παρελθόν. 
Οι συμμετέχοντες στη συνεδρίαση ( υπουργεία εσωτερικών, γεωργίας, δημόσιας
τάξης, ΥΠΕΘΟ, Τύπου καθώς και οι κ.κ. Κοσμίδης, Νεονάκης, Δριβελέγκας,
Λάμπρου) συμφώνησαν ακόμη πως το ΠΑΣΟΚ πρέπει να δώσει μεγαλύτερο βάρος στην
ενημέρωση των πολιτών γιά το θέμα αυτό, με εξορμήσεις των στελεχών του στην
επαρχία, ενώ την προσεχή εβδομάδα θα συγκληθεί διευρυμένο ΚΤΕ γιά να εξετάσει
το θέμα. Ραντεβού τη Δευτέρα στα Τέμπη δίνουν οι Θεσσαλοί αγρότες για τον νέο
γύρο των κινητοποιήσεών τους. Η οριστική απόφαση, μετά τις σκέψεις για αναβολή
που υπήρξαν χθες, ελήφθη σε σύσκεψη που έγινε το μεσημέρι στη Λάρισα. Στη
Θεσσαλονίκη όμως άκαρπη απέβη αργά χθες το βράδυ η συνάντηση των υπουργών
Γεωργίας Γ. Δρυ και Μακεδονίας - Θράκης Γ. Πασχαλίδη με εκπροσώπους αγροτικών
συνεταιρισμών. 
Η καθυστερημένη άφιξη του κ. Δρυ στη συνάντηση προκάλεσε εκνευρισμό και για
λίγα λεπτά ένταση. Ωστόσο η συνάντηση τελικά ξεκίνησε με δύο ώρες καθυστέρηση
και οι αγρότες εξέθεσαν τα κύρια αιτήματά τους: να απορροφηθούν και να
επιδοτηθούν τα βαμβάκια που παραμένουν στα εκκοκκιστήρια, να μην
ιδιωτικοποιηθεί η αγροτική τράπεζα, να επισπευσθούν οι διαδικασίες για τις
αποζημιώσεις, να εφαρμοσθεί άμεσα το μητρώο των αγροτών και να μην
ιδιωτικοποιηθεί ο ΕΛΓΑ. Ο κ. Δρυς από την πλευρά του επανέλαβε τις εξαγγελίες
της κυβέρνησης και δεσμεύτηκε ότι θα καταβληθεί κάθε προσπάθεια για να
ξεπερασθούν τα προβλήματα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17251N132</ED>
<ID>
ID:303804

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N13&aa=2</URL></REF>


Article

<CATEGORY>vin06</CATEGORY>

 <H2>Βραβεία σε γυναίκες δημοσιογράφους
</H2>
Γυναίκες δημοσιογράφους βράβευσε χθες ο Σύνδεσμος για τα Δικαιώματα της
Γυναίκας για τη συστηματική και σωστή προβολή θεμάτων που αφορούν τη γυναίκα
κατά το 2001. Η Επιτροπή Κρίσης (Σοφιανός Χρυσοστομίδης, Θεόδωρος Καρζής,
Αλίκη Γιωτοπούλου-Μαραγκοπούλου, Σούλα Παναρέτου, Ξανθή Πετρινιώτη) απένειμε
επαίνους στη συντάκτρια των «ΝΕΩΝ» Αριστοτελία Πελώνη, στις Μίνα Αγγελίνη
(«Έθνος») και Δήμητρα Πανανού («Αδέσμευτος Τύπος» Μήτση), ενώ το βραβείο
«Παύλος Παλαιολόγος» απένειμε στη συντάκτρια της «Ελευθεροτυπίας» Μαίρη Πίνη.
Το βραβείο «Αύρα Θεοδωροπούλου» (για τα ηλεκτρονικά μέσα) δεν δόθηκε τελικά,
αφού η Επιτροπή έκρινε ότι καμιά εκπομπή ή δημοσιογράφος του ηλεκτρονικού
Τύπου δεν πρόβαλε σωστά και συστηματικά τα θέματα ισότητας των φύλων. Στην
εκδήλωση παραυρέθηκαν ο υπουργός Τύπου, κ. Χρήστος Πρωτόπαπας, η κ. Μιλένα
Αποστολάκη, εκπρόσωποι γυναικείων οργανώσεων απ' την Ελλάδα και την Κύπρο.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17251N133</ED>
<ID>
ID:303837

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N13&aa=3</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΔΗΜΗΤΡΗΣ ΜΠΑΚΑΤΣΕΛΟΣ
</H2><H4>Νέα πρόκληση και νέα ευθύνη
</H4>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΠΡΟΕΔΡΟΣ ΤΟΥ ΕΠΑΓΓΕΛΜΑΤΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΘΕΣΣΑΛΟΝΙΚΗΣ

To ευρώ από μόνο του δεν φτάνει για να φέρει την άνοιξη, επισημαίνει ο
επανεκλεγείς πρόεδρος στο Εμπορικό και Βιομηχανικό Επιμελητήριο Θεσσαλονίκης
Δημήτρης Μπακατσέλος που χαρακτηρίζει πρόσκαιρη την αύξηση του πληθωρισμού -
από τις στρογγυλοποιήσεις και την κακοκαιρία -, υπογραμμίζει ότι η πραγματική
σύγκλιση πρέπει να στηριχθεί στην αυτοδύναμη ανάπτυξη της χώρας και εκτιμά ότι
ο κύκλος των ευκαιριών - για τους Έλληνες επιχειρηματίες στα Βαλκάνια -
παραμένει ακόμα ανοιχτός, αλλά με προϋποθέσεις. 
Αναμενόμενη επανεκλογή χωρίς «αντίπαλο»; 
Μεγάλη χαρά η ανανέωση της εμπιστοσύνης των μελών του Επιμελητηρίου, αλλά
συγχρόνως πρόκληση και ευθύνη. 
Οι τρεις βασικοί στόχοι της νέας διοίκησης; 
Ένα Επιμελητήριο χρήσιμο και ανταποδοτικό στα μέλη του, αξιόπιστος σύμβουλος
της πολιτείας, με τεκμηριωμένες και έγκαιρες προτάσεις, που θα ασχοληθεί πιο
ζεστά με τα προβλήματα της πόλης. 
Χιονιάς, ανατιμήσεις, ευρώ και στρογγυλοποιήσεις: Εκρηκτικό μείγμα για την
εκτόξευση του πληθωρισμού; 
Η κακοκαιρία δυσκόλεψε ακόμη περισσότερο τα πράγματα. Το φαινόμενο όμως είναι
πρόσκαιρο και θα ισορροπήσουμε πολύ γρήγορα. 
Οι επικείμενες εκπτώσεις θα λειώσουν τους «πάγους» στην αγορά; 
Θα δώσουν σίγουρα μιαν «ανάσα». 
Διαρθρωτικές αλλαγές, εκσυγχρονισμός Δημόσιας Διοίκησης, εξάλειψη
γραφειοκρατίας: μήπως «χάθηκε το τρένο»; 
Πολλά τρένα χάθηκαν. Άραγε είμαστε έτοιμοι ν' ανεβούμε στο επόμενο; 
Αύξηση ελληνικών εξαγωγών: «Τώρα με το ευρώ καλύτερα»; 
Από μόνο του δεν φθάνει για να φέρει την άνοιξη στις ελληνικές εξαγωγές.
Απλοποιεί τις διαδικασίες, διευκολύνει όμως και τις συγκρίσεις. 
Λιγότεροι φόροι μόνο για τους βιομηχάνους; 
Ο καθένας πρέπει να πληρώνει αυτό που του αναλογεί. Και βέβαια λιγότερη
φοροδιαφυγή και καλύτερη αξιοποίηση των εισπραττόμενων φόρων. 
Αύξηση της ανταγωνιστικότητας, αλλά πώς; 
Με περισσότερη δουλειά, καλύτερη οργάνωση, με χρήση νέων μεθόδων διοίκησης και
σύγχρονων τεχνολογιών και με πιστοποίηση των προϊόντων. 
Μπορεί να προσελκύσει ξένους επενδυτές η Ελλάδα; 
Με τη νοοτροπία που έχουμε και τις πρακτικές που ακολουθούμε τα τελευταία
χρόνια θα διώξουμε και τους λίγους που έχουν απομείνει. 
Δεν είναι ακριβό το εργατικό κόστος; 
Σημασία δεν έχει το ανά ώρα κόστος του εργαζομένου, αλλά και η παραγωγικότητά
του και η νοοτροπία με την οποία αντιμετωπίζει την εργασία. Και στα σημεία
αυτά εμείς οι Έλληνες δεν νομίζω ότι κάνουμε πρωταθλητισμό. 
Γ' Κοινοτικό Πλαίσιο Στήριξης, Ολυμπιακοί: Ευκαιρίες για λίγους; 
Εξαρτάται από τους λίγους που έχουν την αρμοδιότητα των αποφάσεων. Πρόκειται
πάντως για μοναδικές ευκαιρίες για το σύνολο της επιχειρηματικής κοινότητας
της χώρας. 
Και για επιχειρηματίες εκτός Λεκανοπεδίου; 
Έτσι θα έπρεπε και αυτό επιδιώκουμε. 
Ελληνικές επενδύσεις στα Βαλκάνια: Κύκλος που έκλεισε; 
Όχι, αν και περιμέναμε περισσότερα σε σύντομο χρονικό διάστημα. Θα υπάρξουν
και άλλες ευκαιρίες, απαιτείται όμως πιο συγκροτημένη βιομηχανική πολιτική. 
Ικανοποιητική η συμμετοχή των μικρομεσαίων επιχειρήσεων στις δράσεις του Γ'
ΚΠΣ; 
Στα «χαρτιά», ναι. Και με τη συμμετοχή, για πρώτη φορά, του εμπορίου. Ας
περιμένουμε την εφαρμογή στην πράξη. 
Και η επιμόρφωση επιχειρηματιών και στελεχών επιχειρήσεων; 
Είναι το άλφα και το ωμέγα στην αλλαγή της επιχειρηματικής νοοτροπίας του
εκσυγχρονισμού των ελληνικών επιχειρήσεων, της βελτίωσης της
ανταγωνιστικότητάς τους και της εσωστρέφειάς τους. 
Και μετά το 2004 στερεύουν οι χρηματοδοτικοί κρουνοί; 
Πολλοί ελπίζουν και σε τέταρτο πακέτο. Όμως η πραγματική σύγκλιση πρέπει να
στηριχθεί στην αυτοδύναμη ανάπτυξη της χώρας. 
Θεσσαλονίκη, «μητρόπολη της ανεργίας»; 
Πολύ υποτιμητικός τίτλος, αν και αντικατοπτρίζει την πραγματικότητα μετά το
«μητρόπολη των Βαλκανίων». 
Διοργάνωση Expo και Συνόδου Κορυφής, χωρίς έργα υποδομής; 
Με προβληματίζουν περισσότερο οι επιπτώσεις της έλλειψης των έργων υποδομής
στην καθημερινή ζωή των Θεσσαλονικέων. 
Η Διεθνής Έκθεση σε ιδιώτες ή στους φορείς της πόλης; 
Σίγουρα στα χέρια εκείνων που θα την κάνουν ανταγωνιστική στο διεθνές
εκθεσιακό περιβάλλον. Το ΕΒΕΘ έχει κάνει συγκεκριμένες προτάσεις, αλλά «φωνή
βοώντος εν τη ερήμω». 
Από πρόεδρος του ΕΒΕΘ... βουλευτής; 
Δεν είναι η πρώτη φορά που ακούγεται η συγκεκριμένη ερώτηση αυτές τις μέρες.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17251N141</ED>
<ID>
ID:303789

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Ποτέ», λοιπόν, «...το Σάββατο»!
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Άλλοι περιμένουν πώς και πώς το πρωί του Σαββάτου. Εγώ το μισώ. Το Σάββατο της
καταναλωτικής αποθέωσης, του εκχυδαϊσμού του λεγόμενου «ελεύθερου χρόνου» και
της νεοελληνικής... βαβούρας. 
Κλειδαμπαρώνομαι, λοιπόν, στο σπιτάκι μου έως αργά το μεσημέρι, για να αποφύγω
τους «Απάτσι του Σαββάτου», που ξεχύνονται ξέφρενοι στους δρόμους για τη
«μεγάλη επίθεση» στους ναούς του εμπορίου. Αν μάλιστα συμπέσει και λιακάδα, το
πρωινό προβλέπεται εφιαλτικό. 
Οι διάδρομοι των σούπερ μάρκετ θυμίζουν τις... πίστες με τα αυτοκινητάκια στα
λούνα παρκ ­ με τα καροτσάκια να συγκρούονται διαρκώς και τους κατόχους τους
να αγριοκοιτάζονται, ενώ ταυτόχρονα μιλάνε δυνατά στο κινητό κανονίζοντας την
έξοδο του Σαββατόβραδου (Βανδή ή Λεμπέση θα πάμε σήμερα;). Στις μακρές ουρές
των ταμείων, τσιπς, σαλάμια και αναψυκτικά κατρακυλάνε από τα βουνά των
«αγαθών» που προπορεύονται των ευτυχισμένων πελατών. 
Στις μπουτίκ, «εξιταρισμένες» ομόφυλές μου κατεβάζουν με μανία τα ράφια πάνω
στους πάγκους, ενώ απ' έξω άλλοι αγχωμένοι καταναλωτές κορνάρουν με λύσσα,
γιατί τους έχουν «κλείσει» τα διπλο-τριπλο-παρκαρισμένα τζιπ και Μπε-Εμ-Βε των
κυριών («είναι δημοκρατικό μου δικαίωμα να παρκάρω όπου θέλω!», ήταν το
αμίμητο που μου είπε προ ημερών μια τέτοια «κυρία»). 
Οι δρόμοι, ούτως ή άλλως, αδιάβατοι... Και στα φαστ φουντ η ελληνική
οικογένεια... αναστενάζει, βρίσκοντας πίσω από ένα χάμπουργκερ ή ένα χατ ντογκ
τη σαββατιάτικη... δικαίωσή της ­ και παίρνοντας δυνάμεις για τη «μάχη» στο
επόμενο μαγαζί. 
Αρνούμαι πεισματικά να συμμετέχω στην εθνική αυτή υστερία. Και φροντίζω
ενδελεχώς να προμηθεύω το σπίτι έως την Παρασκευή το απόγευμα, ώστε να μη
χρειασθεί να ζήσω ούτε στιγμή αυτό το εβδομαδιαίο παραλήρημα του Έλληνα. 
«Ποτέ», λοιπόν, «... το Σάββατο»! <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17251N142</ED>
<ID>
ID:303828

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Τις φταίει, τι φταίει;
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Απ' έξω μαυροφόρα απελπισιά... Όχι, όχι, αυτό είναι από αλλού. Απ' έξω
πεζοδρόμιο με μάρμαρα. Μάλιστα, μάρμαρα, γκρίζα και λευκά, Πεντέλης ίσως ή
Πάρου. Και παρτέρι στη γωνία και δέντρα στο προαύλιο. Και πεζόδρομος. Αλλά
πάνω στα μάρμαρα μαζεμένη η μεγαλύτερη, πυκνότερη και εντατικότερη βρώμα της
γειτονιάς. Τα μάρμαρα αυτά, τα μοναδικά της περιοχής, στολισμέ-να από το
χάραμα με όλες τις δυνατές ποικιλίες σκυλίσιων περιττω-μάτων. Το παρτέρι να
έχει ατύπως οριστεί τελικό καταφύγιο κάθε καμένου, κατεστραμμένου,
ξεκοιλιασμένου και γενικώς αγρίως ταλαιπωρημένου επίπλου των πέριξ τετραγώνων.
Γιατί, άραγε, οι κάτοικοι των γύρω πολυκατοικιών διαλέγουν το συγκεκριμένο
πεζοδρόμιο για να φέρουν τα σκυλιά τους, ν' αμολήσουν τα σκουπίδια τους και να
εκφράσουν την περιφρόνησή τους γενικώς προς την έννοια της πόλης και της
κοινότητας; Διότι στο τετράγωνο στεγάζεται σχολείο. Δύο Γυμνάσια και δύο
Λύκεια εναλλάξ. Κάθε πρωί ακούγεται στο μεγάφωνο, η φωνή του διευθυντή να
προσπαθεί να προσδώσει κύρος στη δουλειά του, με άχαρη αυστηρότητα. Και μέρα
νύχτα η γειτονιά ανταποκρίνεται στην προσπάθειά του, πετώντας τα χειρότερα των
αχρήστων της. Σύμφωνα με χθεσινό γκάλοπ, για την κατάσταση των σχολικών
κτιρίων φταίνε κατά 20% οι Δήμοι (που δεν έχουν μονίμως εργάτες καθαριότητας
εκεί;), οι νομαρχίες και η κυβέρνηση από 37 και 32% αντιστοίχως (που δεν
τοποθετούν επιστάτες, ή μάλλον σεκιουριτάδες που τώρα πια πείθουν
περισσότερο), ποσοστό 9,7% δεν ξέρουν τι φταίει. Οι πολίτες δεν φταίνε. Άμα
δεν πετάξουν το καμένο τους στρώμα στο παρτεράκι του σχολείου, να υποστεί
επιστημονική ανάλυση, να διδαχθούν τα παιδιά το νόημα της φθοράς και της
εκμετάλλευσης, πού θα το πετάξουν;
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17251N143</ED>
<ID>
ID:303855

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N14&aa=3</URL></REF>


Article

<CATEGORY>vin07</CATEGORY>

 <H2>Πολλοί τον ήθελαν νεκρό
</H2><H4>Μυστήριο με τη δολοφονία του Λιβανέζου πρώην υπουργού
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Η έκρηξη του παγιδευμένου αυτοκινήτου που έγινε χθες σε προάστιο της
Ανατολικής Βηρυτού στοίχισε τη ζωή σε τέσσερις ανθρώπους. Οι τρεις ήταν άνδρες
ασφαλείας. Σωματοφύλακες του τέταρτου άνδρα. Του Ελί Χομπέικα. 
Βηρυτός, Λίβανος. Τραυματίες απομακρύνονται από το σημείο της έκρηξης 
Η δολοφονία αυτή θα περνούσε στα «ψιλά» αν ανάμεσα στους κύριους υπόπτους δεν
συγκαταλεγόταν ο Αριέλ Σαρόν. 
Ποιοι ήταν οι δολοφόνοι του Ελί Χομπέικα; Πολλοί θα ήθελαν νεκρό τον 45χρονο
Λιβανέζο πρώην υπουργό, ο οποίος ήταν ηγέτης των Χριστιανών παραστρατιωτικών
του Λιβάνου όταν εκείνοι, σε συμμαχία με το Ισραήλ, αναμείχθηκαν στη σφαγή
εκατοντάδων Παλαιστινίων προσφύγων στη Βηρυτό, το 1982. Αυτοί όμως που κυρίως
ήθελαν την... κεφαλή του Ελί Χομπέικα επί πίνακι ήταν οι Ισραηλινοί.
Συγκεκριμένα, ο Αριέλ Σαρόν. Καθότι ο Χομπέικα επρόκειτο να είναι βασικός
μάρτυρας στην επικείμενη δίκη του Ισραηλινού πρωθυπουργού ενώπιον της
Δικαιοσύνης του Βελγίου. 
Γι' αυτό και τόσο ο αντιπρόσωπος του Παλαιστίνιου ηγέτη Γιάσερ Αραφάτ όσο και
ο πρόεδρος του Λιβάνου, Εμίλ Λαχούντ, αμέσως έσπευσαν να καταλογίσουν στο
Ισραήλ τη δολοφονία. Αργά χθες το απόγευμα ωστόσο, με ένα φυλλάδιο που έστειλε
μέσω φαξ στα γραφεία του Ρώυτερ στη Λευκωσία μια λιβανική οργάνωση που μάχεται
κατά της Συρίας ανέλαβε την ευθύνη για τη δολοφονία του πρώην αρχηγού των
ακροδεξιών Φαλαγγιτών και πρώην υπουργού του Λιβάνου, Ελί Χομπέικα,
κατηγορώντας τον ότι ήταν πράκτορας των Σύρων. 
Όλα όμως είχαν ξεκινήσει πολύ νωρίτερα. Το 1982 για την ακρίβεια, όταν, μετά
την εισβολή του Ισραήλ στον Λίβανο, έγινε μια σφαγή εκατοντάδων Παλαιστινίων
σε δύο προσφυγικούς καταυλισμούς της μουσουλμανικής Δυτικής Βηρυτού. Σε αυτήν
τη σφαγή, στους καταυλισμούς Σάμπρα και Σατίλα, περίπου χίλιοι άνδρες,
γυναίκες και παιδιά εξοντώθηκαν από Χριστιανούς Φαλαγγίτες του Λιβάνου. Ηγέτης
των παραστρατιωτικών αυτών ήταν ο Ελί Χομπέικα. Όσοι πρόσφυγες επιβίωσαν
ισχυρίσθηκαν ότι η σφαγή αυτή έγινε με την ανοχή ­ αν όχι με την προτροπή ­
των Ισραηλινών. Και τότε, υπουργός Αμύνης του Ισραήλ ήταν ο σημερινός
πρωθυπουργός Αριέλ Σαρόν. 
Και γι' αυτήν την ανάμειξη που ο Σαρόν φέρεται να έχει στη σφαγή αυτή ­
κατηγορείται ουσιαστικά για ηθική αυτουργία σε εγκλήματα πολέμου ­ ο
Ισραηλινός Πρωθυπουργός αναμένεται να δικαστεί από βελγικό δικαστήριο, στο
οποίο προσέφυγαν επιζήσαντες της σφαγής στους καταυλισμούς Σάμπρα και Σατίλα.
Στη δίκη αυτή, η οποία ξεκινάει σε λίγες μόλις εβδομάδες ­ τον Μάρτιο ­ ο
δολοφονηθείς Χομπέικα είχε ήδη από τον περασμένο Ιούλιο δηλώσει ότι ήταν
έτοιμος να φέρει αποδείξεις οι οποίες θα απεδείκνυαν τον πραγματικό (ένοχο)
ρόλο του Σαρόν. 
Γι' αυτό και αμέσως μόλις μαθεύτηκε η είδηση της δολοφονίας του Χομπέικα και
των τριών σωματοφυλάκων του, ο εκπρόσωπος του Γιάσερ Αραφάτ στον Λίβανο
έσπευσε να δηλώσει: «Η σιωνιστική Μοσάντ βρίσκεται πίσω από τη δολοφονία του
Χομπέικα, η οποία διαπράχθηκε για να μην παραστεί ως μάρτυρας στη δίκη του
Ισραηλινού πρωθυπουργού Αριέλ Σαρόν ενώπιον της βελγικής Δικαιοσύνης». 
Ο Εμίλ Λαχούντ 
Αλλά και ο πρόεδρος του Λιβάνου Εμίλ Λαχούντ κατηγόρησε εμμέσως πλην σαφώς το
Ισραήλ ότι βρίσκεται πίσω από τη δολοφονία του Ελί Χομπέικα, για να τον
εμποδίσει να καταθέσει σε δικαστήριο των Βρυξελλών εναντίον του Ισραηλινού
πρωθυπουργού Αριέλ Σαρόν. 
«Γελοίες» και «τελείως αβάσιμες» χαρακτήρισε ωστόσο το Ισραήλ τις κατηγορίες
του Λιβάνου, ότι εμπλέκεται στη δολοφονία του Χομπέικα, ενώ, ανεπισήμως έριχνε
την ευθύνη για τη δολοφονική επίθεση στη Συρία... 
<H3>Αλήθειες και ψέματα
</H3>
Το θύμα. Ο Ελί Χομπέικα

Τα πράγματα πήραν αναπάντεχη τροπή χθες το απόγευμα, όταν στα γραφεία του
Ρώυτερ στη Λευκωσία έφτασε, μέσω φάξ, ένα φυλλάδιο. Το φυλλάδιο περιελάμβανε
μια ανακοίνωση της οργάνωσης «Λιβανέζοι για έναν Ελεύθερο και Ανεξάρτητο
Λίβανο», η οποία αναφέρει ότι ο Χομπέικα πρόδωσε την πατρίδα του
συνεργαζόμενος με τη Συρία. «Μια ομάδα μας εκτέλεσε τη θανατική καταδίκη
εναντίον του Σύρου πράκτορα Ελί Χομπέικα, ο οποίος πούλησε τους Λιβανέζους και
τον Λίβανο», επισημαίνει η οργάνωση που προειδοποιεί τον πρόεδρο Μπασάρ αλ
Άσαντ «να μην πατήσει το πόδι του στον Λίβανο». 
Αλήθεια ή ψέματα; Άγνωστο. Γεγονός ωστόσο παραμένει ότι με τη δολοφονία του
Χομπέικα δυσχεραίνεται ακόμη περισσότερο η αναζήτηση της αλήθειας και ο
καταλογισμός των ευθυνών για τις θηριωδίες και τα εγκλήματα κατά της
ανθρωπότητας που έχουν γίνει στη Μέση Ανατολή... <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17251N151</ED>
<ID>
ID:303748

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N15&aa=1</URL></REF>


Article

<CATEGORY>vin07</CATEGORY>

 <H2>Οικουμενική προσευχή για την ειρήνη
</H2>
Ο Οικουμενικός Πατριάρχης Βαρθολομαίος με τον Πάπα Ιωάννη Παύλο ΙΙ

Πατριάρχες, ιμάμηδες, μοναχοί και ραβίνοι απ' όλο τον κόσμο διακήρυξαν χθες
στην Ασίζη, μαζί με τον Πάπα Ιωάννη Παύλο ΙΙ, πως οι πιστοί σε όλο τον κόσμο
πρέπει να αποκηρύξουν τη βία και προσευχήθηκαν όλοι μαζί για την ειρήνη. 
Βουδιστικοί και χριστιανικοί ύμνοι ακούστηκαν μέσα στην τεράστια λευκή σκηνή
από πλαστικό, διακοσμημένη μόνο με μια ελιά, το σύμβολο της ειρήνης, που είχε
στηθεί στην πόλη του Αγίου Φραγκίσκου, του μοναχού του 13ου αιώνα, το όνομα
του οποίου έχει συνδεθεί με την ειρήνη. Περίπου 200 θρησκευτικοί ηγέτες 12
θρησκειών, ανάμεσά τους και ο Πατριάρχης Κωνσταντινουπόλεως Βαρθολομαίος,
δέχθηκαν την πρόσκληση του Πάπα γι' αυτή την ημέρα προσευχής και συμφώνησαν σε
μια κοινή διακήρυξη από δέκα σημεία, στην οποία υπογραμμίζεται ότι η θρησκεία
δεν πρέπει να χρησιμοποιείται ποτέ για να δικαιολογεί τη βία. Ήταν μια από τις
μεγαλύτερες συναθροίσεις εκπροσώπων χριστιανικών δογμάτων, καθώς στην Ασίζη
βρίσκονταν, εκτός από Καθολικοί και Ορθόδοξοι, Βαπτιστές, Λουθηρανοί,
Κουακέροι και πολλοί άλλοι. Δίπλα τους βρίσκονταν εκπρόσωποι του Ιουδαϊσμού,
του Ισλάμ, του Ινδουισμού, του Βουδισμού, του Σιντοϊσμού, του Τζαϊνισμού, του
Κομφουκιανισμού, του Σιχισμού, του Ζωροαστρισμού και των πιστών του Τενρικίο
και αφρικανικών θρησκειών. Οι εκπρόσωποι των διαφόρων θρησκειών προσευχήθηκαν
πάντως χωριστά. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17251N152</ED>
<ID>
ID:303798

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N15&aa=2</URL></REF>


Article

<CATEGORY>vin07</CATEGORY>

 <H2>Αναζητούν τη χαμένη έμπνευση
</H2><H4>Η ανάκαμψη της Δεξιάς στην Ευρώπη κάνει την Αριστερά να ψάχνει λύσεις
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Μια άλλη παγκοσμιοποίηση βρίσκεται «στα σκαριά». Τα τελευταία χρόνια, από
το Σιάλτ μέχρι τη Γένοβα και το Πόρτο Αλέγκρε, χτίζεται μεθοδικά μια άλλη
Αριστερά, την ίδια ώρα που στην Ευρώπη όλα δείχνουν ότι η κυριαρχία της
σοσιαλδημοκρατίας κοντεύει στο τέλος της. 
Παρόν και μέλλον. Μητέρα με το μωρό της παρακολουθεί τους ομιλητές στην
περυσινή συνάντηση του Παγκόσμιου Κοινωνικού Φόρουμ στο Πόρτο Αλέγκρε 
Το σοσιαλδημοκρατικό ρεύμα, που «πλημμύρισε» με κεντροαριστερές κυβερνήσεις
όλες σχεδόν τις πλουσιότερες και μεγαλύτερες χώρες του κόσμου και όλες - πλην
δύο - τις χώρες της Ευρωπαϊκής Ένωσης, βρίσκεται σε υποχώρηση. Μετά την
παλίρροια, η άμπωτη. Στα τελευταία χρόνια του εικοστού αιώνα, σίγουρα
κυριάρχησε η Κεντροαριστερά, όμως η κυριαρχία της αποδεικνύεται βραχύβια. Σε
πολλές χώρες που άλλοτε βρίσκονταν υπό κεντροαριστερή ηγεμονία, επισημαίνει το
περιοδικό «Νιου Στέιτσμαν», δεξιές ηγεσίες στρέφονται σε ακροαριστερά κόμματα
για να σχηματίσουν κυβερνήσεις συνεργασίας. 
Στην Ευρώπη, η Αυστρία, το Βέλγιο, η Δανία, η Ιρλανδία, η Ιταλία, η Νορβηγία
(εκτός Ε.Ε.) και η Ισπανία έχουν δεξιές κυβερνήσεις. Όλες, πλην της ισπανικής
και της ιρλανδικής, εξελέγησαν μετά το 1999. Στην Αμερική, η κυβέρνηση πέρασε
από τους κεντρώους Δημοκρατικούς του Μπιλ Κλίντον στη «φονταμενταλιστική»
χριστιανική και νεοφιλελεύθερη Δεξιά του Τζορτζ Μπους. Εκεί που η
Κεντροαριστερά μοιάζει να μην ανησυχεί, όπως στη Βρετανία και τον Καναδά, αυτό
οφείλεται στο ότι έχει μπροστά της μια ανίσχυρη και διαιρεμένη δεξιά
αντιπολίτευση. 
Αυτή τη χρονιά, η ευρωπαϊκή Δεξιά απλώνει το χέρι της να αρπάξει τα δύο
μεγαλύτερα «βραβεία», τη Γαλλία και τη Γερμανία, που βαδίζουν για εκλογές. Στη
Γαλλία, οι δημοσκοπήσεις δείχνουν αμφίρροπη την αναμέτρηση Σιράκ - Ζοσπέν για
την προεδρία. Μια νέα βιογραφία του παρουσιάζει τον Λιονέλ Ζοσπέν ως έναν
άνθρωπο που «δεν εννοεί να αποκηρύξει ούτε τις σοσιαλιστικές πεποιθήσεις του
ούτε την εξουσία του». Συνεργάτες του, όπως ο «πρώην» Στρος-Καν, προσπαθούν να
του αλλάξουν μυαλά, επισείοντας το «φόβητρο» του Σιράκ. Στη Γερμανία, που
ψηφίζει τον Σεπτέμβριο, ο Γκέρχαρντ Σρέντερ έκανε εκείνο ακριβώς που αρνείται
να κάνει ο Ζοσπέν: «εκσυγχρόνισε» το κόμμα του και την πολιτική του στο
πρότυπο του Τόνι Μπλερ. Μετά την αποχώρηση του αριστερού υπουργού Οικονομικών
Όσκαρ Λαφοντέν, ο Γερμανός καγκελάριος εφαρμόζει ένα αμάλγαμα κεϋνσιανισμού
και νεοφιλελευθερισμού, αλλά η ανεργία παραμένει υψηλή. Η δεξιά απειλή, στο
όνομα του Έντμουντ Στόιμπερ, είναι ορατή. 
Στη σύνοδο της Στοκχόλμης, τον Φεβρουάριο, τα κυβερνητικά σοσιαλδημοκρατικά
κόμματα δεν θα πάνε με ενθουσιασμό. Και όταν θα μετρηθούν στο τέλος του
χρόνου, ίσως να βρεθούν πολύ λιγότερα. 
Σε τελείως διαφορετική ατμόσφαιρα και παίρνοντας αποστάσεις από την επίσημη
Αριστερά που κυβερνά την Ευρώπη, οργανώσεις και προσωπικότητες από τον
ευρύτερο μη κυβερνητικό χώρο θα αναζητήσουν στο τέλος του μήνα στο Πόρτο
Αλέγκρε μια «άλλη πολιτική». Στην αντιπαράθεσή τους με τη νεοφιλελεύθερη
παγκοσμιοποίηση ζητούν να κατεβάσουν την οικονομία από τον θρόνο στον οποίο
την ανέβασαν οι νεοφιλελεύθεροι και οι σοσιαλφιλελεύθεροι τα τελευταία είκοσι
χρόνια και να ξαναφέρουν την πολιτική στην εξουσία. 
<H3>Επώνυμοι επισκέπτες
</H3>
Από τους πολλούς επώνυμους επισκέπτες του Πόρτο Αλέγκρε - ανάμεσά τους ο
δήμαρχος της Ρώμης Βάλτερ Βελτρόνι και ο δήμαρχος του Παρισιού Μπερτράν
Ντελανοέ - δεν αποκλείεται τελικά να κλέψει την παράσταση ο Μπαλτάσαρ Γκαρθόν,
ο Ισπανός δικαστής που τα έβαλε με τον Πινοσέτ και τον Μπερλουσκόνι. Αν φυσικά
δεν πραγματοποιήσει την υπόσχεση που είχε δώσει τον περασμένο Αύγουστο ο
κομαντάντε Μάρκος. Κοινή συνέντευξη Τύπου έδωσαν χθες οι εκπρόσωποι των
ελληνικών οργανώσεων που θα πάρουν μέρος στις εκδηλώσεις του Παγκόσμιου
Κοινωνικού Φόρουμ στο Πόρτο Αλέγκρε. Στην ελληνική αποστολή θα συμμετάσχουν η
Διεθνής Δράση, η οργάνωση ATTAC Ελλάδας, η εταιρεία πολιτικού προβληματισμού
«Νίκος Πουλαντζάς», εκπρόσωποι της ΓΣΕΕ και της ΑΔΕΔΥ. Επίσης αντιπροσωπεία
του ΣΥΝ με επικεφαλής τον ευρωβουλευτή Μιχάλη Παπαγιαννάκη, μέλη της Πολιτικής
Γραμματείας και της Νεολαίας. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17251N161</ED>
<ID>
ID:303749

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N16&aa=1</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ
</H5><H2>Μέσω της πολιτικής θα φτιάξουμε την κοινωνία που θέλουμε
</H2><H4>Η Σούζαν Τζορτζ μιλάει στην Αριστοτελία Πελώνη
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

"Δεν νομίζω ότι αυτό που λέμε «κοινωνική Αριστερά» και «πολιτική Αριστερά»
είναι διαφορετικά πράγματα. Η αλήθεια είναι ότι δεν βλέπω μεγάλη διαφορά
ανάμεσα στη λεγόμενη «πολιτική σκέψη» και «κοινωνική σκέψη». Όπως αναγνώρισε
και ο αρχαίος Έλληνας φιλόσοφος, Αριστοτέλης, χρειαζόμαστε πολιτική για να
δημιουργήσουμε την κοινωνία που επιθυμούμε. Και αυτό θα προσπαθήσουν να κάνουν
οι άνθρωποι που θα συγκεντρωθούν στο Κοινωνικό Φόρουμ του Πόρτο Αλέγκρε. Η
γνώμη μου, πάντως, είναι ότι υπάρχει περισσότερο τάση σύγκλισης, παρά
απόκλισης αυτών των δύο. 
Θα μου πείτε, και ποια είναι η λύση που θα βρούμε; Δεν θα πρέπει να αναζητάμε
μία και μοναδική λύση. Αυτό συνέβαινε στο παρελθόν, όταν η «επανάσταση» ήταν ο
όρος που συμπύκνωνε την προτεινόμενη λύση εκείνης της εποχής. Θα πρέπει να
αναζητάμε χιλιάδες λύσεις και τα πολιτικά μέσα που απαιτούνται για να
μπορέσουμε να τις κάνουμε εφικτές. Ξέρουμε ότι οι λύσεις δεν θα έρθουν
μονομιάς και αυθόρμητα, παρά μόνο με τεράστια και συντονισμένη πίεση απ' όλο
τον κόσμο, σε όλο τον πλανήτη. Αυτός, άλλωστε, είναι και ο λόγος που το
Παγκόσμιο Κοινωνικό Φόρουμ είναι τόσο σημαντικό. 
Όσο για τις δηλώσεις μου στα σουηδικά μέσα ενημέρωσης, σύμφωνα με τις οποίες
φερόμουν να υποστηρίζω τις αμερικανικές επιθέσεις στο Αφγανιστάν,
διαστρεβλώθηκαν και παρερμηνεύθηκαν πλήρως από μία εφημερίδα που χρησιμοποίησε
μια ραδιοφωνική μου συνέντευξη. Η συγκεκριμένη εφημερίδα είναι από τους
βασικούς πολέμιους της ATTAC. 
Ναι, είπα «ευχαριστώ» στον πρόεδρο Μπους, όχι όμως για τη στρατιωτική επέμβαση
στο Αφγανιστάν. Τον «ευχαρίστησα», γιατί με αυτή του την απόφαση απέδειξε ότι
αν θέλεις, μπορείς να εντοπίσεις και να «παγώσεις» λογαριασμούς στους
φορολογικούς παραδείσους, οπότε γιατί να μη μπορείς να κάνεις το ίδιο για τους
λογαριασμούς των βαρόνων των ναρκωτικών, αυτών που κινούν τα νήματα της
πορνείας και τους φοροφυγάδες. 
Το θέμα του πολέμου στο Αφγανιστάν θα συζητηθεί στο Πόρτο Αλέγκρε. Και πιστεύω
ότι το Φόρουμ θα είναι μια καλή ευκαιρία για να γίνει κάτι πολύ
εποικοδομητικό: το κοινωνικό κίνημα να καταφέρει να σχηματίσει μια ακλόνητη
συμμαχία με το αντιπολεμικό κίνημα. Είναι κάτι που δεν έχει επιτευχθεί, ή
τουλάχιστον όχι πλήρως. Υπάρχουν χώρες όμως, όπως η Ιταλία, όπου φαίνεται ότι
αυτή η συμμαχία βρίσκεται σε καλό δρόμο. "

Η Σούζαν Τζορτζ είναι καθηγήτρια Φιλοσοφίας στο Πανεπιστήμιο της
Σορβόννης, Πολιτικών Επιστημών στη Σχολή Ανωτάτων Σπουδών στο Παρίσι,
συγγραφέας δέκα βιβλίων για τους διεθνείς οικονομικούς οργανισμούς και τις
πολυεθνικές. Είναι αντιπρόεδρος της ATTAC, της γαλλικής οργάνωσης που ζητεί
την επιβολή του φόρου Tobin στη διακίνηση των κεφαλαίων, και διευθύντρια του
Διεθνικού Ινστιτούτου(Άμστερνταμ). <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17251N162</ED>
<ID>
ID:303799

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N16&aa=2</URL></REF>


Article

<CATEGORY>vin07</CATEGORY>

 <H2>«Ηθική» κλωνοποίηση
</H2><H4>Αμερικανοί βρήκαν τρόπο να μη χρησιμοποιούν κύτταρα εμβρύων
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Σε σκωτσέζικο ντους μοιάζει να υποβάλει αυτές τις ημέρες τις ευαισθησίες
μας η ιατρική επιστήμη: από τη μία, η «ηθική κλωνοποίηση» και από την άλλη η
κατάψυξη ωοθηκών για μελλοντική χρήση...

Η έρευνα. Επιστήμονας εξετάζει την κυτταρική ανάπτυξη σε ένα αυγό κότας στο
Ινστιτούτο Ρόσλιν, που κλωνοποίησε την προβατίνα Ντόλι 
Μία ομάδα Αμερικανών επιστημόνων, μας πληροφορεί το περιοδικό «New
Scientist», ανακάλυψε ένα είδος ενήλικων βλαστικών κυττάρων το οποίο έχει
τις ίδιες δυνατότητες με τα εμβρυϊκά βλαστικά κύτταρα. Και αυτό σημαίνει ότι η
κλωνοποίηση για θεραπευτικούς σκοπούς, για τη θεραπεία ασθενειών όπως το
αλτσχάιμερ και η αρθρίτιδα, δεν θα επιβάλει, πλέον, τη χρησιμοποίηση
ανθρώπινων εμβρύων. 
Μια άλλη ομάδα Αμερικανών επιστημόνων, μας πληροφορεί η επιθεώρηση
«Nature», κατόρθωσε για πρώτη φορά να φτιάξει μία «τράπεζα»
κατεψυγμένων ωοθηκών, στο πλαίσιο ενός πειράματος μεταμόσχευσης που θα
μπορούσε να «ακυρώσει» τη διαδικασία της εμμηνόπαυσης στις γυναίκες. Κι αυτό
σημαίνει ότι στο μέλλον οι γυναίκες θα μπορούν ενδεχομένως να τεκνοποιούν
ακόμη και σε προχωρημένη ηλικία. 
Το δίλημμα 
Η πρώτη είδηση έρχεται να καθησυχάσει όσους αντιτίθενται, για ηθικούς λόγους,
στην κλωνοποίηση για θεραπευτικούς σκοπούς. Η δεύτερη, έρχεται να δημιουργήσει
νέα ηθικά διλήμματα. Ας τις εξετάσουμε, όμως, περισσότερο αναλυτικά: 
Μία ομάδα επιστημόνων από το Πανεπιστήμιο της Μινεσότα, με επικεφαλής την
Κάθριν Βερφάιγ, εντόπισε στον μυελό των οστών των ενηλίκων ένα είδος κυττάρων
τα οποία ονόμασε πολυδύναμα ενήλικα προγονικά κύτταρα (MAPC). Τα MAPC έχουν
τις ίδιες δυνατότητες διαφοροποίησης με τα εμβρυϊκά βλαστικά κύτταρα. Και οι
επιστήμονες ευελπιστούν τώρα ότι θα βρουν τρόπους να τα μετατρέψουν σε ιστούς
- μυ, χόνδρο, εγκεφαλικά κύτταρα - τους οποίους θα μπορούν, στη συνέχεια, να
μεταμοσχεύσουν και πάλι στον πάσχοντα. Η εν λόγω έρευνα βρίσκεται ακόμη σε
αρχικά στάδια και δεν έχει δημοσιευτεί σε κάποια επιστημονική επιθεώρηση.
Διεξάγεται όμως από μία έγκυρη επιστημονική ομάδα και έχει δεχθεί ήδη
ιδιαίτερα θετικές κριτικές. 
Η «τράπεζα» των κατεψυγμένων ωοθηκών είναι περισσότερο αμφιλεγόμενη: μία ομάδα
επιστημόνων από το Ινστιτούτο Jones για την Αναπαραγωγική Ιατρική της Ιατρικής
Σχολής της Ανατολικής Βιρτζίνια, με επικεφαλής τον καθηγητή Ρότζερ Γκόσντεν,
κατάφερε να καταψύξει οκτώ ολόκληρες ωοθήκες ποντικών μέσα σε υγρό άζωτο και
να τις μεταμοσχεύσει στη συνέχεια σε γενετικά πανομοιότυπα ποντίκια. Τέσσερα
από τα τρωκτικά είδαν τη γονιμότητά τους να αποκαθίσταται και ένα έμεινε
έγκυο. Η ομάδα του Γκόσντεν ετοιμάζεται να επαναλάβει το πείραμα
χρησιμοποιώντας πρόβατα, το αναπαραγωγικό σύστημα των οποίων μοιάζει
περισσότερο με το δικό μας - και ευελπιστεί ότι σε τρία, περίπου, χρόνια, θα
ξεκινήσει κλινικές δοκιμές σε ανθρώπους. 
Ποιες γυναίκες, όμως, θα μπορούσαν να ωφεληθούν μιας τέτοιας τεχνικής; Κατ'
αρχάς, όσες αντιμετωπίζουν κίνδυνο πρόωρης εμμηνόπαυσης καθώς και αυτές που
υποβάλλονται σε θεραπεία για καρκίνο - αντιμετωπίζοντας κίνδυνο στειρότητας.
Μία από τις ωοθήκες τους θα μπορεί να αφαιρείται και να καταψύχεται για τη
χρονική περίοδο που διαρκεί η θεραπεία, και να επανατοποθετείται αργότερα
προσφέροντας στις γυναίκες αυτές τη δυνατότητα τεκνοποίησης. Τίποτε, ωστόσο,
δεν θα εμποδίζει και μία καθ' όλα υγιή νεαρή γυναίκα η οποία δεν επιθυμεί, για
παράδειγμα, να ανακόψει την επαγγελματική της πορεία κάνοντας ένα παιδί, να
καταψύξει μία ωοθήκη ώστε να μπορέσει να τεκνοποιήσει αργότερα, μετά την
εμμηνόπαυση. Κι εδώ, ακριβώς, είναι που προκύπτουν τα ηθικά διλήμματα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17251N171</ED>
<ID>
ID:303750

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N17&aa=1</URL></REF>


Article

<CATEGORY>vin07</CATEGORY>

 <H2>Στο δικαστήριο ο Αμερικανός Ταλιμπάν
</H2>
Τζον Γουόκερ Λιντ. Ο Αμερικανός Ταλιμπάν οδηγείται στο δικαστήριο

«Μάλιστα, κατανοώ τις κατηγορίες, σάς ευχαριστώ». Αυτή ήταν η απάντηση του
Τζον Γουόκερ Λιντ, του Αμερικανού Ταλιμπάν, όταν ρωτήθηκε από τον ομοσπονδιακό
δικαστή αν κατανοεί τις κατηγορίες ότι συνωμότησε για να σκοτώσει συμπατριώτες
του στο Αφγανιστάν. 
Φορώντας μια πράσινη φόρμα φυλακής, με ξυρισμένο κεφάλι και γένεια, ο 20χρονος
Λιντ στάθηκε με σεβασμό μπροστά στους δικαστές της Βιρτζίνιας, όπου
παρουσιάστηκε χθες για πρώτη φορά. Ήταν ήρεμος ακόμη κι όταν άκουσε ότι τα
εγκλήματα για τα οποία κατηγορείται επισύρουν ποινή ισόβιας κάθειρξης και ότι
θα παραμείνει προφυλακισμένος μέχρι την πρώτη του κατάθεση, στις 6
Φεβρουαρίου. «Όχι, κύριε, δεν έχω ερωτήσεις», είπε στον δικαστή. 
Οι κατηγορίες

Ο Λιντ μεταφέρθηκε στο δικαστήριο υπό αυστηρά μέτρα ασφαλείας. Ελεύθεροι
σκοπευτές ήταν παραταγμένοι στην οροφή, ενώ ένοπλοι σάρωναν το κτίριο. Οι
γονείς του, πάντως, δεν είχαν καμιά αμφιβολία ότι ο γιος τους είναι αθώος. «Ο
Τζον αγαπά την Αμερική. Αγαπούμε την Αμερική», είπε ο πατέρας του, ο Φρανκ
Λιντ, ενώ η μητέρα του είπε ότι είναι η πρώτη φορά που τον συναντά εδώ και δύο
χρόνια. 
Ο Αμερικανός Ταλιμπάν, που συνελήφθη τον περασμένο Νοέμβριο από αμερικανικές
δυνάμεις κοντά στο Μαζάρ-ι-Σαρίφ, αντιμετωπίζει τέσσερις κατηγορίες. Συνωμοσία
για τη δολοφονία Αμερικανών στο Αφγανιστάν. Παροχή υλικής στήριξης σε ξένες
τρομοκρατικές οργανώσεις. Παράνομες συναλλαγές με τους Ταλιμπάν. Και χορήγηση
υπηρεσιών προς όφελος των Ταλιμπάν. 
Η Βρετανία επιθυμεί οι Βρετανοί που κρατούνται στην αμερικανική βάση του
Γκουαντάναμο να δικαστούν στη Βρετανία, δήλωσε ο υπουργός Εξωτερικών Τζακ
Στρο, προσθέτοντας ότι για το θέμα αυτό γίνονται συνεχώς διαβουλεύσεις με τις
αμερικανικές αρχές. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17251N172</ED>
<ID>
ID:303800

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N17&aa=2</URL></REF>


Article

<CATEGORY>vin07</CATEGORY>

 <H5>ΑΦΓΑΝΙΣΤΑΝ
</H5><H2>Αναχωρούν οπλισμένοι σαν αστακοί </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με όλα τα... κομφόρ - ακόμη και χημικές τουαλέτες θα έχουν - αλλά και
οπλισμένοι σαν αστακοί αναχωρούν σε περίπου μία εβδομάδα για την Κεντρική Ασία
οι πρώτοι άνδρες της Ελληνικής Δύναμης Αφγανιστάν (ΕΛΔΑΦ). 
Η μεταφορά του προσωπικού της δύναμης θα γίνει με ελληνικά C-130, ενώ για τα
84 τεθωρακισμένα οχήματα, μηχανήματα χωματουργικών εργασιών, φορτηγά, τζιπ
κ.λπ. θα χρησιμοποιηθούν δύο γιγαντιαία μεταγωγικά Αντόνοφ, από το εξωτερικό-
κόστος ενοικίασης για το ΓΕΕΘΑ: 2 δισ. δραχμές για 12 πτήσεις. 
Η εκπαίδευση

Στη Νέα Σάντα Κιλκίς οι 148 άνδρες της ΕΛΔΑΦ ολοκληρώνουν την εκπαίδευσή τους
και χθες άκουσαν από τον διοικητή τους αντισυνταγματάρχη Χρ. Μανωλά, τα
ευχάριστα: αυξηση του μισθού τους κατα 30% σε σχέση μ' αυτο των συναδέλφων
τους στα Βαλκάνια. (Θα κυμανθεί από 2.899 εως 3.645 Ευρω αναλόγως του βαθμού).
Επίσης, όλοι θα πάρουν εφάπαξ πριμ 3.000 ευρώ έναντι 1.130 ευρώ που είναι το
αντίστοιχο πριμ για τα Βαλκάνια. Το πρώτο τμήμα με 14 αξιωματικούς αναχωρεί το
αργότερο μέχρι 5 Φεβρουαρίου για το Καράτσι (Πακιστάν)όπου θα στηθεί το Εθνικό
Συντονιστικό Κέντρο (NSE). Μία εβδομάδα αργότερα αναχωρούν οι 18 καταδρομείς
για το Αφγανιστάν - για λήψη μέτρων ασφαλείας - και γύρω στις 15-20
Φεβρουαρίου οι υπόλοιποι. 
Το ελληνικό τμήμα θα εγκατασταθεί 10 χλμ. έξω από την Καμπούλ, στον δρόμο προς
το αεροδρόμιο Μπαγκράμ- σημαντικό οδικό άξονα που ελέγχεται τώρα από δυνάμεις
της Βόρειας Συμμαχίας. 
Το κόστος των τροφίμων, καυσίμων και ανταλλακτικών για τους τρεις πρώτους
μήνες της επιχείρησης υπολογίζεται στις 1,2 δισ. δραχμές.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17251N173</ED>
<ID>
ID:303833

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N17&aa=3</URL></REF>


Article

<CATEGORY>vin07</CATEGORY>

 <H5>ΤΖΕΗΜΣ ΧΙΟΥΖ
</H5><H2>Πρόσωπα </H2><H2>«Αρκετά με το Στρατόπεδο Ακτινογραφία»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αιχμάλωτοι πολέμου ή «παράνομοι μαχητές», οι κρατούμενοι στο Γκουαντάναμο
δικαιούνται καλύτερης μεταχείρισης, λέει ένας από τους διασημότερους
Αμερικανούς αιχμαλώτους πολέμου. 
Σμήναρχος Χιούζ. Κατά τη διαπόμπευσή του, το 1967, και σήμερα

Η αμερικανική κυβέρνηση δεν δείχνει καμιά διάθεση να ακούσει τις επικρίσεις
των συμμάχων της για τη μεταχείριση που επιφυλάσσει στους Ταλιμπάν και τα μέλη
της Αλ Κάιντα στο Γκουαντάναμο. Ως μέλη των ενόπλων δυνάμεων του Αφγανιστάν,
που πολέμησαν εναντίον των Αμερικανών και της Βόρειας Συμμαχίας, οι Ταλιμπάν
πρέπει να θεωρηθούν αιχμάλωτοι πολέμου και να τύχουν μεταχείρισης ανάλογης του
στρατιωτικού αξιώματός τους. Όσο για τα μέλη της Αλ Κάιντα, εξήγησε η Αρμοστής
του ΟΗΕ για τα Ανθρώπινα Δικαιώματα Μαίρη Ρόμπινσον, καλύπτονται επίσης από
την Τρίτη Συνθήκη της Γενεύης, εφόσον πρόκειται για πολιτοφυλακή ή σώμα
εθελοντών που συνδέεται με τους Ταλιμπάν. Αλλά ο Αμερικανός υπουργός Άμυνας
Ντόναλντ Ράμσφελντ δεν συμφωνεί. Οι Συνθήκες της Γενεύης, είπε, δεν ισχύουν
γι' αυτούς τους «παράνομους μαχητές», σύμφωνα με την έκφραση που επινόησε ώστε
να μη χαρακτηρίζονται αιχμάλωτοι πολέμου. 
Αν οι Αμερικανοί δεν ακούν τους συμμάχους τους, ας ακούσουν τους δικούς τους
πολίτες, έγραψε χθες η βρετανική «Μίρρορ». Κι αν κάποιος έχει δικαίωμα να
μιλάει για τη μεταχείριση των κρατουμένων στην Κούβα, αυτός είναι ο απόστρατος
σμήναρχος Τζέημς Χιούζ, ένας από τους πιο διάσημους Αμερικανούς αιχμαλώτους
πολέμου. Πιλότος στον πόλεμο του Βιετνάμ, καταρρίφθηκε πάνω από το Ανόι και
πέρασε έξι χρόνια αιχμάλωτος των Βιετκόνγκ. Η φωτογραφία της διαπόμπευσής του
στους δρόμους του Ανόι προκάλεσε οργή στην Αμερική: «Με περιέφεραν στους
δρόμους», λέει σήμερα ο Χιούζ. «Μου είχαν δέσει τα μάτια και ήμουν
τρομοκρατημένος επειδή δεν έβλεπα τι συνέβαινε». 
Εβδομήντα τεσσάρων χρόνων σήμερα, ο Χιούζ λέει πως λυπάται τους αιχμάλωτους
του «Στρατοπέδου Ακτινογραφία» - όπως προσφυώς το έχουν ονομάσει οι φρουροί
του, επειδή οι κρατούμενοι δεν μπορούν να κρυφτούν ούτε δευτερόλεπτο από το
βλέμμα τους. Τους είδε δέσμιους, φιμωμένους και με δεμένα μάτια να κλείνονται
σε κλουβιά από συρματόπλεγμα στο ύπαιθρο. Θυμάται πώς ένιωθε εκείνος όταν οι
Βιετκόνγκ τον ανέκριναν όλη νύκτα και μετά δεν μπορούσε να κοιμηθεί την ημέρα:
«Αρκετά με το "Στρατόπεδο Ακτινογραφία"... Δεν πιστεύω στη μεταχείριση που
ισοδυναμεί με βγάλσιμο νυχιών ή με κάψιμο με τσιγάρο». 
Ο απόστρατος σμήναρχος ζει στη Μανόλια του Άρκανσο με τη γυναίκα του και
δηλώνει «σφόδρα πατριώτης». Τονίζει πως όσοι αναμείχθηκαν στις επιθέσεις της
11ης Σεπτεμβρίου πρέπει να τιμωρηθούν σκληρά. Απλώς δεν θέλει οι αιχμάλωτοι
στο «Στρατόπεδο Ακτινογραφία» να υποστούν τη μεταχείριση που είχε υποστεί
εκείνος πριν από 35 χρόνια. Και να μην καταπατήσει η χώρα του αρχές τις οποίες
δηλώνει πως πρεσβεύει.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17251N181</ED>
<ID>
ID:303751

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N18&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Αντιφατικός και παθιασμένος </H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Το χειρότερο, για ένα διανοούμενο, είναι να μένει στο περιθώριο, να
διορθώνει συνεχώς τα πρώτα τυπογραφικά του δοκίμια. Ο Μπουρντιέ δεν γνώρισε
την υποσημείωση, το σχόλιο. Έμεινε ενεργός μέχρι το τέλος». Πασκάλ Μπρυκνέρ 
Ζακ Σιράκ: «Ήλθε η ώρα να ξαναδιαβάσουμε Μπουρντιέ!» (του Πλαντύ, από τη «Μοντ»)

Με τις πολιτικές ιδέες του Πιερ Μπουρντιέ μπορεί κανείς να συμφωνεί ή να
διαφωνεί. Την απήχησή του στα γαλλικά, και γενικότερα στα ευρωπαϊκά πράγματα,
θα την κρίνει η Ιστορία. Αυτό που κανείς όμως δεν μπορεί να αρνηθεί ή να
αμφισβητήσει είναι το πάθος του. Ο Μπουρντιέ ήταν ένας παθιασμένος άνθρωπος.
Παθιασμένος με τις ιδέες του, παθιασμένος με τα βιβλία του, παθιασμένος με τον
σκοπό που εκείνος, στα 71 του χρόνια, εξακολουθούσε να θέτει στη ζωή του, ένα
σκοπό που οι περισσότεροι διανοούμενοι, για να μη μιλήσουμε για τους
πολιτικούς, ή τους δημοσιογράφους, συμπεριλαμβανομένης αυτής εδώ της στήλης,
τον έχουν ξεχάσει ή τον έχουν «ξεπεράσει»: να αλλάξει τον κόσμο. 
Είχαμε διαπιστώσει το πάθος του από τις συζητήσεις που γίνονταν στη Γαλλία,
φέρνοντας συχνά τον ίδιο και την «ομάδα» του εναντίον όλων. Τον είχαμε δει σε
διάφορες φωτογραφίες στα χαρακώματα, δίπλα σε απεργούς, αστέγους και κάθε
λογής αντιπάλους του νεοφιλελευθερισμού (θέλαμε να ζητήσουμε και τη γνώμη του
για το Πόρτο Αλλέγκρε, χωρίς να γνωρίζουμε το δράμα του). Είχαμε θαυμάσει (αν
και όχι απαραιτήτως διαβάσει) τα βιβλία του, από την «Αθλιότητα του κόσμου»
μέχρι τα μικρά εγχειρίδια που εξέδιδε τα τελευταία χρόνια η ομάδα «Λόγοι για
δράση». Δράση: αυτό ήταν το σύνθημα του Μπουρντιέ μέχρι τις τελευταίες του
ώρες, όταν διόρθωνε στο κρεβάτι του τα κείμενα των συνεργατών του, όπως είπε
χθες ο κοινωνιολόγος Πατρίκ Σαμπάν. 
Πριν από λίγους μήνες, είχαμε την τύχη να γνωρίσουμε τον διάσημο γάλλο
κοινωνιολόγο στην Αθήνα. Και να διαπιστώσουμε άλλη μια φορά τη μαχητικότητα
και τον δυναμισμό του στο κατάμεστο αμφιθέατρο (αν μπορούσε, θα ήταν παρών
ολόκληρο το 24ωρο), αλλά και το χιούμορ του («ένα χιούμορ αστραφτερό, σχεδόν
αμερικάνικο», όπως είπε χθες η Σούζαν Τζωρτζ) το βράδυ, στην ταβέρνα. Ήθελε να
μάθει όλα τα κουτσομπολιά, αλλά δεν κουραζόταν να απαντά μακροσκελώς σε
οποιαδήποτε ερώτηση τού ετίθετο. Άλλη ήταν η κόπωσή του, και την έβλεπες στο
πρόσωπό του. Μα κανείς δεν περίμενε να έλθει τόσο γρήγορα το τέλος. 
Ο Πιερ Μπουρντιέ ήταν μια προσωπικότητα τύπου Σαρτρ, ένα προϊόν της δεκαετίας
του '50, όπως ο Ντελέζ, ο Φουκώ και ο Μπαρτ, λέει στη Λιμπερασιόν ο
συγγραφέας Πασκάλ Μπρυκνέρ. Ήταν αποτελεσματικός, αν και αντιφατικός. Τον
ανησυχούσε η εξουσία, αλλά τον γοήτευαν οι μηχανισμοί της. Αγωνιζόταν για να
αλλάξει ο κόσμος, αλλά πίστευε ότι οι δομές του είναι αμετάβλητες, ότι η
κοινωνία είναι χωρισμένη στα αφεντικά και στους σκλάβους. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17251N182</ED>
<ID>
ID:303801

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N18&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Κανένα πεδίο...
</H3>
... της ανθρώπινης δραστηριότητας δεν ξεφεύγει από το κύμα της
παγκοσμιοποίησης. Παγκοσμιοποίηση, μεταλλαγμένα, βιοηθική, ΜΡ3 ­ δεν είναι
τυχαίο που το λεξιλόγιό μας στις αρχές του εικοστού πρώτου αιώνα έχει γεμίσει
από νέους όρους που έχουν όλοι τους μια πλανητική αντήχηση. Κάθε ανθρώπινη
δραστηριότητα «κολυμπάει» μέσα σε έναν ταραγμένο παγκόσμιο ωκεανό. Με
μπούσουλα σε αυτό το αβέβαιο ταξίδι μοιάζει η προσπάθεια περίπου εκατό
πανεπιστημιακών, ερευνητών και καλλιτεχνών από σαράντα χώρες του κόσμου να
κάνουν μια κριτική καταγραφή αυτών των νέων εννοιών, με πρωτοβουλία της Ομάδας
Διεθνών Μελετών και Ερευνών για την Παγκοσμιοποίηση (Germ). <H3>Το αλφαβητάρι...
</H3>
... αυτό του «παγκόσμιου χωριού» («Κριτικό λεξικό της παγκοσμιοποίησης», εκδ.
Le Pre aux Clercs) δεν είναι τόσο μια σαφής εικόνα της σημερινής κατάστασης
του πλανήτη όσο ένα κάλεσμα σε προβληματισμό και αναθεώρηση εννοιών που είχαν
σφυρηλατηθεί στον προηγούμενο κόσμο. Σίγουρα ο σημερινός κόσμος είναι
διαφορετικός. Γιατί όσο αυτός παγκοσμιοποιείται τόσο εξατομικεύεται,
κατακερματίζεται. Το άτομο, που δεν του συμπαραστέκονται πια οι θεσμοί που
δημιουργούσαν τους κοινωνικούς δεσμούς (έθνος, εργασία, οικογένεια, σχολείο),
έχει απομείνει μόνο του στην προσπάθειά του να ξεδιαλύνει προβλήματα που είναι
ολοένα και πιο παγκόσμια, ολοένα και πιο σύνθετα. <H3>Στην καρδιά...
</H3>
... της αντιπαράθεσης ανάμεσα στους πρωταγωνιστές και τους αντιπάλους της
παγκοσμιοποίησης βρίσκεται, όπως είναι φυσικό, η διεθνοποίηση της παγκόσμιας
οικονομίας. Ο νεοκαπιταλισμός βολεύεται μια χαρά από αυτό το ταξίδι χωρίς
πυξίδα. Ουδείς διεθνής δημοκρατικός θεσμός κατάφερε να υποκαταστήσει τα εθνικά
κράτη που γίνονται ολοένα και πιο αδύναμα. Ο πολίτης που δρα ενσυνείδητα μέσα
σε συλλογικές οντότητες, όπως ο λαός, τείνει πια να εκλείψει. Με την εξαφάνιση
του ενσυνείδητου πολίτη, οι κυβερνήσεις διεκδικούν για λογαριασμό τους την
αποκλειστική νομιμότητα για σκέψη και δράση. Αυτή η «ιδιωτικοποίηση» των
κυβερνήσεων, που κάθε τόσο διαφαίνεται ξεκάθαρα στις συνόδους κορυφής,
απορρίπτεται πότε στη Γένοβα και πότε στο Σιάτλ, κάτι που δείχνει πως υπάρχει
μια διάθεση αντίστασης ή τουλάχιστον αγανάκτησης. <H3>«Αγαπητέ...
</H3>
... κύριε Φρίντμαν» έγραφε πριν από τρία χρόνια ο διευθυντής της «Μοντ
Ντιπλοματίκ» Ιγνάσιο Ραμονέ στον Τόμας Φρίντμαν, σε μια «μονομαχία» του με τον
Αμερικανό αρθρογράφο μέσα από το Ίντερνετ. «Η παγκοσμιοποίηση, αυτό το
δικέφαλο τέρας της τεχνολογίας και της οικονομίας, οδηγεί τον κόσμο στο χάος.
Το 80% του πλούτου του κόσμου ελέγχεται από το 20% του πληθυσμού του. Το 20%
των πιο φτωχών κατέχει το 0,5% του πλούτου. Όμως γνωρίζω την απάντησή σας,
κύριε Φρίντμαν. "Δώστε τους ένα Μπιγκ Μακ και στείλτε τους στην Ντίσνεϊλαντ"».
Τότε, οι επισκέπτες του Ίντερνετ είχαν δώσει τη νίκη στον Φρίντμαν,
υπερψηφίζοντάς τον με 53% έναντι 47% του Ραμονέ. Έκτοτε, χιλιάδες άνθρωποι
είχαν την ευκαιρία να «ξαναψηφίσουν»: στο Σιάτλ, στην Πράγα, στη Γένοβα. Και
αύριο, μεθαύριο θα ψηφίσουν πάλι στο Πόρτο Αλέγκρε. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17251N183</ED>
<ID>
ID:303834

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N18&aa=3</URL></REF>


Article

<CATEGORY>vin08</CATEGORY>

 <H2>4% ο πληθωρισμός
</H2><H4>Το άλμα Ιανουαρίου οφείλεται σε συγκυριακά φαινόμενα
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Στο 4% υπολογίζουν στο υπουργείο Οικονομίας ότι θα φτάσει ο πληθωρισμός τον
Ιανουάριο, ενώ στην Τράπεζα της Ελλάδος εκτιμούν ότι το ποσοστό αυτό δεν
αποκλείεται και να ξεπεραστεί ελαφρώς.

Τα στοιχεία έχουν προκαλέσει ανησυχία στο οικονομικό επιτελείο και τις
νομισματικές αρχές, καθώς ο υψηλός δείκτης ενδέχεται να πυροδοτήσει
πληθωριστικές προσδοκίες και να διαψεύσει έτσι τις προβλέψεις για υποχώρησή
του από τον Φεβρουάριο. Ο πληθωρισμός επηρεάζεται από το κλίμα που
διαμορφώνεται και με αυτή την έννοια η πορεία του τον Ιανουάριο είναι
ανησυχητική, σημειώνουν οι αρμόδιες πηγές. 
Οι αυξήσεις τιμών 
Το άλμα του Ιανουαρίου οφείλεται, πάντως, σε συγκυριακούς παράγοντες, ενώ ο
δομικός πληθωρισμός, δηλαδή αυτός στον οποίο δεν συνυπολογίζονται τα
οπωροκηπευτικά και τα καύσιμα, παρουσιάζει υποχώρηση. Η βασική αιτία για την
απροσδόκητα μεγάλη άνοδο είναι οι αυξήσεις - φωτιά των τιμών των
οπωροκηπευτικών, λόγω της κακοκαιρίας, καθώς αυτά έχουν μεγάλη συμμετοχή στο
«καλάθι» του τιμαρίθμου. 
Επίσης, η άνοδος οφείλεται στην επίπτωση άλλων δύο παραγόντων. Πρώτον, της
μεγάλης υποχώρησης που είχαν σημειώσει τον Ιανουάριο του 2001 οι τιμές των
καυσίμων ­ με αποτέλεσμα να εμφανίζεται τώρα αντίστοιχα μεγάλη αύξηση στις
ίδιες τιμές. Δεύτερον, ο δείκτης επηρεάστηκε αρνητικά και από την καθυστέρηση
έναρξης των εκπτώσεων κατά μία εβδομάδα. 
Αντίθετα, η επίπτωση της εισαγωγής του ευρώ είναι μάλλον περιορισμένη. Το
υπουργείο Οικονομίας και η Τράπεζα της Ελλάδος φέρονται να συγκλίνουν στο
συμπέρασμα αυτό. Από το υπουργείο Οικονομίας επισημαίνεται ότι η εικόνα είναι
ανάλογη σε όλη την Ευρωπαϊκή Ένωση. 
Η Ιταλία, μάλιστα, ανακοίνωσε τις εκτιμήσεις της για την επίπτωση της
εισαγωγής τού ευρώ στον τιμάριθμο, υποστηρίζοντας ότι είναι μόνο 0,1 της
μονάδας. Αυτή η εκτίμηση, πάντως, δεν μπορεί να θεωρηθεί ασφαλής. 
Στην Ελλάδα δεν έχουν ακόμη συγκεντρωθεί όλα τα απαραίτητα στοιχεία για να
εξαχθούν ασφαλή συμπεράσματα. Πάντως, αρμόδιες πηγές εκτιμούν ότι η επίπτωση
θα είναι περιορισμένη. 
Τα στοιχεία που έχουν συγκεντρωθεί με βάση τις τιμοληψίες δείχνουν ότι η
εισαγωγή του ευρώ δεν οδήγησε σε αισθητές αυξήσεις συνολικά στην οικονομία. Σε
μερικά όμως αγαθά, καθώς και σε ορισμένα σημεία πώλησης, διαπιστώθηκε ότι
έγιναν στρογγυλοποιήσεις προς τα πάνω. Αυτό αφορά κυρίως τα μικρά συνοικιακά
καταστήματα, αλλά και τον τομέα των υπηρεσιών. Αντίθετα, τα σούπερ μάρκετ και
τα μεγαλύτερα καταστήματα γενικώς κράτησαν τις τιμές τους σταθερές, τονίζουν
αρμόδιες πηγές. 
Υποχώρηση 
Οι υπηρεσίες του υπουργείου Οικονομίας εκτιμούν ότι η παρά την άνοδο αυτή, θα
υπάρξει υποχώρηση τούς επόμενους μήνες και ο δείκτης θα διαμορφωθεί σε μέσα
επίπεδα κάτω από 2,5%. Αυτή η εκτίμηση πάντως είναι πρόωρη, καθώς εξακολουθούν
να υπάρχουν πολλοί παράγοντες αβεβαιότητας. 
Ένας τέτοιος παράγοντας είναι οι αυξήσεις που θα εξασφαλίσει η ΓΣΕΕ, στο
πλαίσιο της νέας Συλλογικής Σύμβασης Εργασίας που θα υπογράψει.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17251N391</ED>
<ID>
ID:303759

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N39&aa=1</URL></REF>


Article

<CATEGORY>vin08</CATEGORY>

 <H5>ΓΚΡΙΝΣΠΑΝ
</H5><H2>Σημάδια ανάκαμψης στις ΗΠΑ </H2>
Η αμερικανική οικονομία έχει αρχίσει να δείχνει σημάδια ανάκαμψης. Την
αισιόδοξη εκτίμηση εξέφρασε χθες ο Άλαν Γκρίνσπαν, κεντρικός τραπεζίτης των
Ηνωμένων Πολιτειών, μιλώντας στην επιτροπή Οικονομικών της αμερικανικής
Γερουσίας. 
Επαναλαμβάνοντας πρόσφατες εκτιμήσεις του, ο Γκρίνσπαν σημείωσε ότι οι δαπάνες
των καταναλωτών θα οδηγήσουν σε ανάκαμψη. 
Τα χαμηλά επιτόκια βοήθησαν σημαντικά στην πώληση νέων κατοικιών και
αυτοκινήτων, ενώ θετική επίδραση είχε η αποκλιμάκωση του κόστους ενέργειας. 
Η χρηματιστηριακή αγορά της Νέας Υόρκης αντέδρασε θετικά στις δηλώσεις του
Γκρίνσπαν. Αργά χθες το βράδυ ο βιομηχανικός δείκτης Ντάου Τζόουνς
διαμορφωνόταν στις 9.810 μονάδες σημειώνοντας κέρδη 0,82%.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17251N392</ED>
<ID>
ID:303807

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N39&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Στο ίδιο έργο θεατές </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Τώρα που έκατσε και η σκόνη από το «ντιλ» του αιώνα, φαίνεται αυτό που ίσως
έλειπε: «Η κατάλληλη προετοιμασία», διαπιστώνουν (όπως λένε) τώρα ειδικοί περί
το θέμα, «δεν υπήρχε». 
Μόνο που το έργο έχει ανέβει και πάλι. 
Με κάποιες αλλαγές στους πρώτους ρόλους βέβαια. 
Και σε άλλη σκηνή. 
Τότε υπήρχε «Ιονική» (που τώρα απορροφήθηκε). Βλέπετε έπρεπε (πάση θυσία) να
προχωρήσουν οι ιδιωτικοποιήσεις. Υπήρξαν βέβαια κάποιες ακραίες καταστάσεις,
αλλά και η φωτογραφία με τον διαμελισμό των... ενδυμάτων έκανε τον γύρο του
κόσμου. 
Κάπως έτσι όμως ξεπεράσθηκαν αντιθέσεις και τελικά η τότε πολιτική ολοκλήρωσε
το... έργο της στην αγορά! 
Τώρα η υπόθεση είχε άλλη εξέλιξη με κουβέντες (κυρίως) «κεκλεισμένων των
θυρών». 
Απαιτήσεις των καιρών και της αγοράς, που αλλάζουν. 
Αλλά και εξελίξεις που έρχονται. Υπάρχουν τα άλλα ανοικτά θέματα που από την
αρχή εξαγγέλθηκαν σαν «δόγμα ανάπτυξης». 
Η διαπραγμάτευση για την Ολυμπιακή, η στρατηγική για τα πετρέλαια και οι
αποφάσεις για τη ΔΕΗ. 
Κρίσιμοι χειρισμοί που είναι σε εξέλιξη. 
Και αποφάσεις για την πολιτική. 
ΥΓ: 1. Στην αγορά. 
ΥΓ: 2. Και στις επιχειρήσεις. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17251N393</ED>
<ID>
ID:303856

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N39&aa=3</URL></REF>


Article

<CATEGORY>vin08</CATEGORY>

 <H2>Αύξηση καρτών έφερε το ευρώ
</H2><H4>Με την αλλαγή νομίσματος αυξήθηκε η χρήση πλαστικού χρήματος
</H4>
Εντυπωσιακή αύξηση της χρήσης πιστωτικών και κυρίως χρεωστικών καρτών έφερε
το ευρώ στον πρώτο μήνα κυκλοφορίας του. Την ίδια ώρα, το νέο νόμισμα
καθιερώθηκε μεταξύ των καταναλωτών, αφού ώς τις 18 Ιανουαρίου οι 9 στους 10
Έλληνες είχαν ήδη πραγματοποιήσει συναλλαγές με ευρώ. 
Η εισαγωγή του ευρώ στις καθημερινές συναλλαγές, αλλά και οι εκπτώσεις που
ξεκίνησαν στις 14 Ιανουαρίου, είχαν ως αποτέλεσμα τη σημαντική αύξηση της
χρήσης των πιστωτικών αλλά και των χρεωστικών καρτών, τον πρώτο μήνα του νέου
χρόνου. Σύμφωνα με στοιχεία των τριών μεγαλύτερων πιστωτικών ιδρυμάτων της
χώρας, η αύξηση αυτή, ειδικά σε ό,τι αφορά τις πιστωτικές κάρτες, σε μια
περίπτωση έφτασε και στο 27%, ενώ ο μέσος όρος κυμαίνεται γύρω στο 20%. Η
αύξηση αυτή σημειώνεται σε σχέση με το αντίστοιχο περσινό διάστημα, το οποίο
εκτιμάται ότι είχε πάει επίσης καλά, ενώ η τάση, για φέτος, εξακολουθεί να
είναι ανοδική. 
Η έκπληξη πάντως έρχεται από το «μέτωπο» των χρεωστικών καρτών. Σύμφωνα με τα
πρώτα στοιχεία των εκδοτριών τραπεζών, η αύξηση χρήσης του συγκεκριμένου τύπου
καρτών ξεπέρασε και το 60%, μέσα στο πρώτο εικοσαήμερο του νέου έτους.
Λαμβάνοντας υπόψη ότι οι χρεωστικές κάρτες είναι άμεσα συνδεδεμένες με τον
τραπεζικό λογαριασμό των κατόχων τους, οπότε με την αγορά γίνεται αυτόματη
χρέωσή τους, χωρίς καμία άλλη επιβάρυνση, το συμπέρασμα που προκύπτει είναι
ότι το καταναλωτικό κοινό προτιμά να χρησιμοποιεί το πλαστικό χρήμα, αλλά
αποκλειστικά για να αποφύγει τις συναλλαγές με μετρητά. Ρόλο έπαιξαν και η
εισαγωγή του νέου νομίσματος και η περίοδος προσαρμογής που πρέπει να
μεσολαβήσει έως ότου να γίνει πλήρως αποδεκτό και κατανοητό ως προς τις
διάφορες αξίες του κ.λπ. 
Αλλά και σε ό,τι αφορά την αύξηση που σημειώνεται στη χρήση των πιστωτικών
καρτών, μπορεί να μην ήταν υπερβολική, αλλά σε κάθε περίπτωση χαρακτηρίζεται
ως σοβαρή από τα αρμόδια τραπεζικά στελέχη, που παρακολουθούν την πορεία του
προϊόντος. Σύμφωνα πάντως με πρόσφατη μέτρηση που πραγματοποίησε η Εθνική
Συνομοσπονδία Ελληνικού Εμπορίου στο διάστημα από 15 έως 18 Ιανουαρίου, και σε
ένα δείγμα 200 εταιρειών - μελών της, όλων των μεγεθών, σημειώθηκε μια αύξηση
της τάξης του 10,5% στη χρήση των πιστωτικών καρτών. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17251N401</ED>
<ID>
ID:303760

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N40&aa=1</URL></REF>


Article

<CATEGORY>vin08</CATEGORY>

 <H2>Εννιά στους 10 Έλληνες συναλλάσσονται με ευρώ
</H2>
Το υπουργείο Οικονομίας και Οικονομικών ανακοίνωσε χθες ότι σύμφωνα με την
κυλιόμενη δημοσκόπηση που πραγματοποιεί, ώς τις 18 Ιανουαρίου το 94,9% των
Ελλήνων είχε προμηθευτεί ευρώ και το 89,8% είχε πραγματοποιήσει συναλλαγές με
ευρώ. 
Ήδη, εξάλλου, το ευρώ έχει εκτοπίσει τη δραχμή στις καθημερινές συναλλαγές,
αφού το 64% των κυκλοφορούντων τραπεζογραμματίων είναι σε ευρώ. Στην Τράπεζα
της Ελλάδος έχει συγκεντρωθεί το 57,3% των αποσυρόμενων δραχμών.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17251N402</ED>
<ID>
ID:303808

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N40&aa=2</URL></REF>


Article

<CATEGORY>vin08</CATEGORY>

 <H2>Ενισχυμένο το ΕΚΑΣ </H2><H4>Αναδρομικά στις 22/2 για 300.000 χαμηλοσυνταξιούχους
</H4>
Στις 22 Φεβρουαρίου, μαζί με τη σύνταξη Μαρτίου, θα καταβληθεί το ΕΚΑΣ
(Επίδομα Κοινωνικής Αλληλεγγύης Συνταξιούχων) στους 300.000 δικαιούχους
χαμηλοσυνταξιούχους του ΙΚΑ. 
Μαζί θα καταβληθούν και τα αναδρομικά του ΕΚΑΣ των μηνών Ιανουαρίου -
Φεβρουαρίου. Ήδη οι 850.000 συνταξιούχοι του ΙΚΑ πήραν στις 22 Ιανουαρίου τη
σύνταξή τους για πρώτη φορά σε ευρώ. 
Σε σχετική της εγκύκλιο η Διεύθυνση Παροχών του ΙΚΑ δίνει οδηγίες για τον
τρόπο καταβολής του ΕΚΑΣ, το οποίο το τρέχον έτος είναι αυξημένο ενώ άλλαξαν
και τα εισοδηματικά κριτήρια για τη χορήγησή του. Το ποσό του ΕΚΑΣ που θα
καταβάλλεται στους δικαιούχους για το 2002 κυμαίνεται από 24,13 ευρώ (8.221
δρχ.) έως 96,51 ευρώ (32.885 δρχ.) κατά μήνα και χορηγείται ανάλογα με τα
συνολικά ποσά εισοδήματος από συντάξεις καθώς και από μισθούς, ημερομίσθια και
άλλα εισοδήματα έτους 2000. Όπως αναφέρεται στην εγκύκλιο του ΙΚΑ,
αναπροσαρμόζονται τα ποσά εισοδηματικών κριτηρίων με βάση τη μεταβολή του
εισοδήματος που προέρχεται από την αύξηση του πλήρους κατώτατου ορίου κύριας
σύνταξης, χωρίς προσαυξήσεις, και διαμορφώνονται για το έτος 2002 ως εξής: 
Το συνολικό καθαρό ετήσιο εισόδημα από συντάξεις (κύριες, επικουρικές και
βοηθήματα), μισθούς, ημερομίσθια και άλλα επιδόματα που χορηγήθηκαν σε
μισθωτό, στο ποσό των 2.048.058 δρχ. ή 6.010,44 ευρώ. 
Το συνολικό ετήσιο ατομικό φορολογητέο εισόδημα του συνταξιούχου στο ποσό των
2.389.403 δρχ. ή 7.012,19 ευρώ. 
Το συνολικό ετήσιο οικογενειακό φορολογητέο εισόδημα στο ποσό των 3.718.204
δρχ. ή 10.911,82 ευρώ. 
Θα πρέπει να τονιστεί ότι για το έτος 2002 αποδεικτικό για τα εισοδηματικά
κριτήρια θα αποτελέσει το εκκαθαριστικό σημείωμα της Εφορίας του οικονομικού
έτους 2001, το οποίο θα αφορά εισοδήματα του έτους 2000. Διευκρινίζεται ότι
για ετήσια εισοδήματα που υπερβαίνουν το ποσό των 6.010,44 ευρώ (2.048.058
δρχ.) δεν χορηγείται ΕΚΑΣ. 
Επίσης στην ίδια εγκύκλιο διευκρινίζεται ότι ποσά ΕΚΑΣ που καταβλήθηκαν
αχρεωστήτως από 1-1-2002, σε όλους τους δικαιούχους κατά την 31-12-2001, δεν
θα αναζητηθούν. 
Αντίθετα, σε όσες περιπτώσεις διαπιστωθεί ότι χορηγήθηκε μικρότερο ποσό ΕΚΑΣ
από 1-1-2002 θα καταβληθεί η διαφορά αναδρομικά από 1-1-2002.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17251N411</ED>
<ID>
ID:303761

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N41&aa=1</URL></REF>


Article

<CATEGORY>vin08</CATEGORY>

 <H2>Με δικό της ρεύμα η Πεσινέ </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Μονάδα παραγωγής ρεύματος ισχύος 240 MW αναμένεται να κατασκευασθεί για τις
ανάγκες λειτουργίας της εταιρείας Αλουμίνιον της Ελλάδος (Πεσινέ) στο Δίστομο,
γεγονός που αναμένεται να διασφαλίσει τη βιωσιμότητα της συγκεκριμένης
επένδυσης, καθώς και άλλα περιφερειακά προγράμματα για μια 15ετία ακόμη. 
Σχετικές ανακοινώσεις αναμένονται σήμερα στο πλαίσιο της επίσκεψης του
υπουργού Ανάπτυξης κ. Α. Τσοχατζόπουλου στις εγκαταστάσεις της εταιρείας, αλλά
και στην ευρύτερη περιοχή. 
Σύμφωνα με πληροφορίες, ήδη από πλευράς υπουργείου Ανάπτυξης ολοκληρώνεται η
επεξεργασία ρυθμίσεων που αφορούν απλούστευση διαδικασιών και θέσπιση κινήτρων
για αυτοπαραγωγή ρεύματος (φορολογικές ρυθμίσεις, επιδότηση, κ.λπ.) από μεγάλα
βιομηχανικά συγκροτήματα. Ταυτόχρονα αντιμετωπίζεται και το θέμα που συνδέεται
με την τιμή διάθεσης του φυσικού αερίου, με το οποίο θα λειτουργήσει και η
μονάδα της Πεσινέ. 
Όπως έγινε γνωστό, η προνομιακή σύμβαση που έχει η συγκεκριμένη εταιρεία με τη
ΔΕΗ λήγει το 2006 και οι μέχρι στιγμής διαβουλεύσεις με τρίτους δεν έχουν
οδηγήσει σε αντιμετώπιση του προβλήματος. 
Στο πλαίσιο των διαδικασιών απελευθέρωσης της εσωτερικής αγοράς ηλεκτρικής
ενέργειας, το υπουργείο Ανάπτυξης προωθεί ήδη συγκεκριμένες ρυθμίσεις,
δεδομένου ότι ένας ακόμα βιομηχανικός όμιλος (ΕΛΠΕ) προγραμματίζει κατασκευή
μονάδας παραγωγής ρεύματος (250 MW) στη Θεσσαλονίκη. 
Με τις πρωτοβουλίες αυτές, τονίζεται, εξοικονομούνται φορτία και από την
παραγωγική διαδικασία της ΔΕΗ. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17251N412</ED>
<ID>
ID:303809

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N41&aa=2</URL></REF>


Article

<CATEGORY>vin08</CATEGORY>

 <H2>Λαθραία δερμάτινα κατακλύζουν την αγορά </H2>
Λαθραία εισαγόμενα δερμάτινα είδη κατακλύζουν την ελληνική αγορά και φυσικά
διακινούνται παράνομα. 
Αυτό κατήγγειλαν σε συνέντευξη Τύπου οι εκπρόσωποι του Συνδέσμου Βιοτεχνών
Δερματίνων Ειδών, οι οποίοι ζητούν την παρέμβαση του υπουργείου Ανάπτυξης. 
Οι βιοτέχνες δερματίνων ειδών ζητούν μέτρα για το παρεμπόριο και η δική τους
απάντηση είναι η οργάνωση της 41ης Έκθεσης ΔΕΜΟΣΥΝ (Εκθεσιακό Κέντρο Αθηνών,
Λ. Κηφισίας 124) όπου παρουσιάζεται το πανόραμα της ελληνικής παραγωγής
δερματίνων ειδών και ειδών ταξιδίου. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17251N413</ED>
<ID>
ID:303842

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N41&aa=3</URL></REF>


Article

<CATEGORY>vin08</CATEGORY>

 <H2>Επενδύσεις 2 τρισ. στις τηλεπικοινωνίες
</H2><H4>Στο 4% του ΑΕΠ η συνεισφορά τους
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Επενδύσεις ύψους 2 τρισ. δραχ. και 20.000 νέες θέσεις εργασίας αναμένεται
να φέρει μέσα στα ερχόμενα 2-3 χρόνια η απελευθέρωση των τηλεπικοινωνιών, με
τη δραστηριοποίηση εκατό νέων ιδιωτικών εταιρειών.

Τα στοιχεία αυτά παρουσιάστηκαν χτες από τον υπουργό Μεταφορών και
Επικοινωνιών Χρίστο Βερελή στη συνεδρίαση του Υπουργικού Συμβουλίου που
ασχολήθηκε με το θέμα της απελευθέρωσης των τηλεπικοινωνιών, καθώς και στο
συνέδριο που διοργάνωσε η εταιρεία ΟΤΕ International για τις τηλεπικοινωνίες
στη Νοτιοανατολική Ευρώπη. 
Ο κ. Βερελής επισήμανε ότι η συνεισφορά του κλάδου στο ΑΕΠ ανέρχεται ήδη στο
4%, ενώ συνολικά ο τζίρος του φέτος θα ξεπεράσει τα 2,3 τρισ. δρχ. 
Ο Πρωθυπουργός Κ. Σημίτης επισήμανε ότι «η πολιτική στις τηλεπικοινωνίες όπως
έχει εξελιχθεί είναι ένα εξαιρετικό παράδειγμα, μια σπάνια περίπτωση επιτυχούς
ανοίγματος μιας αγοράς». 
Σε ό,τι αφορά τον ΟΤΕ, ο υπουργός Μεταφορών ανέφερε πως είναι πλέον ο
μεγαλύτερος τηλεπικοινωνιακός οργανισμός στα Βαλκάνια, κατάφερε να αντέξει
στην πρόσφατη κρίση που πέρασαν οι εταιρείες τηλεπικοινωνιών σχεδόν σε όλον
τον κόσμο, διείσδυσε σε ευρωπαϊκές αγορές και είναι ο Οργανισμός με τον
μικρότερο δανεισμό. Τον Μάρτιο θα αποκτήσει νέα διοίκηση, η οποία πρώτη φορά
θα εκλεγεί από τη Γενική Συνέλευση των μετόχων του. 
Στο μεταξύ, ο πρόεδρος του ομίλου Intracom Σωκράτης Κόκκαλης, μιλώντας στο
συνέδριο για τις τηλεπικοινωνίες στη Νοτιοανατολική Ευρώπη, τάχθηκε υπέρ της
παγκοσμιοποίησης στις τηλεπικοινωνίες, στις μεταφορές και στην ενέργεια. «Η
παγκοσμιοποίηση», είπε ο κ. Κόκκαλης, «είναι ωφέλιμη, αλλά για να γίνουν
αισθητά τα οφέλη της απαραίτητη προϋπόθεση είναι η πλήρης απελευθέρωση των
αγορών. Πάντα θα υπάρχουν κοντόφθαλμα συμφέροντα, οικονομικά και πολιτικά, που
αντιστέκονται σε αυτή τη διαδικασία. Πρέπει να ξέρουν, όμως, ότι όσο
καθυστερούν την προσαρμογή στα νέα δεδομένα τόσο οι ίδιοι θα παραμένουν στο
περιθώριο». 
Αναφερόμενος ειδικότερα στη «μικροπαγκοσμιοποίηση» που συντελείται στην
περιοχή των Βαλκανίων, ανέφερε ότι η Ελλάδα έχει τις προϋποθέσεις να
πρωταγωνιστήσει, αφού είναι μέλος της Ε.Ε. και του ΝΑΤΟ και έχει καλές
οικονομικές και πολιτικές σχέσεις με τις ΗΠΑ, καθώς και με τους γείτονές της.
Ωστόσο, για να προχωρήσει η παγκοσμιοποίηση στην περιοχή μας, εκτός από την
πρόοδο στις επικοινωνίες, στις μεταφορές, στην ενέργεια και στην απελευθέρωση
των αγορών, ο κ. Κόκκαλης επισήμανε ότι «υπάρχει ανάγκη σύμπραξης των
πολιτικών και οικονομικών δυνάμεων, επικράτησης της λογικής, ανάπτυξης
πνεύματος καλής συνεργασίας και ενίσχυσης των επενδύσεων, ιδιαίτερα στην εκπαίδευση».
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17251N421</ED>
<ID>
ID:303762

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N42&aa=1</URL></REF>


Article

<CATEGORY>vin08</CATEGORY>

 <H2>Πρόσληψη 850 υπαλλήλων στα ΕΛΤΑ
</H2>
Στην πρόσληψη 850 μόνιμων υπαλλήλων για την ενίσχυση του προσωπικού τους στις
υπηρεσίες αιχμής, θα προχωρήσουν σύντομα τα Ελληνικά Ταχυδρομεία (ΕΛΤΑ). 
Το «πράσινο φως» για τις προσλήψεις στα ΕΛΤΑ δόθηκε στη χθεσινή συνεδρίαση του
Υπουργικού Συμβουλίου, όπου παρουσιάστηκε η πορεία της επιχείρησης η οποία για
δεύτερη συνεχόμενη χρονιά θα έχει κέρδη ύψους περίπου 5 δισ. δραχμών. 
Όπως ανέφερε ο υπουργός Μεταφορών και Επικοινωνιών Χρίστος Βερελής, η
διαδικασία παραχώρησης μειοψηφικού πακέτου μετοχών των ΕΛΤΑ σε στρατηγικό
σύμμαχο προχωρεί κανονικά, ενώ θα δοθεί το δικαίωμα στους μετέχοντες στον
σχετικό διαγωνισμό να διευρύνουν τα σχήματά τους.

Η ΔΟΛ Digital

Η ΔΟΛ Digital, θυγατρική εταιρεία του Δημοσιογραφικού Οργανισμού Λαμπράκη,
συμφώνησε με αγοραστή τη μεταβίβαση 9.110 κοινών ονομαστικών μετοχών που
αντιστοιχούν στο 42,49% της Φτερωτός Ερμής. Μετά την τυπική ολοκλήρωση της εν
λόγω μεταβίβασης ούτε η ΔΟΛ Digital, ούτε άλλη εταιρεία του ομίλου ΔΟΛ θα
έχουν άμεση ή έμμεση συμμετοχή στην Φτερωτός Ερμής. 
Επίσης, ο Δημοσιογραφικός Οργανισμός Λαμπράκη μεταβίβασε τη συμμετοχή του στην
Μ. Λεβής (Linguaphone). Ο ΔΟΛ μεταβίβασε 212.667 κοινές ονομαστικές μετοχές
που αντιστοιχούν στο 24,5% του μετοχικού κεφαλαίου της Μ. Λεβής Α.Ε. στην
υφιστάμενη μέτοχό της κ. Μπριγκίτα Παπασταύρου - Λεβή. Μετά τη μεταβίβαση
αυτή, ο ΔΟΛ κατέχει 4.339 μετοχές που αντιστοιχούν στο 0,5% του μετοχικού
κεφαλαίου της Μ. Λεβής.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17251N422</ED>
<ID>
ID:303810

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N42&aa=2</URL></REF>


Article

<CATEGORY>vin08</CATEGORY>

 <H2>Αθωώθηκαν
</H2>
Αθώοι κρίθηκαν από το Ε' Τριμελές Πλημμελειοδικείο της Αθήνας οι μετέχοντες
του Δ.Σ. της Ιντραλότ, μεταξύ των οποίων οι κ.κ. Σωκράτης και Πέτρος Κόκκαλης,
που εδιώκοντο για παραπλανητική διαφήμιση, με αφορμή την καταχώρηση της
εταιρείας εν όψει της εισόδου της στο Χρηματιστήριο. Το δικαστήριο απήλλαξε
επίσης και τους άλλοτε προέδρους του ΟΔΙΕ και του ΟΠΑΠ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17251N423</ED>
<ID>
ID:303843

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N42&aa=3</URL></REF>


Article

<CATEGORY>vin08</CATEGORY>

 <H2>Αγορές από Έλληνες και ξένους σε «βαριά» χαρτιά
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Ο αγοραστικός πυρετός για «βαριά χαρτιά» από Έλληνες, αλλά και ξένους
θεσμικούς επενδυτές οδηγεί τη Σοφοκλέους πάνω από τις 2.600 μονάδες και
αυξάνει την αξία συναλλαγών στην αγορά. Έτσι, χθες ο Γενικός Δείκτης
ενισχύθηκε 0,91% και έκλεισε στις 2.620,92 μονάδες. Ο τζίρος ξεπέρασε τα 216,4
εκατ. ευρώ, από τα οποία τα περίπου 50 εκατ. ευρώ αφορούσαν σε «πακέτα»
μετοχών που άλλαξαν χέρια σε προσυμφωνημένες τιμές. 
Πρωταγωνιστές για μια ακόμη συνεδρίαση οι μετοχές των τραπεζών, οι οποίες παρά
το πρόσφατο ναυάγιο της συνεργασίας μεταξύ Εθνικής Τράπεζας και Alpha Bank,
εξακολουθούν να πρωτοστατούν στη σκηνή του Χρηματιστηρίου. Και αυτό σε μια
χρονική στιγμή που εντείνονται, συνεχώς, οι φήμες για επιθετικές εξαγορές και
συνεργασίες ελληνικών πιστωτικών ομίλων με άλλες ελληνικές, αλλά και ξένες
τράπεζες. 
Η σκυτάλη στην Alpha

Μετά την πρόσφατη σημαντική άνοδο στις μετοχές της Εθνικής Τράπεζας που
οδήγησε τον Γενικό Δείκτη στα επίπεδα των 2.600 μονάδων, χθες τη «σκυτάλη»
πήραν οι μετοχές της Alpha Bank. Οι μετοχές της μεγαλύτερης ελληνικής
ιδιωτικής τράπεζας, που έχουν σημαντική συμμετοχή στη διαμόρφωση του Γενικού
Δείκτη, βρέθηκαν στο επίκεντρο του αγοραστικού ενδιαφέροντος και έφτασαν κατά
τη διάρκεια της συνεδρίασης να ενισχύονται κατά περίπου 2,5%. Υψηλό αγοραστικό
ενδιαφέρον υπήρξε ακόμη για μετοχές της Εθνικής Τράπεζας, οι οποίες έκλεισαν
τελικά με κέρδη 1,58%. Οι μετοχές της Alpha Bank ενισχύθηκαν κατά 1,86%. Ο
χθεσινός όγκος των δύο τραπεζών ήταν περίπου 250.000 και 316.000 μετοχές,
αντίστοιχα, ενώ ο συνολικός τζίρος των μετοχών του τραπεζικού δείκτη έφτασε τα
20 εκατ. ευρώ. 
Στη Σοφοκλέους χθες άλλαξαν χέρια κατά τη διάρκεια και αμέσως μετά τη λήξη της
συνεδρίασης αρκετά «πακέτα» διαφόρων εταιρειών. Τα μεγαλύτερα από αυτά
αφορούσαν σε μετοχές των εταιρειών Ντεσπέκ (περίπου 7,4 εκατ. μετοχές), Μοχλός
(727.500, 527.000, 500.000, 300.000 και 300.000 μετοχές), Τράπεζα Πειραιώς
(300.000 και 300.000 μετοχές), 3Ε (200.000 και 100.000 μετοχές) και Εθνική
Τράπεζα (30.000 μετοχές). <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17251N441</ED>
<ID>
ID:303763

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N44&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Διατήρηση των επιτοκίων από την ΕΚΤ
</H2>
Η απουσία δηλώσεων από τον υπουργό Οικονομικών των ΗΠΑ κ. Paul O'Neill που θα
εξέφραζαν πιθανή αντίθεση των αμερικανικών αρχών στη πρόσφατη σημαντική πτώση
του γιεν και η πιο αισιόδοξη εκτίμηση του διοικητή της Fed κ. Greenspan για
την πορεία της αμερικανικής οικονομίας στην ομιλία του την Πέμπτη, επέδρασαν
θετικά στην ισοτιμία δολ. /γιεν. Η αντίστοιχη ισοτιμία ανήλθε σε νέο υψηλό για
τους τελευταίους 39 μήνες (134,77), ενώ το αρνητικό αίσθημα της αγοράς για το
ιαπωνικό νόμισμα αναμένεται να οδηγήσει την αντίστοιχη ισοτιμία σε ακόμα
υψηλότερα επίπεδα τις επόμενες εβδομάδες. 
Στην ευρωζώνη, την Πέμπτη δημοσιεύθηκε η μηνιαία έκθεση της ΕΚΤ, η οποία ήταν
σύμφωνη με τα βασικά σημεία της ομιλίας του προέδρου της ΕΚΤ κ. Duisenberg στο
Ευρωπαϊκό Κοινοβούλιο την Τετάρτη. Ο κ. Duisenberg εξέφρασε την αισιοδοξία του
ότι παρ' όλο που η οικονομία της ευρωζώνης παρουσιάζει σημάδια αποδυνάμωσης,
υπάρχουν κάποιες ενδείξεις που υποδηλώνουν ότι η οικονομία θα σημειώσει
σταδιακή ανάκαμψη στη διάρκεια του τρέχοντος έτους. 
Αναφορικά με τον Δείκτη Τιμών Καταναλωτή, ο πρόεδρος της ΕΚΤ ανέφερε ότι θα
υποχωρήσει χαμηλότερα από τον στόχο του 2,0% τους επόμενους μήνες, παρά τη
μικρή άνοδο των τιμών τον Ιανουάριο και τον Φεβρουάριο, λόγω προσωρινών
παραγόντων. Ο κ. Duisenberg τόνισε για ακόμα μια φορά ότι τα επίπεδα των
επιτοκίων βρίσκονται στα κατάλληλα επίπεδα. Οι δηλώσεις αυτές στηρίζουν την
άποψη ότι η Τράπεζα δεν προτίθεται να προβεί σε μείωση των επιτοκίων στο άμεσο
μέλλον και προβλέπουμε τη διατήρησή τους στα τωρινά επίπεδα στη συνεδρίαση της
7ης Φεβρουαρίου. Εντούτοις, μια μείωση των επιτοκίων είναι πιθανή τον Μάρτιο. 
Οι αναμενόμενες αρνητικές επιδράσεις της κρίσης στην Αργεντινή σε ισπανικές
τράπεζες, η άνοδος του ελλείμματος προϋπολογισμού της Γερμανίας κοντά στο όριο
του 3% ως ποσοστό του ΑΕΠ και η απροθυμία της ΕΚΤ να προβεί σε εφαρμογή
χαλαρότερης νομισματικής πολιτικής σύντομα, αποτελούν βασικούς παράγοντες
πίεσης προς το κοινό ευρωπαϊκό νόμισμα. 
Η ισοτιμία ευρώ/δολ. υποχώρησε την Πέμπτη στο χαμηλότερο επίπεδο του
τελευταίου μήνα - 0,8753.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17251N442</ED>
<ID>
ID:303811

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N44&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις επεκράτησαν στα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.427,03
μονάδες σημειώνοντας άνοδο 0,80% σε σχέση με την προηγούμενη συνεδρίαση με
αξία συναλλαγών 32,43 εκατ. ευρώ, όγκο συναλλαγών 4.537 συμβολαίων, και αριθμό
ανοιχτών συμβολαίων 10.457. Το συμβόλαιο του μηνός Μαρτίου 2002 έκλεισε στις
1.427,94 μονάδες σημειώνοντας άνοδο της τάξεως του 0,73 % σε σχέση με την
προηγούμενη συνεδρίαση. 
Ο όγκος συναλλαγών ανήλθε στα 561 συμβόλαια αξίας 4,01 εκατ. ευρώ ενώ ο
αριθμός των ανοιχτών συμβολαίων ανήλθε στα 1.214 συμβόλαια.Το συμβόλαιο του
μηνός Απριλίου έκλεισε στις 1.423 μονάδες, με αξία συναλλαγών 193 χιλ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 281,67
μονάδες παρουσιάζοντας πτώση της τάξεως του 0,54% σε σχέση με την προηγούμενη
συνεδρίαση, η αξία συναλλαγών ανήλθε σε 1,67 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.133 και 590 συμβόλαια,
αντίστοιχα. Το συμβόλαιο του μηνός Μαρτίου 2002 έκλεισε στις 281,25 μονάδες,
με πτώση της τάξεως του 0,62%, αξία συναλλαγών 531 χιλ. ευρώ και αριθμό
ανοιχτών συμβολαίων 190. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17251N443</ED>
<ID>
ID:303844

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N44&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17251N451</ED>
<ID>
ID:303764

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N45&aa=1</URL></REF>


Article

<CATEGORY>vin08</CATEGORY>

 <H2>Κέρδη 0,91% για τον Γενικό Δείκτη
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.620,92 μονάδες, με
άνοδο της τάξεως του 0,91%. Η μεγαλύτερη ενδοσυνεδριακή τιμή σημειώθηκε στις
2.629,41 μονάδες ενώ η μικρότερη στις 2.608,17 μονάδες. 
Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.433,38, 284,21 και 835,17 μονάδες σημειώνοντας άνοδο 1,10%, 0,38% και 0,19%.

Ο δείκτης της Παράλληλης Αγοράς έκλεισε στις 254,21 μονάδες παρουσιάζοντας
πτώση 0,05 %. Από τις 361 μετοχές που άνοιξαν 163 κινήθηκαν ανοδικά, 153
πτωτικά και 45 παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
των Τραπεζών με ποσοστό 1,74%, ενώ την μεγαλύτερη πτώση σημείωσε ο κλάδος των
Τροφίμων Ποτών με ποσοστό 0,93%.

Η αξία των συναλλαγών διαμορφώθηκε σε 217,37 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17251N461</ED>
<ID>
ID:303765

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N46&aa=1</URL></REF>


Article

<CATEGORY>vin08</CATEGORY>

 <H2>Συνεργασία ΧΑΑ - Σίτι
</H2><H4>Ηλεκτρονική διασύνδεση με το Χρηματιστήριο της Μαδρίτης
</H4>
Προχωρούν οι συζητήσεις για τη συνεργασία του ελληνικού Χρηματιστηρίου με
εκείνο του Λονδίνου, ενώ κοντά στη συμφωνία βρίσκεται η Σοφοκλέους για την
ηλεκτρονική της διασύνδεση με τη Μαδρίτη. 
Χθες η διοίκηση του ελληνικού Χρηματιστηρίου συναντήθηκε με εκπρόσωπο του
αγγλικού. Οι συζητήσεις γίνονται στο πλαίσιο δημιουργίας ευρωπαϊκής συμμαχίας,
ενώ τα δύο χρηματιστήρια εξετάζουν και την περίπτωση δημιουργίας κοινής αγοράς
μετοχών μεγάλης κεφαλαιοποίησης στην περιοχή. 
Παράλληλα η Σοφοκλέους συζητά με όλους (Euronext, Φρανκφούρτη) κρατώντας,
όμως, κλειστά τα χαρτιά της με στόχο να αποκαλύψει τελευταία στιγμή τον
Ευρωπαίο σύμμαχό της. Με τον τρόπο αυτό, αλλά και με τις συμμαχίες σε τοπικό
επίπεδο (Βαλκάνια, ΝΑ Ευρώπη κ.λπ.), αυξάνει την διαπραγματευτική της
ικανότητα. Σύμφωνα με πληροφορίες, φαίνεται ότι έχουν «εξασθενήσει» οι
συζητήσεις με το GEM (Παγκόσμιο Χρηματιστήριο), όπου σημαντικό ρόλο θα έπαιζε
το Χρηματιστήριο της Νέας Υόρκης. Κύρια αιτία είναι η εκτίμηση ότι ο τρόπος
δημιουργίας και λειτουργίας του συγκεκριμένου σχήματος, αλλά και ο τρόπος
συμμετοχής σε αυτό επιλεγμένων ελληνικών μετοχών, θα επιδρούσαν αρνητικά στη
ρευστότητα της Σοφοκλέους. Ωστόσο, και αυτή η περίπτωση δεν έχει αποκλειστεί. 
Ταυτόχρονα, το ελληνικό Χρηματιστήριο βρίσκεται σε συζητήσεις με το
Χρηματιστήριο της Μαδρίτης σχετικά με την ηλεκτρονική διασύνδεσή τους (visual
trading) και απ' ό,τι φαίνεται βρίσκονται κοντά στη συμφωνία. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17251N481</ED>
<ID>
ID:303766

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N48&aa=1</URL></REF>


Article

<CATEGORY>vin08</CATEGORY>

 <H2>Πρόστιμο 76,7 εκατ. δρχ. σε ξένο επενδυτικό οίκο
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Πρόστιμο ύψους 76,7 εκατ. δραχμών (225.000 ευρώ) επέβαλε χθες η Επιτροπή
Κεφαλαιαγοράς στη Schroder Salomon Smith Barney για κατάχρηση εμπιστευτικών
πληροφοριών, ενώ η σχετική αναφορά θα διαβιβαστεί στις εποπτικές αρχές της
Μεγάλης Βρετανίας. Είναι η πρώτη φορά που η Επιτροπή Κεφαλαιαγοράς επιβάλλει
πρόστιμο σε ξένο επενδυτικό οίκο για κατάχρηση εμπιστευτικών πληροφοριών. 
Η Επιτροπή σε ανακοίνωσή της αναφέρει ότι κατά τη συνεδρίαση της 31ης Μαΐου
2001 (ημέρα της αναβάθμισης του ελληνικού Χρηματιστηρίου), η εταιρεία είχε
εντολή πελάτη της για πώληση μεγάλου αριθμού μετοχών, η οποία ήταν προφανές
ότι θα οδηγούσε τον Γενικό Δδείκτη σε χαμηλότερα επίπεδα, όπως και έγινε. Η
εντολή αυτή εκτελέστηκε κατά το τελευταίο δεκάλεπτο της συνεδρίασης. Πριν από
την εκτέλεση της εντολής τού πελάτη και ενώ ακόμα ο Γενικός Δείκτης διέγραφε
ανοδική πορεία, η SSSB προχώρησε σε σημαντικές πωλήσεις μετοχών που είχε η
ίδια στην κυριότητά της. Οι πωλήσεις που έκανε για ίδιο λογαριασμό
πραγματοποιήθηκαν με τη γνώση της εμπιστευτικής πληροφορίας ότι επρόκειτο στο
τέλος της ίδιας συνεδρίασης να εκτελεστεί η μεγάλη εντολή πώλησης του πελάτη
της. 
Σύμφωνα με στοιχεία, εκείνη την ημέρα (31.5.2001) ο τζίρος στο Χρηματιστήριο
ήταν έξι φορές μεγαλύτερος από τις προηγούμενες ημέρες και είχε ανέλθει σε 824
εκατ. ευρώ. Όπως αναφέρουν πηγές, από το ποσό αυτό, τα 180 εκατ. ευρώ
πραγματοποιήθηκαν το τελευταίο δεκάλεπτο της συνεδρίασης, ενώ 80 εκατ. ευρώ
αφορούσαν σε εντολές της SSSB. Υπενθυμίζεται ότι αρχικά ο Γενικός Δείκτης είχε
σημειώσει αύξηση 2,10% και τελικά έκλεισε με πτώση 0,45%, ενώ μετοχές
εταιρειών μεγάλης κεφαλαιοποίησης έφθαναν να χάνουν μέχρι 7-10%. Οι
διακυμάνσεις ήταν έντονες και η αξία των πακέτων έφθασαν τα 80 δισ. δραχμες.
Από αυτά, τα 40 δισ. δραχμές πραγματοποιήθηκαν μισή ώρα μετά τη συνεδρίαση (ο
μετασυνδριακός χρόνος παρατάθηκε για μισή ώρα, έναντι 10 λεπτών που ίσχυε). 
Η έρευνα της Επιτροπής Κεφαλαιαγοράς, η οποία άρχισε την ίδια ημέρα
(31.5.2001) και διήρκεσε μέχρι σήμερα, δεν κατέληξε σε ευθύνες για ελληνικές
χρηματιστηριακές εταιρείες που εκτέλεσαν τις εντολές της SSSB, καθώς εκτέλεσαν
τις εντολές με βάση τις προβλεπόμενες διαδικασίες. Σε αυτό το διάστημα οι
ελληνικές αρχές αντάλλαξαν επιστολές με τη SSSB, η οποία προσκόμισε στην
Επιτροπή Κεφαλαιαγοράς απολογητικό σημείωμα. Στελέχη της Επιτροπής
Κεφαλαιαγοράς εξηγούν ότι ύστερα από τη χθεσινή απόφαση της Επιτροπής
Κεφαλαιαγοράς, η SSSB είτε αποδέχεται την ποινή είτε καταφεύγει στην ελληνική Δικαιοσύνη.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17251N482</ED>
<ID>
ID:303812

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N48&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Ενδιαφέρον για τράπεζες και εταιρείες πληροφορικής
</H2>
Η αγορά συνέχισε τη δυναμική της άνοδο, οδηγούμενη κυρίως από το ράλι των
τραπεζών με πρωτοστάτες την Alpha Bank και την Εμπορική. Ο Γενικός Δείκτης
σημείωσε κέρδη της τάξης του 0,91%, φτάνοντας τις 2.620,92 μονάδες. Τα
ευρωπαϊκά χρηματιστήρια παρουσίαζαν σημαντική άνοδο, με τις τεχνολογικές
μετοχές και τα ΜΜΕ να βρίσκονται στο επίκεντρο του ενδιαφέροντος μετά το
προχθεσινό ράλι του Nasdaq, δεδομένης της εκτίμησης ότι ο κλάδος των ημιαγωγών
θα παρουσιάσει αυξημένη ζήτηση, ενώ αναθεωρήθηκε προς τα πάνω η δίκαιη τιμή
για τον ευρωπαϊκό γίγαντα των ΜΜΕ από μεγάλο επενδυτικό οίκο. Στην ελληνική
αγορά οι τράπεζες και οι εταιρείες πληροφορικής προσέφεραν αποδόσεις ανώτερες
της αγοράς. Στις τράπεζες αναμένονται νέες κινήσεις, ενώ ο βαθμός ποιότητας
των κερδών του κλάδου θεωρείται ανώτερος από τον μέσο όρο του ευρωπαϊκού
κλάδου και οι αποτιμήσεις των μεγαλύτερων τραπεζών ελκυστικές και σε discount
ως προς τη δίκαιη τιμή τους. Οι εταιρείες πληροφορικής βοηθήθηκαν σημαντικά
από το διεθνές περιβάλλον, ενώ αναμένεται να επωφεληθούν από το Γ' Πακέτο
Στήριξης. Ο όγκος συναλλαγών σε υψηλότερα επίπεδα (217,4 εκατ.) αποτέλεσε για
μια ακόμα φορά τον κινητήριο μοχλό της χθεσινής ανόδου, λόγω της ρηχότητας της
αγοράς. Οι μετοχές μικρής κεφαλαιοποίησης υστέρησαν.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17251N483</ED>
<ID>
ID:303845

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N48&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΠΡΟΜΟΤΑ: Συνεργασία με 14 εταιρείες
</H2>
Τη συνεργασία της με 14 από τις μεγαλύτερες εταρείες του κλάδου στην Ευρώπη
εδραιώνει η Προμότα Ελλάς Α.Ε. Πιο συγκεκριμένα η Προμότα θα πραγματοποιεί
μέρος των εισαγωγών από χώρες της Άπω Ανατολής, λειτουργώντας ως αγοραστής για
λογαριασμό 14 εταιρειών από τη Γερμανία, την Ισπανία, την Πορτογαλία, τη
Γαλλία την Αγγλία, την Αυστρία, τη Φινλανδία, τη Νορβηγία, τη Ιταλία, την
Ελβετία, το Βέλγιο, τη Ουγγαρία και την Τουρκία, ενώ, επίσης, εταιρείες από
χώρες όπως η Χιλή και το Μεξικό έχουν αποδεχθεί την πρόταση και επίκεινται,
ήδη, οι πρώτες συναλλαγές. 
Ο κύκλος εργασιών της εταιρείας το 2000 διαμορφώθηκε σε 5,92 δισ. δρχ.
παρουσιάζοντας αύξηση κατά 7,24 % σε σχέση με τα 5,52 δισ. δρχ. το 1999.
Ομοίως, τα κέρδη της ανήλθαν σε 808 εκατ. δρχ. παρουσιάζοντας αύξηση της
τάξεως του 1,76% έναντι κερδών, ύψους 652 εκατ. δρχ. το 1999. Στο εξάμηνο της
τρέχουσας χρήσης τα κέρδη της ανήλθαν σε 376 εκατ. δρχ., αυξημένα κατά 23,93 %
σε σχέση με τα κέρδη ύψους 264 εκατ. δρχ. στην αντίστοιχη χρονική περίοδο του
2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Promota Hellas έκλεισε στα 7,28 euro ή στις 2.480 δρχ., με
αποτέλεσμα η χρηματιστηριακή αξία της εταιρείας να διαμορφώνεται σε 59,19
εκατ. euro ή 20,17 δισ. δρχ. Με βάση τα προ φόρων κέρδη των δύο
τελευταίων δημοσιευμένων εξαμήνων, ο λόγος Τιμής προς Κέρδη (Ρ/Ε) της
εταιρείας ανέρχεται σε 17,51, ενώ με βάση το ύψος των Ιδίων Κεφαλαίων
του πρώτου εξαμήνου του 2001, ο λόγος Τιμής προς Λογιστική Αξία (Ρ/BV)
της εταιρείας διαμορφώνεται σε 8,03.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17251N484</ED>
<ID>
ID:303861

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N48&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Προσδοκίες για άνοδο
</H2>
Πόση αισιοδοξία υπάρχει στους επενδυτές για το ΧΑΑ; 
Απαντά η κ. Αγγελική Πετρουλάκη, γενική διευθύντρια της εταιρείας Κύπρου
Χρηματιστηριακή 
Από την πορεία των τιμών στην αγορά, ιδιαίτερα το τελευταίο διάστημα,
προκύπτει ότι οι περισσότεροι επενδυτές προσδοκούν άνοδο του Χρηματιστηρίου
για το έτος που διανύουμε έπειτα από μια πτωτική χρονιά όπως ήταν η
προηγούμενη. Για τον λόγο αυτό δημιουργείται αισιοδοξία με την παραμικρή άνοδο
των τιμών. Η αισιοδοξία αυτή αντικατοπτρίζεται προς το παρόν περισσότερο στη
μεγάλη κεφαλαιοποίηση παρά στους υπόλοιπους κλάδους του Χρηματιστηρίου. Αγορές
και πωλήσεις εξάλλου πραγματοποιούνται, εκτός από ιδιώτες και από θεσμικούς
επενδυτές, όπως φαίνεται, και από τη διακίνηση αρκετών «πακέτων».
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17251N485</ED>
<ID>
ID:303874

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N48&aa=5</URL></REF>


Article

<CATEGORY>vin06</CATEGORY>

 <H2>Χημεία Θετικής Κατεύθυνσης
</H2><H4>Εξετάσεις στην Γ' Λυκείου
</H4>
<AUTHOR>Α. ΖΥΡΜΠΑΣ
</AUTHOR>
<AUTHOR>Π. ΠΑΠΑΝΔΡΕΑΔΗΣ
</AUTHOR>
<AUTHOR>Δ. ΣΤΑΜΑΤΗΣ
</AUTHOR>

<REF><SOURCE>ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17251N491</ED>
<ID>
ID:303756

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N49&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Έντονη η πλανητική επίδραση στο ζώδιό σας
σήμερα γι' αυτό χρειάζεται ιδιαίτερη προσοχή στις λεπτομέρειες και τις
ενέργειές σας, καθώς από αυτές θα κριθεί το αποτέλεσμα των στόχων σας. Μην
υποτιμάτε κάποιους αστάθμητους παράγοντες που θα μπορούσαν να σας
αποδιοργανώσουν. 
Ιχθύες 
(19 Φεβρουαρίου - 20 Μαρτίου). Μια σύντομη αναδρομή στο παρελθόν θα σας δώσει
την ευκαιρία να κινηθείτε πιο ελεύθερα στο παρόν και στο μέλλον. Αφήστε πια τα
γνωστά «πρέπει» και κάντε αυτό που νομίζετε εσείς σωστό για την εξέλιξή σας. 
Κριός 
(21 Μαρτίου - 19 Απριλίου). Τυχόν συγκρούσεις με το φιλικό και κοινωνικό σας
περιβάλλον θα μπορούσαν να οφείλονται σε κάποια συναισθηματική εκτόνωση που
εκφράζεται με επιθετικό τρόπο. Προσέξτε τα λόγια και τις κινήσεις σας αν δεν
θέλετε να χάσετε από κοντά σας ανθρώπους πολύτιμους και χρήσιμους. 
Ταύρος 
(20 Απριλίου - 20 Μαΐου). Προωθήστε ουσιαστικά και πρακτικά οικονομικά και
επαγγελματικά θέματα προκειμένου να επιτύχετε την αναβάθμισή τους. Μην
επιτρέψετε σε οικογενειακά προβλήματα που υπάρχουν να σας αποδιοργανώσουν και
να σας απομακρύνουν από τους στόχους σας. 
Δίδυμοι 
(21 Μαΐου - 21 Ιουνίου). Και σήμερα η Σελήνη εξακολουθεί να βρίσκεται στο
ζώδιό σας, μην επιτρέψετε λοιπόν σε καθημερινές προστριβές να χαλάσουν τη
διάθεσή σας. Να έχετε πάντα το βλέμμα σας στραμμένο προς το μέλλον και να μην
αφήσετε παλιές συνήθειες και πεποιθήσεις να καθυστερούν τον δρόμο σας προς την
επιτυχία. 
Καρκίνος 
(22 Ιουνίου - 22 Ιουλίου). Το πείσμα, η επιθετικότητα και οι οξείς τόνοι δεν
σας ταιριάζουν, γι' αυτό σκεφτείτε καλά πριν πείτε λόγια για τα οποία θα
μπορούσατε να μετανιώσετε, κάτω από τις αμφίρροπες και εκρηκτικές πλανητικές
επιδράσεις της σημερινής μέρας. 
Λέων 
(23 Ιουλίου - 22 Αυγούστου). Η παρουσία της Σελήνης και του Κρόνου στον τομέα
των φιλικών και κοινωνικών σχέσεων σάς βοηθά να μάθετε από τα λάθη σας και να
αποφύγετε άστοχες συμπεριφορές, τώρα που έχετε την ευκαιρία να δημιουργήσετε
νέες σταθερές βάσεις για την επίτευξη των στόχων σας. 
Παρθένος 
(23 Αυγούστου - 23 Σεπτεμβρίου). Ο τομέας των επαγγελματικών στο προσκήνιο,
διεκδικήστε λοιπόν μια αύξηση ή την εύνοια των ανωτέρων σας. Γίνετε πιο
συνεργάσιμοι με τους άλλους και ακούστε με προσοχή τα προβλήματά τους,
χρησιμοποιώντας όπως πάντα την απαράμιλλη λογική σας. 
Ζυγός 
(24 Σεπτεμβρίου - 23 Οκτωβρίου). Μην παρασύρεστε από άτομα που θα ήθελαν να
σας δουν να φρενάρετε τις φιλοδοξίες σας, φροντίστε να μείνετε σταθεροί στις
θέσεις και τις απόψεις σας. Μη σας τρομάζουν οι νέες ιδέες και η πραγμάτωσή
τους, όλα σιγά σιγά θα μπορούσαν να πραγματοποιηθούν. 
Σκορπιός 
(24 Οκτωβρίου - 22 Νοεμβρίου). Το ένστικτό σας παίζει καθοριστικό ρόλο σε ό,τι
πρέπει να αποφασίσετε, χωρίς όμως να πιέζετε καταστάσεις που καθυστερούν.
Συνεχίστε υπομονετικά το έργο της μεταρρύθμισης ξεκινώντας μέσα από το ίδιο
σας το σπίτι. 
Τοξότης 
(23 Νοεμβρίου - 21 Δεκεμβρίου). Η αντίθεση του Πλούτωνα στο ζώδιό σας με τη
Σελήνη σήμερα θα μπορούσε να σας φέρει αντιμέτωπους με τον σύντροφο ή τους
συνεργάτες σας. Μην έρθετε σε αντίθεση μαζί τους και προσπαθήστε να
μετατρέψετε, αν είναι δυνατόν, τις δυσκολίες σε χρήσιμες εμπειρίες. 
Αιγόκερως 
(22 Δεκεμβρίου - 19 Ιανουαρίου). Αυτό το διάστημα ενδέχεται να δώσετε μια
ουσιαστική μάχη προκειμένου να κάνετε τα όνειρά σας πραγματικότητα, μη χάνετε
λοιπόν το θάρρος σας έστω κι αν υπάρχουν κάποιοι ανασταλτικοί παράγοντες.
Πάρτε τη γενναία απόφαση που θα σας απαλλάξει οριστικά από τις στείρες σχέσεις
του παρελθόντος. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17251N501</ED>
<ID>
ID:303747

</ID><URL>http://ta-nea.dolnet.gr/neaweb/neafile.print_unique?e=A&f=17251&m=N50&aa=1</URL></REF>


Article

<CATEGORY>vin10</CATEGORY>

 <H5>ΒΛΑΟΒΙΤΣ ΣΤΗΝ «ΟΜΑΔΑ»: Ο ΑΠΟΚΛΕΙΣΜΟΣ ΗΤΑΝ ΒΑΡΥΣ
</H5><H2>Ψυχολογικό ναυάγιο
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Γκόραν Βλάοβιτς. Αυτήν τη στιγμή ο πιο φορμαρισμένος ποδοσφαιριστής του
Παναθηναϊκού, έχοντας «ξελασπώσει» το «Τριφύλλι» πολλές φορές. Μέσα του
συγκρούονται δύο έντονα συναισθήματα: αυτό της στεναχώριας από τον αναπάντεχο
αποκλεισμό της ομάδας του και εκείνο της αισιοδοξίας, αφού πιστεύει ακράδαντα
ότι οι στόχοι του ΠΑΟ δεν έχουν χαθεί ακόμα. Ο Κροάτης μίλησε στην «ΟΜΑΔΑ» και
προσπάθησε να μαζέψει τα... συντρίμμια του αποκλεισμού και να εντοπίσει τι
φταίει. 
«Η αλήθεια είναι ότι είμαι απαρηγόρητος, όπως άλλωστε και οι υπόλοιποι
συμπαίκτες μου. Βρίσκομαι ενάμιση χρόνο στον Παναθηναϊκό και δεν έχω
αντιμετωπίσει τόση κατήφεια για ένα αποτέλεσμα. Μας ενόχλησε που
αποκλειστήκαμε, διότι παίξαμε καλό ποδόσφαιρο. Κλείσαμε από την αρχή τον
Ηρακλή, χάσαμε ευκαιρίες, μπορούσαμε να πετύχουμε και πέντε γκολ. Θα σας
ομολογήσω κάτι. Αν δεν είχαμε καλή απόδοση δεν θα με πείραζε καθόλου ο
αποκλεισμός. Όμως, αυτό που έγινε την Τετάρτη με στεναχώρησε βαθύτατα». 
- Τελικά τι φταίει και η ομάδα έχει πέσει σε λήθαργο; 
«Δεν μπορώ να εξηγήσω ακριβώς τι τρέχει. Σε μεγάλο ποσοστό θεωρώ ότι παίζει
ρόλο και ο ψυχολογικός παράγοντας. Βρισκόμασταν χαμηλά τόσο ψυχολογικά όσο και
βαθμολογικά. Αυτό άλλαξε και σιγά σιγά βρήκαμε τις δυνάμεις μας. Εκεί που
αισθανθήκαμε ανίκητοι μετά τα ματς με το Αιγάλεω και την Ξάνθη, όπου
ανατρέψαμε στο τέλος το εις βάρος μας σκορ, ήρθε να προστεθεί το σοκ του
αποκλεισμού από το Κύπελλο». 
- Είσαι ευχαριστημένος από τον προπονητή; 
«Ναι! Όχι επειδή με υπολογίζει περισσότερο, αλλά διότι έχει μοντέρνα τακτική.
Πολλοί χαρακτηρίζουν παράξενες τις επιλογές του, ωστόσο, γνωρίζω καλά πώς
λειτουργούν οι μεγάλοι σύλλογοι και ο Μαρκαριάν βαδίζει σε ευρωπαϊκά πρότυπα.
Βλέπει μακριά. Επίσης, βρίσκεται κοντά στους ποδοσφαιριστές και συζητάει μαζί
τους για οτιδήποτε τους απασχολεί. Ο προηγούμενος προπονητής οπωσδήποτε δεν
είχε ανάλογες τακτικές...». 
- Μήπως, όμως, θα έπρεπε, αφού διανύεις περίοδο φόρμας
να σε ξεκινήσει αντί του βετεράνου Βαζέχα; 
«Ίσως έχετε δίκιο. Μπορεί να αιφνιδίασαν οι επιλογές του, όμως, ο προπονητής
έχει την απόλυτη ευθύνη για τον καταρτισμό της ενδεκάδας και αυτός γνωρίζει
καλύτερα από όλους. Οι επιλογές είναι καθαρά θέμα δικό του. Όταν πριν από λίγο
καιρό πέτυχα σε ένα παιχνίδι πέντε γκολ και στο επόμενο δεν ήμουν καν στην
ενδεκάδα δεν μίλησα και δεν δημιουργήθηκε κανένα θέμα». 
- Ο κόσμος του Παναθηναϊκού έχει εξαγριωθεί μαζί σας! Τι
μπορείς, ως Γκόραν Βλάοβιτς, να υποσχεθείς στους οπαδούς; 
«Έχουν απόλυτο δίκιο. Δεν μου αρέσουν τα μεγάλα λόγια. Όμως, μπορώ να πω με
σιγουριά ότι θα χαμογελάσουν σύντομα». 
*** Για το Μοντεβιδέο αναχώρησε χθες το πρωί ο Σέρχιο Μαρκαριάν. Την
Κυριακή παντρεύεται ο γιος του και ο Ουρουγουανός τεχνικός θα παραστεί στη
μεγάλη οικογενειακή στιγμή. Ο Μαρκαριάν θα επιστρέψει την Τρίτη στην Αθήνα.
Στον πάγκο της ομάδας στο παιχνίδι πρωταθλήματος με τον Εθνικό Αστέρα θα
καθήσει ο συνεργάτης του Τάκης Οικονομόπουλος.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17251O011</ED>
<ID>
ID:303767

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O01&aa=1</URL></REF>


Article

<CATEGORY>vin10</CATEGORY>

 <H5>Η ΒΕΝΕΤΣΙΑ: Σκέπτεται να τον πουλήσει
</H5><H2>Ο ΠΑΟ μιλάει για τον αμυντικό Άντερσον
</H2>
Ο Ντάνιελ Άντερσον βρίσκεται στο στόχαστρο του Παναθηναϊκού. Η διοίκηση του
«Τριφυλλιού» ξεκίνησε χθες συζητήσεις με τον μάνατζερ του αμυντικού μέσου της
Βενέτσια, αφού ψάχνει απεγνωσμένα ποδοσφαιριστή για να καλύψει καλύτερα τη
θέση όπου πονάει ο ΠΑΟ. Ο μάνατζερ του 24χρονου Σουηδού Άντερσον, Ιταλός
Βιτσέντζο Μοράμπιτο, είπε χθες στην «ΟΜΑΔΑ»: «Αρχίσαμε τις διαπραγματεύσεις με
τον Παναθηναϊκό και τις προσεχείς ημέρες θα γίνει γνωστό αν τελικά ο παίκτης
θα μετακομίσει στην Ελλάδα. Η Βενέτσια βρίσκεται σε δυσχερή θέση και σε
περίπτωση που την Κυριακή ηττηθεί από την Ίντερ, τότε κατά μεγάλο ποσοστό θα
έχει υποβιβαστεί στη Β' Κατηγορία. Συνεπώς, τους διοικούντες την ομάδα τούς
συμφέρει καλύτερα να πουλήσουν τώρα τον καλύτερό τους παίκτη, αφού θα
κερδίσουν περισσότερα από το να τον παραχωρήσουν τον Ιούνιο που λήγει το
συμβόλαιό του». 
Ο Άντερσον, ο οποίος κοστολογείται στα 5.000.000 ευρώ (περίπου 1,8 δισ.
δραχμές) είναι διεθνής με την Εθνική Σουηδίας 35 φορές και έχει σημειώσει ένα
γκολ. Έχει ύψος 1,78 μ. και ζυγίζει 76 κιλά.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17251O012</ED>
<ID>
ID:303813

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O01&aa=2</URL></REF>


Article

<CATEGORY>vin10</CATEGORY>

 <H5>ΠΑΤΣΑΤΖΟΓΛΟΥ - ΧΑΡΙΣΤΕΑΣ: ΣΤΟΧΟΣ ΤΩΝ ΚΑΤΑΣΚΟΠΩΝ
</H5><H2>Μαγνήτες
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Πατσατζόγλου και Χαριστέας θα μονοπωλήσουν το ενδιαφέρον κατασκόπων στην
αναμέτρηση της Κυριακής Ολυμπιακού - Άρη

Ο Χρήστος Πατσατζόγλου και ο Άγγελος Χαριστέας αποτελούν πόλο έλξης για
ευρωπαϊκές ομάδες και μεθαύριο θα βρίσκονται στο ΟΑΚΑ κατάσκοποι της Πάρμα και
της Λανς, για να τους παρακολουθήσουν στον αγώνα Ολυμπιακού - Άρη. 
Η Πάρμα ειδοποίησε τον Ολυμπιακό ότι ο εκπρόσωπος της, Φάουστο Πάρι, θα
βρίσκεται την Κυριακή στο στάδιο «Σπύρος Λούης». Ο Πάρι θα τσεκάρει
«ερυθρόλευκους» ποδοσφαιριστές με κυριότερο στόχο τον Πατσατζόγλου. Ο
απεσταλμένος της Λανς, Μπιτιέ Σενάκ, θα κατασκοπεύσει τον επιθετικό του Άρη
Άγγελο Χαριστέα. Ο κόσμος του Ολυμπιακού θέλοντας να επιβραβεύσει τη νίκη της
ομάδας επί της ΑΕΚ στη Νέα Φιλαδέλφεια θα δώσει βροντερό παρών μεθαύριο στο
ΟΑΚΑ. Παράλληλα, οι οπαδοί της πειραϊκής ομάδας θέλουν να πανηγυρίσουν την
κατάκτηση του άτυπου τίτλου πρωταθλητή χειμώνα. Ο Ολυμπιακός βρίσκεται στην
κορυφή της βαθμολογίας, ενώ η δεύτερη ΑΕΚ (έχει έναν βαθμό λιγότερο) θα
αντιμετωπίσει στην Τούμπα τον ΠΑΟΚ. Οι πρωταθλητές αισιοδοξούν ότι την Κυριακή
θα αυξηθεί η διαφορά από την ομάδα του Φερνάντο Σάντος. 
Οι οργανωμένοι Σύνδεσμοι του Ολυμπιακού προμηθεύτηκαν χθες 7.000 εισιτήρια. Οι
υπεύθυνοι της Διαχείρισης των εισιτηρίων της ΠΑΕ χαρακτήρισαν πρωτοφανή τη
ζήτηση για «μέσο» αγώνα πρωταθλήματος. Υπολογίζεται ότι περίπου 30.000 φίλοι
της πειραϊκής ομάδας θα βρεθούν μεθαύριο στο Ολυμπιακό Στάδιο. Εξάλλου, οι
«ερυθρόλευκοι» θα έχουν στο Καυταντζόγλειο τη θερμή συμπαράσταση των οπαδών
τους, καθώς έχουν, ήδη, ζητηθεί από τον Ηρακλή 5.000 εισιτήρια. 
Ο Καρεμπέ ακολούθησε χθες ατομικό πρόγραμμα και σήμερα αναμένεται να αγωνιστεί
στο οικογενειακό δίτερμα. Ο Τάκης Λεμονής δεν σκοπεύει να αλλάξει την ενδεκάδα
που πήρε τη νίκη επί της ΑΕΚ. Ο τεχνικός των «ερυθρολεύκων» δοκίμασε χθες τους
Ελευθερόπουλο, Πατσατζόγλου, Βενετίδη, Ανατολάκη, Κωστούλα, Ζε Ελίας,
Γιαννακόπουλο, Τζόρτζεβιτς, Νινιάδη (πήρε τη θέση του Καρεμπέ), Τζιοβάνι,
Αλεξανδρή. 
*** Στην 37η θέση του κόσμου βρίσκεται ο Ολυμπιακός σύμφωνα με το
έγκυρο διεθνές site eurofootsie. Πρώτη είναι Ρεάλ, ενώ ο Παναθηναϊκός
βρίσκεται στην 64η θέση και η ΑΕΚ στην 81η θέση.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O021</ED>
<ID>
ID:303768

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩ 2004: Σήμερα κληρώνει
</H5><H2>Η Εθνική ψάχνει τύχη
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Στη Σάντα Μάρα ντε Φλέιρα του Οπόρτο διεξάγεται σήμερα η κλήρωση των
προκριματικών αγώνων του Ευρωπαϊκού Πρωταθλήματος ποδοσφαίρου 2004, σε επίπεδο
εθνικών ομάδων. Η Εθνική μας για να μπορέσει να διεκδικήσει την πρόκριση στην
τελική φάση της διοργάνωσης, η οποία θα γίνει στα γήπεδα της Πορτογαλίας,
ελπίζει στην εύνοια της τύχης. 
Το αντιπροσωπευτικό μας συγκρότημα θα μπει στον τρίτο όμιλο δυναμικότητας, από
τους πέντε συνολικά. Τι σημαίνει αυτό; Ότι αποφεύγει τις Αυστρία, Νορβηγία,
Σλοβακία, Ισραήλ, Ελβετία, Ισλανδία, Βουλγαρία, Φινλανδία και Ουγγαρία, αλλά η
αποτυχημένη προσπάθειά της στην προηγούμενη προκριματική φάση του EURO 2000
και η συγκέντρωση 15 μόνο βαθμών σε δέκα αγώνες, καθώς και τα άσχημα
αποτελέσματά της στην προκριματική φάση του Παγκοσμίου Κυπέλλου 2002, την
υποχρεώνουν να αντιμετωπίσει δύο μεγάλα «θηρία» του ευρωπαϊκού ποδοσφαίρου. 
Πολλές ελπίδες να προκριθούν στην τελική φάση του Ευρωπαϊκού Κυπέλλου στις
κατηγορίες τους έχουν οι εθνικές ομάδες ποδοσφαίρου των 17 και 19 ετών της
Ελλάδας. 
Στην κλήρωση των 17άρηδων που έγινε χθες στο Οπόρτο η Ελλάδα θα αντιμετωπίσει
στον όμιλό της τρεις ομάδες και συγκεκριμένα τις ομάδες του Λιχτενστάιν, της
Μολδαβίας και της Σλοβακίας, ενώ στους 19άρηδες η Εθνική μας θα περάσει στον
δεύτερο γύρο δίχως αγώνα. 
Στη συνέχεια, θα αντιμετωπίσει τον νικητή του ομίλου Ολλανδίας, Φινλανδίας,
Τουρκίας, Λετονίας, τον 2ο του ομίλου Νορβηγίας, Κύπρου, Βοσνίας, Μάλτας και
το 1ο του ομίλου Ουγγαρίας, Βορ. Ιρλανδίας, Ανδόρας και Ουαλίας.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O022</ED>
<ID>
ID:303814

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ ΓΚΑΝΙΑΝ 4» περιλαμβάνει σήμερα την 4η, 5η, 6η και 7η ιπποδρομία,
ενώ το «ΣΚΟΡ ΓΚΑΝΙΑΝ 6» (Μεταφέρθηκαν 35.070,00 ευρώ) την 2η, 3η, 4η, 5η, 6η
και 7η ιπποδρομία. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΡΕΝΑΣ 58 Νικολαΐδης&#0097 
2. ΖΑΝ 58 Τσεργάς&#0093 
3. ΖΥΓΟΣ 58 Τριανταφύλ.&#0098 
4. ΜΑΒΕΡΙΚ 58 Ξυνός&#0094 
5. ΜΠΕΪΛΙΣ 58 Ζευγώλης&#0096 
6. ΟΡΕΙΝ. ΑΕΤΟΣ 58 Φίλιππος&#0092 
7. ΣΠΕΪΣΜΑΝ 58 Νίκος&#0091 
8. ΤΟΠΑΖ ΤΖΟΥΝ. 54,5 Λαγουτάρης&#0095 
- Υπόδ.: ΖΥΓΟΣ - ΜΑΒΕΡΙΚ (Ορεινός Αετός) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΑΚΑΣΤΟΣ 58 Τριανταφύλ.&#0099 
2. ΑΝΤΑΡΗΣ 57 Αχιλλέας&#0093 
3. ΟΥΕΣΤΕΡΝ ΜΠΟΫ 56,5 Φίλιππος&#0094 
4. ΡΙΤΣ 56,5 Μπάμπης&#00910 
5. ΕΛΕΥΘΕΡΟΣ 55,5 Λάος&#0098 
6. ΠΙΚ. ΒΑΓΓΕΛΗΣ 55,5 Οικονομίδης&#0092 
7. ΕΒΡΟΣ 52,5 Δρόσος&#0095 
8. ΑΡΜΑΤΩΛΟΣ 53,5 Γεωργίου&#0096 
9. ΑΝΤΡΙΟΥΣ 53,5 Νικολαΐδης&#0091 
10. ΦΛΙΠΠΕΡ 51 Ντίνα&#0097 
- Υπόδ.: ΑΚΑΣΤΟΣ - ΑΝΤΑΡΗΣ (Πικολ. Βαγγέλης) 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΜΙΣΤΕΡ ΤΟΜ 58,5 Σωτηρόπ/λος&#0095 
2. ΕΡΙΣΤΙΚΟΣ 55,5 Τριανταφύλ.&#0096 
3. ΜΙΚ. ΓΙΓΑΝΤΑΣ 56,5 Μπάμπης &#0097 
4. ΛΕ ΜΠΑΡΟΝ 54 Νικολαΐδης&#0093 
5. ΧΑΪ ΜΠΟΫ 54 Τσεργάς&#0091 
6. ΜΠΕΛΦΑΣΤ 53,5 Ξυνός&#0092 
7. ΟΥΡΑΝΙΟΣ 52 Γεωργίου&#0094 
8. ΠΕΡΙΚΛΕΤΟΣ 52 Λάος&#0098 
- Υπόδ.: ΕΡΙΣΤΙΚΟΣ - ΧΑΪ ΜΠΟΫ (Περικλέτος) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΠΕΠΕΡ 58 Ξυνός&#0092 
2. ΛΟΓΧΗ 56 Νίκος&#0094 
3. ΕΜΒΟΛΙΜΗ 52,5 Νύχτας&#009 5 
4. ΤΑΧΥΤΗΤΑ 55 Μπάκος&#0093 
5. ΕΚΦΡΑΣΙΣ 54,5 Λάος 7 
6. ΠΕΝΝΥ 53,5 Νικολαΐδης&#0091 
7. ΜΠΙΛΗΦ 52 Γεωργίου&#0096 
- Υπόδ.: ΜΠΙΛΗΦ - ΕΚΦΡΑΣΙΣ (Λόγχη) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΣΟΛΟ ΓΟΥΪΝΝ. 58,5 Βαλακούδ. Ν.&#0091 
2. ΑΥΓΕΡΙΝΟΣ 51,5 Βαγγέλης&#0096 
3. ΡΑΜΟΒΟΥΝΙ 52,5 Μπάκος&#0092 
4. ΔΟΥΝΑΒΗΣ 52 Γεωργίου&#009 9 
5. ΚΙΣ ΔΕ ΜΠΡΑΪΝΤ 48,5 Μπαρούτας&#0098 
6. ΣΕΡ ΜΑΤΖΙΚ 50 Τσεργάς&#0097 
7. Ν. ΕΞΠΛΟΖΙΟΝ 45,5 Νύχτας&#0095 
8. ΓΚΛΟΡ. ΣΠΕΑΡΣ 48,5 Μαστοράκης&#0093 
9. ΚΑΡΤΕΛ ΓΟΥΕΪ 48,5 Χαραλάμπ.&#0094 
-Υπόδ.: ΡΑΜΟΒΟΥΝΙ - ΑΥΓΕΡΙΝΟΣ (Κις Δε Μπράιντ) 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΜΕΔΙΚΟΣ 58 Οικονομίδης&#0096 
2. ΙΓΝΑΤΙΟΣ 57,5 Ζευγώλης &#0095 
3. ΑΝΔΡΙΩΤΗΣ 56,5 Τριανταφύλ.&#0092 
4. ΡΟΜΑΝΥ ΚΟΥΗΝ 56,5 Αχιλλέας&#0097 
5. ΣΠΑΝΙΟΣ 56 Νίκος&#0091 
6. ΣΤΥΛΟΒΑΤΗΣ 54,5 Τσεργάς&#0093 
7. ΚΑΛΒΙ 51,5 Ντίνα&#0098 
8. ΓΚΡ. ΛΕΤΖΕΝΤ 49 Μπαρούτας&#0094 
- Υπόδ.: ΙΓΝΑΤΙΟΣ - ΑΝΔΡΙΩΤΗΣ (Ρομάνυ Κουήν) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΤΖ. ΣΕΤ ΓΟΥΕΪ 58 Λάος&#0095 
2. ΚΑΛΛΙΤΕΧΝΗΣ 56 Οικονομίδης&#0097 
3. ΣΤΡΟΝΓΚ ΜΠΕΝ 54 Γεωργίου &#0092 
4. ΤΕΝΤΕΡ ΜΠΟΫ 54 Νικολαΐδης &#0094 
5. ΜΠ. ΣΤΑΥΡΟΣ 53 Τσεργάς&#0098 
6. ΠΑΝΟΥΛΗΣ ΤΖ. 52,5 Δάλαρης&#0096 
7. ΣΚΑΫ ΜΑΣΤΕΡ 50,5 Ντίνα&#0093 
8. ΔΕΞΑΜΕΝΗ 51 Χαραλάμπ.&#0091 
- Υπόδ.: ΤΖΕΤ ΣΕΤ ΓΟΥΕΪ - ΔΕΞΑΜΕΝΗ (Καλλιτέχνης) 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΘΕΑΤΡΙΝΟΣ 77 Σωτηρόπ/λος&#0093 
2. ΜΕΓ. ΣΤΑΥΡΟΣ 63,5 Οικονομίδης&#0099 
3. ΣΤΡ. ΣΤΑΥΡΟΣ 57 Μπάκος&#0097 
4. ΧΑΡΜΟΝ. ΓΟΥΕΪ 56,5 Λάος&#0096 
5. ΑΕΡΙΚΟ 52,5 Τσεργάς&#0091 
6. ΓΟΡΙΛΛΑΣ 49,5 Βαγγέλης&#0094 
7. ΧΡΗΣΜΟΣ 51,5 Γεωργίου&#0095 
8. ΧΑΡΟΥΜΕΝΟΣ 50 Αλέξανδρος&#0092 
9. ΜΑΓΚΑΝ/ΤΗΣ 48,5 Μαστοράκης&#0098 
- Υπόδ.: ΓΟΡΙΛΛΑΣ - ΧΡΗΣΜΟΣ (Χαρμόνιους Γουέι) 
9η ΙΠΠΟΔΡΟΜΙΑ / Ώρα 7.00, 1.800 μέτρα 
1. ΛΥΣΙΑΣ 58 Νικολαΐδης&#0092 
2. ΤΖΙΜ ΜΠΟΫ 58 Οικονομίδης&#0094 
3. ΤΕΥΚΡΟΣ 57 Λάος&#0091 
4. ΒΟΗΜΟΥΝΔΟΣ 53 Μαστοράκης&#0095 
5. ΧΑΡΟΥΛΑ 47 Βαγγέλης&#0093 
6. ΘΕΟΣΤΑΛΤΟΣ 48,5 Γεωργία&#0096 
- Υπόδ.: ΤΖΙΜ ΜΠΟΫ - ΤΕΥΚΡΟΣ (Χαρούλα) 
- Δύο αουτσάιντερ: ΦΛΙΠΠΕΡ (2η) - ΣΟΛΟ ΓΟΥΪΝΝΕΡ (5η). 
<H3>ΧΩΡΙΣ ΚΟΥΡΣΕΣ ΤΗ ΔΕΥΤΕΡΑ </H3>
Ματαιώθηκε, λόγω δυστοκίας που παρατηρήθηκε στις εγγραφές, η ιπποδρομιακή
συγκέντρωση της Δευτέρας 28 Ιανουαρίου. Η επόμενη ιπποδρομιακή συγκέντρωση θα
γίνει την Τετάρτη 30 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O023</ED>
<ID>
ID:303846

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=3</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>Ο κουμπαράς μεγαλώνει
</H4>
Τζακ ποτ στην κλήρωση του Τζόκερ. Στον κουμπαρά μπήκαν 4.323.621,20 ευρώ.
Βρέθηκαν 5 με 5 επιτυχίες που κερδίζουν από 112.587,53, 55 με 4+1 από
2.864,22, 972 με 4 από 62,06, 3.153 με 3+1 από 38,80, 51.518 με 3 από 2,24,
45.776 με 2+1 από 1,68 και 224.736 με 1+1 από 0,79 ευρώ. Οι αριθμοί: 9,
24, 29, 41, 42, και ο Τζόκερ είναι το 7. 
Τζακ ποτ σημειώθηκε στην πρώτη κατηγορία του ΠΡΟΤΟ. Στον κουμπαρά μπήκαν
450.000 ευρώ. Τα κέρδη στις υπόλοιπες κατηγορίες: 2η: 16.238,36, 3η: 1.432,79,
4η: 176,50, 5η:14,68 και 6η:1,23 ευρώ. Ο αριθμός: 5 9 5 0 2 6 8.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O024</ED>
<ID>
ID:303862

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Η κλήρωση
</H2>
13.00 (ΕΤ1): Κλήρωση προκριματικής φάσης Ευρωπαϊκού Πρωταθλήματος
Ποδοσφαίρου 2004 (Ζ). 
14.00 (EuroSport): Δίαθλο (Ζ). 
15.45 (EuroSport): Τένις. 
18.00 (EuroSport): Μπόμπσλεϊ. Παγκόσμιο Κύπελλο (Ζ). 
19.45 (Α.S. 2): Ολυμπιακός-Βουλιαγμένη (πόλο, Ζ). 
20.00 (EuroSport): Έλκηθρο (Ζ). 
20.30 (SuperSport 2): Χόκεϊ επί πάγου. 
21.00 (Α.S. 1): Μονακό-Μονπελιέ (Μ). 
21.30 (EuroSport): Λιβερία-Αλγερία (Ζ). 
24.00 (SuperSport 2): Ιντεπεντιέντε-Ταγιέρες (Αργεντινή). 
02.30 (Α.S. 2): Ατλάντα-Ντιτρόιτ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O025</ED>
<ID>
ID:303875

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=5</URL></REF>


Article

<CATEGORY>vin10</CATEGORY>

 <H2>ΤΟ ΕΚΤΑΚΤΟ </H2><H4>Διαλογή
</H4>
Κατά τη διαλογή του έκτακτου δελτίου ΠΡΟ-ΠΟ βρέθηκαν: τα 86 Σούπερ 13άρια θα
πάρουν από 291,23 ευρώ, τα 321 13άρια θα εισπράξουν από 109,53 ευρώ, τα 4.962
12άρια κερδίζουν από 5,84 ευρώ και για τα 33.109 11άρια είχαμε «τζακ ποτ». <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O026</ED>
<ID>
ID:303881

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17251O027</ED>
<ID>
ID:303887

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O02&aa=7</URL></REF>


Article

<CATEGORY>vin10</CATEGORY>

 <H5>ΚΟΥΡΑΚΗΣ: ΠΟΛΛΑ ΜΕΤΑΛΛΙΑ ΤΟ 2004
</H5><H2>Στόχος το +20
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Πύρρος Δήμας. Από τις ελπίδες της Ελλάδας στο κυνήγι των μεταλλίων το 2004.
Σύμφωνα με τον υφυπουργό Αθλητισμού Γιάννη Κουράκη, μπορούμε να ξεπεράσουμε τα 20

Σε 20 με 26 μετάλλια οριοθέτησε τον στόχο τής Ελλάδας στους Ολυμπιακούς Αγώνες
του 2004, ο υφυπουργός Αθλητισμού Γιάννης Κουράκης στη διάρκεια της χθεσινής
συνέντευξης Τύπου, επαναλαμβάνοντας αυτό που είχε υποστηρίξει στην πρόσφατη
συνεδρίαση της διυπουργικής επιτροπής ο υπεύθυνος της προολυμπιακής
προετοιμασίας Γιάννης Παπαδογιαννάκης. 
Ο υφυπουργός Αθλητισμού επισήμανε ότι η σωστή προετοιμασία των αθλητών για
τους Ολυμπιακούς Αγώνες, η ψήφιση του νέου αθλητικού νομοσχεδίου και η
αναβάθμιση του ποδοσφαίρου, ώστε να επιστρέψει ο κόσμος στα γήπεδα αποτελούν
τις πρώτες προτεραιότητες της αθλητικής ηγεσίας. 
ΣΤΗΡΙΞΗ 
Ο κ. Κουράκης τόνισε ότι οι άξονες της ολυμπιακής προετοιμασίας είναι δύο, οι
ολυμπιακές υποδομές και η επιστημονική, ηθική και υλική στήριξη των αθλητών. 
Ο υφυπουργός αναφέρθηκε επίσης: 
*** Στην αναβάθμιση του Εθνικού Κέντρου Αθλητικών Ερευνών. 
*** Στις επιχορηγήσεις των Ομοσπονδιών. Από σήμερα θα αρχίσει η
καταβολή του 30% έναντι των ποσών που δικαιούνται για εφέτος. 
*** Το νομοσχέδιο για τον αθλητισμό θα είναι έτοιμο σύντομα και θα έχει
πέντε άξονες, αθλητική Δικαιοσύνη, διαιτησία, βία, πολυϊδιοκτησία και
ντόπινγκ. 
*** Στο εφετινό πρωτάθλημα, το οποίο χαρακτήρισε «καλό», ενώ για μία
ακόμη φορά απέρριψε το αίτημα της ΕΠΑΕ για τα Σπορτς Κλαμπ. Όσον αφορά τη
διαιτησία, ο γ.γ. Αθλητισμού Νίκος Έξαρχος απάντησε ότι «αυτή είναι στην
Ομοσπονδία σύμφωνα με το καταστατικό της ΦΙΦΑ». 
Τον Απρίλιο θα μεταφερθούν οι υπηρεσίες της ΓΓΑ στο κτίριο όπου τώρα
βρίσκονται τα γραφεία της Α.Ε. «Αθήνα 2004». Το κόστος θα φθάσει περίπου τα 2
δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17251O031</ED>
<ID>
ID:303769

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΑΜ - ΓΚΟΥΑΡΝΤΙΟΛΑ
</H5><H2>Βαριά τιμωρία
</H2>
Με πέντε και τέσσερις μήνες αποκλεισμό από τους αγωνιστικούς χώρους
τιμωρήθηκαν, αντίστοιχα, οι Γιαπ Σταμ και Πέπε Γκουαρντιόλα, οι οποίοι
βρέθηκαν θετικοί στην ουσία ναδρολόνη. 
Η ιταλική ομοσπονδία επέβαλε στους δύο ποδοσφαιριστές χρηματικό πρόστιμο
50.000 ευρώ, ενώ οι νέοι κανονισμοί δεν τους επιτρέπουν να υποβάλουν έφεση.
Επίσης μπορεί να υποβληθούν σε νέο ξαφνικό έλεγχο την περίοδο που εκτίουν την
τιμωρία τους. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17251O032</ED>
<ID>
ID:303815

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O03&aa=2</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ
</H5><H2>«Τρομοσκόπηση»
</H2>
Το ένα τρίτο των ερωτηθέντων σε γκάλοπ του Ασοσιέιτεντ Πρες πιστεύει πως
είναι πολύ πιθανό να εκδηλωθεί τρομοκρατικό χτύπημα κατά τη διάρκεια των
Χειμερινών Ολυμπιακών Αγώνων στο Σολτ Λέικ Σίτι. 
Σε άλλες δημοσκοπήσεις που πραγματοποιήθηκαν τελευταία στις Ηνωμένες
Πολιτείες, περισσότεροι από τους μισούς ερωτηθέντες προβληματίζονται έντονα με
την τρομοκρατία και πιστεύουν πως είναι πολύ πιθανό οι Ηνωμένες Πολιτείες να
δεχτούν νέο τρομοκρατικό χτύπημα στο άμεσο μέλλον. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17251O033</ED>
<ID>
ID:303847

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O03&aa=3</URL></REF>


Article

<CATEGORY>vin10</CATEGORY>

 <H2>Τζακ Ποτ 500.000 ευρώ στο ΠΡΟΤΟ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Με 400.000 ευρώ στον κουμπαρά της 1ης κατηγορίας θα πραγματοποιθεί η αυριανή
κλήρωση, καθώς κατά την διαλογή των δελτίων του 7ου διαγωνισμού σημειώθηκε το
3ο συνεχόμενο Τζακ Ποτ. Η πληθώρα των νικητών της 2ης κατηγορίας, 71 τον
αριθμό, περιόρισε το μερίδιο σε 938 ευρώ. Η έντονη κινητικότητα της δεκάδας
του 40 συνεχίστηκε για μια ακόμη φορά, ενώ ισοφαρίζει με 10 εκπροσώπους την
πρωτοπόρο δεκάδα του 10, στο επιμέρους του 2002. Η ισοπαλία Μονών - Ζυγών δεν
μεταβάλλει το μικρό προβάδισμα των Ζυγών στη νέα χρονιά, ούτε τη συνολικά
ηγετική θέση των Μονών, ενώ το 4Μ-2μ αφενός μεν ισχυροποιεί την ηγετική θέση
στο 2002 αλλά και πιέζει ακόμη πιο ασφυκτικά τους αντιπάλους, αφού η διαφορά
στο συνολικό διαμορφώνεται σε 8 βαθμούς, (3040μ - 3032Μ).

<H3>ΑΠΟΤΕΛΕΣΜΑΤΑ ΤΟΥ 7ου ΔΙΑΓΩΝΙΣΜΟΥ 2002 ΠΕ 24/1/02 </H3>
* Κληρώθηκαν οι αριθμοί 8, 21, 25, 38, 41, 44

* Συμπληρώθηκαν 4.675.042 στήλες.

* Μοιράστηκαν 156.899,09 ευρώ

* Δεν μοιράστηκαν 350.582,70 ευρώ

* Δεν βρέθηκε 6άρι, ενώ βρέθηκαν 71 5άρια που κερδίζουν από 938,69
ευρώ, 3.700 4άρια που κερδίζουν από 13,50 ευρώ και 73.385 3άρια που κερδίζουν
από 0,54 ευρώ.

ΠΡΟΤΟ: Κληρώθηκε ο αριθμός 5950268 Δεν βρέθηκε νικητής στην 1η κατηγορία.

Στήλες : 1.854.914
<H3>Πόσες φορές εμφανίστηκαν έως τώρα
</H3>
<H3>Έξαρση... 40άρηδων
</H3>
<H3>Τι λένε οι αριθμοί
</H3><H3>Σε 1012 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17251O034</ED>
<ID>
ID:303863

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΣΑΝΤΟΣ ΚΑΝΕΙ ΣΧΕΔΙΑ ΜΕ ΚΕΝΤΡΙΚΟ ΑΜΥΝΤΙΚΟ ΔΙΔΥΜΟ ΤΟΥΣ ΚΩΣΤΕΝΟΓΛΟΥ, ΦΕΡΟΥΖΕΜ
</H5><H2>Αγωνία για Γκαμάρα
</H2><H4>* Τώρα ο Σάντος κάνει σχέδια με κεντρικό δίδυμο τους Κωστένογλου, Φερούζεμ και
ετοιμοπόλεμο τον Καψή
</H4>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Σήμερα θα κριθεί αν ο Κάρλος Γκαμάρα καταφέρει να αγωνιστεί στο ντέρμπι με
τον ΠΑΟΚ στην Τούμπα

Το ένα μετά το άλλο ξεπηδούν τα προβλήματα στην ΑΕΚ! Αυτήν τη φορά δεν
σχετίζονται μόνο με τις ήττες από Ηρακλή και Ολυμπιακό, αλλά αφορούν τα
αγωνιστικά θέματα και ο πονοκέφαλος του Φερνάντο Σάντος αυξάνεται... 
Στην αρχή το «αγκάθι» ήταν οι κάρτες του Μιχάλη Κασάπη. Μετά η κάκωση που
ταλαιπωρεί τον Μίλεν Πέτκοφ. Ο Βούλγαρος μέσος πολύ δύσκολα θα αγωνιστεί
κόντρα στην ΠΑΟΚ στην Τούμπα. 
Ακολούθως, προέκυψε θέμα τραυματισμού του Κάρλος Γκαμάρα, ο οποίος
αποδεικνύεται ότι δεν είναι «παίξε-γέλασε». Ο Παραγουανός κεντρικός αμυντικός
έχει κάκωση έξω πλαγίου συνδέσμου και εξ ορισμού ο τραυματισμός συνιστά ζωηρές
αμφιβολίες για την παρουσία του απέναντι στον ΠΑΟΚ. 
Όλα θα κριθούν εντός της ημέρας, αλλά χθες ο Γκαμάρα έτρεχε όλη την ημέρα
στους γιατρούς, προκειμένου να διαπιστωθεί η έκταση του τραύματος. Ο Γκαμάρα,
καλύτερος μαζί με τον Ντέμη την περασμένη Κυριακή στο ντέρμπι με τον
Ολυμπιακό, είναι στην ουσία ο στυλοβάτης της άμυνας. Έχει χάσει μόνο ένα ματς,
αυτό στην Κρήτη, όπου ναι μεν νίκησε η ΑΕΚ τον ΟΦΗ, αλλά πέρασε δύσκολες
στιγμές. Τώρα ο Σάντος κάνει σχέδια με κεντρικό δίδυμο τους Κωστένογλου,
Φερούζεμ και ετοιμοπόλεμο τον Καψή. Για την θέση του Κασάπη, μάλλον, ως φαβορί
προβάλλει ο Γεωργέας! Και για τον Πέτκοφ τα σενάρια που παίζουν είναι πάρα
πολλά. Ίσως έχουμε έκπληξη με Κόλα στο σχήμα. Ωστόσο, ο Φόλια διεκδικεί θέση
στα αριστερά και ο Λάκης θα παίξει βασικός. Επίσης, αξίζει να αναφέρουμε το
εξής: εντός της ημέρας θα δοθεί η πρώτη συνέντευξη Τύπου του Φερνάντο Σάντος
μετά τις ευρωπαϊκές αναμετρήσεις! Πάλι καλά δηλαδή... 
Ο Πορτογάλος τεχνικός το ήθελε, άλλοι «πήγαιναν» τις δηλώσεις... χαράματα,
αλλά τελικά θα παραθέσει τις απόψεις του νωρίς το απόγευμα. Τέλος, το όνομα
του Νίκου Κυζερίδη ακούστηκε χθες ως προτεινόμενη μεταγραφή για την ΑΕΚ. Ο
ηλικίας 31 ετών ποδοσφαιριστής έμεινε ελεύθερος από τον Άρη (να δούμε τι θα
συμβεί σήμερα σε περίπτωση που πληρωθεί) και λέγεται ότι ο Σάντος εξετάζει από
κασέτες τα προσόντα του.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O041</ED>
<ID>
ID:303770

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Κερδίζει πόντους ο Πουρλιοτόπουλος
</H2>
Ο Βαγγέλης Πουρλιοτόπουλος είναι ο επικρατέστερος για να καθήσει κάτω από τα
δοκάρια της ομάδας του ΠΑΟΚ στο ντέρμπι με την ΑΕΚ. Ο Ντούσαν Μπάγιεβιτς
μίλησε με τον Τοχούρογλου και ο τερματοφύλακας του «Δικεφάλου» φάνηκε ότι δεν
είναι στην καλύτερη ψυχολογική κατάσταση, μετά την έντονη κριτική που δέχθηκε
στο παιχνίδι με την Παναχαϊκή. 
Ο Σερβοέλληνας τεχνικός στο παιχνίδι με την ΑΕΚ δεν θα έχει στη διάθεσή του
τους τραυματίες Εγκωμίτη, Λουτσιάνο, καθώς και τους διεθνείς Ουντέζε και
Αμπονσά. Ο Φουτσίνι έχει επιστρέψει στη Θεσσαλονίκη, όμως, δεν είναι έτοιμος
να αγωνιστεί. 
Την απόκτηση του Μάριαν Ζέμαν εισηγήθηκε χθες ο Ντούσαν Μπάγιεβιτς στη
διοίκηση του ΠΑΟΚ. Από σήμερα ξεκινούν οι διαπραγματεύσεις του «Δικεφάλου» με
τη Βίτεσε και τον παίκτη, προκειμένου να ενταχθεί στο δυναμικό της ομάδας. 
Η πρώτη σκέψη είναι να αποκτηθεί ως δανεικός μέχρι το καλοκαίρι και στη
συνέχεια να υπογράψει κανονικό συμβόλαιο με την ομάδα της Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O042</ED>
<ID>
ID:303816

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ
</H5><H2>«Μην πετάτε στα σύννεφα»
</H2>
Τα πανηγύρια της πρόκρισης του Ηρακλή επί του Παναθηναϊκού για το Κύπελλο
κράτησαν μόνο μερικές ώρες για τους παίκτες του «Γηραιού». Χθες το μεσημέρι
στην προπόνηση της ομάδας ο Άγγελος Αναστασιάδης προσγείωσε απότομα τους
παίκτες του. «Ξεχάστε το παιχνίδι με τον Παναθηναϊκό. Το πρόγραμμα που έχουμε
μπροστά μας είναι δύσκολο. Μην πετάτε στα σύννεφα. Χρειάζεται να δουλέψουμε
σκληρά» είπε ο προπονητής του «Γηραιού» στους παίκτες. 
Μόνον ο Παναγιώτης Δρούγας μίλησε για την μεγάλη πρόκριση λέγοντας: «Η
πρόκριση ήταν μεγάλη βοήθεια για την ψυχολογία μας. Τώρα βλέπουμε μόνο το
παιχνίδι με τον Πανιώνιο και θέλουμε να φέρουμε το διπλό. Στη συνέχεια θα
ασχοληθούμε με τον αγώνα εναντίον του Εθνικού Αστέρα». 
Ο Άγγελος Αναστασιάδης υπολογίζει πλέον και τους Χατζί και Νατσούρα, οι οποίοι
εξέτισαν τις ποινές τους στο παιχνίδι με τον Άρη, ενώ θα απουσιάσουν οι
τιμωρημένοι Κυριαζής και Νεμπεγλέρας που συμπλήρωσαν κάρτες.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O043</ED>
<ID>
ID:303848

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=3</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Ενδιαφέρον για Σολάκη
</H2>
Ο Ηλίας Σολάκης αποτελεί μεταγραφικό στόχο του ΟΦΗ που ενδιαφέρεται να τον
αποκτήσει με τη μορφή δανεισμού ως τη λήξη του πρωταθλήματος. Ο Γιάννης
Σαμαράς μίλησε μάλιστα με τον Έγκεν Γκέραρντ που είναι προπονητής στον ΑΠΟΕΛ
και ανήκει ο παίκτης. «Το κλίμα δεν είναι το καλύτερο για το παιδί στην
Κύπρο», δήλωσε χθες ο κ. Σαμαράς. Αν ωστόσο δεν έχουν αποτέλεσμα κι αυτές οι
προσπάθειες, ο ΟΦΗ θα στραφεί στην κοινοτική αγορά. 
Στο μεταξύ από το μεθαυριανό παιχνίδι εναντίον της Ξάνθης θα απουσιάσουν ο
Σταυρακάκης που βρίσκεται στο στάδιο της αποθεραπείας και ο Γκόμεζ που είναι
με την εθνική ομάδα της Κόστα Ρίκα σε τουρνουά στο Μαϊάμι. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O044</ED>
<ID>
ID:303864

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Υπέγραψε ο Γκεοργκίεφ
</H2>
Παίκτης του Πανιωνίου θα είναι για τους επόμενους έξι μήνες ο Βούλγαρος
Γκεοργκίεφ, ο οποίος υπέγραψε χθες συμβόλαιο σύμφωνα με το οποίο οι
«κυανέρυθροι» διατηρούν δικαίωμα μονομερούς ανανέωσης για έναν ακόμα χρόνο. 
Η ομάδα της Νέας Σμύρνης θεωρεί τελειωμένη πλέον και την υπόθεση της απόκτησης
του Άριαν Μπελά. Με τον Πανιώνιο εξακολουθεί να προπονείται ο Σλοβάκος Ερμίν
Σίλιακ, ενώ υπάρχει ενδιαφέρον για τους Κυζερίδη, Ιρανίλντο, οι οποίοι έμειναν
ελεύθεροι από τον Άρη, αλλά και για τον Ηλία Σολάκη, που έχει εκφράσει
ενδιαφέρον να επιστρέψει σε ομάδα της Ελλάδας.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O045</ED>
<ID>
ID:303876

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=5</URL></REF>


Article

<CATEGORY>vin10</CATEGORY>

 <H5>ΟΙ ΔΙΑΙΤΗΤΕΣ ΤΟΥ ΚΥΠΕΛΛΟΥ
</H5><H2>Ο Κασναφέρης στην Ξάνθη
</H2>
Ο Σπύρος Παπαδάκος από τον σύνδεσμο Λακωνίας κληρώθηκε χθες να διευθύνει το
πρώτο παιχνίδι ΑΕΚ - ΠΑΟΚ, το οποίο θα γίνει την προσεχή Τετάρτη για την
προημιτελική φάση του Κυπέλλου. Στα υπόλοιπα ματς διαιτητές θα είναι οι: SKODA
Ξάνθη - Άρης: Κασναφέρης, Ολυμπιακός - Καλλιθέα: Βασσάρας και Εθνικός Αστέρας
- Ηρακλής: Μπριάκος.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O046</ED>
<ID>
ID:303882

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=6</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ντέρμπι στον Πειραιά
</H2>
Η πρώτη φετινή κόντρα... Ο Ολυμπιακός αντιμετωπίζει απόψε στο κολυμβητήριο του
Πειραιά (19.45, Alpha Sports 2) τη Βουλιαγμένη, στο πρώτο ντέρμπι του
πρωταθλήματος πόλο της Α1. Οι δύο ομάδες είναι αήττητες έως τώρα και μάχονται
για την πρώτη θέση στην κανονική περίοδο, η οποία θα δώσει το πλεονέκτημα της
έδρας στα πλέι οφ. 
Αλλαγή προπονητή στην Α1. Ο Λίνο Ρεπέτο αποχώρησε από το Νηρέα Χαλανδρίου και
τη θέση του πήρε ο Κώστας Πασλής.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17251O047</ED>
<ID>
ID:303888

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O04&aa=7</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Ομαδικό πνεύμα ζήτησε από τους διεθνείς ο Ιωαννίδης
</H2>
«Οι παίκτες πρέπει να καταλάβουν ότι η διάκριση έρχεται μέσα από την ομάδα
και όχι ατομικά» τόνισε ο Γιάννης Ιωαννίδης

Ο Γιάννης Ιωαννίδης ήταν ευχαριστημένος από την προχθεσινή νίκη της Εθνικής
στο Τελ Αβίβ, όμως, δεν παρέλειψε να σημειώσει ότι πρέπει να αλλάξουν πολλά
πράγματα. 
«Η έλλειψη νοοτροπίας είναι ένα πρόβλημα» είπε. «Οι παίκτες πρέπει να
καταλάβουν ότι η διάκριση έρχεται μέσα από την ομάδα και όχι ατομικά». Ο
Ιωαννίδης σημείωσε, επίσης, ότι θέλει η Εθνική να συνδυάσει το καλό θέαμα,
αλλά και το θετικό αποτέλεσμα: «Εννοώ, πίεση στην άμυνα, τρέξιμο, ριμπάουντ,
αλλά και ομαδικό πνεύμα» είπε. 
Η Εθνική προετοιμάζεται για το αυριανό παιχνίδι με την Ισπανία στο Περιστέρι
και το πρόβλημα του Ιωαννίδη είναι οι τραυματισμοί των Ντικούδη (αστράγαλος)
και Χατζηβρέττα (δεξί χέρι). Οι δύο παίκτες δεν έλαβαν μέρος στη χθεσινή
προπόνηση. 
Προβλήματα, πάντως, υπάρχουν και στην Εθνική Ισπανίας, καθώς τραυματίστηκε ο
Χουάν Κάρλος Ναβάρο. 
ΠΑΝΑΘΗΝΑΪΚΟΣ: Δίνοντάς του μια θέση στην αρχική πεντάδα υποδέχθηκε ο
Ζέλικο Ομπράντοβιτς τον Γιώργο Καλαϊτζή, ο οποίος επέστρεψε μετά τέσσερις
μήνες στους αγώνες, στο χθεσινό εκτός έδρας φιλικό με το Μαρούσι (85-73). Ο
Καλαϊτζής παρουσιάστηκε, εμφανώς, επηρεασμένος από την απουσία του και έδειξε
ότι χρειάζεται χρόνο και παιχνίδια. Στο ματς συμμετείχε και ο Κουτλουάι, όμως,
ο Γιουγκοσλάβος προπονητής χωρίς τους Μουλαομέροβιτς, Μπαλογιάννη, Αλβέρτη,
Παπαδόπουλο, Γιαννούλη και Μποντίρογκα περιορίστηκε σε δοκιμές. 
Το Μαρούσι χωρίς τους Μπερκ, Κόνλον, Σπανούλη είχε λιγότερες απουσίες και
κυριάρχησε σε όλη τη διάρκεια του αγώνα. Τα δεκάλεπτα: 19-16, 45-33, 69-49,
85-73. 
ΜΑΡΟΥΣΙ: Φαλέκας 10 (2), Κοχ 3 (1), Όλιβερ 15 (3), Παυλίδης 17 (3), Μασλαρινός
14 (2), Μαρμαρινός 10, Κορωνιός 11 (1), Τσιάκος 2, Μανωλόπουλος 3 (1). 
ΠΑΝΑΘΗΝΑΪΚΟΣ: Καλαϊτζής 8, Σάντσεζ, Κουτλουάι 7 (1), Αλμπάνο 11, Μίντλεντον
19, Σιούτης 15 (3), Ρότζερς 11, Σβορώνος 2. 
ΟΛΥΜΠΙΑΚΟΣ: Μπορεί να είχε ρεπό αυτή την εβδομάδα η Ευρωλίγκα, αλλά ο
Ολυμπιακός ουσιαστικά ξανακέρδισε τον αγώνα με τη Μάλαγα (81-80), την ένσταση
της οποίας (για το καλάθι που δεν της μέτρησαν) απέρριψε χθες ο Πορτογάλος
δικαστής της Ευρωλίγκας, Χοσέ Μανουέλ Μεϊρίμ. Ο δικαστής δεν αμφισβήτησε πως
«κλάπηκαν» δύο πόντοι από τους Ισπανούς, λόγω λάθους συνεννόησης της
γραμματείας με τους διαιτητές, έκρινε άκυρη την ένσταση, αφού αυτή έγινε
αφότου έκλεισε το φύλλο αγώνα και όχι τη στιγμή του συμβάντος. Πάντως, ο
δικαστής τιμώρησε με τετράμηνη «αργία» τον κομισάριο του αγώνα Γιάννη Ράλλη
και με δύο και έναν μήνα αντίστοιχα τους δύο σημειωτές της γραμματείας. 
Στο μεταξύ, εκδικάστηκε χθες από το ΑΣΕΑΔ η ένσταση του Ολυμπιακού για την
απόφαση του αθλητικού δικαστή για τα επεισόδια και τη διακοπή του ντέρμπι με
τον Παναθηναϊκό. Η απόφαση αναμένεται αργότερα. 
ΑΕΚ: Στα... χνάρια του Πανιωνίου βαδίζει η ΑΕΚ, η οποία θα σταθεί αύριο
στο πλευρό της εθνικής ομάδας. Πριν αποχωρήσει ο Ντράγκαν Σάκοτα για τη
Φρανκφούρτη, όπου θα λάβει μέρος στη συνάντηση προπονητών της Ευρωλίγκας,
ενημέρωσε τους συνεργάτες του ότι το Σάββατο δεν θα γίνει φιλικό, αλλά ούτε
προπόνηση, ώστε οι παίκτες να πάνε στο ματς της Εθνικής. Στο μεταξύ, η πρώτη
εμφάνιση του Κρις Καρ στο φιλικό με τη Χαλκίδα έδειξε ότι ο «Σάλε» είχε δίκιο,
που ήθελε τον Αμερικανό νωρίτερα στην ομάδα. Ο 27χρονος γκαρντ θα ακολουθήσει
ειδικό πρόγραμμα προετοιμασίας. 
ΑΡΗΣ: Με βαρύ πρόστιμο πληρώνει ο Τόρεϊ Μπραγκς την καθυστερημένη άφιξή
του από τις Ηνωμένες Πολιτείες στη Θεσσαλονίκη. Ακόμη δεσμεύθηκε γραπτά με νέο
όρο στο συμβόλαιό του ότι θα είναι υποχρεωμένος να καταβάλλει στην ΚΑΕ το
σύνολο των αποδοχών του αν ξαναφύγει, χωρίς άδεια μετά τις 31 Ιανουαρίου,
οπότε λήγει η προθεσμία για την αλλαγή ξένων στις ομάδες της Α1. Από τον
επόμενο μισθό του Μπραγκς, λοιπόν, θα κρατηθούν 3.200 δολάρια, καθώς είναι
υπότροπος. 
ΠΑΟΚ: Δεν κλήθηκε σε απολογία και προφανώς δεν του ανακοινώθηκε
τιμωρία. Ο Αντρέ Γούλριτζ παραμένει στο δυναμικό του ΠΑΟΚ, αλλά πολύ σύντομα
θα «κοπεί» από το ρόστερ του «Δικέφαλου» για να αλλάξει η χημεία της ομάδας
που θα μείνει με δύο πλέι μέικερ. Ο Βαγγέλης Αλεξανδρής αποκλείει καθημερινά
Αμερικανούς από τη λίστα των υποψήφιων. Ακλόνητος και πρώτο φαβορί στον
κατάλογο των υποψήφιων παραμένει ο Τζέιμς Σκοτ. 
ΠΕΡΙΣΤΕΡΙ: Ελαφρύς αποδείχθηκε ο τραυματισμός του Αλέξη Παπαδάτου στο
φιλικό ματς του Περιστερίου με την Νήαρ Ηστ. Ο Κεφαλονίτης πλέι μέικερ υπέστη
θλάση στον τετρακέφαλο και σε σύντομο χρονικό διάστημα θα είναι έτοιμος.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17251O051</ED>
<ID>
ID:303771

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Περιμένουν τον Ζαχουδάνη
</H2>
Ιδιαίτερα κρίσιμη είναι η σημερινή ημέρα για την ομάδα του Άρη. Ο Γιάννης
Ζαχουδάνης αναμένεται να επιστρέψει στη Θεσσαλονίκη, έχοντας μαζί του τα
απαραίτητα χρήματα για να πληρώσει τις οφειλές που έχει η ΠΑΕ προς τους
παίκτες της ομάδας. Προτεραιότητα στις πληρωμές έχει ο Νίκος Κυζερίδης, ο
οποίος δικαιώθηκε στην προσφυγή που κατέθεσε για να μείνει ελεύθερος από τον
Άρη και αν δεν πληρωθεί σήμερα θα αποχαιρετήσει οριστικά το Χαριλάου. 
Ο Ρισάρ Ταρντί καταβάλλει φιλότιμες προσπάθειες για να κρατήσει την προσοχή
των παικτών του στραμμένη στα παιχνίδια του πρωταθλήματος, αν και αυτό δεν
είναι, πλέον, εύκολο. 
Χθες πραγματοποιήθηκε συνάντηση στα γραφεία της ΠΑΕ Άρης, ανάμεσα στον Πασχάλη
Τουντούρη και τους εκπροσώπους του Ναγκόλι Κένεντι, όπου κατατέθηκε επίσημη
πρόταση στον παίκτη να ανανεώσει την συνεργασία του με την ομάδα για έναν
ακόμη χρόνο, εισπράττοντας 150 εκατ. δραχμές. Η πλευρά του παίκτη, όμως,
απάντησε αρνητικά και ζήτησε να λυθεί το συμβόλαιο του Κένεντι με τον Άρη
κοινή συναινέσει.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17251O052</ED>
<ID>
ID:303817

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O05&aa=2</URL></REF>


Article

<CATEGORY>vin10</CATEGORY>

 <H5>ΜΠΟΥΝΤΕΣΛΙΓΚΑ: Αρχίζει ο δεύτερος γύρος - Επιστρέφει και η Ολλανδική Λίγκα
</H5><H2>Νέο κουπόνι με... γερμανικό νούμερο
</H2><H4>* Στην Ιταλία, η Ρόμα ελπίζει σε στραβοπάτημα της Ίντερ, για να περάσει και
πάλι στην πρώτη θέση της βαθμολογίας
</H4>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Από τη χειμερία νάρκη τους ξυπνούν αυτό το Σαββατοκύριακο το γερμανικό και
ολλανδικό πρωτάθλημα, αυξάνοντας ακόμη περισσότερο τις επιλογές των φίλων τού
«Πάμε Στοίχημα». 
Η μόνιμη πρωταθλήτρια των τελευταίων χρόνων στην Μπουντεσλίγκα Μπάγερν
βρίσκεται σε δυσχερή θέση καθώς καλείται να καλύψει διαφορά πέντε βαθμών που
την χωρίζουν από τις δύο πρώτες στη βαθμολογία Λεβερκούζεν και Ντόρτμουντ. 
Η βαυαρική ομάδα αποδίδει καλύτερα στο δεύτερο μισό του πρωταθλήματος, γεγονός
που έχουν επισημάνει και οι αντίπαλοί της όπως ο προπονητής της Λεβερκούζεν
Τοπμέλερ που προέβλεψε πως στο τέλος η Μπάγερν θα κόψει πρώτη το νήμα. 
Η αντεπίθεση της Μπάγερν θα ξεκινήσει από το Γκέλζενκίρχεν όπου θα
αντιμετωπίσει τη Σάλκε, ενώ Λεβερκούζεν και Ντόρτμουντ θα αγωνιστούν εντός
έδρας με αντιπάλους τη Χάνσα Ροστόκ και τη Χέρτα. 
Η ΠΡΕΜΙΕΡ ΛΙΓΚ 
Στην Αγγλία δεσπόζουν τα παιχνίδια του Κυπέλλου. Το μεγάλο ντέρμπι θα
φιλοξενηθεί στο Χάιμπουρι ανάμεσα στην Άρσεναλ και τη Λίβερπουλ, στη ρεβάνς
του περυσινού τελικού που βρήκε νικήτρια την ομάδα του Μέρσεϊσαϊντ. Η
Μάντσεστερ Γιουνάιτεντ θα παίξει εκτός έδρας με τη Μίντλεσμπρο, ενώ η Τσέλσι
θα υποδεχτεί τη Γουέστ Χαμ. 
Στην Ιταλία, η Ρόμα που υποδέχεται την Πιασέντζα ελπίζει σε στραβοπάτημα της
Ίντερ στον εκτός έδρας αγώνα της με τη Βενέτσια, για να περάσει και πάλι στην
πρώτη θέση της βαθμολογίας. Με απώλεια βαθμών κινδυνεύει και η Γιουβέντους που
παίζει εκτός έδρας με την Κιέβο.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17251O061</ED>
<ID>
ID:303772

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O06&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17251O062</ED>
<ID>
ID:303818

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O06&aa=2</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΠΑΜΕ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17251O071</ED>
<ID>
ID:303773

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΡΤ Α.Ε. </H5><H2>Τα λάθη συνεχίζονται
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Το να γυρίζει την πλάτη η ΕΡΤ (δηλαδή η κρατική τηλεόραση) στην εθνική μας
ομάδα του μπάσκετ είναι πια «καθεστώς». 
*** Ανόητο αλλά καθεστώς. 
*** Κατά την διάρκεια του προχθεσινού σοβαρού (και βέβαια επίσημου) αγώνα στο
Τελ Αβίβ οι φίλαθλοι παρακολουθούσαν τη ροή του δραματικού αγώνα από το
ραδιόφωνο (πάλι καλά!), αλλά αυτό δεν τους εμπόδισε να στείλουν το «ανάθεμα»
στην «Αγία Παρασκευή». 
*** Αρκετοί τηλεφώνησαν, αλλά θα ήταν άστοχο (και) αυτή τη φορά να τους
παραπέμψουμε στο τηλεφωνικό κέντρο της ΕΡΤ Α.Ε., γιατί υπήρχε κίνδυνος να
μπλέξουν. 
*** Τι μένει από αυτήν την ιστορία; 
*** Ότι οι Ισραηλινοί έδιναν τον αγώνα στην «τηλεόραση όλων των φορολογουμένων
Ελλήνων», αντί του ποσού των έξι εκατομμυρίων δραχμών. 
*** Δηλαδή, ένα ποσό για συναυλία με μέτριους συντελεστές στην κεντρική
Πλατεία του Πύργου Ηλείας, που λέει ο λόγος (και δεν έχω κανένα πρόβλημα με
τους συντελεστές, τη δουλειά τους κάνουν). 
*** Άρα, ντροπή. 
*** Εννοείται ότι τον αυριανό νέο αγώνα της Εθνικής μας με αντίπαλο την
Ισπανία στο Περιστέρι, θα δώσει σε απευθείας μετάδοση ιδιωτικό κανάλι, έχοντας
τα εντός έδρας δικαιώματα με συμβόλαιο. 
*** Λεπτομέρεια: Στελέχη της ΕΟΚ εξέφρασαν χθες δυσφορία (για την ακρίβεια
έγιναν... πύραυλοι) για το γεγονός ότι η ΕΡΤ αγνόησε την εθνική δεύτερη φορά. 
Ένας πολύ καλός προπονητής, πάνω απ' όλα, όμως, εξαίρετος χαρακτήρας έφυγε
χθες στα 63 του χρόνια χάνοντας τη μάχη από τον καρκίνο, ο οποίος τον βασάνισε
σχεδόν πέντε χρόνια: Γκερντ Πρόκοπ. 
*** Ήμουν από τους πρώτους που γνώρισε την ευπρέπεια του Γερμανού, το χαμόγελό
του, την ευγενική ομιλία του με «πρόβλημα» στην προφορά του «ρο» και την
απίστευτη ζωοφιλία του Γκερντ. 
*** Ήταν το 1981, που ο Κώστας Αλαμάνος τού είχε κάνει την πρώτη ελληνική
πρόταση να αναλάβει τον Απόλλωνα και ο άλλοτε διεθνής τερματοφύλακας της
Μπόχουμ έδειξε ευτυχής, αφού είχε ερωτευθεί την Ελλάδα από την πρώτη στιγμή
που πάτησε το χώμα της. 
*** Ο Γκερντ Πρόκοπ δεν κατάφερε να δημιουργήσει σούπερ καριέρα στη χώρα μας,
διότι απλά δεν ευτύχησε να του δοθεί η ευκαιρία να εργαστεί σε «μεγάλη» και
συνεπώς «ξεκούραστη» ομάδα. 
*** Άτυχος ήταν πάντα... 
*** Αναλώθηκε από τη «μίζερη» Ριζούπολη και τον Εθνικό σε δύσκολες εποχές,
μέχρι τη Νίκη Βόλου και τη Δόξα Δράμας του γνωστού τυρέμπορου και υποτίθεται
«θαυματοποιού» στα ποδοσφαιρικά Κώστα Τσιτσόπουλου. 
*** Η αγάπη του, όμως, για τη χώρα μας τον έκανε να υπομένει και να μη χάνει
ποτέ το χαμόγελό του. 
*** Ωστόσο, είχε και τις λαμπρές στιγμές του ως προπονητής με τον Αθηναϊκό
(έπαιξε στο Κύπελλο Κυπελλούχων, με αντίπαλο την Μάντσεστερ Γιουνάιτεντ,
παίρνοντας ιστορική ισοπαλία στο γήπεδο Λεωφόρου), αλλά και στην Κύπρο. 
*** Έμεινε σε διάφορες ελληνικές πόλεις - τελευταία στη Χαλκιδική - αλλά, η
μεγάλη του αγάπη ήταν η Αθήνα. 
*** Αποφεύγοντας μάνατζερ και «μεγαλοδημοσιογράφους», προτιμούσε να γευματίζει
με νεαρούς ρεπόρτερ σε «ταπεινές» ψησταριές στα Κάτω Πατήσια και η σχέση του
με αυτούς είχε μια καταπληκτική αθωότητα και γοητεία, δυσεύρετη στις ημέρες
μας... 
*** Αντίο άτυχε φίλε. 
Ο Μαρκαριάν άφησε για λίγο στην Παιανία τη στενοχώρια του για τον αποκλεισμό
και «πέταξε» στην πατρίδα του, προκειμένου να ζήσει ωραίες στιγμές
παντρεύοντας τον γιο του. 
*** Συνεπώς, μέχρι να επιστρέψει την ευθύνη θα έχει ο Τάκης Οικονομόπουλος,
αντιμετωπίζοντας, βεβαίως, στη Λεωφόρο τον Αλέφαντο! 
*** Κατά τα άλλα, ο πρόεδρος Φιλιππίδης, μάλλον, δεν έδειξε να χάνει το θάρρος
του. 
*** Ειδικά στην απάντηση που έδωσε για τα επεισόδια τα οποία προέκυψαν προχθές
μετά τον σκληρό αποκλεισμό του «Τριφυλλιού» ήταν χάρμα. 
*** «Δεν γνωρίζω αν έγιναν επεισόδια. Αυτό που ξέρω είναι ότι έγινε καλό ματς
και ο διαιτητής ήταν άριστος. Συγχαρητήρια στον Δούρο». 
*** Άραγε, τι θα δηλώσει αν ο Παναθηναϊκός νικήσει προσεχώς τη Ρεάλ; 
*** Να είμαστε σε ετοιμότητα για κάθε ενδεχόμενο...
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O081</ED>
<ID>
ID:303774

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΡΟΚΟΠ </H5><H2>Υπέκυψε στον καρκίνο </H2>
Χτυπημένος από την επάρατο νόσο, άφησε την τελευταία του πνοή στη Χαλκιδική ο
Γκερντ Πρόκοπ. Ο Γερμανός προπονητής και παλιός τερματοφύλακας της Μπόχουμ,
που δούλεψε πολλά χρόνια στην Ελλάδα, περνώντας από τους πάγκους του Άρη, του
Απόλλωνα, του Αθηναϊκού και του ΠΑΣ Γιάννενα, ήταν μόλις 63 ετών. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O082</ED>
<ID>
ID:303819

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=2</URL></REF>


Article

<CATEGORY>vin10</CATEGORY>

 <H5>ΜΑΛΙ </H5><H2>Υποσιτίζονταν οι Καμερουνέζοι </H2>
Στη δίαιτα είχαν τους ποδοσφαιριστές της Εθνικής Καμερούν οι διοργανωτές
του Κόπα Άφρικα, το οποίο διεξάγεται αυτές τις μέρες στο Μάλι! Οι άτυχοι
Καμερουνέζοι ήταν αναγκασμένοι να τρέφονται αποκλειστικά με ρύζι και νερό στο
τρισάθλιο αθλητικό χωριό το οποίο βρίσκεται κοντά στην πόλη Σικασό. Ευτυχώς
όμως γι' αυτούς, που η κυβέρνηση της πατρίδας τους τούς απέστειλε εσπευσμένα
δύο φορτηγά με τρόφιμα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O083</ED>
<ID>
ID:303849

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=3</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ </H5><H2>Ανταλλαγή Μπέκαμ - Ρονάλντο; </H2>
Για σούπερ ανταλλαγή Ντέιβιντ Μπέκαμ με Ρονάλντο μιλάει η «Corriere dello
Sport»! Η ιταλική εφημερίδα υποστηρίζει ότι η Ίντερ εξετάζει σοβαρά τη σχετική
πρόταση που της υπέβαλε η Μάντσεστερ Γιουνάιτεντ και είναι μάλιστα έτοιμη να
προσφέρει στον Μπεκς ετήσιο μισθό ύψους 9 εκατομμυρίων ευρώ. Ο ίδιος ο
Ρονάλντο πάντως διέψευσε κατηγορηματικά το συγκεκριμένο δημοσίευμα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O084</ED>
<ID>
ID:303865

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=4</URL></REF>


Article

<CATEGORY>vin10</CATEGORY>

 <H5>ΝΙΓΗΡΙΑ </H5><H2>Τραγωδία </H2>
Απίστευτη τραγωδία συγκλονίζει τη Νιγηρία. Πέντε άτομα έχασαν τη ζωή τους
και άλλα είκοσι δύο υπέστησαν σοβαρά εγκαύματα όταν ένα ηλεκτροφόρο καλώδιο
προκάλεσε βραχυκύκλωμα στην τηλεόραση από την οποία παρακολουθούσαν τον αγώνα
της πατρίδας τους με την Αλγερία για το Κόπα Άφρικα. Οι πέντε άτυχοι φίλαθλοι
έπαθαν ηλεκτροπληξία και πέθαναν επί τόπου ενώ οι τραυματίες υπέστησαν
εγκαύματα από την πυρκαγιά που ακολούθησε.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O085</ED>
<ID>
ID:303877

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=5</URL></REF>


Article

<CATEGORY>vin10</CATEGORY>

 <H5>ΜΑΛΙ </H5><H2>Λείπει το γκολ γενικώς... </H2>
Και άλλη λευκή ισοπαλία χθες στο Κύπελλο Αφρικής, αυτήν τη φορά στον αγώνα
Γκάνας - Νότιας Αφρικής. Εδώ φάση από το ματς... χωρίς τον Μπόατεγκ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O086</ED>
<ID>
ID:303883

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=6</URL></REF>


Article

<CATEGORY>vin10</CATEGORY>

 <H5>ΓΙΑΝΝΑ ΑΓΓΕΛΟΠΟΥΛΟΥ </H5><H2>Ο δρόμος είναι μακρύς έως το 2004
</H2>
«Το θέμα θεωρείται λήξαν» δήλωσε χθες η κ. Γιάννα Αγγελοπούλου όταν
ρωτήθηκε για την απομάκρυνση τριών στελεχών από τη Διεύθυνση Ολυμπιακών Έργων
της Οργανωτικής Επιτροπής. Η κ. Αγγελοπούλου όμως άφησε ανοιχτό το ενδεχόμενο
να υπάρξουν κι άλλες αλλαγές στην εταιρεία, καθώς επισήμανε σιβυλλικά ότι «ο
δρόμος είναι μακρύς έως το 2004». Την ίδια στιγμή, η αντιπολίτευση εξαπέλυσε
καταιγισμό δηλώσεων διά του εκπροσώπου Τύπου Θ. Ρουσόπουλου, της αρμοδίας επί
των ολυμπιακών θεμάτων κ. Φάνης Πάλλη - Πετραλιά, αλλά και της ΟΝΝΕΔ, για το
ίδιο θέμα. Στην ανακοίνωση του Γραφείου Τύπου της Ν.Δ. τονίζεται πως «η Νέα
Δημοκρατία θα φέρει την υπόθεση στη Βουλή ώστε να διασφαλιστούν όροι πλήρους
διαφάνειας», ενώ η κ. Πετραλιά, με επιστολή της προς την κ. Αγγελοπούλου
αποδίδει ευθύνες στην κυβέρνηση, την οποία κατηγορεί για «ωμή παρέμβαση» στα
εσωτερικά τής εταιρείας. Εν τω μεταξύ, ένα από τα στελέχη που απομακρύνθηκαν
από την ΟΕΟΑ Αθήνα 2004, η κ. Έλλη Παπακωνσταντίνου, απέστειλε χθες εξώδικο
στην εταιρεία, στο οποίο εξηγεί γιατί αρνήθηκε να παραιτηθεί. «Αρνούμαι να
αναλάβω ευθύνες που δεν μου ανήκουν» τονίζει στο εξώδικο και ζητεί να της
δηλώσουν ρητά τους λόγους της «κακοποίησής» της στα ΜΜΕ και τη σύνδεσή της με
μια υπόθεση που δεν την αφορά». <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17251O087</ED>
<ID>
ID:303889

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O08&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ο Γκραφ νικητής στα Σκόπια
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Γερμανός ­ πλέον ­ Αλεξάντερ Γκραφ, άλλοτε Νενάσεφ, αναδείχθηκε νικητής στο
τουρνουά των Σκοπίων. Ο Γκραφ κέρδισε διαδοχικά τον Κίριλ Γκεοργκίεφ (2.655)
και τον Βόσνιο Ντιζντάρεβιτς (2.502) και, πριν ακόμη τον τελευταίο γύρο (όπου
έκανε ισοπαλία με τον Κουράγιτσα), είχε εξασφαλίσει την πρώτη θέση. Οι Έλληνες
εκπρόσωποι δεν πέτυχαν κάτι αξιόλογο. Σημαντικότερη στιγμή η νίκη του
Μιλαντίνοβιτς επί του Ουκρανού Όνιτσουκ που ξεκίνησε ως φαβορί αλλά τερμάτισε
πολύ χαμηλά στη βαθμολογία. Ο Γκραφ έφθασε τους 7,5 βαθμούς σε 9 αγώνες,
εξαιρετικό αποτέλεσμα αν λάβει κανείς υπόψη του τη δυναμικότητα των παικτών
που πήραν μέρος. 
Τελική βαθμολογία (σε 9 αγώνες): 1) Γκραφ (Γερμανία 2.605) 7,5 βαθμοί, 2)
Γκαλιέγο (Πορτογαλία 2.521) 6,5 βαθμοί 3-8) Κίριλ Γκεοργκίεφ (Βουλγαρία
2.655), Κόλεφ (Βουλγαρία 2.568), Νταμλιάνοβιτς (Γιουγκοσλαβία 2.545),
Βλάντιμιρ Γκεοργκίεφ (Βουλγαρία 2.560), Ιβανίσεβιτς (Γιουγκοσλαβία 2.540),
Κουράγιτσα (Βοσνία 2.539), 6 βαθμοί, 9-12) Ρογκοζένκο (Ρουμανία 2.530), Χόρβατ
(Ουγγαρία 2.542), Πάλατς (Κροατία 2.580), Κοσίρεφ (Ρωσία 2.565) 5,5 βαθμοί. Ο
Μιλαντίνοβιτς (Ελλάδα 2.509) ισοβάθμησε στις θέσεις 13-21 με 5 βαθμούς και ο
Σκέμπρης (2.464) στις θέσεις 22-30 με 4,5. 
* Στις σελίδες του ενθέτου των «ΝΕΩΝ», «Ορίζοντες», υπάρχει αφιέρωμα -
πορτρέτο του νέου παγκόσμιου πρωταθλητή, Ρούσλαν Πονομαριόφ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17251O991</ED>
<ID>
ID:303775

</ID><URL>http://ta-nea.dolnet.gr/neaweb/neafile.print_unique?e=A&f=17251&m=O99&aa=1</URL></REF>


Article

<CATEGORY>vin09</CATEGORY>

 <H2>Κυβερνοαθλητές στην εκκίνηση
</H2><H4>Η Σεούλ διοργανώνει το πρώτο παγκόσμιο πρωτάθλημα κυβερνοπαιχνιδιών. Με το
καλό και στην κυβερνο-Ολυμπιάδα!
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Όλοι θέλουν να νικήσουν, έτσι δεν είναι; Τίποτε παράξενο σ' αυτό. Το θέμα
είναι ότι για να πάρουν το μετάλλιο έχουν να τα βάλουν με τέρατα και
τρομοκράτες, με θεριά του Διαστήματος και σάιμπερ-ποδοσφαιριστές. Και δη σε
«μάχες» μέσω Ίντερνετ. Οι αθλητές είναι προετοιμασμένοι για όλα. Σε ένα
παγκόσμιο πρωτάθλημα δεν πάει όποιος κι όποιος! 
Στην αρχή - αν δεν είσαι εξοικειωμένος με όλα αυτά - πρέπει να ξεκαθαρίσεις
μέσα σου δυο τρία πράγματα. Ότι όσα συμβαίνουν γύρω δεν είναι στη φαντασία
σου, ότι - ναι - τα έχεις δει σε ταινίες επιστημονικής φαντασίας και ότι - ναι
- μιλάνε μια άλλη γλώσσα - παγκόσμια γλώσσα του κυβερνοχώρου και τις πρώτες
φορές δικαιούσαι να μην καταλαβαίνεις πολλά, σχεδόν τίποτε. Α, και ότι αν
θέλουμε στ' αλήθεια να οργανώσουμε Ολυμπιακούς Αγώνες της εποχής, δεν πρέπει
να αμελήσουμε τους κυβερνο-αθλητές εκεί έξω. 
Ο Αμερικανός Τζον Χιλ στην οθόνη κατά τον τελικό του παγκοσμίου πρωταθλήματος
Quake 3 στη Σεούλ. Μονομαχία μέχρι τελικής κυβερνο-πτώσης. Απέναντί του ο
Ρώσος Αλεξέι Νεστέροφ

Η Σεούλ, πάντως, δεν επελέγη τυχαία. Η Κορέα έχει δείξει ενδιαφέρον,
έχει κάνει τα ηλεκτρονικά παιχνίδια σχεδόν υπόθεση του κράτους. Η Samsung
Electronics συνεργάζεται με την κυβέρνηση για το γεγονός. Τριάντα επτά χώρες
συμμετείχαν στο Παγκόσμιο Πρωτάθλημα τον περασμένο μήνα. Με 430 αθλητές, που
είχαν έρθει με τους προπονητές τους και τους «φαν» τους. Στη μία πλευρά τής
τεράστιας αίθουσας που φιλοξενεί τους αγώνες είχαν στηθεί 500 οθόνες,
χωρισμένες σε έξι ζώνες, όσα και τα παιχνίδια στα οποία διαγωνίζονται οι
αθλητές. Το Starcraft και το Age Of Empire, παιχνίδια στρατηγικής και
ταχύτητας, τα Counterstrike, Quake 3 και Unreal Tournament, παιχνίδια μάχης,
και το Fifa, κυβερνο-ποδόσφαιρο. 
Οι παίκτες έχουν πάρει θέση πολύ πριν από την έναρξη, δοκιμάζουν το
υλικό και γνωρίζουν τους αντιπάλους. Πολλοί απ' αυτούς γνωρίζονται ήδη και
μεταξύ τους - έχουν συναντηθεί στο Ίντερνετ. Στο κέντρο της αίθουσας
βρίσκονται οι θέσεις για το κοινό, που παρακολουθεί τους αγώνες από δύο
γιγάντιες οθόνες. Είναι και εκείνοι από νωρίς εκεί περιμένοντας τον Γιο
Γουάνλιμ, γνωστό ως Μπόξερ. 
Ο Μπόξερ είναι 21 χρόνων, ο... ροκ σταρ της εποχής. Φτάνει στους αγώνες με τη
λιμουζίνα του, οι φωτογράφοι σκοτώνονται να τον πλησιάσουν, ενώ ομάδα
κοριτσιών τον ακολουθεί παντού. Ο Ελκί, ο Γάλλος σταρ, είναι έτοιμος να
εγκαταλείψει την πατρίδα του και να εγκατασταθεί μόνιμα στην Κορέα - όπου
θεωρείται ήδη από τα μεγαλύτερα ονόματα. 
Εδώ και λίγο καιρό ο παίκτης που κερδίζει όλα τα τουρνουά είναι ο
17χρονος Καλιφορνέζος Zero 4. «Έχω το παιχνίδι στο αίμα μου», λέει. «Οι γονείς
μου με καταλαβαίνουν και με υποστηρίζουν. Για να βρεθώ εδώ σταμάτησα το
σχολείο, κάνω ιδιαίτερα μαθήματα στο σπίτι, αλλά αξίζει τον κόπο». Ο Zero 4 θα
είναι αρκετά πλουσιότερος στο τέλος των αγώνων. Εκτιμά ιδιαίτερα έναν άλλον
παίκτη, τον Λέξερ, τον οποίο έχει συναντήσει αρκετές φορές στο Δίκτυο.
«Φτάνοντας εδώ, ανακάλυψα ότι ο Λέξερ είναι Ρώσος. Και είναι καταπληκτικό
παιδί». 
<H3>Ελληνικές μάχες </H3>
Οι αγώνες έχουν τους φανατικούς τους και στη Γλυφάδα. Σημείο συνάντησης των
παικτών ο τρίτος όροφος του πολυχώρου διασκέδασης Μάτριξ. Κάτω, οι παρέες
κουβεντιάζουν αμέριμνες γύρω από τον καπουτσίνο τους και πάνω εξελίσσεται η
μεγάλη καταδίωξη. Τρομοκράτες και «ειδικά εκπαιδευμένοι» αστυνόμοι σε άγριο
κυνηγητό. Επί της οθόνης. Στα κομπιούτερ, όπου οι παίκτες - παιδιά, γύρω στα
15, 16, μικρότερα και μεγαλύτερα - είναι συντονισμένα για ώρες. 
Το Counter Strike, εξηγούν, είναι παιχνίδι στρατηγικής. Έχουν χωριστεί ήδη σε
δύο ομάδες. Τα σκηνικά της δράσης ρεαλιστικά. Βιομηχανικό τοπίο με εργοστάσια
και αποβάθρες. Οι θόρυβοι ακόμη πιο πειστικοί. Πόλεμος κανονικός; Όχι, λένε τα
παιδιά, είναι ακριβώς το αντίθετο. Το κυνηγητό έχει αγριέψει και επιστρέφουν
στις οθόνες τους. Έξω είναι μια ηλιόλουστη ημέρα. Το Matrix, μάλιστα,
διαφημίζει και τουρνουά Counter Strike, που είναι το πιο δημοφιλές παιχνίδι
αυτή την εποχή. Το έπαθλο είναι 500.000 δρχ. Σαββατοκύριακα και αργίες οι
οθόνες παίρνουν φωτιά. Και οι άλλοι πίνουν κάτω αμέριμνοι τον καφέ τους... 
<H3>INFO
</H3>
Το Matrix στη Γλυφάδα, στέκι για τους «αθλητές» του κυβερνοχώρου. Μεταξά 48,
τηλ. 010-8980.118. Από 10 π.μ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17251P191</ED>
<ID>
ID:303776

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P19&aa=1</URL></REF>


Article

<CATEGORY>vin09</CATEGORY>

 <H2>Διπλός «Οιδίπους»και Μπετόβεν - Τσαϊκόφσκι στο Μέγαρο
</H2>
Η Λυδία Κονιόρδου και ο Νίκος Καραθάνος στις τραγωδίες του Σοφοκλή «Οιδίπους
Τύραννος» και «Οιδίπους επί Κολωνώ» που ανεβαίνουν απόψε στο Εθνικό Θέατρο

Πρεμιέρα απόψε για τις τραγωδίες του Σοφοκλή «Οιδίπους Τύραννος» και «Οιδίπους
επί Κολωνώ» στην Πειραματική Σκηνή του Εθνικού Θεάτρου (Αγ. Κωνσταντίνου
22-24, τηλ. 010-5220.585), σε ενιαία παράσταση. Η μετάφραση είναι του Κ. Χ.
Μύρη, η σκηνοθεσία του Σωτήρη Χατζάκη και τα σκηνικά και τα κοστούμια του
Διονύση Φωτόπουλου. Στους κεντρικούς ρόλους οι Λυδία Κονιόρδου και Νίκος
Καραθάνος. 
Τα κωμικά μονόπρακτα του Τσέχωφ «Αρκούδα», «Επέτειος» και «Κύκνειο
Άσμα» παρουσιάζει από σήμερα, στο Δημοτικό Θέατρο Αγρινίου (Χαρ. Τρικούπη 10,
τηλ. 0421.021.158), το ΔΗΠΕΘΕ Αγρινίου. Σε σκηνοθεσία του Χρήστου Καλαβρούζου.

Μουσική 
Έργα Μπετόβεν και Τσαϊκόφσκι ερμηνεύει στις 8.30 μ.μ., στο Μέγαρο
Μουσικής Αθηνών (Βασ. Σοφίας και Κόκκαλη 1, τηλ. 010.7282.333), η Κρατική
Ορχήστρα Αθηνών. Στο πιάνο ο Jean-Philippe Collard υπό τη μουσική διεύθυνση
του Jansug Kakhidje. Εισιτήρια: 10.000 δρχ. (29,35 ευρώ), 7.000 (20,54 ευρώ),
5.000 (14,67 ευρώ), 3.000 (8,8 ευρώ) και 2.000 (5,87 ευρώ) φοιτητικό. 
Όπερα 
«Το στρίψιμο της βίδας» του Benjamin Britten σε σκηνοθεσία Θωμά
Μοσχόπουλου παρουσιάζεται απόψε και την Κυριακή στο Μέγαρο Μουσικής Αθηνών
(Βασ. Σοφίας και Κόκκαλη 1, τηλ. 010.7282.333), με σολίστ της Ορχήστρας των
Χρωμάτων. Μουσική διεύθυνση: Νίκος Τσούχλος. Χορηγός: Όμιλος Intracom.
Εισιτήρια: 15.000 δρχ. (44,02 ευρώ), 9.000 (26,41 ευρώ) και 3.000 (8.80 ευρώ)
φοιτητικό. 
Ομιλία 
Με θέμα «Η Δημοτική Βιβλιοθήκη ως κέντρο πληροφόρησης της τοπικής
κοινωνίας» μιλάει στις 6.30 μ.μ., στο Πολιτιστικό Πολύκεντρο του Ηρακλείου
Αττικής (Κουντουριώτου 18Α και Νεότητος), ο Νίκος Παπανδρέου. Την εκδήλωση
διοργανώνουν η Βιβλιοθήκη του Δήμου και το ΕΚΕΒΙ.

Εκδηλώσεις 
Τη μνήμη του Τάκη Παππά τιμούν απόψε στις 8 ο Δικηγορικός Σύλλογος
Αθηνών και η Ένωση Ελλήνων Ποινικολόγων σε εκδήλωση που διοργανώνουν στην
αίθουσα τελετών του ΔΣΑ (Ακαδημίας 60). Για τον Τάκη Παππά θα μιλήσουν οι
Γιώργος Κουμάντος, ομότιμος καθηγητής Αστικού Δικαίου, Αντώνης Ρουπακιώτης,
πρόεδρος του ΔΣΑ, και Χριστόφορος Αργυρόπουλος, πρόεδρος της Ένωσης Ελλήνων Ποινικολόγων.

Στην εκλογή νέου διοικητικού συμβουλίου καλεί τα μέλη του για τις 6
Μαρτίου (στις 5 το απόγευμα) στο Θ/Κ Αβέρωφ (Φλοίσβος), ο Σύνδεσμος
Αξιωματικών - Υπαξιωματικών και Φίλων Α/Τ Βέλος. Οι υποψηφιότητες θα πρέπει να
διαβιβαστούν - από τους ενδιαφερόμενους - εγγράφως στα γραφεία του Συνδέσμου
με συστημένη επιστολή, έως τις 6 Φεβρουαρίου (Πληροφορίες στο τηλ.
010.4226.567). 
«Ζωντανά» 
Χειμερινοί Κολυμβητές απόψε και το Σαββατοκύριακο στις «Γραμμές»
(Κωνσταντινουπόλεως 111, στον Βοτανικό, τηλ. 010.3414.350). 
Ο Μιλτιάδης Πασχαλίδης απόψε και αύριο στις 10.30 μ.μ., στο «House of
Art» (Σαχτούρη 4 και Σαρρή, Ψυρή τηλ. 010.3217.678).

<H3>ΧΟΡΟΘΕΑΤΡΟ </H3>
Ένα μουσικό θέαμα παρουσιάζουν απόψε και το Σαββατοκύριακο, στο θέατρο
«Ροές» (Ιάκχου 14, στο Γκάζι, τηλ. 010.3479.426), η Μελίνα Τανάγρη, ο Γιώτης
Κιουρτσόγλου και οι χορευτές του χοροθεάτρου «Ροές» της Σ. Σπυράτου.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17251P201</ED>
<ID>
ID:303777

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P20&aa=1</URL></REF>


Article

<CATEGORY>vin09</CATEGORY>

 <H5>WWW
</H5><H2>Η μόδα έχει την πύλη της
</H2>
http: //www.e-trends.gr

Ηλεκτρονική πύλη που ανοίγει για να σας παρουσιάσει τον κόσμο της ομορφιάς και
της μόδας. Τα παγκόσμια νέα του χώρου της υψηλής αισθητικής, οι άνθρωποι, τα
προϊόντα, οι τάσεις, οι τέχνες. Θα βρείτε αναλυτικά αφιερώματα σε πολλούς
σχεδιαστές μόδας με βιογραφικά και links στις δικές τους σελίδες. Πληροφόρηση
για τα τελευταία χάπενινγκ, συμβουλές ομορφιάς και διαγωνισμοί. Οι επισκέπτες
μπορούν να γραφτούν μέλη στην υπηρεσία τού newsletter, που στέλνει τα νέα κατ'
ευθείαν στην προσωπική σας ηλεκτρονική διεύθυνση. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17251P202</ED>
<ID>
ID:303820

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τσαμπουκάς... </H2>
<AUTHOR>Τ.Κ.</AUTHOR>

Μπράβο στην Greenpeace. Έδωσε στη δημοσιότητα λίστα με μεταλλαγμένα τρόφιμα
και συμπεριέλαβε όχι μόνο προϊόντα εταιρειών που δήλωσαν ότι η πρώτη ύλη είναι
μεταλλαγμένη, αλλά και εταιρείες που αρνήθηκαν να απαντήσουν στην οργάνωση...
Αμ πώς... Ο Ζορό του περιβάλλοντος είναι εδώ. Αφού δεν μας λέτε τι
χρησιμοποιείτε, θα σας βάλουμε κι εμείς στα κόκκινα, για να μάθετε...
Μάλιστα... Τέτοιος τσαμπουκάς. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17251P203</ED>
<ID>
ID:303850

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα δικά μου δικά μου και τα δικά σου...
</H2>
<AUTHOR>Π.Θ.Κ.</AUTHOR>

«Αναρωτιέμαι αν η εταιρεία Καραγιάννης-Καρατζόπουλος - και όλες οι άλλες
εταιρείες - δίνουν ποσοστά πνευματικών δικαιωμάτων στους ηθοποιούς των παλιών
ταινιών που έχουν φθαρεί από τις προβολές στα κανάλια». Η ερώτηση -«μπηχτή»
έγινε από τον σκηνοθέτη Γιάννη Σμαραγδή με αφορμή τη μήνυση που έχει κάνει η
παραπάνω εταιρεία για «παράνομη» δημοσίευση φωτογραφιών δικών της ταινιών στο
δίτομο λεύκωμα του Γιάννη Σολδάτου «Ένας αιώνας ελληνικός κινηματογράφος», που
θα εκδικαστεί την ερχόμενη Πέμπτη. Και μαζί του αναρωτιέμαι κι εγώ - γιατί
πολλοί ηθοποιοί και συντελεστές αυτών των ταινιών δεν έχουν τέτοια...
υπαρξιακά ερωτήματα, καθώς δεν έχουν δει δεκάρα τσακιστή. Ή μήπως κάνω
λάθος... <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17251P204</ED>
<ID>
ID:303866

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μαράια, μπορείς να πηγαίνεις
</H2>
<AUTHOR>Μ.Μ.</AUTHOR>

Μαράια Κάρεϊ

Τώρα δεν θέλουμε εμείς - είπε η εταιρεία της (ΕΜΙ / Virgin) στη Μαράια Κάρεϊ.
Και σε μια ιστορική κίνηση που δεν έχει προηγούμενο στη δισκογραφία, η
εταιρεία αποδέσμευσε τη Μαράια Κάρεϊ, με την οποία είχε υπογράψει πέρσι
συμβόλαιο - ρεκόρ και για πέντε άλμπουμ. Καθώς όμως το άλμπουμ της «Glitter»
που κυκλοφόρησε το φθινόπωρο δεν πάει καλά, και υπολογίζοντας το κόστος
παραγωγής και προώθησης νέας δουλειάς της, η ΕΜΙ αποφάσισε πως κάθε άλλο παρά
οικονομικά συμφέρουσα είναι η περίπτωση της δεσποινίδος Κάρεϊ που, εκτός των
άλλων, είχε αποσυρθεί με υπερκόπωση για μεγάλο διάστημα πριν από λίγους μήνες.
Και ας είχε να υπερηφανεύεται για τα περισσότερα Νο 1 τραγούδια (με εξαίρεση
τον Έλβις και τους Beatles). Στο τέλος της ημέρας τον λόγο (και στη μουσική )
έχουν οι λογιστές. Αν θέλεις να παίζεις στην κατηγορία των σούπερ σταρ δηλαδή. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17251P205</ED>
<ID>
ID:303878

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P20&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ξεπούλημα αρχαιοτήτων;
</H2>
<AUTHOR>Μ.Α.</AUTHOR>

Σταύρος Ξαρχάκος

Τόπο φαίνεται πως έπιασαν οι καταγγελίες του Έλληνα ευρωβουλευτή, Σταύρου
Ξαρχάκου, προς την Ευρωπαϊκή Επιτροπή σχετικά με το θέμα της δημόσιας πώλησης
θησαυρών της αρχαίας ελληνικής και βυζαντινής τέχνης στην Τουρκία. Ο Έλληνας
ευρωβουλευτής είχε αναφέρει δύο τέτοιες περιπτώσεις με δράστες τουρκικές
γκαλερί στον αρμόδιο επίτροπο, Γκίντερ Φερχόιγκεν, ενώ για ακόμη μία φορά είχε
επισημάνει την δράση των κυκλωμάτων λαθρεμπόρων που λυμαίνονται τους
αρχαιολογικούς θησαυρούς της Κύπρου. Τώρα λοιπόν θα ζητηθεί από την γείτονα
χώρα να εφαρμόσει την κοινοτική οδηγία σχετικά με την επιστροφή των
πολιτιστικών αγαθών που έχουν απομακρυνθεί παράνομα από έδαφος κράτους-μέλους.
Θα την εφαρμόσει, άραγε, η Τουρκία, που «καίγεται» για το ευρωπαϊκό της
προφίλ; <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17251P206</ED>
<ID>
ID:303884

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P20&aa=6</URL></REF>


Article

<CATEGORY>vin09</CATEGORY>

 <H2>ΡΟΥΣΛΑΝ ΠΟΝΟΜΑΡΙΟΦ
</H2><H2>Τίναξε τις στατιστικές στον αέρα
</H2><H4>Ο 18χρονος Ουκρανός Ρούσλαν Πονομαριόφ είναι ο νεώτερος παγκόσμιος πρωταθλητής
στην ιστορία του σκακιού
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ένα νέο μεγάλο αστέρι γεννήθηκε στον ουρανό της σκακιστικής σκέψης. Ο 18χρονος
Ουκρανός Ρούσλαν Πονομαριόφ είναι - και με επίσημη σφραγίδα - ο νέος
παγκόσμιος πρωταθλητής του βασιλιά των πνευματικών αθλημάτων. Είναι δε ο
νεώτερος παγκόσμιος πρωταθλητής που υπήρξε ποτέ - στο ανδρικό σκάκι
τουλάχιστον -, αφού στο γυναικείο υπάρχει το ρεκόρ της Γεωργιανής Μάγια
Τσιμπουρντανίτζε, που έγινε παγκόσμια πρωταθλήτρια σε ηλικία 17 ετών. 
Για να γίνει αντιληπτό το μέγεθος της επιτυχίας, αρκεί να πούμε ότι ο ζωντανός
θρύλος του σκακιού, ο Ρώσος Γκάρι Κασπάροφ, που ήταν ο μέχρι τώρα νεώτερος
παγκόσμιος πρωταθλητής, πήρε το στέμμα το 1985 σε ηλικία 22 ετών, δύο χρόνια
μικρότερος από τον Μάικλ Ταλ που πρωταγωνιστούσε στο παγκόσμιο σκάκι περί τα
μέσα του 20ού αιώνα. 
Ο νεαρός Ρούσλαν - γεννήθηκε στο Γκορλόβκα της Ανατολικής Ουκρανίας
στις 11 Οκτωβρίου του 1983 και είναι συγγενής του μέλους του Πολιτμπιρό της
ΕΣΣΔ, Μπορίς Νικολάγιεβιτς Πονομαριόφ - ξεχώρισε από νωρίς. Έμαθε τους κανόνες
του παιχνιδιού στα 7 του χρόνια. Όμως, σε ηλικία 12 ετών κέρδισε το
Πανευρωπαϊκό Πρωτάθλημα για νέους έως 18 ετών, ενώ έναν χρόνο αργότερα κέρδισε
και το Παγκόσμιο Πρωτάθλημα έως 18 ετών. Σε ηλικία 14 ετών και 17 ημερών
συμπλήρωσε τις προϋποθέσεις κτήσης του τίτλου τού γκραν μετρ, του μεγαλύτερου
τίτλου που απονέμει στους σκακιστές η Διεθνής Ομοσπονδία Σκακιού (FIDE),
σπάζοντας κάθε προηγούμενο ρεκόρ. Στα 16 του, ήταν ήδη Νο1 στις λίστες
διεθνούς αξιολόγησης για παίκτες έως 20 ετών. Στα 17 του έπαιξε με την Εθνική
Ουκρανίας στην Ολυμπιάδα Σκακιού της Κωνσταντινούπολης και κέρδισε το χρυσό
μετάλλιο ατομικού αποτελέσματος στη 2η σκακιέρα. 
Παρ' όλα αυτά, δεν είναι μοναδικό φαινόμενο. Πολλά υποσχόμενοι είναι ο
16χρονος Κινέζος Μπου Ξιανγκ Ζι και, κυρίως, ο 15χρονος Τιμούρ Ρατζάμποφ, που
έχει γεννηθεί στο Μπακού του Αζερμπαϊτζάν, γενέτειρα και του Κασπάροφ. Ενώ δύο
ακόμη 18χρονοι σκακιστές, ο Ρώσος Αλεξάντερ Γκρίτσουκ και ο Γάλλος Ετιέν
Μπακρό, ακολουθούσαν κατά πόδας τον Πονομαριόφ, μέχρι που ο τελευταίος
εκτόξευσε την απόδοσή του σε πολύ υψηλά επίπεδα, το δεύτερο εξάμηνο του 2001. 
Ο Ρούσλαν Πονομαριόφ αποτελεί το κορυφαίο παράδειγμα της τάσης να
αναδεικνύονται στην κορυφή της πυραμίδας ολοένα και νεώτεροι σκακιστές. Από το
1940 μέχρι το 1990, οι λίστες των κατά καιρούς 10 πρώτων στον κόσμο
περιελάμβαναν ένα 10% που ήταν άνω των 50 ετών και ένα 25% που ήταν ανάμεσα
στα 40 και τα 50. Τη δεκαετία του '90 όμως, η κατάσταση άλλαξε δραματικά. Το
90% των 10 κορυφαίων (η λίστα ανανεώνεται τακτικά) αποτελείτο από παίκτες κάτω
των 40 ετών και στη συντριπτική τους πλειονότητα κάτω και των 30. 
Αυτήν τη στιγμή ο Κασπάροφ (που θα γίνει 39 ετών τον Απρίλιο) είναι ο
πιο μεγάλος σε ηλικία σκακιστής ανάμεσα στους 10 κορυφαίους του κόσμου. Μετά
το 1992, οπότε ο Ολλανδός Γιαν Τίμαν έπαψε να είναι στη λίστα των 10
κορυφαίων, μόνον ο Κάρποφ διέσωζε την τιμή τών άνω των 40 ετών. Αλλά και
τούτος θα εγκαταλείψει το top ten το 1999. Με τον ρυθμό ανόδου των νέων
σκακιστών δεν αποκλείεται να δούμε σύντομα τον εκτοπισμό και των άνω τών 30,
με τη σταδιακή είσοδο 20άρηδων στις κορυφαίες θέσεις. 
<H3>Η τέχνη του νοκ - άουτ </H3>
Ο άγνωστος νεαρός, που στέκεται όρθιος, έδειχνε στο μπλουζάκι του ότι ήθελε
να γίνει πρωταθλητής, δεν ήξερε όμως ποιος καθόταν δίπλα του - φωτογραφία από
τα πρώτα βήματα (στα 11 του) του νέου παγκόσμιου πρωταθλητή στο σκάκιΟι δύο
κατά τεκμήριο καλύτεροι παίκτες στον κόσμο, ο Γκάρι Κασπάροφ και ο Βλάντιμιρ
Κράμνικ, δεν πήραν μέρος στο πρωτάθλημα. Ο Κασπάροφ ήρθε σε ρήξη με τη
σκακιστική ομοσπονδία ήδη το 1993 και έκτοτε δεν μετέχει στα επίσημα
πρωταθλήματα. Μέχρι το 2000, οπότε ηττήθηκε στο ιστορικό ματς του Λονδίνου από
τον Κράμνικ, δεν είχε χάσει ποτέ σε ματς από άνθρωπο. Σήμερα παραμένει Νο1
στον κόσμο στις επίσημες λίστες της FIDE, με Νο2 τον Κράμνικ και Νο7 τον
Πονομαριόφ. Οι Κασπάροφ και Κράμνικ υπήρξαν οι καλύτεροι έφηβοι όλων των
εποχών, ο Κασπάροφ μάλιστα μπόρεσε να γίνει Νο1 - έστω και αν δεν είχε γίνει
ακόμη παγκόσμιος πρωταθλητής - στα 19 του χρόνια. Οι ειδικοί θεωρούν, πάντως,
τον Πονομαριόφ τον 3ο καλύτερο δεκαοκτάρη όλων των εποχών, καλύτερο ακόμη και
από τον Μπόμπι Φίσερ ή τον Μπόρις Σπάσκι στην αντίστοιχη ηλικία. 
Ένας άλλος σημαντικός παράγων στην εξέλιξη του σκακιού είναι η αλλαγή, από το
1996 και μετά, του τρόπου διεξαγωγής του. Δόθηκε τέλος στην ατελείωτη σειρά
προκριματικών ματς (κρατούσαν τρία χρόνια) αλλά και στον μεγάλης διάρκειας
τελικό των 24 παρτίδων. Τώρα πλέον, πάνω από 100 σκακιστές συγκεντρώνονται για
έναν μήνα και με διαδοχικά ματς νοκ-άουτ δύο παρτίδων αναδεικνύουν τον
παγκόσμιο πρωταθλητή. Παρ' όλο που στα ημιτελικά παίζονται τέσσερις παρτίδες
και στον τελικό οκτώ, το νέο σύστημα κατηγορείται ότι δεν αναδεικνύει τον
καλύτερο, αλλά τον πιο τυχερό από τους καλύτερους! Σε συνδυασμό μάλιστα με τις
δραστικές μειώσεις της διάρκειας των παρτίδων (σήμερα διαρκούν περίπου 4 ώρες
έναντι 7 στο πρόσφατο παρελθόν), έχει δοθεί έμφαση στον αθλητικό χαρακτήρα του
παιχνιδιού, σε σχέση με την ποιότητα των παρτίδων. 
<H3>«Ίνδαλμά μου ο Κασπάροφ» </H3>
«Ως παιδί είχα ινδάλματα τον Κασπάροφ και τον Κάρποφ. Τώρα πια δεν προτιμώ
κάποιον σκακιστή από κάποιον άλλο. Και στο παιχνίδι μου προτιμώ να έχω
ολοκληρωτικό στυλ», είπε ο Ρούσλαν Πονομαριόφ αμέσως μετά τη μεγάλη του νίκη.
Όσοι τον έχουν δει από κοντά μιλούν για έναν ολιγόλογο, πλην ακριβή και
ευγενικό στις απαντήσεις του, σκακιστή. Παρ' όλο που πολλοί τον παρουσίαζαν ως
νέο Κάρποφ (με παιχνίδι ήσυχο και στρατηγικό), σήμερα ο τρόπος που παίζει δεν
επιβεβαιώνει κάτι τέτοιο. Όπως έχει υποστηριχθεί, είναι παίκτης που θα
επιλέξει πάντα την πλέον υποσχόμενη κίνηση, χωρίς να κάνει λάθος λόγω
ταμπεραμέντου. Ο Κασπάροφ εγκωμιάζει τη σταθερότητά του, αποφεύγει όμως, προς
το παρόν, να πει περισσότερα. Θα τα πει πιθανότατα «εμπράκτως» σε 10 ημέρες,
όταν θα ξεκινήσει το παραδοσιακό τουρνουά τού Λινάρες στην Ανδαλουσία, όπου θα
έχει την ευκαιρία να αντιμετωπίσει για πρώτη φορά τον νέο αστέρα του σκακιού.
Από την πλευρά του, ο νεαρός Πονομαριόφ αρνείται να προβεί σε προγνωστικά,
περιοριζόμενος να τονίσει την ευθύνη του ως νέος παγκόσμιος πρωταθλητής. 
LINKS

http: //www.chesscenter.com/twic/twic.html

http: //www.chess-sector.odessa.ua/

http: //www.kasparovchess.com/

http: //www.fide.com/

http: //www.chessmetrics.com/
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17251P211</ED>
<ID>
ID:303778

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P21&aa=1</URL></REF>


Article

<CATEGORY>vin09</CATEGORY>

 <H2>Συντηρητικό, πλην χορταστικό Φεστιβάλ
</H2><H4>Το πρόγραμμα του Φεστιβάλ Αθηνών του 2002 ανήγγειλε ο πρόεδρός του Περικλής Κούκος
</H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Ο παλαιός «Σπάρτακος» του «Μπαλσόι» επιστρέφει στο Φεστιβάλ Αθηνών

Λυρικοί καλλιτέχνες όπως ο Χοσέ Κούρα, η Άντζελα Γκεοργκίου, ο Ρομπέρτο
Αλάνια, η Χούλια Μιχένες, η Γκαμπριέλα Μπενάτσκοβα. Ο σαιξπηρικός «Μάκβεθ» του
διάσημου Λιθουανού σκηνοθέτη Νεκρόσιους, με την ομάδα του Μένο Φόρτας. Για
πρώτη φορά στην ιστορία του Ηρωδείου, πλήρης παράσταση μιούζικαλ, με το
«Γουέστ Σάιντ Στόρι» του Λίοναρντ Μπερνστάιν από την, εξ Αυστρίας, Όπερα του
Λιντς. Οι άπαιχτες στην Ελλάδα όπερες τού, σχεδόν αγνώστου μας εδώ, Λέος
Γιάνατσεκ, από την Όπερα της γενέτειρας του Τσέχου συνθέτη Μπρνο. Βιολονίστες
όπως ο Βίκτορ Τρετιακόφ, τσελίστες όπως ο Μίσα Μάισκι, διευθυντές ορχήστρας
όπως ο Βλαντίμιρ Ασκενάζι ή ο Χέλμουτ Ρίλινγκ. Μουσικά σύνολα όπως η Ορχήστρα
και η Χορωδία Μπαρόκ του Άμστερνταμ, με διευθυντή τον Τον Κούπμαν. Μεγάλα έργα
όπως ο «Μεσσίας» του Χέντελ, η Ενάτη και η Μίσα Σολέμνις του Μπετόβεν ή η
Πρώτη του Μάλερ. 
Χορογράφοι όπως ο Μορίς Μπεζάρ με το Μπαλέτο του, της Λωζάννης, ο Τζον
Νοϊμάγερ με το Μπαλέτο του Αμβούργου ή ο Ίγκορ Ζελένσκι και χορευτικά
συγκροτήματα όπως το Μπαλσόι με τον «Σπάρτακο» του Γκριγκορόβιτς και την -
αναπόφευκτη - κλασική «Ζιζέλ» των Κοραλί - Περό - Πετιπά, το Μπαλέτο της
Κρατικής Όπερας της Βιέννης με χορογραφίες Μπαλανσίν ή το σύγχρονο «Μόμιξ» με
τον Μόζες Πέντλτον. Η «πρώτη κυρία του γκόσπελ» Κουίν Έστερ Μάροου με τους
Χάρλεμ Γκόσπελ Σίνγκερς. Παραδοσιακή μουσική από την Κίνα και θεατρικά και
μουσικά δρώμενα από την Ιαπωνία. 
Όλα αυτά - καλλιτέχνες, συγκροτήματα, έργα... - θα είναι μεταξύ των
«εισαγομένων» που θα «πρωταγωνιστήσουν» στο φετινό Φεστιβάλ Αθηνών, του οποίου
το πρόγραμμα ανακοίνωσε, χθες, ο πρόεδρος του Ελληνικού Φεστιβάλ κ. Περικλής
Κούκος. 
Μαζί τους, εκπροσωπώντας τον ελληνικό πολιτισμό, ανάμεσα σε πολλούς άλλους
και άλλα, η Κρατική Ορχήστρα Αθηνών, το Μπαλέτο της Λυρικής Σκηνής, η Ορχήστρα
των Χρωμάτων υπό τον Μίλτο Λογιάδη με ένα αφιέρωμα στον Γιάννη Χρήστου, η
Καμεράτα - Ορχήστρα των Φίλων της Μουσικής με τον Αλέξανδρο Μυράτ, ο Βασίλης
Παπακωνσταντίνου, ο Γιάννης Κότσιρας και ο Γιάννης Μπέζος σε τραγούδια του
Μίκη Θεοδωράκη, η Κρατική Ορχήστρα Ελληνικής Μουσικής υπό τον Σταύρο Ξαρχάκο
σε ένα αφιέρωμα στον Νίκο Γκάτσο. Επίσης, ο πιανίστας Γιάννης Βακαρέλης, ο
μπάσος Δημήτρης Καβράκος, η Λούλη Ψυχούλη που θα διευθύνει τη νεοπαγή
Συμφωνική Ορχήστρα των Βαλκανίων στη βραδιά για τα 25 χρόνια από τον θάνατο
της Μαρίας Κάλλας, τα τραγούδια της «Λιλιπούπολης» με τη Συμφωνική Ορχήστρα
του Βόλου, τα ΔΗΠΕΘΕ της Βέροιας, της Κρήτης, της Καλαμάτας και της Πάτρας,
με, αντίστοιχα, «Αχαρνής» (σκηνοθεσία Γιώργος Αρμένης, με Γιώργο Αρμένη,
Στέλιο Μάινα), «Ερωτόκριτο» (σκην. Βασίλης Νικολαΐδης, με Γιώργο Παρτσαλάκη,
Νίκο Ψαρρά), «Ορέστη» (σκην. Σταύρος Τσακίρης, με Γιάννη Βούρο), «Λυσιστράτη»
(σκην. Θέμης Μουμουλίδης, με Γιάννη Μπέζο, Δημήτρη Πιατά). 
Το πρόγραμμα, κόστους 1,87 εκατ. ευρώ, που θα «απλωθεί» από 6 Ιουνίου
μέχρι 28 Σεπτεμβρίου, «χορταστικό», με ελκυστικά ονόματα, «νοικοκυρεμένο»,
χωρίς να είναι μεγαλόπνοο και τολμηρό και χωρίς να προσδίδει κάποια ιδιαίτερη
φυσιογνωμία στο Φεστιβάλ, δείχνει να επιδιώκει τη συνέχιση τής επιστροφής του
κοινού στο Ηρώδειο, που ξεκίνησε από πέρσι και περιλαμβάνει πενήντα
εκδηλώσεις. Την παρουσίασή του προλόγισε ο υφυπουργός Ανάπτυξης κ. Δημήτρης
Γεωργακόπουλος, που δήλωσε, όπως συνήθως συμβαίνει στην αρχή, την «αμέριστη
συμπαράσταση» του υπουργείου του και της κυβέρνησης. Είθε! 
<H3>INFO
</H3><H3>Λευκώματα </H3>
Την έκδοση, το 2004, σε έντυπη μορφή και σε CD-ROM, δύο πολυτελών λευκωμάτων
για την ιστορία των Φεστιβάλ Αθηνών και Επιδαύρου, με την ευκαιρία της
συμπλήρωσης των πενήντα χρόνων τους, ανήγγειλε ο κ. Κούκος και επέμεινε - και
πράττει άριστα - στο θέμα της διεθνούς προβολής του Φεστιβάλ.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17251P221</ED>
<ID>
ID:303779

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P22&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Παλιό καλό κρασί </H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Με τίτλο «Πάμε με τα τέσσερα στο 2004», στην «Αυλαία», ιστορικό θέατρο του
Πειραιά, μια γενναία και γενναιόδωρη ομάδα μαστόρων της επιθεώρησης τιμά το
είδος και την παράδοσή του. Και πρώτα, τα υπέροχα νούμερα με τους αξεπέραστους
σατιρικούς στίχους του βετεράνου Ναπολέοντα Ελευθερίου, ύστερα τη μουσική
διδασκαλία και τη σοφία τού εμπνευσμένου και σεμνού Ζακ Ιακωβίδη. Χωρίς ίχνος
βωμολοχίας, χωρίς άσεμνες και σαχλές παρεκκλίσεις, με όμορφα, φανταχτερά
κοστούμια, κατά την παράδοση, παλαιοί και νέοι ηθοποιοί με την καθοδήγηση του
έμπειρου Ζαχαρία Αγγελάκου σατιρίζουν την επικαιρότητα, τραγουδούν όμορφα,
χορεύουν πειθαρχώντας στο παλαιό, δοκιμασμένο σχέδιο της οικογενειακής
επιθεώρησης. Ο Γιάννης Χριστόπουλος, ένας ταμένος και παθιασμένος με τη γλώσσα
και τον κώδικα της ακμής, έχει χορογραφήσει με μέτρο, αλλά και φαντασία.
Εξάλλου, είναι και θαυμάσιος τυπίστας. Δίπλα του ο βετεράνος Κώστας Μπακάλης.
Από τη νεώτερη γενιά ο οιστρήλατος «τρελός», Σταμάτης Τζελέπης, και κοντά τους
η Νέλλη Γκίνη, ένας μικρός μύθος της ιστορίας του είδους και ο πράγματι
μεγάλος, τελευταίος πια της μεγάλης γενιάς, λιτός, ουσιαστικός, καίριος,
ευθύβολος, ο Νίκος Τσούκας. Από τη νέα εσοδεία ξεχωρίζουν η Άννα-Μαρία Βιδάλη,
η Στέλλα Κατσαρού, η Μαρία Γκαγκώση, ο Σωτήρης Χατζηνικολάου.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17251P222</ED>
<ID>
ID:303821

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P22&aa=2</URL></REF>


Article

<CATEGORY>vin09</CATEGORY>

 <H2>Τα τυχερά ενός σταρ
</H2><H4>Όλα κι όλα δύο πράγματα κατάλαβα... τρώγοντας «Vanilla Sky». Την μια με την
Κάμερον Ντίαζ, την άλλη στην αγκαλιά της Πενέλοπε Κρουζ. Τυχερός ο μπαγάσας ο
Τομ! </H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Star, σου λέει, είμαι, ό,τι θέλω κάνω. Τι κάνει; Βάζει τ' όνομά του μπροστά
και επιβάλλει ό,τι να 'ναι. Μετατρέπει το κουβάρι σε... γεγονός, τον λαβύρινθο
σε εμπορική επιτυχία και το μπέρδεμα σε μαγκιά. Ωραίος ο τύπος! Όταν είσαι Τομ
Κρουζ, έχεις τη δύναμη να γονατίσεις κοτζάμ Χόλιγουντ. Θέλω - τους λέει - να
κάνω αυτό το σενάριο ταινία. Μα Τομ, κανείς δεν θα καταλάβει γρυ. Τίποτα
αυτός. Εγώ, το θέλω! Ωραία, πες μας τι λέει. Μούγκα ο Τομ. 
Κάπως έτσι το κουβάρι με τον τίτλο «Open your eyes», του Ισπανού πιτσιρικά
Αλεχάντρο Αμενάμπαρ - του τύπου που έγραψε και σκηνοθέτησε το μεταφυσικό
θρίλερ «Οι άλλοι» - θα περάσει στην αιωνιότητα. Ξέρετε γιατί; Επειδή ο Τομ, το
μεγαλύτερο κασέ της βιομηχανίας του θεάματος, αποφάσισε να το μεταφέρει στην
Αμερική και να το ξανακάνει ταινία με σκηνοθέτη τον Κάμερον Κρόου («Σχεδόν
διάσημοι», «Τζέρι Μαγκούαορ»). 
Για να καταλάβετε, επί δύο ώρες έσπαγα το κεφάλι μου. Τίποτα αυτό. Τίποτα δεν
έδενε με... τίποτα. Κομμάτια ενός ασύνδετου παζλ. Στο πρώτο ημίωρο ο Τομ
πρωταγωνιστεί σε μια ιστορία που κάλλιστα θα μπορούσε να έχει τίτλο
«Beautiful, rich and famous». Σιδερωμένος από κεφαλής μέχρι όνυχος, με την
αδρεναλίνη στη διαπασών και με τον μισό θηλυκό πληθυσμό στο κρεβάτι του.
Ανάμεσά τους και η Κάμερον Ντίαζ. 
«Vanilla Sky». Ο Τομ Κρουζ πότε με την (εικονιζόμενη) Κάμερον Ντίαζ και πότε
με την Πενέλοπε Κρουζ

Στο δεύτερο ημίωρο εγκαταλείπει την εικόνα του κυνικού επιβήτορα και το ρίχνει
στη μετάνοια στην Πενέλοπε Κρούζ και στον πλατωνικό έρωτα. Εδώ ταιριάζουν οι
στίχοι του αθάνατου άσματος του Τόνι Πινέλι «χέρι με χέρι μαζί πηγαίναμε στην
αμμουδιά». Μέσα σε όλα το παλικάρι. Πρώτος στην Κάμα Σούτρα, πρώτος και στον
Πλάτωνα. Μέχρι εδώ ταινία δεν έχουμε, όργανα έχουμε. Τα δύο όργανα του Τομ. Το
τσουτσούνι του και την καρδιά του. Μόλις εισέλθουμε στο τρίτο όργανο - στην
άνω κεφαλή - και μόλις πατήσουμε το θρίλερ, αρχίζει το μπέρδεμα. Τώρα με ποια
από τις δύο είναι; Με την Κάμερον ή με την Πηνελόπη; Και ποια εκ των δύο είναι
το... πτώμα; Και ποιος σκότωσε το ίδιο πτώμα; Και, τέλος πάντων, δικαίως ή
αδίκως κατηγορείται ο μίστερ σπέρμα; 
Τι συμβαίνει; Απλό! Ο πιο μικροσκοπικός γόης του Χόλιγουντ άδραξε την ευκαιρία
να τα παίξει και να τα κάνει όλα. Και πλούσιος και διάσημος και sex machine
και καταραμένος και κουλτουριάρης και μυστηριώδης και θύτης και θύμα και
κυνικός και ρομαντικός και μοντέρνος και παλιομοδίτης και και... 
Ως πού φτάνουν τα «και»; Στο άπειρον! Απόδειξη; Μια λεπτομέρεια. Τι δουλειά
έχει η αφίσα τού «Ζιλ και Τζιμ» - δηλαδή το σήμα κατατεθέν της γαλλικής
κουλτούρας - στο σαλόνι ενός πρωταθλητή του γιαπισμού; Να σας πω εγώ. Για ν'
αποδείξει πως είναι λάτρης της βαριάς κουλτούρας. Όπως η Ζαν Μορό, έτσι κι εγώ
είμαι κομμένος στα δύο. Μωρέ ποιος είσαι, ο Φρανσουά Τριφό είσαι;
<H3>Βιντεοκλίπ made in Πεντάγωνο
</H3>
Ιμπεριαλιστικός... ρεαλισμός κατά το «σοσιαλιστικός ρεαλισμός» του μακαρίτη
Ζντάνοφ. Ήρθε η σειρά της Γιουγκοσλαβίας και οι φάπες πέφτουν σαν το χαλάζι. 
Τυπικώς, το πολεμικό βιντεοκλίπ του αμερικανικού Πενταγώνου με τον τίτλο «Σε
εχθρικό έδαφος» - Behind enemy lines - σκηνοθετήθηκε από κάποιον Τζον Μουρ.
Ουσιαστικώς, πρέπει να έβαλε το χεράκι του και ο μίστερ Ντόναλντ Ράμσφελντ.
Διότι το έργο δεν είναι μια όποια κι όποια προπαγάνδα. Σκληρό, πολύ σκληρό
πορνό είναι. Και στα γρήγορα το εξηγώ. 
Δεδομένο (για την προπαγάνδα, έτσι;) πως οι Αμερικανοί είναι ήρωες και οι
Σέρβοι με τα βρακιά κάτω. Δεδομένο πως οι Αμερικανοί πήραν φαλάγγι τον
Μιλόσεβιτς. Και δεδομένο - επίσης - είναι πως η ιστορία, δυστυχώς, γράφεται
από τους νικητές. Να κανιβαλίζεις, όμως, πάνω στο πτώμα του ηττημένου δεν
είναι κάτι το δεδομένο. Ωραία, ρε φίλε, τους κατατρόπωσες. Ωραία, ρε γίγαντα,
τα 'κανες όλα ρημαδιό. Ας πούμε - έτσι για την κουβέντα - πως έχεις όλα τα
δίκια με το μέρος σου. Τον ρατσισμό τι τον ήθελες; Δηλαδή, τον πόλεμο στη
Γιουγκοσλαβία γιατί τον έκανες; Για να γλιτώσουν οι μουσουλμάνοι ή για να
επαναφέρεις στην κυκλοφορία τον Χίτλερ; Ακόμα και οι Τούρκοι σεβάστηκαν τους
γκιαούρηδες, κι εσύ ούτε μια σταλιά ντροπή; 
Θέλετε απόδειξη; Όλοι, μα όλοι, οι Σέρβοι - από τον πρώτο μέχρι τον τελευταίο
- είναι βρώμικοι, αξύριστοι, δολοφόνοι, κρεοφάγοι και... μελαχρινοί. Η ζωντανή
ενσάρκωση της ολοκληρωτικής, κτηνώδους βαρβαρότητας. Ό,τι περίπου ήταν οι
Εβραίοι για την Γκεστάπο. Κάτι χειρότερο. Και όλοι, μα όλοι οι Αμερικανοί -
από τον ναύαρχο Τζιν Χάκμαν μέχρι τον πιλότο Όουεν Γουίλσον - είναι πατριώτες,
ήρωες, οικογενειάρχες, φρεσκοξυρισμένοι και... ξανθοί. Ό,τι περίπου ήταν η
Αρία φυλή. Και μετά, σου λένε, πως ο Γκαίμπελς είναι νεκρός. Ουστ από 'δώ,
κοπρόσκυλα! 
<H3>Εφτά επί δέκα
</H3>
Τι θα 'κανα αν ήμουν στη θέση σας; Θα καθόμουν στα θρανία. Έτσι, για να
παρακολουθήσω μερικά από τα πιο σπουδαία και απολαυστικά «μαθήματα» 7ης Τέχνης
που παραδίδονται από σήμερα στο «Τριανόν». Συγκεκριμένα, διαλέγω 10 ταινίες
από τη λίστα ενός αφιερώματος που φέρει τον τίτλο «Πόλη - Σινεμά -
Λογοτεχνία». Έχουμε και λέμε: 
Απόψε (Παρασκευή) στις 11: «Η ωραία της ημέρας» του Λουί Μπουνιουέλ με την
Κατρίν Ντενέβ. Οι φαντασιώσεις της μπουρζουαζίας. 
Αύριο (Σάββατο) 5 μ.μ.: «Ήταν ένας τραγουδιστής κότσυφας» του Οτάρ Ιοσελιάνι.
Η πιο χαριτωμένη και μελαγχολική κομεντί για τη σουρεαλιστική κατάσταση στη
Γεωργία του «υπαρκτού σοσιαλισμού». Στις 9, «Η Αλίκη στις πόλεις» του Βιμ
Βέντερς, από τα πιο θρυλικά road movies του νέου γερμανικού κινηματογράφου. 
Κυριακή, 5 μ.μ.: «Τα χέρια πάνω από την πόλη» του Φρ. Ρόζι. Μαφία των
εργολάβων και κατεδάφιση των ονείρων. Την ίδια ημέρα, στις 9, «Οι σύντροφοι»
του Μάριο Μονιτσέλι με τον Μαρτσέλο Μαστρογιάννι σε ρόλο ινστρούκτορα
εκρηκτικής απεργίας. 
Δευτέρα, 9 μ.μ., ο θρυλικός «Τρίτος άνθρωπος» του Κάρολ Ριντ, με τον Όρσον
Γουέλς. Και στις 11 το «Αλφαβίλ» του Ζαν Λικ Γκοντάρ, με τον Έντι Κονσταντίν
σε ρόλο Λεμί Κοσιόν. Η πιο ανάποδη ταινία «επιστημονικής φαντασίας». 
Τρίτη, 7 μ.μ., «Η Κλεό από 5-7» της Ανιές Βαρντά. Από τα πιο τρυφερά δείγματα
της γαλλικής «Νουβέλ βαγκ». Και στις 11 η «Βρώμικη πόλη». Το πιο περιθωριακό,
πικρό και προσωπικό φιλμ του Τζον Χιούστον. 
Τετάρτη στις 11, «Ταξίδι στο Τόκιο» του Όζου, του πατριάρχη του γιαπωνέζικου κινηματογράφου.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17251P231</ED>
<ID>
ID:303780

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P23&aa=1</URL></REF>


Article

<CATEGORY>vin09</CATEGORY>

 <H2>Το φαβ(α)ορί των πιο δημιουργικών σεφ
</H2><H4>Καμία άλλη πρώτη ύλη στο ελληνικό κατώι δεν δίνει την ελευθερία της
δημιουργίας όπως η φάβα
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Παραδόξως, η φάβα είναι και μία από τις πιο ταπεινές πρώτες ύλες, κάτι
συνδεδεμένο στη συνείδησή μας με τη φτωχή κουζίνα της ανέχειας. Στις ημέρες
μας όμως η φτωχή αυτή φάβα έχει ανεβεί τα κοινωνικά σκαλοπατάκια για να γίνει
ένα πολύπλευρο φαβ-ορί (!) των πιο δημιουργικών σεφ της Αθήνας. Τώρα τελευταία
τη συναντάω με άπειρες διαφορετικές «φορεσιές», συνοδευμένη με κρεμμύδια
καραμελωμένα, με μελιτζάνες λαδερές, με ρόκα, με λιαστές τομάτες, μεταξύ
άλλων. 
Στη δική μου μαγειρική συνείδηση η φάβα είναι για τους Έλληνες ό,τι είναι η
πολέντα (κρέμα από καλαμποκάλευρο) για τους Ιταλούς: ένα παλαιό φαγητό της
αγροτικής παράδοσης που κάποτε αποτελούσε απάντηση στην πείνα. Με το πέρασμα
του χρόνου όμως έγιναν και τα δύο αυτά φαγητά ένα λευκό ταμπλό, μια βάση, η
οποία δίνει στον σεφ την ευκαιρία να «χτίσει» επάνω της ό,τι θέλει. Μοιάζουν
κιόλας στην όψη ­ απαλό κίτρινο ­ και λίγο στη γεύση, είναι και τα δύο ήπια,
σχεδόν ουδέτερα. 
Φάβες υπάρχουν πολλές στην ελληνική κουζίνα. Στα νησιά του Αιγαίου φτιάχνουν
φάβα με κουκιά. Εκείνη η εκδοχή έχει πιο βαριά γεύση και υφή, και ταιριάζει
εξαιρετικά με διάφορες αλμυρές συνοδείες. Στην Κρήτη, για παράδειγμα, ένας
αγαπητός μεζές είναι η κουκόφαβα σερβιρισμένη με σαρδέλες παστές. Ομολογώ ότι
είναι ένας υπέροχος γάμος, με κουμπάρο βέβαια μια καλή ρακή. Για να κάνουν την
κουκόφαβα πιο στρογγυλή και λεία στην υφή, πολλοί μάγειροι προσθέτουν μια -
δυο πατάτες. Λάδι ρίχνουν στο τέλος. 
Υπάρχει και η πράσινη φάβα, το μπιζέλι σπασμένο δηλαδή. Αυτό έχει πιο γήινη
γεύση από την κίτρινη ξαδέρφη της που συνηθίζουμε. 
Οι συνεχείς εκστρατείες μου στα αθηναϊκά εστιατόρια είναι το κλειδί με το
οποίο άνοιξα το σημερινό αντικείμενο. Θυμάμαι καλά τα πρώτα φαβοπειράματα του
Γιώργου Χατζηγιαννάκη, σεφ-ιδιοκτήτη του εστιατορίου «Σελήνη» στον φαβότοπο,
τη Σαντορίνη. Μιλάμε για χρόνια πριν, όπου είχε παίξει με τη φάβα ως σούπα, ως
τερίνα, ως σάλτσα, ο πρώτος που είχε καταλάβει τον εξαιρετικά ανοιχτό
χαρακτήρα του ταπεινού κίτρινου μπιζελιού. Θυμάμαι επίσης ένα παλιό πιάτο του
Χρύσανθου Καραμολέγκου, σεφ στο «Αριστερά-Δεξιά», ο οποίος είχε εμπνευστεί
επίσης από τη σαντορινιά κουζίνα. Είχε ντύσει τη φάβα με μελιτζάνες
μαγειρευτές. Πολύ νόστιμο. Μετά ο Χριστόφος Πέσκιας («Rock 'n' Roll» και
«Balthazar») μας άλλαξε τα φώτα όταν πάντρεψε τη φάβα με το αρωματικό
τρουφέλαιο. 
Η φάβα βέβαια δεν έχει σταματήσει ποτέ να βρίσκεται στους καταλόγους των
ταβερνείων, και μάλιστα συνεχίζει να είναι, στην παραδοσιακή της μορφή με ωμά
κρεμμύδια, λάδι και λεμόνι δηλαδή, ένα από τα κλασικά, περιζήτητα πιάτα της
εθνικής μας κουζίνας. 
Πρόσφατα κάτι δημιουργικό και φαβοειδές μυρίστηκα πάλι από τον Χρύσανθο. Την
παντρεύει με μπακαλιάρο, αλλά όχι όποιον μπακαλιάρο να 'ναι! Την απλή φάβα τη
συνοδεύει με μπακαλιάρο καπνιστό. Άλλος που έχει καταλάβει τις αμέτρητες
δυνατότητες της φάβας είναι ο Δημήτρης Μπλιζιώτης, σεφ στον «Πλατύ», που
φτιάχνει τη φάβα σαν «γαλέτα», ανακατεμένη με λίγο κορν φλάουερ και
σοταρισμένη σαν τηγανίτα. Τη σερβίρει με πεσκανδρίτσα φιλέτο, ρόκα και πουρέ
από ελιά. Τέλος, ερωτεύτηκα την κάλλιστη φάβα της «Καλλίστης». Εκεί ο
σύμβουλος-σεφ Βαγγέλης Δρίσκας τη φτιάχνει με καραμελωμένα κρεμμύδια και
αμύγδαλα. Τα κρεμμύδια γλυκαίνουν τη χαρακτηριστική ήπια γεύση της φάβας ενώ
τα αμύγδαλα προσθέτουν μια ευχάριστη τραγανή υφή. Φινάλε στο πιάτο όμως είναι
το λαμπερό πράσινο λάδι που δένει το πιάτο σαν ένα ντελικάτο τούλι. Είναι
αρωματισμένο με δυόσμο και δίνει μια φρεσκάδα που δεν την περιμένει κανείς. 
Να λοιπόν το σύγχρονο ιστορικό της πανάρχαιης φάβας, η tabula rasa των
κουζινολόγων. Μετράω τον εαυτό μου ανάμεσα σε αυτούς που έχουν «ανεβάσει» τη
φάβα από την ταπεινή της θέση σε κάτι πιο κοσμοπολίτικο. Μου αρέσει με λιαστές
τομάτες, μπορώ να τη δω σαν βάση για κάποιο ωραίο χοιρινό στη σχάρα.
Πειραματίζομαι με τη φάβα σαν πανακότα, αλλά δεν είμαι έτοιμη να διαδώσω τα
μυστικά του πιάτου αυτού ακόμα. Προς το παρών θα τη φτιάξω όπως μου συνιστά ο
φίλος μου ο Χρίστος, ο οποίος μάλιστα εμπορεύεται τη γνήσια σαντορινιά: Απλά
φτιαγμένη, πάνω από φρεσκότατα φύλλα ρόκας και γαρνιρισμένη με λίγο κατσικίσιο
τυρί. 
<H3>Στη Σαντορίνη η καλύτερη
</H3>
Κατ' αρχάς η προέλευση της ίδιας της πρώτης ύλης παίζει τεράστιο ρόλο στο
τελικό αποτέλεσμα. Η σαντορινιά φάβα έχει σαγηνεύσει εμάς τους γαστρονόμους.
Τη θεωρούμε την καλύτερη στην Ελλάδα και όχι άνευ λόγου. Χάρη στο άνυδρο
έδαφος και το ξερό κλίμα του νησιού, η φάβα που παράγεται εκεί είναι πολύ
νόστιμη. Είναι εύκολο να τη γνωρίσει κανείς. Το χρώμα της διαφέρει πολύ από
την κοινή φάβα στα ράφια των σούπερ μάρκετ. Είναι κατακίτρινη η γνήσια, ενώ οι
άλλες έχουν χλωμό χρώμα. Το άνυδρο κλίμα έχει επηρεάσει και την τελική υφή της
σαντορινιάς φάβας. Επειδή δεν ποτίζεται δεν είναι τόσο λεία όσο οι άλλες.
Καθώς μαγειρεύεται αποκτά μια πιο «κοκκώδη» υφή. Στη γεύση, όμως, η οποία
δύσκολα περιγράφεται, έχει έντονη την «φαβίλα». Δεν ξέρω πώς αλλιώς να το πω!
Είναι πιο πλούσια, πιο πολύπλευρη από τις άλλες. 
Έχω πετύχει, πριν έξι-επτά χρόνια, γυναίκα σε χωριό της Σαντορίνης να αλέθει
τη φάβα με πέτρα όπως έκαναν οι γιαγιάδες και οι προγιαγιάδες μας. Πάνε οι
ημέρες αυτές όμως. Η γη στο ίδιο το νησί έχει παραγίνει ακριβή για να
δικαιολογήσει κανείς πια την καλλιέργεια της φάβας. (Ακόμα και τα αμπέλια
εξαφανίζονται χρόνο με τον χρόνο). Ναι μεν ακόμα υπάρχει γνήσια σαντορινιά
φάβα αλλά γίνεται όλο και πιο σπάνια. Είναι και πανάκριβη. Η χοντρική τιμή
κυμαίνεται γύρω στα 5,90 ευρώ το κιλό. Αυτή τη στιγμή στο Λεκανοπέδιο λίγοι
την έχουν. Εάν είστε λάτρεις δοκιμάστε τον Μανδραγόρα στον Πειραιά. Την
πουλάνε σε μισόκιλα πακέτα. Η συγκομιδή της φάβας γίνεται το καλοκαίρι. 
Η Λήμνος, όπως επίσης η Μάνη, παράγει εξίσου καλή φάβα. Της Μάνης, μάλιστα,
μοιάζει αρκετά με την φάβα της Σαντορίνης, λόγου του ξερού εδάφους και
κλίματος. Η περισσότερη φάβα στο εμπόριο όμως προέρχεται από την Τουρκία και
από τον Καναδά.

<H3>Σχολές μαγειρέματος
</H3>
Βράσε, βράσε! 
Ανήκω και εγώ σε αυτήν την σχολή. Υποστηρίζω τη σιγανή φωτιά και την σταδιακή
προσθήκη του νερού, έτσι ώστε η φάβα να απορροφήσει όλο το νερό και να
αποκτήσει μια λεία, βελούδινη υφή χωρίς βιασύνη. 
Χτύπα, καλέ! 
Είναι η άκρως αντίθετη σχολή. Για τους υποστηρικτές του χτυπήματος της φάβας
ένας είναι ο σκοπός: να γίνει όσο το δυνατόν πιο γρήγορα. Η βιασύνη κάνει την
φάβα να αποκτήσει μια αμυλώδη υφή. Μπλιάχ! 
Αλάτισμα 
Στο τέλος, εννοείται. Αυτός είναι κανόνας για όλα τα όσπρια για να μαλακώσουν
σωστά. 
Λάδι 
Μόνο της ελιάς πάει κατά την γνώμη μου, αλλά άλλοι προτιμούν το τρουφέλαιο.
Έχω δοκιμάσει καρυδέλαιο γαλλικό (καλής ποιότητος) πάνω στην φάβα. Pas mal. 
Όξινες ουσίες 
Το λεμόνι πάει στη φάβα, όποιο κι αν είναι το συνοδευτικό της. Αλλά και το
ξίδι μπαλσάμικο είναι ωραίο.

<H3>Φάβα με καραμελωμένα κρεμμύδια και αμύγδαλα </H3>
Από το εστιατόριο «Καλλίστη» 
Για 4 άτομα 
* 250 γρ. φάβα 
* 1 κρεμμύδι ξερό, ψιλοκομμένο 
* 2 κρεμμύδια ξερά, κομμένα σε φέτες 
* 1 καρότο, ψιλοκομμένο 
* 100 γρ. αμύγδαλα ξεφλουδισμένα 
* 1/2 φλ. ελαιόλαδο, 1/4 φλ. ξίδι μπαλσάμικο 
* 1 σκελίδα σκόρδο 
* 1 ματσάκι δυόσμος φρέσκος 
* 1 φλ. μαυροδάφνη 
* 5 κόκκους μπαχάρι 
* Αλάτι, πιπέρι 
1. Βράζουμε τη φάβα με το ένα κρεμμύδι και το καρότο. Για να τη
βράσουμε, σκεπάζουμε τη φάβα, το κρεμμύδι και το καρότο με νερό κρύο. Βράζουμε
σε χαμηλή φωτιά μισή ώρα. Ξαφρίζουμε στην αρχή και μετά ανακατεύουμε τακτικά
για να μην κολλήσει στον πάτο. Αλατίζουμε στο τέλος του βρασίματος και την
περνάμε από το μπλέντερ ή τον μύλο των λαχανικών. 
2. Για τα καραμελωμένα κρεμμύδια, καθαρίζουμε και κόβουμε σε λεπτές
φέτες τα άλλα δύο κρεμμύδια και τα σοτάρουμε σε λίγο ελαιόλαδο. Σβήνουμε με το
ξίδι και τη μαυροδάφνη, προσθέτουμε το μπαχάρι, αλατοπιπερώνουμε και αφήνουμε
να βράσουν σε χαμηλή φωτιά περίπου μισή ώρα συμπληρώνοντας λίγο νερό αν
χρειαστεί. 
3. Για τη σάλτσα του δυόσμου χτυπάμε στο μπλέντερ το ελαιόλαδο, το
μπαλσάμικο, το σκόρδο και τα φύλλα του δυόσμου. 
<H3>Φάβα σερβιρισμένη με ρόκα και κατσικίσιο τυρί </H3>
Για 6-8 άτομα 
* 1/2 κιλό φάβα 
* 1 ξερό κρεμμύδι, ψιλοκομμένο 
* 1 κομμάτι μικρό από παστό χοιρινό (προαιρεκτικό), πολύ ψιλοκομμένο 
* Νερό, αλάτι, ελαιόλαδο, λεμόνι 
* 2 ματσάκια ρόκα 
* 1 μικρό κομμάτι κατσικίσιο τυρί (γαλλικό σεβρ) 
* Μαύρο πιπέρι κοπανισμένο στο γουδί 
* Λίγο ξίδι μπαλσάμικο, λίγο ελαιόλαδο 
* 1 κ.τ. γλυκού γεμάτη μουστάρδα Ντιζόν 
* 1/2 ποτήρι φρέσκος χυμός πορτοκαλιού 
1. Ξεπλένουμε τη φάβα καλά. Ζεσταίνουμε 3-4 κ.τ. σούπας ελαιόλαδο σε
μια κατσαρόλα και σοτάρουμε το κρεμμύδι μέχρι να μαλακώσει. Προσθέτουμε τη
φάβα και τα γυρίζουμε μαζί. Προσθέτουμε νερό στην κατσαρόλα, αρκετό για να
ανεβεί 3 εκ. πιο πάνω από τη φάβα. Σε μέτρια φωτιά ζεσταίνουμε την κατσαρόλα.
Μόλις βράσει, χαμηλώνουμε τη φωτιά και σκεπάζουμε την κατσαρόλα. Κάθε λίγο
βγάζουμε τον αφρό και προσθέτουμε νεράκι. Η φάβα θέλει περίπου 1 ½ ώρα βράσιμο
και συνεχή προσοχή. Μόλις είναι έτοιμη την κατεβάζουμε, προσθέτουμε
τουλάχιστον ½ κούπα ελαιόλαδο, αλάτι και λεμόνι. Ανακατεύουμε. Σκεπάζουμε την
κατσαρόλα με ένα πανί και αφήνουμε τη φάβα να κρυώσει. 
2. Καθαρίζουμε τη ρόκα. Ανακατεύουμε το λάδι, το ξίδι, τη μουστάρδα και
τον χυμό καλά. Ρίχνουμε την περισσότερη σάλτσα πάνω στη ρόκα και ανακατεύουμε.
Απλώνουμε τη ρόκα σε 6 πιάτα ή σε μια πιατέλα και τοποθετούμε τη φάβα από
πάνω, όμορφα. Ραντίζουμε με λίγο λαδάκι εάν θέλουμε, ή με ό,τι έχει περισσέψει
από το ντρέσινγκ. Κόβουμε το τυρί σε 6 ροδέλες και τοποθετούμε μία σε κάθε
πιάτο. Πασπαλίζουμε με λίγο πιπέρι και σερβίρουμε.

<H3>INFO
</H3>
Μισό κιλό φάβα θα πιει περίπου 10 κούπες νερό κατά τη διάρκεια του μαγειρέματος.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17251P241</ED>
<ID>
ID:303781

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P24&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>...στον «Ανταίο»
</H2><H4>Αγριογούρουνο στον φούρνο, ραγού με θαλασσινά και ζωντανή μουσική
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Αφίσες έγχρωμες και φωτογραφίες παλιές από ταινίες του ελληνικού
κινηματογράφου κοσμούν τις αίθουσες του ρεστοράν «Ανταίος» στην Πλατεία
Ελευθερίας, στο Νέο Ψυχικό. 
Ατμόσφαιρα πολιτισμένη και πολλές αναμνήσεις από τον ομώνυμο θερινό
κινηματογράφο που λειτουργούσε τη δεκαετία του '60. Ο Θανάσης θυμάται το
ηλεκτρόφωνο, έξω από το σινεμο, που έριχνε το κέρμα της μιας δραχμής και
άκουγε τα αγαπημένα του λαϊκά τραγούδια, τα οποία αφιέρωνε στις συμμαθήτριές
του με τις μαύρες ποδιές και τον λευκό γιακά που έκαναν βόλτες στην πλατεία
και λοξοκοιτούσαν προς την είσοδο του «Ανταίου». 
Θυμάται ακόμη ο Θανάσης που εξασφάλιζε την είσοδο, αφού πρώτα ξεπουλούσε τις
λεμονάδες, πορτοκαλάδες και μπιράλι που είχε «χρεωθεί» από τη διεύθυνση του
κινηματογράφου. Κοντά του ήταν και οι φίλοι του, λίγο μεγαλύτεροι ή λίγο
μικρότεροι, ποδοσφαιριστές του Π.Ο. Ψυχικού, Βεζυργιάννης, Στραβαρίδης,
Νικολής, Πετρίδης, Νικολίνταγας. 
Με τις τόσες ωραίες αναμνήσεις και αφηγήσεις του Θανάση, η συντροφιά μας περνά
ένα όμορφο κυριακάτικο μεσημέρι. Στο τραπέζι μας και ο παλιός διεθνής
τερματοφύλακας της ΑΕΚ (και αργότερα προπονητής του Π.Ο. Ψυχικού) Θανάσης
Καλυβόπουλος, ο οποίος μας μεταφέρει στις καλές ημέρες της «χρυσής εποχής» του
ελληνικού ποδοσφαίρου. 
Το τραπέζι μας έχει ήδη γεμίσει από τα πρώτα πιάτα της γνήσιας κουζίνας του
«Ανταίου»: μανιτάρια, χορτοκεφτέδες, ψαροκροκέτες, κολοκυθάκια γεμιστά (με
ανθότυρο), λαχανικά στα κάρβουνα, κεφτέδες πολίτικους και ωραιότατες σαλάτες
«Ανταίος» και «Αμπελουργός». 
Στα κύρια πιάτα δοκιμάστε τις σπεσιαλιτέ: αγριογούρουνο και κατσικάκι στον
φούρνο. Επίσης, κόκορα με μακαρόνια φιογκάκια, φιλέτα, ψαρονέφρι, μπιφτέκια,
κοτόπουλο. 
Στα ψαρικά θα βρείτε: ραγού με θαλασσινά, σολομό στα κάρβουνα και ψάρι φέτα
στα κάρβουνα. Πλούσια επιδόρπια και ροφήματα. 
Στου «Ανταίου» ακούγεται ζωντανή μουσική. Στο πιάνο, ο μαέστρος Λευτέρης
Μαυρομμάτης. Τραγούδι η Στέλλα Μακρή. 
«Ανταίος». Δροσίνη 7, Πλατεία Ελευθερίας, Νέο Ψυχικό. Τηλέφωνο
010-6755.493. Ανοικτό μεσημέρι και βράδυ, εκτός από Δευτέρα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17251P251</ED>
<ID>
ID:303782

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P25&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>...στην «Βara»
</H2><H4>Οι πορτιέρηδες απ' έξω. Μου ήρθε να ουρλιάξω σαν λοχίας «Προσοχή!»
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Η «Bara» θορυβώδης, χαβαλετζίδικη, πάντα γεμάτη, ανανέωσε πρόσφατα το μενού.
Αυτό ήταν το κίνητρο της επίσκεψης. Αλλιώς δεν είναι από τα μέρη που με
τραβούν ιδιαίτερα (δεν μπορώ την πολύ δυνατή μουσική και δεν πα' να μαγειρεύει
ο ίδιος ο Αρχέστρατος!). 
Επειδή όμως ο κόσμος φαίνεται να μην έχει κανένα απολύτως πρόβλημα να φωνάζει
την ώρα που μασουλάει, έδωσαν οι ιδιοκτήτες παραπάνω έμφαση στη γαστρονομία.
Τον μπούσουλα της κουζίνας κρατάει στα χέρια του ο Γάλλος σεφ Henri Legros και
εκτελεί καλά όλα τα must της μόδας. 
Δοκιμάσαμε τρία ορεκτικά. Η μελιτζάνα φούρνου με τυρί μετσοβόνε ξεφεύγει από
τις συνηθισμένες μελιτζάνες με τυρί, που όλοι πια έχουμε φάει και έχουμε
φτιάξει στο σπίτι μας. Αυτό το πιατάκι (πράγματι πρόκειται για μικρή μερίδα)
εμφανίζεται μέσα σε μια μικρή τερίνα. Η μελιτζάνα είναι ψημένη σε στρώσεις με
το τυρί και την τομάτα και το αποτέλεσμα είναι νόστιμο και πολύ ζουμερό. Το
ψαρομπίφτεκο με αραβική πίτα είναι μια πονεμένη ιδέα, παρόμοια με τα
αμερικανικά crab cakes. Ουδέποτε δοκίμασα μια εκδοχή της προκοπής στην Αθήνα.
Εδώ καλούτσικο ήταν, αλλά με έντονη «ψαρίλα» που δεν ανοίγει ιδιαίτερα την
όρεξη. Η τάρτα τομάτας με προσιούτο και παρμεζάνα μάς κέρδισε όλες. 
Από τα περίπου 16 κυρίως πιάτα, τρία πήραμε. Και αυτά με δυσκολία τα
αποφασίσαμε, διότι τίποτε δεν μας έκανε «κλικ». Ως κριτικός «τσίμπησα» το πιο
παχύ δόλωμα κι έτσι διαλέξαμε πιάτα που είχαν κάποιο ενδιαφέρον όνομα, κάτι το
περίεργο. Το πρώτο ήταν τα «σαλιγκάρια» από χοιρινό φιλέτο με κρασί. Καμία
σχέση με σαλιγκάρια. Ρολά ήταν. Μια χαρά. Το μπιφτέκι, ζυμωμένο με καπαρόφυλλα
και φέτα, μου άρεσε αρκετά, παρ' ότι ήταν στεγνό. Μου φάνηκε από τα πιάτα που
ταίριαζαν με το όλο μέρος, ένα πιάτο fun, με εφετζίδικο κόλπο, όχι πολύ σοβαρό
αλλά νόστιμο. Τέτοια φαγητά απαιτούν τα bar restaurants και όχι τα βαρύγδουπα
ή τα πεπατημένα. Τέλος, παραγγείλαμε φραγκόκοτα γεμιστή με δαμάσκηνα, που και
αυτή σερβίρεται σε μορφή «ρολάκια». Βαρύ. 
Τα γλυκά: Οι συνήθεις επιλογές δεν έλειπαν, όπως μιλφέιγ, γρανίτες, προφιτερόλ
και παγωτά. Συναντήσαμε όμως και κάποια πιο πρωτοποριακά. Μια κρέμα από
πράσινο μήλο και μπίρα ήταν ωραία, γευστική, κάτι σαν κρεμ μπριλέ. Το
ψημένο-άψητο γλυκό σοκολάτας ήταν μια χαρά, ένας γάμος από κέικ, σάλτσα και
παγωτό. Όμως το τελευταίο, πω, πω τι ήταν αυτό! Ένας απίστευτα περίεργος
συνδυασμός από παγωμένο αβοκάντο και κάστανο (σταματήστε εδώ και σκεφθείτε
το). Μια γεύση, χμμμ, ε, γνωστή, ίσως. Μία «Θεέ μου συγχώρα με» γεύση, οικεία
σε πολλούς, αλλά ευχάριστη σε... λίγους! 
«Bara», Π. Ιωακείμ & Πλουτάρχου 23, Κολωνάκι, τηλ. 010-7217.178,
ανοικτά κάθε βράδυ. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17251P252</ED>
<ID>
ID:303822

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P25&aa=2</URL></REF>


Article

<CATEGORY>vin09</CATEGORY>

 <H2>Jazz Club «Παράφωνο»
</H2>
Το Jazz Club «Παράφωνο» λειτουργεί συνεχώς εδώ και μια εικοσαετία στην οδό
Συνεσίου Κυρήνης 1. Αυτό, προς αποκατάσταση του λάθους της περασμένης
Παρασκευής, όταν γράφτηκε ότι το εστιατόριο «Ασκληπιού Γωνία» στεγάζεται στο
πρώην «Παράφωνο». Η αλήθεια είναι ότι τα δύο κέντρα λειτουργούν σε
διαφορετικούς ορόφους του ίδιου κτιρίου.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17251P253</ED>
<ID>
ID:303851

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P25&aa=3</URL></REF>


Article

<CATEGORY>vin09</CATEGORY>

 <H2>ΠΙΕΡ ΜΠΟΥΡΝΤΙΕ
</H2><H2>Η σιωπηλή πλειοψηφία έχασε τη φωνή της
</H2><H4>Στο απόγειο της φήμης του, ο Πιερ Μπουρντιέ, ο αιρετικός στοχαστής, που στόχο
είχε να δώσει φωνή στη σιωπηλή πλειοψηφία, πέθανε, στο Παρίσι </H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Από τα πλέον ανήσυχα, μαχητικά, πολυδιάστατα και παραγωγικά πνεύματα του
καιρού μας, αναγνωρισμένος παγκόσμια τόσο από τους οπαδούς όσο και από τους
(φανατικούς) πολέμιούς του, ο 71χρονος κορυφαίος κοινωνιολόγος, καθηγητής στο
Κολέζ ντε Φρανς, έπασχε από καρκίνο και νοσηλευόταν στο παρισινό νοσοκομείο
Σεντ Αντουάν όπου και πέθανε, χθες τα ξημερώματα. 
Ο Μπουρντιέ ήταν ένας άνθρωπος που μπορούσε ακόμα να έχει οράματα και να
συνιστά «απειλή» για τις κάθε λογής εξουσίες. Και πίστευε - όπως ο Μαρξ Βέμπερ
- πως «Δεν θα επιτύχουμε το δυνατό αν δεν διεκδικήσουμε στην πράξη το
αδύνατο». 
Έτσι, είχε ταχθεί ενάντια στις νέες μορφές ιμπεριαλισμού, ενάντια στις νέες
μορφές διακρίσεων, ενάντια στην εμπορευματοποίηση του πολιτισμού και υπέρ μιας
κοινωνικής Ευρώπης, πολιτικά και οικονομικά χειραφετημένης. Και τον περασμένο
Μάιο, προσκεκλημένος από τη ΓΣΕΕ και «ΤΑ ΝΕΑ» είχε ξεκινήσει από την Αθήνα μια
σειρά συζητήσεων που συνεχίστηκαν και σε άλλες χώρες - με ευρύτατη πάντα
απήχηση - για τη συσπείρωση των προβληματισμένων διανοουμένων με τους
συνδικαλιστές, τα αυτόνομα κοινωνικά κινήματα, τις μη κυβερνητικές οργανώσεις
και τους ριζοσπαστικούς φορείς σε ένα ριζοσπαστικό κίνημα. 
Ένα κίνημα - «όχι κόμμα» τόνιζε - διαρκέστερο και αποτελεσματικότερο
από τα κινήματα τύπου Σιατλ ή Γένοβας, ικανό να αντιμετωπίσει «τη συντηρητική
επανάσταση των νεοφιλελεύθερων οικονομικο-πολιτικών εξουσιών». Αργότερα, το
καλοκαίρι, με τη γυναίκα του και τους τρεις γιους του, βρέθηκε στην Τήνο που
τη λάτρευε, προσκαλεσμένος του Έλληνα συνεργάτη του, του καθηγητή Νίκου
Παναγιωτόπουλου, ο οποίος και έχει αναλάβει την έκδοση πολλών βιβλίων του από
τις Εκδόσεις Πατάκη. 
Στο προηγούμενο ταξίδι του στην Αθήνα, πριν από 5 χρόνια, όταν είχε
αναγορευθεί επίτιμος διδάκτωρ του Πανεπιστημίου Αθηνών, είχε συναντήσει τον
Πρωθυπουργό Κώστα Σημίτη και τον Ευάγγελο Βενιζέλο, αλλά και αρκετούς Έλληνες
διανοουμένους όπως ο Κωνσταντίνος Τσουκαλάς, ο Γιώργος Βέλτσος ή ο ποιητής
Τίτος Πατρίκιος, που του είχε μάλιστα πάρει μια συνέντευξη για την κρατική
τηλεόραση. 
Άνθρωπος του ανοιχτού διαλόγου αλλά και των ανοιχτών ρήξεων, ο
Μπουρντιέ διατηρούσε επαφή με μεγάλες «αιρετικές» προσωπικότητες όπως ο
Γερμανός φιλόσοφος Γιούργκεν Χάμπερμας ή ο Παλαιστίνιος Έντουαρντ Σάιντ, ο
συγγραφέας Γκίντερ Γκρας ή ο ιστορικός Καρλ Σορσκ. Αλλά και δεν είχε διστάσει
να διαφωνήσει ανοιχτά με «ιερά τέρατα» όπως ο Κλοντ Λεβί-Στρος, ο Ζακ Ντεριντά
ή - αν και δεν τον είχε συναντήσει - ο Νίκος Πουλαντζάς. Ήταν άλλωστε από τους
ελάχιστους Γάλλους διανοουμένους που ύψωσαν τη φωνή τους ενάντια στους
ΝΑΤΟϊκούς βομβαρδισμούς στη Σερβία και στο Κοσσυφοπέδιο. Παλαιότερα, είχε
δηλώσει ανοιχτά την υποστήριξή του στους κυνηγημένους διανοούμενους της
Αλγερίας, αλλά και στον κωμικό Κολίς ως αντίπαλο του Φρανσουά Μιτεράν στις
προεδρικές εκλογές της Γαλλίας το 1980. 
Πρόσφατα, τα είχε βάλει με την «πεφωτισμένη Αριστερά, που η σκέψη της
δεν διακρίνεται από εκείνη της πιο παραδοσιακής Δεξιάς» και που συγχέει τον
«νεορρεαλισμό με τον νεοκυνισμό». Αντίστοιχα, αρνιόταν τους φιλοσόφους του
μεταμοντερνισμού, όπως είχε αρνηθεί και εκείνους που συνέδεσαν τον μαρξισμό με
τον στρουκτουραλισμό και κατήγγειλε τις «κρυπτοκοσμικές» συναντήσεις των
διανοουμένων «που περνούν από τον κομφορμισμό της ανατροπής στον κομφορμισμό
της συναινετικής ένταξης». 
<H3>Ο νέος «Σαρτρ» </H3>
Φιλόσοφος, εθνολόγος, ανθρωπολόγος, με σπουδαίες περγαμηνές, με καλλιέργεια
και πρακτική εμπειρία που του επέτρεπαν να καταρρίπτει τα στεγανά, ο Πιερ
Μπουρντιέ ήταν περισσότερο γνωστός ως ο ανανεωτής της Κοινωνιολογίας μετά το
1960. Έλεγε μάλιστα ότι «η Κοινωνιολογία είναι μια πολεμική τέχνη του
πνεύματος». 
Γεννημένος το 1930 σε ένα περιβάλλον ταπεινό, στο χωριό Ντεγκέν των Πυρηναίων,
κατόρθωσε να φθάσει στις ύψιστες βαθμίδες του κατεστημένου χωρίς να σταματήσει
ποτέ να το αντιμάχεται από μέσα. Τελείωσε την πανεπιστημιακή σχολή των ελίτ,
την Ecole Normale Superieure, αλλά έκανε και έρευνες πεδίου στην Αλγερία ως
πανεπιστημιακός (1958-1960). Και παρ' ότι στα 51 του (1981) έγινε καθηγητής
στο περίφημο College de France, δεν έπαψε ποτέ να συνδιαλέγεται με τα
περιθωριακά κινήματα, τους μετανάστες και τους κατατρεγμένους. Κομματικά
ανένταχτος σ' όλη του τη ζωή, τόνιζε πάντα πως ήταν τοποθετημένος
«αριστερότερα της Αριστεράς», καθώς υποστήριζε «τη δημοκρατική πολιτική που η
Αριστερά ευαγγελίζεται, αλλά δεν πραγματώνει». 
Στο ενεργητικό του μετρούν 350 βιβλία, μελέτες, δοκίμια κ.ά. από το 1958. Από
τα γνωστότερα οι «Διάδοχοι» (1964), όπου προοιωνιζόταν το ξέσπασμα του Μάη '68
κριτικάροντας την ανώτατη παιδεία στη Γαλλία, αλλά και το περίφημο «Η μιζέρια
του κόσμου» (1993) για τις ανοιχτές πληγές της σύγχρονης κοινωνίας. Τα πλέον
πρόσφατα είναι το «Πεδίο της Οικονομίας» και η «Αντεπίθεση Πυρών ΙΙ».
Παράλληλα ίδρυσε πλήθος περιοδικών όπως το έγκυρο κοινωνιολογικό «Actes de La
Recherche en Sciences Sociales», διαμόρφωσε εκδοτικές σειρές όπως η Liber με
δοκίμια και μελέτες, ενώ δημιούργησε θεσμούς και κινήσεις όπως το «Κέντρο
Κοινωνιολογίας του Πολιτισμού και της Εκπαίδευσης» και το διεθνές δίκτυο
ερευνητών «Λόγοι Δράσης», πράγμα που του κόστισε πικρόχολα σχόλια του τύπου «η
αυτοκρατορία Μπουρντιέ». 
Ο ίδιος δεν έδινε σημασία σ' αυτά. Παρέμεινε έως το τέλος ταγμένος στους
στόχους του, τόσο που κέρδισε το παρατσούκλι «Ζαν Πολ Σαρτρ της εποχής μας». 
<H3>ΕΙΠΕ
</H3><H3>Για την ελληνική «ψευδαίσθηση»
</H3>
Οι απόψεις του Πιέρ Μπουρντιέ για την παγκοσμιοποίηση και το Διαδίκτυο, αλλά
και για την Ελλάδα, είχαν κατατεθεί σε δύο πρόσφατες συνεντεύξεις του:

«Η Ελλάδα κατατάσσεται στις λεγόμενες ''χώρες in between" που βρίσκονται
δηλαδή ήδη σε μια αναπτυξιακή τροχιά και που έχουν την ψευδαίσθηση ότι,
προκειμένου να εκσυγχρονιστούν, θα πρέπει οπωσδήτοτε να περάσουν από τη φάση
της παγκοσμιοποίησης. Εγώ θα έλεγα ότι επειδή ακριβώς αυτές οι χώρες
βρίσκονται στην κόψη του ξυραφιού, χρειάζονται τον εκσυγχρονισμό, αλλά όχι με
οποιοδήποτε τίμημα. (...) Πιστεύω ότι η μάχη ενάντια στην παγκοσμιοποίηση -
στην εμπορευματοποίηση συνεπώς - του πολιτισμού είναι ιδιαίτερα δύσκολη, διότι
τόσο οι δημιουργοί πολιτισμού - συγγραφείς, καλλιτέχνες κ.λπ. - όσο κι εκείνοι
που τον προωθούν και τον διαδίδουν δημιουργούν σύγχυση ανάμεσα στο τι είναι
ποιοτικό και τι εμπορικό - σύγχυση που αγγίζει ακόμα και τις πρωτοπορίες» (από
συνέντευξη στη Μικέλα Χαρτουλάρη, «ΠΡΟΣΩΠΑ - 21ος αιώνας», 2/12/2000).

* «Ο μύθος περί του Διαδικτύου και της σχεδόν μαγικής οικουμενικευτικής
και εξισωτικής δύναμής του είναι μια από εκείνες τις ιδέες που κυκλοφορούν
χωρίς να υποβάλλονται σε κριτική ή επαλήθευση. Όπως προσπαθώ να περιγράψω στην
"Αντεπίθεση Πυρών", η χρήση του Διαδικτύου εξαρτάται στενά από το πολιτιστικό
κεφάλαιο τού κάθε χρήστη. Είναι συνεπώς πολύ άνισα κατανεμημένη μεταξύ των
εθνών και μεταξύ των ατόμων. Το φαινόμενο των ανισοτήτων από την άποψη του
πολιτιστικού κεφαλαίου δεν ήταν ποτέ εντονότερο στον κόσμο απ' ό,τι είναι
σήμερα. Κι ο μύθος της "νέας οικονομίας" και των success stories που
υποτίθεται ότι αυτή ευνοεί, οφείλει την επιτυχία του στην εικόνα μιας
οικονομικής και κοινωνικής επιτυχίας που στηρίζεται αποκλειστικά και μόνο στη
δύναμη του πολιτιστικού κεφαλαίου ή, απλοϊκότερα, της "ευφυΐας"» (από
συνέντευξή του στον Νότη Παπαδόπουλο, «ΤΑ ΝΕΑ», 30/4/2001). 
<H3>INFO
</H3>
Βιβλία του στα ελληνικά: 
«Αντεπίθεση πυρών», «Για την τηλεόραση» («Πατάκης» 1998, 6,17 και 5,58 ευρώ) 
«Γλώσσα και συμβολική εξουσία» («Καρδαμίτσας» 1999, 24,42 ευρώ) 
«Η ανδρική κυριαρχία» («Στάχυ» 1999, 7,34 ευρώ) 
«Ημερίδα για τον Ρ. Bourdieu» («Καρδαμίτσας», 10,69 ευρώ) 
«Κείμενα κοινωνιολογίας» («Στάχυ» 1999, 9,40 ευρώ) 
«Μικρόκοσμοι» («Δελφίνι», 9,16 ευρώ) 
«Νόστιμον ήμαρ» («Καρδαμίτσας» 1999, 13,74 ευρώ) 
«Οι κληρονόμοι» («Καρδαμίτσας» 1993, 12,21 ευρώ) 
«Πρακτικοί λόγοι» («Πλέθρον» 2000, 16,79 ευρώ).
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17251P261</ED>
<ID>
ID:303783

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P26&aa=1</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Μήπως δεν... μου ανήκω;
</H2><H4>Ο άνθρωπος εκχωρεί το DΝΑ του σε εταιρείες, την εικόνα του στην τηλεόραση... </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Άραγε σε ποιον ανήκει η ανθρώπινη ύπαρξη; Φαίνεται πως στο μέλλον θα ανήκει
οπουδήποτε αλλού εκτός από τον εαυτό της. Στις κάμερες των μιντοθεαμάτων ίσως,
αλλά και σε εταιρείες ερευνών του DNA, που θα μαθαίνουν όλα τα μυστικά της και
θα τα εμπορεύονται, όπως αποκάλυψε το ντοκιμαντέρ Εξάντας με αφορμή την
περίπτωση της Ισλανδίας

Αναρωτηθήκαμε για πρώτη φορά με αφορμή τις εκπομπές τύπου Big Brother για τη
νέα «ηθική» της ζωής που καθιέρωναν. Άραγε ο άνθρωπος εξακολουθεί να ανήκει
στον εαυτό του, όταν εκχωρεί στις κάμερες τα μύχια της ψυχής του; Το ίδιο
ερώτημα φαίνεται να γεννούν και οι απαιτήσεις της βιοτεχνολογίας, οι νέες
εξελίξεις της γενετικής που ζητούν εν τέλει από τον άνθρωπο να διαθέσει τον
εαυτό του, τον τρόπο που λειτουργεί ο οργανισμός του, τους μυστικούς κώδικες
του DNA του σε πολυεθνικές με σκοπό να κάνουν έρευνες, αλλά και να
εκμεταλλευθούν εμπορικώς τις πληροφορίες τους και όλα αυτά με δέλεαρ μια
καλύτερη ποιότητα ζωής. Άραγε είναι όνειρο αυτό ή βρίσκεται πολύ κοντά στον
μεγαλύτερο εφιάλτη που έζησε ποτέ η ανθρωπότητα. Το ταξίδι της σειράς
ντοκιμαντέρ Εξάντας (Alpha, μεσάνυχτα και κάτι της Τετάρτης) στην Ισλανδία,
σαν ένα επιστημονικό θρίλερ με τρελούς επιστήμονες, αποκάλυψε πως το ερώτημα
δεν είναι πλέον υποθετικό. 
Και αυτό γιατί η κυβέρνηση της Ισλανδίας πούλησε ήδη, στην πολυεθνική
εταιρεία DECODE, το DNA καθενός εκ των πολιτών της χώρας. Όλες οι πληροφορίες
που αφορούν τη λειτουργία του ανθρώπινου οργανισμού, άρα και τα συναισθήματα,
τις αντιδράσεις του γίνονται κτήμα μιας εταιρείας που θα μπορεί να τα
αξιοποιήσει, όπως νομίζει, και να τα εκμεταλλευτεί εμπορικώς. Σαν να μην
ανήκει πια στον κάθε Ισλανδό η ψυχή του, ο εαυτός του. 
Στον φακό του Γιώργου Αυγερόπουλου, που ερεύνησε τις συνθήκες και
κατέγραψε τις απόψεις για μια υπόθεση που ανοίγει σκοτεινούς δρόμους, μιλά ο
εκπρόσωπος της DECODE Κάρι Στέφανσον: «Θα μελετήσουμε τα γενεαλογικά δέντρα
όλων των ανθρώπων αυτής της χώρας και θα μπορούμε για παράδειγμα να μάθουμε
ποιος πρόγονος ενός τρελού ήταν τρελός». Το δέλεαρ είναι ότι έτσι μπορεί να
βρεθούν τρόποι ίασης της τρέλας. Στόχος επομένως τέτοιων ερευνών είναι ένας
κόσμος χωρίς ασθένεια, χωρίς ρυτίδες, χωρίς αποκλίσεις, χωρίς το ελάττωμα;
Μοιάζει εφιαλτικό, όχι μόνο γιατί ο άνθρωπος είναι η ποικιλία των αδυναμιών
και των ελαττωμάτων, αλλά και γιατί αίφνης το αίτημα για αλλαγή της κοινωνίας,
μεταφράζεται σε αλλαγή των γονιδίων. 
Σαν να μετασχηματίζεται η ανθρώπινη ύπαρξη σε ένα σύστημα χημικών αντιδράσεων,
όπου μπορούμε να παρέμβουμε παίζοντας τους δημιουργούς. Οι γιατροί της
Ισλανδίας μιλούν για ανηθικότητα. Η κυβέρνηση μιλάει για έρευνες που θα
βοηθήσουν την ανθρωπότητα, αλλά θα φέρουν και χρήμα στην Ισλανδία. Να, λοιπόν,
το κρυφό μήνυμα. 
Ποιος είναι ο δρόμος για το μέλλον που ανοίγει η Ισλανδία; Τις
ανησυχίες τις καταγράφει ήδη ο Τζέρεμι Ρίφκιν («Ο αιώνας της βιοτεχνολογίας»,
Εκδόσεις Λιβάνης). Ίσως στοιχεία από τον κώδικα του DNA θα μπορούσαν να
χρησιμοποιηθούν από εργοδότες, κυβερνήσεις, ασφαλιστικές εταιρείες δίνοντας τη
δυνατότητα να αναπτυχθεί μια νέα μολυσματική μορφή διακρίσεων που θα βασίζεται
στο γενετικό προφίλ του καθενός. Και τότε η αξιοκρατία θα έδινε τη θέση της
στη γενετικοκρατία, με αποτέλεσμα άτομα και φυλές να κατηγοριοποιούνται
ανοίγοντας τον δρόμο για την εμφάνιση ενός συστήματος αποτελούμενου από
βιολογικές κάστες. Το ντοκιμαντέρ του Εξάντα έδωσε την εικόνα του προβλήματος,
που θα 'πρεπε να αποτελεί ήδη προτεραιότητα του κόσμου μας. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17251P271</ED>
<ID>
ID:303784

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P27&aa=1</URL></REF>


Article

<CATEGORY>vin09</CATEGORY>

 <H2>Εξηγήσεις για την Μπάρκα
</H2>
Την έναρξη κυρωτικής διαδικασίας για την μεταμεσονύχτια εκπομπή του Νίκου
Μαστοράκη «Αργά» (Alter), που είχε φιλοξενούμενη την... απεκδυομένη Γιούλη
Μπάρκα, καθώς και για τις αναμεταδόσεις του συγκεκριμένου talk show από τα
δελτία ειδήσεων αποφάσισε το Εθνικό Συμβούλιο Ραδιοτηλεόρασης. Ήδη το ΕΣΡ
ζήτησε τις κασέτες τού «Αργά» (της περασμένης Τρίτης), ενώ αναμένεται την
ερχόμενη εβδομάδα οι υπεύθυνοι του καναλιού να δώσουν εξηγήσεις και ακολούθως
θα καταθέσουν τις απόψεις τους εγγράφως. Εξάλλου, σύμφωνα με τον έλεγχο
νομιμότητας που άσκησε ο υπουργός Τύπου και ΜΜΕ Χρήστος Πρωτόπαπας στους
φακέλους των 44 ραδιοφωνικών σταθμών Αττικής που διεκδικούν τις 15 νόμιμες
άδειες, το ΕΣΡ κλήθηκε να συμ-πληρώσει την αιτιολόγηση μοριοδότησης των
σταθμών Δίφωνο, Εν Λευκώ και Λάμψη (κάτι που δεν αλλάζει την κατάταξή τους στη
λίστα μοριοδότησης). <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17251P272</ED>
<ID>
ID:303823

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P27&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Παρασκευή 25/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Φανταστική καταδίωξη» (Innerspace) 
Φανταστική καταδίωξη και από τα λίγα ριμέικ, που είναι καλύτερο από το
πρωτότυπο φιλμ. Απίθανα πειράματα και σμίκρυνση πιλότου που ως... ένεση
μπαίνει στο σώμα ενός υποχόνδριου με ημερομηνία λήξης! Του εξπέρ στο είδος Τζο
Ντάντε, με τους: Ντένις Κουέιντ, Μέγκ Ράιαν. (Διάρκεια: 115') **½ 
21.00 Star 
«Τρεις επιθυμίες» (Three wishes) 
Γλυκερό ρομάντζο - '95 - με τη Μέρι Ελίζαμπεθ Μαστραντόνιο ως ωραία χήρα με
δύο παιδιά που βρίσκει παρηγοριά στην αγκαλιά του Πάτρικ Σουέζι. Της Μάρθα
Κούλιτζ. (Διάρκεια: 111')** 
23.30 ΕΤ1 
«Προετοιμασία για ένα έγκλημα» (Dressed to kill) 
Από τα πιο αγαπημένα ψυχαναλυτικά θρίλερ της δεκαετίας του '80 σκηνοθετημένο
από τον Μπράιαν Ντε Πάλμα που, τότε, τον είχαν χρίσει «διάδοχο του Χίτσκοκ».
Κι όντως, το φιλμ είναι μια βιρτουοζιτέ ιλιγγιωδών ρυθμών σασπένς και έκρηξης
σκηνοθετικής δεξιοτεχνίας. Διχασμένες και επικίνδυνες προσωπικότητες, μπέρδεμα
ταυτοτήτων, ρόλων και φύλων. Με τους: Μάικλ Κέιν, Άντζι Ντίκινσον, Νάνσι Αλεν.
(Διάρκεια: 105) ***** 
00.10 ΕΤ3 
«Φόνος στον παράδεισο» (Murder in paradise) 
Μια πόρνη δολοφονείται σε σαλόνι μασάζ που ονομάζεται «Παράδεισος» κι ένας...
περιθωριακός αστυνομικός αναλαμβάνει την υπόθεση. Σουηδικό θρίλερ - '88 - του
Ζ. Λ. Σέρενσεν, με τους: Μάικλ Φολκ, Σούζαν Μπρένινγκ, Κίρστεν Λεφ. (Διάρκεια:
92')** 
00.30 ΝΕΤ 
«Μόνο ο Θεός με βλέπει», έλεγε ο άστατος γυναικάς, μέχρι τη στιγμή που
πιάστηκε στο... αγκίστρι (ΝΕΤ, 00.30)

«Μόνο ο Θεός με βλέπει» (Dieu seul me voit) 
Πρόσφατη γαλλική κομεντί - '98 - με την άστατη ζωή ενός ηχολήπτη που δεν
μπορεί να αντισταθεί σε καμία γυναίκα, μέχρι που πιάνεται στο αγκίστρι μιας
ακαταμάχητης τύπισσας. Του Μπρουνό Πονταλιντές, με τους: Ντενίς Πονταλιντές,
Ζαν Μπαλιμπάρ, Ιζαμπέλ Καντελιέ. (Διάρκεια: 115')**

00.30 Alpha 
«Η ιστορία μιας αγάπης» (The only thrill) 
Δεν έφτανε που ο Σαμ Σέπαρντ και η Ντάιαν Κίτον αγαπιούνται παράνομα επί
τριάντα χρόνια λόγω της γυναίκας του πρώτου που είναι σε κώμα, ακολουθούν και
τα παιδιά τους, τα οποία αγαπιούνται χωρίς να γνωρίζουν την περίπτωση των
γονιών τους! Συναισθηματικές απιθανότητες, με καλό καστ. Σκηνοθεσία - '97 0ζ-
Πίτερ Μάστερσον. (Διάρκεια: 104')* 
01.30 Mega 
«Η ιέρεια και ο πολεμιστής» (The warrior and the sorceress) 
Βιντεοκλίπ, γκόθικ επιστημονική φαντασία -'91- με μια φυλακισμένη ιέρεια που
είναι η μόνη ελπίδα ενός κατεστραμμένου πλανήτη εξαιτίας δύο σατανικών
ηγετών... Του Τζον Μπρόντερικ, με τους: Ντέιβιντ Καραντάιν, Μαρία Σόκας.
(Διάρκεια: 94')* 
00.45 Star 
«Ακαδημία ηθών 5» (Vive academy 5) 
Χοντρή φαρσοκωμωδία - '96 - για κατανάλωση σε βιντεοκλάμπ ή τηλεοπτικούς
σταθμούς. Σκηνοθεσία Ρικ Σλόαν, με τους: Ελίζαμπεθ Κέιταν, Τζέι Ρίτσαρντσον,
Ρέιλιν Σάλμαν. (Διάρκεια: 87')*

02.15 Antenna 
«Η μέρα της σφαγής» (Slaughter day) 
Μπί μούβι αγγλικό θρίλερ - '68 - με εξπέρ διαρρήκτες που κάνουν πετυχημένη
ληστεία σε τράπεζα, κρύβονται σε ένα καταφύγιο όπου τους φιλοξενεί η φίλη του
αρχηγού της η οποία δεν γνωρίζει τίποτα, αλλά έρχονται αντιμέτωποι με μία
δυσάρεστη έκπληξη... Του Πίτερ Πάτζακ, με την καλή Ρίτα Τάσινγκαμ, την
επονομαζόμενη και «ασχημόπαπο». (Διάρκεια: 88')** 
<H3>ΤΟΡ 3
</H3>
1. «Προετοιμασία για έγκλημα»: Σασπένς στην άκρη του τρόμου (23.30,
ΕΤ1) 
2. «Μόνο ο Θεός με βλέπει»: Κομεντί με μπερδεμένα συναισθήματα (00.30,
ΝΕΤ) 
3. «Φανταστική καταδίωξη»: Στο... σώμα του Ντένις Κουέιντ (21.00, Alpha)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17251P273</ED>
<ID>
ID:303858

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P27&aa=3</URL></REF>


Article

<CATEGORY>vin09</CATEGORY>

 <H2>Όλα τα μυστικά στη φόρα
</H2><H4>Η Κέλις σήκωσε το Χάρλεμ στο πόδι. Πλήθος από λάτρεις του ρυθμού ακολούθησαν
το κορίτσι
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Το Ίντερνετ, καθρέφτης της μουσικής πραγματικότητας. Αν το πρόσωπο των
εξωφύλλων αυτές τις μέρες είναι ο μεγάλος απών Τζορτζ Χάρισον, οι πωλήσεις
μέσω Δικτύου συμφωνούν απόλυτα με τα αφιερώματα δείχνοντας το άλμπουμ του
άτυχου Beatle, «All Things Must Pass» στην πρώτη θέση. Δεύτερο σε ιντερνετική
ζήτηση το έξοχο σάουντρακ «Ο Brother Where Are You», της εξαιρετικής ομώνυμης
περιπέτειας των αδελφών Κοέν. Σταθερές αξίες παντού. 
<H3>Kelis, Wanderland (Virgin) </H3>
Ένα κορίτσι μεγαλωμένο στις γειτονιές του Χάρλεμ, η Κέλις βρήκε τον δρόμο της
γρήγορα μέσα από το χιπ χοπ και την ανατροπή του. Κάθε μέρα βέβαια σε εκείνα
τα μέρη ξεσπάει και μια επανάσταση (στα Γκράμις εξ αιτίας αυτών των κακών
παιδιών δεν προλαβαίνουν να προσθέτουν καινούργιες κατηγορίες, η πιο πρόσφατη
αυτή του τραγουδιού που συνδυάζει ραπ παραμιλητό, με ρεφρέν σε σόουλ!). Στο
περιθώριο των επαναστάσεων, οι πρωταγωνιστές. Η δεσποινίς Κέλις επαναφέρει το
άφρο λουκ στην πρώτη γραμμή, αλλά αυτή είναι η δεύτερη κίνηση εντυπωσιακού. Το
σφιχτό αγκάλιασμα του χιπ χοπ με το ρυθμ' εν μπλουζ και η μελωδία πάνω στην
εμπρηστική βάση της - βασικός αντίλογος. Οι U2 την άκουσαν και την λάτρεψαν,
το ίδιο και ο σεσημασμένος αναρχικός του ρυθμού Μόμπι. Μετά, μιλάμε καθαρά για
μπίζνες του θεάματος. 
Στην περιφέρεια πάλι του Χάρλεμ κινούνται μερικά σαΐνια της παραγωγής, φέρ'
ειπείν οι Neptunes, αυτή τη στιγμή η πιο χοτ ομάδα στην παραγωγή φρέσκου,
ανανεωμένου χιπ χοπ - τους οποίους διεκδικούν όσοι έχουν πολλά λεφτά, όπως η
Μπρίτνεϊ Σπίαρς, αλλά και η Κέλις που έχει τα κότσια να υποστηρίξει τις
μουσικές τους. Το «Wanderland» (μετά το πρώτο της «Kaleidoscope») είναι οικείο
έδαφος για το κορίτσι. Αυτό βέβαια δεν φτάνει στη δισκογραφία (ειδικά όταν
έχεις δει το έργο ξανά και ξανά). Η εχεμύθειά της στο να κρατήσει το μυστικό
του Χάρλεμ τινάζεται στον αέρα από «βρώμικο» φανκ ή από την ίδια την αφέλεια
της ηλικίας της. Στο κάτω κάτω οι ηχογραφήσεις του Μάρβιν Γκέι - που δεν
πρόκειται ποτέ να ξεπεραστούν - έβγαλαν όλα τα μυστικά (της σόουλ) στη φόρα. <H3>Dub Selector (Quango/ Hitch Hyke) </H3>
Ο κόσμος είναι πιο ωραίος με την εταιρεία Quango μέσα σ' αυτόν, μια και εκτός
των άλλων κάποιος φαίνεται πως παίρνει στα σοβαρά τον αγοραστή και ακροατή του
CD. Καιρός είναι. Η Quango, λοιπόν, προηγείται στο σκορ πριν αρχίσει το
παιχνίδι. Οι συλλογές της έχουν περιεχόμενο, έχουν και το σωστό περιτύλιγμα.
Χωρίς χάσματα, (όπως ο Μπρούνο Γκεζ με το εν λόγω πόνημα) ανακατεύει τις
μουσικές του κόσμου με ήχους σαφώς ηλεκτρονικούς. Οι Cottonbelly, συνεργάτες
της Σαντέ, οι Βιεννέζοι Κίζερ και Βέλτεν, οι Βρετανοί G-Corp (παλιότερα
Electribe 101) παραθέτουν τις μελέτες τους στον πιο υποχθόνιο, σεισμικό ρυθμό
του πλανήτη, «νταμπ» από την αρχή ως το τέλος. Συνεχίζουν οι Luciano και St.
Germain με έντονες εμπειρίες στο μπάσο. Έτσι όπως μελέτησαν τους πρωτεργάτες
της σχολής του νταμπ από τα ρέγκε χρόνια της δεκαετίας του '70. <H3>Brazillified (Quango / Hitch Hyke) </H3>
Μουσική για μια σφαιρική κουλτούρα, το μότο της αμερικανικής Quango είναι
ξεκάθαρο. Ο κόσμος δεν έχει σύνορα για να μοιράζεται όσο καλύτερα γίνεται την
απόλαυση των ρυθμών. Ο ντιτζέι έκλεψε τη δόξα του μουσικού, και οι εταιρείες
(μικρές, ευέλικτες και με όραμα) την αίγλη και των δύο. Στην προκειμένη
περίπτωση η βραζιλιάνικη πίστα είναι ο ιδανικός τόπος να βγάλουν ρίζες οι
ιδέες. Ένας ανεκτίμητος πλούτος από σάμπα και χαρά της ζωής στα επιδέξια χέρια
των Jazzanova, Friends From Rio των Da Lata (στα πορτογαλέζικα σημαίνει
«ο,τιδήποτε καλό») και άλλων που πιάνουν τη βραζιλιάνικη παράδοση από το χέρι
και την περνάνε απέναντι στις αίθουσες των κλαμπ. Η Quango στο μεταξύ
συνεχίζει να ταξιδεύει, κάνοντας έτσι την πιο σωστή αποδοτική επένδυση για το
μέλλον. Σοβαροί άνθρωποι είναι αυτοί που έχουν φαντασία. 
<H3>Όνομα και διεύθυνση </H3>
Οι δισκογραφικές εταιρείες δημιουργούν τάσεις, δεν περιμένουν επιφώτηση. Το
σαλόνι της Quango έχει ζεστά χρώματα και μουσική. Σε λίγο μπορείτε να
επισκέπτεστε το εικονικό δισκοπωλείο της και να ακούτε το 24ωρο πρόγραμμα από
το ραδιόφωνό της: www.quango.com

Η βραζιλιάνικη ζούγκλα των ήχων με ιστορία και επικαιρότητα. Ενημερωμένο για
ό,τι συμβαίνει γύρω από τη σάμπα και άλλα συναφή το www.uol.com.br/allbrazilianmusic/
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17251P291</ED>
<ID>
ID:303785

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P29&aa=1</URL></REF>


Article

<CATEGORY>vin09</CATEGORY>

 <H5>ΘΕΜΑΤΑ
</H5><H2>Τραγούδι για τον εθελοντισμό
</H2>
Δωρεάν για το κοινό θα είναι η πρώτη μεγάλη συναυλία για τον Ολυμπιακό
Εθελοντισμό στην Αθήνα, στις 30 Ιανουαρίου, στο Κλειστό του ΟΑΚΑ. Η Άλκηστη
Πρωτοψάλτη, ο Διονύσης Σαββόπουλος, ο Μάριος Φραγκούλης και ο Σπύρος
Παπαδόπουλος ενώνουν εθελοντικά τις δυνάμεις τους για το 2004. 
Από τις 31 Ιανουαρίου, κάθε πολίτης μπορεί να υποβάλει τη σχετική αίτηση ώστε
να μπει στη λίστα των εθελοντών και να συμμετάσχει ενεργά στους Ολυμπιακούς
Αγώνες. Στη συνέντευξη Τύπου που έδωσαν χθες για το θέμα η πρόεδρος της
Οργανωτικής Επιτροπής Γιάννα Αγγελοπούλου και ο αρμόδιος για τον Εθελοντισμό
εντεταλμένος σύμβουλος, Μάρτον Σίμιτσεκ, την παράσταση έκλεψαν οι αυθόρμητες
και ζεστές τοποθετήσεις της Άλκηστης Πρωτοψάλτη και του Σπύρου Παπαδόπουλου. 
«Ο εθελοντισμός είναι το κίνημα του μέλλοντος», είπε η κ. Πρωτοψάλτη. «Ένα
κίνημα που βρίσκει απήχηση σε όλα τα μήκη και πλάτη του πλανήτη. Αποτελεί τη
μεγάλη ελπίδα της ανθρωπότητας ενάντια στη βαρβαρότητα και την απομόνωση. Ας
δούμε λοιπόν τον εαυτό μας σαν ζωντανό και δραστήριο μέλος μιας συλλογικής
προσπάθειας, που έχει αξία και σημασία». 
Ενώ ο ηθοποιός Σπύρος Παπαδόπουλος, ζήτησε να «βγούμε στην επίθεση, γιατί οι
Ολυμπιακοί Αγώνες δεν είναι ούτε της κ. Αγγελοπούλου, ούτε του κ. Σημίτη, ούτε
της αξιωματικής αντιπολίτευσης, ούτε κανενός. Οι Ολυμπιακοί είναι δικοί μας,
αρκεί να σταθούμε στο ύψος των περιστάσεων». 
Την αίτηση μπορεί ο κάθε πολίτης να προμηθευτεί με τους εξής τρόπους:
ηλεκτρονικά (athens.olympic.org),
τηλεφωνικά με δωρεάν κλήση στο 0800-20041 (9-6 καθημερινά) ζητώντας να του
στείλουν τη φόρμα, είτε απευθείας από τα γραφεία της ΟΕΟΑ, στη Λ. Κηφισίας 7,
2ος όροφος, Γενική Διεύθυνση Εθελοντισμού. Μέχρι στιγμής έχουν δηλώσει
συμμετοχή 31.789 εθελοντές, και 485 φορείς που εκπροσωπούν 42.000 άτομα. <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17251P292</ED>
<ID>
ID:303824

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P29&aa=2</URL></REF>


Article

<CATEGORY>vin09</CATEGORY>

 <H5>ΘΕΜΑΤΑ
</H5><H2>Πρόταση για το Μουσείο Σύγχρονης Τέχνης
</H2>
Την πρόταση «να μεταφερθεί το Πολεμικό Μουσείο σε άλλο χώρο και τη θέση του να
πάρει το Μουσείο Σύγχρονης Τέχνης Βασίλη και Ελίζας Γουλανδρή (το
αρχιτεκτόνημα του Μινγκ Πέι) και η μοναδική συλλογή του» διατύπωσε χτες η
βουλευτής του ΠΑΣΟΚ και πρώην υπουργός Πολιτισμού Ελισάβετ Παπαζώη ύστερα από
την απόφαση του Συμβουλίου της Επικρατείας, σύμφωνα με την οποία το μουσείο
δεν μπορεί να ανεγερθεί στο Άλσος Ριζάρη. «Με τη ματαίωση της ανέγερσης του
Μουσείου Σύγχρονης Τέχνης, η Ελλάδα έχασε μια μοναδική ευκαιρία να μπει στον
παγκόσμιο χάρτη της εικαστικής τέχνης του 20ού αιώνα» τονίζει η κ. Παπαζώη.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P29</CAT>
<ED>
Κωδικός άρθρου: A17251P293</ED>
<ID>
ID:303852

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P29&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Moulin Rouge. 5.20-8.05-10.50 μ.μ. (Λεωφ. Κηφισίας 234, Κολλέγιο * 010
- 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 12.15-2.30-5.00-7.30-10.00 μ.μ. - 00.30 π.μ.
(Πατησίων 140 * 010 - 8259.975, 010 - 8215.327).

Αίθουσα 2

Οι άλλοι. 7.00-9.00-11.00 μ.μ. Παρ.-Σάβ. και ώρα 01.00 π.μ. / Ο Χάρι
Πότερ και η φιλοσοφική λίθος. 12.45-4.00 μ.μ. μεταγλ.

Αίθουσα 3

Vanilla sky. 11.45 π.μ.-2.20-5.50-8.20-11.00 μ.μ., Παρ.-Σάβ. και ώρα
01.30 π.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
12.45-2.45-4.30 μ.μ. μεταγλ.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
12.15-3.45-7.15-10.45 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Η κρυφή γοητεία της μπουρζουαζίας. 8.30-10.30 μ.μ. (Αβύδου 93 Άνω
Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 3.30-6.00-8.30-11.00 μ.μ. (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.50-10.20
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 3.20-5.50-8.20-10.50 μ.μ., Παρ.-Σάβ. και ώρα
01.00 π.μ. (Ζησιμοπούλου 7 & Ιωάν. Μεταξά, Γλυφάδα * 010 - 8983.238).

Αίθουσα 2

Σε εχθρικό έδαφος. 4.30-6.40-8.50-11.00 μ.μ. 
Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.00-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Οι άλλοι. 6.40-8.40-10.40 μ.μ. / Η χαμένη Ατλαντίδα. 4.30 μ.μ.
μεταγλ., Κυρ. και ώρα 2.30 μ.μ. μεταγλ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. / Ο Χάρι Πότερ
και η φιλοσοφική λίθος. Σάβ. 3.00 μ.μ. μεταγλ., Κυριακή 12 μ. μεταγλ.
(Οδός Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 5.30-8.15-11.00 μ.μ. (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Vanilla sky. 5.30-8.10-10.45 μ.μ. (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Η συμμορία των έντεκα. 6.00-8.30-11.00 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 010 - 7773.608).

ΑΛΕΞΑΝΔΡΑ

Σε εχθρικό έδαφος. 6.30-8.45-11.00 μ.μ., Σάβ.-Κυρ. 8.45-11.00 μ.μ. /
Η χαμένη Ατλαντίδα. Σάβ.-Κυρ. 6.30 μ.μ. μεταγλ. (Καλλιθέα * 010 -
9560.306). (

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 7.00-9.00-11.00 μ.μ. (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 6.30. / Αμελί. 8.40-11.00 μ.μ. (Σεβαστ/πόλεως 117
Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 6.20-8.40-11.00 μ.μ. (Γλυφάδα * 010 - 8946.617).

ΑΝΤΑΜΣ 1

Vanilla sky. 5.50-8.20-10.50 μ.μ. / Η χαμένη Ατλαντίδα.
Σάβ.-Κυρ. 4.00 μ.μ. μεταγλ. (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 7.15 μ.μ. μεταγλ., Σάβ.-Κυρ. και
ώρα 4.15 μ.μ. μεταγλ. / Ο άρχοντας των δαχτυλιδιών - Η συντροφιά του
δαχτυλιδιού. 10.00 μ.μ.

ART ECRAN Cinema 1

Vanilla sky. 5.40-8.25-11.10 μ.μ. (Γενναίου Κολ/τρώνη 16, Κουκάκι, *
010 - 9240.239).

ART ECRAN Cinema 2

Το τάμα. 5.00-7.45-10.30 μ.μ. / Vanilla sky. Παρ.-Σάβ. 01.00 π.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 010 - 8653.300, 010
- 8679.267).

ΑΣΤΕΡΙΑ

Vanilla sky. 5.30-8.10-10.45 μ.μ. (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 5.50-8.10-10.40 μ.μ. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.20-8.10-11.00 μ.μ. (Τέρμα Αμπελοκήπων * 010 - 6922.614).

ΑΣΤΥ

Ο θρόνος του αίματος. 6.00-8.20-10.30 μ.μ. (Οδός Κοραή * 010 - 3221.925).

ΑΤΛΑΝΤΙΣ

Σε εχθρικό έδαφος. 6.00-8.10-10.20 μ.μ. (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 3.50-6.00-8.30-11.00 μ.μ. Σάβ.-Κυρ. και ώρα 3.50
μ.μ. (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Επισκέπτης από την Κόλαση. 5.45-8.15-10.45 μ.μ. (Πλατεία Αμερικής * 010
- 8674.252).

ΑΤΤΙΚΑ 2

Moulin Rouge. 5.15-7.50-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ., Κυρ. ώρα 12.00 μ.μ. Ημερολόγια
καταστρώματος - Γιώργος Σεφέρης. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 5.20-8.00-10.40 μ.μ. Ταξιδιάρικα πουλιά. Σάβ. 3.00
μ.μ., Κυρ. 12.00 μ.μ. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 5.50-8.20-10.50 μ.μ. Η χαμένη Ατλαντίδα. Σάβ.-Κυρ.
4.00 μ.μ. μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 6.20-8.40-11.00 μ.μ., Σάβ.-Κυρ. και ώρα 4.20
μ.μ. 
CINE CITY Ericsson 
Αίθουσα 1

Vanilla sky. 5.20-8.00-10.40 μ.μ. (Κων/λεως 82 Πλ. Μπουρναζίου
Περιστέρι * 010 - 5756.243, 010 - 5756.244).

Αίθουσα 2

Επισκέπτης από την Κόλαση. 6.00-8.30-11.00 μ.μ.

Αίθουσα 3

Οι άλλοι. 6.30-8.40-10.50 μ.μ.

Αίθουσα 4

Σε εχθρικό έδαφος. 6.20-8.35-10.50 μ.μ.

CINERAMA DESPEC

Η συμμορία των έντεκα. 6.00-8.30-11.00 μ.μ., Σάβ.-Κυρ. και ώρα 4.00
μ.μ. (Οδός Αγ. Κυριακής 30, Π. Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.45-15.45-18.45 μεταγλ. / Η
συμμορία των έντεκα. 22.00-00.30. (Φραγκοκκλησιάς και Γρανικού, Μαρούσι *
010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Vanilla sky. 15.30-18.30-21.30-00.15. Η χαμένη Ατλαντίδα.
11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.15-16.45-20.30-24.00.

Αίθουσα 5

Το ημερολόγιο μιας πριγκίπισσας. 12.15-14.45-17.15-19.45. Οι άλλοι. 22.15-00.45.

Αίθουσα 6

Σε εχθρικό έδαφος. 12.00-14.15-16.30-19.00-21.15-23.45.

Αίθουσα 7

Η συμμορία των έντεκα. 12.30-15.00-17.30-20.00-22.30-01.00

Αίθουσα 8

Επισκέπτης από την Κόλαση. 17.45-20.15-22.45-01.15. Ο Χάρι Πότερ και
η φιλοσοφική λίθος. 11.45-14.45 μεταγλ.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.15-15.45-19.30-23.00.

Αίθουσα 10

Vanilla sky. 11.30-14.30-17.30-20.30-23.15.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 17.45-20.15-22.45-01.15. Η χαμένη
Ατλαντίδα. 11.30-13.30-15.30 μεταγλ. (Υμηττού 110 & Χρεμωνίδου,
Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Ο άρχοντας των δαχτυλιδιών ­ Η συντροφιά του δαχτυλιδιού. 14.00-17.30-21.00-00.30.

Αίθουσα 4

Η συμμορία των έντεκα. 12.30-15.00-17.30-20.00-22.30-01.00.

Αίθουσα 5

Vanilla sky. 11.00-13.45-16.30-19.15-22.00-00.45.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Σε εχθρικό έδαφος. 13.00-15.15-17.30-19.45-22.00-00.15.

Αίθουσα 3

Ο Χάρι Πότερ και η φιλοσοφική λίθος. 12.30-15.30 μεταγλ. Σε εχθρικό
έδαφος. 18.30-20.45-23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Vanilla sky. 17.00-19.45-22.30-01.15. Η χαμένη Ατλαντίδα.
11.00-13.00-15.00 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Βαριά ερωτευμένος. 11.15-13.45-16.15-18.45-21.15-23.45.

Αίθουσα 17

Τα αγόρια της ζωής μου. 11.45-14.30-17.15. / Οι άλλοι. 20.00-22.15-00.45.

Αίθουσα 18

American pie 2. 11.30-13.45-16.15-18.30-20.45. / D-ΤΟΧ. 23.00-01.15.

Αίθουσα 19

Το ημερολόγιο μιας πριγκίπισσας. 12.15-17.15-19.45. / Η φούσκα. 14.45-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. Σάβ.-Κυρ.
5.00 μ.μ. μεταγλ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 6.40-8.50-11.00 μ.μ. Κυρ. και ώρα 4.30
μ.μ. (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Σε εχθρικό έδαφος. 8.15-10.30 μ.μ. / Ταξιδιάρικα πουλιά. 6.15
μ.μ., Κυρ. και ώρα 4.14 μ.μ.

ΔΙΑΝΑ

Η συμμορία των έντεκα. 6.10-8.20-10.40 μ.μ. Σάβ.-Κυρ. και ώρα 4 μ.μ.
(Ηλεκτ. Σταθμός Μαρούσι * 010 - 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 010 - 3632.789).

ΕΤΟΥΑΛ

Vanilla sky. Παρ.-Σάβ.: 4.00-6.40-9.25-24.00 μ.μ. Κυρ.: 5.40-8.25-11.00
μ.μ. (Πλατεία Δαβάκη, Καλλιθέα * 010 - 9510.042, 010 - 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 010
- 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Σε εχθρικό έδαφος. 5.10-7.20-9.30 μ.μ. / Επισκέπτης από την Κόλαση.
Ώρα 11.30 μ.μ. (Πανεπιστημίου 46, * 010 - 3826.720).

ΚΑΛΥΨΩ

Ο θρόνος του αίματος. 9.00-11.00 μ.μ. / Η χαμένη Ατλαντίδα.
5.00-7.00 μ.μ. μεταγλ. (Λαμπράκη - Καλυψούς Καλλιθέα * 010 - 9510.950, 010
- 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 6.00-8.30-11.00 μ.μ. / Η χαμένη Ατλαντίδα.
Ώρα 3.30 μεταγλ. Κυρ. και ώρα 12.00 μ. μεταγλ. (Λ. Κηφισίας 245, Ζηρίνειο
* 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Η συμμορία των έντεκα. 4.45-7.15-9.45. Παρ.-Σάβ. και ώρα 00.15 π.μ.,
Κυρ. και ώρα 12.00-2.15 μ.μ.

ΚΗΦΙΣΙΑ Cinemax Ericsson 3

Vanilla sky. 3.00-5.30-8.15-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.45 μ.μ. μεταγλ. Κυρ. και ώρα 12.00 μ. μεταγλ. (Πλατεία Δαβάκη
- Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00
μ.μ. Κυρ. και ώρα 12.00 μ.

Αίθουσα 3

Οι άλλοι. 6.50-8.50-10.50-00.30 π.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ. Κυρ. και ώρα 12.00 μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.40-8.20-10.50 μ.μ. (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.20-7.40-10.00 μ.μ.

ΜΑΡΟΥΣΙ 3 Alpha Odeon

Σε εχθρικό έδαφος. 5.40-8.00-10.20 μ.μ. 
ΜΕΤΑΛΛΙΟΝ

Οι άλλοι. 6.20-8.20-10.20 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 5.00-7.45-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 5.40-8.20-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Επισκέπτης από την κόλαση. 5.00-7.40-10.20. (Οδός Ακαδημίας 57 * 010 - 3622.683).

ΟΣΚΑΡ

Vanilla sky. 5.40-8.15-11.00 μ.μ. (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Vanilla sky. 5.30-8.20-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Vanilla sky. 4.20-7.10-10.00 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Σε εχθρικό έδαφος. 5.50-8.10-10.30 μ.μ. (Πατησίων, Στάση Λυσσιατρείο *
010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. / Ο Χάρι Πότερ και η φιλοσοφική λίθος. 4.30 μ.μ. μεταγλ.,
Σάβ.-Κυρ. και ώρα 2.00 μ.μ. μεταγλ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. Σάβ. και ώρα 00.30 π.μ.
(Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. / Ο Χάρι Πότερ και η
φιλοσοφική λίθος. Κυρ. και ώρα 11.30 π.μ. μεταγλ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κινηματογραφικές πόλεις. Παρ.: 6.00 Η περιπέτεια, 8.30 Η Έρση
Σωτηροπούλου μιλά για τον «Έρωτα στην πόλη», 9.00 Εύα, 11.00 Η
ωραία της ημέρας. Σάβ.: 5.00 μ.μ. Ήταν ένας τραγουδιστής κότσυφας,
6.30 Γυμνός, 8.30. Ο Χρήστος Χωμενίδης μιλά για την «Περιπλάνηση
στην πόλη», 9.00 Η Αλίκη στις πόλεις, 11.00 Chunking express,
Κυρ. 5.00. Τα χέρια πάνω από την πόλη, 7.00 Το ημερολόγιο ενός
κλέφτη, 8.30 Ο Μήτσος Κασόλας μιλά για το «Πόλη και κοινωνικοί αγώνες»,
9.00 Οι σύντροφοι, 11.10 Το βασίλειο της Νάπολης. (Πατησίων
- Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Vanilla sky. 5.20-8.00-10.40 μ.μ. (Ζησιμοπούλου - Αγ. Τριάδος Π. Φάληρο
* 010 - 9823.657).

ΦΑΛΗΡΟ 2 Ericsson

Επισκέπτης από την Κόλαση. 6.00-8.30-11.00 μ.μ.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 7.30-11.00
μ.μ. (Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Το μεγάλο φαγοπότι. 8.30-10.30 μ.μ. Αφιέρωμα Cult movies. (Ν. Ελβετία
34-Βύρωνας * 010 - 7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Ζαμπρίσκι πόιντ. 8.00 μ.μ. (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.15 μ.μ. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο Χάρι Πότερ και η φιλοσοφική λίθος. 7.00-9.45 μ.μ. με υπότ., Σάβ.-Κυρ.
και ώρα 4.00 μ.μ. μεταγλ. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών ­ Η συντροφιά του δαχτυλιδιού. 6.30-9.30
μ.μ. / Ο Χάρι Πότερ και η φιλοσοφική λίθος. 4.00 μ.μ. (Λεωφόρος Φυλής
165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο άνθρωπος που δεν ήταν εκεί. 7.00-9.30 μ.μ. (Αθανασίου Διάκου &
Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ., Κυρ. Το δωμάτιο του γιου μου. 7.30-9.30 μ.μ. (Περικλέως 55
Δημαρχείο, * 010 - 6511.758). 
ΟΣΚΑΡ

Μην πεις λέξη. (Πόρτο Χέλι * 07540.52110).

ΠΑΛΛΑΣ

Vanilla sky. 6.45-9.30 μ.μ. (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 6.30-9.00 μ.μ. με υπότ., Σάβ.-Κυρ.
και ώρα 4.00 μ.μ. (Αγίου Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Αμελί. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. Η χαμένη Ατλαντίδα. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Ποιος να ξέρει. 7.00-10.15 μ.μ. Κυρ. ώρα 11.30 π.μ. - 3.00 μ.μ.:
Καραγκιόζης. (Πειραιώς 125 & Χρ. Σμύρνης, Άγ. Ιωάννης Ρέντης * 010
- 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Vanilla sky. 5.00-7.45-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 5.30-8.00-10.30 μ.μ. Σάβ. και ώρα 00.30 π.μ.
(Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. Ο 7ος ήλιος του έρωτα. 8.00-10.00 μ.μ. Κυρ. και ώρα 6.00
μ.μ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. 18.15-20.30-22.45. Η χαμένη
Ατλαντίδα. μεταγλ. Παρ. έως Κυρ. 16.45. Αίθουσα 2 Ο άρχοντας των
δαχτυλιδιών. 19.30-22.30. / Ο Χάρι Πότερ και η φιλοσοφική λίθος.
Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Σάβ.-Κυρ. 6.30 μεταγλ. / Ο
άρχοντας των δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15-15.15. /
Επισκέπτης από την Κόλαση. 17.15-19.45-22.15-00.45. Αίθουσα 2 Βαριά
ερωτευμένος. 11.30-14.00-16.30. / Οι άλλοι. 19.00-21.15-23.45.
Αίθουσα 3 Ο άρχοντας των δαχτυλιδιών. 12.00 - 15.30-19.15-23.00.
Αίθουσα 4 Ο άρχοντας των δαχτυλιδιών. 13.15-16.00-18.45-21.30-00.15.
Αίθουσα 5 Vanilla sky. 13.15-16.00-18.45-21.30-00.15. Αίθουσα 6 Η
συμμορία των έντεκα. 12.30-15.00-17.30-20.00-22.30-01.00. Αίθουσα 7 Ο
Χάρι Πότερ και η φιλοσοφική λίθος. Μεταγλ. 12.45-15.45-19.00 / Η
συμμορία των έντεκα. 22.00-00.30. Αίθουσα 8 Ο Χάρι Πότερ και η
φιλοσοφική λίθος. Μεταγλ. 11.45-14.45. / Σε εχθρικό έδαφος.
18.00-20.30-22.45-01.15. Αίθουσα 9 Η συμμορία των έντεκα. 11.00 -
13.30 - 16.00 - 18.30 - 21.00 - 23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. 18.30, Παρ.-Κυρ. 17.00-19.00. / Το
ζευγάρι της χρονιάς. 20.45-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Η δασκάλα του πιάνου. 18.15-20.45-23.15. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00, Σάβ.-Κυρ. 17.20-19.00 / Moulin Rouge.
20.45-23.00. (* 0310 - 815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Η κατάρα του πράσινου σκορπιού. 18.30-20.30-22.30. (* 0310 - 824.244,
Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. /
Κουρδιστό πορτοκάλι απόψε 01.00. / Μουλάν Κυριακή 12.00. (* 0310
- 378.404, Dolby Stereo) 
Αίθουσα 2-«Παύλος Ζάννας» Storytelling. 19.00-21.00-23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Vanilla sky. 15.00-17.50-20.40-23.30. ΑΙΘΟΥΣΑ 2 Ο
Χάρι Πότερ και η φιλοσοφική λίθος. με υπότιτλους 15.10-18.10. /
American Pie. 21.20 - 23.25. ΑΙΘΟΥΣΑ 3 Ο Χάρι Πότερ και η φιλοσοφική
λίθος μεταγλωτ. 15.40. / Σε εχθρικό έδαφος. 18.40-21.00-23.20.
ΑΙΘΟΥΣΑ 4 Ο άρχοντας των δαχτυλιδιών. 16.00-19.30-23.00. ΑΙΘΟΥΣΑ 5
Επισκέπτης από την Κόλαση. 15.35-18.10-20.45 - 23.20. ΑΙΘΟΥΣΑ 6 Η
χαμένη Ατλαντίδα μεταγλωτ. 15.50 / Moulin rouge. 17.50-20.30-23.10.
ΑΙΘΟΥΣΑ 7 Τα αγόρια της ζωής μου. 16.20-19.00 / Οι άλλοι.
21.15-23.30. ΑΙΘΟΥΣΑ 8 Βαριά ερωτευμένος. 15.35-18.00. /
Επισκέπτης από την κόλαση. 20.25-23.00. (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.00 - 18.20 - 20.40 -
23.10. (Dolby Digital Ex DTS). ΑΙΘΟΥΣΑ 2 Σε εχθρικό έδαφος. 12.50-15.00
- 17.30-20.10-22.40. Dolby Digital DTS). ΑΙΘΟΥΣΑ 3 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 4 Η
χαμένη Ατλαντίδα μεταγλωτ. 11.30-13.50-16.00. / Η φούσκα. 18.30 -
20.50 - 23.00. (Dolby Digital DTS). ΑΙΘΟΥΣΑ 5 Η χαμένη Ατλαντίδα
μεταγλωτ. 12.20-14.50-17.20 / Η κατάρα του πράσινου σκορπιού.
19.40-21.50-24.00. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 12.30-15.05 / Οι άλλοι. 19.10 -
21.20 - 23.50. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική
λίθος. μεταγλωτ. 11.50-16.20. / Vanilla sky. 19.20-22.00-00.30.
(Dolby Digital DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος με
υπότιτλους 13.30-16.30. / Vanilla sky. 19.20-22.00-00.30 (Dolby Digital
DTS). ΑΙΘΟΥΣΑ 9 Ο Χάρι Πότερ και η φιλοσοφική λίθος μεταγλ. 13.00-15.50
/ Επισκέπτης από την Κόλαση. 18.50-21.40-00.10. ΑΙΘΟΥΣΑ 10 Η
συμμορία των έντεκα. 12.10-14.30-17.00-19.30-22.10-00.25. (Dolby Digital
DTS). ΑΙΘΟΥΣΑ 11 Vanilla sky. 12.40-15.20-18.00-21.00-23.40 (Dolby
Digital ΕΧ, DTS). (* 0310 - 469.300,469.310 Εμπορικό Κέντρο «Μακεδονία»
Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.15-20.30-22.45 / Η χαμένη
Ατλαντίδα. Στα ελληνικά. 16.30, Κυρ. 11.00-13.15-16.30. ΑΙΘΟΥΣΑ 2 Ο
άρχοντας των δαχτυλιδιών. 19.00-22.30. Ο Χάρι Πότερ και η φιλοσοφική
λίθος μεταγλ. 17.00, Κυρ.: 11.30-14.30-17.00. (* 0310 - 520.040 Dolby
Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Ο Χάρι Πότερ και η φιλοσοφική λίθος μεταγλ. 18.30, Κυρ.: 11.30-18.30. /
American pie 21.00-23.00 (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Η φούσκα. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Οι άλλοι. (* 22.121). 
Αίθουσα 2: American pie. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το μαντολίνο του λοχαγού Κορέλι (* 22.312) <REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17251P301</ED>
<ID>
ID:303796

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Vanilla sky»: Όμορφος, πλούσιος και πετυχημένος εκδότης, ο Τομ Κρουζ,
«χάνει» μέσα από τα χέρια του το κορίτσι των ονείρων του. Του Κάμερον Κρόου
(«Τζέρι Μαγκουάιρ», «Σχεδόν διάσημοι»). Παίζουν, επίσης, οι Πενέλοπι Κρουζ,
Κάμερον Ντιάζ, Κερτ Ράσελ, Τσέισον Λι, Νόα Τέιλορ [Αελλώ, Αίγλη, Αίγλη 1,
Αττικόν, Άνταμς 1, Art Ecran 1, Αστέρια, Βάρκιζα 1, Cine City 1, Village
Centre 3, 10, Village Παγκρ. 5, Village Park 5, 8, 11, Ετουάλ, Κηφισιά 3,
Νανά, Νιρβάνα, Όσκαρ, Πλάζα 1, 2, Φάληρο 1, Παλλάς (Ελευσ.), Ζέα]. 
Στην Πράγα του... Λονδίνου - τα εξωτερικά γυρίστηκαν στην Τσεχία - μας
μεταφέρει ο «Επισκέπτης από την κόλαση» των αδελφών Χιούζ, όπου ο Τζόνι Ντεπ
κυνηγάει τον περιβόητο Τζακ τον Αντεροβγάλτη 
«Επισκέπτης από την κόλαση»: Ο περιβόητος «μύθος» του Τζακ του
Αντεροβγάλτη ιδωμένος με σημερινή ματιά... πάμφωτης σκοτεινιάς. Και τον Τζόνι
Ντεπ να τον κυνηγά. Των αδελφών Άλεν και Άλμπερτ Χιούζ (Αλέκα, Μαρούσι 1,
Όπερα 2, Τροπικάλ 1, Άνεσις, Άννα Ντορ, Άττικα 1, Cine City 2, Village Centre
8, Village Παγκρ. 1, Village Park 14, 15, Τρία Αστέρια, Φάληρο 2, Σινεάκ). 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν με τον ίδιο ως... Χάμφρεϊ Μπόγκαρτ. Χαρείτε τον. Μαζί του η
Έλεν Χαντ σε απολαυστικές κόντρες [Αθηναΐς, Αλεξάνδρα (Πατ.), Γλυφάδα, Μαρούσι
2, Όπερα 1, Τροπικάλ 2, Δαναός 1, Πτι Παλαί]. 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουαδαρχικό μεσαίωνα
(Αλφαβίλ, Άστυ, Καλυψώ). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Αλτουσέρ και ο Ντέβιντ Λιντς φτιάχνει ένα δεξιοτεχνικό παραλήρημα στα
δυσδιάκριτα όρια του ονείρου και της πραγματικότητας. Μόνη ένσταση: Δεν
παίρνει τίποτα «στα σοβαρά»... (Ααβόρα, Άστρον, Έλλη). 
«Η συμμορία των 11»: Περιπέτεια ριμέικ της ταινίας του Λουίς Μαϊλστόουν
- 1960. Με τους Τζορτζ Κλούνεϊ, Μπραντ Πιτ, Άντι Γκαρσία, Τζούλια Ρόμπερτς,
Ματ Ντέιμον. Σκηνοθεσία Στίβεν Σόντεμπεργκ («Σεξ, ψέματα και βιντεοταινίες»).
[Αελλώ 1, 4, Αθηνά (Αγ. Ανάργ.), Αίγλη 2, Άστορ, Αθήναιον, Αθήναιον Cinepolis
1, Άτταλος, Βάρκιζα 2, Cinerama, Village Centre 1, 2, 7, Παγκρ. 2, 4, Village
Park 1, 7, 9, Διάνα, Ίλιον, Κηφισιά 1, 2, Μαργαρίτα 1, Μετροπόλιταν, Όσκαρ,
Παλάς, Σινέ Χολαργός, Τιτάνια, Τρία Αστέρια, Φοίβος, Μάγια, Καστέλλα,
Χαϊλάιφ]. 
«Το τάμα»: Road movie στην Κύπρο του '40 με τον Γιώργο Χωραφά στην
καλύτερη εμφάνισή του και τη Βαλέρια Γκολίνο γυναίκα-πειρασμό. Του Ανδρέα
Πάντζη (Απόλλων, Art Studio, Art Ecran 2). 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 1, Αριστοτέλειον, Village Centre 6,
7, 9, Ράδιο Σίτυ, Ster Century Cinemas 1, 10, Τιτάνια 1).

«Η κατάρα του πράσινου σκορπιού». (Μετροπόλιταν, Ολύμπιον 1, Ster
Century Cinemas 5).

«Η δασκάλα του πιάνου». (Έσπερος 1).

«Κουρδιστό πορτοκάλι». (Ολύμπιον 1 - μεταμ. απόψε 01.00 ).
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17251P302</ED>
<ID>
ID:303832

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P30&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ένα καπέλο από ψάθα Ιταλίας» του Ν.
Ρότα (Τετ., Πεμ.) «Τόσκα» του Τζ. Πουτσίνι (Κυρ.). (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 010 - 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. - «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Συμφωνική
Ορχήστρα της ΕΡΤ - Ορχήστρα Δωματίου Feminarte - Χoρωδία Πανελληνίου Συλλόγου
Ιεροψαλτών «Ρωμανός ο Μελωδός» - Χορωδία Μητρόπολης Αθηνών - Δημοτική χορωδία
και Χορωδία Αιγίου (Μουσικό Εργαστήρι) - Ευρωπαϊκή χορωδία Αγίου Γεωργίου
Καρύτση: συναυλία (Δευτ.) Καμεράτα - Ορχήστρα των Φίλων της Μουσικής:
συναυλία (Τετ.). Κρατική Ορχήστρα Αθηνών: συναυλία (Πεμ.) Αίθουσα
ΔΗΜΗΤΡΗ ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας»
του Μπ. Μπρίτεν (Τετ., Παρ., Κυρ.). Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλφόπουλου Καλφόπουλος
(Δεληγιάννη 5, Καλλιθέα, πίσω από το Πάντειο Πανεπιστήμιο * 010 - 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. (Πεσμαζόγλου 5, * 010 - 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα -
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 010 - 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Πρεμιέρα απόψε στις
9 μ.μ. Παραστάσεις από Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ - Βασιλικό Θέατρο - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Τελευταίες
παραστάσεις Παρασκευή στις 9 μ.μ., Σάββατο στις 6 και στις 9 μ.μ. και Κυριακή
στις 7 μ.μ. Τηλ. 0310 - 251.182.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ. Τετάρτη,
Πέμπτη, Παρασκευή στις 9 μ.μ., το Σάββατο και την Κυριακή στις 6 μ.μ. και στις
9 μ.μ. Τηλ. 0310 - 203.973.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

Δημοτικό Θέατρο Άνετον. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗ.ΠΕ.ΘΕ. Κέρκυρας. Σκηνοθεσία Κώστας Καζάκος.
Παραστάσεις έως την Κυριακή 27/1/2002 στις 6.15 και 9.15 μ.μ. (Παρασκευοπούλου
32, τηλ. 0310.869.869).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17251P321</ED>
<ID>
ID:303797

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P32&aa=1</URL></REF>


Article

<CATEGORY>vin09</CATEGORY>

 <H2>Η σφαγή των σκύλων
</H2><H4>Θα πρέπει να διευκρινίσω από την αρχή ότι δεν είμαι κάποιος φανατικός ζωόφιλος
</H4>
<AUTHOR>ΔΗΜΗΤΡΗΣ ΜΥΤΑΡΑΣ</AUTHOR>

Στο σπίτι μου κυκλοφορούν διάφορες γάτες μάλλον ελεύθερες που σιτίζονται στην
πυλωτή του σπιτιού μου, χωρίς την παρουσία του άδικα χαμένου σκύλου μου.
Γνωρίζω άτομα με εκατόν πενήντα σκυλιά που δεινοπαθούν και ξοδεύονται χωρίς
καμιά βοήθεια. Η χώρα μας είναι στο μεταβατικό στάδιο της ένταξής μας στην
Ευρώπη, δηλαδή με το ένα πόδι στην Ανατολή και με το άλλο στη Δύση. 
Το υπό ανάπτυξιν ανατολικό πόδι μας που πάσχει από πλατυποδία έχει ακόμη
αντιπροσώπους ικανούς να μας διασύρουν παγκοσμίως, με πράξεις που ηχούν
ανατριχιαστικά στους ξένους που μας γνωρίζουν από την καλή και τους οποίους
προσπαθούμε να τους προσελκύσουμε σαν τουρίστες στην υπέροχη χώρα μας. Γιατί
τα γράφω αυτά; Από τα μέσα μαζικής επικοινωνίας πληροφορηθήκαμε ότι κάποιος
έφεδρος αξιωματικός, άγνωστον πώς και με ποια πρωτοβουλία, άρπαξε ένα τσεκούρι
και αποκεφάλισε κάμποσα σκυλάκια. 
Το ανατριχιαστικό αυτό γεγονός, που μου θυμίζει το έργο «Ο σχιζοφρενής
δολοφόνος με το ηλεκτρικό πριόνι», μας άφησε άναυδους. Πώς είναι δυνατόν ένας
νέος άνθρωπος να τολμήσει μια αποτρόπαια πράξη που παρόμοιά της δεν έχουμε
ακούσει τα τελευταία χρόνια πουθενά τουλάχιστον στον ελλαδικό χώρο; Μήπως
ήμασταν σε εμπόλεμη κατάσταση και αντελήφθη τα σκυλάκια σαν εχθρούς του
έθνους; Κάποιοι δυστυχείς φαντάροι αντέδρασαν ενστικτωδώς και επενέβησαν
δυναμικά για να σταματήσυν τον τσεκουροφόρο έφεδρο αξιωματικό. 
Αποτέλεσμα: Ο δράστης εξολοθρευτής επικίνδυνων σκύλων, ο οποίος σίγουρα θα
πρέπει να ελεγχθεί και να εξετασθεί από ψυχιάτρους, βρίσκεται έξω και οι
στρατιώτες κατηγορούμενοι στο Στρατοδικείο. Σίγουρα Στρατός είναι αυτός,
υπάρχει ιεραρχία! Αλλά και ο Στρατός δεν έχει ευθύνη για τα άτομα που πιθανώς
έχουν ψυχολογικά προβλήματα; - δεν μπορώ να φαντασθώ ότι είναι ισορροπημένο
ένα άτομο που σφάζει σκυλιά με τσεκούρι. Και μήπως θα πρέπει να θεωρήσουμε
ηρωική την πράξη των στρατιωτών οι οποίοι διακινδύνευσαν την ελευθερία τους
για αθώα ζώα; 
Μήπως αυτό το είδος του στρατιώτη κάποια στιγμή θα διακινδυνεύσει τη ζωή του
για να σώσει αθώους ανθρώπους; Δεν ξέρω τι λέει η στρατιωτική νομοθεσία αλλά
προτιμώ τους απλούς στρατιώτες - ηρωικούς θα 'λεγα - και όχι τον αξιωματικό με
τα ψυχολογικά προβλήματα, επικίνδυνο ίσως και για τους ανθρώπους. 
Ο Δημήτρης Μυταράς είναι ζωγράφος
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17251P351</ED>
<ID>
ID:303786

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P35&aa=1</URL></REF>


Article

<CATEGORY>vin09</CATEGORY>

 <H5>ΝΟΜΟΣ ΦΘΙΩΤΙΔΑΣ, ΛΑΜΙΑ
</H5><H2>Με φόντο τη χιονισμένη Οίτη
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Δεν υπάρχει αμφιβολία ότι από τη Λαμία θα έχετε περάσει, αλλά από την άλλη
είναι σχεδόν σίγουρο πως ελάχιστοι θα έχετε σταματήσει με σκοπό την περιήγηση
στη γύρω περιοχή. Σε μία ημέρα μπορείτε άνετα να καλύψετε την διαδρομή που σας
προτείνουμε χωρίς κανένα πρόβλημα. Οι αποστάσεις είναι πολύ μικρές και οι
δρόμοι ασφάλτινοι. Για εξόρμηση στον Εθνικό Δρυμό της Οίτης θα πρέπει να
περιμένετε να λειώσουν τα χιόνια. Φυσικά, μπορείτε να περπατήσετε, αλλά με
προσοχή αυτή την εποχή. Από τη Λαμία η Υπάτη απέχει μόλις 17 χιλιόμετρα και η
Μονή Αγάθωνος περίπου 33. Εκεί αξίζει αν επισκεφθείτε επίσης το Μουσείο
Φυσικής Ιστορίας και το Εκτροφείο Θηραμάτων. Από τη Μονή Αγάθωνος η Καστανιά
απέχει περίπου 7 χλμ, ενώ για να ολοκληρώσετε τον κύκλο κατεβαίνοντας από το
Καπνοχώρι (3 χλμ) θα χρειαστείτε επιπλέον 7 μέχρι το χωριό Υπάτη και 12 χλμ
μέχρι τα Λουτρά. Η Λαμία απέχει 215 χλμ από την Αθήνα και 302 από τη
Θεσσαλονίκη. Τέλος, θα πρέπει να συμπληρώσουμε πως υπάρχουν πολύ περισσότερα
να δείτε στην περιοχή, ιδιαίτερα εάν προχωρήσετε προς Σπερχειάδα - Γαρδίκι - Πουγκάκια.

<H3>Η μεγάλη πολιτεία </H3>
Χιλιάδες ταξιδιώτες σταματούν καθημερινά έξω από την Λαμία, στα πρατήρια
καυσίμων και τα ταχυφαγεία πάνω στην εθνική οδό και όλοι τους ισχυρίζονται
λανθασμένα ότι έχουν περάσει από την πόλη χωρίς να γνωρίζουν τα θετικά της
σημεία. Απέχει μόλις μισή ώρα από τη θάλασσα και επίσης μισή ώρα από το βουνό,
ενώ ο εύφορος κάμπος που ποτίζεται από τον Σπερχειό σού προσφέρει τη
δυνατότητα να ζήσεις άνετα σε μια πολιτεία που δεν κουβαλάει ιδιαίτερο άγχος
και έχει τα πάντα. Η Λαμία, πέρα από συγκοινωνιακός κόμβος και εμπορικό
κέντρο, είναι και η πρωτεύουσα του νομού Φθιώτιδος, όπως μας μάθαιναν στο
μάθημα της Γεωγραφίας στο σχολείο. Κόρη του Ποσειδώνα λέει η μυθολογία πως
ήταν η Λαμία, αλλά για πρώτη φορά στην Ιστορία αναφέρεται στα 426 π.Χ. Το
βυζαντινό κάστρο δεσπόζει πάνω σε έναν από τους δύο λόφους και τη νύχτα
φαντάζει σαν περίτεχνο φωτοστέφανο πάνω από την πόλη. Δεν είναι πλέον το
κάστρο που καθορίζει τις τύχες της Λαμίας. Είναι ο Σπερχειός και η πεδιάδα του
που προσφέρει απλόχερα ζωή. 
<H3>Μονή Αγάθωνος </H3>
Σε υψόμετρο που μόλις ξεπερνάει τα 500 και χωμένη στη βλάστηση βρίσκεται η
Μονή Αγάθωνος. Δεν είναι ορατή από τον κάμπο γιατί είναι στριμωγμένη ανάμεσα
σε τρεις κορυφές, αλλά η θέα από εκεί προς τα κάτω είναι φανταστική. Αν και
απέχει περίπου 17 χιλιόμετρα από την Υπάτη, μοιάζει ξεκομμένη από τον υπόλοιπο
κόσμο σαν πνευματική όαση, φρέσκια όμως καθαρή και ζωντανή. Η ιστορική
διαδρομή της χάνεται στο βάθος των αιώνων και η ανεύρεση της εικόνας της
Παναγίας από τον μοναχό Αγάθωνα στα 1400 σηματοδοτεί την ανέγερσή της. Σήμερα
πέρα από τον κυρίως ναό της Κοιμήσεως της Θεοτόκου υπάρχουν ακόμα 4
παρεκκλήσια στον μεγάλο περίβολο του μοναστηριού, ενώ στον γύρω χώρο υαπάρχει
Μουσείο Φυσικής Ιστορίας και ένα μεγάλης έκτασης καταφύγιο θηραμάτων. 
<H3>Ο Γοργοπόταμος </H3>
Από μόνη της η γέφυρα του Γογοπόταμου είναι επιβλητική μέσα στο τοπίο, αλλά
και το κατόρθωμα των ενωμένων δυνάμεων της Εθνικής Αντίστασης το 1942 δεν ήταν
καθόλου μικρό. Η ανατίναξή της θεωρείται ως το μεγαλύτερο σαμποτάζ στην
κατεχόμενη από τους Γερμανούς Ευρώπη και γιορτάζεται κάθε χρόνο στις 26
Νοεμβρίου. Τώρα το πώς γιορτάζεται στις μέρες μας... είναι για κλάματα! Το
τοπίο όμως από μόνο του έχει δύναμη, αλλά το ποτάμι έχει κρυφές ομορφιές. Εάν
συνεχίσετε τον χωματόδρομο, μετά τον γκρεμισμένο μύλο και την κακοτράχαλη
ανηφόρα στα αριστερά και ακολουθώντας την ανάντη ροή του ποταμού θα βρεθείτε
σε έναν καταπληκτικό τόπο αναψυχής, καθώς ο Γοργοπόταμος μοιάζει να ξεπηδάει
μέσα από το βουνό, σχηματίζοντας μικρή λίμνη. Όσοι μάλιστα σκαρφαλώσουν λίγο
πιο ψηλά (προσοχή στα γλιστερά βράχια) θα δουν την απαράμιλλη ομορφιά του
μικρού στενού φαραγγιού, μένοντας με το στόμα ανοιχτό.

<H3>Στην Καστανιά με τον κυρ Τάσο </H3>
Την Καστανιά την έχω συνδέσει με τη χαρακτηριστική μορφή του κυρ Τάσου Σχίζα,
που χειμώνα - καλοκαίρι, ανεξαρτήτως συνθηκών, ανοίγει το καφενείο του και
περιμένει τους λιγοστούς κατοίκους του χωριού αλλά και όποιον τύχει να περάσει
από εκεί. Φέτος τα χιόνια σχεδόν έθαψαν την Καστανιά, ο ασφάλτινος δρόμος
άνοιξε με το ζόρι και ώς συνήθως η σύνδεση με το Νεοχώρι (πιο ψηλά) ήταν
αδύνατη. Το ορεινό χωριό της Οίτης δεν θα έχει πάνω από 30 κατοίκους τον
χειμώνα, αλλά φτάνουν τους 500 το καλοκαίρι. Τα σπίτια ανοίγουν και οι
παραθεριστές δημιουργούν ατμόσφαιρα γιορτής θυμίζοντας τις παλιές καλές
ημέρες. Άλλωστε όπως λέει ο κυρ Τάσος: «Σκέψου ότι στα 1938 στο σχολείο
ήμασταν 110 παιδιά με έναν δάσκαλο! Τώρα που έχουμε όλα τα καλά του Θεού,
έχουμε δρόμο άσφαλτο, έχουμε ρεύμα, τηλέφωνο, τώρα λείπει ο κόσμος!».
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17251P381</ED>
<ID>
ID:303787

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P38&aa=1</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Αναφέρονται ιδιαίτερα για τους δικηγόρους. 2. Συνηθίζεται στα
επιστημονικά κείμενα. 3. Προστακτική... παραδειγματισμού. - Αρκετές
οι... σκουριασμένες. 4. Βρίσκονται στα κάτω άκρα μας. 5. Από τα
τρία τα... μισά. - Αρχαίο επίρρημα με την σημασία του καθώς. - Χρησιμοποιείται
ορισμένες φορές και με αντιθετική έννοια. 6. Ένας από τους Αργοναύτες.
7. Επιστρέφονται... άδειες. 8. Φωνήεντα από τα... φωνήεντα. -
Περιλαμβάνονται στα νηστίσιμα (καθ.). 9. Δεν ακούγεται με απάθεια. -
Τον έκλεψαν οι Νύμφες μαγεμένες από την ομορφιά του. 
ΚΑΘΕΤΑ 
1. Μπαίνουν στο τέλος. 2. Αποτελούν το απόσταγμα της πείρας ενός
λαού. 2. Αποτελούν το απόσταγμα της πείρας ενός λαού. 3.
Μεσογειακό λιμάνι. - Μουσική νότα. 4. Συνηθισμένο σε υποσχέσεις. -
Υπήρξε και ο Σκρουτζ στη «Χριστουγεννιάτικη Ιστορία» του Ντίκενς. 5.
Επίρρημα με... πρόθεση. 6. Ανθρακικό νάτριο. - Συντάκτες της εφημερίδας
αυτής ήσαν οι Γ. Σουρής και Γ. Δροσίνης. 7. Προσωπική αντωνυμία (αιτ.).
- Προηγούνται... εστεμμένου. - Δύο... υγρά. 8. Κοντά στην πλοκή...
επιδεινώνει (αντίστρ.). - Κοινός όμιλος. 9. Αρχαία πόλη της Αν. Θράκης,
απέναντι από την Άβυδο. - Χρησιμοποιείται και υποθετικά. 
ΛΥΣΗ (24/01/2002) 
ΟΡΙΖΟΝΤΙΑ: 1. ΛΕΒΕΝΤΙΑΣ 2. ΕΠΙΣΤΟΜΙΑ 3. ΟΤΡΑ-ΣΑΤΙ
4. ΜΑΝ-ΕΟ-ΣΙ 5. ΑΓΚΥΡΑ 6. ΡΙΝΑ-ΝΑΤΟ 7. ΝΑΙΝ-ΙΡΙΣ
8. ΟΝΤΑ-ΚΟ 9. ΟΥΣΙΑ-ΤΗΣ ΚΑΘΕΤΑ: 1. ΛΕΟΝΑΡΝΤΟ 2.
ΕΠΤΑ-ΙΑ 3. ΒΙΡΜΑΝΙΑΣ 4. ΑΣΕ-ΓΑΝΤΙ 5. ΝΤ-ΕΚ-ΝΑ 6.
ΤΟ ΣΟΥΝΙΟ 7. ΙΜΑ-ΡΑΡ 8. ΑΙΤΙΑΤΙΚΗ 9. ΣΑΙΣ-ΟΣΟΣ
<REF><SOURCE>
ΤΑ ΝΕΑ</SOURCE>
<DATE>, 25-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17251P551</ED>
<ID>
ID:303795

</ID><URL>http://ta-nea.dolnet.gr/neaweb/neafile.print_unique?e=A&f=17251&m=P55&aa=1</URL></REF>


Article

<CATEGORY>vin16</CATEGORY>

 <H5>αγορά
</H5><H2>Κομπίνα 10 δισ. στην ΕΤΒΑ Finance
</H2>
<AUTHOR>ΕΙΡΗΝΗ ΧΡΥΣΟΛΩΡΑ
</AUTHOR>
<AUTHOR>ΣΕΡΑΦΕΙΜ ΠΟΛΙΤΗΣ
</AUTHOR>

Απάτη-μαμούθ, που μπορεί να φτάνει και τα 10 δισ. δραχμές, αποκαλύφθηκε χθες
στην ΕΤΒΑ Finance, θυγατρική εταιρεία του Ομίλου της ΕΤΒΑ. 
Πρόκειται για μία από τις μεγαλύτερες κομπίνες που έχουν εντοπισθεί τα
τελευταία χρόνια στον χρηματοπιστωτικό χώρο και αποκαλύφθηκε στα πλαίσια των
ελέγχων που πραγματοποιούνται στον Όμιλο της ΕΤΒΑ, εν όψει της ιδιωτικοποίησής
της. 
Η κομπίνα στήθηκε από κύκλωμα, το οποίο έπαιρνε κεφάλαια από τα διαθέσιμα της
ΕΤΒΑ Finance, με σκοπό την τοποθέτησή τους σε έντοκες επενδύσεις, αλλά στην
πραγματικότητα τα προωθούσε σε δικό του λογαριασμό. Από τον λογαριασμό αυτό
στη συνέχεια τα κεφάλαια διοχετεύονταν σε κωδικό αριθμό χρηματιστηριακής
εταιρείας, σύμφωνα με τις χθεσινές ανακοινώσεις. 
Μόλις έγινε γνωστό το μέγεθος της απάτης, ο υπουργός Οικονομίας κ. Νίκος
Χριστοδουλάκης κάλεσε σε έκτακτη συνέντευξη Τύπου, κατά τη διάρκεια της οποίας
αποκάλυψε πώς στήθηκε η απάτη, σύμφωνα με τα πρώτα στοιχεία που είχε στη
διάθεσή του. Όπως είπε, τα στελέχη της ΕΤΒΑ Finance, στα πλαίσια της
διαχείρισης των διαθεσίμων της, αναζητούσαν υποτίθεται την υψηλότερη απόδοση
σε repos. Κατά περίεργη σύμπτωση, όμως, επιλεγόταν σε κάθε περίπτωση η
προσφορά ενός συγκεκριμένου προσώπου που εμφανιζόταν, χωρίς να είναι όπως είπε
ο κ. Χριστοδουλάκης, ως εκπρόσωπος της Eurobank. Από εκεί και πέρα τα χρήματα
έκαναν φτερά, αφού αντί να πάνε σε repos, πήγαιναν σε κάποιο άλλο τραπεζικό
λογαριασμό προσώπου (αναζητείται ακόμη η ταυτότητά του) και στη συνέχεια σε
κωδικό χρηματιστηριακής εταιρείας. Η ΕΤΒΑ Finance, βεβαίως, έπαιρνε
αποδεικτικό κατάθεσης στην Eurobank, το οποίο όμως ήταν πλαστό. 
Όταν, μάλιστα, ζητούσε διάφορα ποσά, ο μεσάζων τα προσκόμιζε. Πριν από λίγες
ημέρες, όμως, σύμφωνα με πληροφορίες, του ζητήθηκε σχετικά μεγάλο ποσό, 200
εκατ. δραχμές, και τότε δεν ήταν σε θέση να το προσκομίσει. 
Άλλες πληροφορίες εμφανίζουν τον μεσάζοντα ως επικεφαλής ΕΛΔΕ και αναφέρουν
ότι η κομπίνα ξεκίνησε το 1996 και σχετίζεται με επενδύσεις στο Χρηματιστήριο,
ενώ το κύκλωμα είχε απλώσει τα πλοκάμια του σε ορισμένα στελέχη της ΕΤΒΑ
Finance. 
Σύμφωνα με άλλες πηγές, η υπόθεση άρχισε να αποκαλύπτεται μόλις τοποθετήθηκε
νέος ορκωτός λογιστής στην εταιρεία, ο οποίος και εντόπισε αμέσως παρατυπίες
και διερεύνησε το θέμα. 
Ο κ. Χριστοδουλάκης μίλησε για ύπαρξη κυκλώματος διαφθοράς στη θυγατρική της
ΕΤΒΑ, το οποίο έκανε παράνομες τοποθετήσεις κεφαλαίων της εταιρείας,
ζημιώνοντας την τράπεζα και κατ' επέκταση το Ελληνικό Δημόσιο. Με εντολή της
διοίκησης της ΕΤΒΑ, τέθηκε σε διαθεσιμότητα ο διευθύνων σύμβουλός της κ. Σπ.
Στεφανάτος, ο διευθυντής της εταιρείας κ. Γεώργιος Καραγιαννίδης, ο
προϊστάμενος του λογιστηρίου κ. Δημήτρης Φραγκοδημητρόπουλος και η προϊσταμένη
Οικονομικών Υπηρεσιών κ. Γεωργία Σμπαρούνη. 
Χθες μόλις αποκαλύφθηκε η υπόθεση, κινητοποιήθηκε το ΣΔΟΕ, που ζήτησε και την
παρέμβαση του εισαγγελέα, ενώ ενημερώθηκε η Τράπεζα της Ελλάδος και η Επιτροπή
Κεφαλαιαγοράς. Η υπόθεση επηρεάζει και την ιδιωτικοποίηση της ΕΤΒΑ, αφού, όπως
είπε ο υπουργός, το ποσό που θα αποδειχθεί ότι έχει υπεξαιρεθεί θα
συνυπολογισθεί στο τίμημα της αγοράς. Έτσι, η Τράπεζα Πειραιώς, της οποίας ο
πρόεδρος κ. Μιχάλης Σάλλας ενημερώθηκε ήδη, θα καταβάλει ανάλογα μικρότερο
τίμημα. 
Το ΣΔΟΕ ξεκίνησε χθες την έρευνά του στο λογιστήριο της ΕΤΒΑ Finance, καθώς
και στο λογιστήριο του εμφανιζόμενου ως εκπροσώπου της Eurobank, όπως και του
προσώπου, στον λογαριασμό του οποίου κατέληγαν τα χρήματα. Αυτό είπε χθες στη
συνέντευξη Τύπου ο γραμματέας του ΣΔΟΕ κ. Δημ. Μπατζελής, προσθέτοντας ότι σε
δύο ημέρες θα είναι γνωστές οι λεπτομέρειες της υπόθεσης. «Δεν μπορούμε ακόμη
να μιλήσουμε για συγκεκριμένες ευθύνες προσώπων. Πάντως, υπάρχουν», είπε χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17252I021</ED>
<ID>
ID:303913

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I02&aa=1</URL></REF>


Article

<CATEGORY>vin16</CATEGORY>

 <H5>αγορά
</H5><H2>Οι παράνομες χωματερές «θάβουν» δισεκατομμύρια δραχμές
</H2>
Μετά την κρεαταγορά του Ρέντη, η Ευρωπαϊκή Ένωση παρεμβαίνει και πάλι για την
προστασία της δημόσιας υγείας στην Ελλάδα, ανοίγοντας τον φάκελο των
ανεξέλεγκτων χωματερών. Η Ευρωπαϊκή Επιτροπή έστειλε, πριν από λίγες ημέρες,
επιστολή στην κυβέρνηση για το θέμα αυτό, ζητώντας εξηγήσεις για την πολιτική
που ακολουθείται και προειδοποιώντας, εμμέσως, με διακοπή της κοινοτικής
χρηματοδότησης για τα σχετικά έργα που προβλέπονται στο Γ' Κοινοτικό Πλαίσιο
Στήριξης, αν δεν ληφθούν μέτρα συμμόρφωσης στους κοινοτικούς κανόνες υγιεινής
και προστασίας περιβάλλοντος. 
Για τη διαχείριση των στερεών αποβλήτων, το Γ' Κοινοτικό Πλαίσιο Στήριξης
προβλέπει έναν προϋπολογισμό 27,5 εκατομμυρίων ευρώ (9,5 δισ. δραχμών
περίπου). Επίσης, ανάλογα έργα θα χρηματοδοτήσει, σε μεγαλύτερη έκταση, το
Ταμείο Συνοχής. Ο δεύτερος φάκελος που άνοιξε η Κομισιόν, επίσης με πρόσφατη
επιστολή της στο υπουργείο Εξωτερικών, αφορά την κατασκευή δημόσιων έργων με
συμβάσεις παραχώρησης. Η Επιτροπή ζητεί να πληροφορηθεί το θεσμικό πλαίσιο που
διέπει τέτοιες συμβάσεις ­ αλλά αυτό δεν υπάρχει ακόμη ­ και τονίζει ότι τα
στοιχεία για τις επιπτώσεις στο περιβάλλον πρέπει να είναι δημόσια και όχι
εμπιστευτικά, όπως στην περίπτωση της Αττικής Οδού. 
Οι χωματερές 
Στην επιστολή της για τις χωματερές, η Επιτροπή ζητεί από την κυβέρνηση να της
δώσει, σε προθεσμία ενός μηνός, στοιχεία για τον αριθμό των χώρων διάθεσης
αποβλήτων σε ολόκληρη την επικράτεια, καθώς και για τον αριθμό των παράνομων ή
ανεξέλεγκτων χώρων απόρριψης αποβλήτων. 
Σύμφωνα με πηγές που επικαλείται η ίδια η Κομισιόν, ο αριθμός των ανεξέλεγκτων
χωματερών στην Ελλάδα δεν αποκλείεται να φτάνει και τις 5.000, σύμφωνα με
ορισμένες εκτιμήσεις, ενώ στο ίδιο το Γ' ΚΠΣ αναφέρεται ότι είναι 3.500.
Φυσικά, η Κομισιόν ζητεί να εφαρμοστεί η κοινοτική νομοθεσία και να πάψουν να
λειτουργούν οι χωματερές. Γι' αυτό και ρωτά τις Ελληνικές Αρχές, τι μέτρα
προτίθεται να λάβει για τη διακοπή της λειτουργίας των χωματερών, αλλά και με
τι χρονοδιάγραμμα θα τα εφαρμόσει. 
Ζητεί, επίσης, να πληροφορηθεί σε τι επίπεδο θα ληφθούν τα συγκεκριμένα μέτρα:
εθνικό, περιφερειακό, νομαρχιακό ή τοπικό. 
Από καταγγελίες

Η επιστολή ήταν αποτέλεσμα πλήθους καταγγελιών ­ περίπου 27 ­ που έχει λάβει η
Επιτροπή για παράβαση, από την Ελλάδα, της κοινοτικής νομοθεσίας που αφορά τα
στερεά απόβλητα. Ως χαρακτηριστικά παραδείγματα αναφέρει, μάλιστα, τις
χωματερές που λειτουργούν ανεξέλεγκτα στο Επιτάλιο του Νομού Ηλείας, στην
τοποθεσία Πέρα Γαληνοί του Ηρακλείου Κρήτης, στις θέσεις Ευαγγελίστρια και
Καρυδάκι του Νομού Κορινθίας, στην Παιανία Αττικής, στη Φτελιά του Νομού
Άρτας, στην Ιερισσό Χαλκιδικής και στην Αλυκή Πάρου. Η Επιτροπή δεν διστάζει
να προειδοποιήσει ότι «το ζήτημα είναι σημαντικό και στα πλαίσια της παροχής
κοινοτικών συγχρηματοδοτήσεων από τα διαρθρωτικά ταμεία και το Ταμείο Συνοχής,
προκειμένου να κατασκευαστούν χώροι υγειονομικής διάθεσης και ταφής αποβλήτων,
αλλά και άλλες εγκαταστάσεις εναλλακτικής διαχείρισης». Με έμμεσο τρόπο,
δηλαδή, η Επιτροπή προειδοποιεί ότι τα σχετικά κονδύλια ίσως να μη δοθούν, αν
δεν διασφαλιστεί η τήρηση των κανόνων της κοινοτικής νομοθεσίας. 
Η Αττική Οδός 
Θέμα προστασίας περιβάλλοντος θέτει, επίσης, η Ευρωπαϊκή Επιτροπή με αφορμή τη
σύμβαση παραχώρησης της Λεωφόρου Ελευσίνας - Σταυρού - Σπάτων και Δυτικής
Περιφερειακής Λεωφόρου Υμηττού. Η Επιτροπή έχει δεχθεί καταγγελία σύμφωνα με
την οποία η σύμβαση που υπεγράφη παραβιάζει τους κοινοτικούς κανόνες για την
ελεύθερη πληροφόρηση σε θέματα περιβάλλοντος (Οδηγία 90/313/ΕΟΚ), αφού
αναφέρει ότι οι κάθε είδους πληροφορίες σχετικά με το έργο είναι
εμπιστευτικές, με ελάχιστες εξαιρέσεις. 
Σύμφωνα με την κοινοτική νομοθεσία, τα κράτη-μέλη είναι υποχρεωμένα να
χορηγούν πληροφορίες για το περιβάλλον σε οποιοδήποτε πρόσωπο τις ζητεί, χωρίς
το πρόσωπο αυτό να είναι υποχρεωμένο να αποδεικνύει έννομο συμφέρον. Έτσι, η
Κομισιόν ζητεί από την ελληνική κυβέρνηση να πληροφορηθεί ποιο είναι το ισχύον
θεσμικό πλαίσιο στην Ελλάδα για τις συμβάσεις παραχώρησης δημόσιων έργων. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I02</CAT>
<ED>
Κωδικός άρθρου: A17252I022</ED>
<ID>
ID:303968

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I02&aa=2</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Συγκλίσεις μισθών πολλών ταχυτήτων
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Οι χαμηλόμισθοι εργαζόμενοι στον δημόσιο τομέα θα καλύψουν, με τις αυξήσεις
που πήραν την περασμένη εβδομάδα, ένα αξιόλογο τμήμα της απόστασης που τους
χωρίζει από τους συναδέλφους τους στην Ευρωπαϊκή Ένωση. Πράγματι, ενώ η αύξηση
τού 3,2% της εισοδηματικής πολιτικής στο Δημόσιο είναι πολύ μικρή, οι 60.000
δραχμές που θα δοθούν σε 120.000 χαμηλόμισθους ως ειδικό επίδομα αλλάζουν
σημαντικά την εικόνα, αφού αντιστοιχούν σε αυξήσεις της τάξεως του 20% για
τους βασικούς μισθούς. 
Άλλωστε, ο ίδιος ο προϋπολογισμός επιβεβαιώνει ότι οι αυξήσεις που
χορηγούνται, στην πραγματικότητα, στο σύνολο των δημοσίων υπαλλήλων, είναι
υψηλότερες από το ποσοστό του 3,2%, αφού το μισθολογικό κόστος (αν
συνυπολογισθούν χρονοεπιδόματα και άλλα επιδόματα και κίνητρα) προβλέπεται να
αυξηθεί κατά 6,5% περίπου. 
Αυτό το συμπέρασμα δεν αναιρεί, φυσικά, το γεγονός ότι οι βασικοί μισθοί είναι
πενιχροί και ότι οι αμοιβές των δημοσίων υπαλλήλων απέχουν από τις αντίστοιχες
στην Ευρωπαϊκή Ένωση, ακόμη και αν μετρηθούν με βάση την αγοραστική δύναμη που
αντιπροσωπεύουν. Σύμφωνα με εκτιμήσεις του Ινστιτούτου Εργασίας της ΓΣΕΕ, η
μέση αμοιβή του Έλληνα δημοσίου υπαλλήλου, υπολογιζόμενη σε μονάδες
αγοραστικής δύναμης, αντιστοιχεί στο 77% της αντίστοιχης μέσης ευρωπαϊκής. 
Όμως, η απόσταση αυτή αντανακλά το επίπεδο παραγωγικότητας της ελληνικής
οικονομίας. Ο Έλληνας εργαζόμενος, έστω και χωρίς δική του ευθύνη, δεν παράγει
το ίδιο με τον Γερμανό. Αν η αμοιβή του φτάσει αυτόματα στο επίπεδο της
αμοιβής του Γερμανού, χωρίς να προηγηθεί αύξηση της παραγωγικότητας, το κόστος
θα το πληρώσει ο ίδιος. Γιατί, θα επιβαρυνθεί το κόστος παραγωγής των
ελληνικών προϊόντων, θα μειωθούν οι εξαγωγές και θα αυξηθούν αντίστοιχα οι
εισαγωγές και στο τέλος θα μειωθεί η ελληνική παραγωγή και θα χαθούν θέσεις
εργασίας. 
Αυτό το γνωρίζει πολύ καλά η κυβέρνηση, η οποία αποφάσισε, ωστόσο, να
χορηγήσει το επίδομα των 60.000 παραβιάζοντας τη γενική κατεύθυνση της
εισοδηματικής της πολιτικής, είτε γιατί είχε αναλάβει σχετικές πολιτικές
δεσμεύσεις ­ στο συνέδριο του κόμματος ­ είτε γιατί θέλησε να στείλει μήνυμα
ότι βαδίζουμε στην πραγματική σύγκλιση, μετά την καθιέρωση του ευρώ. 
Είναι ενδεχόμενο ο προϋπολογισμός να αντέξει το κόστος, το οποίο υπολογίζεται
σε 130 δισ. δρχ. Είναι, επίσης, πιθανό να μην επιβαρυνθεί υπερβολικά ο
τιμάριθμός εξαιτίας της αύξησης αυτής. Και είναι αρκετά βέβαιο ότι πάνω από
100.000 εργαζόμενοι στον δημόσιο τομέα, οι πιο χαμηλόμισθοι, θα είναι
ικανοποιημένοι από την εξέλιξη αυτή. Και το όφελος από την ικανοποίηση αυτή θα
το εισπράξει, ίσως, πολιτικά η κυβέρνηση. 
Οι αδικημένοι 
Αλλά είναι, επίσης, σίγουρο ότι δεν θα είναι καθόλου ικανοποιημένοι οι
εργαζόμενοι στον ιδιωτικό τομέα, αν δεν εξασφαλίσουν και αυτοί ανάλογη
μεταχείριση. Με χαμηλότερους βασικούς μισθούς και αδυναμία άσκησης πολιτικής
επιρροής για την εξασφάλιση οικονομικών ωφελημάτων, οι ιδιωτικοί υπάλληλοι και
οι εργάτες είναι οι αδικημένοι της ιστορίας. Αυτό επιβεβαιώνεται, άλλωστε,
κάθε χρόνο από τα στοιχεία που δίνει στη δημοσιότητα το ίδιο το υπουργείο
Οικονομίας. 
Οι πιέσεις που αναμένεται να ασκηθούν τώρα, για υψηλές αυξήσεις στον ιδιωτικό
τομέα, θα είναι ισχυρές και δικαιολογημένες. Αν, όμως, ικανοποιηθούν και αυτά
τα αιτήματα, θα γενικευθεί το πρόβλημα της επιβάρυνσης του παραγωγικού κόστους
και θα υπάρξουν έντονες πληθωριστικές πιέσεις. 
Ένα άλλο θέμα που δημιουργείται με τη συγκεκριμένη επιδοματική τακτική που
εγκαινίασε το υπουργείο Οικονομικών, είναι ότι αναβάλλει, για άλλη μια φορά,
τη διαμόρφωση μιας εισοδηματικής πολιτικής βασισμένης στην αποδοτικότητα των
υπαλλήλων. Όταν όλοι παίρνουν το ίδιο επίδομα, είναι προφανές ότι αδικούνται
αυτοί που δουλεύουν περισσότερο. Και τα επιδόματα είναι το κατ' εξοχήν
εργαλείο για να ανταμειφθεί η παραγωγικότητα. 
Μπορεί να συμφωνήσει, ίσως, κανείς ότι η αύξηση των αμοιβών των χαμηλόμισθων
ήταν μια αναγκαία τονωτική ένεση για τη συγκεκριμένη, ομολογουμένως μη
προνομιούχο, κατηγορία εργαζομένων. Όμως, το αμέσως επόμενο βήμα πρέπει να
είναι η διαμόρφωση ενός μισθολογίου βασισμένου στην παραγωγικότητα.
Διαφορετικά, δημιουργείται άλλου είδους αδικία, την οποία υφίστανται όχι μόνο
οι ευσυνείδητοι δημόσιοι υπάλληλοι, αλλά το σύνολο της οικονομίας. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17252I031</ED>
<ID>
ID:303915

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I03&aa=1</URL></REF>


Article

<CATEGORY>vin16</CATEGORY>

 <H2>Μεγαλύτερη έκπτωση φόρου για δηλώσεις μέσω Ίντερνετ
</H2>
Σε μεγαλύτερη έκπτωση φόρου για τις δηλώσεις που θα υποβληθούν μέσω του
Ίντερνετ προχωρεί το υπουργείο Οικονομικών, προκειμένου να δοθεί κίνητρο στους
φορολογουμένους να υποβάλλουν τις δηλώσεις τους ηλεκτρονικά. 
Το μέτρο αυτό φέρεται να έχει προκριθεί στις συσκέψεις που πραγματοποιεί ο
υπουργός Οικονομίας και Οικονομικών κ. Νίκος Χριστοδουλάκης με τον υφυπουργό
Οικονομίας κ. Απόστολο Φωτιάδη και άλλα στελέχη του υπουργείου, στις οποίες
εξετάζονται οι διαδικασίες υποβολής των φορολογικών δηλώσεων με σκοπό την
απλοποίησή τους. 
Η έκπτωση που δικαιούται κάθε φορολογούμενος που αποστέλλει τη δήλωσή του
ηλεκτρονικά είναι 2,5% επί του φόρου ­ και μέχρι 25.000 δρχ. 
Σημειώνεται ότι στις συσκέψεις αυτές αποφασίσθηκε να μην προχωρήσει τελικά η
σκέψη να χορηγείται μείωση φόρου σε όσους φορολογουμένους υποβάλλουν τη δήλωσή
τους νωρίτερα από τις προκαθορισμένες προθεσμίες. 
Παράλληλα, χθες, το υπουργείο Οικονομικών έδωσε στη δημοσιότητα την εγκύκλιο
για τη συμπλήρωση του εντύπου Ε3 από ελεύθερους επαγγελματίες και
επιχειρηματίες. Οι υπόχρεοι πρέπει να επιδείξουν ιδιαίτερη προσοχή, ώστε τα
στοιχεία που θα αναγράψουν στο έντυπο αυτό να συμφωνούν με αυτά του εντύπου
Ε1. 
Πρόκειται για 800.000 ελεύθερους επαγγελματίες και επιχειρήσεις, που και φέτος
θα πρέπει να υποβάλουν, μαζί με τη φορολογική δήλωση, το έντυπο Ε3,
αναγράφοντας αναλυτικά τα εισοδήματα και τις δαπάνες τους. Το έντυπο Ε3 είναι
ίδιο με αυτό που υπέβαλαν και πέρυσι οι υπόχρεοι. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I03</CAT>
<ED>
Κωδικός άρθρου: A17252I032</ED>
<ID>
ID:303969

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I03&aa=2</URL></REF>


Article

<CATEGORY>vin16</CATEGORY>

 <H5>Εθνική - Αlpha Βank
</H5><H2>Το παρασκήνιο του διαζυγίου
</H2><H4>Οι λεπτομέρειες είναι, πολλές φορές, αυτές που κρίνουν το αποτέλεσμα. Μια
κουβέντα που έμεινε στη μέση, μια πρόθεση που παρεξηγήθηκε ή μια «διαρροή» που
θεωρήθηκε ύποπτη, μπορεί να τινάξουν στον αέρα μια συμφωνία στο παραπέντε.
Ειδικά όταν οι αφορμές δεν λείπουν. Όπως στην περίπτωση της Εθνικής με την
Αlpha Βank </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Ο διοικητής της Εθνικής, κ. Θ. Καρατζάς, είχε «ρίξει την ιδέα» της
συγχώνευσης για πρώτη φορά πριν από τρία χρόνια

Μια συνάντηση που διακόπηκε αλλά ποτέ δεν ολοκληρώθηκε και ένα τηλεφώνημα που
διήρκεσε λίγα μόλις δευτερόλεπτα, ήταν το ρέκβιεμ της ιστορικής απόπειρας για
τη συγχώνευση των δύο μεγαλύτερων ελληνικών τραπεζών, της Εθνικής και της
Alpha Bank. Η ημιτελής συνάντηση αφορά στο ραντεβού που πραγματοποιήθηκε πριν
από ακριβώς μια εβδομάδα, στο σπίτι του κ. Αρτέμη Θεοδωρίδη, στην οδό
Ρηγίλλης, με τη συμμετοχή των τριών υποδιοικητών της Εθνικής ­ Πανταλάκη,
Ταμβακάκη και Βρανά ­ και των Μαντζούνη, Φιλάρετου, Γιαννόπουλου και
Θεοδωρίδη, της Alpha Bank. Διήρκεσε παραπάνω από δύο ώρες, διακόπηκε γύρω στις
13.00, με τη συμφωνία να επαναληφθεί, είτε αργότερα την ίδια ημέρα είτε την
επομένη. Ως γνωστόν, η συμφωνία αυτή δεν τηρήθηκε ποτέ. 
Ο λόγος; Η πρόταση που κατέβασε η πλευρά της Alpha Bank, όπως διατυπώθηκε από
τον κ. Μαντζούνη. Δηλαδή, μια Εκτελεστική Επιτροπή, αποτελούμενη από τους
Καρατζά και Κωστόπουλο, δύο υποδιοικητές (έναν από κάθε τράπεζα) και επτά
γενικούς διευθυντές. Μια παραλλαγή της πρότασης έκανε λόγο για συμμετοχή μόνο
των δύο επικεφαλής στο διοικητικό συμβούλιο της νέας τράπεζας, αλλά με την
ιεραρχία να παραμένει, όπως προηγουμένως αναφέρθηκε. 
Η θέση αυτή δεν υιοθετήθηκε από την πλευρά της Εθνικής και έτσι, νωρίς το
μεσημέρι του Σαββάτου, Καρατζάς και Κωστόπουλος, με πρωτοβουλία του πρώτου,
επικοινώνησαν τηλεφωνικώς και συμφώνησαν ότι «δεν προχωράμε». Εκεί τέλειωσαν
όλα. Η Κυριακή ήταν μια ήσυχη ημέρα και για τους δύο πρωταγωνιστές. Ο κ.
Καρατζάς την πέρασε στο σπίτι του γιου του, οικογενειακά. Το ίδιο και ο κ.
Κωστόπουλος. 
Έτσι, ένα φλερτ που ξεκίνησε πριν από τρία χρόνια, εξελίχθηκε σε σχέση από τα
μέσα του περασμένου καλοκαιριού και επισημοποιήθηκε ως αρραβώνας από τις 31
Οκτωβρίου, κατέληξε σε διαζύγιο το Σάββατο 19 Ιανουαρίου, χωρίς ποτέ οι δύο
πλευρές να φτάσουν στον γάμο που χρονικά υπολογιζόταν στα μέσα του ερχόμενου
Απριλίου (οπότε και αναμενόταν να επιτευχθεί η νομική συγχώνευση των δύο
τραπεζών). 
Ένας από τους βασικούς κανόνες που χαρακτηρίζει όλα τα διαζύγια, είναι ότι «
ποτέ δεν φταίει μόνο ο ένας». Από την Εθνική υποστηρίζεται ότι «τα στελέχη της
Alpha Bank δεν κατανόησαν, όπως αποδείχθηκε στην πορεία, την ιστορική ευκαιρία
που παρουσιάσθηκε για τη δημιουργία ενός πανίσχυρου, σε ευρωπαϊκό επίπεδο,
χρηματοπιστωτικού ομίλου». Από την Alpha Bank, πάλι, υποστηρίζεται ότι «τα
στελέχη της Εθνικής παρανόησαν το ­ τυπικό και μόνο ­ κομμάτι της συγχώνευσης
που προέβλεπε την απορρόφηση της Τράπεζάς μας και το θεώρησαν ουσιαστικό». 
Η άλλη προσφορά 
Ο πρόεδρος της Alpha Bank, κ. Ι. Κωστόπουλος, στήριξε τις προσπάθειες για να
σωθεί ο γάμος, μέχρι την τελευταία στιγμή

Στην αγορά, όλες τις προηγούμενες ημέρες, κυκλοφόρησαν φήμες ότι βασική αιτία
της αρνητικής αυτής εξέλιξης ήταν προσφορά ξένης τράπεζας που είχε στο συρτάρι
της η Alpha Bank και η οποία θα εμφανιζόταν άμεσα. Στην Εθνική δεν τις
πίστεψαν ποτέ, αλλά και επισήμως από τη διοίκηση της Alpha Bank δεν
επιβεβαιώθηκαν ­ και δικαίως, αφού ποτέ δεν υπήρξε τέτοια προσφορά. Η Goldman
Sachs, η οποία κατά το παρελθόν λειτούργησε για λογαριασμό της Alpha Bank, στο
πλαίσιο της διερεύνησης του ευρωπαϊκού χώρου για την αναζήτηση του κατάλληλου
στρατηγικού εταίρου, στο κρίσιμο διάστημα από τον Σεπτέμβριο του 2001 έως τις
19 Ιανουαρίου του 2002, δεν έκανε καμία απολύτως επαφή γι' αυτόν τον σκοπό.
Κατά συνέπεια, δεν υπήρξε ποτέ πρόταση στη διοίκηση της ελληνικής τράπεζας,
ιδιαίτερα όταν οι συζητήσεις με την Εθνική είχαν φτάσει σε οριακό σημείο και
παρά τα όσα περί του αντιθέτου κυκλοφορούσαν στην αγορά, από διάφορες πηγές. 
Ένας άλλος «μύθος» έχει να κάνει με τον ρόλο τού κ. Ζομπανάκη στις εξελίξεις
που έλαβαν χώρα, στο μεσοδιάστημα από την ανακοίνωση του «αρραβώνα» έως την
οριστικοποίηση του «διαζυγίου». Παλιός τραπεζίτης με πολύ καλές διασυνδέσεις
στον ευρωπαϊκό χώρο, ο κ. Ζομπανάκης εφέρετο, όλο το προηγούμενο κρίσιμο
διάστημα, ως κομιστής συγκεκριμένης «ξένης προσφοράς» (οι φήμες της αγοράς
έκαναν λόγο για την ιταλική τράπεζα Unicredito) για την Alpha Bank. Εν
προκειμένω, η αλήθεια εντοπίζεται μόνο στο γεγονός ότι διατηρεί καλές σχέσεις
με τη διοίκηση της τράπεζας. Από του σημείου αυτού, όμως, μέχρι εκείνου που
έφεραν τον κ. Κωστόπουλο να έχει γίνει αποδέκτης αυτής της προσφοράς, η
διαφορά είναι τεράστια. 
Άλλοι μύθοι 
Μύθος είναι, επίσης, ότι Καρατζάς και Κωστόπουλος διέκοψαν, έστω και
προσωρινά, τις μεταξύ τους επαφές, ακόμα και όταν η κατάσταση ήταν κρίσιμη. Οι
μεταξύ τους τηλεφωνικές συζητήσεις ήταν συνεχείς. Υπήρξε μέρα που συνομίλησαν
και τρεις φορές. Ακόμα και την Τετάρτη, 16 Ιανουαρίου, όταν ανεβλήθη η
προγραμματισμένη από το προηγούμενο βράδυ συνάντησή τους, ο λόγος δεν ήταν
κάποια μεταξύ τους ρήξη, όπως υποστηριζόταν. 
Αντιθέτως, νωρίς το πρωί εκείνης της ημέρας, είχαν μιλήσει στο τηλέφωνο και
συμφώνησαν ότι θα ήταν προτιμότερο να αναβληθεί για αργότερα η συνάντηση, αφού
«με τις κάμερες και τα μικρόφωνα έξω από τις δύο τράπεζες, δεν είναι δυνατόν
να γίνει κουβέντα σε ήρεμους τόνους». Καλύτερη απόδειξη από το γεγονός ότι η
συνάντηση έγινε τελικώς, αλλά την επομένη το πρωί, αιφνιδιαστικά, και σε
ουδέτερο έδαφος, δεν υπάρχει. 
Μύθο συνιστούν και τα περί συνεχούς παρέμβασης του Μεγάρου Μαξίμου στις
εξελίξεις. Η μοναδική επικοινωνία που σημειώθηκε με τους δύο πρωταγωνιστές,
ήταν τηλεφωνική και πραγματοποιήθηκε την κρίσιμη Δευτέρα 14 Ιανουαρίου,
προκειμένου να υπάρξει άμεση ενημέρωση για το θέμα. 
Γεγονός αποτελεί ότι η έναρξη της θητείας του κ. Ν. Χριστοδουλάκη στο
υπουργείο της Πλατείας Συντάγματος σχεδόν συνέπεσε χρονικά με την ανακοίνωση
της πρόθεσης των δύο τραπεζών να προχωρήσουν σε συγχώνευση. Τότε, όμως, δεν
κράτησε αποστάσεις από το εγχείρημα, το οποίο από πολλούς θεωρήθηκε και ως
«προίκα» για μια επιτυχημένη θητεία, σε αντίθεση με την προσπάθεια
αποστασιοποίησης που αναλήφθηκε μετά την ανακοίνωση του οριστικού «διαζυγίου».
Το κρίσιμο βράδυ της Δευτέρας 14 Ιανουαρίου έκανε επαφές και με τις δύο
τράπεζες, προσπάθησε να γεφυρώσει το χάσμα μεταξύ των δύο πλευρών και ανέλαβε
πρωτοβουλίες ώστε να βρεθεί λύση στο αδιέξοδο. Από το μεσημέρι του περασμένου
Σαββάτου, όμως - και αφού το «διαζύγιο» αποτελούσε ήδη πραγματικότητα -
προσπάθησε να μεταθέσει όλο το βάρος των ευθυνών, τονίζοντας ότι επρόκειτο για
καθαρά «επιχειρηματικό ζήτημα». 
Γεγονός αποτελεί, επίσης, ότι στη Νέα Δημοκρατία ποτέ δεν χαιρέτησαν με
ιδιαίτερη ζέση το εγχείρημα και ότι σχεδόν πανηγύρισαν με το τελικό
αποτέλεσμα. Όμως, κορυφαία στελέχη της είχαν ενημερωθεί για το περιεχόμενό του
σχεδόν αμέσως μετά την επίσημη ανακοίνωσή του, καθώς λεπτομέρειες της
προσπάθειας είχε αναπτύξει ο ίδιος ο πρόεδρος της Alpha Bank κ. Κωστόπουλος
στον πρόεδρο του κόμματος Κ. Καραμανλή, παρουσία των Γ. Σουφλιά και Γ.
Αλογοσκούφη. Μάλιστα, το απόγευμα της 31ης Οκτωβρίου, όταν ανακοινώθηκε η
πρόθεση των δύο τραπεζών να προχωρήσουν σε συγχώνευση, ο κ. Κωστόπουλος
επικοινώνησε τηλεφωνικά με τον πρόεδρο της Ν.Δ. και ήταν τότε που κανονίστηκε
η συνάντηση που προαναφέρθηκε και η οποία πραγματοποιήθηκε την αμέσως επόμενη
Δευτέρα. Γεγονός, όμως, είναι ότι τότε δεν εκφράσθηκε αντίθεση στο εγχείρημα,
αντίθετα με όσα ακολούθησαν την επομένη της επισημοποίησης του «διαζυγίου».

Επίσης, είναι λάθος να θεωρείται ότι στο σύνολό τους τα μέλη της διοίκησης της
Alpha Bank «πολέμησαν» τη συμφωνία με την Εθνική. Εκτός του κ. Κωστόπουλου,
που σχεδόν ποτέ δεν την αμφισβήτησε, τουλάχιστον δύο ακόμη μέλη τη στήριξαν
στο έκτακτο διοικητικό συμβούλιο της Τράπεζας, που πραγματοποιήθηκε την Τρίτη,
15 Ιανουαρίου. 
Γεγονός αποτελεί, όμως, ότι κορυφαία στελέχη και των δύο πλευρών αντήλλαξαν
μέσω τρίτων «κουβέντες», σε ορισμένες περιπτώσεις «βαριές», άλλοτε με αφορμή
διάφορα δημοσιεύματα και άλλοτε με αφορμή προωθούμενες λύσεις. Εκεί χάλασαν
και προσωπικές σχέσεις. 
Γεγονός αποτελεί, τέλος, η «βεντέτα» που ξέσπασε μεταξύ των σωματείων των
εργαζομένων στις δύο τράπεζες. Αυτή, από κάποια στιγμή και έπειτα, μεταφέρθηκε
και στο Γενικό Συμβούλιο της ΟΤΟΕ, το οποίο χωρίσθηκε σε δύο στρατόπεδα.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I04</CAT>
<ED>
Κωδικός άρθρου: A17252I041</ED>
<ID>
ID:303916

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I04&aa=1</URL></REF>


Article

<CATEGORY>vin16</CATEGORY>

 <H5>προϋπολογισμός
</H5><H2>182 δισ. δρχ. ο λογαριασμός των προσλήψεων 2003 - 2004
</H2><H4>Κόστος 182 δισ. δρχ. για τον προϋπολογισμό, την επόμενη διετία, συνεπάγεται η
ικανοποίηση των αιτημάτων των υπουργείων για την πρόσληψη συνολικά 34.000
ατόμων, προκειμένου να καλυφθούν τρέχουσες ανάγκες τους σε προσωπικό και οι
ανάγκες διοργάνωσης των Ολυμπιακών Αγώνων του 2004 </H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Προσλήψεις 34.000 ατόμων, συνολικού κόστους για τον προϋπολογισμό 182 δισ.
δραχμών, ζητούν τα υπουργεία και οι φορείς του Δημοσίου για τη διετία 2003 και
2004, προκειμένου να καλύψουν τις τρέχουσες ανάγκες τους σε προσωπικό, καθώς
και αυτές που σχετίζονται με τη διοργάνωση των Ολυμπιακών Αγώνων. 
Οι προτάσεις των υπουργείων, των περιφερειών και των Νομαρχιακών
Αυτοδιοικήσεων για τις προσλήψεις της επόμενης διετίας έχουν υποστεί
επεξεργασία κατ' αρχήν από το υπουργείο Εσωτερικών και Δημόσιας Διοίκησης και
ήδη έχουν αποσταλεί στο υπουργείο Οικονομικών (Γενικό Λογιστήριο του Κράτους),
που θα έχει και τον τελευταίο λόγο γι' αυτές που θα εγκριθούν. 
Από το σύνολο των προσλήψεων που ζητούν υπουργεία και φορείς, με βάση την
επεξεργασία που έχει γίνει, 24.000 αφορούν στην κάλυψη των τρεχουσών αναγκών
λειτουργίας του Δημοσίου το 2003 και το 2004, ενώ το κόστος για τον
προϋπολογισμό, στην περίπτωση που ικανοποιηθεί το σύνολο των αιτημάτων αυτών,
υπολογίζεται σε 103,680 δισεκατομμύρια δραχμές. Οι υπόλοιπες, που
υπολογίζονται σε τουλάχιστον 10.000 προσλήψεις, αφορούν στην απασχόληση
μόνιμου και εποχικού προσωπικού από τα υπουργεία και τους εποπτευόμενους
φορείς τους, προκειμένου να καλυφθούν οι ανάγκες τους για τη διοργάνωση των
Ολυμπιακών Αγώνων του 2004. Η επιβάρυνση για τον προϋπολογισμό, από τις
προσλήψεις αυτές, υπολογίζεται σε 78,39 δισεκατομμύρια δραχμές. 
Η μερίδα του λέοντος σε Εκπαίδευση, Υγεία 
Από τις προτάσεις των υπουργείων για πρόσληψη προσωπικού για την κάλυψη των
αναγκών τους σε νέα προγράμματα και υπηρεσίες, προκύπτει ότι τη μερίδα του
λέοντος στις νέες προσλήψεις διεκδικεί το υπουργείο Εθνικής Παιδείας και
Θρησκευμάτων, το οποίο ζητά για το 2003 την έγκριση δαπάνης ύψους 28,1 δισ.
δραχμών, για την πρόσληψη 6.513 ατόμων. Στο ίδιο ποσό ανέρχεται και για το
2004 η δαπάνη που προτείνεται να εγκριθεί για το υπουργείο αυτό, καθώς και ο
αριθμός των προσλήψεων, προκειμένου να καλυφθούν οι ανάγκες των εκπαιδευτικών
ιδρυμάτων σε προσωπικό. Έτσι, για τη διετία, οι προσλήψεις που προτείνεται να
γίνουν στον χώρο της Παιδείας ανέρχονται σε 13.026, συνολικού κόστους 56,3
δισ. δραχμών. 
Ακολουθεί το υπουργείο Υγείας και Πρόνοιας, για το οποίο προτείνεται η
πρόσληψη 2.013 ατόμων, αντίστοιχα, το 2003 και το 2004. Πρόκειται συνολικά για
την πρόσληψη 4.026 ατόμων στα νοσοκομεία και γενικότερα στον χώρο της Υγείας.
Μεγάλο αριθμό προσλήψεων ζητά και το υπουργείο Δημόσιας Τάξης. Για τη διετία,
προτείνεται η πρόσληψη 3.026 ατόμων. Η πρόσληψη επιπλέον 2.026 ατόμων την
επόμενη διετία προτείνεται και για το υπουργείο Εμπορικής Ναυτιλίας,
προκειμένου να καλυφθούν οι ανάγκες καλύτερης εποπτείας των θαλάσσιων
μεταφορών και φύλαξης των ακτών. 
Ολυμπιάδα προσλήψεων 
Στον χώρο της Υγείας προορίζονται να γίνουν και οι περισσότερες προσλήψεις για
την κάλυψη των αναγκών διοργάνωσης της Ολυμπιάδας του 2004. Για τον χώρο αυτό
ζητείται να εγκριθούν προσλήψεις 3.200 ατόμων, για τη διετία 2003 - 2004. Από
αυτές, το μεγαλύτερο μέρος θα αφορά στην επάνδρωση του ΕΚΑΒ καθώς και των
δημόσιων νοσοκομείων. Για την κάλυψη των αναγκών του υπουργείου Παιδείας
προτείνονται προσλήψεις συνολικού κόστους 21,9 δισ. δρχ. το 2003 και το 2004,
ενώ σε επιπλέον 9 δισ. δρχ. εκτιμάται το κόστος για την κάλυψη των
προτεινόμενων 2.500 προσλήψεων στο υπουργείο Εξωτερικών, ώστε να ολοκληρωθεί η
ολυμπιακή προετοιμασία. Επίσης, για να καλυφθεί το κόστος των προσλήψεων που
θα γίνουν στο πυροσβεστικό σώμα το 2004, για λόγους φύλαξης του περιβάλλοντος,
προτείνεται να εγκριθεί δαπάνη ύψους 6 δισ. δρχ. Η δαπάνη αυτή καλύπτει το
κόστος πρόσληψης 500 μόνιμων εργαζομένων στην Πυροσβεστική και άλλων 1.500
εποχικών. 
Στο μικροσκόπιο οι προτάσεις 
Τα αιτήματα των υπουργείων για νέες προσλήψεις βρίσκονται ήδη υπό εξέταση στο
Γενικό Λογιστήριο του Κράτους, σε μια προσπάθεια να προσδιορισθούν οι ανάγκες
σε νέο προσωπικό, για την επόμενη διετία. Σε αυτή τη φάση, ο υπουργός
Οικονομίας και Οικονομικών κ. Νίκος Χριστοδουλάκης και ο αρμόδιος υφυπουργός
κ. Γιώργος Φλωρίδης έχουν θέσει στο τραπέζι της συζήτησης τα αιτήματα των
υπουργείων για την κάλυψη των αναγκών τους σε προσωπικό που θα αξιοποιηθεί για
τη διοργάνωση των Ολυμπιακών Αγώνων καθώς αποτελούν ένα σημαντικό μέρος του
συνολικού κόστους διοργάνωσης των Αγώνων. 
Πάντως, το πιθανότερο είναι ότι οι προτάσεις των υπουργείων για πρόσληψη
προσωπικού, κατά την επόμενη διετία, θα περικοπούν αρκετά από το Γενικό
Λογιστήριο του Κράτους. Κυρίως θα περικοπούν αυτές που αφορούν στην πρόσληψη
προσωπικού για την κάλυψη των τρεχουσών αναγκών των υπουργείων, αφού οι
προσλήψεις για την Ολυμπιάδα θεωρούνται, λίγο έως πολύ, ανελαστικές. Όπως
αναφέρουν αρμόδιοι παράγοντες του υπουργείου Οικονομικών, οι προτάσεις των
υπουργείων για νέες προσλήψεις ­ πέραν της Ολυμπιάδας ­ υπερβαίνουν τα
περιθώρια που έχει ο προϋπολογισιμός.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I05</CAT>
<ED>
Κωδικός άρθρου: A17252I051</ED>
<ID>
ID:303917

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I05&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο
</H5><H2>Φορολογικός παράδεισος της Ευρώπης η Σοφοκλέους
</H2><H4>«Φορολογικός παράδεισος» των χρηματιστηρίων της Ευρώπης θα μπορούσε να
χαρακτηριστεί η Σοφοκλέους. Ο επενδυτής στο ελληνικό Χρηματιστήριο
επιβαρύνεται μόνο με έναν φόρο στις συναλλαγές. Ο φόρος αυτός ανέρχεται σε
0,6% της αξίας των μετοχών που πουλάει. Όμως, δεν υπάρχει κίνητρο για τη
διακράτηση μετοχών. Σε αρκετά χρηματιστήρια της Ευρώπης προβλέπεται σημαντική
μείωση του συντελεστή φορολογίας ή ακόμη και εξαίρεση από τη φορολογία, σε
περιπτώσεις διακράτησης μετοχών από μερικούς μήνες έως μερικά χρόνια. Στα
περισσότερα χρηματιστήρια της Ευρώπης δεν υπάρχουν φόροι στις συναλλαγές ή,
όπου υπάρχουν, κυμαίνονται γύρω στο ποσοστό που ισχύει και στη Σοφοκλέους.
Όμως, σχεδόν σε όλα τα χρηματιστήρια φορολογούνται τα μερίσματα και τα κέρδη
που προέρχονται από υπεραξίες. Σε άλλες περιπτώσεις τα μερίσματα και τα κέρδη
κεφαλαίου φορολογούνται στην πηγή, άλλοτε γίνεται παρακράτηση και άλλοτε
θεωρούνται ως εισόδημα και υπόκεινται στην αντίστοιχη φορολογική κλίμακα. </H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Το θεσμικό καθεστώς και τον τρόπο λειτουργίας 20 χρηματιστηρίων στην Ευρώπη
παρουσιάζει μελέτη της ΑΣΥΚ (θυγατρική του Χρηματιστηρίου), η οποία εκπονήθηκε
για λογαριασμό του ΣΜΕΧΑ. Η «ΟΙΚΟΝΟΜΙΑ» παρουσιάζει σήμερα τα βασικά
συμπεράσματα που προκύπτουν από τον συγκριτικό πίνακα που περιλαμβάνεται στη
μελέτη, σχετικά με το φορολογικό καθεστώς που ισχύει σε κάθε χρηματιστήριο. 
Σύμφωνα με τη μελέτη της ΑΣΥΚ και του ΣΜΕΧΑ, ο φορολογικός «χάρτης» των
χρηματιστηρίων στην Ευρώπη έχει ως εξής: 
Αθήνα. Στο Χρηματιστήριο Αξιών Αθηνών ισχύει φόρος 0,6% επί της αξίας
των πωλήσεων. Τα μερίσματα δεν φορολογούνται, όπως και τα κέρδη από υπεραξία. 
Κοπεγχάγη. Δεν υπάρχει φόρος στις συναλλαγές. Στα μερίσματα προβλέπεται
παρακράτηση φόρου 30%. Ο συντελεστής φορολογίας των μερισμάτων που λαμβάνονται
από εγχώριους επενδυτές κυμαίνεται μεταξύ 30% και 40%. Τα κέρδη από υπεραξίες
για τους εγχώριους ιδιώτες επενδυτές θεωρούνται εισόδημα και φορολογούνται
ανάλογα. Εφόσον η διακράτηση γίνεται για πάνω από τρία χρόνια, τα κέρδη από
υπεραξίες θεωρούνται ως μερίσματα και φορολογούνται με συντελεστή που
κυμαίνεται μεταξύ 30% και 40%. 
Φρανκφούρτη. Δεν υπάρχουν φόροι στις συναλλαγές. Τα κέρδη από υπεραξίες
φορολογούνται ανάλογα με το ύψος του ετήσιου εισοδήματος. Ο συντελεστής
φορολογίας φτάνει έως το 51%. 
Euronext (Άμστερνταμ). Δεν υπάρχουν φόροι στις συναλλαγές. Το εισόδημα
που προέρχεται από επενδύσεις (εκτιμάται σε 4%) υπόκειται σε φορολόγηση με
συντελεστή 30%. Η αξία της επένδυσης φορολογείται με συντελεστή 1,2% κάθε
χρόνο. 
Euronext (Βρυξέλλες). Υπάρχει φόρος 0,17% στις συναλλαγές, ο οποίος
ισχύει για ιδιώτες και θεσμικούς επενδυτές. Για τους ξένους επενδυτές δεν
υπάρχει φόρος στις συναλλαγές. Τα μερίσματα φορολογούνται με συντελεστή 25%
(με 15% αν είναι νέα έκδοση). Δεν υπάρχουν φόροι στα κέρδη από υπεραξίες. 
Euronext (Παρίσι). Τα κέρδη κεφαλαίου (από υπεραξίες) φορολογούνται με
συντελεστή 26%, εφόσον ξεπερνούν ένα συγκεκριμένο ποσό. Τα μερίσματα και οι
τόκοι θεωρούνται ως εισόδημα και φορολογούνται ανάλογα. Υπάρχει έκπτωση φόρου
στα μερίσματα. 
Ελσίνκι. Δεν υπάρχουν φόροι στις χρηματιστηριακές συναλλαγές. Τα
μερίσματα δεν φορολογούνται, αλλά εφαρμόζεται φόρος 29% στους τόκους και στα
κέρδη κεφαλαίου. 
Ιρλανδία. Στις συναλλαγές ισχύει δασμός 1% επί των αγορών. Για τις
εταιρείες με έδρα την Ιρλανδία ισχύει παρακράτηση φόρου 25%. Ξένοι επενδυτές,
ασφαλιστικά ταμεία, φιλανθρωπικά ιδρύματα και άλλες κατηγορίες επενδυτών και
εταιρικών σχημάτων, δεν φορολογούνται. 
Ιταλία. Δεν υπάρχουν φόροι στις συναλλαγές. Τα κέρδη κεφαλαίου για τους
εγχώριους ιδιώτες επενδυτές φορολογούνται άπαξ με 12,5% (παρακράτηση), ενώ οι
ξένοι επενδυτές δεν φορολογούνται. Τα μερίσματα για τους εγχώριους ιδιώτες
επενδυτές φορολογούνται με 12,5% (παρακράτηση). 
Λισαβώνα. Δεν υπάρχουν φόροι στις συναλλαγές. Στα μερίσματα ισχύει
παρακράτηση 25%, η οποία αυξάνεται κατά 5% σε διάφορες περιπτώσεις (φόρος
κληρονομιάς κ.λπ.). Τα κέρδη κεφαλαίου φορολογούνται με 10%. Αν οι μετοχές
διακρατούνται πάνω από 12 μήνες, τα κέρδη κεφαλαίου δεν φορολογούνται. 
Λιουμπλιάνα. Υπάρχει φόρος 0,08% στις συναλλαγές. Στους ιδιώτες
επενδυτές τα μερίσματα φορολογούνται με 25% και τα κέρδη κεφαλαίου με 30%
(παρακράτηση). Τα κέρδη κεφαλαίου δεν φορολογούνται, αν οι μετοχές
διακρατηθούν για πάνω από τρία χρόνια. 
Λονδίνο. Στις συναλλαγές ισχύει δασμός 0,05%. Τα κέρδη κεφαλαίου
φορολογούνται ανάλογα με την κατηγορία του φορολογουμένου. 
Λουξεμβούργο. Δεν υπάρχουν φόροι στις συναλλαγές. Η παρακράτηση φόρου
στα μερίσματα, για τις εγχώριες εταιρείες, είναι 25%. 
Μαδρίτη. Δεν υπάρχουν φόροι στις συναλλαγές. Για τα μερίσματα και τις
υπεραξίες ισχύει παρακράτηση φόρου 25%. 
Μάλτα. Δεν υπάρχουν φόροι στις συναλλαγές. Στα μερίσματα και στα κέρδη
κεφαλαίου εφαρμόζεται φόρος 35%, στην πηγή. 
Όσλο. Δεν υπάρχουν φόροι στις συναλλαγές. Για τους εγχώριους επενδυτές
δεν υπάρχουν φόροι στα μερίσματα, ενώ για τους ξένους ο συντελεστής φτάνει
μέχρι 25%. Τα κέρδη κεφαλαίου φορολογούνται με 25%. 
Στοκχόλμη. Στις συναλλαγές δεν υπάρχουν φόροι. Προβλέπεται παρακράτηση
φόρου, που φτάνει μέχρι 30%, στα μερίσματα και στους τόκους. 
Ελβετία. Στις συναλλαγές ισχύει δασμός 0,075% για μετοχές εγχώριων
εταιρειών και 0,15% για μετοχές ξένων εταιρειών. Τα κέρδη κεφαλαίου δεν
φορολογούνται, ενώ υπάρχει παρακράτηση φόρου για τα μερίσματα, 35%. 
Βιέννη. Δεν υπάρχουν φόροι στις συναλλαγές. Τα μερίσματα και τα κέρδη
κεφαλαίου φορολογούνται με 25%. 
Βαρσοβία. Για τους εγχώριους επενδυτές υπάρχει παρακράτηση φόρου 15%
στα μερίσματα, ενώ τα κέρδη κεφαλαίου δεν φορολογούνται (μέχρι 31 Δεκεμβρίου
2003). <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I06</CAT>
<ED>
Κωδικός άρθρου: A17252I061</ED>
<ID>
ID:303918

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I06&aa=1</URL></REF>


Article

<CATEGORY>vin16</CATEGORY>

 <H2>Εθνική: εγκαίνια στο Βελιγράδι, καθυστέρηση στη Ρουμανία
</H2>
Σε περίπου έναν μήνα από σήμερα αναμένεται ότι θα πραγματοποιηθούν τα επίσημα
εγκαίνια του καταστημάτος που άνοιξε στο Βελιγράδι η Εθνική Τράπεζα. Το
κατάστημα, το οποίο βρίσκεται σε κεντρικό σημείο της σερβικής πρωτεύουσας,
ξεκίνησε ήδη τη λειτουργία του. Αν, όμως, το πρώτο, ουσιαστικό βήμα στη Νέα
Γιουγκοσλαβία πραγματοποιήθηκε, παραμένει σε εκκρεμότητα το επόμενο, στη
Ρουμανία, όπου η Εθνική αναζητεί εδώ και καιρό την τοπική τράπεζα-στόχο, στην
εξαγορά της οποίας και θα προχωρήσει. 
Οι συζητήσεις με την Alpha Bank, η οποία σημειωτέον διατηρεί ισχυρή παρουσία
στη συγκεκριμένη βαλκανική χώρα, είχαν ως αποτέλεσμα να καθυστερήσει το
συγκεκριμένο project, καθώς, σε περίπτωση συγχώνευσης, δεν θα χρειαζόταν η
απόκτηση και νέου ρουμανικού πιστωτικού ιδρύματος. Μετά την αποτυχία του
εγχειρήματος, όμως, η αναζητήση ξεκινά και πάλι και ενδεχομένως με περισσότερο
γρήγορους ρυθμούς, προκειμένου να καλυφθεί το χαμένο έδαφος. Από την άλλη
πλευρά, σε ό,τι αφορά το άνοιγμα της μεγαλύτερης ελληνικής τράπεζας στην
Τουρκία, οι πληροφορίες αναφέρουν ότι, προς το παρόν τουλάχιστον, θα
εξακολουθήσει να εντοπίζεται στη λειτουργία του Γραφείου Αντιπροσώπευσης στην Κωνσταντινούπολη.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I07</CAT>
<ED>
Κωδικός άρθρου: A17252I071</ED>
<ID>
ID:303919

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I07&aa=1</URL></REF>


Article

<CATEGORY>vin16</CATEGORY>

 <H2>Αυτοκτόνησε πρώην στέλεχος της Εnron
</H2>
Αυτοκτόνησε χθες ο πρώην αντιπρόεδρος του ενεργειακού ομίλου Enron, Τζον
Κλίφορντ Μπάξτερ, σε προάστιο του Χιούστον της Πολιτείας του Τέξας. 
Ο Μπάξτερ είχε παραιτηθεί τον Μάιο του 2001 από την αντιπροεδρία του ομίλου,
αλλά παρέμενε σύμβουλος στην Enron. Ο 43χρονος Μπάξτερ, ο οποίος διετέλεσε
αντιπρόεδρος του ομίλου που πτώχευσε, έδωσε χθες τέλος στη ζωή του σε προάστιο
του Χιούστον, όπως ανακοινώθηκε από την αστυνομία της Πολιτείας του Τέξας. 
Η πληροφορία επιβεβαιώθηκε και από την προσωρινή διοίκηση του ομίλου. 
Σύμφωνα με πληροφορίες, ο Μπάξτερ βρέθηκε νεκρός με μία σφαίρα στο κεφάλι μέσα
στο σταθμευμένο αυτοκίνητό του. Ο αυτόχειρας καθόταν στη θέση του οδηγού. Πλάι
του υπήρχε ένα ιδιόχειρο σημείωμα, στο οποίο εξηγούσε τους λόγους της
αυτοκτονίας του. Το περιεχόμενο του σημειώματος αυτού δεν έχει δημοσιοποιηθεί
και δεν έχει ανακοινωθεί ο τρόπος που αυτοκτόνησε. 
Σημειώνεται ότι αυτόχειρ, ο οποίος από το 1991 ήταν κορυφαίο στέλεχος της
Enron, συγκαταλέγεται μεταξύ των στελεχών της εταιρείας που έγιναν
δισεκατομμυριούχοι την εποχή κατά την οποία θεωρείται ότι έγιναν πολλές
ατασθαλίες στην εταιρεία. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I07</CAT>
<ED>
Κωδικός άρθρου: A17252I072</ED>
<ID>
ID:303970

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I07&aa=2</URL></REF>


Article

<CATEGORY>vin16</CATEGORY>

 <H2>Ανανεώνει τη συνεργασία της με τον ΟΣΕ η Αutohellas
</H2>
Σε ανανέωση της συνεργασίας της με τον ΟΣΕ για ακόμη δύο χρόνια προχωρεί η
Autohellas/Hertz. 
Στα πλαίσια της συνεργασίας αυτής, οι επιβάτες της γραμμής Αθήνα - Πάτρα -
Θεσσαλονίκη, του Intercity, μπορούν από οποιονδήποτε σταθμό θελήσουν να
συνεχίσουν το ταξίδι στον τόπο προορισμού τους, χρησιμοποιώντας με ειδικές
τιμές αυτοκίνητα από τον στόλο της εισηγμένης εταιρείας. 
Εκτός από τη συγκεκριμένη συνεργασία, η AutoHellas προχωρεί και σε νέες, με
μεγάλους εταιρικούς πελάτες, ενώ συνεχίζεται και η αποκλειστική συνεργασία της
με την συγγενή αεροπορική εταιρεία Aegean - Cronus Airlines, διευρύνοντας έτσι
την πελατειακή της βάση. 
Για τη χρήση του 2001, η εταιρεία προβλέπεται να πραγματοποιήσει κύκλο
εργασιών αυξημένο κατά περίπου 18%, ενώ θετικές εμφανίζονται και οι προοπτικές
για το 2002, καθώς εκτιμάται ότι η φετινή τουριστική περίοδος θα είναι
καλύτερη από την περυσινή. Η αξία των οχημάτων της εταιρείας ανέρχεται περίπου
στα 60 δισ. δρχ., ενώ οι συνολικές επενδύσεις που πραγματοποίησε το 2001 για
την επέκταση και ανανέωση του στόλου της ανήλθαν περίπου στα 25 δισ. δρχ. Ο
αριθμός των οχημάτων της ανέρχεται σε 17.000, ενώ το δίκτυο των ανά την Ελλάδα
υποκαταστημάτων της υπερβαίνει τα 110. 
Για την επέκταση των δραστηριοτήτων της σε χώρες του εξωτερικού, η εταιρεία
πρόκειται να προχωρήσει σύντομα στην ενσωμάτωση συγγενούς εταιρείας, η οποία
δραστηριοποιείται στην αγορά της Βουλγαρίας. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I08</CAT>
<ED>
Κωδικός άρθρου: A17252I081</ED>
<ID>
ID:303920

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I08&aa=1</URL></REF>


Article

<CATEGORY>vin16</CATEGORY>

 <H2>Νέα συνεργασία για τη Βάρδας
</H2>
Νέα συνεργασία, με στόχο την ανάπτυξη του δικτύου xονδρικής για τις επώνυμες
συλλογές Trussardi, Lanvin, Mc Gregor και Ρ. Balmain, τις oποίες
αντιπροσωπεύει αποκλειστικά στην Ελλάδα, πραγματοποίησε η εταιρεία Βάρδας. 
Η συμφωνία με την Παναγιώτης Αδαμάκος ΑΒΕΕ, η οποία δραστηριοποιείται στην
αγορά xονδρικής πώλησης, αναμένεται να βοηθήσει σημαντικά την εισηγμένη
εταιρεία προς την κατεύθυνση αυτή. 
Αύξηση πωλήσεων

Η νέα συνεργασία αναμένεται να αυξήσει τις πωλήσεις τής Βάρδας για το 2002
κατά 1,5 εκατ. ευρώ (500 εκατ. δρx.), ενώ για τα επόμενα xρόνια υπολογίζεται
ότι οι πωλήσεις θα αυξηθούν κατά 4,5 έως 6 εκατ. ευρώ (δηλαδή 1,5-2 δισ.
δρx.). Ο δειγματισμός των συλλογών στο νέο δίκτυο xονδρικής θα ξεκινήσει για
την σεζόν φθινόπωρο - xειμώνας 2002-2003. 
Στα σχέδια της εταιρείας περιλαμβάνεται η συμμετοxή της στο μετοxικό κεφάλαιο
της Παναγιώτης Αδαμάκος ΑΒΕΕ και αναμένεται να πραγματοποιηθεί εντός του 2002. 
Η διοίκηση της Βάρδας ακολουθεί το αναπτυξιακό της πρόγραμμα, τόσο με την
επέκταση της ομώνυμης αλυσίδας όσο και με την ανάπτυξη της Mc Gregor αλλά και
της αμερικανικής BCBG MaxAzria, με την οποία η Βάρδας κατέληξε σε συμφωνία πρόσφατα.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I08</CAT>
<ED>
Κωδικός άρθρου: A17252I082</ED>
<ID>
ID:303971

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I08&aa=2</URL></REF>


Article

<CATEGORY>vin16</CATEGORY>

 <H2>Το προβάδισμα στον «εικοσάρη» </H2>
Με τις τραπεζικές μετοχές να συγκεντρώνουν το μεγαλύτερο μέρος του επενδυτικού
ενδιαφέροντος, ο Γενικός Δείκτης Τιμών προσέγγισε στη συνεδρίαση της Πέμπτης
την υψηλότερη ενδοσυνεδριακή τιμή της εβδομάδας, τις 2.629,41 μονάδες, πριν
τελικά κλείσει στην επόμενη συνεδρίαση στις 2.617,87 μονάδες. Στην πρώτη
συνεδρίαση της εβδομάδας σημειώθηκε η μικρότερη ενδοσυνεδριακή τιμή του, των
2.521,95 μονάδων, ενώ τα εβδομαδιαία κέρδη του ανήλθαν σε 2,26%. Την παράσταση
έκλεψε ο τραπεζικός δείκτης, ο οποίος σημείωσε άνοδο της τάξεως του 4,53% στη
διάρκεια της εβδομάδας. Ο δείκτης FTSE/ASE-20 τον ακολούθησε, καταγράφοντας
κέρδη, ύψους 2,85%, καθώς έκλεισε την εβδομάδα στις 1.430,19 μονάδες. Οι
δείκτες FTSE/MID-40 και FTSE/MID-80 έκλεισαν στις 283,72 και 833,88 μονάδες,
με κέρδη της τάξεως του 1,26% και 2,31%, αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I11</CAT>
<ED>
Κωδικός άρθρου: A17252I111</ED>
<ID>
ID:303907

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I11&aa=1</URL></REF>


Article

<CATEGORY>vin16</CATEGORY>

 <H2>Κλείνει ο κύκλος μείωσης των επιτοκίων </H2>
Αίσθηση αισιοδοξίας προκάλεσε η κατάθεση ενώπιον της Επιτροπής Προϋπολογισμού
της Γερουσίας του διοικητή της FED, καθώς υποστήριξε πως οι δυνάμεις που
εμποδίζουν την ανάπτυξη της αμερικανικής οικονομίας συνεχώς φθίνουν. Παράλληλα
φαίνεται πως κλείνει και ο κύκλος μείωσης των επιτοκίων, τα οποία ύστερα από
12 διαδοχικές μειώσεις έχουν μειωθεί στα χαμηλότερα επίπεδα των τελευταίων 40
ετών. Ωστόσο, στη Νέα Υόρκη, οι δείκτες Dow Jones και Nasdaq συνεχίζουν να
βρίσκονται κάτω από τα ψυχολογικά επίπεδα των 10.000 και 2.000 μονάδων,
αντίστοιχα. Στην ευρωζώνη, αναμένεται ανάκαμψη της οικονομίας το 2002, ενώ τα
επιτόκια εκτιμάται πως θα παραμείνουν αμετάβλητα. Η ισοτιμία του ευρώ με το
δολάριο δεν παρουσίασε ιδιαίτερες μεταβολές, ενώ αντίθετα, το γιεν συνέχισε
την πτωτική του πορεία έναντι του δολαρίου. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I14</CAT>
<ED>
Κωδικός άρθρου: A17252I141</ED>
<ID>
ID:303908

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I14&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Εισαγόμενη αισιοδοξία
</H2><H4>Τα νέα από το εξωτερικό επηρέασαν και τη Σοφοκλέους </H4>
Οι ενδείξεις για γρήγορη ανάκαμψη της αμερικανικής οικονομίας και τα θετικά
αποτελέσματα μεγάλων εταιρειών υψηλής τεχνολογίας του εξωτερικού, καθώς και οι
θετικές συστάσεις των διεθνών επενδυτικών οίκων για τις ελληνικές μετοχές,
αντιστάθμισαν τις πιέσεις που δέχτηκε το ΧΑΑ από την οριστική ματαίωση της
συμφωνίας Εθνικής Τράπεζας και Alpha Bank. 
Σε ημερήσια βάση, οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 18.1.2002 ο Γ.Δ. παρουσίασε πτώση κατά 0,07%, κλείνοντας
στις 2.559,94 μονάδες. 
Τη Δευτέρα 21.1.2002 ο Γ.Δ. σημείωσε πτώση κατά 0,63%, κλείνοντας
τελικά στις 2.543,73 μονάδες. 
Την Τρίτη 22.1.2002 ο Γ.Δ. σημείωσε άνοδο κατά 0,76%, κλείνοντας τελικά
στις 2.563,17 μονάδες. 
Την Τετάρτη 23.1.2002 ο Γ.Δ. σημείωσε νέα άνοδο κατά 1,33%, κλείνοντας
τελικά στις 2.597,38 μονάδες. 
Την Πέμπτη 24.1.2002 ο Γ.Δ. έκλεισε στις 2.620,92 μονάδες αυξημένος
κατά 0,91%. 
Έτσι, κατά την περίοδο 18.1.2002 - 24.1.2002 ο Γ.Δ. παρουσίασε άνοδο
κατά 2,31% (από τις 2.561,67 μονάδες στις 2.620,92 μονάδες). Ο μέσος ημερήσιος
όγκος των συναλλαγών διαμορφώθηκε στα 147,06 εκατ. ευρώ. 
Κατά το ίδιο διάστημα η συνολική κεφαλαιοποίηση της αγοράς αυξήθηκε κατά
1,87%, από 96,79 δισ. ευρώ στα 98,60 δισ. ευρώ. Ο μεγαλύτερος όγκος συναλλαγών
παρατηρήθηκε στις μετοχές των εταιρειών ΟΤΕ, Alpha Bank, Εθνική Τράπεζα,
Panafon, Coca Cola και Κλωνατέξ. 
Από τεχνικής πλευράς, οι δείκτες τάσης ADX και DMI ισχυροποιήθηκαν, λόγω του
έντονου αγοραστικού ενδιαφέροντος της Τετάρτης και της Πέμπτης. Οι ταλαντωτές
(RSI, Bollinger Bands, Momentum) βρίσκονται στην υπεραγορασμένη ζώνη.
Ταυτόχρονα, ο MACD συνεχίζει να δείχνει σήμα αγοράς. Στην περίπτωση που ο
όγκος των συναλλαγών ισχυροποιηθεί ή και διατηρηθεί σε αυτά τα επίπεδα, είναι
αρκετά πιθανό ο Γ.Δ. να προσεγγίσει υψηλότερα επίπεδα και να διασπάσει άμεσα
τις 2.650 μονάδες. 
<H3>Σταθερό στα 19 δολάρια το πετρέλαιο
</H3>
Σταθεροποιητικές τάσεις, στο επίπεδο των 19 δολαρίων, παρουσιάζει η τιμή του
αργού πετρελαίου στις διεθνείς αγορές μετά τα στοιχεία που ανακοίνωσε την
Πέμπτη η αμερικανική κυβέρνηση, τα οποία έδειξαν αύξηση των αμερικανικών
αποθεμάτων αργού πετρελαίου και μείωση των αποθεμάτων πετρελαίου θέρμανσης. 
Αργά χθες το απόγευμα, στην αγορά εμπορευμάτων του Λονδίνου, η τιμή του αργού
πετρελαίου Βόρειας Θάλασσας παρουσίαζε αύξηση 35 σεντς και διαμορφωνόταν στα
19,48 δολάρια ανά βαρέλι. Αντιμέτωπος με τη μείωση της ζήτησης πετρελαίου, που
προκαλεί η επιβράδυνση των ρυθμών ανάπτυξης της παγκόσμιας οικονομίας, ο
Οργανισμός Πετρελαιοεξαγωγών Χωρών Πετρελαίου πραγματοποίησε, στις αρχές
Ιανουαρίου, την τέταρτη διαδοχική μείωση της ημερήσιας παραγωγής του, μετά και
την εξασφάλιση δεσμεύσεων για μείωση της παραγωγής και από τις εκτός ΟΠΕΚ
πετρελαιοπαραγωγούς χώρες, όπως η Ρωσία, η Νορβηγία και το Μεξικό. Ωστόσο, η
παγκόσμια οικονομική επιβράδυνση έχει ψαλιδίσει τη ζήτηση μαύρου χρυσού με
ταχύτερους ρυθμούς σε σχέση με την περικοπή της προσφοράς από τις
πετρελαιοπαραγωγούς χώρες. Αυτό είχε αποτέλεσμα οι τιμές να έχουν υποχωρήσει
περίπου κατά 25% από τον περασμένο Σεπτέμβριο. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17252I161</ED>
<ID>
ID:303909

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I16&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Σημαντικά σημάδια σταθεροποίησης </H2>
Με θετικό πρόσημο έκλεισε σε εβδομαδιαία βάση ο Γενικός Δείκτης Τιμών του
Χρηματιστηρίου Αξιών Αθηνών, καθώς οι μετοχές υψηλής, κυρίως, κεφαλαιοποίησης,
με πρωταγωνιστή τον τραπεζικό κλάδο, ανέκαμψαν σημαντικά, συμπαρασύροντας και
μετοχές της μεσαίας και μικρής κεφαλαιοποίησης στην καταγραφή κερδών. Ο όγκος
συναλλαγών, και αυτός με τη σειρά του απέδειξε το ενδιαφέρον των επενδυτών,
καθώς παρουσίασε αύξηση, με σημαντική βελτίωση στο σύνολο της ρευστότητας της
αγοράς. Η μεταβλητότητα των μετοχών, κινήθηκε σε φυσιολογικά επίπεδα, ενώ
βραχυπρόθεσμες ρευστοποιήσεις που παρουσιάσθηκαν κατά τη διάρκεια της
εβδομάδας, απορροφήθηκαν ιδιαίτερα εύκολα και χωρίς μεγάλες μεταβολές. 
Σε εταιρικό επίπεδο, το Σάββατο τα κορυφαία χρηματοπιστωτικά ιδρύματα της
χώρας, η Εθνική Τράπεζα της Ελλάδος και η Άλφα Τράπεζα, ανακοίνωσαν την
απόφασή τους να διακόψουν τη διαδικασία συγχώνευσης, γεγονός που σε μεγάλο
βαθμό είχε προεξοφληθεί από την χρηματιστηριακή αγορά. Η Τράπεζα Πειραιώς
ανακοίνωσε επίσημα τη συνεργασία της με την ολλανδική ING, στους τομείς των
τραπεζοασφαλειών, των ομαδικών ασφαλίσεων και της διαχείρισης περιουσίας, ενώ
το Δ.Σ. της ΔΕΗ ενέκρινε την ενεργοποίηση του δικαιώματος της εταιρείας για
αγορά μετοχών της ΔΕΠΑ, το οποίο φέρεται να κυμαίνεται σε 20%-35%. Στον χώρο
των τηλεπικοινωνιών, ο ΟΤΕ ανακοίνωσε τη συμφωνία με τις τρεις εταιρείες
κινητής τηλεφωνίας, όσον αφορά την επίλυση των διαφορών που προέκυψαν από τα
τέλη διασύνδεσης. Ο όμιλος θα πληρώσει 11,4 εκατ. ευρώ στην Vodafone και την
Stet Hellas, καθώς και 3,7 εκατ. ευρώ στην Cosmote. Θα πρέπει να σημειωθεί ότι
για τα παραπάνω ποσά ο ΟΤΕ έχει κάνει ήδη προβλέψεις. 
Σύμφωνα με προβλέψεις που είδαν το φως της δημοσιότητας, οι αρμόδιοι στο
υπουργείο Οικονομικών αναμένουν ότι ο προϋπολογισμός του προγράμματος
«Κοινωνία της Πληροφορικής», που περιλαμβάνεται στο Γ' Κοινοτικό Πλαίσιο
Στήριξης, θα φτάσει τα 293 εκατ. ευρώ για το 2002. Στο χώρο της ποντοπόρου
ναυτιλίας τα αρμόδια υπουργεία, στα τέλη Φεβρουαρίου 2002, αναμένεται ότι θα
προχωρήσουν σε πακέτο μέτρων που στοχεύουν στην τόνωση της ανταγωνιστικότητας
των εταιρειών του κλάδου. 
Όσον αφορά την εβδομάδα που έρχεται, εκτιμούμε ότι το επενδυτικό ενδιαφέρον θα
παραμείνει εστιασμένο σε μετοχές υψηλής κεφαλαιοποίησης, καθώς η εγχώρια
χρηματιστηριακή αγορά παρουσιάζει σημαντικά σημεία σταθεροποίησης. Οι
επιλεκτικές τοποθετήσεις αναμένεται να συνεχιστούν, γεγονός που μπορεί να
εκληφθεί ως ένδειξη ότι η βελτιωμένη ψυχολογία των επενδυτών μπορεί να
διατηρηθεί, υπό την προϋπόθεση της αντίστοιχης θετικής πορείας των διεθνών
αγορών. 
Εθνική Χρηματιστηριακή
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I16</CAT>
<ED>
Κωδικός άρθρου: A17252I162</ED>
<ID>
ID:303965

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I16&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Αρνητικές οι εκτιμήσεις </H2><H4>Η αισιοδοξία για την παγκόσμια οικονομία πλήττει τα ομόλογα </H4>
Η αισιοδοξία που επικρατεί σχετικά με τους ρυθμούς οικονομικής ανάπτυξης στις
ΗΠΑ περιορίζει την ελκυστικότητα των ομολόγων, καθώς αυτά αποτελούν ασφαλές
καταφύγιο σε δύσκολες περιόδους. Όπως εκτιμούν οι περισσότεροι οικονομολόγοι,
η ανάκαμψη έρχεται συντομότερα απ' ό,τι αναμενόταν, γεγονός που επηρεάζει
αρνητικά τις τιμές των ομολόγων. 
Τη Δευτέρα οι τιμές των ευρωπαϊκών ομολόγων σημείωσαν μικρή άνοδο,
επωφελούμενες από την πτώση των χρηματιστηρίων. Την Τρίτη οι τιμές σημείωσαν
πτώση, καθώς τα θετικά στοιχεία για τον δείκτη οικονομικής δραστηριότητας στις
ΗΠΑ έστρεψαν τους επενδυτές στα χρηματιστήρια. Την Τετάρτη επανήλθε το
αγοραστικό ενδιαφέρον για ομόλογα, καθώς οι επενδυτές επηρεάστηκαν από τις
δηλώσεις του Ντούιζενμπεργκ ότι ο πληθωρισμός θα συνεχίσει να υποχωρεί στη
ζώνη του ευρώ στις αρχές του 2002. Την Πέμπτη οι τιμές σημείωσαν πτώση, καθώς
η μηνιαία έκθεση της ΕΚΤ ενίσχυσε την άποψη ότι δεν πρόκειται να μειωθούν τα
επιτόκια. 
Στην εγχώρια αγορά, τη Δευτέρα οι τιμές των ομολόγων ενισχύθηκαν,
εναρμονιζόμενες με το κλίμα που επικράτησε στην ευρωζώνη. 
Την Τρίτη οι τιμές σημείωσαν πτωτική τροχιά, καθώς δεν προβλέπεται άμεση
μείωση των ευρωπαϊκών επιτοκίων, λόγω των ενδείξεων για ταχεία ανάκαμψη στην
Ευρώπη. Την Τετάρτη η εγχώρια αγορά κινήθηκε ανοδικά, εναρμονιζόμενη με την
τάση των γερμανικών τίτλων. Την Πέμπτη οι τιμές των τίτλων σημείωσαν πτώση,
όπως και στην υπόλοιπη Ευρώπη. 
Η τιμή της 15ετίας λήξης 2014 διαπραγματεύτηκε τη Δευτέρα στα επίπεδα του
110,33 - 110,43 (5,3107% - 5,3000%) και της δεκαετίας λήξης 2012 στα 100,30 -
100,43 (5,2080% - 5,1914%). Η τιμή της εικοσαετίας διαμορφώθηκε στα επίπεδα
του 111,05 - 111,30 με απόδοση 5,5056% - 5,4848% αντίστοιχα. Την Πέμπτη, η
15ετία διαπραγματευόταν στα επίπεδα του 109,70 - 110,15 με απόδοση 5,3779% -
5,3290% και η δεκαετία στο 99,80 - 100,20 με αντίστοιχη απόδοση 5,2720% -
5,2208%. Η τιμή της εικοσαετίας έφτασε στα επίπεδα του 110,25 - 110,95 με
απόδοση 5,5722% - 5,5135%. 
Η αξία των συναλλαγών στην ΗΔΑΤ κυμάνθηκε γύρω στα 1,595 δισεκατομμύρια ευρώ
κατά μέσο όρο την εβδομάδα που πέρασε, ενώ η διαφορά των αποδόσεων των
ελληνικών δεκαετών ομολόγων λήξεως 18-5-2012 από τα αντίστοιχα γερμανικά ήταν
μεταξύ 37 και 38 μ.β. 
Το γερμανικό προθεσμιακό συμβόλαιο του δεκαετούς ομολόγου λήξης Μαρτίου
έκλεισε τη Δευτέρα στο 108,66. Την Τρίτη το συμβόλαιο έκλεισε με πτώση στο
108,24, ενώ την Τετάρτη σημείωσε άνοδο και τελικά έκλεισε στο 108,55. Την
Πέμπτη το συμβόλαιο έκλεισε με πτώση στο 107,91. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17252I171</ED>
<ID>
ID:303910

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I17&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Άνοδος στις ευρωπαϊκές αγορές </H2>
Ανοδική ήταν η πορεία του συνόλου των ευρωπαϊκών αγορών την εβδομάδα που
πέρασε. Την μεγαλύτερη εβδομαδιαία άνοδο μεταξύ των ευρωπαϊκών αγορών
παρουσίασε το Χρηματιστήριο της Βιέννης όπου ο δείκτης ΑΤΧ έκλεισε την Πέμπτη
24.01.02 με άνοδο 1,99%. Ακολούθησαν το Χρηματιστήριο του Λονδίνου όπου ο
δείκτης FTSE-100 έκλεισε με άνοδο 1,84%, ο δείκτης FTSE Eurotop-300 ενισχύθηκε
κατά 1,24%. Στο Χρηματιστήριο της Ζυρίχης, ο δείκτης SSMI έκλεισε με άνοδο
1,12% και στο Χρηματιστήριο του Παρισιού ο δείκτης CAC-40 έκλεισε με άνοδο
κατά 0,72%. 
Σε εβδομαδιαία βάση ο δείκτης DJ Industrial Average του Χρηματιστηρίου της Ν.
Υόρκης έκλεισε την Πέμπτη 24.01.02 στις 9,796.07 μονάδες με πτώση 0,55%.
Αρνητικά κινήθηκαν και οι μετοχές των εταιρειών του τεχνολογικού κλάδου, παρά
την ανακοίνωση των πρώτων κερδών από την εταιρεία ηλεκτρονικού εμπορίου
Amazon. com, με αποτέλεσμα ο δείκτης NASDAQ να κλείσει στις 1,942,58 μονάδες,
σημειώνοντας νέα σημαντική εβδομαδιαία πτώση κατά 2,18%. Ο δείκτης SP-500
έκλεισε στις 1,132.15 μονάδες σημειώνοντας εβδομαδιαία πτώση κατά 0,59%. 
Ο δείκτης Nikkei-225 του Χρηματιστηρίου του Τόκιο σημείωσε μικρή άνοδο 0,16%
σε εβδομαδιαία βάση. Αντίθετα, ο δείκτης Hang Seng του Χρηματιστηρίου του
Χονγκ Κονγκ υποχώρησε σε ποσοστό 2,40%. 
Η ισοτιμία του ευρώ έναντι του δολαρίου διαμορφώθηκε στα 87,60 σεντς το πρωί
της Παρασκευής 25.01.02, ενώ υπήρξαν συναλλαγές και στο τεχνικό σημείο
στήριξης των 87,50 σεντς την Πέμπτη 24.01.02. Παράλληλα, συνεχίστηκε η πτώση
του ιαπωνικού γιεν έναντι του δολαρίου, με την ισοτιμία να διαμορφώνεται την
ίδια στιγμή στα 134,72 γιεν/δολ., μια εβδομαδιαία πτώση σε ποσοστό 1,63%. Το
δολάριο ενισχύθηκε και έναντι του ελβετικού φράγκου, με την ισοτιμία να
διαμορφώνεται στα 1.6766 φράγκα/δολάριο, αλλά και έναντι της στερλίνας, όπου η
ισοτιμία διαμορφώθηκε στα 1.4239 δολάρια/στερλίνα. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17252I172</ED>
<ID>
ID:303966

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I17&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I17</CAT>
<ED>
Κωδικός άρθρου: A17252I173</ED>
<ID>
ID:304003

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I17&aa=3</URL></REF>


Article

<CATEGORY>vin16</CATEGORY>

 <H2>Εταιρικά
</H2>
ACN 
Η ACN, εταιρεία του ομίλου ALTEC, διευρύνει την κλίμακα των υπηρεσιών της,
εισάγοντας στην ελληνική αγορά τη NETCARTA. Η NETCARTA παρέχει στον καταναλωτή
ελευθερία προαγοράς περιορισμένου χρόνου πρόσβασης στο Ίντερνετ (σε ώρες) με
πολύ χαμηλότερο κόστος από αυτό μιας τρίμηνης συνδρομής. Ο καταναλωτής έχει τη
δυνατότητα να επιλέξει μεταξύ 5 (κόκκινη NETCARTA), 10 (μπλε NETCARTA) και 20
(πράσινη NETCARTA) ωρών. Διατίθεται σε μορφή scratch card, παρέχει σύνδεση στο
Ίντερνετ τόσο μέσω τηλεφωνικών γραμμών PSTN μέχρι 56 Kbps όσο και μέσω γραμμών
ISDN στα 64 Kbps (δεν παρέχει email, user pages κ.τ.λ.) και στη συσκευασία
κάθε κάρτας περιέχονται αναλυτικές οδηγίες σύνδεσης στο Ίντερνετ (η κάρτα δεν
συνοδεύεται από CD ROM). 
Στη διεύθυνση http: //www. netcarta. gr (όπου παρέχονται όλες οι πληροφορίες
για το κόστος και τους τρόπους πληρωμής) διατίθεται εύχρηστο user interface,
μέσω του οποίου οι χρήστες της NETCARTA ενημερώνονται αναλυτικά, τόσο για τον
εναπομείναντα χρόνο σύνδεσής τους όσο και για τις μέχρι τώρα
πραγματοποιηθείσες συνδέσεις τους. Δεν απαιτείται καμία διαδικασία εγγραφής
από τον χρήστη, ο οποίος αγοράζοντας τη NETCARTA αποκτά, χωρίς καμία περαιτέρω
διαδικασία, username και password. Η NETCARTA δίνει τη δυνατότητα στον χρήστη
να γνωρίζει εκ των προτέρων, τόσο το κόστος της υπηρεσίας όσο και το
τηλεπικοινωνιακό κόστος (ΕΠΑΚ). 
TELSYS 
Σημαντική αύξηση παρουσίασαν τα οικονομικά αποτελέσματα της TELSYS το 2001.
Συγκεκριμένα, κατά την προηγούμενη οικονομική χρήση ο κύκλος εργασιών της
εταιρείας σημείωσε αύξηση 30%. Η αύξηση των πωλήσεων οφείλεται σε νέες
συνεργασίες που συνήψε η TELSYS στο συγκεκριμένο διάστημα, καθώς και στην
επιτυχημένη αναδιοργάνωση της εταιρείας. Αξίζει να σημειωθεί ότι για το 2002
έχει ήδη εξασφαλίσει πωλήσεις συνολικού ύψους 2,5 δισ. δραχμών περίπου. Η
TELSYS, εταιρεία του ομίλου Πουλιάδη, παρέχει ολοκληρωμένες λύσεις
πληροφορικής και τηλεπικοινωνιών για κάθε επιχείρηση και οργανισμό του
ιδιωτικού και δημόσιου τομέα και αποτελεί ένα τεχνολογικό «one-stop shopping»
κέντρο για τις ανάγκες τους. 
ΙΠΠΟΤΟΥΡ 
Την εξαγορά της εταιρείας εμπορίας τροφίμων και ειδών γενικού εμπορίου ΜΠΟΝΟ
ΙΝΤΕΡΝΑΣΙΟΝΑΛ Α.Ε. αποφάσισε η γενική συνέλευση των μετόχων της ΙΠΠΟΤΟΥΡ Α.Ε.,
στο πλαίσιο της επέκτασης των επιχειρηματικών δραστηριοτήτων της εταιρείας
στον χώρο των τροφίμων. Η εξαγοραζόμενη εταιρεία δραστηριοποιείται και στη
βιομηχανική παραγωγή, την τυποποίηση, την κονσερβοποίηση και την
αντιπροσώπευση εμπορικών οίκων που ασχολούνται με τα τρόφιμα. 
Με την εξαγορά της ΜΠΟΝΟ ΙΝΤΕΡΝΑΣΙΟΝΑΛ Α.Ε. τροποποιείται το επενδυτικό πλάνο
της εισηγμένης εταιρείας, χωρίς όμως να μεταβάλλονται οι στόχοι που είχαν
τεθεί, όταν είχε αποφασιστεί η αύξηση του μετοχικού κεφαλαίου της ΙΠΠΟΤΟΥΡ.
Ειδικότερα, υλοποιούνται οι στόχοι που αφορούν στον εκσυγχρονισμό του
ιπποφορβείου και στην επέκταση της μονάδας παραγωγής μανιταριών. Παράλληλα, η
γενική συνέλευση ενημερώθηκε για τη μη επίτευξη συμφωνίας για την εξαγορά
εταιρείας εμπορίας πετρελαιοειδών. 
ΟΤΕ 
Με τη συμμετοχή 1.100 πωλητών - στελεχών του ΟΤΕ πραγματοποιήθηκε, για τέταρτη
συνεχή χρονιά το Πανελλήνιο Συνέδριο Πωλήσεων του ΟΤΕ, με κεντρικό μήνυμα
«Υψηλοί Στόχοι - Κορυφαίες Κατακτήσεις». Στις εργασίες του συνεδρίου ιδιαίτερη
έμφαση δόθηκε στο νέο τοπίο που διαμορφώνεται με τη συμπλήρωση ενός έτους από
την πλήρη απελευθέρωση των τηλεπικοινωνιών στην Ελλάδα. Στο πλαίσιο αυτό
συζητήθηκαν τα αποτελέσματα τής προηγούμενης περιόδου και παρουσιάστηκαν οι
εμπορικοί στόχοι και η πολιτική που θα ακολουθήσει ο ΟΤΕ το 2002. 
Αναφερόμενος στους άξονες της εμπορικής πολιτικής για το 2002, ο γενικός
διευθυντής Εμπορικών Θεμάτων του ΟΤΕ, κ. Αθανάσιος Γκιτζένης, τόνισε ότι «το
δίκτυο πωλήσεων του ΟΤΕ, με 371 εμπορικά καταστήματα, 20 OTEShops (franchise),
ένα ηλεκτρονικό κατάστημα (www. oteshops.gr) και ένα κέντρο τηλεφωνικής
εξυπηρέτησης (134), αποτελεί το πιο εκτεταμένο πανελλαδικά. Στόχος μας είναι
να γίνει και αποδοτικότερο, σε συνδυασμό με τη μείωση του κόστους λειτουργίας
των καταστημάτων αλλά και την επίτευξη υψηλότερου βαθμού ανταπόκρισης στις
απαιτήσεις των πελατών».

PC SYSTEMS 
Σε 60,170 εκατ. ευρώ (20,50 δισ. δρχ.) εκτιμάται ότι ανήλθε ο ενοποιημένος
κύκλος εργασιών της εταιρείας PC SYSTEMS το 2001, σημειώνοντας αύξηση κατά
12,5% έναντι του 2000. Σύμφωνα με τις εκτιμήσεις της διοίκησης, ικανοποιητική
αύξηση αναμένεται να σημειώσουν και τα ενοποιημένα προ φόρων κέρδη της
εταιρείας. Όπως ανακοινώθηκε, η ικανοποιητική αύξηση των αποτελεσμάτων της PC
SYSTEMS είναι αποτέλεσμα της συμμετοχής της στα σημαντικότερα έργα
πληροφορικής που υλοποιούνται στην Ελλάδα, σε όλους τους τομείς της
οικονομίας. Ειδικότερα όσον αφορά τον ιδιωτικό τομέα, η εταιρεία έχει
πραγματοποιήσει συνεργασίες με επιχειρήσεις και οργανισμούς, όπως Αθήνα 2004,
Nova Bank, Διεθνής Αερολιμένας Αθηνών, ΧΑΑ, STET HELLAS και ΟΤΕ. Δυναμική
είναι, επίσης, η παρουσία της εταιρείας σε δημόσιους οργανισμούς, υπουργεία,
ΔΕΚΟ, καθώς και σε επιχειρήσεις του ευρύτερου δημόσιου τομέα.

Τέλος, εισήχθησαν προς διαπραγμάτευση στο ΧΑΑ οι 348.620 νέες κοινές μετοχές
της Συστήματα Μικροϋπολογιστών Α.Ε., οι οποίες προέκυψαν από την πρόσφατη
αύξηση του μετοχικού κεφαλαίου λόγω άσκησης δικαιωμάτων προαιρέσεως αγοράς
μετοχών από το προσωπικό της εταιρείας. Έτσι, το νέο σύνολο εισηγμένων μετοχών
της εταιρείας ανέρχεται σε 11.954.620.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17252I181</ED>
<ID>
ID:303911

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I18&aa=1</URL></REF>


Article

<CATEGORY>vin16</CATEGORY>

 <H2>Ακούστηκαν </H2>
Ευρωπαϊκός προσανατολισμός 
Η αναζήτηση της Rotschild για τον στρατηγικό εταίρο της Γενικής εντοπίζεται ­
γεωγραφικά ­ αποκλειστικά στον ευρωπαϊκό χώρο. Αν, μάλιστα, αληθεύει η
πληροφορία που κυκλοφορεί στην αγορά, ότι στο αίτημα άλλης ελληνικής τράπεζας
να λάβει το σχετικό ενημερωτικό υλικό, προκειμένου να αποφασίσει αν θα
συμμετάσχει στον σχετικό διαγωνισμό η απάντηση ήταν αρνητική, τότε αυτός ο
αποκλειστικά ευρωπαϊκός προσανατολισμός της «Τράπεζας των στρατηγών»
επιβεβαιώνεται με τον πλέον πανηγυρικό τρόπο. 
Χειροκρότησαν το διαζύγιο 
Με χειροκροτήματα υποδέχθηκε το στελεχικό δυναμικό τής Alpha Bank την οριστική
ανακοίνωση της διακοπής των συζητήσεων με την Εθνική, για τη δημιουργία της
μεγάλης «νέας Εθνικής». Τη σχετική ανακοίνωση έκανε ο ίδιος ο πρόεδρος της
Τράπεζας κ. Γιάννης Κωστόπουλος, σε ένα ακροατήριο αποτελούμενο από περίπου
120 ανώτερα και μεσαία στελέχη τής Alpha Bank. 
Έκρηξη κερδών το 2003 
Για το 2003 εντοπίζουν χρονικά μεγάλοι ξένοι επενδυτικοί οίκοι το ανοδικό
«ξέσπασμα» των τραπεζικών κερδών στην Ελλάδα. Μάλιστα, ορισμένοι απ' αυτούς
κάνουν λόγο για αύξηση κερδών, που το 2003 θα ξεπεράσει και το 50%. Μένει να
αποδειχθεί στην πράξη... 
Δεν είναι όλες ίδιες 
Οι ευρωπαϊκές μετοχές Real estate αντέχουν στις κρίσεις. Αυτό δείχνουν τα
τελευταία στοιχεία μεγάλων ξένων τραπεζών για την πορεία του κλάδου διεθνώς, ο
οποίος, αν και μετρά απώλειες, δεν εμπνέει την ίδια ανησυχία, σε σχέση με
άλλους. Πάντως, φέτος, οι ξένοι αναλυτές συνιστούν ακόμη μεγαλύτερη προσοχή
στους επενδυτές, διότι, σε περίπτωση περαιτέρω κάμψης της ζήτησης για
γραφειακούς χώρους ­ όπου και είναι επικεντρωμένο το μεγαλύτερο ποσοστό των
χαρτοφυλακίων των ευρωπαϊκών εταιρειών real estate ­ θα διασωθούν μόνο οι
εταιρείες που διαθέτουν ακίνητα υψηλών προδιαγραφών.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17252I182</ED>
<ID>
ID:303967

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I18&aa=2</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
ΜΠΑΛΑΦΑΣ: Σε τακτική γενική συνέλευση καλεί τους μετόχους της η
Μπαλάφας Κατασκευαστική Εμπορική Συμμετοχών και Επενδύσεων Α.Ε. στις
29/1/2002, ημέρα Τρίτη και ώρα 10.00, στο ξενοδοχείο «Ηλέκτρα» («Electra
Hotel»), στην Αθήνα, οδός Ερμού 5. Στα θέματα της ημερήσιας διάταξης
περιλαμβάνονται η υποβολή και έγκριση των οικονομικών καταστάσεων της
εταιρικής χρήσης από 1/7/2000 έως 30/6/2001, η υποβολή και η έγκριση
ενοποιημένων οικονομικών καταστάσεων χρήσης, καθώς και η απαλλαγή των μελών
του Διοικητικού Συμβουλίου και των Ορκωτών Ελεγκτών από κάθε ευθύνη
αποζημιώσεως για την εταιρική χρήση 1/7/2000 - 30/6/2001. Τέλος, η παροχή
αδείας σε συμβούλους, διευθυντές και εκπροσώπους της εταιρείας για τη
συμμετοχή τους στα διοικητικά συμβούλια ή τη διαχείριση συγγενών εταιρειών.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I18</CAT>
<ED>
Κωδικός άρθρου: A17252I183</ED>
<ID>
ID:304004

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I18&aa=3</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Ρaul Samuelson
</H2><H2>Στην αμερικανική ατμομηχανή όλες οι ελπίδες
</H2>
Πριν από τη δεκαετία του 1990 υπήρχαν τρεις εθνικές ατμομηχανές, που κινούσαν
το τρένο της παγκόσμιας ανάπτυξης: η αμερικανική, η γερμανική και η ιαπωνική.
Όταν, κατά μέσο όρο, το σύνολό τους εμφάνιζε ισχυρή ανάπτυξη, η ανεργία
διατηρείτο σε χαμηλά επίπεδα. Όταν και οι τρεις παρουσίαζαν προβλήματα, η
παγκόσμια παραγωγή επιβραδυνόταν. 
Στη νέα χιλιετία που διανύουμε, η κατάσταση είναι πολύ διαφορετική. Τα
τελευταία δώδεκα χρόνια, η ιαπωνική ατμομηχανή έχει ακινητοποιηθεί. Μάλιστα,
σε κάποιες περιόδους, κινήθηκε προς τα πίσω. Η γερμανική ατμομηχανή, όπως
άλλωστε και η γαλλική και η ιταλική, υποφέρουν από τη μόνιμα υψηλή ανεργία. Αν
η Ευρωπαϊκή Ένωση ήταν η Ιρλανδία, η Φινλανδία, η Δανία, το Ηνωμένο Βασίλειο ή
η Ολλανδία, θα είχε παρουσιάσει υψηλότατους ρυθμούς οικονομικής ανάπτυξης. 
Τα μάτια όλων στις ΗΠΑ 
Καθώς οι οικονομίες και τα χρηματιστήρια όλου του κόσμου ανησυχούν για το κατά
πόσο το 2002 θα είναι χρονιά ισχυρής ή βραδείας ανάκαμψης, όλα τα μάτια είναι
στραμμένα στην αμερικανική οικονομία. Την ύφεση της αμερικανικής οικονομίας,
που ξεκίνησε τον Μάρτιο του 2001, θα ακολουθήσει, την άνοιξη του 2002, η
ανάκαμψη; Η χρηματιστηριακή αγορά της Νέας Υόρκης φαίνεται να προεξοφλεί ότι η
αμερικανική οικονομία θα ανακάμψει ταχύτατα την ερχόμενη άνοιξη. Το αποτέλεσμα
αυτής της προεξόφλησης είναι οι τιμές των μετοχών να έχουν σημειώσει
εντυπωσιακή άνοδο μετά τα τραγικά γεγονότα της 11ης Σεπτεμβρίου στη Νέα Υόρκη
και την Ουάσιγκτον. Την ίδια περίοδο, οι αποδόσεις των αμερικανικών
μακροπρόθεσμων ομολόγων αυξήθηκαν, από το 4,2% στο 5%, παρά το γεγονός ότι η
Ομοσπονδιακή Τράπεζα των Ηνωμένων Πολιτειών έχει περικόψει τα αμερικανικά
επιτόκια 11 φορές κατά τη διάρκεια του 2001 ­ συνολικά μειώθηκαν κατά 2%. Οι
ειδικοί εξηγούν αυτή τη διαφορά ως ένα ξεκάθαρο σημάδι ότι οι αγορές ομολόγων
προεξοφλούν μια εντυπωσιακή ανάκαμψη της αμερικανικής οικονομίας και, μάλιστα,
ότι αυτή η ανάκαμψη θα έρθει πολύ σύντομα. 
Αισιοδοξία 
Ο Paul Samuelson είναι καθηγητής Οικονομίας στο Ινστιτούτο Τεχνολογίας της
Μασαχουσέτης (ΜΙΤ) και κάτοχος του βραβείου Νόμπελ Οικονομικών

Οι ζημιωμένοι κάτοχοι μετοχών, οι οποίοι είδαν την αξία των συνταξιοδοτικών
τους επενδυτικών προγραμμάτων να συρρικνώνεται, ποντάρουν στην προοπτική μιας
ανάκαμψης των τιμών των μετοχών, ανάλογης με αυτή της περιόδου 1995 - 1999. 
Μήπως οι επενδυτικοί τραπεζίτες και οι χρηματιστές γνωρίζουν κάτι που το ευρύ
επενδυτικό κοινό της Αμερικής αγνοεί; Η Ιστορία δείχνει κάτι άλλο. Οι
μεγαλύτερες χρηματιστηριακές εταιρείες και οι εταιρείες διαχείρισης αμοιβαίων
κεφαλαίων έκαναν οδυνηρά λανθασμένες προβλέψεις για την πορεία του
χρηματιστηρίου και οι πελάτες τους «κάηκαν» από την έκρηξη της κερδοσκοπικής
χρηματιστηριακής φούσκας. Έχω παρακολουθήσει πολύ στενά τις δημόσιες ομιλίες
του οικονομικού επιτελείου του προέδρου Τζορτζ Μπους ­ του υπουργού
Οικονομικών Πολ Ο' Νιλ, του διευθυντή του Εθνικού Οικονομικού Συμβουλίου Λάρι
Λίντσι και του Συμβουλίου Οικονομικών Εμπειρογνωμόνων ­ και δεν κατάφερα να
εντοπίσω σε αυτές γνώση η οποία θα ήταν χρήσιμη στον Άλαν Γκρίνσπαν, πρόεδρο
της Ομοσπονδιακής Τράπεζας των ΗΠΑ, ή στις νομοθετικές επιτροπές του
διχασμένου αμερικανικού Κογκρέσου. 
Επιτρέψτε μου να ζυγίσω τους παράγοντες που ενισχύουν την αισιοδοξία για την
ανάκαμψη και μειώνουν τις πιθανότητες συνέχισης της οικονομικής επιβράδυνσης,
τους επόμενους μήνες. Οι καλύτεροι οικονομικοί αναλυτές ­ στο Διεθνές
Νομισματικό Ταμείο, στον Οργανισμό Οικονομικής Συνεργασίας και Ανάπτυξης, στην
Ομοσπονδιακή Τράπεζα των Ηνωμένων Πολιτειών, στην Τράπεζα της Αγγλίας, στις
μεγαλύτερες ιδιωτικές τράπεζες και στα ακαδημαϊκά ερευνητικά ινστιτούτα ­
έχουν εκπλαγεί ευχάριστα από τις αμερικανικές δαπάνες για την αγορά νέων
αυτοκινήτων, κατοικιών και προϊόντων λιανικής πώλησης κατά τη διάρκεια της
περιόδου των χριστουγεννιάτικων εορτών. Οι δημοσκοπήσεις δείχνουν μια μερική
επιστροφή της καταναλωτικής εμπιστοσύνης και ορισμένοι «βασικοί δείκτες» έχουν
καταγράψει αυξήσεις στα τέλη του 2001. 
Πιθανότητες ανάκαμψης 
Η αμερικανική χρηματιστηριακή αγορά φαίνεται να προεξοφλεί την ανάκαμψη της
οικονομίας των Ηνωμένων Πολιτειών

Γι' αυτόν τον λόγο, με περίπου 75% πιθανότητα, αυτοί οι αναλυτές προβλέπουν
ότι η αμερικανική ύφεση θα ολοκληρωθεί, πριν κλείσει έναν χρόνο ζωής ή σύντομα
μετά τα πρώτα γενέθλιά της. Αν οι προβλέψεις αποδειχθούν σωστές, αυτό θα είναι
καλή είδηση για την Αμερική και εμμέσως για την Ευρώπη, για τις οικονομίες της
Ασίας και της Λατινικής Αμερικής. Ακόμη και η Ιαπωνία και η Αργεντινή, δυο
δύσκολες περιπτώσεις οικονομιών, θα βρεθούν σε πολύ καλύτερη κατάσταση, αν τα
εσωτερικά οικονομικά τους προβλήματα δεν συνοδευτούν από μια εξασθενημένη
παγκόσμια οικονομία. 
Κανείς δεν μπορεί να διαβάσει το μυαλό του Άλαν Γκρίνσπαν με απόλυτη ακρίβεια
αλλά υποπτεύομαι ότι η άποψή του δεν διαφέρει πολύ από αυτό που ανέφερα στην
προηγούμενη παράγραφο. Ωστόσο, ένας έμπειρος αναλυτής, όπως ο Γκρίνσπαν,
πρέπει αυτή τη στιγμή να είναι εξαιρετικά ανήσυχος γι' αυτήν την κατά 25%
πιθανότητα (ότι μπορεί να υπάρχει κάτι χειρότερο στον ορίζοντα από μια ομαλή
ύφεση). Ούτως ή άλλως, ο ίδιος ο Γκρίνσπαν ήρθε αντιμέτωπος με την οικονομική
επιβράδυνση και τη χρηματιστηριακή ύφεση που προκάλεσε η επιχείρηση
καταπολέμησης του πληθωρισμού, στις αρχές της δεκαετίας του '70, την οποία
εξαπέλυσαν οι πρόεδροι Νίξον και Φορντ. 
Γι' αυτόν τον λόγο, ο πρόεδρος της Ομοσπονδιακής Τράπεζας των Ηνωμένων
Πολιτειών προειδοποίησε πρόσφατα για τον κίνδυνο της «παράλογης υπερβολής»
στην αμερικανική οικονομία και ­ κυρίως ­ το χρηματιστήριο. Οι κερδοσκόποι και
οι διαχειριστές χρήματος δεν ευχαριστήθηκαν, όταν άκουσαν αυτά τα λόγια.
Επιπλέον, ο Γκρίνσπαν είναι ένα «δύσκολο» μυαλό. Όταν προειδοποιεί ότι η
ανάκαμψη μπορεί να είναι ασθενής ή καθυστερημένη, οι αισιόδοξοι της
χρηματιστηριακής αγοράς της Νέας Υόρκης ερμηνεύουν τις προειδοποιήσεις του ως
ένδειξη ότι μία ή περισσότερες μειώσεις των επιτοκίων από τη FED βρίσκονται εν
όψει. 
Υποπτεύομαι ότι δεν είναι τόσο καλό για τον κόσμο να είναι τόσο εξαρτημένος
από μία και μόνη ατμομηχανή. Οι Ιάπωνες είναι πολύ λογικό να πιστεύουν ότι, αν
υποτιμήσουν το νόμισμά τους έναντι του αμερικανικού δολαρίου, θα αντλήσουν
δύναμη από την Αμερική και άλλες δυτικές οικονομίες. Επιπλέον, ο Ολλανδός
επικεφαλής της Ευρωπαϊκής Κεντρικής Τράπεζας κ. Βιμ Ντούιζενμπεργκ έχει
συνειδητά γίνει αμέτοχος: «Αφήστε την Αμερική να κεντρίσει την παγκόσμια
οικονομία». 
Πολλά από αυτά που θα συμβούν στις οικονομίες της Κίνας, της Νότιας Κορέας,
του Ηνωμένου Βασιλείου και της Σκανδιναβίας θα εξαρτηθούν από τις οικονομικές
πολιτικές που θα ασκήσουν οι κυβερνήσεις τους. Οποιαδήποτε επιπλέον ώθηση από
την ισχύ της αμερικανικής οικονομικής ατμομηχανής, θα βελτιώσει οπωσδήποτε την
κατάσταση. Θυμηθείτε, ωστόσο, ότι οι οι Ηνωμένες Πολιτείες παράγουν στις
ημέρες μας περίπου το 25% του παγκόσμιου οικονομικού προϊόντος. Αυτό είναι
περίπου το μισό από αυτό που αντιπροσώπευε το σχέδιο Μάρσαλ, στα τέλη του Β'
Παγκοσμίου Πολέμου. Η παγκόσμια οικονομία απαιτεί μια παγκόσμια προσπάθεια για
την ανάκαμψή της. 
(c) Los Angeles Times Syndicate 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I19</CAT>
<ED>
Κωδικός άρθρου: A17252I191</ED>
<ID>
ID:303912

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I19&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Γερμανοί φορολογούμενοι χρηματοδοτούν το Ηollywood
</H2><H4>Το Ηollywood ανακάλυψε νέους επενδυτές για τη χρηματοδότηση παραγωγής
κινηματογραφικών ταινιών: Γερμανούς φορολογουμένους που θέλουν να γλιτώσουν
φόρο εισοδήματος
</H4>
Η κινηματογραφική ταινία «We Were Soldiers» («Ήμασταν στρατιώτες») είναι ένα
πολεμικό δράμα που εκτυλίσσεται κατά τη διάρκεια του πολέμου στο Βιετνάμ. Στην
ταινία πρωταγωνιστεί ο Μελ Γκίμπσον, ως διοικητής ενός ετοιμοπόλεμου
αμερικανικού τάγματος. Η ταινία, η οποία πρόκειται να βγει στις
κινηματογραφικές αίθουσες τον ερχόμενο Μάρτιο, θα διανεμηθεί από την εταιρεία
Viacom. Στη Viacom ανήκει και η Paramount, της οποίας το παρακλάδι που
ασχολείται με την παραγωγή κινηματογραφικών ταινιών πραγματοποίησε το
μεγαλύτερο μέρος της παραγωγής τού «Ήμασταν στρατιώτες». 
Ωστόσο, παρά τις προσπάθειές της, η Viacom δεν θα είναι ιδιοκτήτρια της
κινηματογραφικής ταινίας. Η ταινία θα ανήκει στη Motion Picture Production
(ΜΡΡ), μια γερμανική συνεταιριστική επιχείρηση. Πέρυσι, μετά την άντληση
περίπου 160 εκατομμυρίων δολαρίων από εύπορους Γερμανούς, η ΜΡΡ αγόρασε την
ταινία από τη Viacom, προσέλαβε την Paramount για να γυρίσει την ταινία και
στη συνέχεια ενοικίασε τα δικαιώματα παγκόσμιας διανομής της ταινίας για τα
επόμενα 20 χρόνια σε μια άλλη θυγατρική τής Viacom. Η Viacom διατηρεί το
δικαίωμα να επαναγοράσει την ταινία από τη ΜΡΡ μετά τη λήξη του συμβολαίου.
Πάντως, μη διανοηθείτε ότι μια «χούφτα» Γερμανών γιατρών και δικηγόρων έχουν
λόγο για το ποιοι θα παίξουν στην ταινία ή, γενικότερα, στον τρόπο οργάνωσης
της παραγωγής. Ο συγκεκριμένος χρηματοδοτικός μηχανισμός έχει στηθεί απλώς και
μόνο για να μειώνουν κάποιοι Γερμανοί τον φόρο που πληρώνουν. Η Paramount
απλώς χρεώνει στους Γερμανούς επενδυτές τα δικαιώματα της ταινίας και οι
τελευταίοι γλιτώνουν φόρο εισοδήματος. Η προμήθεια της εταιρείας
κινηματογραφικών παραγωγών για τέτοιου είδους ταινίες κυμαίνεται από 6% έως 8%
του συνολικού προϋπολογισμού παραγωγής, ενώ σε κάποιες περιπτώσεις στο
παρελθόν έχει φθάσει ακόμη και το 15%. 
Πώληση φορολογικών παραθύρων 
Μέρος της αμοιβής τού Τoμ Κρουζ, πρωταγωνιστή, και του Τζον Γου, σκηνοθέτη
της κινηματογραφικής ταινίας «Mission Impossible 2» («Επικίνδυνες Αποστολές
2») πλήρωσαν Γερμανοί επενδυτές

Η πώληση φορολογικών παραθύρων στους Γερμανούς έχει εξελιχθεί σε μεγάλη
επιχείρηση του Hollywood. Κατά τη διάρκεια των τελευταίων πέντε χρόνων,
γερμανικές εταιρείες που έχουν εισαχθεί σε χρηματιστήριο, όπως η ΜΡΡ, έχουν
αντλήσει κεφάλαια ύψους 6,4 δισ. δολαρίων, με στόχο τη χρηματοδότηση
κινηματογραφικών εταιρειών στο Hollywood, σύμφωνα με τα στοιχεία της εταιρείας
επιχειρηματικών μελετών Screen Capital International. Η Paramount, η New Line
Cinema, η Universal και η Fox έχουν χρησιμοποιήσει γερμανικά κεφάλαια για την
παραγωγή ταινιών όπως οι «Mission Impossible 2», «Ο άρχοντας των δαχτυλιδιών»
και «Shallow Hall». Άλλες χώρες, όπως το Ηνωμένο Βασίλειο, ο Καναδάς και η
Αυστραλία, προσφέρουν αντίστοιχες ευκαιρίες συμφωνιών για την παραγωγή
κινηματογραφικών ταινιών, με την προϋπόθεση ότι οι κινηματογραφικές εταιρείες
χρησιμοποιούν ντόπιους ηθοποιούς και πραγματοποιούν μέρος του γυρίσματος μέσα
στα σύνορά τους. 
Η Γερμανία δεν θέτει τέτοιους περιορισμούς, πράγμα που σημαίνει ότι ουσιαστικά
επιδοτεί τη χρηματοδότηση αμερικανικών κινηματογραφικών ταινιών χωρίς κανένα
αντάλλαγμα. «Πρόκειται για μια μαύρη τρύπα», λέει ο Σίλερ Μουρ, δικηγόρος που
εργάζεται σε νομική εταιρεία του Λος Άντζελες και ασχολείται με αυτού του
είδους τις κινηματογραφικές συμφωνίες. «Τα περισσότερα φορολογικά κίνητρα
έχουν σχεδιαστεί με στόχο την ενθάρρυνση της εγχώριας παραγωγής. Το γερμανικό
φορολογικό κίνητρο δεν κάνει κάτι τέτοιο». 
Η φορολογική νομοθεσία 
Σύμφωνα με τη γερμανική φορολογική νομοθεσία, οι επενδυτές κινηματογραφικών
παραγωγών μπορούν να αφαιρέσουν από το φορολογητέο εισόδημά τους το 100% της
επένδυσης που πραγματοποιούν. Στη συνέχεια, όμως, πρέπει να δηλώσουν ως
εισόδημα τα έσοδα από την παραχώρηση των δικαιωμάτων της κινηματογραφικής
ταινίας. Με δεδομένο τον ανώτατο φορολογικό συντελεστή της Γερμανίας, που
είναι 51%, η γερμανική κυβέρνηση στην ουσία χρηματοδοτεί περισσότερο από τους
Γερμανούς επενδυτές την παραγωγή αμερικανικών ταινιών. Σε αυτή την κατάσταση,
ο επενδυτής πρέπει να πάρει περισσότερα χρήματα από αυτά που έχει επενδύσει σε
μια κινηματογραφική παραγωγή, προκειμένου να επωφεληθεί από τη φοροαπαλλαγή.
Για παράδειγμα, ένας Γερμανός που επενδύει 100 ευρώ σε μια αμερικανική
κινηματογραφική παραγωγή γλιτώνει φόρο 51 ευρώ. Αν η επένδυσή του τού αποδώσει
100 ευρώ, τότε θα πληρώσει φόρο 51 ευρώ. Έτσι, είναι ωφελημένος μόνο στην
περίπτωση που κερδίσει πάνω από 100 ευρώ από την επένδυσή του. Για να
μεγιστοποιήσουν την απόδοσή τους, οι επενδυτές συνήθως δανείζονται ένα μέρος
των κεφαλαίων που επενδύουν. Έως πρόσφατα, οι επενδυτές τοποθετούσαν το 50%
και τα υπόλοιπα τα δανείζονταν. 
Οι εταιρείες κινηματογραφικών παραγωγών επιδοτούνται. Οι εταιρείες διανομής
γίνονται πλουσιότερες. Όλοι κερδίζουν, εκτός από τη γερμανική εφορία. Το 1998,
η Paramount άντλησε περίπου 130 εκατ. δολ. για την παραγωγή των ταινιών «Η
κόρη του Στρατηγού» και το «Double Jeopardy». Τoν επόμενο χρόνο, η ίδια
εταιρεία άντλησε κεφάλαια για να χρηματοδοτήσει την επιτυχημένη, εισπρακτικά,
ταινία «Mission Impossible 2», στην οποία πρωταγωνιστούσε ο Τομ Κρουζ. Και
άλλες αμερικανικές κινηματογραφικές εταιρείες αντέγραψαν, πολύ σύντομα, τις
συμφωνίες χρηματοδότησης που έκλεινε η Paramount με γερμανικές επενδυτικές
εταιρείες. 
Θα τελειώσει σύντομα 
Το «κυνήγι του χρυσού» που προκαλεί το γερμανικό φορολογικό σύστημα στις
αμερικανικές κινηματογραφικές παραγωγές, κατά πάσα πιθανότητα, θα τελειώσει
σύντομα. Πρόσφατα, η γερμανική κυβέρνηση περιόρισε το μέρος του κεφαλαίου που
οι επενδυτές μπορούν να δανειστούν και στη συνέχεια να επενδύσουν σε
κινηματογραφικές παραγωγές. Παράλληλα, έθεσε νέους κανόνες, σύμφωνα με τους
οποίους οι γερμανικές επενδυτικές εταιρείες πρέπει να αποδείξουν ότι δεν
υπάρχουν μόνο και μόνο για να καρπώνονται τα οφέλη της φοροαπαλλαγής. 
Χωρίς το πλεονέκτημα του δανεισμού και με τα χαμηλά επιτόκια, οι Γερμανοί
επενδυτές χάνουν το ενδιαφέρον τους για τη σύναψη αυτών των συμφωνιών. Η ΜΡΡ
αναμενόταν να συγκεντρώσει περίπου ένα δισ. δολ. για την παραγωγή επτά
κινηματογραφικών ταινιών της Paramount. Κατάφερε να αντλήσει κεφάλαια, τα
οποία επαρκούσαν για την παραγωγή μόνο μιας κινηματογραφικής ταινίας.
Παράλληλα οι Γερμανοί επενδυτές κλείνουν, πλέον, άλλου είδους συμφωνίες, οι
οποίες, αν και προσφέρουν κάποιες φοροαπαλλαγές, απαιτούν την πραγματοποίηση
άμεσων επενδύσεων στην παραγωγή της ταινίας. Οι επενδυτές απεχθάνονται το
επενδυτικό ρίσκο. Και αν υπάρχει μια βιομηχανία με υπερβολικό επενδυτικό
ρίσκο, αυτή είναι η βιομηχανία ψυχαγωγίας. Οι περισσότερες κινηματογραφικές
ταινίες ζημιώνουν τους παραγωγούς τους. 
(c) Forbes Global Inc

Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: I20</CAT>
<ED>
Κωδικός άρθρου: A17252I201</ED>
<ID>
ID:303914

</ID><URL>http://ta-nea.dolnet.gr/neaweb/neafile.print_unique?e=A&f=17252&m=I20&aa=1</URL></REF>


Article

<CATEGORY>vin04</CATEGORY>

 <H5>Κρίσιμη συνάντηση με Καραμανλή
</H5><H2>Ο κύβος ερρίφθη για την Ντόρα
</H2><H4>Πήρε τις αποφάσεις της για την Αθήνα
</H4>
Στην κρίσιμη συνάντηση που θα έχει ο Κώστας Καραμανλής με την Ντόρα
Μπακογιάννη, μετά τις 4 Φεβρουαρίου, θα ληφθεί η τελική απόφαση για την
υποψηφιότητα της πρώην υπουργού στον Δήμο της Αθήνας. Το θέμα πάντως ήδη έχει
ωριμάσει στη σκέψη της κ. Ντ. Μπακογιάννη, η οποία έχει πλέον καρφωμένα τα
μάτια στην Πλατεία Κοτζιά. 
σελίδα 13
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N011</ED>
<ID>
ID:303943

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=1</URL></REF>


Article

<CATEGORY>vin04</CATEGORY>

 <H2>Τα «φρουτάκια» έφαγαν τον βουλευτή
</H2>
Αλ. Χρυσανθακόπουλος

σελίδα 12
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N012</ED>
<ID>
ID:303985

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=2</URL></REF>


Article

<CATEGORY>vin07</CATEGORY>

 <H5>ΚΙΝΑ
</H5><H2>Το μεγαλύτερο έργο στον Κόσμο
</H2>
σελίδα 70
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N013</ED>
<ID>
ID:303995

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=3</URL></REF>


Article

<CATEGORY>vin06</CATEGORY>

 <H5>ΟΙΚΟΝΟΜΙΑ
</H5><H2>34.000 προσλήψεις σε Δημόσιο, 2004
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N014</ED>
<ID>
ID:304015

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=4</URL></REF>


Article

<CATEGORY>vin06</CATEGORY>

 <H2>Πανάρχαιη Αλήθεια
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N015</ED>
<ID>
ID:304024

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=5</URL></REF>


Article

<CATEGORY>vin06</CATEGORY>

 <H2>Όσα δεν είπε ο Χαρ. Φλωράκης
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N016</ED>
<ID>
ID:304031

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=6</URL></REF>


Article

<CATEGORY>vin06</CATEGORY>

 <H5>ΑΦΙΕΡΩΜΑ:
</H5><H2>100 τεύχη Ταχυδρόμος
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17252N017</ED>
<ID>
ID:304034

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N01&aa=7</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Θ. ΤΣΟΥΚΑΤΟΣ «έκανε το μεγάλο λάθος», έριξε τη σταγόνα που ξεχείλισε
το ποτήρι. Τι εννοούν; Πολύ απλά: ο Σημίτης τα έχει «πάρει» τόσο πολύ μαζί του
ώστε να μην παραξενευτείτε αν δεν τον βάλει υποψήφιο στις εκλογές! Και έχει
κάνει και τόση προετοιμασία ο άνθρωπος. Ο Γ. Χρ. Παπαχρήστος στη σελ. 6. Βλ. σελ. 12. 
ΤΟ ΜΕΓΑΡΟ Μαξίμου, παρά την παλαιά πολιτική φιλία του Γιάν.
Ζαφειρόπουλου με τον Πρωθυπουργό, δεν συμμεριζόταν τις απόψεις του για το θέμα
της οικονομικής ανασυγκρότησης των Βαλκανίων ή την επίμονη πρότασή του για τη
δημιουργία οικονομικού διπλωματικού σώματος. Ο Δ. Μητρόπουλος στη σελ. 15. 
Μ. ΤΟΥΝΤΣΑΪ: Είμαι σοσιαλιστής και ντρεπόμουν πάντα για τον τουρκικό
εθνικισμό. Παρηγοριά μου ήταν οι Έλληνες που είχαν την τάση να είναι πιο
σοβινιστές. Έχασα αυτή την παρηγοριά με τη στάση της Τσιλέρ στα Ίμια. Η Ειρήνη
Δ. Καρανασοπούλου στη σελ. 16. 
ΤΟ ΙΟΝΙΟ Πανεπιστήμιο είναι το μόνο ΑΕΙ που οι φοιτητές κάνουν
κατάληψη, όχι για ν' αποφύγουν τα μαθήματα, αλλά για να κάνουν μάθημα. Ζητούν
να βρεθούν κατάλληλοι χώροι για τις παραδόσεις. Ο Ν. Μάστορας στη σελ. 17. 
ΣΤΟ ΧΑΪΔΑΡΙ, το Νοσοκομείο θα αρχίσει να λειτουργεί σταδιακά τον
Ιούνιο. Με βιντεοκάμερες, υπερσύγχρονα χειρουργεία, μαγνητικό τομογράφο και
μηχανοργάνωση. Ανακουφίζοντας ουσιαστικά το κέντρο από την «ασφυξία». Η Μαίρη
Κατσανοπούλου στη σελ. 18. 
ΤΑ ΝΕΑ... είχαν τον Νοέμβριο 2001 την πρώτη κυκλοφορία μεταξύ των
απογευματινών εφημερίδων τόσο στην περιοχή Αθηνών - Πειραιώς όσο και στην
υπόλοιπη Ελλάδα. Και φυσικά είχαν την πρώτη κυκλοφορία σ' ολόκληρη τη χώρα, με
96.741 φύλλα κατά μέσον όρο την ημέρα. Οι πίνακες, στη σελ.
20. 
Η ΣΟΦΟΚΛΕΟΥΣ είναι ο φορολογικός παράδεισος σε σύγκριση με τα άλλα
Χρηματιστήρια της Ευρώπης. Ο επενδυτής πληρώνει μόνον ένα φόρο 0,6% της αξίας
των μετοχών που πωλεί. Όμως δεν υπάρχει κίνητρο για τη διακράτηση των μετοχών.
Ο Λ. Στεργίου στην ΟΙΚΟΝΟΜΙΑ, σελ. 6. 
Ρ. SAMUELSON: Η χρηματιστηριακή αγορά της Νέας Υόρκης φαίνεται να
προεξοφλεί ότι η αμερικανική οικονομία θα ανακάμψει ταχύτατα την ερχόμενη
άνοιξη. Με αποτέλεσμα οι τιμές των μετοχών να έχουν σημειώσει εντυπωσιακή
άνοδο. Από τους «Los Angeles Times» στην ΟΙΚΟΝΟΜΙΑ, σελ.
19. 
ΤΟ ΝΤΕΡΜΠΙ ΠΑΟΚ - ΑΕΚ ανοίγει την αυλαία της 13ης αγωνιστικής στο
πρωτάθλημα ποδοσφαίρου: Ντ. Μπάγιεβιτς εναντίον Φ. Σάντος ή Π. Καφφές κόντρα
στον Ντ. Νικολαΐδη, αφού από την απόδοσή τους στην επίθεση θα εξαρτηθεί το
αποτέλεσμα του αγώνα. Στην «ΟΜΑΔΑ», σελί
δες 76, 77. 
ΟΙ ΝΕΟΚΟΠΟΙ συγγραφείς - οι περισσότεροι - μπορεί να μην έχουν προλάβει να
μυηθούν στα μυστικά της λογοτεχνίας, αλλά κατέχουν απείρως καλύτερα από τους
πρεσβύτερους συναδέλφους τους τα μυστικά της επικοινωνιακής πολιτικής. Ο
Δημοσθένης Κούρτοβικ στο «Βιβλιοδρόμιο», σελ. 34-55. 
ΣΑΜΙ: Ο πόλεμος αποδεκάτισε το 5% του πληθυσμού του Λιβάνου. Διέλυσε
τον κοινωνικό ιστό. Στην εξουσία βρίσκονται οι ίδιοι άνθρωποι. Μόνο που
κλέβουν πιο πολύ και βυθίζουν τη χώρα στους συμβιβασμούς, χωρίς να εγγυώνται
την επιβίωση του λαού. Η Μικέλα Χαρτουλάρη για το βιβλίο του Α. Φεράρι στο
«Βιβλιοδρόμιο», σελ. 31. 
Η ΑΡΙΣΤΕΡΑ εγκαταλείπει το θεωρητικό και πολιτικό της οπλοστάσιο για να
συγκλίνει με τον συντηρητισμό σε μια συγκινησιακού τύπου αντίσταση στην
κυρίαρχη ιδεολογία του ρεαλισμού, με αναφορές στην ιδεατή τελειότητα ενός
μυθικού ελληνικού κόσμου. Ο Π. Γαλιατσάτος στο «Βιβλιοδρόμιο», σελ. 32. 
ΤΟ ΝΤΟΚΙΜΑΝΤΕΡ «Un altro modo possibile» υπογράφει η αφρόκρεμα του
ιταλικού κινηματογράφου (Ταβιάνι, Σκόλα, Ποντεκόρβο κ.λπ.) κι αναφέρεται στα
γεγονότα της Γένοβας. Το υπέβαλαν λοιπόν στο Φεστιβάλ Βερολίνου. Αλλά ο νέος
διευθυντής είπε «όχι». Ο Δ. Δανίκας στους «ΟΡΙΖΟΝΤΕΣ», σελ.
23. 
Η ΝΙΓΗΡΙΑ έχει κι αυτή τα «ελγίνειά» της. Πρόκειται για μια σειρά
χάλκινων γλυπτών που αρπάχθηκαν από τη χώρα τον 19ο αιώνα και εκτίθενται
έκτοτε στο Βρετανικό Μουσείο. Οι 57 βουλευτές που έθεσαν το θέμα ρωτούν:
«Γιατί πρέπει να βρίσκονται στην Ευρώπη τα απομεινάρια της Ιστορίας μας;».
Στους «ΟΡΙΖΟΝΤΕΣ» («Δίκτυο»), σελ. 24. 
Μ. ΝΤΕΤΙΕΝ: Δεν υπάρχει παντοτινή αλήθεια. Η αλήθεια και το αντίθετό
της η λήθη είναι δύο πόλοι μιας και της αυτής δύναμης. Η λήθη είναι ένα είδος
ασυναισθησίας που αντιτίθεται στην αλήθεια. Η Παρασκευή Κατημερτζή στους
«ΟΡΙΖΟΝΤΕΣ», σελ. 25. 
ΓΙΟΥΣΟΥΡΟΥΜ είναι το κυριακάτικο παζάρι στο Μοναστηράκι. Γιατί να πάμε;
Για να ψάξουμε πάσης φύσεως παλιά αντικείμενα. Γιατί μας αρέσει να χαζεύουμε
την απλωμένη πραμάτεια στον δρόμο. Ακόμη και γιατί μας αρέσει η βόλτα στην
Αρχαία Αγορά και στο Θησείο. Η Μαίρη Αδαμοπούλου στους «ΟΡΙΖΟΝΤΕΣ», σελ. 66. <H3>ΓΡΑΦΟΥΝ
</H3>
Έλενα Ακρίτα, 
σελ. 68 
Κώστας Γεωργουσόπουλος, 
ΟΡΙΖΟΝΤΕΣ, σελ. 26 
Γιάννης Βούλγαρης, 
ΟΡΙΖΟΝΤΕΣ, σελ. 27 
Τάκης Θεοδωρόπουλος, 
ΟΡΙΖΟΝΤΕΣ, σελ. 27 
Ηλίας Νικολακόπουλος, 
ΒΙΒΛΙΟΔΡΟΜΙΟ, σελ. 56 - 57 
Paulo Coelho, 
ΤΑΧΥΔΡΟΜΟΣ
<H3>ΞΕΝΟΦΩΝ ΖΟΛΩΤΑΣ </H3><H3>Δεν είμαι σοφός, είμαι ικανός
</H3>
Δεν είμαι σοφός. Είμαι ικανός. Το σημαντικότερο όλων είναι η πολλή δουλειά.
Στην Τράπεζα της Ελλάδος εργάστηκα 22 χρόνια. Πιστεύω ότι διεθνώς η Τράπεζα
της Ελλάδος θεωρείται υπόδειγμα ενεργού τράπεζας. Το εθνικό εισόδημα που
καταγράφεται δεν είναι το πραγματικό. Υπάρχει το μη διαφανές εισόδημα, που
μπορεί να είναι και 50% πάνω. Είμαστε μια πλούσια χώρα με δυνατότητες να
γίνουμε ακόμη πλουσιότερη. Ο Άρης Βασιλειάδης και η Νατάσα Μπαστέα στον «Ταχυδρόμο».

<H3>ΠΩΣ ΝΑ ΖΗΣΕΤΕ 100 ΧΡΟΝΙΑ
</H3><H3>Οι αθάνατοι ζουν ήδη ανάμεσά μας
</H3>
Οι πρώτοι αθάνατοι άνθρωποι υπάρχουν ήδη, αν και δεν το γνωρίζουν. Έχουν
γεννηθεί μετά το 1950. Θα είναι στη Γη τουλάχιστον έως το 2050, μετατρέποντας
τον 21ο αιώνα σε μια εποχή δραστήριων «υπεραιωνόβιων νέων». Όπως λέει και ο
Γκάι Μαλ, δεν υπάρχει κανένας βασικός νομός της επιστήμης που να θέλει τα
ανθρώπινα όντα να ζουν πέρα από τα 150 χρόνια. Σ' αυτό θα συμβάλει και η...
Ντόλι. Ο Π. Παπαδόπουλος στον «Ταχυδρόμο».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17252N021</ED>
<ID>
ID:303906

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τζόγος
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Είναι φανερό ότι ο κ. Χρυσανθακόπουλος παρανόησε το «στοίχημα του
εκσυγχρονισμού». 
Με τιμή <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17252N022</ED>
<ID>
ID:303990

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N02&aa=2</URL></REF>


Article

<CATEGORY>vin02</CATEGORY>

 <H5>Γιατρός με καλές επιστημονικές περγαμηνές, καλό εισόδημα, κάποια όνειρα και
ισχυρή δόση νοσταλγίας, αποφασίζει να εγκαταλείψει τη σταδιοδρομία του στο
εξωτερικό και να γυρίσει στην Ελλάδα. Και εκεί αρχίζουν τα δύσκολα...
</H5><H2>Μια ιατρική περίπτωση
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Η περίπτωση δεν είναι εντελώς υποθετική. Απλώς είναι στηριγμένη στις αφηγήσεις
περισσοτέρων του ενός ανθρώπων. Και συνθέτει, υποθέτω, την κοινή εμπειρία
περισσοτέρων του ενός γιατρών - έστω και αν η καταγραφή τους είναι κάπως
μονόπλευρη ή υποκειμενική. 
Γιατρός, λοιπόν, με καλές επιστημονικές περγαμηνές, καλό εισόδημα, κάποια
όνειρα και ισχυρή δόση νοσταλγίας, αποφασίζει να εγκαταλείψει μια ακαδημαϊκή
και επιστημονική σταδιοδρομία στο εξωτερικό και να επιστρέψει στην Ελλάδα. 
Με κάποια αρχικά βάσανα και την υποχρεωτική διέλευση από τα ακαδημαϊκά
καβδιανά δίκρανα ώσπου να βρεθούν τα αναπόφευκτα και ταπεινωτικά «κονέξια»,
καταλαμβάνει μια θέση, για την οποία είχε όλα τα προσόντα φυσικά, σε ιατρική
σχολή επαρχιακού νοσοκομείου. 
Δεν μπαίνει καν σε δίλημμα. Θεωρεί αυτονόητο ότι ένας πανεπιστημιακός γιατρός
δεν είναι δυνατόν να λειτουργεί και ιδιωτικό ιατρείο ή να προσφέρει υπηρεσίες
και σε ιδιωτικό νοσηλευτήριο. Εντελώς αυτονόητο. 
Στην εφαρμογή, όμως, της αυτονόητης αυτής επιλογής του συναντά κάποια
προβλήματα. 
Να συμβιβαστεί, πρώτον, με την ιδέα ότι τα έσοδά του θα είναι υποπολλαπλάσια
των εσόδων άλλων συναδέλφων του, με πολύ μικρότερη επιστημονική αξία. Να
συμβιβαστεί, επίσης, με την ιδέα ότι και η επιστημονική του καταξίωση θα είναι
μικρότερη από των συναδέλφων του που λειτουργούν ως τουρίστες στα αμφιθέατρα
και επαγγελματίες στις ιδιωτικές κλινικές. Ως εδώ, πες, εύκολο. 
Να αντιμετωπίσει, δεύτερον, την καχυποψία έως ανοιχτή εχθρότητα των συναδέλφων
του, της ακαδημαϊκής κοινότητας, την «πιάτσα» των οποίων χαλάει. Με μια δόση
πείσματος και ξεροκεφαλιάς, και αυτό ξεπερνιέται. 
Αλλά έπειτα από λίγο αναφύονται προβλήματα σοβαρότερα. 
Η επιστημονική έρευνα, η καρδιά δηλαδή του ακαδημαϊκού και διδακτικού του
έργου, προς χάριν της οποίας έκρινε ασυμβίβαστη την παράλληλη απασχόληση στον
ιδιωτικό τομέα, σκοντάφτει σε έλλειψη προγραμματισμού, μέσων και πόρων.
Φυτοζωεί και εν τέλει αργοπεθαίνει. Αλλά και το διδακτικό έργο το ίδιο,
σκοντάφτει σε ένα περιβάλλον που όχι μόνον είναι επίσης στερημένο ικανών πόρων
και μέσων, αλλά και πνίγεται σε ένα κλίμα ήσσονος προσπαθείας, έλλειψης
κινήτρων και ανταμοιβών, υποβάθμισης. Και, τέλος, και η άσκηση της ιατρικής
στην πανεπιστημιακή κλινική, η οποία λειτουργεί ως αυτοτελής, υποτίθεται,
ακαδημαϊκή μονάδα μέσα σε ένα, κατά άλλα, μη πανεπιστημιακό δημόσιο
νοσοκομείο, καταλήγει να είναι μια καθημερινή δοκιμασία της λογικής και της
αξιοπρέπειας του γιατρού. 
Ύστερα από λίγα χρόνια, ο γιατρός του παραδείγματός μας αισθάνεται ότι έχει
στην πραγματικότητα δύο μόνον επιλογές: ή να τα μαζέψει και να ξαναφύγει στο
εξωτερικό, για να επανασυγκολλήσει τα συντρίμμια της καριέρας που εγκατέλειψε,
ή να γυρίσει την πλάτη στο δημόσιο νοσοκομείο και να ασκήσει την ιατρική σε
ένα ξενοδοχειακώς άψογο ιδιωτικό νοσηλευτήριο, όπου τουλάχιστον θα έχει μια
καθαρή και σιδερωμένη λευκή μπλούζα κάθε πρωί. 
Από τη σκοπιά ενός γιατρού σαν αυτόν - που διαθέτει προσόντα και ήθος
επιστημονικό και διατηρεί (πράγμα όχι συνηθισμένο) και κάποια αίσθηση
κοινωνικού χρέους απέναντι στη δουλειά του - το στοίχημα όλων αυτών των
μεταρρυθμιστικών σχεδίων, που ακούγονται όλα ευχάριστα στα αυτιά, μέχρι να
δοκιμαστούν στην πράξη, θα ήταν να του προσφέρουν τρίτη λύση: μια αξιοπρεπή
και χρήσιμη θέση στα πλαίσια ενός αληθινά πανεπιστημιακού νοσοκομείου, που
προσφέρει αληθινές ευκαιρίες για διδασκαλία, έρευνα και παροχή ιατρικών
υπηρεσιών υψηλού επιπέδου. Προς το παρόν, αυτή η επιλογή μάλλον δεν δίδεται... <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17252N042</ED>
<ID>
ID:303991

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N04&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το κόλπο </H2>
Η ΛΕΡΝΑΙΑ Ύδρα της φοροδιαφυγής στην Ελλάδα έχει ως - φαίνεται - ένα
ακόμη κεφάλι: 
ΧΙΛΙΑΔΕΣ υπεράκτιες εταιρείες - έγιναν γνωστές με τον αγγλικό όρο
offshore... 
ΕΧΟΥΝ στηθεί ή στήνονται από Έλληνες που θέλουν να αποφύγουν την
πληρωμή φόρων... 
ΚΥΡΙΩΣ από μεταβιβάσεις ακινήτων, αλλά και από άλλες οικονομικές
δραστηριότητές τους. 
ΜΕ έδρα κάποιο απομακρυσμένο και εν πολλοίς άγνωστο νησί του Ειρηνικού,
τη Λιβερία ή τον Παναμά... 
ΟΙ ατσίδες της φοροδιαφυγής δεκαετίες τώρα κάνουν... 
ΟΠΩΣ δείχνουν τα στοιχεία του Σώματος Δίωξης Οικονομικού Εγκλήματος,
χρυσές δουλειές, ενώ συγχρόνως... 
ΒΡΙΣΚΟΝΤΑΙ στο φορολογικό απυρόβλητο. 
ΟΙ διαστάσεις που έχει πάρει το πρόβλημα αποκαλύπτεται τώρα ότι είναι
τεράστιες... 
ΚΑΙ τα ποσά που χάνει το Δημόσιο υπολογίζονται σε εκατοντάδες
δισεκατομμύρια. 
ΟΛΑ δείχνουν ότι οι αρμόδιες κρατικές υπηρεσίες αργά αντιλήφθηκαν τι
ακριβώς γίνεται... 
ΚΑΙ τώρα προσπαθούν με τα συνήθη - πλην αναποτελεσματικά - φορολογικά
μέτρα να περιορίσουν την τεράστια φοροδιαφυγή. 
ΔΙΑΠΙΣΤΩΝΕΤΑΙ όμως ότι ο έλεγχος και η εξακρίβωση των δραστηριοτήτων
των υπεράκτιων εταιρειών... 
ΔΕΝ μπορεί να γίνει με την υπάρχουσα νομοθεσία, η οποία - προφανώς -
δεν είχε προβλέψει το νέο κόλπο. 
ΓΙΑ τον λόγο αυτό και πριν τα δημόσια ταμεία απωλέσουν και άλλα
δισεκατομμύρια... 
ΠΡΕΠΕΙ να θεσμοθετηθεί άμεσα η αναγκαία νομοθετική θωράκιση των
αρμοδίων υπηρεσιών... 
ΩΣΤΕ να πάψουν οι λίγοι επιτήδειοι να θεωρούν τους υπόλοιπους, και
πολλούς, κορόιδα...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17252N043</ED>
<ID>
ID:304002

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N04&aa=3</URL></REF>


Article

<CATEGORY>vin01</CATEGORY>

 <H5>Έτσι που έχει εκνευρισθεί τελευταία ο Σημίτης, το γλιτώνουμε δεν το γλιτώνουμε
το... Συνέδριο! </H5><H2>ΤΟ ΣΤΙΓΜΑ
</H2><H2>Όταν σου ανεβαίνει το αίμα στο κεφάλι
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ασύνηθες δεν είναι που εκνευρίζεται ο Πρωθυπουργός Κ. Σημίτης - το αντίθετο.
Άνθρωπος είναι κι αυτός, φυσικό είναι πολλές φορές να του ανεβαίνει το αίμα
στο κεφάλι με αυτά που βλέπει ή ακούει. Ασύνηθες είναι να εκδηλώνει την οργή
του με διαρροές προς τα έξω περί του εκνευρισμού ή της ενόχλησης που του
προκάλεσαν διάφορα γεγονότα. Διότι αυτό δεν είναι πολιτική, σπουδή περί την...
υδραυλική!! Να κληθεί ο Σάκης ο υδραυλικός να γνωματεύσει ή να επεξηγήσει.
Έχεις πρόβλημα με τον Τσουκάτο ή τον Ζαφειρόπουλο; Ακούς, ότι άλλοι δύο
υφυπουργοί ετοιμάζονται να τα βροντήξουν; Ανησυχείς με τους ψιθύρους που
κάνουν τον γύρο της Αθήνας; Μία είναι η λύση: συγκαλείς την Κεντρική Επιτροπή
και τα λες δημοσίως, και έξω από τα δόντια... 
Ας είναι καλά το πόμολο 
Κεντρική Επιτροπή λέμε, όχι Εκτελεστικό Γραφείο. Διότι οι συνεδριάσεις του
Εκτελεστικού σε συνθήκες όπως αυτή που περνάει σήμερα το ΠΑΣΟΚ, δεν βγαίνουν
ποτέ σε καλό. Την προηγούμενη φορά, ας είναι καλά το... πόμολο της αίθουσας
του Ε.Γ. που δεν έστριβε καλά, και ο Κ. Σημίτης δεν βγήκε από την αίθουσα με
την πρώτη. Καθυστέρησε τόσο, όσο να τον προλάβουν ο Λαλιώτης με τον
Σκανδαλίδη. Ποιος μάς βεβαιώνει τώρα ότι το πόμολο στην αίθουσα συνεδριάσεων
του Ε.Γ. εξακολουθεί να είναι το ίδιο προβληματικό; Κι αν ανοίξει αμέσως η
πόρτα και δεν προλάβει κανείς εκ των μετεχόντων στο όργανο να συγκρατήσει τον
Κ. Σημίτη, τι γίνεται; Γι' αυτό Κεντρική Επιτροπή και μόνο. 
Καλύτερα η ανακοίνωση 
Και η Κεντρική Επιτροπή δεν είναι λύση, τώρα που το καλοσκέφτομαι. Έγινε την
περασμένη εβδομάδα μια διήμερη σύνοδος του οργάνου, κι αν έπρεπε να
αξιολογήσει κανείς τις εργασίες, τρία θα έλεγε πως ήταν τα στοιχεία που τη
χαρακτήρισαν. Πρώτον, η ομοφωνία, ύστερα από 7 ή 8 χρόνια επί της εισήγησης
του Εκτελεστικού Γραφείου, δεύτερον, οι αντιρρήσεις Πασχαλίδη, Μπένου για τη
στρατηγική Λαλιώτη (σιγά την είδηση, τώρα, λες και δεν έχει ξανασυμβεί) και
τρίτον, η αυτοθυσία του Χρήστου Παπουτσή να διατεθεί για υποψήφιος στην Αθήνα.
Ερώτηση: έπρεπε να ταλαιπωρηθεί ένας ολόκληρος κόσμος, να σέρνεται επί διήμερο
στις πολυθρόνες του καφέ του «Απόλλων Παλλάς» γι' αυτά τα τρία θέματα; Θα
μπορούσαν να μας τα ανακοινώσουν, να τελειώνουμε. Όχι αυτό το ανούσιο πράγμα
που παρακολουθήσαμε. 
Τα πιο βαθιά χασμουρητά 
Όσοι το παρακολουθήσαμε τέλος πάντων. Διότι το θέαμα του Σημίτη να μιλάει -
στο κλείσιμο της Κεντρικής Επιτροπής - δίπλα του να είναι δύο ή τρία μέλη του
Εκτελεστικού Γραφείου, και από κάτω, ακροατήριο, να είναι περί τα είκοσι μέλη
της Κ.Ε., συν άλλοι τόσοι δημοσιογράφοι, ε δεν είναι και το καλύτερο. Κι ας
αφορούσε ένα πολύ σημαντικό θέμα, όπως η στρατηγική για τις δημοτικές εκλογές.
Πολλοί είπαν ότι φταίει το γεγονός πως οι συνεδριάσεις της Κ.Ε. είναι
διήμερες. Άλλοι ότι οι συνεδριάσεις γίνονται Παρασκευή και Σάββατο και πολλά
μέλη του οργάνου φεύγουν για την επαρχία τη δεύτερη ημέρα. Συγγνώμη, αλλά
ουδείς σκέφθηκε ότι μπορεί να είναι και πολιτικοί οι λόγοι αυτής της στάσης;
Ότι ακόμη κι αν κάποιος μεταβάλλει την ανάγκη σε φιλοτιμία, δύσκολα μπορεί να
παρακολουθήσει μια συνεδρίαση που προκαλεί τα πιο βαθιά χασμουρητά - συγγνώμη,
πρόεδρε... 
Η κυβέρνηση το παλεύει 
Η αλήθεια είναι πάντως, ότι η κυβέρνηση κάτι κάνει. Το παλεύει. Για παράδειγμα
στην υγεία. Γίνεται χαμός, αλλά αυτό τι σημαίνει; Ότι ο Αλέκος Παπαδόπουλος
αγωνίζεται. Προσπαθεί να κάνει πράξη αυτήν τη μεταρρύθμιση στο ΕΣΥ.
Αγωνίζεται, ιδρώνει, στενοχωριέται, αλλά στο τέλος θα τα καταφέρει, θα το
δείτε. Άλλο παράδειγμα. Ο Πέτρος Ευθυμίου. Τον πιέζουν από 'δώ, τον πιέζουν
από εκεί, τον «απειλούν» με τις χειρότερες κινητοποιήσεις των τελευταίων
χρόνων στην παιδεία, αλλά το νομοσχέδιο το πέρασε από τη Βουλή. Παράδειγμα
τρίτον. Ο Χρίστος Βερελής. Ένας πήρε εύσημα, κανονικά εύσημα, στην τελευταία
επίσκεψη του επιθεωρητή της ΔΟΕ για τα ολυμπιακά έργα, κι αυτός ήταν ο
υπουργός Μεταφορών. Για το τραμ. Που μπαίνει στην τελική φάση για την
κατασκευή του. Μέσα σε χρόνο-ρεκόρ. Γι' αυτό λέμε, το παλεύει η κυβέρνηση... 
Η ΓΕΝΟΠ ΔΕΗ και τα φίλτρα

Με το συνδικαλιστικό κίνημα αισθάνομαι μια αλληλεγγύη - όλοι εργαζόμενοι
είμαστε, όχι αφεντικά. Αλλά είναι μερικές φορές που πράξεις ή παραλείψεις των
συνδικαλιστών σε βγάζουν έξω από τα ρούχα σου. Ας πούμε η ΓΕΝΟΠ-ΔΕΗ, ένα από
τα ισχυρότερα συνδικάτα στη χώρα. Διεκδικεί, όταν διεκδικεί αυξήσεις,
επιδόματα και δεν ξέρω τι άλλο. Αλλά μία απεργία για τις άθλιες συνθήκες
περιβάλλοντος που έχουν διαμορφωθεί στους κύριους χώρους εργασίας τους, στην
Πτολεμαΐδα και τη Μεγαλόπολη, μία φορά δεν έκανε. Γιατί δεν έκανε; Γιατί για
τους εργατοπατέρες το πρώτιστο είναι οι αυξήσεις. Αυτές βλέπει ο
εργάτης-ψηφοφόρος τους. Τη βελτίωση του περιβάλλοντος δεν τη βλέπει. Αν την
έβλεπε, τότε ίσως η ΓΕΝΟΠ-ΔΕΗ να πίεζε για να μπουν καλύτερα και πιο
αποτελεσματικά φίλτρα στις καμινάδες... 
<H3>ΤΟ ΠΑΡΑΣΚΗΝΙΟ
</H3><H3>Ξεχείλισε το ποτήρι
</H3>
Ο Κ. Σημίτης σήμερα είναι μακριά από τη λογική τού «βαρέθηκα πια». 
Λογική που τον έκανε να κινηθεί προς την πόρτα εξόδου από την αίθουσα
συνεδριάσεων του Ε.Γ. εκείνο το μοιραίο βράδυ της 21ης Ιουνίου, τότε που
προκηρύχθηκε το Συνέδριο. 
Αλλά νεύρα έχει. Και ανησυχία. Και ένταση. Και μια τάση να κάνει πράγματα
για να ξεσπάσει. Αλλά με τους 45 του Τσουκάτου, τι να κάνει; 
Μπορεί να τα βάλει με το 1/4 της Κοινοβουλευτικής Ομάδας του; Δεν μπορεί,
γιατί είναι κι εκείνη η περίφημη «δεδηλωμένη» στη μέση. 
Ούτε καν με τον ίδιο τον Τσουκάτο μπορεί να τα βάλει, εδώ που τα λέμε.
Τώρα. Γιατί αργότερα, θα τα βάλει. Στενός συνεργάτης του Πρωθυπουργόύ, που τον
γνωρίζει καλά και ξέρει πώς αντιδρά, υποστήριζε ότι «ο Τσουκάτος έκανε το
μεγάλο λάθος. 
Έριξε τη σταγόνα που ξεχείλισε το ποτήρι». Τι εννοούσε; 
Πολύ απλά ότι «ο Σημίτης τα έχει "πάρει" τόσο πολύ μαζί του, ώστε να μην
παραξενευτείτε αν δεν τον βάλει υποψήφιο στις εκλογές»! 
Και έχει κάνει τόση προετοιμασία ο άνθρωπος - έχει οργώσει τη Β' Αθήνας. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17252N062</ED>
<ID>
ID:303964

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N06&aa=2</URL></REF>


Article

<CATEGORY>vin04</CATEGORY>

 <H2>Εξωτικές εταιρείες για φορολογικές ευκαιρίες
</H2><H4>Στους ισολογισμούς τους εγγράφονται τζίροι δισεκατομμυρίων, έχουν έδρα μια
ταχυδρομική θυρίδα και σχεδόν πάντα οι μέτοχοι των offshore εταιρειών
διατηρούν την ανωνυμία τους. Με τα άγνωστης ταυτότητας κεφάλαιά τους, οι
υπεράκτιες εταιρείες έχουν αναδειχθεί σε επενδυτές μεγάλης κλίμακας που
δραστηριοποιούνται σε όλο τον κόσμο αλλά και στη χώρα μας
</H4>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Το τραπεζικό απόρρητο, η ανυπαρξία κάθε συναλλαγματικού περιορισμού, το
σύγχρονο εταιρικό δίκαιο, που εξασφαλίζει στους επενδυτές ευέλικτο και
αποδοτικό σύστημα νομικών υπηρεσιών, καθώς και η ελάχιστη γραφειοκρατία,
συμπληρώνουν τη λίστα των πλεονεκτημάτων που έχουν οι υπεράκτιες εταιρείες με
έδρες εξωτικές χώρες

Αν ήταν ερώτηση σε σταυρόλεξο, θα διατυπωνόταν ως εξής: Αλλοδαπές εταιρείες
ημεδαπών πολιτών που κλέβουν το ελληνικό κράτος (10 γράμματα). Υπεράκτιες! Το
απόλυτο εργαλείο φοροδιαφυγής. Μετά την επέλασή τους στις παγκόσμιες αγορές,
οι offshore εταιρείες σαρώνουν πλέον και τη χώρα μας. 
Μέσα σε λίγα μόλις χρόνια και στην ελληνική αγορά έκαναν την εμφάνισή τους
χιλιάδες υπεράκτιες εταιρείες, οι οποίες ζημιώνουν την εθνική οικονομία με
δεκάδες δισεκατομμύρια ευρώ ετησίως! Δείχνοντας ιδιαίτερη προτίμηση στην
προσοδοφόρο αγορά ακινήτων και στις βραχυπρόθεσμες επενδύσεις του
χρηματιστηρίου, αποκομίζουν υψηλά και κυρίως αφορολόγητα κέρδη. 
Με τα άγνωστης ταυτότητας κεφάλαιά τους, οι υπεράκτιες εταιρείες έχουν
αναδειχθεί σε επενδυτές μεγάλης κλίμακας που στο πέρασμά τους από την ελληνική
αγορά σφραγίζουν κάθε αγοραπωλησία. Οι offshore καθημερινά επενδύουν στο
χρηματιστήριο περίπου 1,5 δισεκατομμύριο δραχμές (η κεφαλαιοποίησή τους τείνει
να προσεγγίσει το ένα τρισ.!), ενώ στην κτηματαγορά τοποθετούν εκατοντάδες
εκατομμύρια δραχμές. 
Σε ακίνητα 
Σε ό,τι αφορά την άνθηση που παρουσιάζει τα τελευταία χρόνια στη χώρα μας η
αγορά ακινήτων, επαγγελματίες του χώρου την αποδίδουν στην ισχυρή παρουσία των
υπεράκτιων εταιρειών. Ο κάθε ιδιώτης που ξέρει τα «κόλπα» και θέλει να
αγοράσει ένα ακίνητο στα βόρεια προάστια ή στα κυκλαδίτικα νησιά, φροντίζει να
συστήσει μια offshore εταιρεία. Με αυτόν τον τρόπο παρακάμπτει το πόθεν έσχες,
ενώ δεν καταβάλλει κανέναν από τους υψηλούς φόρους ακίνητης περιουσίας (ΦΜΑΠ,
φόρο μεταβίβασης, φόρο κληρονομιάς). 
Σε μια αγορά ακινήτου 300 εκατομμυρίων δραχμών, που γίνεται μέσω offshore, το
κράτος χάνει τους εξής, κατά περίπτωση, φόρους. Τον ετήσιο Φόρο Μεγάλης
Ακίνητης Περιουσίας (ΦΜΑΠ), που ανέρχεται στο 0,7%, και στην περίπτωση του
προαναφερόμενου ακινήτου σημαίνει 2.100.000 δραχμές. Αν πρόκειται για
μεταβίβαση του ακινήτου, οι απώλειες εσόδων μεταφράζονται σε 39 εκατομμύρια
δραχμές. Κι αν το ακίνητο είναι προϊόν κληρονομιάς, τότε τα δημόσια ταμεία
χάνουν (ανάλογα με το βαθμό συγγενείας) από 105 έως 150 εκατομμύρια δραχμές! 
Απώλειες δισεκατομμυρίων 
Αυτές οι διαστάσεις του φαινομένου είναι που οδήγησαν το Σώμα Δίωξης
Οικονομικού Εγκλήματος (ΣΔΟΕ) να διερευνήσει την παρουσία των υπεράκτιων
εταιρειών στην αγορά ακινήτων. Η έρευνα αποκάλυψε ότι 2.500 offshore εταιρείες
αγόρασαν αντίστοιχο αριθμό πολυτελών ακινήτων, συνολικής αξίας περίπου ενός
τρισεκατομμυρίου δραχμών! «Σ' αυτές τις περιπτώσεις που η ιδιοκτησία των
ακινήτων έχει περιέλθει στις offshore εταιρείες, δεν θα καταβληθεί ουδέποτε
φόρος μεταβίβασης, κληρονομιάς, γονικής παροχής, δωρεάς», είναι το
αποκαρδιωτικό συμπέρασμα τού επικεφαλής της Διεύθυνσης Ειδικών Ερευνών του
ΣΔΟΕ κ. Παναγιώτη Δουβή! Αν και είναι δύσκολο να εκτιμηθούν οι απώλειες του
Δημοσίου από τη μη καταβολή φόρων, ένα είναι σίγουρο: Ανέρχονται σε δισ.! 
Όπου υπάρχει πωλητήριο, υπάρχει και μια offshore. Κρυφό τους ατού, το
φορολογικό... ακαταλόγιστο, η παράκαμψη της φορολογικής νομοθεσίας κάθε
κράτους. Γέννημα των φορολογικών παραδείσων του Ατλαντικού και του Ειρηνικού
Ωκεανού, οι υπεράκτιες εταιρείες αποτελούν ένα επιχειρηματικό εύρημα που
παράγει κέρδος από τη φοροδιαφυγή. 
Παρ' ότι ονομάζονται υπεράκτιες εταιρείες, στην πραγματικότητα έχουν πολύ
μικρή σχέση με τις θάλασσες. Πηγή τής... παρανόησης, η έδρα των γραφείων τους.
Τα νησιωτικά συμπλέγματα Κάιμαν, Μαν, οι Παρθένοι Νήσοι, η Λιβερία και ο
Παναμάς, είναι οι πιο ενδεικτικές σημαίες ευκαιρίας που... σηκώνουν οι
ιδιοκτήτες τους. 
Έδρα, η... θυρίδα 
Οι ιδιορρυθμίες που παρουσιάζουν οι εξωτικές εταιρείες είναι πολλές. Παρ' ότι
στους ισολογισμούς τους εγγράφονται τζίροι δισεκατομμυρίων, στα κεντρικά τους
γραφεία δεν βρίσκεις ούτε σκαμπό για να καθήσεις. Στενότητα χώρου; Όχι
ακριβώς. Πώς θα μπορούσε άραγε να χωρέσει ένα σκαμπό σε μια ταχυδρομική
θυρίδα! Σ' αυτά τα ταχυδρομικά κουτιά, που στοιβάζονται κατά εκατοντάδες στα
ράφια δικηγορικών γραφείων των προαναφερόμενων χωρών, βρίσκονται οι έδρες των
offshore. 
Σε τρεις μέρες 
Οι ιδιοκτήτες τους, από όλα τα μήκη και πλάτη του κόσμου, δεν χρειάστηκε ποτέ
να ταξιδέψουν στα νησιά Κέιμαν ή στη Λιβερία. Ούτε καν όταν θα έπρεπε να
προσκομίσουν τα σχετικά παραστατικά για τη σύσταση των εταιρειών τους. Είναι
αμφίβολο, μάλιστα, εάν γνωρίζουν σε ποιο σημείο της υδρογείου σφαίρας
βρίσκονται οι χώρες που φιλοξενούν τις επιχειρήσεις τους. 
Το ίδιο βεβαίως ισχύει και για τους Έλληνες ιδιοκτήτες υπεράκτιων εταιρειών.
Τα μαθήματα γεωγραφίας και κυρίως τα υπερατλαντικά επιχειρηματικά ταξίδια
είναι passer. «Όταν μπορείς να πάς στο Κολωνάκι, γιατί θα πρέπει να τρέχεις
στην άλλη άκρη της γης», είναι το σύνθημα. Δεν έχουν άδικο. Με 500.000 δραχμές
(750 δολάρια έξοδα ίδρυσης, συν την προμήθεια του αντίκλητου), ο κάθε Έλληνας
μπορεί να απευθυνθεί σε ένα από τα γνωστά δικηγορικά γραφεία που βρίσκονται
στο κέντρο της Αθήνας και ειδικεύονται στις διεθνείς εμπορικές συναλλαγές, και
να αποκτήσει μέσα σε τρεις ημέρες μια offshore εταιρεία. Τη δική του ΜΑΥΟ δηλαδή!

<H3>Αγόρασε μεζονέτα αξίας 240 εκατ. και δήλωνε εισόδημα μόνο 3 εκατ.
</H3>
Αποκαλυπτικά είναι τα συμπεράσματα της έρευνας που διενήργησε το ΣΔΟΕ στις
υπεράκτιες εταιρείες που έχουν προχωρήσει σε αγορές πολυτελών ακινήτων στη
χώρα μας. Σύμφωνα με τα στοιχεία που συγκεντρώθηκαν, οι πραγματικοί αγοραστές
των ακινήτων είναι Έλληνες πολίτες, οι οποίοι δεν θα καταβάλουν κανέναν από
τους προβλεπόμενους φόρους! 
Ένας από αυτούς είναι γνωστός εφοπλιστής, ο οποίος μέσω της offshore που
δημιούργησε αγόρασε οικόπεδα συνολικής έκτασης 128 στρεμμάτων στις
προνομιούχες περιοχές της Βούλας, της Βουλιαγμένης, της Βάρης και των Σπετσών.
Από το συμβόλαιο αγοράς προέκυψε ότι ο εφοπλιστής πλήρωσε 551 εκατομμύρια
δραχμές, ενώ η αντικειμενική αξία των οικοπέδων, σύμφωνα με τις ΔΟΥ, είναι 742
εκατομμύρια δραχμές! 
Ένας άλλος Αθηναίος αγόρασε δύο μεζονέτες στο Παλαιό Ψυχικό, η αντικειμενική
αξία των οποίων ανέρχεται σε 166 εκατομμύρια δραχμές και η πραγματική τους
είναι 240 εκατομμύρια δραχμές. Ο συγκεκριμένος αγοραστής στη δήλωση φόρου
εισοδήματός του παρουσιάστηκε να έχει εισόδημα τριών εκατομμυρίων δραχμών!
Στην περίπτωση ενός κλωστοϋφαντουργείου που ξαφνικά πτώχευσε, το παιχνίδι
παίχτηκε διαφορετικά. Η αντικειμενική αξία του οικοπέδου έκτασης 20 στρεμμάτων
με το βιομηχανικό κτίσμα 10.241 τετραγωνικών μέτρων ήταν 1.796.673.130
δραχμές. Ο σύνδικος της πτώχευσης όμως πούλησε το ακίνητο στην τιμή των 830
εκατομμυρίων δραχμών, όπως όρισε το δικαστήριο ως ελάχιστο όριο. Γιατί άραγε
κάποιος θέλησε να χάσει περισσότερο από το μισό της αξίας του ακινήτου του;
Γιατί να θέλει να ζημιωθεί με 966 εκατομμύρια δραχμές; Ο λόγος είναι απλός.
Γιατί θέλει να κερδίσει. Αγοραστής του ακινήτου ήταν μια offshore εταιρεία.
Ποτέ δεν θα μάθουμε εάν ο σύνδικος πτώχευσης είναι ο ιδιοκτήτης της!

<H3>Με τρία νέα μέτρα το υπουργείο Οικονομικών φρενάρει τις offshore </H3>
«Το φαινόμενο των offshore εταιρειών, που δραστηριοποιούνται σε ολοένα και
μεγαλύτερο φάσμα της οικονομικής ζωής του τόπου, έχει προσλάβει πλέον σοβαρές
διαστάσεις. Οι υπεράκτιες εταιρείες συντελούν στην απώλεια σημαντικών εσόδων
του κράτους», επισημαίνει στα «ΝΕΑ» ο ειδικός γραμματέας του ΣΔΟΕ κ. Δημήτρης
Μπατσελής. 
Όπως αναφέρει μάλιστα ο κ. Μπατσελής, «το υπουργείο Οικονομικών, σε συνεργασία
με το ΣΔΟΕ, επεξεργάζεται νομοθετικές πρωτοβουλίες για την αντιμετώπιση ή την
ανάσχεση της δραστηριότητας των offshore εταιρειών στην Ελλάδα. Βεβαίως, μια
τέτοια πρωτοβουλία για να είναι αποτελεσματική δεν μπορεί να είναι ζήτημα
εθνικής πολιτικής, αλλά διεθνούς συνεργασίας. Οι εταιρείες αυτές δεν
λειτουργούν με διαφάνεια. Δεν ξέρουμε από πού κρατάει η σκούφια τους». 
Η Επιτροπή Αναμόρφωσης Φορολογικού Συστήματος του υπουργείου Οικονομικών,
σύμφωνα με έγκυρες πληροφορίες, εξετάζει το ενδεχόμενο να προχωρήσει στη λήψη
τριών μέτρων: α) στην ονομαστικοποίηση των μετόχων των υπεράκτιων
εταιρειών, οι οποίες προβαίνουν σε αγορές ακινήτων, β) στην απαγόρευση
των επιδοτούμενων (από κοινοτικά και εθνικά προγράμματα) επιχειρήσεων να
εμφανίζουν τιμολόγια αγοράς πάγιων μέσων από offshore εταιρείες και γ) στην
υποχρέωση των υπεράκτιων εταιρειών, που δραστηριοποιούνται στην οδό Σοφοκλέους
να ορίζουν χρηματιστηριακό εκπρόσωπο, ο οποίος θα είναι υπεύθυνος έναντι της
Επιτροπής Κεφαλαιαγοράς. 
Η τελευταία ρύθμιση σχετίζεται με τον προβληματισμό που διακατέχει τα στελέχη
των εποπτικών αρχών του Χρηματιστηρίου Αξιών Αθηνών (ΧΑΑ). Οι υπεύθυνοι της
Επιτροπής Κεφαλαιαγοράς διαπιστώνουν ότι ο ελεγκτικός ρόλος τους εκμηδενίζεται
όταν έχουν απέναντί τους offshore εταιρείες. Ακόμη και όταν εντοπίζουν
περιπτώσεις χειραγώγησης της μετοχής, δεν μπορούν να βρουν πού θα επιβάλουν
τις σχετικές κυρώσεις. «Πού να ρίξεις την καμπάνα, αφού δεν υπάρχει κανείς»,
αναρωτιόνται τα στελέχη της Επιτροπής Κεφαλαιαγοράς. 
Τα πράγματα περιπλέκονται περισσότερο, καθώς το κόλπο αυτό εκμεταλλεύονται
μέλη Δ.Σ. εισηγμένων εταιρειών, χρηματιστηριακών εταιρειών και άλλων
επενδυτικών εταιρειών, τα οποία, έχοντας εσωτερική πληροφόρηση, μπορούν να
προβούν σε επιλεκτικές αγοραπωλησίες μέσω των υπεράκτιων εταιρειών. Με αυτόν
τον τρόπο το ασυμβίβαστο πάει περίπατο. Θεωρητικώς, το ίδιο μπορούν να πράξουν
ακόμη και τα στελέχη της Επιτροπής Κεφαλαιαγοράς, καθώς και τα στελέχη
οικονομικών υπουργείων!

<H3>Μέσω των υπεράκτιων εταιρειών διακινείται περίπου το ήμισυ του παγκόσμιου τζίρου
</H3>
Τα πλεονεκτήματα που προσφέρουν οι φορολογικοί παράδεισοι στους επιχειρηματίες
που θέλουν να ιδρύσουν offshore εταιρείες είναι πολυάριθμα. Όλα τα κίνητρα
αποσκοπούν στην παράκαμψη των εθνικών νομοθεσιών που, ως γνωστόν, μεταξύ
άλλων, προβλέπουν και την επιβολή φόρων στις εμπορικές συναλλαγές! 
Έχοντας ως αρχή τη ρήση ενός εκ των Αμερικανών προέδρων (Κάλβιν Κούλιτζ), που
στις αρχές του περασμένου αιώνα χαρακτήριζε τη φορολογία «δύναμη της
καταστροφής», οι offshore χρόνο με τον χρόνο απλώνουν τα πλοκάμια τους σε όλον
τον κόσμο. Σύμφωνα με εκτιμήσεις διεθνών οίκων, «μέσω των υπεράκτιων εταιρειών
διακινείται περίπου το μισό του παγκόσμιου τζίρου»! 
Φοροαπαλλαγή λοιπόν. Το σημαντικότερο προνόμιο που έχουν οι υπεράκτιες
εταιρείες. 
Εξασφαλίζοντας μια μικρή εισφορά (ετήσιο διαχειριστικό κέρδος), που κυμαίνεται
από 150 έως 1.000 δολάρια ετησίως, οι φορολογικοί παράδεισοι προσελκύουν
δεκάδες χιλιάδες επενδυτές, οι οποίοι ιδρύουν offshore... θυρίδες. Το δέλεαρ
είναι η πλήρης φοροαπαλλαγή των κερδών που αποκτούν από επενδύσεις στο
εξωτερικό. 
Η πλήρης ανωνυμία των μετόχων είναι ένα ακόμη κίνητρο, το οποίο σε συνδυασμό
με τις φοροαπαλλαγές εξηγεί την άνθηση των φορολογικών παραδείσων.
Επιχειρηματίες από κάθε γωνιά της γης μεταφέρουν εκεί τα κεφάλαιά τους, δίχως
να πρέπει να εξηγήσουν πού τα βρήκαν. Η ασυλία εξασφαλίζεται με τη μη αναγραφή
των πραγματικών μετόχων στο καταστατικό της εταιρείας. Στη θέση τους
εμφανίζεται μόνο το όνομα του ιδιοκτήτη του δικηγορικού γραφείου, το οποίο
αναλαμβάνει την ίδρυση της εταιρείας. 
«Στη Λιβερία, για παράδειγμα, όλες οι offshore εταιρείες αναγράφουν στο
καταστατικό τους μόνο το όνομα και την ταχυδρομική θυρίδα του ιδρυτή και
μετόχου, δηλαδή μόνο του αντιπροσώπου», αναφέρει ο κ. Δουβής. 
<H3>Πώς εξαπατούν το Δημόσιο με εικονικά τιμολόγια
</H3>
Είστε επιχειρηματίας. Σκοπεύετε να επενδύσετε με λεφτά τού κράτους. Και θέλετε
και σίγουρα κέρδη. Τότε, σας ενδιαφέρει η παρακάτω πρόταση. Γιατί να είστε
εσείς η εξαίρεση; 
Παρουσιαστείτε στο υπουργείο Ανάπτυξης με μια ενδιαφέρουσα επενδυτική πρόταση,
ύψους 500 εκατομμυρίων δραχμών. Η πρότασή σας γίνεται δεκτή και αυτοδικαίως
προχωρείτε στην υλοποίησή της, προκειμένου να εξασφαλίσετε από τον κρατικό
προϋπολογισμό επιχορήγηση ίση με το 50% της επένδυσής σας. Στόχος σας είναι τα
250 εκατομμύρια του κράτους. 
Για να τα πάρετε όμως, πρέπει πρώτα να κάνετε και εσείς ότι επενδύετε. Για να
γίνει η εκταμίευση της επιχορήγησης θα πρέπει να τους παρουσιάσετε τα
παραστατικά των δαπανών που θα κάνετε για την προμήθεια του εξοπλισμού της
επιχείρησης. Εφόσον σας ζητούν να παρουσιάσετε τιμολόγια ύψους 250
εκατομμυρίων δραχμών, είστε αναγκασμένοι να τα προσκομίσετε. Κανένα πρόβλημα.
Μέσω των εισαγωγικών εταιρειών αγοράζετε από μία γειτονική αγορά (Ιταλία)
εξοπλισμό αξίας 50 εκατ. δραχμών. Κόβετε τιμολόγιο και το πετάτε. Στη συνέχεια
μεταβιβάζετε τον εξοπλισμό στην offshore εταιρεία, που έχετε εν τω μεταξύ
συστήσει. Μέσω της offshore, που εμφανίζεται ως εισαγωγική εταιρεία,
υπερτιμολογείτε τον εξοπλισμό από 50 σε 250 εκατ. 
Στη συνέχεια παρουσιάζετε αυτό το τιμολόγιο στα αρμόδια υπουργεία και αρχίζει
η επιδότηση να ρέει στον τραπεζικό σας λογαριασμό. Μόλις εξασφαλίσατε κέρδος
200 εκατ. και έναν εξοπλισμό 50 εκατ. δρχ! 
<H3>Μεγάλη η φοροδιαφυγή
</H3>
Εντυπωσιακά μεγάλο είναι το μέγεθος της φοροδιαφυγής για της offshore
εταιρείες, σύμφωνα με τον υφυπουργό Οικονομικών κ. Απ. Φωτιάδη. Απαντώντας
χθες στη Βουλή σε σχετική ερώτηση του ανεξάρτητου βουλευτή κ. Β. Κεδίκογλου, ο
υφυπουργός χαρακτήρισε μάστιγα για όλες τις φορολογικές διοικήσεις του
προηγμένου κόσμου τη δράση των υπεράκτιων εταιρειών, ενώ παραδέχθηκε πως η
τεκμηρίωση της παραοικονομικής δραστηριότητάς τους είναι εξαιρετικά δυσχερής.
Ο κ. Απ. Φωτιάδης ανακοίνωσε πως, έστω και για τη μερική αντιμετώπιση του
προβλήματος, η κυβέρνηση προτίθεται μονομερώς να προωθήσει νομοσχέδιο, το
οποίο θα αφορά στην επιχειρηματικότητα αυτών των εταιρειών καθώς και σε
ρυθμίσεις που διέπουν τις επενδύσεις τους σε ακίνητα.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17252N081</ED>
<ID>
ID:303948

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N08&aa=1</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Το ατιμούτσικο, είναι και μαρτυριάρικο...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17252N101</ED>
<ID>
ID:303905

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N10&aa=1</URL></REF>


Article

<CATEGORY>vin05</CATEGORY>

 <H2>ΕΙΠΑΝ
</H2>
Γιώργος Πανταγιάς: 
(ο σύμβουλος Τύπου του Πρωθυπουργού, σε «πηγαδάκι» σε εκδήλωση του
ΟΠΕΚ στην «Αθηναΐδα») 
«Ο εκσυγχρονισμός είναι ένα είδος πολιτικού και ιδεολογικού "τζόγκινγκ". 
Για όσους στρογγυλοκάθησαν στα έτοιμα, για όσους αρκούνται να ζουν με την
πολιτική πρόσοδο της Μεταπολίτευσης και την προστιθέμενη αξία που προσφέρει η
κάθε εξουσία». 
Θεόδωρος Τσουκάτος: 
(ο βουλευτής του ΠΑΣΟΚ, στον Σκάι, για την πρόταση των
«45») 
«Θέλουμε να συμβάλουμε στο διάλογο. Θέλουμε να βοηθήσουμε και τον κύριο Ρέππα
και το ΠΑΣΟΚ να φύγει από την εσωστρέφειά του». 
Νατάσα Θεοδωρίδου: 
(η τραγουδίστρια, στο «Symbol», περί «τζακιού») 
«Παλαιότερα, για να σε δεχτούν, έπρεπε να ήσουν κι εσύ λίγο γόνος του. Τώρα,
αν η τσέπη σου γεμίζει, μπήκες». 
Χρήστος Κυριαζής: 
(ο τραγουδιστής, για τη Βάνα Μπάρμπα, στην «Εσπρέσσο») 
«Δεν είναι δυνατόν να έχω ζήσει με έναν άνθρωπο κάποια πράγματα και ξαφνικά να
πω "δεν τον αγάπησα". Τι αγάπη ήταν τότε αυτή; Γρίπη που πέρασε;» 
Άρης Σπηλιωτόπουλος: 
(ο βουλευτής της Ν.Δ., στο «Madame Figaro», για τον κ. Θ.
Ρουσόπουλο) 
«Ο εκπρόσωπος είναι ο πωλητής, η επικοινωνιακή πολιτική είναι η τεχνική
πώλησης. Αυτά τα δύο είναι καλά στοιχεία, αρκεί να υπάρχει ένα και βασικό:
προϊόντα προς πώληση. Τι να κάνεις τον καλύτερο πωλητή και την καλύτερη
τεχνική πώλησης αν δεν έχεις καλά προϊόντα να πουλήσεις;»
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17252N103</ED>
<ID>
ID:304000

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N10&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Φιρμάνια... </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Διάβασα στο «Βήμα» ένα υπέροχο κομμάτι του Μάριου Πλωρίτη, για «το νέο ιταμό
φιρμάνι που εξέπεμψε ο εν Λονδίνω ποιών τας διατριβάς του κ. Κωνσταντίνος
Γλύξμπουργκ». Φιρμάνι με το οποίο, «αυτός και η οικογένειά του ζητούν τώρα και
"αποζημίωση για ηθική βλάβη λόγω ψυχικής οδύνης και ταπείνωσης που υπέστησαν
από την στάση της ελληνικής κυβέρνησης και την απόφαση του Ανωτάτου Ειδικού
Δικαστηρίου"». 
Κρατώ, απ' αυτό το κομμάτι, μόνο το τέλος, στο οποίο ο Μ. Πλωρίτης τονίζει ότι
«ο Γλύξμπουργκ υπήρξε φυσικός και ηθικός αυτουργός σωρείας εκνόμων πράξεων εις
βάρος της χώρας και διά ταύτα πρέπει να επιδικασθεί στο ελληνικό Δημόσιο
αποζημίωση για τις οδύνες, βλάβες και ταπεινώσεις που προξένησε ο ενάγων στον
ελληνικό λαό, ίση με τους προϋπολογισμούς του ελληνικού κράτους, κατά τα έτη
1965-1974». 
Και μια και το 'φερε η κουβέντα, παίρνω στην τύχη, από το βιβλίο «Σημειώσεις
1967-1977», του Λεων. Παπάγου, που υπήρξε αυλάρχης του Κωνσταντίνου, μερικές
παραγράφους ημερολογίου, για να δει ο αναγνώστης πόσον... υπέφερε ο
Γλύξμπουργκ τον καιρό που βρισκόταν στη Ρώμη, μετά το «κίνημα»-οπερέτα κατά
της χούντας, τον Δεκέμβριο του 1967: 
«Ανέβηκα στο Τατόι μαζί με τους (...) για να πάρουμε μερικά πράγματα, μετά από
έγκριση του προέδρου της κυβέρνησης. Προπαντός όμως έπρεπε να πάρω ένα μικρό
βαλιτσάκι του χεριού με κοσμήματα, που η Βασίλισσα στη φούρια τής αναχώρησης
ξέχασε κοντά στη σκάλα. (...) Επιστρέφω στη Ρώμη. Διηγούμαι την εμπειρία της
Αθήνας και με μεγάλη ανακούφιση παραδίδω το βαλιτσάκι...» (31/1/68). 
«Αναχώρηση από τη Ρώμη με το βασιλικό αεροπλάνο (...) Το βράδυ χορός και σουπέ
(...) Βασιλείς και πρίγκιπες από όλη την Ευρώπη, για τους γάμους της
πριγκίπισσας Βεατρίκης, αδελφής της Βασίλισσας. Όλοι οι καλεσμένοι
επισκέπτονται τον ιστορικό πύργο Frederihsborg και κατόπιν παρατίθεται
πρόγευμα στον πύργο Kronborg στο Elseneur, όπου ο Σαίξπηρ τοποθετεί το δράμα
του Άμλετ. Οι υπηρέτες φορούσαν στολές εποχής Άμλετ και τα εδέσματα ήταν
επίσης παρουσιασμένα όπως την παλιά εποχή και πολύ εύγευστα» (3/2/68). 
«Καταφθάνει η κυρία Καρόλου με την καμαριέρα της Βασίλισσας Μητέρας 
και δύο σκυλιά. Μεγάλη η καθυστέρηση ώσπου να περάσει η κυρία Καρόλου, γιατί
δεν ήσαν εντάξει τα πιστοποιητικά των σκυλιών. Δυσαρέσκεια της βασιλικής
οικογένειας, που την πληρώνουμε η Φρόσω Κορυζή και εγώ. Η Μαίρη Καρόλου, στην
οποία τηλεφώνησα στο αεροδρόμιο, μου είπε ότι αν δεν μπορέσει να πάρει τα
σκυλιά, θα τα βάλουν σε χωριστό kennel, αλλά θα έπρεπε να στείλω κάποιον να
μείνει μαζί τους, διότι θα χαλούσαν τον κόσμο» (17/1/68). Αυτά...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17252N104</ED>
<ID>
ID:304022

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N10&aa=4</URL></REF>


Article

<CATEGORY>vin05</CATEGORY>

 <H2>Φρουτάκια εποχής..
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η Βουλή έχει συστήσει μία άτυπη Επιτροπή για την καταπολέμηση του παράνομου
τζόγου. Πρόεδρος της Επιτροπής αυτής είναι ο βουλευτής Αχαΐας κ. Αλ.
Χρυσανθακόπουλος, ο οποίος όμως «συνελήφθη» από κρυφή κάμερα του τηλεοπτικού
σταθμού Alpha, να παίζει «φρουτάκια» σε γνωστό στέκι της Πάτρας... 
Τι είναι τα «φρουτάκια», γνωρίζουν πολύ καλά οι έχοντες το σχετικό πάθος.
Οι υπόλοιποι, ας περιοριστούμε στην περιγραφή ότι πρόκειται για παιχνίδια
παράνομου τζόγου, όπως και ότι τον έλεγχό τους έχει αναλάβει εδώ και χρόνια το
ΣΔΟΕ... 
Το πράγμα με τον βουλευτή όμως, δεν έμεινε εκεί... 
<H3>Με κάμερα στο πλάι... </H3>
Λοιπόν, ο Alpha επικοινώνησε με τον βουλευτή πριν από τη μετάδοση του
σχετικού «κρυφού βίντεο». Και ακολούθησε συνάντηση του κ. Αλ. Χρυσανθακόπουλου
με στέλεχος του σταθμού. Εκεί, ο βουλευτής ομολόγησε το πάθος του μη
γνωρίζοντας ότι η κρυφή κάμερα τον παρακολουθούσε και πάλι... 
<H3>Το μεγάλο χουνέρι... </H3>
Όλα τα κρυφά βίντεο προβλήθηκαν στο κανάλι και εξέθεσαν τον βουλευτή. Ο οποίος
και την «αδυναμία του» εμφανίστηκε να ομολογεί, αλλά και συναδέλφους του να
«καρφώνει», κατά το κοινώς λεγόμενο, για σχέσεις με τον παράνομο τζόγο,
προκειμένου να αποφύγει τη δημοσιοποίηση για «τα δικά του». Έφθασε να ζητήσει
συμφωνία ­ να φαίνεται ότι τάχα ο ίδιος έπαιξε «φρουτάκια» σε συνεννόηση με το
κανάλι, για να... αποκαλυφθεί η παρανομία, υποσχόμενος να διαρρεύσει τα
απόρρητα έγγραφα της Επιτροπής στην οποία προΐσταται! 
<H3>Αναζητήσατε τα χρήματα... </H3>
Βέβαια, από τα όσα είπε ­ νομίζοντας ότι μιλάει ελεύθερα ­ για
χρηματοδοτήσεις βουλευτών από τον Πατρινό επιχειρηματία με τα «φρουτάκια»,
συνιστούν μεν «κάρφωμα», αλλά συνιστούν και θέμα. Το οποίο θέμα έσπευσαν να
διαψεύσουν οι εμπλεκόμενοι, αλλά αρκεί αυτό; 
<H3>Ο Σημίτης είπε το «ναι»
</H3>
Χθες το βράδυ ο Πρωθυπουργός είπε το ναι στις αυστηρές εισηγήσεις που είχε
δεχθεί για την τύχη του τζογαδόρου βουλευτή, ο οποίος παραμένει βουλευτής,
αλλά όχι και στην κοινοβουλευτική ομάδα του ΠΑΣΟΚ...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17252N105</ED>
<ID>
ID:304026

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N10&aa=5</URL></REF>


Article

<CATEGORY>vin01</CATEGORY>

 <H2>ΒΑΡΟΜΕΤΡΟ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17252N112</ED>
<ID>
ID:303963

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N11&aa=2</URL></REF>


Article

<CATEGORY>vin05</CATEGORY>

 <H2>Θέατρο παραλόγου </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, σε αυτήν τη χώρα οι πολιτικοί μας έχουν καταφέρει πολλά. Για
παράδειγμα, η Νέα Δημοκρατία εμφανίζεται να ανησυχεί μήπως εκδιώχθηκαν από το
«Αθήνα 2004» με κυβερνητική παρέμβαση τρία στελέχη, εκ των οποίων το ένα
πρόσκειται στο ΠΑΣΟΚ, το άλλο είναι στέλεχος του ΣΥΝ και το τρίτο δεν
πρόσκειται στη Ν.Δ.! 
Ναι, έστειλε τέτοια επιστολή στην κ. Γιάννα Αγγελοπούλου η κ. Φάνη Πάλλη -
Πετραλιά. Και τι της απάντησε η πρόεδρος τού «Αθήνα 2004»; Στο ίδιο πνεύμα του
θεάτρου, έγραψε κάτι περί ανεξαρτησίας του «Αθήνα 2004» και λοιπά, ενώ
υπογείως συνεχίζεται η προσπάθεια να αποδοθεί η «διαρροή» του περιβόητου
εγγράφου στα τρία στελέχη! 
Ψέμα στο ψέμα, δηλαδή... <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17252N113</ED>
<ID>
ID:304001

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N11&aa=3</URL></REF>


Article

<CATEGORY>vin05</CATEGORY>

 <H5></H5><H2>Δύο μέτρα, δύο σταθμά... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελικά, η πολιτική είναι εύκολη για εκείνους που έχουν ασθενή μνήμη. Διότι
μία τέτοια μνήμη επιτρέπει σε όποιον τη διαθέτει να δίνει κάθε φορά
διαφορετικές απαντήσεις σε ίδια ερωτήματα. Να, πάρτε για παράδειγμα την
αντίδραση Σημίτη στην «πρωτοβουλία» των περιβόητων «45» βουλευτών του ΠΑΣΟΚ
για το Ασφαλιστικό. 
Ο Πρωθυπουργός αντέδρασε με οργή και έσπευσε να απορρίψει το αίτημά τους,
να συγκληθεί η Κοινοβουλευτική Ομάδα του ΠΑΣΟΚ. Ωστόσο, όταν πριν από μήνες,
οι ίδιοι (πάνω-κάτω) βουλευτές και κάποιοι ακόμα, είχαν εισηγηθεί το «ελάχιστο
εγγυημένο εισόδημα», ο Πρωθυπουργός είχε πάλι οργισθεί, παρατηρώντας σε
συνέντευξή Τύπου στην Ένωση Ξένων Ανταποκριτών, ότι θα μπορούσαν να είχαν
ζητήσει συζήτηση του θέματος στην Κοινοβουλευτική Ομάδα του ΠΑΣΟΚ... 
Τώρα που οι βουλευτές ζήτησαν συζήτηση στην Κοινοβουλευτική Ομάδα, τους
είπε ότι... έπρεπε να είχαν ζητήσει συζήτηση στο συνέδριο! <H3>Οργισμένοι οι βουλευτές </H3>
Α, σημειώστε ότι αρκετοί από τους «45» έχουν τώρα οργισθεί με τη σειρά
τους, γιατί εμφανίζονται να υπογράφουν ένα «κείμενο Τσουκάτου», στο οποίο
όμως... συνέβαλαν και οι ίδιοι!
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17252N114</ED>
<ID>
ID:304017

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N11&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΩΣ ΕΓΙΝΑΝ πάλι μαλλιά - κουβάρια στο ΠΑΣΟΚ; Πιο εύκολα απ' όσο
φαντάζεστε... 
ΑΝ ΤΑ συνέδρια έλυναν τα προβλήματα, θα είχαν απαγορευτεί διά νόμου... 
ΚΑΙ ΤΩΡΑ, τι θα κάνει ο κ. Κ. Σημίτης; Θα προκηρύξει συνέδριο; 
ΜΗΠΩΣ ΕΧΕΙ αρχίσει κάποια μάχη μέσα στο ΠΑΣΟΚ και δεν το ξέρουμε; 
ΓΙΑΤΙ Ο υπουργός Τύπου αισθάνθηκε την ανάγκη να διευκρινίσει ότι το
ΠΑΣΟΚ θα πάει στις εκλογές με τον κ. Κ. Σημίτη; Αμφέβαλλε κανείς; 
ΚΑΠΟΙΟΙ διασπείρουν φήμες για «τιμωρία Τσουκάτου» ­ θα ήταν πράγματι
πρωτότυπο να τιμωρηθεί ένας βουλευτής για πολιτικές του πράξεις από τον κ. Κ.
Σημίτη, που έχει δώσει μάχες για να είναι ελεύθεροι οι βουλευτές να μιλούν
πολιτικά... 
ΑΝΕΚΔΟΤΟ: Το ΠΑΣΟΚ είν' εδώ, ενωμένο, δυνατό... <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17252N115</ED>
<ID>
ID:304027

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N11&aa=5</URL></REF>


Article

<CATEGORY>vin04</CATEGORY>

 <H5>Τι έκανε βουλευτές διαφόρων «πολιτικών» αποχρώσεων και διαφορετικής πολιτικής
καταγωγής να συμφωνούν σε ένα εν δυνάμει αντικυβερνητικό κείμενο
</H5><H2>Το χαρτί της εκδίκησης
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τετάρτη μεσημέρι κυκλοφόρησε στη Βουλή ότι υπάρχει κείμενο με τις υπογραφές 45
βουλευτών που ζητούν άμεση λύση του Ασφαλιστικού, λίγο πριν ο έχων την
πρωτοβουλία Θ. Τσουκάτος περάσει την πόρτα του υπουργού Επικρατείας Στ.
Μανίκα. Ο υπουργός τον ρώτησε αν αληθεύουν αυτά. Ο βουλευτής απάντησε
καταφατικά. Έπειτα τον ρώτησε γιατί το έκανε. «Για να βοηθήσουμε την
κυβέρνηση», απάντησε σαρκαστικά ο άλλοτε στενός συνεργάτης του Πρωθυπουργού,
και αποχώρησε. Και ούτε συζήτηση για την απόσυρση του κειμένου... 
Για εκείνους που γνωρίζουν τα εσωτερικά της Κοινοβουλευτικής Ομάδας του ΠΑΣΟΚ,
αν υπάρχει ένα θέμα, εκτός από το γενικό, και σοβαρό, της παρέμβασης των «45»
για το Ασφαλιστικό, είναι ακριβώς αυτό: ότι οι υπογραφές συγκεντρώθηκαν κάτω
από τη μύτη όλου του μηχανισμού που έχει στήσει ο κ. Σημίτης για να ελέγχει
την Κοινοβουλευτική Ομάδα. Δεν είναι η πρώτη φορά που συμβαίνει κάτι τέτοιο,
αλλά είναι ίσως η πιο ηχηρή περίπτωση. Ένας αριθμός βουλευτών να κινείται υπό
συνθήκες απόλυτης μυστικότητας, καταδικάζοντας σε αποτυχία όλα τα σχέδια του
κ. Σημίτη και των συνεργατών του να γνωρίζουν τι συζητείται και τι μεθοδεύεται
στο περιστύλιο της Βουλής. 
Με Κακλαμάνη 
Το κακό για τον Πρωθυπουργό είναι ότι πρωτοβουλίες όπως αυτή για το
Ασφαλιστικό δείχνουν ότι στο εσωτερικό της Κ.Ο. μπορεί να αναπτυχθούν οι πιο
ακραίες σκέψεις, και να λάβουν υπόσταση σε χρόνο μηδέν. Ο Πρωθυπουργός είχε
χθες συνεργασία με τον πρόεδρο της Βουλής Απ. Κακλαμάνη και τον α' αντιπρόεδρο
του σώματος Κ. Γείτονα. Συζήτησε μαζί τους, εκτός των άλλων, και θέματα που
αφορούν τη λειτουργία της Κοινοβουλευτικής Ομάδας. Δεν άκουσε πρωτότυπα
πράγματα. Τα είχε ξανακούσει και στο παρελθόν. Αλλά τώρα καταλαβαίνει ότι οι
επιλογές που έκανε, εδώ και χρόνια, δεν αποδίδουν. 
Το σοβαρότερο πρόβλημα που καλείται να αναλύσει ο κ. Σημίτης είναι το τι κάνει
βουλευτές διαφόρων «πολιτικών» αποχρώσεων και διαφορετικής πολιτικής καταγωγής
να συγχρωτίζονται και να συμφωνούν σε ένα εν δυνάμει αντικυβερνητικό κείμενο.
Και κυρίως ποια είναι η συγκολλητική ουσία που ενώνει διεκδικητές του «θρόνου»
όπως ο Γ. Αρσένης με ακραιφνείς σημιτικούς όπως οι Π. Φασούλας, Γ.
Γιαννακόπουλος, Γ. Θωμόπουλος, Λ. Τζανής, Χρ. Σμυρλής, Τ. Μαντέλης και στελέχη
της λεγόμενης εσωκομματικής αντιπολίτευσης όπως οι Χρ. Παπουτσής, Στ.
Παπαθεμελής, Καρ. Παπούλιας, Γ. Καψής, Μ. Αρσένη, Ν. Κατσέλη. Πρόκειται για
σταυρόλεξο για δυνατούς λύτες. 
«Αποκλεισμένοι» 
Η προσέγγιση που έχουν κάνει μέχρι τώρα οι συνεργάτες του δείχνει μάλλον
μακριά από την πραγματικότητα: δύσκολο να χαρακτηρίσεις «πικραμένους» από τον
πρόσφατο ανασχηματισμό τούς «45». ΄Η ότι επιδιώκουν να υπονομεύσουν τον Κ.
Σημίτη. ΄Η να δημιουργήσουν σκηνικό κρίσης στην κυβέρνηση, ώστε να
επιταχυνθούν οι πολιτικές εξελίξεις. Προφανώς υπάρχει κάτι άλλο, πιο σύνθετο
ίσως, και πιο ουσιώδες: είναι το στυλ της διακυβέρνησης του κ. Σημίτη. Που
χρησιμοποιεί τους βουλευτές μόνο για να ψηφίζουν νομοσχέδια, και έχει
καταδικάσει την Κοινοβουλευτική Ομάδα σε ρόλο κομπάρσου... 
Οι ευθύνες 
Ο πρόεδρος της Βουλής Απόστολος Κακλαμάνης του το είπε ξεκάθαρα στη χθεσινή
τους συνάντηση: για την κατάσταση αυτή, το βαρύ κλίμα, δηλαδή, υπάρχουν
ευθύνες και στις δυο πλευρές. Και στην κυβέρνηση και στην Κοινοβουλευτική
Ομάδα. 
Ο κ. Σημίτης, φυσικά, δεν υιοθετεί τίποτε από όλα αυτά. Κρίνει ότι οι «45»
αποπειράθηκαν να υπονομεύσουν την κυβέρνηση και τον ίδιο, και στο παρά ένα
ήταν να λάβει μέτρα, εις βάρος του Θ. Τσουκάτου. Τι μέτρα; Τα γνωστά: έθεσε
εαυτόν εκτός Κοινοβουλευτικής Ομάδας, και (να) κάνει παρέα στον Βασίλη
Κεδίκογλου. Δεν το έκανε, διότι τον έπεισαν ότι θα δημιουργούσε κρίση πολύ
μεγαλύτερη από την παρούσα με το κείμενο. Όχι πως έχει λήξει το θέμα, το
αντίθετο. Αλλά ο κ. Σημίτης περιμένει να δει ποια θα είναι η συνέχεια. 
Οι ψίθυροι στη Βουλή δίνουν και παίρνουν. Ότι θα υπάρξει κι άλλο κείμενο. Είτε
για τα αγροτικά είτε για τις καθυστερήσεις στα ολυμπιακά έργα. 
Ο Πρωθυπουργός προβληματίζεται. Πολλοί υποστηρίζουν ότι θα κάνει κάτι ακραίο
πολιτικά για να αντιμετωπίσει την κατάσταση. Μπορεί, υποστηρίζουν, να φτάσει
να ζητήσει και πάλι ψήφο εμπιστοσύνης από τη Βουλή, και μάλιστα σύντομα. Θα το
κάνει; Ο χρόνος θα δείξει...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17252N122</ED>
<ID>
ID:303986

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N12&aa=2</URL></REF>


Article

<CATEGORY>vin04</CATEGORY>

 <H2>«Υπόγειες» διαδρομές στη Βουλή και ο Ν. Ζορμπάς
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Λένε πως οι πολιτικοί είναι φωνακλάδες... Όχι πάντα, αφού οι εξελίξεις στα
εθνικά θέματα ­ κυρίως, από την εποχή του Ελσίνκι ­ έφεραν σε «επαφή»
ορισμένους βουλευτές, κι ας ανήκουν σε «αντίπαλα» κόμματα. 
Στις συζητήσεις που κατά καιρούς έχουν γίνει ­ σε... οριζόντια διασύνδεση ­
έχουν συμμετάσχει, κατά... δυάδες, τριάδες και τετράδες, πολλοί βουλευτές,
π.χ. Σ. Παπαθεμελής, Π. Κρητικός, Κ. Σπυριούνης, Γ. Αρσένης, Κ. Παπούλιας, Γ.
Χαραλαμπόπουλος, Σ. Βαλυράκης, Γ. Χαραλαμπόπουλος, Γ. Δασκαλάκης, Νόρα Κατσέλη
από το ΠΑΣΟΚ, Ε. Χαϊδίτης, Π. Μολυβιάτης, Σ. Σπύρου, Π. Καμμένος, Χ.
Μαρκογιαννάκης, Π. Παναγιωτόπουλος, Απ. Ανδρεουλάκος από τη Ν.Δ., βουλευτές
του ΚΚΕ και του ΣΥΝ και πρώην βουλευτές όπως οι Λευτέρης Βερυβάκης και Αλέκος
Δαμιανίδης. 
Κοινός τους προβληματισμός ­ αν και διαφωνούν σε πολλά ζητήματα μεταξύ τους,
κυρίως οι βουλευτές του ΚΚΕ και του ΣΥΝ με ορισμένους «ακραίους», όπως
αποκαλούν κάποιους συναδέλφους τους ­ είναι ότι έχει υποτιμηθεί ο ρόλος της
Τουρκίας. Αλλά και πως οι ελληνοτουρκικές σχέσεις γέρνουν προς όφελος της
Άγκυρας ή ότι η υπόθεση της Κύπρου, εγκλωβισμένη απλά και μόνον στην ενταξιακή
διαδικασία προς την Ε.Ε., δεν θα βρει τη λύση της. 
Ορισμένοι από τους παραπάνω βουλευτές κρατούν μυστικές κάποιες τελευταίες
κινήσεις τους, που τους θέλουν να συμφωνούν πως πρέπει οπωσδήποτε να
συγκροτηθεί, πάνω σε αρχές, και ένας σύνδεσμος. 
Στις αρχές αυτές ­ κάποιοι ­ περιλαμβάνουν και συνταγματικά ζητήματα. Π.χ.
θεωρούν «απαράδεκτο λάθος το ότι θεσμοθετήθηκε "ασυμβίβαστο" μεταξύ
βουλευτικού αξιώματος και επαγγέλματος διότι έτσι ανοίγει ο δρόμος στους
πλούσιους και στους από μυστικές πηγές χρηματοδοτούμενους υποψηφίους». Όπως
επίσης θεωρούν λάθος το πώς αντιμετωπίζεται ο εκλογικός νόμος και η νομοθεσία
με το μοίρασμα εκλογικών περιοχών ή ακόμα θεωρούν «αντιλαϊκές» ορισμένες
οικονομικές επιλογές. 
Η ιδέα να ονομαστεί ο σύλλογός τους «Νικόλας Ζορμπάς», από το όνομα του
συνταγματάρχη που το 1909 ζήτησε την έλευση του Ελευθερίου Βενιζέλου από την
Κρήτη στην Αθήνα, έχει κερδίσει έδαφος ­ αν και όλα παραμένουν ανοιχτά. Το
πόσο εύκολο ­ τώρα ­ είναι οι σκέψεις που έχουν πέσει στο τραπέζι των
συζητήσεων να προχωρήσουν και σε πράξη, είναι πολύ σχετικό. Το βέβαιο είναι
ότι εκτός των υπαρχουσών ομάδων μέσα στους κόλπους των κομμάτων, όλο τον
πολιτικό κορμό της χώρας διατρέχει πλέον ένας κοινός προβληματισμός που
αναζητεί έκφραση...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17252N123</ED>
<ID>
ID:304012

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N12&aa=3</URL></REF>


Article

<CATEGORY>vin04</CATEGORY>

 <H2>Με εντολή Σημίτη έξω ο Χρυσανθακόπουλος
</H2>
Εκτός Κοινοβουλευτικής Ομάδας του ΠΑΣΟΚ τέθηκε με απόφαση του Πρωθυπουργού
Κώστα Σημίτη ο βουλευτής Αχαΐας Αλέκος Χρυσανθακόπουλος. 
Η απόφαση του Πρωθυπουργού έγινε γνωστή αμέσως μετά την απολογία του κ.
Χρυσανθακόπουλου στον γραμματέα της Κοινοβουλευτικής Ομάδας του κόμματος Κοσμά
Σφυρίου. 
Δεν έπεισε

Ο κ. Σημίτης θεώρησε μη επαρκείς τις εξηγήσεις που έδωσε ο βουλευτής Αχαΐας
τόσο για την ανάμειξή του ­ σύμφωνα με καταγγελίες ­ σε παράνομο τζόγο στην
περιοχή της Αχαΐας όσο και για τις αστήρικτες κατηγορίες που διατύπωσε κατά
συναδέλφων του αλλά και μελών της κυβέρνησης. Η απολογία του βουλευτή διήρκησε
45 λεπτά της ώρας και, σύμφωνα με πληροφορίες, ο κ. Χρυσανθακόπουλος
προσπάθησε να ανασκευάσει τους ισχυρισμούς που διατύπωσε στη διάρκεια της
τηλεοπτικής εκπομπής «Ζούγκλα» του Μάκη Τριανταφυλλόπουλου. 
Η υποκλοπή...

Νωρίτερα χθες το βράδυ από τον τηλεοπτικό σταθμό Alter είχε μεταδοθεί
μαγνητοφωνημένη συνομιλία του κ. Φλωρίδη με τον κ. Χρυσανθακόπουλο την οποία,
σύμφωνα με τον σταθμό, είχε υποκλέψει ο ίδιος ο βουλευτής Αχαΐας. 
Ο κ. Χρυσανθακόπουλος είναι ο δεύτερος βουλευτής του ΠΑΣΟΚ που αποπέμπεται από
την Κοινοβουλευτική Ομάδα του κόμματος. Ο πρώτος ήταν ο βουλευτής Ευβοίας
Βασίλης Κεδίκογλου.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17252N124</ED>
<ID>
ID:304021

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N12&aa=4</URL></REF>


Article

<CATEGORY>vin04</CATEGORY>

 <H5>«Δεν προτίθεται να δηλώσει ανεξάρτητη υποψήφια ούτε να καταθέσει την κομματική
της ταυτότητα»
</H5><H2>Η Ντόρα στον δρόμο για τον Δήμο
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Ο κύβος ερρίφθη για τον Δήμο Αθηναίων. Το πρώτο δεκαήμερο του Φεβρουαρίου ο κ.
Κ. Καραμανλής και η κ. Ντόρα Μπακογιάννη θα συναντηθούν τετ-α-τετ και θα
λάβουν την οριστική τους απόφαση για τον πρώτο Δήμο της χώρας. Η κ. Ντόρα
Μπακογιάννη, η οποία είναι με τα μάτια στραμμένα στην Πλατεία Κοτζιά, την
Πέμπτη μετά την επιστροφή της από το Στρασβούργο μιλώντας με στενούς φίλους
της βουλευτές αποκάλυψε ότι η υποψηφιότητά της στην Αθήνα έχει πλέον ωριμάσει
στη σκέψη της. Θέλει δηλαδή να είναι υποψήφια. «Η εσωτερική μου διεργασία έχει
ολοκληρωθεί. Η τελική απόφαση όμως θα ληφθεί από κοινού με τον πρόεδρο του
κόμματος στη συνάντηση που θα έχουμε μετά τις 4 Φεβρουαρίου. Γι' αυτό, μέχρι
τότε δεν πρόκειται να μιλήσω δημοσίως για τον δήμο. Πρέπει πρώτα να
συμφωνήσουμε με τον πρόεδρο ότι η υποψηφιότητά μου θα είναι προς όφελος της
παράταξης». 
Η δημοσκόπηση 
Η συνάντηση του κ. Κ. Καραμανλή με την κ. Ντόρα Μπακογιάννη θα γίνει μετά τις
4 Φεβρουαρίου, γιατί τότε θα έχει ολοκληρωθεί η δημοσκόπηση που διενεργείται
αυτή την ώρα για λογαριασμό της Ν.Δ. και αφορά στις δημοτικές εκλογές. Το
ραντεβού θα το καθορίσει ο κ. Κ. Καραμανλής και σε αυτήν τη συνάντηση - με
γνώμονα πάντα τα στοιχεία της μέτρησης αλλά και το συμφέρον του κόμματος - θα
ληφθεί η τελική απόφαση. 
Έτσι, η επίσημη ανακοίνωση του υποψηφίου για τον Δήμο της Αθήνας, όπως
εκτιμούν στη Ρηγίλλης, σε κάθε περίπτωση θα πρέπει να αναμένεται μετά τις 5
Φεβρουαρίου. 
«Αέρα νίκης» 
«Η Ντόρα, όπως δείχνουν όλες οι μετρήσεις, έχει παρά πολλές πιθανότητες να
κερδίσει τον δήμο, και μάλιστα με καλό ποσοστό. Αυτό θα δώσει αέρα νίκης στα
πανιά της Ν.Δ., διότι ο δήμος θα έχει κερδηθεί από ένα κομματικό στέλεχος
πρώτης γραμμής», λένε τα στελέχη της Ρηγίλλης, τα οποία την παροτρύνουν να
διεκδικήσει τον δήμο. Και προσθέτουν: «Με την Ντόρα υποψήφια θα έχουμε ένα
ακόμη σημαντικό προνόμιο. Μολονότι είναι κομματικό στέλεχος, όλες οι μετρήσεις
δείχνουν ότι έχει διείσδυση και στα άλλα κόμματα. Έτσι, έχουμε πολλές
πιθανότητες να διευρύνουμε στην Αθήνα τα όρια της παράταξης». 
Η ίδια, πάντως, δεν προτίθεται να δηλώσει «ανεξάρτητη υποψήφια», ούτε να
καταθέσει την κομματική της ταυτότητα όπως έκανε ο κ. Δ. Αβραμόπουλος. 
Θα διεκδικήσει τον δήμο ως στέλεχος της Ν.Δ. Και όταν ερωτάται αν σκοπεύει να
μείνει όλη την τετραετία, απαντά: «Δεν καταλαβαίνω γιατί το αυτονόητο αποτελεί
θέμα συζήτησης. Όταν κάποιος αποφασίσει να πάει στον δήμο, πάει για να
ολοκληρώσει τη θητεία του». 
Στην κεντρική πολιτική 
Υπάρχει όμως και ισχυρός αντίλογος. Κομματικά στελέχη, αλλά και πολλοί φίλοι
της, επιχειρούν να την αποτρέψουν λέγοντας ότι πρέπει να παραμείνει στην
κεντρική πολιτική. Υποστηρίζουν μάλιστα πως η πολιτική συγκυρία είναι «ύποπτη»
και ενδεχομένως να υπάρξουν ραγδαίες εξελίξεις που θα οδηγήσουν σε πρόωρη
προσφυγή στις κάλπες. «Σε μια τέτοια περίπτωση, πρέπει να μείνεις στο κόμμα
και να αναλάβεις το υπουργείο Εξωτερικών αν η Ν.Δ. κερδίσει τις εκλογές», της
λένε χαρακτηριστικά. 
Όσο για τον κ. Κ. Καραμανλή, όπως λένε στελέχη της Ρηγίλλης, αντιμετωπίζει
πλέον θετικά αυτό το ενδεχόμενο. 
Εκτιμά ότι η νίκη της Ν.Δ. στον Δήμο της Αθήνας θα αποτελέσει πρόκριμα νίκης
και για τις εθνικές εκλογές. Παράλληλα, πιστεύει ότι η κ. Ντόρα Μπακογιάννη
δεν θα ξεκινήσει αντάρτικο εναντίον του από την Πλατεία Κοτζιά, διότι η καλή
σχέση που έχουν οικοδομήσει τον τελευταίο χρόνο δεν δίνει περιθώρια σε κανέναν
από τους δυο για συγκρούσεις και αντιπαραθέσεις. Άλλωστε, όπως τονίζουν
κορυφαία στελέχη της Ν.Δ., κάτι τέτοιο θα έφερνε και τους δύο αντιμέτωπους με
τη βάση του κόμματος. 
<H3>Το σκεπτόταν 6 μήνες... </H3>
Έξι μήνες χρειάστηκε η πρώην υπουργός για να σταθμίσει τα υπέρ και τα κατά
αυτής της σημαντικής πολιτικής κίνησης. Την πρόθεσή της την είχε εκφράσει,
πρώτη φορά, τον περασμένο Μάιο όταν σε συνέντευξη είχε αποκαλύψει ότι την
ενδιαφέρει η Αθήνα. 
Από τότε κύλησε πολύ νερό στο αυλάκι. Πολλοί φίλοι και συνεργάτες έσπευσαν από
την αρχή να τη συμβουλέψουν ότι θα ήταν λάθος να εγκαταλείψει την κεντρική
πολιτική σκηνή και μάλιστα σε μία περίοδο κατά την οποία το κόμμα έχει, πρώτη
φορά ύστερα από χρόνια, σοβαρές πιθανότητες να κερδίσει τις εκλογές. 
Αλλά και ο κ. Κ. Καραμανλής αρχικά δεν έδειξε να ενθουσιάζεται με την ιδέα. Το
σκεπτικό του ήταν ότι δεν ήθελε να χάσει από το κόμμα ένα στέλεχος τόσο
μεγάλου βεληνεκούς, το οποίο θα του ήταν ιδιαίτερα χρήσιμο στη μάχη των
εθνικών εκλογών. Εκείνη την περίοδο, άλλωστε, εξέταζε σοβαρά το ενδεχόμενο να
στηρίξει υποψηφιότητα μη πολιτικού στελέχους. 
Η κ. Ντόρα Μπακογιάννη όλη αυτή την περίοδο συναντήθηκε με εκατοντάδες
ανθρώπους, φίλους και γνωστούς της, πολιτικά στελέχη και δημοσιογράφους. Τους
ρωτούσε αν κατά τη γνώμη τους θα έπρεπε να πάει στον δήμο, κάνοντας έτσι μια
δική της δημοσκόπηση. Οι απαντήσεις που έπαιρνε ήταν εκ διαμέτρου αντίθετες.

«Τις αποφάσεις όμως τις λαμβάνει πάντα μόνη της», λένε οι συνομιλητές της,
«υπακούοντας και στη λογική, αλλά και στο ένστικτο». Πιστεύει λοιπόν ότι η
δημαρχία της Αθήνας, ιδιαίτερα αυτή την τετραετία, «της προσφέρει πολλές
δυνατότητες να εργαστεί όχι μόνο για την πόλη αλλά και για τη χώρα μέσω της
Ολυμπιάδας». Παράλληλα, όπως εκτιμά, «η απουσία της από τη Ρηγίλλης όχι μόνο
δεν ζημιώνει το κόμμα, αλλά αντίθετα το ωφελεί».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17252N131</ED>
<ID>
ID:303944

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N13&aa=1</URL></REF>


Article

<CATEGORY>vin04</CATEGORY>

 <H5>Χωρίς κεντρικές πολιτικές συμφωνίες προχωρούν οι δυνάμεις του χώρου προς τις
δημοτικές - νομαρχιακές. Όπου ο ΣΥΝ συνάψει συνεργασίες, θα το κάνει στην
πλειονότητα των περιπτώσεων με το ΠΑΣΟΚ </H5><H2>Ευέλικτη... αυτονομία στην Αριστερά
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Πιθανοί αντίπαλοι. Ενώ ο ΣΥΝ ανακοινώνει επισήμως την υποψηφιότητα του Φώτη
Κουβέλη μέχρι τις 4 Φεβρουαρίου, ο Σπύρος Χαλβατζής φέρεται να είναι υποψήφιος
του ΚΚΕ για την πρωτεύουσα

Ρευστό εμφανίζεται το τοπίο στον χώρο της Αριστεράς λίγους μήνες πριν από τις
δημοτικές και νομαρχιακές εκλογές. Όλες οι δυνάμεις του χώρου υιοθετούν μια
ευέλικτη στρατηγική, και οι κεντρικές πολιτικές συμφωνίες είναι «ταμπού». 
Η πρωτοβουλία Λαλιώτη έχει αποκαταστήσει την επικοινωνία του ΠΑΣΟΚ με τις
δυνάμεις τις Αριστεράς. «Ορατά» αποτελέσματα είναι η διαβεβαίωση της κ. Αλέκας
Παπαρήγα, ότι το ΚΚΕ θα ρίξει λευκό στον δεύτερο γύρο, και μια κινητικότητα
για συνεργασίες με τον ΣΥΝ στην περιφέρεια. Εκεί όμως που δημιουργούνται οι
πολιτικές εντυπώσεις, δηλαδή στους μεγάλους δήμους και τις σημαντικές
νομαρχίες, η Κουμουνδούρου σπεύδει να διαφοροποιηθεί από το ΠΑΣΟΚ με αυτόνομα
ψηφοδέλτια. 
Ο ΣΥΝ έχει κλείσει το παιχνίδι στους τρεις μεγάλους δήμους. Όπως αναφέρουν
κύκλοι της ηγεσίας, η υποψηφιότητα του Φώτη Κουβέλη για την Αθήνα θα
ανακοινωθεί στις 4 φεβρουαρίου, ενώ εκείνη του Θόδωρου Δρίτσα στον Πειραιά
μέχρι τις 10 Φεβρουαρίου. Στη Θεσσαλονίκη έχει επισημοποιηθεί η υποψηφιότητα
του κ. Τάσου Κουράκη. Σύμφωνα με τον Σπύρο Λυκούδη, υπεύθυνο για την Τοπική
Αυτοδιοίκηση, στόχος είναι η αυτόνομη κάθοδος στις πρωτεύουσες περιφερειών,
τουλάχιστον στους μισούς δήμους της μείζονος περιφέρειας Αθηνών και
Θεσσαλονίκης, και στους περισσότερους νομούς. Όπου ο ΣΥΝ συνάψει συνεργασίες,
θα το κάνει στην πλειονότητα των περιπτώσεων με το ΠΑΣΟΚ. «Όταν λέμε αυτόνομη
κάθοδος», διευκρινίζει ο κ. Λυκούδης, «εννοούμε μαζί με τον Χώρο Διαλόγου,
δηλαδή με τα πρώην στελέχη του ΚΚΕ και ανένταχτες αριστερές δυνάμεις». 
Στελέχη της ηγετικής ομάδας, πάντως, χαρακτηρίζουν τους στόχους φιλόδοξους,
αφού σε πολλές περιπτώσεις είναι αδύνατον να καταρτιστούν αξιόμαχα ψηφοδέλτια.
«Σε αρκετές νομαρχίες, η αυτόνομη κάθοδος είναι ένα διαπραγματευτικό ατού»,
λέει στέλεχος της ηγεσίας του ΣΥΝ και εκτιμά ότι αυτόνομη παρουσία θα υπάρξει
σε λιγότερες από τις μισές. 
Η στάση του ΣΥΝ στον δεύτερο γύρο θα εξαρτηθεί από τις περιστάσεις. «Αν δούμε
ότι η Ν.Δ. πανελλαδικά σαρώνει θα προσαρμόσουμε τη στάση μας, γιατί μια τέτοια
εξέλιξη δεν μας συμφέρει», εξηγεί το ίδιο στέλεχος. 
Στην Κουμουνδούρου, πάντως, επικρατεί χαλαρή ατμόσφαιρα. Η ηγεσία θεωρεί ότι
απέτρεψε την εντύπωση μιας γενικευμένης συνεργασίας με το ΠΑΣΟΚ. Εκτιμά επίσης
ότι οι όποιες αντιδράσεις εκδηλώνονται από την «ανανεωτική» μειοψηφία θα
γίνονται συνεχώς πιο χλιαρές. Είναι η πρώτη φορά από τον Ιούνιο του 2000 που η
ηγεσία του ΣΥΝ αισθάνεται τόσο ασφαλής, ώστε να στείλει επίσημο εκπρόσωπο σε
εκδήλωση της ΑΕΚΑ, ρίχνοντας γέφυρες στα στελέχη και τους ψηφοφόρους που είχαν
αποχωρήσει. 
Πάντως, η χαλάρωση της Κουμουνδούρου ­ στην οποία συμβάλλει και η
διακριτικότητα με την οποία διαπραγματεύεται σε τοπικό επίπεδο το ΠΑΣΟΚ ­
μπορεί να έχει τελικά ως αποτέλεσμα μια σχεδόν ισομεγέθη ή ακόμα και ευρύτερη
συνεργασία των δύο κομμάτων στην περιφέρεια από εκείνη του 1998. 
Προβλήματα; 
Αυτό ενδεχομένως να δημιουργήσει προβλήματα με τον Χώρο Διαλόγου. Επιπλέον, τα
πρώην στελέχη του ΚΚΕ (Κωστόπουλος, Θεωνάς) επιμένουν στην κοινή κάθοδο της
Αριστεράς, και δεν είναι εξασφαλισμένη η στάση τους στην περίπτωση που στην
Αθήνα π.χ. θα υπάρχουν «τρεις διαφορετικές υποψηφιότητες, από τα τρία
διαφορετικά κόμματα της Αριστεράς». 
Αυτό το ενδεχόμενο είναι ορατό. Το ΔΗΚΚΙ έχει καταστήσει σαφές ότι δεν δέχεται
μια κεντρική πολιτική συμφωνία μόνο με το ΚΚΕ, και ο Περισσός δείχνει να
υιοθετεί με τη σειρά του μια ευέλικτη στρατηγική. Την Τετάρτη στα Ιωάννινα η
κ. Αλέκα Παπαρήγα δήλωσε ότι το ΚΚΕ «συμβάλλει σε τοπικές συνεργασίες, χωρίς
πανελλαδικές συμφωνίες» στη βάση γενικών πολιτικών κριτηρίων. Για την Αθήνα
ακούγεται το όνομα του κ. Σπύρου Χαλβατζή. Στην περίπτωση που η υποψηφιότητά
του επισημοποιηθεί, το ΔΗΚΚΙ μπορεί να παρουσιάσει δικό του υποψήφιο στην
Αθήνα, πιθανόν τη δοκιμασμένη λύση Μπέη.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17252N141</ED>
<ID>
ID:303945

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N14&aa=1</URL></REF>


Article

<CATEGORY>vin04</CATEGORY>

 <H2>Η Ν.Δ. αντεπιτίθεται με «τραπεζώματα»
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Εάν πριν από μερικούς μήνες το ΠΑΣΟΚ είχε κερδίσει τη μάχη των εντυπώσεων
στα... «τραπεζώματα» με πολιτικούς, αυτή την περίοδο η Νέα Δημοκρατία
επιχειρεί να πάρει τη ρεβάνς καλώντας σε γεύματα και δείπνα δεκάδες... δημοσιογράφους.

Γιατί επεδίωξε να πάρει το «πάνω χέρι» η Ν.Δ.; Διότι, τα δεκάδες «τραπέζια»
στελεχών του ΠΑΣΟΚ είχαν στρέψει πάνω τους τα φώτα της δημοσιότητας και έβαζαν
τους δημοσιογράφους να ψάχνουν συνεχώς και να κάνουν λόγο για νέες διεργασίες
στον χώρο του κυβερνώντος κόμματος.

Έτσι, οι επικοινωνιολόγοι της αξιωματικής αντιπολίτευσης έριξαν το σύνθημα στα
στελέχη της Ν.Δ.: «Μέσα από τα μπαρ και τις συνεστιάσεις θα ασχοληθεί μαζί σας
ο Τύπος...».

Την αρχή έκαναν βουλευτές της Α' Αθήνας και τις τελευταίες μέρες το ίδιο
επαναλαμβάνεται σε πολλές επαρχιακές πόλεις. Η Ντόρα Μπακογιάννη επέλεξε να
συναντηθεί με τους κοινοβουλευτικούς συντάκτες στην καρδιά της Αθήνας, ένα
μεσημέρι πριν από λίγο καιρό. Η παρουσία πολλών βουλευτών της Ν.Δ., αλλά και η
επιλογή της Αίγλης του Ζαππείου έκανε αρκετούς να σχολιάσουν ότι «μ' αυτό τον
τρόπο η Ντόρα δείχνει τη διάθεσή της για τον Δήμο της Αθήνας».

Είχε προηγηθεί μέσα στις γιορτές πρόσκληση για ελαφρύ γεύμα, σε μπαρ του
Κολωνακίου, από τον Γιώργο Αλογοσκούφη, όπου πάλι παρευρέθησαν αρκετοί από
τους συναδέλφους του για να βρουν την ευκαιρία να τα πουν από κοντά με τους
εκπροσώπους του Τύπου.

Υπάρχουν ωστόσο και ορισμένοι που επιλέγουν περισσότερο προσωπικά και νεανικά
στέκια, όπως η βουλευτής Πέλλας Παρθένα Φουντουκίδου. Η βουλευτής βρήκε την
ευκαιρία να ξεσκάσει, χορεύοντας μάλιστα και ελληνικούς χορούς υπό τους ήχους
λαϊκής κομπανίας και μέχρι αργά το πρωί δημιούργησε κέφι στη δημοσιογραφική
παρέα που είχε προσκαλέσει.

Βεβαίως και οι βουλευτές του ΠΑΣΟΚ δεν μένουν νηστικοί. Κοντά στις γιορτές οι
Γιάννης Θωμόπουλος, Δημήτρης Αλαμπάνος και Ανδρέας Μακρυπίδης, ως προεδρείο
της Διαρκούς Κοινοβουλευτικής Επιτροπής Οικονομικών Υποθέσεων, προσέφεραν
κυπριακούς μεζέδες σε ταβέρνα στα Ιλίσια, ενώ το μέλος του Εκτελεστικού
Γραφείου Τώνια Αντωνίου, επ' ευκαιρία της ονομαστικής της εορτής, διασκέδαζε
προχθές μέχρι πρωίας με φίλους της δημοσιογράφους σε γνωστό μπαρ των Πατησίων,
το οποίο είναι στέκι της εδώ και χρόνια.

Άλλοι πάλι απευθύνουν προσκλήσεις στους εκπροσώπους του Τύπου με αφορμή την
ανάληψη των νέων καθηκόντων τους, όπως ο Κώστας Λαλιώτης, που τους υποδέχθηκε
ως νέος γραμματέας του ΠΑΣΟΚ σε μπαρ του Κολωνακίου (στο ίδιο που τους
υποδέχθηκε και ο Γ. Αλογοσκούφης), ενώ ο Κώστας Σκανδαλίδης γλέντησε εκείνες
τις μέρες σε ρέστοραν-μπαρ του Νέου Ψυχικού.

Μην νομίζει πάντως κανείς ότι σ' αυτές τις εκδηλώσεις δεν συζητούνται και
σημαντικά θέματα ή δεν βγαίνουν και ειδήσεις, καθώς ο πολιτικός αισθάνεται
περισσότερο χαλαρός και ο δημοσιογράφος λιγότερο... επιθετικός. Έτσι ο
υφυπουργός Άμυνας Λουκάς Αποστολίδης, σε δύο δείπνα που προσέφερε σε ρεστοράν
του Κολωνακίου, είχε την ευκαιρία να αναφερθεί σε πολλά σχέδια του υπουργείου
του, ενώ τους στρατιωτικούς συντάκτες σε ψαροταβέρνα της Καισαριανής ενημέρωσε
σε θέματα που αφορούν στη συμμετοχή του Στρατού στην ασφάλεια των Ολυμπιακών
Αγώνων ο άλλος υφυπουργός Άμυνας, Λάζαρος Λωτίδης.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17252N142</ED>
<ID>
ID:303987

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N14&aa=2</URL></REF>


Article

<CATEGORY>vin04</CATEGORY>

 <H5>Στήριξη από το Μαξίμου, αλλά και διακριτική ανησυχία για τις μη κυβερνητικές
οργανώσεις που χρηματοδοτεί το υπουργείο Εξωτερικών
</H5><H2>Εξωτερική πολιτική με «σύστημα Γιώργου»
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Τα φαινόμενα δεν απατούν. Σε θέματα εξωτερικής πολιτικής ο Πρωθυπουργός
ακούει τις απόψεις του Γιώργου Παπανδρέου και τις λαμβάνει σοβαρά υπόψη 
Στο αεροπλάνο της επιστροφής από Σόφια, ο Κώστας Σημίτης και ο Γιώργος
Παπανδρέου κάθησαν δίπλα-δίπλα στην πρώτη θέση, σε κάποια απόσταση από την
υπόλοιπη κυβερνητική αποστολή. Η εικόνα αυτή του Πρωθυπουργού και του υπουργού
Εξωτερικών να συζητούν κατά τη διάρκεια της πτήσης, επισφράγισε την εντύπωση
ότι το «επεισόδιο» της παραίτησης Ζαφειρόπουλου από το ΥΠΕΞ δεν επηρέασε την
πολύ καλή σχέση τους. Άλλωστε, τόσο στο Μέγαρο Μαξίμου όσο και στη Βασιλίσσης
Σοφίας, ουδείς έχει τη διάθεση να υποστηρίξει το αντίθετο. 
Η αλήθεια είναι ότι, παρά την παλαιά πολιτική φιλία του Γιάννη Ζαφειρόπουλου
με τον Πρωθυπουργό, το Μέγαρο Μαξίμου δεν συμμεριζόταν τις απόψεις του για το
θέμα της οικονομικής ανασυγκρότησης των Βαλκανίων ή την επίμονη πρότασή του
για τη δημιουργία ενός οικονομικού διπλωματικού σώματος. Παραμονές της
αναχώρησης του Κώστα Σημίτη για τις ΗΠΑ, επιστρατεύθηκε για τη σύνταξη του
νομοσχεδίου η «μέθοδος Κοσμίδη». Οπότε όλοι οι ενδιαφερόμενοι πέρασαν από το
γραφείο του γενικού γραμματέα του Υπουργικού Συμβουλίου στη Βουλή (ο οποίος
τους εξήγησε ηρέμως ότι «δεν θα φύγουμε από εδώ μέχρι να βρεθεί λύση»), έγιναν
οι επαφές με τους συναρμόδιους υπουργούς ή υφυπουργούς και οριστικοποιήθηκε το
τετρασέλιδο νομοθετικό κείμενο που τελικώς παρουσιάστηκε από τον ίδιο τον
Πρωθυπουργό στη Σόφια. 
«Διακριτική ανησυχία» 
Ωστόσο, παρά την πλήρη στήριξη που εδόθη στον Γιώργο Παπανδρέου, υπάρχει,
σύμφωνα με άριστα ενημερωμένες πηγές, «διακριτική ανησυχία» στο λεγόμενο
«σύστημα Σημίτη» για τις χρηματοδοτήσεις μη κυβερνητικών οργανώσεων από το
ΥΠΕΞ. Σύμφωνα με τις ίδιες πηγές, έχει ζητηθεί από δύο στελέχη της κυβέρνησης,
της απολύτου εμπιστοσύνης του Πρωθυπουργού, «να διαμορφώσουν προσωπική
αντίληψη για το θέμα αυτό». 
Η προσέγγιση έχει διαφορετικές πλευρές. Έτσι, υπάρχει από καιρό η αντίληψη ότι
«κακώς μια σειρά από υπουργεία διαθέτουν ίδια κονδύλια», τα οποία
διαχειρίζονται κατά το δοκούν οι πολιτικοί τους προϊστάμενοι. Πρόκειται
άλλωστε για μια ιδιομορφία που δεν χαρακτηρίζει μόνο το ΥΠΕΞ. Ωστόσο, οι
προσπάθειες αναμόρφωσης του συστήματος αυτού, ώστε να περιέλθει η διαχείριση
των κονδυλίων αυτών στην αρμοδιότητα του υπουργείου Οικονομικών, δεν έχουν
βρει, όπως λέγεται, «πολιτικούς συμμάχους» στο Υπουργικό Συμβούλιο. 
Οι σύμβουλοι 
Ειδικά για το ΥΠΕΞ, υπάρχουν κάποιες επιφυλάξεις για το εξωθεσμικό σύστημα
συμβούλων που περιβάλλει τον Γιώργο Παπανδρέου. Ωστόσο, γίνεται κατ' ιδίαν
αποδεκτό ότι το «υπάρχον διπλωματικό προσωπικό δεν επαρκεί για να υποστηρίξει
τη νέα εξωτερική πολιτική. Κάποτε λέγαμε παντού "όχι" και μπορούσες να
στείλεις οποιονδήποτε διπλωμάτη να το διατυπώσει. Τώρα όμως η πολιτική μας
έχει αποχρώσεις, οι οποίες απαιτούν ικανότερους και εύστροφους χειριστές». 
Μια ανασφάλεια υπάρχει και για τη διεξαγωγή εξωτερικής πολιτικής μέσω μη
κυβερνητικών οργανώσεων. Επιχειρηματίες και ιδιώτες, οργανισμοί ανθρωπιστικής
βοήθειας, σωματεία και φιλανθρωπικά ιδρύματα περπατούν στο λεγόμενο «δεύτερο
μονοπάτι της διπλωματίας» (αγγλιστί «track two diplomacy»). Και πάλι όμως
πρόκειται για πρακτική εξαιρετικά διαδεδομένη στη σύγχρονη εποχή. Παλαιστίνιοι
και Ισραηλινοί άρχισαν να συζητούν στο Όσλο μέσω δύο πανεπιστημιακών, που
έκαναν «σεμινάριο», αλλά στην πραγματικότητα διερευνούσαν τα περιθώρια
προσέγγισης. Σε περίπτωση που αυτό γινόταν δημόσια γνωστό ή τα πράγματα
πήγαιναν στραβά, αμφότερες οι πλευρές θα μπορούσαν να τους «αδειάσουν», αφού
δεν είχαν επίσημη ιδιότητα. 
Στα Βαλκάνια 
Στα Βαλκάνια, η προσέγγιση Ρόντου απέδωσε καρπούς στη Σερβία. Η υποστήριξη της
φοιτητικής οργάνωσης ΟΤΠΟΡ με τη συναυλία στη Θεσσαλονίκη, μια «σοφτ» υπόθεση,
εξασφάλισε κεντρικό ρόλο στην Ελλάδα στη μεταβολή καθεστώτος στο Βελιγράδι.
Ακόμη και στα ελληνο-τουρκικά, στελέχη της κυβέρνησης προσκείμενα στον
Πρωθυπουργό έχουν από καιρό επισημάνει τη σημασία της οικονομικής προσέγγισης
μεταξύ των δύο χωρών, στην οποία δεν πρωτοστατούν επίσημοι, αλλά ιδιώτες
επιχειρηματίες εκατέρωθεν. 
Τέλος, σε πολιτικό επίπεδο, προβληματισμός υπάρχει για το αν το λεγόμενο
«σύστημα Γιώργου» απωθεί από το ΥΠΕΞ πρόσωπα που δεν εντάσσονται σε αυτό. Με
τον Γιάννη Ζαφειρόπουλο δεν υπήρξε ίσως η κατάλληλη πολιτική χημεία (κάποιοι
στη Βασιλίσσης Σοφίας δεν αρνούνταν ότι προκάλεσε «ανακούφιση» η παραίτησή
του). Υπάρχει όμως και η περίπτωση Γιαννίτση. Ο αναπληρωτής υπουργός
Εξωτερικών είναι πρόσωπο με σημαντικό ειδικό βάρος, στενός συνεργάτης του
Κώστα Σημίτη και πολύ κοντά στον διευθυντή του Πρωθυπουργικού Γραφείου Νίκο
Θέμελη. Όλα αυτά έχουν ιδιαίτερη σημασία εν όψει της προεδρίας της Ε.Ε. το
2003, μπροστά στην οποία η ανασυγκρότηση των Βαλκανίων είναι έλασσον. 
Το ενδιαφέρον είναι ότι στη Βασιλίσσης Σοφίας επικαλούνται τον Γιαννίτση ως
παράδειγμα για το «πόσο καλή μπορεί να είναι η συνεργασία, όταν υπάρχουν
ικανότητες και διάθεση». Όλα αυτά τη στιγμή που έχει «ευρύ και σημαντικό
πακέτο αρμοδιοτήτων». Βεβαίως, οι ίδιες πηγές δεν αρνούνται ότι ο Τάσος
Γιαννίτσης διακρίνεται για την αυτοσυγκράτησή του και διαθέτει αυτό που οι
Αγγλοσάξονες αποκαλούν «ego control» ­ ελέγχει δηλαδή τον εγωισμό του. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17252N151</ED>
<ID>
ID:303946

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N15&aa=1</URL></REF>


Article

<CATEGORY>vin04</CATEGORY>

 <H5>Η φιλία των δύο αντρών έχει προκαλέσει κάποια έκπληξη σε αρκετούς ­ ανάμεσά
τους ο Μεσούτ Γιλμάζ, που άκουσε τον Πρωθυπουργό να του λέει «ξέρετε, ένας από
τους καλύτερους φίλους μου είναι Τούρκος, ο Μετέ Τουντσάι»
</H5><H2>Ο Τούρκος φίλος του Κώστα Σημίτη
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο καθηγητής Μετέ Τουντσάι, φίλος του Πρωθυπουργού από την εποχή που φοιτούσαν
στο Λόντον Σκουλ οφ Εκονόμικς 
Καπνίζει ασταμάτητα πουράκια και βαριανασαίνει. Δηλώνει αριστερός και
σοσιαλιστής ­ «είμαι ακόμη», λέει χαμογελώντας. Κι είναι από τους Τούρκους που
μιλούν ελεύθερα και για το Κουρδικό και για τις ελληνοτουρκικές σχέσεις και
για το ρόλο του στρατού στη χώρα του. Ο καθηγητής Μετέ Τουντσάι είναι ο
Τούρκος φίλος ενός Έλληνα καθηγητή ­ του Κώστα Σημίτη. 
Οι δύο άντρες γνωρίστηκαν κι έγιναν φίλοι το 1961, στο London School of
Economics, όπου φοιτούσαν και οι δυο. Έκτοτε, η φιλία τους συνεχίστηκε
αδιάκοπα ­ με τηλεφωνήματα, επιστολές και συναντήσεις όποτε γινόταν. Η
αλληλογραφία πύκνωσε ιδιαίτερα στη διάρκεια της δικτατορίας, όταν ο νυν
Πρωθυπουργός ζούσε στη Γερμανία. Αργότερα, ο κ. Τουντσάι υπέστη τη μήνιν των
στρατιωτικών δικτατοριών της Τουρκίας κι εκδιώχθηκε από το Πανεπιστήμιο της
Άγκυρας. 
Η φιλία των δύο αντρών έχει προκαλέσει κάποια έκπληξη σε αρκετούς ­ ανάμεσά
τους ο Μεσούτ Γιλμάζ, που άκουσε τον Πρωθυπουργό να του λέει «ξέρετε, ένας από
τους καλύτερους φίλους μου είναι Τούρκος, ο Μετέ Τουντσάι». 
Καθηγητής της Ιστορίας 
Για τον κ. Τουντσάι, καθηγητή της Ιστορίας, σήμερα, στο Πανεπιστήμιο Μπιλγκί
της Κωνσταντινούπολης, η εξήγηση είναι μάλλον απλή. «Ο Κώστας είναι από τους
ελάχιστους Έλληνες που έχω γνωρίσει που δεν έχουν ­ και δεν είχαν ποτέ ­ καμία
απολύτως προκατάληψη έναντι των Τούρκων. Για να είμαι ακριβής, νομίζω ότι εν
γένει δεν κατατρύχεται από προκαταλήψεις ­ είναι πάντα ένας αυθεντικός
ουμανιστής». 
Στην Ελλάδα ο κ. Τουντσάι έγινε ευρύτερα γνωστός όταν το 1995, λίγο προτού
αναδειχθεί στην πρωθυπουργία, ο κ. Σημίτης και το Πάντειο Πανεπιστήμιο τον
κάλεσαν στην Αθήνα. Τότε, ωστόσο, μεγαλύτερη αίσθηση είχε δημιουργήσει η
ομιλία του κ. Σημίτη, καθώς είπε ευθέως πως πρέπει «να ξεπεράσουμε δημιουργικά
τον εθνικισμό, το σοβινισμό που υπάρχει κι από τις δυο πλευρές του Αιγαίου. Η
μοίρα των λαών της Ελλάδας και της Τουρκίας είναι κοινή». Πράγματα άκρως
αιρετικά ­ εκείνη την εποχή. 
Σήμερα, ο κ. Τουντσάι θεωρεί πως η επίτευξη των κριτηρίων για την ένταξη στην
Ευρωπαϊκή Ένωση δεν είναι ένα «αναγκαίο κακό», «μια θυσία» που πρέπει να
υποστεί η χώρα του για να συμμετάσχει στην ευρωπαϊκή ευμάρεια. Αλλά ότι η
επίτευξη των κριτηρίων ­ και, κυρίως, των ανθρωπίνων δικαιωμάτων ­ είναι κάτι
αναγκαίο «για μας, για την Τουρκία την ίδια». 
Τα Ίμια 
Ενθυμούμενος τα όσα μεσολάβησαν μετά την ομιλία του στο Πάντειο, ξεχωρίζει την
υπόθεση των Ιμίων. «Είμαι σοσιαλιστής και ντρεπόμουν πάντα για τον τουρκικό
εθνικισμό. Όμως μέχρι πρόσφατα έβρισκα παρηγοριά στους Έλληνες, που είχαν την
τάση να είναι ακόμη πιο σοβινιστές από εμάς. Ωστόσο, έχασα αυτήν την παρηγοριά
με τη στάση που υιοθέτησε η υπό την κ. Τσιλέρ τουρκική κυβέρνηση στο θέμα των
Ιμίων - Καρντάκ». 
Για τον κ. καθηγητή, η στρατηγική των κ.κ. Παπανδρέου και Σημίτη, με το
χαμήλωμα των τόνων έναντι της Τουρκίας ­ «μας υπερασπίζετε κιόλας καμιά φορά
στην Ένωση» ­, ήταν «μια σοφή μανούβρα». Και «καμία άλλη πολιτική δε θα
μπορούσε να εξυπηρετήσει τα δικά σας εθνικά συμφέροντα καλύτερα». 
Αισιόδοξος 
Για την τρέχουσα συγκυρία, ο κ. καθηγητής εμφανίζεται μάλλον αισιόδοξος ­
«είμαι όμως εκ φύσεως αισιόδοξος», σπεύδει να διευκρινίσει. Έχει την αίσθηση
ότι η τουρκική κυβέρνηση αποφεύγει πλέον τις απειλές για προσάρτηση των
κατεχομένων της Κύπρου στην περίπτωση που η Κύπρος εισέλθει στην Ένωση. Κι
όταν τον ρωτούμε εάν πιστεύει πως το Κυπριακό θα λυθεί μέσα στο 2002, χαμογελά
αινιγματικά: «Νομίζω πως ο μόνος που μπορεί να απαντήσει σε αυτό είναι οι
Αμερικανοί». 
<H3>Κοντά στις τουρκικές θέσεις για τα 12 μίλια
</H3>
Εκεί όπου... γέρνει ελαφρώς προς τις επίσημες τουρκικές θέσεις είναι στο
ζήτημα της επέκτασης των χωρικών υδάτων στα 12 μίλια. «Νιώθω άσχημα για το
casus belli που έχει περάσει από την τουρκική Βουλή, αλλά οι χάρτες δείχνουν
τι συνέπειες θα είχε μια τέτοια επέκταση...» 
«Ξέρετε», συνεχίζει, «στην Ελλάδα υπάρχει μια λαθεμένη αντίληψη ­ ότι η
Τουρκία είναι χώρα αναθεωρήσεων. Ούτε ο στρατός δε θέλει να αναθεωρηθούν τα
ισχύοντα. Δε θέλουμε τη Μυτιλήνη ή τη Χίο ή κάποιο άλλο νησί. Ιστορικά,
άλλωστε, είχαν πάντα πολύ λίγους Τούρκους κατοίκους. Αποκτήσαμε την Ίμβρο και
την Τένεδο κι έκτοτε έχουμε βαριά συνείδηση, διότι δείτε πού κατέληξαν αυτά τα
νησιά. Ακόμη κι αν παίρναμε το Καστελλόριζο, την ίδια μοίρα θα είχε. Τι να το
κάνουμε, λοιπόν;.... Η απάντηση για το Αιγαίο δεν μπορεί να είναι άλλη από το
περισσότερη, ακόμη περισσότερη προσέγγιση». 
Το 1982, ο Μετέ Τουντσάι έστειλε μια επιστολή στον Ανδρέα Παπανδρέου ­ «η
Ελλάδα είχε αποκτήσει σοσιαλιστή πρωθυπουργό». Σε αυτήν του πρότεινε τη
δημιουργία ελληνοτουρκικού, τρίγλωσσου Πανεπιστημίου στο Καστελλόριζο. Ο
Ανδρέας δεν απάντησε στην επιστολή ­ κι η πρόταση παραμένει ως ιδέα στο μυαλό
του κ. Τουντσάι. 
Περίπου 17 χρόνια αργότερα, όταν ο Κώστας Σημίτης πήγε στην Κωνσταντινούπολη
για τη σύνοδο κορυφής του ΟΑΣΕ ­ ήταν οι παραμονές της επίσκεψης Κλίντον στην
Ελλάδα και το Ελσίνκι δεν είχε γίνει ακόμη ­, ο Πρωθυπουργός σήκωσε το
τηλέφωνο και κάλεσε μόνο έναν άνθρωπο ­ τον Μετέ Τουντσάι. Όποιος είχε την
τύχη να γνωρίσει τον Τούρκο ιστορικό, στο διήμερο που έμεινε στην Αθήνα για το
συνέδριο του ΕΚΕΜ, θα δικαιολογήσει απόλυτα τον «Kostas»...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17252N161</ED>
<ID>
ID:303947

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N16&aa=1</URL></REF>


Article

<CATEGORY>vin04</CATEGORY>

 <H2>Και τα κόμματα θα διαφημίζονται στην τηλεόραση
</H2>
Παρά τη διαφωνία όλων των άλλων κομμάτων, συμπεριελήφθη τελικά στο νομοσχέδιο
για το πολιτικό χρήμα η δυνατότητα αγοράς ραδιοτηλεοπτικού χρόνου από τα
κόμματα για τη μετάδοση προεκλογικών διαφημιστικών μηνυμάτων, που δεν μπορεί
όμως να υπερβαίνει το 40% των συνολικών εκλογικών δαπανών του κάθε κόμματος. 
Στην τελευταία χθεσινή συνεδρίαση της Διακομματικής Επιτροπής αποφασίστηκε να
μην επιτρέπεται η μαζική διακίνηση αλληλογραφίας από υποψήφιους βουλευτές με
τη χρήση διανομής της κρατικής αλληλογραφίας (πράγμα που απαγορεύει π.χ. στους
υπουργούς να στέλνουν φυλλάδια για το έργο τους μέσω λογαριασμών της ΔΕΗ). Οι
λόγοι έκπτωσης από το βουλευτικό αξίωμα περιορίστηκαν σε τρεις (αντί των
τεσσάρων που υπήρχαν) καθώς η παράβαση των κανόνων ραδιοτηλεοπτικής προβολής
από υποψηφίους δεν συνιστά πλέον λόγο έκπτωσης, αλλά τιμωρείται με πρόστιμο
από 50 έως 200% της ετήσιας βουλευτικής αποζημίωσης. 
Τέλος, κατά την προεκλογική περίοδο μπορεί να εμφανίζονται στα ραδιοτηλεοπτικά
μέσα ­ πέραν των περιορισμών που υπάρχουν ­ υπουργοί και υφυπουργοί, αλλά το
ίδιο δικαίωμα έχουν και οι εκπρόσωποι των κομμάτων που ορίζονται για να
απαντούν στις δηλώσεις των πρώτων.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17252N162</ED>
<ID>
ID:303988

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N16&aa=2</URL></REF>


Article

<CATEGORY>vin06</CATEGORY>

 <H5>Διεκδικούν το κτίριο του παλιού βρετανικού νοσοκομείου για να μην κάνουν
μάθημα στις καφετέριες...
</H5><H2>Κατάληψη για να κάνουν μάθημα
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Μάθημα ορθίων. Φοιτητές του Πανεπιστημίου Κέρκυρας κάνουν όρθιοι μάθημα μέσα
στο ερειπωμένο παλιό βρετανικό νοσοκομείο. Το έντονο κτιριακό πρόβλημα τούς
έχει αναγκάσει να κάνουν μάθημα ακόμα και σε... καφετέριες ή στα σκαλιά της Νομαρχίας!

Το Ιόνιο είναι ίσως το μόνο Πανεπιστήμιο του οποίου ορισμένοι φοιτητές κάνουν
κατάληψη προκειμένου όχι να αποφύγουν, αλλά... να κάνουν μάθημα! Πρόκειται για
τους φοιτητές του Τμήματος Διερμηνείας και Μετάφρασης (ενός από τα περιζήτητα
Τμήματα των ΑΕΙ), οι οποίοι εδώ και μια εβδομάδα περίπου έχουν καταλάβει το
ίδρυμα, ζητώντας να βρεθούν επιτέλους οι κατάλληλοι χώροι για να γίνονται
μαθήματα. Οι φοιτητές διεκδικούν το κτίριο του παλιού βρετανικού νοσοκομείου
(βρίσκεται μέσα στο παλιό φρούριο της πόλης) καθώς μέχρι τώρα, και εξαιτίας
του έντονου κτιριακού προβλήματος που αντιμετωπίζει το ίδρυμα, έχουν
αναγκαστεί να κάνουν μάθημα σε καφετέριες, στα σκαλιά της Νομαρχίας, ακόμα και
σε ιδιωτικά φροντιστήρια, όπως λέει ο εκπρόσωπος των φοιτητών Αν. Ακράτος. 
Η μισθοδοσία 
Προβλήματα υπάρχουν και στη μισθοδοσία των συμβασιούχων καθηγητών, τα οποία
σύμφωνα με τον πρόεδρο του συλλόγου διδακτικού προσωπικού κ. Περ.
Παπαβασιλείου είναι έντονα και οι περίπου 30 συμβασιούχοι παραμένουν εδώ και
μήνες απλήρωτοι. Ο κ. Παπαβασιλείου λέει στα «ΝΕΑ» ότι το Ιόνιο Πανεπιστήμιο
εμφανίζει εικόνα εγκατάλειψης εξαιτίας της αδυναμίας του εδώ και τόσα χρόνια
να αυτονομηθεί και να εκλέξει τη διοίκησή του. «Η διαρκής εναλλαγή διορισμένων
διοικουσών επιτροπών δεν βοηθάει στην επίλυση των προβλημάτων. Ώς τώρα έχουν
αλλάξει 6 διοικήσεις χωρίς να λυθούν τα προβλήματα. Το κτιριακό είναι σήμερα
το μεγαλύτερό μας πρόβλημα. Παλιότερα είχε γίνει μελέτη ύψους 700 εκατ.
δραχμών για την ανακατασκευή του παλιού βρετανικού νοσοκομείου με κόστος γύρω
στα 4,5 δισ. δραχμές, αλλά έχει μείνει στα χαρτιά. Κάποιοι φαίνεται πως δεν
θέλουν να αναπτυχθεί το Πανεπιστήμιο...». 
Κάποιοι; Ποιοι μπορεί να είναι αυτοί που δεν θέλουν να αναπτυχθεί ένα
Πανεπιστήμιο; Σαφή απάντηση σε αυτό το ερώτημα δεν πήραμε, παρ' ότι ετέθη προς
όλες τις κατευθύνσεις. Είναι πάντως γεγονός ότι στο παρελθόν το Ιόνιο
Πανεπιστήμιο είχε γίνει θέατρο έντονων πολιτικών και τοπικών κοινωνικών
αντιπαραθέσεων, ενώ η μία διοικούσα επιτροπή αν δεν ακύρωνε, τουλάχιστον δεν
συνέχιζε το έργο της προηγούμενης... 
Τον τελευταίο καιρό, το Ιόνιο Πανεπιστήμιο της Κέρκυρας, το μοναδικό Ελληνικό
Πανεπιστήμιο που από την ίδρυσή του το 1984 μέχρι σήμερα δεν έχει καταφέρει
ακόμα να αυτονομηθεί και να εκλέξει πρυτανικές αρχές αλλά εξακολουθεί να
διοικείται από επιτροπή, δεν μπορεί να αυτονομηθεί επειδή του λείπει... ένας ­
και μόνος ­ καθηγητής! 
Κάθε φορά που το Πανεπιστήμιο πλησίαζε τη συμπλήρωση των προϋποθέσεων που ο
νόμος όριζε για την αυτονόμηση, συνέβαινε να... αλλάζει ο νόμος. Έτσι δεν
κατόρθωσε μέχρι σήμερα να βρει τον ­ έναν πλέον ­ καθηγητή που του χρειάζεται
για να γίνει κι αυτό σαν όλα τα υπόλοιπα Πανεπιστήμια, να «ενηλικιωθεί»
δηλαδή. Ξεκίνησε να λειτουργεί με 4 Τμήματα και 4 έχει ακόμα. Τα άλλα
περιφερειακά Πανεπιστήμια (Αιγαίο, Θεσσαλίας, κ.ά.) αυτονομήθηκαν, εκείνο όχι. 
Ο... «χαμένος» καθηγητής 
Χωρίς αυτον τον καθηγητή όμως, η θέση του οποίου στο Τμήμα
Αρχειονομίας-Βιβλιοθηκονομίας έχει μεν προκηρυχθεί αλλά δεν έχει εκδηλωθεί
ενδιαφέρον, το Πανεπιστήμιο δεν συμπληρώνει τις προϋποθέσεις που ορίζει ο
νόμος για τον αριθμό των μελών του διδακτικού προσωπικού και δεν μπορούν να
ξεκινήσουν οι διαδικασίες πρυτανικών εκλογών. Ακόμα κι αν βρεθεί σήμερα ο
«χαμένος καθηγητής», υπολογίζεται ότι θα χρειαστεί τουλάχιστον ένας ακόμα
χρόνος για να επιτευχθεί η αυτονόμηση, αν στο μεταξύ δεν αλλάξει και πάλι ο
νόμος. 
<H3>ΓΡΑΜΜΑΤΙΚΑΚΗΣ
</H3><H3>Εξασφαλίσαμε 9 δισ. δρχ. για τα κτίρια
</H3>
«Ενέχουν υπερβολές όσα ακούγονται. Μόνο το Τμήμα Διερμηνείας - Μετάφρασης
αντιμετωπίζει πρόβλημα στέγασης, ενώ τα αλλά τρία Τμήματα δεν έχουν
προβλήματα. Αλλά δεν είναι ακριβές ότι δεν έχουν πού να κάνουν μάθημα, γιατί
υπάρχουν αίθουσες. Αλλά τις έχουν κλείσει γιατί επιμένουν να τους παραχωρηθεί
το παλιό νοσοκομείο. Αυτό όμως θα χρειαστεί κάπου 5 δισ. δραχμές και θα πάρει
6 χρόνια. Εμείς έχουμε ήδη εξασφαλίσει 9 δισ. δραχμές που θα διατεθούν στο
κτιριακό πρόγραμμα και έχουμε βρει 2 οικόπεδα μέσα στην Κέρκυρα, ώστε σε 2-3
χρόνια να επιλυθούν όλα τα κτιριακά προβλήματα». 
Ο πολύ γνωστός καθηγητής κ. Γιώργος Γραμματικάκης είναι εδώ και έναν περίπου
χρόνο ο πρόεδρος της Διοικούσας Επιτροπής του Ιονίου Πανεπιστημίου. Όταν πήγε
για πρώτη φορά από την Κρήτη στην Κέρκυρα συνάντησε τα προβλήματα του
παρελθόντος. 
«Πράγματι, στο παρελθόν, εσωτερικές αντιδικίες και έντονες αντιπαραθέσεις δεν
επέτρεψαν στο Πανεπιστήμιο να αναπτυχθεί. Μια σειρά διαφορετικών προβλημάτων
είχε μετατρέψει το ίδρυμα σε αρένα παρά σε ακαδημαϊκό χώρο. Βρήκα κλίμα
αντιπαράθεσης ­ κομματικής, προσωπικής, τοπικής, κ.λπ. Ευθύνες γι' αυτό είχαν
όλοι, από τις διοικήσεις του ιδρύματος και ορισμένους παράγοντες της τοπικής
κοινωνίας μέχρι το υπουργείο Παιδείας. Όλα αυτά όμως είναι πλέον παρελθόν. Και
ελπίζω επιτέλους να καταλάβουν όλοι πως μόνο μέσα σε κλίμα ηρεμίας θα μπορέσει
πραγματικά να αναπτυχθεί το ίδρυμα...».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17252N171</ED>
<ID>
ID:303898

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N17&aa=1</URL></REF>


Article

<CATEGORY>vin06</CATEGORY>

 <H5>Η πιο σύγχρονη τεχνολογία στο νέο Πανεπιστημιακό Νοσοκομείο στο Χαϊδάρι, ένα
από τα καλύτερα στην Ευρώπη
</H5><H2>Έτοιμο το «ανάκτορο της Υγείας»
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Η κεντρική είσοδος του Νοσοκομείου, με αίθριο και μοντέρνα μεταλλική
κατασκευή στην οροφή

Έχει βιντεοκάμερες στα υπερσύγχρονα χειρουργεία του, που θα μεταδίδουν «λάιβ»
τις χειρουργικές επεμβάσεις μέσα σε κάθε κλινική και στο αμφιθέατρο και από
εκεί μέσω του Ίντερνετ σε όλο τον κόσμο... Έχει ηλεκτρονικό «πνευματικό
ταχυδρομείο», το οποίο θα διασκορπίζει ταχύτατα σε όλο το νοσοκομείο τα
φάρμακα και τα δείγματα αίματος... 
Έχει μαγνητικό τομογράφο και δύο αξονικούς τομογράφους τελευταίας γενιάς,
καθώς και μαστογράφο με στεροεμετρικό σύστημα, για λήψη ακριβούς βιοψίας χωρίς
να επεμβαίνει ανθρώπινο χέρι... Διαθέτει ένα μοναδικό Εργαστήριο Γενετικής
Ιατρικής και Γονιδιακής Θεραπείας. 
Έχει πλήρη μηχανοργάνωση σε όλα τα τμήματα και σε όλα τα επίπεδα (το μόνο
νοσοκομείο στην Ελλάδα)... Θα εφοδιάζει κάθε ασθενή με την «έξυπνη κάρτα
υγείας», η οποία θα δείχνει αμέσως στην οθόνη του υπολογιστή το προσωπικό
ιατρικό ιστορικό κάθε ασθενούς. 
Το δάπεδό του είναι καλυμμένο με λινόλεουμ, φυσικό υλικό απόρθητο σε μικρόβια,
μύκητες και... κατσαρίδες. Τα 80 κρεβάτια του Εντατικής Θεραπείας είναι τα
καλύτερα στην παγκόσμια αγορά και στοιχίζουν 8 εκατομμύρια δραχμές το ένα...
Διαθέτει πάρκινγκ αυτοκινήτων 520 θέσεων και σύντομα θα αποκτήσει και υπόγειο
πάρκινγκ άλλων τόσων θέσεων. 
Έχει 735 κλίνες, κύριους χώρους 66 χιλιάδων τετραγωνικών μέτρων και στοίχισε
περίπου 23 δισ. δραχμές... Όποιος θέλει να περπατήσει το κτίριο, θα πρέπει να
διανύσει 7,5 χιλιόμετρα! 
Ο λόγος για το νέο Πανεπιστημιακό Νοσοκομείο στο Χαϊδάρι, τη «ναυαρχίδα» των
ελληνικών νοσοκομείων, το «ανάκτορο της Υγείας», το καλύτερο σήμερα νοσοκομείο
στην Ευρώπη (σύμφωνα με τα λεγόμενα του υπουργού Υγείας κ. Αλέκου
Παπαδόπουλου). Ένα νοσοκομείο που θα σέβεται τον άρρωστο (σύμφωνα με τον
απερχόμενο προέδρό του, καθηγητή του Πανεπιστημίου Αθηνών, κ. Βασίλη
Γολεμάτη). Είναι το νοσοκομείο, στο οποίο αρνούνται να μεταβούν οι
πανεπιστημιακοί γιατροί. 
<H3>Αρχή τον Ιούνιο
</H3>
Σύμφωνα με τον προγραμματισμό - και εφόσον η κατασκευάστρια εταιρεία τηρήσει
τις συμβατικές υποχρεώσεις της - το νοσοκομείο θα αρχίσει σταδιακά να
λειτουργεί με τα εξωτερικά του ιατρεία από τον προσεχή Ιούνιο. Το 2003,
προβλέπεται να γίνει η μετεγκατάσταση των πανεπιστημιακών κλινικών και
εργαστηρίων (εφόσον συμφωνήσουν οι πανεπιστημιακοί). Η αισιόσοξη πρόβλεψη λέει
ότι το Νοσοκομείο μπορεί να είναι πλήρως έτοιμο και να συμμετάσχει στην εθνική
υπόθεση των Ολυμπιακών Αγώνων του 2004. 
Προϋπόθεση βέβαια για τη λειτουργία του θεωρείται η μετεγκατάσταση δύο
νοσοκομείων του κέντρου, ώστε να στελεχωθεί από επαρκές προσωπικό. Πρόθεση της
κυβέρνησης και του υπουργείου Υγείας είναι το νέο νοσοκομείο να είναι αμιγώς
πανεπιστημιακό. Αυτό είχε αποφασισθεί και σε σύσκεψη στο Μέγαρο Μαξίμου τον
Ιανουάριο του 2000, παρουσία του Πρωθυπουργού κ. Κ. Σημίτη, των τότε υπουργών
Υγείας και Παιδείας, του τότε πρύτανη του Πανεπιστημίου Αθηνών και του
προέδρου της Ιατρικής Σχολής. 
Η δημιουργία, άλλωστε, ενός μεγάλου και ενιαίου Πανεπιστημιακού Νοσοκομείου
ήταν πάντα ένα όνειρο και ένα αίτημα της πανεπιστημιακής κοινότητας της
Αθήνας, από την ίδρυσή της κιόλας (παλαιότερα είχε σχεδιασθεί να γίνει στον
χώρο του Νοσοκομείου Σωτηρία). Χαριτολογώντας, μάλιστα, το ονόμαζαν μεταξύ
τους «Γεφύρι της Άρτας». Σήμερα, οι πανεπιστημιακοί γιατροί έχουν συνδέσει το
Νοσοκομείο του Χαϊδαρίου με τη «βεντέτα» τους με τον υπουργό Υγείας. 
<H3>Αποσυμφόρηση του κέντρου </H3>
Ο απερχόμενος πρόεδρος του Νοσοκομείου και καθηγητής του Πανεπιστημίου Αθηνών
κ. Β. Γολεμάτης

Το Νοσοκομείο του Χαϊδαρίου αναμένεται να ανακουφίσει δραστικά τη νοσοκομειακή
«ασφυξία» του κέντρου της Αθήνας. Δεκαοκτώ κρατικά - και πεπαλαιωμένα -
νοσοκομεία βρίσκονται στο κέντρο, χωρίς να υπολογίσει κανείς τις ιδιωτικές
κλινικές. Επτά από αυτά βρίσκονται «στριμωγμένα» επί της Λεωφόρου Βασιλίσσης
Σοφίας, σε απόσταση μερικών μόνον εκατοντάδων μέτρων. Πάνω από μισό αιώνα έχει
να κτισθεί καινούργιο νοσοκομείο στην Αττική, αν εξαιρέσει κανείς το Θριάσιο
στην Ελευσίνα. 
Το νέο νοσοκομείο είναι κτισμένο στη Δυτική Αττική, που αποτελεί ένα από τα
μεγαλύτερα πολεοδομικά συγκροτήματα της Ευρώπης, με προβλήματα ρύπανσης, και
πολεοδομικής και υγειονομικής υποβάθμισης. «Η παρουσία του Νοσοκομείου θα
είναι καταλυτική για την περιοχή», επισημαίνει ο κ. Γολεμάτης. «Η εγκατάσταση
πανεπιστημιακών κλινικών στο νέο νοσοκομείο θα συμβάλλει, όχι μόνο στην παροχή
υψηλού επιπέδου φροντίδας σε 1.000.000 κατοίκους, αλλά θα αναβαθμίσει
παράλληλα οικονομικά και κοινωνικά την περιοχή. Η διεθνής πρακτική σήμερα
είναι να κτίζονται τα νέα νοσοκομεία σε υποβαθμισμένες περιοχές. Αυτό έγινε,
για παράδειγμα, με το διάσημο Νοσοκομείο Τζονς Χόπκινς στις ΗΠΑ και με το νέο
Νοσοκομείο Τσάρινγκ Κρος στο Λονδίνο». 
Η Δυτική Αττική αποτελεί επίσης χαρακτηριστικό παράδειγμα των αρνητικών
αποτελεσμάτων της έλλειψης σχεδιασμού και ορθολογικής χωροθετικής κατανομής
των νοσοκομειακών μονάδων στην Ελλάδα. Στην περιοχή λειτουργούν τρία
νοσοκομεία, εκ των οποίων τα δύο είναι ψυχιατρικά. Από τα 8.500 ιδιωτικά
νοσοκομειακά κρεβάτια, μόνο 520 βρίσκονται στη Δυτική Αττική. 
«Επομένως, η δημιουργία μιας νέας μεγάλης νοσηλευτικής μονάδας θα
εξισορροπήσει τις υπάρχουσες ανισότητες στον τομέα της Υγείας», τονίζει ο κ.
Γολεμάτης. «Η άμεση πρόσβαση για τα επείγοντα περιστατικά θα έχει ως
αποτέλεσμα να σωθούν πολλές ζωές και αυτό θα φανεί αμέσως μετά τη λειτουργία
του νοσοκομείου». Θα είναι λάθος η άρνηση του Πανεπιστημίου Αθηνών να
στελεχώσει το σύγχρονο αυτό νοσοκομείο. Το θέμα αυτό θα μπορούσε να
αποσυνδεθεί με τις όποιες διαφορές χωρίζουν το Πανεπιστήμιο από το υπουργείο
Υγείας. Η εγκατάσταση των πανεπιστημιακών γιατρών στο Χαϊδάρι δεν θα τους
εμποδίσει να συνεχίσουν να διεκδικούν τα αιτήματά τους, τα οποία άλλωστε
υπάρχουν από παλιά. Αν δεν δεχθούν, θα χρειαστεί να περιμένουν άλλο μισόν
αιώνα για να αποκτήσουν ένα καινούργιο νοσοκομείο!». 
<H3>Μια θαυμαστή περιήγηση </H3>
Η ξενάγηση-ρεπορτάζ στο υπερσύγχρονο νέο νοσοκομείο, κτισμένο σε οικόπεδο 105
στρεμμάτων, ήταν μια πρωτόγνωρη για τα ελληνικά δεδομένα εμπειρία. Μπαίνοντας
από την κεντρική είσοδο, βρίσκεσαι σε έναν τεράστιο μοντέρνο χώρο με αίθριο.
Οι διάδρομοι στους πέντε ορόφους του φαρδείς, τα δωμάτιά του (μονόκλινα,
δίκλινα και τετράκλινα) με άπλετο χώρο, φυσικό φως και... θέα όλη την Αθήνα,
τα μηχανήματα ιατρικής τεχνολογίας εντυπωσιακά. 
«Η διάρθρωση των Τομέων γίνεται με μια υπεροχή στον χειρουργικό τομέα (με 388
κλίνες), έναντι του παθολογικού (με 283)», εξηγεί ο κ. Γολεμάτης, «γιατί τα
τελευταία χρόνια αυξάνονται οι ασθενείς που χρειάζονται εγχείρηση, δηλαδή οι
ασθενείς με καρκίνο, με ατυχήματα και με καρδιαγγειακές παθήσεις». 
Συνολικά, τα χειρουργεία θα είναι 22: 14 γενικής χειρουργικής, 2 στα επείγοντα
περιστατικά, 2 γυναικολογικά και 4 στα εξωτερικά ιατρεία για μικροεπεμβάσεις. 
Οι Μονάδες Εντατικής Θεραπείας θα έχουν στη διάθεσή τους συνολικά 80 κλίνες:
22 για περιστατικά γενικής χειρουργικής, 10 για τα καρδιοχειρουργικά, 15 για
τα εμφράγματα, 13 για τις μεταμοσχεύσεις και 20 για τη μονάδα εντατικής
θεραπείας παίδων. 
Επιπλέον, το Νοσοκομείο περιλαμβάνει Καρδιοχειρουργική Κλινική (για πρώτη φορά
στο Πανεπιστήμιο Αθηνών), Μονάδα Ατυχημάτων, Καρδιολογική Μονάδα, Μονάδα
Εμφραγμάτων, Ειδική Μονάδα Εξωσωματικής Γονιμοποίησης, Μαιευτική Μονάδα,
Μονάδα Μεταμοσχεύσεων, Μονάδα AIDS, Μονάδα Τεχνητού Νεφρού και Περιτοναϊκής
Κάθαρσης, Μονάδα Μεσογειακής Αναιμίας, Μονάδα Ακτινοθεραπείας, Ψυχιατρική
Μονάδα, Τμήμα Βραχείας Νοσηλείας, Μονάδα Νοσηλείας στο σπίτι και Νοσηλευτική
Μονάδα Πολυτελείας (η οποία θα κατέχει το 20% του συνόλου των κρεβατιών). 
Αξίζει επίσης να επισημάνει κανείς ιδιαιτέρως ότι το νέο νοσοκομείο διαθέτει
Τμήμα Πυρηνικής Ιατρικής (με 2 γάμμα-κάμερες και 2 θωρακισμένες αίθουσες για
θεραπεία με ραδιενεργά υλικά), Μονάδα Φυσικής Αποκατάστασης (για ασθενείς
ύστερα από εγκεφαλικό επεισόδιο, ορθοπεδικούς ασθενείς κ.ά.), Κτίριο
Πειραματόζωων, Τμήμα Κοινωνικής Ιατρικής και Υποδοχής Τοξικομανών. Ακόμα, στη
διάθεση γιατρών και φοιτητών θα βρίσκονται ένα αμφιθέατρο 320 θέσεων, 4
αίθουσες διδασκαλίας, 2 αίθουσες διαλέξεων, η «αυλή των φοιτητών» και ιατρική
βιβλιοθήκη. 
«Είναι ένα σύγχρονο γενικό νοσοκομείο, πλήρως εξοπλισμένο με όλη τη σύγχρονη
τεχνολογία και όλες τις ειδικότητες της Ιατρικής», σχολιάζει ο κ. Γολεμάτης.
«Έχει επίσης πολλές δυνατότητες να επεκταθεί από άποψη χώρου, αφού το
γειτονικό στρατόπεδο μετακινείται σε άλλη περιοχή. Είναι μια πρώτης τάξεως
ευκαιρία που δεν πρέπει να χάσει το Πανεπιστήμιο. Το νοσοκομείο αυτό θα
ανακουφίσει την Ιατρική Σχολή από πλευράς κτιρίων και θα διευκολύνει το
κλινικό και εκπαιδευτικό έργο των γιατρών». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17252N181</ED>
<ID>
ID:303899

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N18&aa=1</URL></REF>


Article

<CATEGORY>vin06</CATEGORY>

 <H5>Η περιπετειώδης ζωή ομάδας νέων γυναικών, από 16 έως 35 ετών, που μετρούν τις
δυνάμεις τους σε δύσκολες συνθήκες και προσφέρουν τις γνώσεις τους στο
κοινωνικό σύνολο </H5><H2>Αμαζόνες της... διπλανής πόρτας
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ψαρέψατε, φάγατε! Για τρεις ημέρες βρήκαν μόνες την τροφή τους με μια
πετονιά, ένα μαχαίρι και χάπια για απολύμανση του νερού - στη φωτό η ομαδάρχης
Χαρά Κουνάρη στην άσκηση «Άρτεμις»

Ο χώρος, μια ορεινή τοποθεσία κοντά στα Καλάβρυτα. Ο χρόνος, Φεβρουάριος του
2002. Περίπου 10 γυναίκες με στρατιωτικές στολές παραλλαγής και τις
απαραίτητες εξαρτύσεις ανηφορίζουν στη χιονισμένη πλαγιά με τη βοήθεια χαρτών
και πυξίδων! Σε ένα κοίλωμα σταματούν και με δεξιοτεχνία στήνουν ένα
χιονοκατάλυμα (igloo)! 
Δεν πρόκειται για το γύρισμα κάποιας πολεμικής ή κατασκοπευτικής ταινίας που
για λόγους εφέ αποφασίστηκε να πρωταγωνιστούν γυναίκες. Είναι κυρίες της...
διπλανής μας πόρτας! Νέες γυναίκες από 16-17 μέχρι 35 ετών που αγαπούν την
περιπέτεια, έναν άλλο τρόπο ζωής με ορισμένα στοιχεία στρατιωτικής εκπαίδευσης
και πνεύμα εθελοντισμού. Το συγκεκριμένο... «έργο» στις πλαγιές του Χελμού
είναι η επόμενη προγραμματισμένη δραστηριότητά τους - μία απ' τις δεκάδες
μικρότερης ή μεγαλύτερης έντασης, ως Γυναικείο Τμήμα του Πανελλήνιου Συνδέσμου
Εφέδρων Ενόπλων Δυνάμεων. 
Πέρυσι, για παράδειγμα, μια ομάδα από αυτές μέτρησαν τις δυνάμεις τους για ένα
10ήμερο στη λίμνη Βουλιαγμένης - Ηραίου στο Λουτράκι. Μάλιστα για ένα τριήμερο
αναζήτησαν μόνες την τροφή τους μ' ένα μαχαίρι και μία πετονιά κι ένα
(εφεδρικό...) παγούρι νερό. Την έβγαλαν με φρέσκο ψαράκι. Και... σύκα, ενώ
νερό εξασφάλισαν από ένα πηγάδι - το απολύμαναν φυσικά α λα Βιετνάμ με χάπια
χαλαζόνις! 
Κι όλα αυτά παράλληλα με ημερήσιες και νυχτερινές πορείες, μάθημα πρώτων
βοηθειών, ναυαγοσωστική, αυτοδιάσωση, προσανατολισμό, στήσιμο καταυλισμού,
στίβο εμποδίων, κωπηλασία κ.λπ. με εναλλασσόμενες ακραίες καιρικές συνθήκες
(υπερβολική ζέστη, ισχυροί άνεμοι, βροχή).

<H3>Εθελόντριες σε... επικίνδυνες αποστολές
</H3>
Η προετοιμασία και η εκπαίδευσή τους γίνεται με ασφάλεια από μέλη του
Συνδέσμου Εφέδρων - ορισμένοι είναι μάλιστα πρώην αξιωματικοί των Καταδρομών.
«Μην φαντασθείτε... "ράμπο" και άλλες τέτοιες βλακείες», λέει αφοπλιστικά η
ομαδάρχης και ψυχή του Τμήματος Χαρά Κουνάρη. «Είμαστε απλές γυναίκες
εργαζόμενες, μαθήτριες, φοιτήτριες, ορισμένες είναι παντρεμένες, που ξέρουμε
κάτι παραπάνω σε θέματα επιβίωσης και προσφοράς στον πλησίον σε πιο δύσκολες
συνθήκες». 
Με ελάχιστα εφόδια, και με το ιγκλού να τις προστατέυει από το χιόνι, ζουν
την περιπέτεια

Κάθε πρώτη Πέμπτη του μήνα οι σύγχρονες Αμαζόνες έχουν θεωρητική εκπαίδευση
στα γραφεία τους στην Αθήνα (Σταδίου 4, 4ος όροφος, τηλ. 0942-621.717), ενώ
μια - δυο Κυριακές τον μήνα κάνουν πρακτική εξάσκηση, αναρριχήσεις,
καταρριχήσεις, προσανατολισμό με χάρτη. 
Από τα μαθήματα δεν λείπει η σκοποβολή - η τελευταία ευκαιρία ήταν το Νοέμβριο
στους στρατιωτικούς αγώνες ανδρών εφέδρων στο στρατόπεδο του Αυλώνα, όπου το
γυναικείο τμήμα είχε την ευθύνη της οργάνωσης. 
«Η εκπαίδευσή μας, λέει η επικεφαλής του τμήματος κ. Κουνάρη, «έχει ως σκοπό
την επαγρύπνηση και την ετοιμότητα για την αντιμετώπιση εκτάκτων αναγκών που
ενδεχομένως απειλήσουν και θέσουν σε κίνδυνο τις ίδιες τις εθελόντριες, τις
οικογένειές μας ή την πατρίδα μας. Αποσκοπεί επίσης στην ευαισθησία μας για
εθελοντική κοινωνική προσφορά». Οι γυναίκες αυτές - στο σύνολό τους μερικές
δεκάδες, πήραν μέρος στην ανεύρεση του αεροσκάφους «Γιάκοβλεφ» στα Πιέρια Όρη,
στην κατάσβεση πυρκαγιών στον Υμηττό, βοήθησαν στους σεισμούς του '99, ενώ τις
προάλλες, στις μεγάλες χιονοπτώσεις, κλήθηκαν από τις αρμόδιες υπηρεσίες, ως
εθελόντριες, να είναι σε επιφυλακή! Άλλωστε είναι ενεργά ενταγμένες στο
εθελοντικό κίνημα και των Ολυμπιακών Αγώνων της Αθήνας το 2004! <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17252N201</ED>
<ID>
ID:303900

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N20&aa=1</URL></REF>


Article

<CATEGORY>vin06</CATEGORY>

 <H2>Οι κυκλοφορίες των εφημερίδων
</H2>
<REF><SOURCE>ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N20</CAT>
<ED>
Κωδικός άρθρου: A17252N202</ED>
<ID>
ID:303961

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N20&aa=2</URL></REF>


Article

<CATEGORY>vin06</CATEGORY>

 <H2>Δεν θα παραγράφονται οι τρομοκρατικές πράξεις, αλλά «από 'δώ και πέρα»
</H2>
Μόνο για όσες υποθέσεις τρομοκρατίας ανακύψουν στο μέλλον εξετάζει η κυβέρνηση
το ενδεχόμενο επιμήκυνσης του χρόνου παραγραφής των αδικημάτων. Τη διαβεβαίωση
έδωσε χθες, στη Θεσσαλονίκη, ο υπουργός Δικαιοσύνης Φίλιππος Πετσάλνικος, κατά
την επίσκεψή του στην Εθνική Σχολή Δικαστών. 
«Πράγματι εξετάζουμε το ενδεχόμενο αυτό, αλλά δεν μπορεί να ισχύσει για όσα
έγιναν μέχρι τώρα, αλλά μόνο για το μέλλον» - είπε ο κ. Πετσάλνικος - «αυτό
ορίζει το δικαιικό μας σύστημα». Αναφορικά μάλιστα με την παραγραφή των τριών
πρώτων δολοφονικών επιθέσεων της 17 Νοέμβρη - που αποκάλυψαν «ΤΑ ΝΕΑ» -
βεβαίωσε πως «αυτές έχουν παραγραφεί ήδη από χρόνια». 
Όσον αφορά τις έρευνες που γίνονται από την Αρχή Προστασίας Προσωπικών
Δεδομένων για τα κυκλώματα πώλησης στοιχείων μαθητών, που αποκάλυψαν χθες «ΤΑ
ΝΕΑ», ο κ. Πετάλνικος περιορίστηκε να πει πως «ο κ. Δαφέρμος έχει αποστολή να
περιφρουρεί τα προσωπικά δεδομένα και είμαι σίγουρος ότι θα πράξει ό,τι
χρειάζεται». 
Σχετικά με την κίνηση των 45 βουλευτών του ΠΑΣΟΚ για το Ασφαλιστικό, ο
υπουργός Δικαιοσύνης τη χαρακτήρισε «ενέργεια εκ του περισσού, που δεν
χρειαζόταν», διευκρινίζοντας ότι δεν πρόκειται για επίθεση. 
«Ήταν εκ του περισσού, γιατί δεν υπήρξε αδράνεια. Από την πλευρά του
υπουργείου Εργασίας συνεχίζεται ο συστηματικός διάλογος», κατέληξε.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N21</CAT>
<ED>
Κωδικός άρθρου: A17252N211</ED>
<ID>
ID:303901

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N21&aa=1</URL></REF>


Article

<CATEGORY>vin06</CATEGORY>

 <H2>Κατάθεση, άναψε φωτιά στη δίκη Κράμπη
</H2>
Αντιδράσεις προκάλεσε η κατάθεση της αδελφής του δολοφονημένου επιχειρηματία
Γιώργου Νικολαΐδη, Όλγας Κακουλίδου, η οποία επέμεινε ότι η σχέση του με τη
Σούλα Καλαθάκη ήταν ερωτική. Ο δικηγόρος της οικογένειας Καλαθάκη αντέταξε ότι
η σχέση μεταξύ των θυμάτων ήταν μόνον επαγγελματική, αφήνοντας να εννοηθεί ότι
σε αυτήν την περίπτωση η μητέρα της άτυχης κοπέλας μπορεί να διεκδικήσει
αποζημίωση από τους κληρονόμους του Γ. Νικολαΐδη με το σκεπτικό ότι η κόρη της
έχασε τη ζωή της σε εργατικό ατύχημα. 
«Πριν αποκαλυφθεί η διπλή δολοφονία υπήρχε η σκέψη ότι κάποιοι εν αγνοία της
χρησιμοποίησαν τη Σούλα Καλαθάκη, αλλά στη συνέχεια δεν αποδείχθηκε ότι η
κοπέλα γνώριζε οτιδήποτε για το σχέδιο της απαγωγής», κατέθεσε η αδελφή του Γ.
Νικολαΐδη προσθέτοντας πως από τα στοιχεία που η ίδια έχει στη διάθεσή της δεν
προκύπτει ότι ο επιχειρηματίας απασχολούσε επαγγελματικά τη Σούλα Καλαθάκη. 
Το δικαστήριο τέλος, κατά τη διάρκεια της χθεσινής τρίτης ημέρας της
αποδεικτικής διαδικασίας αποφάσισε να διαβιβαστούν μέσω της Εισαγγελίας οι
καταδικαστικές αποφάσεις για τοκογλυφία που αφορούν τον Γ. Νικολαίδη. Η δίκη
θα συνεχιστεί την Τρίτη.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N21</CAT>
<ED>
Κωδικός άρθρου: A17252N212</ED>
<ID>
ID:303962

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N21&aa=2</URL></REF>


Article

<CATEGORY>vin06</CATEGORY>

 <H2>12μηνη θητεία για πτυχιούχους του Εμπορικού Ναυτικού
</H2>
Μειωμένη θητεία θα υπηρετούν όσοι είναι πτυχιούχοι Ακαδημιών Εμπορικού
Ναυτικού. Ειδικότερα, όσοι κατάσσονται από την 1η Ιανουαρίου 2002 θα υπηρετούν
12 μήνες (αυτοί που είναι υπόχρεοι πλήρους θητείας) και οκτώ μήνες (όσοι είναι
υπόχρεοι μειωμένης θητείας). 
Η μείωση της θητείας ισχύει με την προϋπόθεση ότι μετά την απόλυσή τους θα
πρέπει μέσα σε διάστημα πέντε χρόνων να συμπληρώσουν θαλάσσια υπηρεσία 36
μηνών σε πλοία με ελληνική ή ξένη σημαία συμβεβλημένα με το ΝΑΤ. 
Αυτά προβλέπει, μεταξύ άλλων, η κοινή υπουργική απόφαση που υπεγράφη από τον
υπουργό Ναυτιλίας κ. Γιώργο Ανωμερίτη και τον υφυπουργό κ. Λάζαρο Λωτίδη, στα
πλαίσια δημιουργίας κινήτρων για την προσέλευση και παραμονή νέων στο ναυτικό επάγγελμα.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N21</CAT>
<ED>
Κωδικός άρθρου: A17252N213</ED>
<ID>
ID:303999

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N21&aa=3</URL></REF>


Article

<CATEGORY>vin06</CATEGORY>

 <H2>Διόρθωση
</H2>
Πέντε από τις φωτογραφίες που δημοσιεύθηκαν την 18/1/2002 στο ρεπορτάζ των
«ΝΕΩΝ» «Αφέθηκα σε ένα ντάντεμα ομορφιάς με όνομα Spa», ανήκουν στο Aldemar
Royal Mare Thalasso, Χερσόνησος Κρήτης.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N21</CAT>
<ED>
Κωδικός άρθρου: A17252N214</ED>
<ID>
ID:304016

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N21&aa=4</URL></REF>


Article

<CATEGORY>vin06</CATEGORY>

 <H2>Έτοιμος ο 3ος πυλώνας στο Ρίο - Αντίρριο
</H2>
Δεκέμβριο του 2004 θα είναι έτοιμη η γέφυρα που θα ενώσει το Ρίο με το
Αντίρριο και ο χρόνος διάνυσής της θα είναι 3-4 λεπτά, έναντι 40' που είναι
σήμερα με το φέρι μπόουτ. Όπως ανακοίνωσε το ΥΠΕΧΩΔΕ, οι εργασίες προχωρούν
κανονικά, αφού χθες εγκαταστάθηκε ο τρίτος πυλώνας της γέφυρας, ενώ
ρυμουλκήθηκε στη θαλάσσια περιοχή και ο τέταρτος. Η επιχείρηση εγκατάστασης
του πυλώνα, υπό την κωδική ονομασία «Μ1» διήρκεσε 14 ώρες, ενώ η
απόσταση από την ξηρά έως το σημείο όπου ποντίστηκε, είναι 1.800 μέτρα. 
Το πέλμα έχει διάμετρο βάσης 90 μέτρα, εκτόπισμα 80.000 τόνους και συνολικό
ύψος 17 μ., εκ των οποίων τα 5,60 είναι κάτω από την επιφάνεια της θάλασσας. 
Η γέφυρα έχει τέσσερις πυλώνες εκ των οποίων οι δύο μεσαίοι, απέχουν μεταξύ
τους περίπου πεντακόσια μέτρα. Το βάθρο των δύο μεγάλων πυλώνων έχει εκτόπισμα
110.000 τόνους, επιφάνεια έδρασης 6.500 μ2, συνολικό ύψος 64,50 μέτρα εκ των
οποίων μόνο τα 3 είναι πάνω από την επιφάνεια της θάλασσας. Η επιχείρηση
εγκατάστασης του πυλώνα «Μ2» κράτησε 15 ώρες. 
Και στις δύο επιχειρήσεις χρησιμοποιήθηκαν πέντε ρυμουλκά - τα τρία ειδικών
προδιαγραφών. Το καθένα μπορεί να ρυμουλκήσει 260 τόνους. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N21</CAT>
<ED>
Κωδικός άρθρου: A17252N215</ED>
<ID>
ID:304025

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N21&aa=5</URL></REF>


Article

<CATEGORY>vin11</CATEGORY>

 <H2>Τα ΕΛΤΑ στον Θεολόγο της νήσου Θάσου </H2>
Με κατάπληξη οι κάτοικοι του Θεολόγου στη Θάσο πληροφορήθηκαν ότι τα ΕΛΤΑ
ετοιμάζονται να καταργήσουν το Ταχυδρομείο, για να το αντικαταστήσουν με
ταχυδρομικό πρακτορείο. Σε επιστολή τους προς τον υπουργό Μεταφορών και
Επικοινωνιών κ. Χρίστο Βερελή, ο δήμαρχος Θάσου και οι πρόεδροι των τοπικών
συλλόγων σημειώνουν, μεταξύ άλλων: 
«Καταγγέλλουμε τους εμπνευστές του σχεδίου αυτού, οι οποίοι φαίνεται ότι έχουν
άγνοια τι σημαίνει περιοχή Θεολόγος και συγκεκριμένα: 
1. Κατέχει σε έκταση το 1/3 του νησιού και αποτελείται από 7 οικισμούς
με συνολικό πληθυσμό 2.100 κατοίκους, ενώ κατά την θερινή περίοδο ο πληθυσμός
δεκαπλασιάζεται. 
2. Έχει κηρυχθεί πολιτιστική πρωτεύουσα της Θάσου και παλαιότερα υπήρξε
πρωτεύουσα του νησιού. 
3. Πέρα από τις πάγιες καθημερινές ανάγκες, το Ταχυδρομείο εξυπηρετεί
σημαντικό αριθμό ηλικιωμένων κατοίκων, καθώς και ικανό αριθμό ατόμων με
ειδικές ανάγκες, οι οποίοι δεν έχουν δυνατότητα πρόσβασης στο πλησιέστερο
ταχυδρομικό γραφείο ή τράπεζα, που απέχει 17 χιλιόμετρα από το χωριό. 
Επιπλέον, εκτός των συναλλαγών ΟΤΕ, ΔΕΗ κ.λπ. που επιφέρουν έσοδα στο
Ταχυδρομείο, το Ταμιευτήριο έφθασε σε σημείο να είναι πρώτο σε καταθέσεις στη
Θάσο, που υπολογίζονται στο 1 δισ. δραχμές. 
4. Απόδειξη του πόσο απαραίτητο θεωρεί η τοπική κοινωνία το
Ταχυδρομείο- Ταμιευτήριο, είναι το γεγονός ότι η κοινότητα Θεολόγου το 1991
παρεχώρησε στα ΕΛΤΑ δωρεάν αίθουσα με όλες τις προδιαγραφές και καλύπτει μέχρι
σήμερα ο δήμος όλες τις λειτουργικές δαπάνες (φωτισμός - θέρμανση - ύδρευση
κ.λπ.). Τα ΕΛΤΑ, άραγε, αδυνατούν να καλύψουν τις αποδοχές ενός υπαλλήλου; 
5. Αντί να προχωρήσουν τα ΕΛΤΑ στην αναβάθμιση του Ταχυδρομείου,
ανταποκρινόμενα στις σύγχρονες απαιτήσεις, προχωρούν στον ευτελισμό των
υπηρεσιών τους και πειραματίζονται σε ένα μοντέλο, που αμφιβάλλουμε αν μπορεί
να εξυπηρετήσει χωριό με 100 κατοίκους».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N221</ED>
<ID>
ID:303897

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=1</URL></REF>


Article

<CATEGORY>vin11</CATEGORY>

 <H2>Ο Ισαάκιος Κομνηνός και η Μονή Κοσμοσώτειρας </H2>
Με αφορμή την αναφορά δημοσιεύματος του «Ταχυδρόμου» στον Ισαάκιο Κομνηνό,
η κ. Νινέττα Βολουδάκη, από την Αθήνα, παρατηρεί, μεταξύ άλλων: 
«Όσο ζούσε, ο Ισαάκιος Κομνηνός, ουδέποτε υπήρξε αυτοκράτορας. Ήταν γιος
αυτοκράτορα (του Αλέξιου Α' Κομνηνού) και αδελφός αυτοκράτορα (του Ιωάννη Β'
Κομνηνού) και το μεγαλύτερο μέρος της ζωής του το πέρασε συνωμοτώντας να
αρπάξει τον θρόνο του αδελφού του. Ο Ιωάννης Β' - ίσως ο πιο μεγαλόψυχος και
καλόκαρδος αυτοκράτορας της Ιστορίας του Βυζαντίου - όχι μόνον ανεχόταν και
συγχωρούσε τον προδότη αδελφό του, αλλά όσο εκείνος ήταν απασχολημένος να
οργανώνει συνωμοσίες και μετά να δραπετεύει για να αποφύγει τις επιπτώσεις, ο
αυτοκράτορας μεγάλωνε τα παιδιά τού συνωμότη μαζί με τα δικά του! 
Όταν ο Ιωάννης Β' πέθανε, ο Ισαάκιος βρισκόταν εξόριστος στην Ηράκλεια του
Πόντου. Ο Μανουήλ Α', που διαδέχθηκε τον πατέρα του, αποφάσισε να ανακαλέσει
την εξορία του θείου του και να του δώσει τη θέση που του άρμοζε στην Αυλή.
Αλλά τον τρίτο χρόνο της βασιλείας του ανιψιού του και ενώ βρισκόταν σε
εκστρατεία σε εχθρικό έδαφος, ο Ισαάκιος αποπειράθηκε πάλι να αρπάξει τον
θρόνο και ο Μανουήλ - που δεν είχε καθόλου την ανοχή του πατέρα του - τον
εξόρισε για πάντα. Τότε ήταν που εκείνος έκτισε τη μονή της Παναγίας
Κοσμοσώτειρας (το Τυπικό της συντάχθηκε το 1152), στην οποία και αποσύρθηκε
μέχρι τον θάνατό του».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N222</ED>
<ID>
ID:303960

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=2</URL></REF>


Article

<CATEGORY>vin11</CATEGORY>

 <H2>Οι μισθοί των εφέδρων αξιωματικών </H2>
Με αφορμή το δημοσίευμα των «ΝΕΩΝ» σχετικά με το μισθολόγιο των
στρατιωτικών, ο πρόεδρος του Πανελληνίου Συνδέσμου Εφέδρων Ενόπλων Δυνάμεων κ.
Αλέξανδρος Κόντος, έφεδρος Ταγματάρχης (ΚΔ), σημειώνει μεταξύ άλλων: 
«Είναι γνωστό ότι οι έφεδροι Αξιωματικοί τυγχάνουν όλοι απόφοιτοι ΑΕΙ - ΤΕΙ
και το 35% από αυτούς είναι κάτοχοι μεταπτυχιακών τίτλων! Είναι επίσης σε
όλους γνωστό ότι συνολικά την εκπαίδευση των στρατιωτών και υπαξιωματικών την
πραγματοποιούν οι ΔΕΑ, ενώ όλες τις αποθήκες υλικών-οπλισμού τις χρεώνονται
διαχειριστικά, υπεύθυνοι, οι ίδιοι. 
Οι αποδοχές τους, τον 21ο αιώνα, εξακολουθούν να είναι 140.000 δρχ. μηνιαίως.
Από τα χρήματα αυτά θα πρέπει να πληρώνουν περίπου 80.000 για ενοίκιο, 180.000
δρχ. διατροφή, 15.000 δρχ. για καθαριστήριο, 15.000 δρχ. για τηλεφωνήματα,
20.000 δρχ. για μικροέξοδα κ.λπ., ενώ τις στολές τους τις πληρώνουν οι ίδιοι!
υπηρετώντας ανασφάλιστοι και χωρίς καμία φοροαπαλλαγή των οικογενειών τους. 
Είναι φανερό πλέον σε όλους ότι οι φορολογούμενοι πολίτες-οπλίτες έφεδροι
αξιωματικοί αυτοχρηματοδοτούν την υποχρεωτική στρατιωτική θητεία με 170.000
δρχ. μηνιαίως Χ 23 μήνες = 3.900.000 δρχ. ή 11.445 ευρώ, χωρίς να υπολογιστεί
η απώλεια εισοδήματός τους επί 2 έτη, περίπου 7.000.000 δρχ.». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N223</ED>
<ID>
ID:303998

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=3</URL></REF>


Article

<CATEGORY>vin11</CATEGORY>

 <H2>Η πτώση των επιτοκίων </H2>
Η δραματική πτώση των επιτοκίων των καταθέσεων απασχολεί τον κ. Π.Φ.: 
«Όταν κάποιος κλέβει ακόμα κι ένα μικρό ποσό τον αποκαλούν, πολύ δικαίως,
κλέφτη και τον κλείνουν στη φυλακή. Όταν όμως το κράτος κλέβει δισεκατομμύρια
καταληστεύοντας τους πολίτες του, τότε τι γίνεται; 
Δυστυχώς, αυτό συμβαίνει! Το κράτος ληστεύει τις καταθέσεις του ελληνικού
λαού, διότι έχει επιτρέψει στις τράπεζες να κατεβάσουν τα επιτόκια των
καταθέσεων ταμιευτηρίου πολύ κάτω από τον πληθωρισμό». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N224</ED>
<ID>
ID:304014

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=4</URL></REF>


Article

<CATEGORY>vin11</CATEGORY>

 <H2>Το Ψυχιατρείο Θεσσαλονίκης </H2>
Ο διοικητής του Ψυχιατρικού Νοσοκομείου Θεσσαλονίκης κ. Ιωάννης
Κλιγκόπουλος αναφέρεται στις δηλώσεις του κ. Χρ. Ρογκότη («ΤΑ ΝΕΑ», 24.1.2002)
και σημειώνει: 
«Επισημαίνουμε ότι ο κ. Ρογκότης Χρήστος είναι διευθυντής του Τμήματος
Αποκατάστασης Εξαρτημένων Ατόμων του Ψυχιατρικού Νοσοκομείου Θεσσαλονίκης,
προσφέροντας τόσο κοινωνικό όσο και λειτουργικό έργο, και δεν εκπροσωπεί τις
επίσημες θέσεις του Νοσοκομείου». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N225</ED>
<ID>
ID:304023

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=5</URL></REF>


Article

<CATEGORY>vin11</CATEGORY>

 <H2>Οι ελεγχόμενες κυνηγετικές περιοχές </H2>
Για τις ελεγχόμενες κυνηγετικές περιοχές που λειτουργούν στην Ελλάδα γράφει
η κ. Γεωργία Μελανίτου, η οποία παρατηρεί μεταξύ άλλων: 
«Ο σκοπός ίδρυσής τους ήταν η φυσική εκτροφή "ευγενών" κυρίως θηραμάτων
(ελάφι, ζαρκάδι, φασιανός, κρητικός αίγαγρος), καθώς και η εξυπηρέτηση - για
το όφελος της εθνικής οικονομίας - των ξένων κυνηγών, που δεν είχαν το
δικαίωμα να κυνηγούν σε ελεύθερους κυνηγότοπους. Σήμερα, δεκαετίες μετά την
ίδρυσή τους, αντιμετωπίζουν έντονα προβλήματα (οικονομικά, διοικητικά,
ποιότητας και ποσότητας των παραγόμενων θηρεύσιμων ειδών σ' αυτές κ.λπ.). 
Το κυνήγι στους ελεύθερους κυνηγότοπους, που παραδοσιακά ασκείται στη χώρα
μας, είναι πολύ πιο θετική ρύθμιση από το "κυνήγι σε ΡΕΖΕΡΒΕΣ" που ασκείται σε
άλλες χώρες. Και αυτό γιατί, έτσι, στην Ελλάδα τα θηράματα που είναι ένας
ανανεώσιμος φυσικός πόρος (αλλά και δημόσιο αγαθό) μπορούν να τα καρπωθούν
όλοι οι κυνηγοί επί ίσοις όροις».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N226</ED>
<ID>
ID:304030

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=6</URL></REF>


Article

<CATEGORY>vin11</CATEGORY>

 <H2>Η πρώτη πράξη σπονδυλοπλαστικής </H2>
Ο καθηγητής Ακτινολογίας κ. Δ. Α. Κελέκης, σε επιστολή του αναφέρει μεταξύ
άλλων: 
«Για λόγους δεοντολογίας θέλουμε να διευκρινίσουμε ότι η πράξη της
σπονδυλοπλαστικής διενεργήθηκε για πρώτη φορά στην Ελλάδα από το Β' Εργαστήριο
Ακτινολογίας της Ιατρικής Σχολής του Πανεπιστημίου Αθηνών και ανακοινώθηκε και
παρουσιάστηκε με ζωντανή αναμετάδοση στο Συνέδριο Ορθοπαιδικής στην Αθήνα
11-15 Σεπτεμβρίου 2001 και στο Συνέδριο Ογκολογίας στην Αθήνα 29/11/2001 -
2/12/2001. 
Η πράξη και η αναμετάδοση έγινε σε συνεργασία με το Πανεπιστημιακό Εργαστήριο
Ακτινολογίας της Ιατρικής Σχολής Γενεύης Ελβετίας. Επικεφαλής της ομάδας της
Ιατρικής Σχολής Αθηνών ήταν ο υπογράφων και του Πανεπιστημίου της Γενεύης ο
ιατρός J.Ρ. Martin. 
Μέσα στα εκπαιδευτικά πλαίσια έγινε επίσης από τον κ. J.Ρ. Martin και μία
σπονδυλοπλαστική στο "Υγεία" και επομένως αυτές ήταν οι πρώτες
σπονδυλοπλαστικές στην Ελλάδα». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N227</ED>
<ID>
ID:304033

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=7</URL></REF>


Article

<CATEGORY>vin11</CATEGORY>

 <H2>Οι δημοτικές και οι εθνικές εκλογές </H2>
Ο κ. Πάνος Μπόζος, δημοτικός σύμβουλος Κηφισιάς, αναφέρεται στη σχέση
δημοτικών και εθνικών εκλογών: 
«Από τη μελέτη όλων των εκλογικών αναμετρήσεων (Δημοτικών, Νομαρχιακών,
Ευρωεκλογών) παρατηρείται το εξής (παράδοξο;) φαινόμενο: Στην παντοδυναμία του
Κ. Καραμανλή (1975-'80), η Νέα Δημοκρατία είχε χάσει όλους τους μεγάλους
δήμους της χώρας (Αθήνα, Θεσσαλονίκη, Πειραιά, Πάτρα, Ηράκλειο). Αντίστοιχα,
όταν το ΠΑΣΟΚ επικρατεί κατ' επανάληψη σε εθνικό επίπεδο, χάνει ακόμα και
παραδοσιακά "κάστρα", όπως η Πάτρα. Στις τελευταίες δημοτικές εκλογές η Ν.Δ.
"σάρωσε" σχεδόν παντού, και όμως, 1½ χρόνο μετά ο κύριος Σημίτης εξελέγη (και
πάλι) Πρωθυπουργός. 
Τι αποδεικνύουν όλα αυτά; Κανένα στοιχείο δεν επιτρέπει σε κανέναν - σοβαρό -
αναλυτή να συνδέσει τα αποτελέσματα των δύο εκλογικών αναμετρήσεων. Πρόκειται
για δύο διαφορετικές μάχες, με διαφορετικά χαρακτηριστικά και γνωρίσματα. 
Προκύπτει, όμως, ένα ενδιαφέρον ερώτημα: Γιατί τα κόμματα δεν αντιλαμβάνονται
αυτό που οι πολίτες έχουν κάνει πράξη 27 χρόνια τώρα, επιλέγοντας με
διαφορετικά κριτήρια τους τοπικούς και τους εθνικούς κυβερνήτες και επιμένουν
να δαπανούν αμέτρητες εργατο-ώρες σε συνεδριάσεις κεντρικών επιτροπών για το
ποιος θα είναι υποψήφιος στην... Κυπαρισσία ή στην Κηφισιά;». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N228</ED>
<ID>
ID:304035

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=8</URL></REF>


Article

<CATEGORY>vin11</CATEGORY>

 <H2>Το υποκατάστημα της ΕΤΕ στη Ν. Πέραμο </H2>
Αυξημένες είναι οι ανάγκες για πρόσθετο προσωπικό στο υποκατάστημα της
Εθνικής Τραπέζης στο Μεγάλο Πεύκο (Νέα Πέραμος). Γράφει ο κ. Παν. Δημητράτος: 
«Ξεκίνησε με 2 υπαλλήλους, ο ένας ταμίας και ο άλλος για διάφορες τραπεζικές
εργασίες. Καίτοι έχουν περάσει 18 και πλέον μήνες και η αύξηση των εργασιών
είναι αξιόλογη, εν τούτοις εξακολουθεί να έχει έναν ταμία. 
Η ταλαιπωρία είναι μεγάλη, διαθέτει 22 καθίσματα και οι πελάτες φθάνουν τους
80 με 100. Εξήντα με εβδομήντα άτομα παραμένουμε όρθιοι και οι περισσότεροι
συνταξιούχοι». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N22</CAT>
<ED>
Κωδικός άρθρου: A17252N229</ED>
<ID>
ID:304036

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N22&aa=9</URL></REF>


Article

<CATEGORY>vin06</CATEGORY>

 <H2>Ποτέ δεν θα πειράξω τα ζώα τα καημένα...
</H2>
<AUTHOR>¨ΕΛΕΝΑ ΑΚΡΙΤΑ</AUTHOR>

Ποτέ δεν θα πειράξω τα ζώα τα καημένα. Σαφώς. Θα τα αποκεφαλίσω. Απλώς. Θα
πιάσω όποιο κουτάβι βρεθεί στον δρόμο μου και θα το δολοφονήσω με τον πιο
φικαλέο τρόπο. Γιατί όχι; Άντρας είμαι και το κέφι μου θα κάνω - και θα κόψω
ένα κεφάλι παραπάνω. 
Όχι, δεν είναι αστείο. Δεν είναι για πλακίτσες και ευφυολογήματα. Στην
περίπτωση του αδόκιμου δόκιμου, λέξεις όπως «θυμός», «οργή» μοιάζουν παστέλ
μπροστά στην ένταση του συναισθήματος που σου γεννάει η είδηση. Δεν ξέρω τι
μπορεί να τον ώθησε σε μια τέτοια πράξη. Δεν ξέρω τι ωθεί οποιονδήποτε σε μια
τέτοια πράξη. Τι τραύματα σέρνει ο καθένας, τι παιδικά βιώματα, τι ψυχικές
διαταραχές. Άβυσσος η ψυχή του «ανθρώπου», να το πω τώρα εγώ αυτό; 
Δεν ξέρω. Δεν με ενδιαφέρει. Αρκετά! Αρκετά αναλύουμε κάθε αίσχος, κάθε
έγκλημα, κάθε κτηνωδία. Αρκετά τα βάζουμε στο μικροσκόπιο με ψυχιατρικές
εξηγήσεις του ποδαριού. Δεν καταλαβαίνω γιατί κάποιος αποκεφαλίζει κουτάβια.
Δεν θέλω να καταλάβω. Απλά. Θυμώνω. Πολύ. 
Κάποιος θα μπορούσε να ισχυριστεί ότι αυτή είναι μια εξτρέμ περίπτωση. Μια
ακραία σχιζοφρένεια χωρίς αρχή και τέλος. Και θα είχε δίκιο. Όμως εγώ δεν
μπορώ να το δω αυτό το δίκιο. Γιατί θυμώνω. Πολύ. Κι αν η μειοψηφία
αποκεφαλίζει τα ζώα - η πλειοψηφία τα κακοποιεί. Με οποιονδήποτε τρόπο. 
Θυμώνω. Πολύ. Όταν ήμουνα μικρή, δεν μού άρεσε το τσίρκο. Τότε δεν μπορούσα να
καταλάβω τον λόγο. Γύρω μου, παιδάκια, γελούσαν, χειροκροτούσαν, χοροπηδούσαν
κι εγώ ήθελα να σηκωθώ και να φύγω τρέχοντας. Κανένας ενθουσιασμός στη θέα των
μικροκαμωμένων κανίς που έκαναν ακροβατικά. (Αργότερα, όταν διάβασα το «Χωρίς
Οικογένεια» του Έκτορος Μαλό, τότε φρικάρισα για τα καλά). 
Οι ελέφαντες, με κεφάλι σκυφτό, εκτελούσαν εντολές. Οι τίγρεις και τα
λιοντάρια με τρομαγμένα μάτια στριμώχνονταν στις γωνίες μιας αρένας που τη
δονούσαν οι ιαχές, ενώ το μαστίγιο σφύριζε, σαν απειλή θανάτου στον αέρα.
Ίδρωναν τα χέρια μου, έκλεινα τα μάτια, κι ας μην ήξερα. Ας μην καταλάβαινα τι
με τρομοκρατούσε τόσο πολύ σε αυτή την υπερπαραγωγή της απόλυτης φρίκης.
Ψυχαγωγία για παιδιά; Χίλιες φορές Σινεάκ. Σινεάκ και ξερό ψωμί. Μεγάλωσα.
Πολλά διάβασα. Πολλά έμαθα. Πολλά είδα με κρυμμένες κάμερες στα δελτία να
ξεμπροστιάζουν αυτό το εφιαλτικό Νταχάου των ζώων. Τρόμος, κτηνωδία,
βούρδουλας, δίψα, ασιτία, εφιαλτικές τιμωρίες όταν η άσκηση δεν εκτελείται
σωστά. 
Παι η μυρωδιά του θανάτου. Πάνω και πέραν όλων, η ευδιάκριτη μυρωδιά του
θανάτου. Γιατί αυτά τα ζώα - τα τεχνικολόρ ζώα του τσίρκου, με τα φτερά και τα
πούπουλα, τα στρας και τις γυαλιστερές χάντρες - δεν πεθαίνουν φυσιολογικά.
Δεν πεθαίνουν από γηρατειά. Πεθαίνουν από τρόμο. Τόσο απλά. 
Θυμώνω. Πολύ. Όταν ο μπαμπάς, ελαφρά τη καρδία, αγοράζει δωράκι στο βλαστάρι
του ένα κουτάβι. Χνουδωτό, γλυκό και χαριτωμένο. Κι όταν το κουτάβι παύει να
είναι κουτάβι, παύει να είναι γλυκό, χνουδωτό, χαριτωμένο, αρχίζει να κάνει
πιπί του στη μοκέτα. Να έχει ανάγκες. Να θέλει εμβόλια. Να διψάει για φροντίδα
και στοργή. 
Τότε - απλά - το παίρνουνε και το πετάνε στον δρόμο. Χωρίς να ξέρουν την τύφλα
τους. Χωρίς να ενδιαφέρονται για το γεγονός ότι ένα ζώο οικόσιτο, είναι
αδύνατον να επιβιώσει ολομόναχο. Ψυχούλες μιας χρήσεως. Όταν τις βαρεθούμε,
τις ξεφορτωνόμαστε. Απλά πράγματα. Κουκιά μετρημένα. Άσ' το να κόψει το λαιμό
του. Και τον κόβει. Γιατί δεν μπορεί να κάνει αλλιώς. Θες ν' αγοράσεις δώρο
στο παιδί σου; Τσακίσου σε κάνα παιχνιδάδικο και πάρ' του κάνα
τηλεκατευθυνόμενο. Καμιά Μπάρμπι, κάνα επιτραπέζιο, που να πάρει η ευχή. Ένα
παιχνίδι που αν τα φτύσει, αν ξεμείνει από μπαταρίες, το πετάς και πάει στα
κομμάτια. 
Αλλά, όχι. Δεν παίρνουν το παιχνίδι. Παίρνουν το ζώο. Παίρνουμε ζώα, γιατί τα
«ζώα» είμαστε εμείς. Έρχεται καλοκαίρι κι ο κόσμος πήχτρα στ' αδέσποτα.
Έντρομα αδέσποτα που, εν μια νυκτί, από τη θαλπωρή του σπιτιού, βρίσκονται
πεταμένα, σαν μεταχειρισμένα σφουγγαρόπανα σ' έναν εχθρικό, έρημο δρόμο. 
Πτα θέρετρα, η Ελλάδα αναστενάζει. Βγαίνει η μητέρα μου κάθε μεσημέρι, με μια
αγκαλιά τρόφιμα και δροσερό νεράκι. Ταΐζει γάτες και σκύλους της γειτονιάς. Κι
όταν εκπνέει το θέρος και πρέπει να επιστρέψουμε οίκαδε, την πιάνει το άγχος.
Τι θα απογίνουν; Ποιος θα τα φροντίζει; Θα μείνει εδώ κάνας καλός χριστιανός
να τα αναλάβει; 
Θυμώνω. Θυμώνω πολύ. Κι ας το ξέρω το επιχείρημα: «Εδώ ο κόσμος καίγεται». Το
ξέρω καλά. Παιδιά πεινάνε. Πονάνε. Κακοποιούνται. Πόλεμοι εκδικούνται. Φυσικές
καταστροφές ξεκληρίζουν. Λάβες ηφαιστείων ξεβράζουν χιλιάδες ανθρώπους στο
απολύτως τίποτα. Στο απολύτως πουθενά. 
Όμως ο θυμός δεν είναι διαζευκτικός. Δεν είναι «ή το ένα ή το άλλο». Μπορείς
να θυμώσεις με πολλά. Και πολύ. Και ταυτόχρονα. Η καρδιά δεν έχει θυρίδες να
βάζεις λουκέτο. Να ξεχάσεις το κλειδί κάτω από τις κάλτσες. 
Όποιος πονάει το ζώο, πονάει τον άνθρωπο. Ο καλός ο μύλος όλα τα αλέθει. Όλα
τα χωράει. Κι ας μην αντέχει... 
Θυμώνω. Οργίζομαι. Μια οργή χωρίς φιοριτούρες και καλολογικά στοιχεία. Μια
οργή γυμνή. Με αφορμή κάποια κουτάβια... Κάποια κουτάβια που δεν θα μεγαλώσουν
ποτέ! 
ΥΓ: Παρεμπιπτόντως, διαβάζω ότι επανήλθαν στη μόδα τα γούνινα παλτά για τις
κυρίες. Μπράβο, βρε. Άραγε, γι' αυτό ενημερώθηκαν αρμοδίως τα ζώα;
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17252N681</ED>
<ID>
ID:303902

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N68&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η «κουτσομπόλα»
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

«Άντε», μου λέει η θειά μου, «τέλειωνε τη δουλειά σου κι έλα από 'δω. 
Να γνωρίσεις μία κουτσομπόλα από τον παλιό καλό καιρό». 
Φούρια-φούρια τα μαζεύω όλα και φεύγω απ' τη δουλειά και πάω γρήγορα ν' ακούσω
τα νέα τα καυτά! 
Ανοίγει η πόρτα και της λέω «θέλω να τα μάθω όλα!». 
«Ααα», μου λέει, «με το μαλακό, μη με πιέζεις, όλα κι όλα». 
Μέχρι να φτιάξει τον καφέ, θρονιάζομαι στου χολ τον καναπέ. 
Κουτσομπόλα όμως ούτε βλέπω ούτε αφουγκράζομαι, οπότε, να ενοχλήσω τη θεία
στην κουζίνα, αναγκάζομαι. 
«Τι έγινε, πήρε πόδι η κουτσομπόλα;» ψιθυριστά την ερωτώ. 
«Όχι», μου λέει, «την κάθισα στο σαλονάκι το καλό, 
δίπλα στο έπιπλο που φιλοξενεί την τηλεόραση και το συγκρότημα το
στερεοφωνικό». 
«Πες το ρε θειά να πάω στο σαλόνι να τη δω, να της πω δυο κουβέντες της
γυναίκας, να της συστηθώ». 
«Ααα, κορίτσι μου, εσύ εντελώς τρελάθηκες κουβέντες με το έπιπλο ν' αρχίσεις
βάλθηκες». 
Τότε κατάλαβα η αφελής, ότι έκανα το λάθος να υπολογίσω... μετρητοίς 
τις κουβέντες της θειάς μου της... τρελής 
Αυτή ως... κουτσομπόλα εννοούσε, αυτό που το δικό μου το μυαλό να «πιάσει» δεν
μπορούσε: το άψυχο εκείνο το καθισματάκι το παλιό, που με ένα τραπεζάκι ήταν
συνήθως κολλητό, που δεν έλειπε από κανένα καθώς πρέπει σπιτικό και είχε ως
μόνο κι αποκλειστικό σκοπό να φιλοξενεί ανέτως της νοικοκυράς τον πισινό, όταν
τράβαγε σε μάκρος το κους-κους το τηλεφωνικό. 
«Και τι σ' έπιασε ρε θειά και ξέθαψες στα καλά καθούμενα την "κουτσομπόλα" την
παλιά;». 
«Τώρα παιδί μου, με των τηλεφωνικών κλήσεων την αλλαγή, που αρχίζεις να
σχηματίζεις τον αριθμό το Σάββατο και τον τελειώνεις την άλλη Κυριακή,
σκέφτηκα ότι η "κουτσομπόλα" θα είναι για μένα εξόχως αναπαυτική μέχρι να
επιτύχω την τέλεια προσαρμογή και να σχηματίζω τον αριθμό με την πρώτη και
όχι, όπως τώρα, με την εικοστή!».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17252N682</ED>
<ID>
ID:303992

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N68&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο θυρωρός που σε αναγνώριζε... πέθανε
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Αγαπητέ μου Νίκο, Γιάννη ή Γιώργο, Αντώνη (δεν έχει σημασία, όλοι την ίδια
δουλειά κάνετε) κανένας δεν μπορεί να προκαθορίσει τα όρια της προσωπικής
αξιοπρέπειας μπροστά στη μαγεία της προβολής. Ιδιαίτερα όταν οι συνθήκες, οι
συγκυρίες, οι καταστάσεις σε οδηγούν στο περιθώριο. Η δημοσιότητα είναι
Σειρήνα. Πιο σαγηνευτική κι από την εξουσία. Έτοιμη να σε απογυμνώσει.
Εσωτερικά και εξωτερικά. Γίνεται αυτοσκοπός. Αλλοιώνει την κρίση. Μεταβάλλει
τις αρχές. Αλλοτριώνει τις αξίες. Αρκεί ένα πλάνο. Μία ατάκα. Αλήθεια ή ψέματα
τι σημασία έχει; Η εικόνα θα μείνει. Το ξεβράκωμα της ηθοποιού. Το μοντελάκι
της συναδέλφου. Η αποκάλυψη του δημοσιογράφου. Ευτυχώς, μέχρι στιγμής
τουλάχιστον, τίποτα απ' όλα αυτά δεν άλλαξε την ιστορία. Ούτε καν την
επηρέασε. Ο φακός είναι καταδικασμένος να την ακολουθεί και η δύναμή του
αντέχει μόνο όσο είναι ανοικτός. Με το κτύπημα της κλακέτας το πλάνο αλλάζει.
Κι εσύ με αγωνία τρέχεις να μπεις και στο επόμενο. Και στο μεθεπόμενο. Σε
όποιο να 'ναι και για ό,τι να 'ναι. Αρκεί να υπάρχεις. Να λές. Να φαίνεσαι.
Όταν αλλάζει ολόκληρο το σκηνικό μένεις απέξω. Και τότε αρχίζουν τα δύσκολα.
Ένας άλλος, πιο φρέσκος, πιο σύγχρονος, πιο τολμηρός, λιγότερο, ή μάλλον
καθόλου ειλικρινής σε αντικαθιστά. Απεργάζεσαι τρόπους για να βγεις από το
σκοτάδι. Δεν αναρωτιέσαι καν τι λάθος έκανες. Βυθίζεσαι στο ψέμα. Ζεις με τις
αυταπάτες σου. Και δυστυχώς ο θυρωρός - εκείνος, που είχε επικαλεσθεί κάποτε
εύστοχα ο Γιώργος Κατσιφάρας - που σε αναγνώριζε... πέθανε.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N68</CAT>
<ED>
Κωδικός άρθρου: A17252N683</ED>
<ID>
ID:304013

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N68&aa=3</URL></REF>


Article

<CATEGORY>vin07</CATEGORY>

 <H5>Περισσότεροι από 200 Αφγανοί πρόσφυγες κάνουν εδώ και δέκα ημέρες απεργία
πείνας στην έρημο της Νότιας Αυστραλίας, ενώ η κυβέρνηση αρνείται να τους
δώσει πολιτικό άσυλο
</H5><H2>Έραψαν τα στόματά τους!
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Η συμπαράσταση. Με κλειστά στόματα, όπως οι έγκλειστοι Αφγανοί πρόσφυγες,
μέλη ανθρωπιστικών οργανώσεων διαδήλωσαν χθες στο Σίντνεϊ υπέρ της
απελευθέρωσής τους

Με ραμμένα στόματα, περισσότεροι από 200 Αφγανοί πρόσφυγες κάνουν εδώ και δέκα
ημέρες απεργία πείνας στην καυτή έρημο της Νότιας Αυστραλίας. Για πρώτη φορά ο
πρωθυπουργός της χώρας άνοιξε χθες το δικό του στόμα, για να πει: «Θα μείνουν
στη φυλακή». 
Την άρνηση της αυστραλιανής κυβέρνησης να υποκύψει στο αίτημα των Αφγανών
απεργών πείνας - που ζητούν πολιτικό άσυλο - επιβεβαίωσε χθες ο Αυστραλός
πρωθυπουργός Τζον Χάουαρντ. 
Στην πρώτη δήλωσή του για το θέμα, παρέμεινε ασυγκίνητος από τις απειλές των
απεργών πείνας να αυτοκτονήσουν ομαδικά και ξεκαθάρισε ότι η κυβέρνησή του θα
εξακολουθήσει να τηρεί σκληρή στάση, με στόχο να αποτρέψει τις καραβιές των
προσφύγων που κάθε τόσο αποβιβάζονται στις αυστραλιανές ακτές. 
«Δεν μας αρέσει να φυλακίζουμε ανθρώπους», είπε ο Χάουαρντ. «Όμως δεν υπάρχει
άλλη λύση, αν θέλουμε να ελέγξουμε τη ροή αυτών των ανθρώπων προς τη χώρα μας. 
Θέλω να ξεκαθαρίσω ότι δεν σκοπεύουμε να εγκαταλείψουμε την πολιτική της
κράτησής τους σε στρατόπεδα». 
Περισσότεροι πρόσφυγες, κυρίως Αφγανοί που ζητούν πολιτικό άσυλο, κάνουν
απεργία πείνας εδώ και δέκα ημέρες στο στρατόπεδο συγκέντρωσης της Γουμέρα, σε
ένδειξη διαμαρτυρίας επειδή κρατούνται εκεί, στη μέση της καυτής αυστραλιανής
ερήμου, επί μήνες - κάποιοι από αυτούς ακόμη και χρόνια - χωρίς οι αρχές να
δίνουν καμιά απάντηση στο αίτημά τους. 
Σαράντα πέντε από αυτούς έχουν ράψει συμβολικά τα στόματά τους με κλωστή, ενώ
άλλοι αποπειράθηκαν την περασμένη Τετάρτη με τα σεντόνια του κρεβατιού τους να
αυτοκτονήσουν ή καταπίνοντας σαμπουάν και φάρμακα. 
Η υπηρεσία Μετανάστευσης τηρεί σιγή για το θέμα, ενώ η κυβέρνηση περιβάλλει
όσα συμβαίνουν στο στρατόπεδο συγκέντρωσης της Γουμέρα με έναν πέπλο σιωπής. Ο
Αυστραλός πρωθυπουργός απέρριψε την πρόταση κορυφαίων φιλανθρωπικών οργανώσεων
της χώρας να αφεθούν ελεύθεροι οι πρόσφυγες. «Μια τέτοια ενέργεια θα
ενθαρρύνει και άλλους λαθρομετανάστες να έρθουν στην Αυστραλία», ήταν η
απάντηση του Τζον Χάουαρντ σε επιστολή δέκα ανθρωπιστικών οργανώσεων, οι
οποίες προσφέρθηκαν να αναλάβουν οι ίδιες, με δικές τους δαπάνες, τους
λαθρομετανάστες και να τους προσφέρουν στέγη και τροφή σε δικούς τους χώρους.
Ο πρωθυπουργός δήλωσε ότι «δεν εξυπηρετούνται τα εθνικά συμφέροντα με την
απελευθέρωση των λαθρομεταναστών». 
Η αδιάλλακτη στάση που έχει υιοθετήσει η κυβέρνηση αποδίδεται στο γεγονός ότι,
όπως προκύπτει και από δημοσκόπηση τηλεοπτικού καναλιού, το 90% της κοινής
γνώμης φέρεται να εγκρίνει τους χειρισμούς της. Το κυβερνών Φιλελεύθερο Κόμμα
επικρίνεται από πολιτικούς αντιπάλους του ότι εκμεταλλεύεται την απεργία
πείνας των λαθρομεταναστών για να κερδίσει τις επερχόμενες πολιτειακές εκλογές
στη Νότια Αυστραλία (όπου βρίσκεται το στρατόπεδο της Γουμέρα). Το ίδιο είχε
κάνει - και είχε κερδίσει τις εκλογές - με τους πρόσφυγες του Τάμπα, πριν από
μερικούς μήνες. Αίσθηση προκαλεί το γεγονός ότι, με ελάχιστες εξαιρέσεις, το
Εργατικό Κόμμα φέρεται να ταυτίζεται με την κυβέρνηση στο θέμα αυτό, γεγονός
που ευνοεί τους κυβερνητικούς χειρισμούς. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17252N691</ED>
<ID>
ID:303893

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N69&aa=1</URL></REF>


Article

<CATEGORY>vin07</CATEGORY>

 <H2>Οι Παλαιστίνιοι πήραν την εκδίκησή τους
</H2>
Εκδίκηση για τον φόνο ενός ηγέτη της Χαμάς από ισραηλινούς πυραύλους
ορκίστηκαν χθες ότι θα πάρουν οι Παλαιστίνιοι. Λίγο αργότερα έδειξαν στην
πράξη τι εννοούσαν. Ένας άνδρας, που επέβαινε σε μοτοσυκλέτα, πυροδότησε έναν
εκρηκτικό μηχανισμό κοντά σε στάση λεωφορείων στη συνοικία Νέβε Σαανάν του Τελ
Αβίβ, με αποτέλεσμα να σκοτωθεί ο ίδιος και να τραυματιστούν τουλάχιστον 25
άτομα. Νωρίτερα, ένα ισραηλινό ελικόπτερο είχε εκτοξεύσει τουλάχιστον δύο
πυραύλους εναντίον του αυτοκινήτου του 28χρονου Μπακρ Χαμντάν, στο στρατόπεδο
Χαν Γιούνις. Ο ηγέτης της Χαμάς σκοτώθηκε, ενώ τραυματίστηκαν σοβαρά άλλα δύο
άτομα. 
Σύμφωνα με τον ισραηλινό στρατό, ο Χαμντάν επελέγη γιατί ήταν υπεύθυνος για
δεκάδες τρομοκρατικές επιθέσεις εναντίον Ισραηλινών πολιτών και στρατιωτών στη
Λωρίδα της Γάζας. «Θα εκδικηθούμε για κάθε σταγόνα του αίματός του», φώναξαν
2.000 Παλαιστίνιοι που συγκεντρώθηκαν λίγο αργότερα γύρω από το μαυρισμένο
αυτοκίνητο. Αργά το βράδυ της Πέμπτης, Ισραηλινοί στρατιώτες σκότωσαν άλλους
δύο ενόπλους Παλαιστίνιους στη Γάζα. 
Οι Αμερικανοί 
Στην Ουάσιγκτον, Αμερικανοί αξιωματούχοι εξέφρασαν την κατανόησή τους για τον
συνεχιζόμενο αποκλεισμό του Γιασέρ Αραφάτ στη Ραμάλα, ενώ έκαναν γνωστό ότι ο
πρόεδρος Μπους κάλεσε τον Αριέλ Σαρόν στην Ουάσιγκτον, στις 7 Φεβρουαρίου. Θα
είναι η τέταρτη συνάντηση του Ισραηλινού πρωθυπουργού με τον πρόεδρο Μπους, ο
οποίος δεν έχει καλέσει ποτέ τον Αραφάτ. 
Χθεσινό δημοσίευμα της «Ουάσιγκτον Ποστ» υποστηρίζει ότι η κυβέρνηση Μπους
εξετάζει το ενδεχόμενο να διακόψει την ειρηνευτική της πρωτοβουλία στη Μέση
Ανατολή ή ακόμη και να διακόψει εντελώς τις επαφές της με τον Γιασέρ Αραφάτ.
Στην τελευταία περίπτωση, θα «παγώσουν» οι επαφές και με κορυφαίους
Παλαιστίνιους αξιωματούχους. 
Ο αμερικανός πρόεδρος έστειλε αποδείξεις σε τρεις Άραβες ηγέτες για την
εμπλοκή της Παλαιστινιακής Αρχής στην υπόθεση του λαθρεμπορίου όπλων με το
πλοίο «Karine Α», και τους ζήτησε να πιέσουν τον Αραφάτ να προβεί σε
συλλήψεις. 
Όπως ανέφεραν αξιωματούχοι της αμερικανικής κυβέρνησης, οι επιστολές εστάλησαν
στον πρίγκιπα διάδοχο Αμπντάλα της Σαουδικής Αραβίας, στον βασιλιά Αμπντάλα
της Ιορδανίας και στον Αιγύπτιο πρόεδρο Χόσνι Μουμπάρακ. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17252N692</ED>
<ID>
ID:303957

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N69&aa=2</URL></REF>


Article

<CATEGORY>vin07</CATEGORY>

 <H2>Οι δοκιμές των πυραύλων αύξησαν την κόντρα
</H2>
Η ένταση στις σχέσεις της Ινδίας με το Πακιστάν αυξήθηκε χθες, καθώς οι
ινδικές ένοπλες δυνάμεις πραγματοποίησαν με επιτυχία τη δοκιμή του βαλλιστικού
πυραύλου μέσου βεληνεκούς Agni ΙΙ, που έχει τη δυνατότητα να φέρει πυρηνική
κεφαλή. Η δοκιμή έγινε στον Κόλπο της Βεγγάλης, στα ανοικτά των ανατολικών
ακτών της Ινδίας, σε μια περίοδο που συνεχίζεται η στρατιωτική αντιπαράθεση με
το Πακιστάν, χώρα που επίσης διαθέτει πυρηνικά όπλα. Η Ινδία διαβεβαίωσε
πάντως πως ο χρόνος που επέλεξε για να κάνει τη δοκιμή καθορίστηκε από
τεχνικούς παράγοντες και δεν υπήρχε πρόθεση να σταλεί κάποιο πολιτικό μήνυμα ή
να προκληθεί το Πακιστάν. 
Ωστόσο, το τελευταίο αντέδρασε επικρίνοντας την απόφαση της Ινδίας να
πραγματοποιήσει σε μια τέτοια περίοδο δοκιμή ενός βαλλιστικού πυραύλου που
μπορεί να φέρει πυρηνική γόμωση. «Ελπίζουμε ότι η διεθνής κοινότητα θα λάβει
υπόψη αυτή τη συμπεριφορά τής Ινδίας που είναι επιζήμια για τη διατήρηση της
σταθερότητας στην περιοχή μας, ιδιαίτερα υπό τις παρούσες συνθήκες»,
υπογραμμίζεται σε δήλωση που εξέδωσε το πακιστανικό υπουργείο Εξωτερικών. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N69</CAT>
<ED>
Κωδικός άρθρου: A17252N693</ED>
<ID>
ID:303996

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N69&aa=3</URL></REF>


Article

<CATEGORY>vin07</CATEGORY>

 <H5>Η φιλοδοξία του Πεκίνου να εκτρέψει τα νερά του ποταμού Γιανγκτσέ
κατασκευάζοντας το μεγαλύτερο φράγμα στον κόσμο, θα δώσει ζωή στις ερήμους της
Μογγολίας, αλλά θα καταστρέψει χιλιάδες μνημεία της πολιτιστικής κληρονομιάς
της Κίνας
</H5><H2>Δαμάζοντας την Ιστορία
</H2>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Το μεγαλύτερο κατασκευαστικό έργο του κόσμου προετοιμάζει η Κίνα. Στόχος, η
εκτροπή μέρους του ποταμού Γιανγκτσέ, ώστε να καλύπτει χιλιάδες μίλια έως τις
ερήμους, κατά μήκος των συνόρων με τη Μογγολία. Αφορά το 10% των υδάτων του
ποταμού καθώς και τη μετεγκατάσταση μισού εκατομμυρίου ανθρώπων προκειμένου να
δημιουργηθούν οι διώρυγες, πλάτους όσο 20 λωρίδες οδικής κυκλοφορίας. Σύμφωνα
με τα σχέδια του έργου, θα κατασκευαστούν τρεις χωριστές διώρυγες που θα
συνδέουν τον Γιανγκτσέ με τον Κίτρινο ποταμό στη Δυτική, Κεντρική και
Ανατολική Κίνα. 
Το κόστος του έργου, περίπου 22 τρισεκατομμύρια δρχ., είναι τριπλάσιο σε σχέση
με το Φράγμα των Τριών Φαραγγιών (Three Gorges Dam), όσον αφορά στις
εντυπώσεις, όμως, το ίδιο αμφιλεγόμενο. 
Από την εκτροπή των υδάτων του Γιανγκτσέ είναι πιθανό να καταστραφούν τμήματα
του κατώτερου δέλτα του ποταμού και δεν αποκλείεται να χρειαστεί δομική
εργασία στις άκρες των θιβετιανών υψιπέδων. «Η Κίνα είναι έτοιμη να αρχίσει το
τεράστιο κατασκευαστικό έργο για την εκτροπή των υδάτων του ποταμού Γιανγκτσέ
προς τις ρημαγμένες από ξηρασία βόρειες περιοχές της χώρας», έγραψε πριν από
λίγες ημέρες η ελεγχόμενη από την κυβέρνηση «China Daily». Το Πεκίνο ανέμενε
επικρίσεις. Αυτός ήταν ο λόγος που δημοσίευσε εκ των προτέρων επιχειρήματα
αντίκρουσης. «Το έργο θα έχει κάποιες επιπτώσεις στο φυσικό περιβάλλον, όμως η
Κίνα θα λάβει μέτρα βιώσιμα επιστημονικά ώστε να περιοριστεί στο ελάχιστο η
ζημιά», δημοσίευσε το επίσημο πρακτορείο ειδήσεων Xinhua. 
Οι εκτιμήσεις

Μηχανικοί ανατινάζουν κτίρια στο πλαίσιο της κατασκευής του Φράγματος των
Τριών Φαραγγιών

Ειδικοί περιβαλλοντολόγοι υποστηρίζουν ότι ο Γιανγκτσέ θα στερέψει σε 30
χρόνια και ζήτησαν τη λήψη πιο απλών μέτρων, όπως αύξηση στις τιμές νερού,
περιορισμό των περιττών εκσκαφών και βελτιώσεις στους τρόπους διαχείρισης των
υδάτων. Σύμφωνα με μια εκτίμηση μάλιστα, ίδια αποτελέσματα με αυτά της
εκτροπής του Γιανγκτσέ θα αποφέρει η επιδιόρθωση των 800.000 κρουνών που
διαρρέουν στο Πεκίνο. 
Οι επικριτές του έργου υποστηρίζουν ότι επικεφαλής της εκστρατείας για την
εκτροπή είναι ο Λι Πενγκ, το νούμερο δύο στην ιεραρχία του Κομμουνιστικού
Κόμματος, ο οποίος διαδραμάτισε επίσης πρωτεύοντα ρόλο και στο Φράγμα, και
αναμένεται να αποσυρθεί φέτος από την ενεργό δράση. 
Τα μεγάλα κατασκευαστικά έργα στην Κίνα πάνε πάντα χέρι - χέρι με τη διαφθορά.
Η φήμη που συνοδεύει το Φράγμα στη χώρα θέλει τους γραφειοκράτες να έχουν
πλουτίσει και τους κατοίκους των επίμαχων περιοχών να έχουν πληρώσει το
τίμημα, διωκόμενοι από τις εστίες τους. 
Ναοί και παλάτια που διατηρήθηκαν για χιλιάδες χρόνια απειλούνται τώρα με καταστροφή

Το κύριο μέρος του έργου, εκτός από τη δυτική διώρυγα, αναμένεται να
ολοκληρωθεί έως το 2010. Εμπνευστής του πριν από πενήντα χρόνια ήταν ο Μάο.
Αναβίωσε λόγω των παρατεταμένων ξηρασιών που ενέτειναν την κρίση νερού στην
Κίνα ­ μια κρίση όμως που φέρει τη σφραγίδα της ανθρώπινης παρέμβασης. Οι
υπερβολές στην άντληση και τα ανεξέλεγκτα έργα για τη βιομηχανική ανάπτυξη
έχουν αποξηράνει ποταμούς, πηγές και λίμνες με αποτέλεσμα να έχουν εξαντληθεί
οι υδάτινοι πόροι. Από τις 668 πόλεις της Κίνας, οι 400 έχουν πρόβλημα
έλλειψης νερού. Περίπου 700 εκατομμύρια άνθρωποι πίνουν μολυσμένο νερό ενώ
μεγάλο πρόβλημα δημιουργείται στην ύπαιθρο με τις αγροτοκαλλιέργειες. Ειδικοί
εκτιμούν ότι οι σχεδιαστές του έργου θα βρεθούν αντιμέτωποι με πολλές
επιπτώσεις. Από τις πιο σοβαρές, η απειλή να πλημμυρίσει το νερό της θάλασσας
τον αποδυναμωμένο ποταμό Γιανγκτσέ. 
Άλλο πρόβλημα, η διατήρηση της πολιτιστικής κληρονομιάς. Οι διώρυγες και η
απαιτούμενη κατασκευαστική εργασία δεν αποκλείεται να οδηγήσουν στην
καταστροφή αρχαίων μνημείων και κτισμάτων. Και πάλι το Φράγμα εκτελεί χρέη
κακού οιωνού. 
Η απειλή της καταστροφής

Χιλιάδες άνθρωποι θα αναγκαστούν να μετοικήσουν λόγω της κατασκευής των καναλιών

Οι αρχαιολόγοι στην Κίνα έκαναν αγώνα δρόμου τον περασμένο χρόνο για να σώσουν
όσο το δυνατόν περισσότερα, πριν το μεγαλύτερο υδροηλεκτρικό έργο του κόσμου
καταστρέψει μία από τις αρχαιότερες κοιτίδες πολιτισμού. Μεταξύ των ευρημάτων
τους, μπουκάλια με κρασί ηλικίας 2.000 ετών, απομεινάρια ζωής 10.000 ετών και
ένα υδραγωγείο που πιστεύεται ότι είναι το αρχαιότερο του κόσμου. Πολλοί άλλοι
θησαυροί δεν θα βρεθούν ποτέ γιατί το Πεκίνο σταμάτησε τις χορηγήσεις
κονδυλίων για ερευνητικούς σκοπούς διοχετεύοντάς τες σε έργα υποδομής.
Εμποτισμένοι από εθνική περηφάνια, Κινέζοι ειδικοί και κυβέρνηση απέρριψαν τις
περισσότερες προσφορές βοήθειας από τη Δύση και επέμειναν στην εκσκαφή των
θησαυρών χωρίς τα τελευταία μέσα σύγχρονου εξοπλισμού. 
Στο σημείο κατασκευής του Φράγματος, Κινέζοι αρχαιολόγοι ανακάλυψαν άλλα 44
ευρήματα που εντάσσονται στην Παλαιολιθική Εποχή (ηλικίας τουλάχιστον 10.000
ετών), γεγονός που, όπως επισημαίνει ο Γκάο Ξινγκ, ερευνητής της Κινεζικής
Ακαδημίας Επιστημών, σημαίνει ότι ο Γιανγκτσέ έπαιξε σημαντικό ρόλο στη
διαμόρφωση του κινεζικού πολιτισμού. 
Όταν ολοκληρωθεί η πρώτη φάση της εκτροπής το 2003, μια ακρώρεια μήκους 1.600
μέτρων και πλάτους 15 στα ανώτερα στρώματα του Γιανγκτσέ θα εξαφανιστεί. Η
Βουνοκορφή του Λευκού Γερανού φέρει λαξευμένους εδώ και 1.200 χρόνια ­ όπως
υπολογίζεται ­ περισσότερους από 30.000 χαρακτήρες με θέμα ποιητικό. Μετά την
ολοκλήρωση του Φράγματος το 2009, η κορυφογραμμή αυτή θα βρίσκεται 40 μέτρα
κάτω από την επιφάνεια του νερού. Οι προσπάθειες για την κατασκευή ενός
υποθαλάσσιου μουσείου γύρω από την περιοχή εγκαταλείφθηκαν.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N70</CAT>
<ED>
Κωδικός άρθρου: A17252N701</ED>
<ID>
ID:303894

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N70&aa=1</URL></REF>


Article

<CATEGORY>vin07</CATEGORY>

 <H5>Ένα βιβλίο καταγράφει με φρικιαστικές λεπτομέρειες εκατό χρόνια ενεργειών των
Καθολικών εναντίον των Εβραίων και τον ρόλο της Εκκλησίας τους στην εξάπλωση
του μοντέρνου αντισημιτισμού
</H5><H2>Το Βατικανό στο εδώλιο
</H2>
Η κριτική. Είναι πιθανόν 100 χρόνια καθολικού αντιιουδαϊσμού να οδήγησαν στο
Ολοκαύτωμα, κατά τη διάρκεια του οποίου ο Πάπας Πίος ΙΒ' έκανε τα «στραβά μάτια»;

Το ερευνητικό βιβλίο του Ντέιβιντ Κέρτζερ «Ανίερος Πόλεμος: Ο ρόλος του
Βατικανού στην άνοδο του μοντέρνου αντισημιτισμού» (Unholy War: The Vatican's
Role in the Rise of Modern Anti-Semitism) για τις σχέσεις Βατικανού - Εβραίων
στα 100 χρόνια πριν από τον Πάπα Πίο ΙΒ' (1939-1958) έχει και πλαίσιο και
ατζέντα. Πρώτα το πλαίσιο. Ο νυν Πάπας Ιωάννης Παύλος Β' έχασε πολλούς
Εβραίους φίλους και γνωστούς στο Ολοκαύτωμα. Ως ποντίφικας έχει προβεί σε
τόσες δηλώσεις μεταμέλειας όσο κανείς από τους προκατόχους του. Σημείο -
ορόσημο το 1998 με το έγγραφο «We Remember», όπου το Ολοκαύτωμα χαρακτηρίζεται
«ανείπωτη αχρειότητα». Ο ίδιος επιβεβαίωσε με έμφαση τις αρχές του εγγράφου
«In Our Age» του Ιωάννη ΧΧΙΙΙ (1965), όπου καταδικάζεται η εβραϊκή θεοκτονία
και κάθε μορφή αντισημιτισμού. 
Η κρίσιμη διάκριση μεταξύ του παραδοσιακού αντι-ιουδαϊσμού (διαγραμμένη από τη
λειτουργία και τη διδασκαλία στη δεκαετία του 1960) και του αντισημιτισμού
διχάζει την Καθολική Εκκλησία. Ο Κέρτζερ θεωρεί πλαστή αυτή τη διάκριση,
μετατοπίζοντας το ενδιαφέρον από τον Πίο ΙΒ' σε διάφορους από τους προκατόχους
του τού 19ου αιώνα, οι απόψεις των οποίων, όπως υποστηρίζει, δεν ξεχώριζαν από
τον φυλετικό αντισημιτισμό. «Αν το Βατικανό δεν αποδέχθηκε ποτέ την εξόντωση
των Εβραίων - πράγματι, το Βατικανό ήταν αντίθετο (αν και αθόρυβα) - οι
διδασκαλίες και οι ενέργειες της Εκκλησίας, συμπεριλαμβανομένων και των ίδιων
των Παπών, συνέβαλαν ώστε να καταστεί δυνατό», ισχυρίζεται ο συγγραφέας.
Πρόκειται για τολμηρούς ισχυρισμούς, τους οποίους «κάποιοι μπορεί να θεωρήσουν
ενοχλητικούς». 
Κάνοντας ελεύθερη και πλήρη χρήση των αρχείων του Βατικανού πριν από το 1922,
ο Κέρτζερ παρέχει μακάβριες λεπτομέρειες για την αγριότητα του Βατικανού στην
προσπάθεια να χωρίσει διά της βίας εβραϊκές οικογένειες στις ελάχιστες
περιπτώσεις, κατά τις οποίες ένα μέλος είχε υποβληθεί σε αναγκαστικό ή επείγον
τυπικό βάπτισμα. Παράλληλα, καταγράφει πικάντικα και άκριτα δημοσιεύματα
καθολικών εφημερίδων για σποραδικά κρούσματα που υποτίθεται πως είναι τυπικές
δολοφονίες Εβραίων. Ό,τι μπορεί να ανασυρθεί προς χρήση ενάντια στον παπισμό
του 19ου αιώνα πετάγεται σε ένα βιβλίο που γρήγορα μοιάζει με καζάνι μάγισσας
με επιβλαβή συστατικά στοιχεία. 
Ενδεικτικό των προθέσεων του συγγραφέα είναι η αναμετάδοση των ασύστατων φημών
ότι η τοποθεσία πολλών στρατοπέδων θανάτου στην Πολωνία είχε να κάνει με την
ισχύ του τοπικού αντισημιτισμού και όχι τόσο με πιο ανιαρά ζητήματα, όπως η
εγγύτητα με τον μεγαλύτερο εβραϊκό πληθυσμό της Ευρώπης, το μέτωπο του πολέμου
ή το δίκτυο μεταφοράς. Δεν υπάρχει ισορροπημένη αναφορά στις εκστρατείες του
ναζισμού ενάντια στην Εκκλησία, μέχρι του σημείου να περιλαμβάνουν φυλάκιση
και δολοφονία χιλιάδων ιερέων στα στρατόπεδα θανάτου. 
Οι απρεπείς παρατηρήσεις του νεαρού Ευγένιου Πατσέλι για τους Εβραίους
επαναστάτες στο Μόναχο, μετά τον Α' Παγκόσμιο Πόλεμο, οδήγησαν στην άποψη ότι
ο αντισημιτισμός του ευθυνόταν για τη στάση του είκοσι χρόνια αργότερα, όταν
λεγόταν πλέον Πάπας Πίος ΙΒ'. Ύστερα, ο Κέρτζερ δείχνει ότι ο Ακίλε Ράτι
απέκτησε αντιεβραϊκή διάθεση όταν υπηρέτησε ως διπλωματικός αντιπρόσωπος του
Πάπα στην Πολωνία (1918-1921), ένα χρόνο πριν γίνει ο Πάπας Πίος ΙΑ΄. Το όνομα
του Πίου ΙΑ΄ όμως έχει συνδεθεί με τη διακήρυξη προς τους Βέλγους χριστιανούς,
ότι ο αντισημιτισμός «είναι ένα απεχθές κίνημα, ένα κίνημα στο οποίο εμείς,
εμείς οι χριστιανοί, δεν μπορούμε να συμμετάσχουμε». Σαν να μην ήταν αρκετά
σαφές αυτό, ο Πίος παράγγειλε εγκύκλιο που θα περιείχε συγκεκριμένα καταδίκη
του αντισημιτισμού. Αυτό ποτέ δεν γνωστοποιήθηκε. Όχι επειδή ο Πάπας πέθαινε,
αλλά επειδή ένας από τους συντάκτες του (φυσικά Πολωνός, άρα ας μην πούμε
περισσότερα) ήθελε να μη διασωθεί στα αρχεία του Βατικανού. 
Παρομοίως, ο Κέρτζερ αποδίδει μεγάλο μέρος της αποτυχίας τού Πίου ΙΑ΄ να
καταδικάσει τους ρατσιστικούς νόμους του Μουσολίνι το 1938 στο ότι συμφωνούσε
με αυτούς. Ωστόσο, ένα πιο σταθερό μυαλό θα είχε αντιληφθεί ότι, όταν ο Πάπας
έγραψε στον Ιταλό βασιλιά αποκηρύσσοντας τις διατάξεις που απαγόρευαν τους
γάμους μεταξύ χριστιανών με εβραϊκές ρίζες και καθολικών, αντιδρούσε στις
προεκτάσεις που υπέκρυπτε ολόκληρο το νομοθετικό εγχείρημα. Ούτε καν αναφέρει
ο Κέρτζερ ότι ο Πίος σκόπιμα εγκατέλειψε τη Ρώμη κατά την επίσημη επίσκεψη του
Χίτλερ το 1938 στην ιταλική πρωτεύουσα, αφήνοντας πίσω του πρωτοσέλιδη
αποκήρυξη στην εφημερίδα του Βατικανού «L'Osservatore Romano» της ρατσιστικής
ιδεολογίας των ναζί. 
Με αμηχανία διαβάζει κανείς βιβλία σαν κι αυτό. Ποιο το νόημα να εκτοξεύεται
λάσπη κατά του παπισμού του 19ου αιώνα; Για να καλύψει τον ήχο από τα
τσεκούρια που ακονίζονται, ο συγγραφέας ρίχνει μια μαχαιριά σε ένα γενικευμένο
μάθημα: «Η πραγματική ιστορία πρέπει να ειπωθεί, όχι μόνον επειδή πρόκειται
για κάτι περισσότερο από μια ιστορία για την Καθολική Εκκλησία και τους
Εβραίους. Είναι μια πιο γενική ανθρώπινη ιστορία... Είναι μια ιστορία ετών που
αφορά μια ισχυρή θρησκεία ή ισχυρούς ανθρώπους που πιστεύουν στη δική τους
θρησκεία, σαν να είναι ελέω Θεού οι μόνοι κάτοχοι της Αλήθειας και του Καλού». 
Ασφαλώς ο Κέρτζερ δεν κάνει καμία προσπάθεια να πει αυτή τη «γενική ανθρώπινη
ιστορία», στην οποία υπάρχουν στ' αλήθεια ηθικές αρχές για όλους. Προτιμά να
σχηματίσει κατάλογο με τις στερούμενες ευαισθησιών ενέργειες των καθολικών
απέναντι στους Εβραίους, κάποιες από τις οποίες είναι εξοργιστικές. Πράττοντας
έτσι, συμβάλλει απλώς στον θλιβερό κύκλο ρητορικής και των «κατηγοριών» της
μιας πλευράς και των «υποχωρήσεων» της άλλης - κάτι που οι πολλαπλές
χειρονομίες μεγαλοψυχίας του νυν Πάπα επιχείρησαν να ξεπεράσουν. 
Το κείμενο του Michael Burleigh δημοσιεύθηκε στο ένθετο «Culture» της
εφημερίδας «Sunday Times». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17252N711</ED>
<ID>
ID:303895

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N71&aa=1</URL></REF>


Article

<CATEGORY>vin07</CATEGORY>

 <H2>Με πετρελαϊκές συμμαχίες κυνηγούν την Αλ Κάιντα
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

«Αρκετοί ανώτεροι αξιωματούχοι στο Κογκρέσο και το Πεντάγωνο έχουν την
άποψη ότι οι Ηνωμένες Πολιτείες θα πρέπει να εξετάσουν το ενδεχόμενο να
αποσύρουν τις στρατιωτικές τους δυνάμεις από τη Σαουδική Αραβία, ενοχλημένοι
επειδή το βασίλειο δεν υποστήριξε τον πόλεμο εναντίον της τρομοκρατίας....» 
(«New York Times» 16/1)

Στον πόλεμο του Κόλπου το 1991, κυρίως ανάμεσα στη Σαουδική Αραβία και το
Ιράκ, τα δύο μεγαλύτερα σε αποθέματα πετρελαίου κράτη της Γης, οι ΗΠΑ είχαν
δημιουργήσει πανστρατιά εναντίον του Ιράκ. 
Στον πόλεμο που διεξάγουν τώρα οι ΗΠΑ εναντίον της τρομοκρατίας, ακούστηκε
μερικές φορές η δυσφορία της Ουάσιγκτον για την απουσία της Σαουδικής Αραβίας,
που κάποτε στο Κογκρέσο εθεωρείτο από τους στενότερους συμμάχους στην περιοχή
της Μέσης Ανατολής. 
Στην Ουάσιγκτον πολλοί λένε ανοικτά πως το δίκτυο που τρέφει τον Μπιν Λάντεν
και τους ομοίους του, αντλεί δύναμη και χρήματα από τη σαουδαραβική ελίτ. 
Σε τι βάθος έχει φτάσει η ανάμειξη της σαουδαραβικής ελίτ στο δίκτυο της Αλ
Κάιντα; Η αμερικανική κυβέρνηση κρατά σιγή ιχθύος στο ζήτημα. Στη Γαλλία,
όμως, κυκλοφόρησε ένα βιβλίο βασισμένο σε αναφορές της γαλλικής
αντικατασκοπίας, με τίτλο «Μπιν Λάντεν: Η απαγορευμένη αλήθεια». 
Στο κεφάλαιο «Ο τραπεζίτης της τρομοκρατίας», αναφέρεται ότι ο κουνιάδος του
Μπιν Λάντεν, Χαλίντ Μπιν Μαχφούζ, ήταν ένας από τους μεγαλύτερους τραπεζίτες
στον κόσμο ως το 1999. Ήταν ο προσωπικός τραπεζίτης της σαουδαραβικής
βασιλικής οικογένειας. Τελευταία φορά τον είχαν δει σε σαουδαραβικό
στρατιωτικό νοσοκομείο να ανακρίνεται από Αμερικανούς αξιωματούχους για μια
περίεργη υπόθεση: δύο δισεκατομμύρια δολάρια είχαν εξαφανιστεί και οι
Αμερικανοί πιστεύουν πως είχαν διοχετευθεί σε λογαριασμούς της Αλ Κάιντα. 
Ο πόλεμος εναντίον της τρομοκρατίας έχει στόχο να περάσουν και πάλι οι
εταιρείες της Μέσης Ανατολής στον έλεγχο του δυτικού πετρελαϊκού κεφαλαίου». 
Η δύναμη του σαουδαραβικού κράτους βρίσκεται στα 262 εκατομμύρια βαρέλια
πετρελαίου -τη μεγαλύτερη συγκέντρωση πλούτου στον πλανήτη. Για να το
«πολεμήσεις», θα πρέπει να τα βάλεις με τον ΟΠΕΚ, το καρτέλ των 13 κρατών που
ελέγχεται από τη Σαουδική Αραβία. 
Ο μόνος που μπορεί να τα βάλει με τον ΟΠΕΚ, είναι η πετρελαϊκή βιομηχανία
«εκτός - ΟΠΕΚ» που ελέγχεται από τη Ρωσία -τη δεύτερη πετρελαιοεξαγωγό χώρα
στον κόσμο. 
Λίγοι έδωσαν τη σημασία που έπρεπε στη συμφωνία του Νoεμβρίου, ύψους 35
δισεκατομμυρίων δολαρίων, πίσω από την οποία κρύβεται ο Αμερικανός υπουργός
Ενέργειας Σπένσερ Έιμπραμς ανάμεσα στην ΕΧΧΟΝ και τη ρωσική εταιρεία
πετρελαίου της Σιβηρίας. 
Η υπόθεση των αντιβαλλιστικών πυραύλων είναι ο μοχλός πίεσης της Μόσχας -της
νέας φίλης των Αμερικανών πολιτικών.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17252N712</ED>
<ID>
ID:303958

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N71&aa=2</URL></REF>


Article

<CATEGORY>vin07</CATEGORY>

 <H5>ΛΑΡΡΥ ΚΙΝΓΚ
</H5><H2>Πρόσωπα
</H2><H2>Κροίσος της θεαματικότητας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Λάρρυ Κινγκ. Ανανέωσε το συμβόλαιό του με το CNN

Η είδηση δημοσιεύτηκε τις προάλλες: ο Λάρρυ Κινγκ, ο δημοσιογράφος σταρ του
CNN, υπέγραψε νέο συμβόλαιο με το ειδησεογραφικό τηλεοπτικό δίκτυο της
Ατλάντα. Οι αποδοχές που συμφωνήθηκαν για να μην μεταφέρει τις περίφημες
συνεντεύξεις του σε κάποιο ανταγωνιστικό δίκτυο, το NBC ή το Fox News Channel,
είναι 28 εκατομμύρια ευρώ για τέσσερα χρόνια - πάνω από 9,5 δισεκατομμύρια
δραχμές! 
Ο Μάικλ Τζόρνταν της θεαματικότητας θα αμείβεται λοιπόν με σχεδόν 2,4
δισεκατομμύρια δραχμές τον χρόνο, πάνω από 6,5 εκατομμύρια δραχμές την ημέρα,
βρέξει-χιονίσει, Κυριακών και αργιών περιλαμβανομένων! Στον πακτωλό αυτό
προστίθενται πριμ θεαματικότητας, οψιόν για μετοχές και ένα ιδιωτικό τζετ στη
διάθεσή του για να τον μεταφέρει από το σπίτι του στη Νέα Υόρκη στο στούντιο.
Όλα αυτά για ένα δημοσιογράφο που έχει πάρει συνεντεύξεις από τους
διασημότερους ανθρώπους της εποχής μας, που η εκπομπή του φιλοξενείται
καθημερινά σε 170 εκατομμύρια σπίτια σε 210 χώρες. Οι συνεντεύξεις του είναι
μαγνήτης για το κοινό, το στυλ του, ο γεμάτος σεβασμό προς τον συνομιλητή
τρόπος του να κάνει ακόμη και τις πιο αιχμηρές ερωτήσεις, ακόμη και η εμφάνισή
του, με τις πολύχρωμες τιράντες, έχουν αποτελέσει πρότυπο για συναδέλφους του
σε όλο τον κόσμο. Είναι ένας εξαιρετικός επαγγελματίας χωρίς να παύει να είναι
ανθρώπινος - πολλά γράφτηκαν για τα δάκρυα που είδαμε «ζωντανά» να κυλούν στα
μάγουλά του στις 11 Σεπτεμβρίου. Εντάξει, και πάλι όμως, τόσα χρήματα για να
εξηγεί κανείς την επικαιρότητα στους πολίτες, δεν είναι υπερβολικά; 
Δεν μπορεί παρά να έχει κανείς ενδοιασμούς γι' αυτό το κόστος της ενημέρωσης
που μετατρέπει σχολιαστές της επικαιρότητας σε Κροίσους. Και φυσικά οι
ενδοιασμοί δεν αφορούν τον Λάρρυ Ζίνγκερ, όπως είναι το πραγματικό όνομα του
Λάρρυ Κινγκ, αλλά το σύστημα που έχει μετατρέψει την ενημέρωση σε σόου και
έχει οδηγήσει σ' αυτή την τρελή πλειοδοσία και σ' αυτούς τους... απρεπείς
μισθούς. Κανείς δημοσιογράφος στον κόσμο, ακόμη κι αν είναι ο κήρυκας στο
παγκόσμιο χωριό, δεν αξίζει τέτοιο ποσόν, σχολιάζει ο Πιέρ Ζωρζ στη «Λε Μοντ»
- όπως δεν το αξίζει άλλωστε και κανένας ποδοσφαιριστής, σταρ του σινεμά ή
επιχειρηματικό στέλεχος. 
Ο Λάρρυ Κινγκ έχει για επάγγελμα να κάνει τους μεγάλους του κόσμου να μιλούν.
Να καταλαβαίνει και να δίνει στον κόσμο να καταλαβαίνει. Να εξηγεί επίσης
στους δικούς του τον κόσμο που βρίσκεται δίπλα τους και από τον οποίο τους
χωρίζει μια άβυσσος που ονομάζεται φτώχεια, πείνα, πόλεμοι, οργή, επιδημίες.
Και το γεγονός ότι αυτός ο Λάρρυ Κινγκ έγινε μισθολογικό σύμβολο, λέει πολλά
για την άβυσσο αυτή.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17252N721</ED>
<ID>
ID:303896

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N72&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Το συναίσθημα δεν έχει θέση
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Αριέλ Σαρόν. Το μενού του θανάτου (από τη «Μοντ»)

Οι διαδηλώσεις στη Ραμάλα, όσο μαχητικές και βίαιες κι αν είναι, δεν παύουν να
αποτελούν και ένα είδος κοινωνικού γεγονότος. Οι Παλαιστίνιοι βρίσκονται
μεταξύ τους, αλλά έχουν την ευκαιρία να τα λένε και με τους Εβραίους. Ο
Μαρουάν Μπαργκούτι, επικεφαλής της Φατάχ στη Δυτική Όχθη, έπιασε τις προάλλες
κουβέντα με μια Εβραία - στα εβραϊκά, φυσικά. Λίγο πιο πέρα, ένας υψηλόβαθμος
Παλαιστίνιος αξιωματούχος από την «Ομάδα της Τύνιδας», που επέστρεψε στα
Παλαιστινιακά Εδάφη ύστερα από 30 χρόνια εξορίας, παρακολουθούσε τη σκηνή
φανερά ενοχλημένος. «Αυτοί που ήλθαν απ' έξω δεν γνωρίζουν εβραϊκά», εξήγησε ο
Μπαργκούτι στην Αμίρα Χας της Χααρέτζ. «Είναι goyim, μη Εβραίοι». 
Μαζί με τον Μπαργκούτι, υπάρχει μια ολόκληρη γενιά τριαντάρηδων, σαραντάρηδων
και πενηντάρηδων Παλαιστινίων που γεννήθηκαν ή μεγάλωσαν στα Εδάφη και έχουν
επηρεαστεί από τις επαφές τους με τους Ισραηλινούς. Πολλοί απ' αυτούς δούλεψαν
στο Ισραήλ, άλλοι έλαβαν μέρος στην αντίσταση και καταδικάστηκαν σε βαριές
ποινές φυλάκισης. Στην πρώτη περίπτωση γνωρίστηκαν με ισραηλινές οικογένειες,
άκουσαν τα προβλήματά τους, έλαβαν μέρος στις γιορτές τους. Στη δεύτερη,
έμαθαν για το Ισραήλ μέσα από τα κελιά τους, τους ισραηλινούς συγκρατούμενούς
τους και τις οικογένειές τους. Για κάθε δεσμοφύλακα που τους προσέβαλλε και
τους κακοποιούσε υπήρχε ένας που τους προσέφερε ένα κομμάτι κέικ που είχε
φτιάξει η γυναίκα του ή τους έλεγε για τη φίλη του που τον είχε εγκαταλείψει.
Για κάθε εργοδότη που τους απέλυε χωρίς να τους πληρώσει υπήρχε ένας που
έστελνε χρήματα σε μια πολιορκία ή μια απαγόρευση κυκλοφορίας. 
Αυτή η γενιά των Παλαιστινίων έμαθε ότι το Ισραήλ είναι μια πολυδιάστατη
κοινωνία, όχι ένα μονοκόμματο μπλοκ. Και αυτή τη γνώση μαζί με την πολιτική
σκέψη που τη συνόδευε την πέρασαν στα Εδάφη. Με όπλο αυτή τη γνώση και τις
ελπίδες που γεννούσε, στήριξαν την ειρηνευτική διαδικασία της Μαδρίτης και του
Όσλο, πιστεύοντας ότι το αποτέλεσμα θα ήταν ο τερματισμός του εποικισμού και η
δημιουργία ενός ανεξάρτητου Παλαιστινιακού Κράτους. Το δικαίωμα της επιστροφής
των προσφύγων μπορούσαν να το συζητήσουν. Όπως είπε ένας απ'αυτούς, «έχοντας
αναγνωρίσει το Ισραήλ, δεν έχει νόημα να επιδιώκουμε την υπονόμευσή του». 
Αλλά οι προσδοκίες τους διαψεύστηκαν και πνίγηκαν στο αίμα. Αφού προσπάθησαν
για χρόνια να καθησυχάσουν και να συγκρατήσουν τους νεότερους συντρόφους τους,
ο Μπαργκούτι και η γενιά του πείστηκαν κι αυτοί λίγες εβδομάδες μετά την
έκρηξη της δεύτερης ιντιφάντα ότι στη βία δεν μπορούσαν να απαντήσουν παρά
μόνο με τη βία. Η σοφία τους και η πολιτική τους ωριμότητα είχαν πλέον
εκτοπιστεί από την απελπισία, την οργή και τον φανατισμό. Οι καμικάζι της
Ιερουσαλήμ και της Χαντέρα ανήκουν σε μια νέα γενιά της Φατάχ, για τους
οποίους το Ισραήλ ταυτίζεται με τους στρατιώτες και τους εποίκους. Το
συναίσθημα δεν έχει θέση, δεν προκύπτει από πουθενά.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17252N722</ED>
<ID>
ID:303959

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N72&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Η δημοκρατία...
</H3>
... μπορεί και αυτή να κρύβει μέσα της τον ιό της βίας. Ο νέος αιώνας
δεν θα είναι καλύτερος από τον προηγούμενο, τον «αιώνα του σκότους», των
ιδεολογιών και των στρατοπέδων συγκέντρωσης. Αυτοί οι αφορισμοί ανήκουν στον
Τσβέταν Τοντόροβ, τον Γαλλοβούλγαρο ιστορικό και κριτικό που βραβεύτηκε
προχθές στην Ιταλία για το έργο του «Μνήμη του κακού, πειρασμός του καλού». <H3>Η πρόοδος...
</H3>
... στην επιστήμη, στα ανθρώπινα δικαιώματα, στη δημοκρατία, είναι
αναμφισβήτητη, λέει ο Τοντόροβ στην εφημερίδα «Κοριέρε ντέλα Σέρα». Όμως, η
δημοκρατία μπαίνει σε κίνδυνο όταν θέλει να γίνει μια νέα παγκόσμια τάξη, να
επιβάλει παντού και παντοιοτρόπως το καλό, ακόμη και με τίμημα νέους πολέμους.
Όπως έλεγε ο Μοντεσκιέ, όποιος δεν γνωρίζει όρια, μπαίνει πάντα στον πειρασμό
να τα ξεπεράσει. Αναδύεται λοιπόν πάλι ο «πειρασμός του καλού», που κλείνει
μέσα του το μικρόβιο του κακού. Ποιο θα είναι άραγε το μέλλον ενός
παγκοσμιοποιημένου πλανήτη, όταν η πολιτική θα έχει πια υποταχθεί στους νόμους
της οικονομίας που θα επιβάλει μια υπερδύναμη; Ο Τοντόροβ δεν κρύβει τους
φόβους του για ένα τέτοιο μέλλον. <H3>Αν η πρόοδος...
</H3>
... κλείνει μέσα την απειλή, τότε τι μας απομένει; Ο κίνδυνος βέβαια δεν
είναι η πρόοδος, αλλά ο τρόπος που τη χρησιμοποιούμε, πιστεύει ο Τοντόροβ, ένα
γνήσιο τέκνο του ευρωπαϊκού Διαφωτισμού. Όμως, δεν είναι η πρώτη φορά που η
πρόοδος μάς υπόσχεται επίγειους παραδείσους. Σήμερα ζούμε με την αυταπάτη πως
οι βιοτεχνολογίες θα «πλάσουν» έναν νέο άνθρωπο, με μέλη και όργανα που θα
μπορούν να αντικαθίστανται, με εξασφαλισμένη μακροζωία. Οι επιστήμονες που
ανακάλυψαν την ατομική ενέργεια δεν είχαν κατά νου να κατασκευάσουν ατομικές
βόμβες και όμως αυτό ακριβώς έγινε. Η ηθική και η πολιτική δεν μπορούν να
καθορίζονται από την οικονομία και την επιστήμη. Ακριβώς το αντίθετο θα ήταν
το σωστό. Πολλοί μιλούν για τον θάνατο της πολιτικής. Φάνηκε πως, με το τέλος
των ιδεολογιών, σαν να τελείωσαν και οι ιδέες. Και εν μέρει, έγινε έτσι. Τον
χώρο που άφησε κενό η πολιτική, τον κατέλαβε η θρησκεία. Παπάδες και ραβίνοι
και δικαστές μάς λένε τι είναι και τι δεν είναι σωστό. Όμως, οι παπάδες και οι
επιστήμονες δεν πρέπει να έχουν το μονοπώλιο της ηθικής - ούτε οι διανοούμενοι
που στο παρελθόν προσπάθησαν να πάρουν τη θέση τους. <H3>Το κακό...
</H3>
... και τα δεινά θα μας συντροφεύουν και στους αιώνες που θα έρθουν,
είναι και αυτά μέρος από την ανθρώπινη φύση μας, από το γονιδίωμά μας, γι'
αυτό δεν μπορούν να εξαλειφθούν, λέει ο Τοντόροβ. «Η πρόοδος και η δημοκρατία
μπορούν να τα μετριάσουν, αλλά δεν υπάρχει καμιά συγκεκριμένη επιστημονική
συνταγή και κανείς συγκεκριμένος δημοκρατικός δρόμος προς την ευτυχία». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N72</CAT>
<ED>
Κωδικός άρθρου: A17252N723</ED>
<ID>
ID:303997

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N72&aa=3</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Η σύνοδος του Ερμή με την Αφροδίτη στο
ζώδιό σας θα σας βοηθήσει να «ανακαλύψετε» ανθρώπους και ευκαιρίες που θα σας
βοηθήσουν να προβάλετε τα σχέδιά σας. Έχετε τη δύναμη και τον τρόπο να
αυξήσετε το προσωπικό σας κύρος, έστω κι αν χρειαστεί να πληρώσετε ένα
αντίτιμο γι' αυτό. 
Ιχθύες 
(19 Φεβρουαρίου - 20 Μαρτίου). Αποφύγετε ιδιοτροπίες και μεθόδους που σας
οδηγούν σε ψυχολογικά αδιέξοδα. Εκμεταλλευτείτε τις πλανητικές επιδράσεις των
ημερών και διορθώστε ό,τι δεν πήγε καλά μέχρι σήμερα. Αξιοποιήστε τις
ευκαιρίες που σας δίνονται για την αποκατάσταση της εικόνας σας. 
Κριός 
(21 Μαρτίου - 19 Απριλίου). Καλύτερη τύχη στις επαγγελματικές, κοινωνικές
και οικονομικές σας συνεργασίες σας υπόσχονται Ερμής και Αφροδίτη από τον
Υδροχόο, αρκεί να έχετε τα μάτια σας ανοιχτά και να μην αφήσετε τις
«πραγματικές» ευκαιρίες που σας δίνονται να πάνε χαμένες. 
Ταύρος 
(20 Απριλίου - 20 Μαΐου). Η «δική» σας Αφροδίτη σε σύνοδο με τον Ερμή έστω και
ανάδρομο, προωθεί δημόσιες σχέσεις και κοινωνικές επαφές. Προωθήστε λοιπόν τις
ιδέες σας συμπληρώνοντάς τες με τις ιδέες των συνεργατών σας που θα σας φανούν
πολύτιμες. 
Δίδυμοι 
(21 Μαΐου - 21 Ιουνίου). Η σύνοδος του Ερμή με την Αφροδίτη στο φιλικό για
σας ζώδιο του Υδροχόου σας βοηθούν να κερδίσετε την έγκριση των ατόμων που θα
μπορούσαν να επηρεάσουν την πρόοδό σας. Προσοχή στη διευθέτηση νομικών
θεμάτων, στον προγραμματισμό ενός ταξιδιού ή στην υπογραφή μιας επαγγελματικής
συμφωνίας. 
Καρκίνος 
(22 Ιουνίου - 22 Ιουλίου). Η σωστή επικοινωνία και η εναρμόνιση με τις απόψεις
των δικών σας ανθρώπων θα είναι επωφελής για όλους. Σύντομα αναλαμβάνετε νέες
υποχρεώσεις και σίγουρα θα τα καταφέρετε, καθώς η ψυχική σας διάθεση είναι
καλύτερη, αλλά και η ανάγκη σας να φανείτε χρήσιμοι πολύ ισχυρή. 
Λέων 
(23 Ιουλίου - 22 Αυγούστου). Ερμής και Αφροδίτη σε σύνοδο επηρεάζουν τον
τομέα των σχέσεων και οι υποχρεώσεις σας απέναντι στον σύντροφο και τους
συνεργάτες σας αυξάνονται. Παραδεχθείτε τα λάθη σας αν χρειαστεί και δεχθείτε
πως οι άλλοι έχουν καλή πρόθεση απέναντί σας. 
Παρθένος 
(23 Αυγούστου - 23 Σεπτεμβρίου). Είναι σίγουρο πως αν δουλέψετε οργανωμένα και
συστηματικά ο Ερμής με την Αφροδίτη θα σας ανοίξουν νέους δρόμους επιτυχίας.
Απαραίτητη όμως προϋπόθεση είναι να είστε καλά στην υγεία σας, αναπροσαρμόστε
λοιπόν τις ανάγκες και τις δραστηριότητές σας. 
Ζυγός 
(24 Σεπτεμβρίου - 23 Οκτωβρίου). Τα πράγματα αρχίζουν σιγά σιγά να
βελτιώνονται στη ζωή σας και ο παράγων τύχη αυξάνεται για τους νεώτερους και
τους πιο φιλόδοξους. Πάρτε κάποιες δραστικές αποφάσεις έστω κι αν υπάρξει μια
μικρή καθυστέρηση για την υλοποίησή τους. 
Σκορπιός 
(24 Οκτωβρίου - 22 Νοεμβρίου). Μην αφήνετε κάποια προβλήματα που υπάρχουν
ενδεχομένως στο σπίτι να ανακόψουν τις δραστηριότητές σας, γιατί βρίσκεστε
πραγματικά σε μια περίοδο ανασυγκρότησης. Καιρός να προβληθείτε και να
κερδίσετε την έγκριση των ανθρώπων που μπορούν να επηρεάσουν την πρόοδό σας. 
Τοξότης 
(23 Νοεμβρίου - 21 Δεκεμβρίου). Οι δημόσιες σχέσεις, οι γνωριμίες και οι
επαφές ειναι ό,τι το καλύτερο έχει να προσφέρει αυτη η περίοδος. Ευνοϊκά
επίσης αποτελέσματα θα έχει ένα ταξίδι για λόγους σπουδών, επαγγελματικό ή
ακόμα και για την προσωπική σας ικανοποίηση, αρκεί να το προγραμματίσετε
σωστά. 
Αιγόκερως 
(22 Δεκεμβρίου - 19 Ιανουαρίου). Γρήγοροι και αποτελεσματικοί στη δουλειά σας
έχετε όλες τις δυνατότητες για την αύξηση των εσόδων σας. Προσέξτε όμως γιατί
Ερμής και Αφροδίτη σας δίνουν τη διάθεση για σπατάλες και σας προτρέπουν σε
επενδυτικά ρίσκα εύκολου κέρδους. Προσοχή. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N84</CAT>
<ED>
Κωδικός άρθρου: A17252N841</ED>
<ID>
ID:303892

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N84&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr85.htm

ΔΥΤΙΚΗ ΕΛΛΑΔΑ 
1. Βροχές στο νότιο Ιόνιο και τη δυτική Πελοπόννησο, τοπικές καταιγίδες
και βαθμιαία εξασθένηση. Ήλιος στις υπόλοιπες περιοχές. Άνεμοι βορείων
διευθύνσεων μέτριοι έως ισχυροί, θάλασσα Ιονίου τοπικά κυματώδης. Μέγιστες
θερμοκρασίες το μεσημέρι 14-16 βαθμοί. 
ΒΟΡΕΙΑ ΕΛΛΑΔΑ 
2. Πιθανότητα ασθενών βροχών κατά τόπους, κυρίως τις πρωινές ώρες. Οι
άνεμοι θα πνέουν βόρειοι μέτριοι και τοπικά ισχυροί. Οι μέγιστες θερμοκρασίες
θα φτάσουν το μεσημέρι τους 10-11 βαθμούς Κελσίου. 
ΑΝΑΤΟΛΙΚΗ ΗΠΕΙΡΩΤΙΚΗ 
3. Τοπικές βροχές ή καταιγίδες στην ανατολική Στερεά και την
Πελοπόννησο με εξασθένηση. Ασθενείς βροχές στη Θεσσαλία. Οι άνεμοι βορείων
διευθύνσεων θα πνέουν ασθενείς μέχρι μέτριοι. Μέγιστες θερμοκρασίες το
μεσημέρι 15-16 βαθμοί. 
ΑΙΓΑΙΟ 
4. Ασθενείς βροχές στο βόρειο Αιγαίο, ισχυρότερες στις υπόλοιπες
περιοχές όπου θα εκδηλωθούν και καταιγίδες. Αναμένεται ωστόσο σταδιακή
εξασθένηση. Σταδιακή επικράτηση ισχυρών βοριάδων και στις νότιες περιοχές.
Μέγιστες θερμοκρασίες το μεσημέρι 14-15 βαθμοί.

Πιθανότητα σποραδικών βροχών το πρωί σε Κυκλάδες, Κρήτη, Δωδεκάνησα.
Ηλιοφάνεια στις υπόλοιπες περιοχές. Βοριάδες μέχρι μέτριοι και στα δυτικά και
νότια πελάγη τοπικά ισχυροί. Θερμοκρασία σχεδόν αμετάβλητη. <H3>Δευτέρα 28/1
</H3>
Ηλιοφάνεια στις περισσότερες περιοχές της χώρας με τοπικές συννεφιές μόνο στα
βορειοανατολικά. Άνεμοι βόρειοι - βορειοδυτικοί μέχρι μέτριοι και στα πελάγη
ισχυροί (5-6 Μπωφόρ) εξασθενούντες από το βράδυ. 
<H3>Τρίτη 29/1
</H3>
Ομίχλες κατά τόπους το πρωί και μετά ηλιοφάνεια σ' ολόκληρη τη χώρα. Οι άνεμοι
θα πνέουν ασθενείς (2-3 Μπωφόρ) και στο Αιγαίο τοπικά βόρειοι μέτριοι (4-5
Μπωφόρ). Άνοδος της θερμοκρασίας. 
<H3>Τετάρτη 30/1
</H3>
Κι άλλη άνοδος της θερμοκρασίας με κατά τα άλλα παρόμοιες με της Τρίτης
καιρικές συνθήκες. Ομίχλες το πρωί, ηλιοφάνεια μετά, ασθενείς άνεμοι στη
δυτική Ελλάδα και μέτριοι τοπικά βοριάδες στο Αιγαίο (4-5 Μπωφόρ). 
Μέτωπα κινούμενα στη δυτική και βόρεια Ευρώπη προκαλούν τοπικές βροχοπτώσεις,
κυρίως στις βορειοδυτικές περιοχές. Καλύτερες καιρικές συνθήκες επικρατούν
στην κεντρική Ευρώπη και στο μεγαλύτερο μέρος της Μεσογείου. Η χώρα μας
επηρεάζεται, κυρίως στα νότια, από το βαρομετρικό χαμηλό με κέντρο στη βόρεια
Αφρική που κινείται ανατολικά. 
ΑΤΤΙΚΗ 
Πιθανότητα τοπικών βροχών, κυρίως το πρωί. Οι άνεμοι θα πνέουν
βορειοανατολικοί μέχρι μέτριοι. Μέγιστη θερμοκρασία στην Αθήνα
15oC. 
ΘΕΣΣΑΛΟΝΙΚΗ 
Παροδική συννεφιά. Άνεμοι βορείων διευθύνσεων ασθενείς μέχρι μέτριοι. Μέγιστη
θερμοκρασία στην πόλη 10oC.

<H3>ΘΕΡΜΟΚΡΑΣΙΑ
</H3>
Αμετάβλητη σχεδόν αύριο, θα παρουσιάσει μεθαύριο μικρή άνοδο. Περαιτέρω
σταδιακή άνοδός της σε ολόκληρη τη χώρα αναμένεται την Τρίτη και την Τετάρτη. <H3>ΜΕΤΕΩΡΟΛΟΓΙΚΑ </H3><H3>Ημέρες καλοκαιρίας </H3>
Τα Σαββατοκύριακα εκτός από διαστήματα ανάπαυλας είναι και διαλείμματα στη
μονοτονία της εβδομάδας. Επιπλέον δίνουν τη δυνατότητα για προγραμματισμό
δραστηριοτήτων, όπως π.χ. μια εκδρομή, που είναι πλέον ανάγκη, κυρίως των
ανθρώπων που ζουν σε μεγάλες πόλεις. 
Οι καλοκαιρίες μέσα στον χειμώνα ούτε έχουν κάθε χρόνο την ίδια διάρκεια ούτε,
κυρίως, γνωρίζουμε από πολύ νωρίς πότε θα έλθουν ώστε να κάνουμε σχέδια. Δεν
παύουν ωστόσο να είναι πολύ σημαντικές δεδομένου ότι, εκτός της ευχαρίστησης
της προσμονής τους, όταν έρχονται μάς αναζωογονούν μέσα σε μια «δύσκολη»
εποχή. Είναι δε κυριολεκτικά θαυμάσιες όταν έπονται σκληρής κακοκαιρίας σαν
αυτής που είχαμε πρόσφατα. Οι ημέρες που ακολουθούν, ιδίως από τη Δευτέρα,
ανήκουν σ' αυτές τις χειμωνιάτικες καλοκαιρίες. Αν τώρα ονομάζονται Αλκυονίδες
ή όχι, δεν έχει και τόση σημασία. <H3>Ιστιοπλοΐα
</H3><H3>Καλή ευκαιρία να ανοίξετε πανιά
</H3>
Ο καιρός το Σαββατοκύριακο είναι ιδανικός για ιστιοπλοΐα. Έτσι, ύστερα από
αρκετές ημέρες «απραξίας» λόγω κακοκαιρίας, το διήμερο είναι μια καλή
ευκαιρία, όπως λέει ο έφορος εκπαίδευσης τού ΠΟΙΑΘ κ. Τάκης Στρούζας, να
ανοίξετε πανιά για τα κοντινά νησιά του Αργοσαρωνικού, και προτείνει απόδραση
έως την Ύδρα. Η απόσταση από τη μαρίνα του Καλαμακίου είναι 36 ναυτικά μίλια
και υπολογίστε ότι θα χρειαστείτε γύρω στις επτά ώρες για να φθάσετε. Η πλεύση
θα είναι πρύμα και η επιστροφή όρτσα. Και βέβαια, μην ξεχάστε να είστε
κατάλληλα ντυμένοι, διότι το κρύο στη θάλασσα δεν αστειεύεται. 
<H3>Κηπουρική
</H3><H3>Το κλάδεμα είναι και design
</H3>
Κλαδέματος συνέχεια για τους μικρούς πράσινους θησαυρούς που κοσμούν το
μπαλκόνι ή τη βεράντα σας. Μη σκέπτεστε το κλάδεμα μόνο σαν μια αναγκαία
δουλειά που πρέπει να γίνει για τη σωστή ανάπτυξη των φυτών. Δείτε το λίγο και
σαν design. Με το ψαλίδι ανά χείρας ­ επιλεγμένο προσεκτικά ώστε να μην
πληγώνει τα φυτά ­ διαμορφώστε το σχήμα των φυτών με τον τρόπο που ταιριάζει
τόσο στη δική σας όσο και στη δική τους ιδιοσυγκρασία. «Κλαδεύουμε με τέτοιον
τρόπο ώστε τα φυτά να αερίζονται επαρκώς και τα κλαδιά τους να μη δημιουργούν
αντιστάσεις στον αέρα. Προσέχουμε κυρίως τα πολύ μακριά κλαδιά και φροντίζουμε
με το ψαλίδι να τα φέρουμε στο σωστό μήκος», συμβουλεύει ο γεωπόνος κ. Γιώργος Ζεβελάκης.

<H3>Σκι
</H3><H3>Πάρτι και πυροτεχνήματα
</H3>
Αποκριάτικο πάρτι οργανώνει σήμερα το χιονοδρομικό κέντρο στα Καλάβρυτα, με
πυροτεχνήματα και δωρεάν νυχτερινό σκι. Ο καιρός, απ' ότι φαίνεται, θα είναι
αρκετά καλός σήμερα και αύριο, με λίγες νεφώσεις και μεγάλα διαστήματα
ηλιοφάνειας. Η τελευταία φορά που χιόνισε στα Καλάβρυτα ήταν στις 18 τού μήνα
και στον Παρνασσό στις 19 Ιανουαρίου. Οι δρόμοι είναι ανοικτοί και στα δύο κέντρα.

Article

<CATEGORY>vin06</CATEGORY>

 <H2>Μαθηματικά Γ' Λυκείου
</H2>
<REF><SOURCE>ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: N86</CAT>
<ED>
Κωδικός άρθρου: A17252N861</ED>
<ID>
ID:303903

</ID><URL>http://ta-nea.dolnet.gr/neaweb/neafile.print_unique?e=A&f=17252&m=N86&aa=1</URL></REF>


Article

<CATEGORY>vin10</CATEGORY>

 <H2>Παγίδα
</H2><H4>ΙΣΠΑΝΙΑ ΚΑΙ ΟΥΚΡΑΝΙΑ ΣΤΟΝ ΔΡΟΜΟ ΤΗΣ ΕΘΝΙΚΗΣ ΓΙΑ ΤΑ ΓΗΠΕΔΑ ΤΗΣ ΠΟΡΤΟΓΑΛΙΑΣ ΣΤΟ
ΕΥΡΩ 2004
</H4>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ως... συνήθως, από τη δική μας παρουσία θα εξαρτηθούν πολλά για την πρόκρισή
μας, σε επίπεδο εθνικών ομάδων, στην τελική φάση του EURO 2004, στο
ποδόσφαιρο, που θα διεξαχθεί στα γήπεδα της Πορτογαλίας. Η κλήρωση των ομίλων
που έγινε χθες το μεσημέρι στην πόλη Οπόρτο μπορεί να χαρακτηριστεί «παγίδα»
για το εθνικό συγκρότημα, τους παίκτες, τον ομοσπονδιακό προπονητή Ότο
Ρεχάγκελ και τη διοίκηση της ΕΠΟ. 
Η κλήρωση αντικειμενικά δεν είναι εύκολη. Η Εθνική μπορεί να απέφυγε στον
όμιλό της (6ος) τα ονομαζόμενα «θηρία» του ευρωπαϊκού φούτμπολ, ωστόσο οι
αντίπαλοί της είναι αρκετά δυνατοί, σοβαρά υπολογίσιμοι και σαφώς επικίνδυνες
ομάδες. Ειδικότερα η Ισπανία, που είναι επικεφαλής του ομίλου μας και
θεωρητικά (τουλάχιστον) είναι το μεγάλο φαβορί για την κατάκτηση της πρώτης
θέσης και φυσικά της πρόκρισης στους τελικούς. 
Από εκεί και πέρα οι ελπίδες για την πρόκριση επικεντρώνονται στη διεκδίκηση
της 2ης θέσης, για τους αγώνες διαβάθμισης στις αναμετρήσεις με την Ουκρανία,
τη Βόρεια Ιρλανδία και την Αρμενία, που βεβαίως θα είναι σκληρές. Όλες οι
ομάδες «παίζονται» μεν, αλλά και μας «παίζουν», πλην ίσως της «άγνωστης»
Αρμενίας. 
Αξίζει να σημειωθεί ότι από κάθε όμιλο (συνολικά 10) προκρίνονται οι πρώτοι
και οι δεύτεροι θα δώσουν αγώνες μπαράζ με σύστημα νοκ αουτ για να προκριθούν
οι πέντε ομάδες. 
Ο ΡΕΧΑΓΚΕΛ 
Με ανάμεικτα συναισθήματα δέχθηκε ο ο ομοσπονδιακός τεχνικός Ότο Ρεχάγκελ την
κλήρωση της Εθνικής. Ο Γερμανός προπονητής, στις δηλώσεις που έκανε, τόνισε
μεταξύ άλλων τα ακόλουθα: 
«Ο όμιλος είναι δύσκολος. Η Ελλάδα αναγνωρίζει ότι η Ισπανία είναι καλύτερη
ομάδα και θα προκριθεί στους τελικούς. Εμείς θα διεκδικήσουμε την κατάκτηση
της δεύτερης θέσης. Στο ποδόσφαιρο όλα μπορούν να γίνουν. Θα αρχίσουμε την...
κατασκοπεία των αντιπάλων μας όταν ετοιμαστεί το πρόγραμμα των αγώνων. Η
Ελλάδα, πάντως, αρχίζει την προετοιμασία της από τον αγώνα με τη Σουηδία που
θα γίνει τον Φεβρουάριο στη Θεσσαλονίκη. Γνωρίζω την Ισπανία και τη Βόρεια
Ιρλανδία και πολλά θα εξαρτηθούν από τις δικές μας δυνατότητες». 
Δηλώσεις έκανε και ο Καμάτσο, τεχνικός της Ισπανίας. Είπε: «Γνωρίζω την Ελλάδα
και το ελληνικό ποδόσφαιρο, καθώς έχω αγωνιστεί με τη Ρεάλ ως αντίπαλος του
Παναθηναϊκού. Ίσως έλθω στην Αθήνα για να παρακολουθήσω τον αγώνα του
Παναθηναϊκού με τη Ρεάλ για το Τσάμπιονς Λιγκ. Προς το παρόν μάς ενδιαφέρει η
συμμετοχή μας στους τελικούς του Μουντιάλ. Μετά θα ασχοληθούμε με το ευρωπαϊκό πρωτάθλημα».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O73</CAT>
<ED>
Κωδικός άρθρου: A17252O731</ED>
<ID>
ID:303921

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O73&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩ 2004: ΕΠΙΚΙΝΔΥΝΕΣ ΟΜΑΔΕΣ ΣΤΟΝ ΔΡΟΜΟ ΤΗΣ ΕΘΝΙΚΗΣ ΜΑΣ
</H5><H2>Δύσκολος όμιλος
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Εουσέμπιο δεν έφερε τύχη στην εθνική μας ομάδα, καθώς η κλήρωση την έφερε
αντίπαλο της Ισπανίας, της Ουκρανίας, της Βόρειας Ιρλανδίας και της Αρμενίας

Δύσκολη χαρακτηρίζεται η κλήρωση του αντιπροσωπευτικού μας συγκροτήματος στην
προκριματική φάση του Ευρω-2004. 
Η Ελλάδα θα βρει στον δρόμο της μία από τις πιο αποτελεσματικές ομάδες στον
κόσμο σε προκριματικές φάσεις, την Ισπανία, και την ισχυρή Ουκρανία των
Σεφτσένκο-Ρεμπρόφ. Επίσης, τον 6ο όμιλο στον οποίο συμπεριελήφθη η εθνική μας
ομάδα, συμπληρώνουν η πάντα επικίνδυνη Β. Ιρλανδία και η Αρμενία. Είναι η
δεύτερη συνεχόμενη φορά που Αρμενία και Ουκρανία συμπεριλαμβάνονται στον ίδιο
όμιλο, αφού είχαν συναντηθεί και στο 5ο γκρουπ της προκριματικής φάσης του
Παγκοσμίου Κυπέλλου 2002. 
Από τον 6ο όμιλο, όπως και στους υπόλοιπους εννέα, θα προκριθούν απευθείας στα
τελικά του Ευρω-2004 οι δέκα νικήτριες, ενώ οι αντίστοιχες δεύτερες θα δώσουν
αγώνες μπαράζ. 
Το αδιαφιλονίκητο φαβορί από το γκρουπ της εθνικής μας ομάδας είναι φυσικά η
Ισπανία. Οι Ίβηρες, με παίκτες όπως ο Ραούλ, ο Μοριέντες, ο Ιέρο και ο
Μεντιέτα, συγκαταλέγονται στις μεγάλες ποδοσφαιρικές δυνάμεις του κόσμου, ενώ
πρόσφατα ο Αντρέας Μπρέμε τη χαρακτήρισε και ως μία από τις επικρατέστερες για
την κατάκτηση του Παγκοσμίου Κυπέλλου. 
Μάλιστα, για την καλύτερη προετοιμασία της για το Μουντιάλ έχει προγραμματίσει
για τις 17 Απριλίου φιλικό παιχνίδι με τη Β. Ιρλανδία, το οποίο, αν τελικά
διεξαχθεί, θα παρακολουθήσει σίγουρα και ο Ότο Ρεχάγκελ. 
Η Ουκρανία είναι η μεγάλη χαμένη των μπαράζ. Στις τρεις τελευταίες μεγάλες
διοργανώσεις (Μουντιάλ 1998, Ευρω-2000, Μουντιάλ 2002) έπαιξε στα μπαράζ, αλλά
αποκλείστηκε από τις Κροατία, Σλοβενία και Γερμανία, αντίστοιχα! 
Τους τελευταίους μήνες πνέει νέος άνεμος στην Ουκρανία, καθώς ο Βαλερί
Λομπανόφσκι αντικαταστάθηκε από τον Λεονίντ Μπούριακ. 
Η Β. Ιρλανδία έχει καιρό να ταράξει τα νερά του διεθνούς ποδοσφαίρου.
Τελευταία της συμμετοχή σε Μουντιάλ ήταν το 1986, όταν προπονητής της ήταν ο
γνωστός μας Μπίλι Μπίγκαμ. Πιο γνωστοί παίκτες της είναι είναι ο
αναπληρωματικός τερματοφύλακας της Μάντσεστερ, Ρόι Κάρολ, και ο Κιθ Γκιλέσπι
της Μπλάκμπερν. 
Τέλος, η Αρμενία αποτελεί τον πιο αδύναμο κρίκο του ομίλου με πιο γνωστό όνομα
τον Μουράτ Σερομπιάν, που αγωνίζεται στη... Μαρκό. 
Οι αγώνες θα ξεκινήσουν στις 7 Σεπτεμβρίου και θα ολοκληρωθούν στις 19
Νοεμβρίου του 2003.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O74</CAT>
<ED>
Κωδικός άρθρου: A17252O741</ED>
<ID>
ID:303922

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O74&aa=1</URL></REF>


Article

<CATEGORY>vin10</CATEGORY>

 <H5>ΜΑΛΝΤΙΝΙ: Εγκώμια για τον Τζόρτζεβιτς από τον προπονητή της Παραγουάης
</H5><H2>Είναι παίκτης παγκόσμιας κλάσης
</H2><H4>* Με στόχο τον τίτλο του πρωταθλητή χειμώνα, ο Ολυμπιακός υποδέχεται αύριο τον Άρη
</H4>
<AUTHOR>ΔΗΜΗΤΡΗΣ ΜΩΡΟΣ</AUTHOR>

To εγκώμιο του Πρέντραγκ Τζόρτζεβιτς έπλεξε ο ομοσπονδιακός τεχνικός της
Παραγουάης Τσέζαρε Μαντίνι. Ο Ιταλός προπονητής που παρακολούθησε το ντέρμπι
ΑΕΚ-Ολυμπιακού στη Νέα Φιλαδέλφεια (ήθελε να διαπιστώσει την αγωνιστική
κατάσταστη του Παραγουανού αμυντικού της ΑΕΚ Κάρλος Γκαμάρα)δεν περίμενε ότι
υπάρχει παίκτης της κλάσης του Τζόρτζεβιτς στο ελληνικό πρωτάθλημα. «Είναι μία
ομάδα μόνος του. Είναι παίκτης παγκόσμιας κλάσης και θα μπορούσε να αγωνιστεί
σε οποιαδήποτε ευρωπαϊκή ομάδα», δήλωσε χαρακτηριστικά ο Μαλνίνι για τον
«Τζόλε». 
Στο μεταξύ τον άτυπο τίτλο πρωταθλητή χειμώνα θα επιδιώξει να κατακτήσει αύριο
ο Ολυμπιακός στο φινάλε του α' γύρου. Η πειραϊκή ομάδα υποδέχεται τον Άρη στο
ΟΑΚΑ (19:00) έχοντας μοναδικό στόχο τη νίκη για να διατηρηθεί στην κορυφή της
βαθμολογίας. 
Ο Τάκης Λεμονής και οι ποδοσφαιριστές του θέλουν τους «ερυθρόλευκους» οπαδούς
κοντά τους και θα προσπαθήσουν να τους αποζημιώσουν με γκολ και θέαμα. Ο
κόσμος του Ολυμπιακού μετά τη μεγάλη επιτυχία στη Νέα Φιλαδέλφεια δείχνει
μεγάλο ενδιαφέρον για την αυριανή αναμέτρηση με τον Άρη και υπολογίζεται ότι
αύριο στο στάδιο «Σπύρος Λούης» θα βρίσκονται περίπου 30.000 θεατές. Το
παιχνίδι θα παρακολουθήσουν οι εκπρόσωποι της Πάρμα και της Λανς, Φάουστο Πάρι
και Ντιντιέ Σενάκ, αντίστοιχα. Ο Πάρι θα τσεκάρει ποδοσφαιριστές του
Ολυμπιακού και ιδιαίτερα τον Χρήστο Πατσατζόγλου, ενώ ο Σενάκ θα κρατήσει
σημειώσεις για τον επιθετικό του Άρη Άγγελο Χαριστέα. 
Ο Λεμονής δεν πρόκειται να πραγματοποιήσει αλλαγές στην ενδεκάδα σε σχέση με
τον προηγούμενο αγώνα με την ΑΕΚ. Έτσι, εκτός σοβαρού απροόπτου, θα παρατάξει
αύριο την ομάδα του με το εξής σχήμα: Ελευθερόπουλος, Πατσατζόγλου,
Ανατολάκης, Κωστούλας, Βενετίδης-Ζε Ελίας, Καρεμπέ, Γιαννακόπουλος,
Τζόρτζεβιτς-Τζιοβάνι, Αλεξανδρής. 
*** Ο Πίτερ Οφορίκουε και ο Λάμπρος Χούτος αναμένεται να επιστρέψουν
στην Αθήνα την ερχόμενη εβδομάδα. Ο Γκανέζος επιθετικός θα ολοκληρώσει το
πρόγραμμα της αποθεραπείας στις εγκαταστάσεις του Ρέντη. Ο Χούτος θα
εγκαταλείψει το Κέντρο αποκατάστασης στην Μπολόνια και θα συνεχίσει το
πρόγραμμά του για έναν περίπου μήνα με τον φυσικοθεραπευτή τού Ολυμπιακού
Θόδωρο Μπαλίδη.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O74</CAT>
<ED>
Κωδικός άρθρου: A17252O742</ED>
<ID>
ID:303972

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O74&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η: Αρένας (Νικολαΐδης) 1,36-1,25. Ζυγός 0,88. Τρίτος και τέταρτος, Ορεινός
Αετός και Μάβερικ. Δίδυμο 1Χ3=3,40. Φορκάστ 1Χ3=7,16. Τρίο 1Χ3Χ6=2,67. Τρικάστ
1Χ3Χ6=22,07. Τετραπλό 1Χ3Χ6Χ4=46,52. 
2η: Ουέστερν Μπόϋ (Φίλιππος) 2,19-1,82. Ριτς 1,16. Τρίτος και τέταρτος,
Έβρος και Πικολίνο Βαγγέλης. Δίδυμο 3Χ4=7,59. Φορκάστ 3Χ4=18,44. Σύνθετο
1Χ3=18,07. ΣΔ 1Χ3Χ3Χ4=65,74. Τρίο 3Χ4Χ7=187,78. Τρικάστ 3Χ4Χ7=510 ευρώ.
Τετραπλό 3Χ4Χ7Χ6=3.850,37. 
3η: Χάι Μπόϋ (Τσεργάς) 1,51-0,62. Λε Μπαρόν 1,86. Τρίτος και τέταρτος,
Εριστικός και Μίστερ Τομ. Δίδυμο 4Χ5=15,94. Φορκάστ 5Χ4=24,04. Σύνθετο
3Χ5=11,69. ΣΔ 3Χ4Χ4Χ5=467,28. Τρίο 2Χ4Χ5=16,72. Τρικάστ 5Χ4Χ2=30,39. Τετραπλό
5Χ4Χ2Χ1=229,93. 
4η: Μπιλήφ (Γεωργίου) 0,66-0,44. Πέπερ 0,50. Δίδυμο 1Χ7=0,98. Φορκάστ
7Χ1=1,98. Σύνθετο 5Χ7=2,98. ΣΔ 4Χ5Χ1Χ7=105,65. 
Διεγράφη ο ίππος 4, Ταχύτητα. 
5η: Καρτέλ Γουέι (Χαραλάμπους) 1,47-0,68. Αυγερινός 1,34. Τρίτος και
τέταρτος Ραμοβούνι και Σερ Μάτζικ. Δίδυμο 2Χ9=6,16. Φορκάστ 9Χ2=10,56. Σύνθετο
7Χ9=4,92. ΣΔ 1Χ7Χ2Χ9=25,63. Τρίο 2Χ3Χ9=9,19. Τρικάστ 9Χ2Χ3=47,74. Τετραπλό
9Χ2Χ3Χ6=159,31. 
6η: Μέδικος (Οικονομίδης) 3,76-1,12. Σπάνιος 0,53. Τρίτος και τέταρτος,
Ανδριώτης και Στυλοβάτης. Δίδυμο 1Χ5=8,89. Φορκάστ 1Χ5=20,18. Σύνθετο
9Χ1=42,05. ΣΔ 2Χ9Χ1Χ5=132,42. Τρίο 1Χ3Χ5=9,73. Τρικάστ 1Χ5Χ3=104,84. Τετραπλό
1Χ5Χ3Χ6=303,50. 
7η: Τζετ Σετ Γουέι (Λάος) 0,53-0,58. Πανούλης Τζούνιορ 0,53. Τρίτος και
τέταρτος, Τέντερ Μπόυ και Καλλιτέχνης. Δίδυμο 1Χ6=3,69. Φορκάστ 1Χ6=4,73.
Σύνθετο 1Χ1=8,94. ΣΔ 1Χ5Χ1Χ6=72,54. Τρίο 1Χ4Χ6=5,57. Τρικάστ 1Χ6Χ4=19,68.
Τετραπλό 1Χ6Χ4Χ2=46,06. 
8η: Χρησμός (Γεωργίου) 2,01-0,96, Χαρμόνιους Γουέι, 0,41. Τρίτος και
τέταρτος, Γορίλλας και Χαρούμενος. Δίδυμο 4Χ7=3,09. Φορκάστ 7Χ4=7,79. Σύνθετο
1Χ7=4,91. ΣΔ 1Χ6Χ4Χ7=37,06. Τρίο 4Χ6Χ7=1,08. Τρικάστ 7Χ4Χ6=14,54. Τετραπλό
7Χ4Χ6Χ8=101,96. 
9η: Λυσίας (Νικολαΐδης) 2,52-1,06. Τζιμ Μπόυ 0,44. Δίδυμο 1Χ2=2,20. Φορκάστ
1Χ2=5,67. Σύνθετο 7Χ1=17,35. ΣΔ 4Χ7Χ1Χ2=16,25. 
* ΣΚΟΡ ΓΚΑΝΙΑΝ-4: 871,41. 
* ΣΚΟΡ ΓΚΑΝΙΑΝ-6: 48.913,020. 
Κούρσες την Τετάρτη 
Η επόμενη ιπποδρομιακή συγκέντρωση θα γίνει την Τετάρτη, 30 Ιανουαρίου,
ύστερα από τη ματαίωση των μεθαυριανών (Δευτέρας) ιπποδρομιών.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O74</CAT>
<ED>
Κωδικός άρθρου: A17252O743</ED>
<ID>
ID:304005

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O74&aa=3</URL></REF>


Article

<CATEGORY>vin10</CATEGORY>

 <H5>13η ΑΓΩΝΙΣΤΙΚΗ
</H5><H2>Πρώτη μάχη
</H2><H4>ΠΑΟΚ - ΑΕΚ αύριο στην Τούμπα
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο άτυπος τίτλος του πρωταθλητή χειμώνα ξεκαθαρίζει αύριο στην τελευταία
αγωνιστική του πρώτου γύρου του πρωταθλήματος Α' Εθνικής κατηγορίας. 
Ο πρωτοπόρος Ολυμπιακός υποδέχεται τον Άρη, ενώ στη Θεσσαλονίκη θα γίνει το
μεγάλο ντέρμπι μεταξύ ΠΑΟΚ και ΑΕΚ. Ο ΠΑΟ στην έδρα του υποδέχεται τον Εθνικό
Αστέρα, ενώ μεγάλο ενδιαφέρον παρουσιάζουν και τα παιχνίδια Πανιώνιος-Ηρακλής,
Παναχαϊκή-Ιωνικός, ΟΦΗ-SKODA Ξάνθη και Ακράτητος-Αιγάλεω. Αναλυτικά τα
προβλήματα των ομάδων. 
Καφές - Νικολαΐδης. Από την απόδοσή τους θα εξαρτηθούν πολλά στο ντέρμπι της Τούμπας

ΠΑΟΚ - ΑΕΚ 
Το πρώτο από τα τρία παιχνίδια που θα βρεθούν αντιμέτωποι οι δύο αντίπαλοι τις
προσεχείς δέκα ημέρες. Αύριο θα αγωνιστούν για το πρωτάθλημα, ενώ τα δύο
επόμενα ματς θα είναι για το Κύπελλο. Στον ΠΑΟΚ απόντες θα είναι οι τραυματίες
Λουτσιάνο, Εγκωμίτης και οι Αμπονσά, Ουντέζε οι οποίοι παίρνουν μέρος στο Κόπα
Άφρικα. Στην ΑΕΚ τιμωρημένος είναι ο Κασάπης και εξαιρετικά αμφίβολη η
συμμετοχή των Γκαμάρα, Πέτκοφ. 
ΟΛΥΜΠΙΑΚΟΣ - ΑΡΗΣ 
Οι τραυματίες Χούτος, Οφορίκουε, Μπερμούδες και ο Ρόμπερτς πού βρίσκεται στην
Αφρική για υποχρεώσεις της Εθνικής Λιβερίας θα απουσιάσουν από τον Ολυμπιακό.
Ερωτηματικό αποτελεί και ο Καρεμπέ, για τον οποίο θα αποφασίσει την τελευταία
στιγμή ο Τάκης Λεμονής. 
Στον Άρη τραυματίες είναι οι Δέλλιος, Πασσαλής και Κατσιαρός. 
ΠΑΟ - ΕΘΝΙΚΟΣ ΑΣΤ. 
Ο τιμωρημένος Μπασινάς, ο τραυματίας Σεϊταρίδης και ο Ντέρεκ Μπόατενγκ που
βρίσκεται με την Εθνική ομάδα της Γκάνας στο Μάλι για το Κόπα Άφρικα, θα
απουσιάσουν από την ομάδα του Παναθηναϊκού. Στον Εθνικό Αστέρα όλοι οι παίκτες
βρίσκονται στη διάθεση του Νίκου Αλέφαντου, καθώς επανέρχεται και ο
Παπαδημητρίου που εξέτισε την ποινή του. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17252O751</ED>
<ID>
ID:303923

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O75&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Όλα τα βλέμματα στην Καλλιθέα </H2>
Ο αγώνας Καλλιθέα - Χαλκηδόνα ξεχωρίζει στο πρόγραμμα της 13ης αγωνιστικής
του πρωταθλήματος Β' Εθνικής κατηγορίας. Οι υπόλοιποι αγώνες είναι: Καλαμαριά
- Απόλλων, Αθηναϊκός - Ολυμπιακός Β., Καλαμάτα - ΠΑΣ Γιάννινα, Πανηλειακός -
Πανσερραϊκός και Άγ. Νικόλαος - Πατραϊκός. Το ματς Προοδευτική - Παναιγιάλειος
αναβλήθηκε. 
*** Η πρωτοπόρος Κασσάνδρας θα αντιμετωπίσει στη Λάρισα την τοπική ομάδα,
ενώ η δεύτερη της βαθμολογίας Κέρκυρα υποδέχεται τον Εθνικό. Τα υπόλοιπα
παιχνίδια της Γ' Εθνικήςείναι: Χανιά - Μαρκό, Απόλλων Κρ. Βρ. - Ατρόμητος Αθ.,
Παναιτωλικός - Κιλκισιακός και Ελευσίνα - Τρίκαλα. Την Τετάρτη θα γίνουν οι
αγώνες Φωστήρας - Λεωνίδιο και Καβάλα - Ναυπακτιακός.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17252O752</ED>
<ID>
ID:303973

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O75&aa=2</URL></REF>


Article

<CATEGORY>vin10</CATEGORY>

 <H2>Μενού για όλα τα γούστα
</H2><H4>Ποδόσφαιρο, μπάσκετ, βόλεϊ, πόλο, τένις, χειμερινά σπορ, χάντμπολ,
περιλαμβάνει το τηλεοπτικό πρόγραμμα του διημέρου
</H4>
ΣΗΜΕΡΑ

10.00 (Eurosport): Σκι. Άλμα. Παγκόσμιο Κύπελλο (Ζ). 
11.45 (Eurosport): Αλπικό σκι. Παγκ. Κύπελλο γυναικων (Ζ). 
13.00 (Eurosport): Τένις. ΟΠΕΝ Αυστραλίας. 
13.45 (Alpha Sports 1): Παναθηναϊκός-Εθνικός (πόλο, Ζ). 
14.00 (Alpha Sports 1): Μίντλεσμπρο-Μάντσεστερ Γ. (Ζ) 
15.00 (Eurosport): Δίαθλο. Παγκόσμιο Κύπελλο (Ζ). 
15.00 (Supersport): Πανηλειακός-Πανσερραϊκός (Ζ). 
15.00 (Alpha Sports 2): Αγ. Νικόλαος-Πατραϊκός (Ζ). 
16.30 (Supersport): Σάλκε-Μπάγερν Μ. (Ζ). 
17.00 (Alpha Sports 1): Τσέλση-Γουέστ Χαμ (Ζ). 
17.40 (ΑΝΤ-1): Ελλάδα-Ισπανία (μπάσκετ, Ζ). 
19.00 (Alpha Sports 2): Ορεστιάδα-Ηρακλής (βόλεϊ, Ζ). 
19.00 (Eurosport): Τένις. ΟΠΕΝ Αυστραλίας. 
19.00 (Supersport): Ακράτητος-Αιγάλεω (Ζ). 
20.00 (Eurosport): Έλκηθρο. Παγκόσμιο Κύπελλο (Ζ). 
20.00 (Supersport 2): Πόρτο-Μαριτίμο (Ζ). 
20.30 (Alpha Sports 1): Αϊντχόβεν-Ναϊμέγκεν (Ζ). 
21.30 (Alpha Sports 2): Πάρμα-Μπολόνια (Ζ). 
21.30 (Eurosport): Σενεγάλη-Ζάμπια (Ζ). 
22.30 (Supersport): Θέλτα-Σοσιαδάδ (Ζ). 
03.00 (Alpha Sports 2): Ουάσιγκτον-Φοίνιξ (ΝΒΑ, Ζ). 
05.00 (Eurosport): Τένις. ΟΠΕΝ Αυστραλίας (Ζ). 
ΑΥΡΙΟ

11.30 (ΕΤ3): Μακεδονικός-Θερμαϊκός Θέρμης (Ζ). 
11.30 (Eurosport): Τένις. ΟΠΕΝ Αυστραλίας. 
11.45 (Alpha Sports 2): ΝΟ Πάτρας-Π. Π. Φάληρο (πόλο, Ζ). 
12.00 (Alpha Sports 1): All Star γυναικών (μπάσκετ, Ζ). 
13.00 (Alpha Sports 2): ΑΕΚ-ΠΑΟΚ (πρωτάθλημα Νέων, Ζ). 
13.30 (Eurosport): Αλπικό Σκι. Παγκ. Κύπελλο γυνακών (Ζ). 
14.00 (Alpha Sports 1): Ουτρέχτη-Φέγενορντ (Ζ). 
14.30 (Eurosport): Δίαθλο (Ζ). 
15.00 (Alpha Sports 2): Άρσεναλ-Λίβερπουλ (Ζ). 
16.00 (ΕΤ 3): ΑΣΕ Δούκα-Φίλιππος Β. (χάντμπολ, Ζ). 
16.00 (Alpha Sports 1): Βενέτσια-Ίντερ (Ζ). 
16.50 (Supersport): ΟΦΗ-Ξάνθη (Μ). 
17.00 (Alpha Sports 2): ΠΑΟΚ-ΑΕΚ (Ζ). 
17.00 (Alpha Sports 1): Πανιώνιος-Ηρακλής (Ζ). 
18.30 (Supersport): Ντόρτμουντ-Χέρτα (Ζ). 
19.00 (Alpha Sports 2): Ολυμπιακός-Άρης (Ζ). 
19.30 (Alpha Sports 1): Άρης-ΠΑΟ (βόλεϊ ανδρών, Ζ). 
21.00 (Supersport 2): Ρεάλ Μ.-Μπέτις (Ζ). 
21.00 (Alpha Sports 2): Ίπσουιτς-Μάντσεστερ Σ. (Ζ). 
21.30 (Alpha Sports 1): Κιέβο-Γιουβέντους (Ζ). 
23.30 (Alpha Sports 1): ΠΑΟ-Εθνικός Αστέρας (Μ). 
03.00 (Alpha Sports 2): Τορόντο-Ορλάντο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O75</CAT>
<ED>
Κωδικός άρθρου: A17252O753</ED>
<ID>
ID:304006

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O75&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ - ΑΕΚ: ΤΟ ΜΕΓΑΛΟ ΜΑΤΣ ΤΗΣ ΤΟΥΜΠΑΣ ΕΠΙΚΕΝΤΡΩΝΕΤΑΙ ΣΤΗ ΧΑΡΙΣΜΑΤΙΚΗ
ΦΥΣΙΟΓΝΩΜΙΑ ΤΩΝ ΜΠΑΓΙΕΒΙΤΣ - ΣΑΝΤΟΣ
</H5><H2>Ντέρμπι με... προσωπικότητα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ντούσαν Μπάγιεβιτς. Ο «πρίγκιπας» με τη συστηματική δουλειά του στον ΠΑΟΚ
δημιούργησε ένα αξιόμαχο και κυρίως σοβαρό σύνολο, που ξέρει τι ζητάει μέσα
στο γήπεδο 
Αν η αυριανή μονομαχία των Δικεφάλων στην Τούμπα μπορεί να χαρακτηριστεί ως
«αετομαχία», η κόντρα μεταξύ των Ντούσαν Μπάγιεβιτς και του Φερνάντο Σάντος
σηματοδοτεί το... «μπρα ντε φερ» ανάμεσα σε δύο σχολές. Τόσο όμοιες, αλλά
συνάμα και διαφορετικές μεταξύ τους. 
Ντούσκο Μπάγιεβιτς, απέναντι σε Φερνάντο Σάντος. Ένας Σέρβος που έγινε Έλληνας
και ένας Πορτογάλος που προσπαθεί να μάθει τις συνήθειές μας. Και οι δύο,
αγαπητοί στον (ποδοσφαιρικό) κόσμο. Ο Ντούσκο για τις επιτυχίες του. Ο Σάντος
για το εντυπωσιακό παλμαρέ του σε τίτλους. Μα πάνω απ' όλα για τη σοβαρότητά
τους, την ποιότητα δουλειάς τους, το ίματζ που επιμελώς καλλιεργούν. 
Ένας «πρίγκιπας» κοντράρει έναν... «βασιλιά», καθόσον ο Φερνάντο Σάντος
συνηθίζει να λέει ότι «όταν νικώ είμαι βασιλιάς για τους άλλους». Τι
πρεσβεύουν; Πώς λειτουργούν, πώς συμπεριφέρονται εντός και εκτός των τειχών
(δηλαδή, των αποδυτηρίων); Μοιάζει και σε τι ο τρόπος δουλειάς τους; Η «ΟΜΑΔΑ»
επιχειρεί να προσεγγίσει τον Ντούσαν Μπάγιεβιτς και τον Φερνάντο Σάντος, από
μια διαφορετική οπτική γωνία. 
Η προετοιμασία και ο τρόπος δουλειάς: Ο Μπάγιεβιτς δίνει ιδιαίτερο
βάρος στην πειθαρχία και θέλει σταδιακά οι νέοι να προσαρμοστούν στον τρόπο
δουλειάς των παλαιότερων, να μπουν στο σύνολο. Μετά τις τρεις ημέρες συνηθίζει
να χορηγεί ρεπό στους παίκτες του. Δεν παραλείπει να τους... τρέχει, αλλά
υπάρχουν και διαστήματα χαβαλέ. Μεταξύ των αγώνων κάνει πάντα προπόνηση. Δόγμα
του; Οι παίκτες πρέπει να έρχονται καθημερινά στο γήπεδο, ακόμη και για πισίνα
ή σάουνα. Επιθυμεί οι προπονήσεις να διεξάγονται την ώρα του ματς, ακόμη και
το βράδυ. Άλλωστε, σύμφωνα με τα στοιχεία του, ο οργανισμός δεν είναι τόσο
έτοιμος το πρωί και μετά δεν προλαβαίνει να κάνει τις απαιτούμενες καύσεις. 
Φερνάντο Σάντος. Ο Πορτογάλος προσπαθεί, παρά τα προβλήματα, να κρατά
χαμηλούς τόνους και να διατηρεί καλές σχέσεις με κάθε παίκτη όπως και αν ονομάζεται...

Ο Σάντος στην πρώτη του προετοιμασία με τους παίκτες τής ΑΕΚ, το περασμένο
καλοκαίρι, φρόντισε να τους δείξει «ποιος είναι το αφεντικό». Η αλήθεια είναι
πως με τη σοβαρότητά του τους κέρδισε όλους, ακόμη και τον... δύσκολο Ντέμη.
Ασχολήθηκε με τη φυσική κατάσταση, έβλεπε κασέτες προκειμένου να διαπιστώσει
κενά στην ομάδα, αναζητούσε πληροφορίες για το δυναμικό, τις μεταγραφές, τις
διοικητικές εξελίξεις στην ΑΕΚ. Και οι δύο όμως έγιναν σύντομα το «σημείο
αναφοράς» στην ΑΕΚ, έστω και σε διαφορετικές περιόδους. Μεταξύ των αγώνων ο
Σάντος δίνει ένα ρεπό. Και κάνει πρωί προπονήσεις. Πιστεύει ότι το απόγευμα
είναι για τις οικογένειες, η ξεκούραση έρχεται ευκολότερα και αποφεύγονται
έτσι τα ανεπιθύμητα ξενύχτια. 
Γυμναστής: Από τα μέσα της δεκαετίας του '90 ο Ντούσκο δείχνει...
ερωτευμένος με τον Δημήτρη Μπουρουτζήκα. Τον έχει κοντά του σε ΑΕΚ, Ολυμπιακό,
ΠΑΟΚ. Αναπόσπαστο μέλος της «οικογένειας». Ο Μπουρουτζήκας, καθ' όλα
επιτυχημένος γυμναστής, δίνει βάση τόσο στην αερόβια (με συνεχές τρέξιμο), όσο
και στην αναερόβια ικανότητα. Χρησιμοποιεί λάστιχα, γίνονται βάρη. Ο Σάντος
γνώρισε στην Πορτογαλία τον Άγγλο Ρότζερ Σπράι και εισήγαγε κάτι νέο στα
γήπεδά μας. Ο Σπράι τυγχάνει γενικής αποδοχής από τους ποδοσφαιριστές. Όταν
βρέχει τους βάζει σε αίθουσα και οι ασκήσεις γίνονται συνοδεία μουσικής!
Θεωρεί ότι με ρυθμικά σφυρίγματα ή ελαφρά... παλαμάκια οι παίκτες κάνουν
αυτόματες κινήσεις που θα τους βοηθήσουν στους αγώνες. Λίγα βάρη, όχι μεγάλη
ένταση, εκρήξεις, η γυμναστική της ΑΕΚ αποδίδει και φέρνει λίγο σε... μπαλέτο! 
Σύστημα: Θιασώτης της νοοτροπίας «οι παίκτες κάνουν το σύστημα», ο
Ντούσκο το προσάρμοζε ανάλογα με τα όπλα που είχε στη διάθεσή του. Άλλοτε
4-4-2, άλλοτε 3-4-3. Δεν δίστασε να βάλει δεξιά τον Τσάρτα (αναδείχθηκε ο
μέσος κορυφαίος σκόρερ!) και να επιβάλει τριπλέτα με Κετσπάγια-Μπατίστα. Στα
πρωταθλήματα της ΑΕΚ σούπερ μερίδιο είχε ο αρχισκόρερ και οδηγός Βασίλης
Δημητριάδης! Στις... φτερούγες δίνει μεγάλη προσοχή, θέλει οι 11άδες του να
απλώνονται στο γήπεδο, να βγαίνουν παίκτες από τις άκρες. Ο Σάντος διατηρεί το
4-3-3, έστω με παραλλαγές. Βάζει «δίδυμα» στα άκρα, ενώ τοποθετεί και ο ίδιος
δεξιά τον Τσάρτα! Η ΑΕΚ τότε και τώρα εμφανίζεται «δουλεμένη» ομάδα. 
Η συμπεριφορά με τον τερματοφύλακα: Όσοι γκολκίπερ έχουν δουλέψει με
τον Ντούσκο, ασφαλώς θα γνωρίζουν ότι όποιος αρχίζει το πρωτάθλημα, κατά 99%
το τελειώνει. Μόνο αν γίνουν απανωτοί... σεισμοί ο Μπάγιεβιτς αλλάζει τον
«άσο». Με τον Σάντος, τουλάχιστον στην αρχή της περιόδου οι Ατματσίδης -
Χιώτης εναλλάσσονταν, αλλά τώρα ο πολύπειρος Ηλίας ανέκτησε το προβάδισμα. 
Σχέσεις με τον Τύπο: Ο Ντούσαν Μπάγιεβιτς αισθάνεται περίπου ότι...
υποχρεώνεται να δώσει συνέντευξη Τύπου. Στις εφημερίδες ή τα περιοδικά σπάνια
παραχωρεί συνεντεύξεις και κυρίως αυτό γίνεται προς το τέλος της (συνήθως)
επιτυχημένης σεζόν. Ύστερα από ένα άσχημο αποτέλεσμα, είναι εκνευρισμένος με
τα λάθη και μπορεί, αν το... φιτίλι πλησιάζει στο μπαρούτι, να στείλει τον
βοηθό του, Ραβούση ή Περσία. Ο Σάντος επιδιώκει τις σχέσεις με τον Τύπο. Κατά
κόρον δίνει συνεντεύξεις, ειδικά στον Τύπο της Πορτογαλίας. Αν γνώριζε τη
γλώσσα, μπορεί καθημερινά να είχαμε δηλώσεις του! 
Ομιλίες στους παίκτες μετά τους αγώνες: Κάθε Δευτέρα, ο Ντούσαν
Μπάγιεβιτς συγκεντρώνει τους παίκτες στα αποδυτήρια και κάνει ανάλυση λαθών
και φάσεων. Η λεγόμενη «κριτική». Βίντεο για το ματς έχει δείξει την παραμονή
στο ξενοδοχείο και μόνο σε... σπέσιαλ περιπτώσεις το δείχνει και μετά. Ύστερα
από κάποια νίκη δεν λέει πολλά, ενώ μπορεί και τίποτα στις ήττες, αν θέλει η
ατμόσφαιρα να αποφορτιστεί. Ο Σάντος, μία ημέρα μετά τους αγώνες δίνει ρεπό.
Έτσι, η κατάσταση είναι καλύτερη την Τρίτη και το μυαλό πεντακάθαρο. Στις
νίκες φροντίζει να λέει «μόνο μια νίκη ήταν, τίποτα παραπάνω», στις ήττες
θέλει να επαναφέρει την ηρεμία. Λίγα λόγια κριτικής, όλα στο τερέν θα
διορθωθούν.«Είμαστε οικογένεια, η ομάδα νικά, η ομάδα χάνει. Ποτέ το Εγώ πάνω
από το Εμείς», η φιλοσοφία του. 
Μεταγραφές: Ανέκαθεν με τους προέδρους που συνεργάστηκε, ο Μπάγιεβιτς
έδειξε λίγο διαλλακτικός στις μεταγραφές. Με την έννοια ότι αν του έφερναν
έναν παίκτη, δεν χαλούσε τον κόσμο. Ο Γιδόπουλος έφερε τον Οκόνσκι. Ο
Μελισσανίδης τον Μητρόπουλο. Ο Κόκκαλης τον Τζιοβάνι. Ο Μπατατούδης τον
Αντινόλφι. Παραδείγματα φέρνουμε απλά. Κοιτούσε να τους αξιοποιήσει και εν
τέλει τα κατάφερνε. Πήρε από όλους. Κατά τα λοιπά, διστακτικός με τους ξένους,
ήθελε να έχει προσωπική άποψη, έκανε ταξίδι και κατέληγε συχνά - πυκνά σε
Σέρβους. Βαρεσάνοβιτς, Σάμπα, Γκόγκιτς ή στην αγαπημένη του... κυπριακή αγορά. 
Ο Σάντος το καλοκαίρι δεν ήξερε, τώρα μάλλον έμαθε. Ο Ψωμιάδης έφερε τον Ίβιτς
και παραλίγο να έχουμε... τρίτο παγκόσμιο πόλεμο! Παραίτηση, ανάκληση, τα
γνωστά. Στράφηκε στην αγορά της Πορτογαλίας και δη σε παίκτες που πέρασαν από
τα χέρια του στην Πόρτο. Μιελκάρσκι ή Φόλια. 
Σχέσεις με τις βεντέτες: Τα ονόματα πάντα αναγνωρίζουν τη συμβολή του
Ντούσαν Μπάγιεβιτς στο ανέβασμα της αξίας τους στο ποδοσφαιρικό χρηματιστήριο.
Άσχετα αν κατά περιόδους εμφανίζονται «κουμπωμένοι» με τον Ντούσκο. Δεν είναι
πολύ φίλος μαζί τους, βγαίνουν όμως όλοι μαζί έξω για φαγητό αραιά και πού.
Στην ΑΕΚ συμπαθούσε τον Καραγιάννη, στον Ολυμπιακό τον Νινιάδη και τον
Μαυρογενίδη. Ούτε όμως στη Νέα Φιλαδέλφεια ούτε στον Πειραιά, όταν έφυγε,
έτρεξαν οι ποδοσφαιριστές στον Διόνυσο να τον μεταπείσουν. Ο Σάντος στον τομέα
επαφή παίρνει μεγαλύτερο βαθμό. Οι παίκτες-σύμβολα τον στηρίζουν και δεν είναι
τυχαίες οι πρόσφατες πρωτοβουλίες. 
Αξίωμα: Ο Ντούσαν λέει, ανεξαρτήτως αποτελέσματος: «Κοιτάμε το επόμενο
παιχνίδι και στο τέλος θα δούμε τι κάναμε». Ο Σάντος τονίζει: «Μια νίκη είναι
μόνο τρεις βαθμοί. Και στα ντέρμπι το ίδιο συμβαίνει, κανένα ματς δεν δίνει
παραπάνω». 
Εξωτερική εμφάνιση: Αντικρύζοντας στον δρόμο τον Ντούσαν Μπάγιεβιτς θα
πιστέψεις ότι μόλις βγήκε από το κομμωτήριο! Προσεγμένη εμφάνιση, με κοστούμι
και κλασική γραβάτα. Καμιά φορά εμφανίζεται και με πόλο. Ο Σάντος ντύνεται πιο
«κάζουαλ» και πάνω από το πουκάμισο φορά αμάνικο πουλόβερ. 
Έξοδος και συνήθειες: Όταν πεις τη λέξη «Καστελλόριζο» στην Κηφισιά,
αμέσως γνωρίζεις το σημείο συνάντησης της «ομάδας Ντούσκο»! Ψάρι και κρασί στο
πρόγραμμα, ενώ το ουίσκι ας περιμένει για το βράδυ. Για λόγους υγείας έκοψε το
τσιγάρα και μετά τις σπουδαίες νίκες απολαμβάνει το πούρο του. Ο Σάντος δίνει
τα ραντεβού του στο ξενοδοχείο «Πεντελικόν» και προτιμά την μπίρα. Καπνίζει το
τσιγάρο του και, αν το προσφέρει ο συνεργάτης του Ροζάριο, ακόμη καλύτερα! Το
γούρι, το γούρι! 
Στο ξενοδοχείο: Επιδιώκει ο Ντούσκο να βάζει τους νεοφερμένους με τους
παλιούς για να προσαρμόζονται. 'Η τους ξένους με Έλληνες, με απώτερο στόχο να
κάνουν παρέες και να μάθουν τη γλώσσα. Ο Σάντος στην αρχή άλλαζε τα δωμάτια
των παικτών, ίσως γιατί περίμενε να μάθει τα πάντα για τις συνήθειές τους.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17252O761</ED>
<ID>
ID:303924

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O76&aa=1</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΙΝΙΔΗΣ
</H5><H2>Ναι, σκεφτόμαστε το Τσάμπιονς Λιγκ
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

«Όπως γίνεται σε όλα τα παιχνίδια αυτού του είδους, ο νικητής κρίνεται στις
λεπτομέρειες», λέει ο Παντελής Κωνσταντινίδης για το αυριανό ματς με την ΑΕΚ

Ο αγώνας του ΠΑΟΚ με την ΑΕΚ αύριο στο γήπεδο της Τούμπας σηματοδοτεί για την
ομάδα της Θεσσαλονίκης την έναρξη μιας σειράς έξι σημαντικών ντέρμπι για το
πρωτάθλημα και το Κύπελλο. Η ομάδα του Ντούσαν Μπάγιεβιτς καλείται να
αντιμετωπίσει τρεις φορές την ΑΕΚ (μία φορά για το πρωτάθλημα και δύο για το
Κύπελλο) και από μία φορά τον Άρη, τον Ηρακλή και τον Ολυμπιακό. Το γεγονός
αυτό δεν αγχώνει ούτε και φοβίζει τους παίκτες του ΠΑΟΚ. «Εμείς βλέπουμε μόνο
το πρώτο παιχνίδι με την ΑΕΚ. Τα υπόλοιπα θα τα δούμε με τη σειρά τους, αμέσως
μετά», είπε ο Παντελής Κωνσταντινίδης, για να επισημάνει στη συνέχεια:
«Θέλουμε τη νίκη στο πρώτο παιχνίδι με την ΑΕΚ την Κυριακή για να μας βοηθήσει
στον ψυχολογικό τομέα, ώστε να έχουμε ανάλογη συνέχεια και στα υπόλοιπα
ντέρμπι». 
Μπορεί ο ΠΑΟΚ να πρέπει να αντιμετωπίσει την ΑΕΚ τρεις φορές σε διάστημα
περίπου δέκα ημερών, όμως το σημαντικότερο παιχνίδι για τους παίκτες του
Ντούσαν Μπάγιεβιτς είναι αυτό του πρωταθλήματος, αφού οι στόχοι που έχει θέσει
η ομάδα του ΠΑΟΚ για τον θεσμό τού πρωταθλήματος είναι μεγαλύτερης σημασίας.
«Το πρωτάθλημα για μένα, αλλά πιστεύω και για τα υπόλοιπα παιδιά, είναι
σημαντικότερος στόχος», είπε ο Κωνσταντινίδης. Και συνέχισε: «Το Κύπελλο είναι
οπωσδήποτε ένα σημαντικό τρόπαιο για κάθε ομάδα, όμως οι ομάδες γίνονται
μεγάλες μέσα από τα πρωταθλήματα και μέσα από τη συμμετοχή τους στο Τσάμπιονς
Λίγκ». Τα τελευταία χρόνια, στα αποδυτήρια του ΠΑΟΚ, το Τσάμπιονς Λιγκ
ακουγόταν μόνο για να σχολιάσουν οι παίκτες της ομάδας τα αποτελέσματα του
θεσμού. Εδώ και λίγο καιρό όμως η κορυφαία αυτή ποδοσφαιρική διοργάνωση είναι
ένα από τα κίνητρα των παικτών του Ντούσαν Μπάγιεβιτς. «Το Τσάμπιονς Λιγκ
είναι κίνητρο. Θέλουμε να κερδίσουμε στα ντέρμπι που έχουμε μπροστά μας για να
μείνουμε κοντά στον στόχο αυτό και να αγωνιζόμαστε με μεγαλύτερο ενδιαφέρον σε
κάθε παιχνίδι. Δεν ξέρω αν τελικά θα τα καταφέρουμε ή όχι, όμως είμαι σίγουρος
ότι θα παλεύουμε για τον στόχο αυτό μέχρι το τελευταίο παιχνίδι του
πρωταθλήματος», είπε ο Παντελής, ενώ αναφερόμενος στη σημασία του αγώνα της
Κυριακής ανέφερε: «Είναι πολύ σημαντικό παιχνίδι, όχι τόσο βαθμολογικά όσο
ψυχολογικά για την ομάδα. Είναι ένα ντέρμπι και έτσι όπως γίνεται σε όλα τα
παιχνίδια αυτού του είδους, ο νικητής κρίνεται στις λεπτομέρειες. Πρέπει να
προσέξουμε τις χαμένες ευκαιρίες και να είμαστε προσεκτικοί στην τελική πάσα».
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O76</CAT>
<ED>
Κωδικός άρθρου: A17252O762</ED>
<ID>
ID:303974

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O76&aa=2</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ
</H5><H2>Εγώ δεν πρόκειται να φύγω νύχτα
</H2>
«Για ένα πράγμα να είστε σίγουροι: ούτε έρχομαι ούτε φεύγω νύχτα»! Ο Φερνάντο
Σάντος, απόλυτα βέβαιος για τον εαυτό του, έβαλε πολλά πράγματα στη θέση τουε
στη χθεσινή (ύστερα από πολύν καιρό) συνέντευξη Τύπου. Και ξεκαθάρισε ότι θα
μείνει στην ΑΕΚ έως τη λήξη του συμβολαίου και θα φύγει μόνο αν του το πουν!
«Θα ήταν μεγαλύτερο λάθος αν οι παίκτες μάθαιναν για την παραίτησή μου από
τρίτους. Για τον λόγο αυτό το έκανα ταυτόχρονα και το είπα εκεί όπου έπρεπε». 
Επίσης σε άλλες τοποθετήσεις του είπε: 
*** Πρέπει να έχουμε εμπιστοσύνη σε μας. Εμπιστεύομαι τους παίκτες και
θέλουμε τη στήριξη των οπαδών που θα την έχουμε. Πάνω από όλα κάνουμε ομάδα με
δυναμική, δεν θα χάσουμε όσα κάναμε μέσα σε έξι μήνες δουλειάς. Ούτε πρέπει να
κάνουμε κάθε παιχνίδι «ζωή ή θάνατο». Το ποδόσφαιρο είναι παιχνίδι και
χρειάζεται σταθερότητα. 
*** Δέχομαι την κριτική για τις αλλαγές στο ματς με τον Ολυμπιακό. Ο
προπονητής όμως αποφασίζει πριν από ή κατά τη διάρκεια του αγώνα. Δεν έχω την
πεποίθηση ότι τα ξέρω όλα ούτε ότι είμαι ο Θεός. Δεν με βρίσκει όμως σύμφωνο
να τίθεται θέμα ποιότητος ενός προπονητή. Είμαι προπονητής που κάνω αλλαγές
στο 10' ή στο 15'. Αν έκανα αλλαγές με τον Ολυμπιακό θα περίμενα την τύχη ή
την ατυχία. Έτσι το έβλεπα. Δεν μου φάνηκε ότι θα έφερναν αποτέλεσμα. Εμείς
κυνηγήσαμε το τρίτο γκολ και το έβαλε με τύχη ο αντίπαλος. Όταν χάνει η ομάδα
χάνει μόνο ο προπονητής, άρα πρώτος αυτός θέλει να νικά. Στις νίκες η χαρά
μοιράζεται. Δεν κάνω αλλαγές για να απατήσω τον κόσμο. 
*** Φήμες είναι ότι φεύγω ή περιμένω τα αποτελέσματα. Η πλάκα αυτή δεν
μου αρέσει. Πλάκα μου κάνετε; Είμαι με ψυχή και σώμα στην ΑΕΚ. Αν κάποτε δεν
με θέλουν, ας μου το πουν. 
*** Η ομάδα έδειξε ανυπόμονη για τη νίκη με τον Ολυμπιακό. Η καλύτερη
λύση είναι η νίκη με τον ΠΑΟΚ! 
*** Κάποιες δηλώσεις σε συγκεκριμένη στιγμή με έκαναν να υποβάλω την
παραίτησή μου. Η σχέση μου με τη διοίκηση ήταν χωρίς προβλήματα. Το ίδιο και
τώρα, δεν είχα κάτι προσωπικό. 
*** Ο στόχος ήταν να κάνουμε ομάδα. Κανείς δεν μίλησε για πρωτάθλημα.
Βέβαια, οι στόχοι αλλάζουν και θα τους κυνηγήσουμε. Κανείς δεν περίμενε ότι
στο τέλος του πρώτου γύρου θα ήμασταν ένα βαθμό πίσω από τον Ολυμπιακό στην
αρχή του πρωταθλήματος. Μόνο ίσως εγώ το πίστευα. Μετά δύο ήττες δεν γίνεται
να ζούμε δράμα ή τραγωδία! 
*** Δεν νομίζω να κάνουμε μεταγραφές. 
*** Είναι υποθετικό να λέμε ότι επηρέασε την ομάδα η ιστορία της
παραίτησής μου. Είναι ένα παιχνίδι υποθέσεων! Πάντα θα έχουμε την αμφιβολία!

Οριακός αγώνας

Αγώνας με τον... κωδικό «οριακός» είναι αυτός που δίνει αύριο το απόγευμα στην
Τούμπα η ΑΕΚ. Κι αυτό, διότι αν έρθει τρίτη συνεχής αποτυχία και δη ήττα, τότε
δεν αποκλείεται οι ελπίδες για διάκριση να μειωθούν περισσότερο και οι
εξελίξεις να τρέξουν νωρίτερα. Μετά τις ήττες από Ηρακλή και Ολυμπιακό, σειρά
παίρνει ο διψασμένος για επιτυχία ΠΑΟΚ.

Ο Φερνάντο Σάντος προβληματίζεται για το πώς θα παρατάξει την ομάδα του
έχοντας ως δεδομένη την απουσία του (τιμωρημένου) Κασάπη. Αν βάλει πίσω τον
Ξενίδη, μπορεί να τον... παντρέψει με τον Φόλια, αλλά τη θέση διεκδικεί και ο
Γεωργέας. Εκτός και αν πάει αριστερά ο Φερούζεμ! Δεξιά, σκέφτεται να
επαναφέρει τον Λάκη, αλλά ο Πορτογάλος θα ήθελε και έναν ακόμη, αφού η
αριστερή πτέρυγα του ΠΑΟΚ θεωρείται ιδιαίτερα ικανή. 
Παράλληλα, με τους Ίβιτς-Ντέμη μπροστά το ζητούμενο είναι να μην κατεβαίνουν
τα μπακ και οι μέσοι του ΠΑΟΚ ως την περιοχή της ΑΕΚ. Για τον Γκαμάρα, έβγαλε
χθες το μισό πρόγραμμα, μπήκε στην αποστολή και, άρα, μαζί με τον Κωστένογλου
θα είναι το δίδυμο της άμυνας.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O77</CAT>
<ED>
Κωδικός άρθρου: A17252O771</ED>
<ID>
ID:303925

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O77&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΚΟΝΤΡΑ ΣΤΟΝ ΕΘΝ. ΑΣΤΕΡΑ
</H5><H2>Προσπαθεί να ξεχάσει
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο ΠΑΟ θέλει μόνο νίκη κόντρα στον Εθνικό Αστέρα. Στο στιγμιότυπο ο Λυμπερόπουλος

Τις ελπίδες του στο πρωτάθλημα εναποθέτει πλέον ο Παναθηναϊκός που
αντιμετωπίζει αύριο στη Λεωφόρο τον Εθνικό Αστέρα (15.00). Ύστερα από το σοκ
του αποκλεισμού στο Κύπελλο από τον Ηρακλή, οι «πράσινοι» μαζεύουν... τα
κομμάτια τους και βάζουν σε τάξη τις σκέψεις τους, ώστε να ξεχαστεί όσο το
δυνατόν γρηγορότερα το ματς της προηγούμενης Τετάρτης. Ο Σέρχιο Μαρκαριάν
βρίσκεται ήδη στην πατρίδα του την Ουρουγουάη για τον γάμο του γιου του και τη
θέση του στο τιμόνι της τεχνικής ηγεσίας για τη συνάντηση της 13ης
αγωνιστικής, θα πάρει ο Τάκης Οικονομόπουλος. Ο κόσμος του ΠΑΟ αναμένεται να
δώσει και πάλι το «παρών», όμως σε περίπτωση απώλειας θα υπάρξουν εξελίξεις. 
Στην Παιανία πλέον όλοι επικεντρώνουν τη προσοχή τους στο «δύο στα δύο» στους
συνεχόμενους εντός έδρας αγώνες με την ομάδα της Καισαριανής και τον Πανιώνιο,
που με πιθανή απώλεια των πρωτοπόρων θα μειώσει ακόμα περισσότερο τη διαφορά
που τους χωρίζει από την κορυφή. Στο ιατρικό δελτίο του «τριφυλλιού»
ερωτηματικό παραμένει η συμμετοχή του τραυματία Γιούρκα Σεϊταρίδη, ενώ στην
ενδεκάδα θα επιστρέψει ο Κυργιάκος που εξέτισε την ποινή του. 
Παρόλα αυτά, οι παίκτες του Παναθηναϊκού είναι αποφασισμένοι να τα δώσουν όλα
στη συνέχεια και να διατηρήσουν τις ελπίδες τους για κάτι καλό σε Ελλάδα και
Ευρώπη. Σίγουρα, υπάρχει απογοήτευση στην ομάδα και αυτό είναι λογικό, καθώς
το Κύπελλο είναι μία σημαντική διοργάνωση, στην οποία τελευταία φορά που
ανέβηκε το «τριφύλλι» στο βάθρο του νικητή ήταν την περίοδο 1995-'96. Ωστόσο,
όλοι στο πράσινο στρατόπεδο είναι σίγουροι ότι η ομάδα θα πάει πολύ καλύτερα
στη συνέχεια και θα βρεί τον δρόμο της. Οι επτά βαθμοί που χωρίζουν τον ΠΑΟ
από τη κορυφή της Α' Εθνικής είναι αρκετοί, αλλά μπορούν να καλυφθούν στον
δεύτερο γύρο, ειδικά στα ντέρμπι με ΑΕΚ και Ολυμπιακό, τα οποία θα γίνουν στη
Λεωφόρο. Ο Παναθηναϊκός αναμένεται να παραταχθεί αύριο με τους Νικοπολίδη,
Φύσσα, Χένρικσεν, Σάριτς, Κυργιάκο, Γκαλέτο, Μίκαελσεν, Κόλκα, Λυμπερόπουλο,
Βλάοβιτς, Κωνσταντίνου.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17252O781</ED>
<ID>
ID:303926

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O78&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Με τον Πανιώνιο
</H5><H2>Πρώτος αντίπαλος η κούραση
</H2>
* ΘΕΣΣΑΛΟΝΙΚΗ 
Δύο είναι τα θέματα που προβληματίζουν το Άγγελο Αναστασιάδη εν όψει του αγώνα
με τον Πανιώνιο, μετά την πρόκριση της ομάδας του Ηρακλή επί του Παναθηναϊκού.
Πρώτα από όλα να μην πάρουν τα μυαλά των παικτών του αέρα και στη συνέχεια να
περιορίσει όσο μπορεί την κούραση τους, αφού η ομάδα σε διάστημα δέκα ημερών
έδωσε τέσσερα δυνατά ντέρμπι, με αντιπάλους την ΑΕΚ, τον Παναθηναϊκό, τον Άρη
και πάλι τον Παναθηναϊκό. 
Στο αυριανό παιχνίδι, ο Άγγελος Αναστασιάδης δεν θα έχει στη διάθεσή του τους
Κυριαζή και Νεμπεγλέρα, που συμπλήρωσαν κάρτες στο παιχνίδι με τον Άρη. Θα
έχει στη διάθεσή του, βέβαια, τους Χατζή και Νατσούρα, που ήταν τιμωρημένοι.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17252O782</ED>
<ID>
ID:303975

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O78&aa=2</URL></REF>


Article

<CATEGORY>vin10</CATEGORY>

 <H2>Στα ύψη η αδρεναλίνη
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Στα ύψη έχει ανέβει η αδρεναλίνη των παικτών, οι οποίοι αυξάνονται κατακόρυφα
όσο η κληρωτίδα αρνείται πεισματωδώς να αναδείξει νικητή στην πρώτη κατηγορία.
Τα συνεχόμενα Τζακ Ποτ έχουν γίνει 8, ύστερα και από αυτό της περασμένης
Πέμπτης, ενώ ο ΟΠΑΠ ανακοινώνει ό,τι τα διανεμόμενα θα ανέλθουν στην αυριανή
κλήρωση σε τουλάχιστον 4,5 εκατ. ευρώ, προσδίδοντας τεράστιο ενδιαφέρον. Ο
Τζόκερ 7 έκανε την δεύτερη συνεχόμενη εμφάνισή του, ενώ σχεδόν μονοπωλεί στη
φετινή περίοδο, αφού έχει συγκεντρώσει 4 παρουσίες στους 7 διαγωνισμούς του
2002. Παράλληλα φλερτάρει την πρώτη θέση στο συνολικό σκορ, εκμεταλλευόμενος
την επί 67 ολόκληρους διαγωνισμούς αδράνεια του πρωτοπόρου 16. Τέλος, τα 5
τυχερά δελτία της δεύτερης κατηγορίας, με ενισχυμένο μερίδιο λόγω του Τζακ Ποτ
στον προηγούμενο διαγωνισμό, παίχτηκαν στον Πειραιά, στη Σύρο, στη Βέροια, στο
Λιτόχωρο και στους Σοφάδες. <H3>ΑΠΟΤΕΛΕΣΜΑΤΑ ΤΟΥ 7ου ΔΙΑΓΩΝΙΣΜΟΥ ΠΕ 24/1/2002 </H3>
* Κληρώθηκαν οι αριθμοί: 9, 24, 29, 41, 42 (5 από 45).

* Τζόκερ: ο 7 (1 από 20)

* Συμπληρώθηκαν 11.172.527 στήλες.

* Μοιράστηκαν 1.275.186,26 ευρώ

* Δεν μοιράστηκαν 4.323.621,20 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 5 επιτυχίες που κερδίζουν από
112.587,53 ευρώ, 3η κατηγορία: 55 επιτυχίες από 2.864,22 ευρώ, 4η
κατηγορία: 972 επιτυχίες από 62,06 ευρώ, 5η κατηγορία: 3.153
επιτυχίες από 38,80 ευρώ, 6η κατηγορία: 51.518 επιτυχίες από 2,24 ευρώ,
7η κατηγορία: 45.776 επιτυχίες από 1,68 ευρώ και 8η κατηγορία:
224.736 επιτυχίες από 0,79 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O78</CAT>
<ED>
Κωδικός άρθρου: A17252O783</ED>
<ID>
ID:304007

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O78&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΟΛΥΜΠΙΑΚΟΣ ΚΑΙ ΗΡΑΚΛΗΣ ΣΤΗΝ ΚΛΗΡΩΣΗ ΤΟΥ ΤΣΑΜΠΙΟΝΣ ΛΙΓΚ </H5><H2>Μακριά από ...εμφύλιο </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Αντρέι Κράβαρικ και Μάριος Γκιούρδας είναι καλύτερα να μη συναντηθούν σ' αυτή
τη φάση και στην Ευρώπη (αλλά ο πρώτος έχει απόψε και αποστολή στον Έβρο...)

Τελευταίο σκαλί για το Φάιναλ Φορ του Τσάμπιονς Λιγκ στο βόλεϊ η προημιτελική
φάση που κληρώνει σήμερα στο Λουξεμβούργο, με την Ελλάδα να είναι η μοναδική
χώρα που καμαρώνει δύο εκπροσώπους! 
Όμως, όλοι στο χώρο του βόλεϊ απεύχονται την πιθανότητα να κληρωθούν αντίπαλοι
ο πρώτος του Α' ομίλου Ηρακλής και ο 2ος του Β' ομίλου Ολυμπιακός. 
Το περίεργο είναι ότι για τον Ολυμπιακό δεν υπάρχει ίσως ευκολότερος αντίπαλος
από τον Ηρακλή, αφού οι άλλοι δύο 1οι ομίλων είναι η ιταλική Ματσεράτα (Γ'
όμιλος) και η καθαρόαιμη (χωρίς ξένους παίκτες) ρωσική Λούζνικι Μόσχας που
πέταξε έξω την περίφημη ιταλική Τρεβίζο με δύο νίκες και ειδικά προχθές στη
Μόσχα 3-1 σε συγκλονιστική μάχη που έκρινε την πρόκριση. Με νίκη οι Ιταλοί
περνούσαν και άφηναν έξω τους Ρώσους! 
Αντίθετα, ο Ηρακλής έχει να επιλέξει από κατώτερες του Ολυμπιακού ομάδες, τη
μέτριας δυναμικότητας γερμανική Φρίντριχσάφεν και την Τουρ, κατώτερη της
αρνητικής έκπληξης πρωταθλήτριας Ευρώπης Παρί στο γαλλικό Πρωτάθλημα. 
Πάντως, λέμε μακριά από ζευγάρι Ηρακλή- Ολυμπιακού (όσο και αν εξασφαλίζει
ελληνική συμμετοχή στο φάιναλ Φορ). Οι Θεσσαλονικείς μπορούν να προκριθούν
ευκολότερα απέναντι στους άλλους δύο αντιπάλους, ενώ οι Πειραιώτες έχουν την
εμπειρία κόντρα σε οποιονδήποτε αντίπαλο. 
ΜΑΧΗ ΣΤΟΝ ΕΒΡΟ 
Πέρα από την κλήρωση πάντως, ο 2ος της κατάταξης της Α1 Ηρακλής απειλείται
σήμερα στο πρωτάθλημα αντιμετωπίζοντας την 5η Ορεστιάδα στον Έβρο (απόψε
19.00- ALPHA DIGITAL) στο πλαίσιο της γεμάτης ντέρμπι 16ης αγωνιστικής. Το
υπόλοιπο πρόγραμμα: Σάββατο: Ολυμπιακός- Ιωνικός Ν.Φ. (Δραπετσώνα, 19.00).
Πανελλήνιος- ΑΕΚ (Κυψέλη, 19.30). Α.Ε. Νικαίας- ΠΑΟΚ (γηπ. Καραμπίνη, 18.00).
Ρέθυμνο- Ολυμπιάδα (18.00). Κυριακή: Άρης- Παναθηναϊκός (Μίκρα, 19.30- ALPHA
DIGITAL). 
*** Το πρόγραμμα της 15ης αγωνιστικής της Α1 γυναικών: Σάββατο:
Μαρκόπουλο- ΖΑΟΝ (18.00). Παναθηναϊκός- Ηρακλής («Λεωφόρος», 17.00).
Βριλήσσια- Καβάλα (17.00). Φιλαθλητικός- Αίας (Πυλαία, 17.30). Κυριακή: Άρης-
Πανελλήνιος («Χαριλάου», 14.00). Λάρισα- ΑΕΒΑΣ (Νεάπολη, 12.00).
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17252O791</ED>
<ID>
ID:303927

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O79&aa=1</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Η πιο κρίσιμη μάχη της Εθνικής
</H2>
Η εθνική ομάδα μπάσκετ «φλερτάρει» σήμερα κόντρα στην Ισπανία (17.40, ΑΝΤ1) με
την πρώτη θέση στον όμιλό της και την πρόκριση στην τελική φάση του Ευρωπαϊκού
Πρωταθλήματος 2003. 
«Η Ισπανία είναι πολύ καλή ομάδα και αυτό αποδεικνύεται από τα μετάλλια που
κατέκτησε στα δύο τελευταία ευρωπαϊκά πρωταθλήματα. Παίζουν καλό μπάσκετ,
τρέχουν και πιέζουν στην άμυνα. Όμως κι εμείς θα πρέπει να τους πιέσουμε, αν
θέλουμε να φθάσουμε στη νίκη», είπε ο ομοσπονδιακός τεχνικός Γιάννης
Ιωαννίδης. 
Ελλάδα και Ισπανία είναι αήττητες στον Β' όμιλο της προκριματικής φάσης και,
φυσικά, το σημερινό ματς είναι ντέρμπι κορυφής. Θα διεξαχθεί στο γήπεδο του
Περιστερίου και η ομοσπονδία έχει διαθέσει σχεδόν όλα τα εισιτήρια, ενώ έχει
δοθεί έμφαση στην παρουσία νέων παιδιών. 
Μάλιστα, αρκετές ομάδες έχουν φροντίσει να παρακολουθήσουν το παιχνίδι παιδιά
από τα τμήματα υποδομής. 
«Είμαστε σε καλή κατάσταση, έχουμε μεγάλη θέληση για τη νίκη και με την
παρουσία του κόσμου, που τον θέλουμε κοντά μας, θέλω να πιστεύω ότι όλα θα
πάνε καλά και θα παραμείνουμε αήττητοι», είπε ο Χρήστος Χαρίσης. 
Η ισπανική ομάδα θα αγωνιστεί χωρίς τον Χουάν Κάρλος Ναβάρο, ο οποίος
τραυματίστηκε την Τετάρτη στο παιχνίδι με το Βέλγιο. Στη θέση του, ο Ισπανός
τεχνικός Ξαβιέ Ιμπρόδα κάλεσε τον Άλεξ Μούμπρου (22, 2,03) της Μπανταλόνα. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17252O792</ED>
<ID>
ID:303976

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O79&aa=2</URL></REF>


Article

<CATEGORY>vin10</CATEGORY>

 <H2>Για θυμήσου...
</H2><H4>Π.Ο. Ψυχικού: Πλούσια ιστορία 65 χρόνων
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο Π.Ο. Ψυχικού, την άνοιξη του 1965, όταν ανέβηκε από τη Β' κατηγορία στην Α'
Αθηνών. Χρώματα, λευκό και πράσινο και έμβλημα με τα αρχικά Π.Ο.Ψ. Όρθιοι από
αριστερά: Σπυρίδης, Ξύδης, Σαμιώτης, Νακόπουλος, Χανακούλας, Παναγιωτόπουλος
και ο προπονητής Στράτος Βασιλειάδης. Καθιστοί: Π. Νικολής, Τριαντάφυλλος, Κ.
Κοιλιαρίδης, Κωστόπουλος, Θ. Νικολής (απουσίαζαν όταν έγινε η φωτογράφιση οι
βασικοί παίκτες Στραβαρίδης, Πετρίδης, Βεζυργιάνης) 
Πλούσιο και δημιουργικό έργο στα ποδοσφαιρικά δρώμενα της Αττικής παρουσιάζει
ο Ποδοσφαιρικός Όμιλος Ψυχικού, που συμπληρώνει φέτος 65 χρόνια από την ίδρυσή
του. 
Το ιστορικό σωματείο του Νέου Ψυχικού ιδρύθηκε την άνοιξη του 1938. Προήλθε
από τη συγχώνευση της Αθλητικής Ενώσεως Ψυχικού και της «Μικρασιατικής». 
Η ποδοσφαιρική αλλά και ευρύτερα η κοινωνική προσφορά του Π.Ο. Ψυχικού σε
τοπικό επίπεδο από την ίδρυσή του μέχρι σήμερα είναι μεγάλη και ουσιαστική,
αφού μέσα από αυτόν τον σύλλογο, διαπαιδαγωγήθηκαν εκατοντάδες παιδιά, τα
οποία σήμερα είναι διακεκριμένοι πολίτες. 
Στο παρελθόν ποδοσφαιριστές του Ψυχικού έκαναν καριέρα σε μεγάλες ομάδες, όπως
ο Μυτώσης στον Ολυμπιακό και την Προοδευτική, ο Βεζυργιάννης στον Παναθηναϊκό
και ο Παπαναστασίου στον Αχαρναϊκό. 
Δέκα χρόνια μετά την ίδρυσή του, ο Π.Ο. Ψυχικού το 1948 εντάχθηκε στη δύναμη
των σωματείων της ΕΠΣΑ και μέχρι σήμερα αγωνίζεται στα πρωταθλήματα της
Αθήνας. Το γεγονός ότι δεν είχε δικό του γήπεδο, του στέρησε τη δυνατότητα να
αναπτύξει τις αγωνιστικές του δυνάμεις και να ανεβεί στη Β' Εθνική, αφού για
πολλά χρόνια πρωταγωνίστησε στην Α' κατηγορία Αθηνών. 
Επί 15 χρόνια (1949 - 1965) προπονητής της ομάδας ήταν ο Στράτος Βασιλειάδης
(παλιός παίκτης του Άρη Θεσσαλονίκης και του ΠΑΟΚ), ενώ για μεγάλα διαστήματα
τεχνικός οδηγός του Π.Ο. Ψυχικού με μεγάλη προσφορά διετέλεσε ο παλιός
τερματοφύλακας της ΑΕΚ και της Α.Ε. Αμπελοκήπων Θανάσης Καλυβόπουλος. 
Το 1965, όταν ανέβηκε στην Α΄ κατηγορία Αθηνών, είχε την καλύτερη ίσως ομάδα
όλων των εποχών. Νίκησε τότε σπουδαίους αντιπάλους όπως Χαραυγιακό, Ολυμπιακό
Λιοσίων, Φοίβο, Ελευθερούπολη, Αρίωνα. 
Ο Π.Ο. Ψυχικού συνεχίζει και σήμερα να αγωνίζεται στο πρωτάθλημα Β΄ κατηγορίας
Αθηνών. 
Πρόεδρος του Δ.Σ. είναι ο παλιός παίκτης της ομάδας Θανάσης Χανακούλας. 
Ήταν λάθος 
Είναι αδύνατον να αμφισβητήσει κανείς την αξία, την προσωπικότητα και τη
μεγάλη και μακρόχρονη προσφορά, ως δημοσιογράφου και ανθρώπου του Πέτρου
Λινάρδου, που υπήρξε στέλεχος στην πρώτη βασική ομάδα συντακτών, από το πρώτο
φύλλο της «ΟΜΑΔΑΣ». 
Και κανείς δεν ξεχνά ότι επί σειρά ετών παρουσίαζε (κάθε εβδομάδα) μια
ολόκληρη σελίδα για κλασικό αθλητισμό με τίτλο «Επάνω στο νήμα». Ήταν μια
άτυχη στιγμή που από σύμπτωση και μόνο παρέλειψα το όνομα του δημοσιογράφου,
ιστορικού του αθλητισμού και επί τιμή προέδρου του ΠΣΑΤ. Ζητώ συγγνώμη.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O79</CAT>
<ED>
Κωδικός άρθρου: A17252O793</ED>
<ID>
ID:304008

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O79&aa=3</URL></REF>


Article

<CATEGORY>vin10</CATEGORY>

 <H5>Α' ΕΘΝΙΚΗ </H5><H2>Η «φωτιά» στην Τούμπα!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Θυμήθηκε τις προάλλες ο Μίμης Παπαϊωάννου εδώ στην «ΟΜΑΔΑ» ένα περιστατικό
παραμονή ντέρμπι ΠΑΟΚ - ΑΕΚ στην Τούμπα (και συγγνώμη Πάνο Γεραμάνη, δεν θα
ξανασυμβεί...). 
*** Ο τότε προπονητής Φάντρονκ (μέγιστος μάστορας στην ψυχολογία και στην
τακτική) στο ξενοδοχείο «Νεφέλη» ήταν πολύ ήρεμος, αν και ο ΠΑΟΚ διέθετε
ομαδάρα. 
*** Κάποια στιγμή ανακοίνωσε την ενδεκάδα που θα έπαιζε, αλλά ανέφερε δέκα
ονόματα και έδωσε εντολές στον καθένα, τι ακριβώς ήθελε να κάνει, ποιος και
πώς θα μαρκάρει ποιον κ.λπ. 
*** Οι παίκτες του «Δικεφάλου» τον κοίταξαν περίεργα και ο αρχηγός
Παπαϊωάννου, ο οποίος είχε θάρρος, το τόλμησε: 
*** «Κόουτς, μας λείπει ένας». 
*** Ο Φάντρονκ χαμογέλασε πονηρά και αποκατέστησε τη ισορροπία πετώντας: 
*** «Ο ενδέκατος είναι ο Αρδίζογλου. Γι' αυτόν δεν υπάρχει ειδική εντολή. Θα
μπει στο γήπεδο και ας κάνει ό,τι θέλει»! 
*** Την επόμενη ημέρα ο Χρήστος Αρδίζογλου, καταπληκτικός «πολυπαίκτης» χάρη
στις επινοήσεις του, την ταχύτητά του, αλλά και τις απίστευτες δυνάμεις του
ήταν ο «παίκτης του ματς». 
*** Όπως θυμάται ο Μίμης, «τον κυνηγούσε όλος ο ΠΑΟΚ». 
*** Μέχρι που πέτυχε ένα γκολ ο (αμαρκάριστος) Βάλτερ Βάγκνερ και η ΑΕΚ
επέστρεψε στην Αθήνα με τους βαθμούς της νίκης. 
Βέβαια, σήμερα δεν υπάρχει Φάντρονκ στην ΑΕΚ, ούτε Αρδίζογλου. 
*** Η ΑΕΚ ταξιδεύει στη Θεσσαλονίκη λίγο «μπερδεμένη» από τις αλλεπάλληλες
ήττες και το όχι ιδιαίτερα καλό κλίμα που υπάρχει στο τμήμα. 
*** Ο Σάντος γνωρίζει καλά πως νέα ήττα αύριο θα ισοδυναμεί με πρόβλημα, ίσως
εμπιστοσύνης στον πάγκο. 
*** Από την άλλη, ο Μπάγιεβιτς διατηρεί την παραδοσιακή ψυχραιμία του, αλλά
δεν είναι σίγουρο αν μόνο αυτή θα του δώσει ανάσα στο πρωτάθλημα και μάλιστα
εν όψει της νέας αναμέτρησης με την ΑΕΚ την προσεχή Τετάρτη για το Κύπελλο στο
«Νίκος Γκούμας». 
*** Ο αγώνας είναι σούπερ ντέρμπι. 
*** Κάτι που ισχύει και έναν ακόμη αυριανό αγώνα: Παναχαϊκή - Ιωνικός. 
*** Ο Λιβαθηνός μπορεί να κέρδισε τον βαθμό την περασμένη Κυριακή από τον
ΠΑΟΚ, όμως, αυτήν τη φορά μια νέα ισοπαλία των Πατρινών θα ισοδυναμούσε με
ήττα, για βαθμολογικούς λόγους μέλλοντος... 
*** Παίζουν ακόμη Ολυμπιακός - Άρης (με αυξημένα εισιτήρια στα γκισέ του
ΟΑΚΑ...), ΟΦΗ - Ξάνθη, Πανιώνιος - Ηρακλής και Παναθηναϊκός - Εθνικός Αστέρας
με ευθύνη του Τάκη Οικονομόπουλου. 
*** Πάντως, η τελευταία αγωνιστική του πρώτου γύρου ανοίγει αυλαία σήμερα με
το μίνι ντέρμπι Ακράτητου - Αιγάλεω στα Άνω Λιόσια. 
*** Η τηλεόραση θα είναι παρούσα. 
Υπάρχει και ο πολύ σημαντικός αγώνας μπάσκετ της Εθνικής μας με την Ισπανία
στο γήπεδο Περιστερίου. 
*** Η πρώτη θέση στον όμιλο επηρεάζεται από αυτό το παιχνίδι, το οποίο θα
παρακολουθήσουν - όπως υπολογίζεται από την ΕΟΚ - πολλοί φίλοι της Εθνικής. 
*** Καιρός ήταν. 
*** Γενικά, υπάρχει μια «ζέστη» για την άλλοτε «αγαπημένη όλων των Ελλήνων»
φιλάθλων, μετά τη νίκη στο Τελ Αβίβ, αλλά και τη φρεσκάδα που έβαλε στο
σύστημα ο αρκετά ώριμος, πλέον, Γιάννης Ιωαννίδης. 
*** Σκεφθείτε ότι η ΚΑΕ Πανιώνιος, γνωστή για τους συνήθως φασαριόζους
«Πάνθηρες» στην εξέδρα, αυτή τη φορά ναύλωσε πούλμαν, θα το γεμίσει με 45-50
παιδιά από την Ακαδημία μπάσκετ του συλλόγου με προορισμό το κλειστό του
Περιστερίου. 
*** Μπράβο. 
Μικρή και μέχρι χθες ανεξιχνίαστη εκκρεμότητα υπάρχει στην ΠΑΕ ΑΕΚ, για το αν
ο Ίλια Ίβιτς έχει δικαίωμα συμμετοχής στον αγώνα Κυπέλλου της Τετάρτης με τον
ΠΑΟΚ. 
*** Ο Σέρβος είχε δεχθεί κίτρινη κάρτα στο ματς με τον Κιλκισιακό, αλλά η
αρμόδια υπηρεσία της ΠΑΕ δεν είναι σε θέση να «μετρήσει» αν ο παίκτης έχει μία
ή δύο κάρτες. 
*** Εννοείται ότι η συμμετοχή του στον αυριανό αγώνα δεν αντιμετωπίζει
πρόβλημα, διότι πρόκειται για άλλο θεσμό! 
*** Όμως, η ιστορία αφήνει εκτεθειμένη την ΠΑΕ ΑΕΚ. 
*** Σκεφθείτε να μη διευκρινιστεί η υπόθεση αρχές εβδομάδας και ο Σάντος να
απειλήσει με... παραίτηση αν δεν έχει δικαίωμα να χρησιμοποιήσει τον Ίλια...
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17252O801</ED>
<ID>
ID:303928

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O80&aa=1</URL></REF>


Article

<CATEGORY>vin10</CATEGORY>

 <H5>ΠΑΟΥΛΟ ΣΟΟΥΖΑ
</H5><H2>Υποψήφιος για την Εσπανιόλ
</H2>
Στην Εσπανιόλ αναζητεί καταφύγιο ο Πάουλο Σόουζα μετά το ναυάγιο της
μεταγραφής του στην Μπενφίκα. Ο προπονητής της καταλανικής ομάδας Πάκι Φλόες
άναψε το πράσινο φως για την απόκτηση του πρώην ποδοσφαιριστή του
Παναθηναϊκού, αλλά ο αθλητικός διευθυντής της Εσπανιόλ, Σέρτζιο Μοργκάνο,
εκφράζει επιφυλάξεις για την κατάσταση της υγείας του Πορτογάλου. «Ο παίκτης
δεν έχει αγωνιστεί τον τελευταίο ενάμιση μήνα και είναι αμφίβολο αν θα
μπορέσει να βρει κατ' ευθείαν θέση στην ομάδα», ήταν τα λόγια του Μοργκάνο. 
Μετά το διαζύγιο με τον Παναθηναϊκό, ο Σόουζα κατέφυγε στη Γερμανία όπου
έκανε ατομικές προπονήσεις και ταυτόχρονα βρισκόταν σε αναζήτηση ομάδας, αφού
στόχος του είναι να αγωνιστεί στο Μουντιάλ το προσεχές καλοκαίρι. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17252O802</ED>
<ID>
ID:303977

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O80&aa=2</URL></REF>


Article

<CATEGORY>vin10</CATEGORY>

 <H5>ΜΠΕΚΑΜ </H5><H2>Θαυμαστής της Μπαρτσελόνα... </H2>
Η αντίστροφη μέτρηση για την αποχώρηση του Ντέιβιντ Μπέκαμ από τη
Μάντσεστερ Γιουνάιτεντ, φαίνεται πως έχει αρχίσει. Μετά τη δήλωση του
διευθύνοντος συμβούλου του συλλόγου, Πίτερ Κένιον, πως οι διαπραγματεύσεις για
την ανανέωση του συμβολαίου του αρχηγού της Εθνικής Αγγλίας έχουν «παγώσει», η
ισπανική εφημερίδα «Diariosport» αποκάλυψε χθες πως μάνατζερ του Άγγλου
ποδοσφαιριστή ήρθαν σε επαφή με μέλη της διοίκησης της Μπαρτσελόνα για να
συζητήσουν την πιθανότητα μετακόμισης του παίκτη στη Βαρκελώνη. Ο Μπέκαμ είναι
θαυμαστής της Μπαρτσελόνα από μικρό παιδί, όταν είχε επισκεφθεί το Κάμπ Νόου
σε τουρνέ με την παιδική ομάδα στην οποία αγωνιζόταν. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17252O803</ED>
<ID>
ID:304009

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O80&aa=3</URL></REF>


Article

<CATEGORY>vin10</CATEGORY>

 <H5>ΡΟΝΑΛΝΤΟ </H5><H2>Τα προβλήματα συνεχίζονται </H2>
Η επιστροφή του Ρονάλντο στην ενδεκάδα της Ίντερ μάλλον θα αναβληθεί για
μία ακόμη φορά. Ο Βραζιλιάνος ποδοσφαιριστής αναγκάστηκε να αποχωρήσει από το
εκπαιδευτικό δίτερμα της Ίντερ με τη δεύτερη ομάδα της Μαγιόρκα όταν
αισθάνθηκε πόνους στους μύες των ποδιών του. «Ακόμη κάνουμε προσπάθειες για
την επιστροφή μου στην ομάδα. Υπάρχουν στιγμές που θέλεις να επιταχύνεις, αλλά
πρέπει να έχεις υπομονή», δήλωσε ο Ρονάλντο, ο οποίος αισιοδοξεί πως τελικά θα
καταφέρει να αγωνιστεί στο Μουντιάλ της Άπω Ανατολής.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17252O804</ED>
<ID>
ID:304018

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O80&aa=4</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ </H5><H2>Έτοιμη για τίτλο η Τζένιφερ </H2>
Ξημερώματα σήμερα είχε προγραμματιστεί ο τελικός γυναικών στο όπεν της
Αυστραλίας, με αντιμέτωπες τις διάσημες Μαρτίνα Χίγκινς και Τζένιφερ Καπριάτι,
την οποία βλέπουμε εδώ να πανηγυρίζει τη νίκη της στον ημιτελικό επί της
Βελγίδας Κιμ Κλίστερς. Δύναμη! <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17252O805</ED>
<ID>
ID:304028

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O80&aa=5</URL></REF>


Article

<CATEGORY>vin10</CATEGORY>

 <H5>ΟΠΕΝ ΑΥΣΤΡΑΛΙΑΣ
</H5><H2>Ο Μαράτ Σάφιν στον τελικό
</H2>
Ο Ρώσος Μαράτ Σάφιν νίκησε τον Γερμανό Τόμι Χάας με 6-7, 7-6, 3-6, 6-0, 6-2
και προκρίθηκε στον τελικό του όπεν της Αυστραλίας στη Μελβούρνη. Ο Ρώσος
τενίστας στάθηκε τυχερός, αφού εκμεταλλεύτηκε τη 45λεπτη διακοπή - λόγω βροχής
- του αγώνα, μετά το πρώτο γκέιμ του τέταρτου σετ. Στο σημείο της διακοπής ο
Χάας προηγείτο με 2-1 σετ! Ο Σάφιν θα αντιμετωπίσει στον τελικό τον Σουηδό
Τόμας Γιόχανσον.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O80</CAT>
<ED>
Κωδικός άρθρου: A17252O806</ED>
<ID>
ID:304032

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O80&aa=6</URL></REF>


Article

<CATEGORY>vin10</CATEGORY>

 <H5>Ελλείψει... Κασπάροφ, Κράμνικ και Ανάντ, ο Ρώσος πέρασε ξανά πρώτος στο
τουρνουά Corus
</H5><H2>Σκάκι
</H2><H4>Ο Μπαρέεφ μπροστά στην Ολλανδία </H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Ρώσος Εβγκένι Μπαρέεφ πέρασε ξανά μόνος πρώτος στο τουρνουά Corus της
Ολλανδίας. Το τουρνουά του Βάικ ααν Ζέε είναι από τα πλέον παραδοσιακά και
ισχυρά παγκοσμίως. Αυτό επιβεβαιώνεται και φέτος, παρά την έλλειψη της χρυσής
τριάδας των Κασπάροφ, Κράμνικ και Ανάντ. Ο Μπαρέεφ, πάντα πολύ ισχυρός αλλά
και πάντα υπό τη σκιά των Κασπάροφ και Κράμνικ, βρίσκει εδώ την ευκαιρία να
ξεχωρίσει. 
10ος γύρος: Μπαρέεφ - Ντρέεφ 1-0 (90 κινήσεις, σλαβική άμυνα), Γκρίσουκ -
Γκέλφαντ 0,5-0,5 (28, Πετρόφ), Μορόζεβιτς - Πίκετ 1-0 (42, Πετρόφ), Λέκο -
Λοτιέ 0,5-0,5 (41, σικελική Σεβενίνγκεν), Γκούρεβιτς - Καζιμτζάνοφ 1-0 (41,
Γκρίνφελντ), Τίμαν - Χάλιφμαν 0,5-0,5 (24, σεμι-Τάρας), Βαν Βέλι - Άνταμς
0,5-0,5 (52, αγγλική). 
Βαθμολογία (σε 10 αγώνες): 1) Μπαρέεφ (Ρωσία, 2.707) 7 βαθμοί, 2) Γκρίσουκ
(Ρωσία, 2.671) 6,5 βαθμοί, 3-5) Άνταμς (Αγγλία 2.742), Μορόζεβιτς (Ρωσία
2.742), Χάλιφμαν (2.688) 6 βαθμοί, 6) Λέκο (Ουγγαρία 2.713) 5,5 βαθμοί, 7-8)
Γκούρεβιτς (Βέλγιο 2.641), Τίμαν (Ολλανδία 2.605) 5 βαθμοί, 9-11) Γκέλφαντ
(Ισραήλ 2.703), Ντρέεφ (Ρωσία 2.683), Λοτιέ (Γαλλία 2.687) 4,5 βαθμοί, 12)
Πίκετ (Ολλανδία 2.659) 4 βαθμοί, 13) Καζιμτζάνοφ (Ουζμπεκιστάν 2.695) 3,5
βαθμοί, 14) Βαν Βέλι (Ολλανδία 2.697) 2 βαθμοί. 
Τίμαν (2.605) - Μπαρέεφ (2.707), 6ος γύρος 
1. γ4 ε5 2. Ιγ3 Ιζ6 3. Ιζ3 Ιγ6 4. η3 Αγ5 5.
Αη2 Ο-Ο 6. Ι: ε5 Α: ζ2+ 7. Ρ: ζ2 Ι: ε5 8.
β3 Πε8 9. Πζ1 δ5 10. δ4 Ιεη4+ 11. Ρη1 δ: γ4 12.
β: γ4 Ιε3 13. Α: ε3 Π: ε3 14. Βδ2 Πε8 15.
Παδ1 γ6 16. Βζ4 Αη4 17. Πζ2 Αθ5 18. δ5 γ: δ5
19. Ι: δ5 Ιη4 20. Πζζ1 Ιε5 21. Βγ1 Α: ε2 22.
Ιζ6+ η: ζ6 23. Π: δ8 Πα: δ8 24. Α: β7 Ρη7
25. Αδ5 Α: ζ1 26. Β: ζ1 Πβ8 27. Βζ2 Ιδ3 28. Β:
α7 Πε1+ 29. Ρη2 Πβ2+ 30. Ρθ3 Ιε5 31. η4 Πεε2 32.
Ρη3 Π: α2 33. Βγ5 Παδ2 0-1. 
* Ακολουθεί η 5η παρτίδα του ματς Πονομαριόφ - Ιβαντσούκ 
Πονομαριόφ (2.727) - Ιβαντσούκ (2.717) 
1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. Ο-Ο
Αε7 6. Πε1 β5 7. Αβ3 Ο-Ο 8. θ3 Αβ7 9. δ3 δ6
10. α3 Ιβ8 11. Ιβδ2 Ιβδ7 12. Ιζ1 Πε8 13. Ιη3 γ6
14. Ιθ2 δ5 15. Βζ3 η6 16. Αα2 Αζ8 17. Αη5 θ6
18. Αδ2 Αη7 19. Ιη4 Ι: η4 20. θ: η4 Ιγ5 21.
Παδ1 Πγ8 22. Ιζ1 Ιε6 23. Βη3 Ρθ7 24. Ιθ2 ζ6 25.
Ιζ3 γ5 26. Βθ2 Ιδ4 27. Ι: δ4 γ: δ4 28. γ3
δ: γ3 29. β: γ3 δ: ε4 30. δ: ε4 Βε7 31. α4
β: α4 32. Βθ3 Πεδ8 33. Βζ3 Πγ7 34. Αγ1 Πγδ7
35. Αβ1 Βε6 36. Π: δ7 Π: δ7 37. Αγ2 Αγ6 38.
Πδ1 Βα2 39. Π: δ7 Α: δ7 40. Βδ1 Αβ5 41. Αε3 Βγ4
42. Ρθ2 Αγ6 43. Βα1 Αζ8 44. Αβ1 α3 45. ζ3 Ββ3
46. Βα2 Αα4 47. Ρη3 Ρη7 48. Βδ2 η5 49. Αα2 Ββ7
50. Βδ3 Αε8 51. Βδ5 Β: δ5 52. ε: δ5 α5 53.
γ4 Αβ4 54. γ5 Ρζ8 55. Ρζ2 Αβ5 56. γ6 Ρε7 57.
Αα7 Ρδ8 58. Αβ6+ Ργ8 59. Ρε3 α4 60. Ρε4 Αε2 61.
Ρζ5 ε4 62. Ρε6 ε: ζ3 63. δ6 Α: δ6 64. Ρ:
δ6 1-0. 
Μετά την κίνηση 45... Ββ3 και 46... Αα4 η παρτίδα ήταν κερδισμένη για τα
μαύρα. Τελικά όμως ήταν τα λευκά που προώθησαν γρηγορότερα τα πιόνια τους. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17252O991</ED>
<ID>
ID:303929

</ID><URL>http://ta-nea.dolnet.gr/neaweb/neafile.print_unique?e=A&f=17252&m=O99&aa=1</URL></REF>


Article

<CATEGORY>vin09</CATEGORY>

 <H2>Βερολίνο εναντίον Γένοβας
</H2><H4>Και ξαφνικά, τα ευρωπαϊκά φεστιβάλ άρχιζαν, αντί ταινιών, να ψηφίζουν... Μπους
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

«Ένας αλλιώτικος πιθανός κόσμος» - ναι, αλλά έξω από τη Μπερλινάλε. Το
ντοκιμαντέρ για τα γεγονότα της Γένοβας υπεβλήθη για συμμετοχή στο φεστιβάλ
Βερολίνου, που ανοίγει στις 5 Φεβρουαρίου, αλλά απορρίφθηκε!

Μα τι λέτε τώρα; Μας προσβάλλετε. Το φεστιβάλ και ο καλός κινηματογράφος
«ίπτανται» υπεράνω πολιτικών σκοπιμοτήτων. Ως εκ τούτου έξω από την Μπερλινάλε
η Γένοβα! 
Ο Μπους και ο Ράμσφελντ έχουν τόσο πολύ εμφιλοχωρήσει στο διεθνές
κινηματογραφικό στερέωμα που ακόμα και αυτό το δημοκρατικό, μέχρι πρότινος
Φεστιβάλ του Βερολίνου - το καταφύγιο όλων των απελπισμένων και καταφρονεμένων
- συστοιχίζεται πίσω τους. Το νέο είναι απίστευτο. Η αφρόκρεμα του ιταλικού
κινηματογράφου - Ταβιάνι, Σκόλα, Ποντεκόρβο, Μονιτσέλι, Μαζέλι, Ρίκι Τονιάτσι
και μερικοί άλλοι - έβαλαν την υπογραφή τους στη σκηνοθεσία ενός συλλογικού
ντοκιμαντέρ για τα γεγονότα της Γένοβας τον Ιούλιο του 2001. 
Το ντοκιμαντέρ με τον τίτλο «Un altro mondo possibile» (Ένας αλλιώτικος
πιθανός κόσμος) υπεβλήθη για συμμετοχή στην επερχόμενη Μπερλινάλε που αρχίζει
την Τετάρτη 6 Φεβρουαρίου. Κάθε στοιχειωδώς σοβαρός διευθυντής του
οποιουδήποτε φεστιβάλ της οικουμένης - ακόμα και της Θεσσαλονίκης - θα πέταγε
τη σκούφια του. Όχι μόνο να το εντάξει στο πρόγραμμα, αλλά να το μπουμπουνίσει
ως «το μεγάλο γεγονός της χρονιάς». Έλα όμως που στο μεταξύ τα πράγματα
άλλαξαν και ο νέος διευθυντής του φεστιβάλ φαίνεται πως προτίμησε τον πράσινο
μπερέ του Τζον Γουέιν. 
Διότι το ιταλικό ντοκιμαντέρ, η Γένοβα και η πιθανότητα ενός αλλιώτικου
κόσμου, βρήκαν την πόρτα κλειστή (θα το προβάλουμε λέει, αλλά εκτός επισήμου
προγράμματος σε κάποια αίθουσα εδώ... κοντά). Γιατί; «Due to formal reasons»
λέει η επίσημη ανακοίνωση της Μπερλινάλε. Ας πούμε «για τυπικούς λόγους» Ωραία
εξήγηση ε; Όταν έχεις το θράσος να πετάς έξω τους Ταβιάνι, τον Μονιτσέλι και
τον Σκόλα - τους μύθους του ιταλικού σινεμά - ε, τότε τα πράγματα δεν είναι
απλώς δύσκολα, είναι τραγικά. Τότε αρχίζεις να τρέμεις στην ιδέα πως όπου νά
'ναι τα ευρωπαϊκά φεστιβάλ θα μετατραπούν σε φροντιστήρια χολιγουντιανής
προπαγάνδας. 
Υπερβολικό και απίθανο; Ε, ακούστε τώρα το δεύτερο νέο της
βερολινέζικης... ουδετερότητας. Στα πλαίσια του επισήμου προγράμματος είναι
πιθανόν να προβληθεί το εντελώς... αθώο «Μαύρο γεράκι: η κατάρριψη» (Black
Hwak down) του Ρίντλεϊ Σκοτ. Όπου το αμερικανικό ιπτάμενο... ιππικό κάνει
λαμπόγυαλο τη Μογκαντίσου, την πρωτεύουσα της Σομαλίας, κατά τη διάρκεια μιας
επιχείρησης που συνέβη τον Οκτώβριο του 1993! 
<H3>Οι υποψήφιοι </H3>
Κατά τα άλλα - ας πούμε τα μη δυσάρεστα πολιτικά - στην 52η Μπερλινάλε (6-17
Φεβρουαρίου) συμμετέχουν μεταξύ άλλων: ο Φρανσουά Οζόν με τις «8 γυναίκες»
(Ντενέβ, Νταριέ, Αρντάν, Ιπέρ, Μπεάρ), ο Μπερτράν Ταβερνιέ με την ταινία
«Άδεια εισόδου», ο Κινέζος Ζανγκ Γίμου με την προτελευταία ταινία του «Happy
time». Ο Ούγγρος Ίστβαν Σάμπο με το «Talking sides» και με πρωταγωνιστές τους
Χάρβεϊ Καϊτέλ και Στέλαν Σκάρσγκαρντ. Ο Γεωργιανός Οτάρ Ιοσελιάνι με το
«Δευτέρα πρωί». Ο Αμερικανός Γουές Άντερσον με την ταινία «The Royal
Tenenbaums», καθώς και ο Ελβετός Μαρκ Φόστερ με την αμερικανική παραγωγή
«Monster' s ball». Από τις γνωστές αμερικανικές παραγωγές συμμετέχουν: «Α
beautiful mind» του Ρον Χάουαρντ με τον Ράσελ Κρόου (4 Χρυσές Σφαίρες) και
«Gosford park» που χάρισε στον υπέργηρο Ρόμπερτ Όλτμαν Χρυσή Σφαίρα καλύτερης
σκηνοθεσίας. 
<H3>Ελλάδα εις διπλούν </H3>
Διπλό το ελληνικό ενδιαφέρον γι' αυτήν την Μπερλινάλε. Κώστας Γαβράς και
Κωνσταντίνος Γιάνναρης. Ο Γαβράς με γαλλική παραγωγή και σενάριο για τις
χιτλερικές, αντισημιτικές διώξεις. Και ο Γιάνναρης - επίσης στο διαγωνιστικό -
με τον «15αύγουστο» που θα προβληθεί εδώ από 1ης Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17252P231</ED>
<ID>
ID:303930

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P23&aa=1</URL></REF>


Article

<CATEGORY>vin09</CATEGORY>

 <H2>Το δράμα της Τόσκα και φινάλε - αύριο - του έργου του Ευγένιου Τριβιζά
</H2>
Σκηνή από την «Τόσκα» του Τζ. Πουτσίνι που παρουσιάζεται αύριο στην Εθνική
Λυρική Σκηνή

Την «Τόσκα» του Τζάκομο Πουτσίνι παρουσιάζει αύριο η Εθνική Λυρική Σκηνή
(Ακαδημίας 59, τηλ. 010-3612.461), υπό τη μουσική διεύθυνση του Βασίλη
Χριστόπουλου. Τη σκηνοθεσία, τα σκηνικά και τα κοστούμια υπογράφει ο Νίκος
Πετρόπουλος. Ερμηνεύουν οι Αντόνια Τσιφρόνε, Βαγγέλης Χατζησίμος κ.ά. 
Το «Στρίψιμο της βίδας» του Benjamin Britren παρουσιάζεται αύριο στις
8.30 μ.μ. στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010-7282.333), σε σκηνοθεσία Θωμά Μοσχόπουλου. Εμφανίζονται οι σοπράνο Μαρούσα
Ξυνή, Ειρήνη Καραγιάννη και Τζούλια Σουγλάκου και ο τενόρος Gregory Kunde.
Σολίστ της Ορχήστρας των Χρωμάτων. Μουσική διεύθυνση: Νίκος Τσούχλος.
Εισιτήρια: 15.000 (44,02 ευρώ), 9.000 (26,41 ευρώ) και 3.000 (8,80 ευρώ).
Χορηγός: Όμιλος Intracom. 
Έργα Bartok, Atterberg και Fuchs ερμηνεύει η Καμεράτα-Ορχήστρα των
Φίλων της Μουσικής απόψε στις 8 στο Πολιτιστικό Κέντρο «Γιάννης Ρίτσος» του
Αιγάλεω υπό τη διεύθυνση του Αλέξανδρου Μυράτ. Σολίστες: Otilia Alitei (βιολί)
και Laurentiu Matasaru (βιόλα). Χορηγός: EFG Eurobank Ergasias.

Για παιδιά 
«Μπλέξαμε τις μύτες μας» είναι ο τίτλος του παιδικού έργου που
παρουσιάζεται στο «Θέατρο της Άνοιξης» (Γερμανικού 20, Μεταξουργείο, τηλ.
010-5238.870) σε σκηνοθεσία Σέργιου Γκάκα.Παραστάσεις κάθε Κυριακή στις 3 μ.μ. 
Αύριο τελειώνουν οι παραστάσεις του έργου του Ευγένιου Τριβιζά «Ο
χιονάνθρωπος και το κορίτσι» που παρουσιάζεται στο θέατρο «Νέο Ριάλτο»
(Κυψέλης 54, τηλ. 010-8827.000) σε σκηνοθεσία Χρήστου Κελαντώνη. Παίζουν:
Απόστολος Αυγέρης, Γιώργος Γιαννούσης κ.ά. 
Κινηματογράφος 
Ταινίες με θέμα την περιπλάνηση στην πόλη και τους κοινωνικούς αγώνες
προβάλλονται το Σαββατοκύριακο από τις 5 -11 μ.μ. στον κινηματογράφο «Τριανόν
Filmcenter» (Πατησίων - Κοδριγκτώνος, τηλ. 010-8222.702) στο πλαίσιο του
αφιερώματος «Η πόλη στον κινηματογράφο και τη λογοτεχνία». Για τα αντίστοιχα
θέματα μιλούν το Σάββατο στις 8.30 μ.μ. ο Χρήστος Χωμενίδης και την Κυριακή
την ίδια ώρα ο Μήτσος Κασόλας. 
«Ζωντανά» 
Οι Αρόδου απόψε και αύριο στη μουσική σκηνή «Μακάρι» (Ζ. Πηγής 125,
Εξάρχεια, τηλ. 010-6458.958). Τραγουδούν οι Ευαγγελία Ανδρονίκου και η
Χριστίνα Γεράκη. 
Γαλλικά τραγούδια από το 1930 έως το 1970 ερμηνεύουν η Λαμιά Μπεντιουί
και η Καρολίν Πέιτζ αύριο στις 10.30 μ.μ. στο «Μπαράκι του Βασίλη» (Διδότου 3,
τηλ. 010-3623.625). 
Η ζωή είναι μια περίπλοκη υπόθεση - πιστεύουν οι Βρετανοί Fall - και
αυτό θέλουν να ακούγεται με τη μουσική τους. Ο Μαρκ Ε. Σμιθ ορίζει πάνω από
δύο δεκαετίες την πορεία του πιο αινιγματικού συγκροτήματος του ροκ, που δεν
έβαλε ποτέ νερό στο κρασί του. Οι FAll επιστρέφουν στα μέρη μας έπειτα από
καιρό και παίζουν απόψε στο Club 22 (στο 22 της Λεωφόρου Βουλιαγμένης).
Εισιτήριο 22 ευρώ (7.500 δρχ.), τηλ. 010-9249.814. 
Εκδήλωση 
Αφιερωμένη στην ελληνική γλώσσα είναι η εκδήλωση που διοργανώνουν οι
μαθητές των εκπαιδευτηρίων «Ι. Τσιαμούλη» απόψε στις 6.30 μ.μ. στο αμφιθέατρο
«Ρωμανού του Μελωδού» (Καρπενησίου 9, Περιστέρι). 
<H3>ΧΟΡΙΚΑ </H3>
Τα «Χορικά» σε χορογραφίες της Ζουζούς Νικολούδη παρουσιάζονται στο θέατρο
«Χώρα» (Αμοργού 20, τηλ. 010-8673 .945) από απόψε έως και την Τρίτη από το
συγκρότημα «Χορικά». Συμμετέχει το Μουσικό Σύνολο Σκαλκώτας.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17252P241</ED>
<ID>
ID:303931

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P24&aa=1</URL></REF>


Article

<CATEGORY>vin09</CATEGORY>

 <H5>CD - RΟΜ
</H5><H2>Φυσική για αρχαρίους
</H2>
Νέο εκπαιδευτικό πρόγραμμα για παιδιά ηλικίας 9-12 ετών, για το μάθημα της
Φυσικής σε απλή γλώσσα, όπως παρουσιάζεται στα σχολικά βιβλία των τελευταίων
τάξεων του Δημοτικού. Περιέχει εκπαιδευτικές δραστηριότητες και πειράματα για
τη δομή της ύλης, την ενέργεια, τη θερμότητα, το φως, τον ήχο, τον ηλεκτρισμό
και τον μαγνητισμό. Η παρουσίασή τους γίνεται με γραφικά και animation μέσα
από ένα παιχνίδι με έναν εξωγήινο και τους φίλους του, που περιπλανώνται σε
έξι μεγάλες πόλεις του κόσμου. Σκοπός τους είναι να περάσουν μία σειρά από
δοκιμασίες για να τον βοηθήσουν να επιστρέψει στον πλανήτη του. Κοστίζει 34,60
ευρώ (11.800 δρχ.). <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17252P242</ED>
<ID>
ID:303978

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P24&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ζητεί και η Νιγηρία τα «Ελγίνειά» της
</H2>
<AUTHOR>Μ.Α.</AUTHOR>

Κουίζ: Ποια χώρα ζητεί πίσω τα γλυπτά που της έκλεψαν οι Βρετανοί τον 19ο
αιώνα; Πριν δοθεί μια βιαστική απάντηση, ακολουθεί η διευκρίνιση. Τα γλυπτά
εκτίθενται σήμερα στο Βρετανικό Μουσείο και αποτελούν πόλο έλξης για χιλιάδες
τουρίστες. Και αν η ερώτηση φωτογραφίζει την περίπτωση των Γλυπτών του
Παρθενώνα, φαίνεται πως δεν είναι η μοναδική. Διότι και η Νιγηρία διεκδικεί
την επιστροφή των περίφημων χάλκινων γλυπτών που προέρχονται από την πόλη
Μπενίν. Οι 57 βουλευτές, οι οποίοι πήραν την πρωτοβουλία του επαναπατρισμού,
ρωτούν το Βρετανικό Μουσείο: «Γιατί πρέπει να βρίσκονται στην Ευρώπη τα
απομεινάρια της Ιστορίας μας;». Και με το δίκιο τους. Αν πάρουν απάντηση, ας
πουν και σε μας γιατί πρέπει να βρίσκονται τα Γλυπτά του Παρθενώνα στο
Βρετανικό Μουσείο και όχι στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17252P243</ED>
<ID>
ID:304010

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P24&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Σενάρια εκατομμυρίων
</H2>
<AUTHOR>Π.Κ.</AUTHOR>

Το σενάριο πρέπει να είναι «σούπερ» ή εξαρτάται από τον σκηνοθέτη να του δώσει
ψυχή; Προβληματίστηκαν πολύ οι «σοφοί» του Ελληνικού Κέντρου Κινηματογράφου
και χθες κατέληξαν στις νέες χρηματοδοτήσεις επτά ταινιών. Απ' ό,τι έμαθα, το
σενάριο του Τάσου Μπουλμέτη «Πολιτική κουζίνα» ήταν εκείνο το αδιαφιλονίκητο
«σούπερ». Γι' αυτό, πιθανόν, πήρε και τα περισσότερα χρήματα, 90 εκατ. δρχ...
Μαζί, όμως, εγκρίθηκε η χρηματοδότηση της νέας δουλειάς του Σταύρου Τσιώλη
«Και οι έσχατοι έσονται πρώτοι» με 75 εκατ. δρχ., «Ωραίο το φουστάνι σου
Γιώργο μου» του Γιάννη Διαμαντόπουλου με 85 εκατ. δρχ. σε σενάριο Π.
Παπαδόπουλου - απ΄ ό,τι θυμάμαι όμως, τον ίδιο τίτλο φέρει και το βιβλίο του
Βασίλη Καββαθά που δεν αναφέρεται... Επίσης χρηματοδοτείται το νέο φιλμ της
Φωτεινής Σισκοπούλου «Η ζωή είναι αλλού», που είχε ξεχωρίσει πριν από επτά
χρόνια με το «Η ζωή ενάμισι χιλιάρικο». Όπως και τα «Κωλύματα» του Τάκη
Τουλιάτου με 75 εκατ. δρχ., η «Γαμήλια νάρκη» του Δημήτρη Ινδαρέ με 75 εκατ.
δρχ., και η «Μεταμφιεσμένη γυναίκα» του Κώστα Αριστόπουλου με 35 εκατ. δρχ. -
το σενάριο «ακουμπά» στην «Δεσποινίδα Τζούλια» του Στρίντμπεργκ. Η απήχηση στο
κοινό θα δείξει αν οι «σοφοί» είχαν δίκιο. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17252P244</ED>
<ID>
ID:304019

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P24&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ποιος τού 'κλεψε τα ποσοστά ζωής;
</H2>
<AUTHOR>Β.Χ.</AUTHOR>

Χρήστος Αρνομάλλης

Ποιος κλέβει τα ποσοστά μας; Αναρωτιόταν ο Χρήστος κάθε που διάβαζε μετρήσεις
αναλογιών εξουσίας, πλούτου, ευμάρειας, ζωής γενικότερα. Έγινε σλόγκαν η
έκφρασή του. Του «Θεατροποιού» συναδέλφου ­ δυο δεκαετίες τώρα κοσμούσε τις
πολιτιστικές στήλες της «Θεσσαλονίκης» με ήθος και μαχητικότητα περισσή ειδικά
στους καιρούς μας, κοσμούσε και τη Σκηνή της «Τέχνης» ως ήθος - ποιών. Με
διττή ιδιότητα εκείνος (του δημοσιογράφου και του ηθοποιού), μ' αυτή του
μεταπράτη εμείς οι υπόλοιποι, συναντιόμασταν συχνά. Τελευταία ξανοιχτήκαμε,
«δεν πάει άλλο η έκπτωση» είπαμε και... συνεννοηθήκαμε. 
Τον είδα βαρύ (όχι μόνο στο σώμα) τον Χρήστο Αρνομάλλη το περασμένο Σάββατο.
«Να τη φυλάς την ψυχή σου», μου είπε και χωρίσαμε. «Κι εσύ», του φώναξα... 
Εκείνος τη φύλαξε καλά. Την άφησε να πετάξει μακριά από το κορμί που την είχε
κλεισμένη 45 μόλις χρόνια. 
Ποιος τού 'κλεψε τα ποσοστά ζωής; Γεια Χρήστο. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17252P245</ED>
<ID>
ID:304029

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P24&aa=5</URL></REF>


Article

<CATEGORY>vin09</CATEGORY>

 <H2>ΜΑΡΣΕΛ ΝΤΕΤΙΕΝ
</H2><H2>«Ας βρούμε τη νέα μας Αλήθεια»
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ας ξανακοιτάξουμε τη χθεσινή αλήθεια μας. Σήμερα θα έχει αλλάξει, λέει ο
βελγικής καταγωγής ανθρωπολόγος - πολιτισμολόγος Μαρσέλ Ντετιέν, που κυνήγησε
την ιστορία της αλήθειας χωρίς προκαταλήψεις, και βρήκε τη ρίζα της στην
αρχαϊκή Ελλάδα. Την Ελλάδα πριν από την εποχή των φιλοσόφων

Σύμφωνα με την τρέχουσα αντίληψη, η Αλήθεια είναι μια έννοια θετική. Πρέπει να
αποδεικνύεται επιστημονικά σαν πείραμα της Φυσικής ή της Χημείας. Για άλλους,
τους φιλοσόφους ή τους πολιτικούς, η αναζήτηση της αλήθειας είναι αποτέλεσμα
του διαλόγου. Για τους φανατικούς των θρησκειών, είναι θεόσταλτη. 
«Δεν υπάρχει, όμως, παντοτινή αλήθεια», υποστηρίζει ο κορυφαίος ανθρωπολόγος,
καθηγητής Μαρσέλ Ντετιέν, που κυνήγησε την ιστορία της αλήθειας χωρίς
προκαταλήψεις, και βρήκε τη ρίζα της στην αρχαϊκή Ελλάδα. Την Ελλάδα πριν από
την εποχή των φιλοσόφων, όταν ήταν μια έννοια σύνθετη, που την διαχειρίζονταν
από κοινού τρία πρόσωπα: ο Ποιητής, ο Μάντης και ο δίκαιος Βασιλιάς. 
Το σπουδαιότερο, η Αλήθεια και το αντίθετό της, η Λήθη, είναι δύο πόλοι
μιας και της αυτής δύναμης. «Η Λήθη είναι ένα είδος ασυναισθησίας, που
αντιτίθεται στην Αλήθεια. Κι επειδή όλα εκφράζονται με τον λόγο, τον μαγικό,
τον θρησκευτικό και τον λόγο του διαλόγου, που αποτελούν δύο διαφορετικά
μοντέλα στην αφετηρία του ελληνικού Πολιτισμού και της ελληνικής Σκέψης», ο
Μαρσέλ Ντετιέν αναζήτησε και «εντόπισε» τη διαδικασία της εκλαΐκευσης του
πρώτου, της Αλήθειας, μέσα από το κοινωνικό περιβάλλον. Μια πρωτόγονη αγορά,
μια συνέλευση τον 8ο - 7ο αιώνα π.Χ. ήταν το εργαστήρι στο οποίο συζητούνταν
τα κοινά και στο οποίο αναδείχθηκε η νέα ορθολογική Σκέψη. 
Αυτές οι σκέψεις του Μαρσέλ Ντετιέν δεν είναι προϊόν συλλογισμών. Αντίθετα,
είναι το αποτέλεσμα πολύ συγκεκριμένων συγκρίσεων και παρατηρήσεων, που
προϋποθέτουν δύο πράγματα: γνώση λεπτολόγου φιλολόγου της ελληνικής
γραμματείας και γνώση των άλλων πολιτισμών. 
Ο Μαρσέλ Ντετιέν γεννήθηκε το 1935 στη Λιέγη του Βελγίου. «Την πόρτα στα
αρχαία ελληνικά γράμματα μού την άνοιξε ο παππούς μου, που ήταν καθηγητής
Πανεπιστημίου, φιλόλογος», λέει. Φοίτησε σε ιησουιτικό σχολείο, όπου έμαθε από
πρώτο χέρι τη θρησκευτική, καθολική, αδιαλλαξία. 
Ως παιδί δεν τον συγκινούσαν οι μύθοι και οι ήρωες. Τον συνήρπασε όμως η
αρχαία ελληνική σκέψη. «Ο παππούς μου με συμβούλευσε να σπουδάσω πρώτα
φιλοσοφία, την επιστήμη που μπορεί να σε οδηγήσει όπου θελήσεις...». 
Στη Γαλλία, όπου τελειοποίησε τις σπουδές του στη φιλοσοφία, συνδέθηκε
και συνεργάσθηκε με τον Πιέρ Βερνάν. Πίστευε στη συλλογική έρευνα και από την
Εκόλ Πρατίκ και το Κέντρο Συγκριτικών Ερευνών των Αρχαίων Κοινωνιών, στο
Παρίσι, εργάσθηκε με στόχο μια νέα προσέγγιση στα παλιά θέματα των θρησκειών
και του πολιτισμού. 
«Η συλλογικότητα, η ανάλυση, η πραγματική προσοχή στη λεπτομέρεια, τη σημασία
και τη σύγκριση με άλλους πολιτισμούς» ήταν τα εργαλεία του. Η γνώση των
ελληνικών κειμένων και τα λεξικά ήταν το απόθεμά του. 
Στην προσωπικότητά του έχουμε μια σπάνια «συνάντηση» του φιλολόγου, που έχει
πολύ καλή γνώση της ελληνικής γραμματείας και φιλοσοφίας και του ανθρωπολόγου
και γνώστη των άλλων πολιτισμών. 
Ο Μαρσέλ Ντετιέν μελέτησε ιδιαίτερα τα φυτά, τα ζώα, τα μέταλλα στην αρχαϊκή
Ελλάδα. 
Τι είναι η ανεμώνη του Αδώνιδος; 
«Ένα λουλούδι, που συνδέεται με τον άνεμο. Με αναφορές και αναπαραστάσεις, που
συνδέονται με τη σύντομη ζωή». 
Η γλαύκα της Αθηνάς; 
«Είναι η δύναμη της λάμψης, του θαυμασμού. Συγχρόνως είναι και ένα πτηνό, η
Καλκίς, που συνδέεται με τη λάμψη του χαλκού». 
Η Δάφνη του Απόλλωνα; 
«Είναι η κάθαρση, αφού ο Απόλλων ήταν δολοφόνος του Πύθωνα». 
Και η Αλήθεια, εν τέλει; 
«Είναι η Α(στερητικό)-Λήθη, που βγαίνει στην επιφάνεια από το σκοτάδι, από τη
θάλασσα των χωρών της Μεσογείου».

<H3>Ο «τρόπος» του φανατισμού
</H3>
«Η αλήθεια τού σήμερα, θα έχει αλλάξει αύριο. Γι' αυτό είναι σημαντικό να
συγκρίνεις διάφορους πολιτισμούς ώστε να καταλάβεις τι συμβαίνει κάθε φορά».
Αυτή είναι η αντίδραση του Μαρσέλ Ντετιέν στα τεκταινόμενα σήμερα στο
Αφγανιστάν: «Αν θέλω να καταλάβω την κινεζική φιλοσοφία, χρειάζεται να ρωτήσω
και να προβληματιστώ και για τους άλλους πολιτισμούς. Για ποιο Αφγανιστάν
μιλάμε; Της θρησκείας; Αυτό είναι προσωπικό θέμα του καθενός. Της θρησκευτικής
εξουσίας; Τότε ποιας, της Εκκλησίας του Πάπα ή των μουσουλμάνων; Το Ισλάμ
είναι ένα εξαιρετικό πεδίο. Για τους Αγγλοαμερικανούς όμως αυτό δεν υπάρχει.
Υπάρχει μόνο μια μερίδα από "πολιτική και θρησκεία". Τίποτα άλλο. Στο
μικρόκοσμό τους υπάρχει ένα πράγμα: Οι τρομοκράτες. Δεν υπάρχει το μεσαιωνικό
Τάγμα των Δολοφόνων, που είναι ορκισμένοι να σκοτώσουν για να κερδίσουν την
αληθινή ζωή στον Παράδεισο, ώστε να φθάσουν να δεχτούν την ύπαρξη παραλλαγών
και τις διαφορές τους. Τους είναι αδύνατον. Εγώ είμαι πολιτισμολόγος. Υπάρχουν
πολλοί τρόποι σκέψης στους πολιτισμούς των ανθρώπων για τη ζωή και τον θάνατο.
Ο φανατισμός είναι ένας τρόπος».

<H3>Στα παγωμένα νερά της Μνήμης
</H3>
Η μικροανάλυση και εξερεύνηση του συγκεκριμένου, βγάζουν στο λιβάδι της
Αλήθειας. «Άλλες ακόμα πιο μυστικές διαδρομές μάς οδηγούν προς την πηγή της
Λήθης ή τα παγωμένα νερά της Μνήμης». Σε μια «σαγηνευτική αρχαιολογία», όπως
λέει ο Μαρσέλ Ντετιέν. 
Ο ποιητής με την έμπνευσή του, ο μάντης και ο βασιλιάς είναι τρία πρόσωπα που
έχουν άμεση πρόσβαση στο επέκεινα, και αναγγέλλουν «αυτά που ήταν, αυτά που
είναι και αυτά που θα 'ρθουν. Αυτή είναι η Αλήθεια». 
Τριάντα πέντε χρόνια πέρασαν από την πρώτη έκδοση του έργου του Μαρσέλ Ντετιέν
«Οι κύριοι της αλήθειας στην Αρχαϊκή Ελλάδα». Και μόλις τώρα, η μελέτη των 288
σελίδων κυκλοφορεί μεταφρασμένη και στα ελληνικά (από τους Κ. Αλεξοπούλου, Στ.
Οικονόμου), με πρόλογο του δασκάλου και μέντορά του, θεμελιωτή της Συγκριτικής
Ανθρωπολογίας, Πιέρ Βιντάλ Νακέ, στη σειρά «Ανθρωπολογία της Αρχαίας Ελλάδας»
των Εκδόσεων Πατάκη. 
Το σημαντικότερο όμως, είναι ότι με αφορμή αυτή την ελληνική έκδοση ο
συγγραφέας, που μοιράζει τον καιρό του μεταξύ του Πανεπιστημίου Χόπκινς στην
Καλιφόρνια και της γενέτειράς του, ξανακοιτάζει το νεανικό του βιβλίο και το
προσυπογράφει... 
Ο Μαρσέλ Ντετιέν δεν φοράει τα γυαλιά του μαρξιστή, δεν βλέπει παντού
μητριαρχικές και πατριαρχικές θρησκείες και κοινωνίες. Σκύβει πάνω στους
αρχαίους συγγραφείς και διαβάζει με σοβαρότητα τη Θεογονία του Ησιόδου, χωρίς
να πτοείται από τους εξωφρενικούς και σκοτεινούς μύθους. Τους παίρνει στα
σοβαρά. Λέξη προς λέξη, τους αναλύει. Λέξεις, πράγματα, ιδιότητες, φυτά, ζώα,
τελετές, περιγραφές, πεποιθήσεις, το κυνήγι, ο πόλεμος, ο τρόπος που ενεργούν
οι θεοί, αναλύονται πολύ προσεκτικά. Αναζητεί και συγκρίνει με παραδείγματα
από άλλους πολιτισμούς μια δύναμη που είναι ο δημιουργός της πραγματικότητας. 
<H3>INFO
</H3>
«Οι κύριοι της αλήθειας στην Αρχαϊκή Ελλάδα» του Μαρσέλ Ντετιέν, κυκλοφορεί
από τις Εκδόσεις Πατάκη. Σελ. 288. Τιμή: 16,14 ευρώ.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17252P251</ED>
<ID>
ID:303932

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P25&aa=1</URL></REF>


Article

<CATEGORY>vin09</CATEGORY>

 <H2>Ξίδι και χολή
</H2><H4>Υπάρχει ένα ποίημα (ως συνήθως απόσπασμα) του Διονυσίου Σολωμού που
επιγράφεται «Ωδή εις Μάρκον Μπότσαρη» και είναι τονισμένο σε έναν ενδιαφέροντα
ρυθμό, σε τρισύλλαβο μέτρο μεσοτονικό, τον αρχαίο αμφίβραχυ
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Άτονη συλλαβή, τονισμένη, άτονη. Αυτό το μέτρο δίνει στον λόγο μια
επισημότητα, μια ισορροπία, έναν νηφάλιο τόνο. Ο Σολωμός, γράφοντας σ' αυτό το
ύφος ένα τραγούδι για τον πρόωρα και ύποπτα χαμένο Σουλιώτη πολέμαρχο που,
μόλις λίγο πριν από τον ηρωικό του θάνατο στο Καρπενήσι, είχε σκίσει δημόσια
το κυβερνητικό έγγραφο που τον ονόμαζε στρατηγό, λέγοντας πως τα γαλόνια και
οι τίτλοι δεν δίνονται με χαρτιά αλλά κερδίζονται στη μάχη, ήθελε να τιμήσει
τον σεμνό πατριώτη που όσο ζούσε είχε γίνει στόχος χλεύης και φθόνου από τους
συμπατριώτες του. Θυμίζω τους πρώτους στίχους: «Η δόξα δεξιά συντροφεύει/ τον
άνδρα που τρέχει με κόπους/ της φήμης τους δύσβατους τόπους/ κι ο φτόνος του
στέκει ζερβιά / με μάτια με χείλη πικρά/». 
Το 1963 ο Δημήτρης Ροντήρης είχε κάνει αίτηση να συμπεριληφθεί το
«Πειραϊκό Θέατρό» του, που είχε οργώσει τον κόσμο τιμώντας την ελληνική τέχνη
και την πρωτοπορία της (τότε τουλάχιστον - μην κοιτάτε που από τότε και
εξαιτίας του Ροντήρη, η ερμηνεία του αρχαίου δράματος έγινε μόδα διεθνώς - έως
τότε ήταν μετρημένες οι παραστάσεις τραγωδίας - για κωμωδία ούτε λόγος - από
θεσμικά θέατρα. Μόνο στα πανεπιστήμια συναντούσε κανείς και μάλιστα στο
πρωτότυπο μια κάποια παράδοση), την πρωτοπορία της στα ερμηνευτικά προβλήματα
που θέτει και μάλιστα στο ύπαιθρο το αρχαίο δράμα. Οι τότε υπεύθυνοι του
Φεστιβάλ Επιδαύρου αρνήθηκαν στον Ροντήρη τη συμμετοχή του «Πειραϊκού Θεάτρου»
στο επίσημο πρόγραμμα. Αρνήθηκαν στον άνθρωπο που πρώτος στον μεταχριστιανικό
κόσμο έπαιξε τραγωδία στην Επίδαυρο (το 1938, την «Ηλέκτρα» του Σοφοκλή) και
στον άνθρωπο που εγκαινίασε το 1954 το Φεστιβάλ Επιδαύρου (με τον «Ιππόλυτο»
του Ευριπίδη)! Κάνοντας τάχαμου υποχώρηση του παραχώρησαν (όχι το Φεστιβάλ
αλλά το Κ.Α.Σ., οι φίλοι του Ροντήρη αρχαιολόγοι, ο Μαρινάτος, ο Ορλάνδος, ο
Παπαδημητρίου, ο Κοντολέων) το θέατρο του Πολυκλείτου εκτός Φεστιβάλ τον
Σεπτέμβριο. 
Ο Ροντήρης στα νιάτα του υπήρξε μεγάλος οδοιπόρος και αθλητής
(πρωταθλητής του Εθνικού στην «αναρρίχηση επί κάλω»)· συχνά οδοιπορούσε στα
βουνά της Αττικής με τον άλλο μεγάλο πεζοπόρο, τον φίλο του συνθέτη Δημήτρη
Μητρόπουλο. Ο Μητρόπουλος ήταν ιδρυτικό μέλος της Περιηγητικής Λέσχης, η οποία
είχε οργανώσει την πρώτη εκείνη παράσταση της «Ηλέκτρας» που είχε μουσική
Μητρόπουλου. 
Τότε λοιπόν το 1963, επ' ευκαιρία της εκτός προγράμματος παράστασης του
Ροντήρη, με τον «Ιππόλυτο» (με μουσική Μητρόπουλου και πρωταγωνιστές την
Παπαθανασίου και τον Αλεξανδράκη) η Περιηγητική Λέσχη θέλησε να στήσει μια
προτομή του Μητρόπουλου - λίγο χρόνο πριν είχε πεθάνει μακριά από την πατρίδα
του - στον χώρο της Επιδαύρου. Είναι γνωστό πως ο μεγάλος συνθέτης κυνηγήθηκε,
σχεδόν υποχρεώθηκε να ξενιτευτεί αφού περίσσεψαν η χολή, το μίσος, ο φθόνος
των ομοτέχνων του κυρίως. Ένα μονάχα θα πω, πέρα από τις ηλίθιες αντιδράσεις
της Εκκλησίας που αρνιόταν να τον μνημονεύσει επειδή είχε επιθυμήσει μετά
θάνατον να καεί, ο ακαδημαϊκός Πέτρος Πετρίδης, μουσικός συνθέτης, δήλωσε όταν
έγινε γνωστός ο θάνατός του: «Ψόφησε»! 
Ο Ροντήρης είχε οριστεί ομιλητής στην αποκάλυψη της προτομής Μητρόπουλου, αφού
εξάλλου στον μεγάλο συνθέτη ήταν αφιερωμένη η παράσταση. 
Θυμάμαι ζωντανά εκείνη την ημέρα. Είχαν συρρεύσει στην Επίδαυρο
χιλιάδες θεατές με πούλμαν της Περιηγητικής Λέσχης και με λεωφορεία συλλόγων
και δήμων. Και έπιασε μια καταρρακτώδης βροχή. Είναι συνήθεις αυτές οι
καταιγίδες στην Επίδαυρο, κυρίως τον Σεπτέμβριο. Κάτι πιθανόν θα είχαν
προβλέψει ή ευχηθεί όσοι αρνήθηκαν στον Δάσκαλο την «αίθουσα Διδασκαλίας» που
εγκαινίασε. Φυσικά η παράσταση εκείνη δεν έγινε. Έγινε όμως υπό βροχήν η
αποκάλυψη της προτομής του Μεγάλου Συνθέτη, ο καθείς την αντικρύζει και σήμερα
ανεβαίνοντας προς το θέατρο δεξιά από το Μουσείο. 
Και ο Ροντήρης αντί να βγάλει λόγο στάθηκε προσοχή μέσα στη βροχή, έκανε ενός
λεπτού σιγή και με τη θεία φωνή του απήγγειλε την «Ωδή εις Μάρκον Μπότσαρη»
που κατέγραψα παραπάνω. 
Έτσι εκεί στον μυθικό τόπο της τραγωδίας, εκεί που οι μεγάλοι ποιητές
θρήνησαν για την έκπτωση της αθωότητας, που εξέθεσαν την έπαρση των αλαζόνων
και μοιρολόγησαν για τα θύματα του φθόνου, της ζήλειας και της τυραννίδος, ο
κυνηγημένος, ο φθονούμενος για τη διεθνή φήμη του Ροντήρης, ο τιμωρημένος
γιατί σπαταλήθηκε στη διακονία μιας τέχνης που η πολιτεία τού την πλήρωσε με
φαρμάκια και πίκρες, τραγουδούσε μαζί με τον μεγάλο ποιητή τη μοίρα ενός άλλου
δοξασμένου τέκνου της πατρίδας, ενός συνθέτη που η φήμη του παραμένει ώς
σήμερα αλώβητη και που ο φθόνος των συμπατριωτών του, των ομοτέχνων του και
των επισήμων φορέων της πολιτείας τον πότισε δάκρυα, πόνο και πικρίες. 
Ο Γεώργιος Παπανδρέου, φίλος του Ροντήρη και του Μητρόπουλου, έλεγε κάποτε
στον Δάσκαλο παραλλάσσοντας τους στίχους του Σολωμού: «Ροντήρη, όταν
εγκαταλείπεις τα ελληνικά σύνορα σε αναμένει η δόξα και όταν εισέρχεσαι στην
επικράτεια σε παραλαμβάνει ο φθόνος». 
Μπορεί ο καθένας να πολλαπλασιάσει τα παραδείγματα. Ο Καζαντζάκης
έγραφε κάποτε (άλλο θύμα αυτός των φθονερών): «Κεφάλι ξεχωρίζει στον ορίζοντα;
Κόψτε το». Αν τολμήσεις να κάνεις προκοπή, να δημιουργήσεις, να αφοσιωθείς σε
κάτι σ' αυτόν τον τόπο, αν τολμήσεις να πετύχεις, να γίνεις αποδεκτός για το
έργο σου, αν τύχει να ξεπεράσεις το μίζερο μέτρο, κάηκες. Πάλι ο Γεώργιος
Παπανδρέου έλεγε: «Πώς να αντιμετωπίσει κανείς το κόμμα των Φθονερών;». 
Ο Ανδρέας Παπανδρέου βρήκε τη λύση. Ονόμασε τους πάντες «μη προνομιούχους».
Ποιος στον τόπο μας δεν αισθάνεται αδικημένος από τον διπλανό του; 
Για πολλούς συμπολίτες μας το «Φθονώ άρα υπάρχω» είναι το ψωμοτύρι τους. Είναι
ν' απορεί κανείς πώς προχωράει αυτός ο τόπος, τόσους αιώνες με τόσο ξίδι και χολή.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17252P261</ED>
<ID>
ID:303933

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P26&aa=1</URL></REF>


Article

<CATEGORY>vin09</CATEGORY>

 <H2>Να είσαι στην ώρα σου, Ελλάδα!
</H2><H4>Παλαιόθεν, στην Ελλάδα συνυπήρχαν ειρηνικά η εθνική φανφάρα με την εθνική
μουρμούρα, το «όταν εμείς χτίζαμε Παρθενώνες οι άλλοι ήταν στα δέντρα» με το
«εμείς οι Έλληνες, αγαπητέ μου, ποτέ δεν θα γίνουμε κράτος»
</H4>
<AUTHOR>ΓΙΑΝΝΗΣ ΒΟΥΛΓΑΡΗΣ</AUTHOR>

Αμέσως μόλις πετύχαμε έναν ιστορικό άθλο, να συγκροτήσουμε ανεξάρτητο εθνικό
κράτος, το αποκαλέσαμε Ψωροκώσταινα, από το όνομα μιας εξαθλιωμένης ζητιάνας
που περιφερόταν στα σοκάκια του Ναυπλίου - πρωτεύουσας τότε. Και η εθνική μας
αμφιθυμία συνεχίστηκε. 
Το ίδιο, ασφαλώς, θα συμβεί με τη σημερινή ευφορία του ευρώ. Σε λίγο θα έρθει,
να είσαστε σίγουροι, η πρώτη μετάπτωση. Άλλωστε, μετά τα καλά έρχονται τα
δύσκολα και αντιστρόφως. Προ της βέβαιης μελλοντικής δυσθυμίας αξίζει να
στρέψουμε την νέα εθνική μας αυτοπεποίθηση στο παρελθόν. Θα διαπιστώσουμε ότι
στους Νέους Χρόνους, χοντρικά από τα μέσα του 18ου αιώνα, η Ελλάδα,
παρά την περί του αντιθέτου εντύπωση, τα καταφέρνει γενικώς αρκετά καλά.
Κατορθώνει να παρακολουθεί τα μεγάλα ραντεβού της Ιστορίας, τους μεγάλους
μετασχηματισμούς που πραγματοποιούνται στη λέσχη των προηγμένων ευρωπαϊκών
χωρών. 
Ας το παρομοιάσουμε κάπως έτσι: η Ελλάδα ταξιδεύει με το καλύτερο τρένο
που υπάρχει στον κόσμο, αλλά πάντα είναι επιβάτις του τελευταίου βαγονιού,
φτάνει καθυστερημένα και ανεβαίνει την τελευταία στιγμή. Έτσι συνέβη με τη
συγκρότηση Εθνικού Κράτους (μέγιστο εκσυγχρονισμό της νεωτερικότητας), την
υιοθέτηση των φιλελεύθερων θεσμών και της καθολικής ψηφοφορίας, την
εκβιομηχάνιση και τον συνδικαλισμό, την ένταξη στις διαδικασίες ευρωπαϊκής
ολοκλήρωσης. Η Ελλάδα βρέθηκε κοντά στην ομάδα των πιο προηγμένων χωρών,
ακολουθώντας τες μέσα από μια διαδικασία που συνάρθρωνε τις εξωτερικές
επιδράσεις με τις εσωτερικές δυνατότητες. Το εκάστοτε μοντέρνο, οι εκάστοτε
μετασχηματισμοί εξακτινώνονταν από τις προηγμένες χώρες της Δύσης προς τον
υπόλοιπο κόσμο, λειτουργώντας σαν εξωτερική πίεση για «εκσυγχρονισμό», για
«προσαρμογή», για «ανάπτυξη», για «εξευρωπαϊσμό». 
Η Ελλάδα, όπως και άλλες χώρες, εισήγαγε τον εκσυγχρονισμό με
διλήμματα, με συγκρούσεις και κόστη διαφορετικά σε κάθε ιστορική συγκυρία. Το
σημαντικό όμως ήταν ότι μέσα στην ελληνική κοινωνία υπήρξαν, ώς τώρα, οι
αναγκαίες δυνάμεις που επιζητούσαν και ήταν ικανές να δεξιωθούν τον
εκσυγχρονισμό. Σημαντικά τμήματα των ποικίλων ελίτ ήταν οι κατ' εξοχήν
«εισαγωγείς» και δίαυλοι, όμως και η ευρύτερη κοινωνία αφηνόταν να παρασυρθεί.
Σ' αυτό συνέβαλε κυρίως η μορφή που ιστορικά έλαβε η αγροτική κοινωνία και η
στενή σχέση πόλης - υπαίθρου, μου επισήμανε σε σχετική συζήτηση ο γνωστός
ιστορικός μας Βασίλης Παναγιωτόπουλος. Σε όλη αυτή την ιστορική
διαδρομή η Ελλάδα ήταν σαφώς προσανατολισμένη στη Δύση. Η συζήτηση για το αν
είμαστε Δύση ή Ανατολή αναθερμαινόταν περιοδικά, αλλά δεν αποτέλεσε ποτέ
πραγματική επιλογή. 
Κατά βάθος, μας θυμίζει η εξαίρετη ιστορικός Έλλη Σκοπετέα (Σύγχρονα
Θέματα, τεύχος 35-37, 1988), η ίδια η αντιπαράθεση γινόταν εκ προοιμίου στο
πεδίο της Δύσης και με έννοιες δυτικές, και αφορούσε στο ποια όψη της Δύσης
διάλεγε ο καθένας. (Ας μην πέσουμε θύματα της γεωγραφίας εδώ: η σύγκρουση
Αριστεράς - Δεξιάς στον Εμφύλιο του 1946-'49 ήταν σύγκρουση μεταξύ δύο δυτικών
συστημάτων και ιδεολογιών). Είναι προφανές ότι το αποτέλεσμα της εκάστοτε
εισαγωγής καθοριζόταν από τη μείξη των διεθνών παραγόντων και της αυτόχθονης
πραγματικότητας. Αποτέλεσμα που συχνά απογοήτευε όσους είχαν αγωνιστεί για τον
εκάστοτε εθνικό στόχο και οπωσδήποτε γινόταν αντικείμενο κριτικής στις
επόμενες γενιές. 
Κάτι τέτοιο θα συμβεί ασφαλώς σε λίγα χρόνια, μετά την επιτυχία της
Ελλάδας να ενταχθεί στη λέσχη των ισχυρών του ευρώ. Και είναι φυσικό, καθώς θα
προκύψουν νέες δυνατότητες και νέα προβλήματα. Όπως παλαιότερα έτσι και τώρα,
η πίεση για εκσυγχρονισμό που έρχεται από την Ευρώπη θα συνεχιστεί. Θα έχει,
όμως, νέα στοιχεία. Θα είναι θεσμοθετημένη: το εθνικό και το ευρωπαϊκό, το
εξωτερικό και το εσωτερικό θα συνυφαίνονται σχεδόν αξεδιάλυτα. Η Ελλάδα θα
υποχρεωθεί να περάσει από τον hardware εκσυγχρονισμό τής ΟΝΕ σε έναν software
εκσυγχρονισμό: από την επίτευξη των «χονδροειδών» οικονομικών δεικτών
προσαρμογής στην ανάγκη διάχυτων λειτουργικών και θεσμικών αλλαγών, που θα
μεταβάλουν τις συνήθειες μεγάλων στρωμάτων τής διοίκησης και της κοινωνίας. 
Το καλό είναι ότι, σε αντίθεση με το παρελθόν, οπότε η σχέση ήταν
μονόδρομη, τώρα η Ελλάδα παρά τη μικρή της δύναμη θα επιδρά με την ψήφο της
στη διαμόρφωση της πορείας της Ενωμένης Ευρώπης. Το κακό είναι ότι αυτό
συμβαίνει, όταν η Ευρώπη περνάει μια ιστορική περίοδο βαθιάς αμηχανίας.
Πράγματι, παλαιότερα, οι μεγάλες οικονομικές, κοινωνικές και πολιτικές
καινοτομίες έρχονταν από την Ευρώπη, συνοδευμένες από μεγάλα πολιτικά και
πολιτισμικά ρεύματα ­ π.χ. ο φιλελευθερισμός και η εθνική ιδέα μαζί με το
κράτος, ο «κοινωνισμός»/σοσιαλισμός με την εκβιομηχάνιση. Σήμερα, ο
εκσυγχρονισμός δεν συνοδεύεται από κανένα ουσιαστικότερο πρόταγμα. Γινόμαστε
πολίτες της Ευρώπης με ψήφο για ό,τι από κοινού θα κάνουμε και αμηχανία για το
τι θα κάνουμε. 
Ο Γιάννης Βούλγαρης είναι πολιτικός επιστήμονας, ερευνητής στο
Ινστιτούτο Πολιτικής Κοινωνιολογίας του Εθνικού Κέντρου Κοινωνικών Ερευνών
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17252P271</ED>
<ID>
ID:303934

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P27&aa=1</URL></REF>


Article

<CATEGORY>vin09</CATEGORY>

 <H2>Περί ηρώων, μνημείων και σταρ
</H2><H4>Στα νιάτα της υπήρξε μια «πολλά υποσχόμενη» πολιτική δύναμη
</H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Απειλούσε το οικοδόμημα του καπιταλισμού - που το έβλεπε να γέρνει όπως ο
πύργος της Πίζας - με την υπόσχεση ενός κόσμου ειρηνικού απ' όπου θα εξέλιπαν
διά παντός οι κοινωνικές και άλλες ανισότητες, μηδέ των πνευματικών
εξαιρουμένων. Ήταν σαν εκείνους τους ηθοποιούς του θεάτρου που έως τα σαράντα
τους, είτε για να τους εξορκίσουν οι μεγαλύτεροι, είτε για να τους ενθαρρύνουν
οι νεώτεροι, τους αποκαλούν «πολλά υποσχόμενους» και «ταλαντούχους». 
Στην ωριμότητά της μπόρεσε να απολαύσει τα αγαθά της καταξίωσης. Στην
Ελλάδα, έχοντας υποστεί μια βαριά πολιτική και στρατιωτική ήττα, κατάφερε να
επιβάλει τις αξίες της στο πνευματικό και το κοινωνικό επίπεδο για αρκετές
δεκαετίες. Δεν είναι μακριά η εποχή που είχε κατοχυρώσει τα πνευματικά
δικαιώματα της διανόησης. Η αντιπνευματική βλακεία που διακατείχε τους
αντιπάλους της, εκτός των άλλων, δεν τους επέτρεψε ποτέ να δουν ότι απωθώντας
ως επικίνδυνη τη σκέψη και τις αμφιβολίες της, στην πραγματικότητα ακύρωναν
τις ίδιες τις κοινωνικές τους δυνάμεις, εκχωρούσαν το πεδίο της δημιουργίας σ'
αυτήν που είχε ηττηθεί πολιτικά, είχε κερδίσει όμως το πνευματικό παιχνίδι. 
Για τους ηθοποιούς η περίοδος αυτή έρχεται μετά τα σαράντα: πρωταγωνιστές πια,
μπορούν άνετα να αποκαλούνται «καταξιωμένοι». Όλοι ξέρουν ότι δεν πρόκειται να
αλλάξουν, με το παίξιμό τους, ούτε το θέατρο ούτε τον κόσμο, όμως όλοι πάνε να
τους δουν: τίποτε δεν αξίζει περισσότερο από έναν καλό επαγγελματία που δεν θα
ρισκάρει ποτέ παραπάνω απ' όσο χρειάζεται. 
Κρίνοντας από όσα ειπώθηκαν τις προάλλες στην επέτειο των δεν ξέρω
πόσων χρόνων από την ίδρυση της ΕΔΑ, νομίζω ότι μπορούμε πια να συμπεράνουμε
πως η Αριστερά έχει γίνει πια το μνημείο της ίδιας της της ιστορίας. Είναι
αυτή η ευτυχισμένη περίοδος στη ζωή των ηθοποιών οι οποίοι, ακόμη κι αν δεν
θυμάται κανείς για ποιον ακριβώς λόγο τους θαυμάζουν, όλοι τους υμνούν, είτε
γιατί έχουμε συνηθίσει να τους βλέπουμε ανάμεσά μας, είτε γιατί μας θυμίζουν
τα νιάτα μας, είτε απλώς γιατί κατάφεραν να ξεπεράσουν κάποιο όριο ηλικίας και
να είναι ακόμη όρθιοι, έτοιμοι να μάθουν απέξω τα λόγια του επόμενου ρόλου
τους. Όλοι θέλουν να παίξουν μαζί τους. Κανέναν δεν πρόκειται να ξεβολέψουν.
Το παίξιμό τους δεν επιφυλάσσει πια καμία έκπληξη. Το μόνο που διεκδικούν πια
από την τέχνη τους είναι το δικαίωμα να ανέβουν για μια ακόμη φορά στη σκηνή,
το δικαίωμα να ελπίζουν ότι αυτό το χειροκρότημα δεν θα 'ναι και το τελευταίο. 
Θλιβερή η ιστορία; Μπορεί. Όμως, όπως με ακρίβεια περιέγραψε η Μαρία
Δαμανάκη υπάρχουν και θλιβερότερες. Είναι η στάση εκείνων που ενώ δεν έχουν να
προσφέρουν τίποτε παραπάνω απ' τις αναμνήσεις τους, επιμένουν πως αυτοί μόνον
μπορούν να ανανεώσουν το θέατρο, αυτοί μόνον μπορούν να φέρουν το καινούργιο
σ' έναν κόσμο που πάλιωσε οριστικά, μαζί τους.

Ο Τάκης Θεοδωρόπουλος είναι συγγραφέας.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17252P272</ED>
<ID>
ID:303979

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P27&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 26/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

15. 15 ΝΕΤ 
«Ο κόκκινος κουρσάρος». Ο Μπαρτ Λάνκαστερ σε... ευσταλή πόζα (Σάββατο, ΝΕΤ - 15.15)

«Ο κόκκινος κουρσάρος» (Crimson pirate) 
Η ώρα του παιδιού και ραντεβού με τα κλασικά εικονογραφημένα του '50. Το
στέρνο του ευσταλούς Μπαρτ Λάνκαστερ προκαλεί τον φόβο και τον τρόμο των
θαλασσών. Περιπετειούλα με αλατοπίπερο πλάκας υπό την επίβλεψη του
επαγγελματία Ρόμπερτ Σιόντμακ. (Διάρκεια: 100')** 
20. 10 ΕΤ1 
«Είναι ένας τρελός... τρελός... τρελός κόσμος» (It's a mad, mad, mad,
mad world) 
Όταν το πρωτοείδα (1965) κυλιόμουνα στο πάτωμα. Μια χούφτα τυπικοί Αμερικανοί
κυνηγούν ένα κρυμμένο θησαυρό. Απερίγραπτες καταστάσεις και σουρεαλιστικά
απρόοπτα. Ο Στάνλεϊ Κράμερ κουρελιάζει το αμερικανικό όνειρο. Πλήθος ονομάτων
με πρώτον τον Σπένσερ Τρέισι, ακολουθούμενο από τους Πίτερ Φολκ, Μίκι Ρούνεϊ
και Σιντ Σέζαρ. (Διάρκεια 154')***½ 
21. 00 Alpha 
«Νόμος 4000» 
Γιαουρτώματα του 1962. Η Ελλάδα χανότανε (τότε) και ο Δαλιανίδης... Άσε
καλύτερα. Παρέα τεντιμπόηδων (το αγγλόφωνο παρατσούκλι της εποχής) σε.. όργια.
Δηλαδή, Λάσκαρη, Βουλγαρίδης, Βουτσάς, Λιάσκου και Γώγου καπνίζουν, πίνουν
βερμούτ, χορεύουν και... πλακώνονται. Σιγά τα όργια και την ταινία. (Διάρκεια: 91')*

22. 00 ΝΕΤ 
«Κυρίαρχοι του Διαστήματος» (Countdown) 
Είναι δυνατόν ένας Ρόμπερτ Όλτμαν να έχει γυρίσει τέτοια περιπετειούλα; Μωρέ
είναι και παραείναι... Κούρσα Διαστήματος και κόντρες ΗΠΑ - ΕΣΣΔ (της
μακαρίτισσας υπερδυνάμεως). Φυσικά, η ταινία είναι με το μέρος της
αστερόεσσας. Ουδείς αλάνθαστος. Με Τζέιμς Κάαν, Ρόμπερτ Ντιβάλ και Τζοάνα
Μουρ. Στη θέση σας θα το προσπερνούσα. (Διάρκεια: 100')* 
23. 00 Alpha 
«Η ληστεία» 
Αν και πέρασε απαρατήρητη, είναι η καλύτερη ελληνική κομεντί των τελευταίων
πέντε ετών. Ο Καφετζόπουλος εισβάλλει σε τράπεζα, μιλάει ψευδά και κατά
σύμπτωση πέφτει πάνω σε παλιό του αμόρε, που στο μεταξύ έχει δύο παιδιά με τον
αραχτό Γιάννη Μποσταντζόγλου. Εξαιρετικοί όλοι και κυρίως η Ελένη Κοκκίδου και
η Μάνια Παπαδημητρίου. Γυρισμένο σε βίντεο λόγω αδεκαρίας του σκηνοθέτη Αλέξη
Καρδάρα. (Διάρκεια: 80') ** 
00. 10 ΕΤ3 
«Η μαμά και η πουτάνα» (La maman et la poutain) 
Το... Ποτέμκιν του νέου γαλλικού κύματος. Γυρίστηκε αρχές του '70 στο Παρίσι,
απαγορεύτηκε από τη χούντα και σήμερα, τριάντα χρόνια μετά, εξακολουθεί να
είναι φρέσκο σαν μπουμπούκι. Ρεσιτάλ διαλόγων, ελευθερίας στην έκφραση,
πρωτοτυπίας και κουλτούρας. Με τον Ζαν Πιερ Λεό στον καλύτερο ρόλο της
καριέρας του. Μόνο για σκληρούς σινεφίλ που αντέχουν γαλλική ταινία διάρκειας
τρεισήμισι ωρών. (Διάρκεια: 210)**** 
00. 15 ΝΕΤ 
«Ας περιμένουν οι γυναίκες». Νεοελληνικός σουρεαλισμός (Σάββατο, ΝΕΤ - 00.15)

«Ας περιμένουν οι γυναίκες» 
Δύο μπατζανάκηδες ανηφοροκατηφορίζουν την ελληνική επαρχία και πέφτουν πάνω σε
σουρεαλιστικά απρόοπτα. Τρυφερή κομεντί του Σταύρου Τσιώλη με Αργύρη Μπακιρτζή
(των Χειμερινών κολυμβητών), Γιάννη Ζουγανέλη, Σάκη Μπουλά και Αγγελική
Ηλιάδη. (Διάρκεια: 87')** 
<H3>ΤΟΡ 3
</H3>
1. «Η μαμά και η πουτάνα». Το.. Ποτέμκιν της γαλλικής νουβέλ βαγκ
(00.10 - ΕΤ3) 
2. «Είναι ένας τρελός... τρελός... τρελός κόσμος». Ξεκαρδιστικό και
σουρεαλιστικό (20.10 - ΕΤ1) 
3. «Η ληστεία». Χαριτωμένη κομεντί (23. 00 - Alpha)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17252P281</ED>
<ID>
ID:303954

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P28&aa=1</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 27/1
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

14. 15 Antenna 
«Η κόμισσα της φάμπρικας» 
Τρία πρώτα ξαδέλφια και η Άννα Φόνσου. Υπήρξε θεατρική επιτυχία των Γιαλαμά -
Πρετεντέρη. Με Στέφανο Ληναίο και Νίκο Ρίζο. Το... ντονέρ της Κυριακής.
(Διάρκεια: 97')

15. 20 Mega 
«Η σεξωγήινη». Νταν Ακρόιντ με Κιμ Μπάσιντζερ (Κυριακή, Mega - 15.20)

«Η... σεξωγήινη» ( My stepmother is an Alien) 
Όσα δεν πιάνει η αλεπού τα κάνει κρεμαστάρια. Η Κίμ Μπάσιντζερ του 1988 (όταν
ήταν κούκλα με τα όλα της) κατέρχεται από το υπερπέραν στο εργαστήριο του
ευτραφούς και τρελού επιστήμονα Νταν Ακρόιντ. Ασήμαντο, του Ρίτσαρντ
Μπέντζαμιν. (Διάρκεια: 103')* 
21. 00 Tempo 
«Αδελφός Άννα» 
Κάτι μεταξύ αρχαιοκαπηλίας και... Αγίου Όρους (με Βυζάντιο). Απατεώνες
σπεύδουν σε μοναστήρι για να χουφτώσουν τον ιερό σταυρό του Μεγάλου
Κωνσταντίνου. Αντί σταυρού, πέφτουν πάνω σε μοναχό που είναι η... Ξένια
Καλογεροπούλου. Με Πέτρο Φυσσούν, Μάνο Κατράκη, Βύρωνα Πάλλη. * 
21. 00 ΕΤ1 
«Διαζύγιο α λα ιταλικά» (Divorzio all' Italiana) 
Όχι τόσο αριστουργηματικό όσο το πρώτο «Γάμος α λα ιταλικά», αλλά πάντα
κλασικό. Ο Μαρτσέλο Μαστρογιάννι έχει βαρεθεί... το μανούλι (και γυναίκα του)
Στεφανία Σαντρέλι και ψάχνει εραστή για να τους κάνει τσακωτούς ώστε να την
σκοτώσει και να παντρευτεί την ερωμένη του. Από τα καλύτερα του Πιέτρο Τζέρμι.
Αθάνατο μέχρι μυελού των οστών. (Διάρκεια: 108') ***½

21. 00 Antenna 
«Ronin». Ο Ρόμπερτ Ντε Νίρο παραδίδει μαθήματα ράλι στη Νατάσα ΜακΕλόουν
(Κυριακή, Antenna - 21. 00)

«Ρόνιν» (Ronin) 
Ράλι, καταδιώξεις, μπαμ - μπουμ, ριφιφί και Ρόμπερτ Ντε Νίρο στη Γαλλία. Η
σκηνή της καταδίωξης με αυτοκίνητα διασχίζει τη... μισή Γαλλία. Ο βετεράνος
Τζον Φρανκεχάιμερ επιχειρεί να επιστρέψει στο παρελθόν των παλιών «αντρικών»
περιπετειών. Στον δρόμο το όχημα ντελαπάρει. Με Ζαν Ρενό, Στέλαν Σκάρσγκαρντ
και Σον Μπιν. Χορταστικό αλλά μέτριο. (Διάρκεια: 116')**½ 
21. 00 Star 
«Ένα κορίτσι για δύο» 
Γοητεία Αλέκου Αλεξανδράκη του 1963 (εδώ που τα λέμε αν υπήρχε Έλλην Κάπρα,
τότε ο Αλέκος θα έπιανε επιδόσεις Κάρι Γκραντ). Από εδώ η Ζωίτσα, από εκεί η
Ρένα (η Βλαχοπούλου). Κάπου στο μέσον και ο Βουτσάς. Έτσι για το φιστίκι...
(Διάρκεια: 90')* 
22. 00 Alter 
«Επικίνδυνη ηρεμία στη Νέα Ορλεάνη» (The big easy) 
Καθόλου για πέταμα. Η Μπάρκιν είναι εισαγγελέας και ο Ντένις Κουέιντ μπάτσος.
Αμφότεροι εμπλέκονται σε κύκλωμα διεφθαρμένων αστυνομικών και στο τέλος
καταδιώκονται από τους πάντες. Με φόντο τη Νέα Ορλεάνη που ήταν της μόδας το
1987. Η σκηνοθεσία του Τζιμ ΜακΜπράιντ. (Διάρκεια: 95')** 
23. 00 Star 
«Παγιδευμένοι στον βυθό» (Sub down) 
Ο Στίβεν Μπόλντουιν επιχειρεί ανέλκυση πυρηνικού υποβρύχιου από τον βυθό της
Αρκτικής. Τέτοια μάς δείχνουν για να συνηθίσουμε στην ιδέα. Του Άλαν Σμιθ.
(Διάρκεια: 88')

23. 00 Mega 
«Λόλα» 
Κάποιος Άρης κάνει τα πάντα για να βγάλει τη Λόλα από τον βούρκο. Η Λόλα
(δηλαδή η Καρέζη του 1964) όμως είναι παγιδευμένη από την Τρούμπα και κάποιον
Στέλιο. Καταλάβατε; Καταλάβαμε να λέτε. Με Κούρκουλο, Καλογήρου (πάντα σε ρόλο
κακού), Παπαγιαννόπουλο και Παντελή Ζερβό σε σκηνοθεσία Ντίνου Δημόπουλου.
Σοβαροφανές. (Διάρκεια: 100')*

00. 30 ΝΕΤ 
«Το είδωλο στον καθρέφτη» 
Η φεστιβαλική επιλογή της βραδιάς από την Ταϊβάν. Γελάτε; Εσείς χάνετε. Το
κινέζικο σινεμά (και των τριών... εκδοχών δηλαδή Κίνα - Χονγκ Κονγκ - Ταϊβάν)
είναι στην κορυφή της πρωτοπορίας. Η σκηνοθεσία είναι του Χσιάο Για-τσουάν
(Διάρκεια: 100')

<H3>ΤΟΡ 3
</H3>
1. «Διαζύγιο α λα ιταλικά». Αθάνατη κωμωδία, αθάνατος Μαστρογιάννι (21.
00 - ΕΤ1) 
2. «Ρόνιν». Περιπέτεια, ριφιφί, ράλι και Ρόμπερτ Ντε Νίρο (21. 00 -
Antenna) 
3. «Επικίνδυνη ηρεμία στη Νέα Ορλεάνη». Δράση και έρως (22. 00 - Alter) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17252P282</ED>
<ID>
ID:303993

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P28&aa=2</URL></REF>


Article

<CATEGORY>vin09</CATEGORY>

 <H5>Βιβλίο του αρθρογράφου Αντόνιο Φεράρι
</H5><H2>Αποστολή στην Κόλαση της Βηρυτού
</H2><H4>ΕΧΕΙ ΥΠΟΓΡΑΨΕΙ 24 ΣΥΝΕΝΤΕΥΞΕΙΣ ΤΟΥ ΑΡΑΦΑΤ, ΗΤΑΝ ΕΚΕΙ ΟΤΑΝ ΒΟΜΒΑΡΔΙΣΤΗΚΕ ΤΟ
ΑΡΧΗΓΕΙΟ ΤΗΣ ΟΑΠ ΣΤΗΝ ΤΥΝΗΣΙΑ, ΥΠΗΡΞΕ Ο ΔΑΣΚΑΛΟΣ ΤΗΣ ΠΟΛΕΜΙΚΗΣ ΑΝΤΑΠΟΚΡΙΤΡΙΑΣ
Μ. ΚΟΥΤΟΥΛΙ, ΠΟΥ ΣΚΟΤΩΘΗΚΕ ΣΤΟ ΑΦΓΑΝΙΣΤΑΝ. ΚΑΙ ΤΩΡΑ ΦΩΤΙΖΕΙ ΤΗΝ ΚΩΜΩΔΙΑ ΤΗΣ
ΕΙΡΗΝΗΣ, ΑΝΑΤΕΜΝΟΝΤΑΣ ΤΟΝ ΠΟΛΕΜΟ ΤΟΥ ΛΙΒΑΝΟΥ
</H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Έχουν περάσει 20 χρόνια απο τις σφαγές της Σάμπρα και της Σατίλα αλλα η
μυρωδιά του πολέμου είναι πάντα το ίδιο αβάσταχτη

Την επομένη της πρωτοφανούς σφαγής στα παλαιστινιακά στρατόπεδα της Σάμπρα και
της Σατίλα, δύο χιλιόμετρα έξω από τη Βηρυτό, ένας Ιταλός δημοσιογράφος
βρίσκεται εκεί και μετράει πτώματα. Ξαφνικά, εμφανίζεται ένα αυτοκίνητο με
τέσσερις άντρες που κατευθύνονται απειλητικά εναντίον του, με σκοπό να του
σπάσουν τη φωτογραφική μηχανή και να τον σύρουν μαζί τους. Ανάμεσά τους
πετάγεται τότε ο Λιβανέζος σοφέρ του, ένας δρούζος μαχητής που υπήρξε
σωματοφύλακας του Καμάλ Τζουμπλάτ και βάζει τα πράγματα στη θέση τους. 
Δεκαπέντε χρόνια αργότερα, ο Αντόνιο Φεράρι, ειδικός απεσταλμένος τής
«Corriere della Sera» για τη Μέση Ανατολή, την Τουρκία και τα Βαλκάνια,
παντρεμένος με Ελληνίδα και εγκατεστημένος στην Αθήνα εδώ και μία οκταετία,
φωτίζει σ' ένα βιβλίο την ιστορία από το 1982 ώς το 1991 του αιματηρού πολέμου
στον Λίβανο και της εύθραυστης ειρήνης που τον διαδέχθηκε, μέσα από τα μάτια
αυτού του σοφέρ. Του Σάμι, που εξέφραζε τις αντιφάσεις ενός κόσμου ο οποίος
επέστρεψε στο προσκήνιο μετά την 11η Σεπτεμβρίου. Ενός κόσμου όπου οι
εθνότητες και οι θρησκείες είναι ένα κουβάρι, και το μαύρο συγχέεται με το
κόκκινο, όπως το καλό με το κακό. 
Γραμμένο δέκα χρόνια μετά τα γεγονότα, το βιβλίο με τίτλο «Sami, una storia
Libanese», κυκλοφόρησε μόλις στα ιταλικά από τις Εκδόσεις Liberal Libri, και
συνδυάζει την αντικειμενικότητα και την ψυχραιμία της ιστορικής ματιάς με τη
γλαφυρότητα της δημοσιογραφικής μαρτυρίας. Ο αναγνώστης «συζητά» με τους
επιζώντες από τη Σάμπρα, «συναντά» τους τότε κυρίαρχους της περιοχής,
παρακολουθεί τις διαφορετικές στρατηγικές των Αμερικανών, των Άγγλων, των
Γάλλων και των Ιταλών, οι οποίοι εγκαταστάθηκαν στην περιοχή ως εγγυητές της
ειρήνης. 
«Αυτό που έγινε στο Λίβανο ήταν η πειστικότερη διάψευση των θεωριών του
Σάμιουελ Χάντιγκτον για την υποτιθέμενη σύγκρουση των πολιτισμών», τονίζει στα
«ΝΕΑ» ο Α. Φεράρι. «Δεν είναι τυχαίο ότι πριν από τον πόλεμο αποκαλούσαν τον
Λίβανο Ελβετία της Μέσης Ανατολής, όπως δεν είναι τυχαίο ότι η ισορροπία αυτή
τινάχτηκε στον αέρα, με ευθύνη όχι των Παλαιστινίων».

<H3>ΠΙΚΡΗ ΔΙΑΠΙΣΤΩΣΗ
</H3>
Στα μέσα της δεκαετίας του '90, λίγο πριν πεθάνει, ο Σάμι κάνει μια πικρή
διαπίστωση στον Φεράρι: «Ο πόλεμος αποδεκάτισε το 5% του πληθυσμού και έφερε
τη χώρα μου εκεί που βρισκόταν πριν από δεκαέξι χρόνια, διαλύοντας όμως και τη
συνοχή του κοινωνικού ιστού της. Στην εξουσία βρίσκονται οι ίδιοι άνθρωποι,
μόνο που κλέβουν πιο πολύ και βυθίζουν τη χώρα στους συμβιβασμούς, χωρίς καν
να εγγυώνται την επιβίωση του λαού μου. Η ειρήνη είναι μια τραγική κωμωδία,
όπως και ο πόλεμος». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P31</CAT>
<ED>
Κωδικός άρθρου: A17252P311</ED>
<ID>
ID:303935

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P31&aa=1</URL></REF>


Article

<CATEGORY>vin09</CATEGORY>

 <H2>«Ελληναράδες» οι διανοούμενοι
</H2><H4>Ο ΑΝΤΑΓΩΝΙΣΜΟΣ ΜΕΤΑΞΥ ΕΚΣΥΓΧΡΟΝΙΣΜΟΥ ΚΑΙ ΑΝΤΙΕΚΣΥΓΧΡΟΝΙΣΜΟΥ ΘΑ ΕΠΗΡΕΑΣΕΙ ΑΡΑΓΕ
ΜΕΣΟΠΡΟΘΕΣΜΑ ΤΟ ΠΟΛΙΤΙΚΟ ΣΥΣΤΗΜΑ; ΑΝ ΠΑΡΑΚΟΛΟΥΘΗΣΕΙ ΚΑΝΕΙΣ ΤΙΣ ΑΝΤΙΔΡΑΣΕΙΣ ΤΩΝ
ΔΙΑΝΟΟΥΜΕΝΩΝ ΣΤΙΣ ΥΠΟΘΕΣΕΙΣ ΙΜΙΑ ΚΑΙ ΟΤΖΑΛΑΝ, Η ΑΠΑΝΤΗΣΗ ΕΙΝΑΙ «ΝΑΙ», ΛΕΕΙ Ο
Α. ΠΑΝΤΑΖΟΠΟΥΛΟΣ. ΕΧΟΥΝ ΟΜΩΣ ΕΤΣΙ ΤΑ ΠΡΑΓΜΑΤΑ; </H4>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Την επομένη της ανάληψης της πρωθυπουργίας από τον κ. Κώστα Σημίτη, το
ρεπορτάζ αρχίζει να καταγράφει ένα αδιάλειπτο γαϊτανάκι αντιδράσεων για τους
χειρισμούς της κυβέρνησης στην εξωτερική πολιτική. Οι αντιδράσεις αυτές δεν
περιορίζονται μόνο στον χώρο της πολιτικής, δηλαδή στα κόμματα της
αντιπολίτευσης και τους διαφωνούντες στο εσωτερικό του ΠΑΣΟΚ, αλλά προέρχονται
και από τον χώρο της κοινωνίας ­ από καλλιτέχνες, συγγραφείς και
δημοσιογράφους. Σε μια πρώτη ανάγνωση, κοινός παρονομαστής όλων αυτών των
αντιδράσεων είναι ότι καταλογίζουν στην κυβέρνηση «μειωμένη εθνική
ευαισθησία». 
Στην πολιτική αρθρογραφία, οι εκφραστές αυτών των απόψεων ομαδοποιούνται
απαξιωτικά ως «εθνικιστές» και «Ελληναράδες» από τους πολιτικούς τους
αντιπάλους. Η ομαδοποίηση, που γίνεται χωρίς ιδιαίτερη περίσκεψη, ενισχύει την
εντύπωση ότι μια νέα διαίρεση της ελληνικής κοινωνίας σε «Ελληναράδες» και
«αντιεθνικιστές» βρίσκεται υπό εξέλιξη. Αυτήν την τάση επιχειρεί να
προσεγγίσει το βιβλίο του Ανδρέα Πανταζόπουλου, «Η δημοκρατία της συγκίνησης»
που πρόκειται να κυκλοφορήσει από τις Εκδόσεις «Πόλις». Είναι, αν θέλετε, μία
θεωρία για τους «Ελληναράδες». 
Τα Ίμια ανέδειξαν σύμφωνα με τον Ανδρέα Πανταζόπουλο την τάση μιας μερίδας
διανοουμένων να αμφισβητήσουν τον πατριωτισμό της κυβέρνησης

Το βιβλίο χωρίζεται σε δύο μέρη. Το πρώτο καταγράφει το «γεγονός», δηλαδή τις
αντιδράσεις πολιτικών, καλλιτεχνών και διανοουμένων με αφορμή τους
κυβερνητικούς χειρισμούς στις υποθέσεις Ίμια και Οτζαλάν. 
Εδώ παρατίθενται εκτεταμένα αποσπάσματα από τις αντιδράσεις για τα Ίμια, που,
όπως διαπιστώνει ο συγγραφέας, αμφισβητούν τον πατριωτισμό των επιλογών της
κυβέρνησης και προσωπικά του Πρωθυπουργού. Υπενθυμίζεται, ότι ο τότε αρχηγός
της Ν.Δ. κ. Μιλτιάδης Έβερτ κάλεσε τον Πρωθυπουργό να «κάνει χαρακίρι», ενώ
από τα υπόλοιπα κόμματα οι χαρακτηρισμοί κινούνται από την «εξωτερική πολιτική
της καρπαζιάς» (Αντώνης Σαμαράς) μέχρι τον «ραγιαδισμό» (Μήτσος Κωστόπουλος). 
Στην υπόθεση Οτζαλάν ιδιαίτερο βάρος αποδίδεται στην έκφραση της «κοινωνικής
οργής και ντροπής» από μια πολυπληθή ομάδα καλλιτεχνών, με αναφορές σε ένα
«επινοημένο ελληνικό ιστορικό παρελθόν». Για παράδειγμα, ο σκιτσογράφος Στάθης
Σταυρόπουλος, που έγραφε: «Έπαιρναν τηλέφωνο οι Έλληνες ο ένας τον άλλο χθες,
ρωτούσαν πώς νιώθεις; σκατά, εσύ; σκατά...». Ο Παντελής Μπουκάλας: «Από τα
ποικίλα διακινούμενα σενάρια φαίνεται να επιβεβαιώνεται το ηθικά δυσμενέστερο,
εκείνο που θα μπορούσε να τιτλοφορηθεί Οτζαλάνειον Άγος». Ο Σταύρος Λυγερός:
«Η ειρωνεία είναι ότι μετά τα Ίμια, ο κ. Σημίτης σκόνταψε και πάλι σε πρόβλημα
το οποίο ιδεολογικά και ψυχολογικά απεχθάνεται. Είναι γνωστό ότι αντιμετωπίζει
τα εθνικά θέματα περίπου σαν ενοχλητική εκκρεμότητα...». 
Το δεύτερο μέρος του βιβλίου προσπαθεί να σχηματοποιήσει τις αντιδράσεις σε
μια θεωρία, και εδώ αρχίζουν τα προβλήματα. Ο Πανταζόπουλος ξεκινά από την
παραδοχή, ότι οι αντιδράσεις που αναδείχθηκαν από τα γεγονότα αυτά οδηγούν σε
συγκλίσεις «πρωτόγνωρες» και χαρακτηρίζει σημαντικότερη την τάση υπέρβασης της
διαίρεσης Αριστερά/Δεξιά. Αυτό ­ σύμφωνα με τον συγγραφέα ­ συμβαίνει επειδή η
Αριστερά εγκαταλείπει το θεωρητικό και πολιτικό της οπλοστάσιο για να
συγκλίνει με τον συντηρητισμό σε μια συγκινησιακού τύπου αντίσταση στην
κυρίαρχη ιδεολογία του ρεαλισμού, που εκφράζεται μέσω της εθνικοελληνικής
πολιτικο-πολιτισμικής διαφοράς. Προφανής έδρα αυτής της έκφρασης είναι, όπως
επισημαίνει ο συγγραφέας, η «εθνικιστική ιδεολογία» και χαρακτηριστικά της η
μηδενιστική απορριπτική κριτική, η εχθρότητα απέναντι στον σύχρονο
παγκοσμιοποιημένο κόσμο, και οι αναφορές στην ιδεατή τελειότητα ενός μυθικού
ελληνικού κόσμου. 
<H3>ΑΠΟ ΤΑ ΙΜΙΑ ΣΤΟΝ ΟΤΖΑΛΑΝ
</H3>
«Ίμια, Οτζαλάν: Άραγε, τι νομιμοποιεί την από κοινού κατάταξη και εξέταση δύο
αρκετά διαφοροποιημένων μεταξύ τους περιπτώσεων; Μπορούμε χωρίς περιστροφές να
εντοπίσουμε την παραδειγματική τους ενότητα στην ομοιότητα τόσο της πρόσληψης
όσο και των αντιδράσεων, των οποίων αποτέλεσαν την αφετηρία: και στις δύο
περιπτώσεις ο δημόσιος χώρος κατακλύζεται από μία ρητορική περί «προδοσίας»
του έθνους, της ελληνικής Ιστορίας, με αφορμή τους συγκεκριμένους κάθε φορά
κυβερνητικούς χειρισμούς». 
<H3>ΠΡΟΣ ΤΙ Η ΔΑΙΜΟΝΟΠΟΙΗΣΗ;
</H3>
Ο Πανταζόπουλος υποστηρίζει ότι όλα αυτά αποτυπώνονται σε μια ευρύτερη και
πολύμορφη τάση συντηρητικής αναδίπλωσης, την οποία χαρακτηριζει
αντιεκσυγχρονισμό. Και καταλήγει στο συμπέρασμα, πως ο ανταγωνισμός μεταξύ
εκσυγχρονισμού και αντιεκσυγχρονισμού θα επηρεάσει μεσοπρόθεσμα το πολιτικό
σύστημα. 
Είναι όμως έτσι τα πράγματα; Είναι η σύγκλιση στην εθνική πλειοδοσία νέο
φαινόμενο; Δεν είναι πολύ περισσότερο μια φυσική συμπεριφορά στη διάρκεια της
μεταπολίτευσης, που ας μην ξεχνάμε ότι έχει στην αφετηρία της μια εθνική ήττα;
Δεν αποτελούν τα Ίμια και η υπόθεση Οτζαλάν τα πρώτα αισθητά χαστούκια στην
εξωτερική μας πολιτική μετά την απώλεια της Βόρειας Κύπρου; Αντί για ένα νέο
φαινόμενο, μήπως έχουμε να κάνουμε εδώ με μια νομιμοποιημένη ιστορική
συμπεριφορά, που η επιρροή της όμως βρίσκεται σε υποχώρηση; 
Σε τελευταία ανάλυση, γιατί να δαιμονοποιείται ως ιδιότυπη ελληνική αντίδραση
η επίκληση ηθικών όρων όπως η τιμή και η αξιοπρέπεια στην αντιπαράθεση με μια
ρεαλιστική εξωτερική πολιτική; Η πολεμική στους «Ελληναράδες» θυμίζει την
πολεμική των οπαδών του «κατευνασμού» στους «Warmongers» (πολεμοκάπηλους), που
επικαλούνταν τα ιερά και όσια της Αγγλίας για μια πιο σκληρή στάση απέναντι
στον Χίτλερ. Μπορεί η επιλογή τους να ήταν «αυτοκτονική», η Ιστορία όμως
αυτούς δικαίωσε... <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17252P321</ED>
<ID>
ID:303936

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P32&aa=1</URL></REF>


Article

<CATEGORY>vin09</CATEGORY>

 <H2>Ο Ουγκώ πάει... σινεμά
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Μπερτράν Ταβερνιέ θυμάται τον πατέρα του να του διαβάζει Ουγκώ, την εποχή
που μόλις είχε αρχίσει να μιλάει. Και ότι τότε του είχε εντυπωθεί μία
περιγραφή χιονισμένου τοπίου και η φράση: «Μετά τη λευκή κοιλάδα, μια άλλη
λευκή κοιλάδα». «Αυτή ήταν η πρώτη μου επαφή με τη λογοτεχνία», λέει σήμερα.
Και βέβαια έγινε, σύμφωνα με τον δικό του αυτοπροσδιορισμό, «Ουγκοφάγος». Και
παρά το γεγονός ότι δεν γύρισε ποτέ ταινία βασισμένη σε έργο του Ουγκώ, είναι
μέλος της εθνικής επιτροπής της Γαλλίας, που συστήθηκε για τον εορτασμό των
200 χρόνων από τη γέννηση του μεγάλου συγγραφέα. 
Ο Ταβερνιέ έχει, λοιπόν, δικαίωμα να πει ότι «η καλύτερη ταινία που γυρίστηκε
για τους "Αθλίους", είναι εκείνη του Ρεϊμόν Μπερνάρ», ταινία του 1933, με τον
Χάρι Μπορ στον ρόλο του Γιάννη Αγιάννη. Και ότι η εκδοχή τής «Παναγίας των
Παρισίων» που προτιμά είναι του Ουίλιαμ Ντίτερλε, με τον Τσαρλς Λότον και τη
Μορίν Ο'Χάρα. Αντίθετα, θεωρεί ότι η εκδοχή τού Ντελανουά (1956) «υπήρξε
θλιβερά ακαδημαϊκή, κρύα και χωρίς έμπνευση». Κι ας προσαρμόστηκε σεναριακά
από τους Ζακ Πρεβέρ και Ζαν Οράνς. Κι ας έπαιζε μέχρι και ο Μπορίς Βιάν. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17252P322</ED>
<ID>
ID:303980

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P32&aa=2</URL></REF>


Article

<CATEGORY>vin09</CATEGORY>

 <H2>Οι απίθανες αντιφάσεις του ελληνικού σινεμά
</H2><H4>ΚΟΥΣ ΚΟΥΣ, ΚΑΒΓΑΔΕΣ, ΣΤΑΡ ΣΥΣΤΕΜ, ΕΞΟΥΣΙΑ - ΑΝΤΙΦΡΟΝΟΥΝΤΕΣ ΚΑΙ... ΕΠΕΛΑΣΗ
ΔΙΑΝΟΟΥΜΕΝΩΝ! ΟΛΑ ΑΥΤΑ ΚΑΙ ΑΛΛΑ ΚΡΥΦΑ ΣΤΟ ΔΙΤΟΜΟ ΛΕΥΚΩΜΑ «ΕΝΑΣ ΑΙΩΝΑΣ
ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ» ΤΟΥ ΓΙΑΝΝΗ ΣΟΛΔΑΤΟΥ </H4>
<AUTHOR>ΠΑΥΛΟΣ ΚΑΓΙΟΣ</AUTHOR>

Σινεφίλ αυτού του τόπου, ιδού η προσωποποίηση της... ενότητας των αντιθέτων σε
κινηματογραφοφιλικό επίπεδο! Τι σημαίνει αυτό; Αν ξεφυλλίσετε τις σελίδες των
δύο τόμων του λευκώματος του Γιάννη Σολδάτου «Ελληνικός κινηματογράφος. Ένας
αιώνας», θα αντιληφθείτε αμέσως την «ιστορική» ειρηνική συνύπαρξη που
επιχειρεί... Διότι συμφιλιώνει οριστικά τον «εμπορικό» και θεωρούμενο
«κατώτερο», εύκολο, κινηματογράφο με τον άλλον, τον απαιτητικό, «σκεπτόμενο»
ή, αν προτιμάτε, τον... κουλτουριάρικο και «ακαταλαβίστικο» 
Από τα λαμπερά πλατό της Φίνος Φιλμ με τις πισώπλατες «μαχαιριές» που
αντάλλασσαν οι εγχώριοι σταρ μέχρι τα παρασκηνιακά αλισβερίσια στους
διαδρόμους ­ και όχι μόνο ­ του «πατέρα-αφέντη» Ελληνικού Κέντρου
Κινηματογράφου. Ο «Θίασος», ο «Ουρανός», η «Ηλέκτρα», μα και το «Κατέστρεψα
μια νύχτα τη ζωή μου» ή το... παιδί μου, μαζί με το «Έξι διεστραμμένες ζητούν
δολοφόνο» και πλήθος άλλες, με απίθανους τίτλους, σε συνδυασμούς λέξεων που
είναι μελοδραματικές και διαστρέφουν τη γλώσσα. Τίτλοι που θυμίζουν πανηγύρι.
Γιατί πάνω απ' όλα το ελληνικό σινεμά είναι ένα πανηγύρι. Μια γιορτή εκατό
χρόνων... «μοναξιάς», ας πούμε, μιας και ο ελληνικός κινηματογράφος μοιάζει
απομονωμένος, κλειστός στα σύνορά του, εκτός ελάχιστων περιπτώσεων 
«Γυμνοί στον δρόμο» (1969). Η Ζωή Λάσκαρη και ο Νίκος Κούρκουλος δραματικό
μιούζικαλ του Γιάννη Δαλιανίδη

Η «λαμπρή» κυριαρχία του παλιού εμπορικού σταρ σύστεμ ξεψυχάει στα τέλη του
'60. Και πάνω στο «πτώμα» του φυτρώνει ο «νέος ελληνικός κινηματογράφος» των
«ανήσυχων» και «διανοούμενων» δημιουργών... Για να φτάσουμε στα τέλη του '80
όπου με τη σειρά του κι αυτός πνέει τα λοίσθια! Ώσπου στις αρχές του '90
παρατηρούμε μια... νεκρανάσταση ­ σαν την Ελλάδα κι αυτός «απ' τα κόκαλα
βγαλμένη...» ­ που συμφιλιώνει το «παλιό» με το «νέο» και οι ελληνικές ταινίες
κάνουν ξανά ουρές θεατών έξω από τους κινηματογράφους! 
Αυτό το «πνεύμα» διακατέχει την πρώτη εικονογραφημένη εγκυκλοπαίδεια του
ελληνικού σινεμά του Γιάννη Σολδάτου (που δεν έχει καμία σχέση με το
παλαιότερο έργο του «Ιστορία του ελληνικού κινηματογράφου»)... Ένα δίτομο,
ογκώδες έργο που περιέχει 4.500 φωτογραφίες ­ το μεγαλύτερο μέρος, έγχρωμες
από τα γυρίσματα των ταινιών κ.λπ. και οι πρώτες δίχρωμες ­, 500 έγχρωμες
αφίσες, 400 διαφημιστικά, 3.000 κριτικές, συνεντεύξεις, ρεπορτάζ, αποκόμματα
εφημερίδων και ντοκουμέντων, εξώφυλλα βιβλίων και περιοδικών. Ακόμα υπάρχει
μια πλήρης καταγραφή των πεπραγμένων του Φεστιβάλ Θεσσαλονίκης. Και όλες οι
ταινίες μικρού μήκους. Και τα εισιτήρια των μεγάλου μήκους. Παράλληλα,
καταγράφονται τα κοινωνικά, ιστορικά και πολιτιστικά γεγονότα του τόπου σε όλο
τον 20ό αιώνα. 
<H3>ΣΚΗΝΟΘΕΤΗΣ ΠΟΛΥΤΕΛΕΙΑΣ
</H3>
Σαν σήμερα, πριν από 40 χρόνια, ο Νίκος Κούνδουρος βραβευόταν
στο Φεστιβάλ του Βερολίνου για τις «Μικρές Αφροδίτες» του. Ο Κώστας
Σταματίου έγραφε τότε στα «ΝΕΑ» (ντοκουμέντο εποχής από την «εγκυκλοπαίδεια»
του Γ. Σολδάτου) 
... «Δίκαιη η αναγνώρισι του μεγάλου ταλέντου του Νίκου Κούνδουρου. Δίκαιη και
χρήσιμη: έπρεπε να 'ρθεί, για να δώση μιαν ώθησι, ίσως λαμπρές ευκαιρίες
δουλειάς, στον έτερο των "γεννημένων σκηνοθετών" μας, που είχε ως τώρα πολλές
φορές χτυπήσει τις πύλες της δόξας, πάντα όμως με κάτι λειψό στις αποσκευές
του. Το ταλέντο είχε φανεί, μα πάντα έλειπε η δύναμι υποταγής του υλικού σ'
ένα αρμονικό διάγραμμα, πάντα η πλαστικότητα, ένας επίμονος ναρκισσισμός στον
χώρο, "η ομορφιά για την ομορφιά" θάμπωνε, αλλοίωνε το τελικό δημιούργημα
(...) Ας ελπίσουμε πως η επιτυχία του... "σεξουαλικού έπους" του ­ όπως ο
ίδιος με το γνωστό χιούμορ του χαρακτηρίζει τις "Μικρές Αφροδίτες" ­ θα δώσει
στον Κούνδουρο την ευκαιρία να προχωρήση πιο άνετα. Γιατί ­ πώς να το κάνουμε
­ είν' ένας σκηνοθέτης πολυτελείας: ασυμβίβαστος στις απαιτήσεις του,
ανυπότακτος στον καταναγκασμό, έχει ως τώρα "καταστρέψει" έναν - δυο
παραγωγούς. Αν με το βραβείο αποκτήση τη δυνατότητα να κινηθή όπως αυτός θέλει
κι αν, όπως δείχνουν τα πράγματα, έχει εσωτερικά ωριμάσει, σίγουρα οι
προσεχείς ταινίες του ­ κι έχει θαυμάσια σχέδια ­ θα τον εγκαταστήσουν στη
χορεία των διεθνών σκηνοθετών».

<H3>Στα δικαστήρια για τις φωτογραφίες
</H3>
Μερικές φωτογραφίες από το παλιό ελληνικό σινεμά που περιέχονται στο δίτομο
λεύκωμα του Γιάννη Σολδάτου έγιναν αιτία να... συρθεί στα δικαστήρια ο
συγγραφέας του και ο εκδότης τού «Κοχλία» Κώστας Γασπαρινάτος. Η εταιρεία
Καραγιάννης-Καρατζόπουλος ζητά την απαγόρευση κυκλοφορίας του, με αφορμή τη
δημοσίευση φωτογραφιών απο ταινίες της παραγωγής της, επειδή δεν της ζητήθηκε
η σχετική άδεια. Οι εναγόμενοι υποστηρίζουν ότι οι φωτογραφίες αυτές δεν ήταν
ανέκδοτες ούτε ιδιοκτησία του παραγωγού και ότι επί 40 χρόνια έχουν
κυκλοφορήσει σε εκατοντάδες εφημερίδες, περιοδικά ή κανάλια. Τη συμπαράστασή
τους προς τον Γ. Σολδάτο έχουν στο μεταξύ εκδηλώσει δεκάδες «πρώτα ονόματα»
καλλιτεχνών του κινηματογράφου όπως οι: Θόδωρος Αγγελόπουλος, Νίκος
Κούνδουρος, Ντίνος Δημόπουλος, Ντίνος Κατσουρίδης, Θανάσης Βέγγος, Παντελής
Βούλγαρης, Αλέξης Δαμιανός, Γιώργος Σπέντσος, Γιάννης Σμαραγδής, Δήμος
Αβδελιώδης, Αντώνης Κόκκινος, Νίκος Γραμματικός. Το δικαστήριο δεν έκανε δεκτή
την αίτηση ασφαλιστικών μέτρων της εταιρείας Καραγιάννης-Καρατζόπουλος, όμως
θα ακολουθήσει δίκη στις 31 Ιανουαρίου.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17252P331</ED>
<ID>
ID:303937

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P33&aa=1</URL></REF>


Article

<CATEGORY>vin09</CATEGORY>

 <H2>Δίνεις ταλέντο, παίρνεις στρας
</H2><H4>Πρέπει άραγε να ενθαρρύνονται οι νέοι συγγραφείς; Θέλει και ρώτημα, ακούω να
μου λένε. Φυσικά και πρέπει! Ένας νεοσσός της λογοτεχνίας, που ανοίγει δειλά
δειλά τα φτερά του, με μια ανώριμη βέβαια, αλλά πολλά υποσχόμενη έφεση στις
υψηλές πτήσεις, χρειάζεται τις στοργικές συμβουλές των πιο έμπειρων, την
επισήμανση των λαθών του, αλλά πιο πολύ των προσόντων του, την παρότρυνσή τους
να συνεχίσει. Έτσι δεν είναι;
</H4>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Μετά την πρώτη επιτυχία, ο νεαρός/η νεαρή συγγραφέας αρχίζει να χτίζει τον
προσωπικό μύθο του/της, που στην πραγματικότητα βέβαια δεν έχει τίποτα το
προσωπικό. Θα φωτογραφίζεται για λάιφ στάιλ ή γυναικεία περιοδικά ντυμένος/η
σαν μοντέλο ενός ή περισσότερων γνωστών φάσιον ντιζάινερς. Δίνεις ταλέντο,
παίρνεις στρας

Φοβάμαι πως δεν είναι ακριβώς έτσι και πως η ρομαντική αυτή περιγραφή αποτελεί
σήμερα μια παραπλανητική μεταφορά. Έχω επιμείνει πολύ, ως κριτικός, στην
αναζήτηση νέων ταλέντων και, όποτε νόμιζα πως τα έβρισκα, τα πρόβαλλα με έναν
ενθουσιασμό για τον οποίο έχω επανειλημμένα επικριθεί. Πίστευα πως ο κριτικός
πρέπει να εξαντλεί την αυστηρότητά του στους φτασμένους και διάσημους
συγγραφείς, όχι στους πρωτόπειρους, και με ενοχλούσε πολύ που συνέβαινε
συνήθως το αντίθετο, γιατί το θεωρούσα έκφραση θρασυδειλίας και πνευματικής
δουλοφροσύνης. 
Ως προς το τελευταίο, η στάση μου δεν έχει αλλάξει. Έχει αλλάξει όμως ως προς
άλλα. Η μεταστροφή μου άρχισε από την παρατήρηση ότι, τα τελευταία είκοσι
χρόνια, μόνο λίγοι από τους νέους συγγραφείς που εγκωμιάστηκαν ­ δικαίως, αν
και συχνά υπέρμετρα ­ για το πρώτο τους βιβλίο είχαν κατόπιν την αναμενόμενη
εξέλιξη. Οι περισσότεροι βάλτωσαν από λογοτεχνική άποψη, μολονότι λαμπρύνθηκαν
από άλλες απόψεις. Σε πολλές περιπτώσεις μάλιστα, αισθάνεται κανείς πως ούτε
καν προσπάθησαν να προχωρήσουν, να ξεπεράσουν τον εαυτό τους, όπως θα περίμενε
κανείς από νέους δημιουργούς. Οπότε δικαιολογείται η υποψία πως ο αρχικός
έπαινος δεν λειτούργησε ενθαρρυντικά, αλλά μάλλον εφησυχαστικά. 
Αλλά δεν πρόκειται μόνο γι' αυτό. Δεν πρόκειται, δηλαδή, απλώς για την
ανησυχία μήπως ο πρώιμος εκθειασμός στομώνει το ταλέντο, αντί να υποβοηθεί το
ξεδίπλωμά του. Στις μέρες μας, οι περισσότεροι νεόκοποι συγγραφείς μπορεί να
μην έχουν προλάβει να μυηθούν στα μυστικά της λογοτεχνίας, αλλά κατέχουν
απείρως καλύτερα από τους πρεσβύτερους συναδέλφους τους τα μυστικά της
επικοινωνιακής πολιτικής. Γιατί δεν είπα: τα μυστικά των δημοσίων σχέσεων ή
του μάρκετινγκ; Διότι οι δύο αυτοί όροι υποβαθμίζουν το ζήτημα, περιορίζοντάς
το σε δύο επιμέρους όψεις του. Υπάρχουν ηλικιωμένοι συγγραφείς που είναι άσοι
στις δημόσιες σχέσεις και υπάρχουν εκδοτικοί οίκοι με άριστους μηχανισμούς
μάρκετινγκ. Αλλά η επικοινωνιακή πολιτική είναι κάτι που περιλαμβάνει και
συγχρόνως υπερβαίνει αυτά τα δύο. 
Ο τυπικός νέος συγγραφέας είναι προϊόν μιας εποχής όπου η λογοτεχνία, όπως και
η πολιτική, όπως οι περισσότερες τέχνες, ακόμη και οι επιστήμες ώς έναν βαθμό,
δεν είναι αυτό που υποτίθεται ή ισχυρίζεται ότι είναι, αυτό που δηλώνει ο
κλασικός ορισμός της, αλλά ένα ανοιχτό σύστημα από συνεχώς πολλαπλασιαζόμενους
αντικατοπτρισμούς αυτής της ιδέας, φασματικά είδωλα που παράγουν ωστόσο
χειροπιαστά «επικοινωνιακά» αποτελέσματα. Το λογοτεχνικό έργο δεν έχει δική
του, εγγενή αξία, αλλά αποκτά αξία ανάλογη με τα «επικοινωνιακά χάπενινγκ» στα
οποία μπορεί να δώσει αφορμή. Είναι ο γεωμετρικός τόπος μιας μεγάλης σειράς
πληροφοριακών σποτ, που φτάνουν από το λανσάρισμα του βιβλίου με τη μορφή
κοσμικής εκδήλωσης ώς τη, δήθεν εν παρόδω, μνημόνευσή του από γνωστές
προσωπικότητες (που μπορεί να μην το έχουν διαβάσει), από την παρουσία του
συγγραφέα σε τοκ σόου ή ριάλιτι σόου ώς τη μεθοδευμένη και προβεβλημένη ένταξη
του βιβλίου του σε προγράμματα πανεπιστημιακών σπουδών (τα οποία μπορεί να μην
παρακολουθεί κανένας). Υπάρχουν και βιβλία που διαφημίζονται χωρίς να έχουν
καν γραφτεί. 
Ο νέος συγγραφέας γνωρίζει πολύ καλά αυτό τον μηχανισμό. Ξέρει μάλιστα και να
τον κατασκευάζει, τουλάχιστον κατά ένα μέρος. Πριν ακόμη το πρωτόλειό του
φτάσει στους πάγκους των βιβλιοπωλείων, ο ίδιος έχει αρχίσει να στήνει ένα
δίκτυο σχέσεων με παραγωγούς εκπομπών και τηλεοπτικών σειρών, εκδότες
περιοδικών, δημοσιογράφους, πανεπιστημιακούς, ώς και ξένους μεταφραστές και
ελληνιστές. Χρησιμοποιεί για τον σκοπό αυτό κάθε πρόσφορη τυχαία συνάντηση,
ανανεώνει παλιές ωφέλιμες γνωριμίες, επιδιώκει σημαντικές επαφές και την
προώθησή του σε καίρια πόστα. 
Επιστρατεύει σε όλα αυτά την επικοινωνιακότητά του. Η επικοινωνιακότητα είναι
μια τεχνική. Είναι η χρησιμοθηρική, ορθολογικά οργανωμένη μίμηση της
κοινωνικότητας. Σ' αυτή την τεχνική οι νέοι συγγραφείς είναι ξεσκολισμένοι. 
Πριν από χρόνια, στο σύντομο διάστημα που συνεργαζόμουν με την εκπομπή τού
Βασίλη Βασιλικού «Άξιον Εστί», μου έκαναν μεγάλη εντύπωση η άνεση, η «χάρη»
και η «τσαχπινιά» με τις οποίες αντιμετώπιζαν τις τηλεοπτικές κάμερες
πρωτοεμφανιζόμενοι, άγνωστοι ακόμη συγγραφείς, τη στιγμή που επιφανείς
συνάδελφοί τους άλλων ηλικιακών κατηγοριών ήταν συχνά αμήχανοι, σφιγμένοι,
γενικά αντιτηλεοπτικοί. 
Ήταν φανερό ότι οι νεοσσοί είχαν μάθει πριν εκκολαφθούν πώς να «γράφουν» στο
γυαλί. Ήταν «έτοιμοι από καιρό». 
Μετά την πρώτη επιτυχία, ο νεαρός/η νεαρή συγγραφέας αρχίζει να χτίζει τον
προσωπικό μύθο του/της, που στην πραγματικότητα βέβαια δεν έχει τίποτα το
προσωπικό. Θα φωτογραφίζεται για λάιφ στάιλ ή γυναικεία περιοδικά ντυμένος/η
σαν μοντέλο ενός ή περισσότερων γνωστών φάσιον ντιζάινερς. Θα αναπτύσσει τις
γαστρονομικές προτιμήσεις του/της ποζάροντας σε κάποιο σικάτο εστιατόριο. Θα
γράφει «πιπεράτα» διηγήματα για σοφτ πορνό περιοδικά και οικολογικά διηγήματα
για την Παγκόσμια Ημέρα του Περιβάλλοντος. Επειδή οι μεσαιωνικοί πύργοι έχουν
μια αύρα μυστηρίου και ταιριάζουν στον ρομαντικό μύθο του συγγραφέα, θα
αποσύρεται σε ένα τέτοιο ενδιαίτημα χάρη σε κάποια ξένη υποτροφία, για να
γράψει το επόμενο βιβλίο του/της, και θα φροντίζει να το πληροφορηθούμε όλοι.
Θα γνωρίζει τη δέουσα διαφήμιση για τα ­ δήθεν επαναστατικά για τη λογοτεχνία
­ ιντεράκτιβ παιχνίδια του/της στο Διαδίκτυο, στα οποία θα επιδίδεται άλλωστε
μόνο και μόνο για χάρη αυτής της διαφήμισης. 
Όσοι παρακολουθούν στενά τη λογοτεχνική παραγωγή των τελευταίων δεκαετιών
παρατηρούν απορημένοι πόσο συχνά ­ όλο και πιο συχνά ­ το πρώτο βιβλίο ενός
νεαρού ταλαντούχου συγγραφέα, γεμάτο δροσιά, έμπνευση, ζωντάνια, ανησυχία,
ακολουθείται σύντομα από ένα δεύτερο, τρίτο ή και τέταρτο που δεν έχουν σχεδόν
τίποτα απ' όλα αυτά. Στο φως των όσων είπαμε, το φαινόμενο δεν είναι
δυσεξήγητο. Η λογοτεχνία είναι σήμερα λιγότερο τρόπος έκφρασης και περισσότερο
ένα επάγγελμα, και μάλιστα με πολλές δυνατότητες κοινωνικής ανόδου, ένα
εισιτήριο διαρκείας για τον λαμπερό κόσμο των Vips. 
Δικαίωμα του κάθε νέου συγγραφέα να επιδιώκει μια τέτοια καριέρα. Δικαίωμα
δικό μας, όμως, να μη γινόμαστε συνεργοί του σ' αυτή την προσπάθεια. Διότι δεν
χρειάζεται να είναι κανείς υπεραισιόδοξος και ρομαντικός για να αισθάνεται πως
αυτού του είδους το ήθος δεν είναι ο ιστορικός επικήδειος της λογοτεχνίας,
αλλά ο πνευματικός επικήδειος ανθρώπων που πληρώνουν με κάτι τόσο ακριβό όσο
το ταλέντο τους κάτι τόσο φτηνό όσο η λάμψη του στρας.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17252P341</ED>
<ID>
ID:303938

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P34&aa=1</URL></REF>


Article

<CATEGORY>vin09</CATEGORY>

 <H2>Θέμα προσέγγισης
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Υπάρχει η «λάιτ» προσέγγιση στα πράγματα του πολιτισμού, υπάρχει η
«σοβαρή», αλλά υπάρχει και μία εναλλακτική προσέγγιση: Η γοητευτική. Που
εγγράφεται πάνω σου και, στις ευτυχέστερες περιπτώσεις, μεταβάλλει εντός σου
τον ρυθμό του κόσμου. Το βραβευμένο ντοκιμαντέρ του Στέλιου Χαραλαμπόπουλου
για τον Γιώργο Σεφέρη είχε όλα τα ατού: Πολύ καλά επιλεγμένα αποσπάσματα από
τα ημερολογιακά και ποιητικά γραπτά του, ατμοσφαιρικές εικόνες που μυούν τον
θεατή στον κόσμο του, ένα εύρημα με τους κρατουμένους των φυλακών που τον
σχολιάζουν. Όποιος το αγοράσει από τα βιβλιοπωλεία σε βιντεοκασέτα (έναντι 18
ευρώ, μαζί με το εμπεριστατωμένο χρονολόγιο της Μ. Στασινοπούλου) μπορεί να
είναι σίγουρος ότι θα καταλάβει τον ποιητή και τον άνθρωπο (ο διπλωμάτης
απουσιάζει). Δεν έχουμε, άλλωστε, ακούσει τον Σεφέρη να διαβάζει παραμύθια,
οπότε το σχετικό, άγνωστο, μαγνητοφωνημένο στιγμιότυπο είναι αποκάλυψη στην
ταινία. Ωστόσο, θες η γραμμική αφήγηση, θες η τιθασευμένη φωνή του Δημήτρη
Καταλειφού, θες οι εκκωφαντικά χαμηλοί τόνοι, αφήνουν μια αίσθηση
γεροντίστικη, μουσειακή, αποχυμωμένη, ουδέτερη. Σαν να λειτούργησε
ευνουχιστικά η σοβαρότητα της προσέγγισης και να στέρησε την ταινία από την
πνοή εκείνη που σ' αιχμαλωτίζει. Αυτή είναι η παγίδα στην οποία πέφτουν και οι
καλύτεροι ακόμα υπηρέτες της μεγάλης τέχνης. 
Μια παγίδα που την αποφεύγει το λεύκωμα ενός στοχασμένου καλλιτέχνη που
κανείς δεν θα μπορούσε να τον χαρακτηρίσει «λάιτ» κι ας μιλά με ανάλαφρα
χρώματα. Είναι το «Σαββόραμα» με τις ζωγραφιές που εμπνεύσθηκε ο Αλέξης
Κυριτσόπουλος για το ομώνυμο θέατρο τραγουδιών του Διονύση Σαββόπουλου.
Κάποιες από αυτές είχαν χρησιμοποιηθεί για τις παραστάσεις στο Μέγαρο Μουσικής
Αθηνών και Θεσσαλονίκης, αλλά οι περισσότερες είναι άγνωστες και, μάλιστα,
συνοδεύονται από σχόλια του καλλιτέχνη. «Η νοσταλγία πυροδοτεί ταξίδια», μας
λέει. «Η νοσταλγία είναι γιορτή, δεν είναι ξαναζεσταμένα μακαρόνια. Αλλιώς δεν
γιορτάζεις, σαβουρώνεις σ' ένα κενό παρόν». Το ενδιαφέρον είναι ότι αυτό το
βιβλίο που σε προσκαλεί να ονειρευτείς δεν το χρηματοδότησε κάποιος
διανοούμενος εκδότης, αλλά ο Όμιλος Επιχειρήσεων Μυτιληναίος, που το δώρησε
στους πελάτες του. Κρίμα να μην κυκλοφορεί στο εμπόριο. 
Το ζητούμενο, όμως, σήμερα δεν είναι η γοητευτική
προσέγγιση όσο η πρωτοποριακή, θα μπορούσε να αντιτείνει κανείς. Προσοχή,
απαντά ο Αργεντίνος Ερνέστο Σάμπατο («Μια πολύπλοκη ύπαρξη» εκδ. Εικοστού
Πρώτου), «η λέξη "αβανγκάρντ" συνδέεται πάντα με την πρόοδο. Αλλά πρόοδος στην
τέχνη δεν υφίσταται. Στην τέχνη υπάρχει δράση και αντίδραση, υπάρχει ο αέναος
αγώνας ανάμεσα στο απολλώνιο και στο διονυσιακό, στο τεχνητό και στο φυσικό,
στο φωτεινό και στο σκοτεινό, στη βία και στην ηρεμία, στο ρομαντικό και στο
κλασικό...» Υπάρχει, με δυο λόγια, η διαλεκτική των διαφόρων σχολών.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P34</CAT>
<ED>
Κωδικός άρθρου: A17252P342</ED>
<ID>
ID:303981

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P34&aa=2</URL></REF>


Article

<CATEGORY>vin09</CATEGORY>

 <H2>Φιλοσοφία ζωής
</H2>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Κομπολόι. Μια σειρά από χάντρες για τους αργόσχολους; Μια γιρλάντα προσευχής
για τους θρησκόληπτους; Ένα φετίχ για συλλέκτες; Ή μήπως μια φιλοσοφία ζωής
άγνωστη στους περισσότερους; Ο κόσμος του κομπολογιού ξετυλίγεται μέσα από τις
σελίδες του πρωτότυπου βιβλίου «Ο δρόμος του ανθρώπου και του κομπολογιού»,
που υπογράφουν ο Τάσος Θωμαΐδης και η Άννα Παπαμάρκου. Αφορμή για την
περιπέτεια, το καρδιακό επεισόδιο ενός πολυάσχολου επιχειρηματία. Στόχος ­
όπως πάντα άλλωστε ­ το καβαφικό ταξίδι. Ένα ταξίδι διαφορετικό, που θα τον
οδηγήσει σε μονοπάτια διπλανά του και συνάμα άγνωστα. Η αναζήτηση ενός
κομπολογιού θα οδηγήσει τα βήματά του στην Ινδία. Θα βρεθεί μπροστά σε μια
διαδικασία αυτογνωσίας, όπου αξίες μοναδικές θα βγουν και πάλι στο προσκήνιο,
μέσα από την αναζήτηση του μέτρου και της ισορροπίας. Το βιβλίο κυκλοφορεί σε
κασετίνα μαζί με ένα κομπολόι για να προσφερθεί όχι μόνο στους λάτρεις του
είδους, αλλά και σε όσους θέλουν να ταξιδέψουν στα μονοπάτια της Ανατολής και
της ψυχής. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17252P551</ED>
<ID>
ID:303939

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P55&aa=1</URL></REF>


Article

<CATEGORY>vin09</CATEGORY>

 <H2>Χαρίλαος Φλωράκης: Παραλείψεις και σιωπές στις βιογραφίες του
</H2><H4>Τόσο η επίσημη βιογραφία του Χαρίλαου Φλωράκη όσο και η ανεπίσημη, που
κυκλοφόρησε σχεδόν ταυτόχρονα γραμμένη από την Άννα Παναγιωταρέα, έχουν ως
κοινό χαρακτηριστικό τους ορισμένες εκκωφαντικές σιωπές
</H4>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

«Τα στερνά τιμούν τα πρώτα», ήταν μία από τις πιο αγαπημένες παροιμίες με τις
οποίες ο Χαρίλαος Φλωράκης συνήθιζε να διανθίζει τις πολιτικές του
παρεμβάσεις. Η ημιεπίσημη βιογραφία του ­ ο πρώτος τόμος της οποίας
κυκλοφόρησε τον περασμένο Δεκέμβριο από τον εκδοτικό οίκο του ΚΚΕ ­ αποτελεί,
από την άποψη αυτή, την απόλυτη δικαίωσή του. Ιδιαίτερα, αν αναλογιστεί κανείς
την τραγική μοίρα που γνώρισαν όλοι οι προηγούμενοι ηγέτες του ΚΚΕ: ο Νίκος
Ζαχαριάδης και ο Ανδρόνικος Χαϊτάς πέθαναν εξόριστοι στη Σιβηρία, ο Παντελής
Πουλιόπουλος εκτελέστηκε από τους Ιταλούς απομονωμένος από τους πρώην
συντρόφους του, ο Γιώργος Σιάντος δεν γλίτωσε τη μεταθανάτια ρετσινιά τού
προδότη (αν και αργότερα αποκαταστάθηκε), ενώ ο Κώστας Κολιγιάννης, παρόλο που
χρημάτισε επί 17 συνεχή χρόνια γραμματέας του κόμματος, έσβησε στην αφάνεια
και το όνομά του σχεδόν ξεχάστηκε. 
Ο Χαρίλαος Φλωράκης, χάρη στην πολιτικότητα και τη σωφροσύνη του, όχι μόνο
ξέφυγε από αυτήν την τραγική μοίρα, αλλά πέτυχε και κάτι το σχεδόν ακατόρθωτο
για το διεθνές κομμουνιστικό κίνημα: αξιώθηκε να δει, μετά την αποχώρησή του
από την ενεργό πολιτική, μια επίσημη βιογραφία του, η οποία συνιστά ταυτόχρονα
επανεκτίμηση και ανασύνθεση της ιστορίας του ΚΚΕ, με άξονα την προσωπική του
κομματική διαδρομή. 
Ο διπλός αυτός χαρακτήρας, τον οποίο έχει το βιβλίο του Χρ. Θεοχαράτου και τον
οποίο επιγραμματικά συνοψίζει ο ίδιος ο Χαρίλαος Φλωράκης στον σύντομο πρόλογό
του ­ «εκείνο που θα ήθελα να καταθέσω σ' ένα χαρτί δεν ήταν η βιογραφία μου
(...) άλλωστε, κανενός κομμουνιστή η βιογραφία και η πορεία δεν είναι
αποκομμένη από την πορεία του λαϊκού και εργατικού κινήματος» ­, επιβάλλει
έναν ιδιαίτερο τρόπο για την ανάγνωση και αποτίμησή του. Δεν πρόκειται για μια
κλασικού τύπου βιογραφία (ή αυτοβιογραφία), για μια ακόμη ιστορική μαρτυρία.
Φιλοδοξεί να είναι, σύμφωνα και με τον υπότιτλο του βιβλίου, «λόγος
αναιρετικός». Σ' ένα πρώτο, ρητά διατυπωμένο, επίπεδο, αναιρετικό ως
«τεκμηριωμένη αντίκρουση της πλαστογραφημένης ιστορίας» (σελ. 23), αλλά και σε
ένα δεύτερο, λανθάνον, επίπεδο, αναιρετικός ως προς την ίδια την ιστορία του
ΚΚΕ. Από την άποψη αυτή περισσότερη σημασία και από αυτά που λέγονται έχουν
ίσως τα όσα παραλείπονται, δηλαδή οι αθέλητες ή ηθελημένες σιωπές της
αφήγησης. 
ΕΠΑΦΕΣ 
Άλλωστε, η παρουσία και η δράση του ΚΚΕ την περίοδο του Μεσοπολέμου αποτελούν
ένα χαρακτηριστικό παράδειγμα για την επιλεκτική αποσιώπηση κρίσιμων
παραμέτρων της κομματικής ιστορίας. Βέβαια, κατά την περίοδο αυτή ο Χ.
Φλωράκης δεν ήταν ακόμη μέλος του ΚΚΕ ­ στο οποίο εντάχθηκε τον Ιούνιο του
1941 ­ και επομένως είναι λογικό η αφήγηση να έχει κυρίως ως άξονα τις
προσωπικές του εμπειρίες, οι οποίες διαμόρφωσαν τον χαρακτήρα του και τον
έφεραν σε επαφή με την κομμουνιστική νεολαία και με ορισμένες μετωπικές
οργανώσεις, όπως η Εργατική Βοήθεια. 
Στις εμπειρίες του αυτές, το οργανωμένο κομμουνιστικό κίνημα στη γενέτειρά του
την Καρδίτσα εμφανίζεται μόνο ως φευγαλέα παρουσία. Καμία αναφορά δεν γίνεται
στον κύριο εκπρόσωπο του ΚΚΕ, στην Καρδίτσα, που δεν ήταν άλλος από τον Γιώργο
Σιάντο ­ ηγέτη των καπνεργατών της και πρόεδρο της Ομοσπονδίας Καπνεργατών
Ελλάδας. Ούτε στη διευρυμένη εκλογική επιρροή του ΚΚΕ, το οποίο, με μόνιμο
υποψήφιο από το 1923 τον Γ. Σιάντο, συγκέντρωνε σταθερά στην πόλη της
Καρδίτσας πάνω από το 20% των ψήφων, για να φτάσει, στις εκλογές του 1936, το
33,5% (το δεύτερο καλύτερο ποσοστό του μετά την Καβάλα). 
Ο Χ. Φλωράκης, «νοικοκυρόπουλο» (Σπ. Ασδραχάς, «Αυγή», 16.12.2001), από μια
μάλλον φιλοβασιλική οικογένεια («ο πατέρας διάβαζε συνήθως το Σκριπ»), δεν
προέρχεται όμως από αυτήν την κομμουνιστική παράδοση του Μεσοπολέμου. Οι
αναφορές του παραπέμπουν περισσότερο στην παράδοση της κλεφτουριάς και το
όνομα ενός σχετικά άγνωστου κλέφτη επί Τουρκοκρατίας θα διαλέξει, αργότερα,
για ψευδώνυμό του στον Δημοκρατικό Στρατό (καπετάν Γιώτης). Έτσι, στο πρώτο
μέρος του βιβλίου τού Χρ. Θεοχαράτου, με τον γλαφυρό τίτλο «πώς δενόταν το
ατσάλι», τα στοιχεία που παρουσιάζονται για την ιστορία του ΚΚΕ είναι σαφώς
επιλεκτικά, ενώ απουσιάζουν τελείως ορισμένα καθοριστικά γεγονότα που
διαμόρφωσαν τη φυσιογνωμία του, όπως, π.χ., η επέμβαση της Κομμουνιστικής
Διεθνούς το 1931 και η ανάδειξη του Ν. Ζαχαριάδη στην ηγεσία του κόμματος. 
ΑΓΩΝΙΣΤΙΚΟΤΗΤΑ 
Από τους πρώτους μήνες της Κατοχής ο Χ. Φλωράκης φανέρωσε εντυπωσιακά δείγματα
λεβεντιάς και αγωνιστικότητας. Ήδη τον Απρίλιο του 1942 διαδραμάτισε
πρωταγωνιστικό ρόλο στην πρώτη απεργία που πραγματοποιήθηκε στην υπόδουλη
Ελλάδα (και ίσως την πρώτη ή τη δεύτερη για το σύνολο της γερμανοκρατούμενης
Ευρώπης). Στη συνέχεια, η δράση του στον ΕΛΑΣ και οι στρατιωτικές και
πολιτικές ικανότητες που επέδειξε στη διάρκεια του Εμφυλίου συνέβαλαν στη
ραγδαία άνοδό του στην κομματική ιεραρχία: αναπληρωματικό μέλος της Κ.Ε. του
ΚΚΕ τον Ιανουάριο του 1949, ονομάστηκε, αμέσως μετά την ήττα, υποστράτηγος του
Δημοκρατικού Στρατού και τακτικό μέλος της Κ.Ε. (Σεπτέμβριος 1949). 
Η σεμνότητα του Χ. Φλωράκη δεν αφήνει πολλά περιθώρια στον βιογράφο του για
μία αναλυτική παρουσίαση της προσωπικής του διαδρομής κατά την ταραγμένη
δεκαετία του '40. Για τα χρόνια που ακολούθησαν όμως, μέχρι τη σύλληψή του τον
Ιούλιο του 1954, η ελάχιστη έως μηδενική πληροφόρηση και οι εντυπωσιακές
σιωπές δεν μπορούν να αποδοθούν στη σεμνότητα του βιογραφούμενου. Επί τρία
ολόκληρα χρόνια (Μάρτιος 1950 - Ιούλιος 1953) ο Χ. Φλωράκης σπούδασε στη
Στρατιωτική Ακαδημία Φρούτζε της Μόσχας, γεγονός καθοριστικό για τη συνολική
διαμόρφωση της κομματικής του ταυτότητας, αλλά και για το κύρος που διέθετε
αργότερα στο διεθνές κομμουνιστικό κίνημα. Και όμως, για την περίοδο αυτή της
διαπαιδαγώγησής του με βάση τη σοβιετική κωδικοποίηση του Μαρξισμού -
Λενινισμού, η μοναδική πληροφορία που δίνεται είναι ότι «τοποθετήθηκε
επικεφαλής όλων των ξένων σπουδαστών» και γνώρισε ανθρώπους «οι οποίοι
αργότερα έγιναν η ψυχή των εθνικοαπελευθερωτικών κινημάτων στις χώρες τους»
(σελ. 425-426). Καμία άλλη αναφορά στους Έλληνες και ξένους συμφοιτητές του
και καμία νύξη για την πρακτική τής «διπλής ένταξης», την οποία εφάρμοζαν οι
Σοβιετικοί, τουλάχιστον την περίοδο του Μεσοπολέμου, για τους σπουδαστές των
ανώτατων κομματικών σχολών της Μόσχας. 
ΕΛΕΥΘΕΡΟΣ 
Αριστερά: Ο Χαρίλαος Φλωράκης στις φυλακές της Αίγινας κατά το 1961 (από το
αρχείο του). Πάνω: μια ιστορική στιγμή. Ο Γ.Γ. του ΚΚΕ με τους βουλευτές του
ΚΚΕ που συμμετείχαν στην πρώτη κοινοβουλευτική ομάδα της Ενωμένης Αριστεράς
μετά τη Μεταπολίτευση. Κοντά του, στην πρώτη σειρά ο Νίκος Καλούδης, στη
δεύτερη ο Μίκης Θεοδωράκης, ο Αντώνης Αμπατιέλος, η Μαρία Δαμανάκη, η Αιμιλία
Υψηλάντη και στην τρίτη σειρά ο Διαμαντής Μαυροδόγλου

Εξαιρετικά φειδωλός είναι ο Χ. Φλωράκης στις αναμνήσεις του και για το
περιορισμένο χρονικό διάστημα (Απρίλιος 1966 - Απρίλιος 1967), που έζησε
ελεύθερος, πριν συλληφθεί ξανά από τη δικτατορία. «Μου δίνουν κάτι να κάνω
στην ΕΔΑ», αναφέρει ο ίδιος στην Ά. Παναγιωταρέα (σελ. 226), ενώ ο Χρ.
Θεοχαράτος σημειώνει ότι «άρχισε να επισκέπτεται τα γραφεία της ΕΔΑ ­ πού
αλλού θα πήγαινε, αφού το ΚΚΕ παρέμενε παράνομο;» (σελ. 568). Και γεννιέται
στον αναγνώστη μια τεράστια απορία: είναι δυνατόν ένας αγωνιστής σαν τον Χ.
Φλωράκη να παραμένει επί έναν χρόνο χωρίς πολιτική δραστηριότητα; 
Η πραγματικότητα βέβαια είναι διαφορετική. Ο Χ. Φλωράκης, όπως και τα υπόλοιπα
μέλη της Κ.Ε. του ΚΚΕ που αποφυλακίστηκαν μαζί του, εντάχθηκαν αμέσως στον
ηγετικό πυρήνα της ΕΔΑ, αναλαμβάνοντας κρίσιμες αρμοδιότητες. Εντάχθηκαν
επίσης στις παράλληλες οργανώσεις του ΚΚΕ (τα ονομαζόμενα «κομματικά
στηρίγματα»), που λειτουργούσαν σχεδόν ανοιχτά, μετά το 1965, στο πλαίσιο της
ΕΔΑ. Ειδικότερα, ο Χ. Φλωράκης ανέλαβε, μαζί με τον Νίκανδρο Κεπέση, το
Οργανωτικό Γραφείο της ΕΔΑ ­ δηλαδή τον πιο ευαίσθητο τομέα του κόμματος. Με
την ιδιότητά του αυτή συμμετείχε επίσης στην Οργανωτική Επιτροπή για το Γ'
Συνέδριο της ΕΔΑ (που τελικά δεν πραγματοποιήθηκε), την οποία αποτελούσαν 13
μέλη, όλοι υψηλόβαθμα στελέχη του ΚΚΕ. Η μεταγενέστερη απαξίωση της ΕΔΑ από
τον επίσημο λόγο του ΚΚΕ (ιδιαίτερα μετά τη διάσπαση του 1968), οδηγεί όμως
τον Χ. Φλωράκη στην πλήρη σχεδόν αποσιώπηση της τότε συμμετοχής του. 
Οι παρατηρήσεις που προηγήθηκαν δεν αναιρούν ούτε τη σημασία ούτε την αξία της
προσωπικής μαρτυρίας που καταθέτει, μέσα από τις δύο βιογραφίες του, ο
Χαρίλαος Φλωράκης. Άλλωστε, παραλείψεις και σιωπές ενυπάρχουν σε όλες τις
βιογραφίες που δημοσιεύονται με την έγκριση των αντίστοιχων πολιτικών
προσώπων. Στην περίπτωση πάντως του Χ. Φλωράκη, ο οποίος έβαλε τη σφραγίδα του
στη φυσιογνωμία του ΚΚΕ και το ανέδειξε σε ζωντανό πολιτικό οργανισμό, ικανό
να επιβιώσει από την κατάρρευση της ΕΣΣΔ, η επιλεκτική αντιμετώπιση της
παλαιότερης κομματικής ιστορίας, αποτελεί, ίσως, μια περιττή ευκολία. Πόσο
μάλλον όταν πρόκειται για περιόδους και γεγονότα που έχουν πλέον οριστικά
περιέλθει στην αρμοδιότητα των ιστορικών.

<H3>Ο ΧΡΟΝΗΣ ΜΕ ΕΝΕΤΑΞΕ
</H3>
«[Το 1930] εντάχθηκα στη νεολαία. Με στρατολόγησε ο Χρόνης. Ήταν χτίστης.
(...). Εγώ γνώριζα τον Χρόνη πριν μπω στην οργάνωση. Τον βλέπω εκείνο το βράδυ
να περνά και κατάλαβα ότι αναζητούσε κάποιον. Του λέω: "Τον τάδε μήπως
θέλεις;" 
"Ναι", μου λέει. Του δείχνω τότε ότι πήγε προς τα εκεί... 
"Κι σέν' πώς σ' λέν'; " με ρωτάει. 
"Χαρίλαος Φλωράκης", του λέω. 
Αυτό του έκανε μεγάλη εντύπωση! Το παιδί του Γιάννη Φλωράκη να παρακολουθεί το
κίνημα; Ύστερα από λίγο καιρό ο Χρόνης ήρθε και μου μίλησε και με ενέταξε στο
κίνημα. (...). Αποτελέσαμε μια τριάδα της κομμουνιστικής ομάδας των
Πρωτοπόρων. Έτσι λέγονταν τότε οι μαθητές που ανήκαν στην ΟΚΝΕ» (Άννα
Παναγιωταρέα, Κι σέν, πώς σ' λεν; Χαρίλαος Φλωράκης, σελ. 58-59).

<H3>ΝΑ ΜΕ ΘΑΨΟΥΝ ΣΤΟΝ ΑΗ ΛΙΑ
</H3>
«Επειδή είμαστε άνθρωποι και υπάρχει το βιολογικό τέλος, δεν θέλω παράτες.
Θέλω να με πάνε στο χωριό που γεννήθηκα. Να με θάψουν στον Άη Λια. Για τα
έξοδα έχω φροντίσει να υπάρχουν. Δεν θέλω να επιβαρυνθεί κανένας. (...).
Οικονομικά, ό,τι είχα το διέθεσα στο κόμμα (...). Τα αντικείμενα που υπάρχουν
στο σπίτι θα μείνουν στο κόμμα. Στο Κομμουνιστικό Κόμμα, βέβαια. Γιατί, αν το
φέρει ο διάβολος ­ δεν θέλω να το πιστέψω ­ και έχει την τύχη άλλων κομμάτων,
είτε να αλλάξει όνομα είτε πρόγραμμα, το λέω κατηγορηματικά: ζητώ την ανάκληση
και ακύρωση των συμβολαίων δωρεάς και να πάνε όλα στο "Σπίτι του Αγωνιστή".
Θέλω να είμαι σ' αυτό κατηγορηματικός και το λέω τώρα σαν μαρτυρία. Γιατί
αυτά, εγώ, τα άφησα στο ΚΚΕ και όχι σε κάποιο άλλο "ερζάτς" (Χρ. Θεοχαράτος,
Χαρίλαος Φλωράκης και λαϊκό κίνημα, σελ. 42).
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17252P561</ED>
<ID>
ID:303940

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P56&aa=1</URL></REF>


Article

<CATEGORY>vin09</CATEGORY>

 <H2>Ελλάδα στον φακό
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Περισσότερες από πεντακόσιες φωτογραφίες, προερχόμενες από τα αρχεία του
Μουσείου Μπενάκη, του Πολεμικού Μουσείου, του Αθηναϊκού Πρακτορείου Ειδήσεων
και από πολλές ιδιωτικές συλλογές, μεταξύ αυτών των Ν.Ε. Τόλη και Μ.Γ.
Τσάγκαρη, αποτυπώνουν σε αυτό το λεύκωμα τα μεγάλα γεγονότα του πρόσφατου
παρελθόντος, με αφετηρία την περιπέτεια του εμφυλίου πολέμου και κατάληξη την
ένταξη της Ελλάδας στη Οικονομική και Νομισματική Ένωση. Κάθε φωτογραφία
υπομνηματίζεται, συχνά εκτενώς, ώστε στον θεατή τους να προσφέρεται η
ενημέρωση του αναγνώστη. Οι φωτογραφίες αυτού του τόμου είναι έργα ­ με τη
δημιουργική σημασία του όρου ­ τα οποία προέκυψαν από το μεράκι, την τόλμη,
την τεχνική, την καλλιτεχνική διάθεση και την τύχη των φωτογράφων τριών γενεών
­ εκείνης που απέρχεται, αυτής που έδρασε και έζησε τα μετά το 1960 γεγονότα
και της σύγχρονης γενεάς που έχει ξανοιχθεί και στον διεθνή χώρο της
φωτοειδησεογραφίας. Οι 509 φωτογραφίες που συγκροτούν αυτή τη δεύτερη ενότητα
του έργου «Ελλάδα: 20ός αιώνας», η οποία αρχίζει από το 1946, είναι αναλογικά,
σε σχέση με τη χρονική διάρκεια που καλύπτουν, πολύ περισσότερες από τις 329
του πρώτου τόμου. Τούτο οφείλεται στο ότι η πληθώρα του διαθέσιμου και
προσβάσιμου υλικού της μεταπολεμικής και της σημερινής περιόδου υπαγορεύει
στον ερανιστή και το κριτήριο της ποσότητας, η οποία από μόνη της αντανακλά
μια παράμετρο της εποχής της εικόνας. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17252P562</ED>
<ID>
ID:303982

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P56&aa=2</URL></REF>


Article

<CATEGORY>vin09</CATEGORY>

 <H2>...την «Εκταφή»
</H2>
<AUTHOR>ΣΤΕΦΑΝΟΣ ΡΟΖΑΝΗΣ</AUTHOR>

Είναι καιρός που στα πράγματα τα ποιητικά οι σχεδόν σαρωτικές εκρήξεις του
μοντερνισμού καταλαγιάζοντας άφησαν τη θέση τους σε μια γεμάτη έγνοια
μελαγχολία ήσσονος τόνου για τις λέξεις τις ποιητικές, για τις ηχοεικόνες και
τους τροπισμούς της γραφής, για την ίδια τη γραφή της ποίησης, το περίεργο
συντακτικό και την παράξενη γραμματική της. Αναδύθηκε τότε ένα ποιητικό
στοίχημα που ο ποιητής αναγκάζεται να βάζει με την ποίηση, καθώς η περιπέτεια
της ποιητικής γραφής μοιάζει να τον καταβάλλει και όχι λίγες φορές να τον
εξουθενώνει. Αυτή η κληρονομιά του ποιητικού μοντερνισμού διαπερνά το ποιητικό
corpus το προσανατολίζει εκφραστικά και δημιουργεί ένα άλλο ποιητικό
συμφραζόμενο εντός του οποίου ο ποιητής καλείται να τα βγάλει πέρα με τις
ποιήσεις. 
Μέσα σ' αυτό το συμφραζόμενο, ο ποιητικός λόγος του Γιώργου Βέλτσου αναζητά
ένα πεπρωμένο, καταθέτει μια μαρτυρία, επιζητά μια δικαίωση, επιτυγχάνει να
σημάνει και να σημανθεί από τις ιδιαιτερότητες της δικής του αναδρομής. 
Όταν ο Βέλτσος ιστορεί τη δική του εμπλοκή στα πράγματα τα ποιητικά είναι
όντως σαν να προωθεί ένα στοίχημα ­ το στοίχημά του ­, σαν να ρωτά και
αναρωτιέται για τους τρόπους και τους τροπισμούς με τους οποίους το ποιητικό
κείμενο ­ το κείμενό του ­ μπορεί να υπηρετήσει αυτό το στοίχημα, να το
περάσει σώο ή ακόμη και να το εξωθήσει στανικά, μέσα από τους δαιδάλους των
λέξεων και των ηχοεικόνων που απέμειναν. 
Το ποιητικό βιβλίο του Βέλτσου («Η Εκταφή», Εκδόσεις Καστανιώτη) ίσως είναι
μια Apologia pro vita sua, αλλά ταυτόχρονα είναι μια απολογία υπέρ του
ποιητικού σώματος με τη μελαγχολία των λέξεων και της γραφής των λέξεων να
ενδυναμώνει την πολύτιμη σιωπή, που έτσι κι αλλιώς είναι η κινδυνωδέστερη
ουσία των ποιήσεών μας.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17252P581</ED>
<ID>
ID:303941

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P58&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Αν και είναι το πρώτο μυθιστόρημα του Αυστριακού συγγραφέα το οποίο,
μάλιστα, έγραψε σε ηλικία μόλις είκοσι πέντε ετών, θεωρείται ένα από τα εκατό
αριστουργήματα της παγκόσμιας λογοτεχνίας. Ο αναγνώστης μεταφέρεται στο
συντηρητικό κλίμα μιας αυστριακής σχολής στις αρχές του 1900, και μέσα από τον
νεαρό οικότροφο Ταίρλες διεισδύει στα άδυτα μιας εφηβικής ψυχής που βιώνει
δραματικά το πέρασμά του στην ενηλικίωση. Ο Ταίρλες, εκτός των άλλων,
θεωρείται και το πιο διορατικό βιβλίο που γράφτηκε πριν από τον Α' Παγκόσμιο
Πόλεμο, γιατί περιγράφει με ακρίβεια τις δικτατορίες του 20ού αιώνα και κυρίως
τον ναζισμό, που 30 χρόνια μετά θα επικρατήσει στην Ευρώπη. 
Ο Θόδωρος Πελαγίδης είναι επίκουρος καθηγητής Διεθνών Οκονομικών Σχέσεων
στο Πάντειο Πανεπιστήμιο. Αντικείμενο αυτής του της μελέτης είναι η
αποσαφήνιση της οικονομικής παγκοσμιοποίησης ­ «αφού η παγκοσμιοποίηση συνιστά
πρωτίστως οικονομικό φαινόμενο» ­ η μέτρησή της και η διερεύνηση των
επιπτώσεών της σε κρίσιμους τομείς, όπως οι αγορές εργασίας και το κράτος
πρόνοιας. Όπως λέει και ο ίδιος στον πρόλογο του βιβλίου, η κυκλοφορία του
συμπίπτει με την αυξανόμενη αμηχανία που παρατηρείται στη χώρα μας για την
κατεύθυνση που πρέπει να πάρει για να αντιμετωπίσει το μέλλον. 
Είναι το έκτο μυθιστόρημα του Κουβανο-Ισπανού συγγραφέα, που
διαδραματίζεται μετά το τέλος του Πελοποννησιακού Πολέμου στην Αθήνα, όπου
επικρατεί σύγχυση και μαρασμός. Όταν ο καλύτερος μαθητής της Ακαδημίας
Πλάτωνος θα βρεθεί νεκρός, ο φιλόσοφος Διαγόρας θα καταφύγει στον
αποκρυπτογράφο Ηρακλή Πόντορα, ενώ άγριοι φόνοι θα διαδέχονται ο ένας τον
άλλον. Ένα φιλοσοφικό θρίλερ στην αρχαία Αθήνα. 
Στην παρούσα έκδοση επιχειρείται η διερεύνηση διαφόρων πτυχών του
θεολογικού κειμένου. Ο συγγραφέας διατρέχει μια τεράστια χρονική περίοδο από
την εποχή που έζησε ο Ιωάννης μέχρι και την Τουρκοκρατία και προσπαθεί να
ανιχνεύσει τις επιδράσεις της Αποκάλυψης στην πολιτική ζωή, τη λογοτεχνία, τη
ζωγραφική, στην εξέλιξη του θεολογικού λόγου γενικότερα. 
Γεννημένος στην Αμερική από γονείς που επέζησαν από τα ναζιστικά
στρατόπεδα εξόντωσης, ο Finkelstein καταγγέλλει τη δημιουργία μιας βιομηχανίας
εκμετάλλευσης της εβραϊκής οδύνης. Όπως υποστηρίζει, μόνο μετά τον
αραβοϊσραηλινό πόλεμο του 1967, αφού δηλαδή το Ισραήλ αναδείχθηκε σε βασικό
σύμμαχο των ΗΠΑ, στήθηκε η «επιχείρηση» Ολοκαύτωμα, με σκοπό να δικαιώνεται η
αμερικανική πολιτική. 
Ο δεύτερος τόμος της σειράς «Η Αρχαία Ελληνική Σκέψη» αναφέρεται στους
προσωκρατικούς φιλοσόφους και τους σοφιστές. Θαλής, Αναξίμανδρος και
Αναξιμένης, Μιλήσιοι και οι τρεις, είναι οι πρώτοι που ξέφυγαν από τον μύθο,
κάνοντας τις πρώτες σοβαρές προσπάθειες για την ορθολογική θεώρηση της γένεσης
του Σύμπαντος. Στα μέσα του 5ου αιώνα π.Χ. διαμορφώνεται νέος τρόπος
φιλοσοφικής σκέψης, που στηρίχτηκε από τους πολυμαθέστατους σοφιστές. 
<H3>ΓΙΑ ΠΑΙΔΙΑ
</H3>
Κάθε τόμος της σειράς «Τέχνη για Παιδιά» αναφέρεται σε ένα θέμα, όπως
το Πρόσωπο, η Θάλασσα, τα Ζώα. Ουσιαστικά, το θέμα δεν είναι παρά μια καλή
αφορμή για να ταξιδέψει ο μικρός αναγνώστης στην ποικιλομορφία της
καλλιτεχνικής δημιουργίας. Στην παρούσα έκδοση περιέχονται από μάσκες των
Ινδιάνων της Β. Αμερικής μέχρι και το πορτρέτο γυναίκας του Μοντιλιάνι.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P58</CAT>
<ED>
Κωδικός άρθρου: A17252P582</ED>
<ID>
ID:303983

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P58&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Ένα καπέλο από ψάθα Ιταλίας» του Ν.
Ρότα (Τετ., Πεμ.) «Τόσκα» του Τζ. Πουτσίνι (Κυρ.). (Ακαδημίας 59, * 010
- 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 010 - 86.45.400).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. Αίθουσα των φίλων της Μουσικής. Συμφωνική
Ορχήστρα της ΕΡΤ - Ορχήστρα Δωματίου Feminarte - Χoρωδία Πανελληνίου Συλλόγου
Ιεροψαλτών «Ρωμανός ο Μελωδός» - Χορωδία Μητρόπολης Αθηνών - Δημοτική χορωδία
και Χορωδία Αιγίου (Μουσικό Εργαστήρι) - Ευρωπαϊκή χορωδία Αγίου Γεωργίου
Καρύτση: συναυλία (Δευτ.) Καμεράτα - Ορχήστρα των Φίλων της Μουσικής:
συναυλία (Τετ.). Κρατική Ορχήστρα Αθηνών: συναυλία (Πεμ.) Αίθουσα
ΔΗΜΗΤΡΗ ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας»
του Μπ. Μπρίτεν (Τετ., Παρ., Κυρ.). Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, * 010 - 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 5238870

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Ο χιονάνθρωπος και το κορίτσι» του Ευγ. Τριβιζά Κελαντώνης
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ. «Δαίδαλος και Ίκαρος» του Γ. Κουλάκη Πρέκας (Εθνικής
Αμύνης 58, Παπάγου, * 010 - 65.40.260).

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ - Βασιλικό Θέατρο - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Τελευταίες
παραστάσεις Σάββατο στις 6 και στις 9 μ.μ. και Κυριακή στις 7 μ.μ. Τηλ. 0310 - 251.182.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Θέατρο Αχίλλειον. «Το νυφικό κρεβάτι» του Γιαν Ντε Χάρντογκ.
Τελευεταίες παραστάσεις έως και Κυριακή 27/01/2002, το Σάββατο και την Κυριακή
στις 6 μ.μ. και στις 9 μ.μ. Τηλ. 0310 - 203.973.

Δημοτικό Θέατρο Σταυρούπολης «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονικής: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

Δημοτικό Θέατρο Άνετον. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗ.ΠΕ.ΘΕ. Κέρκυρας. Σκηνοθεσία Κώστας Καζάκος.
Παραστάσεις έως την Κυριακή 27/1/2002. Το Σάββατο στις 9.15 μ.μ. και την
Κυριακή στις 6.15 και 9.15 μ.μ. (Παρασκευοπούλου 32, τηλ. 0310.869.869).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P62</CAT>
<ED>
Κωδικός άρθρου: A17252P621</ED>
<ID>
ID:303955

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P62&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 4.15-6.15 μ.μ. / Οδός Μαλχόλαντ. 8.15-11.00
μ.μ. (Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Moulin Rouge. 5.20-8.05-10.50 μ.μ. (Λεωφ. Κηφισίας 234, Κολλέγιο * 010
- 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 12.15-2.30-5.00-7.30-10.00 μ.μ. - 00.30 π.μ.
(Πατησίων 140 * 010 - 8259.975, 010 - 8215.327).

Αίθουσα 2

Οι άλλοι. 7.00-9.00-11.00 μ.μ. / Ο Χάρι Πότερ και η φιλοσοφική
λίθος. 12.45-4.00 μ.μ. μεταγλ.

Αίθουσα 3

Vanilla sky. 11.45 π.μ.-2.20-5.50-8.20-11.00 μ.μ., Σάβ. και ώρα 01.30 π.μ.

Αίθουσα 4

Η συμμορία των έντεκα. 6.15-8.45-11.10 μ.μ. / Η χαμένη Ατλαντίδα.
12.45-2.45-4.30 μ.μ. μεταγλ.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
12.15-3.45-7.15-10.45 μ.μ.

ΑΘΗΝΑ

Η συμμορία των έντεκα. 5.20-7.50-10.20 μ.μ. (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Η κρυφή γοητεία της μπουρζουαζίας. 8.30-10.30 μ.μ. (Αβύδου 93 Άνω
Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 3.30-6.00-8.30-11.00 μ.μ. (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 6.50-10.20
μ.μ. / Ο Χάρι Πότερ και η φιλοσοφική λίθος. 4.00 μ.μ. με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 3.20-5.50-8.20-10.50 μ.μ., Σάβ. και ώρα 01.00
π.μ. (Ζησιμοπούλου 7 & Ιωάν. Μεταξά, Γλυφάδα * 010 - 8983.238).

Αίθουσα 2

Σε εχθρικό έδαφος. 4.30-6.40-8.50-11.00 μ.μ. 
Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 7.00-10.30
μ.μ. / Ο Χάρι Πότερ και η φιλοσοφική λίθος. 4.10 μ.μ. με υπότ.

Αίθουσα 4 
Οι άλλοι. 6.40-8.40-10.40 μ.μ. / Η χαμένη Ατλαντίδα. 4.30 μ.μ.
μεταγλ., Κυρ. και ώρα 2.30 μ.μ. μεταγλ.

ΑΘΗΝΑΪΣ

Η κατάρα του πράσινου σκορπιού. 7.00-9.00-11.00 μ.μ. / Ο Χάρι Πότερ
και η φιλοσοφική λίθος. Σάβ. 3.00 μ.μ. μεταγλ., Κυριακή 12 μ. μεταγλ.
(Οδός Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 5.30-8.15-11.00 μ.μ. (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Vanilla sky. 5.30-8.10-10.45 μ.μ. (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Η συμμορία των έντεκα. 6.00-8.30-11.00 μ.μ.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την Κόλαση. 6.00-8.20-10.30 μ.μ. (Ζωγράφου * 010 - 7773.608).

ΑΛΕΞΑΝΔΡΑ

Σε εχθρικό έδαφος. 8.45-11.00 μ.μ. (Καλλιθέα * 010 - 9560.306). / Η
χαμένη Ατλαντίδα. 6.30 μ.μ. μεταγλ. (

ΑΛΕΞΑΝΔΡΑ Nescafe

Η κατάρα του πράσινου σκορπιού. 6.40-8.50-11.00 μ.μ. (Πατησίων 77-79 *
010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 7.00-9.00-11.00 μ.μ. (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 6.30. / Αμελί. 8.40-11.00 μ.μ. (Σεβαστ/πόλεως 117
Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 6.00-8.30-11.00 μ.μ. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 6.20-8.40-11.00 μ.μ. (Γλυφάδα * 010 - 8946.617).

ΑΝΤΑΜΣ 1

Vanilla sky. 5.50-8.20-10.50 μ.μ. / Η χαμένη Ατλαντίδα. 4.00
μ.μ. μεταγλ. (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 4.15 -7.15 μ.μ. μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 10.00 μ.μ.

ART ECRAN Cinema 1

Vanilla sky. 5.40-8.25-11.10 μ.μ. (Γενναίου Κολ/τρώνη 16, Κουκάκι, *
010 - 9240.239).

ART ECRAN Cinema 2

Το τάμα. 5.00-7.45-10.30 μ.μ. / Vanilla sky. Σάβ. 01.00 π.μ.

ART STUDIO Cinema

Το τάμα. 5.20-8.10-11.00 μ.μ. (Πλατεία Αμερικής, * 010 - 8653.300, 010
- 8679.267).

ΑΣΤΕΡΙΑ

Vanilla sky. 5.30-8.10-10.45 μ.μ. (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 5.50-8.10-10.40 μ.μ. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 5.20-8.10-11.00 μ.μ. (Τέρμα Αμπελοκήπων * 010 - 6922.614).

ΑΣΤΥ

Ο θρόνος του αίματος. 6.00-8.20-10.30 μ.μ. (Οδός Κοραή * 010 - 3221.925).

ΑΤΛΑΝΤΙΣ

Σε εχθρικό έδαφος. 6.00-8.10-10.20 μ.μ. (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 3.50-6.00-8.30-11.00 μ.μ. (Νέα Σμύρνη * 010 -
9331.280, 010 - 9319.779).

ΑΤΤΙΚΑ 1

Επισκέπτης από την Κόλαση. 5.45-8.15-10.45 μ.μ. (Πλατεία Αμερικής * 010
- 8674.252).

ΑΤΤΙΚΑ 2

Moulin Rouge. 5.15-7.50-10.30 μ.μ.

APOLLON Renault - Filmcenter 2000

Το τάμα. 5.00-7.45-10.30 μ.μ. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 5.20-8.00-10.40 μ.μ. Ταξιδιάρικα πουλιά. Σάβ. 3.00
μ.μ., Κυρ. 12.00 μ.μμ. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 6.30-8.45-11.00 μ.μ. (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 5.50-8.20-10.50 μ.μ. Η χαμένη Ατλαντίδα. 4.00 μ.μ.
μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 4.20-6.20-8.40-11.00 μ.μ. 
CINE CITY Ericsson 
Αίθουσα 1

Vanilla sky. 5.20-8.00-10.40 μ.μ. (Κων/λεως 82 Πλ. Μπουρναζίου
Περιστέρι * 010 - 5756.243, 010 - 5756.244).

Αίθουσα 2

Επισκέπτης από την Κόλαση. 6.00-8.30-11.00 μ.μ.

Αίθουσα 3

Οι άλλοι. 6.30-8.40-10.50 μ.μ.

Αίθουσα 4

Σε εχθρικό έδαφος. 6.20-8.35-10.50 μ.μ.

CINERAMA DESPEC

Η συμμορία των έντεκα. 4.00-6.00-8.30-11.00 μ.μ. (Οδός Αγ. Κυριακής 30,
Π. Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.45-15.45-18.45 μεταγλ. / Η
συμμορία των έντεκα. 22.00-00.30. (Φραγκοκκλησιάς και Γρανικού, Μαρούσι *
010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.00-13.00-16.00-18.30-21.00-23.30.

Αίθουσα 3

Vanilla sky. 15.30-18.30-21.30-00.15. Η χαμένη Ατλαντίδα.
11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.15-16.45-20.30-24.00.

Αίθουσα 5

Το ημερολόγιο μιας πριγκίπισσας. 12.15-14.45-17.15-19.45. Οι άλλοι. 22.15-00.45.

Αίθουσα 6

Σε εχθρικό έδαφος. 12.00-14.15-16.30-19.00-21.15-23.45.

Αίθουσα 7

Η συμμορία των έντεκα. 12.30-15.00-17.30-20.00-22.30-01.00

Αίθουσα 8

Επισκέπτης από την Κόλαση. 17.45-20.15-22.45-01.15. Ο Χάρι Πότερ και
η φιλοσοφική λίθος. 11.45-14.45 μεταγλ.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.15-15.45-19.30-23.00.

Αίθουσα 10

Vanilla sky. 11.30-14.30-17.30-20.30-23.15.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 17.45-20.15-22.45-01.15. Η χαμένη
Ατλαντίδα. 11.30-13.30-15.30 μεταγλ. (Υμηττού 110 & Χρεμωνίδου,
Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Ο άρχονας των δαχτυλιδιών ­ Η συντροφιά του δαχτυλιδιού. 14.00-17.30-21.00-00.30.

Αίθουσα 4

Η συμμορία των έντεκα. 12.30-15.00-17.30-20.00-22.30-01.00.

Αίθουσα 5

Vanilla sky. 11.00-13.45-16.30-19.15-22.00-00.45.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Σε εχθρικό έδαφος. 13.00-15.15-17.30-19.45-22.00-00.15.

Αίθουσα 3

Ο Χάρι Πότερ και η φιλοσοφική λίθος. 12.30-15.30 μεταγλ. Σε εχθρικό
έδαφος. 18.30-20.45-23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Vanilla sky. 17.00-19.45-22.30-01.15. Η χαμένη Ατλαντίδα.
11.00-13.00-15.00 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Βαριά ερωτευμένος. 11.15-13.45-16.15-18.45-21.15-23.45.

Αίθουσα 17

Τα αγόρια της ζωής μου. 11.45-14.30-17.15. / Οι άλλοι. 20.00-22.15-00.45.

Αίθουσα 18

American pie 2. 11.30-13.45-16.15-18.30-20.45. / D-ΤΟΧ. 23.00-01.15.

Αίθουσα 19

Το ημερολόγιο μιας πριγκίπισσας. 12.15-17.15-19.45. / Η φούσκα. 14.45-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 6.30-8.45-11.00 μ.μ. / Η χαμένη Ατλαντίδα. 5.00 μ.μ.
μεταγλ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 6.40-8.50-11.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 4.30-6.40-8.50-11.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Σε εχθρικό έδαφος. 8.15-10.30 μ.μ. / Ταξιδιάρικα πουλιά.
4.15-6.15 μ.μ.

ΔΙΑΝΑ

Η συμμορία των έντεκα. 4.00-6.10-8.20-10.40 μ.μ. (Ηλεκτ. Σταθμός
Μαρούσι * 010 - 8028.587).

ΕΛΛΗ

Οδός Μαλχόλαντ. 4.30-7.25-10.20 μ.μ. (Οδός Ακαδημίας * 010 - 3632.789).

ΕΤΟΥΑΛ

Vanilla sky. Σάβ.: 4.00-6.40-9.25-24.00 μ.μ. Κυρ.: 5.40-8.25-11.00 μ.μ.
(Πλατεία Δαβάκη, Καλλιθέα * 010 - 9510.042, 010 - 9592.611).

ΖΙΝΑ

Moulin Rouge. 6.00-8.30-11.00 μ.μ. (Λεωφ. Αλεξάνδρας, Στάση Σόνια * 010
- 6422.714).

ΙΛΙΟΝ Cinema

Η συμμορία των έντεκα. 6.20-8.40-11.00 μ.μ. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Σε εχθρικό έδαφος. 5.10-7.20-9.30 μ.μ. / Επισκέπτης από την κόλαση.
Ώρα 11.30 μ.μ. (Πανεπιστημίου 46, * 010 - 3826.720).

ΚΑΛΥΨΩ

Ο θρόνος του αίματος. 9.00-11.00 μ.μ. / Η χαμένη Ατλαντίδα.
5.00-7.00 μ.μ. μεταγλ. (Λαμπράκη - Καλυψούς Καλλιθέα * 010 - 9510.950, 010
- 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 6.00-8.30-11.00 μ.μ. / Η χαμένη Ατλαντίδα.
Ώρα 3.30 μεταγλ. Κυρ. και ώρα 12.00 μ. μεταγλ. (Λ. Κηφισίας 245, Ζηρίνειο
* 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Η συμμορία των έντεκα. 4.45-7.15-9.45. Σάβ. και ώρα 00.15 π.μ., Κυρ.
και ώρα 12.00-2.15 μ.μ.

ΚΗΦΙΣΙΑ Cinemax Ericsson 3

Vanilla sky. 3.00-5.30-8.15-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. - 00.15 π.μ. / Η χαμένη
Ατλαντίδα. 3.45 μ.μ. μεταγλ. Κυρ. και ώρα 12.00 μ. μεταγλ. (Πλατεία Δαβάκη
- Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00
μ.μ. Κυρ. και ώρα 12.00 μ.

Αίθουσα 3

Οι άλλοι. 6.50-8.50-10.50-00.30 π.μ. / Ο Χάρι Πότερ και η φιλοσοφική
λίθος. 4.00 μ.μ. μεταγλ. Κυρ. και ώρα 12.00 μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 5.40-8.20-10.50 μ.μ. (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 5.20-7.40-10.00 μ.μ.

ΜΑΡΟΥΣΙ 3 Alpha Odeon

Σε εχθρικό έδαφος. 5.40-8.00-10.20 μ.μ. 
ΜΕΤΑΛΛΙΟΝ

Οι άλλοι. 6.20-8.20-10.20 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 5.00-7.45-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 5.40-8.20-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Επισκέπτης από την κόλαση. 5.00-7.40-10.20. (Οδός Ακαδημίας 57 * 010 - 3622.683).

ΟΣΚΑΡ

Vanilla sky. 5.40-8.15-11.00 μ.μ. (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Vanilla sky. 5.30-8.20-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Vanilla sky. 4.20-7.10-10.00 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Σε εχθρικό έδαφος. 5.50-8.10-10.30 μ.μ. (Πατησίων, Στάση Λυσσιατρείο *
010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. / Ο Χάρι Πότερ και η φιλοσοφική λίθος. 2.00-4.30 μ.μ. μεταγλ.
(Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. Σάβ. και ώρα 00.30 π.μ.
(Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. / Ο Χάρι Πότερ και η
φιλοσοφική λίθος. Κυρ. και ώρα 11.30 π.μ. μεταγλ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κινηματογραφικές πόλεις. Σάβ. 5.00 μ.μ. / Ήταν ένας τραγουδιστής
κότσυφας, 6.30 ­ Γυμνός, 8.30. Ο Χρήστος Χωμενίδης μιλά για την
«Περιπλάνηση στην πόλη», 9.00 ­ Η Αλίκη στις πόλεις, 11.00 ­
Chunking express, Κυρ. 5.00. ­ Τα χέρια πάνω από την πόλη, 7.00
­ Το ημερολόγιο ενός κλέφτη, 8.30 ­ Ο Μήτσος Κασόλας μιλά για το
«Πόλη και κοινωνικοί αγώνες», 9.00 ­ Οι σύντροφοι, 11.10 ­ Το
βασίλειο της Νάπολης. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Vanilla sky. 5.20-8.00-10.40 μ.μ. (Ζησιμοπούλου - Αγ. Τριάδος Π. Φάληρο
* 010 - 9823.657).

ΦΑΛΗΡΟ 2 Ericsson

Επισκέπτης από την Κόλαση. 6.00-8.30-11.00 μ.μ.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 7.30-11.00
μ.μ. (Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Το μεγάλο φαγοπότι. 8.30-10.30 μ.μ. Αφιέρωμα Cult movies. (Ν. Ελβετία
34-Βύρωνας * 010 - 7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πέρα από τον Παράδεισο. 8.00 μ.μ. (Ζωγράφου - Τέρμα λεωφ. 222 *
010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.15 μ.μ. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο Χάρι Πότερ και η φιλοσοφική λίθος. 4.00 μεταγλ. 7.00-9.45 μ.μ. με
υπότ. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών ­ Η συντροφιά του δαχτυλιδιού. 6.30-9.30
μ.μ. / Ο Χάρι Πότερ και η φιλοσοφική λίθος. 4.00 μ.μ. (Λεωφόρος Φυλής
165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο άνθρωπος που δεν ήταν εκεί. 7.00-9.30 μ.μ. (Αθανασίου Διάκου &
Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ., Κυρ. Το δωμάτιο του γιου μου. 7.30-9.30 μ.μ. (Περικλέως 55
Δημαρχείο, * 010 - 6511.758). 
ΟΣΚΑΡ

Μην πεις λέξη. (Πόρτο Χέλι * 07540.52110).

ΠΑΛΛΑΣ

Vanilla sky. 6.45-9.30 μ.μ. (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 4.00-6.30-9.00 μ.μ. με υπότ.
(Αγίου Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Αμελί. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. Η χαμένη Ατλαντίδα. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Ποιος να ξέρει. 7.00-10.15 μ.μ. Κυρ. ώρα 11.30 π.μ. - 3.00 μ.μ.:
Καραγκιόζης. (Πειραιώς 125 & Χρ. Σμύρνης, Άγ. Ιωάννης Ρέντης * 010
- 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Vanilla sky. 5.00-7.45-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 5.30-8.00-10.30 μ.μ. Σάβ. και ώρα 12.30 π.μ.
(Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. Ο 7ος ήλιος του έρωτα. 8.00-10.00 μ.μ. Κυρ. και ώρα 6.00
μ.μ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. 18.15-20.30-22.45. Η χαμένη
Ατλαντίδα. μεταγλ. Έως Κυρ. 16.45. Αίθουσα 2 Ο άρχοντας των
δαχτυλιδιών. 19.30-22.30. / Ο Χάρι Πότερ και η φιλοσοφική λίθος.
Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Σάβ.-Κυρ. 16.30 μεταγλ. / Ο
άρχοντας των δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15-15.15. /
Επισκέπτης από την Κόλαση. 17.15-19.45-22.15-00.45. Αίθουσα 2 Βαριά
ερωτευμένος. 11.30-14.00-16.30. / Οι άλλοι. 19.00-21.15-23.45.
Αίθουσα 3 Ο άρχοντας των δαχτυλιδιών. 12.00 - 15.30-19.15-23.00.
Αίθουσα 4 Ο άρχοντας των δαχτυλιδιών. 13.15-16.00-18.45-21.30-00.15.
Αίθουσα 5 Vanilla sky. 13.15-16.00-18.45-21.30-00.15. Αίθουσα 6 Η
συμμορία των έντεκα. 12.30-15.00-17.30-20.00-22.30-01.00. Αίθουσα 7 Ο
Χάρι Πότερ και η φιλοσοφική λίθος. Μεταγλ. 12.45-15.45-19.00 / Η
συμμορία των έντεκα. 22.00-00.30. Αίθουσα 8 Ο Χάρι Πότερ και η
φιλοσοφική λίθος. Μεταγλ. 11.45-14.45. / Σε εχθρικό έδαφος.
18.00-20.30-22.45-01.15. Αίθουσα 9 Η συμμορία των έντεκα. 11.00 -
13.30 - 16.00 - 18.30 - 21.00 - 23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. 18.30, Παρ.-Κυρ. 17.00-19.00. / Το
ζευγάρι της χρονιάς. 20.45-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Η δασκάλα του πιάνου. 18.15-20.45-23.15. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00, Σάβ.-Κυρ. 17.20-19.00 / Moulin Rouge.
20.45-23.00. (* 0310 - 815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Η κατάρα του πράσινου σκορπιού. 18.30-20.30-22.30. (* 0310 - 824.244,
Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. /
Μουλάν Κυριακή 12.00. (* 0310 - 378.404, Dolby Stereo) 
Αίθουσα 2-«Παύλος Ζάννας» Storytelling. 19.00-21.00-23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Vanilla sky. 15.00-17.50-20.40-23.30. ΑΙΘΟΥΣΑ 2 Ο
Χάρι Πότερ και η φιλοσοφική λίθος. με υπότιτλους 15.10-18.10. /
American Pie. 21.20 - 23.25. ΑΙΘΟΥΣΑ 3 Ο Χάρι Πότερ και η φιλοσοφική
λίθος μεταγλωτ. 15.40. / Σε εχθρικό έδαφος. 18.40-21.00-23.20.
ΑΙΘΟΥΣΑ 4 Ο άρχοντας των δαχτυλιδιών. 16.00-19.30-23.00. ΑΙΘΟΥΣΑ 5
Επισκέπτης από την Κόλαση. 15.35-18.10-20.45 - 23.20. ΑΙΘΟΥΣΑ 6 Η
χαμένη Ατλαντίδα μεταγλωτ. 15.50 / Moulin rouge. 17.50-20.30-23.10.
ΑΙΘΟΥΣΑ 7 Τα αγόρια της ζωής μου. 16.20-19.00 / Οι άλλοι.
21.15-23.30. ΑΙΘΟΥΣΑ 8 Βαριά ερωτευμένος. 15.35-18.00. /
Επισκέπτης από την κόλαση. 20.25-23.00. (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.00 - 18.20 - 20.40 -
23.10. (Dolby Digital Ex DTS). ΑΙΘΟΥΣΑ 2 Σε εχθρικό έδαφος. 12.50-15.00
- 17.30-20.10-22.40. Dolby Digital DTS). ΑΙΘΟΥΣΑ 3 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 4 Η
χαμένη Ατλαντίδα μεταγλωτ. 11.30-13.50-16.00. / Η φούσκα. 18.30 -
20.50 - 23.00. (Dolby Digital DTS). ΑΙΘΟΥΣΑ 5 Η χαμένη Ατλαντίδα
μεταγλωτ. 12.20-14.50-17.20 / Η κατάρα του πράσινου σκορπιού.
19.40-21.50-24.00. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 12.30-15.05 / Οι άλλοι. 19.10 -
21.20 - 23.50. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική
λίθος. μεταγλωτ. 11.50-16.20. / Vanilla sky. 19.20-22.00-00.30.
(Dolby Digital DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος με
υπότιτλους 13.30-16.30. / Vanilla sky. 19.20-22.00-00.30 (Dolby Digital
DTS). ΑΙΘΟΥΣΑ 9 Ο Χάρι Πότερ και η φιλοσοφική λίθος μεταγλ. 13.00-15.50
/ Επισκέπτης από την Κόλαση. 18.50-21.40-00.10. ΑΙΘΟΥΣΑ 10 Η
συμμορία των έντεκα. 12.10-14.30-17.00-19.30-22.10-00.25. (Dolby Digital
DTS). ΑΙΘΟΥΣΑ 11 Vanilla sky. 12.40-15.20-18.00-21.00-23.40 (Dolby
Digital ΕΧ, DTS). (* 0310 - 469.300,469.310 Εμπορικό Κέντρο «Μακεδονία»
Πυλαία). Έναρξη προβολών Σαββάτο και Κυριακή ώρα 11.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.15-20.30-22.45 / Η χαμένη
Ατλαντίδα. Στα ελληνικά. 16.30, Κυρ. 11.00-13.15-16.30. ΑΙΘΟΥΣΑ 2 Ο
άρχοντας των δαχτυλιδιών. 19.00-22.30. Ο Χάρι Πότερ και η φιλοσοφική
λίθος μεταγλ. 17.00, Κυρ.: 11.30-14.30-17.00. (* 0310 - 520.040 Dolby
Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Ο Χάρι Πότερ και η φιλοσοφική λίθος μεταγλ. 18.30, Κυρ.: 11.30-18.30. /
American pie 21.00-23.00 (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Η φούσκα. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Οι άλλοι. (* 22.121). 
Αίθουσα 2: American pie. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο Χάρι Πότερ και η φιλοσοφική λίθος. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Το μαντολίνο του λοχαγού Κορέλι (* 22.312) <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17252P641</ED>
<ID>
ID:303956

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P64&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
ΑΣΤΥΝΟΜΙΚΕΣ 
«Ο άνθρωπος που δεν ήταν εκεί»: Αριστοτεχνικό φιλμ νουάρ των αδελφών
Κοέν, με τον Μπίλι Μπομπ Θόρντον [Πετρούπολη] 
ΓΙΑ ΠΑΙΔΙΑ 
«Η χαμένη Ατλαντίδα»: Υπερπαραγωγή της Ντίσνεϊ για την ανακάλυψη της
χαμένης ηπείρου [Αελλώ, Cinepolis, Village Μαρούσι - Παγκράτι - Ρέντης,
Αλεξάνδρα, Άνταμς, Βάρκιζα, Γαλαξίας, Καλυψώ, Κηφισιά, Μαργαρίτα] 
«Ο Χάρι Πότερ και η Φιλοσοφική Λίθος»: Εντυπωσιακή μεταφορά στην οθόνη
του βιβλίου-φαινομένου με τις περιπέτειες ενός μικρού μάγου [Αελλώ, Αθήναιον,
Cinepolis, Αθηναΐς, Village Μαρούσι - Παγκράτι - Ρέντης, Άνταμς, Άρτεμις,
Μαργαρίτα, Μελίνα, Μελίνα Μερκούρη, Σοφία, Τρία Αστέρια] 
ΕΛΛΗΝΙΚΕΣ 
«Το τάμα»: Ο Γιώργος Χωραφάς διασχίζει την Κύπρο του 1940 με γαϊδουράκι
[Απόλλων, Art Ecran, Art Studio] 
«Η φούσκα»: Νεοελληνικό αλαλούμ από τον Νίκο Περάκη [Village Ρέντης] 
«Εφάπαξ»: Καταπιεσμένος σκουπιδιάρης απολύεται και το σκάει με το
εφάπαξ του [Αλίκη] 
«Ο έβδομος ήλιος του έρωτα»: Ερωτικές διεκδικήσεις σε αριστοκρατικό
σπίτι της Ελλάδας του 1922 [Πλειάδες] 
«Αλεξάνδρεια»: Ταξίδια και αναμνήσεις στα ελληνογαλλικά [Ανδόρα] 
ΘΡΙΛΕΡ 
«Επισκέπτης από την Κόλαση»: Ο Τζόνι Ντεπ στα ίχνη του Τζακ του
Αντεροβγάλτη [Village Μαρούσι - Παγκράτι - Ρέντης, Αλέκα, Μαρούσι, Όπερα,
Τροπικάλ, Άνεσις, Άννα Ντορ, Άττικα, Σινεάκ, Ιντεάλ, Cine City, Τρία Αστέρια,
Φάληρο] 
«D-Tox»: Σιλβέστερ Σταλόνε εναντίον σίριαλ κίλερ [Village Ρέντης] 
«Οι άλλοι»: Η Νικόλ Κίντμαν σε μια διαφορετική ιστορία φαντασμάτων
[Αελλώ, Cinepolis, Village Μαρούσι - Ρέντης, Γαλαξίας, Μαργαρίτα, Μετάλλιον,
Μπρόντγουαιη, Cine City] 
ΚΟΙΝΩΝΙΚΕΣ 
«Vanilla Sky»: Ο Τομ Κρουζ και οι γυναίκες του, μεταξύ ονείρου και
πραγματικότητας [Αελλώ, Αίγλη, Μαρούσι, Village Μαρούσι - Παγκράτι - Ρέντης,
Άνταμς, Art Ecran, Αστέρια, Αττικόν, Βάρκιζα, Ετουάλ, Ζέα, Κηφισιά, Νανά,
Νιρβάνα, Όσκαρ, Παλλάς, Πλάζα, Cine City, Φάληρο] 
«Τα αγόρια της ζωής μου»: Η αληθινή ιστορία της συγγραφέως Μπέβερλι
Ντονόφριο, με την Ντρου Μπάριμορ [Village Ρέντης] 
«Το δωμάτιο του γιου μου»: Ο συγκινητικός Χρυσός Φοίνικας του
τελευταίου Φεστιβάλ των Καννών από τον Νάνι Μορέτι [Χολαργός] 
ΚΟΜΕΝΤΙ 
«Το ημερολόγιο μιας πριγκίπισσας»: «Ωραία μου κυρία» σε έκδοση...
τσιχλόφουσκας για τινέιτζερς [Village Μαρούσι - Ρέντης] 
ΚΩΜΩΔΙΕΣ 
«Η κατάρα του Πράσινου Σκορπιού»: Ο Γούντι Άλεν ως ντετέκτιβ στη Νέα
Υόρκη του '40, περιστοιχισμένος από μοιραίες γυναίκες [Αθηναΐς, Αλεξάνδρα,
Γλυφάδα, Μαρούσι, Όπερα, Τροπικάλ, Δαναός, Πτι Παλαί] 
«Βαριά ερωτευμένος»: Ο Τζακ Μπλακ (που έκλεψε την παράσταση στο «High
Fidelity») ερωτεύεται τον... εσωτερικό κόσμο της - τετράπαχης - Γκουίνεθ
Πάλτροου [Village Ρέντης] 
«American Pie 2»: Ξεκαρδιστικές (;) σεξοπεριπέτειες μιας παρέας
κολεγιόπαιδων [Village Ρέντης] 
ΜΟΥΣΙΚΕΣ 
«Μουλέν Ρουζ»: Φανταχτερό βιντεοκλίπ μιούζικαλ με τους Νικόλ Κίντμαν
και Γιούαν ΜακΓκρέγκορ [Αβάνα, Άττικα, Ζίνα] 
ΝΤΟΚΙΜΑΝΤΕΡ 
«Ταξιδιάρικα πουλιά»: Η κάμερα ακολουθεί τα αποδημητικά πουλιά σε όλον
τον κόσμο χαρίζοντας εικόνες που μαγεύουν [Ααβόρα, Αττικόν, Δαναός] 
ΠΕΡΙΠΕΤΕΙΕΣ 
«Σε εχθρικό έδαφος»: Αμερικανός πιλότος εναντίων βρωμερών και άθλιων
Σέρβων [Cinepolis, Village Μαρούσι - Ρέντης, Αλεξάνδρα, Μαρούσι, Ατλαντίς,
Δαναός, Ιντεάλ, Ράδιο Σίτυ, Cine City] 
«Η συμμορία των 11»: Χαβαλές, περιπέτεια και άφθονο γκλάμουρ, με ένα
εντυπωσιακό καστ [Αελλώ, Αθηνά, Αθήναιον, Cinepolis, Αίγλη, Village Μαρούσι -
Παγκράτι - Ρέντης, Άστορ, Άτταλος, Βάρκιζα, Διάνα, Ίλιον, Καστέλλα, Κηφισιά,
Μαργαρίτα, Μετροπόλιταν, Παλάς, Σινέ Χολαργός, Cinerama, Τιτάνια, Τρία
Αστέρια, Φοίβος, Χάι Λάιφ] 
«Ο Άρχοντας των Δαχτυλιδιών - Η συντροφιά του Δαχτυλιδιού»:
Φαντασμαγορική μεταφορά του «έπους» του Τζ.Ρ.Ρ. Τόλκιν [Αελλώ, Αθήναιον,
Cinepolis, Village Μαρούσι - Παγκράτι - Ρέντης, Άνταμς, Ρεξ, Μαργαρίτα,
Μελίνα, Σοφία, Φιλίπ] 
ΣΙΝΕΦΙΛ 
«Ο θρόνος του αίματος»: Δολοπλοκίες και δολοφονίες στο αριστούργημα του
Κουροσάβα [Αλφαβίλ, Άστυ, Καλυψώ] 
«Οδός Μαλχόλαντ»: Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Ααβόρα, Άστρον, Έλλη] 
«Ο ποδηλάτης του Πεκίνου»: Κούριερ του Πεκίνου αναζητεί το κλεμμένο
ποδήλατό του [Αφαία] 
«Ποιος να ξέρει»: Ερωτικά μπερδέματα στα θεατρικά παρασκήνια από τον
Ζακ Ριβέτ [Όνειρο] 
«Αμελί»: Ένας επίγειος άγγελος στη μεγαλύτερη γαλλική εμπορική επιτυχία
των τελευταίων χρόνων [Ανδόρα, Πανόραμα, Σπόρτινγκ] 
«Το μεγάλο φαγοπότι»: Φαγητό και σεξ μέχρι... θανάτου [Νέα Ελβετία] 
«Η κρυφή γοητεία της μπουρζουαζίας»: Ο σαρκαστικός Μπουνιουέλ
κινηματογραφεί ένα γεύμα αστών [Αθηνά]

<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 1, Αριστοτέλειον, Village Centre 6,
7, 9, Ράδιο Σίτυ, Ster Century Cinemas 1, 10, Τιτάνια 1).

«Η κατάρα του πράσινου σκορπιού». (Μετροπόλιταν, Ολύμπιον 1, Ster
Century Cinemas 5).

«Η δασκάλα του πιάνου». (Έσπερος 1).
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P64</CAT>
<ED>
Κωδικός άρθρου: A17252P642</ED>
<ID>
ID:303994

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P64&aa=2</URL></REF>


Article

<CATEGORY>vin09</CATEGORY>

 <H5>... ΣΤΟ ΜΟΝΑΣΤΗΡΑΚΙ
</H5><H2>«...στο Γουσουρούμ για ένα κουστούμ'»
</H2><H4>Στης Αθήνας το παζάρι που το λένε Γιουσουρούμ, «τσόλια», μαγαζιά και πάγκοι
την πραμάτεια τους πωλούν
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Η πραγματικότητα του Γιουσουρούμ ξεπερνάει κάθε φαντασία. Πλανόδιοι πωλητές
και μαγαζιά πωλούν ό,τι περνάει και δεν περνάει απ' το μυαλό

Γιουσουρούμ: Το κυριακάτικο παζάρι στο Μοναστηράκι. Νονός του ο Εβραίος
έμπορος Νώε Γιουσουρούμ, που διέθετε ένα από τα πιο φημισμένα μαγαζιά της
περιοχής στις αρχές του 20ού αιώνα. 
Γιατί να πάμε; Γιατί ψάξουμε πάσης φύσεως παλιά - και όχι μόνο -
αντικείμενα. Γιατί μας αρέσει να χαζεύουμε την απλωμένη πραμάτεια στον δρόμο.
Ακόμη και γιατί ύστερα από μια βόλτα στην Αρχαία Αγορά και στο Θησείο, που
είναι δίπλα, μάς έπιασε η καταναλωτική μας μανία. 
Τι θα αγοράσουμε; Ό,τι βάλει ο νους μας. Κάθε λογής και εποχής χρήσιμα
και μη χρήσιμα αντικείμενα. Και έπιπλα. Και εργαλεία. Και βιβλία. Και
τουριστικά. Και στρατιωτικά. Και... όρεξη και λεφτά νά' χουμε. 
Από πού; Από τους πλανόδιους πωλητές, αλλά και τα δεκάδες καταστήματα
της περιοχής. 
Πόσο; Από 50 δρχ έως εκεί που αντέχει το πορτοφόλι μας. Δεκτές δραχμές
και ευρώ. 
Πλανεύτρα πινακίδα που γράφεις «Παλαιοπωλείο»... Παλιά αντικείμενα μάς
τάζεις, αλλά ούτε ένα δεν βρίσκουμε σε ορισμένα από αυτά. 
Τα παλαιότερα: «Άπαντα Ξενοφώντος». Η πρώτη έκδοση των έργων του
Ξενοφώντος στη Βασιλεία της Ελβετίας το 1569, στο παλαιοβιβλιοπωλείο «Ερατώ».
Και έπιπλα του 17ου αιώνα στην Πλατεία Αβυσσηνίας. 
Οι αναμνήσεις ξαναγυρίζουν... με παλιά Εθνικά Λαχεία, καρτ ποστάλ,
φωτογραφίες του Ελευθέριου Βενιζέλου και του βασιλιά Παύλου, διαφημίσεις με
την Αλίκη και τη Ζωίτσα, τεύχη του «Μικρού Ήρωα» και του «Ταρζάν», γκαζές
(γυάλινοι βώλοι), παλιά ραδιόφωνα και 45άρια για κάθε γούστο. Από Ταλιούρη
μέχρι Μπιθικώτση και από Μαρινέλλα μέχρι κρητική σάτιρα. Και στις 38 στροφές
οι επιλογές πολλές. Από Τάσο Μπουγά (πριν γίνει «πλανητάρχης») μέχρι Αντρέα
Μικρούτσικο. Για τους φίλους της ξένης μουσικής η Σίντι Λόπερ και οι Wet, wet,
wet «ζουν» μέσα από το βινύλιο. 
Τα περίεργα: Σπιρτόκουτα, σκάφανδρα, τάματα, παλιά κράνη αστυνομικών... 
Και τα σκουπίδια δεν λείπουν από την πραμάτεια των πλανόδιων πωλητών.
Όχι όμως μέσα στα στενά πλαίσια του Γιουσουρούμ, αλλά στους δρόμους που το
περιβάλλουν. Είδαμε παλιά βατραχοπέδιλα, χαλασμένα ρολόγια, διαλυμένα
παιχνίδια και δεκάδες βρώμικα και χρησιμοποιημένα αντικείμενα που μας έκαναν
να αναρωτηθούμε ποιος τα αγοράζει... 
Λεξιλόγιο: Απαραίτητο για να μπορούμε να συνεννοηθούμε. Πάμε λοιπόν... 
«Τσόλια»: Οι πωλητές που εμφανίζονται την Κυριακή και απλώνουν πάνω
στην πλατεία ή στο πεζοδρόμιο το εμπόρευμά τους. Το όνομά τους προκύπτει από
το τουρκικό «τσολ», που σημαίνει πεζοδρόμιο. 
«Αιγυπτιακά»: Αντίγραφα παλαιών επίπλων που έχουν φτιαχτεί στην
Αίγυπτο, λόγω φτηνών εργατικών, και πωλούνται, άλλοτε ως τέτοια και άλλοτε ως
αυθεντικά. Προσοχή λοιπόν. 
«Βέλγικα»: Επίσης αντίγραφα είτε επίπλων είτε γυάλινων και πορσελάνινων
αντικειμένων που κατασκευάζονται στο Βέλγιο σε ειδικευμένες στην αντιγραφή
βιομηχανίες. 
Παζάρι: Διαδικασία - κλειδί. 
Τεχνική: Προτείνουμε το ένα τρίτο της αρχικής τιμής. Στη συνέχεια το
παλεύουμε... Δεν δείχνουμε πόσο πολύ μας αρέσει το τραπεζάκι από καρυδιά. Και
για να πετύχουμε τον σκοπό μας, κάνουμε ότι φεύγουμε. Δοκιμασμένη μέθοδος με
υψηλά ποσοστά επιτυχίας! 
Αξίωμα: Όσο ψάχνουμε τόσο βρίσκουμε. 
Εγγύηση; Ας μην ελπίζουμε. Στα περισσότερα μαγαζιά μάς προτείνουν να
αγοράσουμε αυτό που μας προσφέρεται ως παλιό. Αν κάποιος ειδικός μάς αποδείξει
ύστερα ότι μας πούλησαν «αιγυπτιακό», παίρνουμε τα λεφτά μας πίσω - μας
διαβεβαιώνει ο πρόεδρος των Παλαιοπωλών Βαγγέλης Ρογκότης. 
Για να μην την πατήσουμε, πηγαίνουμε διαβασμένοι. Είμαστε υποψιασμένοι
για το στυλ των επίπλων που θέλουμε να αγοράσουμε και προσέχουμε τις
λεπτομέρειες. Γνωρίζουμε, για παράδειγμα, ότι τα παλιά έπιπλα δεν έχουν
καρφιά, αλλά ξύλινες σφήνες. Εξάλλου, η φθορά δεν αντιγράφεται, λένε οι
ειδικοί. 
Θα ξαναπάμε; Σίγουρα! Γιατί κάθε φορά ανακαλύπτουμε και κάτι
διαφορετικό. 
Απαραίτητα αξεσουάρ: Χαμηλά και άνετα παπούτσια, γιατί θα περπατήσουμε
σίγουρα περισσότερο από όσο υπολογίζαμε. Και υπομονή... 
Συμβουλή: Προσέχουμε το πορτοφόλι, την τσάντα και τις τσέπες μας. Μέσα
στην κοσμοπλημμύρα οι επιτήδειοι παραμονεύουν. 
<H3>Οδηγίες «χρήσης» </H3>
Πού; Καρδιά του Γιουσουρούμ είναι η Πλατεία Αβησσυνίας. Και επισήμως
απλώνεται και στις οδούς Ηφαίστου, Αγίου Φιλίππου, Άστιγγος, Νορμάνου, Θησείου
και Νήσου. Ανεπισήμως μέχρι του Ψυρή. 
Πότε; Κάθε Κυριακή από τις 7.30 π.μ. έως τις 4 μ.μ. Τα μαγαζιά
λειτουργούν και τις καθημερινές σε ώρες καταστημάτων, ενώ δεν αποκλείεται να
συναντήσουμε και πλανόδιους που πωλούν την πραμάτεια τους σε καταστηματάρχες
και περαστικούς. 
Ώρες αιχμής: 11π.μ. - 2 μ.μ. Γιατί πριν κοιμόμαστε. Και μετά πεινάμε... 
Πώς πάμε; Με το αυτοκίνητο ή καλύτερα με το τρένο - σταθμός
«Μοναστηράκι». 
Πού παρκάρουμε; Στα πάρκινγκ της Πλάκας. Ούτε για αστείο στις οδούς
Ερμού, Μητροπόλεως και Αθηνάς. Οι τροχονόμοι καραδοκούν.

<H3>INFO
</H3>
Η εβδομαδιαία αγορά του Γιουσουρούμ, που καθιερώθηκε στις αρχές του 20ού
αιώνα, αποτελεί παραλλαγή και συνέχεια της αγοράς την εποχή της Τουρκοκρατίας.
<REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17252P661</ED>
<ID>
ID:303942

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P66&aa=1</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΣΥΝΑΥΛΙΑ
</H5><H2>Ροκ γαλαξίας
</H2>
<AUTHOR>Μ.Μ.</AUTHOR>

Ήταν η πιο μεγάλη συναυλία που έγινε στο Μάντισον Σκουέαρ Γκάρντεν με το
μεγαλύτερο ακροατήριο σε όλο τον κόσμο. Η πληγωμένη πόλη υποδέχθηκε στις 20
Οκτωβρίου τα αστέρια της, που τραγούδησαν με την ψυχή τους για να απαλύνουν
τον πόνο και να συμπαρασταθούν στα θύματα της 11ης Σεπτεμβρίου. Νεοϋορκέζοι
και μη (κυρίως μη) έδωσαν το «παρών» - ο Μπίλι Τζόελ, ο Έλτον Τζον, ο Πολ
Μακάρτνεϊ, ο Τζον Μέλενκαμπ, ο Έρικ Κλάπτον, ο Τζέιμς Τέιλορ, η Μελίσα
Έθεριτζ, οι Who, oι κοπέλες των Destiny's Child και πολλοί άλλοι, που
καταθέτουν - και στο διπλό CD «The Concert For New York City» - τραγούδια και
συναισθήματα. Ο Μικ Τζάγκερ και ο Κιθ Ρίτσαρντς εκπροσώπησαν τους Rolling
Stones και απέφυγαν να πουν βεβαίως το «Sympathy For The Devil». <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17252P662</ED>
<ID>
ID:303984

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P66&aa=2</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΜΑΝΟΣ ΧΑΤΖΙΔΑΚΙΣ
</H5><H2>Μαγεία ξανά
</H2>
<AUTHOR>Π.Α.</AUTHOR>

Ελληνική επανέκδοση (σε CD) και διεθνής. Μάνος Χατζιδάκις. Και Ελία Καζάν.
«Αμέρικα - Αμέρικα», μνήμη και ιστορία. Κινηματογραφική μνήμη, μουσική μέθεξη
και ιστορία - του Έλληνα μετανάστη. Η Πειραματική Ορχήστρα Αθηνών (όργανο
μουσικής κατάνυξης και δημιουργίας στα χέρια του αξέχαστου Μάνου Χατζιδάκι, το
'60) ακούγεται ξανά σε νέα ψηφιακή επεξεργασία. Και οι γοητευτικές μελωδίες
του Μάνου, «Τ' αστέρι του Βοριά» (από τους Γιώργο Ρωμανό, Βασίλη Ριζιώτη),
«Μια Παναγιά», τα «Λουστράκια», το «Ταξίδι» (προσέξτε το!) ξυπνούν, ξανά,
ευαισθησίες. Ξαναθυμίζουν γιατί το Χόλιγουντ θέλησε να οικειοποιηθεί τον Μάνο
και τη μουσική του και τον απέβαλε, όταν ανακάλυψε πόσο «επικίνδυνο» μπορεί να
είναι το ταλέντο και η σύγκριση μαζί του... Μαζί, στις εκδόσεις τής Warner (η
ελληνική είναι συλλεκτική), οι γραπτές σκέψεις Μάνου και Ελία Καζάν και
αδημοσίευτες φωτογραφίες από τα γυρίσματα. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17252P663</ED>
<ID>
ID:304011

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P66&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ Γ. ΧΡΙΣΤΙΑΝΑΚΗΣ
</H5><H2>Πειραματισμοί
</H2>
<AUTHOR>Χ.Π.</AUTHOR>

Ο «Θυρωρός» (Virgin) του Γιώργου Χριστιανάκη δεν κατατάσσεται εύκολα σε
συγκεκριμένη (μουσική) κατηγορία. Ηλεκτρονικό βιομηχανικό περιβάλλον σε
συνδυασμό με έντονα ροκ χρώματα, αλλά και ολοφάνερες επιδράσεις από τριπ χοπ
και τζαζ. Αυτός είναι ο βασικός καμβάς του δεύτερου άλμπουμ του Θεσσαλονικέα
συνθέτη, μια δουλειά με πειραματικό χαρακτήρα που από την πρώτη κιόλας νότα
καταφέρνει και σε βάζει σε ένα «θρυλερικό» εσωστρεφές τοπίο, σαν σάουντρακ
ψυχολογικού θρίλερ στο Διάστημα. Οι φωνές που συμμετέχουν (Μελίνα Κανά,
Γιάννης Αγγελάκας, Σωκράτης Μάλαμας, Παύλος Παυλίδης) ερμηνεύουν τους στίχους
του ποιητή Διονύση Καψάλη, του Γιάννη Αγγελάκα και του Παύλου Παυλίδη. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P66</CAT>
<ED>
Κωδικός άρθρου: A17252P664</ED>
<ID>
ID:304020

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P66&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ

1. Σημαίνει και το ενδεχόμενο. 2. Έντονος στα μεταμεσονύχτια
τηλεοπτικά προγράμματα. 3. Γυναικείο υποκοριστικό. ­ Ανήκει στην
Ινδονησία. 4. Και της θάλασσας χαρακτηρισμός (αντίστρ.). ­ Δίφθογγος.
5. Θεός των Βαβυλωνίων. ­ Χαρακτηριστική η σκληρότητά του (αντίστρ.).
6. Κυκλικό το σχήμα της (αντίστρ.). ­ Μουσική νότα (αντίστρ.).
7. Μπορεί να είναι αστρικό σύστημα ή... δόντι. 8. Ογκώδεις οι
κατάλογοί του (αρχικά). ­ Υπονοεί και τον όχλο (αντίστρ.). 9. Τίτλος
μυθιστορήματος του Ανατόλ Φρανς (αντίστρ.). ­ Διάκριση φαγητών. 
ΚΑΘΕΤΑ

1. Είναι πάντα ο... κουτσομπόλης. 2. Η μη πρόσκλησή της σε έναν
γάμο είχε ολέθριες συνέπειες (αιτ.). ­ Κάτι χωρίς... κάτι. 3. Ίδρυσε,
το 1930, το «Λαϊκό Θέατρο» (αιτ.). ­ Ομορφαίνει έναν δρόμο. 4. Μία
Ευρωπαία. 5. Από τα πέντε... ένα. ­ Έμμεσα, σύμφωνα με μια έννοια.
6. Ρήμα μαγειρικό. 7. Καθαρά και ξάστερα. ­ Χωρίζει τη Βέρνη σε
τρία τμήματα. 8. Μορφή επίχρισης. 9. Φυσιογνωμία της Π.
Διαθήκης. 
ΛΥΣΗ (25/1/02)

ΟΡΙΖΟΝΤΙΑ: 1. ΥΠΟΘΕΣΕΙΣ 2. ΠΑΡΑΠΟΜΠΗ 3. ΟΡΑ ­ ΙΔΕΕΣ
4. ΓΟΝΑΤΑ 5. ΡΙ ­ ΦΗ ­ ΑΠΟ 6. ΑΜΦΙΔΑΜΑΣ 7. ΦΙΑΛΕΣ
8. ΗΕ ­ ΟΣΤΡΕΑ 9. ΣΟΣ ­ ΥΛΑΣ. ΚΑΘΕΤΑ: 1. ΥΠΟΓΡΑΦΗ
2. ΠΑΡΟΙΜΙΕΣ 3. ΟΡΑΝ ­ ΦΑ 4. ΘΑ ­ ΑΦΙΛΟΣ 5.
ΕΠΙΤΗΔΕΣ 6. ΣΟΔΑ ­ ΑΣΤΥ 7. ΕΜΕ ­ ΑΜ ­ ΡΛ 8. ΕΠΙ ­
ΠΑΡΕΑ 9. ΣΗΣΤΟΣ ­ ΑΣ. <REF><SOURCE>
ΤΑ ΝΕΑ</SOURCE>
<DATE>, 26-01-2002</DATE>
<CAT>, Σελ.: P83</CAT>
<ED>
Κωδικός άρθρου: A17252P831</ED>
<ID>
ID:303953

</ID><URL>http://ta-nea.dolnet.gr/neaweb/neafile.print_unique?e=A&f=17252&m=P83&aa=1</URL></REF>


Article

<CATEGORY>vin04</CATEGORY>

 <H5>ΠΑΡΑ ΤΙΣ ΔΙΑΨΕΥΣΕΙΣ ΤΗΣ ΝΕΑΣ ΔΗΜΟΚΡΑΤΙΑΣ
</H5><H2>Η «ΜΑΥΟ» ΖΕΙ και λειτουργεί κανονικά ώς και σήμερα!
</H2>
Εξακολουθεί να λειτουργεί η λιβεριανή εταιρεία Mayo, μέσω της οποίας
αποδεδειγμένα επί ηγεσίας Μητσοτάκη, έρρεε μαύρο και αδήλωτο χρήμα στα ταμεία
της Νέας Δημοκρατίας! Σύμφωνα με επίσημο κρατικό έγγραφο, η λιβεριανή εταιρεία
εξακολουθεί να λειτουργεί και να... πληρώνει φόρους!

σελίδα 7
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17253N011</ED>
<ID>
ID:304090

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N01&aa=1</URL></REF>


Article

<CATEGORY>vin04</CATEGORY>

 <H2>Κακλαμάνης στα «ΝΕΑ»: Να δημεύονται όσα δεν δηλώνονται στο Πόθεν Έσχες
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17253N013</ED>
<ID>
ID:304176

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N01&aa=3</URL></REF>


Article

<CATEGORY>vin06</CATEGORY>

 <H2>4 για πρωτάθλημα
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17253N014</ED>
<ID>
ID:304183

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N01&aa=4</URL></REF>


Article

<CATEGORY>vin06</CATEGORY>

 <H2>Αύριο στον «Υποψήφιο»
</H2><H4>ΤΑ ΕΙΔΙΚΑ ΜΑΘΗΜΑΤΑ
</H4>
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17253N015</ED>
<ID>
ID:304200

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N01&aa=5</URL></REF>


Article

<CATEGORY>vin06</CATEGORY>

 <H2>Θα προσληφθούν 3.000 άνεργοι στα μεγάλα έργα
</H2><H4>ΚΑΙ ΤΑ ΜΥΣΤΙΚΑ ΤΗΣ ΠΡΟΣΛΗΨΗΣ ΣΤΟ ΔΗΜΟΣΙΟ
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17253N016</ED>
<ID>
ID:304208

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΚΩΝΣΤΑΝΤΙΝΟΣ: Οι δύο με κρατούσαν ακίνητο. Οι άλλοι δύο με χτυπούσαν
παντού. Μπουνιές και κλωτσιές στην κοιλιά, στο στήθος, στα πόδια, παντού...
Ένας στους τέσσερις μαθητές του Δημοτικού υφίσταται τη βία των συμμαθητών του
στο σχολείο. Η Κατερίνα Ρούτση στη σελ. 12. 
Α. ΜΗΤΣΟΤΑΚΗ: Οι μη κυβερνητικές οργανώσεις δεν νομίζω ότι είναι τα
κόμματα του μέλλοντος. Συμπληρώνουν τα κόμματα, αλλά δεν τα αντικαθιστούν. Η
καταπολέμηση της φτώχειας σε παγκόσμιο επίπεδο είναι θέμα πολιτικό. Η
Μαρία Νταλιάνη ερωτά «20 Ερωτήσεις» στη σελ. 16. 
J. ADAMS: Η τάση των ανθρώπων να διακινδυνεύουν έχει να κάνει με τη
βιολογία. Η Μαίρη Σιάνη-Davies στους «Ορίζοντες», σελ. 19. 
Ο ΠΟΛΙΤΙΣΜΟΣ φέρνει κατάθλιψη: Σε είκοσι χρόνια η κατάθλιψη θα είναι η
υπ' αριθμ. ένα ασθένεια. Και φυσικά η κατάθλιψη θέλει χάπια για να
καταπολεμηθεί, πράγμα που κάνει πλούσιες τις βιομηχανίες φαρμάκων. Ο Μ.
Πιμπλής στους «Ορίζοντες», σελ. 20-21. 
Α. SHEPP: Αυτό που παίζω δεν μιλάει παρά για τον θάνατό μου, για τον
οποίο εσείς ευθύνεστε... Κάθε φορά που παίζω, σάς δίνω ένα κομμάτι από τη ζωή
μου. Ο Ζακ Σαμουήλ στους «Ορίζοντες» σελ. 23. 
ΤΟ ΙΣΡΑΗΛ ελάχιστα κέρδισε από τις συνομιλίες. Το σφάλμα του ήταν ότι
φαντάστηκε πως εγκλωβίζοντας τον Αραφάτ και την παρέα του σε ατέρμονες
συζητήσεις και μικρές παραχωρήσεις θα αποσπούσε τη γενική αδράνεια των
Παλαιστινίων. Ο Edward Said στη σελ. 57.

ΣΕ ΟΛΗ την Ελλάδα σήμερα υπάρχουν 250.000 
κουλοχέρηδες. Απ' αυτά τα «εργαλεία» κερδίζουν 
μπόλικο χρήμα, αφορολόγητο, 2.500 επιχειρηματίες! 
Και, βεβαίως, αυτό το ζεστό χρήμα δεν βγαίνει από τις 
τσέπες εφοπλιστών, αλλά μεροκαματιάρηδων, που συχνά 
μένουν στον άσο. Ο Λ. Παπαδόπουλος στις «Ματιές», σελ. 4. 
ΠΟΙΟΝ να τιμωρήσεις; Τον άρρωστο νέο που έχει ήδη 
συναινέσει στην καταδίκη του; Και που, έστω προ των 
πυλών του θανάτου, αναθεωρεί, ζητάει βοήθεια, δείχνει 
να επιλέγει τη ζωή; Τη βλέπει στα... μάτια της Πολιτείας. 
Αλλά μια τεράστια ουρά αναμονής τον αναγκάζει να οπλιστεί 
με υπομονή. Η Σίλα Αλεξίου στους «Προβολείς», σελ.
6. 
Ο ΔΡΟΜΟΣ, είπε ο Μπουρντιέ, είναι δύσβατος αλλά 
υπαρκτός: Μετρήστε την αδικία με θεσμικούς όρους, 
μελετήστε τον αντίπαλό σας πριν επιτεθείτε, χτίστε την 
επιχειρηματολογία και τον αγώνα σας πάνω σε κάτι 
θετικό και πραγματοποιήσιμο. Η εναντίωση δεν πρέπει 
να έχει τον τυφλό στόχο της καταστροφής. Ο Κ. 
Μποτόπουλος στην «Τρίτη Άποψη» σελ. 6. 
Ο ΠΑΠΠΟΥΣ δεν ήταν σπίτι. Το γλεντούσε, βράδυ 
Σαββάτου στην επαρχιακή ­ πλην συμπαθέστατη 
συνεστίαση, συχνά μονοπωλώντας με την ντάμα του 
την πίστα. Ευλύγιστος και αεράτος, ξεκίνησε με 
ρυθμούς «τάνγκο πασιόν», παρασύροντας σε 
δύσκολες φιγούρες την παρτενέρ του... Η Λίνα 
Αλεξίου «Σε πρώτο ενικό», σελ. 16.

ΒΡΕΘΗΚΑΜΕ για μια ακόμη φορά σε μια θριλερική επιστροφή των πιο
αντιδραστικών νοοτροπιών, του χαφιεδισμού ως μεθόδου προστασίας των αξιών της
κοινωνίας. Ένα πορνό της τηλε-ενημέρωσης. Η Πόπη Διαμαντάκου στους
«Ορίζοντες», σελ. 49.

ΤΑ ΕΙΔΩΛΑ πέφτουν και οι μεγάλοι σταρ της μουσικής βιομηχανίας δεν νιώθουν
καθόλου καλά. Η ΕΜΙ έδειξε την πόρτα στη Μαράια Κάρεϊ, αλλά δεν πάει καλύτερα
η αντίπαλός της Γουίτνεϊ Χιούστον. Και ακολουθεί ο Μ. Τζάκσον, ο Μ. Τζάγκερ, ο
Ε. Τζον. Η Μαρία Μαρκουλή στους «Ορίζοντες», σελ. 17.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17253N021</ED>
<ID>
ID:304048

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Προκαταβολικά
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Κακώς διαμαρτύρονται ορισμένοι για τα ΜΑΤ που έστειλε η κυβέρνηση στη Λάρισα -
τι ήθελαν δηλαδή; Να αρχίσουν τα μπλόκα και να μη μπορούν να πάνε οι άνθρωποι;

Με τιμή
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17253N022</ED>
<ID>
ID:304146

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Πρόσκαιρη συννεφιά σε Ανατολική Μακεδονία, Θράκη. Τοπικές ομίχλες το πρωί.
Ισχυροί βορειοδυτικοί άνεμοι στα νότια πελάγη. 
ΑΤΤΙΚΗ 
Ήλιος, ασθενείς έως μέτριοι βορειοδυτικοί άνεμοι. Μέγιστη θερμοκρασία 20
βαθμοί. 
ΘΕΣΣΑΛΟΝΙΚΗ 
Ηλιοφάνεια, τοπικές ομίχλες το πρωί. Ασθενείς άνεμοι. Μέγιστη θερμοκρασία στην
πόλη 17 βαθμοί. 
<H3>ΑΥΡΙΟ
</H3>
Ηλιοφάνεια, το πρωί κατά τόπους ομίχλες. Μέτριοι βόρειοι άνεμοι στο Νότιο
Αιγαίο, άνοδος της θερμοκρασίας.

<H3>Τετάρτη 30/1
</H3>
Ηλιοφάνεια, το πρωί κατά τόπους θα σημειωθούν ομίχλες. Οι άνεμοι θα πνέουν
ασθενείς (2-3 Μπωφόρ) και στο Νότιο Αιγαίο μέτριοι μέχρι ισχυροί (5-6 Μπωφόρ).
Μικρή άνοδος της θερμοκρασίας. 
<H3>Πέμπτη 31/1
</H3>
Τοπική συννεφιά στα δυτικά, ήλιος στις υπόλοιπες περιοχές. Τοπικές ομίχλες το
πρωί. Άνεμοι ασθενείς (2-3 Μπωφόρ) και τοπικά νοτιοδυτικοί μέχρι μέτριοι (4
Μπωφόρ). Θερμοκρασία σε υψηλά επίπεδα. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Φρουτο-θεραπεία στο ΠΑΣΟΚ... </H2><H4>... και εντατικότεροι ρυθμοί στην κυβέρνηση </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τη θυμάστε εκείνη τη δήλωση του κ. Κώστα Σημίτη ότι είναι ο «θεράπων
ιατρός» του ΠΑΣΟΚ; Και την εμμονή του ότι το καλύτερο «φάρμακο» για την
κυβερνητική παράταξη είναι η... εργασιοθεραπεία - ως θεραπεύουσα, προφανώς,
πάσαν νόσον και πάσαν... εσωστρέφειαν; 
Παρά τις συνεχείς, δυστυχώς, συστάσεις του «ιατρού» η γιατρειά αργεί να έρθει
- μια απαρίθμηση και μόνο των ζητημάτων που κατατρύχουν το ΠΑΣΟΚ και την
κυβέρνησή του, αρκεί για επιβεβαίωση: κίνηση των «45» για το Ασφαλιστικό,
(νέο) άρθρο Πάγκαλου, παραίτηση Ζαφειρόπουλου, αγροτικές κινητοποιήσεις,
γκρίνια για το «ροκ» του κ. Λαλιώτη, τριβές για τους υποψήφιους δημάρχους,
ναυάγιο Εθνικής - Alpha, δυσλειτουργίες στην κυβέρνηση -, η αποπομπή
Χρυσανθακόπουλου ήρθε ως κερασάκι (με συγχωρείτε... «φρουτάκι») στην τούρτα. 
Ωστόσο ο Πρωθυπουργός, όπως αναφέρουν συνεργάτες του, επιμένει στο
«φάρμακο» της εντατικοποίησης του κυβερνητικού έργου ως του μόνου ικανού να
βγάλει το ΠΑΣΟΚ από τον νέο κύκλο εσωστρέφειας. Το ζητούμενο πρέπει να είναι η
«δοσολογία» και αυτή μάλλον θα προσδιορίσει σε επαφές που θα έχει από αύριο με
κορυφαία στελέχη. 
Η Ν.Δ. και η γνωστή off shore εταιρεία πάντως βοηθούν τον... γιατρό στο
έργο του. Η λιβεριανή εταιρεία, μέσω της οποίας έρρεε μαύρο χρήμα στα ταμεία
της Ν.Δ., είναι... «μια χαρά στην υγεία της», καθώς όχι μόνο υπάρχει αλλά και
λειτουργεί μέχρι σήμερα! Το ντοκουμέντο που παρουσιάζουν σήμερα «ΤΑ ΝΕΑ»
αποκαλύπτει ότι οι ισχυρισμοί της Ν.Δ. - πως ούτε είχε ούτε έχει σχέση με off
shore εταιρείες - δεν ανταποκρίνονται στην αλήθεια. 
Στο μεταξύ στα ελληνοτουρκικά αρχίζει να φαίνεται κινητικότητα: προτού,
καλά καλά, φθάσει στους υπηρεσιακούς παράγοντες του υπουργείου Εξωτερικών η
εντολή τού κ. Γιώργου Παπανδρέου να αρχίσουν «ανιχνευτικές επαφές» σε επίπεδο
πολιτικών διευθυντών προκειμένου να διερευνηθούν οι προθέσεις της Τουρκίας
σχετικά με το ενδεχόμενο παραπομπής στη Χάγη, χθες ο Τούρκος ομόλογός του κ.
Ι. Τζεμ προδιέγραψε την επόμενη φάση: «Είμαστε ανοικτοί», είπε για το Αιγαίο
και ανέφερε εναλλακτικά διάλογο, διαμεσολάβηση, διαιτησία «είτε ακόμη το
Διεθνές Δικαστήριο»... Οι πιέσεις του κ. Μπους να αφήσουν τα «μικρά» και να
μπουν στα... βαθιά νερά του Αιγαίου φαίνεται ότι αποδίδουν... Όχι βέβαια χωρίς
να πάρει - και πάλι... - κάτι ακόμα η Άγκυρα. Όπως συγκεκριμένη ημερομηνία για
έναρξη ενταξιακών διαπραγματεύσεων με την Ε.Ε. 
Με αυτά κατά νου, ο κ. Απ. Κακλαμάνης προειδοποιεί ότι οι συζητήσεις
δεν βλάπτουν όσο δεν στέλνουμε λάθος μηνύματα στην άλλη πλευρά, δεν
χαλαρώνουμε την αμυντική μας ετοιμότητα και δεν εγκαταλείπουμε πάγιες θέσεις
μας. 
Και για να μην πει κανείς «δάσκαλε που δίδασκες», ο κ. Κ. Σημίτης δίνει
το παράδειγμα της εντατικοποίησης από τον Βόλο. Εγκαινίασε - με χάι-τεκ τρόπο
- ένα εργοστάσιο χαλυβουργίας
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17253N032</ED>
<ID>
ID:304108

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το άλλοθι
</H2>
ΣΕ ΝΕΕΣ κινητοποιήσεις προχωρούν για μια ακόμη φορά οι αγρότες... 
ΚΑΙ τα προβλήματα που αντιμετωπίζουν είναι ασφαλώς και υπαρκτά και
σοβαρά... 
ΟΠΩΣ παραδέχθηκε ακόμη και ο ίδιος ο Πρωθυπουργός. 
ΕΙΝΑΙ μάλιστα ευθύνη και της σημερινής και των προηγούμενων κυβερνήσεων
το ότι η επίλυσή τους έχει γίνει εξαιρετικά δύσκολη... 
ΚΑΘΩΣ οι στρεβλώσεις που έχουν δημιουργηθεί χρόνια τώρα στην ελληνική
γεωργία δεν της επιτρέπουν να λειτουργεί αυτοδύναμα και ανταγωνιστικά. 
ΤΟ δίκαιο των αγροτικών αιτημάτων, ωστόσο, δεν υπηρετείται με τα
κλεισίματα των εθνικών δρόμων... 
ΠΟΥ μόνον άσκοπες εντάσεις προκαλούν και τους φέρνουν σε ανοικτή
αντιπαράθεση με το σύνολο των πολιτών. 
ΕΙΝΑΙ ασφαλώς χαρακτηριστικό ότι και η Νέα Δημοκρατία, στελέχη της
οποίας ενθαρρύνουν ακόμα και την πορεία των τρακτέρ στην Αθήνα... 
ΕΧΕΙ αναγκαστεί δημοσίως και διά του αρχηγού της να καταδικάσει τα
μπλόκα στους δρόμους. 
Η τακτική που θα υιοθετήσουν τελικώς οι αγρότες όμως... 
ΔΕΝ μπορεί σε καμία περίπτωση να γίνει άλλοθι για την κυβέρνηση... 
Η ΟΠΟΙΑ θα πρέπει άμεσα να προχωρήσει στη λήψη μέτρων για την επίλυση
των αγροτικών προβλημάτων... 
ΚΑΙ σε ριζικές διαρθρωτικές αλλαγές τόσο στο θέμα των καλλιεργειών... 
ΟΣΟ και στο θέμα της διάθεσης των αγροτικών προϊόντων. 
ΑΛΛΑΓΕΣ τις οποίες η κυβέρνηση πρέπει να τολμήσει, ακόμη και αν κληθεί
να πληρώσει το πολιτικό κόστος.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17253N033</ED>
<ID>
ID:304157

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γιώργος Μπαμπινιώτης 
(ο πρύτανης του Πανεπιστημίου Αθηνών, για την κατάσταση στα πανεπιστημιακά νοσοκομεία)

«Έστω και την ύστατη αυτή ώρα, εφόσον γίνει δεκτή η προαιρετική
εφαρμογή του νόμου μέχρι να λειτουργήσουν τα αμιγή πανεπιστημιακά νοσοκομεία
όπως τα προτείνει η Ιατρική Σχολή και η Σύγκλητος του Πανεπιστημίου Αθηνών με
την πλήρη και αποκλειστική απασχόληση των πανεπιστημιακών γιατρών, μπορούν να
βρεθούν μεταβατικές λύσεις, αφού αντιληφθεί ο υπουργός Υγείας ότι το πείσμα
και τα "κατασταλτικά μέτρα" δεν θα πτοήσουν το Πανεπιστήμιο, στην προσπάθειά
του να υποστηρίξει σοβαρά ζητήματα εκπαίδευσης και διαφύλαξης της διοικητικής
του αυτοτέλειας. Όποια κυβέρνηση, όποιος υπουργός προχωρήσει στην ίδρυση και
λειτουργία αμιγώς πανεπιστημιακών νοσοκομείων, πράγμα που δείξαμε ότι είναι
εφικτό, θα συνδέσει το όνομά του με τη μεγαλύτερη υπηρεσία που μπορεί να
προσφέρει κανείς στην ιατρική εκπαίδευση και στην ποιοτική αναβάθμιση των
υπηρεσιών υγείας στη χώρα μας. Τα άλλα όλα είναι ημίμετρα, καταδικασμένα σε
αποτυχία, όπως εξηγούν έμπειροι πανεπιστημιακοί γιατροί που δεν κόπιασε κανείς
ποτέ να τους ρωτήσει». 
(«Το Βήμα της Κυριακής»)
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17253N034</ED>
<ID>
ID:304194

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Στελέχη του ΠΑΣΟΚ περιμένοντας το θαύμα του Πάγκαλου...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N041</ED>
<ID>
ID:304047

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Νίκη Μπακογιάννη: 
(η πρωταθλήτρια, στο «DIVA») 
«Δεν θα ξεχάσω ποτέ την επιστροφή από το Σίδνεϊ. Στο αεροπλάνο ο υπεύθυνος μάς
είπε: "Οι Ολυμπιονίκες να κατέβουν από την μπροστινή πόρτα του αεροπλάνου. Οι
υπόλοιποι επιβάτες από την πίσω πόρτα"! Ξαφνικά, η Βούλα Πατουλίδου και εγώ
είχαμε γίνει "οι υπόλοιποι επιβάτες"». 
Γιώργος Κιμούλης: 
(ο ηθοποιός ερωτάται από την «Ημερησία» αν η διδακτική μέθοδος που εφαρμόζει
είναι επανάσταση) 
«Αν ετυμολογήσουμε τη λέξη "επανάσταση", θα συμφωνήσω χωρίς να έχω καμία ενοχή
που τη χρησιμοποιούμε. Αν, δηλαδή, επανάσταση είναι από το "επί" "ανά" και
"ίσταμαι", άρα ξαναστέκομαι όρθιος άλλη μία φορά, δηλαδή γίνομαι για άλλη μια
φορά άνθρωπος, τότε ναι. Είναι επανάσταση». 
Βάσω Παπανδρέου: 
(η υπουργός ΠΕΧΩΔΕ ερωτάται από την «Κυριακάτικη Ελευθεροτυπία» αν θα δηλώσει
παρούσα όταν υπάρξει θέμα διαδοχής) 
«Για να δηλώνει κανείς παρών πρέπει να δικαιούται να το κάνει. Και για να
δικαιούται πρέπει να δίνει συνεχώς το παρών όχι στα σενάρια και στις
δελφινομαχίες, αλλά στην καθημερινή μάχη». 
Κώστας Σκανδαλίδης: 
(ο υπουργός Εσωτερικών, στην «Απογευματινή», για την «προφητεία» Πάγκαλου ότι
το ΠΑΣΟΚ θα χάσει τις εκλογές) 
«Ο κ. Πάγκαλος κατά καιρούς κάνει πάρα πολλές προφητείες! Μπορεί αυτή τη
στιγμή να φαίνεται θαύμα ότι μπορεί να κερδίσει το ΠΑΣΟΚ, αλλά υπάρχει μια
ιστορική πράξη: θαύματα το ΠΑΣΟΚ κάνει πολύ συχνά».


Χρήστος Παπουτσής: 
(ο βουλευτής του ΠΑΣΟΚ και πρώην επίτροπος στην Ε.Ε. στο «Έθνος») 
«Την Αθήνα τη γνωρίζω, την έχω περπατήσει. Ως βουλευτής έχω επαφή με τον κόσμο
και τα προβλήματά του». <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N043</ED>
<ID>
ID:304155

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ο τζόγος...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Όντως, όπως σημείωσαν ήδη αρκετοί συνάδελφοι και πολιτικοί, ένας δημοσιογράφος
δεν πρέπει να παγιδεύει τηλέφωνα και να στήνει κρυφές κάμερες για να κάνει τη
δουλειά του. Αυτό, είναι απαράδεκτο, είναι αντιδεοντολογικό, είναι κλεψιά,
είναι μπαμπεσιά ­ πείτε ό,τι θέλετε. Αλλά, στην περίπτωση του Μάκη
Τριανταφυλλόπουλου, η μπαμπεσιά είναι εκείνο που μετράει ή η ουσία του
πράγματος; Η μέθοδος που χρησιμοποίησε ο Μ.Τ. για να φτάσει στον στόχο του ή
το γεγονός ότι η Ελλάδα έχει γεμίσει κουλοχέρηδες, με την ανοχή και την
«προστασία» διαφόρων, «υπεράνω υποψίας», προσώπων; 
Δεν με ενδιαφέρει ο βουλευτής, που είναι μπλεγμένος στην υπόθεση και δικαίως
βρέθηκε εκτός Κ.Ο. του ΠΑΣΟΚ, για τις πράξεις του. Με ενδιαφέρει αυτό που
κατήγγειλε το βράδυ του Σαββάτου, από την TV, ο Μ.Τ. Ότι, δηλαδή, αμέσως μετά
τη φασαρία που έγινε, τα διάφορα «λαμόγια» με τους κουλοχέρηδες, άρχισαν να
μεταφέρουν σε «καβάτζες» τα χρυσοφόρα μηχανήματά τους, για να τα
«εξαφανίσουν»! Και η μεταφορά πραγματοποιήθηκε μπροστά στα μάτια αστυνομικών ­
«αμειβόμενων τσάτσων», κατά τον δημοσιογράφο! 
Άκουσα και τούτο, χθες, από μερικούς κατ' επάγγελμα, σχεδόν, τζογαδόρους: «Ο
Τριανταφυλλόπουλος δουλεύει για τα... καζίνο! Επιδιώκει να αποσυρθούν οι
κουλοχέρηδες, για να φύγουν οι παίκτες από τα καφενεία και να πάνε στα
καζίνο»! Αστείες κουβέντες, φυσικά, που δεν στηρίζονται σε κανένα στοιχείο.
Αλλά το θέμα μας, βέβαια, δεν είναι, τι κάνει και γιατί το κάνει ο Μ.Τ. Το
θέμα μας είναι ο τζόγος, που συνεχώς θεριεύει, χωρίς του κράτους να του
καίγεται καρφί! Έτσι φαίνεται, τουλάχιστον. 
Σήμερα, σε όλη την Ελλάδα, υπάρχουν 250.000 κουλοχέρηδες, όπως λένε οι
γνωρίζοντες την πιάτσα. Από αυτά τα «εργαλεία», κερδίζουν μπόλικο χρήμα,
αφορολόγητο, 2.500 επιχειρήσεις! Και, βεβαίως, αυτό το ζεστό χρήμα, δεν
βγαίνει από τις τσέπες εφοπλιστών, αλλά μεροκαματιάρηδων. Που, συχνά, μένουν
στον άσο... 
Οι Έλληνες, δυστυχώς, είμαστε βουτηγμένοι στον τζόγο, ίσαμε τον λαιμό! Στις
γιορτές, υπολογίζεται ότι παίχτηκαν 117 εκατομμύρια ευρώ (40 δισ.) στα καζίνο
­ οκτώ τον αριθμό! ­ στις μπαρμπουτιέρες, στις λέσχες κ.λπ. Είναι τόσο μεγάλη
η «τρέλα» μας με τον τζόγο, που υπάρχουν άνθρωποι, οι οποίοι στοιχηματίζουν
για το ποια από τις δύο μύγες, που βρίσκονται σ' ένα τραπέζι, θα πρωτοπετάξει,
μόλις ακουστεί κάποιος θόρυβος! 
Το «Βήμα», σε πρωτοσέλιδο χθεσινό άρθρο του Σταύρου Ψυχάρη, σημείωνε ότι «τα
καζίνο πρέπει να κλείσουν. Ταυτοχρόνως, είναι εύκολο να κλείσουν, όλα αυτά τα
φρούτα της ντροπής, που λειτουργούν στα περισσότερα καφενεία της χώρας, κάτω
από τη μύτη των αρμόδιων διωκτικών οργάνων». Τι θα κάνουμε;
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N044</ED>
<ID>
ID:304197

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=4</URL></REF>


Article

<CATEGORY>vin05</CATEGORY>

 <H2>Ο... Χριστός! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στην κοπή της πίτας στο δημαρχείο Παλλήνης παρέστη ο Αρχιεπίσκοπος
Χριστόδουλος. Εκεί λοιπόν δήλωσε το εξής: Το κομμάτι του Χριστού θα το πάρω
εγώ, γιατί έχω εξουσιοδότηση! 
Λοιπόν, ή ο Αρχιεπίσκοπος διαθέτει υψηλό χιούμορ ή κάποιος άλλος, εκεί ψηλά...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N045</ED>
<ID>
ID:304201

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=5</URL></REF>


Article

<CATEGORY>vin05</CATEGORY>

 <H2>Μυαλό δεν βάζουν </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελικά, σ' αυτήν τη ζωή όλα μπορεί ν' αλλάξουν. Όλα μπορούν να
γκρεμιστούν και να ξαναχτιστούν, εντελώς διαφορετικά. Ένα πράγμα δεν πρόκειται
να γίνει ­ να βάλουν μυαλό εκεί, στη Ρηγίλλης... 
Όπου ετοιμάζονται, λέει, να βγάλουν στον αέρα άλλη μία υπόθεση με
εμπλοκή υπουργού σε χρηματιστηριακές δραστηριότητες ­ υπόθεση ανάλογης
βαρύτητας με εκείνη τη φοβερή καταγγελία Ρεγκούζα για τον υπουργό Οικονομίας
κ. Ν. Χριστοδουλάκη... 
Στη Ν.Δ. έχουν επιλέξει να κάνουν τους ντετέκτιβ. Άλλοι στη θέση τους
θα είχαν επιλέξει να κάνουν (απλώς) αντιπολίτευση...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N046</ED>
<ID>
ID:304209

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=6</URL></REF>


Article

<CATEGORY>vin05</CATEGORY>

 <H2>Τη γλίτωσε στο τσακ... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στον Βόλο συνέπεσε να βρίσκονται οι κ.κ. Κ. Σημίτης και Κ. Μητσοτάκης για
τα εγκαίνια μίας νέας βιομηχανικής μονάδας. Ο Πρωθυπουργός πήγε με ειδική
πτήση από την Αθήνα ­ προσγειώθηκε στο αεροδρόμιο της Αγχιάλου. Και ο κ. Κ.
Μητσοτάκης πολύ θα ήθελε να επιστρέψει μαζί με τον κ. Κ. Σημίτη, αεροπορικώς ­
κάτι που τελικώς το απέφυγε... 
Είναι άγνωστο ποια από τις δύο πλευρές ματαίωσε τη συνύνπαρξη στον αέρα. Αν
πάντως ήταν ο κ. Κ. Σημίτης, μπορούμε να καταλάβουμε το γιατί: Σκέπτεστε να το
μάθαινε ο κ. Κ. Λαλιώτης; <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N047</ED>
<ID>
ID:304212

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=7</URL></REF>


Article

<CATEGORY>vin05</CATEGORY>

 <H2>Χτύπησε συναγερμός </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με το που πάτησε το πόδι του στην αίθουσα του δημαρχείου της Καβάλας ο κ.
Κ. Καραμανλής, άρχισε να χτυπάει δαιμονισμένα ο συναγερμός. Ο οποίος
συναγερμός δεν... έκλεινε κιόλας ­ τελικά, αναγκάστηκαν να ξηλώσουν ολόκληρη
τη συσκευή!
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17253N048</ED>
<ID>
ID:304213

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N04&aa=8</URL></REF>


Article

<CATEGORY>vin05</CATEGORY>

 <H2>Από τα φρουτάκια στις καραμέλες... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έπρεπε να γίνουν όλα όσα έγιναν για να πληροφορηθεί το πανελλήνιο μία ωραία ­
και αθώα ­ συνήθεια του κ. Αλ. Χρυσανθακόπουλου. Ο οποίος συνηθίζει να
πηγαίνει στο γήπεδο τις Κυριακές, όπου δεν περιορίζεται στην παρακολούθηση του
παιχνιδιού, αλλά αρέσκεται να... μοιράζει καραμέλες στους άλλους
ποδοσφαιρόφιλους. 
Έτσι έκανε και χθες ­ πήγε στο γήπεδο πέντε λεπτά πριν από την έναρξη του
αγώνα Παναχαϊκής - Ιωνικού. Μία μερίδα των θεατών τον αποθέωσε ­ και αυτήν τη
φορά ο βουλευτής διένειμε τις καραμέλες υπό θερμό χειροκρότημα. Άραγε για την
περιπέτειά του ή μήπως πέρασαν τις καραμέλες για φρουτάκι; 
Ούτε σκέψη για διαγραφή 
Α, και μιας και πολλοί διερωτώνται ­ και άλλοι «σπρώχνουν» σενάρια ­ περί
διαγραφής του κ. Αλ. Χρυσανθακόπουλου και από το ΠΑΣΟΚ: Αν δεν προκύψει κάτι
που σήμερα δεν είναι γνωστό, τότε μάλλον δεν πρόκειται να γίνει κάποια
παραπάνω κίνηση από την πλευρά της ηγεσίας του κυβερνώντος κόμματος... 
To κάτι παραπάνω! 
Βέβαια, ήταν ένα «κάτι παραπάνω» που οδήγησε τον κ. Κ. Σημίτη να θέσει εκτός
Κοινοβουλευτικής Ομάδας τον κ. Αλ. Χρυσανθακόπουλο. Ενώ όλα οδηγούσαν απλώς σε
αναστολή της ιδιότητάς του, μαθεύτηκε ότι ο βουλευτής είχε μαγνητοφωνήσει
κρυφά τον κ. Γ. Φλωρίδη! 
Κι εκεί, ο κ. Σημίτης το αποφάσισε...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17253N052</ED>
<ID>
ID:304107

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N05&aa=2</URL></REF>


Article

<CATEGORY>vin05</CATEGORY>

 <H2>Εκλεκτικές αντιπάθειες
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μεγάλη η κινητικότητα στο ΔΗΚΚΙ αυτή την περίοδο, εν όψει των δημοτικών
εκλογών. Και ο μεν κ. Δ. Τσοβόλας δείχνει να αμφιταλαντεύεται για κάποιες
συνεργασίες ­ όπως εκείνες που μπορεί να του προκύψουν με το ΚΚΕ ­, αλλά
αρκετοί στο κόμμα του ούτε που το συζητούν... 
Για παράδειγμα, οι «πασοκογενείς» της Κεντρικής Επιτροπής του ΔΗΚΚΙ, καμιά
30αριά, το ξεκόβουν: Όχι συμφωνίες με το ΚΚΕ, έχουν διαμηνύσει στον πρόεδρό τους...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17253N053</ED>
<ID>
ID:304156

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Η κατάλληλη στιγμή... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όπως είναι γνωστό, στην πολιτική παίζει πάντοτε καταλυτικό ρόλο το περίφημο
«τάιμινγκ». Και αυτό αποδείχθηκε περίτρανα στη γιορτή για την κοπή της πίτας
της περίφημης ΑΕΚΑ ­ των πρώην εκσυγχρονιστών του ΣΥΝ, που αποχώρησαν και
έφτιαξαν την ΑΕΚΑ και λοιπά. 
Λοιπόν, η γιορτή ­ επρόκειτο περί γιορτής, μιας και την κοπή της πίτας
ακολούθησε γλέντι τρικούβερτο ­ είχε φθάσει στην κορύφωση, στο τελετουργικό
επίπεδο: ο κ. Ν. Μπίστης είχε πάρει το μαχαίρι για να κόψει την πίτα. Αλλά
όπως συμβαίνει σε τέτοιες περιπτώσεις, έκανε πρώτα μία ομιλία. Όπου μίλησε για
την Κεντροαριστερά, μίλησε για πολλά και διάφορα ­ και μόλις είπε τη φράση «σε
ό,τι αφορά την αντιπαράθεσή μας με τη Δεξιά», ανοίγει η πόρτα και μπαίνουν οι
κ.κ. Β. Μεϊμαράκης και Π. Παναγιωτόπουλος! <H3>Υψηλή εκπροσώπηση </H3>
Ήλθαμε στην κατάλληλη στιγμή, αναφώνησε ο κ. Μεϊμαράκης ­ και τα γέλια των
παρευρισκομένων δεν επέτρεψαν στον κ. Μπίστη να αναπτύξει τις αντιδεξιές του
σκέψεις. Πώς θα μπορούσε άλλωστε; Με την παρουσία τού γραμματέα της, η Ν.Δ.
κατόρθωσε να έχει την πιο υψηλού επιπέδου εκπροσώπηση στη γιορτή των Κεντροαριστερών!
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17253N054</ED>
<ID>
ID:304185

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΑ ΦΡΟΥΤΑΚΙΑ έγιναν θέμα στο ΠΑΣΟΚ, ενώ το πρόβλημα έγκειται στα
μπαμπακάκια... 
ΤΕΛΙΚΑ, γιατί διέγραψε τον κ. Χρυσανθακόπουλο; Θα μπορούσε να πει
κανείς το απλό ­ έπαιξε και έχασε... 
ΜΕ ΤΑ φρουτάκια ξεχάστηκαν για λίγο τα αγροτικά ­ αλλά από χθες το
βράδυ, τα πραγματικά προβλήματα της αγροτιάς βρήκαν πάλι τη θέση τους στα
παράθυρα... 
ΩΡΑΙΟ αυτό των αγροτοσυνδικαλιστών ­ η κυβέρνηση, λέει, φταίει που
θέλει να πληρώσει τώρα τους αγρότες, ενώ θα έπρεπε να τους αφήσει νηστικούς
για να έχουν αγωνιστικό φρόνημα! 
ΑΠΟΘΕΩΘΗΚΕ στο γήπεδο ο κ. Αλ. Χρυσανθακόπουλος ­ προφανώς, οι φίλαθλοι
θεώρησαν ότι το γκολ που έφαγε ήταν οφσάιντ! 
Ο ΛΑΟΣ δεν ξεχνά τι σημαίνει Δεξιά ­ και στα φρουτάκια... 
ΠΟΛΥ σωστά το έθεσε ο βουλευτής, ότι χτυπιέται επειδή δεν ανήκει στο
νεωτερικό, το εκσυγχρονιστικό ΠΑΣΟΚ, αλλά ανήκει στο ιστορικό ΠΑΣΟΚ. Αν και
εδώ που τα λέμε, στην εκσυγχρονιστική Κεντροαριστερά είναι που περισσεύουν τα
φρουτάκια... 
ΔΕΝ ΥΠΑΡΧΟΥΝ καλά και κακά φρουτάκια ­ αν υπήρχαν καλά πάντως, εισαγωγή
θα τα κάναμε... <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17253N055</ED>
<ID>
ID:304202

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Περί εναντίωσης
</H2><H4>Η πρωτοβουλία των 45 μπορεί να χαρακτηρισθεί εχθρική
</H4>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Όπως γίνεται με όλους τους μεγάλους, ο θάνατος του Πιέρ Μπουρντιέ έφερε στην
επιφάνεια, περισσότερο από το πρόσωπο, το έργο του. Κι εδώ το έργο ήταν πάνω
απ' όλα μια στάση. Αντίσταση στην κοινωνική αδικία, την επιστημονική
κοινοτοπία, την πολιτική ισοπέδωση ­ με πάθος αλλά και λογισμό. 
Γι' αυτό τον λόγο η παρακαταθήκη του Μπουρντιέ δεν περιορίζεται στην ανακάλυψή
του, πριν από σαράντα χρόνια, ότι «η κοινή γνώμη δεν υπάρχει» (μόνο
κατασκευάζεται), ούτε στις πολλές άλλες ευθύβολες όσο και ριζοσπαστικές
κοινωνιολογικές του παρατηρήσεις, ούτε καν στο ότι προσέδωσε φωνή, αξιοπρέπεια
και κύρος στο κίνημα κατά της νεο-φιλελεύθερης «παγκοσμιοποίησης». Η συμβολή
του ξεπερνά τις κοινωνικές επιστήμες για να φθάσει στον κοινωνικό άνθρωπο, που
νιώθει ότι καταπιέζεται αλλά δεν ξέρει πώς ν' αντισταθεί. Ο δρόμος, είπε, και,
κυρίως, έδειξε ο Μπουρντιέ, είναι δύσβατος, αλλά υπαρκτός: μετρήστε την αδικία
με θεσμικούς όρους, μελετήστε τον αντίπαλό σας πριν του επιτεθείτε, χτίστε την
επιχειρηματολογία και τον αγώνα σας πάνω σε κάτι θετικό και πραγματοποιήσιμο.
Η εναντίωση στα κακώς κείμενα δεν πρέπει να έχει τον τυφλό στόχο της
καταστροφής, αλλά τον ανοιχτό ορίζοντα της βελτίωσης μέσα από την άσκηση μιας
άλλης πολιτικής. Το μάθημά του δεν ισχύει μόνο για τα μεγάλα και τα παγκόσμια.
Αίφνης, η ανάγνωση αρκετών αμφιλεγόμενων γεγονότων της εσωτερικής πολιτικής
σκηνής υπό τέτοιο φως μάς βοηθά να τα επαναφέρουμε στις διαστάσεις που
δικαιούνται. Με μέτρο τη θεσμική εναντίωση δεν είναι δυνατόν να θεωρηθεί
δικαιολογημένη η απαγόρευση σε γιατρούς να ασκούν εντός των δημοσίων
νοσοκομείων το όποιο πανεπιστημιακό έργο τους, όσο κι αν έχει, με δική τους
επιλογή, διακοπεί ο επαγγελματικός τους δεσμός με αυτά τα νοσοκομεία κι όσο κι
αν είναι πολιτικά και ηθικά νομιμοποιημένη η απόφαση διαχωρισμού του Δημοσίου
από το ιδιωτικό ιατρικό λειτούργημα. 
Με βάση άλλη έκφανση του ίδιου κριτηρίου εμφανίζεται, νομίζω, ως εντελώς
άστοχη η σκέψη περί αντιμετώπισης του υπαρκτού φαινομένου του κορεσμού του
κοινωνικού σώματος από τις μονοκομματικές αντιπαραθέσεις διά της επιλογής
υποψηφίων μη πολιτικών, α-πολιτικών ή εκφραζόντων άλλον αξιακό κόσμο από το
κόμμα που τους στηρίζει. 
Στην πρώτη περίπτωση, για να διορθώσουμε την υγεία, γκρεμίζουμε την έρευνα.
Στη δεύτερη, για να δημιουργήσουμε ενδιαφέρον και συναίνεση, παραμερίζουμε ή
και ποδοπατούμε τα θεμέλια της ίδιας μας της πολιτικής υπόστασης. Και στις
δύο, αντί να τηρίξουμε τους κλυδωνιζόμενους θεσμούς, τους αποδυναμώνουμε
περισσότερο. 
Η αντι-θεσμική αυτή λογική έφθασε, πιστεύω, στο απόγειό της με την πρόσφατη
πρωτοβουλία ομάδας βουλευτών του κυβερνώντος κόμματος για το Ασφαλιστικό. 
Να ξεκαθαρίσω ότι δεν αμφισβητώ στιγμή ούτε το δικαίωμα ακηδεμόνευτης
πολιτικής παρέμβασης των βουλευτών (συνταγματικά ορθότερα: του βουλευτή), ούτε
το αντικειμενικό γεγονός της υποβάθμισης του ρόλου τους, που κάθε άλλο παρά
ανακόπηκε υπό μία κυβέρνηση που είχε υποσχεθεί συλλογικότερη και
δημοκρατικότερη λειτουργία. Όμως, στη συγκεκριμένη περίπτωση, η επιλογή ενός
τόσο φορτισμένου ζητήματος, ο αιφνιδιασμός, η απόλυτη συμβατικότητα των δήθεν
επιμέρους «προτάσεων» (τα πέντε έκτα από τις οποίες συμπεριλαμβάνονται ήδη
τόσο στο συνεδριακό όσο και στο κυβερνητικό «πακέτο») και, κυρίως, η εκδήλωση
της χειρονομίας πριν ακόμα αρχίσει και δώσει κάποια δείγματα γραφής η
συμφωνημένη από όλους επίσημη διαδικασία, φανερώνουν ότι βασικός στόχος ήταν
να φωνάξουν κάποιοι βουλευτές ότι υπάρχουν. 
Δυσχεραίνοντας τα πράγματα σε ένα, ούτως ή άλλως, ακανθώδες όσο και εθνικά
κρίσιμο μέτωπο. Υπ' αυτήν την εμπνευσμένη από τον Μπουρντιέ έννοια, η ενέργειά
τους μπορεί πράγματι να χαρακτηρισθεί, ιδίως έναντι των θεσμών, εχθρική. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17253N062</ED>
<ID>
ID:304148

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Και η εξαθλίωση δικαιούται μια ευκαιρία
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Ποιον να τιμωρήσεις; Τον άρρωστο νέο που έχει ήδη συναινέσει στην καταδίκη
του; Και που, έστω προ των πυλών του θανάτου, αναθεωρεί, ζητάει βοήθεια,
δείχνει να επιλέγει τη ζωή; Τη βλέπει στα... μάτια της Πολιτείας, όπως αυτή
εκφράζεται μέσω των κέντρων απεξάρτησης τοξικομανών, αλλά προς το παρόν δεν
μπορεί να την αγγίξει. Μια τεράστια ουρά αναμονής τον αναγκάζει να οπλιστεί με
υπομονή. 
Περιμένει. Τι να κάνει; Αφού πήρε επιτέλους τη μεγάλη απόφαση να ζήσει...
Εξακολουθεί όμως να υποφέρει από την εξάρτηση, να ψάχνει για τη δόση του. Με
τη διαφορά ότι τώρα βασανίζεται και από ενοχές. Κρύβεται, περπατάει
τοίχο-τοίχο. Και, όπως είναι φυσικό, δίνει στόχο. Ενώ οι έμποροι περνούν
απαρατήρητοι (η... τύχη είναι συνήθως με το μέρος τους), εκείνος, με το 1,5
γραμμάριο ηρωίνης κρυμμένο στο καπέλο του, προκαλεί τις υποψίες του οργάνου
της τάξεως. Ο έλεγχος που διενεργείται πάνω του αποδίδει καρπούς. Ο νεαρός
συλλαμβάνεται και παραπέμπεται στο Αυτόφωρο. 
Η όψη του προδίδει τα πάντα. Οι ιατρικές βεβαιώσεις είναι περιττές. Ο Ποινικός
Κώδικας ωστόσο προβλέπει την τιμωρία του. Κατείχε ποσότητα ναρκωτικών, αυτό
δεν αμφισβητείται. Ο λόγος ανήκει στους δικαστές. Να εφαρμόσουν αμείλικτα τον
νόμο (ποιος θα τους ψέξει γι' αυτό;) ή να τον ερμηνεύσουν με την ψυχή τους,
διακινδυνεύοντας να ελεγχθούν άνωθεν; Δύσκολη απόφαση, πράγματι. Κι ας είναι
το αδίκημα ­ για τα δικαστικά δεδομένα ­ ασήμαντο. 
Ο ηρωινομανής νέος, εθισμένος από τα 13 του, ομολογεί το έγκλημα εις βάρος του
εαυτού του και εκλιπαρεί με το βλέμμα για λίγη κατανόηση. Την αποσπά τελικά
χωρίς μεγάλη προσπάθεια. Το δικαστήριο έδειξε ενδιαφέρον μόνο για τη σωτηρία
του και όχι για την τιμωρία του, που, πιθανότατα, θα τον έριχνε ακόμη πιο
βαθιά... Και δεν ήταν ευτυχώς η πρώτη φορά. 
Μπορεί οι πολέμιοι της αποποινικοποίησης της χρήσης ναρκωτικών να διαφωνούν,
αν όμως βίωναν την εμπειρία του κριτή δεν θα συμμαχούσαν ποτέ με τον θάνατο.
Και η εξαθλίωση δικαιούται μια ευκαιρία!
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17253N063</ED>
<ID>
ID:304180

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N06&aa=3</URL></REF>


Article

<CATEGORY>vin04</CATEGORY>

 <H2>Πώς άρπαξαν τα σωσίβια τα στελέχη της Ένρον
</H2>
«Όταν τα στελέχη τής Ένρον συνειδητοποίησαν ότι το πλοίο βυθιζόταν», δήλωσε ο
γερουσιαστής Ρίτσαρντ Ντάρμπιν, «άρπαξαν τα σωσίβια και άφησαν τα
γυναικόπαιδα, τους εργαζομένους και τους επενδυτές, να πνιγούν». Το σκάνδαλο
αυτό, ωστόσο, είναι ακόμη χειρότερο. Οι πρωταγωνιστές του δεν άρπαξαν απλώς τα
σωσίβια. Προκάλεσαν εσκεμμένα τη διαρροή υδάτων, η οποία είχε ως αποτέλεσμα να
βυθιστεί το πλοίο. Έθεσαν έτσι υπό αμφισβήτηση την όλη συλλογιστική βάση του
χρηματιστηριακού καπιταλισμού, που είναι ότι οι επενδυτές έχουν πρόσβαση σε
ειλικρινή λογιστικά βιβλία και εμπιστεύονται κατόπιν τα κεφάλαιά τους στις
εταιρείες που θα τα χρησιμοποιήσουν όσο το δυνατόν καλύτερα. Αν τα λογιστικά
βιβλία δεν είναι ειλικρινή, ο καπιταλισμός έχει πρόβλημα. Διευθυντές, λογιστές
και νομικοί σύμβουλοι οφείλουν να βάλουν στην άκρη τη συνήθη απληστία τους και
να αναζητήσουν θεραπείες. Το παλαιό μοντέλο ­ με τα λογιστικά σκάνδαλα να
προκαλούν θορυβώδεις διαμαρτυρίες αλλά όχι δράση ­ δεν πρέπει να επαναληφθεί. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17253N064</ED>
<ID>
ID:304195

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N06&aa=4</URL></REF>


Article

<CATEGORY>vin04</CATEGORY>

 <H2>Η Μayo λειτουργεί ακόμα...
</H2><H4>Έγγραφο-ντοκουμέντο του Μητρώου της Διεθνούς Λιβεριανής Εταιρείας
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ζει και... λειτουργεί η λιβεριανή εταιρεία Mayo Investments Corporation
μέσω της οποίας για χρόνια έρρεε μαύρο και αδήλωτο χρήμα στα ταμεία της Νέας
Δημοκρατίας! 
Σύμφωνα με ντοκουμέντο που έχουν στη διάθεσή τους «ΤΑ ΝΕΑ», αποκαλύπτεται ότι
δεν ανταποκρίνονται στην πραγματικότητα όσα υποστήριζε μέχρι πρόσφατα η ηγεσία
της Νέας Δημοκρατίας (δηλώσεις του εκπροσώπου του κόμματος Θ. Ρουσόπουλου),
ότι «η Ν.Δ. δεν είχε ούτε έχει σχέσεις με off shore εταιρείες». 
Δεν ανταποκρίνονται στην πραγματικότητα ούτε και όσα έλεγε ο κ. Μ. Έβερτ, ο
οποίος υποστήριζε ότι ο ίδιος δεν βρήκε καμιά τέτοια εταιρεία όταν έγινε
αρχηγός του κόμματος το 1993. Ούτε βέβαια όσα έλεγε ο Κ. Μητσοτάκης, ο οποίος
δήλωνε μετά πάθους σε αλλεπάλληλες τηλεοπτικές συνεντεύξεις ίτι η Mayo
σταμάτησε να λειτουργεί επί των ημερών του. Η αληθεια είναι τελείως
διαφορετική, και προφανώς πιο εντυπωσιακή: η λιβεριανή εταιρεία Mayo
Investments Corporation τελεί εν λειτουργία ακόμη και σήμερα, σύμφωνα με
έγγραφο του Μητρώου της Διεθνούς Λιβεριανής Εταιρείας, η οποία έχει έδρα τη
Ζυρίχη, και έχει μέλη της όλες τις off shore εταιρείες που δηλώνουν ως έδρα τη
Λιβερία. 
Το έγγραφο που έχουν στη διάθεσή τους «ΤΑ ΝΕΑ» υπογράφεται από την επικεφαλής
του Μητρώου της Διεθνούς Λιβεριανής Εταιρείας κ. Φλορίν Ντεραντζί και έχει
ημερομηνία 23 Ιανουαρίου 2002. Σ' αυτό αναφέρεται σαφώς και πέραν πάσης
αμφισβήτησης ότι η αμαρτωλή λιβεριανή εταιρεία Mayo, μέσω της οποίας
χρηματοδοτήθηκε σε διάφορα χρονικά διαστήματα η Νέα Δημοκρατία, εξακολουθεί να
υπάρχει. Η κ. Ντεραντζί προβαίνει στο έγγραφό της και σε μια ακόμη σημαντική
αποκάλυψη, μια πλευρά της οποίας έχει απολύτως... ευτράπελη διάσταση: η Mayo
δεν χρωστάει στη λιβεριανή κυβέρνηση! Δεν έχει εκκρεμείς οφειλές. Προφανώς
γιατί είναι συνεπής και έχει εκπληρώσει όλες τις υποχρεώσεις της προς την
Εφορία του αφρικανικού κρατιδίου! Δεν έχει επίσης οφειλές ούτε στο... Μητρώο
των Εταιρειών, πράγμα που σημαίνει ότι εκπληρώνει τις υποχρεώσεις της και προς
αυτό, πληρώνει δηλαδή την ετήσια συνδρομή της! 
Επί λέξει το έγγραφο της LISCR (του Μητρώου της Διεθνούς Λιβεριανής Εταιρείας)
σημειώνει αναφορικά με την εταιρεία Mayo Investments Corporation: «Αναφορικά
με την υφιστάμενη προαναφερθείσα λιβεριανή εταιρεία βεβαιώνουμε ότι δεν
υπάρχουν εκκρεμείς οφειλές προς τη λιβεριανή κυβέρνηση ή το Μητρώο Εταιρειών». 
Υπενθυμίζεται ότι «ΤΑ ΝΕΑ» είχαν αποκαλύψει προ δεκαπενθημέρου πως η Mayo, για
την οποία όλοι πίστευαν ότι δραστηριοποιήθηκε παραμονές των εκλογών του 1989
και λειτούργησε μέχρι το 1993, ιδρύθηκε στη Μονροβία της Λιβερίας στις 10
Απριλίου 1980, επί των ημερών του Κωνσταντίνου Καραμανλή, λίγο πριν ο τότε
πρωθυπουργός μεταπηδήσει στην Προεδρία της Δημοκρατίας. Και πως πριν φθάσει
στα χέρια του Κ. Μητσοτάκη, λειτουργούσε και επί των ημερών των Γ. Ράλλη και
Ε. Αβέρωφ. Η Mayo εμφάνισε ως έδρα της την οδό Μπρόαντ αριθμός 80, αλλά όπως
αποκαλύφθηκε ο συγκεκριμένος δρόμος φθάνει έως το... 37, και δεν έχει αριθμό
80! 
Στο καταστατικό της εταιρείας, που έφεραν στη δημοσιότητα «ΤΑ ΝΕΑ», αναφερόταν
ένα πλήθος δραστηριοτήτων ως σκοποί της εταιρείας, μεταξύ των οποίων
επενδυτικές εργασίες, ναυτιλιακές εργασίες, αγορές και πωλήσεις ακινήτων και
πολλά άλλα. 
Με δηλώσεις του ο πρωην πρωθυπουργός Γ. Ράλλης είχε αρνηθεί ότι γνώριζε
οτιδήποτε για την ύπαρξη της εταιρείας, ενώ ανάλογη δήλωση είχε κάνει και ο
επί Ε. Αβέρωφ γεν. διευθυντής της Ν.Δ. Γ. Μαραγκουδάκης. 
Μέσω της Mayo φαίνεται ότι διακινήθηκαν τεράστια ποσά προς τη Νέα Δημοκρατία,
τουλάχιστον επί αρχηγίας Κ. Μητσοτάκη. Είχε προηγηθεί επιστολή της Mayo προς
Έλληνες του εξωτερικού, με την οποία καλούσε τους χρηματοδότες της Ν.Δ. να
εισφέρουν στον προεκλογικό αγώνα παραμονές του '89, για να πέσει το ΠΑΣΟΚ και
ο Ανδρέας Παπανδρέου. 
Υπενθυμίζεται ότι, σύμφωνα με στοιχεία που αποκάλυψε ο Κ. Λαλιώτης, μόνο από 5
κινήσεις από τους λογαριασμούς της Mayo στη Ρόαγιαλ Μπανκ οφ Σκότλαντ του
Λονδίνου, προς ειδικό λογαριασμό της Ν.Δ. στο υποκατάστημα της Εθνικής
Τράπεζας στο Κολωνάκι, διακινήθηκε 1,7 εκατ. δολάρια. Υπάρχουν διάφοροι
λογαριασμοί της Ν.Δ. σε τράπεζες όπως η Alpha Bank, η Εργασίας, η Ιονική, αλλά
και στην Εθνική, οι οποίοι δεν έχουν ανοίξει. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17253N071</ED>
<ID>
ID:304093

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N07&aa=1</URL></REF>


Article

<CATEGORY>vin04</CATEGORY>

 <H2>Χωρίς υποψήφιο η Ν.Δ. στον ΔΣΑ
</H2>
Χωρίς επίσημη υποψηφιότητα από την πλευρά της Ν.Δ., για πρώτη φορά στα
χρονικά, θα διεξαχθούν στο τέλος Φεβρουαρίου οι εκλογές στον Δικηγορικό
Σύλλογο Αθήνας. 
Το κόμμα της αξιωματικής αντιπολίτευσης δεν κατάφερε να βάλει τέλος στο
«εμφυλιοπολεμικό» κλίμα που επικρατεί στους δικηγόρους της παράταξης ­ και
εκδηλώνεται με τη συγκρότηση τουλάχιστον δύο ψηφοδελτίων για τις επικείμενες
εκλογές ­ με αποτέλεσμα να μη στηρίξει καμιά υποψηφιότητα. 
Η απόφαση αυτή, ωστόσο, φαίνεται ότι επιτείνει το διχαστικό κλίμα στους
δικηγόρους της Ν.Δ. και προκαλεί ακόμη μεγαλύτερες αντιδράσεις μεταξύ των
συμβούλων της παράταξης, οι οποίοι εκτιμούν ότι «η Ν.Δ. εμφανίζεται χωρίς θέση
για τον δικηγορικό κόσμο και ισχυρή φωνή σε μια κρίσιμη περίοδο», ενώ «η στάση
της στις εκλογές του ΔΣΑ είναι πιθανόν να αποτελέσει αφορμή για να κάνουν
δυναμική εμφάνιση διχαστικές κινήσεις και στις δημοτικές και νομαρχιακές
εκλογές...». 
Η Ν.Δ., ύστερα από συνεδρίαση της ΕΚΟ Δικηγόρων, αποφάσισε να μη δώσει το
«χρίσμα» σε κανέναν υποψήφιο και να αναλάβει, ουσιαστικά, στον α΄ γύρο των
εκλογών ρόλο παρατηρητή της μονομαχίας των κ.κ. Δημ. Παξινού (ο επίσημος
υποψήφιος του κόμματος το 1999) και Δημ. Χατζημιχάλη (εκ των παλαιοτέρων
συμβούλων της παράταξης). Οι κ.κ. Παξινός και Χατζημιχάλης έχουν γνωστοποιήσει
επισήμως ότι θα διεκδικήσουν την προεδρία του ΔΣΑ και συγκροτούν ήδη
συνδυασμούς, ενώ ενδιαφέρον για την προεδρία έχει εκδηλώσει ένας ακόμη
σύμβουλος της παράταξης, ο κ. Ι. Βαχαβιόλος. 
Το κομματικό όργανο των δικηγόρων της παράταξης, υπό αυτές τις συνθήκες,
αποφάσισε να πάρει θέση στον β΄ γύρο των εκλογών, στηρίζοντας τότε τον
υποψήφιο του χώρου που θα προκριθεί. 
Σημειώνεται ότι οι δικηγόροι της Ν.Δ. είχαν διασπαστεί και το 1996, με τον κ.
Σωτ. Πολύδωρα να είναι επίσημος υποψήφιος του κόμματος και τον κ. Δημ. Παξινό
να διεκδικεί την προεδρία του ΔΣΑ ως ανεξάρτητος υποψήφιος. Κανένας από τους
δύο σε εκείνη την αναμέτρηση δεν είχε περάσει στον β΄ γύρο. 
Στο μεταξύ, από την πλευρά του ΠΑΣΟΚ επίσημος υποψήφιος και σε αυτές τις
εκλογές θα είναι ο ποινικολόγος κ. Αρ. Οικονομίδης, ενώ δικό του συνδυασμό
αποφάσισε να καταρτίσει ο σύμβουλος του ΔΣΑ κ. Χαρ. Αναλυτής, ο οποίος στις
εκλογές του 1999 είχε εκλεγεί με τον συνδυασμό του κ. Οικονομίδη.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17253N072</ED>
<ID>
ID:304140

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N07&aa=2</URL></REF>


Article

<CATEGORY>vin04</CATEGORY>

 <H2>ΑΠΟΣΤΟΛΟΣ ΚΑΚΛΑΜΑΝΗΣ
</H2><H2>Να κλείσει η μπουκαπόρτα της συναλλαγής
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αυστηρός απέναντι στο αμερικανικό δίκτυο CBS, «ανοιχτός» απέναντι στην
«ελεύθερη έκφραση των βουλευτών», προσεκτικός ως προς την έκφραση γνώμης για
τη διαγραφή από το ΠΑΣΟΚ του κ. Α. Χρυσανθακόπουλου, και πολύ σκληρός απέναντι
σε κάθε είδους «διαφθορά» και «υποχώρηση αξιών», ο πρόεδρος της Βουλής
Απόστολος Κακλαμάνης ζητάει την εφαρμογή ενός πραγματικού πόθεν έσχες όλων
όσων εμπλέκονται στον δημόσιο βίο και να παίρνει το Δημόσιο ό,τι δεν δηλώνουν.
Όσο για τις φήμες περί φιλοδοξιών του για το προεδρικό αξίωμα, τις
αντιμετωπίζει με χιούμορ...

Χωμένος σ' ένα... βουνό από χαρτιά και βιβλία, ο Απόστολος Κακλαμάνης δηλώνει
ότι περιμένει κλιμάκωση των τουρκικών προκλήσεων. Κάνει λόγο για «συνασπισμένο
τουρκικό και εβραϊκό λόμπι, που εργάζονται εναντίον μας». Μιλάει για έναν
«εκχυδαϊσμό» στον δημόσιο βίο που έχει προσλάβει ευρύτατες διαστάσεις.
Εξοργίζεται όταν διαπιστώνει πως δεν υφίστανται κυρώσεις για όσους παρανομούν.
Και χαμογελάει μόνον όταν μιλάει για τη γυναίκα του και τα παιδιά του. 
Κύριε Πρόεδρε, πρώτη φορά βλέπω τόσα πολλά χαρτιά και βιβλία στο γραφείο
σας. Καλά που υπάρχουν και οι φωτογραφίες της οικογένειάς σας για να
ξεφεύγετε... Αν και μία της κόρης σας είναι η μεγαλύτερη... 
«Ναι, γιατί είμαι κι εγώ και έπρεπε να χωρέσουμε και οι δύο μαζί!..». 
Μπορεί, κύριε Πρόεδρε, να τα καταφέρνετε στις φωτογραφίες με τα παιδιά σας,
αλλά στην καρδιά της αμερικανικής κυβέρνησης δεν βλέπω να χωράτε... 
«Έτσι, λέτε; Ε, τότε, τι να κάνουμε... Δεν μπορούμε να χωράμε σ' όλες τις
καρδιές!..». 
Το λέω αυτό γιατί υπήρξε μία... κόντρα με το CBS και Αμερικανούς
αξιωματούχους. Τι κρύβεται, αλήθεια, πίσω από αυτήν; 
«Για να απαντήσω ευθέως στον υπαινιγμό σας, δεν νομίζω ότι συμφέρει την
αμερικανική κυβέρνηση, την παραμονή της επίσκεψης του Έλληνα Πρωθυπουργού, να
βγαίνει ένα κανάλι με τέτοιο ανθελληνικό οχετό. Πρέπει μάλλον να δούμε τον
ρόλο στην Αμερική διαφόρων κύκλων, που παίζουν και με τα γεωστρατηγικά της
περιοχής μας. Πρέπει αίφνης να εξετάσουμε τον ρόλο του συνασπισμένου με το
τουρκικό εβραϊκού λόμπι, που με βάση τη συμφωνία Τουρκίας - Ισραήλ εργάζονται
εναντίον μας». 
Δεν ήταν λέτε η εκπομπή του CBS η αμερικανική απάντηση στο αντιαμερικανικό
κλίμα που έχει εξοργίσει την κυβέρνηση Μπους; 
«Η κυβέρνηση Μπους ασφαλώς γνωρίζει ότι τα αισθήματα του λαού μας δεν
καθοδηγούνται. Το αντιαμερικανικό κλίμα στη χώρα μας σήμερα έχει να κάνει,
κατά κύριο λόγο, με τα εθνικά μας θέματα και τη στάση της αμερικανικής
κυβέρνησης ­ όχι του αμερικανικού λαού και των νομοθετικών του σωμάτων ­ στο
Κυπριακό και τα ελληνοτουρκικά. Αυτό βέβαια δεν αλλάζει με τις αηδίες του CBS,
αλλά με την αλλαγή της δική της πολιτικής». 
Οι εξηγήσεις που σας έδωσε ο Αμερικανός πρέσβης, ήταν ικανοποιητικές; 
«Μου είπε σαφέστατα ότι όσα εξέπεμψε το CBS εις βάρος μου και εις βάρος της
χώρας μου ούτε εκφράζουν ούτε αφορούν την κυβέρνησή του». 
Κύριε Πρόεδρε, πολλά λέγονται περί ελληνοτουρκικής φιλίας. Αλλά τις
τελευταίες μέρες, συνέβησαν πολλά και διάφορα, π.χ. οι παραβιάσεις του
εναέριου χώρου μας. Τι τρέχει; 
«Εγώ δεν εκπλήσσομαι. Αντιθέτως, περιμένω κλιμάκωση των τουρκικών προκλήσεων.
Να προσβλέπουμε στη φιλία των δύο λαών είναι νομίζω σωστό. Είναι όμως λάθος να
μιλάμε για φιλία στο επίπεδο της στρατιωτικοπολιτικής ελίτ, αφού πυρήνας της
στρατηγικής της είναι ο επεκτατισμός και η επιθετικότητα στην Κύπρο και το
Αιγαίο». 
Έχουν νόημα, λοιπόν, οι επαφές Παπανδρέου - Τζέμ, οι συζητήσεις κ.λπ.; 
«Οι επαφές και οι συζητήσεις δεν βλάπτουν όσο δεν στέλνουμε λάθος μηνύματα
στην άλλη πλευρά, χαλαρώνοντας την αμυντική μας ετοιμότητα ή εγκαταλείποντας
πάγιες θέσεις μας. Δεν πρέπει ν' αγνοούμε και όσους καλόπιστα ή κακόπιστα
ισχυρίζονται ότι η Ελλάδα αρνείται να συζητήσει τις τουρκικές απόψεις. Αν και
εδώ δεν πρόκειται για απόψεις. Η Τουρκία καλλιεργεί την ένταση, εκβιάζει,
απειλεί και επιβουλεύεται τα κυριαρχικά μας δικαιώματα. Κι αυτό αρχίζουν
σιγά-σιγά να το κατανοούν». 
Μήπως αυτή η υποχρέωσή μας απορρέει κι από το Ελσίνκι; 
«Βεβαίως. Το Ελσίνκι θα αποβεί χρήσιμο για την Κύπρο και την Ελλάδα με μια
προϋπόθεση. Όταν το Ελσίνκι λέει ότι θα ενταχθεί η Κύπρος στην Ευρωπαϊκή
Ένωση, ανεξάρτητα από τη λύση του κυπριακού προβλήματος, δεν σημαίνει ότι ο κ.
Κληρίδης δεν πρέπει να συνεχίσει να δείχνει με την ίδια καλή πίστη την
προσπάθεια για εξεύρεση λύσης. Από την πλευρά της η Ελλάδα πρέπει να
ακολουθήσει κι αυτή τις διαδικασίες του Διεθνούς Δικαίου που πρέπει να
προηγηθούν για να λειτουργήσει η ρήτρα της Χάγης». 
Τον τελευταίο καιρό, κύριε Πρόεδρε, στο ΠΑΣΟΚ υπάρχει... κινητικότητα.
Χαρτιά, κινήσεις βουλευτών, τριγμοί...Τι συμβαίνει; 
«Η πολυφωνία και η κινητικότητα είναι καλές στην πολιτική. Καθένας βέβαια
κρίνεται γι' αυτό που λέει ή κάνει, πότε και γιατί. Γι' αυτό πρέπει να
εξατομικεύουμε τη στάση και τη συμπεριφορά καθενός και τις ευθύνες. Αυτό είναι
δημοκρατία». 
Ποια, είναι η γνώμη σας για την «κίνηση Τσουκάτου», το «κείμενο των 45»; 
«Σας απάντησα μόλις. Θα ήταν παράδοξο ο Πρόεδρος της Βουλής να αξιολογεί
αρνητικά και χωρίς διάκριση την οποιαδήποτε έκφραση γνώμης βουλευτών». 
Υπάρχει και ένα σοβαρότερο ζήτημα, πέρα από κείμενα και
υπογραφές...Βουλευτές απ' όλα τα κόμματα μιλάνε ακόμα και στους διαδρόμους της
Βουλής ότι υπάρχει διαφθορά. Η αγωνία τους έχει φτάσει στ' αυτιά σας; 
«Υπάρχει δυστυχώς μια γενικότερη υποχώρηση αξιών στη σημερινή κοινωνία και
στον δημόσιο βίο της χώρας. Ο όρος "διαφθορά" συνδέεται συνήθως με οικονομικά
και διαχειριστικά θέματα. Για μένα όμως, η διαφθορά και ο εκχυδαϊσμός έχουν
ευρύτερες διαστάσεις και διαχέονται παντού». 
Τι ακριβώς εννοείτε; 
«Δυστυχώς, κυριαρχούν οι νέες "αξίες" του πλούτου και του ευδαιμονισμού. Από
εκεί και πέρα όλα τα άλλα, οι πνευματικές και ηθικές, οι ανθρωπιστικές αξίες
υποχωρούν. Πρέπει να είμαστε όμως ειλικρινείς, γιατί συνήθως κοιτάζουμε να
μεταφέρουμε τις ενοχές μας αλλού, να βγάζουμε τον εαυτό μας απέξω. Συνήθως
λέμε, φταίνε αυτοί που κυβερνούν, φταίνε οι πολιτικοί. Όμως τι κάνουν οι
άλλοι, ο πνευματικός κόσμος, οι διανοούμενοι, οι άνθρωποι του πολιτισμού, η
Εκκλησία; Τι κάνουν οι ιδιοκτήτες των ΜΜΕ; Τι κάνει ο καθένας μας; Ποια
μηνύματα περνάμε στα σχολεία μας, μέσα στα σπίτια μας, στους χώρους δουλειάς;
Τη διαπαιδαγώγηση των παιδιών μας την έχουμε αναθέσει στην τηλεόραση... Όποιος
δουλεύει είναι το "κορόιδο", ο κοπανατζής είναι ο "έξυπνος", ο φοροφυγάς είναι
το "σαΐνι". Όποιος πληρώνει φόρους χαρακτηρίζεται με το επίθετο που
χρησιμοποιούν σαν "ψωμοτύρι" όλοι οι Έλληνες. Και όταν "τσιμπήσουμε" κάποιον,
βγαίνει η άλλη όψη του εκχυδαϊσμού μας. Τον αρπάζουν τα ΜΜΕ αντί της
Δικαιοσύνης και τον ανασκολοπίζουν. Τον τιμωρούμε γιατί δεν ήταν τόσο
"έξυπνος" όσο θα θέλαμε ή νομίζουμε εμείς τον εαυτό μας...». 
Αλήθεια, πώς είδατε τη διαγραφή του κ. Χρυσανθακόπουλου από την
Κοινοβουλευτική Ομάδα του ΠΑΣΟΚ; 
«Ο Πρόεδρος της Βουλής δεν μπορεί να συμφωνεί ή να διαφωνεί δημόσια με
καταστατικές αποφάσεις οποιουδήποτε κόμματος». 
Και μία περισσότερο προσωπική ερώτηση... Άσπονδοι φίλοι σας έγραψαν ότι
προσβλέπετε το 2005 στην προεδρική εκλογή... 
«Εάν σας πω ότι η μητέρα μου κόντεψε τα 100, θα παραδεχθείτε ότι μπορώ να
περιμένω 5-10 χρόνια ακόμη, αν θέλω να γίνω Πρόεδρος της Δημοκρατίας!..».

<H3>«Οι "χορηγοί" προσβλέπουν σε πολλαπλάσια αντιπαροχή»
</H3>
Πρόγραμμα για την αναβάθμιση της Βουλής έχει καταρτίσει ο Απ. Κακλαμάνης. Στα
πλαίσιά του λειτουργεί τώρα και παιδικός σταθμός για τα παιδιά των υπαλλήλων
του Κοινοβουλίου

Να υπάρξουν κυρώσεις για όσους βουλευτές ξοδεύουν χρήματα παραπάνω απ' όσα
λέει ο νόμος και να οριοθετηθούν τα οικονομικά των κομμάτων. Ο πρόεδρος της
Βουλής Απόστολος Κακλαμάνης είναι ιδιαίτερα αυστηρός σε αυτό και ζητεί να
κλείσει το «παραθυράκι» των «χορηγών» για τα κόμματα. 
Μία τελευταία δημοσκόπηση φέρνει πάντως πρώτη την Εκκλησία, έπειτα τον
Στρατό και μετά τα κόμματα και τη Βουλή. Δεν υπάρχουν ευθύνες στους
πολιτικούς; 
«Σίγουρα υπάρχουν, μη μου πείτε όμως ότι θα τις επισημάνουν οι δημοσκοπήσεις.
Τι θέλατε να πει ο κόσμος; Ότι εκτιμά περισσότερο την κυβέρνηση, τα κόμματα
και τους πολιτικούς ­ γι' αυτούς ισχύει, "όλα τα στραβά καρβέλια η νύφη μας τα
κάνει" ­ απ' ό,τι τους κληρικούς που κρατούν απλώς το θυμιατό; Γιατί να πει
ότι δεν εκτιμά την Εκκλησία ή τον Στρατό; Να θυμηθεί τι έγινε πριν από 35
χρόνια; Τώρα, ο Στρατός έχει την ευθύνη της άμυνας της χώρας και είναι
προσηλωμένος στο καθήκον αυτό». 
Υπάρχει όμως και η δική σας ευθύνη, της Βουλής. Ο κόσμος λέει ότι
παραμένουν ακόμη αδιαφανείς οι εκλογικές δαπάνες των κομμάτων και των
βουλευτών. Υπάρχει πόθεν έσχες; Σε αυτό δεν έχετε μια ευθύνη; 
«Ναι, έχουμε ευθύνη. Καθένας τη δική του. Σε ό,τι με αφορά, έχω άποψη. Και την
έχω επανειλημμένως διατυπώσει. Πιστεύω ότι πρέπει να οριοθετηθούν τα
οικονομικά των κομμάτων. Πιστεύω ­ αλλά αυτό ενοχλεί την κοινή γνώμη ­ ότι
μόνον ο κρατικός προϋπολογισμός πρέπει να καλύπτει τις προεκλογικές δαπάνες
των κομμάτων και τα κόμματα των υποψηφίων τους, διότι το "παραθυράκι" των
μικρών δήθεν εισφορών ιδιωτών γίνεται η "μπουκαπόρτα" της συναλλαγής. Γιατί ο
χορηγός προσβλέπει πάντα σε πολλαπλάσια αντιπαροχή. Όσο για το πόθεν έσχες,
έχω προτείνει από καιρό, όσοι είναι υποχρεωμένοι να κάνουν δήλωση (πολιτικοί,
δικαστές, δημοσιογράφοι και ιδιοκτήτες ΜΜΕ, κρατικά στελέχη κ.λπ.) να δηλώνουν
κάθε χρόνο, κάθε αλλαγή, αλλά και την προέλευση κάθε νέου περιουσιακού
στοιχείου». 
Και αυτοί που δεν δηλώνουν; Υπάρχουν κυρώσεις; 
«Ουσιαστικώς, όχι. Γι' αυτό υποστηρίζω ότι αν θέλουμε κάθαρση και εξυγίανση
πρέπει να θεσπιστεί τεκμήριο υπέρ του Ελληνικού Δημοσίου για κάθε περιουσιακό
στοιχείο, είτε στην Ελλάδα είτε στο εξωτερικό (υπεράκτιες εταιρείες,
καταθέσεις και ακίνητα στην αλλοδαπή κ.ά.), που δεν εμφανίζεται στο πόθεν
έσχες όλων όσοι υποχρεούνται να κάνουν κάθε χρόνο τέτοια δήλωση. Με κίνητρα
για όσους αποκαλύπτουν, ακόμα και αν είναι συνεργοί, διάπραξη οικονομικών ή
εγκλημάτων διαφθοράς. Κάτι τέτοιο δεν έκανε ο Ελευθέριος Βενιζέλος για την
καταπολέμηση της ληστείας;». <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17253N081</ED>
<ID>
ID:304094

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N08&aa=1</URL></REF>


Article

<CATEGORY>vin04</CATEGORY>

 <H2>Τζεμ: Είμαστε ανοικτοί σε διάλογο για το Αιγαίο
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Την έναρξη ενταξιακών διαπραγματεύσεων με την Ευρωπαϊκή Ένωση σε σαφώς
προσδιορισμένη ημερομηνία ζητεί τώρα η Άγκυρα, η οποία φέρεται αποφασισμένη να
ακολουθήσει επιθετική διπλωματία έναντι των Ευρωπαίων καθ' όλη τη διάρκεια του
2002. 
Στο πλαίσιο αυτό, η θέση της για τον ευρωστρατό ­ θέμα που βάζει σήμερα στο
Συμβούλιο Υπουργών της Ένωσης ο Γιώργος Παπανδρέου ­ παραμένει αδιάλλακτη και
ανυποχώρητη με αμερικανική, σύμφωνα με τις υπάρχουσες πληροφορίες, παραίνεση. 
Την ίδια στιγμή, ωστόσο, η Άγκυρα εμφανίζεται αποφασισμένη να προχωρήσει με
ταχείς ρυθμούς και στη διαδικασία του ελληνοτουρκικού διαλόγου, που από τα
θέματα «χαμηλής πολιτικής» αναβαθμίζεται σε διάλογο και για τα ζητήματα του
Αιγαίου. 
Μετά τη δήλωση του Γ. Παπανδρέου στη Βουλή, για διερεύνηση σχετικά με το
Δικαστήριο της Χάγης, χτες και ο Ισμαήλ Τζεμ προδιέγραψε την επόμενη φάση:
«Μπορεί να υπάρξουν εξελίξεις σχετικά με το Αιγαίο», είπε ο Τούρκος υπουργός
Εξωτερικών. «Είτε είναι διάλογος είτε διαμεσολάβηση είτε διαιτησία είτε ακόμη
το Διεθνές Δικαστήριο, είμαστε ανοικτοί», προσέθεσε. 
Σύμφωνα με πληροφορίες, στην πρόσφατη συνάντηση Μπους - Ετζεβίτ, ο Αμερικανός
πρόεδρος υπέδειξε πως ο ελληνοτουρκικός διάλογος των κ.κ. Παπανδρέου -Τζεμ θα
έπρεπε να διευρυνθεί στα «σοβαρά θέματα» και κατά τα φαινόμενα ο κ. Τζεμ
έσπευσε να ανταποκριθεί. Μέχρι τώρα η Άγκυρα υποστήριζε τον διμερή διάλογο εφ'
όλης της ύλης. Η Αθήνα, από την άλλη πλευρά, αναγνωρίζει ως μόνη διαφορά την
υφαλοκρηπίδα για την οποία δέχεται διάλογο με σκοπό τη σύνταξη συνυποσχετικού
για τη Χάγη. 
Εν τω μεταξύ η Άγκυρα με άτυπες επί του παρόντος επαφές της με την ισπανική
προεδρία, αλλά και με τους Δανούς ­ που θα προεδρεύσουν στο δεύτερο εξάμηνο
του έτους ­ ζητεί επιτακτικά να υπάρξει έναρξη διαπραγματεύσεων για ένταξή της
στην Ένωση. Πίσω από τη νέα απαίτηση της Τουρκίας (η οποία μεταφέρθηκε ήδη και
στην Κομισιόν για να εισηγηθεί θεσμικά επί του θέματος) βρίσκεται η απόφαση
της Άγκυρας να εξαργυρώσει με όσο το δυνατόν μεγαλύτερη τιμή την επικείμενη
ένταξη της Κύπρου στην Ευρωπαϊκή Ένωση. «Εμείς θα δεχθούμε ενώ δεν θέλουμε την
ένταξη της Κύπρου, αλλά και εσείς πρέπει να μας δώσετε κάτι σε αντάλλαγμα»,
είναι το μήνυμα των Τούρκων που ήλθαν σε επαφή με την ισπανική προεδρία. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17253N082</ED>
<ID>
ID:304141

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N08&aa=2</URL></REF>


Article

<CATEGORY>vin04</CATEGORY>

 <H2>Μετά τη Ντόρα, η «ώρα Παπουτσή»
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Στην υπερνομαρχία της Αθήνας μετατοπίζεται τώρα το ενδιαφέρον της Ρηγίλλης.
Μετά την απόφαση της κ. Ντόρας Μπακογιάννη να είναι υποψήφια στον Δήμο
Αθηναίων ­ όπως αποκάλυψαν «ΤΑ ΝΕΑ» ­ στη Ν.Δ. εκτιμούν ότι το ΠΑΣΟΚ θα
προτιμήσει να δώσει τη μάχη των εντυπώσεων στην υπερνομαρχία. 
Στη Ρηγίλλης υποστηρίζουν ότι με αντίπαλο την κ. Ντόρα Μπακογιάννη, τα
πράγματα δυσκολεύουν πολύ για το ΠΑΣΟΚ στον Δήμο Αθηναίων, τον οποίο
χαρακτηρίζουν «κάστρο» της Ν.Δ. Στελέχη της Ν.Δ. εκτιμούν ότι η υποψηφιότητα
ενός κορυφαίου πολιτικού στελέχους, με ευρεία απήχηση στην κοινωνία και
διεισδυτικότητα σε όλους τους χώρους, όπως είναι η κ. Μπακογιάννη,
μεγιστοποιεί τις προοπτικές νίκης. Πιστεύουν λοιπόν ότι ­ ανεξάρτητα από το τι
θα αποφασίσει για την Αθήνα ­ το ΠΑΣΟΚ θα προτιμήσει να δώσει τη μάχη στην
υπερνομαρχία, όπου οι συνθήκες είναι πιο ευνοϊκές και οι πιθανότητες νίκης
μεγαλύτερες. 
Η Ρηγίλλης δεν αγνοεί ότι σε επίπεδο πολιτικών εντυπώσεων, μια ενδεχόμενη
απώλεια της υπερνομαρχίας βαρύνει εξίσου με την απώλεια ενός από τους τρεις
μεγάλους δήμους. Προσπαθεί λοιπόν να βρει μια υποψηφιότητα με ευρύτερη απήχηση
­ κατά προτίμηση από τον χώρο της Αριστεράς, στα πρότυπα της υποψηφιότητα
Κατριβάνου το 1998. Ωστόσο, οι κρούσεις του πρόεδρου της Επιτροπής
Προεκλογικού Αγώνα κ. Τζαννή Τζαννετάκη δεν έχουν αποδώσει: Η Ρηγίλλης έχει
εισπράξει μέχρις στιγμής δύο αρνήσεις από τον Κώστα Λιάσκα και τον Μανόλη
Δρετάκη. 
Στο ΠΑΣΟΚ

Και στο ΠΑΣΟΚ υπάρχουν ορισμένοι που, διαπιστώνοντας τις δυσκολίες της Ν.Δ.,
εκτιμούν ότι η υπερνομαρχία προσφέρεται για τη μάχη των πολιτικών εντυπώσεων.
Ωστόσο, το κυβερνών κόμμα δεν βιάζεται να ανοίξει τα χαρτιά του και δεν
διακατέχεται από ηττοπάθεια για την Αθήνα. Στελέχη του ΠΑΣΟΚ επισημαίνουν ότι
οι συνθήκες της εκλογικής αναμέτρησης είναι εντελώς διαφορετικές από ό,τι το
1998. Υπενθυμίζουν ότι η υποψηφιότητα της κ. Δαμανάκη και η παρουσία ενός
αντάρτικου ψηφοδελτίου από τον κ. Μπέη δίχασαν την κομματική βάση του ΠΑΣΟΚ,
ενώ απέναντι υπήρχε ο «υπερκομματικός» κ. Δημήτρης Αβραμόπουλος. Αντίθετα,
λένε, μια καθαρά κομματική υποψηφιότητα όπως αυτή της κ. Μπακογιάννη θα
μπορούσε να λειτουργήσει συσπειρωτικά για την εκλογική βάση του ΠΑΣΟΚ. 
Προς το παρόν, ο μόνος που έχει εκδηλώσει επιθυμία να είναι υποψήφιος στην
Αθήνα είναι ο κ. Χρήστος Παπουτσής και όπως λένε στελέχη του ΠΑΣΟΚ, η
υποψηφιότητά του έχει ισχυρά ερείσματα. Σε συνέντευξή του στο «Έθνος της
Κυριακής», ο γραμματέας της Κεντρικής Επιτροπής Κώστας Λαλιώτης χαρακτήρισε
την απόφαση του κ. Παπουτσή «μια ξεχωριστή πολιτική πράξη» και δήλωσε ότι
«μπορεί να δώσει τη μάχη της Αθήνας με ξεχωριστή επιτυχία». Ο γραμματέας του
ΠΑΣΟΚ υπενθύμισε τέλος, πως «η Αθήνα ποτέ και για κανέναν δεν υπήρξε περίπατος».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17253N083</ED>
<ID>
ID:304177

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N08&aa=3</URL></REF>


Article

<CATEGORY>vin04</CATEGORY>

 <H2>Αναζητεί «φάρμακο» ο Σημίτης
</H2><H4>Προσπάθεια να πέσουν οι τόνοι στο εσωτερικό της κυβέρνησης
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Προσπάθειες να πέσουν οι τόνοι στο εσωτερικό της κυβέρνησης καταβάλλονται
από πολλές πλευρές και με τη βοήθεια των γεγονότων της... επικαιρότητας
(αγροτικές κινητοποιήσεις, απεργίες στον χώρο της Παιδείας και της Υγείας)
φαίνεται να έχουν ένα αποτέλεσμα. 
Κυβερνητική πηγή ανέφερε ως... αποδεικτικό την εικόνα του χθεσινού
κυριακάτικου Τύπου, που με εξαίρεση, όπως έλεγε, «τη σκληρή, αλλά όχι πολύ,
συνέντευξη του Θ. Πάγκαλου στο "Έθνος", και τη δημοσκόπηση της
"Ελευθεροτυπίας" που περιέχει ενδιαφέροντα στοιχεία, η εικόνα δεν ήταν τόσο
άσχημη». 
Παρ' όλα αυτά, η κατάσταση δεν είναι ρόδινη και ο Πρωθυπουργός Κ. Σημίτης
πρόκειται σήμερα στη σύσκεψη του λεγόμενου «πρωινού καφέ» να εκτιμήσει με τους
συνεργάτες του την κατάσταση που έχει διαμορφωθεί και να ζητήσει τις απόψεις
τους γι' αυτήν. 
Ο Πρωθυπουργός, που έγινε δέκτης εισηγήσεων για ακραίες πολιτικά κινήσεις
(π.χ. αίτηση ψήφου εμπιστοσύνης στη Βουλή) φέρεται να αντιμετωπίζει την
κατάσταση με τελείως διαφορετική διάθεση σε σχέση με την προηγούμενη εβδομάδα,
όπως αναφέρουν συνεργάτες του, το φάρμακο σ' αυτό το νέο κύκλο εσωστρέφειας
που ξαναγυρίζει το ΠΑΣΟΚ μερικούς μήνες πριν στην προ της προκήρυξης του
Συνεδρίου περίοδο, είναι η εντατικοποίηση του κυβερνητικού έργου. 
Επαφές με στελέχη 
Ο ίδιος, που αναχωρεί αύριο για τις Βρυξέλλες προκειμένου να επισκεφθεί επί
διήμερο την έδρα της Ευρωπαϊκής Ένωσης, θεωρεί πως η εσωστρέφεια αυτή μπορεί,
αν κλιμακωθεί, να καταστεί μόνιμη και να δημιουργήσει παθογόνες καταστάσεις
στην κυβέρνηση και στο Κίνημα. 
Για τον λόγο αυτό, θα έχει επαφές με κορυφαία κυβερνητικά στελέχη (αύριο θα
συναντηθεί με τον υπουργό Εσωτερικών Κ. Σκανδαλίδη) αλλά και με τον γραμματέα
του κόμματος Κ. Λαλιώτη, ώστε να βρεθεί η λύση που θα δημιουργήσει νέες
θετικές συνθήκες για το ΠΑΣΟΚ. 
«Σενάρια συνωμοσίας» 
Το ενδιαφέρον είναι ότι αυτή η κρίση είναι εντελώς διαφορετική σε σχέση με τις
προηγούμενες. Δεν οφείλεται σε ένα μεγάλο πολιτικό γεγονός, αλλά σε πολλά
μικρά που αθροίσθηκαν και δημιούργησαν το όλο κλίμα (παραίτηση Ζαφειρόπουλου,
παρέμβαση των 45, αποπομπή Αλ. Χρυσανθακόπουλου, επιθέσεις υπουργών κατά Κ.
Λαλιώτη, αίσθημα δεισλειτουργιών στην κυβέρνηση). 
Και το αμέσως πιο ενδιαφέρον πολιτικά θέμα είναι ότι, κατά την πάγια συνήθειά
τους, διάφοροι συνεργάτες του κ. Σημίτη πιεστικά πλασάριζαν προς μερίδα του
Τύπου «σενάρια συνωμοσίας» για το τι βρίσκεται πίσω από το κλίμα αυτό. 
Αντιρρήσεις 
Είναι άγνωστο αν ο κ. Σημίτης υιοθετεί μέρος ή το όλο αυτών των «θεωριών». Το
βέβαιο είναι ότι κυβερνητικά στελέχη διατυπώνουν σοβαρές αντιρρήσεις για τον
τρόπο με τον οποίο ο κ. Σημίτης αντιμετώπισε το θέμα των 45 βουλευτών. 
Εκτιμούν συγκεκριμένα ότι ένα μέρος της ευθύνης για το κλίμα που δημιουργήθηκε
οφείλεται στον κ. Σημίτη που έδωσε εντολή η αντίδραση της κυβέρνησης να έχει
τον οξύ χαρακτήρα που είχε. Άλλοι πάλι θεωρούν ότι ο κ. Σημίτης αντέδρασε ήπια
σε ό,τι αφορά τον Θ. Τσουκάτο και πως άλλες φορές (περιπτώσεις Θ. Πάγκαλου, Β.
Κεδίκογλου, Αλ. Χρυσανθακόπουλου) ήταν πολύ πιο αυστηρός. 
Όπως και να έχει το πράγμα, και επειδή στο παρασκήνιο εξακολουθούν να
κυκλοφορούν φήμες για νέες παρεμβάσεις βουλευτών, με αφορμή τα προβλήματα των
αγροτών και τις καθυστερήσεις για τα ολυμπιακά έργα, οι αντιδράσεις του
Πρωθυπουργού είναι προφανές ότι λαμβάνουν υπόψη τους και τα όσα πιθανώς
συμβούν στο μέλλον.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17253N102</ED>
<ID>
ID:304138

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N10&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η εκδίκηση της Βουλής
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Όσοι συχνάζουν στους διαδρόμους της Βουλής γνωρίζουν ότι υπήρχε πάντοτε ένα
«ψυχικό κενό» μεταξύ του κ. Σημίτη και της Κοινοβουλευτικής Ομάδας του ΠΑΣΟΚ.
Παρά τις κατά καιρούς προσπάθειες ­ ακόμη και δέκα-δέκα τους πήγαιναν στο
Μαξίμου για συζήτηση με τον Πρωθυπουργό ­ το χάσμα ουδέποτε γεφυρώθηκε. Με τον
ένα ή τον άλλο τρόπο η Κ.Ο. κατάφερνε να προκαλεί τον εκνευρισμό και τελικά
την αντίδραση του κ. Σημίτη. Όπως μια κρύα νύχτα του Δεκεμβρίου '97, όταν,
αντί για τον παραδοσιακό πατσά, «φαγώθηκαν» ­ ακριβέστερα, διεγράφησαν ­ τρεις
«ορεινοί» βουλευτές. Το αμάρτημά τους; Είχαν καταψηφίσει εν μέρει τον
προϋπολογισμό. Από τότε μέχρι σήμερα έχουν αλλάξει πολλά. Ανάμεσά τους και η
Κ.Ο., που δεν περιλαμβάνει πια έμπειρα στελέχη με προσωπική ιστορία όπως ο Α.
Πεπονής ή ο Ελ. Βερυβάκης, αλλά «πρωτάρηδες» και «απολιτίκ» βουλευτές. Παρ'
όλα αυτά, η διάθεση για ελαφρό «προβοκάρισμα» της κυβερνητικής πολιτικής
παραμένει, κρίνοντας από το κείμενο των «45» για το Ασφαλιστικό. Αυτή τη φορά
δεν υπήρχαν δικαιολογίες. «Τους είχαμε πει να μην υπογράφουν κείμενα εν αγνοία
μας», γκρίνιαζε κυβερνητικό στέλεχος. Παρ' όλα αυτά, όχι μόνο το υπέγραψαν,
αλλά δεν τους το είπαν κιόλας! Τι σημαίνουν όλα αυτά; Μάλλον για
μικρο-πράγματα πρόκειται. Πέρα όμως από πρόσωπα και συγκυρίες, υπάρχει ίσως
ένα βαθύτερο νόημα. Στο πολιτικό μας σύστημα, Πρωθυπουργός και κυβέρνηση
κρατούν γερά τα ηνία. Η Βουλή είναι στο περιθώριο. Γι' αυτό και εκδικείται ­ ή
μάλλον αρέσκεται να εκνευρίζει ­ τους κρατούντες με μικρο-ανταρσίες. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17253N103</ED>
<ID>
ID:304178

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N10&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Οι άνεργοι που έγιναν κρουπιέρηδες </H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Όσα συμβαίνουν στο πολιτικό, οικονομικό και δημοσιογραφικό τοπίο της Πάτρας
έχουν την εξήγησή τους, πέραν των γενικότερων προβλημάτων στην
πολιτικοοικονομική ζωή της χώρας. 
Μία πρώτη εξήγηση: Διαλύθηκε ο σοβαρός «πολιτικός ιστός» της Πάτρας. 
Οι ηγεσίες των κομμάτων διέγραψαν «όσο πουθενά αλλού στην Ελλάδα» τα
περισσότερα ικανά και έντιμα στελέχη τους. 
Και όπου δεν διεγράφησαν, αποχώρησαν (π.χ. ο Κωστής Στεφανόπουλος και
αξιόλογοι συνεργάτες του, το '85). Μία δεύτερη εξήγηση: Ενώ έκλεισαν, η μία
μετά την άλλη, οι μεγάλες βιομηχανίες, αυτές δεν «αντικαταστάθηκαν» από
επιχειρήσεις σύγχρονης τεχνολογίας, πολύ περισσότερο «τεχνολογίας αιχμής»,
αλλά από εταιρείες τζόγου, οι οποίες έκαναν τους ανέργους «κρουπιέρηδες» και
ανέδειξαν τα δικά τους στελέχη στο Κοινοβούλιο, στην Τοπική Αυτοδιοίκηση, στον
συνδικαλισμό και στα ΜΜΕ. 
Δεν είναι τυχαίο που η δολοφονία του καθηγητή Τεμπονέρα έγινε στην Πάτρα και
όχι σε άλλη πόλη, ούτε ότι αντιστασιακοί πολιτικοί με περγαμηνές ήθους, αγώνων
και «απείρων» τίτλων σπουδών και ικανοτήτων δεν «φτούρησαν». 
Ακόμα και το καταπληκτικό Φεστιβάλ του '86 ή το εντυπωσιακό καρναβάλι της
πόλης παίχτηκαν «στην πορεία» στη ρουλέτα! 
Ορισμένοι δεν φοβήθηκαν ούτε την «ιστορία». Ο ιστορικός φάρος της Πάτρας, το
σύμβολο της πόλης, που γκρέμισε η χούντα, ξανακτίστηκε, επειδή «βόλευε», σε
άλλο μέρος από εκεί που ήταν! <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17253N104</ED>
<ID>
ID:304196

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N10&aa=4</URL></REF>


Article

<CATEGORY>vin04</CATEGORY>

 <H2>Τα τρακτέρ παρά... πόδα
</H2><H4>Άρχισαν συγκεντρώσεις αγροτών στα Τέμπη και σε σημεία του εθνικού δικτύου
</H4>
<AUTHOR>ΘΑΝΑΣΗΣ ΣΑΜΑΡΑΣ
</AUTHOR>
<AUTHOR>ΓΙΩΡΓΟΣ ΒΟΥΝΑΤΣΟΣ
</AUTHOR>
<AUTHOR>ΚΩΣΤΑΣ ΚΑΝΤΟΥΡΗΣ
</AUTHOR>

Αποφασισμένοι για όλα δήλωναν οι αγρότες, που από σήμερα το πρωί άρχισαν να
συγκεντρώνονται στα Τέμπη και σε πολλά σημεία του εθνικού δικτύου σε όλους
τους αγροτικούς νομούς της χώρας. 
Η συμμετοχή στη συγκέντρωση των Τεμπών θα καθορίσει πάντως τη μορφή που θα
πάρουν στη συνέχεια οι αγροτικές κινητοποιήσεις, αφού όπως λένε οι επικεφαλής
των αγροτοσυνδικαλιστών όλα θα κριθούν σήμερα εκεί. Η κυβέρνηση, πάντως,
έδειξε την αποφασιστικότητά της να μην επιτρέψει αποκλεισμούς δρόμων με την
επιβλητική παρουσία 25 διμοιριών των ΜΑΤ στη Λάρισα ήδη από το Σάββατο. Οι
αγρότες από την πλευρά τους ήταν έτοιμοι για «κρυφτό» με τους αστυνομικούς
στην περίπτωση που εμποδίζονταν να φθάσουν στα Τέμπη, αποφασισμένοι να
περάσουν μέσα από τα χωράφια και βεβαίως από όλους τους δρόμους που οδηγούν
στο σημείο. 
Εκτός από τα Τέμπη, όμως, τρακτέρ θα παραταχθούν στην Κεφάλωση Αλμυρού από
τους αγρότες της Μαγνησίας, ενώ στην Κεντρική Μακεδονία τα τρακτέρ θα
παραταχθούν κατά μήκος των δρόμων σε πέντε σημεία, στους Νομούς Θεσσαλονίκης,
Χαλκιδικής και Πέλλας, ενώ συλλαλητήρια θα γίνουν ακόμη στην Ορεστιάδα, την
Πάτρα, την Καλαμάτα, τα Χανιά. 
Υποδοχή με πανό 
Οι αγρότες του Αλμυρού υποδέχθηκαν το Σάββατο τον Πρωθυπουργό με τα τρακτέρ
τους εκατέρωθεν του εθνικού δρόμου. Μάλιστα, είχαν αναρτήσει πανό με σύνθημα
«Σημίτη υπάρχουν και αγρότες». Μιλώντας αργότερα σε σύσκεψη με τους
εκπροσώπους των φορέων της Μαγνησίας ο κ. Σημίτης αναγνώρισε πως υπάρχει
πρόβλημα στον αγροτικό κόσμο, αλλά επισήμανε πως δεν μπορεί να επιλυθεί έξω
από τα πλαίσια της Ευρωπαϊκής Ένωσης. «Χρειαζόμαστε», είπε, «συνεργασία και
διάλογο, αλλά σε κατεύθυνση η οποία να ανταποκρίνεται στο πλαίσιο της κοινής
αγροτικής πολιτικής. Αν θέλουμε να το καταργήσουμε, τότε εμείς οι ίδιοι
σκάβουμε τον λάκκο μας και όποιος δεν το βλέπει αυτό εθελοτυφλεί και κάνει
τους Έλληνες αγρότες να αγνοούν πού κινείται η Ε.Ε., ποια είναι τα προβλήματα
και πώς τα αντιμετωπίζουμε». Ο Πρωθυπουργός αναφέρθηκε στις προσπάθειες που
έχουν στόχο την αναβάθμιση της θέσης του αγρότη και στην αγροτική πολιτική που
εφαρμόζει η χώρα στο πλαίσιο των αποφάσεων της Ευρωπαϊκής Ένωσης. Δήλωσε,
μάλιστα, πως το 40% του εισοδήματος των αγροτών προέρχεται από τις επιδοτήσεις
της ΚΑΠ. Εξάλλου, ο κ. Σημίτης ξεκαθάρισε για μια ακόμη φορά πως η τελική τιμή
πώλησης του βαμβακιού θα διαμορφωθεί στις 265 με 270 δραχμές. 
Την ίδια στιγμή, από την Καβάλα, ο πρόεδρος της Ν.Δ. κ. Κ. Καραμανλής δήλωνε
την αλληλεγγύη του κόμματός του στα αιτήματα των αγροτών, αλλά σημείωσε πως
δεν συμφωνεί με το ενδεχόμενο να αποκλειστούν δρόμοι. 
Άλλαξαν πρόγραμμα 
Πάντως, σύμφωνα με πληροφορίες, σήμερα δεν αναμένεται να κλείσουν δρόμοι,
εφόσον όπως δήλωναν χθες αγροτοσυνδικαλιστές μέχρι αργά το απόγευμα θα
καταφθάνουν αγρότες με τρακτέρ από όλη τη Θεσσαλία. Ωστόσο οι αγρότες της
Μαγνησίας αποφάσισαν να αλλάξουν πρόγραμμα παρατάσσοντας τα τρακτέρ τους στην
Κεφάλωση του Αλμυρού για λόγους τακτικής. Μάλιστα δεν αποκλείουν τον
αποκλεισμό των εκκοκκιστηρίων, όπου εκατοντάδες συνάδελφοί τους έχουν
συγκεντρωθεί για να παραδώσουν το βαμβάκι μετά την κίνηση «αντιπερισπασμού»,
όπως τη χαρακτήρισαν, από το υπουργείο Γεωργίας και τον ΟΠΕΚΕΠΕ, που με
εγκύκλιό τους υποχρέωναν τους παραγωγούς που δεν έχουν παραδώσει το βαμβάκι
τους να το κάνουν μέχρι χθες το βράδυ! <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17253N111</ED>
<ID>
ID:304091

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N11&aa=1</URL></REF>


Article

<CATEGORY>vin04</CATEGORY>

 <H2>Η πολυδιάσπαση έφερε «γαλάζιο» πρόεδρο στο ΤΕΕ </H2>
Αντικυβερνητική συσπείρωση, εσωκομματικές τριβές και πολυδιάσπαση του
αριστερού ψηφοδελτίου έδωσαν τη νίκη, για πρώτη φορά ­ μετά τη μεταπολίτευση
­, στο «γαλάζιο» ψηφοδέλτιο του κ. Κωνσταντίνου Παναγιωτόπουλου, ο οποίος
είναι από χθες ο νέος πρόεδρος του Τεχνικού Επιμελητηρίου Ελλάδος. 
Ενενήντα οκτώ ψήφοι έφεραν τον κ. Κ. Παναγιωτόπουλο της Δημοκρατικής Κίνησης
Μηχανικών (πρόσκειται στη Ν.Δ.) στην προεδρία του ΤΕΕ, ενώ η αντίπαλός του,
υποστηριζόμενη από την ΠΑΣΚ, κ. Τώνια Μωροπούλου, πήρε 81 ψήφους (και 15
λευκά). 
Η αλλαγή ηγεσίας όμως στο προεδρείο του ΤΕΕ, που εκφράζει περίπου 75.000
πολιτικούς μηχανικούς και τοπογράφους, έχει και μια άλλη πρωτιά. Είναι ο
πρώτος πρόεδρος από την περιφέρεια και συγκεκριμένα την Καβάλα ­ αδελφός του
βουλευτή της Ν.Δ. Γ. Παναγιωτόπουλου. Στη θέση του Α' αντιπροέδρου εξελέγη ο
κ. Α. Αλαβάνος και του Β' αντιπροέδρου ο κ. Α. Κοντζαμπασάκης, ενώ για τις
άλλες δύο θέσεις (γραμματέας και αναπληρωτής γραμματεάς) οι εκλογές θα
επαναληφθούν στις 9 Φεβρουαρίου. 
Χαρακτηριστικό της έντασης που επικράτησε, είναι ότι εξαιτίας των αλλεπάλληλων
ενστάσεων οι εκλογές για το προεδρείο έγιναν... 14 μήνες μετά τις εκλογές για
τη Διοικούσα Επιτροπή (26 Νοεμβρίου 2000). 
Το τέλος εποχής για την ΠΑΣΚ στο ΤΕΕ, σημαίνει και τέλος εποχής για το
προεδρείο του κ. Κώστα Λιάσκα. Ο κ. Λιάσκας, ο οποίος κατείχε τη θέση
κερδίζοντας τέσσερις εκλογικές αναμετρήσεις, με δηλώσεις του στα «ΝΕΑ», αφήνει
αιχμές για τον χειρισμό του όλου θέματος, ενώ εκφράζει την προσωπική του
ικανοποίηση για «την τιμή που του έκαναν οι μηχανικοί όλα τα προηγούμενα
χρόνια». <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17253N112</ED>
<ID>
ID:304139

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N11&aa=2</URL></REF>


Article

<CATEGORY>vin06</CATEGORY>

 <H2>Η βία πηγαίνει... σχολείο
</H2><H4>Ένας στους 4 μαθητές Δημοτικού και έξι στους 10 Λυκείου θύμα ή θύτης επεισοδίων
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Η βία φαίνεται πως εξαπλώνεται στα σχολεία. Από το Δημοτικό μέχρι το
Λύκειο. Σύμφωνα με έρευνα που έγινε το 25% των μαθητών των τελευταίων τάξεων
του Δημοτικού έχει υπάρξει θύτης ή θύμα σωματικής βίας στο σχολείο, ενώ το
ποσοστό ανεβαίνει στο 60% για τους μαθητές Λυκείου

«Οι δύο με κρατούσαν. Μου είχαν βάλει τα χέρια πίσω από την πλάτη και με είχαν
ακινητοποιήσει. Οι άλλοι δύο με χτυπούσαν παντού. Με κλωτσιές και μπουνιές
στην κοιλιά, στο στήθος, στα πόδια, με κρατούσαν κάτω. Κι όταν έκανα να σηκωθώ
με χτυπούσαν πίσω στον αυχένα, με συγκεκριμένο τρόπο. Όπως έλεγαν, ήξεραν
καράτε». Η σκηνή δεν διαδραματίστηκε στον δρόμο, ούτε σε κάποια πλατεία ούτε
καν έξω από νυχτερινό κέντρο. Και τα λόγια δεν ανήκουν σε ενήλικο. Ο
Κωνσταντίνος είναι μόλις 9 χρόνων. Όσα περιγράφει από το δωμάτιο στον τέταρτο
όροφο του Νοσοκομείου Αγλαΐα Κυριακού, έγιναν πριν από λίγες ημέρες στην αυλή
του σχολείου του. Σε χρονικό διάστημα μόλις λίγων λεπτών. Από τη στιγμή που τα
παιδιά κατέβηκαν στην αυλή, έως ότου έρθει η δασκάλα της γυμναστικής.
«Δράστες» δεν ήταν καν παιδιά από μεγαλύτερες τάξεις. Ήταν τέσσερις συμμαθητές
του από την Δ' Δημοτικού, σε σχολείο της Καλλιθέας. 
Και στο παρελθόν 
Ο μικρός Κωνσταντίνος έχει γίνει μάρτυρας και στο παρελθόν, όπως λέει ο ίδιος,
του «βίαιου» ξεσπάσματος της συγκεκριμένης παρέας εναντίον πολλών παιδιών του
σχολείου. Στο παρελθόν, έχει δεχθεί απειλές από τα παιδιά αυτά και ο ίδιος. Η
μητέρα τού Σ. Ηλ., που βρίσκεται συνεχώς δίπλα του στο νοσοκομείο, αν και
γνώριζε, όπως λέει, ποτέ δεν πίστευε ότι τα πράγματα θα έφθαναν σε αυτό το
σημείο. «Πώς είναι δυνατόν κάτι τέτοιο να έγινε στην αυλή του σχολείου;»
αναρωτιέται, καθώς προσπαθεί και η ίδια να δώσει απαντήσεις και να βρει τον
τρόπο που ο μικρός Κωνσταντίνος θα ενταχθεί ξανά στην κοινότητα του σχολείου. 
Η ιστορία του 9χρονου μαθητή δεν αποτελεί μεμονωμένο γεγονός, καθώς η βία
φαίνεται πως δεν εξαιρείται από τη σχολική πραγματικότητα. Σύμφωνα με έρευνα
που έγινε σε Έλληνες μαθητές των τριών τελευταίων τάξεων του Δημοτικού,
τουλάχιστον το 25% έχει υπάρξει θύμα ή θύτης σωματικής βίας ή εκφοβισμού στο
σχολικό περιβάλλον. Έξι στους δέκα μαθητές Λυκείου της χώρας, παραδέχονται ότι
έχουν γίνει μάρτυρες βίαιων περιστατικών στα σχολεία τους, ενώ το ποσοστό
αυξάνεται και η βαρύτητα των περιστατικών μεγαλώνει όσο πλησιάζει κανείς στα
μεγάλα αστικά κέντρα. 
Ο ρόλος των συνομιλήκων 
Τα στοιχεία και οι διαπιστώσεις για τα αποτελέσματα της σχολικής βίας
παρουσιάζονται αναλυτικά στο βιβλίο «Βία στα Σχολεία. Έρευνες και πολιτικές
στην Ευρώπη» από τις Εκδόσεις Μεταίχμιο, της κοινωνιολόγου και καθηγήτριας στο
Πάντειο Πανεπιστήμιο κ. Βάσως Αρτινοπούλου. Όπως σημειώνει η ερευνήτρια, «ο
ρόλος των συνομιλήκων είναι ιδιαίτερα έντονος σε αυτές τις ηλικίες. Εδώ
καταγράφεται η ανάγκη του παιδιού να ανήκει κάπου. Και αυτή ακριβώς η ανάγκη
είναι που οδηγεί στην ταύτιση του παιδιού με την παραβατικότητα της παρέας».
Στο βιβλίο καταγράφονται μελέτες που έχουν γίνει για το φαινόμενο στην Ελλάδα,
αλλά και η υφιστάμενη κατάσταση σε 13 ευρωπαϊκές χώρες. Σύμφωνα με έρευνα της
V-PRC για λογαριασμό της Γενικής Γραμματείας Νέας Γενιάς, τα στοιχεία της
οποίας παρατίθενται στο βιβλίο, Κρήτη και Θεσσαλονίκη παρουσιάζουν τα
μεγαλύτερα ποσοστά τέτοιων περιστατικών. 
Η Αθήνα από την άλλη, αν και δεν έχει την πρωτιά, εμφανίζεται πιο «σκληρή»,
καθώς στην έρευνα καταγράφεται ότι το 20% των περιστατικών βίας έγιναν με
αυτοσχέδια ή κανονικά όπλα. Επίσης ξενοφοβία και συμμορίες φαίνεται να
αποτελούν τις σημαντικότερες αιτίες των «σκληρών» επεισοδίων μεταξύ μαθητών. 
«Στις ευρωπαϊκές χώρες έγιναν πολιτικοί φορείς διαχείρισης του προβλήματος,
αναπτύχθηκαν σύνθετες μορφές τοπικής ή και υπερτοπικής δράσης. Στην Ελλάδα,
δυστυχώς υστερούμε. Εν τούτοις, δεν θα μπορούσαμε να πούμε ότι η χώρα μας
βρίσκεται ψηλά στα ποσοστά σχολικής βίας», εξηγεί η κ. Αρτινοπούλου. 
Την πρωτιά η Αγγλία 
Την αρνητική πρωτιά, στα περισσότερα περιστατικά σχολικής βίας, φαίνεται να
κατέχει η Αγγλία, όπου τουλάχιστον στο ένα τρίτο των σχολείων διαπιστώνονται
διαρρήξεις και κλοπές, ενώ το ένα τέταρτο των μαθητών δηλώνει ότι έχει
απειληθεί πολλές φορές μέσα σέ ένα μόνο τρίμηνο. Στον αντίποδα, Ολλανδία και
Σουηδία αποτελούν πρότυπες χώρες στην αντιμετώπιση του προβλήματος. «Εντόπισαν
έγκαιρα το φαινόμενο και διέθεσαν αρκετά κονδύλια για την αντιμετώπισή του»,
λέει η κ. Αρτινοπούλου. Το πείραμα των «ανοιχτών» σχολείων εφαρμόστηκε με
επιτυχία σε συνοικίες της Γερμανίας, όπου τα σχολεία έμεναν ανοιχτά όλο το
24ωρο και έγιναν εστίες ψυχαγωγίας και δραστηριοτήτων ώστε να ενσωματωθούν
στις τοπικές κοινωνίες. Η Ισπανία έκανε το λεγόμενο «πρόγραμμα της Σεβίλλης»,
όπου μαθητές και δάσκαλοι σχεδίασαν και υλοποίησαν οι ίδιοι δράσεις για την
επίλυση του προβλήματος στα σχολεία τους.

<H3>Τα παιδιά που με χτύπησαν τα έχω συγχωρήσει
</H3>
«Ναι. Τα παιδιά που με χτύπησαν τα έχω συγχωρήσει. Όμως εκείνο που με πειράζει
περισσότερο, είναι που είπαν τη μητέρα μου τρελή». Ο μικρός Κωνσταντίνος ακόμη
δεν μπορεί να καταλάβει γιατί η απάντηση των τεσσάρων παιδιών, όταν εκείνος
τους είπε ότι δεν θέλει να ασχολείται μαζί τους, έπρεπε να είναι τόσο σκληρή. 
Πέντε ημέρες στο νοσοκομείο, ήλθε μόνο μία συμμαθήτριά του να τον δει. «Ούτε
δάσκαλος ούτε άλλος συμμαθητής μου ήλθε να δει πώς είμαι», λέει. Παρ' όλα αυτά
συνεχίζει να αποκαλεί «φίλους» και να μιλάει με αγάπη για τα παιδιά στην τάξη
του. Θέλει να γυρίσει στο σχολείο, να κάνει μάθημα. Είναι άλλωστε από τους
καλύτερους μαθητές στην τάξη του. 
Ο ίδιος δεν θέλει να αλλάξει σχολείο, παρά τα όσα του συνέβησαν. Και η μητέρα
του αναρωτιέται πώς θα μπορέσει ο μικρός γιος της να ξαναπάει σε αυτό το
σχολείο. Φαίνεται να μη μπορεί να δικαιολογήσει ούτε στον ίδιο της τον εαυτό,
πόσο μάλλον στο παιδί, τι ήταν εκείνο που δημιούργησε αυτήν την κατάσταση. 
«Τα προβλήματα έχουν ξεκινήσει από τότε που ήταν στην Α' Δημοτικού», λέει η κ.
Σ. Ηλ. Και διηγείται μία ολόκληρη ιστορία από γεγονότα, λόγια που έχουν
ειπωθεί μεταξύ των μεγάλων, πράγματα που ένιωσε και που ίσως να μην καταφέρει
να τα αποδείξει. Όσα έγιναν στο περιθώριο των σχολικών μαθημάτων μεταξύ
ενηλίκων, ο Κωνσταντίνος δεν μπορούσε, ούτε όφειλε να τα καταλάβει. Βίωνε όμως
καθημερινά στο σχολείο τις επιπτώσεις στη δική του παιδική καθημερινότητα. 
«Πώς θα αντικρύσω τους δασκάλους, τους άλλους γονείς; Πώς θα είναι οι σχέσεις
μας τώρα; Πώς να νιώσω ασφαλής για το παιδί μου τις ώρες που θα είναι στο
σχολείο; Και ποια θα είναι τελικά η επίδραση στο παιδί;» ρωτάει και ξαναρωτάει
τον εαυτό της. 
Έχει αποφασίσει, πως θα πρέπει να δοθεί μία απάντηση μέσω της Δικαιοσύνης. Ο
ιατροδικαστής που εξέτασε τον μικρό, διέγνωσε σοβαρά χτυπήματα στον αυχένα. Οι
μηνύσεις έχουν κατατεθεί και θα πάρουν τον δρόμο τους. Κι όσο κι αν εκείνος
θέλει να επιστρέψει, το σχολείο δεν θα είναι ποτέ αυτό που ήταν για τον Κωνσταντίνο.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17253N121</ED>
<ID>
ID:304042

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N12&aa=1</URL></REF>


Article

<CATEGORY>vin06</CATEGORY>

 <H2>Σε χαράδρα 500 μέτρων
</H2><H4>Ο ένας ορειβάτης χαροπαλεύει, ο άλλος με κατάγματα
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

Ξεκίνησαν όλοι μαζί στις 7.30 το πρωί χθες από το ορειβατικό καταφύγιο για
να φτάσουν στην κορυφή του Ταϋγέτου. Οι 12 θα ακολουθούσαν την κανονική
διαδρομή από το μονοπάτι και οι υπόλοιποι τέσσερις, την «κόντρα» διαδρομή, όλο
δυτικά, που θα τους έβγαζε κατευθείαν στην κορυφή. 
Δύο ώρες μετά, δύο από τους ορειβάτες που έκαναν την «κόντρα» ανάβαση έπεσαν
σε χαράδρα βάθους 500 μέτρων. Ελικόπτερο του ΕΚΑΒ τούς διέσωσε. Ο Λεωνίδας
Μυλωνάκος νοσηλεύεται σε κρίσιμη κατάσταση με σοβαρές κρανιοεγκεφαλικές
κακώσεις στο νοσοκομείο Τρίπολης και ο Θεόδωρος Μαδημένος ελαφρύτερα
τραυματισμένος ­ με κατάγματα στα άκρα ­ στο νοσοκομείο Σπάρτης. 
Οι δύο ορειβάτες, μέλη του Ορειβατικού Συλλόγου Σπάρτης, ξεκίνησαν μαζί με
ομάδα άλλων 14 ατόμων του συλλόγου από το ορειβατικό καταφύγιο Ταϋγέτου
(υψόμετρο 1.600) για να να φτάσουν στη θέση Αϊ - Λιας, σε ύψος 2.407 μέτρων.
Οι καιρικές συνθήκες ήταν καλές και η ομάδα διέθετε τον απαραίτητο εξοπλισμό
για ανάβαση σε χιόνι, καθώς ο Ταΰγετος ήταν χιονισμένος. 
Ωστόσο, 4 από τα μέλη της ομάδας, ανάμεσά τους ο 45χρονος ηλεκτρολόγος -
μηχανολόγος Λεωνίδας Μυλωνάκος και ο 50χρονος καθηγητής Φυσικής Αγωγής
Θεόδωρος Μαδημένος, αποφάσισαν να μην ακολουθήσουν την κανονική διαδρομή αλλά
την «κόντρα» (όλο δυτικά). Για άγνωστη μέχρι στιγμής αιτία, οι δύο ορειβάτες,
ενώ βρίσκονταν στα 1.800 μέτρα, γύρω στις 10.30 π.μ. έπεσαν σε χαράδρα βάθους
500 μέτρων, όπου παγιδευτηκαν για περίπου τρεις ώρες. 
Η πτώση τους έγινε αντιληπτή από άλλη ορειβατική ομάδα που εκπαιδευόταν στο
βουνό, η οποία με κινητά τηλέφωνα ειδοποίησε τις αρχές. Ομάδες διάσωσης της
Αστυνομίας, της Πυροσβεστικής και του ΕΚΑΒ έσπευσαν να προσεγγίσουν τους
ορειβάτες. 
Όμως, η πρόσβαση στο σημείο ήταν αδύνατη τόσο από τα οχήματα όσο και από τις
πεζές δυνάμεις, αφού η περιοχή ήταν δύσβατη και εξαιρετικά ολισθηρή εξαιτίας
του χιονιού. Στις 11.25 ειδοποιήθηκε το Τμήμα Αεροδιακομιδών του ΕΚΑΒ για τη
διάσωση των ορειβατών. Ακόμα και η προσγείωση του ελικοπτέρου ήταν δύσκολη,
όπως λέει στα «ΝΕΑ» η γιατρός του ΕΚΑΒ κ. Άννα Μαριόλα, αφού παντού υπήρχε
χιόνι. «Δώσαμε τις πρώτες βοήθειες στον πρώτο που ήταν πιο κοντά και ο οποίος
είχε υποστεί κατάγματα στα άκρα και διατηρούσε τις αισθήσεις του. Το
ελικόπτερο αναχώρησε αμέσως για να τον μεταφέρει στην Σπάρτη. Ο δεύτερος
βρισκόταν λίγο πιο μακριά. Η κατάστασή του ήταν βαρύτερη. Ήταν σε κώμα, είχε
υποστεί σοβαρές κρανιοεγκεφαλικές κακώσεις και μεταφέρθηκε στο νοσοκομείο
Τρίπολης». Η κατάσταση της υγείας τού Λεωνίδα Μυλωνάκου που νοσηλεύεται στη
Μονάδα Εντατικής Θεραπείας εξακολουθούσε έως αργά χθες το βράδυ να είναι κρίσιμη.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17253N131</ED>
<ID>
ID:304043

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N13&aa=1</URL></REF>


Article

<CATEGORY>vin06</CATEGORY>

 <H2>Κλειστά 7 ΤΕΙ ­ οι καθηγητές στη μάχη του διδακτορικού
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Σε αναβρασμό βρίσκονται αυτές τις ημέρες τα ΤΕΙ της χώρας, οι καθηγητές των
οποίων δίνουν τη μάχη... του διδακτορικού! 
Τα μισά ΤΕΙ, επτά συνολικά και μάλιστα τα μεγαλύτερα, κλείνουν από σήμερα τις
πύλες τους με αποφάσεις των εκπαιδευτικών τους, οι οποίοι αντιδρούν στη
διάταξη που κατέταξε την πλειονότητα των καθηγητών ΤΕΙ σε προσωποπαγείς θέσεις
αναπληρωτών καθηγητών, επειδή δεν είχαν διδακτορικά προκειμένου να εκλεγούν
στη βαθμίδα του καθηγητή. Επειδή όμως πριν από την ανωτατοποίηση έφεραν τον
τίτλο του καθηγητή, τώρα θεωρούν πως έχουν υποβιβασθεί και ότι είναι άδικο το
τυπικό προσόν του διδακτορικού να παραμερίζει τα ουσιαστικά προσόντα των
δεκαετιών διδασκαλίας και έρευνας. 
Έτσι, κλειστά θα είναι από σήμερα και για αόριστο χρονικό διάστημα τα ΤΕΙ
Αθήνας, Θεσσαλονίκης, Πάτρας, Πειραιά, Λάρισας, Ηρακλείου και Μεσολογγίου,
γεγονός που δημιουργεί προβλήματα στις εξετάσεις των σπουδαστών, οι οποίες
τώρα πρέπει να μετατεθούν. Στο μεταξύ, το κεντρικό συνδικαλιστικό όργανο των
καθηγητών ΤΕΙ (ΟΣΕΠ-ΤΕΙ) θα συνεδριάσει αύριο Τρίτη για να αξιολογήσει την
πρόοδο του διαλόγου με το υπουργείο Παιδείας και να λάβει συνολικές αποφάσεις
για ενδεχόμενες περαιτέρω κινητοποιήσεις. 
Ωστόσο, τα μικρότερα περιφερειακά ΤΕΙ δεν έχουν ακόμα αποφασίσει να βάλουν
λουκέτο, καθώς τα περισσότερα ιδρύθηκαν μετά το 1983-84 και οι καθηγητές τους
διαθέτουν διδακτορικά βάσει τού τότε νόμου, συνεπώς δεν επηρεάζονται από τη
νέα διάταξη. Συνολικά, από τους περίπου 2.200 καθηγητές των ΤΕΙ, υπολογίζεται
ότι το ζήτημα έλλειψης τυπικών προσόντων αφορά άμεσα τους μισούς σχεδόν και
ιδιαίτερα τους παλαιότερους, ενώ από την άλλη πλευρά περίπου 400 έχουν εκλεγεί
ήδη στη βαθμίδα του καθηγητή. 
Εκτός από τα ΤΕΙ όμως, απεργιακός αναβρασμός επικρατεί και στη Μέση
Εκπαίδευση. Σήμερα οι δάσκαλοι αναμένεται να αποφασίσουν την ημερομηνία της
24ωρης απεργίας, που οργανώνουν αντιδρώντας στην αξιολόγηση.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17253N132</ED>
<ID>
ID:304105

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N13&aa=2</URL></REF>


Article

<CATEGORY>vin06</CATEGORY>

 <H2>Διώκονται για τον εμπρησμό του εργοστασίου τους
</H2>
Ήταν μία από εκείνες τις πυρκαγιές που εκδηλώνονται συνήθως νύχτα και έως ότου
γίνουν αντιληπτές από τους περιοίκους έχουν καταστρέψει τα πάντα. Τα αίτια
παρέμεναν άγνωστα μέχρι τη στιγμή που οι ιδιοκτήτες του ακινήτου διεκδίκησαν
από τις ασφαλιστικές εταιρείες αποζημίωση. 
Το εργοστάσιο επίπλων του Γεωργίου Παρασκευόπουλου, που βρισκόταν στη
Μεταμόρφωση Αττικής, ήταν υπερχρεωμένο. Την 1η Δεκεμβρίου 1996 η εταιρεία
Παρασκευόπουλος ΑΕΒΕ μεταβίβασε με ιδιωτικό συμφωνητικό την επιχείρηση στην
εταιρεία Ευρωπαϊκή Βιομηχανία Επίπλου ΕΠΕ, αποκλειστικός μέτοχος της οποίας
ήταν ο Ιωάννης Κελμιγκέρης, υπάλληλος του εργοστασίου. Ωστόσο, ο αρχικός
ιδιοκτήτης παρακράτησε την κυριότητα μέχρι να εισπράξει ολόκληρο το τίμημα από
την πώληση. 
Στις 5.12.1996 ασφάλισαν το ακίνητο και το περιεχόμενό του για 700 εκατομμύρια
δραχμές συνολικά, με δύο συμβόλαια πυρός, διαρκείας ενός έτους, στην εταιρεία
Ιντεραμέρικαν, καθώς και για 588.600.000 δρχ. που θα κάλυπταν ενδεχόμενη
απώλεια κερδών. Ο Γ. Παρασκευόπουλος φέρεται ότι παραπλάνησε τον ασφαλιστή για
τα συστήματα πυρασφάλειας του ακινήτου, όπως ο συνεργάτης του εκείνον της
εταιρείας ΦΟΙΝΙΞ, όπου επίσης ασφάλισαν το εργοστάσιο αντί ποσού 1.785.000.000
δραχμών. 
«Από πρόθεση» 
Σε έναν μήνα το εργοστάσιο έγινε παρανάλωμα του πυρός και οι ιδιοκτήτες
διεκδίκησαν από τις δύο ασφαλιστικές εταιρείες αποζημίωση ύψους τριών
δισεκατομμυρίων δραχμών. Οι εταιρείες στράφηκαν με μηνύσεις εναντίον τους και
τώρα ο Γ. Παρασκευόπουλος, ο Ιω. Κελμιγκέρης και ο συνεργάτης τους Κων.
Σπηλιόπουλος παραπέμπονται στο Μεικτό Ορκωτό Δικαστήριο προκειμένου να
δικαστούν για εμπρησμό από πρόθεση από τον οποίο μπορούσε να προκύψει κίνδυνος
σε άνθρωπο κατά συναυτουργία, για απόπειρα απάτης από κοινού κατ' επάγγελμα
και κατά συνήθεια και για απάτη εις βάρος ασφαλιστικής εταιρείας. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17253N133</ED>
<ID>
ID:304152

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N13&aa=3</URL></REF>


Article

<CATEGORY>vin06</CATEGORY>

 <H2>Έξωση για 155 αεροσκάφη
</H2><H4>Κλείνει οριστικά το Ελληνικό - Δεν βρέθηκε λύση για τη φιλοξενία τους
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Σε αναγκαστική έξωση από το αεροδρόμιο του Ελληνικού οδηγείται, το αργότερο
μέχρι τις 20 Μαρτίου, ένας στόλος περίπου 155 μικρών αεροσκαφών και
ελικοπτέρων, χωρίς ωστόσο να έχει βρεθεί ακόμα στην περιοχή της Αττικής το
αεροδρόμιο που θα τον φιλοξενήσει.

Το αεροδρόμιο του Ελληνικού κλείνει οριστικά, έναν χρόνο ακριβώς μετά την
ιστορική απόφαση του Υπουργικού Συμβουλίου να μετατραπεί στο μεγαλύτερο
μητροπολιτικό πάρκο της Ευρώπης, όπως χαρακτηριστικά έχει δηλώσει και ο
Πρωθυπουργός Κώστας Σημίτης. 
Ωστόσο, παρ' ότι η απόφαση για το κλείσιμο του Ελληνικού ελήφθη τον Ιανουάριο
του 2001, μέχρι τώρα κανείς δεν είναι σε θέση να γνωρίζει πού θα μεταφερθούν
οι δραστηριότητες της Γενικής Αεροπορίας, δηλαδή των μη εμπορικών πτήσεων,
όπως είναι αυτές των κρατικών αεροσκαφών και ελικοπτέρων (ΕΚΑΒ, Αστυνομίας
κ.λπ.), των ιδιωτικών (αερολέσχες, VIP) και όσων δεν εκτελούν δημόσιες
μεταφορές. 
«Μέχρι πέρυσι τέτοια εποχή κάναμε αγώνα για να λειτουργεί σωστά αυτό το
αεροδρόμιο και τώρα φτάσαμε στο σημείο να δίνουμε "μάχη" για να κλείσει», λένε
χαρακτηριστικά οι υπάλληλοι της Υπηρεσίας Πολιτικής Αεροπορίας (ΥΠΑ) που έχουν
απομείνει στις ερημωμένες εγκαταστάσεις του Ελληνικού. 
Πρώτη αποχωρεί οριστικά από το παλιό αεροδρόμιο, την ερχόμενη Πέμπτη, η
Ολυμπιακή Αεροπορία, η οποία εγκαταλείπει πλέον την τεχνική βάση επισκευής και
συντήρησης των αεροσκαφών της, καθώς είναι ήδη έτοιμη η καινούργια βάση που
έχει δημιουργήσει στα Σπάτα. 
Μέχρι τις 20 Μαρτίου το αργότερο, σύμφωνα με τον αερολιμενάρχη κ. Γιάννη
Χαραλαμπάκη, θα πρέπει να έχουν αποχωρήσει και οι υπόλοιποι. Στο ερώτημα «πού
θα πάνε», ο ίδιος δεν μπορεί να δώσει απάντηση. 
Σημειώνεται ότι εκτός από την Ο.Α. και τα 11 ελικόπτερα του ΕΚΑΒ, της
Αστυνομίας και της Πυροσβεστικής Υπηρεσίας που αναμένεται να μετακομίσουν στα
αεροδρόμια της Πολεμικής Αεροπορίας στο Τατόι ή την Ελευσίνα, για όλα τα
υπόλοιπα ιδιωτικά αεροσκάφη το μέλλον είναι άγνωστο. Ανάμεσα σε αυτά, αρκετά
αεροσκάφη και ελικόπτερα γνωστών επιχειρηματιών, αερολεσχών, καθώς και της
Σχολής Εκπαίδευσης Χειριστών της Ολυμπιακής Αεροπλοΐας. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17253N141</ED>
<ID>
ID:304044

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Χρήσιμο για το 2004
</H2>
<AUTHOR>ΒΑΣΙΛΗΣ ΑΛΕΒΙΖΟΠΟΥΛΟΣ</AUTHOR>

Η Ελλάδα είναι η μοναδική χώρα στην Ευρώπη, η οποία με τη λειτουργία ενός
καινούργιου διεθνούς αεροδρομίου προχωρεί στο οριστικό κλείσιμο ενός άλλου
δοκιμασμένου διεθνούς αεροδρομίου. 
Κι ενώ η απόφαση αυτή για την τύχη του Ελληνικού έχει ληφθεί εδώ και ένα
χρόνο, κανείς από τα συναρμόδια υπουργεία δεν έχει μεριμνήσει και δεν είναι
ακόμα σε θέση να πει πού θα μεταφερθούν οι δραστηριότητες της Γενικής
Αεροπορίας. 
Κι όμως το αεροδρόμιο του Ελληνικού θα μπορούσε να χρησιμοποιείται ως
αεροδρόμιο εναλλαγής του νέου αερολιμένα «Ελευθέριος Βενιζέλος», δεδομένου ότι
πέραν της μικρής απόστασης που έχουν μεταξύ τους είναι το μοναδικό στην Ελλάδα
που σπανίως επηρεάζεται από τις καιρικές συνθήκες. 
Εκτός αυτού, το Ελληνικό θα μπορούσε να χρησιμοποιηθεί και για την εξυπηρέτηση
της μεγάλης αεροπορικής κίνησης κατά την περίοδο των Ολυμπιακών Αγώνων. 
Ο Β. Αλεβιζόπουλος είναι πρόεδρος της Ομοσπονδίας Συλλόγων Υπηρεσίας
Πολιτικής Αεροπορίας.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17253N142</ED>
<ID>
ID:304144

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N14&aa=2</URL></REF>


Article

<CATEGORY>vin06</CATEGORY>

 <H2>Η... λακκούβα εκδικείται
</H2><H4>Επιδικάστηκαν 9,5 εκατ. σε δικυκλιστή που τραυματίστηκε
</H4>
Ο Δήμος Θεσσαλονίκης αρνείται να δώσει αποζημίωση σε 35χρονο γραφίστα, ο
οποίος τραυματίστηκε με τη βέσπα του πριν από έντεκα χρόνια, επειδή οι
τεχνικές υπηρεσίες δεν είχαν τοποθετήσει προειδοποιητικές πινακίδες σε
εργασίες που εκτελούνταν στη Λεωφόρο Νίκης. 
Φαέθων Αγνιάδης. Δικαιώθηκε τελεσίδικα από τα δικαστήρια γιατί από παράλειψη
των τεχνικών υπηρεσιών του Δήμου Θεσσαλονίκης έπεσε σε λακκούβα και τραυματίσθηκε

Ο δικυκλιστής κέρδισε δύο ποινικά και δύο διοικητικά δικαστήρια, που
επιδίκασαν το ποσό των 9,5 εκατομμυρίων δραχμών (27.880 ευρώ), αλλά ο δήμος
δεν του έχει δώσει ούτε... λεπτό. 
Εκτός από το ατύχημα, που τον στέρησε από την εργασία του λόγω νοσηλείας στο
νοσοκομείο, απίστευτη ταλαιπωρία έχει υποστεί τα τελευταία έντεκα χρόνια ο
Φαέθων Αγνιάδης. Το περιστατικό έγινε τα ξημερώματα της 17ης Αυγούστου 1991
στη Λεωφόρο Νίκης, όπου ο δήμος εκτελούσε έργα αντικατάστασης του
ασφαλτοτάπητα. Όπως διαπιστώνει και το Διοικητικό Εφετείο Θεσσαλονίκης στην
απόφασή του, «ενώ είχε εξαχθεί ο ασφαλτοτάπητας σε πλάτος 4,5 μέτρων του
δρόμου και βάθος πέντε εκατοστών, με συνέπεια να υπάρχει υψομετρική διαφορά
στο οδόστρωμα, δεν υπήρχε επαρκής φωτισμός ούτε είχε τοποθετηθεί πινακίδα Κ-20
σε απόσταση τουλάχιστον 20 μέτρων από το έργο». Ο 24χρονος τότε γραφίστας
έχασε την ισορροπία του, σύρθηκε στο έδαφος σε μήκος οκτώ μέτρων και
τραυματίστηκε στο κεφάλι. 
Ύστερα απ' αυτό, τον δικαίωσαν τα ποινικά δικαστήρια που καταδίκασαν τον
υπεύθυνο μηχανικό των έργων σε ποινές φυλάκισης πέντε μηνών, σε πρώτο βαθμό
και τεσσάρων μηνών το Εφετείο με τριετή αναστολή, επειδή δεν έλαβε τα
απαραίτητα μέτρα ασφαλείας. Το ίδιο συνέβη και στο Διοικητικό Πρωτοδικείο, απ'
όπου ο κ. Αγνιάδης ζήτησε αποζημίωση περίπου 20 εκατομμυρίων δραχμών και
επιδικάστηκε το ποσό των 9.650.000 δραχμών. 
«Δεν μπορώ να καταλάβω για ποιον λόγο εξαντλούν οι υπηρεσίες του δήμου κάθε
διαδικασία για να μην πληρώσω», είπε στα «ΝΕΑ» ο γραφίστας. «Εγώ, εξαιτίας του
περιστατικού δημιούργησα χρέος στο ΤΕΒΕ ­ δηλαδή στο κράτος ­ που μου κρατάει
τόκο 18%, όμως ο δήμος, πάλι το κράτος, όταν μου δώσει τα χρήματα ο τόκος δεν
θα ξεπερνάει το 2%», συμπλήρωσε. 
Στην απόφαση του Διοικητικού Πρωτοδικείου ασκήθηκε από τον δήμο έφεση και η
υπόθεση έφθασε στο Διοικητικό Εφετείο, χωρίς ν' αλλάξει τίποτε. 
Η απόφαση ­ που είναι τελεσίδικη ­ έχει επιδοθεί από τις αρχές Αυγούστου του
2001 και ακόμη ο 35χρονος περιμένει... απάντηση. Την περασμένη εβδομάδα,
βλέποντας ότι οι υπηρεσίες του δήμου δεν κινητοποιούνται, κατέθεσε αίτηση
πλειστηριασμού ακινήτου του δήμου, που βρίσκεται στη Νέα Ελβετία. «Και σ' αυτό
όμως ο δήμος έκανε αναστολή του πλειστηριασμού, κι εγώ τόσα χρόνια ξοδεύω
χρήματα», τονίζει ο κ. Αγνιάδης.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17253N151</ED>
<ID>
ID:304045

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N15&aa=1</URL></REF>


Article

<CATEGORY>vin06</CATEGORY>

 <H2>Πιο τσουχτερά τα πρόστιμα από το ΙΚΑ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Πρόστιμα θα επιβάλλονται στους εργοδότες που δεν θα συμμορφωθούν με τη νέα
διαδικασία κατάργησης των ενσήμων του ΙΚΑ και υποβολής της Αναλυτικής
Περιοδικής Δήλωσης (ΑΠΔ), ενώ αλλαγή επέρχεται στα πρόσθετα τέλη ­ μετά τη
λήξη προθεσμίας καταβολής των εισφορών υπέρ του Ιδρύματος. 
Σε σχετική του εγκύκλιο το ΙΚΑ παρατηρεί ότι υπάρχει αλλαγή στη νομοθεσία (Ν.
2972/2001) και προβλέπεται πως μετά τη λήξη της προθεσμίας καταβολής των
εισφορών υπέρ ΙΚΑ (κοινών επιχειρήσεων και οικοδομοτεχνικών έργων)
συμπεριλαμβανομένων και των συνεισπραττομένων (ΟΑΕΔ, ΟΕΚ, Οργανισμός Εργατικής
Εστίας) επιβάλλεται πρόσθετο τέλος, το οποίο ορίζεται σε 3% για τον πρώτο μήνα
καθυστέρησης και 1,5% για κάθε επόμενο μήνα και μέχρι 120% συνολικά. Η νέα
ρύθμιση ισχύει από τις 27.12.2001 και σε αυτήν υπάγονται όλες οι οφειλόμενες
εισφορές ανεξάρτητα από τις μισθολογικές περιόδους στις οποίες αναφέρονται.
Επίσης προβλέπονται κυρώσεις για εκπρόθεσμη, ανακριβή και μη υποβολή της
Αναλυτικής Περιοδικής Δήλωσης (ΑΠΔ). 
Η διαδικασία κατάργησης των ενσήμων από το ΙΚΑ και η υποχρέωση των εργοδοτών
να υποβάλλουν την Αναλυτική Περιοδική Δήλωση βρίσκεται στο τελικό στάδιο. Το
ΙΚΑ συνεχίζει τη νέα διαφημιστική καμπάνια για την υποχρέωση των εργοδοτών να
συμπληρώσουν ­ από τον Φεβρουάριο ­ την Αναλυτική Περιοδική Δήλωση, που
καταργεί τα ένσημα. Όταν οι εργοδότες δεν απογράφονται θα επιβαρύνονται με
πρόσθετες εισφορές, οι οποίες ανέρχονται σε ποσοστό 70% επί των εισφορών που
καταλογίζονται. Εξάλλου, όταν οι εργοδότες υποβάλλουν την ΑΠΔ εκπρόθεσμα θα
επιβαρύνονται με πρόσθετη επιβάρυνση εισφορών, η οποία ανέρχεται σε ποσοστό
30% επί του ποσού των εισφορών που δηλώνεται σε αυτήν. Όταν υποβάλλουν την ΑΠΔ
με ανακριβή στοιχεία θα επιβαρύνονται με πρόσθετη επιβάρυνση εισφορών, η οποία
θα ανέρχεται σε ποσοστό 30% επί του ποσού της διαφοράς εισφορών που προκύπτει
μεταξύ των εισφορών οι οποίες δηλώθηκαν και των εισφορών που υπολογίζονται από
την υπηρεσία.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17253N152</ED>
<ID>
ID:304106

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N15&aa=2</URL></REF>


Article

<CATEGORY>vin06</CATEGORY>

 <H2>6 σεισμικές δονήσεις σε Ιόνιο - Κορινθιακό
</H2>
ΠΑΤΡΑ

Σεισμική δόνηση μεγέθους 4,4 βαθμών της κλίμακας Ρίχτερ σημειώθηκε χθες στον
Κορινθιακό Κόλπο. 
Η δόνηση στις 10,45 το πρωί έγινε αισθητή στα παράλια της Κορινθίας και της
Φωκίδας. 
Όπως ανακοινώθηκε από το Σεισμολογικό Εργαστήριο του Πανεπιστημίου της Πάτρας,
η σεισμική εξέλιξη παρακολουθείται συστηματικά. 
Νωρίτερα το Σεισμολογικό Εργαστήριο κατέγραψε πέντε σεισμικές δονήσεις στο
Ιόνιο με το ίδιο επίκεντρο κοντά στις νησίδες Στροφάδια. 
Η μεγαλύτερη δόνηση είχε μέγεθος 5,1 βαθμούς της κλίμακας Ρίχτερ και
σημειώθηκε το βράδυ του Σαββάτου, ενώ λίγο αργότερα έγινε μία ακόμα μεγέθους
4,7 βαθμών. 
Όπως δήλωσαν οι σεισμολόγοι στην Πάτρα, «οι σεισμικές δονήσεις στο Ιόνιο δεν
εμπνέουν καμία ανησυχία».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17253N153</ED>
<ID>
ID:304153

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N15&aa=3</URL></REF>


Article

<CATEGORY>vin06</CATEGORY>

 <H2>Καλούνται από τα ΚΤΕΟ
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του νομού Αττικής αυτήν την εβδομάδα: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΟΤ
7001 μέχρι ΥΟΤ 9999. 
Εξάλλου, την εβδομάδα από 4 Φεβρουαρίου μέχρι 8 Φεβρουαρίου θα περάσουν από
ΚΤΕΟ τα αυτοκίνητα με τους αριθμούς: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΙ
1000 μέχρι ΥΕΙ 4000. 
Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο. 
Κατά τον έλεγχο πρέπει, επίσης, να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17253N154</ED>
<ID>
ID:304184

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N15&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΑΛΕΞΑΝΔΡΑ ΜΗΤΣΟΤΑΚΗ
</H2><H4>Όχι χρήματα στα παιδιά των φαναριών
</H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΕΠΙΚΕΦΑΛΗΣ ΤΗΣ ΜΗ ΚΥΒΕΡΝΗΤΙΚΗΣ ΟΡΓΑΝΩΣΗΣ ACTION AID HELLAS

Η κ. Αλεξάνδρα Μητσοτάκη αποφεύγει - αν και δύσκολο - να δώσει χρήματα στα
παιδιά των φαναριών. Πιστεύει ότι έτσι δεν βοηθά τα παιδιά, αλλά όσους τα
εκμεταλλεύονται. Αντιθέτως, δίνει την ψυχή της για να αποκτήσει η ελληνική
Action Aid άλλους 4.000 αναδόχους και μέλη. Σήμερα 13.000 παιδιά στην Ινδία,
το Νεπάλ, την Γκάνα και σε άλλες χώρες του Τρίτου Κόσμου ζουν με τα 22 ευρώ
τον μήνα των Ελλήνων αναδόχων τους. 
Όσο για το Ολυμπιακό Κίνημα, θα το στήριζε αν πίστευε πως τοποθετεί τον
άνθρωπο στο κέντρο της ιδέας του Ολυμπισμού... 
Είναι οι μη κυβερνητικές οργανώσεις τα κόμματα του μέλλοντος; 
Δεν το νομίζω, τα συμπληρώνουν αλλά σίγουρα δεν τα αντικαθιστούν. 
Ο πατέρας και η αδελφή σας είναι ενεργοί πολιτικοί... εσείς πώς ξεφύγατε; 
Ξέφυγα... δεν μου πέρασε ποτέ από το μυαλό. 
Η πολιτική επηρεάζει το έργο σας; 
Σίγουρα, γιατί πάνω απ' όλα η καταπολέμηση της φτώχειας σε παγκόσμιο επίπεδο
είναι θέμα πολιτικό. Ισχύει όμως και το αντίστροφο, ότι οι ΜΚΟ, σαν την Action
Aid, επηρεάζουν την πολιτική. 
Γιατί; 
Γιατί στο τέλος - τέλος, η κατανομή του παγκόσμιου πλούτου είναι πρώτα απ' όλα
θέμα πολιτικό. 
«Θέλω να αλλάξω τον κόσμο»: Τι θα αλλάζατε; 
Πολλά, θα μου έφτανε όμως αν η καλή πλευρά κάθε ανθρώπου μπορούσε να εκφραστεί
περισσότερο. 
Μία πολιτική απόφαση που θα εξομάλυνε τη φτώχεια στον Τρίτο Κόσμο; 
Η παραγραφή του χρέους των φτωχότερων χωρών του κόσμου. 
Γιατί δεν λαμβάνεται; 
Γιατί η καταπολέμηση της φτώχειας είναι ένα πρόβλημα μακροπρόθεσμο και
παγκόσμιο, ενώ οι κυβερνήσεις μας εκλέγονται για 4 χρόνια και παγκόσμια
διακυβέρνηση δεν υπάρχει! 
Action Aid στην Ελλάδα: απολογισμός. 
Ελπίδα και βελτίωση ζωής για δεκάδες χιλιάδες ανθρώπους στην Αιθιοπία, την
Γκάνα, την Ινδία και το Νεπάλ, χάρη στη γενναιοδωρία των Ελλήνων. 
Τι σημαίνει να είσαι μέλος της Action Aid Ελλάς; 
Το μέλος με 44 ευρώ τον χρόνο (σε αντίθεση με τα 22 ευρώ τον μήνα της
Αναδοχής) στηρίζει γενικότερα το έργο μας και συμμετέχει στην ιδέα της ανάγκης
να καταπολεμηθεί η φτώχεια. 
Και πόσους αναδόχους έχετε; 
Δεκατρείς χιλιάδες παιδιά έχουν Έλληνα ανάδοχο. 
Ποιος ο στόχος σας για το 2002; 
Τέσσερις χιλιάδες καινούργιες αναδοχές και άλλα τόσα νέα μέλη. 
Η καμπάνια για τα παιδιά του Αφγανιστάν; 
Προσετέθη στα προγράμματα αναδοχής και την αποκαλέσαμε «Κίνηση Ζωής» μια και
κινδυνεύει και η ζωή ακόμη αυτών των παιδιών από το κρύο και από την πείνα. 
Πήγατε; 
Δεν πήγα αλλά δεν το αποκλείω. 
Για ποιο λόγο θα αφήνατε την Action Aid: 
Αν έβρισκα έναν τρόπο να βοηθήσω να ακουστεί ακόμα πιο δυνατά, πιο
αποτελεσματικά η φωνή όσων πιστεύουν στην απόλυτη ανάγκη να καταπολεμηθεί η
φτώχεια σε παγκόσμιο επίπεδο, θα το έκανα. 
Επόμενη καμπάνια στην Αργεντινή; 
Σίγουρα όχι. Η Αργεντινή είναι μια χώρα με υποδομή, πλούτο και δυνατότητες και
η κρίση που περνά δεν έχει καμία σχέση με τα προβλήματα που γνωρίζουν οι
φτωχότερες χώρες του κόσμου. 
Όταν βλέπετε ένα παιδί να ζητιανεύει στα αθηναϊκά φανάρια; 
Προσπαθώ να μη δώσω, γιατί ξέρω ότι δίνοντας δεν βοηθάω τα παιδιά αυτά, αλλά
κάποιους που τα χρησιμοποιούν και ενδεχομένως τα κακομεταχειρίζονται. 
Τι οδηγεί τους ανθρώπους στη σκληρότητα απέναντι στα παιδιά; 
Το ίδιο αναρωτιέμαι συχνά κι εγώ. 
Ως λαός μας συγκινεί περισσότερο ένα παιδάκι που πεινάει στην Γκάνα ή στην
Πλατεία Βάθη; 
Δεν είμαι σίγουρη. Οι Έλληνες έχουν μεγάλη καρδιά και βοηθούν εύκολα και εδώ
και εκεί... 
Η φιλανθρωπία είναι life style; 
Θα έλεγα ότι είναι ο τρόπος που λειτουργεί το σύστημα της επικοινωνίας και της
δημοσιότητας που μας βάζει σε τέτοια διλήμματα όταν «επώνυμοι» ασχολούνται με
φιλανθρωπικές δραστηριότητες. Πάντως, ανεξάρτητα από τα κίνητρα καθενός,
πιστεύω πως είναι καλύτερα να γίνονται ορισμένα πράγματα παρά να μη γίνονται. 
Το Ολυμπιακό Κίνημα σας συγκινεί; 
Αν ήμουν απόλυτα σίγουρη ότι ο άνθρωπος παραμένει στο κέντρο αυτής της μεγάλης
ιδέας, ναι. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17253N161</ED>
<ID>
ID:304092

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο παππούς δεν ήταν σπίτι
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Ήταν σαφώς, σαφέστατα, «άτομο τρίτης ηλικίας», τα λιγοστά πια μαλλιά του τον
κατέτασσαν αναμφιβόλως στους φαλακρούς ­ εν ολίγοις έδειχνε τύπος
χαρακτηριστικός της πολυθρόνας μπροστά στην τηλεόραση, με την πιτζάμα και τις
παντούφλες, άντε και με το γιαουρτάκι ανά χείρας, να τρώει το βραδινό του και
να χαζεύει το «κουτί». Αμ δε. Ο παππούς δεν ήταν σπίτι. Το γλεντούσε, βράδυ
Σαββάτου, στην επαρχιακή ­ πλην συμπαθέστατη ­ συνεστίαση, συχνά μονοπωλώντας
με την ντάμα του την πίστα. Ευλύγιστος και αεράτος, ξεκίνησε με ρυθμούς
«τάνγκο πασιόν» παρασύροντας σε δύσκολες φιγούρες την παρτενέρ του, συνέχισε
με νεανικό στροβιλισμό όλο το χορευτικό ρεπερτόριο της ορχήστρας, σήκωσε από
τα τραπέζια τους διστακτικούς συνομηλίκους του και τους ενθάρρυνε,
συναγωνίστηκε με νεαρούς και νεαρές δίχως να κουραστεί κατ' ελάχιστο και
συγκέντρωσε θαυμασμό και ζήλεια από πολλούς νεωτέρους. Το ευχαριστήθηκε, όπως
είθισται να λέγεται. Αλλωστε, το χαμόγελο δεν έλειψε από το πρόσωπό του ούτε η
σπιρτάδα από τις κινήσεις του. 
Καθόμασταν και τον χαζεύαμε οι της μέσης ηλικίας, που έχουμε εδώ και χρόνια
τις αναστολές μας, «μεγάλοι άνθρωποι, να μη ρεζιλευτούμε κιόλας...». Όμως, ο
παππούς δεν ρεζιλεύτηκε, δεν κάθησε ξεφυσώντας στην καρέκλα μετά το πρώτο
πεντάλεπτο, αντιθέτως μάς έδειχνε με τον τρόπο του πως το να αντλείς χαρά δεν
είναι θέμα ηλικίας, αλλά διάθεσης και μόνο. Και δεν μπορώ να φαντασθώ πως ο
άνθρωπος αυτός δεν είχε ­ όπως όλοι ­ έγνοιες ή ακόμη τα συνηθισμένα πονίδια
της ηλικίας, γιατί δεν έμοιαζε με βιονικό ηλικιωμένο, ένας άνθρωπος
συνηθισμένος ήταν, αλλά αποφασισμένος να χαρεί. «Έχει πασχαλιά στο μυαλό του»,
είπε η Μαίρη και μας ξάφνιασε. Είχε μάλλον τη γνώση πως η χαρά είναι φυσική
ανάγκη, ένα αίσθημα καθημερινό και όχι υψιπετές, αναλώσιμο και όχι βεβαίως
συνέπεια βαθύτατου στοχασμού. Είναι θέμα στιγμής και ζωής. Αλλά το ξεχνάμε.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17253N162</ED>
<ID>
ID:304145

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Αναίσθητα συλλογικά δεδουλευμένα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Πενήντα χιλιάδες το κεφάλι για ονόματα μαθητών της Β΄ Λυκείου. Γιατί τόσα
πολλά; Εγώ τα δίνω τσάμπα τα ονόματα των παιδιών μου, κι από την Πρώτη
Γυμνασίου μάλιστα. Ξέρω απ' έξω και τον Ταχυδρομικό Κώδικα, πράγμα σπάνιο.
Βομβαρδίστε με, σας παρακαλώ, εγκαίρως με διαφημιστικά φυλλάδια φροντιστηρίων,
ΙΕΚ, αγγλικών Πανεπι-στημίων, γαλλικών κολεγίων, εκπαι-δευτικών κέντρων,
πλημμυ-ρίστε με με ονόματα δασκάλων, καθηγη-τών, τα βιογραφικά τους συνημμένα
και φωτογραφίες, να δω αν είναι συμπαθητικοί. Και μη λυπηθείτε να βάλετε τις
τιμές παραπλεύρως. Να ξέρουμε. Να οραματιστούμε. Να προετοιμάσουμε το έδαφος.
Να έχουμε τον χρόνο να συγκρίνουμε, και να διακρίνουμε. Περνάει τόσο γρήγορα ο
καιρός σ' αυτές τις τάξεις. Μέχρι να μάθεις τρεις φορές τη Μάχη του Μαραθώνα,
από νήπιο έφτασες σε ηλικία στράτευσης. Στείλτε τα φυλλάδια και, αν επιμένετε,
δώστε μου και τις πενήντα χιλιάδες. Θα τις ξεπληρώσω στο πολλαπλάσιο σε
δίδακτρα, παραδίδακτρα, βοηθήματα, ιδιαίτερα, ινστιτούτα, φροντιστήρια, ωδεία.
Αγόγγυστα, απαραπόνετα, αβάδιστα, με το κεφάλι ψηλά και το χαμόγελο στα χείλη.
Γιατί είναι κακό να μάθουμε; Ευαίσθητο προσωπικό δεδομένο οι ενοχές απέναντι
στα παιδιά που μεγαλώνουν; Δεν είναι. Συλλογικό είναι, δεδομένο είναι,
ευαίσθητο δεν είναι. Προϊόν αναισθησίας, ναι, αλλά όχι δικής μου. Ούτε και της
γειτόνισσας με τις δυο κόρες, που δουλεύει διπλά μεροκάματα για να πληρώνει το
φροντιστήριο και ψάχνει τρίτη δουλειά προσωρινή, για τα μαθήματα του γραμμικού
σχεδίου. Ας μάθει τουλάχιστον ποια είναι τα φτηνότερα, δεν της αξίζει αυτή η
γνώση; Η ανάγκη κραυγάζει, τα ευαίσθητα δεδομένα μάς μάραναν; Μήπως τη φασαρία
την κάνουν αυτοί που ξέρουν τις καλές διευθύνσεις και θέλουν να τις κρατήσουν
για τον εαυτό τους;
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17253N163</ED>
<ID>
ID:304179

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N16&aa=3</URL></REF>


Article

<CATEGORY>vin07</CATEGORY>

 <H2>Γυναίκα - καμικάζι
</H2><H4>Διογκώνεται ο κύκλος των επιθέσεων αυτοκτονίας
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Η χαίνουσα πληγή που λέγεται Μέση Ανατολή δεν λέει να κλείσει. Εν όψει της
νέας αμερικανικής στάσης που σκληραίνει προς τους Παλαιστινίους, ο φαύλος
κύκλος των επιθέσεων αυτοκτονίας και των Ισραηλινών «αντιποίνων», μοιάζει να
διογκώνεται. 
Η διαμαρτυρία. Νεαρή Παλαιστίνια διαδηλώνει κατά του Ισραήλ στην Βηθλεέμ

Χθες, στη Δυτική Ιερουσαλήμ, δύο άνθρωποι σκοτώθηκαν και περισσότεροι από 110
τραυματίστηκαν. Θα μπορούσε να ήταν μία ακόμα τραγική επίθεση αυτοκτονίας.
Μόνο που αυτήν τη φορά ο καμικάζι ήταν, για πρώτη φορά, γυναίκα. Μια νεαρή
Παλαιστίνια. 
Ένας 81χρονος Ισραηλινός και μία γυναίκα - η φερομένη ως δράστις - είναι οι
νεκροί της χθεσινής δολοφονικής επίθεσης που πραγματοποιήθηκε στο κέντρο της
Ιερουσαλήμ. Οι αρχές πιστεύουν πως η νεαρή Παλαιστίνια είναι αυτή που
πυροδότησε τη δολοφονική βόμβα. Σύμφωνα με τον τηλεοπτικό σταθμό του Λιβάνου
Αλ Μανάρ, που ελέγχεται από τη Χεζμπολάχ, η δράστις είναι η Σινάζ Αμούρι,
φοιτήτρια, από τη Ναμπλούς. 
Από το σημείο της έκρηξης, ένα κατάστημα παπουτσιών στην οδό Τζάφα (τον βασικό
εμπορικό δρόμο της Ιερουσαλήμ), μεταφέρθηκαν περισσότεροι από 110 τραυματίες -
ορισμένοι νοσηλεύονται σε κρίσιμη κατάσταση και πολλοί είναι αυτοί που έπαθαν
σοκ από την επίθεση αυτοκτονίας. 
Οι ευθύνες

Καμία οργάνωση δεν έχει αναλάβει, μέχρι στιγμής, την ευθύνη, την οποία το
Ισραήλ έσπευσε να αποδώσει γενικώς στην Παλαιστινιακή Αρχή. «Ο Αραφάτ
ενθαρρύνει την τρομοκρατία, στέλνει επιτιθέμενους στην Ιερουσαλήμ», είπε ο
Ραανάν Γκισίν, εκπρόσωπος της ισραηλιής κυβέρνησης. Προανήγγειλε επίσης την
πραγματοποίηση αντιποίνων κατά των Παλαιστινίων. Εν μέσω αλληλοκατηγοριών της
Παλαιστινιακής Αρχής και της ισραηλινής κυβέρνησης για την πολύνεκρη επίθεση
και μετά την κατηγορηματική διάψευση της Παλαιστινιακής Αρχής ότι έχει σχέση
με το συμβάν αυτό, ο μόνος Άραβας υπουργός της κυβέρνησης συνασπισμού του
Ισραήλ παραιτήθηκε, ενώ εκκρεμούν εις βάρος του κατηγορίες για διαφθορά. 
Πρόκειται για τον άνευ χαρτοφυλακίου υπουργό Σαλάχ Ταρίφ, ο οποίος ήταν
αρμόδιος για τις αραβικές υποθέσεις. 
Ο Ταρίφ κατηγορείται ότι παραποιήθηκαν, κατ'εντολήν του, επίσημα έγγραφα, με
σκοπό να εξασφαλιστεί η παραμονή στο Ισραήλ Παλαιστίνιου φίλου του. 
Μεγάλη ικανοποίηση προκαλεί στην ισραηλινή πλευρά η νέα «σκληρή» στάση των
ΗΠΑ προς τους Παλαιστινίους. Τα επικριτικά λόγια με τα οποία, την Παρασκευή,
αναφέρθηκε ο Αμερικανός πρόεδρος Τζορτζ Μπους στον Γιάσερ Αραφάτ, ικανοποίησαν
το Ισραήλ. 
Χθες, Ισραηλινοί αξιωματούχοι απηύθυναν έκκληση για την επιβολή αμερικανικών
κυρώσεων κατά του Παλαιστίνιου ηγέτη και της Παλαιστινιακής Αρχής, ενώ και ο
Ισραηλινός πρόεδρος Μοσέ Κατσάβ δήλωσε ότι ο Παλαιστίνιος ηγέτης Γιάσερ Αραφάτ
«ενθαρρύνει τις επιθέσεις και τους προσδίδει μια νομιμότητα». 
Ο δε Αμερικανός μεσολαβητής Άντονι Ζίνι, ο οποίος βρίσκεται στις ΗΠΑ και δεν
αναμένεται να επιστρέψει σύντομα στη Μέση Ανατολή, χαρακτήρισε την
Παλαιστινιακή Αρχή «μαφία» και τον Γιάσερ Αραφάτ «αρχι-νονό» κατά τη διάρκεια
ιδιωτικού δείπνου, το περασμένο Σάββατο. Αντίθετα, ο Αμερικανός απεσταλμένος
μίλησε με κολακευτικά λόγια για τον Ισραηλινό πρωθυπουργό Αριέλ Σαρόν, και
τόνισε ότι πιστεύει πως με τον Αραφάτ δεν υπάρχει η παραμικρή πιθανότητα να
βρεθεί πολιτική λύση. 
Αυτήν τη «σκληρή γραμμή», την οποία οι ΗΠΑ φαίνεται να ακολουθούν έναντι των
Παλαιστινίων, επιβεβαίωσε αργά χθές το βράδυ και ο αντιπρόεδρος των Ηνωμένων
Πολιτειών Ρίτσαρντ Τσέινι, λέγοντας ότι είναι πλέον βέβαιον πως ο Παλαιστίνιος
ηγέτης εμπλέκεται στην υπόθεση της διακίνησης των όπλων που ανακαλύφθηκαν στις
αρχές του μήνα, επάνω στο πλοίο «Καρίν Α». 
Θέμα αξιοπιστίας

Σε ερώτηση μάλιστα, πώς δικαιολογείται το γεγονός ότι ο Αραφάτ, σε επιστολή
του προς τον πρόεδρο των ΗΠΑ, είχε αρνηθεί οποιαδήποτε εμπλοκή του στην
υπόθεση, ο Τσέινι απάντησε: «Ξέρουμε ότι πλέον δεν είναι αξιόπιστος». 
Θεωρείται λοιπόν βέβαιο, ότι το αργότερο στις 7 Φεβρουαρίου - ημέρα συνάντησης
του Αμερικανού προέδρου με τον Αριέλ Σαρόν - οι ΗΠΑ θα ανακοινώσουν τις
αποφάσεις τους σχετικά με τη διακοπή των σχέσεών τους με τον Αραφάτ, την
επιβολή κυρώσεων στην Παλαιστινιακή Αρχή, την οριστική ανάκληση του Ζίνι, την
προσθήκη των προσωπικών δυνάμεων ασφαλείας του Αραφάτ στον κατάλογο των
τρομοκρατικών οργανώσεων, ενδεχόμενα τα οποία όλα εξετάζονται στην Ουάσιγκτον. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17253N571</ED>
<ID>
ID:304038

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N57&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Είναι πιο ασφαλές σήμερα το Ισραήλ;
</H2>
«Ο κόσμος μας στενεύει, αναγκάζοντάς μας να διασχίσουμε το τελευταίο πέρασμα.
Και κομματιάζουμε τα πόδια μας για να περάσουμε». Αυτό έγραφε ο Παλαιστίνιος
ποιητής Μαχμούντ Νταρουίς λίγο μετά την έξοδο της Οργάνωσης για την
Απελευθέρωση της Παλαιστίνης από τη Βηρυτό, τον Αύγουστο του 1982. «Πού θα
πάμε ύστερα από τα τελευταία σύνορα, πού θα 'πρεπε να πετούν τα πουλιά ύστερα
από τον τελευταίο ουρανό;»... 
Είκοσι χρόνια μετά, αυτό που συνέβη στους Παλαιστινίους στον Λίβανο συμβαίνει
σήμερα στην ίδια την Παλαιστίνη. Από τον περασμένο Σεπτέμβριο, όταν άρχισε η
ιντιφάντα του Αλ Άκσα, οι Παλαιστίνιοι έχουν απομονωθεί από τον ισραηλινό
στρατό. Κανένας, είτε νέος ή γέρος, είτε είναι άρρωστος ή πεθαίνει, είτε είναι
γυναίκα σε κατάσταση εγκυμοσύνης, μαθητής ή γιατρός, δεν μπορεί να μετακινηθεί
αν προηγουμένως δεν έχει περάσει ώρες στα οδοφράγματα, τα επανδρωμένα με
αγενείς και σκόπιμα ταπεινωτικούς Ισραηλινούς στρατιώτες. Έχει γράψει κανείς
από τους αναρίθμητους ξένους δημοσιογράφους που καλύπτουν την κρίση, γι'
αυτούς τους αποκτηνωμένους νέους Ισραηλινούς στρατευμένους που εκπαιδεύτηκαν
με κύριο στρατιωτικό τους καθήκον να τιμωρούν τους Παλαιστίνιους πολίτες;
Πιστεύω πως όχι. Το Ισραήλ πραγματοποιεί παράνομη στρατιωτική κατοχή από το
1967. Κάθε Δυτικός ειδήμων ή αξιωματούχος πρέπει να αναρωτηθεί πώς η
παραγνώριση του γεγονότος της κατοχής μπορεί να επιτρέψει τον τερματισμό της
τρομοκρατίας. 
Το μεγάλο λάθος του Αραφάτ, αποτέλεσμα απογοήτευσης και κακών συμβουλών, ήταν
το να προσπαθήσει να κάνει μια συμφωνία για την κατοχή - γι' αυτό και
εξουσιοδότησε τις «ειρηνευτικές» συνομιλίες μεταξύ γόνων δύο διαπρεπών
παλαιστινιακών οικογενειών και της Μοσάντ το 1992, στην Αμερικανική Ακαδημία
Τεχνών και Επιστημών στο Κέιμπριτζ. Οι συνομιλίες αυτές επικεντρώθηκαν στην
ασφάλεια των Ισραηλινών - τίποτα δεν ελέχθη για την ασφάλεια των
Παλαιστινίων... 
Ελάχιστα κέρδισε το Ισραήλ. Το σφάλμα του ήταν ότι φαντάστηκε πως,
εγκλωβίζοντας τον Αραφάτ και την παρέα του σε ατέρμονες συζητήσεις και μικρές
παραχωρήσεις, θα αποσπούσε μια διάθεση γενικής αδράνειας από τους
Παλαιστινίους. Όλες οι πολιτικές επιλογές που έχει κάνει το Ισραήλ μέχρι
σήμερα, το έχουν βλάψει. Αναρωτηθείτε: Είναι περισσότερο ασφαλές και αποδεκτό
σήμερα απ' ό,τι ήταν 10 χρόνια πριν; Μπορεί ο πόλεμος φθοράς που διεξάγει
σήμερα να είναι περισσότερο επιτυχής από εκείνον που έχασε στον Λίβανο; 
Ο Edward Said είναι συγγραφέας και καθηγητής Αγγλικής και Συγκριτικής
Λογοτεχνίας στο Πανεπιστήμιο Κολούμπια στις ΗΠΑ. Το κείμενό του δημοσιεύθηκε
στο «London Review of Books».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17253N572</ED>
<ID>
ID:304147

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N57&aa=2</URL></REF>


Article

<CATEGORY>vin07</CATEGORY>

 <H2>Δεν τον προδίδουν
</H2><H4>Οι πρώην συνεργάτες του Μιλόσεβιτς αρνούνται να καταθέσουν
</H4>
Η πιο σημαντική δίκη της Ευρώπης για εγκλήματα πολέμου μετά τη Νυρεμβέργη,
η δίκη του Σλόμπονταν Μιλόσεβιτς, βρίσκεται στα πρόθυρα της κατάρρευσης. Και
αυτό διότι οι πρώην «σύντροφοί» του αρνούνται να καταθέσουν εναντίον του. 
Στη Χάγη. Οι πρώην «σύντροφοι» του Μιλόσεβιτς δεν δέχονται να καταθέσουν
εναντίον του

«Είμαστε έτοιμοι. Δεν έχουμε πρόβλημα με την υπόθεση του Κοσσυφοπεδίου»,
υποστήριξε την περασμένη Παρασκευή η Φλόρενς Χάρτμαν, εκπρόσωπος της Κάρλα
Ντελ Πόντε, της εισαγγελέως του Διεθνούς Ποινικού Δικαστηρίου (ΔΠΔ) της Χάγης.
Παραδέχθηκε, βέβαια, ότι το δικαστήριο μπορεί να αποφασίσει προσεχώς να
αναβάλει την έναρξη της δίκης, που έχει προγραμματιστεί για τις 12
Φεβρουαρίου. Ως «άλλοθι» της πιθανής αναβολής, όμως, επικαλέστηκε το αίτημα
που υπέβαλε και πάλι η εισαγγελική αρχή, παρά την πρώτη άρνηση του δικαστή
Ρίτσαρντ Μέι, για συγχώνευση των τριών κατηγορητηρίων που έχουν σχηματιστεί
εναντίον του Μιλόσεβιτς, για εγκλήματα πολέμου στο Κοσσυφοπέδιο, την Κροατία
(1991-1995) και τη Βοσνία (1992-1995), και τη διεξαγωγή μίας και μοναδικής
δίκης: μια νέα ακρόαση έχει προγραμματιστεί για την Τετάρτη κι αν το αίτημα
γίνει (αυτή τη φορά) αποδεκτό, θα χρειαστεί «περισσότερος χρόνος
προετοιμασίας». 
Η αλήθεια είναι, όμως, ότι η δίκη για το Κοσσυφοπέδιο έχει μία βασική
αδυναμία: οι μαρτυρίες στις οποίες βασίζεται προέρχονται αποκλειστικά από
Δυτικούς αξιωματούχους που βρίσκονταν στην περιοχή προτού ξεκινήσουν οι
ΝΑΤΟϊκοί βομβαρδισμοί, τον Μάρτιο του 1999, και από αλβανόφωνους που υπέστησαν
διωγμούς από το καθεστώς του Μιλόσεβιτς. Η αξιοπιστία κάποιων από αυτές τις
μαρτυρίες είναι αμφισβητήσιμη διότι συνελλέγησαν από αξιωματούχους δυτικών
μυστικών υπηρεσιών και όχι από τους ερευνητές του ΔΠΔ. 
Οι πρώην στενοί συνεργάτες του Μιλόσεβιτς θα μπορούσαν να παράσχουν τα
«απόντα» κομμάτια του παζλ. Μια ομάδα δικαστών του ΔΠΔ, με επικεφαλής τον
Βρετανό δικαστή Τζόφρι Νάις, ταξίδεψαν την περασμένη εβδομάδα στο Βελιγράδι
και επισκέφθηκαν αρκετούς από αυτούς στις φυλακές όπου κρατούνται ή στο σπίτι
τους προκειμένου να τους «πείσουν» να καταθέσουν στη δίκη. Όμως, σύμφωνα με
πληροφορίες από το Βελιγράδι, επέστρεψαν με... άδεια χέρια. 
Κάποιες άλλες πηγές, πάντως, αυτή τη φορά από το Σαράγεβο, θέλουν τον πλέον
καταζητούμενο για εγκλήματα πολέμου στη Βοσνία-Ερζεγοβίνη, τον Ράντοβαν
Κάρατζιτς, να συλλαμβάνεται «πιθανόν» στο άμεσο μέλλον - έξι χρόνια μετά τον
τερματισμό του εμφυλίου πολέμου. Σύμφωνα με πληροφορίες των βοσνιακών μυστικών
υπηρεσιών, 300 Αμερικανοί κομάντος έχουν φθάσει τον τελευταίο καιρό στη Βοσνία
με αποκλειστική αποστολή τη σύλληψη του Κάρατζιτς. Τα μέτρα ασφαλείας στη
μεθόριο της Βοσνίας με το Μαυροβούνιο, από όπου και κατάγεται ο Κάρατζιτς,
έχουν ενισχυθεί σημαντικά. Οι δρόμοι στο Σαράγεβο έχουν γεμίσει από αφίσες του
Στέιτ Ντιπάρτμεντ που «προσφέρουν» αμοιβή πέντε εκατομμυρίων δολαρίων σε
όποιον δώσει πληροφορίες που θα οδηγήσουν στη σύλληψη τόσο του Κάρατζιτς όσο
και του στρατηγού Ράτκο Μλάντιτς, του αρχηγού των ενόπλων δυνάμεων των Σέρβων
της Βοσνίας. «Είναι ολοφάνερο ότι κάτι γίνεται», σχολίασε διπλωματική πηγή στο
Σαράγεβο. «Απλώς δεν γνωρίζουμε τι ακριβώς». <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17253N581</ED>
<ID>
ID:304039

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N58&aa=1</URL></REF>


Article

<CATEGORY>vin07</CATEGORY>

 <H2>Διχάζουν Πάουελ και Μπους οι αιχμάλωτοι Ταλιμπάν
</H2>
Σε νέα κόντρα οδεύουν οι σχέσεις Μπους - Πάουελ, μετά την πρωτοβουλία του
Αμερικανού υπουργού Εξωτερικών να ζητήσει να αναγνωριστούν ως αιχμάλωτοι
πολέμου οι Ταλιμπάν που κρατούνται στην Κούβα. 
Ο Αμερικανός υπουργός Εξωτερικών Κόλιν Πάουελ ζήτησε από τον πρόεδρο Μπους να
επανεξετάσει σχετική απόφασή του και να αποδεχθεί τον χαρακτηρισμό των
κρατουμένων στη βάση Γκουαντάναμο Ταλιμπάν ως αιχμαλώτων πολέμου. «Ο υπουργός
Εξωτερικών έχει ζητήσει να αναθεωρήσετε αυτή την απόφαση», αναφέρεται σε
μνημόνιο του συμβούλου του Λευκού Οίκου Αλμπέρτο Γκονζάλες προς τον πρόεδρο
Μπους, σύμφωνα με την αμερικανική εφημερίδα «Ουάσιγκτον Τάιμς». Πάντως, πριν
ακόμη απαντήσει ο πρόεδρος Μπους, ο υπουργός Άμυνας Ντόναλντ Ράμσφελντ
απέκλεισε χθες ένα τέτοιο ενδεχόμενο. 
Η αμερικανική κυβέρνηση έχει αρνηθεί τον χαρακτηρισμό του «αιχμαλώτου πολέμου»
για τα 158 μέλη των Ταλιμπάν και της Αλ Κάιντα που κρατούνται στην αμερικανική
βάση Γκουαντάναμο, ο οποίος θα τους έδινε ορισμένα δικαιώματα με βάση τη
Συνθήκη της Γενεύης.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17253N582</ED>
<ID>
ID:304102

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N58&aa=2</URL></REF>


Article

<CATEGORY>vin07</CATEGORY>

 <H2>Πέθανε ο λέων της Καμπούλ </H2>
Κοραλλένιος. Ο Μαργιάν με τον φύλακά του Σεράκ Ομάρ

Σε βαθιά γεράματα πέθανε προχθές το μοναδικό λιοντάρι του Αφγανιστάν. Κουτσός,
σχεδόν τυφλός και χωρίς δόντια, ο Μαργιάν, του οποίου το όνομα σημαίνει
«κοραλλένιος», είχε γίνει το σύμβολο της καταστροφής του Αφγανιστάν. 
«Τις τελευταίες ημέρες δεν έτρωγε και το πρωί τον βρήκα νεκρό στο κλουβί του»,
δήλωσε ο Σεράκ Ομάρ, ο φύλακας του ζωολογικού κήπου της Καμπούλ, που φρόντιζε
τον Μαργιάν τα τελευταία οκτώ χρόνια. «Ήταν πολύ γέρος, κάποια στιγμή θα
έφευγε». Το λιοντάρι είχε στείλει πριν από 38 χρόνια η Γερμανία ως δώρο στο
Αφγανιστάν. Ο Μαργιάν αποδείχθηκε ένας βετεράνος κατοχών, πραξικοπημάτων και
πολέμων. 
Η Παγκόσμια Ένωση για την Προστασία των Ζώων είχε στείλει τον περασμένο μήνα
ομάδα ειδικών κτηνιάτρων για να περιθάλψει τον Μαργιάν και τα ζώα που είχαν
απομείνει στον ζωολογικό κήπο της Καμπούλ. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17253N583</ED>
<ID>
ID:304150

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N58&aa=3</URL></REF>


Article

<CATEGORY>vin07</CATEGORY>

 <H2>Νοσοκομείο της ελπίδας
</H2>
Το χαμόγελο. Ο Τζον ΜακΚαμίσκι είναι υγιής

Ο Τζον ΜακΚαμίσκι δικαίως χαμογελά. Αφού βαρέθηκε να περιμένει σε λίστα
αναμονής του βρετανικού ΕΣΥ, ήλθε στη Θεσσαλονίκη και βρήκε την υγειά του.
Δηλαδή, υπεβλήθη σε επιτυχή επέμβαση στο γόνατο. Ήταν τυχερός, αφού ήταν ο
πρώτος Βρετανός ασθενής που χειρουργήθηκε στο υπερσύγχρονο Ευρωπαϊκό
Διαβαλκανικό Κέντρο της Θεσσαλονίκης, ένα από τα καλύτερα στον κόσμο, όπως
γράφει στο πρωτοσέλιδο θέμα της η χθεσινή «Ιντιπέντεντ». Το πρόβλημα,
προσθέτει η καλή εφημερίδα, είναι ότι θα δυσκολευτεί να πείσει τους
συμπατριώτες του πως αυτά συμβαίνουν στην Ελλάδα, μια χώρα που το «χαώδες
σύστημα δημόσιας υγείας της» το γνωρίζουν κάθε χρόνο 2,5 εκατομμύρια Βρετανοί τουρίστες...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17253N584</ED>
<ID>
ID:304182

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N58&aa=4</URL></REF>


Article

<CATEGORY>vin07</CATEGORY>

 <H2>Δυσφορία για Μπερλουσκόνι
</H2>
Με δυσφορία υποδέχονται σήμερα οι Ευρωπαίοι εταίροι του τον Σίλβιο
Μπερλουσκόνι στην πρεμιέρα του ως υπουργού Εξωτερικών, στη Σύνοδο των Υπουργών
Εξωτερικών της Ευρωπαϊκής Ένωσης, στις Βρυξέλλες. Ο Ιταλός πρωθυπουργός, ο
οποίος, μετά την παραίτηση του βετεράνου διπλωμάτη Ρενάτο Ρουτζέρο, ανέλαβε
και αρχηγός της ιταλικής διπλωματίας, προειδοποίησε τους εταίρους του ότι δεν
έχουν δικαίωμα να παρεμβαίνουν στην εσωτερική πολιτική της χώρας του. Τόσο η
αυτοκρατορική συμπεριφορά του Μπερλουσκόνι όσο και η συμμετοχή τού νεοφασίστα
αντιπροέδρου της ιταλικής κυβέρνησης Τζανφράνκο Φίνι στη συνέλευση για το
ευρωπαϊκό Σύνταγμα φέρνουν αμηχανία στους Ευρωπαίους. Πάντως, ο Γάλλος
υπουργός Παιδείας Τζακ Λανγκ δεν «μάσησε» τα λόγια του και με συνέντευξή του
στην εφημερίδα «Ρεπούμπλικα» επιτέθηκε κατά του Ιταλού πρωθυπουργού,
κατηγορώντας τον ότι επιχειρεί να αλώσει την παιδεία και τον πολιτισμό, τα
οποία αντιμετωπίζει μόνο ως εμπορεύματα. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17253N585</ED>
<ID>
ID:304199

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N58&aa=5</URL></REF>


Article

<CATEGORY>vin07</CATEGORY>

 <H2>Ο πόλεμος των σκυλιών
</H2><H4>Οργή των φιλόζωων εναντίον της παραδοσιακής κουζίνας της Νότιας Κορέας
</H4>
Η Νότιος Κορέα φιλοξενεί αυτό το καλοκαίρι το Μουντιάλ και οι φιλόζωοι σε
όλον τον κόσμο εντείνουν την εκστρατεία τους κατά της παράδοσης των Κορεατών
να τρώνε σκύλους. Αλλά οι προσπάθειές τους δεν είναι απρόσκοπτες. 
«Βοηθήστε με». Απεγνωσμένη η έκκληση του συμπαθέστατου τετράποδου, που
κινδυνεύει να καταλήξει σε κάποιο νοτιοκορεατικό καζάνι

Οι Νοτιοκορεάτες εντείνουν τη δική τους εκστρατεία και διαφημίζουν ένα κρέας
το οποίο θεωρούν τοπική νοστιμιά. Επικεφαλής των επικριτών είναι η Μπριζίτ
Μπαρντό, η Γαλλίδα ηθοποιός η οποία εδώ και πολλά χρόνια έχει αφιερωθεί στην
προστασία των ζώων. Οι φιλόζωοι υποστηρίζουν ότι οι σκύλοι εκτρέφονται σε
άθλιες συνθήκες και πως οι μέθοδοι σφαγής τους είναι εξαιρετικά επώδυνες.
Υποστηρίζουν επίσης ότι σκύλοι που είναι κατοικίδιοι απάγονται στον δρόμο για
να καλυφθεί η ακόρεστη ζήτηση για σκυλίσιο κρέας. 
Η Κορεατική Εταιρεία Προστασίας Ζώων έχει δημοσιεύσει συγκινητικές φωτογραφίες
στο Ίντερνετ. Μια σειρά 20 φωτογραφιών, υπό τον τίτλο «Από τη φάρμα των σκύλων
στο μπολ της σούπας», απεικονίζει τον κύκλο της ζωής ενός σκύλου που
εκτρέφεται για το κρέας του. Κάποιες από τις φωτογραφίες έχουν ληφθεί λαθραία.
Μια λεζάντα γράφει: «Αυτός ο σκύλος πείστηκε με χάδια να βγει από το κλουβί
του, το κρανίο του συνετρίβη και μετά η γούνα του αφαιρέθηκε με φωτιά. Αυτή
είναι η συνήθης διαδικασία». 
Στόχος των φιλόζωων είναι να υποχρεώσουν τη νοτιοκορεατική κυβέρνηση να
απαγορεύσει την πώληση σκυλίσιου κρέατος. Το εμπόριο αυτό αφορά γύρω στο ένα
εκατομμύριο σκύλους τον χρόνο, 6.000 εστιατόρια και 10% του πληθυσμού. 
Αλλά οι Νοτιοκορεάτες, οι οποίοι περηφανεύονται ότι είναι ένα έθνος που δεν
τρώει μόνο τους σκύλους, αλλά τους αγαπάει κιόλας, αντεπιτίθενται. 
Η κατανάλωση

Της εκστρατείας τους ηγείται ένας πανεπιστημιακός με το παρατσούκλι «Δρ
Σκυλίσιο Κρέας». Ο καθηγητής Γιονγκ-Γκέουν Αν, διατροφολόγος στο Κολέγιο
Τσουνγκτσέονγκ, έχει εκδώσει ένα βιβλίο 347 σελίδων στο οποίο υπερασπίζεται
αυτή την πρακτική. Το πόνημά του αυτό αναφέρεται στην ιστορία, στην ίδια την
πρακτική και στα οφέλη για την υγεία που κρύβει η κατανάλωση σκυλίσιου
κρέατος, έχει μεταφραστεί στα αγγλικά και περιλαμβάνει κεφάλαια με τίτλους
όπως «Αντίκρουση της αντίρρησης ως προς το βρώσιμον του κρέατος σκύλου»,
«Διατροφική αξία», «Ιατρική Δράση» και «Μύθοι και Όνειρα». 
«Η βρώση κρέατος σκύλου ανήκει στη διατροφική κουλτούρα της Κορέας, η οποία
έχει μακρά ιστορία», γράφει. «Η αμφισβήτηση του κατά πόσον είναι βρώσιμο το
κρέας του σκύλου δεν αξίζει δεύτερη σκέψη». Τις προάλλες επισήμανε ότι η βρώση
κρέατος σκύλου κάνει καλό στην υγεία, επειδή είναι πολύ πιο εύπεπτο από το
μοσχαρίσιο, το χοιρινό ή το κρέας του κοτόπουλου. «Το γεγονός αυτό και τα
χαμηλά επίπεδα χοληστερόλης καθιστούν το κρέας του σκύλου ιδανική τροφή για
ασθενείς που βρίσκονται στο στάδιο της ανάρρωσης». 
Πολλοί Νοτιοκορεάτες φαίνεται πως συμφωνούν. Πενήντα ιδιοκτήτες εστιατορίων
που προσφέρουν κρέας σκύλου συγκεντρώθηκαν την περασμένη Παρασκευή στη Σεούλ
για να συζητήσουν τη δημιουργία ενός οργανισμού ο οποίος θα διαφημίσει το
κρέας αυτό. Μέλη του νοτιοκορεατικού Κοινοβουλίου υποστηρίζουν ένα νομοσχέδιο
που θα νομιμοποιήσει την πώληση κρέατος σκύλου - προς το παρόν, οι συναλλαγές
αυτές συνιστούν «γκρίζα περιοχή» στη νοτιοκορεατική νομοθεσία - και θα
εξασφαλίσει ότι τα ζώα θα σκοτώνονται με πιο ανθρώπινες συνθήκες. Οι
Νοτιοκορεάτες είναι οργισμένοι από τις κατηγορίες ότι κακομεταχειρίζονται τα
κατοικίδιά τους. Επιμένουν πως ξέρουν τη διαφορά ανάμεσα στους κατοικίδιους
και τους σκύλους που εκτρέφονται για το κρέας τους και επισημαίνουν ότι
υπάρχουν αρκετά καφέ τα οποία προσφέρουν φαγητό και στους σκύλους, εκτός από
τους ιδιοκτήτες τους.

LINKS:

* www.koreananimals.org

* www.admh.org
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17253N591</ED>
<ID>
ID:304040

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N59&aa=1</URL></REF>


Article

<CATEGORY>vin07</CATEGORY>

 <H5>ΠΟΡΤΟ ΑΛΕΓΚΡΕ/ΦΟΡΟΥΜ </H5><H2>Να ζήσουμε μαζί, ίσοι και συγχρόνως διαφορετικοί
</H2><H4>Ο Αλέν Τουρέν μιλά στην Κίττυ Ξενάκη
</H4>
<AUTHOR>ΚΙΤΤΥ ΞΕΝΑΚΗ</AUTHOR>

' Αυτό που ονομάζουμε παγκοσμιοποίηση, αυτό που θέτουμε απέναντί μας ως στόχο,
δεν είναι αποκλειστικά η διεθνοποίηση των εμπορικών συναλλαγών. Είναι, πάνω
απ' όλα, η ιδεολογία στο όνομα της οποίας η οικονομία, ως παγκόσμια, πρέπει να
έχει προτεραιότητα επί της πολιτικής και κοινωνικής λογικής, οι οποίες
περιορίζονται στο εθνικό επίπεδο. 
Στις αρχές της δεκαετίας του 1990, αυτή η ιδεολογία της παγκοσμιοποίησης
απέκτησε πολλούς οπαδούς. Από το 1996-1997, όμως, γινόμαστε μάρτυρες μιας
διττής αντίδρασης: μιας αντίδρασης καταρχήν πνευματικής, διότι οι
οικονομολόγοι δεν πιστεύουν ότι η οικονομική ανάπτυξη κρίνεται κατ' ουσίαν από
το άνοιγμα του διεθνούς εμπορίου, και κατόπιν πολιτικής, διότι η αδυναμία των
χωρών και των κοινωνικών ομάδων ωθεί σε συμπεριφορές ρήξης που γίνονται ολοένα
και περισσότερο θεαματικές καίτοι διαθέτουν περιορισμένη πρακτική δυνατότητα. 
Αν θέλουμε να είμαστε ειλικρινείς, οφείλουμε να αναγνωρίσουμε ότι τα ΜΜΕ
προσέδωσαν στο κίνημα ή μάλλον στα κινήματα εναντίον της παγκοσμιοποίησης μία
σημασία που δεν θα είχαν λάβει ποτέ με βάση αποκλειστικά την ικανότητα δράσης
τους. Όχι ότι αυτό είναι κατακριτέο, τα κινήματα αυτά είναι και πρέπει να τα
θεωρούμε εξαιρετικά σημαντικά. Πρέπει, όμως, να έχουμε και συνείδηση των
δυσχερών συγκυριών που αντιμετωπίζουν. Δεν είναι και τόσο εύκολο να επικρίνει
κανείς τον δυτικό κόσμο την ώρα που ο Μπιν Λάντεν ή οι Ταλιμπάν μοιάζουν οι
πιο ορατοί εχθροί της Αμερικής. 
Η λύση γι' αυτά τα κινήματα θα είναι να ενισχύσουν το πολιτικό και κυρίως το
κοινωνικό τους περιεχόμενο, καθότι το κοινωνικό περιεχόμενο των διαμαρτυριών
παραμένει ασαφές. Μόνο με συγκροτημένο πρόγραμμα και συντονισμένη δράση θα
μπορέσουμε μια μέρα "να ζήσουμε μαζί, ίσοι και συγχρόνως διαφορετικοί". Κι εδώ
ακριβώς έγκειται η σημασία του Πόρτο Αλέγκρε και του 2ου Παγκόσμιου Κοινωνικού
Φόρουμ. 
Δυστυχώς, οι επαγγελματικές μου υποχρεώσεις θα με κρατήσουν μακριά από αυτό.
Είμαι βέβαιος, όμως, ότι η συνάντηση θα είναι εποικοδομητική. 
Θα ήθελα πάντως να προσθέσω κάτι ακόμη. Πριν από λίγες ημέρες έφυγε από κοντά
μας ο Πιερ Μπουρντιέ, αυτός ο μεγάλος ανθρωπολόγος και κοινωνιολόγος. Και
επειδή η συγκυρία ήταν τέτοια, ειπώθηκαν πολλά όσον αφορά τον ρόλο που έπαιξε
στην ιστορία των κινημάτων εναντίον της παγκοσμιοποίησης. Θα ήθελα να
επισημάνω, λοιπόν, ότι δεν μπορούμε να περιορίζουμε το έργο του σε αυτό τον
ρόλο. Η δουλειά του, που είναι τεράστια, έχει πολύ πιο θεωρητικά κέντρα και
μεγάλη συνοχή. 
Παρότι αναφέρθηκε, πράγματι, στα κοινωνικά κινήματα, ο Πιερ Μπουρντιέ υπήρξε η
κεντρική φυσιογνωμία της κριτικής κοινωνιολογίας και της ανάλυσης των
κοινωνικών ντετερμινισμών στη διάρκεια όλου του δεύτερου μισού του 20ού αιώνα.
Αυτό δεν πρέπει να το ξεχνάμε '. 
Ο Αλέν Τουρέν, ιστορικός, κοινωνιολόγος και συγγραφέας, είναι διευθυντής
του Κέντρου Κοινωνιολογικής Ανάλυσης και Παρέμβασης στην Ανωτάτη Σχολή
Κοινωνικών Σπουδών του Παρισιού και συγγραφέας πολυάριθμων βιβλίων.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17253N592</ED>
<ID>
ID:304103

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N59&aa=2</URL></REF>


Article

<CATEGORY>vin07</CATEGORY>

 <H5>ΧΑΝΣ ΜΑΓΚΝΟΥΣ ΕΝΤΣΕΝΣΜΠΕΡΓΚΕΡ
</H5><H2>Πρόσωπα </H2><H2>Για τους γκουρμέ της λογοτεχνίας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τι σχέση μπορεί να έχει η λογοτεχνία με τη γαστρονομία, τα βιβλία με τα
εστιατόρια, η λογοτεχνία με τον «Οδηγό Μισλέν» και τα περιζήτητα αστέρια του; 
Χανς Μάγκνους Εντσενσμπέργκερ. Σκίτσο του Φάμπιο Σιρόνι από την «Κοριέρε
ντέλα Σέρα»

Ποιητής, κριτικός, δημοσιογράφος, εκδότης, θεατρικός συγγραφέας, ο Χανς
Μάγκνους Εντσενσμπέργκερ είναι ένας διανοούμενος που απολαμβάνει τις
προκλήσεις. Στη Βενετία που βρέθηκε τις προάλλες για να μιλήσει σε συνέδριο με
τον Ουμπέρτο Έκο, διατύπωσε μια πρωτότυπη πρόταση. «Οι εκδοτικοί οίκοι», είπε,
«χρειάζονται ένα είδος Οδηγού Μισλέν, που να μετρά με αστέρια την ποιότητα των
εκδόσεών τους». 
Ένας οδηγός, λοιπόν, για τους γκουρμέ της λογοτεχνίας; Δεν ακούγεται άσχημα,
αν σκεφθεί κανείς τα βιβλία που αγοράζει και, αφού διαβάσει λίγες σελίδες,
τοποθετεί διά παντός στα ψηλότερα ράφια της βιβλιοθήκης του. Η
παγκοσμιοποίηση, λέει ο Εντσενσμπέργκερ στην «Κοριέρε», υφίσταται και στις
εκδόσεις και οι μεγάλοι εκδοτικοί όμιλοι περιλαμβάνουν στον προγραμματισμό
τους βιβλία γραμμένα βάσει ρετσέτας - προϊόντα ευρείας κατανάλωσης μάλλον,
παρά βιβλία ποιότητας. Όπως ακριβώς δίπλα στα εστιατόρια της haute cuisine
υπάρχουν και τα φαστ-φουντάδικα. Και ενώ όλοι γνωρίζουν και αποδέχονται ότι,
για παράδειγμα, ένα κοστούμι Αρμάνι είναι καλύτερης ποιότητας και γι' αυτό πιο
ακριβό από ένα κοστούμι πολυκαταστήματος, «τα βιβλία πωλούνται και αγοράζονται
σαν τη ζάχαρη, με το κιλό. Περιμένει κανείς ότι ένα των 800 σελίδων κοστίζει
περισσότερο από ένα των εκατό και αυτό είναι όλο... Μολονότι για να φάει ή να
ντυθεί κανείς καλά είναι διατεθειμένος να πληρώσει πολλά, για να διαβάσει
ζητάει να πληρώνει την ίδια τιμή για ένα χάμπουργκερ και για μια canard a
l'orange». 
Αλλά αυτό συμβαίνει επειδή του προσφέρεται η ίδια τιμή μάλλον και όχι επειδή
δεν θα αγόραζε ακριβότερα ένα εγγυημένα καλύτερο προϊόν. Ο Εντσενσμπέργκερ
διευθύνει τις εκδόσεις Die andere Bibliotek (η άλλη βιβλιοθήκη) και εκδίδει
δώδεκα τίτλους τον χρόνο με βάση τις προσωπικές του προτιμήσεις. Πηγαίνει στον
καλύτερο βιβλιοδέτη και φροντίζει με μεράκι το χαρτί, τους προλόγους, τα
εξώφυλλα των βιβλίων που επιλέγει, έτσι η τιμή τους είναι περίπου κατά 20%
υψηλότερη από τη μέση τιμή των βιβλίων στη Γερμανία. Και οι πωλήσεις πηγαίνουν
μια χαρά. 
Για τον Γερμανό διανοούμενο, ο «Οδηγός Μισλέν» για τα βιβλία θα πρέπει να
συντάσσεται προφανώς όχι από τους εκδότες, αλλά «από μια μικρή ομάδα κριτικών,
οι οποίοι θα πρέπει να κρίνουν το εστιατόριο, όχι μεμονωμένα πιάτα, με άλλα
λόγια τη σειρά των βιβλίων, όχι μεμονωμένα βιβλία». Και, αντί για τ' αστέρια
των εστιατορίων, τα βιβλία θα μπορούσαν να παίρνουν - «και το λέω με την
απαραίτητη ειρωνεία», τονίζει - μικρούς μαύρους και κόκκινους χαρταετούς.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17253N601</ED>
<ID>
ID:304041

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N60&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Ιn memoriam
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κορυφαίος κοινωνιολόγος του εικοστού αιώνα ή ένας προικισμένος τεχνίτης των
σύγχρονων κοινωνικών επιστημών; Και τα δύο, όπως και πολλά ακόμη. 
Με την ντουντούκα: ο Πιερ Μπουρντιέ, το 1995, στο πλευρό των αντιπάλων του νεοφιλελευ-θερισμού

Ο Μπουρντιέ ξεκίνησε ως εθνολόγος: οι πρώτες του έρευνες είχαν αντικείμενο τη
σύγκρουση της αγροτικής κοινωνίας της Αλγερίας με το πνεύμα του καπιταλισμού.
Στη συνέχεια, όμως, άρχισε να περνά απ' όλους τους κλάδους, προσπαθώντας να
σπάσει τα σύνορα ανάμεσά τους, όπως οι ρομαντικοί κοσμοπολίτες προσπαθούν
σήμερα να σπάσουν τα σύνορα (εθνικά, κοινωνικά, πολιτιστικά, φυλετικά) ανάμεσα
στις χώρες και στους λαούς. Ασχολήθηκε κατ' εξοχήν με την κοινωνιολογία,
άνοιξε όμως νέες προοπτικές και στη φιλοσοφία, την οικονομία, τις κοινωνικές
επιστήμες, ακόμη και την ανάλυση της γλώσσας. Το σημαντικότερο όμως, γράφει ο
Γιούργκεν Χάμπερμας στη Μοντ, είναι πως δεν ήταν ο άνθρωπος του ακαδημαϊκού
κομφορμισμού. Ανήκε, όπως και ο Φουκώ, σε αυτά τα πνεύματα με μεγάλες
ακαδημαϊκές φιλοδοξίες που καθιστούν αδύνατη τη διάκριση ανάμεσα στην πολιτική
στράτευση και την πνευματική στράτευση. Όσο περνούσαν τα χρόνια, τόσο πιο
αφόρητη έβρισκε την ακαδημαϊκή χλιαρότητα. Παρατηρητής δεν μπορούσε να είναι:
στους δρόμους ήθελε να βρίσκεται. 
Γιατί θεωρούσε την κοινωνιολογία μια αναγκαία επιστήμη; Επειδή είναι η μόνη
επιστήμη που, αφενός, αποκαλύπτει τον περιοριστικό χαρακτήρα των κοινωνικών
γεγονότων και, αφετέρου, δίνει στο άτομο τη δυνατότητα να δημιουργήσει χώρους
ελευθερίας ανάμεσα στους περιορισμούς αυτούς. Οι περισσότεροι επιστήμονες,
σημειώνει ο Γερμανός κοινωνιολόγος Βολφ Λέπενις, ενδιαφέρονται για τα
συστήματα ή για τα άτομα. Είτε μελετούν τις αντικειμενικές και αμετάβλητες
δομές εντός των οποίων κινούνται τα άτομα σαν μαριονέτες είτε υιοθετούν την
οπτική αυτών των ατόμων και τους αναγνωρίζουν ένα βαθμό ελευθερίας ­ που είναι
όμως πλασματικός. Ο Μπουρντιέ, αντίθετα, πίστευε ότι η ανθρώπινη δραστηριότητα
είναι μεν προσανατολισμένη σε στόχους που έχει θέσει η κοινωνία, χωρίς όμως να
επιδιώκει συνειδητά αυτούς τους στόχους. Από τη σκοπιά αυτή, μπορεί να γίνει
ένας παραλληλισμός με τη γενετική γραμματική τού Τσόμσκι: ως ομιλούντα όντα,
συνδεόμαστε μεταξύ μας με ένα περιορισμένο σύνολο κανόνων, αλλά μπορούμε
ταυτόχρονα να διατυπώσουμε έναν απεριόριστο αριθμό φράσεων που είναι
γραμματικά ορθές. 
Εγωκεντρικός, αλλά και γενναιόδωρος. Κατήγορος του Τύπου, αλλά και διεκδικητής
της προβολής από αυτόν. Εχθρός των εθνικισμών (οι θέσεις του για τη
Γιουγκοσλαβία, αν είχαν προβληθεί περισσότερο, θα τον είχαν κάνει πολύ
λιγότερο δημοφιλή στην Ελλάδα), αλλά και ένθερμος Ευρωπαίος. Όπως λέει ο
Ιταλός καθηγητής Τζαν Τζάκομο Μιγκόνε, ο οποίος συνεργάστηκε μαζί του στην
έκδοση της επιθεώρησης Liber, η Ευρώπη ήταν για τον Μπουρντιέ μια κρίσιμη
επιλογή, ένας ρεαλιστικός τρόπος να διατρανωθεί η αρχή της δημοκρατικής
αντιπροσώπευσης σε παγκόσμιο επίπεδο, μια ευκαιρία να αντιπαρατεθεί στις
σημερινές μορφές παγκοσμιοποίησης ένας πολυπολικός κόσμος, εφοδιασμένος με
κοινούς κανόνες και κοινούς θεσμούς.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17253N602</ED>
<ID>
ID:304104

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N60&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Το πτώμα...
</H3>
... του Μπάξτερ βρέθηκε ξημερώματα της Παρασκευής, σε ένα προάστιο του
Χιούστον. Ένας αστυνομικός που σταμάτησε για να ρίξει μια ματιά σε ένα
παρκαρισμένο αυτοκίνητο, βρήκε τον Μπάξτερ καθισμένο στη θέση του οδηγού, με
μια σφαίρα στο κεφάλι και ένα σημείωμα που εξηγούσε τους λόγους της
αυτοκτονίας του. Από την αυτοψία δεν προέκυψε τίποτα ύποπτο. Επίσημη αιτία
θανάτου: «αυτοκτονία». Ο πρώην αντιπρόεδρος της Ένρον, της αμαρτωλής εταιρείας
που με τα χρήματά της έβγαλε τον Τζορτζ Μπους πρόεδρο των ΗΠΑ, είχε φύγει
νωρίς: είχε παραιτηθεί τον περασμένο Μάιο, όταν διαφώνησε με το αφεντικό του
για τα «μαγειρέματα» των λογιστικών βιβλίων, λίγο πριν βγει στη φόρα η απάτη
που οδήγησε την εταιρεία στη χρεοκοπία. Ο ρεπουμπλικάνος βουλευτής Τζιμ
Γκρίνγουντ δεν έκρυψε χθες την απορία του που αυτοκτόνησε ο «καλός» αυτής της
ιστορίας. <H3>Γιατί έκλεισε...
</H3>
... το περιοδικό «Talk»; Θέλει και ρώτημα; Όλα δείχνουν την Αλ Κάιντα. «Η 11η
Σεπτεμβρίου άλλαξε τα πάντα», εξηγεί η διευθύντρια του περιοδικού Τίνα
Μπράουν. «Δεν μπορείς να τα βάλεις με κάτι που σου έρχεται από τον ουρανό. Δεν
μπορείς ούτε καν να ουρ-λιάξεις, να βάλεις τις φωνές». Ολοένα και περισσότεροι
Αμερικανοί επιχειρηματίες ρίχνουν το φταίξιμο για τα προβλήματά τους στην 11η
Σεπτεμβρίου. Αλλά συγκρατημένα, όπως η Τίνα Μπράουν. Γιατί, αν φωνάξουν
δυνατά, θα φανεί σαν να βάζουν τα προβλήματά τους στην ίδια μοίρα με την
ανθρώπινη τραγωδία. Απλώς δείχνουν, με τον τρόπο τους, πως είναι και αυτοί
θύματα. <H3>Οι «Γάτες»...
</H3>
... του Άντριου Λόιντ Γουέμπερ, ας πούμε, δεν κόβουν εισιτήρια επειδή η 11η
Σεπτεμβρίου έπληξε τον τουρισμό. Το Πλάνετ Χόλιγουντ (ξανα)πάει για χρεοκοπία,
επειδή η τρομοκρατία έπληξε τα χάμπουργκέρ του. Ο Γκούτσι αποδίδει στην
τρομοκρατία την πτώση των πωλήσεων στα μαγαζιά του. Τι ακριβώς συμβαίνει; Δύο
τινά. 'Η μετά τη σφαγή οι καταναλωτές έπαθαν κρίση ή οι αποτυχημένες
επιχειρήσεις δεν διστάζουν να επιστρατεύσουν κάθε δικαιολογία για την αποτυχία
τους, ακόμη και την πιο αποκρουστική. <H3>Ο θάνατος...
</H3>
... της πριγκίπισσας Νταϊάνας, υπενθυμίζει η εφημερίδα «Γκάρντιαν», είχε
προκαλέσει κάποτε το ίδιο κύμα αποποίησης ευθυνών: ο κόσμος ήταν πολύ
πληγωμένος για να ψωνίσει, πολύ στενοχωρημένος για να δουλέψει, πολύ θλιμμένος
για να διασκεδάσει. Σήμερα, οι δικαιολογίες που επικαλούνται τα «τραγικά
γεγονότα», μολονότι μέρα με τη μέρα γίνονται λιγότερο πειστικές, δεν λένε να
κοπάσουν: η 11η Σεπτεμβρίου φταίει για όλα, ακόμη και για την άνοδο της
εγκληματικότητας στο Λονδίνο, για την κρίση στην καριέρα της Μαράια Κάρεϊ, για
την παραίτηση του μάνατζερ της Μαντόνας. Σε λίγο θα φταίει και για τον
αιμορραγικό πυρετό, τον κακό καιρό, ακόμη και για τον θάνατο του Μπάξτερ. Λες
και δεν ξέρουμε όλοι πως γι' αυτόν - και για άλλα πολλά - έφταιγε ο αφθώδης
πυρετός. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17253N603</ED>
<ID>
ID:304151

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N60&aa=3</URL></REF>


Article

<CATEGORY>vin08</CATEGORY>

 <H2>Είδε ανατιμήσεις το 42,3%
</H2><H4>Με ευρώ οι συναλλαγές για 9 στους 10 Έλληνες
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Φροντιστήριο θέλει ακόμη η αγορά για το ευρώ καθώς υπάρχουν κατηγορίες
καταστημάτων στα οποία οι πολίτες αντιμετωπίζουν δυσκολίες στις συναλλαγές
τους με το ευρώ. Τα προβλήματα αυτά εντοπίζονται στα ψιλικατζίδικα και στα
μικρά μαγαζιά.

Αυτό δείχνουν τα αποτελέσματα της κυλιόμενης δημοσκόπησης που πραγματοποιήθηκε
από τη Metron Analysis με ανάθεση από τη BBDO για λογαριασμό του υπουργείου
Οικονομίας και Οικονομικών και αφορά την εισαγωγή του ευρώ στην Ελλάδα. Πάντως
η εισαγωγή του ευρώ έχει τονώσει την αισιοδοξία των Ελλήνων για την
πραγματοποίηση των επαγγελματικών και προσωπικών τους σχεδίων. 
Από τη δημοσκόπηση που διεξήχθη στο διάστημα 18-23 και 27-29 Δεκεμβρίου για
την προ ευρώ περίοδο (σε 1.816 άτομα) και μέχρι τις 20 Ιανουαρίου για την
περίοδο μετά το ευρώ (σε 3.516 άτομα) και η οποία έχει παραδοθεί στον υπουργό
Οικονομίας και Οικονομικών κ. Νίκο Χριστοδουλάκη προκύπτει ότι: 
* Το 25,3% όσων ρωτήθηκαν στο διάστημα από την εισαγωγή του ευρώ,
απάντησαν ότι σε αρκετές περιπτώσεις αντιμετωπίζουν δυσκολίες στις συναλλαγές
με ευρώ στα ψιλικατζίδικα και στα μικρά μαγαζιά της γειτονιάς, το 24,6% στα
σούπερ μάρκετ και το 16,4% στα πολυκαταστήματα. Πάντως την τρίτη εβδομάδα της
κυκλοφορίας του ευρώ το 90,5% των ερωτηθέντων απάντησαν ότι δεν αντιμετωπίζουν
δυσκολίες στις συναλλαγές με ευρώ. 
* Το 44,4% των αγροτών που ρωτήθηκαν στο διάστημα από τις αρχές του
νέου έτους μέχρι τις 20 Ιανουαρίου απάντησαν ότι είναι πολύ καλά ή αρκετά
ενημερωμένοι σχετικά με το ευρώ. Το ίδιο απάντησαν το 58,1% των γυναικών, το
42,4% των αποφοίτων Δημοτικού, το 40,4% όσων έχουν μηναίο εισόδημα μέχρι
150.000 δρχ., το 53,4% των συνταξιούχων, το 52,7% των νοικοκυρών και το 65,2%
των ανέργων. Την τρίτη εβδομάδα τής μετά ευρώ περιόδου το 69,7% των
ερωτηθέντων δήλωσαν πολύ ή αρκετά ενημερωμένοι σχετικά με το ευρώ, ενώ το
29,1% δήλωσαν όχι και τόσο καλά ή καθόλου. 
* Το 94,9% των ερωτηθέντων απάντησαν (την τρίτη εβδομάδα της περιόδου
μετά το ευρώ) ότι έχουν προμηθευθεί ευρώ, το 89,8% ότι έχουν πραγματοποιήσει
συναλλαγές με ευρώ και το 56,5% ότι πραγματοποιούν τις συναλλαγές τους κυρίως
με το νέο ευρωπαϊκό νόμισμα. 
* Το ποσοστό των ερωτηθέντων που διαπίστωσαν αδικαιολόγητες αυξήσεις
στις τιμές διαφόρων προϊόντων και υπηρεσιών στην αγορά, από 27,4% που ήταν την
πρώτη εβδομάδα της κυκλοφορίας του ευρώ αυξήθηκε στο 43,8% τη δεύτερη
εβδομάδα, για να παρουσιάσει ελαφρά αποκλιμάκωση στο 42,3% την τρίτη εβδομάδα.
Κυρίως οι αδικαιολόγητες ανατιμήσεις εντοπίζονται στα ψιλικατζίδικα και στα
μικρά μαγαζιά από το 28,3% των ερωτηθέντων και στα σούπερ μάρκετ από το 24,9%. 
* Το 49,4% των ερωτηθέντων απάντησαν ότι είναι πολύ ή αρκετά αισιόδοξοι
για την υλοποίηση των προσωπικών και επαγγελματιών τους σχεδίων έναντι του
47,4% κατά την προ ευρώ περίοδο. Παράλληλα αύξηση στο 33,7% από 28,8% κατά την
προ ευρώ περίοδο εμφανίζει το ποσοστό όσων πιστεύουν ότι η οικονομία θα είναι
καλύτερη στον επόμενο χρόνο. 
* Το 74,9% των ερωτηθέντων κατά την τρίτη εβδομάδα της κυκλοφορίας του
νέου νομίσματος τάσσονται υπέρ της καθιέρωσης του ευρώ έναντι του 71% που
έδιναν την ίδια απάντηση τη δεύτερη εβδομάδα της κυκλοφορίας του ευρώ, του
70,1% κατά την πρώτη εβδομάδα και του 61,9% την περίοδο προ του ευρώ.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17253N611</ED>
<ID>
ID:304049

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N61&aa=1</URL></REF>


Article

<CATEGORY>vin08</CATEGORY>

 <H5>ΑΚΙΝΗΤΑ
</H5><H2>Παγώνουν οι αντικειμενικές
</H2>
Εντός των ημερών αναμένεται να ανακοινωθεί και επίσημα από το υπουργείο
Οικονομίας και Οικονομικών το πάγωμα στις αυξήσεις των αντικειμενικών τιμών
των ακινήτων στους 28 δήμους της χώρας, όπως αναφέρει σε χθεσινή ανακοίνωσή
της η Πανελλήνια Ομοσπονδία Ιδιοκτητών Ακινήτων. Πρόκειται για τους 28 δήμους
στους οποίους το υπουργείο Οικονομικών είχε ανακοινώσει αιφνιδιαστικά τον
Δεκέμβριο αυξήσεις στις τιμές των ακινήτων τους από 1.2.2002. 
Στο μεταξύ, με την ίδια ανακοίνωση, η ΠΟΜΙΔΑ ζητεί από το υπουργείο Οικονομίας
και Οικονομικών εάν προχωρήσει στη θέσπιση ενός ενιαίου ετήσιου φόρου στην
ακίνητη περιουσία, στο πλαίσιο της φορολογικής μεταρρύθμισης, σε αντικατάσταση
του ΦΜΑΠ, της ιδιοκατοίκησης, του φόρου μεταβίβασης και του ΤΑΠ να το κάνει με
την καθιέρωση αφορολόγητων ορίων για να μην πληγούν ανεξαιρέτως όλοι οι
ιδιοκτήτες. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17253N612</ED>
<ID>
ID:304109

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N61&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Προς τα αυριανά
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Έχω στα χέρια μου ένα σπουδαίο βιβλίο που μόλις κυκλοφόρησε. Μακάρι να το
προσέξουν οι πολιτικοί από όλα τα κόμματα, όσοι έχουν την ευθύνη και έγνοια
για την οικονομία μας, και εκείνοι που ενδιαφέρονται για τους όρους και
διαδικασίες διαμόρφωσης των νέων παγκόσμιων ρευμάτων στη διανόηση, στην
πολιτική σκέψη και την πολιτική πράξη. Είναι πλαίσιο και οδηγός για την
αναζήτηση μιας άλλης ανθρωποκεντρικής πορείας του σύγχρονου ανθρώπου και των
όρων μετασχηματισμού του κοινωνικού συστήματος. «Στην Αυγή του Νέου
Αιώνα»του Απόστολου Λάζαρη. Ο Λάζαρης από τα πρώιμα πνευματικά στελέχη
του ΠΑΣΟΚ εδάνεισε γενναιόδωρα στον Ανδρέα Παπανδρέου το ήθος του και την
εμπιστοσύνη του προσφέροντας στο ΠΑΣΟΚ ένα αυστηρό μέτρο ευπρέπειας,
εργατικότητας και λιτότητας. 
Έννοιες και προβλήματα όπως η ανεργία, η απασχόληση, φτώχεια και ανισότητα,
αγορά, κέρδος, ανάπτυξη και καθυστέρηση, παγκοσμιοποίηση, «άστοχη
πολιτική» κ.ά. και δικά μας δηλαδή προβλήματα διερευνώνται ιστορικά και
αναλυτικά έτσι όπως δεν καλύπτονται από την τρέχουσα επικοινωνιακή φλυαρία.
Εγκόλπιο για κάθε νέο Έλληνα πολιτικό, τον κοινωνικό αναλυτή, ή όποιον
εμπλέκεται στο έργο του εκσυγχρονισμού της οικονομικής δραστηριότητας. Εδώ
προσφέρεται η σωρευμένη γνώση, η σοφία, αλλά και το χωρίς φανατισμό πάθος για
την πιο ανθρώπινη κοινωνία. Μέσα από την περιγραφή της οδυνηρής
πραγματικότητας διαφαίνεται καθαρά η αισιόδοξη προοπτική αυτής της νέας
κοινωνίας, όπως την οραματίζεται ο καθηγητής Λάζαρης. Ιρίδισμα στην
περιρρέουσα μιζέρια.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17253N613</ED>
<ID>
ID:304181

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N61&aa=3</URL></REF>


Article

<CATEGORY>vin08</CATEGORY>

 <H2>Σε λίστα όλοι οι οφειλέτες
</H2><H4>«Λευκή» για τους καλοπληρωτές πελάτες των τραπεζών
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Για το δεύτερο εξάμηνο του έτους μετατίθεται η δημιουργία της «λευκής
λίστας» των δανειοληπτών στη χώρα μας. Πρόκειται για τη γνωστή στις μεγάλες
αγορές των ΗΠΑ και της Δυτικής Ευρώπης υπηρεσία του credit bureau μέσω της
οποίας τσεκάρονται τα πάρε - δώσε του κοινού με τις τράπεζες. 
Κατά συνέπεια, στη συγκεκριμένη λίστα θα υπάρχουν καταχωρημένες στο σύνολό
τους οι υποχρεώσεις που έχει το καταναλωτικό κοινό απέναντι στα πιστωτικά
ιδρύματα, καθώς και τα υπόλοιπά τους, οι τυχόν αιτήσεις, το άνοιγμα σε
περισσότερα από ένα τραπεζικά προϊόντα (δάνεια, κάρτες κ.λπ.), η γενικότερη
συμπεριφορά των πελατών κ.λπ. 
Η λειτουργία της «λευκής λίστας» θα είναι παράλληλη της «μαύρης» στην οποία,
ως γνωστόν, καταχωρούνται οι κακοπληρωτές του τραπεζικού συστήματος, ενώ ο
ΤΕΙΡΕΣΙΑΣ θα αναλάβει κι εδώ τη δημιουργία της απαραίτητης υποδομής. Ήδη,
στελέχη του επισκέπτονται το τελευταίο διάστημα μεγάλες αγορές του εξωτερικού,
προκειμένου να μελετήσουν τα μοντέλα λειτουργίας των αντίστοιχων credit bureau
εκεί. Στο πλαίσιο αυτό, στελέχη του ΤΕΙΡΕΣΙΑ, σύμφωνα με πληροφορίες, το
αμέσως προηγούμενο διάστημα, επισκέφθηκαν, μεταξύ άλλων, την Αγγλία, την
Ιταλία και τη Δανία. Το γεγονός αυτό δεν συνεπάγεται πάντως ότι η λειτουργία
της «λευκής λίστας» έχει μπει στην τελική της ευθεία, καθώς απομένει: 
α) η έγκριση της Αρχής Προστασίας Προσωπικών Δεδομένων και 
β) η λήψη των απαραίτητων διοικητικών αποφάσεων. 
Τραπεζικές πηγές υποστηρίζουν ότι μια πρώτη άτυπη επαφή με την Αρχή Προστασίας
Προσωπικών Δεδομένων έχει ήδη γίνει, προκειμένου να διευκρινισθούν τα όρια που
θα έθετε ως προς τη λειτουργία του συγκεκριμένου θεσμού και στην Ελλάδα. 
Γεγονός αποτελεί πάντως ότι η υλοποίηση του προγράμματος που προβλέπει τη
λειτουργία και στην Ελλάδα της «λευκής λίστας», προχωράει με αργούς ρυθμούς.
Μάλιστα, αυτή η βραδεία εξέλιξη των γεγονότων προβληματίζει και την Τράπεζα
της Ελλάδος, η οποία θα επιθυμούσε την ταχύτερη προώθηση των απαραίτητων
διαδικασιών. 
Σύμφωνα μάλιστα με μια εκδοχή, η κεντρική τράπεζα της χώρας περιμένει τη
λειτουργία του credit bureau προκειμένου να προχωρήσει στην απελευθέρωση των
ορίων στην καταναλωτική πίστη. Από την πλευρά τους οι εμπορικές τράπεζες
ισχυρίζονται ότι θα συμβεί το αντίθετο. Το πιθανότερο πάντως είναι ότι η
«λευκή λίστα» και η απελευθέρωση των ορίων θα γίνουν ταυτόχρονα προς το τέλος
του τρέχοντος έτους. 
Η εξέλιξη αυτή αναμένεται ότι θα έχει θετικές επιπτώσεις στο κόστος των
δανείων, καθώς οι τράπεζες γνωρίζοντας τα «ανοίγματα» του κοινού στον πάσης
φύσεως δανεισμό, θα περιορίσουν σημαντικά τις επισφάλειές τους και κατά
συνέπεια θα είναι σε θέση να δίνουν φθηνότερα δάνεια. Παράλληλα, θα είναι σε
θέση να διαμορφώνουν προϊόντα ανάλογα με τις ανάγκες του κάθε πελάτη τους
ξεχωριστά, αφού θα είναι σε θέση να γνωρίζουν ανά πάσα στιγμή τη γενικότερη
συμπεριφορά του.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17253N621</ED>
<ID>
ID:304050

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N62&aa=1</URL></REF>


Article

<CATEGORY>vin08</CATEGORY>

 <H2>Ολυμπιακή: Στο τελικό στάδιο οι διαπραγματεύσεις
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Κρίσιμη εβδομάδα για την τύχη της Ολυμπιακής Αεροπορίας ξεκινάει σήμερα, καθώς
μέχρι την ερχόμενη Παρασκευή η εταιρεία ή θα μπει σε τροχιά αλλαγής ιδιοκτήτη
ή θα αναγκαστεί να προχωρήσει στην εφαρμογή νέου σχεδίου εξυγίανσης! 
Ήδη ο υπουργός Μεταφορών και Επικοινωνιών Χρίστος Βερελής έχει στείλει από την
περασμένη εβδομάδα τελεσίγραφο προς τους εκπροσώπους της κοινοπραξίας των
Αυστραλών επιχειρηματιών (IAS) που ενδιαφέρονται για την εξαγορά πλειοψηφικού
πακέτου μετοχών της Ο.Α. να καταθέσουν το απαραίτητο χρηματικό ποσό σε
δεσμευμένο τραπεζικό λογαριασμό. 
«Προκειμένου να προχωρήσουν οι συζητήσεις - ανέφερε ο κ. Βερελής - έχουμε
ζητήσει να αποδείξουν ταχύτατα την οικονομική τους δυνατότητα. Μέχρι στιγμής
δεν έχει γίνει αυτό το πράγμα. Ώς το τέλος του μήνα πρέπει να γίνει, διότι
διαφορετικά δεν μπορεί να συνεχιστεί η συζήτηση. Μια από τις προϋποθέσεις
είναι να έχουμε τη δέσμευση με όρους τραπεζικούς ότι τα χρήματα αυτά
υπάρχουν». 
Πάντως, χθες ο κ. Βερελής, σε δηλώσεις του στην κρατική τηλεόραση ανέφερε ότι
μέχρι το καλοκαίρι η εταιρεία δεν θα ανήκει στο Δημόσιο. 
Από την πλευρά της κοινοπραξίας αναφέρεται ότι η κατάθεση των 102 εκατ. ευρώ
σε δεσμευμένο λογαριασμό, θα γίνει αμέσως μόλις ρυθμιστούν και οι τελευταίες
λεπτομέρειες για την πώληση του 51% της Ολυμπιακής Αεροπορίας (ίσως και εντός
της εβδομάδας). 
Αυτό, αναφέρεται, συμφωνήθηκε έπειτα από μαραθώνια συνάντηση που είχαν την
περασμένη εβδομάδα οι εκπρόσωποι του συμβούλου της κυβέρνησης CSFB και της
κοινοπραξίας IAS. 
Οι εκπρόσωποι της IAS υποστηρίζουν ότι παρουσίασαν αποδείξεις πως διαθέτουν τα
απαιτούμενα κεφάλαια, όπως είχε θέσει ως απαραίτητο όρο ο σύμβουλος της
κυβέρνησης και ότι ξεκίνησαν οι συζητήσεις για θέματα που αφορούν στην
κατάρτιση της σύμβασης. Σύμφωνα με τις εκτιμήσεις τους, εκτός απροόπτου, στις
αρχές Φεβρουαρίου θα έχει ετοιμαστεί και το κείμενο της σύμβασης. 
Το βασικότερο θέμα των συζητήσεων - αναφέρουν - είναι με ποιο τρόπο θα
διοικείται η εταιρεία στο μεταβατικό διάστημα από την υπογραφή της πώλησης
μέχρι τον «διαχωρισμό» της Ολυμπιακής σε δύο εταιρείες, εκ των οποίων την υγιή
εταιρεία θα αναλάβει η IAS. 
Σημειώνεται, ότι σε περίπτωση που ο διαγωνισμός για την Ο.Α. κηρυχθεί άγονος,
η κυβέρνηση έχει ήδη αναγγείλει ότι θα εφαρμοστεί νέο πρόγραμμα εξυγίανσής
της, το οποίο θα περιλαμβάνει σημαντικές περικοπές.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17253N622</ED>
<ID>
ID:304110

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N62&aa=2</URL></REF>


Article

<CATEGORY>vin08</CATEGORY>

 <H5>ΕΤΒΑ FΙΝΑΝCΕ
</H5><H2>Έρευνα του ΣΔΟΕ σε όλες τις τράπεζες
</H2>
Ελέγχους σε δύο κατευθύνσεις κάνουν τώρα τα στελέχη του ΣΔΟΕ προκειμένου να
βρουν την άκρη του νήματος της μεγαλύτερης απάτης που έχει πραγματοποιηθεί τα
τελευταία χρόνια στο χρηματοπιστωτικό σύστημα της χώρας και αφορά στην
παράνομη διάθεση, εκμετάλλευση και κατάχρηση 10 δισ. δρχ. κεφαλαίων της ΕΤΒΑ
Finance από κύκλωμα ατόμων που ακόμη αναζητούνται. 
Τα στελέχη του ΣΔΟΕ ψάχνουν σε όλες τις τράπεζες για να εξακριβώσουν αν
υπάρχουν λογαριασμοί στα ονόματα των ατόμων που αναζητούνται ως μέλη της
σπείρας των καταχραστών, οι οποίοι φέρεται να είχαν σχέση και με στελέχη της
ΕΤΒΑ Finance. Από τον έλεγχο που πραγματοποιήθηκε αμέσως μετά την αποκάλυψη
της υπόθεσης στους λογαριασμούς που διατηρούσαν τα άτομα αυτά στη
χρηματιστηριακή εταιρεία - στην οποία, σύμφωνα με τις ενδείξεις κατέληγαν τα
κεφάλαια που έφευγαν από την ΕΤΒΑ Finance αντί να πάνε σε λογαριασμούς της
τράπεζας στην Eurobank - βρέθηκε ότι ήταν άδειοι. 
Μεσολαβητής

Παράλληλα έρευνες γίνονται για το άτομο το οποίο φαίνεται να μεσολαβούσε στη
μεταφορά των χρημάτων από την ΕΤΒΑ Finance στους ύποπτους λογαριασμούς του
κυκλώματος που τηρούνταν στην Eurobank, ο οποίος εμφανιζόταν ψευδώς ως
εκπρόσωπος της τελευταίας προσφέροντας υποτίθεται υψηλότερο επιτόκιο για την
κατάθεση των χρημάτων σε ρέπος στη συγκεκριμένη τράπεζα για λογαριασμό της
ΕΤΒΑ Finance. 
Παράλληλα, το ΣΔΟΕ συγκέντρωσε όλα τα αποδεικτικά καταθέσεων που υπήρχαν στο
λογιστήριο της ΕΤΒΑ Finance και τα αποδεικτικά των καταθετηρίων των κεφαλαίων
της στη Eurobank στους λογαριασμούς των εμπλεκομένων στην υπόθεση που ήταν
συνδεδεμένοι με τους κωδικούς της Χρηματιστηριακής Εταιρείας προκειμένου να
γίνουν οι απαραίτητες διασταυρώσεις. Τα πρώτα αποτελέσματα των ερευνών του
ΣΔΟΕ αναμένεται ότι θα προκύψουν τις επόμενες ημέρες, οπότε και θα γίνουν
σχετικές ανακοινώσεις. 
Από τα πρώτα στοιχεία προέκυψε ότι η κομπίνα στην ΕΤΒΑ Finance διεξαγόταν
τουλάχιστον από το 1996. Σημειώνεται ότι μετά την αποκάλυψη της κομπίνας με
εντολή του διοικητή της ΕΤΒΑ κ. Γ. Κασμά τέθηκαν σε διαθεσιμότητα ο διευθύνων
σύμβουλος της ΕΤΒΑ Finance, o διευθυντής της εταιρείας, ο προϊστάμενος του
λογιστηρίου και η προϊσταμένη οικονομικών υπηρεσιών. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N62</CAT>
<ED>
Κωδικός άρθρου: A17253N623</ED>
<ID>
ID:304158

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N62&aa=3</URL></REF>


Article

<CATEGORY>vin08</CATEGORY>

 <H2>Εnron: Αυτοκτονία με ερωτηματικά
</H2><H4>Πήρε μαζί του τα μυστικά ο πρώην αντιπρόεδρος της αμερικανικής εταιρείας
</H4>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Μία από τις κεντρικές φιγούρες στο πολύκροτο οικονομικο-πολιτικό σκάνδαλο
της χρεοκοπίας της αμερικανικής ενεργειακής εταιρείας Enron, o Κλιφ Μπάξτερ,
πρώην αντιπρόεδρος της εταιρείας, δεν θα εμφανιστεί ποτέ ενώπιον των σχετικών
εξεταστικών επιτροπών του Κογκρέσου. 
Αυτοκτόνησε την Παρασκευή μέσα στο αυτοκίνητό του στο Χιούστον του Τέξας
παίρνοντας μαζί του σημαντικά μυστικά για τον τρόπο που στελέχη της Enron
πλούτισαν εις βάρος των μετόχων και των εργαζομένων της εταιρείας, ενώ
παράλληλα πραγματοποιούσαν δωρεές στήριξης ακόμη και της προεκλογικής
εκστρατείας του Αμερικανού προέδρου Τζορτζ Μπους Τζούνιορ. Ο
πολυεκατομμυριούχος πρώην αντιπρόεδρος της Enron παραιτήθηκε τον περασμένο
Μάιο και ήταν ένας από τους ελάχιστους στην εταιρεία που γνώριζαν τα πολύπλοκα
δίκτυα των οικονομικών της συναλλαγών και ατασθαλιών. Μάλιστα όταν αποχώρησε
από την εταιρεία, φερόταν εξαιρετικά δυσαρεστημένος με τις «ύποπτες»
λογιστικές μεθόδους που χρησιμοποιούσε η Enron. 
Η Enron, κάποτε η έβδομη μεγαλύτερη επιχείρηση των Ηνωμένων Πολιτειών και
πρώτη στον κλάδο ενέργειας, χρεοκόπησε στις 2 Δεκεμβρίου. Οι μέτοχοί της
υπολογίζεται ότι το δωδεκάμηνο που προηγήθηκε της χρεοκοπίας έχασαν περίπου 70
δισεκατομμύρια δολάρια. 
Η έρευνα, που διεξάγεται από το αμερικανικό υπουργείο Δικαιοσύνης, τις
χρηματιστηριακές αρχές των Ηνωμένων Πολιτειών και 11 επιτροπές του Κογκρέσου,
βασίζεται σε ενδείξεις ότι η διοίκηση της Enron, υπό την καθοδήγηση του Κένεθ
Λέι, πρώην προέδρου και διευθύνοντος συμβούλου της, «φούσκωνε» τα κέρδη της
και «έκρυβε» με λογιστικά τερτίπια δισεκατομμύρια δολάρια χρεών μέσω
περίπλοκων συναλλαγών της με υπεράκτιες (offshore) επιχειρήσεις. 
Οι επενδυτές της Γουώλ Στρητ θεωρούσαν έγκυρα τα ανακριβή αποτελέσματα της
εταιρείας και έσπευδαν να αγοράζουν μετοχές της απογειώνοντας τις τιμές τους.
Αυτό επέτρεψε σε στελέχη της εταιρείας, περιλαμβανομένου του Μπάξτερ, να
πραγματοποιήσουν κέρδη που ξεπερνούν το ένα δισεκατομμύριο δολάρια πουλώντας
μετοχές, ενώ την ίδια στιγμή οι εργαζόμενοι-μέτοχοι της επιχείρησης, με ειδικό
κανονισμό, δεν μπορούσαν να πουλήσουν, παρά το γεγονός ότι μέρος των
συνταξιοδοτικών τους δικαιωμάτων ήταν συνδεδεμένα με μετοχές της επιχείρησης. 
Προς το παρόν οι έρευνες του Κογκρέσου έχουν εστιασθεί στην Andersen, την
ελεγκτική και λογιστική εταιρεία που παρακολουθούσε τα βιβλία της Enron. Η
Andersen ήδη αντιμετωπίζει αγωγές αποζημίωσης ύψους 2,3 δισεκατομμυρίων
δολαρίων που κατέθεσαν μέτοχοι και εργαζόμενοι της εταιρείας, οι οποίοι με τη
χρεοκοπία και κατάρρευση της τιμής των μετοχών της έχασαν οικονομίες μιας
ζωής. 
Δωρεές στον Μπους 
Η αυτοκτονία του Μπάξτερ θα κεντρίσει ακόμη περισσότερο το ενδιαφέρον του
Τύπου σε μια υπόθεση που ο Λευκός Οίκος θα επιθυμούσε να ξεχαστεί γρήγορα.
Προς το παρόν δεν υπάρχουν ενδείξεις ότι ο Λευκός Οίκος έπραξε κάτι παράνομο
σε σχέση με την Enron, αλλά το σκάνδαλο έχει στρέψει την προσοχή όλων στους
στενούς δεσμούς του προέδρου Τζορτζ Μπους και των μεγάλων αμερικανικών
επιχειρήσεων. Μάλιστα ορισμένες από τις έρευνες που πραγματοποιεί το Κογκρέσο
έχουν επικεντρωθεί στις στενές σχέσεις του Λευκού Οίκου και της Enron, και στο
κατά πόσον η τελευταία επηρέασε την ενεργειακή πολιτική της αμερικανικής
κυβέρνησης. Ο ίδιος ο Αμερικανός πρόεδρος από το 1994 που έθεσε για πρώτη φορά
υποψηφιότητα για κυβερνήτης του Τέξας έχει δεχθεί από την Enron δωρεές
συνολικού ύψους άνω των 500.000 δολαρίων. Ας σημειωθεί και ότι σχεδόν όλοι οι
γερουσιαστές και μέλη της Βουλής των Αντιπροσώπων που ερευνούν το σκάνδαλο
έχουν γίνει δέκτες δωρεών προεκλογικού αγώνα από την Enron. Ο Μπάξτερ είχε
προσφέρει περίπου 14.270 δολάρια σε γερουσιαστές, ενώ ο Κένεθ Λέι είχε δωρίσει
συνολικά 390.000 δολάρια.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17253N631</ED>
<ID>
ID:304051

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N63&aa=1</URL></REF>


Article

<CATEGORY>vin08</CATEGORY>

 <H2>Ευρωπτώση 27%
</H2>
Οι πανηγυρισμοί για την έλευση των κερμάτων και χαρτονομισμάτων του κοινού
ευρωπαϊκού νομίσματος συνοδεύτηκαν και από σημαντική ενίσχυση της ισοτιμίας
του έναντι του δολαρίου στις αγορές συναλλάγματος. Μόλις τέσσερις εβδομάδες
μετά, το ευρώ βρίσκεται και πάλι σε ένα πολύ γνώριμο γι' αυτό μέρος: στο
χείλος του γκρεμού! 
Το γεγονός ότι η σημαντική πτώση του ευρώ την περασμένη Παρασκευή οφείλεται
στην ισχύ του δολαρίου δεν κρύβει τη γενικότερη αδυναμία του ευρώ να
ισχυροποιηθεί. Τα θεμελιώδη μεγέθη της οικονομίας της ευρωζώνης λένε ότι το
κοινό νόμισμα αξίζει καλύτερης μεταχείριση από τις αγορές συναλλάγματος. Το
ίδιο πιστεύει και δηλώνει η Ευρωπαϊκή Κεντρική Τράπεζα. Τον Νοέμβριο του 2000
το κεντρικό πιστωτικό ίδρυμα της ευρωζώνης παρενέβη στις αγορές συναλλάγματος
προκειμένου να στηρίξει το δοκιμαζόμενο κοινό νόμισμα. Τα στελέχη της ΕΚΤ ίσως
σκέπτονται πλέον να πραγματοποιήσουν το ίδιο, καθώς η ισοτιμία του ευρώ
πλησιάζει επικίνδυνα το επίπεδο το οποίο πριν από περίπου ενάμιση χρόνο είχε
προκαλέσει την παρέμβαση. 
Χτυπημένο από τα λόγια του Άλαν Γκρίνσπαν, προέδρου της Ομοσπονδιακής Τράπεζας
των Ηνωμένων Πολιτειών, ο οποίος εξέφρασε την εκτίμηση ότι η αμερικανική
οικονομία ανακάμπτει, το ευρώ υποχώρησε την Παρασκευή ακόμη και κατά 1,8%
έναντι του δολαρίου. Έφθασε να αλλάζει χέρια ακόμη και στο επίπεδο των 86
σεντς. Από τις αρχές του χρόνου έχει χάσει περίπου 4,6% έναντι του
αμερικανικού νομίσματος. Ας σημειωθεί ότι από την ημέρα της γέννησής του, την
Πρωτοχρονιά του 1999, το ευρώ έχει χάσει περίπου 27% της αξίας του έναντι του
δολαρίου. 
Ο Οργανισμός Οικονομικής Συνεργασίας και Ανάπτυξης και το Διεθνές Νομισματικό
Ταμείο εκτιμούν ότι το ευρώ είναι υποτιμημένο. Αναλυτές της διεθνούς
οικονομίας αποδίδουν τη γενικότερη αδυναμία του κοινού νομίσματος στην
πεποίθηση των χρηματοπιστωτικών αγορών για την υπεροχή της αμερικανικής
οικονομίας έναντι της ευρωπαϊκής. Θεωρούν την αμερικανική οικονομία
περισσότερο ευέλικτη, ισχυρή και ανθεκτική σε σχέση με την ευρωπαϊκή, η οποία
θεωρείται δέσμια των διαρθρωτικών δυσκαμψιών της. Και όσο οι αγορές πιστεύουν
τα παραπάνω, το ευρώ θα εξακολουθεί να βρίσκεται στο χείλος του γκρεμού. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N63</CAT>
<ED>
Κωδικός άρθρου: A17253N632</ED>
<ID>
ID:304111

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N63&aa=2</URL></REF>


Article

<CATEGORY>vin08</CATEGORY>

 <H2>ΧΑΑ: Πώληση του 33,5% μέχρι τον Σεπτέμβριο
</H2><H4>Αναζητείται η διαδικασία διάθεσης του ποσοστού
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Μέχρι το τέλος του καλοκαιριού ο Όμιλος Ελληνικά Χρηματιστήρια (ΕΧΑΕ) θα
έχει ιδιωτικοποιηθεί με τη διάθεση του 33,5% του μετοχικού κεφαλαίου, το οποίο
κατέχει σήμερα το Δημόσιο.

Σοφοκλέους. Μηχανισμό άμυνας για ενδεχόμενη επιθετική εξαγορά εξετάζουν οι
αρμόδιοι του Χρηματιστηρίου

Στη φάση αυτή, οι αρμόδιοι εξετάζουν τον τρόπο διάθεσης του ποσοστού αυτού,
καθώς θέλουν: 
Πρώτον, να διατεθεί ολόκληρο και μάλιστα σε καλή τιμή. 
Δεύτερον, να υπάρξει μεγάλη διασπορά, ώστε να μην προκύψει ένας βασικός
μέτοχος. Αυτό αφενός θα αποτελέσει μηχανισμό άμυνας σε μία ενδεχόμενη
επιθετική εξαγορά από άλλο χρηματιστήριο ή οργανισμό (όπως έγινε με τα
Χρηματιστήρια Στοκχόλμης και Λονδίνου) και αφετέρου δεν θα υπάρξει ένας
βασικός μέτοχος που θα ασκεί πιέσεις. 
Τρίτον, να δοθούν κομμάτια σε ξένους θεσμικούς, ώστε να αυξηθεί το επενδυτικό
τους ενδιαφέρον για το Ελληνικό Χρηματιστήριο και τις ελληνικές επιχειρήσεις,
αφού θα έχουν επενδύσει κεφάλαια στη χώρα μας. 
Εκτιμάται ότι τους αμέσως επόμενους μήνες θα έχει καθοριστεί η διαδικασία
διάθεσης (bookbuilding κ.λπ.), ενώ μέχρι τέλος του καλοκαιριού (ή αρχές
Σεπτεμβρίου) η ιδιωτικοποίηση της ΕΧΑΕ θα έχει ολοκληρωθεί. Επίσης, στο
δεύτερο εξάμηνο του έτους θα αρχίσει η δημιουργία του Κεντρικού
Αντισυμβαλλόμενου, νομικού προσώπου που θα παρεμβαίνει μεταξύ του αγοραστή και
του πωλητή σε προϊόντα της κεφαλαιαγοράς (μετοχές και παράγωγα). Ακόμη, θα
κάνει διαχείριση κινδύνου της αγοράς. Προς το τέλος του έτους ίσως να έχει
πάρει την τελική μορφή. 
Και αμοιβαία στη Σοφοκλέους 
Στο τελευταίο τρίμηνο του 2002, επίσης, αναμένεται η εισαγωγή των αμοιβαίων
κεφαλαίων (ETF) με μετοχές του FTSE-20. Σε αυτήν τη φάση ετοιμάζεται το
θεσμικό πλαίσιο σε συνεργασία με την Επιτροπή Κεφαλαιαγοράς, καθώς πρέπει να
δημιουργηθεί μία νέα αγορά για τη διαπραγμάτευσή τους, να καθοριστεί η μορφή
του ενημερωτικού δελτίου, να προσδιοριστούν οι διαδικασίες εισαγωγής, οι
προϋποθέσεις για ειδική διαπραγμάτευση κ.λπ. Ταυτόχρονα, το επόμενο διάστημα
θα καθοριστεί ο τρόπος υπολογισμού της τιμής των ETF, η οποία πρόκειται να
παρέχεται από το ΧΑΑ on line. Τέλος, θα πρέπει να καταρτισθεί η δήλωση για
εκδήλωση ενδιαφέροντος από την πλευρά των θεσμικών που θα εισάγουν τα σχετικά
προϊόντα, ενώ θα πρέπει να γίνει και εκστρατεία ενημέρωσης του επενδυτικού κοινού.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17253N641</ED>
<ID>
ID:304052

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N64&aa=1</URL></REF>


Article

<CATEGORY>vin08</CATEGORY>

 <H2>Απρίλιο οι ποιοτικές </H2>
Στις αρχές Απριλίου πρόκειται να δημοσιοποιηθεί ο πίνακας με τις ποιοτικές
εισηγμένες εταιρείες. Πρόκειται για εταιρείες που πληρούν συγκεκριμένα
κριτήρια διασποράς μετοχών και εταιρικής διακυβέρνησης. Ήδη, 15 εισηγμένες
εταιρείες έχουν απαντήσει στα σχετικά ερωτηματολόγια του ΧΑΑ, ενώ άλλες 55
έχουν έρθει σε επαφή με το Χρηματιστήριο και πρόκειται σύντομα να απαντήσουν.
Ενδιαφέρον αποτελεί το γεγονός ότι από τις 15 εταιρείες που έχουν ήδη
απαντήσει, καμία δεν συμμετέχει στον δείκτη FTSE-20. Από τις υπόλοιπες 55, οι
18 ανήκουν στον δείκτη FTSE-20, οι 7 στον FTSE-40, οι 12 στον FTSE-80 και 18
δεν ανήκουν σε δείκτη. 
Τέλος, ο Μεσολαβητής της Κεφαλαιαγοράς βρίσκεται στην τελική ευθεία, καθώς ο
υπουργός Οικονομίας και Οικονομικών Νίκος Χριστοδουλάκης θα συναντηθεί την
Τετάρτη, 13 Φεβρουαρίου, με τους φορείς της αγοράς για να παραλάβει τις
τελικές προτάσεις τους, ώστε να ψηφιστεί το σχετικό νομοσχέδιο στη Βουλή.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17253N642</ED>
<ID>
ID:304112

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N64&aa=2</URL></REF>


Article

<CATEGORY>vin08</CATEGORY>

 <H2>Στην τελική ευθεία η ιδιωτικοποίηση των Ναυπηγείων
</H2>
Στο τελικό τους στάδιο έχουν εισέλθει οι διαδικασίες ιδιωτικοποίησης των
Ελληνικών Ναυπηγείων ΑΕ (ΕΝΑΕ). Η τελική σύμβαση μεταβίβασης των μετοχών θα
υπογραφεί αμέσως μόλις ληφθεί η έγκριση από την Επιτροπή Ανταγωνισμού της
Ευρωπαϊκής Ένωσης. Τα παραπάνω αναφέρονται, μεταξύ άλλων, σε κοινή δήλωση των
υποψηφίων αγοραστών των ΕΝΑΕ (όμιλος των γερμανικών εταιρειών HDW -
Ferrostaal) και των πωλητών (ETBAbank και Συνεταιρισμός των εργαζομένων), η
οποία έγινε αμέσως μετά το τέλος σύσκεψης που πραγματοποιήθηκε το Σάββατο, με
τη συμμετοχή των υπουργών Οικονομίας και Οικονομικών κ. Ν. Χριστοδουλάκη και
Ανάπτυξης κ. Α. Τσοχατζόπουλου.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17253N643</ED>
<ID>
ID:304159

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N64&aa=3</URL></REF>


Article

<CATEGORY>vin08</CATEGORY>

 <H5>ΔΡΑΧΜΗ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Ελπίδες για ανάκαμψη της αμερικανικής οικονομίας
</H2>
Η ομιλία του διοικητή της Fed κ. Greenspan στο Κοινοβούλιο την Πέμπτη
αναπτέρωσε τις ελπίδες της αγοράς ότι οικονομία των ΗΠΑ οδεύει μακριά από την
ύφεση. Ο κ. Greenspan ανέφερε χαρακτηριστικά ότι οι μέχρι πρότινος δυνάμεις
που επιδρούσαν αρνητικά στον αναπτυξιακό ρυθμό της οικονομίας έχουν
περιοριστεί και η οικονομική δραστηριότητα έχει αρχίσει να παρουσιάζει σημάδια
σταθεροποίησης. Η δήλωση αυτή επιβεβαίωσε τα πρόσφατα δημοσιεύματα εφημερίδων,
σύμφωνα με τα οποία η αγορά είχε παρερμηνεύσει τον διοικητή της Fed στην
προηγούμενη ομιλία του στις 11 Ιανουαρίου δεδομένου ότι είχε θεωρηθεί πως ο κ.
Greenspan ήταν περισσότερο απαισιόδοξος - σε σύγκριση με την πραγματική
εκτίμηση του ιδίου - για τις προοπτικές οικονομικής ανάκαμψης των ΗΠΑ. Η
εξέλιξη αυτή υποδηλώνει πως ο τρέχον κύκλος μείωσης των επιτοκίων, έχει
ξεκινήσει από τις 3 Ιανουαρίου του 2001, έχει φθάσει πιθανότατα στο τέλος του,
ενώ η αγορά αρχίζει να προεξοφλεί αύξηση των επιτοκίων πριν από τη λήξη του
έτους. Εν τούτοις, εκτιμούμε ότι μία τέτοιου είδους κίνηση δεν αναμένεται να
πραγματοποιηθεί πριν από το τέλος του πρώτου εξαμήνου. Ο κ. Greenspan έκανε
σαφές πως προκειμένου να θεωρήσουμε ότι η οικονομία βρίσκεται σε τροχιά
ανάκαμψης θα χρειαστούν ακόμα «αρκετοί μήνες», ενώ οι καταναλωτικές δαπάνες θα
δεχθούν αρνητικές επιδράσεις από την αναμενόμενη περαιτέρω άνοδο της ανεργίας.
Επίσης, ο διοικητής της Fed τόνισε ότι τα κέρδη των επιχειρήσεων παραμένουν
περιορισμένα. Η επόμενη συνεδρίαση της Fed πραγματοποιείται στις 29 -30
Ιανουαρίου και η αγορά προεξοφλεί το ενδεχόμενο μείωσης των επιτοκίων κατά 10%
περίπου έναντι 65% αμέσως μετά την ομιλία του κ. Greenspan στις 11 Ιανουαρίου.
Ο σχετικά αισιόδοξος τόνος του κ. Greenspan στην ομιλία του, την Πέμπτη,
αναφορικά με την περαιτέρω πορεία της αμερικανικής οικονομίας ευνόησε το
δολάριο ΗΠΑ. Η ισοτιμία δολ. /γιεν ανήλθε σε νέο υψηλό για τους τελευταίους 39
μήνες την Παρασκευή, 134,93. Η ισοτιμία δολ. /ελβετικό φράγκο βρέθηκε στο
υψηλότερο επίπεδο από τον Σεπτέμβριο του 2001, 1,6997, ενώ η ισοτιμία
ευρώ/δολ. υποχώρησε στο χαμηλότερο επίπεδο των τελευταίων έξι μηνών, 0,8653.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17253N644</ED>
<ID>
ID:304186

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N64&aa=4</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΠΑΝΤΕΧΝΙΚΗ </H2><H2>Εξαγορά της ΥΡΙΑ
</H2>
Στην εξαγορά του 100% της ανώνυμης τεχνικής εταιρείας ΥΡΙΑ ΑΝΩΝΥΜΗ ΤΕΧΝΙΚΗ
ΟΙΚΟΔΟΜΙΚΗ ΕΜΠΟΡΙΚΗ ΒΙΟΜΗΧΑΝΙΚΗ ΤΟΥΡΙΣΤΙΚΗ και ΞΕΝΟΔΟΧΕΙΑΚΗ ΕΤΑΙΡΕΙΑ, με
διακριτικό τίτλο ΥΡΙΑ Α.Ε., προχώρησε η ΠΑΝΤΕΧΝΙΚΗ Α.Ε. για την απόκτηση
εργοληπτικού πτυχίου ανώτατης τάξης. Σημειώνεται ότι η εξαγορασθείσα εταιρεία
είναι κάτοχος εργοληπτικού πτυχίου ΣΤ' τάξης. 
Η εταιρεία Παντεχνική το 2000 σημείωσε κέρδη της τάξεως των 2,12 δισ. δρχ.,
αυξημένα κατά 68,25% σε σχέση με το 1,26 δισ. δρχ. το 1999. Ο κύκλος εργασιών
της εταιρείας ανήλθε το 2000 σε 12,32 δισ. δρχ., αύξηση της τάξεως του 69,93%,
σε σχέση με τα αντίστοιχα μεγέθη της χρήσης 1999, τα οποία είχαν διαμορφωθεί
σε 7,25 δισ. δρχ. Στο εννεάμηνο του 2001 τα κέρδη της εταιρείας ανήλθαν σε
2,02 δισ. δρχ. αυξημένα κατά 44,25 % έναντι 1,40 δισ. δρχ. το εννεάμηνο του
2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Παντεχνική έκλεισε στα 4,40 ευρώ ή στις 1.499 δρχ., με
αποτέλεσμα η χρηματιστηριακή αξία της εταιρείας να διαμορφώνεται σε 105,69
εκατ. ευρώ ή σε 36,01 δισ. δρχ. Με βάση τα προ
φόρων κέρδη των δύο τελευταίων δημοσιευμένων εξαμήνων, ο λόγος Τιμής προς
Κέρδη (Ρ/Ε) της εταιρείας ανέρχεται σε 13,04, ενώ με βάση το
ύψος των Ιδίων Κεφαλαίων του πρώτου εξαμήνου του 2001 ο λόγος Τιμής προς
Λογιστική Αξία (Ρ/BV) της εταιρείας διαμορφώνεται σε 1,57. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N64</CAT>
<ED>
Κωδικός άρθρου: A17253N645</ED>
<ID>
ID:304203

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N64&aa=5</URL></REF>


Article

<CATEGORY>vin08</CATEGORY>

 <H2>Με κάρτες η ενημέρωση
</H2><H4>Η πορεία του χαρτοφυλακίου των επενδυτών μέσω των ΑΤΜ
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Σε λίγους μήνες οι επενδυτές με τη χρεωστική τους κάρτα (cash card) θα
μπορούν να χρησιμοποιούν τα ΑΤΜ για να ενημερώνονται σχετικά με τις κινήσεις
και τις αποτιμήσεις και τα υπόλοιπα των χαρτοφυλακίων τους.

ΑΧΙΑ ΒΑΝΚ. Με τη χρεωστική τους κάρτα θα μπορούν να ενημερωθούν για τις
κινήσεις και τα υπόλοιπα του χαρτοφυλακίου τους οι επενδυτές μέσω της νέας υπηρεσίας

Τη δυνατότητα αυτή θα την προσφέρει η νέα υπηρεσία που ετοιμάζει το Κεντρικό
Αποθετήριο Αξιών. Η υπηρεσία αυτή λέγεται ΑΧΙΑ Bank και απαιτεί τη συνεργασία
του Αποθετηρίου με τις τράπεζες. Μέχρι στιγμής έχουν εκδηλώσει ενδιαφέρον
τέσσερις τράπεζες, από τις οποίες μόνο μία (Alpha Bank) είναι έτοιμη για τη
συγκεκριμένη υπηρεσία. 
Τα στελέχη του Αποθετηρίου πιστεύουν ότι εντός του έτους θα έχει τεθεί σε
λειτουργία η συγκεκριμένη υπηρεσία, η οποία αρχικά θα λειτουργεί με τις
συγκεκριμένες τράπεζες που θα πάρουν μέρος. Στη συνέχεια, ο στόχος είναι να
μπορεί να ενημερώνεται ο επενδυτής για τις κινήσεις, τις αποτιμήσεις και τα
υπόλοιπα του χαρτοφυλακίου του από οποιοδήποτε ΑΤΜ χρησιμοποιώντας το
διατραπεζικό σύστημα ΔΙΑΣ. Σύμφωνα με το αρχικό στάδιο, ο επενδυτής θα μπορεί
να ενημερώνεται από τα ΑΤΜ των τραπεζών που συμμετέχουν στη νέα υπηρεσία του
Αποθετηρίου. Δεν υπάρχει, όμως, περιορισμός της χρηματιστηριακής εταιρείας με
την οποία συνεργάζεται ο επενδυτής. Δηλαδή όποια και αν είναι η
χρηματιστηριακή εταιρεία, το ΑΤΜ της συνεργαζόμενης τράπεζας με την υπηρεσία
του Αποθετηρίου θα δίνει τις σχετικές πληροφορίες. 
Αυτόματη πίστωση 
Ταυτόχρονα, το Αποθετήριο προχωρεί στη δυνατότητα για αυτόματη πίστωση των
μερισμάτων στους τραπεζικούς λογαριασμούς των επενδυτών. Με τον τρόπο αυτό, οι
επενδυτές θα παίρνουν τα μερίσματά τους από τον καταθετικό τους λογαρισμό που
έχουν δηλώσει, αποφεύγοντας τις ουρές, την είσπραξη δίγραμμων επιταγών κ.λπ. 
Το σχέδιο της απόφασης είναι έτοιμο και έχει σταλεί στις αρμόδιες Αρχές
(Επιτροπή Κεφαλαιαγοράς κ.λπ.) και φορείς για παρατηρήσεις, ώστε να ξεκινήσει
άμεσα η εφαρμογή του. Με την υπηρεσία αυτή, ο κάτοχος ονομαστικών αλλά και
ανωνύμων μετοχών θα δηλώνει ότι επιθυμεί την αυτόματη πίστωση των μερισμάτων
που δικαιούται στον τραπεζικό λογαριασμό που θα υποδείξει. Η έναρξη της
υπηρεσίας αυτής αναμένεται εντός των επόμενων εβδομάδων.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17253N651</ED>
<ID>
ID:304053

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N65&aa=1</URL></REF>


Article

<CATEGORY>vin08</CATEGORY>

 <H2>Απορρόφηση της Ιnformation Dynamics από τη LogicDΙS
</H2>
Η συμφωνία της LogicDis με την Information Dynamics προβλέπει συγχώνευση με
απορρόφηση της Information Dynamics από τη LogicDIS. Από τις διοικήσεις των
δύο εταιρειών εκτιμάται ότι οι μετοχές που θα αναλογούν στους μετόχους της
Information Dynamics μετά τη συγχώνευση, θα αντιπροσωπεύουν ποσοστό που θα
κυμανθεί από 10,5% έως 12%. Η ακριβής σχέση ανταλλαγής αξιών και μετοχών θα
προσδιοριστεί από την έκθεση του Ορκωτού Ελεγκτή. Οι μέτοχοι της Information
Dynamics θα εισπράξουν ποσό 1,1 δισ. δρχ. (3,22 εκατ. ευρώ) σε μετρητά.

ΘΕΜΕΛΙΟΔΟΜΗ: Η Θεμελιοδομή πρόκειται να αποκτήσει εργοληπτικό πτυχίο
της νέας ανώτατης (7ης) τάξης με απορρόφηση των εταιρειών NESTOS Α.Τ.Ε. (Η'
άξης), ΤΕΜΑΚ Α.Ε. (Ζ' Τάξης), ΕΥΡΩΔΟΜΗ Α.Ε. (Ζ' Τάξης), Β. ΠΑΓΩΝΗΣ Α.Τ.Ε. (Ζ'
Τάξης), Π. ΑΝΑΣΤΑΣΙΟΥ Ε.Π.Ε. (Στ' Τάξης), ΠΡΟΔΟΜΗ Α.Ε. (Στ' Τάξης). Όλες οι
παραπάνω εταιρείες πρόκειται να συγχωνευτούν με απορρόφησή τους από τη Θεμελιοδομή.

ΒΙΟΤΕΡ: Η ΒΙΟΤΕΡ αγόρασε το 100% των μετοχών της ΔΩΡΙΚΟΣ ΑΝΩΝΥΜΗ
ΤΕΧΝΙΚΗ ΕΤΑΙΡΕΙΑ, η οποία κατέχει σήμερα Εργοληπτικό Πτυχίο Ζ΄ τάξεως. Πρόθεση
της ΒΙΟΤΕΡ Α.Ε. είναι η εταιρεία ΔΩΡΙΚΟΣ Α.Τ.Ε. να συγχωνευθεί με απορρόφησή
της από την ΒΙΟΤΕΡ Α.Ε., στο πλαίσιο του ανασχηματισμού του Ομίλου.

ΓΕΚ - ΕΡΜΗΣ: Οι διοικήσεις των εταιρειών ΓΕΚ και Ερμής, εν όψει της
συγχώνευσής τους, αποφάσισαν να προτείνουν στις Γενικές Συνελεύσεις των
Μετόχων τους τη σχέση αξιών ΓΕΚ προς ΕΡΜΗΣ σε 2,209 προς 1. Από τη σχέση αυτή
προκύπτει ότι οι υφιστάμενοι μέτοχοι της ΓΕΚ θα διατηρήσουν τον αριθμό των
μετοχών που κατέχουν προ της συγχώνευσης, ενώ οι μέτοχοι της ΕΡΜΗΣ θα
ανταλλάξουν κάθε 1 μετοχή της ΕΡΜΗΣ που κατέχουν προ της συγχώνευσης με 0,591
νεοεκδιδόμενες μετοχές της ΓΕΚ, οι οποίες θα προέλθουν από την αύξηση του
μετοχικού κεφαλαίου της ΓΕΚ λόγω της συγχώνευσης.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17253N652</ED>
<ID>
ID:304113

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N65&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Αρνητικό το διεθνές περιβάλλον
</H2>
Η αγορά παρουσίασε μεικτή εικόνα με τον Γενικό Δείκτη να σημειώνει οριακές
απώλειες της τάξεως του 0,12%, φθάνοντας τις 2.618 μονάδες. Τα ευρωπαϊκά
χρηματιστήρια παρουσίασαν σημαντική κάθοδο ύστερα από την ανακοίνωση των
τριμηνιαίων αποτελεσμάτων (καθαρή ζημία 330 εκατ. δολάρια) του μεγαλύτερου
παγκόσμιου κατασκευαστή δικτύων κινητής τηλεφωνίας, ενώ το μάνατζμεντ της
εταιρείας έκρουσε τον κώδωνα του κινδύνου για το 1ο τρίμηνο του 2002
(αναμενόμενη ζημία 4.9 εκατ. δολ.), σκορπώντας τον πανικό στους επενδυτές. Η
ανακοίνωση αυτή έπληξε τις τεχνολογικές μετοχές, οι οποίες ξεπουλήθηκαν, ενώ
αρνητική αναμενόταν η επίδραση στον δείκτη Nasdaq. Από την άλλη πλευρά, στην
ελληνική αγορά οι εταιρείες πληροφορικής προσέφεραν αποδόσεις ανωτέρω της
αγοράς, με τις βιομηχανικές και τις κατασκευές να υστερούν της αγοράς. Οι
εταιρείες πληροφορικής αναμένεται να επωφεληθούν από το Γ' Κοινοτικό Πλαίσιο
Στήριξης, ενώ αναμένεται από την ελληνική αγορά να «τρέξει» τους διαγωνισμούς
και να διευκολύνει την απορρόφηση των κονδυλίων. Ο όγκος των συναλλαγών, που
κυμάνθηκε σε χαμηλότερα επίπεδα (133,5 εκατ.), αποτέλεσε μία ακόμα φορά
αντικείμενο σκέψης και σχολιασμού. Οι μετοχές μικρής και μεσαίας
κεφαλαιοποίησης απέδωσαν τα της αγοράς (πτώση των αντίστοιχων δεικτών κατά
0,15% και 0,17%, αντίστοιχα).
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17253N653</ED>
<ID>
ID:304160

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N65&aa=3</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Από 2.580 έως 2.820 μονάδες ο Δείκτης
</H2>
Ποια είναι η βραχυπρόθεσμη τάση του Γενικού Δείκτη;

Απαντά ο διευθυντής ανάλυσης της Χρηματιστηριακής Βορείου Ελλάδος κ. Γιώργος Σερεμέτας

Ο Γενικός Δείκτης φαίνεται να κινείται βραχυπρόθεσμα μεταξύ 2.580 και 2.820
μονάδων. Η τάση φαίνεται ανοδική. Κατ' αρχήν ο Ιανουάριος είναι ο πρώτος
«επενδυτικός» μήνας του έτους, ύστερα από δύο χρόνια πτώσης. Επιπλέον, οι
τιμές των μετοχών ξεκινούν από πολύ χαμηλά επίπεδα. Ακόμη, στην αγορά φαίνεται
ότι υπάρχει ρευστότητα και ότι αυτοί που ήταν να πουλήσουν, πούλησαν, γεγονός
που δείχνει ότι οι ρευστοποιήσεις θα είναι περιορισμένες, τουλάχιστον εντός
του παραπάνω εύρους διακύμανσης.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N65</CAT>
<ED>
Κωδικός άρθρου: A17253N654</ED>
<ID>
ID:304187

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N65&aa=4</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Έντονη από πλευράς γεγονότων φαίνεται να
είναι αυτή η εβδομάδα για σας, φροντίστε λοιπόν να ρυθμίσετε την
καθημερινότητά σας έτσι ώστε να μην αφήσετε περιθώρια στο άγχος να σας
αποδιοργανώνει. Μην μπλέκεστε με ανούσιες λεπτομέρειες, ασχοληθείτε κυρίως με
τα σοβαρά θέματα που σας απασχολούν. 
Ιχθύες 
(19 Φεβρουαρίου - 20 Μαρτίου). Ηρεμήστε και βάλτε μια τάξη στη ζωή σας αν δεν
θέλετε να απομακρυνθούν από κοντά σας οι δικοί σας άνθρωποι, γιατί η απότομη
αλλαγή στη διάθεσή σας μάλλον φαίνεται να μπερδεύει τους άλλους γύρω σας και
δεν ξέρουν πώς να σας αντιμετωπίσουν. 
Κριός 
(21 Μαρτίου - 19 Απριλίου). Παρ' όλες τις δυσκολίες που σίγουρα έχετε να
αντιμετωπίσετε αυτό το διάστημα σκεφτείτε πως υπάρχουν και πολλές ευχάριστες
στιγμές. Σπάστε λοιπόν την ανία της καθημερινής ζωής και χαρείτε μαζί με το
σύντροφο, τους φίλους ή τα παιδιά σας μια ξεχωριστή βραδιά. 
Ταύρος 
(20 Απριλίου - 20 Μαΐου). Αν θέλετε να πραγματοποιήσετε τους επαγγελματικούς
στόχους και τις επιδιώξεις σας δημιουργήστε τις προϋποθέσεις που κάνουν τη
θέση σας πλεονεκτικότερη απέναντι σε συναδέλφους και προϊσταμένους. Θετικές οι
επαφές με άτομα κύρους που σας υπόσχονται την υποστήριξή τους. 
Δίδυμοι 
(21 Μαΐου - 21 Ιουνίου). Στη διάρκεια αυτής της εβδομάδας ασχοληθείτε πολύ
ουσιαστικά με την τακτοποίηση εκκρεμοτήτων απέναντι σε δημόσιες υπηρεσίες ή
οργανισμούς, αν υπάρχουν. Όσο για τους νεώτερους, η περίοδος είναι κατάλληλη
για τον προγραμματισμό μεταπτυχιακών σπουδών ή επαφών με το εξωτερικό. 
Καρκίνος 
(22 Ιουνίου - 22 Ιουλίου). Από εσάς εξαρτάται το πώς θα χειριστείτε τις
υποθέσεις που εκκρεμούν και σας ασκούν συναισθηματική φόρτιση. Καλό θα ήταν να
αναβάλετε συζητήσεις που θα μπορούσαν να οδηγήσουν σε αδιέξοδο τις σχέσεις σας
με τους δικούς σας. 
Λέων 
(23 Ιουλίου - 22 Αυγούστου). Συνεργασίες και προσωπικές σχέσεις στο προσκήνιο
αυτήν την εβδομάδα, δεν είναι λοιπόν κατάλληλη η στιγμή να έρθετε αντιμέτωποι
με τον σύντροφο ή κάποιο συνεργάτη σας, έστω κι αν δεν συμφωνείτε με τις
απόψεις τους. Δείξτε τους με τον δικό σας τρόπο πόσο σημαντικά είναι αυτά που
προσφέρετε. 
Παρθένος 
(23 Αυγούστου - 23 Σεπτεμβρίου). Πολλές και ποικίλες οι υποχρεώσεις αυτής της
εβδομάδας, φροντίστε λοιπόν προληπτικά την υγεία σας ακόμα κι αν δεν
προκύπτουν προβλήματα, καλό θα ήταν να την προσέχετε περισσότερο με σωστή
διατροφή, ξεκούραση και ίσως λίγη περισσότερη διασκέδαση που θα φέρει χαρά στη
ζωή σας. 
Ζυγός 
(24 Σεπτεμβρίου - 23 Οκτωβρίου). Έντονοι οι πλανητικοί συνδυασμοί της ημέρας
που επηρεάζουν το ζώδιό σας, απολαύστε λοιπόν έστω και για λίγο το παιχνίδι
του φλερτ και εκφράστε με κάθε τρόπο τις επιθυμίες σας. Φροντίστε μόνο να
φερθείτε με διπλωματικό τρόπο, αν θέλετε να αποφύγετε τις «κακοτοπιές». 
Σκορπιός 
(24 Οκτωβρίου - 22 Νοεμβρίου). Άτομα του οικογενειακού σας περιβάλλοντος δεν
φαίνεται να είναι και τόσο πρόθυμα να συζητήσουν μαζί σας τα πραγματικά
προβλήματα που τους απασχολούν. Ίσως χρειαστεί διπλή προσπάθεια από μέρους σας
για να μαντέψετε τι είναι αυτό που χρειάζονται πραγματικά και να τους
βοηθήσετε ουσιαστικά. 
Τοξότης 
(23 Νοεμβρίου - 21 Δεκεμβρίου). Φανείτε περισσότερο διαλλακτικοί και
καλοπροαίρετοι με το περιβάλλον σας, αν θέλετε να αξιοποιήσετε τις ιδέες, τις
σκέψεις και, γιατί όχι, το ταλέντο σας. Όσοι σκοπεύετε να μετακινηθείτε
φροντίστε με κάθε λεπτομέρεια για την οργάνωση του ταξιδιού σας. 
Αιγόκερως 
(22 Δεκεμβρίου - 19 Ιανουαρίου). Φανείτε συνεπείς με την τακτοποίηση
οικονομικών εκκρεμοτήτων, τώρα μάλιστα που φαίνεται να υπάρξουν κάποια έκτακτα
έξοδα που δεν είχατε υπολογίσει. Κάντε υπομονή αν υπάρξει κάποια καθυστέρηση
στην είσπραξη χρημάτων που σας οφείλουν. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N66</CAT>
<ED>
Κωδικός άρθρου: A17253N661</ED>
<ID>
ID:304037

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N66&aa=1</URL></REF>


Article

<CATEGORY>vin06</CATEGORY>

 <H5>Επιλεγμένα θέματα για τους υποψηφίους της Β' τάξης Ενιαίου Λυκείου
</H5><H2>Φυσική Γενικής Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: N71</CAT>
<ED>
Κωδικός άρθρου: A17253N711</ED>
<ID>
ID:304046

</ID><URL>http://ta-nea.dolnet.gr/neaweb/neafile.print_unique?e=A&f=17253&m=N71&aa=1</URL></REF>


Article

<CATEGORY>vin10</CATEGORY>

 <H5>ΤΕΣΣΕΡΙΣ ΟΜΑΔΕΣ ΣΤΗΝ ΑΦΕΤΗΡΙΑ ΓΙΑ ΤΟΝ ΤΙΤΛΟ
</H5><H2>Από την αρχή!
</H2>
σελίδες 4-5, 6-7, 12-13
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17253O011</ED>
<ID>
ID:304054

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O01&aa=1</URL></REF>


Article

<CATEGORY>vin10</CATEGORY>

 <H2>Όνειρα Ευρώπης από την Ξάνθη
</H2>
σελίδα 2
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17253O012</ED>
<ID>
ID:304114

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O01&aa=2</URL></REF>


Article

<CATEGORY>vin10</CATEGORY>

 <H2>Εντυπωσιακές νίκες από ΠΑΟΚ, Άρη, Ηρακλή
</H2>
σελίδες 12-13, 4-5, 3
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17253O013</ED>
<ID>
ID:304161

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O01&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ: ΑΡΝΗΤΙΚΟΣ ΠΡΩΤΑΓΩΝΙΣΤΗΣ Ο ΔΙΑΙΤΗΤΗΣ
</H5><H2>Φωτιά από το πέναλτι
</H2><H4>* Η SΚΟDΑ Ξάνθη πήρε τους πολύτιμους βαθμούς που την κράτησαν στις ψηλές
θέσεις του βαθμολογικού πίνακα - Ο ΟΦΗ κινδυνεύει με τιμωρία λόγω των επεισοδίων
</H4>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Μία βεβιασμένη και αυστηρή απόφαση του Ηπειρώτη ρέφερι Θανάση Μπριάκου, στο
τέλος του χθεσινού αγώνα ΟΦΗ - Ξάνθης, στο Ηράκλειο, ήταν η αφορμή το ματς να
τιναχτεί στον αέρα. 
Το πέναλτι με το οποίο επικράτησαν οι φιλοξενούμενοι θα μπορούσε να μην
καταλογιστεί. Και βέβαια, η φάση από την οποία προήλθε το πέναλτι είναι
αμφισβητούμενη και υποχρέωσε τον Γιάννη Σαμαρά να χαρακτηρίσει «απαράδεκτη την
ενέργεια του διαιτητή που θα έπρεπε να τιμωρήσει με κίτρινη κάρτα τον παίκτη
της Ξάνθης για θέατρο». Γιατί όπως υποστήριξε «και οι δύο παίκτες πήγαν να
πάρουν θέση με το σώμα για να διεκδικήσουν την μπάλα». Ο Μάκης Μπελεβώνης που
υπέπεσε στην παράβαση, δήλωσε για τη φάση ότι «με την ίδια ευκολία που ο
διαιτητής έδωσε το πέναλτι με την ίδια ευκολία θα μπορούσε να δώσει κάρτα και
στον παίκτη της Ξάνθης για θέατρο». Από την ομάδα της Ξάνθης τόσο ο προπονητής
της Νίκος Καραγεωργίου όσο και ο Κορδονούρης αρνήθηκαν να εκφέρουν άποψη
επειδή «βρίσκονταν μακριά από τη φάση». 
Ο διαιτητής Μπριάκος αποχωρεί συνοδεία αστυνομικών από το γήπεδο του
Ηρακλείου. Το πέναλτι που έδωσε στους Ξανθιώτες ήταν αφορμή επεισοδίων

Εν πάση περιπτώσει, η Ξάνθη ήρθε στην Κρήτη με σκοπό να μείνει και μετά το
ματς με τον ΟΦΗ ψηλά στη βαθμολογία. Άλλωστε και οι δυο ομάδες παλεύουν για
τον ίδιο στόχο. Παρέταξε, λοιπόν, ο τεχνικός των νικητών σχήμα που έδιδε
μεγάλη προσοχή στην αμυντική γραμμή. Ο ΟΦΗ είχε την υπεροχή στο πρώτο μέρος
και η Ξάνθη στην επανάληψη. Το παιχνίδι μέτριο, χωρίς τις μεγάλες φάσεις και
στις δύο εστίες. Και η σημαντικότερη εκείνη στο 57' με τον Ζωγραφάκη, που
δέχθηκε κεφαλιά-πάσα του Κώτσιου στην προσπάθειά του να διώξει. Το σουτ του
παίκτη της Ξάνθης απέναντι από τον Μπεκιάι έφυγε ψηλά άουτ. 
Η φάση του πέναλτι μετάτρεψε σε «καζάνι» το γήπεδο του Ηρακλείου. Ανέλπιστα,
σε μια διεκδίκηση της μπάλας στο 82' από τους Μπελεβώνη και Ουακίλι, οι δύο
παίκτες βρέθηκαν στο τερέν και ο διαιτητής έδειξε αμέσως την άσπρη βούλα. Πάνω
του έπεσαν διαμαρτυρόμενοι παίκτες του ΟΦΗ, ενώ στις εξέδρες οι 2.500 φίλαθλοι
καταφέρονταν «εν χορώ» κατά του ρέφερι και εκτόξευαν αντικείμενα εναντίον του.
Ο κ. Μπριάκος απέβαλε με κόκκινη τον Κιάσσο, επειδή όπως έγραψε στο φύλλο
αγώνα τον απώθησε και παρατήρησε με κίτρινη τον Διγκόζη, ο οποίος δεν θα
αγωνιστεί στο ματς με τον Εθνικό Αστέρα στην Καισαριανή. Το πέναλτι μετέτρεψε
σε γκολ ο Μαροκινός χαρίζοντας στην ομάδα του τρεις πολύτιμους βαθμούς. Μέχρι
το 98', οπότε έληξε το ματς, το γήπεδο συνέχιζε να «βράζει». Ο διαιτητής
αναγκάστηκε να διακόψει τρεις φορές το παιχνίδι (88', 90' και 93'), επειδή οι
βοηθοί του δέχθηκαν αντικείμενα από φιλάθλους, ενώ ο ίδιος έγραψε στο φύλλο
αγώνα ότι διέκοψε το ματς δύο φορές.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17253O021</ED>
<ID>
ID:304063

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O02&aa=1</URL></REF>


Article

<CATEGORY>vin10</CATEGORY>

 <H5>Γηπεδογραφίες </H5><H2>Εκδίκηση του καλού </H2>
<AUTHOR>ΦΙΛΑΘΛΕΩΝ</AUTHOR>

Νομίζουν ίσως μερικοί ότι όσοι γράφουμε για τον αθλητισμό (το ίδιο ισχύει και
για τις άλλες τέχνες), είμαστε επαγγελματίες γκρινιάρηδες. Ότι τίποτα απ' όσα
βλέπουμε δεν μας αρέσει, ότι χαρά μας μόνη είναι ν' αναδεικνύουμε τα στραβά
και να στηλιτεύουμε, δίκην περισσότερο ή λιγότερο κομψού κήνσορα, τα κακώς
κείμενα. Τα πράγματα δεν είναι ακριβώς έτσι. Αν συχνά μένουμε ανικανοποίητοι,
είναι γιατί αγαπάμε τον αθλητισμό κι αυτό που αντιπροσωπεύει και πονάμε όταν η
ομορφιά του εμποδίζεται να έρθει στην επιφάνεια. Κάποιοι από μας θα θέλαμε όσο
τίποτα να γράφουμε μόνο γι' αυτή την ομορφιά - αλλά δεν μας αφήνουν ύποπτοι
παράγοντες, αχόρταγοι έμποροι κι αθλητές που αδικούν τον εαυτό τους. 
Όλα αυτά θα μπορούσαν σήμερα ν' αναγνωσθούν και σαν είδος αυτοκριτικής. Γιατί
μέσα στα γήπεδα δόθηκε αυτή τη βδομάδα μια αρχή απάντησης σε πρόσφατες πικρές
διαπιστώσεις μου για την εν γένει κατάσταση των δύο δημοφιλέστερων στη χώρα
μας αθλημάτων. Το φετινό ποδοσφαιρικό πρωτάθλημα αναδεικνύεται σιγά αλλά
σταθερά ως το πιο ενδιαφέρον και «ποιοτικό» (τα πάντα είναι σχετικά) των
τελευταίων ετών. Η δε επιστροφή τού Ιωαννίδη (κυρίως αυτή) φαίνεται να
ξαναδίνει το χαμένο σφρίγος και την αυτοπεποίθηση σε μια Εθνική μπάσκετ που
δεν θέλει και πολύ για να ξαναγίνει η επίσημη αγαπημένη των Ελλήνων φιλάθλων. 
ΠΟΙΟΤΙΚΟ ΑΛΜΑ 
Το χορταστικό ως θέαμα αλλά και από άποψη αγωνιστικής συμπεριφοράς των παικτών
ντέρμπι ΑΕΚ - Ολυμπιακού τής περασμένης αγωνιστικής ήταν η επισφράγιση της
στροφής του φετινού πρωταθλήματος προς το καλύτερο. Γιατί δεν ήταν το πρώτο ή
το μόνο παιχνίδι με πάθος, αγωνία και προσπάθεια δημιουργίας. Πολλά «μεγάλα»
(όπως το ντέρμπι των αιωνίων) ή «μικρότερα» παιχνίδια (για παράδειγμα το
Παναχαϊκή - ΠΑΟΚ, πάλι της περασμένης αγωνιστικής) έχουν μέχρι τώρα υπάρξει
συναρπαστικά. Η μεγάλη μάλιστα χθεσινή μάχη των δύο δικεφάλων ίσως τα ξεπέρασε
όλα και χάρισε - εκτός βέβαια από τους φίλους της ΑΕΚ, που θ' ακούνε πλέον
τρία - δύο και θα τρέχουν - τη μεγαλύτερη οπτική απόλαυση. Στο τέλος του
πρώτου γύρου, η μάχη τόσο για την κορυφή όσο και για τις ευρωπαϊκά
προνομιούχες θέσεις, αλλά και για την αποφυγή του υποβιβασμού, κάθε άλλο παρά
έχει κριθεί ή μπορεί να προβλεφθεί. Σημαντικότερο ακόμα, αρκετές ομάδες είναι
σε εμφανή άνοδο σε σχέση με πέρσι. Ο ΠΑΟΚ, που όλο και πλησιάζει στο μοντέλο
που αθόρυβα ονειρεύεται ο Μπάγιεβιτς, ο νικητής όλων των παιχνιδιών που
«έκαιγαν» Ηρακλής, ο εκ των έσω και σε στέρεες βάσεις ανανεωμένος ΟΦΗ, η από
χρόνια ερωτοτροπούσα με το κάτι παραπάνω Ξάνθη, ακόμα και πιο αλλοπρόσαλλες
ομάδες σαν τον Άρη ή τον Εθνικό Αστέρα. Ο Ολυμπιακός και, ίσως,
ο Παναθηναϊκός (θυμηθείτε πού βρισκόταν πριν από δύο μήνες και θα
καταλάβετε γιατί λέω ότι προσπάθησε ν' αυτοκτονήσει πολύ πριν από την ΑΕΚ)
φαίνονται μάλλον να ξαναβρίσκουν τον εαυτό τους και, με το μισό πρωτάθλημα
μπροστά μας, αυτό ακούγεται σαν υπόσχεση για ακόμα καλύτερη συνέχεια. Οι
πραγματικά μεγάλοι παίκτες μπορεί, με την εξαίρεση ίσως του Τζόρτζεβιτς, ακόμα
να λείπουν από τα γήπεδά μας, αλλά το μέσο επίπεδο και, οφείλουμε να το
επισημάνουμε, το μέσο ήθος έχουν αισθητά ανέβει. Έτσι ισοσταθμίζεται κάπως η
συνεχιζόμενη υστέρηση της διαιτησίας, όπως και η αμφίβολη αγάπη προς το άθλημα
αρκετών διοικητικών παραγόντων. Με δυο λόγια, είναι ξαφνικά σαν φέτος, με κάτι
σαν είκοσι χρόνια καθυστέρηση, το πρωτάθλημά μας να δρέπει τους καρπούς τού
επαγγελματισμού. Ας ελπίσουμε ότι δεν θα μας διαψεύσει η συνέχεια. 
Η ΧΑΡΗ ΤΗΣ ΟΜΑΔΙΚΟΤΗΤΑΣ 
Για την Εθνική μπάσκετ αρκεί ίσως να πούμε πως ανακαλύπτει και πάλι τις χαρές
της παρέας - και γι' αυτό και η παρέα ξαναβρίσκει τη συνήθεια να κερδίζει. Η
νίκη στο Ισραήλ φανέρωσε ψυχή - και τύχη, που στα οριακά ματς του μπάσκετ
χρειάζεται περισσότερο από κάθε άλλο άθλημα. Ο θρίαμβος επί μιας έστω
αποδυναμωμένης Ισπανίας φανέρωσε και πολύ ταλέντο - που πάντα, όπως μας
έλεγαν, υπήρχε, αλλά από κάποια στιγμή και πέρα δυσκολευόταν να εκφρασθεί.
Παίκτες σαν τον Τσαρτσαρή και τον Χαρίση είναι και ενδιαφέροντες και ακόμα
βελτιώσιμοι και πολύ «μπασκετικοί». Η ωριμότητα του Ρετζιά (του δυνάμει
υψηλότερης κλάσεως παίκτη που ανέδειξε το ελληνικό μπάσκετ μετά τη θρυλική
τετράδα του '87) είναι πια σχεδόν εντυπωσιακή. Η πρόοδος του Ντικούδη συνεχής.
Η σιγουριά που προσφέρει το χέρι του Αλβέρτη μονιμότερη από ό,τι στον
Παναθηναϊκό. Ο Ιωαννίδης δεν θέλει και πολύ για να μας πείσει πως δουλεύει με
σπουδαίο υλικό και είναι σίγουρα ικανός για σπουδαία πράγματα. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17253O022</ED>
<ID>
ID:304122

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O02&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Ο ΑΝΑΣΤΑΣΙΑΔΗΣ ΤΟΝ ΟΔΗΓΗΣΕ ΣΕ ΝΙΚΗ ΣΤΗ Ν. ΣΜΥΡΝΗ
</H5><H2>Έργο Αγγέλου
</H2>
<AUTHOR>ΒΑΓΓΕΛΗΣ ΑΒΡ. ΚΟΥΚΟΥΛΟΓΛΟΥ</AUTHOR>

Ο Άγγελος Αναστασιάδης ήταν πίσω από τη χθεσινή κυριαρχία του Ηρακλή στη Νέα
Σμύρνη. Η ομάδα της Θεσσαλονίκης ολοκλήρωσε τους αγώνες του πρώτου γύρου με
νίκη επί του Πανιωνίου με 1-0, κυρίως, λόγω της διορατικότητας του Αναστασιάδη
και των ομολογουμένως εξαιρετικών «ελιγμών» του, στη δεύτερη παρτίδα του
αγώνα. 
Παιχνίδι καλό δεν έγινε. Η ποιότητα και το θέαμα κάτω του μετρίου. Γρηγοράδα
και δύναμη, πάντως, είχαμε και από Νέα Σμύρνη και από Θεσσαλονίκη μεριά και
αυτά, ίσως, κράτησαν ανοιχτά τα βλέφαρα των θεατών. 
Διότι ευκαιρίες απ' αυτές που... αναστενάζουν και τα τσιμέντα στις κερκίδες
δεν είδε πολλές ο κοσμάκης. Από την ομάδα δε του νικητή Ηρακλή, καμία. Ούτε
«μυρωδιά» από γκολ δεν απόλαυσαν οι λίγοι οπαδοί του και φυσικά ποτέ δεν
ανησύχησε ο τερματοφύλακας Ντρόμπνι και ο Πανιώνιος στα 93 λεπτά (με τις
καθυστερήσεις) της αναμέτρησης. 
Μία και ΜΟΝΑΔΙΚΗ φάση κυνήγησε για το γκολ «Γηραιός» και πέτυχε. Συγκεκριμένα
προς το τέλος του παιχνιδιού (84') όταν ο Αναστασιάδης με σοβαρούς
υπολογισμούς στις αλλαγές παικτών (Νασιόπουλος, Καλαμπάκας) έπαιξε φουλ
επίθεση, βάζοντας και τρίτο κυνηγό, ως παρτενέρ του Νασιόπουλου, τον ψηλόσωμο
Βακουφτσή. 
Ο Νασιόπουλος πανηγυρίζει με τον Κορμαρή το γκολ που πέτυχε στη Νέα Σμύρνη

Η πίεση του Ηρακλή, η οποία ασκήθηκε από τους Νασιόπουλο, Κορμαρή και
Βακουφτσή, απέφερε το απόλυτο λάθος στην άμυνα του Πανιωνίου, όταν αυτός
έμεινε «γυμνός» (μία φορά) στην άμυνα. Ο Βακουφτσής κέρδισε στον αέρα την
κόντρα του με τον Βλίτσεκ, πάσαρε στον Κορμαρή, αυτός είδε ελεύθερο από
αριστερά τον Νασιόπουλο του έδωσε την μπάλα, ο Σακελλαρίδης που είχε αναλάβει
την επιτήρησή του ήταν «εκτός τόπου και χρόνου», όλα απλοποιήθηκαν από τον
Νασιόπουλο. Έφυγε βολίδα προς την περιοχή και με υποδειγματικό πλασέ έστειλε
την μπάλα στα δίχτυα (1-0). 
Ο Πανιώνιος, βέβαια, δεν άξιζε την ήττα. Όχι ότι ήταν καλύτερος από τον Ηρακλή
ή ότι παρουσίασε κάτι το υπέροχο, κάτι το εντυπωσιακό. Στο πρώτο ημίχρονο,
κατά τη διάρκεια του οποίου διατήρησε την υπεροχή, είχε δύο-τρεις καλές
περιπτώσεις να πετύχει ένα γκολ (ειδικότερα με τον Ιωάννου), ενώ ατύχησε στο
92ο λεπτό όταν ο Βλίτσεκ, σε τραγικό λάθος του Χαλκιά, κάτω από τα δοκάρια,
σημάδεψε την οριζόντια δοκό! 
Ως ομάδα, πάντως, ο Ηρακλής φάνηκε περισσότερο στο δεύτερο ημίχρονο. Είχε καλό
ρυθμό, καλές κινήσεις και παρουσιάστηκε αρκετά σοβαρός, αποφεύγοντας τα πολλά
λάθη. Καλύτεροι παίκτες του ήταν οι Χάτζι, Κολομπούρδας, Νασιόπουλος,
Στολτίδης, Μπαχράμης, Νατσούρας, ενώ από τον Πανιώνιο διακρίθηκαν οι Έρολ,
Ραγκουέλ, Λάλικ. 
Καλή ήταν η διαιτησία του Μεσσήνιου Τσικίνη. Ήταν κοντά στις φάσεις και
προσπάθησε να μην αδικήσει τις ομάδες. 
ΟΙ ΠΡΟΠΟΝΗΤΕΣ 
Ο Ηρακλής μπορεί να πάει πολύ καλύτερα στη συνέχεια του πρωταθλήματος τόνισε
μεταξύ άλλων ο Άγγελος Αναστασιάδης, μετά το νικηφόρο για την ομάδα του
αποτέλεσμα, χθες, το βράδυ επί του Πανιωνίου στη νέα Σμύρνη. Από την άλλη
πλευρά ο τεχνικός του Πανιωνίου Ντουμίτρου Ντουμιτρίου φανερά ενοχλημένος από
την ήττα, μίλησε για σοβαρό πρόβλημα της ομάδας του στο σκοράρισμα. Είπαν: 
ΑΝΑΣΤΑΣΙΑΔΗΣ: «Ήταν κρίσιμο το παιχνίδι, διότι είχαμε πολλά προβλήματα
με τιμωρίες, τραυματισμούς και κούραση παικτών. Σήμερα κάναμε πολλή μεγάλη
προσπάθεια απέναντι στον Πανιώνιο που προερχόταν από νίκη. Μπορούμε να πάμε
πολύ καλύτερα στη συνέχεια». 
ΝΤΟΥΜΙΤΡΙΟΥ: «Θέλαμε τη νίκη αλλά δεν τα καταφέραμε. Ο αντίπαλός μας
είχε ελλείψεις και ίσως αυτό να χαλάρωσε τις προσπάθειες των παικτών μας.
Χάσαμε και πάλι ευκαιρίες και αυτό είναι σοβαρό πρόβλημα. Δεχθήκαμε γκολ από
δικό μας λάθος».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17253O031</ED>
<ID>
ID:304069

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Ραντεβού με την τύχη του
</H2>
Τύχη είχε ζητήσει ο Γιώργος Χατζάρας στα προηγούμενα παιχνίδια της ομάδας του
και το Σάββατο το Αιγάλεω την είχε με το μέρος του. Έτσι κατάφερε να πάρει
μεγάλη εκτός έδρας νίκη (0-1) επί του Ακράτητου. 
Το παιχνίδι ήταν μονόλογος των γηπεδούχων, οι οποίοι ήταν άξιοι της μοίρας
τους, αφού επί 80' έπαιξαν στο μισό γήπεδο τους αντιπάλους τους, αλλά γκολ δεν
κατάφεραν να σημειώσουν. 
Αντίθετα, οι φιλοξενούμενοι πραγματοποίησαν δύο επιθέσεις. Στην πρώτη
σημείωσαν το μοναδικό γκολ και στη δεύτερη, στις καθυστερήσεις του αγώνα, ο
Στάουτσε έσωσε τον Ακράτητο από το δεύτερο σε κεφαλιά του Αλεξόπουλου. 
Στο 11' ο Παπουτσής προσπάθησε να κάνει κάτι μεταξύ σέντρας και σουτ, αλλά
η μπάλα έφθασε στο δεύτερο δοκάρι. Ο Χλωρός με «εναέριο» βολέ «κάρφωσε» την
μπάλα στον ουρανό των διχτύων (0-1). 
Στη φάση αυτή, τελείωσε η επιθετική δραστηριότητα των φιλοξενουμένων. Οι
γηπεδούχοι πίεσαν, δημιούργησαν πολλές ευκαιρίες, αλλά είτε αστόχησαν από
καλές θέσεις είτε βρήκαν απέναντί τους τον άριστο γκολκίπερ Μπίκιτς. Έτσι, το
Αιγάλεω πήρε μία σπουδαία νίκη και έπιασε στη βαθμολογία τον Ακράτητο. 
Καλή ήταν η διαιτησία του Τσαγκαράκη. 
Ο Γιώργος Χατζάρας στις δηλώσεις του στάθηκε σε δύο σημεία: Στην τύχη και
στον γκολκίπερ Μπίκιτς. Σε αυτό το ματς παίζαμε την ύπαρξή μας. Αλλάξαμε
λοιπόν νοοτροπία. Θυσιάσαμε το θέαμα στην ουσία που είναι η νίκη», είπε ο
τεχνικός του Αιγάλεω. Και συνέχισε: «Είχαμε την τύχη με το μέρος μας και
επιτέλους βρήκαμε για κάτω από τα δοκάρια τον άνθρωπο που δεν είχαμε μέχρι
τώρα». 
Ο Στάθης Σταθόπουλος τόνισε: «Το παιχνίδι ήταν πολύ κρίσιμο και το Αιγάλεω
νίκησε. Είχαμε την πρωτοβουλία, αλλά δεν τα καταφέραμε. Δεν έχει τελειώσει
τίποτα, παρά μόνο ο πρώτος γύρος. Ξεκινάμε επί ίσοις όροις τον δεύτερο γύρο
για να πετύχουμε τον στόχο μας, που είναι η παραμονή στην κατηγορία».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17253O032</ED>
<ID>
ID:304126

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ: ΥΠΟΧΡΕΩΣΕ ΤΟΝ ΠΡΩΤΑΘΛΗΤΗ ΧΕΙΜΩΝΑ ΟΛΥΜΠΙΑΚΟ ΣΤΗΝ ΠΡΩΤΗ ΦΕΤΙΝΗ ΗΤΤΑ ΤΟΥ
</H5><H2>Σέρβιρε ξινή σαμπάνια
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Βελγομαροκινός επιθετικός του Άρη Νορντίν Τζμπαρί πότισε φαρμάκι χθες τους
φίλους του Ολυμπιακού στο ΟΑΚΑ, όπου οδήγησε την ομάδα του στη νίκη:1-0.
Μεγάλη συμβολή στην επιτυχία της ομάδας του Ρισάρ Ταρντί είχε ο ανίκητος
γκολκίπερ Φάνης Κατεργιαννάκης. Οι «ερυθρόλευκοι» παίζοντας σχεδόν στο μισό
γήπεδο στο β' ημίχρονο τους αντιπάλους τους γνώρισαν την πρώτη τους ήττα στο
φετινό πρωτάθλημα. Ωστόσο, στο τέλος χειροκροτήθηκαν από τους 25.000 θεατές
για την πολύ καλή απόδοση που είχαν ειδικά στο β' 45λεπτο. 
Ο Ολυμπιακός κατέκτησε τον άτυπο τίτλο του πρωταθλητή χειμώνα, χωρίς, όμως, να
μπορέσει να εκμεταλλευτεί την ήττα της ΑΕΚ στην Τούμπα από τον ΠΑΟΚ. Η διαφορά
παρέμεινε στον έναν βαθμό, αλλά το πρωτάθλημα απέκτησε στο φινάλε του α' γύρου
μία άγρια ομορφιά, καθώς μαζί με την ΑΕΚ, ο ΠΑΟΚ και ο Παναθηναϊκός μπήκαν σε
τροχιά τίτλου. 
Χθες βράδυ στο Ολυμπιακό Στάδιο επαληθεύτηκε ο άγραφος νόμος του ποδοσφαίρου.
Η ομάδα του Τάκη Λεμονή έχανε τις ευκαιρίες τη μία πίσω από την άλλη και ο
Άρης σε μία αξιόλογη επίσκεψη στην εστία του Ελευθερόπουλου στο β' 45λεπτο
πανηγύρισε την επιτυχία του γκολ! 
Στο 79' ο Τσίμπα πραγματοποίησε σέντρα στην «καρδιά» της άμυνας του Ολυμπιακού
και ο Τζμπαρί ανενόχλητος με γυριστή κεφαλιά νίκησε τον «ερυθρόλευκο»
γκολκίπερ. Η άμυνα του Ολυμπιακού... κοιμήθηκε στη φάση του γκολ. 
Ο σκόρερ Τζμπαρί πανηγυρίζει θεαματικά το γκολ του Άρη

Η πειραϊκή ομάδα δεν παρέδωσε τα όπλα. Προσπάθησε να απαντήσει, αλλά έχασε
κλασικές ευκαιρίες. Ευκαιρίες που δεν χάνονται! Οι Τζιοβάνι, Αλεξανδρής
αναδείχθηκαν μοιραίοι παίκτες του αγώνα. Παράλληλα, οι πρωταθλητές έπεσαν στην
παγίδα του τεχνητού οφσάιντ. 
Ο Λεμονής ρίσκαρε, αλλά η μπάλα δεν έκανε το χατίρι στην ομάδα του. Στο 36' ο
Ζέτερμπεργκ πήρε τη θέση του τραυματία Ζε Ελίας, ενώ στο 67' ο Άλβες
αντικατέστησε τον Ανατολάκη. Ο τεχνικός του Ολυμπιακού τα έπαιξε όλα για όλα,
αλλά ο άριστος σε απόδοση Κατεργιαννάκης (είχε και τον παράγοντα τύχη με το
μέρος του) διατήρησε ανέπαφη την εστία του. 
Οι φίλοι της πειραϊκής ομάδας παρακολούθησαν με κομμένη την ανάσα το
ματς-θρίλερ. 
Παρά την ήττα αμέσως μετά το τελευταίο σφύριγμα ο κόσμος του Ολυμπιακού,
θέλοντας να επιβραβεύσει την προσπάθεια των παικτών, τους χειροκρότησε θερμά. 
ΣΤΗΝ ΠΑΓΙΔΑ 
Ο Τάκης Λεμονής παρέταξε την ίδια ενδεκάδα σε σχέση με το προηγούμενο
πετυχημένο ματς στη Νέα Φιλαδέλφεια. Οι «ερυθρόλευκοι» είχαν την πρωτοβουλία
των κινήσεων στο πρώτο ημίχρονο, όμως, έπεσαν στην παγίδα του τεχνητού
οφσάιντ. Είναι χαρακτηριστικό ότι έξι φορές ο επόπτης Σαββόγλου σταμάτησε σε
θέση οφσάιντ τους γηπεδούχους. 
Ο Ολυμπιακός προσπάθησε από το κέντρο να διασπάσει την καλά οργανωμένη
αμυντική γραμμή των φιλοξενουμένων, χωρίς, όμως, αποτέλεσμα. Όσες
φορές(μετρημένες στα δάκτυλα του ενός χεριού) οι παίκτες του Λεμονή έπαιξαν
από τα πλάγια με τους Γιαννακόπουλο (δεξιά), Τζόρτζεβιτς (αριστερά)
δημιούργησαν επικίνδυνες καταστάσεις στην εστία του Κατεργιαννάκη. 
Γιαννακόπουλος και Θεοδωρίδης σε μία από τις χθεσινές μονομαχίες τους

Ο Άρης αγωνίστηκε με διπλή ζώνη άμυνας κλείνοντας τους διαδρόμους στα ατού του
Ολυμπιακού. Οι Μορίς, Πρίλασνιγκ είχαν μπλοκάρει τους Αλεξανδρή, Τζιοβάνι,
αντίστοιχα. 
Παράλληλα, οι πλάγιοι Βαλερί (δεξιά), Λουμπούτης (αριστερά) έδιναν λύσεις στην
άμυνα. Ακόμα και το παιχνίδι των μέσων του Άρη Θεοδωρίδη, Νούσια, Τσίμπα,
Παπαδόπουλου ήταν κομμένο και ραμμένο στο αμυντικό σύστημα της ομάδας τους. 
Η ομάδα του Ρισάρ Ταρντί προσπάθησε με το σύστημα των αντεπιθέσεων να
απειλήσει την «ερυθρόλευκη» εστία. 
Το δίδυμο Χαριστέα, Τζμπαρί καρδιοχτύπησαν τους οπαδούς του Ολυμπιακού τρεις
φορές. Στο 17' ο Χαριστέας αστόχησε από πλεονεκτική θέση, ενώ στο 33' και στο
40' ο Ελευθερόπουλος σταμάτησε τους Χαριστέα, Θεοδωρίδη, αντίστοιχα. Πάντως,
οι «ερυθρόλευκοι» δημιούργησαν τις περισσότερες ευκαιρίες με τους Τζιοβάνι
(πριν συμπληρωθεί το πρώτο λεπτό της συνάντησης), Τζόρτζεβιτς (14'), Τζιοβάνι
(41'), Ζέτερμπεργκ (45'+). 
Στο δεύτερο ημίχρονο ο Ολυμπιακός έπαιξε σαν τη γάτα με το ποντίκι τον Άρη. Οι
«ερυθρόλευκοι» πίεσαν ασφυκτικά τους φιλοξενούμενους. Οι πρωταθλητές έβαλαν
την μπάλα κάτω και σφυροκόπησαν την εστία του Κατεργιαννάκη. Οι παίκτες του
Ταρντί κράτησαν με νύχια και με δόντια το μηδέν στην εστία τους, έχοντας σε
μεγάλη φόρμα τον Κατεργιαννάκη. 
Ο Γάλλος τεχνικός του Άρη πραγματοποίησε δύο αλλαγές (Μπάρκογλου αντί
Θεοδωρίδη στο 62' και Καζαντζής αντί Τζμπαρί στο 81') και ειδικά ο Μπάρκογλου
βοήθησε σημαντικά στο παιχνίδι της ομάδας του. Η τρίτη αλλαγή του Ταρντί
(Λιολίδης αντί Χαριστέα) ήταν περισσότερο για να... ροκανίσει τον χρόνο. 
Στο 50' ο Τζιοβάνι δεν βρήκε στόχο. Τέσσερα λεπτά αργότερα ο Κατεργιαννάκης
απέκρουσε με υπερένταση σουτ του Αλεξανδρή, ενώ το ίδιο έκανε στο 64' σε σουτ
του Τζόρτζεβιτς. 
Στο 69' ο γκολκίπερ του Άρη είπε «όχι» σε καρφωτή κεφαλιά του Άλβες και στο
80' εξουδετέρωσε σουτ του Αλεξανδρή. Μετά το 0-1 ο Ολυμπιακός έχασε κλασικές
ευκαιρίες. Ο Κατεργιαννάκης διατήρησε ανέπαφη την εστία του σε τετ α τετ του
Αλεξανδρή (87'), Τζιοβάνι (90'), Ζέτερμπεργκ (90'+). Στο τελευταίο λεπτό των
καθυστερήσεων (94') ο Κωστούλας «έπιασε» κεφαλιά και η μπάλα χτύπησε στο
δοκάρι της εστίας του Κατεργιαννάκη. Ήταν η τελευταία μεγάλη ευκαιρία των
γηπεδούχων. Στο τέλος οι φιλοξενούμενοι πανηγύρισαν έξαλλα τη μεγάλη νίκη τους
στο ΟΑΚΑ πηγαίνοντας προς το μέρος περίπου 50 οπαδών τους. 
Ο διαιτητής Τρικάλης έκανε λάθη στον πειθαρχικό έλεγχο.

<H3>ΛΕΜΟΝΗΣ: Είμαστε το ακλόνητο φαβορί
</H3><H3>Μόνο που δεν «σκοτώσαμε» τον Κατεργιαννάκη
</H3>
Καπνός το αήττητο του Ολυμπιακού...

«Ο Ολυμπιακός είναι το ακλόνητο φαβορί για την κατάκτηση του τίτλου» τόνισε
χθες ο Τάκης Λεμονής. Ο προπονητής του Ολυμπιακού είχε αποφύγει να
χαρακτηρίσει φαβορί την ομάδα του μετά τη νίκη στη Νέα Φιλαδέλφεια, χθες,
όμως, άλλαξε στάση. 
Ο Λεμονής δήλωσε χαρακτηριστικά: «Δεν υπάρχει απογοήτευση για την ήττα. Το
πρωτάθλημα παίρνει τώρα μια νέα τροπή. Είμαστε το ακλόνητο φαβορί. Το
αποδείξαμε με την εμφάνισή μας. Μπορεί να βρισκόμαστε με την πλάτη στον τοίχο,
αλλά πιστεύω ότι θα υλοποιήσουμε τους στόχους μας στο πρωτάθλημα και στο
Κύπελλο. Δοκιμάσαμε όλους τους δυνατούς τρόπους για να παραβιάσουμε την εστία
του Άρη. Το μόνο που δεν κάναμε ήταν να "σκοτώσουμε" τον Κατεργιαννάκη. Οι
παίκτες μου τα έδωσαν όλα. Είναι πολύ σημαντικό ότι ο κόσμος στο τέλος
χειροκρότησε την προσπάθεια της ομάδας μας. Αυτό είναι που μένει στο ματς με
τον Άρη». Ο Κριστιάν Καρεμπέ τόνισε: «Ήταν πολύ δύσκολο ματς. Παίξαμε απέναντι
σε τοίχο. Οι αντίπαλοί μας στάθηκαν πολύ καλά. Νικήσαμε στο προηγούμενο ματς
την ΑΕΚ και τώρα ήταν ένα μάθημα για όλους μας. Πρέπει να συνεχίσουμε να
δουλεύουμε σκληρά για να επιστρέψουμε στις επιτυχίες. Η αντίδραση του κόσμου
ήταν εκπληκτική. Παρά την ήττα επιβράβευσαν την προσπάθειά μας. Είχαμε την
ευκαιρία να ξεφύγουμε στη βαθμολογία. Ο Ολυμπιακός μπορεί να πετύχει τους
στόχους του». 
Ο Γάλλος προπονητής ήταν απόλυτα ικανοποιημένος για την επιτυχία της ομάδας
του: «Ήταν μεγάλη νίκη. Κερδίσαμε τον πρώτο στη βαθμολογία. Στο πρώτο ημίχρονο
δημιουργήσαμε τρεις καλές ευκαιρίες. Στο δεύτερο 45λεπτο μας βοήθησε σημαντικά
ο Κατεργιαννάκης. Οι παίκτες μου είχαν μεγάλη όρεξη και πάθος παρά τα
προβλήματα που αντιμετωπίζουμε». 
Ο αρχηγός του Άρη Νίκος Παπαδόπουλος υπογράμμισε: «Παίξαμε με θράσος στο
Ολυμπιακό Στάδιο. Πετύχαμε τη μεγάλη νίκη, γιατί είχαμε το αίσθημα του νικητή,
θράσος και τύχη. Παράλληλα, είχαμε έναν εκπληκτικό τερματοφύλακα». 
Ο Ζε Ελίας υποβλήθηκε χθες βράδυ σε αξονική τομογραφία και διαπιστώθηκε ότι
έχει κάκωση δεξιάς ποδοκνημικής. 
Τον χθεσινό αγώνα παρακολούθησε ο κατάσκοπος της Πάρμα Φάουστο Πάρι. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17253O041</ED>
<ID>
ID:304070

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O04&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Πήρε ανάσα στην Πάτρα
</H2>
<AUTHOR>ΣΤΑΘΗΣ ΚΕΡΑΜΙΔΑΣ</AUTHOR>

Σπουδαίας βαθμολογικής σημασίας νίκη (0-2) πήρε ο Ιωνικός εκτός έδρας επί της
Παναχαϊκής. Η ομάδα της Νεάπολης κατάφερε, χωρίς να είναι καλύτερη, να
σημειώσει τη δεύτερη συνεχόμενη νίκη της (την πρώτη εκτός έδρας), να αφήσει
στην τελευταία θέση της βαθμολογίας την Παναχαϊκή και να την περάσει τέσσερις
βαθμούς. 
Ήταν μία νίκη επί ενός αντιπάλου με τον ίδιο ακριβώς στόχο, δηλαδή την
παραμονή στην Α' εθνική κατηγορία. 
Το ματς αυτό κρίθηκε από ένα ολέθριο σφάλμα του Κιούρκου και ένα ανόητο
πέναλτι που έκανε ο Μπαντάς. Στο 3' ο Μπαντάς γύρισε την μπάλα προς τον
Κιούρκο. Αυτός βγήκε να διώξει με βολέ, αλλά έπιασε... αέρα. Η μπάλα σηκώθηκε,
ο Κουρμπέλο εκμεταλλεύθηκε το... δώρο και εύκολα άνοιξε το σκορ (0-1). 
Κάτι ανάλογο έγινε και στο 56'. Ο Μπαντάς ήλεγχε την μπάλα μέσα στην περιοχή,
αλλά έχασε το κοντρόλ. Ο Ντελγάδο την πήρε και ο Μπαντάς τον ανέτρεψε. Ο
«παθών» ευστόχησε στο πέναλτι που καταλόγισε ο Κασναφέρης και σημείωσε το 0-2. 
Το παιχνίδι έδειξε ότι δίκαια οι δύο ομάδες βρίσκονται σε αυτή την άσχημη
βαθμολογική θέση. Η Παναχαϊκή είχε την πρωτοβουλία σε όλη τη διάρκεια του
αγώνα, πίεσε τον Ιωνικό, δημιούργησε ευκαιρίες, αλλά γκολ δεν κατάφερε να
σημειώσει. 
Οι ποδοσφαιριστές του Ιωνικού μέχρι πριν από μία Κυριακή δεν είχαν γευτεί
νίκη, χθες πανηγύρισαν και στην Πάτρα

Ο Ιωνικός βρέθηκε να προηγείται με γκολ δώρο και στη συνέχεια γύρισε πίσω,
«ταμπουρώθηκε» στην άμυνά του και προσπάθησε να κρατήσει με κάθε τρόπο τη
νίκη. Όταν μάλιστα ανέβασε τον δείκτη του σκορ, τότε τα πράγματα έγιναν πιο
εύκολα. Το άγχος κυρίευσε τους γηπεδούχους και η ομάδα της Νεάπολης, με
κορυφαίο παίκτη τον Φώτη Στρακόσα, κατάφερε να κρατήσει την πολύτιμη νίκη και
να πάρει τρεις βαθμούς. 
Με πολλά λάθη η διαιτησία του Κασναφέρη. 
ΟΙ ΠΡΟΠΟΝΗΤΕΣ 
Ο Σωκράτης Γέμελος ήταν ειλικρινής στις δηλώσεις του: «Μην περιμένετε να
μιλήσω για συστήματα και μοντέρνο ποδόσφαιρο. Σημασία σε αυτό το ματς είχαν οι
τρείς βαθμοί. Ο Ιωνικός είχε καλή ψυχολογία και με το δώρο Θεού, το γκολ στο
3', καταφέραμε να πάρουμε το προβάδισμα. Αυτό δημιούργησε άγχος στους παίκτες
της Παναχαϊκής και μας έδωσε την ευκαιρία να πάρουμε αυτό που τόσο πολύ
θέλαμε. Μέχρι το τέλος της περιόδου τέσσερις, πέντε ομάδες θα δώσουν μάχη για
τη σωτηρία. Στο ματς μέτρησε η παράδοση, η τύχη και η προσπάθεια των παικτών
μας». 
Ο Σπύρος Λιβαθηνός τόνισε: «Δεν περίμενα τόσο άσχημη εμφάνιση μετά το παιχνίδι
με τον ΠΑΟΚ. Το γκολ που δεχτήκαμε στην αρχή μάς επηρέασε. Κάποιοι παίκτες δεν
δικαιολόγησαν την παρουσία τους. Το παιχνίδι ήταν καθοριστικό για μας, αλλά
κλωτσήσαμε την ευκαιρία».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17253O042</ED>
<ID>
ID:304127

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O04&aa=2</URL></REF>


Article

<CATEGORY>vin10</CATEGORY>

 <H5>ΛΑΝΣ
</H5><H2>Ο Χαριστέας μας ενδιαφέρει
</H2>
* ΘΕΣΣΑΛΟΝΙΚΗ 
Νέο σίριαλ πώλησης του Άγγελο Χαριστέα ξεκίνησε χθες στην ΠΑΕ Άρης. Αυτή τη
φορά η ομάδα που ενδιαφέρεται για τον νεαρό επιθετικό είναι η γαλλική Λανς.
Χθες, στο ΟΑΚΑ, βρέθηκε ο σκάουτερ της Λανς, Άνταμ Εντμόντ, ο οποίος
παρακολούθησε το παιχνίδι του Άρη με τον Ολυμπιακό. «Μας ενδιαφέρει ο
Χαριστέας. Τον έχουμε δει να αγωνίζεται τρεις φορές μέχρι τώρα. Πιστεύω ότι
ταιριάζει με τη φιλοσοφία της ομάδας μας. Ακόμη όμως δεν υπάρχει τίποτε
οριστικό», είπε ο κ. Εντμόντ, ενώ ο Χαριστέας στον στενό του κύκλο
εκμυστηρεύτηκε ότι έχει μιλήσει με τους ανθρώπους της Λανς, ότι ο ίδιος έχει
συμφωνήσει και ότι οι πιθανότητες για να μεταγραφεί από τώρα στη γαλλική ομάδα
είναι πενήντα-πενήντα. Ο Γιάννης Ζαχουδάνης, χθες το μεσημέρι, ταξίδευσε στην
Αθήνα, προκειμένου να συναντήσει τους ανθρώπους της Λανς για να συζητήσουν την
επικείμενη μεταγραφή του Χαριστέα. Χθες το βράδυ όμως οι υπόλοιποι σύμβουλοι
της ΠΑΕ Άρης αντέδρασαν στην προοπτική πώλησης του παίκτη και έτσι σήμερα
αναμένεται να υπάρξουν εξελίξεις. Ο Χαριστέας δήλωσε: «Οι πιθανότητες να πάρω
μεταγραφή στη Λανς είναι πενήντα πενήντα. Θα μιλήσω με τη διοίκηση και θα
αποφασίσουμε τι θα γίνει. Δεν μπορώ να πω τίποτα άλλο». 
Για το συγκεκριμένο θέμα ο προπονητής του Άρη Ρισάρ Ταρντί απάντησε με
διπλωματία: «Σήμερα κρατάμε τη νίκη. Στη συνέχεια θα δούμε τι θα γίνει».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17253O051</ED>
<ID>
ID:304071

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΧΩΡΙΣ ΝΑ ΙΚΑΝΟΠΟΙΗΣΕΙ ΜΕ ΤΗΝ ΑΠΟΔΟΣΗ ΤΟΥ, ΠΗΡΕ ΤΟΥΣ ΤΡΕΙΣ ΒΑΘΜΟΥΣ ΧΑΡΗ ΣΕ
ΓΚΟΛ ΤΟΥ ΚΥΡΓΙΑΚΟΥ
</H5><H2>Τον έσωσε ο... Σωτήρης
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Όταν οι ακριβοπληρωμένοι επιθετικοί στέκονται ανήμποροι να σκοράρουν, οι
αμυντικοί είναι αυτοί που σώζουν την παρτίδα για τον Παναθηναϊκό. Χθες,
«σωτήρας» των «πρασίνων» αναδείχθηκε ένας... Σωτήρης. 
Ο νεαρός Κυργιάκος με καρφωτή κεφαλιά στο 55' χάρισε τη νίκη στο «τριφύλλι»
κόντρα στον Εθνικό Αστέρα (1-0) και γλίτωσε την ομάδα του από τα χειρότερα,
αφού ενδεχόμενο στραβοπάτημα θα δρομολογούσε σοβαρές εξελίξεις. Περίπου 10.000
οπαδοί του ΠΑΟ έδωσαν και πάλι δυναμικό παρών στη Λεωφόρο. 
Εμψύχωσαν τους παίκτες, αλλά καθώς η ώρα περνούσε και το θέαμα ήταν
απογοητευτικό, η ψυχολογία της πράσινης εξέδρας άλλαζε και οι αποδοκιμασίες
έκαναν δειλά δειλά την εμφάνισή τους. Τελικά το γκολ που συνοδεύτηκε με νίκη
«ηρέμησε» τους αγανακτισμένους οπαδούς του Παναθηναϊκού, οι οποίοι
συνειδητοποιούν ότι η ομάδα τους αντί να βελτιώνεται παρουσιάζεται χειρότερη
από παιχνίδι σε παιχνίδι! 
Ο Σωτήρης Κυργιάκος πανηγύρισε έντονα το γκολ που πέτυχε και το οποίο έμελλε
να είναι και το μοναδικό του αγώνα

Ο ΠΑΟ έδειχνε να θέλει, αλλά να μην μπορεί. Το παιχνίδι των γηπεδούχων ήταν
προβλέψιμο και ο Αστέρας δίχως να κοπιάσει κράτησε μακριά τους «πράσινους»
επιθετικούς, οι οποίοι δεν πραγματοποίησαν ούτε μία σοβαρή ευκαιρία.

Η ομάδα της Καισαριανής ήταν καλά στημένη στο γήπεδο, όπως ήταν αναμενόμενο
ταμπουρώθηκε στην άμυνα και έκλεισε παράλληλα όλους τους διαδρόμους. Η ήδη
βραχυκυκλωμένη «πράσινη» μηχανή τα βρήκε σκούρα και μετά το 30' ουδείς
μπορούσε να στοιχηματίσει σε νίκη του Παναθηναϊκού. Το «θρίλερ» των τελευταίων
αγώνων που οδηγεί σε έντονα χτυποκάρδια της εξέδρας, δεν ήταν δυνατόν να
απουσιάσει μιας και όλοι έχουν αντιληφθεί ότι η ομάδα δεν πείθει και νικάει με
το ζόρι. 
ΤΡΙΑ «ΦΑΝΤΑΣΜΑΤΑ» 
Ο Μιχάλης Κωνσταντίνου για μια ακόμη φορά δεν είχε καλή απόδοση

Στα τελευταία πέντε παιχνίδια υπάρχουν τρεις παίκτες, οι οποίοι αποτελούν
σκιές του εαυτού τους: Καραγκούνης, Φύσσας με πρώτο και καλύτερο τον
Κωνσταντίνου. Ο Κύπριος φαίνεται ότι αντιμετωπίζει και πάλι σοβαρό πρόβλημα
αυτοπεποίθησης, αλλά και ψυχολογίας. Διότι ουδείς μπορεί να πιστέψει ότι είναι
κουρασμένος. Είναι ηλίου φαεινότερο ότι όχι μόνο δεν έχει προσαρμοστεί, αλλά
παρουσιάζει και μεγάλη ανικανότητα στο σκοράρισμα. Πρέπει να ηρεμήσει και να
συγκεντρωθεί γιατί η πίεση είναι μεγάλη και η φανέλα βαριά. Για ποιο λόγο
σημειώνεται τόσο μεγάλη επιμονή στη χρησιμοποίησή του; Αφού βρίσκεται εκτός
φόρμας, το οποίο έχουν αντιληφθεί σύσσωμοι οι οπαδοί του ΠΑΟ και με δεδομένο
ότι υπάρχουν ικανότατοι επιθετικοί στην ομάδα, γιατί δεν κάθεται για ένα-δυο
παιχνίδια στον πάγκο; Ακόμα και ο γερο-Βαζέχα είναι σαφώς πιο ορεξάτος. Όσο
για τον Καραγκούνη και τον Φύσσα, εκείνοι έχουν σαφώς περισσότερα ελαφρυντικά
όντας αναντικατάστατοι, αφού η θέση τους είναι τέτοια που δικαιολογεί μερική
κούραση. 
ΤΟ ΓΚΟΛ 
Η φάση που έκρινε τη συνάντηση. Ο Κυργιάκος πετάγεται πιο ψηλά από όλους και
με ωραία κεφαλιά νικάει τον Μιχαηλίδη

Με την αρχή του δευτέρου μέρους ο Τάκης Οικονομόπουλος, που αντικαθιστούσε τον
Μαρκαριάν στον πάγκο των γηπεδούχων, έριξε στο ματς τον Ολιζαντέμπε,
ελπίζοντας μ' αυτόν τον τρόπο να ανοίξει την αντίπαλη άμυνα. Κάτι τέτοιο δεν
έγινε ποτέ... Ωστόσο, το άγχος και τα λοιπά «φαντάσματα», έδιωξε στο 55' ο
Κυργιάκος, που εκμεταλλεύτηκε την εκτέλεση φάουλ του Σάριτς και με κεφαλιά από
το δεύτερο δοκάρι χάρισε τη νίκη στο «τριφύλλι». Ο Αστέρας αναγκάστηκε ν'
ανοιχτεί, μήπως καταφέρει να φτάσει στην ισοφάριση, γεγονός που θεωρητικά
έδινε ευκαιρία στον ΠΑΟ να φτάσει σε ένα δεύτερο τέρμα. Όμως τίποτε από τα δύο
δεν έγινε, αφού οι γηπεδούχοι έδειχναν ευχαριστημένοι με το υπέρ τους σκορ,
κάθησαν πίσω και έδωσαν χώρο στους αντιπάλους τους, οι οποίοι δεν ήταν ικανοί
να απειλήσουν σοβαρά την εστία του Νικοπολίδη. Για θέαμα, ούτε λόγος και το
τελικό 1-0 ήταν βάλσαμο για τους γηπεδούχους, χωρίς αυτό να σημαίνει ότι όλα
βαίνουν καλώς...

<H3>ΜΑΡΚΑΡΙΑΝ: Από την Ουρουγουάη
</H3><H3>Τηλεφώνησε για να μάθει το σκορ
</H3><H3>* Στο άγχος απέδωσε τη μέτρια απόδοση των «πρασίνων» ο Τάκης Οικονομόπουλος
</H3>
Και εκεί που ο βοηθός του Σέρχιο Μαρκαριάν, Τάκης Οικονομόπουλος, έκανε τις
κρίσεις του για το παιχνίδι, το κινητό τηλέφωνο του παλαίμαχου σπουδαίου
τερματοφύλακα χτυπούσε... ανυπόμονα. Στην άλλη άκρη της γραμμής ο προπονητής,
ο οποίος λίγες ώρες πριν από τον γάμο του γιου, φρόντισε να μάθει το
αποτέλεσμα. «Τι κάνετε; Είστε καλά; Νικήσαμε 1-0» ήταν τα λόγια του
Οικονομόπουλου στον Μαρκαριάν και η επικοινωνία έκλεισε για να συνεχίσει τις
δηλώσεις του ο βοηθός, ο οποίος υπογράμμισε: «Ήταν ένα δύσκολο ματς, όπως
εξελίχθηκε. Είχαμε καλή κυκλοφορία της μπάλας, όμως, δεν μπαίναμε εύκολα στην
περιοχή του Αστέρα. 
Έχουμε δουλέψει πολύ στις στημένες φάσεις το τελευταίο διάστημα και όπως τα
καταφέραμε με Ξάνθη και Αιγάλεω έτσι και σήμερα. Τίποτα δεν είναι τυχαίο.
Σίγουρα τα παιδιά άρχισαν να έχουν άγχος, αφού δεν ερχόταν το γκολ γρήγορα. Ο
Εθνικός Αστέρας στάθηκε καλά, αν και προσπάθησε μόνο αμυντικά». 
Με τον Οικονομόπουλο συμφώνησε και ο Γιώργος Καραγκούνης, ο οποίος επισήμανε:
«Νικήσαμε άλλο ένα ματς, έστω και δύσκολα. Τώρα έχουμε τέσσερις νίκες στη
σειρά και ανεβαίνουμε στη βαθμολογία. Θέλουμε να συνεχίσουμε το σερί μας,
όμως, ξέρουμε ότι όλα τα ματς είναι δύσκολα. Κάναμε 2-3 ευκαιρίες στο α'
ημίχρονο και το θετικό είναι ότι δεν χάσαμε την υπομονή μας. Η ουσία μετράει».

Μάλιστα, ο διεθνής μέσος θεώρησε ότι υπάρχουν ακόμη ελπίδες παρά τη μεγάλη
βαθμολογική διαφορά από Ολυμπιακό και ΑΕΚ: «Είναι δύσκολο διότι δεν μειώνονται
εύκολα οι διαφορές στο ελληνικό πρωτάθλημα. Ελπίζουμε να κερδίζουμε εμείς και
οι αντίπαλοι μας να χάνουν βαθμούς. Υπάρχει ένας γύρος ακόμη και έχουμε και τα
δύο ντέρμπι στην έδρα μας. Τώρα μπορούμε να αφοσιωθούμε σε πρωτάθλημα και
Τσάμπιονς Λιγκ. Είμαστε στεναχωρημένοι που αποκλειστήκαμε από το Κύπελλο,
όμως, μπορεί και να μας κάνει και καλό». 
Στον αντίποδα, ο συνεργάτης του Νίκου Αλέφαντου, Τάσος Χατζηαγγελής θεώρησε
ότι το τελικό αποτέλεσμα αδικεί την ομάδα του. «Κάναμε ένα πολύ καλό παιχνίδι.
Ήμασταν άριστα στημένοι στον αγωνιστικό χώρο και καταφέραμε να περιορίσουμε
στο ελάχιστο τις ευκαιρίες του Παναθηναϊκού. Αυτό το δείχνουν και οι λίγες
φάσεις, τις οποίες δημιούργησαν οι αντίπαλοί μας. 
Όμως, από μια στημένη φάση και από αδράνεια της άμυνας μας δεχθήκαμε το γκολ.
Και 100 φορές να ξαναγινόταν αυτή η φάση δεν θα δεχόμασταν γκολ. Νομίζω ότι το
δικαιότερο αποτέλεσμα θα ήταν η ισοπαλία, όμως, αυτό που μετράει είναι το αποτέλεσμα».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17253O061</ED>
<ID>
ID:304072

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O06&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Ο Μπόατεγκ ονειρεύεται τη... Λίβερπουλ </H3>
* «Σε δύο χρόνια τελειώνει το συμβόλαιό μου με τον Παναθηναϊκό και θέλω να
παίξω σε ένα μεγάλο πρωτάθλημα, κατά προτίμηση στη Πρέμιερσιπ με τα χρώματα
της Λίβερπουλ» τόνισε ο Ντέρεκ Μπόατεγκ σε δηλώσεις, τις οποίες έκανε στο
περιθώριο του Κόπα Άφρικα. Μάλιστα, ο Γκανέζος μεσοεπιθετικός των «πρασίνων»
δεν δίστασε να πει πως το πρωτάθλημα της χώρας μας δεν τον ικανοποιεί και πως
ο Παναθηναϊκός είναι απλά ένα πολύ καλό ξεκίνημα για την καριέρα του. <H3>Ούτε κουβέντα για μεταγραφές </H3>
* Διακριτικά απέφυγε να μιλήσει για τα μεταγραφικά θέματα ο βοηθός του
Σέρχιο Μαρκαριάν, Τάκης Οικονομόπουλος. Όταν ρωτήθηκε ο παλαίμαχος
τερματοφύλακας είπε: «Δεν γνωρίζω τίποτα διότι αυτά είναι θέματα της
διοίκησης. Μίλησα με τον κ. Μαρκαριάν το βράδυ του Σαββάτου και το μόνο που
είπαμε ήταν πως θα παίξει η ομάδα κόντρα στον Εθνικό Αστέρα». <H3>Αποδοκιμασίες και χειροκροτήματα </H3>
* Ανάμεικτα ήταν τα συναισθήματα των οπαδών του Παναθηναϊκού όταν
αντίκρυσαν τον Νίκο Αλέφαντο στον πάγκο του Εθνικού Αστέρα. Ο προπονητής της
ομάδας της Καισαριανής μπορεί να δέχθηκε στη διάρκεια του αγώνα πολλές
αποδοκιμασίες, ωστόσο, στο τέλος και ενώ υπήρξε η ευχαρίστηση της νίκης στην
πλευρά των φιλάθλων, ο Αλέφαντος χειροκροτήθηκε και ανταπέδωσε χαμογελώντας,
ευχόμενος «όλα να πάνε καλά στην ομάδα σας». <H3>Αφιέρωσε τη νίκη </H3>
* Πανό στη θύρα 13 ανάρτησαν οι οπαδοί του Παναθηναϊκού που έγραφε «Δημήτρη
καλό ταξίδι», για τον δημοσιογράφο Δημήτρη Καλογεράκη, που έφυγε από τη ζωή,
μόλις, στα 22 του χρόνια. Μάλιστα, οι παίκτες του Παναθηναϊκού άφησαν
λουλούδια εις μνήμη του νεαρού, ενώ ο Καραγκούνης είπε ότι η νίκη είναι
αφιερωμένη σε αυτόν.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17253O062</ED>
<ID>
ID:304128

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O06&aa=2</URL></REF>


Article

<CATEGORY>vin10</CATEGORY>

 <H5>ΟΙ ΜΕΤΑΓΡΑΦΕΣ
</H5><H2>Ο Γιάρνι έρχεται για να υπογράψει
</H2>
Γερό μεταγραφικό μπάσιμο από τον Παναθηναϊκό! Και ο διεθνής Κροάτης άσος
Ρόμπερτ Γιάρνι θα πρέπει να θεωρείται ήδη παίκτης του «τριφυλλιού», ενώ πολύ
κοντά στην Παιανία βρίσκεται και ο Σουηδός Τόμπιας Λίντεροθ. Η διοίκηση του
ΠΑΟ, αντιλαμβανόμενη τα προβλήματα που αντιμετωπίζει η ομάδα και τις θέσεις
στις οποίες πονάει, κινήθηκε αστραπιαία το Σαββατοκύριακο και με αποφασιστικές
κινήσεις έφερε... κοντά δύο χρήσιμους ποδοσφαιριστές. Ας πάρουμε τα πράγματα
με τη σειρά. 
Όπως διαβεβαιώνουν στον Παναθηναϊκό, η μεταγραφή του Γιάρνι θα πρέπει να
θεωρείται δεδομένη και η κροατική... παροικία φαίνεται να μεγαλώνει στο
«τριφύλλι». Πίσω από τη μετακίνηση του 34χρονου άσου βρίσκεται τόσο ο μάνατζερ
Μάριο Μπόνιτς (τόνισε ότι θα έρθει στην Αθήνα την Τρίτη ο ίδιος ο παίκτης για
να υπογράψει), όσο και ο Γκόραν Βλάοβιτς, που υποστήριξε χθες: «Από τη
διοίκηση έμαθα ότι κινούμαστε για την απόκτηση του Γιάρνι. Πράγματι είναι ένας
πολύ καλός παίκτης και αν αποκτηθεί θα μας βοηθήσει πολύ, διότι είναι
χρήσιμος». 
Ο Κροάτης έχει ιστορικό σε ό,τι αφορά τη μεταγραφή του στον Παναθηναϊκό, αφού
και στο παρελθόν οι «πράσινοι» είχαν κινηθεί για την απόκτησή του, χωρίς όμως
επιτυχία. Για τη μετακίνησή του έχουν απομείνει μόνο οι τυπικές λεπτομέρειες
και το συμβόλαιό του θα είναι 6 μήνες συν 1 χρόνο. Ο Γιάρνι είναι
αριστεροπόδαρος και αγωνίζεται με την ίδια ευκολία στη θέση του αριστερού μπακ
όσο και του αριστερού χαφ. Είναι 74 φορές διεθνής και έχει πετύχει 2 γκολ.
Αυτή τη στιγμή ανήκει στην ισπανική Λας Πάλμας, αλλά μειονέκτημα θα πρέπει να
θεωρηθεί τόσο η ηλικία του όσο και το γεγονός ότι εφέτος έχει αγωνιστεί μόλις
μία φορά. 
Ο ΛΙΝΤΕΡΟΘ 
Εξάλλου, στην τελική ευθεία μπαίνει και η μεταγραφή του Τόμπιας Λίντεροθ.
Μέλος της διοίκησης της Στάμπαεκ αναμένεται σήμερα στην Αθήνα, προκειμένου να
διαπραγματευθεί τη μετακίνηση του παίκτη. Σύμφωνα με ασφαλείς πηγές, η
διοίκηση της νορβηγικής ομάδας κοστολογεί τον 23χρονο Σουηδό μέσο με 1 δισ.
δρχ. ή περίπου 3 εκατ. ευρώ για να τον παραχωρήσει. Ωστόσο, οι ιθύνοντες της
ελληνικής ομάδας θέλουν να αποκτηθεί ως δανεικός, όπως έγινε στην περίπτωση
του Ολιζαντέμπε και στη συνέχεια, αν αποδείξει ότι μπορεί να βοηθήσει, να
πάρει ο Παναθηναϊκός αποκλειστικά τα δικαιώματα. Αν και ο Λίντεροθ έχει
συμφωνήσει με τους «πράσινους», η διοίκηση της Στάμπαεκ ζητάει 500 εκατ. δρχ.
ή 1,45 εκατ. ευρώ για να τον δώσει δανεικό αρχικά. Η περίπτωσή του δεν είναι
καθόλου εύκολη, όμως υπάρχει αισιοδοξία στον Παναθηναϊκό ότι θα μπορέσουν να
πείσουν τους Νορβηγούς.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17253O071</ED>
<ID>
ID:304073

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O07&aa=1</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ ΚΑΤΗΓΟΡΙΑΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΑΙΓΑΛΕΩ
</H3><H3>Πρώτη εκτός έδρας νίκη στην Α' εθνική μετά 18 χρόνια!
</H3>
Το Αιγάλεω πέτυχε προχθές πολύ μεγάλη νίκη στα Άνω Λιόσια. Ήταν μια
επιτυχία, η οποία καθυστερούσε να επαναληφθεί 18 ολόκληρα χρόνια (από 1.4.1984
Πανιώνιος - Αιγάλεω και τότε 0-1)! Και να σκεφθείτε πως οι «άστεγοι» νικητές
έχαναν πάντα εκτός έδρας κατά τη φετινή περίοδο. 
*** Ο Ακράτητος συμπλήρωσε εφτά «σερί» αγωνιστικές χωρίς νίκη. Ήταν η
τέταρτη συνεχής του ήττα και όλες συνοδεύτηκαν από ένα γκολ διαφορά. 
*** Ο Γκιτάρας Στάουτσε δέχθηκε για ένατη συνεχή αγωνιστική γκολ. 
*** Ήταν η πρώτη συνάντηση των αντιπάλων στην Α' Εθνική. Σας θυμίζουμε ότι
πέρυσι στον ίδιο χώρο οι δύο ομάδες ήρθαν 1-1, αλλά σε αγώνα πρωταθλήματος Β'
Εθνικής. Και τότε το Αιγάλεω είχε ανοίξει το σκορ με τον Χλωρό (17'). 
*** Ήταν το τρίτο 0-1 το οποίο σημείωνε το Αιγάλεω στο Επαγγελματικό εκτός.

<H3>3 στα 3 η Θεσσαλονίκη
</H3>
Ο Καρεμπέ προσπαθεί να ανακόψει την επέλαση του Θεοδωρίδη

Μεγάλη ημέρα ήταν η χθεσινή για τις ομάδες της Θεσσαλονίκης. Οι ΠΑΟΚ, Άρης και
Ηρακλής πέτυχαν σπουδαίες νίκες επί μεγάλων αντιπάλων. 
*** Ο Άρης «έσπασε» παράδοση 15 χρόνων και νίκησε τον Ολυμπιακό στο ΟΑΚΑ. Ήταν
μία νίκη που καθυστερούσε εκεί από τις 8.2.1987 (1-2). Έτσι ο Ολυμπιακός, μετά
έξι συνεχείς επιτυχίες στην έδρα του επί του Άρη, γνώρισε την ήττα. 
*** Τώρα δεν υπάρχει αήττητη ομάδα στο πρωτάθλημα, αφού έχασε και ο Ολυμπιακός
και μάλιστα εντός έδρας, μια ήττα που καθυστερούσε να επαναληφθεί στο Μαρούσι
από τις 22.9.1997 (με ΑΕΚ 0-1). 
*** Ο Ολυμπιακός πήρε τον 14ο άτυπο τίτλο του πρωταθλητή χειμώνα. Οι
«ερυθρόλευκοι» τον κατέκτησαν και τα τέσσερα τελευταία χρόνια. 
*** Για τέταρτη συνεχή αγωνιστική ο Παναθηναϊκός νικά με γκολ, που σημειώθηκαν
στο β' ημίχρονο. Στους τρεις τελευταίους αγώνες νικούν μ' ένα γκολ διαφορά. 
*** Πρώτο γκολ του Σωτήρη Κυργιάκου στην Α' Εθνική. 
*** Με τη νίκη τους αυτή οι «πράσινοι» έφτασαν τους 2.700 βαθμούς στις 43
συμμετοχές τους στην Α' Εθνική και σε 1.377 αγώνες. 
*** Ο Παναθηναϊκός συνέχισε να σημειώνει μόνο νίκες κατά της ομάδας της
Καισαριανής. Αυτή τη φορά, όμως, η νίκη του ήταν η πιο φτωχή (4-1, 4-0, 2-0, 1-0).

<H3>13η ΑΓΩΝΙΣΤΙΚΗ
</H3><H3>Νέο ενδιαφέρον στην ουρά
</H3>
Ο Ιωνικός, ο οποίος δεν μπορούσε να νικήσει στο πρωτάθλημα 2001-2002, σε δύο
Κυριακές πέτυχε δύο σημαντικές νίκες και όλο και ανεβαίνει στη βαθμολογία. Σε
συνδυασμό με τη νίκη του Αιγάλεω, έμεινε, μάλιστα, τελευταία η Παναχαϊκή. Ήταν
η δεύτερη συνεχής νίκη των Νικαιωτών στην Πάτρα, εκεί όπου η Παναχαϊκή νίκησε
για τελευταία φορά την ομάδα της Νικαίας στις 9.2.1997 (2-1). 
***Η Παναχαϊκή νίκησε στην πρεμιέρα του πρωταθλήματος (με Αιγάλεω 5-3) και από
τότε, για 12 αγωνιστικές, δεν σημείωσε νίκη. Δέχθηκε για 10η συνεχή αγωνιστική
γκολ, ενώ μόνο την εστία των Εθνικού Αστέρα και Ιωνικού δεν παραβίασε. 
<H3>Η ΚΑΛΥΤΕΡΗ ΕΝΔΕΚΑΔΑ
</H3>
1. ΚΑΤΕΡΓΙΑΝΝΑΚΗΣ (Άρη)

7. ΚΑΤΣΟΥΡΑΝΗΣ (Παναχαϊκής)

26. ΜΙΚΕΣ (Ιωνικού)

6. ΚΥΡΓΙΑΚΟΣ (Παναθηναϊκού)

8. ΚΟΛΙΤΣΙΔΑΚΗΣ (ΟΦΗ)

11. ΣΤΟΛΤΙΔΗΣ (Ηρακλή)

11. ΓΕΩΡΓΙΑΔΗΣ (ΠΑΟΚ)

8. ΤΣΙΜΠΑ (Άρη)

7. ΧΛΩΡΟΣ (Αιγάλεω)

10. ΟΥΑΚΙΛΙ (Ξάνθης)

11. ΝΙΚΟΛΑΪΔΗΣ (ΑΕΚ)

<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17253O081</ED>
<ID>
ID:304074

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O08&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Τρίτη συνεχής ήττα με 2-3
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Η ΑΕΚ έχασε για τρίτη συνεχόμενη αγωνιστική στο Πρωτάθλημα και μάλιστα με
σκορ 2-3. Ήταν ένα αποτέλεσμα που σημειωνόταν για πρώτη φορά στην Τούμπα
μεταξύ των δύο αντιπάλων. 
*** Τρίτο γκολ του Νικολαΐδη στην Τούμπα . 
*** Οι Λάκης και Ζήκος έλαβαν μέρος σε όλους τους αγώνες στον α' γύρο. 
*** Για πέμπτη συνεχόμενη αγωνιστική η ΑΕΚ σκοράρει και δέχεται γκολ. 
*** Ο ΠΑΟΚ, που επικράτησε για δεύτερη συνεχόμενη περίοδο της ΑΕΚ,
ισοφάρισε τις επιτυχίες του, αφού δεν την έχει νικήσει πάνω από δύο
συνεχόμενες χρονιές: 1979 (2-1), 1980 (4-0), 1983 (5-0), 1984 (1-0, Σέρρες),
1986 (2-1), 1987 (1-0), 2001 (2-1), 2002 (3-2). Αλλά και η ΑΕΚ έχει νικήσει
δύο συνεχόμενες περιόδους τον ΠΑΟΚ στη Θεσσαλονίκη: 1962 (1-2), 1963 (0-3). 
Ο Γ.Χ. Γεωργιάδης

*** Για τρίτη συνεχή αγωνιστική σκόραρε ο Γ.Χ. Γεωργιάδης. Έτσι έφτασε τα
95 στην Α' Εθνική (με Δόξα Δρ. - Παναθηναϊκό - ΠΑΟΚ). 
*** Ο «γηραιός» είχε να νικήσει τον Πανιώνιο στη Ν. Σμύρνη από τις
24.3.1991 (1-3) και σε συνδυασμό με τις δύο ισοπαλίες, που πήρε στα δύο
προηγούμενα χρόνια (2-2, 1-1), παρέμεινε αήττητος για τρίτη συνεχή χρονιά. 
*** Πρώτη νίκη του Ηρακλή εκτός έδρας εφέτος. Μια τέτοια επιτυχία, που είχε
να επαναληφθεί από τις 4.2.2001 (με Παναχαϊκή 2-1 στην Πάτρα). <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17253O082</ED>
<ID>
ID:304129

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O08&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17253O083</ED>
<ID>
ID:304171

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O08&aa=3</URL></REF>


Article

<CATEGORY>vin10</CATEGORY>

 <H2>Τζόκερ
</H2><H4>Τρείς τυχεροί
</H4>
Τρεις τυχερούς με 5+1 επιτυχίες, που κερδίζουν από 1.690.657,22 ευρώ,
ανέδειξε η χθεσινή κλήρωση του Τζόκερ. Βρέθηκαν 32 με 5 που θα πάρουν από
10.400,28 ευρώ, 172 με 4+1 που θα εισπράξουν από 1.027,59 ευρώ, 2.353 με 4 που
θα μοιραστούν από 28,76 ευρώ, 5.534 με 3+1 που κερδίζουν από 24,80 ευρώ,
78.581 με 3 που θα πάρουν από 1,65 ευρώ, 66.265 με 2+1 που θα μοιραστούν από
1,30 ευρώ και 314.396 με 1+1 που θα εισπράξουν από 0,63 ευρώ. Οι τυχεροί
αριθμοί είναι 6, 14, 28, 37, 43, ενώ ο αριθμός του Τζόκερ είναι το 8. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17253O091</ED>
<ID>
ID:304075

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
Τζακ ποτ σημειώθηκε στην πρώτη κατηγορία του ΠΡΟΤΟ. Στον κουμπαρά μπήκαν
500.000 ευρώ. Τα κέρδη στις υπόλοιπες κατηγορίες έχουν ως εξής: 2η: βρέθηκαν 8
που κερδίζουν από 6.595,45 ευρώ, 3η: βρέθηκαν 29 που θα πάρουν από 1.819,43,
4η: βρέθηκαν 337 που θα εισπράξουν από 156,56, 5η: βρέθηκαν 3.613 που θα
μοιραστούν από 14,60 και 6η: βρέθηκαν 35.565 που κερδίζουν από 1,26 ευρώ. Οι
τυχεροί αριθμοί: 9, 4, 8, 6, 2, 6, 9.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17253O092</ED>
<ID>
ID:304130

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΡΟΠΟ-γκολ
</H2>
Στο προπο-γκολ κερδίζουν οι αριθμοί: 28, 9, 21, 19, 20, 13, 29, 12. Στα
8αρια είχαμε τζακ ποτ, στα 7άρια τα κέρδη είναι 65,17 και στα 6άρια 22,47.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17253O093</ED>
<ID>
ID:304172

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O09&aa=3</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ ΚΑΤΗΓΟΡΙΑ
</H2>
<H3>Χωρίς νίκη εντός έδρας!
</H3>
Τελείωσε ο α' γύρος και ο Άγιος Νικόλαος δεν κατάφερε να σημειώσει νίκη
στην έδρα του (από 19.5.2001 με Καβάλα 5-2). 
Αυτό αποτελεί έκπληξη, επειδή η ομάδα της Κρήτης διέθετε πανίσχυρη έδρα,
ενώ ξεκίνησε φέτος με μια πολύ «μεγάλη» νίκη μακριά από το «σπίτι» της (με
Καλλιθέα 1-0, 2η αγωνιστική). 
*** Ο Γιάννης Λαζανάς «κτύπησε» πάλι. Έτσι πέτυχε γκολ για τρίτη συνεχή
αγωνιστική, φτάνοντας τα επτά και είναι πρώτος σκόρερ της ομάδας της Αχαΐας
φέτος (δεύτερος ο Στοΐνοβιτς με 3). Ήταν η δεύτερη φορά που με τα χρώματα του
Πατραϊκού σημείωνε δύο γκολ σ' έναν αγώνα (με Προοδευτική στην Πάτρα 2-1). Σε
57 δε αγώνες Β' Εθνικής (45 με Παναιγιάλειο και 12 με Πατραϊκό) σημείωσε 16
γκολ: 9 (2 κεφαλιές, 7 σουτ) και 7 (2 κεφαλιές, 5 σουτ), αντίστοιχα. 
*** Ήταν η πέμπτη συνεχιζόμενη αγωνιστική που ο Πατραϊκός παρέμεινε χωρίς ήττα!

*** Ο Πανηλειακός, που εκτός έδρας δεν έχει σημειώσει ακόμη νίκη,
εκμεταλλεύεται την έδρα του, στην οποία κρατάει το αήττητο στη Β' Εθνική, από
τις 5.2.1995 (με Ιάλυσο 0-2)! 
*** Η ομάδα του Πύργου αρχίζει να γράφει παράδοση, αφού όταν φιλοξενεί τον
Πανσερραϊκό, παραβιάζει την εστία του από μία φορά σε κάθε αγώνα (πρώτη φορά
22.1.1995 1-1). 
*** Για τρίτο συνεχές παιχνίδι, ο διαιτητής Καμινάρης από τον Σύνδεσμο
Θεσσαλίας είδε γηπεδούχο ομάδα να νικάει (Απόλλων Αθ. - Ακράτητος 3-1,
8.2.2001, Αθηναϊκός - Καλαμαριά 1-0 και προχθές: Πανηλειακός - Πανσερραϊκός
1-0). Έτσι σε 6 παιχνίδια Β' Εθνικής που «σφύριξε», η στατιστική του ήταν: Ν.
3, ισοπ. 2, ήττ. 1. 
*** Ο Άγιος Νικόλαος παρέμεινε 11 αγωνιστικές χωρίς νίκη (7.10.2001 με
Καλλιθέα εκτός 1-0), γνώρισε για έκτη συνεχή αγωνιστική την ήττα, στους δε
τρεις τελευταίους αγώνες δεν πέτυχε γκολ, ενώ σκόραρε μόνο σε τέσσερα
παιχνίδια, πάντα από ένα γκολ σε καθένα απ' αυτά. 
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O10</CAT>
<ED>
Κωδικός άρθρου: A17253O101</ED>
<ID>
ID:304055

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O10&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: Η ΚΑΛΑΜΑΡΙΑ ΣΤΕΦΘΗΚΕ ΠΡΩΤΑΘΛΗΤΡΙΑ «ΧΕΙΜΩΝΑ» </H5><H2>6 για την άνοδο
</H2><H4>* Επεισόδια στο 90' του αγώνα της Καλλιθέας
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Με επεισόδια έληξε το παιχνίδι Καλλιθέα - Χαλκηδόνα (3-2), που ευτυχώς δεν
πήραν έκταση

Με τη λήξη του πρώτου γύρου η Καλαμαριά μπορεί να κατέκτησε τον άτυπο τίτλο
της πρωταθλήτριας χειμώνα, όμως η διαφορά του έκτου της βαθμολογίας, είναι
μόλις τρεις βαθμοί από την κορυφή του πρωταθλήματος της Β' Εθνικής, κάτι πού
σημαίνει ότι στον δεύτερο γύρο αναμένονται συναρπαστικές αναμετρήσεις για την
κατάκτηση των προνομιούχων θέσεων που οδηγούν στην Α' Εθνική. 
Η πρωτοπόρος Καλαμαριά αναδείχθηκε ισόπαλη 1-1 με τον Απόλλωνα, ενώ στην
Καλλιθέα η τοπική ομάδα επικράτησε 3-2 της Χαλκηδόνας σε ένα παιχνίδι που
σημαδεύτηκε από επεισόδια στο τέλος του. 
Μεγάλη εκτός έδρας νίκη πέτυχε ο ΠΑΣ Γιάννινα με 1-0 επί της Καλαμάτας, ενώ
σημαντική θεωρείται και η νίκη του Πανηλειακού με 1-0 επί του Πανσερραϊκού.
Τέλος, ο Πατραϊκός για μία ακόμα φορά εντυπωσίασε καθώς νίκησε 2-0 εκτός έδρας
τον Άγιο Νικόλαο, ενώ στον Βύρωνα Αθηναϊκός και Ολυμπιακός Β. έμειναν στο 0-0. 
ΚΑΛΑΜΑΡΙΑ - ΑΠΟΛΛΩΝ 1-1 
Μέτριο παιχνίδι στην Καλαμαριά, όπου η τοπική ομάδα αναδείχθηκε ισόπαλη 1-1 με
τον Απόλλωνα. Οι φιλοξενούμενοι στο 45' είχαν δοκάρι με τον Τριχιά. 
ΚΑΛΑΜΑΤΑ - ΠΑΣ ΓΙΑΝΝΙΝΑ 0-1 
Καλύτερος ο ΠΑΣ Γιάννινα επικράτησε δίκαια 1-0 της Καλαμάτας. Οι
φιλοξενούμενοι είχαν δοκάρι με τον Τζούμπα στο 90'.

ΚΑΛΛΙΘΕΑ - ΧΑΛΚΗΔΟΝΑ 3-2 
Μεγάλη νίκη με 3-2 πέτυχε η Καλλιθέα επί της Χαλκηδόνας που την έφερε στη
δεύτερη θέση του βαθμολογικού πίνακα. 
Στο 90' η απόφαση του Μπλάθρα να καταλογίσει πέναλτι εις βάρος των γηπεδούχων,
προκάλεσε επεισόδια μεταξύ των παικτών των δύο ομάδων τα οποία δεν πήραν
έκταση ύστερα από παρέμβαση της Αστυνομίας. 
ΑΘΗΝΑΪΚΟΣ - ΟΛΥΜΠΙΑΚΟΣ Β. 0-0 
Δυνατό παιχνίδι στον Βύρωνα, όπου ο Αθηναϊκός αν και είχε ευκαιρίες δεν
κατάφερε να κάμψει την καλά οργανωμένη άμυνα του Ολυμπιακού Βόλου. 
ΠΑΝΗΛΕΙΑΚΟΣ - ΠΑΝΣΕΡΡΑΪΚΟΣ 1-0 
Έχοντας την εδαφική υπεροχή στο μεγαλύτερο διάστημα του αγώνα, ο Πανηλειακός
επικράτησε δίκαια 1-0 του Πανσερραϊκού. 
ΑΓ. ΝΙΚΟΛΑΟΣ - ΠΑΤΡΑΪΚΟΣ 0-2 
Εντυπωσιακός ο Πατραϊκός, έχοντας ηγέτη και σκόρερ τον Λαζανά νίκησε 2-0 εκτός
έδρας τον Άγιο Νικόλαο, αφήνοντάς τον στην τελευταία θέση της βαθμολογίας. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17253O111</ED>
<ID>
ID:304056

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O11&aa=1</URL></REF>


Article

<CATEGORY>vin10</CATEGORY>

 <H5>ΚΕΡΚΥΡΑ </H5><H2>Απειλεί την Κασσάνδρα </H2>
Σε απόσταση αναπνοής από την Κασσάνδρα βρίσκεται, πλέον, η Κέρκυρα, καθώς
χθες νίκησε 3-1 τον Εθνικό και μείωσε τη διαφορά της από την κορυφή του
βαθμολογικού πίνακα στον έναν βαθμό. Η πρωτοπόρος Κασσάνδρα παρ' ότι
προηγήθηκε 0-2 εκτός έδρας της Λάρισας, δεν κατάφερε να πάρει τους τρεις
βαθμούς, αφού η τοπική ομάδα στο δεύτερο ημίχρονο ισοφάρισε σε 2-2. Πάντως, το
αξιοσημείωτο της 16ης αγωνιστικής του πρωταθλήματος της Γ' Εθνικής αφορά τον
Ατρόμητο Αθηνών. Η ομάδα του Περιστερίου για δεύτερη φορά σε μικρό χρονικό
διάστημα βρήκε το γήπεδο κλειστό. Μετά το πρώτο συμβάν στο ματς με το Μαρκό
στο γήπεδο της Καλλιθέας, χθες ήταν κλειστό το γήπεδο της Κρύας Βρύσης για το
παιχνίδι με τον Απόλλωνα. Αιτία το γεγονός ότι ο μοναδικός υπάλληλος του
γηπέδου ήταν ασθενής και δεν υπήρχε άνθρωπος για να ανοίξει το γήπεδο. Τα άλλα
αποτελέσματα: Χανιά - Μαρκό 1-0, Παναιτωλικός - Κιλκισιακός 0-0 και Ελευσίνα -
Τρίκαλα 0-0. Την Τετάρτη θα γίνουν τα ματς Φωστήρας - Λεωνίδιο και Καβάλα -
Ναυπακτιακός. Η βαθμολογία: Κασσάνδρα 35, Κέρκυρα 34, Ατρόμητος 30,
Κιλκισιακός 29, Καβάλα 26, Λάρισα 25, Μαρκό 24, Φωστήρας, Χανιά 22, Εθνικός
20, Ναυπακτιακός 15, Ελευσίνα, Τρίκαλα 13, Λεωνίδιο 12, Παναιτωλικός 10,
Απόλλων Κρ. Βρύσης 3.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17253O112</ED>
<ID>
ID:304115

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O11&aa=2</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H2>
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17253O113</ED>
<ID>
ID:304162

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΤΟΥΜΠΑ: Η ΑΕΚ ΛΥΓΙΣΕ ΑΠΕΝΑΝΤΙ ΣΤΟΝ ΚΑΤΑΙΓΙΣΤΙΚΟ ΠΑΟΚ ΠΟΥ ΠΛΗΣΙΑΣΕ ΣΤΗΝ
ΚΟΡΥΦΗ ΤΗΣ ΒΑΘΜΟΛΟΓΙΑΣ
</H5><H2>Τρεις κεφαλιές και τρίτη ήττα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ

Τρεις κεφαλιές, τρία γκολ, τρίτη σερί ήττα για την ΑΕΚ που έπεσε ξανά νοκ άουτ
με το ίδιο, μάλιστα, σκορ: 3-2! Ο ΠΑΟΚ επέστρεψε στις νίκες ύστερα από το
διάλειμμα της Πάτρας, ακολουθώντας, μάλιστα, την προσφιλή του τακτική.
Ανέτρεψε το εις βάρος του 1-2, έφυγε για τα αποδυτήρια στο ημίχρονο ισόπαλος
(2-2) και στο τελευταίο τέταρτο του συγκλονιστικού ντέρμπι το «αστέρι από την
Κύπρο», ο Γιαννάκης Οκκάς, έδωσε τη χαριστική βολή στον «Δικέφαλο» της Αθήνας. 
Αν στο παιχνίδι με την Παναχαϊκή δεν έρχονταν τα πάνω-κάτω και η απίστευτη
εξέλιξη (το 0-3, έγινε 3-3!), ο ΠΑΟΚ θα ήταν τώρα ισόβαθμος με την ΑΕΚ στη
δεύτερη θέση του πίνακα. Δηλαδή, οι ελπίδες για εξασφάλιση εισιτηρίου που
οδηγεί στο Τσάμπιονς Λιγκ θα ήταν ακόμη περισσότερες. Και πάλι, όμως, οι
απανωτές συγκινήσεις στο πρωτάθλημα πείθουν και τους πλέον δύσπιστους ότι ο
δεύτερος γύρος που αρχίζει οσονούπω θα είναι εξίσου, αν όχι και περισσότερο
συναρπαστικός. 
Ο Γιώργος Γεωργιάδης με καρφωτή κεφαλιά άνοιξε το σκορ

Το πρώτο ημίχρονο ήταν από τα καλύτερα που έχουμε παρακολουθήσει στις 13
πρώτες στροφές του μαραθωνίου. Η μπάλα να ανεβοκατεβαίνει, ο ρυθμός αντί να
πέφτει να αυξάνεται σταδιακά, το προβάδισμα να αλλάζει χέρια και τα γκολ να
πέφτουν... βροχή! Ο ΠΑΟΚ με την κλασική συνταγή, την απόλυτα επιτυχημένη εδώ
και χρόνια, του Ντούσαν Μπάγιεβιτς. Στα δεξιά ο Μπορμπόκης και ο Γεωργιάδης.
Και αριστερά οι Καραδήμος, Κωνσταντινίδης. Στον αντίποδα τι έκανε ο Σάντος,
καθώς του έλειπε ο Κασάπης; Επιχείρησε βάζοντας αριστερά τον υψηλόσωμο
Φερούζεμ να σταματήσει τον κοντόσωμο Γεωργιάδη. Από εκεί η ΑΕΚ έπαθε ζημιές
μεγάλες και ο Γ.Χ. ήταν ίσως ο κορυφαίος στο συγκεκριμένο διάστημα. Ο
Πορτογάλος προπονητής αναγκάστηκε στο δεύτερο 45λεπτο να αποσύρει τον
Βραζιλιάνο και να ρίξει στο τερέν τον Ξενίδη, βλέποντας, προφανώς, ότι το
πείραμα δεν «περπάτησε». Ο Μαλαδένης έπαιξε προς τα αριστερά, ο Τσάρτας στο
κέντρο, ο Λάκης δεξιά και ο Ντέμης ήταν ξανά «μια ομάδα μόνος του» στην
επίθεση. Πώς, όμως, να νικήσει τον ΠΑΟΚ έτσι η ΑΕΚ και πώς να μη φύγει εκ νέου
ηττημένη από τον αγωνιστικό χώρο, ρίχνοντας σημαντικά την απόδοσή της στο
δεύτερο μισό του μεγάλου ντέρμπι; 
Ο Τάσος Κατσαμπής έφτασε μέχρι την εξέδρα για να πανηγυρίσει το γκολ με το
οποίο ξαναέβαλε τον ΠΑΟΚ στο παιχνίδι

Ο ΠΑΟΚ δεν έπιασε τη σούπερ απόδοση. Διατήρησε, όμως, την ευνοϊκή παράδοση και
προς το τέλος του ματς ο Ντούσκο προσπάθησε να διαφυλάξει τα νώτα της ομάδας
βάζοντας στο ματς τον Κουλακιώτη και βγάζοντας τον Γιασεμάκη. Η ΑΕΚ ανέκτησε
την υπεροχή, αλλά για τον ΠΑΟΚ ισχύει το «τέλος καλό, όλα καλά». Το Β' μέρος
ήταν κατώτερο σε ποιότητα του πρώτου ημιχρόνου, τα μαρκαρίσματα ήταν δυνατά,
ωστόσο, ο Κορίνθιος Δούρος δεν έδειξε σε κανένα ποδοσφαιριστή δεύτερη κίτρινη
κάρτα, αν και του δόθηκαν εκατέρωθεν (Κατσαμπής, Γεωργέας) οι ευκαιρίες.
Θέλησε με τον τρόπο αυτό να μην οξύνει παραπάνω τα πνεύματα. 
*** Στο 18' σε κόρνερ του Μπορμπόκη, ο Χασιώτης γύρισε την μπάλα και ο
Γεωργιάδης με δυνατή κεφαλιά από κοντά «βρήκε» δίχτυα (1-0). 
*** Η ΑΕΚ έφτασε στο 1-1 στο 32'. Το φάουλ ο Τσάρτας και ο Ντέμης με
καταπληκτικό τρόπο βγήκε πίσω από το κέντρο άμυνας του ΠΑΟΚ και με έξοχο στυλ
νίκησε με γυριστή κεφαλιά τον Πουρλιοτόπουλο. 
*** Το 1-2 έγινε στο 38' με σκόρερ τον Βασίλη Λάκη. Ο Τσάρτας έβγαλε
μόνο τον Νικολαΐδη, ο Πουρλιοτόπουλος είχε την... απάντηση στο πλασέ, αλλά δεν
γινόταν να προλάβει και τον Λάκη (βρέθηκε μόνος απέναντι στην εστία). 
*** Στο 40' ο Γεωργιάδης εξέθεσε αμυντικούς και αριστερή πτέρυγα της
ΑΕΚ, έκανε τη σέντρα και ο Κατσαμπής με νέα κεφαλιά «έγραψε» το 2-2. 
*** Το 3-2 σημειώθηκε στο 74': Ο όχι τόσο καλός όσο σε προηγούμενα
παιχνίδια Κωνσταντινίδης πραγματοποίησε τη σέντρα και ο εντελώς αμαρκάριστος
Οκκάς με κεφαλιά έστειλε την μπάλα στα δίχτυα και τον κόσμο του ΠΑΟΚ που
γέμισε την Τούμπα στα... ουράνια! 
Ο Γιαννάκης Οκκάς με τον ίδιο τρόπο έδωσε τη χαριστική βολή στον Ηλία
Ατματσίδη και τον «Δικέφαλο του Νότου» και το πανηγύρισε έντονα

Συμπέρασμα; Ήταν ένα ντέρμπι που θα μπορούσε να λήξει και ισόπαλο, με δεδομένο
ότι στο δεύτερο ημίχρονο όλα κρέμονταν σε μια κλωστή και στο τρίτο γκολ που
τελικά πέτυχε ο γηπεδούχος ΠΑΟΚ. Ο Σάντος ρίσκαρε και έχασε, ενώ προδόθηκε από
το κέντρο της άμυνάς του (Κωστένογλου, Γκαμάρα) και την αδυναμία του Ατματσίδη
να αποκρούσει σε όντως δύσκολες περιπτώσεις. Χρησιμοποίησε τον Φόλια
κυνηγώντας το γκολ «ένεση ηθικού» και τον Ίβιτς για να φτάσει στην ισοφάριση,
ήταν, όμως, μάλλον αργά. Ο Ντούσαν Μπάγιεβιτς - επιτέλους μία νίκη κόντρα στην
ΑΕΚ! - πρέπει να είδε την ομάδα του να έχει περισσότερες δυνάμεις στο δεύτερο
ημίχρονο και η νίκη με 3-2, ασφαλώς, δικαιώνει όλες του τις επιλογές. Άσχετα
αν κάποια από τα ατού του ΠΑΟΚ μπορούσαν να αποδώσουν καλύτερα. 
Ευκαιρίες έχασαν οι Ντέμης (8', απέκρουσε στη γραμμή ο Κατσαμπής), Φερούζεμ
(43', στοπ από τον Πουρλιοτόπουλο), Κούτσης (μόνος, σουτ άουτ στο 85'). 
Καλύτεροι για τον ΠΑΟΚ οι Πουρλιοτόπουλος, Γεωργιάδης, Οκκάς, Κατσαμπής και με
θετικές ενέργειες ο Καφές. Από την ΑΕΚ ξεχώρισαν οι Ντέμης, Τσάρτας, Λάκης.

<H3>ΣΑΝΤΟΣ: Πολλά τα 9 γκολ σε 3 αγώνες
</H3><H3>Προβληματισμός για την άμυνα
</H3>
Ως «το καλύτερο ντέρμπι που έχει παίξει μέχρι τώρα ο ΠΑΟΚ στα δύο χρόνια που
είναι προπονητής στην ομάδα» χαρακτήρισε ο Ντούσαν Μπάγιεβιτς τον χθεσινό
αγώνα του ΠΑΟΚ με αντίπαλο την ΑΕΚ, ενώ ο Φερνάντος Σάντος δήλωσε
προβληματισμένος, επειδή η ομάδα του στα τρία τελευταία παιχνίδια (Ηρακλή,
Ολυμπιακό, ΠΑΟΚ) έχει δεχθεί από τρία γκολ στο καθένα. 
«Έγινε ένα πάρα πολύ καλό παιχνίδι» είπε μετά το τέλος του αγώνα ο Ντούσαν
Μπάγιεβιτς και συνέχισε: «Στο πρώτο ημίχρονο οι δύο ομάδες είχαν καλές
στιγμές. Δυστυχώς, εμείς δεχθήκαμε δύο γκολ από δικά μας λάθη. Ειδικά στο
πρώτο γκολ είχαμε δώσει όλη την προσοχή μας στην προπόνηση της Παρασκευής. Στο
δεύτερο ημίχρονο ο ΠΑΟΚ είχε την υπεροχή. Είχε περισσότερες ευκαιρίες. Θέλω να
δώσω συγχαρητήρια στους παίκτες μου, παρότι έκαναν δύο σημαντικά λάθη». 
Ο Φερνάντος Σάντος στις δηλώσεις του υποστήριξε ότι το πιο δίκαιο αποτέλεσμα
στο χθεσινό παιχνίδι θα ήταν η ισοπαλία, αφού είπε: «Έγινε ένα εξαιρετικό
παιχνίδι με δύο παρόμοιες ομάδες. Πιο τυχερή ομάδα ήταν ο ΠΑΟΚ που κέρδισε
τελικά. Η ομάδα μου έπαιξε πολύ καλά και αν το αποτέλεσμα ήταν διαφορετικό
αυτό δεν θα ήταν έκπληξη για κανέναν, γιατί οι δύο ομάδες ήταν ισάξιες.
Δεχθήκαμε τρία γκολ από το ψηλό παιχνίδι, δηλαδή, με κεφαλιές και αυτό
σημάδεψε το παιχνίδι. Δεν είναι καλό που έχουμε τρεις συνεχόμενες ήττες, όμως,
αυτό το οποίο με προβληματίζει και που πρέπει να το λύσουμε γρήγορα είναι ότι
στα τρία τελευταία παιχνίδια δεχθήκαμε από τρία γκολ στο καθένα». 
Ο Νίκος Κωστένογλου, μιλώντας για το παιχνίδι, είπε: «Ύστερα από την ήττα αυτή
χρειάζεται να ηρεμήσουμε να δούμε τα λάθη μας και να κοιτάξουμε το παιχνίδι
της Τετάρτης με αισιοδοξία». 
Ο Βαγγέλης Πουρλιοτόπουλος δήλωσε: «Δεν κρύβω ότι είχα άγχος στην αρχή, αλλά
τώρα είναι όλα καλά και θα πρέπει να κοιτάξουμε το επόμενο παιχνίδι με την ΑΕΚ
για το Κύπελλο».

<H3>Ο ΠΡΩΤΑΓΩΝΙΣΤΗΣ
</H3><H3>Ο Πουρλιοτόπουλος άρπαξε την ευκαιρία
</H3>
Ο Βαγγέλης Πουρλιοτόπουλος αγωνίστηκε για πρώτη φορά, φέτος, με τη φανέλα του ΠΑΟΚ

Ο Βαγγέλης Πουρλιοτόπουλος αγωνίστηκε για πρώτη φορά στη βασική ενδεκάδα του
ΠΑΟΚ, στο φετινό πρωτάθλημα. Και αναφέρουμε τη «φετινή διοργάνωση», διότι
παλαιότερα ο Πουρλιοτόπουλος υπήρξε ο γκολκίπερ του ΠΑΟΚ και έχασε τη θέση του
σε ένα ντέρμπι κόντρα στην... ΑΕΚ(!). Και όχι μόνο έχασε τη θέση του, αλλά
πολύ σύντομα έβγαλε εισιτήριο για την Κοκκινιά και τον Ιωνικό. Ήταν Νοέμβριος
του '95 όταν σε κλίμα έντονης αμφισβήτησης του Μιχόπουλου, ο Πουρλιοτόπουλος
έπαιξε μόλις 45' προτού δεχθεί δύο γκολ από τους Τσάρτα, Κετσπάγια (1-2
προηγήθηκε η ΑΕΚ) και δώσει τη θέση του στον Μιχόπουλο. 
Η φανέλα με το «1» στον ΠΑΟΚ έδειχνε από τότε τουλάχιστον προβληματική και
ίσως για τον λόγο αυτό την εξασφάλισε φέτος - κατόπιν σχετικής άδειας - ένας
μη γκολκίπερ, ο Παντελής Καφές. 
Ο Πουρλιοτόπουλος έπαιξε και στον Πανιώνιο, αναγνωρίστηκε έστω και
καθυστερημένα η αξία του και το περασμένο καλοκαίρι πέρασε εκ νέου την πόρτα
της Τούμπας. Η διάθεση όμως του Ντούσαν Μπάγιεβιτς να καθιερώσει τον
Τοχούρογλου είχε ως αποτέλεσμα για σχεδόν έναν γύρο ο Πουρλιοτόπουλος να μένει
εκτός. Χθες το απόγευμα, πήρε την πρώτη γεύση της δικαίωσης. Χωρίς ευθύνη για
τα δύο γκολ της ΑΕΚ, έδειξε γεμάτος αυτοπεποίθηση όταν χρειάστηκε να βγει από
την εστία του και να μαζέψει όλες τις ψηλές μπάλες. Άλλωστε, το ύψος του τον
βοηθά σε τέτοιου είδους ενέργειες. Την περασμένη Πέμπτη το βράδυ, ο
Πουρλιοτόπουλος είδε σε κινηματογράφο της Θεσσαλονίκης την ταινία «Η συμμορία
των 11». Ακόμα δεν γνώριζε τις προθέσεις του Ντούσκο να αλλάξει τον «άσο» του.
Ενδόμυχα όμως ετοιμαζόταν για το δικό του «μεγάλο κόλπο»!
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17253O121</ED>
<ID>
ID:304057

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O12&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Διακοπή για ρίψεις αντικειμένων </H3>
* Σε ένα παιχνίδι το οποίο χαρακτηρίστηκε από όλους ως «διαφήμιση για το
ελληνικό ποδόσφαιρο» υπήρξαν και πάλι κάποια γεγονότα μικρής έκτασης, βέβαια,
τα οποία σημάδεψαν, όμως, το θέαμα που παρουσιάστηκε χθες στην Τούμπα.
Συγκεκριμένα, στο 70' ο Βασίλης Τσάρτας δέχθηκε αντικείμενα από φιλάθλους του
ΠΑΟΚ όταν πλησίασε τη θύρα 4 για να εκτελέσει κόρνερ, με αποτέλεσμα το
παιχνίδι να διακοπεί για περίπου δύο λεπτά. 
Οι οπαδοί της ΑΕΚ έκαναν και πάλι αισθητή την παρουσία τους στο γήπεδο της
Τούμπας, αφού περίπου οκτακόσιοι από αυτούς ήρθαν στη Θεσσαλονίκη, για να
ενισχύσουν την αγαπημένη τους ομάδα. <H3>Ο Ψωμιάδης με τους οπαδούς </H3>
* Ο «Πρόεδρος» της ΠΑΕ ΑΕΚ Μάκης Ψωμιάδης βρέθηκε από το Σάββατο στη
Θεσσαλονίκη. Το χθεσινό παιχνίδι, πάντως, για «τον φόβο των Ιουδαίων» δεν το
παρακολούθησε από την κερκίδα των επισήμων της Τούμπας, αλλά ανάμεσα στους
φιλάθλους της ΑΕΚ στην κερκίδα, την οποία τους είχε διαθέσει η ΠΑΕ ΠΑΟΚ. Μετά
το τέλος του αγώνα ο κ. Ψωμιάδης δεν θέλησε να κάνει καμία δήλωση για το
παιχνίδι. <H3>Παρών και ο Μπατατούδης </H3>
* Ύστερα από περίπου δεκαέξι μήνες ο Γιώργος Μπατατούδης κατάφερε να
παρακολουθήσει και πάλι ένα ντέρμπι του ΠΑΟΚ για το πρωτάθλημα Ελλάδος μέσα
στην Τούμπα. Ο μεγαλομέτοχος του «Δικεφάλου του Βορρά» αποτελούσε «κόκκινο
πανί» για τους φιλάθλους της ομάδας, λόγω της ασυνέπειας που επιδείκνυε όσον
αφορά τις πληρωμές των παικτών. Για τον λόγο αυτό και υπό τον φόβο πιθανών
προπηλακισμών δεν πήγαινε στο γήπεδο της Τούμπας. <H3>10 ημέρες εκτός ο Μπορμπόκης </H3>
* Δέκα ημέρες εκτός αγωνιστικών χώρων θα μείνει ο Βασίλης Μπορμπόκης, ο
οποίος χθες υπέστη θλάση στους προσαγωγούς. Αυτή ήταν η πρώτη πρόχειρη
εκτίμηση του γιατρού του ΠΑΟΚ Γιώργου Οικονομίδη για την κατάσταση του παίκτη.
Σήμερα θα του γίνει νέα εξέταση, προκειμένου να διαπιστωθεί με ακρίβεια ο
χρόνος που θα χρειαστεί για να ξεπεράσει τον τραυματισμό του.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17253O122</ED>
<ID>
ID:304116

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O12&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ: ΝΤΡΟΠΙΑΣΤΙΚΗ ΗΤΤΑ ΜΕΤΑ ΤΗ ΧΕΙΜΕΡΙΝΗ ΔΙΑΚΟΠΗ
</H5><H2>Ακόμη κοιμάται...
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Στην πιο βαριά ήττα της τα επτά τελευταία χρόνια στην Μπουντεσλίγκα και την
πέμπτη φετινή υποχρέωσε η Σάλκε την Μπάγερν (5-1), παίρνοντας έστω και με
αυτόν τον τρόπο ρεβάνς για την περυσινή αρπαγή του τίτλου από τους Βαυαρούς
στην τελευταία αγωνιστική. 
Η Μπάγερν φαίνεται πως δεν είχε ξυπνήσει ακόμη από τη «χειμερία νάρκη» που
είχαν πέσει όλες οι γερμανικές ομάδες, γεγονός το οποίο εκμεταλλεύτηκε με τον
καλύτερο τρόπο η ομάδα του Γκελζενκίρχεν. 
Πέντε γκολ δεν δέχεται κάθε ημέρα η βαυαρική ομάδα, γεγονός στο οποίο στάθηκε
ιδιαίτερα ο αντιπρόεδρος του συλλόγου, Καρλ Χάιντζ Ρουμενίγκε. «Το 5-1
αποτελεί προσβολή για το όνομα της Μπάγερν» είπε χαρακτηριστικά. 
Αίσθηση, ωστόσο, προκάλεσαν οι δηλώσεις του Ότμαρ Χίτζφελντ. Μιλώντας στον
τηλεοπτικό σταθμό ZDF ο προπονητής της Μπάγερν δήλωσε μεταξύ άλλων πως η Σάλκε
ήταν σαν κεραυνός, αλλά η ομάδα του δεν έχει χάσει ακόμη τις ελπίδες της για
να κατακτήσει τον τίτλο. Με τον Χίτζφελντ συμφωνεί και ο νέος αρχηγός της
Εθνικής Γερμανίας, Όλιβερ Καν. 
Ο Στέφαν Έφενμπεργκ δεν μπορεί να πιστέψει τη βαριά ήττα που υπέστη η
Μπάγερν. Σε επτά σερί παιχνίδια που έχει παίξει ο ξανθομάλλης άσος η βαυαρική
ομάδα δεν έχει νικήσει. Σύμπτωση;

Η Μπάγερν δεν έχει κερδίσει στα επτά τελευταία παιχνίδια της στην
Μπουντεσλίγκα, σε όσα, δηλαδή, έπαιξε ο Στέφαν Εφενμπεργκ. Ο ξανθομάλλης μέσος
όπως και οι Σολ, Γέρεμις, οι οποίοι επέστρεψαν από τραυματισμούς, ήταν σκιά
του εαυτού τους γεγονός που δεν μπορούσε να εξηγήσει ο Χίτζφελντ. 
Η «Bild am Sonntag», πάντως, έγραψε χθες: «Bye bye Bayern». 
Τα αποτελέσματα: Σάλκε - Μπάγερν 5-1 (Μπενζά 34', Σαντ 36', Μπόμε 55',
Φαν Χουγκντάλεμ 75', Καμφούις 90' - Σολ 49'). Σαντ Πάουλι - Βόλφσμπουργκ 3-1
(Μέγκλ 52', Ρατ 75', Μπαϊράμοβιτς 83' - Κιντζ 10' αυτογκόλ). Φράιμπουργκ -
Νυρεμβέργη 2-0 (Μπρουνς 42', Ιασβίλι 49'). Στουτγάρδη - Αμβούργο 3-0 (Γκανέα
27', Χερτζ 32', Μπορντόν 77'). Μόναχο 1860 - Κολωνία 3-0 (Μαξ 56', Τάις 61',
Σούκερ 80'). Γκλάντμπαχ - Καϊζερσλάουτερν 0-2 (Πλετς 76' αυτογκόλ, Πέτερσον
90'). Λεβερκούζεν - Χάνσα 2-0 (Μπαρμπάτοφ 75', Μπάλακ 79'). Κότμπους - Βέρντερ
Βρέμης 2-1 (Ματίους 41', Ρέστσους 79' - Άιλτον 28'). Ντόρτμουντ - Χέρτα 3-1
(Κόλερ 8', 54', Βερνς 76' - Νόιντορφ 70').
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17253O151</ED>
<ID>
ID:304058

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O15&aa=1</URL></REF>


Article

<CATEGORY>vin10</CATEGORY>

 <H5>ΜΙΛΑΝ: Το 2-3 από την Ουντινέζε ξεσήκωσε τους οπαδούς
</H5><H2>«Μίλησαν» με μπουκάλια και κέρματα
</H2>
Αγωνιστική κρίση ξέσπασε στη Μίλαν μετά τη νέα ήττα που υπέστη από την
Ουντινέζε στο Μεάτσα (3-2), ενώ η Ρόμα πήρε και πάλι τα ηνία στο Καμπιονάτο
μετά την ισοπαλία που υποχρεώθηκε η Ίντερ από τη Βενέτσια (1-1). 
Πετώντας μπουκάλια, κέρματα ακόμη και κινητά τηλέφωνα προς τους παίκτες της
Μίλαν αντέδρασαν οι τιφόζι των «Ροσονέρι», μετά την ήττα που υπέστη η ομάδα
τους από την Ουντινέζε, με την οποία ουσιαστικά εξανεμίστηκαν και οι
τελευταίες ελπίδες για την κατάκτηση του τίτλου. 
Αρνητικός πρωταγωνιστής του αγώνα ήταν για δεύτερο συνεχόμενο αγώνα ο Άντρι
Σεφτσένκο, ο οποίος αστόχησε και πάλι σε πέναλτι σε κρίσιμο σημείο του αγώνα. 
Στη Ρώμη οι πρωταθλητές δυσκολεύτηκαν να κάμψουν την αντίσταση της Πιατσέντζα,
της μοναδικής ομάδας που τους έχει υποχρεώσει σε ήττα φέτος, στον πρώτο γύρο
του πρωταθλήματος. Ωστόσο, κατάφεραν να επικρατήσουν 2-0 και να περάσουν στην
πρώτη θέση της βαθμολογίας. 
Στη Βενετία ο «Μπόμπο» Βιέρι πέτυχε το 14ο φετινού του γκολ, δείχνοντας
πανέτοιμος για το Μουντιάλ. Όχι όμως και οι συμπαίκτες του οι οποίοι δεν
κατάφεραν, όπως και στα ματς με την Πάρμα και την Περούτζια, να εκμεταλλευτούν
το πλεονέκτημα που τους έδωσε ο Βιέρι και υποχρεώθηκε η Ίντερ σε ισοπαλία 1-1
από την τελευταία στη βαθμολογία Βενέτσια. 
Τα αποτελέσματα: Αταλάντα - Φιορεντίνα 2-0 (Πία 35', Ντόνι 75'). Λέτσε
- Μπρέσια 1-3 (Σεβαντόν 27' - Τόνι 6', 65', Φιλιπίνι 89'). Μίλαν - Ουντινέζε
2-3 (Σεφτσένκο 5' πέν., Σερζίνιο 13' - Μούτσι 33', Σκαρλάτο 53', Γιόργκενσεν
78'). Περούτζια - Βερόνα 3-1 (Ρεζάι 58', Αν 67', Τεντέσκο 84' - Φρικ 17').
Ρόμα - Πιατσέντζα 2-0 (Ασουνσάο 15', Μπατιστούτα 77'). Τορίνο - Λάτσιο 1-0
(Λουκαρέλι). Βενέτσια - Ίντερ 1-1 (Μανιέρο 70' πέν. - Βιέρι 28'). Πάρμα -
Μπολόνια 2-1 (Καναβάρο 7', Σουκούρ 16' - Πέκια 53'), Κιέβο - Γιουβέντους 1-3
(Μαρατσίνα 59' - Φεράρα 18', Ντόρο 48' αυτ., Ντελ Πιέρο 72' πέν.). <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17253O152</ED>
<ID>
ID:304117

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O15&aa=2</URL></REF>


Article

<CATEGORY>vin10</CATEGORY>

 <H5>ΜΠΑΡΤΣΕΛΟΝΑ
</H5><H2>Οργή λαού για τη νέα απώλεια
</H2>
Εξελίξεις αναμένεται να δρομολογήσει στην Μπαρτσελόνα η νέα ήττα που υπέστη
στο πρωτάθλημα, αυτή τη φορά από την Οσασούνα στο Κάμπ Νόου (1-0). 
Οπαδοί της καταλανικής ομάδας προσπάθησαν να εισβάλουν στην προεδρική
σουίτα, στο Καμπ Νόου και να προπηλακίσουν τον πρόεδρο του συλλόγου Χοάν
Γκασπάρ. Στην προσπάθειά τους αυτή επιτέθηκαν και τραυμάτισαν έναν οπερατέρ,
ενώ ο Γκασπάρ κατάφερε να ξεφύγει από την έξοδο κινδύνου. 
Το κλίμα στην Μπαρτσελόνα είναι ιδιαίτερα βαρύ, μετά και τις τελευταίες
αποκαλύψεις πως πέντε παίκτες συμμετείχαν σε σεξουαλικό όργιο παραμονή αγώνα,
την περασμένη εβδομάδα. 
Μεγάλη έκπληξη θεωρείται και η συντριβή τής Αλαβές στο γήπεδό της από τη
Μαγιόρκα με 4-0, ενώ η Ρεάλ δεν κατάφερε να νικήσει για δεύτερο συνεχόμενο
αγώνα (1-1 με την Μπέτις). 
Τα αποτελέσματα: Αλαβές - Μαγιόρκα 0-4 (Λοσάδα 7', 56', Λούκε 12', Καμπάνο
82' πεν.). Ατλέτικ Μπιλμπάο - Ντεπορτίβο 1-1 (Εθκουέρο 67' - Τζαλμίνια 65').
Μπαρτσελόνα - Οσασούνα 0-1 (Σάντσεθ 81'). Σαραγόσα - Βαγιεκάνο 3-2 (Ακούνα
53', Μιλόσεβιτς 67', 75' - Μπόλιτς 23', Μισέλ 85'). Σεβίλλη - Εσπανιόλ 3-0
(Γκαρσία 47', 50', Ρέγιες 82'). Βαγιαδολίδ - Μάλαγα 0-0. Βιγιαρεάλ - Τενερίφη
2-1 (Λόπεζ 43', Πίτσι 45' - Μαριόνι 53'). Θέλτα - Ρεάλ Σοσιεδάδ 3-1 (Μοστοβόι
60', 66', Εντου 90' - Χοχλόφ 22'). Λας Πάλμας - Βαλένθια 0-1 (Μίστα 7'). Ρεάλ
Μαδρίτης - Μπέτις 1-1 (Ελγκέρα 40' - Χουανίτο 89').
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O15</CAT>
<ED>
Κωδικός άρθρου: A17253O153</ED>
<ID>
ID:304163

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O15&aa=3</URL></REF>


Article

<CATEGORY>vin10</CATEGORY>

 <H5>ΛΙΒΕΡΠΟΥΛ, ΜΑΝΤΣΕΣΤΕΡ: ΕΜΕΙΝΑΝ ΕΚΤΟΣ ΚΥΠΕΛΛΟΥ
</H5><H2>Κόκκινο Βατερλώ
</H2>
Ο Ντένις Μπέργκαμ μόλις έχει σκοράρει στέλνοντας την Άρσεναλ στην επόμενη
φάση του Κυπέλλου. Η Λίβερπουλ διεκδικεί, πλέον, μόνο το πρωτάθλημα

Χωρίς την, κάτοχο του τροπαίου, Λίβερπουλ και την, πρωταθλήτρια, Μάντσεστερ
Γιουνάιτεντ θα συνεχιστεί το Κύπελλο Αγγλίας. Οι «Κόκκινοι» ηττήθηκαν με 1-0
από την Άρσεναλ σε ένα επεισοδιακό παιχνίδι χθες στο Χάιμπουρι, ενώ, 24 ώρες
νωρίτερα, η Γιουνάιτεντ δέχθηκε δύο τέρματα στα τελευταία πέντε λεπτά του
αγώνα με τη Μίντλεσμπρο και αποχαιρέτησε και αυτή τη διοργάνωση με σκυμμένο
κεφάλι... 
Στο Βόρειο Λονδίνο, λοιπόν, μια κεφαλιά του Ντένις Μπέργκαμπ στο 28' έδωσε
στους «Κανονιέρηδες» μια γλυκιά ρεβάνς για την περυσινή τους ήττα στον τελικό
του Μιλένιουμ. Το ματς, πάντως, «αγρίεψε» στο β' με τρεις παίκτες (Μάρτιν Κίον
και ο σκόρερ Μπέργκαμπ για τους γηπεδούχος, Τζέιμι Γκάραχερ για τους
φιλοξενουμένους) να βλέπουν την κόκκινη κάρτα του διαιτητή. 
ΝΕΟ ΛΑΘΟΣ... 
Αντίθετα, το παιχνίδι του Ρίβερσαϊντ, το Σάββατο, πήγαινε προς ένα ήσυχο 0-0
και έναν επαναληπτικό μέχρι το ­ μοιραίο, τον τελευταίο καιρό, για τους
«Κόκκινους Διαβόλους» ­ 85ο λεπτό. Εκείνη τη στιγμή ο, έμπειρος, Λοράν Μπλαν
έκανε μια μεγαλειώδη γκέλα, δίνοντας την ευκαιρία στο Νόελ Γουίλαν να ανοίξει
το σκορ. Ο Άντι Κάμπελ στο 89' διαμόρφωσε το τελικό 2-0, απογοητεύοντας τον
Άλεξ Φέργκιουσον που είπε μετά το ματς: «Είμαι πολύ απογοητευμένος. Ήταν μια
απρόσεκτη και κακή εμφάνιση για μας. Δεν είναι δυνατόν να χάνουμε παιχνίδια με
αυτόν τον τρόπο!». 
Το άστρο του Ριούντ φαν Νιστελρόι δεν ήταν αρκετό για να παραβιάσει την εστία
του Γκρόσλεϊ (φωτό). Η Γιουνάιτεντ εξαιτίας ενός ακόμα λάθους της άμυνας έχασε
την πρόκριση από τη Μίντλεσμπρο

Κατά τα άλλα, στα αξιοσημείωτα του τέταρτου γύρου του Κυπέλλου Αγγλίας περνούν
η, εντός έδρας, ήττα-αποκλεισμός της Τσάρλτον από την (Α' Αγγλίας) Γουόλσολ με
2-1, το 1-1 στο λονδρέζικο ντέρμπι Τσέλσι - Γουέστ Χαμ, αλλά και η δύσκολη
νίκη της Μπλάκμπερν στο Μίλγουολ με ένα τέρμα του Άντι Κόουλ, τρία λεπτά πριν
από το τέλος. 
Τα αποτελέσματα: Άρσεναλ - Λίβερπουλ 1-0 (Μπέργκαμπ 28'), Τσέλτεναμ -
Μπέρνλι 2-1 (Μίλτον 23', Άλσοπ 28' - Μουρ 29'), Τρανμίρ - Κάρντιφ 3-1
(Ραϊντάουτ 23', Φλιν 53', Κούμας 79' - Κάβανα 21' πέν.), Πιτερμπόρο -
Νιούκαστλ 2-4 (Ο' Μπράιεν, αυτ., 49', Φαρέλ 69' - Ο' Μπράιεν 14', ΜακΚλέν 43',
Σίρερ, πέν., 83', Χιούζ 84'), Τσάρλτον - Γουόλσολ 1-2 (Στούαρτ 69' - Λεϊτάο
5', 59'), Τσέλσι - Γουέστ Χαμ 1-1 (Χασελμπάινκ 21' - Κανουτέ 83'), Έβερτον -
Λέιτον Όριεντ 4-1 (ΜακΓκί 12' αυτ., Φέργκιουσον 32', Κάμπελ 45', 80' - Κάνχαμ
36'), Μίντλεσμπρο - Μάντσεστερ Γιουνάιτεντ 2-0 (Γουίλαν 85', Κάμπελ 89'),
Μίλγουολ - Μπλάκμπερν 0-1 (Κόουλ 87'), Πρέστον - Σέφιλντ Γιουν. 2-1 (Κρέσγουελ
53', Αλεξάντερ 71' πέν. - Ντλόβου 14'), Ρόδεραμ - Κρου 2-4 (Μέλιν 3', Γούορν
37' - Τόμας 32', Άστον 60', 65', Βον 78'), Μπρόμγουιτς - Λέστερ 1-0 (Κλέμεντ
80' πέν.), Γιορκ - Φούλαμ 0-2 (Μαλμπράνκ 26, Μαρλέ 85').
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17253O161</ED>
<ID>
ID:304059

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O16&aa=1</URL></REF>


Article

<CATEGORY>vin10</CATEGORY>

 <H5>ΔΙΕΘΝΗΣ ΙΣΡΑΗΛΙΝΟΣ
</H5><H2>Κατέρρευσε στο γήπεδο
</H2>
Σε κρίσιμη κατάσταση νοσηλεύεται ο διεθνής ποδοσφαιριστής του Ισραήλ Μένι Λέβι
σε νοσοκομείο της Ιερουσαλήμ, ο οποίος υπέστη καρδιακή προσβολή κατά τη
διάρκεια του αγώνα της ομάδας του Μακάμπι Τελ Αβίβ με την Μπέιταρ Ιερασουλήμ. 
Ο Λέβι κατέρρευσε στο ένατο λεπτό της αναμέτρησης, όταν δέχθηκε την μπάλα στο
στήθος. Η άμεση επέμβαση των γιατρών της Μακάμπι έσωσε τη ζωή του Λέβι, ο
οποίος ωστόσο νοσηλεύεται σε κρίσιμη κατάσταση στο νοσοκομείο Χαντασάχ Έιν
Καρέμ. Σε εξετάσεις που είχε υποβληθεί πέρυσι ο Λέβι είχε διαπιστωθεί πως
αντιμετώπιζε πρόβλημα με την καρδιά του, αλλά περαιτέρω εξετάσεις έδειξαν πως
δεν συντρέχει λόγος να αποχωρήσει από την ενεργό δράση!
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17253O162</ED>
<ID>
ID:304118

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O16&aa=2</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Οριστικά χωρίς τον Σίρερ στο Μουντιάλ
</H2>
Νωρίς σκοπεύει να ανακοινώσει την επιλογή των ποδοσφαιριστών, οι οποίοι θα
πλαισιώσουν την Εθνική Αγγλίας που θα ταξιδέψει στη Νότια Κορέα και την
Ιαπωνία για το Παγκόσμιο Κύπελλο, ο Σβεν Γκόραν Έρικσον. Ο Σουηδός προπονητής
των «Λιονταριών» αποκάλυψε χθες πως εξετάζει σοβαρά το ενδεχόμενο να
ανακοινώσει τους 23 «εκλεκτούς» λίγο πριν από την αναχώρηση της εθνικής για το
Ντουμπάι, όπου θα διεξαχθεί το τελευταίο στάδιο της προετοιμασίας της για το
Μουντιάλ. Ο «Σβένις», πάντως, δεν θα μπορέσει τελικά να στηριχθεί στον, πρώην
αρχηγό της Αγγλίας, Άλαν Σίρερ, ο οποίος χθες ξεκαθάρισε πως δεν πρόκειται να
ξαναφορέσει τη φανέλα με τα τρία λιοντάρια.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17253O163</ED>
<ID>
ID:304164

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O16&aa=3</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Το περιβραχιόνιο στον Όλιβερ Καν
</H2>
Την αρχηγία της Εθνικής Γερμανίας παρέδωσε ο Όλιβερ Μπίρχοφ στον Όλιβερ Καν,
μετά τις πιέσεις που δέχθηκε τόσο από τον ομοσπονδιακό προπονητή Ρούντι Φέλερ
όσο και από τον γερμανικό Τύπο. 
Είναι η πρώτη φορά στην ιστορία της «νατσιονάλμανσαφτ», που παίκτης
παραλαμβάνει το περιβραχιόνιο από εν ενεργεία ποδοσφαιριστή. Επίσης ο Καν
είναι ο δεύτερος τερματοφύλακας μετά τον Σεπ Μάγερ που θα ηγηθεί των
«πάντσερ». 
Σε συνάντηση που είχε ο Μπίρχοφ με τον Φέλερ τα Χριστούγεννα, ο Γερμανός
προπονητής ζήτησε από τον ψηλόσωμο επιθετικό να παραδώσει την αρχηγία
προκειμένου να επέλθει ηρεμία στην ομάδα, καθώς ο άσος της Μονακό δεν ήταν
αποδεκτός από τους συμπαίκτες του. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17253O164</ED>
<ID>
ID:304188

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O16&aa=4</URL></REF>


Article

<CATEGORY>vin10</CATEGORY>

 <H5>ΟΛΛΑΝΔΙΑ
</H5><H2>Χωρίς εκπλήξεις
</H2>
Χωρίς τη μεγάλη έκπληξη «ξύπνησε» το ολλανδικό πρωτάθλημα από τη «χειμερία
νάρκη» του, ωστόσο η Φέγενορντ με την ισοπαλία που υποχρεώθηκε εκτός έδρας από
την Ουτρέχτη (2-2) έχασε και άλλο έδαφος από την κορυφή της βαθμολογίας. Στην
πρώτη θέση διατηρήθηκε ο Άγιαξ μετά τη νίκη του επί της Ντεν Μπος (1-0), ενώ
στη δεύτερη θέση πέρασε η Αϊντχόβεν μετά την εύκολη επικράτησή της επί της
Μπρέντα με 3-1. 
Τα αποτελέσματα: Ουτρέχτη - Φέγενορντ 2-2, Ντεν Μπος - Άγιαξ 0-1, Βίτεσε -
Ναϊμέγκεν 2-1, Βάαλβικ - Βίλεμ 0-1, Αϊντχόβεν - Μπρέντα 3-1, Ντε Γκράαφσαπ -
Φορτούνα 5-0, Ρόντα - Τβέντε 2-1, Αλκμάαρ - Γκρόνινγκεν 3-2, Σπάρτα - Χέρενβεν
1-4. 
Η βαθμολογία: Άγιαξ 39, Αϊντχόβεν 37, Φέγενορντ 36.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O16</CAT>
<ED>
Κωδικός άρθρου: A17253O165</ED>
<ID>
ID:304204

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O16&aa=5</URL></REF>


Article

<CATEGORY>vin10</CATEGORY>

 <H5>ΑΦΓΑΝΙΣΤΑΝ: ΟΙ ΝΕΟΙ ΑΡΧΙΣΑΝ ΚΑΙ ΠΑΛΙ ΝΑ ΑΘΛΟΥΝΤΑΙ
</H5><H2>Γεμίζουν τα γήπεδα
</H2><H4>* Το στάδιο της Καμπούλ δεν ζει πλέον στιγμές βαρβαρότητας
</H4>
Το κρύο ήταν τσουχτερό, όπως σχεδόν πάντα τα χειμωνιάτικα απογεύματα στην
Καμπούλ. Από το Ολυμπιακό Στάδιο της πρωτεύουσας του Αφγανιστάν ακούγονταν τα
ρυθμικά βήματα νεαρών αθλητών, οι οποίοι γυμνάζονταν υπό τις οδηγίες των
προπονητών τους. Άλλοι έκαναν σπριντ, άλλοι τζόκινγκ. 
Στις αίθουσες, κάτω από τις εξέδρες, οι πυγμάχοι γυμνάζονταν εντατικά. Οι
παλαιστές έριχναν κάτω τους αντιπάλους τους στην προπόνηση φωνάζοντας δυνατά. 
Δεν υπάρχει τίποτε το εξαιρετικό σε όλα αυτά, εκτός του γεγονότος ότι στο ίδιο
στάδιο μέχρι πριν από δύο μήνες εκτελούνταν άνθρωποι που δεν εφάρμοζαν τους
μεσαιωνικούς νόμους των Ταλιμπάν. 
Στο ίδιο στάδιο οδηγούνταν και μαστιγώνονταν όσοι καταδικάζονταν για μοιχεία,
ακρωτηριάζονταν τα χέρια όσων συλλαμβάνονταν για ληστείες, ενώ εκτελούνταν
όσοι θεωρούνταν ομοφυλόφιλοι. 
Τώρα που οι Ταλιμπάν έφυγαν το στάδιο χρησιμοποιείται και πάλι από τους
αθλητές. Οι ομάδες παίζουν ποδόσφαιρο υπό το άγρυπνο βλέμμα των προπονητών
τους, ενώ πολλοί σπουδαστές το χρησιμοποιούν για να κάνουν τζόκινγκ. Αν
εξαιρεθούν από την εικόνα αυτή οι φρουροί που κρατούν Καλάζνικοφ, όλα μοιάζουν
φυσιολογικά. 
Ένα από τα αθλήματα που είχαν απαγορεύσει οι Ταλιμπάν, πριν από πέντε χρόνια,
ήταν η πυγμαχία. «Τώρα προπονούμαστε ελεύθερα, χωρίς περιορισμούς» λέει ο
Νασάρ Αχμάντ Καριζάντα, προπονητής της εθνικής ομάδας της πυγμαχίας. «Οι
Ταλιμπάν δεν μας επέτρεπαν να πυγμαχούμε, γιατί πίστευαν πως ήταν εναντίον του
Ισλάμ να χτυπούμε κάποιον στο πρόσωπο, ενώ αντίθετα τα χτυπήματα στο σώμα
επιτρέπονταν». 
ΟΙ ΓΥΝΑΙΚΕΣ 
Αθλητική περιβολή, μια μπάλα και μεγάλη δίψα για άθληση. Στο ίδιο στάδιο πριν
από μερικούς μήνες οι Ταλιμπάν πραγματοποιούσαν δημόσιες εκτελέσεις...

Για τις γυναίκες, των οποίων οι πιθανότητες να αθληθούν εξαφανίστηκαν πίσω από
την μπούρκα το 1996, είναι πιο δύσκολο να επιστρέψουν στους αθλητικούς
στίβους. 
Οι γυναίκες του Αφγανιστάν φοβούνται τις αντιδράσεις της συντηρητικής
κοινωνίας τους όταν θα εμφανιστούν στο γήπεδο με αθλητική περιβολή για να
τρέξουν, να πηδήξουν ή να κλοτσήσουν μία μπάλα. 
«Θα είναι δύσκολο» πιστεύει η Μαλίχα Μπαράκι, πρώην παίκτρια της εθνικής
ομάδας μπάσκετ. «Πρέπει να ξεκινήσουμε από το μηδέν. Πολλές από τις
οικογένειες των κοριτσιών ίσως να μην τις αφήνουν να αθληθούν». 
Η Μπαράκι, ωστόσο, δείχνει απτόητη. Στα άμεσα σχέδιά της είναι να προπονήσει
μία ομάδα κοριτσιών την επόμενη χρονιά και να επιστρέψει στους αγωνιστικούς
χώρους ως παίκτρια, όπου έκανε σπουδαίο καριέρα σε όποια ομάδα και αν
συμμετείχε. 
«Όταν ξεκινάς να παίζεις από μικρή και ξαφνικά σου λένε πως δεν μπορείς πια να
αθληθείς, είναι πολύ σκληρό» λέει ο Μπαράκι που στα 32 της χρόνια έχει
παντρευτεί και έχει αποκτήσει τρία παιδιά. 
Η ΟΛΥΜΠΙΑΚΗ ΕΠΙΤΡΟΠΗ 
Η Ολυμπιακή Επιτροπή του Αφγανιστάν έχει αναρτήσει ένα πανό έξω από το
Ολυμπιακό Στάδιο αναγγέλλοντας την επιστροφή της στα τεκταινόμενα, ενώ
παράλληλα προσπαθεί να σταθεί στα πόδια της και να αποκατασταθεί από τη ΔΟΕ. 
Η ανασυγκρότηση της Ολυμπιακής Επιτροπής της χώρας ίσως επιτρέψει στο
Αφγανιστάν να συμμετάσχει στους Ολυμπιακούς Αγώνες της Αθήνας το 2004. 
Το Αφγανιστάν είχε αποβληθεί από τους Ολυμπιακούς Αγώνες το 1999, την εποχή
που κυριαρχούσαν στη χώρα οι Ταλιμπάν, με το αιτιολογικό πως η Ολυμπιακή
Επιτροπή της χώρας «είχε χάσει τον έλεγχο του αθλητισμού». 
Ο Σαγιέντ Μαχμούντ Ζία Ντασχτί, αξιωματούχος της Βόρειας Συμμαχίας και νέος
πρόεδρος της Ολυμπιακής Επιτροπής, έστειλε επιστολή στη ΔΟΕ, με την οποία
επεσήμανε το ενδιαφέρον της χώρας του να συμμετάσχει στους Ολυμπιακούς Αγώνες,
προσκαλώντας παράλληλα αντιπροσωπεία της Διεθνούς Ολυμπιακής Επιτροπής στην
Καμπούλ. «Δεν ξεκινάμε από το μηδέν. Αν μας υποστηρίξουν μπορούμε να
προετοιμάσουμε τους αθλητές μας σε σύντομο χρονικό διάστημα» πιστεύει ο
Ντάσχτι. 
Μιλώντας για «υποστήριξη» ο Ντάσχτι εννοεί ένα εκατ. δολάρια για αρχή και 10
εκατ. δολάρια για την αναδιοργάνωση της Επιτροπής. Ελπίζει πως τα χρήματα θα
δοθούν από την κυβέρνηση και από ιδιώτες. 
Ο Ντάσχτι, πάντως, θεωρεί σχεδόν βέβαιο πως το Αφγανιστάν να συμμετάσχει στους
Αγώνες της Αθήνας. «Αν υπάρχει ειρήνη στο Αφγανιστάν, είμαι βέβαιος πως θα
δώσουμε το "παρών" στην Αθήνα».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17253O171</ED>
<ID>
ID:304060

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O17&aa=1</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ ΣΙΤΙ: Η λευχαιμία δεν λύγισε το πνεύμα του Λούι Μπονπούα
</H5><H2>Έτρεξε με τη φλόγα και μετά έσβησε...
</H2><H4>* Ο 37χρονος Αμερικανός πλήρωσε με τη ζωή του το όνειρό του να συμμετάσχει στη λαμπαδηδρομία
</H4>
Μια απίστευτη ιστορία, κατά τη διάρκεια της λαμπαδηδρομίας της χειμερινής
Ολυμπιάδας του Σολτ Λέικ Σίτι, σκόρπισε συγκίνηση στον κόσμο ολόκληρο,
υπογραμμίζοντας τη δύναμη του ανθρώπου αλλά και του (γνήσιου) ολυμπιακού
πνεύματος... 
Ο 37χρονος Λούι Μπονπούα έπασχε από λευχαιμία. Η αρρώστια του βρισκόταν στο
τελικό της στάδιο και οι γιατροί τού είχαν ζητήσει να μη συμμετάσχει στη
λαμπαδηδρομία του Σαββάτου 19 Ιανουαρίου, στο Σαν Φρανσίσκο. Του έλεγαν ότι
δεν θα προλάβαινε, ότι ο θάνατός του ήταν πλέον ζήτημα ωρών. 
Ο Μπονπούα όμως δεν τους άκουσε. Ήξερε πως ήταν στο χέρι του να κάνει κάτι
μεγάλο, έστω και τις τελευταίες στιγμές της ζωής του. Έτσι, σηκώθηκε από το
αναπηρικό καροτσάκι στο οποίο τον είχε καθηλώσει η ασθένεια και έτρεξε 320
μέτρα με την ολυμπιακή φλόγα. Στη συνέχεια αποχαιρέτησε τα αγαπημένα του
πρόσωπα και επέστρεψε στο νοσοκομείο όπου έπεσε σε κώμα και τρεις ημέρες
αργότερα οι γιατροί διαπίστωσαν τον θάνατό του. 
Ο Λούι Μπονπούα δούλευε ως διευθυντής προγράμματος σε εταιρεία του Σαν Χοσέ,
στην Καλιφόρνια, όταν, το 1997, έμαθε πως πάσχει από λευχαιμία. 
Δεν το έβαλε όμως κάτω και συμμετείχε σε ειδικό αθλητικό πρόγραμμα για άτομα
που έχουν προσβληθεί από καρκίνο και τον περασμένο Αύγουστο συμμετείχε στον
πρώτο του αγώνα τριάθλου.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17253O172</ED>
<ID>
ID:304119

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O17&aa=2</URL></REF>


Article

<CATEGORY>vin10</CATEGORY>

 <H5>ΤΑΪΣΟΝ
</H5><H2>Κατηγορείται για βιασμό!
</H2>
Ο Μάικ Τάισον έχει και πάλι μπλεξίματα με τη Δικαιοσύνη

Και τα προβλήματα συνεχίζονται για τον Μάικ Τάισον... Λίγες ημέρες μετά την
επεισοδιακή συνέντευξη Τύπου εν όψει της σύγκρουσής του με τον Λένοξ Λιούις η
αστυνομία του Λας Βέγκας αποκάλυψε πως εις βάρος του Αμερικανού πυγμάχου
εκκρεμεί και δεύτερη κατηγορία για βιασμό. 
Αξίζει να σημειωθεί πως οι αρχές της πόλης της Νεβάδα, ήδη, διερευνούσαν
μια άλλη ανάλογη υπόθεση, η οποία αφορά περιστατικό το οποίο - σύμφωνα με τη
μηνύτρια - συνέβη τον Σεπτέμβριο του 2001. Ο αγώνας ανάμεσα στον Τάισον και
τον Λιούις έχει προγραμματιστεί για τις 6 Απριλίου στο Καζίνο MGM του Λας
Βέγκας, αλλά οι τελευταίες εξελίξεις έχουν προβληματίσει σε μεγάλο βαθμό τους
διοργανωτές, οι οποίοι θα αποφασίσουν αύριο αν τελικά θα γίνει ή όχι.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O17</CAT>
<ED>
Κωδικός άρθρου: A17253O173</ED>
<ID>
ID:304165

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O17&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΜΕ ΤΗ ΝΙΚΗ ΕΠΙ ΤΗΣ ΙΣΠΑΝΙΑΣ ΠΕΤΥΧΕ ΤΟ 5 ΣΤΑ 5
</H5><H2>Ραντεβού τον Ιούνιο
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Γιάννης Ιωαννίδης είχε μόνο καλά λόγια να πει για τον Φραγκίσκο Αλβέρτη και
όλους τους παίκτες του μετά την πρώτη φάση των προκριματικών 
Νέα συνάντηση με τους διεθνείς τον ερχόμενο Ιούνιο όρισε ο Γιάννης Ιωαννίδης.
Η αποστολή στον πρώτο γύρο της προκριματικής φάσης του Ευρωπαϊκού
Πρωταθλήματος 2003 στέφθηκε με επιτυχία, αφού μετά το 86-73 επί της Ισπανίας η
ελληνική ομάδα έχει κάνει ένα σημαντικό βήμα για την κατάκτηση της πρώτης
θέσης στον Β' όμιλο. 
Ο Ιωαννίδης μπορεί να έμεινε ικανοποιημένος από το αποτέλεσμα και την εμφάνιση
κόντρα στην Ισπανία, αλλά έδειξε να σκέφτεται περισσότερο το μέλλον: «Το
ισπανικό μπάσκετ είναι καλύτερο από το δικό μας. Έχει καλύτερο στυλ, πίεση
στην άμυνα, τρέξιμο και ποικιλία στην επίθεση. Εμείς θέλουμε πολλή δουλειά
ακόμα» επεσήμανε ο ομοσπονδιακός τεχνικός και έσπευσε να προειδοποιήσει: «Το
καλοκαίρι πρέπει να δουλέψουμε πολύ σκληρά». 
Παράλληλα, θα αρχίσει μία «πιο στενή» παρακολούθηση στους Τσακαλίδη και Φώτση,
οι οποίοι αγωνίζονται στο ΝΒΑ. Δεν αποκλείεται και ο Ιωαννίδης να
πραγματοποιήσει ένα ταξίδι στις ΗΠΑ για να τους δει από κοντά . 
Στο γεμάτο κλειστό του Περιστερίου η Εθνική έπαιξε πολύ καλά στο δεύτερο μέρος
όταν πίεσε στην άμυνα και ισορρόπησε τα ριμπάουντ. Παράλληλα, Ρεντζιάς,
Αλβέρτης και Τσαρτσαρής, Χαρίσης έκαναν σπουδαία δουλειά στην επίθεση και το
σκορ έγινε 51-37 στο 26'. «Στο πρώτο μέρος ήμασταν τραγικοί στα ριμπάουντ. Αν
δεν συνέβαινε αυτό, θα είχαμε από αυτό το διάστημα μία διαφορά, αφού παίζαμε
καλά στην επίθεση και δεν κάναμε λάθη. Στο δεύτερο μέρος ισορροπήσαμε στα
ριμπάουντ, πιέσαμε στην άμυνα και τους περιορίσαμε στο σκορ» είπε ο Ιωαννίδης.
Ο Γ. Σιγάλας επεσήμανε τη θερμή συμπαράσταση των φιλάθλων και πρόσθεσε: «Στην
εθνική ομάδα υπάρχει υλικό και μέσα από τον εσωτερικό ανταγωνισμό μπορούμε να
γίνουμε καλύτεροι». 
«Η ελληνική ομάδα ήταν καλύτερη. Παίξαμε πολύ άσχημα στην άμυνα και δεν
μπορούσαμε να αντιμετωπίσουμε έναν σπουδαίο παίκτη, όπως ο Αλβέρτης» είπε ο
προπονητής των Ισπανών, Ξαβιέ Ιμπρόδα. 
ΕΛΛΑΔΑ (24/29 β., 28/44 δ., 2/12 τρ., 26-9 ρ., 15 ασ., 10 λ., 8 κλ., 5
κοψ.): Χαρίσης 14, Διαμαντόπουλος 2, Παπαλουκάς 11, Παπανικολάου, Σιγάλας 6,
Τσαρτσαρής 13, Αλβέρτης 19, Ντικούδης 5, Ρεντζιάς 16, Κακιούζης. 
ΙΣΠΑΝΙΑ (29/38 β., 16/39 δ., 4/18 τρ., 22-16 ρ., 8 ασ., 13 λ., 3 κλ., 2
κοψ.): Κορνεγκέι 6, Μούμπρου 16, Ν. Ροντρίγκεθ 12, Φ. Ρέγιες 1, Λ. Ανγκούλο 9,
Παραΐσο 1, Μ. Ροντρίγκεθ 4, Α. Ρέγιες 6, Γκαρμπαχόσα 18.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17253O181</ED>
<ID>
ID:304061

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O18&aa=1</URL></REF>


Article

<CATEGORY>vin10</CATEGORY>

 <H5>ΤΑ ΑΛΛΑ ΜΑΤΣ
</H5><H2>Προκρίνεται και το Ισραήλ
</H2>
Το Ισραήλ, νικώντας στη Ρουμανία, ουσιαστικά «καπάρωσε» την τρίτη θέση του
ομίλου μας και δύσκολα θα χάσει την πρόκριση πίσω από την Εθνική μας και την
Ισπανία. Αναλυτικά τα αποτελέσματα της 5ης αγωνιστικής και οι βαθμολογίες
στους πέντε ομίλους: 
1ος όμιλος: Ελβετία-Ολλανδία 81-64, Λιθουανία-Τουρκία 100-62,
Βουλγαρία-Ουκρανία 109-86. Η βαθμολογία (σε 5 αγώνες): Λιθουανία και Τουρκία
9, Βουλγαρία και Ουκρανία 8, Ελβετία 6, Ολλανδία 5. 
2ος όμιλος: Ελλάδα-Ισπανία 86-73, Ρουμανία-Ισραήλ 56-72, Δανία-Βέλγιο
60-73. Η βαθμολογία (σε 5 αγώνες): Ελλάδα 10, Ισπανία 9, Ισραήλ 8, Ρουμανία 7,
Βέλγιο 6, Δανία 5. 
3ος όμιλος: Κύπρος-Σκόπια 63-93, Κροατία-Γερμανία 71-78,
Ιρλανδία-Βοσνία 74-59. Η βαθμολογία (σε 5 αγώνες): Γερμανία και Κροατία 9,
Βοσνία 8, Ιρλανδία 7, Σκόπια 7, Κύπρος 5. 
4ος όμιλος: Λευκορωσία-Πολωνία 78-67, Λεττονία-Γαλλία 81-87,
Ουγγαρία-Εσθονία 94-71. Η βαθμολογία (σε 5 αγώνες): Γαλλία 9, Λετονία και
Ουγγαρία 8, Πολωνία και Εσθονία 7, Λευκορωσία 6. 
5ος όμιλος: Πορτογαλία-Αγγλία 74-70, Ιταλία-Ρωσία 86-66,
Τσεχία-Σλοβενία (59-59) 71-70 στην παράταση. Η βαθμολογία (σε 5 αγώνες):
Ιταλία και Ρωσία 9, Αγγλία, Τσεχία και Σλοβενία 7, Πορτογαλία 6.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17253O182</ED>
<ID>
ID:304120

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O18&aa=2</URL></REF>


Article

<CATEGORY>vin10</CATEGORY>

 <H5>ΒΕΝΙΖΕΛΟΣ
</H5><H2>«Το μπάσκετ της Θεσσαλονίκης μάς θέλει μαζί»
</H2>
* ΘΕΣΣΑΛΟΝΙΚΗ

Την πεποίθησή του ότι «η Θεσσαλονίκη είναι η μήτρα που θα δώσει στο μπάσκετ
την προοπτική του στον 21ο αιώνα» εξέφρασε ο υπουργός Πολιτισμού Ευάγγελος
Βενιζέλος, κατά την ευχαριστήρια ομιλία του για την τιμητική βράβευσή του από
την Ένωση Καλαθοσφαιριστικών Σωματείων Θεσσαλονίκης (ΕΚΑΣΘ). 
Ο κ. Βενιζέλος, αναφερόμενος στην προσπάθεια εξυγίανσης των ΚΑΕ της
Θεσσαλονίκης, τόνισε: «Χρειάζεται να βοηθήσουν όλοι στην αναγέννηση των
μεγάλων του μπάσκετ της Θεσσαλονίκης που είχαν φθάσει στο χείλος της απόλυτης
καταστροφής. Χαίρομαι γιατί η κυβέρνησή μας πήρε την πρωτοβουλία με τη βοήθεια
όλων των συναδέλφων υπουργών. Έχουμε ακόμη πολλά βήματα να κάνουμε, αλλά είναι
πραγματικά ευτυχής, διότι μου δόθηκε η ευκαιρία να εισηγηθώ στη Βουλή αυτή τη
λύση, η οποία δίνει την ευκαιρία της αναγέννησης του μπάσκετ και όχι μόνο της
Θεσσαλονίκης, που ήταν η μήτρα η οποία γέννησε το σύγχρονο ελληνικό μπάσκετ». 
Για το θέμα της ειδικής εκκαθάρισης είχε ολιγόλεπτη συνεργασία με
εκπροσώπους των τριών ομάδων, οι οποίοι ανακοίνωσαν ότι θα προχωρήσουν στην
εξυγίανση συντονισμένα, όπως άλλωστε τους ζητήθηκε.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17253O183</ED>
<ID>
ID:304166

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O18&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ Α2
</H5><H2>Ακλόνητος ο Μακεδονικός
</H2>
Ο Μακεδονικός νίκησε και τον Ιωνικό Ν. με 80-65 και εξακολουθεί να οδηγεί
την «κούρσα» στην Α2 κατηγορία. Ακολουθεί ο Απόλλων Πάτρας, ο οποίος
επικράτησε δύσκολα εκτός έδρας του Παπάγου (59-55). 
Τα υπόλοιπα αποτελέσματα στην 16η αγωνιστική: Άλιμος-Σπόρτιγκ 83-66,
Λάρισα-Π. Φάληρο 101-82, Πανελλήνιος-ΜΕΝΤ 83-56, Μίλωνας-Ολύμπια Λ. 62-70,
Αίας Ευόσμου-Χαλκίδα 85-76. 
Η βαθμολογία: Μακεδονικός 30, Απόλλων Π 29, ΜΕΝΤ και Ολύμπια Λ. από 28,
Πανελλήνιος 27, Χαλκίδα και Λάρισα από 25, Μίλωνας 23, Π. Φάληρο 22, Ιωνικός
Ν., Παπάγου και Άλιμος από 21, Αίας Ευόσμου 20, Σπόρτιγκ 17.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O18</CAT>
<ED>
Κωδικός άρθρου: A17253O184</ED>
<ID>
ID:304189

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O18&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΩΤΗ ΠΡΟΠΟΝΗΣΗ ΜΕ ΣΟΥΜΠΟΤΙΤΣ </H5><H2>Πρεμιέρα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Την πρώτη του γνωριμία με τους παίκτες της νέας του ομάδας είχε χθες ο
Λευτέρης Σούμποτιτς. Άρτι αφιχθείς από το εξωτερικό (ήταν με την Εθνική
Σλοβενίας στην Τσεχία) ο «Πίξι» από το αεροδρόμιο πήγε στη Γλυφάδα, για την
πρώτη του προπόνηση με τον Ολυμπιακό. 
Στην ομιλία του προς τους παίκτες ζήτησε απ' όλους να δώσουν στη συνέχεια τον
καλύτερό τους εαυτό, τονίζοντας πως η ομάδα είναι μέσα σε όλους τους στόχους
της, έστω και αν στο πρωτάθλημα οι «ερυθρόλευκοι» δεν βρίσκονται σε θέση
ισχύος. 
Πρώτη γνωριμία του Λευτέρη Σούμποτιτς με τους παίκτες του Ολυμπιακού 
Η διοίκηση θα παρουσιάσει σήμερα το μεσημέρι επίσημα τον νέο τεχνικό της
ομάδας και το ντεμπούτο του «Πίξι» στον πάγκο της πειραϊκής ομάδας θα γίνει
μεθαύριο στο Σαρλερουά, κόντρα στην ομώνυμη ομάδα για την Ευρωλίγκα. 
Από χθες εκτός από τον προπονητή της ομάδας, ενσωματώθηκαν με την ομάδα και οι
διεθνείς και ο πρώτος στόχος του Λευτέρη Σούμποτιτς σε αυτά τα πρώτα του
βήματα είναι η βελτίωση της ψυχολογίας, την οποία βρήκε... αρκετά χαμηλά όπως
άλλωστε ήταν φυσικό μετά τις δύο «κολλητές» ήττες στα ντέρμπι με Παναθηναϊκό
και ΑΕΚ. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17253O191</ED>
<ID>
ID:304062

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O19&aa=1</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Με δύο απουσίες </H2>
Με μοναδικούς απόντες τους Νταμίρ Μουλαομέροβιτς και Γιώργο Μπαλογιάννη
επιστρέφει σήμερα στις προπονήσεις ο Παναθηναϊκός. Οι «πράσινοι», λόγω της...
έξωσης από το ΟΑΚΑ (χάρη της συναυλίας για τον εθελοντισμό του 2004) θα κάνουν
τις προπονήσεις τους στο γήπεδο του Αμαρουσίου, όπου και θα υποδεχθούν
μεθαύριο την Κρκα Νόβο Μέστο για τη 12η αγωνιστική της Ευρωλίγκας. 
Στο κλειστό γήπεδο μπάσκετ του Αγίου Θωμά αναμένεται να παραβρεθούν σήμερα και
οι Γιάννης Γιαννούλης, Πέπε Σάντσεζ, οι οποίοι θα δοκιμάσουν να προπονηθούν. Ο
Έλληνας σέντερ αισθάνεται καλύτερα, καθώς το αιμάτωμα στην κοιλιακή χώρα έχει
υποχωρήσει σημαντικά, όμως αν νιώσει ενοχλήσεις θα περιοριστεί σε τρέξιμο. Ο
Πέπε Σάντσεζ υπέστη διάστρεμμα στον καρπό και η «καθαρή» μαγνητική τομογραφία
επιτρέπει στο ιατρικό τιμ και τον ίδιο να επιχειρήσει να προπονηθεί. 
Στην προπόνηση αναμένεται να δώσει το «παρών» και ο Ντέγιαν Μποντίρογκα, που
βρισκόταν στη Γιουγκοσλαβία, όπως και οι διεθνείς Φραγκίσκος Αλβέρτης και
Λάζαρος Παπαδόπουλος. 
*** Στις 7.15 μ.μ., αντί στις 9 μ.μ. θα γίνει το τζάμπολ του
μεθαυριανού αγώνα Παναθηναϊκού - Κρκα Νόβο Μέστο στο κλειστό του Αγίου Θωμά. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17253O192</ED>
<ID>
ID:304121

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O19&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ </H5><H2>Άρεσαν οι ψηλοί
</H2>
Ιδιαίτερα θετικό ήταν το μήνυμα που έστειλαν στον Παναγιώτη Γιαννάκη οι ψηλοί
του. Ο Πανιώνιος σε φιλικό που έδωσε στη Νέα Φιλαδέλφεια νίκησε τον Ιωνικό
82-66 με κορυφαίους παίκτες τον Κένιον Τζόουνς (20 π.) και τον Βαγγέλη Σκλάβο
(18 π.). 
Πολύ καλός στον οργανωτικό τομέα ήταν και ο Μάριος Μπατής (καθοδήγησε άψογα
την ομάδα του και σημείωσε και 12 πόντους), ενώ από τους γηπεδούχους, που
έπαιξαν για πρώτη φορά φέτος στη «φυσική» τους έδρα (την οποία θα εγκαινιάσουν
λογικά κόντρα στον ΚΑΟ Δράμας), κορυφαίος ήταν ο Μάκης Νικολαΐδης (16 π.), ο
οποίος συνέχισε ένα σερί ιδιαίτερα θετικών εμφανίσεων. 
Ο Πανιώνιος, βέβαια, πριν από το πρωτάθλημα, έχει τη Σιένα, την οποία
φιλοξενεί αύριο στη Νέα Σμύρνη σε ένα παιχνίδι το οποίο, μάλιστα, θα έχει και
τηλεοπτική κάλυψη (το πρώτο φετινό τηλεοπτικό για τους «κυανέρυθρους» στην Ευρώπη).
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O19</CAT>
<ED>
Κωδικός άρθρου: A17253O193</ED>
<ID>
ID:304167

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O19&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ: ΜΕ ΤΗ ΔΙΑΙΤΗΣΙΑ ΤΑ ΕΧΕΙ Ο ΠΑΟ
</H5><H2>Φωνάζουν
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Στιγμιότυπο από τον αγώνα του Παναθηναϊκού με τον Εθνικό

Ο Εθνικός νίκησε στο ΟΑΚΑ τον Παναθηναϊκό 9-8, στη 10η αγωνιστική του
πρωταθλήματος πόλο, αλλά οι «πράσινοι» ετοιμάζουν «επανάσταση»,
διαμαρτυρόμενοι για τη διαιτησία. «Δεν πάει άλλο! 
Δεν θα γίνουμε το... αλατοπίπερο του πρωταθλήματος. Δεν θέλω να συνεχίσω και
θα προτείνω στη διοίκηση να παίζουμε με τους εφήβους. Εννέα διαιτητές
διευθύνουν το πρωτάθλημα. Παραπέμφθηκε ποτέ κανένας; Και η ομοσπονδία είναι
ανίσχυρη σε αυτό το θέμα. Τα ίδια έγιναν και στην Πάτρα την Τετάρτη» έλεγε
χθες ο υπεύθυνος του τμήματος πόλο του Παναθηναϊκού, Πανίκος Χρυσοστόμου. Ο
Εθνικός πήρε τη νίκη με σερί 4-0 και με γκολ που πέτυχε ο Γουάιγκο τρία λεπτά
πριν από το τέλος. 
Ο Αμερικανός παίκτης του Εθνικού ήταν πρώτος σκόρερ με τέσσερα γκολ, ενώ ο
Παναθηναϊκός αγωνίστηκε χωρίς τους τιμωρημένους Ανδρεάκο, Μπουλουγουρά. 
Ο Ν.Ο. Χανίων νίκησε στη Θεσσαλονίκη 6-1 τον ΠΑΟΚ που είχε 0/10 στον παίκτη
παραπάνω! Ο προπονητής του ΠΑΟΚ, Παναγιώτης Βέργος, υπέβαλε την παραίτησή του,
η οποία όμως δεν έγινε δεκτή από τη διοίκηση. Στα άλλα ματς: Η Γλυφάδα νίκησε
τον Άρη Θ. 15-5 (Σαλπαδήμας, Τσόκας από 4), ο Ν.Ο. Χίου τον Νηρέα Χαλανδρίου
12-9 (Ντόσκας 5 - Μπίρο 5), ενώ ο Ν.Ο. Πάτρας το Π. Φάληρο 10-8 (Χριστοφής,
Ορφανάκος από 3 - Βάσοβιτς 3). Την Παρασκευή ο Ολυμπιακός είχε νικήσει στο
ντέρμπι τη Βουλιαγμένη με 9-5 με πρωταγωνιστή τον Θόδωρο Χατζηθεοδώρου (3
γκολ). 
*** Ο Γιαννιώτης με επίδοση 15.09.58 κατέκτησε το χάλκινο μετάλλιο στα
1.500 μ. στο γκραν πρι του Παγκοσμίου Κυπέλλου, στο Βερολίνο.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17253O201</ED>
<ID>
ID:304064

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O20&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ: Στην Αυστραλία
</H5><H2>Κυρίαρχοι Γιόχανσον, Καπριάτι
</H2>
Η Αμερικανίδα Τζένιφερ Καπριάτι και ο Σουηδός Τόμας Γιόχανσον κυριάρχησαν στο
Όπεν της Αυστραλίας στη Μελβούρνη, το πρώτο φετινό τουρνουά τένις της σειράς
Γκραν Σλαμ. 
Ο 24χρονος Γιόχανσον, ο πρώτος Σουηδός που αναδεικνύεται νικητής σε τουρνουά
Γκραν Σλαμ εδώ και δέκα χρόνια (τελευταίος ο Έντμπεργκ, στη Νέα Υόρκη), νίκησε
στον τελικό τον Ρώσο Μαράτ Σάφιν, με 3-6, 6-4, 6-4, 7-6. Να σημειώσουμε ότι
προπονητής του Σάφιν από πέρυσι είναι ο Ματς Βιλάντερ, ο τελευταίος Σουηδός
που νίκησε στη Μελβούρνη και αυτό έγινε το 1988. 
«Έπαιξα όσο καλύτερα μπορούσα σε κάθε ματς. Αυτές οι δύο εβδομάδες ήταν οι
ωραιότερες στη ζωή μου. Ένα όνειρο έγινε πραγματικότητα. Στην αρχή ήμουν λίγο
νευρικός, αλλά στη συνέχεια βελτίωσα το ρεβέρ μου, ενώ είχα αυτοπεποίθηση»
είπε ο Γιόχανσον. 
Η Τζένιφερ Καπριάτι πέτυχε μία απίστευτη ανατροπή στον τελικό των Γυναικών. 
Κατέκτησε για δεύτερη συνεχόμενη φορά τον τίτλο, αφού κατάφερε να σώσει
τέσσερα ματς-πόιντ της Χίγκινς! Και αυτό δεν έχει συμβεί ποτέ στην ιστορία των
Γκραν Σλαμ. Η Μάργκαρετ Σμιθ, το 1962 στον τελικό του Ρολάν Γκαρός, είχε σώσει
τρία ματς-πόιντ της Λέσλι Τέρνερ. Η Χίγκινς νίκησε στο πρώτο σετ 6-4 και
προηγήθηκε 4-0 στο δεύτερο! Το σκορ έγινε 5-3 για να αρχίσουν τα... χαμένα
ματς-πόιντ της Χίγκινς. Το τελευταίο ήταν στο τάι μπρέικ όταν προηγήθηκε 7-6
και έχασε τελικά 9-7! Στο τρίτο σετ η Καπριάτι νίκησε εύκολα 6-2! 
Όλα αυτά συνέβησαν με θερμοκρασία 35ΨC! «Είναι μία μοναδική νίκη με όσα
συνέβησαν εκεί έξω. Κάναμε διαλείμματα για να πίνουμε νερό και καθόμασταν...
παραδομένες στις καρέκλες μας... Αυτήν την ημέρα δύσκολα θα την ξεχάσω» είπε η Καπριάτι.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17253O202</ED>
<ID>
ID:304123

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O20&aa=2</URL></REF>


Article

<CATEGORY>vin10</CATEGORY>

 <H2>Περισσότερα από 500.000 ευρώ στο ΛΟΤΤΟ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Χωρίς έμπνευση φαίνεται να είναι αυτή την περίοδο οι παίκτες των δύο
παιχνιδίων του ΟΠΑΠ, καθώς για ακόμη έναν διγωνισμό, τόσο στο ΛΟΤΤΟ, όσο και
στο ΠΡΟΤΟ δεν βρέθηκε νικηφόρο δελτίο για την 1η κατηγορία. Έτσι για τις
επόμενες κληρώσεις περισσότερα από 500.000 ευρώ αναμένουν τους παίκτες.
Επίσης, λόγω των συνεχιζόμενων Τζακ Ποτ, εμφανίστηκε μικρή αύξηση του αριθμού
των στηλών που συμπληρώθηκαν. Μονοί και Ζυγοί αναδείχθηκαν ισόπαλοι για 4η
φορά το 2002, ενώ οι Μεγάλοι φαίνεται πως είναι η χρονία τους, καθώς κέρδισαν
5η συνεχή φορά.

<H3>ΑΠΟΤΕΛΕΣΜΑΤΑ ΤΟΥ 8ου ΔΙΑΓΩΝΙΣΜΟΥ 2002 ΣΑ 26/1/02 </H3>
* Κληρώθηκαν οι αριθμοί 6, 10, 29, 39, 44, 45

* Συμπληρώθηκαν 4.889.361 στήλες.

* Μοιράστηκαν 164.427,46 ευρώ

* Δεν μοιράστηκαν 477.177,29 ευρώ

* Δεν βρέθηκε 6άρι, ενώ βρέθηκαν 40 5άρια που κερδίζουν από 1.746,13
ευρώ, 2.828 4άρια που κερδίζουν από 18,52 ευρώ και 65.423 3άρια που κερδίζουν
από 0,64 ευρώ.

ΠΡΟΤΟ: Κληρώθηκε ο αριθμός 9486269 Δεν βρέθηκε νικητής στην 1η κατηγορία.

Στήλες : 2.009.071
<H3>Πόσες φορές εμφανίστηκαν έως τώρα
</H3>
<H3>Ανέτοιμος ο 7 για το 2002
</H3>
<H3>Τι λένε οι αριθμοί
</H3><H3>Σε 1013 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O20</CAT>
<ED>
Κωδικός άρθρου: A17253O203</ED>
<ID>
ID:304168

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O20&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΝΙΚΕΣ ΕΚΤΟΣ ΕΔΡΑΣ ΓΙΑ ΗΡΑΚΛΗ ΚΑΙ ΠΑΝΑΘΗΝΑΪΚΟ </H5><H2>Με 22 ροπαλιές!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Ηρακλής με φοβερό σερβίς (22 ροπαλιές - άσους!) θριάμβευσε 3-1 στην
Ορεστιάδα και έμεινε στη σκιά του Ολυμπιακού (3-0 εύκολα τον Ιωνικό), όπως και
ο Παναθηναϊκός που σημείωσε σπουδαία νίκη (3-1) στη Θεσσαλονίκη επί του Άρη. 
Επίσης στη 16η αγωνιστική της Α1 βόλεϊ ανδρών, η Νίκαια με εκπληκτική νίκη 3-0
επί του ΠΑΟΚ σταθεροποιήθηκε στη σωτήρια 8η θέση, μετά τη νίκη 3-1 του
Ρεθύμνου επί της Ολυμπιάδας. 
*** ΟΛΥΜΠΙΑΚΟΣ - ΙΩΝΙΚΟΣ Ν.Φ. 3-0 (25-14, 25-21, 25-12). 
ΟΛΥΜΠΙΑΚΟΣ (Ντ. Ρίτσι): Δεληκώστας 2, ΓΚΟΜΕΣ 18, Γκιούρδας 7, ΚΥΡΙΑΖΗΣ
12, Τσακιρόπουλος 7, Χέικινεν 6 - Μίγιτς (λίμπερο), Ξενάκης 1. 
ΙΩΝΙΚΟΣ Ν.Φ. (Ε. Κουτουλέας): Στιβαχτής 4, Ρινγκ 12, Κυριακάκης 5,
Δημητρίου 7, Πανδής 1, Ρεκλείτης 6 - Σαμουήλης (λίμπερο), Χανδρινός, Καδάς. 
*** ΟΡΕΣΤΙΑΔΑ ΕΜΠΟΡΙΚΗ - ΗΡΑΚΛΗΣ 1-3 (24-26, 16-25, 25-23, 22-25). 
ΗΡΑΚΛΗΣ (Α. Λεώνης): ΜΠΟΖΙΔΗΣ 6, Κράβαρικ 18, ΜΠΑΕΦ 20, Κονσταντίνοφ
15, Γκιρτζίκης 5, ΧΟΦ 12 - Αμαξόπουλος (λίμπερο, 46% υποδ. - 8 αμ.),
Καρυπίδης, Μέλκας, Μητρούδης 1. 
ΟΡΕΣΤΙΑΔΑ (Γ. Πασσαλίδης): Πέτκοβιτς 2, Πόλακ 12, ΜΠΑΡΜΠΟΥΔΗΣ 18,
ΕΛΓΚΕΤΑ 11, Παπάζογλου 5, Κίτσιος 6 - ΒΛΑΣΣΑΚΙΔΗΣ (λίμπερο), Πέτρογλου 2,
Κεμανετζής, Γραμματικόπουλος. 
ΑΡΗΣ - ΠΑΝΑΘΗΝΑΪΚΟΣ 1-3 (19-25, 25-17, 24-26, 21-25). 
ΠΑΟ (Ρ. Σερνιότι): ΣΙΔΗΡΟΠΟΥΛΟΣ 3, ΜΠΡΙ 17, ΜΑΥΡΑΚΗΣ 9, Μούρεκ 16, Α.
ΧΑΤΖΗΑΝΤΩΝΙΟΥ 10, ΠΑΝΤΑΛΕΩΝ 10 - Δημητρακόπουλος (λίμπερο, 52% υποδ. - 4 αμ.),
Ντωνάς, Σαμαράς 1. 
ΑΡΗΣ (Γ. Λυκούδης): Καλμαζίδης 4, Τζούριτς 13, Μπρουκς 17, Ζουράφσκι 3,
ΑΛΕΞΑΝΔΡΟΠΟΥΛΟΣ 4, Ιωαννίδης 6 - Σ. Χατζηαντωνίου (λίμπερο), ΤΖΙΝΓΚΙΔΗΣ 9,
Βαλαβάνης 3. 
*** ΠΑΝΕΛΛΗΝΙΟΣ Γ.Σ. - ΑΕΚ 3-1 (25-16, 20-25, 25-17, 2522). 
ΠΓΣ (Ι. Λάιος): ΚΑΖΑΖΗΣ 2, Μάρκοβιτς 10, ΑΓΓΕΛΙΔΗΣ 19, Ρουσάκης 15,
Θεοδωρίδης 6, ΤΟΜΑΝΟΤΣΙ 10 - Δημητρακάκος (λίμπερο), Μανιάτης, Μπαλαγιάννης. 
ΑΕΚ (Χ. Παπαδόπουλος): Πλίκας 1, Φιλίποφ 10, Λάππας15, ΜΠΡΙΤΖΕΒΙΤΣ 15,
ΡΟΥΜΕΛΙΩΤΗΣ 9, ΜΠΟΥΝΦΟΡΝΤ 9 - ΧΑΤΖΗΚΑΛΦΑΣ (λίμπερο.), Ιωάννου, Παπαδάκης,
Θάνος. 
*** Α.Ε. ΝΙΚΑΙΑΣ - ΠΑΟΚ 3-0 (25-20, 25-21, 28-26). 
ΝΙΚΑΙΑ (Σ. Δρίκος): ΛΙΑΣΚΟΣ 1, ΝΤΡΑΚΟΒΙΤΣ 22, Κουρούπης 7, Νίκολιτς 12,
Παυλίδης 7, Λιώσης 4 - ΣΤΕΦΑΝΟΥ (λίμπερο, 80% υποδ. - 7 αμ.), Βρεττός, Βάρδης. 
ΠΑΟΚ (Τ. Κουμπλής): Ψάρρας 2, Στάνλεϊ 17, Φλώρος 2, Σάλμον 9, ΣΜΑΡΑΓΔΗΣ
9, ΖΕΛΙΑΣΚΟΦ 11 - Γζουντέλης (λίμπερο, 57% υποδ. - 4 αμ.), Κυριακίδης 1,
Παπακοσμάς, Παλιουδάκης, Προύσαλης 2. 
*** ΟΠΕ ΡΕΘΥΜΝΟΥ - ΟΛΥΜΠΙΑΔΑ ΠΑΤΡΑΣ 3-1 (25-19, 25-21, 23-25, 25-20). 
ΡΕΘΥΜΝΟ (Τ. Καβαλιεράκης): ΣΠΑΝΟΠΟΥΛΟΣ 4, ΠΙΡΧΟΝΕΝ 24, ΠΑΝΟΥΣΟΣ 19,
ΡΟΧΑΣ 13, ΟΥΤΖΗΣ 10, ΔΕΣΛΗΣ 5 - ΠΑΠΑΔΗΜΗΤΡΙΟΥ (λίμπερο, 64% υποδ. - 5 αμ.). 
ΟΛΥΜΠΙΑΔΑ (Γ. Χριστόπουλος): Λιβαθηνός 4, ΚΟΒΑΤΣΕΦ 18, Ιωακειμίδης 15,
Πιμάχιν 2, Θεοδωρίδης 3, Προυσέντσεφ 5 - Μηνούδης (λίμπερο), Γκάρντνερ 4,
Πετρόπουλος, ΜΠΕΚΙΑΡΗΣ 6. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17253O211</ED>
<ID>
ID:304065

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O21&aa=1</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ </H5><H2>Επέλαση των πρωτοπόρων
</H2>
Μαρία Τσολάκη - Έλενα Μαξίμοβα, του γηπεδούχου, σε μπλοκ απέναντι στην
Κατερίνα Γένκοβα στον αγώνα Άρη - Πανελληνίου 1-3

Νίκες των πρωτοπόρων (δυσκολότερη το 3-2 του ΖΑΟΝ στο Μαρκόπουλο) στην 15η
αγωνιστική του πρωταθλήματος Α1 βόλεϊ Γυναικών. 
Τα αποτελέσματα: Άρης - Πανελλήνιος 1-3 (25-20, 18-25, 13-25, 18-25).
Φιλαθλητικός - Αίας Ευόσμου 3-0 (25-20, 25-21, 25-16). Παναθηναϊκός - Ηρακλής
3-0 (25-17, 25-16, 25-10). Μαρκόπουλο - ΖΑΟΝ 2-3 (13-25, 24-26, 27-25, 25-19,
12-15). Λάρισα - ΑΕΒΑΣ 3-1 (23-25, 25-18, 25-22, 25-20), Βριλήσσια - Καβάλα
3-0 (25-16, 25-11, 25-19). 
Βαθμολογία (15 αγ.): Πανελλήνιος (42-15 σετ) 38, Φιλαθλητικός (41-13)
36, Παναθηναϊκός (38-14) 35, ΖΑΟΝ (35-25) 29, Βριλήσσια (33-23) 27, Λάρισα
(29-31) 23, Μαρκόπουλο (27-31) και Αίας (25-30) 21, Ηρακλής (21-34) 14, Άρης
(22-36) 13, ΑΕΒΑΣ (18-38) 12, Καβάλα (4-45) 1.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17253O212</ED>
<ID>
ID:304124

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O21&aa=2</URL></REF>


Article

<CATEGORY>vin10</CATEGORY>

 <H5>ΦΑΪΝΑΛ ΦΟΡ: Δρόμος με αγκάθια </H5><H2>Με Ρώσους και Ιταλούς
</H2>
Αποφεύχθηκε ο «εμφύλιος» Ολυμπιακού- Ηρακλή στα προημιτελικά του Τσάμπιονς
Λιγκ, αλλά η κλήρωση είναι δυσκολότερη για τους Πειραιώτες (με τη ρωσική
έκλπηξη Λούζνικι - πρώτα στη Μόσχα) απ' όσο για τους Θεσσαλονικείς (με Τουρ
Γαλλίας - πρώτα στο Αλεξάνδρειο). Αν περάσουν οι ομάδες στο Φάιναλ Φορ, ο
Ηρακλής αντιμετωπίζει τη νικήτρια της συνάντησης Ματσεράτα Ιταλία - Νόλικο
Βελγίου και ο Ολυμπιακός τη νικήτρια του ζευγαριού Φριντριχσάφεν Γερμανίας -
Μόστοσταλ Πολωνίας. Οι αγώνες γίνονται 13 και 20 Φεβρουαρίου. 
*** Στην κλήρωση των ευρωπαϊκών πρωταθλημάτων ανδρών και γυναικών 2003
η Εθνική ανδρών βρέθηκε στον Β' όμιλο με Γαλλία, Φινλανδία, Ρουμανία. Η
αντίστοιχη των γυναικών θα έχει αντιπάλους Ολλανδία, Γαλλία, Γιουγκοσλαβία.
Περνούν απευθείας οι πρώτοι κάθε ομίλου, ενώ οι δεύτεροι ελπίζουν στη διαφορά
των σετ.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17253O213</ED>
<ID>
ID:304169

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O21&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Επέστρεψε η Τσιαμήτα με 13,32 </H5><H2>Σφράγισαν εισιτήρια για Βιέννη
</H2>
Μήκος και 60μ. ανδρών και γυναικών «έκλεψαν την παράσταση» στην ημερίδα στίβου
το Σάββατο στο ΣΕΦ φέρνοντας καλές επιδόσεις και εισιτήρια συμμετοχής στο
Ευρωπαϊκό Πρωτάθλημα Κλειστού Στίβου (Βιέννη, 1-3 Μαρτίου), ενώ σημαντικό
γεγονός είναι και η επιστροφή της παγκόσμιας πρωταθλήτριας στο τριπλούν,
Βούλας Τσιαμήτα με 13,32. 
Στα 60μ. ανδρών εντυπωσίασε ο νεαρός Άρης Γκαβέλας με 6.62 (ατομικό ρεκόρ αφού
είχε 6.66- όριο 6.65), νικώντας τους Κατσαντώνη (6.72), Γενοβέλη (6.78), ενώ ο
Τερζιάν επέστρεψε με 6.78. Στα 60μ. γυναικών η Γωγώ Κοκλώνη επρώτευσε με 7.35
(όριο 7.38), ενώ ευχάριστη έκπληξη ήταν η Εύη Νεσούδη (7.46). 
Στο μήκος γυναικών η Νίκη Ξάνθου σημείωσε 6,60 (όριο 6,55) και η Στέλλα
Πιλάτου 6,56, ενώ στο ίδιο αγώνισμα στους άνδρες έχασε για λίγο τα 8 μ. ο
Τάσος Μακρυνικόλας που επρώτευσε με 7,87 (ατομικό ρεκόρ- παλιό 7,83) και
ακολούθησε ο Κώστας Κουκοδήμος με 7,84 (όριο 7,95). Όριο Βιέννης και για τη
Γωγώ Τσιλιγκίρη (4,25 στο επί κοντώ). 
Επίσης έδωσαν υποσχέσεις η Μαρία Παπαδοπούλου με το πανελλήνιο ρεκόρ στα 800μ.
γυναικών (2.05.96- παλιό 2.06.90 της Καρολίνας Κούρτη- όριο 2.04.00) και οι
Μαρία Χοτοκουρίδου, Ελένη Συροπούλου στο ύψος με 1,86 και 1,83, αντίστοιχα και
η Φλώρα Ρεντούμη στα 60μ. μετ' εμποδίων (8.26- όριο 8.16).
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O21</CAT>
<ED>
Κωδικός άρθρου: A17253O214</ED>
<ID>
ID:304190

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O21&aa=4</URL></REF>


Article

<CATEGORY>vin10</CATEGORY>

 <H5>ΚΡΙΣΙΜΑ ΜΑΤΣ: ΚΑΘΟΡΙΣΤΙΚΗ ΓΙΑ ΤΗ ΣΥΝΕΧΕΙΑ Η ΕΜΒΟΛΙΜΗ ΑΓΩΝΙΣΤΙΚΗ ΚΑΙ ΕΛΚΥΣΤΙΚΕΣ
ΑΠΟΔΟΣΕΙΣ ΓΙΑ ΤΟΥΣ ΠΑΙΚΤΕΣ ΤΟΥ ΣΤΟΙΧΗΜΑΤΟΣ
</H5><H2>Αντίστροφη μέτρηση σε Αγγλία και Γαλλία
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Ρόμπι Φάουλερ της Λιντς είναι ο νέος κίνδυνος για την εστία της Τσέλσι στο
σημαντικότερο ματς της Πρέμιερ Λιγκ

Κρίσιμους αγώνες στα πρωταθλήματα της Αγγλίας και της Γαλλίας περιλαμβάνονται
στο νέο κουπόνι τού «Πάμε Στοίχημα». 
Ουσιαστικά έχει αρχίσει η αντίστροφη μέτρηση για την ανάδειξη των
πρωταθλητριών στα εθνικά πρωταθλήματα και λόγω των αγώνων του Παγκοσμίου
Κυπέλλου που θα διεξαχθούν αρκετά νωρίς (31 Μαΐου - 30 Ιουνίου) στην Άπω
Ανατολή, πολλές αγωνιστικές αγωνιστικές ημέρες θα είναι εμβόλιμες μέχρι τέλη
Απριλίου. 
Αύριο και την Τετάρτη θα διεξαχθούν οι αγώνες της 25ης αγωνιστικής της Πρέμιερ
Λιγκ με την αναμέτρηση Τσέλσι - Λιντς να ξεχωρίζει στο πρόγραμμα. 
Η Λιντς βρίσκεται τρεις βαθμούς μακριά από την πρώτη Μάντσεστερ, αλλά και έναν
αγώνα λιγότερο. Ωστόσο, μετά τις συνεχόμενες γκέλες της, κυρίως, με αντιπάλους
που διεκδικούν τον τίτλο, δεν έχει περιθώρια για άλλες απώλειες και το ματς με
την Τσέλσι θεωρείται καθοριστικό για τη συνέχεια. Δύσκολο έργο θα έχει και η
Μάντσεστερ απέναντι στην Μπόλτον, που παραμένει επικίνδυνη στην έδρα της παρά
την υποχώρησή της στη 16η θέση της βαθμολογίας. Ιδιαίτερη προσοχή χρειάζεται
το παιχνίδι Μπλάκμπερν - Άρσεναλ, αφού «παίζει» και ο άσος, ενώ η Λίβερπουλ
θεωρητικά, τουλάχιστον, θα έχει το πιο εύκολο έργο με αντίπαλο τη Λέστερ στο
Άνφιλντ. 
Στη Γαλλία η πρωτοπόρος Λανς δοκιμάζεται εκτός έδρας με αντίπαλο τη Σοσό και
όλες οι προβλέψεις «φωτογραφίζουν» το «Χ». Τον πρώτο λόγο έχει η Οσέρ στον
αγώνα με την Μπαστιά, ενώ σε όλα τα υπόλοιπα ματς το αποτέλεσμα είναι ανοιχτό
έχοντας, ωστόσο, προβάδισμα το «Χ».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O22</CAT>
<ED>
Κωδικός άρθρου: A17253O221</ED>
<ID>
ID:304066

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O22&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O23</CAT>
<ED>
Κωδικός άρθρου: A17253O231</ED>
<ID>
ID:304067

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O23&aa=1</URL></REF>


Article

<CATEGORY>vin10</CATEGORY>

 <H5>ΠΡΩΤΑΘΛΗΜΑ </H5><H2>Κάτι πάει να γίνει φέτος!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Να υποθέσουμε ότι το τρέχον πρωτάθλημα είναι το συναρπαστικότερο των
τελευταίων ετών; 
*** Να θεωρήσουμε - με τη λήξη του πρώτου γύρου - ότι οι διαιτητές είναι
αφοσιωμένοι κυρίως στο έργο τους και όχι στις... δημόσιες σχέσεις; 
*** Γιατί όχι. 
*** Ήδη, με βάση τη σούμα στα εισιτήρια, ο κόσμος δειλά δειλά φαίνεται ότι
ξαναγυρίζει στα γήπεδα. 
*** Να μην τους ματιάσουμε μόνο (τους διαιτητές...) 
*** Παρακολουθούσα αργά από την τηλεόραση το δραματικό τελευταίο δεκάλεπτο του
ντέρμπι Ολυμπιακού-Άρη και αν καταθέσω τις... προβλέψεις των διπλανών μου για
τον διαιτητή, θα αδικούσα τον Τρικάλη, ο οποίος ήταν άψογος, ακόμη και στον
χρόνο των καθυστερήσεων. 
*** Βέβαια, περισσότερο άψογος στον αγώνα του Μαρουσιού, αποδείχθηκε ο διεθνής
τερματοφύλακας Φάνης Κατεργιανάκης. 
*** Κα-τα-πλη-κτι-κός! 
*** Αγωνίστηκε το παλικαρόπουλο, λες και αμέσως μετά τη λήξη του αγώνα θα
πήγαινε να υπογράψει συμβόλαιο στην Ίντερ ή την Μπαρτσελόνα... 
*** Ο Ολυμπιακός, έχοντας συγκεντρώσει αρκετούς οπαδούς του στο στάδιο, τον
πρόεδρο αλλά και τους γνωστούς «συγγενείς και φίλους» της ιδέας που λέγεται
«Θρύλος», ατύχησε. 
*** Και έχασε τον αγώνα από μια πολύ έξυπνη και μεθοδική ομάδα. 
*** Θα αναρωτηθείτε: εντάξει, πού ήταν ο Άρης πριν από δεκαπέντε ημέρες, όταν
έχασε στη Νέα Σμύρνη από γκολ Τούρκου; 
*** Γι' αυτό υποστηρίζω ότι το φετινό πρωτάθλημα είναι συναρπαστικό. 
*** Άποψη: αν ο Ολυμπιακός διέθετε μπαλαντέρ τον Τσίμπα αντί τον Ζέτεμπεργκ,
ίσως ήταν αυτός ο νικητής. 
Η Θεσσαλονίκη, για πρώτη φορά ύστερα από καιρό, είδε τις τρεις ομάδες της να
θριαμβεύουν. 
*** Ο ΠΑΟΚ του Μπάγιεβιτς (και του Μπουρουτζίκα...) κατάφερε να ξεπεράσει την
πίεση της ΑΕΚ και να γιορτάσει τη διαφεύγουσα νίκη του σε ντέρμπι, και μάλιστα
σε «κατάμεστο» γήπεδο. 
*** Δεν τον βλέπω καλά τον εντιμότατο Σάντος κι ας μη χρησιμοποίησε τον Ίλια
Ίβιτς... Τρίτη ήττα στη συνέχεια με «τριάρα» δεν είναι λίγο... 
*** Μεθαύριο, ενδέχεται να προκύψει ρεβάνς και η ΑΕΚ να διασκεδάσει το χθεσινό
στραπάτσο με νίκη επί του ΠΑΟΚ στο Κύπελλο, όμως οι βαθμοί ήδη έχουν κάνει
φτερά. 
*** Βαθμοί οι οποίοι θα ήταν ιδιαίτερα χρήσιμοι στον Ντέμη και την παρέα του,
έτσι όπως εξελίχθηκε η 13η αγωνιστική, με την αριστουργηματική κεφαλιά του
Σμπαρί στο ΟΑΚΑ. 
*** Ο Μπάγιεβιτς, πάντως, στη συνέντευξη Τύπου εμφανίστηκε κανονικά, αλλά τι
το ήθελε; 
*** Παριστάμενος, υποτίθεται δημοσιογράφος, σε ραδιόφωνο της συμπρωτεύουσας,
παρατήρησε στον «πρίγκιπα» αν έχει μετανιώσει που δεν χρησιμοποιούσε μέχρι
τώρα τον Πουρλιοτόπουλο. 
*** (Ήταν σαν να του πατούσε τον κάλο...) 
*** Ο «πρίγκιπας» θύμωσε τόσο πολύ, που η έκρηξή του, σε όσους τον γνωρίζουν
καλά, θεωρήθηκε φυσιολογική. 
*** «Όταν σε βλέπω μού έρχεται να ξεράσω», απάντησε. 
*** Ούτε λέξη ο ραδιοφωνατζής, και ας είχε καλυφθεί - από την απάντηση - ο
Τοχούρογλου!... 
Ανεβαίνει σιγά σιγά στη βαθμολογία ο Παναθηναϊκός - χθες ήταν η μέρα του. 
*** Να μη βιαστεί κάποιος να χαρακτηρίσει «γουρλή» τον Τάκη Οικονομόπουλο,
διότι ο Σέρχιο όπου να 'ναι επιστρέφει. 
*** Αξιοσημείωτη στη Λεωφόρο, η υποδοχή και το χειροκρότημα υπέρ του
Αλέφαντου, αλλά και αυτός ήταν άψογος και με τάση να ανταποδώσει το
χειροκρότημα. 
*** Επιδοκιμάστηκε πολύ και ο σκόρερ του μοναδικού γκολ Κυργιάκος και αυτό
αποτελεί είδηση, διότι στον αγώνα Κυπέλλου με τον Ηρακλή, ο Σωτήρης είχε
«πληρώσει» την οργή της εξέδρας. 
*** Όσο για τον Μαρκαριάν; 
*** Κατά τη διάρκεια της πρες κόνφερανς χτύπησε το κινητό του Οικονομόπουλου,
και το «πουλί» μάλλον με άνεση ενημέρωσε τον Ουροουγουανό κόουτς για ό,τι είχε
προκύψει πριν από λίγο. 
Να δούμε λίγο και τα... στατιστικά της αγωνιστικής, διότι παρουσιάζουν
απίστευτο ενδιαφέρον. 
*** Για πρώτη φορά στο πρωτάθλημα, σημειώθηκαν πέντε «διπλά» και δύο μόνο
«άσοι». 
*** Ξαφνικά, για παράδειγμα, ο Ιωνικός, μόλις έμεινε με τον πρόεδρο Κανελλάκη
και τον βοηθό του Γέμελο, καταφέρνει δεύτερη νίκη σε ισάριθμες αγωνιστικές! 
*** Η ομάδα του Αιγάλεω πήγε στα Άνω Λιόσια και με μία ευκαιρία παίρνει τους
τρεις βαθμούς. 
*** Η Ξάνθη, μία εβδομάδα μετά την «τζαμπαδίστικη» ήττα της από τον
Παναθηναϊκό εντός έδρας, ταξιδεύει στο Ηράκλειο και «κηδεύει» τα όνειρα του
ΟΦΗ. 
*** Έγιναν, λέει, επεισόδια εις βάρος του διαιτητή Μπριάκου στο Ηράκλειο. 
*** Και ότι η φάση την οποία έκρινε ως πέναλτι εις βάρος του ΟΦΗ, θα μπορούσε
να χαρακτηριστεί φάουλ του επιθετικού. 
*** Τι ψάχνουμε τώρα... 
*** Εδώ χθες έχασαν στην έδρα τους κοτζάμ Μπαρτσελόνα (από την... Οσασούνα)
και κοτζάμ Μίλαν (στο Μεάτσα ), από τη μέτρια φέτος Ουντινέζε. 
*** Θέλω να πω πως θέλουν προσοχή αυτά τα πράγματα, ώστε την επόμενη φορά να
τα αντιμετωπίζουμε με ψυχραιμία. 
*** Τώρα ο Κιάσος, ο οποίος τα έβαλε με τον διαιτητή στο Ηράκλειο, θα
τιμωρηθεί. 
*** Ας πρόσεχε.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17253O241</ED>
<ID>
ID:304068

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O24&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ </H5><H2>Πλούσιο θέαμα για όλα τα γούστα </H2>
Το σημερινό τηλεοπτικό πρόγραμμα περιλαμβάνει. Αναλυτικά: 
15.00 (Eurosport): Αφρικανικό Κύπελλο Εθνών. 
17.00 (Eurosport): Σκι. Άλμα. Παγκόσμιο Κύπελλο. 
18.30 (Eurosport): Γκολ από την Ευρώπη. 
18.30 (Supersport 2): Μπιτς βόλεϊ γυναικών. 
18.45 (Supersport): Σάο Πάολο-Βάσκο (Μ). 
19.00 (Alpha Sports 2): Ανθούσα-Γέρακας (ποδόσφαιρο σάλας, Ζ). 
20.00 (Eurosport): Αγώνας για το Αφρικανικό Κύπελλο Εθνών (Ζ). 
20.00 (Alpha Sports 1: Ιταλικά στιγμιότυπα. 
22.00 (Supersport 2): Καλλιτεχνικό πατινάζ. 
23.00 (Alpha Sportς 1): Τορόντο-Ορλάντο (ΝΒΑ, Μ). 
03.00 (Alpha Sports 2): Μέμφις-ΛΑ Κλίπερς (ΝΒΑ, Ζ). <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17253O242</ED>
<ID>
ID:304125

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O24&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ </H5><H2>11 αθλητές ντοπέ στη Γουατεμάλα </H2>
Ένδεκα αθλητές συνελήφθησαν να έχουν κάνει χρήση απαγορευμένων ουσιών κατά
τη διάρκεια του πρωταθλήματος στίβου της Κεντρικής Αμερικής, το οποίο διεξήχθη
τον περασμένο Νοέμβριο στη Γουατεμάλα. Αυτό ανακοίνωσε η αθλητική οργάνωση της
περιοχής (ORDECA), διευκρινίζοντας ότι πρόκειται για τρεις αθλητές από την
Ονδούρα, τρεις από την Κόστα Ρίκα, δύο από τη Γουατεμάλα και έναν από τον
Παναμά. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17253O243</ED>
<ID>
ID:304170

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O24&aa=3</URL></REF>


Article

<CATEGORY>vin10</CATEGORY>

 <H5>ΓΙΟΧΑΝΣΟΝ </H5><H2>Στηρίζει Σκωτία - Ιρλανδία </H2>
Την υποστήριξη του προέδρου της ΟΥΕΦΑ Λέναρτ Γιόχανσον έχει εξασφαλίσει η
κοινή υποψηφιότητα Σκωτίας - Ιρλανδίας για τη διοργάνωση του Ευρωπαϊκού
Πρωταθλήματος Ποδοσφαίρου του 2008. Σε συνέντευξή του στην εφημερίδα της
Σκωτίας «Sunday Mail», ο Σουηδός παράγοντας λέει: «Η Πορτογαλία "εξασφάλισε"
το Εύρω 2004, επειδή όλοι οι κάτοικοί της αγαπούν το ποδόσφαιρο και
υποστήριξαν την υποψηφιότητα της πατρίδας τους. Η Σκωτία και η Ιρλανδία
αποτελούν ανάλογες περιπτώσεις, κάτι που είναι πολύ καλό γι' αυτές». Ως
γνωστόν, για τη διοργάνωση του Εύρω 2008 έχουν υποβάλει υποψηφιότητα η χώρας
μας και η Τουρκία. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17253O244</ED>
<ID>
ID:304191

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O24&aa=4</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ </H5><H2>Οι οδηγίες δεν έφεραν αποτέλεσμα </H2>
Ο Ζέτερμπεργκ επιλέχθηκε από τον Λεμονή να αντικαταστήσει τον τραυματισμένο
Ζε Ελίας, οι εντολές ήταν σαφείς (φωτογραφία), όμως, ο Σουηδός χαφ δεν
δικαίωσε πολύ τον προπονητή του. Πάντως, «υπεύθυνος» για την ήττα του
πρωτοπόρου ήταν βασικά ο τερματοφύλακας του Άρη...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17253O245</ED>
<ID>
ID:304205

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O24&aa=5</URL></REF>


Article

<CATEGORY>vin10</CATEGORY>

 <H5>ΓΙΑ ΤΗΝ ΚΟΣΤΑ ΡΙΚΑ </H5><H2>«Καθάρισε» ο Γκόμες </H2>
Ένα γκολ του «δικού» μας Ρόναλντ Γκόμες έδωσε στην Κόστα Ρίκα την πρόκριση
για τα ημιτελικά του διεθνούς τουρνουά «Γκολντ Καπ», το οποίο διεξάγεται στις
ΗΠΑ. Ο επιθετικός του ΟΦΗ πέτυχε, στο έβδομο λεπτό της παράτασης, το νικητήριο
τέρμα της εθνικής ομάδας της χώρας του στο 2-1 επί της Αϊτής. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O24</CAT>
<ED>
Κωδικός άρθρου: A17253O246</ED>
<ID>
ID:304210

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O24&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Έφυγε νικητής ο Μπαρέεφ
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Με δύο νίκες στους δύο τελευταίους γύρους επί του Γάλλου Λοτιέ και του
Ουζμπέκου Καζιμτζάνοφ, ο Ρώσος Εβγκένι Μπαρέεφ κατόρθωσε να υποσκελίσει τον
συμπατριώτη του 18χρονο Γκρίσουκ και να τερματίσει πρώτος στο τουρνουά Corus.

Ο Ρώσος Εβγκένι Μπαρέεφ κέρδισε τις δύο τελευταίες παρτίδες και αναδείχθηκε
μόνος πρώτος στο Βάικ άαν Ζέε

Αποτελέσματα 12ου γύρου: Μπαρέεφ - Λοτιέ 1-0 (71 κινήσεις, ινδική της
βασίλισσας), Γκρίσουκ - Χάλιφμαν 1-0 (19, γαλλική Ρουμπινστάιν), Λέκο - Άνταμς
0,5-0,5 (27, Ισπανική Μέλερ), Γκέλφαντ - Ντρέεφ 0,5-0,5 (18, γκαμπί της
βασίλισσας αποδεκτό), Τίμαν - Καζιμτζάνοφ 0,5-0,5 (37, σικελική Ροσολίμο),
Γκούρεβιτς - Πίκετ 0-1 (54, παλαιοϊνδική), Μορόζεβιτς - Βαν Βέλι 1-0 (19,
γαλλική). 
Αποτελέσματα 13ου γύρου: Άνταμς - Τίμαν 0,5-0,5 (39, κλειστή σικελική),
Χάλιφμαν - Γκέλφαντ 0,5-0,5 (23, σικελική Σεβενίνγκεν), Ντρέεφ - Μορόζεβιτς
0,5-0,5 (57, σλαβική), Πίκετ - Λέκο 0,5-0,5 (18, ινδική της βασίλισσας), Λοτιέ
- Γκρίσουκ 0,5-0,5 (41, Τάρας), Καζιμτζάνοφ - Μπαρέεφ 0-1 (33, αντι-Μεράν),
Βαν Βέλι - Γκούρεβιτς 0,5-0,5 (28, ημισλαβική). 
Τελική βαθμολογία (σε 13 αγώνες): 1) Μπαρέεφ (Ρωσία, 2.707) 9 βαθμοί, 2)
Γκρίσουκ (Ρωσία, 2.671) 8,5 βαθμοί, 3-4) Άνταμς (Αγγλία, 2.742), Μορόζεβιτς
(Ρωσία, 2.742) 8 βαθμοί, 5) Χάλιφμαν (Ρωσία, 2.688) 7,5 βαθμοί, 6) Λέκο
(Ουγγαρία 2.713) 7 βαθμοί, 7-11) Τίμαν (Ολλανδία, 2.605), Ντρέεφ (Ρωσία,
2.683), Πίκετ (Ολλανδία, 2.659), Λοτιέ (Γαλλία, 2.687), Γκέλφαντ (Ισραήλ,
2.703) 6 βαθμοί, 12) Γκούρεβιτς (Βέλγιο, 2.641) 5,5 βαθμοί, 13) Καζιμτζάνοφ
(Ουζμπεκιστάν, 2.695) 4,5 βαθμοί,14) Βαν Βέλι (Ολλανδία, 2.697) 3 βαθμοί. 
Ας δούμε δύο παρτίδες συγγενείς. Και στις δύο παίχτηκε γαλλική άμυνα, οι
παρτίδες ήταν πανομοιότυπες μέχρι την 13η κίνηση και είχαν ένα ακόμη κοινό
χαρακτηριστικό. Κερδήθηκαν από τα λευκά με εντυπωσιακό τρόπο σε 20 κινήσεις! 
Χάλιφμαν (2.688) - Μπαρέεφ (2.707) 
1. ε4 ε6 2. δ4 δ5 3. Ιγ3 δ: ε4 4. Ι: ε4
Ιδ7 5. Αδ3 Ιηζ6 6. Βε2 γ5 7. Ι: ζ6+ Ι: ζ6 8.
δ: γ5 Α: γ5 9. Αδ2 Ο-Ο 10. Ο-Ο-Ο Βδ5 11. Ρβ1
Β: η2 12. Ιζ3 Β: ζ2 13. Βε5 Αε7 14. Πδζ1
Βγ5 15. Βη3 Ιθ5 16. Βθ3 η6 17. Πθη1 Ιζ4 18. Α: ζ4
ε5 19. Βθ6 ε: ζ4 20. Πη5 1-0 
Μορόζεβιτς (2.742) - Βαν Βέλι (2.697) 
1. ε4 ε6 2. δ4 δ5 3. Ιγ3 δ: ε4 4. Ι: ε4
Ιδ7 5. Αδ3 Ιηζ6 6. Βε2 γ5 7. Ι: ζ6+ Ι: ζ6 8.
δ: γ5 Α: γ5 9. Αδ2 Ο-Ο 10. Ο-Ο-Ο Βδ5 11. Ρβ1
Β: η2 12. Ιζ3 Β: ζ2 13. Βε5 Ιδ7 14. Α: θ7+
Ρ: θ7 15. Βθ5+ Ρη8 16. Πθη1 Αε3 17. Α: ε3 Β:
ε3 18. Πη3 Βγ5 19. Βθ6 1-0 
* Εσωτερικό παιδικό πρωτάθλημα οργάνωσε ο Πειραϊκός Όμιλος Σκακιστών. Είχε την
επωνυμία «Κύπελλο Χριστουγέννων 2001» και συμμετείχαν 12 παιδιά μέχρι 14 ετών.
Παίχθηκαν 6 γύροι. Νικητής αναδείχθηκε ο Αποστόλης Γιανναράς με 6 βαθμούς σε
ισάριθμους αγώνες. Ακολούθησε ο Νάσος Χαλαστής με 5, η Ιριάνα Χαλαστή με 4, οι
Παναγιώτης Ανδριώτης, Στέλιος Σοφικίτης και Γιάννης Σαπουναδέλης με 3,5
βαθμούς. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17253O991</ED>
<ID>
ID:304076

</ID><URL>http://ta-nea.dolnet.gr/neaweb/neafile.print_unique?e=A&f=17253&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑΣΕΙΣ
</H5><H2>Ένα αστέρι πέφτει, πέφτει...
</H2><H4>«Ιός» θερίζει τη μουσική βιομηχανία και οι σούπερ σταρ πέφτουν ο ένας μετά τον άλλο
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Με τον ρυθμό που συνεχίζεται η πτώση της Μαράια Κάρεϊ, σε λίγο καιρό ούτε οι
Αμερικανοί φαντάροι στη μέση κάποιας ερήμου δεν θα δίνουν σημασία στην άλλοτε
πριγκίπισσα της ποπ

Ο κόσμος του θεάματος στρέφει την πλάτη του σε όσα τόσον καιρό ίδρωσε να
δημιουργήσει. Η μεγαλύτερή του επένδυση - γιατί τι θα ήταν δίχως σταρ το σταρ
σύστεμ - κινδυνεύει να εξαφανιστεί, αν δεν βρει άμεσα τα μέσα επιβίωσης. 
Το πιο πρόσφατο χτύπημα ήρθε, εκκωφαντικό, από την πολυεθνική ΕΜΙ, που έδειξε
σαφώς την πόρτα στην Μαράια Κάρεϊ, την οποία ένα χρόνο πριν είχε αποκτήσει με
ποσό ρεκόρ στο σημείο που πέφτουν οι υπογραφές στο συμβόλαιό της. Προκειμένου
να βρεθεί χαμένη η ΕΜΙ, καλύτερα να μη βρεθεί χαμένος κανείς - ούτε η Μαράια,
η οποία μάλιστα αμείφθηκε και για την αποχώρησή της. Το άλμπουμ της «Glitter»
δεν της άφηνε περιθώρια να ελπίζει σε ανάσταση. Η Μαράια είναι μια αρκετά καλή
ποπ, ρυθμ' εν μπλουζ τραγουδίστρια που με ένα αποκαλυπτικό τι σερτ μπορεί και
να θεωρηθεί σούπερ σταρ. Ξέρετε όμως πόσα αποκαλυπτικά τι σερτ κυκλοφορούν
εκεί έξω; Αν υπολογίσεις και έναν νευρικό κλονισμό με τα συνοδευτικά του
(ματαίωση συνεντεύξεων, περιοδείας, αναβολή κυκλοφοριών κ.λπ.) η υπόθεση
Μαράια δεν συμφέρει κανένα. 
Πάνω-κάτω τα ίδια έχει «υποστεί» η μεγάλη αντίπαλος (σούπερ σταρ κατά
τα ειωθότα) Γουίτνεϊ Χιούστον. Πριν βγάλει την ετυμηγορία της η ποπ, πρέπει να
αποφανθούν οι γιατροί. Τι έχουν τα είδωλα και «πέφτουν»; Η Γουίτνεϊ έπεσε
κανονικά κάτω σε μια συναυλία της, όπως τα μοντέλα από ψηλά τακούνια. Γυναίκες
(σταρ) σε πρόθυρα νευρικής κρίσης; Ο «ιός» όμως δεν κάνει διακρίσεις στα φύλα. 
Μάικλ Τζάκσον. Το τελευταίο του άλμπουμ τον θέλει «Άτρωτο» (Invincible) και η
πραγματικότητα... τρωτό

Ο Μάικλ Τζάκσον έδωσε συνέντευξη στη «USA Today» και ξεκίνησε ως εξής
«Παρακαλώ, συγχωρέστε την εμφάνισή μου, μόλις επέστρεψα από τον δερματολόγο.
Κάντε ότι δεν το βλέπετε καθόλου». Είναι τρόπος αυτός να ξεκινάει τη
συνέντευξή του ο πρώτος σταρ απ' όλους, που έχει πουλήσει πάνω από 65
εκατομμύρια άλμπουμ και το «Thiller» (με τα 26 εκατομμύρια κομμάτια ) δεν
ξεπεράστηκε ποτέ από κανέναν; Το τελευταίο ωστόσο «Invincible» του Τζάκσον
πήγε στο Νο 1, όπου όμως δεν κατάφερε να μείνει για περισσότερες από τέσσερις
εβδομάδες, παρά το «σκληρό» προμόσιον και την προβολή που δόθηκε στο αφιέρωμα
για τα 30χρονα του Τζάκσον στη μουσική. Μάταιο. Το σύστημα αξιών Τζάκσον έχει
πάθει ζημιά - το δέρμα είναι μόνο αυτό που βλέπουμε. 
Τα περιθώρια για τα είδωλα στενεύουν. Υπόγειοι νόμοι του κόσμου του θεάματος
λειτουργούν καταλυτικά. Ο θεατής δεν είναι πια θεατής, είναι ο ίδιος ο
πρωταγωνιστής της ιστορίας. Έτσι όπως οδηγεί τους ήρωες των
κυβερνο-παιχνιδιών, όπως «κερδίζει την παράσταση» στο Big Brother και όπως
ξανα-γράφει το τραγούδι ως ντιτζέι παραγωγός, ρίχνει το είδωλό του στην
κόλαση. Κόλαση για ένα είδωλο είναι η αδιαφορία.

Η περίπτωση Μικ Τζάγκερ τα λέει όλα. Οι σοκαριστικά χαμηλές πωλήσεις
του προσωπικού του άλμπουμ «Goddess at the doorway» αδικούν ένα πολύ καλό
άλμπουμ, αλλά ζωγραφίζουν ιδανικά την πτώση των ειδώλων. Ο Τζάγκερ πήγε φέτος
στο Μιντέμ των Καννών για να τραγουδήσει στο κοινό των επαγγελματιών της
μουσικής. Κάτι που άλλες εποχές δεν θα είχε κανένα λόγο να κάνει. Μπορούσε να
εκτιμήσει μια χαρά τις δυνάμεις του κοινού του. 
<H3>INFO
</H3>
Μαράια Κάρεϊ. Υπερκόπωση, χαμηλές πωλήσεις, λύση του συμβολαίου της από
την πλευρά της εταιρείας. 
Γουίτνεϊ Χιούστον. Προβλήματα υγείας, ναρκωτικά, κακές εμφανίσεις στη
σκηνή. 
Μάικλ Τζάκσον. Μέτρια υποδοχή τού καινούργιου άλμπουμ. Σοβαρή η
κατάσταση με το δέρμα του. Αδυνατεί να βγει σε περιοδεία. 
Μικ Τζάγκερ. Απρόσμενα χαμηλές πωλήσεις του προσωπικού άλμπουμ, παρά
τις συμμετοχές μεγάλων ονομάτων. 
Έλτον Τζον. Βλέποντας τα σκούρα, δήλωσε πως αποχωρεί. 
Μαντόνα. Αν αρχίσει να πέφτει και η Μαντόνα, οι σταρ τελείωσαν. Οριστικά!
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P17</CAT>
<ED>
Κωδικός άρθρου: A17253P171</ED>
<ID>
ID:304077

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P17&aa=1</URL></REF>


Article

<CATEGORY>vin09</CATEGORY>

 <H2>«Φαίδρα» στο Μέγαρο και απονομή βραβείου «Δημήτρης Χορν
</H2>
Η «Φαίδρα» του Γιάννη Ρίτσου παρουσιάζεται απόψε και αύριο στις 8.30, στο
Μέγαρο Μουσικής Αθηνών (Βασ. Σοφίας και Κόκκαλη 1, τηλ. 010-7282.333), σε
σκηνοθεσία Βασίλη Νικολαΐδη και σκηνικά και κοστούμια Νίκου Πετρόπουλου. Στον
ρόλο της Φαίδρας η Νόνικα Γαληνέα. Θησέας ο Γιάννης Κρανιάς και Ιππόλυτος ο
Αλέξανδρος Σταύρου. Στο πιάνο, ο Νίκος Βασιλείου. Παρουσιάζεται επίσης ο
«Επιτάφιος», του Μίκη Θεοδωράκη. Τραγουδά η Νένα Βενετσάνου. Στο πιάνο: Τάσος
Καρακατσάνης. Εισιτήρια: 12.000 δρχ. (35,22 ευρώ), 8.000 δρχ. (23,48 ευρώ),
5.500 δρχ. (16,14 ευρώ), 3.500 δρχ. (10,27 ευρώ) και 2.000 δρχ. (5,87 ευρώ)
φοιτητικό. 
Θέατρο 
Ώς την ερχόμενη Κυριακή θα παρουσιάζει το κύκνειο άσμα της Σάρα Κέιν
«4.48 Ψύχωση», στον εξώστη του θεάτρου «Χώρα» (Αμοργού 20, στην Κυψέλη, τηλ.
010-8673.945), η Ρούλα Πατεράκη. 
Την παράσταση του Θεόδωρου Τερζόπουλου «Βάκχες», στο πλαίσιο του
εγχειρήματος του θεάτρου του Ντύσελντορφ «Schauspielhaus», σε σκηνικά Γιάννη
Κουνέλη και κοστούμια Γιώργου Πάτσα, παρουσιάζουν μέσα από βίντεο και
φωτογραφικά ντοκουμέντα στις 7.30 μ.μ., στο Ινστιτούτο Γκαίτε (Ομήρου 14-16,
τηλ. 010-360.811), οι Anna Badora, Θεόδωρος Τερζόπουλος, Περικλής Κούκος,
Μανουέλλα Παυλίδου, Frank Raddatz, Manfred Weber και Ελένη Βαροπούλου. Στο
μικρό φουαγιέ λειτουργεί από σήμερα έκθεση της Johanna Weber, με φωτογραφίες
από προετοιμασίες της παράστασης. 
«Ζωντανά» 
Ο Θάνος Μικρούτσικος και ο Χρήστος Θηβαίος μαζί κάθε Δεύτερα και Τρίτη έως
τις 26 Φεβρουαρίου στον «Σταυρό του Νότου»

Ο Θάνος Μικρούτσικος και ο Χρήστος Θηβαίος εμφανίζονται μαζί κάθε
Δευτέρα και Τρίτη και έως τις 26 Φεβρουαρίου στον «Σταυρό του Νότου» (Φραντζή
και Θαρύπου 35-37, Νέος Κόσμος, τηλ. 010-9226.975). Μαζί τους η Αλίς
Φουρουτζιάν. 
Βασισμένη στο βιβλίο «Αντί σιωπής», της Άννας Μπιθικώτση, είναι η
παράσταση που παρουσιάζεται στις 8.30 μ.μ. στο Δημοτικό Πνευματικό Κέντρο
Καλαμάτας (07210-94819), με τίτλο «Γρηγόρης Μπιθικώτσης, όλη η ζωή του από το
Α ώς το Ω». Τραγουδούν ο Σωτήρης Δογάνης και η Αγγελική Ορφανού. 
Εκθέσεις 
Έκθεση με τίτλο «Διεθνής Φωτογραφική Εμπειρία Μνημείων - Φωτογραφικές
Μεταμορφώσεις» εγκαινιάζεται στις 8 μ.μ., στη Στοά του Βιβλίου (Πεσμαζόγλου
5). Την έκθεση διοργανώνει η Διεύθυνση Βυζαντινών και Μεταβυζαντινών Μνημείων
του υπουργείου Πολιτισμού. 
Συζήτηση 
Με θέμα «Τα λογοτεχνικά περιοδικά στην αυγή του 21ου αιώνα: παλιές
καλές δοκιμασμένες συνταγές ή καινούργιες και τολμηρές οπτικές πάνω στα
σύγχρονα λογοτεχνικά δρώμενα; Πόσο και πώς παρεμβαίνουν τα λογοτεχνικά
περιοδικά του 2002 στο σύγχρονο λογοτεχνικό τοπίο;» συζητούν απόψε στις 8,
στην αίθουσα «Αρένα» του Εθνικού Κέντρου Βιβλίου (Αθ. Διάκου 4, Στάση Ακρόπολη
του Μετρό, τηλ. 010-9200.300), οι Σταύρος Ζουμπουλάκης, Γιώργος Κορδομενίδης,
Σωτήρης Τριβιζάς και Αντώνης Φωστιέρης. 
<H3>ΑΠΟΝΟΜΗ
</H3>
Στο θέατρο «Δημήτρης Χορν» (Αμερικής 10) φιλοξενείται στις 8 μ.μ. η
δεύτερη τελετή απονομής του βραβείου «Δημήτρης Χορν». Για τον σπουδαίο ηθοποιό
θα μιλήσει η Ελένη Αρβελέρ, ενώ τη βραδιά θα παρουσιάσει η Πέμυ Ζούνη. Είσοδος ελεύθερη.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17253P181</ED>
<ID>
ID:304078

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Διαδικτυακό μετείκασμα
</H2>
http: //www.art-omma.org

Μία πολιτιστική έκδοση στο Διαδίκτυο, που βγαίνει κάθε δύο μήνες και καλύπτει
θέματα από ολόκληρο το φάσμα των εικαστικών τεχνών. Θα βρείτε άρθρα, μελέτες,
online εκθέσεις που διοργανώνονται αποκλειστικά για την έκδοση, νέα για
εκθέσεις στην Ελλάδα και το εξωτερικό, συνεντεύξεις, σχόλια και πολλά
ενδιαφέροντα κείμενα για τους σύγχρονους προβληματισμούς στον κόσμο της
τέχνης. Προς το παρόν βγαίνει μόνο στα αγγλικά, αλλά από το επόμενο τεύχος θα
δημοσιεύεται και στα ελληνικά. Στόχος των δημιουργών του, «ο διάλογος στη
διεθνή καλλιτεχνική κοινότητα και η προβολή Ελλήνων καλλιτεχνών και
θεωρητικών». <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17253P182</ED>
<ID>
ID:304131

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τι να κάψουν πια...
</H2>
<AUTHOR>Δ.Κ.</AUTHOR>

Ο μικρός Άρσον, ο τρίχρονος γιoς της Αφγανής Μάριαμ Ράουι, που βρέθηκε τις
προάλλες στην αίθουσα της ΕΣΗΕΑ, στη συνέντευξη Τύπου που διοργάνωσε το
Φεμινιστικό Κέντρο Αθήνας, έριξε κατακόρυφα τον... μέσο όρο ηλικίας. Δεν
κατάφερε όμως να κρύψει το γερασμένο πρόσωπο του φεμινιστικού κινήματος εν
Ελλάδι... Συμπαθείς (ορισμένες), αλλά κουρασμένες όλες, οι κυρίες που πριν από
μερικές δεκαετίες έκαιγαν τα σουτιέν τους, συμβιβάστηκαν πια με τον κορσέ και
τις λιλά αποχρώσεις στα μαλλιά, εγκλωβίστηκαν στον ξύλινο λόγο, βολεύτηκαν
στην πιο απόμακρη θέση. Από εκεί ούτε ακούγονται, ούτε μπορούν πια να
προκαλέσουν συζήτηση... <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17253P183</ED>
<ID>
ID:304173

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ντε, γαϊδαράκο, ντε </H2>
<AUTHOR>Μ.Η.</AUTHOR>

Βαλέρια Γκολίνο

Δεν φτάνει που... αγγάρεψαν τα γαϊδούρια για να τους πάνε μέχρι την
κινηματογραφική αίθουσα όπου θα γινόταν η πρεμιέρα της ταινίας «Το τάμα»,
ανάγκασαν τα ταλαίπωρα τετράποδα να κατέβουν φορτωμένα και τις μαρμάρινες
σκάλες του Art Ecran! Λες και οι πρωταγωνιστές Βαλέρια Γκολίνο και Γιώργος
Χωραφάς δεν μπορούσαν να... ξεπεζέψουν επί της οδού Γενναίου Κολοκοτρώνη. Λες
κι έπρεπε, για κάποιο λόγο, τα γαϊδούρια να βρεθούν ανάμεσα στις
απαστράπτουσες καλεσμένες της πρεμιέρας... <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17253P184</ED>
<ID>
ID:304192

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Βig σκληρό ροκ! </H2>
<AUTHOR>Μ.Μ</AUTHOR>

Όζι Όζμπορν

Big Brother ήταν και θα μείνει! Η νέα του εκδοχή θα προβάλλεται από το MTV και
έχει τίτλο The Osbournes. Πρωταγωνιστής ο εκκεντρικός χαρακτήρας του «μέταλ
ροκ» Όζι Όζμπορν που άφησε φίδια, κεραυνούς και το βαρύ μακιγιάζ του για τη
σκηνή και υποδέχτηκε στο σπίτι του την κάμερα, που για έξι μήνες «εγραφε»
ασταμάτητα. Οι παραγωγοί της σειράς υπόσχονται απ' όλα, στιγμές έντασης όταν η
σύζυγός του Σάρον απογοητεύεται που η 16χρονη κόρη τους έκανε τατουάζ και
απίστευτο γέλιο όταν ο Όζι μαθαίνει να χειρίζεται το τηλεκοντρόλ. Να γιατί και
ο Νίκος Φώσκολος σταματάει τη Λάμψη. Ποιος χρειάζεται σενάρια; <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17253P185</ED>
<ID>
ID:304206

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P18&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα τρένα που φύγαν...
</H2>
<AUTHOR>Π.Α.Γ.</AUTHOR>

Το αίσθημα της φυγής φαίνεται πως εμπνέει τους δημιουργούς της τέχνης. Έτσι
τουλάχιστον εξηγείται ότι μια θεατρική παράσταση στηρίζεται θεματολογικά στα
τρένα που φύγαν, και ο χώρος όπου παίζεται το έργο «Το τρένο του Ρουφ» έχει
διαμορφωθεί σ' έναν πολιτιστικό σιδηροδρομικό πολυχώρο όπου παρουσιάζει τη
δουλειά της η Τατιάνα Λύγαρη. Παράλληλα, κοντά στο γήπεδο του Παναθηναΐκού
λειτουργεί ένας άλλος χώρος ψυχαγωγίας, ο «Σιδηρόδρομος» (Locomotive), με
επιλεγμένη ελληνική μουσική που παρουσιάζει ο Τάκης Κωνσταντακόπουλος. Είναι
πολύ θετικό αλλά το ίδιο και παράξενο, αυτό το δέσιμο στο 2002 με τα παλιά
τρένα που φύγαν απο τη ζωή μας εδώ και 80 χρόνια. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17253P186</ED>
<ID>
ID:304211

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P18&aa=6</URL></REF>


Article

<CATEGORY>vin09</CATEGORY>

 <H2>ΤΖΟΝ ΑΝΤΑΜΣ
</H2><H2>Έχει και το ρίσκο τη φιλοσοφία του
</H2>
<AUTHOR>ΜΑΙΡΗ ΣΙΑΝΗ - DAVIES</AUTHOR>

«Καθημερινά όλοι μας ρισκάρουμε», λέει ο John Adams, καθηγητής στο University
College του Λονδίνου. «Και όλοι είμαστε διαχειριστές των παρακινδυνευμένων
ενεργειών μας»

«Από πάντα ήθελα να πετάξω με αλεξίπτωτο», δήλωσε θεαματικά η μητέρα μου στην
παρέα! Οι περισσότεροι από μας που ξέρουμε τη διστακτική της φύση μείναμε
άναυδοι. Και κάπου έχω μια υποψία ότι τα παρακινδυνευμένα όνειρα της μητέρας
μου θα μείνουν πάντα όνειρα. Σ' άλλους, όμως, αρέσει να ριψοκινδυνεύουν. Είναι
αυτοί που «τη βρίσκουν» κάνοντας, για παράδειγμα, bungee jumping - βουτιές στο
κενό από πανύψηλα κτίρια και γκρεμούς χιλίων μέτρων με στόχο να ανοίξουν το
αλεξίπτωτό τους όσο πιο χαμηλά και κοντά στο έδαφος μπορούν σε πτήσεις δέκα
δευτερολέπτων. Πώς εξηγείται μια τέτοια δίψα κινδύνου; 
«Η τάση των ανθρώπων να διακινδυνεύουν έχει να κάνει με τη βιολογία.
Αντικειμενικά οι νέοι άρρενες είναι πιο επιθετικοί και διατεθειμένοι να
ρισκάρουν τη ζωή τους περισσότερο απ' όλους μας. Βέβαια καθημερινά, από το αν
θα φάμε χάμπουργκερ μέχρι το αν θα παίξουμε στο χρηματιστήριο, ρισκάρουμε. Και
το είδος των αποφάσεων μας αντανακλά καθαρά το περιβάλλον και τις συνθήκες
κατω απ' τις οποίες μεγαλώσαμε. 
Για παράδειγμα, προσέξτε πώς συμπεριφέρεται ένας μπαμπάς όταν μαθαίνει τον γιο
του να κάνει ποδήλατο και πώς όταν μαθαίνει την κόρη του. Πώς σφουγγίζει
προστατευτικά τα δάκρυα απ' τα ματάκια της κόρης του όταν πέσει, βοηθώντάς την
να ξανανεβεί στο ποδήλατο. Και πώς ενθαρρύνει τον γιο με λέξεις όπως "είσαι
άνδρας, οι άνδρες δεν κλαίνε"», λέει ο καθηγητής John Adams, διακεκριμένος
αναλυτής της έννοιας του ρίσκου, που διδάσκει στο τμήμα Γεωγραφίας στο
University College London. 
Ο Adams είναι ένας καλοπροαίρετος Καναδός, του οποίου η προφορά κάνει
αυτά που λέει να ηχούν ακόμα πιο σοφά και ελκυστικά. Σύμβουλος της βρετανικής
κυβέρνησης σε συγκοινωνιακά ζητήματα, έχει δύο αγάπες: τη συγκοινωνία και το
risk management. Στο τελευταίο του βιβλίο, που φέρει τον ευρηματικό τίτλο
Cars, Cholera, and Cows. The Management of Risk and
Uncertainty (Αυτοκίνητα, Χολέρα και Αγελάδες. 
Η Διαχείριση του Ρίσκου και της Αβεβαιότητας), περιγράφει διεξοδικά τα τρία
είδη κινδύνων: αυτούς που είναι κοινά νοητοί από όλους μας, αυτούς που
γίνονται κατανοητοί με τη βοήθεια της επιστήμης, και, τέλος, τους
πλασματικούς, όπου η επιστημονική γνώμη διχάζεται και οι αποδείξεις δεν είναι
καθοριστικές. 
Πώς, όμως, διαμορφώνεται η έννοια του κινδύνου μέσα μας; Τι είναι
εκείνο, για παράδειγμα, που κάνει κάποιον να κόψει το κάπνισμα και κάποιον
άλλο να συνεχίζει να καπνίζει, παρόλο που και οι δυο κατανοούν τον κίνδυνο; Ο
φίλος μου ο Ίαν, λέω στον Adams, έχει επίγνωση ότι τρία μέλη της οικογένειάς
του έχουν πεθάνει σε νεαρά ηλικία από καρκίνο του πνεύμονα αλλά συνεχίζει να
καπνίζει. Γιατί; «Εξαρτάται από τις απολαβές που παίρνει από μια τέτοια
συμπεριφορά», αντιτείνει, «γιατί όταν ρισκάρουμε έχουμε να κάνουμε με δύο μόνο
εκβάσεις: τις απολαβές, όπως χρήματα, αγάπη, σεξ, αδρεναλίνη, δόξα και άλλα,
και τις απώλειες, όπως θάνατος, χάσιμο ελέγχου, αμηχανία κι άλλα». 
«Ο Ίαν, όπως όλοι μας», συνεχίζει, «είναι ο μάνατζερ των παρακινδυνευμένων
ενεργειών του. Και μπροστά σε τέτοιους κινδύνους όπως το κάπνισμα, συνήθως
αντιδράμε ενστικτωδώς και με οδηγό τη διαίσθησή μας. Δεν καθόμαστε να κάνουμε
λεπτομερειακή ανάλυση τών υπέρ και κατά. Όταν η πληροφορία, ότι μπορεί να
πεθάνει από καρκίνο, φιλτράρεται μέσα από τις εμπειρίες του και τα βιώματά
του, ο Ίαν δελεάζεται από τις άμεσες απολαβές, οι οποίες υπερβαίνουν το ρίσκο
του θανάτου. Μπορεί το κάπνισμα γι' αυτόν να είναι κοινωνικό τρικ. Εγώ ξέρω
κάποιον που κάπνιζε, χωρίς να εισπνέει, για να μπορεί να βγαίνει με τους
υπόλοιπους συναδέλφους του έξω απ' το κτίριο που δούλευε, για να μαθαίνει τα
κουτσομπολιά της δουλειάς». 
<H3>Κοινωνική παράνοια
</H3>
Τι συμβαίνει όταν υπάρχει αβεβαιότητα για τον πραγματικό βαθμό κινδύνου; Όταν
δημιουργείται τέτοια σύγχυση και πανικός, ώστε να κυριαρχούν οι εικασίες και
οι προκαταλήψεις; Είναι το μοσχαρίσιο κρέας επικίνδυνο; Η μεταλλαγμένη σόγια
είναι καρκινογόνος; Βλάπτουν τα κινητά την υγεία μας; Τι είναι εκείνο που μας
κάνει να αποδεχθούμε ή να απορρίψουμε κάτι ως επικίνδυνο, που ρυθμίζει τις
αντιδράσεις μας μπροστά στους πλασματικούς κινδύνους; Τι εξωθεί τους φόβους
μας στον παραλογισμό και σε εκδηλώσεις πανικού; 
«Θα θυμάστε τις υστερίες με τις τρελές αγελάδες», μου λέει ο Adams. «Αυτές οι
υστερίες ναι μεν υποθάλπονται από τα μέσα ενημέρωσης αλλά, κατά την γνώμη μου,
πιο σημαντικό ρόλο παίζουν οι αλλαγές που έχει υποστεί η κοινωνία μας. Οι
υπερκινητικές κοινωνίες που έχουμε δημιουργήσει τώρα τελευταία τροφοδοτούν ένα
αίσθημα κοινωνικής παράνοιας. Όταν οι άνθρωποι μετακινούνται υπερβολικά από
τόπο σε τόπο, δημιουργούν ανώνυμες κοινωνίες όπου το αίσθημα εμπιστοσύνης του
ενός προς τον άλλον εξαφανίζεται. Με αποτέλεσμα να γίνονται παρανοϊκοί και να
μεγαλοποιούν και τον πιο ανεπαίσθητο κίνδυνο». 
Οι σημερινές κυβερνήσεις, λέει, δίνουν υπέρμετρη έμφαση στην εφεύρεση ενός
καθαρού κινητήρα που να μη ρυπαίνει το περιβάλλον. Αναρωτιέται, όμως, αν
σκέφτηκαν τις κοινωνικές επιπτώσεις που θα είχε μια τέτοια ενέργεια. «Ας
υποθέσουμε ότι με τη βοήθεια της τεχνολογίας και της επιστήμης κατορθώσαμε και
σχεδιάσαμε ένα πεντακάθαρο κινητήρα, φιλικό προς το περιβάλλον. Τότε τι θα
συμβεί; Τα μέσα συγκοινωνίας θα γίνουν πιο φθηνά και οι μετακινήσεις πιο
εύκολες. Θα ταξιδεύουμε περισσότερο. Ή μάλλον ο κόσμος μας θα γίνει διπολικός:
απ' τη μια θα είναι εκείνοι που θα ταξιδεύουν πολύ κι απ' την άλλοι αυτοί που
θα μένουν πίσω». 
«Δεν θα γνωρίζουμε τον γείτονά μας», συνεχίζει, «και παρόλο που θα
επικοινωνούμε, εφόσον θα ταξιδεύουμε, το επίπεδο επικοινωνίας θα είναι τελείως
επιφανειακό, γιατί το χτίσιμο δεσμών πραγματικής φιλίας και εμπιστοσύνης
απαιτεί χρόνο. Όσο πιο πολύ θα αναπτύσσεται η τεχνολογία της επικοινωνίας τόσο
πιο απομονωμένοι θα νιώθουμε. Και η απομόνωση καλλιεργεί παράνοια και το
αίσθημα ότι κίνδυνοι καραδοκούν από παντού».

<H3>Κίνδυνος προς... το μέλλον </H3>
Είναι ποτέ δυνατή μια αντικειμενική αξιολόγηση κινδύνου; τον ρωτώ. «Το
πρόβλημα με τις αναλύσεις του ρίσκου είναι ότι βασίζονται σε στατιστικά
στοιχεία του παρελθόντος», τονίζει, «ο κίνδυνος, όμως, έχει στραμμένο το
βλέμμα του προς το μέλλον κι όχι στο παρελθόν. Το παρελθόν δεν μπορεί να είναι
ο αλάνθαστος οδηγός για το μέλλον». Και τι πιο απτό παράδειγμα γι' αυτό που
λέει από τη στάση της βρετανικής κυβέρνησης μπροστά στην επιδημία του αφθώδους
πυρετού! 
Παραβλέποντας τις αλλαγές που είχαν επέλθει στην οικονομία της χώρας από το
1967, η βρετανική κυβέρνηση πήρε την ίδια απόφαση, δηλαδή να θανατώσει
εκατομμύρια ζώα, που είχε πάρει για την αντιμετώπιση της επιδημίας το 1967,
όταν η γεωργία έπαιζε κάποιο ουσιαστικό ρόλο στην οικονομία της χώρας. Με την
απόφασή της αυτή, όμως, σακάτεψε τη βιομηχανία του τουρισμού, που τότε ήταν
περιορισμένη, σήμερα όμως αποτελεί σημαντικό οικονομικό παράγοντα. Η
αξιολόγηση ρίσκου δεν είναι μια απλή διαδικασία. Γιατί, όπως λέει ο Adams, «ο
κίνδυνος δεν είναι ανεξάρτητος, αντιθέτως, είναι αλληλένδετος με τη
συμπεριφορά άλλων και τη συμπεριφορά της φύσης». Κοντολογίς, το ρισκάρουμε
όλοι μας καθημερινά. Και τυχεροί είναι εκείνοι που έχουν αυξημένη όχι την
αίσθηση του ελέγχου αλλά της λογικής.

<H3>INFO
</H3>
Βιβλία: 
«Risk and Freedom» (1985) 
«Risk» (1995) 
«Risky Business. The Management of Risk and Uncertainty» (1997, out of print) 
«Cars, Cholera, and Cows. The Management of Risk and Uncertainty» (1999) 
LINKS

http: //www.cato.org/pubs/pas/pa-335es.html

http: //www.oecd.org/env/docs/epocppct993.pdf
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17253P191</ED>
<ID>
ID:304079

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P19&aa=1</URL></REF>


Article

<CATEGORY>vin09</CATEGORY>

 <H2>Ο πολιτισμός που βλέπει το ποτήρι μισοάδειο
</H2><H4>Η ιστορία του πολιτισμού μας είναι και ιστορία του πεσιμισμού. Σήμερα, που ο
πεσιμισμός διογκώνεται, υπάρχουν και... χάπια
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Από τη μία πλευρά η ανάπτυξη, από την άλλη η έρημος... Οι πλούσιες χώρες
βομβαρδίζουν τις φτωχές, και το χάσμα της ανισότητας μεγαλώνει. Πώς να
διατηρήσει κανείς την αισιοδοξία του σε τέτοιους καιρούς, αναρωτιέται ο
καθηγητής Ιστορίας του Πολιτισμού στο Πανεπιστήμιο του Γουόργουικ στην Αγγλία,
Όλιβερ Μπένετ

«Καμία οικουμενική ιστορία δεν δείχνει να οδηγεί από την αγριότητα προς τον
ανθρωπισμό. Αντίθετα, υπάρχει μια κλωστή που ενώνει τον λιθοβολισμό με την
ατομική βόμβα», έλεγε τη δεκαετία του '60 ο Γερμανός κοινωνιολόγος Τεοντόρ
Αντόρνο. Αυτού του είδους ο πεσιμισμός για τον ανθρώπινο πολιτισμό είναι πια
διαδεδομένος. Τον συνδέουν μάλιστα και με την κατάθλιψη που, το 2020,
αναμένεται να είναι η υπ' αριθμόν 1 ασθένεια, σύμφωνα με προβλέψεις του
Παγκόσμιου Οργανισμού Υγείας. 
Να πατήσουμε λοιπόν ένα κουμπάκι και να γίνουμε αισιόδοξοι; Μάλλον όχι,
λέει ο καθηγητής Ιστορίας του Πολιτισμού στο Πανεπιστήμιο του Γουόργουικ στην
Αγγλία, Όλιβερ Μπένετ. Διότι αν υποτεθεί ότι ο πεσιμισμός, μέσω της άρνησης,
είναι ύποπτος για παραμόρφωση της πραγματικότητας, στη σημερινή τεταμένη
κατάσταση, η θετική διάθεση είναι πιο απειλητική. Δεν είναι η άρνηση που μας
οδηγεί σε λάθη, αλλά η βαθιά μας ανάγκη να μας νανουρίζουν θετικές αυταπάτες!
Πολλές μελέτες έχουν δείξει ότι οι περισσότεροι άνθρωποι διατηρούν μία θετική
στάση που δεν πατάει στην πραγματικότητα. Έχουν τάση να υπερεκτιμούν την
ικανότητά τους να ελέγξουν το περιβάλλον τους και υιοθετούν μη ρεαλιστικούς
μελλοντικούς στόχους. Πρόκειται για ουσιώδη ψυχολογικό μηχανισμό, απαραίτητο
για τη διατήρηση της εσωτερικής ισορροπίας. Υπάρχουν πολλοί λόγοι να είμαστε
πεσιμιστές τον 21ο αιώνα, λέει ο Όλιβερ Μπένετ, στο βιβλίο του «Πολιτιστικός
Πεσιμισμός: αφηγήσεις παρακμής στον μεταμοντέρνο κόσμο». Ο βασικός είναι ότι
μόνον έτσι θα αντιμετωπίσουμε τους άλλους τέσσερις. Ποιοι είναι αυτοί; 
Ο πρώτος λόγος είναι η αύξηση του πληθυσμού και η επιβάρυνση του
περιβάλλοντος. Είχαν χρειαστεί χιλιάδες χρόνια για να γίνουμε, το 1950, 2,5
δισεκατομμύρια. Το 2050 θα είμαστε όμως 10 δισεκατομμύρια. Και για πρώτη φορά
οι ανθρώπινες δραστηριότητες επιβαρύνουν το κλίμα και την στρατόσφαιρα. 
Ο δεύτερος λόγος απαισιοδοξίας είναι το στοιχείο της ηθικής έκπτωσης.
Οι πλούσιες χώρες βομβαρδίζουν τις φτωχές. Το χάσμα της ανισότητας μεγαλώνει
ενώ η εγκληματικότητα παίρνει μορφές χωρίς προηγούμενο. Ταυτόχρονα υπάρχει,
σύμφωνα με τον όρο που χρησιμοποιεί ο ιστορικός Έρικ Χομπσμπάουμ,
«εκδημοκρατισμός των μέσων καταστροφής», πράγμα που συμβαίνει ότι πουθενά πια
δεν υπάρχει ασπίδα απόλυτης προστασίας. Ενώ το ένα τρίτο των κυβερνήσεων
συνεχίζουν να ανέχονται ή να διαπράττουν βασανισμούς. 
Ο τρίτος λόγος πεσιμισμού είναι η αποσύνδεση της επιστήμης από την
ηθική - με την επικράτηση της άποψης ότι η επιστήμη, αυτή καθεαυτή, δεν είναι
φορέας αξιών - και αντίθετα η ολοένα αυξανόμενη σύνδεσή της με τους
οικονομικούς παράγοντες που χρηματοδοτούν την εξέλιξή της, με συνέπεια να
γινόμαστε μάρτυρες δημιουργίας συμμαχιών της ιατρικής και της βιολογίας με τη
βιομηχανία. 
Και ο τέταρτος λόγος πεσιμισμού, σύμφωνα με τον Όλιβερ Μπένετ, είναι η
αδυναμία της πολιτικής απέναντι στον «νέο» καπιταλισμό. Ο οποίος διαφέρει από
τον παλαιό λόγω του ιδιαίτερου δυναμισμού του που έχει χαρακτηριστικά
εισβολής. Ξεκίνησε από τη Βρετανία και τις ΗΠΑ, κατακτάει όμως και χώρους με
ισχυρό δίχτυ κοινωνικής προστασίας, φέρνοντας μαζί του αυξανόμενη ανασφάλεια,
αύξηση της ανεργίας και της ανισότητας, καταστροφή του κοινωνικού ιστού. Το
νέο στοιχείο είναι η απολύτως απρόβλεπτη εξέλιξη των δυνάμεων της αγοράς και η
ταχύτητα με την οποία διαλαμβάνονται απρόβλεπτα γεγονότα. 
<H3>Ένα δισεκατομμύριο οι καταθλιπτικοί </H3>
Θλίψη, σκέψεις για αυτοκτονία, άγχος, βραδύτητα, αϋπνία. Ιδού μερικά από τα
συμπτώματα της κατάθλιψης που πάει να γίνει η νέα μάστιγα της ανθρωπότητας.
Υπολογίζεται ότι περί το 10% του συνολικού πληθυσμού της Γης πάσχει σήμερα από
κατάθλιψη. Αλλά, ευτυχώς, υπάρχουν φάρμακα...Η νέα μόδα του αντικαταθλιπτικού
χαπιού φέρνει κάποια ευφορία στον πάσχοντα, συχνά ξαναβρίσκει την καλή του
διάθεση, σίγουρα πάντως φέρνει τεράστια έσοδα στις φαρμακοβιομηχανίες.
Κοινωνικά προβλήματα όπως επαγγελματικές συνθήκες και ανεργία, αλλά και
διάρρηξη των οικογενειακών δεσμών, θεωρείται ότι έχουν σχέση με την αύξηση του
φαινομένου. 
Έχουμε όμως φθάσει ενώπιον μιας ιδιαίτερης κατάστασης όπου μία ασθένεια που
δεν είναι ακριβώς αυτό που έχουμε συνηθίσει να αντιλαμβανόμαστε με τον όρο
ασθένεια, θεραπεύεται με χάπια. Το ενδιαφέρον είναι ότι και πολλοί ασθενείς
προτιμούν τα χάπια από την ψυχανάλυση, ιδίως αν πρόκειται για σχετικά απλές
περιπτώσεις πολυάσχολων ασθενών που δεν θέλουν να μπουν σε πολύπλοκες
διαδικασίες. Πάντως η κατάθλιψη δεν είναι «προνόμιο» των αναπτυγμένων χωρών.
«Ταξιδεύει» παντού και, κυρίως, πολλαπλασιάζεται. Τα 100 εκατομμύρια
καταθλιπτικών, το 1970, έχουν φθάσει το 1 δισεκατομμύριο σήμερα. 
Στην περίπτωση, πάντως, της κατάθλιψης, ισχύει ένα παράδοξο, σύμφωνα με τον
Γάλλο ιστορικό, ειδικευμένο σε θέματα υγείας, Φιλίπ Πινιάρ. Όπως λέει στο
περιοδικό Telerama, πρώτα ανακαλύφθηκε το φάρμακο και... μετά η ασθένεια. «Στη
δεκαετία του '50 ανακαλύφθηκαν σε εργαστήρια των ΗΠΑ, κάψουλες που έφερναν
ευεξία. Όμως τότε δεν υπήρχε αγορά. Τα έβαλαν στο συρτάρι. Άλλωστε μέχρι πριν
από λίγα χρόνια ο ασθενής δεν έλεγε στον γιατρό "έχω κατάθλιψη" αλλά "έχω
πρόβλημα ταυτότητας". Εξάλλου μέχρι πρότινος η κατάθλιψη και το στρες
θεωρούνταν πράγματα διαφορετικά, αφού είχαν αντίθετα συμπτώματα. Τώρα έχουν
βρεθεί αντικαταθλιπτικά χάπια που μπορούν ταυτόχρονα να αναζωογονήσουν και να καλμάρουν».

<H3>Πεσιμισμός τώρα και... πάντα
</H3>
Ο πολιτιστικός πεσιμισμός δεν είναι «προνόμιο» της εποχής μας. Επανέρχεται
σταθερά στην ιστορία του πνεύματος της Δύσης. Πριν από τον 18ο αιώνα ελάχιστοι
αμφέβαλλαν για την παρακμή του πολιτισμού, κάτι που έχει να κάνει τόσο με τον
Χριστιανισμό όσο και με τον κλασικό κόσμο. Η Αποκάλυψη που θα έρθει είναι
αρχέτυπο πτώσης και καταστροφής. Ενώ πολυάριθμοι καθηγητές κλασικών σπουδών
διακήρυτταν ότι η ιστορία περνούσε φάση παρακμής. 
Ακόμη και τον 18ο και τον 19ο αιώνα, όταν ο Διαφωτισμός τροφοδοτούσε
αισιόδοξες φωνές, οι κήρυκες της καταστροφής δεν έλειπαν. Ο Ζαν Ζακ Ρουσώ
έλεγε ότι ο βαθμός διαφθοράς του σύγχρονου πολιτισμού δεν είχε προηγούμενο
στις πρωτόγονες κοινωνίες. Ο Τόμας Καρλάιλ εκτιμούσε ότι η «μηχανική» σκέψη
μας έκανε ηθικά κατώτερους από τους ανθρώπους άλλων περιόδων και ο Μαξ Βέμπερ
προέβλεπε ότι «αυτό που μας περιμένει δεν είναι η ανθοφορία της άνοιξης αλλά
μια παγερή και σκοτεινή νύχτα». 
Φυσικά, τα τρομερά γεγονότα του πρώτου μισού του 20ού αιώνα πολλαπλασίασαν
τους πεσιμιστές. Στην Ευρώπη η μοντέρνα τέχνη, από το Νταντά στο Βερολίνο
μέχρι τους Παριζιάνους σουρεαλιστές, και από τη «Μάταιη Γη» του Τ.Σ. Έλιοτ
μέχρι τη «Δίκη» του Κάφκα, όλα αντανακλούν μία αίσθηση αναπότρεπτης ηθικής
πτώσης. Μόνο ο Φράνσις Φουκουγιάμα ισχυρίζεται, μετά το '80, ότι ο πεσιμισμός
πρέπει να αναθεωρηθεί και ότι ο κόσμος οδηγείται στη φιλελεύθερη δημοκρατία.
Αλλά είναι απελπιστικά μόνος. 
<H3>INFO
</H3>
«Cultural Pessimism: narratives of decline in the postmodern world»
(Πολιτιστικός Πεσιμισμός: αφηγήσεις παρακμής στον μεταμοντέρνο κόσμο). Τιμή www.amazon.com: 22 δολάρια (24,5 ευρώ)
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17253P201</ED>
<ID>
ID:304080

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P20&aa=1</URL></REF>


Article

<CATEGORY>vin09</CATEGORY>

 <H2>Τα πρώτα συμπτώματα
</H2>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Η νέα μόδα του αντικαταθλιπτικού χαπιού φέρνει ευφορία στον πάσχοντα μεν,
τεράστια έσοδα στις φαρμακοβιομηχανίες δε... Τα χάπια που κατανάλωσαν οι
Έλληνες το 2000 ξεπέρασαν τα 75 εκατομμύρια ημερήσιες δόσεις

Κακή διάθεση, αϋπνία, παραίτηση, εγκατάλειψη, ιδέες αυτοκαταστροφής. Είναι
μερικά μόνο απ' όσα προκαλεί η κατάθλιψη. «Ο πάσχων δεν βρίσκει νόημα στο να
κάνει οτιδήποτε. Και η κατάθλιψή του επεκτείνεται στους γύρω του. Δεν υπάρχει
περίπτωση να υπάρχει ένας καταθλιπτικός στο σπίτι και να μην τον καταλάβεις»,
εξηγεί στα «ΝΕΑ» η δρ Κατερίνα Μάτσα, ψυχίατρος. 
«Η κατάθλιψη μπορεί να εμφανισθεί απότομα, ως συνέπεια ενός ψυχοτραυματικού
γεγονότος, να βυθιστεί κάποιος σιγά σιγά σ' αυτήν, ή να εμφανισθεί ως
μελαγχολία στο πλαίσιο μιας μεγαλύτερης ασθένειας που είναι η
μανιοκαταθλιπτική ψύχωση». 
Όσο για το ρόλο των συνθηκών ζωής, «οι πιεστικές συνθήκες της σύγχρονης
εποχής ευνοούν την εμφάνιση της κατάθλιψης πιο συχνά σε άνεργους, σε
μετανάστες, σε άστεγους, σε όσους έχουν εξάρτηση από ουσίες και γενικά σε
ανθρώπους που περνούν καταστάσεις που τους κάνουν να αισθάνονται ότι δεν έχουν
αξιοπρέπεια». 
Μάλιστα, «όσο μεγαλύτερη είναι η κοινωνική κρίση, τόσο μεγαλύτερα είναι τα
ποσοστά κατάθλιψης στον γενικό πληθυσμό». 
Και πώς θεραπεύεται; «Χρειάζεται οπωσδήποτε η παρέμβαση ειδικού, δηλαδή
ψυχοθεραπεία, εκτός αν η μορφή της είναι τόσο βαριά που χρειάζεται ο πάσχων να
μπει σε ίδρυμα», λέει η δρ Μάτσα που θεωρεί πως «η ψυχοθεραπεία χρειάζεται
ακόμα και στην κατάθλιψη ελαφράς μορφής. Οι περισσότεροι μαθαίνουν να ψάχνουν
τη λύση του προβλήματος στα χάπια, στις ουσίες. Αυτό δεν είναι λύση.
Χρειάζεται ψυχοθεραπευτική υποστήριξη και δραστικές αλλαγές στον τρόπο ζωής. 
Οι άνθρωποι δεν πρέπει να κλείνονται στον εαυτό τους. Αν μένεις μόνος
σου στον μικρόκοσμό σου, κλείνεσαι στα δικά σου προβλήματα. Αυτό που
χρειάζεται είναι ένα άνοιγμα στη ζωή, ο άνθρωπος να λειτουργήσει πιο
κοινωνικά, να είναι μαζί με ανθρώπους, να μη μένει μόνος του κι έτσι θα
καταλάβει ότι αξίζει ν' αγωνιστεί». 
<H3>110 εκατ. αγχολυτικά για τους Έλληνες! </H3>
Την εύκολη λύση των χαπιών, οι Έλληνες προκύπτει πως την έχουν μάθει καλά.
Υπνωτικά, αντικαταθλιπτικά και ηρεμιστικά είναι οι κατηγορίες ψυχοφαρμάκων που
συνταγογραφούνται περισσότερο στη χώρα μας. Υπερδεκαπλάσιος του πληθυσμού της
χώρας ήταν ο αριθμός αγχολυτικών φαρμάκων που καταναλώθηκαν στη διάρκεια του
2000. Σύμφωνα με στοιχεία του Εθνικού Οργανισμού Φαρμάκων, το 2000 η
κατανάλωση αγχολυτικών έφθασε τις 110.578.988 συμβατικές ημερήσιες δόσεις! 
Τα αντικαταθλιπτικά που κατανάλωσαν οι Έλληνες ξεπέρασαν τα 75 εκατομμύρια
ημερήσιες δόσεις, ενώ περισσότερα από 72 εκατομμύρια δόσεις
υπνωτικών-ηρεμιστικών πωλήθηκαν στη χώρα μας για το 2000.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17253P211</ED>
<ID>
ID:304081

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P21&aa=1</URL></REF>


Article

<CATEGORY>vin09</CATEGORY>

 <H2>Χαμογελάτε, παρακαλώ
</H2>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Τσαχπίνικο βλέμμα, μετρημένες κινήσεις και πολλά χαμόγελα. Ο Σαρλό της οδού
Ερμού είναι ο Γιώργος της διπλανής πόρτας

Μεσημεράκι στην Ερμού. Οι περαστικοί κοντοστέκονται και η μελωδία κάνει πιο
έντονη την πρόκληση. Στο κέντρο του κύκλου που σχηματίζεται προβάλλει η
φιγούρα του Σαρλό. Τη μια στιγμή ακίνητος, την άλλη κουνά χαριτωμένα το
μπαστούνι, φιλά τα πιτσιρίκια, υποκλίνεται στο χειροκρότημα. 
Πίσω από το βαμμένο λευκό πρόσωπο και τα ρούχα του Τσάρλι Τσάπλιν «κρύβεται» ο
Γιώργος. Ένας 31χρονος τελειόφοιτος δραματικής σχολής, που στήνει την
παράστασή του περιστασιακά για να καλύπτει τα έξοδά του, εδώ και τρία χρόνια. 
Η ημέρα του ξεκινά στις 11 το πρωί σε ένα καφέ της περιοχής.
Σαρανταπέντε λεπτά του είναι αρκετά. Όχι μόνον για να μεταμορφωθεί σε Σαρλό με
το μακιγιάζ και το παλιό μαύρο κοστούμι. Αλλά και για να αφήσει πίσω του το
Γιώργο και να μπεί στο πετσί του θλιμμένου ήρωα. 
Για τις επόμενες οκτώ ώρες δουλεύει. Σύνθημά του: Το χαρούμενο κοινό
ομορφαίνει την πόλη. Εφόδιά του «η ψυχραιμία, η αυτοσυγκέντρωση, η γρήγορη
σκέψη και η δυνατότητα να διατηρεί την ισορροπία με τους θεατές». Η μεγαλύτερη
δυσκολία του είναι να αποδείξει πως το θέατρο του δρόμου είναι τέχνη. «Η
ανταπόκριση του κόσμου είναι κατά 99,9% θετική». Απόδειξη; Το καλάθι του στο
τέλος της μέρας είναι γεμάτο «κέρματα, τσιγάρα, μικροδωράκια». 
Γιατί επέλεξε την παντομίμα; «Η μεταμφίεση είναι ένα μυστήριο, μια πρόκληση.
Στο δρόμο έχεις μεγαλύτερη επικοινωνία με τον κόσμο. Είναι και είδος όχι
ιδιαίτερα διαδεδομένο στην Ελλάδα». 
Η προετοιμασία για κάθε ήρωα που μιμείται ο Γιώργος χρειάζεται περίπου ένα
χρόνο και δεν γίνεται «ποτέ μπροστά στον καθρέφτη! Καθρέφτης είναι ο κόσμος.
Στα μάτια τους βλέπεις αν έχεις πετύχει». 
Ο Άλαν Ντάλον, από την άλλη πλευρά, αλλάζει ρόλους σαν... πουκάμισα. Άλλοτε
στον δρόμο, άλλοτε σε παιδικά πάρτι, άλλοτε σε καμπαρέ και σε αίθουσες
ξενοδοχείων και άλλοτε σε τσίρκο. Ταχυδακτυλουργός, ζογκλέρ, χορευτής,
μουσικός και εγγαστρίμυθος. Κάθε φορά άλλο πρόσωπο, διαφορετική ψυχολογία. Αν
έπρεπε να επιλέξει ένα; «Αδύνατον. Θα μπορούσα για παράδειγμα να κάνω
ταχυδακτυλουργικά κόλπα χορεύοντας». 
Μαγικά κόλπα, κουνέλια, περιστέρια, όλα στην υπηρεσία του προέδρου του
ελληνικού τμήματος της «Διεθνούς Αδελφότητος Μάγων». 
Σκοπός του να κεντρίζει τη φαντασία. Και να κάνει «το ορατό, αόρατο». Γι' αυτό
και κάθε τόσο εφευρίσκει νέα τρικ. Ανταμοιβή του; «Το χειροκρότημα, που
επιβεβαιώνει την καλή επικοινωνία με τους θεατές, αλλά και τα χρήματα (σ.σ.:
έως 35.000 δρχ. για παράσταση μιάμισης ώρας). Η δουλειά μου δεν με απογοήτευσε
ποτέ». 
Ο Άλαν Ντάλον θυμάται τη φορά που τα έκανε... μούσκεμα. Έκανε την εφημερίδα
του χωνί, τη γέμισε με νερό και ενώ σύμφωνα με το τρικ έπρεπε να την
ξεφυλλίσει στεγνή μπροστά στα μάτια των θεατών του, μόλις την ξεδίπλωσε το
νερό χύθηκε στο δάπεδο! Με χιούμορ και ετοιμότητα ο Άλαν Ντάλον εξήγησε στο
κοινό του ότι «έτσι θα έκανε το νούμερο ένας ατζαμής μάγος» και συνέχισε
κάθεκτος για να τους δείξει τι μπορεί να κάνει ένας έμπειρος! 
<H3>Ο κύριος Άλαν Ντάλον
</H3>
Τριάντα πέντε χρόνια στην «ψυχαγωγία του δρόμου» (και όχι μόνον) ο κύριος...
Άλαν Ντάλον έχει πολλές φορές εργαστεί παράλληλα ως σχεδιαστής, σιδεράς και
λαμαρινάς. Η εμπειρία του αποδείχθηκε χρήσιμη, όπως φαίνεται, αφού πολλές
φορές οι γνώσεις του χρειάστηκαν για την κατασκευή των ταχυδακτυλουργικών του
εργαλείων. Για να είναι διαρκώς σε «επαφή» με το κοινό ο Σταύρος
Θεοδωρόπουλος, (όπως είναι το πραγματικό του όνομα), διαθέτει μέχρι και
ιστοσελίδα (www.alandallon.freeservers.com).
Το ψευδώνυμό του, που... θυμίζει τον Αλέν Ντελόν, προέκυψε από το γεγονός ότι
κάνει πολλά πράγματα μαζί.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17253P212</ED>
<ID>
ID:304132

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P21&aa=2</URL></REF>


Article

<CATEGORY>vin09</CATEGORY>

 <H2>Πάρε το σπίτι μου, δώσε μου το δικό σου
</H2><H4>Σαν στο σπίτι σας! Βολευτείτε και μείνετε όσο θέλετε. Αυτό θα κάνουμε κι εμείς
στο δικό σας σπίτι...
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Η κ. Δήμητρα Χερουβείμ με τους δυο γιους της, σε ένα από τα σπίτια που είχαν
ανταλλάξει στη διάρκεια των διακοπών

Το να καλείς κάποιον στο σπίτι σου κι εσύ να φεύγεις για να πας στο δικό του,
ίσως δεν ακούγεται και τόσο... συνηθισμένο. Είναι όμως, αν πρόκειται για
ανταλλαγή σπιτιών. 
Για διάστημα από μία εβδομάδα μέχρι και τρεις μήνες, οικογένειες από όλο τον
κόσμο ανταλλάσσουν τα σπίτια τους και τα αυτοκίνητά τους. Με την ανάλογη
συνεννόηση, ο ένας αναλαμβάνει να ποτίζει τα λουλούδια του άλλου αλλά και να
ταΐζει τα... παπαγαλάκια που μένουν πίσω. Σπάνιο, αλλά μπορεί να ανταλλάξουν
ακόμη και παιδιά! 
Οι ανταλλαγές σπιιτιών είναι ο τρόπος που εκατομμύρια άνθρωποι σε όλο
τον κόσμο επιλέγουν για τις διακοπές τους. Η ανταλλαγή σπιτιών κερδίζει
συνεχώς οπαδούς και στη χώρα μας, ενώ η Ελλάδα είναι μία από τις χώρες με τη
μεγαλύτερη ζήτηση. Οι Έλληνες - μέλη της Intervac, της διεθνούς υπηρεσίας
ανταλλαγής σπιτιών - είναι σήμερα περίπου 100. Κάποιοι ανταλλάσσουν τα σπίτια
τους κάθε χρόνο, ταξιδεύοντας σε κάθε γωνιά του κόσμου. Κάποιοι άλλοι δεν
έχουν τόσο σταθερό ραντεβού. 
Ένα δημοσίευμα σε περιοδικό του 1988 είχε κεντρίσει το ενδιαφέρον του Παντελή
Χερουβείμ και της συζύγου του Δήμητρας. «Ταξιδεύαμε έτσι κι αλλιώς, άλλοτε
μόνοι μας και άλλοτε σε γκρουπ. Η ανταλλαγή σπιτιών μάς φάνηκε ενδιαφέρουσα».
Και δεν διαψεύστηκαν. Για αρκετά χρόνια έκαναν διακοπές στο σπίτι κάποιας
άλλης οικογένειας. Ολλανδία, Γαλλία, Βέλγιο. «Τα παιδιά, ήταν τότε 9 και 7
χρόνων, είχαν ενθουσιαστεί. Είναι ένας από τους καλύτερους τρόπους για να
περάσουν πραγματικά καλά. Έπαιζαν όπως και στο σπίτι μας. Αν εγκλωβίσεις τα
παιδιά σε ένα δωμάτιο ξενοδοχείου, έχεις χάσει το παιχνίδι». 
Τις διακοπές ανταλλαγής σπιτιών δεν προτιμούν βέβαια μόνον οικογένειες με
παιδιά. Πολλοί συνταξιούχοι και ζευγάρια ανταλλάσσουν τα κλειδιά του σπιτιού,
συχνά και του αυτοκινήτου, με συνταξιούχους και ζευγάρια σε κάθε σημείο του
πλανήτη. 
Μοιάζουν με αγγελίες. Μόνο που τα σπίτια που εικονίζονται δεν είναι προς
πώληση αλλά προς ανταλλαγή

«Πηγαίνεις διακοπές και νιώθεις ότι είσαι στο σπίτι σου. Ζεις σε έναν
οργανωμένο χώρο, με όλες τις ανέσεις. Γνωρίζεσαι με τους γείτονες και μπαίνεις
στον ρόλο του ντόπιου, σε όποια χώρα κι αν βρίσκεσαι. Στην ίδια κουζίνα που
μαγειρεύεις, για παράδειγμα, μαγειρεύει και η Γαλλίδα ιδιοκτήτρια του σπιτιού.
Και στη δική σου κουζίνα, μαγειρεύει με τις δικές της συνταγές η νοικοκυρά από
το Βέλγιο». 
Πριν από κάθε ταξίδι, ο Παντελής και η Δήμητρα Χερουβείμ είχαν ετοιμάσει
σημειώματα με οδηγίες για κάθε συσκευή ή λειτουργία μέσα στο σπίτι τους.
Αντίστοιχα σημειώματα ή και σχεδιαγράμματα έβρισκαν στο σπίτι όπου πήγαιναν. 
Τα τελευταία δέκα χρόνια, και ο Στάθης Μίχος με τη σύζυγό του Μαρία Καρακίζα
ανταλλάσσουν το σπίτι τους με ζευγάρια από όλο τον κόσμο. Σήμερα μάλιστα είναι
οι υπεύθυνοι της ελληνικής αντιπροσωπείας της Intervac. 
«Οι διακοπές αποκτούν άλλο νόημα, αν έχεις την ευκαιρία να γνωρίσει από τόσο
κοντά τον τρόπο ζωής των ανθρώπων στη χώρα που επισκέπτεσαι. Δεν αρκείσαι μόνο
στα αξιοθέατα». Ο Στάθης και η Μαρία έχουν γυρίσει όλο τον κόσμο, μένοντας
κάθε φορά στο σπίτι ενός διαφορετικού ζευγαριού. «Είναι ενδιαφέρον και
διασκεδαστικό να μαθαίνεις κάποιες λειτουργίες μέσα στο σπίτι που σε άλλες
χώρες είναι διαφορετικές. Στην Ελλάδα, για παράδειγμα, κανείς δεν πηγαίνει στο
σούπερ μάρκετ με το ποδήλατο». Είχαν παραξενευτεί όταν στο σπίτι στον Καναδά
βρήκαν την ηλεκτρική σκούπα εντοιχισμένη! 
«Ξέρεις ότι φεύγεις και αφήνεις κάποιον στο σπίτι σου να το προσέχει». Ένα
από τα πλεονεκτήματα που βρίσκουν στην ανταλλαγή σπιτιών ο Στάθης Μίχος και η
Μαρία Καρακίζα

Ο Στάθης και η Μαρία βρίσκουν ένα ακόμη πλεονέκτημα στο να κάνεις
διακοπές ανταλλάσσοντας το σπίτι σου. «Ξέρεις ότι φεύγεις και αφήνεις κάποιον
στο σπίτι σου για να το προσέχει». Τη γνώμη τους φαίνεται πως δεν τη
συμμερίζονται πολλοί. «Είναι γεγονός πως στην Ελλάδα είναι δύσκολο να
εμπιστευτεί κανείς το σπίτι του σε κάποιους αγνώστους». Κάτι που, όπως οι
ίδιοι λένε, «δεν συμβαίνει στις περισσότερες χώρες του κόσμου. Ειδικά οι
Σκανδιναβοί, οι Γάλλοι, οι Ισπανοί, αλλά και οι Αμερικανοί είναι πιο άνετοι
στο να δώσουν τα κλειδιά τους σε ανθρώπους από άλλη χώρα». 
Πάντως, «από το 1953 που λειτουργει η Intervac, δεν έχουν δημιουργηθεί
προβλήματα. Εξάλλου πριν ξεκινήσεις για το σπίτι του άλλου, φροντίζεις να
έρθεις σε επαφή μαζί του ώστε να γίνετε λιγότερο άγνωστοι μεταξύ σας. Εξάλλου
κανείς δεν θα ταξίδευε στην άλλη άκρη του κόσμου μόνο και μόνο για σου κλέψει
το οικογενειακό κειμήλιο ή να σου καταστρέψουν το σπίτι!». 
<H3>Δάσκαλοι έκαναν την αρχή </H3>
Το 1953, εκπαιδευτικοί από την Ολλανδία και την Ελβετία είχαν μια ιδέα.
Σκέφθηκαν ότι τα σπίτια τους μένουν άδεια την περίοδο των διακοπών, όπως και
τα σπίτια πολλών άλλων ανθρώπων στον κόσμο. Γιατί λοιπόν να μην αξιοποιήσει
κανείς όλα αυτά τα άδεια σπίτια για να γνωρίσει άλλα μέρη; 
Κάπως έτσι ξεκίνησε η ανταλλαγή σπιτιών. Από τους δύο εκπαιδευτικούς που
αντήλλαξαν τα σπίτια τους με συναδέλφους τους από άλλες χώρες μέχρι το 1971, η
Intervac απευθυνόταν αποκλειστικά σε εκπαιδευτικούς, οι οποίοι έχουν και τον
περισσότερο χρόνο για διακοπές. Σήμερα, περισσότερες από 30 χώρες σε όλο τον
κόσμο συμμετέχουν στην ανταλλαγή περίπου 8.000 σπιτιών, ενώ τα μέλη της
Intervac χρόνο με τον χρόνο αυξάνονται. 
<H3>INFO
</H3>
Με συνδρομή 117,40 ευρώ και με τη συμπλήρωση ειδικής φόρμας, που περιλαμβάνει
τα προσωπικά στοιχεία της οικογένειας και τις λεπτομέρειες του σπιτιού (η
φωτογραφία είναι προαιρετική), γίνεται κανείς μέλος της Intervac. Αυτόματα το
σπίτι του καταχωρείται στον κατάλογο προς ανταλλαγήν και ο ιδιοκτήτης
συνεννοείται πια με e-mail ή αλληλογραφία, με τους υποψηφίους «ενοίκους».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17253P221</ED>
<ID>
ID:304082

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P22&aa=1</URL></REF>


Article

<CATEGORY>vin09</CATEGORY>

 <H2>Ιστορία γραμμένη στο σαξόφωνο
</H2>
<AUTHOR>ΖΑΚ ΣΑΜΟΥΗΛ</AUTHOR>

Η μουσική του Άρτσι Σεπ δεν είναι απλώς τζαζ αλλά κυρίως μια πολιτική στάση.
Ο θρυλικός σαξοφωνίστας θα βρίσκεται μέχρι τις 7 Φεβρουαρίου στο Half Note
Jazz Club

Αν, πράγματι, η ιστορία της τζαζ - μετά τον Λούις Άρμστρονγκ της δεκαετίας του
'20 και με εξαίρεση τον Μάιλς Ντέιβις - γράφτηκε πάνω στο σαξόφωνο, τότε ο
Άρτσι Σεπ δεν πρέπει να θεωρείται μόνο ένα από τα πιο σημαντικά κεφάλαια αυτής
της ιστορίας αλλά, κατά έναν τρόπο, και μια «περίληψη» όλων των προηγουμένων. 
Αφομοιώνοντας ολόκληρο το φάσμα των αισθητικών μεταβολών - αυτός ο
εξηνταπεντάχρονος, σήμερα, σαξοφωνίστας από τη Φλόριντα - έμεινε βαθιά πιστός
στην παράδοση του μπλουζ και του γκόσπελ, στις δύο ακρογωνιαίες λίθους της
αφροαμερικάνικης μουσικής, στις οποίες δεν έπαψε ποτέ να κάνει τις προσωπικές
του αναφορές. Στα 1959, έχοντας τελειώσει τις σπουδές του στη λογοτεχνία και
το θέατρο, φθάνει στη Νέα Υόρκη. Εκεί θα συναντήσει τον σπουδαίο πιανίστα της
εκκολαπτόμενης, τότε, free jazz, τον Σέσιλ Τέιλορ που θα τον προσλάβει στην
μπάντα του και θα τον πείσει να αφιερωθεί αποκλειστικά στη μουσική. 
Εκείνος πρώτος θα τον παρακινήσει να ξεπεράσει τους πρώτους του επηρεασμούς -
τον Λέστερ Γιανγκ, τον Σόνι Στιτ και τον Τσάρλι Πάρκερ - και να τολμήσει τους
πρώτους του ελεύθερους αυτοσχεδιασμούς (έξω από την κλασική αρμονική
ανάπτυξη). Την ίδια εποχή ο νεαρός, τότε, Άρτσι Σεπ θα δεχτεί την καταλυτική,
για τη μετέπειτα πορεία του, επίδραση του σαξοφωνίστα Τζον Κολτρέιν με τον
οποίο θα τον συνδέσει μια μεγάλη φιλία. Σ' αυτόν, άλλωστε, θα αφιερώσει τον
δεύτερο δίσκο του στα 1964 («Four for Trane»). Ένα χρόνο αργότερα, θα πάρει
μέρος στην ηχογράφηση του «Ascension» του Τζον Κολτρέιν ενός πολύ σημαντικού
ηχητικού ντοκουμέντου, όχι μόνο για την free jazz αλλά και για το μέλλον της
αυτοσχεδιαζόμενης μουσικής. 
Έκτοτε ο Άρτσι Σεπ αναπτύσσοντας την ιδέα ενός «φρενήρους» αυτοσχεδιασμού
επηρεασμένου, σαφώς, από τις «άγριες» ηχητικές εικόνες του Τσαρλς Μίνγκους και
με σαφείς αναφορές στις δυτικοαφρικανικές μουσικές (Mama Too Tight, The Magic
of Ju Ju), δεν θα πάψει ποτέ να θεωρείται μια προσωπικότητα της τζαζ
πρωτοπορίας. Παράτολμος νεωτεριστής και την ίδια στιγμή «προσκολλημένος» στην
παράδοση θα συνδέσει τη μουσική του με τους κοινωνικούς αγώνες της μαύρης
κοινότητας. Η free jazz, όμως, δεν θα γίνει ποτέ, για εκείνον, μια μουσική
πανάκεια. Όταν θα χρειαστεί να περάσει σ' ένα ευρύτερο ακροατήριο τα κοινωνικά
και πολιτικά του μηνύματα, θα γυρίσει πίσω στο rhythm n' blues (Attica Blues
1970) ή θα επιστρατεύσει μια επιθετικά πολιτικοποιημένη στιχουργική (Blase
1969, Mama Rose 1980). 
Η μουσική του Άρτσι Σεπ έχει τις ρίζες της στην πολιτιστική κληρονομιά, της
μαύρης κοινότητας, στον πνευματισμό του Τζον Κολτρέιν αλλά και στον
κοσμοπολιτισμό του Ντιούκ Έλινγκτον για τον οποίον δεν έκρυψε ποτέ τον
θαυμασμό του. Ο ήχος του σαξοφώνου του ήταν πάντα η πιο δημιουργική σύνθεση
ενός ηχητικού φάσματος που εκτείνεται από τον Μπεν Γουέμπστερ και τον Τσάρλι
Πάρκερ μέχρι τον Τζον Κολτρέιν. Σήμερα, έπειτα από 50 χρόνια συνεχούς
παρουσίας στη διεθνή τζαζ σκηνή, αυτός ο σπουδαίος Αφροαμερικανός σαξοφωνίστας
εξακολουθεί να ξετυλίγει ένα από τα νήματα που φέρνουν μέχρι τις μέρες μας την
πιο αυθεντική μουσική του αυτοσχεδιασμού.

<H3>Η επανάσταση </H3>
«Η μουσική μου έχει μια συγκεκριμένη λειτουργία», έγραφε ο Άρτσι Σεπ, σ' ένα
εκρηκτικό του άρθρο στο μουσικό περιοδικό Down Beat στα 1965 απευθυνόμενος
στους λευκούς αναγνώστες. «Αυτό που παίζω δεν μιλάει παρά για τον θάνατό μου
για τον οποίον εσείς ευθύνεστε... Κάθε φορά που με ακούτε σας δίνω ένα κομμάτι
απ' τη ζωή μου. Δεν θα σας αφήσω να με κατασκευάσετε σύμφωνα με τα γούστα
σας.... Κάθε στιγμή θα σας φωνάζω: Γκρεμίστε το γκέτο, αφήστε τον λαό μου
ελεύθερο». Αυτό ήταν το περιεχόμενο που έδινε στην επανάσταση της free jazz o
Άρτσι Σεπ. Η μουσική του δεν ήταν απλώς τζαζ αλλά κυρίως μια πολιτική στάση
που εκφράστηκε με μουσική σε μια περίοδο όπου ο μαύρος Αμερικανός
συνειδητοποιούσε, για πρώτη φορά, την ιστορικότητά του κατανοώντας ότι έπρεπε
να φτάσει στη ρήξη με μια κοινωνία που δεν ανεχόταν το διαφορετικό.

<H3>Είπε... </H3>
«Το κοινό είναι πολύ σημαντικό για τη "μαύρη" μουσική, κυρίως όσον
αφορά στο πώς ανταποκρίνεται. Νομίζω στην Αμερική, το κοινό δεν έχει τόσο τη
γνώση, αλλά μπορώ να πω πως απαντά πιο πολύ με το συναίσθημα».

«Με ενδιαφέρει πάντα οι μουσικοί, με τους οποίους παίζω, να έχουν
συναίσθημα, αλλά και να ξέρουν από πού ξεκίνησαν όλα. Η μουσική μας έχει ρίζες
και ιστορία ανεξάρτητα από το πώς "παρουσιάζεται" - δεν ξέρω από ποιους - στο
πλατύ κοινό».

<H3>INFO
</H3>
Ο Archie Shepp με το κουαρτέτο του θα εμφανίζεται μέχρι και την Πέμπτη 7
Φεβρουαρίου στο Half Note Jazz Club (Τριβωνιανού 17 στο Μετς, τηλ,
010-9213.310). Στις 10.30. Είσοδος και ένα ποτό: 25 ευρώ, φοιτητικό 19 ευρώ.
Στηρίζουν «ΤΑ ΝΕΑ»
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17253P231</ED>
<ID>
ID:304083

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P23&aa=1</URL></REF>


Article

<CATEGORY>vin09</CATEGORY>

 <H5>... ΣΤΗ ΡΟΚ ΟΠΕΡΑ «ΜΑΛΑ»
</H5><H2>Το Ολοκαύτωμα της... υπομονής
</H2>
<AUTHOR>ΧΑΡΗ ΠΟΝΤΙΔΑ</AUTHOR>

«Μίλα ρε, πες τους συνεργάτες σου»... Εύγλωττο ενσταντανέ από τη «Μάλα» στο «Παλλάς»

Όσο και αν έχουμε κρατήσει τις αποστάσεις μας από τα γκλαμουράτα νυχτερινά
θεάματα που έχουν ανακηρύξει την Άννα Βίσση σε απόλυτο σταρ σύμπολ, ήταν
δύσκολο να πούμε όχι στο... δέλεαρ της πανάκριβης για τα ελληνικά δεδομένα
«Μάλα», η οποία μάλιστα διαλαλεί το «μεγαλείο» τού «θεατρικού συγγραφέα
Καρβέλα» και εξαίρει τις φωνητικές αλλά και υποκριτικές ικανότητες της
πρωταγωνίστριας. 
Βρεθήκαμε, λοιπόν, στο «Παλλάς» εκείνη τη... μεγάλη Τρίτη, στριμωγμένοι
ανάμεσα σε φλας, κάμερες και προσωπικότητες της κοσμικής, πολιτικής και
τηλεοπτικής Αθήνας. Από τον Χριστάκη του «Big Brother» και τον Μιλτιάδη Έβερτ
μέχρι τη Ζωζώ Σαπουντζάκη.. 
Η πρώτη εντύπωση: Ένα φανερά βελτιωμένο «Παλλάς», ανακαινισμένο
εξωτερικά και... εσωτερικά, με μια τεράστια σκηνή την οποία εξυπηρετεί πρώτης
ποιότητας ηχητικός και φωτιστικός εξοπλισμός. 
Το θέαμα: Από την ώρα που θα χαμηλώσουν τα φώτα και το μάτι μας θα
επικεντρωθεί στα τεκταινόμενα επί σκηνής, δεν θα σταματήσουμε να είμαστε
σοβαρά... ζαλισμένοι από το μέγεθος της παραγωγής, τα καταπληκτικά σκηνικά,
τους φωτισμούς, τα ωραία κοστούμια. Καταπακτές ανοίγουν, γέφυρες
μπαινοβγαίνουν, σκάλες ανεβοκατεβαίνουν σε ένα σκηνικό που έχει την υποδομή να
αλλάζει με ταχύτητα (σχεδόν) κινηματογραφική. 
Το εντυπωσιακότερο; Ατμομηχανή στη σκηνή! (σε μέγεθος ατμομηχανής).
Είμαι στην Ελλάδα ή στο Χόλιγουντ; 
Αλλά (φθάσαμε στα αλλά): Περνούν γεννήσεις, γάμοι, κατατρεγμοί, όλο το
δράμα των εβραϊκών κοινοτήτων της Ανατολικής Ευρώπης, με εξαντλητικές
λεπτομέρειες και με την παράλληλη «υποστήριξη» ιστορικών ντοκουμέντων που
προβάλλονται σε μια τεράστια γιγαντοοθόνη στο μέγεθος της σκηνής. Δεκάδες
ηθοποιοί πάνε κι έρχονται, δεκάδες κοστούμια, φώτα, σκηνικά... Αλήθεια, πόσες
ώρες είπαμε ότι διαρκεί το... Μπεν Χουρ; Πάντως, μπροστά στη «Μάλα» του κ.
Καρβέλα δεν είναι παρά ένα απλό βιντεοκλίπ. 
«Γιατί, γιατί, γιατί τέτοια κακία, κόσμε άπονε», είναι σαν να λέει η Άννα
Βίσση απευθυνόμενη στο κοινό

Δηλαδή; Δηλαδή οπλιστείτε με υπομονή και επιμονή, κάντε την καρδιά σας
πέτρα και, όπου να 'ναι, πού θα πάει, θα τελειώσει - δεν μπορεί. Στο δεύτερο
μέρος (που διαδραματίζεται στο Άουσβιτς) προετοιμαστείτε για συνεχείς και -
κυρίως - επαναλαμβανόμενες κορυφώσεις (!) σε... ντεσιμπέλ που δεν αντέχει το
αυτί. Πώς θα ήταν, ας πούμε, αν βλέπατε στο ΑΝΤ1 το Ολοκαύτωμα σε... Φωσκολικό
σενάριο; Ράους! Όλοι θα πεθάνετε εδώ μέσα! Γουρούνια Εβραίοι. (Να το πούμε
απλοϊκή αντιμετώπιση; Ας είναι...) 
Τόσο απλοϊκοί οι διάλογοι; Σε βαθμό κακουργήματος! (κυρίως στο δεύτερο
μέρος). Όταν καταπιάνεσαι, δε, με ένα τόσο ευαίσθητο θέμα που όμως έχει
εξαντληθεί, σχεδόν, στις συνειδήσεις μας μέσα από τις δεκάδες «αναπαραστάσεις»
του στον κινηματογράφο και το θέατρο, είναι σχεδόν ιερόσυλο να το
χρησιμοποιείς έτσι, χωρίς λόγο, μη έχοντας τίποτα καινούργιο να πεις. Το μόνο
που δεν χρειαζόμαστε πλέον (πόσο μάλλον οι Εβραίοι) είναι οι αναπαραστάσεις
ενός δράματος που καταφεύγει σε κιτσάτους συναισθηματισμούς. 
Καλά έχει τόση πρόζα το έργο; Πολλή. Σχεδόν όσο και μουσική. 
Η οποία; Αν εξαιρέσουμε δύο, τρία (το πολύ) τραγούδια που κάτι αφήνουν
στον ακροατή, τα υπόλοιπα είναι ένα ευχάριστο λα λα λα που κυλάει στρωτά, αλλά
δεν αφήνει τίποτα πίσω του. 
Και η Άννα Βίσση: Εδώ... chapeau που θα έλεγαν και οι Γάλλοι
(τουτέστιν, βγάζουμε το καπέλο μας). Αν σκεφθούμε, μάλιστα, ότι αυτή η γυναίκα
δεν είναι επαγγελματίας ηθοποιός και κατάφερε να κινηθεί με τέτοια άνεση,
τραγουδώντας και παίζοντας για πάνω από τρεις ώρες. Βέβαια, στο πλαίσιο που
της επέτρεπε ο ρόλος της. 
Εν γένει: Μια αληθινή ιστορία αγάπης που έπαιξε με την υπομονή μας,
αλλά τελικά δεν εγκαταλείψαμε τη θέση μας. Την είδαμε όλη! Συγγνώμη που δεν
διακρίναμε το «μεγαλείο» του θεατρικού Καρβέλα, είδαμε όμως μία απίστευτα
απαιτητική παραγωγή, μία εκπληκτική σκηνογραφία (Γιώργου Γαβαλά) και
σκηνοθεσία (Γιάννη Κακλέα) και μία «άλλη» Άννα Βίσση. Είδαμε, επίσης, την
«τρέλα» και το όνειρο ενός ανθρώπου να γίνεται πραγματικότητα. Από αυτή την
άποψη λοιπόν... chapeau και στον κύριο Καρβέλα. 
<H3>Οδηγίες «χρήσης»
</H3>
Πού: Στο «Παλλάς», Βουκουρεστίου 1 (τηλ. 010-3224.434, 010-3317.932) 
Πώς: Η στάση τού Μετρό είναι στο Σύνταγμα. Σας εξυπηρετεί να πάτε με το
τρένο, αλλά όχι και να γυρίσετε, μια που η παράσταση τελειώνει μετά τη 1 το
πρωί. 
Πάρκινγκ υπάρχουν αρκετά στην ευρύτερη περιοχή του Συντάγματος, όπου
είναι επίσης εύκολο να βρείτε ταξί. 
Πόσο: Εισιτήρια για την πλατεία 25 ευρώ (8.158 δρχ.), εξώστης - θεωρεία
20 ευρώ (6.815 δρχ.), εξώστης - απλό: 15 ευρώ (5.111 δρχ.). 
Με πιστωτική: Μπορείτε να κλείσετε θέση και με την πιστωτική σας κάρτα.
Παραστάσεις καθημερινά, εκτός από Δευτέρες. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17253P241</ED>
<ID>
ID:304084

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Σκάνερ για καρτ-βιζίτ
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Είναι η εμμονή των Ιαπώνων που έφτασε πια και στη Δύση. Όποιος έχει επισκεφθεί
την Ιαπωνία, για επαγγελματικό ταξίδι, γνωρίζει καλά πως δεν υπάρχει
μεγαλύτερη ντροπή από το να ξεμείνει από... επαγγελματικές κάρτες. Στην εποχή
της υψηλής τεχνολογίας, αυτά τα «παλιομοδίτικα» μικρά χαρτάκια αναδεικνύονται
σε... φετίχ. 
Έτσι, πρώτες οι εταιρείες ηλεκτρονικών του Τόκιο σχεδίασαν κάτι μικρά και
φορητά σκάνερ, τα οποία αναλαμ-βάνουν να διαβάσουν, να οργανώσουν και να
αρχειο-θετήσουν το σωρό με τις επαγ-γελματικές κάρτες που συγκε-ντρώνει μέσα
σε μια ημέρα ένας Ιάπωνας πωλητής. Στον χορό μπήκαν και οι Αμερικανοί
κατασκευαστές, με το CardScan, ένα μηχάνημα που βάζει σε τάξη τις κάρτες που
συσσωρεύονται στο συρτάρι και το οποίο κυκλοφόρησε πρόσφατα στη Βρετανία. 
Μέσα σε δευτερόλεπτα, το μηχάνημα έχει σκανάρει όλες τις πληροφορίες που
αναγράφονται σε μια κάρτα και τις οργανώνει σε μια ηλεκτρονική βάση δεδομένων,
η οποία συνεργάζεται με το Microsoft Outlook αλλά και με όλα σχεδόν τα
προγράμματα για palmtop. 
<H3>INFO
</H3>
Μέχρι στιγμής, το CardScan κυκλοφορεί στη βρετανική αγορά, στην τιμή των 440
ευρώ, ενώ μπορείτε να το βρείτε και στο Internet, στη διεύθυνση http: //www.widget.co.uk
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17253P242</ED>
<ID>
ID:304133

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P24&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Το πορνό του τζόγου
</H2><H4>Κρυφές κάμερες για παράνομους τζογαδόρους, χαφιεδίζοντες και εισαγγελολάγνους </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Τζογαδόροι, παρανομία, κρυφές κάμερες, να μια ωραία αρένα για να σφαχτούν οι
μονομάχοι των τηλεθεαμάτων, να ορθώσουν το δάχτυλο οι εισαγγελείς της
τηλεοπτικής κάμερας και να καταναλώσει το φιλοθεάμον κοινό μουδιασμένο ένα
ακόμη καβγατζίδικο υπερθέαμα

Ξέσπασε σαν καταιγίδα, η υπόθεση Χρυσανθακόπουλου, με τον ίδιο τρόπο που
ξεσπούν στην τηλεόραση τα θέματα τα οποία προσφέρουν αρένα για αιματηρές
τηλε-μονομαχίες και ευκαιρίες για τηλε-εισαγγελικές κορόνες. 
Ο βουλευτής του ΠΑΣΟΚ, και πρόεδρος της Επιτροπής της Βουλής για τον
Τζόγο, κ. Χρυσανθακόπουλος, συνελήφθη από τον φακό της εκπομπής «Ζούγκλα» να
τζογάρει σε παράνομα ηλεκτρονικά μηχανήματα και κατόπιν να επιχειρεί να
ανταλλάξει την κλεμμένη εικόνα του τζογαδόρου παίκτη, με απόρρητες
πληροφορίες. 
Ήταν επόμενο να στηθεί τηλεοπτικό πανηγύρι. Οι υπερασπιστές της ηθικής
του έθνους, εισαγγελείς των τηλεοπτικών στούντιο - Μάκης Τριανταφυλλόπουλος
και από κοντά Νίκος Ευαγγελάτος - κατέστρωσαν το σύνηθες καταγγελτικό θέαμα.
Έφεραν στα τηλεπαράθυρα βουλευτές για να υπερασπιστούν την τιμή τους, αφού
πρώτα άφησαν υπονοούμενα για την καθαρότητά της, προσφέροντας το θέαμα της
προσπάθειάς τους να «καθαρίσουν» στο φιλοθεάμον κοινό. Βγήκαν οι πολιτικοί της
Αχαΐας, που κατηγορήθηκαν συλλήβδην από Μάκη και αδελφό Σωτήρη
Τριαναφυλλόπουλους, ότι έχουν οικονομικά μπερδέματα με τον φερόμενο από τους
ίδιους ως ένοχο ιδιοκτήτη των ηλεκτρονικών παιχνιδιών τζόγου και τοπικού
καναλιού στην Πάτρα. Ζήτησαν εξηγήσεις, για να αποκαλυφθεί πως δεν ήταν και
όλοι «λερωμένοι» και ένα ένα τα ονόματα έβγαιναν από τον κατάλογο. Αλλά για να
τους «καθαρίσει» από τη ρετσινιά, αφού την πέταξε ο Μάκης Τριανταφυλλόπουλος,
τους ζητούσε να κάνουν ό,τι και ο ίδιος, να δείξουν τον ένοχο. Με το δάχτυλο
τεντωμένο. Σαν τον Μπους όταν έδειχνε τον Μπιν Λάντεν και απαιτούσε παγκόσμια
εκστρατεία εναντίον του, λέγοντας «ή μαζί μας ή έναντίον μας». Ζητούσε από τον
βουλευτή της Ν.Δ. κ. Σπήλιο Σπηλιωτόπουλο να ονομάσει τον ένοχο, το ίδιο και
από τον εκδότη της πατραϊκής εφημερίδας «Ημέρα», ο οποίος δεν πρόλαβε να
ψελλίσει κουβέντα απέναντι από έναν αφρίζοντα Τριανταφυλλόπουλο, που του
ούρλιαζε διαρκώς «Αποδοκιμάζετε τον Νικολετάτο;» ακριβώς, όπως οι ιεροκήρυκες
παραθρησκευτικών αιρέσεων καλούν τους οπαδούς σε ομαδική έκσταση ουρλιάζοντας
«Απετάξω τω Σατανά» - «Απεταξάμην». 
Τι είδε το έθνος; Ένα υπερθέαμα σκοτεινών, ύπουλων μεθόδων και
φανταχτερών αποκαλύψεων. Είδε έναν βουλευτή του έθνους να υποκρίνεται μπροστά
σε έναν δημοσιογράφο που είχε εγκαταστήσει κρυφές κάμερες. Δύο είναι τα
χειρότερα παραπτώματα του κ. Χρυσανθακόπουλου, και όχι ο τζόγος - αυτό είναι
μόνον ανθρώπινη αδυναμία. Πρώτον ότι υποκρίθηκε πως παίρνει την ευθύνη του
πάθους του «σαν άντρας και πολιτικός» και μετά δημοσίως την αρνήθηκε. Και
δεύτερο είναι πως σκέφτηκε να καταδώσει στον «εισαγγελέα» Τριανταφυλλόπουλο
ενόχους για άλλα αδικήματα προκειμένου να γλιτώσει ο ίδιος. Κατηγορείται
μάλιστα ότι και ο ίδιος υπέκλεψε συνομιλία του με τον υπουργό Φλωρίδη
προκειμένου να υποστηρίξει υπόθεσή του. Βρέθηκαν έτσι, υποκλοπείς να
κατηγορούν υποκλοπείς για παράνομες και ανήθικες μεθόδους. 
Θυμίζουν κάτι όλα αυτά; Τα χειρότερα που έχει υποστεί το έθνος των
Ελλήνων. Βρεθήκαμε για μία ακόμη φορά μπροστά σε μια θριλερική επιστροφή των
πιο αντιδραστικών νοοτροπιών, του χαφιεδισμού, ως μεθόδου δήθεν προστασίας των
αξιών και της «καθαρότητας» της κοινωνίας. Ένα μείζον πολιτικό θέμα, όπως
είναι ο παράνομος τζόγος, έγινε η ποινικά κολάσιμη πράξη και εξ αυτού και
ηθικά ενός προσώπου. Έτσι, μετασχηματίστηκε σε ένα ακόμη πορνό της
τηλε-ενημέρωσης, από αυτά που απομονώνουν τη γαργαλιστική λεπτομέρεια για να
ερεθίσουν ένστικτα, που απαιτούν άμεση και επιτόπου ικανοποίηση.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17253P491</ED>
<ID>
ID:304085

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P49&aa=1</URL></REF>


Article

<CATEGORY>vin09</CATEGORY>

 <H2>Ο Φώσκολος στο «Ενώπιος»
</H2>
Ο «πατέρας» της «Λάμψης» και της «Καλημέρας ζωής» Νίκος Φώσκολος θα είναι
απόψε «Ενώπιος Ενωπίω» (Mega, 23.45) με τον Νίκο Χατζηνικολάου. 
Ο σκηνοθέτης και σεναριογράφος ξεδιπλώνει τις σελίδες της πολύχρονης καριέρας
του στον κινηματογράφο, το θέατρο και την τηλεόραση, θυμάται το ξεκίνημά του
στη «Φίνος Φιλμ» και εξομολογείται τα συγγραφικά του σχέδια για το μέλλον. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17253P492</ED>
<ID>
ID:304134

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P49&aa=2</URL></REF>


Article

<CATEGORY>vin09</CATEGORY>

 <H2>Ο «Άγγλος ασθενής» στο Αlter
</H2>
Το ρομαντικό δράμα των εννέα Όσκαρ, «Ο Άγγλος ασθενής», με τον Ραλφ Φάινς και
τη Ζιλιέτ Μπινός, περιλαμβάνεται στις ταινίες που θα δείξει τον Φεβρουάριο το
Alter. Ακόμη θα προβληθούν «The Truman show», «Indiana Jones and the temple of
doom», «Τρελές σφαίρες 21/2», «Ο απίθανος κόσμος του Γουέιν 2», «Η μάσκα»
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17253P493</ED>
<ID>
ID:304174

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P49&aa=3</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 28/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Η διπλή ζωή της Τζοάνα» (Co-Ed call girl ) 
Το πρωί μαθήτρια, το βράδυ... κολ-γκερλ. Έφηβη παρασύρεται στην πολυτελή
αμαρτία. Ευκολίες -'96 - του Μάικλ Ρέι Ρόουντς, με την Τόρι Σπέλινγκ.
(Διάρκεια: 90') * 
21.00 Star 
Ο Τιμ Ρόμπινς στην «Τελευταία έξοδο: Ρίτα Χέιγουορθ»

«Τελευταία έξοδος: Ρίτα Χέιγουορθ» (The shawhank redemption) 
Από τις ξεχωριστές ταινίες της δεκαετίας του '90 που ξεκινάει ως «δράμα
φυλακής» για να δώσει στην καθημερινότητα υπαρξιακές αναζητήσεις. Το σενάριο
βασίζεται σε νουβέλα του Στίβεν Κινγκ και το σκηνοθετικό ντεμπούτο του Φρανκ
Ντάραμποντ («Το πράσινο μίλι») φανερώνει έναν ξεχωριστό σκηνοθέτη. Ένας
φιλήσυχος διευθυντής φυλακών κλείνεται στη φυλακή και από την κόλαση φτάνει
στη «κάθαρση». Με τους Τιμ Ρόμπινς, Μόργκαν Φίρμαν να είναι άψογο
πρωταγωνιστικό δίδυμο. (Διάρκεια: 137')**** 
21.30 Tempo 
«Ο Καζανόβας» 
Εγχώρια ασπρόμαυρη φάρσα -'63 - με τους Κώστα Χατζηχρήστο, Λάμπρο Κωνσταντάρα,
Μάρθα Καραγιάννη. Του Σωκράτη Καψάσκη πριν «γίνει» διανοούμενος. (Διάρκεια:
76')** 
21.45 Alter 
«Η διάσωση του στρατιώτη Ράιαν» (Saving private Raian) 
Πέντε από τα 11 Όσκαρ όπου ήταν υποψήφιο κέρδισε το φιλμ του Στίβεν Σπίλμπεργκ
-'98- με τον Τομ Χανκς να είναι - άλλη μια φορά - υποδειγματικός στο ρόλο ενός
βετεράνου στα χρόνια του Β' Παγκοσμίου Πολέμου κατά την απόβαση στη Νορμανδία.
Μεγάλη εμπορική επιτυχία και ωραία σκηνοθετική στιγμή του Σπίλμπεργκ.
(Διάρκεια: 170')*** 
23.00 ΕΤ-3 
«Το μάτι του Διαβόλου» (The devil's eye) 
Μαύρη κωμωδία -'60 - του Ίνγκμαρ Μπέργκμαν που «εικονογραφεί» την παροιμία «η
αρετή μιας γυναίκας είναι ένα κριθαράκι στο μάτι του Διαβόλου»... Ο Διάβολος,
λοιπόν, έβγαλε μια μέρα ένα κριθαράκι στο μάτι και αιτία, σύμφωνα με μια
ιρλανδική παροιμία, ήταν μια όμορφη 20χρονη που διατηρούσε ακόμα την παρθενιά
της! (Διάρκεια 85΄) *** 
23.30 ΕΤ 1 
«Θανάσιμη απειλή» (Blue collar) 
Εργατική συνείδηση, εργατοπατέρες και λούμπεν εκτροπές με δύο εργαζόμενους να
βάζουν χέρι στο γεμάτο από αδιαφανείς οικονομικές δραστηριότητες ταμείο του
σωματείου τους. Του Πολ Σρέντερ («Επάγγελμα ζιγκολό», «Αγριόγατα», «Ξένοι στη
Βενετία» κ.ά.). Με τους Ρίτσαρντ Πράιορ, Χάρβεϊ Καϊτέλ, Γιάφετ Κότο. (Διάρκεια
114΄) **½ 
01.00 Tempo 
«Τα φαινόμενα απατούν» (Not like us ) 
Θριλεράκι -'96 - με μία νεαρή που πλήττει να ξεδίνει με την εμφάνιση μιας
κεφάτης γειτόνισσας που καταφτάνει στην πόλη της για να της μπουν ψύλλοι στα
αυτιά όταν αρχίσουν να σημειώνονται μυστηριώδεις φόνοι... Του Ντέιβιντ Πέιν,
με την Τζοάνα Πακούλα. (Διάρκεια: 88')* 
02.15 Star 
«Οι επιθεωρητές» (The inpsectors) 
Αστυνομικό θριλεράκι -'98 - με πρωταγωνιστικό ντουέτο τους Λούις Γκόσετ
Τζούνιορ, Τζόναθαν Σίλβερμαν. Του Μπραντ Τέρνερ. (Διάρκεια: 98')* 
02.20 Antenna 
«Γελαστός νεκρός» (The laughing dead) 
Χιλιοπαιγμένο μπι μούβι θρίλερ -'78 - με τους Τιμ Σάλιβαν, Γουέντι Βέμπ,
Πρέμικο Ίταν. Σκηνοθεσία: Φ.Π. Σόμτοου. (Διάρκεια: 89')** 
<H3>ΤΟΡ 3
</H3>
1. «Τελευταία έξοδος: Ρίτα Χέιγουορθ»: Σισύφεια ή μεταλλαγμένη
πραγματικότητα (21.00, Star) 
2. «Η διάσωση του στρατιώτη Ράιαν»: Στα χαρακώματα με 5 Όσκαρ (21.45,
Alter) 
3. «Το μάτι του Διαβόλου»: Μαύρη κωμωδία του Μπέργκμαν (23.00, ΕΤ 3). 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P49</CAT>
<ED>
Κωδικός άρθρου: A17253P494</ED>
<ID>
ID:304198

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P49&aa=4</URL></REF>


Article

<CATEGORY>vin09</CATEGORY>

 <H2>Φτωχό κομπολογάκι μου...
</H2><H4>Σπάνια κομπολόγια ξεδίπλωσαν την ιστορία τους στους Αγίους Αναργύρους
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Σπάνια και παλιά κομπολόγια από το Μουσείο Κομπολογιού του Ναυπλίου «είπαν»
χτες την ιστορία τους, στο Πνευματικό Κέντρο Αγίων Αναργύρων

«Φτωχό κομπολογάκι μου, σε είχα το μεράκι μου, συ μου
πέρναγες την ώρα, πες μου τι θα γίνω τώρα». Λόγια από το παλιό
τραγούδι του Μητσάκη τα οποία ακούστηκαν στο Πνευματικό Κέντρο Αγίων
Αναργύρων, την ίδια ώρα που, σε ειδικές προθήκες, σπάνια και παλιά κομπολόγια
προκαλούσαν το ενδιαφέρον του κοινού που είχε κατακλύσει την αίθουσα, στην
οποία έγινε η εκδήλωση για την ιστορία του κομπολογιού. 
Τα σπάνια εκθέματα έχουν μεταφερθεί στους Αγίους Αναργύρους από το μοναδικό
στην Ελλάδα (και τον κόσμο) Μουσείο Κομπολογιού του Ναυπλίου. 
Η ιδέα για την οργάνωση της εκδήλωσης ήταν του δημάρχου Αγίων Αναργύρων Νίκου
Ταμπακίδη, ο οποίος ως συλλέκτης κομπολογιών και ο ίδιος έχει στόχο να κάνει
γνωστά σε ευρύτερο κοινό τα ιστορικά στοιχεία για το προσφιλές αντικείμενο. 
Ο ιδρυτής του Μουσείου του κομπολογιού του Ναυπλίου Άρης Ευαγγελινός είπε ότι
από το 1963 έχει αρχίσει το μεγάλο ταξίδι του στους «δρόμους του κομπολογιού»
και συνεχίζεται μέχρι σήμερα. «Σκοπός και αποστολή του Μουσείου», έλεγε,
«είναι να διασωθεί και να διαδοθεί το παραδοσιακό ελληνικό κομπολόι». 
Η συλλογή του Άρη Ευαγγελινού περιέχει περίπου χίλια κομπολόγια απ' όλο τον
κόσμο, που χρονολογούνται από το 1700 μέχρι το 1950 και είναι κατασκευασμένα
από ατόφιο κεχριμπάρι, μαστίχα, μαύρο και κόκκινο κοράλλι, ελεφαντόδοντο,
κόκαλο, κέρατο, έβενο. 
Εκτός από τα σπάνια είδη κομπολογιού, αυτά τα μοναδικά εκθέματα, στο μουσικό
μέρος της εκδήλωσης ακούστηκαν σπάνια λαϊκά τραγούδια με θέμα το κομπολόι, από
τη συλλογή δίσκων του Βαγγέλη Αρναουτάκη. 
Η Θεοδοσία Στίγκα τραγούδησε «παίζω το κομπολόι μου, / τις χάντρες
μου μετράω/ και με το μέτρημα αυτό/ τον πόνο μου ξεχνάω», ενώ ο Γιώργος
Τζώρτζης έπαιξε και ερμήνευσε μια παλιά, ξεχασμένη σύνθεση του Γρηγόρη
Μπιθικώτση: «Κεχριμπάρι κομπολόγα, / το σακάκι τσακιστό, / το
πατούμενο στην πέννα, / κι ο τσιχλιμάγκας περνάει/ και κουβέντα δεν χωρά».

<H3>Στην εποχή του Όθωνα
</H3>
Το ρεμπέτικο τραγούδι υιοθέτησε το κομπολόι ως αντικείμενο - σύμβολο

Κομπολόγια στην Ελλάδα άρχισαν να κατασκευάζονται στα πρώτα χρόνια μετά την
Επανάσταση του 1821. Οι κάτοικοι των πρώτων περιοχών που απελευθερώθηκαν από
τους Τούρκους, κρατούσαν κομπολόγια. 
Σε ένα ντοκουμέντο, που έχει συλλέξει ο Άρης Ευαγγελινός, μια σπάνια
φωτογραφία του 1841, διακρίνεται προεστός (δήμαρχος) της Εύβοιας που αναμένει
τον βασιλιά Όθωνα και κρατά μεγάλο κομπολόι. 
Γραπτές μαρτυρίες για το κομπολόι δεν υπάρχουν, παρά μόνον σκίτσα και μικροί
ζωγραφικοί πίνακες με κομπολόγια. Ευρύτερα γνωστό στην Ελλάδα, το κομπολόι
έγινε στις αρχές του 1900. Στη δε δεκαετία του 1930 το κομπολόι κυκλοφορούσε
στους χώρους του ρεμπέτικου, ως αντικείμενο - σύμβολο που είχε συνδεθεί με
ρεμπέτες και μάγκες. 
<H3>Το αληθινό κεχριμπάρι
</H3>
Πώς είμαστε σίγουροι πως το κομπολόι μας είναι φτιαγμένο από αυθεντικό
κεχριμπάρι; Ο διευθυντής του μουσείου του κομπολογιού στο Ναύπλιο Άρης
Ευαγγελινός μας προτείνει δύο τρόπους: 
Πρώτος: Η πιο σίγουρη μέθοδος είναι η μυρωδιά του κεχριμπαριού. Εάν
τρυπήσετε με μια πυρακτωμένη καρφίτσα μια χάντρα ή πλησιάσετε τη φλόγα κοντά
της θα πρέπει να αναδυθεί οσμή από καμένο ρετσίνι. 
Δεύτερος: Σε ποτήρι με νερό, τοποθετούμε μια χάντρα στον πυθμένα. Σιγά σιγά
ρίχνουμε αλάτι. Αν το κεχριμπάρι αρχίσει να αναδύεται, πετύχαμε διάνα...

<H3>INFO
</H3><H3>44 χρόνια έρευνα </H3>
Ο Αρης Ευαγγελινός, ιδρυτής και διευθυντής του Μουσείου Κομπολογιού στο
Ναύπλιο, συλλέγει κομπολόγια και μελετά το θέμα, 44 χρόνια τώρα. Απο το 1958
πήρε τα πρώτα μαθήματα απο τον παππού του που ζούσε στην Αλεξάνδρεια και
γνώριζε τα μυστικά του κομπολογιού απο ηλικιωμένους Αιγυπτίους μελετητές του
είδους. «Είναι χρέος μας προς την παράδοση να μάθουμε περισσότερα στοιχεία για
την ιστορία του κομπολογιού», έλεγε χθες στα «ΝΕΑ».
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P51</CAT>
<ED>
Κωδικός άρθρου: A17253P511</ED>
<ID>
ID:304086

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P51&aa=1</URL></REF>


Article

<CATEGORY>vin09</CATEGORY>

 <H2>Εκπαιδευτική Καμεράτα και χωρίς μαέστρο στο πόντιουμ
</H2>
Χωρίς μαέστρο επέλεξε να παρουσιαστεί η Καμεράτα σε εκπαιδευτική συναυλία που
έδωσε στο Αιγάλεω, παρουσία του υπουργού Παιδείας κ. Πέτρου Ευθυμίου. Η
πρακτική τής χωρίς μαέστρο εμφάνισης χρησιμοποιείται από καλές ορχήστρες
δωματίου, των οποίων οι μουσικοί έχουν κατακτήσει υψηλό επίπεδο εσωτερικής
συνοχής. 
Η συναυλία δόθηκε το Σάββατο με επιτυχία στο Πολιτιστικό Κέντρο «Γιάννης
Ρίτσος», στο Αιγάλεω, με έργα του 20ού αιώνα: τους Ρουμανικούς Χορούς του
Μπέλα Μπάρτοκ ακολούθησε η Σουίτα για βιολί, βιόλα και ορχήστρα εγχόρδων του
Σουηδού Κουρτ Άτερμπεργκ, καθώς και η Σερενάτα για έγχορδα του Αυστριακού
Ρόμπερτ Φουκς. Την παρακολούθησαν πλήθος μαθητών και εκπαιδευτικών, με
ελεύθερη είσοδο. Παρόντες στο ακροατήριο, εκτός του υπουργού, ήταν ο πρόεδρος
του Μεγάρου Μουσικής Αθηνών κ. Χρήστος Δ. Λαμπράκης και ο δήμαρχος Αιγάλεω κ.
Γιάννης Γ. Μυστακόπουλος. Χθες δόθηκε μία ακόμη συναυλία της Καμεράτας στο
Μενίδι. 
Η Ορχήστρα των Φίλων της Μουσικής διανύει τον ενδέκατο χρόνο ζωής της. Φέτος
διεύρυνε τον κύκλο των δραστηριοτήτων της με 20 συναυλίες σε ισάριθμους δήμους
της αθηναϊκής περιφέρειας. Μόνιμος αρχιμουσικός της είναι ο Αλέξανδρος Μυράτ,
ενώ επίτιμος πρόεδρός της είναι ο μαέστρος σερ Νέβιλ Μάρινερ. 
Ο κύκλος των είκοσι εκπαιδευτικών συναυλιών της έχει ως αποκλειστικό χορηγό
την Τράπεζα EFG Eurobank Ergasias.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P51</CAT>
<ED>
Κωδικός άρθρου: A17253P512</ED>
<ID>
ID:304135

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P51&aa=2</URL></REF>


Article

<CATEGORY>vin09</CATEGORY>

 <H5>«ΜΕΤΑΦΡΑΣΗ '01» </H5><H2>Αμετάφραστοι (έως τώρα) Γερμανοί
</H2><H4>Ανθολόγηση έξι σύγχρονων Γερμανών συγγραφέων, και ένα ποίημα του Πεσόα, όλα
αμετάφραστα έως τώρα </H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
Πιστή στο ραντεβού της η έγκυρη ετήσια έκδοση για τη θεωρία και την πρακτική
της μετάφρασης που διευθύνει η Οντέτ Βαρών-Βασάρ, κυκλοφόρησε στις αρχές του
νέου χρόνου και περιέχει, μεταξύ άλλων, αφιέρωμα στη σύγχρονη γερμανική
πεζογραφία. Ο Σπύρος Μοσκόβου ανθολογεί έξι Γερμανούς συγγραφείς,
αμετάφραστους έως τώρα στην Ελλάδα. Εισάγοντας το θέμα του μας τους συστήνει:
Ο Βόλφγκανγκ Κέππεν και ο Ούβε Γιόνσον ανήκουν ήδη στα κατεστημένα μεγέθη της
μεταπολεμικής γερμανικής λογοτεχνίας, με τη γερμανική ιστορία να διαποτίζει το
έργο τους άμεσα και έμμεσα, αλλά να μην το εγκλωβίζει στις επίκαιρες έγνοιες
της εποχής τους. Για τους υπόλοιπους τέσσερις συγγραφείς και το έργο τους ο
Μοσκόβου σημειώνει: 
«Έχουν γεννηθεί στη δεκαετία του '60 και το έργο τους αντικατοπτρίζει
ποικιλότροπα μιαν άλλη φάση της κοινωνικής συνείδησης. Με την ονειρική
της θαλασσοπορία μέσα σε μιαν αλλόκοτη κιβωτό, η Φελιτσιτάς Χόππε
καταστρώνει μια ιδιότυπη μεταφορά για το μακρύ ταξίδι που σου υπόσχεται η ίδια
η γλώσσα και η λογοτεχνία. Ο Τόμας Χέττχε με την αφήγηση της ιστορίας
από ένα νεκρό ήδη ήρωα διερευνά τα όρια της συνείδησης και της σχέσης της με
τη γλώσσα. Με μια φανταστική πτήση από τη Ζυρίχη της δεκαετίας του '20
στο σημερινό Βερολίνο, ο Περικλής Μονιούδης θεραπεύει τον δικό του ήρωα
από μια προδομένη αγάπη. Η Καταρίνα Χάκερ, τέλος, μας
μυεί στον μονόλογο ενός κοινωνικά αποτυχημένου ανθρώπου, που οδηγείται
βαθμιαία στην παραφροσύνη». 
Μια ακόμη σημαντική προσφορά στη γνώση της ποίησης του Πεσόα η δημοσίευση
του αμετάφραστου έως τώρα στα ελληνικά ποιήματος του μεγάλου Πορτογάλου
«Lisbon Revisited» από τη Μαρία Παπαδήμα. Το περιοδικό παραθέτει αντικρυστά
και το πορτογαλικό κείμενο. 
Μπαίνοντας σε βαθιά νερά, το περιοδικό οργάνωσε συζήτηση για τη μετάφραση των
ψυχαναλυτικών κειμένων και δημοσιεύει τις απόψεις τεσσάρων ψυχαναλυτών (Θ.
Αλεξανδρίδης, Κ. Μπαζαρίδης, Ε. Τζαβάρα, Θ. Τζαβάρας) και του μεταφραστή Λ.
Αναγνώστου. 
Μια ωραία ιδέα είναι οι μεταφράσεις έργων του Ανδρέα Εμπειρίκου σε δύο
γλώσσες: στα γαλλικά από τον J. Bouchard και στα ισπανικά από τον V. Ivanovic. 
Να τελειώσω με τη θαυμάσια παρουσίαση του θρυλικού τρίτομου ελληνογαλλικού
λεξικού τού - στρατιωτικού - Αντωνίου Θ. Ηπίτη (1854 - 1927) από τον Βίκτωρα
Καμχή. Το λεξικό τυπώθηκε από τους Αδελφούς Τολίδη, πρώτη φορά το 1911-12 κι
έχει θρέψει γενιές γαλλομαθών και μεταφραστών. Η τελευταία επανέκδοση του
«Ηπίτη» με τις 2.872 σελίδες, πάλι από τον εκδοτικό οίκο Τολίδη σε 1.000
αντίτυπα, έγινε το 2000.

<H3>«ΓΡΑΦΗ» </H3><H3>Αφιέρωμα στον Γιάννη Κοντό
</H3>
Το περιοδικό που εκδίδει ο Πολιτιστικός Οργανισμός Δήμου Λαρισαίων (αλλαγμένο
προς το καλύτερο) αφιερώνει το τελευταίο του τεύχος στον ποιητή Γιάννη Κοντό.
Τριάντα τέσσερις άνθρωποι των Τεχνών και των Γραμμάτων καταθέτουν γνώμες και
μνήμες για το έργο και τη ζωή του Κοντού. Μεταξύ άλλων γράφουν η Λούλα
Αναγνωστάκη, ο Ιάκωβος Καμπανέλλης, ο Βασίλης Βασιλικός, ο Κώστας Μουρσελάς, η
Μάρω Δούκα, ο Μένης Κουμανταρέας, ο Γιάννης Ψυχοπαίδης, ο Τίτος Πατρίκιος, ο
Δημήτρης Μυταράς, ο Ντέιβιντ Κόνολι, ο Θανάσης Νιάρχος, ο Γιώργος Μιχαηλίδης,
ο Ηλίας Χ. Παπαδημητρακόπουλος, ο Βασίλης Στεριάδης. Στο αφιέρωμα
περιλαμβάνονται θαυμάσια σκίτσα του Γιώργου Λαζόγκα, καθώς και συνομιλία του
Γιάννη Κοντού με τον διευθυντή του περιοδικού Κώστα Λάνταβο. 
Χάρηκα το μικρό κείμενο-διαμάντι της Λούλας Αναγνωστάκη. Μια τόση δα «θεατρική
πράξη» πριν διαβάσει ποίημα του Κοντού σε κάποια παρουσίαση. 
Να σημειώσω ακόμα το ειλικρινές και συχνά παιγνιώδες κείμενο του Κουμανταρέα
και το «φευγάτο» του Μιχαηλίδη. Το «φαρμακερό» πάντως το γράφει ο
Κουμανταρέας: «(ο Κοντός) έχει τόσους φίλους ώστε δυσκολεύεται κανείς να
διακρίνει τους πραγματικούς». 
Γενικά, μια προσεγμένη δουλειά - την αξίζει ο Κοντός. 
<H3>«ΝΕΑ ΕΣΤΙΑ» </H3><H3>Ανέκδοτος Σικελιανός
</H3>
Έπειτα από 50 χρόνια ακριβώς, το περιοδικό κυκλοφορεί άλλο ένα μεγάλο
αφιερωματικό τεύχος στον Άγγελο Σικελιανό. Το βάρος του τωρινού αφιερώματος
σηκώνει ο φιλόλογος Κώστας Μπουρναζάκης (πρόσφατη η δουλειά του με τους δύο
τόμους επιστολών τού ποιητή). 
Το αφιέρωμα ξεκινάει μ' ένα ανέκδοτο υμνητικό κείμενο του Σικελιανού για τον
Έντγκαρ Άλαν Πόε, με φιλολογική επιμέλεια, σημειώσεις και επίμετρο του
Μπουρναζάκη. 
Στη συνέχεια το περιοδικό δημοσιεύει κείμενο (1943) του Χένρι Μίλερ, με τον
τίτλο «Ο γίγαντας ήλιος», που αρχίζει έτσι: «Για μένα ο Άγγελος Σικελιανός
είναι ένα από εκείνα τα σπάνια πνεύματα που κανείς τα καταλαβαίνει αμέσως ή
καθόλου. Δεν μπορούμε να προσεγγίσουμε το έργο του διανοητικά. 
Για να τον ακολουθήσουμε σε όλες τις εκδηλώσεις του - και είναι μυριάδες -
απαιτείται η συμμετοχή ολόκληρης της ύπαρξης, πράγμα που με τη σειρά του
προϋποθέτει μια πίστη στην ανεξιχνίαστη συνέχεια της ζωής...». 
Πτυχές του έργου και της ζωής του Σικελιανού φωτίζουν ακόμα: Η Άννα Σικελιανού
(ζωή να 'χει!), ο Στυλιανός Αλεξίου, ο Κώστας Ανδρουλιδάκης, ο Θανάσης
Χατζόπουλος, ο Βρασίδας Καραλής, ο Παντελής Μπουκάλας, η Δώρα Μέντη, ο
Ευριπίδης Γαραντούδης, η Χριστίνα Ντουνιά, η Ρίτσα Φράγκου-Κικίλια, η Αθηνά
Βογιατζόγλου και ο Σταύρος Ζουμπουλάκης. 
Από τα εκτός αφιερώματος θέματα θα προέτρεπα να διαβαστεί η ουσιαστική
συζήτηση του Κωνσταντίνου Μπλάθρα με τον δημιουργό τής αριστουργηματικής
ταινίας-ντοκιμαντέρ «Αγέλαστος πέτρα» Φίλιππο Κουτσαφτή. 
<H3>«ΑΝΤΙΤΕΤΡΑΔΙΑ ΤΗΣ ΕΚΠΑΙΔΕΥΣΗΣ» </H3><H3>Περί αξιολόγησης </H3>
Οι πρώτες σελίδες του «περιοδικού για την εκπαίδευση» είναι αφιερωμένες σε
σχόλια και αναλύσεις για την πολεμική επιχείρηση των ΗΠΑ στο Αφγανιστάν, στον
«πόλεμο και εκφασισμό της πολιτικής ζωής» κ.λπ. Τα εκπαιδευτικά ακολουθούν.
Μεταξύ άλλων: Εκτεταμένο άρθρο του Γ. Κ. Καββαδία για την περιώνυμη αξιολόγηση
που, κατά τον συγγραφέα, σημαίνει «συμμόρφωση, χειραγώγηση, υποταγή». 
Πολύ ενδιαφέροντα τα άρθρα του Χρήστου Ρέππα για την έννοια του κοινωνικού
αποκλεισμού και των Χ. Κάτσικα και Σ. Σταυρινάδη για το φαινόμενο της
εγκατάλειψης του Γυμνασίου από 150.000 μαθητές τα τελευταία δέκα χρόνια! 
<H3>ΔΙΕΥΘΥΝΣΕΙΣ
</H3>
* ΜΕΤΑΦΡΑΣΗ '01: Σωκράτους 26, Κηφισιά, 145 61. Τηλ. 010-8015.713 
* ΝΕΑ ΕΣΤΙΑ: Ευριπίδου 84, Αθήνα, 105 53. Τηλ. 010-3213.030 
* ΓΡΑΦΗ: Ρούσβελτ 59, Λάρισα, 412 22. Τηλ. 0410-621.203 
* ΑΝΤΙΤΕΤΡΑΔΙΑ ΤΗΣ ΕΚΠΑΙΔΕΥΣΗΣ: Αριστοτέλους και Αβέρωφ 23, Αθήνα, 104
33. Τηλ. 010-8227.992 <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P52</CAT>
<ED>
Κωδικός άρθρου: A17253P521</ED>
<ID>
ID:304087

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P52&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Μετέωρη κληρονομιά
</H2><H4>Τα τελευταία χρόνια η τροφοδοσία μας σε νέα δραματουργία έχει προέλευση κυρίως
το Ηνωμένο Βασίλειο και τις Ηνωμένες Πολιτείες
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Θοδωρής Αθερίδης, Σταμάτης Φασουλής και Πέμη Ζούνη στην παράσταση «Τρεις
μέρες βροχή», που παρουσιάζεται στο Θέατρο Χορν

Ο υπόλοιπος κόσμος, η Ευρώπη, η Νότια Αμερική σιγούν στην ελληνική Σκηνή. Το
θέατρο πεθαίνει εκεί; Πιθανόν. Μόνο κάποιες αναλαμπές έρχονται με τα έργα του
Μπότο Στράους, του Μπέρνχαρντ, του Κολτές. Όχι όλα συναγωνίσιμα με τα
βρετανοαμερικανικά. Αλλά και τα βρετανικά δεν έχουν ενιαία σφραγίδα. Οι Άγγλοι
κυρίως συγγραφείς, όπως έγραφα πρόσφατα, ανακάλυψαν έκπληκτοι, τώρα μόλις, την
υπογάστρια περιουσία τους και παίζουν ποικιλοτρόπως μαζί της! Είναι τελείως
διαφορετικά τα πράγματα με τους Ιρλανδούς και τους Ουαλούς συγγραφείς. Αυτοί
έχουν ακόμη επαφή με την ιστορία τους, τη γη τους, τις παραδόσεις τους και
αποπνέουν τα έργα τους μια τρυφερότητα και μια ποιητική, άγρια συχνά, εφηβεία,
μια αυθορμησία. Στη Βόρεια Αμερική η δραματουργία βρίσκεται στα χέρια των
Αμερικανών εβραϊκής καταγωγής, όπως και ο αμερικανικός ειρωνικός
κινηματογράφος. Κι αυτή η ιθαγένεια μεταφέρει ακόμη νωπές μνήμες, πίκρες,
υπαρξιακά αδιέξοδα. 
Και μια σατιρική, ειρωνική, επαναστατική και συχνά αναρχική διάθεση κριτικής.
Όλοι αυτοί οι δραματουργοί (από τον Γούντι Άλεν, τον Άλμπι, τον Μάμετ, τον
Σέπαρντ, τον Σον και βέβαια τον αειθαλή Άρθουρ Μίλερ) είναι καθέτως κριτικοί
με το αμερικανικό σύστημα και ταυτόχρονα ζηλεύουν και θαυμάζουν την ευρωπαϊκή
κουλτούρα και το ευρωπαϊκό θέατρο (μιλούν συχνά και λατρευτικά για τον
Στρίντμπεργκ, τον Ίψεν, τον Τσέχωφ, τον Μπέργκμαν, τον Φελίνι). Οι σκέψεις
αυτές ανεβαίνουν στο νου μας βλέποντας το θαυμάσιο εύρημα που μας χάρισε ο
Σταμάτης Φασουλής και το παρουσιάζει στο θέατρο «Δημήτρης Χορν». Ο νέος
συγγραφέας που μας αποκαλύπτεται είναι ο Ρίτσαρντ Γκρίνμπεργκ και το έργο του
«Τρεις μέρες βροχή» είναι ένα αφιέρωμα στην ειρωνική αμερικανική δραματουργία
που οφείλει τα πάντα στον Ίψεν και στον Στρίντμπεργκ, στον Τσέχωφ και τον
Ανούιγ. Πυρήνας αυτής της δραματουργίας η φθορά του χρόνου, η πεπερασμένη
ύπαρξη, η παγίδα της γενέθλιας γης και το απονενοημένο και ουτοπικό ικάριο
πέταγμα με τα κερένια φτερά. Η σύγκρουση της προσγειωμένης λογικής και με την
αφέλεια της συναισθηματικής ευφορίας. 
Από το «Πέρα από τον Ορίζοντα» του Ο' Νηλ, το «Ψηλά απ' τη γέφυρα», το «Θάνατο
του Εμποράκου», το «Τίμημα», τον «Τελευταίο Γιάνκη» του Μίλερ, το «Ποιος
φοβάται τη Βιρτζίνια Γουλφ» του Άλμπι, την «Άγρια Δύση» του Σέπαρντ, το
«Οικόπεδα με θέα» του Μάμετ, το «Πένθος του αρουραίου» του Σον (για να αναφέρω
γνωστά και πρόσφατα παιγμένα στον τόπο μας έργα) πάντα υπάρχει ένα
συγκρουόμενο δίδυμο, σύνδρομα της αμερικανικής κοινωνίας, ένας πρακτικός,
προσγειωμένος και ένας ονειροπόλος ουτοπιστής. Θυμηθείτε το έξοχο δίδυμο στο
«Άνθρωποι και ποντίκια» του Στάιμπεκ και την εξαίσια πινακοθήκη τέτοιων
διδύμων του Φώκνερ. Οι ριζωμένοι και οι φευγάτοι. 
Ο Γκρίνμπεργκ θαρρείς και συγκροτεί ένα ευρηματικό παζλ από αυτή τη
δραματουργική εποποιία. Και μέσα από μια βαθιά κατάδυση σε δύο εποχές (στη
δεκαετία του '60 - στην εποχή του Βιετνάμ και των παιδιών των λουλουδιών - και
στη δεκαετία του '90) στοχάζεται με τρυφερότητα, με ειρωνεία, με βιτριολικό
χιούμορ, με μια συγκρατημένη απελπισία πάνω στην κατάρρευση των ιδανικών της
κοινωνίας του. 
Κεντρικό μοτίβο η κληρονομιά ενός μοντέρνου, εξωφρενικού σπιτιού, μιας
αρχιτεκτονικής ουτοπίας, ενός ροζ αισιόδοξου και τολμηρού δοχείου ζωής (για να
θυμηθώ τον Άρη Κωνσταντινίδη) που τώρα πια δεν θέλει κανείς να το κατοικήσει
εκτός από κάποιους περιθωριακούς, έκπτωτους, παρίες, αρνητές του αμερικανικού
τρόπου ζωής, κληρονόμους της μεγάλης αλλά χαμένης γενιάς της αμερικανικής
εξέγερσης. 
Το έργο αυτό, μεταφρασμένο εξαίσια από τον Φασουλή, αφηγείται τις τραυματικές,
ελκτικές και απωθητικές σχέσεις τριών ανθρώπων και των γονέων τους με μια
δραματουργική ευστροφία (οι ίδιοι ηθοποιοί σε δύο μουσικές «κινήσεις» - σαν
παραλλαγές πάνω σ' ένα θέμα του Μπαχ - παίζουν γονείς και παιδιά)· στην ουσία
όμως αφηγείται το αμερικανικό δράμα μιας κοινωνίας που υπήρξε κάποτε τολμηρή,
επαναστατική, πράγματι μοντέρνα και κατέληξε να ληθαργεί μέσα στο
καταναλωτικό, τηλεοπτικό, ηθικολογικό ναρκωτικό. Όλοι οι συγγραφείς που
ανέφερα δικαιώνουν, σώζουν και εξαίρουν τον τρελό, τον τρυφερό, τον αυτόνομο
και αυτοδημιούργητο Γιάνκη, τον ανοικονόμητο, τον ονειροπόλο, τον τραυλίζοντα
την ύπαρξη και διψώντα και πεινώντα δικαιοσύνη και ελευθερία, ανεξαρτησία και
αδέσμευτη φυσική ζωή. Αυτός επιθυμών να κληρονομήσει τον ανοικονόμητο αλλά
γοητευτικό, ποιητικό οίκο των τολμητιών προγόνων. Ξέρουν όμως πως η λογική της
πραγματιστικής κοινωνίας του κέρδους, της κατανάλωσης, της απάθειας, της
αναισθησίας θα βιάσει την τρυφερότητα και θα ταπεινώσει, θα εξουθενώσει την
ομορφιά. Η σύζυγος του ευφάνταστου μοντερνιστή και η αδελφή του
αναρχοαυτόνομου αλήτη θα προδώσουν τα όνειρα και θα ακολουθήσουν μέσα από την
οδό μιας απελπισμένης μέθης τον πραγματιστή και τον λεηλάτη. 
Ο Φασουλής έστησε μιαν έξοχη, μια θαυμαστή σε ρυθμούς, ψυχισμό και
εσωτερικότητα παράσταση. Τι χιούμορ, τι γούστο, τι μέτρο και τι αποκαλυπτική
ανάπτυξη χαρακτήρων και σχέσεων. Ο Πάτσας, σε ώρες οίστρου, του χάρισε έναν
έξοχο ποιητικό, πυρηνικά ρεαλιστικό αλλά υπόγεια συμβολικό ποιητικό χώρο. Ο
Ιάκωβος Δρόσος οικείους για τις δύο εποχές ήχους. 
Αποθέωση του ποιητικού ερμηνευτικού ρεαλισμού οι υποκριτικές
επιτεύξεις. Ο ίδιος ο Φασουλής έπλασε, νομίζω, τον καλύτερο ρόλο του. Μια
σύνθεση που θυμίζει Γούντι Άλεν, πικρός, ειρωνικός, απελπισμένος, φευγάτος και
δηκτικός. 
Η Πέμη Ζούνη σε στιγμές υψηλής τεχνουργίας ενός γλυκόπικρου αλλά εκρηκτικού
κοκτέιλ ύφους. Και μόνο τη σκηνή του μεθυσιού να κρατήσει κανείς, δικαιώνει
μια ολόκληρη καριέρα. 
Ο Θοδωρής Αθερίδης αποδεικνύει πως αποκτήθηκε, κερδήθηκε για το θέατρό μας μια
αξιοσημείωτη παρουσία. Ηθοποιός ουσιαστικός, λιτός, σαφής, με τεχνικές
δυνατότητες άπειρες.

<H3>INFO
</H3>
«Τρεις μέρες βροχή», του Ρίτσαρντ Γκρίνμπεργκ. Θέατρο Χορν, Αμερικής 10, τηλ. 010-9213.310
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P53</CAT>
<ED>
Κωδικός άρθρου: A17253P531</ED>
<ID>
ID:304088

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P53&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Συμμαζέψου
</H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Όταν ένας δημοσιογράφος του θεατρικού ρεπορτάζ κάνει πως αγνοεί - ενώ γνωρίζει
πολύ καλά - τις 10χρονες, πλέον, τιμητικές εκδηλώσεις της Εταιρείας των
Ελλήνων Θεατρικών Συγγραφέων για την ενίσχυση του κύρους των Ελλήνων
δραματουργών... 
Όταν ένας - ο αυτός - δημοσιογράφος βάζει τα δυνατά του (!!!) για να
ειρωνευτεί έναν θεατρικό συγγραφέα, τον οποίο θα έπρεπε να τιμά, να σέβεται
και να υπερασπίζεται έναντι οιωνδήποτε τρίτων... 
Όταν ένας - ο αυτός - δημοσιογράφος σπαταλά τη φαιά (;) ουσία τού εγκεφάλου
του για να σαρκάσει την Εταιρεία που, 100 χρόνια τώρα, μάχεται για το ελληνικό
θέατρο... 
... τότε, αυτός ο δημοσιογράφος δεν πρέπει να ασχολείται με τα θεατρικά... 
... τότε, αυτός ο δημοσιογράφος προσβάλλει το ελληνικό θέατρο και την ίδια του
τη στήλη που την κατάντησε αφερέγγυα. 
ΥΓ1: Δεκάδες άνθρωποι του θεάτρου μας - και μέλη της Εταιρείας - είχαν έτοιμη
επιστολή διαμαρτυρίας στα «ΝΕΑ». 
ΥΓ2: Φυσικά αναφέρομαι στον Γιώργο Σαρηγιάννη και στο ανήθικο σχόλιό του για
την Εταιρεία κι εμένα, την περασμένη Πέμπτη, στην (υποβαθμισμένη απ' τον ίδιο)
στήλη του «Το τέταρτο κουδούνι». 
ΥΓ3: Εγώ τελείωσα... Δεν ξέρω εσύ. (Διάλεξε). 
ΥΓ4: Αυτά.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P53</CAT>
<ED>
Κωδικός άρθρου: A17253P532</ED>
<ID>
ID:304136

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P53&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Moulin Rouge. 17.20-20.05-22.50 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 14.30-17.00-19.30-20.00-00.30. (Πατησίων 140 *
010 - 8259.975, 010 - 8215.327).

Αίθουσα 2

Οι άλλοι. 19.00-21.00-23.00 / Ο Χάρι Πότερ και η φιλοσοφική λίθος.
16.00 μεταγλ.

Αίθουσα 3

Vanilla sky. 14.20-17.50-20.20-23.00 
Αίθουσα 4

Η συμμορία των έντεκα. 18.15-20.45-23.10 / Η χαμένη Ατλαντίδα.
14.30-16.30 μεταγλ.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 15.45-19.15-22.45

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Η κρυφή γοητεία της μπουρζουαζίας. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 15.30-18.00-20.30-23.00 (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20 /
Ο Χάρι Πότερ και η φιλοσοφική λίθος. 16.00 με υπότ. (Τέρμα Αμπελοκήπων,
* 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 15.20-17.50-20.20-22.50 (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Σε εχθρικό έδαφος. 16.30-18.40-20.50-23.00

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30 /
Ο Χάρι Πότερ και η φιλοσοφική λίθος. 16.10 με υπότ.

Αίθουσα 4 
Οι άλλοι. 18.40-20.40-22.40

ΑΘΗΝΑΪΣ

Η κατάρα του πράσινου σκορπιού. 19.00-21.00-23.00 (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Vanilla sky. 17.30-20.10-22.45 (Λεωφόρος Πεντέλης 98, Χαλάνδρι, * 010 - 6841.010).

ΑΙΓΛΗ 2

Η συμμορία των έντεκα. 18.00-20.30-23.00.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την κόλαση. 18.00-20.20-22.30 (Ζωγράφου * 010 - 7773.608).

ΑΛΕΞΑΝΔΡΑ

Σε εχθρικό έδαφος. 18.30-20.45-23.00 (Καλλιθέα * 010 - 9560.306). (

ΑΛΕΞΑΝΔΡΑ Nescafe

Η κατάρα του πράσινου σκορπιού. 18.40-20.50-23.00 (Πατησίων 77-79 * 010
- 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.30. / Αμελί. 20.40-23.00 (Σεβαστ/πόλεως 117
Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 18.00-20.30-23.00 (Τέρμα Αμπελοκήπων * 010 -
7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 18.20-20.40-23.00 (Γλυφάδα * 010 - 8946.617).

ΑΝΤΑΜΣ 1

Vanilla sky. 17.50-20.20-22.50 (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 19.15 μεταγλ. / Ο άρχοντας των
δαχτυλιδιών - Η συντροφιά του δαχτυλιδιού. 22.00 
ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00 (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 17.20-20.10-23.00 (Τέρμα Αμπελοκήπων * 010 - 6922.614).

ΑΣΤΥ

Ο θρόνος του αίματος. 18.00-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Σε εχθρικό έδαφος. 18.00-20.10-22.20 (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Επισκέπτης από την Κόλαση. 17.45-20.15-22.45 (Πλατεία Αμερικής * 010 - 8674.252).

ΑΤΤΙΚΑ 2

Moulin Rouge. 19.50-22.30

APOLLON Renault - Filmcenter 2000

Το τάμα. 17.00-19.45-22.30 (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 18.30-20.45-23.00 (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50 (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00

CINE CITY Ericsson 
Αίθουσα 1

Vanilla sky. 17.20-20.00-22.40 (Κων/λεως 82 Πλ. Μπουρναζίου Περιστέρι *
010 - 5756.243, 010 - 5756.244). 
Αίθουσα 2

Επισκέπτης από την Κόλαση. 18.00-20.30-23.00 
Αίθουσα 3

Οι άλλοι. 18.30-20.40-22.50

Αίθουσα 4

Σε εχθρικό έδαφος. 18.20-20.35-22.50

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.45-15.45-18.45 μεταγλ. / Η
συμμορία των έντεκα. 22.00-00.30. (Φραγκοκκλησιάς και Γρανικού, Μαρούσι *
010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Vanilla sky. 15.30-18.30-21.30-00.15. Η χαμένη Ατλαντίδα.
11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.15-16.45-20.30-24.00.

Αίθουσα 5

Το ημερολόγιο μιας πριγκίπισσας. 12.15-14.45-17.15-19.45. Οι άλλοι. 22.15-00.45.

Αίθουσα 6

Σε εχθρικό έδαφος. 12.00-14.15-16.30-19.00-21.15-23.45.

Αίθουσα 7

Η συμμορία των έντεκα. 17.30-20.00-22.30-01.00

Αίθουσα 8

Επισκέπτης από την Κόλαση. 17.45-20.15-22.45-01.15. Ο Χάρι Πότερ και
η φιλοσοφική λίθος. 11.45-14.45 μεταγλ.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.15-15.45-19.30-23.00.

Αίθουσα 10

Vanilla sky. 11.30-14.30-17.30-20.30-23.15.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 17.45-20.15-22.45-01.15. Η χαμένη
Ατλαντίδα. 11.30-13.30-15.30 μεταγλ. (Υμηττού 110 & Χρεμωνίδου,
Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 14.00-17.30-21.00-00.30.

Αίθουσα 4

Η συμμορία των έντεκα. 12.30-15.00-17.30-20.00-22.30-01.00.

Αίθουσα 5

Vanilla sky. 11.00-13.45-16.30-19.15-22.00-00.45.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Σε εχθρικό έδαφος. 13.00-15.15-17.30-19.45-22.00-00.15.

Αίθουσα 3

Ο Χάρι Πότερ και η φιλοσοφική λίθος. 12.30-15.30 μεταγλ. Σε εχθρικό
έδαφος. 18.30-20.45-23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Vanilla sky. 17.00-19.45-22.30-01.15. Η χαμένη Ατλαντίδα.
11.00-13.00-15.00 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Βαριά ερωτευμένος. 11.15-13.45-16.15-18.45-21.15-23.45.

Αίθουσα 17

Τα αγόρια της ζωής μου. 11.45-14.30-17.15. / Οι άλλοι. 20.00-22.15-00.45.

Αίθουσα 18

American pie 2. 11.30-13.45-16.15-18.30-20.45. / D-ΤΟΧ. 23.00-01.15.

Αίθουσα 19

Το ημερολόγιο μιας πριγκίπισσας. 12.15-17.15-19.45. / Η φούσκα. 14.45-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 18.30-20.45-23.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 18.40-20.50-23.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 18.40-20.50-23.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Σε εχθρικό έδαφος. 20.15-22.30 / Ταξιδιάρικα πουλιά. 18.15 μ.μ.

ΔΙΑΝΑ

Η συμμορία των έντεκα. 18.10-20.20-22.40 (Ηλεκτ. Σταθμός Μαρούσι * 010
- 8028.587).

ΕΛΛΗ

Οδός Μαλχόλαντ. 16.30-19.25-22.20 (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00 (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00 (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Σε εχθρικό έδαφος. 17.10-19.20-21.30 / Επισκέπτης από την Κόλαση.
Ώρα 11.30 μ.μ. (Πανεπιστημίου 46, * 010 - 3826.720).

ΚΑΛΥΨΩ

Ο θρόνος του αίματος. 7.05-9.05-11.05 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 6.00-8.30-11.00 μ.μ. / Η χαμένη Ατλαντίδα.
Ώρα 3.30 μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Η συμμορία των έντεκα. 4.45-7.15-9.45.

ΚΗΦΙΣΙΑ Cinemax Ericsson 3

Vanilla sky. 5.30-8.15-11.00 μ.μ.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 5.40-8.00-10.20 μ.μ. / Η χαμένη Ατλαντίδα.
3.45 μ.μ. μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 5.30-9.00 μ.μ.

Αίθουσα 3

Οι άλλοι. 6.50-8.50-10.50 / Ο Χάρι Πότερ και η φιλοσοφική λίθος.
4.00 μ.μ. μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 17.40-20.20-22.50 (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.20-19.40-22.00

ΜΑΡΟΥΣΙ 3 Alpha Odeon

Σε εχθρικό έδαφος. 17.40-20.00-22.20

ΜΕΤΑΛΛΙΟΝ

Οι άλλοι. 6.20-8.20-10.20 μ.μ. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 5.40-8.00-10.20 μ.μ. (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 7.00-9.00-11.00 μ.μ. (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 5.00-7.45-10.30 μ.μ. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 5.40-8.20-11.00 μ.μ. (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 6.00-8.20-10.40 μ.μ. (Οδός Ακαδημίας 57
* 010 - 3622.683).

ΟΠΕΡΑ 2 Alpha Odeon

Επισκέπτης από την κόλαση. 5.00-7.40-10.20. (Οδός Ακαδημίας 57 * 010 - 3622.683).

ΟΣΚΑΡ

Vanilla sky. 5.40-8.15-11.00 μ.μ. (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 6.20-8.40-11.00 μ.μ. (Παγκράτι * 010 - 7515.434).

ΠΛΑΖΑ 1

Vanilla sky. 5.30-8.20-11.10 μ.μ. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Vanilla sky. 4.20-7.10-10.00 μ.μ.

ΠΤΙ ΠΑΛΑΙ Film Center 2000

Η κατάρα του πράσινου σκορπιού. 6.20-8.30-10.40 μ.μ. (Γεωργίου Β' -
Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Σε εχθρικό έδαφος. 5.50-8.10-10.30 μ.μ. (Πατησίων, Στάση Λυσσιατρείο *
010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 5.45-8.15-10.45 μ.μ. (Μεσογείων 232 &
Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 7.15-10.30
μ.μ. / Ο Χάρι Πότερ και η φιλοσοφική λίθος. 4.30 μ.μ. μεταγλ.
(Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αμελί. 6.30-8.45-11.00 μ.μ. (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 4.00-6.00-8.10-10.20 μ.μ. (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 5.45-8.15-10.45 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 5.30-8.00-10.30 μ.μ. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κινηματογραφικές πόλεις. Δευτ.: 18.00 Ασανσέρ για δολοφόνους, Μη σας
ξεφύγει ο δολοφόνος, 20.30 Ο Πέτρος Μαρτινίδης μιλά για το «Έγκλημα
στην πόλη», 21.00 Ο τρίτος άνθρωπος, 23.00 Αλφαβίλ. Τρ.:
19.00 μ.μ. Η Κλεό από τις 5-7, 20.30. Ο Πέτρος Τατσόπουλος μιλά για
το «Μόνοι μέσα στην πόλη», 21.00 Κάφκα, 23.00 Βρώμικη πόλη.
(Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 5.40-8.20-11.00 μ.μ. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 5.45-8.00-10.20 μ.μ.

ΦΑΛΗΡΟ 1 Ericsson

Vanilla sky. 5.20-8.00-10.40 μ.μ. (Ζησιμοπούλου - Αγ. Τριάδος Π. Φάληρο
* 010 - 9823.657).

ΦΑΛΗΡΟ 2 Ericsson

Επισκέπτης από την Κόλαση. 6.00-8.30-11.00 μ.μ.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 7.30-11.00
μ.μ. (Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 6.00-8.30-11.00 μ.μ. (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Αφιέρωμα Cult movies. Ραταταπλάν. Δευτ. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πέρα από τον παράδεισο. 8.00 μ.μ. (Ζωγράφου - Τέρμα λεωφ. 222 *
010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Εφάπαξ. 7.15-9.15 μ.μ. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο Χάρι Πότερ και η φιλοσοφική λίθος. 7.00-9.45 μ.μ. με υπότ.
(Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 6.30-9.30
μ.μ. / Ο Χάρι Πότερ και η φιλοσοφική λίθος. 4.00 μ.μ. (Λεωφόρος Φυλής
165, Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο άνθρωπος που δεν ήταν εκεί. 7.00-9.30 μ.μ. (Αθανασίου Διάκου &
Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 5.50-8.10-10.30 μ.μ. (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ., Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 6.45-9.30 μ.μ. (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 6.30-9.00 μ.μ. με υπότ. (Αγίου
Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Αμελί. 8.30 μ.μ. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Ποιος να ξέρει. 7.00-10.15 μ.μ. (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 6.30-10.00
μ.μ. (Άγ. Διονύσιος * 010 - 4626.484).

ΖΕΑ

Vanilla sky. 5.00-7.45-10.30 μ.μ. (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 5.30-8.00-10.30 μ.μ. (Παπ/στασίου 44 - Β. Παύλου
* 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 5.30-8.00-10.30 μ.μ. (Πλατεία Δημαρχείου *
010 - 4225.653).

ΧΑΪΛΑΪΦ

Η συμμορία των έντεκα. 5.00-7.40-10.20 μ.μ. (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. 18.15-20.30-22.45. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15-15.15. /
Επισκέπτης από την Κόλαση. 17.15-19.45-22.15-00.45. Αίθουσα 2 Βαριά
ερωτευμένος. 11.30-14.00-16.30. / Οι άλλοι. 19.00-21.15-23.45.
Αίθουσα 3 Ο άρχοντας των δαχτυλιδιών. 12.00 - 15.30-19.15-23.00.
Αίθουσα 4 Ο άρχοντας των δαχτυλιδιών. 13.15-16.00-18.45-21.30-00.15.
Αίθουσα 5 Vanilla sky. 13.15-16.00-18.45-21.30-00.15. Αίθουσα 6 Η
συμμορία των έντεκα. 12.30-15.00-17.30-20.00-22.30-01.00. Αίθουσα 7 Ο
Χάρι Πότερ και η φιλοσοφική λίθος. Μεταγλ. 12.45-15.45-19.00 / Η
συμμορία των έντεκα. 22.00-00.30. Αίθουσα 8 Ο Χάρι Πότερ και η
φιλοσοφική λίθος. Μεταγλ. 11.45-14.45. / Σε εχθρικό έδαφος.
18.00-20.30-22.45-01.15. Αίθουσα 9 Η συμμορία των έντεκα. 11.00 -
13.30 - 16.00 - 18.30 - 21.00 - 23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. 18.30. / Το ζευγάρι της χρονιάς.
20.45-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Η δασκάλα του πιάνου. 18.15-20.45-23.15. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00 / Moulin Rouge. 20.45-23.00. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Η κατάρα του πράσινου σκορπιού. 18.30-20.30-22.30. (* 0310 - 824.244,
Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Storytelling. 19.00-21.00-23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Vanilla sky. 15.00-17.50-20.40-23.30. ΑΙΘΟΥΣΑ 2 Ο
Χάρι Πότερ και η φιλοσοφική λίθος. με υπότιτλους 15.10-18.10. /
American Pie. 21.20 - 23.25. ΑΙΘΟΥΣΑ 3 Ο Χάρι Πότερ και η φιλοσοφική
λίθος μεταγλωτ. 15.40. / Σε εχθρικό έδαφος. 18.40-21.00-23.20.
ΑΙΘΟΥΣΑ 4 Ο άρχοντας των δαχτυλιδιών. 16.00-19.30-23.00. ΑΙΘΟΥΣΑ 5
Επισκέπτης από την Κόλαση. 15.35-18.10-20.45 - 23.20. ΑΙΘΟΥΣΑ 6 Η
χαμένη Ατλαντίδα μεταγλωτ. 15.50 / Moulin rouge. 17.50-20.30-23.10.
ΑΙΘΟΥΣΑ 7 Τα αγόρια της ζωής μου. 16.20-19.00 / Οι άλλοι.
21.15-23.30. ΑΙΘΟΥΣΑ 8 Βαριά ερωτευμένος. 15.35-18.00. /
Επισκέπτης από την κόλαση. 20.25-23.00. (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.00 - 18.20 - 20.40 -
23.10. (Dolby Digital Ex DTS). ΑΙΘΟΥΣΑ 2 Σε εχθρικό έδαφος. 12.50-15.00
- 17.30-20.10-22.40. Dolby Digital DTS). ΑΙΘΟΥΣΑ 3 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 4 Η
χαμένη Ατλαντίδα μεταγλωτ. 11.30-13.50-16.00. / Η φούσκα. 18.30 -
20.50 - 23.00. (Dolby Digital DTS). ΑΙΘΟΥΣΑ 5 Η χαμένη Ατλαντίδα
μεταγλωτ. 12.20-14.50-17.20 / Η κατάρα του πράσινου σκορπιού.
19.40-21.50-24.00. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 12.30-15.05 / Οι άλλοι. 19.10 -
21.20 - 23.50. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική
λίθος. μεταγλωτ. 11.50-16.20. / Vanilla sky. 19.20-22.00-00.30.
(Dolby Digital DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος με
υπότιτλους 13.30-16.30. / Vanilla sky. 19.20-22.00-00.30 (Dolby Digital
DTS). ΑΙΘΟΥΣΑ 9 Ο Χάρι Πότερ και η φιλοσοφική λίθος μεταγλ. 13.00-15.50
/ Επισκέπτης από την Κόλαση. 18.50-21.40-00.10. ΑΙΘΟΥΣΑ 10 Η
συμμορία των έντεκα. 12.10-14.30-17.00-19.30-22.10-00.25. (Dolby Digital
DTS). ΑΙΘΟΥΣΑ 11 Vanilla sky. 12.40-15.20-18.00-21.00-23.40 (Dolby
Digital ΕΧ, DTS). (* 0310 - 469.300,469.310 Εμπορικό Κέντρο «Μακεδονία»
Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.15-20.30-22.45 / Η χαμένη
Ατλαντίδα. Στα ελληνικά. 16.30. ΑΙΘΟΥΣΑ 2 Ο άρχοντας των δαχτυλιδιών.
19.00-22.30. Ο Χάρι Πότερ και η φιλοσοφική λίθος μεταγλ. 17.00. (*
0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Ο Χάρι Πότερ και η φιλοσοφική λίθος μεταγλ. 18.30. / American pie
21.00-23.00 (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Η φούσκα. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Οι άλλοι. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Αμελί. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Αμελί. (* 22.312) <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17253P541</ED>
<ID>
ID:304100

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P54&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Vanilla sky»: Όμορφος, πλούσιος και πετυχημένος εκδότης, ο Τομ Κρουζ,
«χάνει» μέσα από τα χέρια του το κορίτσι των ονείρων του. Του Κάμερον Κρόου
(«Τζέρι Μαγκουάιρ», «Σχεδόν διάσημοι»). Παίζουν, επίσης, οι Πενέλοπι Κρουζ,
Κάμερον Ντιάζ, Κερτ Ράσελ, Τσέισον Λι, Νόα Τέιλορ [Αελλώ, Αίγλη, Αίγλη 1,
Αττικόν, Άνταμς 1, Art Ecran 1, Αστέρια, Βάρκιζα 1, Cine City 1, Village
Centre 3, 10, Village Παγκρ. 5, Village Park 5, 8, 11, Ετουάλ, Κηφισιά 3,
Νανά, Νιρβάνα, Όσκαρ, Πλάζα 1, 2, Φάληρο 1, Παλλάς (Ελευσ.), Ζέα]. 
«Επισκέπτης από την κόλαση»: Ο περιβόητος «μύθος» του Τζακ του
Αντεροβγάλτη ιδωμένος με σημερινή ματιά... πάμφωτης σκοτεινιάς. Και τον Τζόνι
Ντεπ να τον κυνηγά. Των αδελφών Άλεν και Άλμπερτ Χιούζ (Αλέκα, Μαρούσι 1,
Όπερα 2, Τροπικάλ 1, Άνεσις, Άννα Ντορ, Άττικα 1, Cine City 2, Village Centre
8, Village Παγκρ. 1, Village Park 14, 15, Τρία Αστέρια, Φάληρο 2, Σινεάκ). 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν με τον ίδιο ως... Χάμφρεϊ Μπόγκαρτ. Χαρείτε τον. Μαζί του η
Έλεν Χαντ σε απολαυστικές κόντρες [Αθηναΐς, Αλεξάνδρα (Πατ.), Γλυφάδα, Μαρούσι
2, Όπερα 1, Τροπικάλ 2, Δαναός 1, Πτι Παλαί]. 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουαδαρχικό μεσαίωνα
(Αλφαβίλ, Άστυ, Καλυψώ). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Αλτουσέρ και ο Ντέβιντ Λιντς φτιάχνει ένα δεξιοτεχνικό παραλήρημα στα
δυσδιάκριτα όρια του ονείρου και της πραγματικότητας. Μόνη ένσταση: Δεν
παίρνει τίποτα «στα σοβαρά»... (Ααβόρα, Άστρον, Έλλη). 
«Η συμμορία των 11»: Περιπέτεια ριμέικ της ταινίας του Λουίς Μαϊλστόουν
- 1960. Με τους Τζορτζ Κλούνεϊ, Μπραντ Πιτ, Άντι Γκαρσία, Τζούλια Ρόμπερτς,
Ματ Ντέιμον. Σκηνοθεσία Στίβεν Σόντεμπεργκ («Σεξ, ψέματα και βιντεοταινίες»).
[Αελλώ 1, 4, Αθηνά (Αγ. Ανάργ.), Αίγλη 2, Άστορ, Αθήναιον, Αθήναιον Cinepolis
1, Άτταλος, Βάρκιζα 2, Cinerama, Village Centre 1, 2, 7, Παγκρ. 2, 4, Village
Park 1, 7, 9, Διάνα, Ίλιον, Κηφισιά 1, 2, Μαργαρίτα 1, Μετροπόλιταν, Όσκαρ,
Παλάς, Σινέ Χολαργός, Τιτάνια, Τρία Αστέρια, Φοίβος, Μάγια, Καστέλλα,
Χαϊλάιφ]. 
«Το τάμα»: Road movie στην Κύπρο του '40 με τον Γιώργο Χωραφά στην
καλύτερη εμφάνισή του και τη Βαλέρια Γκολίνο γυναίκα-πειρασμό. Του Ανδρέα
Πάντζη (Απόλλων, Art Studio, Art Ecran 2). 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 1, Αριστοτέλειον, Village Centre 6,
7, 9, Ράδιο Σίτυ, Ster Century Cinemas 1, 10, Τιτάνια 1).

«Η κατάρα του πράσινου σκορπιού». (Μετροπόλιταν, Ολύμπιον 1, Ster
Century Cinemas 5).

«Η δασκάλα του πιάνου». (Έσπερος 1).
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17253P542</ED>
<ID>
ID:304149

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P54&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΝΤΙΘΕΑΤΡΟ. «Καμιά φορά, ονειρεύομαι τον πρίγκιπα» του Α. Πασπαλά
Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - Μια γλυκειά γυναίκα»
(Ντοστογιέφσκι) της Λ. Φιλίποβα Τριανταφυλλίδου, Θ. Χαλκιάς (Ακαδήμου 13,
Μεταξουργείο, * 010 - 52.31.131).

ΒΑΣΙΛΑΚΟΥ. «Ιστορία για ελέφαντες» του Ν. Μασούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 010 - 32.55.444).

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Νένα Βενετσάνου: «Επιτάφιος» των Μ. Θεοδωράκη - Γ.
Ρίτσου - Νόνικα Γαληνέα: «Φαίδρα» του Γ. Ρίτσου (Δευτ., Τρ.) Κρατική
Ορχήστρα Αθηνών: συναυλία (Σάβ.) Κυριακή Πρωί στο Μέγαρο. Συγκρότημα
«Cammer-ton»: «Ταξίδι με τις νότες» (Κυρ.). ΑΙΘΟΥΣΑ ΔΗΜΗΤΡΗ
ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας» του Μπ.
Μπρίτεν (Δευτ., Τρ., Πέμ.). (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. «Play Strindberg» του Φρ. Ντίρενματ Άγγ. Αντωνόπουλος,
Κοταμανίδου (Φωκαίας 4 - Αριστοτέλους 87, πλατεία Βικτωρίας, * 010 -
82.21.111, 010 - 82.23.160).

ΜΟΥΣΟΥΡΗ. «Black out» του Τζ. Σάρκι Μυριανθόπουλος, Αβδελοπούλου
(πλατεία Καρύκη 6, * 010 - 33.10.936).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΥΝΕΡΓΕΙΟ.«Μάρισολ» του Χ. Ριβέρα Π. Μιχαηλίδης (σκηνοθ),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010 - 92.36.992

ΤΕΧΝΟΧΩΡΟΣ. «Τα πικρά δάκρυα της Πέτρα φον Καντ» του Ρ.Β. Φασμπίντερ
Αθανίτης (σκηνοθ.), Κάλμπαρη (Μαυρομιχάλη 161, Ξιφίου, * 010 - 64.20.522).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

ΚΘΒΕ - Βασιλικό Θέατρο - Σκηνή Μελίνα Μερκούρη: «Οδυσσέα γύρισε σπίτι»
του Ιάκωβου Καμπανέλλη, σε σκηνοθεσία Ανδρέα Βουτσινά. Τελευταίες
παραστάσεις Παρασκευή στις 9 μ.μ., Σάββατο στις 6 και στις 9 μ.μ. και Κυριακή
στις 7 μ.μ. Τηλ. 0310 - 251.182.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή της
Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P55</CAT>
<ED>
Κωδικός άρθρου: A17253P551</ED>
<ID>
ID:304101

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P55&aa=1</URL></REF>


Article

<CATEGORY>vin09</CATEGORY>

 <H2>Ιδού η Μύκονος, ιδού και το φίλημα
</H2>
<AUTHOR>ΕΦΗ ΦΑΛΙΔΑ</AUTHOR>

Ο Ματ Ντέιμον... ανάμεσά μας. Στη Μύκονο. Και όχι μόνος του. Αλλά με εβδομήντα
άτομα και τη Γερμανίδα ηθοποιό Φράνκα Ποτέντε («Τρέξε Λόλα, τρέξε»). Οι οποίοι
βρέθηκαν στο νησί το Σαββατοκύριακο, όχι γιατί τους έπιασε η διάθεση να κάνουν
χειμωνιάτικο πάρτι στο κυκλαδονήσι, αλλά επειδή ο σκηνοθέτης του
κατασκοπευτικού θρίλερ «The Bourne Identity» Νταγκ Λάιμαν, ορμώμενος από την
τελειομανία του, ήθελε μερικά πλάνα ακόμα. 
Περισσότερη ατμόσφαιρα λοιπόν στην ταινία αυτή της Universal, που βασίζεται
στο πρώτο μέρος της τριλογίας «The Bourne Identity» του συγγραφέα Ρόμπερτ
Λάντλαμ, ο οποίος συμμετέχει στην παραγωγή μαζί με τον Φρανκ Μάρσαλ. Μεγάλων
προσδοκιών και προϋπολογισμού η ταινία, με εξωτερικά γυρίσματα στην Ευρώπη,
συμπεριλαμβάνει στα πλάνα τα τοπία της Μυκόνου. 
Αυτός είναι και ο λόγος που η πολυάριθμη παραγωγή συνόδευσε τους δύο
πρωταγωνιστές για μία σκηνή ηλιοβασιλέματος στη μικρή Βενετία της Μυκόνου. Και
την ημέρα του Σαββάτου προσπαθούσαν τα συνεργεία να πετύχουν τη στιγμή, αλλά η
βροχή δεν ήταν ιδιαίτερα συνεργάσιμη, μέχρι το απόγευμα που άφησε τον ήλιο να
κάνει εμφάνιση. Και έφτιαξε φως ιδιαίτερο για να σταθεί ο Ματ Ντέιμον απέναντι
από τη Φράνκα Ποτέντε, να την κοιτάξει βαθιά μέσα στα μάτια, αυτός, ο
κατάσκοπος που είχε πάθει αμνησία και προσπαθούσε να ξεφύγει από τους διώκτες
τους, και να τη φιλήσει. Όλα αυτά για ένα φιλί ειδυλλιακό, παθιασμένο,
κινηματογραφικό. Με την ομάδα να τριγυρίζει για 48 ώρες στους μύλους και να
παίρνει πλάνα από όλα τα σημεία, ώστε ο σκηνοθέτης να έχει άφθονο υλικό για το
μοντάζ του. 
Επαγγελματίες, ο Ντέιμον και η Ποτέντε, έπαιζαν τον ρόλο που τους είχε
υποδείξει ο Λάιμαν. Σταρ όμως ήταν η Μύκονος, που έκανε τα δικά της παιχνίδια
με τον καιρό, για να «ταλαιπωρήσει» τους θαυμαστές της ομορφιάς της και να μην
την ξεχάσουν τόσο εύκολα. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17253P561</ED>
<ID>
ID:304089

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P56&aa=1</URL></REF>


Article

<CATEGORY>vin09</CATEGORY>

 <H2>Ουπς, την έστησε ο πρίγκιπας
</H2>
Η Μπρίτνεϊ (Σπίαρς) ομολόγησε. Την έστησε ο πρίγκιπας Ουίλιαμ. Και δεν πήγε να
τη δει, όπως της είχε υποσχεθεί σε ηλεκτρονικό μήνυμά του. 
Η ξανθούλα παρθένα της ποπ παραδέχθηκε σε τηλεοπτική της συνέντευξη πως είχε
ανταλλάξει κάποια ηλεκτρονικά μηνύματα με τον πρίγκιπα και τον είχε
προσκαλέσει σε συναυλία της, αφήνοντας ανοιχτό το ενδεχόμενο να φάνε μετά
μαζί. 
Αν και ο πρίγκιπας φαίνεται πως είδε με θετικό μάτι την πρόσκληση, παρ' όλα
αυτά δεν εμφανίστηκε ποτέ. Και για τη μεν Μπρίτνι φαίνεται πως έχει ξεπεραστεί
το «στήσιμο» του Ουίλιαμ - άλλωστε η καρδιά της είναι ταγμένη στον εκλεκτό
της, Τζάστιν Τιμπερλέικ. Για τον πρίγκιπα, δε, μένει ένα «ξεσκονισματάκι» στο
σαβουάρ βιβρ και ειδικά στο κεφάλαιο που μιλάει για τους τζέντλεμαν, και δη
πρίγκιπες και Βρετανούς, και τη συνέπεια στα ραντεβού τους...
<REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17253P562</ED>
<ID>
ID:304137

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P56&aa=2</URL></REF>


Article

<CATEGORY>vin09</CATEGORY>

 <H2>Πίντερ με μαχαιροπήρουνο
</H2>
<AUTHOR>Δ.Δ.</AUTHOR>

«Αισθάνομαι σαν καλαμιά στον κάμπο» (λέει η σύζυγος). «Είσαι... κουφαλίτσα»
(απαντάει ο σύζυγος). «Ναι, είμαι» (ανταπαντάει, περίπου, εκείνη). Σαν να μη
συμβαίνει τίποτα. Πώς λέμε στον άνθρωπό μας: «Γιώτα, σε παρακαλώ μού δίνεις τη
σαλάτα;». Με την ίδια άνεση, τρία ζευγάρια του λεγόμενου νέου και άφθονου
χρήματος ανταλλάσσουν πυρά με κυνισμό και χυδαιότητα, ενώ την ίδια στιγμή
καταβροχθίζουν πανάκριβα πιάτα με τη συνοδεία σαμπάνιας, στο πιο in και
λουσάτο ρεστοράν του Λονδίνου. 
Μέσα σε κάτι λιγότερο από μία ώρα ο ζωντανός θρύλος του θεάτρου με το όνομα
Χάρολντ Πίντερ στο τελευταίο του έργο «Στην επέτειό μας» καθαρίζει με την
κοιλιά, τα μαχαιροπήρουνα και τα αποφάγια της Νέας... ανθρωπιστικής Τάξης
πραγμάτων. Και μέσα στο ίδιο διάστημα, στην επίσημη πρεμιέρα του έργου του,
στο «Απλό Θέατρο», η μισή επώνυμη Αθήνα χαμογέλασε με το εξοντωτικό γέλιο του
Πίντερ. Στο τέλος, μετά τα απανωτά μπιζαρίσματα, ο μπουφές συνεχίστηκε στο
ρετιρέ του θεάτρου. Οι οικοδεσπότες Αντώνης Αντύπας και Ελένη Καραΐνδρου με
τους εννέα ηθοποιούς της παράστασης, καθώς και ο (μεταφραστής του έργου)
Παύλος Μάτεσις, τσούγκριζαν τα ποτήρια τους με έναν ατελείωτο κατάλογο
προσκεκλημένων. Έτσι για μυρουδιά και σκόρπια: Χ. Πρωτόπαπας, Ν. Θέμελης, Λ.
Παπαδόπουλος, Κ. Τσουκαλάς, Μ. Φαραντούρη, Ρ. Πιττακή, Μ. Βούρτση, Φ.
Τσαλίκογλου, Γιώργος και Αγάπη Βαρδινογιάννη, Ν. Γουλανδρή, Θ. Καστανιώτης, Δ.
Χρονόπουλος. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17253P563</ED>
<ID>
ID:304175

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P56&aa=3</URL></REF>


Article

<CATEGORY>vin09</CATEGORY>

 <H2>άκουσον...
</H2>
Οι ταξιτζήδες φέρονται να ζήτησαν από τον Νίκο Περάκη μέχρι και το σενάριο,
για τη «Φούσκα», για να εγκρίνουν συμμετοχή συναδέλφων τους στην ταινία.

Φαίνεται πάντως πως δεν το ενέκριναν. Οι ρόλοι ταξιτζήδων ερμηνεύονται από
ηθοποιούς... <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17253P564</ED>
<ID>
ID:304193

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P56&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>ιδρώνουν τα χέρια μας; </H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Πολλοί άνθρωποι νιώθουν καθημερινά τα χέρια τους να ιδρώνουν (και φυσικά όχι
από την πολλή δουλειά). Το φαινόμενο αυτό λέγεται «υπεριδρωσία» και, όπως
δείχνουν πολύχρονες έρευνες της Ιατρικής Σχολής του Πανεπιστημίου Κρήτης, δεν
οφείλεται σε παθολογικά αίτια. Δεν φταίει ούτε ο θυρεοειδής ούτε τίποτα
σχετικό με το αίμα, το σάκχαρο, τους ηλεκτρολύτες. Δεν έχει σχέση μάλιστα ούτε
με δυσλειτουργίες νευρολογικής φύσεως. Επομένως; Ο διδάκτωρ του Πανεπιστημίου
Κρήτης Στέλιος Κερασσίδης, συγγραφέας του βιβλίου «Μα γιατί ιδρώνουν τα χέρια
μου;», λέει πως πρόκειται για ένα πολύ σύνθετο ψυχοφυσιολογικό φαινόμενο.
Ωστόσο, μια πρώτη εξήγηση υπάρχει. Κατ' αρχάς, όλοι ιδρώνουμε όταν η
θερμοκρασία του σώματός μας ανεβαίνει πάνω από τους 37 βαθμούς Κελσίου. Όμως,
οι ιδρωτοποιοί αδένες που υπάρχουν στα χέρια δεν ενεργοποιούνται από τον
υποθάλαμο του εγκεφάλου, όπως συμβαίνει με τους υπόλοιπους αδένες που υπάρχουν
σε άλλα σημεία του σώματος. Ένας άνθρωπος μπορεί να ιδρώνει στα χέρια και τα
πέλματα κάθε φορά που νιώθει φόβο ή βιώνει ένα πρωτόγνωρο ερέθισμα. Οι
υπεριδρωσικοί άνθρωποι σε γενικές γραμμές αισθάνονται αρκετά δυσάρεστα κάτω
από συνθήκες πίεσης. Φυσικά, δεν έχουν μεγαλύτερη ποσότητα ιδρωτοποιών αδένων
απ' ό,τι άλλοι άνθρωποι που ιδρώνουν λιγότερο στα χέρια. Ιδρώνουν στα χέρια
επειδή είναι περισσότερο νευρωτικοί, χωρίς αυτό να σημαίνει ότι είναι άνθρωποι
ψυχικά ασθενείς. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P56</CAT>
<ED>
Κωδικός άρθρου: A17253P565</ED>
<ID>
ID:304207

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P56&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Πολλοί την κυνηγούν. 2. Το οστό της ωμοπλάτης. ­ Πολλοί οι
οφειλέτες του. 3. Τα αναφερόμενα σε ευρωπαϊκή πρωτεύουσα. 4. Από
τα πέντε... δύο. ­ Ομοιωματικό μόριο. ­ Διπλασιάζεται στο... ξεπούλημα.
5. Ένα.. υγρό. ­ «Η... του Λαμερμούρ», τίτλος μυθιστορήματος του
Ουόλτερ Σκοτ. 6. Καλλιεργείται σε πολλούς κήπους (καθ.). ­ Πολλά
συναισθήματα εκφράζει. 7. «Αεί γαρ ευ πίπτουσιν οι... κύβοι»
(Σοφοκλής). ­ Πανηγυρικός ο χαρακτήρας του (αιτ.). 8. Έδρασε στην
Κατοχή (αρχικά). ­ Σαν ήχοι, οι διαπεραστικοί. 9. Ένας από τους
κορυφαίους Έλληνες συνθέτες του 20ού αιώνα (αιτ.). 
ΚΑΘΕΤΑ 
1. Θυμίζουν άθλο του Ηρακλή. 2. Επτά φορές εξελέγη ο Μάριος
Γάιος (αιτ.). ­ Δηλώνει συνέχεια (αντίστρ.). 3. Έρημος ανάμεσα στην
Ινδία και το Πακιστάν, δύο φορές μεγαλύτερη από την Ελλάδα. ­ Άσος της ο
Βραζιλιάνος Καφού. 4. Διδάχθηκε και από τον Λεύκιππο. 5. Τη θέση
του πήρε το αεροδρόμιο του Ελληνικού. ­ Από τα οκτώ τα... μισά. 6. Μία
από τις Ώρες της μυθολογίας μας (με άρθρο). 7. Νησιωτικό βουνό μας. ­
Πρόθεση με απόστροφο. 8. Για την ανάπτυξή της χρειάζεται σκιά. 9.
Ό,τι και το 4 β' οριζόντια. ­ Διακρίνουμε και την ποιότητά του (με άρθρο). 
ΛΥΣΗ (26/1/2002) 
ΟΡΙΖΟΝΤΙΑ: 1. ΠΕΡΙΠΤΩΣΗ 2. ΕΡΩΤΙΣΜΟΣ 3. ΡΙΤΑ - ΙΑΒΑ
4. ΛΑΔΙ - ΑΙ 5. ΕΑ - ΑΤΣΑΛΙ 6. ΡΟΔΑ - ΣΙ 7.
ΓΑΛΑΞΙΑΣ 8. ΟΤΕ - ΜΑΖΑ 9. ΘΑΙΣ - ΩΡΑΣ. ΚΑΘΕΤΑ: 1.
ΠΕΡΙΕΡΓΟΣ 2. ΕΡΙΔΑ - ΑΤΙ 3. ΡΩΤΑ - ΑΛΕΑ 4. ΙΤΑΛΙΔΑ
5. ΠΙ - ΛΟΞΑ 6. ΤΣΙΓΑΡΙΖΩ 7. ΩΜΑ - ΑΑΡ 8.
ΣΟΒΑΤΙΣΜΑ 9. ΗΣΑΙΑΣ. <REF><SOURCE>
ΤΑ ΝΕΑ</SOURCE>
<DATE>, 28-01-2002</DATE>
<CAT>, Σελ.: P70</CAT>
<ED>
Κωδικός άρθρου: A17253P701</ED>
<ID>
ID:304099

</ID><URL>http://ta-nea.dolnet.gr/neaweb/neafile.print_unique?e=A&f=17253&m=P70&aa=1</URL></REF>


Article

<CATEGORY>vin04</CATEGORY>

 <H5>ΣΥΜΦΩΝΗΣΑΝ ΠΑΠΑΝΔΡΕΟΥ - ΤΖΕΜ
</H5><H2>ΧΡΥΣΩΝΟΥΝ τον διάλογο για το Αιγαίο με τη Χάγη
</H2>
Σε διάλογο εφ' όλης της ύλης για τα θέματα του Αιγαίου συμφώνησε η ελληνική
πλευρά. Ελπίδα της Αθήνας είναι ότι η διαδικασία αυτή - που συμφωνήθηκε μεταξύ
των κ.κ. Παπανδρέου και Τζεμ και ανακοινώθηκε χθες - θα οδηγήσει στην
παραπομπή του θέματος οριοθέτησης της υφαλοκρηπίδας του Αιγαίου στο Διεθνές
Δικαστήριο της Χάγης. Διπλωματικές πηγές εκφράζουν πάντως επιφυλάξεις για τη
νέα αυτή εξέλιξη στα ελληνοτουρκικά, υποστηρίζοντας ότι σε περίπτωση αδιεξόδου
η Ελλάδα θα έχει ουσιαστικά «νομιμοποιήσει» μέσω του διαλόγου όλες τις
διεκδικήσεις της Άγκυρας στο Αιγαίο.

σελίδες 8-9 και ΡΙΠΕΣ: Οι κίνδυνοι (σελ. 3)
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17254N011</ED>
<ID>
ID:304263

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N01&aa=1</URL></REF>


Article

<CATEGORY>vin06</CATEGORY>

 <H2>Οι 10 βαρόνοι των 800 δισ. του παράνομου τζόγου
</H2>
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17254N013</ED>
<ID>
ID:304317

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N01&aa=3</URL></REF>


Article

<CATEGORY>vin07</CATEGORY>

 <H2>Νιγηρία: Σπαραγμός στο κανάλι του θανάτου
</H2>
σελίδα 15
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17254N014</ED>
<ID>
ID:304345

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N01&aa=4</URL></REF>


Article

<CATEGORY>vin06</CATEGORY>

 <H5>Τα θέματα και οι λύσεις του 2001
</H5><H2>Οδηγίες SΟS για τα ειδικά μαθήματα
</H2><H4>Το υπουργείο Παιδείας απαντά στις ερωτήσεις των υποψηφίων
</H4><H4>Οι βάσεις και όλα όσα πρέπει να ξέρετε για τις Στρατιωτικές Σχολές
</H4>
σ
τ
ο ένθ
ετο
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17254N015</ED>
<ID>
ID:304362

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Π. ΕΥΘΥΜΙΟΥ κέρδισε το προσωπικό του στοίχημα. Το Πανελλήνιο Σχολικό
Δίκτυο επιτρέπει σε εκπαιδευτικούς, μαθητές και διοικητικούς της εκπαίδευσης
να επικοινωνούν, όπου κι αν βρίσκονται στην Ελλάδα, μεταξύ τους, αλλά και με
το εξωτερικό. Σελ. 11. 
Α. ΣΟΛΩΜΟΥ: Είμαι η μοναδική γυναίκα στην επιτροπή για την αξιοποίηση
των φυλακών του τραγικού νησιού, της Γυάρου. Πολεοδόμος και μηχανικός στο
επάγγελμα θέλω να προσφέρω. Πρέπει το μνημείο αυτό να σωθεί. Οι «20
ερωτήσεις» του Γ.Ε. Διακογιάννη στη σελ. 14. 
Η Φ. ΣΑΧΙΝΤΑΛ, 26 ετών, δέχθηκε μια σφαίρα στο κεφάλι από τον πατέρα
της. Το έγκλημα που είχε διαπράξει; Ερωτεύθηκε λάθος άνδρα. Ζώντας στη Σουηδία
ερωτεύτηκε έναν Σουηδό. Σελ. 16. 
ΕΚΠΑΙΔΕΥΤΗΣ χελωνών... Τι είναι αυτό; Και όμως, στην Κωνσταντινούπολη
εκπαιδευμένες χελώνες κουβαλούν κεριά στην πλάτη τους για να φωτίσουν το
σαράι. Γι' αυτό υπήρχε ο εκπαιδευτής χελωνών, που έκανε πίνακα ο Οσμάν Χαμντί
μπέη. Η Φραγκώ Καράογλαν στους «Ορίζοντες», σελ. 17. 
ΤΟ ΠΡΑΣΙΝΟ ταιριάζει στους Έλληνες που ζουν στο εξωτερικό. Ο Χρ.
Δουλκερίδης είναι βουλευτής των «Πράσινων» στο Βέλγιο. Η Μαρία Βασιλάκου είναι
βουλευτής των «Πράσινων» στην Αυστρία. Αλλά υπάρχουν και άλλοι 115 βουλευτές
σε όλο τον κόσμο. Ο Π. Γαλιατσάτος στους «Ορίζοντες», σελ. 19. 
ΟΙ ΠΕΙΡΑΤΕΣ σήμερα λεηλατούν τον φυσικό πλούτο του κόσμου για χάρη των
πολυεθνικών. «Κλέβουν» τα φασόλια των Άνδεων και τα σπάνια φυτά του Μεξικού.
Αλλά υπάρχουν και οι υπερασπιστές του Τρίτου Κόσμου. Η Εύη Ελευθεριάδου
στους «Ορίζοντες», σελ. 21. 
Η Ν. ΤΥΠΑΛΔΟΥ είναι φωτογράφος. Έχει τραβήξει το ωραιότερο πορτρέτο του
Γιάννη Τσαρούχη και επί 12 χρόνια ήταν η προσωπική φωτογράφος του Α.
Παπανδρέου. Το πρώτο της λεύκωμα, όμως, αφορά τους αφανείς. Η Παρασκευή
Κατημερτζή στους «Ορίζοντες», σελ. 22. 
Ο Μ. ΣΤΕΠΑΝΕΚ είναι 11 χρόνων. Ζει στο αναπηρικό του καροτσάκι και
αναπνέει με τη βοήθεια τραχειοτομής. Έχει μαύρη ζώνη του καράτε και γράφει
ποιήματα για να ενθαρρύνει τους Αμερικανούς μετά την 11η Σεπτεμβρίου. Έχει
περισσότερες πωλήσεις από τον Χάρι Πότερ. «Ορίζοντες», σελ. 23. 
ΚΑΘΗΜΕΡΙΝΟΤΗΤΑ που σέρνεται ασθμαίνουσα στις 
ουρές αναμονής. Κάθε μέρα για το νέο ΙΚΑ ακούμε, και το 
νέο ΙΚΑ είναι εξαφανισμένο. Και να οι ουρές της ντροπής, 
και να τα παράπονα. Κάθε μέρα για τον εκσυγχρονισμό της 
Δημόσιας Διοίκησης ακούμε, αλλά οι πολίτες σταυροκοπιούνται 
πριν πάνε στο Δημόσιο. Ο Η. Γεωργάκης στους «Προβολείς», σελ. 6. 
ΟΙ ΕΥΡΩΠΑΙΟΙ λάτρεψαν τον αρχαίο ελληνικό πολιτισμό 
γιατί θέλησαν να κατασκευάσουν ένα φωτεινό μύθο για 
τις σκοτεινές ρίζες τους. Την απαράμιλλη ομορφιά τής 
απαρχής ζήλεψαν, αυτήν θέλησαν να οικειοποιηθούν. 
Η παρακράτηση των Ελγινείων εδώ εντάσσεται. 
Η Φωτεινή Τσαλίκογλου στην «Τρίτη Άποψη», σελ. 6. 
ΚΑΘΕ τέσσερα χρόνια τη θυμούνται την Αριστερά οι 
γείτονές της. Και κινδυνεύουν να μην την αναγνωρίσουν 
μέσα στο πλήθος. Προσοχή, λοιπόν. Δεν πρόκειται για 
κυρία αυστηρή, μαυροφορούσα και κατατονική, με 
μίσος προς κάθε απόλαυση, σαν γριά καλόγρια... 
Η Άννα Δαμιανίδη στα «Αναλώσιμα», σελ. 14. 
ΟΙ ΤΗΛΕΟΡΑΣΕΙΣ «κρέμονται» από την οροφή εν είδει 
τείχους και από κάτω δεκάδες «μαραθωνοδρόμοι» δίνουν 
τη μάχη των κιλών, αγκομαχώντας πάνω στους κινούμενους 
διαδρόμους, με το βλέμμα κολλημένο κάπου ψηλά, κάπου στο 
βάθος... Η Χάρη Ποντίδα «Σε πρώτο ενικό», στη σελ.
14. <H3>Κόσμος
</H3>
Ν. ΤΣΟΜΣΚΙ: Ναι, θα είμαι στο Πόρτο Αλέγκρε, αλλά για πολύ λίγο. Το
Παγκόσμιο Κοινωνικό Φόρουμ ενώνει τις λαϊκές δυνάμεις απ' όλο τον κόσμο,
δυνάμεις που αποτελούν μια εναλλακτική πρόταση στην εκδοχή της
παγκοσμιοποίησης των επενδυτών. Η Αριστοτελία Πελώνη στη σελ. 41.

ΤΟ AUTOGYRO είναι ένα οικολογικό αεροπλάνο που κινείται με τον αέρα. Το
σχεδίασε για πρώτη φορά ο Leonardo da Vinci, έκανε την πρώτη του πτήση το
1919. Το «χρησιμοποίησε» ο Τζέιμς Μποντ. Αλλά τώρα πετάει χάρη και σ' έναν
Έλληνα. Τον Β. Σταθόπουλο που γράφει στους «Ορίζοντες», σελ. 20.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17254N021</ED>
<ID>
ID:304235

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φρούτο
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Η πολιτική κατάσταση συνοψίζεται ως εξής: Σηκωθήκανε τα φρουτάκια να βαρέσουν
τον μανάβη.

Με τιμή
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17254N022</ED>
<ID>
ID:304311

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ηλιοφάνεια παντού, με τοπικές ομίχλες το πρωί. Ισχυροί βοριάδες στο
Νοτιοανατολικό Αιγαίο, εξασθενούντες. Άνοδος της θερμοκρασίας. 
ΑΤΤΙΚΗ 
Ηλιοφάνεια, βοριάδες μέχρι μέτριοι. Μέγιστη θερμοκρασία στην Αθήνα
20oC. 
ΘΕΣΣΑΛΟΝΙΚΗ 
Ομίχλη και μετά ήλιος. Άνεμοι ασθενείς. Μέγιστη θερμοκρασία στην πόλη
17oC. 
<H3>ΑΥΡΙΟ
</H3>
Κι άλλη άνοδος της θερμοκρασίας. Ομίχλες τις πρωινές ώρες, με ηλιοφάνεια μετά.
Στο Νότιο Αιγαίο βοριάδες μέχρι μέτριοι. <H3>Πέμπτη 31/1
</H3>
Τοπικές συννεφιές στη Δυτική Ελλάδα, ηλιοφάνεια στην υπόλοιπη χώρα. Άνεμοι
νοτιοδυτικοί ασθενείς μέχρι μέτριοι (3-5 Μπωφόρ). Πολύ υψηλές για την εποχή,
θερμοκρασίες. 
<H3>Παρασκευή 1/2
</H3>
Λίγη συννεφιά παντού, κατά τόπους πυκνότερη. Άνεμοι βορείων διευθύνσεων
μέτριοι (4-5 Μπωφόρ). Η θερμοκρασία θα παρουσιάσει μικρή πτώση σ' όλη τη χώρα. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ομίχλη στον δρόμο για τη Χάγη...
</H2><H4>Από τον χορό βρεθήκαμε στο τραπέζι του διαλόγου
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Από εδώ το έφεραν, από εκεί το πήγαν οι Τούρκοι, πάλι μάς τύλιξαν. Είχαν
δεν είχαν μάς οδήγησαν στο τραπέζι του διαλόγου. Βεβαίως, με όλους τους τύπους
και μέσω Χάγης. Δηλαδή το χάπι χρυσώθηκε καλά.

Πρέπει να παραδεχθούμε βέβαια ότι οι γείτονες κουράστηκαν λίγο παραπάνω την
τελευταία τριετία με την επιθετικά φιλική διπλωματία τους. Μέχρι παλαμάκια,
και μάλιστα με πολύ κέφι, αναγκάστηκε να χτυπήσει ο Ισμαήλ Τζεμ στον Γιώργο
Παπανδρέου όταν χόρεψε τον οικογενειακό ζεϊμπέκικο. Θα μου πείτε, σημασία έχει
το αποτέλεσμα. Και οι Τούρκοι, Αλλάχ θέλοντος και Αμερικανών βοηθούντων, προς
το παρόν τον σκοπό τους τον πέτυχαν. 
*Και μπορεί να οδηγούμαστε ολοταχώς στη Χάγη, ο δρόμος ωστόσο θα είναι
μακρύς. Όπως «μακρύς» θα είναι ο δρόμος όποιων επιχειρήσουν αυτές τις ημέρες
να περάσουν με τα αυτοκίνητά τους από τα μπλόκα των αγροτών. Βέβαια, η
κυβέρνηση είναι αισιόδοξη ότι οι δρόμοι θα μείνουν ανοιχτοί. Πώς; 
Το 1997 ήταν η «επιχείρηση σαμπρέλα». Θυμόσαστε τι είχε συμβεί τότε. Τη
νύχτα, μόλις οι αγρότες εγκατέλειψαν τα τρακτέρ και πήγαν για ύπνο, οι
αστυνομικοί τούς ξεφούσκωσαν τα λάστιχα. Έτσι τέλειωσαν τα μπλόκα. Το 2002
έχουμε την επιχείρηση εκκοκκιστήριο. Αυτό είναι το νέο «κόλπο» της κυβέρνησης.
Τις τελευταίες ημέρες λοιπόν ειδοποιήθηκαν οι αγρότες να τρέξουν στα
εκκοκκιστήρια για να δηλώσουν την παραγωγή τους και να πληρωθούν. Οι
εμπνευστές του σχεδίου έχουν την άποψη ότι οι αγρότες δεν γίνεται να είναι
ταυτοχρόνως και στα μπλόκα και στα εκκοκκιστήρια! Α, όλα και όλα. Η ιδέα είναι
μεγαλοφυής. Ή κάνουμε πολιτική ή παίζουμε... 
Κατά τα άλλα, το σκηνικό και χθες ήταν ίδιο. Το παλιό. Μαύρες σημαίες
στα τρακτέρ, οι συνδικαλιστές της Ν.Δ. και του ΚΚΕ, κ.κ. Θ. Νασίκας και Β.
Μπούτας να ξεσπούν μπροστά στις κάμερες και ο Γ. Πατάκης να καταγγέλλει την
κυβέρνηση στα τηλεοπτικά παράθυρα. 
Θα μου πείτε, ποιος ασχολείται με τη Χάγη και τα τρακτέρ, έστω κι αν
δεν είναι τόσο μακριά από την Αθήνα. Ο τζόγος των Αχαιών είναι το θέμα των
ημερών που σπάει κάθε ρεκόρ τηλεθέασης. Τρέμε Μπικ Μπράδερ... Είκοσι λεπτά
παρακολουθήσαμε χθες σε εθνικό δίκτυο τον πρωταγωνιστή των ημερών, Αλέκο
Χρυσανθακόπουλο να ξιφουλκεί κατά πάντων και κυρίως εναντίον του....
κατεστημένου. Κάτι μου λέει ότι αυτή η υπόθεση θα έχει συνέχεια και οι
πρωταγωνιστές, πράσινοι και μπλε, θα εναλλάσσονται στη σκηνή. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17254N032</ED>
<ID>
ID:304285

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι κίνδυνοι
</H2>
ΔΕΝ είναι χωρίς κινδύνους η απόφαση της ελληνικής κυβέρνησης να
ανατρέψει την πολιτική που ακολουθείται τουλάχιστον μετά το 1981... 
ΚΑΙ να προχωρήσει σε διάλογο εφ' όλης της ύλης με την Τουρκία. 
ΓΙΑΤΙ βεβαίως από ελληνικής πλευράς μεν υποστηρίζεται πως μοναδικό θέμα
είναι η υφαλοκρηπίδα και η συμφωνία για προσφυγή στο Διεθνές Δικαστήριο της
Χάγης... 
ΘΑ πρέπει να θεωρείται αναπόφευκτο, ωστόσο, ότι θα δοθεί η ευκαιρία
στην Τουρκία... 
ΝΑ θέσει στο τραπέζι και άλλα θέματα που η Ελλάδα δεν αποδέχεται ως
ελληνοτουρκικές διαφορές. 
Η αλλαγή της ελληνικής θέσης προφανώς υπαγορεύεται από τη δέσμευση του
Ελσίνκι για διευθέτηση των ελληνοτουρκικών διαφορών μέχρι το 2004. 
ΚΑΙ αν μεν από τον διάλογο αναγκαστεί τελικώς η Τουρκία να αποδεχθεί τη
λύση της Χάγης, ασφαλώς θα πρόκειται για ελληνική επιτυχία. 
ΟΜΩΣ με δεδομένη την πάγια τακτική της να θέτει ζητήματα όπως οι
λεγόμενες γκρίζες ζώνες, ο εναέριος χώρος, το καθεστώς των νησιών... 
ΟΛΑ όσα συνιστούν δηλαδή το πακέτο των τουρκικών διεκδικήσεων στο
Αιγαίο... 
ΕΙΝΑΙ ορατός ο κίνδυνος και ο διάλογος να καταλήξει σε αδιέξοδο... 
ΑΛΛΑ και να «νομιμοποιηθούν» τα αιτήματα της Τουρκίας, καθώς η ίδια η
Ελλάδα... 
ΘΑ έχει αποδεχθεί ότι αποτελούν αντικείμενο διαλόγου. 
ΕΙΝΑΙ γι' αυτόν τον λόγο που η κυβέρνηση θα πρέπει να είναι εξαιρετικά
επιφυλακτική... 
ΙΔΙΩΣ καθώς η Τουρκία ακόμα και σήμερα δεν έχει δεσμευτεί για την
αποδοχή της δικαιοδοσίας του Δικαστηρίου της Χάγης! <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17254N033</ED>
<ID>
ID:304323

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γιάννης Καρτάλης: 
(ο αρθρογράφος, για το ενδεχόμενο προσφυγής στη Χάγη) 
«Το πρόβλημα εναερίου χώρου - χωρικών υδάτων θα μπορούσε να λυθεί αν η Αθήνα
προχωρούσε στην επέκταση των ελληνικών χωρικών υδάτων στα 12 μίλια, όπως το
νέο Δίκαιο της Θάλασσας της επιτρέπει. Έτσι θα λυνόταν αυτομάτως και το θέμα
του εναερίου χώρου, εφόσον και αυτός θα επεκτεινόταν στα 12 μίλια. Υπάρχει
όμως η απειλή του τουρκικού "casus belli" και για τον λόγο αυτόν η επέκταση θα
μπορούσε να γίνει στα 8 ή στα 10 μίλια και ενδεχομένως όχι σε όλες τις
περιοχές του Αιγαίου ώστε να μην αποκλεισθεί η διεθνής ναυσιπλοΐα. Με τον
τρόπο αυτόν και η οριοθέτηση της υφαλοκρηπίδας δεν θα ξεκινούσε με βάση τα έξι
μίλια που υπάρχουν σήμερα αλλά από μια πιο διευρυμένη βάση, η οποία δεν θα
μπορεί να υπάρξει αργότερα, αν η οριοθέτηση γίνει τώρα με βάση τα έξι μίλια. 
Όλα αυτά φαντάζουν πολύπλοκα για τον κοινό πολίτη αλλά θα πρέπει ιδιαίτερα να
προσεχθούν από τους αρμόδιους εμπειρογνώμονες του διεθνούς δικαίου που θα
χειρισθούν τα θέματα. Τα πάντα όμως θα εξαρτηθούν τελικά από τις πραγματικές
διαθέσεις της Τουρκίας. Αν απλώς επιμείνει στις μονομερείς διεκδικήσεις της,
όπως στο παρελθόν, θα οδηγήσει και πάλι τις σχέσεις με την Ελλάδα σε νέο
αδιέξοδο. Μόνο που αυτή τη φορά (λόγω Ελσίνκι) θα έχει κλείσει οριστικά την
πόρτα για την ένταξή της στην Ευρώπη». 
(«Το Βήμα της Κυριακής»)
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17254N034</ED>
<ID>
ID:304359

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Χάγη είπατε; Ή χάπι;
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N041</ED>
<ID>
ID:304234

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Βασίλης Αναγνωστόπουλος: 
(ο νομάρχης Καρδίτσας, στον Πλάνετ) 
«Η τακτική τού υπουργείου Γεωργίας και η ειρωνεία η μεγίστη, είναι ότι
καλοπερνάμε και δεν το καταλάβαμε. Να συνεχίσουν να το λένε για να σηκώσουν
και τους πεθαμένους από τους τάφους». 
Κώστας Γείτονας: 
(ο αντιπρόεδρος της Βουλής για τις κινητοποιήσεις των αγροτών, στον Πλάνετ) 
«Αν όμως εκεί αγκυροβολήσουν, ρίξουν εκεί τα άροτρά τους για να αράξουν και να
κλείσουν τον δρόμο, φαντάζομαι θα υπάρξει μέριμνα για να μπορεί να υπάρξει
ελεύθερη διακίνηση των πολιτών». 
Ντόρα Μπακογιάννη: 
(η τομεάρχης της Ν.Δ. για το ενδεχόμενο ελληνοτουρκικού διαλόγου ­ στον
«Αγγελιοφόρο») 
«Ανοίγετε όχι κεφάλαιο, αλλά βιβλίο! Καταρχήν ο διάλογος είναι γενικώς
ευλογία, όχι κατάρα. Αλλά αν, άμεσα ή έμμεσα, καταλήξει να συζητάμε όχι
διαφορές, αλλά τα κυριαρχικά μας δικαιώματα, θα πρέπει, όντως, να φοβόμαστε». 
Γιώργος Ρωμαίος: 
(ο πρώην υπουργός, όπως το αλίευσε ο «Αδέσμευτος» του κ. Ρίζου) 
«Φιλοδοξίες, προβληματισμοί, αντιπαραθέσεις, ονοματολογίες, σφυγμομετρήσεις,
αυτοπροβολές, αυτοδιαψεύσεις, συντροφικά μαχαιρώματα κυριαρχούν πλέον στο
προσκήνιο...». 
Λένα Δανιηλίδου: 
(η πρωταθλήτρια τένις, για τη βοήθεια που της παρέχεται, στον «Αγγελιοφόρο») 
«Από κει και πέρα, ο Θεός να με έχει καλά και ελπίζω ότι κάποιος θα
αφυπνιστεί. Εγώ, πάντως, παραμένω στα γήπεδα, γιατί είναι επιλογή μου.
Προσωπικά, έχω την... οικογενειακή μου Ομοσπονδία και "αυτοντοπαριζόμαστε"!». <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N043</ED>
<ID>
ID:304321

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Συντάξεις
</H2>
Ο λόγος στους αναγνώστες

Ο Ν. Καμπάκος, Σερρών 19, Κορυδαλλός, γράφει: «Από τις 5/1/99 ισχύει ο νόμος
2676/99 του υπουργείου Εργασίας και Κοινωνικών Ασφαλίσεων. Υπουργός ήταν τότε
ο κ. Μιλτιάδης Παπαϊωάννου. Το άρθρο 62 αυτού του νόμου λέει, μεταξύ άλλων,
ότι μια γυναίκα που μένει χήρα και την ημέρα του θανάτου του συζύγου της δεν
έχει συμπληρώσει το 40ό έτος της ηλικίας της, δικαιούται σύνταξη μόνο για μία
τριετία. Μ' αυτό τον νόμο, ο κ. Παπαϊωάννου έχει πετύχει τα εξής δύο πράγματα:
1) Μια γυναίκα που είχε την... τύχη να χηρέψει στις 4/1/99, έστω κι αν ήταν 25
ετών, θα πάρει σύνταξη χωρίς κανένα περιορισμό. Μια άλλη γυναίκα που είχε την
ατυχία να χηρέψει μετά τις 5/1/99 και δεν πρόλαβε να συμπληρώσει για λίγες
μέρες ή εβδομάδες το 40ό έτος της ηλικίας της, θα πάρει μόνο για μια τριετία. 
2) 'Ενας μεγαλοσυνταξιούχος 80 ή 85 ετών, που κάνει γάμο από σκοπιμότητα, και
παίρνει μια γυναίκα 39 ετών για παράδειγμα, όταν αυτή χηρέψει, και έχει
συμπληρώσει το 40ό έτος της ηλικίας της, θα παίρνει σύνταξη χωρίς κανένα
περιορισμό. Ενώ μια κοπέλα που παντρεύτηκε 20 ετών, ας πούμε, και πήρε έναν
άντρα 25 ετών, και μείνει χήρα λίγο πριν κλείσει το 40ό έτος της ηλικίας της,
αυτή θα πάρει μόνο για μία τριετία. Στην πρώτη περίπτωση του
μεγαλοσυνταξιούχου, ενώ εκείνος παίρνει σύνταξη για 30 χρόνια περίπου, θα
συνεχίζει να παίρνει και η χήρα του άλλα 30 χρόνια ακόμη. Στη δεύτερη
περίπτωση, εκείνος που δούλευε 25 χρόνια, η χήρα του θα πάρει τη δική του
σύνταξη μόνο για τρία χρόνια. 
Νομίζω, ότι αν ήθελε ο νομοθέτης να προστατεύσει την περιουσία των
ασφαλιστικών ταμείων, θα έπρεπε να βάλει όριο στη διαφορά ηλικίας, για να
αποτρέπει γάμους από σκοπιμότητα. Εάν πάλι πιστεύει ο νομοθέτης, ότι μία
γυναίκα που παντρεύτηκε 20 ή 25 ετών χωρίς καμία ειδικότητα ή προϋπηρεσία,
μπορεί όταν φτάσει 42 ετών, μετά την τριετία, να πιάσει δουλειά, ας τη
διορίσει, και αν αρνηθεί, να της διακόπτει τη σύνταξη». 
Ο γνωστός συγγραφέας Παντελής Καλιότσος, μου γράφει: «Έστειλα το βιβλίο
μου η "Σφεντόνα του Δαβίδ" στον Αρχιεπίσκοπο, με την εξής αφιέρωση: "Τα παιδιά
ντρέπονται, Μακαριώτατε. Ο Καλλίνικος επιβεβαιώνει την απουσία του από την
γιορτή του Πολυτεχνείου, λέγοντας ότι "έλειπε". Εκείνη την εποχή, ο κ.
Χριστόδουλος "σπούδαζε". Και εγώ επίσης, σαν Χριστιανός Ορθόδοξος, ντρέπομαι».
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N044</ED>
<ID>
ID:304361

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=4</URL></REF>


Article

<CATEGORY>vin05</CATEGORY>

 <H2>Και το Νο 2.
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Προσοχή, προσοχή: Όσοι κυκλοφορούν στο κέντρο της Αθήνας και τα πέριξ,
ας έχουν τον νου τους: Αν βρεθούν μπροστά, πλαγίως, ή και πίσω από ένα κομβόι
με θηριώδη λευκά τζιπ, στα οποία επιβαίνουν θηριώδεις άνδρες ασφαλείας
κρατώντας θηριώδη πολυβόλα, μπαζούκας και ό,τι άλλο παρόμοιο, τότε είναι σαφές
ότι έχουν πλησιάσει σε απόσταση αναπνοής από τον Νο 2 της αμερικανικής
πρεσβείας κ. Κλέβερλι. Και ο Θεός να βάλει το χέρι του μη γίνει καμιά
εκπυρσοκρότηση κατά λάθος...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N045</ED>
<ID>
ID:304365

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=5</URL></REF>


Article

<CATEGORY>vin05</CATEGORY>

 <H2>Τσιφλικάς και τροτσκιστής (;)
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Είναι γνωστό ότι οι τροτσκιστικές ομάδες είχαν καθιερώσει για τα μέλη τους
που ανήκαν στην αστική τάξη, να πιάνουν οπωσδήποτε μια δουλειά προλεταριακή ­
κατά προτίμηση σε εργοστάσιο ­, ώστε να αποκτήσουν ταξική συνείδηση και λοιπά.
Λοιπόν, χθες, εκατοντάδες είδαν τον κ. Σωτ. Χατζηγάκη ­ έναν από τους μεγάλους
ιδιοκτήτες της Θεσσαλίας ­ σε μία αγροτοτροτσκιστική προσέγγιση. Με την
ανάλογη αμφίεση ανέβηκε στο τρακτέρ τού κ. Θ. Νασίκα και πήγε έως τα Τέμπη,
για την πρώτη ημέρα των αγροτικών κινητοποιήσεων... 
Οι κ.κ. Θ. Νάκος και Ν. Κατσαρός πάλι, χωρίς τέτοια παιδεία, προτίμησαν τα
αυτοκίνητά τους για να πάνε στην Κεφάλωση του Αλμυρού. Τι να κάνουμε; Την άλλη φορά!
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N046</ED>
<ID>
ID:304374

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=6</URL></REF>


Article

<CATEGORY>vin05</CATEGORY>

 <H2>Τα άκουσε άλλος... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Επικεφαλής κυβερνητικού κλιμακίου πήγε στο Σίσι του Λασιθίου ο υφυπουργός
Οικονομίας κ. Χρ. Πάχτας. Όπου βρέθηκε αντιμέτωπος με πλήθος που αποδοκίμαζε ­
καθόλου πρωτότυπο για τον κ. Πάχτα. Αλλά ­ και εδώ είναι η είδηση ­ δεν
αποδοκίμαζε αυτόν! 
Λοιπόν, το πλήθος αποδοκίμαζε τον κ. Ν. Καστρινάκη, τον δήμαρχο Νεαπόλεως,
ο οποίος, ελέω «Καποδίστρια», είναι δήμαρχος και στο Σίσι, αλλά οι κάτοικοι
δεν τον αναγνωρίζουν και θέλουν απόσχιση! <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N047</ED>
<ID>
ID:304379

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=7</URL></REF>


Article

<CATEGORY>vin05</CATEGORY>

 <H2>Κι εκείνος δεν απάντησε </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Συνέντευξη Τύπου για την ολυμπιακή προετοιμασία έδινε ο υφυπουργός Τύπου κ.
Τηλ. Χυτήρης. Και εκεί που όλα ήταν ήρεμα, ακούστηκε η θανατηφόρα ερώτηση: Τα
φρουτάκια, είναι ολυμπιακό άθλημα; 
Ακούστηκε από όλους η ερώτηση ­ από όλους, εκτός από τον κ. Χυτήρη...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17254N048</ED>
<ID>
ID:304382

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N04&aa=8</URL></REF>


Article

<CATEGORY>vin05</CATEGORY>

 <H2>Το τέταρτο της διασημότητας </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο Άντι Γουόρχολ υποστήριζε ­ όσο ζούσε ­ ότι ο καθένας δικαιούται από ένα
τέταρτο διασημότητας. Ε, ο κ. Αλ. Χρυσανθακόπουλος πήρε χθες το βράδυ αυτό που
εδικαιούτο. Η ομιλία του στη γιορτή του Πολιτικού του Γραφείου για την κοπή
της πρωτοχρονιάτικης πίτας μεταδόθηκε τηλεοπτικά ­ και «ζωντανά», βεβαίως ­ σε
πανελλαδικό δίκτυο, για δεκαπέντε ολόκληρα λεπτά!!! 
Η προβολή ήταν εξασφαλισμένη μιας και ο κ. Χρυσανθακόπουλος είχε προαναγγείλει
ότι «θα μιλούσε». Και μίλησε ­ κάποιοι χαρακτήρισαν την ομιλία ως
«παραληρηματική», αλλά μάλλον μπέρδεψαν το ύφος με το περιεχόμενο. Ο κ. Α.
Φούρας «τα άκουσε» για τα καλά με κατηγορίες που η αναφορά τους θα απαιτούσε
την παραβίαση του μισού νόμου περί Τύπου. 
<H3>Τα άκουσε και ο Πάγκαλος </H3>
Α, τα άκουσε και ο κ. Θ. Πάγκαλος, ο οποίος, λέει, διαπραγματεύτηκε με το
τηλεοπτικό κανάλι Alpha όταν υπήρξε καταγγελία εναντίον του, σε αντίθεση,
λέει, με τον κ. Χρυσανθακόπουλο, ο οποίος δεν διαπραγματεύτηκε, αλλά είπε
μπροστά στην κρυφή κάμερα όσα λέει κάθε ημέρα δημοσίως! 
Στα χέρια του λαού 
Κατά τα άλλα, ο βουλευτής αποθεώθηκε κατά την είσοδό του στην αίθουσα του
«Αστέρα» της Πάτρας ­ στα χέρια τον σήκωσαν. Και φυσικά δήλωσε ότι ήταν, είναι
και θα παραμείνει «ΠΑΣΟΚ». Όπως και ο νομάρχης Αθ. Σερέτης, που παραβρέθηκε
στην εκδήλωση.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17254N052</ED>
<ID>
ID:304284

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N05&aa=2</URL></REF>


Article

<CATEGORY>vin05</CATEGORY>

 <H2>Το σπίτι του παππού </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, με αυτή την υπόθεση του παράνομου τζόγου χάνει η μάνα το παιδί κι ο
παππούς τον εγγονό. Όπου αίφνης, αποκαλύφθηκε στον Alpha ­ ή «αποκαλύφθηκε»,
αν προτιμάτε ­ ότι ο κ. Ά. Σπηλιωτόπουλος αγόρασε πέρυσι διαμέρισμα στην Πάτρα
από τεχνική εταιρεία, στην οποία συμμετέχει ο επιχειρηματίας Νικολετάτος, που
φέρεται να εμπλέκεται στον ηλεκτρονικό τζόγο... 
Ο ίδιος ο βουλευτής της Ν.Δ. απάντησε ότι αγόρασε από τον άλλο συνέταιρο, που
ήταν για χρόνια πρόεδρος της ΝΟΔΕ της Ν.Δ. στην Αχαΐα, αλλά όλες εκείνες τις
αναφορές στον μακαρίτη τον παππού του, για να δικαιολογήσει την αγορά, τι τις
ήθελε; Τόσο που έκανε κόσμο να αμφιβάλλει... <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17254N053</ED>
<ID>
ID:304322

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Το μέσον και το μήνυμα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο καθηγητής Μακ Λούαν έκανε τη δεκαετία του '60 διάσημη τη φράση «το μέσον
είναι το μήνυμα» ­ για την τηλεόραση μιλούσε ο άνθρωπος. Τώρα πια, που ζούμε
στη δεκαετία του 2000, γίνεται όλο και πιο φανερό ότι η σχετική φράση, μέσω
τηλεόρασης, «κολλάει» και αλλού. Στις κυβερνήσεις, για παράδειγμα... 
Λοιπόν, είναι η στιγμή να πληροφορηθείτε ότι την άλλη Τετάρτη θα
συνεδριάσει σε διευρυμένη σύνθεση η Κυβερνητική Επιτροπή. Θέμα της συνεδρίασης
θα είναι η καταπολέμηση του παράνομου τζόγου ­ και ναι, δεν ήταν το θέμα από
καιρό καταχωρημένο στο περίφημο «μπλοκάκι» του κ. Κ. Σημίτη. Καταχωρήθηκε
ύστερα από τις εκπομπές του Alpha και την αποπομπή Χρυσανθακόπουλου... 
Το μήνυμα στη συγκεκριμένη περίπτωση είναι το μέσον ­ δηλαδή, η σύσκεψη.
Λύσεις μην περιμένετε, αλλά σιγά μην είναι αυτό το ζήτημα... <H3>Επικοινωνίας το ανάγνωσμα </H3>
Πότε αποφασίστηκε από τον κ. Κ. Σημίτη η σχετική σύσκεψη; Χθες το πρωί,
στον επικοινωνιακό «πρωινό καφέ» του Μεγάρου Μαξίμου. Όπως αντιλαμβάνεστε, όλα
πλέον μπορούν να «επικοινωνηθούν» ­ αρκεί να τα παίξει προηγουμένως η τηλεόραση...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17254N054</ED>
<ID>
ID:304349

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΚΑΘΕ πράγμα στον καιρό του κι ο καθείς τον φρουτέμπορό του... 
ΚΑΚΩΣ διαμαρτύρονται μερικοί ­ μήπως και τα μεγάλα φρούτα δεν τα
πληρώνουμε; 
ΤΙ ΘΑ ΓΙΝΕΙ με τις καταγγελίες του πρώην αστυνομικού διευθυντή Αχαΐας;
Αληθεύει ότι η Νομαρχιακή Επιτροπή του ΠΑΣΟΚ είχε ζητήσει να μη μετατεθεί; 
ΑΛΗΘΕΥΕΙ επίσης ότι το ίδιο είχαν ζητήσει και οι βουλευτές του
κυβερνώντος κόμματος; 
ΔΙΩΚΕΤΑΙ επειδή έπαιξε ηλεκτρονικά παιχνίδια, δήλωσε
καταχειροκροτούμενος ο κ. Αλ. Χρυσανθακόπουλος. Η πολιτική ως πάκμαν, οι
ψηφοφόροι ως φρουτάκια... 
ΚΑΙ ΠΙΣΩ ΤΟΥ, φωτογραφία του κ. Κ. Σημίτη, αλλά και του Ανδρέα
Παπανδρέου ­ ειδικά ο τελευταίος, τι του 'φταιξε; 
ΜΕ ΘΕΡΜΕΣ εκδηλώσεις έγινε δεκτός από τους πολιτικούς του φίλους ο
βουλευτής Χρυσανθακόπουλος ­ με θερμότερες εκδηλώσεις έγινε δεκτός από τα
τηλεοπτικά κανάλια... 
ΕΠΟΙΚΟΔΟΜΗΤΙΚΗ συμπολίτευση χαρακτήρισε ο κ. Χρυσανθακόπουλος την έως
τώρα στάση του απέναντι στην κυβέρνηση ­ ελέγχεται και το εποικοδομητική και
το συμπολίτευση... 
ΠΑΝΤΩΣ, έτσι που το πάνε στο ΠΑΣΟΚ, η περίφημη φράση «Γιώργο, χάσαμε»,
μάλλον θα μετεξελιχθεί σε «παίξαμε και χάσαμε»... <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17254N055</ED>
<ID>
ID:304366

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η επιστροφή των Μαρμάρων
</H2><H4>Αναζωπυρώνεται ο διάλογος για τα Ελγίνεια εν όψει 2004
</H4>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Ο λόγος για τα Μάρμαρα, εν όψει των Ολυμπιακών Αγώνων και του νέου Μουσείου
της Ακροπόλεως, αναζωπυρώνεται. 
Ο διευθυντής του Βρετανικού Μουσείου είναι κατηγορηματικός. «Τα Ελγίνεια
Μάρμαρα δεν θα εγκαταλείψουν ποτέ το Λονδίνο... Βρίσκονται εκεί όπου θα
παραμείνουν, στην αίθουσα του μουσείου, εκεί όπου όλοι μπορούν να τα δουν
δωρεάν». Σε άρθρο του στους «Τάιμς» επαναλαμβάνονται και πάλι τα ίδια
επιχειρήματα: 
- Αν δεν είχαν μεταφερθεί τότε στο Λονδίνο, τα Μάρμαρα του Παρθενώνα θα
υφίσταντο τουλάχιστον άλλον ένα αιώνα φθοράς. 
- Άλλωστε υπάρχουν και νομικά εμπόδια. 
Ένα συνονθύλευμα φανταστικών φόβων, σκοπιμοτήτων και στρεβλών αντιλήψεων. 
Ποιοι και πώς διαχειρίζονται τα σύμβολα της ιστορίας μας; 
Σε ποιους, αλήθεια, ανήκει η ιστορία μας; 
Ο υπουργός Πολιτισμού Ευάγγελος Βενιζέλος τόνισε ότι δεν μάς ενδιαφέρει το
τυπικό, νομικό μέρος των τίτλων ιδιοκτησίας, αλλά το πραγματικό και ουσιαστικό
μέρος της επιστροφής των Μαρμάρων στη φυσική θέση τους, στο Μουσείο
Ακροπόλεως. 
Ο περί Ελλάδος λόγος δεν έπαψε ποτέ να είναι επίκαιρος. 
Ανέκαθεν ο τόπος αυτός προσφερόταν για την κατασκευή της αφήγησης μιας αρχής,
μιας καταγωγής, ενός «ανήκειν». 
Αν οι Ευρωπαίοι λάτρεψαν τον Αρχαίο Ελληνικό Πολιτισμό είναι γιατί θέλησαν να
κατασκευάσουν ένα φωτεινό μύθο για τις σκοτεινές ρίζες τους. Την απαράμιλλη
ομορφιά της απαρχής ζήλεψαν, αυτήν θέλησαν να οικειοποιηθούν. Η παρακράτηση
των Ελγινείων εδώ εντάσσεται. Μια εδραιωμένη στο συλλογικό ασυνείδητο αίσθηση
ότι αυτό το παρελθόν είναι δικό τους, ότι «αυτή η ομορφιά μάς ανήκει». Η
ιδιοκτησία ακόμη και ως κλοπή επιτρέπει τέτοιες αυθαιρεσίες. Δεν ήταν τελικά
το μικρό κράτος που έφτιαξε στη συνέχεια ο Καποδίστριας, δεν ήταν γι' αυτό που
ο Shelley έλεγε «Είμαστε όλοι Έλληνες» και ο Byron έδινε τη ζωή του. Τη δική
τους καταγωγή αναζητούσαν οι Ευρωπαίοι όταν αγωνίζονταν για τη δική μας
ανεξαρτησία. 
«Η καταγωγή είναι ο σκοπός», είπε ο Karl Kraus. Γι' αυτό πάσχιζαν οι τότε
φιλέλληνες, γι' αυτό πασχίζουν και οι σημερινοί. Ίσως με μεγαλύτερο πάθος ή
απελπισία. Γιατί ακόμη πιο αναγκαία φαντάζει σήμερα η καταγωγή, το ανήκειν.
Κανένας άνθρωπος, κανένας λαός δεν μπορεί να ζήσει χωρίς τον μύθο της
καταγωγής. Ο ελληνοβρετανικός περί των Μαρμάρων διάλογος έχει μακρά ιστορία. 
Σε άρθρο του περιοδικού «Ο 19ος Αιών», με τίτλο «Ο Αστεϊσμός περί των
Ελγινείων Μαρμάρων», ο τότε διευθυντής του Τζάιμς Νόουλς έγραφε το 1891: 
«Τι ιδέα, ενώ έχωμεν τις ωραίες αυτές αρχαιότητες και μπορεί ο λαός μας να
πηγαίνει να τις θαυμάζει όποτε θέλει, τι ιδέα να τις στείλωμε στην άλλη άκρη
της Ευρώπης!»... «Ποιος γνωρίζει εάν καμιά από τις ολιγόβιες κυβερνήσεις της
δεν θα τα πουλούσε αντί εκατομμυρίου στη Γερμανία ή αντί δύο στην Αμερική ή
χειρότερα εάν δεν θα τα πουλούσε λιανικώς, από λίγο στον καθένα;...». 
Από την Αλεξάνδρεια έρχεται η οργισμένη απάντηση του Καβάφη στην εφημερίδα
«Εθνική»: 
«Είμεθα Κύριοι να διαθέσωμεν ως θέλομεν τα ημέτερα... Δεν είναι
αγάλματα. Είναι τεμάχια μοναδικού μνημείου... Εις το ελληνικόν
έθνος την σήμερον τα ερείπια της Ακροπόλεως είναι πολύ σπουδαιότερα και
ιερώτερα αφ' ότι είναι οιονδήποτε άλλο εθνικόν μνημείον εις οιονδήποτε άλλον
λαόν... Δεν υπάρχει παράδειγμα εν τω κόσμω όλω ενός έθνους
διατηρούντος, ουχί διά της κατακτήσεως αλλά διά προσφάτου αγοράς από
δυνάστην, τα εθνικά σύμβολα άλλου έθνους... Ο λόρδος Έλγιν
απέκτησε τα μάρμαρα του Παρθενώνος ουχί από τους Έλληνες αλλά από τους
δυνάστες αυτών Τούρκους αφαιρώντας ό,τι ήθελε "άνευ της ελαχίστης μερίμνης διά
το μνημείον όπερ απογύμνωνεν"». 
(βλ. Κ.Π. Καβάφης «Πεζά» Εκδ. Φέξη, Αθήνα 1993, σελ. 17) 
Αν τα Ελγίνεια πρέπει να γυρίσουν στον τόπο τους δεν είναι μέσα στα πλαίσια
κάποιας αλλαγής ιδιοκτησίας. Δεν έχουν ιδιοκτήτες οι μύθοι της καταγωγής.
Έχουν όμως έναν τόπο που τους γέννησε. Αν πρέπει να γυρίσουν είναι χάριν αυτού
που υπήρξε. Το κάλλος, το μέτρο, η ομορφιά, η αγωνία που άγγιξε το στοίχημα
της τελειότητας. Δεν είμαστε ιδιοκτήτες τους, ζούμε όμως στον τόπο όπου
συνέβησαν. 
Και ο τόπος, ο γενέθλιος τόπος όπου συνέβησαν είναι ακόμα εδώ!

Η Φωτεινή Τσαλίκογλου είναι καθηγήτρια στο Τμήμα Ψυχολογίας του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17254N062</ED>
<ID>
ID:304312

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο αδύνατος κρίκος
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Καθημερινότητα άχαρη, σκληρή πραγματικότητα. Μια καθημερινότητα που σέρνεται,
ασθμαίνοντας, στις ουρές αναμονής. Κάθε ημέρα για το νέο ΙΚΑ ακούμε και το νέο
ΙΚΑ είναι εξαφανισμένο. Και να οι ουρές της ντροπής, και να τα παράπονα. Κάθε
ημέρα για τον εκσυγχρονισμό της δημόσιας διοίκησης διαβάζουμε αλλά οι πολίτες
σταυροκο-πιούνται πριν την κάθε συναλλαγή τους με το Δημόσιο. Είναι η
καθημερινότητα του πολίτη που δεν κατόρθωσε να «δαμάσει» καμία κυβέρνηση. Ούτε
η σημερινή. Παρά τις μεγαλόστομες διακηρύξεις. Παρά τα προγράμματα
εκσυγχρονισμού. 
Μια καθημερινότητα που κινείται... σημειωτόν στο μποτιλιάρισμα. Οι δρόμοι της
Αθήνας - παρά τη λειτουργία του Μετρό - δεν «παίζονται». Πάρκινγκ δεν υπάρχουν
και οι τροχονόμοι βασανιστικά μάς «φιλοδωρούν» με κλήσεις. Μια καθημερινότητα
που μας λέει καλημέρα στη γειτονιά μας. Με τους δημάρχους να τρέχουν αγώνα
δρόμου για να μπαλώσουν λακκούβες και πεζοδρόμια λόγω των επερχόμενων
δημοτικών εκλογών. Τώρα το θυμήθηκαν. 
Αλλά και στην προσωπική μας ζωή συναντούμε το ίδιο μοτίβο. Το βλέπω από τον
εαυτό μου. Δεν ξέρω, μπορεί να κάνω λάθος. Αλλά νιώθω ένας αδύνατος κρίκος.
Όσο και να θέλω να κινηθώ αισιόδοξα, να αναφερθώ σε ευχάριστα πράγματα έρχεται
αυτή η καθημερινότητα και με πληγώνει. Ισοπεδώνει γέλια, όμορφες αναμνήσεις,
σχέδια για το μέλλον. Χθες έμαθα από τύχη ότι πέθανε - πριν από ένα μήνα - στο
νοσοκομείο μια ένοικος στην πολυκατοικία μας. Το έμαθα ύστερα από ένα μήνα.
Και τα διαμερίσματά μας απέχουν μόνο λίγα μέτρα. 
Ξυπνάω τις Κυριακές και αντί να πάρω τα πιτσιρίκια για βόλτα, η πρώτη μου
προτεραιότητα είναι να διαβάσω όλο αυτό το πακέτο των κυριακάτικων εφημερίδων.
Τα δε βράδια γυρνώντας στο σπίτι αναρωτιέμαι γιατί - πάλι - δεν πήγα ένα
θέατρο ή ένα σινεμαδάκι. Άσε που οι εκδρομές έγιναν ένα άπιαστο όνειρο. 
Αν μιλάμε γι' αυτή τη ζωή ας ξεχάσουμε τη λέξη ποιότητα. Άλλωστε παραπέμπει σε
ανθρώπους που ζουν στον κόσμο τους. Όπως η μικρή μου κόρη που τραβάει τις
άκρες των ματιών της και βλέπει... δυο μπαμπάδες.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17254N063</ED>
<ID>
ID:304342

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N06&aa=3</URL></REF>


Article

<CATEGORY>vin04</CATEGORY>

 <H2>Νέα ερωτήματα για τη Μayo
</H2><H4>Μετά την αποκάλυψη των «ΝΕΩΝ» ότι λειτουργεί ακόμα
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Νέες προοπτικές στην έρευνα που διεξάγεται για το μαύρο και αδήλωτο χρήμα
που έρρεε στη Νέα Δημοκρατία ανοίγει η χθεσινή αποκάλυψη των «ΝΕΩΝ», ότι η
λιβεριανή εταιρεία Mayo εξακολουθεί να λειτουργεί ακόμη και σήμερα.

Η αποκάλυψη αυτή, που δείχνει ότι η εταιρεία με έδρα τη Μονρόβια της Λιβερίας
είναι υπαρκτή, παρά το γεγονός ότι η Ρηγίλλης υποστήριζε πως έκλεισε μετά την
αποχώρηση του Κων. Μητσοτάκη από την ηγεσία της Νέας Δημοκρατίας το 1993,
προσανατολίζει τις έρευνες σε καινούργιους δρόμους, καθώς τώρα είναι πιο
εύκολο να βρεθούν στοιχεία σχετικά με τη διαχείρισή της. 
Το ενδιαφέρον εστιάζεται τώρα στο ποιοι τη διαχειρίζονται αυτή την περίοδο και
ποια ήταν η εξέλιξή της μετά την αποχώρηση του Κ. Μητσοτάκη. Ανεπίσημες πηγές
της Ρηγίλλης ανέφεραν χθες ότι η ύπαρξη της εταιρείας ακόμη και σήμερα δεν
σημαίνει απαραίτητα πως έχει σχέση με τη Νέα Δημοκρατία, ούτε ότι αυτή τη
διαχειρίζεται υπό την παρούσα νομική της σύνθεση. Αν όμως συμβαίνει πραγματικά
αυτό, προκύπτει θέμα με τη μεταβίβαση της εταιρείας από τους ιδιοκτήτες της
μέχρι το 1993, αντί κάποιου τιμήματος προφανώς, σε άλλο ιδιοκτησιακό καθεστώς. 
Επισήμως πάντως, ο εκπρόσωπος Τύπου του κόμματος της αξιωματικής
αντιπολίτευσης Θόδωρος Ρουσόπουλος, επανέλαβε τη δήλωσή του της 18ης
Οκτωβρίου, ότι «η Ν.Δ. ούτε είχε ούτε έχει κρυφούς λογαριασμούς σε τράπεζες
ελληνικές ή ξένες. Ούτε βεβαίως έχει σχέση με off shore εταιρείες. Τα
οικονομικά της Ν.Δ. χαρακτηρίζονται από πλήρη διαφάνεια». 
Το ενδιαφέρον στη δήλωση Ρουσόπουλου, που δεν είχε επισημανθεί τότε, λόγω της
μη αποκάλυψης ακόμη των ντοκουμέντων που έφεραν στη δημοσιότητα «ΤΑ ΝΕΑ»
(καταστατικό και πιστοποιητικό λειτουργίας), είναι πως ο εκπρόσωπος του
κόμματος χρησιμοποιεί ενεστώτα χρόνο για τη ΜΑΥΟ: «Η Ν.Δ. ­ δηλώνει ­ δεν έχει
σχέση με off shore εταιρείες». Αρνείται δηλαδή να καλύψει και το παρελθόν,
γιατί προφανώς η Ν.Δ. γνωρίζει ότι η εταιρεία δραστηριοποιείται, από την προ
Μητσοτάκη, περίοδο. 
Ο κυβερνητικός εκπρόσωπος Χρ. Πρωτόπαπας, που ρωτήθηκε για το πώς σχολιάζει
την αποκάλυψη ότι η λιβεριανή εταιρεία εξακολουθεί να υφίσταται, δήλωσε
χαρακτηριστικά: «Ό,τι είχαμε να πούμε, το είπαμε».
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17254N072</ED>
<ID>
ID:304307

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N07&aa=2</URL></REF>


Article

<CATEGORY>vin04</CATEGORY>

 <H5>Διαμαντοπούλου: </H5><H2>Επείγει η ασφαλιστική μεταρρύθμιση
</H2>
Η Ελληνίδα επίτροπος σε συνέντευξη στην Ένωση Ανταποκριτών Ξένου Τύπου τόνισε
ότι η καθυστέρηση στο Ασφαλιστικό θα διογκώσει τα προβλήματα

«Εξαιρετικά επείγουσα» χαρακτήρισε την ασφαλιστική μεταρρύθμιση η Ελληνίδα
επίτροπος κ. Άννα Διαμαντοπούλου. Σε συνέντευξη στην Ένωση Ανταποκριτών Ξένου
Τύπου επισήμανε ότι η καθυστέρηση θα διογκώσει τα ελλείμματα και μπορεί να
οδηγήσει σε έκρηξη των κοινωνικών προβλημάτων. Ταυτόχρονα δήλωσε πως η Ελλάδα,
αλλά και τα υπόλοιπα κράτη - μέλη είναι υποχρεωμένα να υποβάλουν μέχρι τον
Σεπτέμβριο του 2002 αναλυτική έκθεση των κοινωνικών και οικονομικών μεγεθών με
τις προτεραιότητες, τις επιπτώσεις και τους στόχους των μέτρων που έλαβαν ή
προτίθενται να λάβουν. 
Η κ. Διαμαντοπούλου αναφέρθηκε στις αγροτικές κινητοποιήσεις χαρακτηρίζοντας
τη «βάση του διαλόγου που τίθεται από τις αγροτικές οργανώσεις ως μη
συζητήσιμη». Η επίτροπος εξήγησε ότι το αίτημα των αγροτών για αλλαγή των
ποσοστώσεων και των τιμών οδηγεί στην πράξη στην εγκατάλειψη της Κοινής
Αγροτικής Πολιτικής και στην επανεθνικοποίηση της αγροτικής πολιτικής. 
Η Ελληνίδα επίτροπος αναγνώρισε ότι το 2001 υπήρξε αύξηση της ανεργίας στην
Ένωση, καθώς μόνο από τις αναδιαρθρώσεις των επιχειρήσεων χάθηκαν 250.000
θέσεις εργασίας, ενώ απέδωσε το υψηλό ποσοστό ανεργίας των νέων στην Ελλάδα
στην απουσία θέσεων μερικής απασχόλησης. Παρουσίασε επίσης τα βασικά σημεία
του Σχεδίου Δράσης που θα δημοσιοποιήσει η Επιτροπή στις 5 Φεβρουαρίου για να
ενισχύσει την κινητικότητα των εργαζομένων, με επίκεντρο την αναθεώρηση
οδηγιών που διέπουν τις διμερείς σχέσεις ώστε να διευκολυνθεί η αναγνώριση των
τίτλων σπουδών και των ασφαλιστικών δικαιωμάτων των εργαζομένων. 
Στην ερώτηση αν οι δηλώσεις των μελών της Επιτροπής, ότι η Κύπρος θα ενταχθεί
στην Ε.Ε. ακόμη και αν δεν υπάρξει πολιτική λύση στο Κυπριακό,
προκαταλαμβάνουν ανάλογη απόφαση του Συμβουλίου, η επίτροπος απάντησε πως η
«Επιτροπή δεν μπορεί ούτε να προκαταλάβει ούτε να επιβάλει τις αποφάσεις του
Συμβουλίου Υπουργών». Η Επιτροπή προσπαθεί να διαφυλάξει το ευρωπαϊκό
κεκτημένο, δηλαδή τις αποφάσεις του Ελσίνκι, είπε η Ελληνίδα επίτροπος.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17254N073</ED>
<ID>
ID:304338

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N07&aa=3</URL></REF>


Article

<CATEGORY>vin04</CATEGORY>

 <H2>Το ΣτΕ κατά της διπλοθεσίας των πανεπιστημιακών
</H2>
«Κόκκινη κάρτα» στους πανεπιστημιακούς γιατρούς για το επίμαχο ζήτημα της
διπλοθεσίας στις πανεπιστημιακές κλινικές και σε ιδιωτικά νοσοκομεία, βγάζουν
τρεις ανώτατοι δικαστές με τις εισηγήσεις τους στο Συμβούλιο της Επικρατείας. 
Το θέμα που έχει πυροδοτήσει ένταση ανάμεσα στους πανεπιστημιακούς γιατρούς
και την ηγεσία του υπουργείου Υγείας, έχει προσδιοριστεί να συζητηθεί στο
Ανώτατο Διοικητικό Δικαστήριο μεθαύριο Πέμπτη, ύστερα από 24 προσφυγές
διπλοθεσιτών γιατρών. 
Με τις τρεις εισηγήσεις που υποβάλλονται στο ΣτΕ (από τα μέλη του Ανωτάτου
Δικαστηρίου κ.κ. Κων. Πισπιρίγκο, Γ. Παπαμεντζελόπουλο και Μαργαρίτα
Γκορτζολίδου) δικαιώνονται οι βασικές επιλογές του υπουργείου Υγείας για την
κατάργηση της διπλοθεσίας, καθώς κρίνεται ότι: 
* Λόγοι δημοσίου συμφέροντος επιβάλλουν την απαγόρευση της άσκησης ιδιωτικού
έργου από τους πανεπιστημιακούς γιατρούς, ενώ το μέτρο της απομάκρυνσης δεν
παραβιάζει το Σύνταγμα. 
* Από τις αποφάσεις για την απομάκρυνση των συγκεκριμένων γιατρών από τις
πανεπιστημιακές κλινικές που λειτουργούν στο πλαίσιο λειτουργίας του ΕΣΥ, δεν
παραβιάζεται ούτε η ακαδημαϊκή ελευθερία αλλά ούτε και η επαγγελματική
ελευθερία τους, όπως υποστηρίζουν οι προσφεύγοντες. 
Πάντως, σε αντίθεση με τις εισηγήσεις των κ.κ. Πισπιρίγκου και Γκορτζολίδου, ο
κ. Παπαμεντζελόπουλος εμφανίζεται επιφυλακτικός για τη νομιμότητα του οργάνου
που αποφάσισε την απομάκρυνση από τις πανεπιστημιακές κλινικές όσων γιατρών
εξακολουθούσαν να εργάζονται και σε ιδιωτικές κλινικές. Κατά την εισήγησή του,
την απόφαση δεν έπρεπε να λάβουν τα κατά τόπους ΠΕΣΥ, αλλά κάποιο όργανο του
Πανεπιστημίου. Ακόμη θεωρεί ότι δεν είναι νόμιμη η σύνθεση των ΠΕΣΥ που έλαβαν
τις αποφάσεις, επειδή στις επίμαχες συνεδριάσεις συμμετείχαν και
αναπληρωματικά μέλη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17254N074</ED>
<ID>
ID:304360

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N07&aa=4</URL></REF>


Article

<CATEGORY>vin04</CATEGORY>

 <H2>Όλα στο τραπέζι του διαλόγου
</H2><H4>Ελληνοτουρκικές συζητήσεις εφ' όλης της ύλης με στόχο τη Χάγη
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σε διάλογο εφ' όλης της ύλης για τα θέματα του Αιγαίου συμφώνησε η Ελλάδα.
Ελπίδα της ελληνικής κυβέρνησης είναι ότι στο τέλος της διαδικασίας αυτής θα
γίνει δυνατή η σύναψη συνυποσχετικού μεταξύ Ελλάδος και Τουρκίας για την
παραπομπή του θέματος της υφαλοκρηπίδας στο Διεθνές Δικαστήριο της Χάγης. 
Στην έναρξη του διαλόγου συμφώνησαν Παπανδρέου - Τζεμ (φωτό αρχείου) με βάση
και τις αποφάσεις του Ελσίνκι, που θέλει όλες τις ελληνοτουρκικές διαφορές να
έχουν λυθεί έως το 2004 ή αλλιώς να έχουν παραπεμφθεί στο Δικαστήριο της Χάγης

Στην έναρξη του διαλόγου συμφώνησαν οι κ.κ. Παπανδρέου και Τζέμ με βάση και
τις αποφάσεις του Ελσίνκι που θέλει όλες τις ελληνοτουρκικές διαφορές να έχουν
λυθεί έως το 2004 ή αλλιώς να έχουν παραπεμφθεί στο δικαστήριο της Χάγης. 
Ο υπουργός Εξωτερικών ενημέρωσε χθες για τη νέα ραγδαία εξέλιξη στα
ελληνοτουρκικά το Συμβούλιο Υπουργών σημειώνοντας ότι σύντομα ξεκινούν
ανιχνευτικές επαφές Άγκυρας-Αθήνας για την παραπομπή του θέματος της
υφαλοκρηπίδας στη Χάγη. Το πλαίσιο αυτών των επαφών, πρόσθεσε ο κ. Παπανδρέου,
θα είναι το Διεθνές Δίκαιο, το απαραβίαστο των συνόρων και το ευρωπαϊκό
κεκτημένο, όπως ορίσθηκε στο Ελσίνκι. 
Πάντως, η ελληνική πλευρά επιχειρεί να υποβαθμίσει τη σημασία του
ελληνοτουρκικού εφ' όλης της ύλης διαλόγου. Ο κ. Παπανδρέου όταν είχε μιλήσει
για το θέμα στην αρμόδια Επιτροπή Εξωτερικών Υποθέσεων της Βουλής, αναφέρθηκε
σε «διερευνητικές επαφές» των δύο πλευρών. 
Αντιθέτως, η Άγκυρα εξαρχής δεν έκρυψε τις προθέσεις της. Ο Πρωθυπουργός της
Τουρκίας, μάλιστα, κ. Μπ. Ετζεβίτ, λίγες ώρες μετά τη συνάντησή του με τον
Πρόεδρο Μπους, στην Ουάσιγκτον, είχε δηλώσει ξεκάθαρα στις 17 Ιανουαρίου, ότι
οι κ.κ. Παπανδρέου και Τζεμ έχουν προχωρήσει σε έναν διάλογο στα θέματα του
Αιγαίου με στόχο την εξεύρεση φόρμουλας που να ικανοποιεί και τις δύο πλευρές. 
Γεγονός που υποδηλώνει ότι η χθεσινή ανακοίνωση είναι αποτέλεσμα συστηματικής
προετοιμασίας και διαλόγου μακριά από τα φώτα της δημοσιότητας. 
Επικοινωνία 
Ο κ. Γιώργος Παπανδρέου είχε στη διάρκεια του Σαββατοκύριακου τηλεφωνική
επικοινωνία με τον Ισμαήλ Τζεμ, στον οποίο ανέφερε και το συναινετικό κλίμα
που επικράτησε κατά την πρόσφατη, κεκλεισμένων των θυρών, συζήτηση στο
ελληνικό Κοινοβούλιο. 
Οι δύο υπουργοί συμφώνησαν κατά την προσεχή τους συνάντηση, στην
Κωνσταντινούπολη, να επισημοποιηθεί η έναρξη των διερευνητικών επαφών για τη
Χάγη ­ αν και δεν αποκλείεται να υπάρξει και νωρίτερα συνάντησή τους, στο
περιθώριο των εργασιών του Νταβός. 
Μετά την κατ' αρχήν συμφωνία των κ.κ. Παπανδρέου και Τζεμ θα ακολουθήσουν
διαβουλεύσεις των πολιτικών διευθυντών των δύο υπουργείων Εξωτερικών, των
πρέσβεων κ.κ. Σκοπελίτη και Ιλκίν, που θα προσδιορίσουν και την περαιτέρω
πορεία. Ο κ. Σκοπελίτης ενδέχεται να επικουρείται από τον καθηγητή κ. Αργύρη
Φατούρο. 
Σύμφωνα με πληροφορίες, η ελληνική κυβέρνηση θα επιθυμούσε η όλη διαδικασία,
εφόσον προχωρήσει καλά, να ολοκληρωθεί εντός του 2002 ­ έτος που θα
σημαδευτεί, παράλληλα, και από τις εξελίξεις στο Κυπριακό και από την τελική
φάση της ενταξιακής πορείας της Κύπρου. Οι ίδιες πληροφορίες κάνουν λόγο για
μια διαπάλη εντός της Τουρκίας, αναφορικά με τη Χάγη, από την έκβαση της
οποίας θα εξαρτηθεί και η καλή ή μη εξέλιξη των ελληνοτουρκικών διαβουλεύσεων. 
Πάντως, στα πιθανά κίνητρα της Άγκυρας, που αποδέχεται πλέον έστω και σε κατ'
αρχήν βάση, τη Χάγη, περιλαμβάνεται και η πρόθεσή της να διεκδικήσει έναρξη
διαπραγματεύσεων με την Ένωση ­ και οι ελληνοτουρκικές σχέσεις, όπως και το
Κυπριακό, είναι από τα κρίσιμα κεφάλαια στα οποία θα κριθεί. Είναι
χαρακτηριστικό ότι ο κ. Παπανδρέου απέφυγε να τοποθετηθεί επί του τουρκικού
αιτήματος για έναρξη διαπραγματεύσεων. 
Διπλωματικές πηγές διευκρίνιζαν πως στον εφ' όλης της ύλης διάλογο που
ξεκινούν οι δύο χώρες, η τουρκική πλευρά μπορεί κάλλιστα να βάλει στο τραπέζι
πάγιες αξιώσεις της για το Αιγαίο (χωρικά ύδατα, εναέριος χώρος, γκρίζες ζώνες
κ.λπ.) καταγράφοντας έτσι σε ένα επίσημο κείμενο τις διεκδικήσεις της ως μέρος
μιας ελληνοτουρκικής ατζέντας διαλόγου. 
Έτσι, σε περίπτωση που η διαδικασία καταλήξει σε αδιέξοδο και οι δύο χώρες δεν
καταφέρουν τελικά να συνάψουν συνυποσχετικό για το θέμα της Χάγης, οι
διεκδικήσεις της Τουρκίας για διάφορα ανυπόστατα ­ σύμφωνα με την ελληνική
οπτική ­ θέματα στο Αιγαίο θα έχουν «νομιμοποιηθεί» από την Αθήνα και θα
θεωρούνται μέρος των υπό διαπραγμάτευση ελληνοτουρκικών διαφορών. 
Σύμφωνα με εκτιμήσεις νομικών κύκλων η όλη διαδικασία για τη Χάγη θα μπορούσε
να πάρει ακόμη και τρία χρόνια. Άλλωστε, και την προηγούμενη φορά, το 1976, οι
διαπραγματεύσεις συνεχίσθηκαν μέχρι το 1981, οπότε και διεκόπησαν. 
Την ίδια στιγμή, στενοί συνεργάτες του Πρωθυπουργού, που βρίσκονται σε
συνεννόηση με τον κ. Παπανδρέου για το θέμα της Χάγης, εξέφραζαν την
αισιοδοξία τους για τα επόμενα βήματα ­ χωρίς, όπως έλεγαν, αυτό να σημαίνει
βεβαιότητα για την τελική επίλυση. 
<H3>Πώς φτάνει μια διαφορά στο Διεθνές Δικαστήριο
</H3>
Η Χάγη είναι το κορυφαίο δικαστικό όργανο στον πλανήτη για την επίλυση νομικής
φύσεως διαφορών ανάμεσα σε δύο ή περισσότερα κράτη-μέλη της Κοινωνίας των
Εθνών και μετά το 1945 του ΟΗΕ. 
Για να υπάρξει παραπομπή ενός θέματος στη Χάγη πρέπει και τα δύο μέρη να έχουν
αποδεχτεί τη γενική υποχρεωτική δικαιοδοσία του Διεθνούς Δικαστηρίου, κάτι που
στη συγκεκριμένη περίπτωση έχει γίνει μόνο από την Ελλάδα. Τα δύο μέρη θα
πρέπει λοιπόν να συνυπογράψουν ένα συνυποσχετικό, που μπορεί να είναι πολύ
στενό ή πολύ ευρύ (δηλαδή να αναφέρεται σε μία ή περισσότερες διαφορές). Για
να υπάρξει συνυποσχετικό, θα πρέπει και οι δύο πλευρές να έχουν αποφασίσει ότι
συζητούν για συνυποσχετικό. Σε αυτήν την περίπτωση οι δύο πλευρές συγκροτούν
αντιπροσωπείες, οι οποίες συναντούνται για να αποφασίσουν από κοινού ποιο
είναι το ζήτημα για το οποίο θα προσφύγουν στη Χάγη. Όταν καταλήξουν οι
συνομιλίες, οι δύο πλευρές καταγράφουν το ζήτημα ή τα ζητήματα για τα οποία
απευθύνονται στη Χάγη υπό μορφήν συμβολαίου. Αυτό είναι το συνυποσχετικό. 
Από τη στιγμή που το συνυποσχετικό κατατίθεται στη Χάγη, η δικαιοδοσία περνάει
στο Διεθνές Δικαστήριο και η απόφασή του είναι δεσμευτική. Συνήθως, τα
αντίδικα μέρη παρουσιάζουν στο δικαστήριο και τις διεθνείς συμβάσεις ή κανόνες
του διεθνούς δικαίου, βάσει των οποίων επιθυμούν να επιλυθεί η διαφορά τους. 
Το 1976 η Ελλάδα και η Τουρκία είχαν ξεκινήσει διάλογο για συνυποσχετικό με
θέμα την υφαλοκρηπίδα. Ο διάλογος αυτός σταμάτησε με πρωτοβουλία της Τουρκίας,
η οποία επέμενε ότι η διαφορά είναι πολιτική και όχι νομική όπως υποστηρίζει η
ελληνική πλευρά. Ο Τούρκος πρωθυπουργός Μπουλέντ Ετζεβίτ επανέλαβε πρόσφατα
αυτή τη θέση, ενώ αξίζει επίσης να σημειωθεί ότι η Τουρκία δεν έχει πει ποτέ
ότι συζητεί για συνυποσχετικό.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17254N081</ED>
<ID>
ID:304266

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η μεγάλη ανατριχίλα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Λοιπόν, το μυστικό της επίσκεψης Σημίτη στις ΗΠΑ δεν ήταν ούτε η τρομοκρατία,
ούτε ο ευρωστρατός. Ούτε πολύ περισσότερο η αγωνία του Αμερικανού προέδρου να
συναντήσει, κλείνοντας έναν χρόνο θητείας στο Λευκό Οίκο, τον Έλληνα
Πρωθυπουργό. Ήταν η προφανής απαίτηση των Αμερικανών «βρείτε τα με τους
Τούρκους». Κι απ΄ ότι φαίνεται, δεν χρειάστηκε πολύς χρόνος για να γίνει η
απαίτηση, εντολή. Ούτε 20 ημέρες. Τόσες χρειάστηκαν για να μετακινηθεί η
ελληνική εξωτερική πολιτική από τις πάγιες θέσεις της. Θέσεις του Κωνσταντίνου
Καραμανλή, του Ανδρέα Παπανδρέου και όλων των μεταγενέστερων, μηδέ του Κ.
Μητσοτάκη εξαιρουμένου. Ότι δηλαδή ναι μεν «δεν διεκδικούμε τίποτε», αλλά «και
δεν παραχωρούμε τίποτε». Και πως το μόνο θέμα που συζητούμε με τους Τούρκους
στο Αιγαίο, είναι η υφαλοκρηπίδα. Τώρα μαθαίνουμε ότι υπάρχουν κι άλλα θέματα
που είμαστε διατεθειμένοι να συζητήσουμε. Γιατί προφανώς το θέλουν οι
Αμερικανοί. Τρέμουμε στη σκέψη ποια μπορεί να είναι αυτά τα θέματα. Και πόσο
δεκτική θα είναι η κυβέρνηση να τα συζητήσει. Πρόκειται για τη «μεγάλη
ανατριχίλα» και δυστυχώς δεν πρόκειται για τίτλο κινηματογραφικής ταινίας...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17254N091</ED>
<ID>
ID:304272

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η αλεπού στο ξέφωτο </H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Η Ελλάδα δεν έχει λόγους να φοβάται τον διάλογο με την Τουρκία. Όπως εξηγούν
κυβερνητικές πηγές, «το Ελσίνκι μπορεί να ανοίγει τον δρόμο για τη Χάγη μετά
το 2004 ­ εφόσον όμως δεν υπάρξει συνεννόηση μεταξύ Αθήνας και Άγκυρας». Το
«ευρωπαϊκό κεκτημένο», κατά την έκφραση του κυβερνητικού εκπροσώπου Χρ.
Πρωτόπαπα, προδιαγράφει τουλάχιστον κάποιες διερευνητικές επαφές μεταξύ των
δύο πλευρών. Η Ελλάδα δεν έχει λόγο να τις αρνηθεί εκ των προτέρων, γιατί αυτό
κατοχυρώνει τη θέση της απέναντι στους Ευρωπαίους και δι' αυτών στους
Αμερικανούς. Δείχνει έμπρακτα ότι δεν είναι αδιάλλακτη. Το μόνιμο δυτικό
ερώτημα «μα, γιατί δεν συζητάτε;», αφοπλίζεται. Το να πάει η Αθήνα στο τραπέζι
(πρώτα σε υπηρεσιακό και ίσως μετά σε πολιτικό επίπεδο Παπανδρέου-Τζεμ) δεν
σημαίνει ότι είναι υποχρεωμένη να συμφωνήσει. Ούτε καν για την ατζέντα της
συζήτησης μπορεί να μην υπάρξει συναίνεση ­ οπότε η ελληνική πλευρά μπορεί να
σηκωθεί και να φύγει, εμμένοντας στην πάγια θέση ότι μόνη διαφορά είναι η
οριοθέτηση της υφαλοκρηπίδας και μόνη λύση η προσφυγή στη Χάγη ­ δηλαδή το
Διεθνές Δίκαιο. Ακόμη περισσότερο: αν η Άγκυρα προσέλθει «σκληρή» με
ισχυρισμούς για «γκρίζες ζώνες» ή τη Θράκη, η Αθήνα μπορεί να ακολουθήσει
ανάλογη γραμμή. Πηγές που γνωρίζουν τα ελληνοτουρκικά, επισημαίνουν ότι «η
Αθήνα μπορεί να βάλει στη γωνία την Άγκυρα» στα θέματα της Ίμβρου και της
Τενέδου, του Πατριαρχείου ή της εκδίωξης των ελληνικού στοιχείου και των
συναφών αποζημιώσεων. Λέγεται μάλιστα ότι «υπάρχει και ακραία διαπραγματευτική
γραμμή»: αν, σύμφωνα με το Διεθνές Δίκαιο, θέσουμε τα χωρικά ύδατα στα δώδεκα
μίλια, «καταργείται αυτομάτως το θέμα της υφαλοκρηπίδας, διότι
ελαχιστοποιούνται τα διεθνή ύδατα». Κοινώς, υφαλοκρηπίδα γιοκ! Τέλος, πέρα από
τεχνικά θέματα, κάποιες διερευνητικές επαφές επιβάλλει και η συγκυρία. Η
Τουρκία είναι σε άθλια οικονομική κατάσταση, έχει «στριμωχτεί» στο Κυπριακό
(λόγω της ενταξιακής διαδικασίας) και κυβερνάται από πολιτικούς, όπως ο
Ετζεβίτ και ο Μπαχτσελί, με μονοψήφιες δημοτικότητες. Η δημιουργία έντασης με
την Ελλάδα είναι ένας παραδοσιακός τρόπος εξόδου από την κρίση. Αν όμως η
Αθήνα εμφανίζεται διατεθειμένη να πάει στο τραπέζι, η δυνατότητα αυτή χάνεται.
Και η τουρκική αλεπού είναι υποχρεωμένη να βγει στο ξέφωτο, φανερώνοντας το
πρόσωπό της. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17254N092</ED>
<ID>
ID:304313

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N09&aa=2</URL></REF>


Article

<CATEGORY>vin02</CATEGORY>

 <H5>Στη μάχη για την Αυτοδιοίκηση
</H5><H2>ΓΝΩΜΗ
</H2><H2>Κριτήριο οι ανάγκες των πολιτών
</H2>
<AUTHOR>ΜΙΛΕΝΑ ΑΠΟΣΤΟΛΑΚΗ</AUTHOR>

Τον Οκτώβριο του 2002 οι πολίτες της χώρας θα αναδείξουν τις νέες δημοτικές
και νομαρχιακές αρχές του τόπου. Πρόκειται για εκλογές που έχουνε μείζονα
πολιτική σημασία όχι μόνο γιατί ένα χρόνο αργότερα θα εισέλθουμε ατύπως σε μια
οιονεί προεκλογική περίοδο αλλά και γιατί η μεταβίβαση αρμοδιοτήτων, η διάθεση
πόρων και η αναβάθμιση του θεσμικού ρόλου της αυτοδιοίκησης την έχουν
καταστήσει καίριο πυλώνα της λειτουργίας του δημοκρατικού μας πολιτεύματος. 
Για το ΠΑΣΟΚ που πιστώνεται σωρεία θεσμικών αλλαγών, οι οποίες κατοχύρωσαν το
νέο αυτόνομο και δυναμικό ρόλο της αυτοδιοίκησης, οι επικείμενες δημοτικές και
νομαρχιακές εκλογές δεν αποτελούν μόνο μια πολιτική μάχη αλλά και ένα πεδίο
άσκησης για την ενίσχυση σχέσεων εμπιστοσύνης και συνεργασίας με ομόκεντρες
πολιτικές και κοινωνικές δυνάμεις. Με ανθρώπους, ρεύματα και κομματικούς
χώρους με τους οποίους μάς συνδέουν κοινές ιδεολογικές αφετηρίες, με τους
οποίους έχουμε ίδιες ευαισθησίες και τελικώς απευθυνόμαστε στις ίδιες
κοινωνικές δυνάμεις. 
Αποτελούν επίσης ένα πεδίο άσκησης για την εσωτερική συνοχή και διάταξη του
ΠΑΣΟΚ, σε μια λογική που θα υποτάσσει τις θεμιτές φιλοδοξίες ανθρώπων που
θέλουν να προσφέρουν στην αυτοδιοίκηση, σε μια κοινή προσπάθεια να
επικρατήσουν στον πολιτικό χάρτη της αυτοδιοίκησης πρόσωπα που είναι σε θέση
να προωθήσουν ένα ολοκληρωμένο σχέδιο προοδευτικής ανάπτυξης. 
Η αναγκαιότητα της μίας και ισχυρής προοδευτικής υποψηφιότητας ανά νομό και
δήμο είναι πρόδηλη. 
Τέσσερα χρόνια πριν, τον Οκτώβριο του 1998, στον δεύτερο γύρο των εκλογών
είδαμε σε πολλούς δήμους και αρκετές νομαρχίες της χώρας να διαμορφώνονται
παράδοξα εκλογικά αθροίσματα, τα οποία είχαν ως αποτέλεσμα την επικράτηση
υποψηφίων που εξέφραζαν μια συχνά διαμετρικά αντίθετη αντίληψη από τις
κοινωνικές δυνάμεις που τους στήριξαν. 
Αυτό ήταν το αποτέλεσμα μιας πρωτόγνωρης πόλωσης τροφοδοτούμενης κατά κύριο
λόγο από προσωπικές έριδες και φιλοδοξίες και λιγότερο από μια διαφορετική
πολιτική αντίληψη για την τοπική αυτοδιοίκηση ή έναν διαφορετικό κώδικα αρχών
και αξιών στον οποίο ήταν προσηλωμένος ο κάθε υποψήφιος. 
Οφείλουμε όλοι να αναλάβουμε τις ευθύνες μας. Το ΠΑΣΟΚ οφείλει να πείσει με
τις διαδικασίες που θα προκρίνει, ότι τα κριτήριά του ανταποκρίνονται στις
ανάγκες εκείνων των κοινωνικών πλειοψηφιών που προσδιορίζονται από την
προοδευτική τους κατεύθυνση και την αναφορά τους στο μέλλον και όχι στο
παρελθόν. Οφείλει να αποτρέψει την επικράτηση κριτηρίων που εξυπηρετούν
προσωπικές στρατηγικές και όχι τις ανάγκες των πολιτών. 
Τα στελέχη της αυτοδιοίκησης, ενεργοί και μαχόμενοι πολίτες, οφείλουν να
εντάξουν και να υποτάξουν τις θεμιτές φιλοδοξίες τους και το προσωπικό όραμά
τους σε έναν συλλογικό σχεδιασμό που προσδιορίζεται από τις σύγχρονες
απαιτήσεις της κοινωνίας για ανάπτυξη με κοινωνική συνοχή και αλληλεγγύη, για
ποιότητα ζωής, εξυπηρέτηση του πολίτη, πολιτισμό και αξιόπιστες υποδομές. 
Σήμερα έχοντας διανύσει δύο γόνιμες για τον θεσμό δεκαετίες, ο αναπτυξιακός
ρόλος της αυτοδιοίκησης αποτελεί οργανικό στοιχείο του εθνικού μας σχεδιασμού
αλλά και της διαμόρφωσης προτύπων κοινωνικής συμπεριφοράς που θα συνθέσουν την
εικόνα της ελληνικής κοινωνίας στον 21ο αιώνα. Σήμερα ο αναπτυξιακός ρόλος της
αυτοδιοίκησης στην Ευρώπη των περιφερειών και των πόλεων αποκτά πρόσθετη
δυναμική και για τον λόγο αυτό απαιτεί όραμα, ικανότητες, συνέπεια και ήθος. 
Έχουμε, λοιπόν, χρέος όλοι όσοι μοιραζόμαστε κοινούς αγώνες, κοινές
προσπάθειες, κοινές αναζητήσεις και κοινές ελπίδες να αθροίσουμε τις δυνάμεις
μας και τις ιδέες μας, διασφαλίζοντας με τον τρόπο αυτό τη νίκη προσώπων και
δυνάμεων που μπορούν να σηματοδοτήσουν μια σύγχρονη και προοδευτική
αυτοδιοίκηση. 
Η Μιλένα Αποστολάκη είναι μέλος του Ε.Γ. του ΠΑΣΟΚ. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17254N093</ED>
<ID>
ID:304343

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N09&aa=3</URL></REF>


Article

<CATEGORY>vin04</CATEGORY>

 <H2>Έμειναν ανοιχτοί οι δρόμοι
</H2><H4>Ικανοποιημένη η κυβέρνηση από τη μικρή συμμετοχή των αγροτών </H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ
</AUTHOR>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ
</AUTHOR>

Δεν έκλεισαν. Ανοιχτοί παρέμειναν οι δρόμοι, κυρίως στα Τέμπη, καθώς οι
αγρότες προτίμησαν να παραδώσουν το βαμβάκι στα εκκοκκιστήρια

Οι εκτιμήσεις της κυβέρνησης είναι πως «η έντονη κινητοποίηση κομματικών
στελεχών της Ν.Δ. και του ΚΚΕ δεν απέδωσε τα αναμενόμενα και οι πραγματικοί
αγρότες προτίμησαν να ασχοληθούν με την παραγωγή τους». Κυβερνητική πηγή
ανέφερε ως ενδεικτικό το γεγονός ότι με απόφαση της Συντονιστικής Επιτροπής,
ένας μεγάλος αριθμός τρακτέρ αποχώρησε από τα μπλόκα προκειμένου να
κινητοποιήσει και άλλους αγρότες. Η ίδια πηγή πάντως σημείωσε ότι «είναι νωρίς
ακόμη να πούμε αν κρίθηκε το παιχνίδι, αλλά δεν μπορούμε να μην επισημάνουμε
ότι οι αγρότες δείχνουν αυτή τη στάση απέναντι στις εκκλήσεις για μαζική
παρουσία στα μπλόκα». 
Σύμφωνα με τις αναφορές που είχε η κυβέρνηση από την Αστυνομία, στα Τέμπη
συγκεντρώθηκαν περί τα 300 τρακτέρ, στον κόμβο Μαλγάρων 120, στην Ηλεία 18,
στην Πάτρα 30, στα Γιάννινα 6, στο Άργος 25 και στην Αιτωλοακαρνανία 30. 
Οι επιφυλάξεις που διατυπώνονται σχετικά με την έκβαση της αντιπαράθεσης,
έχουν να κάνουν με το γεγονός ότι η περίοδος αυτή, και μέχρι τα τέλη
Φεβρουαρίου, είναι «νεκρή» ουσιαστικά για γεωργικές εργασίες, άρα, όπως έλεγε
μέλος της πολιτικής ηγεσίας του υπουργείου Γεωργίας, «μπορεί να συντηρηθούν οι
κινητοποιήσεις χωρίς κόστος γι' αυτούς που τις οργάνωσαν». 
Στη Βουλή 
Εν τω μεταξύ, σκληρή κόντρα σημειώθηκε χθες στη Βουλή ανάμεσα στην κυβέρνηση
και στο ΚΚΕ για τις αγροτικές κινητοποιήσεις, από μία συζήτηση από την οποία
οι βουλευτές του ΠΑΣΟΚ, κυρίως των αγροτικών περιοχών, προτίμησαν να
απουσιάσουν. Οι τόνοι ανέβηκαν όταν ο υπουργός Γεωργίας Γιώργος Δρυς έκανε
λόγο για αήθη και πρωτοφανή μέσα που χρησιμοποίησαν, όπως είπε, οι
συνδικαλιστές του ΚΚΕ, αλλά και για «την απαράδεκτη ψήφο στην Ευρωβουλή των
ευρωβουλευτών του, που ψήφισαν για μείωση των επιδοτήσεων». 
Η αντίδραση του ΚΚΕ ήταν άμεση. Οι βουλευτές του επεσήμαναν ότι «δεν μπορεί η
κυβέρνηση, που οδήγησε σε αδιέξοδο τον αγροτικό κόσμο, να γίνεται τιμητής και
να προσπαθεί σήμερα να προβοκάρει ό,τι καλύτερο έχει ο εργαζόμενος για να
αντισταθεί, δηλαδή τη λαϊκή συγκέντρωση και διαμαρτυρία». Και πρόσθεσαν: «Όσα
τάγματα ΜΑΤ και να στείλετε, οι αγροτικές κινητοποιήσεις δεν θα σταματήσουν.
Οι αγρότες για να βγαίνουν στους δρόμους σημαίνει ότι έχουν σοβαρότατο
οικονομικό πρόβλημα. Δεν μπορείτε να παίζετε στην πλάτη των αγροτών». <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17254N101</ED>
<ID>
ID:304264

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N10&aa=1</URL></REF>


Article

<CATEGORY>vin04</CATEGORY>

 <H2>Σύνταξη με 15ετή ασφάλιση στον ΟΓΑ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Συντομεύεται ο χρόνος απονομής των συντάξεων του ΟΓΑ παράλληλα με την
απλούστευση των διαδικασιών απονομής τους. Επίσης καταργούνται τα εισοδηματικά
κριτήρια για τη χορήγηση του πολυτεκνικού επιδόματος, του επιδόματος τρίτου
παιδιού και τις ισόβιας σύνταξης από τον ΟΓΑ. 
Όπως τονίζεται σε εγκύκλιο που στάλθηκε από τον διοικητή του ΟΓΑ κ. Γ.
Μουτσόπολο προς τις υπηρεσίες και τους ανταποκριτές του οργανισμού: 
* Οι ασφαλισμένοι του κλάδου κύριας ασφάλισης, οι οποίοι καθίστανται
συνταξιούχοι γήρατος με ελάχιστο χρόνο 15 έτη ασφάλισης, θα δικαιούνται με τις
ίδιες χρονικές προϋποθέσεις και τη βασική σύνταξη γήρατος έναντι των 25 ετών
που ίσχυε μέχρι σήμερα. Εξάλλου, οι ασφαλισμένοι του κλάδου κύριας ασφάλισης
που καθίστανται συνταξιούχοι αναπηρίας στο εξής και με τις ίδιες προϋποθέσεις
θα δικαιούνται και τη βασική σύνταξη αναπηρίας. 
* Οι εκκρεμείς υποθέσεις για τη χορήγηση συντάξεων αναπηρίας σε οποιοδήποτε
στάδιο κι αν βρίσκονται θα εξεταστούν με βάση τις νέες ρυθμίσεις. 
Ακόμη, οι υπηρεσίες του ΟΓΑ θα προβούν αυτεπάγγελτα σε ρυθμίσεις, ώστε να
γίνουν οριστικές οι προσωρινές βασικές συντάξεις μεγάλου αριθμού συνταξιούχων
χωρίς να απαιτείται επανάκρισή τους από τις αρμόδιες υγειονομικές αρχές. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17254N102</ED>
<ID>
ID:304306

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N10&aa=2</URL></REF>


Article

<CATEGORY>vin04</CATEGORY>

 <H2>Στάση αναμονής στα Τέμπη
</H2>
<AUTHOR>Π. ΑΛΙΣΑΝΟΓΛΟΥ
</AUTHOR>
<AUTHOR>Θ. ΣΑΜΑΡΑΣ
</AUTHOR>
<AUTHOR>Γ. ΧΑΤΣΙΟΣ
</AUTHOR>
<AUTHOR>Γ. ΒΟΥΝΑΤΣΟΣ
</AUTHOR>

Στα τέσσερις χιλιάδες τρακτέρ που βρίσκονται «εγκλωβισμένα» στα εκκοκκιστήρια,
προκειμένου να παραδοθεί η βαμβακοπαραγωγή, ελπίζουν οι αγροτοσυνδιλακιστές
για να ενισχυθούν τα μπλόκα κατά μήκος του άξονα Αθήνας - Θεσσαλονίκης, που
ξεκίνησαν από χθες. 
Στα Τέμπη, μέχρι αργά χθες το βράδυ, συνεχιζόταν η προσέλευση τρακτέρ και
αγροτικών αυτοκινήτων, αλλά οι επικεφαλής των αγροτών προτιμούσαν να τηρούν
στάση αναμονής για να αποφασίσουν τη μορφή που θα πάρει στη συνέχεια η
κινητοποίηση. Την ίδια στιγμή όμως, οι αγρότες των Σερρών απέκλεισαν για
περίπου τρεις ώρες χθες το απόγευμα την Εθνικό Οδό Σερρών - Προμαχώνα στη
γέφυρα του Στρυμόνα. 
Η προσέλευση πάντως στα Τέμπη και οι αποφάσεις των Θεσσαλών αγροτών εκτιμάται
ότι θα καθορίσουν και τη συνέχεια στα υπόλοιπα σημεία όπου βρίσκονται από χθες
συγκεντρωμένοι αγρότες. 
Οι αγροτοσυνδικαλιστές στα Τέμπη δήλωναν χθες το απόγευμα ευχαριστημένοι από
την προσέλευση περίπου 550 τρακτέρ, με δεδομένη την κατάσταση στα
εκκοκκιστήρια. Το βαμβάκι πρέπει να παραδοθεί μέχρι την Πέμπτη, αφού τότε
λήγει η εκκοκκιστική περίοδος και από εκείνη την ημέρα και μετά αναμένεται
ενίσχυση των μπλόκων. Στην Κεφάλωση του Αλμυρού μέχρι χθες το απόγευμα είχαν
συγκεντρωθεί περισσότερα από 400 τρακτέρ. 
Διαδηλωτές αγρότες και κτηνοτρόφοι από περιοχές του Νομού Χαλκιδικής, που από
την περασμένη βδομάδα αποκλείουν σχεδόν σε καθημερινή βάση τον δρόμο
Θεσσαλονίκης - Νέων Μουδανιών, γύρω στις 12 χθες το μεσημέρι εγκατέστησαν
κάθετα στο οδόστρωμα γύρω στα 50 τρακτέρ και διέκοψαν την κυκλοφορία, ενώ
μέχρι χθες το βράδυ παρέμενε κλειστό μόνο το ρεύμα που οδηγεί προς τη
Χαλκιδική. 
Για περίπου μισή ώρα εξάλλου, απέκλεισαν την εθνική οδό στη Στυλίδα χθες το
μεσημέρι οι αγρότες της Φθιώτιδας. 
Μέχρι χθες βράδυ στον Νομό Θεσσαλονίκης είχαν παραταχθεί συνολικά γύρω στα 500
τρακτέρ στους οδικούς κόμβους περιμετρικά της πόλης, στο Δερβένι, στην περιοχή
αεροδρομίου, στη Νέα Χαλκηδόνα και στο ύψος των διοδίων Νέων Μαλγάρων της
εθνικής οδού. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17254N103</ED>
<ID>
ID:304337

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N10&aa=3</URL></REF>


Article

<CATEGORY>vin06</CATEGORY>

 <H2>Τα σχολεία στο Διαδίκτυο
</H2><H4>Η εκπαίδευση πέρασε το κατώφλι της ηλεκτρονικής εποχής
</H4>
Έλαμπε χθες το μεσημέρι ο υπουργός Παιδείας κ. Π. Ευθυμίου, και με το δίκιο
του. Είχε κερδίσει το προσωπικό του στοίχημα: το Δίκτυο μπήκε πλέον στην
υπηρεσία της εκπαίδευσης. Το Πανελλήνιο Σχολικό Δίκτυο - www. sch. gr - δίνει πλέον το «παρών» στην
εκπαιδευτική καθημερινότητα. 
Εκπαιδευτικοί, μαθητές, διοικητικό προσωπικό, με άλλα λόγια όλοι οι άνθρωποι
της εκπαίδευσης μπορούν ανά πάσα στιγμή να επικοινωνούν μέσω του Δικτύου, όχι
μόνο μεταξύ τους αλλά και με το εξωτερικό και να ανταλλάσσουν πληροφορίες, να
ενημερώνονται, να εργάζονται στους ρυθμούς που απαιτεί η σύγχρονη εποχή. Και
δεν μιλάμε μόνο για τις μεγάλες πόλεις, για τα εύκολα, μιλάμε κυρίως για τα
δύσκολα, για τις απομακρυσμένες περιοχές, που έχουν το Δίκτυο και την
επικοινωνία περισσότερο ανάγκη από κάθε άλλο. Εκπαιδευτικοί και μαθητές από
τις Σάπες Ροδόπης, από τη Δονούσα, από την Ανάφη ήρθαν χθες, χάρη στο Δίκτυο,
μέσα στο υπουργείο Παιδείας, χωρίς να μετακινηθούν από την καρέκλα τους! 
«Σκοπός μας» - είπε ο κ. Ευθυμίου, παρουσιάζοντας την ολοκλήρωση της πρώτης
φάσης του Δικτύου - «είναι να δημιουργηθεί ένα πανεκπαιδευτικό δίκτυο που θα
συνδέει όλα τα σχολεία με τα πανεπιστήμια, τα ΤΕΙ, τα ερευνητικά ινστιτούτα,
τις βιβλιοθήκες και τα μουσεία και γενικά με πηγές εκπαιδευτικής πληροφόρησης,
καθώς και με τον παγκόσμιο ιστό του Internet. Στο Πανελλήνιο Σχολικό Δίκτυο
έχει ενταχθεί το 99,81% των σχολικών μονάδων της Δευτεροβάθμιας Εκπαίδευσης
(3.660 Γυμνάσια, Λύκεια και ΤΕΕ, από τα 3.667), το 17,08% των σχολικών μονάδων
της Πρωτοβάθμιας Εκπαίδευσης (από τα 6.200 Δημοτικά, τα 1.059) και το 100% των
ΙΕΚ (141 συνολικά). 
Σήμερα στο σύνολο των σχολικών μονάδων της Πρωτοβάθμιας και Δευτεροβάθμιας
Εκπαίδευσης (9.664 Δημοτικά, Γυμνάσια, Ενιαία Λύκεια και ΤΕΕ), λειτουργούν
3.133 πλήρη εργαστήρια πληροφορικής και ο συνολικός αριθμός υπολογιστών που
υπάρχουν σε αυτά είναι 39.880. 
Στη Δευτεροβάθμια Εκπαίδευση η αναλογία μαθητών ανά υπολογιστή έχει ως εξής: 
Γυμνάσια: Ένας υπολογιστής ανά 16 μαθητές, ενώ το 1999-2000 ήταν ένας
Η/Υ προς 21 μαθητές και το 2001 ένας Η/Υ προς 18 μαθητές. 
Ενιαία Λύκεια: Ένας Η/Υ προς 13, ενώ το 1999-2000 ήταν ένας Η/Υ προς
121 μαθητές και το 2000 ήταν ένας Η/Υ ανά 18 μαθητές. 
ΤΕΕ: Ένας Η/Υ προς 13 μαθητές, το 1999-2000 ένας Η/Υ προς 51 μαθητές
και το 2001 ένας Η/Υ για 20 μαθητές. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17254N111</ED>
<ID>
ID:304219

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N11&aa=1</URL></REF>


Article

<CATEGORY>vin06</CATEGORY>

 <H2>Μόνο ο αστυνομικός σίγουρος για την ενοχή του 22χρονου Αλβανού
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στο δικαστήριο: Προστατευτικό κλοιό είχαν δημιουργήσει οι συμμαθητές του
νεαρού κατηγορουμένου, ο οποίος αρνείται ότι συμμετείχε στα επεισόδια που
είχαν γίνει στο κέντρο της Αθήνας, τον Ιανουάριο του 1999

Την αθωότητά του υπερασπίζεται ενώπιον των δικαστών του Μεικτού Ορκωτού
Εφετείου της Αθήνας ο 22χρονος Αρμπάν Περλάλα, από την Αλβανία, ο οποίος
κατηγορείται για μία μολότοφ που φέρεται ότι πέταξε εναντίον αστυνομικού σε
μαθητική πορεία τον Ιανουάριο του 1999. 
Ο νεαρός, ο οποίος από την πρώτη στιγμή φωνάζει ότι δεν είναι αυτός ο ένοχος,
υποστηρίζει ότι το κατηγορητήριο συντάχθηκε με βάση την... υπηκοότητά του.
Κατά τη σύλληψή του κακοποιήθηκε και καταδικάστηκε σε κάθειρξη 8 ετών και 6
μηνών, ενώ όλοι ­ πλην ενός αστυνομικού ­ βεβαίωναν ότι ο κατηγορούμενος δεν
είναι εκείνος που έριξε τη βόμβα μολότοφ στον αστυνομικό. 
Σε πρώτο βαθμό ο νεαρός κατηγορούμενος κρίθηκε ένοχος με οριακή πλειοψηφία.
Τότε μάλιστα τού είχαν αναγνωρισθεί τα ελαφρυντικά της μετεφηβικής ηλικίας και
της καλής συμπεριφοράς μετά την πράξη. Για τον ίδιο όμως, που γνωρίζει ότι
είναι αθώος, αλλά και για την οικογένεια, τους συμμαθητές και τους δασκάλους
του, εκείνο που μετρά περισσότερο είναι να πείσουν τους δικαστές του Εφετείου,
με βάση τα αποδεικτικά στοιχεία που έχουν στη διάθεσή τους. 
«Είμαι σίγουρος 100% ότι ο νεαρός που έριξε τη μολότοφ στον συνάδελφό μου ήταν
ο κατηγορούμενος», κατέθεσε ο αστυνομικός Αθανάσιος Σαμουρίδης, ο οποίος τον
συνέλαβε. 
Κατά τη διάρκεια της πρώτης μέρας της αποδεικτικής διαδικασίας εξετάστηκε
ακόμη ειδικός τεχνικός, ο οποίος μελέτησε όλες τις βιντεοκασέτες με τα
επεισόδια, που προβλήθηκαν από τους τηλεοπτικούς σταθμούς. «Δεν υπάρχει σαφές
"τόξο" που να συνδέει το χέρι του κατηγορουμένου με τη μολότοφ. Οι εικόνες από
τους τηλεοπτικούς σταθμούς σε καμία περίπτωση δεν επιβεβαιώνουν την κατάθεση
του αστυνομικού», είπε χαρακτηριστικά ο μάρτυρας. Στο πλευρό του Αρμπάν, εκτός
από τους γονείς του, βρέθηκαν και χθες συμμαθητές του, αλλά και οι καθηγητές
του, οι οποίοι πίστεψαν στην αθωότητά του και είχαν καταβάλει την εγγύηση των
2.000.000 δραχμών. Η δίκη συνεχίζεται αύριο, οπότε αναμένεται η έκδοση της απόφασης.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17254N112</ED>
<ID>
ID:304278

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N11&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ένοχοι μέχρι την απόδειξη του αντιθέτου; </H2>
<AUTHOR>ΓΚΑΖΜΕΝΤ ΚΑΠΛΑΝΙ</AUTHOR>

Πριν από δέκα μέρες στη Θεσσαλονίκη αθωώθηκε ο Σαφέτ Βάτα. Καταδικάστηκε σε
μια δίκη που διήρκεσε 40 λεπτά(!) σε ισόβια για φόνο που δεν διέπραξε ποτέ.
Είπαν πως τα πάντα έγιναν λόγω συνωνυμίας. Ο Βάτα πέρασε δύο χρόνια στη φυλακή
και εάν δεν είχαν βρεθεί οργανώσεις ανθρωπίνων δικαιωμάτων να τον βοηθήσουν να
βρει το δίκιο του θα μπορούσε να είχε τελειώσει τις ημέρες του στο κελί ή στο
τρελοκομείο. Εχθές στο εδώλιο του κατηγορουμένου κάθησε ο Αρμπάν Περλάλα. Σε
πρώτο βαθμό έχει καταδικαστεί σε οκτώμισι χρόνια φυλάκισης. Είναι 20 χρόνων
και κατηγορείται ότι είναι ο δράστης της επίθεσης με μολότοφ κατά αστυνομικού
κατά τη διάρκεια μαθητικής διαδήλωσης πριν από τρία χρόνια. 
Τι το κοινό έχουν ο Σαφέτ και ο Αρμπάν; Είναι και οι δύο μετανάστες. Τόπος
καταγωγής: Αλβανία. Και οι δύο έχουν κακοποιηθεί κατά τη διάρκεια της σύλληψης
και της κράτησής τους. Υπάρχει ένας ή κανένας μάρτυρας κατηγορίας, ενώ
υπάρχουν πολλοί αυτόπτες, και μη, μάρτυρες (Έλληνες πολίτες) που επιβεβαιώνουν
με γερά επιχειρήματα το αντίθετο... 
Ο άνθρωπος είναι αθώος μέχρι την απόδειξη του αντιθέτου. Η αντίληψη αυτή
αποτελεί το θεμέλιο του νομικού πολιτισμού και γενικώς του πολιτισμού. Ας
ελπίσουμε ότι και για τους Άλλους ισχύει το ίδιο και όχι το αντίστροφο. Αμήν!
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17254N113</ED>
<ID>
ID:304339

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N11&aa=3</URL></REF>


Article

<CATEGORY>vin06</CATEGORY>

 <H2>Πέθανε στο ασθενοφόρο ο διαβόητος Γρηγοράκος </H2>
Μέσα στο ασθενοφόρο πέθανε λίγο πριν από τις 10 χθες το βράδυ, κατά τη
μεταφορά του στο Τζάνειο Νοσοκομείο, ο 28χρονος υπόδικος για ανθρωποκτονία
Θεόδωρος Γρηγοράκος. 
Σύμφωνα με όσα έγιναν γνωστά αργά το βράδυ από την Αστυνομική Διεύθυνση
Πειραιά, η αρχική διάγνωση των γιατρών είναι ότι ο θάνατός του προήλθε από
παθολογική μέθη. Ωστόσο, κατά πληροφορίες από τον χώρο των φυλακών, δεν
αποκλείεται ο Θ. Γρηγοράκος, μαζί με το αλκοόλ, να είχε κάνει χρήση ναρκωτικών
χαπιών και άλλων ουσιών. 
Επανέρχεται έτσι στην επιφάνεια το γεγονός ότι ο Κορυδαλλός λειτουργεί σαν
«σούπερ μάρκετ» και ο καθένας με τις κατάλληλες διασυνδέσεις μπορεί να
προμηθευτεί τα πάντα. 
Βεντέτες και βόμβες 
Άγριες βεντέτες, βομβιστικές επιθέσεις και ένοπλες συμπλοκές με την Αστυνομία
σημάδεψαν την ιστορία της οικογένειας Γρηγοράκου. Ο Θεόδωρος Γρηγοράκος
συνελήφθη το 1996 σε ένοπλη συμπλοκή με αστυνομικούς. 
Τα δύο αδέλφια φαίνεται ότι ήταν μέλη της γνωστής συμμορίας, την οποία
αποτελούσαν εννέα περίπου άτομα. Δρούσαν στην Ηλιούπολη και πουλούσαν
«προστασία» σε διάφορα καταστήματα. Ο Νίκος Γρηγοράκος δολοφονήθηκε το
καλοκαίρι του 2000 έξω από τα δικαστήρια της Ευελπίδων. Σαράντα ημέρες
αργότερα δολοφονείται και ο πατέρας τους, Βασίλης. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17254N114</ED>
<ID>
ID:304347

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N11&aa=4</URL></REF>


Article

<CATEGORY>vin06</CATEGORY>

 <H2>Κονδύλια 75 δισ. για τα ΤΕΙ
</H2>
Περισσότερα από 75 δισ. δραχμές θα διατεθούν αυτή την τετραετία για
εξοπλισμούς και υποδομές στα ΤΕΙ, από τα 28 δισ. που είχαν διατεθεί την
προηγούμενη, τόνισε χθες ο υπουργός Παιδείας Π. Ευθυμίου. Ο κ. Ευθυμίου
ξεκαθάρισε ότι το υπουργείο Παιδείας δεν εξετάζει ενδεχόμενο αλλαγής του νόμου
που ρυθμίζει τα θέματα εξέλιξης των καθηγητών ΤΕΙ, πολλοί εκ των οποίων
αντιδρούν το τελευταίο διάστημα, τόνισε όμως πως ουδείς καθηγητής θα
αποχωρήσει από το ίδρυμά του, ακόμα και αν δεν αποκτήσει τα πρόσθετα προσόντα
που ορίζει ο νέος νόμος. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17254N115</ED>
<ID>
ID:304363

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N11&aa=5</URL></REF>


Article

<CATEGORY>vin06</CATEGORY>

 <H2>10 οι βαρόνοι του παράνομου τζόγου
</H2><H4>Ο τζίρος ξεπερνά τα 800 δισ. και τα «μηχανήματα» τις 200.000 σε όλη την Ελλάδα
</H4>
<AUTHOR>ΠΑΝΟΣ ΜΠΑΙΛΗΣ
</AUTHOR>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ
</AUTHOR>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>

Οι ιδιοκτήτες αυτών των παιχνιδιών, μετά τον θόρυβο που ξέσπασε, αποφάσισαν να
κλείσουν σήμερα τα καταστήματά τους σε ένδειξη διαμαρτυρίας, υποστηρίζοντας
ότι λειτουργούν «εντός των νομίμων ορίων». 
Ωστόσο, από την Αστυνομία εκτιμάται ότι, πέραν των δέκα βαρόνων, στην υπόθεση
εμπλέκονται άλλα 110 άτομα, τα οποία παρέχουν προστασία, φροντίζουν για τη
διανομή κερδών και αναλαμβάνουν να εγκαταστήσουν ειδικές κονσόλες με τις
οποίες ο «νόμιμος τζόγος» μετατρέπεται σε παράνομο. 
Αδυναμία ελέγχων 
Σε αυτό βοηθάει βεβαίως και η αδυναμία διενέργειας ελέγχων από την πλευρά του
ΣΔΟΕ αφού τα μηχανήματα είναι διάσπαρτα σε όλη τη χώρα, ενώ η τεχνολογία
παρέχει τη δυνατότητα, σε κλάσματα δευτερολέπτου, μετατροπής ενός παιχνιδιού
με την εγκατάσταση μιας ειδικής συσκευής μέσα στο μηχάνημα, η οποία
ενεργοποιείται με μόντεμ ακόμα και από το σπίτι τού ιδιοκτήτη του
καταστήματος. Την ίδια στιγμή, ο πρόεδρος της Ομοσπονδίας Συλλόγων
Ηλεκτρονικών Παιγνιδιών κ. Χρήστος Βαξεβανάκης δεν αρνείται ότι υπάρχει
τζόγος. Άλλωστε, όπως είπε, οι ίδιοι έχουν κάνει σχετικές καταγγελίες στο ΣΔΟΕ
και στο υπουργείο Οικονομικών από το 1995. Χαρακτηρίζει τον κ. Νικολετάτο
(εμφανίστηκε σε εκπομπή του τηλεοπτικού σταθμού Alpha ως ιδιοκτήτης μεγάλου
αριθμού ηλεκτρονικών παιχνιδιών) ως «εξαίρετο άνθρωπο για τον οποίο λυπάται
που βάλλεται». Ακόμη ο κ. Βαξεβανάκης υποστήριξε, μιλώντας στα «ΝΕΑ», ότι στα
ηλεκτρονικά παιγνίδια εμπλέκονται 40.000 εισαγωγείς, έμποροι, διακινητές,
15.000 καταστήματα στα οποία εργάζονται 200.000 εργαζόμενοι. 
Περισσότεροι έλεγχοι 
Όμως αυτές τις θέσεις δεν συμμερίζεται το υπουργείο Οικονομικών, παράγοντες
του οποίου εξέτασαν ακόμη και το ενδεχόμενο της πλήρους απαγόρευσης της χρήσης
παιγνιομηχανημάτων σε όλη την Ελλάδα, εκτός των χώρων των καζίνων όπου
επιτρέπονται. 
Κατέληξαν στο συμπέρασμα ότι κάτι τέτοιο θα ήταν αδύνατο να εφαρμοστεί στην
πράξη και αποφάσισαν να αυξήσουν τους ελέγχους παρά τις δυσκολίες εντόπισης
των παρανομούντων. 
Έτσι, ύστερα από ελέγχους που έγιναν το 2001 σε όλη τη χώρα, εντοπίστηκαν 606
παρανομίες και κατασχέθηκαν 1.930 μηχανήματα. Στις προθέσεις του ΣΔΟΕ είναι η
εντατικοποίηση των ελέγχων σε όλη τη χώρα, ώστε να καλυφθεί το σύνολο των
χώρων στους οποίους στεγάζονται ηλεκτρονικά. 
Ένα στα τρία με μετατροπή 
Σύμφωνα με της εκτιμήσεις της Αστυνομίας και του υπουργείου Οικονομικών,
περίπου στο 30% των μηχανημάτων έχουν γίνει μετατροπές. 
Για την πρόληψη του φαινομένου, εκτός των κατασχέσεων, το υπουργείο προτίθεται
να ανακοινώσει νέα μέτρα, εντός της εβδομάδος. Μεταξύ αυτών είναι η δημιουργία
μητρώου στο οποίο θα περιλαμβάνονται όλοι οι εισαγωγείς, καθώς και τα ίδια τα
μηχανήματα, τα οποία θα εγκρίνονται από αρμόδια γνωμοδοτική επιτροπή. Ακόμη
στις προθέσεις του υπουργείου είναι και η επιτάχυνση των διαδικασιών επιβολής
προστίμων και δεσμεύσεων των μηχανημάτων που λειτουργούν παράνομα. 
Στο στόχαστρο του ΣΔΟΕ είναι και βιοτεχνία κατασκευής κονσόλας μετατροπής που,
σύμφωνα με πληροφορίες, λειτουργεί στη Θεσσαλονίκη. Η υπηρεσία τις τελευταίες
ημέρες, εκτός της Αχαΐας, έχει στρέψει την προσοχή της σε περιοχές της
Αιτωλοακαρνανίας και της Λάρισας, σε συνεργασία με τις δικαστικές και
αστυνομικές αρχές.

<H3>ΠΑΤΡΑ
</H3><H3>Σιωπή μαρτύρων για τους κουλοχέρηδες
</H3>
Μεγάλες διαστάσεις, πολιτικές και κοινωνικές, έχει λάβει το θέμα του παράνομου
τζόγου στην περιοχή της Πάτρας, ενώ στη Δυτική Ελλάδα εκτιμάται ότι υπάρχουν
κουλοχέρηδες σε περισσότερα από 1.500 καταστήματα. 
Ο Γεώργιος Νικολετάτος ήταν ένας από τους πρώτους στην Ελλάδα που έκανε
εισαγωγές μηχανημάτων από το εξωτερικό και τα «μοίρασε» στα καφενεία της
Πάτρας. Όπως λέει ο πρώην αντιδήμαρχος της Πάτρας Ν. Αντωνόπουλος, δεν είναι
παρά «η τοπική εκδοχή ενός πανελλαδικού φαινομένου». Στην αχαϊκή πρωτεύουσα
ηλεκτρονικά μηχανήματα ελέγχουν άλλοι τέσσερις επιχειρηματίες, αλλά τη μερίδα
του λέοντος φέρεται να έχει ο 77χρονος Γ. Νικολετάτος. 
Συζητήσεις στην Πάτρα, όμως, έχει προκαλέσει η αποκάλυψη του Alpha για την
αντιμετώπιση του πρώην αστυνομικού διευθυντή Αχαΐας Ανδρέα Συνοδινού, όταν
εκείνος είχε επιδιώξει να ελεγχθεί ο παράνομος τζόγος στην πόλη.

«Είχα κατασχέσει περίπου 1.000 κουλοχέρηδες», δήλωσε ο ίδιος στον Alpha,
«αλλά τελικά βρέθηκα με δυσμενή μετάθεση στην Άμφισσα». Ο κ. Συνοδινός,
τελικά, παραιτήθηκε από την Αστυνομία. 
Παράλληλα ένας ακόμα αστυνομικός, ο Γιώργος Κονταξής, ο οποίος
είχεκαταγγείλει παράνομες συναλλαγές συναδέλφων του με ανθρώπους τουπαράνομου
τζόγου, πήρε δυσμενή μετάθεση σε νησί του Ιονίου. 
Λίγο αργότερα, ο αστυνομικός πέθανε από έμφραγμα σε μια περίοδο που δεχόταν
πιέσεις να μην κάνει αποκαλύψεις. 
Ο Δήμος της Πάτρας τότε συγκρότησε διαπαραταξιακή επιτροπή με πρόεδροτον
αντιδήμαρχο Νικόλαο Αντωνόπουλο, ο οποίος σήμερα δηλώνει:

«Κοινοποιήσαμε υπόμνημα στον υπουργό Δημοσίας Τάξης, αλλά και στονεισαγγελέα
του Αρείου Πάγου και επισημάναμε την ανάγκη νομοθετικήςρύθμισης, δίχως όμως
αποτέλεσμα». 
Πάντως, ενδεικτικό της μεγάλης επιρροής των ιδιοκτητών του τζόγου στην Πάτρα
είναι ότι οι περισσότεροι βουλευτές της Αχαΐας αποφεύγουν να λάβουν επισήμως,
τις τελευταίες ημέρες, θέση στο ζήτημα που έχει προκύψει. 
Πάντως, στο αρχείο λόγω έλλειψης αποδεικτικού υλικού τέθηκαν δικαστικές
έρευνες ύστερα από δημοσιεύματα για τον τοπικό τζόγο. 
Όπως ανέφερε χθες στα «ΝΕΑ» δικαστικός λειτουργός: «Οι έρευνες σταμάτησαν
γιατί δεν κατέθεταν μάρτυρες επιβαρυντικά στοιχεία γι' αυτούς που ελέγχουν τα
μηχανήματα». <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17254N121</ED>
<ID>
ID:304220

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N12&aa=1</URL></REF>


Article

<CATEGORY>vin06</CATEGORY>

 <H2>7ωρη εγχείρηση για το κοριτσάκι από το Ιράκ
</H2>
Κρίσιμα θα είναι τα επόμενα εικοσιτετράωρα για την υγεία της οκτάχρονης
Σουχίντ Σαλίμπ (φωτογραφία) από το Βόρειο Ιράκ, που έφτασε στη χώρα μας
ύστερα από ένα πολυήμερο ταξίδι μέσα σε πλοίο. 
Η μικρή χειρουργήθηκε χθες στο Ωνάσειο Καρδιοχειρουργικό Κέντρο όπου
νοσηλεύεται από τις 17 Ιανουαρίου. Η επέμβαση άρχισε στις 8.00 το πρωί και
ολοκληρώθηκε στις 3.00 το μεσημέρι, χωρίς προβλήματα. 
Η μέχρι στιγμής ανταπόκριση της οκτάχρονης κρίνεται αρκετά καλή. Το κορίτσι
πάσχει από μια σπάνια συγγενή καρδιοπάθεια (που ονομάζεται τετραλογία Fallot),
σε μια από τις πιο ακραίες μορφές της, όπως διαπίστωσαν οι γιατροί. 
Στη διάρκεια του χειρουργείου, η ιατρική ομάδα, με επικεφαλής τον κ. Γιώργο
Σαρρή, προχώρησε σε παράκαμψη (by-pass) όλης της δεξιάς πλευράς της καρδιάς
(επέμβαση τύπου Fontan). 
Από χθες το απόγευμα, η Σουχίντ νοσηλεύεται στην Παιδοκαρδιοχειρουργική Μονάδα
Εντατικής Θεραπείας και για πρώτη φορά διαπιστώθηκαν φυσιολογικά επίπεδα
οξυγόνου στο αίμα της. Πάντως, σύμφωνα με τους γιατρούς που την παρακολουθούν,
η οκτάχρονη δεν έχει ακόμη διαφύγει πλήρως τον κίνδυνο. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17254N122</ED>
<ID>
ID:304279

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N12&aa=2</URL></REF>


Article

<CATEGORY>vin06</CATEGORY>

 <H2>Τα γεγονότα του 2001 </H2>
Κυκλοφόρησε για δέκατο χρόνο ο τόμος με «Γεγονότα της Ελλάδος και του κόσμου»
από τον Γρηγόρη Α. Μιχαλόπουλο. Πρόκειται για τον τόμο που αφορά στα γεγονότα
του 2001. 
Η ιστορία που διαδραματίστηκε το 2001 καταγράφεται μέρα τη μέρα, μήνα τον
μήνα, μέσα από την ειδησεογραφία των εφημερίδων αλλά και της ραδιοτηλεόρασης,
με ειδικά λήμματα για κάθε μέσο ενημέρωσης. 
Με τον τρόπο αυτό ο καθένας μπορεί να βρει τα γεγονότα που τον ενδιαφέρουν,
και ταυτόχρονα να συγκρίνει τον τρόπο παρουσίασής τους από έντυπο σε έντυπο
και να διαπιστώσει τις διαφορές και τις αποχρώσεις.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17254N123</ED>
<ID>
ID:304318

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N12&aa=3</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΑΝΝΑ ΣΟΛΩΜΟΥ
</H2><H4>Ζούμε για μια αξιοπρέπεια, τη λευτεριά και την ειρήνη
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΑΝΤΙΣΤΑΣΙΑΚΗ, ΜΕΛΟΣ ΤΗΣ ΕΠΙΤΡΟΠΗΣ ΓΙΑ ΤΗΝ ΑΝΑΔΕΙΞΗ ΤΟΥ ΚΟΛΑΣΤΗΡΙΟΥ ΤΗΣ ΓΥΑΡΟΥ

Να μεγαλώσεις το ένα σου παιδί στην εξορία της φυλακής της Γυάρου στα
χρόνια της δικτατορίας και να γίνεις και μουσικολόγος, δεν είναι δα και μικρή
υπόθεση. Και να γίνει και η κόρη σου, που «κράτησε» την υπόλοιπη οικογένεια,
οικονομολόγος για να εξηγεί καλύτερα τις αδικίες του κόσμου, είναι σημαντικό.
Η αντιστασιακή Άννα Σολωμού δεν είναι τυχερή μόνο για τα παιδιά της, αλλά και
γιατί θα δει το κολαστήριο της Γυάρου, που τη «φιλοξένησε», να ανθεί... 
Σας εμπιστεύθηκε ο Νίκος Σηφουνάκης για τη Γυάρο; 
Είμαι η μοναδική γυναίκα στην επιτροπή για την αξιοποίηση των φυλακών του
τραγικού νησιού. 
Πολεοδόμος και μηχανικός στο επάγγελμα, θέλω να προσφέρω.

Η επιτροπή για τη Γυάρο είναι μεγάλη; 
Υπάρχουν πολύ αξιόλογοι άνθρωποι από ένα ευρύ φάσμα. Πρέπει το μνημείο αυτό να
σωθεί και να έχει πρόσβαση ο Έλληνας πολίτης.

Τι μπορεί να γίνει εκεί; 
Μακάρι να γίνουν και πολιτιστικές εκδηλώσεις...

Σας συνέλαβαν; 
Από την πρώτη ημέρα της δικτατορίας. Με πήγαν στον Ιππόδρομο με το μικρό μου
παιδί, τεσσάρων χρόνων, που το είχα στην αγκαλιά.

Γιατί το πήρατε μαζί σας; 
Δεν είχα πού να το αφήσω...

Δεν μπορούσατε να γλιτώσετε; 
Έπρεπε να κάνω δήλωση.

Γιατί δεν κάνατε; 
Για μία αξιοπρέπεια ζούμε, για τη λευτεριά και την ειρήνη!

Ο άνδρας σας, ένα κορυφαίο στέλεχος της ΕΔΑ; 
Αρχιτέκτονας στο επάγγελμα, πρόλαβε και βγήκε στην παρανομία.

Σας είχαν σαν τα... ζώα στοιβαγμένους στον Ιππόδρομο; 
Σκότωσαν και τον Ελλή! Και χτύπησαν αλύπητα τον Ηλία Ηλιού!

Πρώτες εικόνες στη Γυάρο, όταν σας «έβγαλε» το πολεμικό πλοίο από τον
Ναύσταθμο που σας «φόρτωσε»; 
Σκορπιοί, εικόνες Νταχάου στα κτίρια που έκτισαν αναγκαστικά οι αγωνιστές της
Εθνικής Αντίστασης.

Πώς περάσατε τους πρώτους μήνες με το παιδί; 
Ήταν παιδί και των άλλων κρατουμένων. Έδινε ζωή σε όλους, σε πείσμα των
δικτατόρων που μισούσαν το φως.

Περάσατε μία δοκιμασία; 
Και να φαντασθείτε ότι ήθελαν να μου το πάρουν, να το δώσουν σε ορφανοτροφείο!

Οι θάλαμοι; 
Σκοτεινοί, όπως σκοτεινή ήταν και η ιστορία της χούντας των συνταγματαρχών.

Δύσκολη ζωή... 
Ήταν γεμάτοι ποντίκια οι θάλαμοι στην αρχή!

Και τώρα, η Γυάρος θα... ανθήσει; 
Θα το προσπαθήσουμε όλοι μαζί. Το χρωστάμε στην ελληνική ιστορία και στον λαό
μας. Πρέπει να υπάρξουν υποδομές. Να μείνουν ζωντανές οι μνήμες.

Στο μέλλον; 
Να μην ξαναχρησιμοποιηθεί η Γυάρος ως τόπος διώξεως αντιφρονούντων.

Δεν είστε μόνο στην ειδική επιτροπή εισηγήσεων για ενέργειες απότισης τιμής
για τους αγωνιστές της Γυάρου; 
Αυτό τον καιρό γίνονται και οι εκδηλώσεις για την ΕΔΑ. Είμαι στην επιτροπή
πρωτοβουλίας για την αξιολόγηση του έργου της.

Μεγάλη υπόθεση η Ενιαία Δημοκρατική Αριστερά... 
Οφείλουμε πολλά στην ΕΔΑ! 
Ο τόπος μας οφείλει πολλά στους εμπνευσμένους αγωνιστές της.

Και το έργο της; 
Η ΕΔΑ πάλεψε για να ανοίξουν οι δρόμοι για τη δημοκρατία, για να πάψουν οι
διώξεις, σε μία... πέτρινη εποχή. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17254N141</ED>
<ID>
ID:304265

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Αγκομαχώντας στους διαδρόμους...
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Οι τηλεοράσεις κρέμονται από την οροφή εν είδει τείχους και από κάτω δεκάδες
«μαραθωνοδρόμοι» δίνουν τη μάχη των κιλών αγκομαχώντας πάνω στους κινούμενους
διαδρόμους τους με το βλέμμα κολλημένο κάπου ψηλά, κάπου στο βάθος... 
Χάι γκάις, είμαι κι εγώ εδώ, δεν είμαι πολύ μεγάλη, δεν είμαι πολύ χοντρή και
με απασχολεί διαρκώς αυτό το «κάτι τι λιγότερο» που έχω από τους άλλους. Με
ακούει κανείς; Πήρα την απόφαση να γυμναστώ! Για την ψυχή, κυρίως. Το έκανα
και παλιά σάς λέω και αισθανόμουν άλλος άνθρωπος. Βέβαια, τότε τρέχαμε με μια
φίλη μου στον Αρδηττό, αλλά το σκηνικό ήταν εντελώς διαφορετικό, το μόνο που
μας ανησυχούσε ήταν το καυσαέριο. Παππού, έχεις πει γι' αυτό το μοβ χρώμα του
προσώπου σου στον γιατρό; Και συ κοπέλα μου, κοίτα και λίγο το κοντέρ, μπορεί
να έχεις φτάσει και να μην το πήρες είδηση. Δηλαδή, θέλετε να σας πω πώς έπαθε
η Σάρον Στόουν το εγκεφαλικό; «Υπερβάλλων ζήλος στη μάχη κατά του χρόνου» είπε
ο γιατρός. (Ποιος εγκέφαλος αντέχει τόσες ώρες γυμναστική την ημέρα;).
Ουάου... Μπήκα μέσα δω με φόρα και τώρα αισθάνομαι μιαν ακατανίκητη τάση να
πάω να ξεθάψω τα τσιγάρα από το καλάθι των αχρήστων. 
Βρε κοπέλα μου, μήπως είναι καλύτερο να ντυθείς και να πάμε μια βόλτα στα
μαγαζιά; Παππού, τέρμα τ' αστεία, δεν αντέχω άλλο να σε βλέπω να λυγάς απ' τα
χιλιόμετρα. Μπάστα, ρελαντί, πώς το λένε, στοπ. Μα, είναι λογικό που δεν με
ακούει κανείς; Μήπως μου έδωσαν λάθος κωδικό στη ρεσεψιόν; Ε, μα κι εγώ, πρώτη
φορά ύστερα από τόσα χρόνια στο γυμναστήριο, τι περιμένω; Θέλει χρόνο για να
μπεις στο πνεύμα...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17254N142</ED>
<ID>
ID:304310

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Με τι μοιάζει το αριστερό στυλ;
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Λένε πως μια φορά που ο Λένιν ταξίδευε με το τρένο πρώτη θέση, κάποιος τον
ρώτησε αν αυτό ταίριαζε με την πολιτική του στάση. Αφού διακήρυττε την
επανάσταση του προλεταριάτου, δεν έπρεπε να ταξιδεύει στην τρίτη θέση του
τρένου, μαζί με τους φτωχούς; «Αγωνίζομαι να καταργηθεί η τρίτη θέση, όχι η
πρώτη» υποτίθεται ότι απάντησε εκείνος, ξεκαθαρίζοντας τη στάση του απέναντι
στα ωραία πράγματα που χαίρονταν οι αστοί και βάζοντας στόχους ποιότητας ζωής
για την προλετα-ριακή του επανάσταση. Να μια ιστορία ­ αληθινή ή απλώς
ευρηματική ­ που ίσως είχε ξεχαστεί στις χώρες του υπαρκτού σοσιαλισμού, όχι
όμως κι εδώ, που ο σοσιαλισμός έζησε για δεκαετίες ως νικημένο όραμα. Εδώ στην
Ελλάδα τη μακρινή, υπήρχαν μερικοί που έβρισκαν κουράγιο να τη θυμούνται και
να τη διηγούνται αυτή την ιστορία. Την υπενθυμίζω επειδή υπάρχει φλερτ προς
την Αριστερά λόγω δημοτικών εκλογών, όπως γίνεται πάντα. Κάθε τέσσερα χρόνια
τη θυμούνται την Αριστερά οι γείτονες της. Και κινδυνεύουν να μη την
αναγνωρίσουν μέσα στο πλήθος. Προσοχή λοιπόν. Δεν πρόκειται απαραίτητα για
κυρία αυστηρή, μαυροφορούσα και κατατονική, με μίσος προς κάθε απόλαυση, σαν
γριά καλόγρια. Όλ' αυτά τα αυστηρά και ηθικοπλαστικά και ασκητικά που
προβάλλουν τελευταία διάφοροι πολιτικοί, δεν παράγουν οπωσδήποτε αριστερό
στυλ. Μπορεί να υπάρχουν και οι οπαδοί της πολυτέλειας ανάμεσα στο
αναποφάσιστο εκλογικό σώμα. Μπορεί η Αριστερά να σιχάθηκε τη λιτότητα, τη
στέρηση, την κλασική εκείνη μαύρη κάλτσα. Μπορεί να ξεδίνει, να κυκλοφορεί με
ροζ, να παθαίνει αλλεργία με τα ηθικοπλαστικά κηρύγματα, τις βαρύγδουπες
δηλώσεις. Μπορεί να προτιμά την πρώτη θέση.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17254N143</ED>
<ID>
ID:304340

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N14&aa=3</URL></REF>


Article

<CATEGORY>vin07</CATEGORY>

 <H2>Η όχθη γέμισε πτώματα
</H2><H4>Τραγωδία με εκατοντάδες Νιγηριανούς που πνίγηκαν στα κανάλια του Λάγκος
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μέσα στους θρήνους των χιλιάδων ανθρώπων που παρακολουθούσαν, τα σωστικά
συνεργεία ανέσυραν χθες στο Λάγκος της Νιγηρίας τουλάχιστον 600 πτώματα από
δύο κανάλια, στα οποία άνθρωποι έπεσαν πανικόβλητοι την Κυριακή για να σωθούν
από το πανδαιμόνιο των εκρήξεων που προκάλεσε πυρκαγιά, σε αποθήκη πυρομαχικών.

Κανάλι θανάτου. Οι άνθρωποι που έτρεχαν για να σωθούν από τις εκρήξεις δεν
ήξεραν ότι υπήρχε εκεί νερό μέχρι τη στιγμή που άρχισαν να πνίγονται

Πολλοί από τους νεκρούς είναι παιδιά και γυναίκες με μωρά. Σύμφωνα με αυτόπτες
μάρτυρες, τα θύματα φαίνεται πως δεν ήξεραν πόσο βαθύ ήταν το κανάλι Όκε Άφα,
καθώς έπεφταν σε αυτό. «Οι άνθρωποι που έπεσαν εδώ δεν γνώριζαν την περιοχή»,
λέει ο 38χρονος επιχειρηματίας Μπεν Νουατσούκβου, ο οποίος βοήθησε ως
εθελοντής στις προσπάθειες διάσωσης. Η επιφάνεια του νερού σε ορισμένα τμήματα
του καναλιού είναι καλυμμένη από νούφαρα και άλλα φυτά, έτσι οι άνθρωποι αυτοί
«δεν ήξεραν ότι εκεί υπήρχε νερό μέχρι τη στιγμή που άρχισαν να πνίγονται».
Μόνο σε μια περιφέρεια έχουν αναφερθεί 700 περιπτώσεις χωρισμού παιδιών από
τους γονείς τους. 
Πτώματα βρέθηκαν επίσης μέσα στη στρατιωτική βάση, όπου βρισκόταν η αποθήκη
των πυρομαχικών. Άλλοι σκοτώθηκαν από τις οβίδες που έπεσαν σε
πυκνοκατοικημένα προάστια του Λάγκος, της εμπορικής πρωτεύουσας της Νιγηρίας
με πληθυσμό 12 εκατομμύρια κατοίκους. Οι εκρήξεις στην περιοχή Ικέτζα, σε
απόσταση 10 χλμ. από το διεθνές αεροδρόμιο, είχαν αποτέλεσμα να σπάσουν τζάμια
τόσο στο αεροδρόμιο όσο και στο κέντρο της πόλης, 15 χλμ. μακρύτερα. 
Σύμφωνα με δημοσιογραφικές πληροφορίες, η πυρκαγιά ξεκίνησε από μια αγορά
δίπλα στην αποθήκη - σύμφωνα με άλλη πληροφορία, έπιασε φωτιά ένα γειτονικό
πρατήριο καυσίμων - και όταν οι φλόγες έφθασαν στα πυρομαχικά, οι οβίδες
άρχισαν να εκρήγνυνται στον ουρανό. «Οι εκρήξεις συνεχίσθηκαν επί ώρες, ενώ
άνθρωποι και ζώα έτρεχαν πανικόβλητοι χωρίς να ξέρουν πού πηγαίνουν», δήλωσε
ένας αυτόπτης μάρτυρας. 
Το στρατόπεδο με την αποθήκη των πυρομαχικών βρίσκεται μέσα σε
πυκνοκατοικημένη περιοχή. Τα στρατόπεδα στη Νιγηρία είναι σαν μικρές πόλεις.
Οι στρατιώτες ζουν εκεί με τις συζύγους και τις οικογένειές τους και έμποροι
συχνά στήνουν μέσα σε αυτά τα εμπορικά τους. Έτσι, όταν άρχισαν οι εκρήξεις, ο
πανικός έκανε χιλιάδες ανθρώπους να τρέχουν στα τυφλά στο στρατόπεδο και τις
γύρω συνοικίες. Σύμφωνα με αυτόπτες μάρτυρες, περισσότερα από 200 πτώματα
ανασύρθηκαν από το κανάλι Όκε Άφα και άλλα τόσα από το γειτονικό κανάλι Πάκο.
Οι μακάβριες φωτογραφίες εκατοντάδων πτωμάτων στις όχθες των δύο καναλιών
προκάλεσαν φρίκη σε όλο τον κόσμο. Νοσηλευτική πηγή στο Γενικό Νοσοκομείο
Ισόλο δήλωσε πως το πρωί μεταφέρθηκαν εκεί 152 πτώματα. «Τα περισσότερα ήταν
παιδιών. Το πιο μικρό ήταν τεσσάρων», δήλωσε η νοσηλεύτρια Τιτιλάγιο
Ακινογκούν. 
Οι έρευνες 
Χθες το πρωί, ο πρόεδρος της Νιγηρίας Ολουσεγκούν Ομπασάντζο επισκέφθηκε το
μοιραίο στρατόπεδο. Ο στρατός θα ερευνήσει τα αίτια της καταστροφής,
υποσχέθηκε ο στρατηγός σε ένα οργισμένο πλήθος που του φώναζε «Πρόεδρε, μπες
μέσα!», εννοώντας την αποθήκη των πυρομαχικών που βρισκόταν μερικές
εκατοντάδες μέτρα μακρύτερα και από την οποία εξακολουθούσαν να ακούγονται
μικρές εκρήξεις και να υψώνονται φλόγες. Ο Ολουσεγκούν Ατζάγι, αξιωματικός στο
στρατόπεδο, είπε ότι το σπίτι του καταστράφηκε και δεν ξέρει πού βρίσκονται τα
τρία μικρά παιδιά του. «Ούτε η γυναίκα μου ούτε εγώ ξέρουμε πού είναι», έλεγε
κλαίγοντας και ενώ οι φλόγες εξακολουθούσαν να γλείφουν τους τοίχους του
σχολείου που βρίσκεται μέσα στη βάση. Οργισμένοι πολίτες κατήγγειλαν την
κυβέρνηση στα ραδιόφωνα και τα τηλεοπτικά κανάλια ότι είχε αγνοήσει τις
εκκλήσεις να απομακρυνθεί η αποθήκη των πυρομαχικών από αυτήν την
πυκνοκατοικημένη περιοχή. Ούτε ο στρατός ούτε η αστυνομία είχαν εκδώσει έως
αργά χθες το βράδυ τον επίσημο απολογισμό της καταστροφής, ενώ πολλοί κάτοικοι
του Λάγκος κατήγγειλαν ότι το βράδυ της Κυριακής δεν υπήρχαν πουθενά δυνάμεις
ασφαλείας για να βοηθήσουν τους πανικόβλητους πολίτες.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17254N151</ED>
<ID>
ID:304215

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N15&aa=1</URL></REF>


Article

<CATEGORY>vin07</CATEGORY>

 <H2>Δημοσιογράφος όμηρος ισλαμιστών
</H2>
Ντάνιελ Περλ. Με το πιστόλι στον κρόταφο

Πακιστανική οργάνωση, η οποία απαιτεί καλύτερες συνθήκες διαβίωσης για τους
Ταλιμπάν που οι Αμερικανοί κρατούν αιχμαλώτους στην Κούβα, έχει απαγάγει
Αμερικανό δημοσιογράφο που η τύχη του αγνοείται εδώ και μία εβδομάδα. 
Η οργάνωση Εθνικό Κίνημα για την Αποκατάσταση της Πακιστανικής Κυριαρχίας
έδωσε χθες στη δημοσιότητα φωτογραφία του δημοσιογράφου Ντάνιελ Περλ, στην
οποία φαίνεται να απειλείται από οπλοφόρο. Σε μήνυμα που έστειλαν οι απαγωγείς
στα αμερικανικά μέσα ενημέρωσης αναφέρεται ότι οι συνθήκες κράτησης του Περλ
είναι το ίδιο απάνθρωπες όσο και οι συνθήκες κράτησης των μελών της οργάνωσης
Αλ Κάιντα στην αμερικανική βάση Γκουαντάναμο, στην Κούβα. Οι απαγωγείς
διευκρινίζουν ότι ο κρατούμενός τους θα τύχει καλύτερης μεταχείρισης μόνο αν
βελτιωθούν οι συνθήκες κράτησης στο Γκουαντάναμο και αν αφεθούν ελεύθεροι οι
πακιστανικής καταγωγής αιχμάλωτοι των Αμερικανών. 
Ο Ντάνιελ Περλ, 38 ετών, δημοσιογράφος της εφημερίδας «Γουώλ Στρητ Τζόρναλ»,
εξαφανίστηκε την περασμένη Τετάρτη από το Καράτσι, όπου είχε πάει για να πάρει
συνέντευξη από ισλαμιστές ηγέτες. 
Έξι πολεμιστές του Μπιν Λάντεν, οι οποίοι είχαν οχυρωθεί από τον περασμένο
Δεκέμβριο σε νοσοκομείο της Κανταχάρ, έχασαν χθες τη ζωή τους, όταν δέχθηκαν
επίθεση από άνδρες των αμερικανικών ειδικών δυνάμεων και Αφγανούς συμμάχους
τους, ύστερα από πολυήμερη πολιορκία. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17254N152</ED>
<ID>
ID:304275

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N15&aa=2</URL></REF>


Article

<CATEGORY>vin07</CATEGORY>

 <H2>Το τίμημα της αγάπης
</H2><H4>Νεαρή Κούρδισσα δολοφονήθηκε επειδή ερωτεύτηκε Σουηδό
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Η Φαντιμέ Σαχιντάλ δέχθηκε, στα 26 της χρόνια, μια σφαίρα στο κεφάλι από
τον ίδιο τον πατέρα της. Το έγκλημα που είχε διαπράξει; Ερωτεύτηκε τον λάθος άνδρα.

Φαντιμέ Σαχιντάλ. Διεκδίκησε το δικαίωμά της στην επιλογή και πλήρωσε με τη
ζωή της

Ο πατέρας της Φαντιμέ ήταν ένας αναλφάβητος Κούρδος αγρότης. Το 1980
μετανάστευσε από την Τουρκία στην Ουψάλα της Σουηδίας. Τέσσερα χρόνια αργότερα
τον ακολούθησε και η οικογένειά του. Η Φαντιμέ ήταν τότε επτά ετών. 
Οι γονείς της τής έλεγαν να μη μιλάει στα άλλα παιδιά στο σχολείο. Το πιο
σημαντικό, της επαναλάμβαναν, ήταν να επιστρέψει μια μέρα στην Τουρκία και να
παντρευτεί. 
Το 1996 η Φαντιμέ γνώρισε και ερωτεύτηκε έναν νεαρό Σουηδό, τον Πάτρικ
Λιντέσκο. Δεν έτρεφε αυταπάτες για το ποια θα ήταν η αντίδραση του πατέρα της.
Ήξερε τι θα σκεφτόταν, ότι ατίμαζε την οικογένειά της. Κράτησε τη σχέση της
μυστική ένα χρόνο. 
Κι έπειτα, ο πατέρας της έμαθε. Το πρώτο πράγμα που έκανε ήταν να σπάσει την
κόρη του και τον Πάτρικ στο ξύλο. Το δεύτερο, να την αποκληρώσει. 
Το ζευγάρι αρνήθηκε να υποκύψει στις πιέσεις. Η Φαντιμέ μετακόμισε σε άλλη
πόλη. Ο αδελφός της την κυνήγησε και την απείλησε. Η αστυνομία τη συμβούλευσε
απλώς να διακόψει κάθε επαφή με την οικογένειά της. 
Αντ' αυτού, η Φαντιμέ στράφηκε στον Τύπο, άρχισε να δίνει συνεντεύξεις για τις
συνθήκες που αντιμετωπίζουν οι νεαρές Κούρδισσες στη Σουηδία, πυροδότησε
ολόκληρη συζήτηση σχετικά με την κοινωνική ενσωμάτωση. 
Στη διάρκεια μιας επίσκεψής της στην Ουψάλα ο πατέρας της την είδε με τον
Πάτρικ. Της επιτέθηκε, την έφτυσε στο πρόσωπο και ούρλιαξε: «Καταραμένη πόρνη.
Θα σε κάνω κομμάτια». Την απείλησε ότι αν επισκεπτόταν ξανά την Ουψάλα, δεν θα
έφευγε ζωντανή. Η Φαντιμέ πήγε στην αστυνομία, ο πατέρας της δικάστηκε και
καταδικάστηκε για εκφοβισμό. 
Κι έπειτα, στις 3 Ιουνίου 1998, την ώρα που το ζευγάρι ετοιμαζόταν να
συγκατοικήσει, ο Πάτρικ σκοτώθηκε. Το αυτοκίνητό του έπεσε πάνω σε έναν στύλο.
Η αστυνομία απεφάνθη: ατύχημα. 
Τραγικό τέλος 
Η Φαντιμέ λύγισε αλλά δεν κάμφθηκε. Τον περασμένο Νοέμβριο μίλησε στο σουηδικό
κοινοβούλιο για τον αγώνα της για ελευθερία. Την περασμένη Δευτέρα
διακινδύνεψε μια επίσκεψη στο σπίτι της αδελφής της. Ήθελε να αποχαιρετήσει
αυτήν και τη μητέρα της προτού φύγει για σπουδές στην Αφρική. Λίγο πριν από
τις 10 το βράδυ χτύπησε το κουδούνι της πόρτας. Ο πατέρας της όρμησε μέσα και
την εκτέλεσε εν ψυχρώ. 
Η σουηδική αστυνομία αποφάσισε να ερευνήσει και πάλι τις συνθήκες θανάτου του
Πάτρικ. Η σουηδική κυβέρνηση υποσχέθηκε οικονομική βοήθεια για τις κοπέλες που
αντιμετωπίζουν την ίδια κατάσταση. Η ζωή της Φαντιμέ δεν πήγε χαμένη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17254N161</ED>
<ID>
ID:304216

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N16&aa=1</URL></REF>


Article

<CATEGORY>vin07</CATEGORY>

 <H2>Η Ευρώπη στηρίζει τον Αραφάτ
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Χάος υπάρχει πλέον ανάμεσα στις ΗΠΑ και την Ε.Ε. σε ό,τι αφορά το
Μεσανατολικό. Η Ε.Ε. στηρίζει τον Αραφάτ και την Παλαιστινιακή Αρχή, ενώ οι
ΗΠΑ μοιάζουν να βαίνουν προς πλήρη ευθυγράμμιση με τις θέσεις του Ισραηλινού
πρωθυπουργού Αριέλ Σαρόν. 
Η προειδοποίηση

Την ίδια στιγμή, Αίγυπτος, Ιορδανία και Σαουδική Αραβία στέλνουν
προειδοποιητικό μήνυμα στις ΗΠΑ ότι τα αμερικανικά συμφέροντα και οι σχέσεις
με τις αραβικές χώρες θα τεθούν σε κίνδυνο εάν η Ουάσιγκτον περιθωριοποιήσει
τον Γιάσερ Αραφάτ και δεν προσπαθήσει να θέσει τέρμα στην τρομοκρατική
πολιτική του Ισραήλ στην περιοχή, ενώ ανώτατο στέλεχος του παλαιστινιακού
ισλαμιστικού κινήματος Χαμάς αποκάλυψε ότι η οργάνωση κατασκευάζει πυραύλους,
βεληνεκούς περίπου 10 χλμ., οι οποίοι θα μπορούσαν να πλήξουν τα περίχωρα της
Ιερουσαλήμ. 
Λαμβάνοντας αντίθετη στάση από αυτήν που τηρεί πλέον η Ουάσιγκτον, οι υπουργοί
Εξωτερικών της Ευρωπαϊκής Ένωσης ανακοίνωσαν χθες από τις Βρυξέλλες ότι
εξακολουθούν να αναγνωρίζουν τον Γιάσερ Αραφάτ ως απαραίτητο συνέταιρο του
Ισραήλ για την ειρηνευτική διαδικασία στη Μέση Ανατολή. Παράλληλα, οι 15
υπουργοί Εξωτερικών άσκησαν δριμεία κριτική στο Ισραήλ για τις καταστροφές
έργων που έχουν χρηματοδοτηθεί από την Ε.Ε. στα παλαιστινιακά εδάφη και
προειδοποίησαν πως ενδέχεται να ζητήσουν αποζημιώσεις. 
Αλλά και η Αίγυπτος, η Ιορδανία και η Σαουδική Αραβία, οι οποίες είναι
σύμμαχοι των ΗΠΑ, έσπευσαν χθες να σταθούν στο πλευρό του Αραφάτ και της
Παλαιστινιακής Αρχής. 
Σύμφωνα με την εφημερίδα «Al Watan» της Σαουδικής Αραβίας, ο βασιλιάς
Αμπντάλα, ο οποίος επισκέπτεται τη Σαουδική Αραβία, θα αναλάβει να μεταφέρει
μήνυμα προειδοποίησης στον Αμερικανό πρόεδρο εντός της εβδομάδος, όταν θα
επισκεφθεί την Ουάσιγκτον. 
«Θα είναι ένα μήνυμα των αραβικών χωρών, ιδιαίτερα της Σαουδικής Αραβίας, ότι
τα αμερικανικά συμφέροντα και οι σχέσεις των ΗΠΑ με τις αραβικές χώρες θα
τεθούν σε κίνδυνο εάν η Ουάσιγκτον δεν προσπαθήσει να θέσει τέρμα στην
τρομοκρατική πολιτική του Ισραήλ, στην περιοχή», αναφέρεται στο δημοσίευμα. 
Τον καθαίρεσε

Ο Παλαιστίνιος ηγέτης εξάλλου, χθες, καθαίρεσε ανώτατο αξιωματούχο των
υπηρεσιών ασφαλείας και διέταξε ανακρίσεις εναντίον άλλων δύο αξιωματικών, οι
οποίοι είχαν κατηγορηθεί από το Ισραήλ ως υπεύθυνοι για την υπόθεση του
λαθρεμπορίου όπλων με το πλοίο «Καρίν Α». 
Στο μεταξύ, μιλώντας στην εκπομπή 60 Minutes του αμερικανικού τηλεοπτικού
σταθμού CBS, ανώτατο στέλεχος της Χαμάς αποκάλυψε ότι η οργάνωση κατασκευάζει
πυραύλους, βεληνεκούς περίπου 10 χλμ., οι οποίοι θα μπορούσαν να πλήξουν τα
περίχωρα της Ιερουσαλήμ.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17254N162</ED>
<ID>
ID:304276

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N16&aa=2</URL></REF>


Article

<CATEGORY>vin07</CATEGORY>

 <H2>Ο Μέγας Αλέξανδρος, υπεύθυνος για τον πρώτο πληθωρισμό
</H2>
Μπορεί να ήταν η μεγαλύτερη στρατιωτική ιδιοφυΐα όλων των εποχών. Μπορεί να
κατέκτησε το μεγαλύτερο μέρος τού τότε γνωστού κόσμου. Όμως, ο Μέγας
Αλέξανδρος φαίνεται πως ήταν υπεύθυνος και για τον πρώτο πληθωρισμό στην
Ιστορία. 
Ο πληθωρισμός εκείνος κράτησε μία δεκαετία και ροκάνισε κατά το ήμισυ το
κομπόδεμα του αρχαίου «μέσου καταναλωτή». Σύμφωνα με ερευνητές που εξέτασαν
αρχαιολογικά στοιχεία από τη Βαβυλώνα, το λάθος του Μ. Αλεξάνδρου ήταν ότι
επέτρεψε την αύξηση της προσφοράς χρήματος - ένα λάθος που δεν θα το έκανε
σήμερα κανείς εχέφρων κεντρικός τραπεζίτης. 
Μέγας Αλέξανδρος. Υπεύθυνος για τον πρώτο πληθωρισμό στην Ιστορία

Οικονομολόγοι μελέτησαν επιγραφές σφηνοειδούς γραφής από την πρώτη προ Χριστού
χιλιετία, στις οποίες αναγράφονταν οι τιμές έξι βασικών αγαθών: κάρδαμο,
σινάπι, χουρμάδες, μαλλί, σουσάμι και κριθάρι. Έτσι, όταν τις συνέκριναν με
τις τιμές τους επτακόσια περίπου χρόνια αργότερα, αμέσως μετά τον θάνατο του
Μ. Αλεξάνδρου, διαπίστωσαν ότι ο πληθωρισμός είχε εκτιναχθεί στα ύψη. «Είναι ο
πρώτος τεκμηριωμένος πληθωρισμός», λέει ο Πίτερ Τέμιν, καθηγητής στο
Τεχνολογικό Ινστιτούτο της Μασαχουσέτης. Ίσως να φταίνε γι' αυτό τα λάφυρα από
τις κατακτήσεις του Αλεξάνδρου, που ήταν κυρίως ασήμι. Οι τιμές αυξήθηκαν
επειδή είτε μειώθηκε η προσφορά αγροτικών προϊόντων είτε αυξήθηκε ξαφνικά ο
όγκος της κυκλοφορίας του ασημιού, εξηγεί ο καθηγητής Τέμιν. 
Η άποψη που επικρατεί μεταξύ μερικών ερευνητών είναι ότι η πολιτική
αβεβαιότητα που προέκυψε μετά τον θάνατο του Μεγάλου Αλεξάνδρου προκάλεσε
πληθωρισμό με τον ίδιο ακριβώς τρόπο που αντιδρούν και σήμερα οι αγορές στις
κακές ειδήσεις.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17254N163</ED>
<ID>
ID:304315

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N16&aa=3</URL></REF>


Article

<CATEGORY>vin07</CATEGORY>

 <H2>Χάθηκε Μπόινγκ με 92 άτομα
</H2>
Αεροσκάφος τύπου Μπόινγκ 727-100 με 92 επιβαίνοντες αγνοείται από χθες το
απόγευμα ενώ πετούσε πάνω από τις Άνδεις, λίγο πριν προσγειωθεί στην πόλη
Τουλκάν του Ισημερινού, κοντά στα σύνορα με την Κολομβία. Σύμφωνα με την
αεροπορική εταιρεία του Ισημερινού ΤΑΜΕ, στην οποία ανήκε το αεροσκάφος, το
Μπόινγκ, που είχε απογειωθεί από την πρωτεύουσα Κίτο, συνετρίβη στη νότια
Κολομβία. Αξιωματούχοι της πολιτικής αεροπορίας που ερεύνησαν την περιοχή κατά
μήκος των συνόρων των δύο χωρών με τρία αεροπλάνα και ένα ελικόπτερο
επεσήμαναν ότι στάθηκε αδύνατον να εντοπίσουν το σημείο της συντριβής.
Κάτοικοι της πόλης Κουμπάλ, κοντά στην Τουλκάν, δήλωσαν ότι άκουσαν μια μεγάλη
έκρηξη το απόγευμα. Η πόλη βρίσκεται μεταξύ δύο ηφαιστείων και οι αρχές δεν
αποκλείουν το ενδεχόμενο στην περιοχή αυτή να έχει συντριβεί το αεροσκάφος.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17254N164</ED>
<ID>
ID:304346

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N16&aa=4</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ
</H5><H2>Χώρος υπάρχει, θέλουμε δράση
</H2><H4>Ο Νόαμ Τσόμσκι μιλά στην Αριστοτελία Πελώνη
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

' Ναι, θα είμαι στο Πόρτο Αλέγκρε, αλλά για πολύ λίγο. Θα προσπαθήσω να σας
δώσω μια σύντομη απάντηση, παρ' όλο που δεν είναι εύκολο. Εν συντομία, λοιπόν,
το Παγκόσμιο Κοινωνικό Φόρουμ του Πόρτο Αλέγκρε ενώνει τις λαϊκές δυνάμεις απ'
όλο τον κόσμο: τις δυνάμεις χωρών που βρίσκονται στην πρώτη γραμμή της
ανάπτυξης - και στη σκέψη και στη δράση - δυνάμεις που αποτελούν μια
εναλλακτική πρόταση στην εκδοχή της "παγκοσμιοποίησης" που έχουν
επινοήσει οι επενδυτές για να προωθούν τα συμφέροντά τους και που έχει
επιβληθεί στο μεγαλύτερο μέρος του κόσμου παρά τη σημαντική λαϊκή αντίδραση.
Ένα τέτοιο παράδειγμα είναι η πλειοψηφία του πληθυσμού των ΗΠΑ, σύμφωνα με τις
δημοσκοπήσεις. 
Μου είναι δύσκολο να σκεφθώ τι άλλο θα μπορούσε να είναι πιο σημαντικό απ'
αυτό. Μπορείτε εσείς να φανταστείτε; 
Όσο για το αν υπάρχει χώρος για μια "νέα" αριστερή πολιτική σκέψη, μια σκέψη
που θα αποτελεί σύγκλιση της "κοινωνικής" Αριστεράς με την "πολιτική" Αριστερά
και βέβαια υπάρχει. Και μάλιστα πολύς χώρος. Και υπάρχει η δυνατότητα να
δημιουργήσουμε περισσότερο χώρο. Ωστόσο, αυτό που χρειάζεται δεν είναι χώρος,
αλλά η ενέργεια και η αφοσίωση για να γεμίσουμε αυτό τον χώρο και να τον
επεκτείνουμε κι άλλο. Ευτυχώς, υπάρχει μεγάλη δόση απ' αυτά. Και το μεγαλύτερο
μέρος της ενέργειας και της αφοσίωσης αυτής εκπροσωπείται στο Πόρτο Αλέγκρε,
όπως δείχνει και το πρόγραμμα των θεμάτων που θα συζητηθούν. (Και αυτό είναι
μόνο ένα πολύ μικρό μέρος αυτού που πρόκειται να συμβεί εκεί) '. 
Ο Νόαμ Τσόμσκι είναι γλωσσολόγος, καθηγητής στη Σχολή Γλωσσολογίας του
ΜΙΤ. Έχει γράψει περισσότερα από τριάντα βιβλία για την πολιτική, κυρίως για
θέματα όπως η παρεμβατικότητα της πολιτικής των ΗΠΑ στον Τρίτο Κόσμο και ο
προπαγανδιστικός χαρακτήρας των κολοσσών των ΜΜΕ
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N41</CAT>
<ED>
Κωδικός άρθρου: A17254N411</ED>
<ID>
ID:304217

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N41&aa=1</URL></REF>


Article

<CATEGORY>vin07</CATEGORY>

 <H5>ΡΟΤΖΕΡ ΣΚΡΑΤΟΝ
</H5><H2>Πρόσωπα </H2><H2>Το ξεσκέπασμα του αρθρογράφου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αρθρογράφος των «Φαϊνάνσιαλ Τάιμς», ο συντηρητικός ακαδημαϊκός Ρότζερ
Σκράτον παραδέχθηκε πως πληρωνόταν από την καπνοβιομηχανία για να γράφει άρθρα
υπέρ του καπνίσματος. 
Ρότζερ Σκράτον. Πληρωνόταν από την καπνοβιομηχανία για να γράφει υπέρ του καπνίσματος

Την ώρα που οι φοιτητές ξήλωναν τα λιθόστρωτα του Καρτιέ Λατέν τον Μάη του
'68, ο Ρότζερ Σκράτον βρισκόταν στο Παρίσι και συνειδητοποιούσε, λέει, πως
αυτός είναι «στην άλλη πλευρά», πως είναι συντηρητικός και όχι μαρξιστής.
Απέκτησε έτσι πολιτική συνείδηση, αλλά φαίνεται πως έχασε την ηθική. Τις
προάλλες, αυτός ο συντηρητικός φιλόσοφος, ακαδημαϊκός (ήταν καθηγητής
Αισθητικής στο Πανεπιστήμιο του Λονδίνου) και συγγραφέας παραδέχθηκε πως
πληρώνεται από την καπνοβιομηχανία για να δημοσιεύει άρθρα κατά των εχθρών της
και υπέρ του καπνίσματος. Οι «Φαϊνάνσιαλ Τάιμς» αναμένεται να προστατέψουν την
εγκυρότητά τους διακόπτοντας τη συνεργασία με τον καθηγητή. 
Ο Ρότζερ Σκράτον είναι εδώ και δύο δεκαετίες ένα πρόσωπο οικείο στα βρετανικά
μέσα ενημέρωσης και στους πανεπιστημιακούς κύκλους. Από τα μέσα της δεκαετίας
του '90 έχει γράψει 150 άρθρα, σχεδόν όλα σε δεξιές εφημερίδες, για θέματα
όπως γιατί ένας Άγγλος πρέπει να είναι υπερήφανος που είναι Άγγλος και γιατί
είναι απολαυστικό το κυνήγι της αλεπούς... Τη μεγαλύτερη εντύπωση είχαν
προκαλέσει τα άρθρα του για τις... καλές συνέπειες του καπνίσματος. Αλλά τις
προάλλες όλα εξηγήθηκαν: ο καθηγητής παραδέχθηκε ότι είναι ένας πληρωμένος
κονδυλοφόρος, ότι ο ίδιος και η σύζυγός του είναι σύμβουλοι της Japan Tobacco,
της εταιρείας που παράγει τα τσιγάρα Camel, και αμείβονται με 4.500 στερλίνες
(2,5 εκατ. δρχ.) τον μήνα. «Προσπαθούμε σκληρά να δικαιολογήσουμε αυτό το
ποσόν», έγραφε το περασμένο φθινόπωρο ο καθηγητής σ' ένα e-mail προς την
εταιρεία με το οποίο ζητούσε αύξηση 1.000 στερλινών. Και προφανώς στο πλαίσιο
αυτής της «σκληρής προσπάθειας» έγραφε το 1997 στους «Τάιμς» ότι «με την
κατάλληλη χρήση, ο καπνός συμβάλλει πραγματικά και θετικά στην υγεία...
εξοπλίζει τον άνθρωπο για να αντιμετωπίσει τις αντιξοότητες της καθημερινής
ζωής», ενώ πέρυσι υποστήριζε από τις στήλες της «Τέλεγκραφ» ότι «η Παγκόσμια
Οργάνωση Υγείας δαπανά υπερβολικό χρόνο και ενέργεια νομοθετώντας κατά των
καπνιστών»... 
Οι καπνοβιομηχανίες είναι ένα από τα πλουσιότερα και ισχυρότερα λόμπι, και τα
οικονομικά πλοκάμια τους φτάνουν από την πολιτική ώς τα μέσα ενημέρωσης, τη
δικαιοσύνη και τα πανεπιστήμια. Και μπορεί στις ΗΠΑ να έχουν υποχρεωθεί να
πληρώσουν δισεκατομμύρια σε εξώδικες διευθετήσεις για την αποζημίωση καπνιστών
που έπαθε η υγεία τους, αλλά στην Ευρώπη, χάρη και σε ανθρώπους όπως ο
Σκράτον, καταφέρνουν να μπλοκάρουν τα σχέδια για την απαγόρευση των
διαφημίσεων των τσιγάρων προσφεύγοντας στα δικαστήρια εναντίον της σχετικής
ντιρεκτίβας των Βρυξελλών.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17254N421</ED>
<ID>
ID:304218

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N42&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Με τα πόδια στην Ανταρκτική
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Δώδεκα εκατομμύρια άνθρωποι βυθισμένοι στη φτώχεια. Ένας στους πέντε
πολίτες χωρίς δουλειά. Μπορείς να κάνεις χιούμορ μ' αυτά τα πράγματα; Μπορείς.

«Γιατί ο Αϊ-Βασίλης δεν φέρνει ποτέ τους ταράνδους του στην Αργεντινή;
Φοβάται μήπως τους κλέψουν;». «Όχι, μήπως τους φάνε» (της Maitena, από τη «La Nacion»)

Για τον Ρομπέρτο Φονταναρόσα, όπως και για κάθε Αργεντίνο, η κατάσταση είναι
τραγική. Εκείνος όμως έχει ένα πλεονέκτημα: είναι σκιτσογράφος, δουλεύει στη
μεγάλης κυκλοφορίας εφημερίδα «Κλαρίν». Και για κείνον, η κρίση που σοβεί εδώ
και τέσσερα χρόνια στη χώρα του αποτελεί καθημερινή τροφή. Οι κρίσεις
προσφέρουν πάντα πλούσιο έδαφος για το χιούμορ, γράφει στην Ελ Παΐς, αφού το
χιούμορ είναι πάντα «εναντίον», πολύ δύσκολα κάνεις χιούμορ «υπέρ». Αν θέλεις
να κάνεις χιούμορ υπέρ της Μπόκα, κάνεις χιούμορ εναντίον της Ρίβερ (πρόκειται
για τις δύο μεγαλύτερες ποδοσφαιρικές ομάδες της Αργεντινής). Το πρόβλημα
είναι όταν οι κρίσεις μετατρέπονται σε τραγωδίες. Όταν το θέμα είναι ο πόλεμος
των Μαλβίνας, οι αγνοούμενοι, οι Δίδυμοι Πύργοι, τότε παραλύεις. Γιατί κανείς
δεν έχει όρεξη να γελάσει με τίποτα. 
Κάποιος έλεγε ότι ένα από τα μυστικά της καλής υγείας είναι να διατηρείς τα
πόδια ζεστά και το κεφάλι κρύο. Η Αργεντινή έχει τα πόδια στην Ανταρκτική και
το κεφάλι στον τροπικό καύσωνα. Πώς να δει άσπρη μέρα; Πώς να ευημερήσει με
πολιτικούς που τους ρωτούσαν τι θέλουν να αλλάξουν όταν αναλάβουν την εξουσία,
κι εκείνοι απαντούσαν: «Πρώτα, το αυτοκίνητο, ύστερα το σπίτι, άντε και το
κότερο»; Τα παλιά χρόνια, οι κάτοικοι μαζεύονταν στα καφενεία, στις πλατείες
και στα πάρκα και μιλούσαν για το ποδόσφαιρο και για τον καιρό. Τώρα
συνωστίζονται στις πόρτες των τραπεζών και προσπαθούν να καταλάβουν τους νέους
οικονομικούς όρους που έχουν εμπλουτίσει τη γλώσσα τους. Το «κινδυνόμετρο»,
για παράδειγμα, που μετρά τους κινδύνους από τις επενδύσεις στην Αργεντινή και
έχει την ιδιαιτερότητα ότι πάντα ανεβαίνει, δεν κατεβαίνει ποτέ. 
Το χιούμορ στην Αργεντινή συνδεόταν πάντα με περιόδους κρίσης. Αυτό που
αλλάζει, λέει ο Ρούντυ, σκιτσογράφος της εφημερίδας Pagina 12, είναι ο τρόπος
που η κοινή γνώμη εισπράττει αυτό το χιούμορ. Αυτός ο επιθετικός σαρκασμός που
κυριαρχεί δίνει μια διέξοδο στην οργή, την εκτονώνει, και μερικές φορές τη
μετατρέπει σε εργαλείο έκφρασης. Στις βουλευτικές εκλογές του περασμένου
Οκτωβρίου, για παράδειγμα, πολλοί ψηφοφόροι έριξαν στην κάλπη τον «Κλεμέντε»,
το σκίτσο μιας δημοφιλούς κιτρινόμαυρης φιγούρας χωρίς χέρια, που συνοδευόταν
από τη λεζάντα: «Ίσως αυτός να μην κλέψει». 
Ο αγαπημένος στόχος των σκιτσογράφων ήταν και θα είναι, βέβαια, οι πολιτικοί.
Η εφημερίδα La Nacion δημοσιεύει κάθε μέρα την «ομιλούσα φωτογραφία», που
επιμελείται ένας από τους σκιτσογράφους της, ο Νικ. Σε ένα από τα τελευταία
φύλλα, φαίνεται ο πρόεδρος Ντουάλντε να κρατά τη μύτη του. Η λεζάντα έγραφε:
«Δεν είναι δυνατόν, μόλις πριν από μια εβδομάδα ανέλαβες την εξουσία και η
μύτη σου έχει ήδη μεγαλώσει».
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17254N422</ED>
<ID>
ID:304277

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N42&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Οι χρονιάρες μέρες...
</H3>
... πέρασαν και έφυγαν, μαζί με τα όποια αισθήματα συμπόνιας. Ο χιονιάς πέρασε
και αυτός, και οι φτωχοί και οι άστεγοι ξαναβγήκαν στους δρόμους. Ήταν ανάγκη;
Είναι ανάγκη, μόνο και μόνο επειδή κάποιοι είναι πιο τυχεροί στη ζωή, να
υπομένουν διαρκώς το θέαμα αυτών των δυστυχισμένων; Με αυτό ακριβώς το θέμα
ασχολείται το αμερικανικό περιοδικό «Όνιον». Όλοι αυτοί οι ρακένδυτοι, που
σέρνουν κάθε τόσο τα πόδια τους μπροστά σου, σε κάνουν να αισθάνεσαι άσχημα
μόνο και μόνο επειδή τυχαίνει να έχεις μια καλή δουλειά και ένα ωραίο σπιτικό
και ένα αστραφτερό αυτοκίνητο. Το βρίσκετε σωστό;

<H3>Μια παλάμη...
</H3>
... απλωμένη βρίσκεις διαρκώς μπροστά σου, είτε είσαι σταματημένος με την
καινούργια Μερσεντές σου στο φανάρι είτε πηγαίνεις να ψωνίσεις ή να
διασκεδάσεις. Κουρελήδες σπρώχνουν στον δρόμο ξεχαρβαλωμένα καροτσάκια γεμάτα
σκουπίδια ή κουβαλούν «μυρωδάτες» πλαστικές σακούλες. Δεν είναι αηδιαστικό;
Φυσικά, δικαιούνται και αυτοί ένα ελάχιστο επίπεδο ανθρώπινης αξιοπρέπειας,
αλλά αυτό δεν σημαίνει πως πρέπει να πετάνε τη φτώχεια τους κατάμουτρα στους
άλλους. Αν θέλουν καλύτερη μεταχείριση, πρέπει να καταλάβουν πως οι άνθρωποι
σαν εμάς θέλουμε να πίνουμε τον καφέ μας ή να τρώμε στη λιακάδα, χωρίς να
είμαστε υποχρεωμένοι να βλέπουμε μπροστά μας έναν άθλιο να σκαλίζει τον
σκουπιδοτενεκέ. Σου κόβει την όρεξη.

<H3>Και γιατί...
</H3>
... να κοιμούνται στα παγκάκια; Χάθηκαν οι κοιτώνες της εκκλησίας ή τα λαϊκά
υπνωτήρια; Πώς να γυρίσει κανείς στο άνετο σπίτι του και να απολαύσει τον ύπνο
του στα ζεστά στρωσίδια, όταν για να φθάσει μέχρι εκεί πρέπει πρώτα να
δρασκελίσει ένα ανθρώπινο ερείπιο που κοιμάται στο κατώφλι; Τόσους φόρους
πληρώνουμε για να έχουν ένα κρεβάτι οι άστεγοι και αυτοί περιφρονούν το
υστέρημά μας. Αν και πρέπει να τους αφήνουν το ελεύθερο να πηγαίνουν - σχεδόν
- όπου θέλουν, οι άστεγοι και οι φτωχοί πρέπει να έχουν τουλάχιστον τη
στοιχειώδη αξιοπρέπεια να μην πηγαίνουν εκεί όπου άλλοι προσπαθούν να
διασκεδάσουν. Μακριά λοιπόν από θέατρα και ρεστοράν και κλαμπ. <H3>Και τέλος...
</H3>
... μια παράκληση σε όσους φτωχούς ή άστεγους τύχει να διαβάσουν αυτές τις
γραμμές - αφού, βέβαια, ανασύρουν προηγουμένως την εφημερίδα από κάποιον
σκουπιδοτενεκέ. Παρακαλώ, μη ζητάτε ελεημοσύνη από ανθρώπους που συνοδεύουν
παιδιά. Να προσπαθεί κανείς να εξηγήσει κανείς την άθλια μοίρα σας σε ένα
παιδί, είναι το δυσκολότερο πράγμα που μπορεί να κάνει ένας γονιός. Επειδή το
παιδί είναι πολύ μικρό για να καταλάβει γιατί μερικοί άνθρωποι ξεπέφτουν μέσα
από τις τρύπες που έχει το κόσκινο της κοινωνίας και επειδή δεν είναι σωστό με
την παρουσία σας να φέρνετε έναν γονιό σε τέτοια θέση. Οι φτωχοί πρέπει να
καταλάβουν ότι και οι άλλοι άνθρωποι έχουν αισθήματα και πως είναι πολύ
εγωιστικό να περιφέρουν επιδεικτικά τη δυστυχία τους. Ας χαμογελούσαν,
τουλάχιστον, λιγάκι. Ένα χαμόγελο δεν κοστίζει τίποτα. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17254N423</ED>
<ID>
ID:304316

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N42&aa=3</URL></REF>


Article

<CATEGORY>vin08</CATEGORY>

 <H2>Φοροέκπτωση λόγω Ίντερνετ
</H2><H4>Έως και 40.000 δρχ. για όσους υποβάλουν ηλεκτρονικά τη δήλωση
</H4>
Νέα κίνητρα θα δώσει το υπουργείο Οικονομικών για την υποβολή φέτος
περισσότερων φορολογικών δηλώσεων μέσω Ίντερνετ: Απαλλαγή από το κυνήγι των
δικαιολογητικών και εκπτώσεις φόρου. 
Όπως αναφέρει εγκύκλιος του υπουργείου, όσοι θα επιλέξουν την ηλεκτρονική
υποβολή δηλώσεων θα απαλλαγούν από το κυνήγι των δικαιολογητικών σε
περιορισμένο χρονικό διάστημα, αφού δεν θα είναι υποχρεωμένοι να στείλουν στη
ΔΟΥ τα αποδεικτικά έγγραφα. Θα τα κρατήσουν οι ίδιοι για να τα παρουσιάσουν,
αν χρειασθεί, σε δειγματοληπτικό έλεγχο που θα πραγματοποιηθεί αργότερα. 
Επίσης, η έκπτωση φόρου που θα έχουν θα μπορεί να φτάσει τις 40.000 δραχμές,
αντί των 25.000 δραχμών που ίσχυε ως σήμερα. Όπως αναφέρεται στην εγκύκλιο του
υπουργείου, με την ηλεκτρονική υποβολή των δηλώσεων οι φορολογούμενοι
εξοικονομούν 2,5% μεγαλύτερη έκπτωση από το φόρο που τους αναλογεί. Έτσι, θα
υπάρξουν φορολογούμενοι που θα καταβάλουν 40.000 δραχμές μικρότερο φόρο μόνο
με το μέτρο αυτό. 
Το υπουργείο Οικονομικών φιλοδοξεί να αυξηθεί φέτος στους 300.000 ο αριθμός
των φορολογουμένων που θα επιλέξει την ηλεκτρονική υποβολή των δηλώσεων,
έναντι 30.000 τον προηγούμενο χρόνο. 
Εξάλλου, διευκρινίζεται ότι από φέτος θα μπορούν να επωφεληθούν της έκπτωσης
2,5% για την εφάπαξ καταβολή όλου του φόρου και οι φορολογούμενοι που θα
πάρουν με καθυστέρηση το εκκαθαριστικό τους. Στο παρελθόν, οι φορολογούμενοι
που είχαν την ατυχία να ανήκουν στην κατηγορία αυτή πλήρωναν οι ίδιοι το
πρόβλημα του υπουργείου Οικονομικών και δεν μπορούσαν να επωφεληθούν των
εκπτώσεων. 
Επιπλέον, ιδιαίτερη προσοχή χρειάζεται, στη συμπλήρωση του εντύπου Ε1Α. Το εν
λόγω έντυπο συμπληρώνεται μόνο από μισθωτούς και συνταξιούχους που αποκτούν
επίσης τεκμαρτό εισόδημα από ιδιοκατοίκηση πρώτης ή δευτερεύουσας κατοικίας,
τεκμαρτή δαπάνη διαβίωσης με βάση μέχρι δύο επιβατικά αυτοκίνητα Ι.Χ.,
τεκμήρια απόκτησης περιουσιακών στοιχείων, ποσά που μειώνουν την τεκμαρτή
δαπάνη, φορολογούμενους που έχουν μόνο τεκμήριο δαπάνης από τη χρήση ενός ή
δύο επιβατικών αυτοκινήτων Ι.Χ. ή τεκμήριο απόκτησης περιουσιακών στοιχείων
κ.λπ. 
* Σήμερα αναμένεται να ανακοινωθεί και η τελική ρύθμιση για τις αντικειμενικές
αξίες σε 28 δήμους, στους οποίους ανακοινώθηκαν πρόσφατα αυξήσεις. Πληροφορίες
αναφέρουν ότι θα επιλεγεί φόρμουλα για να «απεγκλωβιστεί» το υπουργείο από την
προηγούμενη ανακοίνωσή του και να μην προχωρήσει στις αυξήσεις.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17254N431</ED>
<ID>
ID:304236

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N43&aa=1</URL></REF>


Article

<CATEGORY>vin08</CATEGORY>

 <H2>Οι φτωχότεροι της Ευρώπης
</H2>
Η Ελλάδα είναι η φτωχότερη χώρα της Ε.Ε. όσον αφορά στο κατά κεφαλήν ΑΕΠ, ενώ
η Ήπειρος και οι πρώην γαλλικές αποικίες Ρεϊνιόν και Γκουιγιάν είναι οι
φτωχότερες περιοχές. Αυτό προκύπτει από έρευνα της Eurostat. Κατά το 1999, το
ελληνικό κατά κεφαλήν ΑΕΠ ανήλθε στο 68% του κοινοτικού μέσου όρου, ενώ η
Ήπειρος, η Ρεϊνιόν και η Γκουιγιάν (από 51% η κάθε μια) κατέχουν τις
τελευταίες θέσεις μεταξύ 211 περιοχών της Ε.Ε. 
Πιο πλούσια χώρα εμφανίζεται να είναι το Λουξεμβούργο (186%) και ακολουθούν η
Δανία (120%), η Ολλανδία (114%), η Ιρλανδία (112%), η Αυστρία (111%), το
Βέλγιο (107%), η Γερμανία (106%) και η Ιταλία (103%), ενώ πιο φτωχές χώρες
είναι η Ισπανία (82%), η Πορτογαλία (74%) και η Ελλάδα (68%). <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17254N432</ED>
<ID>
ID:304286

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N43&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αναζητώντας ξένους επενδυτές
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Ότι οι επενδύσεις και ιδίως οι ξένες αποτελούν προϋπόθεση για να
πραγματοποιηθεί ο στόχος της πραγματικής σύγκλισης της ελληνικής με τις άλλες
ευρωπαϊκές οικονομίες, είναι δεδομένο. 
Γι' αυτό, άλλωστε, τόσο ο πρώην όσο και ο σημερινός υπουργός Οικονομίας έχουν
διατρανώσει την πρόθεσή τους να μεριμνήσουν για να προσελκυστούν ξένα κεφάλαια
στη χώρα. Πλην όμως, μέχρι στιγμής η μέριμνα αυτή δεν έχει μεταφραστεί σε
συγκεκριμένες πρωτοβουλίες. 
Έτσι, είναι τουλάχιστον ένα πρώτο βήμα η συζήτηση που οργανώνεται σήμερα με
γερμανικές εταιρείες εγκατεστημένες στην Ελλάδα, προκειμένου να εκφράσουν τα
προβλήματά τους και να διατυπώσουν τις προτάσεις τους για το συγκεκριμένο
θέμα: την έλλειψη ενδιαφέροντος για την Ελλάδα από τους ξένους επενδυτές, παρά
τα διάφορα υποτιθέμενα πλεονεκτήματα που διαθέτει. 
Επί του παρόντος, βεβαίως, γίνονται ξένες επενδύσεις στην Ελλάδα: με τα
κεφάλαια που «εισάγονται» από την Ευρωπαϊκή Ένωση, μέσω του Γ΄ Κοινοτικού
Πλαισίου Στήριξης. Αυτές, όμως, θα σταματήσουν ή τουλάχιστον θα μειωθούν
σημαντικά μετά το 2007. Αυτομάτως θα σταματήσει τότε και ο ταχύτερος ρυθμός
ανάπτυξης που έχουμε σήμερα σε σύγκριση με τις άλλες ευρωπαϊκές χώρες και ο
οποίος μάς επιτρέπει να ελπίζουμε στην πραγματική σύγκλιση. 
Αν δεν υποκατασταθεί αυτή η απώλεια με γνήσιο επενδυτικό ενδιαφέρον, η ελπίδα
για πραγματική σύγκλιση θα αποδειχθεί μάταιη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17254N433</ED>
<ID>
ID:304341

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N43&aa=3</URL></REF>


Article

<CATEGORY>vin08</CATEGORY>

 <H2>Ενθάρρυνση Σημίτη στις νέες τεχνολογίες
</H2>
Κώστας Σημίτης: Νέες θέσεις εργασίας στην πληροφορική

Η ενίσχυση των επιχειρήσεων Νέας Οικονομίας, ώστε να γίνουν πιο ανταγωνιστικές
σε ευρωπαϊκό και παγκόσμιο επίπεδο, και η δημιουργία νέων θέσεων εργασίας στην
πληροφορική αποτελούν κύριο μέλημα της ελληνικής κυβέρνησης. 
Αυτό επεσήμανε, μεταξύ άλλων, ο Πρωθυπουργός κ. Κ. Σημίτης σε δείπνο που
παρέθεσε προς τιμήν του ο Σύνδεσμος Εταιρειών Πληροφορικής Ελλάδος (ΣΕΠΕ). 
Σύμφωνα με τον κ. Σημίτη, οι επιχειρήσεις μπορούν να συνεισφέρουν σημαντικά σε
επενδύσεις που αφορούν τις νέες τεχνολογίες, στην παραγωγή νέων προϊόντων,
στην προσφορά νέων υπηρεσιών και στη δημιουργία νέων θέσεων εργασίας στην
κοινωνία της πληροφορικής. Τα επόμενα δύο χρόνια η ελληνική κυβέρνηση θα
συμβάλει στην κατάρτιση 150.000 ατόμων στη χρήση συστημάτων υψηλής
τεχνολογίας. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17254N434</ED>
<ID>
ID:304350

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N43&aa=4</URL></REF>


Article

<CATEGORY>vin08</CATEGORY>

 <H2>Ψάχνουν λογαριασμούς
</H2><H4>Έλεγχοι σε τράπεζες και χρηματιστηριακές για το σκάνδαλο ΕΤΒΑ Finance
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Σε τραπεζικούς λογαριασμούς διαφόρων προσώπων διοχετεύονταν, σύμφωνα με
πληροφορίες, τα κεφάλαια που αποσπούσε από την ΕΤΒΑ Finance το κύκλωμα της
κομπίνας, το οποίο αποκαλύφθηκε την περασμένη Παρασκευή. 
Συγκεκριμένα τα κεφάλαια, που έφθασαν συνολικά περίπου 10 δισ. δραχμές,
διοχετεύονταν από μεσάζοντα σε κωδικό στη χρηματιστηριακή εταιρεία Άβαξ και
από εκεί σε άλλους λογαριασμούς τραπεζών. Συνολικά, οι πληροφορίες από το ΣΔΟΕ
που διερευνά την υπόθεση, αναφέρουν ότι έχουν εντοπισθεί 2-3 άτομα στα ονόματα
των οποίων είναι ανοιγμένοι οι λογαριασμοί. Ωστόσο, οι ίδιες πληροφορίες
αναφέρουν πως δεν έχει ακόμη εντοπισθεί το κύκλωμα στο σύνολό του και
ειδικότερα δεν έχει προσδιορισθεί πόσοι και ποιοι εμπλέκονταν από την ίδια την
ΕΤΒΑ Finance. 
Από την έρευνα διευκρινίσθηκε, εξάλλου, σύμφωνα με πληροφορίες, ότι τα
κεφάλαια δεν πέρασαν ποτέ από την Eurobank, όπως υποτίθεται ότι γινόταν, με το
αιτιολογικό πως αυτή η τράπεζα έδινε το υψηλότερο επιτόκιο στα repos. Ο
μεσάζων που τα έπαιρνε, δήθεν για λογαριασμό της συγκεκριμένης τράπεζας, τα
προωθούσε κατ' ευθείαν στη χρηματιστηριακή εταιρεία, ενώ στην Eurobank δεν
υπήρχε καν λογαριασμός στο όνομα της ΕΤΒΑ Finance. 
Η έρευνα καταλήγει στο συμπέρασμα ότι η απάτη άρχισε το 1997 και συνεχίσθηκε
κανονικά μέχρι σήμερα. 
Το ΣΔΟΕ αναμένεται να καταθέσει τη μηνυτήρια αναφορά του εντός της εβδομάδας.
Έρευνα για την υπόθεση διενεργεί ο εισαγγελέας του Σώματος κ. Ισ. Ντογιάκος
και αφού διαπιστώσει το ύψος της ζημίας θα προχωρήσει στην άσκηση ποινικής
δίωξης κατά των υπευθύνων. 
Η ΕΤΒΑ, πάντως, έθεσε σε διαθεσιμότητα τον διευθύνοντα σύμβουλο της ΕΤΒΑ
Finance κ. Σπ. Στεφανάτο, καθώς και τρία άλλα στελέχη της θυγατρικής της και
όρισε νέο διευθύνοντα σύμβουλο τον κ. Παναγιώτη Ηλιάδη, πρώην διευθυντή της
Τράπεζας. 
Από την πλευρά της, η Άβαξ Χρηματιστηριακή Α.Ε., στα γραφεία της οποίας
βρίσκεται επίσης κλιμάκιο του ΣΔΟΕ και ερευνά την υπόθεση, αναφέρει σε χθεσινή
ανακοίνωσή της ότι βάσει των στοιχείων που η ίδια γνωρίζει, το κύκλωμα των
απατεώνων «διοχέτευε τα χρήματα μέσω τρίτης τράπεζας, σε κωδικούς φυσικών
προσώπων σε διάφορες χρηματιστηριακές εταιρείες, εμφανίζοντας τα εν λόγω
φυσικά πρόσωπα ως καταθέτες». 
Όσο για την επικείμενη ιδιωτικοποίηση της ΕΤΒΑ, η ίδια υποστηρίζει πως δεν
επηρεάζεται, δεδομένου ότι η ζημία που θα διαπιστωθεί θα συμψηφισθεί με το
τίμημα που θα λάβει το Δημόσιο από την Τράπεζα Πειραιώς.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17254N441</ED>
<ID>
ID:304237

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N44&aa=1</URL></REF>


Article

<CATEGORY>vin08</CATEGORY>

 <H5>ΝΟVΑΒΑΝΚ
</H5><H2>Εξαγορά στην Πόλη
</H2>
Την εξαγορά της τουρκικής τράπεζας SiteBank ανακοίνωσε κι επίσημα χθες η
NovaBank. Η συνολική επένδυση δεν θα είναι μεγαλύτερη από 50 εκατ. ευρώ, ενώ
με την εξαγορά αυτή η ελληνική τράπεζα αποκτά το 100% των μετοχών τής
SiteBank. Η έδρα τής τελευταίας βρίσκεται στην Κωνσταντινούπολη, ενώ ο
στρατηγικός σχεδιασμός προβλέπει την ανάπτυξη λειτουργιών που θα απευθύνονται
στον χώρο των ιδιωτών.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17254N442</ED>
<ID>
ID:304287

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N44&aa=2</URL></REF>


Article

<CATEGORY>vin08</CATEGORY>

 <H2>Ώρα αποφάσεων για την Εμπορική Τράπεζα
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Το θέμα της πρόωρης ενεργοποίησης του δικαιώματος πρώτης άρνησης που διατηρεί
η Credit Agricole για το ποσοστό της Εμπορικής που έχουν στα χαρτοφυλάκιά τους
το Ταχυδρομικό Ταμιευτήριο και το Ταμείο Παρακαταθηκών και Δανείων αναμένεται
ότι θα τεθεί κατά τη διάρκεια της συνάντησης που θα έχουν σήμερα το μεσημέρι
κορυφαία διοικητικά στελέχη της γαλλικής τράπεζας με τον υπουργό Οικονομίας
και Οικονομικών κ. Ν. Χριστοδουλάκη. Βασικός στόχος της Credit Agricole ήταν
και παραμένει η αύξηση της μετοχικής της παρουσίας στο μετοχολόγιο της
Εμπορικής. 
Δεδομένου ότι το Ταμείο Παρακαταθηκών και Δανείων υπάγεται απευθείας στο
υπουργείο Οικονομικών, δεν αποκλείεται το πρώτο βήμα να γίνει από τη διάθεση
του δικού του ποσοστού, το οποίο υπολογίζεται στο περίπου 4%. Συνολικά, το
ποσοστό των μετοχών της Εμπορικής που κατέχουν και οι δύο οργανισμοί ανέρχεται
στο περίπου 13%. Με την προσθήκη και του 7%, που κατέχουν ήδη οι Γάλλοι, το
ποσοστό τους στην ελληνική τράπεζα αυτόματα φτάνει στο 20% που αποτελεί και
τον βασικό τους στόχο. Ας σημειωθεί ότι τα στελέχη της Credit Agricole θα
συμμετάσχουν και στο Διοικητικό Συμβούλιο της Εμπορικής, καθώς είναι μέλη του
Δ.Σ. 
Η SanPaolo ΙΜΙ για τη Γενική 
Στο μεταξύ, όπως αναφέρουν οι πληροφορίες, μία ακόμα μεγάλη ιταλική τράπεζα
προετοιμάζεται να κάνει έντονη την παρουσία της στα ελληνικά χρηματοπιστωτικά
πράγματα. 
Οι πληροφορίες αναφέρουν ότι πρόκειται για τη SanPaolo ΙΜΙ, η οποία συμμετέχει
στην πρώτη φάση του διαγωνισμού για τον στρατηγικό εταίρο της Γενικής
Τράπεζας. 
Οι ίδιες πληροφορίες αναφέρουν ότι το συγκεκριμένο πιστωτικό ίδρυμα, το οποίο
συγκαταλέγεται μεταξύ των μεγαλύτερων ιταλικών, απάντησε καταφατικά στην
ερώτηση της Rothschild, η οποία ενεργεί ως στρατηγικός σύμβουλος του Μετοχικού
Ταμείου Στρατού, για το αν θα ενδιαφερόταν να διεκδικήσει τη στρατηγική
συμμαχία της «τράπεζας των στρατηγών». 
Πρόθεση της Γενικής, όπως κατά καιρούς έχει τονισθεί, είναι η σύναψη
στρατηγικής συμμαχίας αποκλειστικά με Ευρωπαίο εταίρο, χωρίς όμως αυτό να
συνεπάγεται αφομοίωσή της από τον νέο εταίρο, ενώ θα επιδιωχθεί μια ουσιαστική
του συμμετοχή, η οποία θα μπορούσε να κυμαίνεται από 15% έως 30%. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17254N443</ED>
<ID>
ID:304324

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N44&aa=3</URL></REF>


Article

<CATEGORY>vin08</CATEGORY>

 <H2>Λιγότερες ακάλυπτες, αλλά περισσότερες πτωχεύσεις
</H2>
Σημαντική πτώση σημείωσαν πέρυσι τόσο οι ακάλυπτες επιταγές όσο και οι
απλήρωτες συναλλαγματικές, σε σχέση με το 2000, σύμφωνα με τα τελευταία
επίσημα στοιχεία που έδωσε χθες στη δημοσιότητα η Ένωση Ελληνικών Τραπεζών.
Από την άλλη πλευρά όμως σημαντική αύξηση σημείωσαν τον Δεκέμβριο οι αιτήσεις
πτώχευσης, καθώς έφτασαν τις 497, παρουσιάζοντας άνοδο της τάξης του 257,55%
σε σχέση με τον Δεκέμβριο του 2000, ενώ τον ίδιο μήνα οι κηρυχθείσες
πτωχεύσεις έφτασαν τις 58, σημειώνοντας αύξηση της τάξης του 16%. Σε ό,τι
αφορά τις απλήρωτες συναλλαγματικές, στο διάστημα Ιανουαρίου - Δεκεμβρίου
2001, σημείωσαν μείωση της τάξης του 19,44%, σε σχέση με το αντίστοιχο περσινό
διάστημα. Σε ό,τι αφορά τις ακάλυπτες επιταγές, η μείωση, στο ίδιο διάστημα,
ήταν ακόμη μεγαλύτερη και έφτασε το 22,21%. 
Η παραπάνω εξέλιξη είχε ως αποτέλεσμα το σύνολο και των δύο κατηγοριών να
σημειώσει μια μείωση της τάξης του 21,50% πέρυσι.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17254N444</ED>
<ID>
ID:304351

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N44&aa=4</URL></REF>


Article

<CATEGORY>vin08</CATEGORY>

 <H2>Στις 6 και 7 Απριλίου οι εξετάσεις για τις 900 θέσεις στην ΑΤΕ </H2>
Στις 6 και 7 Απριλίου σε Αθήνα, Θεσσαλονίκη και άλλες μεγάλες πόλεις θα
διεξαχθούν οι εξετάσεις του γραπτού διαγωνισμού της Αγροτικής Τράπεζας της
Ελλάδος, μέσω του οποίου θα προσληφθούν στα καταστήματά της σε όλη την Ελλάδα
και σε θέσεις τακτικού προσωπικού 183 απόφοιτοι πανεπιστημιακής, 281
τεχνολογικής και 436 δευτεροβάθμιας εκπαίδευσης. 
Όπως έγινε γνωστό χθες, το ΑΣΕΠ ολοκλήρωσε την σχετική προκήρυξη (το
περιεχόμενό της παρουσίασαν ήδη εκτενώς "ΤΑ ΝΕΑ") και την απέστειλε για
εκτύπωση στο Εθνικό Τυπογραφείο, απ' όπου αναμένεται να εκδοθεί και να
διατίθεται στο κοινό από τις 4 Φεβρουαρίου. Εκτός από το Εθνικό Τυπογραφείο
και τα παραρτήματά του, οι ενδιαφερόμενοι θα μπορούν να την προμηθεύονται και
από τα αρμόδια γραφεία των Νομαρχιών και των Περιφερειών, ενώ η εικοσαήμερη
προθεσμία υποβολής των αιτήσεων καθορίσθηκε για το διάστημα από 4 έως και 25
Φεβρουαρίου 2002. Αίτηση και δικαιολογητικά θα αποστέλλονται στο ΑΣΕΠ
ταχυδρομικά, με συστημένη επιστολή.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17254N445</ED>
<ID>
ID:304367

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N44&aa=5</URL></REF>


Article

<CATEGORY>vin08</CATEGORY>

 <H2>«Κλείνουν το στόμα» στο οικονομικό έγκλημα
</H2>
Σε ευρωπαΪκό επίπεδο, μόνο το 50% των υποθέσεων που αφορούν σε οικονομικά
εγκλήματα έχουν καταγγελθεί στην αστυνομία, γεγονός το οποίο έχει ως
αποτέλεσμα μόνον ένα στα τέσσερα θύματα να αποζημιώνεται ικανοποιητικά. Το
συμπέρασμα αυτό προκύπτει από πανευρωπαϊκή έρευνα που έκανε η Pricewaterhouse
Coopers, όπου επισημαίνεται «το γεγονός ότι οι Ευρωπαίοι πιστεύουν πως οι
αρμόδιες αρχές δεν θα λάβουν τα απαραίτητα μέτρα, δικαιολογεί την απροθυμία
τους να καταγγείλουν περιπτώσεις οικονομικού εγκλήματος». Δεν είναι τυχαίο το
γεγονός ότι λιγότεροι από το 20% των ερωτηθέντων απάντησαν ότι θα προχωρούσαν
σε καταγγελία σε περιπτώσεις φοροδιαφυγής, ενώ στην πραγματικότητα μόνο το 44%
των εταιρειών που έπεσαν θύμα απάτης έχουν προσφύγει στις αρχές.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17254N446</ED>
<ID>
ID:304375

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N44&aa=6</URL></REF>


Article

<CATEGORY>vin08</CATEGORY>

 <H2>4 δισ. δρχ. πριμ στον ΟΤΕ
</H2><H4>Γκρίνια για τα ποσά που δόθηκαν σε 661 υπαλλήλους
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Γκρίνια ξέσπασε στον ΟΤΕ για τα πριμ παραγωγικότητας που η διοίκηση του
Οργανισμού αποφάσισε να μοιράσει σε υπηρεσιακά στελέχη, απλούς υπαλλήλους,
αλλά και συνδικαλιστές, για την απόδοση που είχαν στην εργασία τους ολόκληρη
την περασμένη χρονιά! 
Το συνολικό ποσό που διανεμήθηκε ως πριμ ανέρχεται στο ύψος των 8 δισ.
δραχμών. Από αυτά, περίπου 4 δισ. δρχ. μοιράστηκαν ανεξαιρέτως σε όλους τους
υπαλλήλους (από περίπου 200.000 δρχ. στον καθένα), ενώ τα υπόλοιπα 4 δισ.
δρχ., που άναψαν «φωτιές», μοιράστηκαν από την εμπορική και τη γενική
διεύθυνση του ΟΤΕ ως «κίνητρα πωλήσεων και υπεραπόδοσης». 
Οι μεγαλύτερες αντιδράσεις αφορούσαν τη λίστα 661 ατόμων (διευθυντικών
στελεχών και υπαλλήλων που υπηρετούν σε θέσεις αιχμής), στα οποία δόθηκαν ως
πριμ ποσά που κυμαίνονται από 1 έως 8 εκατομμύρια δραχμές! Συνδικαλιστές του
ΟΤΕ υποστηρίζουν ότι τα πριμ αυτά «δόθηκαν με αδιαφανείς διαδικασίες» και
ζήτησαν να κοινοποιηθεί η λίστα των ονομάτων σε όλο το προσωπικό. Τελικά τη
συγκεκριμένη λίστα αποκάλυψε η Αγωνιστική Συσπείρωση Εργαζομένων που μετέχει
στη διοίκηση της Πανελλήνιας Ένωσης Τεχνικών ΟΤΕ (ΠΕΤ ΟΤΕ). Αμέσως μόλις αυτό
έγινε γνωστό, ο εκπρόσωπος της παράταξης Σταύρος Φασάκης «τιμωρήθηκε» από τα
υπόλοιπα μέλη της διοίκησης της ΠΕΤ ΟΤΕ με διαγραφή! 
Αποσχίσεις κλάδων

Το όλο θέμα απασχόλησε και τη χθεσινή έκτακτη γενική συνέλευση των μετόχων του
ΟΤΕ, όπου μεταξύ άλλων εγκρίθηκαν οι αποσχίσεις τριών κλάδων συνολικής
λογιστικής αξίας 215,9 δισ. δρχ. Τα περιουσιακά στοιχεία των κλάδων που θα
αποσχιστούν, θα ενταχθούν και τυπικά πλέον σε τρεις νέες θυγατρικές εταιρείες. 
Στην ΟΤΕ Estate μεταφέρεται η ακίνητη περιουσία του Οργανισμού, της οποίας η
λογιστική αξία αποτιμήθηκε σε 164 δισ. δρχ. Στην ΟΤΕ Globe μεταφέρεται η
δραστηριότητα της πώλησης χωρητικοτήτων δικτύων σε άλλους τηλεπικοινωνιακούς
οργανισμούς και το υπό υλοποίηση διεθνές δίκτυο Data ΙΡ (Internet Protocol),
συνολικής λογιστικής αξίας 47 δισ. δρχ. Στην InfOTE, μεταβιβάζονται οι
δραστηριότητες του τηλεφωνικού καταλόγου, λογιστικής αξίας 4,9 δισ. δρχ. 
Στο πλαίσιο του προγράμματος παροχής δικαιωμάτων προαίρεσης επί των μετοχών
του Οργανισμού θα διατεθούν σε 17.840 υπαλλήλους (εκτός των διευθυντικών
στελεχών) έως εννέα εκατομμύρια μετοχές, που αντιπροσωπεύουν το 1,77% του
συνόλου. Το δικαίωμα τής συμμετοχής στο πρόγραμμα stock option θα διαρκέσει
μέχρι τους πρώτους μήνες του 2006 και οι δικαιούχοι θα το ασκήσουν τμηματικά
από 15 Ιανουαρίου 2002 έως 4 Ιουλίου 2006. Η επόμενη γενική συνέλευση των
μετόχων με θέμα την ανάδειξη νέας διοίκησης στον ΟΤΕ θα πραγματοποιηθεί στις
13 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17254N451</ED>
<ID>
ID:304238

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N45&aa=1</URL></REF>


Article

<CATEGORY>vin08</CATEGORY>

 <H2>Τo ευρώ υποχωρεί έναντι του δολαρίου
</H2>
Το ευρώ, για πρώτη φορά από τον περασμένο Ιούλιο, βυθίστηκε κάτω από τα 86
σεντς έναντι του δολαρίου, καθώς οι αγορές συναλλάγματος περιφρόνησαν τα
θετικά στοιχεία για την πορεία της γερμανικής οικονομίας προεξοφλώντας ότι η
αμερικανική οικονομία ανακάμπτει ταχύτερα από την ευρωπαϊκή. 
Χθες το μεσημέρι, το ευρώ υποχώρησε ακόμη και στα 85,97 σεντς, ενώ νωρίτερα
είχε υποχωρήσει στα 85,73 σεντς, στο χαμηλότερο επίπεδο από τις 18 Ιουλίου. 
Ο δείκτης επιχειρηματικής εμπιστοσύνης στη Γερμανία (IFO) βελτιώθηκε τον
Ιανουάριο απρόσμενα για τρίτο συνεχή μήνα, δείχνοντας ότι οι προοπτικές
ανάκαμψης της μεγαλύτερης οικονομίας της ευρωζώνης βελτιώνονται. Ωστόσο, το
ευρώ φαίνεται να πασχίζει ακόμη να απαλλαγεί από το βάρος που του δημιούργησαν
οι πρόσφατες δηλώσεις του Άλαν Γκρίνσπαν, κεντρικού τραπεζίτη των Ηνωμένων
Πολιτειών, ο οποίος εξέφρασε την εκτίμηση ότι οι δυνάμεις που συγκρατούν την
ανάκαμψη της αμερικανικής οικονομίας εξασθενούν. 
Το ευρώ κινήθηκε χαμηλότερα και έναντι του γεν, για να βρεθεί στο χαμηλότερο
σημείο των τελευταίων τριάντα ημερών. Χθες το απόγευμα, το ευρώ
διαπραγματευόταν στα 115,09 γιεν, έναντι 118 την Παρασκευή.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17254N452</ED>
<ID>
ID:304288

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N45&aa=2</URL></REF>


Article

<CATEGORY>vin08</CATEGORY>

 <H2>Πρόστιμο ένα δισ. στην 3Ε </H2>
Σε 1 δισ. δραχμές (39 εκ. ευρώ) υπολογίζεται το πρόστιμο που επέβαλε η
Επιτροπή Ανταγωνισμού στην εταιρεία 3Ε (Κόκα - Κόλα) για παραβάσεις του νόμου
περί ανταγωνισμού. 
Το πρόστιμο αντιστοιχεί στο 0,59% του τζίρου της 3Ε κατά το 1999 και επιπλέον
η εταιρεία υποχρεώνεται στο εξής να ανακαλέσει τις συμβάσεις αποκλειστικότητας
στη χρήση ψυγείων. 
Οι παραβάσεις, σύμφωνα με τις απόφαση της Επιτροπής αφορούν σε: 
* Εκπτώσεις με βάση στόχους πωλήσεων. 
* Διακριτική μεταχείριση πρατηριούχων και λιανοπωλητών. 
* Παροχή δωρεάν ψυγείων. 
* Αποκλειστική δωρεάν χρήση ψυγείων, κ.λπ. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17254N453</ED>
<ID>
ID:304325

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N45&aa=3</URL></REF>


Article

<CATEGORY>vin08</CATEGORY>

 <H2>Αλλαγές στο μετοχολόγιο 13 εισηγμένων εταιρειών
</H2>
Σε 13 εισηγμένες εταιρείες προχώρησαν την περασμένη εβδομάδα οι βασικοί τους
μέτοχοι σε μεταβολές των ποσοστών τους. 
Από τα στοιχεία που έδωσε χθες στη δημοσιότητα το Χρηματιστήριο για τις
μεταβολές των βασικών μετόχων στο διάστημα 18-25 Ιανουαρίου προκύπτουν τα
εξής: 
* Στη Nexus Επενδυτική ΑΕΕΧ, η οποία εισήχθη στις 23 Ιανουαρίου, δεν
υπάρχει βασικός μέτοχος με ποσοστό μεγαλύτερο του 5%. 
* Η Σάρρος Χρηματιστηριακή μείωσε το ποσοστό της σε 9,877% (από
12,349%) στην Κούμπας Συμμετοχών. 
* Η «Βιοχάλκο με θυγατρικές εταιρείες» κατέχει το 57,45% των μετοχών
της ΕΛΒΑΛ. Τα ποσοστά των εταιρειών Αλουμίνιο Αθηνών και Βιοχάλκο Α.Ε. Χαλκού
και Αλουμινίου συμπεριλαμβάνονται σε εκείνο της «Βιοχάλκο με θυγατρικές
εταιρείες». 
* Ο όμιλος Μυτιληναίος αύξησε το ποσοστό του σε 64,09% (από 63,77%) στη
ΜΕΤΚΑ. 
* Η Τράπεζα Πειραιώς απέκτησε το 12% της Frigoglass. To ποσοστό αυτό
αφορά σε δικαιώματα ψήφου που έχει προκύψει από ενεχυρίαση μετοχών. 
* Στην Ικτίνος η Δομική Κρήτης αύξησε το ποσοστό της σε 5,85% (είχε
λιγότερο από 5%) και η Alpha Bank μείωσε το ποσοστό της σε λιγότερο από 5%
(από 6,73%). Οι μεταβολές αυτές αφορούν σε ποσοστά δικαιωμάτων ψήφου που
προέκυψαν από άρση ενεχυρίασης μετοχών. 
* Από 13,359% κατέχουν οι κ.κ. Περικλής Αποστόλου, Ελπίδα Αποστόλου και
Μανώλης Αποστόλου στην Ατλάντικ Σούπερ Μάρκετ. Τα προηγούμενα ποσοστά ήταν
16,1% στον καθένα αντίστοιχα. Επίσης, η Μεταλλουργική Α.Ε. απέκτησε το 13,915%
της Ατλάντικ. 
* Η κ. Άρτεμις Γεωργάτου μείωσε το ποσοστό της σε 33,78% (από 35,86%)
στην Γρηγόρης Μικρογεύματα. 
* Η Alfa Alfa Συμμετοχές αύξησε το ποσοστό της σε 54,16% (από 50,57%)
στην ΑΛΤΕ. Επίσης, ο κ. Απόστολος Αλλαμανής αύξησε το ποσοστό του σε 9,53%
(από 8,87%) στην ίδια εταιρεία. 
* Στη ΓΕΝΕΡ ο κ. Νικόλαος Παπανικόλας αύξησε το ποσοστό του σε 22,15%
(από 13,1%), ενώ η Alpha Bank μείωσε το ποσοστό της σε λιγότερο από 5% (πριν
είχε 10,87%). Οι μεταβολές αυτές αφορούν σε ποσοστά δικαιωμάτων ψήφου που
προέκυψαν από άρση ενεχυρίασης μετοχών. 
* Στη Δομική Κρήτης ο κ. Γεώργιος Συνατσάκης αύξησε το ποσοστό του σε
65,45% (από 59,93%), ενώ η Alpha Bank το μείωσε σε 5,88% (από 12,077%). Οι
μεταβολές αφορούν σε ποσοστά δικαιωμάτων ψήφου που έχουν προκύψει από
ενεχυρίαση μετοχών. 
* Στην εταιρεία Μοχλός, η Τεχνική Ολυμπιακή μείωσε το ποσοστό σε
42,656% (από 52,234%). 
* Ο κ. Σωτήριος Θεοδωρίδης απέκτησε το 53,351% της Sato. Τα ποσοστά της
S.Τ. Holdings και ΒΕΡΣΑ ΑΕΒΤΕ συμπεριλαμβάνονται στο ποσοστό του κ. Θεοδωρίδη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17254N461</ED>
<ID>
ID:304239

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N46&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Ελπίδες για ανάκαμψη της οικονομίας στη Γερμανία
</H2>
Στη Γερμανία, ο δείκτης βιομηχανικής δραστηριότητας IFO σημείωσε άνοδο τον
Ιανουάριο για τρίτο συνεχή μήνα, αναθερμαίνοντας τις ελπίδες για ανάκαμψη στη
μεγαλύτερη οικονομία της ευρωζώνης. Χαρακτηριστικά, ο κύριος δείκτης ανήλθε
στο 86,3 από 84,9 τον Νοέμβριο, έναντι εκτίμησης 85,8 για τον Δεκέμβριο ενώ η
αγορά προέβλεπε περιορισμένη άνοδο στο 86,0. Ο υποδείκτης προσδοκιών,
ενδεικτικός δείκτης για την πορεία του βιομηχανικού τομέα τους επόμενους έξι
μήνες, επίσης παρουσίασε άνοδο και βρέθηκε στο 94,8. Εντούτοις, οι προοπτικές
για οικονομική ανάκαμψη στη Γερμανία παραμένουν αβέβαιες. Αξίζει να σημειωθεί
ότι παρά την άνοδο του δείκτη, το επίπεδο για τον μήνα Ιανουάριο είναι
χαμηλότερο από το 89,3 που σημειώθηκε τον Αύγουστο του 2001, πριν από τις
τρομοκρατικές επιθέσεις στις ΗΠΑ. Επίσης, ο υποδείκτης τρεχουσών συνθηκών,
παρέμεινε τον Δεκέμβριο σε σχετικά χαμηλά επίπεδα, 78,0 έναντι εκτίμησης 77,6
τον Δεκέμβριο και 79,0 τον Νοέμβριο. Σύμφωνα με δήλωση του επικεφαλής
οικονομολόγου του Ινστιτούτου IFO κ. Nerb, παρ' όλο που η άνοδος του δείκτη
τον μήνα Ιανουάριο υποδηλώνει ότι η Γερμανία βρίσκεται στα αρχικά στάδια
ανάκαμψης, εντούτοις δεν μπορούμε ακόμα να συμπεράνουμε ότι η εξέλιξη αυτή θα
εξασφαλίσει μια ισχυρή αναπτυξιακή πορεία τους επόμενους μήνες. Ο επικεφαλής
της Bundesbank και μέλος της ΕΚΤ κ. Welteke ανέφερε, στα πλαίσια συνέντευξής
του που δημοσιεύτηκε το προηγούμενο Σάββατο, ότι είναι ακόμα αβέβαιο εάν η
Γερμανία επιτύχει τον στόχο της κυβέρνησης για ρυθμό ανάπτυξης στο 0,75% για
το τρέχον έτος.Η ισοτιμία ευρώ/δολ υποχώρησε χθες σε νέο χαμηλό επίπεδο για
τους τελευταίους έξι μήνες, 0,8573, με την αγορά να αδιαφορεί για τη
μεγαλύτερη από την αναμενόμενη άνοδο του δείκτη IFO τον Ιανουάριο. Η ισοτιμία
ευρώ/γιεν σημείωσε πτώση στο χαμηλότερο επίπεδο του τελευταίου μήνα, 114,75.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17254N462</ED>
<ID>
ID:304289

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μικρή άνοδος για τα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.428,55
μονάδες σημειώνοντας άνοδο 0,28% σε σχέση με την προηγούμενη συνεδρίαση με
αξία συναλλαγών 9,64 εκατ. ευρώ, όγκο συναλλαγών 1.350 συμβολαίων, και αριθμό
ανοιχτών συμβολαίων 11.200. 
Το συμβόλαιο του μηνός Μαρτίου 2002 έκλεισε στις 1.428,57 μονάδες σημειώνοντας
άνοδο της τάξεως του 0,28% σε σχέση με την προηγούμενη συνεδρίαση. Ο όγκος
συναλλαγών ανήλθε στα 172 συμβόλαια αξίας 1,23 εκατ. ευρώ ενώ ο αριθμός των
ανοιχτών συμβολαίων ανήλθε στα 1.430 συμβόλαια. 
Το συμβόλαιο του μηνός Απριλίου έκλεισε στις 1.424,56 μονάδες, με αξία
συναλλαγών 1,07 εκατ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 281,53
μονάδες παρουσιάζοντας άνοδο της τάξεως του 0,25% σε σχέση με την προηγούμενη
συνεδρίαση, η αξία συναλλαγών ανήλθε σε 1,01 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.183 και 359 συμβόλαια,
αντίστοιχα. 
Το συμβόλαιο του μηνός Μαρτίου 2002 έκλεισε στις 280,78 μονάδες, με άνοδο της
τάξεως του 0,25%, αξία συναλλαγών 293 χιλ. ευρώ και αριθμό ανοιχτών συμβολαίων
246. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17254N463</ED>
<ID>
ID:304326

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17254N471</ED>
<ID>
ID:304240

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N47&aa=1</URL></REF>


Article

<CATEGORY>vin08</CATEGORY>

 <H2>Άνοδος 0,25% για τον Γενικό Δείκτη
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.624,46 μονάδες, με
άνοδο της τάξεως του 0,25%. Η μεγαλύτερη ενδοσυνεδριακή τιμή σημειώθηκε στις
2.625,30 μονάδες ενώ η μικρότερη στις 2.606,55 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.434,19, 284,44 και 838,30 μονάδες σημειώνοντας άνοδο 0,28%, 0,25% και
0,53% αντίστοιχα. Ο δείκτης της Παράλληλης Αγοράς έκλεισε στις 256,23 μονάδες
παρουσιάζοντας άνοδο 0,65%. Από τις 360 μετοχές που άνοιξαν 182 κινήθηκαν
ανοδικά, 125 πτωτικά και 53 παρέμειναν σταθερές. 
Από τους επιμέρους κλαδικούς δείκτες τη μεγαλύτερη άνοδο σημείωσε ο κλάδος της
Πληροφορικής με ποσοστό 1,90%, ενώ τη μεγαλύτερη πτώση σημείωσε ο κλάδος των
Μη Μεταλλικών Ορυκτών & Τσιμέντων με ποσοστό 0,57%. Η αξία των συναλλαγών
διαμορφώθηκε σε 141,33 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17254N481</ED>
<ID>
ID:304241

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N48&aa=1</URL></REF>


Article

<CATEGORY>vin08</CATEGORY>

 <H2>Οριακή άνοδος
</H2><H4>Απορροφήθηκαν οι πιέσεις στα βαριά χαρτιά
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Σταθεροποιητικά κινήθηκε η Σοφοκλέους, παρά τις αρχικές πιέσεις που
εκδηλώθηκαν σε βαριά χαρτιά. Κι αυτό καθώς οι πωλήσεις που εκδηλώθηκαν αρχικά,
τελικά απορροφήθηκαν στο δεύτερο μισό της συνεδρίασης. 
Ο Γενικός Δείκτης παρέμεινε πάνω από τις 2.600 μονάδες και έκλεισε στις
2.624,46, ενισχυμένος κατά 0,25%. Η αξία των συναλλαγών μαζί με τα πακέτα
έφτασε τα 141 εκατ. ευρώ περίπου. 
Σημαντικό μέρος του τζίρου πραγματοποιήθηκε σε μετοχές τραπεζών και εταιρειών
τηλεπικοινωνιών, που το τελευταίο διάστημα βρίσκονται σταθερά στο στόχαστρο
Ελλήνων και ξένων θεσμικών επενδυτών. Ενδιαφέρον ωστόσο υπήρξε και για μετοχές
εταιρειών μικρής και μεσαίας κεφαλαιοποίησης. Οι μετοχές αυτές εξακολουθούν να
πραγματοποιούν υψηλό τζίρο σε ημερήσια βάση και προτιμώνται κυρίως από
ιδιωτικά μεγάλα (όπως είναι οι βασικοί μέτοχοι εισηγμένων εταιρειών) και μικρά
χαρτοφυλάκια. Είναι ενδεικτικό ότι ο τζίρος των εταιρειών της Παράλληλης
Αγοράς του Χρηματιστηρίου χθες ξεπέρασε για μια ακόμη φορά το 30% επί της
συνολικής αξίας στις συναλλαγές. Πάντως, στον τζίρο περιλαμβάνονται αρκετά
πακέτα μετοχών, τα οποία άλλαξαν χέρια πριν και αμέσως μετά τη συνεδρίαση σε
προσυμφωνημένες τιμές. 
Τα μεγαλύτερα πακέτα που διακινήθηκαν αφορούσαν σε μετοχές των εταιρειών
Euromedica (2,6 εκατ. μετοχές), ΑΛΤΕ (854.520 και 551.730 μετοχές), Εθνική
Τράπεζα (δύο πακέτα από 240.998 μετοχές το καθένα), Λάμψα (474.600 μετοχές)
και ΟΤΕ (δύο πακέτα από 102.570 μετοχές το καθένα). Συνολικά πραγματοποίησαν
πράξεις 360 μετοχές, από τις οποίες οι 187 κινήθηκαν ανοδικά, οι 120
υποχώρησαν, ενώ 53 παρέμειναν αμετάβλητες. 
Το Χρηματιστήριο, που κινείται πλέον στα επίπεδα των 2.600 μονάδων, βρίσκεται
σε περίοδο που αναζητά κατεύθυνση. Η αγορά εξακολουθεί να επηρεάζεται
σημαντικά από διάφορες ειδήσεις που φτάνουν κατά καιρούς σε αυτή, κυρίως από
το «μέτωπο» των εισηγμένων εταιρειών αλλά και των ξένων χρηματιστηρίων.
Πάντως, το εύρος διακύμανσης του Γενικού Δείκτη μειώνεται συνεχώς, ενώ σημείο
αντίστασης θεωρούνται πλέον από χρηματιστηριακές εταιρείες οι 2.700 μονάδες.
Χθες ο Γενικός Δείκτης στη Σοφοκλέους κινήθηκε μεταξύ 2.606,55 και 2.625,30 μονάδων.

Τεχνικό πρόβλημα στο σύστημα εκκαθάρισης διέκοψε τη συνεδρίαση στο
Χρηματιστήριο Παραγώγων στις 2.04 μ.μ. Για τον υπολογισμό της τιμής
εκκαθάρισης των συναλλαγών στα Συμβόλαια Μελλοντικής Εκπλήρωσης της χθεσινής
συνεδρίασης, θα χρησιμοποιηθούν οι τιμές της Παρασκευής, 25 Ιανουαρίου. Οι
τιμές αυτές θα προσαυξηθούν με το ποσοστό μεταβολής της τιμής κλεισίματος της
αντίστοιχης υποκείμενης αξίας στο Χρηματιστήριο Αξιών Αθηνών.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17254N501</ED>
<ID>
ID:304242

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N50&aa=1</URL></REF>


Article

<CATEGORY>vin08</CATEGORY>

 <H5>ΑΜΟΙΒΑΙΑ ΚΕΦΑΛΑΙΑ
</H5><H2>Μείωση 13,25% στο ενεργητικό
</H2>
Μείωση κατά 13,25% σημείωσαν το 2001 τα συνολικά ενεργητικά όλων των
κατηγοριών Αμοιβαίων σύμφωνα με τα στοιχεία της Ένωσης Θεσμικών Επενδυτών. 
Συγκεκριμένα, στο τέλος του έτους τα συνολικά ενεργητικά διαμορφώθηκαν στα
9,13 τρισ. έναντι 10,52 τρισ. δρχ των αρχών του έτους. Πρόκειται για τη
δεύτερη συνεχόμενη χρονιά κατά την οποία σημειώνεται μείωση του συνολικού
όγκου της αγοράς των Αμοιβαίων Κεφαλαίων, καθώς και το 2000 είχε καταγραφεί
μείωση ύψους 1,40 τρισ. δρχ (-11,8%). 
Το φαινόμενο της μείωσης του όγκου της αγοράς δεν χαρακτηρίζει όλες τις
κατηγορίες των Αμοιβαίων. Συγκεκριμένα, τα Αμοιβαία Διαθεσίμων Εσωτερικού
σημείωσαν μείωση κατά 1,93 τρισ. και τα Μετοχικά Εσωτερικού κατά 777,3 δισ.,
ενώ τα Μεικτά Εσωτερικού αύξηση κατά 1,07 τρισ. και τα Ομολογιακά Εσωτερικού
κατά 160 δισ. δρχ. 
Η αύξηση των δύο τελευταίων κατηγοριών αποτελεί δείγμα της τάσης των επενδυτών
προς κατηγορίες Α/Κ μικρότερου κινδύνου. Ενδεικτικό στοιχείο για τη στροφή των
επενδυτών στα Ομολογιακά Εσωτερικού είναι και το γεγονός ότι τρία Αμοιβαία
πέτυχαν ετήσια αύξηση ενεργητικού άνω του 300% και 3 άνω του 100%. 
Ας σημειωθεί ότι οι τρεις πρώτες σε όγκο ενεργητικών εταιρείες το 2001 (EFG,
Διεθνική, Alpha) ελέγχουν το 55,93% της συνολικής αγοράς. Επίσης, οι 7 πρώτες
εταιρείες με μερίδιο αγοράς άνω του 4% ελέγχουν το 81,17% της συνολικής
αγοράς, ενώ οι άλλες 19 το υπόλοιπο 18,83% της αγοράς. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17254N502</ED>
<ID>
ID:304290

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N50&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Μεικτή εικόνα και κέρδη 0,25%
</H2>
Η αγορά παρουσίασε μεικτή εικόνα με τον Γενικό Δείκτη να σημειώνει κέρδη της
τάξης του 0,25%, φτάνοντας τις 2.624 μονάδες. 
Στα ευρωπαϊκά χρηματιστήρια η ψυχολογία ήταν θετική, επηρεαζόμενη από την
άνοδο της τιμής του πετρελαίου για έκτη συνεχή ημέρα, η οποία ώθησε τις
μετοχές των πετρελαϊκών εταιρειών. 
Αλλά και ο τεχνολογικός κλάδος βρέθηκε σε θετική τροχιά μετά την ανακοίνωση
από τον πολυεθνικό γίγαντα παραγωγής PC Compaq Computer ότι τα αποτελέσματα
για το 2002 σε επίπεδο εσόδων και κερδών αναμένονται υψηλότερα από αυτά που
περιμένει η αγορά. Στην ελληνική αγορά ο Γενικός Δείκτης διατηρήθηκε στη ζώνη
των κερδών χάρη στη δυνατή απόδοση της Εθνικής Τράπεζας, της Πάναφον, της
Ιντρακόμ και των Ελληνικών Πετρελαίων. 
Ο κλάδος της τεχνολογίας υπεραπέδωσε της αγοράς δεδομένων των εκτιμήσεων ότι
θα παρουσιάσει στα επόμενα χρόνια υψηλούς ρυθμούς ανάπτυξης με τη σταδιακή
εφαρμογή του εθνικού προγράμματος (χρηματοδοτουμένου από κοινοτικά κονδύλια)
«Κοινωνία της Πληροφορίας». 
Ο όγκος συναλλαγών κινήθηκε στα ίδια περίπου επίπεδα (141,3 εκατ.
συμπεριλαμβανομένου ορισμένων πακέτων). Οι μετοχές μικρής κεφαλαιοποίησης
υπεραπέδωσαν της αγοράς (άνοδος του αντίστοιχου δείκτη κατά 0,53%). 
Οι τράπεζες προσέφεραν την απόδοση της αγοράς με κινητήριο μοχλό την Εθνική Τράπεζα.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17254N503</ED>
<ID>
ID:304327

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N50&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΡΟΚΚΑΣ: Ανάληψη έργου 7 εκατ. ευρώ
</H2>
Την ανάληψη έργου ύψους 7 εκατ. ευρώ (2,38 δισ. δρχ.) ανέλαβε η
Μεταλλοβιομηχανία Αρκαδίας Χ. Ρόκκας. Το έργο, που αναμένεται να ολοκληρωθεί
το φθινόπωρο του 2002, αφορά την κατασκευή και ανέγερση του πύργου
προθέρμανσης τσιμέντου για το νέο εργοστάσιο της εταιρείας Τσιμέντα Τιτάν Α.Ε.
Η σύμβαση, που υπεγράφη τον Αύγουστο του 2001, κατακυρώθηκε στην εταιρεία
έπειτα από σχετικό διεθνή διαγωνισμό. 
Ο κύκλος εργασιών της εταιρείας το 2000 προσέγγισε τα 10,69 δισ. δρχ.,
αυξημένος κατά 31,97% σε σχέση με τα 8,10 δισ. δρχ. που είχε πραγματοποιήσει
το 1999. Τα προ φόρων κέρδη της ανήλθαν το 2000 σε 4,05 δισ. δρχ.,
παρουσιάζοντας αύξηση 43,11% σχετικά με τα κέρδη ύψους 2,83 δισ. δρχ. το 1999.
Στο εννεάμηνο της τρέχουσας χρήσης, τα κέρδη της εταιρείας ανήλθαν σε 2,11
δισ. δρχ., μειωμένα κατά 34,67% σε σχέση με τα κέρδη, ύψους 3,23 δισ. δρχ.,
της αντίστοιχης χρονικής περιόδου του 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Ρόκκας έκλεισε στα 8,20 ευρώ ή στις 2.794 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 188,23 εκατ. ευρώ ή
64,14 δισ. δρχ. Με βάση τα προ φόρων κέρδη των δύο τελευταίων δημοσιευμένων
εξαμήνων, ο λόγος Τιμής προς Κέρδη (Ρ/Ε) της μετοχής ανέρχεται σε 16,37, ενώ
με βάση το ύψους των Ιδίων Κεφαλαίων του πρώτου εξαμήνου του 2000 ο λόγος
Τιμής προς Λογιστική Αξία (Ρ/BV) της εταιρείας διαμορφώνεται σε 2,39. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17254N504</ED>
<ID>
ID:304352

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N50&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Προσεκτικές κινήσεις από τους επενδυτές
</H2>
Πόση αισιοδοξία δημιουργεί η άνοδος του Χρηματιστηρίου πάνω από τις 2.600
μονάδες; 
Απαντά ο κ. Θόδωρος Πρινιωτάκης, χρηματιστηριακός εκπρόσωπος της εταιρείας
Ακρόπολις ΕΠΕΥ

Η ανοδική διάσπαση των 2.600 μονάδων, που όμως δεν συνοδεύτηκε από αύξηση στην
καθαρή αξία των συναλλαγών, κάνει τους επενδυτές πιο προσεκτικούς για τη
συνέχεια. Το θετικό στοιχείο στην αγορά είναι πως η μικρή και μεσαία
κεφαλαιοποίηση μπορεί να προσφέρει αρκετά σημαντικά κέρδη στο επενδυτικό
κοινό. Σημαντική, εξάλλου, για τις εξελίξεις στο Χρηματιστήριο Αξιών Αθηνών
είναι η πορεία που ακολουθούν τα ξένα χρηματιστήρια.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17254N505</ED>
<ID>
ID:304368

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N50&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Τον τομέα των σχέσεων έρχεται να επηρεάσει η
σημερινή Πανσέληνος, καιρός λοιπόν να επανεκτιμήσετε όσα σας ενώνουν και όσα
σας χωρίζουν από τον σύντροφο ή τους συνεργάτες σας. Αν οι διαφορές σας
αφορούν και οικονομικά θέματα, οπλιστείτε με υπομονή και φροντίστε να
αποφύγετε περιττές διενέξεις. 
Ιχθύες 
(19 Φεβρουαρίου - 20 Μαρτίου). Αρκετά φορτισμένη συναισθηματικά η σημερινή
μέρα κάτω από την επίδραση της Πανσελήνου. Καλό θα ήταν λοιπόν να αναβάλετε
τυχόν ταξίδι, έξοδα ή αλλαγές στην εργασία σας και κυρίως φροντίστε να
οργανώσετε τις καθημερινές σας υποχρεώσεις με περισσότερη μετριοπάθεια και
ελαστικότητα. 
Κριός 
(21 Μαρτίου - 19 Απριλίου). Τις φωτεινές αλλά και τις δύσκολες πλευρές των
φιλικών και αισθηματικών σχέσεων φέρνει στην επιφάνεια η Πανσέληνος του
Ιανουαρίου ­ εσείς θα αποφασίσετε ποιους αξίζει να κρατήσετε κοντά σας. Όσοι
είστε γονείς, μόνο με ψυχραιμία και ωριμότητα θα αποκαταστήσετε τις σχέσεις με
τα παιδιά σας. 
Ταύρος 
(20 Απριλίου - 20 Μαΐου). Η επικοινωνία με τους δικούς σας ανθρώπους φαίνεται
να γίνεται με αμφίβολο, επιθετικό ίσως και εκρηκτικό τρόπο, κάτω από την
επίδραση της έντονης Πανσελήνου του μήνα. Αν θέλετε να τα βγάλετε πέρα,
επιστρατεύστε το χιούμορ αλλά και τα αποθέματα ψυχραιμίας, λογικής και ηρεμίας
που έχετε. 
Δίδυμοι 
(21 Μαΐου - 21 Ιουνίου). Μην αφήνετε την κυκλοθυμική σας διάθεση να φέρει
ένταση στις φιλικές και συγγενικές σας σχέσεις. Προσπαθήστε να εκφράσετε τα
συναισθήματα και τις σκέψεις σας, έστω κι αν έχετε την αίσθηση πως τίποτα δεν
προχωρά με τους ρυθμούς που θα θέλατε εσείς. 
Καρκίνος 
(22 Ιουνίου - 22 Ιουλίου). Η στασιμότητα στον οικονομικό τομέα που φέρνει η
σημερινή Πανσέληνος αυξάνει ίσως την ανασφάλειά σας, φανείτε όμως ψύχραιμοι
γιατί το άγχος θα μειώσει τις αποδόσεις σας και θα προκαλέσει λανθασμένους
χειρισμούς που θα οδηγήσουν σε απώλειες των χρημάτων σας. 
Λέων 
(23 Ιουλίου - 22 Αυγούστου). Στο δικό σας ζώδιο πραγματοποιείται η Πανσέληνος
αυτού του μήνα και νιώθετε ίσως να σας βαραίνουν οι πολλές υποχρεώσεις σας.
Καθώς είναι δύσκολο να έχετε τις ικανοποιήσεις που θέλετε αυτή τη στιγμή, καλό
θα ήταν να ιεραρχήσετε τις ευθύνες σας για να βρείτε έναν σωστό τρόπο
συνεργασίας. 
Παρθένος 
(23 Αυγούστου - 23 Σεπτεμβρίου). Η σημερινή Πανσέληνος σάς οδηγεί σε μία φάση
λύσεων, αποφάσεων, αλλά και επιλογών που σας στέρησε το προηγούμενο διάστημα.
Εσείς όμως δεν πρέπει να βιαστείτε για ένα καινούργιο ξεκίνημα πριν κλείσετε
τις εκκρεμότητες που υπάρχουν. 
Ζυγός 
(24 Σεπτεμβρίου - 23 Οκτωβρίου). Ήρθε η στιγμή να κάνετε έναν σαφή διαχωρισμό
ανάμεσα στους ανθρώπους που θεωρείτε πραγματικούς φίλους και αυτούς που
ανήκουν στο κοινωνικό σας περιβάλλον, αν δεν θέλετε να απογοητευτείτε από τη
συμπεριφορά ανθρώπων που δεν εκτιμούν την καλοπροαίρετη προσφορά σας. 
Σκορπιός 
(24 Οκτωβρίου - 22 Νοεμβρίου). Ήρθε ίσως η στιγμή που πρέπει να αντιμετωπίσετε
τις δυσκολίες για την οριστική λύση προβλημάτων που υπάρχουν στον
επαγγελματικό τομέα. Αναθεωρήστε την τακτική ως προς τα έξοδα, τη διαχείριση
και την εισοδηματική πολιτική σας, γιατί τώρα κρίνεται το μέλλον σας. 
Τοξότης 
(23 Νοεμβρίου - 21 Δεκεμβρίου). Οι φιλοσοφικές ανησυχίες αλλά και οι
προσδοκίες σας βάζουν βεβαίως τον «σπόρο» για τις μεγάλες αλλαγές που έρχονται
στη ζωή σας. Προς το παρόν όμως ασχοληθείτε με τη διεκπεραίωση των υποχρεώσεών
σας και μην αφήνετε εκκρεμότητες με Δημόσιο, υπηρεσίες και οργανισμούς. 
Αιγόκερως 
(22 Δεκεμβρίου - 19 Ιανουαρίου). Επηρεασμένοι από τη φόρτιση της σημερινής
Πανσελήνου, αν θέλετε να αποφύγετε κάποιες δυσάρεστες συνέπειες φανείτε
προσεκτικοί σε δηλώσεις, συμφωνίες και υπογραφές οικονομικών όρων, που αφορούν
στη διεκπεραίωση περιουσιακών ή κληρονομικών υποθέσεων. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N55</CAT>
<ED>
Κωδικός άρθρου: A17254N551</ED>
<ID>
ID:304214

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N55&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>«Έβαλα τα δυνατά μου, συν 13 κιλά»
</H2><H4>Έτσι πέρασα στο Τμήμα Φιλολογίας της Θεσσαλονίκης:
</H4>
<AUTHOR>ΔΕΣΠΟΙΝΑ ΒΑΝΔΗ</AUTHOR>

«Εσύ θέλω απλά να με βοηθήσεις να πάω φροντιστήριο αυτό το καλοκαίρι και θα
δεις, θα τα καταφέρω» έλεγα στον πατέρα μου και κρεμόμουν από τα χείλη του.
Φροντιστήριο σήμαινε ουσιαστική μελέτη πολλών ωρών με ανθρώπους που θα
στέκονταν από πάνω μου με επιμονή στη λεπτομέρεια. Άλλη η σχέση με τους
καθηγητές των φροντιστηρίων. Εκεί δεν ντρέπεσαι να κάνεις λάθη, να πεις και
την πιο ηλίθια σκέψη σου και να πεις ότι δεν καταλαβαίνεις, βρε αδερφέ, τι
θέλει να πει ο ποιητής! 
Στο φροντιστήριο πας για να σε βοηθήσουν να αποκτήσεις γνώση, στο σχολείο πας
και απαιτείται να έχεις γνώση γιατί διαφορετικά θα έρθεις σε δύσκολη θέση,
τόσο δύσκολη, που θα θες ν' ανοίξει ο πίνακας να σε καταπιεί, εσένα, την
εξίσωση με όλους τους άγνωστους χ+ψ και τον «ανελέητο» καθηγητή σου που
επιμένει να τους βρεις τη λύση ενώ εσύ μετά την προπαίδεια έχεις χάσει τη
συγγενική σχέση μεταξύ των αριθμών και τον τρόπο που αυτοί αναπτύσσονται από
την εποχή του Πυθαγόρα και μετά! 
Εντάξει, δε λέω πως ήταν κακοί άνθρωποι οι καθηγητές μου, απλώς δεν είχαν το
χρόνο να ασχοληθούν με το κάθε παιδί ιδιαίτερα και με τις αδυναμίες του. Έτσι
λοιπόν αποφάσισα πως αν έπαιρνα τις αδυναμίες μου και τις πήγαινα στο
φροντιστήριο θα τις ισοπέδωνα, θα τις καταργούσα. 
Ο πατέρας μου μού είπε το ναι. Πάντα είναι κοντά μου στις δύσκολες στιγμές!
Άρχισα λοιπόν να κάνω Αρχαία, Ιστορία, Λατινικά και Έκθεση το καλοκαίρι μετά
τη Β' Λυκείου. 
<H3>«Δικαίωμα στο λάθος»
</H3>
Τα μαθήματα αυτά με βοήθησαν πολύ να βάλω σε τάξη τη σκέψη μου, να αναπτύξω
καλύτερα τους συνειρμούς μου και να αγαπήσω ακόμη περισσότερο την αρχαία
ελληνική γλώσσα που την έβρισκα άκρως γοητευτική και ενδιαφέρουσα. Είχα
δικαίωμα... στο λάθος! Τρομερό πλεονέκτημα για να αντιληφθείς το σωστό! 
Πάντως, για να είμαι ειλικρινής όλοι πηγαίναμε στο φροντιστήριο. Από τη στιγμή
που αποφάσιζε κάποιος να μπει στο Πανεπιστήμιο οι ώρες του σχολείου δεν ήταν
αρκετές γι' αυτόν το σκοπό. Νομίζω πως το ίδιο πρέπει να ισχύει και σήμερα που
τα πράγματα έχουν δυσκολέψει και άλλο. Άγνωστο γιατί! Στην Γ' Λυκείου ήμουν
κάτι σαν το δρομέα των 10.000 μ. Που βάζει όλη του τη δύναμη στον τελευταίο
γύρο. Η διαφορά μας βέβαια πασιφανής όσον αφορά τη φυσική κατάσταση του δρομέα
με τη δική μου! Είχα βάλει τα δυνατά μου συν 13 κιλά. Διάβαζα πολύ, έτρωγα
πολύ, σπανίως σηκωνόμουν από την καρέκλα μου χωρίς λόγο. Είχε γίνει σκοπός της
ζωής μου να προετοιμαστώ όσο καλύτερα μπορούσα για τις Πανελλήνιες. Το να
περάσω σε κάποια Σχολή δεν ήταν για μένα επιβεβαίωση απλώς και ασφαλώς δεν το
έκανα για να αποδείξω ότι είμαι ικανή. Δεν έπασχα από τέτοια σύνδρομα. Για
μένα το Πανεπιστήμιο σήμαινε μια καινούργια ζωή, ένα κλείσιμο του ματιού στο
μέλλον. Ένα «Γεια» σε μια καινούργια πόλη, σε καινούργιους ανθρώπους, σε
αληθινές εμπειρίες. 
Τελικά, καταφέρνω με 20 στα Λατινικά και 18,5 Αρχαία και Ιστορία να μπω στη
Νομική της Κομοτηνής γιατί έφυγα εκτός θέματος στην Έκθεση (10,5). Θυμάμαι πως
είχαν περάσει 2 ώρες και το μυαλό μου δεν μπορούσε να ξεκολλήσει από την πρώτη
παράγραφο που είχα γράψει. Πολύ άσχημη στιγμή. Ο πανικός είναι ό,τι χειρότερο
μπορεί να σου συμβεί τέτοιες ώρες! Επίσης, δεν μπορώ να ξεχάσω πως την πρώτη
μέρα που γράφαμε Ιστορία παρέλειψα, από αφέλεια όχι από άγνοια, να γράψω μια
διακοίνωση και θεωρώντας ότι έχω χάσει το 20 στην Ιστορία δεν ήθελα να
συνεχίσω τις εξετάσεις. Τότε ήταν καταλυτική η συμβολή της μητέρας μου. Εγώ
είχα χώσει το κεφάλι μου ανάμεσα στα χέρια μου και δεν μπορούσα να συγχωρήσω
τον εαυτό μου που έκανα αυτό το λάθος και έλεγα με τρομερή σοβαρότητα και
στωικότητα πως δεν πρόκειται να συνεχίσω. Τελείωσα. Εκείνη στεκόταν από πάνω
μου και προσπαθούσε με όλα τα επιχειρήματα της γης να μου αποδείξει πως τίποτε
δεν κρίθηκε ακόμα και πως δεν πρέπει να το βάζω κάτω στα δύσκολα και να
παραιτούμε. Η γλυκιά μαμά με έπεισε. 
Οι γονείς παίζουν πολύ σημαντικό ρόλο την περίοδο των εξετάσεων. Θεωρώ ότι οι
δικοί μου με βοήθησαν πολύ στο να έχω καλή ψυχολογία. Ποτέ δε με καταπίεσαν
και ποτέ δε μου πέρασαν μηνύματα πως αν δεν το καταφέρω δεν αξίζω τίποτα. Με
φρόντιζαν και με πρόσεχαν και ήταν δίπλα μου συνέχεια, θυμάμαι πόσες φορές μου
έφερνε ο πατέρας μου το φαγητό αλλά και άλλες λιχουδιές στο δωμάτιό μου και
πόσες φορές μού έφτιαξε ελληνικούς καφέδες η μητέρα μου. Τον τελευταίον καιρό
ήταν σαν να δίναμε εξετάσεις και οι τρεις μας. Τη δεύτερη χρονιά έγραψα πάλι
έκθεση και μπήκα στη Φιλοσοφική Σχολή της Θεσσαλονίκης. Οι προσδοκίες όλων μας
πραγματοποιήθηκαν! Μια καινούργια ζωή ξεκίνησε για μένα, μια διαδρομή που με
έφερε εδώ όπου είμαι. Το Πανεπιστήμιο για μένα δεν ήταν ποτέ ένας
επαγγελματικός προσανατολισμός. Ήταν ένα γεφύρωμα ανάμεσα στην πραγματικότητα
και σε τι ονειρευόμουν να κάνω. Τελικά έκανα αυτό που ήθελα από παιδί.
Ακολούθησα αυτό που πάντα κουβαλούσα μέσα μου και μέχρι σήμερα δε νιώθω πως
έχω κάνει λάθος.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17254N571</ED>
<ID>
ID:304221

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N57&aa=1</URL></REF>


Article

<CATEGORY>vin06</CATEGORY>

 <H5>ΠΑΝΕΛΛΗΝΙΕΣ 2001
</H5><H2>o υποψήφιος
</H2><H2>Όλα τα θέματα και οι απαντήσεις
</H2>
ΣΕ
ΛΙ
ΔΕΣ 61
-76
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17254N572</ED>
<ID>
ID:304280

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N57&aa=2</URL></REF>


Article

<CATEGORY>vin06</CATEGORY>

 <H5>ΑΝΟΙΧΤΗ ΓΡΑΜΜΗ
</H5><H2>o υποψήφιος
</H2><H2>Το υπουργείο Παιδείας απαντά σε όλες τις απορίες </H2>
ΣΕΛΙΔΑ 58
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17254N573</ED>
<ID>
ID:304319

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N57&aa=3</URL></REF>


Article

<CATEGORY>vin06</CATEGORY>

 <H5>ΕΙΔΙΚΑ ΜΑΘΗΜΑΤΑ
</H5><H2>o υποψήφιος
</H2><H2>Τι πρέπει να προσέξετε
</H2>
ΣΕΛΙΔΑ 60
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17254N574</ED>
<ID>
ID:304348

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N57&aa=4</URL></REF>


Article

<CATEGORY>vin06</CATEGORY>

 <H5>ΤΕΣΤ
</H5><H2>o υποψήφιος
</H2><H2>Τι... μυαλό κουβαλάτε
</H2>
ΣΕΛΙΔΕΣ 78-79
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N57</CAT>
<ED>
Κωδικός άρθρου: A17254N575</ED>
<ID>
ID:304364

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N57&aa=5</URL></REF>


Article

<CATEGORY>vin06</CATEGORY>

 <H5>ανοιχτή γραμμή με το υπουργείο
</H5><H2>o υποψήφιος
</H2><H2>Για ποιους ισχύει το 10%
</H2>
* Η ανοικτή γραμμή με το υπουργείο Παιδείας σάς δίνει απαντήσεις.
Ομαδοποιούμε τις ερωτήσεις και σας μεταφέρουμε τις απαντήσεις που μάς δίνει η
αρμόδια Διεύθυνση του ΥΠΕΠΘ, με βάση την ισχύουσα νομοθεσία. 
Τις ερωτήσεις και απορίες σας μπορείτε να απευθύνετε στην ηλεκτρονική
<AUTHOR>διεύθυνση srapti@dolnet.gr ή στη</AUTHOR>
διεύθυνση των «ΝΕΩΝ», Χρ. Λαδά 3 Τ.Κ. 102 37 Αθήνα. 
Υπάρχει και το τηλέφωνο 010 - 33 33 555, 11-12 το πρωί και 5.30-6.30 το
απόγευμα, μόνο που πρέπει να έχετε υπομονή, γιατί οι γραμμές είναι λίγες κι
εσείς πάρα πολλοί! 
1. Αν δηλώσω ότι θέλω να εξεταστώ σε ειδικό μάθημα και μετά αλλάξω γνώμη και
δεν προσέλθω στις εξετάσεις του ειδικού μαθήματος, τι γίνεται; 
Τότε δεν θα είσαι υποψήφιος/α στο τμήμα για το οποίο απαιτείται εξέταση στο
ειδικό μάθημα. Θα είσαι βέβαια υποψήφιος για όλα τα άλλα τμήματα που θα
δηλώσεις τον ερχόμενο Ιούλιο στο μηχανογραφικό δελτίο. 
2. Πέρυσι δεν ήμουν υποψήφιος/α για τμήμα που απαιτούσε ειδικό μάθημα.
Φέτος όμως θέλω να είμαι υποψήφιος/α για ένα τέτοιο τμήμα. Μπορώ να θέσω
υποψηφιότητα για τις θέσεις του 10%, δίνοντας εξετάσεις μόνο στο ειδικό
μάθημα; 
Όχι, δεν έχετε δικαίωμα να είστε υποψήφιος/α με την κατηγορία του 10%.
Μπορείτε όμως αν θέλετε να είστε υποψήφιος ξαναδίνοντας όλα τα μαθήματα της Γ΄
Λυκείου και βέβαια το ειδικό μάθημα, που απαιτεί το τμήμα που προτιμάτε. 
Μόνο για πέρυσι είχε δοθεί η δυνατότητα για την οποία ρωτάτε. Φέτος, με νόμο,
δεν ισχύει πλέον. 
3. Πέρυσι ήμουν υποψήφιος/α για τμήμα που απαιτούσε ειδικό μάθημα. Δεν
πέτυχα όμως στο τμήμα που επιθυμούσα και απαιτούσε το ειδικό μάθημα, παρά το
γεγονός ότι πέρασα τη βάση στο ειδικό μάθημα. 
Μπορώ φέτος να είμαι υποψήφιος/α για το ίδιο τμήμα, που απαιτεί ειδικό
μάθημα με το 10%, ή πρέπει να ξαναδώσω το ειδικό μάθημα; 
Μπορείς να είσαι υποψήφιος/α με το 10%, χωρίς να ξαναδώσεις το ειδικό μάθημα. 
Προσοχή όμως, στην περίπτωση που δεν είχες πάρει την απαιτούμενη βάση στο
ειδικό μάθημα, αν θέλεις να ξαναείσαι υποψήφιος/α για το τμήμα που απαιτεί
ειδικό μάθημα, τότε δεν μπορείς να είσαι υποψήφιος με το 10%. Θα πρέπει να
ξαναδώσεις εξετάσεις στα εννέα μαθήματα και βέβαια στο ειδικό μάθημα. 
4. Αν δηλώσω ότι θέλω να είμαι υποψήφιος για Στρατιωτική ή Αστυνομική
Σχολή και τελικά δεν τις δηλώσω στο μηχανογραφικό δελτίο τι γίνεται; 
Τότε δεν θα είσαι υποψήφιος/α για τις Στρατιωτικές και Αστυνομικές Σχολές. Θα
είσαι βεβαίως υποψήφιος/α για όλα τα άλλα τμήματα που θα έχεις δηλώσει στο
μηχανογραφικό δελτίο. 
5. Είμαι απόφοιτος/η. Πέρυσι δεν ήμουνα υποψήφιος/α για Στρατιωτική
/Αστυνομική σχολή ΤΕΦΑΑ, αλλά φέτος θέλω να ξαναείμαι υποψήφιος και μάλιστα σε
αυτές τις σχολές, με το 10%. Τι κάνω; 
Μπορείτε να είστε υποψήφιος με το 10%, αρκεί να ξαναπεράσετε τις υγειονομικές
εξετάσεις, τις πρακτικές δοκιμασίες και τα ψυχοτεχνικά τεστ που ζητούνται από
τις σχολές αυτές. Σε αντίθεση με τα ειδικά μαθήματα, που αποδεικνύουν γνώση,
οι προαναφερθείσες δοκιμασίες αφορούν σε σωματικές δυνατότητες και γι΄αυτόν
τον λόγο όσες φορές κι αν είναι κάποιος υποψήφιος, πρέπει να τις ξαναπεράσει. 
6. Ποιοι μπορούν να είναι υποψήφιοι με την κατηγορία του 10%; 
Όλοι οι υποψήφιοι που έχουν δώσει Πανελλήνιες Εξετάσεις με το νέο σύστημα.
Δηλαδή οι απόφοιτοι του 2000 (υπολογίζονται τα 14 μαθήματα και η αναλογία
προφορικού γραπτού βαθμού κατά 50%) και οι απόφοιτοι του 2001 (υπολογίζονται
τα εννέα μαθήματα και η αναλογία προφορικού γραπτού βαθμού 30%, 70%). 
7. Έχω επιτύχει σε ΑΕΙ/ΤΕΙ και θέλω να ξαναείμαι υποψήφιος/α, είτε με το
10%, είτε ξαναδίνοντας εξετάσεις στα εννέα μαθήματα. Αν δεν γράψω καλά,
επηρεάζεται η τωρινή μου κατάσταση; 
Εφόσον έχετε εγγραφεί στα ΑΕΙ ή το ΤΕΙ όπου περάσατε πέρυσι, κανένας δεν
πρόκειται να σας... κουνήσει αν δεν το θέλετε εσείς. Έχετε δικαίωμα να
ξαναπροσπαθήσετε, είτε με το 10% είτε με εξετάσεις. Αν δεν γράψετε καλά και
περάσετε πάλι σε κάποιο τμήμα που δεν σας αρέσει, τότε δεν πάτε να γραφτείτε
και συνεχίζετε κανονικά τις σπουδές σας στο τμήμα όπου ήδη φοιτάτε. 
8. Είμαι απόφοιτος/η. Θέλω να ξαναδώσω εξετάσεις και στα εννέα μαθήματα.
Αν όμως αργότερα το μετανιώσω τι κάνω; 
Αυτό πρέπει να το αποφασίσεις πρακτικά ως το τέλος Απριλίου, καθώς αν το
μετανιώσεις, πρέπει να αποσύρεις την αίτησή σου είκοσι μέρες πριν αρχίσουν οι
εξετάσεις. Από κει και πέρα μπορείς να είσαι υποψήφιος/α, χωρίς εξετάσεις, για
το 10% των θέσεων. 
Σημειώστε ότι... πονηριές του τύπου «να δηλώσω υποψηφιότητα και με το 10% και
με εξετάσεις» είναι καλό να αποφευχθούν, γιατί γίνεται διασταύρωση στοιχείων
και το αποτέλεσμα είναι όποιους συλλαμβάνει το σύστημα, να τους πετάει εντελώς
εκτός επιλογής.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17254N581</ED>
<ID>
ID:304222

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N58&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Αντίστροφη μέτρηση
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Από αυτήν την εβδομάδα αρχίζει πρακτικά να μετράει αντίστροφα ο χρόνος για τις
Πανελλήνιες Εξετάσεις. Από 1 έως 10 Φεβρουαρίου ή για να είμαστε ακριβέστεροι
από 1 έως και 8 Φεβρουαρίου, μιας και 10 πέφτει Κυριακή, θα αρχίσουν να
κατατίθενται οι πρώτες αιτήσεις. Μέσα λοιπόν σ' αυτήν την προθεσμία - από
Παρασκευή 1/2/2002 έως και Παρασκευή 8/2/2002 - πρέπει να καταθέσουν
αίτηση-δήλωση συμμετοχής στις Πανελλήνιες Εξετάσεις: 
Όλοι οι απόφοιτοι, που επιθυμούν να εξετασθούν και πάλι στα εννέα μαθήματα της
Γ' Λυκείου. 
Όσοι από τους αποφοίτους θέλουν να ξαναείναι υποψήφιοι, με τα μόρια που
συγκέντρωσαν πέρυσι, για το 10% των θέσεων εισακτέων, χωρίς να δώσουν
εξετάσεις, ΜΟΝΟ για τα Τμήματα Επιστήμης Φυσικής Αγωγής & Αθλητισμού
(ΤΕΦΑΑ), για τις Στρατιωτικές και Αστυνομικές Σχολές και για τις Σχολές του
Εμπορικού Ναυτικού και ΟΧΙ για τα τμήματα που απαιτούν Ειδικό Μάθημα. 
Από τους τελειοφοίτους, δηλαδή από τους μαθητές της Γ' Λυκείου, εκείνοι που
επιθυμούν να είναι υποψήφιοι για τμήματα που απαιτούν Ειδικά Μαθήματα ή για
τις Στρατιωτικές και Αστυνομικές Σχολές, για τις Σχολές του Εμπορικού Ναυτικού
και για τα Τμήματα Επιστήμης Φυσικής Αγωγής & Αθλητισμού (ΤΕΦΑΑ). 
Κάθε ενδιαφερόμενος καταθέτει την αίτησή του είτε στο Λύκειο από το οποίο
αποφοίτησε, είτε - αν άλλαξε σπίτι - στο Λύκειο της γειτονιάς του. 
Σημειώνουμε ότι δεν πρόκειται για μηχανογραφικό δελτίο. Αυτό θα το
συμπληρώσουν όλοι οι υποψήφιοι - απόφοιτοι και τελειόφοιτοι - αφού γίνουν οι
εξετάσεις και πληροφορηθούν τους βαθμούς τους. Μιλάμε δηλαδή για Ιούλιο. 
Απορίες και ερωτήσεις επί του θέματος βρίσκουν τις απαντήσεις τους ακριβώς
δίπλα, στην ανοιχτή γραμμή με το υπουργείο Παιδείας, ενώ στις επόμενες σελίδες
οι ενδιαφερόμενοι ένα πρώτο σύντομο αριθμητικό... βιογραφικό για τις παραπάνω
σχολές. 
Άντε, και με το καλό η αίτηση!
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17254N582</ED>
<ID>
ID:304281

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N58&aa=2</URL></REF>


Article

<CATEGORY>vin06</CATEGORY>

 <H5>Αυτοί που βάζουν τα θέματα συμβουλεύουν τους μαθητές
</H5><H2>o υποψήφιος
</H2><H2>«Κλειδί» η κριτική ικανότητα
</H2>
<AUTHOR>ΝΙΚΟΛΕΤΑ ΜΟΥΤΟΥΣΗ</AUTHOR>

«Εάν την ώρα που έμπαινα το βράδυ στο υπουργείο, κάποιος μου έλεγε ή θα
μπεις μέσα για τα θέματα ή θα χάσεις τη ζωή σου, μπορεί και να την έχανα...»
Σε αυτή τη φράση συμπυκνώνεται η αγωνία και το άγχος του Νίκου Σπυρέλλη ­ από
το 1986 μέλος και εν συνεχεία πρόεδρος της Κεντρικής Επιτροπής Εξετάσεων ­
όταν την προηγουμένη των εξετάσεων καλείται με μία ομάδα άλλων ανθρώπων,
«ειδικών και με μεγάλη εμπειρία στη Δευτεροβάθμια και Τριτοβάθμια Εκπαίδευση»,
να κλειστούν σε μία αίθουσα και το επόμενο πρωί να έχουν αποφασίσει για τα
θέματα στα οποία θα διαγωνιστούν δεκάδες χιλιάδες υποψήφιοι. 
Νίκος Σπυρέλλης

«Αγωνία και άγχος, που ξεπερνάει πολλές φορές εκείνα των παιδιών», υποστηρίζει
ο κ. Σπυρέλλης, σήμερα αντιπρόεδρος του Παιδαγωγικού Ινστιτούτου και καθηγητής
του Τμήματος Χημικών Μηχανικών του ΕΜΠ. Και θυμάται την καρδιά όλων των μελών
της Επιτροπής να χτυπάει πιο δυνατά απ' ό,τι συνήθως κάθε φορά που έβαζαν στο
φαξ το χαρτί με τα θέματα για να «φύγει» προς τα εξεταστικά κέντρα ή
αντιστοίχως τώρα όταν πατούν το κουμπί του ηλεκτρονικού υπολογιστή. «Το
αίσθημα ευθύνης είναι μεγάλο απέναντι σε 100.000 παιδιά, τα οποία καλούνται να
αντιμετωπίσουν τα θέματα που εμείς βάζουμε», τονίζει. Και είναι ακριβώς αυτό
το αίσθημα ευθύνης, αλλά και η αγάπη προς τα παιδιά που ­ όπως λέει ­
κυριαρχούν στη σκέψη των μελών της Επιτροπής: «Επιδιώκουμε τα θέματα να είναι
σαφή, κατανοητά και αντιμετωπίσιμα από τα παιδιά», όπως σημειώνει,
προσθέτοντας πως «προσπαθούμε επίσης τα θέματα να είναι όσο το δυνατόν
ευφυέστερα, ώστε οι υποψήφιοι να ασκήσουν και την κριτική ικανότητά τους».

<H3>Προσοχή στην εκφώνηση </H3>
«Τα θέματα έτσι όπως διατυπώνονται απαιτούν προσεκτική μελέτη, ώστε να γίνει
κατανοητό το ακριβώς ποια είναι τα ερωτήματα», τονίζει ο κ. Σπυρέλλης. Όπως
διευκρινίζει, «πρέπει να κατανοήσουν πλήρως την εκφώνηση, για να αντιληφθούν
τι ζητάει. Πολλές φορές βλέπουν επιφανειακά την εκφώνηση και ταυτίζουν
λανθασμένα τα θέματα με ερωτήματα που ήδη έχουν μελετήσει». Ένα θέμα,
επισημαίνει, είναι δυνατόν να διατυπωθεί με πολλούς τρόπους και να απαιτεί
διαφορετικές απαντήσεις. 
<H3>Ξεκινήστε από τα εύκολα
</H3>
Διαβασμένους, έτοιμους, ψύχραιμους και βέβαιους ότι μπορούν και πρέπει να τα
καταφέρουν επιθυμεί να βλέπει τους υποψηφίους ο Ν. Σπυρέλλης. Και τους δίνει
μερικές συμβουλές: 
* Να είναι καλοί γνώστες της θεωρίας. 
* Να εξασκούνται στην επίλυση ασκήσεων όταν και σε όσα μαθήματα απαιτείται. 
* Όχι μόνο να αφομοιώνουν, αλλά και να συνδυάζουν διάσπαρτες γνώσεις και να
σχηματίζουν ενιαία σύνολα (υπάρχουν έννοιες που διατρέχουν όλη την εξεταστέα
ύλη και τα τελευταία χρόνια συνηθίζονται τέτοια θέματα). 
* Να ξεκινούν την απάντηση από τα εύκολα. 
* Να μην καταναλώνουν μεγάλο χρονικό διάστημα σε δύσκολα θέματα ή σε θέματα
που δεν γνωρίζουν.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N59</CAT>
<ED>
Κωδικός άρθρου: A17254N591</ED>
<ID>
ID:304223

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N59&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Η βαρύτητα των ειδικών μαθημάτων
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Οι μαθητές της τελευταίας τάξης του Ενιαίου Λυκείου καθώς και οι περσινοί
κάτοχοι απολυτηρίου Ενιαίου Λυκείου αλλά και οι κάτοχοι απολυτηρίου άλλου
τύπου Λυκείου που επιθυμούν να πάρουν μέρος στις φετινές εξετάσεις για να
εισαχθούν σε σχολή ή τμήμα Πανεπιστημίου ή ΤΕΙ για το οποίο απαιτείται εξέταση
σε ένα ή περισσότερα ειδικά μαθήματα ή πρακτικές δοκιμασίες ή προκαταρκτικές
εξετάσεις υποβάλλουν από 1 έως 10 Φεβρουαρίου σχετική έντυπη αίτηση στο
Λύκειό τους. 
Υπολογισμός μορίων 
Η εισαγωγή στις σχολές και στα τμήματα, τα οποία είναι ενταγμένα στο σύστημα,
γίνεται με βάση τα μόρια που προκύπτουν από το άθροισμα των γινομένων του
γενικού βαθμού πρόσβασης και των βαθμών πρόσβασης των δύο μαθημάτων αυξημένης
βαρύτητας, όπως αυτοί αναγράφονται στη σχετική βεβαίωση, καθώς και του βαθμού
του τυχόν απαιτούμενου ειδικού μαθήματος με τους αντίστοιχους συντελεστές. Αν
προβλέπεται εξέταση σε δύο ειδικά μαθήματα, βαθμός ειδικού μαθήματος είναι ο
μέσος όρος των βαθμών που σημείωσε ο υποψήφιος στα δύο ειδικά μαθήματα. 
Προϋπόθεση πάντα για να ληφθούν υπόψη οι βαθμοί των ειδικών μαθημάτων είναι ο
υποψήφιος να έχει επιτύχει σε κάθε ένα από αυτά βαθμό τουλάχιστον ίσο με τη
βάση, δηλαδή δέκα (10) στην κλίμακα (1-20). 
Αν απαιτείται εξέταση σε δύο ειδικά μαθήματα, είναι απαραίτητο ο υποψήφιος να
έχει επιτύχει χωριστά στο καθένα το παραπάνω ελάχιστο όριο βαθμολογίας. 
<H3>Οι βαθμολογικές επιδόσεις
</H3>
Οι βαθμολογικές επιδόσεις των περσινών υποψηφίων στα ειδικά μαθήματα είχαν
σημαντικές διαφοροποιήσεις. 
* Στο Ελεύθερο και το Γραμμικό Σχέδιο (στα οποία εξετάζονται οι υποψήφιοι για
τα Αρχιτεκτονικά Τμήματα), τα μεγαλύτερα ποσοστά, σε αντίθεση με τα άλλα
μαθήματα, εμφανίζονται πάνω από τη βάση. Το 30,59% των υποψηφίων έπεσε κάτω
από τη βάση στο Ελεύθερο Σχέδιο και το 32,22% στο Γραμμικό. 
* Στα Γαλλικά οι υποψήφιοι και των δύο κατηγοριών πήγαν καλύτερα. Οι 1.550 από
τους 2.105 συνολικά έγραψαν πάνω από τη βάση (73,63%) ενώ κάτω από τη βάση
έπεσε το 26,66%. 
* Στα Ιταλικά αρίστευσαν μόνον 3 από τους 265 υποψηφίους. Στα Ισπανικά οι
υποψήφιοι πήγαν καλά. 
* Στο Μουσικό Κείμενο, στην εξέταση του οποίου συμμετείχαν 630 υποψήφιοι του
νέου συστήματος, οι 483 (ποσοστό 76,66%) βαθμολογήθηκαν κάτω από τη βάση. Το
56,50% των υποψηφίων μάλιστα βαθμολογήθηκε μέχρι 5, ενώ μόνο οι 22 του συνόλου
αρίστευσαν (ποσοστό 3,49%). Προφανώς υπάρχει σοβαρό πρόβλημα με τον
συγκεκριμένο τρόπο εξέτασης, που μία από τις συνέπειές του είναι η μη κάλυψη
της πλειονότητας των προβλεπόμενων θέσεων εισακτέων. Στην Αρμονία το 58,35%
των αποφοίτων του Ενιαίου Λυκείου έπεσε κάτω από τη βάση (μόνο οι 8 από τους
646 αρίστευσαν). 
* Στα Αγγλικά, οι 7.224 από τους 13.472 υποψηφίους έπεσαν κάτω από τη βάση
(ποσοστό 46,69%) ενώ στο σύνολο των υποψηφίων αρίστευσε το 1,64%. 
* Στα Γερμανικά οι περισσότεροι βαθμολογήθηκαν κάτω από τη βάση (ποσοστό
62,85%) και μόνον 7 υποψήφιοι αρίστευσαν (0,70%). 
http: //Katsikas. 8k. com

<AUTHOR>Email: Katsikas@teacher. com</AUTHOR>
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17254N601</ED>
<ID>
ID:304224

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N60&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Σημασία στην επανάληψη
</H2>
<AUTHOR>ΓΙΑΝΝΗΣ ΚΑΜΠΟΥΡΗΣ</AUTHOR>

Εκείνο που θεωρείται ΚΛΕΙΔΙ στις ΕΞΕΤΑΣΕΙΣ είναι το πόσο αποδοτικές ήταν οι
επαναλήψεις και όχι τόσο ο χρόνος που διατέθηκε για αυτές. Ας δούμε μερικές
προτάσεις που πιστεύουμε ότι θα σας βοηθήσουν για αποτελεσματικότερη επανάληψη:

1. Οργανώστε τον τρόπο με τον οποίο θα κάνετε την επανάληψη: μικρά και
τακτά χρονικά διαστήματα μελέτης στη διάρκεια όλης της χρονιάς και όχι
συνεχόμενα, ακατάστατα και πολύωρα.

2. Ετοιμάστε χρονοδιάγραμμα για τις επαναλήψεις: δεν πρέπει να
αγχώνεστε όσο πλησιάζουν οι εξετάσεις.

3. Φροντίστε να συμπεριλάβετε όλα τα μαθήματα στο πλάνο της επανάληψης:
μην αποφεύγετε και μη μεταθέτετε χρονικά την επανάληψη των μαθημάτων στα οποία
πιστεύετε ότι έχετε ελλείψεις, αδυναμίες ή κενά.

4. Επινοήστε τεχνικές που θα σας βοηθήσουν: για παράδειγμα περιλήψεις
στα κύρια σημεία της ύλης, πλαγιότιτλους, τυπολόγια, σχεδιαγράμματα,
μεθοδολογία, κατηγοριοποίηση ασκήσεων.

5. Συνειδητοποιήστε ότι στις εξετάσεις αξιολογείται η ικανότητά σας να
απαντάτε γραπτώς και ότι όλοι μπορούν να βελτιωθούν με την κατάλληλη εξάσκηση.

6. Ενημερωθείτε για τη δομή και τις απαιτήσεις των εξετάσεων καθώς και
για τις ερωτήσεις που συνήθως ζητούνται, μελετώντας τα θέματα των προηγουμένων ετών.

7. Εξοικειωθείτε με το κλίμα των πραγματικών εξετάσεων συμμετέχοντας σε
πολλά διαγωνίσματα και τεστ. 
8. Χρησιμοποιήστε στρατηγικές που θα σας δραστηριοποιήσουν: η επανάληψη
είναι μια αργή και παθητική διαδικασία εκμάθησης. Γίνεται, όμως, ενεργητική
όταν "εφαρμόζονται" οι γνώσεις που αποκτήθηκαν.

9. Η επανάληψη είναι προσωπική σας υπόθεση: μην επηρεάζεστε από τα
χρονοδιαγράμματα και την πορεία της μελέτης των άλλων υποψηφίων.

10. Προστατέψτε τον εαυτό σας στη διάρκεια των επαναλήψεων: μην
αισθάνεστε ενοχές για όσα δεν έχετε κάνει, αξιοποιήστε το χρόνο που έχετε στη
διάθεσή σας και αναπτύσσοντας αποτελεσματικότερες τεχνικές διεκδικήστε...

Ο Γιάννης Καμπούρης είναι Διευθυντής Εκπαιδευτικού Ομίλου Σύγχρονο
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N60</CAT>
<ED>
Κωδικός άρθρου: A17254N602</ED>
<ID>
ID:304282

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N60&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Όλα τα θέματα-απαντήσεις
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N61</CAT>
<ED>
Κωδικός άρθρου: A17254N611</ED>
<ID>
ID:304225

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N61&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Μαθηματικά Γενικής Παιδείας </H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N73</CAT>
<ED>
Κωδικός άρθρου: A17254N731</ED>
<ID>
ID:304226

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N73&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Φυσική Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N74</CAT>
<ED>
Κωδικός άρθρου: A17254N741</ED>
<ID>
ID:304227

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N74&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Μαθηματικά Θετικής-Τεχνολογικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N75</CAT>
<ED>
Κωδικός άρθρου: A17254N751</ED>
<ID>
ID:304228

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N75&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Χημεία Θετικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N76</CAT>
<ED>
Κωδικός άρθρου: A17254N761</ED>
<ID>
ID:304229

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N76&aa=1</URL></REF>


Article

<CATEGORY>vin06</CATEGORY>

 <H5>3.500 θέσεις εισακτέων σε Στρατιωτικές - Αστυνομικές Σχολές
</H5><H2>o υποψήφιος
</H2><H2>Σε πρώτη ζήτηση το πηλήκιο
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Το 2001 οι Στρατιωτικές Σχολές διέθεταν συνολικά 1.410 θέσεις εισακτέων, οι
Αστυνομικές Σχολές 1.750 και η Σχολή Πυροσβεστικής 100. Οι υποψήφιοι που
δήλωσαν τις παραπάνω Σχολές ως πρώτη τους προτίμηση έφτασαν τις 10.000! Το
ΥΠΕΠΘ για φέτος προσανατολίζεται να τοποθετήσει τα Τμήματα αυτά σε όλα τα
Επιστημονικά Πεδία και στο 1ο των Ανθρωπιστικών Σπουδών, το οποίο διαθέτει ένα
Στρατολογικό Τμήμα. 
Από το επόμενο ακαδημαϊκό έτος 2002-2003 για την εισαγωγή στις Στρατιωτικές
Σχολές ισχύουν τα ακόλουθα: 
1. καταργούνται οι διατάξεις που αναφέρονται στην εισαγωγή: 
α. των γυναικών στα ΑΣΕΙ-ΣΣΥ με ποσοστό έναντι των ανδρών 
β. των ανδρών στη ΣΑΝ με ποσοστό έναντι των γυναικών 
2. Θα εισάγονται γυναίκες σε όλες τις Σχολές και Τμήματα των ΑΣΕΙ-ΣΣΥ 
3. Διαχωρίζονται οι Στρατιωτικές Παραγωγικές Σχολές - Τμήματα, ανάλογα
με τα κατώτερα όρια των αθλητικών επιδόσεων που πρέπει να επιτύχουν οι
υποψήφιοι (ανεξάρτητα από φύλο) στις παρακάτω κατηγορίες: 
4. α) Σχολές - Τμήματα με βελτιωμένα όρια αθλητικών επιδόσεων 
ΣΣΕ/Όπλα 
ΣΝΔ/Μάχιμοι, ΣΝΔ/Μηχανικοί 
Σ.Ι. /Τμήμα Ιπταμένων 
ΣΜΥ/Όπλα 
β) Λοιπές Σχολές - Τμήματα με μικρότερα όρια αθλητικών επιδόσεων 
ΣΣΕ/Σώματα 
Σ.Ι. / Τμήμα Μηχανικών 
ΣΣΑΣ 
ΣΑΝ 
ΣΜΥ/Σώματα 
ΣΜΥΝ 
ΣΤΥΑ, ΣΥΔ, ΣΙΔ
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N77</CAT>
<ED>
Κωδικός άρθρου: A17254N771</ED>
<ID>
ID:304230

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N77&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Μέτρησε τις ικανότητές σου
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N78</CAT>
<ED>
Κωδικός άρθρου: A17254N781</ED>
<ID>
ID:304231

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N78&aa=1</URL></REF>


Article

<CATEGORY>vin06</CATEGORY>

 <H5>Τα παιδιά γράφουν και κριτικάρουν...
</H5><H2>o υποψήφιος
</H2><H2>Με το... πενάκι των μαθητών
</H2>
<H3>Ακολουθούμε Σχολές που δεν μας ενδιαφέρουν </H3>
Όπως όλοι οι μαθητές έτσι κι εγώ έχω μπει στη διαδικασία απόκτησης γνώσεων για
να μπορέσω να αντιμετωπίσω με επιτυχία τη «λαίλαπα» των εξετάσεων. 
Αυτή η υπερπροσπάθεια που κάνουμε καθημερινά επιβεβαιώνει τον κυκεώνα στον
οποίο έχουμε μπλέξει και δεν ξέρουμε πού θα καταλήξουμε. 
Όμως, εγώ δεν θα σταθώ στο άγχος, στην κούραση, στις στενοχώριες και τα
προβλήματα, που κατατρώγουν με μανία τις καλύτερες στιγμές της ζωής μας, αλλά
στο μέλλον. 
Το σημερινό εκπαιδευτικό σύστημα, που όσο πάει και μοιάζει με θηλιά, που
ολοένα σφίγγει, δεν δίνει καμιά δυνατότητα στα παιδιά που δεν κατάφεραν να
περάσουν στη Σχολή της αρεσκείας τους. Τα καταδικάζει με την εσχάτη των
ποινών, αφού τα εξαναγκάζει να ακολουθήσουν κάποια άλλη Σχολή, που τελικά δεν
τα ενδιαφέρει. 
Αυτά τα παιδιά τι θα κάνουν; Το σκέφτεται κανείς; 
Το σύστημα που ισχύει είναι τόσο εξουθενωτικό, με αποτέλεσμα οι μαθητές να μην
έχουν άλλες αντοχές για να ξαναπροσπαθήσουν και δεν αφήνει περιθώρια να
σκεφτεί κανείς να επαναλάβει τις εξετάσεις, αφού υποχρεώνει τους μαθητές να
ξαναδώσουν όλα τα μαθήματα από την αρχή. Ας βρεθεί μια λύση πάνω σ' αυτό το
πρόβλημα, γιατί οι λύσεις που έχουν υιοθετηθεί ώς τώρα αναγκάζουν τα παιδιά να
καταφεύγουν στο εξωτερικό ή να συμβιβαστούν με κάτι που δεν τα ικανοποιεί. 
Σοφία Τσενέ - 11ο ΓΕΛ Περιστερίου 
<H3>Δεν ωφελεί στην τελική ευθεία να αναζητούμε ευθύνες </H3>
Κάτι λιγότερο από τέσσερις μήνες είναι ο χρόνος που απέμεινε για τους φετινούς
υποψηφίους των Πανελλαδικών Εξετάσεων. Σε συνέχεια, λοιπόν, των όσων
αναφέρθηκαν στο πρώτο ένθετο «ΥΠΟΨΗΦΙΟΣ» της εφημερίδας «ΤΑ ΝΕΑ», κατά τη
γνώμη μου, δεν ωφελεί στην τελική ευθεία να επιρρίπτουμε ευθύνες σε εκείνους
που υιοθέτησαν τη νέα εκπαιδευτική μεταρρύθμιση ή στους καθηγητές. 
Αντιθέτως, μήπως θα έπρεπε με τα όποια «όπλα» έχουμε στα χέρια μας να
προετοιμαστούμε όσο το δυνατόν καλύτερα για να επιτύχουμε τον σκοπό μας με τις
λιγότερες όμως δυνατές θυσίες; 
Αυτό μπορεί να επιτευχθεί με μεθοδικό, προγραμματισμένο, καθημερινής βάσης
διάβασμα και μελέτη. Η ιδέα της επανάληψης κατά τακτά χρονικά διαστήματα όπως
Σαββατοκύριακα, αργίες, επικείμενες διακοπές του Πάσχα, είναι κάτι που
αναπόδραστα θα βοηθήσει. Αυτό όμως δεν σημαίνει πως δεν δικαιούμαστε και μιας
ημέρας ξεκούραση μέσα σ' αυτά τα διαστήματα. Μήπως είναι καιρός να αρχίσετε να
σκέπτεστε ότι μέσα από αυτόν τον κόπο και μόχθο θα βγει στο τέλος το επιθυμητό
αποτέλεσμα, που θα ανταποκρίνεται στις ατομικές σας προσδοκίες και φιλοδοξίες;
Οι προσπάθειές σας θα τελεσφορήσουν και θα αισθάνεστε πιο δυνατοί και πιο
σίγουροι για αυτά που μπορείτε να πετύχετε στη συνέχεια. Γιατί η ζωή δεν
τελειώνει σ' αυτό το στάδιο, ακόμα κι αν μια μάχη χαθεί. 
Παναγιώτα Λέγγα - 54ο Λύκειο Αθηνών Β' Λυκείου

<H3>Και με την επαγγελματική αποκατάσταση, τι; </H3>
«Σκοπός της εκπαίδευσης μεταξύ των άλλων είναι να κάνει τους νέους ικανούς να
ασκήσουν ένα βιοποριστικό επάγγελμα, για να ευδοκιμήσουν μέσα στη σύγχρονη
κοινωνία του ανταγωνισμού...». 
Σύμφωνα με αυτή την άποψη του Ευάγγ. Παπανούτσου, θα προσδοκούσαμε το σχολείο
να αποτελεί πηγή γνώσεων και προσανατολισμού για σωστή επαγγελματική
αποκατάσταση. Η προσδοκία όμως αυτή δεν φαίνεται να εκπληρώνεται και το μάθημα
του ΣΕΠ, που θα μπορούσε να προσφέρει σημαντική βοήθεια, πολλές φορές
διδάσκεται από καθηγητές ανειδίκευτους. 
Εκτός αυτού, σε ενημερωτικό έντυπο σχετικό με την εκπαιδευτική μεταρρύθμιση,
που κυκλοφόρησε το 1999 από το υπουργείο Παιδείας, αναφέρεται ότι γίνεται
πραγματικότητα το όνειρο κάθε μαθητή και της οικογένειάς του για ανώτερες
σπουδές ΧΩΡΙΣ (υποτίθεται) ΗΘΙΚΗ, ΨΥΧΙΚΗ ΤΑΛΑΙΠΩΡΙΑ ΚΑΙ ΟΙΚΟΝΟΜΙΚΗ ΕΞΟΝΤΩΣΗ
και ότι θα υπάρξει σταδιακή αύξηση του αριθμού των εισακτέων στα ήδη υπάρχοντα
τμήματα ΑΕΙ και ΤΕΙ. Όμως, είναι σαφές ότι υπάρχει αδυναμία τόσο του
παραγωγικού συστήματος να απορροφήσει το δυναμικότερο μέρος της ελληνικής
κοινωνίας όσο και του εκπαιδευτικού συστήματος να βοηθήσει τους νέους να βρουν
τον δρόμο τους. 
Τα ΑΕΙ φαντάζουν τελικά, σαν «παράδεισος», σαν τελευταία ελπίδα από την οποία
γαντζώνεται ο νέος, όχι τόσο για να εξασφαλίσει το επαγγελματικό του μέλλον,
αλλά για να βρει μία διέξοδο μετά τις λυκειακές του σπουδές. 
Ιωάννα Δεμεντή - 1ο Ενιαίο Λύκειο Αγ. Δημητρίου <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N78</CAT>
<ED>
Κωδικός άρθρου: A17254N782</ED>
<ID>
ID:304283

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N78&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Απαιτείται καλή γνώση της γλώσσας
</H2>
<AUTHOR>ΗΛΙΑΣ ΛΙΑΣΚΟΣ</AUTHOR>

Επί 11 χρόνια έχουν περάσει από τα χέρια του δεκάδες γραπτά υποψηφίων. Από την
εποχή των Πανελληνίων Εξετάσεων και των Δεσμών μέχρι το σημερινό σύστημα των
Γενικών Εξετάσεων, ο καθηγητής Ηλίας Λιάσκος έχει βαθμολογήσει πολλές εκθέσεις
και έχει περάσει ώρες επί ωρών σε βαθμολογικά κέντρα μαζί με άλλους
συναδέλφους του. Και την πολύχρονη αυτή εμπειρία του έρχεται να μοιραστεί με
τους σημερινούς υποψηφίους, υποδεικνύοντάς τους τα κυριότερα λάθη που κάνουν
και τι πρέπει να προσέχουν. 
Σύμφωνα, λοιπόν, με τον κ. Λιάσκο, τα συνηθέστερα λάθη που συναντώνται σε
γραπτά μαθητών είναι: 
* Εκφραστικά ή διατύπωσης. Παρατηρούνται στα γλωσσικά μαθήματα. 
* Λάθη από κατανόηση ή παρεξήγηση του ζητουμένου (σύγχυση εννοιών ή σχέσεων
εννοιών, σύγχυση συνθηκών στην Ιστορία, φιλοσοφικών θεωριών κ.λπ.). 
* Λάθη προσήμων στις ασκήσεις των Μαθηματικών και της Φυσικής. 
* Λάθη στις χημικές αντιδράσεις της Χημείας. 
Ο ίδιος συνιστά στους μαθητές, κατά το τετράμηνο που ακολουθεί, να προσέχουν: 
* Καλή αξιοποίηση του χρόνου. Όχι τη μία μέρα μελέτη εξοντωτική και
ξενύχτι και την άλλη απραξία. 
* Η μελέτη είναι καθημερινή και όχι όταν υπάρχει ειδοποίηση για γραπτή
εξέταση. 
* Όλα τα μαθήματα απαιτούν καλή γνώση της γλώσσας. Συνεπώς ασκούμαι στη γλώσσα
και στο ειδικό λεξιλόγιο κάθε μαθήματος. 
* Υπάρχουν μαθητές που επιμένουν να είναι ακροατές στο σχολείο, ακροατές και
στο φροντιστήριο. Αυτοί είναι καταδικασμένοι γιατί δεν ασκούνται με ασκήσεις
και γραπτές εργασίες στο σπίτι τους. 
* Υπάρχουν μαθητές που ξενυχτούν από «τελειομανία» και άγχος. Υπάρχει κίνδυνος
κόπωσης και να χάσουν «και τ' αυγά και τα καλάθια». Δηλαδή «μέτρον άριστον»
και «μηδέν άγαν». 
* Σημειώσεις, πίνακες, περιλήψεις, επισημάνσεις κ.λπ. πρέπει να γίνονται στην
καθημερινή μελέτη και όχι την παραμονή των εξετάσεων. 
* Να γνωρίζει ο μαθητής από τώρα πόσες λέξεις καταλαμβάνουν μία σελίδα με το
γραφικό του χαρακτήρα. Θα κερδίσει χρόνο όταν του ζητηθεί ανάλυση θέματος σε
500 ή 600 λέξεις. 
* Όχι αποστήθιση. Δεν περνάει πια. 
Συμβουλές δίνει ο κ. Λιάσκος στους υποψηφίους και για τη στιγμή των εξετάσεων: 
* Το ξενύχτι είναι «μήτηρ πάσης αποτυχίας». 
* Η ελπίδα στη «σοφία» του μπροστινού ή του πισινού είναι μάταιη. 
* Το διάβασμα πρέπει να σταματάει 10 ώρες τουλάχιστον προ των εξετάσεων. 
* Η επανάληψη της τελευταίας στιγμής γίνεται μόνο για τη θεωρία, όχι για
ασκήσεις. «Μακάριοι οι ασκηθέντες και προπονηθέντες, ότι αυτοί εισαχθήσονται». 
Ο Ηλίας Λιάσκος είναι βαθμολογητής Έκθεσης
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N79</CAT>
<ED>
Κωδικός άρθρου: A17254N791</ED>
<ID>
ID:304232

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N79&aa=1</URL></REF>


Article

<CATEGORY>vin06</CATEGORY>

 <H5>επαγγελματικός προσανατολισμός
</H5><H2>o υποψήφιος
</H2><H2>Μάζεψε πληροφορίες
</H2><H4>Για σωστή και έγκαιρη επιλογή Σχολής και επαγγέλματος
</H4>
Για να αποφύγεις τις βιαστικές επιλογές και το άγχος της τελευταίας στιγμής
μάθε από τώρα για τις «προσφορές» του εκπαιδευτικού συστήματος, αλλά και τις
«παγίδες» που, ίσως, κρύβονται.

Τμήματα της μόδας ίσως να μη σου ταιριάζουν. Λύσεις που προτίμησαν άλλοι
μπορεί να σε τρομάζουν. Προσπάθησε να απαντήσεις στα ερωτήματα: 
1 . Έχεις σκεφθεί ποιο επάγγελμα θα σου άρεσε να κάνεις και ποιες
σπουδές μπορεί να σε οδηγήσουν σε αυτό; 
2. Πόσο χρόνο από τη ζωή σου είσαι έτοιμος να θυσιάσεις για τις σπουδές
σου; 2 χρόνια, 4 χρόνια, 5-6 χρόνια; 
3. Η κατεύθυνση που έχεις διαλέξει σε οδηγεί ακριβώς στις σπουδές που
θέλεις να κάνεις; 
4. Είσαι ενημερωμένος για τα προγράμματα κατάρτισης των ΙΕΚ, τις
ειδικότητές τους και τις προοπτικές που σου ανοίγονται; 
5. Τι πιθανότητες επιτυχίας δίνεις στον εαυτό σου, ανά επιστημονικό
πεδίο; 
6. Θέλεις να γίνεις ελεύθερος επαγγελματίας ή προτιμάς να είσαι
στέλεχος μιας επιχείρησης; 
* Αν απαντήσεις θετικά τουλάχιστον σε 5 ερωτήσεις, μπράβο, εύγε, είσαι καλά
πληροφορημένος. 
* Αν οι απαντήσεις σου φθάνουν τις 3, πλησιάζεις τον στόχο σου, αλλά
χρειάζεσαι κι άλλη προσπάθεια στον χώρο της πληροφόρησης. 
* Αν καταφέρεις να απαντήσεις μόνο σε 2 ερωτήσεις, σκύψε το κεφάλι και τρέξε
στους ειδικούς... όσο είναι καιρός. 
<H3>Ένας πολύτιμος σύμβουλος </H3>
Τα Κέντρα Συμβουλευτικής και Προσανατολισμού (ΚΕΣΥΠ) λειτουργούν σε κάθε νομό
της χώρας και: 
* Παρέχουν υπηρεσίες επαγγελματικής συμβουλευτικής και πληροφόρησης σε μαθητές
και νέους μέχρι 25 ετών και στους γονείς τους, σε ατομική και ομαδική βάση. 
* Διαθέτουν βιβλιοθήκη με βιβλία και πληροφοριακό υλικό σχετικά με τις
εκπαιδευτικές επιλογές και την αγορά εργασίας. 
* Συνεργάζονται και στηρίζουν τους εκπαιδευτικούς του νομού σε θέματα
Επαγγελματικού Προσανατολισμού. 
* Στελεχώνονται από εκπαιδευτικούς εξειδικευμένους στην εφαρμογή του Σχολικού
Επαγγελματικού Προσανατολισμού.

<H3>Η χρυσή ηλεκτρονική διεύθυνση:
</H3>
http: //sep.pi-schools.gr 
Οι ενδιαφερόμενοι που επισκέπτονται την ιστοσελίδα του Σχολικού 
Επαγγελματικού Προσανατολισμού (ΣΕΠ) μπορούν να: 
* Πληροφορούνται για τις εκπαιδευτικές διεξόδους μετά το Γυμνάσιο και το
Λύκειο, 
* βρίσκουν τις περιγραφές επαγγελμάτων, τα οποία συνδέονται με τις παραπάνω
σπουδές, 
* ενημερώνονται για τις δραστηριότητες των Νομαρχιακών ΚΕΣΥΠ και της τοπικής
αγοράς εργασίας, 
* συμβουλεύονται τα βιβλία του Σχολικού Επαγγελματικού Προσανατολισμού σε
ηλεκτρονική μορφή, 
* έχουν πρόσβαση σε άλλες ενδιαφέρουσες ιστοσελίδες με σχετικό περιεχόμενο. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: N80</CAT>
<ED>
Κωδικός άρθρου: A17254N801</ED>
<ID>
ID:304233

</ID><URL>http://ta-nea.dolnet.gr/neaweb/neafile.print_unique?e=A&f=17254&m=N80&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΙΜ ΑΠΟ ΤΟ ΠΑΡΕΛΘΟΝ ΓΙΑ ΝΕΟ ΤΙΤΛΟ
</H5><H2>Πιο δυνατοί
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Αλέξης Αλεξανδρής συναντήθηκε χθες το πρωί με τον Σωκράτη Κόκκαλη και
συζήτησαν για τη φετινή πορεία της ομάδας. Στο στιγμιότυπο ο Αλεξανδρής
πανηγυρίζει με τον Τζόρτζεβιτς

Η ήττα του Ολυμπιακού από τον Άρη στο ΟΑΚΑ παθιάζει ακόμη περισσότερο τη
διοίκηση, την τεχνική ηγεσία, τους ποδοσφαιριστές και τους φίλους των
«ερυθρολεύκων». 
Χθες στις εγκαταστάσεις του Ρέντη όλοι μιλούσαν για την εκπληκτική απόδοση που
είχε ο Ολυμπιακός στο δεύτερο ημίχρονο στο ματς με τον Άρη, αλλά και για την
πολύ καλή απόδοση του γκολκίπερ Κατεργιαννάκη. Ακόμα και ο πρόεδρος του
Ολυμπιακού Σωκράτης Κόκκαλης κατά τη διάρκεια της χθεσινής εκδήλωσης της κοπής
της πίτας του ποδοσφαιρικού τμήματος, έδωσε το μήνυμα στους παίκτες: «Το
πρωτάθλημα έχει πολύ δρόμο. Πιστεύω ότι στον δεύτερο γύρο θα πάμε καλά.
Βρισκόμαστε στην πρώτη θέση και έχουμε τις δυνατότητες να κατακτήσουμε τον
έκτο συνεχόμενο τίτλο». 
Ο κ. Κόκκαλης ανακοίνωσε στους ποδοσφαιριστές το έξτρα πριμ που θα πάρουν
(αυτή την εβδομάδα) για τη νίκη τους επί της ΑΕΚ στη Νέα Φιλαδέλφεια. Κάθε
παίκτης θα εισπράξει από 6.000 ευρώ (2.044.500 δρχ.). Τυχεροί στη χθεσινή
εκδήλωση αναδείχθηκαν ο Αλέξης Αλεξανδρής, ο Γιώργος Ανατολάκης και ο
διευθυντής του ποδοσφαιρικού τμήματος Κούλης Δουρέκας. Το νόμισμα που κέρδισαν
αντιστοιχούσε στον καθένα σε 5.000 ευρώ (1.703.750 δρχ.). 
Ο αρχισκόρερ του Ολυμπιακού Αλέξης Αλεξανδρής συναντήθηκε χθες το πρωί με τον
Σωκράτη Κόκκαλη στα γραφεία του συλλόγου. Ο πρόεδρος και ο αρχηγός του
Ολυμπιακού συζήτησαν για τη φετινή πορεία της ομάδας, ενώ έγινε λόγος και για
το μέλλον του Αλεξανδρή στον σύλλογο. Το συμβόλαιό του λήγει το καλοκαίρι του
2003 και από τώρα γίνονται βολιδοσκοπήσεις προκειμένου να βρεθεί το νέο πόστο
από το οποίο θα συνεχίσει να προσφέρει υπηρεσίες του στην πειραϊκή ομάδα. 
Εξάλλου, ο κ. Κόκκαλης είχε επαφές με κορυφαία στελέχη του Ολυμπιακού με
αντικείμενο συζήτησης το γήπεδο που θα χρησιμοποιήσει η ομάδα για έδρα τη νέα
σεζόν τόσο για τους αγώνες του πρωταθλήματος όσο και για τα ματς του Τσάμπιονς
Λιγκ. Ο Τάκης Λεμονής σε ομιλία που είχε χθες στους παίκτες του υπογράμμισε:
«Το πιο σημαντικό από το ματς με τον Άρη και αυτό που μένει είναι η αντίδραση
του κόσμου στο τέλος του αγώνα. Είναι σπάνιο το γεγονός να σε χειροκροτούν
ύστερα από ήττα. Ο κόσμος επιβράβευσε την προσπάθειά μας και αυτό μας δίνει
δύναμη στη συνέχεια. Ύστερα από τέτοια αποτελέσματα πρέπει να εμφανιζόμαστε
πιο δυνατοί και αυτό πρέπει να γίνει από το επόμενο ματς με την Καλλιθέα. Ο
αγώνας με τον Άρη ήταν ένα ματς που σπάνια βλέπεις τόσες πολλές ευκαιρίες.
Είναι σημαντικό ότι δεν εγκαταλείψαμε τον αγώνα και κυνηγήσαμε τις φάσεις έως
το τέλος του παιχνιδιού». 
Ο Στέλιος Γιαννακόπουλος και ο Ζε Ελίας τέθηκαν νοκ άουτ τόσο για τον αγώνα
Κυπέλλου με την Καλλιθέα (την ερχόμενη Πέμπτη στο ΟΑΚΑ) όσο και για το ματς
πρωταθλήματος στην πρεμιέρα του β' γύρου με τον Ηρακλή στο Καυταντζόγλειο. 
Ο Γιαννακόπουλος έχει υποστεί θλάση οπισθίου μηριαίου και θα απουσιάσει
πιθανότατα και από τον αγώνα του Ολυμπιακού με τον Πανιώνιο. Ο Ζε Ελίας έχει
υποστεί κάκωση δεξιάς ποδοκνημικής και υπολογίζεται ότι την ερχόμενη εβδομάδα
θα τεθεί στη διάθεση του προπονητή του. 
*** Η ΕΠΣ Πειραιά βράβευσε χθες σε ειδική εκδήλωση τον Ολυμπιακό στο
Δημοτικό Θέατρο Πειραιά. Από τους «ερυθρολεύκους» έδωσαν το «παρών» οι
Αλεξανδρής, Πουρσανίδης, Μητρόπουλος, Δουρέκας. 
*** Ο Τζιοβάνι σε δηλώσεις του στον Alpha υπογράμμισε: «Ελπίζω να
παραμείνω στον Ολυμπιακό. Ο Θεός θα αποφασίσει. Έχω δεχθεί προτάσεις από άλλες
ομάδες, αλλά θέλω να συνεχίσω την καριέρα μου στον Ολυμπιακό. Θα πήγαινα
τρέχοντας αν με φώναζε ο πρόεδρος για το νέο συμβόλαιο». 
*** Ο Ολυμπιακός σε χθεσινή του ανακοίνωση ζητάει συγγνώμη από τους
φιλάθλους για την ταλαιπωρία που υπέστησαν στον αγώνα με τον Άρη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17254O011</ED>
<ID>
ID:304243

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O01&aa=1</URL></REF>


Article

<CATEGORY>vin10</CATEGORY>

 <H5>ΧΑΡΙΣΤΕΑΣ: Η ΜΕΤΑΓΡΑΦΗ ΤΟΥ ΞΕΣΗΚΩΣΕ ΤΟΝ ΑΡΗ
</H5><H2>Ναι στη Βέρντερ
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ο Χαριστέας, μετά τη συμφωνία με τους Γερμανούς, έχοντας δεξιά του τον
προπονητή της Βέρντερ Σάαφ και αριστερά του τον Κλάους Άλοφς

Την επιθυμία του να φύγει από την ομάδα του Άρη έκανε πραγματικότητα χθες ο
Άγγελος Χαριστέας, που ταξίδεψε στην Γερμανία χωρίς να ενημερώσει την
«κιτρινόμαυρη» ΠΑΕ και υπέγραψε συμβόλαιο συνεργασίας τεσσάρων χρόνων με την
Βέρντερ Βρέμης, ενώ οι πληροφορίες που ο ίδιος άφηνε να διαρρεύσουν την
Κυριακή τον έφερναν κοντά στη Λανς. 
Ο νεαρός επιθετικός του Άρη δεν επέστρεψε με την αποστολή του Άρη την Κυριακή
το βράδυ στη Θεσσαλονίκη, αλλά παρέμεινε στην Αθήνα προκειμένου να
τακτοποιήσει κάποιες προσωπικές του υποθέσεις όπως υποστήριξε. Χθες όμως
ταξίδευσε στη Βρέμη, υπέγραψε τετραετές συμβόλαιο και παρουσιάστηκε από τη
γερμανική ομάδα ως το νέο της απόκτημα που θα φοράει την πράσινη φανέλα από
τον Ιούνιο, αφού από τότε θα έχει ισχύ το συμβόλαιό του. 
Η ΠΑΕ Άρης δεν είχε ιδέα για τις κινήσεις του Χαριστέα. «Ο παίκτης θα πρέπει
να είναι κανονικά αύριο (σ.σ. σήμερα) στην προπόνηση. Δεν γνωρίζαμε οτιδήποτε
από όσα συνέβησαν. Ο Χαριστέας είναι παίκτης του Άρη και η μεταγραφή του στην
Βέρντερ είναι παράνομη» είπε χθες ο μεγαλομέτοχος της ΠΑΕ Άρης Γιάννης
Ζαχουδάνης και συνέχισε: «Θα κυνηγήσουμε τον παίκτη με κάθε τρόπο. Αρχικά θα
τιμωρηθεί επειδή έφυγε χωρίς να ζητήσει άδεια». 
Ο εκπρόσωπος του παίκτη υποστήριξε ότι η μεταγραφή του Χαριστέα στη Βέρντερ
ήταν καθ' όλα νομότυπη, αφού ο παίκτης έκανε χρήση ενός ιδιωτικού συμφωνητικού
που είχε με τη διοίκηση του Άρη, το οποίο ανέφερε ότι αν έφερνε ένα
δισεκατομμύριο δραχμές θα μπορούσε να μεταγραφεί σε οποιαδήποτε ομάδα ήθελε. Ο
Γιάννης Ζαχουδάνης υποστήριξε χθες ότι το χαρτί αυτό δεν έχει καμία νομική
ισχύ. Όπως όλα δείχνουν ότι το σίριαλ Χαριστέα θα έχει πολλά επεισόδια από εδώ
και πέρα, αφού ο παίκτης δεν αποτελεί πλέον το αγαπημένο παιδί των φιλάθλων
του Άρη, οι οποίοι νιώθουν ότι τους κορόιδεψε, αφού τον Σεπτέμβριο δήλωνε ότι
«δεν θέλει να φύγει ως κλέφτης» και χθες υπέγραψε συμβόλαιο με άλλη ομάδα. 
Χθες δεν προπονήθηκαν οι παίκτες του Άρη, αφού οι υποσχέσεις του Γιάννη
Ζαχουδάνη ότι θα εξοφλούσε σήμερα τις οφειλές που έχει η ΠΑΕ προς αυτούς δεν
πραγματοποιήθηκαν. 
Αποφάσισαν μάλιστα να πάνε σήμερα στην προπόνηση και αν δεν πληρωθούν και
πάλι, να αποφασίσουν αν θα πραγματοποιήσουν αποχή από το παιχνίδι με την Ξάνθη
την Τετάρτη, ή με τον ΠΑΟΚ την Κυριακή. 
Η διοίκηση πάντως του Άρη διαβεβαίωσε για μια ακόμη φορά ότι οι πληρωμές θα
γίνουν σήμερα. Χθες το βράδυ μάλιστα έγινε η αρχή, αφού πληρώθηκε ο Νίκος
Κυζερίδης και παρέμεινε στην ομάδα. «Ήθελα να μείνω στην ομάδα και γι' αυτό
περίμενα όλες αυτές τις ημέρες. Τώρα όλα είναι όπως πριν» είπε ο Κυζερίδης
μετά την είσπραξη των χρημάτων που του οφείλονταν.

*** Παίκτες του Άρη θα είναι για (τουλάχιστον) τους επόμενους 6 μήνες
οι Φερνάντο Νάβας και Μιχάλης Καψής. Οι δύο ποδοσφαιριστές αποκτήθηκαν ως
δανεικοί από την ΑΕΚ και αν ικανοποιήσουν με την απόδοσή τους τότε θα
παραμείνουν για ένα ακόμη χρόνο. 
Επίσης ο Κολομβιανός επιθετικός της Ναντ, Βίκτορ Μπονίγια βρίσκεται πολύ κοντά
στο Χαριλάου.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O021</ED>
<ID>
ID:304244

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Σειρά της Παναχαϊκής
</H2>
«Για να έχει αντίκρυσμα η νίκη μας επί του Ακράτητου, πρέπει να νικήσουμε την
Κυριακή την Παναχαϊκή. Αν θέλουμε να παραμείνουμε στην κατηγορία, θα παλέψουμε
μέχρι τέλους». 
Μ' αυτά τα λόγια ο Γιώργος Χατζάρας προσπαθεί να κρατήσει σε ετοιμότητα τους
παίκτες του, ώστε να μην επαναπαυτούν μετά τα θετικά αποτελέσματα με τον ΟΦΗ
και τον Ακράτητο. Ήδη η ομάδα δείχνει να βρίσκει τον δρόμο της και πιθανή
επιτυχία επί της Παναχαϊκής θα φέρει το Αιγάλεω σε πλεονεκτική θέση έναντι των
αντιπάλων που έχουν τους ίδιους στόχους.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O022</ED>
<ID>
ID:304291

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Εκτός μάχης ο Ζιάκας
</H2>
Νοκ άουτ ο Παναγιώτης Ζιάκας. Ο επιθετικός του Ακράτητου τραυματίστηκε στο
γόνατο και θα υποβληθεί σήμερα σε αρθροσκόπηση. Αν όλα πάνε καλά, τότε ο
πολυσύνθετος κυνηγός θα επιστρέψει στα γήπεδα μετά έναν μήνα. Στο μεταξύ, στο
περιβάλλον της ομάδας των Άνω Λιοσίων προσπαθούν να ξεχάσουν τις δύο απανωτές
ήττες, από τον Ιωνικό και το Αιγάλεω, και να αυτοσυγκεντρωθούν για τον δύσκολο
εκτός έδρας αγώνα της Κυριακής με τη Skoda, στην Ξάνθη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O023</ED>
<ID>
ID:304328

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=3</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Πάλι από την αρχή
</H2>
Τα όσα θλιβερά συνέβησαν στο τελευταίο δεκάλεπτο του αγώνα μεταξύ ΟΦΗ και
Ξάνθης πυροδοτήθηκαν από ένα και μόνο σφύριγμα του διαιτητή Μπριάκου. Άλλωστε,
έτσι όπως εξελίχθηκαν τα πράγματα, η ισοπαλία θα ήταν το πιο ακριβοδίκαιο
αποτέλεσμα. Εν πάση περιπτώσει, η Ξάνθη έφυγε από το Ηράκλειο με τρεις
ανέλπιστους βαθμούς κι ο ΟΦΗ, όπως δήλωσε στο τέλος ο Γιάννης Σαμαράς, είναι
υποχρεωμένος «να αρχίσει από την αρχή». 
*** Ο Κώστας Ηπειρώτης είναι από χθες παίκτης του Πανσερραϊκού. Η
διοίκηση της ΠΑΕ ΟΦΗ τον παραχώρησε στην ομάδα των Σερρών στο πλαίσιο της
απόκτησης του Τάσου Δέντσα.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O024</ED>
<ID>
ID:304353

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΘΝ. ΑΣΤΕΡΑΣ
</H5><H2>Γυρίζει ο Νταντί
</H2>
Συμφώνησαν σε όλα, για την επιστροφή στον Εθνικό Αστέρα, ο Αρμάν Νταντί και
ο Νίκος Παπαδόπουλος. Ο πρόεδρος της ομάδας, συζήτησε με τον ποδοσφαιριστή και
βρέθηκε η λύση ώστε να επιστρέψει στην Αθήνα και να αγωνιστεί στον Αστέρα
μέχρι το καλοκαίρι. Σε ό,τι αφορά τον αγωνιστικό τομέα, ο Ηλίας Χουζούρης
συμπλήρωσε τρεις κίτρινες κάρτες και δεν θα αγωνιστεί εναντίον του ΟΦΗ.
Αντίθετα, ο αμυντικός του Αστέρα θα αγωνιστεί στο Κύπελλο εναντίον του Ηρακλή. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O025</ED>
<ID>
ID:304369

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Κυρίαρχο το ποδόσφαιρο
</H2>
Αναλυτικά το αποψινό τηλεοπτικό πρόγραμμα. 
17.00 (Supersport): Ισπανικά στιγμιότυπα. 
18.00 (Eurosport): Αφρικανικό Κύπελλο Εθνών (Ζ). 
18.00 (Supersport): Γερμανικά στιγμιότυπα. 
19.00 (Supersport): Πορτογαλικά στιγμιότυπα. 
19.15 (ΕΤ 1): Πανιώνιος - Σιένα (μπάσκετ, Ζ). 
17.30 (Supersport 2): Γκολφ. 
20.00 (Alpha Sports 1): Γαλλικά στιγμιότυπα. 
20.00 (Eurosport): Αφρικανικό Κύπελλο Εθνών. 
21.00 (Supersport 2): Αμερικανικό φουτμπόλ. 
21.45 (Alpha Sports 1): Ναντ - Λυών (Ζ). 
21.45 (ΕΤ 3): Κρίσταλ Πάλας - Κόβεντρι (Ζ). 
22.00 (Eurosport): Πυγμαχία (Ζ). 
22.00 (Supersport): Μπόλτον - Μάντσεστερ Γ. (Ζ). 
02.30 (Alpha Sports 2): Νέα Υόρκη - Φιλαδέλφεια (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O026</ED>
<ID>
ID:304376

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=6</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Εξ αναβολής
</H2>
Αύριο θα διεξαχθεί το παιχνίδι Προοδευτική - Παναιγιάλειος για τη 13η
αγωνιστική, που είχε αναβληθεί. Το παιχνίδι θ' αρχίσει στις 3 μ.μ. στο γήπεδο
της Νίκαιας.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O027</ED>
<ID>
ID:304380

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=7</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O028</ED>
<ID>
ID:304383

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=8</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17254O029</ED>
<ID>
ID:304385

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O02&aa=9</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004: «ΣΩΣΙΒΙΟ» ΑΠΟ ΤΟΝ ΠΕΙΡΑΙΑ
</H5><H2>Φιλοξενία εν πλω
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Σημαντικά έργα υποδομής απαιτούνται στο λιμάνι του Πειραιά προκειμένου να
εξυπηρετηθούν τα 11 κρουαζιερόπλοια που θα «επιστρατευθούν»

Σε πλωτή πολιτεία για τη φιλοξενία τουλάχιστον 15.000 ανθρώπων θα μετατραπεί
το λιμάνι του Πειραιά το καλοκαίρι του 2004, αφού μόνο έτσι λύνεται ο γόρδιος
δεσμός της Ολυμπιακής Φιλοξενίας. 
Η λύση των κρουαζιερόπλοιων μοιάζει μονόδρομος για την κυβέρνηση που
«στριμώχτηκε» πρόσφατα δημοσίως για το θέμα της φιλοξενίας από τον κ. Ντένις
Όσβαλντ. 
Κατά τη χθεσινή Διυπουργική Επιτροπή για τους Ολυμπιακούς Αγώνες, ο
Πρωθυπουργός Κώστας Σημίτης έκανε σαφές πως «δεν υπάρχει χρόνος για
εφησυχασμό» και «δεν υπάρχουν γόρδιοι δεσμοί, μόνο λύσεις». 
Για να φιλοξενηθούν περίπου 13.500 άνθρωποι σε 11 κρουαζιερόπλοια (αρχικά ο
προγραμματισμός ήταν για 4-5) σημαίνει ότι κατά μήκος του λιμανιού του Πειραιά
θα πρέπει να γίνουν σημαντικά έργα υποδομής. 
ΜΕΤΡΟ ΕΩΣ ΤΟ ΑΕΡΟΔΡΟΜΙΟ 
Χθες αποφασίστηκε ακόμα να φθάσει ο Προαστιακός και το Μετρό έως το αεροδρόμιο
«Ελευθέριος Βενιζέλος», έστω και με μηχανές ντίζελ. Τα βαγόνια, θα
κατασκευάσει η γερμανική εταιρεία HDW, η οποία αγόρασε τα Ναυπηγεία
Σκαραμαγκά. 
Τη λύση του ντίζελ στηλίτευσε, με ανακοίνωσή του, ως αντιπεριβαλλοντική ο
τομεάρχης ΠΕΧΩΔΕ της Ν.Δ. κ. Σ. Τσιτουρίδης. Επίσης, αποφασίστηκε να προωθηθεί
η λύση μεταφοράς Δημοσίων Υπηρεσιών σε ένα κομμάτι της Διεθνούς Ζώνης του
Ολυμπιακού Χωριού, ενώ τα 103 (από τα 165 στρέμματα) θα δοθούν με σύμβαση
παραχώρησης σε ιδιώτη, ο οποίος θα κατασκευάσει τις Ολυμπιακές χρήσεις.

Ο ΣΧΙΝΙΑΣ 
Ύστερα από το Κλειστό Γυμναστήριο στο Γαλάτσι, η ολομέλεια του Συμβουλίου της
Επικρατείας ανάβει «πράσινο φως» και για την κατασκευή του Ολυμπιακού
Κωπηλατοδρομίου στην περιοχή του Μαραθώνα (Σχινιάς). 
Σύμφωνα με πληροφορίες, το ΣτΕ (σε διάσκεψη και με ψήφους 17-10) απέρριψε ως
εκπρόθεσμες τις προσφυγές που είχαν υποβάλει κατά του έργου η Αρχαιολογική
Εταιρεία, η Ελληνική Εταιρεία Προστασίας του Περιβάλλοντος και άλλες
οικολογικές οργανώσεις. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17254O031</ED>
<ID>
ID:304245

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O03&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17254O032</ED>
<ID>
ID:304292

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O03&aa=2</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΜΠΑΣΚΕΤ
</H2>
<REF><SOURCE>ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17254O033</ED>
<ID>
ID:304329

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΣΤΗΡΙΓΜΑ ΣΤΟΝ ΣΑΝΤΟΣ ΑΠΟ ΤΟΝ ΨΩΜΙΑΔΗ - ΕΝΤΟΝΕΣ ΠΑΡΑΤΗΡΗΣΕΙΣ ΣΤΟΥΣ ΠΑΙΚΤΕΣ
</H5><H2>«Αυτός είναι το αφεντικό»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η τρίτη συνεχόμενη ήττα της ΑΕΚ ναι μεν έκοψε τις φτερούγες του «Δικεφάλου»,
αλλά δύο ώρες μετά τα όνειρα άρχισαν να... πετούν! Ο λόγος, ασφαλώς σχετίζεται
με την ήττα του Ολυμπιακού από τον Άρη, καθόσον σε διαφορετική περίπτωση ίσως
είχαμε άλλες εξελίξεις στην ΑΕΚ. 
Επί του παρόντος και μία ημέρα προτού τη νέα αναμέτρηση με τον ΠΑΟΚ (Κύπελλο),
ο Μάκης Ψωμιάδης φρόντισε να είναι ενωτικός και να στηρίξει μέχρι εκεί που δεν
παίρνει τον Φερνάντο Σάντος. Πήγε, λοιπόν, στους Θρακομακεδόνες και μίλησε
«σκληρά» στους ποδοσφαιριστές. Τους έφερε ενώπιον των ευθυνών τους, εκεί έριξε
όλα τα βάρη για την πορεία της ΑΕΚ τις τρεις αγωνιστικές μετά τη διακοπή του
πρωταθλήματος. «Αυτός είναι το αφεντικό. Τον στηρίζουμε όλοι. Είμαστε όλοι
μαζί στην προσπάθεια. Έτσι θα προχωρήσουμε». 
Ο «πρόεδρος» φρόντισε να εξηγήσει με τον δικό του... τρόπο στους παίκτες ότι
ακόμη δεν έχει χαθεί τίποτα στο πρωτάθλημα («μπορούμε να πάρουμε τον τίτλο»),
αλλά πρόσθεσε πως τα περιθώρια στένεψαν και δεν επιτρέπονται άλλες απώλειες.
Θέλει από τους παίκτες να συνέλθουν. Κατά πηγή, τους έστειλε το μήνυμά του,
ήταν (τουλάχιστον) αυστηρός και τους έριξε τα βάρη. Βέβαια, ο Ψωμιάδης τούς
πληρώνει και ασφαλώς δικαιούται να τα λέει ή τα βάζει με όποιον θέλει. Ωστόσο,
το ερώτημα είναι τι από όσα λέει ενδόμυχα πιστεύει. 
Ο Φερνάντο Σάντος άκουσε τον Μάκη Ψωμιάδη να ρίχνει τις ευθύνες για τις τρεις
ήττες στους παίκτες και να τον αποκαλεί «αφεντικό»

Άνθρωποι μέσα στην ΑΕΚ λένε ότι έως το τέλος θα στηρίξει απόλυτα τον Φερνάντο
Σάντος και αναμένει ανάκαμψη απόδοσης και αποτελεσμάτων. Μην ξεχνάει κανείς
ότι από την επόμενη αγωνιστική η ΑΕΚ μπορεί να βρεθεί εκ νέου στην κορυφή της
βαθμολογίας! Φυσικά, αν δεν ήταν ο ΠΑΟΚ και το αυριανό ματς (οριστικά απών με
κάρτες ο Ίβιτς) ή αν συνεχιστούν τα ανεπιτυχή αποτελέσματα, ουδείς μπορεί να
πει με βεβαιότητα τι αποφάσεις θα ληφθούν. Διότι πάντα οι πράξεις απέχουν από
τα λόγια και ο «μπος» πρέπει να το αποδείξει. Ο Σάντος μίλησε στους
ποδοσφαιριστές το Σάββατο και το ύφος του ήταν πολύ παραπάνω δυναμικό απ' ό,τι
το είχαν συνηθίσει οι παίκτες. Και πέρα από τα όποια λάθη κάνει ο Σάντος (η
περίπτωση Φερούζεμ πάνω στον... Γεωργιάδη θύμισε στους παλαιότερους το
μαν-του-μαν Τσαλουχίδη στον Σαραβάκο!), οι παίκτες τα παρεξήγησαν τα πράγματα.
Εκτός του Ντέμη, ουδείς διακρίνεται! Η ΑΕΚ πήγαινε τόσον καιρό καλά διότι οι
μέσοι ήταν σε φόρμα. Τώρα ο Πέτκοφ έμεινε στην Αθήνα («σκιά» στο ντέρμπι) και
οι Ζαγοράκης - Ζήκος δεν τράβηξαν. Πώς να αντέξει η ΑΕΚ στην πίεση του ΠΑΟΚ;
Αρκετοί έβγαιναν χθες και τα έριχναν στον Ατματσίδη. Μα, στα δύο πρώτα γκολ
έμεινε εντελώς μόνος, και οι Γεωργιάδης - Κατσαμπής «χτύπησαν» με το κεφάλι
σχεδόν από ένα - δύο μέτρα! Υπό συζήτηση είναι και η ευθύνη του στο 3-2, όταν
το κέντρο άμυνας της ΑΕΚ έκανε τη μία επιπολαιότητα μετά την άλλη. Σίγουρα
επιστρέφει ο Κασάπης και μένει να δούμε τι θα γίνει με την άμυνα όπου το
πρόβλημα είναι συνολικό.

*** Στον Άρη θα αγωνίζονται μέχρι το τέλος της περιόδου οι Φερνάντο
Νάβας και Μιχάλης Καψής. Τέλος χθες στο «κόκκινο πανί», ο Νικολαΐδης έπλεξε το
εγκώμιο του Σάντος, είπε ότι ο κόσμος πρέπει να κάνει υπομονή για να γίνει η
ΑΕΚ και πάλι μεγάλη ομάδα και τόνισε ότι το πρωτάθλημα δεν είναι αυτοσκοπός
για την «Ένωση».
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17254O041</ED>
<ID>
ID:304246

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O04&aa=1</URL></REF>


Article

<CATEGORY>vin10</CATEGORY>

 <H5>ΓΙΑΡΝΙ: Έχω συμφωνήσει με τον Παναθηναϊκό
</H5><H2>Πρόκληση για μένα το Τσάμπιονς Λιγκ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Την επιθυμία του να αγωνιστεί με την πράσινη φανέλα δεν διστάζει να εκφράζει
όπου σταθεί κι όπου βρεθεί ο Ρόμπερτ Γιάρνι. Και χθες, ο Κροάτης άσος, ο
οποίος αναμένεται αύριο (13.30) στην Αθήνα για να υπογράψει στο «τριφύλλι»,
δήλωσε στο Διαδίκτυο: «Έχουμε αρχίσει συζητήσεις, αλλά δεν έχω υπογράψει ακόμη
στον Παναθηναϊκό. Πιστεύω όμως ότι αυτό θα γίνει την Τετάρτη, που θα βρεθώ
στην Αθήνα και ήδη υπάρχει προφορική συμφωνία. Αποτελεί πρόκληση για μένα να
αγωνιστώ στην ελληνική ομάδα που παίζει και διακρίνεται στο Τσάμπιονς Λιγκ»
τόνισε ο Γιάρνι. Ο μάνατζερ του 33χρονου αριστερού αμυντικού Πρέντραγκ Ράτσκι,
έχει μιλήσει με τον πρόεδρο της ΠΑΕ, Άγγελο Φιλιππίδη και υπάρχει συμφωνία για
συμβόλαιο έξι μηνών και με την προοπτική ανανέωσης για ακόμη ένα έτος. 
Η μεταγραφική περίοδος λήγει την προσεχή Πέμπτη, ενώ εκτός από τον
Παναθηναϊκό, τον αριστεροπόδαρο άσο ήθελαν να εντάξουν στο δυναμικό τους
Μπρέσια και Ουντινέζε. Όμως, το δέλεαρ του Τσάμπιονς Λιγκ, αλλά και η παρουσία
των συμπατριωτών του, Βλάοβιτς και Σάριτς... έπεισαν τον Γιάρνι να συνεχίσει
την καριέρα του στους «πράσινους». Όσο για τη δίμηνη απουσία του από τους
αγώνες της Λας Πάλμας, ο Γιάρνι εξηγεί: «Ήθελα να πάρω μεταγραφή στη
Μάντσεστερ Σίτι, όμως ο προπονητής μου στην ισπανική ομάδα, Βάθκεθ, την
μπλόκαρε και χάλασαν οι σχέσεις μας από τότε». Να σημειώσουμε ότι ο έμπειρος
Κροάτης, το περασμένο φθινόπωρο, διαπραγματεύτηκε τη μετακίνησή του στην
Καϊζερσλάουτερν, όμως δεν συμφώνησε στις αποδοχές του. 
ΝΑΥΑΓΗΣΕ ΤΟΥ ΛΙΝΤΕΡΟΘ 
Η συμμετοχή του Παναθηναϊκού στο Τσάμπιονς Λιγκ αποτελεί κίνητρο για τον
Ρόμπερτ Γιάρνι

Στο μεταξύ, σε ναυάγιο φαίνεται να οδηγείται η περίπτωση του Τομπίας Λίντεροθ.
Ο Σουηδός άσος, που αγωνίζεται στη Στάμπαεκ, όχι μόνο επιθυμούσε να ενταχθεί,
αλλά και είχε συμφωνήσει προφορικά με τον Παναθηναϊκό, ωστόσο οι ιθύνοντες της
νορβηγικής ομάδας, ποντάροντας στο γεγονός ότι σε λίγα εικοσιτετράωρα λήγει η
μεταγραφική περίοδος και το «τριφύλλι» επιθυμεί διακαώς έναν παίκτη στη
συγκεκριμένη θέση, ζήτησαν περισσότερα χρήματα (περίπου 4.398.826 ευρώ).
Υπολόγισαν όμως χωρίς τον ξενοδόχο... Πάντως, σε χθεσινές δηλώσεις του στη
σουηδική τηλεόραση, ο Σουηδός ομοσπονδιακός προπονητής της Αγγλίας, Σβεν
Γκόραν Έρικσον έπλεξε το εγκώμιο του Λίντεροθ: «Πρόκειται για έναν πολύ καλό
και γρήγορο ποδοσφαιριστή. Ανεβάζει γρήγορα το παιχνίδι και παίζει ως
μπαλαντέρ. Είναι πεισματάρης και γεννημένος νικητής. Ίσως είναι και
αναντικατάστατος για την Εθνική Σουηδίας. Αν τελικά τον αποκτήσει ο
Παναθηναϊκός, η ελληνική ομάδα θα ωφεληθεί». 
Ο ΜΑΡΚΑΡΙΑΝ 
Εξάλλου, απόλυτα ικανοποιημένος από τη νέα νίκη του Παναθηναϊκού στο
πρωτάθλημα ήταν ο Σέρχιο Μαρκαριάν, οποίος επέστρεψε χθες από το Μοντεβιδέο.
«Η ομάδα είναι πιο κοντά στους στόχους της, μετά τα αποτελέσματα τα δικά μας
και των αντιπάλων μας. Ακόμη δεν παίζουμε το ποδόσφαιρο που θα θέλαμε και εγώ
και οι παίκτες μου. Ωστόσο, με υπομονή και επιμονή θα τα καταφέρουμε» είπε,
ενώ για τις μεταγραφικές κινήσεις τόνισε: «Είμαι ενήμερος, αφού μιλάω
καθημερινά με τον πρόεδρο». Στον αγωνιστικό τομέα, οι παίκτες είχαν ρεπό χθες,
ενώ σήμερα έχει προγραμματιστεί πρωινή προπόνηση στην Παιανία. Ο Ντάνιελ
Σάριτς έχει φλεγμονή στον αχίλλειο τένοντα, αλλά η κατάστασή του δεν εμπνέει
ανησυχία. Πάντως, οι Σωτήρης Κυργιάκος και Γιαν Μικάελσεν έχουν συμπληρώσει
τρεις κίτρινες κάρτες και δεν έχουν δικαίωμα συμμετοχής στο ματς πρωταθλήματος
με τον Πανιώνιο, αλλά επιστρέφει ο Άγγελος Μπασινάς, που εξέτισε την ποινή
του. 
*** Από μεθαύριο θα διατίθενται τα εισιτήρια για τον εκτός έδρας αγώνα
(19/02) με τη Σπάρτα Πράγας στο πλαίσιο του Τσάμπιονς Λιγκ και κοστίζουν 10
και 16 ευρώ. Από την ΠΑΕ ανακοινώθηκε ότι ισχύει η προσφορά τριών εισιτηρίων
για τα εντός έδρας παιχνίδια με Πανιώνιο, Σπάρτα και Ρεάλ, που μπορούν να
αγοραστούν στην τιμή των 100 ή 130 ευρώ. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17254O042</ED>
<ID>
ID:304293

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O04&aa=2</URL></REF>


Article

<CATEGORY>vin10</CATEGORY>

 <H5>ΚΑΤΣΙΑΜΠΗΣ
</H5><H2>Είχα προαίσθημα ότι θα σκοράρω
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Μπορεί ο Ντούσαν Μπάγιεβιτς να έδωσε χθες συγχαρητήρια στους παίκτες του,
μιλώντας τους λίγο πριν από την έναρξη της προπόνησης για την εμφάνιση που
πραγματοποίησαν και τη νίκη που πέτυχαν επί της ΑΕΚ, όμως τους επισήμανε για
μια ακόμη φορά τα λάθη που έκαναν στην άμυνα, τα οποία έδωσαν την ευκαιρία
στους αντιπάλους να πετύχουν δύο γκολ. «Στο παιχνίδι του Κυπέλλου τέτοιου
είδους λάθη θα μετρήσουν διπλά», είπε χαρακτηριστικά στους παίκτες του ο
Σερβοέλληνας τεχνικός και τους ζήτησε στο αυριανό ματς του Κυπέλλου με την
ΑΕΚ, στην Αθήνα, να είναι πιο προσεκτικοί. Από το παιχνίδι αυτό θα απουσιάσει
ο Βασίλης Μπορμπόκης, που σύμφωνα με τη χθεσινή διάγνωση του γιατρού του ΠΑΟΚ
Γιώργου Οικονομίδη θα μείνει εκτός αγωνιστικών χώρων δέκα έως δεκαπέντε
ημέρες, αφού στο προχθεσινό παιχνίδι υπέστη θλάση στους προσαγωγούς. Χθες
παραπονέθηκε στον γιατρό του «Δικεφάλου» και ο Γιώργος Γεωργιάδης για κάποιες
ενοχλήσεις στον αχίλλειο τένοντα, όμως η κατάστασή του δεν εμπνέει ανησυχίες
για τη συμμετοχή του στον αυριανό αγώνα. 
«Ήθελα να αφιερώσω τη μια φανέλα στον κόσμο της ομάδας», είπε ο Τάσος
Κατσιαμπής για τον τρόπο που πανηγύρισε το γκολ που πέτυχε στο ματς με την ΑΕΚ

«Είχα προαίσθημα ότι θα σκοράρω και γι' αυτό φόρεσα δύο φανέλες», είπε ο Τάσος
Κατσιαμπής μιλώντας για την ενέργειά του να πετάξει τη φανέλα του στους
φιλάθλους του ΠΑΟΚ που βρίσκονταν στη θύρα 4 μόλις πέτυχε το δεύτερο γκολ του
«Δικεφάλου» του Βορρά εναντίον της ΑΕΚ. «Ήθελα να αφιερώσω τη μια φανέλα στον
κόσμο της ομάδας. Το χρωστούσα αυτό στον κόσμο, από το παιχνίδι με την
Παναχαϊκή. Τώρα πρέπει να σκεφτόμαστε το επόμενο ματς με την ΑΕΚ, αφού πέρα
από το πρωτάθλημα έχουμε στόχους και στο Κύπελλο. Δεν πρέπει να πανηγυρίζουμε,
παρά μόνον να σκεφτόμαστε τα παιχνίδια που έχουμε μπροστά μας», συμπλήρωσε ο
αρχηγός του ΠΑΟΚ. 
*** Ο 18χρονος Πολωνός Πάβελ Μιέλνιτσεκ αποκτήθηκε από την ομάδα του
ΠΑΟΚ για τα επόμενα πέντε χρόνια. Ο Μιέλνιτσεκ θα δοθεί δανεικός για έξι μήνες
στην ομάδα του Πανσερραϊκού.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17254O043</ED>
<ID>
ID:304330

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Ο Μπέος έδιωξε τον Κάφαλη!
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Κώστας Κάφαλης αποτελεί πλέον ξένο σώμα για τον Πανιώνιο

Έδιωξε τον Κάφαλη από τον Πανιώνιο, ο Αχιλλέας Μπέος. Ο ισχυρός άνδρας της
ομάδας της Νέας Σμύρνης, αιφνιδίασε για μία ακόμα φορά χθες. 
Μιλώντας στους ποδοσφαιριστές της ομάδας του για τον αγώνα με τον Ηρακλή,
ζήτησε αρχικά να μην το βάλουν κάτω εξαιτίας της ήττας από τον Ηρακλή και στο
τέλος της ομιλίας του ανέφερε ότι ο Κώστας Κάφαλης έπαψε να είναι
ποδοσφαιριστής του Πανιωνίου. 
Η είδηση αιφνιδίασε τους πάντες, αφού κανείς δεν περίμενε να συμβεί κάτι
τέτοιο. 
Ο Κώστας Κάφαλης αγωνίστηκε αλλαγή στη θέση του Μουζαουί στο ματς με τον
Ηρακλή. Τη στιγμή της ανακοίνωσης δεν ήταν μαζί με τους συμπαίκτες του, αλλά
κάποιοι που ήταν με τον παίκτη όταν πληροφορήθηκε την απομάκρυνσή του,
ανέφεραν ότι έβαλε τα κλάματα. 
Ο Κάφαλης με τον Μάντζιο ήταν οι δύο παίκτες που είχαν απομείνει από την ομάδα
που κέρδισε το Κύπελλο το 1998, ενώ ήταν ο μόνος που προερχόταν από τα
σπλάγχνα της ομάδας της Νέας Σμύρνης. 
Ο Αχιλλέας Μπέος πάντως φέρεται να έχει πει ότι σε περίπτωση που δεν βρει ο
ποδοσφαιριστής ομάδα, αφού η περίοδος των μεταγραφών βρίσκεται προς το τέλος,
θα συνεχίσει την καριέρα του στον Πανιώνιο μέχρι το καλοκαίρι, αλλά δεν θα αγωνίζεται.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17254O051</ED>
<ID>
ID:304247

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O05&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Θέλει δανεικό τον Μουράτι
</H2>
Μετά την επιτυχία επί του Πανιωνίου, ο Άγγελος Αναστασιάδης συνεχίζει να
προετοιμάζει την ομάδα του Ηρακλή για το (μεθαυριανό) παιχνίδι του Κυπέλλου με
τον Εθνικό Αστέρα, με την ίδια συνταγή. Τη διατήρηση δηλαδή χαμηλών τόνων στην
ομάδα. Ο προπονητής του «γηραιού» έχει καταφέρει να περάσει τη φιλοσοφία του
στους παίκτες της ομάδας μέσα στο γήπεδο αλλά και έξω από αυτό. «Κάθε νίκη,
μας κρατά την ψυχολογία ψηλά αλλά πάνω από όλα πρέπει να είμαστε
προσγειωμένοι», είπε ο Παναγιώτης Μπαχράμης και συνέχισε: «Αυτή τη στιγμή
βρισκόμαστε σε καλό δρόμο, όμως στο ποδόσφαιρο μπορεί από τη μία στιγμή στην
άλλη οποιαδήποτε ομάδα να βρεθεί σε δυσάρεστη θέση. Στο παιχνίδι με τον
Πανιώνιο φάνηκε λίγο η κούρασή μας. Τώρα θα πρέπει να παρουσιαστούμε έτοιμοι
για το ματς με τον Αστέρα». 
Μπορεί η μεταγραφική περίοδος να βρίσκεται στο τελείωμά της, όμως η διοίκηση
του Ηρακλή κάνει μια ύστατη προσπάθεια να φέρει στο Καυταντζόγλειο έναν ακόμη
παίκτη που ζήτησε ο Άγγελος Αναστασιάδης. Συγκεκριμένα, η διοίκηση του
«γηραιού» διαπραγματεύεται με τη Λιλ την απόκτηση του Αλβανού μεσοεπιθετικού
Έντουιν Μουράτι, ο οποίος είναι γεννημένος το 1975 και είναι 31 φορές διεθνής.
Η ΠΑΕ Ηρακλής θέλει να αποκτήσει τον παίκτη ως δανεικό για έξι μήνες και στη
συνέχεια αν ικανοποιήσει τον Άγγελο Αναστασιάδη να υπογράψει κανονικό
συμβόλαιο με την ομάδα της Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17254O052</ED>
<ID>
ID:304294

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O05&aa=2</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΤΙΠΟΤΑ ΔΕΝ ΕΧΕΙ ΧΑΘΕΙ ΓΙΑ ΤΟΝ ΟΛΥΜΠΙΑΚΟ </H5><H2>Μέσα σ' όλα
</H2><H4>* «Θα εξαντλήσω όλα τα περιθώρια για να φθάσουμε στον στόχο»
</H4>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Ο στόχος μου είναι ένας. Να φέρω την ομάδα εκεί που ήταν πριν από τέσσερα
χρόνια, στην κορυφή. Δεν είναι εύκολο να το κάνω, αλλά ήρθα με όρεξη για
δουλειά και θα εξαντλήσω όλα τα περιθώρια για να το πετύχω». 
Ο άνθρωπος που άλλαξε το στάτους κβο στο μπασκετικό στερέωμα, συμβάλλοντας
στην εκκίνηση της πράσινης αυτοκρατορίας, όταν σταμάτησε (με τη βοήθεια και
του Κώστα Φλεβαράκη, αφού ο ΠΑΟΚ είχε αποκλείσει τον Ολυμπιακό στον ημιτελικό
του 1998, παίζοντας στη συνέχεια με τον Παναθηναϊκό) το ερυθρόλευκο σερί των
πέντε πρωταθλημάτων, βρίσκεται εδώ και λίγο καιρό στον πάγκο του Ολυμπιακού,
και χθες κατά την παρουσίασή του από τον πρόεδρο Σωκράτη Κόκκαλη ήταν
ξεκάθαρος. 
«Ξέρω πως ήρθα σε έναν ιστορικό σύλλογο και πως το έργο μου είναι δύσκολο,
όμως δεν έχει χαθεί τίποτα, αφού είμαστε μέσα σε όλους τους στόχους. Το υλικό
της ομάδας είναι πολύ καλό. Δεν πρόκειται να γίνουν αλλαγές, ενώ με κάποιους
παίκτες έχω συνεργαστεί παλαιότερα και γνωριζόμαστε καλά. Η λέξη άγχος δεν
υπάρχει στο λεξιλόγιό μου, ενώ είναι αβαντάζ το γεγονός πως έρχομαι σε μία
μεγάλη ομάδα όπου όλα τα προβλήματα είναι λυμένα» τόνισε μεταξύ άλλων ο
"Πίξι", που δεν έδειξε να ανησυχεί για το πώς θα τον υποδεχτεί ο κόσμος λόγω
της διετούς θητείας του στους "πράσινους". 
«Ο Ολυμπιακός προσέλαβε προπονητή και όχι οπαδό», είπε χαρακτηριστικά ο
κόουτς. 
Από την πλευρά του, ο Σωκράτης Κόκκαλης ξεκαθάρισε πως θα είναι ικανοποιημένος
αν η ομάδα του κατακτήσει τα πάντα («τουλάχιστον αν όχι εφέτος, του χρόνου»)
ενώ είδε ως «Μεσσία» τον Λευτέρη Σούμποτιτς. 
«Η επιλογή του δεν έγινε τυχαία. Αυτός μας στέρησε τα πρωταθλήματα και μπορεί
να μας τα ξαναδώσει, ενώ και τεχνικά κάνει μεγάλη δουλειά και είναι
δοκιμασμένος στα δύσκολα. Τον τελευταίο καιρό είχαν φανεί σημάδια απειθαρχίας
στην ομάδα. Πρέπει οι παίκτες να ακούνε τον προπονητή», τόνισε ο ισχυρός
άντρας της πειραϊκής ΚΑΕ, αλλά αναφέρθηκε και στον Ηλία Ζούρο, με τον οποίο
ίσως συνεργαστούν πλέον στα τμήματα υποδομής του συλλόγου. 
Όσο για τα εισιτήρια, αποκάλυψε πως η Θρύλος Α.Ε. επεξεργάζεται σχέδιο για το
ηλεκτρονικό εισιτήριο, έτσι ώστε να ελέγχει ο Ολυμπιακός ποιος προμηθεύεται τα
εισιτήρια και ώς τότε θα συνεχιστεί το σύστημα τών διαρκείας (εκτός από τους
ευρωπαϊκούς αγώνες και ενδεχομένως τα πλέι οφ) για το μπάσκετ. 
Στάθηκε στην εθνική ομάδα, τονίζοντας ότι οι επιτυχίες της βοηθούν το άθλημα
και ζήτησε για μια ακόμα φορά σύμπνοια, συνεργασία αλλά και προτάσεις απ'
όλους με στόχο να βοηθήσουν το μπάσκετ να ανασάνει.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O061</ED>
<ID>
ID:304248

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ ΣΑΠΟΡΤΑ
</H5><H2>Υψηλά εμπόδια για δύο
</H2>
Ηρακλής και Πανιώνιος συνεχίζουν με δύσκολες αποστολές στο Κύπελλο Σαπόρτα. 
Με τα οικονομικά προβλήματα εντονότερα από κάθε άλλη φορά, ο Ηρακλής
δοκιμάζεται στο Βελιγράδι κόντρα στη Ζελέζνικ (20.00). Με νίκη, θα ξεφύγει από
την ισόβαθμή του στον 4ο όμιλο και θα διατηρήσει τις ελπίδες για όσο το
δυνατόν πιο προσιτό αντίπαλο, στην επόμενη φάση της διοργάνωσης. Ο Κώστας
Πιλαφίδης έπεισε τον Χούπμαν να ξεχάσει την πρόταση που είχε από ευρωπαϊκή
ομάδα και να ακολουθήσει την αποστολή, από την οποία αποκλείστηκαν οι
τραυματίες Μαρκόπουλος, Νάνης. 
Ο Πανιώνιος υποδέχεται στη Νέα Σμύρνη τη Σιένα (19.15, ΕΤ1). Με νίκη, η
ελληνική ομάδα θα έχει ελπίδες να καταλάβει μία από τις δύο πρώτες θέσεις του
ομίλου. Ο Παναγιώτης Γιαννάκης ζήτησε από τους παίκτες να πιέσουν στην άμυνα
ώστε να κρατήσουν την ιταλική ομάδα σε χαμηλό σκορ. Ο τεχνικός του Πανιωνίου
δεν υπολογίζει στους τραυματίες Αγαδάκο, Μάγλο.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O062</ED>
<ID>
ID:304295

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=2</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ: Προσοχή στην Οστάνδη
</H5><H2>Στα πλάνα και ο Καρ
</H2>
Η άνοδος της θερμοκρασίας προκάλεσε διάθεση για... Αλκυονίδες Ημέρες και στην
ΑΕΚ! Ο Ντράγκαν Σάκοτα είδε χθες για πρώτη φορά μετά τη διακοπή του
πρωταθλήματος όλους τους παίκτες του να παίρνουν μέρος στην προπόνηση και τους
διεθνείς να γνωρίζουν τον Κρις Καρ. Ο Σέρβος προπονητής εξήγησε την
κρισιμότητα του αυριανού αγώνα με την Οστάνδη για την Ευρωλίγκα («μην κάνουμε
τα εύκολα δύσκολα»), όμως δεν έκρυψε τον προβληματισμό του για την κούραση των
Κακιούζη, Ντικούδη, Μπετς και Ζήση. Υπάρχει και κάτι που ενδόμυχα του
δημιουργεί άγχος και αφορά την προσαρμογή του Αμερικανού γκαρντ, που βρίσκεται
μόλις οκτώ ημέρες στην Αθήνα και δεν γνωρίζει τους κανονισμούς στην Ευρώπη. Το
πιο πιθανό είναι να του δώσει χρόνο συμμετοχής, όμως χωρίς να «μπερδέψει» την
ομάδα και τα συστήματα, άλλωστε θεωρεί ότι το παιχνίδι με τη βελγική ομάδα
μπορούν να το «καθαρίσουν» οι υπόλοιποι.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O063</ED>
<ID>
ID:304331

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=3</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ </H5><H2>Επαφές στην Κοπεγχάγη </H2>
Ο πρόεδρος της ΕΟΚ Γιώργος Βασιλακόπουλος ταξίδεψε στην Κοπεγχάγη και
συναντήθηκε με τον υπουργό των Σπορ της χώρας και τον δήμαρχο της πόλης, με
τους οποίους συζήτησε το ενδεχόμενο εγκατάστασης της έδρας τής Ευρωπαϊκής
Ομοσπονδίας στην πρωτεύουσα της Δανίας. Σήμερα θα μεταβεί στη Σουηδία, η οποία
θα φιλοξενήσει το ευρωπαϊκό πρωτάθλημα 2003, για να συζητήσει θέματα που
αφορούν τη διοργάνωση. Τέλος, αύριο θα είναι στο Μόναχο, όπου θα
πραγματοποιηθεί συνεδρίαση για τις ευρωπαϊκές διοργανώσεις της περιόδου
2002-2003. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O064</ED>
<ID>
ID:304354

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Επιστρέφει ο Σάντσεζ
</H2>
Ο Πέπε Σάντσεζ θα είναι το... αριστερό χέρι του Γιώργου Καλαϊτζή, ο οποίος
αύριο, κόντρα στην Κρκα, θα αγωνιστεί πρώτη φορά μετά τις 23 Σεπτεμβρίου (ΠΑΟ
- Ιωνικός Ν.Φ., για το Κύπελο). Ο Αργεντινός πλέι μέικερ «έβγαλε» χθες όλη την
προπόνηση, αν και δεν πίεσε τον πονεμένο αριστερό καρπό του (διάστρεμμα).
Απέφυγε τα σουτ και προτίμησε να τον προφυλάξει, ώστε να δώσει το «παρών» στον
αυριανό αγώνα του Παναθηναϊκού με την πρωταθλήτρια Σλοβενίας. Αντίθετα, ο
Γιάννης Γιαννούλης όταν επιχείρησε να ανεβάσει ρυθμούς ένιωσε ενοχλήσεις. Έτσι
ο διεθνής σέντερ περιορίστηκε και χθες σε τρέξιμο και θεραπεία (αιμάτωμα στους
κοιλιακούς) και όπως όλα δείχνουν ο Ομπράντοβιτς δεν θα πρέπει να τον
υπολογίζει για το ματς στο κλειστό γήπεδο του Αγίου Θωμά στο Μαρούσι.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O065</ED>
<ID>
ID:304370

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=5</URL></REF>


Article

<CATEGORY>vin10</CATEGORY>

 <H5>ΒΟΛΕΪ </H5><H2>Ξεχώρισε ο Ντράκοβιτς </H2>
Την εποχή που αποτελούσε τη «γραμμή πυρός» του Ολυμπιακού θύμισε ο Γιώργος
Ντράκοβιτς στο 3-0 της Νίκαιας επί του ΠΑΟΚ και κέρδισε (για δεύτερη φορά
φέτος) στη 16η αγωνιστική του Πρωταθλήματος βόλεϊ Α1 ανδρών τον τίτλο του
πολυτιμότερου παίκτη. Ο 34χρονος διαγώνιος σημείωσε κατά του ΠΑΟΚ 22 πόντους
με 16/28 επιθέσεις (ποσοστό επιτυχίας 57%), 3 μπλοκ και 3 άσους, ενώ είχε και
4 ολοκληρωμένες άμυνες. 
*** Πλούσια σε αγωνιστική κίνηση η αυριανή Τετάρτη αφού ορίστηκε σαν μέρα
διεξαγωγής των προημιτελικών αγώνων του Κυπέλλου Ελλάδας σε άνδρες (εξαίρεση ο
αγώνας Ορεστιάδας - Ρεθύμνου που θα γίνει Δευτέρα, 4 Φεβρουαρίου) και
γυναίκες. 
Το πρόγραμμα: Άνδρες: Νίκαια - ΠΑΟΚ (γηπ. Καραμπίνη, 17.00). Ηρακλής - ΑΕΚ
(«Κατσάνειο», 19.00). Άρης - Ιωνικός Ν.Φ. (Μίκρα, 18.00). Γυναίκες: Μαρκόπουλο
- Βριλήσσια (20.00). ΖΑΟΝ - Πανελλήνιος («Ζηρίνειο», 19.30). Αίας- Καβάλα
(Εύοσμος, 19.00). Φιλαθλητικός - Λάρισα (Πυλαία, 17.30). <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O066</ED>
<ID>
ID:304377

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=6</URL></REF>


Article

<CATEGORY>vin10</CATEGORY>

 <H5>ΔΑΝΙΗΛΙΔΟΥ </H5><H2>Ανέβηκε 14 θέσεις </H2>
Η Λένα Δανιηλίδου ανέβηκε 14 θέσεις στην παγκόσμια κατάταξη μετά τη συμμετοχή
της στον τρίτο γύρο του Όπεν της Αυστραλίας στη Μελβούρνη. Η Ελληνίδα
πρωταθλήτρια του τένις, σύμφωνα με τη βαθμολογία της Ένωσης επαγγελματιών
αθλητριών, είναι στο Νο 67, ενώ στην αρχή της χρονιάς ήταν στο Νο 81. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O067</ED>
<ID>
ID:304381

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=7</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ </H5><H2>Ραντεβού στο Νέο Ηράκλειο </H2>
Πλουσιότατη θα είναι η συμμετοχή στο διεθνές μίτινγκ άλματος εις ύψος του Νέου
Ηρακλείου (Δευτέρα 4 Φεβρουαρίου) όχι μόνον όσον αφορά τα ξένα μεγάλα ονόματα,
αλλά και από πλευράς Ελλήνων πρωταθλητών. Βεβαιώνεται από τον ΣΕΓΑΣ ότι θα
δώσουν το «παρών» οι Λάμπρος Παπακώστας, Δημήτρης Κοκότης, Δημήτρης Τομαράς,
Δημήτρης Μητράκος, Μαρία Χοτοκουρίδου, Ελένη Συροπούλου, Ιουλία Φαρμακά, Αγνή
Χαραλάμπους, Νίκη Μητροπούλου. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17254O068</ED>
<ID>
ID:304384

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O06&aa=8</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ: ΑΠΟΓΟΗΤΕΥΜΕΝΟΣ Ο ΜΠΕΚΕΝΜΠΑΟΥΕΡ ΑΠΟ ΤΟ 5-1 </H5><H2>Γελούν μαζί μας!
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Ο Εμίλ Μπενζά πετυχαίνει ένα από τα πέντε γκολ της Σάλκε κόντρα στους
περσινούς πρωταθλητές, που βρίσκονται στην πέμπτη θέση της βαθμολογίας

Το ανέκδοτο της Μπουντεσλίγκα κινδυνεύει να γίνει η Μπάγερν μετά τη συμπλήρωση
επτά συνεχόμενων αγώνων χωρίς νίκη στο πρωτάθλημα και την τελευταία συντριβή
που υπέστη από τη Σάλκε (5-1). 
Η εκτίμηση αυτή ανήκει στον πρόεδρο του συλλόγου Φραντς Μπεκενμπάουερ και την
εξέφρασε μέσω της στήλης του στην εφημερίδα «Μπιλντ». 
«Βρισκόμουν σε διακοπές και δεν έβλεπα τηλεόραση. Ξαφνικά, άρχισε να χτυπά το
κινητό του τηλέφωνο. Δεν ρώτησα πολλά πράγματα, αφού το σκορ 5-1 τα έλεγε
όλα». 
«Η Μπάγερν τείνει να γίνει ανέκδοτο, καθώς συμπλήρωσε επτά αγώνες χωρίς νίκη.
Αυτή η κατάσταση δεν μπορεί να συνεχιστεί», έγραψε ο «Κάιζερ» του γερμανικού
ποδοσφαίρου. 
Είναι η πρώτη φορά τα 32 τελευταία χρόνια που η Μπάγερν δεν καταφέρνει να
νικήσει στην Μπουντεσλίγκα σερί σε επτά αγώνες και, φυσικά, οι πιθανότητες να
κατακτήσει και πάλι τον τίτλο έχουν μειωθεί αισθητά. 
«Η κούρσα για το πρωτάθλημα ουσιαστικά τελείωσε. Πρέπει τώρα να κερδίσουμε
όλους τους αγώνες που απομένουν. Η μόνη παρηγοριά είναι το γεγονός πως πέρυσι,
αν και κάναμε εννέα ήττες, κατακτήσαμε τον τίτλο, ενώ φέτος μέχρι τώρα έχουμε
υποχρεωθεί σε πέντε ήττες. 
Ρεαλιστικά, ο μόνος μας στόχος τώρα πρέπει να είναι η έξοδος της Μπάγερν στο
Τσάμπιονς Λιγκ, που θα επιτευχθεί με την κατάκτηση της τρίτης θέσης». 
ΘΕΛΕΙ ΤΟΝ ΚΙΝ 
Ο «Κάιζερ», πιθανότατα, επιθυμεί πλέον να τελειώσει αυτή η χρονιά όσο πιο
σύντομα γίνεται...

Σε άλλες δηλώσεις του, ο πρόεδρος της Μπάγερν αποκάλυψε πως η ομάδα του
ενδιαφέρεται για την απόκτηση του αρχηγού τής Μάντσεστερ Γιουνάιτεντ Ρόι Κιν,
με τον οποίον είχαν επαφές οι Βαυαροί ξανά πριν από δύο χρόνια. 
«Είχε δείξει ενδιαφέρον, αλλά ίσως η Μάντσεστερ να του προσέφερε περισσότερα
χρήματα απ' ό,τι εμείς. Δεν ξέρω ακριβώς τι συνέβη». Κατά τον Μπεκενμπάουερ, ο
Κιν είναι ο παίκτης ηγέτης που καλύπτει όλο το γήπεδο και αναλαμβάνει τις
δύσκολες αποστολές. 
«Είναι ένας από τους καλύτερους παίκτες στον κόσμο. Στην Εθνική Ιρλανδίας δεν
είναι απλά ο αρχηγός, είναι όλη η ομάδα», υπογράμμισε ο Γερμανός παράγοντας. 
Να σημειωθεί πως το συμβόλαιο του Κιν με την Μπάγερν λήγει το καλοκαίρι του
2003 και, προς το παρόν, ο Ιρλανδός μέσος αρνείται να το ανανεώσει.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17254O071</ED>
<ID>
ID:304249

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O07&aa=1</URL></REF>


Article

<CATEGORY>vin10</CATEGORY>

 <H5>ΤΖΕΪΜΙ ΚΑΡΑΓΚΕΡ
</H5><H2>Το κέρμα ίσως του στοιχίσει το Μουντιάλ
</H2>
Ακόμη και τους αγώνες του Παγκοσμίου Κυπέλλου κινδυνεύει να χάσει ο αμυντικός
της Λίβερπουλ Τζέιμι Κάραγκερ, επειδή πέταξε στους οπαδούς τής Άρσεναλ το
κέρμα που προηγουμένως είχαν εκτοξεύσει προς το μέρος του. 
Ο Κάραγκερ είδε αμέσως την κόκκινη κάρτα, γεγονός που βάσει των κανονισμών
τιμωρείται με τρεις αγωνιστικές αποκλεισμό. 
Όμως, επειδή το κέρμα που πέταξε χτύπησε μία φίλαθλο της Άρσεναλ, ο
Κάραγκερ ίσως βρεθεί αντιμέτωπος και με τη δικαιοσύνη, ενώ και η αγγλική
ομοσπονδία θα επιληφθεί του θέματος και ίσως τον καλέσει να απολογηθεί. 
Στην περίπτωση που κινηθεί νομικά εις βάρος τού Κάραγκερ η φίλαθλος που
τραυματίστηκε από το κέρμα, τότε είναι πολύ πιθανό ο 24χρονος αμυντικός να
αποκλειστεί και από την αποστολή της Εθνικής Αγγλίας που θα συμμετάσχει στο
Μουντιάλ της Άπω Ανατολής. 
Στο μάτι του κυκλώνα μπήκε και ο φίλαθλος που πέταξε το κέρμα, ο οποίος
αναζητείται και, στην περίπτωση που αποκαλυφθεί η ταυτότητά του, θα
αποκλειστεί εφ' όρου ζωής από τους αγώνες της Άρσεναλ στο Χάιμπουρι. 
Οι ρίψεις αντικειμένων προς τους παίκτες έχουν αυξηθεί επικίνδυνα τους
τελευταίους μήνες στα βρετανικά γήπεδα και η Ένωση Επαγγελματιών
Ποδοσφαιριστών ζητεί την προστασία των παικτών, πριν κάποιος από τους
«στόχους» χάσει το μάτι του.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17254O072</ED>
<ID>
ID:304296

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O07&aa=2</URL></REF>


Article

<CATEGORY>vin10</CATEGORY>

 <H5>ΕΝΡΙΚΕ ΙΓΚΛΕΣΙΑΣ
</H5><H2>Βιντεοκλίπ με την Άννα Κουρνίκοβα
</H2>
Το βιντεοκλίπ της νέας επιτυχίας του Ενρίκε Ιγκλέσιας «Escape» αναμένεται να
γίνει το θέμα συζήτησης των επόμενων ημερών για δύο λόγους: 
Πρώτον, γιατί είναι ιδιαίτερα ερωτικό και δεύτερον, γιατί πρωταγωνίστρια
είναι η Άννα Κουρνίκοβα! Η Ρωσίδα καλλονή εντυπωσίασε τον Ενρίκε Ιγκλέσιας, ο
οποίος έσπευσε να δηλώσει: «Η Άννα είναι μια από τις πιο σέξι γυναίκες στον
κόσμο». 
Το στιγμιότυπο από το βιντεοκλίπ του «Escape» μαρτυρά του λόγου το αληθές...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17254O073</ED>
<ID>
ID:304332

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O07&aa=3</URL></REF>


Article

<CATEGORY>vin10</CATEGORY>

 <H5>ΚΥΠΡΟΣ
</H5><H2>Νέες καταγγελίες για «στημένα» </H2>
Καταγγελίες για «στημένα» παιχνίδια στην Κύπρο έχουν αναστατώσει τις
τελευταίες ημέρες τη Μεγαλόνησο. 
Ο πρόεδρος του Ολυμπιακού Χριστόφορος Τορναρίτης κατήγγειλε πως ο βοηθός
διαιτητής Αντώνης Παπαπαναγιώτου προβαίνει σε δωροδοκίες παραγόντων
ποδοσφαιρικών ομάδων, με στόχο τη διεξαγωγή προσυνεννοημένων αγώνων. 
Ο κ. Τορναρίτης προέβη στις καταγγελίες μετά τον αγώνα Κυπέλλου με την
Ανόρθωση, στον οποίο η ομάδα του ηττήθηκε και αποκλείστηκε από τους οκτώ του
Κυπέλλου. 
Ο κ. Τορναρίτης είπε επίσης ότι παρόλο που ο ίδιος έχει καταγγείλει τον κ.
Παπαπαναγιώτου τουλάχιστον δεκαπέντε φορές, ο συγκεκριμένος βοηθός διαιτητής
κληρώθηκε για τον αγώνα της ομάδας του με την Ανόρθωση». Το θέμα θα εξεταστεί
σε βάθος και από την Αστυνομία, αφού ο κ. Παπαπαναγιώτου είναι μέλος της
αστυνομικής δύναμης.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17254O074</ED>
<ID>
ID:304355

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O07&aa=4</URL></REF>


Article

<CATEGORY>vin10</CATEGORY>

 <H5>ΜΠΑΡΣΕΛΟΝΑ
</H5><H2>Καμία κρίση, λέει ο Γκασπάρ
</H2>
Δεν διέρχεται κρίση η Μπαρσελόνα, σύμφωνα με τον πρόεδρό της, Χοάν Γκασπάρ.
Οι «Μπλαουγκράνα» γνώρισαν την Κυριακή νέα ταπεινωτική ήττα στο ισπανικό
πρωτάθλημα, με 1-0 από την Οσασούνα, στο «Καμπ Νόου», υποχώρησαν στην ένατη
θέση της κατάταξης και ο ίδιος ο Γκασπάρ γλίτωσε από λιντσάρισμα όταν
οργισμένοι Καταλανοί οπαδοί πολιόρκησαν την προεδρική σουίτα του γηπέδου. Χθες
όμως ο ισχυρός άνδρας της «Μπάρσα» προσποιήθηκε ότι δεν συμβαίνει τίποτα: «Η
Μπαρσελόνα δεν βρίσκεται σε κρίση, είμαστε ακόμη ζωντανοί» τόνισε, και
συνέχισε: «Παραδέχομαι, βέβαια, ότι αντιμετωπίζουμε μια δύσκολη κατάσταση και
σίγουρα δεν μπορούμε να συνεχίσουμε έτσι». Ο Γκασπάρ δεν παρέλειψε και να
στηρίξει, για πολλοστή φορά, τον προπονητή της ομάδας του, Τσάρλι Ρέσατς.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17254O075</ED>
<ID>
ID:304371

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O07&aa=5</URL></REF>


Article

<CATEGORY>vin10</CATEGORY>

 <H5>ΣΥΝΩΣΤΙΣΜΟΣ </H5><H2>Φταίει μόνον ο... Καλατράβα;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Να διευκρινίσουμε λίγο ένα πρόβλημα που προέκυψε προχθές στο «Σπύρος Λούης»,
γιατί έχει αρκετές «παραμέτρους». 
*** Κατ' αρχήν, ο κόσμος (του Ολυμπιακού) ταλαιπωρήθηκε υπερβολικά, επειδή
λειτούργησαν μόνο τρία ταμεία. 
*** Η πειραϊκή ΠΑΕ είχε τυπώσει - όπως είχε προαναγγελθεί - σαράντα χιλιάδες
εισιτήρια, αλλά ταμεία δεν ήταν δυνατόν να λειτουργήσουν λόγω εκσκαφών που
γίνονται στο στάδιο, για έργα κ.λπ. 
*** (Άρα, ο πρώτος... υπεύθυνος ήταν ο Καλατράβα!) 
*** Ήταν μάλιστα εξαιρετικά δυσχερής η πρόσβαση στα ελάχιστα ταμεία. 
*** Όμως ο κόσμος ήταν πάρα πολύς και δεν ήταν δυνατόν να εξυπηρετηθεί. 
*** Δεύτερο στοιχείο που δημιούργησε τραγελαφική κατάσταση. 
*** Το ένα ταμείο πουλούσε εισιτήρια σε δραχμές και το άλλο σε ευρώ, με
ενημερωτική ταμπελίτσα κ.λπ. 
*** Ο κόσμος πλησίαζε όπου δεν είχε μεγάλη ουρά, αλλά φθάνοντας στο γκισέ
διαπίστωνε ότι δεν είχε δραχμές (ή ευρώ) να πληρώσει, ώστε να αγοράσει
εισιτήριο. 
*** Μιλάμε για ΤΟ μπέρδεμα. Ο χρόνος κυλούσε εφιαλτικά. Ουδείς ήθελε να χάσει
έστω ένα-δύο λεπτά από τη μάχη, η οποία εθεωρείτο μάλλον εύκολη... 
*** Άλλωστε, οι τριάντα χιλιάδες και πλέον υποστηρικτές, αποφάσισαν να
μεταβούν στο γήπεδο προκειμένου να εορτάσουν τη διαφορά των τεσσάρων βαθμών
από την ΑΕΚ... Γερά και σίγουρα... 
*** Ο υπεύθυνος της ΠΑΕ Μώραλης, μπροστά στο χάος (και τις άγριες φωνές της
πελατείας) έδωσε εντολή να ανοίξουν οι θύρες. 
*** Το κομβόι πανηγύρισε, ξεχύθηκε στις πόρτες του σταδίου, αλλά οι ελεγκτές
ήταν κατηγορηματικοί: «Δεν μπαίνει κανείς χωρίς εισιτήριο». 
*** Τελικά, το ζήτημα διευθετήθηκε, πολλοί μπήκαν «σπρωχτά» (και δωρεάν). 
*** Η ΠΑΕ Ολυμπιακός με ανακοίνωση ζήτησε ήδη συγγνώμη από τους
ταλαιπωρημένους πελάτες, δικαιολόγησε κάποια πράγματα, όμως η ανακοίνωση δεν
ήταν πλήρης. 
*** Δεν είναι δυνατόν να δεχθεί κάποιος ότι αν ήθελε η ΠΑΕ να λειτουργήσει
περισσότερα (των τριών) ταμεία δεν θα μπορούσε να το επιτύχει. 
*** Αυτά, και προσοχή στο μέλλον. 
*** Πώς και πώς οι ΠΑΕ προσπαθούν να ξανατραβήξουν το κοινό τους. 
*** Δεν κάνει να «σπρώχνεται»... 
Ο Άγγελος Χαριστέας με αστραπιαίες κινήσεις ταξίδεψε χθες στη Βρέμη και
υπέγραψε συμβόλαιο στην καλή γερμανική ομάδα Βέρντερ. 
*** Την ίδια ώρα, στη Θεσσαλονίκη, Ανδριάς και Ζαχουδάνης χαρακτήριζαν τη
μεταγραφή άκυρη, πιστεύοντας ότι δεν ισχύει κάποιο ιδιωτικό συμφωνητικό που
είχε προκύψει μεταξύ διοίκησης και παίκτη, ρήτρας ενός δισ. 
*** Αυτό το χαρτί, η ΠΑΕ Άρης ποτέ δεν το θεώρησε σοβαρό. 
*** Έλα όμως που ο (πονηρούλης) μάνατζερ του Χαριστέα είχε ζητήσει μετάφραση
στα γερμανικά και υπογραφές εκατέρωθεν; 
*** Με αυτό το χαρτί, ο Άγγελος πήγε στη Βρέμη και έκλεισε τη μεταγραφή του. 
*** Τι θα εισπράξει ο Άρης; Ένα δισεκατομμύριο. 
*** Πόσα θα ζητήσει; Πολύ περισσότερα. 
*** Γι' αυτό αναμένεται μπέρδεμα. 
*** Τι σημαίνουν τα τελευταία γεγονότα; 
*** Ότι ακόμη μία φορά η ομάδα του Χαριλάου δεν θα καταφέρει να διατηρήσει την
ηρεμία της και το καλό κλίμα. 
*** Ειδικά, αν σήμερα δεν καταβληθούν οι μισθοί και τα πριμ στους
ποδοσφαιριστές; 
*** Πάμε για «Σούπερ 3» κόλαση... 
Από τη στιγμή που ο Αχιλλέας Μπέος δεν δικαιολόγησε την απόλυση του 24χρονου
Κώστα Κάφαλη, χθες, νομίζω πως ο ισχυρός άνδρας είναι υπόλογος σε όσους
αγαπούν τον Πανιώνιο. 
*** (Και γούσταραν, εν πάση περιπτώσει, να βλέπουν στο γήπεδο τον μοναδικό
αθλητή που προερχόταν από τα σπλάχνα του συλλόγου...) 
*** Ο Κάφαλης σίγουρα είναι χρήσιμος ποδοσφαιριστής, αλλά άτυχος. 
*** Από το 1998 - που έγινε βασικός και αγωνίστηκε στην ενδεκάδα κατάκτησης
του Κυπέλλου - δεν χρησιμοποιήθηκε μ ό ν ο στη θέση του τερματοφύλακα. 
*** Τίποτε άλλο. 
*** Ή μάλλον κάτι ακόμη: 
*** Ο Ντουμιτρίου καλείται τώρα να «μπολιάσει» στην ομάδα του σχεδόν ολόκληρη
τη... Βαλκανική Χερσόνησο, αφού ήλθαν ο Τούρκος Ερόλ, ο Αλβανός Μπελά, ο
Σλοβένος Σίλιακ και ο Βούλγαρος Γκεοργκίεφ. 
*** Κάπως εύκολη θα ήταν η προσαρμογή του συμπατριώτη του Ντούντου κ.
Παντόθυρου, αλλά ο φουκαράς ο Ρουμάνος δεν συμφώνησε με την ομάδα του. 
Από την επικαιρότητα: 
*** Ο Ατματσίδης είχε μετά το ντέρμπι θερμή χειραψία με τον Μπάγιεβιτς.
Μάλιστα τού προέβλεψε νίκη του Άρη στο ΟΑΚΑ! 
*** Ο Κυριάκος Δουρέκας, για τρίτη φορά, ήταν από τους τυχερούς στην κοπή
πίτας του «Θρύλου». 
*** Ο Ηπειρώτης διαιτητής Μπριάκος (ΟΦΗ-Ξάνθη) απέφυγε την παραπομπή. Από μια
άποψη είναι είδηση. 
*** Ο Ηπειρώτης - ποδοσφαιριστής αυτός - είχε μεταγραφεί από τις Σέρρες στον
Παναθηναϊκό ελέω Γιώργου Βαρδινογιάννη. 
*** Κάποια στιγμή δόθηκε (για «ψήσιμο») στον ΟΦΗ. 
*** Χθες, λοιπόν, ο ταχύς κυνηγός επέστρεψε στον Πανσερρραϊκό, προκειμένου να
ηρεμήσει. 
*** Καλή τύχη.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17254O081</ED>
<ID>
ID:304250

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O08&aa=1</URL></REF>


Article

<CATEGORY>vin10</CATEGORY>

 <H5>ΦΙΦΑ </H5><H2>Τέστ με γαλλική συνταγή </H2>
Ελέγχους για την ανίχνευση ερυθροποιητίνης σκοπεύει να διεξαγάγει στο
Παγκόσμιο Κύπελλο της Νότιας Κορέας και της Ιαπωνίας η ΦΙΦΑ. Αυτό αποκάλυψε η
Ιατρική Επιτροπή της Παγκόσμιας Ποδοσφαιρικής Ομοσπονδίας συμπληρώνοντας ότι
τα τεστ θα γίνουν με τη γαλλική μέθοδο. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17254O082</ED>
<ID>
ID:304297

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O08&aa=2</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ </H5><H2>Ο Ρονάλντο «γυρίζει» τον Ρομάριο </H2>
Τον δρόμο για την επιστροφή του Ρομάριο στην Εθνική Βραζιλίας ανοίγει ο (νέος)
τραυματισμός του Ρονάλντο. Η Ίντερ δεν παρουσιάζεται διατεθειμένη να αφήσει το
«φαινόμενο» να ξαναφορέσει τη φανέλα της «Σελεσάο» πριν σιγουρευτεί ότι ο
ποδοσφαιριστής της έχει αποθεραπευτεί πλήρως και ο Λουίς Φελίπε Σκολάρι
εξετάζει σοβαρά το ενδεχόμενο να ξαναεμπιστευτεί τον βετεράνο στράικερ της
Βάσκο Ντα Γκάμα, με τον οποίο όμως δεν τα πηγαίνει καθόλου καλά... <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17254O083</ED>
<ID>
ID:304333

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O08&aa=3</URL></REF>


Article

<CATEGORY>vin10</CATEGORY>

 <H5>ΤΟΥΡΚΙΑ </H5><H2>Αποθέωση </H2>
Το πήρε το Παγκόσμιο Κύπελλο η Τουρκία! Βέβαια, η γειτονική χώρα δεν
κατέκτησε το βαρύτιμο τρόπαιο στα γήπεδα, απέκτησε όμως το δικαίωμα να το
φιλοξενήσει στην Κωνσταντινούπολη για λίγες ημέρες, στο πλαίσιο διαφημιστικής
καμπάνιας. Το Κύπελλο περιέφεραν, κάτω από δρακόντεια μέτρα ασφαλείας φυσικά,
στους δρόμους της Πόλης, άνθρωποι της ποδοσφαιρικής ομοσπονδίας κάτω από την
αποθέωση των φιλάθλων και τα τραγούδια δημοφιλέστατου τουρκικού συγκροτήματος
το οποίο ακούει στο - ελληνικότατο - όνομα «Αθήνα»!
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17254O084</ED>
<ID>
ID:304356

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O08&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Τιμήθηκαν οι Λέικερς </H2>
Απαλλαγμένος από τα ίχνη της ζημιάς που είχε προκαλέσει το κουλούρι
«πρέτσελ», ο πρόεδρος Μπους χαιρετά εδώ τον σπουδαίο σέντερ των Λος Άντζελες
Λέικερς Σακίλ Ο' Νιλ, στον Λευκό Οίκο. Ο πρόεδρος τίμησε τη διάσημη ομάδα για
τον τίτλο στο ΝΒΑ. Όσο για το δώρο του; Μπάλα με όλες τις υπογραφές.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17254O085</ED>
<ID>
ID:304372

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O08&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Μάχες σε τρία γήπεδα
</H2>
Σύμφωνα με εξακριβωμένες πληροφορίες, στο Ολυμπιακό Στάδιο θα διεξαχθούν οι
αγώνες της εθνικής ομάδας ποδοσφαίρου με την Ισπανία και την Ουκρανία, για την
προκριματική φάση του Ευρωπαϊκού Πρωταθλήματος Ποδοσφαίρου 2004. Οι άλλοι δύο
αγώνες με την Βόρεια Ιρλανδία και την Αρμενία θα γίνουν στη Θεσσαλονίκη και
στο Ηράκλειο αντίστοιχα. Οι ημερομηνίες των παιχνιδιών θα καθοριστούν στο
μίτινγκ των προπονητών και των εκπροσώπων των ομοσπονδιών του ομίλου μας
(6ος), που θα πραγματοποιηθεί στις 11 Μαρτίου στην Αθήνα, ενώ τα παιχνίδια του
προκριματικού γύρου θ' αρχίσουν τον Σεπτέμβριο του 2002 και θα ολοκληρωθούν
μαζί (και) με τους αγώνες μπαράζ τον Σεπτέμβριο του 2003.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17254O086</ED>
<ID>
ID:304378

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O08&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ο Κοτρωνιάς στη Γαλλία
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Στο ισχυρό τουρνουά του Καπέλ λα Γκραντ στη Βόρεια Γαλλία (κοντά στη
Δουνκέρκη) έχει δηλώσει συμμετοχή ο Βασίλης Κοτρωνιάς. Το τουρνουά θα
ξεκινήσει στις 9 Φεβρουαρίου και θα συγκεντρώσει, όπως κάθε χρόνο, εκατοντάδες
σκακιστές από όλη την Ευρώπη. 
Ανάμεσα στις φετινές συμμετοχές θα είναι και εκείνες των Σεργκέι Μοβσεσιάν
(Τσεχία 2.624), Νισιπεάνου (Ρουμανία 2.608), Γκίμεζι (Ουγγαρία 2.606),
Τσουτσέλοφ (Βέλγιο 2.600), Ναϊντόσκι (π. ΓΔΜ 2.600), Ροζεντάλις (Λιθουανία
2.598), Ντέλτσεφ (Βουλγαρία 2.591), Ντεγκρέβ (Γαλλία 2.591), Βαν ντεν Ντόελ
(Ολλανδία 2.585), Σούλσκις (Λιθουανία 2.579), Νεβέροφ (Ουκρανία 2.578), Λούτερ
(Γερμανία 2.573), Λεσιέζ (Καναδάς 2.572), Φρίντμαν (Λετονία 2.571), Κένγκις
(Λετονία 2.571) κ.α. 
Το τουρνουά θα γίνει με ελβετικό σύστημα 9 γύρων. Το 1ο χρηματικό βραβείο
είναι 1.500 ευρώ, ενώ τα έπαθλα θα φθάσουν συνολικά τα 15.000 ευρώ. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17254O991</ED>
<ID>
ID:304251

</ID><URL>http://ta-nea.dolnet.gr/neaweb/neafile.print_unique?e=A&f=17254&m=O99&aa=1</URL></REF>


Article

<CATEGORY>vin09</CATEGORY>

 <H2>Εκπαιδεύοντας... τη φύση
</H2><H4>Στην Κωνσταντινούπολη, εκπαιδευμένες χελώνες κουβαλούν κεριά στο σεράι. Στην
Κίνα, οι γρύλλοι εκπαιδεύονται για «μάχες»... Ιστορίες του χθες περιγράφουν
μίαν άλλη σχέση ανάμεσα στη φύση και τον πολιτισμό
</H4>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Ο «Εκπαιδευτής χελωνών», πίνακας του ζωγράφου Οσμάν Χαμντί μπέη (223Χ177,
λάδι σε μουσαμά). Από τα χρόνια που οι πολιτισμοί του Ανθρώπου εκπαίδευαν...
τη φύση

Ωραία, ζεστά χρώματα. Τι ωραίος πίνακας, είπα, μόλις τον είδα. Εκπαιδευτής
χελωνών, όμως; Τι να 'ναι αυτό; Κάποτε, λοιπόν, στις αυλές και τους κήπους του
σαραγιού στην Κωνσταντινούπολη γίνονταν οι διασκεδάσεις των σουλτανικών γάμων,
τα φαγοπότια μετά τα κυνήγια. Όταν έπαιρνε να βραδιάζει, οι αυλές και οι κήποι
φωτίζονταν με δάδες και κεριά. Κεριά που τα κουβαλούσαν χελώνες πάνω στο
όστρακό τους. Οι χελώνες αυτές - για φαντάσου - έπρεπε να εκπαιδεύονται, ναι,
για να προχωρούν η μία πίσω από την άλλη, να μη σκορπίζουν πέρα δώθε και
βάλουν φωτιά σε κανένα πολύτιμο τραπεζομάντηλο... Τη δύσκολη αυτή, όπως
λέγεται, δουλειά την έκανε ένας ειδικός: ο εκπαιδευτής χελωνών του ανακτόρου. 
Ο πίνακας του σπάνιου αυτού επαγγέλματος, του Οσμάν Χαμντί μπέη, ανήκε στην
ιδιωτική συλλογή του πτωχεύσαντος μεγαλοεπιχειρηματία Ερόλ Άκσοϊ και πρόκειται
σύντομα να βγει σε πλειστηριασμό, με πρώτη τιμή πέντε εκατομμύρια δολάρια. 
Είναι ενδιαφέρουσα, νομίζω, και η ιστορία του ζωγράφου: ο Οσμάν Χαμντί
μπέης (1842-1910) ήταν γιος του μεγάλου βεζίρη Ιμπραχίμ Ετχέμ και ένας από
τους τέσσερις νέους που στάλθηκαν για πρώτη φορά από το οθωμανικό κράτος για
σπουδές στο εξωτερικό. Έμεινε δώδεκα χρόνια στο Παρίσι. Όταν γύρισε στην
Κωνσταντινούπολη, εργάσθηκε πολλά χρόνια στο υπουργείο Εξωτερικών, είναι όμως
πασίγνωστος ως ιδρυτής του Αρχαιολογικού Μουσείο (1882) και της Σχολής Καλών
Τεχνών (1890). Η μεγάλη αγάπη του φαίνεται πως ήταν η ζωγραφική. Ήξερε καλά τα
ελληνικά, γιατί η μητέρα του ήταν Ελληνίδα. 
<H3>Ανάμεσα σε Παράδεισο και Κόλαση
</H3>
Για τους λαούς της Μέσης Ανατολής, η χελώνα συμβολίζει την τέλεια αρμονία
ανάμεσα στον παράδεισο και τη γη - την πεποίθηση πως ο παράδεισος μπορεί να
βρεθεί πάνω στη γη. Ο παράδεισος είναι το καβούκι της, το οποίο κουβαλά πάντα,
ενώ το τετράγωνο σημάδι στο κάτω μέρος, αντιστοιχεί στην επαφή με τη γη και
συμβολίζει το πέρασμα του χρόνου. Στο Βυζάντιο υπήρχε η πεποίθηση πως οι
χελώνες κατοικούν στην κόλαση. Στην Κίνα και την Ινδία είναι ιερά ζώα και
συμβολίζουν την απαρχή της ζωής. Όμως, τόσο στην Ανατολή όσο και στη Δύση, οι
χελώνες είναι γνωστές ως σύμβολα της μακροζωίας, της αυτάρκειας και της
σεξουαλικής ελευθερίας. Κι αυτό, επειδή ζουν πολύ, δεν δεσμεύονται στις
ερωτικές τους σχέσεις και, καθώς μεταφέρουν το σπίτι τους όπου κι αν πάνε,
είναι πάντα ανεξάρτητες. 
<H3>Και για ψύλλου πήδημα! </H3>
Δεν είναι μόνο οι εκπαιδευτές χελωνών. Η Ιστορία έχει αναδείξει ιστορίες
ανθρώπων που εκπαίδευαν γεράκια, ψύλλους, ελέφαντες, κορμοράνους, βίδρες,
ακόμη και... ταράνδους, είτε για να τους βοηθούν στο κυνήγι και την αναζήτηση
τροφής είτε απλώς για... διασκέδαση (τσίρκο ψύλλων). Όπως εξηγεί ο βιολόγος κ.
Γρηγόρης Τσούνης, από την αρχαιότητα οι Έλληνες εκπαίδευαν γεράκια για να
κυνηγούν πουλιά, ενώ στο Καζαχστάν χρησιμοποιούν αετούς για το κυνήγι λύκων ή
αλεπούδων. Ακόμη, σήμερα, γεράκια χρησιμοποιούνται από την Πολεμική Αεροπορία
για την προστασία των αεροσκαφών, τόσο σε χώρες της Ευρώπης όσο και στην
Ελλάδα. «Πριν πετάξει ένα αεροπλάνο, ένα αρπακτικό αναλαμβάνει να... τρομάξει
και να διώξει όλα τα πουλιά - γλάρους, περιστέρια, ψαρόνια - που θα μπορούσαν
να προκαλέσουν ζημιές ή ατύχημα».
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P17</CAT>
<ED>
Κωδικός άρθρου: A17254P171</ED>
<ID>
ID:304252

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P17&aa=1</URL></REF>


Article

<CATEGORY>vin09</CATEGORY>

 <H2>«Τόσκα» (σε) η «Φαίδρα» και υποδοχή νέου μέλους από την Ακαδημία Αθηνών
</H2>
«Φαίδρα» του Γιάννη Ρίτσου στις 8.30 μ.μ., στο Μέγαρο Μουσικής Αθηνών (Βασ.
Σοφίας και Κόκκαλη 1, τηλ. 010-7282.333), σε σκηνοθεσία Βασίλη Νικολαΐδη. Στον
ρόλο της Φαίδρας η Νόνικα Γαληνέα. Θησέας ο Γιάννης Κρανάς. Ιππόλυτος ο
Αλέξανδρος Σταύρου. Στο πιάνο ο Νίκος Βασιλείου. Ακολουθεί ο «Επιτάφιος» του
Μίκη Θεοδωράκη. Τραγουδά η Νένα Βενετσάνου. Στο πιάνο Τάσος Καρακατσάνης.
Εισιτήρια: 12.000 (35,22 ευρώ), 8.000 (23,48 ευρώ), 5.500 (16,14 ευρώ), 3.500
(10,27 ευρώ) και 2.000 (5,87 ευρώ) φοιτητικό. 
«Τόσκα» του Τζιάκομο Πουτσίνι απόψε και αύριο, στην Εθνική Λυρική Σκηνή
(Ακαδημίας 59, τηλ. 010-3612.461), σε μουσική διεύθυνση Βασίλη Χριστόπουλου
και σκηνοθεσία, σκηνικά και κοστούμια Νίκου Πετρόπουλου. Στον ρόλο της Τόσκα η
σοπράνο Αντόνια Τσιφρόνε. Οι παραστάσεις θα επαναληφθούν στις 3 και στις 5
Φεβρουαρίου. 
Βιβλίο 
Το νέο βιβλίο του υπουργού Πολιτισμού Ευάγγελου Βενιζέλου «Το
αναθεωρητικό κεκτημένο» (εκδόσεις Σάκκουλα,) παρουσιάζουν στη 1 μ.μ., στην
Παλαιά Βουλή (Σταδίου), ο πρόεδρος της Βουλής Απόστολος Κακλαμάνης και ο
ευρωβουλευτής και καθηγητής Δημήτρης Τσάτσος. 
Το βιβλίο του Γεωργίου Α. Προκοπίου «Το αρχοντικό του Γ. Βούλγαρη στην
Ύδρα. Αρχιτεκτονική και Ξυλόγλυπτα» παρουσιάζουν στις 7.30 μ.μ., στο Μουσείο
Μπενάκη (Κουμπάρη 1), ο διευθυντής του Μουσείου Άγγελος Δεληβοριάς και ο
συνεργάτης του Ιδρύματος, Βασίλης Πασχάλης. 
Το βιβλίο του Κώστα Μυλωνά «Η μουσική στον ελληνικό κινηματογράφο»,
(εκδόσεις «Κέδρος»), παρουσιάζουν στις 8 μ.μ., στη Στοά του Βιβλίου
(Πεσμαζόγλου 5, τηλ. 010-3253.989), οι Ντ. Δημόπουλος, Χρ. Σωτηροπούλου και Θ.
Αδαμόπουλος. 
Εκθέσεις 
Έκθεση ζωγραφικής του Γιάννη Καστρίτση εγκαινιάζεται στις 8 μ.μ, στην
«Γκαλερί 3» (Φωκυλίδου 3, τηλ. 010-3628.230). 
«Μνήμη και Απεικόνιση» είναι ο τίτλος της ομαδικής έκθεσης ζωγραφικής,
που εγκαινιάζεται στις 8 μ.μ., στην γκαλερί «Stigma» (Αγίων Αναργύρων 22,
Ψυρή, τηλ. 010-3221.675). Συμμετέχουν Βασίλης Βασιλακάκης, Βαγγέλης Γκόκας,
Σπυριδούλα Πολίτη, Φίλιππος Τσιτσόπουλος και Κώστας Τσώλης. 
Έργο του Θανάση Μακρή από την ατομική του έκθεση που εγκαινιάζεται απόψε στην
γκαλερί «Έκφραση, Γιάννα Γραμματοπούλου»

Ζωγραφικά του έργα παρουσιάζει από σήμερα, στην γκαλερί «Έκφραση,
Γιάννα Γραμματοπούλου» (Βαλαωρίτου 9Α, τηλ. 010-3607.598), ο Θανάσης Μακρής. 
Εκδήλωση 
Το νέο της μέλος Λουκά Γ. Χριστοφόρου υποδέχεται στις 7 μ.μ. η Ακαδημία
Αθηνών. Θα απευθύνει χαιρετισμό ο πρόεδρος της Ακαδημίας, Σεβασμιώτατος
Μητροπολίτης Περγάμου Ιωάννης (Ζηζιούλας) και θα ακολουθήσουν προσφώνηση του
ακαδημαϊκού Γεωργίου Κοντόπουλου και ομιλία του Λουκά Χριστοφόρου. 
Ομιλίες 
Με θέμα «Η απήχηση του Βίκτωρος Ουγκώ στην Ελλάδα» μιλάει στις 7.30
μ.μ., στο Εθνικό Ίδρυμα Ερευνών (Βασ. Κωνσταντίνου 48, τηλ. 010-7273.501), η
Δέσποινα Προβατά.

<H3>«ΝΕΑ ΟΝΕΙΡΑ» </H3>
Οι Όναρ, επιστρέφουν στη σκηνή με τα νεώτερά τους. Απόψε παίζουν με ροκ
συναίσθημα στον «Σταυρό του Νότου». Θαρύπου 37, Νέος Κόσμος, τηλ.
010-9226.975. Είσοδος 9 ευρώ.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17254P181</ED>
<ID>
ID:304253

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P18&aa=1</URL></REF>


Article

<CATEGORY>vin09</CATEGORY>

 <H5>WWW </H5><H2>Παιδική εξερεύνηση
</H2>
http: //www.popmagazine.com/

Ένα ηλεκτρονικό περιοδικό - ζωντανό, χαρούμενο, χωρίς όμως να χάνει σε
ακρίβεια ­ δίνει τη δυνατότητα στα παιδιά να... ξαναφτιάξουν τον κόσμο. Οι
μικροί επισκέπτες αναλαμβάνουν ρόλο ενεργητικό, αφού πρώτα γνωρίσουν εις βάθος
- όχι όμως και κατά τρόπο βαρετό - σημαντικά θέματα για την επιστήμη, το
περιβάλλον, την υγεία και την ασφάλεια σε κάθε τους δραστηριότητα. Πρόσφατα,
το site ήταν αφιερωμένο στην εξερεύνηση του Διαστήματος. Ξεκινώντας μ' ένα
χρονολόγιο, με τις σημαντικότερες ημερομηνίες και διαστημικές αποστολές,
προσφέροντας πληροφορίες για τους πλανήτες και το αφιλόξενο περιβάλλον,
ζητούσε από μικρούς και μεγάλους να φανταστούν και να σχεδιάσουν τις
διαστημικές πόλεις τού αύριο. Εκεί θα βρει κανείς παιχνίδια, ανέκδοτα, αλλά
και διαγωνισμούς για εκείνους, που, εκτός από το να... σώσουν τον κόσμο, θα
ήθελαν και κάτι να κερδίσουν! <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17254P182</ED>
<ID>
ID:304298

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μυστήριο με μέλισσες </H2>
<AUTHOR>Μ.Μ.</AUTHOR>

Ντέιβιντ Λιντς

«Μέλισσες». Είναι η καινούργια ταινία του Ντέιβιντ Λιντς, για την οποία όσοι
σπαζοκεφαλιάζουν ακόμη με το «Mulholland Drive», που παίζεται αυτόν τον καιρό
στις αίθουσες, δεν έχουν λόγο να ανησυχούν. Στο «Bees» (μικρού μήκους) παίζουν
μόνο μέλισσες και δεν κάνουν τίποτε άλλο παρά να γεμίζουν την οθόνη! Πόσο
μυστήριο μπορεί να είναι αυτό; Αρκετό. Γιατί το έργο προβάλλεται από το σάιτ
του σκηνοθέτη που χειρίζεται το μυστήριο καλύτερα από όλους - άψογα
σχεδιασμένο και με εισιτήριο 10 δολάρια τον μήνα. Ο θαυμαστός κόσμος του
Λιντς, δηλαδή, με ένα κλικ στο DavidLynch.com. Και ποτέ δεν ξέρεις τι να
περιμένεις... <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17254P183</ED>
<ID>
ID:304334

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο Κούκος είναι πονηρός...
</H2>
<AUTHOR>Γ.Δ.Κ.Σ.</AUTHOR>

Περικλής Κούκος

Είχε και το... απρόοπτό της, η συνέντευξη Τύπου του Περικλή Κούκου για το
πρόγραμμα του φετινού Φεστιβάλ Αθηνών. Κατά το τέλος της, ζήτησε ο κ. Κούκος
να πουν δυο λόγια και οι παριστάμενοι από τους καλλιτέχνες που θα
συμμετάσχουν. Καλεί στο βήμα και την κ. Λούλη Ψυχούλη του «Ατενέουμ», που η
καθιερωμένη βραδιά του στη μνήμη της Μαρίας Κάλλας, την οποία με σθένος
συνεχίζει να οργανώνει κάθε 16 Σεπτεμβρίου, επί είκοσι χρόνια, εντάχτηκε,
φέτος, στο πρόγραμμα. Ευχαριστεί η κ. Ψυχούλη, διευκρινίζει ότι πρόκειται για
τυπική και όχι «ουσιαστική» ένταξη στο πρόγραμμα - ο Κούκος είναι πονηρός και
όλα τα σφάζει, όλα τα μαχαιρώνει... - ήτοι, το «Ατενέουμ», έτσι κι αλλιώς, θα
τρέχει πάλι να βρει τα λεφτά, και, μετά, «τα ρίχνει». 
<H3>...κι αυτά που λέει να τα τρως(;) </H3>
«Ήξερα», λέει η γυναίκα, που έχει να διευθύνει η ίδια ολόκληρη ορχήστρα και
χορωδία και σολίστ, «ότι στις 15 είχαμε το Ηρώδειο για πρόβα. Πριν από λίγο
κόντεψα να πάθω εγκεφαλικό όταν άκουσα ότι η ημερομηνία αυτή έχει δοθεί για
εκδήλωση της Βουλής». «Ναι, κάποιο λάθος έχει γίνει...», παρεμβαίνει
διπλωματικά, αλλά όχι και πολύ πειστικά, ο πρόεδρος του Φεστιβάλ. «Αν δεν
διορθωθεί σε δεκαπέντε λεπτά θα καταρρεύσω», απειλεί η κ. Ψυχούλη. «Πέστε ότι
έχει, ήδη, διορθωθεί», προσθέτει, ψύχραιμος ο άλλος. Άντε, τώρα, να μην
τηρήσει την υπόσχεση που έδωσε ενώπιον... Θεού και ανθρώπων. Και, άντε, μετά,
να μην αγριέψει ο κ. Κακλαμάνης... <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17254P184</ED>
<ID>
ID:304357

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Από τον Άννα, στον Καϊάφα
</H2>
<AUTHOR>Π.Θ.Κ.</AUTHOR>

Τώρα, τώρα, τώρα. Ας το γράψω τώρα μπας και καταφέρουμε οι πολίτες να
περπατήσουμε σ' αυτή την πόλη την αδιάβατη. Τώρα, λοιπόν, που φτιάχνεται το
ιστορικό κέντρο, ας ακούσει κάθε αρμόδιος φορέας τούς αγανακτισμένους πεζούς
κι ας βάλει κάγκελα, πέτρινες σφαίρες ή μπάρες στους νεοδιαμορφωμένους
πεζόδρομους και τις πλατείες, ώστε να εμποδίζεται επιτέλους το δίχως όρια
παρκάρισμα των αυτοκινήτων στους χώρους αυτούς. Είναι να μην αγανακτεί κανείς
με την μετατροπή των πλατειών και των πεζοδρόμων σε πάρκινγκ - και μάλιστα
χωρίς εισιτήριο; Άσε που δεν βρίσκεις άκρη όταν θελήσεις να καταγγείλεις τούτη
την παρανομία, αφού η Τροχαία παραπέμπει στον Δήμο Αθηναίων και εκείνος πάλι
στην Αστυνομία! <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17254P185</ED>
<ID>
ID:304373

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P18&aa=5</URL></REF>


Article

<CATEGORY>vin09</CATEGORY>

 <H2>ΧΡ. ΔΟΥΛΚΕΡΙΔΗΣ - Μ. ΒΑΣΙΛΑΚΟΥ
</H2><H2>Βάζουν ελληνικό... πράσινο στη διεθνή πολιτική
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Χρήστος Δουλκερίδης: Ο βουλευτής των Πρασίνων του Βελγίου είναι γέννημα -
θρέμμα των Βρυξελλών. «Όταν σκέπτομαι και όταν γράφω, η γλώσσα μου είναι τα
γαλλικά», παραδέχεται 
Στα 33 του, είναι ένας «βετεράνος» της πολιτικής. Διαθέτει άνεση απέναντι στο
ακροατήριο και παίζει στα δάχτυλα τους κανόνες της ρητορικής. Αυτή τη φορά
όμως είναι διαφορετικά. Είναι η πρώτη φορά που ο Χρήστος Δουλκερίδης
απευθύνεται στα ελληνικά, σε ελληνικό ακροατήριο. Η συγκίνησή του δεν
κρύβεται. 
Ούτε άλλωστε η δυσκολία του με μια γλώσσα, που μπορεί να είναι η μητρική του,
αλλά δεν τη χρησιμοποιεί καθημερινά: «Όταν σκέφτομαι και όταν γράφω, η γλώσσα
μου είναι τα γαλλικά», παραδέχεται αμήχανα στο διάλειμμα του προσυνεδρίου που
οργάνωσε πρόσφατα στο Πάντειο ο ΣΥΝ για την Αριστερά και την Οικολογία. 
Ούτε η συγκίνηση πάντως, ούτε οι γλωσσικές δυσχέρειες, τον εμποδίζουν να
αναπτύξει το θέμα του (Αειφόρος ανάπτυξη) και να αποδώσει στην Αριστερά τις
ευθύνες της για τα κακώς κείμενα. «Όταν έρχεται η ώρα να γίνουν οι διακηρύξεις
πράξη, η Αριστερά θυμάται τον προστατευτισμό και λειτουργεί με τη λογική της
προστασίας της εσωτερικής αγοράς», επισημαίνει ο βουλευτής των Βρυξελλών. 
Στην ίδια εκδήλωση έδωσε το «παρών» και η Μαρία Βασιλάκου, βουλευτής Βιέννης
με τους Πράσινους της Αυστρίας. Με τον Χρήστο Δουλκερίδη έχει την ίδια ηλικία,
είναι γεννημένη το 1968. Τους χαρακτηρίζει ο πραγματισμός της γενιάς τους. 
«Επιδιώκουμε να σχηματίσουμε κυβέρνηση με τους σοσιαλδημοκράτες, για να
διώξουμε τον Χάιντερ, αλλά και για να δείξουμε ότι υπάρχει εναλλακτικό μοντέλο
διακυβέρνησης για την Αυστρία». Στο Βέλγιο, το Εκολό συμμετέχει ήδη στην
κυβέρνηση: «Όταν παίρνεις 20% στις εκλογές, σε ψηφίζουν για να κάνεις κάτι. Η
συμβίωση δεξιών, σοσιαλιστών και οικολόγων κάτω από την ίδια στέγη είναι μια
δύσκολη υπόθεση. Αλλά η κυβέρνηση δεν είναι μια παρέα, που μαζεύεται να κάνει
κουβέντα. Πρέπει να καταλήγει σε αποφάσεις», επισημαίνει ο Χρήστος
Δουλκερίδης. 
Οι ομοιότητες μεταξύ τους όμως σταματούν εδώ. Οι βιογραφίες τους είναι εντελώς
διαφορετικές. Η ιστορία του Χρήστου, όπως τη διηγείται, είναι τυπική για
μετανάστη της δεύτερης γενιάς. Η καταγωγή του είναι ποντιακή, από τη Σκύδρα,
κοντά στην Έδεσσα: «Ο πατέρας μου ήρθε στο Βέλγιο για να δουλέψει στα
ανθρακωρυχεία. Η μητέρα μου ήρθε να δει τον αδελφό της. Εκεί γνώρισε τον
πατέρα μου και εκεί παντρεύτηκαν». 
Τρία χρόνια αργότερα, ύστερα από ένα ατύχημα, ο πατέρας του έφυγε από τα
ανθρακωρυχεία. Δούλεψε οικοδομή, σε ταξί, υπάλληλος σε εμπορικά. «Τις
τελευταίες χρονιές πωλούσαν ελληνικά προϊόντα (μουσακά, τζατζίκι, λάδι,
ταραμά, κρασιά) στις μεγάλες αγορές του Βελγίου. Τους βοηθούσα και εγώ πολλές
φορές», θυμάται ο Χρήστος. 
Τη βελγική υπηκοότητα την πήρε στα είκοσι: «Ήμουν γεννημένος στο Βέλγιο, πήγα
σχολείο με Βέλγους και είχα πολύ μεγαλύτερο ενδιαφέρον για την πολιτική από
ό,τι εκείνοι. Μου φάνηκε λοιπόν παράξενο πως έπρεπε να κάνω αίτηση για να
αποκτήσω το δικαίωμα ψήφου. Το έκανα, γιατί ήθελα να ασχοληθώ με την
πολιτική». 
Στην καριέρα του δεν έπαιξε ρόλο η καταγωγή του. «Δεν μπήκα ποτέ στον
ρόλο του ξένου στο Βέλγιο και απέφυγα το γκέτο. Νομίζω ότι οι άλλοι με βλέπουν
σαν Βέλγο, αν και όλοι ξέρουν ότι είμαι ελληνικής καταγωγής. Τι ακριβώς είμαι;
Ένας κάτοικος των Βρυξελλών με οικογένεια και έντονους συναισθηματικούς
δεσμούς με την Ελλάδα». 
Οι γονείς του είναι τώρα στη Ρόδο. Έπειτα από πολλά χρόνια σκληρής δουλειάς
πήραν την απόφαση να φύγουν. «Θυμάμαι όταν ήμουν μικρός έλεγαν, όταν
τελειώσεις το Δημοτικό θα φύγουμε. Μετά έλεγαν θα φύγουμε όταν τελειώσεις το
Γυμνάσιο. Ύστερα όταν τελειώσω το στρατιωτικό. Ε, κάποια στιγμή έπαψαν να το
λένε, το ξέχασαν». 
<H3>Από τον... ρατσισμό στην οικολογία
</H3>
Μαρία Βασιλάκου: «Στην καθημερινότητά μου έχω μείνει Ελληνίδα. Αυτό δεν
μπορεί να αλλάξει», υποστηρίζει η βουλευτής Βιέννης, που έχει περάσει σχεδόν
τη μισή της ζωή στην Αυστρία

Η βιογραφία της Μαρίας Βασιλάκου είναι ασυνήθιστη. Γεννήθηκε στην Αθήνα, στο
Μαρούσι, πήγε σε ιδιωτικό σχολείο και έμαθε γερμανικά αντί για γαλλικά «επειδή
ήμουν πάντοτε λίγο ανάποδη». Στην Αυστρία πήγε για σπουδές, «επειδή ήταν πιο
κοντά από τη Γερμανία». 
«Ως Ελληνίδα», λέει η Μαρία, «είχα δυσκολίες να βρω ποιο κόμμα μου ταιριάζει».
Τους Πράσινους τους παρακολουθούσε με συμπάθεια αλλά και σκεπτικισμό που δεν
είχε σχέση με πολιτικές αντιλήψεις: «Ήταν θέμα αισθητικής. Με ενοχλούσε το
ντύσιμό τους, οι συνήθειές τους στην καθημερινότητα», θυμάται. Στην πολιτική
μπήκε μέσα από το αντιρατσιστικό κίνημα. Η καταγωγή της έπαιξε ρόλο στην
πολιτική της καριέρα; «Είμαι η πρώτη πολιτικός στην Αυστρία που έβαλε
υποψηφιότητα πριν αποκτήσει υπηκοότητα», λέει και εξηγεί: «Έγινα πρόεδρος των
ξένων φοιτητών το 1994 και τότε με ανακάλυψαν οι Πράσινοι και μου πρότειναν να
μπω στο ψηφοδέλτιο». Στο ότι δέχθηκε συνετέλεσε ασφαλώς το γεγονός ότι ήταν
παντρεμένη με Αυστριακό. 
Η θέση της στο κόμμα έχει εδραιωθεί. Έγινε μέλος της Κεντρικής Επιτροπής και
ανέβηκε στη δεύτερη θέση στη λίστα της Βιέννης. «Σιγά-σιγά οι συνάδελφοί μου
έχασαν από τα μάτια τους το γεγονός ότι ήμουν ξένη και όχι Αυστριακή», λέει η
Μαρία. Ναι, αλλά πώς αισθάνεται η ίδια; 
«Αισθάνομαι πάντα Ελληνίδα. Πάντα σκέφτομαι τους γονείς μου όταν μου κάνουν
αυτήν την ερώτηση και δεν θα μπορούσα να φανταστώ να απαντήσω ότι είμαι κάτι
διαφορετικό από αυτούς. Αυτό δεν σημαίνει ότι δεν αγαπάω και δεν ταυτίζομαι με
την Αυστρία», λέει η Μαρία και προσθέτει: «Όποιος αγαπά και πολεμάει για έναν
τόπο δένεται με αυτόν». 
Η Μαρία Βασιλάκου έχει περάσει τη μισή της ζωή στην Αυστρία και είχε πάντα τη
δυνατότητα να επιστρέψει στην Ελλάδα. Πώς είναι η ζωή με την πίσω πόρτα πάντα
ανοιχτή; «Πρόκειται για μια ψευδαίσθηση. Ανήκω σε μια γενιά που μεγάλωσε στην
Ευρωπαϊκή Ένωση, μιλούσε πολλές γλώσσες και θεωρούσε ότι έχει πολλούς δρόμους.
Τώρα που μεγαλώνω και σε αυτό το πλαίσιο η Ελλάδα αποκτά μεγαλύτερη σημασία.
Παραμένει όμως μια ψευδαίσθηση».

<H3>115 Έλληνες στον παγκόσμιο στίβο </H3>
Στο Βέλγιο και στην Αυστρία, ο Χρήστος Δουλκερίδης και η Μαρία Βασιλάκου
αποτελούν μεμονωμένες περιπτώσεις. Σε παγκόσμια κλίμακα, πάντως, υπάρχουν
περισσότεροι Έλληνες που έχουν καταφέρει - όπως αυτοί - να φθάσουν στις
ανώτερες και ανώτατες βαθμίδες της πολιτικής. Σύμφωνα με τη Γενική Γραμματεία
Απόδημου Ελληνισμού, υπάρχουν 115 κοινοβουλευτικοί ελληνικής καταγωγής σε όλον
τον κόσμο. 
Σχεδόν οι μισοί από αυτούς (52) δραστηριοποιούνται στις ΗΠΑ, σε τοπικό και
ομοσπονδιακό επίπεδο. 20 Έλληνες κοινοβουλευτικοί υπάρχουν στην Αυστραλία και
7 στον Καναδά. Ο ίδιος αριθμός κοινοβουλευτικών ελληνικής καταγωγής
εμφανίζεται και στην Αλβανία. Στη Γερμανία υπάρχουν δύο ελληνικής καταγωγής
βουλευτές. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17254P191</ED>
<ID>
ID:304254

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P19&aa=1</URL></REF>


Article

<CATEGORY>vin09</CATEGORY>

 <H2>Πετάει, πετάει το οικολογικό
</H2>
Ο πιο φημισμένος πιλότος autogyro εν δράσει: ο Σον Κόνερι στον ρόλο του James
Bond, στο αεροσκάφος Little Nellie, από την ταινία «Ζεις μονάχα δυο φορές». Το
αεροσκάφος έπιανε μέγιστη ταχύτητα 209 χλμ/ώρα πετώντας σε μέγιστο ύψος 4.000 μέτρα

Σχεδιάστηκε για πρώτη φορά, πρόχειρα, από τον Leonardo da Vinci. Έκανε την
πρώτη του επιτυχημένη πτήση το 1919, με εμπνευστή τον Ισπανό αεροναυπηγό Juan
de la Cierva και αρκετά χρόνια αργότερα έγινε το... αεροσκάφος τού James Bond.
Με το όνομα Little Nellie και τον Σον Κόνερι στο πηδάλιο, έπιασε τα 209
χιλιόμετρα την ώρα, στην ταινία «Ζεις μονάχα δυο φορές». 
«Επισήμως» είναι ο πρόδρομος του σύγχρονου ελικοπτέρου. Ονομάζεται autogyro
και, παρ' όλο που αποτελεί το... όνειρο κάθε σύγχρονου αεροναυπηγού, κινδύνεψε
να μπει για τα καλά στο μουσείο... Κανείς όμως δεν εγκαταλείπει εύκολα τα
όνειρά του. Και έτσι, το autogyro, το οικονομικό, εύκολο στην πλοήγηση και
συνάμα οικολογικό αεροσκάφος (γιατί κινείται εκμεταλλευόμενο τον άνεμο),
γλίτωσε την τελευταία στιγμή από τη... σκόνη της ιστορίας. Χάρη σε μια
συντονισμένη επιστημονική προσπάθεια, βρέθηκε ξανά στους αιθέρες, πλάι στα
υπερηχητικά jet και μάλιστα σε μια ασφαλέστερη έκδοση. 
Μπορεί το autogyro να είναι τόσο άγνωστο στην Ελλάδα, που το άκουσμά
του παραπέμπει περισσότερο σε... σουβλατζήδικο παρά σε ιπτάμενη μηχανή,
κουβαλάει όμως την ιστορία ενός αιώνα και την... τρέλα πολλών από τους εραστές
των αιθέρων. Είναι αυτοί που περιγράφουν την εμπειρία ως μοναδική, καθώς το
αεροσκάφος συνδυάζει τις πτητικές ικανότητες του ελικοπτέρου με αυτές του
αεροπλάνου. 
Ένας Βρετανός χρειάζεται 40 ώρες μαθημάτων (κοστίζουν περίπου 75 ευρώ την
ώρα), για ν' αποκτήσει την άδεια και περίπου 20.000 ευρώ για ν' αγοράσει το
αεροσκάφος. Εδώ και έξι δεκαετίες, όμως, ελάχιστοι το τολμούσαν. Κι αυτό,
γιατί ανάμεσα στα άλλα το autogyro είχε συνδέσει το όνομά του με μια σειρά από
θανατηφόρα δυστυχήματα. Μέχρι που η ΥΠΑ Βρετανίας ζήτησε τη βοήθεια του
Τμήματος Αεροναυπηγικής του Πανεπιστημίου της Γλασκώβης. Η επιστημονική ομάδα
(στην οποία ανήκε και ο υπογράφων), ανέλαβε να μελετήσει την ευστάθεια και τον
έλεγχο πτήσεως του αεροσκάφους, με απώτερο στόχο να ενισχύσει την ασφάλειά
του. Όπως εξηγεί ο πρόεδρος του Τμήματος Αεροναυπηγικής του Πανεπιστημίου, δρ
Douglas Thomson, «πολλοί επιζητούσαν την "αναβίωση" του autogyro. Και είναι
λογικό. Πρόκειται για ένα αεροσκάφος αναψυχής που συντηρείται πολύ πιο εύκολα
και πιο οικονομικά απ' ό,τι ένα ελικόπτερο ή ένα αεροπλάνο του ίδιου μεγέθους.
Το μεγάλο ενδιαφέρον, όμως, δεν μπορούσε να συνδυαστεί με τον αυξημένο αριθμό
δυστυχημάτων». 
Ογδόντα τρία χρόνια μετά την πτήση τού de la Cierva, το ειδικά εξοπλισμένο
autogyro του Πανεπιστημίου της Γλασκώβης ετοιμάζεται για την απογείωσή του

Χρειάστηκε έρευνα, η οποία μάλιστα κράτησε αρκετά χρόνια. Εφοδιασμένοι με
ειδικά επιστημονικά όργανα, δοκιμάζοντας το ίδιο το αεροσκάφος, τόσο στις
απαιτητικές μανούβρες του πιλότου όσο και στα... τερτίπια του βρετανικού
καιρού, οι ειδικοί κατάφεραν να εντοπίσουν το πρόβλημα και να το λύσουν.
«Καταλήξαμε στο συμπέρασμα πως η κατακόρυφη θέση του κέντρου βάρους του
autogyro επηρέαζε καταλυτικά τον βαθμό ελέγχου του αεροσκάφους από τον
πιλότο», λέει ο καθηγητής δρ Stewart Houston, μέλος της ίδιας επιστημονικής
ομάδας. «Κι αυτό είναι κάτι που πλέον το λαμβάνουν σοβαρά υπόψη οι
κατασκευαστές». 
Στηριζόμενη στα συμπεράσματα αυτά, η αρμόδια υπηρεσία Πολιτικής
Αεροπορίας θεσπίζει πλέον καινούργια κριτήρια για την πιστοποίηση των
autogyros. Επιπλέον, οι ειδικοί από το Τμήμα Αεροναυπηγικής του Πανεπιστημίου
της Γλασκώβης εκτιμούν πως το αεροσκάφος θα μπορούσε να χρησιμοποιηθεί και για
λόγους άλλους εκτός της αναψυχής. «Σε μια εποχή, όπου το κυκλοφοριακό
αναδεικνύεται σε μείζον πρόβλημα και η ανάγκη για νέα μέσα μεταφοράς είναι
επιτακτική, μια ιπτάμενη μηχανή με περιορισμένες απαιτήσεις στην απογείωση και
την προσγείωσή της, οικονομική και οικολογική, θα μπορούσε να προσφέρει
σημαντικές λύσεις». 
<H3>INFO
</H3>
Ο Βασίλης Σπαθόπουλος είναι διδάκτωρ Αεροναυπηγικής
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17254P201</ED>
<ID>
ID:304255

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P20&aa=1</URL></REF>


Article

<CATEGORY>vin09</CATEGORY>

 <H2>Εκ των υστέρων «αθώωση» του Βig Βrother
</H2>
Με το σκεπτικό ότι ο αυτοπεριορισμός της προσωπικής ελευθερίας όσων έλαβαν
μέρος στο τηλεπαιχνίδι Big Brother δεν προσκρούει σε καμία συνταγματική
διάταξη, το Μονομελές Πρωτοδικείο της Αθήνας απέρριψε την αίτηση που είχε
καταθέσει ο δικηγόρος κ. Κων. Σαμαρτζής, με την οποία είχε στραφεί κατά του
Antenna, ζητώντας να απαγορευθεί η προβολή του επίδικου παιχνιδιού. 
Το δικαστήριο εξέδωσε την απόφασή του περίπου 15 μέρες πριν από την ανάδειξη
του νικητή (το βράδυ της 31ης Δεκεμβρίου 2001) και έγινε γνωστή χθες. Σύμφωνα
με όσα αναφέρονται στο σκεπτικό τής υπ' αριθμόν 10519/2001 απόφασης, «οι 12
παίκτες με τη συναίνεσή τους συμμετείχαν στο παιχνίδι ως "οιονεί" ηθοποιοί,
υποδυόμενοι τον εαυτό τους, σε ένα "ιδιότυπο" μακρόβιο τηλεοπτικό παιχνίδι με
πολλά στοιχεία θεατρικότητας». Και προστίθεται: «Από κανένα στοιχείο δεν
πιθανολογήθηκε ότι η "εικονική καθημερινότητα" των παικτών του Big Brother,
τουλάχιστον έτσι όπως προβλήθηκε από τα επιλεγμένα στιγμιότυπα, προσβάλλει τα
χρηστά ήθη και την προσωπικότητα των τηλεθεατών, οι οποίοι έχουν τη δυνατότητα
επιλογής ποιοτικότερου προγράμματος». 
Όσον αφορά τέλος τους ανήλικους τηλεθεατές του παιχνιδιού, η πρόεδρος του
δικαστηρίου κ. Ευφροσύνη Καλογεράτου αναφέρει στην απόφασή της ότι οι γονείς
μπορούν να επιτρέπουν ή όχι στα παιδιά τους να παρακολουθούν την εκπομπή, κατά
τη προβολή της οποίας υπήρχε η ένδειξη «απαραίτητη η γονική συναίνεση».
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17254P202</ED>
<ID>
ID:304299

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P20&aa=2</URL></REF>


Article

<CATEGORY>vin09</CATEGORY>

 <H2>Πειρατές του φυσικού πλούτου (μη μας κλέβετε το μπασμάτι...)
</H2><H4>Βιο-πειρατές των πολυεθνικών της Δύσης «κλέβουν» το μπασμάτι της Ινδίας, τα
φασόλια των Άνδεων και τα φυτά του Μεξικού
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Τι μπασμάτι, τι κασμάτι... Το πρώτο ρύζι θεωρείται από τις πιο εκλεκτές
ποικιλίες στον κόσμο και καλλιεργείται στα σύνορα Ινδίας - Πακιστάν. Το
δεύτερο είναι η απομίμησή του, καλλιεργείται στο Τέξας και έχει γίνει η αιτία
της γνωστότερης μάχης στον πόλεμο δυτικών πολυεθνικών και αναπτυσσόμενων κρατών

Τι μπασμάτι, τι κασμάτι... Κι όμως, αυτά τα δύο γράμματα χωρίζουν δύο κόσμους,
ενώνουν δύο ορκισμένους εχθρούς και αποτελούν το κυριότερο παράδειγμα της
συστηματικής κλοπής του φυσικού πλούτου των αναπτυσσόμενων χωρών από τις
πολυεθνικές της Δύσης. 
Δεν είναι τυχαίο που ένα από τα βασικά θέματα συζήτησης στο Παγκόσμιο
Κοινωνικό Φόρουμ, το οποίο ξεκινά μεθαύριο στο Πόρτο Αλέγκρε, θα είναι οι
συγκρούσεις κυβερνήσεων των αναπτυσσόμενων χωρών με εταιρείες βιοτεχνολογίας
για τις πατέντες των γονιδίων. Το μονοπώλιο που καταφέρνουν να επιβάλλουν οι
εταιρείες της Δύσης σε παραδοσιακές καλλιέργειες απειλεί τη βιωσιμότητα του
Τρίτου Κόσμου. 
Το μπασμάτι είναι το γνωστό ρύζι που καλλιεργείται στους πρόποδες των
Ιμαλαΐων, στα σύνορα Ινδίας και Πακιστάν, και θεωρείται ο βασιλιάς του ρυζιού.
Είναι η εκλεκτότερη και ακριβότερη ποικιλία στον κόσμο. Το κασμάτι είναι το
μπασμάτι... μαϊμού, που καλλιεργείται στα χωράφια του Τέξας από την εταιρεία
βιοτεχνολογίας Rice-Tec, μοιάζει πολύ με το πρωτότυπο, «αλλά με μία μικρή
διαφορά», η οποία του χάρισε την επίσημη πατέντα του αρμόδιου γραφείου τής
αμερικανικής κυβέρνησης το 1997. 
Ε, λοιπόν, αφού δεν είναι ακριβώς το ίδιο, πού είναι το πρόβλημα; Η επίσημη
πατέντα του ρυζιού «κασμάτι» επιτρέπει στην Rice-Tec την εμπορική του
εκμετάλλευση σε όλο τον κόσμο με τις ευλογίες του Παγκόσμιου Οργανισμού
Εμπορίου, που μπορεί να επιβάλλει δικαστικά σε όλα τα κράτη-μέλη του την
αποδοχή του προϊόντος. Η εταιρεία φυσικά το προωθεί ως ένα ρύζι «που δεν έχει
τίποτα να ζηλέψει από το μπασμάτι». Η Ινδία όμως, που είναι πρώτη σε εξαγωγές
της ποικιλίας παγκοσμίως, έχει προσφύγει στα διεθνή δικαστήρια για την
ανάκληση της πατέντας. 
Ινδοί πολιτικοί, αγρότες και διεθνείς οργανώσεις για τη διαφύλαξη της
φυσικής κληρονομιάς των αναπτυσσόμενων χωρών δηλώνουν ότι η κατοχύρωση των
γονιδίων της ποικιλίας είναι σοβαρή απειλή για τους καλλιεργητές και τους
εξαγωγείς της. Το αξιοσημείωτο της υπόθεσης είναι ότι το μπασμάτι ενώνει δύο
«αιώνιους εχθρούς», μια που στη διεθνή διαμάχη έχει εμπλακεί και το άμεσα
ενδιαφερόμενο Πακιστάν, παίρνοντας το μέρος της Ινδίας. 
Το μπασμάτι είναι το πιο τρανταχτό παράδειγμα κόντρας κυβερνήσεων των
αναπτυσσόμενων χωρών με πολυεθνικές. Υπάρχουν όμως πολλές ακόμα περιπτώσεις
που δεν έχουν γνωρίσει τόση μεγάλη δημοσιότητα. Τις συγκεντρώνουν και τις
προωθούν διεθνείς μη κυβερνητικές οργανώσεις, όπως η Action Aid, που
ασχολείται με δωρεές για την ανάπτυξη του Τρίτου Κόσμου και το γκρουπ ETC
(πρώην RAFI), «ομάδα δράσης για τη διάβρωση, την τεχνολογία και τη
συγκέντρωση». 
Εξίσου χαρακτηριστικές περιπτώσεις είναι μία ποικιλία κίτρινου φασολιού
(Ενόλα) που καλλιεργείται στο Μεξικό και έχει κατοχυρωθεί στις ΗΠΑ, ένα
ενδημικό δέντρο στην Ινδία, το λάδι του οποίου χρησιμοποιείται ως μυκητοκτόνο,
το ξερό φασόλι Nuna που αποτελεί μία από τις πιο διαδεδομένες καλλιέργειες στο
Περού και τις υπόλοιπες Άνδεις και έχει κατοχυρωθεί σε αμερικανική εταιρεία,
τα γονίδια του φυτού καμφορά και του μοσχοκάρυδου, που έχουν κατοχυρωθεί για
την παραγωγή των ελαίων τους με τεχνητές μεθόδους αλλά και ένα πρόγραμμα για
την εκμετάλλευση σπάνιων ενδημικών φυτών στην επαρχία των Ινδιάνων Τσιάπας στο
Μεξικό, που χρηματοδοτείται από την αμερικανική κυβέρνηση. 
Οι εταιρείες βιοτεχνολογίας θέλουν να κατοχυρώσουν πατέντες για γονίδια
που θα τους δώσουν νέα προϊόντα, αλλά πολλές φορές αυτές οι «εφευρέσεις»
υπάρχουν στις χώρες του Τρίτου Κόσμου από τα βάθη της ιστορίας. 
Στη χειρότερη περίπτωση μάλιστα, η κατοχύρωση της πατέντας μιας παραδοσιακής
καλλιέργειας από ξένη εταιρεία σημαίνει πως οι αγρότες στις χώρες προέλευσης
των καλλιεργειών θα υποχρεωθούν να πληρώσουν για να συνεχίσουν να παράγουν τα
προϊόντα που καλλιεργούσαν οι πρόγονοί τους επί δεκαετίες ή ακόμα και αιώνες.
Καθιστά επίσης απαγορευτικά ακριβή οποιαδήποτε προσπάθεια βελτίωσης ενός φυτού
στα αναπτυσσόμενα κράτη, που βασίζουν τις οικονομίες ολόκληρων περιοχών αλλά
και την επιβίωση των κατοίκων τους στις παραδοσιακές καλλιέργειες. 
<H3>Ξεσηκωμένοι Ινδιάνοι
</H3>
Στη μεξικανική επαρχία των Τσιάπας, ένα πρόγραμμα συλλογής σπάνιων φυτών για
τις φαρμακευτικές τους ιδιότητες έχει ξεσηκώσει τους Ινδιάνους

Τα σπάνια ενδημικά φυτά στην επαρχία των Ινδιάνων Τσιάπας του Μεξικού έχουν
βάλει στο μάτι πολυεθνικές εταιρείες βιοτεχνολογίας και ερευνητικά ιδρύματα.
Ένα σχέδιο για την έρευνα και την εκμετάλλευση των φαρμακευτικών τους
ιδιοτήτων αλλά και της παραδοσιακής γνώσης των ιθαγενών, που χρηματοδοτείται
από την αμερικανική κυβέρνηση, έχει ξεσηκώσει τους Ινδιάνους της περιοχής εδώ
και τρία χρόνια. 
Επιστήμονες από τις Ηνωμένες Πολιτείες, την Ουαλία και το Μεξικό μελετούν την
πλούσια βιοποικιλότητα στην περιοχή των Μάγια για να ανακαλύψουν νέα φάρμακα.
Οι Τσιάπας διαμαρτύρονται, ζητώντας την παύση των ερευνών γιατί κανείς δεν
τους έχει ενημερώσει επίσημα για τους σκοπούς αλλά και τις επιπτώσεις του
προγράμματος. Οι κάτοικοι επιμένουν ότι η παράδοση και οι φυσικοί τους πόροι
αποτελούν αντικείμενο εκμετάλλευσης και απαιτούν τη θέσπιση νομοθεσίας από τη
μεξικανική κυβέρνηση που θα προστατεύει την παράδοσή τους και τους βιολογικούς
τους θησαυρούς. Κι αυτό γιατί φοβούνται πως όποιες φαρμακευτικές ιδιότητες
ανακαλυφθούν στα φυτά της περιοχής, οι τελευταίοι που θα έχουν κάποιο κέρδος
θα είναι οι ίδιοι. 
Περισσότεροι από 100 οργανισμοί ιθαγενών και διεθνείς οργανώσεις έχουν ταχθεί
με το μέρος των Τσιάπας, σεμινάρια για τη βιο-πειρατεία διοργανώνονται στην
πρωτεύουσα του Μεξικού, ενώ η κυβέρνηση της χώρας, έπειτα από τις πιέσεις των
κατοίκων, αρνήθηκε να επιτρέψει στους επιστήμονες να πραγματοποιήσουν
βιολογικές αποτιμήσεις των ιδιοτήτων ορισμένων από τα περίπου 6.000 φυτά που
έχουν ήδη συλλέξει.

<H3>INFO
</H3>
Στο πλευρό των αγροτών του Τρίτου Κόσμου ενάντια στις πολυεθνικές είναι το
Διεθνές Κέντρο Τροπικής Γεωργίας με έδρα την Κολομβία και ο Οργανισμός
Τροφίμων και Γεωργίας του ΟΗΕ. Ευθύνη τους είναι η διατήρηση σπόρων σε ειδικές
τράπεζες γονιδίων από όλες τις καλλιέργειες του πλανήτη, ώστε να παραμείνουν
«κοινή κτήση» για τους καλλιεργητές και να προστατευθούν από απόπειρες
κατοχύρωσής τους. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17254P211</ED>
<ID>
ID:304256

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P21&aa=1</URL></REF>


Article

<CATEGORY>vin09</CATEGORY>

 <H2>Μια Ελλάδα που ανασαίνει
</H2><H4>Η εικόνα της Ελλάδας για τη φωτογράφο Νίκη Τυπάλδου δεν είναι «πνιγμένη» στις
πολυκατοικίες. Ανασαίνει... </H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Πάνω στους σταματημένους τροχούς του χρόνου και της παλιάς τεχνολογίας
ποζάρει ο «Εργάτης στο Λαύριο», το 1974

Η φωτογράφος Νίκη Τυπάλδου έχει ταξιδέψει σε πενήντα χώρες. Έχει τραβήξει το
ωραιότερο πορτρέτο του Γιάννη Τσαρούχη και επί δώδεκα χρόνια ήταν η προσωπική
φωτογράφος του Ανδρέα Παπανδρέου. Φωτογραφίες της έχουν δημοσιευθεί αμέτρητες
σε περιοδικά και εφημερίδες. 
Το πρώτο φωτογραφικό της άλμπουμ, όμως, το αφιερώνει στους αφανείς. «Ελλάδα
για πάντα» τιτλοφορείται το ασπρόμαυρο φωτογραφικό λεύκωμα, που κυκλοφορεί από
τις Εκδόσεις Κάκτος, με κείμενα της ίδιας, πρόλογο του αλησμόνητου ζωγράφου
Γιάννη Τσαρούχη - το 1988 - και συλλογή έργων της από τον ιστορικό της τέχνης
Μάνο Στεφανίδη. Τα κείμενα είναι μεταφρασμένα και στην αγγλική γλώσσα. 
Αυτό που μας προτείνει η Νίκη Τυπάλδου με αυτήν τη συλλογή φωτογραφιών, είναι
να σταθούμε για λίγο μπροστά στις εικόνες «που λίγο πολύ όλοι βλέπουμε και οι
περισσότεροι τις προσπερνάμε». Εικόνες ελληνικών τοπίων - με πλατείς ορίζοντες
- εικόνες σπιτιών, μα πάνω απ' όλα ανθρώπων, μικρών παιδιών, Τσιγγάνων,
γερόντων, όλων αυτών των στοιχείων που φεύγουν, γιατί μετασχηματίζονται ή
απλώς τελειώνουν, και πέφτουν σαν τον αδύναμο κρίκο. 
Ξυπόλητη σκαλίζει τη φωτιά η «Τσιγγάνα με το παιδί της» (1971)

Ήδη, η πραγματικότητα όλων των ενσταντανέ μοιάζει στις φωτογραφίες με
οπτασία και όχι σαν τη φωτογραφία του ρεπορτάζ. Αυτό που έχει μεσολαβήσει
είναι η ματιά και η ευαισθησία, μια άχνη διάχυτης μελαγχολίας του φωτογράφου,
που ταξιδεύει αδιάκοπα ανά την Ελλάδα. Από την Πελοπόννησο έως τη Λευκάδα, τη
Λιβαδειά, την Ξάνθη - με σταθερό πάντα σημείο αναφοράς την Αθήνα και την
εσωτερική της επαρχία. Εκεί όπου υπάρχουν ρυτιδωμένα κτίρια και εκφραστικά
πρόσωπα. Αναζητώντας τι; «Από μια εσωτερική ανάγκη να γνωρίσω ανθρώπους, μέρη,
πόλεις, χώρες και να βρίσκω ομοιότητες ή αντιθέσεις μεταξύ τους», σημειώνει η
Νίκη Τυπάλδου. 
Δεν μας λέει αν βρήκε αυτό «το μυστικό» που ζητάει με τόσο πάθος. Μάλλον όχι,
αφού συνεχίζει ακούραστα τριάντα χρόνια τώρα. Σ' αυτό το διάστημα επιδιώκει να
αποσπάσει τη μοναδικότητα της κάθε στιγμής, με πολύ απλή τεχνική και μεγάλη
προσοχή στη γωνία λήψης. Χειρίζεται με προσοχή την γκρίζα ζώνη μεταξύ του
μαύρου και του άσπρου. «Τι κι αν σβήσει το φως, τι κι αν έρθει το σκοτάδι.
Ό,τι κάποτε υπήρξε, δεν μπορεί να πάψει να υπάρχει», σημειώνει γι' αυτές τις
φωτογραφίες-πίνακες ο Μάνος Στεφανίδης. 
«Η αλήθεια είναι ότι η φωτογραφία "βλέπει" αυτά που δεν "βλέπει" η
ζωγραφική», σημειώνεται στον πρόλογο του Γιάννη Τσαρούχη, που πιστοποιεί ότι
στις φωτογραφίες της Νίκης Τυπάλδου «όλοι οι κρυφοί πόθοι του ζωγράφου
υπάρχουν τέλεια πραγματοποιημένοι με τα μέσα της φωτογραφίας...». Και
καταλήγει: 
«Είναι σπουδαία η φωτογραφία, φτάνει να μην το λέτε, γιατί φοβούνται οι παλιοί
ζωγράφοι μη χάσουν τη φήμη τους». 
<H3>INFO
</H3>
Νίκη Τυπάλδου, Ελλάδα Για Πάντα, Εκδ. Κάκτος, Αθήνα 2001 Σελ. 140, τιμή: 30,53 ευρώ
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17254P221</ED>
<ID>
ID:304257

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P22&aa=1</URL></REF>


Article

<CATEGORY>vin09</CATEGORY>

 <H2>Έμεινε ορφανή η «Πίπη Φακιδομύτη»
</H2>
Η Αστριντ Λίντγκρεν, η «μαμά» της Πίπης Φακιδομύτη, του παράξενου κοριτσιού με
τις κόκκινες κοτσίδες με τις φακίδες γύρω από τη μύτη, τις ριγωτές κάλτσες και
τα αρβυλωτά παπούτσια, πήγε στον ουρανό. Η Σουηδέζα συγγραφέας παιδικών
βιβλίων πέθανε χθες σε ηλικία 94 ετών αφήνοντας μόνους την Πίπη και τους
άλλους ήρωες των ιστοριών της να συνεχίσουν να ζουν στον κόσμο που τους
δημιούργησε. Έναν κόσμο όπου τα παιδιά θεωρούνται βασιλιάδες, μεγαλώνουν χωρίς
περιορισμούς και είναι ελεύθερα να ονειρεύονται. 
Η Αστριντ Λίντγκρεν, στα 19 της χρόνια και ως ανύπαντρη μητέρα ενός αγοριού
έφυγε από τη γενέτειρα κωμόπολη με κατεύθυνση τη Στοκχόλμη, όπου σπούδασε και
εργάστηκε ως γραμματέας, για να παντρευτεί πέντε χρόνια αργότερα και να
αποκτήσει και μία κόρη που λάτρευε τα παραμύθια της μαμάς της. Κάπως έτσι,
ανάμεσα στο μαξιλάρι της Κάριν και το μυαλό της Αστριντ, γεννήθηκε η Πίπη
Φακιδομύτη, το πιο δυνατό και άφοβο κορίτσι στον κόσμο που είχε μια τσάντα
γεμάτη χρυσά νομίσματα και έναν πίθηκο, τον κύριο Νίλσον που καθόταν στον ώμο
της. Η απήχηση της Πίπης στα παιδιά ήταν άμεση και τόσο μεγάλη που ακολούθησαν
οι ιστορίες του Εμίλ και της Ρόνιας και τα βιβλία της συγγραφέως μεταφράστηκαν
σε πολλές γλώσσες πουλώντας περισσότερα από 130 εκατομμύρια αντίτυπα. Πολλά
από αυτά έχουν μεταφερθεί στον κινηματογράφο και την τηλεόραση. Το 1994 η
Αστριντ Λίντγκρεν τιμήθηκε με το Εναλλακτικό Νόμπελ, ενώ το έργο της ήταν η
έμπνευση για τη δημιουργία του παιδικού μουσείου Junibacken, ενός από τα
δημοφιλέστερα αξιοθέατα της Στοκχόλμης.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17254P222</ED>
<ID>
ID:304300

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P22&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>«Φτιάχνουμε... και χαλνούμε» </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Το στιλό στο χέρι, το άσπρο χαρτί να με ελκύει, κι όμως οι σκέψεις
μπερδεύονται, αλληλοχτυπιούνται μέσα στο μυαλό μου, δεν μπαίνουν σε τάξη. Μια
φράση μάλιστα έχει σφηνωθεί εκεί στο κέντρο, τη διώχνω κι επανέρχεται
μυστηριωδώς επίμονα, θέλει να βγει, να κυριαρχήσει όλων των άλλων. Ας τη γράψω
λοιπόν: «Φτιάχνουμε θέατρα και τα χαλνούμε, όπου σταθούμε κι όπου
βρεθούμε...»! Όμως δεν θέλει να πει αυτό που εννοεί. Απλώνεται, πλαταίνει,
εμπεριέχει ένα σωρό άλλες έννοιες, σηματοδοτεί καταστάσεις εμπύρετες,
φιλοπολεμικές, αντιπαραθέσεις πολιτικές, οικονομικές, αντιθέσεις απόψεων,
γνωμών, ιδεών, αξιών. Φτιάχνουμε κράτη, τα οριοθετούμε με γραμμές αυθαίρετες
(Ισραήλ), ως εδώ εμείς, μη παρέκει εσείς, υπογράφουμε συνθήκες, δημιουργούμε
οργανισμούς (ΟΗΕ) με καταστατικά και νόμους, με αρχές και δικαιώματα
προστασίας της ανθρώπινης αξιοπρέπειας, κάνουμε συμφωνίες, τις υπογράφουμε,
διακηρύσσουμε προθέσεις, λέμε λόγια, λόγια, λόγια για ειρήνη, φιλία,
συνεργασία, ήπια αξιοποίηση του περιβάλλοντος, πάταξη της φτώχειας, των
ασθενειών, της λειψυδρίας, της τρομοκρατίας και εν μία νυκτί όλα τα «χαλνούμε»
χάριν της άφατης αλαζονείας, της υπεροπλίας, της επικυριαρχίας, του υπέρμετρου
φανατισμού, της άλογης υστερίας. Όλα συντρίμμια! Και κάτω απ' τα ερείπια
χιλιάδες, εκατομμύρια χαλασμένες ζωές, ελπίδες, έργα δημιουργικής φαντασίας,
πνευματικής ανύψωσης, έργα πολιτισμού της διάνοιας του ανθρώπου. Ποια κατάρα,
ποια μοίρα μάς κατατρύχει; Ή μήπως μια βαθιά μέσα μας απύθμενη βαρβαρότητα δεν
λέει ποτέ να λειανθεί; <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17254P223</ED>
<ID>
ID:304335

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P22&aa=3</URL></REF>


Article

<CATEGORY>vin09</CATEGORY>

 <H2>Ο μικρός ποιητής που νίκησε τον Χάρι Πότερ
</H2><H4>Ο 11χρονος Αμερικανός Μάτι Στέπανεκ συγκίνησε με τα ποιήματά του όχι μόνον την
υφήλιο, αλλά και τις... πωλήσεις
</H4>
Ο 11χρονος Μάτι Στεπάνεκ δίνει κουράγιο στους Αμερικανούς ύστερα από το
τρομοκρατικό χτύπημα της 11ης Σεπτεμβρίου μέσα από τους στίχους του. Και
αποδεικνύει καθημερινά πως ξέρει να αντιμετωπίζει με δύναμη τις δυσκολίες της ζωής

Είναι μόλις 11 ετών. Οι ποιητικές του συλλογές βρίσκονται στην πρώτη θέση των
πωλήσεων στις Ηνωμένες Πολιτείες και κατάφεραν να «χτυπήσουν» ακόμη και τις
περιπέτειες του Χάρι Πότερ (στην έγκυρη λίστα των New York Times). Τι και αν ο
μικρός ποιητής Μάτι Στεπάνεκ πάσχει από μια σπάνια μορφή μυϊκής δυστροφίας;
Παίζει με lego. Ζωγραφίζει Πόκεμον. Έχει κατακτήσει μαύρη ζώνη στις κορεατικές
πολεμικές τέχνες. Ζει στο αναπηρικό του αμαξάκι και αναπνέει με τη βοήθεια
τραχειοτομής. Έχει πλήρη συναίσθηση ότι κάθε στιγμή μπορεί να είναι η
τελευταία. Και όμως αντιμετωπίζει τον κόσμο με αισιοδοξία. Δίνει κουράγιο
στους Αμερικανούς, ύστερα από το τρομοκρατικό χτύπημα της 11ης Σεπτεμβρίου.
Και κάνει όνειρα για το μέλλον. 
«Χρειάζεται να σταματήσουμε. / Μόνο να σταματήσουμε. / Για
μια στιγμή / πριν κάποιος / πει ή κάνει κάτι / που μπορεί να πληγώσει κάποιον
άλλο. / Χρειάζεται να παραμείνουμε σιωπηλοί. / Μόνο σιωπηλοί /
πριν χάσουμε για πάντα την ευλογία των τραγουδιών / που μεγαλώνουν στις
καρδιές μας. / Χρειάζεται να προσέξουμε. / Μόνο να προσέξουμε /
για μια στιγμή. Πριν το μέλλον ξεγλιστρήσει / στις στάχτες και την
σκόνη της ταπεινότητας». Στίχοι από το ποίημα του Μάτι «Για τον κόσμο μας»
(σε ελεύθερη απόδοση στα ελληνικά), που γράφτηκε στις 12 Σεπτεμβρίου. Μία
ημέρα μετά την κατάρρευση των δίδυμων πύργων. 
Το πρώτο του ποίημα το υπαγόρευσε στη μητέρα του - που πάσχει από την ίδια
ασθένεια - σε ηλικία τριών ετών. «Καθόταν στον υπολογιστή και την παρακάλεσα
να γράψει κάτι για μένα. Της είπα ό,τι είχα στο μυαλό μου. Όταν εκείνη μου
εξήγησε ότι αυτό ήταν ποίηση, αμέσως σκέφθηκα ότι θα ήθελα να το μοιραστώ με
άλλους ανθρώπους», λέει ο Μάτι. 
«Το ταξίδι μέσα από τα τραγούδια της καρδιάς», του Μάτι συγκίνησε έως και τον
πρώην πρόεδρο των ΗΠΑ Τζίμι Κάρτερ

Από τότε ο μικρός Μάτι έχει γράψει χιλιάδες ποιήματα. Έχει αποσπάσει
διεθνή βραβεία και έχει παρουσιάσει ανθολογία έργων του στη βιβλιοθήκη του
Κογκρέσου. Συμμετείχε σε ένα από τα πιο δημοφιλή σόου της αμερικανικής
τηλεόρασης, σε εκείνο της Όπρα Γουίνφρι. Και βρέθηκε στο πλευρό τού ειδώλου
του, του πρώην προέδρου των Ηνωμένων Πολιτειών Τζίμι Κάρτερ. 
Ο Μάτι παράλληλα με τα κατ' οίκον μαθήματα που παρακολουθεί, δίνει διαλέξεις
και σεμινάρια. Είναι πρέσβης καλής θέλησης της εταιρείας για τη μυϊκή
δυστροφία στο Μέριλαντ - την περιοχή όπου ζει - και συμμετέχει σε
φιλανθρωπικές εκδηλώσεις υπέρ της έρευνας για τη θεραπεία νευρομυϊκών
παθήσεων. 
Τον Ιούλιο βρέθηκε ένα βήμα πριν από το τέλος. Ζήτησε από το κρεβάτι του
νοσοκομείου να εκδοθούν τα ποιήματά του. Τα 200 αντίτυπα που κυκλοφόρησαν υπό
τον τίτλο «Heartsongs» («Τραγούδια της καρδιάς») και μια ζωγραφιά του στο
εξώφυλλο έγιναν ανάρπαστα. Ακολούθησε το «Journey through Heartsongs»
(«Ταξίδια μέσα από τα τραγούδια της καρδιάς»), ενώ έως την άνοιξη θα
κυκλοφορήσει το «Ηοpe through Heartsongs» («Ελπίδα μέσα από τα τραγούδια της
καρδιάς»), από τις εκδόσεις Hyperion. Οι πωλήσεις ξεπέρασαν και εκείνες του
Χάρι Πότερ. Ο Μάτι όμως «αισθάνεται άσχημα», καθώς εκτόπισε την αγαπημένη του
συγγραφέα J.Κ. Rowling. 
Οι γιατροί έχουν εξηγήσει στον Μάτι ότι μπορεί να ζήσει αρκετά χρόνια.
Μπορεί να πεθάνει όμως και την επόμενη στιγμή. Εξάλλου, γνωρίζει τι σημαίνει
θάνατος. Έχει χάσει ήδη τα τρία του αδέλφια από την ίδια ασθένεια, ενώ στην
Εντατική είδε τους φίλους του να τον εγκαταλείπουν. Παρ' όλα αυτά, δεν σταματά
να ονειρεύεται. «Όταν μεγαλώσω, θέλω να γίνω συγγραφέας, ειρηνοποιός και
μπαμπάς», δηλώνει με χαμόγελο. 
<H3>«Η γλώσσα του Θεού» </H3>
«Ξέρεις τι γλώσσα / μιλάει Θεός; Ο Θεός μιλάει όλες τις γλώσσες /
Γιατί ο Θεός μας δημιούργησε / και έδωσε στον καθένα μας / διαφορετικές
γλώσσες. Και ο Θεός τις καταλαβαίνει όλες. / Γνωρίζετε ποια
είναι η αγαπημένη γλώσσα του Θεού; / Δεν είναι η γλώσσα των
μεγάλων, / αλλά εκείνη των παιδιών. / Κι αυτό γιατί τα παιδιά /
είναι τα εκλεκτά του Θεού. Τα παιδιά ξέρουν να μοιράζονται. /
και δεν χάνουν ποτέ / το τραγούδι της καρδιά τους». 
(Ελεύθερη απόδοση στα ελληνικά του ποιήματος του Μάτι Στεπάνεκ «Η γλώσσα του
Θεού») 
<H3>INFO
</H3>
Η πρώτη ποιητική συλλογή τού Μάτι Στεπάνεκ «Heartsongs» κοστίζει 10 ευρώ και η
συλλογή του «Journey through Heartsongs» 12,75 ευρώ. Διατίθενται μέσω της
ιστοσελίδας του εκδοτικού οίκου Hyperion: http: //Hyperionbooks.com.

LINK

http: //www.myhero.com (αμερικανική
ιστοσελίδα αφιερωμένη στους «ήρωες της ζωής»)
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17254P231</ED>
<ID>
ID:304258

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P23&aa=1</URL></REF>


Article

<CATEGORY>vin09</CATEGORY>

 <H2>Αργύρης Ξάφης: από τη «Βίδα» στο βραβείο Χορν
</H2>
Ο χρυσός σταυρός που φορούσε ο Δημήτρης Χορν πέρασε χθες βράδυ από τον περσινό
τιμώμενο με το Βραβείο Δημήτρης Χορν, Δημήτρη Ήμελλο, στον Αργύρη Ξάφη. Τον
νέο ηθοποιό που ξεχώρισε για τον ρόλο του Άνδρα στο «Στρίψιμο της βίδας» του
Τζέφρι Χάτσερ, σε σκηνοθεσία Θωμά Μοσχόπουλου και απέσπασε χθες τις ψήφους της
επιτροπής του θεατρικού Βραβείου Δημήτρης Χορν (το οποίο θεσμοθέτησε στη μνήμη
του σπουδαίου Έλληνα ηθοποιού ο Σταμάτης Φασουλής). 
Το θέατρο «Δημήτρης Χορν» φιλοξένησε την τελετή απονομής, με οικοδέσποινα της
βραδιάς την Πέμυ Ζούνη, και ομιλητές την Ελένη Αρβελέρ, τη Ναταλία Μελά, τον
Γιώργο Μαρίνο, τη Στεφανί Χορν, τον Κώστα Γεωργουσόπουλο και τον Θεοδόση
Ισαακίδη. Και η πνοή του μεγάλου ηθοποιού κατέκλυσε τη σκηνή, την πλατεία και
τον εξώστη, αφού ο Δημήτρης Χορν, ο κόσμος του, η συνεισφορά του στην τέχνη,
ήταν τα σημεία αναφοράς των ανθρώπων που είχαν την τύχη να νιώσουν την αύρα
του. 
Αποσπάσματα από σπάνιες ερμηνείες ακούστηκαν στη διάρκεια της εκδήλωσης και
μαζί με τη δική του αλησμόνητη φωνή ενώθηκαν οι φωνές των Βασίλη Λογοθετίδη,
Έλλης Λαμπέτη, Κατίνας Παξινού, Μαίρης Αρώνη, Βάσως Μανωλίδου, Αλέξη Μινωτή,
Αλίκης Βουγιουκλάκη. Φωνές αγαπημένες στην οικογένεια του θεάτρου, που ο
απόηχός τους επιβράβευε τον συγκινημένο Αργύρη Ξάφη, ο οποίος παρέλαβε τον
χρυσό σταυρό και την περγαμηνή του χρηματικού επάθλου.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17254P232</ED>
<ID>
ID:304301

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P23&aa=2</URL></REF>


Article

<CATEGORY>vin09</CATEGORY>

 <H5>... ΣΤΟ «ΒLΑCΚ - ΟUΤ»
</H5><H2>Άρον τον δολοφόνο σου και περιπάτει...
</H2><H4>Φόνοι, πολλοί ύποπτοι και στόχος το γέλιο, στο Θέατρο Μουσούρη
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Το «Black -Out» είναι μία «δολοφονική κωμωδία», που παρουσιάζεται στο Θέατρο
Μουσούρη από τη νεανική Ομάδα Δράσης

Το θέατρο: Λευκό και επιβλητικό το κτίριο στο εξωτερικό του, φιλόξενο
και ζεστό στο εσωτερικό, έχει ανακαινισθεί τα τελευταία χρόνια και προσφέρεται
για θεατρόφιλους. 
Το έργο: Γραμμένο από τον Τζακ Σάρκι, το «Black - Out» είναι μία
«δολοφονική κωμωδία» με εννέα υπόπτους, ένα πτώμα ­ για αρχή ­ και δύο
αστυνομικούς που φθάνουν πριν από το έγκλημα για να το προλάβουν, αλλά
μάταια... 
Η Ομάδα Δράσης: Έμπνευση του Βασίλη Μυριανθόπουλου, η παρέα των νέων
ηθοποιών άρχισε την πορεία της το 1997. Σε πρώτο πλάνο η δράση, εκφραζόμενη
μέσα από τη μουσική, τον χορό, την έκφραση. Πρώτη της παραγωγή ήταν το «Αδάμ +
Εύα Forever», τα δύο επόμενα χρόνια έγιναν γνωστοί με το «Μόλις χώρισα» και
τις ουρές στα ταμεία του θεάτρου «Μελίνα», στη Βουκουρεστίου. Ακολούθησε το
«Μπλε» και πέρυσι μας μετέφεραν στον «Κόσμο της Πάττυ», δίνοντας την ευκαιρία
στα '70ς να πάρουν την εκδίκησή τους και στα μέλη της ομάδας να καλλιεργήσουν
το μουσικοχορευτικό τους ταλέντο. Πάντα ανάλαφροι, διασκεδαστικοί και πολύ
happy. 
Τα πρόσωπα: Νατάσα Παπαϊωάννου, Βεατρίκη Βλαστάκη, Γεράσιμος Μαύρος,
Στέφανος Γκούβερης, Μιχάλης Τοπκαράς, Δέσποινα Παπαγιάννη, Βίκυ Αδάμου,
Βασίλης Μυριανθόπουλος, Όλγα Μιχαλοπούλου, Αλίκη Αβδελοπούλου, Όθωνας Μεταξάς
και Έλενα Αντωνοπούλου. 
Βάζει και η υπηρέτρια το χεράκι της στην εξυγίανση του μυστηρίου του «Black-Out»

Η παράσταση: Γρήγοροι ρυθμοί, νεανικά πρόσωπα, πολλές εκπλήξεις και το
γέλιο τού κοινού συνεχές. 
Οι Βερμούδες: Φόνοι, ύποπτοι και δολοφόνοι ανακατεύονται στο
μυστηριώδες Τρίγωνο, αλλά και στα μεταξύ τους... τρίγωνα. 
Κεντρικό σημείο, το σαλόνι της έπαυλης του λόρδου και της λαίδης
Γουίκενχαμ. 
Σε αργή κίνηση: Σκηνές-κλειδιά και ευρήματα. Όπως όταν πέφτει στο
πάτωμα η Τζάσμιν Κόλινς από την Αλαμπάμα. 
Ο δολοφόνος: Ή, μήπως, οι... δολοφόνοι; Μην πιστεύετε στα μάτια σας. 
Ο Τιτανικός: Όχι ακριβώς στο σανίδι, αλλά στο πανί που κατεβαίνει στη
μέση της σκηνής. Εκεί προβάλλονται οι ενοχοποιητικές βιντεοκασέτες, που
ανοίγουν τον δρόμο στη διαλεύκανση του μυστηρίου. 
Το black - out: Οφείλεται σε μία από τις συνηθισμένες τροπικές
καταιγίδες της Καραϊβικής, κρατά μόλις πέντε δευτερόλεπτα, αλλά, ως εκ
θαύματος, οι ένοικοι, το προσωπικό της βίλας και οι καλεσμένοι τους
προλαβαίνουν να κάνουν τα πάντα. Θα εκπλαγείτε με τις ικανότητές τους. 
Οι συντελεστές: Ερρίκος Μπελιές (μετάφραση), Βασίλης Μυριανθόπουλος
(σκηνοθεσία), Μιχάλης Τοπκαράς (σκηνικά), Γιώργος Ελευθεριάδης (κοστούμια),
Σάββας Γερμάνης (μουσική επιμέλεια), Βασίλης Καραργύρης (φωτισμοί), Έρη
Μπιρλιράκη (οργάνωση παραγωγής). 
Το κοινό: Πολλά celebrities αλλά και... κοινοί θνητοί. Πολλές «τρέντι»
νεανικές φάτσες, που δεν μπορεί να σας αφήσουν αδιάφορους... 
Τα τρία κουδούνια: Τρόπος του λέγειν. Δεν σημαίνουν μόνο την έναρξη της
παράστασης. Είναι και έναυσμα γέλιου. 
Χμμμ: Ωραίες οι κατακόκκινες καρέκλες της πλατείας, αλλά για να πάτε
στη θέση σας, θα πατήσετε σίγουρα τα δάχτυλα των διπλανών σας. Εκτός αν είστε
δισδιάστατοι. Ή χέλι. 
<H3>Οδηγίες «χρήσης»
</H3>
Πού: Θέατρο «Μουσούρη», Πλ. Καρύτση 6, τηλ: 010-3310.936. 
Πώς πάμε: Η πρόσβαση είναι εύκολη στο κέντρο της Αθήνας. Το θέατρο
βρίσκεται κοντά στις οδούς Σταδίου και Χρήστου Λαδά και τις Πλατείες
Κλαυθμώνος και Κολοκοτρώνη. Κοντινότερος σταθμός του Μετρό είναι το
Πανεπιστήμιο. 
Πάρκινγκ θα βρείτε στους γύρω δρόμους, αλλά όχι έξω από το θέατρο. 
Πότε: Βραδινές παραστάσεις, κάθε Δευτέρα και Τρίτη στις 9.30 μ.μ. και
απογευματινή κάθε Δευτέρα στις 6.30 μ.μ. 
Πόσο: 17,5 ευρώ (6.000 δρχ.) και 12 ευρώ (4.000 δρχ.) το φοιτητικό. 
Διάρκεια: Η παράσταση διαρκεί περίπου δύο ώρες μαζί με το διάλειμμα. 
<H3>INFO
</H3><H3>Στην συνέχεια... </H3>
Πίσω από το θέατρο, στην οδό Καρύτση, θα βρείτε το καφέ-μπαρ «Toy» για ποτό
και το piano-restaurant «Παλιά Βουλή» με ελληνική και διεθνή κουζίνα.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17254P241</ED>
<ID>
ID:304259

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Ρετρό, το οικολογικόν
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Η διακόσμηση γυρίζει πίσω. Γίνεται ρετρό και ταυτόχρονα προσέχει τα υλικά,
επιδιώκει να είναι φιλική προς το περιβάλλον, αυστηρή στις επιλογές και τα
χρώματα. Μπορεί το ρετρό να ήταν και πάλι στη μόδα πριν από μερικά χρόνια -
σήμερα όμως υπάρχει διαφορά. Από τη μαζικότητα έχει περάσει στη μοναδικότητα.
Τώρα αποκτά διαφορετική λογική και ποιότητα, ταυτότητα «οικολογική». Αφορά
μικρές διακοσμητικές λεπτομέρειες: υφάσματα και αντικείμενα, τα οποία συνήθως
είναι χειροποίητα, προέρχονται από εξωτικές γωνιές του πλανήτη ή σχεδιάζονται
από ανθρώπους που θέλουν να πειραματιστούν με οργανικά χρώματα και αποφεύγουν
τα συνθετικά υλικά. Σε απόσταση από το μινιμαλιστικό λευκό και υπόλευκο, τα
καινούργια μικρά αντικείμενα για το σπίτι αποκτούν ζεστές γήινες αποχρώσεις
(επικρατεί το καφέ και το πορτοκαλί), έχουν «χαρακτήρα».

<H3>INFO
</H3>
Χειροποίητα πλακάκια (με διάσταση 5Χ5) που ξεκινούν από 5 ευρώ. Μεγαλύτερη
ποικιλία σε σχέδια θα βρείτε στο Ίντερνετ, στη διεύθυνση http: //www.lubnachowdhary.co.uk.
Μαξιλάρι με κάλυμμα από μεταξωτό ύφασμα και παραδοσιακό σχέδιο από 80 ευρώ και
ένα ρετρό επιτραπέζιο λαμπατέρ από 90 ευρώ. Αναζητήστε λεπτομέρειες στο http: //www.modelsown.com.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17254P242</ED>
<ID>
ID:304302

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P24&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Μήπως δεν είμαι κόρη του μπαμπά;
</H2><H4>Έρωτες και απαγγελίες με αιγαιοπελαγίτικο ντεκόρ και κουλτουριάρικο πασάλειμμα </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Την παθιασμένη έκφραση μάσκας και την αποστείρωση χειρουργικής στολής έχουν
τα υποτιθέμενα ερωτικά αγκαλιάσματα του ζεύγους Σεργιανόπουλου - Ζιώγα στο
σίριαλ «Άλμα Λίμπρε»

Εκείνος καπετάνιος, από νησί καταγόμενος, ωραίο και γραφικό, χήρος, που του
σκοτώθηκε η πολυαγαπημένη σύζυγος και έκτοτε δεν λέει να συνέλθει και πίνει
και τα ουίσκι του. Έχει και έναν τρυφερό δεσμό με νέα και ωραία, αλλά μάλλον
γραμμένη την έχει. Επιστρέφει έπειτα από μακρύ μπάρκο στον Πειραιά, όπου και
τον περιμένει ο δεσμός, ο επιπόλαιος, που όμως του γίνεται τσιμπούρι και του
φορτώνεται να την πάρει μαζί του στο νησί. 
Στο πλοίο πέφτει επάνω σε εκείνη, που είναι ανύπανδρος κόρη, φιλόλογος,
η οποία επιστρέφει στον τόπο της για να εργαστεί εκεί και να κάνει παρέα στη
μαμά, στην οποία έχει αδυναμία. Οι δυο τους γνωρίζονται υποτίθεται παιδιόθεν
και είχαν κοινό ένα παιχνίδι με στίχους, ο ένας τους απαγγέλλει και ο άλλος
βρίσκει τον ποιητή. Έτσι μέσα στο κατακαλόκαιρο στην κουπαστή του φέριμποτ
εκείνη τον βλέπει με τη γωνία του ματιού της και αρχίζει την απαγγελία.
Καββαδίας. Εκείνος την αναγνωρίζει και της απαντάει επίσης με στίχους. Ευθύς
εξαρχής να γνωρίζουμε ότι πρόκειται για πολύ της κουλτούρας ανθρώπους. 
Όλα προφανή στη γραφική τραγωδία - για τους πρωταγωνιστές; για τους
θεατές; το ίδιο κάνει - που αφηγείται η σειρά «Άλμα Λίμπρε» του Mega. Με αφελή
ξεπατικωτούρα στοιχείων από σαπουνόπερα και από ασπρόμαυρο μελό, η σειρά έχει
πασπαλιστεί με ολίγον κουλτουριάρικο ύφος, που το περιφέρουν οι πρωταγωνιστές
με βαρύγδουπη μελό έκφραση. 
Επίσης εκείνη είναι πολύ προοδευτική στις εκπαιδευτικές μεθόδους της. Για
παράδειγμα μπουκάρει πρώτη ημέρα στην τάξη με τους τελειόφοιτους μαθητές
φορώντας τα εκδρομικά της τζιν και κρατώντας κασετόφωνο, σαν ράπερ στο Χάρλεμ.
Μόλις μπαίνει πατάει το κουμπί και ακούγονται οι Άκτιβ Μέμπερ, συγκρότημα
νεανικό και αντισυμβατικό. Εκείνη τραγουδάει τους οργισμένους στίχους με τη
γροθιά της σφιγμένη. Κατόπιν καλεί τους μαθητές της να ακολουθήσουν το νόημα
των στίχων, να ζήσουν τη ζωή τους όπως τους αρέσει - μήπως θυμίζει λίγο από
«Κύκλο των χαμένων ποιητών»; Ε, αυτά κάνει το πολύ αμερικάνικο σινεμά. 
Τέλος πάντων, ο έρωτας γεννιέται, η πρώην του ναυτικού φεύγει από τη
μέση, γιατί φυσικά έχει ελαττώματα, πήγε να τον τυλίξει και με μια εγκυμοσύνη.
Όλα δείχνουν πως θα μείνουν ελεύθεροι να χαρούν το αίσθημα. Αμ, δε. Οι γονείς
κρύβουν τρομερό μυστικό. Η μάνα εκείνης και ο πατέρας εκείνου έζησαν μεγάλο
πάθος και υπάρχει ο φόβος ότι η φιλόλογος δεν είναι κόρη του μπαμπά της, αλλά
μπορεί να είναι κόρη του μπαμπά του αγαπημένου της. Εκείνη έχει βρει και το
ημερολόγιο του πατρός της, που ρίχνει κάτι μπηχτές για τον βίο και την
πολιτεία της μητέρας της. Να, λοιπόν, η μεγάλη τραγωδία που παραμονεύει το
ζευγάρι. 
Σενάριο αφελές, χαρακτήρες δυσδιάστατοι, η μικρή νησιώτικη κοινωνία δεν
υπάρχει καν, οι πρωταγωνιστές της λες και ζουν αλλού και αίφνης βρέθηκαν στο
αιγαιοπελαγίτικο νησί. Για να εξασφαλιστεί γραφικό ελληνοπρεπές ντεκόρ. Ο
Νίκος Σεργιανόπουλος και η Ελένη Ζιώγα παίζουν με μία νότα, ανέκφραστοι, με
εκείνο το δήθεν τραγικό ύφος, που πρέπει να φωνάζει στον θεατή, ότι εμείς δεν
είμαστε τυχαίοι και αγαπιόμαστε και τραγωδία θα ζήσουμε. Πιο αταίριαστοι δεν
γινόταν, ούτε πιο μονόχνοτοι.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17254P331</ED>
<ID>
ID:304260

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P33&aa=1</URL></REF>


Article

<CATEGORY>vin09</CATEGORY>

 <H2>Κλέπτουσα οπώρας </H2>
Εισβάλλουν από παντού οι «αξίες» της ιδιωτικής τηλεόρασης, το κυνήγι
άνευ ορίων της τηλεθέασης, ακόμη και από τη λεγόμενη δημόσια τηλεόραση, που
αίφνης την συλλάβαμε κλέπτουσα οπώρας από τους μεγαλαδελφικούς φρουτόκηπους.
Πρωί πρωί η εκπομπή της ΕΤ1 «Μέλι γάλα» είχε αντί άλλης εισαγωγής τον εκ του
Μεγάλου Αδελφού εκπορευόμενο αστέρα Χρήστο, ο οποίος παρίστανε ότι είναι ο
παρουσιαστής της εκπομπής. Θα θυμήθηκε τις εποχές που ανταγωνιζόταν τις
υπόλοιπες πρωινατζούδες η κ. Λάσπα και σκέφτηκε πως το να καλέσει στην εκπομπή
της έναν από τους πρωταγωνιστές των σκουπιδοθεαμάτων θα κάνει σουξέ. Αν και η
κρατική τηλεόραση επιτίθεται στο τηλεοπτικό κοινό με τις ίδιες μεθόδους της
ιδιωτικής, τότε δεν υπάρχει δρόμος διαφυγής για τον ταλαίπωρο τον τηλεθεατή,
που πλέον δεν βρίσκει πουθενά τον άλλο λόγο, την ψυχαγωγία που να τον σέβεται,
την εναλλακτική λύση.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17254P332</ED>
<ID>
ID:304303

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P33&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 29/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

16.15 Tempo 
«Αν έχεις τύχη» 
Το έξυπνο σενάριο του Νίκου Τσιφόρου δίνει το υλικό στον Γιώργο Πετρίδη να
φτιάξει μια φάρσα που ξεχώριζε από τις άλλες της εποχής - '67... Ένα λαχείο
κάνει πλούσιο και... προβληματικό τον Δημήτρη Παπαμιχαήλ. (Διάρκεια: 104΄) ** 
22.50 Antenna 
«Ο λεγεωνάριος» (Le legionnaire) 
Σας ενδιαφέρει που ο Ζαν Κλοντ Βαν Νταμ εκτός, εδώ, από σκληροτράχηλος μποξέρ
είναι και «συν-σεναριογράφος» και έχει δίπλα του τον Βρετανό ηθοποιό και
θεατρικό συγγραφέα Στίβεν Μπέρκοφ, ενώ η εκλεκτή της καρδιάς του είναι η ωραία
Γιουγκοσλάβα Άνα Σοφρένοβιτς; Η σκηνοθεσία - '98 - είναι του Πίτερ
ΜακΝτόναλντ. (Διάρκεια: 95΄) * 
23.30 ΕΤ1 
«Απειλή από το μέλλον» (Future world) 
Επιστημονικη φαντασία - '76 - με... αφαιρετική σημειολογία σε σκηνοθεσία
Ρίτσαρντ Χέφρον. Μυστήριο καλύπτει ένα πολυτελές κέντρο αναψυχής
εκατομμυριούχων και δύο δημοσιογράφοι αναλαμβάνουν να το διαλευκάνουν. Με τους
Πίτερ Φόντα, Γιουλ Μπρίνερ. (Διάρκεια: 104΄) ** 
00.10 ΕΤ3 
«Το δέντρο με τα τσόκαρα» (L' albero degli zoccoli) 
Εκ βαθέων «άγρια», γήινη και με ποιητική ομορφιά αποθέωση των «ανθρώπων του
μόχθου» που σπάνια την συναντάς στον σημερινό κινηματογράφο. Ο Ερμάνο Όλμι
καταφέρνει - '78 - να σκηνοθετήσει ένα από τα καλύτερα δράματα εποχής στην
ιστορία του ευρωπαϊκού κινηματογράφου που έχει κερδίσει τον Χρυσό Φοίνικα στις
Κάννες και δεκάδες άλλα διεθνή βραβεία. Η ζωή μιας οικογένειας χωρικών στα
τέλη του 19ου αιώνα στη Λομβαρδία είναι αρκετή για να συγκινηθείς και να
κλάψεις. Οι ηθοποιοί είναι ερασιτέχνες και μιλούν τοπική διάλεκτο και οι χώροι
είναι φυσικοί. (Διάρκεια: 171') ***** 
01.00 Mega 
Μάνα και κόρη αλληλοκατηγορούνται στην «Ολική έκλειψη» (Mega, 01.00)

«Ολική έκλειψη» (Dolores Clairborne) 
Ο δεξιοτέχνης Τέιλορ Χάκφορντ («Ιπτάμενος και τζέντλεμαν», «Έρωτας δίχως
αύριο», «Ένας έρωτας για πάντα» κ.ά.), σκηνοθετεί - '95 - ένα ερωτικό θρίλερ.
Καλές ερμηνείες από τις Κάτι Μπέιτς, Τζένιφερ Τζέισον Λι στους ρόλους μάνας
και κόρης που είναι αποξενωμένες η μία από την άλλη και η μία κατηγορείται για
δολοφονία... για δεύτερη φορά στη ζωή της. (Διάρκεια: 125΄) **1/2 
01.30 Tempo 
«Φόνοι στον πάγο» (Murder on the iditarod trail) 
Παγωμένο... θρίλερ - '96 - με φόνους σκυλιών που παίρνουν μέρος σε αγώνες
iditarod. Του Πολ Σνάιντερ, με τους Κάιτ Τζάκσον, Κόρμπιν Μπέρνσεν, Μάικλ
Ντάμιαν. (Διάρκεια: 84') ** 
03.00 Antenna 
«Τρελός βομβιστής» (The mad bomber) 
Χιλιοπαιγμένο αστυνομικό φιλμ - '72 - μ' εναν παρανοϊκό να βάζει σκοπό της
ζωής του να εξοντώσει όλους εκείνους που πιστεύει πως τον αδίκησαν. Του Μπερτ
Γκόρντον. (Διάρκεια: 82΄) ** 
03.00 Star 
«Τα φτερά της αγάπης» (Wings of the dove) 
Ρομαντικό δράμα - '98 - που βασίζεται στην ομότιτλη νουβέλα του Χένρι Τζέιμς.
Με το... λάθος μιας αριστοκράτισσας να ερωτεύεται έναν «κοινό θνητό». Η
σφραγίδα του Τζέιμς φαίνεται όταν στην κρυφή ιστορία τους εισβάλλει και μία
νεαρή κληρονόμος αμύθητης περιουσίας που ερωτεύεται τον ίδιο άντρα χωρίς να
γνωρίζει τη σχέση τους και τους καλεί στη Βενετία. Του Ίεν Σόφτλι, που απλώς
εικονογραφεί την ιστορία. Με τους Έλενα Μπόναμ Κάρτερ, Λάινους Ρόουτς, Σαρλότ
Ράμπλινγκ, Άλισον Έλιοτ, Ελίζαμπεθ Μαγκόβερν. (Διάρκεια: 97΄) **½

<H3>ΤΟΡ 3
</H3>
1. «Το δέντρο με τα τσόκαρα». Λάμψη σε ταπεινούς, καταφρονεμένους (ΕΤ3,
00.10) 
2. «Ολική έκλειψη». Μάνα και κόρη στα μαχαίρια (Mega, 01.00) 
3. «Τα φτερά της αγάπης». Χένρι Τζέιμς στη Βενετία (Star, 03.00)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P33</CAT>
<ED>
Κωδικός άρθρου: A17254P333</ED>
<ID>
ID:304344

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P33&aa=3</URL></REF>


Article

<CATEGORY>vin09</CATEGORY>

 <H2>ΝΙΚΟΣ ΞΥΔΑΚΗΣ
</H2><H2>Ταξίδια από το θέατρο ώς το CD
</H2><H4>Το σύνολο της θεατρικής δουλειάς του Νίκου Ξυδάκη «κλείστηκε» τώρα σε μια κασετίνα
</H4>
<AUTHOR>ΧΑΡΗ ΠΟΝΤΙΔΑ</AUTHOR>

«Το θέατρο σού δίνει τη δυνατότητα να κάνεις πράγματα που δεν θα επιχειρούσες
στο τραγούδι», λέει ο Νίκος Ξυδάκης. Απόδειξη, η κασετίνα με έξι CD των
«θεατρικών» του έργων

«Τι άλλο κάνει η μουσική από το να διαισθάνεται τις κινήσεις της ψυχής και των
πραγμάτων που έρχονται;». 
Αν υπάρχει σήμερα συνθέτης που παραμένει αφοσιωμένος στις... κινήσεις της
δικής του ψυχής, που έμαθε να αφουγκράζεται τις εσωτερικές φωνές του, πετώντας
από το παράθυρο την επιτυχία που γνώρισε στα πρώτα του βήματα (με τα «Δήθεν»
και την «Εκδίκηση της Γυφτιάς»), δεν είναι άλλος από τον Νίκο Ξυδάκη. 
Αφήνοντας πίσω του το μοδάτο (στα μέσα του '80) νεολαιίστικο κίνημα της
χορευτικής λαϊκής μουσικής, άνοιξε έναν νέο δρόμο, παλεύοντας με τις δικές του
μνήμες, την κληρονομιά μιας παράδοσης την οποία έφερε μέσα του και που, όπως
αποδείχτηκε εκ των υστέρων, φέραμε και εμείς. 
Ξυδάκης ο ταξιδευτής. Ξυδάκης ο θεατρικός. Δεν είναι τυχαίο άλλωστε ότι το ένα
τρίτο της μουσικής που έχει εκδώσει μέχρι σήμερα είχε ως αφετηρία το θέατρο. 
Από το 1988 που ξεκίνησε η σχέση αυτή (με την εξαιρετική «Ηλέκτρα» του
Θεσσαλικού Θεάτρου, σε σκηνοθεσία Κώστα Τσιάνου) μέχρι τα τέλη του 2000 (που
έκανε «Το Μελτεμάκι» με το ΔΗΠΕΘΕ Αγρινίου), το σύνολο του θεατρικού Ξυδάκη...
κλείστηκε (από τη Lyra) σε μια περιποιημένη κασετίνα με έξι CD, εκ των οποίων
τα δύο («Εκάβη» και «Μελτεμάκι - Φυντανάκι - Λεπρέντης») κυκλοφορούν για πρώτη
φορά. 
Τι διαπιστώνει κανείς έχοντας το σύνολο της θεατρικής του δουλειάς στα χέρια
του; Ότι το θεατρικό του έργο αποτελεί συνέχεια του τραγουδοποιητικού, πως οι
μεγαλύτερες «ανατροπές» του έχουν συμβεί σιωπηλά, δίχως τυμπανοκρουσίες, και
ότι ο συνθέτης κινείται σαφώς με το συναίσθημα και το εσωτερικό φως που του
μεταδίδει η παράσταση παρά με το «γράμμα» του έργου. 
Η «Βενετσιάνα», λόγου χάριν (έργο άγνωστου Βενετού του 15ου αιώνα), περιέχει
ελληνικότατα τοπία, «ελληνικά» χρώματα και έναν σχεδόν άχρονο χαρακτήρα,
συνδεδεμένο περισσότερο με έναν μυθικό τόπο παρά με τη Βενετία. 
Ο Ξυδάκης χορεύεται; Αστεία ερώτηση, αλλά αν αφιερώσετε μια δεύτερη ακρόαση
στο «Το αμάρτημα της μητρός μου» (του Γεωργίου Βιζυηνού) και κυρίως στον
«Φιλομαθή πτωχό» θα διαπιστώσετε ότι το τραγούδι έχει έναν λάτιν ρυθμό -
ξυδακικό λάτιν με «άρωμα» ελληνικό. 
Αλήθεια, γίνεται καμιά φορά το θέατρο «άλλοθι» για να ειπωθούν πράγματα που
σε άλλη περίπτωση δεν θα τα επιχειρούσε; 
«Σίγουρα, το θέατρο σού δίνει τη δυνατότητα να κάνεις πράγματα που δεν θα
επιχειρούσες στο τραγούδι. Απαλλάσσεσαι από το άγχος της επιτυχίας, δεν έχεις
και τη δέσμευση του λόγου, ενώ παράλληλα έχεις όλο το πεδίο ανοικτό να
διαλέξεις μη συμβατικές λύσεις. Είναι μία άλλου είδους διαδικασία, γιατί στο
θέατρο καλείσαι να υπηρετήσεις συγκεκριμένες ανάγκες, να αποδώσεις
χαρακτήρες». 
Είναι, άραγε, τυχαίο που τα θεατρικά έργα με τα οποία ασχοληθήκατε είναι
έργα «εποχής» (ή αρχαίες τραγωδίες); 
«Αυτό δεν είναι στο χέρι μου, είναι θέμα προσφοράς. Όμως εγώ δεν αισθάνομαι
νοσταλγός εποχών. Αν προσέξετε, σπανίως μένω πιστός στην εποχή τού έργου. Αυτό
που με απασχολεί κυρίως είναι τα πρόσωπα, οι χαρακτήρες. Σκέπτομαι, λόγου
χάριν, τι μουσική θα μπορούσε να συνοδεύει το συγκεκριμένο πρόσωπο, τον
συγκεκριμένο ψυχισμό; 
Το θέατρο είναι φορτωμένο με μνήμες, ιστορία, εσωτερικό φως που δεν έχει σχέση
με το "γράμμα" του έργου. Ο μουσικός, λοιπόν, καλείται να κάνει μια εξαιρετικά
λεπτή δουλειά, σχεδόν χειρουργική. Το στοιχείο που με γοητεύει περισσότερο
είναι αυτή η αναζήτηση της μουσικής που θα καταφέρει να εκφράσει έναν κόσμο». 
Τι κάνει μια θεατρική μουσική να λειτουργεί και δίχως να έχει δει κανένας
την παράσταση; 
«Νομίζω ότι αν καταφέρει κανείς να αποτυπώσει στο CD το κλίμα μιας παράστασης,
αν πιάσει το "πνεύμα" του κόσμου που θέλει να αποδώσει, τότε η μουσική μπορεί
να γίνει ένα αυτόνομο έργο, να σου ξυπνήσει συναισθήματα, εικόνες, να σου
κεντρίσει τη φαντασία. Τότε μόνο αξίζει να υπάρχει η μουσική αυτόνομα...». 
<H3>INFO
</H3>
Η κασετίνα περιέχει έξι CD: «Ηλέκτρα», «Βενετσιάνα», «Το αμάρτημα της μητρός
μου», «Η βουή του μύθου», «Μελτεμάκι - Φυντανάκι - Λεπρέντης» και «Εκάβη».
Συνοδεύεται από πολυσέλιδο εικονογραφημένο ένθετο, με επιμέλεια του
δημοσιογράφου Βασίλη Αγγελικόπουλου. Μάγια Λυμπεροπούλου, Θοδωρής Γκόνης,
Σοφία Σπυράτου, Θανάσης Παπαγεωργίου, Μιχάλης Γκανάς, Ελευθερία Αρβανιτάκη,
Γιάννης Κοντός φωτίζουν πλευρές τού συνθέτη. Τιμή: μεταξύ 58 - 68 ευρώ.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17254P351</ED>
<ID>
ID:304261

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P35&aa=1</URL></REF>


Article

<CATEGORY>vin09</CATEGORY>

 <H2>Θαυμάστρια τίνος;
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Ήρθε στο καμαρίνι μια κυρία, σαν χωρίς ηλικία, σαν χωρίς πρόσωπο, σαν ένα...
τίποτα. 
- Κύριε Φασουλή δεν θέλω αυτόγραφο. 
- Σας ευχαριστώ πολύ. 
- Δεν θέλω να σας συγχαρώ. 
- Να 'σαστε καλά. 
- Δεν είμαι καλά, κύριε Βαλτινέ. 
- Φασουλής. 
- Βοήθεια. 
- Τι βοήθεια; 
- Ζητάω βοήθεια. Πήγα στο σούπερ μάρκετ το πρωί, λέω θα πάρω ένα γάλα, δύο
πορτοκάλια, ένα κοτόπουλο και τέλος. Πήρα και το μηχανάκι που μου κάνει τα
χιλιάρικα ευρώ, και τα ευρώ χιλιάρικα, ψωνίζω, παίρνω το καλάθι, τα χώνω μέσα
κι εκεί που το 'σουρνα στον διάδρομο, με τα απορρυπαντικά, τα ξυραφάκια και
τις σερβιέτες, ακούω, μέσα απ' το καλάθι τώρα, ε; Ένα χρουχρουχρου, σαν
ποντίκι, σαν κάτι ζωντανό μέσα απ' το χαρτί. Χρουχρουχρου, και ν' αναδεύεται
το περιτύλιγμα. Έπαθα ένα πράγμα, ένα να μου παγώσει το χέρι, ένα να βάλω τις
φωνές, ένα να το βάλω στα πόδια, κύριε Βούρε μου. 
- Φασουλής. 
- Αλλά και να το βάλω στα πόδια να πάω πού; Που άμα δεν περάσεις απ' το ταμείο
οι άλλες πόρτες είναι μόνο «έμπα». «Έβγα» δεν έχει χωρίς καρότσι. Γυρνάω να δω
το καρότσι, κύριε Φασουλή μου. 
- Δόξα σοι, ο Θεός. 
- Γυρνάω και τι να δω. Στο καρότσι χρουχρουχρου, κάνει ένα χρατς, σκίζει το
περιτύλιγμα, το χάρτινο, το πλαστικοποιημένο και βγαίνει από μέσα το κοτόπουλο
ολοζώντανο. Με φτερά, με πούπουλα και μ' ένα λειρί νααα. Κι άρχισε το
κουκουρίκου. Μ' έπιασε πανικός, κύριε Παρτσαλάκη μου. 
- Φασουλής. 
- Πανικός γιατί αρχίσανε να με κοιτάνε όλοι. Κι αυτό το ρημαδιάρικο το ζωντανό
να κακαρίζει, - εσείς δεν τα θυμόσαστε τα γαλλικά επίκαιρα με το κοκορίκο,
κύριε Μαλιαγρέ μου. 
- Φασουλής. 
- Να κακαρίζει και να με κυνηγάει από διάδρομο σε διάδρομο. Και να θέλω, να
ψάχνω για βοήθεια, να προσπαθώ, αλλά όσο κι αν πάταγα στο κομπιουτεράκι
«βοήθεια» δεν μου το μετέτρεπε το «βοήθεια» σε ευρώ. Γι' αυτό τώρα ήρθα σε
σας, κύριε Μουνέ Σουλή μου. 
- Όχι Μουνέ Σουλή, Φασουλή. 
- Γι' αυτό ήρθα. Να μου μετρατρέψετε το βοήθεια σε ευρώ. Πόσα ευρώ είναι το
βοήθεια άνθρωπέ μου. Πόσα; <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17254P352</ED>
<ID>
ID:304304

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P35&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
Ο Γιάννης Ζουγανέλης και ο Γιώργος Μούτσιος στο «Φιόρο του Λεβάντε» που
παίζεται διασκευασμένο σε μουσική κωμωδία από την Εθνική Λυρική Σκηνή στο «Ακροπόλ»

ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ., Τετ.,
Κυρ.) «Ένα καπέλο από ψάθα Ιταλίας» του Ν. Ρότα (Παρ., Σάβ.) (Ακαδημίας
59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. «Η θυσία του Αβραάμ» του Β. Κορνάρου Μ.
Ιγγλέση, Τσιώμου (Λέσβου 8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. - «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Νένα Βενετσάνου: «Επιτάφιος» των Μ. Θεοδωράκη - Γ.
Ρίτσου ­ Νόνικα Γαληνέα: «Φαίδρα» του Γ. Ρίτσου (Δευτ., Τρ.) Κρατική
Ορχήστρα Αθηνών: συναυλία (Σάβ.) Κυριακή Πρωί στο Μέγαρο. Συγκρότημα
«Cammer-ton»: «Ταξίδι με τις νότες» (Κυρ.). ΑΙΘΟΥΣΑ ΔΗΜΗΤΡΗ
ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας» του Μπ.
Μπρίτεν (Δευτ., Τρ., Πέμ.). (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 34.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

Σταθμος. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ (Πεσμαζόγλου 5, * 010 - 32.28.706). Αργεί.

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 5238870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ (Κυψέλης 54, * 010 - 88.27.000, 010 - 82.18.973). Αργεί. 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P36</CAT>
<ED>
Κωδικός άρθρου: A17254P361</ED>
<ID>
ID:304273

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P36&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Moulin Rouge. 17.20-20.05-22.50 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 14.30-17.00-19.30-20.00-00.30. (Πατησίων 140 *
010 - 8259.975, 010 - 8215.327).

Αίθουσα 2

Οι άλλοι. 19.00-21.00-23.00 / Ο Χάρι Πότερ και η φιλοσοφική λίθος.
16.00 μεταγλ.

Αίθουσα 3

Vanilla sky. 14.20-17.50-20.20-23.00 
Αίθουσα 4

Η συμμορία των έντεκα. 18.15-20.45-23.10 / Η χαμένη Ατλαντίδα.
14.30-16.30 μεταγλ.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 15.45-19.15-22.45

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Η κρυφή γοητεία της μπουρζουαζίας. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 15.30-18.00-20.30-23.00 (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20 /
Ο Χάρι Πότερ και η φιλοσοφική λίθος. 16.00 με υπότ. (Τέρμα Αμπελοκήπων,
* 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 15.20-17.50-20.20-22.50 (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Σε εχθρικό έδαφος. 16.30-18.40-20.50-23.00

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30 /
Ο Χάρι Πότερ και η φιλοσοφική λίθος. 16.10 με υπότ.

Αίθουσα 4 
Οι άλλοι. 18.40-20.40-22.40

ΑΘΗΝΑΪΣ

Η κατάρα του πράσινου σκορπιού. 19.00-21.00-23.00 (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Vanilla sky. 17.30-20.10-22.45 (Λεωφόρος Πεντέλης 98, Χαλάνδρι, * 010 - 6841.010).

ΑΙΓΛΗ 2

Η συμμορία των έντεκα. 18.00-20.30-23.00.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την κόλαση. 18.00-20.20-22.30 (Ζωγράφου * 010 - 7773.608).

ΑΛΕΞΑΝΔΡΑ

Σε εχθρικό έδαφος. 18.30-20.45-23.00 (Καλλιθέα * 010 - 9560.306). 
ΑΛΕΞΑΝΔΡΑ Nescafe

Η κατάρα του πράσινου σκορπιού. 18.40-20.50-23.00 (Πατησίων 77-79 * 010
- 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.30. / Αμελί. 20.40-23.00 (Σεβαστ/πόλεως 117
Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 18.00-20.30-23.00 (Τέρμα Αμπελοκήπων * 010 -
7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 18.20-20.40-23.00 (Γλυφάδα * 010 - 8946.617).

ΑΝΤΑΜΣ 1

Vanilla sky. 17.50-20.20-22.50 (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 19.15 μεταγλ. / Ο άρχοντας των
δαχτυλιδιών - Η συντροφιά του δαχτυλιδιού. 22.00 
ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00 (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 17.20-20.10-23.00 (Τέρμα Αμπελοκήπων * 010 - 6922.614).

ΑΣΤΥ

Ο θρόνος του αίματος. 18.00-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Σε εχθρικό έδαφος. 18.00-20.10-22.20 (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Επισκέπτης από την Κόλαση. 17.45-20.15-22.45 (Πλατεία Αμερικής * 010 - 8674.252).

ΑΤΤΙΚΑ 2

Moulin Rouge. 19.50-22.30

APOLLON Renault - Filmcenter 2000

Το τάμα. 17.00-19.45-22.30 (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 18.30-20.45-23.00 (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50 (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00

CINE CITY Ericsson 
Αίθουσα 1

Vanilla sky. 17.20-20.00-22.40 (Κων/λεως 82 Πλ. Μπουρναζίου Περιστέρι *
010 - 5756.243, 010 - 5756.244). 
Αίθουσα 2

Επισκέπτης από την Κόλαση. 18.00-20.30-23.00 
Αίθουσα 3

Οι άλλοι. 18.30-20.40-22.50

Αίθουσα 4

Σε εχθρικό έδαφος. 18.20-20.35-22.50

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.45-15.45-18.45 μεταγλ. / Η
συμμορία των έντεκα. 22.00-00.30. (Φραγκοκκλησιάς και Γρανικού, Μαρούσι *
010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Vanilla sky. 15.30-18.30-21.30-00.15. Η χαμένη Ατλαντίδα.
11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.15-16.45-20.30-24.00.

Αίθουσα 5

Το ημερολόγιο μιας πριγκίπισσας. 12.15-14.45-17.15-19.45. Οι άλλοι. 22.15-00.45.

Αίθουσα 6

Σε εχθρικό έδαφος. 12.00-14.15-16.30-19.00-21.15-23.45.

Αίθουσα 7

Η συμμορία των έντεκα. 17.30-20.00-22.30-01.00

Αίθουσα 8

Επισκέπτης από την Κόλαση. 17.45-20.15-22.45-01.15. Ο Χάρι Πότερ και
η φιλοσοφική λίθος. 11.45-14.45 μεταγλ.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.15-15.45-19.30-23.00.

Αίθουσα 10

Vanilla sky. 11.30-14.30-17.30-20.30-23.15.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 17.45-20.15-22.45-01.15. Η χαμένη
Ατλαντίδα. 11.30-13.30-15.30 μεταγλ. (Υμηττού 110 & Χρεμωνίδου,
Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 14.00-17.30-21.00-00.30.

Αίθουσα 4

Η συμμορία των έντεκα. 12.30-15.00-17.30-20.00-22.30-01.00.

Αίθουσα 5

Vanilla sky. 11.00-13.45-16.30-19.15-22.00-00.45.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Σε εχθρικό έδαφος. 13.00-15.15-17.30-19.45-22.00-00.15.

Αίθουσα 3

Ο Χάρι Πότερ και η φιλοσοφική λίθος. 12.30-15.30 μεταγλ. Σε εχθρικό
έδαφος. 18.30-20.45-23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Vanilla sky. 17.00-19.45-22.30-01.15. Η χαμένη Ατλαντίδα.
11.00-13.00-15.00 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Βαριά ερωτευμένος. 11.15-13.45-16.15-18.45-21.15-23.45.

Αίθουσα 17

Τα αγόρια της ζωής μου. 11.45-14.30-17.15. / Οι άλλοι. 20.00-22.15-00.45.

Αίθουσα 18

American pie 2. 11.30-13.45-16.15-18.30-20.45. / D-ΤΟΧ. 23.00-01.15.

Αίθουσα 19

Το ημερολόγιο μιας πριγκίπισσας. 12.15-17.15-19.45. / Η φούσκα. 14.45-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 18.30-20.45-23.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 18.40-20.50-23.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 18.40-20.50-23.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Σε εχθρικό έδαφος. 20.15-22.30 / Ταξιδιάρικα πουλιά. 18.15 μ.μ.

ΔΙΑΝΑ

Η συμμορία των έντεκα. 18.10-20.20-22.40 (Ηλεκτ. Σταθμός Μαρούσι * 010
- 8028.587).

ΕΛΛΗ

Οδός Μαλχόλαντ. 16.30-19.25-22.20 (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00 (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00 (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Σε εχθρικό έδαφος. 17.10-19.20-21.30 / Επισκέπτης από την Κόλαση.
Ώρα 11.30 μ.μ. (Πανεπιστημίου 46, * 010 - 3826.720).

ΚΑΛΥΨΩ

Ο θρόνος του αίματος. 19.05-21.05-23.05 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 18.00-20.30-23.00 μ.μ. / Η χαμένη Ατλαντίδα.
Ώρα 15.30 μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Η συμμορία των έντεκα. 16.45-19.15-21.45.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00 
ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.20 / Η χαμένη Ατλαντίδα.
15.45 μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 17.30-21.00 
Αίθουσα 3

Οι άλλοι. 18.50-20.50-22.50 / Ο Χάρι Πότερ και η φιλοσοφική λίθος.
16.00 μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 17.40-20.20-22.50 (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.20-19.40-22.00

ΜΑΡΟΥΣΙ 3 Alpha Odeon

Σε εχθρικό έδαφος. 17.40-20.00-22.20

ΜΕΤΑΛΛΙΟΝ

Οι άλλοι. 18.20-20.20-22.20 (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30 (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 18.00-20.20-22.40 (Οδός Ακαδημίας 57 *
010 - 3622.683).

ΟΠΕΡΑ 2 Alpha Odeon

Επισκέπτης από την κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 16.20-19.10-20.00 
ΠΤΙ ΠΑΛΑΙ Film Center 2000

Η κατάρα του πράσινου σκορπιού. 18.20-20.30-22.40 (Γεωργίου Β' - Ριζάρη
* 010 - 7291.800, 010 - 7243.707).

ΡΑΔΙΟ ΣΙΤΥ

Σε εχθρικό έδαφος. 17.50-20.10-22.30 (Πατησίων, Στάση Λυσσιατρείο * 010
- 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 17.45-20.15-22.45 (Μεσογείων 232 & Βεντούρη,
Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αμελί. 18.30-20.45-23.00 (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.15-22.45 (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 17.30-20.00-22.30 (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κινηματογραφικές πόλεις. Δευτ.: 18.00 Ασανσέρ για δολοφόνους, Μη σας
ξεφύγει ο δολοφόνος, 20.30 Ο Πέτρος Μαρτινίδης μιλά για το «Έγκλημα
στην πόλη», 21.00 Ο τρίτος άνθρωπος, 23.00 Αλφαβίλ. Τρ.:
19.00 μ.μ. Η Κλεό από τις 5-7, 20.30. Ο Πέτρος Τατσόπουλος μιλά για
το «Μόνοι μέσα στην πόλη», 21.00 Κάφκα, 23.00 Βρώμικη πόλη.
(Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 17.40-20.20-23.00 (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 17.45-20.00-22.20 
ΦΑΛΗΡΟ 1 Ericsson

Vanilla sky. 17.20-20.00-22.40(Ζησιμοπούλου - Αγ. Τριάδος Π. Φάληρο *
010 - 9823.657).

ΦΑΛΗΡΟ 2 Ericsson

Επισκέπτης από την Κόλαση. 18.00-20.30-23.00

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Αφιέρωμα Cult movies. Ραταταπλάν. Δευτ. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Πέρα από τον παράδεισο. 20.00 (Ζωγράφου - Τέρμα λεωφ. 222 * 010
- 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Εφάπαξ. 19.15-21.15 (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο Χάρι Πότερ και η φιλοσοφική λίθος. 19.00-21.45 με υπότ. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο άνθρωπος που δεν ήταν εκεί. 19.00-21.30 (Αθανασίου Διάκου &
Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 17.50-20.10-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ., Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00 με υπότ. (Αγίου
Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Αμελί. 20.30 (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Ποιος να ξέρει. 19.00-22.15 (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.30-22.00
(Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 17.30-20.00-22.30 (Πλατεία Δημαρχείου * 010
- 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. 18.15-20.30-22.45. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15-15.15. /
Επισκέπτης από την Κόλαση. 17.15-19.45-22.15-00.45. Αίθουσα 2 Βαριά
ερωτευμένος. 11.30-14.00-16.30. / Οι άλλοι. 19.00-21.15-23.45.
Αίθουσα 3 Ο άρχοντας των δαχτυλιδιών. 12.00 - 15.30-19.15-23.00.
Αίθουσα 4 Ο άρχοντας των δαχτυλιδιών. 13.15-16.00-18.45-21.30-00.15.
Αίθουσα 5 Vanilla sky. 13.15-16.00-18.45-21.30-00.15. Αίθουσα 6 Η
συμμορία των έντεκα. 12.30-15.00-17.30-20.00-22.30-01.00. Αίθουσα 7 Ο
Χάρι Πότερ και η φιλοσοφική λίθος. Μεταγλ. 12.45-15.45-19.00 / Η
συμμορία των έντεκα. 22.00-00.30. Αίθουσα 8 Ο Χάρι Πότερ και η
φιλοσοφική λίθος. Μεταγλ. 11.45-14.45. / Σε εχθρικό έδαφος.
18.00-20.30-22.45-01.15. Αίθουσα 9 Η συμμορία των έντεκα. 11.00 -
13.30 - 16.00 - 18.30 - 21.00 - 23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. 18.30. / Το ζευγάρι της χρονιάς.
20.45-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Η δασκάλα του πιάνου. 18.15-20.45-23.15. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00 / Moulin Rouge. 20.45-23.00. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Η κατάρα του πράσινου σκορπιού. 18.30-20.30-22.30. (* 0310 - 824.244,
Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Storytelling. 19.00-21.00-23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Vanilla sky. 15.00-17.50-20.40-23.30. ΑΙΘΟΥΣΑ 2 Ο
Χάρι Πότερ και η φιλοσοφική λίθος. με υπότιτλους 15.10-18.10. /
American Pie. 21.20 - 23.25. ΑΙΘΟΥΣΑ 3 Ο Χάρι Πότερ και η φιλοσοφική
λίθος μεταγλωτ. 15.40. / Σε εχθρικό έδαφος. 18.40-21.00-23.20.
ΑΙΘΟΥΣΑ 4 Ο άρχοντας των δαχτυλιδιών. 16.00-19.30-23.00. ΑΙΘΟΥΣΑ 5
Επισκέπτης από την Κόλαση. 15.35-18.10-20.45 - 23.20. ΑΙΘΟΥΣΑ 6 Η
χαμένη Ατλαντίδα μεταγλωτ. 15.50 / Moulin rouge. 17.50-20.30-23.10.
ΑΙΘΟΥΣΑ 7 Τα αγόρια της ζωής μου. 16.20-19.00 / Οι άλλοι.
21.15-23.30. ΑΙΘΟΥΣΑ 8 Βαριά ερωτευμένος. 15.35-18.00. /
Επισκέπτης από την κόλαση. 20.25-23.00. (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.00 - 18.20 - 20.40 -
23.10. (Dolby Digital Ex DTS). ΑΙΘΟΥΣΑ 2 Σε εχθρικό έδαφος. 12.50-15.00
- 17.30-20.10-22.40. Dolby Digital DTS). ΑΙΘΟΥΣΑ 3 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 4 Η
χαμένη Ατλαντίδα μεταγλωτ. 11.30-13.50-16.00. / Η φούσκα. 18.30 -
20.50 - 23.00. (Dolby Digital DTS). ΑΙΘΟΥΣΑ 5 Η χαμένη Ατλαντίδα
μεταγλωτ. 12.20-14.50-17.20 / Η κατάρα του πράσινου σκορπιού.
19.40-21.50-24.00. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 12.30-15.05 / Οι άλλοι. 19.10 -
21.20 - 23.50. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική
λίθος. μεταγλωτ. 11.50-16.20. / Vanilla sky. 19.20-22.00-00.30.
(Dolby Digital DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος με
υπότιτλους 13.30-16.30. / Vanilla sky. 19.20-22.00-00.30 (Dolby Digital
DTS). ΑΙΘΟΥΣΑ 9 Ο Χάρι Πότερ και η φιλοσοφική λίθος μεταγλ. 13.00-15.50
/ Επισκέπτης από την Κόλαση. 18.50-21.40-00.10. ΑΙΘΟΥΣΑ 10 Η
συμμορία των έντεκα. 12.10-14.30-17.00-19.30-22.10-00.25. (Dolby Digital
DTS). ΑΙΘΟΥΣΑ 11 Vanilla sky. 12.40-15.20-18.00-21.00-23.40 (Dolby
Digital ΕΧ, DTS). (* 0310 - 469.300,469.310 Εμπορικό Κέντρο «Μακεδονία»
Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.15-20.30-22.45 / Η χαμένη
Ατλαντίδα. Στα ελληνικά. 16.30. ΑΙΘΟΥΣΑ 2 Ο άρχοντας των δαχτυλιδιών.
19.00-22.30. Ο Χάρι Πότερ και η φιλοσοφική λίθος μεταγλ. 17.00. (*
0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Ο Χάρι Πότερ και η φιλοσοφική λίθος μεταγλ. 18.30. / American pie
21.00-23.00 (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Η φούσκα. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Οι άλλοι. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Αμελί. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Αμελί. (* 22.312) <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17254P381</ED>
<ID>
ID:304274

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P38&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Vanilla sky» και εκτός από τους Τομ Κρουζ - Πενέλοπι Κρουζ, το φιλμ έχει
«γερό» τιμ: Σενάριο - σκηνοθεσία Κάμερον Κρόου. Φωτογραφία Τζον Τολ.
Σκηνογραφία Κάθριν Χάρτγουικ. Μουσική Νάνσι Γουίλσον

«Vanilla sky»: Όμορφος, πλούσιος και πετυχημένος εκδότης, ο Τομ Κρουζ,
«χάνει» μέσα από τα χέρια του το κορίτσι των ονείρων του. Του Κάμερον Κρόου
(«Τζέρι Μαγκουάιρ», «Σχεδόν διάσημοι»). Παίζουν, επίσης, οι Πενέλοπι Κρουζ,
Κάμερον Ντιάζ, Κερτ Ράσελ, Τσέισον Λι, Νόα Τέιλορ [Αελλώ, Αίγλη, Αίγλη 1,
Αττικόν, Άνταμς 1, Art Ecran 1, Αστέρια, Βάρκιζα 1, Cine City 1, Village
Centre 3, 10, Village Παγκρ. 5, Village Park 5, 8, 11, Ετουάλ, Κηφισιά 3,
Νανά, Νιρβάνα, Όσκαρ, Πλάζα 1, 2, Φάληρο 1, Παλλάς (Ελευσ.), Ζέα]. 
«Επισκέπτης από την κόλαση»: Ο περιβόητος «μύθος» του Τζακ του
Αντεροβγάλτη ιδωμένος με σημερινή ματιά... πάμφωτης σκοτεινιάς. Και τον Τζόνι
Ντεπ να τον κυνηγά. Των αδελφών Άλεν και Άλμπερτ Χιούζ (Αλέκα, Μαρούσι 1,
Ιντεάλ, Όπερα 2, Τροπικάλ 1, Άνεσις, Άννα Ντορ, Άττικα 1, Cine City 2, Village
Centre 8, Village Παγκρ. 1, Village Park 14, 15, Τρία Αστέρια, Φάληρο 2,
Σινεάκ). 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν με τον ίδιο ως... Χάμφρεϊ Μπόγκαρτ. Χαρείτε τον. Μαζί του η
Έλεν Χαντ σε απολαυστικές κόντρες [Αθηναΐς, Αλεξάνδρα (Πατ.), Γλυφάδα, Μαρούσι
2, Όπερα 1, Τροπικάλ 2, Δαναός 1, Πτι Παλαί]. 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουαδαρχικό μεσαίωνα
(Αλφαβίλ, Άστυ, Καλυψώ). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Αλτουσέρ και ο Ντέβιντ Λιντς φτιάχνει ένα δεξιοτεχνικό παραλήρημα στα
δυσδιάκριτα όρια του ονείρου και της πραγματικότητας. Μόνη ένσταση: Δεν
παίρνει τίποτα «στα σοβαρά»... (Ααβόρα, Άστρον, Έλλη). 
«Η συμμορία των 11»: Περιπέτεια ριμέικ της ταινίας του Λουίς Μαϊλστόουν
- 1960. Με τους Τζορτζ Κλούνεϊ, Μπραντ Πιτ, Άντι Γκαρσία, Τζούλια Ρόμπερτς,
Ματ Ντέιμον. Σκηνοθεσία Στίβεν Σόντεμπεργκ («Σεξ, ψέματα και βιντεοταινίες»).
[Αελλώ 1, 4, Αθηνά (Αγ. Ανάργ.), Αίγλη 2, Άστορ, Αθήναιον, Αθήναιον Cinepolis
1, Άτταλος, Βάρκιζα 2, Cinerama, Village Centre 1, 2, 7, Παγκρ. 2, 4, Village
Park 1, 7, 9, Διάνα, Ίλιον, Κηφισιά 1, 2, Μαργαρίτα 1, Μετροπόλιταν, Όσκαρ,
Παλάς, Σινέ Χολαργός, Τιτάνια, Τρία Αστέρια, Φοίβος, Μάγια, Καστέλλα,
Χαϊλάιφ]. 
«Το τάμα»: Road movie στην Κύπρο του '40 με τον Γιώργο Χωραφά στην
καλύτερη εμφάνισή του και τη Βαλέρια Γκολίνο γυναίκα-πειρασμό. Του Ανδρέα
Πάντζη (Απόλλων, Art Studio, Art Ecran 2). 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 1, Αριστοτέλειον, Village Centre 6,
7, 9, Ράδιο Σίτυ, Ster Century Cinemas 1, 10, Τιτάνια 1).

«Η κατάρα του πράσινου σκορπιού». (Μετροπόλιταν, Ολύμπιον 1, Ster
Century Cinemas 5).

«Η δασκάλα του πιάνου». (Έσπερος 1).
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17254P382</ED>
<ID>
ID:304314

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P38&aa=2</URL></REF>


Article

<CATEGORY>vin09</CATEGORY>

 <H2>Κι αν είμαι λαϊκό ροκ, μη με φοβάσαι
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Μη μας ρωτήσετε για τον Μαχαιρίτσα. Ο Διονύσης Τσακνής... ροκίζεται φέτος με
την Ελένη Βιτάλη

Πάντα υπήρχαν πολλαπλά επίπεδα στην ερμηνεία των λέξεων «ροκ» και «λαϊκό» στα
μέρη μας. Άμα είχες δε την υπομονή και το διεισδυτικό μάτι να δεις τα πράγματα
από πολύ κοντά, είναι σίγουρο ότι στο τέλος θα έβρισκες τις «ετικέτες»
περιττές - τι να τις κάνεις, άμα δεν λένε τίποτα; 
Η Ελένη Βιτάλη και ο Διονύσης Τσακνής αποφάσισαν φέτος να κάνουν ένα
ενδιαφέρον πείραμα: να ενώσουν επί σκηνής «Γραμμών» δύο κόσμους, που στο
κεφάλι των περισσότερων ακροατών θεωρούνται εκ διαμέτρου αντίθετοι (ροκ και
λαϊκό). Επί της ουσίας, η λαϊκή κυρία με την μεγάλη φωνή και ο ροκάς
τραγουδοποιός (που όμως έχει επιδείξει μια «πολυπραγμοσύνη» στις δουλειές του)
έχουν πολλά κοινά στοιχεία στον δρόμο τους. Κατ' αρχήν, ο Διονύσης Τσακνής
έχει γράψει ωραιότατα λαϊκά τραγούδια που, όμως, δεν είναι γνωστά στον πολύ
κόσμο. Και η Ελένη Βιτάλη φλερτάρει από χρόνια με τον ηλεκτρικό ήχο έχοντας,
μάλιστα, στο ενεργητικό της σοβαρές επιτυχίες όπως «Το απέναντι μπαλκόνι», που
είναι δικής της γραφής. 
Εδώ που τα λέμε, υπάρχει πιο ροκ προσωπικότητα από την Ελένη Βιτάλη στον χώρο
του ελληνικού τραγουδιού; Και πιο «ευαίσθητο μολύβι» όταν γράφει τους στίχους
των τραγουδιών της; Και από την άλλη μεριά, δεν είναι λαϊκός ο «Μπαλαμός»; Ή
τόσα και τόσα τραγούδια που έχει γράψει ο Διονύσης Τσακνής για τηλεοπτικές
σειρές ή τα έχουμε ακούσει από φωνές όπως της Πίτσας Παπαδοπούλου, του Μανώλη
Μητσιά, του Κώστα Μακεδόνα αλλά και της Ελένης Βιτάλη - «Μπαλαμό» και «Γυρίζω
τις πλάτες μου στο μέλλον» - επιτυχίες που πράγματικά πήραν άλλη χροιά με τη
φωνή της. Τελικά, πρόκειται για δύο ανήσυχα άτομα, που ο καθένας... τρώγεται
με τα ρούχα του (με διαφορετικό τρόπο), που αγαπούν τη δουλειά τους και δεν
την προδίδουν, που είναι ταυτόχρονα ροκ και λαϊκά με έναν δικό τους, ξεχωριστό
τρόπο. 
<H3>INFO
</H3>
Από Παρασκευή 1 Φεβρουαρίου στις «Γραμμές» (και κάθε Παρασκευή, Σάββατο και
Κυριακή έως τα τέλη Μαρτίου). Κων/πόλεως 111, τηλ. 010-3414.350. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17254P401</ED>
<ID>
ID:304262

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P40&aa=1</URL></REF>


Article

<CATEGORY>vin09</CATEGORY>

 <H2>Κυρίες και κύριοι, ο Ντέμης... Ρώσος
</H2>
Ούτε ο ρωσικός χειμώνας ούτε η διεθνής κρίση εμπόδισαν τον Ντέμη Ρούσσο να
τραγουδήσει στην αρένα του «Παλατιού του Πάγου» στην Αγία Πετρούπολη και να
αποθεωθεί. Ολόθερμη υποδοχή σε ένα παγωμένο περιβάλλον, στην πρώην Σοβιετική
Ένωση, που ως πρώην δεν πρόλαβε να συναντήσει το «φαινόμενο» εκείνες τις μέρες
της δόξας. Και ιδού, η δεύτερη νεότητα του «πρώην» (νάτο πάλι!) Παιδιού της
Αφροδίτης. Ένα νέο, πλατύ και άδολο κοινό έρχεται να απορήσει πώς από έναν
ευτραφή κύριο βγαίνει μια τόσο λεπτή φωνή! Δεν έλυσε όλα τα μυστήρια ο
σοσιαλισμός, αν και προσπάθησε βεβαίως...
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17254P402</ED>
<ID>
ID:304305

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P40&aa=2</URL></REF>


Article

<CATEGORY>vin09</CATEGORY>

 <H2>Κρίμα το μπόι τής μπαλαρίνας
</H2>
Η ανεργία χτύπησε την πόρτα της 21χρονης Βρετανής μπαλαρίνας Γιάνα Μπουθ. Τι
κι αν σπούδασε στα ρωσικά Μπαλέτα Μπαλσόι και μάλιστα με υποτροφία, την οποία
πλήρωσε, παρακαλώ, η Σάρον Στόουν; Δεν μπορεί να βρει δουλειά γιατί το ύψος
της ξεπερνά το 1,80 μ. Και στον χώρο του μπαλέτου πολύ, μα πάρα πολύ, δύσκολα
βρίσκει παρτενέρ στο μπόι της. Έτσι απορρίφθηκε από το Βασιλικό Μπαλέτο και
άλλες κλασικές ομάδες χορού, που προτιμούν σαφώς τις μικροκαμωμένες
χορεύτριες. 
Τώρα, η Γιάνα Μπουθ σκέπτεται να αξιοποιήσει αλλιώς τα ατελείωτα πόδια της. Θα
ανέβει στη «γέφυρα της ομορφιάς», ελπίζοντας σε ένα καλύτερο επαγγελματικό
μέλλον, στον χώρο του μόντελινγκ πλέον. Ποιος είπε ότι όλες οι πόρτες ανοίγουν
στις δίμετρες «θεές»;
<REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17254P403</ED>
<ID>
ID:304336

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P40&aa=3</URL></REF>


Article

<CATEGORY>vin09</CATEGORY>

 <H2>γιατί...
</H2><H2>... το Νευροκόπι είναι πιο κρύο από την Κοπεγχάγη; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Παρ' όλο που το Νευροκόπι στον Νομό Δράμας δεν είναι το βορειότερο μέρος της
χώρας, παρουσιάζει κάθε χρόνο τις χαμηλότερες θερμοκρασίες του χειμώνα. Τον
περασμένο Δεκέμβριο, για παράδειγμα, κυμάνθηκαν από 0 μέχρι 29 βαθμούς κάτω
από το μηδέν. Ο λόγος είναι η γεωγραφική του ιδιομορφία, όπως εξηγεί ο κ.
Κώστας Λαγουβάρδος, μετεωρολόγος του Εθνικού Αστεροσκοπείου Αθηνών: βρίσκεται
σε υψόμετρο 560, μακριά από τη θάλασσα, σε ένα οροπέδιο εγκλωβισμένο ανάμεσα
σε ψηλές βουνοκορφές, που κατεβάζουν ψυχρές μάζες στην περιοχή. 
Χίλια πεντακόσια χιλιόμετρα βορειότερα βρίσκεται η Κοπεγχάγη, πολύ κοντύτερα
στον Αρκτικό Κύκλο. Παρ' όλα αυτά, η μέση θερμοκρασία τους μήνες Δεκέμβριο και
Ιανουάριο είναι αρκετά υψηλότερη από το Νευροκόπι. Κι αυτό, γιατί η πρωτεύουσα
της Δανίας βρίσκεται πάνω στη θάλασσα, κάτι που κάνει τις θερμοκρασίες πολύ
πιο ήπιες. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17254P404</ED>
<ID>
ID:304358

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P40&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Ρωμαίος αυτοκράτορας του 3ου αιώνα, ο επιλεγόμενος Θραξ. 2.
Επίρρημα... με πρόθεση. 3. «Δυνατός όπως ο...», τίτλος έργου του Γκυ
ντε Μωπασάν. 4. Και αυτά υποβάλλονται. 5. Αντίστροφη γραφή
μουσικής νότας. ­ Με το παρελθόν σχετικό. 6. Από τα τρία τα... μισά. ­
Γρήγορα διαδίδεται. 7. Συνήθως χρησιμοποιούνται για το κρασί (με
άρθρο). 8. Η έξοδος από αυτά αποτελεί έκφραση παρεκτροπής. ­ Μουσική
νότα (αντίστρ.). 9. Ακολουθεί συχνά μία καταστροφή. 
ΚΑΘΕΤΑ 
1. Υποδηλώνουν και τα κακά επακόλουθα. 2. Απαιτεί ορισμένο
αριθμό προσώπων. 3. Είναι συχνά τα άγουρα φρούτα (γεν.). ­
Αγκαλιάζει... επικίνδυνα (αιτ.). 4. Ταινία του Γάλλου αυτού σκηνοθέτη
είναι και η «Μέρα γιορτής» (αντίστρ.). ­ Ελάχιστοι την αποτελούν, στην
καθαρεύουσα (αντίστρ.). 5. Της κακίας, είναι η... αργία. ­ Διεθνής
ακτογραφικός όρος. 6. Γιος του Δευκαλίωνα. 7. Πόλη της Ελβετίας,
πάνω σε ομώνυμη λίμνη. 8. Γάλλος στρατηγός του 18ου αιώνα. ­ Ενέπνευσε
στον Μπερλιόζ μία πεντάπρακτη λυρική τραγωδία του (γεν.). 9. Άσος του ο
Κροάτης Βλάοβιτς. ­ Οδηγός στο σκοτάδι. 
ΛΥΣΗ (28/1/2002) 
ΟΡΙΖΟΝΤΙΑ: 1. ΕΥΤΥΧΙΑ 2. ΣΠΑΛΑ ­ ΙΚΑ 3. ΠΑΡΙΣΙΝΑ
4. ΕΤ ­ ΣΑ ­ ΟΣΟ 5. ΡΟ ­ ΜΝΗΣΤΗ 6. ΡΟΙΑ ­ ΑΧ 7. ΔΙΟΣ
­ ΥΜΝΟ 8. ΕΑΜ ­ ΟΞΕΙΣ 9. ΣΚΑΛΚΩΤΑ. ΚΑΘΕΤΑ: 1.
ΕΣΠΕΡΙΔΕΣ 2. ΥΠΑΤΟ ­ ΚΑΙ 3. ΤΑΡ ­ ΡΟΜΑ 4. ΥΛΙΣΜΟΣ
5. ΧΑΣΑΝΙ ­ ΟΚ 6. Η ΑΥΞΩ 7. ΑΙΝΟΣ ­ ΜΕΤ 8.
ΚΑΣΤΑΝΙΑ 9. ΣΑ ­ Ο ΗΧΟΣ. <REF><SOURCE>
ΤΑ ΝΕΑ</SOURCE>
<DATE>, 29-01-2002</DATE>
<CAT>, Σελ.: P54</CAT>
<ED>
Κωδικός άρθρου: A17254P541</ED>
<ID>
ID:304271

</ID><URL>http://ta-nea.dolnet.gr/neaweb/neafile.print_unique?e=A&f=17254&m=P54&aa=1</URL></REF>


Article

<CATEGORY>vin06</CATEGORY>

 <H5>ΜΕΤΕΧΕΙ Η ΕΛΛΑΔΑ - ΠΡΕΜΙΕΡΑ ΜΕ ΤΟΥΡΙΣΤΙΚΕΣ ΣΠΟΥΔΕΣ
</H5><H2>ΚΟΙΝΑ ΠΤΥΧΙΑ επαγγελματικής κατάρτισης στην Ευρώπη
</H2>
Στην τελική ευθεία για τη δημιουργία Κοινών Διπλωμάτων Επαγγελματικής
Κατάρτισης από το επόμενο κιόλας έτος, βρίσκονται 7 χώρες της Ευρωπαϊκής
Ένωσης, μεταξύ αυτών και η Ελλάδα. Η πρεμιέρα θα γίνει με δύο ειδικότητες των
ΙΕΚ, του ξενοδοχειακού τομέα και της αυτοκινητοβιομηχανίας, ενώ σε επόμενη
φάση προβλέπεται ο νέος θεσμός να ισχύσει για όλες τις ειδικότητες των ΙΕΚ.
Πρόκειται για το πρώτο συγκεκριμένο βήμα της Ευρωπαϊκής Ένωσης προς την
εκπαιδευτική σύγκλιση, μετά την απόφαση για τα Κοινά Πτυχία των Πανεπιστημίων
που είχε ληφθεί πέρυσι στην Πράγα. 
σελίδα 10
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17255N011</ED>
<ID>
ID:304391

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N01&aa=1</URL></REF>


Article

<CATEGORY>vin04</CATEGORY>

 <H2>Επιφυλάξεις για τον διάλογο
</H2>
σε
λί
δες 8-9
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17255N013</ED>
<ID>
ID:304484

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N01&aa=3</URL></REF>


Article

<CATEGORY>vin07</CATEGORY>

 <H5>ΣΚΑΝΔΑΛΟ
</H5><H2>Ανταλλακτικά αεροπλάνων ύποπτα για 10 τραγωδίες
</H2>
σελίδα 15
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17255N014</ED>
<ID>
ID:304490

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N01&aa=4</URL></REF>


Article

<CATEGORY>vin06</CATEGORY>

 <H5>ΕΝΘΕΤΟ
</H5><H2>Τριάντα μοντέλα ώς 10.000 ευρώ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17255N015</ED>
<ID>
ID:304508

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΑΚΡΙΤΕΣ γενικεύσεις περί «διαλυμένων Πανεπιστημίων» που προβάλλονται
κατά καιρούς στον Τύπο, δεν ανταποκρίνονται στην πραγματική εικόνα, η οποία
έχει προβλήματα άλλου τύπου, για τα οποία την κύρια ευθύνη φέρει η πολιτική
του υπουργείου Παιδείας. Ο Π. Γετίμης στην «Τρίτη Άποψη», σελ. 6. 
ΣΤΟ ΛΕΚΑΝΟΠΕΔΙΟ της Αθήνας υπάρχουν τουλάχιστον 4 «βαρόνοι» του τζόγου
με «φρουτάκια» κι έχουν, αντίστοιχα, έδρα τους: την Καλλιθέα, τη Φωκίωνος
Νέγρη, τον Πειραιά και τη Ν. Αθήνα. Τα σύνορα είναι αδιαπέραστα. Σελ. 12. 
Ο ΜΠ. ΓΚΕΪΤΣ ίδρυσε ένα ταμείο για την Υγεία στις χώρες του Τρίτου
Κόσμου. Καλά, θα πείτε τώρα, σιγά τα λάχανα! Ναι, αλλά το προικοδότησε με 24
δισ. δολάρια. Μάλιστα, αυτό είναι κάτι. Σελ. 16. 
Ο Β. ΤΣΙΤΣΑΝΗΣ είχε τον... Γερμανό του. Ο δικηγόρος Ουλφ Μπούχελντ
αγάπησε τον Τσιτσάνη και τα τραγούδια του. Και εγκατέλειψε τα μαθήματα βιολιού
για τις πενιές του μπουζουκιού. Ο Π. Γεραμάνης στους «Ορίζοντες», σελ. 19. 
ΤΟ ΣΠΑΣΜΕΝΟ γυαλί ξανακολλάει, ξαναγίνεται ποτήρι; Μερικές φορές, ναι!
Ζευγάρια που αποφάσισαν να καταφύγουν στο διαζύγιο, την τελευταία στιγμή
αποφασίζουν, με τη βοήθεια ψυχολόγου, να προσπαθήσουν πάλι. Και μερικές φορές
τα καταφέρνουν. Η Αρετή Αθανασίου στους «Ορίζοντες», σελ. 22. 
ΣΤΟ ΙΣΡΑΗΛ, περισσότεροι από 60 έφεδροι αξιωματικοί και οπλίτες
αρνήθηκαν να πολεμήσουν πέραν της πράσινης γραμμής. «Προκειμένου να
σκοτώσουμε, να αποκλείσουμε, να καταστρέψουμε τον παλαιστινιακό λαό»,
διακήρυξαν. Ευτυχώς! Σελ. 33. 
ΟΙ ΚΑΤΟΙΚΟΙ του Λάγος θέλουν να μάθουμε ότι οι εκρήξεις οδήγησαν σε
τραγωδία, επειδή ο στρατός αποθηκεύει πυρομαχικά και απηρχαιωμένο εξοπλισμό
μέσα σε κατοικημένες περιοχές. Οι «Διαστάσεις» του Μιχάλη Μητσού στη
σελ. 34. 
Ο ΗΛΙΟΣ! Με το που είδα τον ήλιο, χθες το πρωί, έτσι ολόσωμο 
και λαμπερό και ιππέα, πετάχτηκα στο δρόμο, με μια φόρμα και 
αθλητικά παπούτσια και άρχισα να τρέχω, σαν έφηβος στα 
δρομάκια του Φιλοπάππου! Πίσω μου το σκυλί μου έτρεχε κι 
αυτό ενθουσιασμένο. Ο Λ. Παπαδόπουλος στις«Ματιές», σελ. 4. 
ΤΟ ΔΙΑΒΑΣΑ και πληγώθηκε η ψυχούλα μου. Τι θα γίνουν τώρα τα 
πενήντα τόσα ιδιωτικά αεροπλάνα; Πού θα τα αράζουν οι ιδιοκτήτες 
τους και πώς τα προστατεύουν από τους κλέφτες ή το κακό μάτι; 
Βλέπετε η ανάλγητη κυβέρνηση δεν τους σκέφθηκε όταν αποφάσισε 
το κλείσιμο του Ελληνικού. Ο Α. Ρενιέρης στους «Προβολείς», σελ. 6. 
ΕΚΕΙΝΟ που δεν καταπίνεται με τίποτα είναι το κουκούτσι από τα 
«τυχερά φρουτάκια» που αμέριμνος τσιμπολογούσε ο δυστυχής 
βουλευτής. Αλίμονο αν σε τρομάζουν απάνω που δοκιμάζεις 
τον απαγορευμένο καρπό. Η μπουκιά ξεστρατίζει και σε πνίγει. 
Η Ρούλα Γεωργακοπούλου «Σε πρώτο ενικό», σελ. 14. 
ΤΟ ΕΡΩΤΗΜΑ που ανακύπτει είναι σε ποιον θα πρέπει να 
απευθυνθούν εκείνοι που έκαναν τις επιλογές τους με βάση 
τις επίσημες ανακοινώσεις του υπουργείου Οικονομικών για 
τις αντικειμενικές αξίες των ακινήτων; Μήπως δικαιούνται 
αποζημίωσης; Ο Γιάν. Σιώτος στην «Άλλη Όψη», σελ.
35. 
Ο Ν. ΜΕΪΛΕΡ για τη Χίλαρι Κλίντον: Στα φρύδια και τα χείλη ελάχιστων
γυναικών διαγράφεται ένας απέραντος πόθος για εξουσία. Η στιγμή της θα είναι
το 2004. Το τίμημα είναι να παραμείνει πιστή σ' έναν άνδρα που θα 'θελε να του
σπάσει το κεφάλι. Ο Μ. Πιμπλής στους «Ορίζοντες», σελ. 17. 
Κ. ΓΑΒΡΑΣ: Τα κράτη συνήθισαν να ζουν με τα τέρατα. Κι εμείς, επίσης. Ας
δούμε, επί παραδείγματι, την αδιαφορία με την οποία αφήνουμε την αφρικανική
ήπειρο να πεθάνει. Η παθητικότητά μας είναι έγκλημα. Στους «Ορίζοντες»,
σελ. 20 - 21. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17255N021</ED>
<ID>
ID:304397

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δικαστήρια
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μία είναι η λύση: Να πάμε στη Χάγη για το βαμβάκι και στα Τέμπη για το Αιγαίο.

Με τιμή
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17255N022</ED>
<ID>
ID:304461

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ηλιοφάνεια, τοπικές ομίχλες το πρωί. Μέτριοι βοριάδες στο Νότιο Αιγαίο, άνοδος
της θερμοκρασίας. 
ΑΤΤΙΚΗ 
Ήλιος, ασθενείς άνεμοι. Μέγιστη θερμοκρασία στην Αθήνα 21 βαθμοί. 
ΘΕΣΣΑΛΟΝΙΚΗ 
Αίθριος καιρός, τοπικές ομίχλες το πρωί. Άνεμοι ασθενείς, μέγιστη θερμοκρασία
στην πόλη 19 βαθμοί. 
<H3>ΑΥΡΙΟ
</H3>
Τοπική συννεφιά στα δυτικά, ήλιος στις υπόλοιπες περιοχές. Ασθενείς και τοπικά
νοτιοδυτικοί μέτριοι άνεμοι, σε υψηλά επίπεδα η θερμοκρασία. <H3>Παρασκευή 1/2
</H3>
Λίγη συννεφιά κατά τόπους αυξημένη. Άνεμοι δυτικοί, νοτιοδυτικοί ασθενείς έως
μέτριοι (3-4 Μπωφόρ), στρεφόμενοι σταδιακά σε βόρειους. Αμετάβλητη
θερμοκρασία. 
<H3>Σάββατο 2/2
</H3>
Ηλιοφάνεια παντού. Άνεμοι βόρειοι ασθενείς μέχρι μέτριοι (3-4 Μπωφόρ) και
αργότερα στο Αιγαίο ισχυροί (5-6 Μπωφόρ). Μικρή πτώση της θερμοκρασίας στα
βόρεια. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Ο φόβος δεν είναι καλός σύμβουλος», αλλά... </H2><H4>Ανησυχία για Χάγη και αγρότες </H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Μπορεί ο διάλογος να προβληματίζει και μάλιστα έντονα; - Ναι, αν είναι
ελληνοτουρκικός και μάλιστα εφ' όλης της ύλης... 
Το ορθόν της απαντήσεως επιβεβαιώθηκε χθες καθαρά από ένα ευρύ φάσμα: κόμματα
(όλα μάλλον...) πολιτικοί (απ' όλα τα κόμματα...) και κοινή γνώμη (απ' όλες
τις πλευρές...) αντιμετώπισαν με έντονο προβληματισμό τη χθεσινή αιφνιδιαστική
αναγγελία ότι η κυβέρνηση ανοίγει διάλογο με την Τουρκία. Για ποια θέματα; Και
σε ποιο επίπεδο; Η αίσθηση που δημιουργήθηκε προχθές ήταν σαφής - αρμοδίως
ξεκαθαρίστηκε ότι πέραν της υφαλοκρηπίδας για την οποία επιδιώκεται προσφυγή
στη Χάγη υπάρχουν και άλλα προβλήματα να συζητηθούν κατά τις διερευνητικές και
άλλες επαφές μεταξύ των δύο πλευρών... 
Η κυβέρνηση επιμένει βεβαίως πως δεν πρόκειται για «εφ' όλης της ύλης
διάλογο» και σ' αυτή την λογική κινήθηκε ο κ. Γ. Παπανδρέου στη Βουλή, όπου
άκουσε τις διακομματικές ανησυχίες των μελών της αρμόδιας επιτροπής - «ο φόβος
δεν είναι καλός σύμβουλος», είπε. 
Χωρίς φόβο - μέχρι στιγμής τουλάχιστον - αντιμετωπίζει η κυβέρνηση τις
κινητοποιήσεις των αγροτών, οι τάξεις των οποίων δεν ενισχύονται όσο θα ήθελαν
οι προσδοκίες των αργοτοσυνδικαλιστών, παρά τον «κλεφτοπόλεμο» στην εθνική
οδό. Το αν θα τρομάξει ή όχι η κυβέρνηση θα φανεί αύριο (που μάλλον θα
ανακοινωθεί η τελική τιμή του βαμβακιού) και την Κυριακή που είχε ορισθεί
πανθεσσαλική σύσκεψη. 
Πολύ πιο άφοβα όμως προχωρεί η κυβέρνηση στην ένταξη της χώρας στον
θεσμό των Κοινών Διπλωμάτων Επαγγελματικής Κατάρτισης, που υιοθετούν 7 χώρες
της Ευρωπαϊκής Ένωσης. Η αρχή γίνεται με δύο ειδικότητες ιδιωτικών και
δημοσίων ΙΕΚ: τις ξενοδοχειακές - τουριστικές σπουδές και τις σπουδές του
κλάδου της αυτοκινητοβιομηχανίας. Το ότι θυμίζει λίγο «πουλάμε ήλιο και
θάλασσα, αγοράζουμε αυτοκίνητα» μάλλον τυχαίο είναι... Όπως τυχαίο (;) είναι
ότι ο τζίρος των 800 δισ. δρχ. του τζόγου είναι στα χέρια 10 μόνο βαρόνων του
κλάδου... 
Πάντως, ο υπουργός Άμυνας κ. Γιάννος Παπαντωνίου απέφυγε χθες
οποιονδήποτε σχολιασμό όσον αφορά τον ελληνοτουρκικό διάλογο όταν ρωτήθηκε
σχετικά. Το χειροκρότημα βεβαίως είναι άσχετο: απευθύνεται σε όσους κέρδισαν
χθες τα πρωτοχρονιάτικα φλουριά στο υπουργείο Άμυνας <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17255N032</ED>
<ID>
ID:304440

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ </H2><H2>Ο τζόγος </H2>
ΟΥΔΕΙΣ αμφιβάλλει ότι η υπόθεση του τζόγου, νόμιμου και παράνομου... 
ΕΧΕΙ εξελιχθεί σε μείζον κοινωνικό πρόβλημα... 
ΑΝΕΞΑΡΤΗΤΑ από τις επιφυλάξεις που δικαίως έχει κανείς για τον τρόπο με
τον οποίο διεξάγεται η δημόσια συζήτηση. 
ΤΑ μηνύματα και οι αποκαλύψεις που φθάνουν από διάφορες περιοχές... 
ΑΛΛΑ και τα ιλιγγιώδη ποσά που φαίνεται ότι χάνονται καθημερινά... 
ΑΦΟΥ μόνο στα πάσης φύσεως μηχανήματα «τεχνικών» ή τυχερών παιχνιδιών
τζιράρονται 800 δισεκατομμύρια δραχμές τον χρόνο... 
ΔΗΜΙΟΥΡΓΟΥΝ πολλά ερωτηματικά για την ικανότητα ή την πραγματική θέληση
του κράτους να προστατεύσει αποτελεσματικά το κοινωνικό σύνολο. 
ΚΑΙ πώς να ελέγξει το κράτος την κατάσταση, αφού ουδεμία υπηρεσία του
φαίνεται να γνωρίζει ούτε πόσα μηχανήματα τζόγου υπάρχουν... 
ΟΥΤΕ πόσοι και ποιοι τα έχουν... 
ΚΑΙ ας βοά ο κόσμος ότι μόλις γύρω στα δέκα άτομα ελέγχουν τα περίπου
200.000 τέτοια μηχανήματα και διαχειρίζονται τον τζίρο τους. 
ΤΟ χειρότερο είναι ότι η δραστηριότητα γύρω από τον τζόγο συνδέεται με
ύποπτες συναλλαγές και πολιτικά παρασκήνια... 
ΠΟΥ δηλητηριάζουν ακόμα και την πολιτική ζωή του τόπου. 
Η κυβέρνηση, έστω και αργά, φαίνεται ότι αντιλήφθηκε το μέγεθος του
προβλήματος και χθες ανακοίνωσε μέτρα για την αντιμετώπισή του... 
ΜΕΤΡΑ όμως που θα αποδειχθούν και αυτά αναποτελεσματικά όσο δεν τολμά
να αναθεωρήσει ριζικά την πολιτική της στο ζήτημα του τζόγου... 
ΟΧΙ μόνο του παράνομου, αλλά και του νόμιμου!
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17255N033</ED>
<ID>
ID:304470

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ι. Κ. Αγγελόπουλος: 
(ο αρθρογράφος, σχετικά με τις διαμαρτυρίες ορισμένων πολιτικών για την
«απαξίωσή» τους μέσα από τηλεοπτικές εκπομπές) 
« Όταν διασύρονται μέσα από διάφορες τηλεοπτικές εκπομπές απλοί πολίτες, όταν
κρυφές κάμερες και μαγνητοφωνήσεις εκθέτουν απλούς πολίτες, οι πολιτικοί μας
καθόλου δεν αγανακτούν. Το πολύ πολύ να ακουστούν κάποιες γενικόλογες
ρητορείες εναντίον των ΜΜΕ από ορισμένους πολιτικούς. Όταν, όμως, αυτά τα
«κόλπα» θίξουν πολιτικά πρόσωπα (αποκαλύπτοντας κατά καιρούς και αληθινές
καταστάσεις), τότε ακούγονται πολλά και διάφορα για τα «όρια» που θα έπρεπε,
επιτέλους, να μπουν στις εκπομπές και στα ρεπορτάζ της εμπορικής τηλεόρασης.
Αλλά, βεβαίως, η «ελεύθερη» τηλεόραση είναι πλέον πολύ πιο δυνατή από το
πολιτικό προσωπικό που την έφτιαξε». 
(«Καθημερινή») <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17255N034</ED>
<ID>
ID:304504

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
- Κι αν σου πουν για γκρίζες ζώνες;

- Θα απειλήσω ότι δεν θα ξαναχορέψω ζεϊμπέκικο
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N041</ED>
<ID>
ID:304396

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Γιάννης Πατάκης: 
(ο ευρωβουλευτής της ΚΚΕ, στον Σκάι, για τις εξαγγελίες της κυβέρνησης σχετικά
με τα έργα υποδομής στη Θεσσαλία) 
«Ήμουνα νιος και γέρασα...».

Βαγγέλης Αργύρης: 
(ο υφυπουργός Γεωργίας, στον Σκάι) 
«Συλλάβαμε τον επικεφαλής των "δημοκρατικών συλλόγων Καρδίτσας", να προσπαθεί
να περάσει βαμβάκι με μαρμαρόσκονη. Φανταστείτε πού εξήντλησε την εξυπνάδα του».

Ρένη Πιττακή: 
(η ηθοποιός, στο «Symbol») 
«Τα παιδιά των λουλουδιών, του "κάντε έρωτα και όχι πόλεμο", δεν κατάφεραν να
αλλάξουν τον κόσμο. Εδώ είμαστε και βλέπουμε τι συμβαίνει γύρω μας».

Σπήλιος Σπηλιωτόπουλος: 
(ο βουλευτής της Ν.Δ., στον Πλάνετ, για την εμπλοκή ανθρώπων του κόμματός του
στην υπόθεση διαφθοράς στην Πάτρα) 
«Αν ένας κατάδικος ανήκει σε κάποιο κόμμα, σημαίνει ότι το κόμμα του όλο
εγκληματεί; Μην κάνετε κακές γενικεύσεις. Μας έχετε διασύρει στην Πάτρα. Σας
παρακαλώ πολύ». 
Ελένη Καστάνη: 
(η ηθοποιός λέει στο «Κλικ» ποιο είναι το πιο extreme πράγμα που έχει κάνει) 
«Σε πολιτιστικό παροξυσμό το '77 ή το '78, είδα αλβανικό σινεμά στα αλβανικά».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N043</ED>
<ID>
ID:304468

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Λιακάδες...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Με το που είδα τον ήλιο, χθες το πρωί, έτσι, ολόσωμο και λαμπερό και σίγουρο
και ιππέα, πετάχτηκα στον δρόμο με μια φόρμα και αθλητικά παπούτσια και άρχισα
να τρέχω, σαν έφηβος, στα δρομάκια του Φιλοπάππου! Πίσω μου, το σκυλί μου,
έτρεχε κι αυτό, ενθουσιασμένο! Όπως έτρεχαν ενθουσιασμένα και ένα τσούρμο
πιτσιρίκια, που τα 'χαν πάει βόλτα οι δασκάλες τους, από τα σχολεία της
περιοχής!.. 
Ο ήλιος! Θυμάμαι ένα ποίημα του Ναζίμ Χικμέτ, που τον βγάζουν, για μια ώρα,
από το κελί του και τον αφήνουν να περπατήσει στην ηλιόλουστη αυλή της
φυλακής. Κι εκείνος, κατόπιν, που ξαναγυρίζει στο μπουντρούμι, γράφει ένα
μαγικό ποίημα! Που λέει ότι τίποτα δεν τον ενδιέφερε, ούτε ο αγώνας, ούτε οι
προοπτικές του, ούτε οι θυσίες, ούτε τα βασανιστήρια, τα εξήντα λεπτά, που
βρισκόταν μακριά από τον δεσμοφύλακα, παρά μόνον ο ήλιος! 
Σωστά τα λέει και ο Σαββόπουλος, σοφός από τότε ­ τη δεκαετία του '60. Μιλάει
για έναν «ήλιο αρχηγό» και διαμαρτύρεται, με όλα τα δίκια δικά του, που αυτόν
τον ήλιο, τον τρώει το αφεντικό! Και τι να πω και για τον Παλαμά, που στο
«Ρόδου μοσκοβόλημα» τραγουδάει «εφέτος άγρια μ' έδειρεν η βαρυχειμωνιά / που
μ' έπιασε χωρίς φωτιά και μ' ηύρε χωρίς νιάτα (...) Μα, χτες, καθώς με θάρρεψε
το γέλιο του Μαρτιού / και κίνησα να ξαναβρώ τ' αρχαία τα μονοπάτια / στο
πρώτο μοσκοβόλημα ενός ρόδου μακρινού / μου δάκρυσαν τα μάτια»... 
Ούτε Μάρτης, βέβαια, ούτε ρόδα, μακρινά ή κοντινά, χτες. Αλκυονίδες μέρες,
όμως, σίγουρα. Γιατί, όπως σημειώνουν τα κιτάπια, αυτές οι μέρες, οι
ηλιόλουστες, που μπαίνουν σφήνα στη χειμερινή κακοκαιρία, μας επισκέπτονται
για να μας γλυκάνουν ­ και πόσο το είχαμε ανάγκη εφέτος, με τον φοβερό χιονιά
­ την τελευταία εβδομάδα του Δεκεμβρίου, τις δύο τελευταίες του Ιανουαρίου και
την δεύτερη του Φεβρουαρίου. 
Έχουμε... λαμβάνειν ακόμα, λοιπόν, από Αλκυονίδες! Και οι προβλέψεις τής
Μετεωρολογικής κάνουν λόγο για «υψηλές θερμοκρασίες» τα προσεχή 24ωρα, με
ηλιοφάνεια σε όλη την χώρα. Θαυμάσια! Ήλιος και πάλι. Όχι μόνο για να ζεστάνει
το κοκαλάκι μας. Αλλά και να μας ξεπλύνει ­ έτσι το νιώθω ­ από τη βρωμιά των
ημερών. Βρωμιά, που ξεχειλίζει από μερικά εμπορικά τηλεοπτικά κανάλια και δεν
αφήνει τίποτα που να μην το μολύνει...
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N044</ED>
<ID>
ID:304506

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=4</URL></REF>


Article

<CATEGORY>vin05</CATEGORY>

 <H2>Ψάχνει «υδραυλικό» </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο κ. Κ. Καραμανλής... ψάχνει «υδραυλικό» στη Ρηγίλλης, ύστερα από τις οχλήσεις
ορισμένων στελεχών που μετέχουν στον «πρωινό καφέ» και στη συνέχεια
πληροφορούνται διά του... Τύπου τι είπαν και τι δεν είπαν στη συνεδρίαση,
ασχέτως του τι είχαν πει ή δεν είχαν πει! Και να πει κανείς ότι συζητούν και
τίποτε σοβαρό ­ να, προχθές έλεγαν πότε θα γίνουν οι εκλογές και κατέληξαν ότι
για ένα δύο χρόνια, δεν υπάρχει φως!
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N045</ED>
<ID>
ID:304509

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=5</URL></REF>


Article

<CATEGORY>vin05</CATEGORY>

 <H2>Μεγάλες συναντήσεις </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η μοίρα το έφερε να καθήσουν ­ στην εκδήλωση που διοργάνωσε το Ίδρυμα Κόκκαλη,
στο Ζάππειο ­ στην ίδια σειρά, αλλά με μερικά καθίσματα ανάμεσά τους. Ωστόσο,
ο κ. Γ. Παπανδρέου την άλλαξε τη μοίρα και πήγε και κάθησε δίπλα στον άλλοτε
προϊστάμενό του, τον κ. Θ. Πάγκαλο, με τον οποίο άρχισε να συζητεί χαμηλόφωνα
μεν, αλλά για αρκετή ώρα δε... 
Αν ήθελε κάποιος να κρίνει το επίπεδο της συζήτησης από το ύφος του κ. Θ.
Πάγκαλου, θα έλεγε ότι μάλλον «πήγε καλά», αφού δεν εμφανίστηκε το γνωστό
κοκκίνισμα στο πρόσωπό του. Κι αν ήθελε κανείς να μαντέψει τι συζητούσαν, ε,
μάλλον τα περί του ξαφνικού ελληνοτουρκικού διαλόγου θα επέλεγε!
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N046</ED>
<ID>
ID:304522

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=6</URL></REF>


Article

<CATEGORY>vin05</CATEGORY>

 <H2>Η εκδίκηση του σαρδάμ </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τον είχε μπροστά της, καθώς μιλούσε από το βήμα του Ζαππείου η αντιπρόεδρος
του Ιδρύματος Κόκκαλη κ. Νίκη Τζαβέλλα τον κ. Τ. Γιαννίτση, αλλά όταν πήγε να
πει το όνομά του, τον είπε... Χρήστο Ροζάκη, για να διορθώσει ύστερα από
μερικά δευτερόλεπτα. Μικρό το κακό... 
Ίσως όμως να ήταν η εκδίκηση... του κ. Λ. Τζιόλα, μιας και ο κ. Γιαννίτσης
είχε παλαιότερα προσφωνήσει έτσι τον κ. Γ. Καλαντζή της Νέας Δημοκρατίας,
συγχαίροντάς τον μάλιστα για την είσοδό του στην κυβέρνηση! <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N047</ED>
<ID>
ID:304529

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=7</URL></REF>


Article

<CATEGORY>vin05</CATEGORY>

 <H2>Των φρονίμων τα παιδιά </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Είπε να αποφύγει τα... καλά του Σίδνεϊ, όταν έτρεχε την τελευταία στιγμή να
«κόψει» τη μισή κυβέρνηση, που είχε εκδηλώσει ενδιαφέρον να ταξιδέψει για τους
Ολυμπιακούς Αγώνες ­ ο Πρωθυπουργός. Και καθόρισε με δική του απόφαση εγκαίρως
ποιοι θα πάνε ­ και έτσι, και ποιοι όχι ­ στο Σολτ Λέικ Σίτι!
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17255N048</ED>
<ID>
ID:304533

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N04&aa=8</URL></REF>


Article

<CATEGORY>vin05</CATEGORY>

 <H2>Η πρώτη εμφάνιση
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ήταν μία (ακόμα) μεγάλη στιγμή για το ελληνικό Κοινοβούλιο ­ και φυσικά και
για τον ίδιο τον κ. Αλ. Χρυσανθακόπουλο, η χθεσινή. Βλέπετε, ήταν η πρώτη
εμφάνιση στο περιστύλιο, ύστερα από τη θριαμβευτική του παρουσία στον «Αστέρα»
της Πάτρας, για την κοπή της πίτας του πολιτικού του γραφείου... 
Όπως ήταν φυσικό, ο βουλευτής περικυκλώθηκε από ένα ετερόκλητο πλήθος ­ όλοι
μαζί και ένας ένας χωριστά, άρχισαν να του λένε: Βλάκας είσαι, βρε Αλέκο; Τι
πήγες και ομολόγησες; Δεν ήξερες ότι κυκλοφορούν κρυφές κάμερες; 
­ Να με βρίζετε, παιδιά, έχετε δίκιο, απαντούσε μεγαλόθυμα ο βουλευτής, αλλά
το πλήθος δεν διαλυόταν. Ήθελαν να κάνουν όλοι την ίδια ερώτηση, για να είναι
σίγουροι ότι θα έδινε παντού την ίδια απάντηση...

<H3>Η σιωπή ως απάντηση </H3>
Οπαδός του κ. Γ. Παπανδρέου δηλώνει δημοσίως ο κ. Χρυσανθακόπουλος, αλλά δεν
συμβαίνει και το αντίθετο. Ο υπουργός Εξωτερικών αρνήθηκε να πάρει θέση για
την υπόθεση ­ βλέπετε, η διαδοχή δεν είναι «φρουτάκια».

<H3>Μικρούλια ψεματάκια </H3>
Τώρα, σε τέτοιες περιπτώσεις είναι που λένε «να μην αρχίσει το κακό...».
Διότι, μεταξύ των άλλων, ο κ. Αλ. Χρυσανθακόπουλος υποστήριξε ότι είχε
ενημερώσει την Επιτροπή της Βουλής για τον ηλεκτρονικό τζόγο, όπου προήδρευε,
ότι ο ίδιος έπαιζε «φρουτάκια». 
Ελάτε όμως που ο βουλευτής της Ν.Δ. κ. Α. Ρεγκούζας, που μετέχει στην
Επιτροπή, βγήκε και το διέψευσε μετά βδελυγμίας. Αλλά τι ξέρει αυτός, ένα απλό μέλος...
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17255N052</ED>
<ID>
ID:304439

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N05&aa=2</URL></REF>


Article

<CATEGORY>vin05</CATEGORY>

 <H2>Βρε πώς αλλάζουν οι καιροί...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ίσως θυμάστε τον ντόρο που είχε προκληθεί όταν ο γνωστός σύμβουλος του κ. Γ.
Παπανδρέου ­ και... ζαφειροπουλομάχος ­ κ. Αλ. Ρόντος είχε προσφωνήσει
«μεγαλειότατο» τον έκπτωτο μονάρχη της Γιουγκοσλαβίας, τον κ. Αλέξανδρο
Καραγιώργιεβιτς. 
Ε, φαίνεται ότι οι καιροί αλλάζουν γρήγορα. Τον Φεβρουάριο πραγματοποιείται
στο Βελιγράδι διεθνές συνέδριο υπό την αιγίδα του έκπτωτου μονάρχη, ο οποίος
θα κηρύξει και την έναρξη. Λοιπόν, σε αυτό το συνέδριο θα μιλήσουν δικοί μας
υπουργοί, ενώ μεταξύ των χορηγών είναι η Εθνική Τράπεζα και ο ΟΤΕ. 
Καημένε Άλεξ Ρόντο, εσύ ξεφωνήθηκες νωρίς!
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17255N053</ED>
<ID>
ID:304469

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Κι όμως, συμβαίνει! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σε ποια χρονιά είμαστε; Μα, στο 2002 φυσικά. Και πόσα χρόνια έχουν περάσει
από το '74; Μετρήστε, μετρήστε, είναι πολλά. Κι όμως, 28 χρόνια από τη
μεταπολίτευση, καταδικάζονται ακόμα μέλη κομμάτων για αφισοκόλληση. Και
μάλιστα, μέλη του κυβερνώντος κόμματος! 
Θα έλεγε κανείς πως η είδηση είναι ότι κάποια κόμματα χρησιμοποιούν
ακόμα... μέλη τους για αφισοκολλήσεις και όχι συνεργεία, αλλά προσέξτε: Το
Μονομελές Πλημμελειοδικείο της Νεάπολης Λασιθίου, καταδίκασε τρία μέλη του
ΠΑΣΟΚ σε κάποιες ημέρες ­ δεν έχει σημασία ­ φυλακή, για παράβαση του νόμου
περί αφισοκόλλησης. Πότε έγινε η παράβαση του νόμου; Τον Νοέμβριο του '99, δύο
ημέρες πριν από την περιοδεία του Πρωθυπουργού σε Ηράκλειο και Λασίθι ­ και
ενώ οι Οργανώσεις του ΠΑΣΟΚ είχαν συνεννοηθεί με όλους τους Δήμους της
περιοχής, που τους είχαν υποδείξει και τα σημεία αφισοκόλλησης! 
Υπάρχει όμως και παρασκήνιο στην υπόθεση... <H3>Ελλάς, το μεγαλείο σου! </H3>
Τους τρεις δεν τους συνέλαβε αυτοβούλως η ΕΛ.ΑΣ., αλλά κατόπιν υποδείξεως
του... προέδρου της Επιτροπής Αγώνα Βραχασίου (όπου διεκδικούν να γίνουν
αυτόνομος Δήμος, κόντρα στον «Καποδίστρια). Και οι οποίοι... έχουν γεμίσει
συνθήματα ολόκληρο το Λασίθι!
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17255N054</ED>
<ID>
ID:304492

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΝΑ ΦΥΓΕΙ ΤΩΡΑ ο Σημίτης και να έλθει ο Παπανδρέου, ζήτησε ο κ. Κυρ.
Σπυριούνης. Από στρατηγό, εντάξει, μαθαίνεις την αλήθεια ­ και από ποιους
άλλους; Από τους μικρούς, σίγουρα. Άλλους; 
ΔΕΝ ΕΙΝΑΙ ΛΙΓΟ νωρίς να ζητούν οι βουλευτές του ΠΑΣΟΚ από τον κ. Κ.
Σημίτη να αποστρατευθεί; Ε, ίσως και όχι ­ μπορεί να τον θεωρούν κι αυτόν
κουρασμένο, όπως έβρισκε ο ίδιος άλλους πέρυσι, τέτοια εποχή... 
ΠΑΝΤΩΣ, ο κ. Χρυσανθακόπουλος το δήλωσε, ότι τον στηρίζει τον κ. Σημίτη
­ και το είπε και μπροστά σε φανερές κάμερες. Τι κρίμα λοιπόν που δεν τον
στηρίζει αυτόν ο κ. Κ. Σημίτης! - 
Η ΝΕΑ ΔΗΜΟΚΡΑΤΙΑ είναι εναντίον των μπλόκων και υπέρ των στελεχών της
που πρωτοστατούν για να γίνουν μπλόκα... 
ΕΙΝΑΙ ΑΥΤΟ που λέμε «σύνθετη στρατηγική» ­ παλαιότερα το έλεγαν «και με
τον αστυφύλαξ και με τον χωροφύλαξ»... 
ΕΥΣΗΜΑ από τους πρωταθλητές με ειδικές ανάγκες για την ευαισθησία του
να τους χρηματοδοτήσει την περίοδο που ήταν υπουργός Εθνικής Οικονομίας, έλαβε
­ και συγκινήθηκε δικαίως ­ ο κ. Γ. Παπαντωνίου. 
ΤΑ ΣΤΕΛΕΧΗ του Άκη, πάντως, δεν τα αντιμετωπίζει ως έχοντα ειδικές
ανάγκες ­ η τελευταία των Μοϊκανών, η κ. Μαρία Κυριακοπούλου, ειδοποιήθηκε ότι
«παίρνει πόδι»...
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17255N055</ED>
<ID>
ID:304510

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κινητοποιήσεις πανεπιστημιακών
</H2><H4>Από τον Μάρτιο οι απεργίες των εκπαιδευτικών ΑΕΙ
</H4>
<AUTHOR>ΠΑΝΑΓΙΩΤΗΣ ΓΕΤΙΜΗΣ</AUTHOR>

Με πρόταση της Πανελλήνιας Ομοσπονδίας Συλλόγων Διδακτικού Εκπαιδευτικού
Προσωπικού των ΑΕΙ της χώρας, αρχίζουν από τον Μάρτιο κλιμακωτές απεργιακές
κινητοποιήσεις με αιχμή τα οικονομικά και γενικότερα τα προβλήματα της
υποβάθμισης της Πανεπιστημιακής Παιδείας. 
Το συνταξιοδοτικό και μισθολογικό πρόβλημα των πανεπιστημιακών δασκάλων έχει
τεθεί επανειλημμένα στο παρελθόν, χωρίς, ωστόσο, να έχει αντιμετωπιστεί σοβαρά
από τα αρμόδια υπουργεία Παιδείας και Οικονομικών, με αποτέλεσμα να παραμένει
άλυτο και να οξύνεται. Οι μισθοί και ειδικά οι συντάξεις των πανεπιστημιακών
στην Ελλάδα είναι σε εξευτελιστικά επίπεδα, σε σύγκριση με όλες τις χώρες της
Ευρωπαϊκής Ένωσης. Έτσι οι βασικοί μισθοί των καθηγητών Α', Β', Γ' βαθμίδας
και των λεκτόρων ανέρχονται σε 426.000 δρχ., 369.200 δρχ., 312.400 δρχ. και
284.000 δρχ., αντίστοιχα. 
Ειδικότερα οι συντάξεις των πανεπιστημιακών, οι οποίες υπολογίζονται επί του
βασικού μισθού, δεν υπερβαίνουν το 43% των εν ενεργεία αποδοχών τους, γεγονός
που συνεπάγεται ένα απαράδεκτα χαμηλότερο επίπεδο διαβίωσης για όσους δεν
διαθέτουν άλλα εισοδήματα. Μια άλλη αρνητική επίπτωση του χαμηλού ύψους του
βασικού μισθού είναι ότι τα μέλη ΔΕΠ έπαψαν να αξιοποιούν τις εκπαιδευτικές
άδειες που δικαιούνται κάθε τριετία, και οι οποίες είναι απαραίτητες για την
ανανέωση των γνώσεών τους, διότι στη διάρκεια της άδειας ο μηνιαίος μισθός
τους μειώνεται στο 1/3 των αποδοχών τους. 
Ως εκ τούτου θεωρούμε απόλυτα δίκαιο το αίτημα των πανεπιστημιακών δασκάλων
για ουσιαστική αύξηση των μισθών και των συντάξεών τους. Θα πρέπει, ωστόσο, να
κάνουμε ορισμένες επισημάνσεις. Ο κλάδος του ΔΕΠ δεν είναι πλέον
ομογενοποιημένος, όπως ήταν πριν από μία δεκαπενταετία, αλλά έχει σημαντικές
διαφοροποιήσεις και αποκλίνοντα ενδιαφέροντα / συμφέροντα. Διαφορετικούς
στόχους και επαγγελματικές διαδρομές ακολουθούν τα μέλη ΔΕΠ πλήρους
απασχόλησης από τα ΔΕΠ μερικής απασχόλησης, διαφορετικές ευκαιρίες έχουν οι
καθηγητές Πολυτεχνικών ή Οικονομικών Σχολών σε κοινοτικούς πόρους και
ερευνητικά προγράμματα από τους καθηγητές Ανθρωπιστικών και Κοινωνικών
Επιστημών, διαφορετικούς προσανατολισμούς θέτουν τα ΔΕΠ των Ιατρικών Σχολών
από όλα τα υπόλοιπα κ.ά. 
Παράλληλα σε ένα έντονα ανταγωνιστικό και «διαφοροποιημένο» περιβάλλον, που
δεν στηρίζει τον «επαγγελματισμό» του πανεπιστημιακού δασκάλου, ως πλήρους και
αποκλειστικής απασχόλησης, επικρατούν τάσεις εξατομίκευσης και αναζήτησης
διεξόδων έξω από το Πανεπιστήμιο (συμπληρωματικό έργο στον δημόσιο και
ιδιωτικό τομέα). 
Παρ' όλ' αυτά, η πλειοψηφία των πανεπιστημιακών δασκάλων δεν περιορίζεται μόνο
στο ελάχιστο απαιτούμενο από το νομικό πλαίσιο διδακτικό έργο, αλλά προσφέρει
ανιδιοτελώς πολύ σημαντικές διδακτικές και ερευνητικές υπηρεσίες, όπως
φαίνεται και από τη διεθνή αναγνώριση του έργου τους και το επίπεδο γνώσεων
των αποφοίτων των ελληνικών Πανεπιστημίων. Ως εκ τούτου οι άκριτες γενικεύσεις
περί «διαλυμένων Πανεπιστημίων» που προβάλλονται κατά καιρούς στον Τύπο δεν
ανταποκρίνονται στην πραγματική εικόνα, η οποία έχει προβλήματα άλλου τύπου
και για τα οποία την κύρια ευθύνη φέρει η πολιτική του υπουργείου Παιδείας.
Αναφέρομαι ιδιαίτερα σε τρία προβλήματα: 
Α. Στο χαμηλό επίπεδο της χρηματοδότησης, με αποτέλεσμα οι κρατικές
δαπάνες για τον Έλληνα φοιτητή να παραμένουν εδώ και μία δεκαετία σε επίπεδο
κάτω από το 50% του μέσου όρου των χωρών της Ευρωπαϊκής Ένωσης. 
Β. Στο έλλειμμα ορθολογικού σχεδιασμού, όπως οι άκριτες εγκρίσεις
πληθώρας νέων Τμημάτων, τα προβλήματα ανορθολογικής χωροταξικής διασποράς των
ΑΕΙ και κατά συνέπεια διασποράς των πόρων. 
Γ. Στην ένταση των διαφοροποιήσεων και στις πολλαπλές ταχύτητες που
έχουν δημιουργηθεί μέσα στην Πανεπιστημιακή Εκπαίδευση, χωρίς να μπορεί να
διασφαλιστεί ένα υψηλό μέσο επίπεδο ποιότητας της παιδείας. 
Με δεδομένες τις εσωτερικές διαφοροποιήσεις και ανισότητες μέσα στο
Πανεπιστήμιο, μια ουσιαστική ενεργοποίησης της πανεπιστημιακής κοινότητας με
αιχμή το συνταξιοδοτικό / μισθολογικό προϋποθέτει, πρώτον, σοβαρό διάλογο μέσα
στα θεσμικά όργανα των ΑΕΙ (Γενικές Συνελεύσεις Τμημάτων, Σύγκλητοι) και,
δεύτερον, δημόσιο διάλογο, ώστε να ανατραπεί μια περιρρέουσα αρνητική γνώμη
που έχει καλλιεργηθεί για τον υποβαθμισμένο ρόλο των Πανεπιστημίων,
προκειμένου να μην οδηγηθούμε σε μια νέα οπισθοχώρηση των πανεπιστημιακών και
τελικά στην αποδοχή του χαμηλότερου πήχεως που τίθεται για την ποιότητα της
Τριτοβάθμιας Εκπαίδευσης.

Ο Παναγιώτης Γετίμης είναι καθηγητής του Παντείου Πανεπιστημίου.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17255N062</ED>
<ID>
ID:304462

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Προβλήματα πλουσίων...
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Νάτο λοιπόν και το άλλο μεγάλο πρόβλημα που έχει να αντιμετωπίσει η κυβέρνηση
και μάλιστα σε μια εποχή που όλο μεγάλα προβλήματα - Ασφαλιστικό, αγροτικό,
εκπαιδευτικό, υγεία κ.λπ. - βρίσκει μπροστά της: 
Το αεροδρόμιο Ελληνικού κλείνει οριστικά και αμετάκλητα, θα γίνει, λέει, πάρκο
και διάφορα άλλα παρόμοια, με αποτέλεσμα μερικοί συμπολίτες μας να έχουν
τεράστιο πρόβλημα για το πού θα παρκάρουν τα ιδιωτικά αεροπλάνα τους! 
Το διάβασα και πληγώθηκε η ψυχούλα μου. Τι θα γίνουν τώρα εκείνα τα, πενήντα
τόσα, ιδιωτικά αεροπλάνα, που καθένα τους αξίζει και κάποια δισεκατομμύρια
δραχμές; Πού θα τα αράζουν οι ιδιοκτήτες τους και πώς θα τα προστατεύσουν από
τους κλέφτες ή το κακό το μάτι; Βλέπετε, η ανάλγητη κυβέρνηση ούτε που τους
σκέφθηκε όταν αποφάσιζε το κλείσιμο του αεροδρομίου Ελληνικού και τώρα θα
υποστεί τις συνέπειες. Ελπίζεται ότι δεν θα έχουμε τίποτα κλεισίματα δρόμων ή
διαδηλώσεις στο κέντρο της Αθήνας με αίτημα να μείνει ανοικτό το Ελληνικό. Μα,
υπάρχει το νέο, σύγχρονο και ασφαλές αεροδρόμιο στα Σπάτα, γιατί δεν πάνε εκεί
να τα παρκάρουν, αναρωτήθηκε ανενημέρωτος συνάδελφος. 
- Μα, τα τέλη προσγείωσης και πάρκινγκ αεροσκαφών στα Σπάτα είναι πολύ υψηλά,
απάντησε γνώστης του θέματος. 
- Δηλαδή, έχουν χρήματα να αγοράσουν ιδιωτικό αεροσκάφος, λίαρ τζέτ κ.λπ., να
πληρώνουν πιλότους και πλήρωμα και δεν έχουν να πληρώσουν για να το παρκάρουν;
αναρωτήθηκε ο πρώτος. Έλα ντε. 
Και για να σοβαρευτούμε: λάθος, και μάλιστα μεγάλο, των κυβερνήσεων που
συμφώνησαν να μείνει η Αθήνα με ένα αεροδρόμιο, έστω σύγχρονο, έστω τέλειο και
μεγάλο. Όλες οι μεγαλουπόλεις του κόσμου έχουν τουλάχιστον δύο αεροδρόμια. Για
λόγους ασφαλείας, για επιχειρησιακούς λόγους, ακόμη και για το πρεστίζ τους. Η
Αθήνα προτίμησε να μείνει με ένα. Και είδαμε τι έγινε στον τελευταίο χιονιά. 
Λάθος, λοιπόν, η κατάργηση του Ελληνικού. Και να διαμαρτύρονται οι αερολέσχες,
οι αεροπορικές σχολές κ.λπ. είναι απολύτως κατανοητό. Αλλά όχι, βρε αδελφέ,
και οι ιδιοκτήτες λίαρ τζετ... <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17255N063</ED>
<ID>
ID:304488

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N06&aa=3</URL></REF>


Article

<CATEGORY>vin04</CATEGORY>

 <H2>Ο ήπιος ολοκληρωτισμός του Μπερλουσκόνι βγαίνει στην Ευρώπη
</H2>
Ο Σίλβιο Μπερλουσκόνι τα κατάφερε τελικά να τοποθετήσει έναν από τους πιο
αμφιλεγόμενους συνεργάτες του στην καρδιά της Ευρώπης. Ο πρώην νεοφασίστας
Τζανφράνκο Φίνι θα εργαστεί πλάι πλάι με τον Ζισκάρ Ντ' Εστέν για την
προπαρασκευή ενός ευρωπαϊκού Συντάγματος. Νιώθει κανείς ανατριχίλα, βλέποντας
ένα τέτοιο άτομο σε ένα τέτοιο πόστο. Μα το πιο ανατριχιαστικό είναι πως αυτός
ο διορισμός δεν προκαλεί καμιά αντίδραση στην Ευρώπη. Ασφαλώς, ο Ιταλός
πρωθυπουργός, σε αντίθεση με τον συνεργάτη του, δεν υποστήριξε ποτέ ανοιχτά
τον Μουσολίνι. Όμως, το ιταλικό πολιτικό σύστημα διολισθαίνει επικίνδυνα προς
έναν ήπιο ολοκληρωτισμό. Ο πιο πλούσιος Ιταλός ελέγχει το 90% του τηλεοπτικού
κοινού με τη δημόσια τηλεόραση και τον όμιλο Mediaset. Το αφεντικό της Ιταλίας
έχει την απόλυτη εξουσία στη χώρα του. Ο διορισμός του Φίνι δείχνει ότι του
περνάει και στην Ευρώπη. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17255N064</ED>
<ID>
ID:304505

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N06&aa=4</URL></REF>


Article

<CATEGORY>vin04</CATEGORY>

 <H2>Άλλο Χατζηγάκης, άλλο Ν.Δ...
</H2><H4>Ο βουλευτής ανέβηκε στο τρακτέρ, ενώ ο αρχηγός δηλώνει όχι στα μπλόκα
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Σε σκληρή πολιτική αντιπαράθεση κυβέρνησης και αντιπολίτευσης εξελίσσεται η
υπόθεση των αγροτικών κινητοποιήσεων. Η κυβέρνηση κατηγορεί ευθέως τη Ν.Δ. ότι
υποκινεί τους αγρότες να στήσουν μπλόκα.

Ο βουλευτής της Ν.Δ. Σ. Χατζηγάκης στον χώρο συγκέντρωσης των αγροτών

Επικαλείται μάλιστα την παρουσία του βουλευτή κ. Σ. Χατζηγάκη στις εθνικές
οδούς ­ και μάλιστα πάνω σε τρακτέρ ­ καθώς και τον πρωταγωνιστικό ρόλο του
συνδικαλιστή και πολιτικού στελέχους της Ρηγίλλης κ. Θ. Νασίκα. 
«Την ώρα που από χείλη στελεχών της Ν.Δ. αποκλείεται το "κόψιμο" της Ελλάδος
στα δύο, άλλα στελέχη του κόμματος της αξιωματικής αντιπολίτευσης υιοθετούν
τις πιο ακραίες λύσεις. Θέλω να επαναλάβω ότι επιτέλους το κόμμα της Ν.Δ.
πρέπει να αναλάβει τις ευθύνες του», τόνισε ο υπουργός Τύπου κ. Χρ.
Πρωτόπαπας. 
Ο πρόεδρος της Ν.Δ. σε μια προσπάθεια να αμβλύνει τις δυσμενείς εντυπώσεις που
έχουν δημιουργηθεί για το κόμμα του με τις αντιφατικές δηλώσεις και πράξεις
των στελεχών του, αναγκάστηκε ο ίδιος να παρέμβει ξεκαθαρίζοντας ότι δεν
συμφωνεί με τα μπλόκα: «Θέλω να ξεκαθαρίσω για μια ακόμη φορά ότι η Ν.Δ. είναι
δίπλα στους αγρότες. Είναι δίπλα τους στην προσπάθεια για επίλυση των δίκαιων
αιτημάτων τους», είπε χαρακτηριστικά. Και πρόσθεσε με έμφαση: «Δεν πρέπει όμως
να κλείσουν οι εθνικές οδοί και να χωριστεί η Ελλάδα στα δύο. Γιατί αυτό
επιβάλλει το συμφέρον της οικονομίας, της κοινωνίας, αλλά και των ίδιων των
αγροτών, οι οποίοι δεν πρέπει να δώσουν άλλοθι στη κυβέρνηση να τους φέρει
αντιμέτωπους με άλλες κοινωνικές ομάδες». 
Κυβερνητικά στελέχη πάντως χαρακτηρίζουν την παρέμβαση του κ. Κ. Καραμανλή
προφάσεις εν αμαρτίαις και προαναγγέλλουν ότι θα κλιμακώσουν τις επιθέσεις
εναντίον της Ν.Δ.

Η κυβέρνηση είναι αποφασισμένη να επιτεθεί και στο ΚΚΕ και να το κατηγορήσει
ότι επιχειρεί να στήσει μπλόκα, αν και η μεγάλη πλειονότητα των αγροτών
εμφανίζεται απρόθυμη να βγει στους δρόμους. 
<H3>Απροειδοποίητο κλείσιμο
</H3>
Σε «κλεφτοπόλεμο» επιδίδονται από χθες οι αγρότες, οι οποίοι έχουν παρατάξει
τα τρακτέρ τους κατά μήκος του εθνικού οδικού δικτύου, αφού ανοίγουν και
κλείνουν απροειδοποίητα δρόμους. Την ίδια στιγμή όμως, τα μπλόκα στη Θεσσαλία
δεν ενισχύονται ικανοποιητικά σε σχέση με τις προσδοκίες των
αγροτοσυνδικαλιστών, που θεωρούν κρίσιμες την αυριανή ημέρα και την Κυριακή:
αύριο λήγει η εκκοκκιστική περίοδος και αναμένεται να ανακοινωθεί η τελική
τιμή διάθεσης του βαμβακιού, ενώ για την Κυριακή έχουν εξαγγείλει πανθεσσαλική
σύσκεψη με τη συμμετοχή εκπροσώπων όλων των φορέων.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17255N071</ED>
<ID>
ID:304424

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N07&aa=1</URL></REF>


Article

<CATEGORY>vin04</CATEGORY>

 <H2>Διάλογος με παγίδες
</H2><H4>Καθησυχαστικός ο Γ. Παπανδρέου ­ Ασαφής παραμένει η διαδικασία
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η κυβέρνηση επιμένει πως δεν πρόκειται για «εφ' όλης της ύλης διάλογο» με την
Τουρκία, επιχειρώντας ουσιαστικά να διασκεδάσει τις ανησυχίες που προκάλεσε η
ανακοίνωση για την έναρξη του διαλόγου. Ο ίδιος ο υπουργός Εξωτερικών Γιώργος
Παπανδρέου διαβεβαίωσε χθες ότι «το μοναδικό θέμα που απασχολεί την Ελλάδα
είναι η οριοθέτηση της υφαλοκρηπίδας. Κι αυτό θα λυθεί στη Χάγη». Αλλά
αρνήθηκε, επικαλούμενος «προφανείς λόγους», να υπεισέλθει σε λεπτομέρειες,
σχετικές με τις ανησυχίες που προκλήθηκαν σε όλο το φάσμα του πολιτικού
κόσμου. 
Ο κ. Παπανδρέου, που είχε την ευκαιρία να ακούσει από πρώτο χέρι τις
διακομματικές ανησυχίες στην Επιτροπή Εξωτερικών και Άμυνας της Βουλής,
επιτέθηκε χθες στις φοβίες που έχουν καλλιεργηθεί σε σχέση με τον διάλογο με
την Τουρκία. «Ο φόβος δεν είναι καλός σύμβουλος», είπε. Και πρόσθεσε:
«Επιτέλους, δυόμισι χρόνια συζητάμε με την Τουρκία. Δεν χρειάζεται φόβος.
Έχουμε μια τάση να δημιουργούμε φοβία την οποία κάποτε πρέπει να ξεπεράσουμε». 
Με Βενιζέλο

Ο υπουργός των Εξωτερικών είχε χθες συνάντηση με τον υπουργό Πολιτισμού
Ευάγγελο Βενιζέλο για θέματα της Ολυμπιάδας, η οποία μετεξελίχθηκε σε συζήτηση
για όλα τα θέματα της επικαιρότητας, μηδέ των ελληνοτουρκικών εξαιρουμένων.
Σύμφωνα με πληροφορίες, ο υπουργός Πολιτισμού συνέστησε προσεκτικές κινήσεις
και επισήμανε τους κινδύνους που καιροφυλακτούν από τη διαδικασία. Πρόσθεσε δε
ότι η ηγεσία του υπουργείου Εξωτερικών θα πρέπει να επεξεργασθεί σειρά
εναλλακτικών σεναρίων, ώστε να μπορεί να μειώσει τις πιθανές επιπτώσεις από τη
διαδικασία διαλόγου που πρόκειται να εγκαινιασθεί. 
Ο κυβερνητικός εκπρόσωπος Χρήστος Πρωτόπαπας υποστήριξε από την πλευρά του ότι
«εμείς καθορίζουμε τα πεδία του διαλόγου, εμείς καθορίζουμε με τις
πρωτοβουλίες μας και τον χρόνο που πρέπει να αναληφθούν». Ο εκπρόσωπος
δικαιολόγησε τη διαδικασία στην οποία φαίνεται να συμφώνησε η κυβέρνηση, με τη
φράση ότι η κυβέρνηση «πρέπει να διερευνήσει τις δυνατότητες. Πρέπει να
συνομιλήσει για να αναδειχθούν οι δυνατότητες και οι θέσεις και της άλλης
πλευράς». 
Παραδέχεται δηλαδή αυτό που από χθες επισημαίνουν «ΤΑ ΝΕΑ», ότι η ελληνική
κυβέρνηση έχει αποφασίσει να μετακινηθεί από την πάγια αρχή της εξωτερικής μας
πολιτικής. Ότι δηλαδή δεν δεχόμαστε ούτε καν συζήτηση επί άλλου θέματος που
θέτει η Τουρκία, πλην εκείνου της υφαλοκρηπίδας. 
Είναι σαφές ότι στις «διερευνητικές επαφές» των δύο πολιτικών διευθυντών, η
ελληνική πλευρά θα θέσει μεν το ζήτημα της υφαλοκρηπίδας, από τουρκικής όμως
πλευράς είναι βέβαιο ότι θα τεθεί ολόκληρο το «πακέτο» των πάγιων διεκδικήσεων
της Άγκυρας στο Αιγαίο πάνω στο οποίο η τουρκική πλευρά θα ζητήσει να υπάρξει
διάλογος. 
Χαρακτηριστικές είναι εξάλλου οι προχθεσινές δηλώσεις του Τούρκου υπουργού
Εξωτερικών κ. Τζεμ, ο οποίος ανέφερε ως τρόπους επίλυσης των διαφορών «τη
διεξαγωγή κατ' ιδίαν συνομιλιών, τη διαιτησία, τις έμμεσες συνομιλίες, τη
μεσολάβηση και την προσφυγή στο Διεθνές Δικαστήριο της Χάγης». «Ας αρχίσουμε
τις συνομιλίες, εντοπίζοντας πρώτα τα σημεία στα οποία συμφωνούμε στο Αιγαίο
και στο σημείο στο οποίο θα παρουσιασθεί εμπλοκή ας προσφύγουμε στους άλλους
τρόπους με τη σειρά» πρόσθεσε ο κ. Τζεμ, κάνοντας σαφές ότι ζητάει κατ' αρχήν
διάλογο με την Ελλάδα για όλα τα θέματα του Αιγαίου. Η απόφαση για την κίνηση
της διαδικασίας διαλόγου με την Τουρκία πρέπει να σημειωθεί ότι αιφνιδίασε
πολλά μέλη της κυβέρνησης, τα οποία δεν είχαν ιδέα για το τι γίνεται. Πολύ
περισσότερο, γιατί κανείς δεν τους είχε προϊδεάσει για τις εξελίξεις, παρά το
γεγονός ότι το Υπουργικό Συμβούλιο είχε συνεδριάσει προ δεκαπενθημέρου με
αντικείμενο τα εθνικά θέματα. 
Ο Πρωθυπουργός

Κυβερνητική πηγή που ρωτήθηκε για το αν ο Πρωθυπουργός Κ. Σημίτης είναι
ενήμερος όλων των φάσεων της προσέγγισης, ανέφερε ότι «ο Πρωθυπουργός φυσικά
και είναι ενήμερος, και συνεργάζεται αποτελεσματικά με τον υπουργό Εξωτερικών
για το θέμα αυτό». Σημείωσε δε ότι «πρόκειται για μια διαδικασία λεπτών
χειρισμών, η οποία είναι πολύ πιθανό να οδηγήσει σε θετικό αποτέλεσμα»... 
Πάντως, δεν είναι λίγοι εκείνοι που πιστεύουν ότι παρά τις διαβεβαιώσεις της
κυβέρνησης πως δεν υπάρχει λόγος ανησυχίας από τη διαδικασία διαλόγου με την
Τουρκία, υποκρύπτονται σοβαροί κίνδυνοι για τα εθνικά θέματα. Ο κυριότερος από
αυτούς είναι μετά την, με συναίνεση και της Ελλάδας, καταγραφή των
αιτημάτων-προβλημάτων που θέτει η Τουρκία, η γειτονική χώρα να προσφύγει στο
Διεθνές Δικαστήριο της Χάγης για όλα τα καταγραφέντα. Σε μια τέτοια περίπτωση,
η ελληνική κυβέρνηση θα βρεθεί μπροστά σε αδιέξοδο, καθώς μια άλλη βασική αρχή
της ελληνικής εξωτερικής πολιτικής είναι η προσφυγή στο ίδιο δικαστήριο μόνο
για το θέμα της υφαλοκρηπίδας. Πώς θα αρνηθεί συνολική προσφυγή; Αν το κάνει,
είναι προφανές ότι θα επιστρέψει πολλά χρόνια πίσω, στην προ της συμφωνίας του
Ελσίνκι εποχή, όταν η διεθνής κοινότητα καταλόγιζε στην Ελλάδα τις ευθύνες για
τον μη διάλογο με την Τουρκία.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17255N082</ED>
<ID>
ID:304457

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N08&aa=2</URL></REF>


Article

<CATEGORY>vin04</CATEGORY>

 <H2>Μήνυμα ανησυχίας από τους βουλευτές
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ξεκάθαρο μήνυμα έδωσε χθες η Βουλή στον υπουργό Εξωτερικών Γιώργο Παπανδρέου,
όχι απλά να μην καταρτισθεί, αλλά ούτε να δοθεί η εντύπωση στη διεθνή κοινή
γνώμη πως η Ελλάδα είναι πρόθυμη να συντάξει ημερήσια διάταξη συζήτησης για
εθνικά θέματα με την Τουρκία. 
Η συζήτηση, που έγινε σε πολύ υψηλό επίπεδο, αυτή τη φορά παρουσία των
δημοσιογράφων, στο μεγαλύτερο μέρος της (ο Γιάννης Καψής ζήτησε μάλιστα να
δοθούν στη δημοσιότητα όλα τα πρακτικά), ήταν ιδιαίτερα ενδεικτική των
ανησυχιών που διαπερνούν τα κόμματα για τις ελληνοτουρκικές σχέσεις, αλλά και
τις συζητήσεις με την τουρκική πλευρά. 
Οι βουλευτές Θ. Πάγκαλος, Γ. Καψής, Γ. Αρσένης (ΠΑΣΟΚ), Ντόρα Μπακογιάννη, Π.
Μολυβιάτης, Γ. Κεφαλογιάννης, Ε. Χαϊτίδης (Ν.Δ.), Λιάνα Κανέλλη (ΚΚΕ) και
Μαρία Δαμανάκη, με διαφορετικές αποχρώσεις ο καθένας, τόνισαν πως η Τουρκία
επιδιώκει να δημιουργήσει στη διεθνή κοινή γνώμη την εντύπωση πως η Ελλάδα
αποδέχεται μία διαπραγμάτευση εφ' όλης της ύλης. 
Από τη Ν.Δ., ιδιαίτερα καυστικός ο Πέτρος Μολυβιάτης, απευθυνόμενος στον κ.
Παπανδρέου, που ενημέρωνε την Επιτροπή Εξωτερικών και Άμυνας της Βουλής, του
είπε: «Δεν μπορείτε να λέτε προς τα έξω ότι υπάρχει συναίνεση με τις επιλογές
σας. Η Ν.Δ. δεν σας δίνει λευκή επιταγή». 
Ο υπουργός ήταν πάντως ιδιαίτερα κατηγορηματικός σε τρία ζητήματα. «Πρώτον ­
είπε ­ δεν κάνουμε διάλογο εφ' όλης της ύλης με την Τουρκία. Δεύτερον, δεν
συζητάμε για κυριαρχικά δικαιώματά μας. Τρίτον, το μόνο θέμα που μπορεί να
πάει στη Χάγη είναι το ζήτημα του καθορισμού της υφαλοκρηπίδας. Και, τέταρτον,
θέματα που μπορεί να αναπτύσσονται σε έναν διάλογο υπουργών Εξωτερικών ­
αποκλειομένων πάντα των κυριαρχικών δικαιωμάτων της χώρας ­ είναι ορισμένα,
όπως το Πατριαρχείο». 
Στη συζήτηση που έγινε, ο πρώην υπουργός Θεόδωρος Πάγκαλος επεσήμανε ότι η
Ελλάδα δεν μπορεί να μπει σε μία λογική παζαριού ούτε να επισπεύδει
διαδικασίες συζητήσεων με την Τουρκία, άποψη την οποία διατύπωσε και ο
Γεράσιμος Αρσένης, ο οποίος τόνισε ότι Κυπριακό, Αιγαίο και ευρωστρατός δεν
μπορεί να συζητώνται μαζί. 
Όταν τέθηκε στον υπουργό, από πολλούς βουλευτές, το ζήτημα να προϋπάρξει κοινή
δήλωση των κ.κ. Παπανδρέου και Τζεμ ότι δεν θα συζητηθεί κάτι για κυριαρχικά
δικαιώματα πριν προχωρήσει οποιαδήποτε κουβέντα, εκείνος επεσήμανε ότι δεν
μπορεί να προδικάσει πως ο Τούρκος ομόλογός του θα προχωρούσε σε μία τέτοια
κίνηση πριν διαβουλευθεί με την κυβέρνησή του.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17255N083</ED>
<ID>
ID:304485

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N08&aa=3</URL></REF>


Article

<CATEGORY>vin04</CATEGORY>

 <H2>Δύο χρόνια παρασκήνιο και μυστική προετοιμασία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Επί δύο και πλέον χρόνια και σε συνθήκες άκρας μυστικότητας προετοιμάζει η
ελληνική πλευρά το «οπλοστάσιό» της για τις διαπραγματεύσεις με την Τουρκία,
που θα οδηγήσουν στο Διεθνές Δικαστήριο της Χάγης. Ταυτοχρόνως, είχε το
«πράσινο φως» ­ ή, κατ' άλλους, την πίεση ­ της Ουάσιγκτον και την ενθάρρυνση
των τριών μεγάλων ευρωπαϊκών πρωτευουσών σε αυτήν την κατεύθυνση. 
Χαρακτηριστικό τής εμπλοκής του αμερικανικού παράγοντα είναι άλλωστε και το
γεγονός ότι ο Αμερικανός πρόεδρος Τζορτζ Μπους ζήτησε ευθέως από τον Μπουλέντ
Ετζεβίτ «να διευρυνθεί ο διάλογος των κ.κ. Παπανδρέου και Τζεμ και στα
σοβαρά». Λίγη ώρα αργότερα, ο Τούρκος πρωθυπουργός υποστήριξε πως... αυτό έχει
γίνει ήδη, με τις περίφημες δηλώσεις του περί «μυστικού διαλόγου για το
Αιγαίο». 
Στις επαφές της με την ελληνική πλευρά, η Ουάσιγκτον έκανε λόγο για «βάθαιμα
ουσιαστικό της ελληνοτουρκικής προσέγγισης» ­ και η Αθήνα είχε ξεκαθαρίσει πως
κάτι τέτοιο δεν μπορεί παρά να έχει στον πυρήνα του το Δικαστήριο της Χάγης.
Αυτό, κατ' αρχήν, γινόταν αποδεκτό από τους Αμερικανούς και τους Ευρωπαίους,
αλλά συναντούσε την αντίδραση της Άγκυρας, η οποία θα έπρεπε να αποστεί της
πάγιας θέσης της για εφ' όλης της ύλης διμερή διάλογο ­ και για τη Χάγη...
βλέπουμε. 
Η μερική μεταστροφή της Άγκυρας ­ διότι μένει να αποδειχθεί στην πράξη η ουσία
της ­ οφείλεται σε δύο στοιχεία: την προοπτική ένταξης της Κύπρου στην Ένωση,
αλλά και το ενδεχόμενο επίλυσης του Κυπριακού. Η τουρκική κυβέρνηση αποφάσισε,
λοιπόν, πως θα έπρεπε και αυτή «να πάρει κάτι» ­ και το «κάτι» αυτό δεν είναι
άλλο από τις διαπραγματεύσεις για την ένταξή της στην Ένωση. Για να το πάρει
αυτό, ωστόσο, θα πρέπει να αποδείξει στους «15» ­ και, φυσικά, στην Ελλάδα ­
πως ακολουθεί το Ελσίνκι, το οποίο αναφέρει ρητώς την προσφυγή στη Χάγη έως το
2004, εάν υπάρχουν ελληνοτουρκικές διαφορές. 
Το Ελσίνκι υπήρξε και η αφετηρία της ελληνικής προετοιμασίας. Στα δύο χρόνια
που έχουν μεσολαβήσει από τον Δεκέμβριο του 1999, το ελληνικό υπουργείο
Εξωτερικών έχει κάνει μια σειρά από ενέργειες, εν όψει ακριβώς της εισαγωγής
της Χάγης στην «ατζέντα». Οι ενέργειες αυτές, φυσικά, θα ενταθούν τώρα, που
αρχίζει η διαδικασία των διερευνητικών επαφών με την Άγκυρα. 
Έτσι, η Αθήνα προσέγγισε μια σειρά από νομικούς διεθνούς εμβέλειας ­ «κεφαλές»
του χώρου του Διεθνούς Δικαίου ­ από τους οποίους ζήτησε (και έλαβε)
γνωμοδοτήσεις. Οι περισσότεροι είναι Γάλλοι και Αμερικανοί ­ διότι, κυρίως,
αυτοί έχουν την παράδοση στον τομέα αυτό ­ αλλά, σε μικρότερο βαθμό, και
Βρετανοί. Τα ονόματά τους αναφέρονται ­ για ευνόητους λόγους ­ σπανίως στη
Βασιλίσσης Σοφίας. Ένας από αυτούς, πάντως, φέρεται να είναι ο Τόμας Φρανκ,
Αμερικανός διεθνούς κύρους. Ταυτοχρόνως, έχουν γίνει και επαφές με δικαστές
της Χάγης. 
Από τις γνωμοδοτήσεις που πήραν στα χέρια τους ο Γιώργος Παπανδρέου και οι
συνεργάτες του, διαπιστώθηκε πως πέρα από τα «μεγάλα» θέματα που προβάλλει η
Άγκυρα (εύρος χωρικών υδάτων κ.λπ.), υπάρχουν και ορισμένα «μικρά» θέματα,
μικρά «κενά», που θα μπορούσαν να δημιουργήσουν πρόβλημα. Ένα παράδειγμα: 
Η κυριαρχία στις βραχονησίδες και πώς αποδεικνύεται. Άρχισε, λοιπόν, σε
συνεργασία με το υπουργείο Εμπορικής Ναυτιλίας η συγκέντρωση εγγράφων που
αποδεικνύουν την ύπαρξη ζωής (όπως ένας βοσκός που έβοσκε σε κάποια φάση τα
ζώα του). Στόχος όλων των παραπάνω ενεργειών είναι η ισχυροποίηση του
ελληνικού «φακέλου». 
Νομικοί κύκλοι σημειώνουν πως στο Δικαστήριο της Χάγης δεν έχει εκδικασθεί
ποτέ υπόθεση απολύτως παρεμφερής με τη δική μας ­ για τον απλούστατο λόγο πως
καμιά χώρα δεν έχει τόσα νησιά όσα έχει το Αιγαίο. 
<H3>Ποιοι είναι οι διαπραγματευτές </H3>
Πάνω: Αν. Σκοπελίτης. Επικεφαλής της ομάδας που θα κάνει διερευνητικές επαφές
με την Άγκυρα. Κάτω: Ο καθηγητής Αργύρης Φατούρος. Θα «σηκώσει» το νομικό
μέρος της διαδικασίας

Ένα κλειστό και μάλλον ανομοιογενές επιτελείο θα χειρισθεί, υπό την εποπτεία
του Γιώργου Παπανδρέου, τις διερευνητικές επαφές με την Άγκυρα. Επικεφαλής θα
είναι ο πολιτικός διευθυντής του υπουργείου Εξωτερικών, πρέσβης κ. Σκοπελίτης,
διπλωμάτης χαμηλών τόνων και «άριστος εκτελεστής», όπως χαρακτηρίζεται. 
Το νομικό μέρος θα σηκώσει ο καθηγητής Αργύρης Φατούρος, που υπήρξε και ένας
από την ομάδα των «σοφών» που είχε συγκροτήσει, μετά την κρίση των Ιμίων, ο
τότε υπουργός Εξωτερικών Θεόδωρος Πάγκαλος. 
Ρόλο άτυπου συντονιστή παίζει ο Χάρης Παμπούκης, πρώην γενικός γραμματέας του
υπουργείου Εξωτερικών και επίκουρος καθηγητής στο Πανεπιστήμιο Αθηνών.
Συνδέεται με στενή προσωπική φιλία με τον κ. Παπανδρέου. 
Αφανή ρόλο παίζει ο καθηγητής Χρήστος Ροζάκης, πρώην υφυπουργός Εξωτερικών και
προσωπικός φίλος του Πρωθυπουργού. Οι υποχρεώσεις του στο εξωτερικό δεν του
επιτρέπουν επί του παρόντος ενεργότερη ανάμειξη. 
Την ελληνική ομάδα συνδράμουν και τα μέλη του Επιστημονικού Συμβουλίου, οι
καθηγητές κ.κ. Ρούκουνας και Σκανδάμης, όπως και ο σύμβουλος του κ.
Παπανδρέου, Παναγιώτης Τσάκωνας, επίσης πανεπιστημιακός. 
Ελπίδα του κ. Παπανδρέου, αλλά και ολόκληρης της ομάδας, είναι πως θα υπάρξει
εμπλοκή και του νυν γενικού γραμματέα του υπουργείου Εξωτερικών, πρέσβη
Γιώργου Σαββαΐδη. Χαρακτηρίζεται αναντικατάστατο κεφάλαιο για την ελληνική
εξωτερική πολιτική, αλλά οσονούπω αναχωρεί για την πρεσβεία της Ουάσιγκτον. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17255N091</ED>
<ID>
ID:304425

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Διάλογος (και) με τους πολίτες
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Στην πολιτική υπάρχουν πράγματα που λέγονται και δεν γίνονται, όπως και
πράγματα που γίνονται και δεν λέγονται. Στην υπόθεση των ελληνοτουρκικών
σχέσεων όμως, για να γίνει το οτιδήποτε, πρέπει προηγουμένως να έχει λεχθεί ­
και μάλιστα, δημοσίως. 
Η κυβέρνηση πήρε την απόφαση να κάνει το βήμα και να προχωρήσει σε έναν
διάλογο με την Τουρκία, τον οποίον ­ με τον χαρακτήρα που έχει ­ αρνούνταν για
δεκαετίες όλες οι πολιτικές ηγεσίες της χώρας. Είναι φανερό ότι η κίνηση αυτή
θα κριθεί εκ του αποτελέσματος και όχι από τις προθέσεις που διαφαίνονται
σήμερα, ένθεν και (πιθανόν) ένθεν. 
Ωστόσο, η πορεία προς τον διάλογο υπονομεύεται, από τη στιγμή που η κυβέρνηση
δεν λειτουργεί με ανοικτά χαρτιά: Γιατί ο διάλογος εφ' όλης της ύλης δεν
χαρακτηρίζεται ως τέτοιος από την αρχή; Γιατί πρέπει η ελληνική κοινή γνώμη να
«ψυλλιάζεται» από δηλώσεις του πρωθυπουργού της Τουρκίας; Γιατί η κυβέρνηση
δεν ανοίγει κατ' αρχήν τον διάλογο στο εσωτερικό της χώρας; Δεν θεωρεί άραγε
ότι οι Έλληνες πολίτες έχουν δικαίωμα να γνωρίζουν; ­ γιατί, εκτός των άλλων,
μόνον έτσι θα υποστηρίξουν τις ελληνικές θέσεις. 
Ο υπουργός Εξωτερικών κ. Γ. Παπανδρέου μίλησε χθες ­ καιρός ήταν ­ για τις
χαμένες ευκαιρίες του παρελθόντος. Έχουμε όμως αναλογιστεί ποτέ ότι εκείνες οι
ευκαιρίες χάθηκαν επειδή ακριβώς η αδιαφάνεια και η μυστικοπάθεια οδηγούσαν
στο τέλος τις πολιτικές ηγεσίες σε «ασφαλείς» επιλογές «μη λύσης», με βάση το
«πολιτικό κόστος», στο οποίο οδηγούσε η έλλειψη κάθε δημόσιας συζήτησης;
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17255N092</ED>
<ID>
ID:304463

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N09&aa=2</URL></REF>


Article

<CATEGORY>vin06</CATEGORY>

 <H2>Κοινά διπλώματα σε 7 χώρες
</H2><H4>Η αρχή στην Ελλάδα με τουριστικό τομέα και αυτοκινητοβιομηχανία
</H4>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Πρεμιέρα για Κοινά Διπλώματα Επαγγελματικής Κατάρτισης προετοιμάζεται σε 7
χώρες της Ευρωπαϊκής Ένωσης, ανάμεσα στις οποίες και η Ελλάδα. Η αρχή θα γίνει
με τις ξενοδοχειακές - τουριστικές σπουδές και τις σπουδές του κλάδου της αυτοκινητοβιομηχανίας.

Τις δύο αυτές ειδικότητες παρέχουν τα δημόσια και ιδιωτικά Ινστιτούτα
Επαγγελματικής Κατάρτισης (ΙΕΚ) όπως συμφώνησαν πριν από περίπου 5 μήνες στο
Παρίσι, κατόπιν προτάσεως του Γάλλου υπουργού αρμόδιου για θέματα
επαγγελματικής κατάρτισης κ. Ζαν-Λικ Μελανσόν, οι εκπαιδευτικοί εκπρόσωποι
πέντε χωρών αρχικά. 
Στις χώρες αυτές, Αγγλία, Γερμανία, Γαλλία, Ισπανία και Ελλάδα, προστέθηκαν
κατόπιν η Ιταλία με τη Δανία, που εκδήλωσαν ενδιαφέρον για την υιοθέτηση των
Κοινών Ευρωπαϊκών Διπλωμάτων Κατάρτισης, αλλά και οι υπό σύνδεση χώρες
Ουγγαρία και Τσεχία. Σε επόμενη φάση και εφόσον συμφωνηθεί κοινή μεθοδολογία
των σπουδών, τα Κοινά Διπλώματα προβλέπεται να επεκταθούν σε όλες τις
ειδικότητες των ΙΕΚ, ενώ έχουν εκφραστεί σκέψεις να περιλάβουν ενδεχομένως και
ειδικότητες των Τεχνικών - Επαγγελματικών Εκπαιδευτηρίων (ΤΕΕ). 
Θα είναι ισότιμα 
Στην πράξη, τα διπλώματα αυτά θα χορηγούνται από τον Οργανισμό Επαγγελματικής
Εκπαίδευσης - Κατάρτισης (ΟΕΕΚ) για τη χώρα μας και θα αναγνωρίζονται ως
ισότιμα των αντίστοιχων φορέων επαγγελματικής εκπαίδευσης των άλλων ευρωπαϊκών
χωρών χωρίς την ανάγκη μεσολάβησης οργάνου τύπου ΔΙΚΑΤΣΑ που θα κρίνει την
ισοτιμία τους. 
Επελέγησαν δε αρχικά οι ειδικότητες του στελέχους ρεσεψιόν και γενικότερα του
ξενοδοχοϋπαλλήλου και του διαχειριστή αποθεμάτων για την αυτοκινητοβιομηχανία,
καθώς κρίθηκε ότι στους δύο αυτούς τομείς θα επιτευχθεί μεγαλύτερη
κινητικότητα αποφοίτων από χώρα σε χώρα. 
Πού θα εργάζεται 
Έτσι, ο απόφοιτος του ελληνικού ΙΕΚ, για παράδειγμα, που θα έχει λάβει το
Κοινό Δίπλωμα Κατάρτισης στον τομέα του ξενοδοχοϋπαλλήλου ύστερα από 2 έτη
σπουδών στο ελληνικό ΙΕΚ, θα μπορεί να αναζητήσει εργασία σε οποιαδήποτε από
τις άλλες χώρες που έχουν υιοθετήσει το σύστημα, χωρίς να απαιτείται καμιά
πρόσθετη εξέταση ή βεβαίωση άλλου φορέα, αφού το δίπλωμά του θα είναι ήδη
πιστοποιημένο στις χώρες αυτές. Αντίστοιχα, ο Ευρωπαίος απόφοιτος θα μπορεί να
εργαστεί ελεύθερα στην Ελλάδα, ενώ και οι επιχειρήσεις θα γνωρίζουν ότι το
συγκεκριμένο δίπλωμα πιστοποιεί σε όλες τις χώρες τις ικανότητες του κατόχου
του. 
Οι συζητήσεις και οι σχεδιασμοί του νέου θεσμού αναμένεται να έχουν
ολοκληρωθεί ώς την άνοιξη, ώστε οι πρώτες σπουδές για τα Κοινά Διπλώματα στις
δύο πιλοτικές ειδικότητες να ξεκινήσουν από το 2003.

<H3>Μέχρι το 2010 και κοινά πτυχία για τα ΑΕΙ
</H3>
Η πρωτοβουλία για τα Κοινά Ευρωπαϊκά Διπλώματα Επαγγελματικής Κατάρτισης
προήλθε και πάλι από τη Γαλλία, όπως είχε συμβεί και πέρυσι την άνοιξη στην
Πράγα, όταν πάλι κατόπιν γαλλικής πρότασης ­ αλλά και ελληνικής συναίνεσης από
τον κ. Π. Ευθυμίου ­ όλες οι χώρες της Ευρωπαϊκής Ένωσης συμφώνησαν να
προωθήσουν τα Κοινά Πτυχία στις πανεπιστημιακές σπουδές. Για τα ΑΕΙ, όμως, ο
ορίζοντας ολοκλήρωσης του νέου θεσμού φθάνει στο 2010, καθώς το θέμα των
ανώτατων σπουδών είναι πιο περίπλοκο. Η ιδέα για Κοινά Πτυχία είχε
πρωτοσυζητηθεί το 1999 στην Μπολόνια της Ιταλίας, στη σύνοδο των Ευρωπαίων
υπουργών Παιδείας. 
Έκτοτε, η εκπαιδευτική «συμμαχία» Ελλάδας - Γαλλίας, που είχε προκύψει ανάμεσα
στον Έλληνα υπουργό Π. Ευθυμίου και τον Γάλλο ομόλογό του Τζακ Λανγκ, απέδωσε
και άλλους καρπούς. Έτσι, αύριο Πέμπτη η γαλλική αντιπροσωπεία, υπό τον
συντονιστή κ. Ζορζ Ασράφ, πρόκειται να έρθει στην Αθήνα όπου θα συναντηθεί με
την ελληνική, επικεφαλής της οποίας είναι ο πρόεδρος του Οργανισμού
Επαγγελματικής Εκπαίδευσης και Κατάρτισης (ΟΕΕΚ) κ. Π. Μαΐστρος και μέλη ο
πρώην υπουργός κ. Ν. Σκουλάς και ο καθηγητής Οικονομίας του Τουρισμού στο
Πανεπιστήμιο Αιγαίου κ. Γερ. Ζαχαράτος. Οι αντιπροσωπείες θα συζητήσουν για
τον τρόπο οργάνωσης των Κοινών Διπλωμάτων, θα συμφωνήσουν δηλαδή σε κοινή
περιγραφή του επαγγέλματος, των δραστηριοτήτων, γνώσεων και ικανοτήτων που
πρέπει οι κοινές σπουδές να παρέχουν στους σπουδαστές και στον τρόπο με τον
οποίον θα πιστοποιούνται τα Κοινά Διπλώματα, ώστε να μη χρειάζεται άλλο όργανο
να κρίνει τις ισοτιμίες. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17255N101</ED>
<ID>
ID:304392

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N10&aa=1</URL></REF>


Article

<CATEGORY>vin06</CATEGORY>

 <H2>Δεν θα «κατέβει» προς Ελλάδα η κακοκαιρία της Ευρώπης
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Στη Δανία. Καράβια κινδυνεύουν λίγα μέτρα από την ακτή, καθώς δεν μπορούν να
την προσεγγίσουν

Σχηματίστηκε στον Ατλαντικό και έσπειρε τον θάνατο στη Βόρεια Ευρώπη με βροχές
και ισχυρούς ανέμους. Στην Ελλάδα έχουμε καλοκαιρία και στο βαθμό που μπορούμε
να προβλέψουμε τον καιρό των επόμενων ημερών, αυτό το κρύο μέτωπο μάλλον δεν
θα μας επηρεάσει. 
Οι μετεωρολογικοί δορυφόροι το έδειξαν πριν από λίγες ημέρες όταν άρχισε να
μορφοποιείται στον βόρειο Ατλαντικό. Ο καθηγητής Φυσικής στο Πανεπιστήμιο
Αθηνών κ. Γιώργος Κάλος είπε στα «ΝΕΑ» πως «αυτό το βαθύ βαρομετρικό χαμηλό
άρχισε να κινείται προς τη Μεγάλη Βρετανία και τις Σκανδιναβικές Χώρες. Όπως
εμείς είχαμε στις αρχές του Ιανουαρίου το κρύο και τα χιόνια, έτσι τώρα και η
Βόρεια Ευρώπη πλήττεται από την κακοκαιρία. Είναι φυσιολογικό στην Ελλάδα, που
βρίσκεται πιο νότια, να επικρατεί ηλιοφάνεια». 
Το κύμα της κακοκαιρίας άρχισε να απλώνεται στην Ευρώπη περνώντας από τη
Σκωτία και κατευθυνόμενο στη Νορβηγία και τη Σουηδία. Καταρρακτώδεις βροχές
και θυελλώδεις άνεμοι άρχισαν να ξεριζώνουν δέντρα, ηλεκτροφόρα καλώδια, να
τσακίζουν αυτοκίνητα και να ξεκολλούν στέγες σπιτιών. Μόνο στη Μεγάλη Βρετανία
έχασαν τη ζωή τους τη Δευτέρα επτά άνθρωποι και εκατοντάδες χιλιάδες άλλοι
έζησαν τις επιπτώσεις της καταστροφής. 
Δρόμοι πλημμυρισμένοι, αυτοκινητόδρομοι εκτός λειτουργίας, τρένα σταματημένα
στους σταθμούς. «Την ώρα που η πεντάχρονη κόρη μου βρισκόταν στο σχολείο και
πήγαινε να βγει στο προαύλιο, μια ριπή αέρα τη σήκωσε ψηλά και την έριξε με
δύναμη στον τοίχο τραυματίζοντάς την στο μάτι και το κεφάλι», είπε στο BBC η
κ. Σίνα Τζόνσον από την Υόρκη της Αγγλίας. 
Ο καθηγητής στο Πανεπιστήμιο της Θράκης κ. Σπύρος Ραψομανίκης μας λέει ότι «το
κρύο μέτωπο φάνηκε στην εικόνα που έδειχνε ο δορυφόρος Meteo Sat σαν μια
λωρίδα που ξεκινούσε ανάμεσα στη Νορβηγία και τη Σουηδία και έφθανε μέχρι τη
νότια Γερμανία. Συμβαίνουν τέτοια φαινόμενα αλλά οι εκτιμήσεις δείχνουν πως
δεν περνάει από την Ελλάδα. Με τον καιρό όμως κανείς ποτέ δεν μπορεί να είναι
σίγουρος». 
Η κακοκαιρία εξαπλώθηκε γρήγορα στη Σουηδία και 60.000 άνθρωποι έμειναν χωρίς
ρεύμα. Η ταχύτητα του ανέμου μετρήθηκε στα 37 μέτρα το δευτερόλεπτο. Το λιμάνι
του Γκέτεμποργκ πλημμύρισε από τα τεράστια κύματα και τη βροχή ενώ την ίδια
στιγμή στη Γερμανία οι άνεμοι που την σάρωναν ξερίζωναν δεκάδες δέντρα
προκαλώντας τον θάνατο δύο ανθρώπων. Λιμάνια και αεροδρόμια στη Βαλτική
έκλεισαν και δεκάδες περιοχές στη Βαυαρία και τη Θουριγγία πλημμύρισαν. Οι
κάτοικοι της Δρέσδης είδαν τα νερά του Έλβα να ανεβαίνουν επικίνδυνα. Προχθές
τη νύχτα και ενώ η κακοκαιρία είχε εξαπλωθεί σε ολόκληρη τη Βόρεια Ευρώπη
άλλοι τέσσερις άνθρωποι έχαναν τη ζωή τους στην Πολωνία από τους θυελλώδεις
ανέμους που έπνεαν με ταχύτητα 120 χιλιομέτρων. Εκπρόσωπος της πυροσβεστικής
είπε ότι οι άνθρωποι αυτοί έχασαν τη ζωή τους την ώρα που οδηγούσαν.
Ξεριζωμένα δέντρα καταπλάκωσαν τα αυτοκίνητά τους στην Κρακοβία. 
Ακόμα πιο ανατολικά, στη Ρωσία, ο δήμαρχος της πόλης Καλίνινγκραντ κήρυξε
κατάσταση έκτακτης ανάγκης και κατέβασε τους διακόπτες στους σταθμούς
ηλεκτρικής ενέργειας αφήνοντας στο σκοτάδι και το κρύο 200.000 ανθρώπους.
Νωρίτερα δύο συμπολίτες του είχαν σκοτωθεί από δέντρα που ξεριζώθηκαν. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17255N102</ED>
<ID>
ID:304436

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N10&aa=2</URL></REF>


Article

<CATEGORY>vin06</CATEGORY>

 <H2>Χιλιάδες συμβασιούχοι ένα βήμα πριν από τη μονιμοποίηση
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Κρίσιμο βήμα για τη μονιμοποίηση χιλιάδων συμβασιούχων αποτελεί η εισήγηση του
νομικού συμβούλου κ. Πασχάλη Κισσούδη προς την Ολομέλεια του Νομικού
Συμβουλίου του Κράτους, καθώς θεωρεί αντισυνταγματικό τον αποκλεισμό τους από
την τελευταία ρύθμιση της Βάσως Παπανδρέου περί μονιμοποιήσεων (Ν. 2839/2000). 
Η Ολομέλεια συνέρχεται την Παρασκευή για να αποφανθεί επί του ερωτήματος που
απέστειλε το υπουργείο Εσωτερικών «αν προσμετράται ο χρόνος υπηρεσίας με
ασφαλιστικά μέτρα των 170 συμβασιούχων του Ταμείου Εθνικής Οδοποιίας», ώστε οι
συγκεκριμένοι εργαζόμενοι να μονιμοποιηθούν. Σε περίπτωση που η απόφαση της
Ολομελείας είναι θετική ­ σύμφωνη δηλαδή με την εισήγηση ­ ανοίγει ο δρόμος
για τη μονιμοποίηση χιλιάδων συμβασιούχων στον δημόσιο και ευρύτερο δημόσιο
τομέα, καθώς και στους δήμους και τις δημοτικές επιχειρήσεις. 
Σύμφωνα με την επίμαχη ρύθμιση του νόμου της κ. Βάσως Παπανδρέου, όταν ήταν
υπουργός Εσωτερικών, δεν μπορούσαν να μονιμοποιηθούν όσοι συμπλήρωναν 24μηνο
εργασίας, παραμένοντας στη θέση τους με δικαστική απόφαση (ασφαλιστικά μέτρα).
Ο εισηγητής του Νομικού Συμβουλίου υποστηρίζει ότι δεν μπορεί να υπάρξει άνιση
μεταχείριση εις βάρος εργαζομένων οι οποίοι συνέχιζαν να εργάζονται σε
εκτέλεση δικαστικών αποφάσεων. Ο χρόνος αυτός παραμονής στις θέσεις τους
πρέπει, κατά τον εισηγητή, να προσμετρηθεί ως χρόνος προϋπηρεσίας και να
συνυπολογιστεί για τη συμπλήρωση του 24μηνου ­ και μάλιστα ακόμη και με
τετράμηνες διακοπές διαδοχικών συμβάσεων, αντί των διμήνων που προέβλεπε η
ρύθμιση Παπανδρέου κατά παρέκκλιση του Νόμου Πεπονή ­ που αποτελεί βασική
προϋπόθεση για τη μονιμοποίηση. 
Μάλιστα ο εισηγητής «καταγγέλλει ως αντισυνταγματικούς τους νόμους, οι οποίοι
χωρίς εξαιρετικό λόγο απαγορεύουν ή περιορίζουν με οποιονδήποτε τρόπο την
προσωρινή δικαστική προθεσμία». Υποστηρίζει, δηλαδή, ότι τόσο οι οριστικές όσο
και οι προσωρινές δικαστικές αποφάσεις δεν μπορεί να ανατραπούν ή και να
αγνοηθούν από τη διοίκηση (από τον κοινό νομοθέτη), γιατί αυτό συνιστά
ανεπίτρεπτη παρέμβαση στην ανεξαρτησία της Δικαιοσύνης. Και συνεπώς είναι
αντίθετη με το Σύνταγμα. 
Ακόμη ο εισηγητής υποστηρίζει ότι οι ρυθμίσεις του νόμου που έφερε η κ.
Παπανδρέου «πρέπει να παραμείνουν ανενεργές και ανεφάρμοστες, έτσι ώστε ο
χρόνος απασχόλησης που παρασχέθηκε σε εκτέλεση προσωρινής διαταγής δικαστηρίου
ή αποφάσεως που εκδόθηκε κατά τη διαδικασία των ασφαλιστικών μέτρων ή
αποφάσεως που δεν είναι τελεσίδικη να συνυπολογιστεί» στον χρόνο προϋπηρεσίας.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17255N111</ED>
<ID>
ID:304393

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N11&aa=1</URL></REF>


Article

<CATEGORY>vin06</CATEGORY>

 <H2>Αποφυλακίστηκε ο πλοίαρχος του «Σαμίνα»
</H2>
Αποφυλακίζεται με όρους ο πλοίαρχος του «Εξπρές Σαμίνα» Βασ. Γιαννακής, ο
οποίος κρατείται στις Φυλακές Χίου, ύστερα από ειδική διάταξη του
εφετή-ειδικού ανακριτή Νικ. Καραδημητρίου. Αίτημα για την αποφυλάκιση είχε
υποβάλει την περασμένη εβδομάδα στην Εισαγγελία Εφετών Αιγαίου (εδρεύει στη
Σύρο). Στον πλοίαρχο επιβάλλεται εγγυοδοσία 6.000.000 δραχμών, απαγόρευση
εξόδου από τη χώρα και εμφάνιση ανά 15θήμερο στο Αστυνομικό Τμήμα της περιοχής του.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17255N112</ED>
<ID>
ID:304437

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N11&aa=2</URL></REF>


Article

<CATEGORY>vin06</CATEGORY>

 <H2>Τα... βαρονέτα του τζόγου
</H2><H4>Πώς οι βαρόνοι έχουν μοιράσει την Αθήνα και πώς την υπόλοιπη Ελλάδα
</H4>
<AUTHOR>ΧΡΗΣΤΟΣ ΜΑΝΩΛΑΣ
</AUTHOR>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>

«Ήρθαν οι ίδιοι και με βρήκαν. Ήταν δυο τύποι γύρω στα τριάντα,
καλοντυμένοι και ευγενικοί. "Με δύο εκατομμύρια δραχμές θα μετατρέψουμε τα
μηχανήματά σου σε "χρυσά". Ξέχνα τα ψιλά. Μιλάμε για χοντρό χρήμα». Έτσι
ξεκίνησε η συνεργασία ιδιοκτήτη καταστημάτων με ηλεκτρονικά με τον βαρόνο της περιοχής.

Ένα στα τρία ηλεκτρονικά παιχνίδια είναι «πειραγμένο». Έχει ενσωματωμένη
πλακέτα που το μετατρέπει αυτόματα από τεχνικό σε τυχερό

«Με το 30% των εισπράξεων, δύο άτομα δικά μας θα βρίσκονται όση ώρα είναι
ανοιχτό το μαγαζί σου κάπου εδώ γύρω. Δεν πρόκειται να σε πειράξει κανένας".
Αυτά μου είπαν. Και ότι θα ξαναπεράσουν». 
Αυτές τις υποσχέσεις έδωσαν στον ίδιο ιδιοκτήτη οι άνθρωποι του βαρόνου. Οι
δυο καλοντυμένοι τριαντάρηδες φρόντισαν, στη δεύτερη επίσκεψη, να του δείξουν
ότι ήξεραν πολλά πράγματα τόσο για την οικονομική του κατάσταση όσο και για
την οικογένειά του. Ήρθαν σε συμφωνία. Η «επιχείρηση» έγινε νύχτα. Ένας
συνάδελφός του που αρνήθηκε από ένα σημείο και έπειτα να «συμμορφωθεί» με την
ίδια ομάδα, είδε το κατάστημά του να σφραγίζεται από το ΣΔΟΕ και όλα τα
μηχανήματά του να κατάσχονται. 
Τουλάχιστον τέσσερις είναι οι «βαρόνοι» του Λεκανοπεδίου. Στην Καλλιθέα το εν
λόγω κύκλωμα έχει άμεση σχέση με τη ρώσικη μαφία που δρα στην περιοχή. Στο
κέντρο της Αθήνας η Φωκίωνος Νέγρη είναι το επίκεντρο όλων των δραστηριοτήτων.
Νότια Αθήνα και Πειραιάς είναι οι άλλες δυο περιοχές-φέουδα. «Τα σύνορα είναι
αδιαπέραστα», λέει ο ίδιος ιδιοκτήτης. «Δεν τολμούν οι άνθρωποι του ενός
βαρόνου να μπλέξουν στις δουλειές του άλλου. Δεν υπάρχει περίπτωση εμείς οι
καταστηματάρχες να έρθουμε σε επαφή με ανθρώπους άλλης περιοχής». 
Και η υπόλοιπη Ελλάδα είναι χωρισμένη σε «φέουδα»: Νησιά του Ιονίου,
Πελοπόννησος μαζί με Άρτα, Μεσολόγγι και Αμφιλοχία, Βόρεια Ελλάδα (Κατερίνη,
Λάρισα, Κιλκίς, Φλώρινα) μαζί με τη μισή Ήπειρο. 
Εργοστάσιο για τις πλακέτες

Σύμφωνα με ανθρώπους που γνωρίζουν τον «χώρο», στην Πάτρα εδώ και τουλάχιστον
δέκα χρόνια υπάρχει εργοστάσιο σε τετραώροφη πολυκατοικία που κατασκευάζει τα
«πειραγμένα» μηχανήματα, ενώ στην περιοχή της Θεσσαλονίκης ένας από τους
μεγαλύτερους εισαγωγείς και εμπόρους ηλεκτρονικών παιχνιδιών είχε ξεκινήσει
την «καριέρα» του φτιάχνοντας τις... περιβόητες πλακέτες που μετατρέπουν ένα
τεχνικό παιχνίδι σε τυχερό. 
Ακόμη και μέσα στο ΣΔΟΕ εκτιμούν ότι κάπου υπάρχει «διαρροή». Είτε σ' αυτούς
είτε ­ παλαιότερα ­ στην ΕΛ.ΑΣ. «Κάποιοι από τους ελεγκτές είναι μέσα στο
κόλπο», υποστηρίζει ιδιοκτήτης της αλυσίδας καταστημάτων. «Ειδοποιούν για
ελέγχους τους βαρόνους και αυτοί με τη σειρά τους μας προστατεύουν. Όταν
φθάνει το κλιμάκιο, όλα στο μαγαζί δουλεύουν ρολόι», λέει. 
Η επιρροή τους μάλιστα είναι τόσο μεγάλη που όταν πριν από κάποια χρόνια σε
νησί του Ιονίου καταστηματάρχες και ο «βαρόνος» της περιοχής πληροφορήθηκαν
ότι ο νέος διοικητής της τοπικής Αστυνομίας είναι «σκληρό καρύδι» φρόντισαν
να... πάρει μετάθεση σε ένα μόλις μήνα από τη στιγμή που πάτησε το πόδι του
στο νησί. 
Το πρόστιμο για κάθε παράνομο μηχάνημα είναι τρία εκατομμύρια δραχμές. Ποσό
ασήμαντο για τους ιδιοκτήτες τέτοιων καταστημάτων αφού, όπως λένε από το ΣΔΟΕ,
το μηνιαίο κέρδος για ένα μαγαζί με τέτοια μηχανήματα ξεπερνάει τα 10
εκατομμύρια. 
<H3>Διέταξε έρευνα ο εισαγγελέας Πατρών
</H3>
Τη διενέργεια προκαταρκτικής εξέτασης προκειμένου να διερευνηθούν οι
καταγγελίες που μεταδόθηκαν από τον Alpha ζήτησε ο προϊστάμενος της
Εισαγγελίας Πρωτοδικών της Πάτρας Νικόλαος Παπαδόπουλος. 
Την υπόθεση ανέλαβε ο αντεισαγγελέας Πρωτοδικών Γεώργιος Μπισμπίκης, ο οποίος
θα εξετάσει πρώτα τον ανεξάρτητο πλέον βουλευτή Αλέκο Χρυσανθακόπουλο και την
ερχόμενη Δευτέρα τον δημοσιογράφο Μάκη Τριανταφυλλόπουλο. 
Στη συνέχεια θα καταθέσουν όσοι βρίσκονται στο προσκήνιο της υπόθεσης με τα
ηλεκτρονικά. Δεν είναι η πρώτη φορά που διεξάγεται εισαγγελική έρευνα με αυτό
το θέμα. Η προηγούμενη, πριν από 5 χρόνια, είχε καταλήξει στο αρχείο. Ο
εισαγγελέας τότε Νικόλαος Νικολάου «έκλεισε» τον φάκελο γιατί δεν υπήρχαν
μάρτυρες για να καταθέσουν επιβαρυντικά στοιχεία για συγκεκριμένους
επιχειρηματίες σχετικά με την παράνομη εκμετάλλευση των μηχανημάτων. 
Στις επόμενες μέρες φτάνει στην Πάτρα επιθεωρητής του ΣΔΟΕ για να συντονίσει
τις ενέργειες για την κατάσχεση των κουλοχέρηδων. Πάντως τις τελευταίες μέρες
όλα τα μηχανήματα σε καφενεία και αναψυκτήρια της Πάτρας δεν λειτουργούν, ενώ
ορισμένα μεταφέρθηκαν σε αποθήκες.

<H3>Παρέμβαση Κ. Στεφανόπουλου για τον τζόγο
</H3>
Παρέμβαση για την ιστορία των αποκαλύψεων περί τζόγου στην Πάτρα, χωρίς να
κατανομάσει βουλευτές ή δημοσιογράφους, έκανε χθες ο Πρόεδρος της Δημοκρατίας
Κωστής Στεφανόπουλος. 
Σε τιμητική εκδήλωση που έγινε στην Προεδρία για τη βράβευση Ελλήνων και ξένων
πολιτών που διακρίθηκαν για το ήθος τους, ο κ. Στεφανόπουλος τόνισε: «Πρέπει
κανείς να κάνει μία εύκολη διάκριση μεταξύ νομίμου και παρανόμου, μεταξύ
γενικού και ιδιωτικού συμφέροντος που δεν επιδιώκεται σύμφωνα με τους νόμους». 
Ακόμα, ο Πρόεδρος επισήμανε ότι τις πολιτισμένες κοινωνίες διακρίνει ο νόμος
αλλά και πως «όποιος είναι σύμφωνος με το νόμο, είναι σύμφωνος με το παρόν,
διαφορετικά συντάσσεται με την άλλη πλευρά». 
«Άλλωστε», προσέθεσε, «πέραν του νόμου, πρέπει να τιμήσουμε όχι μόνον εκείνους
που τον νόμο τηρούν αλλά και όσους υπηρετούν το καλό, ανεξαρτήτως νομικών
προϋποθέσεων». 
<H3>Η Επιτροπή της Βουλής δεν κατέληξε πουθενά
</H3>
Δεν κατέληξε σε συγκεκριμένο πόρισμα η άτυπη διακομματική επιτροπή της Βουλής,
η οποία εξέτασε τους όρους και τις προϋποθέσεις για τη λειτουργία μηχανημάτων
τυχερών ηλεκτρονικών παιχνιδιών. Κι αυτό, γιατί υπήρξαν σημαντικές διαφωνίες
ως προς τον τρόπο ελέγχου των μηχανημάτων, ενώ οι εκπρόσωποι των κομμάτων της
Αριστεράς διατύπωσαν «για λόγους αρχής» την κατηγορηματική αντίθεσή τους με τη
λειτουργία καταστημάτων με τυχερά παιχνίδια. 
Ωστόσο, χθες, στη Βουλή ο πρώην βουλευτής του ΠΑΣΟΚ και πρόεδρος της επιτροπής
κ. Αλέκος Χρυσανθακόπουλος έκανε γνωστό ότι ο ίδιος παρέδωσε τον περασμένο
Οκτώβριο τις προτάσεις των μελών της επιτροπής στην πολιτική ηγεσία του
υπουργείου Οικονομικών και πως συναντήθηκε για το ίδιο θέμα στις 16 Ιανουαρίου
με την Επιτροπή Παιγνίων του υπουργείου. 
Στο μεταξύ, χθες, στη Βουλή κατατέθηκαν ερωτήσεις προς τους αρμόδιους
υπουργούς από τον πρώην πρόεδρο της Νέας Δημοκρατίας κ. Μιλτιάδη Έβερτ και από
τον κ. Α. Ρεγκούζα, οι οποίοι μιλούν για λέσχες όπου ανεξέλεγκτα παίζονται
δισεκατομμύρια και για ασύδοτα συμφέροντα που εκμεταλλεύονται τους πολίτες.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17255N121</ED>
<ID>
ID:304394

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N12&aa=1</URL></REF>


Article

<CATEGORY>vin06</CATEGORY>

 <H2>Τη 2η φορά θα κλείνει η επιχείρηση
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Προσωρινό λουκέτο θα βάζουν οι υπηρεσίες του ΣΔΟΕ στα καταστήματα με παράνομα
ηλεκτρονικά παιχνίδια, ενώ αν εντοπίσουν «φρουτάκια» για δεύτερη φορά η ποινή
θα είναι το οριστικό κλείσιμο της επιχείρησης. 
Αυτό είναι ένα από τα μέτρα που ανακοίνωσε χθες ο υπουργός Οικονομίας Νίκος
Χριστοδουλάκης για τον έλεγχο των ηλεκτρονικών παιχνιδιών, μετά τον σάλο που
ξεσήκωσε η υπόθεση του πρώην βουλευτή του ΠΑΣΟΚ κ. Αλ. Χρυσανθακόπουλου. 
Ο κ. Χριστοδουλάκης αναγνώρισε μάλιστα ότι οι έλεγχοι που γίνονταν μέχρι τώρα
ήταν γραφειοκρατικοί και ατελέσφοροι και προσέθεσε πως αν δεν αποδώσουν και τα
νέα μέτρα, θα απαγορευθούν οριστικώς τα τεχνικά παιχνίδια, όπως
χαρακτηρίζονται στη νόμιμη μορφή τους τα παιχνίδια του τζόγου. 
Τα μέτρα που ανακοίνωσε χθες ο υπουργός Οικονομίας περιλαμβάνουν τη δημιουργία
μητρώου κατασκευαστών, εισαγωγέων και διακινητών των παιχνιδιών, καθώς και
εφοδιασμό του κάθε μηχανήματος με κωδικό. Επίσης, περιλαμβάνει την εγκατάσταση
μηχανισμού καταγραφής των εσόδων του κάθε μηχανήματος. 
Οι έλεγχοι που θα γίνονται, θα αφορούν ακόμη και όσες επιχειρήσεις έχουν μόνο
1-2 μηχανήματα. Ο κ. Χριστοδουλάκης υποστήριξε χθες ότι «προτιμάμε να χάσουμε
ορισμένα φορολογικά έσοδα», παρά να καλλιεργηθεί ο παράνομος τζόγος στη χώρα μας.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17255N122</ED>
<ID>
ID:304438

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N12&aa=2</URL></REF>


Article

<CATEGORY>vin06</CATEGORY>

 <H2>2 σφαίρες στο μαξιλάρι του...
</H2><H4>Ο Γρηγοράκος απειλήθηκε στις φυλακές μετά τον θάνατο του πατέρα και του
αδελφού του
</H4>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Οι δύο σφαίρες που είχαν αφήσει κάτω από το μαξιλάρι του, λίγο μετά τη
δολοφονία του αδελφού του και του πατέρα του, ήταν μια σαφέστατη
προειδοποίηση. Το είχε πει άλλωστε και ο ίδιος...

Θεόδωρος Γρηγοράκος. Για τον θάνατό του όλα τα ενδεχόμενα είναι ανοιχτά

Είναι αυτή η προειδοποίηση που κάνει την οικογένεια του Θεόδωρου Γρηγοράκου να
μην πιστεύει πως πρόκειται για θάνατο από παθολογικά αίτια. Για τον λόγο αυτό
όρισε τεχνικό πραγματογνώμονα τον Παναγιώτη Γιαμαρέλο, ενώ ζήτησε να γίνει
ιστολογική και τοξικολογική εξέταση και σε ειδικό κέντρο του Λονδίνου. 
Ουσιαστικά οι απαντήσεις για τον θάνατο, προχθές το βράδυ, του 28χρονου
υπόδικου για ανθρωποκτονία Θεόδωρου Γρηγοράκου, πρόκειται να δοθούν έπειτα από
περίπου τρεις εβδομάδες όταν βγουν τα αποτελέσματα της ιστολογικής και
τοξικολογικής εξέτασης. Ήδη, ελήφθησαν δείγματα που απεστάλησαν σε εργαστήρια
της Ελλάδας και του Λονδίνου. 
Δεν βρήκαν τα αίτια 
Από τη νεκροψία-νεκροτομή που διενήργησαν χθες οι ιατροδικαστές Δημοσθένης
Μπούκης και Ηλίας Μπογιόκας, παρουσία του τεχνικού πραγματογνώμονα που όρισε η
οικογένεια, προκύπτει ότι ο θάνατος του Γρηγοράκου προήλθε από οξύ πνευμονικό
οίδημα. Ωστόσο, δεν κατέστη δυνατόν από τους ιατροδικαστές να προσδιοριστούν
τα αίτια που το προκάλεσαν. Ούτε αν η υπερβολική κατανάλωση τσίπουρου ήταν ο
λόγος που πέθανε. 
Ήδη, ο υπουργός Δικαιοσύνης Φίλιππος Πετσάλνικος παρήγγειλε τη διενέργεια
Ένορκης Διοικητικής Εξέτασης προκειμένου να ερευνηθεί αν προκύπτουν ευθύνες
σωφρονιστικών υπαλλήλων για τον θάνατο του νεαρού κρατούμενου. 
Παράλληλα, ο προϊστάμενος της Εισαγγελίας Πρωτοδικών Πειραιά Αντώνης Λιόγας
διέταξε τη διενέργεια προκαταρκτικής εξέτασης, από την Ασφάλεια Αττικής, για
τη διακρίβωση των συνθηκών θανάτου του Θεόδωρου Γρηγοράκου. 
Στα τρία χρόνια που ήταν προφυλακισμένος - ύστερα από ένοπλη συμπλοκή με
αστυνομικούς στην Ηλιούπολη - δύο φορές ενεπλάκη σε επεισόδια με άλλους
κρατούμενους, σύμφωνα με σωφρονιστικούς υπαλλήλους. Την πρώτη με Κούρδους,
πριν από λίγες ημέρες, με αποτέλεσμα να τον μεταφέρουν από την Γ' στη Δ'
πτέρυγα, και τη δεύτερη όταν έδειρε συγκρατούμενό του στην πτέρυγα που
εκρατείτο επειδή δεν τον συμπαθούσε... 
Ήταν λίγο μετά τις οκτώ προχθές το βράδυ όταν οι δύο συγκρατούμενοί του
άρχισαν να χτυπούν την πόρτα του κελιού 55. Όταν άνοιξαν οι σωφρονιστικοί
υπάλληλοι, ο Θεόδωρος Γρηγοράκος δεν μπορούσε να ανασάνει. Είχε καταναλώσει,
όπως λένε οι σωφρονιστικοί υπάλληλοι, μεγάλη ποσότητα τσίπουρου που το
φτιάχνουν μόνοι τους οι κρατούμενοι στη φυλακή, ενώ είχε φάει και μια
μακαρονάδα. Σύμφωνα με πληροφορίες από τις φυλακές, αν τελικά κάποιοι «έβγαλαν
από τη μέση» τον Θεόδωρο Γρηγοράκο αυτό δεν το έκαναν με το τσίπουρο, αφού
ήπιαν και οι συγκρατούμενοί του χωρίς να πάθουν τίποτε. Το μυστήριο κρύβεται
στη μακαρονάδα, που δεν ήταν η ίδια με αυτή που έφαγαν οι υπόλοιποι
κρατούμενοι. Και, το κυριότερο, κανείς δεν μπορούσε μέχρι αργά χθες το βράδυ
να πει ποιοι έφτιαξαν τη μακαρονάδα και πού... 
<H3>Πώς φτιάχνεται το τσίπουρο-μπόμπα
</H3>
Η παραγωγή του «τσίπουρου- μπόμπα» που έπινε ο Γρηγοράκος πριν πεθάνει,
γίνεται, σύμφωνα με πληροφορίες, από τους κρατούμενους ως εξής: Παίρνουν
διάφορα φρούτα, τα οποία τα κάνουν πολτό και προσθέτουν νερό και ζάχαρη. Στη
συνέχεια, παίρνουν μεταλλικά καπάκια από βαζάκια του καφέ, τα οποία τρυπούν.
Από τις τρύπες περνούν καλώδια, όπου τη μία τους άκρη τη βάζουν στην πρίζα. Με
τον ηλεκτρισμό, η ιδιότυπη αυτή κατασκευή ζεσταίνεται, ο πολτός βράζει και
αυτό που βγαίνει είναι... τσίπουρο. Τώρα, τι επιπτώσεις έχει αυτό το ποτό στον
οργανισμό του ανθρώπου κανείς δεν μπορεί να πει με σιγουριά. 'Όπως λέει, ο
καθηγητής Χημείας Τροφίμων στο Πανεπιστήμιο Αθηνών κ. Δημήτρης Γαλανός,
«μπορεί να προκαλέσει σοβαρές βλάβες ακόμη και τύφλωση...». <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17255N131</ED>
<ID>
ID:304395

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N13&aa=1</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΛΕΝΑ ΔΑΝΙΗΛΙΔΟΥ
</H2><H4>Ό,τι κάνω είναι δική μου επιλογή
</H4>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΠΡΩΤΑΘΛΗΤΡΙΑ ΤΕΝΙΣ

Η Λένα Δανιηλίδου κερδίζει όλο και περισσότερους πόντους στο παγκόσμιο
τένις. Η 20χρονη πρωταθλήτρια από τη Θεσσαλονίκη, με την πρόκρισή της στον
τρίτο γύρο του ΟΠΕΝ της Αυστραλίας κατάφερε να φτάσει στο Νο 67 της παγκόσμιας
κατάταξης και ονειρεύεται πλέον μια θέση στις πρώτες πενήντα αθλήτριες στον
κόσμο. Πιστεύει ότι έχει ωριμάσει αρκετά στο παιχνίδι της, έχει αυτοπεποίθηση
και αισθάνεται ευτυχισμένη παίζοντας επαγγελματικό τένις, αφού αποτελεί δική
της επιλογή. 
Τι ήταν αυτό που σε εντυπωσίασε περισσότερο στη Μελβούρνη; 
Η βοήθεια που είχα από τους Έλληνες. Ήταν κάτι το ανεπανάληπτο. 
Βλέποντας τις άλλες αθλήτριες, τι ήταν αυτό που ζήλεψες περισσότερο; 
Σίγουρα, θα ήθελα να είχα μαζί μου και έναν προπονητή. 
Τρίτος γύρος, σε δεύτερο Γκραν Σλαμ. Τι σημαίνει για σένα; 
Καταξίωση, ύστερα από μια πολύ μεγάλη προσπάθεια. 
Άνοδος στο Νο 67. Πόσο υψηλότερα μπορούμε να περιμένουμε; 
Μέσα στις πρώτες πενήντα και βλέπουμε... 
Αισθάνεσαι μοναξιά στα ταξίδια; 
Το τένις είναι μοναχικό. Είμαι ήρεμη, άλλωστε ό,τι κάνω είναι δική μου
επιλογή. 
Οι επόμενοι στόχοι; 
Διάκριση στα επόμενα τουρνουά, το επόμενο δίμηνο. 
Πόσο δύσκολο είναι να διατηρηθείς σε αυτές τις θέσεις; 
Αρκετά. Όμως, έχεις περισσότερες ευκαιρίες και πρέπει να τις εκμεταλλευτείς. 
Τι σου λείπει περισσότερο στα ταξίδια; 
Η οικογένειά μου. 
Ύστερα από ένα τόσο σπουδαίο τουρνουά, πόσο χρόνο ξεκούρασης χρειάζεσαι; 
Έχεις ανάγκη ακόμα και δύο εβδομάδες. Όμως εγώ θέλω να παίζω, κατά συνέπεια ο
χρόνος ξεκούρασης μειώνεται. 
Το επόμενο μεγάλο ραντεβού θα είναι στο Παρίσι; 
Όσον αφορά τα Γκραν Σλαμ, ναι. Το Ρολάν Γκαρός. 
Πώς είναι να αντιμετωπίζεις την Τζένιφερ Καπριάτι; 
Ήταν όνειρο ζωής. Είχα λίγο άγχος, ένταση, αλλά και αυτοπεποίθηση. 
Αξίζει να είναι στο Νο 1 η Καπριάτι; 
Φυσικά. Το αποδεικνύει συνεχώς. 
Με τι κριτήρια επιλέγεις τα τουρνουά; 
Θέλω να έχουν υψηλό επίπεδο. 
Ποιο βιβλίο διάβασες τελευταία; 
Μ' αρέσει να ξαναδιαβάζω τον «Αλχημιστή». 
Πώς πέρασαν αυτές οι λίγες ημέρες στη Θεσσαλονίκη; 
Μη φανταστείς ξεκούραση. Προπόνηση, γυμναστήριο. 
Πολλές αθλήτριες παραπονέθηκαν για τις υψηλές θερμοκρασίες κατά τη διάρκεια
του Όπεν της Αυστραλίας. 
Δε με ενόχλησε. Μ' αρέσει γενικά η ζέστη.

Πόσο εύκολο είναι να προσαρμοστείς όταν έρχεσαι από άλλη ήπειρο; 
Πρέπει να προσέχεις τα πάντα. Διατροφή, ύπνο. 
Τι αναμνηστικά έφερες από τη Μελβούρνη; 
Ένα μπλουζάκι για μένα και φυσικά τα καλά σχόλια για το παιχνίδι μου. 
Είσαι ευχαριστημένη από τη συνεργασία με την Ομοσπονδία; 
Δε θέλω να είμαι αχάριστη. Ίσως όμως μπορούν να βοηθήσουν λίγο περισσότερο. 
Αισθάνεσαι ότι έχεις ωριμάσει όσον αφορά τον αγωνιστικό τομέα; 
Πάντα έχεις περιθώρια βελτίωσης. Όμως τώρα αισθάνομαι αρκετά καλά. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17255N141</ED>
<ID>
ID:304423

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Είμαι ΠΑΣΟΚ
</H2>
<AUTHOR>ΡΟΥΛΑ ΓΕΩΡΓΑΚΟΠΟΥΛΟΥ</AUTHOR>

Η παραπάνω ομολογία δεν είναι δική μου. Πώς θα μπορούσα άλλωστε; Για τον κ.
Χρυσανθακόπουλο ωστόσο, έτσι όπως του ήρθαν τα πράγματα, ήταν εντελώς
αναμενόμενο να αντιδράσει σαν μάρτυρας της πίστεως. Μακριά από μας τέτοια
ζόρια. 
Ο Πρωθυπουργός, από τη μεριά του, έκανε χρήση του τελευταίου δημοκρατικού
ταμπού που δεν είναι άλλο από τη διαγραφή. Ε, και; Η μικρομεσαία αυτή υπόθεση
ασφαλώς δεν έχει τα φόντα ούτε πολιτικούς μάρτυρες να αναδείξει ούτε
πολιτικούς αρχηγούς να αναστηλώσει. Θα ξεχαστεί σύντομα σαν να ήταν ένας απλός
λόξυγκας της Δημοκρατίας. Με μια γουλιά νερό. 
Εκείνο που δεν καταπίνεται με τίποτα είναι το κουκούτσι από τα «τυχερά
φρουτάκια» που αμέριμνος τσιμπολογούσε ο δυστυχής βουλευτής. Αλίμονο αν σε
τρομάξουν απάνω που δοκιμάζεις τον απαγορευμένο καρπό. Η μπουκιά ξεστρατίζει
και αντί για την πεπτική οδό διαλέγει την οδό του αναπνευστικού. Εδώ σας
θέλω... Τώρα που το σκέφτομαι, σε παρόμοια ατυχία θα έκανα κι ελόγου μου την
ίδια κουταμάρα. Προκειμένου να μου δώσουν μια στην πλάτη και να ελευθερωθώ, θα
έλεγα ότι είμαι ΠΑΣΟΚ, μέχρι ότι πιστεύω εις έναν Θεό πατέρα παντοκράτορα.
Υπερβολές... 
Πραγματικά δεν ξέρω τι μας αναγκάζει και στην παραμικρή συνθήκη πίεσης
αντιδρούμε με βροντερές ανοησίες. Πιο πολύ κι από τις «καινοτομίες» του Μάκη,
αυτές είναι που με κάνουν να ντρέπομαι. 
Όσο για την περίπτωση η οποία κακώς μας απασχολεί, η σωστή απάντηση θα ήταν
απλούστατα «ναι, έτρωγα, ιδού το έγκλημά μου». Δεν χρειάζεται δα να είσαι
ΠΑΣΟΚ για να λιμπιστείς ένα φρούτο. Τα ρέστα δεν είναι παρά ασήμαντες
συνέπειες. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17255N142</ED>
<ID>
ID:304460

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Χρειάζονται πτυχίο οι τραγουδίστριες;
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Η Δέσποινα Βανδή έβαλε τα δυνατά της και δεκατρία κιλά, τη χρονιά που έδινε
Πανελλήνιες, και πέτυχε. Τίποτα πιο αποκαλυπτικό και πιο ανατρεπτικό δεν
δημοσιευόταν στις χθεσινές εφημερίδες. Πέρασε την πρώτη χρονιά στη Νομική
Κομοτηνής και ξανάδωσε και μπήκε εκεί που ήθελε, στη Φιλοσοφική Θεσσαλονίκης.
Τα έλεγε όλα χθες στον «Υποψήφιο», στα «ΝΕΑ». Δυο σελίδες προσωπική
εξομολό-γηση που αξίζουν εκατομύρια (σε ευρώ). Διότι θέτουν το ζήτημα απλά και
ξεκάθαρα: Χρειάζονται πτυχίο Φιλοσοφικής Σχολής οι τραγουδίστριες; Πριν από
μερικά χρόνια θα γελούσαμε, αλλά τώρα απαντάμε με το χέρι στην καρδιά ότι,
ναι, χρειάζονται. Κάτι κέρδισε η Βανδή στη Φιλοσοφική Θεσσαλονίκης, κάτι που,
όπως το είπε η ίδια, την οδήγησε εκεί που βρίσκεται. Και βρίσκεται σε μια καλή
κατάσταση, έστω κι αν δεν έγινε φιλόλογος. Περισσότερα θα κέρδιζαν και τα
παιδιά που ακούν τα τραγούδια της αν διάβαζαν χθες τη συνέντευξή της, αντί να
λύσουν τις ασκήσεις της περσινής χρονιάς. Και πιο πολλά θα κερδίσουμε όλοι αν
παραδεχθούμε ότι οι πανεπιστημιακές σπουδές δεν είναι πια, εδώ και πολύ καιρό,
εγγύηση επαγγελματικής αποκατάστασης, αλλά αυτό που έλεγε χθες κι εκείνη: «Ένα
γεια σε μια καινούργια πόλη, κλείσιμο του ματιού στο μέλλον, καινούργια ζωή,
καινούργιοι άνθρωποι, αληθινές εμπειρίες». Περίοδος διαμόρφωσης της
προσωπικότητας, στάδιο ενηλικίωσης απαραίτητο πια σε όσους έχουν απαιτήσεις
από τη ζωή τους. Η Βανδή είχε απαιτήσεις. Και οι υπόλοιποι εδώ στην Ελλάδα
έχουμε απαιτήσεις, έτσι δεν είναι; Φέρνουμε μετάλλια στους Ολυμπιακούς Αγώνες,
ζητάμε πίσω τα Μάρμαρα του Παρθενώνα, συμμετέχουμε στην Ευρωπαϊκή Ένωση,
βοηθάμε τα Βαλκάνια και θέλουμε περισσότερα μετάλλια στους Ολυμπιακούς. Γιατί
φοβόμαστε να αποκτήσουμε περισσότερους φοιτητές;
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17255N143</ED>
<ID>
ID:304486

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N14&aa=3</URL></REF>


Article

<CATEGORY>vin07</CATEGORY>

 <H2>Η απάτη κόστισε ζωές
</H2><H4>Σκάνδαλο με μεταχειρισμένα ανταλλακτικά αεροσκαφών ύποπτα για τραγωδίες
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Το σκάνδαλο ξέσπασε προχθές: παλιά και ελαττωματικά ανταλλακτικά αεροπλάνων
πωλούνταν σαν ολοκαίνουργια σε αεροπορικές εταιρείες. Αν αυτό είχε αποκαλυφθεί
νωρίτερα, τουλάχιστον ένα στα δέκα από τα πρόσφατα πολύνεκρα αεροπορικά
δυστυχήματα θα μπορούσε να είχε αποφευχθεί.... 
Η συναρμολόγηση. Παλιά ελλατωματικά ανταλλακτικά αεροπλάνων που πωλήθηκαν ως
καινούργια ίσως ευθύνονται για αεροπορικές τραγωδίες

Ο κόσμος των αερομεταφορών συγκλονίζεται μετά την αποκάλυψη μιας απάτης ύψους
δισεκατομμυρίων ευρώ που αφορά στην πώληση ακατάλληλων ανταλλακτικών σε
αεροπορικές εταιρείες, με τα οποία ενδέχεται να έχουν εφοδιαστεί παραπάνω από
1.000 αεροσκάφη. Η Αμερικανική Υπηρεσία Πολιτικής Αεροπορίας (FAA) έχει ήδη
εκδώσει σχετική προειδοποίηση προς 167 χώρες, ενώ οι αεροπορικές εταιρείες
έχουν λάβει οδηγίες να ελέγξουν στα αεροσκάφη τους τα ανταλλακτικά, τα οποία
ενδεχομένως να έχουν προμηθευτεί από τις ύποπτες εταιρείες. 
Οι αεροπορικές αρχές της Ιταλίας ­ όπου αποκαλύφθηκε το σκάνδαλο ­ απειλούν να
κρατήσουν τα ύποπτα αεροσκάφη καθηλωμένα στο έδαφος, ενώ υπολογίζουν ότι ίσως
χρειαστεί να ελεγχθούν 1.200 αεροσκάφη σε όλον τον κόσμο. Στη χρήση παλιών
ανταλλακτικών ή απομιμήσεων των αυθεντικών καταφεύγουν συνήθως μικρές
αεροπορικές εταιρείες οι οποίες θέλουν έτσι να περιορίσουν το λειτουργικό
κόστος τους. 
Σύμφωνα με την εφημερίδα «Γκάρντιαν», το FBI έχει στείλει κλιμάκιό του στην
Ιταλία για να διερευνήσει κατά πόσο το σκάνδαλο μπορεί να συνδέεται με την
συντριβή του αεροσκάφους τύπου Αιρμπάς της Αμέρικαν Αιρλάινς, τον περασμένο
Νοέμβριο, στη Νέα Υόρκη, κατά την οποία έχασαν τη ζωή τους 265 άνθρωποι. Η
ιταλική εφημερίδα «Μεσατζέρο» δημοσίευσε προχθές κατάλογο πέντε αεροπορικών
δυστυχημάτων για τα οποία υπάρχουν υποψίες ότι μπορεί να οφείλονται σε
ελαττωματικά ανταλλακτικά. Ανάμεσα σε αυτά περιλαμβάνεται η πτώση ενός
ΑΤΙ-ATR-42 κοντά στο Μιλάνο, τον Οκτώβριο του 1987, η συντριβή ενός
Ντορνιέ-328 της Μινέρβα Αιρλάινς στη Γένοβα, τον Νοέμβριο του 1999 και το
δυστύχημα του DC-9 της Βάλιουτζετ στη νότια Φλόριντα, τον Μάιο του 1996. 
Το σκάνδαλο ξέσπασε ύστερα από εφόδους της ιταλικής αστυνομίας σε αποθήκες στη
Νάπολι και τη Ρώμη το Σαββατοκύριακο. Έξι άνθρωποι συνελήφθησαν ενώ
κατασχέθηκαν φορτία με ανταλλακτικά αεροσκαφών. 
Σύμφωνα με τις διωκτικές αρχές, μερικά από τα ανταλλακτικά προέρχονταν από
πυροσβεστικό αεροσκάφος το οποίο είχε καταπέσει σε λίμνη της Σικελίας. 
Ένα παράδειγμα που είναι χαρακτηριστικό του μεγέθους της απάτης αναφέρει η
εφημερίδα «Στάμπα»: πάνω στους δίσκους ενός συμπιεστή, από εκείνους που
βρέθηκαν κατά την έφοδο της ιταλικής αστυνομίας στις ύποπτες αποθήκες, κάποιοι
είχαν σβήσει την αναγραφόμενη ένδειξη «αποσύρθηκε» και την είχαν
αντικαταστήσει με την ένδειξη «ελέγχθηκε». 
Μερικά άλλα ανταλλακτικά, τα οποία ήταν προϊόν διάλυσης 6 Αιρμπάς Α300 της
Αλιτάλια από την εταιρεία Παναβιέισον, ήταν έτοιμα να αποσταλούν στις ΗΠΑ,
όπου θα παραλαμβάνονταν για να πουληθούν από την Danbee Aerospace, εταιρεία
που μεσολαβεί στην πώληση ανταλλακτικών αεροσκαφών και εδρεύει στο Γκρίνσμπορο
της Βόρειας Καρολίνας. 
Η εφημερίδα «Γκάρντιαν» επικοινώνησε με τον πρόεδρο της Danbee Νταν Μπάτσελορ,
ο οποίος υποστήριξε ότι δεν υπάρχει τίποτα το μεμπτό στη διαδικασία
αποσυναρμολόγησης ή πώλησης των ανταλλακτικών. 
Άτομο που δεν κατονομάζεται είχε δηλώσει στη «Μεσατζέρο» ότι υπέφερε από
τύψεις συνειδήσεως μετά το δυστύχημα της Γένοβας. «Γνώριζα ότι η Παναβιέισον
είχε πουλήσει συστήματα πέδησης στη Μινέρβα Αιρλάινς», εξομολογήθηκε στην
ιταλική εφημερίδα. «Και τότε, οι υποψίες είχαν επικεντρωθεί στα φρένα,
μολονότι οι ευθύνες αποδόθηκαν στον κυβερνήτη. Με κυρίευσαν ενοχές και για
πολλούς μήνες δεν μπορούσα να κλείσω μάτι». 
<H3>Καθηλώνονται στο έδαφος
</H3>
Όσα αεροσκάφη έχουν μεταχειρισμένα ή ανακυκλωμένα ανταλλακτικά θα καθηλωθούν
στο έδαφος, λένε οι ιταλικές αεροπορικές αρχές. Η Ιταλική Υπηρεσία Πολιτικής
Αεροπορίας έχει ήδη στείλει σχετικές επιστολές στις αεροπορικές εταιρείες.
Σύμφωνα με εκτιμήσεις της, το πρόβλημα αφορά το 2% των αεροσκαφών. 
Στο επίκεντρο των ανακρίσεων βρίσκονται η Νιούτεκ Ιτάλια και η Νιούτεκ
Αεροσπέις (ανακρίνεται ο διευθυντής της Τζίνο Μποσέλι), καθώς και η
Παναβιέισον Ιτάλια (ανακρίνεται ο διευθυντής της Έντσο Φρεγκονέζε). Σύμφωνα με
την εφημερίδα «Στάμπα», αυτές οι εταιρείες φέρονται να έχουν πουλήσει τα
επίμαχα ανταλλακτικά σε διάφορες ιταλικές, αμερικανικές και καναδικές
αεροπορικές εταιρείες: Meridiana, Air One, Air Dolomiti, Alpi Eagles, Air
Sicilia, Azzurra, Minerva, Volare, Air Stocks & Iunc Inc, Danbee-Mitchell,
Aviation Sales Company, Flight Director Inc, International Airline Support
Group και Pole Air2.

<H3>Κανένα πρόβλημα στην Ελλάδα
</H3>
Δεν χρησιμοποιούν παλιά ή ανακυκλωμένα ανταλλακτικά οι ελληνικές αεροπορικές
εταιρείες για τις επισκευές των αεροσκαφών τους, σύμφωνα με την Υπηρεσία
Πολιτικής Αεροπορίας (ΥΠΑ) και τους ελληνικούς αερομεταφορείς. Η ΥΠΑ
ειδοποιήθηκε ήδη για το θέμα αυτό από την αντίστοιχη αμερικανική υπηρεσία
(FAA), ενώ με τη σειρά της ενημέρωσε τις αεροπορικές εταιρείες. Από τις
τεχνικές υπηρεσίες της Ολυμπιακής Αεροπορίας έγινε γνωστό ότι η εταιρεία
προμηθεύεται μόνο γνήσια ανταλλακτικά από τους αναγνωρισμένους αντιπροσώπους
των κατασκευαστριών εταιρειών αεροσκαφών Boeing και Airbus. Πάντως, οι
τεχνικοί της Ο.Α. αναφέρουν ότι το πρόβλημα που αποκαλύφθηκε τώρα είναι παλιό,
καθώς στην ελεύθερη αγορά πάντα υπήρχαν οι λεγόμενοι παλιατζήδες. 
Επίσης, από την πλευρά των εταιρειών Aegean-Cronus Airlines έγινε γνωστό ότι
όσον αφορά τα αεροσκάφη τύπου AVRO η προμήθεια των ανταλλακτικών τους γίνεται
απευθείας από την κατασκευάστρια εταιρεία (British Aerospase), ενώ για τα
αεροσκάφη τύπου Boeing τα ανταλλακτικά αγοράζονται μόνο από εξουσιοδοτημένους
αντιπροσώπους της Boeing.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17255N151</ED>
<ID>
ID:304387

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N15&aa=1</URL></REF>


Article

<CATEGORY>vin07</CATEGORY>

 <H2>Μπιλ Γκέιτς ο... γεφυροποιός
</H2><H4>Ο «άνθρωπος του Νταβός» επιχειρεί να καλοπιάσει το Κοινωνικό Φόρουμ
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Πού πιστεύετε ότι θα βρεθεί αύριο ο Μπιλ Γκέιτς, στο Πόρτο Αλέγκρε ή στη
Νέα Υόρκη; Αστεία ερώτηση, θα πείτε. Τι δουλειά έχει ο ιδρυτής της Microsoft,
ο πλουσιότερος άνθρωπος της γης, σε Παγκόσμια Κοινωνικά Φόρουμ; Αυτός είναι η
προσωποποίηση του «ανθρώπου του Νταβός». Και θα έχετε δίκιο. Εν μέρει. 
Σκίτσο του Πλαντί από την εφημερίδα «Λε Μοντ»

Οι προετοιμασίες έχουν μπει στην τελική ευθεία. Το Πόρτο Αλέγκρε ετοιμάζεται
να υποδεχθεί αύριο 60.000 ανθρώπους από όλον τον κόσμο. Ακτιβιστές,
διανοούμενοι, εργάτες θα ενώσουν τη φωνή τους εναντίον της παγκοσμιοποίησης
των κεφαλαίων. Την ίδια ώρα, οι «ισχυροί του κόσμου», αρχηγοί κρατών,
οικονομολόγοι, διευθυντές πολυεθνικών θα δίνουν το «παρών» στη Νέα Υόρκη, στο
32ο Παγκόσμιο Οικονομικό Φόρουμ, που εκτάκτως μετακομίζει φέτος από το Νταβός.
Ναι, ο Μπιλ Γκέιτς θα είναι εκεί. Σε αυτό πέσατε μέσα. Εκείνο ίσως που δεν
γνωρίζετε, είναι ότι, εκτός από τη Microsoft, ο άνθρωπος αυτός έχει ιδρύσει
και ένα Ταμείο με σκοπό τη γεφύρωση του βασικότερου χάσματος μεταξύ πλούσιων
και φτωχών χωρών: το χάσμα που αφορά την υγεία. 
Καλά τώρα, θα πείτε. Έδωσε μερικά ψίχουλα για να βελτιώσει την εικόνα του.
Έδωσε 24 δισεκατομμύρια δολάρια. Κάτι θα έχει να κερδίσει, θα ανταπαντήσετε. Η
αλήθεια είναι πως όταν βελτιώνεται η υγεία και μειώνεται ο ρυθμός γεννήσεων,
συνήθως ακολουθεί κοινωνική και οικονομική πρόοδος. Όπως αρέσκεται να λέει και
ο ίδιος ο Γκέιτς, η καλύτερη υγεία είναι αυτοσκοπός, αλλά έχει και αναρίθμητες
καλοδεχούμενες παρενέργειες. Μια στιγμή, όμως: τι είναι τελικά αυτό το Ίδρυμα
Γκέιτς; Και τι έκανε τα ψυχρά μάτια αυτού του τεχνοκράτη να εστιάσουν στα
γυναικόπαιδα του Τρίτου Κόσμου; 
Η ευαισθησία 
Οι γονείς τού Γκέιτς ασχολούνταν ανέκαθεν με τη φιλανθρωπία. Και πίεζαν τον
υιό τους να κάνει το ίδιο. «Η μόνιμη απάντηση», θυμάται ο πατήρ Γκέιτς, «ήταν:
"Μητέρα, πατέρα, έχω μία εταιρεία να διευθύνω. Το καλύτερο που μπορώ να κάνω
για την κοινότητα είναι να κάνω αυτή την επιχείρηση να πετύχει"». Η
επιχείρηση, ως γνωστόν, πέτυχε, αλλά έλειπε το κάτι που θα αφύπνιζε την
ευαισθησία του επιχειρηματία. Τελικά, βρέθηκε το 1998, σε ένα άρθρο της
εφημερίδας «New York Times», που περιέγραφε τις διαφορές γύρω από το εισόδημα,
την υγειονομική περίθαλψη και το προσδόκιμο ζωής στις διάφορες χώρες του
κόσμου. 
Το ζεύγος Γκέιτς πληροφορήθηκε μέσω αυτού ότι οι φτωχές χώρες επωμίζονται το
90% του βάρους των ασθενειών του κόσμου, αλλά δέχονται μόνο το 10% των
υγειονομικών του πόρων. Ότι λοιμώξεις που μπορούν να προληφθούν ή να
καταπολεμηθούν με ελάχιστα χρήματα σκοτώνουν κάθε χρόνο 11 εκατομμύρια
ανθρώπους. Και εγένετο το Ίδρυμα Γκέιτς. Με συνιδρυτές τον Μπιλ και τη Μελίντα
Γκέιτς και προέδρους τον πατήρ Γκέιτς και την Πάτυ Στόουνσάιφερ, πρώην
στέλεχος της Microsoft. 
Το Ίδρυμα Γκέιτς απασχολεί συνολικά 216 ανθρώπους και εστιάζει το ενδιαφέρον
του στην υγεία. Περιλαμβάνει, μεταξύ άλλων, ένα πρόγραμμα για την επέκταση της
πρόσβασης στα παραδοσιακά παιδικά εμβόλια σε 74 χώρες· μια προσπάθεια να
επιταχυνθεί η εισαγωγή νέων εμβολίων στον αναπτυσσόμενο κόσμο· καθώς και
πρωτοβουλίες για την ανάπτυξη των πρώτων αποτελεσματικών εμβολίων εναντίον του
AIDS και της ελονοσίας. 
Ο έλεγχος 
Το Ίδρυμα Γκέιτς αντιμετωπίζει τους αποδέκτες των δωρεών ως επιχειρησιακούς
εταίρους, ελέγχοντας τις επιδόσεις τους και απαιτώντας να συνεισφέρουν, το
δυνατόν, στο πρόγραμμα. Οι κυβερνήσεις, όσο φτωχές και αν είναι, καλούνται
πρώτα να αυξήσουν τις δαπάνες τους για την υγεία προτού υποβάλλουν αίτηση για
βοήθεια. «Δεν είμαστε εδώ για να τροφοδοτήσουμε μια μηχανή, αλλά για να
λειτουργήσουμε ως καταλύτης», εξηγεί η Στόουνσαϊφερ. 
Αυτά, λοιπόν, με τον κύριο Γκέιτς. Σας έγινε μήπως λίγο περισσότερο συμπαθής;
Αν απαντήσατε ότι η φιλανθρωπία είναι ένα άλλοθι των πλουσίων, ένας τρόπος να
καθησυχάζουν τις συνειδήσεις τους, τότε ίσως πρέπει να γίνετε ο 60.001ος
άνθρωπος που θα σπεύσει αύριο στο Πόρτο Αλέγκρε.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17255N161</ED>
<ID>
ID:304388

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N16&aa=1</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ </H5><H2>Το κίνημα γιγαντώνεται
</H2><H4>Ο Βιτόριο Ανιολέτο μιλάει στην Αριστοτελία Πελώνη
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

'Η σημασία αυτού του Φόρουμ είναι προφανής. Για πρώτη φορά συγκεντρώνονται
μαζί χιλιάδες κινήματα απ' όλες τις ηπείρους. Σημεία αναφοράς στις συζητήσεις
θα είναι δύο θέματα: τα κοινωνικά κινήματα απέναντι στη νεοφιλελεύθερη
παγκοσμιοποίηση και το αντιπολεμικό κίνημα απέναντι στον πόλεμο του Αφγανιστάν
και τον πόλεμο κατά της τρομοκρατίας. 
Πολλοί εκπρόσωποι και από την Κεντροαριστερά έχουν έρθει στο Πόρτο Αλέγκρε. Ας
μην ξεχνάμε όμως ότι αυτοί είναι απλοί παρατηρητές και όχι συμμετέχοντες,
εξαιτίας των θέσεών τους υπέρ του πολέμου. Ανάμεσα σε αυτούς, ο υπουργός του
Βελγίου και ο Γάλλος υπουργός. 
Θα μιλήσουμε και για την κρίση στην Αργεντινή και πώς αποδεικνύει την αποτυχία
του καπιταλιστικού κόσμου. Το πρώτο βήμα για να καλυτερέψουν τα πράγματα θα
είναι η επιβολή του φόρου Τόμπιν, ώστε να αναδιανεμηθεί ο πλούτος. 
Το σημαντικό, πάντως, είναι ότι τα κοινωνικά Φόρουμ ανά τον κόσμο αυξάνονται.
Πριν από λίγες ημέρες βρισκόμουν στο Κοινωνικό Φόρουμ του Παναμά, όπου οι
συμμετέχοντες συζήτησαν πώς θα συνεργαστούν για την επίλυση των προβλημάτων
του Αμαζονίου, ενώ πριν από λίγο καιρό έληξε και το Κοινωνικό Φόρουμ της Μέσης
Ανατολής, αλλά και το Κοινωνικό Φόρουμ της Αφρικής που έγινε στο Μαλάουι. 
Το κίνημα γιγαντώνεται. Και όσοι συμμετέχουμε στο Κοινωνικό Φόρουμ του Πόρτο
Αλέγκρε θα συζητήσουμε και για τους ανθρώπους που έχασαν τη ζωή τους στο
Αφγανιστάν. Πιστεύω ότι εδώ και τώρα είναι η κατάλληλη ευκαιρία για να
μπορέσει το κοινωνικό κίνημα να ενωθεί με το αντιπολεμικό. Στην Ιταλία αυτή η
«σύμπραξη» έχει ήδη επιτευχθεί λόγω του ότι οι αντιδράσεις είχαν ήδη αρχίσει
από τις εντάσεις στα Βαλκάνια και τις επιθέσεις στη Γιουγκοσλαβία. Τότε οι
βορειοευρωπαϊκές χώρες δεν είχαν πάρει μέρος στον αγώνα. Τώρα, όμως, όλα τα
κινήματα απ' όλες τις χώρες είναι κατά του πολέμου. 
Από τις συζητήσεις δεν θα λείψουν και τα όσα διαδραματίσθηκαν στη Γένοβα, όπως
και η προβολή βίντεο από τα γεγονότα του Ιουλίου '. 
Ο Βιτόριο Ανιολέτο ήταν ο άτυπος «ηγέτης» (το κίνημα δεν δέχεται ηγέτες)
- εκπρόσωπος του Genoa Social Forum, ο οποίος συντόνισε τις μαζικές
διαδηλώσεις του περασμένου Ιουλίου στη Γένοβα, ενώ πέρυσι ήταν επικεφαλής της
ιταλικής αποστολής στο Φόρουμ του Πόρτο Αλέγκρε. Είναι γιατρός με ειδίκευση
στα εργατικά ατυχήματα και πρόεδρος της ιταλικής Lila, της οργάνωσης που
μάχεται για την καταπολέμηση του AIDS σε όλο τον κόσμο.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17255N162</ED>
<ID>
ID:304433

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N16&aa=2</URL></REF>


Article

<CATEGORY>vin07</CATEGORY>

 <H2>Η «αλεπού» νίκησε
</H2><H4>Ο Ίλιρ Μέτα παραιτήθηκε μετά τη διένεξή του με τον Φάτος Νάνο
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Σχολιάστηκε ως αιφνιδιαστική η χθεσινή παραίτηση του πρωθυπουργού της
Αλβανίας, Ίλιρ Μέτα. Η αλήθεια όμως είναι ότι επρόκειτο για την κατάληξη του
χρονικού μιας τεταμένης, ενίοτε εχθρικής, και πάντως άκαρπης σχέσης μεταξύ του
πρωθυπουργού και του Φάτος Νάνο. 
Μέτα - Νάνο. Ο πρώτος δήλωσε ότι αναγκάζεται να υποβάλει την παραίτηση λόγω
των συνεχιζόμενων απαράδεκτων πιέσεων του δεύτερου

Ο Αλβανός πρωθυπουργός Ίλιρ Μέτα, κατά τις τρεις η ώρα χθες το μεσημέρι,
δήλωσε ότι αναγκάζεται να υποβάλει την παραίτηση λόγω των συνεχιζόμενων
απαράδεκτων πιέσεων του προέδρου του Σοσιαλιστικού κόμματος Φάτος Νάνο. 
«Επί πολλούς μήνες βρισκόμαστε υπό τις ανήθικες επιθέσεις του κ. Νάνο και της
ομάδας του, που προσπαθούν να εξυπηρετήσουν τα δικά τους συμφέροντα». Επίσης,
ο κ. Μέτα απαντώντας στις ερωτήσεις δημοσιογράφων δήλωσε ότι για χάρη της
σταθερότητας της χώρας αποδέχθηκε πριν από λίγες ημέρες τις προτάσεις Νάνο για
νέο ανασχηματισμό της κυβέρνησης. Όμως και στην κίνηση αυτή όπως είπε, ο κ.
Νάνο «υπέβαλε τους ανήθικους όρους του». Ο κ. Μέτα κατηγόρησε τον Φάτος Νάνο
ότι δημιούργησε πολιτική κρίση λόγω της άρνησης τού πρώτου να στηρίξει την
υποψηφιότητα του Νάνο για την προεδρία της χώρας, στις εκλογές που θα γίνουν
το καλοκαίρι. 
«Εγώ δεν θα αποδεχθώ ποτέ να οδηγήσω την Αλβανία σε καραντίνα», ανέφερε με
νόημα ο κ. Μέτα. 
Η παραίτηση του Αλβανού πρωθυπουργού αποτελεί την κλιμάκωση μιας μακροχρόνιας
διαμάχης μεταξύ του 32χρονου Μέτα, που θεωρείται επικεφαλής της μερίδας των
«εκσυγχρονιστών» του Σοσιαλιστικού Κόμματος και του Νάνο, ο οποίος θεωρείται
«γριά αλεπού» της πολιτικής σκηνής της Αλβανίας, και εκπρόσωπος των πρώην
κομμουνιστών. 
Η διαμάχη αυτή είχε φτάσει πλέον στο απροχώρητο, καθ' ότι, μεταξύ άλλων,
δυσχέραινε τις προσπάθειες της αλβανικής κυβέρνησης να κυβερνήσει τη χώρα και
να αντιμετωπίσει αποτελεσματικά τις συνέπειες της κακοκαιρίας που εδώ και
μήνες μαστίζει την Αλβανία. 
Οι διαφορές μεταξύ των δύο ηγετών είχαν αρχίσει να εμφανίζονται ανοιχτά τον
περασμένο Δεκέμβριο, όταν μετά τις κατηγορίες του Φάτος Νάνο για διαφθορά και
ανικανότητα της κυβέρνησης Μέτα, παραιτήθηκαν τέσσερις υπουργοί. Ο Νάνο όμως,
ο οποίος στο παρελθόν υπήρξε ο ίδιος στόχος κατηγοριών για διαφθορά,
παρεμπόδισε τις προσπάθειες που καταβλήθηκαν για να αντικατασταθούν αυτοί οι
υπουργοί, σε μια απόπειρα να αναγκάσει τον Μέτα να προβεί σε ευρύτατο
ανασχηματισμό. Αντ' αυτού όμως, ο Νάνο οδήγησε τον κρατικό μηχανισμό σε
παράλυση. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17255N331</ED>
<ID>
ID:304389

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N33&aa=1</URL></REF>


Article

<CATEGORY>vin07</CATEGORY>

 <H2>Αρνούνται να χτυπήσουν Παλαιστινίους
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Αντιμέτωποι με τον νόμο βρίσκονται περισσότεροι από 60 έφεδροι αξιωματικοί και
οπλίτες του ισραηλινού στρατού - όλοι τους μάχιμοι βετεράνοι - οι οποίοι
δημόσια αρνήθηκαν να αναλάβουν υπηρεσία στη Δυτική Όχθη και τη Λωρίδα της
Γάζας. Όλοι τους καταγγέλλουν ότι τα ισραηλινά στρατεύματα κατοχής
κακομεταχειρίζονται και ντροπιάζουν τους Παλαιστινίους. 
Στην ανακοίνωσή τους που αναδημοσιεύει η «Washington Post» από την ισραηλινή
«Γεντιόθ Αχρονόθ», μεταξύ άλλων οι έφεδροι διακηρύσσουν: «Δεν πρόκειται να
αγωνιστούμε πέραν της Πράσινης Γραμμής, προκειμένου να προσβάλουμε, να
σκοτώσουμε να αποκλείσουμε, να εξαναγκάσουμε σε πείνα, ή να καταστρέψουμε τον
παλαιστινιακό λαό. 
Η απείθεια των Ισραηλινών εφέδρων, που για πρώτη φορά γίνεται δημόσια και
μαζικά, προκάλεσε την οργή του Ισραηλινού πρωθυπουργού, εκπρόσωπος του οποίου
ανακοίνωσε πως «έτσι υπονομεύονται οι βασικές αρχές της Ισραηλινής
Δημοκρατίας». 
Από τότε που ξέσπασε η δεύτερη παλαιστινιακή Ιντιφάντα, τον Σεπτέμβριο του
2000, υπήρξαν περισσότερες από 500 μεμονωμένες περιπτώσεις Ισραηλινών εφέδρων
να υπηρετήσουν στα κατεχόμενα. Από αυτούς περί τους 40 καταδικάστηκαν σε
ποινές φυλάκισης, άλλοι αγνοήθηκαν και άλλοι μετατέθηκαν σε μονάδες εντός του
Ισραήλ. 
Ο Αμπντάλα 
Στο μπερδεμένο κουβάρι των πολιτικών εξελίξεων στον χώρο της Μέσης Ανατολής
ήρθε να προστεθεί η φωνή τού ντε φάκτο Σαουδάραβα ηγέτη, πρίγκιπα διαδόχου
Αμπντάλα, ο οποίος είπε πως «οι σχέσεις της χώρας του με τις ΗΠΑ παραμένουν
αλώβητες μετά τις επιθέσεις της 11ης Σεπτεμβρίου». 
Υποστήριξε όμως ότι «ο πόλεμος εναντίον της τρομοκρατίας υπονομεύεται λόγω της
αδικαιολόγητης στάσης των ΗΠΑ στη διαμάχη Ισραήλ - Παλαιστινίων». Το γεγονός
και μόνο ότι ο Σαουδάραβας ηγέτης έδωσε συνέντευξη ταυτόχρονα στις δύο
σημαντικότερες αμερικανικές εφημερίδες «Washington Post» και «New York Times»
επιβεβαιώνει τις φήμες ότι οι σχέσεις ανάμεσα στις δύο χώρες δοκιμάζονται.
Όπως υποστήριξε «οι σχέσεις των δύο χωρών είναι πολύ ισχυρές εδώ και έξι
δεκαετίες και δεν βλέπω τον λόγο να υπάρξει αλλαγή», ενώ διέψευσε ότι έχουν
αρχίσει συνομιλίες για το μέλλον των 5.000 Αμερικανών στρατιωτών που
σταθμεύουν στη Σαουδική Αραβία. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17255N332</ED>
<ID>
ID:304434

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N33&aa=2</URL></REF>


Article

<CATEGORY>vin07</CATEGORY>

 <H5>ΝΙΓΗΡΙΑ
</H5><H2>Οργή κατά του στρατού
</H2>
Οι κάτοικοι του Λάγκος, της εμπορικής πρωτεύουσας της Νιγηρίας, ζητούν τη
διεξαγωγή ανεξάρτητης έρευνας για την καταστροφή, την Κυριακή, μιας αποθήκης
πυρομαχικών σε πυκνοκατοικημένη περιοχή της πόλης, η οποία στοίχισε τη ζωή
τουλάχιστον 600 ανθρώπων. Η οργή των κατοίκων στρέφεται εναντίον του στρατού,
που ανακοίνωσε πως θα ξεκινήσει έρευνα για την τραγωδία, ενώ εξέφρασε
αμφιβολίες για τα αίτιά της, δηλαδή ότι την καταστροφή προκάλεσε πυρκαγιά που
ξεκίνησε τυχαία από γειτονική αγορά. Η εφημερίδα του Λάγκος «Βάνγκαρντ» έγραφε
χθες πως οι νεκροί ξεπερνούν τους 2.000.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17255N333</ED>
<ID>
ID:304465

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N33&aa=3</URL></REF>


Article

<CATEGORY>vin07</CATEGORY>

 <H5>ΚΟΛΟΜΒΙΑ
</H5><H2>Νεκροί όλοι οι επιβάτες του Μπόινγκ
</H2>
Στην Κολομβία, στην κορυφή του ηφαιστείου Κουμπάλ, εντοπίστηκαν τελικά αργά
χθες το βράδυ τα συντρίμμια του Μπόινγκ 727 με τους 92 επιβάτες που είχε χαθεί
από τις οθόνες των ραντάρ τη Δευτέρα. Σύμφωνα με τις Αρχές δεν υπάρχει κανένας
επιζών. Το αεροσκάφος, που ανήκε στην αεροπορική εταιρεία του Ισημερινού ΤΑΜΕ,
είχε απογειωθεί από το Κίτο, την πρωτεύουσα του Ισημερινού, με προορισμό την
πόλη Τουλκάν, κοντά στα σύνορα με την Κολομβία.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17255N334</ED>
<ID>
ID:304491

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N33&aa=4</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Έφυγε η Αϊσέ Ζαράκολου
</H2>
Ο πνευματικός κόσμος της Τουρκίας είναι πια πιο φτωχός. Η «γενναία γυναίκα»
του, η εκδότρια Αϊσέ Ζαράκολου, έφυγε χθες για το ταξίδι στο οποίο δεν
χρειάζεται το διαβατήριο, που της στερήθηκε επί 25 χρόνια. 
Η Αϊσέ Ζαράκολου συμμετείχε ενεργά, από τα φοιτητικά της χρόνια, στον
δημοκρατικό αγώνα στην Τουρκία. Ίδρυσε και διεύθυνε τις εκδόσεις «Μπελγκέ» από
το 1977. Δικάστηκε τριάντα τρεις φορές από το 1990 ως το 1997 και φυλακίστηκε
δύο φορές το '94 και το '96 για βιβλία που εξέδωσε. 
Οι προσπάθειές της για την ελευθερία της σκέψης και της διακίνησης ιδεών
βραβεύτηκαν πολλές φορές τα τελευταία χρόνια από την Παγκόσμια Ένωση Εκδοτών,
το αμερικανικό Πεν, το Βραβείο Αμπντί Ιπεκτσί, αλλά και από την οργανωτική
επιτροπή της ΄Εκθεσης Βιβλίου της Φρανκφούρτης, που το 1998 είχε εκδώσει
βιβλίο προς τιμήν της. 
Θα ήταν άδικο να πει κάποιος ότι η Αϊσέ νικήθηκε στα πενήντα πέντε της από τον
καρκίνο: γιατί εκείνη άφησε πίσω της κληρονομιά αγάπης και ειρήνης πεντακόσια
βιβλία - ανάμεσά τους και πολλά ελληνικά ή για την Ελλάδα.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17255N335</ED>
<ID>
ID:304507

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N33&aa=5</URL></REF>


Article

<CATEGORY>vin07</CATEGORY>

 <H5>ΒΕΛΓΙΟ
</H5><H2>Τοξικά στις ζωοτροφές
</H2>
Νέο διατροφικό σκάνδαλο παρόμοιο με αυτό των διοξινών απειλεί να προκαλέσει η
ανακοίνωση στο Βέλγιο ότι η τοξική ουσία PCB ανιχνεύτηκε και σε τροφές χοίρων,
εκτός από τροφές πουλερικών, όπως είχε ανακοινωθεί πριν από λίγες ημέρες.
Αξιωματούχοι των βελγικών υγειονομικών υπηρεσιών παραδέχτηκαν χθες ότι σε δύο
δείγματα ζωοτροφών που προορίζονταν για χοίρους και είχαν παρασκευαστεί από
παραγωγό στη φλαμανδική πόλη Ρόζελαρ (κοντά στα σύνορα με τη Γαλλία) βρέθηκαν
ίχνη της καρκινογόνου χημικής ουσίας PCB. Το επίπεδο της μόλυνσης των
δειγμάτων αυτών ήταν σχεδόν οκταπλάσιο από το επιτρεπόμενο όριο των 200
μικρογραμμαρίων ανά κιλό.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N33</CAT>
<ED>
Κωδικός άρθρου: A17255N336</ED>
<ID>
ID:304521

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N33&aa=6</URL></REF>


Article

<CATEGORY>vin07</CATEGORY>

 <H5>ΦΙΛΙΠ ΠΟΥΛΜΑΝ
</H5><H2>Πρόσωπα
</H2><H2>Κάνει τα παιδιά να διαβάζουν
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πώς κάνεις ένα παιδί να διαβάσει; «Του λες, αυτό το βιβλίο είναι
απαγορευμένο. Δεν είναι για σένα. Μην το αγγίζεις. Γι' αυτό εδώ μιλάω, να, το
βάζω στο ράφι. Και τώρα θα λείψω για μια-δυο ώρες».

Φίλιπ Πούλμαν. Ο πρώτος συγγραφέας παιδικών βιβλίων που κέρδισε το
Γουίτμπρεντ 
Η συμβουλή προέρχεται από έναν άνθρωπο που έχει τη δύναμη να κάνει τα παιδιά
να διαβάζουν, που δημιουργεί ένα φανταστικό κόσμο τόσο συναρπαστικό ώστε ακόμη
και οι πιο απρόθυμοι αναγνώστες δεν μπορούν να αντισταθούν στην παρόρμηση να
γυρίσουν τη σελίδα, να ανακαλύψουν τη χαρά του βιβλίου. «Διαβάζουμε για
πολλούς λόγους», λέει ο Βρετανός συγγραφέας Φίλιπ Πούλμαν. «Αυτό που παίρνουμε
όλοι διαβάζοντας μια ιστορία, δεν μπορούμε να το πάρουμε από την τηλεόραση ή
από μια ταινία. Στην οθόνη, οι εικόνες καθορίζουν τη φαντασία σου. Όταν
διαβάζεις, πρέπει να συμβάλεις κι εσύ... το μυαλό σου δραστηριοποιείται
περισσότερο επειδή εσύ δημιουργείς τις εικόνες, όχι ο σκηνοθέτης». 
Ο Φίλιπ Πούλμαν, 55 χρόνων, έγινε τις προάλλες ο πρώτος συγγραφέας παιδικών
βιβλίων που κέρδισε το βρετανικό λογοτεχνικό βραβείο Γουίτμπρεντ για το
«Κεχριμπαρένιο Τηλεσκόπιο», το τελευταίο βιβλίο της τριλογίας του με γενικό
τίτλο «Η Τριλογία του Κόσμου» (τα δύο πρώτα βιβλία της τριλογίας κυκλοφορούν
στα ελληνικά από τις εκδόσεις Ψυχογιός σε μετάφραση Κώστια Κοντολέων). Πρώην
δάσκαλος παιδιών 9 ως 13 χρόνων σε δύο σχολεία της Οξφόρδης και πατέρας δύο
μεγάλων πλέον παιδιών, πιστεύει ότι η κουλτούρα της υπερπροστασίας και του
φόβου (για τους παιδεραστές, το λαθρεμπόριο παιδιών...) στερεί από τα παιδιά
την παιδική ηλικία, καθώς οι γονείς βολεύονται κλείνοντάς τα στο σπίτι μπροστά
σε ένα κομπιούτερ. Πιστεύει ότι τα παιδιά μπορούν να αντιμετωπίσουν πολλά
πράγματα που εμείς πιστεύουμε πως τα ξεπερνούν, πως πρέπει να ενθαρρύνονται να
μαθαίνουν για τα ναρκωτικά και το σεξ (αν εξαρτιόταν από τον Πούλμαν, όλα τα
ναρκωτικά θα ήταν νόμιμα και ελεύθερα διαθέσιμα), πως δεν πρέπει να τα
θωρακίζουμε από τις πικρές πραγματικότητες. 
Η Τζόαν Ρόουλινγκ κάνει τις περισσότερες πωλήσεις με τον Χάρρυ Πόττερ, αλλά οι
κριτικοί παραδέχονται πως ο Πούλμαν είναι καλύτερος συγγραφέας - ενήλικοι
«καταβροχθίζουν» τα βιβλία του. Αντίθετα από τον μικρό μάγο, οι ήρωες του
Πούλμαν δεν πολεμούν εναντίον του κακού: ο Γουίλ και η Λύρα επιδιώκουν να
οικοδομήσουν μια «δημοκρατία του ουρανού» και ο Θεός εμφανίζεται ως ένας
ήσσονος σημασία άγγελος, ο οποίος μάλιστα δολοφονείται! Οι θρησκευόμενοι
έγιναν έξαλλοι. «Δώσε τους και την παραμικρή ευκαιρία και θ' αρχίσουν να καίνε
αιρετικούς, να καταδιώκουν τους ομοφυλόφιλους και να κλειδώνουν τις γυναίκες»,
λέει ο συγγραφέας. «Δεν τους έχω καμιά εμπιστοσύνη».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17255N341</ED>
<ID>
ID:304390

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N34&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Νόμιζαν πως τους βομβαρδίζουν
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ήταν ατύχημα, δεν υπάρχει καμιά πολιτική διάσταση, ισχυρίστηκε ο ταξίαρχος
Τζωρτζ Έμντιν. Κι έλεγε ψέματα, φυσικά. 
Στο Λάγος: οι κάτοικοι παρατηρούν τα πτώματα κοντά στο κανάλι Όκε Άφα

Στον «Κήπο δίχως όρια», το βιβλίο της ταλαντούχου πορτογαλίδας συγγραφέως
Λίντια Ζορζ (εκδ. ΠΟΛΙΣ), ο δημοσιογράφος που πρωταγωνιστεί ανακαλύπτει
επιτέλους ένα λόγο ύπαρξης όταν πέφτει πάνω σε έναν πνιγμό στον Τάγο, πριν
έλθει η αστυνομία. Παίρνει τότε ένα μαδέρι και ζητά από τους περίεργους που
έχουν συγκεντρωθεί να γυρίσουν το κεφάλι του πτώματος προς τα πάνω ώστε να
τραβήξει εντυπωσιακές - και αποκλειστικές - φωτογραφίες με την Arriflex του. Η
σκηνή τον έχει συνεπάρει, αυτό που τον ενοχλεί μόνο είναι ότι τα μαλλιά τού
νεαρού έχουν μπει στο στόμα του, ζητά έτσι να τα βγάλουν με ένα καλάμι, και
τραβά ξανά, ξανά και ξανά, αισθάνεται ότι τα πλάνα του είναι ανώτερα κι από
εκείνα της ταινίας του Ταρκόφσκι για τον Αντρέι Ρουμπλιώφ, όπου ο
μαθητευόμενος του μοναχού έπεφτε χτυπημένος από βέλος και γλιστρούσε σ' ένα
ρυάκι. 
Όταν έβγαζαν τα πτώματα από τα κανάλια του Λάγος, οι αρχές είχαν φτάσει πριν
από τους δημοσιογράφους και τους φωτογράφους. Αλλά τα πτώματα παρέμεναν εκεί,
στις όχθες των καναλιών, παραταγμένα το ένα δίπλα στο άλλο, μικρά παιδιά,
έφηβοι, μανάδες με βρέφη στην αγκαλιά. Γύρω τους απελπισμένοι γονείς, σύζυγοι
και συγγενείς, καθώς και πολλοί περίεργοι. Ο φωτογράφος Πίους Οτούμι Έκπε
τραβούσε, τραβούσε, τραβούσε, με τους λυγμούς να του ανεβαίνουν στο λαιμό, κι
όταν έκανε να φύγει πρόσεξε ότι οι αρχές ήταν πάντα εκεί. Αλλά δεν απομάκρυναν
τα πτώματα. Όπως του είπε ένας αξιωματούχος, ο κόσμος ήθελε να εξασφαλίσει ότι
η σκηνή θα καλυπτόταν όσο το δυνατόν πληρέστερα από τα τηλεοπτικά συνεργεία
προτού μεταφερθούν τα πτώματα στο νεκροτομείο. Ο κόσμος ήθελε να μάθει
ολόκληρη η οικουμένη τι ακριβώς είχε συμβεί στην πόλη τους. 
Οι κάτοικοι του Λάγος θέλουν να μάθουμε ότι οι εκρήξεις οδήγησαν σε τραγωδία
επειδή ο στρατός αποθηκεύει πυρομαχικά και απηρχαιωμένο εξοπλισμό μέσα σε
κατοικημένες περιοχές. Θέλουν να μας μεταδώσουν τα συναισθήματα αυτών των
αμόρφωτων, απροστάτευτων και απελπισμένων ανθρώπων που έτρεχαν πανικόβλητοι
για να γλιτώσουν από τη φωτιά και τα φονικά σράπνελ (πολλοί νόμιζαν πως είχε
γίνει πραξικόπημα, άλλοι φώναζαν πως τους βομβαρδίζει η Αμερική) και έβρισκαν
το θάνατο σε ένα βάλτο. Πολλοί πνίγηκαν γιατί δεν ήξεραν πόσο βαθιά είναι τα
νερά. Άλλοι έπεσαν στα κανάλια κάτω από το βάρος του πλήθους που προσπαθούσε
να γλιτώσει. Ορισμένοι δεν είχαν προλάβει να βγουν από το αυτοκίνητό τους. 
Όταν σταμάτησαν οι εκρήξεις, οι ψαράδες άρχισαν να ψάχνουν τα κανάλια και να
βγάζουν έξω τα πτώματα με καλάμια. Μα κανείς δεν τους ζήτησε να βγάλουν τα
μαλλιά από τα στόματά τους.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17255N342</ED>
<ID>
ID:304435

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N34&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Γιαγιά...
</H3>
... τι απέγιναν τα παλιά παραμύθια; Γιατί δεν έχουν πια πέραση οι ήρωες του
Άντερσεν ή του Γκριμ; Τα περισσότερα παιδιά δεν τους γνωρίζουν. Ή μάλλον, δεν
τους αναγνωρίζουν. Έμαθαν έτσι από τους γονείς τους, τη γενιά των
τριαντάρηδων, που θεωρούν πως τα κλασικά παραμύθια παραείναι σκληρά για τα
παιδιά τους - αφού πρώτα συμβουλεύτηκαν παιδοψυχολόγους. Μπορεί η
Κοκκινοσκουφίτσα να γλιτώνει τελικά από τον κακό λύκο, αλλά ήταν ανάγκη να
περάσει τέτοια περιπέτεια; Σε έναν σκληρό κόσμο, οι σύγχρονοι γονείς προτιμούν
πιο «γλυκά» παραμύθια, έστω και αν αυτά έρχονται σε αντίθεση με την
πραγματικότητα. <H3>Το «Σρεκ»...
</H3>
... είναι το τελευταίο όπλο της εταιρείας Ντρίμγουερκς εναντίον της Ντίσνεϊ.
Βασισμένη - αμυδρά - σε ένα βιβλίο του Ουίλιαμ Στάιγκ, είναι μια ταινία για
έναν δράκο, τον Σρεκ, που ζει στον βάλτο του ευτυχισμένος, ώσπου ο άρχοντας
Φάρκαντ αποφασίζει να κυνηγήσει όλες τις νεράιδες που βρίσκουν καταφύγιο στον
βάλτο του Σρεκ. Εκείνος, για να ξαναπάρει τον βάλτο του, κάνει συμφωνία με τον
Φάρκαντ να του παραδώσει την πριγκίπισσα Φιόνα, που ο άρχοντας θέλει να την
παντρευτεί. Όμως, ώσπου να γίνει η παράδοση, ο Σρεκ ερωτεύεται τη Φιόνα. Η
ταινία είναι μια ανατροπή των γλυκανάλατων παραμυθιών του Ντίσνεϊ, αλλά μαζί
με αυτά παίρνει η μπάλα και τα κλασικά παραμύθια. Μολονότι ήταν και αυτός
ανατρεπτικός - υπήρξε στενός φίλος τού επίσης ανατρεπτικού ψυχιάτρου Βίλχελμ
Ράιχ - είναι αμφίβολο αν ο συγγραφέας Ουίλιαμ Στάιγκ θα έβαζε ποτέ τον Σρεκ να
φωνάξει στους επτά νάνους που κουβαλούν τη Χιονάτη στο σπίτι του μέσα στο
κρυστάλλινο φέρετρό της: «Πάρτε αυτή την ψόφια γκόμενα από το τραπέζι!» Ή,
αργότερα, να πει: «Παρ' όλο που ζει με επτά άνδρες, δεν είναι καθόλου
εύκολη!». <H3>Πιο ευγενικά...
</H3>
... η Άστριντ Λίντγκρεν, που έφυγε προχθές, σε βαθιά γεράματα, δεν ήταν
λιγότερο ανατρεπτική. Από το 1945, η Πίπη Φακιδομύτη δεν έπαψε ποτέ να μπαίνει
στη μύτη των γονιών, κοροϊδεύοντας πότε την εξουσία και πότε την υποκρισία, σε
μια διαρκή αλλά καλόπιστη και καλόγουστη εξέγερση. Άλλωστε, το ίδιο εξεγερμένη
ήταν και η Σουηδή συγγραφέας, που σε ηλικία 16 ετών εγκατέλειψε το σχολειό για
να πιάσει δουλειά σε μια εφημερίδα και δύο χρόνια αργότερα έφυγε από το χωριό
της για τη Στοκχόλμη, για να γεννήσει το παιδί της, ανύπαντρη μητέρα. <H3>Τα παραμύθια...
</H3>
... της Άστριντ Λίντγκρεν είναι τοποθετημένα σε χωριουδάκια της σουηδικής
υπαίθρου, όμοια με εκείνο που γεννήθηκε η συγγραφέας. Οι καλοπροαίρετες
σκανδαλιές των ηρώων της - της Πίπης, του Εμίλ και της Ρόνια - εξακολουθούν να
έχουν παγκόσμια απήχηση. Στον κόσμο που δημιούργησε η πιο καλή γιαγιά της
Σουηδίας, τα παιδιά μοιάζουν με βασιλιάδες, μεγαλώνουν χωρίς περιορισμούς και
είναι ελεύθερα να ονειρεύονται. Τι άλλο μπορεί να επιθυμήσει ένα παιδί; <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N34</CAT>
<ED>
Κωδικός άρθρου: A17255N343</ED>
<ID>
ID:304466

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N34&aa=3</URL></REF>


Article

<CATEGORY>vin08</CATEGORY>

 <H2>Πάγωμα αντικειμενικών </H2><H4>Παίρνουν πίσω τις αυξήσεις που είχαν ανακοινώσει τον Δεκέμβριο </H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

«Ως μη γενόμενες» χαρακτήρισε χθες ο υπουργός Οικονομίας και Οικονομικών κ.
Νίκος Χριστοδουλάκης τις αυξήσεις στις αντικειμενικές τιμές των ακινήτων στους
28 δήμους της χώρας που ανακοίνωσε το υπουργείο Οικονομικών αιφνιδιαστικά τον Δεκέμβριο.

Έτσι και μετά την 1.2.2002 θα συνεχίσουν να ισχύουν οι σημερινές τιμές που
είχαν ανακοινωθεί τον Μάρτιο του 2001.

Ο υπουργός είπε ότι καμία μεταβολή δεν πρόκειται να επέλθει στις
αντικειμενικές αξίες των ακινήτων των δήμων. Με τον τρόπο αυτό το υπουργείο
Οικονομικών παίρνει πίσω τις αυξήσεις αυτές που ανακοινώθηκαν τον Δεκέμβριο, 9
μήνες μετά την προηγούμενη αναπροσαρμογή των αντικειμενικών τιμών προκαλώντας
τις έντονες διαμαρτυρίες των παραγόντων της αγοράς, των ιδιοκτητών ακινήτων
και των δήμων. 
Οι συγκεκριμένοι δήμοι στους οποίους αφορά το θέμα είναι οι ακόλουθοι:
Ψυχικού, Μελισσίων, Αθηναίων, Ασπροπύργου, Βούλας, Φιλοθέης, Νέας Μάκρης, Νέας
Ερυθραίας, Ηρακλείου, Λυκόβρυσης, Κρωπίας, Κερατέας, Καλυβίων Θορικού,
Καισαριανής, Βουλιαγμένης, Αιτωλικού, Μεσολογγίου, Δράμας, Λάρισας, Ελλομένου,
Άργους, Στυλίδας, Ναυπλίου, Φιλιατρών, Λεβαδέων, Διδυμοτείχου και Μυκόνου. 
Σημειώνεται ότι οι δήμοι αυτοί πριν από τον Δεκέμβριο είχαν προσφύγει στην
αρμόδια δευτεροβάθμια επιτροπή του υπουργείου Οικονομικών ζητώντας να
περιορισθούν σε χαμηλότερα επίπεδα οι αυξήσεις που είχαν ανακοινωθεί τον
Μάρτιο του 2001. Γι' αυτό και η ανακοίνωση των νέων αυξήσεων από το υπουργείο
έπεσε ώς κεραυνός εν αιθρία στην αγορά ακινήτων. 
Αμέσως μετά, λόγω της έκτασης που προσέλαβαν οι αντιδράσεις των δήμων, το
υπουργείο είχε αναγκασθεί να αναδιπλωθεί. 
Εκ των υστέρων το υπουργείο ανακοίνωσε ότι θα επανεξετασθούν οι αυξήσεις. Αυτή
ήταν η πρώτη πράξη από πλευράς υπουργείου στην προσπάθεια να κλείσει το θέμα.
Χθες έγινε η δεύτερη και τελική πράξη με τις επίσημες ανακοινώσεις του
υπουργού. 
Από την πλευρά του ο κ. Χριστοδουλάκης απέφυγε χθες να αναφερθεί στους λόγους
για τους οποίους το υπουργείο αποφάσισε τελικά να ματαιώσει τις αυξήσεις. Ο
ίδιος περιορίσθηκε να πει ότι το σύστημα αξιολόγησης των ενστάσεων επί των
αντικειμενικών τιμών των ακινήτων παραμένει πολύπλοκο και ότι θα επανεξετασθεί
στο σύνολό του. 
Παράταση στο ΦΜΑΠ 
Παράλληλα ο κ. Φωτιάδης ανακοίνωσε ότι παρατείνονται για το διάστημα 6 έως 18
Ιουνίου οι προθεσμίες υποβολής των δηλώσεων Φόρου Μεγάλης Ακίνητης Περιουσίας
του 2002 για να μη συμπέσουν με την υποβολή των δηλώσεων φόρου εισοδήματος και
υπάρξουν καθυστερήσεις.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17255N351</ED>
<ID>
ID:304398

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N35&aa=1</URL></REF>


Article

<CATEGORY>vin08</CATEGORY>

 <H2>Κίνητρα για ηλεκτρονικές δηλώσεις </H2>
Ο υπουργός και ο αρμόδιος υφυπουργός Οικονομικών κ. Απόστολος Φωτιάδης
παρουσίασαν χθες τα κίνητρα για την ηλεκτρονική υποβολή των δηλώσεων μαζί με
τα μέτρα για να μειωθούν οι ουρές στις Εφορίες. Ανακοίνωσε επίσης την επέκταση
σε όλους τους φορολογούμενους του δικαιώματος να έχουν έκπτωση 2,5% από το
φόρο όταν τον εξοφλούν εφάπαξ, ανεξάρτητα από τον χρόνο εκκαθάρισης της
φορολογικής τους δήλωσης. 
Τα μέτρα αυτά είναι: 
* Η αύξηση της έκπτωσης του φόρου για τους φορολογούμενους που θα
υποβάλουν τις δηλώσεις τους μέσω Ίντερνετ. Το ποσοστό της έκπτωσης παραμένει
2,5% αλλά αυξάνεται η δραχμική έκπτωση από 25.000 δρχ. σε 40.000 δρχ. 
* Η κατάργηση της υποχρέωσης για τους φορολογούμενους που θα υποβάλουν
τις δηλώσεις τους μέσω Ίντερνετ να υποβάλουν μαζί με τη δήλωση και τα
δικαιολογητικά των δαπανών τους. Οι φορολογούμενοι αυτοί υποχρεούνται να
διακρατούν τα δικαιολογητικά στο σπίτι τους για πέντε χρόνια και να τα
επιδεικνύουν σε περίπτωση φορολογικού ελέγχου. 
* Η λειτουργία από αύριο (1.2.2002) σε όλες τις Εφορίες ειδικών
γραφείων ενημέρωσης των πολιτών για την συμπλήρωση και υποβολή των φορολογικών
τους δηλώσεων. 
* Η δημιουργία στις Εφορίες ειδικής ομάδας υπαλλήλων που θα
παραλαμβάνουν τις δηλώσεις με στόχο να περιορισθούν οι καθυστερήσεις και οι
ουρές. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17255N352</ED>
<ID>
ID:304441

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N35&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αποζημίωση για διαφυγόντα;
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

«Ως μη γενόμενες» χαρακτήρισε τις αυξήσεις στις τιμές υπολογισμού της
αντικειμενικής αξίας των ακινήτων σε 28 δήμους όλης της χώρας ο υπουργός κ. Ν.
Χριστοδουλάκης χθες. Κάποιοι θα πουν ότι με τον τρόπο αυτό τελείωσε θετικά μια
περιπέτεια που επηρεάζει τις οικονομικές αποφάσεις εκατομμυρίων φορολογουμένων
και επιχειρήσεων. Όμως το πρόβλημα είναι πολύ πιο βαθύ αφού αναδεικνύει τον
τρόπο με τον οποίο προσεγγίζονται ορισμένα κρίσιμα θέματα που αφορούν την
αγορά. Από τη στιγμή που ανακοινώθηκαν οι «μη γενόμενες» αυξημένες τιμές
πολλές προγραμματισμένες επενδύσεις σε ακίνητα σταμάτησαν αφού το φορολογικό
κόστος θα ήταν δυσβάστακτο. Επίσης πολλές από τις προγραμματισμένες αγορές
ακινήτων δεν πραγματοποιήθηκαν εξαιτίας των επιπτώσεων που θα είχαν στη
φορολογική επιβάρυνση των υποψήφιων αγοραστών. Και όλα αυτά γιατί οι αρμόδιοι
και οι υπεύθυνοι έβγαλαν κάποιες αποφάσεις χωρίς να συνυπολογίσουν τις
πολύπλευρες επιπτώσεις σε μια αγορά που έχει χαρακτηριστεί ως ατμομηχανή της
οικονομίας. Και το ερώτημα που ανακύπτει είναι σε ποιον θα πρέπει να
απευθυνθούν εκείνοι που έκαναν τις επιλογές τους με βάση τις επίσημες
ανακοινώσεις του υπουργείου Οικονομικών. Μήπως εκτός από ένα «συγγνώμη, λάθος»
πρέπει να προβλεφθεί και αποζημίωση για διαφυγόντα κέρδη;
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N35</CAT>
<ED>
Κωδικός άρθρου: A17255N353</ED>
<ID>
ID:304487

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N35&aa=3</URL></REF>


Article

<CATEGORY>vin08</CATEGORY>

 <H2>Γαλλική επέκταση στην Εμπορική
</H2><H4>Σταδιακά θα αυξάνει τη συμμετοχή της η Credit Αgricole </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Προς σταδιακή διεύρυνση της μετοχικής τους συνεργασίας οδηγούνται Εμπορική
και Credit Agricole. Το συμπέρασμα αυτό προκύπτει από τις χθεσινές συναντήσεις
που είχαν κορυφαία στελέχη της γαλλικής τράπεζας, τόσο με τον υπουργό
Οικονομίας και Οικονομικών κ. Νίκο Χριστοδουλάκη όσο και με τη διοίκηση της
Εμπορικής. 
Η συνάντηση με τον κ. Χριστοδουλάκη, ήταν προγραμματισμένη. Ήταν όμως και
ουσιαστική, καθώς, όπως τόνισε ο υπουργός μετά το τέλος της, «συζητήθηκαν οι
δυνατότητες περαιτέρω συνεργασίας». Η γαλλική πλευρά εξέφρασε την ικανοποίησή
της από την έως τώρα πορεία τής στρατηγικής της συνεργασίας με την Εμπορική,
ενώ οι πληροφορίες αναφέρουν ότι ετέθη και το θέμα τής ενίσχυσης της μετοχικής
της παρουσίας στην ελληνική τράπεζα, η οποία σήμερα υπολογίζεται σε περίπου
7%. 
Το τελικό συμπέρασμα ήταν ότι η διεύρυνση αυτή θα επιτευχθεί, αλλά σταδιακά.
Πληροφορίες θέλουν το πρώτο βήμα να γίνεται μέσω του ποσοστού της Εμπορικής
που κατέχει το Ταμείο Παρακαταθηκών και Δανείων. 
Όμως, από τη διοίκηση του τελευταίου υποστηρίζεται ότι δεν έχει γίνει καμία
προσέγγιση σχετικά με το θέμα αυτό μέχρι σήμερα. Μετά τη συνάντηση με τον
υπουργό Οικονομίας και Οικονομικών συνεδρίασε το Διοικητικό Συμβούλιο της
Εμπορικής, κατά τη διάρκεια του οποίου εξετάστηκε, μεταξύ άλλων, η πορεία τών
έως τώρα συνεργιών, καθώς και τα επόμενα βήματα που θα γίνουν προς την
κατεύθυνση της ανάπτυξης των μεταξύ τους επιχειρηματικών συνεργιών, στους
τομείς των τραπεζοασφαλειών, της καταναλωτικής πίστης κ.λπ. 
Αύξηση κερδών στη Γενική 
Χθες όμως σημειώθηκε και η πρώτη ανακοίνωση τραπεζικών κερδοφοριών για το
2001. 
Την «αυλαία» φέτος άνοιξε η Γενική, η οποία έκανε γνωστό ότι τα προ φόρων
κέρδη της διαμορφώθηκαν σε 12,45 εκατ. ευρώ (4,24 δισ. δρχ.), σημειώνοντας
αύξηση κατά 125% σε σχέση με το 2000. 
Στο ίδιο διάστημα, οι καταθέσεις της τράπεζας αυξήθηκαν κατά 20% και οι
χορηγήσεις κατά 41%, με τα καταναλωτικά δάνεια να αυξάνουν κατά 71%, τα
στεγαστικά κατά 143% και τα επιχειρηματικά κατά 35%.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N361</ED>
<ID>
ID:304399

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=1</URL></REF>


Article

<CATEGORY>vin08</CATEGORY>

 <H2>Ζητούν έλεγχο από τη Βουλή για το τραπεζικό διαζύγιο </H2>
Είκοσι βουλευτές της Ν.Δ., ανάμεσά τους οι κ.κ. Κ. Μητσοτάκης, Μ. Έβερτ, Γ.
Αλογοσκούφης έστειλαν χθες επιστολή προς τον πρόεδρο της Διαρκούς Επιτροπής
Οικονομικών Υποθέσεων της Βουλής Γιάννη Θωμόπουλο ζητώντας να εξετασθεί ο
φάκελος της αποτυχημένης προσπάθειας συγχώνευσης των τραπεζών Εθνική και
Alpha. 
Ακόμα ζητούν να καταθέσουν στην Επιτροπή οι υπουργοί Γιάννος Παπαντωνίου και
Νίκος Χριστοδουλάκης και να αποκαλυφθούν όλα τα στοιχεία που αφορούν στο
πρόβλημα που δημιουργήθηκε για την ελληνική οικονομία. 
«Η κυβέρνηση - υποστηρίζουν οι 20 βουλευτές - παραγνωρίζοντας τους κινδύνους
για το δημόσιο συμφέρον, προχώρησε με πρωτοφανή προχειρότητα, αλλά και
ανευθυνότητα, γιατί έδωσε πολιτική χροιά σε πράξη που θα έπρεπε να καθορίζεται
ελεύθερα από την αγορά».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N362</ED>
<ID>
ID:304442

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=2</URL></REF>


Article

<CATEGORY>vin08</CATEGORY>

 <H2>Λιγότερους φόρους ζητεί ο Τσοχατζόπουλος
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Παρέμβαση για το θέμα Εθνικής - Alpha αλλά και για αλλαγή στο φορολογικό
σύστημα της χώρας έκανε χθες ο υπουργός Ανάπτυξης Άκης Τσοχατζόπουλος στο
πλαίσιο ομιλιών του στην Ελληνική Εταιρεία Διοικήσεως Επιχειρήσεων (ΕΕΔΕ)
καθώς και στο «Venture Capital Forum». Σήμερα ο κ. Τσοχατζόπουλος θα
προεδρεύσει σε σύσκεψη της διοίκησης και στελεχών της ΔΕΗ αναφορικά με νέο
επενδυτικό πρόγραμμα της επιχείρησης και τα θέματα επάρκειας στην
ηλεκτροδότηση εν όψει του 2004. Όπως επισήμανε ο υπουργός Ανάπτυξης: 
* Το κράτος πλέον δεν μπορεί να προστατεύει μη ικανούς πρωταγωνιστές
και επιχειρήσεις· ούτε όμως μπορεί και να επιλέγει πρωταγωνιστές των
επιχειρηματικών δραστηριοτήτων. Το κράτος είναι σύμμαχος των επιχειρήσεων. 
* Για να αποφύγει κανείς ατυχείς προσπάθειες συγκλίσεων, αναδιαρθρώσεων
και συνενώσεων, όπως ήταν αυτή της Dresdner και της Deutsche Bank είτε της
Alpha Bank με την Εθνική, απαιτείται σωστή επιλογή διαδικασιών σύγκλισης. 
Ο υπουργός Ανάπτυξης ζήτησε επίσης αλλαγή στο φορολογικό σύστημα
επισημαίνοντας ότι από το 1995 υπάρχει αύξηση των φορολογικών εσόδων κατά 70%. 
Σχετικά με τις αποκρατικοποιήσεις, ανακοίνωσε ότι στις 22 Φεβρουαρίου
προβλέπεται η υπογραφή της τελικής συμφωνίας για τα Ναυπηγεία Σκαραμαγκά.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N363</ED>
<ID>
ID:304471

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=3</URL></REF>


Article

<CATEGORY>vin08</CATEGORY>

 <H2>Λειψοί οι έλεγχοι στις επιχειρήσεις </H2>
Πρόβλημα στον τρόπο με τον οποίο γίνονται οι έλεγχοι στις επιχειρήσεις, ακόμη
και σε αυτές που ετοιμάζονται να εισαχθούν στο Χρηματιστήριο, αναγνώρισε χθες
ότι υπάρχει ο υπουργός Οικονομίας κ. Νίκος Χριστοδουλάκης, με αφορμή το
σκάνδαλο στην ΕΤΒΑ Finance. Απαντώντας σε σχετική ερώτηση, είπε ότι «δεν
επεδείχθη η δέουσα αναλυτικότητα και προσοχή στους ελέγχους», αφού δεν
μπόρεσαν να εντοπίσουν ένα σκάνδαλο που βρισκόταν εν εξελίξει. Ερώτηση για το
σκάνδαλο της ΕΤΒΑ Finance κατέθεσε χθες και ο βουλευτής της Ν. Δ. κ. Γιάννης
Βαρβιτσιώτης, λέγοντας ότι «οι πρωταγωνιστές της μεγάλης καταχρήσεως υπήρξαν
επιλογές υψηλόβαθμων στελεχών του κυβερνώντος κόμματος» και ζητώντας να
πληροφορηθεί με ποιες διαδικασίες διορίσθηκαν αυτοί.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N364</ED>
<ID>
ID:304493

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=4</URL></REF>


Article

<CATEGORY>vin08</CATEGORY>

 <H2>Οκτώ μέτρα κατά στρεβλώσεων </H2>
Ανεκμετάλλευτες ευκαιρίες και πόρους κρύβει σήμερα η ελληνική οικονομία,
σύμφωνα με τον υπουργό Οικονομίας κ. Νίκο Χριστοδουλάκη, ο οποίος, χθες, είπε
ότι αυτό οφείλεται στην έλλειψη ανταγωνισμού και στις στρεβλώσεις που υπάρχουν
ακόμη σε αρκετούς τομείς. Για να αρθούν αυτές οι στρεβλώσεις, είπε ότι πρέπει
να ληφθούν μια σειρά από μέτρα: *Απελευθέρωση αγορών *Εμβάθυνση
αποκρατικοποιήσεων * Δημιουργία ισχυρών επιχειρηματικών μονάδων *
Προσέλκυση ξένων επενδύσεων * Απλοποίηση επιχειρηματικού περιβάλλοντος
* Φορολογική μεταρρύθμιση * Αξιοποίηση Γ' ΚΠΣ * Αλλαγή
του αναπτυξιακού νόμου. 
Η Ελλάδα έχει μεγάλες ευκαιρίες, αλλά ο χρόνος δεν είναι σύμμαχός της, τόνισε
ο υπουργός. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N365</ED>
<ID>
ID:304511

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=5</URL></REF>


Article

<CATEGORY>vin08</CATEGORY>

 <H2>Απειλεί με απεργία η ΕΔΕΥΑ </H2>
Ακόμα και σε απεργία σκέφτεται να προχωρήσει η Ένωση Δημοτικών Επιχειρήσεων
Ύδρευσης Αποχέτευσης (ΕΔΕΥΑ) διαμαρτυρόμενη για τη μη καταβολή πίστωσης 9
δισεκατομμυρίων δραχμών από το υπουργείο Οικονομικών. Η Ένωση σε ανακοίνωση
που εξέδωσε τονίζει ότι η πίστωση είχε εγγραφεί στον προϋπολογισμό του 2001
και πως αποτελεί πόρο θεσμοθετημένο από το 1980. Το γεγονός ότι τώρα δεν θα
καταβληθούν αυτά τα χρήματα, συνεχίζει η ανακοίνωση, που αποτελούν το 20% των
τακτικών εσόδων των Δημοτικών Επιχειρήσεων Ύδρευσης Αποχέτευσης (ΔΕΥΑ),
σημαίνει ότι οι καταναλωτές θα επιβαρυνθούν κατά 15,5 ευρώ ώστε να αναπληρωθεί
η απώλεια των χρημάτων. Δεν αποκλείεται μάλιστα, σύμφωνα με την Ένωση, να
υπάρξουν επιπτώσεις και στις παρεχόμενες υπηρεσίες με κινδύνους για τη δημόσια
υγεία. Σήμερα λειτουργούν 150 ΔΕΥΑ που εξυπηρετούν περίπου 4 εκατομμύρια
άτομα, εκτός Αττικής και Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N366</ED>
<ID>
ID:304523

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=6</URL></REF>


Article

<CATEGORY>vin08</CATEGORY>

 <H2>Τέλος στα αφορολόγητα ρέπος </H2>
Ψηφίσθηκε κατά πλειοψηφία από την αρμόδια Κοινοβουλευτική Επιτροπή το
νομοσχέδιο που προβλέπει τη φορολόγηση των ρέπος, τη μείωση της φορολογίας στο
πετρέλαιο εξωτερικής καύσης (μαζούτ) και την κατάργηση μιας σειράς τελών
χαρτοσήμου. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N367</ED>
<ID>
ID:304530

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=7</URL></REF>


Article

<CATEGORY>vin08</CATEGORY>

 <H2>Υστέρηση 35 δισ. στα έσοδα 2001 </H2>
Υστέρηση 35 δισ. δρχ. σημείωσαν τα έσοδα του προϋπολογισμού του 2001. Αυτό
προκύπτει από τα στοιχεία που ανακοίνωσε χθες το υπουργείο Οικονομικών,
σύμφωνα με τα οποία τα έσοδα το 2001 αυξήθηκαν κατά 6,8% έναντι στόχου 7,1%. Ο
ίδιος ανέφερε ότι υστέρηση 320 δισ. δρχ. σε σχέση με τα προϋπολογισθέντα
παρουσίασαν τα έσοδα στον φόρο εισοδήματος νομικών προσώπων, 280 δισ. δρχ. τα
έσοδα από το Χρηματιστήριο, 145 δισ. δρχ. τα έσοδα από τη φορολογία των τόκων
και 75 δισ. δρχ. τα έσοδα από τον ΦΠΑ στα καύσιμα. Συνολικά, η αύξηση κατά
6,8% των εσόδων οφείλεται στην αύξηση των εσόδων κατά 4,6% στις εφορίες, κατά
3,2% στα τελωνεία, κατά 9,6% στον ΦΠΑ και κατά 46% των διαφόρων άλλων
κατηγοριών εισπράξεων εσόδων του Δημοσίου. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N36</CAT>
<ED>
Κωδικός άρθρου: A17255N368</ED>
<ID>
ID:304534

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N36&aa=8</URL></REF>


Article

<CATEGORY>vin08</CATEGORY>

 <H2>Αύξηση εισφορών στον ΟΑΕΕ </H2><H4>Σήμα κινδύνου για πρόβλημα ρευστότητας του ταμείου
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αυξήσεις 4% στις συντάξεις και 10% στις εισφορές αποφάσισε για το τρέχον
έτος το Δ.Σ. του Οργανισμού Ασφάλισης Ελεύθερων Επαγγελματιών (ΟΑΕΕ) με τους
830.000 ασφαλισμένους και τους 240.000 συνταξιούχους. 
Ο ΟΑΕΕ, πάντως, κινδυνεύει να αντιμετωπίσει ταμειακό πρόβλημα, αφού το κράτος
δεν εκπληρώνει τις οικονομικές του υποχρεώσεις. 
Η πρόταση του ΟΑΕΕ προς το υπουργείο Εργασίας και Κοινωνικών Ασφαλίσεων για
την αύξηση στις συντάξεις και στις εισφορές το 2002 αναμένεται να επικυρωθεί
εντός του Φεβρουαρίου. Με την πρόταση για την αύξηση των συντάξεων κατά 4% η
κατώτατη σύνταξη στο ΤΕΒΕ διαμορφώνεται στα 321,8 ευρώ και η ανώτατη στα
1.640,3 ευρώ, στο ΤΣΑ (αυτοκινητιστές) διαμορφώνεται η κατώτατη στα 321,80
ευρώ και η ανώτατη στα 412,94 ευρώ ενώ στο ΤΑΕ (Εμπόρων) η κατώτατη σύνταξη
διαμορφώνεται στα 373,80 ευρώ και η ανώτατη στα 1.648,8 ευρώ. Εξτρά αύξηση θα
δοθεί εφέτος στους συνταξιούχους του ΤΣΑ. Ειδικά για το Ταμείο Συντάξεων
Αυτοκινητιστών το 2002 θα είναι ο τρίτος χρόνος σταδιακής εξομοίωσης των
κατώτερων ορίων συντάξεων των δύο Ταμείων, αφού και το 2000 και το 2001
υπήρξαν αυξήσεις που κάλυπταν κάθε χρόνο το 1/3 της διαφοράς αυτών των
συντάξεων. Η αύξηση αυτή προβλέπεται από τον Νόμο 2676/99 και έτσι από την
1.1.2002 τα κατώτερα όρια των συντάξεων του ΤΣΑ θα διαμορφωθούν στα ίδια
επίπεδα με εκείνα του ΤΕΒΕ. 
Θα πρέπει να τονιστεί ότι η διοίκηση του ΟΑΕΕ κρούει τον κώδωνα του κινδύνου
για ενδεχόμενο έντονο ταμιακό πρόβλημα ρευστότητας, αφού η πολιτεία έχει
αθετήσει τις υποχρεώσεις της και καθυστερεί από το 1995 και μετά την καταβολή
της διμερούς συμμετοχής της (Νόμος 2084/92), η οποία μέχρι το δεύτερο τρίμηνο
του 2001 ανέρχεται στο ποσό των 103 δισ. δρχ. Προβλήματα καταγράφονται και στο
ΤΑΕ (Εμπόρων) όπου υπάρχει έλλειψη ελεγκτικών μηχανισμών ενώ δεν έχει γίνει
εκκαθάριση του μητρώου των ασφαλισμένων. Τέλος, το ΤΣΑ αντιμετωπίζει σοβαρό
πρόβλημα έλλειψης προσωπικού, αφού το 46% των οργανικών του θέσεων είναι κενό.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17255N371</ED>
<ID>
ID:304400

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N37&aa=1</URL></REF>


Article

<CATEGORY>vin08</CATEGORY>

 <H2>Σκάνδαλο Εnron: Παρενέργειες και στη Βρετανία </H2>
Το αμερικανικό οικονομικο-πολιτικό σκάνδαλο της χρεοκοπίας της αμερικανικής
ενεργειακής εταιρείας Enron χτυπάει και τη Βρετανία. Το κυβερνών κόμμα των
Εργατικών έχει δεχθεί στο παρελθόν δωρεά ύψους 36.000 στερλινών (περίπου
20.000.000 δραχμών). 
Οι υποψίες, πάντως, ότι η δωρεά συνδέεται με την αλλαγή της ενεργειακής
πολιτικής τής κυβέρνησης του Τόνι Μπλερ χαρακτηρίζονται «ανοησίες» από το
γραφείο του Βρετανού πρωθυπουργού. Οι Συντηρητικοί ζητούν τη σύσταση
κοινοβουλευτικής εξεταστικής επιτροπής προκειμένου να ερευνηθούν οι σχέσεις
της βρετανικής κυβέρνησης με την ενεργειακή Enron και την ελεγκτική και
λογιστική εταιρεία Andersen. Συγκεκριμένα, οι Συντηρητικοί τονίζουν ότι πρέπει
να εξεταστεί αν οι αποφάσεις για τη μη κατασκευή σταθμών ηλεκτρικής ενέργειας
που θα χρησιμοποιούν φυσικό αέριο και το πράσινο φως που δόθηκε στην Enron
Ευρώπης να εξαγοράσει τη βρετανική ενεργειακή εταιρεία Wessex Water συνδέονται
με τη δωρεά που έκανε η αμερικανική επιχείρηση στο κυβερνών κόμμα της
Βρετανίας. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17255N372</ED>
<ID>
ID:304443

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N37&aa=2</URL></REF>


Article

<CATEGORY>vin08</CATEGORY>

 <H2>Οι χάρτες του 2004 στην ΕΠΕ Εκδόσεις 4 </H2>
Υπεγράφη μεταξύ της Οργανωτικής Επιτροπής Ολυμπιακών Αγώνων - Αθήνα 2004, της
ΕΠΕ Εκδόσεις 4 και των εταιρειών Δημοσιογραφικός Οργανισμός Λαμπράκη, Ελληνικά
Γράμματα, Liberis Athens και Imako Media Net Group η σύμβαση παραχώρησης της
αποκλειστικής άδειας για την έκδοση των σημάτων των Αγώνων Αθήνα 2004. Η
σύμβαση περιλαμβάνει επίσης την αποκλειστική άδεια για παραγωγή, διαφήμιση,
προώθηση, διανομή και πώληση στην ελληνική επικράτεια των επίσημων χαρτών των
Αγώνων Αθήνα 2004, των οδηγών πόλεων, των βιβλίων που θα φέρουν τα σήματα των
Ολυμπιακών και Παραολυμπιακών Αγώνων Αθήνα 2004, καθώς και το εμπορικό σήμα
της Ελληνικής Ολυμπιακής Επιτροπής. Η διάρκεια της σύμβασης εκτείνεται μέχρι
τις 31 Οκτωβρίου 2004.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17255N373</ED>
<ID>
ID:304472

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N37&aa=3</URL></REF>


Article

<CATEGORY>vin08</CATEGORY>

 <H2>Μεταβίβαση του 30% της Α.Ε. Παπασωτηρίου </H2>
Ο Δημοσιογραφικός Οργανισμός Λαμπράκη μεταβίβασε τη συμμετοχή στην Α.Ε.
Παπασωτηρίου - Διεθνές Τεχνικό Βιβλιοπωλείο. Ειδικότερα, μεταβιβάσθηκαν 4.588
κοινές ονομαστικές μετοχές της Παπασωτηρίου που αντιστοιχούν στο 30% του
μετοχικού της κεφαλαίου. Μετά τη μεταβίβαση αυτή ο ΔΟΛ Α.Ε. δεν κατέχει
μετοχές της Παπασωτηρίου. Διευκρινίζεται ότι η Α.Ε. Παπασωτηρίου δεν
συμμετείχε στις ενοποιημένες λογιστικές καταστάσεις του ΔΟΛ της χρήσεως 2001.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17255N374</ED>
<ID>
ID:304494

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N37&aa=4</URL></REF>


Article

<CATEGORY>vin08</CATEGORY>

 <H2>Δανείζονται οι Ευρωπαίοι </H2>
Σημαντική αύξηση σημείωσε ο δανεισμός στον ιδιωτικό τομέα στην ευρωζώνη τα
τελευταία χρόνια. Συγκεκριμένα, το χρέος από 82% του ΑΕΠ που ήταν το 1997
έφτασε στο 94% το 2001. Ο δανεισμός των νοικοκυριών έχει αυξηθεί από 51% του
διαθεσίμου εισοδήματος το 1997, σε 59% το 2001. Αυτό επισημαίνεται στο χθεσινό
μηνιαίο δελτίο για τη ζώνη του ευρώ, που εκδίδει η Εθνική.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N37</CAT>
<ED>
Κωδικός άρθρου: A17255N375</ED>
<ID>
ID:304512

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N37&aa=5</URL></REF>


Article

<CATEGORY>vin08</CATEGORY>

 <H2>Αέρας... αδιαφορίας στη Σοφοκλέους
</H2>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Πάνω από τις 2.600 μονάδες εξακολουθεί να κινείται η Σοφοκλέους, όπου οι
επενδυτές αυξάνουν τη ρευστότητά τους ώστε να τοποθετηθούν με την πρώτη
ευκαιρία στην αγορά. 
Ο Γενικός Δείκτης ύστερα από αρκετές μικρές διακυμάνσεις και παρά τις
ρευστοποιήσεις που εκδηλώθηκαν την τελευταία μισή ώρα της συνεδρίασης, έκλεισε
στις 2.625,40 μονάδες ενισχυμένος κατά 0,04%. Η αξία των συναλλαγών έφθασε τα
148 εκατ. ευρώ, ενώ η αξία των «πακέτων» ήταν περίπου 33 εκατ. ευρώ. 
Το μεγαλύτερο ενδιαφέρον επικεντρώθηκε σε κάποιες από τις μετοχές εταιρειών
τηλεπικοινωνιών, καθώς και σε μετοχές μικρής και μεσαίας κεφαλαιοποίησης. Τα
«βαριά χαρτιά» εξακολουθούν να προτιμώνται εκτός από Έλληνες και από ξένους
θεσμικούς επενδυτές, οι οποίοι κατά καιρούς έχουν πιο αυξημένη δραστηριότητα
στο ελληνικό Χρηματιστήριο. 
Αντίθετα, χθες πιέσεις δέχθηκαν οι τραπεζικοί τίτλοι. Οι πιέσεις αυτές όμως
δεν στάθηκαν αρκετές ώστε να διασπαστεί πτωτικά το «φράγμα» των 2.600 μονάδων
και ο Γενικός Δείκτης κινήθηκε μεταξύ 2.614,74 και 2.647,73 μονάδων. Ο τζίρος
των μετοχών του τραπεζικού δείκτη ξεπέρασε τα 9 εκατ. ευρώ. 
Η αξία συναλλαγών στις τηλεπικοινωνίες έφθασε τα 15 εκατ. ευρώ, ενώ ο τζίρος
των μετοχών του δείκτη της Morgan Stanley έφθασε τα 40 εκατ. ευρώ. 
Η αγορά αυτό το διάστημα βρίσκεται σε αναμονή ειδήσεων που θα μπορούσαν να
δημιουργήσουν νέο γύρο επενδυτικού ενδιαφέροντος. 
Συνολικά χθες πραγματοποίησαν πράξεις 362 μετοχές. Από αυτές με κέρδη έκλεισαν
144, με απώλειες 154, ενώ 64 μετοχές έκλεισαν στα ίδια επίπεδα. Για μια ακόμη
ημέρα πραγματοποιήθηκαν αρκετά «πακέτα» μετοχών, τα οποία άλλαξαν χέρια κατά
τη διάρκεια και αμέσως το τέλος της συνεδρίασης. 
Τα μεγαλύτερα από αυτά αφορούσαν, μεταξύ άλλων, σε μετοχές των εταιρειών
Χαλκόρ (55 εκατ. και 4 εκατ. μετοχές), ΑΛΚΟ (1,2 εκατ. μετοχές), Βαράγκης
(617.803 μετοχές), ΓΕΝΕΡ (300.000 και 450.000 μετοχές), Θεμελιοδομή (148.000
μετοχές), Ολυμπιακή Τεχνική (242.500 μετοχές) και Ινφόρματικς (145.000 μετοχές).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17255N381</ED>
<ID>
ID:304401

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N38&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Στα πρώτα στάδια ανάκαμψης η αμερικανική οικονομία
</H2>
Νέα οικονομικά στοιχεία των ΗΠΑ που ανακοινώθηκαν χθες στηρίζουν την άποψη ότι
η οικονομία βρίσκεται στα πρώτα στάδια ανάκαμψης. Ο δείκτης καταναλωτικής
εμπιστοσύνης του Conference Board «εκτοξεύθηκε» τον Ιανουάριο στο 97,3, έναντι
- έπειτα από ανοδική αναθεώρηση - 94,6 τον Δεκέμβριο. 
Ο δείκτης παραγγελιών βιομηχανικών προϊόντων αυξήθηκε τον Δεκέμβριο κατά 2,0%
μηνιαίως έναντι εκτίμησης της αγοράς για μικρότερη άνοδο 1,2% και πτώσης -
ύστερα από αναθεώρηση - 6,0% τον προηγούμενο μήνα. Αξίζει να σημειωθεί ότι η
απόδοση του διετούς ομολόγου - τίτλος ευαίσθητος σε ενδεχόμενες μεταβολές των
επιτοκίων - ανήλθε χθες στο υψηλότερο επίπεδο του μήνα, 3,23%. Η απόφαση της
FOMC αναμένεται να ανακοινωθεί σήμερα στις 21.15 ώρα Ελλάδος. 
Η ισοτιμία ευρώ/δολ. κυμαινόταν στην αγορά της Ν.Υ. στα 0,8611/16 μετά την
πτώση της στο 0,8593 λίγες ώρες νωρίτερα και την υποχώρησή της στο

χαμηλότερο επίπεδο των τελευταίων έξι μηνών - 0,8574 - τη Δευτέρα. Εντούτοις,
η αδυναμία της αντίστοιχης ισοτιμίας να επωφεληθεί από τα ισχυρότερα, έναντι
των αναμενομένων, οικονομικά στοιχεία που ανακοινώθηκαν στην Ευρωζώνη τη
Δευτέρα (Ifo και Μ3 Ιανουαρίου) υποδηλώνει ότι η τάση της είναι πτωτική. Η
εκτίμηση της αγοράς για γρηγορότερη και ισχυρότερη ανάκαμψη στην οικονομία των
ΗΠΑ, οι πιέσεις του μεγαλύτερου εργατικού συνδικάτου στη Γερμανία για
μισθολογικές αυξήσεις 6,5% - σχεδόν τέσσερις φορές υψηλότερα από το τωρινό
επίπεδο του πληθωρισμού - και η απροθυμία της ΕΚΤ να προβεί σύντομα σε μείωση
των επιτοκίων, αποτελούν τους βασικούς παράγοντες πίεσης για το ευρώ. 
Η ισοτιμία δολ. /γιεν υποχώρησε αρχικά την Τρίτη στο χαμηλότερο επίπεδο της
τελευταίας εβδομάδας, 133.00, ενώ βρέθηκε σε σχετικά υψηλότερα επίπεδα μετά
τις ανακοινώσεις των ισχυρών στοιχείων των ΗΠΑ. Ο κ. Hayami επανέλαβε την
αντίθεσή του σε περαιτέρω αποδυνάμωση του γιεν, αναφέροντας χαρακτηριστικά ότι
ένα ασθενές νόμισμα δεν προσφέρει λύσεις στα προβλήματα που αντιμετωπίζει η
ιαπωνική οικονομία. Στην Ιαπωνία, το ποσοστό ανεργίας παρουσίασε άνοδο τον
Δεκέμβριο, για τέταρτο συνεχή μήνα, και βρέθηκε στο ιστορικά υψηλό επίπεδο 5,6%.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17255N382</ED>
<ID>
ID:304444

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N38&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Στις 1.434,53 μονάδες το συμβόλαιο Φεβρουαρίου
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.434,53
μονάδες σημειώνοντας άνοδο 0,42% σε σχέση με την προηγούμενη συνεδρίαση με
αξία συναλλαγών 22,22 εκατ. ευρώ, όγκο συναλλαγών 3.093 συμβολαίων και αριθμό
ανοιχτών συμβολαίων 11.198. 
Το συμβόλαιο του μηνός Μαρτίου 2002 έκλεισε στις 1.435,47 μονάδες σημειώνοντας
άνοδο της τάξεως του 0,48% σε σχέση με την προηγούμενη συνεδρίαση. Ο όγκος
συναλλαγών ανήλθε στα 391 συμβόλαια αξίας 2,81 εκατ. ευρώ ενώ ο αριθμός των
ανοιχτών συμβολαίων ανήλθε στα 1.630 συμβόλαια. 
Το συμβόλαιο του μηνός Απριλίου έκλεισε στις 1.430,54 μονάδες, με αξία
συναλλαγών 165 εκατ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 285,18
μονάδες παρουσιάζοντας άνοδο της τάξεως του 1,30% σε σχέση με την προηγούμενη
συνεδρίαση, η αξία συναλλαγών ανήλθε σε 2,36 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.170 και 828 συμβόλαια,
αντίστοιχα. 
Το συμβόλαιο του μηνός Μαρτίου 2002 έκλεισε στις 284,20 μονάδες, με άνοδο της
τάξεως του 1,22%, αξία συναλλαγών 489 χιλ. ευρώ και αριθμό ανοιχτών συμβολαίων 260.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N38</CAT>
<ED>
Κωδικός άρθρου: A17255N383</ED>
<ID>
ID:304473

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N38&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N39</CAT>
<ED>
Κωδικός άρθρου: A17255N391</ED>
<ID>
ID:304402

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N39&aa=1</URL></REF>


Article

<CATEGORY>vin08</CATEGORY>

 <H2>Στις 2.625,40 μονάδες ο Γενικός Δείκτης
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.625,40 μονάδες, με
άνοδο της τάξεως του 0,04%. Η μεγαλύτερη ενδοσυνεδριακή τιμή σημειώθηκε στις
2.647,73 μονάδες ενώ η μικρότερη στις 2.614,74 μονάδες. Ο δείκτης FTSE/ΧΑΑ 20
έκλεισε στις 1.432,87 μονάδες σημειώνοντας πτώση της τάξεως του 0,09%, ενώ οι
δείκτες FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 285,18 και
838,48 μονάδες σημειώνοντας άνοδο 0,26% και 0,02% αντίστοιχα. Ο δείκτης της
Παράλληλης Αγοράς έκλεισε στις 255,65 μονάδες παρουσιάζοντας πτώση 0,23%. Από
τις 361 μετοχές που άνοιξαν 142 κινήθηκαν ανοδικά, 155 πτωτικά και 64
παρέμειναν σταθερές. Από τους επιμέρους κλαδικούς δείκτες τη μεγαλύτερη άνοδο
σημείωσε ο κλάδος των Βασικών Μετάλλων με ποσοστό 0,70%, ενώ την μεγαλύτερη
πτώση σημείωσε ο κλάδος των Συμμετοχών με ποσοστό 0,92%. Η αξία των συναλλαγών
διαμορφώθηκε σε 147,99 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N40</CAT>
<ED>
Κωδικός άρθρου: A17255N401</ED>
<ID>
ID:304403

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N40&aa=1</URL></REF>


Article

<CATEGORY>vin08</CATEGORY>

 <H2>Σε ξένες μετοχές 400 δισ.
</H2><H4>Αγορές από Έλληνες επενδυτές από Ιανουάριο έως Οκτώβριο του 2001
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Σε 400 δισ. δραχμές ανέρχονται τα κεφάλαια Ελλήνων επενδυτών που έχουν
φύγει από τη χώρα και αγόρασαν μετοχές σε ξένα χρηματιστήρια. Αυτό προκύπτει
από στοιχεία της Τραπέζης της Ελλάδος για τις καθαρές ροές κεφαλαίων την
περίοδο Ιανουαρίου 2001 - Οκτωβρίου 2001. 
Οι ροές αυτές αφορούν σε επενδύσεις χαρτοφυλακίου ελληνικών τραπεζών,
αμοιβαίων κεφαλαίων και χρηματιστηριακών εταιρειών σχετικά με τοποθετήσεις σε
μετοχές, ομόλογα, έντοκα και ρέπος. Το μεγαλύτερο μέρος των κεφαλαίων αυτών
(σχεδόν όλο) αφορά σε τοποθετήσεις σε μετοχές και ομόλογα. 
Την ίδια περίοδο, παρατηρήθηκαν καθαρές εισροές κεφαλαίων ύψους 412 δισ.
δραχμών περίπου που προήλθαν από ρευστοποίηση ομολόγων σε ξένες κεφαλαιαγορές.
Διευκρινίζεται ότι οι καθαρές εισροές προέρχονται από ρευστοποίηση επενδύσεων
στο εξωτερικό, που επαναπατρίστηκαν. Αντίθετα, οι καθαρές εκροές προέρχονται
από φυγή κεφαλαίων στο εξωτερικό για αγορά επενδύσεων. 
Στο δεκάμηνο Ιανουαρίου 2001 - Οκτωβρίου 2001 παρατηρείται καθαρή εισροή
κεφαλαίων από το εξωτερικό της τάξεως των 12,5 δισ. δραχμών. Στο εννεάμηνο
Ιανουαρίου 2001 - Σεπτεμβρίου 2001 η καθαρή εισροή κεφαλαίων ήταν 140 δισ.
δραχμές. Όμως, τον Οκτώβριο του 2001 παρατηρήθηκε καθαρή εκροή κεφαλαίων ύψους
127,1 δισ. δραχμών. Πάντως παρατηρείται σχέση μεταξύ των καθαρών ροών
κεφαλαίων και της μεταβολής του Γενικού Δείκτη. 
Όπως εξηγούν τραπεζικά και χρηματιστηριακά στελέχη, μετά τον Οκτώβριο 2001
ανακόπηκε μία τάση εκροής κεφαλαίων Ελλήνων επενδυτών στο εξωτερικό που είχε
παρατηρηθεί τους προηγούμενους μήνες. Ο υποδιευθυντής της Εθνικής Private
Banking κ. Αλέξης Κομνηνός επισημαίνει ότι «μετά τα γεγονότα της 11ης
Σεπτεμβρίου 2001 και σε συνδυασμό με τη γενικότερη ανασφάλεια για τις ξένες
αγορές, ανακόπηκε η τάση Ελλήνων επενδυτών να τοποθετούνται σε ξένες αγορές». 
Προηγουμένως, τα κεφάλαια έφευγαν από την Ελλάδα κυρίως για τους εξής λόγους:
Πρώτον, τα περισσότερα από αυτά βρίσκονταν στο εξωτερικό και ήρθαν στην Ελλάδα
για να αποκομίσουν κέρδη κυρίως από το Ελληνικό Χρηματιστήριο και τα ομόλογα.
Στη συνέχεια, με την πτώση της Σοφοκλέους, τα κεφάλαια αυτά γύρισαν στις
παλιές τους τοποθετήσεις. Δεύτερον, αρκετοί Έλληνες επενδυτές νιώθουν την
ανάγκη για γεωγραφική διασπορά στα χαρτοφυλάκιά τους. Τρίτον, δημιουργήθηκε η
ανάγκη για αναζήτηση νέων προϊόντων (πχ ETF κ.λπ.), μεγαλύτερων αποδόσεων και
μικρότερου ρίσκου. Τέταρτον, οι ξένες αγορές με μεγαλύτερο βάθος και
ρευστότητα έδιναν μεγαλύτερο αίσθημα ασφαλείας. Πέμπτον, υπάρχουν πιο
οργανωμένες αγορές εταιρικών ομολόγων. Έκτον, προτιμούσαν αφορολόγητα ομόλογα
της Ευρωπαϊκής Τράπεζας Επενδύσεων. 
Το Χρηματιστήριο Αξιών Αθηνών, παρακολουθώντας τις εξελίξεις, τις κινήσεις
κεφαλαίων και τις τάσεις που επικρατούν στη ρευστότητα διεθνώς,
προσανατολίζεται στη δημιουργία νέων προϊόντων. Τα νέα προϊόντα περιλαμβάνουν
νέους δείκτες, νέες μετοχές (εισαγωγή εταιρειών), ομόλογα και χρηματιστηριακώς
διαπραγματεύσιμα αμοιβαία κεφάλαια (ETF). Ήδη επεξεργάζεται τη δημιουργία των
ETF, τα οποία θα λειτουργήσουν εντός του έτους, ενώ μαζί με την αγορά
εταιρικών ομολόγων πρόκειται να ξεκινήσει η δευτερογενής αγορά κρατικών ομολόγων.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17255N421</ED>
<ID>
ID:304404

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N42&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Οριακά κέρδη
</H2>
Η αγορά συνέχισε να μην παρουσιάζει συγκεκριμένη κατεύθυνση, παρά το δυνατό
ξεκίνημα με τον Γενικό Δείκτη να σημειώνει οριακά κέρδη της τάξης του 0,04%
φτάνοντας τις 2.625 μονάδες. Παρομοίως και στα ευρωπαϊκά χρηματιστήρια
παρατηρήθηκαν μεικτές τάσεις μετά την ανακοίνωση από μεγάλες εταιρείες της
κινητής τηλεφωνίας (Vodafone, Orange) ότι υπήρξε μείωση του μέσου εσόδου ανά
συνδρομητή στις κύριες αγορές όπου δραστηριοποιούνται, ενώ δύο χημικοί όμιλοι
ανακοίνωσαν χαμηλότερα αποτελέσματα από ό,τι αναμενόταν, λόγω μειωμένης
ζήτησης και υψηλών τιμών πρώτων υλών. Από την άλλη πλευρά ο κλάδος της
αυτοκινητοβιομηχανίας έδωσε κέρδη μετά τη βελτίωση που παρουσίασε ο Δείκτης
Επιχειρηματικής Εμπιστοσύνης στη Γερμανία. Στην ελληνική αγορά ο Γενικός
Δείκτης διατήρησε τα επίπεδά του χάρη στην υπεραπόδοση του κλάδου κινητής
τηλεφωνίας, εν αντιθέσει με τα συμβαίνοντα στους μεγάλους του αντίστοιχου
ευρωπαϊκού κλάδου. Ο κλάδος της τεχνολογίας και των κατασκευών υποαπέδωσε της
αγοράς μετά το πρόσφατο ισχυρό ράλι που σημειώθηκε στις μετοχές αυτές. Από την
αρχή του χρόνου οι συγκεκριμένοι κλάδοι έχουν δώσει τις μεγαλύτερες αποδόσεις
(11% και 10% αντίστοιχα). Ο όγκος συναλλαγών στα ίδια περίπου επίπεδα (148
εκατ.). Οι μετοχές μικρής και μεσαίας κεφαλαιοποίησης υπεραπέδωσαν της αγοράς,
λόγω του ότι πολλές από αυτές αναμένουν να παρουσιάσουν υψηλότερους ρυθμούς
ανάπτυξης κερδών από ό,τι οι μετοχές υψηλής κεφαλαιοποίησης.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17255N422</ED>
<ID>
ID:304445

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N42&aa=2</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>Καρατζής-ΗellasΝet: Συζητήσεις για συνεργασία
</H2>
Σε διαπραγματεύσεις με επιχειρήσεις της ευρωπαϊκής κοινότητας βρίσκεται η
διοίκηση της Κρητικής επιχείρησης Καρατζής, εξετάζοντας το ενδεχόμενο
συνεργασίας ή ακόμη και εξαγοράς της. Πρόκειται για το επόμενο βήμα της
ελληνικής εισηγμένης στην γερμανική αγορά, ενισχύοντας έτσι τη θέση της μετά
την εξαγορά του 50% της JUM GmbH και του 99% της HELAC ΝΕΤΖ GmbH κατά το
περυσινό έτος. 
Η εταιρεία για το 2000 σημείωσε προ φόρων κέρδη της τάξεως των 843 εκατ. δρχ.,
μειωμένα κατά 56,32% σε σχέση με το 1,93 δισ. δρχ. το 1999. Ο κύκλος εργασιών
της προσέγγισε τα 10,66 δισ. δρχ., αυξημένος κατά 56,30% σε σχέση με τα 6,82
δισ. δρχ. που είχε πραγματοποιήσει στη χρήση του 1999. Στο εννεάμηνο του 2001
τα κέρδη της εταιρείας ανήλθαν σε 575 εκατ. δρχ. αυξημένα κατά 9,31 % έναντι
526 εκατ. δρχ. το 2000. Στην τελευταία συνεδρίαση του Χρηματιστηρίου Αξιών
Αθηνών η μετοχή της εταιρείας Καρατζής έκλεισε στα 2,62 ευρώ ή στις 892 δρχ.,
με αποτέλεσμα η χρηματιστηριακή αξία της εταιρείας να διαμορφώνεται σε 38,46
εκατ. ευρώ ή 13,11 δισ. δρχ. Με βάση τα προ φόρων κέρδη των δύο τελευταίων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 12,85, ενώ
με βάση το ύψος των Ιδίων Κεφαλαίων πρώτου εξαμήνου του 2001, ο λόγος Τιμής
προς Λογιστική Αξία (Ρ/BV) της εταιρείας διαμορφώνεται σε 0,75.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17255N423</ED>
<ID>
ID:304474

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N42&aa=3</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Σταθεροποιητικές τάσεις
</H2>
Μπορεί βραχυπρόθεσμα να κινηθεί σε υψηλότερα επίπεδα ο Γενικός Δείκτης;

Απαντά ο κ. Αντώνης Σαρρής, πρόεδρος της εταιρείας Α. Σαρρής ΑΧΕ

Αυτό το διάστημα στο Χρηματιστήριο Αξιών Αθηνών παρατηρούνται σταθεροποιητικές
τάσεις, καθώς η αγορά φαίνεται να συσσωρεύει δυνάμεις στα τρέχοντα επίπεδα. Ο
Γενικός Δείκτης έχει τις δυνάμεις να πραγματοποιήσει από τον Φεβρουάριο και
για τους επόμενους μήνες πορεία προς τις 3.000 μονάδες, φτάνει βέβαια να μην
υπάρξουν αρνητικές ειδήσεις και απρόοπτα τόσο από την εγχώρια πολιτική σκηνή
όσο και από το εξωτερικό.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N42</CAT>
<ED>
Κωδικός άρθρου: A17255N424</ED>
<ID>
ID:304495

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N42&aa=4</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Αν τα πράγματα δεν έρχονται έτσι ακριβώς
όπως τα έχετε προγραμματίσει, μη χάνετε το θάρρος σας, προσαρμοστείτε προς το
παρόν στο κλίμα που επικρατεί και ζήστε μερικές ευχάριστες στιγμές, μην
ξεχνάτε πως έχετε κι εσείς το δικαίωμα να ξεκουραστείτε λίγο. 
Ιχθύες 
(19 Φεβρουαρίου - 20 Μαρτίου). Προσπαθήστε να αφήσετε πίσω σας ό,τι σας έχει
πικράνει στις σχέσεις σας με τον σύντροφο ή κάποιον από τους συνεργάτες σας
και δοκιμάστε να βρείτε κάποιες λύσεις προκειμένου να δημιουργήσετε τις νέες
«βάσεις» ασφαλείας που ζητάτε. 
Κριός 
(21 Μαρτίου - 19 Απριλίου). Μια τεταμένη ατμόσφαιρα φαίνεται να επικρατεί στον
εργασιακό σας χώρο λόγω των πολλών εκκρεμοτήτων που υπάρχουν. Εξετάστε σε
βάθος τα συναισθήματά σας και φροντίστε να αναλάβετε μόνο όσα μπορείτε να
διεκπεραιώσετε, προκειμένου να αποφύγετε κάποια ψυχοσωματικά προβλήματα. 
Ταύρος 
(20 Απριλίου - 20 Μαΐου). Δεν είναι η κατάλληλη στιγμή για συναισθηματικές
«επενδύσεις» έστω κι αν νιώθετε την ανάγκη για ανανέωση, για φλερτ και για
έρωτα. Αρκεστείτε στις παλιές δοκιμασμένες σχέσεις που θα σας προφυλάξουν από
νευρικές υπερεντάσεις. 
Δίδυμοι 
(21 Μαΐου - 21 Ιουνίου). Όσο κι αν νιώθετε κουρασμένοι από τις απαιτήσεις των
δικών σας ανθρώπων, προσπαθήστε να ανταποκριθείτε στις ανάγκες τους, χωρίς
φυσικά να τους επιτρέπετε πάντα να εκμεταλλεύονται την καλή σας προαίρεση. 
Καρκίνος 
(22 Ιουνίου - 22 Ιουλίου). Μην επιτρέψετε στην ένταση των συναισθημάτων σας να
σας οδηγήσει σε εκρήξεις στη διάρκεια της σημερινής ημέρας. Κρατήστε την
ψυχραιμία και την αυτοκυριαρχία σας, έστω κι αν οι απόψεις των άλλων σας
χαλούν τη διάθεση. 
Λέων 
(23 Ιουλίου - 22 Αυγούστου). Προσοχή και επιμέλεια χρειάζεται η διαχείριση των
οικονομικών σας, μην εμπιστεύεστε προτάσεις και ευκαιρίες για γρήγορα και
εύκολα κέρδη που θα μπορούσαν να σας μπλέξουν σε περιπέτειες. Φροντίστε με τον
καλύτερο τρόπο τις οικονομικές σας διεκδικήσεις. 
Παρθένος 
(23 Αυγούστου - 23 Σεπτεμβρίου). Η διέλευση της Σελήνης από το δικό σας ζώδιο
σήμερα σας βοηθά να αναδιοργανωθείτε πρακτικά αλλά και ψυχολογικά, προκειμένου
να αντιμετωπίσετε τις εξελίξεις των γεγονότων, αλλά και κάποια αιφνίδια
περιστατικά που θα χρειαστούν άμεση επίλυση. 
Ζυγός 
(24 Σεπτεμβρίου - 23 Οκτωβρίου). Μην επιτρέπετε στην κυκλοθυμική σας διάθεση
να σας κάνει απαισιόδοξους, ασχοληθείτε με τις καθημερινές σας υποχρεώσεις
χωρίς να φθείρεστε ψυχικά και σωματικά. Είναι απαραίτητο να φροντίσετε με
περισσότερη επιμέλεια την ηρεμία και την ξεκούρασή σας. 
Σκορπιός 
(24 Οκτωβρίου - 22 Νοεμβρίου). Κάντε αισθητή την παρουσία σας στο φιλικό και
κοινωνικό σας περιβάλλον, απευθυνθείτε σε ανθρώπους που σας καταλαβαίνουν και
σας αγαπούν και φυσικά έχουν τη διάθεση να σας βοηθήσουν στην επίτευξη των
στόχων σας. 
Τοξότης 
(23 Νοεμβρίου - 21 Δεκεμβρίου). Έμφαση σε επαγγελματικά θέματα φέρνουν οι
πλανητικοί συνδυασμοί της ημέρας, η μεθοδευμένη και επίμονη δουλειά σας λοιπόν
θα συμβάλει αποφασιστικά στις θετικές εξελίξεις που έρχονται, παρά τις
δυσκολίες που υπάρχουν προς το παρόν. 
Αιγόκερως 
(22 Δεκεμβρίου - 19 Ιανουαρίου). Μην αφήνετε στην τύχη κάποιες εκκρεμότητες με
το Δημόσιο ή νομικής φύσεως αν υπάρχουν, χρειάζονται γρήγορη και μεθοδευμένη
επίλυση. Κάποιες επαφές με το εξωτερικό θα δημιουργήσουν τις προϋποθέσεις για
την επίτευξη των στόχων σας, έστω κι αν δεν έχουν άμεση ανταπόκριση. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17255N471</ED>
<ID>
ID:304386

</ID><URL>http://ta-nea.dolnet.gr/neaweb/neafile.print_unique?e=A&f=17255&m=N47&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ ΚΟΝΤΡΑ ΣΤΟΝ ΠΑΟΚ ΣΗΜΕΡΑ ΓΙΑ ΤΟ ΚΥΠΕΛΛΟ
</H5><H2>Ψάχνει γιατρικό
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Οι δύο «δικέφαλοι» μονομαχούν και πάλι, με στόχο να πανηγυρίσουν θεμέλιο
πρόκρισης στην τετράδα του Κυπέλλου

Νίκη - γιατρικό στις πληγές της αναζητεί απόψε (19.00 Soupersport) στη Νέα
Φιλαδέλφεια η ΑΕΚ κόντρα στον ΠΑΟΚ. Η πρώτη αναμέτρηση των «δικεφάλων» για το
Κύπελλο έρχεται λίγες ημέρες μετά την ήττα της ΑΕΚ στην Τούμπα, που ήταν η
τρίτη συνεχόμενη για τον Φερνάντο Σάντος και τους ποδοσφαιριστές του. 
Τα απανωτά ανεπιτυχή αποτελέσματα πέρασαν και άπαντες στοχεύουν σε νέα αρχή.
Όλα αυτά, δύο ημέρες μετά την έκρηξη Ψωμιάδη στα αποδυτήρια και την τηλεοπτική
εμφάνιση του Νικολαΐδη. 
Τι συμπέρασμα βγαίνει; Πως στην ΑΕΚ υπάρχουν αρκετές τάσεις, που ο καθένας
εκφράζει με το δικό τους τρόπο ή μεθοδολογία. Την περασμένη Παρασκευή ο Σάντος
είχε πει: «Κανείς δεν περίμενε να είμαστε έναν βαθμό πίσω από τον Ολυμπιακό.
Όταν όμως έρχονται οι στόχοι, δεν τους αφήνουμε». Στα αποδυτήρια ο Ψωμιάδης
τόνισε: «Θέλω πρωτάθλημα ή Τσάμπιονς Λιγκ. Δεν μιλάμε για ΟΥΕΦΑ. Και δεν
νομίζω να μην το πιστεύει κάποιος, έτσι;». Ουδείς μίλησε! Αργά το βράδυ της
Δευτέρας, ο Ντέμης (κέρδισε από την καλή του παρουσία) στο «Κόκκινο πανί»,
πέρα από την περιβόητη δήλωσή του περί «ονείρου να αγοράσει την ΑΕΚ»,
υποστήριξε: «Ο πρώτος στόχος της ΑΕΚ δεν είναι η κατάκτηση του πρωταθλήματος.
Θέλουμε να κάνουμε ομάδα και να κυνηγάμε τους τρεις βαθμούς». Άρα, πάει ή όχι
για τίτλο η ΑΕΚ; Μήπως υφίσταται διάσταση απόψεων; 
Το θέμα στο αποψινό παιχνίδι είναι η ενδεκάδα και συγκεκριμένα το αν θα παίξει
ή όχι ο Ηλίας Ατματσίδης. Μέσα στην ομάδα εκτιμούν ότι ο Ατματσίδης έχει
ευθύνη μόνο για το τρίτο γκολ στη Θεσσαλονίκη και αυτό είναι αρκετά
συζητήσιμο. Με την έννοια ότι δεν φταίει μόνο ο «κίπερ». Ο Χιώτης σοβαρό
παιχνίδι έχει να παίξει εδώ και περίπου δύο μήνες, από τον αγώνα κόντρα στη
Λίτεξ, το 3-2. Ο Σάντος θα συζητήσει με τον Ατματσίδη, τον πήρε χθες στους
«19» και αν δεν... ακούει την περιρρέουσα ατμόσφαιρα, ίσως τον στηρίξει.
Πιθανή ενδεκάδα: Ατματσίδης (Χιώτης), Γεωργέας, Κασάπης, Φερούζεμ
(Κωστένογλου), Γκαμάρα, Ζήκος, Ζαγοράκης, Πέτκοφ (Κωνσταντινίδης), Λάκης,
Τσάρτας, Νικολαΐδης. 
Στις μεταγραφές, περίμεναν στον Άρη τον Νάβας ως δανεικό για έξι μήνες και
στον «αέρα» είναι η μετακίνηση του Μιχάλη Καψή. Ο παίκτης δεν έχει την
παραμικρή ενημέρωση από τον Μ. Ψωμιάδη, ενώ χθες μίλησε με τον Σάντος και ο
τεχνικός τού είπε: «Όποιος είναι να φύγει, το μαθαίνει πρώτα από εμένα»! Άρα,
ακόμη παραμένει στην ομάδα, καθ' ότι φαίνεται να υπολογίζεται και αποκλείστηκε
για το σημερινό ματς λόγω ενοχλήσεων στο γόνατο.

Ρεπορτάζ για τον ΠΑΟΚ στην σελίδα 4
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17255O011</ED>
<ID>
ID:304405

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O01&aa=1</URL></REF>


Article

<CATEGORY>vin10</CATEGORY>

 <H5>ΧΑΡΙΣΤΕΑΣ: Ο ΑΡΗΣ ΓΝΩΡΙΖΕ ΓΙΑ ΤΗ ΒΕΡΝΤΕΡ
</H5><H2>Γιατί φωνάζουν;
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Όλα είναι ξεκάθαρα με το συμβόλαιό μου. Τα χρήματα από τη γερμανική ομάδα θα
εισπραχθούν άμεσα από τον Άρη, τόνισε ο Άγγελος Χαριστέας

Επέστρεψε στη Θεσσαλονίκη ο Άγγελος Χαριστέας και σαν να μη συμβαίνει τίποτα,
πήγε στην προπόνηση της ομάδας, αφού προηγουμένως στο αεροδρόμιο «Μακεδονία»
μίλησε στους εκπροσώπους των ΜΜΕ για τη μεταγραφή του στην Βέρντερ σαν να μη
δημιουργήθηκε ποτέ κανένα πρόβλημα από την αυθαίρετη κίνηση που
πραγματοποίησε. 
«Πήρα την απόφασή μου να πάω στη Βέρντερ, έπειτα από πολλή σκέψη», είπε ο
νεαρός επιθετικός του Άρη και συνέχισε: «Πληροφορήθηκα την πρόταση της Λανς
τέσσερις ημέρες πριν από το παιχνίδι με τον Ολυμπιακό. Η Λανς όμως με ήθελε
άμεσα, ενώ η Βέρντερ με ήθελε από το καλοκαίρι και γι' αυτό επέλεξα να πάω στη
Βέρντερ. Όλα είναι ξεκάθαρα με το συμβόλαιό μου. Τα χρήματα από τη γερμανική
ομάδα θα εισπραχθούν άμεσα από τον Άρη και έτσι θα λυθεί το οικονομικό
πρόβλημα που είχε η ομάδα. Πιστεύω ότι η κίνηση που έκανα ήταν η καλύτερη για
τον Άρη». Στη συνέχεια ο Χαριστέας υποστήριξε ότι το ταξίδι του στη Βρέμη το
γνώριζε η διοίκηση του Άρη, λέγοντας: «Είχα πει στους κ.κ. Τουντούρη,
Κωνσταντινίδη και Τριανταφυλλίδη, ότι είχα δύο προτάσεις και πως προτιμούσα να
υπογράψω στη Βέρντερ, επειδή με ήθελε από το καλοκαίρι. Οι άνθρωποι της Λανς
μού είπαν ότι τα είχαν βρει σε όλα με τον Άρη. Γιατί λοιπόν τώρα δημιουργήθηκε
αυτό το κλίμα εναντίον μου; Ο Άρης από το καλοκαίρι έβγαζε προς τα έξω ότι με
πουλάει σε ομάδες που δεν επέλεξα εγώ. Τώρα πηγαίνω σε μια ομάδα που επέλεξα.
Γιατί τους πειράζει αυτό;». Στη συνέχεια ο Χαριστέας μίλησε και για το επίμαχο
θέμα του ιδιωτικού συμφωνητικού που σύμφωνα με τον ίδιο τού δίνει το δικαίωμα
να υπογράψει στη Βέρντερ χωρίς τη συγκατάθεση του Άρη, λέγοντας: «Μια σοβαρή
ομάδα και ειδικά μια γερμανική ομάδα όπως η Βέρντερ, δεν μπορεί να κάνει
οτιδήποτε πριν το ψάξει νομικά. Το ιδιωτικό συμφωνητικό το έχω καταθέσει και
εγώ ο ίδιος στην ΕΠΟ και όλα είναι ξεκάθαρα». Η ΕΠΟ πάντως χθες ενημέρωσε τον
Άρη ότι στον φάκελο του Χαριστέα δεν υπάρχει κατατεθειμένο κανένα ιδιωτικό
συμφωνητικό, ενώ ο Πασχάλης Τοντούρης υποστήριξε ότι ουδέποτε ενημερώθηκε ο
ίδιος ή οποιοδήποτε άλλο μέλος του Δ.Σ. της ΠΑΕ Άρης για το ταξίδι του
Χαριστέα στη Γερμανία. 
Τέλος καλό όλα καλά με τις πληρωμές των παικτών της ΠΑΕ Άρης. Χθες εξοφλήθηκαν
όλοι εκτός από τον Ναγκόλι Κένεντι που βρίσκεται σε διαπραγματεύσεις
προκειμένου να λύσει το συμβόλαιό του με την «κίτρινη» ομάδα. Στο σημερινό
παιχνίδι με την Ξάνθη, ο Ρισάρ Ταρντί συμπεριέλαβε στην αποστολή τον Άγγελο
Χαριστέα, αλλά απέκλεισε τον Νίκο Κυζερίδη, αφού δεν πρόλαβε ακόμη η ΠΑΕ Άρης
να του εκδώσει νέο δελτίο. 
Χθες αργά το βράδυ αναμενόταν στη Θεσσαλονίκη ο Φερνάντο Νάβας, προκειμένου να
υπογράψει το συμβόλαιό του με τον Άρη. Όσον αφορά τον Βίκτορ Μπονίγια, υπήρξε
προφορική συμφωνία με τη Ναντ και απομένει να ρυθμιστούν μόνο κάποιες λεπτομέρειες.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17255O021</ED>
<ID>
ID:304406

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O02&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Πρώτη μάχη στην Ξάνθη
</H2>
Πρώτη «γεύση» από την προημιτελική φάση του Κυπέλλου σήμερα σε Αθήνα και
Ξάνθη. Ύστερα από δέκα χρόνια (τελευταία φορά την περίοδο 1991-92), ΑΕΚ και
ΠΑΟΚ διασταυρώνουν τα ξίφη τους για τη διοργάνωση του Κυπέλλου στο πρώτο
παιχνίδι που θα γίνει στο στάδιο «Ν. Γκούμας» στις 7 μ.μ. Δύο ώρες νωρίτερα,
στις 5 μ.μ., η SKODA Ξάνθη υποδέχεται τον Άρη. Αύριο θα γίνουν τα ματς
Ολυμπιακός - Καλλιθέα και Εθνικός Αστέρας - Ηρακλής.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17255O022</ED>
<ID>
ID:304446

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Όλα από μια κλωστή
</H2>
Με συγχαρητήρια για τη νίκη τους στην Πάτρα ξεκίνησε τη χθεσινή ομιλία του
προς τους παίκτες του Ιωνικού, ο Σωκράτης Γέμελος. 
Στη συνέχεια ο προπονητής της ομάδας της Νεάπολης ανέλυσε στους
ποδοσφαιριστές τα λάθη που έγιναν κατά τη διάρκεια του αγώνα με την Παναχαϊκή,
ζητώντας από όλους να ξεχάσουν τις κλασικές διαχωριστικές γραμμές μιας ομάδας
(άμυνα, κέντρο, επίθεση) και να αγωνίζονται όλοι για όλους. 
Ο Σωκράτης Γέμελος συμπλήρωσε: «Οι δύο νίκες μάς έδωσαν καλή ψυχολογία,
αλλά στο ποδόσφαιρο τα πάντα κρέμονται από μια κλωστή. Φροντίστε λοιπόν να μη
σπάσει αυτή η κλωστή. Δεν ξεφύγαμε ακόμα από τη δύσκολη θέση. Όταν αυτό γίνει,
τότε θα μπορέσουμε να επαναπαυθούμε».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17255O023</ED>
<ID>
ID:304475

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Ξανά στον Κορυδαλλό
</H2>
Επιστρέφει στον Κορυδαλλό το Αιγάλεω. Το γήπεδο βρίσκεται πλέον σε αρκετά καλή
κατάσταση, σύμφωνα με τους αρμοδίους, αλλά το θέμα είναι να φέρει... γούρι
στην ομάδα, η οποία τελευταία πετυχαίνει θετικά αποτελέσματα, αλλά μακριά από
το συγκεκριμένο γήπεδο, που έχει αποδειχθεί... στοιχειωμένο για το Αιγάλεω...
Στο ματς της Κυριακής με την Παναχαϊκή δεν θα παίξουν οι τιμωρημένοι με κάρτες
Σκοπελίτης και Αντονετί. Η νίκη για την ομάδα του «Σίτι» αποτελεί επιτακτική ανάγκη.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17255O024</ED>
<ID>
ID:304496

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Και γκολφ στο μενού
</H2>
Ποδόσφαιρο, μπάσκετ, χειμερινά σπορ, πόλο και γκολφ περιλαμβάνει το αποψινό
τηλεοπτικό πρόγραμμα. Αναλυτικά: 
14.30 (Eurosport): Σκι. Άλμα. Παγκόσμιο Κύπελλο. 
15.00 (Alpha Sports 1): Φωστήρας - Λεωνίδιο (Ζ). 
15.00 (Alpha Sports 2): Καβάλα - Ναυπακτιακός (Ζ). 
17.00 (SuperSport): Ξάνθη - Άρης (Ζ). 
17.45 (Alpha Sports 1): Εθνικός - Γλυφάδα (πόλο, Ζ). 
18.00 (Eurosport): Αφρικανικό Κύπελλο Εθνών (Ζ). 
19.00 (SuperSport): ΑΕΚ - ΠΑΟΚ (Ζ). 
19.00 (Alpha Sports 2): Μονακό - Μπορντό (Ζ). 
20.00 (Eurosport): Αφρικανικό Κύπελλο Εθνών. 
20.00 (Alpha Sports 1): Ολλανδικά στιγμιότυπα. 
20.30 (TV Magic): Σαρλερουά - Ολυμπιακός (μπάσκετ, Ζ). 
22.30 (Eurosport): Γκολφ. 
21.30 (Alpha Sports 1): Μπάγερν Μ. - Καϊζερσλάουτερν (Ζ). 
21.30 (Alpha Sports 2): Κιέβο - Λάτσιο (Ζ). 
22.00 (SuperSport): Τσέλσι - Λιντς (Ζ). 
23.30 (Alpha Sports 1): Αϊντχόβεν - Φέγενορντ (Μ). 
23.30 (Alpha Sports 2): Ουτρέχτη - Χέρεβεν (Μ). 
01.45 (SuperSport 2): Σάντος - Κορίνθιανς (Ζ). 
02.00 (Alpha Sports 2): Ιντιάνα - Μέμφις (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17255O025</ED>
<ID>
ID:304513

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O02&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17255O026</ED>
<ID>
ID:304524

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O02&aa=6</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: ΚΥΒΕΡΝΗΤΙΚΗ ΠΑΡΕΜΒΑΣΗ
</H5><H2>Ανεπαρκή τα μέτρα μας!
</H2>
Το υπουργείο Δικαιοσύνης των Ηνωμένων Πολιτειών ζητεί να γίνουν αλλαγές στα
μέτρα ασφαλείας των Χειμερινών Ολυμπιακών Αγώνων, στο Σολτ Λέικ Σίτι, λίγες
ημέρες πριν από την έναρξή τους, καθώς διαπιστώθηκε πως μερικές περιοχές δεν
προστατεύονται επαρκώς από τρομοκρατική επίθεση. 
Το υπουργείο προέβη σ' αυτή την κίνηση μετά την αρνητική έκθεση του εισαγγελέα
Τζον Άσκροφτ, που επισκέφτηκε το Σολτ Λέικ Σίτι στις αρχές του μήνα. Ο
εισαγγελέας εξέφρασε τη δυσαρέσκειά του για τα μέτρα ασφαλείας που έχουν
ληφθεί σε πολλά σημεία της πόλης, μακριά από τους αγωνιστικούς χώρους. 
Οι άνδρες των αμερικανικών δυνάμεων ασφαλείας κάνουν αισθητή την παρουσία
τους στο Σολτ Λέικ, αλλά η εισαγγελική έκθεση αφήνει ενδοιασμούς για την
πληρότητα των μέτρων

Εκπρόσωποι του υπουργείου υποστήριξαν πως ο κ. Άσκροφτ εξέφρασε την ανησυχία
του πως οι τρομοκράτες μπορεί να εκμεταλλευθούν τα ανεπαρκή μέτρα ασφαλείας σε
ανοιχτές περιοχές όπου βρίσκονται τα καταστήματα και τα εστιατόρια του Σολτ
Λέικ Σίτι, στα οποία θα συγκεντρώνεται μεγάλο πλήθος πριν και μετά τους
αγώνες. 
Οι ομοσπονδιακές αρχές ωστόσο βρίσκονται επί ποδός και για δύο ακόμη μεγάλα
γεγονότα που θα συγκεντρώσουν πλήθος κόσμου. Πρόκειται για το Παγκόσμιο
Οικονομικό Φόρουμ στη Νέα Υόρκη, που θα προσελκύσει από αύριο κυβερνητικούς
παράγοντες και επιχειρηματίες απ' όλο τον κόσμο, στο Μανχάταν, και το Σούπερ
Μπόουλ, που θα φιλοξενηθεί την Κυριακή στη Νέα Ορλεάνη. 
ΠΡΟΤΕΡΑΙΟΤΗΤΑ 
Ωστόσο, ο κ. Άσκροφτ θεωρεί ότι οι Ολυμπιακοί Αγώνες έχουν προτεραιότητα στο
θέμα της ασφάλειας, τονίζοντας πως τα μέτρα που θα ληφθούν θα δημιουργήσουν
«νέα στάνταρ». 
Κατά το υπουργείο Δικαιοσύνης, η ανάμειξη του κ. Άσκροφτ με τις λεπτομέρειες
της ασφάλειας των Ολυμπιακών Αγώνων δεν προκαλεί έκπληξη. 
«Μετά τα γεγονότα της 11ης Σεπτεμβρίου, η καταπολέμηση της τρομοκρατίας
αποτελεί πρώτο θέμα στην ατζέντα του, ενώ βλέπει τους Ολυμπιακούς ως τον
μεγαλύτερο πονοκέφαλο σε θέματα ασφαλείας, που έχει να αντιμετωπίσει μέχρι
τώρα», δήλωσε εκπρόσωπος του υπουργείου.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17255O031</ED>
<ID>
ID:304407

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O03&aa=1</URL></REF>


Article

<CATEGORY>vin10</CATEGORY>

 <H5>ΦΙΟΡΕΝΤΙΝΑ: Σοβαρά τα οικονομικά προβλήματα στους «Βιόλα»
</H5><H2>Πρώτες προσφυγές από Γκόμεζ και Ρόσι
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Προσφυγή για να μείνουν ελεύθεροι κατέθεσαν στη διοργανώτρια αρχή του ιταλικού
πρωταθλήματος δύο ποδοσφαιριστές της Φιορεντίνα, ο Πορτογάλος Νούνο Γκόμεζ και
ο Μάρκο Ρόσι, το βράδυ της Δευτέρας. 
Οι δύο ποδοσφαιριστές τών Βιόλα, όπως και σχεδόν όλοι οι συμπαίκτες τους,
παραμένουν απλήρωτοι για αρκετούς μήνες. Έτσι, το πιο πιθανό είναι να μείνουν
ελεύθεροι οι δύο παίκτες και να υπογράψουν συμβόλαια με άλλες ομάδες χωρίς η
Φιορεντίνα να εισπράξει ούτε ένα ευρώ. 
Το χειρότερο σενάριο για την ιταλική ομάδα είναι να μιμηθούν τους Γκόμες, Ρόσι
και οι υπόλοιποι παίκτες των Βιόλα. Τον Νοέμβριο, ο αρχηγός της Φιορεντίνα
Άντζελο Ντι Λίβιο είχε απειλήσει τους διοικούντες πως θα καταθέσουν όλοι οι
παίκτες προσφυγή αν δεν λυθεί το οικονομικό πρόβλημα και η απάντηση που έλαβαν
από τον μεγαλομέτοχο Τσέκι Γκόρι ήταν: «Κάντε υπομονή. Σύντομα ο σύλλογος θα
πουληθεί». Για μερικούς φαίνεται πως η υπομονή εξαντλήθηκε. 
Ύστερα από καιρό, οι οπαδοί της Φιορεντίνα άκουσαν και ένα ευχάριστο νέο. Ο
Γκαμπριέλ Μπατιστούτα σκέπτεται να επιστρέψει στη Φλωρεντία, όχι ως παίκτης
αλλά ως προπονητής.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17255O032</ED>
<ID>
ID:304447

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O03&aa=2</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ
</H5><H2>Χωρίς ανάλυση αίματος τα τεστ για την ερυθροποιητίνη
</H2>
Η ΦΙΦΑ δεν πρόκειται να διεξάγει τεστ αίματος για την ανίχνευση
ερυθροποιητίνης, κατά τη διάρκεια του Μουντιάλ 2002. Αυτό αποκάλυψε χθες ο
πρόεδρος της Ιατρικής Επιτροπής της Παγκόσμιας Ποδοσφαιρικής Ομοσπονδίας,
Μισέλ Ντ'Ογκ, τονίζοντας πως κάτι τέτοιο ενδεχομένως να προκαλέσει νομικά
προβλήματα. Είπε συγκεκριμένα ο κύριος Ντ'Ογκ: «Θα ακολουθήσουμε τη γαλλική
μέθοδο, αλλά θα περιοριστούμε στις εξετάσεις ούρων. Δεν θα κάνουμε τεστ
αίματος, γιατί γνωρίζουμε ότι μπορεί να έχουμε προβλήματα με τη Δικαιοσύνη.
Πρόσφατα, για παράδειγμα, ο Έντγκαρ Ντάβιντς και ο Φρανκ ντε Μπουρ προσέφυγαν
στα δικαστήρια για τα αποτελέσματα ανάλογων εξετάσεων».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17255O033</ED>
<ID>
ID:304476

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O03&aa=3</URL></REF>


Article

<CATEGORY>vin10</CATEGORY>

 <H5>ΛΙΒΕΡΠΟΥΛ
</H5><H2>Έκπληξη με Ξαβιέ
</H2>
Το νέο απόκτημα της Λίβερπουλ, Αμπέλ Ξαβιέ

Μεταγραφή-έκπληξη πραγματοποίησε χθες η Λίβερπουλ αποκτώντας τον διεθνή
Πορτογάλο αμυντικό της Έβερτον, Αμπέλ Ξαβιέ! Ο 29χρονος ποδοσφαιριστής (ο
οποίος είναι πιο γνωστός για την εκκεντρική κόμμωσή του, αλλά και τον τραγικό,
γι' αυτόν, ημιτελικό του Εύρω 2000, όταν έκανε το πέναλτι που έδωσε ουσιαστικά
στη Γαλλία την πρόκριση, τρία λεπτά πριν από το τέλος της παράτασης) βρισκόταν
στη μεταγραφική λίστα των «Εφοπλιστών» μετά την άρνησή του να ανανεώσει το
συμβόλαιό του μαζί τους, την περασμένη εβδομάδα. Η Λίβερπουλ έψαχνε
απεγνωσμένα για τον αντικαταστάτη του Μάρκους Μπάμπελ και ο έμπειρος
Πορτογάλος, που θα έχει δικαίωμα συμμετοχής και στους αγώνες του Τσάμπιονς
Λιγκ, ήταν μια μάλλον καλή λύση γι' αυτήν. Ο Ξαβιέ αναμένεται να υπογράψει
συμβόλαιο τετραετούς διάρκειας με τους «Κόκκινους» ενώ η Έβερτον θα βάλει στο
ταμείο της 800.000 λίρες (περίπου 1,3 εκατ. ευρώ). Αξίζει να σημειωθεί πως
είναι η δεύτερη φορά που ένας ποδοσφαιριστής «μετακομίζει» από το Γκούντισον
Παρκ στο Άνφιλντ τα τελευταία δύο χρόνια, αφού είχε προηγηθεί η περίπτωση του
Νικ Μπάρμπι, τον Ιούλιο του 2000.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17255O034</ED>
<ID>
ID:304497

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O03&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το Σκορ Γκανιάν 4 περιλαμβάνει σήμερα τις 4η, 5η, 6η και 7η ιπποδρομίες,
ενώ το Σκορ Γκανιάν 6 περιλαμβάνει τις 2η, 3η, 4η, 5η, 6η και 7η κούρσες. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΙΤΝΑ 58 Τσιριγώτης&#0092 
2. ΑΡΧΟΝΤΙΣΣΑ 58 Γεωργίου&#0095 
3. ΒΕΝΤΑ 58 Τριανταφύλ.&#0098 
4. ΓΚΟΛ. ΠΡΑΣΣΙΑ 58 Ντίνος&#0097 
5. ΔΗΜΟΚΡΑΤΙΣΣΑ 56,5 Χαλιάσος&#0091 
6. ΖΑΛΑΟ 58 Φίλιππος&#0094 
7. ΚΑΙΣΑΡΙΑΝΗ 58 Ζευγώλης&#0096 
8. ΜΙΣ ΤΕΤΑ 58 Τσεργάς&#0093 
- Υπόδ.: ΖΑΛΑΟ - ΜΙΣ ΤΕΤΑ (Βέντα). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΙΡΜΑΝΕ 58 Βαλακούδ. Ν.&#0097 
2. ΚΙΟΥ 56,5 Λέντερης&#0094 
3. ΛΕΥΚΟΘΕΑ 56,5 Λάος&#0099 
4. ΜΕΚΚΑ 57 Οικονομίδης&#0098 
5. ΛΑΒ ΓΟΥΜΑΝ 55,5 Τσεργάς&#0093 
6. ΜΠΙ Ε ΠΡΙΝΣΕΣ 56 Τσαφούρος&#0095 
7. ΑΝΤΙΘΕΣΗ 55 Μαστοράκης&#0091 
8. ΧΟΡΔΗ 56 Νίκος&#0096 
9. ΑΡΙΣΒΗ 54,5 Νικολαΐδης&#0092 
- Υπόδ.: ΛΕΥΚΟΘΕΑ - ΧΟΡΔΗ (Ιρμάνε). 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΖΗΝΑΪΣ 58 Βαλακούδ. Ν.&#0098 
2. ΛΑΣΤ ΤΑΝΓΚΟ 58 Οικονομίδης&#0097 
3. ΜΑΟΥΝΤ. ΜΠΛΕΪΖ 58 Ζευγώλης&#0091 
4. ΜΑΟΥΝΤ. ΧΑΪΤΣ 58 Φίλιππος&#0095 
5. ΜΗΛΟΣ 58 Σκιαδόπ/λος&#0092 
6. ΠΕΤΙΤ ΜΑΡΙ 58 Μπάβαρης&#0094 
7. ΠΡΩΤΑΘΛΗΤΡΙΑ 58 Τσεργάς&#0093 
8. ΣΟΥΗΤ ΣΑΡΑ 55,5 Δρόσος&#0096 
9. ΤΑΫΓΕΤΗ 58 Λάος&#0099 
- Υπόδ.: ΛΑΣΤ ΤΑΝΓΚΟ - ΜΗΛΟΣ (Πρωταθλήτρια). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΤΙΤΑΝΑΣ 58 Νίκος&#0094 
2. ΛΕΥΚΟΝΟΙΚΟ 57 Οικονομίδης&#0098 
3. ΕΙΡΗΝΙΚΟΣ 55,5 Τριανταφύλ.&#0092 
4. ΑΤΤΙΚΟΣ 55 Τσεργάς&#0093 
5. ΕΣΠΕΡΑΝΤΟ 54 Γεωργίου&#0099 
6. ΚΑΝΕΛΙΝΟΣ 53,5 Δάλαρης&#0095 
7. ΧΑΡΙΣΜΑΤΙΚΟΣ 52,5 Λάος&#0096 
8. ΜΠΑΡΑΛΑΞΙΣ 50 Σγούρος&#0091 
9. ΞΑΝΘ. ΙΠΠΟΤΗΣ 49,5 Χαραλάμπ.&#0097 
- Υπόδ.: ΧΑΡΙΣΜΑΤΙΚΟΣ - ΚΑΝΕΛΙΝΟΣ (Ειρηνικός). 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΔΟΚΤΟΡΑΣ 58 Φίλιππος&#0094 
2. ΔΥΝΑΤ. ΤΙΓΡΗΣ 57,5 Μπάκος&#0099 
3. ΕΦΡΑΙΜ 57 Λέντερης&#0097 
4. Μ. ΠΡΕΖΙΝΤΕΝΤ 57 Οικονομίδης&#0093 
5. ΜΠΛΑΚ ΤΣΙΠ 55,5 Βασιλειάδης&#0095 
6. ΜΑΚΗΣ 55 Τσεργάς&#0091 
7. ΣΑΚΗΣ 55 Γεωργίου&#0098 
8. ΒΕΡΘΕΡΟΣ 54 Σκιαδόπουλος&#0092 
9. ΓΕΡΑΚΑΣ 53,5 Νικολαΐδης&#0096 
- Υπόδ.: ΜΠΛΑΚ ΤΣΙΠ - ΜΑΚΗΣ (Δόκτορας). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΑΛΦΑΙΑ 58 Φίλιππος&#0098 
2. ΓΚΡΕΫ ΧΑΟΥΝΤ 57 Ξυνός&#0095 
3. ΜΙΣ ΤΖΩΡΤΖΙΝΑ 57 Τσεργάς&#0094 
4. ΠΡΙΝΣΕΣ ΤΙΝΑ 57 Οικονομίδης&#0097 
5. ΜΑΤΖ. ΜΠΕΛ 53 Μπαρούτας&#0092 
6. ΔΕΛΦΙΚΗ ΠΥΘΙΑ 54,5 Αλέξανδρος&#0091 
7. ΤΟΦΗ ΚΡΗΜ 51,5 Βαγγέλης&#0096 
8. ΦΑΙΡΥ ΧΕΒΕΝ 54 Ζευγώλης&#0093 
- Υπόδ.: ΑΛΦΑΙΑ - ΤΟΦΗ ΚΡΗΜ (Ματζ. Μπελ). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΚΑΡΑΝΟΣ 58 Γεωργίου&#0095 
2. ΚΡΥΦΗ ΑΜΑΡΤΙΑ 57 Μπάμπης&#0096 
3. ΝΤΟΛ. ΝΕΦΕΛΗ 56,5 Νίκος&#0097 
4. ΑΪΛΙΝ 56 Φίλιππος&#00910 
5. ΒΑΛΑΩΡΙΤΗΣ 56 Σκιαδόπουλος&#0099 
6. Μ. ΟΥΕΛΙΝΓΚΤΟΝ 56 Νικολαΐδης&#0093 
7. ΜΠΑΜΟΡ 55,5 Τσιριγώτης&#0098 
8. ΔΑΗΜΩΝ 55 Λάος&#0094 
9. ΜΟΚΑΝΤΟΡ 54,5 Μπάκος&#0091 
10. ΜΑΤΖ. ΓΟΥΙΝΝΕΡ 54,5 Ντίνος&#0092 
- Υπόδ.: ΜΟΚΑΝΤΟΡ - ΑΪΛΙΝ (Βαλαωρίτης). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΣΛΑΜΜΑ 58 Οικονομίδης&#0094 
2. ΑΔΑΜΑΣΤΟΣ 57 Ζευγώλης&#0092 
3. ΣΤΡ. ΠΑΥΛΟΣ 56,5 Γεωργίου&#0097 
4. ΑΛΚΥΝΕΥΣ 55,5 Λάος&#0098 
5. ΝΙΚ ΓΟΥΙΝΝΕΡ 55,5 Τσιριγώτης&#0095 
6. ΚΟΥΡΤΖΗΣ 56 Νίκος&#0093 
7. ΛΗΓΚ. ΠΑΟΥΕΡ 55 Μπάβαρης&#0091 
8. ΜΑΤΖΕΣΤ. ΛΑΪΤ 55 Ντίνος&#0099 
9. ΦΟΙΒΟΣ 55 Τσεργάς&#0096 
- Υπόδ.: ΚΟΥΡΤΖΗΣ - ΑΔΑΜΑΣΤΟΣ (Σλάμμα). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΜΙΝΩΑΣ 58 Σκιαδόπουλος&#0095 
2. ΘΕΟΚΛΗΤΟΣ 56,5 Νίκος&#0094 
3. ΜΑΪΟΠΟΥΛΑ 56,5 Μαστοράκης&#0093 
4. ΑΝ. ΚΟΜΝΗΝΗ 56 Λέντερης&#0092 
5. Κ. ΤΟΝ ΚΩΣΤΑ 56 Τριανταφύλ.&#0097 
6. ΓΚΑΤΑΓΚΑ 55,5 Μπάκος&#0096 
7. ΓΚΡΕΓΚ ΤΣΕΡΜ. 54 Μπαρούτας&#0091 
- ΝΤΟΜ ΠΕΡΙΝΙΟΝ 56 Τσιριγώτης&#0098 
* Ο ίππος ΝΤΟΜ ΠΕΡΙΝΙΟΝ τρέχει εκτός στοιχήματος. 
- Υπόδ.: ΜΙΝΩΑΣ - ΚΑΛΩΣ ΤΟΝ ΚΩΣΤΑ (Θεόκλητος). 
- Δύο αουτσάιντερ: ΒΕΡΘΕΡΟΣ (5η) - ΜΑΤΖ. ΓΟΥΙΝΝΕΡ (7η).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17255O035</ED>
<ID>
ID:304514

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O03&aa=5</URL></REF>


Article

<CATEGORY>vin10</CATEGORY>

 <H5>ΑΣΑΝΟΒΙΤΣ: ΚΟΛΑΚΕΥΤΙΚΑ ΣΧΟΛΙΑ ΑΠΟ ΤΟΝ «ΚΑΘΗΓΗΤΗ» ΓΙΑ ΤΟΝ ΓΙΑΡΝΙ
</H5><H2>Είναι ο καλύτερος!
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Η κροατική... παροικία μεγαλώνει από σήμερα στον Παναθηναϊκό. Και ο Ρόμπερτ
Γιάρνι, που αναμένεται στις 17.20 στην Αθήνα και θα υπογράψει - εκτός
τρανταχτού απροόπτου - στη συνέχεια στο «τριφύλλι», θα είναι ο πέμπτος Κροάτης
ποδοσφαιριστής που θα φορέσει την πράσινη φανέλα μετά τους Ζάετς, Ασάνοβιτς,
Σάριτς και Βλάοβιτς. 
Μαζί με τον 33χρονο άσο θα είναι και ο μάνατζέρ του, Πρέντραγκ Ράτσκι, ώστε να
κανονιστούν οι τελευταίες λεπτομέρειες της επικείμενης μεταγραφής του, να
περάσει ιατρικές εξετάσεις και στη συνέχεια να υπογράψει το συμβόλαιό του. Ήδη
υπάρχει προφορική συμφωνία ανάμεσα στις δύο πλευρές και ο Γιάρνι θα είναι
παίκτης του «τριφυλλιού» για τους επόμενους έξι μήνες, με την προοπτική
επέκτασης της συνεργασίας του για ένα ακόμη χρόνο. 
«Ιδανική λύση για την αριστερή πλευρά του Παναθηναϊκού», χαρακτήρισε τον
Ρόμπερτ Γιάρνι ο Αλιόσα Ασάνοβιτς

Ένας παλιός γνώριμος του «τριφυλλιού», ο Αλιόσα Ασάνοβιτς, σε χθεσινές
δηλώσεις του έπλεξε το εγκώμιο του συμπατριώτη του: «Για μένα είναι ο
καλύτερος ποδοσφαιριστής στον κόσμο στη θέση που αγωνίζεται! Είναι πάρα πολύ
καλός παίκτης και πολύ καλός φίλος. Είναι ιδανική λύση για την αριστερή πλευρά
του Παναθηναϊκού». Η ηλικία του Γιάρνι δεν θα αποτελέσει πρόβλημα για τον ΠΑΟ
αφού όπως παραδέχεται ο Ασάνοβιτς η φυσική του κατάσταση είναι πολύ καλή.
«Στον τομέα αυτό ο Γιάρνι είναι πολύ καλύτερος απ' ό,τι ήταν ο... Ασάνοβιτς.
Είναι 100% έτοιμος να βοηθήσει τον Παναθηναϊκό. Είναι ένας προπονημένος
ποδοσφαιριστής, έτοιμος να αγωνιστεί. Όλο αυτό το διάστημα που δεν έπαιζε
έκανε προπονήσεις και δεν έχει μείνει πίσω από πλευράς φυσικής κατάστασης. Δεν
ξέρω τι έγινε και δεν "έπιασε" στη Λας Πάλμας, εγώ ξέρω ότι είναι ιδανική
περίπτωση για τον Παναθηναϊκό και είμαι πολύ χαρούμενος αφού, όπως όλα
δείχνουν, θα ολοκληρωθεί η μεταγραφή. Μάλιστα του είπα ότι ο ΠΑΟ είναι η
καλύτερη ομάδα στην Ελλάδα με τους καλύτερους οπαδούς». 
Στο μεταξύ η μεταγραφική κινητικότητα που έχει αναπτύξει ο Παναθηναϊκός έχει
ενταθεί το τελευταίο διάστημα. Τα χρονικά περιθώρια έχουν στενέψει, καθώς η
μεταγραφική περίοδος του Ιανουαρίου τελειώνει αύριο. Η διοίκηση της Στάμπαεκ,
παρά τις αλλεπάλληλες τηλεφωνικές επαφές με τον πρόεδρο της ΠΑΕ, Άγγελο
Φιλιππίδη, φαίνεται ότι εμμένει στην απόφασή της να πουλήσει τον Λίντεροθ με
ένα ποσό που ξεπερνάει τα 3,8 εκατ. ευρώ. Επίσης, και να συμφωνήσουν οι δύο
πλευρές στο ποσό, υπάρχει και διαφορά στον τρόπο καταβολής των χρημάτων. Έτσι
οι οικονομικές διαφορές ανάμεσα στις δύο πλευρές για την απόκτηση του 23χρονου
Σουηδού έχει στρέψει το ενδιαφέρον των «πρασίνων» στον συμπατριώτη του. 
ΑΠΟΣΤΟΛΗ ΣΤΗΝ ΙΤΑΛΙΑ 
«Για μένα είναι ο καλύτερος ποδοσφαιριστής στον κόσμο στη θέση που
αγωνίζεται!», τόνισε ο Αλιόσα Ασάνοβιτς για τον συμπατριώτη του, Ρόμπερτ Γιάρνι

Στην Ιταλία βρίσκεται, λοιπόν, άνθρωπος του Παναθηναϊκού από χθες με σκοπό να
συμφωνήσει με τον Ντάνιελ Άντερσον. Βέβαια και το ποσό που κοστολογεί η
Βενέτσια τον 24χρονο μέσο είναι μεγαλύτερο από αυτό που ζητεί η Στάμπαεκ για
τον Λίντεροθ, αφού πληροφορίες από την Ιταλία αναφέρουν ότι θέλει 5 εκατ.
ευρώ. Όμως, έτσι και αλλιώς οι «πράσινοι» επιθυμούν να πάρουν δανεικό τον
παίκτη για έξι μήνες και στη συνέχεια να αποκτηθεί, αφού πρώτα έχει δώσει τα
διαπιστευτήριά του στην Ελλάδα. Και η περίπτωση αυτή θεωρείται δύσκολη, όμως η
σχεδόν υποβιβασμένη Βενέτσια ήδη έχει αρχίσει και ξεπουλάει τα αστέρια της,
καθώς ένας άλλος Σουηδός, ο Ιοακίμ Μπγιόρκλουντ, πήρε μεταγραφή στην αγγλική
Σάντερλαντ. Ο ίδιος ο παίκτης σε συνάντησή του με τον άνθρωπο του Παναθηναϊκού
διεμήνυσε ότι αν η ελληνική ομάδα τα βρει με τη Βενέτσια, τότε δεν έχει
πρόβλημα να συνεχίσει την καριέρα του στην Ελλάδα. 
Εξάλλου ένα απρόοπτο επιφύλαξε η χθεσινή προπόνηση, πρώτη μετά την επιστροφή
του Μαρκαριάν στην Αθήνα. Ο συνεργάτης του Ουρουγουανού προπονητή, Γκάμπριελ
Μολνάρ τραυματίστηκε στη προσπάθειά του να εκτελέσει μια άσκηση. Υπέστη ρήξη
αχίλλειου τένοντα και θα χρειαστεί κάποιους μήνες για να αποθεραπευτεί. Στην
προπόνηση μετείχε και ο Γιούρκας Σεϊταρίδης ενώ ατομικό πρόγραμμα έκανε ο
Ντάνιελ Σάριτς. Είπε ο Μαρκαριάν στους παίκτες του: «Πλέον όλα στο πρωτάθλημα
εξαρτώνται από εμάς! Σας ευχαριστώ που μείνατε προσηλωμένοι στις υποχρεώσεις
της ομάδας έστω και αν εγώ έλειπα. Πήραμε τη νίκη και πλησιάσαμε ακόμη
περισσότερο στην κορυφή. Συνεχίζουμε την προσπάθειά μας και πρέπει να
προσέξουμε να μη χάσουμε βαθμούς ώστε να παραμείνουμε στη διεκδίκηση του τίτλου».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O041</ED>
<ID>
ID:304408

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Ο Λεμονής ετοιμάζει δύο αλλαγές
</H5><H2>Με Νινιάδη, Μαυρογενίδη στο Καυταντζόγλειο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τον Δημήτρη Μαυρογενίδη και τον Ανδρέα Νινιάδη ετοιμάζει ο τεχνικός του
Ολυμπιακού Τάκης Λεμονής για τη μάχη με τον Ηρακλή στο Καυταντζόγλειο. 
Οι Μαυρογενίδης, Νινιάδης θα πάρουν τις θέσεις των Ζε Ελίας, Γιαννακόπουλου οι
οποίοι αντιμετωπίζουν προβλήματα τραυματισμών. 
Ο προπονητής των «ερυθρολεύκων» πρόκειται να επιφέρει εσωτερικές αλλαγές στην
ενδεκάδα στον αγώνα της Κυριακής. Ο Μαυρογενίδης θα αγωνιστεί στη δεξιά πλευρά
της άμυνας και ο Πατσατζόγλου θα παίξει δίπλα στον Καρεμπέ, ενώ ο Νινιάδης θα
αναλάβει τον ρόλο επιτελικού μέσου. 
Ο Λεμονής θεωρεί πολύ σημαντικό τον αγώνα στη Θεσσαλονίκη, γι' αυτό αποφάσισε
να ξεκουράσει τέσσερις βασικούς ποδοσφαιριστές στο αυριανό πρώτο παιχνίδι με
την Καλλιθέα στο ΟΑΚΑ (17.15) για την προημιτελική φάση του Κυπέλλου.
Πρόκειται για τους Τζόρτζεβιτς, Ανατολάκη, Ελευθερόπουλο, Αλεξανδρή. Ο πρώτος
σκόρερ των πρωταθλητών έχει ενοχλήσεις στη μέση και χθες έκανε ειδικό
πρόγραμμα με τον φυσικοθεραπευτή του Ολυμπιακού Θόδωρο Μπαλίδη. Ο Αλεξανδρής
αναμένεται σήμερα να μπει στον ρυθμό των προπονήσεων. 
Οι οπαδοί των «ερυθρολεύκων» ετοιμάζουν εκστρατεία στη Θεσσαλονίκη για να
δώσουν βροντερό «παρών» στο Καταυντζόγλειο. Ο Ολυμπιακός ζήτησε χθες από τον
Ηρακλή 4.000 εισιτήρια. Υπάρχει μεγάλη ζήτηση για τα εισιτήρια τόσο από τους
«ερυθρόλευκους» οπαδούς σε Αθήνα-Πειραιά όσο και από τους Συνδέσμους της Β.
Ελλάδας. 
Ο Ανδρέας Νινιάδης θα πάρει τη θέση του τραυματία Ζε Ελίας στην ενδεκάδα που
θα αντιμετωπίσει τον Ηρακλή

Οι Ζε Ελίας, Γιαννακόπουλος έκαναν χθες θεραπεία. Ο Λεμονής θα παρατάξει εκτός
σοβαρού απροόπτου αύριο κόντρα της Καλλιθέας το εξής σχήμα: Γεωργίου -
Μαυρογενίδης, Μπερμούδες, Αμανατίδης - Πουρσανίδης, Άντζας, Κόντης, Νινιάδης -
Τζιοβάνι, Άλβες. 
Στην αποστολή συμπεριελήφθησαν 18 ποδοσφαιριστές. Αποκλείστηκαν οι Αλεξανδρής,
Ανατολάκης, Ελευθερόπουλος, Τζόρτζεβιτς, Γιαννακόπουλος, Ζε Ελίας, Οφορίκουε,
Ρόμπερτς, Χούτος, Σηφάκης. 
Ο κόουτς της πειραϊκής ομάδας ζήτησε χθες από τους παίκτες του να «καθαρίσουν»
την πρόκριση στην ημιτελική φάση από το πρώτο παιχνίδι. Τόνισε: «Η Καλλιθέα
είναι ομάδα που πρωταγωνιστεί στη Β' Εθνική κατηγορία. Μας ενδιαφέρει πολύ το
Κύπελλο και αλίμονο αν δεν δούμε το ματς όπως αυτά του πρωταθλήματος. Θέλουμε
να εξασφαλίσουμε την πρόκριση από το πρώτο παιχνίδι». 
*** Ο Τάκης Λεμονής και ο συνεργάτης του Τάσος Μητρόπουλος περιμένουν
έως στο τέλος της εβδομάδας στις εγκαταστάσεις του Ρέντη τους Οφορίκουε,
Χούτο. Εξάλλου μετά τον αποκλεισμό της Εθνικής Λιβερίας από το Κόπα Άφρικα, ο
Ζίζι Ρόμπερτς θα επιστρέψει αυτές τις ημέρες στην Αθήνα. 
*** Το ετήσιο μνημόσυνο για τα θύματα της Θύρας 7 θα γίνει το
μεθεπόμενο Σάββατο (9 Φεβρουαρίου) στο Στάδιο Καραϊσκάκη.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O042</ED>
<ID>
ID:304448

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ: Κατά της ΑΕΚ
</H5><H2>Με αμυντική διάταξη στη Νέα Φιλαδέλφεια
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Τρεις ημέρες μετά την νίκη του ΠΑΟΚ επί της ΑΕΚ στην Τούμπα, η ομάδα της
Θεσσαλονίκης θα πρέπει να αντιμετωπίσει και πάλι την ΑΕΚ, αυτή τη φορά για το
Κύπελλο, στη Νέα Φιλαδέλφεια. 
Στο παιχνίδι αυτό ο Ντούσαν Μπάγιεβιτς αναμένεται να πραγματοποιήσει αρκετές
αλλαγές στην ενδεκάδα του, αφού το καθαρά επιθετικό σχήμα που επέλεξε για το
ματς της περασμένης Κυριακής δεν ενδείκνυται για το σημερινό παιχνίδι.
Εξάλλου, ο Σερβοέλληνας τεχνικός, όταν μίλησε στους παίκτες του για την
αναμέτρηση της προηγούμενης Κυριακής τούς είχε τονίσει ότι το μεγάλο πρόβλημα
που παρουσίασε η ομάδα ήταν στην αμυντική της γραμμή. 
Σήμερα αναμένεται η ομάδα του ΠΑΟΚ να παρουσιαστεί με ενισχυμένη την άμυνά
της, ενώ είναι μάλλον απίθανο να χρησιμοποιηθούν από την αρχή του αγώνα οι
Οκκάς και Γιασεμάκης. 
Ο Γιώργος Κουλακιώτης ήταν ο μόνος παίκτης που δέχθηκε να μιλήσει για το
παιχνίδι με την ΑΕΚ, στο αεροδρόμιο «Μακεδονία» της Θεσσαλονίκης, λίγο πριν να
αναχωρήσει η αποστολή του «δικεφάλου» για την Αθήνα. «Είναι ένα δύσκολο
παιχνίδι, ανάμεσα σε δύο ομάδες που γνωρίζει καλά η μία την άλλη», είπε ο
αμυντικός του ΠΑΟΚ και συνέχισε: «Θα προσπαθήσουμε να πάρουμε ένα θετικό
αποτέλεσμα και να μη δεχθούμε γκολ, αν είναι δυνατόν. Περιμένουμε πίεση από
την ΑΕΚ στην άμυνά μας και γι' αυτό θα πρέπει να είμαστε πολύ προσεκτικοί. Θα
πρέπει να μην πανικοβληθούμε, ώστε να πάρουμε το αποτέλεσμα που θα μας δώσει
τον πρώτο λόγο για την πρόκριση στον επαναληπτικό αγώνα». 
Χθες αργά το βράδυ αναμένονταν στη Θεσσαλονίκη ο Μάριαν Ζέμαν, προκειμένου να
τακτοποιήσει τις τελευταίες λεπτομέρειες της μεταγραφής του και να υπογράψει
συμβόλαιο με τον ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O043</ED>
<ID>
ID:304477

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Πρόβλημα με Μουράτι
</H2>
* ΘΕΣΣΑΛΟΝΙΚΗ

Εμπλοκή προέκυψε στη μεταγραφή του Έντουιν Μουράτι από τη Λιλ στον Ηρακλή. Ο
Αλβανός μεσοεπιθετικός έφθασε χθες το απόγευμα στη Θεσσαλονίκη και από την
πρώτη στιγμή φάνηκε ότι υπήρχε πρόβλημα, αφού επέμενε να αποφεύγει τις κάμερες
και τους φωτογράφους που τον περίμεναν στο αεροδρόμιο «Μακεδονία», ενώ
αρνήθηκε να κάνει οποιαδήποτε δήλωση. 
Σε κάποια στιγμή, μάλιστα, φάνηκε διστακτικός ακόμα και στο να πάει στα
γραφεία του Ηρακλή. Τελικά, διαπιστώθηκε πως η απροθυμία του Μουράτι να
εμφανιστεί στα ΜΜΕ είχε να κάνει με το ότι ο μάνατζερ, ο οποίος τον
εκπροσωπούσε στις επαφές του με τον Ηρακλή και τον συνόδευε χθες στη
Θεσσαλονίκη, δεν είχε τα δικαιώματά του, ενώ ο νόμιμος μάνατζέρ του δεν
γνώριζε τον ταξίδι του στην Ελλάδα και ήδη είχε συμφωνήσει να πάει τον παίκτη
στην Μπόχουμ. 
Έστειλε μάλιστα φαξ στην ΟΥΕΦΑ και την ΠΑΕ Ηρακλής, με το οποίο γνωστοποιούσε
ότι οποιαδήποτε κίνηση του παίκτη χωρίς τη δική του συγκατάθεση δεν είναι
νόμιμη. Σήμερα, αναμένεται να υπάρξει συνέχεια στο θέμα Μουράτι, αφού η ΠΑΕ
Ηρακλής θα επιχειρήσει να ξεκαθαρίσει τα πράγματα και να προχωρήσει τις
διαπραγματεύσεις με τον νόμιμο μάνατζερ του παίκτη. Πάντως, ύστερα από πίεση
των δημοσιογράφων, ο Αλβανός μεσοεπιθετικός έκανε κάποιες πρώτες δηλώσεις,
λέγοντας: «Έχω αγωνιστεί τρεις φορές ως αντίπαλος με την Εθνική Ελλάδας, όμως
τις πληροφορίες που έχω για τον Ηρακλή, μου τις έδωσε ο συμπαίκτης μου στην
Εθνική Αλβανίας Αλντίν Χατζί. Ξέρω ότι ο Ηρακλής έχει φιλοδοξίες να βγει στο
Κύπελλο ΟΥΕΦΑ. Με τη Λιλ δεν υπάρχει κανένα πρόβλημα, αφού έχω τη διαβεβαίωση
της διοίκησης ότι αν συμφωνήσω εγώ τότε θα φύγω από την ομάδα. Θέλω πολύ να
έρθω στη Θεσσαλονίκη, επειδή βρίσκεται πολύ κοντά το σπίτι μου, στην Αλβανία».
Ο Εμπενίζερ Χάγκαν προπονήθηκε χθες μόνος του για προληπτικούς λόγους, όμως θα
βρίσκεται στη διάθεση του Άγγελου Αναστασιάδη για το αυριανό παιχνίδι Κυπέλλου
με τον Εθνικό Αστέρα.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O044</ED>
<ID>
ID:304498

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Υπέγραψε ο Λούντμπεργκ
</H2>
Τον Κρίστιαν Λούντμπεργκ απέκτησε χθες ο Εθνικός Αστέρας. Τα προβλήματα που
υπήρχαν μεταξύ των δύο πλευρών ξεπεράστηκαν και ο Δανός ποδοσφαιριστής
υπέγραψε συμβόλαιο για ενάμισι χρόνο. 
Ο 32χρονος παίκτης, που αποκτήθηκε από την ΑΒ Κοπεγχάγης, θα μείνει στην Αθήνα
μέχρι την Κυριακή. Ήδη ξεκίνησαν οι διαδικασίες για να έρθει η μπλε κάρτα του
ποδοσφαιριστή και να εκδοθεί το δελτίο του. 
Ο Αρμάν Νταντί έδωσε το «παρών» στην προπόνηση και ξεκίνησε ειδικό πρόγραμμα
γιατί αντιμετωπίζει κάποιο μικρό πρόβλημα τραυματισμού.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O045</ED>
<ID>
ID:304515

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=5</URL></REF>


Article

<CATEGORY>vin10</CATEGORY>

 <H5>ΑΘΛ. ΔΙΚΑΣΤΗΣ
</H5><H2>Τέσσερις ΠΑΕ στο εδώλιο
</H2>
Τέσσερις ΠΑΕ θα επισκεφθούν αύριο τα γραφεία του Πρωτοβάθμιου Δικαιοδοτικού
Οργάνου, ύστερα από τις κλήσεις που έλαβαν από τον αθλητικό δικαστή. Πρόκειται
για την ΠΑΕ ΟΦΗ (κατηγορείται ότι οπαδοί της πέταξαν κέρματα και αναπτήρες
στον βοηθό διαιτητή) στο ματς με τη SKODA Ξάνθη που διακόπηκε για δύο λεπτά,
την ΠΑΕ ΠΑΟΚ (οπαδοί της πέταξαν καπνογόνα και αντικείμενα στον Τσάρτα) στο
παιχνίδι με την ΑΕΚ, την ΠΑΕ Αγίου Νικολάου διότι ο πρόεδρός της κ. Μάρης
καταφέρθηκε με απρεπείς χαρακτηρισμούς κατά του προέδρου της ΕΠΑΕ κ.
Κανελλόπουλου στη διάρκεια του αγώνα ΠΑΟ-Εθνικός Αστ. και την ΠΑΕ Απόλλων
Κρύας Βρύσης ώς υπαίτια για τη μη διεξαγωγή τού αγώνα της με τον Ατρόμητο.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O046</ED>
<ID>
ID:304525

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=6</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Η Προοδευτική υποδέχεται τον Παναιγιάλειο
</H2>
Την ευκαιρία να στεφθεί πρωταθλήτρια «χειμώνα» έχει σήμερα η Προοδευτική, η
οποία στις 3 μ.μ. αντιμετωπίζει στο γήπεδο Νίκαιας τον Παναιγιάλειο. Το ματς
είναι στο πλαίσιο της 13ης αγωνιστικής του πρωταθλήματος και είχε αναβληθεί με
απόφαση της ΕΠΑΕ, καθώς οι παίκτες της ομάδας του Αιγίου έκαναν απεργία λόγω
οικονομικών διαφορών. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O047</ED>
<ID>
ID:304531

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=7</URL></REF>


Article

<CATEGORY>vin10</CATEGORY>

 <H2>ΣΤΗΝ Γ' ΕΘΝΙΚΗ </H2>
Ολοκληρώνεται σήμερα η 16η αγωνιστική του πρωταθλήματος Γ' Εθνικής
κατηγορίας με δύο παιχνίδια που θα αρχίσουν στις 3 μ.μ. Στην Καβάλα η τοπική
ομάδα υποδέχεται τον Ναυπακτιακό και στον Ταύρο ο Φωστήρας θα αντιμετωπίσει το Λεωνίδιο.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O048</ED>
<ID>
ID:304535

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=8</URL></REF>


Article

<CATEGORY>vin10</CATEGORY>

 <H5>ΑΣΑΕΔ
</H5><H2>Στήριξη στους ένστολους αθλητές
</H2>
Μέτρα για τη στήριξη των αθλητών και αθλητριών που υπηρετούν στις Ένοπλες
Δυνάμεις, ενόψει των Ολυμπιακών Αγώνων του 2004 εξήγγειλε χθες ο υπουργός
Εθνικής Άμυνας κ. Γιάννος Παπαντωνίου στην τελετή κοπής της πίτας του Ανώτατου
Συμβουλίου Αθλητισμού Ενόπλων Δυνάμεων (ΑΣΑΕΔ). Στη χθεσινή τελετή βραβεύθηκαν
οι αθλητές και αθλήτριες Κεντέρης, Γκατσιούδης, Θάνου, Κακλαμανάκης, Μανιάνι,
Τζελίλης, Κουκοδήμος, Τσικούνα και οι ομάδες ποδοσφαίρου και βόλεϊ.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17255O049</ED>
<ID>
ID:304536

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O04&aa=9</URL></REF>


Article

<CATEGORY>vin10</CATEGORY>

 <H5>ΚΑΦΑΛΗΣ
</H5><H2>Με πίκρανε ο τρόπος που έφυγα από τον Πανιώνιο
</H2>
Πικραμένος αποχώρησε χθες και τυπικά από τον Πανιώνιο ο Κώστας Κάφαλης. Ο
νεαρός ποδοσφαιριστής έλυσε το συμβόλαιό του και μιλώντας κατά την αποχώρησή
του, δεν έκρυψε τη στενοχώρια του: «Με πίκρανε ο τρόπος που έφυγα από τον
Πανιώνιο. Θα προτιμούσα να είχε γίνει υπό διαφορετικές συνθήκες. Δεν θα ξεχάσω
ποτέ την κατάκτηση του Κυπέλλου και την ευρωπαϊκή πορεία στους οκτώ του
Κυπέλλου Κυπελλούχων με τέσσερις νίκες». 
Χθες, πάντως, η ΠΑΕ Πανιώνιος εξέδωσε ανακοίνωση στην οποία αναφέρει ότι
στην περίπτωση που ο Κάφαλης δεν βρει ομάδα, τότε θα παραμείνει στην ομάδα
μέχρι το καλοκαίρι, και ανέφερε ότι η απομάκρυνσή του έγινε με εισήγηση του
προπονητή και δεν του χρεώθηκε η ήττα από τον Ηρακλή.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17255O051</ED>
<ID>
ID:304409

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O05&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΜΑΤΣ - ΠΑΓΙΔΕΣ ΓΙΑ ΤΟΥΣ ΙΣΧΥΡΟΥΣ </H5><H2>Φιλές Κυπέλλου
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ηρακλής και ΑΕΚ (το στιγμιότυπο από παλαιότερο αγώνα) διεκδικούν μία θέση στο
Φάιναλ Φορ του Κυπέλλου Ελλάδας

Με λογικές πρωταθλήματος Α1 υπάρχουν φαβορί και αουτσάιντερ στους σημερινούς
προημιτελικούς αγώνες Κυπέλλου Ελλάδας βόλεϊ σε άνδρες και γυναίκες, αλλά στα
Κύπελλα κρύβονται ίσως περισσότερες εκπλήξεις. 
Στους άνδρες ο πανίσχυρος φετινός Ηρακλής υποδέχεται στο Κατσάνειο (19.00) την
ουραγό του πρωταθλήματος ΑΕΚ, ο ΠΑΟΚ υποχρεούται να περάσει από τη Νίκαια
(γήπ. Καρμπίνη, 17.00) λίγες ημέρες μετά την ήττα του με 0-3 στο ίδιο γήπεδο
και ο Άρης φιλοξενεί στη Μίκρα (18.00) τον εκ των ουραγών Ιωνικό από τον οποίο
ηττήθηκε πρόσφατα 2-3 στο πρωτάθλημα και μάλιστα γηπεδούχος... 
Υπάρχει και ο αγώνας ανάμεσα σε Ορεστιάδα ΕΜΠΟΡΙΚΗ και Ρέθυμνο που θα
διεξαχθεί τη Δευτέρα 4 Φεβρουαρίου. Πιο αμφίρροπα ματς στην αντίστοιχη φάση
του Κυπέλλου στις γυναίκες εκείνα Μαρκόπουλου - Βριλησσίων (20.00) και ΖΑΟΝ -
Πανελληνίου (Ζηρίνειο, 19.30). Υπάρχουν επίσης οι συναντήσεις Φιλαθλητικού -
Λάρισας (Πυλαία, 17.30) και Αιάντα - Καβάλας (Εύοσμος, 19.00), στις οποίες
φαβορί είναι οι γηπεδούχοι. 
MVP Η ΜΠΛΑΜΗ 
Από τις κορυφαίες παίκτριες της χρονιάς στο πρωτάθλημα Α1 βόλεϊ γυναικών, η
Πέπη Μπλάμη του ΖΑΟΝ, αναδείχθηκε πολυτιμότερη παίκτρια της 15ης αγωνιστικής.
Η πάντα ορεξάτη για βόλεϊ 34χρονη διεθνής κεντρική πρωταγωνίστησε στη νίκη 3-2
του ΖΑΟΝ στο Μαρκόπουλο, σημειώνοντας 21 πόντους με 14/22 επιθέσεις (επιτυχία
64%), 6 μπλοκ και 1 άσο, ενώ είχε 65% επιτυχία στην υποδοχή και 7
ολοκληρωμένες αμυντικές ενέργειες.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17255O061</ED>
<ID>
ID:304410

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O06&aa=1</URL></REF>


Article

<CATEGORY>vin10</CATEGORY>

 <H5>ΥΠ. ΕΣΩΤΕΡΙΚΩΝ: Κρατική επιχορήγηση 140 δισ. δρχ. </H5><H2>Και οι Δήμοι στη μάχη για το 2004 </H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Μία υπογραφή για... πενήντα Δήμους της Αττικής έβαλε χθες η Γιάννα
Αγγελοπούλου με τον πρόεδρο της Τοπικής Ένωσης Δήμων και Κοινοτήτων Αττικής
(ΤΕΔΚΝΑ) κ. Γιώργο Μαστοράκο. Οι Δήμοι της Αττικής υπολογίζεται να εισπράξουν
περί τα 140 δισ. δραχμές από τον κρατικό κορβανά, και συγκεκριμένα το
υπουργείο Εσωτερικών, για έργα ανάπλασης και οδικά στην περιοχή τους εν όψει
του 2004. 
Πριν από τα χαμόγελα και τα φωτογραφικά φλας όμως, η κ. Αγγελοπούλου είχε έναν
μάλλον άχαρο ρόλο. Μεταφορικώς πάντα, «τράβηξε το αυτί» στους υπευθύνους των
δυο Τεχνικών Συμβούλων της «Αθήνας 2004» για τα Ολυμπιακά, Συγκοινωνιακά και
Αθλητικά έργα. Σχεδόν μία εβδομάδα μετά την απομάκρυνση τριών βασικών στελεχών
της Διεύθυνσης Έργων - για παραδειγματισμό; - η κ. Αγγελοπούλου έστειλε σαφές
μήνυμα και στους Συμβούλους προκειμένου να μην υπάρξουν και άλλες διαρροές
εσωτερικών εγγράφων στο μέλλον. 
Ο ΠΡΩΘΥΠΟΥΡΓΟΣ ΣΤΟ ΟΛΥΜΠΙΑΚΟ ΧΩΡΙΟ 
Τη βεβαιότητά του ότι η Ελλάδα θα φθάσει με επιτυχία στον τελικό στόχο, δηλαδή
τη διοργάνωση ξεχωριστών Ολυμπιακών Αγώνων, εξέφρασε χθες ο Πρωθυπουργός
Κώστας Σημίτης. 
Κατά τη διάρκεια της επίσκεψης, αντιπροσωπεία του Συνδικάτου Οικοδόμων και
Εργαζομένων στα Δομικά Υλικά και στις Κατασκευές παρέδωσε στον Πρωθυπουργό
έγγραφη διαμαρτυρία για τις συνθήκες εργασίας στο Ολυμπιακό Χωριό, το οποίο
μάλιστα χαρακτηρίζουν «κάτεργο». Στη διαμαρτυρία αναφέρεται, μεταξύ άλλων, ότι
δεν υπάρχει πόσιμο νερό ούτε νερό για να πλυθούν οι εργαζόμενοι, δεν υπάρχουν
χώροι για να φυλάσσονται τα ρούχα και για ν' αλλάζουν οι εργαζόμενοι, δεν
υπάρχει ούτε ασθενοφόρο ούτε γιατρός, οι εργαζόμενοι δουλεύουν δύο ώρες
επιπλέον καθημερινά χωρίς πρόσθετη αμοιβή, ενώ όσες σκαλωσιές τοποθετήθηκαν
στις οικοδομές μπήκαν μετά το θανατηφόρο ατύχημα του Δεκεμβρίου. 
Στο μεταξύ, πράσινο φως για τη δημιουργία του Σπιτιού της Άρσης Βαρών στη
Νίκαια ανάβει εισήγηση στην Ολομέλεια του ΣτΕ, με την οποία ζητείται να
απορριφθεί κάθε σχετική προσφυγή. 
*** Πλήρως ηλεκτροκινούμενο πριν από την τέλεση των Ολυμπιακών Αγώνων
του 2004 θα είναι το δίκτυο του προαστιακού σιδηροδρόμου, δήλωσε χθες ο
υπουργός Μεταφορών και Επικοινωνιών Χρ. Βερελής, με αφορμή σχετικά
δημοσιεύματα που ανέφεραν ότι τα τρένα του προαστιακού θα πηγαίνουν στα Σπάτα
με ντίζελ. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17255O062</ED>
<ID>
ID:304449

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O06&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17255O063</ED>
<ID>
ID:304478

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O06&aa=3</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17255O064</ED>
<ID>
ID:304499

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O06&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Μονομαχίες σε Χανιά και Πειραιά </H2>
Με τις συναντήσεις της 11ης αγωνιστικής συνεχίζεται σήμερα το πρωτάθλημα
πόλο της Α1. Ξεχωρίζουν οι αγώνες ΝΟ Χανίων - ΝΟ Πάτρας (19.00) και Εθνικού -
Γλυφάδας (17.45, Alpha Sports 1). Ο Ολυμπιακός θα αντιμετωπίσει στη
Θεσσαλονίκη τον Άρη (18.00), ενώ η Βουλιαγμένη υποδέχεται τον ΝΟ Χίου (16.00). 
Επίσης θα παίξουν: Νηρέας Χαλανδρίου - ΠΑΟΚ (20.30) και Π. Φάληρο -
Παναθηναϊκός (20.30).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17255O065</ED>
<ID>
ID:304516

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O06&aa=5</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ </H5><H2>Τιμήθηκαν τα κορίτσια του ανσάμπλ
</H2>
Τα κορίτσια της πρωταθλήτριας Ευρώπης 2001 Εθνικής ομάδας ανσάμπλ γυναικών
τίμησε στη διάρκεια της κοπής της πίτας του ο ΑΓΟ Γ. Ευρυάλη Γλυφάδας. Το
«παρών» έδωσαν, πλην της αθλήτριας της Ευρυάλης Βαρβάρας Μαγνησαλή, οι Κλέλια
Πανταζή, Αναστασία Κάγιου και Χαριτίνη Ιωάννου. Τιμήθηκαν ακόμη για επιτυχίες
τους οι νεαρές πρωταθλήτριες ρυθμικής της Ευρυάλης Λιόλια Κερογλή και Σοφία
Σιδηροκαστρίτη, δημιουργήματα - όπως η Μαγνησαλή - της σωστής δουλειάς της
προπονήτριας Λυδίας Αργυράκη. Για ανάλογες επιτυχίες τιμήθηκαν οι
πρωταθλήτριες ακροβατικής Έλενα Παναγοπούλου, Μαρία και Χρύσα Συγγρού, Ναυσικά
Δερμιτζάκη, Γκαμπριέλα Γκονζάλες, Μαρία Φιδάκη.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17255O066</ED>
<ID>
ID:304526

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O06&aa=6</URL></REF>


Article

<CATEGORY>vin10</CATEGORY>

 <H5>ΟΜΠΡΑΝΤΟΒΙΤΣ: ΟΙ ΤΡΑΥΜΑΤΙΣΜΟΙ ΦΕΤΟΣ ΕΙΝΑΙ ΑΝΕΥ ΠΡΟΗΓΟΥΜΕΝΟΥ
</H5><H2>Άτυχος... Γκαστόνε
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η φετινή κακοτυχία του Παναθηναϊκού απασχολεί τον Ζέλικο Ομπράντοβιτς
περισσότερο ίσως από τους αντιπάλους τής ομάδας σε Ελλάδα και Ευρώπη

Τη μοναδική (ευρωπαϊκή) ομάδα που έχει καταφέρει εφέτος να τον ρίξει στο...
καναβάτσο, την Κρκα Νόβο Μέστο, αντιμετωπίζει σήμερα στο γήπεδο του Αγ. Θωμά
(7.15 μ.μ.) ο Παναθηναϊκός, όμως τον Ζέλικο Ομπράντοβιτς απασχολεί η κακοτυχία
που ταλαιπωρεί την ομάδα του. 
«Και μετά με αποκαλούν και Γκαστόνε! Δικαιολογείται το παρατσούκλι μου με
τόσες ατυχίες που έχουμε αντιμετωπίσει εφέτος; Πρώτη φορά στην καριέρα μου
συμβαίνει κάτι τέτοιο» είπε ο προπονητής του Παναθηναϊκού, αφού προηγουμένως
είχε απαριθμήσει κατά σειρά τις απώλειες. «Δεν είναι θέμα υπερπροπόνησης, αλλά
ατυχίας. Ο Μπαλογιάννης σούταρε και προσγειώθηκε σε πόδι αντιπάλου. Ο
Κουτλουάι έσπασε το χέρι του από κτύπημα αντιπάλου, το οποίο παρεμπιπτόντως
δεν καταλογίστηκε ως φάουλ! Ο Μουλαομέροβιτς δέχτηκε κτύπημα στη μέση. Δεν
είναι τραυματισμοί που προέρχονται από υπερκόπωση. Κακιά στιγμή ήταν. Γι' αυτό
οι μεγάλες ομάδες κτίζουν μια ισχυρή βάση, ώστε να υπάρχουν εναλλακτικές
λύσεις», εξήγησε ο Ομπράντοβιτς. 
Ο Γιουγκοσλάβος τεχνικός αφού αστειεύτηκε χρησιμοποιώντας το «παρατσούκλι» του
(που αναμφίβολα αδικεί τις ικανότητές του), σοβαρεύτηκε και προειδοποίησε τους
αντιπάλους του Παναθηναϊκού: «Αν είμαστε πλήρεις, δεν φοβόμαστε κανέναν! Καμία
ομάδα στην Ευρώπη». 
Ο Ομπράντοβιτς τόνισε ότι το γήπεδο του Αμαρουσίου (1.350 θέσεων) είναι μικρό
για τον Παναθηναϊκό («χρειάζονται τουλάχιστον 5.000 θέσεις» είπε), επισήμανε
ότι ο Γιώργος Καλαϊτζής χρειάζεται πίστωση χρόνου («αφού έλειπε τέσσερις
μήνες») χαρακτήρισε μεγάλη αδυναμία του συστήματος διεξαγωγής της Ευρωλίγκας
την πρώτη φάση της διοργάνωσης («αφού δεν μεταφέρονται οι αγώνες, τι σημασία
έχουν οι 14 αγώνες;» αναρωτήθηκε) και επικρότησε την πρωτοβουλία της ULEB για
τη συνάντηση προπονητών - διαιτητών στη Φρανκφούρτη («ξέρουμε τη γραμμή
αποφάσεων των διαιτητών»). Όσο για το σημερινό ματς με την Κρκα, τόνισε πως η
άμυνα θα δώσει τη νίκη.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O071</ED>
<ID>
ID:304411

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ </H5><H2>Ντεμπούτο με 13 παίκτες
</H2>
Ο Σωκράτης Κόκκαλης, στην προχθεσινή παρουσίαση του Λευτέρη Σούμποτιτς,
ξεκαθάρισε πως ο βασικός στόχος του Ολυμπιακού για τη φετινή περίοδο είναι ο
ευρωπαϊκός τίτλος. Συνεπώς, στο κυνήγι της πρώτης θέσης του ομίλου τους οι
«ερυθρόλευκοι» δεν έχουν περιθώρια απωλειών απόψε (20.30, Magic Πειραιά) στο
Σαρλερουά κόντρα στην αδιάφορη (μόνο βαθμολογικά) ομώνυμη ομάδα. 
Στο ντεμπούτο του, άλλωστε, ο Σούμποτιτς θέλει να ξεκινήσει με το δεξί, έστω
και αν αναγκάστηκε κόντρα στα... γούρια του να πάρει μαζί του 13 παίκτες
(συμπεριέλαβε στην αποστολή και τον Παναγιώτη Μαντζάνα, αφού ο Στεφάν Ρισασέ
έχει αιμάτωμα στον αγκώνα και η συμμετοχή του στο παιχνίδι δεν είναι απόλυτα εξασφαλισμένη).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O072</ED>
<ID>
ID:304450

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=2</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ </H5><H2>Δεν έχουμε περιθώρια στην Οστάνδη
</H2>
Επιστρέφει στο... σπίτι (Οστάνδη), αλλά όχι μόνος ο Τζέι Αρ Χόλντεν, αφού για
πρώτη φορά μετά δύο μήνες η ΑΕΚ θα αγωνιστεί με δύο ξένους. Ο Κρις Καρ θα
κάνει ντεμπούτο απόψε (21.00) κόντρα στην Οστάνδη στο Βέλγιο για την Ευρωλίγκα
(12η αγωνιστική), ενώ ο Χόλντεν θα βρεθεί αντιμέτωπος με την παλιά του ομάδα,
όπου τον περιμένει και ο παλιόφιλός του, Ραλφ Μπιγκς. 
«Όσο ήμασταν μαζί με τον Χόλντεν, δεν ήθελα να χάνω ούτε στις προπονήσεις»,
εξήγησε ο φόργουορντ της Οστάνδης, ενώ ο Αμερικανός πλέι μέικερ της ΑΕΚ
υιοθετεί την άποψη του προπονητή του, ότι «δεν υπάρχουν περιθώρια ήττας για
την Ένωση». 
«Το στραβοπάτημα από τη Σκαβολίνι στο ΟΑΚΑ δεν μας αφήνει περιθώρια για νέα
ήττα. Πρέπει να παραμείνουμε συγκεντρωμένοι για σαράντα λεπτά και να παίξουμε
έξυπνα και δυνατά», τόνισε ο Ντράγκαν Σάκοτα. 
Από την αποστολή της ΑΕΚ αποκλείστηκε ο τραυματίας Χρήστος Ταπούτος.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O073</ED>
<ID>
ID:304479

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=3</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ: Για το Κόρατς </H5><H2>Πρώτη μάχη στους «16»
</H2>
Τη γιουγκοσλαβική Χέμοφαρμ αντιμετωπίζει σήμερα το Μαρούσι (18.30) στο πρώτο
ματς της φάσης των «16» του Κυπέλλου Κόρατς. Το ματς θα διεξαχθεί στην πόλη
Βρσατς, μιάμιση ώρα απο το Βελιγράδι και στην αποστολή της ελληνικής ομάδας
επικρατεί αισιοδοξία. 
«Χρειάζεται συγκέντρωση και ψυχραιμία. Θέλουμε να μπούμε στο γήπεδο και να
νικήσουμε. Η Χέμοφαρμ στηρίζεται στον ενθουσιασμό των νέων παικτών της. Με
δεδομένη την ποιότητα που έχουμε ως ομάδα, όλα εξαρτώνται από εμάς», είπε ο
τεχνικός του Αμαρουσίου, Κώστας Πετρόπουλος. Πώς σκιαγράφησε τη Χέμοφαρμ:
«Είναι μια τυπική γιουγκοσλαβική ομάδα, η οποία στηρίζεται στο περιφερειακό
σουτ και τον γρήγορο ρυθμό», είπε ο Κ. Πετρόπουλος.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O074</ED>
<ID>
ID:304500

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ - ΠΑΝΙΩΝΙΟΣ
</H5><H2>Δύο στα δύο για το Σαπόρτα
</H2>
Ηρακλής και Πανιώνιος συνέχισαν με νέες νίκες στα χθεσινά παιχνίδια του
κυπέλλου Σαπόρτα. 
Ο Ηρακλής νίκησε εκτός έδρας τη Ζελέζνικ με 92-63 και πλέον είναι πολύ
κοντά στην κατάκτηση της δεύτερης θέσης στον όμιλό του, κάτι που θα του δώσει
πλεονέκτημα στη συνέχεια της διοργάνωσης. Στο ημίχρονο ο Ηρακλής προηγήθηκε με
48-33. 
Η σύνθεση του Ηρακλή: Μπλάκνεϊ 19(1), Χατζηβρέττας 17(1), Γιαννουζάκος
10(3), Μικ 14, Καράγκουτης 10, Διαμαντίδης 4, Παπαϊωακείμ 4, Χούπμαν 8,
Κούβελας 4, Σχορτσιανίτης 2. 
***Ο Πανιώνιος προηγήθηκε 71-54 στο 29', αλλά τελικά έφτασε στη νίκη
(91-86) αφού απειλήθηκε στο τελευταίο δεκάλεπτο από τη Σιένα. Η ιταλική ομάδα
εκμεταλλεύτηκε τα λάθη των παικτών του Πανιωνίου και μείωσε σε 81-79 στο 38'.
«Στο τέλος χάσαμε τη διαφορά επειδή η Σιένα είχε τον έλεγχο του ρυθμού», είπε
ο Παναγιώτης Γιαννάκης. 
Η σύνθεση του Πανιωνίου: Μπατής, Μάρκοβιτς 21 (3/5τρ), Σκιαρά, Σίρλεϊ 14,
Διαμαντόπουλος 26 (8/11δ, 2/2τρ, 4/4β, 6ασ), Σκλάβος 2, Τζόουνς 23 (5/6β,
9/14δ, 11ρ), Σάντος 5.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O075</ED>
<ID>
ID:304517

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Γούλριτζ, τέλος
</H2>
* ΘΕΣΣΑΛΟΝΙΚΗ 
Τελείωσε οριστικά και αμετάκλητα ο Αντρέ Γούλριτζ από τον ΠΑΟΚ. Ο
Αμερικανός πλέι μέικερ πέρασε χθες για τελευταία φορά από το κλειστό του
«Δικεφάλου». Αποχαιρέτησε τους - πρώην πλέον - συμπαίκτες του και ετοιμάζει
τις βαλίτσες του. 
«Του ευχήθηκα καλή τύχη. Δεν ήθελε να είναι υπό αμφισβήτηση», δήλωσε ο
Βαγγέλης Αλεξανδρής και διαβεβαίωσε ότι ο ΠΑΟΚ θα παραταχθεί με δύο ξένους την
Κυριακή κατά του Παναθηναϊκού. 
Η περίπτωση του Τζέιμς Σκοτ αποκλείστηκε, καθώς η Μονπελιέ έθεσε βέτο για
την αποδέσμευσή του.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O076</ED>
<ID>
ID:304527

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=6</URL></REF>


Article

<CATEGORY>vin10</CATEGORY>

 <H5>ΦΙΜΠΑ
</H5><H2>Βλέπει μπροστά...
</H2>
Τις ευρωπαϊκές διοργανώσεις της επόμενης περιόδου σε συλλογικό επίπεδο θα
εξετάσει σήμερα το ευρωπαϊκό γραφείο της ΦΙΜΠΑ, στο Μόναχο. Θα συζητηθούν
θέματα που αφορούν και τη νέα διοργάνωση της Ευρωλίγκα, αλλά και οι κινήσεις
που έχουν γίνει προς τις ομάδες και τις ομοσπονδίες ώστε να ξεφύγει το μπάσκετ
από την κρίση.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O07</CAT>
<ED>
Κωδικός άρθρου: A17255O077</ED>
<ID>
ID:304532

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O07&aa=7</URL></REF>


Article

<CATEGORY>vin10</CATEGORY>

 <H5>ΑΕΚ-ΑΡΗΣ </H5><H2>Συνεργασία διαρκείας...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τον Γρηγόρη Γεωργάτο («τους έκανα μάγκες»...) θύμισε χθες ο διεθνής Άγγελος
Χαριστέας, εξηγώντας στη Θεσσαλονίκη το στόρι της μεταγραφής του στη Βρέμη. 
*** Αυτό που ενδιαφέρει τους φίλους της ομάδας του Χαριλάου είναι η ουσία. 
*** Και αυτή θέλει τον Άρη - σύμφωνα με τις εκτιμήσεις του Χαριστέα - να λύνει
(με το μπαγιόκο από τη Γερμανία) τα τρέχοντα οικονομικά προβλήματα της ΠΑΕ. 
*** Ωραίος! 
*** Άλλωστε το ξέκοψε ο νεαρός ότι στόχος του ήταν να αγωνιστεί οπωσδήποτε στο
εξωτερικό. 
*** Πάλι καλά που δεν το έπαιξε «αρειανάρα» ο νεαρός. 
*** Ωστόσο, επειδή δεν ακούστηκαν γκρίνιες από πλευράς διοίκησης, φαίνεται ότι
ο μικρός έχει άσο στο μανίκι. 
*** «Οι Γερμανοί είναι σοβαροί ώστε να προχωρήσουν σε μεταγραφή χωρίς να
ελέγξουν τα χαρτιά μου», δήλωσε. 
*** Χρήμα, λοιπόν, στη Χαριλάου, φάνηκε χθες με τις πληρωμές σε όλο το τμήμα. 
*** Θα επιβεβαιωθεί μάλιστα τώρα με τη μεταγραφή του Νάβας, για την ακρίβεια
πρόκειται για εξάμηνη μετακίνηση και βλέπουμε... 
*** Στο παρασκήνιο της... ΑΕΚ λέγεται ότι ο Μάκης Ψωμιάδης βρήκε παράγοντα
άλλης ομάδας έτοιμο να συνεννοηθεί μαζί του. Τον Τάκη Ανδριά. 
*** Με αυτόν μίλησε πριν από ένα μήνα για την «κάθοδο» του Ίβιτς. 
*** Με αυτόν δέχτηκε να παραχωρήσει τον Νάβας. 
*** Άρα, θα ήταν «αχάριστος» ο Τάκης αν - αύριο μεθαύριο - του ζητηθεί ο
Κατεργιανάκης προκειμένου να αντικαταστήσει τον Ατματσίδη. 
*** Λίγο περίεργα ακούγονται όλα αυτά, έλα όμως που στον Ατματσίδη δεν
ετοιμάζει κανείς ανανέωση συμβολαίου; 
*** Κάτι ακόμη για την ξαφνική συνεργασία των «κιτρίνων» του πρωταθλήματος. 
*** Ο νεαρός αριστεροπόδαρος του Άρη, Γιώργος Θεοδωρίδης, αρέσει. 
*** (Κυρίως στον Τσάρτα, και αυτό είναι λογικό αφού είναι από το ίδιο
χωριό...). 
*** Συμπέρασμα: ο Άρης πολύ σύντομα δεν θα αντιμετωπίζει οικονομικό πρόβλημα! 
*** Οπότε, γλιτώνει τις δύσκολες ερωτήσεις ο μεγαλοεπενδυτής Ζαχουδάνης... 
Αν και πέρασαν 48 (και πλέον) ώρες, στο Ηράκλειο κάποιοι δεν μπορούν να
«χωνέψουν» τη διαιτησία του Θανάση Μπριάκου και τον τρόπο με τον οποίο έχασαν
τον αγώνα με την Ξάνθη. 
*** Έψαξαν λοιπόν λεπτό προς λεπτό τον χρόνο παραμονής των διαιτητών στην
Κρήτη και τσεκάρισαν κάποια στοιχεία που ενδεχομένως ενδιαφέρουν τον Μπίκα και
την παρέα του. 
*** Κατ' αρχήν, ο Μπριάκος έμεινε σε κεντρικό ξενοδοχείο και χαλάλι του. 
*** Μόνο που στο ίδιο ξενοδοχείο είχε καταλύσει η αποστολή της Ξάνθης. 
*** Νωρίς το βράδυ του Σαββάτου μετέβη σε κέντρο όπου έδινε τον ετήσιο χορό
του ο Σύνδεσμος Διαιτητών Ηρακλείου. 
*** Μετά τις δύο τη νύχτα ο διαιτητής αποφάσισε να συνεχίσει τη διασκέδασή του
σε μπαρ της πόλης, κάτι που είχαν κάνει τα προηγούμενα χρόνια οι κ.κ.
Φινοκαλιώτης και Ευθυμιάδης. 
*** Θα αναρωτηθείτε: Αφού πήγε για ύπνο σχεδόν στις τέσσερις ξημερώματα, πώς ο
Ηπειρώτης ρέφερι θα μπορούσε να ήταν άνετος στον αγώνα; 
*** Είναι ένα ερώτημα το οποίο δεν προβλημάτισε τους παράγοντες του ΟΦΗ, με
βάση τα γεγονότα της Κυριακής. 
*** Ο διαιτητής Μπριάκος εμφανίστηκε στο γήπεδο ελάχιστη ώρα πριν από την
έναρξη του αγώνα και με μεγάλη πρεμούρα ασχολήθηκε με το ζέσταμά του! 
*** Αυτά. 
Μισή δόση των πρώτων αγώνων της προημιτελικής φάσης του Κυπέλλου θα ζήσουμε
σήμερα, και τα δύο παιχνίδια παρουσιάζουν σούπερ ενδιαφέρον. 
*** Η ΑΕΚ υποδέχεται τον ΠΑΟΚ, και την είδηση την έβγαλε ο Μπάγιεβιτς,
δηλώνοντας «θα παίξουμε αμυντικά». 
*** (Με τους γρήγορους, μεγάλε, αυτή τη φορά...) 
*** Ο Άρης με τον Χαριστέα ήρεμο και πλουσιότερο στην ενδεκάδα, ταξιδεύει στην
Ξάνθη για αναμέτρηση με την τοπική ομάδα. 
*** Δεν διαιτητεύει ο Μπριάκος! 
*** (Σφυρίζει ο Κασναφέρης). <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17255O081</ED>
<ID>
ID:304412

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O08&aa=1</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ </H5><H2>Απαγωγή με λύτρα τη σιωπή... </H2>
Κι όμως, συμβαίνουν κι αυτά! Παράγοντας της ποδοσφαιρικής ομοσπονδίας του Ρίο
Ντε Τζανέιρο απήγαγε την κόρη ενός άλλου παράγοντα της ίδιας ομοσπονδίας,
προκειμένου να μη βγουν στην επιφάνεια οι οικονομικές ατασθαλίες του πρώτου! 
Ο λόγος, για τον Φρανσίσκο Αγκουιάρ, που μαζί με ανιψιό του απήγαγαν την κόρη
τού Ντέιβιντ Ταβάρες για τρεις μήνες. Ο 75χρονος Ταβάρες ήταν αποφασισμένος να
καταγγείλει στην κοινοβουλευτική επιτροπή την κακή οικονομική διαχείριση τής
εν λόγω ομοσπονδίας, αλλά... άλλαξε γνώμη μετά το συμβάν. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17255O082</ED>
<ID>
ID:304451

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O08&aa=2</URL></REF>


Article

<CATEGORY>vin10</CATEGORY>

 <H5>ΛΙΒΕΡΙΑ </H5><H2>«Κρέμασε» τα παπούτσια του ο Γουεά </H2>
Συγκινημένος, αποχαιρέτησε την ενεργό δράση ο Τζορτζ Γουεά. Ο Λιβεριανός
σούπερ σταρ αγωνίστηκε για τελευταία φορά στην καριέρα του, προχθές, εναντίον
της Νιγηρίας για το «Κόπα Άφρικα» και λίγο αργότερα δήλωσε: «Είμαι
ικανοποιημένος γιατί πλέον θα έχω πολύ περισσότερο χρόνο για την οικογένειά
μου, αλλά ταυτόχρονα και στενοχωρημένος γιατί δεν μπόρεσα να οδηγήσω την
εθνική ομάδα της πατρίδας μου στην επιτυχία (σ.σ.: η Λιβερία έχασε με 1-0 και
αποκλείστηκε από τη συνέχεια της διοργάνωσης). Αυτό ήταν. Η καριέρα μου
τελείωσε και τώρα ήρθε η ώρα για τους νέους».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17255O083</ED>
<ID>
ID:304480

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O08&aa=3</URL></REF>


Article

<CATEGORY>vin10</CATEGORY>

 <H5>ΛΑΤΣΙΟ </H5><H2>Στέλνει τον Μεντιέτα στην Μπιλμπάο </H2>
Δανικό στην Ατλέτικ Μπιλμπάο ενδέχεται να παραχωρήσει τον Γκάιθκα Μεντιέτα έως
το τέλος της σεζόν η Λάτσιο. Ο Ισπανός διεθνής άσος, που αποκτήθηκε το
καλοκαίρι από τη Βαλένθια έναντι 48 εκατομμυρίων ευρώ, εξακολουθεί να
απογοητεύει με τις εμφανίσεις του στο ιταλικό πρωτάθλημα και, σύμφωνα με τη
«Marca», ο βασκικός σύλλογος πιέζει τους «Λατσιάλι» να συναινέσουν στην,
προσωρινή, παραχώρησή του. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17255O084</ED>
<ID>
ID:304501

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O08&aa=4</URL></REF>


Article

<CATEGORY>vin10</CATEGORY>

 <H5>ΒΑΡΚΕΛΩΝΗ </H5><H2>«Στον δρόμο για το αυτόγραφο...» </H2>
Θαυμαστής του Μίχαελ Σούμαχερ «κυνηγά» τον διάσημο πιλότο με στόχο να του
πάρει αυτόγραφο πάνω στο κουτί με μια μινιατούρα της Φεράρι. Το στιγμιότυπο
στην πίστα Μοντμέλο της Βαρκελώνης, όπου προπονείται ο Γερμανός πρωταθλητής
της Φόρμουλα Ι.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17255O085</ED>
<ID>
ID:304518

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O08&aa=5</URL></REF>


Article

<CATEGORY>vin10</CATEGORY>

 <H5>Ο ΠΕΛΕ ΣΤΟ ΜΟΥΝΤΙΑΛ </H5><H2>Θα διαφημίσει το Βιάγκρα! </H2>
Ο Πελέ φαίνεται πως τα κατάφερε πάλι, και θα βρεθεί στο επίκεντρο του
ενδιαφέροντος σε ένα ακόμη Παγκόσμιο Κύπελλο. Στα 61 του χρόνια, ο Βραζιλιάνος
θρύλος μπορεί να μη συμπεριλαμβάνεται στα πλάνα του Σκολάρι, αλλά δεν
συμβαίνει το ίδιο και με την εταιρία Pfizer Inc. Για τους μη μυημένους, η
συγκεκριμένη εταιρεία είναι η δημιουργός του περίφημου Viagra, το οποίο, όπως
όλα δείχνουν, θα διαφημίσει ο Πελέ την περίοδο του Μουντιάλ! Οι δύο πλευρές
παραδέχτηκαν πως έγιναν διαπραγματεύσεις, ενώ πηγή από την Pfizer Inc
αποκάλυψε πως η συμφωνία ίσως ανακοινωθεί επίσημα μετά το βραζιλιάνικο
καρναβάλι, στα μέσα του επόμενου μήνα. Η φετινή χρονιά είναι μουντιαλική,
γεγονός που αποτελεί μοναδική ευκαιρία, σύμφωνα με τον εκπρόσωπο της Pfizer
Inc για να διαφημίσει το μπλε χάπι ο Πελέ. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17255O086</ED>
<ID>
ID:304528

</ID><URL>http://ta-nea.dolnet.gr/neaweb/neafile.print_unique?e=A&f=17255&m=O08&aa=6</URL></REF>


Article

<CATEGORY>vin09</CATEGORY>

 <H2>Στο στόχαστρο του Μέιλερ
</H2><H4>Η ανίκανη Μέριλιν Μονρόε, ο κακός Γκορ Βιντάλ, ο μνησίκακος Χέμινγουεϊ.
«Κακίες» του συγγραφέα Νόρμαν Μέιλερ που φτιάχνουν... τόμο
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Όχι, ο Μοχάμεντ Άλι δεν χτυπά τον Νόρμαν Μέιλερ για τις «κακιούλες» του.
Αντιθέτως, ο Έρνεστ Χέμινγουεϊ και ο Φράνσις Σκοτ Φιτζέραλντ θα είχαν, ίσως, λόγους...

Ο Νόρμαν Μέιλερ ήθελε κάτι να δημοσιεύσει. Ποιος να του το αρνηθεί; Ωστόσο με
τους εκδότες ποτέ δεν ξέρεις. Γι' αυτό και ο σπουδαίος Αμερικανός συγγραφέας
δεν άφησε να περάσουν ανεκμετάλλευτες δύο σημαντικές επέτειοι. Το 1998
συμπληρώνονταν 50 χρόνια από την κυκλοφορία του πρώτου του βιβλίου «Οι Γυμνοί
και οι Νεκροί» που τον καθιέρωσε αμέσως, άσχετα αν εδώ κυκλοφόρησε μόλις το
2001. 
Ταυτόχρονα ο Νόρμαν Μέιλερ γινόταν 75 ετών. Οπότε η πρόταση ήρθε αβίαστα. Να
κάνει μια λογοτεχνική αναδρομή του έργου του. Συγκέντρωσε σε έναν τόμο 500
σελίδων κείμενα που θεωρεί αντιπροσωπευτικά της διαδρομής του, με κοινό
παρονομαστή το μίσος και την αγάπη για τη χώρα του: την Αμερική. Το βιβλίο
βγήκε το 1999 και κυκλοφορεί τώρα στα ελληνικά ως «Το χρονικό της εποχής μας». 
Και τι δεν βρίσκει κανείς μέσα. Από το μποξ του Έρνεστ Χέμινγουεϊ μέχρι
τη ρυτίδα της Χίλαρι Κλίντον που δείχνει τη δίψα της για εξουσία. Και από την
ανικανότητα της Μέριλιν να πει σωστά μια ατάκα μέχρι τη Μαντόνα να μιλάει για
μια κιλότα που... μυρίζει. 
Όπως διηγείται ο Μέιλερ, κάποτε ο Έρνεστ Χέμινγουεϊ ενεπλάκη σε αγώνα μποξ, με
διαιτητή τον Φράνσις Σκοτ Φιτζέραλντ. Ο αντίπαλός του, Κάλαχαν, τον έριξε στο
καναβάτσο σε μια στιγμή που ο Φιτζέραλντ έπρεπε να έχει σφυρίξει το τέλος του
γύρου. Το ότι ο Σκοτ Φιτζέραλντ αναφώνησε «Ω Θεέ μου! Άφησα τον γύρο να
διαρκέσει τέσσερα λεπτά» δεν τον απενοχοποίησε. Και όταν ο Κάλαχαν έστειλε την
ιστορία γραμμένη στη «Herald Tribune», οι τρεις άντρες δεν ξαναμίλησαν ποτέ. 
Το μποξ αποτελεί όμως πεδίο περιγραφής για το Νόρμαν Μέιλερ. Έχει
γράψει ολόκληρο βιβλίο για τον αγώνα Μοχάμεντ Άλι - Τζορτζ Φόρμαν στο Ζαϊρ.
Στο «Χρονικό» περιλαμβάνει την περιγραφή του θανάτου του Κουβανού πρωταθλητή
Μπένι Πάρετ που γρονθοκοπήθηκε μέχρι θανάτου στο ρινγκ από τον Έμιλ Γκρίφιθ,
επειδή πριν από τον αγώνα είχε υπαινιχθεί ότι ο Γκρίφιθ δεν ήταν άντρας... 
Ενδιαφέρον έχει το πορτρέτο του Τρούμαν Καπότε, με τον οποίο ο Μέιλερ
βρέθηκε μαζί σε τηλεοπτική εκπομπή. Στο τέλος ο Μέιλερ ένιωθε θριαμβευτής και
ο Καπότε... δυστυχής. Τα φαινόμενα όμως απατούσαν. Ο Μέιλερ συναντούσε φίλους
και του έλεγαν τι καλός ήταν ο Καπότε. Ένας άνοιξε το παράθυρο του αυτοκινήτου
του και του επανέλαβε ειρωνικά τη φράση του Καπότε για το «Στο δρόμο» του Τζακ
Κέρουακ: «Δεν είναι συγγραφή. Είναι απλά δακτυλογράφηση». 
<H3>Κεφαλιά στον Βιντάλ! </H3>
Ο άσπονδος φίλος του Νόρμαν Μέιλερ, Γκορ Βιντάλ, του απέδωσε μίσος προς τις
γυναίκες, μιλώντας σε ένα περιοδικό. Ο Μέιλερ απάντησε ως εξής: «Παρουσιάζω τα
παρακάτω στοιχεία. Αριθμός γάμων: Μέιλερ 5, Βιντάλ 0. Αριθμός τέκνων: Μέιλερ
7, Βιντάλ 0». Όταν κάποτε συναντήθηκαν σε τηλεοπτική εκπομπή, ο Βιντάλ τον
χαστούκισε και ο Μέιλερ τού έριξε... κεφαλιά. 
<H3>Τα χείλη της Χίλαρι </H3>
Ο Νόρμαν Μέιλερ γράφει για τη Χίλαρι Κλίντον: «Στα φρύδια και τα χείλη
ελάχιστων γυναικών διαγράφεται ένας τόσο απέραντος και πελώριος πόθος για
εξουσία. Η δική της στιγμή θα είναι το 2004. Το τίμημα είναι να παραμείνει
πιστή σε έναν άντρα που μάλλον θα προτιμούσε να του σπάσει το κεφάλι. Πόσο
πολύ καλύτερο είναι να περιμένει και να τον βάλει στη θέση του Πρώτου Κυρίου». 
Όσο για τη Μέριλιν; « Στο πλατό του "Μερικοί το προτιμούν καυτό" θα
οδηγήσει τους συναδέλφους της σε φρικτές επαναλήψεις. Κατά τη διάρκεια 42
λήψεων, ο Τόνι Κέρτις αναγκάζεται να τσιμπήσει 42 μπούτια κοτόπουλο επειδή η
Μονρόε μπερδεύει συνεχώς τα λόγια της».

<H3>INFO
</H3>
«Το χρονικό της εποχής μας» του Νόρμαν Μέιλερ θα κυκλοφορήσει από τις Εκδόσεις «Καστανιώτη»
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P17</CAT>
<ED>
Κωδικός άρθρου: A17255P171</ED>
<ID>
ID:304413

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P17&aa=1</URL></REF>


Article

<CATEGORY>vin09</CATEGORY>

 <H2>Η τραγωδία του «Βόιτσεκ» και αφιέρωμα στη ζωή του Θεόφιλου
</H2>
Η Κάτια Γέρου και ο Αλέξης Σαρηπανίδης στον «Βόιτσεκ» που κάνει πρεμιέρα
απόψε στο Υπόγειο του Θεάτρου Τέχνης «Κάρολος Κουν»

Το έργο του Γκέοργκ Μπίχνερ «Βόιτσεκ» κάνει πρεμιέρα απόψε, στο Υπόγειο του
Θεάτρου Τέχνης «Κάρολος Κουν» (Πεσμαζόγλου 5, τηλ. 010-3228.706), σε μετάφραση
Πέτρου Μάρκαρη και σκηνοθεσία Γιώργου Λαζάνη. Παίζουν: Νίκος Αρβανίτης, Κάτια
Γέρου, Θόδωρος Γράμψας, Χρήστος Σαπουντζής, Χρυσόστομος Μακαβέλος, Αλέξανδρος
Σωτηρίου, Ιωάννα Παπαδάκη, Αλέξης Σαρηπανίδης, Χριστίνα Φροντίστα, Μελέτης
Ηλίας, Ήλια Καρακώστα, Χάρης Κολός, Μιχάλης Κοιλάκος και Στάθης Μαντζώρος. 
Εκθέσεις 
«Μελάνια και υδατογραφίες» του Χρίστου Δαγκλή παρουσιάζονται από σήμερα
στην Πινακοθήκη του Δήμου Αθηναίων (Πειραιώς 51). Η επιμέλεια της έκθεσης και
της έκδοσης του καταλόγου ανήκει στη διευθύντρια της Πινακοθήκης Νέλλη
Κυριαζή. Οι μουσικές αντηχήσεις των έργων του καλλιτέχνη είναι επιλογή της
σολίστ του πιάνου Χαράς Ιακωβίδου. 
Έκθεση ζωγραφικής της Πέπης Σβορώνου εγκαινιάζεται στις 8 μ.μ., στην
γκαλερί «Astra» (Καρυατίδων 8, στην Ακρόπολη, τηλ. 010-9220236). 
Με τίτλο «Σχιζοεικόνες» εγκαινιάζεται απόψε στην γκαλερί «Artio»
(Παλλάδος 3, στου Ψυρή, τηλ. 010-3211602), η έκθεση ζωγραφικής του Λάμπρου
Ψυρράκη. 
Έκθεση εικαστικών έργων του Συλλόγου Διδασκόντων της Ανωτάτης Σχολής
Καλών Τεχνών με θέμα «Ταξιδεύοντας με το πνεύμα των Ολυμπιακών Αγώνων»
λειτουργεί από απόψε στα εκπαιδευτήρια «Ελληνογερμανική Αγωγή» (Σκαλτσάδες,
Παλλήνη, τηλ. 010-603.550). 
Γλυπτά μεγάλου μεγέθους παρουσιάζει από σήμερα, στην «Alphadelta
gallery» (Παλλάδος 3, τηλ. 010-3228.785), ο Σάββας Χριστοδουλίδης. 
Ο καινούργιος εικαστικός χώρος «Αστρολάβος - artlife» (Ηροδότου 11,
Κολωνάκι, τηλ. 010-7221.200) εγκαινιάζεται στις 8 μ.μ.. Παρουσιάζονται γλυπτά
και κατασκευές του Γιώργου Ζογγολόπουλου. 
Αφιέρωμα 
Στη ζωή και το έργο του Θεόφιλου (Χατζημιχαήλ) είναι αφιερωμένη η
εκδήλωση που φιλοξενείται στις 7 μ.μ., στην «Τεχνόπολι» του Δήμου Αθηναίων
(Πειραιώς 100, Γκάζι, τηλ. 010-3460.981). Μιλάει ο συγγραφέας και σκηνοθέτης
Νέστορας Μάτσας. Στο τέλος θα προβληθεί το ντοκιμαντέρ του «Ο παράδεισος ενός
ζωγράφου». 
Ομιλίες 
Με θέμα «Όψεις του Σύγχρονου Ελληνικού Ντοκιμαντέρ» μιλάει στις 8 μ.μ.,
στην Αίθουσα Προβολών της Εταιρείας Ελλήνων Σκηνοθετών (Τοσίτσα 11, τηλ.
010-8831.620), στο πλαίσιο των εκδηλώσεων «Διάλογοι για τα οπτικοακουστικά
μέσα», ο Γρηγόρης Πασχαλίδης. 
Βιβλίο 
Το βιβλίου του Γιώργου Δελαστίκ «Αποκάλυψη τώρα. Ο δρόμος προς τη
μονοκρατορία. Μέση Ανατολή, Πετρέλαια, Ισλάμ», που κυκλοφορεί από τις Εκδόσεις
Λιβάνη, παρουσιάζουν το μεσημέρι στις 12, στη Στοά του Βιβλίου (Πεσμαζόγλου
5), οι Άκης Τσοχατζόπουλος, Νίκος Κωνσταντόπουλος και Προκόπης Παυλόπουλος. 
<H3>ΕΘΕΛΟΝΤΙΣΜΟΣ </H3>
Υπέρ του εθελοντισμού εν όψει των Ολυμπιακών Αγώνων του 2004 διοργανώνεται
στις 8 μ.μ. συναυλία στο κλειστό γήπεδο του μπάσκετ στο ΟΑΚΑ. Συμμετέχουν οι
Άλκηστις Πρωτοψάλτη, Μάριος Φραγκούλης και Διονύσης Σαββόπουλος.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17255P181</ED>
<ID>
ID:304414

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Η ιστορία της καρφίτσας
</H2>
http: //www.gargaro.com/ribbons.html

Γνωρίζετε σίγουρα ότι η καρφίτσα με την κόκκινη κορδελίτσα συμβολίζει τον
αγώνα κατά του AIDS. Ξέρετε όμως ότι η πορτοκαλί είναι ένδειξη αλληλεγγύης
στους κρατουμένους, η πράσινη για τους γονείς των παιδιών με ειδικές ανάγκες,
αλλά και για τους δωρητές οργάνων, αυτή με τη σημαία των ΗΠΑ για τη
συμπαράσταση στα θύματα της 11ης Σεπτεμβρίου, η λαδί διαμαρτυρία απέναντι
σε... όλα, η κόκκινη καρό για τους Σκωτσέζους που πάσχουν από AIDS και η γκρι
για τα θύματα του «Τιτανικού»; Όλα όσα θέλετε να μάθετε για τις εκστρατείες
που χρησιμοποιούν pins με κορδέλες, τις οποίες μπορείτε και να παραγγείλετε. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17255P182</ED>
<ID>
ID:304452

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Το παράπονο... </H2>
<AUTHOR>Π.Κ.</AUTHOR>

Φραντζέσκα Ιακωβίδου

«Όσα τραγούδια μού ζητούσαν, εγώ τους τα έλεγα», θυμόταν χθες η Φραντζέσκα
Ιακωβίδου, κόρη της Λιλής Ιακωβίδου, εγγονή του Γεωργίου Ιακωβίδη, του μεγάλου
ζωγράφου. Το παράπονό της δεν είναι που τώρα πια δεν της ζητούν να
τραγουδήσει. Είναι ότι δέκα χρόνια τώρα της υπόσχονται και δεν τηρούν την
υπόσχεσή τους να βάλουν σ' ένα μουσείο τα έργα του ζωγράφου και χαράκτη
Χρίστου Δαγκλή. Ο οποίος ήταν ένας λεβέντης και πολύ καθαρός άνθρωπος, που
έζησε είκοσι χρόνια της ζωής του στις εξορίες, δούλεψε για το θέατρο της
εξορίας και όταν βγήκε, παρά το μεγάλο ταλέντο του, δεν ήθελε να πουλάει τα
έργα του. Το αποτέλεσμα είναι ότι τα ζωγραφιστά χαρτάκια τής εποχής που ήταν
εξόριστος, τα χαρακτικά, τα σχέδια, οι ακουαρέλες και οι μεγάλοι πίνακες που
έκανε ελεύθερος πια, μένουν στο σπίτι μαζί με τη Φραντζέσκα, ενώ εκείνος ήθελε
να μπουν σ' ένα μουσείο στη γενέτειρά του, τα Γιάννενα, επειδή πίστευε ότι η
τέχνη ανήκει στον λαό. 
<H3>... και η άστεγη συλλογή </H3>
Πρόκειται για σπουδαίο ζωγράφο - και είναι κρίμα τέτοια προσφορά να μείνει
ανεκμετάλλευτη. Θα το διαπιστώσει όποιος κάνει τον κόπο να πάει ώς τη Δημοτική
Πινακοθήκη (της οδού Πειραιώς 51) να δει τα «μελάνια και τις υδατογραφίες» του
Δαγκλή. Το ελληνικό κράτος έχει δημιουργήσει ολόκληρη παράδοση στην αχαριστία
και την έλλειψη ενδιαφέροντος για την ανιδιοτελή προσφορά των συνόλων
εικαστικών έργων. Λες και δεν αξίζουν μια περιουσία. Τελευταία ελπίδα της
Φραντζέσκας για να σωθεί η άστεγη συλλογή τού Δαγκλή είναι το Μουσείο Μπενάκη.
Το Μουσείο που εμπιστεύεται ο κόσμος που έχει κάτι να δώσει. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17255P183</ED>
<ID>
ID:304481

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Και άλλα φρούτα
</H2>
<AUTHOR>Μ.Μ.</AUTHOR>

Με τρόμο και με νοσηρή περιέργεια. Μόνο! Μπορούμε να αντιμετωπίσουμε την
είδηση πως οι Bananarama - οι κοπέλες που αποθέωσαν την περμανάντ και το
οξυζενέ ξανθό στην ποπ - επιστρέφουν. Δεν θα μας έβγαινε σε καλό η αναβίωση
της δεκαετίας του '80 και δεν έχουμε υπόψη μόνο το μιούζικαλ του Μπόι Τζορτζ.
Νάτες και οι Bananarama, απαντούν στο κάλεσμα της μόδας. Επειδή της μόδας
είναι και τα φρουτάκια γενικά. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17255P184</ED>
<ID>
ID:304502

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Να τα τρως! Να τα τρως!
</H2>
<AUTHOR>Γ.Δ.Κ.Σ.</AUTHOR>

Ο Κούκος (ο Περικλής), σαφώς, είναι πονηρός. Αλλά, όπως αποδεικνύεται, όσα
λέει να... τα τρως. Οπότε αίρω το εντός παρενθέσεως ερωτηματικό στο χτεσινό
σχόλιο αναφορικά με το χάπενινγκ που έγινε στη συνέντευξη Τύπου για το
πρόγραμμα του Φεστιβάλ Αθηνών, με τη Λούλη Ψυχούλη, η οποία κόντεψε να το
υποστεί το εγκεφαλικό όταν άκουσε ότι η 15η Σεπτεμβρίου, βραδιά κλεισμένη για
τη γενική δοκιμή της εκδήλωσης για τη Μαρία Κάλλας που οργανώνει το «Ατενέουμ»
της, είχε δοθεί στη Βουλή για την εκδήλωση της Βουλής των Εφήβων. Ε, λοιπόν,
επρόκειτο, όντως, για λάθος. Η εκδήλωση της Βουλής είναι προγραμματισμένη για
τις 14 και ο πρόεδρος του Φεστιβάλ δεν προσπαθούσε απλώς να βγει από τη
δύσκολη θέση. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P18</CAT>
<ED>
Κωδικός άρθρου: A17255P185</ED>
<ID>
ID:304519

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P18&aa=5</URL></REF>


Article

<CATEGORY>vin09</CATEGORY>

 <H2>ΟΥΛΦ ΜΠΟΥΧΕΛΝΤ
</H2><H2>Ο Τσιτσάνης είχε τον... Γερμανό του
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο Γερμανός δικηγόρος Ουλφ Μπούχελντ αγάπησε τον Βασίλη Τσιτσάνη και τα
τραγούδια του. Και μάλιστα εγκατέλειψε τα μαθήματα βιολιού για χάρη του μπουζουκιού

Τι παράξενη γοητευτική μουσική είναι αυτή που ακούτε, είχε πει ο Γερμανός
ασκούμενος δικηγόρος - τότε - Ουλφ Μπούχελντ, όταν άκουσε για πρώτη φορά
τραγούδια του Τσιτσάνη, από μια συντροφιά Ελλήνων φοιτητών, που σπούδαζαν στο
Πολυτεχνείο του Ντάμσταρντ. Ήταν μια χειμωνιάτικη νύχτα, τα Χριστούγεννα του
1966, όταν στο ελληνογερμανικό φοιτητικό πάρτι οι μελωδίες του Τσιτσάνη είχαν
ξεπεράσει τους ποπ ρυθμούς στην προτίμηση των νέων. 
Έχουν περάσει 36 χρόνια από τότε και ο Ουλφ Μπούχελντ είναι πλέον από τους πιο
πιστούς θαυμαστές και μελετητές του έργου του Τσιτσάνη. 
Τον γνώρισε, έγινε φίλος του, και όσο ζούσε ερχόταν κάθε χρόνο στην Αθήνα.
Αλλά και μετά τον θάνατό του, ο Ουλφ συνεχίζει τα ταξίδια του και επιμένει να
διευρύνει τις μελέτες του πάνω στη μουσική Τσιτσάνη. 
Αυτές τις ημέρες βρέθηκε ξανά στην Αθήνα. Για το μνημόσυνο του Βασίλη
Τσιτσάνη (συμπληρώθηκαν ήδη 18 χρόνια από τον θάνατό του). «Αυτά τα υπέροχα
τραγούδια του Τσιτσάνη», λέει στα «ΝΕΑ» ο Ουλφ Μπούχελντ, «με έκαναν
ελληνολάτρη. Σε λίγο καιρό που θα πάρω τη σύνταξή μου, από τη Γερμανία, θα
έρθω να ζήσω εδώ. Τα τραγούδια του Τσιτσάνη με δένουν με τον ελληνικό
πολιτισμό». 
Έζησε αξέχαστες στιγμές κοντά στον Τσιτσάνη και την οικογένειά του ο Γερμανός
δικηγόρος: «Τον Ιούλιο του 1967, ήρθα στην Αθήνα για να γνωρίσω τον Τσιτσάνη.
Την πρώτη νύχτα πήγα στο "Φαληρικόν" στις Τζιτζιφιές. Κάθησα μόνος σ' ένα
τραπέζι. Ζήτησα να του μιλήσω. Στην αρχή δεν ήρθε ο ίδιος. Μου έστειλε έναν
τραγουδιστή του συγκροτήματός του, τον Μάνο Παπαδάκη, να μου κάνει παρέα. Γύρω
στις 2.30 εμφανίστηκε ο Βασίλης Τσιτσάνης. 
Πήγα σε πολλά νυχτερινά κέντρα, είδα και άκουσα πολλούς καλλιτέχνες του
λαϊκού τραγουδιού (Παπαϊωάννου, Μπέλλου, Μητσάκη, Χρυσάφη, Καλδάρα, Κερομύτη,
Γενίτσαρη, Ρούκουνα). Αλλά σαν τον Τσιτσάνη δεν βρήκα κανέναν. 
Από τότε κατάλαβα γιατί αυτός ήταν ο κορυφαίος της ελληνικής λαϊκής μουσικής.
Η μουσική του και τα τραγούδια του έχουν έναν πλούτο. Μου κάνει ιδιαίτερη
εντύπωση ότι στο έργο του Τσιτάνη υπάρχουν δημοτικές ρίζες. Με συναρπάζουν
τραγούδια του που κυκλοφόρησαν μετά το 1948 με τη φωνή του Τσαουσάκη, όπως τα
«Μπρος στο ρημαγμένο σπίτι», «Γυρνώ μόνος μες στη νύχτα», «Οι φάμπρικες». 
Ο Ουλφ Μπούχελντ θυμάται μια νύχτα μαγική στο «Χάραμα», το 1980. «Είχε έρθει
μια εκρηκτική Τουρκάλα τραγουδίστρια και χόρευε πάνω από ένα τέταρτο. Και ο
Τσιτσάνης (που δεν σηκωνόταν ποτέ από τη θέση του στο πάλκο), άφησε την
καρέκλα, κατέβηκε στην πίστα και άρχισε να παίζει μπροστά της. Ο κόσμος
σηκώθηκε όρθιος και χειροκροτούσε. Ήταν μια νύχτα αξέχαστη». 
Τι τον δένει ακόμη με τον λαϊκό βάρδο; «Για μένα ο Βασίλης Τσιτσάνης ήταν ο
δεύτερος πατέρας μου. Όταν πέθανε το 1984, πέρασε ένας χρόνος και ύστερα
μπόρεσα να ακούσω ξανά τα τραγούδια του...». 
<H3>Το προνόμιο του μπουζουκιού
</H3>
«Ο ήχος του μπουζουκιού που άκουγα από νεαρός στα τραγούδια του Τσιτσάνη με
μάγεψε. Μιλούσε κατευθείαν στην ψυχή μου. Έτσι αναγκάστηκα να εγκαταλείψω τα
μαθήματα βιολιού, στο Ωδείο του Ντάμσταρντ, και να πιάσω το μπουζούκι. 
Το αγόρασα στον Πειραιά από το οργανοποιείο του Ζοζέφ Τερζιβασιάν, με συμβουλή
του ίδιου του Τσιτσάνη. Χρειάστηκαν δύο χρόνια να μάθω τα μυστικά του. Με
βοήθησε πολύ ένας Έλληνας λαντζέρης που εργαζόταν στο Ντάμσταρντ, ο Φώτης
Διαμαντάρας, από τη Θάσο. Μέχρι σήμερα δεν μετάνιωσα που άφησα το βιολί και
την κλασική μουσική και ασχολήθηκα με το μπουζούκι και την ελληνική λαϊκή
μουσική. Το θεωρώ μεγάλο προνόμιο».

<H3>Έκδοση στα γερμανικά </H3>
Οι «τρόποι» της αρχαίας ελληνικής μουσικής είναι η πηγή για το ρεμπέτικο
και το λαϊκό τραγούδι. Τούτη είναι η βασική αρχή πάνω στην οποία στηρίζει τη
μελέτη και έρευνά του για τους ελληνικούς λαϊκούς «δρόμους» ο Γερμανός
δικηγόρος Ουλφ Μπούχελντ. Η έρευνα, που γράφεται στα γερμανικά, θα είναι
έτοιμη, όπως λέει, για να εκδοθεί στα τέλη του 2002. 
Εκτός από τους λαϊκούς «δρόμους», ο Γερμανός μελετητής και συγγραφέας θα
αναπτύξει σε ειδικό κεφάλαιο και τους λαϊκούς ρυθμούς: ζεϊμπέκικο,
καμηλιέρικο, τσιφτετέλι, καρσιλαμά. Στο υπό έκδοση βιβλίο γίνονται και
συγκρίσεις για την ελληνική λαϊκή μουσική με τη δυτική και την ανατολίτικη.
Και βεβαίως εκτενέστατες αναλύσεις πάνω στη μουσική του Βασίλη Τσιτσάνη.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17255P191</ED>
<ID>
ID:304415

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P19&aa=1</URL></REF>


Article

<CATEGORY>vin09</CATEGORY>

 <H2>ΜΑΡΙΑ ΖΟΡΜΠΑ
</H2><H2>Μπουμπουλίνα της οθόνης
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Μπουμπουλίνα της καθημερινότητας! Απελπισμένη αλλά γενναία τριαντάρα «και
κάτι» στοιβάζει τις ερωτικές αναμνήσεις της σ' ένα μπαούλο και ξεχύνεται στους
μποτιλιαρισμένους δρόμους της υστερικής Αθήνας, απευθύνοντας έκκληση σ'
εκείνον που κάποτε αγάπησε: «Σώσε με»! 
Είναι η Μαρία Ζορμπά, η Άννα του ομότιτλου γοητευτικού μελοδράματος - α λα
Αλμοντοβάρ - του Στράτου Τζίτζη. Βγαίνει σε πέντε κεντρικές αίθουσες στις 15/2
και, κατά γενική ομολογία, η Ζορμπά κάνει την καλύτερη - μαζί με την Εκάβη
Ντούμα της «Μορφίνης» - φετινή γυναικεία ερμηνεία σε ελληνική ταινία. Πάλι
καλά που οι «σοφοί» των φετινών Κρατικών Βραβείων τής έδωσαν το πρώτο
βραβείο... 
«Από τις μεγαλύτερες χαρές στη ζωή είναι να καταφέρνεις να δίνεσαι. Ανήκουμε
στους εαυτούς μας; Εγώ πιστεύω ότι ανήκουμε στους άλλους και στον κόσμο, αλλά
αυτό παίρνει καιρό για να το μάθουμε», υποστηρίζει και με ξαφνιάζει η Μαρία
Ζορμπά, που κάνει εδώ την πρώτη κινηματογραφική εμφάνισή της. Θεατρικά, όμως,
έχει δεκάχρονο παρελθόν και συνεργασία με σημαντικούς σκηνοθέτες και θιάσους -
τώρα πρωταγωνιστεί στη νέα ταινία του Θάνου Αναστόπουλου «Όλο το βάρος του
κόσμου». 
Η Άννα τρέχει στη σημερινή Αθήνα να προλάβει τους σχιζοφρενικούς ρυθμούς ζωής.
Και το γεγονός ότι την ξεσπιτώνουν ενώ χάνει και τη δουλειά της, τη στριμώχνει
ασφυκτικά. «Είμαι κι εγώ... ντούρασελ σαν την Άννα. Δεν το βάζω κάτω. Και
πιστεύω ότι αξίζει τον κόπο να στέλνεις "γράμματα επικοινωνίας" στους άλλους
και στα θέλω μας, γυρίζοντας την πλάτη στο "είμαι κουλ" ή "είμαι μια χαρά",
που θέλουν να μας επιβάλλουν ως άποψη ζωής σήμερα. Την Άννα την αναγνωρίζω σε
πολλά πρόσωπα γύρω μου ή φίλες μου. Την αγωνία της, το ανικανοποίητο, την
εμπόλεμη κατάσταση με τον νέο τρόπο ζωής τής εποχής μας. Σήμερα ζητούν
αποτελεσματικότητα και να είμαστε όλοι δυνατοί, ωραίοι και πλούσιοι! Δεν μας
αφήνουν χρόνο για προσωπική ζωή. Το να είσαι ο εαυτός σου είναι το δυσκολότερο».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17255P192</ED>
<ID>
ID:304453

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P19&aa=2</URL></REF>


Article

<CATEGORY>vin09</CATEGORY>

 <H2>«Η παθητικότητά μας είναι έγκλημα» (ή όταν το Βατικανό συνάντησε τον Χίτλερ)
</H2><H4>Στο Βερολίνο και στο Βατικανό ο Κώστας Γαβράς αναζητεί, μέσω της νέας του
ταινίας, το νήμα των εγκλημάτων του ναζισμού και της εξίσου εγκληματικής αδιαφορίας
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

«Ο μόνος που επιβιώνει πάντα είναι ο κυνισμός, δηλαδή η ίδια η Ιστορία», λέει
ο Κώστας Γαβράς

Το μέγεθος της φρίκης του Ολοκαυτώματος δεν είναι ο μοναδικός λόγος για τον
οποίο γυρίστηκε η - νέα - ταινία, «Αμήν» (Amen), του Κώστα Γαβρά. Ίσως ούτε
καν ο κύριος λόγος. Η πραγματική αιτία είναι η συλλογική ενοχή, η συνενοχή, η
αδιαφορία και η σιωπή. Των ανθρώπων, αλλά και της Εκκλησίας που απέτυχε να
σώσει την ψυχή της. 
Η πραγματική αιτία είναι, με άλλα λόγια, το γεγονός ότι όλες εκείνες οι
ανθρώπινες στάσεις που έφεραν την καταστροφή, συνεχίζουν να είναι παρούσες: «Η
αδιαφορία», λέει ο Κώστας Γαβράς με αφορμή την ολοκλήρωση του φιλμ, «είναι
πάντα εδώ. Δεν άρχισε την περίοδο των στρατοπέδων συγκέντρωσης, δεν σταμάτησε
με το τέλος του πολέμου, δεν μεγαλώνει μόνο κατά τη διάρκεια του πολέμου.
Είναι τα γεγονότα που γίνονται ολοένα και πιο βαριά, ολοένα και πιο αβάσταχτα. 
Δεν ξέρω αν όλα όσα ζούμε σήμερα δεν θα φαίνονται στα εγγόνια μας, ως
μία στάση τερατώδη, απάνθρωπη. Τα κράτη συνήθισαν να ζουν με τα τέρατα. Και
εμείς επίσης. Ας δούμε, επί παραδείγματι, την αδιαφορία με την οποία αφήνουμε
την αφρικανική ήπειρο να πεθάνει. Η παθητικότητά μας είναι ένα έγκλημα». 
Η ταινία μιλάει για τις θηριωδίες των ναζί - όπως και παλαιότερα το «Μουσικό
Κουτί» του, με την Τζέσικα Λανγκ και τον Άρμιν Μίλερ - Σταλ, στο ρόλο του
Οϋγγρου και ναζί πατέρα της, που κρύβει το «θηριώδες» παρελθόν του πίσω από το
πρόσωπο του φιλήσυχου Αμερικανού. Η νέα ταινία του, όμως, το κάνει με ένα
τρόπο που ξεχωρίζει. Δεν δείχνει καθόλου σκηνές από τα Στρατόπεδα, δεν δείχνει
την εξόντωση των Εβραίων ρεαλιστικά. Γίνεται με έμμεσο τρόπο που μάλλον
αυξάνει, παρά μειώνει την ένταση. 
«Αυτό που θέλαμε ήταν να κοιτάξουμε τα πρόσωπα των μαρτύρων, να
αποκρυπτογραφήσουμε τις ρυτίδες τους, τις παραμικρές κινήσεις τους και τις
πράξεις τους», λέει ο Κώστας Γαβράς. «Μια μέρα, γράφοντας μια σκηνή μαζί με
τον σεναριογράφο Ζαν Κλοντ Γκρινμπέρ, μας ήρθε η ιδέα του περάσματος του
τρένου. Σκέφτηκα στην αρχή την εικόνα ενός τρένου γεμάτου, με κλειστές πόρτες,
αλλά ο Ζαν Κλοντ πρότεινε την εικόνα ενός άδειου τρένου. Αυτή η εικόνα του
τρένου, με πόρτες ανοιχτές, που περνάει μπροστά από τον Γερμανό Κουρτ
Γκέρνσταϊν, μας φάνηκε κατάλληλη να δείξει την αδυναμία του και τον τρόμο. Την
ώρα των γυρισμάτων, αποφάσισα ότι το τρένο έπρεπε να περνάει ασταμάτητα. Με
πόρτες ανοιχτές, με πόρτες κλειστές, τρένα άδεια, τρένα γεμάτα...». 
Όπως λέει και ο Ζαν Κλοντ Γκρινμπέρ, «αυτό σημαίνει ότι η μηχανή λειτουργεί.
Την ώρα που κάποιοι σκέφτονται, την ώρα που οι κυβερνώντες αναρωτιούνται αν
κάτι τέτοιο είναι δυνατόν να συμβαίνει, την ώρα που οι στρατιώτες μάχονται,
που τα αεροπλάνα βομβαρδίζουν, την ώρα που ο Ρούσβελτ επανεκλέγεται, που ο
Πάπας φοβάται τον κομμουνισμό, ε, λοιπόν, τα τρένα συνεχίζουν τον δρόμο τους». 
<H3>Τρία πρόσωπα </H3>
Ο Τζούστους φον Ντονάνι ως βαρόνος φον Ότερ και ο Ούλριχ Τουκούρ ως Κουρτ
Γκέρσταϊν, στο «Αμήν» του Κώστα Γαβρά

Πρωταγωνιστές στο «Αμήν» του Κώστα Γαβρά είναι τρία πρόσωπα. Ο Γερμανός
Γκέρνσταϊν (Ούλριχ Τουκούρ), προερχόμενος από τα Ες Ες - υπαρκτό, ιστορικό
πρόσωπο - και ο Ρικάρντο (Ματιέ Κασοβίτς), πρόσωπο προερχόμενο από τους
κόλπους της Εκκλησίας, είναι οι δύο κύριοι πρωταγωνιστές. Και οι δύο
προσπαθούν να αντισταθούν και να αφυπνίσουν τους Συμμάχους και το Βατικανό. Το
τρίτο πρόσωπο είναι ο γιατρός (Ούλριχ Μίχε). Ένας άνθρωπος που εκπροσωπεί μια
επιστήμη στην υπηρεσία του θανάτου. Ένα πρόσωπο-παρατηρητής, μία κυνική,
μεφιστοφελική προσωπικότητα. Όπως λέει ο Κώστας Γαβράς, «ο γιατρός είναι ο
κυνισμός προσωποποιημένος, είναι εκείνος που θα επιβιώσει από όλους και όλα.
Είναι η ίδια η Ιστορία». 
«Εκείνο που μας κάνει να αισθανόμαστε εύθραυστοι, βλέποντας την ταινία, είναι
το γεγονός ότι ο φόβος κυριεύει τα πάντα», λέει ο Κώστας Γαβράς. «Είναι ένα
είδος τρόμου που προκαλείται από το γεγονός ότι ξέρουμε από πριν. Και είναι
και η αδυναμία. Διότι και να ξέρεις, τι κάνεις; Ταυτίζεσαι με ένα πρόσωπο σαν
τον Γκέρνσταϊν. Του οποίου ο αγώνας εναντίον ενός συστήματος πολύ ισχυρού,
αποσταθεροποιεί την εικόνα που έχουμε για τον εαυτό μας». 
<H3>Βατικανό
</H3><H3>Παιχνίδια «επιβίωσης» </H3>
Το Βατικανό είναι ένας ακόμη πρωταγωνιστής στο «Αμήν»: «Το Βατικανό είναι
ένας μηχανισμός εξουσίας», λέει ο Κώστας Γαβράς. «Αντιδρά στην κατάσταση όπως
όλα τα κράτη, χωρίς θεολογικές και ηθικές προκαταλήψεις. Ο Πάπας είναι η
ενσάρκωση της εξουσίας αυτής. Στο φιλμ παρουσιάζεται ως μία φιγούρα εντελώς
αφηρημένη. Η πραγματικότητά του είναι το περιβάλλον του, ο λόγος του. Η
θρησκεία υπάρχει στο εσωτερικό των ανθρώπινων κοινοτήτων, όχι για να τους
δώσει πρόσβαση στην κοσμική εξουσία, αλλά σε μία εξουσία ηθική. Η Εκκλησία
κατά την περίοδο εκείνη, όπως και σε άλλες περιόδους, δεν κάνει αυτή τη
δουλειά. Σκέφτεται περισσότερο την επιβίωσή της παρά τον λόγο για τον οποίο
υπάρχει». 
<H3>Ματιέ Κασοβίτς
</H3><H3>«Ο Γαβράς έχει κότσια» </H3>
Ο Ματιέ Κασοβίτς, σκηνοθέτης του «Μίσους», μετέχει στο φιλμ του Κώστα Γαβρά
ως ηθοποιός, ερμηνεύοντας έναν από τους δύο κεντρικούς ρόλους, εκείνον του
εφημέριου Ρικάρντο Φοντάνα, παπικού αντιπροσώπου στο Βερολίνο

Ο Ματιέ Κασοβίτς είναι ένας σκηνοθέτης που εκτιμάται και ως ηθοποιός. «Παίζω
στις ταινίες μου γιατί αυτό απλοποιεί τα πράγματα, μειώνει τον προϋπολογισμό
αλλά και τον αριθμό των ηθοποιών που πρέπει να διευθύνω. Αλλά με πήραν σοβαρά
και σαν ηθοποιό. Τόσο το καλύτερο!». 
Ο Κασοβίτς γνωρίζει τον Κώστα Γαβρά από χρόνια, επειδή τα παιδιά του σκηνοθέτη
του «Ζ» μένουν στην ίδια πολυκατοικία με εκείνον. «Έχει δει όλες μου τις
ταινίες και όλες τις ταινίες στις οποίες παίζω. Με εξέπληξε πάντως, διότι
συνήθως μου αναθέτουν τον ρόλο του ρομαντικού όπου δεν έχεις πολλά να κάνεις
εκτός από το να είσαι εκεί. Ο ρόλος του παπά είναι δυνατός από μόνος του. Το
πώς πρέπει να περπατάς, να φοράς τα ράσα. Νόμιζα ότι κατά τη διάρκεια των
γυρισμάτων θα μπορούσα παράλληλα να δουλεύω το σενάριο της επόμενης ταινίας
μου. Ήταν αδύνατον. Έπρεπε να συγκεντρωθώ ολοκληρωτικά στον ρόλο μου που ήταν
πιο απαιτητικός από οτιδήποτε άλλο είχα κάνει ώς εδώ». 
Για τον Κώστα Γαβρά μιλάει με πάθος: «Θέλει κότσια να κάνεις μια ταινία
σαν κι αυτή. Δεν είναι σαν το "Μίσος", την ταινία μου που μιλούσε για την
ωμότητα της αστυνομίας. Εδώ μιλάμε για τα θεμέλια της κοινωνίας μας.
Αγγίζοντας θέματα όπως η θρησκεία και η σιωπή αυτών των ανθρώπων, η ευθύνη, η
ηθική μας - θρησκευτική ή μη -, οι επιλογές του καθενός και η ικανότητά του να
αντιδρά και να αντιστέκεται, ο Κώστας εξερευνά την ταυτότητά μας. Δέχεται
μάλιστα το ρίσκο του να βγει και ο ίδιος από τη βολή του, να κάνει ένα φιλμ
χωρίς σταρ». 
Περίπου διακόσιοι άνθρωποι είχαν εγκατασταθεί για καιρό στο Βουκουρέστι, για
τα γυρίσματα της ταινίας: «Ο Κώστας έχει πολύ ευρύ πνεύμα και πέτυχε να
γυρίσει ακόμη και τις δυσκολίες προς όφελός του», λέει ο Ματιέ Κασοβίτς.
«Ξέρει ακριβώς τι θα φαίνεται και τι όχι στο φιλμ, οπότε δεν δίνει σημασία στο
τι συμβαίνει γύρω του. Εγώ στη θέση του, μέσα σε τρεις μέρες θα είχα εκραγεί,
εκείνος, όμως, μένει απίστευτα ατάραχος και συγκεντρωμένος». 
Για τους δύο Γερμανούς συμπρωταγωνιστές του, ο Ματιέ Κασοβίτς λέει: «Ο
Τουκούρ είναι εξαιρετικός ηθοποιός. Τριγυρνάει συνεχώς με κασκέτο και παίζει
ακορντεόν. Μοιάζει να έχει ξεφύγει από μουσική σκηνή του Κουρτ Βάιλ. Ο Μίχε
είναι πιο κλειστός. Είναι αστείο να βλέπεις δύο ηθοποιούς της ίδιας γενιάς,
που ο ένας μεγάλωσε και κάνει καριέρα στην πρώην Ανατολική Γερμανία και ο
άλλος στην πρώην Δυτική. Είναι δύο δίδυμοι τόποι, που δεν αντιλαμβάνονται την
ελευθερία του παιχνιδιού με τον ίδιο τρόπο». 
<H3>Ναζί στη Γερμανία
</H3>
«Δεν πρέπει να υποτιμούμε την κούραση πολλών Γερμανών απέναντι στις ταινίες
για το ναζισμό. Μακάρι να 'ξερα πως θα υποδεχθεί το "Αμήν" το γερμανικό
κοινό», λέει ο Γερμανός ηθοποιός Ούλριχ Τουκούρ (ενσαρκώνει τον Κουρτ
Γκέρνσταϊν). «Πάντως η ταινία του Κώστα Γαβρά είναι πολύ διαφορετική και
προσφέρει μία προσέγγιση πιο ριζοσπαστική στο θέμα. Αυτό θα αποπροσανατολίσει
πολλούς, αλλά εκεί ακριβώς βρίσκεται και η πιθανότητα να γίνει ευρέως αποδεκτό».

<H3>Στο Μέγαρο Τσαουσέσκου </H3>
Ο Κώστας Γαβράς γύρισε το φιλμ στο Βουκουρέστι, στο Μέγαρο Τσαουσέσκου, το
οποίο έπειτα από κυβερνητική άδεια μετετράπη για τις ανάγκες της ταινίας σε...
Μέγαρο του Βατικανού. Ενώ η ίδια η πόλη, με τις κατάλληλες σκηνογραφικές
παρεμβάσεις, θυμίζει Βερολίνο εποχής. 
Ο Κουρτ Γκέρνσταϊν, πραγματικό πρόσωπο, είναι ένας θρησκευόμενος Γερμανός,
μη Εβραίος, που ως αυτόπτης μάρτυρας σε στρατόπεδα συγκέντρωσης δίνει τον
τίτλο στο βιβλίο του Πιερ Ζοφρουά «Ο κατάσκοπος του Θεού», ενώ εμφανίζεται και
στο θεατρικό έργο του Αυστριακού Ρολφ Χόχουτ ο «Αντιπρόσωπος» (Le Vicaire).
Από τα βιβλία αυτά άντλησε την ιδέα της ταινίας ο Κώστας Γαβράς σε συνεννόηση
με το Γάλλο παραγωγό Κλοντ Μπερί. 
Ο έτερος των πρωταγωνιστών, ο εφημέριος Ρικάρντο Φοντάνα, παπικός
αντιπρόσωπος στο Βερολίνο, είναι πρόσωπο της... φαντασίας του σκηνοθέτη. Ο
Γκέρνσταϊν και ο Ρικάρντο, δρώντας σε παράλληλους δρόμους, προσπαθούν να
επηρεάσουν την Εκκλησία και τους Αμερικανούς αξιωματούχους που βρίσκονται στη
Ρώμη, ώστε να αλλάξουν στάση απέναντι στις σφαγές. Όμως τα πράγματα δεν είναι
καθόλου εύκολα. Η συνέχεια... υποχρεωτικά επί της οθόνης, καθώς ο σκηνοθέτης
είναι πάντοτε φειδωλός ως προς τα στοιχεία που δίνει για την ταινία πριν από
την προβολή της. 
Στο χρονολόγιο, πάντως, που έφτιαξε για τις ανάγκες της ταινίας, με τα
σημαντικότερα γεγονότα της περιόδου που αφορούν στη δράση, στο 1939 αναφέρει:
Θάνατος του Πίου του ΧΙ. Στις 2 Μαρτίου τον διαδέχεται ο Καρδινάλιος Πατσέλι.
Πρώτος πρεσβευτής που δέχεται είναι ο Γερμανός Φον Μπέργκεν. Στις 20 Απριλίου
ο Πάπας οργανώνει γιορτή για τα 50ά γενέθλια του Χίτλερ. Και στέλνει
συγχαρητήριο τηλεγράφημα στον Φράνκο για τη «νίκη των καθολικών» στην Ισπανία...

Το χρονολόγιο ξεκινάει από το 1918 με την παράδοση της Γερμανίας, που χάνει
τον Α' Παγκόσμιο Πόλεμο, και φθάνει μέχρι το 1945. Κάνει ένα άλμα στο 1963,
όταν εκδίδεται το βιβλίο «Le Vicaire» του Ρολφ Χόχουτ, από το οποίο ξεκίνησε η
σεναριακή ιδέα, ενώ καταγράφονται και γεγονότα του 1999 και του 2000, όταν ο
Πάπας παραδέχθηκε σφάλματα της Ρωμαιοκαθολικής Εκκλησίας, ζήτησε δημοσίως
συγγνώμη και ανέθεσε σε ιστορικούς περαιτέρω διερεύνηση της ιστορικής αλήθειας.

<H3>INFO
</H3><H3>Οι σταθμοί </H3>
«Ζ» (1969) Ιβ Μοντάν, Ειρήνη Παπά Υπόθεση Λαμπράκη 
«Κατάσταση πολιορκίας» (1973) Ιβ Μοντάν, Ρενάτο Σαλβατόρι Αντάρτες στην
Ουρουγουάη 
«Ο αγνοούμενος» (1982) Τζακ Λέμον, Σίσι Σπέισεκ Εξαφάνιση πολιτικού
ακτιβιστή 
«Χάννα Κ.» (1983) Τζιλ Κλέιμπουργκ, Γκάμπριελ Μπερν Παλαιστίνιοι και
Ισραηλινοί 
«Μουσικό κουτί» (1989) Τζέσικα Λανγκ, Άρμιν Μίλερ Σταλ. Ναζιστικά
εγκλήματα στο φως 
«Mad City» (1997) Τζον Τραβόλτα, Ντάστιν Χόφμαν Το τσίρκο των μίντια

<H3>INFO
</H3>
Το «Αμήν» του Κώστα Γαβρά θα προβληθεί στο επίσημο διαγωνιστικό πρόγραμμα του
Φεστιβάλ Βερολίνου, στις 13 Φεβρουαρίου και θα βγει στις γαλλικές αίθουσες από
27 Φεβρουαρίου
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17255P201</ED>
<ID>
ID:304416

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P20&aa=1</URL></REF>


Article

<CATEGORY>vin09</CATEGORY>

 <H2>«Ας ξανακολλήσουμε τα θρύψαλα της σχέσης μας»
</H2><H4>Το δυσάρεστο το ξέρουμε! Όλο και περισσότερα ζευγάρια φθάνουν στα πρόθυρα της
διάλυσης της σχέσης. Αυτό που αγνοούμε είναι ότι αρκετά από αυτά δεν
εγκαταλείπουν εύκολα τον γάμο και παλεύουν να ξανακτίσουν τη σχέση τους
</H4>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Η προσπάθεια ενός ζευγαριού να ξανακτίσει τη σχέση του, όταν γίνει συνειδητά
και από τους δύο, μπορεί να τους ξαναφέρει κοντά...

Αμέτρητα πια ζευγάρια, λίγο πριν οριστικοποιηθεί η απόφασή τους για διαζύγιο,
ρίχνουν την τελευταία τους ζαριά, στο γραφείο ενός ψυχολόγου. Το εγχείρημα της
επανασύνδεσης το επιχειρούν συνήθως όσα ζευγάρια έχουν παιδιά και ιεραρχούν
τις δικές τους ανάγκες πάνω και από τις δικές τους. Αλλά τις περισσότερες
φορές η προσπάθεια είναι ανεπιτυχής γιατί ο ένας ή και οι δύο ακολουθούν τον
ίδιο παλιό δρόμοι. 
Έναν τέτοιο δρόμο περπάτησαν ανεπιτυχώς ο Γιώργος με τη Μάρθα. Δεκαοκτώ χρόνια
σχέσης - τα δεκαπέντε εντός γάμου -, δύο παιδιά (το ένα είναι τώρα στην
εφηβεία), πολλά όνειρα και άλλες τόσες προδοσίες. 
Η προσωπική εξέλιξη, η καριέρα, η επαγγελματική καταξίωση ήταν
πρωταρχικός στόχος για τον καθένα τους: «Στην αρχή της σχέσης αυτό δεν ήταν
πρόβλημα», εξηγεί η Μάρθα. «Στηρίζαμε και ενθαρρύναμε ο ένας τον άλλο, βάζαμε
στόχους, περπατούσαμε δίπλα - δίπλα, χωρίς να δίνουμε ή να ζητάμε εξηγήσεις
για πράγματα που θεωρούσαμε αυτονόητα. Υπήρχε ένας βαθύς έρωτας και ένα δέσιμο
που έμοιαζε ανεπηρέαστο...». 
Όταν παντρεύτηκαν έθεσαν έναν «λειτουργικό» κανόνα για τη σχέση τους. Θα
σεβόταν ο ένας την ελευθερία και τις επιλογές του άλλου, αλλά κανείς δεν θα
πραγμάτωνε στόχους και φιλοδοξίες εις βάρος της σχέσης. Κάτι που με τα χρόνια
ξεχάστηκε. «Το πρόβλημα πρωτοεμφανίστηκε λίγο μετά τη γέννηση του γιου μας.
Όταν πέρασε το πρώτο δίμηνο και χρειάστηκε να επιστρέψω στη δουλειά μου, εγώ
ήμουν διατεθειμένη να μειώσω τους ρυθμούς και τις ώρες δουλειάς. Εκείνος
υποσχέθηκε ότι θα κάνει το ίδιο για να μεγαλώσουμε μαζί το παιδί μας, αλλά
ποτέ δεν το έκανε. Αντιθέτως, άρχισε να λείπει ακόμα περισσότερες ώρες...». 
Η Μάρθα βρέθηκε, επιμένει, εγκλωβισμένη για δύο χρόνια σε μια
πραγματικότητα που δεν είχε επιλέξει. Όταν αντιμετώπισε οξύ πρόβλημα με τη
δουλειά της, ο Γιώργος υπαναχώρησε και άρχισε να μοιράζεται μαζί της τις
ευθύνες του παιδιού και του σπιτιού. Αλλά για πολύ λίγο. Ξαναμένει έγκυος και
αποφασίζουν να κρατήσουν το δεύτερο παιδί τους με την ελπίδα να στηρίξουν
τη... σχέση τους. Μα όταν εκείνο γεννιέται, το πρόβλημα αναδύεται σ΄ όλο το
μεγαλείο του: «Ήμουν πια εντελώς μόνη. Δίχως καμιά επιλογή. Κι εκείνος
ανύπαρκτος...». 
Άρχισε να δουλεύει και εκείνη «άπειρες ώρες. Προσέλαβα γυναίκα να μεγαλώνει τα
παιδιά σε... 24ωρη βάση! Ήμουν τόσο θυμωμένη μαζί του, που οργιζόμουν με το
παραμικρό. Η στάση του μου προκαλούσε κάτι σαν υστερία. Αναρωτιόμουν γιατί
ήμουν ακόμη μαζί του, γιατί τον παντρεύτηκα. Είχε γίνει ο χειρότερος εχθρός
μου». 
Ένας εχθρός που ακόμη... αγαπούσε, αλλά δεν το ομολογούσε. Η έλλειψη
επικοινωνίας έφερε τη μοναξιά στη σχέση. Κουράστηκαν και οι δυο από τους
καβγάδες, την απόσταση, την επιθετικότητα. Δεν υπήρχε πια συνεργασία, αποδοχή,
κοινοί στόχοι. Μονάχα ανταγωνισμός, πικρά λόγια, πισώπλατα μαχαιρώματα και
πληγές που δεν έκλειναν... Τα επόμενα οκτώ χρόνια κοινής ζωής ήταν «άθλια.
Μέχρι που ο κόμπος έφτασε στο χτένι και του ζήτησα να φύγει από το σπίτι. Τότε
έπεσε στα πόδια μου και άρχισε απαρηγόρητος να κλαίει». 
Επιχείρησαν να διασώσουν τη σχέση τους, «με μικρές παραχωρήσεις, αλλά στην
ουσία με τον ίδιο παλιό τρόπο. Άρχισαν να γίνονται και πάλι τα ίδια, με
χειρότερο τρόπο. Ήμουν πια αποφασισμένη να τελειώσουμε. Πήρα τα παιδιά και
έφυγα εγώ από το σπίτι»! 
Ζουν χωριστά 18 μήνες τώρα. Παραδόξως, άρχισαν να επικοινωνούν. Κι εκείνος να
βλέπει και να στηρίζει περισσότερο τα παιδιά. «Μου ζήτησε να παγώσουμε την
υπόθεση του διαζυγίου και να ξαναπροσπαθήσουμε. Δέχθηκε να αρχίσουμε
οικογενειακή θεραπεία. Τώρα διανύουμε το στάδιο που βγάζουμε όλους τους
κρατημένους θυμούς μας. Δείχνει να προσπαθεί, να καταλαβαίνει, να
διαφοροποιείται. Αλλά είμαι ακόμα φοβισμένη. Και αποφασισμένη να μην
ξαναπεράσω τα ίδια». 
<H3>Επτά κανόνες για επανασύνδεση
</H3>
Είναι πιο εύκολο να διαλυθεί μια ήδη ραγισμένη σχέση παρά να «συγκολληθεί».
Αλλά τα «δύσκολα» έχουν πάντα μεγαλύτερη αξία. Η προσπάθεια, όταν γίνει
συνειδητά και από τους δυο, μπορεί να ενώσει και όχι να χωρίσει... 
Η επιτυχία της επανασύνδεσης εξαρτάται «από το βάθος και το είδος της ρήξης
της σχέσης», εξηγεί η κ. Βίβιαν Γρίβα, ψυχολόγος, ειδικευμένη σε θέματα
οικογενειακής θεραπείας. «Εξαρτάται επίσης από τα κίνητρα, αλλά και τη
σημαντικότητα και την ισχυρότητα των λόγων της απόπειρας επανασύνδεσης -
παιδιά, φόβος της μοναξιάς, πολλά χρόνια κοινής ζωής, μεγάλη ηλικία...». 
Συνταγές επιτυχίας δεν υπάρχουν. Υπάρχουν όμως κάποιοι γενικοί κανόνες που
μπορεί να οδηγήσουν στην επιτυχία της επανασύνδεσης. Η κ. Γρίβα θυμίζει στα
ζευγάρια που βρίσκονται σ΄ αυτό το στάδιο: 
* Για να ξανακτίσετε τη σχέση σας, πρέπει να επανατοποθετηθούν οι όροι
συμβίωσης! Τότε μόνο εκλείπουν, ελέγχονται ή έστω μειώνονται οι λόγοι που
οδήγησαν στη ρήξη της σχέσης... 
* Επανατοποθέτηση στη σχέση, δεν σημαίνει απλά «βάζω και δέχομαι
όρους»! Είναι μια διαδικασία που ξεκινά από τον καθένα σας χωριστά. Συνήθως,
εάν ο ένας δει και χειρισθεί τα πράγματα διαφορετικά, αναπόφευκτα ακολουθεί
και ο άλλος ­ εάν φυσικά το θέλει... 
* Πρέπει να διαγράψετε τους παλιούς και δυσλειτουργικούς τρόπους
επικοινωνίας, αλλά και τις συμπεριφορές και θέσεις που δυσκόλεψαν τη σχέση και
να αναζητήσετε νέους τρόπους επαφής και συνδιαλλαγής. 
* Αξίζει να προσπαθήσετε να πάτε ενάντια ή έστω να ελέγξετε τα
συναισθήματα που σας κατακλύζουν αυθόρμητα από τη συμπεριφορά του συντρόφου
σας! Σε μια επανασύνδεση καλείται κανείς να δει με ένα διαφορετικό τρόπο τον
εαυτό του, τις δυνάμεις και τις αδυναμίες του, άρα από διαφορετική θέση τον
σύντροφο και συνεπώς και τη σχέση. 
* Αναζητήστε διαφορετικές εξηγήσεις από αυτές που μέχρι τώρα δίνατε στα
προβλήματα, τους λόγους ύπαρξής τους και τις λύσεις τους. 
* Μια καλή αρχή εiναι να ανακαλύψετε, να ενεργοποιήσετε και να
αξιοποιήσετε και άλλες πλευρές του εαυτού σας. Έτσι θα δώσετε μια ευκαιρία να
ανθήσει η μέχρι τώρα αδιέξοδη και καταδικασμένη σχέση σας. 
* Να θυμάστε πάντα, ο συμβιβασμός δεν είναι μια επιτυχής επανασύνδεση!
Είναι ένα περιστασιακό κουκούλωμα που θα συσσωρεύσει θυμό και θα φέρει
μεγαλύτερη ρήξη. Είναι μια εκεχειρία, μια αναβολή με ημερομηνία λήξης...

<H3>Απιστία αντί απιστίας </H3>
Μάρθα: «... ύστερα ήρθαν οι παράλληλες σχέσεις. Άρχισε πρώτα εκείνος, αλλά
σύντομα τον ακολούθησα και εγώ, ομολογώ δίχως την παραμικρή τύψη. Υπήρχε ένα
μεγάλο κενό και τρύπωναν άλλοι άνθρωποι ανάμεσά μας. Σχέσεις εκδικητικές ήταν
περισσότερο παρά ουσιαστικές. Το πρόβλημα το είχαμε εμείς, μέσα στο σπίτι μας,
και δεν μπορούσαμε ούτε να το εντοπίσουμε, πόσο μάλλον να το λύσουμε. Δεν
υπήρχε δίαυλος επικοινωνίας»! <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17255P221</ED>
<ID>
ID:304417

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P22&aa=1</URL></REF>


Article

<CATEGORY>vin09</CATEGORY>

 <H2>Ησυχία, η Μπάρμπι στοχάζεται...
</H2><H4>«Η δι-εκδίκηση της Βarbie»... Τι σχέση έχει η διάσημη «κούκλα» με 12 από τα
μεγαλύτερα ονόματα της γυναικείας σκέψης στον κόσμο;
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Με ένα δοκίμιο που μας εξηγεί τον τρόπο που συνδέεται η ζωή της με τη γραφή
της, η Τόνι Μόρισον, η πρώτη μαύρη γυναίκα που κέρδισε το Νόμπελ Λογοτεχνίας,
δείχνει την αδυναμία του στερεότυπου που θέλει τις γυναίκες Barbie

Πίσω απ' το θηλυκό στερεότυπο (βλέπε Barbie) υπάρχει πάντα η πιθανότητα να
κρύβεται μια στοχάστρια ή μια φιλόσοφος... 
Η πεποίθηση ανήκει στην κ. Χριστιάνα Λαμπρινίδη και περιγράφεται στο βιβλίο «Η
δι-εκδίκηση της Barbie - Δοκίμια για τη γυναικεία γραφή», το οποίο επιμελείται
η ίδια και θα κυκλοφορήσει σε λίγες ημέρες από τις εκδόσεις «Κοχλίας». Δοκίμια
δώδεκα γυναικών συγγραφέων, φιλοσόφων, στοχαστριών (πολλές μεταφράζονται πρώτη
φορά στην Ελλάδα) για τη γυναικεία γραφή, σε μια έκδοση 363 σελίδων με πολλές
ανατροπές. «Μέσ' απ' τις γυναίκες αυτές, απ' αυτό που ήταν κι αυτά που
γράφουν, προκύπτει ότι λογοτεχνία μπορεί να είναι κι αυτό που λες μέσα στο
σπίτι σου», λέει. 
Για τη Χριστιάνα Λαμπρινίδη, το βιβλίο «αποκαθιστά την αποσιώπηση των
γυναικών. Των γυναικών που θα μπορούσαν να είναι καλλιτέχνες, αλλά δεν τους
δόθηκαν οι δυνατότητες της εκπαίδευσης, ή άλλες δυνατότητες». Αυτό δεν θα
πρέπει να τρομάξει τους άνδρες, γιατί το βιβλίο θέλει να «μιλήσει» και σ'
αυτούς. «Το βιβλίο δεν είναι καθόλου ανδρoφοβικό. Δεν έχει σκοπό να διώξει,
αλλά να καλέσει τους άνδρες. Μπορεί να τους πει το πώς και το γιατί οι
γυναίκες σκέφτονται έτσι». 
Ούτε έχει στόχο να... προσηλυτίσει. «Δεν έχει σκοπό να επιβληθεί το
βιβλίο αυτό. Προτείνει ανοιχτούς τρόπους οργάνωσης», κι αυτό επειδή «υπάρχει
φαινόμενο παρανόησης του φεμινισμού στην Ελλάδα και το βιβλίο δεν έχει στόχο
να προβάλει νεοφεμινιστικές θέσεις, παρόλο που τελικά τις προβάλλει». 
Η «δι-εκδίκηση της Barbie...» ανοίγει μια σειρά βιβλίων (με την επιμέλεια της
Χριστιάνας Λαμπρινίδη) που στόχο έχει «να καλύψει το κενό 40 περίπου χρόνων
που υπάρχει στην Ελλάδα όσον αφορά το γνωστικό πεδίο της γυναικείας γραφής, το
οποίο έχει ξεκινήσει από τη δεκαετία του '60 για να συνεχίσει και να
γιγαντωθεί κατά τις δεκαετίες '80 και '90». Η σειρά για τη γυναικεία γραφή θα
περιστραφεί γύρω από τρεις άξονες: σκέψη και θεωρία, σκέψη και λογοτεχνία,
σκέψη και φιλοσοφία, ώστε «να φανεί η ευρύτητα τους είδους της γυναικείας
γραφής και της γυναικείας σκέψης». 
Δεν είναι τυχαίο που για το βιβλίο αυτό, όπως και για ολόκληρη τη σειρά,
επελέγησαν γυναίκες απ' όλα τα μήκη και τα πλάτη του πλανήτη: λευκές, μαύρες,
από την Αμερική, από την Αφρική, από τη Μέση Ανατολή, από την Ινδία, την
Ευρώπη και την Κίνα. «Καθεμιά απ' αυτές έχει να προσθέσει έναν διαφορετικό
τρόπο ανάγνωσης και θέασης της γυναικείας γραφής». Έχουμε και λέμε:

Τόνι Μόρισον, η πρώτη μαύρη γυναίκα που κέρδισε το Νόμπελ Λογοτεχνίας
το 1993 με την «Αγαπημένη», εμφανίζεται σ' ένα δοκίμιο-συνέντευξη, όπου «μας
καλεί στον τρόπο που γράφει, αλλά και στον τρόπο που συνδέεται η ζωή της με τη
γραφή της, το στοιχείο ενδυνάμωσης που υπάρχει ανάμεσα στα δύο». 
Γκάιτρι Σπίβακ. Η Ινδή που διδάσκει στο Τμήμα Συγκριτικής Λογοτεχνίας
του Colombia University (όπως και ο Έντουαρντ Σαΐντ) επελέγη με το δοκίμιό της
«η πολιτική της μετάφρασης». «Το δοκίμιο αυτό το επέλεξα επειδή στην Ελλάδα οι
μεταφράσεις παραφράζουν τα κείμενα. Η Σπίβακ εδώ εξηγεί πόσο περίπλοκη είναι η
θέση της μεταφράστριας, μιλά για τη θέση Δύσης και Ανατολής στη μετάφραση». 
Μπάρμπαρα Κρίστιαν. Γεννημένη στην Καραϊβική, η μαύρη αυτή γυναίκα που
δίδασκε στο Πανεπιστήμιο του Berkeley μέχρι το θάνατό της «υπήρξε μια απ' τις
πρώτες μαύρες που μίλησαν για γυναίκα στη λογοτεχνία». 
Λούς Ιριγκαράι. Η Γαλλίδα φιλόσοφος της γυναικείας γραφής εμφανίζεται
στο βιβλίο «με μια συνέντευξη που είχε δώσει στο Χάρβαρντ με τίτλο «γράφοντας
ως γυναίκα», όπου εξηγεί τι σημαίνει «να γράφεις σαν γυναίκα και διεκδικεί
έναν έμφυλο πολιτισμό». 
Η Μονίκ Βιτίν, ακόμη μια γαλλίδα, μαρξίστρια φιλόσοφος στο Πανεπιστήμιο
της Αριζόνας, με το δοκίμιό της «Δούρειος Ίππος», «εξηγεί πώς ένα λογοτεχνικό
έργο που παρουσιάζεται για πρώτη φορά στα γράμματα, λειτουργεί σαν πολεμική
μηχανή». 
Στο βιβλίο υπάρχουν ακόμη δοκίμια της Σιμών ντε Μποβουάρ, της Γκέρτρουντ Στάιν
(«τι θα πει γραμματική»), της Ώντρε Λορντ («η ποίηση δεν είναι πολυτέλεια»),
της Κάρολιν Χέλμπραν, της Ελέν Σιξού, της Τζαμάικας Κινκέιτ που διδάσκει στο
Harvard («ο θυμός είναι παράσημο»), και της Νάνσυ Γουόκερ. 
<H3>Οι ανατροπές </H3>
Σε ξεχωριστό τμήμα του βιβλίου υπάρχουν αναλυτικές βιογραφίες των συγγραφέων,
«όχι μόνο τα γνωστά βιογραφικά στοιχεία, αλλά αναλυτικές αναφορές στη ζωή τους
και σε πράγματα που είχαν πει. Κι αυτό για να καταλάβει ο αναγνώστης την
«πολιτική» θέση των γυναικών. Δηλαδή «γιατί έγραψαν ό,τι γράφουν». 
Άλλη μια ανατροπή του βιβλίου που η Χριστιάνα Λαμπρινίδη τη χαρακτηρίζει
«πράξη» είναι ότι μετά το τέλος των δοκιμίων των «σημαντικών» γυναικών υπάρχει
ειδικό μέρος όπου γράφουν οι μεταφράστριες, εφτά τον αριθμό. «Το βιβλίο είναι
κατά της αποσιώπησης όλων των γυναικών. Γι' αυτό και οι μεταφράστριες γράφουν
για τους προσωπικούς τρόπους μετάφρασης, αλλά και για το τι ρόλο έπαιξαν στη
ζωή τους οι γυναίκες που μετέφρασαν». 
<H3>Δημιουργική γραφή
</H3>
Η Χριστιάνα Λαμπρινίδη είναι θεατρική συγγραφέας και διδάσκει δημιουργική
λογοτεχνία και δημιουργική γραφή (creative writing) στην Ελλάδα και στο
εξωτερικό. Το 1966 ανέβασε θεατρική της δουλειά στο Centre de Reserchers en
Etudes Feminines (του οποίου ηγείται η Σιζού) στη Γαλλία, το1990 έγινε
Writer-in-Residence στην έδρα Σεφέρη Νεοελληνικών Σπουδών, στο Πανεπιστήμιο
του Χάρβαρντ, ενώ το 2000 βραβεύτηκε από την οργάνωση Human Rights Watch.
Είναι η πρώτη καλλιτέχνιδα στην Ελλάδα που από το 1994 σκηνοθετεί, υλοποιεί,
είναι παραγωγός και συνεργάζεται με φορείς για παραστάσεις κοινωνικοπολιτικού
θεάτρου εντός και εκτός συνόρων με ομάδες κοινωνικά αποκλεισμένες. Είναι μέλος
του Δ.Σ. του (W)Rightful (Δικαίωμα στη γραφή), μη κυβερνητικής οργάνωσης που
υλοποιεί προγράμματα κοινωνικής παρέμβασης με άξονα τη γραφή και το θέατρο.

<H3>INFO
</H3>
Το βιβλίο «Η δι-εκδίκηση της Barbie-Δοκίμια για τη γυναικεία γραφή» σε
επιμέλεια Χριστιάνας Λαμπρινίδη θα κυκλοφορήσει από τις Εκδόσεις «Κοχλίας»
(Ζωοδόχου Πηγής 18). Σελίδες: 363. Τιμή: 12,91 ευρώ.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17255P231</ED>
<ID>
ID:304418

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P23&aa=1</URL></REF>


Article

<CATEGORY>vin09</CATEGORY>

 <H5>... ΣΤΗ «ΜΝΗΜΗ ΤΩΝ ΚΥΚΝΩΝ»
</H5><H2>Η Λίμνη των Κύκνων έγινε κάμπινγκ
</H2><H4>Μπομπονιέρες, κάμπινγκ, τροχόσπιτα και «Μνήμη των κύκνων» σε χοροθέατρο. Η
Λίμνη έγινε Μνήμη...
</H4>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Οι κύκνοι έγιναν άνθρωποι και η λίμνη... κάμπινγκ στην παράσταση του
Κωνσταντίνου Ρήγου «Η Μνήμη των Κύκνων», που παρουσιάζεται στο θέατρο της
Εταιρείας Μακεδονικών Σπουδών, στη Θεσσαλονίκη

Η λίμνη των κύκνων υπάρχει, αλλά με... ρεβιζιονιστική οπτική. Στο 2002 οι
κύκνοι είναι σύγχρονοι άνθρωποι και από τη Λίμνη έμεινε η Μνήμη. 
«Τόση ομορφιά, τόσο παραμύθι πώς θα το αντέξεις; Άκου, λίμνη των
κύκνων... Τα παραμύθια τέλειωσαν. Τώρα ζούμε την παράταση, την αλήθεια: Αυτοί
ζήσαν καλά κι εμείς χειρότερα», μου έλεγε νεαρή φίλη, όταν έμαθε για την
παράσταση του Χοροθεάτρου στο ΚΘΒΕ που θα παρακολουθούσα. 
«Όχι η λίμνη, η μνήμη των κύκνων», την διόρθωσα. «Διασκευή-αναθεώρηση
του παραμυθιού είναι η παράσταση του Κωνσταντίνου Ρήγου». 
Όχι, η παράσταση δεν άρχισε. Μην μπερδευτείτε, όταν μπαίνοντας στην
πλατεία δείτε στη σκηνή τους χορευτές να κινούνται και τον Κωνσταντίνο Ρήγο
(με πλάτες στο κοινό) να τους παρατηρεί. 
Οι μπομπονιέρες: Όχι, εδώ γάμος δεν γίνεται. Καλύπτουν το δάπεδο της
σκηνής αλλά, πρόκειται για σκηνογραφικό εύρημα, κάνουν κάτι σε φτερά,
«κυκναρίζουν» τον χώρο... 
«Κυκναρίζω» εξάλλου - μας πληροφορεί σε σειρά σχετικών λημμάτων, δίκην
λεζαντών - το πρόγραμμα-ρολό φωτογραφιών, πως σημαίνει «συμπεριφέρομαι με
ειδικές αποχρώσεις εγωπάθειας που θυμίζουν ναρκισσευμένο κύκνο». Και
«κυκνίζω»: κινώ με επιτήδευση την περιοχή λαιμό-κεφάλι, υπεκφεύγω. 
Το σκηνικό: Πέραν των μπομπονιερών, ένα τροχόσπιτο, ένας Κούρος, ένα
μικρόφωνο σε βάση, μια καρέκλα-ξαπλώστρα, δύο μουσικοί με ηλεκτρικές κιθάρες
και μια φωτεινή επιγραφή «Swan Lake». 
Η μουσική του Τσαϊκόφσκι υπάρχει ως μνήμη. Ως αναφορά. Το βασικό μοτίβο
επαναλαμβάνεται, μπλέκεται με ρεφρέν ήχων από τη δεκαετία του '60 (Ντόνα
Σάμερ, Έλβις Πρίσλεϊ) και ολίγον από ντίσκο. 
Το λιμπρέτο: Κυρίως στα αγγλικά. Ολίγα ελληνικά και μια «ιδέα» από
αλβανικά (σημ.: το πολυεθνικό της λίμνης-κάμπινγκ βρίσκεται, κατά τον
ανατροπέα προσαρμογέα στα «καθ' ημάς» Κωνσταντίνο Ρήγο, στην Αμερική). Υπάρχει
και η Οντέτ και ο Ζίγκφριντ, αλλά δεν είναι βασιλιάδες. Ένα ζευγάρι που ζει σ'
ένα τροχόσπιτο είναι... 
Τα κοστούμια: Παρδαλά. Ευτελισμένα, κιτς - αντιπροσωπευτικά του τρόπου
και της ζωής των σύγχρονων ανθρώπων. 
Οι άνδρες: Κυρίως γυμνοί. «Χωρίς περικοπές» προειδοποιεί εξάλλου το
πρόγραμμα αλλά... δεν σοκάρουν. Ο σεξισμός απουσιάζει πλήρως ακόμη και ως
ερωτισμός. Άνδρες και γυναίκες εμφανίζονται με εξαίρεση την επιτηδευμένα - ως
εκ του ρόλου - προκλητική Κατερίνα Κερβανίδου, άφυλοι, με κορμιά μίζερα,
συρρικνωμένα, ανέραστα. 
Οι γυναίκες: Πάσχουσες, κουτσές, στραβές (γιατί τόση αντιπάθεια;). 
Σε παρένθεση: Η σύλληψη ενδιαφέρουσα ή... όπως το πάρει κανείς. Οι
χορευτές όμως είναι καλοί. Ξέρουν να χορεύουν, κατέχουν το όραμα της λίμνης,
δημιουργούν όμως και στην ανατροπή του παραμυθιού. 
Καλύτερη στιγμή: Η χορευτική ερμηνεία της Αμάλια Μπένετ (και βοηθός
χορογράφου) ως τραυματισμένος κύκνος-άνθρωπος ­ γυναίκα με τα πόδια-φτερά της
δεμένα σε ξύλινα δοκάρια. Ανυπέρβλητη. 
Οι προεκτάσεις-ερμηνείες: Ο εγκλεισμός του σύγχρονου ανθρώπου στις
κοινωνικές συμβάσεις. Πολιτικές και αδιέξοδες, ισχυρίζεται ο δημιουργός τής
παράστασης Κωνσταντίνος Ρήγος. 
Λύση: Ίσως ο θάνατος (τον μορφοποιεί ο ίδιος ως μαύρος κύκνος-Ρότμπαρτ
(;) που κυριαρχεί στη σκηνή ως κύκνος-τραβεστί με ίχνη από λευκά πούπουλα στο
κατάμαυρο πέπλο της φουστίτσας του. 
Συμπέρασμα: Χμμμ... Ενδιαφέρον, αλλά όχι τόσο όσο η προ τριετίας «Ωραία
Κοιμωμένη» του ίδιου και όχι άλλο αδιέξοδο. Μια πρόταση ζωής και ας είναι...
κύκνεια. 
<H3>Οδηγίες «χρήσης» </H3>
Το θέατρο της Εταιρείας Μακεδονικών Σπουδών μπορεί να ξεχάστηκε - ήταν
κλειστό μήνες τώρα - αλλά παραμένει στη θέση του. Απέναντι από τον Λευκό
Πύργο. Κλασικά. 
«Στο Κρατικό Θέατρο» λες στον ταξιτζή και σε πάει «ντουγρού». Εθνικής
Αμύνης 2. Πιο «καρδιά» της πόλης δεν γίνεται. 
Αν προτιμάτε Ι.Χ. μην ψάξετε για πάρκινγκ στους γύρω δρόμους. Πληρώστε
5 ευρώ και εμπιστευθείτε το στο ιδιωτικό πάρκινγκ της Εθν. Αμύνης (περί τα 50
μέτρα πιο πάνω από το θέατρο). 
Κλείστε έγκαιρα θέση τηλεφωνικά (0310-223.785). 
Πόσο: Εισιτήρια προς 14,67 ευρώ για την πλατεία και τα θεωρεία 8,80
ευρώ το φοιτητικό. 
Η κονσέρβα «Κύκνος» που σας προσφέρεται αντί 4,4 ευρώ δεν περιέχει
τοματοπολτό. Είναι το πρόγραμμα της παράστασης εγκλωβισμένο κι αυτό όπως οι
κύκνοι του έργου στην εικόνα-κονσέρβα των χορηγών του. 
Πότε: Η παράσταση ανεβαίνει καθημερινά (από Τρίτη ώς Κυριακή) στο
θέατρο της ΕΜΣ έως τις 17 Φεβρουαρίου. 
<H3>INFO
</H3><H3>Στην Αθήνα </H3>
Η παράσταση θα «κατεβεί» μάλλον τον Μάιο.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17255P241</ED>
<ID>
ID:304419

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P24&aa=1</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Σοροπιαστό εθνικό κιτς
</H2><H4>Συνέντευξη-αγιογραφία για τον άνθρωπο του οποίου το έργο αποτελεί την ψυχή του
τηλεοπτικού κιτς </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Ροζ σε όλα ήταν το σύνθημα της Μπάρμπαρα Κάρτλαντ που χρωμάτισε με αυτό τα
μυθιστορήματά της, αποδεικνύοντας με τα εκατομμύρια των πωλήσεων, πως σε όλα,
ακόμη και στο κιτς, πουλάει ο αυθεντικός

Με άπειρα επεισόδια μιας σαπουνόπερας στο ενεργητικό του, άνθρωπος που στήριξε
τη ραχοκοκαλιά του καναλιού στο οποίο εργάζεται φιλόπονα χρόνια τώρα, ο Νίκος
Φώσκολος βρέθηκε καλεσμένος στην προχθεσινή εκπομπή «Ενώπιος ενωπίω» (Mega)
του Νίκου Χατζηνικολάου. 
Παρέλασαν φίλοι, συγγενείς και συνεργάτες να καταθέσουν τον θαυμασμό,
την αγάπη και την εκτίμησή τους, ενώ προβάλλονταν αποσπάσματα από τις
ασπρόμαυρες και έγχρωμες ταινίες του «Ο εχθρός του λαού», «Υπολοχαγός
Νατάσσα», «Οι σφαίρες δεν γυρίζουν πίσω», «Με φόβο και πάθος», και τα λοιπά
και τα λοιπά. Τα ζαχαρένια λόγια πολλά, όπως συνηθίζεται στου είδους τις
τηλεοπτικές αγιογραφίες. Πρωτοστάτησαν κυρίως πρωταγωνίστριές του, οι οποίες
αξιοποίησαν άριστα τη φήμη την οποία απέκτησαν ως «λαϊκές ηρωίδες» των
δραματικών ταινιών και σειρών του, στις εκλογικές αρένες. 
Το κλίμα υπέροχα ζεστό για τον δημιουργό της «Λάμψης», ωστόσο ούτε στο
ελάχιστο δεν προσέγγισε τον πραγματικό λόγο της επιτυχίας του. Γιατί η η αξία
του Νίκου Φώσκολου δεν βρίσκεται φυσικά ούτε στα μηνύματα των έργων του, ούτε
στην υψηλή τέχνη. Δεν είναι ο Νόρμαν Μέιλερ και πολύ περισσότερο δεν ευνοεί
τον ίδιο, το να παρουσιάζεται σαν να είναι. Είναι επόμενο όμως, μια τηλεοπτική
εκπομπή να αποθεώνει τον άρχοντα του τηλεοπτικού κοπανιστού αέρα. 
Για την ακρίβεια ο Νίκος Φώσκολος είναι ο τεχνίτης του απόλυτου εθνικού
κιτς. Είναι αυθεντικός γιατί το πιστεύει, γιατί ζει μέσα σε αυτό. Αυτό όμως
δεν κάνει ούτε τη «Λάμψη», ούτε τα ασπρόμαυρα μελό, αριστουργήματα. 
Το «Ενώπιος ενωπίω» έφτιαξε με καθιερωμένες τεχνικές το γλυκερό γλάσο της
προσωπικότητάς του, ο τρυφερός πατέρας, ο τελειομανής εργοδότης, ο μεγαλοφυής
και ιδιοφυής καλλιτέχνης, σκεπάζοντας σαν να μην το αγαπά, σαν να το
ντρέπεται, αυτό που πραγματικά είναι το έργο του, μια αφελής προσέγγιση της
ζωής, χοντροκομμένα δράματα, υπερβολικοί χαρακτήρες, παραμυθάκια για
ξεκούραση, που συχνά προκαλούν το γέλιο και γι' αυτό διασκεδάζουν. 
Δεν είναι φυσικά η ιδιοφυία της γραφής, αλλά η μηχανή της γραφής. Παράγει
φασόν, με εκπληκτική ταχύτητα. Αυτό είναι εκτιμητέο. Άλλο αν βρήκαν ευκαιρία
φίλοι του, όπως ο Δημήτρης Ρίζος, να εκφράσουν πικρίες για τη μεταπολιτευτική
απαξίωση στο φωσκολικό έργο, επειδή αναπτύχθηκε στη χούντα, και να
παρουσιάσουν περίπου ως ρεβάνς τη σημερινή του επιτυχία. Δεν έχει σχέση με
αυτά φυσικά. Είναι πάντα αυτό που ήταν, όπως και το κοινό του ζητάει αυτό που
πάντα ζητούσε είτε σε εποχές χουντικές είτε σε εποχές δημοκρατικές: εύκολη,
ανώδυνη διασκέδαση. 
Βεβαίως ο ίδιος μιλάει για κοινωνικά μηνύματα, για ενασχόληση με τις πληγές
και τα προβλήματα του λαού, αλλά αυτό ακριβώς τον κάνει αυθεντικό. Πιστεύει
πως οι αλλεπάλληλοι βιασμοί των πρωταγωνιστριών του ή το σκαιό πρόσωπο του
μεγιστάνα Δράκου αποτελεί κοινωνική παρέμβαση. Έτσι και η Μπάρμπαρα Κάρτλαντ
πίστευε ακράδαντα ζώντας μέσα στις ροζ τουαλέτες, του ροζ σπιτού της, ότι οι
γυναίκες είναι τρυφερά κατοικίδια, που περιμένουν τον ζάπλουτο αφέντη και ήταν
βεβαία ότι επιτελεί έργο προσφέροντάς τους το όνειρο στα ροζ βίπερ. 
Το μυστικό είναι να 'χεις την ψυχή και την αντίληψη των ηρώων σου. Όπως
ο Γιάγκος Δράκος τα 'χει τα δισεκατομμύρια για πετσετάκια, έτσι και ο Νίκος
Φώσκολος ονειρεύεται να μπει, ως συγγραφέας βιβλίων πλέον, στην ομάδα των
Αγγλοσαξόνων συναδέλφων του συγγραφέων που πωλούν 70 και 80 εκατομμύρια
αντίτυπα σε όλο τον κόσμο. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17255P251</ED>
<ID>
ID:304420

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P25&aa=1</URL></REF>


Article

<CATEGORY>vin09</CATEGORY>

 <H2>Διά σιδήρου... </H2>
Μία ακόμη περίπτωση αυθεντικού τεχνίτη του κιτς, του πολεμικού αυτός,
ήταν ο Σάμιουελ Φούλερ - των ταινιών με τον Λι Μάρβιν -, ο οποίος είχε μονίμως
στα χέρια του ένα πιστόλι Λούγκερ, που πήρε σκοτώνοντας Γερμανό με ξιφολόγχη
στον πόλεμο. Στα γυρίσματα πυροβολούσε με το Λούγκερ για το «πάμε». Το
στερεότυπο του αρσενικού ηρωισμού οι χαρακτήρες των ταινιών του, αναλύονταν με
περισπούδαστο ύφος από έναν Γάλλο που του έπαιρνε συνέντευξη για να τον
τιμήσει και να τον αποκαταστήσει ως σπουδαίο καλλιτέχνη. Αίφνης σκοτείνιασε ο
Φούλερ, ακούμπησε το χέρι στην τσέπη που είχε το Λούγκερ και ούρλιαξε «θες να
πεις ότι είμαι π..., βγες έξω να λογαριαστούμε». Είχε την ψυχή και τη
νοοτροπία των ηρώων του, τα υπόλοιπα δεν τα καταλάβαινε, όπως άλλωστε και οι
ήρωές του.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17255P252</ED>
<ID>
ID:304454

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P25&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 30/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Mega 
«Φονικό όπλο» (Lethal weapon) 
Έναρξη - '87 - της χρυσοφόρας σειράς με τους Μελ Γκίμπσον, Ντάνι Γκλόβερ ως
βετεράνους του Βιετνάμ και νυν αστυνομικούς που αναλαμβάνουν να εξιχνιάσουν
υπόθεση αυτοκτονίας. Ο έμπειρος Ρίτσαρντ Ντόνερ - από το '68 που γύρισε την
πρώτη ταινία του έχει σκηνοθετήσει πάνω από 15 με πιο γνωστές την «Προφητεία»,
τον «Σούπερμαν», τον «Λύκο και το γεράκι» και την αποψινή - καταφέρνει να
φτιάξει μια χορταστική περιπέτεια που είχε πολλές συνέχειες. (Διάρκεια: 110') **½

21.45 Antenna 
«Ο γόης» 
Χιλιοπαιγμένη φάρσα του '69 σε σενάριο - σκηνοθεσία Γιάννη Δαλιανίδη, με τον
Κώστα Βουτσά ως κληρονόμο... ανύπαρκτης περιουσίας. Μαζί του οι: Νόρα Βαλσάμη,
Διονύσης Παπαγιανόπουλος, Χρόνης Εξαρχάκος. (Διάρκεια: 88') ** 
22.45 Tempo 
«Φονική εμμονή» (Shadow of obsession) 
Θρίλερ του '94, με μια καθηγήτρια να ζει εφιαλτικές στιγμές από έναν
σχιζοφρενή μαθητή της που την έχει βάλει στο μάτι. Του Κέβιν Κόνορ, με τους
Βερόνικα Χάμελ, Τζακ Σκάλια. (Διάρκεια: 85') * 
23.30 ΕΤ1 
Ο... στρατιώτης Ρόμπερτ Ρέντφορντ στην «Γέφυρα του Άρνεμ» (ΕΤ-1, 23.30)

«Η γέφυρα του Άρνεμ» (Α bridge too far) 
Πολεμικό υπερθέαμα του '77 σκηνοθετημένο από τον Ρίτσαρντ Ατένμπορο πέντε
χρόνια πριν γυρίσει τη σούπερ επιτυχία του, τον «Γκάντι». Οι συμμαχικές
δυνάμεις ετοιμάζουν απόβαση 35.000 αλεξιπτωτιστών στην Ολλανδία. Με σούπερ
σταρ της εποχής: Ντερκ Μπόγκαρτ, Τζέιμς Κάαν, Μάικλ Κέιν, Σον Κόνερι, Ελίτο
Γκουλντ, Τζιν Χάκμαν, Άντονι Χόπκινς, Λόρενς Ολιβιέ, Ρόμπερτ Ρέντφορντ, Λιβ
Ούλμαν, Μαξιμίλιαν Σελ. (Διάρκεια: 167') **½

00.10 ΕΤ3 
«Η ωραία αιχμάλωτη» (La belle captive) 
Σουρεαλιστικός γαλλικός γρίφος - '83 - του δεξιοτέχνη στο είδος συγγραφέα και
σκηνοθέτη Αλέν Ρομπ Γκριγιέ. Ένας πράκτορας μεταφέρει ένα μήνυμα και μία
γυναίκα - βαμπίρ τού κλείνει τον δρόμο... Με τους: Ντανιέλ Μεσγκί, Σιριέλ
Κλερ, Ντανιέλ Εμιλφόρκ. (Διάρκεια: 90') **½

00.45 Alter 
«Πιστός φίλος» (Animal behaviour) 
Ρομαντικές εκκεντρικότητες του '89, με έναν καθηγητή μουσικής να ερωτεύεται
μια ερευνήτρια η οποία μελετά τη συμπεριφορά των χιμπαντζήδων και εξετάζει τις
ικανότητες επικοικωνίας που έχουν. Σκηνοθεσία Τζένι Μπόουεν, με τους Αρμάν
Ασάντε, Κάρεν Άλεν, Χόλι Χάντερ, Τζον Μάθιους. (Διάρκεια: 79') ** 
02.00 Star 
«Η εξαφάνιση» (Vanished) 
Θριλεράκι - '95 - και μια από τα ίδια: Μια μητέρα υποψιάζεται ότι πίσω από την
απαγωγή του παιδιού της βρίσκεται ο πρώην σύζυγός της. Του Τζορτζ Κάζεντερ, με
τους Λίζα Ρίνα, Τζορτζ Χάμιλτον. (Διάρκεια: 90') *

02.15 Antenna 
«Εφιαλτικό ατύχημα» (Second woman) 
Δραματικό μπι μούβι του '51, με έναν αρχιτέκτονα να βασανίζεται από τύψεις,
καθώς θεωρεί τον εαυτό του υπεύθυνο για το ατύχημα που προκάλεσε τον θάνατο
της αγαπημένης του. Του Τζέιμς Β. Κερν. Με τους Ρόμπερτ Γιανγκ, Μπέτσι Ντρέικ.
(Διάρκεια: 91') **

04.00 Star 
«Το πλήρωμα» (The Crew) 
Η δεύτερη σκηνοθετική δουλειά του Βέλγου Καρλ Γιαν Κόλπερτ είναι ένα ιδιότυπο
θρίλερ ψυχολογικών συγκρούσεων. Μια παρέα πέντε ατόμων μπλέκουν σε περιπέτεια
στη διάρκεια μιας κρουαζιέρας στις Μπαχάμες, όταν κάνουν το λάθος να
περισυλλέξουν τους επιβαίνοντες σε μια φλεγόμενη βάρκα. Με τους Γκρέις
Ζαμπρίσκι, Βίγκο Μόρτενσεν, Ρέι Γουάιζ. (Διάρκεια 89') * 
<H3>ΤΟΡ 3
</H3>
1. «Φονικό όπλο»: Το πρώτο και πιο... φονικό (21.00, Mega) 
2. «Η ωραία αιχμάλωτη»: Γυναίκα - βαμπίρ και θύμα (00.0, ΕΤ3) 
3. «Η γέφυρα του Άρνεμ»: Πολεμικό υπερθέαμα» (23.30, ΕΤ1)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17255P253</ED>
<ID>
ID:304489

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P25&aa=3</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΑ
</H5><H2>Η διακόσμηση της έμπνευσης
</H2><H4>Συντονισμένα με τον σφυγμό του μεγάλου κοινού, τα διακοσμητικά αντικείμενα
δείχνουν τις ευρύτερες τάσεις της αισθητικής αγοράς και συχνά συνεισφέρουν
ιδέες και μορφές
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Σύγχρονα διακοσμητικά αντικείμενα από την έκθεση «Λαϊκή Τέχνη και Τέχνημα»
στον Οργανισμό Λιμένος Πειραιώς

«Τη διεθνοποίηση και την παγκοσμιοποίηση ο λαϊκός μας πολιτισμός δεν θα πρέπει
να τη φοβάται και τόσο», γράφαμε παλιότερα. Εδώ και αιώνες, η ελληνική λαϊκή
τέχνη είναι άριστα προπονημένη να ζει σε πολυεθνικά περιβάλλοντα. Το
αποδεδειγμένα «γερό στομάχι» της αφομοιώνει, ομογενοποιεί και επανεντάσσει το
παρελθόν στις ανάγκες του παρόντος, υιοθετεί άφοβα το καινούργιο. Μπορεί πάνω
στην επιδερμίδα να κυκλοφορούν τα σύμβολα της σύγχρονης διεθνούς ζωής, αλλά
στον εσωτερικό οργανισμό εξελίσσεται και όλο το παρελθόν μας. 
Ο λαϊκός πολιτισμός συνδυάζει την προσωπική τέχνη με το κοινό συναίσθημα. Η
λαϊκότητα υιοθετήθηκε συχνά, ακόμη και από την κάποτε ακατάδεκτη υψηλή τέχνη,
η οποία για να προσελκύσει τους χορηγούς φροντίζει να έχει συμβατότητα με τα
μέσα επικοινωνίας. Σε αντίθεση με την τέχνη των γκαλερί και των μουσείων, που
εξακολουθεί να παραμένει δέσμια ενός άστοχου μάρκετινγκ, τα διακοσμητικά
αντικείμενα, τα χαλιά, τα κοσμήματα, τα μικροέπιπλα - όλα αυτά που στην
ιστορία της τέχνης ονομάζονται μικροτεχνία - η ευρύτερη αγορά εικαστικών
προϊόντων ανθεί. 
Είδαμε προσεκτικά τα εκατοντάδες περίπτερα στις δύο μεγάλες εκθέσεις, με τίτλο
«Λαϊκή Τέχνη και «Τέχνημα» (στον Οργανισμό Λιμένος Πειραιώς, οργάνωση «Ρότα»)
και «Σύγχρονες Δημιουργίες» και «Εικαστικές Δημιουργίες» (Παιανία, οργάνωση
MEC - Μ. Παπαγεωργίου), που γίνονται κάθε χρόνο τέτοια εποχή, ειδικά για τους
επαγγελματίες των κλάδων. Και ήταν μια ξεχωριστή εμπειρία πολύ χρήσιμη, που τη
συνιστούμε και στους εικαστικούς επαγγελματίες, τις γκαλερί. 
Χωρίς κρατικές επιδοτήσεις, διαπραγματευόμενοι το γούστο και την
οικονομική δυναμική τού ευρύτερου κοινού, οι εκθέτες ιχνηλατούν τις τάσεις του
μέσου ανθρώπου, δείχνουν σαν παλμογράφος την αισθητική μας ταυτότητα,
διακινούν διεθνώς τα προϊόντα τους, φέρνουν συνάλλαγμα. Αν οι γκαλερίστες μας
καταδέχονταν να επισκεφθούν αυτά τα περίπτερα, πολλά χρήσιμα θα μάθαιναν για
το πώς πλησιάζεται το ευρύτερο κοινό και το γούστο του. 
«Μα τα λαϊκά διακοσμητικά αντικείμενα είναι kitsch, κακογουστιά, φωνακλάδικη
αισθητική;», θα πει ίσως κανείς. Πράγματι, θέλει υπομονή και πολύ καλή θέληση
για να επισκεφθεί κανείς τέτοιους χώρους χωρίς να πονέσουν τα μάτια του,
αρκετές φορές από τα προκλητικά χρώματα, από τις εξυπναδίστικες επινοήσεις,
από το στερεότυπο που επαναλαμβάνεται. 
Όμως, φωνακλάδικα είναι επίσης και τα χρώματα στα κομπιούτερ γκράφικς και
εξυπναδίστικες οι καινοτομίες πολλών προβεβλημένων ζωγράφων μας. Υπάρχει
ασχήμια καθαυτή ή, μήπως, όλα αλλάζουν ανάλογα με την κοινωνική ομάδα στην
οποία απευθύνονται, το target group; Για έναν Νεοϋορκέζο φίλο, σύμβουλο
μεγαλοσυλλεκτών, που πηγαινοέρχεται τακτικά στην Αθήνα, μεγάλο ποσοστό της
επώνυμης τέχνης μας είναι επίσης αισθητικά στερεότυπα της διεθνούς αγοράς,
παραλλαγμένα για ένα τοπικό κοινό. 
«Έκαστος δύο πήρας φέρει», μην το ξεχνάμε. 
Όσο κι αν εμείς οι «ειδικοί» αρνούμαστε συχνά τη σύγχρονη εξέλιξή της, η λαϊκή
διακοσμητική, συμφιλιωμένη με την εποχή της μαζικότητας, επιβεβαιώνεται κατά
κανόνα στο μέλλον. Άλλωστε, προ πολλών ετών, στη διεθνή τέχνη οι μεταμοντέρνοι
υιοθέτησαν σκόπιμα τον «λαϊκό ρεαλισμό» (trivial realism). Ο Τζεφ Κουνς και ο
Άγγελος Παπαδημητρίου έκαναν το κιτς υψηλή τέχνη. Η πόπαρτ και ο δικός μας Σπ.
Βασιλείου, παλιότερα, μετακίνησαν μεγάλο κοινό από το κορνιζάδικο στη
ζωγραφική. 
Ας αφουγκραστούμε καλύτερα τα μηνύματα των εργαστηρίων και καταστημάτων
λαϊκής διακοσμητικής, που ανθούν στις γειτονιές. Το μεγάλο κοινό τα αγαπά και
ξοδεύει γι' αυτά, άρα κάποιο βέβαιο μήνυμα βρίσκει μέσα τους. Αν το γούστο του
δεν αρέσει πάντα, πρόβλημα δικό μας που συχνά δεν μπορούμε να επικοινωνήσουμε
με αυτό το γούστο. 
«Ο καταναλωτής είναι αυτός που στην πραγματικότητα λύνει τα προβλήματα», λέει
ο γκουρού του μάρκετινγκ Π. Ντράκερ. Και από την άλλη πλευρά, ο λαογράφος
Κίτσος Μακρής μάς θυμίζει: «... Η παράδοση δεν είναι στασιμότητα, στεγανότητα
και αυτοεπανάληψη ή υποχρεωτικό ρεπερτόριο, αλλά μια αέναη εξέλιξη, με
αναπλάσεις παλιότερων μορφών, με μια αργή κατεργασία αφομοίωσης...». Κάθε
διακοσμητικό μοτίβο που επικρατεί, είναι ένα συμπύκνωμα άκρως επικοινωνιακό,
ένα γράφημα που μαρτυρεί την αλήθεια. 
Θετικές, λοιπόν, οι γενικές εντυπώσεις από αυτές τις χρήσιμες κλαδικές
εκθέσεις διακοσμητικής, μολονότι η στενότητα χώρου δεν επιτρέπει να
μνημονεύσουμε ονόματα και περιπτώσεις. Καλή συνέχεια!

<H3>INFO
</H3>
* «Λαϊκή Τέχνη και Τέχνημα» (Οργανισμός Λιμένος Πειραιώς, οργάνωση
«Ρότα») 13-16 Ιανουαρίου 
* «Σύχρονες Δημιουργίες» και «Εικαστικές Δημιουργίες» (Παιανία,
οργάνωση MEC - Μ. Παπαγεωργίου), 26-29 Ιανουαρίου <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17255P271</ED>
<ID>
ID:304421

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P27&aa=1</URL></REF>


Article

<CATEGORY>vin09</CATEGORY>

 <H2>Ένας Έλληνας «Σκιέρ» στις πλαγιές του Σολτ Λέικ Σίτι
</H2>
Ο «Σκιέρ» της Μίνας Παπαθεοδώρου-Βαλυράκη

Πρέσβειρα της σύγχρονης ελληνικής εικαστικής δημιουργίας στις Ηνωμένες
Πολιτείες θα είναι τον Φεβρουάριο η ζωγράφος Μίνα Παπαθεοδώρου-Βαλυράκη. Η
διεθνώς καταξιωμένη δημιουργός θα παρουσιάσει τη δουλειά της σε δύο εκθέσεις,
ενώ στις 5 Φεβρουαρίου θα τιμηθεί σε ειδική τελετή στη Φλόριντα για την
ανακήρυξή της ως «αθλητικού καλλιτέχνη της χρονιάς» από την Αθλητική Ακαδημία
των Ηνωμένων Πολιτειών. Η Ελληνίδα ζωγράφος είναι η δεύτερη γυναίκα
καλλιτέχνις που κερδίζει τούτη τη διάκριση και για πρώτη φορά στα χρονικά θα
διατηρήσει τον τίτλο της όχι για έναν χρόνο, ως είθισται, αλλά έως το 2004. 
Ο «Σκιέρ» της διακρίθηκε ανάμεσα σε εκατοντάδες έργα καλλιτεχνών από
όλο τον κόσμο και θα αποτελέσει την επίσημη αφίσα των Χειμερινών Ολυμπιακών
Αγώνων 2002, που θα φιλοξενηθούν στο Σολτ Λέικ Σίτι των Ηνωμένων Πολιτειών. 
Με την ευκαιρία της βράβευσής της, η Μίνα Παπαθεοδώρου-Βαλυράκη θα παρουσιάσει
τις δημιουργίες της στις 7 Φεβρουαρίου στο Κέντρο Ελληνικού Πολιτισμού του
Σολτ Λέικ και στις 10 Φεβρουαρίου στην «Sport and Spirit Gallery».
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17255P272</ED>
<ID>
ID:304455

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P27&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Τροχαϊκά μέτρα
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Αν Σάββατο βράδυ στο κέντρο της Αθήνας θέλετε να παρκάρετε το αυτοκίνητό σας
παράνομα, παρκάρετε άφοβα σε όποιο πεζοδρόμιο σας γουστάρει. Παρκάρετε διπλή
και τριπλή γραμμή στην Πανεπιστημίου, ιδίως μπροστά στο REX. Παρκάρετε στη
Χαριλάου Τρικούπη, και δεξιά που απαγορεύεται και αριστερά, καβαλώντας στο
πεζοδρόμιο. Παρκάρετε κυρίως στην πλατεία απέναντι από το REX. Εκεί, μπορεί να
σάς κοστίσει και κάτι, αφού υπάρχουν κάποιοι πρόθυμοι κύριοι κράχτες και
φύλακες των γύρω μπαρ, σκυλάδικων και θεάτρων. Στα μέρη αυτά ούτε περνάει
περιπολικό ούτε θα δείτε ποτέ από μακριά δείγμα Τροχαίας Αστυνομίας. Αν όμως
θέλετε να ψάχνετε το αυτοκίνητό σας μετά την παράσταση του Εθνικού Θεάτρου και
να μην το βρίσκετε, να παρκάρετε σε κανένα σκοτεινό στενό, κάθετο στην Αγίου
Κωνσταντίνου. Αν μάλιστα διαλέξετε να παρκάρετε σε δρόμο έρημο, που δεν
περνάει ούτε λεωφορείο ούτε ταξί, εκεί που δεν υπάρχουν κατοικίες αλλά μόνο
μαγαζιά που κλείνουν από τις 3 το μεσημέρι, τότε να είστε σίγουροι πως θα σας
βρει η Τροχαία, θα φέρει το ειδικό μισθωμένο από ιδιώτη γερανό, θα σας σηκώσει
το αυτοκίνητο και θα το πάει σε πάρκινγκ ιδιωτικό, συμβεβλημένο με την
Τροχαία. Και μην ελπίσετε πως θα το πάει στο πιο κοντινό που διανυκτερεύει.
Όχι. Θα το πάει τρία χιλιόμετρα μακριά, σε πάρκινγκ που κλείνει στις 11 το
βράδυ. Έτσι, αν πληρώσετε το τριπλάσιο πρόστιμο για να πάρετε αυθημερόν το
αυτοκίνητό σας, θα πληρώσετε πολλά για τη μεταφορά και δύο ημερών πάρκινγκ
στον ιδιώτη. Γι' αυτό σας λέω: Παρκάρετε στο Σύνταγμα.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P27</CAT>
<ED>
Κωδικός άρθρου: A17255P273</ED>
<ID>
ID:304482

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P27&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

Ένα παιχνίδι πάνω στο «Παιχνίδι της σφαγής» του Ιονέσκο κάνει η καινούργια
ομάδα «Φάκα» σε φουαγιέ του θεάτρου «Βικτώρια» σε σκηνοθεσία του Έκτορα Μελανή

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ., Τετ.,
Κυρ.) «Ένα καπέλο από ψάθα Ιταλίας» του Ν. Ρότα (Παρ., Σάβ.)
(Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. ΚΕΝΤΡΙΚΗ ΣΚΗΝΗ. «Η θυσία του Αβραάμ»
του Β. Κορνάρου Μ. Ιγγλέση, Τσιώμου. ΔΕΥΤΕΡΗ ΣΚΗΝΗ. «Νάμα - Μουσικό
Ιστόρημα» του Τ. Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου
8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. - «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Νένα Βενετσάνου: «Επιτάφιος» των Μ. Θεοδωράκη - Γ.
Ρίτσου ­ Νόνικα Γαληνέα: «Φαίδρα» του Γ. Ρίτσου (Δευτ., Τρ.) Κρατική
Ορχήστρα Αθηνών: συναυλία (Σάβ.) Κυριακή Πρωί στο Μέγαρο. Συγκρότημα
«Cammer-ton»: «Ταξίδι με τις νότες» (Κυρ.). ΑΙΘΟΥΣΑ ΔΗΜΗΤΡΗ
ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας» του Μπ.
Μπρίτεν (Δευτ., Τρ., Πέμ.). (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Lola Blau» του Γκ. Κράισλερ Μόργκενστερν, Μοντέσκου
(πιάνο) (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 5238870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. «Το σύννεφο της καραμέλας» της Τ. Καρώνη Σπ.
Κωνσταντινίδης (Καπνοκοπτηρίου 8, * 010 - 82.52.243).

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ (Κυψέλης 54, * 010 - 88.27.000, 010 - 82.18.973). Αργεί. 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P28</CAT>
<ED>
Κωδικός άρθρου: A17255P281</ED>
<ID>
ID:304431

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P28&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Moulin Rouge. 17.20-20.05-22.50 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 14.30-17.00-19.30-20.00-00.30. (Πατησίων 140 *
010 - 8259.975, 010 - 8215.327).

Αίθουσα 2

Οι άλλοι. 19.00-21.00-23.00 / Ο Χάρι Πότερ και η φιλοσοφική λίθος.
16.00 μεταγλ.

Αίθουσα 3

Vanilla sky. 14.20-17.50-20.20-23.00 
Αίθουσα 4

Η συμμορία των έντεκα. 18.15-20.45-23.10 / Η χαμένη Ατλαντίδα.
14.30-16.30 μεταγλ.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 15.45-19.15-22.45

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Η κρυφή γοητεία της μπουρζουαζίας. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 15.30-18.00-20.30-23.00 (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20 /
Ο Χάρι Πότερ και η φιλοσοφική λίθος. 16.00 με υπότ. (Τέρμα Αμπελοκήπων,
* 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 15.20-17.50-20.20-22.50 (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Σε εχθρικό έδαφος. 16.30-18.40-20.50-23.00

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30 /
Ο Χάρι Πότερ και η φιλοσοφική λίθος. 16.10 με υπότ.

Αίθουσα 4 
Οι άλλοι. 18.40-20.40-22.40

ΑΘΗΝΑΪΣ

Η κατάρα του πράσινου σκορπιού. 19.00-21.00-23.00 (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Vanilla sky. 17.30-20.10-22.45 (Λεωφόρος Πεντέλης 98, Χαλάνδρι, * 010 - 6841.010).

ΑΙΓΛΗ 2

Η συμμορία των έντεκα. 18.00-20.30-23.00.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την κόλαση. 18.00-20.20-22.30 (Ζωγράφου * 010 - 7773.608).

ΑΛΕΞΑΝΔΡΑ

Σε εχθρικό έδαφος. 18.30-20.45-23.00 (Καλλιθέα * 010 - 9560.306). (

ΑΛΕΞΑΝΔΡΑ Nescafe

Η κατάρα του πράσινου σκορπιού. 18.40-20.50-23.00 (Πατησίων 77-79 * 010
- 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.30. / Αμελί. 20.40-23.00 (Σεβαστ/πόλεως 117
Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 18.00-20.30-23.00 (Τέρμα Αμπελοκήπων * 010 -
7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 18.20-20.40-23.00 (Γλυφάδα * 010 - 8946.617).

ΑΝΤΑΜΣ 1

Vanilla sky. 17.50-20.20-22.50 (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 19.15 μεταγλ. / Ο άρχοντας των
δαχτυλιδιών - Η συντροφιά του δαχτυλιδιού. 22.00 
ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00 (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 17.20-20.10-23.00 (Τέρμα Αμπελοκήπων * 010 - 6922.614).

ΑΣΤΥ

Ο θρόνος του αίματος. 18.00-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Σε εχθρικό έδαφος. 18.00-20.10-22.20 (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Επισκέπτης από την Κόλαση. 17.45-20.15-22.45 (Πλατεία Αμερικής * 010 - 8674.252).

ΑΤΤΙΚΑ 2

Moulin Rouge. 19.50-22.30

APOLLON Renault - Filmcenter 2000

Το τάμα. 17.00-19.45-22.30 (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 18.30-20.45-23.00 (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50 (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00

CINE CITY Ericsson 
Αίθουσα 1

Vanilla sky. 17.20-20.00-22.40 (Κων/λεως 82 Πλ. Μπουρναζίου Περιστέρι *
010 - 5756.243, 010 - 5756.244). 
Αίθουσα 2

Επισκέπτης από την Κόλαση. 18.00-20.30-23.00 
Αίθουσα 3

Οι άλλοι. 18.30-20.40-22.50

Αίθουσα 4

Σε εχθρικό έδαφος. 18.20-20.35-22.50

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.45-15.45-18.45 μεταγλ. / Η
συμμορία των έντεκα. 22.00-00.30. (Φραγκοκκλησιάς και Γρανικού, Μαρούσι *
010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Vanilla sky. 15.30-18.30-21.30-00.15. Η χαμένη Ατλαντίδα.
11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.15-16.45-20.30-24.00.

Αίθουσα 5

Το ημερολόγιο μιας πριγκίπισσας. 12.15-14.45-17.15-19.45. Οι άλλοι. 22.15-00.45.

Αίθουσα 6

Σε εχθρικό έδαφος. 12.00-14.15-16.30-19.00-21.15-23.45.

Αίθουσα 7

Η συμμορία των έντεκα. 12.30-15.00-17.30-20.00-22.30-01.00

Αίθουσα 8

Επισκέπτης από την Κόλαση. 17.45-20.15-22.45-01.15. Ο Χάρι Πότερ και
η φιλοσοφική λίθος. 11.45-14.45 μεταγλ.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.15-15.45-19.30-23.00.

Αίθουσα 10

Vanilla sky. 11.30-14.30-17.30-20.30-23.15.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 17.45-20.15-22.45-01.15. Η χαμένη
Ατλαντίδα. 11.30-13.30-15.30 μεταγλ. (Υμηττού 110 & Χρεμωνίδου,
Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 14.00-17.30-21.00-00.30.

Αίθουσα 4

Η συμμορία των έντεκα. 12.30-15.00-17.30-20.00-22.30-01.00.

Αίθουσα 5

Vanilla sky. 11.00-13.45-16.30-19.15-22.00-00.45.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Σε εχθρικό έδαφος. 13.00-15.15-17.30-19.45-22.00-00.15.

Αίθουσα 3

Ο Χάρι Πότερ και η φιλοσοφική λίθος. 12.30-15.30 μεταγλ. Σε εχθρικό
έδαφος. 18.30-20.45-23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Vanilla sky. 17.00-19.45-22.30-01.15. Η χαμένη Ατλαντίδα.
11.00-13.00-15.00 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Βαριά ερωτευμένος. 11.15-13.45-16.15-18.45-21.15-23.45.

Αίθουσα 17

Τα αγόρια της ζωής μου. 11.45-14.30-17.15. / Οι άλλοι. 20.00-22.15-00.45.

Αίθουσα 18

American pie 2. 11.30-13.45-16.15-18.30-20.45. / D-ΤΟΧ. 23.00-01.15.

Αίθουσα 19

Το ημερολόγιο μιας πριγκίπισσας. 12.15-17.15-19.45. / Η φούσκα. 14.45-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 18.30-20.45-23.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 18.40-20.50-23.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 18.40-20.50-23.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Σε εχθρικό έδαφος. 20.15-22.30 / Ταξιδιάρικα πουλιά. 18.15 μ.μ.

ΔΙΑΝΑ

Η συμμορία των έντεκα. 18.10-20.20-22.40 (Ηλεκτ. Σταθμός Μαρούσι * 010
- 8028.587).

ΕΛΛΗ

Οδός Μαλχόλαντ. 16.30-19.25-22.20 (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00 (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00 (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Σε εχθρικό έδαφος. 17.10-19.20-21.30 / Επισκέπτης από την Κόλαση.
Ώρα 11.30 μ.μ. (Πανεπιστημίου 46, * 010 - 3826.720).

ΚΑΛΥΨΩ

Ο θρόνος του αίματος. 19.05-21.05-23.05 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 18.00-20.30-23.00 μ.μ. / Η χαμένη Ατλαντίδα.
Ώρα 15.30 μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Η συμμορία των έντεκα. 16.45-19.15-21.45.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00 
ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.20 / Η χαμένη Ατλαντίδα.
15.45 μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 17.30-21.00 
Αίθουσα 3

Οι άλλοι. 18.50-20.50-22.50 / Ο Χάρι Πότερ και η φιλοσοφική λίθος.
16.00 μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 17.40-20.20-22.50 (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.20-19.40-22.00

ΜΑΡΟΥΣΙ 3 Alpha Odeon

Σε εχθρικό έδαφος. 17.40-20.00-22.20

ΜΕΤΑΛΛΙΟΝ

Οι άλλοι. 18.20-20.20-22.20 (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30 (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 18.00-20.20-22.40 (Οδός Ακαδημίας 57 *
010 - 3622.683).

ΟΠΕΡΑ 2 Alpha Odeon

Επισκέπτης από την κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 16.20-19.10-20.00 
ΠΤΙ ΠΑΛΑΙ Film Center 2000

Η κατάρα του πράσινου σκορπιού. 18.20-20.30-22.40 (Γεωργίου Β' - Ριζάρη
* 010 - 7291.800, 010 - 7243.707).

ΡΑΔΙΟ ΣΙΤΥ

Σε εχθρικό έδαφος. 17.50-20.10-22.30 (Πατησίων, Στάση Λυσσιατρείο * 010
- 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 17.45-20.15-22.45 (Μεσογείων 232 & Βεντούρη,
Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αμελί. 18.30-20.45-23.00 (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.15-22.45 (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 17.30-20.00-22.30 (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κινηματογραφημένες πόλεις. Τετ.: 18.00 Gohbi and God, Η κυρία των
σκύλων, 19.00 Βερολίνο συμφωνία μιας μεγαλούπολης, 20.30 Ο Νίκος
Παναγιωτόπουλος μιλάγια τις «Μητροπόλεις», 21.00 Η κοιλιά του
αρχιτέκτονα. 23.00 Ταξίδι στο Τόκιο. Πεμ.: 18.30 Οι περιπέτειες
του Βιλάρ, Μαγική πόλη, 20.30. Ο Μένης Κουμανταρέας μιλάει για την
«Αθήνα», 21.00 Η Αθήνα χορεύει ροκ εν ρολ, Θαύματα στη Λεωφόρο
Αλεξάνδρας, Ποστ ρεστάντ Ομόνοια, Βεράντες, 23.00 Από την άκρη της
πόλης. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 17.40-20.20-23.00 (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 17.45-20.00-22.20 
ΦΑΛΗΡΟ 1 Ericsson

Vanilla sky. 17.20-20.00-22.40(Ζησιμοπούλου - Αγ. Τριάδος Π. Φάληρο *
010 - 9823.657).

ΦΑΛΗΡΟ 2 Ericsson

Επισκέπτης από την Κόλαση. 18.00-20.30-23.00

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Αφιέρωμα Cult movies. Τεμρόκ. (Ν. Ελβετία 34-Βύρωνας * 010 - 7645.310,
010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Τραγούδια από τον 2ο όροφο. 20.00 (Ζωγράφου - Τέρμα λεωφ. 222 *
010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Εφάπαξ. 19.15-21.15 (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο Χάρι Πότερ και η φιλοσοφική λίθος. 19.00-21.45 με υπότ. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο άνθρωπος που δεν ήταν εκεί. 19.00-21.30 (Αθανασίου Διάκου &
Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 17.50-20.10-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ., Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00 με υπότ. (Αγίου
Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Αμελί. 20.30 (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Ποιος να ξέρει. 19.00-22.15 (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.30-22.00
(Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Ηλιοτρόπιο (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 17.30-20.00-22.30 (Πλατεία Δημαρχείου * 010
- 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. 18.15-20.30-22.45. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15-15.15. /
Επισκέπτης από την Κόλαση. 17.15-19.45-22.15-00.45. Αίθουσα 2 Βαριά
ερωτευμένος. 11.30-14.00-16.30. / Οι άλλοι. 19.00-21.15-23.45.
Αίθουσα 3 Ο άρχοντας των δαχτυλιδιών. 12.00 - 15.30-19.15-23.00.
Αίθουσα 4 Ο άρχοντας των δαχτυλιδιών. 13.15-16.00-18.45-21.30-00.15.
Αίθουσα 5 Vanilla sky. 13.15-16.00-18.45-21.30-00.15. Αίθουσα 6 Η
συμμορία των έντεκα. 12.30-15.00-17.30-20.00-22.30-01.00. Αίθουσα 7 Ο
Χάρι Πότερ και η φιλοσοφική λίθος. Μεταγλ. 12.45-15.45-19.00 / Η
συμμορία των έντεκα. 22.00-00.30. Αίθουσα 8 Ο Χάρι Πότερ και η
φιλοσοφική λίθος. Μεταγλ. 11.45-14.45. / Σε εχθρικό έδαφος.
18.00-20.30-22.45-01.15. Αίθουσα 9 Η συμμορία των έντεκα. 11.00 -
13.30 - 16.00 - 18.30 - 21.00 - 23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. 18.30. / Το ζευγάρι της χρονιάς.
20.45-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Η δασκάλα του πιάνου. 18.15-20.45-23.15. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00 / Moulin Rouge. 20.45-23.00. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Η κατάρα του πράσινου σκορπιού. 18.30-20.30-22.30. (* 0310 - 824.244,
Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Storytelling. 19.00-21.00-23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Vanilla sky. 15.00-17.50-20.40-23.30. ΑΙΘΟΥΣΑ 2 Ο
Χάρι Πότερ και η φιλοσοφική λίθος. με υπότιτλους 15.10-18.10. /
American Pie. 21.20 - 23.25. ΑΙΘΟΥΣΑ 3 Ο Χάρι Πότερ και η φιλοσοφική
λίθος μεταγλωτ. 15.40. / Σε εχθρικό έδαφος. 18.40-21.00-23.20.
ΑΙΘΟΥΣΑ 4 Ο άρχοντας των δαχτυλιδιών. 16.00-19.30-23.00. ΑΙΘΟΥΣΑ 5
Επισκέπτης από την Κόλαση. 15.35-18.10-20.45 - 23.20. ΑΙΘΟΥΣΑ 6 Η
χαμένη Ατλαντίδα μεταγλωτ. 15.50 / Moulin rouge. 17.50-20.30-23.10.
ΑΙΘΟΥΣΑ 7 Τα αγόρια της ζωής μου. 16.20-19.00 / Οι άλλοι.
21.15-23.30. ΑΙΘΟΥΣΑ 8 Βαριά ερωτευμένος. 15.35-18.00. /
Επισκέπτης από την κόλαση. 20.25-23.00. (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.00 - 18.20 - 20.40 -
23.10. (Dolby Digital Ex DTS). ΑΙΘΟΥΣΑ 2 Σε εχθρικό έδαφος. 12.50-15.00
- 17.30-20.10-22.40. Dolby Digital DTS). ΑΙΘΟΥΣΑ 3 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 4 Η
χαμένη Ατλαντίδα μεταγλωτ. 11.30-13.50-16.00. / Η φούσκα. 18.30 -
20.50 - 23.00. (Dolby Digital DTS). ΑΙΘΟΥΣΑ 5 Η χαμένη Ατλαντίδα
μεταγλωτ. 12.20-14.50-17.20 / Η κατάρα του πράσινου σκορπιού.
19.40-21.50-24.00. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 12.30-15.05 / Οι άλλοι. 19.10 -
21.20 - 23.50. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική
λίθος. μεταγλωτ. 11.50-16.20. / Vanilla sky. 19.20-22.00-00.30.
(Dolby Digital DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος με
υπότιτλους 13.30-16.30. / Vanilla sky. 19.20-22.00-00.30 (Dolby Digital
DTS). ΑΙΘΟΥΣΑ 9 Ο Χάρι Πότερ και η φιλοσοφική λίθος μεταγλ. 13.00-15.50
/ Επισκέπτης από την Κόλαση. 18.50-21.40-00.10. ΑΙΘΟΥΣΑ 10 Η
συμμορία των έντεκα. 12.10-14.30-17.00-19.30-22.10-00.25. (Dolby Digital
DTS). ΑΙΘΟΥΣΑ 11 Vanilla sky. 12.40-15.20-18.00-21.00-23.40 (Dolby
Digital ΕΧ, DTS). (* 0310 - 469.300,469.310 Εμπορικό Κέντρο «Μακεδονία»
Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.15-20.30-22.45 / Η χαμένη
Ατλαντίδα. Στα ελληνικά. 16.30. ΑΙΘΟΥΣΑ 2 Ο άρχοντας των δαχτυλιδιών.
19.00-22.30. Ο Χάρι Πότερ και η φιλοσοφική λίθος μεταγλ. 17.00. (*
0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Ο Χάρι Πότερ και η φιλοσοφική λίθος μεταγλ. 18.30. / American pie
21.00-23.00 (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Η φούσκα. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Οι άλλοι. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Αμελί. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Αμελί. (* 22.312) <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17255P301</ED>
<ID>
ID:304432

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Vanilla sky»: Όμορφος, πλούσιος και πετυχημένος εκδότης, ο Τομ Κρουζ,
«χάνει» μέσα από τα χέρια του το κορίτσι των ονείρων του. Του Κάμερον Κρόου
(«Τζέρι Μαγκουάιρ», «Σχεδόν διάσημοι»). Παίζουν, επίσης, οι Πενέλοπι Κρουζ,
Κάμερον Ντιάζ, Κερτ Ράσελ, Τσέισον Λι, Νόα Τέιλορ [Αελλώ, Αίγλη, Αίγλη 1,
Αττικόν, Άνταμς 1, Art Ecran 1, Αστέρια, Βάρκιζα 1, Cine City 1, Village
Centre 3, 10, Village Παγκρ. 5, Village Park 5, 8, 11, Ετουάλ, Κηφισιά 3,
Νανά, Νιρβάνα, Όσκαρ, Πλάζα 1, 2, Φάληρο 1, Παλλάς (Ελευσ.), Ζέα]. 
«Επισκέπτης από την κόλαση»: Ο περιβόητος «μύθος» του Τζακ του
Αντεροβγάλτη ιδωμένος με σημερινή ματιά... πάμφωτης σκοτεινιάς. Και τον Τζόνι
Ντεπ να τον κυνηγά. Των αδελφών Άλεν και Άλμπερτ Χιούζ (Αλέκα, Μαρούσι 1,
Ιντεάλ, Όπερα 2, Τροπικάλ 1, Άνεσις, Άννα Ντορ, Άττικα 1, Cine City 2, Village
Centre 8, Village Παγκρ. 1, Village Park 14, 15, Τρία Αστέρια, Φάληρο 2,
Σινεάκ). 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν με τον ίδιο ως... Χάμφρεϊ Μπόγκαρτ. Χαρείτε τον. Μαζί του η
Έλεν Χαντ σε απολαυστικές κόντρες [Αθηναΐς, Αλεξάνδρα (Πατ.), Γλυφάδα, Μαρούσι
2, Όπερα 1, Τροπικάλ 2, Δαναός 1, Πτι Παλαί]. 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουαδαρχικό μεσαίωνα
(Αλφαβίλ, Άστυ, Καλυψώ). 
«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Αλτουσέρ και ο Ντέβιντ Λιντς φτιάχνει ένα δεξιοτεχνικό παραλήρημα στα
δυσδιάκριτα όρια του ονείρου και της πραγματικότητας. Μόνη ένσταση: Δεν
παίρνει τίποτα «στα σοβαρά»... (Ααβόρα, Άστρον, Έλλη). 
Ο Τζορτζ Κλούνι στην περιπέτεια - ριμέικ «Η συμμορία των έντεκα». Μαζί του
οι: Μπραντ Πιτ, Άντι Γκαρσία, Τζούλια Ρόμπερτς, Ματ Ντέιμον, Ντον Τσιντλ,
Κέισι Άφλεκ, Σκοτ Κάαν, Έλιοτ Γκουλντ

«Η συμμορία των 11»: Περιπέτεια ριμέικ της ταινίας του Λουίς Μαϊλστόουν
- 1960. Με τους Τζορτζ Κλούνεϊ, Μπραντ Πιτ, Άντι Γκαρσία, Τζούλια Ρόμπερτς,
Ματ Ντέιμον. Σκηνοθεσία Στίβεν Σόντεμπεργκ («Σεξ, ψέματα και βιντεοταινίες»).
[Αελλώ 1, 4, Αθηνά (Αγ. Ανάργ.), Αίγλη 2, Άστορ, Αθήναιον, Αθήναιον Cinepolis
1, Άτταλος, Βάρκιζα 2, Cinerama, Village Centre 1, 2, 7, Παγκρ. 2, 4, Village
Park 1, 7, 9, Διάνα, Ίλιον, Κηφισιά 1, 2, Μαργαρίτα 1, Μετροπόλιταν, Όσκαρ,
Παλάς, Σινέ Χολαργός, Τιτάνια, Τρία Αστέρια, Φοίβος, Μάγια, Καστέλλα,
Χαϊλάιφ]. 
«Το τάμα»: Road movie στην Κύπρο του '40 με τον Γιώργο Χωραφά στην
καλύτερη εμφάνισή του και τη Βαλέρια Γκολίνο γυναίκα-πειρασμό. Του Ανδρέα
Πάντζη (Απόλλων, Art Studio, Art Ecran 2). 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 1, Αριστοτέλειον, Village Centre 6,
7, 9, Ράδιο Σίτυ, Ster Century Cinemas 1, 10, Τιτάνια 1).

«Η κατάρα του πράσινου σκορπιού». (Μετροπόλιταν, Ολύμπιον 1, Ster
Century Cinemas 5).

«Η δασκάλα του πιάνου». (Έσπερος 1).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P30</CAT>
<ED>
Κωδικός άρθρου: A17255P302</ED>
<ID>
ID:304464

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P30&aa=2</URL></REF>


Article

<CATEGORY>vin09</CATEGORY>

 <H2>Ρόμπα ο Ράμπο
</H2>
Το πνεύμα μεν πρόθυμο. Το σώμα όμως και η ηλικία του Σιλβέστερ Σταλόνε - 55
ετών γαρ - δεν του επιτρέπουν να επιστρέψει στη μεγάλη οθόνη ούτε ως Ρόκι,
ούτε ως Ράμπο. 
Ο πόλεμος στο Αφγανιστάν μάλιστα φούντωσε περισσότερο την επιθυμία του
«σκληρού» πρωταγωνιστή να ενσαρκώσει και πάλι τον Ράμπο. Αποστολή του; Να
εισβάλει στο Αφγανιστάν και να σώσει πέντε κορίτσια (δεν έχει διευκρινιστεί αν
θα φορούσαν μπούρκα). 
«Θα ήταν υπερβολικό, νομίζω, να μπει ο Ράμπο στο Αφγανιστάν και να σκοτώσει
τον Οσάμα Μπιν Λάντεν», δηλώνει ο ηθοποιός. Όσο για το Ρόκι 6; «Ξέρω ότι είμαι
μεγαλούτσικος για ένα τέτοιο ρόλο, αλλά θα είχε πλάκα να προσπαθήσω». Για σένα
Σιλβέστερ μπορεί. Για τους θεατές όμως;
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17255P321</ED>
<ID>
ID:304422

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P32&aa=1</URL></REF>


Article

<CATEGORY>vin09</CATEGORY>

 <H2>Πάμε παραλία;
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Όλα μια ιδέα είναι. Και από μια ιδέα αρχίζουν όλα. Η παραλία παραμένει πάνω
από κάθε ιδέα, στάση ζωής, φιλοσοφία και άκρως δημιουργική ενασχόληση για
όσους «βλέπουν» καλοκαίρι ό,τι μήνα και να δείχνουν τα ημερολόγια. 
Το πρώτο καλοκαιρινό πάρτι προλαβαίνει ακόμη και τον Φεβρουάριο (που ως
γνωστόν... κι αν «φλεβίσει» καλοκαίρι θα μυρίσει) και ενώνει άκρως
καλοκαιρινές δυνάμεις στη σκηνή του Club 22. Οι ακαταμάχητοι Oh! my garden -
από τα πιο συναρπαστικά σχήματα της εγχώριας φάνκι-σόουλ, τζαζ σκηνής - με
τους πολλά υποσχόμενους Dr. Vodkatini, συναντούν τον dj Monsieur Croque στην
«παραλία» της λεωφόρου Βουλιαγμένης. Ρυθμοί με αμφίεση πλαζ στην αμμουδιά
ειδικά για τις ανάγκες τις βραδιάς στο κλαμπ «φιλοδοξούν» να ανεβάσουν τις
θερμοκρασίες περισσότερο από ό,τι επιτρέπουν οι αλκυονίδες ημέρες. 
Στολή παραλίας προτείνουν, πάντως, οι διοργανωτές για όσους αντέξουν τις
απότομες αλλαγές κλίματος. Πώς κυκλοφορούν οι Αγγλίδες με πέδιλα μέσα στο
καταχείμωνο; Έτσι!

Αύριο στο Club 22. Βουλιαγμένης 22. Τηλ. 010-9249.814. Είσοδος 12 ευρώ
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17255P322</ED>
<ID>
ID:304456

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P32&aa=2</URL></REF>


Article

<CATEGORY>vin09</CATEGORY>

 <H2>Της Γουινόνα το μπλουζάκι
</H2>
Τα μπλουζάκια με το «Ήμουν κι εγώ στο κότερο» μπήκαν στο συρτάρι. Τα γεγονότα
τρέχουν και επιβάλλουν, φαίνεται, νέα logo. Στους δρόμους του Λος Άντζελες τα
τι-σερτ γράφουν πλέον «Free Winona» («Ελευθερώστε τη Γουινόνα») και φέρουν τη
φατσούλα τής δημοφιλούς ηθοποιού, η οποία δεν έχει καιρό που συνελήφθη να
κλέβει ρούχα και αξεσουάρ από πολυκατάστημα και περιμένει να δικαστεί. 
Τα μπλουζάκια που «αιτούν» την απελευθέρωση της συμπαθούς Γουινόνα διατίθενται
έναντι 8,5 ευρώ λόγω εκπτώσεων ­ αρχική τιμή 12,75 ευρώ μέσω Ίντερνετ. Πίσω δε
από την ιδέα βρίσκεται ένα ελληνικό μυαλό, αν κρίνουμε από το όνομα. Ο Μπιλ
Τσαγκάρης, ιδιοκτήτης καταστήματος με είδη δώρων, τύπωσε αρχικά 600 μπλουζάκια
που έγιναν ανάρπαστα. Οι παραγγελίες έρχονταν η μία μετά την άλλη, ενώ πελάτες
από την Ευρώπη, την Αυστραλία και τη Μέση Ανατολή άρχισαν να εμφανίζονται στα
διαδικτυακά σημεία πώλησης (www.freewinona.com και ekay.com).
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17255P323</ED>
<ID>
ID:304483

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P32&aa=3</URL></REF>


Article

<CATEGORY>vin09</CATEGORY>

 <H2>Οι περιοδείες βλάπτουν σοβαρά την υγεία
</H2>
Το πήρε απόφαση, ζυγίζοντας τα υπέρ και τα κατά αδελφού Μάικλ. Η Τζάνετ
Τζάκσον θα σταματήσει τις περιοδείες γιατί βλάπτουν την υγεία - είναι πια
γεγονός. Ο Μάικλ Τζάκσον, σκοτεινό παράδειγμα, σκέφθηκε το κορίτσι κοιτάζοντας
τον αδελφό που και αυτός σκέπτεται να κόψει το χόμπι των τουρνέ για πιο στενές
επαφές με το κοινό του. 
Το μέλλον βρίσκεται στο Διαδίκτυο, λέει η Τζάνετ. Αλλά και να μη βρισκόταν,
καθόλου δεν συμφέρει να ματαιώνεις τρεις συναυλίες, τη μία γιατί έχεις γρίπη,
την άλλη γιατί σου έσπασε το δόντι, την τρίτη γιατί δεν έφθασε εγκαίρως ο
εξοπλισμός και να φθάνεις στο τέλος της περιοδείας με την ψυχή στο στόμα μετά
τα γεγονότα της 11ης Σεπτεμβρίου. Εκτός των άλλων, στα 35 της η Τζάνετ Τζάκσον
σκοπεύει να στραφεί σε καμπαρέ και θέατρα και να αποχαιρετήσει τα στάδια. Το
κάνουν άλλωστε και οι αθλητές...
<REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17255P324</ED>
<ID>
ID:304503

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P32&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>κοροϊδεύουμε τους ντράμερ;
</H2>
<AUTHOR>ΓΙΑΝΝΗΣ ΜΗΤΣΑΚΟΣ</AUTHOR>

Γιατί όλοι κοροϊδεύουν τους ντράμερ; Όταν ο Μπιλ Μπέρι αποχώρησε από τους REM,
το περιοδικό «Q» σχολίασε το γεγονός ως εξής: «Μικρό το κακό. Στο κάτω κάτω,
ήταν απλά ο ντράμερ». Σε οποιαδήποτε μηχανή αναζήτησης στο Ίντερνετ αν
πληκτρολογήσουμε «drummer jokes», θα εμφανιστούν αμέτρητες σελίδες με ανέκδοτα
για ντράμερ. Ανέκδοτα υπάρχουν και για κιθαρίστες, όπου αυτό που σατιρίζεται
είναι το τερατώδες «εγώ» τους. Οι μπασίστες, από την άλλη πλευρά,
παρουσιάζονται ως αφόρητα βαρετοί. Οι ντράμερ, όμως, αδικούνται περισσότερο
απ' όλους. 
Εκείνοι, από την πλευρά τους, προσπαθούν - μάταια - να υπερασπιστούν τον εαυτό
τους. Μιλάνε για διαχωρισμό μουσικών ειδών με βάση τον ρυθμό τους, τονίζουν
ότι μετά την ανθρώπινη φωνή τα τύμπανα είναι το παλαιότερο μουσικό όργανο που
γνώρισε ο άνθρωπος. Αυτή όμως ακριβώς η νεαντερταλική αναφορά είναι που θρέφει
όλη την ανεκδοτολογία για τη νοημοσύνη τους. Ο Άνιμαλ, από το «Μάπετ σόου»,
αποτελεί το κλασικότερο παράδειγμα του περίφημου «στερεότυπου των ντράμερ». 
Και για του λόγου το αληθές: «Τι είναι ένας ντράμερ με μισό εγκέφαλο;
Προικισμένος». «Πώς πιάνεις κουβέντα με κάποιον που έχει IQ κάτω από 60; Τον
ρωτάς πόσο καιρό παίζει ντραμς». <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P32</CAT>
<ED>
Κωδικός άρθρου: A17255P325</ED>
<ID>
ID:304520

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P32&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ: 
1. «Μήτε στ'... χολή, μήτε στ' αδέρφια μάχη», λέει μία παροιμία μας.
2. Συχνά διανυκτερεύουν. 3. Από μία αιτιατική ακολουθείται. ­
Αποτελεί και το αίτιο των αισθήσεων. ­ Λίμνη της Ιρλανδίας. 4. Αρχαία
σικελική πόλη. ­ Έργο του «Η κόψη του ξυραφιού». 5. Εισάγει
ερωτηματικές προτάσεις. ­ Το πρωινό στρατιωτικό εγερτήριο. 6. Δεν τους
χαρακτηρίζει η εγκράτεια (αιτ.). 7. Βασιλιάς τους υπήρξε και ο Κροίσος
(γεν.). ­ Πρώτο συνθετικό γαλλικών γεωγραφικών ονομάτων. 8. Το όνομά
του έχει η 3η Συμφωνία του Σούμαν, στην αιτιατική (αντίστρ.). ­ Οι Γάλλοι το
λένε αφού το... αντιστρέψουν. 9. Ελαιούχοι σπόροι. ­ Καταδικάσθηκε από
το Δικαστήριο της Νυρεμβέργης σε ισόβια δεσμά. 
ΚΑΘΕΤΑ: 
1. Δεν πρέπει να συγχέεται με τον εχθρό. 2. Κάτι που συχνά...
υποτιμάται. 3. Γειτονικά στο αλφάβητο. ­ Τον χαρακτηρίζει μία ευχάριστη
ιδιότητα. 4. Βιομηχανική περιοχή της Κεντρικής Ευρώπης. ­ Προσδιορίζει
χρονικά. 5. Επίρρημα σχετικό με τρόπο καθίσματος. 6. Και για τα
φίδια αναφέρεται (αιτ.). ­ Ομόηχα φωνήεντα. ­ Από τα πέντε... ένα. 7.
Γραφή του αριθμού 440. ­ Μέρος του σκάφους, σε κοινή ονομασία του. 8.
Γνωστός μητροκτόνος. ­ Διευκολύνει τις επικοινωνίες μας. 9. Δεν
λαμβάνεται υπόψη. 
ΛΥΣΗ (29/1/2002) 
ΟΡΙΖΟΝΤΙΑ: 1. ΜΑΞΙΜΙΝΟΣ 2. ΕΠΙΤΗΔΕΣ 3. ΘΑΝΑΤΟΣ 4.
ΕΡΩΤΗΜΑΤΑ. 5. ΝΤΟ ­ ΡΕΤΡΟ 6. ΡΙ ­ ΝΕΟ 7. ΤΑ ΒΑΡΕΛΙΑ
8. ΟΡΙΑ ­ ΦΑ 9. ΑΝΑΔΑΣΩΣΗ. ΚΑΘΕΤΑ: 1. ΜΕΘΕΟΡΤΙΑ 2.
ΑΠΑΡΤΙΑ 3. ΞΙΝΩΝ ­ ΒΟΑ 4. ΤΑΤΙ ­ ΔΡΑΞ 5. ΜΗΤΗΡ ­ ΡΙΑ
6. ΙΔΟΜΕΝΕΑΣ 7. ΝΕΣΑΤΕΛ 8. ΟΣ ­ ΤΡΟΙΑΣ 9. ΠΑΟ ­ ΑΦΗ. <REF><SOURCE>
ΤΑ ΝΕΑ</SOURCE>
<DATE>, 30-01-2002</DATE>
<CAT>, Σελ.: P46</CAT>
<ED>
Κωδικός άρθρου: A17255P461</ED>
<ID>
ID:304430

</ID><URL>http://ta-nea.dolnet.gr/neaweb/neafile.print_unique?e=A&f=17255&m=P46&aa=1</URL></REF>


Article

<CATEGORY>vin08</CATEGORY>

 <H5>ΠΙΝΑΚΕΣ ΚΑΙ ΠΑΡΑΔΕΙΓΜΑΤΑ
</H5><H2>20 ΠΑΡΑΘΥΡΑ που ακυρώνουν τα τεκμήρια της Εφορίας
</H2>
Με 20 τρόπους οι φορολογούμενοι μπορούν να ακυρώσουν τα τεκμήρια διαβίωσης και
απόκτησης περιουσιακών στοιχείων, με τα οποία η Εφορία τούς φορολογεί για
εισόδημα μεγαλύτερο από αυτό που δηλώνουν στη φορολογική τους δήλωση.
Πρόκειται για παράθυρα που υπάρχουν στη φορολογική νομοθεσία και επιτρέπουν
στους φορολογουμένους να καλύπτουν τη διαφορά μεταξύ του δηλωθέντος
εισοδήματος και των τεκμηρίων. Έτσι οι φορολογούμενοι μπορούν, μεταξύ άλλων,
να δηλώσουν ότι εκτός του εισοδήματός τους είχαν έσοδα από πώληση περιουσιακών
στοιχείων, από γονικές παροχές ή δωρεές, ότι πήραν δάνεια από τράπεζες και
ιδιώτες ή ότι ανάλωσαν εισόδημα προηγουμένων ετών.

σελίδες 44-45
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17256N011</ED>
<ID>
ID:304546

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N01&aa=1</URL></REF>


Article

<CATEGORY>vin04</CATEGORY>

 <H2>Δείπνο συνωμοσίας μετά... συζύγων
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17256N013</ED>
<ID>
ID:304651

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N01&aa=3</URL></REF>


Article

<CATEGORY>vin06</CATEGORY>

 <H2>Ανοικτή η ρεβάνς ΠΑΟΚ - ΑΕΚ στην καυτή Τούμπα
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17256N014</ED>
<ID>
ID:304658

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N01&aa=4</URL></REF>


Article

<CATEGORY>vin06</CATEGORY>

 <H2>Οι τροφές που σώζουν
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N01</CAT>
<ED>
Κωδικός άρθρου: A17256N015</ED>
<ID>
ID:304675

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΙΔΙΩΤΙΚΑ ΚΤΕΟ έρχονται - έως το τέλος του χρόνου. Και τα Ι.Χ.
αυτοκίνητα θα πρέπει να περνούν μία φορά τον χρόνο από τεχνικό έλεγχο. Και
φυσικά με πιο αλμυρό παράβολο. Ο Κ. Ντελέζος στη σελ. 10. 
Η ΕΜΠΟΛΕΜΗ χώρα δεν έχει τίποτα να κάνει στη Μ. Ανατολή. Μόνο να
κυνηγάει τρομοκράτες. Ξεχάστε το χαμόγελο του Κλίντον, καθώς έβαζε Ισραηλινούς
και Παλαιστινίους να σφίγγουν τα χέρια. Η φτωχή χώρα τώρα είναι σε πόλεμο,
αδύναμη για μεσολαβήσεις, άγρια κι ολομόναχη. Ο Μπους κάνει πόλεμο. Μπρρ.
Η Άννα Δαμιανίδη στα «Αναλώσιμα», σελ. 14. 
Ζ. ΜΠΟΒΕ: Το φετινό Παγκόσμιο Κοινωνικό Φόρουμ είναι πιο σημαντικό από
το πρώτο. Περισσότεροι από 50.000 άνθρωποι έρχονται στο Πόρτο Αλέγκρε. Και
αντιπροσωπείες από την Ασία και την Αφρική. Και πολιτικοί, και κόμματα.
Η Αριστοτελία Πελώνη στη σελ. 16. Βλ. και
«Πρόσωπα» στη σελ. 18. 
Η ΜΑΧΗ της οθόνης σε νέα επεισόδια. Ήτοι, ποια οθόνη θα επικρατήσει στο
ηλεκτρονικό σπίτι: της τηλεόρασης ή του υπολογιστή; Για την ώρα η συσκευή Moxi
Digital δίνει προβάδισμα στην τηλεόραση. Ο Χρ. Ιερείδης στους
«Ορίζοντες, σελ. 19. 
Ι. ΗΛΙΟΠΟΥΛΟΣ: Το πιο σημαντικό είναι να βρεθεί μια θεωρία να εξηγεί
την κβαντική βαρύτητα. Αυτή θα μας δώσει απαντήσεις στα προβλήματα της
δημιουργίας του Σύμπαντος και να κατανοήσουμε τις μαύρες τρύπες. Ο Στ.
Κρίκκης στους «Ορίζοντες, σελ. 21. 
ΘΕΛΕΤΕ σπίτι στον Κυβερνοχώρο; Πολύ απλό: μπορείτε να το κτίσετε μόνοι
σας. Βέβαια, τα πρώτα γράμματα είναι εύκολα. Μετά το «Ξ» όμως αρχίζουν να
μοιάζουν με κινέζικα. Γι' αυτό ακολουθήστε την αρχιτεκτονική των 5 βημάτων.
Η Λαμπρινή Σταμάτη στους «Ορίζοντες, σελ. 23. 
ΤΟ ΘΕΜΑ Ευρωπαϊκή Ένωση είναι το ασθενές σημείο της 
αναθεώρησης (του Συντάγματος). Το έχω ήδη επισημάνει 
μαζί με το θέμα της Εκκλησίας και εκείνο της διαδικασίας 
εκλογής του Προέδρου της Δημοκρατίας. Οι αναλύσεις του 
Ευάγγ. Βενιζέλου είναι ευτυχώς απελευθερωμένες από μια 
φιλοευρωπαϊκή δημαγωγία. Ο Δημήτρης Θ. Τσάτσος στη σελ. 8. 
ΤΟ ΜΟΝΟ πράγμα που κρατάει ακόμη τον Γ. Αραφάτ στην 
επιφάνεια του νερού σήμερα, είναι ότι ουδείς θέλει να χρεωθεί 
τον θάνατό του - ούτε το Ισραήλ ούτε η Αμερική ούτε οι Άραβες 
ούτε οι ίδιοι οι συνεργάτες του θέλουν να τους βαρύνει τέτοια ευθύνη. 
Ο Thomas Friedman από τους «The New York Times» στη σελ. 15. 
Η ΔΗΜΟΣΙΟΓΡΑΦΙΑ σήμερα είναι πανομοιότυπη με τη 
σχιζοφρένεια. Η μισή στις δημόσιες σχέσεις, η άλλη μισή 
στο ξεβράκωμα απόρων ή γνωστών «κορασίδων». Με τη 
γραβάτα, την αβρότητα και το χαμόγελο, η μία. Με το στριπτίζ, 
η άλλη... Γι' αυτό, μόλις πω δημοσιογράφος συναντώ 
ανοιχτή παλάμη. Ο Δ. Δανίκας στους «Προβολείς» σελ.
6. 
Η ΠΡΟΒΛΕΨΗ είναι ότι η «κατανάλωση» ενημέρωσης 
και ψυχαγωγίας δεν θα συνίσταται σε αγορά ολόκληρων 
εντύπων ή σε συνδρομή τηλεοπτικών καναλιών, αλλά σε 
αγορά των επιμέρους στοιχείων, δηλαδή άρθρων και 
εκπομπών. Ο Κ. Καμάρας στην «Τρίτη Άποψη», σελ. 6. 
<H3>Κόσμος
</H3>
ΤΟ ΠΝΕΥΜΑ της Δικαιοσύνης είναι άσεμνο. Και ο υπουργός Δικαιοσύνης των
ΗΠΑ, ο άκρως συντηρητικός Τζον Άκροφτ, αποφάσισε να το καλύψει. Σελ. 17. 
<H3>Ελλάδα
</H3>
Η Γ. ΤΕΡΕΝΤΣΙΟ είναι μία από τους 170 που δικαιούνται αποζημίωση από την
Αυστρία. Η κ. Τερέντσιο διεκδικεί αποζημίωση για τις 413 ημέρες υποχρεωτικής
εργασίας σε ένα εργοστάσιο γραφομηχανών. Ο Π. Μπαΐλης στη σελ. 12.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17256N021</ED>
<ID>
ID:304545

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δείπνα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί οι βουλευτές του ΠΑΣΟΚ ξανάρχισαν τα δείπνα; Επειδή στο τέλος σερβίρεται φρουτάκι.

Με τιμή
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N02</CAT>
<ED>
Κωδικός άρθρου: A17256N022</ED>
<ID>
ID:304625

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Τοπική συννεφιά στα δυτικά, ήλιος στις υπόλοιπες περιοχές. Ασθενείς έως
μέτριοι δυτικοί άνεμοι, υψηλές θερμοκρασίες, τοπικές ομίχλες. 
ΑΤΤΙΚΗ 
Ηλιοφάνεια, ασθενείς άνεμοι. Μέγιστη θερμοκρασία στην Αθήνα 22 βαθμοί. 
ΘΕΣΣΑΛΟΝΙΚΗ 
Αίθριος καιρός. Άνεμοι ασθενείς, περιορισμένη ορατότητα το πρωί. Μέγιστη
θερμοκρασία στην πόλη 20 βαθμοί. 
<H3>ΑΥΡΙΟ
</H3>
Πιθανότητα ασθενών βροχών στα νοτιοδυτικά το βράδυ, τοπικές ομίχλες το πρωί.
Ασθενείς έως μέτριοι νοτιοδυτικοί άνεμοι, υψηλές θερμοκρασίες. <H3>Σάββατο 2/2
</H3>
Τοπικές ασθενείς βροχές στα δυτικά, κεντρικά και νότια, λίγη συννεφιά στις
υπόλοιπες περιοχές. Άνεμοι στα κεντρικά και βόρεια βορειοανατολικοί 5-6 Μπωφόρ
και στις υπόλοιπες περιοχές αρχικά νότιοι 3-4 Μπωφόρ, αργότερα
βορειοανατολικοί. Μικρή πτώση της θερμοκρασίας.

<H3>Κυριακή 3/2
</H3>
Τοπική συννεφιά στα ανατολικά και νότια, ήλιος στις υπόλοιπες περιοχές. Άνεμοι
βορειοανατολικοί ασθενείς έως μέτριοι (3-4 Μποφώρ) και στο Αιγαίο ισχυροί (5-6
Μπωφόρ). Αμετάβλητη θερμοκρασία.



Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Όλα δικά τους!
</H2><H4>Η Άγκυρα επανέρχεται στις προκλήσεις
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Ο ορισμός του διαλόγου α λα τουρκικά είναι ο εξής: Τα δικά μας δικά μας και
τα δικά σας δικά μας. Το ξέραμε, αλλά οι Τούρκοι μάς το υπενθύμισαν χθες για
το εμπεδώσουμε και μάλιστα διά στόματος του αρχηγού του στρατού τους. 
Ο στρατηγός Χιλμί Οζκιόκ, που ηγείται του τουρκικού ΓΕΣ, πήγε στα κατεχόμενα
και απείλησε ότι... θα μιλήσουν τα όπλα, αν η λύση που θα δοθεί στην Κύπρο δεν
είναι σε ισότιμη βάση και για τις δύο κοινότητες. Και για να είναι περισσότερο
πειστική, η Άγκυρα όλως τυχαίως... έριξε και χθες μερικές παραβιάσεις (12 τον
αριθμό) στο Αιγαίο, ένα 48ωρο μετά την αναγγελία έναρξης ελληνοτουρκικού
διαλόγου. Θα έχει άδικο τώρα ο Στέλιος Παπαθεμελής να μας πει πάλι την
παροιμία με τον σκορπιό και τον βάτραχο, η οποία ξέρετε πώς καταλήγει; Όταν
τελικά ο σκορπιός δαγκώνει τον βάτραχο στη μέση του ποταμού - μετά τους όρκους
πίστης και φιλίας που του είχε δώσει -, ο αφελής βάτραχος τον ρωτάει: «Γιατί
το έκανες τώρα αυτό; Θα πνιγούμε και οι δύο». «Γιατί αυτός είναι ο χαρακτήρας
μου», απαντάει ο σκορπιός. 
Πριν αρχίσεί λοιπόν και πάλι το γνωστό γαϊτανάκι της αντιπαράθεσης
δήθεν ενδοτικών και δήθεν σκληρών πολιτικών, καλό είναι ξεκαθαρίσει η
κυβέρνηση πώς ακριβώς αντιλαμβάνεται τον διάλογο. Ο υπουργός Εξωτερικών
εμφανίστηκε χθες καθησυχαστικός, λέγοντας ότι εάν οι Τούρκοι θέσουν στον
διάλογο τις πάγιες διεκδικήσεις τους στο Αιγαίο - που είναι βέβαιο ότι θα τις
θέσουν (το δήλωσε, εξάλλου, χθες και ο ίδιος ο εκπρόσωπος του τουρκικού ΥΠΕΞ)
-, τότε η Ελλάδα θα μπορεί πάντα να τερματίσει τις συνομιλίες. Ωστόσο, η
ασάφεια της διαδικασίας του διαλόγου εξακολουθεί να αφήνει πολλά αμείλικτα
ερωτήματα για το τι θα μείνει, τελικά, από αυτή την καταγραφή των θέσεων των
δύο πλευρών, αλλά κι ύστερα από ένα «ναυάγιο» - ελληνικής, μάλιστα -
υπαιτιότητας... 
Πάντως το ΠΑΣΟΚ αρχίζει, λέει, επικοινωνιακή αντεπίθεση προκειμένου να
αντιστρέψει το δυσμενές κλίμα και για τον διάλογο με την Τουρκία και για την
αγροτική πολιτική. Καλή και «μοντέρνα» τακτική είναι η επικοινωνιακή
αντεπίθεση, αλλά έλα που δεν αρκεί από μόνη της. Και πρώτα από όλα οι ειδικοί
της επικοινωνιακής «τέχνης» καλό είναι να πείσουν πρώτα τους βουλευτές του
ΠΑΣΟΚ, οι οποίοι, μάλλον, έχουν κόψει κάθε επικοινωνία με την κυβέρνηση. Και,
ως γνωστόν, όταν κόβεται η επικοινωνία, αρχίζουν τα δείπνα των διαφωνούντων.
Παλιά μου τέχνη κόσκινο... 
Μετά τα όσα συμβαίνουν στο ΠΑΣΟΚ, σε λίγο θα ξεχάσουμε ότι υπάρχει Ν.Δ. Στην
πραγματικότητα, η ίδια δεν κάνει καμία προσπάθεια να μας θυμίσει το παρόν της.
Κάθε τόσο, όμως, θυμόμαστε το παρελθόν της, όπως συνέβη χθες στη Βουλή, όπου
μάθαμε ότι η σύμβαση της Ν.Δ. του '93 για το αεροδρόμιο των Σπάτων κατατέθηκε
σε συμβολαιογράφο μία μέρα... μετά την πτώση της κυβέρνησης Μητσοτάκη! Στο
στιγμιότυπο, ο Κ. Λαλιώτης, εμφανώς ικανοποιημένος, ύστερα από άλλη μια
παράσταση σκληρού ροκ...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17256N032</ED>
<ID>
ID:304596

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αντιφάσεις
</H2>
ΑΠΡΟΣΤΑΤΕΥΤΟΙ και στο σκοτάδι είναι και πάλι οι Έλληνες καταναλωτές... 
ΚΑΘΩΣ οι αρμόδιες υπηρεσίες αδυνατούν να τους πληροφορήσουν υπεύθυνα... 
ΤΙ ακριβώς συμβαίνει με το νέο διατροφικό σκάνδαλο που ξέσπασε στην
Ευρώπη και που, όπως όλα δείχνουν, έφθασε και στη χώρα μας. 
ΜΟΛΙΣ προχθές η αρμόδια πρόεδρος του Ενιαίου Φορέα Τροφίμων διαβεβαίωνε
κατηγορηματικά... 
ΟΤΙ δεν εισάγονται κοτόπουλα από το Βέλγιο, όπου εντοπίστηκαν πουλερικά
με διοξίνες... 
ΧΘΕΣ όμως παραδέχθηκε ότι βρέθηκαν πεντέμισι τόνοι που έχουν εισαχθεί
από την προαναφερθείσα χώρα και μάλιστα εξετάζονται... 
ΕΠΕΙΔΗ θεωρείται πολύ πιθανόν να είναι μολυσμένα! 
ΔΕΝ είναι η πρώτη φορά που οι καταναλωτές βρίσκονται μπροστά σε τέτοια
διλήμματα, ούτε η πρώτη φορά που οι αρμόδιες υπηρεσίες... 
ΟΧΙ μόνο δεν είναι ικανές να διασφαλίσουν την ποιότητα των προϊόντων
της αγοράς και την υγεία των καταναλωτών... 
ΑΛΛΑ αδυνατούν και να πληροφορήσουν υπεύθυνα και σωστά τους πολίτες. 
ΤΗΝ ανησυχία του κοινού επιτείνουν χθεσινές καταγγελίες της διοίκησης
της Κεντρικής Αγοράς, ότι γίνεται παράνομη διακίνηση κρεάτων... 
ΕΞΩ απ' αυτήν χωρίς κανένα έλεγχο και χωρίς διασφάλιση των όρων
υγιεινής... 
ΕΝΩ είναι πρόσφατες ακόμη οι κατηγορίες των ελεγκτών Υγείας από την
Ευρωπαϊκή Ένωση για τις συνθήκες λειτουργίας της Κεντρικής Αγοράς. 
ΕΙΝΑΙ προφανές ότι οι αρμόδιοι υπουργοί θα πρέπει επιτέλους να
ξυπνήσουν... 
ΚΑΙ να πάρουν άμεσα και τολμηρά μέτρα, πριν το πρόβλημα πάρει
επικίνδυνες διαστάσεις.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17256N033</ED>
<ID>
ID:304635

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Στάμος Ζούλας: 
(ο αρθρογράφος, για τον Μ. Τριανταφυλλόπουλο, ως θεσμό) 
«Με τα δεδομένα αυτά, καλούμεθα εμείς οι παλαιότεροι δημοσιογράφοι να
τοποθετηθούμε στο είδος της δημοσιογραφίας που ασκεί ο κ. Μάκης
Τριανταφυλλόπουλος και όχι μόνον αυτός. Να απαντήσουμε στο ερώτημα αν ένας
δημοσιογράφος, ασκώντας την άτυπη «τετάρτη» εξουσία, είναι επιτρεπτό να
μετέρχεται αστυνομικές και ανακριτικές μεθόδους, μάλιστα όχι θεμιτές, να
μεταβάλλεται σε εισαγγελέα και δικαστή και, τέλος, να διεκδικεί και ρόλο
νομοθέτη εισηγούμενος τα αναγκαία μέτρα για την πάταξη των κακώς κειμένων.
Εμείς οι παλαιότεροι δημοσιογράφοι θα απαντούσαμε κατηγορηματικά όχι. Μας
πρόλαβαν, όμως, οι πρωτίστως «θιγόμενες» από τη δημοσιογραφική υπέρβαση
συντεταγμένες εξουσίες και απάντησαν ναι». 
(«Καθημερινή») <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N03</CAT>
<ED>
Κωδικός άρθρου: A17256N034</ED>
<ID>
ID:304671

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Τι φοβάται η κ. Άννα Διαμαντοπούλου και δεν μπαίνει στη φωτογραφία; Μήπως τη
δει ο κ. Κυρ. Σπυριούνης και ζητήσει να παραιτηθεί κι αυτή μαζί με τον Πρωθυπουργό...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N041</ED>
<ID>
ID:304544

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Μαρία Φαραντούρη: 
(η τραγουδίστρια, στη «Γυναίκα») 
«Είναι αφελείς όσοι συγκρίνουν το μέγεθος του Χατζιδάκι και του Θεοδωράκη.
Είναι σαν να λένε ότι ο Άγιος Δημήτριος είναι πιο άγιος από τον Άγιο Γεώργιο». 
Γιώργος Κατσαρός: 
(ο συνθέτης, στο περιοδικό «Νέμεσις», για τις νέες τεχνικές στη μουσική) 
«Αυτό δεν είναι μουσική, είναι ηχορρύπανση (...) Και δεν παίζεται και δεν
ακούγεται (...) Έχει μειωθεί η ακοή του Έλληνα νέου κατά 30% απ' αυτόν τον
λόγο». 
Χρυσούλα Διαβάτη: 
(η ηθοποιός, για τους βουλευτές της Ν.Δ. που ανέβηκαν σε τρακτέρ, στον Άλφα
Νιουζ) 
«Αυτά που βλέπουμε με τους πολιτικούς πάνω στα τρακτέρ προκαλούν γέλιο. Έχουν
υπερβεί και τις επιθεωρήσεις, γι' αυτό και έχει πεθάνει η επιθεώρηση στην Ελλάδα».


Αλέξανδρος Μπαλτάς: 
(ο ευρωβουλευτής του ΠΑΣΟΚ, στον Άλφα Νιουζ) 
«Ο εκσυγχρονισμός ηττήθηκε από την οργανωμένη αντι-εκσυγχρονιστική αντίληψη
και ομάδα του ΠΑΣΟΚ. Σε αυτή την ομάδα ανήκει όλο το κατεστημένο του ΠΑΣΟΚ,
αυτό που έχω ονομάσει γενικό επιτελείο και το οποίο χρειάζεται βόμβα να
τιναχθεί στον αέρα για να ανοίξει η κατάσταση και να ξαναπιάσουμε τα πράγματα
από την αρχή».


Χρήστος Μαρκογιαννάκης: 
(ο βουλευτής της Ν.Δ., στον Σκάι) 
«Ακούω όλους να μιλάνε για παράνομο τζόγο, άρα υπάρχει και νόμιμος τζόγος. Ο
μεγάλος εκμεταλλευτής αυτού του νόμιμου τζόγου είναι το κράτος».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N043</ED>
<ID>
ID:304633

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Αεροδρόμιο </H2>
Ο λόγος στους αναγνώστες.

Ο Κώστας Γιαμπάνης, Α. Μαρτύρων 53, Ν. Σμύρνη, γράφει: «Ενώ οι φιλοφρονήσεις
και οι υπερβολές έδιναν και έπαιρναν για το αεροδρόμιο Ελευθέριος Βενιζέλος,
μεταξύ των κομματικών και κρατικών παρατρεχάμενων που είχαν πάει στα εγκαίνια,
και ενώ έπλεαν όλοι στο πέλαγος της "εθνικής υπερηφάνειας", ήρθε ο Γερμανός
διευθυντής, με την ομιλία του, να τους θυμίσει με τον αέρα του αφεντικού ότι
"Το αεροδρόμιο Ελευθέριος Βενιζέλος είναι ένα ιδιωτικό αεροδρόμιο" και στη
μέση της τεράστιας αίθουσας μια μεγάλη ταμπέλα να γράφει ­ για να μην
ξεχνιόμαστε ­ Hochtief Airport. 
Όλα αυτά όμως δεν μπορούν να κρύψουν το σκάνδαλο, δηλαδή την εξειδικευμένη
σύμβαση που υπέγραψε η κυβέρνηση Σημίτη με τους Γερμανούς και που παραμένει
επτασφράγιστο μυστικό για τον φόβο των Ιουδαίων και δεν δόθηκε ποτέ στη
δημοσιότητα, ούτε όταν το ζήτησε ο πανίσχυρος σύνδεσμος των 50 μεγαλύτερων
τεχνικών εταιρειών της χώρας! 
Όμως, τα μέχρι σήμερα στοιχεία μάς οδηγούν στο εξής σκεπτικό: Ποιος Έλληνας θα
δεχόταν να δώσει το οικόπεδό του σε κάποιον εργολάβο για να του χτίσει σπίτι,
δίνοντάς του μαζί και σεβαστό ποσό από τις οικονομίες του, καθώς και ένα πολύ
μεγάλο ποσό από δάνειο που πήρε από τράπεζα, βάζοντας για εγγύηση υποθήκη το
σπίτι του, και ακόμα να πληρώνει και διάφορα τρέχοντα έξοδα στον εργολάβο, κι
αυτός να βάλει μόνο το 10% του συνολικού ποσού για να εκμεταλλεύεται το σπίτι
που τελικά έχτισαν άλλοι για 30 ολόκληρα χρόνια; 
Θα με πείτε τρελό και με το δίκιο σας. Κι όμως αυτό έκανε η κυβέρνηση Σημίτη,
που δεν είναι τρελή. Απλά, αυτό είναι το νέο κόλπο-απάτη, το νέο αποκιοκρατικό
"τέχνασμα" των πολυεθνικών, για να ληστεύουν ασύστολα τον μόχθο και τον
πλούτο. Δεν τους φτάνουν, βλέπετε, οι ιδιωτικοποιήσεις. Σοφίζονται κι άλλες
κομπίνες, πιο εκσυγχρονισμένες, και τους δίνουν το βαρύγδουπο και
παραπλανητικό όνομα "ΑΥΤΟΧΡΗΜΑΤΟΔΟΤΗΣΗ"(!), την οποία προωθούν και για άλλα
έργα που ετοιμάζουν. 
Χρόνια ολόκληρα ­ από το 1992 ­ εκατομμύρια Έλληνες και ξένοι επιβάτες
πλήρωναν και πληρώνουν ακόμα το "Σπατόσημο", δίνοντας έτσι ένα τεράστιο ποσό
για το χτίσιμο του νέου αεροδρομίου. Πήραμε δάνειο 400 δισ. από την ΕΤ ΕΠ
(Ευρωπαϊκή Τράπεζα Επενδύσεων) και εγγυητής, φυσικά, το Δημόσιο. Ακόμα,
δόθηκαν και διάφορες επιδοτήσεις. Τελικά, το έργο κατασκευάστηκε από 66
ΕΛΛΗΝΙΚΕΣ εταιρείες. Οι Γερμανοί βάζοντας το 10%, απλώς "επέβλεπαν" ­ έτσι
λέγεται σήμερα το νταβατζηλίκι ­ και για τριάντα χρόνια θα συνεχίζουν να
εκμεταλλεύονται αυτό το πανάκριβο ΙΔΙΩΤΙΚΟ αεροδρόμιο, εισπράττοντας όχι μόνο
το "Σπατόσημο" ­ το οποίο υποτίθεται ότι εφόσον τελείωσε το έργο έπρεπε να
καταργηθεί ­ αλλά και νέο "Σπατόσημο"! 
Ακόμα, η σύμβαση που υπέγραψε η κυβέρνηση Σημίτη με τους Γερμανούς, που
θυμίζει αποικιοκρατία του Ι8ου αιώνα, προβλέπει και άλλη μια ξεφτίλα: 
Το ελληνικό Δημόσιο, σε περίπτωση που δεν εξυπηρετείται συγκεκριμένος αριθμός
πτήσεων και επιβατών, θα καλύπτει οικονομικά τη διαφορά, για να έχουν σταθερά
κέρδη οι αποκιοκράτες Γερμανοί. Έτσι, αν διάφορες αεροπορικές εταιρείες, λόγω
του υπέρογκου κόστους, καταργήσουν ή ακυρώσουν πτήσεις, τη ζημιά θα την
πληρώνει ο ελληνικός λαός.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N044</ED>
<ID>
ID:304673

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=4</URL></REF>


Article

<CATEGORY>vin05</CATEGORY>

 <H2>Υπόγειο ενδιαφέρον
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Υπόγειο ενδιαφέρον δείχνουν οι φίλοι και σύμμαχοι Αμερικανοί για τις ­ όποιες
­ σχέσεις εξακολουθεί να έχει η χώρα μας με το κουρδικό κίνημα. Και τον
τελευταίο καιρό πυκνώνουν οι υπαινιγμοί ­ πιέσεις, τις λένε στη μη διπλωματική
γλώσσα ­ για «στρατόπεδα εκπαίδευσης» και λοιπά και λοιπά. Για να το
προσέξουμε το πράγμα...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N045</ED>
<ID>
ID:304677

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=5</URL></REF>


Article

<CATEGORY>vin05</CATEGORY>

 <H2>Πάνω απ' όλα, η συνέπεια...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η σκηνή είναι αυθεντική: Καθώς συνεχιζόταν η συνεδρίαση της Επιτροπής
Εξωτερικών και Άμυνας της Βουλής, προχθές, και ο κ. Γ. Παπανδρέου ενημέρωνε
για τον διάλογο με την Τουρκία και όλα τα σχετικά, ένας βουλευτής του ΠΑΣΟΚ,
όνομα και μη χωριό, ο οποίος παλαιότερα είχε τη σημερινή τύχη του κ. Αλ.
Χρυσανθακόπουλου, έσκυψε σε έναν άλλο βουλευτή και του είπε ψιθυριστά, ότι...
αν γίνουν τα πράγματα όπως τα λέει ο υπουργός, πρέπει να... ανατραπεί η
κυβέρνηση! 
Μόλις τα είπε αυτά, βγήκε από την αίθουσα και δύο ορόφους πιο κάτω, έκανε
δηλώσεις προτείνοντας να παραιτηθεί ο κ. Κ. Σημίτης και να αναλάβει ο κ. Γ.
Παπανδρέου! Κάγκελο ο άλλος...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N046</ED>
<ID>
ID:304687

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=6</URL></REF>


Article

<CATEGORY>vin05</CATEGORY>

 <H2>Κακό πράγμα η συμφωνία...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Συναντήθηκαν, λέει, αντιπροσωπείες του ΠΑΣΟΚ και της ΑΕΚΑ από τη
Θεσσαλονίκη και συμφώνησαν ότι πρέπει να συμφωνήσουν για έναν υποψήφιο για τον
Δήμο, κόντρα στον κ. Βασ. Παπαγεωργόπουλο. Ε, ανάλογο ήταν το κλίμα τις
προάλλες στη συνάντηση ΠΑΣΟΚ και ΣΥΝ, αλλά σήμερα ο Συνασπισμός ανακοινώνει τη
χωριστή υποψηφιότητά του! 
Άρα, κακό πράγμα για τις συμφωνίες... η συμφωνία! <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N047</ED>
<ID>
ID:304690

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=7</URL></REF>


Article

<CATEGORY>vin05</CATEGORY>

 <H2>Μετά τον Κοκ, ο Σημίτης...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελευταίος από τους 15 ηγέτες της Ευρωπαϊκής Ένωσης εμφανίστηκε ενώπιον της
Ευρωπαϊκής Επιτροπής ο Πρωθυπουργός κ. Κ. Σημίτης. Τελευταίος, αλλά όχι
έσχατος, όπως αποδείχθηκε. Βλέπετε, οι κομισάριοι του επιφύλαξαν στο τέλος της
ακρόασής του μία χειρονομία που έως χθες είχαν κάνει μόνο στον Πρωθυπουργό της
Ολλανδίας κ. Βιμ Κοκ. Τον αποχαιρέτησαν με ένα χειροκρότημα!
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N04</CAT>
<ED>
Κωδικός άρθρου: A17256N048</ED>
<ID>
ID:304692

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N04&aa=8</URL></REF>


Article

<CATEGORY>vin05</CATEGORY>

 <H2>Λεκτικές ακροβασίες </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σε επικοινωνιακό ραδιομαραθώνιο επιδόθηκε χθες το πρωί ο υπουργός Εξωτερικών
κ. Γ. Παπανδρέου. Θα μπορούσε λοιπόν κανείς να συμπεράνει ­ καλοπροαίρετα ­
ότι όταν δίνεις τρεις ή τέσσερις συνεντεύξεις μέσα σε δύο ώρες, δεν
αποκλείεται να σου ξεφύγει και κάτι. Να πεις κάτι παραπάνω, να κάνεις ένα
λάθος, βρε αδελφέ... 
Να είναι άραγε αυτή η εξήγηση για εκείνο που «πέταξε» στον Φλας ο υπουργός; Ο
οποίος, ούτε λίγο ούτε πολύ, μίλησε για δυνατότητα της Τουρκίας να προσφύγει
μονομερώς στη Χάγη για κάποια από τις διεκδικήσεις της έναντι της Ελλάδας,
χωρίς προηγουμένως να έχει αναγνωρίσει τη γενική δικαιοδοσία του Δικαστηρίου
της Χάγης! 
Ε, όχι κι έτσι... 
<H3>Δικαιολογώντας δικαιολογίες </H3>
Επειδή λοιπόν αυτό που είπε ο κ. Γ. Παπανδρέου δεν ισχύει, τίθεται το ερώτημα:
Γιατί το είπε; Οι καλοπροαίρετοι το αποδίδουν σε λεκτική ακροβασία. Οι
κακοπροαίρετοι το αποδίδουν σε μία διάθεση του υπουργού να δικαιολογήσει το
γιατί η χώρα μας προσέρχεται σε διάλογο για το Αιγαίο με την Τουρκία, χωρίς οι
γείτονες να έχουν δηλώσει ότι αναγνωρίζουν τη δικαιοδοσία του Δικαστηρίου της
Χάγης... 
Αν ισχύει, τότε κλάφ' τα... 
Μπορεί όμως και να ισχύει αυτό που είπε ο υπουργός ­ οπότε... κλάφ' τα για το
Ελσίνκι. Η συμφωνία μας για την ενταξιακή προοπτική της Τουρκίας, θα
αποδεικνυόταν τότε ότι σημαίνει το εξής: Ότι για τον καθορισμό της
υφαλοκρηπίδας πρέπει να συμφωνήσουν και οι Τούρκοι για να πάμε στη Χάγη, ενώ
οι ίδιοι μπορούν να μας πάνε μονομερώς για ό,τι νομίζουν! <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17256N052</ED>
<ID>
ID:304595

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N05&aa=2</URL></REF>


Article

<CATEGORY>vin05</CATEGORY>

 <H2>Η Τζιά ως εμπειρία </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τελικά, αυτή η Τζιά ­ όπου διατηρεί το περίφημο εξοχικό του με τον ακόμα πιο
περίφημο αμπελώνα ­ έχει διδάξει πολλά τον κ. Θ. Πάγκαλο. Όχι μόνο για τα
αμπελουργικά, αλλά και για τα ναυτιλιακά. Όπως είπε χθες στη Βουλή, «ο
λιμενάρχης της Τζιάς συνταξιοδοτήθηκε ένα Σάββατο βράδυ. Και την Κυριακή το
πρωί ανέλαβε πράκτωρ του μόνου πλοίου και του μόνου εφοπλιστή που εξυπηρετεί
το νησί». 
Και συνέχισε απευθυνόμενος στον υπουργό Ναυτιλίας κ. Γ. Ανωμερίτη: «Πιστεύετε
εσείς ότι θα έκανε σκληρό και άτεγκτο έλεγχο στον μελλοντικό εργοδότη του;». 
Τςς, τςς, τςς, τι μαθαίνει κανείς στα μικρά νησιά...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17256N053</ED>
<ID>
ID:304634

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Περιμένοντας τον Σαμαρά... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Γιορτάζει η Καλαμάτα την Κυριακή ­ της Υπαπαντής. Και φυσικά, όπως κάθε
χρόνο, η πρωτεύουσα της Μεσσηνίας θα κατακλυσθεί από κάθε λογής επισήμους.
Οπωσδήποτε δε, θα δώσουν το «παρών» οι μεσσηνιακής καταγωγής πολιτικοί ­ όπως
ο κ. Αντ. Σαμαράς, αίφνης... 
Ο οποίος πάει κάθε χρόνο, τέτοια ημέρα, στην Καλαμάτα. Αλλά καθώς η
Πολιτική Άνοιξη φυλλορροούσε πανελλαδικά, έτσι μειωνόταν και το ενδιαφέρον των
συμπατριωτών του για την «άφιξη του Αντώνη». Αλλά φέτος ειδικά, τον περιμένουν
«πώς και πώς» ­ σαν τα χρόνια τα παλιά... 
Γιατί αυτό; Αναζητήσατε τις δημοτικές εκλογές και τα σενάρια γύρω από την
εκλογή του δημάρχου της Καλαμάτας. Βλέπετε, το '98, η «Άνοιξη» είχε στηρίξει
τον νεοδημοκράτη κ. Π. Κουμάντο, ο οποίος και εξελέγη άνετα. Τώρα όμως, τα
σενάρια είναι πιο σύνθετα... <H3>Πράσινο ή γαλάζιο... </H3>
Λοιπόν, αυτήν τη φορά ενδέχεται ο κ. Αντ. Σαμαράς, υπό κάποιες
προϋποθέσεις, να στηρίξει υποψήφιο που δεν είναι γαλάζιου χρώματος. Τώρα, αν
θα είναι πρασίνου χρώματος, ε, και γι' αυτό υπάρχουν κάποιες προϋποθέσεις...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17256N054</ED>
<ID>
ID:304660

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΕΛΙΚΑ, αυτή η διαδοχολογία στο ΠΑΣΟΚ σταμάτησε; Ή από διάψευση σε
διάψευση φουντώνει; 
Ο ΔΙΑΛΟΓΟΣ είναι καλό πράγμα, η συζήτηση ακόμα καλύτερο, αλλά σαν την
κουβέντα, δεν υπάρχει τίποτε... 
ΘΑ ΣΥΖΗΤΗΣΟΥΜΕ για το Αιγαίο χωρίς να πιάσουμε κουβέντα για τα
κυριαρχικά μας δικαιώματα ­ σαν να έχεις ένα αμάξι καμπριολέ και να θέλεις να
τρέξεις χωρίς να χαλάσουν τα μαλλιά σου... 
ΚΑΘΕ πράγμα στον καιρό του κι ο καθείς το διάλογό του... 
ΤΟ ΑΙΓΑΙΟ ανήκε στα ψάρια του ­ σε λίγο θα ανήκει στον διάλογο... 
ΜΑ, ΜΠΟΡΟΥΜΕ να κάνουμε και τίποτε άλλο; Θα μπορούσαμε, ας πούμε, να
ακολουθήσουμε τη στάση του ΣΥΝ για τις συνεργασίες στις δημοτικές εκλογές ­
πάνω από το τραπέζι δεν συζητεί καν, αλλά κάτω από το τραπέζι
διαπραγματεύεται... 
ΤΕΛΙΚΑ, εκείνος ο κ. Μπ. Ετζεβίτ μήπως δεν έκανε και τόσο λάθος όταν
έλεγε για διαπραγματεύσεις που ξεκίνησαν; 
ΥΠΑΡΧΕΙ όμως και η καλή εκδοχή ­ αυτή που θέλει τους δύο λαούς να τα
βρίσκουν και να ζουν μονιασμένοι. Αρκεί να μην ξυπνήσουμε απότομα... <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N05</CAT>
<ED>
Κωδικός άρθρου: A17256N055</ED>
<ID>
ID:304678

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τα όρια της επιλογής
</H2><H4>Η διανομή, αλλά και η διαφήμιση στον χώρο των ΜΜΕ
</H4>
<AUTHOR>ΚΩΝΣΤΑΝΤΙΝΟΣ ΚΑΜΑΡΑΣ</AUTHOR>

Με την εξαίρεση Μέσων-οργάνων δικτατορικών καθεστώτων, δεν υπάρχει στον κόσμο
εκδότης ή ιδιοκτήτης άλλου ΜΜΕ που να μη συμφωνεί με την αρχή του πλουραλισμού
και το δικαίωμα του πολίτη στην επιλογή. Εάν, ωστόσο, οι εκδότες
συνειδητοποιούσαν πλήρως τον βαθμό και το είδος των επιλογών που φέρνει η
τεχνολογική εξέλιξη, μάλλον θα έκριναν πως και η επιλογή έχει τα όριά της. 
Όλα βασίζονται στην υπόθεση (ή διαπίστωση;) πως οι εταιρείες ΜΜΕ βασίζουν την
(δυνητική) κερδοφορία τους στον έλεγχο της διανομής. Το οικονομικό τους
μοντέλο στηρίζεται στη συσπείρωση του μεγαλύτερου δυνατού κοινού, ώστε να
απορροφηθεί ένα σημαντικό μερίδιο διαφημιστικών δαπανών, με την προφανή
επιδίωξη αυτά τα έσοδα (και όποια άλλα, όπως οι πωλήσεις στα έντυπα Μέσα) να
υπερβούν το κόστος της προσπάθειας συγκέντρωσης αυτού του κοινού. Το κρίσιμο
σημείο σε αυτόν τον τρόπο λειτουργίας είναι η δυνατότητα του εκδότη να
υπαγορεύει στον αναγνώστη το προϊόν ­ ή μάλλον τη συσκευασία του. Ο υποψήφιος
αγοραστής μπορεί να το δεχθεί ή να το απορρίψει ­ δεν μπορεί όμως να το
διαμορφώσει. Εάν αυτό ακούγεται υπερβολικό, θυμηθείτε την τελευταία φορά που
αναγκαστήκατε να αγοράσατε μία ολόκληρη εφημερίδα ενώ θέλατε απλώς ένα ένθετό
της. 
Υπάρχει περίπτωση να αλλάξει αυτό το μοντέλο; Ενδεχομένως ναι, εάν πιστέψει
κανείς επιφανείς ειδικούς του χώρου, όπως τον κ. Έρικ Σέιρερ της διεθνούς
εταιρείας ερευνών Forrester. Ο κ. Σέιρερ ισχυρίζεται πως όλα ξεκινάνε από τον
πολλαπλασιασμό των πηγών περιεχομένου ­ κυρίως μέσω ψηφιακής τηλεόρασης και
Ίντερνετ ­ και των νέων δυνατοτήτων επιλογής. Η πρόβλεψη είναι για έναν (όχι
τόσο) μελλοντικό κόσμο όπου η «κατανάλωση» ενημέρωσης και ψυχαγωγίας δεν θα
συνίσταται σε αγορά ολόκληρων εντύπων ή συνδρομή σε επί πληρωμή τηλεοπτικά
κανάλια, αλλά σε αγορά των επιμέρους στοιχείων, δηλαδή άρθρων και εκπομπών.
Αυτό το υλικό θα συλλέγεται αυτόματα για τον πολίτη από ειδικές εφαρμογές στον
υπολογιστή ή στην τηλεόρασή του και θα τυπώνεται ή θα προβάλλεται ανάλογα.
Έτσι, ο κάθε πολίτης θα συνθέτει το δικό του μοναδικό προϊόν και η εξουσία των
ΜΜΕ θα μειωθεί αισθητά, αφού δεν θα χρειάζεται ενδιάμεσος («συγκεντρωτής»
υλικού) ανάμεσα στον αρθογράφο ή παραγωγό εκπομπής και τον τελικό καταναλωτή. 
Σε αυτό το σενάριο, η χαριστική βολή έρχεται από την πλευρά της διαφήμισης.
Μία τέτοια διαδικασία αποδόμησης του προϊόντος σημαίνει αυτόματα και κατάτμηση
του κοινού, άρα μείωση διαφημιστικών εσόδων. Ακόμα χειρότερα, την τελευταία
διετία έχουν κάνει τα πρώτα τους βήματα τεχνολογίες (όπως το TiVo στην
τηλεόραση ή τα διάφορα «φίλτρα» στο Ίντερνετ) που μπλοκάρουν την εμφάνιση
διαφημίσεων και αναμένεται να περιορίσουν περαιτέρω την «κάλυψη» που μπορεί
κάθε Μέσο να προσφέρει στους διαφημιζόμενους. Αυτό πιθανότατα θα επιταχύνει τη
μετακίνηση κονδυλίων προς την άμεση διαφήμιση (επιστολές, εκδηλώσεις, προώθηση
στο σημείο πώλησης κ.ά), δηλαδή ό,τι δεν περιλαμβάνει χρήση ΜΜΕ. 
Υπάρχουν πολλά ερωτηματικά σε αυτό το σενάριο, με πρώτο απ' όλα την
(αμφισβητούμενη) δυνατότητα ή επιθυμία των πολιτών να συνθέτουν καθημερινά ένα
μοναδικό προϊόν, έστω και με τη βοήθεια της τεχνολογίας ­ άλλωστε, οι 24 μόνον
ώρες της ημέρας είναι κάτι που ούτε η τεχνολογία μπορεί να αλλάξει. Επίσης,
κατά πολλούς τα ΜΜΕ δεν παίζουν μόνο τον ρόλο του αυθαίρετου «συγκεντρωτή»,
αλλά υποστηρίζουν και διευκολύνουν την αγορά περιεχομένου μέσω αναγνωρίσιμων
«μαρκών» (brands) που εγγυώνται ένα επίπεδο ποιότητας αλλά και δαπανών
marketing, όπως έρευνα, προβολή και εξυπηρέτηση πελατών. Για τους κυνικούς,
ωστόσο, όλα αυτά δεν έχουν ιδιαίτερη σημασία: με δεδομένη την τάση εξαγορών
και συγχωνεύσεων, είναι αδιάφορο εάν το προϊόν θα καταναλώνεται σε «προκάτ»
συσκευασία ή θα διαμορφώνεται από τον πολίτη, αφού οι ίδιοι εκδοτικοί κολοσσοί
θα παράγουν το περιεχόμενο και θα ελέγχουν την αγορά... 
Ο Κων/νος Καμάρας είναι σύμβουλος της Διεθνούς Ενώσεως Εφημερίδων και
μέλος του Δ.Σ. της IFRA, παγκόσμιου οργανισμού για την τεχνολογία στα ΜΜΕ. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17256N062</ED>
<ID>
ID:304627

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο Αλέκος κι εγώ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Γιατί εγώ; Μα γιατί όταν πω «δημοσιογράφος» βλέπω το σήμα της ανοιχτής
παλάμης. Δεν τους αδικώ. Η δημοσιογραφία σήμερα είναι πανομοιότυπη με τη
σχιζοφρένεια. Η μισή στις δημόσιες σχέσεις, η άλλη μισή στο ξεβράκωμα απόρων ή
γνωστών «κορασίδων». Με τη γραβάτα, την αβρότητα και το χαμόγελο, η μία. Με το
στριπτίζ, η άλλη. Οι μισοί ξεσκονίζουν την Ντόρα, τον Κώστα, τον Θόδωρο και τη
Βάσω και οι άλλοι μισοί κατεβάζουν το βρακί της Βάνας, της Δέσποινας και της
Μαίρης. Αποτέλεσμα; Όλοι μαζί στρώνουμε το χαλί στον Μάκη. Όπως ακριβώς συνέβη
με τον Χριστόδουλο. Κατάρριψη ιδεολογιών δεν θέλαμε; Άρπα έναν Χριστόδουλο.
Από κάπου πρέπει να κρατηθούν, κάπου πρέπει να πιστέψουν οι άνθρωποι.
Στοιχειώδες. Αφού όλα τα προβλήματα που ταλανίζουν τον κοσμάκη έχουν
εγκαταλειφθεί από τους προαγωγούς των πολιτικών και των καλλιτεχνών, είναι
αυτονόητο πως θα προκύψει ένας Ρομπέν των δασών. Μα, είναι πράγματα αυτά να
γίνεται πρωτοσέλιδο η υπογραφή του Τσουκάτου και μονόστηλο η ανεργία; Πάμε
τώρα στη φρουτοφαγία του Αλέκου. Είναι ο πρώτος; Όχι. Είναι ο μόνος; Ούτε.
Είναι ο χειρότερος; Καθόλου. Τότε τι είναι; Το κορόιδο. Εδώ ολόληρο κόμμα,
ολόκληρη αξιωματική αντιπολίτευση είχε μετατραπεί σε παράρτημα της Mayo. Εδώ
κοτζάμ Πρωθυπουργός έκανε αέρα με υπεράκτια δολάρια. Εδώ η Πάτρα (και κόβω το
κεφάλι μου η Λάρισα, το Ηράκλειο, ολόκληρη η ελληνική οικουμένη) έχει γίνει η
Τσάιναταουν κάποιων Νικολετάτων. Κι εδώ ολόκληρη, περίπου, η αξιοσέβαστη, η
ευυπόληπτη αφρόκρεμα της ίδιας πόλης έχει γίνει εκμέκ στο καταΐφι της μαφίας.
Η φρουτοφαγία του Αλέκου μάς ξίνισε; Αφού τα κεντρικά ζητήματα λύνονται στις
Βρυξέλλες και τα δευτερεύοντα στου Μαξίμου παρέα με τον Νεονάκη, τι να κάνει
το παλικάρι; Βαρυστομάχιασε από τους γάμους, τα βαφτίσια, τις κηδείες και τα
ρουσφέτια και είπε να ρίξει μερικά μήλα στάρκιν Βόλου έτσι για τη χώνεψη. Σιγά
τώρα το νέο. Οι μεροκαματιάρηδες είναι οι χαμάληδες με τα καφάσια και οι
αντιπρόσωποι είναι οι καλοφαγάδες με τα... φρουτάκια!
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17256N063</ED>
<ID>
ID:304654

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N06&aa=3</URL></REF>


Article

<CATEGORY>vin04</CATEGORY>

 <H2>Οι σύμμαχοι των ΗΠΑ κατά της τρομοκρατίας
</H2>
Οι ΗΠΑ, λοιπόν, βρίσκονται πάντοτε σε πόλεμο. Η εκστρατεία στο Αφγανιστάν
στέφθηκε με επιτυχία. Αλλά πρέπει να ανοιχτεί ένα δεύτερο μέτωπο. Διότι ο
«πολιτισμένος κόσμος απειλείται από πρωτοφανείς κινδύνους». Δεκάδες
τρομοκρατικά κύτταρα καραδοκούν. 
Ο πόλεμος εναντίον της τρομοκρατίας «μόλις τώρα ξεκινά», ανακοίνωσε προχθές το
βράδυ ο πρόεδρος Μπους. Και δήλωσε ικανοποιημένος που έχει στο πλευρό του την
Κίνα και τη Ρωσία. Ας μην ξεκινήσουμε από εδώ τη συζήτηση γύρω από την ηθική
και πολιτική ορθότητα μιας συμμαχίας με αυτές τις χώρες. Από την Τσετσενία έως
το Θιβέτ, έδειξαν ότι η επικράτηση με τη χρησιμοποίηση τρόμου - και αυτό
ονομάζεται τρομοκρατία - αποτελούσε μέρος της πολιτικής τους. 
Ας σημειώσουμε απλώς ότι η Κίνα και η Ρωσία είναι οι κύριοι προμηθευτές των
στρατιωτικών προγραμμάτων του Ιράκ, του Ιράν και της Βόρειας Κορέας. Των
χωρών, δηλαδή, που κατήγγειλε ο Μπους ότι «υποθάλπουν την τρομοκρατία».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N06</CAT>
<ED>
Κωδικός άρθρου: A17256N064</ED>
<ID>
ID:304672

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N06&aa=4</URL></REF>


Article

<CATEGORY>vin04</CATEGORY>

 <H2>Η συνωμοσία της «Λατέρνας»!
</H2><H4>Κοσμικό δείπνο 50 βουλευτών του ΠΑΣΟΚ προκάλεσε πανικό στην κυβέρνηση
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Στα πρόθυρα νευρικής κρίσης βρίσκεται πάλι το ΠΑΣΟΚ, καθώς από το πουθενά
προέκυψε πάλι μια διαδοχολογία που κανείς, επισήμως, δεν υιοθετεί, αλλά
τροφοδοτείται από μια σειρά γεγονότα, ακόμη και κοσμικού χαρακτήρα. 
Στο χθεσινό δείπνο Βαλυράκη παραβρέθηκαν ­ οι περισσότεροι μετά των συζύγων ­
οι εξής βουλευτές: Αρσένης, Ανθόπουλος, Σπυριούνης, Σκουλαρίκης, Κοντομάρης,
Βασιλακάκης, Γικόνογλου, Μακρυπίδης, Παπούλιας, Βαϊνάς, Βοσνάκης, Παπαδέλλης,
Πιπεργιάς, Κατσέλη, Γκούσκος, Δαμανάκης, Στολίδης, Τσιόκας, Κατσανέβας,
Στρατάκης, Σκουλάκης, Κεδίκογλου, Κουλούρης, Γιαννακόπουλος, Κατσιλιέρης,
Καστανίδης, Κουρουμπλής, Καρχιμάκης, Λουκάκης, Κίρκος, Θωμά, Δασκαλάκης,
Παπαηλίας, Κρητικός, Μ. Παπαϊωάννου, Διαμαντίδης, Χαραλαμπόπουλος.
Παραβρέθηκαν επίσης οι πρώην υπουργοί Α. Λιβάνης, Θ. Τσούρας, Α. Πεπονής, Γ.
Χαραλάμπους, Λ. Βερυβάκης, Π. Ζακολίκος και ο Μ. Ζιάγκας

Έτσι, χθες βράδυ, ένα δείπνο, μετά συζύγων, που οργάνωσε ο πρώην υπουργός
Σήφης Βαλυράκης στην ταβέρνα «Λατέρνα» της Αγίας Παρασκευής, με την ευκαιρία
της ανάδειξης της συζύγου του Μίνας Παπαθεοδώρου ως «ζωγράφου της χρονιάς» από
την αμερικανική Ακαδημία Τεχνών, μετεξελίχθηκε σε μέγα πολιτικό γεγονός.
Αφορμή η πρόσκληση στο δείπνο περί των 50 εν ενεργεία βουλευτών του ΠΑΣΟΚ ­
κατά σύμπτωση (;) περιλαμβάνονταν σε αυτούς υποστηρικτές του Γιώργου
Παπανδρέου, μερικοί θεωρούμενοι ως ανήκοντες στο «κλίμα» του Άκη
Τσοχατζόπουλου και κάποιοι από εκείνους που προσυπέγραψαν το πρόσφατο κείμενο
των 45 για το Ασφαλιστικό. 
Το αποτέλεσμα ήταν να επικρατήσει... πανικός στην κυβέρνηση, καθώς η συνεύρεση
τόσων μη... «εκσυγχρονιστών» βουλευτών, συν η παρουσία άλλων περίπου είκοσι
στελεχών του κόμματος καθώς και πρώην βουλευτών, επίσης μη «εκσυγχρονιστών»,
δημιούργησε την αίσθηση ότι επρόκειτο για μια νέα κίνηση αμφισβήτησης του
Κώστα Σημίτη. Ενδεικτικό του πανικού είναι ότι κυβερνητικά στελέχη έσπευδαν να
ενημερώσουν εγκύρως τους δημοσιογράφους περί της πραγματικής διάστασης του
δείπνου ­ ότι επρόκειτο δηλαδή για μια κοσμική συγκέντρωση. Νωρίτερα βέβαια
είχαν κυκλοφορήσει φήμες ότι οι μετέχοντες είχαν ζητήσει από τη διεύθυνση του
κέντρου για ένα ορισμένο χρονικό διάστημα «να μην ενοχληθούν», προκειμένου να
συζητήσουν χωρίς την παρουσία τρίτων. 
Τι θα συζητούσαν, κατά μόνας, αλλά με την παρουσία των.. συζύγων τους; Κατά
τους διακινητές των σπερμολογιών, τη... μεθόδευση της αποκαθήλωσης Σημίτη!
Παρεμπιπτόντως, αξίζει να σημειωθεί ότι μια έντονη φήμη που κυκλοφόρησε εντός
και εκτός Βουλής ήθελε 12 βουλευτές προσκείμενους στην εσωκομματική
αντιπολίτευση (αναφέρονταν τα ονόματα των κ.κ. Καρ. Παπούλια, Γ.
Χαραλαμπόπουλου, Γ. Καψή, Σ. Βαλυράκη, Π. Κρητικού κ.ά.) να συνυπογράφουν
κείμενο με το οποίο να δηλώνουν ότι ανησυχούν για τη διαδικασία διαλόγου που
έχει επιλέξει η κυβέρνηση για τα ελληνοτουρκικά. Κι ότι θα ζητούν άμεση
σύγκληση της Κοινοβουλευτικής Ομάδας και της Κεντρικής Επιτροπής. 
Το χθεσινό περιστατικό με το δείπνο του Σήφη και της Μίνας Βαλυράκη αποτελεί
για πολλούς την κορύφωση μιας έντονης φημολογίας που αναπτύσσεται μετά το
τέλος μιας από τις επαναλαμβανόμενες κρίσεις στο ΠΑΣΟΚ και που αφορά την μετά
Σημίτη εποχή. Αυτή τη φορά στο επίκεντρο βρίσκεται ο Γιώργος Παπανδρέου, ο
οποίος για μια ακόμη φορά χθες (στη ΝΕΤ) απέρριψε την όλη συζήτηση: «είμαι
κατά της διαδοχολογίας και των εικασιών. Βασική μου προτεραιότητα είναι η
εξωτερική πολιτική. Θα κάνω μια έκκληση να μην ασχολούμαστε με την
διαδοχολογία διότι τα μεγάλα θέματα των εθνικών υποθέσεων είναι αυτά που θα
πρέπει να ζητούν την προσοχή μας. Επιπλέον δεν υπάρχει τέτοιο ζήτημα μέσα στο
ΠΑΣΟΚ (...) έχουμε εκλέξει πρόεδρο. Νομίζω ότι όλη αυτή η σεναριολογία κάθε
άλλο παρά έχει κάποιο ιδιαίτερο νόημα». 
Στη σεναριολογία αναφέρθηκε (Φλας) και ο Ευάγγελος Βενιζέλος χαρακτηρίζοντας
«ανόητο σενάριο» τα περί πρόωρων εκλογών. Όσο για «τα παλιά σενάρια της
αλλαγής αναβάτη στο άρμα της εξουσίας», τόνισε ότι αποπνέουν «μια οσμή της
δεκαετίας του '60», υποδεικνύοντας έμμεσα και την προέλευσή τους, τον «ξένο παράγοντα».

* Για στρατηγική ήττας κατηγόρησε την ηγεσία του ΠΑΣΟΚ ο Σήφης Βαλυράκης,
μιλώντας στη διάρκεια του δείπνου και πρόσθεσε ότι πρέπει η στρατηγική αυτή να
αντικατασταθεί από μια στρατηγική νίκης. 
Ο κ. Βαλυράκης είπε ότι είναι άλλο πράγμα η ήττα στις εκλογές και άλλο η
συντριβή. Και εξέφρασε ζωηρές ανησυχίες για τις εξελίξεις στα εθνικά θέματα. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17256N071</ED>
<ID>
ID:304581

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N07&aa=1</URL></REF>


Article

<CATEGORY>vin04</CATEGORY>

 <H2>Τίμησαν το... σκληρό ροκ και στη Βουλή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Σε ρυθμούς... σκληρού ροκ κινήθηκε χθες η Βουλή. Ο γραμματέας του ΠΑΣΟΚ Κώστας
Λαλιώτης και βουλευτές της Νέας Δημοκρατίας, με αφορμή τη συζήτηση για τις
συμβάσεις της γερμανικής εταιρείας Χόχτιφ με το Ελληνικό Δημόσιο για το
αεροδρόμιο των Σπάτων, αλλά και τη σχέση της Ν.Δ. με την «οφ σορ» λιβεριανή
εταιρεία Mayo, αντήλλαξαν πυρά. 
Όλα άρχισαν όταν ο πρώην υπουργός άφησε υπονοούμενα ότι η Ν.Δ. θα έπαιρνε μίζα
από τη σύμβαση για το αεροδρόμιο των Σπάτων που ετοίμαζε το 1993 μέσω της
λιβεριανής εταιρείας και παρουσίασε συμβολαιογραφική πράξη από την οποία
αποδεικνύεται ότι στις 10 Σεπτεμβρίου 1993 (μία δηλαδή ημέρα αφότου έπεσε η
κυβέρνηση Μητσοτάκη) ο τότε αντιπρόεδρος κ. Τζαννής Τζαννετάκης και ο υπουργός
Εθνικής Οικονομίας κ. Στέφανος Μάνος κατέθεσαν σε συμβολαιογράφο τη σύμβαση με
τη Χόχτιφ. 
Η αναφορά του για τη σχέση της Mayo με τη Νέα Δημοκρατία, προκάλεσαν την
έντονη αντίδραση των βουλευτών της αξιωματικής αντιπολίτευσης: «Μας έχετε
κατηγορήσει ότι τα 100 δισεκατομμύρια δραχμές πήγαν στα κομματικά γραφεία.
Αυτό ή θα το πάρετε πίσω ή θα το αποδείξετε», αντέτεινε ο γραμματέας της Ν.Δ.
Βαγγέλης Μεϊμαράκης ζητώντας να κατατεθεί στη Βουλή η κίνηση των λογαριασμών
του ΠΑΣΟΚ κατά την προεκλογική περίοδο κι αν υπάρχει λογαριασμός του ΠΑΣΟΚ στο
όνομα του Κώστα Σημίτη ή του Κώστα Λαλιώτη. Παράλληλα ο κοινοβουλευτικός
εκπρόσωπος του κόμματος κ. Προκόπης Παυλόπουλος και η βουλευτής κ. Άννα
Ψαρούδα-Μπενάκη ζήτησαν να συζητηθούν στην Επιτροπή όλες οι συμβάσεις των
μεγάλων έργων, αλλά και τα οικονομικά των κομμάτων. 
Το θερμόμετρο της αντιπαράθεσης για περίπου πέντε ώρες ανέβηκε στα ύψη με
αποτέλεσμα ο πρόεδρος της Επιτροπής Θεσμών και Διαφάνειας κ. Γιάννης
Ανθόπουλος να αναγκαστεί να διακόψει τη συνεδρίαση για 10 λεπτά και να
μονολογήσει: «Τι ντροπή, τι ντροπή, ντρέπομαι που είμαι βουλευτής».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17256N072</ED>
<ID>
ID:304619

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N07&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ποιος έχει τα κότσια;
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Άντε πάλι από την αρχή σενάρια για την αποχώρηση, εν μέσω τετραετίας, του
Κώστα Σημίτη από την ηγεσία του ΠΑΣΟΚ και την αντικατάστασή του, από νέο
αρχηγό, τον Γιώργο Παπανδρέου. Δεν είναι η πρώτη φορά που συμβαίνει, και
προφανώς δεν θα είναι η τελευταία. Η ιστορία είναι γεμάτη παραδείγματα
δελφίνων που παραμόνευαν το στραβοπάτημα του αρχηγού για να τον διαδεχθούν.
Εκουσίως ή ακουσίως. Αλλά το ότι συνέβαινε στον Μεσαίωνα ή το Βυζάντιο, δεν
σημαίνει ότι μπορεί να επαναλαμβάνεται και στις ημέρες μας. Δεν καταλαβαίνουν
όλοι αυτοί που διακινούν τα σενάρια αντικατάστασης του Σημίτη, ότι στην
πραγματικότητα το μόνο που επιτυγχάνουν είναι να υπονομεύουν το, ούτως ή
άλλως, χλωμό κυβερνητικό σχήμα; Αν έχουν τα κότσια, ας αποσύρουν την
εμπιστοσύνη τους από τον Πρωθυπουργό. Δεν χρειάζονται πολλοί. Μόνον επτά ­
πολλοί λιγότεροι δηλαδή από όσους ζητούν ψιθυριστά στους διαδρόμους της
Βουλής, την απομάκρυνση του Κ. Σημίτη από την ηγεσία του ΠΑΣΟΚ. Αλλιώς ας
σταματήσουν αμέσως τη φθοροποιό δράση τους. Δεν προσφέρουν τίποτε ούτε στην
παράταξη ούτε στον Γιώργο Παπανδρέου. Γιατί αν συνεχίσουν, το μόνο που θα
καταφέρουν θα είναι να χρεωθεί εκείνος ευθύνες που δεν έχει για ό,τι συμβεί
από εδώ και πέρα. Ή για να το πούμε αλλιώς, καίγοντας τον Σημίτη θα κάψουν και
τον Παπανδρέου. Και είναι κρίμα...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N07</CAT>
<ED>
Κωδικός άρθρου: A17256N073</ED>
<ID>
ID:304655

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N07&aa=3</URL></REF>


Article

<CATEGORY>vin04</CATEGORY>

 <H5>ΔΙΑΛΟΓΟΣ
</H5><H2>Το αναθεωρητικό κεκτημένο
</H2><H4>Το νέο βιβλίο του Ευάγγελου Βενιζέλου </H4>
<AUTHOR>ΔΗΜΗΤΡΗΣ Θ. ΤΣΑΤΣΟΣ</AUTHOR>

1. Η θέση μου είναι ιδιαίτερα δύσκολη. Εάν πω τα οφειλόμενα για το βιβλίο,
θα θεωρηθώ ότι εκφράζω το πάθος του δασκάλου για τον μαθητή. Αν δεν πω τα
οφειλόμενα, θα είναι η πρώτη φορά ­ νομίζω ­ που θα έχω αδικήσει μαθητή μου... 
2. Αναφέρομαι στο επιστημονικό έργο του Βαγγέλη Βενιζέλου «Το
Αναθεωρητικό Κεκτημένο»... 
3. Το επιστημονικό πρόβλημα της αναθεώρησης δεν έχει ως αντικείμενο τη
συγκεκριμένη αναθεωρητική επιλογή, αλλά την επιστημονική ακρίβεια της έκφρασης
της αναθεωρητικής επιλογής και την ερμηνευτική συνοχή των κατ' ιδίαν επιλογών
με τις θεμελιώδεις αρχές του Συντάγματος... 
4. Όπως η λαϊκή κυριαρχία έτσι και η αναθεωρητική λειτουργία δεν
εντάσσονται στο, ούτως ή άλλως, προβληματικό για τη δημοκρατική πολιτεία,
εννοιολογικό ζεύγος «ορθόν ή εσφαλμένο». Στη Δημοκρατία, η συνταγματική θεωρία
μεθοδεύει την ερμηνεία και την πιστή εφαρμογή των πολιτικών επιλογών. Εκεί που
δεν υπάρχει Δημοκρατία δεν υπάρχει ούτε συνταγματική θεωρία. Την εκτοπίζει η
ασυμβίβαστη με την επιστήμη αυθαιρεσία. 
5. Το έργο του Βαγγέλη Βενιζέλου αποτελεί μια γοητευτική και πρωτότυπη
θεωρία αναθεώρησης. 
α) Ο συγγραφέας της είχε καθοριστική συμβολή στη διαμόρφωση των
πολιτικών επιλογών ως πολιτικός και, ταυτόχρονα, μερίμνησε ως επιφανής
εκπρόσωπος του κλάδου μας, για την ανάδειξη μιας μεθόδου και μιας υπεύθυνης
νομοτεχνικής κατάστρωσης του νέου Συντάγματος. 
β) Ίσως, από την άποψη αυτή, το πιο ενδιαφέρον κεφάλαιο του βιβλίου να
είναι οι αναφορές του στην ερμηνευτική πρόνοια του αναθεωρητικού νομοθέτη σε
σχέση με τα συνταγματικά, θεωρητικά, νομολογιακά και συγκριτικά συμφραζόμενα
των αναθεωρημένων διατάξεων. 
γ) Ο Βενιζέλος αναδεικνύει την ερμηνευτική πρόνοια του αναθεωρητικού
νομοθέτη που εκδηλώνεται με τη νομοτεχνική κατάστρωση των διατάξεων,
ερμηνευτικών δηλώσεων, αλλά και δηλώσεων που καταχωρίζονται στα πρακτικά της
αναθεωρητικής Βουλής και την αντιπαραθέτει με την μη επιτρεπτή ερμηνευτική
βιασύνη που έδειξαν όσοι έσπευσαν να κρίνουν οριστικά διατάξεις που βρίσκονταν
ακόμη στη φάση της κοινοβουλευτικής τους διαμόρφωσης. 
6. Το έργο χωρίζεται σε δύο «βιβλία»: (Αυτόν τον όρο χρησιμοποιεί ο
συγγραφέας). 
Στο πρώτο βιβλίο του έργου του ο Βαγγέλης Βενιζέλος επιχειρεί μια προσέγγιση
του αναθεωρητικού διαβήματος του 2001 υπό το πρίσμα της γενικής θεωρίας του
Συντάγματος. 
α) Ως θεμέλιο του θεωρητικού μέρους εύστοχα επελέγη η λειτουργία του
Συντάγματος στον 21ο αιώνα. Θα προτιμούσα αυτό το τμήμα να βρίσκεται στην αρχή
και όχι προς το τέλος του θεωρητικού τμήματος, δηλαδή του πρώτου «βιβλίου». 
αα) Στον αιώνα αυτό δεν έχουν μεταβληθεί μόνο οι ρυθμιστικές ανάγκες,
έχουν μεταβληθεί και οι πηγές της διακινδύνευσης των αγαθών που προστατεύει το
Σύνταγμα. 
ββ) Πρόκειται για τους κινδύνους που απειλούν τη δημοκρατική πολιτική
διαδικασία από τα ιδιωτικά οικονομικά συμφέροντα που έχουν βαθιά εισχωρήσει
στα μέσα επικοινωνίας και με αυτά στα κέντρα των πολιτικών αποφάσεων.
Πρόκειται, κοντολογίς, για τη βαθύτατη κρίση αξιοπιστίας της πολιτικής
διαδικασίας και τη συνακόλουθη απαξία των κοινοβουλευτικών θεσμών στην
κοινωνία. 
γγ) Πρόκειται επίσης για την κρίση των θεσμών του κοινωνικού κράτους,
για την αλματώδη ανάπτυξη και διάχυση νέων δικαιοκρατικά μη ελέγξιμων
τεχνολογιών και, τέλος, για την ευρωπαϊκή ενωσιακή διαδικασία που μεταβάλλει
θεμελιώδεις παραδοχές για τη λειτουργία του πολιτειακού φαινομένου. 
β) Αναλύει επίσης συστηματικά τον πολιτικό χαρακτήρα του αναθεωρητικού
διαβήματος, ως πολιτικής πρωτοβουλίας, ως προϊόντος του συσχετισμού των
πολιτικών και κοινωνικών δυνάμεων, ως διεργασίας πολιτικής επανανομιμοποίησης
του Συντάγματος, ως κοινοβουλευτικής και συλλογικής διαδικασίας, αλλά και ως
αντικειμένου επιστημονικού, πολιτικού και κοινωνικού διαλόγου. Κρίσιμη και,
νομίζω, νέα είναι η ιδέα ότι η αναθεώρηση επανανομιμοποιεί το όλο Σύνταγμα και
το μη αναθεωρούμενο τμήμα του. 
γ) Στο κρίσιμο θεωρητικά θέμα του δικαστικού ελέγχου της συνταγματικής
αναθεώρησης ο Βενιζέλος εμπλουτίζει με νέα επιχειρήματα τη θέση που είχε ήδη
υποστηρίξει το 1984, ότι δηλαδή η ύπαρξη ουσιαστικών ορίων της αναθεώρησης,
κατά το άρθρο 110 του Συντάγματος, δεν συνεπάγεται τον δικαστικό έλεγχο της
συνταγματικότητας των νέων ή αναθεωρημένων διατάξεων, παρά μόνο για τη
διαπίστωση περί του αν πρόκειται για «πρωτογενές» συνταγματικό προϊόν ή για το
προϊόν μιας δευτερογενούς συντεταγμένης διαδικασίας. 
7. Ο συγγραφέας επιχειρεί ακόμη μια παράλληλη μελέτη των λειτουργιών
της αναθεώρησης και των λειτουργιών του Συντάγματος και θέτει το πρόβλημα του
μέλλοντος του Συντάγματος σε μια εποχή που χαρακτηρίζεται από τις δυσκολίες
που συναντά η συνταγματική πολιτική. Εγώ θα έλεγα: Σε μια εποχή κρίσης της
λειτουργίας του Συντάγματος και κρίσης αξιοπιστίας των θεσμών. Έτσι: 
α) Ο συγγραφέας αναφέρεται στις δυσκολίες αντιμετώπισης της κρίσης του
κοινωνικού κράτους. 
β) Ιδιαίτερα ενδιαφέρουσες είναι εδώ οι επισημάνσεις του για τα
προβλήματα της κρατικής κυριαρχίας σε σχέση με την προοπτική ενός «ευρωπαϊκού
Συντάγματος»... Θα επισημάνω σχετικά δύο πράγματα: 
­ Πρώτον: το θέμα Ευρωπαϊκή Ένωση είναι ασθενές σημείο της Αναθεώρησης. Το έχω
ήδη επισημάνει μαζί με το θέμα της Εκκλησίας και εκείνο της διαδικασίας
εκλογής του Προέδρου της Δημοκρατίας. 
­ Δεύτερον: οι αναλύσεις του Βενιζέλου είναι ευτυχώς απελευθερωμένες από μία,
εξαιρετικά επικίνδυνη για την υπόθεση «Ευρώπη», φιλοευρωπαϊκή δημαγωγία, που
άλλοτε λόγω ανεπάρκειας και άλλοτε σκοπίμως θεωρεί ότι η ενωσιακή πρόοδος
συντελείται στα γραφεία των όποιων σχεδιαστών και όχι, σταδιακά και μέσα στον
ιστορικό χρόνο, δηλαδή στη συνείδηση των Ευρωπαίων πολιτών. 
8. Ο Βενιζέλος, εφοδιασμένος με την ασυγχώρητη πολυμάθεια και
ευρυμάθειά του ­ «ασυγχώρητη» παρ' ημίν όχι διότι την έχει αλλά διότι είναι
και ορατή! ­ αλλά και με την εμπειρία του τα τελευταία εννέα χρόνια ως
βουλευτή και υπουργού που έχει διαχειρισθεί βασικούς τομείς της δημόσιας
πολιτικής και, βεβαίως, ως εισηγητή της πλειοψηφίας, σε τρεις διαδοχικές
Βουλές, αντιμετωπίζει ένα ευρύ φάσμα από τα προβλήματα τα οποία τίθενται στον
νομικό που καλείται να ερμηνεύσει και να αξιολογήσει το προϊόν του
αναθεωρητικού έργου. Ειδικότερα: 
α) Ξεχωριστή έμφαση δίνει στον εμπλουτισμό του συνταγματικού συστήματος
των θεμελιωδών δικαιωμάτων, τόσο στο επίπεδο των γενικών αρχών που περιέχονται
κυρίως στο νέο άρθρο 25 § 1 του Συντάγματος, όσο και στο επίπεδο των πρόσθετων
μέτρων προστασίας των επιμέρους συνταγματικών δικαιωμάτων. 
β) Αλλά και στα ζητήματα που αφορούν τις παρεμβάσεις του αναθεωρητικού
νομοθέτη στη συνταγματική οργάνωση του κράτους και των εξουσιών, οι αναλύσεις
του τού δίνουν το έναυσμα για μια γόνιμη διεργασία και συχνά μάλιστα αποτελούν
μια πρόκληση για εμάς του κλάδου να ανανεώσουμε τα ερευνητικά μας
ενδιαφέροντα. 
γ) Θα μπορούσε κανείς να πει, πως το δεύτερο μέρος του βιβλίου, δηλαδή
το δεύτερο βιβλίο, αναδεικνύει τη συντελεσθείσα αναθεώρηση ως σύστημα. Αυτό
συνεπώς το συστηματικό έργο προσφέρεται και ως η βάση και για έρευνα και για
διδασκαλία. Σ' αυτό συντελούν η βιβλιογραφική τεκμηρίωση και οι πλήρεις
αναφορές στις προπαρασκευαστικές εργασίες της αναθεώρησης. 
9. Βέβαια, το έργο αυτό του Βενιζέλου απευθύνεται στην «κοινότητα των
ειδικών». Θα έλεγα όμως: όχι μόνο. 
Υπάρχει στην κοινή γνώμη ένα κενό γνώσης γύρω από τους συνταγματικούς μας
θεσμούς, ίσως και μια αδιαφορία, ιδίως από την πλευρά των νέων πολιτών. 
Υπάρχει βέβαια και μια κατάχρηση επίκλησής του. Πολλά πολιτικά αιτήματα
στολίζονται ­ αδοκίμως ­ με ψευδοσυνταγματικά επιχειρήματα. Το έργο του
«Αναθεωρητικό Κεκτημένο» έχει λοιπόν τις προϋποθέσεις να ξεπεράσει τους
κύκλους των νομικών και των ειδικών ερευνητών και να κερδίσει το ενδιαφέρον
του ευρύτατου αναγνωστικού κοινού. 
10. Εισηγητής λοιπόν και ερμηνευτής πλέον της αναθεώρησης; Αρκετοί εκ
των παρόντων ενθυμούνται ότι αυτό δεν συνέβη για πρώτη φορά. 
Μειονέκτημα ή πλεονέκτημα; Εγώ θα έλεγα τούτο: 
Το βιβλίο του Βενιζέλου αποδεικνύει ότι ο επιστημονικός λόγος που συνοδεύει
ερμηνευτικά τις πολιτικές επιλογές δεν συμβαίνει πάντοτε να «καλύπτει»,
κοινώς: να «κουκουλώνει». Όταν είναι λόγος διαφανής, όπως συμβαίνει με τον
λόγο του Βενιζέλου, τότε συμβαίνει να αποκαλύπτει... Αυτό, στη δική μου
ορολογία, ονομάζεται ως στάση μεν πολιτικό και επιστημονικό θάρρος, ως
αποτέλεσμα ονομάζεται ΔΙΑΦΑΝΕΙΑ. 
11. Τελειώνω: Το βιβλίο αυτό δεν μπορεί να αγνοηθεί από εκείνους που θα
σκύψουν πάνω στη μελέτη του νέου Συντάγματος. Συνιστά πηγή για όλους μας,
ακόμη και για εκείνους που θα ήθελαν να το αγνοήσουν. Και είναι πηγή διότι
προκύπτει από τη γραφή όχι μόνο του γενικού εισηγητή της αναθεώρησης αλλά και
διότι ­ εγώ τολμώ να πω κυρίως διότι ­ είναι γραφή ενός ακαδημαϊκού δασκάλου
που σέβεται και τιμά τον κλάδο του και κυρίως διότι είχε σαφή πάντοτε επίγνωση
της διαφοράς ανάμεσα στην εμπάθεια και το πάθος. 
12. Αν, κυρίες και κύριοι, ο θαυμασμός για ένα επιστημονικό πόνημα δεν
σημαίνει κατ' ανάγκην και πλήρη συμφωνία με όλα, ευχαρίστως καταθέτω ­
τελειώνοντας ­ ότι το βιβλίο αυτό είναι άξιο θαυμασμού. 
Εύχομαι στο νέο έργο του PRIMUS των μαθητών μου διεθνώς, του συναδέλφου μου
και πολύ στενού φίλου, να ανοίξει ένα διάλογο ωφέλιμο για το πολίτευμα, για
την ερμηνεία του Συντάγματος και για τη νομική μας παιδεία. 
Το κείμενο αποδίδει την ομιλία του Δ.Θ. Τσάτσου στην παρουσίαση του νέου
βιβλίου του Ευάγγελου Βενιζέλου «Το αναθεωρητικό κεκτημένο ­ Το συνταγματικό
φαινόμενο στην αυγή του 21ου αιώνα και η εισφορά της αναθεώρησης του 2001»
(Εκδόσεις Αντ. Σάκκουλα), στις 29.1.2002 στην αίθουσα της Παλαιάς Βουλής. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N08</CAT>
<ED>
Κωδικός άρθρου: A17256N081</ED>
<ID>
ID:304582

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N08&aa=1</URL></REF>


Article

<CATEGORY>vin04</CATEGORY>

 <H2>Ευρω-επιφυλάξεις για Τουρκία
</H2><H4>«Αργή η προσαρμογή της στα ευρωπαϊκά πρότυπα»
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Στη διάρκεια τής εφ' όλης της ύλης συζήτησης που είχε στην έδρα της Κομισιόν,
ο Πρωθυπουργός ανέφερε πως οι ελληνοτουρκικές επαφές που ξεκινούν είναι σε
εφαρμογή των σχετικών αποφάσεων του Ελσίνκι ­ ενώ αναφέρθηκε και στις
ελληνοτουρκικές σχέσεις στο πλαίσιο των σχέσεων Ευρωπαϊκής Ένωσης-Τουρκίας. 
Οι επίτροποι δεν τοποθετήθηκαν ειδικά στο ζήτημα της Χάγης, αλλά ο αρμόδιος
για τη διεύρυνση κ. Φερχόιγκεν, όπως και άλλοι, είπε πως η Τουρκία έχει μεν
κάνει σημαντικά βήματα, αλλά η προσαρμογή της σε αυτά που ισχύουν στην Ένωση
είναι αργή. Υπάρχουν ­ πρόσθεσε ο κ. Φερχόιγκεν ­ απόψεις εντός της Τουρκίας
που κρίνουν τα βήματα ικανοποιητικά, αυτό όμως είναι «πλάνη» και χρειάζεται
μεγαλύτερη ανταπόκριση εκ μέρους της Άγκυρας. Ο κ. Σημίτης από την πλευρά του
τόνισε πως «περιμένουμε σαφείς ενδείξεις, ότι νοοτροπίες, συμπεριφορές, αλλά
και επιθετικές θέσεις του παρελθόντος θα εγκαταλειφθούν οριστικά». 
Ο Πρωθυπουργός πάντως, απαντώντας σε σχετική ερώτηση, απέφυγε να τοποθετηθεί
για το ενδεχόμενο έναρξης ενταξιακών διαπραγματεύσεων της Τουρκίας. Ενώ για
την υπόθεση του ευρωστρατού είπε πως είναι απαράδεκτο το status quo του ΝΑΤΟ
να μεταφέρεται στην Ένωση ­ όπως είναι απαράδεκτο μια χώρα που δεν είναι μέλος
της Ένωσης να λέει ότι η Ε.Ε. δεν μπορεί να πραγματοποιήσει επιχειρήσεις σε
κάποια περιοχή, είτε είναι το Αιγαίο είτε κάπου αλλού. Στην Αθήνα, η κυβέρνηση
προχώρησε σε επικοινωνιακή αντεπίθεση με σκοπό να διευκρινίσει τη φύση του
διαλόγου Αθήνας και Άγκυρας. Ο υπουργός Εξωτερικών κ. Γιώργος Παπανδρέου
παραχώρησε χθες σειρά συνεντεύξεων σε ηλεκτρονικά μέσα ενημέρωσης, όπου
κατηγορηματικά υπογράμμισε πως «δεν διαπραγματευόμαστε κυριαρχικά δικαιώματα
της Ελλάδας». 
Όσον αφορά το ενδεχόμενο να τεθούν από την τουρκική πλευρά ζητήματα προς
διαπραγμάτευση, στα οποία η Ελλάδα δεν συμφωνεί, τότε «υπάρχει και το ελληνικό
όχι και θα τους λέμε "να πάτε στη Χάγη"», επισήμανε ο υπουργός Εξωτερικών. Ο
κ. Παπανδρέου πρόσθεσε πως «εάν πάει για ένα θέμα, όπως το θέμα των Ιμίων,
είμαστε εκ των πραγμάτων υποχρεωμένοι να το δεχτούμε. Βεβαίως, εμείς θεωρούμε
ότι σε αυτήν την περίπτωση η απόφαση θα είναι υπέρ της Ελλάδας», κατέληξε ο
ΥΠΕΞ, ενώ επισήμανε ότι σε περίπτωση που ο διάλογος αποτύχει «η Τουρκία θα
έχει συγκεκριμένες συνέπειες στην ευρωπαϊκή της πορεία, ενώ εμείς θα είμαστε
εν δικαίω». 
«Ο διάλογος μεταξύ Ελλάδας και Τουρκίας και η αναζήτηση λύσεων θα πρέπει να
συμπεριλαμβάνουν όλα τα προβλήματα», δήλωσε στην Άγκυρα ο εκπρόσωπος του
τουρκικού υπουργείου Εξωτερικών κ. Χουσεΐν Ντιριόζ και πρόσθεσε: «Μπορούμε να
επωφεληθούμε, έπειτα από συμφωνία, από όλες τις μεθόδους επίλυσης που
αναφέρονται στο άρθρο 33 του καταστατικού Χάρτη του ΟΗΕ (διαπραγμάτευση,
μεσολάβηση, διαιτησία, διεθνές δικαστήριο). Συνεπώς δεν αποκλείσαμε καμία από
τις μεθόδους».

<H3>«Ο διάλογος μας συμφέρει, αν είναι διερευνητικός και δεν αποτελεί δέσμευση»
</H3>
Ο γενικός διευθυντής του ΕΛΙΑΜΕΠ καθηγητής κ. Θεόδωρος Κουλουμπής

Ο γενικός διευθυντής του ΕΛΙΑΜΕΠ καθηγητής κ. Θεόδωρος Κουλουμπής επισημαίνει
πως το άρθρο 4 των συμπερασμάτων του Ελσίνκι υποχρεώνει την Τουρκία να
επιλύσει μέσω διαλόγου και διαπραγμάτευσης τα συνοριακά της προβλήματα με τις
άλλες υποψήφιες χώρες, και φυσικά με τις χώρες-μέλη της Ευρωπαϊκής Ένωσης.
Αυτό πρέπει να γίνει το αργότερο ως το 2004. Αν αυτά τα προβλήματα δεν έχουν
επιλυθεί μέσα στο χρονοδιάγραμμα, το Ελσίνκι υποχρεώνει την Τουρκία να
προσφύγει για εκδίκαση στο Διεθνές Δικαστήριο της Χάγης. 
«Η πάγια θέση μας, όπως την αντιλαμβάνομαι», επισημαίνει ο κ. Κουλουμπής,
«είναι πως η Τουρκία μπορεί να προσφύγει για οποιοδήποτε θέμα στο Διεθνές
Δικαστήριο της Χάγης, με τη δέσμευση ότι θα αποδεχτεί τη δικαιοδοσία του».
Μοναδική εξαίρεση αποτελεί η αποστρατιωτικοποίηση των νησιών, διότι αυτό το
θέμα εφάπτεται της ακεραιότητας και της ασφάλειας της χώρας μας και το έχουμε
εξαιρέσει από τη δικαιοδοσία της Χάγης. 
Βεβαίως, οι Τούρκοι δεν μπορούν να προσφύγουν για την αμυντική θωράκιση των
νησιών μας, επειδή υπάρχει ελληνική εξαίρεση, αλλά με το ίδιο σκεπτικό μπορούν
και αυτοί να ζητήσουν τις δικές τους «εξαιρέσεις». 
Ο κ. Κουλουμπής εκτιμά ότι ο διάλογος μας συμφέρει, αν «είναι διερευνητικός
και δεν αποτελεί δέσμευση για διαπραγμάτευση σε πολλά θέματα που μονομερώς
εγείρει η Τουρκία. Αν γίνει διερευνητικά, δεν θα πρέπει να φοβόμαστε. Εάν μας
προτείνουν απαράδεκτα πράγματα, έχουμε πάντα και τη δύναμη και το δικαίωμα να
πούμε όχι». Δεν συμφωνεί επίσης με τη λογική πως «αν πάμε στον διάλογο και
αυτός αποτύχει, τότε η πιθανότητα σύγκρουσης αυξάνεται». Υπενθυμίζει πως από
το 1974 είχαμε περιόδους έντασης και ύφεσης στις ελληνοτουρκικές σχέσεις και
περιόδους διαλόγου χωρίς αποτελέσματα, και χωρίς να οδηγηθούμε σε πολεμικές αναμετρήσεις.

<H3>«Το Ελσίνκι δίνει πολύ περισσότερα στην Τουρκία από όσα δικαιούται »
</H3>
Ο καθηγητής και υπεύθυνος διεθνών σχέσεων της Ν.Δ. κ. Γιάννης Βαληνάκης 
Ο καθηγητής και υπεύθυνος διεθνών σχέσεων της Ν.Δ. κ. Γιάννης Βαληνάκης
υποστηρίζει ότι η συμφωνία του Ελσίνκι «δίνει πολύ περισσότερα στην Τουρκία
από όσα δικαιούται και της είχε δώσει μέχρι τότε η Ευρωπαϊκή Ένωση και της
ζητεί πολύ λιγότερα από όσα της είχε ζητήσει μέχρι τότε». Το Ελσίνκι καθιστά
την Τουρκία υποψήφια χώρα, με λίγες και αόριστες προϋποθέσεις. 
Με το Ελσίνκι, λέει ο κ. Βαληνάκης, έγινε ένα θετικό βήμα για την ενταξιακή
πορεία της Κύπρου. «Διασφαλίστηκε η αποσύνδεση των ενταξιακών διαπραγματεύσεων
από την επίλυση του Κυπριακού». Υπογραμμίζει όμως ότι σε ό,τι αφορά τα
ελληνοτουρκικά η Ελλάδα αποδέχτηκε κάτι που μέχρι τότε ουδέποτε είχε
αποδεχτεί, δηλαδή «ανοικτές συνοριακές διαφορές και σχετιζόμενα θέματα» με την
Τουρκία, σύμφωνα με την φρασεολογία του άρθρου 4. 
Ο κ. Βαληνάκης επισημαίνει ότι η διαδικασία που επελέγη αναφέρεται στο άρθρο
33 του χάρτη του ΟΗΕ, το οποίο προβλέπει ως πρώτη κατά σειρά μέθοδο επίλυσης
τις διαπραγματεύσεις, κάτι που μέχρι τότε η Ελλάδα δεν δεχόταν να αναφέρεται.
Και καταλήγει πως «είναι λογικό σήμερα για την Τουρκία να χρησιμοποιεί τα όσα
συμφωνήθηκαν στο Ελσίνκι, για να ζητεί διάλογο εφ' όλης της ύλης». 
«Θέλω να ελπίζω», καταλήγει ο κ. Βαληνάκης, «πως η Ελλάδα δεν θα αποδεχτεί ένα
τέτοιο, χωρίς όρους, πλαίσιο και αναφορά στο διεθνές δίκαιο διάλογο».
Επισημαίνει πως αυτός μπορεί να διολισθήσει σε μια εφ' όλης της ύλης
διαπραγμάτευση με την Τουρκία για την εθνική κυριαρχία, τα σύνορα και τα
κυριαρχικά μας δικαιώματα. Αντιμετωπίζει τη διαδικασία που ξεκινά με
επιφύλαξη: «Ο διάλογος πρέπει να γίνει με βάση τις διεθνείς συμφωνίες και το
διεθνές δίκαιο. Η Τουρκία πρέπει να υιοθετήσει μια διεθνή συμπεριφορά που να
ταιριάζει σε υποψήφια χώρα».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N09</CAT>
<ED>
Κωδικός άρθρου: A17256N092</ED>
<ID>
ID:304620

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N09&aa=2</URL></REF>


Article

<CATEGORY>vin04</CATEGORY>

 <H2>Αψιμαχίες στα μπλόκα
</H2><H4>Και υπόσχεση Σημίτη - μέσω Πρόντι - για αποζημιώσεις κάλυψης των ζημιών
</H4>
Διαβεβαιώσεις πως θα αντιμετωπισθεί θετικά το ζήτημα των ζημιών που
υπέστησαν από την κακοκαιρία οι Έλληνες αγρότες έλαβε ο Πρωθυπουργός κ. Κ
Σημίτης, ο οποίος συναντήθηκε χθες στις Βρυξέλλες με τον πρόεδρο της Κομισιόν
Ρομάνο Πρόντι και τον αρμόδιο επίτροπο για τη Γεωργία, Φρανς Φίσλερ. 
Για μία ώρα απέκλεισαν χθες το απόγευμα τα Τέμπη οι αγρότες γεγονός που
προκάλεσε ένταση και αψιμαχίες με διερχόμενους οδηγούς

Την ίδια ώρα, στα σημεία των εθνικών οδών όπου έχουν παραταχθεί τρακτέρ από τη
Δευτέρα, επικράτησαν ένταση και αψιμαχίες ανάμεσα σε αγρότες και οδηγούς, αφού
οι δρόμοι έκλειναν απροειδοποίητα, αλλά για μικρά χρονικά διαστήματα. 
Ο υπουργός Γεωργίας Γ. Δρυς μετέβη το απόγευμα στη Θεσσαλονίκη και εγκαινίασε
την κλαδική έκθεση «Agrotica». Στους αγρότες που τον υποδέχθηκαν επανέλαβε πως
η κυβέρνηση είναι ανοικτή στον διάλογο, μέσα από τον οποίο μπορούν να λυθούν
τα προβλήματά τους, τα οποία, όπως είπε, είναι υπαρκτά. Στο πλαίσιο της
προσπάθειας διαλόγου, ο κ. Δρυς θα συναντηθεί τη Δευτέρα με τους εκπροσώπους
της Πανθεσσαλικής Επιτροπής στο υπουργείο Γεωργίας. 
Το βαμβάκι 
Στις Βρυξέλλες, πάντως, κοινοτικές πηγές ξεκαθάριζαν χθες πως δεν υπάρχει
περίπτωση μεταβολής των αποφάσεων για το βαμβάκι που εντάσσονται στο πλαίσιο
της Κοινής Αγροτικής Πολιτικής. Ο κ. Σημίτης αρνήθηκε χθες να τοποθετηθεί στο
ενδεχόμενο εθνικών επιδοτήσεων προς τους αγρότες, που κι αυτές όμως
χρειάζονται την έγκριση της Επιτροπής. «Το θέμα», είπε ο Πρωθυπουργός, «είναι
να επιδιώξουμε κοινοτικούς πόρους, όχι εθνικούς, διότι διαφορετικά θα
δημιουργηθεί πρόβλημα στην εθνική οικονομία». Επανέλαβε επίσης ότι με βάση τις
αποφάσεις του Βερολίνου για την ελληνική γεωργία θα δοθούν μέχρι το 2006
περίπου 9 τρισ. δραχμές. 
Στα Τέμπη 
Ένταση και αψιμαχίες με διερχόμενους οδηγούς επικράτησαν χθες στα περισσότερα
σημεία των εθνικών οδών όπου βρίσκονται παρατεταγμένα τρακτέρ. 
Οι αγρότες που βρίσκονται στα Τέμπη απέκλεισαν την Εθνική Οδό Αθηνών -
Θεσσαλονίκης στις πέντε το απόγευμα και για μία ώρα, ενώ οι οδηγοί που
περνούσαν εκείνη την ώρα από το σημείο υποχρεώθηκαν από την Τροχαία να
συνεχίσουν το ταξίδι τους προς Θεσσαλονίκη μέσω Ελασσόνας και μέσω Αγιάς προς
την Αθήνα. 
Οι αγροτοσυνδικαλιστές περιμένουν σήμερα ουσιαστική ενίσχυση των μπλόκων με
δεδομένο ότι «απεγκλωβίζονται» από τα εκκοκκιστήρια τα τρακτέρ, αφού λήγει η
προθεσμία για την παράδοση του βαμβακιού. 
Στις πέντε το απόγευμα και για μισή ώρα απέκλεισαν την εθνική οδό και οι
αγρότες στο μπλόκο της Κεφάλωσης Αλμυρού, ενώ νωρίτερα την κυκλοφορία είχαν
διακόψει και οι αγρότες της Φθιώτιδας, στον Μώλο και την Ανθήλη. Και εκεί τα
τρακτέρ αυξήθηκαν χθες. 
Στα είκοσι μπλόκα της Κεντροδυτικής Μακεδονίας επικράτησε και χθες το ίδιο
κλίμα, με τον κλεφτοπόλεμο να συνεχίζεται και τους αγρότες να ανοίγουν και να
κλείνουν τους δρόμους, ενώ στη Θράκη αποκλεισμένη για δεύτερη ημέρα από
τρακτέρ παρέμεινε η Νομαρχία Δράμας. Σε πολύωρους αποκλεισμούς των δρόμων
Σερρών - Προμαχώνα στα ελληνοβουλγαρικά σύνορα και Αλεξανδρούπολης - Ορμενίου
στα ελληνοτουρκικά προχώρησαν οι αγρότες των Σερρών και του Έβρου, χωρίς να
λείψουν η ένταση και τα μικροεπεισόδια και στις δύο περιπτώσεις. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17256N101</ED>
<ID>
ID:304578

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N10&aa=1</URL></REF>


Article

<CATEGORY>vin06</CATEGORY>

 <H2>Υποχρεωτικά ετήσιος και ακριβότερος ο έλεγχος των Ι.Χ.
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΚΤΕΟ. Μέχρι το τέλος του χρόνου θα έχουν λειτουργήσει και τα ιδιωτικά

Μια φορά τον χρόνο και με ακριβότερο παράβολο θα περνούν πλέον υποχρεωτικά από
τεχνικό έλεγχο όλα τα οχήματα, καθώς μέχρι το τέλο του χρόνου έρχονται τα
ιδιωτικά Κέντρα Τεχνικού Ελέγχου Οχημάτων (ΚΤΕΟ) σε ολόκληρη την Ελλάδα. 
Σήμερα, λόγω του περιορισμένου αριθμού των οχημάτων που ελέγχονται καθημερινά
από τα 58 δημόσια ΚΤΕΟ, υπάρχουν αυτοκίνητα τα οποία ενώ κυκλοφορούν εδώ και
έξι-επτά χρόνια δεν έχουν περάσει ακόμα από τεχνικό έλεγχο! Με τον αναμενόμενο
διπλασιασμό ή ακόμα και τον τριπλασιασμό του αριθμού των ΚΤΕΟ, ο έλεγχος των
οχημάτων μία φορά τον χρόνο θα είναι πλέον εφικτός. 
Το ενδιαφέρον για τη λειτουργία των ιδιωτικών ΚΤΕΟ είναι πολύ μεγάλο και ήδη
στο υπουργείο Μεταφορών και Επικοινωνιών έχουν σπεύσει περίπου 250-300
εταιρείες. Ανάμεσά τους βρίσκονται και μεγάλες ξένες εταιρείες της Γαλλίας και
της Γερμανίας που ειδικεύονται στον τεχνικό έλεγχο οχημάτων και έχουν
αναπτύξει αλυσίδες ΚΤΕΟ με τη μέθοδο του franchise. 
Με τον νόμο του υπουργείου Μεταφορών και Επικοινωνιών που ψηφίστηκε πρόσφατα
καθορίστηκαν οι ελάχιστες προδιαγραφές των χώρων που θα φιλοξενήσουν τα
ιδιωτικά ΚΤΕΟ (να έχουν δηλαδή έκταση άνω των 3.000 τ.μ. και να είναι εύκολα
προσβάσιμα), ο τρόπος στελέχωσής τους (να διαθέτουν εξειδικευμένο προσωπικό,
όπως μηχανολόγους, ηλεκτρολόγους κ.λπ.) και ο τεχνολογικός εξοπλισμός τους. 
Τα σημερινά ΚΤΕΟ θα συνεχίσουν να λειτουργούν κανονικά με ευθύνη των
νομαρχιών. Σε αυτά θα προσέρχονται υποχρεωτικά για ελέγχους όλα τα οχήματα
Δημοσίας Χρήσεως (ταξί, φορτηγά, λεωφορεία κ.λπ). 
Οι ιδιοκτήτες των Ι.Χ. ­ όπως και σε άλλες ευρωπαϊκές χώρες ­ θα μπορούν να
επιλέγουν μεταξύ των ιδιωτικών και των δημοσίων ΚΤΕΟ. 
Η λειτουργία των ιδιωτικών ΚΤΕΟ θα ελέγχεται (ως προς την ποιότητα του έργου
τους) από ειδική μονάδα του υπουργείου Μεταφορών και Επικοινωνιών που θα έχει
ως αντικείμενό της την οδική και σιδηροδρομική ασφάλεια. 
Αποκλείεται η δημιουργία ιδιωτικών ΚΤΕΟ από τους επαγγελματίες-εταιρείες που
δραστηριοποιούνται στους τομείς της εμπορίας και εισαγωγής αυτοκινήτων.
Επίσης, απαγορεύεται η συστέγασή τους με τα συνεργεία επισκευής-συντήρησης
αυτοκινήτων. 
Τα ιδιωτικά ΚΤΕΟ επιτρέπεται να λειτουργούν σε χώρους γενικής κατοικίας, καθώς
και σε εκτός σχεδίου περιοχές. Ωστόσο, θα πρέπει να απέχουν τουλάχιστον 100
μέτρα από νοσοκομεία, αποθήκες εύφλεκτων - εκρηκτικών υλικών, αρχαιολογικούς
χώρους, πρατήρια υγραερίου, παιδικούς σταθμούς και εκκλησίες. 
<H3>Θα φθάσει τις 25 - 30.000 δραχμές
</H3>
Αυξημένο αναμένεται να είναι και το αντίτιμο για τους ελέγχους στα ιδιωτικά
ΚΤΕΟ (σήμερα αρχίζει από τις 8.000 δραχμές για Ι.Χ. που προσέρχονται
εμπρόθεσμα για ελέγχους και τις 12.000 δρχ. για τα ελαφρά φορτηγά). Το
αντίτιμο (ενδέχεται να φθάσει μέχρι και τις 25-30.000 δρχ.) θα αυξηθεί όχι
μόνο για λόγους απόσβεσης των επενδύσεων, αλλά και επειδή θα παρακρατείται το
10% για την κάλυψη των λειτουργικών αναγκών τής υπό ίδρυση Διεύθυνσης
Ασφάλειας Χερσαίων Μεταφορών (ΔΑΧΜ).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N10</CAT>
<ED>
Κωδικός άρθρου: A17256N102</ED>
<ID>
ID:304593

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N10&aa=2</URL></REF>


Article

<CATEGORY>vin06</CATEGORY>

 <H2>Κοτόπουλα... διοξινάτα
</H2><H4>Οι Βέλγοι δεν απέκλεισαν να προέρχονται από μολυσμένες μονάδες
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

24 ώρες μετά τις διαβεβαιώσεις του Ενιαίου Φορέα Ελέγχου Τροφίμων ότι δεν
υπάρχει κίνδυνος για τους Έλληνες καταναλωτές από το νέο διατροφικό σκάνδαλο
με διοξίνες σε κοτόπουλα Βελγίου, εντοπίστηκαν στην Αθήνα δέκα τόνοι «ύποπτων»
πουλερικών βελγικής προέλευσης. 
Οι ελληνικές κότες αποτελούν την πιο σίγουρη λύση για όσους συνηθίζουν να
περιλαμβάνουν κοτόπουλο στο διαιτολόγιό τους, λένε οι κρεοπώλες

Οι αρμόδιες βελγικές αρχές δεν απέκλεισαν το ενδεχόμενο τα κοτόπουλα αυτά να
προέρχονται από τις μονάδες εκτροφής που χρησιμοποιούσαν μολυσμένες ζωοτροφές. 
Πρόκειται για φορτία που εντοπίστηκαν σε ψυκτικούς θαλάμους δύο επιχειρήσεων.
Συγκεκριμένα, οι ελεγκτές του ΕΦΕΤ δέσμευσαν την Τρίτη στη μία επιχείρηση στον
Πειραιά 400 χαρτοκιβώτια με 6.000 κιλά κατεψυγμένα «μπουτάκια κοτόπουλου» από
το Βέλγιο, ενώ στο ψυγείο της δεύτερης (στον Ταύρο) βρέθηκαν 300 χαρτοκιβώτια
με «φιλετάκια κοτόπουλων», συνολικού βάρους 4.000 κιλών, τα οποία είχαν
ημερομηνία κατάψυξης τρεις ημέρες μετά την ανίχνευση διοξινών στο Βέλγιο. Τα
πουλερικά θα καταστραφούν τις αμέσως επόμενες μέρες, ενώ δείγμα έχει ήδη
σταλεί στον Δημόκριτο για εξετάσεις. 
Μέχρι τη Δευτέρα, άλλωστε, αναμένεται και νέα ενημέρωση από τις βελγικές αρχές
σχετικά με το πόσες παρτίδες πουλερικών έφτασαν τελικά στη χώρα μας και από
ποιες εταιρείες εστάλησαν. «Οι μεγάλες επιχειρηματικές μονάδες που
δραστηριοποιούνται στην Ελλάδα δεν εισάγουν κοτόπουλα από το Βέλγιο. Αυτός
ήταν ο λόγος του αρχικού εφησυχασμού μας» λέει η πρόεδρος του ΕΦΕΤ κ. Χριστίνα
Παπανικολάου. Συγκεκριμένα, ενώ στο Βέλγιο αποσύρθηκαν εσπευσμένα περισσότερα
από 15.000 κοτόπουλα από τα ράφια των σούπερ μάρκετ Delhez De Lion και
Carrefour, που δραστηριοποιούνται και στη χώρα μας με τις επωνυμίες
Βασιλόπουλος και Μαρινόπουλος αντίστοιχα, οι έλεγχοι του ΕΦΕΤ έδειξαν ότι τα
κοτόπουλα που διαθέτουν αυτές οι αλυσίδες στη χώρα μας δεν είναι βελγικά. 
«Το πρόβλημα προσλαμβάνει νέες διαστάσεις αφού ανιχνεύθηκαν διοξίνες και σε
ζωοτροφές χοίρων» εξηγεί η κ. Παπανικολάου. Η Ελλάδα εισάγει μεγάλες ποσότητες
βελγικού χοιρινού κρέατος σε μορφή ζαμπόν, σαλαμιών κ.λπ. «Αγοράζετε νωπά
κοτόπουλα από τον κρεοπώλη σας» συμβουλεύει ο κ. Δημήτρης Γαλανάκης,
αντιπρόεδρος της Πανελλήνιας Ομοσπονδίας Κρεοπωλών. 
Και ενώ συνεχίζονται οι έλεγχοι από επιθεωρητές του ΕΦΕΤ, κλιμάκιο της
Νομαρχίας Πειραιά, ύστερα από έλεγχο που πραγματοποίησε στην κρεαταγορά του
Ρέντη, δέσμευσε 30 τόνους βοδινού κρέατος από εννέα επιχειρήσεις αφού
διαπιστώθηκαν παραλείψεις και παραβιάσεις από τους εμπόρους.

* Την άμεση αστυνόμευση της Κεντρικής Αγοράς του Ρέντη, προτείνει η διοίκηση:

* Δημιουργία αστυνομικού σταθμού μέσα στον χώρο του ΟΚΑ για τον έλεγχο τής
κυκλοφορίας. 
* Παρουσία ικανού αριθμού αστυκτηνιάτρων (15-20) για έλεγχο στο επίπεδο
ποιότητας της χονδρεμπορικής δραστηριότητας. 
<H3>«Βόμβα» στο στομάχι και στα νεφρά
</H3>
«Είναι οι πλέον καρκινογόνες ουσίες. Δρουν σαν ατομική βόμβα στο γαστρεντερικό
και νεφρικό σύστημα του ανθρώπου». Με αυτές τις εκφράσεις περιγράφει τις
συνέπειες κατανάλωσης ζωικών προϊόντων με διοξίνες από τον άνθρωπο ο χημικός
διατροφολόγος κ. Ιωάννης Σιταράς. «Η δράση των διοξινών είναι γρήγορη.
Καταστρέφουν τα κύτταρα, με απίστευτη ταχύτητα». «Πρόκειται ουσιαστικά για
τοξικές ουσίες που προέρχονται από υπολείμματα ελαίων κάκιστης ποιότητας.
Χρησιμοποιούνται για λόγους οικονομίας στην παρασκευή ζωοτροφών. Μακρόχρονες
μελέτες έχουν καταλήξει στο ότι οι διοξίνες είναι ισχυρότατα δηλητήρια με
αποδεδειγμένη καρκινογόνο δράση σε πειραματόζωα αλλά και ανθρώπους» τονίζει.
«Εκείνο που αποτελεί σήμα κινδύνου είναι ότι το μητρικό γάλα μολύνεται από τις
διοξίνες. Οι λεχώνες πρέπει να αποφεύγουν τα «ύποπτα» προϊόντα» καταλήγει. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17256N111</ED>
<ID>
ID:304542

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N11&aa=1</URL></REF>


Article

<CATEGORY>vin04</CATEGORY>

 <H5>ΕΥΘΥΜΙΟΥ
</H5><H2>Κοινά ευρωπαϊκά κριτήρια για αναγνώριση διπλωμάτων
</H2>
«Χρειάζεται μεγάλη προσοχή, σε όλη την Ευρώπη, στην αναγνώριση των μορφών
άτυπης εκπαίδευσης, διότι θα μπορούσε να οδηγήσει σε μιαν απορρύθμιση και των
τυπικών διαδικασιών, αλλά και ακόμη και της ίδιας της πιστοποίησης για την
αγορά εργασίας», τόνισε ο υπουργός Παιδείας κ. Π. Ευθυμίου προς την Ισπανίδα
υπουργό Παιδείας και Πολιτισμού κυρία Πιλάρ ντελ Καστίγιο, με την οποία
συναντήθηκε χθες στο υπουργείο Παιδείας. 
Ο κ. Ευθυμίου επισήμανε ότι θα πρέπει να υπάρξουν κοινά ευρωπαϊκά κριτήρια για
την αναγνώριση διπλωμάτων και ανέφερε ως παράδειγμα την πρωτοβουλία ­ την
οποίαν αποκάλυψαν χθες «ΤΑ ΝΕΑ» ­ που ξεκίνησαν πέντε χώρες, μεταξύ των οποίων
η Ελλάδα και η Ισπανία, για την κοινή πιστοποίηση των αποφοίτων των
Ινστιτούτων Επαγγελματικής Κατάρτισης (ΙΕΚ). 
Η κυρία Καστίγιο, που βρίσκεται στη χώρα μας για να ενημερώσει τους ομολόγους
της για τους στόχους της ισπανικής προεδρίας στους τομείς της παιδείας και του
πολιτισμού, τόνισε μεταξύ άλλων ότι «η Ευρώπη αποκτά την πραγματική της
υπόσταση κυρίως μέσα από τους χώρους της παιδείας και του πολιτισμού».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17256N112</ED>
<ID>
ID:304618

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N11&aa=2</URL></REF>


Article

<CATEGORY>vin04</CATEGORY>

 <H5>ΣΙΔΗΡΟΔΡΟΜΟΣ
</H5><H2>Έτοιμος το 2003 ο προαστιακός </H2>
Νέα κόντρα σημειώθηκε χθες στη Βουλή για την κατανομή των κοινοτικών πλαισίων
στήριξης που αφορούν τον ΟΣΕ, με αφορμή και την κριτική του κοινοτικού
επιτρόπου Μπαρνιέ, ότι υπήρξε καθυστέρηση μεγάλων έργων. 
Ο υπουργός Μεταφορών Χρήστος Βερελής ήταν... κάθετος: «Δεν υπήρξε καμία
απώλεια κονδυλίων», είπε και το ίδιο επανέλαβε και ο διευθύνων σύμβουλος της
ΕΡΓΟΣΕ Χρ. Τσίτουρας, ο οποίος πρόσθεσε πως για τα έργα στη Λεπτοκαρυά και τον
Ευαγγελισμό προέκυψαν καθυστερήσεις και προβλήματα λόγω των υπόγειων έργων που
ήταν αναγκαία. 
Για τον προαστιακό σιδηρόδρομο ο κ. Τσίτουρας τόνισε ότι θα είναι έτοιμος έως
τον Απρίλιο του 2003 και σημείωσε ότι συμφωνεί πως η κατάτμηση σε τρεις
εργολαβίες είναι σωστή επιλογή.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N11</CAT>
<ED>
Κωδικός άρθρου: A17256N113</ED>
<ID>
ID:304652

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N11&aa=3</URL></REF>


Article

<CATEGORY>vin04</CATEGORY>

 <H2>Δικαίωση 58 χρόνια μετά
</H2><H4>Η Γιολάντα Τερέντσιο αποζημιώνεται από την Αυστρία </H4>
<AUTHOR>ΠΑΝΟΣ ΜΠΑΙΛΗΣ</AUTHOR>

«Στην αγαπημένη μου Γιολάντα. Να 'ναι ο Θεός μαζί της πάντα». Η ευχή ­
αφιέρωση ­ του Νίκου Καζαντζάκη στην κυρία Γιολάντα Τερέντσιο δεν ήταν μια
τυπική υποχρέωση προς τη δημοσιογράφο στην οποία έδωσε την τελευταία του
συνέντευξη. 
Γιολάντα Τερέντσιο. Σχεδόν 60 χρόνια μετά, διεκδικεί αποζημίωση για την
αναγκαστική μεταφορά της στην Αυστρία. Οι 413 μέρες που έζησε ως «ελεύθερη
εργάτρια» στη Βιέννη «δεν σβήνουν ποτέ από τη μνήμη»

Ήταν ίδια με την ευχή που είχαν κάνει οι δικοί της, όταν το 1944 οι Γερμανοί
τη «φόρτωσαν» σε ένα τρένο για την Αυστρία ως «ελεύθερη εργάτρια». Και ο
συγγραφέας, γνωρίζοντας τις περιπέτειές της, έκανε την ίδια ευχή 13 χρόνια
αργότερα και, όπως λέει η ίδια, «φαίνεται να έπιασε, αφού τώρα 58 χρόνια
αργότερα διεκδικεί με άλλους 170 αποζημιώσεις από την αυστριακή κυβέρνηση για
τις 413 ημέρες που εργάστηκα σε εργοστάσιο γραφομηχανών». 
Η Αυστρία αναγνωρίζει 
Το καλό για την κυρία Τερέντσιο είναι ότι η αυστριακή κυβέρνηση όχι μόνο δεν
αρνείται την πληρωμή αποζημιώσεων, αλλά είναι και η ίδια η οποία καλεί τους
ενδιαφερομένους να υποβάλουν σχετική αίτηση μέχρι τον Νοέμβριο του 2002. 
Η περιπέτεια για την 22χρονη, τότε, Γιολάντα άρχισε στις 10 Ιουνίου του 1944,
λίγους μήνες πριν από την απελευθέρωση. Τότε συνελήφθη μαζί με άλλους 44, από
τους Γερμανούς, για τη δράση της. «Εμείς από την πρώτη στιγμή είχαμε εκφράσει
με τον τρόπο μας την αντίθεσή μας στους κατακτητές. Γράφαμε συνθήματα υπέρ της
Αγγλίας και κατά των Γερμανών. Κάποιος μας πρόδωσε και μας έπιασαν. Μας πήγαν
στην οδό Μέρλιν. Γνώριζα γερμανικά και αυτό έκανε πιο εύκολη την επικοινωνία
με τον αξιωματικό των SS που μας ανέκρινε. Τελικά, και αφού συνεννοήθηκε με
κάποιους άλλους αξιωματικούς, μου είπε ότι θα πήγαινα ως "ελεύθερη εργάτρια"
στην Αυστρία». 
Το 'σκασαν 
Πέρασαν 19 ημέρες και η κυρία Τερέντσιο με άλλους 300 Έλληνες πατριώτες
έφθασαν στη Βιέννη με τρένο. «Εκεί που χώριζαν σε ομάδες, κάποια στιγμή άκουσα
το όνομά μου και ότι θα πήγαινα να εργαστώ στη "Ζήμενς". Ήταν ένα από τα
εργοστάσια τα οποία ήταν μεταξύ των στόχων των συμμαχικών αεροπλάνων. Σκόνη θα
μας κάνανε. Τότε, ένας Έλληνας, ο Γιάννης, που τον είχα γνωρίσει στο τρένο μου
είπε: "Εγώ φεύγω. Αν θέλεις με ακολουθείς". Δεν το σκέφθηκα καν». 
Με κουπόνια 
«Στην Αυστρία τα μέτρα ασφαλείας δεν ήταν όπως στη Γερμανία και έτσι ξεφύγαμε
εύκολα. Για ώρες περιπλανηθήκαμε στους δρόμους της Βιέννης. Ξαφνικά, εκεί που
είχαμε χαθεί στις σκέψεις μας, ακούσαμε έναν κύριο να μας ρωτάει στα ελληνικά:
"Από το τρελοκομείο βγαίνετε;". Πιάσαμε κουβέντα. Εμείς πεινούσαμε και εκείνος
ήθελε τσιγάρα. Ο Γιάννης τού έδωσε ένα πακέτο και αυτός μας έδωσε κουπόνια για
να φάμε σε συγκεκριμένα εστιατόρια. Οι ξένοι " ελεύθεροι εργάτες" μπορούσαν να
φάνε μόνο με κουπόνια κι εκείνος ο Έλληνας ήταν η σωτηρία μας». 
Οι ημέρες περνούσαν και η Γιολάντα με τον Γιάννη έπρεπε να βρουν δουλειά και
να περιορίσουν τις μετακινήσεις τους ώστε να αποφύγουν τυχόν συλλήψεις.
Τελικά, βρήκαν δουλειά σ' ένα εργοστάσιο γραφομηχανών. 
Επιστροφή με τα πόδια 
Έναν χρόνο αργότερα, η κυρία Τερέντσιο είδε τα ρωσικά τανκς στους δρόμους της
Βιέννης. «Φόρεσα ένα κόκκινο μαντήλι στο πέτο και βγήκα έξω. Η αντίστροφη
μέτρηση είχε αρχίσει. Όμως, έπρεπε να βρούμε έναν τρόπο να γυρίσουμε στην
Ελλάδα. Ξεκινήσαμε με τα πόδια από τη Βιέννη. Περπατήσαμε πενήντα χιλιόμετρα
και φθάσαμε στο Βίνε Νόιστατ. Ήμασταν περίπου 3.000 Έλληνες. Μας μάντρωσαν,
μας απολύμαναν (!) και από 'κεί περπατήσαμε άλλα 70 χιλιόμετρα και φθάσαμε ώς
τα σύνορα με την Ουγγαρία. Αφού περιμέναμε νηστικοί και ταλαιπωρημένοι μέρες,
τελικά βρέθηκε ένα τρένο και μας πήγε στη Βουδαπέστη. 
Τα βαγόνια δεν χωρούσαν, κρεμόμασταν σαν τσαμπιά σταφύλια από όπου μπορούσαμε
να κρατηθούμε. Άλλη μία εβδομάδα περιμέναμε εκεί ώσπου ένα τρένο μάς μετέφερε
στη Ρουμανία». Κι εκεί οι Έλληνες αναγκάστηκαν να περιμένουν αρκετές ημέρες.
Με τρένο έφθασαν στη Βουλγαρία και από εκεί στο Σιδηρόκαστρο. Για να βρεθούν,
τελικά, κρατούμενοι μαζί με άνδρες του ΕΛΑΣ. Ύστερα από ημέρες επιβιβάστηκε σε
ένα καράβι και έφτασε στον Πειραιά και από εκεί στην Αθήνα, που ζούσε στη σκιά
του Εμφυλίου.

<H3>Η Αυστρία πληρώνει όσους εργάσθηκαν κατά την Κατοχή
</H3>
Στα σύνορα περίμενε υπομονετικά για να πάρει το σχετικό έγγραφο, με το οποίο
της αναγνωριζόταν ότι ήταν όμηρος στην Αυστρία. Τον Ιούνιο του 1944 το τότε
υπουργείο Εσωτερικών την είχε εφοδιάσει με προσωρινό προσωπικό διαβατήριο

Το Γενικό Ταμείο Αποζημιώσεων της Αυστρίας έγινε με σκοπό και την οικονομική
ενίσχυση των θυμάτων του εθνικοσοσιαλισμού. Ήδη από την αυστριακή πρεσβεία
στην Αθήνα έχουν ανακοινωθεί επίσημα ποιοι έχουν δικαίωμα να καταθέσουν
αιτήσεις. 
Σύμφωνα με την ανακοίνωση αποζημίωση δικαιούνται όσοι εργάστηκαν αναγκαστικά
στα χωράφια (θα εισπράξουν 500.000 δραχμές), σε εργοαστάσια ( θα εισπράξουν
750.000 δραχμές), ενώ το μεγαλύτερο ποσό, περίπου 2.500.000 δραχμές, θα
εισπράξουν όσοι και όσες απασχολήθηκαν σε σπίτια ως υπηρέτες. 
Ήδη έχουν υποβληθεί 170 αιτήσεις, από τις οποίες οι 50 έχουν εγκριθεί. Οι
αρμόδιες υπηρεσίες ωστόσο αντιμετωπίζουν προβλήματα, γιατί σε πολλές
περιπώσεις είναι δύσκολο να βρεθούν τα σχετικά αποδεικτικά στοιχεία. Για τους
Αυστριακούς πιο δύσκολη είναι η συγκέντρωση στοιχείων για τους Τσιγγάνους, οι
οποίοι κατά εκατοντάδες εργάστηκαν αναγκαστικά κατά τη διάρκεια του Β'
Παγκοσμίου Πολέμου.

<H3>Η Γερμανία αναγνωρίζει, αλλά δεν πληρώνει
</H3>
«Όχι» στην κατάσχεση ακινήτων του Γερμανικού Δημοσίου στη χώρα μας για το θέμα
των αποζημιώσεων, λέει εισήγηση στον Άρειο Πάγο, την ίδια στιγμή που η
γερμανική κυβέρνηση δεν προτίθεται να κάνει καμία υποχώρηση στο θέμα με την
καταβολή αποζημιώσεων στα θύματα της Κατοχής. 
Ο αρεοπαγίτης Θ. Κεδίκογλου με εισήγησή του στο πολιτικό τμήμα του Αρείου
Πάγου προτείνει να επικυρωθεί η εφετειακή απόφαση, με την οποία απορρίφθηκε η
αίτηση των συγγενών των θυμάτων του Διστόμου Βοιωτίας να κατασχεθούν γερμανικά
ακίνητα (Ινστιτούτο Γκαίτε κ.ά.), επειδή το Γερμανικό Δημόσιο δεν εφαρμόζει τη
δικαστική απόφαση για τις αποζημιώσεις. Κατά τον εισηγητή, η απόφαση του
Εφετείου είναι νόμιμη, καθώς για την κατάσχεση αλλοδαπών ακινήτων απαιτείται η
άδεια του υπουργού Δικαιοσύνης. 
Από την άλλη πλευρά, η γερμανική κυβέρνηση, αν και αναγνωρίζει ότι
διαπράχθησαν εγκλήματα εις βάρος του ελληνικού λαού, δεν προτίθεται ­ σύμφωνα
με τηλεγράφημα του ΑΠΕ ­ να ανοίξει το κεφάλαιο των αποζημιώσεων υπό τον φόβο
ότι μια τέτοια εξέλιξη θα δημιουργήσει δεδικασμένο και για άλλες χώρες, όπως
για παράδειγμα η Ουκρανία, όπου καταστράφηκαν από τα στρατεύματα του Γ' Ράιχ
30.000 χωριά. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N12</CAT>
<ED>
Κωδικός άρθρου: A17256N121</ED>
<ID>
ID:304579

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N12&aa=1</URL></REF>


Article

<CATEGORY>vin06</CATEGORY>

 <H2>Η ποινή έγινε αγκαλιά
</H2><H4>Επιεικείς οι δικαστές, ελεύθερος ο 22χρονος Αλβανός
</H4>
<AUTHOR>ΜΙΝΑ ΜΟΥΣΤΑΚΑ</AUTHOR>

Μια μεγάλη αγκαλιά από τους γονείς του και ένα τραγούδι που μιλάει για την
ελπίδα, αφιερωμένο από τους φίλους του, μέλη του νεανικού συγκροτήματος,
περίμενε τον 22χρονο Αρμπάν Περλάλα μόλις έκλεισε πίσω του, ελεύθερος πια, την
πόρτα του δικαστηρίου.

Στο δικαστήριο. Συγκινημένοι οι γονείς και οι φίλοι του νεαρού Αρμπάν Περλάλα
άκουσαν την απόφαση των δικαστών που, αν και τον έκριναν ένοχο, του χάρισαν
την ελευθερία του

Με οριακή πλειοψηφία οι δικαστές του Μεικτού Ορκωτού Εφετείου της Αθήνας
έκριναν ένοχο τον νεαρό κατηγορούμενο, από την Αλβανία, και για τις τέσσερις
πράξεις που του αποδίδονταν: κατοχή βόμβας, εμπρησμό, επικίνδυνη σωματική
βλάβη και διατάραξη κοινής ειρήνης. Όταν όμως έφθασε η ώρα για την επιμέτρηση
της ποινής, οι τέσσερις ένορκοι, που αποτελούσαν την πλειοψηφία της σύνθεσης
του δικαστηρίου, εξήντλησαν την επιείκειά τους και επέβαλαν στον Αρμπάν τη
χαμηλότερη ποινή. Η τιμωρία ήταν 2 χρόνια 6 μήνες και 10 ημέρες με τριετή
αναστολή, ενώ πρωτοδίκως είχε καταδικαστεί σε κάθειρξη 8 1/2 ετών. Νωρίτερα
στην απολογία του ο Αρμπάν είχε αρνηθεί ότι αυτός ήταν που πέταξε τη βόμβα
μολότοφ τραυματίζοντας τον αστυνομικό Κωνσταντίνο Νικολάου, κατά τη διάρκεια
επεισοδίων στο κέντρο της Αθήνας, τον Ιανουάριο του 1999. «Πιστεύω ότι όλα
αυτά είναι μία παρεξήγηση, ένα κακό όνειρο, υποστήριξε απολογούμενος. Αυτή η
καταραμένη μολότοφ δεν έκαψε μόνο τον αστυνομικό, αλλά και μένα. Έλαβα μέρος
στην πορεία, αλλά ποτέ δεν θα έκανα κακό σε έναν συνάνθρωπό μου. Δεν πιστεύω
ότι βρέθηκα κατηγορούμενος γιατί είμαι Αλβανός. Πιστεύω ότι έκανε κακή
εντύπωση το ντύσιμό μου, το ξυρισμένο κεφάλι και το σκουλαρίκι που φορούσα.
Από το δικαστήριό σας ζητώ πίσω τη χαμένη μου ζωή». 
Οι δικαστές όμως αρκέστηκαν στην κατάθεση του αστυνομικού που τον συνέλαβε και
ήταν ο μόνος που τον αναγνώρισε. Δεν επείσθησαν για την αθωότητα του νεαρού
που είχαν απέναντί τους και τον έκριναν ένοχο. Οι φίλοι του ξέσπασαν σε
κλάματα. «Να είστε περήφανοι για μένα. Δεν έκανα τίποτα κακό στη ζωή μου. Η
τύχη με έφερε στο εδώλιο», τους έλεγε δίνοντάς τους εκείνος κουράγιο. Και όταν
πια συνειδητοποίησε ότι δεν κινδυνεύει να βρεθεί στη φυλακή, δεν ξέχασε να
ευχαριστήσει τους φίλους του και όσους τον πίστεψαν. 
«Χρωστάω όμως μισό ευχαριστώ στους δικαστές που, αν και με έκριναν ένοχο,
αποφάσισαν ότι δεν είμαι επικίνδυνος για την κοινωνία και με άφησαν ελεύθερο»,
είπε λίγο πριν φύγει από το Εφετείο. Η δικαστική του περιπέτεια όμως, θα έχει
και συνέχεια, καθώς προτίθεται ­ όπως είπε η δικηγόρος του κ. Γιάννα Κούρτοβικ
­ να ασκήσει αναίρεση στον Άρειο Πάγο θεωρώντας ότι η καταδίκη του είναι μία
δικαστική πλάνη.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17256N131</ED>
<ID>
ID:304543

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N13&aa=1</URL></REF>


Article

<CATEGORY>vin06</CATEGORY>

 <H2>Καταγγέλλουν παράνομες ελληνοποιήσεις από '89-'96
</H2>
Ως ύποπτη περίοδο για παράνομες ελληνοποιήσεις θεωρεί το διάστημα από το 1989
έως το 1996 το Παγκόσμιο Συμβούλιο Ποντιακού Ελληνισμού, το οποίο διά των
εκπροσώπων του παρέδωσε χθες στον υπουργό Μακεδονίας - Θράκης ανοιχτή επιστολή
με αποδέκτη τον Πρωθυπουργό. 
Ο πρόεδρος του Συμβουλίου Στέφανος Τανιμανίδης υποστήριξε πως έγιναν παράνομες
ελληνοποιήσεις για λόγους πλουτισμού, οι οποίες δεν ξεπερνούν τις 3.000, ενώ
συγχρόνως εξέφρασε την άποψη πως δεν μπορεί να στοιχειοθετηθεί αλλοίωση του
εκλογικού αποτελέσματος. 
Σύμφωνα με στοιχεία που ο ίδιος παρουσίασε, φορείς του εξωτερικού υπόσχονται
μέσω του Διαδικτύου την απόκτηση ελληνικής ιθαγένειας έναντι ποσών που
ξεπερνούν και τα 50.000 δολάρια. 
Την ίδια ώρα, έκανε λόγο για την ύπαρξη μαφιόζικων κυκλωμάτων στις χώρες της
πρώην Σοβιετικής Ένωσης, τα οποία προμηθεύουν πλαστά πιστοποιητικά και βίζα. 
Σύμφωνα με τον πρόεδρο του ΠΣΠΕ, αρκετές φορές από το 1987 οι ποντιακές
οργανώσεις είχαν επισημάνει στις κυβερνήσεις και τα κόμματα τα προβλήματα που
προκύπτουν από την ανυπαρξία σοβαρού θεσμικού πλαισίου. 
Για το πόρισμα του εισαγγελέα Ισίδωρου Ντογιάκου ο νομικός σύμβουλος του ΠΣΠΕ
Κώστας Κόλιας σχολίασε ότι αυτό αποδίδει μόνο ποινικά μία πραγματικότητα.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17256N132</ED>
<ID>
ID:304594

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N13&aa=2</URL></REF>


Article

<CATEGORY>vin06</CATEGORY>

 <H2>Απειλεί με πρόστιμο η Ε.Ε. για την καρέτα
</H2>
Τελευταίο καμπανάκι χτύπησε χθες το Ευρωπαϊκό Δικαστήριο στην Ελλάδα, γιατί
δεν λαμβάνει μέτρα προστασίας της θαλάσσιας χελώνας καρέτα-καρέτα. Το επόμενο
βήμα, αν το ΥΠΕΧΩΔΕ δεν προχωρήσει σε αποτελεσματικό σύστημα προστασίας της
καρέτα-καρέτα στη Ζάκυνθο, θα είναι η επιβολή προστίμου. Ανάλογη περίπτωση
επιβολής προστίμου, και μάλιστα σε ημερήσια βάση, ήταν στην περίπτωση της
περίφημης χωματερής του Κουρουπητού στην Κρήτη. Η απόφαση του Ευρωπαϊκού
Δικαστηρίου, προς το παρόν, δίνει περιθώριο κινήσεων στην Ελληνική Αρχή, η
οποία από το 1992 θα έπρεπε να είχε υιοθετήσει τη σχετική κοινοτική οδηγία και
να προχωρήσει σε δραστικά μέτρα προστασίας της θαλάσσιας χελώνας. Μεταξύ των
μέτρων είναι η απομάκρυνση όλων των χρήσεων, είτε πρόκειται για αυθαίρετες
κατοικίες είτε για ψυχαγωγικές εγκαταστάσεις στον Κόλπο του Λαγανά.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17256N133</ED>
<ID>
ID:304631

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N13&aa=3</URL></REF>


Article

<CATEGORY>vin06</CATEGORY>

 <H2>Τα έκτακτα μόνο στα νοσοκομεία
</H2>
Μόνο τα έκτακτα και επείγοντα περιστατικά θα εξυπηρετούνται σήμερα και αύριο
στα δημόσια νοσοκομεία, τα οποία θα λειτουργούν με προσωπικό ασφαλείας,
εξαιτίας της 48ωρης πανελλαδικής απεργίας των νοσοκομειακών γιατρών. Κύρια
αιτήματα της Ομοσπονδίας Ενώσεων Νοσοκομειακών Γιατρών Ελλάδας (ΟΕΝΓΕ), που
εξήγγειλε τις κινητοποιήσεις, είναι να δοθούν περισσότερα κονδύλια για τις
εφημερίες, η αύξηση των αποδοχών τους, η δημιουργία ενιαίου φορέα υγείας,
καθώς και η γενικότερη αναβάθμιση της δημόσιας υγείας. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17256N134</ED>
<ID>
ID:304659

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N13&aa=4</URL></REF>


Article

<CATEGORY>vin06</CATEGORY>

 <H2>Δωρεά για το Παίδων
</H2>
Παραδόθηκε χθες στο Αμφιθέατρο του Νοσοκομείου Παίδων «Αγλαΐα Κυριακού», στη
Μονάδα Νεογνών του Νοσοκομείου, ιατρικός εξοπλισμός αξίας 31 εκατ. δρχ., από
τον αντιπρόεδρο και τον γενικό γραμματέα του Συνδέσμου Μελών Χρηματιστηρίων
Αθηνών (ΣΜΕΧΑ) κ.κ. Κομνηνό και Πεντεδέκα. Η παράδοση αυτή αποτελεί μέρος μιας
συνολικής προσφοράς του ΣΜΕΧΑ, ύψους 45 εκατ. δρχ. Ο ΣΜΕΧΑ σε ανακοίνωσή του
αναφέρει ότι «αισθάνεται ιδιαίτερη χαρά και ικανοποίηση που μέσω αυτής της
ελάχιστης προσφοράς συμμετέχει στο να απαλύνει τον ανθρώπινο πόνο και
ευχαριστεί όλους όσοι ευαισθητοποιήθηκαν με γνώμονα την προσφορά στους
πάσχοντες συνανθρώπους μας».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N13</CAT>
<ED>
Κωδικός άρθρου: A17256N135</ED>
<ID>
ID:304676

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N13&aa=5</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΠΑΝΑΓΙΩΤΗΣ ΑΘΑΝΑΣΟΠΟΥΛΟΣ
</H2><H4>Η δικαιοσύνη πρέπει να 'χει ορθάνοιχτα μάτια
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΕΦΕΤΗΣ - ΓΕΝΙΚΟΣ ΓΡΑΜΜΑΤΕΑΣ ΤΗΣ ΕΝΩΣΗΣ ΔΙΚΑΣΤΩΝ ΚΑΙ ΕΙΣΑΓΓΕΛΕΩΝ

Σε νέα αποχή από τις δικαστικές αίθουσες προχωρούν σήμερα το μεσημέρι
(12.30-14.30) οι δικαστές και οι εισαγγελείς, διαμαρτυρόμενοι γιατί το
υπουργείο Δικαιοσύνης δεν προωθεί «αποτελεσματικές λύσεις» στα προβλήματα του
κλάδου, όπως σημειώνει ο γενικός γραμματέας της Ένωσης Δικαστών και
Εισαγγελέων κ. Παναγιώτης Αθανασόπουλος. Προειδοποιεί, μάλιστα, ότι οι
δικαστικοί λειτουργοί θα κλιμακώσουν τις κινητοποιήσεις τους και την ευθύνη
για τις νέες αναβολές δικών θα έχει ακέραιη το υπουργείο. 
Η νέα αποχή δείχνει ότι δεν υπάρχει «σημείο επαφής» με το υπουργείο
Δικαιοσύνης; 
Απλά δείχνει ότι δεν υπάρχει ανταπόκριση για αποτελεσματικές λύσεις στα
προβλήματα της δικαιοσύνης. 
Το υπουργείο υποστηρίζει ότι οι αλλαγές στις πολιτικές δίκες και το νέο
σύστημα καταγραφής πρακτικών (μαγνητοφώνηση - απομαγνητοφώνηση) βελτιώνουν την
εικόνα της δικαιοσύνης... 
Η άποψη αυτή είναι σωστή θεωρητικά... 
Ορισμένοι εκτιμούν ότι οι κινητοποιήσεις έχουν «προεκλογικό χρώμα» καθώς
τον Μάιο η ΕΔΕ έχει εκλογές... 
Δεν είναι αληθές, διότι οι κινητοποιήσεις μας έχουν αρχίσει με την αποχή της
1ης Νοεμβρίου 2000 και έκτοτε συνεχίζονται, με τα ίδια αιτήματα. 
Το υπουργείο επιμένει. Θα απαντήσετε με νέες αποχές; 
Όσο δεν επιλύονται τα προβλήματα έχουμε ρητή εντολή από τις Γενικές
Συνελεύσεις μας να συνεχίσουμε και να κλιμακώσουμε τις κινητοποιήσεις. 
Και τι θα γίνει με τις δίκες που αναβάλλονται; 
Σ' αυτό το πρόβλημα, μόνον το υπουργείο μπορεί να δώσει απάντηση και λύση. 
Η Ένωση ζητεί περισσότερους δικαστές. Δεν έχουμε ήδη αρκετούς; 
Με βάση τον αριθμό των χιλιάδων υποθέσεων που εκκρεμούν, οι δικαστές είναι
λιγότεροι από εκείνους που χρειάζονται. 
Ποιοι είναι οι στόχοι της διοίκησης της ΕΔΕ; 
Η ανάδειξη των προβλημάτων της δικαιοσύνης και η λήψη συγκεκριμένων μέτρων για
την ταχύτερη απονομή της και την ποιοτική της αναβάθμιση. 
Ποιο μέτρο προτείνετε για μια δικαιοσύνη με γρήγορους ρυθμούς; 
Απλούστευση των διαδικασιών, αύξηση θέσεων δικαστών και εισαγγελέων, αύξηση
αιθουσών και μηχανοργάνωση των δικαστηρίων. 
Να καταργηθεί το ωράριο στα δικαστήρια; 
Δεν πρέπει να καταργηθεί, διότι από εκεί και πέρα τίθεται ζήτημα σωματικής και
πνευματικής καταπόνησης των δικαστών. 
«Ναι» στην ίδρυση ομοσπονδίας δικαστικών ενώσεων; 
Ναι, αλλά με αντιπροσώπευση σ' αυτή κάθε Ένωσης ανάλογα με τον αριθμό των
μελών της. 
Οι δικαστικές αποφάσεις πρέπει να κρίνονται; 
Κανείς δεν μπορεί να είναι στο απυρόβλητο της κριτικής, είμαστε όμως αντίθετοι
στις προσωπικές επιθέσεις και επικρίσεις. 
Οι αντιδράσεις κυβερνητικών στελεχών για τα εισαγγελικά πορίσματα που
διαβιβάστηκαν στη Βουλή, αποτελούσαν παρέμβαση στο δικαστικό έργο; 
Οι συνταγματικές εγγυήσεις, της λειτουργικής και προσωπικής ανεξαρτησίας των
δικαστικών λειτουργών, είναι σε θέση επιτυχώς να αποκρούσουν κάθε απόπειρα
παρέμβασης. 
Οι εισαγγελείς θα έπρεπε να ασκούν διώξεις με μεγαλύτερη σχολαστικότητα; 
Οι εισαγγελείς οφείλουν να ασκούν δίωξη όταν κατά την κρίση τους υπάρχουν
στοιχεία, αδιαφορώντας για τα πρόσωπα. 
Με τις νέες συνταγματικές διατάξεις οι δικαστές θα πάψουν να αποφασίζουν
μόνοι για τα οικονομικά τους αιτήματα. Καιρός δεν ήταν; 
Η ευθύνη ανήκει στην πολιτεία που δεν υλοποιούσε τις συνταγματικές επιταγές. 
Αυτοδιοίκηση δικαστηρίων. Ένας θεσμός που πέτυχε; 
Βεβαίως, διότι έθεσε τέρμα στο απαράδεκτο καθεστώς των διορισμένων
προϊσταμένων. 
Δικαστές και Δικηγόροι. «Άσπονδοι φίλοι»; 
Δεν είμαστε αντίδικοι, αλλά συλλειτουργοί στον χώρο της δικαιοσύνης, σε
διακριτούς ρόλους ο καθένας. 
Η δημοσιότητα επηρεάζει την κρίση του δικαστή; 
Οι δικαστές κινούνται αυστηρά στα πλαίσια του αποδεικτικού υλικού και της
διαδικασίας. 
Για ποιο λόγο θα βγαίνατε σε ένα τηλεοπτικό «παράθυρο»; 
Για ζητήματα που έχουν να κάνουν με τη λειτουργία της δικαιοσύνης και τα
προβλήματά της. 
Ποιον δικαστή έχετε ως πρότυπο; 
Ο δικαστής μοναδικό του οδηγό-«πρότυπο» πρέπει να έχει το Σύνταγμα, τους
νόμους και τη συνείδησή του. 
Τελικώς, η δικαιοσύνη πρέπει να είναι «τυφλή»; 
Στη σημερινή εποχή πρέπει να είναι αδέκαστη και με τα μάτια ορθάνοιχτα. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17256N141</ED>
<ID>
ID:304580

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Όσο ν' «ανοίξουν» οι ανταύγειες
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Καλημέρα. Το λέει και το εννοεί. Με πλατύ χαμόγελο, από εκείνα που δεν
βρίσκεις πια εύκολα, τα γνήσια ­ πάλι καλά που τα ξεχωρίζω ακόμη από τις
απομιμήσεις. 
Λοιπόν, τι χρώμα θα βάλουμε αυτή τη φορά; Δεν μας απασχολεί παραπάνω από 30
δευτερόλεπτα. Μια πρόφαση είναι, για να ξεκινήσει η κουβέντα. Πάντα ξεκινάει
μια κουβέντα. Απλά, χωρίς να το καταλάβουμε, χωρίς να ξέρουμε από πριν τι θα
πούμε. Όπως μας βγει, ό,τι μας βγει. 
Άκου να δεις τι έπαθα τις προάλλες... - Θυμάσαι που είχαμε κλειδωθεί μέσα,
πάλι καλά που δεν είχα καταλάβει τον σεισμό... - Είναι φορές, λοιπόν, που όλα
θέλω να τα περνάω μόνος μου... - Πώς γίνεται και η Ντέπυ δεν θυμώνει ποτέ,
αντί να φωνάξει γελάει... - Είδα την Κατερίνα στον ύπνο μου χθες, λες και δεν
έχει περάσει ούτε μια μέρα από τότε που έφυγε... 
Γελάμε. Κουνάμε το κεφάλι (με νόημα, που λένε) ­ όλοι ξέρουμε πώς είναι να
νιώθεις έτσι. Σκεφτόμαστε, και αφήνουμε τους άλλους να δουν τη σκέψη μας. 'Η
απλά σωπαίνουμε, είναι κι αυτό μια μεγάλη κουβέντα. 
Δεν γνωρίζει ο ένας τον άλλο. Εγώ μένω δίπλα, η Βίκυ ζει έντεκα μήνες τον
χρόνο στις Βρυξέλλες και η Μαρία μόλις ήρθε από την Αυστραλία. Άλλοι άνθρωποι,
άλλες ζωές συναντιούνται εδώ. Σ' αυτό το μικρό κομμωτήριο. Όσο ν' «ανοίξουν»
οι ανταύγειες και να «πιάσει» η βαφή, κάνει ο καθένας μας ένα ταξίδι. Στον
κόσμο των Ανθρώπων. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17256N142</ED>
<ID>
ID:304623

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Στυλ μιλιτέρ
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Εν δυό, εν δυό, ο Μπους ονομάζει τους εχθρούς του. Στρατιώτη αν θες τη μάχη να
κερδίσεις μια κοπελίτσα κοίτα ν' αγαπήσεις, έλεγε το τραγούδι. Αλλά αυτός ο
στρατιώτης είναι άλλο είδος. Προτιμά να εφιστά την προσοχή στους
αγαπησιάρηδες. Η χώρα βρίσκεται σε πόλεμο, λέει αυστηρά. Μπρρ, ανατριχίλα του
αρχαίου θυμωμένου στρατηγού που δεν σήκωνε κουβέντα για κοπε-λίτσες. Τις
φαντά-ζεται ευχαρί-στως με ποδήρη στρατιω-τική καμπαρντίνα και βάδισμα λοχία.
Λιπόσαρκες από τη θυσία, τις κοπελίτσες. Και έχουμε και οικονομική ύφεση, όλως
τυχαίως. Καιρός για χαρακώματα, ξεχάστε τις χαρές. Για να τονιστεί το πνεύμα
αυτό, τα κάνουμε και λίγο σαλάτα, το Ιράν πάει μαζί με το Ιράκ, μη μπλέκουμε
τους ανθρώπους, ποια χώρα τελειώνει σε νι και ποια σε κάππα, εκεί θα
κολλήσουμε; Φτάνει η Βόρεια Κορέα, που μας μπερδεύει. Κάνει προσεγγίσεις με τη
Νότια, ε, αυτά είναι λεπτομέρειες. Και το Ιράν που κάνει προσπάθειες
μεταρρύθμισης; Χάνεται μέσα στην κατάργηση των αποχρώσεων η μεταρρύθμισή του.
Όσο για τους Παλαιστινίους, αυτοί κι αν χάνονται. Μόνον οι ακραίες οργανώσεις
τους ονομάζονται, ως μέλη του εχθρού-τρομοκράτη. Άδικα τη φόραγε την κουφία
τόσα χρόνια ο Αραφάτ απαράλλαχτη, για να τον μάθουν, να τον ξεχωρίζουν. Στον
ασπρόμαυρο κόσμο της ανάγκης που οραματίζονται οι στρατάρχες, για να μπορούν
να παίζουν τον ρόλο τους, δεν χωρούν τα καρουδάκια. Δεν έχει τίποτα να κάνει
στη Μέση Ανατολή η εμπόλεμη χώρα, μόνο να κυνηγάει τρομοκράτες. Ξεχάστε το
χαμόγελο του Κλίντον καθώς έβαζε Ισραηλινούς - Παλαιστινίους να σφίξουν τα
χέρια. Τώρα είναι σε πόλεμο, φτωχή υπερδύναμη, αδύναμη για μεσολαβήσεις, άγρια
κι ολομόναχη, όπως εκείνο το φτωχό πλουσιοκόριτσο.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N14</CAT>
<ED>
Κωδικός άρθρου: A17256N143</ED>
<ID>
ID:304653

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N14&aa=3</URL></REF>


Article

<CATEGORY>vin07</CATEGORY>

 <H2>Υψώνει νέα τείχη!
</H2><H4>Ο Σαρόν οχυρώνει την Ιερουσαλήμ για λόγους ασφαλείας </H4>
<AUTHOR>ΚΙΤΤΥ ΞΕΝΑΚΗ</AUTHOR>

Τείχη, τάφρους, φυλάκια και οδοφράγματα επιστρατεύει τώρα ο Αριέλ Σαρόν
προκειμένου να προστατεύσει τους Ισραηλινούς κατοίκους της Ιερουσαλήμ από τις
επιθέσεις των Παλαιστινίων καμικάζι. Η ιστορία, φαίνεται, δεν τον δίδαξε ότι
ένα πολιτικό πρόβλημα δεν μπορεί να λυθεί με στρατιωτικά μέσα. 
Τρεις ημέρες μετά την επίθεση αυτοκτονίας που πραγματοποίησε για πρώτη φορά
μία γυναίκα στο κέντρο της Ιερουσαλήμ, σκοτώνοντας έναν ηλικιωμένο Ισραηλινό
και τραυματίζοντας δεκάδες περαστικούς, ο Ισραηλινός πρωθυπουργός έδωσε χθες
το πράσινο φως για την εφαρμογή ενός σχεδίου οχύρωσης ολόκληρης της
μητρόπολης, συμπεριλαμβανομένων τόσο των εβραϊκών οικισμών στα περίχωρά της
όσο και του ανατολικού της τμήματος που τελεί υπό παλαιστινιακή διοίκηση. 
Το σχέδιο, που ονομάστηκε «Κυκλώνοντας την Ιερουσαλήμ», πρόκειται να υποβληθεί
προσεχώς για έγκριση στο Ισραηλινό Συμβούλιο Ασφαλείας, και περιλαμβάνει,
μεταξύ άλλων, την κατασκευή ενός τείχους μήκους 11 χιλιομέτρων στο νότιο τμήμα
της πόλης, ώστε να αποκοπεί από τον τομέα της Βηθλεέμ στη Δυτική Όχθη, τη
διάνοιξη τάφρων, την κατασκευή οδοφραγμάτων και φυλακίων, καθώς και την
ανάπτυξη πολυάριθμων φρουρών στα όρια των εβραϊκών και των αραβικών συνοικιών. 
Η πρόταση

Η ισραηλινή αστυνομία φέρεται ότι είχε προτείνει στον Σαρόν και την έγερση
ενός τείχους που θα χώριζε την δυτική από την ανατολική Ιερουσαλήμ. Ο
Ισραηλινός πρωθυπουργός όμως απέρριψε, σύμφωνα με πληροφορίες, την πρόταση
επιμένοντας «να καλύπτει το σχέδιο τόσο τις εβραϊκές όσο και τις αραβικές
συνοικίες» ­ η ισραηλινή κοινή γνώμη, άλλωστε, δεν θα έβλεπε με καλό μάτι μια
τέτοια διαίρεση της «αιώνιας και αδιαίρετης» πρωτεύουσας του Ισραήλ. 
Τι φιλοδοξεί να πετύχει ο Σαρόν με αυτό το σχέδιο; Να αποτρέψει νέες επιθέσεις
αυτοκτονίας Παλαιστινίων εναντίον Ισραηλινών πολιτών. 
Οι καμικάζι

Μόλις χθες, ένας Παλαιστίνιος καμικάζι τραυμάτισε δύο άνδρες των Ισραηλινών
σωμάτων ασφαλείας στην περιοχή Τάιμπεχ, βόρεια του Τελ Αβίβ. Την ευθύνη για
την επίθεση ανέλαβαν τόσο οι Ταξιαρχίες Αλ Κοντς, η ένοπλη πτέρυγα της
Ισλαμικής Τζιχάντ, όσο και η οργάνωση Φατάχ. 
Η απελπισία βρίσκει διέξοδο στη βία, και αυτή τη βία ο Αριέλ Σαρόν προσπαθεί
να την αποκρούσει όχι με τον διάλογο και τις διαπραγματεύσεις αλλά με
οχυρώσεις και τείχη. 
«Αυτοί που θέλουν να μπουν και να ανατιναχθούν θα βρίσκουν πάντα ένα τρόπο να
το κάνουν», δήλωσε χθες ο Ζιάντ Αμπού Ζαγιάντ, ο Παλαιστίνιος υπουργός
αρμόδιος για τις Υποθέσεις της Ιερουσαλήμ. Η πρόβλεψη ήταν δυσοίωνη αλλά
μάλλον βάσιμη.

<H3>Οι ηρωίδες της Παλαιστίνης
</H3>
Τρεις ημέρες νωρίτερα, οι Παλαιστίνιοι σαχίντ ­ μάρτυρες ­ είδαν
να εισβάλει για πρώτη φορά στον ανδροκρατούμενο κόσμο τους μία γυναίκα: «Η
μάρτυράς μας είναι η Ουάφα Ίντρις, 26 ετών, από το προσφυγικό στρατόπεδο Αλ
Αμάρι, στη Ραμάλα», ανακοίνωσαν χθες οι Ταξιαρχίες Αλ Ακσά, οργάνωση που
συνδέεται με τη Φατάχ. 
Ουδείς στο συγγενικό περιβάλλον της Ίντρις γνώριζε ότι ήταν μέλος κάποιας
εξτρεμιστικής οργάνωσης. Είχαν, όμως, παρατηρήσει μια αλλαγή στη στάση της από
τότε που ξέσπασε η επονομαζόμενη Ιντιφάντα 2. Η Ουάφα Ίντρις εργαζόταν ως
εθελόντρια στην παλαιστινιακή υπηρεσία πρώτων βοηθειών Ερυθρά Ημισέληνος και
είχε τραυματιστεί και η ίδια τρεις φορές από ισραηλινά πυρά. «Συνήθως, όταν
επέστρεφε από τη δουλειά», λέει σήμερα η νύφη της, Ουισάμ Ίντρις, «μας έλεγε
ιστορίες για τραυματίες που είχε περιθάλψει και φαινόταν ταραγμένη. Συνήθιζε
να λέει "αν είναι να πεθάνω, θέλω να πεθάνω ως μάρτυρας"». 
Οι ακραίες πράξεις βίας δεν ανήκαν μέχρι τώρα στον αγώνα των γυναικών της
Παλαιστίνης. Γι' αυτό και «πολλοί εξεπλάγησαν που ο καμικάζι της Ιερουσαλήμ
ήταν γυναίκα», όπως λέει η Φικρ Σαλτούτ, συντονίστρια μιας φιλανθρωπικής
οργάνωσης στη Γάζα. «Όμως στην Παλαιστίνη υπάρχουν ήδη πολλές ηρωίδες. Όταν
μία γυναίκα βλέπει έναν γιο της να τραυματίζεται από μία οβίδα, όταν χάνει τον
άνδρα της ή τον έχει στη φυλακή και πρέπει να συντηρήσει την οικογένεια, όταν
έρχεται καθημερινά σε επαφή με τον ανθρώπινο πόνο, μετατρέπεται εύκολα σε
μάρτυρα. Δηλαδή σε ηρωίδα».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17256N151</ED>
<ID>
ID:304538

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N15&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Αραφάτ, ο μελλοθάνατος
</H2>
Ο Γιάσερ Αραφάτ μοιάζει με έγκλειστο στην πτέρυγα των μελλοθανάτων. Ελάχιστοι
Αμερικανοί, Ισραηλινοί, ή Άραβες ηγέτες - για να μην αναφερθώ καν στους
Παλαιστινίους - πιστεύουν πια ότι θα οδηγήσει ποτέ τον λαό του σε ειρηνευτική
συμφωνία με το Ισραήλ. Το μόνο πράγμα που ακόμα κρατάει τον κ. Αραφάτ να
επιπλέει στην επιφάνεια του νερού σήμερα, είναι ότι κανείς δεν θέλει να
χρεωθεί τον θάνατό του - ούτε το Ισραήλ, ούτε η Αμερική, ούτε οι Άραβες, ούτε
οι ίδιοι οι συνεργάτες του θέλουν να τους βαρύνει τέτοια ευθύνη. Γι' αυτό και
αυτή η σύγκρουση έχει φύγει πλέον από το πλαίσιο της διπλωματίας και τίθεται
πια σε πλαίσιο βιολογικό - όλοι απλώς περιμένουν να πεθάνει ο κ. Αραφάτ. Το
κακό είναι ότι τρώει γιαούρτι και κοιμάται τακτικά. 
Ο κ. Αραφάτ είναι μελλοθάνατος επειδή αυτοπυροβολήθηκε - τρεις φορές. Πρώτα
απέρριψε την ειρηνευτική πρόταση που του προσέφερε ο Μπιλ Κλίντον, βάσει της
οποίας οι Παλαιστίνιοι αποκτούσαν κράτος στη Δυτική Όχθη, τη Γάζα, και την
Ανατολική Ιερουσαλήμ. Και ο κ. Αραφάτ απέρριψε αυτήν την πρόταση κυρίως επειδή
δεν ήθελε μονάχα ένα παλαιστινιακό κράτος στη Γάζα και τη Δυτική Όχθη, αλλά
επειδή ήθελε επίσης σε εκατοντάδες χιλιάδες Παλαιστίνιους πρόσφυγες να δοθεί
το δικαίωμα επιστροφής στο Ισραήλ. 
Δεύτερον, όταν ο κ. Αραφάτ είδε ότι δεν μπορούσε να αποκτήσει τα δύο - κατ'
ουσίαν - κράτη που προσπάθησε να αποκτήσει στη συνάντηση του Καμπ Ντέιβιντ,
αποφάσισε να σπάσει το μονοπώλιο της βίας εντός των παλαιστινιακών εδαφών. Το
μονοπώλιο της βίας είναι ο ορισμός του κράτους. Ο κ. Αραφάτ λοιπόν, έσπασε
αυτό το μονοπώλιο, ώστε να μπορούν η Χαμάς και η ισλαμική τζιχάντ να
πραγματοποιούν επιθέσεις αυτοκτονίας εναντίον του Ισραήλ, για να πιεστεί το
Ισραήλ να αποδεχθεί τους όρους του - αλλά όλα αυτά με έναν τρόπο ώστε να μην
μπορεί ο ίδιος να κατηγορηθεί. 
Και τελικά, με το Πλοίο των Τρελών - την υπόθεση του λαθρεμπορίου όπλων με το
πλοίο «Καρίν Α» - ο κ. Αραφάτ κατέστρεψε το κεντρικό επιχείρημα των
Παλαιστινίων περιστερών: ότι δηλαδή το Ισραήλ θα μπορούσε να αποδεχθεί την
ύπαρξη ενός παλαιστινιακού κράτους στη Δυτική Όχθη και τη Γάζα, γιατί θα ήταν
δυνατόν να «αποστρατιωτικοποιηθεί» και να μην μπορεί να απειλήσει ούτε το
Ισραήλ ούτε την Ιορδανία. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N15</CAT>
<ED>
Κωδικός άρθρου: A17256N152</ED>
<ID>
ID:304624

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N15&aa=2</URL></REF>


Article

<CATEGORY>vin07</CATEGORY>

 <H2>Κόκκινη Πόλη καλεί Μανχάταν
</H2><H4>Την ώρα που η Νέα Υόρκη συνεδριάζει, το «Λιμάνι της Χαράς» οργανώνεται
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Από το «Μαγικό βουνό», οι άνθρωποι του Νταβός θα ξεβολευτούν στους
ουρανοξύστες του Μανχάταν. Οι αντίπαλοι της παγκοσμιοποίησης θα αισθάνονται
στο στοιχείο τους στην «κόκκινη πόλη» του Πόρτο Αλέγκρε. 
Πόρτο Αλέγκρε. Ένας μικρόκοσμος από το πελώριο χωνευτήρι ανθρώπων και
κοινωνικών τάξεων της Βραζιλίας 
Το φετινό είναι σίγουρα το πιο παράξενο Νταβός, αφού η Σύνοδος του Παγκόσμιου
Οικονομικού Φόρουμ που αρχίζει σήμερα, δεν γίνεται στο γραφικό και χιονισμένο
ελβετικό χωριό, αλλά στην πληγωμένη καρδιά της Νέας Υόρκης. «Η Σύνοδος του
2002 θα αποτελέσει έναν φόρο τιμής, μια ψήφο εμπιστοσύνης στη μεγάλη πόλη της
Νέας Υόρκης», είχε πει ο πρόεδρος του Φόρουμ Κλάους Σβαμπ, που είχε κάνει μια
αναγνωριστική επίσκεψη στη μητρόπολη δύο μήνες μετά το πλήγμα της 11ης
Σεπτεμβρίου. 
Από το Νταβός στους ουρανοξύστες 
Αυτή η Σύνοδος, ανάμεσα στο μέταλλο και το μπετόν από τους ουρανοξύστες του
Μανχάταν, στο ξενοδοχείο «Γουόλντορφ Αστόρια», σε τίποτα δεν θα θυμίζει τα
κατάφυτα βουνά του Νταβός, που είχαν εμπνεύσει τον Τόμας Μαν να γράψει το
«Μαγικό βουνό». Όμως, τα πρόσωπα θα είναι τα ίδια που βλέπει κανείς κάθε χρόνο
στο Νταβός: από τον Μπιλ Γκέιτς της Μάικροσοφτ και τον Νομπουγιούκι Ιντέι της
Σόνι, μέχρι τον Κόφι Ανάν του ΟΗΕ και τον Γερμανό καγκελάριο Γκέρχαρντ
Σρέντερ, συνολικά 3.000 εκπρόσωποι της παγκόσμιας οικονομικής και πολιτικής
ελίτ. Επεισόδια με τους «συνήθεις υπόπτους» δεν αναμένονται στη Νέα Υόρκη:
τους συνέδρους που θα καταλύσουν σε 1.425 δωμάτια και σουίτες θα φρουρούν
4.000 αστυνομικοί, πολλοί περισσότεροι από ό,τι στο Σιάτλ. 
Και αυτή τη χρονιά, έστω και στη Νέα Υόρκη, οι «άνθρωποι του Νταβός» θα
αναζητήσουν έναν προσανατολισμό, θα προσπαθήσουν να «μετρήσουν» την
παγκοσμιοποίηση και πόση απόσταση έχει αυτή διανύσει. Σε σχέση με πέρυσι, ο
κόσμος σίγουρα δεν έχει γίνει καλύτερος και η τραγωδία της 11ης Σεπτεμβρίου
έχει επηρεάσει αρνητικά το διεθνές οικονομικό περιβάλλον, μολονότι οι
Αμερικανοί ορκίζονται ότι βλέπουν «φως» στην άκρη του τούνελ της ύφεσης. 
Στον αντίποδα, σε μια επίσης παράξενη πόλη της Βραζιλίας, οι αντίπαλοι τής
παγκοσμιοποίησης θα διατυπώσουν την πάγια κατηγορία τους εναντίον της: ότι
μάταια αναζητάει το ανθρώπινο πρόσωπο που της λείπει. 
Είναι παράξενη πόλη το Πόρτο Αλέγκρε. Από το 1989 που διοικείται από το
Εργατικό Κόμμα και τους τροτσκιστές, το «Λιμάνι της Χαράς» στη νότια επαρχία
του Ρίο Γκράντε θεωρείται ένα εργαστήριο της «συμμετοχικής δημοκρατίας». Τα
εργατικά συνδικάτα συνεργάζονται με την πολιτική ηγεσία και την τοπική
κοινωνία στη διοίκηση της πόλης, η οποία ήταν η μοναδική που είχε αντισταθεί
στο στρατιωτικό πραξικόπημα του 1964. Όλοι οι τοπικοί φορείς - συνδικάτα,
κοινωνικές οργανώσεις, πολιτιστικοί σύλλογοι, ακόμη και ποδοσφαιρικά σωματεία
- έχουν λόγο στη διαχείριση του δημοτικού προϋπολογισμού. Αυτή η μορφή λαϊκής
αυτοδιαχείρισης προωθήθηκε από το τροτσκιστικό κόμμα Σοσιαλιστική Δημοκρατία,
που κρατάει θέσεις - κλειδιά στη διοίκηση της πόλης. 
Οι αντίπαλοι της παγκοσμιοποίησης δεν θα μπορούσαν να βρουν καταλληλότερο
μέρος για να οργανώσουν - για δεύτερη συνεχή χρονιά - το Παγκόσμιο Κοινωνικό
Φόρουμ. 
<H3>Δώστε το «παρών» μέσω του... Ίντερνετ
</H3>
* Attac www.attac.org 
* Bretton Woods Project www.brettonwoodsproject.org 
* Friends of the Earth www.foe.org 
* Third World Network www.twnside.org.sg 
* Greenpeace www.greenpeace.org 
* World Economic Forum www.weforum.org 
* International Monetary Fund www.imf.org 
* World Bank www.worldbank.org 
* World Social Forum www.forumsocialmundial.org.br/ 
* New York City www.nyc.gov 
* Reclaim the Streets www.reclaimthestreets.net/ 
* RITIMO www.globenet.org/ritimo 
* Latin America Information Agency alainet.org 
* Oneworld www.oneworld.org/ <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17256N161</ED>
<ID>
ID:304539

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N16&aa=1</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ </H5><H2>Να μη μείνουμε με τα χέρια σταυρωμένα
</H2><H4>Ο Ζοζέ Μποβέ μιλά στην Αριστοτελία Πελώνη </H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

' Το φετινό Παγκόσμιο Κοινωνικό Φόρουμ είναι ακόμα πιο σημαντικό από το
προηγούμενο. Όχι μόνο γιατί είναι το δεύτερο στη σειρά, αλλά γιατί αυτή τη
φορά κάνουμε τη διαφορά με περισσότερους από 50.000 ανθρώπους και με
αντιπροσωπείες από την Ασία και την Αφρική που ήρθαν ως εδώ. 
Το πιο σημαντικό απ΄ όλα όμως, είναι το γεγονός ότι εδώ βρίσκονται πολιτικοί
και βουλευτές, κι αυτό σημαίνει ότι το κοινωνικό κίνημα κάθε φορά εμφανίζεται
όλο και περισσότερο οργανωμένο. Η παρουσία βουλευτών εδώ λειτουργεί ως
νομιμοποίηση του κινήματός μας και παρ' όλο που τυπικά αυτή η νομιμοποίηση δεν
έχει γίνει, και ακόμη κι αν πιστεύουμε ότι με την παρουσία τους εδώ δεν
πρόκειται να αλλάξουν τίποτα, και μόνο το γεγονός ότι έφθασαν ως εδώ και ίσως
καθήσουν στο ίδιο τραπέζι με εμάς, σημαίνει ότι οι ίδιοι μάς νομιμοποιούν. 
Όσο για τα θέματα, κάθε χώρα έχει συζητήσει τα προβλήματά της και έχει φέρει
εδώ τις προτάσεις της. Αυτό είναι το δεύτερο σημαντικό στοιχείο που
κατακτήσαμε μετά το περυσινό Φόρουμ: να είμαστε εδώ και να ξέρουμε πια τον
εαυτό μας, αλλά και τι έχουμε να προτείνουμε. 
Τα θέματα για τα οποία θα μιλήσω εγώ αφορούν τη διατροφική φτώχεια του
πλανήτη, τις καλλιέργειες γενετικά τροποποιημένων οργανισμών, αλλά και τα
δικαιώματα εκμετάλλευσης των αγρoτικών προϊόντων (πατέντες). Και βέβαια,
πρέπει να ξέρετε ότι για τα θέματα αυτά ετοιμάζουμε για τον Ιούνιο
κινητοποιήσεις στη Ρώμη, στη Σύνοδο του FAO (Food and Agriculture
Organisation). Ένα από τα θέματα συζήτησης θα είναι και να καθορίσουμε το
πρόγραμμα των κινητοποιήσεων αυτών. 
Όπως γνωρίζετε, υποστηρίζω επίσης την MST, την Ένωση των Ακτημόνων της
Βραζιλίας. Είναι εξωφρενικό: Σε μια χώρα σαν την Βραζιλία, 60 εκατομμύρια
άνθρωποι δεν έχουν αρκετή τροφή, ενώ θα μπορούσαν. Το 20% των ανθρώπων έχουν
στην ιδιοκτησία τους 80% της γης, το οποίο είναι ανεκμετάλλευτο! Και αν δεν
αλλάξει αυτό, η κατάσταση για τους ανθρώπους θα γίνει ακόμα χειρότερη. Γι'
αυτούς τους λόγους η παγκόσμια οργάνωσή μας, η Via Campesina, έχει
συγκεντρώσει εδώ όσους περισσότερους αγρότες μπορούσε, ώστε να βρούμε μια
λύση. 
Πριν από μερικά χρόνια ο FAO μάς είπε ότι σε όλο τον κόσμο πεινούσαν 800.000
άνθρωποι και τώρα ξέρουμε ότι ο αριθμός δεν ισχύει. Αυτή τη στιγμή περίπου 800
εκατομμύρια άνθρωποι λιμοκτονούν, ειδικά στις χώρες του Νότου, ενώ οι κανόνες
που θέτει ο FAO το μόνο που καταφέρνουν είναι να κάνουν τα πράγματα χειρότερα.
Γι΄αυτό κι εμείς δεν μπορούμε να μείνουμε με τα χέρια σταυρωμένα '. 
Ο 48χρονος Ζοζέ Μποβέ, συνδικαλιστής, έγινε για πρώτη φορά γνωστός το
1999, όταν κατέστρεψε κατάστημα Mc Donald΄s στη Γαλλία. Το 1987 ίδρυσε την
Confederation Paysanne, το πιο ριζοσπαστικό Σωματείο Αγροτών στη Γαλλία.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N16</CAT>
<ED>
Κωδικός άρθρου: A17256N162</ED>
<ID>
ID:304590

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N16&aa=2</URL></REF>


Article

<CATEGORY>vin07</CATEGORY>

 <H2>Μπούρκα στα... αγάλματα
</H2><H4>Αμερικανός υπουργός φοράει καλύμματα στα άσεμνα μνημεία!
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οι γενιές έρχονταν και παρέρχονταν και το Πνεύμα της Δικαιοσύνης έστεκε από
το 1936 υπερήφανο στη Μεγάλη Αίθουσα του υπουργείου Δικαιοσύνης των Ηνωμένων
Πολιτειών. Μέχρι που υπουργός έγινε ο άκρως συντηρητικός Τζον Άσκροφτ. 
Η Μπούρκα της Δικαιοσύνης. Ο Αμερικανός υπουργός Τζον Άσκροφτ μπροστά στο
άσεμνο άγαλμα πριν ακόμα του φορέσει... κάλυμμα

Τότε, το Πνεύμα της Δικαιοσύνης έλαβε τις πραγματικές του διαστάσεις: ένα
άσεμνο άγαλμα που έπρεπε να καλυφθεί για να μη διαφθείρει τα χρηστά ήθη -
προφανώς του υπουργού, αφού ουδείς άλλος είχε ώς τότε διαμαρτυρηθεί. 
Εκπρόσωπος του υπουργείου Δικαιοσύνης ανακοίνωσε τη Δευτέρα ότι δαπανήθηκαν
πάνω από 8.000 δολάρια για να αγοραστούν υφάσματα ώστε να καλυφθούν δύο
ημίγυμνα αγάλματα από αλουμίνιο σε στυλ αρτ ντεκό, που στολίζουν τη Μεγάλη
Αίθουσα. 
Το ένα είναι η «Μίνι Λου», όπως το έχουν ονομάσει οι εργαζόμενοι στο
υπουργείο, μία γυναικεία μορφή που αναπαριστά το Πνεύμα της Δικαιοσύνης, αλλά
η χλαμύδα που φοράει αφήνει να φανεί το ένα στήθος της. Το άλλο είναι μια
ανδρική μορφή που αναπαριστά το Μεγαλείο της Δικαιοσύνης και έχει ένα ύφασμα
τυλιγμένο γύρω από τη μέση. 
Την κάλυψη των δύο αγαλμάτων αποφάσισε συνεργάτρια του υπουργού για λόγους
τηλεοπτικής αισθητικής, διευκρίνισε η εκπρόσωπος. Δεν μπορεί ολόκληρος Άσκροφτ
να ανακοινώνει τα σχέδιά του για να κατατροπώσει την τρομοκρατία, όπως συνέβη
στις 8 Νοεμβρίου, και να φαίνεται στα τηλεοπτικά καρέ με ένα γυμνό γυναικείο
στήθος πάνω από το κεφάλι του. 
Στις 20 Νοεμβρίου, όταν είχε πάει στο υπουργείο Δικαιοσύνης ο πρόεδρος Τζορτζ
Μπους για να δώσει στο κτίριο το όνομα του δολοφονημένου πρώην υπουργού
Δικαιοσύνης Ρόμπερτ Κέννεντυ, τα αγάλματα είχαν κρυφτεί πίσω από μπλε
κουρτίνες που είχαν ενοικιασθεί. Τώρα αποφασίσθηκε να αγοραστούν οι κουρτίνες,
επειδή έρχεται φθηνότερα από το να τις ενοικιάζουν κάθε τόσο.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17256N171</ED>
<ID>
ID:304540

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N17&aa=1</URL></REF>


Article

<CATEGORY>vin07</CATEGORY>

 <H2>Μήνυση κατά του Λευκού Οίκου για την Ένρον!
</H2>
Νέα διάσταση παίρνει η υπόθεση χρεοκοπίας του άλλοτε κολοσσού στο ενεργειακό
Ένρον, μετά την απόφαση της Γενικής Λογιστικής Υπηρεσίας (GAO) του Κογκρέσου -
που είναι ο αρμόδιος φορέας για τη διερεύνηση οικονομικών θεμάτων - να
προσφύγει δικαστικά εναντίον του Λευκού Οίκου, ώστε να ενημερωθεί για τα
ονόματα των ατόμων, τα οποία, με επικεφαλής τον αντιπρόεδρο Ντικ Τσένι,
ενημερώνονταν από ειδικούς για τη χάραξη της ενεργειακής πολιτικής. Ο Λευκός
Οίκος είχε αρνηθεί να αποκαλύψει τα συγκεκριμένα στοιχεία, υποστηρίζοντας ότι
υπήρχε ο κίνδυνος να πληγεί η δυνατότητά του να συμβουλεύεται ειδικούς πέραν
εκείνων που επισήμως αποτελούν την ομάδα των συμβούλων της προεδρίας. Ανάμεσα
στα θέματα που προσπαθεί να αποσαφηνίσει η GAO είναι οι επαφές που είχε η
ομάδα των ειδικών για τη χάραξη της ενεργειακής πολιτικής με ιδιωτικές
εταιρείες που ασχολούνται στα θέματα ενέργειας, μεταξύ των οποίων ήταν και η
Ένρον, από τους πλέον γενναιόδωρους χρηματοδότες της προεκλογικής εκστρατείας
του Αμερικανού προέδρου. Ο εκπρόσωπος του Λευκού Οίκου, δήλωσε ότι η GAO
υπερέβαλε των νομικών αρμοδιοτήτων της και ότι ο Τζορτζ Μπους είναι έτοιμος να
πάει στο δικαστήριο.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17256N172</ED>
<ID>
ID:304591

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N17&aa=2</URL></REF>


Article

<CATEGORY>vin07</CATEGORY>

 <H2>«Ναι» Κογκρέσου σε επιθέσεις
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Την υποστήριξη του αμερικανικού Κογκρέσου σε ενδεχόμενη στρατιωτική επίθεση
κατά του Ιράν, του Ιράκ ή της Βορείου Κορέας, τις οποίες ο Αμερικανός πρόεδρος
ανέφερε, στην προχθεσινή του ομιλία ενώπιον του Κογκρέσου, ως εν δυνάμει
επικίνδυνες, εξέφρασε χθες ο ηγέτης της Δημοκρατικής πλειοψηφίας στη Γερουσία,
Τόμας Ντασλ, σε συνέντευξή του στο δίκτυο ABC. Το γεγονός αυτό προκάλεσε την
έντονη αντίδραση των τριών χωρών. 
Το Ιράν απέρριψε κατηγορηματικά τις αιτιάσεις περί «εξαγωγής τρομοκρατίας»
υιοθετώντας έναν τόνο που, όπως επισημαίνουν οι παρατηρητές, σηματοδοτεί νέα
επιδείνωση στις σχέσεις Τεχεράνης-Ουάσιγκτον. 
Ο Αμερικανός πρόεδρος θα έπρεπε να βασίσει τις «ιμπεριαλιστικές» δηλώσεις του
σε απτές αποδείξεις και όχι σε εχθρική ρητορική, δήλωσε ο υπουργός Εξωτερικών
του Ιράν, Καμάλ Χαραζί, μιλώντας σε διάσκεψη για το Παλαιστινιακό. Και
κατηγόρησε την Ουάσιγκτον ότι προσπαθεί να μετατρέψει σε θεσμό την πολιτική
της επιβολής ισχύος και να αποσπάσει την προσοχή της κοινής γνώμης από το
πρόβλημα της Μέσης Ανατολής, δικαιολογώντας την υποστήριξή της προς το Ισραήλ
και προετοιμάζοντας το έδαφος για επιδείνωση της κατασταλτικής πολιτικής
εναντίον του παλαιστινιακού έθνους. 
Έντονη υπήρξε και η αντίδραση του Ιράκ διά στόματος του Σάλιμ αλ Κουμπάισι,
προέδρου της κοινοβουλευτικής Επιτροπής Εξωτερικών και Αραβικών Σχέσεων.
Τέλος, στην Πιονγιάνγκ εκπρόσωπος του υπουργείου Εξωτερικών της Β. Κορέας
χαρακτήρισε «προκλητικές» τις αμερικανικές ανησυχίες, τονίζοντας ότι «οι
Ηνωμένες Πολιτείες είναι αυτές που απειλούν τον κορεατικό λαό με τα πυρηνικά
τους όπλα». <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17256N173</ED>
<ID>
ID:304629

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N17&aa=3</URL></REF>


Article

<CATEGORY>vin07</CATEGORY>

 <H5>ΧΑΓΗ
</H5><H2>Ζητεί αποφυλάκιση ο Μιλόσεβιτς
</H2>
Ο πρώην πρόεδρος της Γιουγκοσλαβίας Σλόμπονταν Μιλόσεβιτς ζήτησε χθες από το
Διεθνές Ποινικό Δικαστήριο την προσωρινή του αποφυλάκιση ώστε να παρίσταται
στη δίκη του χωρίς να είναι κρατούμενος και διαβεβαίωσε τους δικαστές ότι «δεν
θα διαφύγει», αλλά θα παρίσταται σε όλες τις προβλεπόμενες συνεδριάσεις του
δικαστηρίου. 
Η δήλωση του Μιλόσεβιτς έγινε στη διάρκεια διαδικαστικής συνεδρίασης εφετείου
του ΔΠΔ, το οποίο θα εξετάσει και ενδεχομένως θα αποφασίσει εάν ο
κατηγορούμενος θα προσαχθεί σε μία ενιαία δίκη για όλες τις κατηγορίες ή σε δύο.

«Το γεγονός ότι κρατούμαι εδώ σε ακατάλληλες συνθήκες δεν είναι προς τιμήν
αυτού εδώ του θεσμού, ακόμα κι αν πρόκειται για έναν θεσμό παράνομο», πρόσθεσε
ο Μιλόσεβιτς. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17256N174</ED>
<ID>
ID:304657

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N17&aa=4</URL></REF>


Article

<CATEGORY>vin07</CATEGORY>

 <H5>ΝΙΓΗΡΙΑ
</H5><H2>Περισσότεροι από 1.100 αγνοούνται
</H2>
Περισσότεροι από 1.100 είναι σύμφωνα με τον Νιγηριανό Ερυθρό Σταυρό οι
αγνοούμενοι στην πόλη Λάγος της Νιγηρίας από τις εκρήξεις σε αποθήκη
πυρομαχικών του στρατού, που πριν από τέσσερις ημέρες συγκλόνισαν την πόλη
σκορπίζοντας τον θάνατο. 
Ο Πάτρικ Μπάουα, εκπρόσωπος του Νιγηριανού Ερυθρού Σταυρού δήλωσε ότι από την
Κυριακή μέχρι χθες είχαν καταγραφεί συνολικά 4.000 αγνοούμενοι. «Από αυτούς
είχαν βρεθεί οι 2.825», τόνισε. Σύμφωνα με τα επίσημα στοιχεία οι νεκροί
ξεπερνούν τους 600, αλλά οι τοπικές εφημερίδες εκτιμούν ότι θα ξεπεράσουν τους
2.000. Σύμφωνα με τον Μπάουα, οι αγνοούμενοι είναι οι περισσότεροι παιδιά
ηλικίας 4-11 ετών. Ο Ερυθρός Σταυρός ανέλαβε τη φροντίδα 15 παιδιών που έχασαν
τους γονείς τους στην καταστροφή της Κυριακής. 
Την ίδια ώρα εντείνονται οι πιέσεις που ασκούνται στη νιγηριανή κυβέρνηση να
δώσει εξηγήσεις για την τραγωδία, ενώ την οργή των Νιγηριανών προκαλεί η
διαπίστωση ότι η κυβέρνησή τους δεν είναι σε θέση να αντιμετωπίσει τις
συνέπειες από την καταστροφή. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17256N175</ED>
<ID>
ID:304674

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N17&aa=5</URL></REF>


Article

<CATEGORY>vin07</CATEGORY>

 <H2>Ένα πτώμα στο πλυντήριο!
</H2>
Το πτώμα ενός νεογνού, που γεννήθηκε πρόωρα σε νοσοκομείο του Λονδίνου, εστάλη
κατά λάθος στο πλυντήριο μαζί με τα άπλυτα σεντόνια. 
Το μακάβριο και ανατριχιαστικό γεγονός αποκαλύπτει ο χθεσινός βρετανικός
Τύπος, προκαλώντας σάλο σε ολόκληρη τη χώρα και βάζοντας για μια ακόμα φορά
στο στόχαστρο τα οργανωτικά προβλήματα του δημόσιου συστήματος υγείας στη
Βρετανία. 
Σύμφωνα με τη «Σαν», ο μικρούλης Τζέιμς Φερνάντες, που γεννήθηκε κατά 17
εβδομάδες πρόωρα, πέθανε λίγες ώρες αργότερα. Το πτώμα του μεταφέρθηκε στο
νεκροτομείο, όπου χάθηκε ανάμεσα σε στοίβες λερωμένων σεντονιών. Ξαναβρέθηκε
φρικτά παραμορφωμένο μαζί με τα ρούχα, βγαίνοντας από τη μηχανή του πλυντηρίου
όπου είχε σταλεί μαζί με τα άπλυτα. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N17</CAT>
<ED>
Κωδικός άρθρου: A17256N176</ED>
<ID>
ID:304686

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N17&aa=6</URL></REF>


Article

<CATEGORY>vin07</CATEGORY>

 <H5>ΜΠΕΡΝΑΡ ΚΑΣΕΝ
</H5><H2>Πρόσωπα
</H2><H2>Όχι στον νεοφιλελευθερισμό
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Από τους ιδρυτές του Κοινωνικού Φόρουμ που ξεκινάει σήμερα στο Πόρτο
Αλέγκρε, ο Μπερνάρ Κασέν είναι κορυφαία προσωπικότητα του κινήματος κατά της
νεοφιλελεύθερης παγκοσμιοποίησης.

Μπερνάρ Κασέν: «Τα προβλήματα της 10ης Σεπτεμβρίου παραμένουν άλυτα» 
Γενικός διευθυντής της «Μοντ Ντιπλοματίκ», ο Μπερνάρ Κασέν, 65 χρόνων, είναι
επίσης ιδρυτής και πρόεδρος της περίφημης Attac, της Ένωσης για τη Φορολόγηση
των Χρηματιστικών Συναλλαγών προς Αρωγή των Πολιτών. Η Attac προωθεί την ιδέα
του Αμερικανού νομπελίστα Τζέημς Τόμπιν να επιβληθεί παγκοσμίως ένας φόρος
0,1% στις χρηματιστικές συναλλαγές και τα έσοδα να χρησιμοποιηθούν για την
ενίσχυση των αναπτυσσόμενων χωρών. Σήμερα έχει 27.800 μέλη, 220 τοπικές
επιτροπές και 40 διεθνή «τμήματα» και αρνείται την εξίσωση της
αντιπαγκοσμιοποίησης με τον αντιαμερικανισμό, η οποία προωθείται μετά την 11η
Σεπτεμβρίου. «Τα προβλήματα της 10ης Σεπτεμβρίου παραμένουν άλυτα», τονίζει ο
Κασέν, για τον οποίο «η 11η Σεπτεμβρίου ήταν τελικά μάννα εξ ουρανού για τις
Ηνωμένες Πολιτείες. Ο παγκοσμιοποιημένος καπιταλισμός δημιουργεί τώρα έναν
μόνιμο στρατιωτικό μηχανισμό για να τον προστατεύει. Ο αγώνας κατά της
τρομοκρατίας είναι πρόσχημα. Τα έκτακτα μέτρα θα χρησιμοποιηθούν μια μέρα
εναντίον μας... Ορισμένοι θέλουν να εξομοιώσουν την αμφισβήτηση του
νεοφιλελευθερισμού με την τρομοκρατία». 
Ο παππούς του Κασέν ήταν ακτήμονας αγρότης, ο πατέρας του κομμουνιστής εργάτης
της γαλλικής ΔΕΗ και η μητέρα του «από τα 12 της υπηρέτρια». Ο ίδιος σπούδασε
αγγλικά και το 1967 έγινε συνεργάτης της «Λε Μοντ». Το 1973 συμμετείχε στην
ίδρυση της «Μοντ Ντιπλό», καθώς και στην ίδρυση του Πανεπιστημίου της Βενσέν
(το σημερινό Paris VIII). Τον Μάη του '68 είχε στρατευθεί με την Αριστερά,
γιατί αυτός αριστεριστής δεν ήταν «ποτέ! Πάντα αισθανόμουν πίσω από τους
αριστεριστές τους αστούς. Δεν είναι αξιόπιστοι, δεν είναι πιστοί, δεν είναι
υπεύθυνοι». Τις προάλλες, σε ομιλία του στο Ζενίτ του Παρισιού, είπε πως οι
πρακτικές των ΗΠΑ είναι αντάξιες «ολοκληρωτικών καθεστώτων», πως «άνοιξαν ένα
τροπικό γκουλάγκ στη βάση τους στο Γκουαντάναμο». Πολλοί αντέδρασαν. Δηλαδή
εξισώνει ως θύματα τον Σολζενίτσιν και τους Ταλιμπάν; «Δεν κλαίω για τους
Ταλιμπάν», απάντησε, «αλλά και δεν παίρνω πίσω τη διατύπωση». 
Άνθρωπος ακέραιος, ειλικρινής, αυστηρός και θαρραλέος για τους φίλους του,
βοναπαρτιστής δεκανέας, μοναστικός μπολσεβίκος, εγωιστής που δεν αμφιβάλλει
για τίποτε, κυρίως για τον εαυτό του, σύμφωνα με τους αντιπάλους του, ο Κασέν
δεν έχει αποφασίσει ακόμη αν θα είναι και πάλι υποψήφιος στα τέλη Μαρτίου για
την ηγεσία της Attac. Ξέρει πάντως τα χαρακτηριστικά που πρέπει να έχει ο
υποψήφιος αυτός: «Ένας τύπος που να έχει πνευματική επιφάνεια, να εμποδίσει
την πολυδιάσπαση του κινήματος και να χαίρει της εμπιστοσύνης των μελών».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17256N181</ED>
<ID>
ID:304541

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N18&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Ζητείται κάθαρση
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Βηρυτός, Σαράγεβο, Νέα Υόρκη: τρεις σφαγές που σημάδεψαν την τελευταία
εικοσαετία. Πώς να γίνει η κάθαρση; Ποιος δικαιούται να την κάνει; 
Μπιν Λάντεν και Μιλόσεβιτς (σκίτσο του Έτορε Βιόλα, από τη «Στάμπα»)

Η βιομηχανία της αναθεώρησης της Ιστορίας βρίσκει εύκολα λόγους για να
δικαιολογήσει κάθε φορά τη συμπεριφορά ενός ηγέτη. Ο Μιλόσεβιτς μετέτρεψε σε
σφαγείο ολόκληρη τη Γιουγκοσλαβία επειδή ήθελε να προστατεύσει τους Σέρβους
από τη δολοφονική μανία των Κροατών και των Μουσουλμάνων. (Λάθος: εκείνος
ξεκίνησε όλη την περιπέτεια, καταργώντας την αυτονομία του Κοσόβου, με τελικό
στόχο τη δημιουργία της Μεγάλης Σερβίας). Ο Μπιν Λάντεν έστειλε μερικούς
φανατικούς να καταλάβουν αεροπλάνα και να τα στείλουν στους Δίδυμους Πύργους
και στο Πεντάγωνο, για να φέρει στο προσκήνιο την τραγωδία των Παλαιστινίων
και των παιδιών του Ιράκ. (Λάθος: η επιδίωξή του δεν είναι να λυτρώσει τους
καταπιεσμένους από τα δεινά τους, αλλά να δημιουργήσει ένα ισλαμικό χαλιφάτο,
του οποίου φυσικά θα ηγείται ο ίδιος). Ο Σαρόν έχει οδηγήσει έναν ολόκληρο λαό
σε απόγνωση επειδή θέλει να προστατεύσει το Ισραήλ από τους Παλαιστίνιους
τρομοκράτες. (Λάθος: εδώ και 20 χρόνια έχει βαλθεί να εξοντώσει τον Αραφάτ,
και από τη θέση του πρωθυπουργού έχει βάλει σε εφαρμογή το τελευταίο μέρος του
σχεδίου του). 
Το μόνο που ενδιαφέρει τους χασάπηδες της σύγχρονης εποχής είναι η διαιώνιση
της εξουσίας τους μέσα από τον πολλαπλασιασμό των πτωμάτων των αντιπάλων τους.
Τα κηρύγματά τους έρχονται σε ευθεία αντίθεση με την οικουμενική απαίτηση για
περισσότερη ελευθερία. Ο έγκλειστος πρώην ηγέτης της Γιουγκοσλαβίας, που
ζήτησε χθες την αποφυλάκισή του, κυβερνούσε με βάση την αρχή «πας μη Σέρβος,
βάρβαρος». Ο φυγάς Σαουδάραβας εκατομμυριούχος ονειρευόταν (άραγε να
ονειρεύεται ακόμη;) την επιβολή σε όλο τον αραβικό κόσμο τής πιο ακραίας
εκδοχής του ισλαμικού νόμου. Ο Ισραηλινός πρωθυπουργός, που καλείται από Βέλγο
δικαστή να απολογηθεί για τη Σάμπρα και τη Σατίλα, επιβάλλει καθημερινά
ασφυκτικούς περιορισμούς στην κίνηση των Παλαιστινίων, κατεδαφίζει σπίτια και
σχεδιάζει τώρα να οχυρώσει την Ιερουσαλήμ, ελπίζοντας (ο αφελής) ότι με τον
τρόπο αυτό θα σταματήσουν οι επιθέσεις αυτοκτονίας. 
Πολλοί από τους υπόλοιπους πρωταγωνιστές της εποχής κάθε άλλο, βέβαια, παρά
άγιοι είναι. Ο πρόεδρος Μπους όπως και ο διανοούμενος προκάτοχός του φέρουν
μεγάλη ευθύνη για την απελπισία εκατομμυρίων ανθρώπων στον κόσμο, ενώ ο Γιασέρ
Αραφάτ δεν δείχνει και μεγάλη προθυμία για να πατάξει την τρομοκρατία. Ο
κυνισμός, ο ιμπεριαλισμός, τα εγκληματικά λάθη απέναντι στην τρομοκρατική
δράση, τον μεγαλοϊδεατισμό και μια συστηματική πολιτική εθνοκάθαρσης: πώς να
αντιμετωπιστεί αυτή η πολιτική, ιδιαίτερα όταν ασκείται από εκλεγμένους ή
ιδιαίτερα δημοφιλείς ηγέτες; Με βομβαρδισμούς; Με δίκες; Με «επιλεκτικές
δολοφονίες»; Ή μήπως με τον κατευνασμό;
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17256N182</ED>
<ID>
ID:304592

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N18&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Αγαπητοί μου...
</H3>
... συμπατριώτες με βαθιά περηφάνια και χωρίς προκατάληψη σάς μιλάω απόψε για
την κατάσταση του λευκού και πλούσιου ιουδαιοχριστιανικού έθνους μας. Ποτέ
άλλοτε στην ιστορία μας η αμερικανική ισχύς, η αμερικανική ηγεμονία και οι
αμερικανικές αξίες δεν ήταν τόσο ισχυρές, δεν ενέπνεαν τόσο φόβο, δεν
επέβαλλαν τόσο σεβασμό και δεν ήταν τόσο ευπρόσδεκτες όσο είναι σήμερα.
Σήμερα, η αμερικανική σημαία, ο αμερικανικός στρατός, η CIA και το FBI
βρίσκονται σε 100 χώρες του κόσμου όπου διασφαλίζουν την ειρήνη, την υποταγή
και την ελευθερία από τον φόβο και την τρομοκρατία. Οι Αμερικανοί πρέπει να
είναι περήφανοι για μένα, για την κυβέρνησή μου και για τους στρατευμένους μας
που θυσιάζουν τις ανέσεις του αμερικανικού τρόπου ζωής. <H3>Η Αμερική μας...
</H3>
... πόσο άλλαξε μέσα σε έναν χρόνο! Τότε, το Κογκρέσο προέβλεπε πλεόνασμα 5,6
τρισεκατομμύρια δολάρια μέσα σε μια δεκαετία. Τώρα προβλέπει μόνο 1,6
τρισεκατομμύρια δολάρια. Ο προϋπολογισμός μας μπήκε στο «κόκκινο». Όμως,
τέσσερα τρισεκατομμύρια δολάρια είναι ένα μικρό μόνο τίμημα που πρέπει να
πληρώσουμε για την προστασία των ελευθεριών μας, του πολιτισμού μας, την
εξόντωση του Μπιν Λάντεν και τις φοροαπαλλαγές των πλούσιων συμπατριωτών μας. <H3>Οι εχθροί μας...
</H3>
... γιατί άραγε μας μισούν; Μισούν αυτό ακριβώς που βλέπω τώρα μπροστά μου,
κυρίες και κύριοι μέλη του Κογκρέσου, εσάς που εκλεγήκατε δημοκρατικά με τα
χρήματα των πετρελαιάδων, των ασφαλιστικών εταιρειών και της Ένρον (με το
δίκιο του ο αντιπρόεδρος Τσέινι κρατάει το στόμα του κλειστό για τη χρεοκοπία
της). Θέλουν να πετάξουν τους Ισραηλινούς στη θάλασσα, να ανατρέψουν τις
δημοκρατικές κυβερνήσεις του στρατηγού Μουσάραφ στο Πακιστάν, του προέδρου
Μουμπάρακ στην Αίγυπτο, του βασιλιά Φαχντ στη Σαουδική Αραβία και του βασιλιά
Αμπντάλα στην Ιορδανία, επειδή όλοι αυτοί είναι ανδρείκελά μας, φίλοι μας που
άλλο δεν θέλουν από το καλό της Αμερικής. <H3>Ο πόλεμος...
</H3>
... στο Αφγανιστάν βρίσκεται στο τέλος του. Παρ΄ όλα αυτά έχουμε ακόμη πολύ
δρόμο μπροστά μας, σε πολλές άλλες μουσουλμανικές και αραβικές χώρες. Δεν θα
σταματήσουμε, ώσπου και ο τελευταίος μουσουλμάνος, ο τελευταίος Άραβας, να
αφοπλιστεί, να ξυριστεί, να πετάξει τους φερετζέδες και τις κελεμπίες, να
κατηχηθεί και να αγαπήσει την Αμερική. Ο προορισμός της Αμερικής ποτέ άλλοτε
δεν ήταν τόσο φανερός. Η Αμερική υποστηρίζει την ειρήνη, αλλά αν αποφασίσουμε
πως κάπου χρειάζεται να χυθεί αίμα, από εδώ και πέρα θα το κάνουμε μόνοι μας.
Τέρμα οι διεθνείς συνθήκες και ο ΟΗΕ και η Ευρωπαϊκή Ένωση και ο Διεθνής
Ερυθρός Σταυρός. Από εδώ και πέρα, η Αμερική θα αποφασίζει πότε, πού, πώς και
γιατί θα κάνει πόλεμο ή ειρήνη. Σας ευχαριστώ και ο Θεός να ' χει καλά την
Αμερική. (Μια άλλη εκδοχή της ετήσιας ομιλίας τού Αμερικανού προέδρου για την
«κατάσταση του έθνους» στο Κογκρέσο, την οποία ανακάλυψε ο Αμερικανός
αρθρογράφος Μοχάμεντ Χοντρ σε ένα συρτάρι του Τζορτζ Μπους...) <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N18</CAT>
<ED>
Κωδικός άρθρου: A17256N183</ED>
<ID>
ID:304630

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N18&aa=3</URL></REF>


Article

<CATEGORY>vin08</CATEGORY>

 <H2>Πίεση για Ασφαλιστικό
</H2><H4>Με υποδείξεις εγκρίθηκε το ελληνικό πρόγραμμα από την Κομισιόν
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Πάρτε μέτρα για το Ασφαλιστικό, αλλά και για τη μείωση του δημόσιου χρέους
της χώρας, υποδεικνύει στην Ελλάδα η Ευρωπαϊκή Επιτροπή, με αφορμή την έγκριση
χθες του ελληνικού επικαιροποιημένου προγράμματος σταθερότητας 2001-2004. 
Το πρόγραμμα που υπέβαλε η κυβέρνηση τον Νοέμβριο, προσαρμόζοντας τις
προβλέψεις της μετά την τρομοκρατική επίθεση στις ΗΠΑ και την επιδείνωση των
διεθνών οικονομικών συνθηκών, χαρακτηρίσθηκε σύμφωνο με τις απαιτήσεις του
Συμφώνου Σταθερότητας. Ωστόσο, η Κομισιόν δεν απέφυγε ορισμένες αιχμηρές
επισημάνσεις για την οικονομική πολιτική της χώρας, όπως ότι η όλη βελτίωση
της δημοσιονομικής εικόνας αντανακλά τη μείωση των πληρωμών για τόκους και δεν
αποδίδεται σε καμία πρόσθετη προσπάθεια δημοσιονομικής προσαρμογής. Επίσης,
ότι η μείωση του δημόσιου χρέους επηρεάζεται από τις «διενεργούμενες
χρηματοπιστωτικές πράξεις», όπως είναι οι τιτλοποιήσεις μελλοντικών εσόδων του
Δημοσίου, οι οποίες όμως δεν εγγράφονται στον προϋπολογισμό και συνεπώς
υπάρχει έλλειψη διαφάνειας. Ακόμη αιχμή κατά της ακολουθούμενης πολιτικής
είναι και η επισήμανση της Ευρωπαϊκής Επιτροπής ότι το 2001 σημειώθηκε
υπέρβαση στις πρωτογενείς δαπάνες και κυρίως στους μισθούς και τις
μεταβιβαστικές πληρωμές. 
Ωστόσο, οι πιο σημαντικές είναι οι επισημάνσεις της για την πολιτική που
πρέπει να ακολουθηθεί, καθώς αυτές δεσμεύουν την κυβέρνηση αν υιοθετηθούν από
τους υπουργούς Οικονομίας, όπως αναμένεται. Οι επισημάνσεις αυτές είναι οι
εξής: 
1. Να προχωρήσει άμεσα η επίλυση του Ασφαλιστικού. Όπως χαρακτηριστικά
αναφέρεται, «η ελληνική κυβέρνηση πρέπει να αρχίσει τη μεταρρύθμιση του
συνταξιοδοτικού συστήματος, δεδομένου ότι καμία πρόοδος δεν επιτεύχθηκε στον
τομέα αυτό το προηγούμενο έτος». 
Επίσης, η Κομισιόν αναφέρεται σε «σοβαρό κίνδυνο μελλοντικών δημοσιονομικών
ανισορροπιών λόγω της γήρανσης του πληθυσμού». 
2. Να επιταχυνθεί η μείωση του δημόσιου χρέους. Η Επιτροπή σημειώνει
ότι η πρόβλεψη του επικαιροποιημένου προγράμματος είναι για βραδύτερη μείωση
σε σύγκριση με το πρόγραμμα του 2000 και ότι ακόμη και αυτή είναι επισφαλής,
καθώς βασίζεται σε χρηματοπιστωτικές πράξεις. 
3. Να υλοποιηθούν οι διαρθρωτικές μεταρρυθμίσεις. Η αποφασιστική
υλοποίησή τους, σημειώνεται, είναι απαραίτητη για την ενίσχυση της
αποτελεσματικότητας των αγορών και της ανταγωνιστικότητας της οικονομίας. 
Στις θετικές επισημάνσεις της Κομισιόν περιλαμβάνεται η επίτευξη υψηλού ρυθμού
ανάπτυξης το 2001, αλλά και ο ρεαλισμός των προβλέψεων για την αύξηση του ΑΕΠ
τα επόμενα χρόνια, λόγω της Ολυμπιάδας του 2004 αλλά και της μείωσης των
επιτοκίων. 
Το πρόγραμμα αναμένεται να εγκριθεί σήμερα και από την Οικονομική και
Νομισματική Επιτροπή και να προωθηθεί στη συνέχεια στο Συμβούλιο υπουργών
Οικονομίας, στις 12 Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17256N431</ED>
<ID>
ID:304547

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N43&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Έλεγχοι σε επιχορηγούμενους, γιατί όχι;
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Η κομπίνα στην ΕΤΒΑ Finance ανέδειξε το γεγονός ότι πολλές δημόσιες
επιχειρήσεις και οργανισμοί παραμένουν ουσιαστικά ανέλεγκτοι, με ό,τι αυτό
συνεπάγεται για τη διαχείριση του δημοσίου χρήματος. 
Το πρόβλημα δεν αφορά μόνο στο γεγονός ότι η απουσία ουσιαστικών ελέγχων, όπως
αποδείχθηκε στην περίπτωση της ΕΤΒΑ Finance, καλλιεργεί το έδαφος για απάτες
που, ίσως, ελλοχεύουν και αλλού. Αφορά γενικότερα στο ότι όπου δεν υπάρχει
έλεγχος ή αυτός είναι ελαστικός υπάρχει «ευκολία» στη διαχείριση του δημοσίου
χρήματος, που πολλές φορές οδηγεί σε κατασπατάλησή του. 
Στο κάτω κάτω, η ΕΤΒΑ Finance ως χρηματοοικονομικός οίκος τηρούσε λογιστικά
βιβλία και κατάρτιζε ισολογισμούς, ενώ είχε υποβληθεί και σε λογιστικούς
ελέγχους, άσχετα αν αυτοί αποδείχθηκαν τουλάχιστον ανεπαρκείς. Το ερώτημα
είναι τι θα προκύψει αν το νυστέρι του ελέγχου μπει βαθιά σε πολλούς
επιχορηγούμενους δημόσιους οργανισμούς (νοσοκομεία κ.ά.) που δεν τηρούν καν
ισολογισμούς; 
Είναι φανερό ότι υπάρχει άμεση ανάγκη αξιόπιστου ελέγχου σε όλο το εύρος των
οργανισμών και των επιχειρήσεων του Δημοσίου. Άλλωστε, εκτός του ότι
επιβάλλεται να μπει τάξη στα οικονομικά τους, πρέπει να εξοικονομηθούν πόροι
από τις σπατάλες που γίνονται σήμερα στο Δημόσιο. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17256N432</ED>
<ID>
ID:304626

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N43&aa=2</URL></REF>


Article

<CATEGORY>vin08</CATEGORY>

 <H2>Υποχώρησε χθες η τιμή του αργού πετρελαίου
</H2>
Κάτω από τα 19 δολάρια ανά βαρέλι υποχώρησε χθες η τιμή του αργού πετρελαίου
στις διεθνείς αγορές, μετά τη νέα εβδομαδιαία αύξηση που σημείωσαν τα
αμερικανικά αποθέματα καυσίμων. Σύμφωνα με τα στοιχεία της αμερικανικής
κυβέρνησης, οι σχετικά καλές καιρικές συνθήκες που επικρατούν τον φετινό
χειμώνα στις Ηνωμένες Πολιτείες προκάλεσαν οριακή μείωση των αποθεμάτων
πετρελαίου θέρμανσης και μεγάλη αύξηση των καυσίμων κίνησης και του αργού
πετρελαίου. Αργά χθες το απόγευμα στην αγορά ενέργειας του Λονδίνου η τιμή του
αργού πετρελαίου Βόρειας Θάλασσας σημείωνε πτώση 84 σεντς και διαμορφωνόταν
στα 18,40 δολάρια ανά βαρέλι. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17256N433</ED>
<ID>
ID:304636

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N43&aa=3</URL></REF>


Article

<CATEGORY>vin08</CATEGORY>

 <H2>Προειδοποιήσεις και προς Γερμανία - Πορτογαλία
</H2>
«Περιορίστε το έλλειμμά σας διότι θα πληγεί η αξιοπιστία του ευρώ». Αυτή την
προειδοποίηση απηύθυνε χθες η Ευρωπαϊκή Επιτροπή στη Γερμανία και την
Πορτογαλία, δύο χώρες της ευρωζώνης που φέτος θα πραγματοποιήσουν εθνικές
εκλογές. 
Η πρώτη επίσημη προειδοποίηση μετά την κυκλοφορία των κερμάτων και
χαρτονομισμάτων του κοινού ευρωπαϊκού νομίσματος αποτελεί πλήγμα για τον
Γερμανό καγκελάριο Γκέρχαρντ Σρέντερ, ο οποίος είχε αναγάγει σε προτεραιότητα
της οικονομικής του πολιτικής τη μείωση του δημοσιονομικού ελλείμματος. Η
γερμανική οικονομία θα παρουσιάσει φέτος, σύμφωνα με τις προβλέψεις της
Κομισιόν, δημοσιονομικό έλλειμμα 2,7% του Ακαθάριστου Εγχώριου Προϊόντος της,
πολύ κοντά στο όριο του 3% που ορίζει το - γερμανικής έμπνευσης - Σύμφωνο
Σταθερότητας και Ανάπτυξης για τις χώρες που έχουν υιοθετήσει το κοινό
ευρωπαϊκό νόμισμα. 
«Η αξιοπιστία του Συμφώνου κινδυνεύει», δήλωσε χθες από τις Βρυξέλλες ο Πέδρο
Σόλμπες, Επίτροπος της Ευρωπαϊκής Ένωσης, αρμόδιος για νομισματικά θέματα. Η
Γερμανία και η Πορτογαλία θα δυσκολευτούν να επιτύχουν ισοσκελισμένους
προϋπολογισμούς μεσοπρόθεσμα αν δεν κάνουν πρόσθετες προσπάθειες». <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N43</CAT>
<ED>
Κωδικός άρθρου: A17256N434</ED>
<ID>
ID:304661

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N43&aa=4</URL></REF>


Article

<CATEGORY>vin08</CATEGORY>

 <H2>20 παράθυρα για τα τεκμήρια
</H2><H4>Τρόποι για να καλύπτεται η διαφορά μεταξύ τεκμηρίων και εισοδήματος
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Με 20 τρόπους οι φορολογούμενοι μπορούν να ακυρώσουν τα τεκμήρια διαβίωσης
και απόκτησης περιουσιακών στοιχείων. Πρόκειται για την «παγίδα» που στήνει η
Εφορία σε όσους απέκτησαν ακίνητο, αυτοκίνητο και άλλα περιουσιακά στοιχεία,
καθώς και στους φορολογούμενους που έχουν Ι.Χ., κατοικούν σε δικό τους σπίτι
πάνω από 100 τ.μ. ή απασχολούν οικιακό προσωπικό. 
Η Εφορία υπολογίζει με τεκμαρτό τρόπο τις δαπάνες που προαναφέρθκαν και τις
συγκρίνει με το δηλωθέν εισόδημα του φορολογούμενου. 
Αν η διαφορά υπερβαίνει το 20%, αυτή θεωρείται εισόδημα και φορολογείται. 
Όμως, στη φορολογική νομοθεσία υπάρχουν «παράθυρα» τα οποία μπορούν να
αξιοποιήσουν οι φορολογούμενοι στο επόμενο διάστημα όταν θα συμπληρώνουν τις
φορολογικές τους δηλώσεις ώστε να αποφύγουν την «τσιμπίδα» των τεκμηρίων. 
Από άλλες πηγές

Ειδικότερα οι φορολογούμενοι μπορεί να δηλώσουν - εφόσον το αποδεικνύουν - ότι
κατά τη διάρκεια του οικονομικού έτους πραγματοποίησαν έσοδα από διάφορες
πηγές και ότι με αυτά καλύπτουν τη διαφορά μεταξύ του εισοδήματός τους και των
τεκμηρίων διαβίωσης και απόκτησης περιουσιακών στοιχείων. Τα έσοδα αυτά μπορεί
να προέρχονται από την πώληση περιουσιακών στοιχείων, από γονικές παροχές ή
δωρεές, από δάνεια που πήραν από τράπεζες και από ιδιώτες, από συμμετοχή σε
τυχερά παιχνίδια ή ακόμη και από ανάλωση εισοδήματος προηγούμενων οικονομικών
ετών. 
<H3>Επανεξέταση τεκμηρίων και πιθανή κατάργηση </H3>
Τα πολλά «παράθυρα» που υπάρχουν στο καθεστώς των τεκμηρίων προβληματίζουν το
υπουργείο Οικονομικών. Στο υπουργείο θεωρούν ότι ο μηχανισμός των τεκμηρίων
που ισχύει σήμερα είναι πολύπλοκος και αναποτελεσματικός στη σύλληψη της
φοροδιαφυγής καθώς τα έσοδα που εισπράττονται από αυτά είναι ιδιαίτερα χαμηλά.
Έτσι στο πλαίσιο της φορολογικής μεταρρύθμισης θα επανεξετασθεί και το
καθεστώς των τεκμηρίων. 
Πρόταση κατάργησης

Η επιτροπή που μελετά τη φορολογική μεταρρύθμιση προτίθεται να προτείνει στην
κυβέρνηση την κατάργηση πολλών εκ των τεκμηρίων που δεν αποδίδουν προκειμένου
να απλοποιηθεί το σύστημα. Μεταξύ άλλων εξετάζεται να καταργηθεί το τεκμήριο
διαβίωσης Ι.Χ. αυτοκινήτου και μοτοσυκλέτας και να παραμείνει μόνο για τα
αυτοκίνητα μεγάλου κυβισμού, αφού σήμερα όλοι οι φορολογούμενοι έχουν τη
δυνατότητα να καλύπτουν το τεκμήριο αυτό. 
Αλλαγές από το 2003 
Επίσης μελετάται να καταργηθεί το τεκμήριο που αφορά στη δαπάνη που
καταβάλλεται για πληρωμή δασκάλων, οικιακών βοηθών κ.ά. Ακόμη θα προτείνεται η
θέσπιση άλλων τεκμηρίων που θα αποσκοπούν στο να γίνει πιο αυστηρός ο
μηχανισμός του πόθεν έσχες. 
Το πιθανότερο είναι ότι πολλές από τις αλλαγές θα αρχίσουν να εφαρμόζονται από
το 2003. 
Η επιτροπή αναμένεται να παραδώσει το πόρισμά της στην κυβέρνηση την προσεχή
άνοιξη. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N44</CAT>
<ED>
Κωδικός άρθρου: A17256N441</ED>
<ID>
ID:304548

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N44&aa=1</URL></REF>


Article

<CATEGORY>vin08</CATEGORY>

 <H2>Ενεργειακός κόμβος φιλοδοξεί να γίνει η Ελλάδα </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Επεκτάσεις των μονάδων της ΔΕΗ στην Κομοτηνή, στη Φλώρινα και στο Λαύριο
προβλέπονται στο επενδυτικό πρόγραμμα της Επιχείρησης για την πενταετία, ενώ η
Ρυθμιστική Αρχή Ενέργειας (ΡΑΕ) επισημαίνει την ανάγκη πραγματοποίησης
ιδιωτικών επενδύσεων. 
Σε δηλώσεις του ο υπουργός Ανάπτυξης κ. Ά. Τσοχατζόπουλος επισήμανε ότι η ΔΕΗ
με την υποστήριξη του υπουργείου Ανάπτυξης έχει σε εξέλιξη μελέτη για την
ανάδειξη της Ελλάδας σε ενεργειακό κόμβο μεταφοράς ηλεκτρικής ενέργειας των
διευρωπαϊκών δικτύων. 
Οι προτεραιότητες 
Μέσα στις προτεραιότητες είναι επίσης η ολοκλήρωση της διασύνδεσης του
ηλεκτρικού δικτύου προς την Ιταλία, ενώ η ΔΕΗ προωθεί, μεταξύ άλλων,
συνεργασίες με χώρες, όπως Κροατία, Βοσνία και Ερζεγοβίνη, με στόχο να
αποκατασταθεί, το ταχύτερο δυνατό, η σύνδεση με τα ευρωπαϊκά δίκτυα. 
Ο κ. Τσοχατζόπουλος τόνισε με έμφαση ότι: «Σε τελική ανάλυση η κάλυψη και
παροχή της αναγκαίας ποσότητας ηλεκτρισμού δεν είναι μια κερδοσκοπική
δραστηριότητα της ΔΕΗ, αλλά απάντηση για την κάλυψη μιας κοινωνικής ανάγκης,
είναι κοινωνικό αγαθό». 
Συνεργασία με Τουρκία 
Αργά χθες το βράδυ σε ομιλία του στο συνέδριο του Economist, ο υπουργός
Ανάπτυξης κ. Ά. Τσοχατζόπουλος τόνισε μεταξύ άλλων: «Ενδιαφερόμαστε για
ενεργειακή συνεργασία με την Τουρκία, όπως προσπαθούμε να βρούμε λύσεις με
διάλογο και σε άλλα θέματα μεταξύ των δύο χωρών». 
Ενεργειακό ισοζύγιο 
Στο συνέδριο «Πετρέλαιο - Αέριο - Ηλεκτρισμός» που άρχισε χθες ο πρόεδρος της
ΔΕΗ κ. Δημ. Παπούλιας αναφέρθηκε στο πρόβλημα από το 2005 στο ενεργειακό
ισοζύγιο. 
Από την πλευρά του ο πρόεδρος της ΔΕΠΑ κ. Δημ. Σωτηρλής αναφέρθηκε σε
συζητήσεις που είναι σε εξέλιξη με διάφορες χώρες (Ρωσία, Ιράν, Αζερμπαϊτζάν)
για μεταφορά αερίου στη χώρα μας. 
Σχετικά με τη μονάδα του ΑΗΣ Αγίου Δημητρίου (στην Κοζάνη) όπου σημειώθηκε το
πρόσφατο ατύχημα, ανακοινώθηκε ότι: 
* η μονάδα θα τεθεί σε λειτουργία το πρώτο 15ήμερο του Ιουνίου 
* το κόστος της αποκατάστασης υπολογίζεται σε 18 εκατ. ευρώ (περίπου 6
εκατ. δραχμές). 
Μνημόνιο για αέριο 
Υπεγράφη μνημόνιο για την προώθηση της κατασκευής του αγωγού πετρελαίου
Μπουργκάς - Αλεξανδρούπολης. 
Αυτό προκύπτει από τις σχετικές συζητήσεις της τριμερούς επιτροπής (Ελλάδας,
Ρωσίας, Βουλγαρίας) στη Μόσχα, όπου τη χώρα μας εκπροσώπησε ο γενικός
γραμματέας του υπουργείου Ανάπτυξης κ. Γ. Αγραφιώτης. Έγινε επίσης αποδεκτή
και η τεχνικοοικονομική μελέτη για το θέμα. Η συμφωνία αναμένεται να
ολοκληρωθεί και ως προς τη συμμετοχή των τριών πλευρών στην κοινή εταιρεία
(ΕΛΠΕ, Όμιλος Λάτση, Όμιλος Καπελούζου) στις 6 Μαρτίου στην Αθήνα.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17256N451</ED>
<ID>
ID:304549

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N45&aa=1</URL></REF>


Article

<CATEGORY>vin08</CATEGORY>

 <H2>Εκπροσώπηση ΟΠΕΚ και Ιράν
</H2>
Ο γ.γ. του ΟΠΕΚ Αλί Ροντρίγκεζ 
Στο συνέδριο παρέστη χθες ο γ.γ. του ΟΠΕΚ κ. Αλί Ροντρίγκεζ που αναφέρθηκε στη
σταθεροποίηση των τιμών της αγοράς, την οποία επιδιώκει ο Οργανισμός. 
Επίσης, ο υπουργός Πετρελαίου του Ιράν κ. Μπ. Ζανγκανέχ ανέφερε ότι η χώρα του
θέλει να αυξήσει τον ρόλο της ως εξαγωγός φυσικού αερίου και διεξάγει
διαπραγματεύσεις με την Ε.Ε. και την Ελλάδα. 
Το Ιράν, τονίστηκε, σκοπεύει να αυξήσει την ημερήσια παραγωγή φυσικού αερίου
σε 500 εκατ. κυβικά μέτρα έως το 2005, από 300 εκατ. κ.μ. που είναι σήμερα.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N45</CAT>
<ED>
Κωδικός άρθρου: A17256N452</ED>
<ID>
ID:304597

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N45&aa=2</URL></REF>


Article

<CATEGORY>vin08</CATEGORY>

 <H2>Σε «διαιτητή» 1.852 υποθέσεις
</H2><H4>Το 50% των διαφορών εργαζομένων - εργοδοτών λύνονται με συμφωνία
</H4>
Ο διάλογος παίρνει τη θέση στην αντιπαράθεση εργαζομένων και εργοδοτών. Τα
τελευταία χρόνια οι εργατικές διαφορές που ανακύπτουν μεταξύ των
συνδικαλιστικών οργανώσεων εργαζομένων και εργοδοτών επιλύονται μέσω του
διαλόγου με την παρέμβαση του Οργανισμού Μεσολάβησης και Διαιτησίας. 
Τα στατιστικά στοιχεία δείχνουν ότι μία στις δύο περιπτώσεις εργατικών
διαφορών αντιμετωπίζονται μέσω του διαλόγου. 
Όπως προκύπτει από τα απολογιστικά στοιχεία που παρουσίασε χθες ο πρόεδρος του
Οργανισμού Μεσολάβησης και Διαιτησίας αναπληρωτής καθηγητής Παντείου κ.
Γιώργος Κουκουλές - στους εκπροσώπους της ΓΣΕΕ και των εργοδοτικών οργανώσεων
(ΣΕΒ, Εθνική Συνομοσπονδία Ελληνικού Εμπορίου, Γενική Συνομοσπονδία
Επαγγελματιών - Βιοτεχνών και Εμπόρων) - από το 1992 έως το 2001, ο Οργανισμός
χειρίστηκε 1.852 υποθέσεις, οι περισσότερες από τις οποίες (το 70%) αφορούσαν
διαφορές σε κλάδους και επιχειρήσεις του ιδιωτικού τομέα. Από τις 1.117
αιτήσεις, με τις οποίες ζητήθηκε η μεσολάβηση του Οργανισμού, υπήρξε επιτυχής
κατάληξη για το 46%, ποσοστό που έφτασε έως και το 81% (!) στις υποθέσεις
μεσολάβησης σε επιχειρησιακό επίπεδο. 
Μέσω του ΟΜΕΔ εκδόθηκαν, τέλος, 464 αποφάσεις διαιτησίας και υπήρξαν συμφωνίες
για υποθέσεις ορισμού προσωπικού ασφαλείας και δημοσίου διαλόγου σε ποσοστά
46% και 49%, αντίστοιχα. 
Στο μεταξύ την ερχόμενη εβδομάδα αναμένεται να γίνει η πρώτη συνάντηση μεταξύ
της ΓΣΕΕ και των εργοδοτικών οργανώσεων για τη σύναψη της νέας Εθνικής Γενικής
Συλλογικής Σύμβασης Εργασίας, με την οποία ρυθμίζονται τα κατώτατα όρια μισθών
και ημερομίσθιων στον ιδιωτικό τομέα. Η ΓΣΕΕ διεκδικεί αυξήσεις στους μισθούς
που να ξεπερνούν το 6-7%. 
Σημαντικές απώλειες

Η Συνομοσπονδία παρατηρεί ότι οι απώλειες της αγοραστικής δύναμης των
κατώτατων μισθών και ημερομίσθιων παραμένουν σημαντικές και σημειώνει ότι κατά
την περίοδο 1990-2001 οι κατώτατοι πραγματικοί μισθοί και τα ημερομίσθια
μειώνονται κατά -0,56% ετησίως και η συνολική μείωση ανέρχεται σε -6,75%. 
Στο οικονομικό σκέλος της νέας σύμβασης η Συνομοσπονδία θα ζητήσει: 
- Προστασία του πραγματικού εισοδήματος από τον πληθωρισμό με προκαταβολή
εφάπαξ από 1.1.2002 του μέσου ποσοστού της προβλεπόμενης αύξησης του δείκτη
τιμών καταναλωτή για το έτος 2002 και βελτίωσή του ώστε να καλύπτονται
απώλειες του παρελθόντος για να οδηγηθούμε σταδιακά στην πραγματική σύγκλιση
μισθών στην ευρωζώνη. 
- Πρόβλεψη ρήτρας διόρθωσης για ενδεχόμενη απόκλιση προς τα άνω του μέσου
πληθωρισμού το 2002 με καταβολή του ποσοστού της διαφοράς από την 1.1.2003. 
- Καταβολή ως δραχμικό (σε ευρώ) ποσό με αναδρομική ισχύ από 1.1.2001 έως
31.12.2001 του ποσοστού που αποτελεί την υπέρβαση του επίσημου τιμαρίθμου
Δεκεμβρίου 1999 με Δεκέμβριο 2000 επί των αποδοχών της 31.12.2000. 
Ακολούθως συνυπολογισμό αυτού του ποσοστού της υπέρβασης στα κατώτατα όρια
μισθών και ημερομίσθιων του 2001 ώστε το ποσοστό αυτό να έχει συμπεριληφθεί
στη βάση εκκίνησης των αυξήσεων των κατώτατων αποδοχών του 2002.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N46</CAT>
<ED>
Κωδικός άρθρου: A17256N461</ED>
<ID>
ID:304550

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N46&aa=1</URL></REF>


Article

<CATEGORY>vin08</CATEGORY>

 <H2>Αδιέξοδο στην Ολυμπιακή
</H2><H4>Οι Αυστραλοί δεν έχουν παρουσιάσει στοιχεία ότι διαθέτουν τα απαραίτητα κεφάλαια
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Άγονος αναμένεται να κηρυχθεί, σύμφωνα με όλες τις ενδείξεις, ο διαγωνισμός
για την ιδιωτικοποίηση της Ολυμπιακής Αεροπορίας, που ξεκίνησε ακριβώς πριν
από έναν ολόκληρο χρόνο και ολοκληρώνεται σήμερα. 
Ολυμπιακή. Λήγει σήμερα ο διαγωνισμός για την ιδιωτικοποίηση

Μέχρι και χθες, όπως ανέφεραν κυβερνητικές πηγές, η κοινοπραξία των Αυστραλών
επιχειρηματιών IAS «δεν είχε προσκομίσει τα εχέγγυα εκείνα που να αποδεικνύουν
ότι διαθέτει τα απαιτούμενα κονδύλια για την επένδυση στην Ο.Α.» και την
εξαγορά του 51% των μετοχών της εταιρείας. 
Εκτός αυτού, ανέφεραν οι ίδιες πηγές, «αμφιβόλου αποτελεσματικότητας»
θεωρείται και το αναθεωρημένο επιχειρησιακό σχέδιο που κατέθεσε η IAS στον
σύμβουλο της κυβέρνησης για την ιδιωτικοποίηση της Ο.Α. (CSFB). 
Στόχος της κυβέρνησης, πρόσθεταν, «δεν είναι να ξεφορτωθεί όσο όσο την Ο.Α.,
αλλά η εταιρεία να έχει μέλλον και να συνεχίσει να λειτουργεί ως διεθνής
αερομεταφορέας». 
Υπενθυμίζεται ότι ο υπουργός Μεταφορών και Επικοινωνιών Χρίστος Βερελής έχει
στείλει ήδη από την περασμένη εβδομάδα τελεσίγραφο προς τους εκπροσώπους της
κοινοπραξίας IAS να καταθέσουν τραπεζικές βεβαιώσεις ότι διαθέτουν το ποσό των
102 εκατ. ευρώ που απαιτείται για την ολοκλήρωση της εξαγοράς. 
«Προκειμένου να προχωρήσουν οι συζητήσεις - ανέφερε χαρακτηριστικά ο κ.
Βερελής - έχουμε ζητήσει να αποδείξουν ταχύτατα την οικονομική τους
δυνατότητα. Μέχρι στιγμής δεν έχει γίνει αυτό το πράγμα. 
Ώς το τέλος του μήνα πρέπει να γίνει, διότι διαφορετικά δεν μπορεί να
συνεχιστεί η συζήτηση. Μια από τις προϋποθέσεις είναι να έχουμε τη δέσμευση με
όρους τραπεζικούς ότι τα χρήματα αυτά υπάρχουν». 
Ωστόσο, από την πλευρά της κοινοπραξίας αναφέρεται ότι η κατάθεση των 102
εκατ. ευρώ σε δεσμευμένο λογαριασμό θα γίνει αμέσως μόλις ρυθμιστούν και οι
τελευταίες λεπτομέρειες για την πώληση του 51% της Ο.Α. Αυτό, αναφέρεται,
συμφωνήθηκε έπειτα από μαραθώνια συνάντηση που είχαν την περασμένη εβδομάδα οι
εκπρόσωποι του συμβούλου της κυβέρνησης CSFB και της κοινοπραξίας IAS. 
Οι εκπρόσωποι της IAS υποστηρίζουν πως παρουσίασαν αποδείξεις ότι διαθέτουν τα
απαιτούμενα κεφάλαια, όπως είχε θέσει ως απαραίτητο όρο ο σύμβουλος της
κυβέρνησης, και ότι από την πλευρά τους αναμένουν να ξεκινήσουν οι συζητήσεις
για θέματα που αφορούν στην κατάρτιση της σύμβασης. Σύμφωνα με τις εκτιμήσεις
τους, το κείμενο της σύμβασης είναι δυνατό να ετοιμαστεί μέσα στις ερχόμενες
μέρες. 
Σημειώνεται ότι, όπως ήδη έχουν γράψει «ΤΑ ΝΕΑ», σε περίπτωση που ο
διαγωνισμός για την Ο.Α. κηρυχθεί άγονος, η κυβέρνηση θα αναγγείλει την
εφαρμογή νέου προγράμματος εξυγίανσης στην εταιρεία, το οποίο θα περιλαμβάνει
σημαντικές περικοπές.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17256N471</ED>
<ID>
ID:304551

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N47&aa=1</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΑ ΠΕΙΡΑΙΩΣ
</H5><H2>Μεγαλύτερη συμμετοχή βλέπει η ΙΝG Βank </H2>
Από την πρόοδο τής μεταξύ τους επιχειρηματικής συνεργασίας θα εξαρτηθεί η
αύξηση της μετοχικής συμμετοχής της ING Bank στο μετοχικό κεφάλαιο της
Τράπεζας Πειραιώς. Οι δύο πλευρές αρχίζουν από τις 15 Μαρτίου τη διάθεση στην
ελληνική αγορά των πρώτων κοινών τραπεζοασφαλιστικών προϊόντων, γεγονός το
οποίο θα αποτελέσει και το πρώτο βήμα στο πλαίσιο των συνεργειών που
συμφωνήθηκαν πρόσφατα. Όπως επανέλαβε χθες και ο αντιπρόεδρος του Ομίλου
Πειραιώς κ. Ιάκωβος Γεωργάνας, μιλώντας στην Ένωση Θεσμικών Επενδυτών, βάσει
της συμφωνίας η Πειραιώς αποκτά το 20% στις εταιρίες της Ν.Ν. στην Ελλάδα, ενώ
η ING αποκτά το 5% της Τράπεζας Πειραιώς μέσω της Ν.Ν. Ελλάδας. Ήδη, όπως
αναφέρουν οι πληροφορίες, κοινές ομάδες εργασίας έχουν αρχίσει να δουλεύουν
τις πρώτες επιχειρηματικές συνέργειες των δύο Ομίλων, οι οποίες, όπως
προαναφέρηκε, θα κάνουν την εμφάνιση τους από τα μέσα Μαρτίου. 
Χθες όμως ο κ. Γεωργάνας αναφέρθηκε και στην εξαγορά της ΕΤΒΑ από τον Όμιλο
Πειραιώς, εξέλιξη που θα έχει ως αποτέλεσμα να αυξηθεί το μερίδιό του στο 10%,
ενώ παράλληλα θα διευκολυνθεί η περαιτέρω ανάπτυξη του ενεργητικού του κατά 6
με 8 δισ. ευρώ, δηλαδή κατά περίπου 50%, χωρίς την ανάγκη άντλησης κεφαλαίων
από την κεφαλαιαγορά. Επιπλέον με την εξαγορά αυτή ο Όμιλος Πειραιώς αποκτά
ένα συμπληρωματικό δανειακό χαρτοφυλάκιο μακροχρόνιας διάρκειας με 800-1.000
επιχειρηματικούς πελάτες.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N47</CAT>
<ED>
Κωδικός άρθρου: A17256N472</ED>
<ID>
ID:304598

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N47&aa=2</URL></REF>


Article

<CATEGORY>vin08</CATEGORY>

 <H5>ΔΟΛ DΙGΙΤΑL
</H5><H2>Ολοκληρώθηκε η μεταβίβαση της συμμετοχής στην Φτερωτός Ερμής
</H2>
Η ΔΟΛ Digital, θυγατρική του Δημοσιογραφικού Οργανισμού Λαμπράκη, ολοκλήρωσε
και τυπικά τη μεταβίβαση της συμμετοχής που κατείχε στην Α.Ε. Φτερωτός Ερμής.
Ειδικότερα, με το ιδιωτικό συμφωνητικό, το οποίο υπεγράφη στις 25 Ιανουαρίου
2002 μεταξύ τής ΔΟΛ Digital και του κ. Β.Α. Γκρίσιν, η πρώτη μεταβίβασε στον
δεύτερο 9.110 κοινές ονομαστικές μετοχές τής Α.Ε. Φτερωτός Ερμής. Οι μετοχές
αυτές αντιστοιχούν στο 42,49% του μετοχικού κεφαλαίου της Φτερωτός Ερμής και η
μεταβίβαση έγινε έναντι τιμήματος 337.490 ευρώ. Μετά την εν λόγω μεταβίβαση
ούτε η ΔΟΛ Digital ούτε άλλη εταιρεία του Ομίλου ΔΟΛ έχουν άμεση ή έμμεση
συμμετοχή στην Φτερωτός Ερμής.

ΟΜΙΛΟΣ ΣΑΡΑΝΤΟΠΟΥΛΟΥ: Στη δημιουργία νέας κατασκευαστικής εταιρείας, η
οποία θα αποκτήσει το ανώτατο εργοληπτικό πτυχίο, προχωρούν οι όμιλοι Κ.Ι.
Σαραντόπουλος και Παντεχνική. 
Συγκεκριμένα, οι διοικήσεις των δύο εταιρειών συμφώνησαν να ξεκινήσουν τις
διαδικασίες συγχώνευσης μεταξύ τους με απορρόφηση από την Παντεχνική τής Κ.Ι.
Σαραντόπουλος, καθώς και των εταιρειών Δοκάτ, Αιγαιοπελαγίτικη και Υδρία. Η
νέα εταιρεία θα αποκτήσει καινούργια επωνυμία και θα διαθέτει ίδια κεφάλαια
της τάξεως των 147 εκατ. ευρώ (50 δισ. δρχ.), ενώ για το 2001 θα εμφανίσει
κύκλο εργασιών περί τα 235 εκατ. ευρώ (80 δισ. δρχ.), ενώ τα προ φόρων κέρδη
θα ανέρχονται στα 19 εκατ. ευρώ (6,5 δισ. δρχ.). Το ανεκτέλεστο υπόλοιπο έργων
των υπογεγραμμένων συμβάσεων της νέας εταιρείας θα ξεπερνά τα 587 εκατ. ευρώ
(200 δισ. δρχ.), έχοντας συμμετοχή σε όλα τα μεγάλα αναπτυξιακά έργα της
χώρας. 
ΑΛΤΕ: Με την απορρόφηση επτά εταιρειών θα επιδιώξει να αποκτήσει το
πτυχίο της νέας ανώτατης εργοληπτικής τάξης ο Όμιλος της ΑΛΤΕ. Η εισηγμένη
εταιρεία θα απορροφήσει τρεις θυγατρικές της εταιρείες, καθώς και άλλες
τέσσερις οι οποίες συμφώνησαν να ενταχθούν σε αυτήν. Οι τελευταίες είναι η
Οδός και Οδοστρωμάτων, η Θεμέλιο '79, η Δωρική ΑΤΕ και η Σχοινάς ΑΤΕ. 
Στόχος του νέου επιχειρηματικού σχήματος που διαμορφώνεται στον χώρο των
κατασκευών είναι η συμμετοχή του στα μεγάλα δημόσια έργα τόσο στην Ελλάδα όσο
και στο εξωτερικό, τα ενεργειακά έργα καθώς και η αξιοποίηση και εκμετάλλευση
ακινήτων. 
Ο ενοποιημένος κύκλος εργασιών της νέας ΑΛΤΕ προβλέπεται να ανέλθει κατά το
2002 στα 75 δισ. δρχ., ενω τα προ φόρων κέρδη αναμένεται να προσεγγίσουν τα
7,5 δισ. δρχ.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17256N481</ED>
<ID>
ID:304552

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N48&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Έκπληξη από την αύξηση 0,2% του ΑΕΠ στις ΗΠΑ
</H2>
Στις ΗΠΑ, η ανακοίνωση για αύξηση του ΑΕΠ κατά 0,2% ετησίως την περίοδο
Οκτωβρίου - Δεκεμβρίου του 2001 εξέπληξε την αγορά, δεδομένου ότι μόλις το
προηγούμενο τρίμηνο (Ιούλιος - Σεπτέμβριος) η οικονομία είχε παρουσιάσει
συρρίκνωση κατά 1,3%, ενώ ακόμα και οι πιο αισιόδοξες εκτιμήσεις της αγοράς
υποστήριζαν ότι το ΑΕΠ θα παρέμενε στην αρνητική περιοχή. Η απρόσμενη άνοδος
του ρυθμού ανάπτυξης το τέταρτο τρίμηνο οφείλεται κυρίως στη μεγάλη άνοδο της
καταναλωτικής δαπάνης κατά 5,4%, η οποία παρουσίασε τη μεγαλύτερη αύξηση από
το πρώτο τρίμηνο του 2000. Τα αποθηκευμένα αγαθά (business inventories)
παρουσίασαν ρεκόρ πτώσης 120,6 δισ. δολ. έναντι 61,9 δισ. το τρίτο τρίμηνο,
ενώ οι κυβερνητικές δαπάνες αυξήθηκαν κατά 9,2% έναντι μικρής αύξησης κατά
0,3% το προηγούμενο τρίμηνο. Η απροσδόκητη αύξηση του ρυθμού ανάπτυξης των ΗΠΑ
την περίοδο Οκτωβρίου - Δεκεμβρίου του 2001 επέδρασε θετικά στην ισοτιμία του
δολαρίου ως προς το γιεν, η οποία ενισχύθηκε πάνω από τα 133,00, ενώ στην
αγορά της Ασίας είχε υποχωρήσει για πρώτη φορά την τελευταία εβδομάδα στα
132,35. Βασικός παράγοντας για την προσωρινή υποχώρηση του δολαρίου αποτέλεσε
δημοσίευμα άρθρου στη «Wall Street Journal» που υποστήριξε ότι η αντιπροσωπεία
της Ομοσπονδίας των Βιομηχάνων στις ΗΠΑ επιδιώκει να πείσει τη κυβέρνηση του
κ. Μπους να εναντιωθεί στην πολιτική των ιαπωνικών αρχών για ένα ασθενές
νόμισμα. Η ανακοίνωση της απόφασης του πρωθυπουργού της Ιαπωνίας κ. Κοϊζούμι
να απομακρύνει από τις θέσεις τους την υπουργό Εξωτερικών κ. Τακενάκα, καθώς
και τον υφυπουργό κ. Νογκάμι, άφησε ουσιαστικά την αγορά αδιάφορη. 
Η διαφωνία σε θέματα εξωτερικής πολιτικής ώθησε τον κ. Κοϊζούμι στην απόφαση
αυτή δεδομένου ότι πιθανές αντιθέσεις μεταξύ αξιωματούχων τής κυβέρνησης θα
έθεταν πιθανότατα σε κίνδυνο την προγραμματισμένη έγκριση τού προϋπολογισμού
για το 2002 από τη Βουλή. Εντούτοις, η εξέλιξη αυτή είναι πιθανόν να επηρεάσει
τη δημοτικότητα του πρωθυπουργού και κατά συνέπεια τη διαδικασία προώθησης των
σημαντικών διαρθρωτικών αλλαγών. Η ισοτιμία ευρώ/δολ. κυμαινόταν στην αγορά
της Ν.Υ. στα 0,8620/25, βρίσκοντας στήριξη στη νέα πτώση που παρουσίαζαν τα
αμερικανικά χρηματιστήρια τις πρώτες ώρες της συνεδρίασης την Τετάρτη.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17256N482</ED>
<ID>
ID:304599

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N48&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Σημαντικές απώλειες στα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.416,45
μονάδες σημειώνοντας πτώση 1,26% σε σχέση με την προηγούμενη συνεδρίαση, με
αξία συναλλαγών 28,02 εκατ. ευρώ, όγκο συναλλαγών 3.964 συμβολαίων, και αριθμό
ανοιχτών συμβολαίων 11.532. 
Το συμβόλαιο του μηνός Μαρτίου 2002 έκλεισε στις 1.416,94 μονάδες σημειώνοντας
πτώση της τάξεως του 1,29% σε σχέση με την προηγούμενη συνεδρίαση. 
Ο όγκος συναλλαγών ανήλθε στα 644 συμβόλαια, αξίας 4,55 εκατ. ευρώ, ενώ ο
αριθμός των ανοιχτών συμβολαίων ανήλθε στα 1.898 συμβόλαια. 
Το συμβόλαιο του μηνός Απριλίου έκλεισε στις 1.412,52 μονάδες, με αξία
συναλλαγών 346 εκατ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 279,23
μονάδες, παρουσιάζοντας πτώση τής τάξεως του 2,09% σε σχέση με την προηγούμενη
συνεδρίαση. Η αξία συναλλαγών ανήλθε σε 3,68 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.375 και 1.321
συμβόλαια, αντίστοιχα. 
Το συμβόλαιο του μηνός Μαρτίου 2002 έκλεισε στις 279,17 μονάδες, με πτώση της
τάξεως του 1,77%, αξία συναλλαγών 584 χιλ. ευρώ και αριθμό ανοιχτών συμβολαίων 374.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N48</CAT>
<ED>
Κωδικός άρθρου: A17256N483</ED>
<ID>
ID:304637

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N48&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N49</CAT>
<ED>
Κωδικός άρθρου: A17256N491</ED>
<ID>
ID:304553

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N49&aa=1</URL></REF>


Article

<CATEGORY>vin08</CATEGORY>

 <H2>Με πτώση 1,12% έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.595,87 μονάδες, με
πτώση της τάξεως του 1,12%. Η μεγαλύτερη ενδοσυνεδριακή τιμή σημειώθηκε στις
2.607,00 μονάδες, ενώ η μικρότερη στις 2.579,54. 
Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.414,12, 283,40 και 829,93 μονάδες σημειώνοντας πτώση 1,31%, 0,62% και
1,02% αντίστοιχα. Ο δείκτης της Παράλληλης Αγοράς έκλεισε στις 252,50 μονάδες
παρουσιάζοντας πτώση 1,23%.

Από τις 359 μετοχές που άνοιξαν 53 κινήθηκαν ανοδικά, 272 πτωτικά και 34
παρέμειναν σταθερές. 
Όλοι οι επιμέρους κλαδικοί δείκτες κινήθηκαν πτωτικά με τη μεγαλύτερη πτώση να
σημειώνει ο κλάδος των Εκδόσεων - Εκτυπώσεων με ποσοστό 1,57%.

Η αξία των συναλλαγών διαμορφώθηκε σε 112,19 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N50</CAT>
<ED>
Κωδικός άρθρου: A17256N501</ED>
<ID>
ID:304554

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N50&aa=1</URL></REF>


Article

<CATEGORY>vin08</CATEGORY>

 <H2>Πτώση εισαγωγής...
</H2><H4>Η Σοφοκλέους ακολούθησε την πορεία των ξένων αγορών
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Ο απόηχος από τη νευρικότητα που δημιούργησε η πτώση στις μεγάλες
ευρωπαϊκές και αμερικανικές αγορές έφτασε χθες και στη Σοφοκλέους. 
Έτσι, από τα πρώτα λεπτά της συνεδρίασης στην ελληνική χρηματιστηριακή αγορά
επικράτησαν έντονα πτωτικές τάσεις, καθώς εκδηλώθηκαν πωλήσεις σε όλους τους
κλάδους των εταιρειών, με αποτέλεσμα να οδηγηθεί ο Γενικός Δείκτης κάτω από
τις 2.600 μονάδες. 
Το περιορισμένο αγοραστικό ενδιαφέρον κατά το τελευταίο ημίωρο της συνεδρίασης
δεν στάθηκε αρκετό να αλλάξει το κλίμα στη Σοφοκλέους και ο δείκτης, που
έφτασε να υποχωρεί 1,8% περίπου, τελικά έκλεισε με απώλειες 1,12%, στις
2.595,87 μονάδες. Η αξία των συναλλαγών περιορίστηκε στα 112 εκατ. ευρώ, από
τα οποία τα 2,5 εκατ. ευρώ ήταν πακέτα που άλλαξαν χέρια σε προσυμφωνημένες
τιμές. 
Οι πιέσεις ξεκίνησαν από τα βαριά χαρτιά και κυρίως τις μετοχές των τραπεζών
και των εταιρειών τηλεπικοινωνιών. Οι εταιρείες αυτές το τελευταίο διάστημα
προσελκύουν την προσοχή ελληνικών αλλά και ξένων θεσμικών χαρτοφυλακίων και
πραγματοποιούν αυξημένο τζίρο. Είναι ενδεικτικό ότι περισσότερες από τις
μετοχές που πραγματοποίησαν τη μεγαλύτερη αξία συναλλαγών ανήκουν σε εταιρείες
μεγάλης κεφαλαιοποίησης. Ανάμεσα σε αυτές η Πάναφον με τζίρο 6,4 εκατ. ευρώ, η
ΔΕΗ με 4,1 εκατ., η Alpha Bank με 4 εκατ., η Εθνική Τράπεζα με 3,5 εκατ. και ο
ΟΤΕ με 2,9 εκατ. ευρώ. 
Συνολικά, χθες πραγματοποίησαν πράξεις 362 μετοχές από τις οποίες ενισχύθηκαν
53, ενώ 272 υποχώρησαν. Τα μάτια των επενδυτών που βλέπουν τη Σοφοκλέους να
αναζητεί σημείο ισορροπίας είναι πλέον στραμμένα και στις μεγάλες ξένες
χρηματιστηριακές αγορές. Σύμφωνα με τεχνικές αναλύσεις χρηματιστηριακών
εταιρειών, το σημείο αντίστασης του Γενικού Δείκτη προσδιορίζεται στις
2.680-2.700 μονάδες. 
Το πρώτο σημείο στήριξής του εκτιμάται ότι βρίσκεται γύρω από τις 2.580
μονάδες. Περαιτέρω υποχώρηση του Γενικού Δείκτη τοποθετεί το σημείο στήριξης
στις 2.450 περίπου μονάδες. 
Εξάλλου, σύμφωνα με στοιχεία που έδωσε χθες στη δημοσιότητα η Ένωση Θεσμικών
Επενδυτών, η καθαρή αξία των 20 εισηγμένων εταιρειών επενδύσεων χαρτοφυλακίου
διαμορφώθηκε στο τέλος του 2001 σε 2,28 δισ. ευρώ. Ο Δείκτης των Εταιρειών
Επενδύσεων από τις 30 Νοεμβρίου έως και τις 31 Δεκεμβρίου 2001 υποχώρησε κατά
7,85%. Η μείωση του Γενικού Δείκτη το ίδιο διάστημα έφτασε το 3,80%.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17256N521</ED>
<ID>
ID:304555

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N52&aa=1</URL></REF>


Article

<CATEGORY>vin08</CATEGORY>

 <H2>Μεγαλύτερος ο κίνδυνος από την απόδοση
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Ποια η πιθανότητα να πέσει αύριο ο Γενικός Δείκτης κατά 1,8%; Η απάντηση είναι
5% και δίνεται από τη μελέτη της ΑΣΥΚ (θυγατρική του ΧΑΑ), στην οποία
περιλαμβάνεται η διαχρονική εξέλιξη βασικών μεγεθών της αγοράς μετοχών του
ΧΑΑ. 
Από τη μελέτη προκύπτει ότι ο κίνδυνος της αγοράς είναι 55 φορές μεγαλύτερος
από τη μέση απόδοση. Το 1996 ο κίνδυνος της αγοράς ήταν μεγαλύτερος από τη
μέση απόδοση κατά 70,9 φορές. Το μέγεθος αυτό, το 1999, ήταν 7,69 φορές και το
1998 ήταν 9 φορές. Αυτό σημαίνει ότι η μέση απόδοση μειώθηκε, ενώ οι
διακυμάνσεις στις τιμές αυξήθηκαν. Το 2000 και το 2001 ο λόγος αυτός (απόδοση
προς κίνδυνο) ήταν αρνητικός, καθώς η μέση ημερήσια απόδοση ήταν αρνητική. 
Η εξέλιξη των βασικών μεγεθών εξετάζεται από το 1995 μέχρι τις 23 Ιανουαρίου
2002, όταν η κεφαλαιοποίηση του Χρηματιστηρίου αυξήθηκε κατά 70,508 εκατ.
ευρώ, η μέση ημερήσια μεταβολή του Γενικού Δείκτη ήταν 0,095%, η μέση ημερήσια
αξία συναλλαγών ήταν 219 εκατ. ευρώ και η πιθανότητα για να πέσει ο Γενικός
Δείκτης την επόμενη μέρα κατά 5,07% ήταν 5%. 
Η πιθανότητα του ενδεχoμένου να πέσει αύριο ο Γενικός Δείκτης υπολογίζεται από
το μέγεθος VaR (Value at Risk), καθώς απαντά στην εξής ερώτηση: ποια
αναμένεται να είναι η ανά χρηματική μονάδα σωρευτική αρνητική μεταβολή της
αξίας του χαρτοφυλακίου την επόμενη ημέρα με πιθανότητα εμφάνισής της 5%. 
Από την άλλη, ο λόγος του Sharpe (Sharpe ratio) συγκρίνει τη μέση απόδοση προς
την τυπική απόκλιση, δηλαδή προς τον κίνδυνο, όπως προκύπτει από τις
διακυμάνσεις των τιμών. Η μελέτη βρίσκεται στη διεύθυνση της ΑΣΥΚ (www. asyk. ase. gr). <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17256N522</ED>
<ID>
ID:304600

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N52&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Πτωτική τροχιά εντός και εκτός των τειχών
</H2>
Η αγορά βρέθηκε σε έντονη πτωτική τροχιά, με τον Γενικό Δείκτη να σημειώνει
απώλειες της τάξης του 1,12%, φτάνοντας τις 2.596 μονάδες. Παρομοίως και στα
ευρωπαϊκά χρηματιστήρια σημειώθηκαν έντονες πιέσεις, ακολουθώντας την
προχθεσινή έντονη διόρθωση των αμερικανικών χρηματιστηρίων, λόγω ανησυχιών ότι
η έξοδος από την κρίση δεν έχει έρθει ακόμα, μετά την πρόσφατη δημοσίευση
αρνητικών τριμηνιαίων αποτελεσμάτων για πολλές εισηγμένες. Επιπροσθέτως, ο
αμερικανικός πολυεθνικός όμιλος Tyco International ανακοίνωσε πως θα προβεί σε
αναμόρφωση των αποτελεσμάτων του, δημιουργώντας ανησυχίες ότι σε παρόμοιες
κινήσεις ενδέχεται να προχωρήσουν κι άλλες εταιρείες της αμερικανικής αγοράς.
Από την άλλη πλευρά ανακοινώθηκε χθες ότι το αμερικανικό ΑΕΠ σημείωσε αύξηση
κατά 0,2% στο τέταρτο τρίμηνο του προηγούμενου έτους, φέρνοντας ισορροπία στις
αγορές και την προσδοκία ότι η έξοδος από την ύφεση είναι κοντά. Στην ελληνική
αγορά ο κλάδος της Πληροφορικής υπεραπέδωσε της αγοράς μετά τις εντεινόμενες
προσδοκίες ότι αναμένεται δραστηριοποίηση στον κλάδο με τη σταδιακή εφαρμογή
του επιχειρησιακού προγράμματος «Κοινωνία της Πληροφορίας» (ύψους 2,8 δισ.).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17256N523</ED>
<ID>
ID:304638

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N52&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>Αutohellas: ανανέωση συνεργασίας με ΟΣΕ
</H2>
Σε ανανέωση της συνεργασίας τους προχώρησαν η εταιρεία Hertz και ο ΟΣΕ,
συνεχίζοντας έτσι το πρόγραμμα της εταιρείας Rail and Drive. Η υπηρεσία αυτή
της Hertz δίνει τη δυνατότητα στους επιβάτες του Intercity με κρατήσεις να
παραλαμβάνουν αυτοκίνητο κατά την άφιξή τους και να το παραδίδουν κατά την
αναχώρησή τους στους σταθμούς Αθήνας - Πάτρας - Βόλου και Θεσσαλονίκης ή να
συνεχίσουν το ταξίδι τους στον προορισμό τους με ένα καινούργιο και ασφαλές
αυτοκίνητο της Hertz σε πολύ ειδικές τιμές. 
Η εταιρεία για το 2000 σημείωσε προ φόρων κέρδη της τάξεως των 2,91 δισ. δρχ.,
μειωμένα κατά 51,56 % σε σχέση με τα 1,92 δισ. δρχ. το 1999. Ο κύκλος εργασιών
της προσέγγισε τα 24,03 δισ. δρχ., αυξημένος κατά 22,60 % σε σχέση με τα 19,60
δισ. δρχ., που είχε πραγματοποιήσει στη χρήση του 1999. Στο εννεάμηνο του 2001
τα κέρδη της εταιρείας ανήλθαν σε 3,62 δισ. δρχ. αυξημένα κατά 38,17 % έναντι
2,62 δισ. δρχ. το 2000. 
Στην τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Autohellas έκλεισε στα 2,62 ευρώ ή στις 892 δρχ., με αποτέλεσμα η
χρηματιστηριακή αξία της εταιρείας να διαμορφώνεται σε 38,46 εκατ. ευρώ ή
13,11 δισ. δρχ. Με βάση τα προ φόρων κέρδη των δύο τελευταίων
εξαμήνων, ο λόγος Τιμής προς Κέρδη (Ρ/Ε) της εταιρείας ανέρχεται σε 12,85, ενώ
με βάση το ύψος των Ιδίων Κεφαλαίων α' εξαμήνου του 2001, ο λόγος Τιμής προς
Λογιστική Αξία (Ρ/BV) διαμορφώνεται σε 0,75. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17256N524</ED>
<ID>
ID:304662

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N52&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Νευρικότητα...
</H2>
Πού αποδίδεται η σημαντική υποχώρηση στο ΧΑΑ;

Απαντά ο κ. Χρήστος Δρυμούρας, χρηματιστηριακός εκπρόσωπος της εταιρείας Rate
Capital ΑΧΕΠΕΥ 
Η πτώση στα μεγάλα χρηματιστήρια της Ευρώπης και των Ηνωμένων Πολιτειών ήταν
ξαφνική και δεν άφησε ανεπηρέαστο το Χρηματιστήριο Αξιών Αθηνών. Στη
νευρικότητα που έχει δημιουργηθεί συνέβαλαν ακόμη τα αρνητικά στοιχεία που
αφορούν σε οικονομικά μεγέθη χωρών της ζώνης του ευρώ. Πάντως, μετά τις
έντονες πτωτικές τάσεις δεν αποκλείεται σύντομα να υπάρξει τεχνική αντίδραση
της αγοράς.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N52</CAT>
<ED>
Κωδικός άρθρου: A17256N525</ED>
<ID>
ID:304679

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N52&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Έφτασε κιόλας στο τέλος του ο πρώτος μήνας
του χρόνου, όσο κι αν νιώθετε κουρασμένοι και αγχωμένοι από τις υποχρεώσεις
που είχατε, σύντομα προβλέπονται μεγάλες αναβαθμίσεις στη ζωή σας, γι' αυτό
φροντίστε να τις στηρίξετε σε γερές βάσεις που μόνο εσείς ξέρετε να
δημιουργείτε. 
Ιχθύες 
(19 Φεβρουαρίου - 20 Μαρτίου). Με ψύχραιμο και ρεαλιστικό τρόπο φροντίστε να
διευκρινιστεί η θέση σας απέναντι στο αγαπημένο πρόσωπο ή τους ανθρώπους που
συνεργάζονται μαζί σας. Μια ανταγωνιστική διάθεση θα μπορούσε να λειτουργήσει
εις βάρος όλων σας τελικά. 
Κριός 
(21 Μαρτίου - 19 Απριλίου). Τα έντονα γεγονότα και οι καταστάσεις του μήνα που
πέρασε σας βρίσκουν κουρασμένους τόσο ψυχικά όσο και σωματικά. Μην αμελήσετε
κάποια προβλήματα υγείας που υπάρχουν, ανανεώστε τις δυνάμεις σας πριν φτάσετε
σε οριακό σημείο. 
Ταύρος 
(20 Απριλίου - 20 Μαΐου). Οι έντονες πλανητικές διελεύσεις του μήνα που
τελειώνει σας «υποχρέωσαν» να ξεκαθαρίσετε πολλές από τις υποθέσεις που σας
απασχολούν. Από 'δω και πέρα δώστε έμφαση στις προσωπικές σας ανάγκες και στις
επαφές με άτομα που μπορούν να σας στηρίξουν. 
Δίδυμοι 
(21 Μαΐου - 21 Ιουνίου). Έχετε πολλά και διάφορα να κάνετε στο κλείσιμο αυτού
του μήνα, μην επιτρέψετε λοιπόν στους άλλους να σας αποδιοργανώσουν με τις
απαιτήσεις τους. Ο καθένας ας φροντίσει για τις προσωπικές του ανάγκες, όπως
κάνετε κι εσείς άλλωστε. 
Καρκίνος 
(22 Ιουνίου - 22 Ιουλίου). Κάτω από το βάρος των υποχρεώσεών σας έχετε ίσως
παραμελήσει τις ανάγκες του συγγενικού σας περιβάλλοντος και σας κατηγορούν
ότι έχετε απομακρυνθεί από κοντά τους. Κάντε λίγη υπομονή, αυτό θα βοηθήσει να
ξεπεραστούν τα εμπόδια, πραγματικά αξίζει τον κόπο να υποχωρήσετε προσωρινά. 
Λέων 
(23 Ιουλίου - 22 Αυγούστου). Πράξτε «κατά συνείδηση» στη διαχείριση των
οικονομικών σας, φανείτε ψύχραιμοι γιατί το άγχος θα μπορούσε να σας οδηγήσει
σε βεβιασμένους λανθασμένους χειρισμούς που θα μπορούσαν να φέρουν απώλειες. 
Παρθένος 
(23 Αυγούστου - 23 Σεπτεμβρίου). Μέσα σε ένα δύσκολο διάστημα υποχρεώσεων μην
αφήσετε τον εαυτό σας να ξεγελαστεί από τυχαίες γνωριμίες και ασαφείς
προτάσεις. Ανοίξτε νέους δρόμους στη ζωή σας μέσα από τους οποίους θα
εξελιχθείτε εσείς οι ίδιοι. 
Ζυγός 
(24 Σεπτεμβρίου - 23 Οκτωβρίου). Κλείστε τον πρώτο μήνα του χρόνου με ένα
γενικό «απολογισμό των πεπραγμένων», έστω κι αν νιώθετε λίγο απομονωμένοι, η
σημερινή μέρα σάς δίνει τη δυνατότητα να αυτοσυγκεντρωθείτε προκειμένου να
βρείτε τις καλύτερες λύσεις στα προβλήματα που σας απασχολούν εδώ και αρκετό
καιρό. 
Σκορπιός 
(24 Οκτωβρίου - 22 Νοεμβρίου). Οι χαμηλοί τόνοι ίσως είναι απαραίτητοι αυτό το
διάστημα απέναντι στους φίλους και στους ανθρώπους που ανήκουν στις κοινωνικές
σας γνωριμίες, προκειμένου να έχετε την ψυχολογική και συναισθηματική
υποστήριξή τους. 
Τοξότης 
(23 Νοεμβρίου - 21 Δεκεμβρίου). Έντονα επαγγελματικά θέματα φαίνεται να σας
απασχολούν στο τέλος αυτού του μήνα. Φροντίστε να προσαρμοστείτε στο κλίμα που
επικρατεί γύρω σας, έστω κι αν δεν συμφωνείτε απόλυτα μ' αυτό, σύντομα οι
προσπάθειές σας θα αποδώσουν αυτό που επιθυμείτε πραγματικά. 
Αιγόκερως 
(22 Δεκεμβρίου - 19 Ιανουαρίου). Έγγραφα που σας αφορούν, λογαριασμοί,
ταξίδια, μεταφορικά μέσα και νόμοι με τις διάφορες διατάξεις τους σας
απασχολούν αυτό το διάστημα. Ενεργήστε λοιπόν πρακτικά και τυπικά και
φροντίστε να μην εμπλέξετε στις διαδικασίες, σχέσεις και συνεργασίες. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: N58</CAT>
<ED>
Κωδικός άρθρου: A17256N581</ED>
<ID>
ID:304537

</ID><URL>http://ta-nea.dolnet.gr/neaweb/neafile.print_unique?e=A&f=17256&m=N58&aa=1</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ: ΘΑ ΚΑΝΟΥΜΕ ΤΑ ΠΑΝΤΑ ΓΙΑ ΝΑ ΣΥΝΕΧΙΣΟΥΜΕ ΣΤΟ ΚΥΠΕΛΛΟ
</H5><H2>Θα πάρουμε την πρόκριση στην Τούμπα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«Δημιουργήσαμε ευκαιρίες, αλλά δεν καταφέραμε να τις αξιοποιήσουμε και να
πάρουμε ένα σκορ που θα μας έδινε πιο μεγάλη ασφάλεια» παραδέχθηκε ο Φερνάντο
Σάντος μετά τον αγώνα

Η πρώτη μάχη ΑΕΚ - ΠΑΟΚ (2-1) μπορεί να ικανοποίησε και τους δύο
μονομάχους, αλλά άφησε ανοικτούς λογαριασμούς σε ό,τι αφορά την πρόκριση, για
την επαναληπτική αναμέτρηση της Τούμπας. 
Ικανοποιημένος έδειξε ότι έμεινε σε γενικές γραμμές ο Φερνάντο Σάντος από
την απόδοση της ομάδας του. Ο τεχνικός της ΑΕΚ τόνισε: «Αυτό ήταν το ένα
ημίχρονο του αγώνα, αφού είναι γνωστό ότι στο Κύπελλο τα ματς τελειώνουν στα
180'. Έχουμε ένα μικρό προβάδισμα, αλλά γνωρίζουμε ότι στην Τούμπα το παιχνίδι
δεν θα είναι καθόλου εύκολο. 
Πιστεύουμε ότι θα κάνουμε τα πάντα για να συνεχίσουμε στη διοργάνωση. Είναι
κρίμα που ελέγχαμε το παιχνίδι, δημιουργήσαμε ευκαιρίες, αλλά δεν καταφέραμε
να τις αξιοποιήσουμε και να πάρουμε ένα σκορ, το οποίο θα μας έδινε πιο μεγάλη
ασφάλεια. Την επόμενη εβδομάδα θα γίνει ένα σπουδαίο ματς από δύο μεγάλες
ομάδες». 
Ο Πορτογάλος τεχνικός, αναφερόμενος στην άμυνα της ομάδας του, τόνισε:
«Είναι γνωστό ότι όλη η ομάδα παίζει άμυνα και όλη πρέπει να επιτίθεται.
Βελτιωθήκαμε αρκετά, πρεσάραμε περισσότερο και δυστυχώς μία στιγμή δεν
προσέξαμε και αυτό μάς στοίχισε. Αυτά συμβαίνουν στο ποδόσφαιρο. Ο ΠΑΟΚ σε όλο
το πρώτο μέρος δεν μπήκε ούτε μία φορά στην περιοχή μας. Όμως, αγωνίστηκε με
τη στρατηγική τού Κυπέλλου. Τα ματς αυτά είναι διαφορετικά απ' ό,τι στο
πρωτάθλημα». 
Ο Ντούσαν Μπάγιεβιτς δήλωσε: «Ήταν ένα καλό παιχνίδι κατά διαστήματα. Η ΑΕΚ
είχε τον έλεγχο του αγώνα και δημιούργησε φάσεις και ευκαιρίες για γκολ.
Θέλαμε να προσέξουμε ορισμένα πράγματα, αφού είναι διαφορετικό παιχνίδι απ'
ό,τι του πρωταθλήματος. Το 2-1 μας βολεύει, αφού στο δεύτερο ματς θα
προσπαθήσουμε κάτι παραπάνω. Το δεύτερο ματς θα είναι δύσκολο».

*** Η κριτική του αγώνα και ρεπορτάζ από το στάδιο «Ν.
Γκούμας» στις σελίδες 6, 7
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O01</CAT>
<ED>
Κωδικός άρθρου: A17256O011</ED>
<ID>
ID:304556

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O01&aa=1</URL></REF>


Article

<CATEGORY>vin10</CATEGORY>

 <H5>ΣΥΜΒΟΛΑΙΑ: ΓΙΑ ΤΖΟΛΕ, ΠΑΤΣΑΤΖΟΓΛΟΥ, ΚΩΣΤΟΥΛΑ
</H5><H2>Χρυσάφι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Έκπληξη η πρόωρη ανανέωση των συμβολαίων των Τζόρτζεβιτς, Πατσατζόγλου (στη
φωτογραφία) και Κωστούλα

Σε χρόνο ρεκόρ οι Πρέντραγκ Τζόρτζεβιτς, Χρήστος Πατσατζόγλου, Θανάσης
Κωστούλας υπέγραψαν νέα συμβόλαια στον Ολυμπιακό. Γεγονός που αποτέλεσε μεγάλη
έκπληξη και για τους τρεις, αφού όλοι περίμεναν η διοίκηση της πειραϊκής ΠΑΕ
να καλέσει πρώτα τους Τζιοβάνι, Νινιάδη, των οποίων τα συμβόλαια λήγουν το
ερχόμενο καλοκαίρι. 
Όπως ανακοινώθηκε από την ΠΑΕ Ολυμπιακός, ο Πρέντραγκ Τζόρτζεβιτς ανανέωσε για
ακόμη 3,5 χρόνια το συμβόλαιό του (έληγε στις 30.6.2003), ενώ του Χρήστου
Πατσατζόγλου και του Θανάση Κωστούλα έγινε ανανέωση για πέντε χρόνια. Τα
συμβόλαιά τους έληγαν στις 30.6.2005 και στις 30.6.2004, αντίστοιχα. 
Τα νέα συμβόλαια θα έχουν ισχύ: Του «Τζόλε» έως στις 30 Ιουνίου του 2005 και
των Πατσατζόγλου, Κωστούλα έως στις 31 Δεκεμβρίου του 2007. 
Τη μερίδα του λέοντος όσον αφορά το οικονομικό θα πάρει ο Σέρβος, αφού ο
πρόεδρος του Ολυμπιακού διπλασίασε τις ετήσιες απολαβές του. 
Ο 29χρονος αριστεροπόδαρος ποδοσφαιριστής θα γίνει πλουσιότερος κατά 1,4 δισ.
(400 εκατ. δρχ. τον χρόνο). Ο 23χρονος Χρήστος Πατσατζόγλου θα εισπράξει 600
εκατ. δρχ. (120 εκατ. δρχ. ετησίως, μεικτά) και ο 26χρονος Θανάσης Κωστούλας
θα πάρει 450 εκατ. δρχ. 
Σειρά έχει τώρα ο Δημήτρης Ελευθερόπουλος, με τον οποίο έχουν ήδη γίνει οι
πρώτες επαφές. 
Σε πελάγη ευτυχίας έπλεαν χθες οι Τζόρτζεβιτς, Πατσατζόγλου, Κωστούλας. Και οι
τρεις μίλησαν στην «ΟΜΑΔΑ» για τις πρόωρες ανανεώσεις των συμβολαίων τους. 
Ο Τζόρτζεβιτς τόνισε στην «ΟΜΑΔΑ»: «Θα με βλέπετε μια ζωή στον Θρύλο. Νομίζω
ότι έχω προσφέρει πολλά στην ομάδα. Δεν πρόκειται να σταματήσω εδώ. Θα
προσπαθήσω να προσφέρω ακόμα περισσότερα. Ομολογώ ότι η πρόσκληση για την
ανανέωση του συμβολαίου μου ήταν έκπληξη για μένα». 
Ο Πατσατζόγλου δήλωσε ικανοποιημένος, τονίζοντας χαρακτηριστικά ότι «του
αρέσει να ανεβαίνει σκαλί-σκαλί». Ο 23χρονος διεθνής μεσοαμυντικός
υπογράμμισε: «Ακόμα δεν το έχω συνειδητοποιήσει. Ποτέ στον Ολυμπιακό δεν έβαλα
πάνω από όλα τα χρήματα. Θέλω να είμαι πρώτα υγιής, γιατί έχω μπροστά μου
πολλά χρόνια». 
Ο Κωστούλας ευχαρίστησε τον κ. Κόκκαλη: «Αισθάνομαι την ανάγκη να ευχαριστήσω
πρώτα τον πρόεδρο. Η διοίκηση και η τεχνική ηγεσία εκτίμησε την προσφορά μου
στην ομάδα και για εμένα αποτελεί ισχυρό κίνητρο η υπογραφή του νέου
συμβολαίου». 
Οι Πατσατζόγλου, Κωστούλας αποκλείστηκαν από την αποστολή (δεν ήταν έτοιμα τα
νέα δελτία τους) ενόψει του σημερινού αγώνα με την Καλλιθέα στο ΟΑΚΑ (17.15)
για την προημιτελική φάση του Κυπέλλου. 
Ο Οφορίκουε επέστρεψε χθες στην Αθήνα και σήμερα θα ακολουθήσει μαζί με τους
Ζε Ελίας, Γιαννακόπουλο πρόγραμμα αποθεραπείας στου Ρέντη. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O021</ED>
<ID>
ID:304559

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Με ποδόσφαιρο
</H2>
Το ποδόσφαιρο κυριαρχεί στο αποψινό τηλεοπτικό πρόγραμμα. Αναλυτικά: 
15.00 (Eurosport): Τένις. Τουρνουά από το Μιλάνο (Ζ) 
17.00 (SuperSport): Εθνικός Αστέρας - Ηρακλής (Ζ) 
17.15 (Alter): Ολυμπιακός - Καλλιθέα (Ζ). 
18.00 (Alpha Sports 2): Εκπομπή για τη Β' Εθνική. 
18.00 (Eurosport): Αφρικανικό Κύπελλο Εθνών (Ζ). 
20.00 (Alpha Sports 1): Στιγμιότυπα από το πρωτάθλημα Σκωτίας. 
21.00 (Alpha Sports 1): Άντερλεχτ - Μπερσότ (Μ). 
21.00 (Tempo): Εκπομπή για το Κύπελλο Ιταλίας. 
21.30 (Eurosport): Αλπικό Σκι (Ζ). 
22.00 (Tempo): Πάρμα - Μπρέσια (Ζ). 
22.30 (SuperSport 2): Ρεάλ Μ. - Μπιλμπάο (Ζ). 
22.30 (Alpha Sports 2): Στιγμιότυπα από το πρωτάθλημα Κύπρου. 
00.10 (ΕΤ3): Πρέστον - Γουότφορντ (Μ). 
05.00 (Alpha Sports 2): Σιάτλ - Σακραμέντο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O022</ED>
<ID>
ID:304603

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=2</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Η Καβάλα 4-0 τον Ναυπακτιακό
</H2>
Εντυπωσιακή η Καβάλα συνέτριψε 4-0 τον Ναυπακτιακό για το πρωτάθλημα της Γ'
Εθνικής κατηγορίας και βελτίωσε αισθητά τη βαθμολογική της θέση, ενώ στο άλλο
χθεσινό παιχνίδι που έγινε στα πλαίσια της 16ης αγωνιστικής ο Φωστήρας ήρθε
ισόπαλος 2-2 με το Λεωνίδιο στο ουδέτερο γήπεδο του Άργους. 
Ύστερα από τα χθεσινά παιχνίδια η βαθμολογία στη Γ' Εθνική διαμορφώθηκε ως
εξής: Κασσάνδρα 35, Κέρκυρα 34, Ατρόμητος 30, Καβάλα, Κιλκισιακός 29, Λάρισα
25, Μαρκό 24, Φωστήρας 23, Χανιά 22, Εθνικός 20, Ναυπακτιακός 15, Ελευσίνα,
Τρίκαλα, Λεωνίδιο 13, Παναιτωλικός 10, Απόλλων Κρ. Βρ. 3. 
***Απόλλων Κρ. Βρ. και Ατρόμητος Αθ. έχουν από ένα παιχνίδι λιγότερο.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O023</ED>
<ID>
ID:304641

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=3</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Η Προοδευτική στο ρελαντί 3-0 τον Παναιγιάλειο
</H2>
Χωρίς να συναντήσει ιδιαίτερη αντίσταση η Προοδευτική νίκησε 3-0 στην έδρα
της τον Παναιγιάλειο σε εξ αναβολής αγώνα της 13ης αγωνιστικής, κατακτώντας
τον άτυπο τίτλο της πρωταθλήτριας χειμώνα, καθώς φιγουράρει μόνη πρώτη στη
βαθμολογία. Η ομάδα του Κορυδαλλού ήταν ανώτερη και «καθάρισε» το παιχνίδι στο
πρώτο ημίχρονο. Ο Ανδράλας (15' - 47') και ο Χανιώτης (31') ήταν οι σκόρερ της
Προοδευτικής. 
Με τη λήξη του πρώτου γύρου στο πρωτάθλημα της Β' Εθνικής η βαθμολογία
διαμορφώνεται ως εξής: Προοδευτική 24, Καλαμαριά 23, Καλλιθέα, Χαλκηδόνα 22,
ΠΑΣ Γιάννινα 21, Αθηναϊκός, Πανηλειακός 20, Ολυμπιακός Β., Πανσερραϊκός,
Πατραϊκός 17, Καλαμάτα 13, Απόλλων, Παναιγιάλειος 12, Άγ. Νικόλαος 6.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O024</ED>
<ID>
ID:304664

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΘΝ. ΑΣΤΕΡΑΣ
</H5><H2>Με πλήρη σύνθεση κόντρα στον Ηρακλή
</H2>
Χωρίς άγχος και με όλους τους παίκτες στη διάθεση του Νίκου Αλέφαντου ο
Εθνικός Αστέρας υποδέχεται σήμερα στο εθνικό στάδιο Καισαριανής (5 μ.μ.) τον
Ηρακλή, στο πρώτο παιχνίδι της προημιτελικής φάσης του Κυπέλλου. Στο παιχνίδι
αυτό ενδέχεται να κάνει την πρώτη του εμφάνιση και ο νεοαποκτηθείς Δανός
Κρίστιαν Λούμπεργκ με την προϋπόθεση να φτάσει σήμερα στην ΕΠΟ η μπλε κάρτα του.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O025</ED>
<ID>
ID:304681

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O026</ED>
<ID>
ID:304689

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O02</CAT>
<ED>
Κωδικός άρθρου: A17256O027</ED>
<ID>
ID:304691

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O02&aa=7</URL></REF>


Article

<CATEGORY>vin10</CATEGORY>

 <H5>ΓΙΑΡΝΙ: ΘΑ ΒΟΗΘΗΣΩ ΤΟΝ ΠΑΟ ΣΕ ΠΡΩΤΑΘΛΗΜΑ ΚΑΙ ΤΣΑΜΠΙΟΝΣ ΛΙΓΚ
</H5><H2>Γνωρίζω πολλά
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«Θεωρώ ότι έχουμε τις δυνατότητες να πάμε καλά και στο Τσάμπιονς Λιγκ» δήλωσε
χθες ο Ρόμπερτ Γιάρνι κατά την άφιξή του στην Αθήνα

Παίκτης του Παναθηναϊκού και με τη «βούλα» είναι από χθες ο Ρόμπερτ Γιάρνι. Ο
Κροάτης άσος κατά την άφιξή του στην Αθήνα τόνισε ότι γνωρίζει πολλά πράγματα
για τον ΠΑΟ και έχει την πεποίθηση ότι θα βοηθήσει τόσο για την κατάκτηση του
πρωταθλήματος όσο και για την πρόκριση στα προημιτελικά του Τσάμπιονς Λιγκ. 
Ο Γιάρνι, ο οποίος συνοδευόταν από τον μάνατζέρ του, Πρέντραγκ Ράτσκι,
υπογράμμισε: «Γνωρίζω πολλά πράγματα για την ομάδα και θα κάνω τα πάντα να την
βοηθήσω για να πάρει το πρωτάθλημα. Ξέρω ότι έχουμε μικρή βαθμολογική διαφορά
από τους πρωτοπόρους και είμαστε ακόμη στο κόλπο του τίτλου. Θεωρώ ότι έχουμε
τις δυνατότητες να πάμε καλά και στο Τσάμπιονς Λιγκ και να προκριθούμε στην
επόμενη φάση». 
Ο 33χρονος αριστερός αμυντικός φάνηκε αισιόδοξος, παρά την αγωνιστική του
αποχή τους τελευταίους μήνες: «Η αλήθεια είναι ότι δεν έχω αγωνιστεί το
τελευταίο διάστημα. Μου λείπουν παιχνίδια, όμως, θα μιλήσω με τον προπονητή
και θα ακολουθήσω ένα ειδικό πρόγραμμα για να βοηθήσω από την αρχή την ομάδα.
Άλλωστε, δεν έμεινα άπρακτος όλο αυτό το διάστημα, αφού έχω προσωπικό γυμναστή
και έκανα προπονήσεις υπό τις οδηγίες του». 
Μετά την άφιξή του ο διεθνής άσος πέρασε από ιατρικές εξετάσεις και στη
συνέχεια μαζί με τον μάνατζερ του, Πρέντραγκ Ράτσκι, ο Γιάρνι συναντήθηκε με
τον πρόεδρο του «Τριφυλλιού», Άγγελο Φιλιππίδη, και διευθετήθηκαν και οι
τελευταίες λεπτομέρειες της μεταγραφής. Ο παίκτης υπέγραψε για έξι μήνες.
Σύμφωνα με πληροφορίες οι αποδοχές του θα φτάνουν τα 235 χιλιάδες ευρώ για το
τρέχον εξάμηνο. 
Στο μεταξύ, η... μάχη του Παναθηναϊκού στην Ιταλία φαίνεται να χάνεται για την
απόκτηση του Ντάνιελ Άντερσον της Βενέτσια. Σύμφωνα με πληροφορίες η ιταλική
ομάδα υπαναχώρησε στις οικονομικές της απαιτήσεις και βρισκόταν κοντά στο να
βρεθεί η χρυσή τομή, όμως, προέκυψε άλλο πρόβλημα, αφού η σύζυγος του 24χρονου
Σουηδού μέσου δεν θέλει να φύγει από την Ιταλία στα μέσα της χρονιάς.
Τουλάχιστον, έτσι λέγεται... Πάντως, - αν και χαμένη - η υπόθεση παραμένει
ανοικτή, καθώς οι «πράσινοι» θέλουν οπωσδήποτε να αποκτήσουν τον παίκτη
δανεικό για τους επόμενους έξι μήνες. Από την άλλη μεριά, η κατάσταση με τον
Τομπίας Λίντεροθ είναι στάσιμη παρά τις προσπάθειες να μεταπειστεί η διοίκηση
της Στάμπαεκ, ώστε να παραχωρήσει τον 23χρονο άσο. 
ΤΟ ΠΡΟΒΛΗΜΑ 
Όσον αφορά τον αγωνιστικό τομέα το μoναδικό πρόβλημα που απασχολεί τον Σέρχιο
Μαρκαριάν είναι ο τραυματισμός του Ντάνιελ Σάριτς. Ο Κροάτης γυμνάστηκε και
πάλι μόνος, ενώ αναμένεται αύριο να μπει στο κανονικό πρόγραμμα. Να
επισημάνουμε ότι ο 57χρονος τεχνικός δεν θα έχει στη διάθεσή του τους
τιμωρημένους Κυργιάκο και Μίκαελσεν για το ματς πρωταθλήματος με τον Πανιώνιο.
Σήμερα στις 17.00 έχει προγραμματιστεί στην Παιανία φιλικό παιχνίδι με το Μαρκό.

ΠΡΟΚΛΗΤΙΚΟΣ 
Ο ιδιόρρυθμος Πάουλο Σόουζα έφυγε από τον Παναθηναϊκό, αλλά φαίνεται ότι
δεν... ξέχασε την παλιά του ομάδα. Στη χθεσινή παρουσίασή του στον νέο σύλλογο
που θα αγωνίζεται, την Εσπανιόλ, ο Πορτογάλος άσος άφησε άφωνους τους Ισπανούς
και δεν παρέλειψε προκλητικά να «ξιφουλκήσει» εναντίον του ΠΑΟ. «Είμαι
ανέτοιμος! Και ξέρετε πού οφείλεται αυτό; Η προπόνηση στον Παναθηναϊκό ήταν
τόσο κακή που δεν θα μπορούσα σε καμία περίπτωση να είμαι έτοιμος, αφού
υποχρεωνόμουν να γυμνάζομαι μόνος τις περισσότερες φορές. Λυπάμαι, αλλά έτσι
έχουν τα πράγματα».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17256O031</ED>
<ID>
ID:304560

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O03&aa=1</URL></REF>


Article

<CATEGORY>vin10</CATEGORY>

 <H5>ΤΟ ΟΑΚΑ: Γέμισε ασφυκτικά
</H5><H2>Πρεμιέρα με μουσική για τον Εθελοντισμό του 2004
</H2>
Ο Μάριος Φραγκούλης τραγούδησε για τον εθελοντισμό

Μεγάλοι και μικροί από κάθε γειτονιά της Αθήνας δήλωσαν χθες εθελοντές στους
Ολυμπιακούς Αγώνες του 2004. Το κλειστό γήπεδο του ΟΑΚΑ γέμισε ασφυκτικά με
περίπου 15.000 άτομα κάθε ηλικίας, τα οποία ανταποκρίθηκαν με ενθουσιασμό στο
κάλεσμα της Οργανωτικής Επιτροπής «Αθήνα 2004». 
Επί σκηνής ο Διονύσης Σαββόπουλος, η Άλκηστη Πρωτοψάλτη και ο Μάριος
Φραγκούλης έδωσαν τον καλύτερο εαυτό τους για τον Ολυμπιακό Εθελοντισμό, ενώ ο
ηθοποιός Σπύρος Παπαδόπουλος έκλεψε την παράσταση με το χιούμορ και τη ζεστή
παρουσίαση της εκδήλωσης. 
Στις κερκίδες του γηπέδου υπουργοί και πρωτοκλασάτα στελέχη της αξιωματικής
αντιπολίτευσης έδωσαν ηχηρό «παρών» στη γιορτή του εθελοντισμού, την οποία
άνοιξε με ομιλία της η κ. Γιάννα Αγγελοπούλου. Ευάγγελος Βενιζέλος, Πέτρος
Ευθυμίου, Κώστας Λαλιώτης, Λουκάς Αποστολίδης, Γιάννης Κουράκης, Ευάγγελος
Μαλέσιος, Ντόρα Μπακογιάννη, Ευάγγελος Μεϊμαράκης αλλά και ο Δημήτρης
Αβραμόπουλος ήταν μεταξύ των πολιτικών που δήλωσαν εθελοντές για το 2004. 
*** Λίγο πριν από την έναρξη της εκδήλωσης σημειώθηκαν μικρής έκτασης
επεισόδια μεταξύ της Αστυνομίας και ομάδας περίπου είκοσι ατόμων που πέταξαν
μέσα στο γήπεδο φέιγ βολάν με «αντιολυμπιακά» συνθήματα όπως: «Όταν γύρω γύρω
χορεύουνε τα δισ., είναι τραγικό να είσαι εθελοντής» και «Εμπόριο - τσιμέντο -
αναβολικά, να τα ιδεώδη τα ολυμπιακά».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17256O032</ED>
<ID>
ID:304604

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O03&aa=2</URL></REF>


Article

<CATEGORY>vin10</CATEGORY>

 <H5>ΔΙΑΓΩΝΙΣΜΟΣ
</H5><H2>Ενάμιση δισ.δραχμές για σκουπίδια </H2>
Ζητείται χορηγός για την αποκομιδή των σκουπιδιών στις Ολυμπιακές
εγκαταστάσεις! 
Η πρωτότυπη πρόσκληση ενδιαφέροντος αφορά τους Ολυμπιακούς Χορηγούς και
συγκεκριμένα τους Επίσημους Υποστηρικτές για το 2004 στον τομέα καθαρισμού,
διαχείρισης, αποκομιδής απορριμμάτων και τοξικών αποβλήτων. Όπως
διευκρινίζεται, η αφετηρία της χορηγίας είναι 1,5 δισ. δρχ. και αφορά μόνο τις
Ολυμπιακές εγκαταστάσεις, ενώ η όποια ιδιωτική εταιρεία - ή κοινοπραξία -
αναλάβει το έργο, ενδεχομένως θα χρειαστεί να έρθει σε συμφωνία με τον Ενιαίο
Σύνδεσμο Δήμων και Κοινοτήτων Αττικής. 
Ο ΚΑΛΑΤΡΑΒΑ 
Ένα... φορτηγό χρειάστηκε να επιστρατευθεί για να ξεφορτώσει χθες στο
υπουργείο Πολιτισμού όλα τα έγγραφα της μελέτης Καλατράβα για την αισθητική
και λειτουργική αναβάθμιση του ΟΑΚΑ. 
Το κόστος όλων των εργασιών είναι γύρω στα 70 δισ. δραχμές (43 δισ. η
αισθητική εγκατάσταση και τα υπόλοιπα το λειτουργικό κομμάτι). Σε ό,τι αφορά
την αμοιβή του Ισπανού αρχιτέκτονα, έγινε σαφές ότι το ποσό των 4,1 δισ.
δραχμών μοιράζεται στην ομάδα Καλατράβα και στα έξι ελληνικά γραφεία που
συνεργάστηκαν για το έργο. 
Στη συνέντευξη Τύπου, ο κ. Καλατράβα μαζί με τον υπουργό Πολιτισμού Ευ.
Βενιζέλο και την Ισπανίδα ομόλογό του κ. Πιλάρ Δελ Καστίγιο δήλωσαν ευτυχείς
για την ομαλή πορεία του έργου «που θα χαρίσει στην Αθήνα ένα μοναδικό
αρχιτεκτόνημα». <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O03</CAT>
<ED>
Κωδικός άρθρου: A17256O033</ED>
<ID>
ID:304642

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ: ΝΙΚΗΣΕ ΣΤΗΝ ΞΑΝΘΗ - ΣΤΑ ΥΨΗ Η ΨΥΧΟΛΟΓΙΑ
</H5><H2>Υποθήκη πρόκρισης
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

* ΞΑΝΘΗ

Κολτσίδας και Μπα μονομαχούν. Ο Άρης έβαλε θεμέλιο πρόκρισης

Θεμέλια για την πρόκρισή του στις τέσσερις του Κυπέλλου έβαλε χθες ο Άρης,
νικώντας τη SKODA Ξάνθη στο γήπεδό της με 1-0. 
Η νίκη των «κιτρίνων» επί του Ολυμπιακού την περασμένη Κυριακή και η εξόφληση
των παικτών από τον Γιάννη Ζαχουδάνη, την Τρίτη, βελτίωσαν κατά πολύ το κλίμα
και την ψυχολογία των ποδοσφαιριστών του Ρισάρ Ταρντί, με αποτέλεσμα χθες να
πάρουν μια σημαντική νίκη εν όψει των επιδιώξεων της ομάδας στο Κύπελλο. 
Το ποδόσφαιρο που παίχθηκε στο χθεσινό παιχνίδι, ειδικά στο πρώτο του
ημίχρονο, δεν διεκδικεί δάφνες ποιότητας. Ειδικά η ομάδα της Ξάνθης, χωρίς τον
Ουακίλι στην ενδεκάδα της, ήταν εντελώς διαφορετική απ' ό,τι έχει δείξει μέχρι
τώρα στο πρωτάθλημα. Στο πρώτο ημίχρονο οι δύο ομάδες αγωνίστηκαν
επιφυλακτικά, δίνοντας μεγαλύτερο βάρος στις άμυνές τους, με αποτέλεσμα να
δημιουργηθούν ελάχιστες καλές ευκαιρίες για γκολ μπροστά στις εστίες των δύο
ομάδων. 
Στο δεύτερο ημίχρονο, ο Άρης ανέβασε την απόδοσή του και αν και αγωνίστηκε με
δέκα παίκτες από το 53', αφού ο Κολτσίδας είδε τη δεύτερη κίτρινη κάρτα του
ύστερα από μαρκάρισμα στον Κάουνο, κατάφερε να ανοίξει το σκορ στο 62' με τον
Λιολίδη, ο οποίος εκμεταλλεύθηκε το λάθος του Κορδονούρη και έστειλε την μπάλα
στα δίκτυα του Μπούτσεκ. 
«Επειδή ξέρουμε πόσο καλή ομάδα είναι η Ξάνθη, η πρόκρισή μας στην επόμενη
φάση του Κυπέλλου, ακόμη και μετά τη νίκη που πετύχαμε σήμερα, είναι 50-50»,
είπε ο Ρισάρ Ταρντί μετά το τέλος του αγώνα. Και συνέχισε: «Για μία ακόμη φορά
δείξαμε ότι έχουμε χαρακτήρα ως ομάδα γιατί πήραμε τη νίκη ακόμη και με 10
παίκτες». Ο Νίκος Καραγεωργίου δεν συμφώνησε με τον Ρισάρ Ταρντί, αφού στις
δηλώσεις του είπε: «Δεν συμφωνώ με τον προπονητή του Άρη. Ύστερα από αυτό το
αποτέλεσμα, ο Άρης έχει περισσότερες πιθανότητες από εμάς να πάρει την
πρόκριση. Εμείς θα πάμε στο παιχνίδι του Χαριλάου για να διεκδικήσουμε το δικό
μας ποσοστό». 
Καλή ήταν η διαιτησία του κ. Κασναφέρη. Την κόκκινη κάρτα είδε ο Κολτσίδας,
ενώ με κίτρινη παρατηρήθηκε ο Ζαπρόπουλος. 
ΞΑΝΘΗ: Μπούτσεκ, Τεράο, Ζωγραφάκης, Κορδονούρης, Ζαπρόπουλος (78'
Βίγια), Κεχαγιάς, Δημητριάδης, Μπα, Κάουνος (54' Λαμπριάκος), Σφακιανάκης (60'
Ουακίλι) Πέτρου. 
ΑΡΗΣ: Κατεργιαννάκης, Πρίλασνικ, Μπάρκογλου, Τσίμπα, Βαλερί, Νούσιας,
Χαριστέας (46' Λιολίδης), Παπαδόπουλος, Κολτσίδας, Τζμπαρί (53' Μαλλούς),
Μορίς. 
*** Μία ημέρα πριν από τη λήξη της μεταγραφικής περιόδου, η SKODA Ξάνθη
αιφνιδίασε για μία ακόμα φορά. Ενώ όλοι περίμεναν να αποκτηθεί κάποιος παίκτης
από την Κεντρική Ευρώπη, η ακριτική ομάδα ανακοίνωσε τη μεταγραφή του Χρήστου
Χαραλάμπους από την Κύπρο. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17256O041</ED>
<ID>
ID:304561

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O04&aa=1</URL></REF>


Article

<CATEGORY>vin10</CATEGORY>

 <H5>ΥΠΕΓΡΑΨΕ: Για 6 μήνες στον Άρη
</H5><H2>Ο Νάβας γύρισε στα κιτρινόμαυρα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Υπέγραψε, τελικά, το συμβόλαιό του με τον Άρη ο Φερνάντο Νάβας, και τους
επόμενους έξι μήνες θα φορά τη φανέλα της ομάδας της Θεσσαλονίκης. Οι
διαπραγματεύσεις με τον Αργεντινό ποδοσφαιριστή κράτησαν πολλές ώρες μέχρι να
τακτοποιηθούν οι τελευταίες λεπτομέρειες. Ο Νάβας, πέρα από τα θέματα που
αφορούσαν το συμβόλαιό του, ήθελε να βρεθεί τρόπος για να δοθεί άδεια να μπει
στην Ελλάδα ο αδελφός του που του έχει επιβληθεί απαγόρευση εισόδου στη χώρα.

Τελικά, αυτό δεν κατέστη δυνατό και ο αδελφός του χθες το μεσημέρι έφυγε από
τη Θεσσαλονίκη για να επιστρέψει στην πατρίδα του. «Εύχομαι στη νέα καριέρα
μου να δώσω τον καλύτερο εαυτό μου και να βοηθήσω τον Άρη να φτάσει πολύ ψηλά
και να κατακτήσει κάποιον τίτλο», είπε στις πρώτες του δηλώσεις ο Νάβας και
συνέχισε: «Ανυπομονώ να παίξω, είμαι σε πολύ καλή κατάσταση και περιμένω να
γνωρίσω τον προπονητή και τους νέους συμπαίκτες μου. 
Ξέρω τι σημαίνει ένα ντέρμπι Άρη - ΠΑΟΚ για τη Θεσσαλονίκη και περιμένω να
ζήσω από κοντά την ατμόσφαιρα ενός τέτοιου αγώνα». 
Ο ΜΠΟΝΙΓΙΑ 
Ναυάγησε η μεταγραφή του Βίκτωρα Μπονίγια στον Άρη, αφού ο Κολομβιανός
επιθετικός ειδοποίησε χθες το απόγευμα με φαξ την «κιτρινόμαυρη» ΠΑΕ ότι
επιθυμεί να συνεχίσει την καριέρα του σε ομάδα της Γαλλίας. Έτσι, οι άνθρωποι
του Άρη στράφηκαν στην απόκτηση ενός επιθετικού από την Αργεντινή που τους
έχει προταθεί, το όνομα του οποίου δεν έχει γίνει ακόμη γνωστό. Παράλληλα,
σήμερα αναμένεται να έρθει στη Θεσσαλονίκη ένας Ιταλοαργεντινός ποδοσφαιριστής
προκειμένου να δοκιμαστεί από τον Ρισάρ Ταρντί. Προσφυγή αναμένεται να
καταθέσει σήμερα ο Ναγκόλι Κένεντι για να μείνει ελεύθερος από την ΠΑΕ Άρης,
αφού είναι ο μόνος παίκτης της ομάδας που δεν πληρώθηκε. 
*** Τον Γιώργο Κουτσουπιά και τον Κώστα Κωνσταντίνου, που έμειναν
ελεύθεροι από τη Στουρμ Γκρατς, απέκτησε χθες ο Άρης για έξι μήνες.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17256O042</ED>
<ID>
ID:304605

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O04&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Ναυάγησε του Μουράτι
</H2>
Ναυάγησε η μεταγραφή του Έντουιν Μουράτι στον Ηρακλή. Ο Αλβανός μεσοεπιθετικός
αναχώρησε χθες το απόγευμα από τη Θεσσαλονίκη χωρίς να έχει υπογράψει, όπως
αναμένονταν να γίνει σήμερα. Φρένο στη μεταγραφή του Αλβανού ποδοσφαιριστή
στον Ηρακλή, έβαλε ο μάνατζέρ του ο οποίος είχε ήδη κλείσει τον παίκτη στην
Μπόχουμ. Η διοίκηση της ομάδας της Θεσσαλονίκης κατέβαλε μεγάλες προσπάθειες
για να αποκτήσει τον Μουράτι, όμως οι οικονομικές απαιτήσεις του ιδίου αλλά
και του εκπροσώπου του, κρίθηκαν υπέρογκες για τις δυνατότητες της ΠΑΕ
Ηρακλής. Τώρα η διοίκηση του «γηραιού» εξετάζει τις εναλλακτικές λύσεις που
έχει στη διάθεσή της για την απόκτηση ενός ακόμη ποδοσφαιριστή που ζήτησε ο
Άγγελος Αναστασιάδης.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17256O043</ED>
<ID>
ID:304643

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O04&aa=3</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H4>Τζακ ποτ με 606.678 ευρώ
</H4>
Τζακ ποτ σημειώθηκε στη χθεσινή κλήρωση του ΛΟΤΤΟ, αφού ουδείς βρέθηκε με έξι
επιτυχίες. Στον κουμπαρά μπήκαν 606.678,56 ευρώ. Βρέθηκαν 69 με 5 επιτυχίες
που κερδίζουν από 1.035,49 ευρώ, 3.588 με 4 που θα πάρουν από 14,93 ευρώ και
75.029 με 3 που θα μοιραστούν από 0,57 ευρώ. Οι τυχεροί αριθμοί: 21, 22, 26,
29, 31, 45.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17256O044</ED>
<ID>
ID:304665

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O04&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ </H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η: Γκόλντεν Πράσσια (Ντίνος) 3 ευρώ - 0,95 Ζαλάο 0,39. Τρίτος και
τέταρτος, Μις Τέτα και Βέντα. Δίδυμο 4Χ6=2,06. Φορκάστ 4Χ6=7,10. Τρίο
4Χ6Χ8=1,79. Τρικάστ 4Χ6Χ8=15,59. Τετραπλό 4Χ6Χ8Χ3=24,81. 
2η: Χορδή (Νίκος) Γκανιάν 0,91 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Λαβ Γούμαν, Αρίσβη και Λευκοθέα.
Δίδυμο 5Χ8=6,19. Φορκάστ 8Χ5=15,21. Σύνθετο 4Χ8=10,98. Σ.Δ. 4Χ6Χ5Χ8=44,82.
Τρίο 5Χ8Χ9=24,76. Τρικάστ 8Χ5Χ9=200,74. Τετραπλό 8Χ5Χ9Χ3=812,32. 
3η: Μήλος (Σκιαδόπουλος) 0,75-0,49. Μ. Χάιτς 0,61. Τρίτος και τέταρτος,
Ζηναΐς και Πρωταθλήτρια. Δίδυμο 4Χ5=2,67. Φορκάστ 5Χ4=5,01. Σύνθετο 8Χ5=4,03.
Σ.Δ. 5Χ8Χ4Χ5=46,33. Τρίο 1Χ4Χ5=48,84. Τρικάστ 5Χ4Χ1=103,84. Τετραπλό
5Χ4Χ1Χ7=605,32. 
4η: Κανελίνος (Δάλαρης) 1,14-0,86. Λευκόνοικο 0,96. Τρίτος και τέταρτος,
Ειρηνιός και Αττικός. Δίδυμο 2Χ6=4,66. Φορκάστ 6Χ2=7,81. Σύνθετο 5Χ6=3,14.
Σ.Δ. 4Χ5Χ2Χ6=47,41. Τρίο 2Χ3Χ6=4,32. Τρικάστ 6Χ2Χ3=27,60. Τετραπλό
6Χ2Χ3Χ4=78,14. 
5η: Μάκης (Τσεργάς) 0,93-0,77. Εφραίμ 2,51. Τρίτος και τέταρτος, Βέρθερος
και Δόκτoρας. Δίδυμο 3Χ6=11,35. Φορκάστ 6Χ3=13,00. Σύνθετο 6Χ6=5,31. Σ.Δ.
2Χ6Χ3Χ6=209,11. Τρίο 3Χ6Χ8=44,40. Τρικάστ 6Χ3Χ8=196, 21. Τετραπλό
6Χ3Χ8Χ1=1.065,76. 
* Διεγράφη ο ίππος 7, Σάκης. 
6η: Φαίρυ Χέβεν (Ζευγώλης) 3,58-1,89. Γκρέι Χάουντ 1,41. Τρίτος, Αλφαία.
Δίδυμο 2Χ8=16,83. Φορκάστ 8Χ2=42,06. Σύνθετο 6Χ8=17,21. Σ.Δ. 3Χ6Χ2Χ8=2.308,08.
Τρίο 1Χ2Χ8=8,17. Τρικάστ 8Χ2Χ1=83,19. 
* Διεγράφη ο ίππος 5, Μάτζεστις Μπελ. 
7η: Μοκαντόρ (Μπάκος) 1,18-0,91. Βαλαωρίτης 1,65. Τρίτος και τέταρτος,
Δαήμων και Κάρανος. Δίδυμο 5Χ9=6,51. Φορκάστ 9Χ5=15,91. Σύνθετο 8Χ9=23,72.
Σ.Δ. 2Χ8Χ5Χ9=959,99. Τρίο 5Χ8Χ9=22,92. Τρικάστ 9Χ5Χ8=132,19. Τετραπλό
9Χ5Χ8Χ1=3.174,55. 
8η: Αδάμαστος (Ζευγώλης) 1,63-0,64. Αλκυνεύς 0,96. Τρίτος και τέταρτος,
Φοίβος και Στρονγκ Παύλος. Δίδυμο 2Χ4=2,09. Φορκάστ 2Χ4=5,41. Σύνθετο
9Χ2=7,15. Σ.Δ. 5Χ9Χ2Χ4=91,62. Τρίο 2Χ4Χ9=11,88. Τρικάστ 2Χ4Χ9=35,30. Τετραπλό
2Χ4Χ9Χ3=248,73. 
9η: Θεόκλητος (Νίκος) 1,00-0,46. Άννα Κομνηνή 2,50. Τρίτος, Μίνωας. Δίδυμο
2Χ4=5,83. Φορκάστ 2Χ4=9,62. Σύνθετο 2Χ2=4,33. Σ.Δ. 2Χ4Χ2Χ4=56,18. Τρίο
1Χ2Χ4=4,11. Τρικάστ 2Χ4Χ1=30,92. 
* Σκορ Γκανιάν 4: 2.139,25. 
* Σκορ Γκανιάν 6: 12.012,60.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O04</CAT>
<ED>
Κωδικός άρθρου: A17256O045</ED>
<ID>
ID:304682

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O04&aa=5</URL></REF>


Article

<CATEGORY>vin10</CATEGORY>

 <H5>ΝΤΟΠΙΝΓΚ: ΤΟ ΧΑΠΙ ΑRΑΝΕSΡ ΚΑΝΕΙ ΘΡΑΥΣΗ </H5><H2>Νέο αναβολικό
</H2><H4>* Το σκεύασμα της εταιρείας Αmgen, που χορηγείται σε καρκινοπαθείς και
νεφροπαθείς, θεωρείται πιο αποτελεσματικό και δυσκολότερα ανιχνεύσιμο από την ερυθροποιητίνη
</H4>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Σύμφωνα με εκτιμήσεις ειδικών τουλάχιστον 15 ποδηλάτες έκαναν χρήση του
Aranesp στον Ποδηλατικό Γύρο της Ισπανίας

Μία ακόμη μάχη στην καταπολέμηση του ντόπινγκ φαίνεται πως χάνει η Διεθνής
Οργάνωση WADA, η οποία πρωτοστατεί τα δύο τελευταία χρόνια σ' αυτόν τον τομέα,
με τις ευλογίες της ΔΟΕ. 
Ενώ εκπρόσωποι της WADA υποβάλλουν καθημερινά σε τεστ αντιντόπινγκ εκατοντάδες
αθλητές, εν όψει μάλιστα και των Χειμερινών Ολυμπιακών Αγώνων στο Σολτ Λέικ
Σίτι, οι δράστες κοιμούνται ήσυχοι πως και αυτήν τη φορά δεν θα συλληφθούν να
έχουν κάνει χρήση απαγορευμένων ουσιών. 
Οι κορυφαίες εταιρείες βιοτεχνολογίας στον κόσμο έχουν δημιουργήσει νέα
φάρμακα, τα οποία οι αθλητές τα χρησιμοποιούν για να βελτιώσουν τις επιδόσεις
τους, χωρίς ταυτόχρονα να κινδυνεύουν να συλληφθούν ντοπέ. 
Το φάρμακο που είναι το πιο δημοφιλές αυτήν τη στιγμή μεταξύ των αθλητών, λόγω
της «απόδοσής» του και παράλληλα της μη ανίχνευσής του είναι το Aranesp, το
οποίο είναι προϊόν έρευνες της κορυφαίας εταιρείας βιοτεχνολογίας Amgen. 
Το Aranesp χορηγείται σε ασθενείς που πάσχουν από αναιμία, η οποία έχει
προκληθεί από καρκίνο ή ανεπάρκεια νεφρών. 
Σύμφωνα με τον ειδικό σε θέματα ντόπινγκ, δρ Μπενγκτ Σάλτιν, το ενεργό μόριο
του Aranesp «είναι δέκα φορές πιο ισχυρό από την ερυθροποιητίνη ή την ΕΡΟ, που
χρησιμοποιούν ως επί το πλείστον οι αθλητές που ντοπάρονται». 
Μεγάλες ποσότητες Aranesp βρέθηκαν σε δωμάτια αθλητών που συμμετείχαν στον
Ποδηλατικό Γύρο της Ιταλίας έπειτα από έφοδο της Αστυνομίας

To Aranesp είναι πολύ πιο φθηνό από την ΕΡΟ και οι αθλητές έχουν πιο εύκολη
πρόσβαση σ' αυτό. Και το χειρότερο απ' όλα ανιχνεύεται πολύ δύσκολα στον
οργανισμό. 
Στους αθλητικούς κύκλους το Aranesp αναφέρθηκε για πρώτη φορά στον τελευταίο
Ποδηλατικό Γύρο της Ιταλίας. Σε έφοδο αστυνομικών στα δωμάτια κορυφαίων
ποδηλατών βρέθηκαν δεκάδες ουσίες μεταξύ αυτών και η Aranesp. 
Πιστεύεται πως στον τελευταίο Γύρο της Ισπανίας τουλάχιστον 15 αθλητές είχαν
χρησιμοποιήσει τη νέα φαρμακευτική ουσία για να βελτιώσουν την απόδοσή τους. 
Το «Nesp», όπως αποκαλείται από τους ποδηλάτες, το προμηθεύεται η πλειονότητα
των αθλητών μέσω του Ίντερνετ. Με 500 δολάρια μπορούν να αποκτήσουν...
προμήθειες για έναν μήνα. 
Εκπρόσωπος της Amgen δήλωσε πως δεν υπάρχει καμία επίσημη καταγγελία στην
εταιρεία τους για τη χρήση του φαρμάκου από αθλητές, τονίζοντας, παράλληλα,
πως ακόμη και αν χρησιμοποιείται δεν μπορεί να διακοπεί η παραγωγή του, γιατί
είναι πολύ σημαντικό για την υγεία πολλών ανθρώπων.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17256O051</ED>
<ID>
ID:304562

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O05&aa=1</URL></REF>


Article

<CATEGORY>vin10</CATEGORY>

 <H5>ΛΑΣ ΒΕΓΚΑΣ: Δεν θα γίνει ο αγώνας με τον Λιούις
</H5><H2>«Κόκκινη κάρτα» στον Τάισον </H2>
Δεν θα διεξαχθεί τελικά η πολυδιαφημισμένη «σύγκρουση» του Μάικ Τάισον με τον
Λένοξ Λιούις. Χθες, η αθλητική επιτροπή της πολιτείας της Νεβάδας των ΗΠΑ
αρνήθηκε να χορηγήσει τη σχετική άδεια στον πρώτο, υποστηρίζοντας πως είναι
αδύνατον να ελέγξει την (ατίθαση...) συμπεριφορά του. 
Αφορμή για την απόφαση αυτή στάθηκε αφενός το επεισόδιο που είχαν οι δύο
άνδρες κατά τη διάρκεια της κοινής συνέντευξης Τύπου, την περασμένη εβδομάδα,
το οποίο κατέληξε στη δαγκωματιά του Τάισον στο πόδι του Λιούις, και αφετέρου
οι δύο κατηγορίες για βιασμό οι οποίες εκκρεμούν εις βάρος του Αμερικανού
πυγμάχου. 
Η δήλωση του Τάισον «δεν είμαι η μητέρα Τερέζα, αλλά ούτε και ο Τσαρλς Μάνσον,
γι' αυτό θέλω να με κρίνεται με επιείκεια» φαίνεται πως δεν έπεισε τις
αμερικανικές αρχές, ενώ ο Λιούις αποκάλυψε που δεν αποκλείει το ενδεχόμενο να
υποβάλει μήνυση για τον τραυματισμό του από τα κοφτερά δόντια του διάσημου
(παραλίγο) αντιπάλου του...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17256O052</ED>
<ID>
ID:304606

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΙΟΥΒΕΝΤΟΥΣ
</H5><H2>«Οι παίκτες μας δεν παίρνουν απαγορευμένες ουσίες»
</H2>
Αποφασισμένοι να καθαρίσουν μια και καλή το όνομα της Γιουβέντους
παρουσιάζονται ο γενικός διευθυντής, Αντόνιο Τζιράουντο, και ο γιατρός του
συλλόγου, Αντόνιο Αγκρικόλα. Οι δύο άνδρες πρόκειται να καταθέσουν σε
δικαστήριο του Τορίνου σχετικά με τη χρήση απαγορευμένων ουσιών από τους
ποδοσφαιριστές της «Γηραιάς Κυρίας» και ο δικηγόρος τους, Λουίτζι
Γκουαρινιέλο, εξέφρασε την πεποίθησή του πως οι πελάτες του είναι αθώοι: «Οι
παίκτες μας δεν πήραν ποτέ αναβολικά και χαίρομαι που επιτέλους θα έχουμε την
ευκαιρία να υπερασπιστούμε τους εαυτούς μας» τόνισε ο Ιταλός νομικός.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17256O053</ED>
<ID>
ID:304644

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O05&aa=3</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ ΣΙΤΙ
</H5><H2>Στα ύψη τα ενοίκια
</H2>
Στα ύψη έχουν φτάσει οι τιμές των δωματίων στα ξενοδοχεία του Σολτ Λέικ Σίτι,
εν όψει της Χειμερινής Ολυμπιάδας, η οποία ξεκινά στις 8 Φεβρουαρίου.
Χαρακτηριστικό είναι το παράδειγμα της οικογένειας Άντερσεν, η οποία ενώ μέχρι
πρότινος πλήρωνε 180 δολάρια (περίπου 201 ευρώ) την εβδομάδα για το δωμάτιό
της, στο ξενοδοχείο «Ζάιον», είδε ξαφνικά το αντίστοιχο «ενοίκιο» να
εκτινάζεται στα 735 δολάρια (823 ευρώ)! Η εξέλιξη αυτή, αποτέλεσμα της
υπερβολικής ζήτησης από τους φιλάθλους των χειμερινών σπορ που θέλουν να
παρακολουθήσουν τους Αγώνες από κοντά, έχει προβληματίσει και πολλούς
οργανισμούς προστασίας των αστέγων, οι οποίοι, πλέον, αδυνατούν να
συγκεντρώσουν τα χρήματα που απαιτούνται για να προσφέρουν στέγη σε αυτούς που
την έχουν ανάγκη... 
ΔΙΑΜΑΡΤΥΡΙΑ 
Χθες, πάντως, συνέβησαν και αρκετά τραγελαφικά στο παρασκήνιο των Χειμερινών
Ολυμπιακών Αγώνων με πιο χαρακτηριστικό το επεισόδιο με πρωταγωνιστές δύο
ακτιβιστές χριστιανικής οργάνωσης, οι οποίοι διαμαρτυρήθηκαν δημοσίως για την
κίνηση των διοργανωτών να διανείμουν δωρεάν 12.000 προφυλακτικά στους
κατοίκους του Ολυμπιακού χωριού! Εξάλλου, ένας άτυχος 48χρονος που είχε την
κακή έμπνευση να κόψει δρόμο, περνώντας από περιφραγμένη, για λόγους
Ολυμπιακής ασφαλείας, περιοχή συνελήφθη με συνοπτικές διαδικασίες και πέρασε
τη χθεσινή νύχτα σε φυλακή της αμερικανικής πόλης...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17256O054</ED>
<ID>
ID:304666

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O05&aa=4</URL></REF>


Article

<CATEGORY>vin10</CATEGORY>

 <H5>ΠΡΕΜΙΕΡ ΛΙΓΚ
</H5><H2>Νίκησαν οι πρωτοπόροι
</H2>
Στο κυνήγι της Μάντσεστερ Γιουνάιτεντ παραμένουν Άρσεναλ, Λίβερπουλ και
Νιούκαστλ, μετά τις χθεσινές νίκες τους στην Πρέμιερ Λιγκ. 
Τα αποτελέσματα: Άστον Βίλα-Έβερτον 0-0, Μπλάκμπερν-Άρσεναλ 2-3,
Ίπσουιτς-Φούλαμ 1-0, Σάουθαμπτον-Γουεστ Χαμ 2-0, Τότεναμ-Νιούκαστλ 1-3,
Τσέλσι-Λιντς 2-0, Λίβερπουλ-Λέστερ 1-0, Μπόλτον-Μάνστεστερ Γιουνάιτεντ 0-4,
Τσάρλτον-Ντέρμπι 1-0, Σάντερλαντ-Μίντλεσμπρο 0-1. 
Η βαθμολογία: Μάντσεστερ 48, Άρσεναλ 47, Νιούκαστλ και Λίβερπουλ 46. 
*** Σε εξ αναβολής παιχνίδι του Καμπιονάτο η Κιέβο επικράτησε 3-1 της
Λάτσιο και εδραιώθηκε στην τέταρτη προνομιούχο θέση της βαθμολογίας που οδηγεί
στο Τσάμπιονς Λιγκ, έχοντας τέσσερις βαθμούς διαφορά (36 έναντι 32) από τη Μίλαν.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O05</CAT>
<ED>
Κωδικός άρθρου: A17256O055</ED>
<ID>
ID:304683

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O05&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: ΝΙΚΗΣΕ (2-1) ΤΟΝ ΠΑΟΚ ΣΤΗ ΔΕΥΤΕΡΗ ΣΥΝΕΧΟΜΕΝΗ ΜΟΝΟΜΑΧΙΑ ΤΟΥΣ ΑΛΛΑ Η
ΥΠΟΘΕΣΗ ΠΡΟΚΡΙΣΗ ΠΑΡΑΜΕΝΕΙ ΑΝΟΙΧΤΗ
</H5><H2>Καυτό το τρίτο ραντεβού
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Χρήστος Μαλαδένης με κεφαλιά στέλνει την μπάλα στα ανυπεράσπιστα δίχτυα του
εξουδετερωμένου Πουρλιοτόπουλου

Ανοιχτούς λογαριασμούς που θα λυθούν όχι στο... Διεθνές Δικαστήριο της Χάγης,
αλλά στο «καμίνι» της Τούμπας άφησαν χθες βράδυ στη Νέα Φιλαδέλφεια ΑΕΚ και
ΠΑΟΚ (2-1). Βέβαια, το μόνο... ζήτημα που θα μπει στο τραπέζι των
διαπραγματεύσεων (ρεβάνς σε μια εβδομάδα) είναι η πρόκριση στα ημιτελικά του
Κυπέλλου και η ΑΕΚ με τη νίκη έχει ελαφρύ προβάδισμα, αν και ο ΠΑΟΚ με το
εκτός έδρας γκολ μπορεί να προβάλλει αντιρρήσεις. 
Ασφαλώς, στο (λεγόμενο) δεύτερο μέρος της αναμέτρησης των «Δικεφάλων», οι δύο
ομάδες θα αναζητήσουν με όλα τους τα όπλα τη διάκριση και την είσοδο στις
«τέσσερις» του θεσμού. Διότι, χθες, η ΑΕΚ και ο Φερνάντο Σάντος αντιμετώπισαν
τον αγώνα ως ευκαιρία να ξεχαστούν οι τρεις συνεχόμενες ήττες στο πρωτάθλημα
και να επανέλθουν η ηρεμία και το καλό κλίμα. Στον αντίποδα, ο Ντούσαν
Μπάγιεβιτς είχε την πολυτέλεια να αφήσει στον πάγκο σχεδόν τη... μισή ομάδα
και να χρησιμοποιήσει ποδοσφαιριστές με όχι πολλά λεπτά συμμετοχής στο...
κοντέρ τους. Παίκτες όπως ο Κουλακιώτης (ήταν αμυντικός χαφ πάνω στον
Ζαγοράκη), ο Ζαβαντίας, ο Φρούσσος, ο Σπάσιτς γνώριζαν εκ των προτέρων ότι
ξεκουράζουν τους βασικούς (ακολουθεί το ντέρμπι με τον Άρη), ωστόσο, έδωσαν
ό,τι είχαν! 
ΝΙΚΗ - ΦΑΡΜΑΚΟ 
Η ΑΕΚ με τους οπαδούς να προσφέρουν ηθικό και στήριξη εξασφάλισε το ζητούμενο
(νίκη, έστω και στο γκολ) και είναι βέβαιο ότι με την πάροδο του χρόνου θα
έρθει εκ νέου η καλή ατμόσφαιρα. Όλα είναι θέμα αποτελεσμάτων. 
Οι γηπεδούχοι έφτασαν παραπάνω φορές στο γκολ, αν και πρέπει να τονιστεί ότι
απείλησαν κυρίως με τις «στημένες μπάλες» του Τσάρτα ή με τον ταχυπόδα Λάκη. 
Ο Βασίλης Τσάρτας με φάουλ α λα... Πλατινί αφήνει άγαλμα τον Πουρλιοτόπουλο
και ανοίγει το σκορ. Γκολ σπάνιας ομορφιάς

Ο ΠΑΟΚ έδειξε τα χαρακτηριστικά των ομάδων του Ντούσκο με συνεχείς πάσες,
χαμηλά την μπάλα και μόνο κατά διαστήματα μπήκε στην περιοχή του Χιώτη. Του
γκολκίπερ που ύστερα από μεγάλο χρονικό διάστημα πήρε θέση βασικού. Άρα εξ
ορισμού η απόφαση του Σάντος να αποσύρει στον πάγκο τον Ατματσίδη, ρίχνει
μεγάλος μέρος ευθύνης των πρόσφατων ηττών στον γκολκίπερ. Και αφήνει
ανέγγιχτους μέσους και κέντρο άμυνας! 
ΤΟ ΠΕΝΑΛΤΙ 
Η απόδοση της ΑΕΚ στο δεύτερο ημίχρονο ανέβηκε και υπήρξαν ευκαιρίες να φτάσει
σε παραπάνω γκολ, καθόσον ξεπέρασε τον αιφνιδιασμό από την ισοφάριση του
Φρούσσου, πολύ νωρίς στην επανάληψη. Και φυσικά, έχει παράπονα τουλάχιστον σε
μία περίπτωση για πέναλτι που δεν της δόθηκε: στο 59' ο Νικολαΐδης δέχθηκε το
μαρκάρισμα του Κουλακιώτη και έπρεπε να καταλογιστεί η ποινή, ενώ και στις
καθυστερήσεις ο Νάστος άπλωσε το χέρι στη φανέλα του Γκαμάρα και όχι για να
δει αν η «κιτρινόμαυρη» έχει... ελαστικότητα. 
Επίσης, δεν πρέπει να λησμονήσουμε κάποιες από τις θετικές επεμβάσεις του
Πουρλιοτόπουλου. Κορυφαία όλων στο 57' όταν με το δεξί χέρι έβγαλε κεφαλιά του
Γκαμάρα! Ωραίο γκολ θα ήταν του Μαλαδένη (πλασέ άουτ στο 77') κατόπιν πάσας
του Ζαγοράκη. Με τον Μαλαδένη ο «Πρόεδρος» Ντέμης απέκτησε το στήριγμα που του
έλειπε και η αμυντική διάταση του Μπάγιεβιτς «έκλεισε» περισσότερο στην
περιοχή. 
Πώς τελείωσε ο αγώνας; Με τους ποδοσφαιριστές της ΑΕΚ να χαιρετούν τον κόσμο
για τη συμπαράσταση. Ασφαλώς, το «Σάντος Σάντος» ή τα υπέρ Ντέμη συνθήματα δεν
συνιστούν ειδήσεις, ούτε φυσικά οι αποδοκιμασίες εις βάρος του Ντούσαν
Μπάγιεβιτς. 
Στην περίπτωση αυτή ο πανδαμάτωρ χρόνος δεν γιατρεύει την πληγή, αν και τα
επαίσχυντα συνθήματα ήταν λιγότερα άλλων στιγμών. 
Ο ΠΑΟΚ είχε... φωνή σε ένα σημείο των εξεδρών και σίγουρα στη Θεσσαλονίκη η
έδρα θα είναι όπως πάντα «ζεστή». 
ΤΑ ΓΚΟΛ 
*** Στο 36' ο... ποιητής των φάουλ, Βασίλης Τσάρτας, με χτύπημα
καταπληκτικό κατευθείαν στο «παράθυρο», αξιοποίησε μια παράβαση που
καταλογίστηκε - λίγο έξω από την περιοχή - αλλά μάλλον δεν ήταν. 
*** Ο ΠΑΟΚ ισοφάρισε (1-1) στην πρώτη του σοβαρή επίσκεψη στα καρέ του
Χιώτη (48'). Ο Σπάσιτς «άνοιξε» στον Φρούσσο, με τη μία στον Γεωργιάδη, πλασέ
στο δοκάρι και στην επιστροφή ο Φρούσσος με πλασέ το γκολ. 
*** Το 2-1 πέτυχε η ΑΕΚ στο 61' με κεφαλιά του Μαλαδένη στην
ανυπεράσπιστη εστία. Προηγήθηκε κόρνερ του Τσάρτα, κεφαλιά του Λάκη και
(προσωρινή) απόκρουση του Πουρλιοτόπουλου. 
Καλύτεροι οι Τσάρτας, Λάκης, Γκαμάρα. Από τον ΠΑΟΚ ξεχώρισαν οι Κατσαμπής,
Νάστος, Κουλακιώτης. 
Διαιτήτευσε με λάθη ο Παπαδάκος (Λακωνίας). Ο ΠΑΟΚ διαμαρτύρεται για το φάουλ
που έφερε το γκολ του Τσάρτα και η ΑΕΚ για την περίπτωση πέναλτι στον Ντέμη.
Παρατήρησε με κάρτες τους Καραδήμο, Χασιώτη, Κασάπη, Φρούσσο. Χάρισε τη
δεύτερη κίτρινη στον Καραδήμο. 
ΑΕΚ: Χιώτης, Γεωργέας, Κασάπης, Γκαμάρα, Φερούζεμ, Ζαγοράκης (78'
Πέτκοφ), Ζήκος, Λάκης (87' Φόλια), Κωνσταντινίδης (57' Μαλαδένης), Τσάρτας,
Νικολαΐδης. 
ΠΑΟΚ: Πουρλιοτόπουλος, Νάστος, Καραδήμος, Κουλακιώτης, Κατσαμπής,
Χασιώτης, Ζαβαντίας (63' Κούτσης), Καφές (33' Γεωργιάδης), Σπάσιτς,
Κωνσταντινίδης (75' Οκκάς), Φρούσσος.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17256O061</ED>
<ID>
ID:304563

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O06&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Ραντεβού Ψωμιάδη με Ζαχουδάνη </H3>
* Παρέα με τον Μάκη Ψωμιάδη παρακολούθησαν τον χθεσινό αγώνα οι κ.κ.
Ζαχουδάνης και Ανδριάς. Μετά το τέλος του αγώνα οι τρεις άνδρες είχαν κατ'
ιδίαν συζήτηση, άγνωστο βέβαια με τι αντικείμενο. 
Οι δύο παράγοντες του Άρη βγήκαν από τη θύρα 18 σε αντίθεση με τον κ.
Ψωμιάδη, ο οποίος έφυγε από άλλη έξοδο προκειμένου να αποφύγει τις τηλεοπτικές
κάμερες. 
Οι πληροφορίες λένε ότι οι τρεις άνδρες έδωσαν ραντεβού για λίγο αργότερα
σε κεντρικό ξενοδοχείο των Αθηνών προκειμένου να συζητήσουν για τα
ανταλλάγματα που θα πάρει η ΑΕΚ από τη μεταγραφή του Φερνάντο Νάβας, τα οποία
δεν αποκλείεται να μην είναι μόνο οικονομικά. <H3>Αποδοκίμασαν τον Μπάγιεβιτς </H3>
* Με αποδοκιμασίες υποδέχτηκαν για μία ακόμα φορά τον Ντούσαν Μπάγιεβιτς οι
οπαδοί της ΑΕΚ. 
Ο τεχνικός του ΠΑΟΚ μπήκε στον αγωνιστικό χώρο του γηπέδου «Νίκος Γκούμας»,
συνοδευόμενος από αστυνομική δύναμη, αλλά σίγουρα πολύ μικρότερη απ' ό,τι τα
προηγούμενα χρόνια. Αυτό πάντως που έκανε εντύπωση είναι ότι υπήρξε μία μερίδα
(μικρή) οπαδών στη θύρα 18 που χειροκρότησε τον Ντούσκο. 
Οι αποδοκιμασίες των οπαδών της γηπεδούχου ομάδας δεν σταμάτησαν και κατά
τη διάρκεια του αγώνα. Αρκετές φορές ακούστηκαν συνθήματα εις βάρος του
προπονητή του ΠΑΟΚ, τα οποία ξεκινούσαν από τη σκεπαστή και εξαπλώνονταν στο
μεγαλύτερο μέρος του γηπέδου. <H3>Δυναμικό «παρών» </H3>
* Στον αντίποδα οι περίπου 200 οπαδοί του ΠΑΟΚ που παρακολούθησαν τον αγώνα
αποθέωσαν τον προπονητή τους, τόσο κατά τη διάρκεια του ματς όσο και στο
τέλος. 
Όταν τελείωσε το παιχνίδι, αυτοί παρέμειναν στις εξέδρες τού «Νίκος
Γκούμας» για να φύγουν πρώτα οι οπαδοί της ΑΕΚ. Σε εκείνο το χρονικό διάστημα
δεν έχασαν την ευκαιρία να αποδοκιμάσουν τον... Θρύλο και τον Πειραιά.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17256O062</ED>
<ID>
ID:304607

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O06&aa=2</URL></REF>


Article

<CATEGORY>vin10</CATEGORY>

 <H5>ΡΕΧΑΓΚΕΛ
</H5><H2>«Πυξίδα» το ματς με την Αγγλία
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ο Ότο Ρεχάγκελ ξεκαθάρισε ότι το 90% των παικτών που θα καλεί στην Εθνική θα
προέρχεται από τις μεγάλες ομάδες

Η εκπληκτική, ομολογουμένως, εμφάνιση και εικόνα της εθνικής ομάδας
ποδοσφαίρου των Ανδρών στον αγώνα του Ολντ Τράφορντ με την Αγγλία (2-2) θα
αποτελέσει «φάρο και πυξίδα» για το εθνικό συγκρότημα, στη μάχη των
προκριματικών του Ευρωπαϊκού Πρωταθλήματος 2004. 
Αυτό διαβεβαίωσε χθες ο ομοσπονδιακός προπονητής Ότο Ρεχάγκελ, στην πρώτη (του
νέου έτους) επαφή του με τους δημοσιογράφους, τονίζοντας χαρακτηριστικά τα
ακόλουθα με αφορμή την κλήρωση της Εθνικής με αντιπάλους την Ισπανία, την
Ουκρανία, τη Βόρειο Ιρλανδία και την Αρμενία. 
«Ο αγώνας με την Αγγλία θα αποτελέσει μέτρο για τις επόμενες προσπάθειές μας»
είπε ο Γερμανός τεχνικός και ολοκλήρωσε την τοποθέτησή του για το θέμα
λέγοντας: «Αυτήν την αναμέτρηση θα την επικαλούμαι και θα την χρησιμοποιώ
πάντα στις ομιλίες μου προς τους παίκτες, για να τους πείθω ότι οι δυνατότητές
τους φτάνουν πολύ ψηλά. Όποιος αγωνίστηκε σε τόσο υψηλό επίπεδο, σε εκείνο το
παιχνίδι, έτσι πρέπει να "πουλήσει" τον εαυτό του σε όλους τους αγώνες.
Είμαστε όλοι μαζί για έναν στόχο, την πρόκριση στα τελικά του EURO 2004 με
πνεύμα συνεργασίας, με πάθος και ενθουσιασμό. Επαναλαμβάνω με εμφανίσεις όπως
αυτή στο Μάντσεστερ δεν έχουμε να φοβηθούμε τίποτα». 
«ΦΑΒΟΡΙ Η ΙΣΠΑΝΙΑ» 
Στη συνέχεια, ο κ. Ρεχάγκελ αναφέρθηκε μία προς μία στις αντιπάλους της
Εθνικής, είπε ότι η Ισπανία είναι το φαβορί του ομίλου, υπογράμμισε ότι
υπάρχουν αντικειμενικές δυσκολίες και στα άλλα παιχνίδια και εξέφρασε την
αισιοδοξία ότι μπορούμε να τα καταφέρουμε, κατακτώντας τη 2η θέση στη
βαθμολογία και να δώσουμε αγώνα μπαράζ για την πρόκριση στην τελική φάση. 
Ακόμη ο Γερμανός τεχνικός υπεραμύνθηκε των επιλογών του στο εθνικό συγκρότημα,
ξεκαθαρίζοντας ότι στην ομάδα θα παίζει το 90% των παικτών των τεσσάρων
μεγάλων ομάδων της χώρας (Ολυμπιακός, ΠΑΟ, ΑΕΚ, ΠΑΟΚ) και επίσης ότι «το
καλύτερο για την εθνική ομάδα θα ήταν να δίνει τους αγώνες της σε γήπεδα όπως
η Λεωφόρος Αλεξάνδρας, όπου οι θεατές είναι πολύ κοντά στον αγωνιστικό χώρο». 
Τέλος, αναφερόμενος στον Γρηγόρη Γεωργάτο δήλωσε ότι «το θέμα έχει λήξει, από
τη στιγμή που ο ίδιος ο παίκτης δεν θέλει να αγωνιστεί στην Εθνική. Νομίζω ότι
ο Γεωργάτος θα έπρεπε να φροντίσει να είναι πιο ώριμος». 
Και ο ομοσπονδιακός τεχνικός κατέληξε: «Υπάρχουν πολλά κενά στην υποδομή του
ελληνικού ποδοσφαίρου, τα οποία, πάντως, προσπαθεί να κλείσει ο πρόεδρος
Γκαγκάτσης και η ομοσπονδία. Δεν υπάρχει σχολή προπονητών και φυσικά λείπουν
αθλητικές εγκαταστάσεις, κυρίως στην επαρχία. Η κατασκευή τους είναι
επιτακτική, διότι αποτελούν κοινωνικό έργο για τους νέους».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17256O063</ED>
<ID>
ID:304645

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O06&aa=3</URL></REF>


Article

<CATEGORY>vin10</CATEGORY>

 <H5>ΜΠΕΟΣ: Παρουσίασε τα νέα αποκτήματα των «κυανέρυθρων»
</H5><H2>«Ο Πανιώνιος είναι ιδέα»
</H2><H4>* Στη Νέα Σμύρνη θα συνεχίσει την καριέρα του και ο Τσομάκοφ
</H4>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Τα πέντε νέα αποκτήματα του Πανιωνίου παρουσίασε χθες ο Αχιλλέας Μπέος, ενώ,
ταυτόχρονα, ανακοίνωσε και την μεταγραφή δύο ακόμα ποδοσφαιριστών. 
Ο ισχυρός άνδρας της ομάδας της Νέας Σμύρνης αναφέρθηκε στους νεοαποκτηθέντες,
ενώ μίλησε για τους Κάφαλη και Γκώνια. 
Οι παίκτες που παρουσιάστηκαν είναι οι: Έρολ Μπουλούτ, Μάριαν Λάλικ, Έρμιν
Τσίλιακ, Μίλεν Γκεοργκίεφ και Άριαν Μπελά. Οι δύο ποδοσφαιριστές που
αποκτήθηκαν είναι οι: Κράσιμιρ Τσομάκοφ και ο νεαρός Νίκος Μήτρου. Ο πρώτος
είναι αμυντικός χαφ και ο Πανιώνιος θα έχει τη συνιδιοκτησία του παίκτη. Χθες
το βράδυ ήρθε στην Αθήνα και υπέγραψε συμβόλαιο για 2,5 χρόνια. Ο δεύτερος
είναι 17 ετών αγωνίζεται στον Απόλλωνα Ερέτριας, είναι μέσος και διεθνής με
την ομάδα των Νέων. Θα παραμείνει μέχρι το καλοκαίρι στην ομάδα του και στη
συνέχεια θα έρθει στη Νέα Σμύρνη. 
Τσίλιακ, Μπελά, Ερόλ, Λάλικ και Γκεοργκίεφ παρουσιάστηκαν χθες επίσημα από
τον Αχιλλέα Μπέο

Ο Αχιλλέας Μπέος στην ομιλία του τόνισε: «Δεν είναι εύκολο να βρεις
ποδοσφαιριστές που να μπορούν να σηκώσουν το βάρος της φανέλας του Πανιωνίου.
Κάναμε περισσότερες μεταγραφές απ' ό,τι αρχικά είχαμε υπολογίσει. Αν οι
τέσσερις από τους έξι συνεχίσουν να αγωνίζονται και μετά το καλοκαίρι στον
Πανιώνιο θα είμαι ευχαριστημένος. Αυτό δεν σημαίνει ότι δεν μπορεί να συμβεί
με όλους. Η ομάδα δεν έχει καμία σχέση, με αυτήν των τελευταίων ετών. Τώρα,
πλέον, κοιτάζει στα μάτια όλους τους αντιπάλους της». 
ΓΙΑ ΤΟΝ ΚΑΦΑΛΗ 
Στη συνέχεια ο Μπέος αναφέρθηκε στην περίπτωση του Κάφαλη: «Ο Πανιώνιος είναι
ιδέα. Όλοι οι άλλοι έρχονται και παρέρχονται και εμείς το ίδιο. Δεν είχα
δικαίωμα να στερήσω από έναν παίκτη που έχει προσφέρει το δικαίωμα να
αγωνιστεί. Ήταν εκτός πλάνων του προπονητή και με την προσθήκη των νέων
ποδοσφαιριστών δεν θα αγωνιζόταν καθόλου. Εύχομαι να μας διαψεύσει, αλλά εγώ
σπάνια κάνω λάθος». Για τον Τάκη Γκώνια είπε: «Δικαιώθηκα που έλεγα ότι ο
Γκώνιας δεν θα φύγει. Θα μείνει στην ομάδα μέχρι το καλοκαίρι και ήδη αρχίσαμε
συζητήσεις για να ανανεώσει το συμβόλαιό του και να κλείσει την καριέρα του
στον Πανιώνιο».
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O06</CAT>
<ED>
Κωδικός άρθρου: A17256O064</ED>
<ID>
ID:304667

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O06&aa=4</URL></REF>


Article

<CATEGORY>vin10</CATEGORY>

 <H5>ΣΑΝΤΣΕΖ: ΑΝ ΚΑΙ ΤΡΑΥΜΑΤΙΑΣ ΟΔΗΓΗΣΕ ΤΟΝ ΠΑΟ ΣΤΗ 14η ΝΙΚΗ
</H5><H2>«Άσος» σε όλα
</H2><H4>* Ο Αργεντινός πλέι μέικερ όταν εκτελούσε βολές (2/5β!) αναγκαζόταν να βγάζει
τον νάρθηκα από τον πληγωμένο καρπό του </H4>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Αλμπάνο (μαζί με τον Παπαδόπουλο) κυριάρχησε κάτω από τα καλάθια
επιτρέποντας στον Πέπε Σάντσεζ να οργανώνει πιο αποδοτικά τις επιθέσεις 
Την ώρα που σχεδόν ολόκληρη η Ελλάδα ασχολείται με τους παράνομους
«κουλοχέρηδες», ένας άλλος, καθ' όλα νόμιμος,... έκλεψε την παράσταση στο
κλειστό γήπεδο του Αγίου Θωμά στο Μαρούσι. 
Ο Πέπε Σάντσεζ έσφιξε τα δόντια για να ξεπεράσει τους πόνους από το
τραυματισμένο αριστερό χέρι του και με την πολύτιμη προσφορά του σε άμυνα (στο
μαρκάρισμα του Λάκοβιτς) και επίθεση (οργανώνοντας το παιχνίδι των
«πρασίνων»), οδήγησε τον Παναθηναϊκό στη 14η συνεχόμενη νίκη του! 
Ο Αργεντινός, ο οποίος όταν εκτελούσε βολές (2/5β!) αναγκαζόταν να βγάζει τον
ειδικό νάρθηκα που κρατούσε σταθερό τον πληγωμένο του καρπό, έδωσε ρυθμό στους
«πράσινους», κράτησε σε χαμηλούς ρυθμούς το μεγάλο ταλέντο της Κρκα, Γιάκα
Λάκοβιτς (15π) και μαζί με τον Μποντίρογκα (25π) ήταν οι κορυφαίοι στο 98-92
υπέρ της ελληνικής ομάδας. 
ΚΑΙ ΘΕΑΜΑ 
Ο Παναθηναϊκός παρά τα προβλήματα που αντιμετωπίζει (ο Καλαϊτζής ήταν 12άδα
αλλά δεν αγωνίστηκε) έπαιξε καλό μπάσκετ και πρόσφερε θέαμα στους φίλους του,
που σχεδόν γέμισαν το μικρό γήπεδο του Αμαρουσίου. «Ήταν ωραία η ατμόσφαιρα,
αλλά το γήπεδο αυτό είναι μικρό για τον Παναθηναϊκό. Ίσως την εποχή που ζούμε
το ΟΑΚΑ να είναι μεγάλο, αλλά σίγουρα χρειαζόμαστε ένα γήπεδο περίπου 8.000
θέσεων. Πάντως, είναι θέμα που χωρά μεγάλη συζήτηση», τόνισε ο Φραγκίσκος
Αλβέρτης που επεσήμανε ότι «κάθε ημέρα που περνά θα δουλεύει υπέρ της ομάδας». 
Ο Παναθηναϊκός είχε το προβάδισμα στο σκορ σχεδόν σε όλη τη διάρκεια του
αγώνα. Με τους Αλμπάνο, Παπαδόπουλο να κερδίζουν τις μάχες κάτω από τα καλάθια
οι «πράσινοι» προηγήθηκαν με 8-2 (στο 4'), όμως πριν κλείσει το πρώτο
δεκάλεπτο η Κρκα πέρασε για πρώτη (και τελευταία) φορά μπροστά: 17-19 (στο
9΄). Στο 29' σημειώθηκε η μέγιστη διαφορά: 72-57, ενώ οι Σλοβένοι απείλησαν
όταν μείωσαν στο 32' σε 76-70. 
Η επιστροφή του Μποντίρογκα στο παρκέ εκτός από αναταραχή και γέλια μεταξύ των
δύο πάγκων επέφερε ηρεμία και σιγουριά στον Παναθηναϊκό. Με τους Σάντσεζ,
Σιούτη εκτός αγώνα, ο αντίπαλος πλέι-μέικερ, Γιάκα Λάκοβιτς και ο προπονητής
του Νέβεν Σπάχια αναζητούσαν μετά το τάιμ-άουτ τον οργανωτή του Παναθηναϊκού
για να τον μαρκάρει ο νεαρός άσος. «Γι' αυτό γελούσαμε! Κατάλαβα τι έγινε και
απάντησα εγώ στον Σπάχια. Ο Λάκοβιτς δεν ήξερε ότι ο Ντέγιαν θα έπαιζε
πλέι-μέικερ και ρωτούσε», είπε ο Ομπράντοβιτς εξηγώντας τα γέλια του με τον
Σπάχια, με τον οποίο μάλιστα δείπνησαν μετά το ματς. 
ΠΑΝΑΘΗΝΑΪΚΟΣ: Αλβέρτης 11 (1), Σιούτης, Ρότζερς 11, Μποντίρογκα 25
(8/10δ, 0/3τρ, 9/9β, 3-1ρ, 2ας, 1λ), Μίντλετον 9, Κουτλουάϊ 10, Αλμπάνο 15
(5/8δ, 1/1τρ, 2/3β, 1-3ρ), Παπαδόπουλος 11 (3/4δ, 5/7β, 4-4ρ), Σάντσεζ 6
(2/2δ, 2/5β, 3αμ, 3ας, 4κλψ, 3λ). 
ΚΡΚΑ ΝΟΒΟ ΜΕΣΤΟ: Γκνίντιτς 17, Σκέλιν 21 (9/10δ, 3/4β, 5-2ρ, 4λ),
Λάκοβιτς 15 (4/7δ, 1/2τρ, 4/4β, 5ας, 2κλψ, 2λ), Γελεσίγιεβιτς, Ντέϊβινσον 10,
Γκρουμ 12, Ντρόμπνιακ 2, Κάπιν, Σάμανιτς 6, Μπρούερ 9.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17256O081</ED>
<ID>
ID:304564

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O08&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Εφιαλτική ήττα από τη δεύτερη χειρότερη ομάδα της Ευρωλίγκας
</H5><H2>Διασύρθηκε από την άσημη Οστάνδη
</H2>
* ΟΣΤΑΝΔΗ

Η πριγκίπισσα ΑΕΚ χαμήλωσε το βλέμμα κόντρα στη Σκαβολίνι (ήττα στο ΟΑΚΑ την
προηγούμενη αγωνιστική) και χθες με αντίπαλο την Οστάνδη στο Βέλγιο
μετατράπηκε σε... βάτραχο! Θαρρείς και ένα μαγικό ραβδί άγγιξε την πρωτοπόρο
του Δ' ομίλου και σε δύο αγωνιστικές κατάφερε να την μεταμορφώσει, δίνοντας
την εντύπωση σε τεχνική ηγεσία, παίκτες και οπαδούς ότι πρόκειται για παραμύθι
με κακό τέλος! 
Ήττα-διασυρμός (102-73), ήττα απέναντι στη δεύτερη χειρότερη ομάδα της
Ευρωλίγκας (είχε μόλις μία νίκη σε 11 αγώνες!), ήττα με «κατεβασμένα χέρια»
και κυρίως ήττα που, ενδεχομένως, να στοιχίσει ακόμη και την πρόκριση στην
επόμενη φάση! Υποδέχεται την Ουράλ και τελευταία αγωνιστική θα φιλοξενηθεί από
την Τσιμπόνα στο Ζάγκρεμπ. 
Το χειρότερο ντεμπούτο για τον Κρις Καρ, ο οποίος είναι βεβαίως ο τελευταίος
που θα μπορούσε να επιρρίψει κανείς ευθύνες, αφού ο Αμερικανός είναι ανέτοιμος
και σχεδόν δεν γνωρίζει τους κανονισμούς στην Ευρώπη. Πέτυχε 9 πόντους με δύο
τρίποντα με την ολοκλήρωση του ημιχρόνου, όπου η ΑΕΚ έχανε με 49-39. 
Η άμυνα της Ένωσης αντί να διορθώσει τα λάθη στο δεύτερο 20λεπτο δέχθηκε 53 π.
με τους Πρασκεβίτσιους (25 π.) και Γκιεντράιτις (22 π.) να διαλύουν τα
αμυντικά συστήματα του Σάκοτα, ο οποίος έφυγε με σκυμμένο κεφάλι και δεν έκανε
δηλώσεις. 
Ο Τζέι Αρ Χόλντεν συναισθηματικά φορτισμένος, αφού αγωνίστηκε εναντίον της
παλιάς του ομάδας, που έχει πολλούς φίλους, ξεκίνησε με τρίποντο και έμεινε
βιδωμένος στους 5 π. σε όλο το ματς! Στο πρώτο παιχνίδι είχε πετύχει 18. 
Ο Κακιούζης εκτός ρυθμού - ξύπνησε αργά -, είχε πετύχει 6 πόντους μέχρι το 28'
(76-50) και τελείωσε με 20 π., ενώ οι μόνοι που διακρίθηκαν ήταν οι Ντικούδης
(20 π.) και Μπετς (10 π.). Ο Μπιλμπά τραυματίστηκε στον αγκώνα και από νωρίς
κάθησε στον πάγκο. 
ΤΕΛΙΝΤΟΥΣ ΟΣΤΑΝΔΗ: Πρασκεβίτσιους 25, Γκιεντράιτις 22, Κότα 16, Μπιγκς
18, Βαν Πάσεν 4, Μπεγκίν 9, Μαγιόρ 4, Τσίσμιτς 4. 
ΑΕΚ: Χόλντεν 5, Ζήσης 2, Καρ 9, Χατζής 7, Ντικούδης 20, Μπιλμπά,
Κικίλιας, Μπετς 10, Κακιούζης 20.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17256O082</ED>
<ID>
ID:304608

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O08&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ </H5><H2>Βατός στόχος οι Άγγλοι </H2>
Το Περιστέρι μπορεί να έχει αποκλειστεί από την επόμενη φάση της Ευρωλίγκας,
όμως οι Λόντον Τάουερς αποτελούν απόψε (21.30) προσιτό στόχο (τρίτη νίκη) στην
12η αγωνιστική. Η αγγλική ομάδα στην έδρα της παίζει καλό μπάσκετ, όμως ο
Αργύρης Πεδουλάκης αποκαλύπτει το μεγαλύτερο πλεονέκτημα του Περιστερίου: "Δεν
έχουμε άγχος για το αποτέλεσμα και περιμένω από τους παίκτες μου να δώσουν τον
καλύτερό τους εαυτό και να βελτιώσουν την εικόνα του Περιστερίου στην
Ευρωλίγκα". <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17256O083</ED>
<ID>
ID:304646

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O08&aa=3</URL></REF>


Article

<CATEGORY>vin10</CATEGORY>

 <H5>ΜΟΝΑΧΟ </H5><H2>Με συμβόλαια η Ευρωλίγκα </H2>
ΦΙΜΠΑ και ULEB τα βρήκαν και πάλι! Κι όλα έγιναν χθες το απόγευμα στο Μόναχο,
στη συνάντηση που είχαν οι Γ. Βασιλακόπουλος, Μπ. Στάνκοβιτς, Π. Μπάουμαν (από
τη ΦΙΜΠΑ) και Ε. Πορτέλα, Τζ. Μπερτομέου (από την ULEB). Τι αποφασίστηκε; 
Στη νέα περίοδο θα έχουμε μια ενιαία Ευρωλίγκα, στην οποία θα μετέχουν 24
ομάδες από τις οποίες οι περισσότερες θα αγωνίζονται με συμβόλαιο. Οι
υπόλοιπες θα παίρνουν το εισιτήριο μέσω των εθνικών πρωταθλημάτων. Ελλάδα,
Ιταλία και Ισπανία θα έχουν από τέσσερις ομάδες. Επίσης: Σαπόρτα και Κόρατς θα
ενωθούν σε μια διοργάνωση, η οποία θα αρχίζει με 72 ομάδες (χωρισμένες με
γεωγραφικά κριτήρια) και ο τίτλος θα κρίνεται σε φάιναλ φορ. Μάλιστα, οι δύο
φιναλίστ θα αγωνίζονται την επόμενη περίοδο στην Ευρωλίγκα. Η ΦΙΜΠΑ θα
αναλάβει τον οργανωτικό τομέα και η ULEB τον οικονομικό.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17256O084</ED>
<ID>
ID:304668

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O08&aa=4</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ </H5><H2>Νέα επιτυχία
</H2>
Το Μαρούσι νίκησε στη Γιουγκοσλαβία τη Χέμοφαρμ με 71-69 και έκανε ένα
σημαντικό βήμα για την πρόκρισή του στην προημιτελική φάση του Κυπέλλου
Κόρατς. Ουσιαστικά, το παιχνίδι κρίθηκε στην τελευταια περίοδο, όταν το
Μαρούσι κατάφερε να ανατρέψει τη διαφορά των δώδεκα πόντων με την οποία είχε
προηγηθεί η Χέμοφαρμ (50-38). Η σύνθεση του Αμαρουσίου: Φαλέκας 2, Κορωνιός
5(1), Μπερκ 16, Μασλαρινός 2, Παυλίδης 2, Όλιβερ 17(5), Κοχ 18, Κόνλον 7(1),
Μαρμαρινός 2.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O08</CAT>
<ED>
Κωδικός άρθρου: A17256O085</ED>
<ID>
ID:304684

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O08&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ </H5><H2>Ντέρμπι με έπαθλο την 1η θέση
</H2>
Η πρώτη θέση στην τελική κατάταξη του τέταρτου ομίλου είναι, όπως δήλωσε ο
Κώστας Πιλαφίδης, στόχος του Ηρακλή μετά τον θρίαμβο επί της Ζελέζνικ στο
Βελιγράδι. 
«Εμείς το κάναμε εύκολο το παιχνίδι» παρατήρησε ικανοποιημένος από την απόδοση
των παικτών του ο προπονητής του «Γηραιού» για τη μεγάλη διαφορά. Ντέρμπι,
λοιπόν, με έπαθλο την πρώτη θέση του ομίλου κατά της ισόβαθμης Σλοβακοφάρμα
την επόμενη Τρίτη στο Πέζινοκ. Η νικήτρια θα βρει στην επόμενη φάση την
πολωνική Ανβίλ και η χαμένη την Τέλεκομ Βόννης ή την Ούνιξ Καζάν. 
«Δεν έχουμε τίποτε να κρύψουμε» τόνισε ο Πιλαφίδης για την παρουσία συνεργάτη
του Κώστα Πετρόπουλου στο προχθεσινό παιχνίδι του Ηρακλή. 
Το Μαρούσι έπαιξε χθες κατά της Χέμοφαρμ, κοντά στο Βελιγράδι, και το
παρακολούθησε ο Παρασκευάς Μουρατίδης, συνεργάτης του Πιλαφίδη.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17256O091</ED>
<ID>
ID:304565

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O09&aa=1</URL></REF>


Article

<CATEGORY>vin10</CATEGORY>

 <H5>Α1
</H5><H2>Οι διαιτητές του διημέρου </H2>
Οι Σχοινάς και Ηλιόπουλος θα «σφυρίξουν» το ντέρμπι της 15ης αγωνιστικής
μεταξύ ΠΑΟΚ και Παναθηναϊκού, ενώ το ιδιαίτερα σημαντικό παιχνίδι, όσον αφορά
την παραμονή, μεταξύ του Ιωνικού Ν.Φ. και του ΚΑΟ Δράμας θα διευθύνουν οι
Μαστραφτσής και Καρούσης. 
Αναλυτικά τα διαιτητικά δίδυμα στην 15η αγωνιστική όπως βγήκαν στη χθεσινή
κλήρωση: 
ΠΑΟΚ - Παναθηναϊκός (Σχοινάς - Ηλιόπουλος), Νήαρ Ηστ - Ολυμπιακός (Σπυρίδωνος
- Δέλλας), ΑΕΚ - Άρης (Βορεάδης - Καρακατσούνης), Ηράκλειο - Πανιώνιος
(Κορομηλάς - Πιτσίλκας), Ιωνικός Ν.Φ. - ΚΑΟ Δράμας (Μαστραφτσής - Καρούσης),
Δάφνη - Περιστέρι (Τανατζής - Αφεντουλίδης), Ηρακλής - Μαρούσι (Χριστοδούλου - Πολίτης).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O09</CAT>
<ED>
Κωδικός άρθρου: A17256O092</ED>
<ID>
ID:304609

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΔΕΥΤΕΡΗ ΗΤΤΑ ΤΟΥ ΠΑΟΚ ΚΑΙ ΑΠΟΚΛΕΙΣΜΟΣ ΑΠΟ ΤΟ ΚΥΠΕΛΛΟ </H5><H2>Μπλόκο Νίκαιας </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Θανάσης Γιώτας «καρφώνει» στο μονό μπλοκ τον Κώστα Ιωάννου στο χθεσινό 3-0
Ηρακλή - ΑΕΚ 
Το δις εξαμαρτείν ουκ... ομάδας σοφής και η δεύτερη ήττα του ΠΑΟΚ (2-3) στη
Νίκαια μέσα σε τέσσερις ημέρες (το περασμένο Σάββατο για το Πρωτάθλημα είχαν
επικρατήσει 3-0 οι Νικαιώτες) κόστισε τον αποκλεισμό του «δικεφάλου» από το
Φάιναλ Φορ του Κυπέλλου Ελλάδας! 
Στους χθεσινούς προημιτελικούς δεν υπήρξαν άλλες εκπλήξεις στους άνδρες, αφού
ο Ηρακλής νίκησε εύκολα γηπεδούχος την ΑΕΚ 3-0 και ο Άρης δύσκολα 3-2 τον
Ιωνικό (απομένει Ορεστιάδα- Ρέθυμνο, Δευτέρα 4 Φεβρουαρίου). 
Στις γυναίκες ο ΖΑΟΝ έκανε την έκπληξη αποκλείοντας με 3-1 τον πλήρη
(επέστρεψαν Ιορδανίδου, Παπάζογλου) Πανελλήνιο! 
* Α.Ε. ΝΙΚΑΙΑΣ- ΠΑΟΚ 3-2 (25-16, 21-25, 25-22, 18-25, 15-12). 
Τρία πιεστικά σερβίς του Σέρβου Νίκολιτς στο 11-11 του 5ου σετ έφεραν
ισάριθμους πόντους και «τέλειωσαν» ένα συναρπαστικό ματς στο κλειστό Καραμπίνη
της Νίκαιας, κάτω από τις ιαχές των περίπου 500 οπαδών του γηπεδούχου. 
Καλύτεροι του νικητή ο Ντράκοβιτς και ο Βαρδής που αντικατέστησε τον Κουρούπη
από τα μέσα του β' σετ, ενώ για τον ΠΑΟΚ δεν ήταν αρκετή η σπουδαία απόδοση
του Αμερικανού Στάνλεϊ. 
* ΗΡΑΚΛΗΣ- ΑΕΚ 3-0 (25-17, 25-17, 25-11). 
Με φοβερά σερβίς ο Ηρακλής διέλυσε την υποδοχή της ΑΕΚ και έφτασε με
«περίπατο» στη νίκη και την πρόκριση στο Φάιναλ Φορ. 
Κορυφαίος του νικητή ο Μπάεφ, ενώ από την ηττημένη ουδείς παίκτης έκανε
αισθητή την παρουσία του. 
* ΑΡΗΣ ΘΕΣΣΑΛΟΝΙΚΗΣ- ΙΩΝΙΚΟΣ ΝΕΑΣ ΦΙΛΑΔΕΛΦΕΙΑΣ 3-2 (25-20, 25-18, 22-25,
20-25, 15-10). 
Δεν έβαλε μυαλό στον Άρη η ήττα 1-3 στη Μίκρα από τον Ιωνικό στο Πρωτάθλημα
και λίγο έλειψε να συμβεί το ίδιο και χθες στο Κύπελλο στο ίδιο γήπεδο. 
Αυτή τη φορά στο τάι μπρέικ επικράτησε η εμπειρία και οι «κίτρινοι» πήραν την
πρόκριση στο Φάιναλ Φορ. 
* ΖΑΟΝ- ΠΑΝΕΛΛΗΝΙΟΣ Γ.Σ. 3-1 (29-27, 25-23, 22-25, 25-20). 
Παίρνοντας το 1ο σετ ενώ έχανε 13-20 (!) ο ΖΑΟΝ έπαιξε με «ψυχή» και έφτασε
στη νίκη- πρόκριση. 
*** Τα άλλα αποτελέσματα των χθεσινών προημιτελικών: Μαρκόπουλο-
Βριλήσσια 1-3 (27-25, 17-25, 17-25, 17-25). Αίας Ευόσμου- Καβάλα 3-0 (27-25,
25-21, 25-16). Φιλαθλητικός- Λάρισα 3-0 (25-9, 25-18, 25-15). <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17256O111</ED>
<ID>
ID:304557

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O11&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: Επέβαλε τον ρυθμό του φεύγοντας με το ροζ φύλλο από το Σαρλερουά </H5><H2>Αποθεώθηκε ο Ολυμπιακός στο Βέλγιο </H2>
* ΣΑΡΛΕΡΟΥΑ

Επιβάλλοντας τον δικό του νόμο ο Ολυμπιακός πέρασε ένα ευχάριστο βράδυ στο Λα
Κουπόλ του Σαρλερουά, φεύγοντας με το ροζ φύλλο αγώνα κόντρα στην ομώνυμη
ομάδα (76-56) και γνωρίζοντας την αποθέωση από τους 200 φίλους του που έκαναν
αισθητή την παρουσία τους. 
Στο ντεμπούτο του στον «ερυθρόλευκο» πάγκο ο Λευτέρης Σούμποτιτς διέκρινε
θετικά στοιχεία, ιδιαίτερα όταν η ομάδα του «ηρέμησε» και άρχισε να αξιοποιεί
την καλή άμυνα με εύκολα καλάθια. 
Έτσι η δυστοκία του Ολυμπιακού στα πρώτα 13 λεπτά (οι Βέλγοι προηγήθηκαν 14-8
εκεί) μετατράπηκε σε επιθετικό κρεσέντο στο τρίτο δεκάλεπτο. Οι Πειραιώτες
μέσα σε λίγα λεπτά μετέτρεψαν το «ρευστό» 28-25 του ημιχρόνου, στο σαφώς πιο
άνετο 46-29, μαζεύοντας όλα τα ριμπάουντ και «χτυπώντας» τούς Βέλγους μέσα στη
ρακέτα. 
«Τα εύκολα καλάθια που χάσαμε στην αρχή μάς δημιούργησαν κάποιο πρόβλημα, το
οποίο, όμως, λύθηκε χάρις στη μεγάλη διάθεση των παιδιών στην άμυνα. Είναι
σημαντικό το γεγονός πως σε μία επικίνδυνη έδρα, ουσιαστικά τελειώσαμε το
παιχνίδι από το πρώτο δεκάλεπτο» τόνισε ο Λευτέρης Σούμποτιτς, που
χρησιμοποίησε και τον Στεφάν Ρισασέ (ο οποίος ξεπέρασε το πρόβλημα στον αγκώνα
και ήταν μάλιστα πολύ καλός). 
Ο Θοδωρής Παπαλουκάς όταν ηρέμησε έδωσε τον ρυθμό που χρειαζόταν η ομάδα του
για να αποφύγει δυσάρεστες περιπέτειες, όπως είχε στη γειτονική Οστάνδη η ΑΕΚ
(οι δύο ελληνικές ομάδες επιστρέφουν μαζί σήμερα). 
ΣΑΡΛΕΡΟΥΑ: Έλις 20, Ρόου 4, Ντεζί 4, Τζέρομ 5, Χάγκινς 11, Βούιτς 4,
Στας 4, Ντεφός 4, Έινγκελαντ. 
ΟΛΥΜΠΙΑΚΟΣ: Παπανικολάου 12, Παπαλουκάς 11, Φορντ 13, Ζεβροσένκο 4,
Ρισασέ 13, Φέμερλινγκ 8, Τόμιτς 4, Ντε Μιγκέλ 8, Νικαγμπάτζε 3.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17256O112</ED>
<ID>
ID:304601

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Εύκολες νίκες για Ολυμπιακό, Βουλιαγμένη και Εθνικό
</H2>
Ο Γιάννης Θωμάκος

Με τον Ολυμπιακό στην κορυφή, ολοκληρώθηκε ο πρώτος γύρος του πρωταθλήματος
πόλο της Α1. Οι «ερυθρόλευκοι», με τον Τρμπόγεβιτς για πρώτη φορά στη σύνθεσή
τους, νίκησαν εύκολα στη Θεσσαλονίκη τον Άρη, με 17-9 (Θωμάκος 5,
Χατζηθεοδώρου 3 - Παπαγιαννάκης 5). 
Εύκολη ήταν και η νίκη της Βουλιαγμένης επί του Ν.Ο. Χίου (13-8) με κορυφαίο
τον Γ. Αφρουδάκη (7 γκολ). Ο Εθνικός νίκησε 13-4 τη Γλυφάδα (Γουάιγκο 4), οι
πολίστες της οποίας εξακολουθούν να γυμνάζονται μόνοι τους. 
Νέα επιτυχία του Π. Φαλήρου, αφού απέσπασε ισοπαλία από τον Παναθηναϊκό
(10-10). Ισοφάρισε ο Θεοδωρόπουλος 5.30 πριν από το τέλος. Πρώτοι σκορερ:
Βάσοβιτς 6, Θεοδωρόπουλος 3 - Δάνδολος 3. Σπουδαίες νίκες σημείωσαν ο Ν.Ο.
Χανίων (11-7 τον Ν.Ο. Πάτρας, με 3 γκολ του Μπομπιέν) και ο ΠΑΟΚ (12-9 τον
Νηρέα Χαλανδρίου, με 3 γκολ του Αποστόλου). 
Ολυμπιακός - Εθνικός και Βουλιαγμένη - Παναθηναϊκός είναι τα ζευγάρια των
ημιτελικών στο φάιναλ φορ του Κυπέλλου. Οι αγώνες θα διεξαχθούν 30-31/3 στην
Αθήνα ή τον Βόλο.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O11</CAT>
<ED>
Κωδικός άρθρου: A17256O113</ED>
<ID>
ID:304639

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O11&aa=3</URL></REF>


Article

<CATEGORY>vin10</CATEGORY>

 <H5>ΕΠΙΛΟΓΕΣ </H5><H2>Μήπως βιάστηκε ο κ. Ότο;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Κάπου δεν μας τα λέει καλά ο Γερμανός ομοσπονδιακός χερ Ρεχάγκελ. 
*** Όπως ενδεχομένως έπεσε στην αντίληψή σας, ο Ότο, δίνοντας τις εκτιμήσεις
του με αφορμή τους αντιπάλους μας στο προσεχές Κύπελλο Ευρώπης, ήταν
κατηγορηματικός στις επιλογές του που αφορούν την επίθεση της εθνικής μας των
Ανδρών. 
*** Αν είπε την αλήθεια, τότε οι θέσεις είναι «καπαρωμένες» από τον Ντέμη, τον
Χαριστέα με «δεύτερες» (ή «πρωτοδεύτερες») επιλογές τους Νίκο Λυμπερόπουλο και
Νίκο Μαχλά. 
*** Δεν είναι έτσι... 
*** Διότι, αν ξαφνικά ο Γιάννης Αναστασίου της Ρόντα, ο Αλέκος Κακλαμάνος της
Γάνδης (ο οποίος πάει μια χαρά στο πρωτάθλημα του Βελγίου), ο Ζήσης Βρύζας
ακόμη και ο Αλεξανδρής βρεθούν σε εξαιρετική κατάσταση, δεν θα υπάρχει ένας
ειδικός να τους τηλεφωνήσει; 
*** Ο Ρεχάγκελ ή ξέχασε γρήγορα ή σε χρόνο ρεκόρ κατάφερε να σκέφτεται με
«βαλκανική νοοτροπία». 
*** Βέβαια, είναι πολύ πιθανό να έχει παρασυρθεί (ποιος ξέρει από ποιον και
γιατί...), αλλά αυτό είναι άλλο θέμα! 
*** Να θυμίσω ότι ένας σοβαρός ομοσπονδιακός, ο οποίος σέβεται τη δουλειά του
και τις ιδιαιτερότητες του ποδοσφαίρου, δεν «κλείνει» την πόρτα του σε
κανέναν. 
*** Παράδειγμα; 
*** Νωπό από την προσπάθεια του σπουδαίου Σουηδού Έρικσον στην Αγγλία. 
*** Ο άνθρωπος αυτός έχει στη διάθεσή του από Μιχαλάκη τον Όουεν και Χάσκι ώς
ΜακΜάναμαν, τον Φάουλερ και τον Κόουλ. 
*** Δηλαδή πέντε πολύ καλούς επιθετικούς. 
*** Εντούτοις, ο μη Βαλκάνιος Έρικσον έδωσε τη (ανεπιτυχή) μάχη του,
προκειμένου να συνεργαστεί με τον άλλοτε αρχηγό Άλαν Σίρερ, πολύτιμο στα 32
του σέντερ φορ της Νιούκαστλ. 
*** Τίποτ' άλλο. 
Ο Άρης Θεσσαλονίκης επανέλαβε χθες στην Ξάνθη τη σπεσιαλιτέ που είχε...
αγανακτήσει τους οπαδούς του Ολυμπιακού την περασμένη Κυριακή. 
*** Προσεκτικά στην άμυνα και γκολ στην πιο κρίσιμη (για τον αντίπαλο) στιγμή
του αγώνα. 
*** Με δεδομένο ότι μια ποδοσφαιρική μάχη Κυπέλλου είναι πάνω απ' όλα τ α κ τ
ι κ ή, ο μεσιέ Ταρντί παίρνει άριστα. 
*** Σκέφτεστε τι μπορεί να καταφέρει αυτή η ομάδα όταν «ηρεμήσει» για τα καλά,
ενταχθεί στη δύναμη ο προικισμένος (όταν αγωνίζεται ήρεμα) Φερνάντο Νάβας
κ.λπ.; 
*** Η Ξάνθη προσπάθησε, αλλά δεν τα κατάφερε. 
*** Όσο για τον Νάβας; 
*** Ακούστηκε χθες (όχι βέβαια στη Θράκη ή στο Χαριλάου...) ότι ο Μάκης
Ψωμιάδης δέχθηκε να τον δανείσει ένα μόλις εξάμηνο και «βλέπει το καλοκαίρι τι
θα κάνει»... 
*** Με άλλα λόγια, ο μεγάλος κρατάει «πισινή» για πολλά. 
*** Ας πούμε ότι φεύγει ο Σάντος. Τότε ο Νάβας γυρίζει και αγωνίζεται στο
κέντρο, όπου μάλλον εντοπίζεται κάποια «κόπωση» της ομάδας του. 
*** Και βέβαια, σε περίπτωση που ο νεαρός Αργεντινός παίξει καλά στον Άρη δεν
είναι απίθανο να προκύψει ευρωπαϊκή πρόταση. 
*** Οπότε, ποιος τον πιάνει ο Χρυσόστομο... 
Με πολύ συγκρατημένη αισιοδοξία είναι τώρα υποχρεωμένη η ΑΕΚ να ταξιδέψει στην
Τούμπα για την ρεβάνς με τον ΠΑΟΚ. 
*** Το 2-1, χωρίς να είναι κακό σκορ, εντούτοις αφήνει πολλά περιθώρια στον
Μπάγιεβιτς να πει την «τελευταία λέξη». 
*** Όπως θα ενημερωθείτε σήμερα ο Βαγγέλης Πιουρλιοτόπουλος τα πήγε πολύ καλά
κάτω από την εστία του. 
*** Δεν υπάρχει πληροφόρηση για τον Ατματσίδη, διότι απλώς ο διεθνής
τερματοφύλακας δεν αγωνίστηκε! 
*** Και εδώ υπάρχει θέμα. 
*** Κάποιοι θα θεωρήσουν σήμερα τον Σάντος ανφέρ που δεν χρησιμοποίησε τον
Ηλία, προτιμώντας τον νεαρό Χιώτη. 
*** Ανφέρ προς τον Μπάγιεβιτς ήταν και πάλι οι φασαριόζοι οργανωμένοι οπαδοί
της ΑΕΚ, αλλά σ' αυτούς τι να πεις πλέον; 
Αριστουργηματικό το πρώτο γκολ από τον Βασίλη Τσάρτα, αν και με χτυπήματα
φάουλ, όπως το χθεσινό, έχει αποδείξει ότι μπορεί να σκοράρει «με κλειστά
μάτια». 
***Από τα συναρπαστικότερα αριστερά πόδια στην Ευρώπη σήμερα ο Ναουσαίος.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17256O121</ED>
<ID>
ID:304558

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O12&aa=1</URL></REF>


Article

<CATEGORY>vin10</CATEGORY>

 <H5>ΓΚΑΛΟΠ </H5><H2>Η Βραζιλία φαβορί για το Μουντιάλ </H2>
Το 62% των Βραζιλιάνων πιστεύει πως η εθνική τους ομάδα θα κατακτήσει για
πέμπτη φορά το Παγκόσμιο Κύπελλο στο Μουντιάλ της Άπω Ανατολής. Σε γκάλοπ του
Instituto Sensus με θέμα το Μουντιάλ, σχεδόν έξι στους δέκα Βραζιλιάνους
πιστεύουν πως η σελεσάο θα στεφθεί και πάλι πρωταθλήτρια κόσμου. Το 10% των
ερωτηθέντων θεωρεί δεύτερο φαβορί για την κατάκτηση του τίτλου τη μεγάλη
αντίπαλο Αργεντινή, ενώ μεταξύ των ομάδων που μπορούν να φτάσουν μέχρι τον
τελικό οι Βραζιλιάνοι θεωρούν πως είναι η Γαλλία, η Γερμανία, η Πορτογαλία, η
Ν. Κορέα και η Ιαπωνία. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17256O122</ED>
<ID>
ID:304602

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O12&aa=2</URL></REF>


Article

<CATEGORY>vin10</CATEGORY>

 <H5>ΑΡΓΕΝΤΙΝΗ </H5><H2>Ο Μαραντόνα σε κυβερνητική θέση </H2>
Κυβερνητική θέση προσφέρει στον Ντιέγκο Μαραντόνα ο υπουργός Αθλητισμού και
Τουρισμού της Αργεντινής Ντανιέλ Σκιόλι. Ο Μαραντόνα, που στο παρελθόν έχει
εκφραστεί αρνητικά σε ανάλογες προτάσεις, αυτή τη φορά συζητά σοβαρά το
ενδεχόμενο να προσφέρει τις υπηρεσίες του στα προγράμματα βοηθείας των
παιδιών. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17256O123</ED>
<ID>
ID:304640

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O12&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ </H5><H2>Στο «μικροσκόπιο» για τα εισιτήρια </H2>
Έρευνες για να βρεθούν αυτοί που πούλησαν στη μαύρη αγορά εισιτήρια του αγώνα
Κυπέλλου Άρσεναλ - Λίβερπουλ, την περασμένη Κυριακή, πραγματοποιεί η διοίκηση
της λονδρέζικης ομάδας. Στην υπόθεση αναμιγνύεται και ο ποδοσφαιριστής Ρέι
Πάρλουρ, καθώς τα εισιτήρια που πουλήθηκαν στη μαύρη αγορά ήταν αυτά που ο
ίδιος είχε προμηθευτεί από τη διοίκηση. Προς το παρόν πάντως, η Άρσεναλ
καλύπτει τον ποδοσφαιριστή και σε ανακοίνωσή της τονίζει πως οι έρευνές της θα
στραφούν προς άλλες πλευρές. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17256O124</ED>
<ID>
ID:304663

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O12&aa=4</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ </H5><H2>Τα κατάφερε ο δήμαρχος </H2>
Πάντα υπερβολικοί στις τελετές οι Αμερικανοί! Εδώ ο δήμαρχος του Σολτ Λέικ
Σπενς Εκλς κόβει την κορδέλα εγκαινίων του Ολυμπιακού Χωριού με... ψαλιδάκι
για τις παρωνυχίδες. Ασορτί ο κόμπος της κορδέλας! <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17256O125</ED>
<ID>
ID:304680

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O12&aa=5</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Υπέγραψε ο Κάφαλης
</H2>
Μεγάλη μεταγραφική επιτυχία χθες για τον Ακράτητο. Η ομάδα των Άνω Λιοσίων
απέκτησε τον 23χρονο επιθετικό του Πανιωνίου Κώστα Κάφαλη, ο οποίος υπέγραψε
συμβόλαιο έξι μηνών συν δύο χρόνια (εφόσον ο Ακράτητος θελήσει να τον κρατήσει
και στο μέλλον). Λεπτομέρειες για το οικονομικό δεν έγιναν γνωστές, αλλά στο
περιβάλλον του Ακράτητου είναι σίγουροι ότι ο νεαρός διεθνής (με την Ελπίδων)
θα βοηθήσει την ομάδα και θα λύσει το πρόβλημα δυστοκίας στην επίθεση. Όπως
ανακοινώθηκε χθες από τη διοίκηση του Ακράτητου, μ' αυτήν τη μεταγραφή
ολοκληρώθηκαν οι μεταγραφικές κινήσεις της ομάδας κατά την παρούσα περίοδο.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O12</CAT>
<ED>
Κωδικός άρθρου: A17256O126</ED>
<ID>
ID:304688

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O12&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Την Κυριακή ο 3ος γύρος του Κυπέλλου Αττικής
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Με τις συναντήσεις του 2ου γύρου συνεχίστηκε το Κύπελλο Αττικής. Ανάμεσα
στις ομάδες που αποκλείστηκαν είναι και κάποιες ιδιαίτερα ισχυρές, όπως οι
Αμπελόκηποι, ο Πειραϊκός και το Χαλάνδρι.

Αναλυτικά, τα αποτελέσματα ήταν: Φ.Ο. Ελληνικού-Παράδεισος Αμαρουσίου 0-4, ΑΠΟ
3 Αστέρες-Δόξα Πεύκης 4-0, Φιλοθέη-Παγκράτι 0,5-3,5, «Σιαπέρας»-Ν. Ηράκλειο
1-3, Ν. Φιλαδέλφεια-Π.Σ. Περιστερίου 1,5-2,5, Μοσχάτο-Πειραϊκός 3,5-0,5,
ΟΦΟΝ-Αγία Βαρβάρα 3-1, ΔΗΚΕΠ Α. Λιοσίων-Αμπελόκηποι 3,5-0,5,
Πανελλήνιος-Πετρούπολη 3-1, Καλλιθέα-Ζωγράφου 2-2 (προκρίθηκε η Καλλιθέα),
Φοίνιξ-Κορυδαλλός 1-3, Παπάγου-Χαλάνδρι 3-1, Ζήνων Γλυφάδας-Κότινος 3-0,5,
Ηλιούπολη-Τυφών Ν. Ηρακλείου 2-2 (προκρίθηκε η Ηλιούπολη), Ευκλείδης
Μενιδίου-Αιγάλεω 0-4, Εστία Ν. Σμύρνης-ΣΑΕ 3-1. 
Την Κυριακή θα πραγματοποιηθεί ο 3ος γύρος με τις συναντήσεις: Επικ. Ν.
Ηρακλείου-Ηλιούπολη, Παράδεισος Αμαρουσίου-Ζήνων Γλυφάδας, Παγκράτι-Εστία Ν.
Σμύρνης, Κορυδαλλός-Τρεις Αστέρες, Αιγάλεω-Πανελλήνιος, Π.Σ.
Περιστερίου-Καλλιθέα, Μοσχάτο-ΔΗΚΕΠ Α. Λιοσίων, Παπάγου-ΟΦΟΝ. 
* Προπονήσεις για παιδιά οργανώνει ο Πειραϊκός Ο.Σ. που στεγάζεται πλέον στην
οδό Σερφιώτου 42, στο 1ο Δημοτικό Διαμέρισμα. Οι προπονήσεις γίνονται κάθε
Παρασκευή από τις 8 έως τις 10 μ.μ. και κάθε Σάββατο πρωί, από τις 11.30 μέχρι
τη 1.30. 
* Το πρωτάθλημα Ηνωμένων Πολιτειών ολοκληρώθηκε στο Σιάτλ με νικητή τον Λάρι
Κρίστιανσεν. 
Ο Κρίστιανσεν ισοβάθμησε στην πρώτη θέση με τον Νικ ντε Φίρμιαν, τον κέρδισε
όμως σε επαναληπτικό ματς 4 παρτίδων μπλιτς και αναδείχθηκε πρωταθλητής. Πήραν
μέρος 56 παίκτες από τους οποίους οι 12 ήταν γυναίκες και κρατούσαν χωριστή
βαθμολογία. Έτσι, πρωταθλήτρια αναδείχθηκε η Τζένιφερ Σαχέιντ. 
Τελική βαθμολογία: 1-2) Κρίστιανσεν (2.571), Ντε Φίρμιαν (2.536) 6,5 βαθμοί,
3-8) Σαμπάλοφ (2.606), Μπένζαμιν (2.593), Ιβάνοφ (2.578), Γιερμολίνσκι
(2.574), Στριπούνσκι (2.542), Κράιμαν (2.493) 6 βαθμοί, 9-15) Σεϊράβαν
(2.644), Γκούλκο (2.601), Καϊντάνοφ (2.596), Κούντριν (2.524), Ιβανόφ (2.470),
Μπράουν (2.450), Σνάιντερ (2.412) 5,5 βαθμοί. 
* Από τα Σκόπια είναι η παρτίδα που ακολουθεί: 
Όνιτσουκ (2.655) - Μιλαντίνοβιτς (2.509) 
1. δ4 Ιζ6 2. γ4 γ5 3. δ5 ε5 4. Ιγ3 δ6 5.
ε4 Αε7 6. Αδ3 Ιβδ7 7. Αε3 Ιζ8 8. θ3 Ιη6 9. η3
Αδ7 10. Βε2 θ5 11. ζ4 θ4 12. ζ5 Ιζ8 13. η4 Ι6θ7
14. Ιζ3 Ιη5 15. Ιδ2 α6 16. Ρζ1 η6 17. Ρη2 Ιηθ7
18. Αζ2 Αγ8 19. α3 Ιδ7 20. β4 Ρζ8 21. Πθβ1 Ρη7 22.
β: γ5 Ι: γ5 23. Αγ2 Ιζ8 24. Ιζ3 Ιζδ7 25.
Ια4 Ι: α4 26. Α: α4 η5 27. Α: δ7 Β: δ7 28.
α4 α5 29. Αβ6 ζ6 30. Πβ5 Βε8 31. Αγ7 Ρη8 32.
Παβ1 Πθ7 33. Βδ2 Αζ8 34. Π: α5 Α: ζ5 35. ε: ζ5
Π: γ7 36. Π: α8 Β: α8 37. Βγ2 Βα5 38. Πβ5
Βα7 39. α5 Βε3 40. Πβ3 Βγ5 41. Βγ3 Αε7 42. Ιδ2 Ρζ8
43. Βα1 Αδ8 44. Βα3 Βδ4 45. Πδ3 Βγ5 46. Βα4 Ρε7
47. Βα1 Πδ7 48. Πα3 β5 49. γ: β5 Β: δ5+ 50.
Ιζ3 Β: β5 51. Βα2 δ5 52. Βδ2 Πα7 53. α6 Βγ5
54. Πγ3 Βδ6 55. Ι: η5 Αα5 56. Ιε6 Α: γ3 57.
Βθ6 Ββ8 58. Βη7+ Ρδ6 59. Β: ζ6 Ββ2+ 60. Ρη1 Βγ1+
61. Ρη2 Βδ2+ 62. Ρη1 Βε1+ 63. Ρη2 Βη3+ 64. Ρζ1
Β: θ3+ 65. Ρη1 Β: η4+ 66. Ρθ2 Βη3+ 67. Ρθ1
Βθ3+ 68. Ρη1 Βε3+ 69. Ρθ2 ε4 70. Βζ8+ Ργ6 71. Βε8+
Ρβ6 72. Βδ8+ Ρ: α6 73. Β: δ5 0-1 
ΣΑΧ 
Έπειτα από μία περίοδο αναστολής δραστηριοτήτων, το περιοδικό ΣΑΧ επέστρεψε
δριμύτερο. Στις αρχές Ιανουαρίου κυκλοφόρησε το 38ο τεύχος, ενώ το 39ο τεύχος
αναμένεται να κυκλοφορήσει την επόμενη εβδομάδα. 
Και τα δύο τεύχη παρουσιάζουν διεξοδικά τα διεθνή σκακιστικά τουρνουά που
έγιναν στη χώρα μας, έχουν πολλές παρτίδες (αρκετές από τις οποίες
σχολιασμένες εξονυχιστικά), διαγράμματα, έγχρωμες φωτογραφίες και εξαγγελία
των επόμενων διοργανώσεων. 
Ποικιλία θεμάτων χαρακτηρίζει το 39ο τεύχος. Το περιοδικό επιχειρεί να
αναδείξει τους 10 πρωταγωνιστές της χρονιάς (8 πρόσωπα και 2 ομάδες),
καταγράφει τους νέους κανονισμούς της ΦΙΝΤΕ, ανατρέχει στα πρώτα τουρνουά του
Χάστινγκς, από τα τέλη του περασμένου αιώνα, και παρουσιάζει τον Βενιαμίν
Φραγκλίνο ως σκακιστή. Περιέχονται ακόμη οι αναλυτικοί πίνακες των 454 Ελλήνων
που έχουν διεθνές ΕΛΟ καθώς και ασκήσεις συνδυασμών, αδημοσίευτα σκακιστικά
προβλήματα κ.λπ. Στο τεύχος αυτό ξεκινάει και σειρά μαθημάτων για αρχαρίους. 
Η τιμή πώλησης κάθε τεύχους είναι 1.500 δρχ. και η εξάμηνη συνδρομή (4 τεύχη)
κοστίζει 5.000 δρχ. Οι Αθηναίοι σκακιστές θα μπορούν να το βρουν στο
Σκακιστικό Κέντρο «Κάισσα» (Καλλιδρομίου 8), στο βιβλιοπωλείο «Παντελίδης»
(Αμερικής 9-11) και στον υπόγειο του ΗΣΑΠ στην Ομόνοια. 
Για επικοινωνία με τους αναγνώστες, το ΣΑΧ διαθέτει σε 24ωρη βάση αυτόματο
τηλεφωνητή (010.9851.608), φαξ (010.9836.957) και τρία e-mail: ikaroschess@hotmail. com, ilandzis@ath. forthnet.gr, zalouk@hol.gr 
* Την Κυριακή πραγματοποιήθηκε η κοπή πίτας του Ομίλου Αθλοπαιδιών
Αντισφαίρισης «ΗΡΑΚΛΕΙΟ». 
Ο όμιλος διαθέτει πολλά τμήματα, ειδικά δε το σκακιστικό έχει μεγάλες
πανελλήνιες διακρίσεις. Στην εκδήλωση παρέστησαν περί τα 400 μέλη και φίλοι
του συλλόγου, ανάμεσά τους και ο υφυπουργός Αθλητισμού Γιάννης Κουράκης και ο
δήμαρχος Ηρακλείου Κώστας Ασλάνης.


<REF><SOURCE>ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: O99</CAT>
<ED>
Κωδικός άρθρου: A17256O991</ED>
<ID>
ID:304566

</ID><URL>http://ta-nea.dolnet.gr/neaweb/neafile.print_unique?e=A&f=17256&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΕΧΝΟΛΟΓΙΑ
</H5><H2>Η μεγάλη μάχη της μικρής οθόνης
</H2><H4>Οθόνη τηλεόρασης ή οθόνη κομπιούτερ; Μονομαχία κατασκευαστών με όπλα
τεχνολογικές καινοτομίες, που κάνουν τις μικρές οθόνες «έξυπνες»
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Με νέες ηλεκτρονικές υπηρεσίες είναι ήδη εφοδιασμένες οι τηλεοράσεις και οι
οικιακοί ηλεκτρονικοί υπολογιστές. Μένει να δούμε ποια μικρή οθόνη θα
επικρατήσει σ' αυτή τη μονομαχία

Η μάχη της μικρής οθόνης έχει αρχίσει. Διότι όταν λέμε «μικρή οθόνη» μπορεί να
εννοούμε την τηλεόραση, πλην όμως μικρή οθόνη έχει και ο ηλεκτρονικός
υπολογιστής. Στις ΗΠΑ η κόντρα για το ποια από τις δύο οικιακές συσκευές θα
παρέχει περισσότερες υπηρεσίες στον καταναλωτή ξαναφουντώνει με αφορμή την
έκδοση συσκευής, που κάνει την τηλεόραση (και κατ' επέκτασην την οθόνη της)
«κόμβο» για όλα τα ηλεκτρονικά μηχανήματα του σπιτιού. 
Από το «στρατόπεδο» της τηλεόρασης, η νέα ηλεκτρονική συσκευή Moxi
Digital σχεδιάστηκε από τον Στιβ Πέρλμαν - πρώην προγραμματιστή της Apple
Computer και συνιδρυτή της WebTV - προορίζεται για οικιακή χρήση. Ελέγχει δε
το βίντεο, το στερεοφωνικό σύνολο, το DVD και το ΜΡ3, μέσω Ίντερνετ και ενός
υψηλής ταχύτητας ασύρματου οικιακoύ δικτύου. Με το όλο σύστημα, που μπορεί να
συνδεθεί με τους αποκωδικοποιητές ψηφιακής αλλά και καλωδιακής τηλεόρασης,
επιτυγχάνεται σύγκλιση μέσων, χάρη στην οποία ο τηλεθεατής μπορεί να έχει
πρόσβαση σε όλα τα τεχνολογικά ηλεκτρονικά καλούδια του σπιτιού από όποιο
δωμάτιο κι αν βρίσκεται. 
Το Moxi Media Center μπορεί να συνδέει αναλογικές ή υψηλής ευκρίνειας (και
Plasma) τηλεοράσεις με δορυφορικά, καλωδιακά και συνδρομητικά τηλεπικοινωνιακά
δίκτυα, μπορεί δε να θέτει σε λειτουργία συσκευές DVD, CD και με τις μεγάλες
αποθηκευτικές δυνατότητες που έχει (καθώς διαθέτει σκληρό δίσκο, όπως το
κομπιούτερ) μπορεί να λειτουργήσει και ως αρχείο ψηφιακών βίντεο και
φωτογραφιών. 
Μπορεί να μετατρέψει το υλικό ενός CD ή DVD σε «συμπιεσμένο» ψηφιακό αρχείο
ΜΡ3 και να το αρχειοθετήσει ψηφιακά. Πρακτικά αυτό σημαίνει πως μπορεί να
ηχογραφήσει έως εκατό CD και να τα αποθηκεύσει σε ένα ηλεκτρονικό αρχείο. Η
εξειδικευμένη αυτή υπηρεσία θα διατίθεται στο εμπόριο ακόμα και με μίσθωμα.
Όποιος επιθυμεί να δημιουργήσει, για παράδειγμα, την προσωπική δισκοθήκη του,
κάλλιστα θα μπορεί να νοικιάσει - με την ώρα - τη συσκευή, να κάνει τη δουλειά
του και να την επιστρέψει. 
Τέλος, ο κάτοχος ενός Moxi Media Center μπορεί ως συνδρομητής στο Media Center
Extension, μέσω ασύρματου δικτύου, να απολαύσει σειρά επιπλέον παροχών: Να
βιντεοσκοπεί τηλεοπτικά προγράμματα, να παρακολουθεί ζωντανά σόου και να
ακούει μουσική από CD. 
Ο ανταγωνισμός (ιδέ κατασκευαστές ηλεκτρονικών υπολογιστών), από την
άλλη πλευρά, δεν κάθεται με σταυρωμένα χέρια. Η Apple λανσάρισε το νέο μοντέλο
οικιακού κομπιούτερ της σειράς iMac, με επίπεδη οθόνη υγρών κρυστάλλων, 17
ιντσών, και εφοδιασμένο με όλα τα προγράμματα των άλλων ηλεκτρονικών προϊόντων
της εταιρείας (ψηφιακών βίντεο, φωτογραφικών μηχανών, στερεοφωνικών κ.λπ.) για
να μπορεί να συνδέεται με αυτά και να τα ελέγχει. Ο δε Μπίλ - Microsoft -
Γκέιτς θα ανακοινώσει σύντομα πλήθος παρόμοιων τεχνολογικών εκπλήξεων και
ετοιμάζεται να «φορτώσει» τα Windows σε κάθε είδους ψηφιακή ηλεκτρονική
συσκευή, ώστε να είναι συμβατές με το κεντρικό λειτουργικό πρόγραμμα της
Microsoft. 
<H3>Ανταγωνισμός τιμών </H3>
Η αγορά του Moxi Digital Center για προμηθευτές δορυφορικών ή καλωδιακών
προγραμμάτων - οι οποίοι μπορούν με τη σειρά τους να τη νοικιάζουν στους
καταναλωτές - κοστίζει, στην αμερικανική αγορά όπου έχει ήδη προωθηθεί, 425
δολάρια (162.350 δρχ. ή 476,45 ευρώ). Η συνδρομή στο Media Center Extension
κοστίζει 36 δολάρια (13.762 δρχ. ή 40,36 ευρώ). Η τιμή του iMac: μεταξύ 1.599
και 2.199 ευρώ (555.000 - 750.000 σε δρχ.) στη γαλλική αγορά.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P19</CAT>
<ED>
Κωδικός άρθρου: A17256P191</ED>
<ID>
ID:304567

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P19&aa=1</URL></REF>


Article

<CATEGORY>vin09</CATEGORY>

 <H2>«Μαγικός ζωγράφος» και παζάρι βιβλίου στην πλατεία Κλαυθμώνος
</H2>
Η όπερα «Το στρίψιμο της βίδας» του Benjamin Britten παρουσιάζεται στις 8.30
μ.μ. στο Μέγαρο Μουσικής Αθηνών (Βασ. Σοφίας και Κόκκαλη 1, τηλ. 010.7282.333)
σε σκηνοθεσία Θωμά Μοσχόπουλου. Συμμετέχουν σολίστες της Ορχήστρας των
Χρωμάτων υπό την μουσική διεύθυνση του Νίκου Τσούχλου. Χορηγός: Όμιλος
Intracom. Εισιτήρια: 15.000 (44,02 ευρώ), 9.000 (26,41 ευρώ) και 3.000 (8,80
ευρώ) φοιτητικό. 
Εκθέσεις 
Έργο του Γιάννη Ψυχοπαίδη που παρουσιάζεται από σήμερα στην γκαλερί
«Ζουμπουλάκη» 
Τα έργα «Μεγάλο σταυρόλεξο», «English Breakfast» και «Μαγικός ζωγράφος»
του Γιάννη Ψυχοπαίδη παρουσιάζονται στην γκαλερί «Ζουμπουλάκη» (πλατεία
Κολωνακίου 20, τηλ. 010.3608.278) από απόψε στις 8 μέχρι και τις 23
Φεβρουαρίου 
«Εικαστικά ταξίδια μεταξύ Ανατολής και Δύσης» τιτλοφορείται η έκθεση
ζωγραφικής του Αλέξη Αρβίλλια, που εγκαινιάζεται στις 7 μ.μ., στις «Εποχές»
(Κηφισίας 263, Κηφισιά, τηλ. 010.8083.645). 
Συνεχίζεται στην Αίθουσα Τέχνης Σκουφά (Σκουφά 4, τηλ. 010.3603.541) η
έκθεση ζωγραφικής του Ανδρέα Νικολάου. 
«Ζωντανά» 
Στη «Σκιά του φεγγαριού» (Ασκληπιού 91, τηλ. 010.3641.031) εμφανίζονται
απόψε ο Σταύρος Παπασταύρου και η Μαριάννα Ευστρατίου. 
Έργα του βασισμένα σε στίχους Ελλήνων ποιητών παρουσιάζει στις 10.30
μ.μ., στο «Τσάι στη Σαχάρα» (Λαοδικείας 18, τηλ. 010.7777.427), ο συνθέτης
Μάνος Αβαράκης. 
Με τον Φράνκι Φελιτσιάνο στα πλατό, το σκηνικό διαμορφώνεται σε λάτιν
τζαζ, με νεοϋορκέζικο «χάουζ» επίσης, στις 11.30 μ.μ., στο «Venue» (Πειραιώς
130, τηλ. 010.3477.388). 
Σεμινάριo 
«Θεατροπαιχνίδια» είναι ο τίτλος του σεμιναρίου που θα πραγματοποιήσει
στο «Θέατρο των Αλλαγών» (3ης Σεπτεμβρίου 19Α, τηλ. 010.5246.833) η Αννέτα
Παπαθανασίου. Το σεμινάριο περιλαμβάνει διδασκαλία κατασκευών (μάσκες, καπέλα,
κοστούμια) από την Ολυμπία Μπασκλαβάνη. 
Βιβλίο 
Παζάρι βιβλίου αρχίζει από σήμερα στην πλατεία Κλαυθμώνος, με
πρωτοβουλία του Συνδέσμου Εκδοτών Βιβλίου, του Συλλόγου Εκδοτών Βιβλιοπωλών
Αθηνών και του Δήμου Αθηναίων. Ώρες λειτουργίας: 10 π.μ.-10 μ.μ. 
«Τα κορίτσια μεγάλωσαν πια!» είναι ο τίτλος του βιβλίου της Ελένης
Μπεντίλλα-Κακαράτσιου (εκδόσεις «Ελληνικά Γράμματα»), που παρουσιάζουν στις 8
μ.μ., στη Στοά του Βιβλίου (Πεσμαζόγλου 5), οι Ελένη Πριοβόλου και Αργυρώ
Κοκορέλη. 
Ομιλίες 
Με θέμα «Η φιλοσοφία της ποίησης» μιλάει στις 6.30 μ.μ., στην Εταιρία
Ελλήνων Λογοτεχνών (Ακαδημίας και Γενναδίου 8, τηλ. 010.3834.559), η Ελευθερία
Κουντούρη. Προλογίζει ο Δημήτρης Χαλιβελάκης και απαγγέλλει ο Βασίλης Λιόγκαρης.

<H3>ΠΑΛΕΤΑ
</H3>
«Famous views» είναι ο τίτλος της έκθεσης ζωγραφικής της Ειρήνης Διάδου
που εγκαινιάζεται στις 8 μ.μ., στον χώρο σύγχρονης τέχνης «Statement»
(Μπουμπουλίνας 15, Εξάρχεια, τηλ. 010.8820.066).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17256P201</ED>
<ID>
ID:304568

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P20&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Οδηγίες... καταστροφών
</H2>
http: //www.redcross.org/services/disaster/keepsafe/readyearth.html

Είστε έτοιμοι να αντιμετωπίσετε έναν σεισμό; Μια πυρκαγιά; Μια πλημμύρα; Από
τις ηλεκτρονικές του σελίδες, ο διεθνής Ερυθρός Σταυρός επιχειρεί να δοκιμάσει
τις γνώσεις, την ετοιμότητα και την ψυχραιμία σας. Όλα όσα πρέπει να ξέρετε
για τους σεισμούς και για το πώς θα πρέπει να αντιδράσετε τη στιγμή μιας
μεγάλης φυσικής καταστροφής βρίσκονται εκεί. Φιλοξενούνται επίσης συμβουλές
και οδηγίες, σε ειδικές ηλεκτρονικές εκδόσεις για παιδιά, για δασκάλους, για
ηλικιωμένους, για άτομα με ειδικές ανάγκες. Στον ίδιο δικτυακό χώρο θα βρείτε
επίσης χρήσιμα στοιχεία για το πώς να προετοιμάσετε το σπίτι σας για έναν
σεισμό και ποια είναι τα μέτρα ασφαλείας που θα πρέπει να πάρετε εκ των
προτέρων. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17256P202</ED>
<ID>
ID:304610

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα ΔΗΠΕΘΕ ξανάρχονται
</H2>
<AUTHOR>Γ.Δ.Κ.Σ.</AUTHOR>

Την κατάλαβαν. Την «πατάτα» που «διέπραξε» το υπουργείο Πολιτισμού πέρσι με
την Εβδομάδα ΔΗΠΕΘΕ που οργάνωσε διά... κληρώσεως «στο πλαίσιο του Φεστιβάλ
Αθηνών» και είδαμε, με φόντο τους ρωμαϊκούς τοίχους, έως και το άξιο αλλά
παντελώς ακατάλληλο για Ηρώδειο «Μιας πεντάρας νιάτα»... Και, φέτος,
αναλαμβάνει τα ΔΗΠΕΘΕ απευθείας το Φεστιβάλ, συμμετέχοντας ως συμπαραγωγός
στις παραστάσεις τεσσάρων από αυτά, με έργα που όντως είναι κατάλληλα για τον
χώρο ενός ρωμαϊκού ωδείου: «Αχαρνής» (από το ΔΗΠΕΘΕ Βέροιας, σε συμπαραγωγή με
το Νέο Ελληνικό Θέατρο), «Ερωτόκριτος» (από το ΔΗΠΕΘΕ Κρήτης), «Ορέστης» (από
το ΔΗΠΕΘΕ Καλαμάτας), «Λυσιστράτη» (από το ΔΗΠΕΘΕ Πάτρας). Δεν μπορώ να
προβλέψω τα παραστασιακά αποτελέσματα, αλλά η κίνηση είναι η σωστή. Ένα
φεστιβάλ ελληνικό οφείλει να στηρίζεται και στις ελληνικές καλλιτεχνικές
δυνάμεις, όσο και αν τα ΔΗΠΕΘΕ έχουν χάσει την έξωθεν καλή μαρτυρία. Ας τους
δοθεί η ευκαιρία, και αν είναι ικανά να αντεπεξέλθουν, έχει καλώς. Αν όχι, ε,
τότε ας ξανακοιταχτεί το πράγμα. Ο θεσμός, έτσι κι αλλιώς, έχει φτάσει στα
όριά του και, σίγουρα, χρήζει επανεξέτασης. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17256P203</ED>
<ID>
ID:304647

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Την κρίση κι αν την κρύβεις...
</H2>
<AUTHOR>Χ.Π.</AUTHOR>

Άντε πάλι η ιστορία με τα πλαστά cd και την «κατάληξή» τους στη χωματερή
Λιοσίων. Μέσα σε επτά μήνες είναι η δεύτερη φορά (η πρώτη ήταν στις 20
Ιουνίου) που μισό εκατομμύριο από αυτά... τιμωρήθηκαν με την εσχάτη των ποινών
- καύση - από την ελληνική IFPI (ένωση ελληνικών δισκογραφικών εταιρειών). Ένα
εκατομμύριο πλαστά cd (!) μέσα σε επτά μήνες τη στιγμή που όλες μαζί οι
δισκογραφικές εταιρείες στην Ελλάδα δεν πωλούν περισσότερα από 8 εκατομμύρια
cd ετησίως. Και μια και μιλάμε για αριθμούς, το 2001 σημειώθηκε (όπως μας
πληροφορούν) η μεγαλύτερη πτώση σε πωλήσεις που έχει γνωρίσει ποτέ στην
ιστορία της η ελληνική αγορά: 9% λιγότερα - νόμιμα - cd από το 2000. 
<H3>...στη χωματερή καταλήγεις </H3>
Ακόμη και να μην είχαμε, όμως, τα εν λόγω στοιχεία στα χέρια μας, έχουμε
ματάκια και βλέπουμε. Οι άνθρωποι γύρω μας εξυπηρετούνται μια χαρά από τους
πλανόδιους αλλοδαπούς που φέρνουν το εμπόρευμα γρήγορα, εύκολα, φτηνά στα
πόδια τους. Αναρωτιέμαι λοιπόν γιατί η ελληνική δισκογραφία εξακολουθεί και
επιμένει σε μεθόδους που αποδεικνύονται ανεπαρκείς, ακατάλληλες ή τέλος πάντων
μικρής αποτελεσματικότητας στην αντιμετώπιση ενός τόσο σοβαρού θέματος. Τόσα
χρόνια παρακολουθούμε το σταδιακό... ξεδόντιασμα της ελληνικής δισκογραφίας
και οι εταιρείες επιμένουν να κυνηγούν τους μαύρους στις πλατείες. Ε, δεν
γίνεται έτσι, ρε παιδιά, δεν το έχετε καταλάβει ακόμα; Όσα και να κάψετε στη
χωματερή, κυκλοφορούν τα δεκαπλάσια έξω. Οργανωθείτε διαφορετικά, λοιπόν.
Δώστε εναλλακτικές λύσεις, π.χ. αγορά μέσω Ίντερνετ, ή κάντε καμπάνιες για
καλύτερες τιμές (σε παραγωγές που μπορείτε να κατεβάσετε τις τιμές). Με ακούει
κανείς; Μήπως πρέπει να φτάσει όλη η ελληνική δισκογραφία στη χωματερή πριν
«ξυπνήσουν» οι υπεύθυνοι; <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P20</CAT>
<ED>
Κωδικός άρθρου: A17256P204</ED>
<ID>
ID:304669

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P20&aa=4</URL></REF>


Article

<CATEGORY>vin09</CATEGORY>

 <H2>ΙΩΑΝΝΗΣ ΗΛΙΟΠΟΥΛΟΣ
</H2><H2>«Ουδέν ακατανόητον, μήτε το Σύμπαν»
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Διευθυντής Ερευνών στο Εθνικό Κέντρο Επιστημονικών Ερευνών της Γαλλίας (CNRS)
από το 1978 και διευθυντής από το 1990 τού Εργαστηρίου Θεωρητικής Φυσικής τής
Ecole Normale Superieure στο Παρίσι, ο Ιωάννης Ηλιόπουλος είναι από τους πλέον
καταξιωμένους - διεθνώς - Έλληνες φυσικούς και μελετά, στο πεδίον της
θεωρητικής Φυσικής, την κβαντική βαρύτητα

Να, μια έκπληξη πρώτου μεγέθους: Είναι δυνατόν ένας από τους πιο καταξιωμένους
- σε παγκόσμιο επίπεδο - Έλληνες φυσικούς να είχε απέναντί του τον... Θεό και
να αρνιόταν να ακούσει την απάντηση στο πιο θεμελιώδες ερώτημα της θεωρητικής
Φυσικής; Δηλαδή, τη Θεωρία της Δημιουργίας τού Σύμπαντος; «Βεβαίως και είναι»,
απαντά χαμογελαστός ο Ιωάννης Ηλιόπουλος. «Διότι και να μου την έλεγε, δεν θα
την καταλάβαινα!». 
Μα καλά, τόσα χρόνια ερευνών, τόσα διαβάσματα, τόσα ξενύχτια για την αναζήτηση
της απόλυτης γνώσης και άιντε έτσι ένα απλό «δεν θα καταλάβαινα;». Μάλλον
υπέρμετρη μετριοφροσύνη. 
«Ωραία, λοιπόν!», μας λέει. «Ας φανταστούμε τον Θαλή τον Μιλήσιο τη
στιγμή που ανακαλύπτει τον ηλεκτρισμό και προσπαθεί να ερμηνεύσει τη
λειτουργία του. Εμείς σήμερα γνωρίζουμε το φαινόμενο μια χαρά μέσα από τις
εξισώσεις τού Μάξγουελ. Αν, λοιπόν, εκείνη την ώρα ο Θαλής ζητούσε τη βοήθεια
της Αθηνάς και αυτή τού έδινε γραπτές τις εξισώσεις για το πώς λειτουργεί ο
ηλεκτρισμός, πείτε μου, τι θα καταλάβαινε ο Θαλής;». 
Ο Ιωάννης Ηλιόπουλος πρόκειται να τιμηθεί τον Ιούνιο με το Αριστείον
Μποδοσάκη, που θεσπίστηκε για να αναγνωρίσει και να προβάλει Έλληνες που
αφιέρωσαν τη ζωή τους στην επιστήμη και οι οποίοι με τις επιδόσεις τους
συνέβαλαν ιδιαίτερα στην προαγωγή του επιστημονικού τους έργου. Το Αριστείον
απονέμεται για πρώτη φορά και είναι ύψους 150.000 ευρώ (50 εκατ. δρχ.). 
Διευθυντής Ερευνών στο Εθνικό Κέντρο Επιστημονικών Ερευνών της Γαλλίας (CNRS)
από το 1978 και διευθυντής από το 1990 τού Εργαστηρίου Θεωρητικής Φυσικής τής
Ecole Normale Superieure στο Παρίσι, ο 62χρονος Έλληνας φυσικός έχει εστιάσει
όλες του τις προσπάθειες στο πιο σημαντικό ζήτημα της θεωρητικής Φυσικής, που
είναι να βρεθεί μια θεωρία η οποία να εξηγεί την κβαντική βαρύτητα. 
«Αυτή θα μας δώσει απαντήσεις στα προβλήματα της κοσμολογίας, της δημιουργίας
του Σύμπαντος. Θα μας βοηθήσει να κατανοήσουμε φαινόμενα, όπως είναι οι μαύρες
τρύπες, που καθόλου δεν καταλαβαίνουμε τώρα. Δεν ξέρουμε ούτε πώς
συμπεριφέρονται ούτε τι ρόλο παίζουν. Αντιλαμβανόμαστε απλώς ότι πρέπει να
έχουν πολύ μεγάλη σημασία. Δεν είναι κάποια περιστασιακά φαινόμενα». 
Πριν από 30 χρόνια, η κοινότητα των φυσικών επιστημόνων έστρεψε τα μάτια της
στον κ. Ηλιόπουλο, όταν εκείνος συνέβαλε με τον δικό του τρόπο στη διαμόρφωση
του Standard Model. Της θεωρίας, δηλαδή, που εξηγεί όλα τα πειραματικά
δεδομένα στη θεωρητική Φυσική των υψηλών ενεργειών και καλύπτει τις τρεις από
τις τέσσερις βασικές αλληλεπιδράσεις: τις ασθενείς, τις ισχυρές, τις
ηλεκτρομαγνητικές. Η κβαντική βαρύτητα έμεινε απ' έξω. «Είναι κάτι άλλο,
τελείως διαφορετικό. Τότε δεν μπορούσαμε να μιλήσουμε γι' αυτήν. Δεν είχαμε
δεδομένα. Τώρα μπορούμε». 
Άλλωστε, η έρευνα και οι ανακαλύψεις των ανθρώπων έτσι προχωρούν. «Ένα
σωρό ερωτήματα που δεν ήμασταν σε θέση να κάνουμε παλιότερα, τώρα θα μπορούμε
να τα διατυπώσουμε έχοντας στα χέρια μας τη θεωρία της κβαντικής βαρύτητας».
Όμως, ακόμη πιο θαυμαστό από το Σύμπαν είναι το μυστήριο της ζωής. «Το ότι
υπάρχουν οι συνθήκες για να δημιουργηθεί κάτι τόσο ευαίσθητο και τόσο
πολύπλοκο όσο η ζωή, είναι εκπληκτικό. Τεράστιες οι συμπτώσεις. Βέβαια, ίσως
υπάρχει κάποια αναγκαιότητα, την οποία δεν μπορούμε να δούμε τώρα». Μια
αναγκαιότητα ακατανόητη; «Όχι, τίποτα δεν είναι ακατανόητο. Τα πάντα μπορούμε
να καταλάβουμε. Απλώς θέλει χρόνο, έρευνα, προσπάθεια». 
Εξάλλου, οι γνώσεις είναι τόσες πολλές και υπάρχουν μόνο 24 ώρες το 24ωρο.
«Άρα, ο καθένας από εμάς δεν μπορεί παρά να μάθει ένα πολύ μικρό μέρος. Δεν
υπάρχει κανείς του οποίου το μυαλό να μάθει όλες τις επιστήμες, για λόγους
χρονικούς καθαρά». 
<H3>Κλωνοποίηση για τσαρλατάνους </H3>
Τεχνολογικά επιτεύγματα όπως ο επιταχυντής του CERN θα μας φέρουν πιο κοντά
στην αρχή της δημιουργίας του Σύμπαντος

Τι θα δούμε στα χρόνια που έρχονται; «Α! Προφήτης, ξέρετε, δεν είναι κανείς.
Μπορώ όμως να πω τι έχουμε προγραμματίσει να μάθουμε. Ξέρουμε ότι θα υπάρχει ο
επιταχυντής πρωτονίων του CERN που μπαίνει σε λειτουργία το 2006-7. Με τη
βοήθειά του θα μπορoύμε να εξερευνήσουμε τη δομή της ύλης σε κλίμακα που θα
είναι 100 φορές μικρότερη από το σημείο που έχουμε φθάσει σήμερα. Επομένως
μπορούμε να φανταστούμε τότε ορισμένες εξελίξεις». 
Το ταξίδι της Φυσικής στον μικρόκοσμο, «μας οδηγεί συνεχώς στη γνώση των
φαινομένων σε μικρότερες κλίμακες στον χώρο. Και επειδή αυτά πάνε μαζί, στις
πρωταρχικές στιγμές της δημιουργίας του Σύμπαντος. Πλησιάζουμε όλο και πιο
πολύ στην αρχική έκρηξη της δημιουργίας του». 
Ακόμη, «μπορούμε να πούμε οτι θα επεκτείνουμε τις γνώσεις μας στην
Αστροφυσική, καθώς είναι προγραμματισμένες εκτοξεύσεις διαστημοσυσκευών, που
θα μας φέρουν νέες γνώσεις. Αλλά και στη Βιολογία θα έχουμε μάθει αρκετά
πράγματα πάνω στο ανθρώπινο γονιδίωμα. Όχι τη δομή του αλλά τη
λειτουργικότητα. Τη δομή την έχουμε ουσιαστικά μάθει, έστω κι αν μας μένουν
λίγες αμφιβολίες. 
Βέβαια, από την άλλη μεριά, μπορεί να πέφτουμε τελείως έξω και να μη βρούμε
αυτά που νομίζουμε αλλά πράγματα τελείως διαφορετικά. Ελπίζω πάντως ότι θα
κάνουμε προόδους και σε τομείς που δεν έχουμε φανταστεί». 
Μήπως εκεί κάπου βρίσκεται και η κλωνοποίηση του ανθρώπου; Ξέρουμε ότι στην
άλλη πλευρά του Ατλαντικού ήδη κάποιοι έχουν βάλει μπροστά να φτιάξουν αυτό
που πριν από λίγα χρόνια ούτε καν περνούσε από το μυαλό μας. «Δεν νομίζω ότι
υπάρχουν τέτοια προγράμματα που είναι σοβαρά. Για την κλωνοποίηση του ανθρώπου
δεν ξέρω κανένα σοβαρό εργαστήριο που να ασχολείται. Είναι μερικοί
τσαρλατάνοι. Δεν έχει και νόημα άλλωστε. Βέβαια δεν είμαι ειδικός αλλά δεν
βλέπω και κανένα σοβαρό επιστήμονα να ενδιαφέρεται με το θέμα. Τουλάχιστον
αυτή την εντύπωση αποκομίζω μιλώντας εδω στην Ecole Normale με συναδέλφους μου βιολόγους».

<H3>Υπάρχουν εξωγήινοι; </H3>
Ζωή μακριά από τη Γη. «Δεν υπάρχει ακόμα σαφής απάντηση σ' αυτό το θέμα. Συχνά
τυχαίνει και μιλάω με βιολόγους, κάποιες φορές γύρω από το πρόγραμμα του
γενετικού κώδικα, και διαπιστώνω τον προβληματισμό τους. Να είναι αυτός ο
μοναδικός κώδικας; Μήπως υπάρχει κι άλλος;». Η επιστήμη της κρυπτογραφίας
παρουσιάζει αρκετό ενδιαφέρον. Οι κρυπτογραφικοί κώδικες που υπάρχουν είναι
πολλοί. Και συνεχώς δημιουργούνται περισσότεροι και καλύτεροι. Σ' αυτή τη
λογική, γιατί να μην υπάρχουν γενετικοί κώδικες που να βασίζονται σε κάτι άλλο
και όχι στη γνωστή αλληλουχία βάσεων; Σήμερα δεν μπορούμε να καταλάβουμε καν
πώς έγινε ο δικός μας κώδικας, ώστε να μπορέσουμε να καταλάβουμε κάποιον
άλλο». Ο κ. Ηλιόπουλος πήγαινε στο Γυμνάσιο, όταν τον απασχόλησε για πρώτη
φορά το θέμα. Ήταν η εποχή του Σπούτνικ. Του πρώτου δορυφόρου.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P21</CAT>
<ED>
Κωδικός άρθρου: A17256P211</ED>
<ID>
ID:304569

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P21&aa=1</URL></REF>


Article

<CATEGORY>vin09</CATEGORY>

 <H2>Ευάερα, ευήλια τραγούδια
</H2><H4>Η κάντρι και η σόουλ αλλάζουν ρόλους σε ένα απρόβλεπτο «σενάριο»
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Είναι κοινό μυστικό για όσους ξέρουν από νερά και μουσικές πως το μεγάλο κύμα
δεν θα έρθει εκεί που το περιμένεις (εκτός κι αν είσαι ο Πίτερ Φόντα στην
«Απόδραση από το Λος Άντζελες»). Πλησιάζει αθόρυβα, σιγά και υπόγεια, όπως τα
ήρεμα τραγούδια που προκαλούν το μεγάλο ρεύμα στη μουσική. 
<H3>Lambchop, Is Α Woman (City Slang/ Virgin) </H3>
Τη μέρα που ο Κερτ Βάγκνερ είπε αντίο στο αφεντικό του και σταμάτησε να
φτιάχνει πατώματα στο Νάσβιλ, είχε μια φοβερή λιακάδα. «Δεν ήμουν σίγουρος,
όμως, ότι έκανα το σωστό. Μέχρι τότε είχα ασχοληθεί με πολλά πράγματα - για
ένα φεγγάρι μάλιστα έπλενα πιάτα σε ένα ελληνικό εστιατόριο. Κάθησα έτσι χωρίς
πρόγραμμα και έγραψα καμιά 200ριά τραγούδια. Χάλια τα πιο πολλά». 
Ο Κερτ Βάγκνερ μένει ακόμη στο Νάσβιλ - εκεί που σε κάθε τετράγωνο λειτουργούν
καμιά δεκαριά στούντιο ηχογράφησης - και περνάει την ημέρα του παίζοντας με τα
σκυλιά, καθαρίζοντας το σπίτι, όταν δεν έχει υποχρεώσεις να παρουσιάζει την
καινούργια του δουλειά. Εκείνη η μέρα με τη λιακάδα άλλαξε τα πάντα. Και ο
Κερτ σήμερα είναι ένας από τους βασικούς ενορχηστρωτές της πιο αξιοπρόσεκτης
αυτή τη στιγμή τάσης στη μουσική. Alt. country ή americana - όπως και να το
πεις, καταλήγεις σε τραγούδια που σε πιάνουν αγκαζέ και σε πάνε αλλού - η
μουσική των Lambchop του Βάγκνερ δεν ήταν ποτέ ξεκάθαρη υπόθεση. 
Κάντρι που περνάει μέσα από τοίχους και γίνεται σόουλ, ή σόουλ που
μεταμορφώνεται σε φολκ. Τρελά πράγματα, δηλαδή. «Θα το έλεγα απλώς πιο ήρεμα,
πιο ήσυχα τραγούδια». Ο άνθρωπός μας μιλάει έτσι για το καινούργιο τους «Is Α
Woman» - που διαδέχτηκε στην επικαιρότητα των Lambchop το άλμπουμ που λάτρεψαν
όλοι, το Nixon. 
Η αρμονία, βασική του αρετή, προκαλεί τους τόνους να χαμηλώσουν για να πιάσουν
τα κομμάτια επαφή με τη γη. Την ίδια στιγμή, ο Τόνι Κρόου, καινούργιος στην
παρέα, παίζει πιάνο, κλειδώνει και ξεκλειδώνει τις μελωδίες με άνεση. «Αυτή τη
φορά - λέει ο Βάγκνερ από το Βερολίνο που του μιλήσαμε - θέλησα να αφήσω χώρο
μέσα στα κομμάτια, έτσι ώστε να ανασαίνουν ακόμη πιο πολύ». Σαν αρχιτέκτονας
των τραγουδιών με όραμα για έναν πιο ανθρώπινο κόσμο. Και ο Κερτ Βάγκνερ
ξεκίνησε από το να φτιάχνει πατώματα.
<H3>Ocean's Eleven (Warner) </H3>
Το εξής παράδοξο: πώς η μουσική να μην προδίδει ούτε τη δεκαετία του '60, ούτε
το τώρα, ούτε το Λας Βέγκας, ούτε το στυλ, καθόλου τον σκηνοθέτη Στίβεν
Σόντεμπεργκ και πώς να υπογράφει το αποτέλεσμα Ιρλανδός, ο Ντέιβιντ Χολμς!
(που είχε φροντίσει και τη μουσική του Out Of sight του ίδιου σκηνοθέτη και
ίδιου - Τζορτζ Κλούνι - πρωταγωνιστή). Το «έδεσμα» που ακολουθεί τη δράση
οδηγεί το υποσυνείδητο στα βήματα του Φρανκ Σινάτρα, του Ντιν Μάρτιν και του
Σάμι Ντέιβις, με τις φωνές του Πέρι Κόμο και του Πέρσι Φέιθ με τον Έλβις στο Α
Little Less Conversation ως και τους χιπ χοπ κατεργάρηδες Funky Homosapien και
De la Soul. Στην τρίχα κι αυτοί για να μη σπάσει ούτε στιγμή ο κώδικας του
cool. <H3>Vanilla Sky (Warner) </H3>
Και όμως υπήρξαν εκείνοι που «είδαν» στο ζευγάρι Κρουζ /Κρουζ στο χιόνι το
εξώφυλλο του Μπομπ Ντίλαν και εκείνοι που δεν έπεσαν στην πλάνη της ταινίας
για να χάσουν τον ειρμό της μουσικής. Ο Κάμερον Κρόου είναι ευαίσθητος στα
μουσικά και δουλεύει με ανθρώπους της εμπιστοσύνης του όπως ο Ντάνι Μπράμσον,
με τον οποίο έπεισε τον Πολ Μακάρντεϊ να γράψει το βασικό «Vanilla Sky». Όμως
η μυρωδιά Ντίλαν ξεπερνάει και αυτή της βανίλιας, ξυπνάει τις αισθήσεις και
υπαινίσσεται πολλά. Στους ουρανούς επίσης και οι REM (με το all the right
friends), ο Τζεφ Μπάκλεϊ, η Νάνσι Γουίλσον και η Τζουλιάνα Τζάνι, που όσοι
είδαν την ταινία ξέρουν πως είναι η Κάμερον Ντιάζ. Η πιο θλιμμένη κοπέλα με
ένα μαρτίνι στο χέρι. 
<H3>Όνομα και διεύθυνση </H3>
Ο θησαυρός της πολύτιμης City Slang με ό,τι καινούργιο κερδίζει εντυπώσεις: Ο
St Thomas σε ένα γουέστερν σκηνικό της Νορβηγίας (Ο Λι Χέιζλγουντ δεν είχε
αυταπάτες) και οι Νοtwist κάνουν συστάσεις. www.cityslang.com

Τα κόλπα του Μπραντ Πιτ και του Τζορτζ Κλούνι γύρω από τη ρουλέτα, αλλά και το
πώς θα κλέψεις ένα καζίνο από τους ειδικούς ασφάλειας στο Λας Βέγκας. www.oceans11.warnerbros.com
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17256P221</ED>
<ID>
ID:304570

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P22&aa=1</URL></REF>


Article

<CATEGORY>vin09</CATEGORY>

 <H5>ΙΝΤΕΡΝΕΤ
</H5><H2>Πρόσκληση σε πάρτι από ένα... «σκουλήκι»
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Εντοπίστηκε την περασμένη Δευτέρα στη Σιγκαπούρη και μέχρι σήμερα έχει...
ταξιδέψει σ' ολόκληρο τον κόσμο, έχει εγκατασταθεί σε αμέτρητους υπολογιστές,
μεταξύ των οποίων και αρκετοί ελληνικοί. 
Το ηλεκτρονικό... σκουλήκι (worm) που ονομάζεται «Myparty» και μεταδίδεται ως
επισυναπτόμενο αρχείο σε μηνύματα email, βρήκε έναν έξυπνο τρόπο για να
προκαλέσει τους παραλήπτες να κάνουν «κλικ» πάνω του και να το ενεργοποιήσουν. 
Όπως εξηγεί ο κ. Josmaarten Swinkels από την εταιρεία Inter Engineering, ο ιός
Myparty στέλνει ένα επισυναπτόμενο αρχείο με όνομα www. myparty. yahoo. com. 
«Έτσι, εκμεταλλεύεται το γεγονός ότι οι περισσότεροι άνθρωποι, όταν βλέπουν
ένα όνομα που καταλήγει σε. com, πιστεύουν ότι πρόκειται για link σε Website,
και κάνουν κλικ πάνω του. Όμως, στην πραγματικότητα πρόκειται για ένα
εκτελέσιμο αρχείο, το οποίο ενεργοποιείται μετά το κλικ. 
Πρόκειται για ένα νέο είδους ιού, που παραπλανεί εύκολα πάρα πολλούς χρήστες. 
Δεν αποκλείεται, την ίδια μέθοδο να αντιγράψουν πολλοί ακόμοι συγγραφείς ιών
και να περιμένουμε σύντομα νέα παρόμοια δημιουργήματα». 
Το μήνυμα email που στέλνεται από τον Myparty έχει ως θέμα τη φράση «new
photos from my party», ενώ ακολουθεί το κείμενο «Hello! My party... It was
absolutely amazing! Ι have attached my web page with new photos! If you can
please make color prints of my photos. Thanks!» και το attachment www.
myparty. yahoo. com. Όπως λέει ο κ. Swinkels, «μετά την εκτέλεσή του, το Worm
εγκαθίσταται στο σύστημα του παραλήπτη και στέλνει τον εαυτό του σε όλες τις
διευθύνσεις email που ανακαλύπτει στο σύστημα αυτό. Δημιουργεί επίσης ένα
«κενό ασφαλείας», κι έτσι, μετά τη μόλυνση, θεωρητικά υπάρχει πρόσβαση από
τρίτους στο μολυσμένο σύστημα, μέσω Internet». 
Οι μεγάλες εταιρείες που προσφέρουν «αντιβιοτικά» για ηλεκτρονικούς
υπολογιστές έχουν ήδη ενημερώσει τα προγράμματά τους, ώστε να εντοπίζουν και
να καθαρίζουν τον ιό. 
<H3>INFO
</H3>
Το Myparty δημιουργήθηκε στη Ρωσία και δεν μολύνει υπολογιστές στη χώρα
αυτή. Είχε προγραμματιστεί να μεταδίδεται μεταξύ 25 και 29 Ιανουαρίου, που
σημαίνει ότι εδώ και δύο ημέρες έχει σταματήσει να μεταδίδεται, έχοντας
προλάβει όμως να εγκατασταθεί σε εκατοντάδες υπολογιστές παγκοσμίως. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P22</CAT>
<ED>
Κωδικός άρθρου: A17256P222</ED>
<ID>
ID:304611

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P22&aa=2</URL></REF>


Article

<CATEGORY>vin09</CATEGORY>

 <H2>Κτίστε το «σπίτι» σας στον κυβερνοχώρο
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Τα πρώτα... γράμματα είναι εύκολα. Εκεί προς το... «Ωμέγα» τα πράγματα
δυσκολεύουν και περιπλέκονται. Εκτός κι αν είστε αυτό που περιγράφεται ως
«techno freak»... Διαφορετικά, μετά το «Ξι», όλα τα υπόλοιπα γράμματα θα σας
φανούν... κινέζικα. Σε αυτό το σημείο, ο Θάνος Ακριβόπουλος και ο Λάζος
Μούγιας, προγραμματιστές από το www.reporter.gr που περιγράφουν βήμα προς
βήμα πώς στήνεται ένα site στο Internet, σταματούν να μιλούν. Μπαίνουν σε ένα
δωμάτιο, ανοίγουν μια ντουλάπα και αποκαλύπτουν καλώδια, σκληρούς δίσκους,
εξαρτήματα, φωτάκια και κωδικούς, που φέρνουν ζάλη... 
Φτάνει... Ας κτίσουμε ένα site από το «Άλφα» έως το «Ξι»... Και ας αφήσουμε
στους ειδικούς τα βήματα από το «Όμικρον» έως το «Ωμέγα»... Εκείνοι θα
ξενυχτούν πάνω από τον server που μοιάζει με ντουλάπα, θα βρίσκουν εκείνοι τον
δρόμο μέσα απ' τα καλώδια που οδηγεί στις λεωφόρους του Διαδικτύου. Κοστίζει
βέβαια (από 1.470 μέχρι 4.400 ευρώ τον χρόνο), αλλά αποκτά ζωή μια δική σας
γωνίτσα στον κυβερνοχώρο... 
<H3>Βήμα 1ο: Η ιδέα </H3>
Σκεφτείτε τι θέλετε να φτιάξετε. Πώς θέλετε να είναι το site σας; Θα είναι μία
προσωπική σελίδα με φωτογραφίες και λεπτομέρειες για τη ζωή και τα χόμπι σας;
Πόσες φωτογραφίες; Υψηλής ή χαμηλής ανάλυσης; Links; Ποια συγκεκριμένα; Πόσο
χώρο πιάνουν όλα αυτά; Πόσες ηλεκτρονικές σελίδες στο σύνολο; Βοηθά το να
οργανώσετε τα περιεχόμενα σε ένα φύλλο χαρτί. Και εκεί να σχεδιάσετε πρόχειρα
πώς θα θέλατε να «στηθεί» το site - πού δηλαδή να βρίσκεται τι. Αν ήσασταν
απέναντι σε έναν προγραμματιστή, η πρώτη ερώτηση που θα σας έκανε θα ήταν αν
θέλετε να μπει ένα διαφημιστικό (banner). Καλή ιδέα! Αν βρείτε κάποιον
διατεθειμένο να διαφημιστεί στο site σας μπορεί και να... βγάλετε τα έξοδά του
- περίπου 1470 ευρώ το μήνα κοστίζει μία από τις φτηνές ηλεκτρονικές
διαφημίσεις. 
<H3>Βήμα 2ο: Επί χάρτου </H3>
«Όσο διαρκεί ο σχεδιασμός στο χαρτί, μια βόλτα στο Δίκτυο και οι ιδέες που
μπορεί κανείς να πάρει από τον σχεδιασμό άλλων sites - γνωστών ή άγνωστων -
αποδεικνύεται πάντα πολύτιμη», λέει ο προγραμματιστής Θάνος Ακριβόπουλος.
«Χωρίς ενοχές... Δεν κλέβετε τίποτα. Οι καλύτεροι web designers στον κόσμο
κάνουν ακριβώς το ίδιο! Μπορείτε να συνδυάσετε σχέδια από δύο, τρία ή
περισσότερα sites για να φτιάξετε το δικό σας. Επισκεφτείτε sites με τον ίδιο
χαρακτήρα (προσωπικές σελίδες, αν φτιάχνετε τη δική σας, ενημερωτικές ή άλλου
είδους) αλλά και ιστοσελίδες που μπορεί να είναι άσχετες ως προς το
περιεχόμενο, αλλά σχεδιασμένες έξυπνα». 
<H3>Βήμα 3ο: Το πρόγραμμα </H3>
Φτάνουν οι ζωγραφιές στο χαρτί. Ήρθε η στιγμή να ανοίξετε τον υπολογιστή. Στην
αγορά κυκλοφορούν αρκετά προγράμματα για τον σχεδιασμό web sites. Διαλέξτε
όμως το πρόγραμμα εκείνο που εξυπηρετεί καλύτερα τις γνώσεις και τις
απαιτήσεις σας. Αν δεν είστε εξοικειωμένος, καλύτερα μην μπλέξετε με τα
δύσκολα προγράμματα όπου χρειάζεται οι εντολές να γραφτούν μία προς μία.
«Υπάρχουν αρκετά που απευθύνονται σε αρχάριους και κάνουν εξίσου καλή
δουλειά», λέει ο Θάνος. «Από το απλό και γνωστό Word της Microsoft, μέχρι το
Front Page (της ίδιας εταιρείας) και το Dream Weaver. Φροντίστε μόνο να μην
είναι κάποιο τελείως άγνωστο γιατί μετά δεν θα βρείτε server να το υποστηρίξει
και, συνεπώς, να το βγάλει στο Διαδίκτυο». Ανοίγοντας το πρόγραμμα το πρώτο
που θα χρειαστεί να αποφασίσετε είναι η διάσταση (ανάλυση) του site. «Η πιο
συνηθισμένη είναι 800x600 (σε αυτή την ανάλυση φαίνεται ολόκληρο το site σε
μια οθόνη). Δεύτερη επιλογή είναι η διάσταση 1024x768, σε αυτή την περίπτωση
όμως ο χρήστης θα πρέπει να μετακινήσει την κάτω κυλιόμενη μπάρα για να δει
ολόκληρη τη σελίδα». 
<H3>Βήμα 4ο: Κουτί προς κουτί </H3>
Με οδηγό το σκαρίφημα που έχετε φτιάξει στο χαρτί και με την καθοδήγηση του
προγράμματος, αρχίζετε να «στήνετε» το site, κουτί προς κουτί. Πρώτα μπαίνει
το banner, μετά ο τίτλος της αρχικής σελίδας, ένα μικρό κείμενο - αν θέλετε -
και μετά τα «κουτάκια» με τα περιεχόμενα, τυχόν φωτογραφίες, παραπομπές στις
επόμενες σελίδες του site. «Μην ξεχάσετε τα δύο "κουτάκια" που δεν πρέπει να
λείπουν από κανένα site που... σέβεται τον εαυτό του. Αυτό με τα links κι αυτό
που θα μπορούσε να έχει τίτλο "επικοινωνία", την εικόνα ενός ταχυδρομικού
κουτιού ή οτιδήποτε άλλο και παραπέμπει στη διεύθυνση του ηλεκτρονικού σας
ταχυδρομείου (e-mail)». 
<H3>Βήμα 5ο: Το «οικόπεδο» </H3>
Τώρα αρχίζουν τα δύσκολα... Σχέδια, κείμενα, φωτογραφίες - όλα μπορεί να είναι
έτοιμα αλλά χρειάζεται... κόπος και χρήμα για να βρείτε μια δική σας γωνίτσα
στο Διαδίκτυο και εκεί να «τρέξει» η δουλειά σας. Αν δεν θέλετε να ξοδέψετε
από 14.670 έως 29.340 ευρώ για τον τεχνολογικό εξοπλισμό και τις γραμμές
σύνδεσης και να έχετε το άγχος, 24 ώρες το 24ωρο, για το αν όλα δουλεύουν
σωστά, αν υπάρχει σύνδεση, αν είναι εφικτή η πρόσβαση κ.λπ., υπάρχει λύση. Και
μάλιστα είναι η πιο εύκολη. Επικοινωνήστε με έναν φορέα παροχής υπηρεσιών
Internet και ζητήστε να αναλάβουν τα πάντα για σας. Στο αίτημα «θέλω χώρο,
παρακαλώ φιλοξενήστε με στον κόμβο σας», θα πάρετε την απάντηση «ευχαρίστως».
Θα χρειαστεί βέβαια να πληρώσετε ενοίκιο από 14,67 έως 29,35 ευρώ το μήνα (αν
προπληρώσετε μπορεί να έχετε έκπτωση και το συνολικό έξοδο να μην ξεπεράσει
τις 1.470 ευρω το χρόνο) αλλά πετάτε από πάνω σας μια πολύ μεγάλη ευθύνη. (Η
τιμή εξαρτάται πάντα από το μέγεθος του site. Τα 1.470 ευρώ τον χρόνο αφορούν
ένα site που «σηκώνει» πληροφορίες οι οποίες χωρούν σε πέντε ή 10 megabytes).
Η εταιρεία αναλαμβάνει επίσης να κατοχυρώσει και τη διεύθυνση του site σας (το
όνομα δηλαδή που θα επιλέξετε) στο domain.gr (για παράδειγμα www.pipinos.gr). 
<H3>INFO
</H3>
OTEnet, FORTHnet, Hellas ONline, Compulink και ACN είναι οι πέντε μεγάλες
εταιρείες (webprovider) που παρέχουν σύνδεση με το Διαδίκτυο στην Ελλάδα
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P23</CAT>
<ED>
Κωδικός άρθρου: A17256P231</ED>
<ID>
ID:304571

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P23&aa=1</URL></REF>


Article

<CATEGORY>vin09</CATEGORY>

 <H2>Το χαρτί είναι ...επτάψυχο
</H2><H4>Κατά καιρούς, πολλοί έχουν προβλέψει τον θάνατο του χαρτιού. Αλλά εκείνο
αποδείχθηκε ότι έχει περισσότερες... ζωές και από τις γάτες
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

«Το χαρτί δεν συγκρίνεται με καμία ψηφιακή συσκευή. Το τσακίζουμε, το
διπλώνουμε, το γεμίζουμε σημειώσεις, το μεταφέρουμε εύκολα, το δείχνουμε σε
συναδέλφους, φίλους, συγγενείς. Γι' αυτό δε θα εκλείψει ποτέ», υποστηρίζει ο
Βρετανός επιστήμονας του Παγκόσμιου Ψηφιακού Ερευνητικού Κέντρου στο
Πανεπιστήμιο του Σάρεϊ, Ρίτσαρντ Χάρπερ (αριστερά)

Το χαρτί βασιλεύει στην εποχή της ψηφιακής πληροφορίας. Προσωπικοί
υπολογιστές, φορητοί, παλάμης, κινητά, ηλεκτρονικές ατζέντες, email, Ίντερνετ,
e-books, τίποτα δεν κατάφερε να αμφισβητήσει την κυριαρχία του. 
Σύμφωνα με τα στατιστικά στοιχεία μάλιστα, η χρήση του χαρτιού έχει
υπερδιπλασιαστεί από την ημέρα που εμφανίστηκε το πρώτο PC της ΙΒΜ. To 1980, η
παγκόσμια κατανάλωση χαρτιού έφτανε τους 70 εκατομμύρια τόνους. Το 1997,
πλησίασε τους 150 εκατομμύρια τόνους και συνέχισε την ανοδική του πορεία. 
«Το γραφείο χωρίς χαρτί είναι ένας μύθος», εξηγούν στο ομώνυμο βιβλίο
τους Βρετανοί επιστήμονες του Παγκόσμιου Ψηφιακού Ερευνητικού Κέντρου στο
Πανεπιστήμιο του Σάρεϊ. Οι Ρίτσαρντ Χάρπερ και Άμπιγκεϊλ Σέλιν ανέλυσαν το
φαινόμενο, εξετάζοντας γιατί η χρήση των ψηφιακών γκάτζετ αύξησε την
κατανάλωση χαρτιού. Στα συμπεράσματά τους αναμειγνύονται ψυχολογικά,
εθνογραφικά και κοινωνιολογικά στοιχεία. 
Πολύ απλά, τίποτα δεν είναι τόσο βολικό στη χρήση όσο το χαρτί. Η τεχνολογία
δεν έχει καταφέρει να παράγει το αντίστοιχό του. «Το χαρτί το τσακίζουμε, το
διπλώνουμε, το τσαλακώνουμε, το γεμίζουμε σημειώσεις, το μεταφέρουμε εύκολα,
το δείχνουμε σε συναδέλφους, φίλους, συγγενείς. Είναι εύχρηστο, λεπτό, ελαφρύ,
αδιαφανές, πορώδες. Δεν συγκρίνεται με καμία ψηφιακή συσκευή». 
Πολλές δραστηριότητες εργαζομένων ξεκίνησαν στην οθόνη, αλλά κατέληξαν στο
χαρτί. Όλοι ξέρουν, άλλωστε, ότι είναι πολύ ευκολότερη η μεταφορά τής
πληροφορίας από ψηφιακή μορφή στο χαρτί, παρά το αντίθετο. Υπολογίστε μόνο
πόσοι σκανάρουν τις σημειώσεις τους για να τις περάσουν στον υπολογιστή και να
τις στείλουν με email και πόσοι προτιμούν να τις φωτοτυπήσουν και να τις
μοιράσουν σε χαρτί. 
Και να σκεφθεί κανείς, ότι η ιδέα του γραφείου χωρίς χαρτί ξεκίνησε στα
τέλη τής δεκαετίας του '60 από τα ερευνητικά εργαστήρια της Xerox (Ζίροξ) στη
Σίλικον Βάλεϊ της Καλιφόρνιας. Ήταν, τότε, η εταιρεία με τα μεγαλύτερα κέρδη
από το χαρτί, καθώς ο κύριος τομέας δραστηριοποίησής της ήταν τα φωτοτυπικά
μηχανήματα. 
«Το χαρτί αποδεικνύει τη χρησιμότητά του, όταν οι εργαζόμενοι χρειάζεται να
διαβάσουν πολλά μεγάλα κείμενα και να κάνουν περιληπτικές αναφορές για τους
προϊσταμένους τους. Περισσότερο από το 50% της δουλειάς σε ένα γραφείο έχει να
κάνει με πολλά κείμενα. Αυτό είναι πολύ πιο εύκολο να το κάνει κάποιος
απλώνοντας το χαρτί πάνω στο γραφείο και σημειώνοντας πάνω του, παρά με
ψηφιακά αρχεία», εξηγεί η Σέλιν. 
Το χαρτί, όμως, είναι εξαιρετικό και σε συσκέψεις, όταν οι εργαζόμενοι
πρέπει να ανταλλάξουν σημειώσεις ή να κάνουν παρατηρήσεις. Αυτό σημαίνει, λένε
οι ειδικοί, πως όσοι έχουν ακατάστατα γραφεία γεμάτα χαρτιά, συνήθως είναι
αυτοί που κάνουν και την περισσότερη δουλειά. «Αυτοί είναι οι υπάλληλοι που
βρίσκουν τις πληροφορίες, τις αναλύουν, τις βάζουν σε λογική σειρά. Όσοι έχουν
γραφεία χωρίς χαρτιά, είναι πιθανότερο να κάνουν εργασίες ρουτίνας, που δεν
αφήνουν ίχνη».

<H3>«Αδηφάγα» e-mail
</H3>
Η χρήση email σε μια επιχείρηση αυξάνει την κατανάλωση χαρτιού κατά 40%,
σύμφωνα με τις έρευνες. Και αυτό δεν συμπεριλαμβάνει την αύξηση λόγω
εκτυπώσεων από το δίκτυο. Όλοι προτιμούν να τυπώσουν κάτι που τους κάνει
εντύπωση στο Ίντερνετ και θέλουν να το κρατήσουν ή να το δείξουν σε τρίτους,
παρά το γεγονός ότι στην οθόνη τού υπολογιστή μια εικόνα ή ένα έγχρωμο κείμενο
φαίνονται πολύ πιο εντυπωσιακά. Ο εργαζόμενος το τυπώνει, κάνει φωτοτυπίες και
το διανέμει στους υπόλοιπους. Ακόμα και όταν χρειαστεί να επανέλθει στο ίδιο
κείμενο, το πιθανότερο είναι να το τυπώσει παρά να το δει στην οθόνη. 
Οι ερευνητές προβλέπουν ότι το χαρτί θα συνεχίσει να παίζει κυριαρχικό ρόλο
στην κοινωνία μας. Και τονίζουν πως αν μια επιχείρηση επιλέγει τη χρήση τής
τεχνολογίας στον εργασιακό χώρο ως μέσον μείωσης του χαρτιού, δεν έχει τύχη.
Κάθε άλλο, μάλιστα. Οι αναλύσεις δείχνουν ότι κάθε φορά που εμφανίζεται ένα
νέο τεχνολογικό μέσο, όπως τα φαξ, το email ή τα μηνύματα, η κατανάλωση
χαρτιού αυξάνεται.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17256P241</ED>
<ID>
ID:304572

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P24&aa=1</URL></REF>


Article

<CATEGORY>vin09</CATEGORY>

 <H2>Οπτική ρύπανση και των γονέων
</H2>
<AUTHOR>ΑΛΕΚΟΣ ΦΑΣΙΑΝΟΣ</AUTHOR>

Όλοι φωνάζουν, κάνουν τους ευαίσθητους για την κατάσταση την αισθητική της
Αθήνας, την κατεδάφιση των νεοκλασικών, της καταστροφής του πρασίνου, των
πεζοδρομίων με τις σπασμένες ανομοιογενείς πλάκες. 
Ο πολιτισμός μιας πόλης από τα πεζοδρόμιά της φαίνεται. Η Πλατεία Συντάγματος
είχε πλακοστρωθεί πριν από μερικά χρόνια με μάρμαρα. Και ύστερα από λίγο, λίγο
οι μουσικές εκδηλώσεις, λίγο το δέντρο και άλλα διάφορα συνετέλεσαν στην άθλια
κατασπάραξη των πλακών. Άσε δε την αμφίβολη καθαριότητα. Η Πλατεία μπροστά στο
Καλλιμάρμαρο Στάδιο, ίδια κατάσταση. Στρωμένη με τσιμεντόπλακες που ήδη
έσπασαν από τις εκάστοτε επιδεικτικές εγκαταστάσεις. 
Αλλά φαίνεται ότι θεωρείται φυσική κατάσταση η καταρράκωση και η χυδαιότητα.
Μόλις μπαίνουμε στην Κατεχάκη, δεξιά από τη Μεσογείων, κατακλυζόμαστε
εκατέρωθεν από γιγαντοαφίσες, που πραγματικά βλάπτουν πολύ σοβαρά την υγεία,
το περιβάλλον και το πράσινο. Το κρύβουν, λες και είναι κακό. Και νομίζεις ότι
βρίσκεσαι στην Αμερική. Ο Υμηττός δείχνει μικρός μπροστά τους. 
Η Βουλιαγμένη το ίδιο, παντού αφίσες, και στην ταράτσα ακόμη. Στην Αθήνα μόλις
αναπαλαιώνεται ένα κτίριο, αμέσως γεμίζει η πρόσοψή του με διαφημίσεις σε κάθε
όροφο, για γυμναστική, ξένες γλώσσες, φαρμακευτικές εταιρείες και γραφεία
τελετών. Κι έτσι, εξαφανίζεται η αρχιτεκτονική και η πρόσοψη. 
Υπάρχει ένα ωραίο πεζοδρόμιο, με ωραίες πλάκες, γίνεται μια εκσκαφή για
καλώδια και μετά αφήνεται στην τύχη του, με κατεστραμμένα γειτονικά σκαλιά. 
Πώς κατάντησε έτσι η πόλη μας και μετά πάνε οι Έλληνες στο Παρίσι ή στη Βιέννη
ή στο Μόναχο ή στη Νέα Υόρκη και την εκθειάζουν, ύστερα από κάθε επιστροφή, με
θαυμασμό παραθέτοντας τα προτερήματά της περί καθαριότητας και αισθητικής.
Γιατί όμως δεν τα εφαρμόζουμε κι εμείς εδώ; 
Νομίζω ότι γι' αυτό οι Έλληνες ταξιδεύουν μετά μανίας στο εξωτερικό, για να
αισθάνονται πολιτισμένοι. Κοιτάξτε το Μετρό, πώς το σέβονται οι Αθηναίοι.
Μόλις κατεβαίνουν κάτω αισθάνονται υπερήφανοι και πολίτες υψηλού φρονήματος.
Ας κάνουμε και την πόλη μας όπως πρέπει, για να περπατάμε περήφανοι στους
δρόμους. Θυμάμαι παλιά πριν από το '60 την ωραία και φτωχική Αθήνα, πόση
ομορφιά ανέδυε. Πόσες εμπνεύσεις σε ζωγράφους, ποιητές και τραγουδιστές δεν
έδινε; 
Ώς πότε θα ζούμε στον ρύπο και στην ασχήμια;.. 
Ο Αλέκος Φασιανός είναι ζωγράφος.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P24</CAT>
<ED>
Κωδικός άρθρου: A17256P242</ED>
<ID>
ID:304612

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P24&aa=2</URL></REF>


Article

<CATEGORY>vin09</CATEGORY>

 <H2>Ένα Νόμπελ στο... πεζοδρόμιο
</H2><H4>Τι είναι για σας ο Γιώργος Σεφέρης; Η ερώτηση στα πεζοδρόμια, η απάντηση από
αύριο στη μεγάλη οθόνη
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

«Ημερολόγια καταστρώματος» με στάλκερ ανοιχτών οριζόντων, για όλους τους
σινεφίλ, τον Νομπελίστα ποιητή μας Γιώργο Σεφέρη. Και σκηνοθέτη τον Στέλιο
Χαραλαμπόπουλο (μικρή φωτογραφία), που κέρδισε το πρώτο βραβείο ντοκιμαντέρ
στα περσινά Κρατικά Βραβεία

Ο Γιώργος Σεφέρης στον... δρόμο! Να, λοιπόν, που το ρεπορτάζ δρόμου των
καναλιών μπορεί να μην αφορά τα προσωπικά ή κοινωνικά άπλυτα και να μη βγάζει
στη φόρα τα ανομολόγητα. Απίστευτο; Μάλλον... Γιατί το γκάλοπ «Τι είναι για
σένα ο Γιώργος Σεφέρης» γίνεται στην έναρξη του κινηματογραφικού ντοκιμαντέρ
«Ημερολόγια καταστρώματος - Γιώργος Σεφέρης» του Στέλιου Χαραλαμπόπουλου που
«τολμάει» να βγει - από αύριο - στις εμπορικές αίθουσες! 
«Τι είναι για σένα ο Γιώργος Σεφέρης;» ρωτάει ο ρεπόρτερ στην αρχή του
ντοκιμαντέρ. Και οι απαντήσεις σε ξαφνιάζουν, σε εντυπωσιάζουν ή σε κάνουν να
μειδιάσεις με κατανόηση: 
«Αισθητικά... Μόνο για την καλλιέπεια του λόγου», απαντά ο 35άρης
δικηγόρος. Μία 40άρα κάνει μορφασμό άγνοιας και απορίας. Ενώ μια νεαρή
ψιθυρίζει τον στίχο του «Είτε βραδιάζει είτε φέγγει / μένει λευκό το γιασεμί»,
και δηλώνει ότι είναι από τα πολύ αγαπημένα της κομμάτια! 
Το ρεπορτάζ... ποίησης στα πεζοδρόμια της ζεστής Αθήνας μοιάζει να είναι από
άλλο ανέκδοτο με παρόμοιας αντιφατικότητας απαντήσεις: «Δεν ξέρω, παιδιά, τι
να πω;» αντιδρά ένας 18χρονος. «Στην πέτρα της υπομονής/ προσμένουμε το
θαύμα», απαγγέλλει εκστασιασμένη μία ηλικιωμένη κυρία. «Είναι ένας αγνός
πατριώτης για μας τους Κυπρίους», λέει 45χρονος ιδωτικός υπάλληλος, κυπριακής
καταγωγής. 
Και η αμηχανία, η... πολιτικοποίηση ή η γενικολογία παίρνει τη σκυτάλη: «Κάτι
μου λέει το όνομά του, αλλά δεν το θυμάμαι αυτήν τη στιγμή», αντιδρά ένας
17χρονος μαθητής. «Ένας ανιστασιακός του πνεύματος και μάλιστα την εποχή που
άλλοι πνευματικοί άνθρωποι σιωπούσαν», αποκρίνεται ένας 65χρονος συνταξιούχος.
Ενώ τα λεγόμενα 55χρονου εργατοτεχνίτη σε γεμίζουν απορία: «Η σοφία του, θα
έλεγα, στον στίχο με αντιπροσώπευε και τον καταλάβαινα όσο δεν καταλάβαινα τον
εαυτό μου»... 
«Πελεκώντας τον εαυτό μας, έτσι γράφουμε». Μια φράση του Σεφέρη που δείχνει
ανάγλυφα τη συχνά μακρόχρονη και εξαιρετικά επίπονη Οδύσσεια της δημιουργίας
του. Μια φράση που γίνεται «οδηγός» στην προσέγγιση του Νομπελίστα ποιητή μας
από τον 45χρονο σκηνοθέτη Στέλιο Χαραλαμπόπουλο. Ένα ποιητικό, επιστημονικό
αλλά και «φευγάτο» ντοκιμαντέρ που δεν χρειάζεται να ξέρεις απ' έξω κι
ανακατωτά το έργο του για να το χαρείς, να ταξιδέψεις μαζί του σ' άλλους
καιρούς και να «δεις» ή να «ερμηνεύσεις» το σήμερα από διαφορετική οπτική. 
Φιλμ μέσα από το οποίο κάνεις ένα ταξίδι στην ποίηση και τη σκέψη του Γιώργου
Σεφέρη. Και ο σκηνοθέτης θυμάται ότι η πρώτη του επαφή με τον ποιητή ήταν μέσα
από τη βιβλιοθήκη των γονιών του... Γνωρίζεις τις περιπλανήσεις ενός ακάματου
ταξιδιώτη σε τόπους, κείμενα, μουσικές, ταινίες, ανθρώπους, διαδοχικές
επιστρώσεις εμπειρίας που σωρεύονται σ' ένα πλούσιο υπέδαφος από σημαντικά και
ασήμαντα πριν μετεγγραφούν σε αυτή την άλλη γλώσσα, την Ποίηση. Έτσι που να
ανακαλύψεις τον εργάτη της γλώσσας, τον ορκισμένο εχθρό των υψηλότονων
ρητορικών σχημάτων και της συναισθηματικής εκμετάλλευσης, τον εραστή της
δουλειάς και του λιτού, έναν μανιακό χειροτέχνη της γραφής. 
Τι είναι, όμως, για τον σκηνοθέτη ο Γιώργος Σεφέρης; «Είναι διαχρονική
αξία. Στην Ελλάδα έφερε τη νεωτερική ποίηση. Μιλούσε πάντα με σύμβολα και τους
αρχαίους μύθους τούς μετέπλαθε για να αναφερθεί σε πράγματα του καιρού του με
νηφάλιο στοχασμό. Ξέφυγε από το εφήμερο μιλώντας για πράγματα που και σήμερα
αντιμετωπίζει ο άνθρωπος. Στο έργο του υπάρχει ένας βαθύς ουμανισμός»,
εκδηλωνει τη λατρεία και το πάθος του για τον ποιητή ο σεμνός και χαμηλών
τόνων Στέλιος Χαραλαμπόπουλος. Και δεν κρύβει την ιδιαίτερη αδυναμία του στον
Σεφέρη σε... σύγκριση με τον Οδυσσέα Ελύτη, όπως συνηθιζόταν στα νεανικά μας
χρόνια με τα παρόμοια διλήμματα της μόδας: Θεοδωράκης ή Χατζιδάκις,
Καζαντζάκης ή Λουντέμης, Καζαντζίδης ή Μπιθικώτσης, νέο κύμα ή λαϊκά,
Μαρινέλλα ή Μοσχολιού! 
«Η δύναμη του Καβάφη είναι η στέγνια του», είχε πει ο Σεφέρης για τον
Αλεξανδρινό ποιητή και ισχύει απόλυτα και για τον ίδιο, καθώς πάντα απέφευγε
οτιδήποτε κραυγαλέο. Η ποίησή του είναι κατάβαση στη σιωπή. Τα λόγια του
Σολωμού "Πρώτα με δύναμη να συλλάβει ο νους και μετά η καρδιά να αισθανθεί
αυτό που ο νους συνέλαβε", χαρακτηρίζουν απόλυτα την ποίηση του Σεφέρη»,
τονίζει ο Στέλιος Χαραλαμπόπουλος. 
Συζητήσεις (μετά προβολής) για τον Γιώργο Σεφέρη θα γίνουν το Σάββατο
στις 7 μ.μ. στο «Ολύμπιον 2 - Παύλος Ζάννας» με ομιλητές τους Βίκτωρα Αρδίττη,
Λίλυ Τσιριμώκου, Μπάμπη Καράογλου, Βασίλη Κεχαγιά και την Κυριακή 3/2 στο
«Τριανόν», στις 11 το πρωί, με εισηγητές τους Νάσο Βαγενά, Νένα Κοκκινάκη.
Ενδιαφέρον για ανάλογες παρουσιάσεις έχουν εκδηλώσει τα Εκπαιδευτήρια Μωραΐτη,
Αρσάκειο, Παναγιωτόπουλου, Κολλέγιο Αθηνών, Δούκας. 
Βραβεία: Πρώτο βραβείο ντοκιμαντέρ (και 6 εκατ. δρχ.) στα Κρατικά
Βραβεία Ποιότητας 2001 του ΥΠΠΟ. 
Προετοιμασία: Άρχισε από το 1999 με αφορμή το «Έτος Σεφέρη», αφού το
2000 συμπληρώθηκαν 100 χρόνια από τη γέννησή του. Έζησε από το 1900 έως το
1971 - η τελετή της κηδείας του από την Αγία Αικατερίνη της Πλάκας στο Α'
Νεκροταφείο ήταν η «αφορμή» για την πρώτη μαζική αντιδικτατορική καταγγελία
της χούντας των συνταγματαρχών του '67. Χρειάστηκαν δύο χρόνια μελέτης του
έργου και της ζωής του Γιώργου Σεφέρη στη Γεννάδειο Βιβλιβοθήκη που βρίσκονται
όλα τα χειρόγραφά του και στο Μορφωτικό Ίδρυμα της Εθνικής Τράπεζας, που είναι
το φωτογραφικό υλικό του. Έγιναν γυρίσματα σε Λονδίνο, Παρίσι, Λευκωσία,
Αλεξάνδρεια, Κορυτσά, Σκιάθο, Πόρο, Σούνιο, Επίδαυρο. 
<H3>INFO
</H3>
Το ντοκιμαντέρ «Ημερολόγια καταστρώματος - Γιώργος Σεφέρης» θα προβάλλεται από
αύριο στους κινηματογράφους «Τριανόν» (μαζί με το «Φουστάνι» της Φωτεινής
Βαξεβάνη) και «Απόλλων» (κάθε μέρα στις 6 μ.μ.) στην Αθήνα και στο «Ολύμπιον 2
- Παύλος Ζάννας» της Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17256P251</ED>
<ID>
ID:304573

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P25&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Κοπή πίτας </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Κάποιος φίλος γύρισε σπίτι του πάλι άρρωστος με φοβερούς ιλίγγους. Γύριζε από
συγκέντρωση παλαιών συναγωνιστών. (Ο φίλος έφαγε πολύ ψωμί της αναγκαστικής
ξενιτιάς και το κατάπινε με δηλητήριο). Κόβανε την πρωτοχρονιάτικη πίτα. 
Στο βήμα όλα τα φαντάσματα. Γι' αυτούς τίποτα δεν άλλαξε, τίποτα δεν έγινε
σπουδαίο στα τελευταία 60 χρόνια. Όλοι προσηλωμένοι ευλαβικά στα παγωμένα
σπασμένα αγάλματα. Αυτά τα συντρίμμια προσκυνούν ακόμη, σ' αυτά ελπίζουν και
πάντα περιμένουν να ξανακυλήσει το αίμα στο άψυχο μάρμαρο όχι για να πάρουν
την Πόλη (όπως πολλοί ακόμη πιστεύουν για τον μαρμαρωμένο βασιλιά) αλλά για να
βρουν δικαίωση. 
Πολλοί σεβάσμιοι συνδαιτυμόνες πλησιάζουν τα ενενήντα. Γλίτωσαν παρά τρίχα.
Απλώς δεν πρόλαβαν οι κυνηγοί κεφαλών να τους αποτελειώσουν. Και ο φόνος έχει
τον χρόνο του και τα έξοδά του. Πέρασαν εκατό φορές τον θάνατο της αλεπούς,
όπως λένε, έχασαν τα νιάτα τους, πλήρωσαν. Τους έκαναν όμως μια ένεση και
έμειναν προσκολλημένοι στην εποχή του χαλκού. 
Ανασύρουν τις ίδιες ακριβώς λέξεις που χρησιμοποιούσαν πριν 60 και 70 χρόνια
είτε για έπαινο είτε για κατηγορία των αντιπάλων. Ειδικά για την κατηγορία
υπάρχει μια γλώσσα που θα την αποστρεφόταν ακόμη και ο Γιάννης Ψυχάρης. 
Το κερασάκι της γιορτής ήταν όταν κάποια στιγμή ακούστηκε και ποια βιβλία
πρέπει να σταλούν στην πυρά και ποια βιβλία πρέπει να διαβάζουν. Θα τ' αγοράσω όλα
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P25</CAT>
<ED>
Κωδικός άρθρου: A17256P252</ED>
<ID>
ID:304613

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P25&aa=2</URL></REF>


Article

<CATEGORY>vin09</CATEGORY>

 <H5>...ΣΤΗ «ΜΕΔΟΥΣΑ»
</H5><H2>«Βρώμικο ψωμί» για την... όρεξη
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Είναι δυνατόν να τραγουδάς «(Σ' αυτόν τον τόπο) τρώνε βρώμικο ψωμί» και
κάποιος απέναντί σου να απολαμβάνει το φαγητό του; Κι όμως. Στη «Μέδουσα», η
Γλυκερία (εμφανίζεται με τον Χρήστο Νικολόπουλο) βγαίνει στην πίστα στις 12 με
το «Πόσο μ' αρέσει αυτό που λέγεται Ελλάς» και με το «Μ' αεροπλάνα και
βαπόρια», την ώρα που μια μεγάλη οθόνη δείχνει εικόνες προσφυγιάς και
πολέμου... 
Πρώτη γεύση: Στη «Μέδουσα» - είναι υπόγεια - όλα είναι κόκκινα. Ακόμη
και τα τραπέζια. Μόνη παραφωνία οι χαρτοπετσέτες δίπλα στα μαχαιροπίρουνα. 
Άνεση: Οι καρέκλες είναι μικρές, όμως κάθεσαι άνετα. Και κάτι ακόμη.
Υπάρχει χώρος ανάμεσα στα τραπέζια, όπου μπορεί κανείς να κινηθεί δίχως να
ενοχλεί. 
Διάρκεια: Από τις 11.30 έως τις 4 το πρωί. 
Σέρβις: Οι σερβιτόροι εξυπηρετικότατοι. Ακόμη και για το πρόγραμμα,
αλλά και για το ποιο κρασί είναι πιο ελαφρύ και πιο... τσουχτερό στην τιμή,
σου λένε. 
Ξεκινάμε, λοιπόν; Ανοίγουν στις 11.20 ο Ηλίας Μακρής, ο Πέτρος Ίμβριος,
η Μαρία Σπυροπούλου και η Βίκυ Κύρου («Σαν τον Οδυσσέα, μάζεψα τα σέα, μπήκα
στο βαπόρι...») με 10μελή ορχήστρα (όλοι στα μαύρα). 
Το κέφι ανεβάζει ο δεξιοτέχνης ακορντεονίστας Λάζαρος Κουλαξίζης
(«Είσαι ένα περιστέρι», «Πάρε την καρδιά μου να την κάνεις φυλακτό», «Κάθε
κήπος έχει»). 
Μεσάνυχτα. Ώρα για Γλυκερία: «Πόσο μ' αρέσει αυτό που λέγεται Ελλάς»,
«Μέχρι να γίνουμε άγγελοι». 
Και: Μισή ώρα αργότερα, Χρήστος Νικολόπουλος. Μπαίνει δυναμικά με δύο
τραγούδια από το σίριαλ «Εν Ιορδάνη». 
Και λουλούδια; Μικρό πανέρι με γαρίφαλα (5.000 δρχ. - 14,67 ευρώ) για
τους... γλεντζέδες. 
Πώς πάμε εκεί; Εύκολα. Στην αρχή της Διονυσίου Αρεοπαγίτου, δεύτερος
δρόμος κάθετος αριστερά, είναι η οδός Μακρή. Ακόμη και με το Μετρό. Ο σταθμός
Ακρόπολη απέχει λίγα μέτρα. 
Πάρκινγκ: Πρόβλημα στην Πλάκα - απέναντι από τους Στύλους του Ολυμπίου
Διός. Ούτε για... ποδήλατο. Λίγα μέτρα πιο κάτω από την «Μέδουσα» λειτουργεί
πάρκινγκ μέχρι αργά για τους... ξενύχτηδες (2.000 δρχ. - 5,87 ευρώ). 
<H3>INFO
</H3>
«Μέδουσα» (Μακρή 2, Μακρυγιάννη, τηλ. 010-9218.120, 010- 9218.272). Κάθε
Πέμπτη, Παρασκευή, Σάββατο και κάποιες Κυριακές. Δύο μενού: 13.500 δρχ. (39,62
ευρώ) και 16.500 δρχ. (48,42 ευρώ). Κρασί εξτρά (από 35,22 - 46,96 ευρώ). Ποτό
στο μπαρ 5.000 δρχ. (14,67 ευρώ).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17256P261</ED>
<ID>
ID:304574

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P26&aa=1</URL></REF>


Article

<CATEGORY>vin09</CATEGORY>

 <H5>...ΣΤΟΝ «ΣΤΑΥΡΟ ΤΟΥ ΝΟΤΟΥ»
</H5><H2>Ασφυκτική μου ενέργεια
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ενέργεια. Ο Θάνος Μικρούτσικος στο πιάνο, ακούραστος και δυναμικός

Πού: Στον «Σταυρό του Νότου» (Φραντζή και Θαρύπου 35-37, Νέος Κόσμος,
τηλ. 010-9226.975) για «Μέρες Αδέσποτες», με Θάνο Μικρούτσικο - Χρήστο Θηβαίο. 
Φτάσατε; Για πάρκινγκ ούτε λόγος... Σχεδόν αδύνατον. Δοκιμάστε στα
στενά. 
Έναρξη: 10.30 μ.μ. 
Μπήκατε; Στριμωχτείτε τώρα. Πολύ. Μα πάρα πολύ. Και στους ορθίους. Ασφυξία!

Τεχνικά: Ήχος εκκωφαντικός, αλλά δεν «τρυπάει» τα αυτιά. Ευτυχώς, καλός
εξαερισμός. 
Πόσο: Είσοδος 12 ευρώ, ουίσκι για 4 κομπλέ, 100 ευρώ, κρασιά για 2
κομπλέ, 52. 
Τι να περιμένουμε: Τρεισήμισι και (!) ώρες - στην πρεμιέρα, τουλάχιστον
- με 24 τραγούδια Μικρούτσικου (και εννέα του Θηβαίου) non stop. Έναρξη με
«γαστριμαργική» ποίηση Φρανσουά Βιγιόν (και μελοποιημένη) διά στόματος
Κατσιμίχα, με βίντεο από εκπομπές μαγειρικής τού Ηλία Μαμαλάκη! 
Εξάρσεις: Θάνος, all time classic, σε τζαζ αυτοσχεδιασμούς, στο πιάνο,
στο «Kuro Siwo», τους «Επτά Νάνους στο S/S Cyrenia», το δυναμικό
«Προσπέκτους». Σαν να 'χει μαζέψει ενέργεια και την διαχειρίζεται στη σκηνή
(και ύστερα από εκατό ακροάσεις τα συγκεκριμένα μπορούν να αποτελούν ακόμη
ευχάριστη έκπληξη!). Ακούραστος και «έντονος» - πάντα. 
Έκπληξη: «Ο Άμλετ της Σελήνης», που ο Μάνος Ελευθερίου έγραψε για τον
Γιώργο Χειμωνά, μελοποιημένος από τον Θάνο Μικρούτσικο. 
Κι αν είναι ροκ: Να το φοβάσαι; Ο Χρήστος Θηβαίος, συνήθης ύποπτος (και
απομιμήσεων), σε «κορύφωση» με το «Κοντρόλ» (έχει τον έλεγχο των πιο κρυφών
κυττάρων του;) και την «Aspasia» του Καββαδία. Λαϊκά; Ε, εκεί μπορεί να τον
φοβάσαι... 
Κωμική παρένθεση: Τεατράλε «Γορίλας» του Ζορζ Μπρασένς. Εντάσσεται και
το ολόβραχνο «Πάντα γελαστοί» στην ενότητα; 
Α, ναι: Συμμετέχει η Αλίς Φουριτζιάν. «Το μηδέν θα κάνω κύκλο».
Ωραιότατο το σάλι γύρω από τον λαιμό της. 
Διά ταύτα: Οι καλλιτέχνες φαίνονταν ευχαριστημένοι. Φτάνει αυτό;
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17256P262</ED>
<ID>
ID:304614

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P26&aa=2</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Ατζέντα με ηλιακή μπαταρία
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Ο νόμος που ισχύει για τις φορητές ηλεκτρονικές συσκευές είναι πως όσο...
μικραίνουν σε μέγεθος τόσο αυξάνεται η υπολογιστική τους δύναμη. Και έχει
επιβεβαιωθεί πολλάκις. Εκεί που η τεχνολογική εξέλιξη εμφανίζει καθυστερήσεις
είναι στους συσσωρευτές ενέργειας - κοινώς στις μπαταρίες. Ο μπαταρίες που
φορτίζουν με τον ήλιο και χρησιμοποιούνται στις μικρές ηλεκτρονικές συσκευές ή
στα κινητά είναι ακόμη πολύ ακριβές για να μπορέσουν να «σταθούν» στην αγορά. 
Αυτή την εικόνα προσπάθησαν να ανατρέψουν ερευνητές από το Fraunhofer
Institute της Γερμανίας, οι οποίοι ειδικεύονται στα συστήματα ηλιακής
ενέργειας. Και τα κατάφεραν, χάρη στη χρήση ενός ειδικού λέιζερ και μιας νέας
τεχνικής. Έτσι, κατασκεύασαν μικρές ηλιακές κυψέλες υψηλής απόδοσης, τις
οποίες και ενσωμάτωσαν στη θέση για την μπαταρία σε ένα από τα palmtop
(ηλεκτρονική ατζέντα) της Casio. Το «ενισχυμένο» Casio PV-250Χ είναι τελείως
αυτόνομο ενεργειακά - δεν χρειάζεται ούτε μπαταρίες ούτε ηλεκτρικό ρεύμα. Η
«ηλιακή μπαταρία» του παρέχει συνεχές ηλεκτρικό ρεύμα σταθερής τάσης και η
απόδοσή του αυξάνεται κατά 20%. 
<H3>INFO
</H3>
Η τιμή για το «συμβατικό» PV-250Χ της CASIO (το οποίο δεν κυκλοφορεί στην
ελληνική αγορά, αλλά μπορείτε να το παραγγείλετε μέσω Internet) είναι 149
ευρώ. Η συσκευή με την ηλιακή μπαταρία υπάρχει ακόμη μόνο ως «πρότυπο» στα
εργαστήρια του Fraunhofer Institute. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P26</CAT>
<ED>
Κωδικός άρθρου: A17256P263</ED>
<ID>
ID:304648

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P26&aa=3</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Αλήθεια δεν είναι μόνον μία
</H2><H4>Μυστικές υπηρεσίες, φανερές ιστορίες πατριδολαγνείας και σενάρια σωτηρίας </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Η πικρή κατάληξη μιας υπόθεσης που αναστάτωσε το έθνος και αξιοποιήθηκε από
την τηλεόραση και που ακόμη σήμερα παραμένει σκοτεινή σε σημαντικά σημεία,
όπως αποκάλυψαν οι «Φάκελοι» 
Η υπόθεση Οτζαλάν υπήρξε εκτός όλων των άλλων και μία υπόθεση της τηλεόρασης.
Το κατασκοπικό της ενδιαφέρον, η εμπλοκή μυστικών υπηρεσιών, η αποκάλυψη
κυβερνητικών ολιγωριών, οι πολιτικοεθνικές διαστάσεις και τα εγχώρια πολιτικά
πάθη που ανέδειξε, την έκαναν μία από τις πλέον φαντασμαγορικές τηλεοπτικές
στιγμές. 
Οι «Φάκελοι» του Αλέξη Παπαχελά (Mega, Τρίτη, 23.15) θύμισαν εκείνες
τις ημέρες που ο Αμπντουλάχ Οτζαλάν αναδείχθηκε σε αφορμή για εθνικοπατριωτικά
ξεσπάσματα μεταπολιτευτικού παλμού και σε σύμβολο των αντιπολιτευόμενων ομάδων
παντός χώρου. 
Με καλεσμένο στο στούντιο τον Θεόδωρο Πάγκαλο, τον τότε υπουργό Εξωτερικών που
πλήρωσε την ιστορία με μια αναγκαστική παραίτηση, η εκπομπή επιχείρησε να
συμπληρώσει τα κενά, να προσεγγίσει την αλήθεια. 
Είναι γεγονός πως η υπόθεση Οτζαλάν, που ηρωοποίησε πρόσωπα, ως και
συγγενείς τους - τη μαντιλοφορεμένη μάνα του Καλεντερίδη της ΕΥΠ που την
ανακάλυψαν τα κανάλια να σκουπίζει τη χωριάτικη αυλή της και την αποθέωσαν ως
μάνα εθνικού ήρωα - μοιάζει κιόλας πολύ μακρινή. Κι όμως τότε είχε αποκαλύψει
την ύπαρξη μιας εθνικής παθολογίας, λες και ανάδευσε απωθημένα. 
Ωστόσο, μετά τη φασαρία, επικράτησε η σιωπή. Τα 'χει αυτά η τηλεόραση.
Προτιμάει τις δυνατές εκρήξεις, τον καπνό και την αντάρα, τις ανεξέλεγκτες
αντιδράσεις - και τότε υπήρξαν πολλές. Θυμόμαστε ότι ο Νίκος Ευαγγελάτος,
παρουσιαστής του δελτίου του Alpha τότε, τόσο είχε πειστεί πως όλα γίνονται
για την τηλεόραση, ώστε όταν επέστρεφε το αεροπλάνο από την Κένυα με τον
Καλεντερίδη, αλλά για λόγους ασφαλείας δεν προσγειώθηκε στο αεροδρόμιο που τον
περίμεναν ποντιακά συγκροτήματα να στήσουν πανηγύρι, κατακεραύνωσε τις αρχές
που τόλμησαν κάτι τέτοιο και δεν θα 'χουν οι κάμερες την άφιξη του ήρωα. 
Και τώρα που ο χρόνος έχει επιβάλει την ψυχραιμία, έχει ηρεμήσει ή και
αποκαταστήσει επαγγελματικώς τους τότε επαναστάτες των συναυλιών του
Συντάγματος, οι «Φάκελοι» επανέρχονται με σπουδή στην ουσία της υπόθεσης. Κι
όμως ακόμη τα σκοτεινά σημεία πολλά. 
Λεπτομερή ρεπορτάζ θυμίζουν πώς ξεκίνησαν όλα, πώς ο Οτζαλάν από τιμώμενος
ηγέτης ενός κινήματος, τον οποίο έσπευδαν να επισκεφθούν πολλοί βουλευτές
διαφορετικών πολιτικών χώρων, αίφνης έγινε «κόκκινο πανί». Τουλάχιστον για την
ελληνική κυβέρνηση, που φαίνεται ότι δεν απέκρυψε πως τα συμφέροντά της δεν
της επιτρέπουν να του προσφέρει καταφύγιο. 
Έτσι αρχίζει να ξετυλίγεται ένα ιλιγγιώδες γαϊτανάκι συναντήσεων,
γεγονότων, ανακολουθιών, μυστικών ενεργειών. Ο Μπαντουβάς, πρόσωπο σκοτεινό ως
προς τις προθέσεις κατά τον κ. Πάγκαλο, δηλώνει ρητώς ότι διαβίβασε στον
Οτζαλάν τη σαφή άρνηση της ελληνικής πλευράς να τον φιλοξενήσει στη χώρα. Ο
ίδιος ο Οτζαλάν δηλώνει στη δική του κατάθεση πως του διεμηνύθη ότι όλα είναι
έτοιμα στην Ελλάδα και τον περιμένουν. 
Παίχτηκε παιχνίδι, ίσως από μερίδα των μυστικών υπηρεσιών; Ο Θεόδωρος Πάγκαλος
αρνείται πως ήταν τόσο σκοτεινά τα πράγματα. Και ο Ναξάκης, ο Σταυρακάκης της
ΕΥΠ, η Κένυα ή η Νότια Αφρική; Ο σχεδιασμός σωτηρίας μοιάζει επιπόλαιος. Και
όταν πια στην Κένυα παίζεται η τελευταία πράξη, αποκαλύπτεται ένα απίστευτο
αλαλούμ. Ο Οτζαλάν δεν κρατά κανένα μέτρο ασφαλείας. Η ηλεκτρονική κατασκοπεία
έχει το ελεύθερο. 
Ο Κούρδος πρώην ηγέτης βρίσκεται στις τουρκικές φυλακές πλέον. Η δίωρη
και πλέον συναρπαστική εκπομπή του Αλέξη Παπαχελά ήταν ένα είδος ιστορικής
αναδρομής, που απέδειξε πως ίσως είναι νωρίς ακόμη για πλήρη αλήθεια, ίσως και
να μην υπάρχει μόνο μία.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17256P351</ED>
<ID>
ID:304575

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P35&aa=1</URL></REF>


Article

<CATEGORY>vin09</CATEGORY>

 <H2>150 ώρες για τους αγώνες
</H2>
Με «ζωντανές» και μαγνητοσκοπημένες μεταδόσεις θα καλύψει η ΕΡΤ τους 19ους
Χειμερινούς Ολυμπιακούς Αγώνες, που θα διεξαχθούν στο Σολτ Λέικ της Αμερικής
από 8 έως 24 Φεβρουαρίου. Η ΕΡΤ θα αφιερώσει για τη μετάδοση των αγώνων πάνω
από 150 ώρες πρόγραμμα. Η ΕΤ1 θα προσφέρει 80 ώρες (55 απευθείας και 25
μαγνητοσκοπημένες), η ΝΕΤ 37 ώρες (καθημερινά δίωρες μεταδόσεις και εννέα
ωριαίες εκπομπές), η ΕΤ3 20 ώρες στα ομαδικά αθλήματα (σε μαγνητοσκόπηση) και
η ΕΡΑ Σπορ πάνω από 30 ώρες στους χώρους διεξαγωγής των αγώνων και ενημέρωση
όλο το 24ωρο. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17256P352</ED>
<ID>
ID:304615

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P35&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Πέμπτη 31/1
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Το παρελθόν μιας γυναίκας» 
Κοινωνικό δράμα - παραγωγής '67 - σε σενάριο Νίκου Φώσκολου και σκηνοθεσία
Γιάννη Δαλιανίδη. Μια λαϊκή τραγουδίστρια, επιστρέφοντας κάποιο βράδυ στο
σπίτι της, συναντά έναν πρώην φίλο της που είχε δραπετεύσει και την εκβιάζει
για να του δώσει χρήματα. Εκείνη τον χτυπά και είναι σίγουρη ότι τον σκότωσε.
Χρόνια αργότερα, παντρεμένη με έναν ευκατάστατο κύριο, εκείνος εμφανίζεται στη
ζωή της και απειλεί να αποκαλύψει το παρελθόν της... Με τους Μαίρη
Χρονοπούλου, Φαίδωνα Γεωργίτση, Κώστα Καζάκο, Ελένη Ζαφειρίου, κ.ά. (Διάρκεια:
81') * 
21.00 Star 
«Αληθινά εγκλήματα» (True crime) 
Καλός αλλά αλκοολικός και «ξοφλημένος» δημοσιογράφος ο Κλιντ Ίστγουντ, που
κάνει μία νέα αρχή και ξεσκεπάζει εγκλήματα ισχυρών προσώπων. Η σκηνοθεσία -
'99 - δική του και μαζί του οι: Τζέιμς Γουντς, Ντένις Λίρι. (Διάρκεια: 122') **½

22.00 Alter 
«Ρασπούτιν» (Rasputin) 
Ο βίος και η πολιτεία του περιβόητου μοναχού Ρασπούτιν, που «μαγεύει» την
τσαρίνα Αλεξάνδρα και τον τσάρο Νικόλαο τον Β' και ουσιαστικά κυβερνά τη Ρωσία
στις αρχές του 20ού αιώνα. Με καλούς ηθοποιούς: Άλαν Ρίκμαν, Γκρέτα Σκάκι, Ίαν
ΜακΚέλεν, Ντέιβιντ Γουόρνερ, Τζον Γουντ. Τα προβλήματα είναι στη σκηνοθεσία -
Ούλι Εντέλ - που δεν καταφέρνει και σπουδαία πράγματα. (Διάρκεια: 105') ** 
23.30 ΕΤ1 
Ο Ντόναλντ Σάδερλαντ σε μια σκηνή της περιπέτειας κατασκοπείας «Το μάτι της
βελόνας» ( ΕΤ-1, 23.30)

«Το μάτι της βελόνας» (Eye of the needle) 
Ντεμοντέ περιπέτεια κατασκοπείας - '81 - με έναν κατάσκοπο των ναζί να
ερωτεύεται και να... μπερδεύεται από το δίλημμα: έρωτας ή πατρίδα. Ο Φάμπερ
είναι ένας ψυχρός κατάσκοπος των ναζί που δρα στην Αγγλία κατά τη διάρκεια του
Β' Παγκοσμίου Πολέμου. Σε κάποια αποστολή του αποκλείεται σε ένα νησί, όπου
γνωρίζει τη Λούσι. Ανάμεσά τους αναπτύσσεται ένα πάθος, το οποίο θα αποβεί
μοιραίο και για τους δύο, αφού σύντομα θα φτάσει η στιγμή που θα πρέπει να
διαλέξουν ανάμεσα στην πατρίδα και την αγάπη. Του Ρίτσαρντ Μαρκάντ, με τους:
Ντόναλντ Σάδερλαντ, Κέιτ Νέλιγκαν. (Διάρκεια 112') ** 
23.30 Star 
«Σε κατάσταση ομηρείας» (Intrepid) 
Θαλασσινή περιπέτεια - 2000 - με αφελές σενάριο και τον παλιό και «ξεχασμένο»
Τζέιμς Κόμπερν ως πρωταγωνιστή. Κομάντος του αμερικανικού Πολεμικού Ναυτικού
προστατεύουν την κόρη ενός σημαίνοντος προσώπου της κυβέρνησης. Του Τζον Πατς.
(Διάρκεια: 91') * 
02.10 Antenna 
«Το φορτηγάκι» (The van) 
Νεανική κωμωδιούλα - '76 - με τον Ντάνι Ντε Βίτο σε μία από τις πρώτες
εμφανίσεις του. Ένας συνεσταλμένος νεαρός χρησιμοποιεί το νέο φορτηγάκι του,
για να κάνει κόρτε στα κορίτσια. Του Σαμ Γκρόσμαν. (Διάρκεια: 88') ** 
03.00 Star 
«Τζουντ» (Jude) 
Ο αξιόλογος Μάικλ Γουίτερμποτομ («Καλώς ήρθατε στο Σαράγεβο») σκηνοθετεί την
ομώνυμη κλασική νουβέλα τού Τόμας Χάρντι για την κοινωνική υποκρισία στα
χρόνια του βικτωριανού πουριτανισμού. Ο «παράνομος» έρωτας ενός νεαρού με την
εξαδέλφη του. Με τους: Κρίστοφερ Ίκλεστον, Κέιτ Γουίνσλετ. (Διάρκεια: 117')
**½ 
<H3>ΤΟΡ 3
</H3>
1. «Τζουντ»: Στα άδυτα του βικτωριανού πουριτανισμού (03.00 - Star) 
2. «Αληθινά εγκλήματα»: Κλιντ Ίστγουντ εις διπλούν: πρωταγωνιστής -
σκηνοθέτης (21.00 - Star) 
3. «Ρασπούτιν»: Ο βίος και η πολιτεία του «διαβολικού» Ρασπούτιν (22.00
- Alter)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P35</CAT>
<ED>
Κωδικός άρθρου: A17256P353</ED>
<ID>
ID:304656

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P35&aa=3</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Από πού αγοράσατε - γεια στα χέρια σας -, κύριε Κακλαμάνη μου, αυτό το
μηχάνημα που «μπλοκάρει» τα κινητά και βουβαίνει όλους τους γιαλαντζί Μότσαρτ
και Σουπέ; Για να το αγοράσουν και τα θέατρα. Να ησυχάσουμε ηθοποιοί και
θεατές - αυτοί, τελοσπάντων, που δεν έχουμε κινητά ή τα κρατούμε κλειστά όταν
μπαίνουμε σε θέατρο, κι ας μας βρει αργότερα η γκόμενα ή η θεία Σούλα... 
Η Ξένια Καλογεροπούλου, πάντως, πρωτοπορούσα, ήδη το αγόρασε για την
«Πόρτα» της. 
Η Νικαίτη Κοντούρη θα σκηνοθετήσει την Λυδία Κονιόρδου στην «Αντιγόνη» του
Σοφοκλή, το καλοκαίρι, στην Επίδαυρο, με το Εθνικό. 
Στα «σίγουρα», μόνον ο Γιώργος Πάτσας, που θα υπογράψει σκηνικά και
κοστούμια. 
Θα είναι η πρώτη συνεργασία της σκηνοθέτριας, που έχει, ήδη, κάνει με
το Εθνικό «Μήδεια» (με την Καρυοφυλλιά Καραμπέτη) και της Λυδίας Κονιόρδου,
που, τώρα, παίζει στους δυο «Οιδίποδες» του Σωτήρη Χατζάκη, στην Πειραματική
του Εθνικού. 
Ακυρώσεις, αποχωρήσεις πρωταγωνιστών, «μετακομίσεις» απ' το «Αλκμήνη»
στο «Κνωσσός», απ' το «Κνωσσός» στο «Μεταξουργείο»... Αλλά ο Βασίλης Βαφέας το
'χει βάλει πείσμα. Και η πρεμιέρα του έργου του Τζον Κασσαβέτη «Παιχνίδια του
Χόλιγουντ», που ανεβάζει με Μαριάννα Λαγουρού, θα γίνει, τελικά, εκεί. Στις 21 Φεβρουαρίου.

Τι «σασπένς» ήταν κι αυτό... Η απονομή του Βραβείου Χορν, την Δευτέρα. 
Έτοιμη η επιτροπή απ' τις επτάμισι, η ψηφοφορία να έχει γίνει, η Κυρία
Ελένη Χατζηαργύρη να έχει γράψει, με το χεράκι της και με τα καλλιγραφικά της
τα γράμματα, την περγαμηνή, το βραβείο στον Αργύρη Ξάφη, η εκδήλωση να αρχίζει
στις οκτώ, παρόντες οι πέντε απ' τους επτά υποψήφιους - Πέτρος Λαγούτης,
Λαέρτης Μαλκότσης, Θάνος Σαμαράς, Γιάννης Τσορτέκης, Αλμπέρτο Φάις -,
«δικαιολογημένα απών» ο Λαέρτης Βασιλείου, που είχε γυρίσματα για κάποια
ταινία στον Μυστρά, κι ο Αργύρης Ξάφης να μην έχει φτάσει, «εγκλωβισμένος» σε
γυρίσματα κάποιας τηλεοπτικής σειράς. 
Τι θα κάνουμε; Τι θα κάνουμε; Ποιος θα το παραλάβει; Να «τρενάρουμε»
την εκδήλωση; Πανικός... Τελικά ο νέος έφτασε ως τρελός, καβάλα στη μηχανή
του, στο παρά πέντε, και πρόλαβε να το παραλάβει ο ίδιος, λαχανιασμένος. 
«Παλαιότεροι» απ' τους υποψήφιους - «κλάση», δηλαδή απόφοιτοι της
δραματικής σχολής, 1995 - ο Μαλκότσης και ο Τσορτέκης, που ήταν και πέρσι
υποψήφιος, του '97 Βασιλείου, Ξάφης και Σαμαράς, του 2000 ­ οι νεώτεροι ­
Λαγούτης και Φάις (το Βραβείο προϋποθέτει ο βραβευόμενος να έχει αποφοιτήσει ή
να έχει βγει στο θέατρο, το πολύ πέντε χρόνια πριν από τη σεζόν για την οποία
βραβεύεται). 
Απ' το «Απλό» του Αντώνη Αντύπα στο ΔΗΠΕΘΕ Πάτρας. Ο Θανάσης Ευθυμιάδης.
Δε θα ολιγωρήσει. Μετά την ακύρωση, λόγω αποχώρησης της Εβελίνας Παπούλια, του
«Τζακ και Τζιλ» της Τζέιν Μάρτιν, που επρόκειτο να σκηνοθετήσει στο «Απλό» ο
Νίκος Μαστοράκης, «πάει Πάτρα». 
Θα πρωταγωνιστήσει, μαζί με τις καλές Ελισάβετ Ναζλίδου και Ευαγγελία
Μουμούρη στο άπαιχτο στην Ελλάδα - πολύ δυνατό, μου λένε - αγγλικής
προελεύσεως έργο της Ντέπι Ίζιτ «Η γυναίκα που μαγείρεψε τον άντρα της», που
ανεβάζει, σε μετάφραση Μαρίας - ναι, Μαρίας, όχι Δήμητρας - Ματσούκα, ο
Γιάννης ο Μπέζος, η... καλοκαιρινή Λυσιστράτη του ΔΗΠΕΘΕ Πάτρας. 
Τα σκηνικά και τα κοστούμια του Δαμιανού Ζαρίφη, η μουσική επιμέλεια
του Κώστα Θωμαΐδη, οι φωτισμοί του Θέμη Μουμουλίδη. Οι δοκιμές άρχισαν στην
Αθήνα, την Τρίτη. Η πρεμιέρα, τον Απρίλιο, στο «Επίκεντρο» της Πάτρας. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P37</CAT>
<ED>
Κωδικός άρθρου: A17256P371</ED>
<ID>
ID:304576

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P37&aa=1</URL></REF>


Article

<CATEGORY>vin09</CATEGORY>

 <H2>Ολυμπία, Δελφοί σε λίφτινγκ
</H2><H4>Επεμβάσεις σε Αρχαία Ολυμπία και Δελφούς εν όψει των Ολυμπιακών Αγώνων του 2004
</H4>
Με ενοποιημένο τον χώρο που συνδέει το Αρχαιολογικό Μουσείο Ολυμπίας και τον
αρχαιολογικό χώρο και ένα μικρό θεατράκι που θα φιλοξενεί εκδηλώσεις θα
υποδεχθεί η Αρχαία Ολυμπία τους Ολυμπιακούς Αγώνες του 2004, ενώ με νέο
πρόσωπο θα εμφανιστεί και το αρχαίο στάδιο των Δελφών. 
Τα κάγκελα που χώριζαν μέχρι σήμερα το Αρχαιολογικό Μουσείο και τον
αρχαιολογικό χώρο της Αρχαίας Ολυμπίας θα αποτελούν σύντομα παρελθόν. Νέα
μονοπάτια θα οδηγούν τους επισκέπτες από το Μουσείο στον αρχαιολογικό χώρο,
ενώ μια μικρή γέφυρα κοντά στο νέο πάρκινγκ θα αποτελεί τη νέα είσοδο του
Αρχαιολογικού Μουσείου. 
Εκτός του αρχαιολογικού χώρου προβλέπεται η κατασκευή ενός μικρού
λυόμενου θεάτρου, χωρητικότητας 850 θέσεων, που θα φιλοξενεί εκδηλώσεις, ώστε
να αποσυμφορηθεί το αρχαίο στάδιο. 
Στο πλαίσιο των επεμβάσεων θα αποκατασταθεί τμηματικά και ο αναλημματικός
τοίχος του Κρονίου Λόφου, που προστάτευε τους θησαυρούς του ιερού
(θησαυροφυλάκια) της Αρχαίας Ολυμπίας ως ανάχωμα. 
Με βελτιωμένη όψη θα υποδεχθεί το 2004 και το αρχαίο στάδιο των Δελφών.
Αν και η ρωμαϊκή φάση του μνημείου (270-396 μ.Χ.), που σώζεται ως τις μέρες
μας, διατηρείται σε αρκετά καλή κατάσταση, πολλά από τα εδώλια των κερκίδων
της νότιας πλευράς του σταδίου έχουν μετακινηθεί από την αρχική τους θέση. Τα
εδώλια θα επανατοποθετηθούν στη σωστή τους θέση, θα συμπληρωθούν και θα
ευθυγραμμιστούν. Μικρότερες επεμβάσεις θα γίνουν και σε δύο σημεία των
κερκίδων της βόρειας πλευράς. 
<H3>INFO
</H3>
* Αρχαιολογικός χώρος Αρχαίας Ολυμπίας: 0624.022517 
* Αρχαιολογικός χώρος Δελφών: 0265.082312
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P37</CAT>
<ED>
Κωδικός άρθρου: A17256P372</ED>
<ID>
ID:304616

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P37&aa=2</URL></REF>


Article

<CATEGORY>vin09</CATEGORY>

 <H5>ΜΕΓΑΡΟ ΜΟΥΣΙΚΗΣ
</H5><H2>Συναυλία για ελληνικό ναό στη Βενετία
</H2>
Υπέρ της συντήρησης της πρόσοψης του ορθοδόξου ναού του Αγίου Γεωργίου
στη Βενετία οργανώνεται στις 5 Φεβρουαρίου συναυλία της Κρατικής Ορχήστρας
Αθηνών στο Μέγαρο Μουσικής Αθηνών. Ο ναός βρίσκεται στο συγκρότημα της
Πλατείας των Ελλήνων και η προσπάθεια συντήρησής του γίνεται από τον Σύλλογο
Οι Φίλοι του Ελληνικού Ινστιτούτου Βυζαντινών και Μεταβυζαντινών Σπουδών
Βενετίας που διοργανώνει και τη συναυλία. 
Τόσο τα μέλη της ορχήστρας και ο μαέστρος Ανδρέας Πυλαρινός όσο και η σολίστ
στο πιάνο Τζένη Μανουσάκη θα παίξουν αφιλοκερδώς και θα ερμηνεύσουν έργα
Αντίοχου Ευαγγελάτου, Φραντς Λιστ και Σεζάρ Φρανκ. 
Το Ινστιτούτο δραστηριοποιείται ευρέως στον τομέα της ιστορίας και του
πολιτισμού του βυζαντινού και του μεταβυζαντινού Ελληνισμού. Ο Σύλλογος των
Φίλων του Ινστιτούτου ξεκινά με τη συναυλία αυτή μια προσπάθεια οικονομικής
ενίσχυσης των δραστηριοτήτων του Ιδρύματος. Θα ακολουθήσουν συνέδρια,
εκθέσεις, διαλέξεις και δημοσιεύσεις επιστημονικών έργων.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P37</CAT>
<ED>
Κωδικός άρθρου: A17256P373</ED>
<ID>
ID:304649

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P37&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες.Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. ΔΕΥΤΕΡΗ ΣΚΗΝΗ. «Καμιά φορά, ονειρεύομαι τον πρίγκιπα» του Α.
Πασπαλά Πασπαλάς, Γ. Τσιούνης (Μοσχονησίων 36, πλατεία Αμερικής, * 010 - 86.61.168).

ΑΠΛΟ ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας (σκηνοθ.),
Παπαματθαίου (Χ. Τρικούπη 4, Καλλιθέα, πίσω από το Πάντειο Πανεπιστήμιο, * 010
- 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ., Τετ.,
Κυρ.) «Ένα καπέλο από ψάθα Ιταλίας» του Ν. Ρότα (Παρ., Σάβ.)
(Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. ΚΕΝΤΡΙΚΗ ΣΚΗΝΗ. «Η θυσία του Αβραάμ»
του Β. Κορνάρου Μ. Ιγγλέση, Τσιώμου. ΔΕΥΤΕΡΗ ΣΚΗΝΗ.1 «Νάμα - Μουσικό
Ιστόρημα» του Τ. Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου
8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. ­ «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Νένα Βενετσάνου: «Επιτάφιος» των Μ. Θεοδωράκη - Γ.
Ρίτσου ­ Νόνικα Γαληνέα: «Φαίδρα» του Γ. Ρίτσου (Δευτ., Τρ.) Κρατική Ορχήστρα Αθηνών: συναυλία (Σάβ.) Κυριακή Πρωί στο Μέγαρο.
Συγκρότημα «Cammer-ton»: «Ταξίδι με τις νότες» (Κυρ.). ΑΙΘΟΥΣΑ ΔΗΜΗΤΡΗ
ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας» του Μπ.
Μπρίτεν (Δευτ., Τρ., Πέμ.). (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. (Ακαδήμου 14, * 010 - 52.34.382). Αργεί.

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ. «Μισό μήλο» της Κ. Μαντέλη Μαντέλη
(σκηνοθ.), Στ. Νένες (Θαρύπου 35-37 - Φραντζή, Νέος Κόσμος, * 010 - 92.26.975,
010 - 92.39.031).

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα -
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ «Μπλέξαμε τις μύτες μας» του Σ. Γκάκα Γ. Μαργαρίτης (Γερμανικού
20, Μεταξουργείο, * 010 - 5238870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8. (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ (Κυψέλης 54, * 010 - 88.27.000, 010 - 82.18.973). Αργεί. 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
Δημοτικό Θέατρο Ανετόν. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗΠΕΘΕ Κέρκυρας. Σκηνοθεσία: Κώστας Καζάκος.
Παραστάσεις από απόψε Πέμπτη 31/1/2002 έως και την Κυριακή 3/2/2002.
Καθημερινά και Σάββατο στις 9.15 μ.μ. και την Κυριακή στις 6.15 μ.μ. και στις
9.15. (Παρασκευοπούλου 32, τηλ. 0310.869.869).

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις κάθε Τετάρτη στις 7 μ.μ., την Πέμπτη και την
Παρασκευή στις 9 μ.μ., το Σάββατο στις 6 και στις 9 μ.μ. και την Κυριακή στις
7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P38</CAT>
<ED>
Κωδικός άρθρου: A17256P381</ED>
<ID>
ID:304588

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P38&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Moulin Rouge. 17.20-20.05-22.50 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 14.30-17.00-19.30-20.00-00.30. (Πατησίων 140 *
010 - 8259.975, 010 - 8215.327).

Αίθουσα 2

Οι άλλοι. 19.00-21.00-23.00 / Ο Χάρι Πότερ και η φιλοσοφική λίθος.
16.00 μεταγλ.

Αίθουσα 3

Vanilla sky. 14.20-17.50-20.20-23.00 
Αίθουσα 4

Η συμμορία των έντεκα. 18.15-20.45-23.10 / Η χαμένη Ατλαντίδα.
14.30-16.30 μεταγλ.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 15.45-19.15-22.45

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Η κρυφή γοητεία της μπουρζουαζίας. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 15.30-18.00-20.30-23.00 (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20 /
Ο Χάρι Πότερ και η φιλοσοφική λίθος. 16.00 με υπότ. (Τέρμα Αμπελοκήπων,
* 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 15.20-17.50-20.20-22.50 (Ζησιμοπούλου 7 &
Ιωάν. Μεταξά, Γλυφάδα * 010 - 8983.238).

Αίθουσα 2

Σε εχθρικό έδαφος. 16.30-18.40-20.50-23.00

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30 /
Ο Χάρι Πότερ και η φιλοσοφική λίθος. 16.10 με υπότ.

Αίθουσα 4 
Οι άλλοι. 18.40-20.40-22.40

ΑΘΗΝΑΪΣ

Η κατάρα του πράσινου σκορπιού. 19.00-21.00-23.00 (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Vanilla sky. 17.30-20.10-22.45 (Λεωφόρος Πεντέλης 98, Χαλάνδρι, * 010 - 6841.010).

ΑΙΓΛΗ 2

Η συμμορία των έντεκα. 18.00-20.30-23.00.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Επισκέπτης από την κόλαση. 18.00-20.20-22.30 (Ζωγράφου * 010 - 7773.608).

ΑΛΕΞΑΝΔΡΑ

Σε εχθρικό έδαφος. 18.30-20.45-23.00 (Καλλιθέα * 010 - 9560.306). (

ΑΛΕΞΑΝΔΡΑ Nescafe

Η κατάρα του πράσινου σκορπιού. 18.40-20.50-23.00 (Πατησίων 77-79 * 010
- 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.30. / Αμελί. 20.40-23.00 (Σεβαστ/πόλεως 117
Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Επισκέπτης από την Κόλαση. 18.00-20.30-23.00 (Τέρμα Αμπελοκήπων * 010 -
7782.316, 010 - 7785.449).

ΑΝΝΑ ΝΤΟΡ

Επισκέπτης από την Κόλαση. 18.20-20.40-23.00 (Γλυφάδα * 010 - 8946.617).

ΑΝΤΑΜΣ 1

Vanilla sky. 17.50-20.20-22.50 (Αιγάλεω * 010 - 5989.226)

ΑΝΤΑΜΣ 2

Ο Χάρι Πότερ και η φιλοσοφική λίθος. 19.15 μεταγλ. / Ο άρχοντας των
δαχτυλιδιών - Η συντροφιά του δαχτυλιδιού. 22.00 
ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00 (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Οδός Μαλχόλαντ. 17.20-20.10-23.00 (Τέρμα Αμπελοκήπων * 010 - 6922.614).

ΑΣΤΥ

Ο θρόνος του αίματος. 18.00-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Σε εχθρικό έδαφος. 18.00-20.10-22.20 (Πλ. Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Επισκέπτης από την Κόλαση. 17.45-20.15-22.45 (Πλατεία Αμερικής * 010 - 8674.252).

ΑΤΤΙΚΑ 2

Moulin Rouge. 19.50-22.30

APOLLON Renault - Filmcenter 2000

Το τάμα. 17.00-19.45-22.30 (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ο ποδηλάτης του Πεκίνου. 18.30-20.45-23.00 (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50 (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00

CINE CITY Ericsson 
Αίθουσα 1

Vanilla sky. 17.20-20.00-22.40 (Κων/λεως 82 Πλ. Μπουρναζίου Περιστέρι *
010 - 5756.243, 010 - 5756.244). 
Αίθουσα 2

Επισκέπτης από την Κόλαση. 18.00-20.30-23.00 
Αίθουσα 3

Οι άλλοι. 18.30-20.40-22.50

Αίθουσα 4

Σε εχθρικό έδαφος. 18.20-20.35-22.50

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.45-15.45-18.45 μεταγλ. / Η
συμμορία των έντεκα. 22.00-00.30. (Φραγκοκκλησιάς και Γρανικού, Μαρούσι *
010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Vanilla sky. 15.30-18.30-21.30-00.15. Η χαμένη Ατλαντίδα.
11.15-13.15 μεταγλ.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 13.15-16.45-20.30-24.00.

Αίθουσα 5

Το ημερολόγιο μιας πριγκίπισσας. 12.15-14.45-17.15-19.45. Οι άλλοι. 22.15-00.45.

Αίθουσα 6

Σε εχθρικό έδαφος. 12.00-14.15-16.30-19.00-21.15-23.45.

Αίθουσα 7

Η συμμορία των έντεκα. 12.30-15.00-17.30-20.00-22.30-01.00

Αίθουσα 8

Επισκέπτης από την Κόλαση. 17.45-20.15-22.45-01.15. Ο Χάρι Πότερ και
η φιλοσοφική λίθος. 11.45-14.45 μεταγλ.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 12.15-15.45-19.30-23.00.

Αίθουσα 10

Vanilla sky. 11.30-14.30-17.30-20.30-23.15.

VILLAGE CINEMAS PANGRATI 
Αίθουσα 1

Επισκέπτης από την Κόλαση. 17.45-20.15-22.45-01.15. Η χαμένη
Ατλαντίδα. 11.30-13.30-15.30 μεταγλ. (Υμηττού 110 & Χρεμωνίδου,
Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 13.00-16.00 μεταγλ. / Η
συμμορία των έντεκα. 19.00-21.30-24.00.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 14.00-17.30-21.00-00.30.

Αίθουσα 4

Η συμμορία των έντεκα. 12.30-15.00-17.30-20.00-22.30-01.00.

Αίθουσα 5

Vanilla sky. 11.00-13.45-16.30-19.15-22.00-00.45.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Σε εχθρικό έδαφος. 13.00-15.15-17.30-19.45-22.00-00.15.

Αίθουσα 3

Ο Χάρι Πότερ και η φιλοσοφική λίθος. 12.30-15.30 μεταγλ. Σε εχθρικό
έδαφος. 18.30-20.45-23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 11.00-14.30-18.00-21.30-01.00.

Αίθουσα 5

Vanilla sky. 17.00-19.45-22.30-01.15. Η χαμένη Ατλαντίδα.
11.00-13.00-15.00 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.00-23.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 13

Η συμμορία των έντεκα. 12.30-15.00-17.30-20.00-22.30-01.00.

Αίθουσα 14

Επισκέπτης από την Κόλαση. 11.45-14.15-16.45-19.15-21.45-00.15.

Αίθουσα 15

Επισκέπτης από την Κόλαση. 12.45-15.15-17.45-20.15-22.45-01.15.

Αίθουσα 16

Βαριά ερωτευμένος. 11.15-13.45-16.15-18.45-21.15-23.45.

Αίθουσα 17

Τα αγόρια της ζωής μου. 11.45-14.30-17.15. / Οι άλλοι. 20.00-22.15-00.45.

Αίθουσα 18

American pie 2. 11.30-13.45-16.15-18.30-20.45. / D-ΤΟΧ. 23.00-01.15.

Αίθουσα 19

Το ημερολόγιο μιας πριγκίπισσας. 12.15-17.15-19.45. / Η φούσκα. 14.45-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Οι άλλοι. 18.30-20.45-23.00 μ.μ. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Η κατάρα του πράσινου σκορπιού. 18.40-20.50-23.00. (Ζέππου και
Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Η κατάρα του πράσινου σκορπιού. 18.40-20.50-23.00 μ.μ. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Σε εχθρικό έδαφος. 20.15-22.30 / Ταξιδιάρικα πουλιά. 18.15 μ.μ.

ΔΙΑΝΑ

Η συμμορία των έντεκα. 18.10-20.20-22.40 (Ηλεκτ. Σταθμός Μαρούσι * 010
- 8028.587).

ΕΛΛΗ

Οδός Μαλχόλαντ. 16.30-19.25-22.20 (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00 (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00 (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Σε εχθρικό έδαφος. 17.10-19.20-21.30 / Επισκέπτης από την Κόλαση.
Ώρα 11.30 μ.μ. (Πανεπιστημίου 46, * 010 - 3826.720).

ΚΑΛΥΨΩ

Ο θρόνος του αίματος. 19.05-21.05-23.05 μ.μ. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 18.00-20.30-23.00 μ.μ. / Η χαμένη Ατλαντίδα.
Ώρα 15.30 μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Η συμμορία των έντεκα. 16.45-19.15-21.45.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00 
ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.20 / Η χαμένη Ατλαντίδα.
15.45 μεταγλ. (Πλατεία Δαβάκη - Καλλιθέα * 010 - 9568.370).

Αίθουσα 2

Ο άρχοντας των δαχτυλιδιών - Η συντροφιά του δαχτυλιδιού. 17.30-21.00 
Αίθουσα 3

Οι άλλοι. 18.50-20.50-22.50 / Ο Χάρι Πότερ και η φιλοσοφική λίθος.
16.00 μεταγλ.

ΜΑΡΟΥΣΙ 1 Alpha Odeon

Επισκέπτης από την Κόλαση. 17.40-20.20-22.50 (Λεωφ. Κηφισίας 215
Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.20-19.40-22.00

ΜΑΡΟΥΣΙ 3 Alpha Odeon

Σε εχθρικό έδαφος. 17.40-20.00-22.20

ΜΕΤΑΛΛΙΟΝ

Οι άλλοι. 18.20-20.20-22.20 (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30 (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Η κατάρα του πράσινου σκορπιού. 18.00-20.20-22.40 (Οδός Ακαδημίας 57 *
010 - 3622.683).

ΟΠΕΡΑ 2 Alpha Odeon

Επισκέπτης από την κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 16.20-19.10-20.00 
ΠΤΙ ΠΑΛΑΙ Film Center 2000

Η κατάρα του πράσινου σκορπιού. 18.20-20.30-22.40 (Γεωργίου Β' - Ριζάρη
* 010 - 7291.800, 010 - 7243.707).

ΡΑΔΙΟ ΣΙΤΥ

Σε εχθρικό έδαφος. 17.50-20.10-22.30 (Πατησίων, Στάση Λυσσιατρείο * 010
- 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Η συμμορία των έντεκα. 17.45-20.15-22.45 (Μεσογείων 232 & Βεντούρη,
Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αμελί. 18.30-20.45-23.00 (Νέα Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.15-22.45 (Νέο Ηράκλειο * 010 -
2826.873, 010 - 2825.607).

ΤΡΙΑ ΑΣΤΕΡΙΑ

Επισκέπτης από την Κόλαση. 17.30-20.00-22.30 (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Κινηματογραφημένες πόλεις. Τετ.: 18.00 Gohbi and God, Η κυρία των
σκύλων, 19.00 Βερολίνο συμφωνία μιας μεγαλούπολης, 20.30 Ο Νίκος
Παναγιωτόπουλος μιλάγια τις «Μητροπόλεις», 21.00 Η κοιλιά του
αρχιτέκτονα. 23.00 Ταξίδι στο Τόκιο. Πεμ.: 18.30 Οι περιπέτειες
του Βιλάρ, Μαγική πόλη, 20.30. Ο Μένης Κουμανταρέας μιλάει για την
«Αθήνα», 21.00 Η Αθήνα χορεύει ροκ εν ρολ, Θαύματα στη Λεωφόρο
Αλεξάνδρας, Ποστ ρεστάντ Ομόνοια, Βεράντες, 23.00 Από την άκρη της
πόλης. (Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Επισκέπτης από την Κόλαση. 17.40-20.20-23.00 (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Η κατάρα του πράσινου σκορπιού. 17.45-20.00-22.20 
ΦΑΛΗΡΟ 1 Ericsson

Vanilla sky. 17.20-20.00-22.40(Ζησιμοπούλου - Αγ. Τριάδος Π. Φάληρο *
010 - 9823.657).

ΦΑΛΗΡΟ 2 Ericsson

Επισκέπτης από την Κόλαση. 18.00-20.30-23.00

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Αφιέρωμα Cult movies. Τεμρόκ. (Ν. Ελβετία 34-Βύρωνας * 010 - 7645.310,
010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Τραγούδια από τον 2ο όροφο. 20.00 (Ζωγράφου - Τέρμα λεωφ. 222 *
010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Εφάπαξ. 19.15-21.15 (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο Χάρι Πότερ και η φιλοσοφική λίθος. 19.00-21.45 με υπότ. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο άνθρωπος που δεν ήταν εκεί. 19.00-21.30 (Αθανασίου Διάκου &
Μπουμπουλίνας, * 010 - 5012.391).

ΜΑΓΙΑ - Alpha Odeon

Η συμμορία των έντεκα. 17.50-20.10-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ., Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00 με υπότ. (Αγίου
Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Αμελί. 20.30 (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Ποιος να ξέρει. 19.00-22.15 (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.30-22.00
(Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Ηλιοτρόπιο (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Επισκέπτης από την Κόλαση. 17.30-20.00-22.30 (Πλατεία Δημαρχείου * 010
- 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η συμμορία των έντεκα. 18.15-20.30-22.45. Αίθουσα 2 Ο
άρχοντας των δαχτυλιδιών. 19.30-22.30. / Ο Χάρι Πότερ και η φιλοσοφική
λίθος. Μεταγλ. 17.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Ταξιδιάρικα πουλιά. 19.00. / Θέλω και τη μαμά σου. 21.00-23.00.
(* 0310 - 225.152 Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15-15.15. /
Επισκέπτης από την Κόλαση. 17.15-19.45-22.15-00.45. Αίθουσα 2 Βαριά
ερωτευμένος. 11.30-14.00-16.30. / Οι άλλοι. 19.00-21.15-23.45.
Αίθουσα 3 Ο άρχοντας των δαχτυλιδιών. 12.00 - 15.30-19.15-23.00.
Αίθουσα 4 Ο άρχοντας των δαχτυλιδιών. 13.15-16.00-18.45-21.30-00.15.
Αίθουσα 5 Vanilla sky. 13.15-16.00-18.45-21.30-00.15. Αίθουσα 6 Η
συμμορία των έντεκα. 12.30-15.00-17.30-20.00-22.30-01.00. Αίθουσα 7 Ο
Χάρι Πότερ και η φιλοσοφική λίθος. Μεταγλ. 12.45-15.45-19.00 / Η
συμμορία των έντεκα. 22.00-00.30. Αίθουσα 8 Ο Χάρι Πότερ και η
φιλοσοφική λίθος. Μεταγλ. 11.45-14.45. / Σε εχθρικό έδαφος.
18.00-20.30-22.45-01.15. Αίθουσα 9 Η συμμορία των έντεκα. 11.00 -
13.30 - 16.00 - 18.30 - 21.00 - 23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. 18.30. / Το ζευγάρι της χρονιάς.
20.45-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Οι άλλοι. 18.45-21.00-23.15. (* 0310 - 235.304, Digital
Sound) 
Αίθουσα 2 Η δασκάλα του πιάνου. 18.15-20.45-23.15. (Dolby Stereo). (*
0310 - 235.304, Digital Sound) 
ΚΑΠΙΤΟΛ

Ταξιδιάρικα πουλιά. 19.00 / Moulin Rouge. 20.45-23.00. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Η κατάρα του πράσινου σκορπιού. 18.30-20.30-22.30. (* 0310 - 824.244,
Dolby Stereo Surround).

ΟΛΥΜΠΙΟΝ Renault 
Αίθουσα 1 Η κατάρα του πράσινου σκορπιού. 19.00-21.00-23.00. (* 0310 -
378.404, Dolby Stereo) 
Αίθουσα 2-«Παύλος Ζάννας» Storytelling. 19.00-21.00-23.00. (* 0310 -
378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Vanilla sky. 15.00-17.50-20.40-23.30. ΑΙΘΟΥΣΑ 2 Ο
Χάρι Πότερ και η φιλοσοφική λίθος. με υπότιτλους 15.10-18.10. /
American Pie. 21.20 - 23.25. ΑΙΘΟΥΣΑ 3 Ο Χάρι Πότερ και η φιλοσοφική
λίθος μεταγλωτ. 15.40. / Σε εχθρικό έδαφος. 18.40-21.00-23.20.
ΑΙΘΟΥΣΑ 4 Ο άρχοντας των δαχτυλιδιών. 16.00-19.30-23.00. ΑΙΘΟΥΣΑ 5
Επισκέπτης από την Κόλαση. 15.35-18.10-20.45 - 23.20. ΑΙΘΟΥΣΑ 6 Η
χαμένη Ατλαντίδα μεταγλωτ. 15.50 / Moulin rouge. 17.50-20.30-23.10.
ΑΙΘΟΥΣΑ 7 Τα αγόρια της ζωής μου. 16.20-19.00 / Οι άλλοι.
21.15-23.30. ΑΙΘΟΥΣΑ 8 Βαριά ερωτευμένος. 15.35-18.00. /
Επισκέπτης από την κόλαση. 20.25-23.00. (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Η συμμορία των έντεκα. 11.20-13.40-16.00 - 18.20 - 20.40 -
23.10. (Dolby Digital Ex DTS). ΑΙΘΟΥΣΑ 2 Σε εχθρικό έδαφος. 12.50-15.00
- 17.30-20.10-22.40. Dolby Digital DTS). ΑΙΘΟΥΣΑ 3 Ο άρχοντας των
δαχτυλιδιών. 12.00-15.30-19.00-22.20. (Dolby Digital DTS). ΑΙΘΟΥΣΑ 4 Η
χαμένη Ατλαντίδα μεταγλωτ. 11.30-13.50-16.00. / Η φούσκα. 18.30 -
20.50 - 23.00. (Dolby Digital DTS). ΑΙΘΟΥΣΑ 5 Η χαμένη Ατλαντίδα
μεταγλωτ. 12.20-14.50-17.20 / Η κατάρα του πράσινου σκορπιού.
19.40-21.50-24.00. (Dolby Digital DTS). ΑΙΘΟΥΣΑ 6 Ο Χάρι Πότερ και η
φιλοσοφική λίθος με υπότιτλους 12.30-15.05 / Οι άλλοι. 19.10 -
21.20 - 23.50. (Dolby Digital DTS). ΑΙΘΟΥΣΑ 7 Ο Χάρι Πότερ και η φιλοσοφική
λίθος. μεταγλωτ. 11.50-16.20. / Vanilla sky. 19.20-22.00-00.30.
(Dolby Digital DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος με
υπότιτλους 13.30-16.30. / Vanilla sky. 19.20-22.00-00.30 (Dolby Digital
DTS). ΑΙΘΟΥΣΑ 9 Ο Χάρι Πότερ και η φιλοσοφική λίθος μεταγλ. 13.00-15.50
/ Επισκέπτης από την Κόλαση. 18.50-21.40-00.10. ΑΙΘΟΥΣΑ 10 Η
συμμορία των έντεκα. 12.10-14.30-17.00-19.30-22.10-00.25. (Dolby Digital
DTS). ΑΙΘΟΥΣΑ 11 Vanilla sky. 12.40-15.20-18.00-21.00-23.40 (Dolby
Digital ΕΧ, DTS). (* 0310 - 469.300,469.310 Εμπορικό Κέντρο «Μακεδονία»
Πυλαία). Έναρξη προβολών 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.15-20.30-22.45 / Η χαμένη
Ατλαντίδα. Στα ελληνικά. 16.30. ΑΙΘΟΥΣΑ 2 Ο άρχοντας των δαχτυλιδιών.
19.00-22.30. Ο Χάρι Πότερ και η φιλοσοφική λίθος μεταγλ. 17.00. (*
0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Ο Χάρι Πότερ και η φιλοσοφική λίθος μεταγλ. 18.30. / American pie
21.00-23.00 (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Η φούσκα. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Οι άλλοι. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Αμελί. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Αμελί. (* 22.312) <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17256P401</ED>
<ID>
ID:304589

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P40&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Vanilla sky»: Όμορφος, πλούσιος και πετυχημένος εκδότης, ο Τομ Κρουζ,
«χάνει» μέσα από τα χέρια του το κορίτσι των ονείρων του. Του Κάμερον Κρόου
(«Τζέρι Μαγκουάιρ», «Σχεδόν διάσημοι»). Παίζουν, επίσης, οι Πενέλοπι Κρουζ,
Κάμερον Ντιάζ, Κερτ Ράσελ, Τσέισον Λι, Νόα Τέιλορ [Αελλώ, Αίγλη, Αίγλη 1,
Αττικόν, Άνταμς 1, Art Ecran 1, Αστέρια, Βάρκιζα 1, Cine City 1, Village
Centre 3, 10, Village Παγκρ. 5, Village Park 5, 8, 11, Ετουάλ, Κηφισιά 3,
Νανά, Νιρβάνα, Όσκαρ, Πλάζα 1, 2, Φάληρο 1, Παλλάς (Ελευσ.), Ζέα]. 
«Επισκέπτης από την κόλαση»: Ο περιβόητος «μύθος» του Τζακ του
Αντεροβγάλτη ιδωμένος με σημερινή ματιά... πάμφωτης σκοτεινιάς. Και τον Τζόνι
Ντεπ να τον κυνηγά. Των αδελφών Άλεν και Άλμπερτ Χιούζ (Αλέκα, Μαρούσι 1,
Ιντεάλ, Όπερα 2, Τροπικάλ 1, Άνεσις, Άννα Ντορ, Άττικα 1, Cine City 2, Village
Centre 8, Village Παγκρ. 1, Village Park 14, 15, Τρία Αστέρια, Φάληρο 2,
Σινεάκ). 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν με τον ίδιο ως... Χάμφρεϊ Μπόγκαρτ. Χαρείτε τον. Μαζί του η
Έλεν Χαντ σε απολαυστικές κόντρες [Αθηναΐς, Αλεξάνδρα (Πατ.), Γλυφάδα, Μαρούσι
2, Όπερα 1, Τροπικάλ 2, Δαναός 1, Πτι Παλαί]. 
«Ο θρόνος του αίματος»: Από τα αριστουργήματα του Ακίρα Κουροσάβα πάνω
στον μύθο του «Μάκβεθ» του Σαίξπηρ στον γιαπωνέζικο φεουαδαρχικό μεσαίωνα
(Αλφαβίλ, Άστυ, Καλυψώ). 
Επίδειξη σκηνοθετικής δεξιοτεχνίας - με αυτοσαρκαστική διάθεση - από τον
Ντέιβιντ Λιντς στο φιλμ «Οδός Μαλχόλαντ»

«Οδός Μαλχόλαντ»: «Οι παραισθήσεις είναι κι αυτές πραγματικότητα» έλεγε
ο Αλτουσέρ και ο Ντέβιντ Λιντς φτιάχνει ένα δεξιοτεχνικό παραλήρημα στα
δυσδιάκριτα όρια του ονείρου και της πραγματικότητας. Μόνη ένσταση: Δεν
παίρνει τίποτα «στα σοβαρά»... (Ααβόρα, Άστρον, Έλλη). 
«Η συμμορία των 11»: Περιπέτεια ριμέικ της ταινίας του Λουίς Μαϊλστόουν
- 1960. Με τους Τζορτζ Κλούνεϊ, Μπραντ Πιτ, Άντι Γκαρσία, Τζούλια Ρόμπερτς,
Ματ Ντέιμον. Σκηνοθεσία Στίβεν Σόντεμπεργκ («Σεξ, ψέματα και βιντεοταινίες»).
[Αελλώ 1, 4, Αθηνά (Αγ. Ανάργ.), Αίγλη 2, Άστορ, Αθήναιον, Αθήναιον Cinepolis
1, Άτταλος, Βάρκιζα 2, Cinerama, Village Centre 1, 2, 7, Παγκρ. 2, 4, Village
Park 1, 7, 9, Διάνα, Ίλιον, Κηφισιά 1, 2, Μαργαρίτα 1, Μετροπόλιταν, Όσκαρ,
Παλάς, Σινέ Χολαργός, Τιτάνια, Τρία Αστέρια, Φοίβος, Μάγια, Καστέλλα,
Χαϊλάιφ]. 
«Το τάμα»: Road movie στην Κύπρο του '40 με τον Γιώργο Χωραφά στην
καλύτερη εμφάνισή του και τη Βαλέρια Γκολίνο γυναίκα-πειρασμό. Του Ανδρέα
Πάντζη (Απόλλων, Art Studio, Art Ecran 2). 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 1, Αριστοτέλειον, Village Centre 6,
7, 9, Ράδιο Σίτυ, Ster Century Cinemas 1, 10, Τιτάνια 1).

«Η κατάρα του πράσινου σκορπιού». (Μετροπόλιταν, Ολύμπιον 1, Ster
Century Cinemas 5).

«Η δασκάλα του πιάνου». (Έσπερος 1).
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P40</CAT>
<ED>
Κωδικός άρθρου: A17256P402</ED>
<ID>
ID:304628

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P40&aa=2</URL></REF>


Article

<CATEGORY>vin09</CATEGORY>

 <H2>Ρεσιτάλ γένους θηλυκού
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Όσοι είδαν πέρυσι την Δήμητρα Παπίου στην παράσταση που σκηνοθέτησε ο Σταμάτης
Κραουνάκης «Νέα γυναίκα μόνη... τραγουδά», μίλησαν για μια τραγουδίστρια που
μπορεί και μεταμορφώνεται πάνω στη σκηνή, μια λαϊκή φωνή αφτιασίδωτη που
βιώνει τον κάθε στίχο, μια ερμηνεύτρια που κατορθώνει και «φτάνει» στην
πλατεία με την αμεσότητα και το συναίσθημα ενός γνήσιου θηλυκού. 
Αυτά συνέβησαν πέρυσι στη ζωή της Δήμητρας Παπίου και φέτος ξαναβάζει τα
τακούνια της, τη μαύρη στενή φούστα της και το κόκκινο ζακετάκι της, και
ανεβαίνει πάλι στη σκηνή. Η παράστασή της, όπως μας πληροφορεί, θα είναι
ελαφρώς αλλαγμένη, μια που και ο χώρος είναι διαφορετικός και ο Σταμάτης
Κραουνάκης φρόντισε να «κεντήσει» νέες αποχρώσεις. 
Η κυρία, λοιπόν, θα τραγουδήσει και πάλι τα λαϊκά. Και Χατζιδάκι. Και Πλέσσα.
Και Πάνου. Και Καλδάρα. 
«Αυτό που με δίδαξε ο Σταμάτης», λέει, «είναι να εκφέρω σωστά τον λόγο. Να
γίνομαι πρωταγωνίστρια σε κάθε τραγούδι». 
Όχι πολλά «επιπρόσθετα» εφέ, ούτε τίποτα εξεζητημένα σκηνικά. Απλά μια
γυναίκα, ένα μικρόφωνο και κάποια «στοιχεία» που παραπέμπουν στους κώδικες της
γυναικείας φιλαρέσκειας (μία καρέκλα, ένα παραβάν, ένα κόκκινο φουλάρι κ.λπ.).
Πώς βλέπει η κυρία Παπίου την καριέρα της από 'δώ και πέρα; Γιατί όσο
«χαμηλόφωνη» και να ήταν η επιτυχία της - «Αυτή η νύχτα μένει» και το «Νέα
γυναίκα μόνη... τραγουδά» - δεν μπορεί να μη σκέφτεται το επόμενο βήμα της. 
«Όσο και να φαίνεται περίεργο δεν υπάρχουν στόχοι. Ζω πολύ ήρεμα και είμαι
πολύ ευχαριστημένη που ήρθαν έτσι τα πράγματα. Τώρα, άμα έρθουν κι άλλες
ευλογημένες στιγμές - όπως λέει και ο Σταμάτης - καλώς να έρθουν». 
Πολυχώρος Αθηναΐς, Καστοριάς 34-36, Βοτανικός, τηλ. 010-3480.000. Από τη
Δευτέρα, 4 Φεβρουαρίου, και κάθε Δευτέρα στις 10.30 μ.μ. Συμμετέχει ο νέος
τραγουδιστής Γιάννης Καραλής.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17256P421</ED>
<ID>
ID:304577

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P42&aa=1</URL></REF>


Article

<CATEGORY>vin09</CATEGORY>

 <H2>Μήπως ψηθήκαμε λιγάκι παραπάνω;
</H2>
Κομψός, με σκούρο κοστούμι, χαριτωμένο μπερεδάκι και λίγο... ξεροψημένος έκανε
την εμφάνισή του ο Μπίλι Μπομπ Θόρτον στην απονομή των «Χρυσών Σφαιρών».
Αφηρημένος διακαιολογημένα, αφού δηλώνει τρελά ερωτευμένος με τη σύζυγό του
Αντζελίνα Ζολί, ξεχάστηκε στο σολάριουμ και πήρε λίγο χρώμα παραπάνω... 
Το ελαφρώς κόκκινο δέρμα του Μπίλι Μπομπ περιποιόταν με φιλιά η πρέσβειρα
καλής θέλησης της UNESCO Αντζελίνα δίχως να ρίξει... δάκρυ τούτη τη φορά.
Φαίνεται πως δεν συγκινήθηκε ούτε από το «ξεροψημένο» δράμα του αγαπημένου της
ούτε από το γεγονός ότι εκείνος δεν κατάφερε να φύγει με «Χρυσή Σφαίρα», αν
και ήταν υποψήφιος σε δύο διαφορετικές κατηγορίες...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17256P422</ED>
<ID>
ID:304617

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P42&aa=2</URL></REF>


Article

<CATEGORY>vin09</CATEGORY>

 <H2>Όσα φέρνει ο πελαργός
</H2>
Δουλειές με φούντες για τον πελαργό. Δεν προλαβαίνει να πηγαινοέρχεται και να
παραδίδει... μωρά. Τη Δευτέρα χτύπησε την πόρτα του Άντι Γκαρσία και του
χάρισε ένα υγιέστατο αγοράκι. Ο 45χρονος ηθοποιός, που ξαναμπήκε για τα καλά
στο «παιχνίδι» με την εμφάνισή του στη «Συμμορία των Έντεκα» έγινε μπαμπάς για
τέταρτη φορά, ενώ πρόκειται για το πρώτο παιδί που αποκτά με τη 19χρονη σύζυγό
του Μαριβί. 
Μπαμπάς για τρίτη φορά και ο Τζέιμς Χέτφιλντ, ηγέτης των «σκληρών» Metallica.
Το νεογέννητο κοριτσάκι είναι το τρίτο παιδί που αποκτά με τη σύζυγό του
Φραντσέσκα και η χαρά του ήταν τέτοια που το ανακοίνωσε στους θαυμαστές του
συγκροτήματος μέσω της επίσημης ιστοσελίδας των Metallica.
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17256P423</ED>
<ID>
ID:304650

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P42&aa=3</URL></REF>


Article

<CATEGORY>vin09</CATEGORY>

 <H2>Μανία αποκαθήλωσης
</H2>
Μια εμφάνισή τους στη μεγάλη οθόνη αρκούσε για να ριγήσει το γυναικείο κοινό
τους. Πρότυπα ανδρισμού και κινηματογραφικά είδωλα αποκαθηλώνονται και δη μετά
θάνατον. Νέα μανία κι αυτή... 
Πρώτα, ο μύθος του σκληρού άντρα θέλησαν καλά και σώνει να «καταρρεύσει» για
τον μελαχρινό Κλαρκ Γκέιμπλ, τον κινηματογραφικό Ρετ της Σκάρλετ-Βίβιαν Λι,
στο «Όσα παίρνει ο άνεμος». Οι «νέες» φήμες και βιογραφίες τον ήθελαν και
ομοφυλόφιλο. Κάπου ανάμεσα, σειρά πήρε ο Ντερκ Μπόγκαρντ. Τώρα, στα δίχτυα της
ίδιας «θεωρίας» πέφτει και ο μυώδης Μπαρτ Λάνκαστερ. 
Την εικόνα του «αυθεντικού αρσενικού» έρχεται να αποκαθηλώσει ο άλλοτε
ηθοποιός και νυν μεσίτης Μάικλ Μέισον, που υποστηρίζει ότι πέρασε μια «καυτή»
νύχτα στην αγκαλιά του Μπαρτ. Το 1959, στη διάρκεια των γυρισμάτων της ταινίας
«Έλμερ Γκάντρι» και ενώ ο μόλις 29 ετών τότε Μέισον είχε επιλεγεί για να
ερμηνεύσει ένα ρολάκι. Σήμερα, στα 72 του, ο Μέισον δηλώνει πως δεν έχει
μετανιώσει για εκείνη τη νύχτα. Πάλι καλά...
<REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17256P424</ED>
<ID>
ID:304670

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P42&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>το ρολόι του κομπιούτερ δεν τα πάει καλά με την ώρα; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Θα περίμενε κανείς από το ρολόι ενός υπολογιστή να δείχνει τη σωστή ώρα. Κι
όμως, η ένδειξη της ώρας στην κάτω δεξιά γωνία της οθόνης είναι σχεδόν πάντα
λάθος. Συνήθως, χάνει από δευτερόλεπτα, στα καινούργια μοντέλα, ως αρκετά
λεπτά, στα παλιότερα. Αιτία, οι φθηνοί κρύσταλλοι των 25 σεντς που βάζουν οι
κατασκευαστές στο εσωτερικό του για τη λειτουργία του ρολογιού. 
Και καλά, θα πείτε, πειράζει να χάνουμε μερικά δευτερόλεπτα; Και πολύ μάλιστα,
κι ας μην το καταλαβαίνετε. Αν παίζετε στο χρηματιστήριο online, αν κλείνετε
αεροπορικά εισιτήρια από το Ίντερνετ, αν κάνετε ηλεκτρονικές αγορές, η λάθος
ώρα μπορεί να σας στοιχίσει χαμένες ευκαιρίες, χρόνο και χρήματα. 
Τι μπορείτε να κάνετε; Οι κρύσταλλοι που τοποθετούν στα κομπιούτερ
βελτιώνονται σιγά σιγά, αλλά για να έχετε απόλυτη ακρίβεια, επισκεφτείτε το
σχετικό site στη διεύθυνση http:
//www.worldtimeserver.com και αντιγράψτε το δωρεάν software, που θα
βοηθήσει τον υπολογιστή να κρατήσει τη σωστή ώρα. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P42</CAT>
<ED>
Κωδικός άρθρου: A17256P425</ED>
<ID>
ID:304685

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P42&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ: 
1. Λέξη που αναφέρεται και για τη Βουλή. 2. Τον χαρακτηρίζει
φιλομάθεια. 3. Προσδιορίζει χρονικά. ­ Σκώτος οικονομολόγος και
φιλόσοφος. 4. Ο μισθός των Βυζαντινών στρατιωτικών. ­ Άρθρο. 5.
Συχνά έχουν κρόσσια. 6. Παρισινή λεωφόρος. ­ Βυζαντινή μουσική νότα.
7. Από δέρμα ζώου κατασκευασμένος. ­ Ξενικός χαρακτηρισμός κρασιού.
8. Γίνεται χωρίς τη μεσολάβηση της θέλησης ή της σκέψης (αιτ.).
9. Ροπή, αλλά και πίεση. ­ Επίρρημα... απόστασης (καθ.). 
ΚΑΘΕΤΑ: 
1. Διαφορετική το καλοκαίρι, διαφορετική τον χειμώνα. 2. Τόπος
εξορίας, στη χουντική περίοδο. ­ Τα αρχικά στρατιωτικής μας σχολής. 3.
Εύκολα μένει ικανοποιημένος. 4. Έργο του Γάλλου αυτού φιλολόγου του
19ου αιώνα είναι και η «Ιστορία των Ελλήνων». ­ Βουνό της Εύβοιας. 5.
Από τα πέντε... δύο. ­ Υπόκεινται σε αυξομειώσεις. 6. Περίφημο έργο του
Σίλερ. ­ Τόσα χρόνια έζησε ο Καποδίστριας. 7. Ο μικρότερος πλανήτης του
ηλιακού μας συστήματος. ­ Γαλλική... κομψότητα. 8. Βλαβεροί παράγοντες.
­ Τόσα μελοδράματα συνέθεσε ο Τσαϊκόφσκι. 9. Αδύναμος, σύμφωνα με μια
έννοια. 
ΛΥΣΗ (30/1/2002) 
ΟΡΙΖΟΝΤΙΑ: 1. ΑΝΤΡΟΓΥΝΑ 2. ΝΟΣΟΚΟΜΕΣ 3. ΤΗ ­ ΥΛΗ ­ ΡΗ
4. ΙΜΕΡΑ ­ ΜΩΜ 5. ΠΟΥ ­ ΔΙΑΝΑ 6. ΑΣΩΤΟΥΣ 7. ΛΥΔΩΝ ­
ΚΟΤ 8. ΡΗΝΟ ­ ΝΑΤΟ 9. ΣΗΣΑΜΙ ­ ΕΣ. ΚΑΘΕΤΑ: 1.
ΑΝΤΙΠΑΛΟΣ 2. ΝΟΗΜΟΣΥΝΗ 3. ΤΣ ­ ΕΥΩΔΗΣ 4. ΡΟΥΡ ­ ΤΩΡΑ
5. ΟΚΛΑΔΟΝ 6. ΓΟΗ ­ ΙΥ ­ ΝΙ 7. ΥΜ ­ ΜΑΣΚΑ 8. ΝΕΡΩΝ ­
ΙΤΕ 9. ΑΣΗΜΑΝΤΟΣ. <REF><SOURCE>
ΤΑ ΝΕΑ</SOURCE>
<DATE>, 31-01-2002</DATE>
<CAT>, Σελ.: P57</CAT>
<ED>
Κωδικός άρθρου: A17256P571</ED>
<ID>
ID:304587

</ID><URL>http://ta-nea.dolnet.gr/neaweb/neafile.print_unique?e=A&f=17256&m=P57&aa=1</URL></REF>


Article

<CATEGORY>vin04</CATEGORY>

 <H5>ΚΑΤΑΚΡΑΥΓΗ ΓΙΑ ΤΙΣ ΑΘΛΙΟΤΗΤΕΣ ΚΑΤΑ ΤΟΥ ΠΡΟΕΔΡΟΥ
</H5><H2>ΓΡΑΝΙΤΑ ΛΑΣΠΗΣ
</H2><H4>Ύποπτα σενάρια καταγγέλλουν κυβέρνηση, Ν.Δ.
</H4>
<H3>Σημίτης: «Η επιδίωξή τους να αποσταθεροποιήσουν τους θεσμούς δεν θα πετύχει»
</H3>
Την κατακραυγή ολόκληρου του πολιτικού κόσμου προκάλεσε τηλεοπτικό ρεπορτάζ
λάσπης που επιχείρησε την ανάμειξη του Προέδρου της Δημοκρατίας Κωστή
Στεφανόπουλου στο σκάνδαλο του παράνομου τζόγου στην Πάτρα. Οι αθλιότητες
αυτές συνοδεύτηκαν από ύποπτα σενάρια για ενδεχόμενη παραίτηση του κ.
Στεφανόπουλου και προσφυγή της χώρας σε πρόωρες εκλογές. 
σελίδες 8-9 και ΡΙΠΕΣ: Αντιστάσεις (σελ. 3)
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17257N011</ED>
<ID>
ID:304733

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N01&aa=1</URL></REF>


Article

<CATEGORY>vin06</CATEGORY>

 <H5>ΚΑΙΡΟΣ
</H5><H2>Ο πιο παράξενος χειμώνας απ' το 1941
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17257N013</ED>
<ID>
ID:304785

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N01&aa=3</URL></REF>


Article

<CATEGORY>vin06</CATEGORY>

 <H5>ΑΡΘΡΟ
</H5><H2>Παπαζάχος: Προβλέψαμε τον σεισμό της Καρπάθου
</H2>
σελίδα 12
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17257N014</ED>
<ID>
ID:304809

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N01&aa=4</URL></REF>


Article

<CATEGORY>vin06</CATEGORY>

 <H2>ΑΥΡΙΟ ΜΑΖΙ ΜΕ «ΤΑ ΝΕΑ ΣΑΒΒΑΤΟΚΥΡΙΑΚΟ»
</H2>
<H3>Λευκές μέρες, κόκκινες νύχτες στην Αράχοβα
</H3>
<H3>Η Κατρίν Ντενέβ μιλάει στον «Ταχυδρόμο»
</H3>
<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17257N015</ED>
<ID>
ID:304824

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΗΝ ΠΑΤΡΑ, ο τελάλης κήρυξε την έναρξη του Καρναβαλιού 2002, πριν από
δύο εβδομάδες. Αλλά και οι υπόλοιποι Δήμοι της Ελλάδας που φιλοξενούν
καρναβάλι βρίσκονται σε οργανωτικό οργασμό. Ο Μ. Χαραλαμπάκης στη σελ. 13. 
Α. ΣΑΡΟΝ: Στον Λίβανο υπήρξε μία συμφωνία να μην εξοντωθεί ο Γιάσερ
Αραφάτ. Για να πω την αλήθεια, μετανιώνω που δεν το πράξαμε... Θα ζητήσω από
τον πρόεδρο Τζ. Μπους να «μποϊκοτάρει» τον Αραφάτ. Σελ. 15. 
Η ΕΙΚΟΝΑ είναι μοναδική. Δείχνει τον Γαλαξία μας όπως φαίνεται απ' έξω.
Την εικόνα τη δημιούργησαν οι αστρονόμοι, αναλύοντας μισό δισεκατομμύριο
αστέρια. Η Γη ανήκει μέσα στον δίσκο των αστέρων. Σελ. 17. 
ΤΖ. ΑΡΜΑΝΙ: Η πολυτέλεια με αηδιάζει. Θέλω να τιμήσω τους εργάτες, την
τιμιότητα, την απλότητα και την ευθύτητά τους. Η βιομηχανία της μόδας είναι
αντιδημοκρατική και η κατανάλωση επικίνδυνη. Η Έφη Φαλίδα στους
«Ορίζοντες», σελ. 19. 
ΤΖ. ΣΑΤΖΜΠΕΡΓΚ: Η κριτική με κάνει να σκέπτομαι πώς κάνω τη δουλειά
μου. Και δεν ακούω μόνο τους κριτικούς, αλλά και όσους βρίσκονται γύρω μου.
Ιδιαίτερα τους νέους. Στο τέλος κάνω το δικό μου. Η Μαίρη Αδαμοπούλου
στους «Ορίζοντες», σελ. 22. 
ΤΟ ΡΙΖΟΤΟ απαιτεί υπομονή για να το φτιάξεις σωστά. Πρέπει να
μαγειρευτεί σταδιακά, προσθέτοντας κάθε τόσο το ανάλογο ζεστό υγρό. Αλλά έχει
κι άλλα μυστικά. Η Νταϊάνα Κόχυλα στους «Ορίζοντες», σελ. 24-25. 
ΟΙ ΛΙΜΝΕΣ Πρέσπες και ο γύρω τόπος είναι μια περιοχή οριακή. Όχι μόνο
γιατί βρίσκονται στα σύνορα, αλλά και από την άποψη των ανθρώπων και της
ιστορίας. Ίσως γι' αυτό αξίζει ένα ταξίδι στα χωριά που έσβησαν από τον χάρτη.
Ο Γιαν. Ντρενογιάννης στους «Ορίζοντες», σελ. 38. 
Η «ΔΙΑΔΙΚΑΣΙΑ» της Λισαβώνας συνιστά μια 
ολοκληρωμένη στρατηγική και πρόγραμμα που 
αποβλέπει όχι στην εγκαθίδρυση νεο-φιλελεύθερου 
οικονομικού προτύπου, αλλά στην αναζωογόνηση 
μέσω του εκσυγχρονισμού του ευρωπαϊκού 
οικονομικού και κοινωνικού προτύπου. 
Ο Π.Κ. Ιωακειμίδης στους «Προβολείς», σελ. 6. 
ΠΟΙΟΣ αποφασίζει πέραν του κανόνα (και του 
φόβου); Το ερώτημα πρέπει να θέτει συνεχώς στον 
εαυτό της η κριτική, η πολιτική, η επιφυλλιδογραφία, 
η διδασκαλία για να συνεχίσει να μας αφορά. Να 
μην είναι πεθαμένη και επιπλέον βιασμένη. 
Ο Γ. Βέλτσος στην «Τρίτη Άποψη», σελ. 6. 
ΤΙ ΕΙΧΕ ΠΑΘΕΙ η γυναίκα και δυσφημούσε την 
πατρίδα εκεί ακριβώς που πασχίζει ν' αναδειχθεί; 
Μήπως είχε περπατήσει με ήλιο όλο τον πεζόδρομο 
και δεν είχε βρει ούτε μία βρύση; Ούτε τουαλέτα; 
Ούτε ξύλινο παγκάκι, να απολαύσει την πολιτιστική 
της κληρονομιά χωρίς να παγώνουν τα οπίσθια; 
Η Άννα Δαμιανίδη στα «Αναλώσιμα», σελ. 14. 
ΜΟΝΟ το 20% όσων κυκλοφορούν με μηχανάκι 
στην Ελλάδα (μισό εκατομμύριο συνολικά) φοράνε 
κράνος. Και οι θάνατοί τους - πρόωροι, παράλογοι 
θάνατοι - αυξάνονται κάθε χρόνο κατά 9%. 
Η Μαίρη Κατσανοπούλου «Σε πρώτο ενικό» στη σελ. 14. 
Λ. ΓΕΩΡΓΙΟΥ: Το ταξίδι είναι μια τέχνη. (Αλλά) οι δυτικοί κρίνουν την
Ανατολή και την Αφρική με τα δικά τους μέτρα. Το ατομικό ταξίδι είναι το
καλύτερο. Στα ομαδικά ταξίδια υπάρχουν πολλές γνώμες και δεν σέβονται τη σιωπή
του άλλου. Η Παρασκευή Κατημερτζή στους «Ορίζοντες», σελ. 21. 
ΤΑ ΨΩΝΙΑ στα ταξίδια είναι μια ευχάριστη απασχόληση, αρκεί να ξέρετε πού
να αγοράσετε, τι. Στο Παρίσι αρώματα - όχι ρούχα. Στη Ρώμη γυαλιά. Στην
Μπανγκόκ μεταξωτά και στη Νέα Υόρκη ηλεκτρονικά. Στους «Ορίζοντες»,
σελ. 23. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17257N021</ED>
<ID>
ID:304703

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Καθεστώτα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Φρουτοκρατία...

Με τιμή
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17257N022</ED>
<ID>
ID:304777

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ασθενείς βροχές κυρίως στα δυτικά, τοπικές ομίχλες το πρωί. Ασθενείς έως
μέτριοι νοτιοδυτικοί άνεμοι, υψηλές θερμοκρασίες. 
ΑΤΤΙΚΗ 
Αραιή συννεφιά που θα πυκνώσει αργότερα. Ανεμοι νότιοι ασθενείς, μέγιστη
θερμοκρασία 19oC. 
ΘΕΣΣΑΛΟΝΙΚΗ 
Λίγη συννεφιά που αργότερα θα αυξηθεί, περιορισμένη ορατότητα το πρωί. Ανεμοι
ασθενείς, μέγιστη θερμοκρασία 18oC. 
<H3>ΑΥΡΙΟ
</H3>
Πιθανότητα ασθενών τοπικών βροχών, σταδιακή βελτίωση στα βορειοδυτικά. Ανεμοι
αρχικά ασθενείς, αργότερα βόρειοι μέχρι ισχυροί. Μικρή πτώση της θερμοκρασίας.
<H3>Κυριακή 3/2
</H3>
Λίγη συννεφιά αυξημένη στα ανατολικά και νότια. Ανεμοι βορειοανατολικοί
ασθενείς έως μέτριοι (3-4 Μπωφόρ) και στο Αιγαίο τοπικά ισχυροί (5-6 Μπωφόρ)
εξασθενούντες. Μικρή πτώση θερμοκρασίας. 
<H3>Δευτέρα 4/2
</H3>
Λίγη συννεφιά αυξημένη στα δυτικά, κεντρικά και νότια. Ανεμοι στα ανατολικά
και νότια νοτιοανατολικοί 3-4 Μπωφόρ, στις υπόλοιπες περιοχές βορειοανατολικοί
με την ίδια ένταση. Αμετάβλητη θερμοκρασία. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Και οι θεσμοί στη ...φρουτο-σαλάτα!
</H2><H4>Όλοι κατά της αήθους επίθεσης στον Πρόεδρο
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Εδώ που τα λέμε, κάτι έλειπε από το ιδιόρρυθμο κοκτέιλ λάσπης και παρακμής
που πήρε την κωδική ονομασία «φρουτάκια». 
Για νονούς ακούσαμε, για τζόγους παράνομους και μη ακούσαμε, για πολιτικούς
που εμπλέκονται, ε, όλο και κάτι ακούσαμε... τι έμενε, λοιπόν; Μα, βέβαια -
πώς δεν το είχαμε προβλέψει! Η απόπειρα σπίλωσης του ανώτατου θεσμού της
χώρας, του Προέδρου της Δημοκρατίας. Μονάχα που αυτό το... κερασάκι στην
τούρτα της σκανδαλολογίας σαν να μη βγήκε και πολύ καλά στους ενορχηστρωτές
του «δράματος». Μέσα σε λίγη ώρα από τη στιγμή της εκτόξευσης της λάσπης κατά
του Προέδρου, κυβέρνηση, αντιπολίτευση, πολιτικοί όλων των αποχρώσεων και των
κομμάτων έσπευσαν να στηλιτεύσουν την απόπειρα συκοφάντησης του Προέδρου της
Δημοκρατίας. Και απηχώντας το κοινό αίσθημα, πέτυχαν κάτι μάλλον σπάνιο στα
πολιτικά μας πράγματα: τη συναίνεση, την ομογνωμία, τη συμπαράταξη των πάντων
στο πλευρό του Προέδρου. 
Τώρα, εάν η σκανδαλολογία θα υποχωρήσει ή όχι, εάν θα ασχοληθούμε με τα
σοβαρά αυτής της χώρας, είναι κάτι που θα δείξει. Ο Γιώργος Παπανδρέου πάντως
ετοιμάζεται για την πρώτη του συνάντηση υπό τον τίτλο «Χάγη» με τον Ισμαήλ
Τζεμ και στην Κύπρο οι κ.κ. Ντενκτάς και Κληρίδης αγωνίζονται να προχωρήσουν
ένα βήμα. 
Υπάρχει, όμως, κι αυτό που λέγεται καθημερινότητα - μικρά πράγματα που
βεβαιώνουν ότι είμαστε συνήθη όντα. Να, ό,τι κι αν είχε η επικαιρότητα, εμείς
τις εκπτώσεις τις τιμήσαμε δεόντως - φανατικοί καταναλωτές γαρ, ακόμη κι αν
θεωρητικώς είμαστε «μη έχοντες». Έπειτα,... λιαζόμαστε - διότι 26 βαθμούς θα
φτάσει καταχείμωνο η θερμοκρασία - και κάποιοι άλλοι θυμούνται τον «περίεργο»
χειμώνα του 1941. Και, βέβαια, υπάρχει κι εκείνη η γαστρεντερίτιδα, που...
θέρισε 240 ναύτες μας στον Πόρο. Οι δυστυχείς πήγαν να απολαύσουν το φαγητό
του νέου ιδιωτικού κέτερινγκ της μονάδας (καρμπονάρα ήταν το μενού) και έγιναν
φανατικοί υποστηρικτές των παλιών καλών στρατιωτικών μαγειρείων... 
Για δεύτερη φορά η Βουλή απέρριψε την πρόταση της Ν.Δ. για σύσταση
εξεταστικής επιτροπής για τις ελληνοποιήσεις. Ο κ. Καραμανλής, φυσικά, δεν
πτοήθηκε - και για παρακράτος μίλησε και σχέση της κυβέρνησης με
διαπλεκόμενους, ήτοι μία από τα ίδια...
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17257N032</ED>
<ID>
ID:304754

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αντιστάσεις </H2>
ΟΤΙ το πρόβλημα του νόμιμου και παράνομου τζόγου στην Ελλάδα είναι
υπαρκτό... 
ΟΥΔΕΙΣ πλέον το αμφισβητεί, ούτε παραγνωρίζει τις αρνητικές συνέπειες
που έχει για την κοινωνία... 
ΠΟΛΥ περισσότερο που οι αρμόδιες αρχές αδυνατούν να το εξαλείψουν. 
ΑΠΟ το σημείο αυτό όμως μέχρι του σημείου να γενικεύεται η αμφισβήτηση
θεσμών και προσώπων... 
ΜΕ ανύπαρκτα στοιχεία και χωρίς επιχειρήματα... 
ΓΙΑ να τεκμηριωθεί δήθεν η εμπλοκή τους σε σκάνδαλα που έχουν σχέση με
τον τζόγο... 
ΑΣΦΑΛΩΣ υπάρχει μεγάλη απόσταση και η όλη προσπάθεια δεν μπορεί να
είναι καθόλου αθώα. 
Η συμβολή μαζικών μέσων ενημέρωσης στην αποκάλυψη των πτυχών του
προβλήματος ήταν ασφαλώς καθοριστική... 
ΠΑΡΑ τις ενστάσεις που μπορεί να προκαλεί η μεθοδολογία και το ύφος
ορισμένων τηλεοπτικών εκπομπών. 
ΣΕ καμιά περίπτωση όμως όσο μεγάλο και αν είναι το πρόβλημα του τζόγου
και όσο αναγκαία η ενημέρωση των πολιτών... 
ΔΕΝ μπορούν θεσμοί όπως ο Πρόεδρος της Δημοκρατίας... 
ΤΟ ήθος του οποίου και η πολιτική του στάση και διαδρομή είναι γνωστά
σε όλους... 
ΝΑ χρησιμοποιούνται για τη δημιουργία εντυπώσεων στο κυνήγι της
τηλεθέασης. 
Η ομόθυμη καταδίκη της χθεσινής απόπειρας εμπλοκής του Προέδρου της
Δημοκρατίας στο σκάνδαλο του τζόγου... 
ΑΠΟ τις πολιτικές δυνάμεις του τόπου... 
ΑΠΟΤΕΛΕΙ ασφαλώς θετική ενέργεια για την προάσπιση των θεσμών... 
ΚΑΙ αποδεικνύει ότι, ευτυχώς, στη χώρα μας υπάρχουν ακόμη αντιστάσεις...
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17257N033</ED>
<ID>
ID:304791

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ι.Κ. Πρετεντέρης: 
(ο αρθρογράφος διερωτάται: «Είναι όλοι ίδιοι;») 
«Αυτό που δεν μου αρέσει είναι το πολιτικό συμπέρασμα. Διότι δεν μπορείς να
καταργείς την Ιστορία. Να καμώνεσαι ότι τα εγγόνια της ΕΡΕ και τα εγγόνια της
ΕΔΑ δεν έχουν τίποτε να χωρίσουν. Ότι όλοι βράζουν στο ίδιο καζάνι διότι "όλοι
οι πολιτικοί ίδιοι είναι" - υπενθυμίζω ότι αυτό το τελευταίο ήταν πάγια άποψη
του Γεωργίου Παπαδόπουλου, ο οποίος εξ αυτού ορμώμενος μπαγλάρωσε και την ΕΡΕ
και την ΕΔΑ. 
Να προσποιείσαι ότι η πολιτική είναι μια συνεχής παρθενογένεση. Ότι η
Δημοκρατία μπορεί να ζήσει χωρίς διαφορετικές παρατάξεις, χωρίς διαφορετικές
ιδεολογίες, χωρίς διαφορετικές ιστορικές μνήμες. 
Ότι οι αριστεροί μπορούν να ψηφίζουν δεξιά ή το αντίστροφο, χωρίς κανένα
κόστος και χωρίς καμία συνέπεια. Ότι οι εκλογικές συμπεριφορές είναι απλώς
προϊόν ευκαιριακής συναλλαγής, χωρίς τίποτε άλλο για να τις προσδιορίζει. 
Ακριβώς όπως δεν μου αρέσει να γιορτάζουν οι ίδιοι άνθρωποι με τα ίδια λόγια
και την ΕΡΕ και την ΕΔΑ. Και τον βασιλιά και τον Βενιζέλο. Και το ΕΑΜ και τα
Τάγματα Ασφαλείας. Όχι επειδή τα έζησα, αλλά επειδή δεν θέλω μια ημέρα τα δικά
μου τα εγγόνια να γιορτάζουν μαζί και τη χούντα και το Πολυτεχνείο - διότι
αυτά τα έχω ζήσει». 
(«ΤΟ ΒΗΜΑ») <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17257N034</ED>
<ID>
ID:304821

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Δοκιμάστε φέτος την πίτα ­ γιατί του χρόνου, έτσι που το πάμε, θα έχει... φρουτοσαλάτα!
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17257N041</ED>
<ID>
ID:304702

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Άννα Παναγιωταρέα: 
(η δημοσιογράφος ερωτάται από τη «Χώρα» αν θα δεχόταν να είναι υποψήφια για
τον Δήμο της Αθήνας) 
«Εγώ ακούω ότι τα κόμματα έχουν βγει με την "απόχη" μήπως και "συλλάβουν"
κανέναν για να τον χρίσουν υποψήφιο. Εγώ, όχι ευχαριστώ, δεν θα πάρω, αφού
είναι και τόσοι πολλοί...». 
Κώστας Σκανδαλίδης: 
(ο υπουργός Εσωτερικών για την κατάσταση στο ΠΑΣΟΚ) 
«Πρέπει να πω καθαρά ότι το ΠΑΣΟΚ δεν ζει και δεν πρόκειται να ζήσει ξανά
μέρες Ιουνίου, όπως πολλοί θα ήθελαν και έτσι το εμφανίζουν». 
Βέρα Κρούσκα: 
(η ηθοποιός, στη «Γυναίκα») 
«Είμαι της υποχώρησης, όχι της επίθεσης. Σιχαίνομαι τον ανταγωνισμό σε
οποιοδήποτε είδος σχέσης, όποια μορφή κι αν παίρνει».

Μανώλης Σκουλάκης: 
(ο βουλευτής του ΠΑΣΟΚ, στον Πλάνετ, με αφορμή το προχθεσινό δείπνο) 
«Ο κόσμος το έχει τούμπανο κι εμείς κρυφό καμάρι, δηλαδή ότι υπάρχουν
προβλήματα; Για όνομα του Θεού. Είναι κακό να συζητούνται τα προβλήματα;». 
Έλενα Ακρίτα: 
(η δημοσιογράφος και τηλεπαρουσιάστρια, στο TV-GUIDE) 
«Νομίζω ότι ο πιο αδύναμος κρίκος στην πολιτική είναι ο αποδέκτης της
πολιτικής, ο πολίτης, με λίγα λόγια εσύ και εγώ».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17257N043</ED>
<ID>
ID:304789

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Τα γεράκια </H2>
Ο λόγος στους αναγνώστες

Ο Παν. Καραβασίλης, Σολωμονίδου 22-24, Καισαριανή, γράφει: 
«Όλο και περισσότεροι ερευνητές και αναλυτές συστημάτων πληροφορικής -
σχεδιαστές πιστεύουν τελευταία πως βρήκαν τον τρόπο να προγραμματίζουν
υπολογιστές, οι οποίοι θα λειτουργούν με ανθρώπινα ανακλαστικά και νοημοσύνη:
ως "νευρικά" κύτταρα, δίκτυα εξουσίας του πολυεθνικού κεφαλαίου. Ορίζονται
άλλοτε ως "ανθρώπινος νους", άλλοτε ως "computer στρατιώτης". Αντιμετωπίζουν
τον απέναντι σαν εχθρό, σύμφωνα με τις εντολές των ισχυρών της γης. Ο Λόγος
ήταν για τη δύναμη της πληροφορίας και τη διάδοση της τεχνολογίας στον 21ο
αιώνα, προσφάτως στη μητρόπολη του καπιταλισμού. Οι 2.000 υπεύθυνοι
πολυεθνικών εταιρειών συγκεντρώθηκαν στον Σαν Ντιέγκο, με τις ευλογίες του
ΝΑΤΟ, και σχεδίασαν, μετά τον computer - σκύλο της Τρομοκρατίας, τον
computer-στρατιώτη. 
Τα γεράκια ετοιμάζονται. Τρομοκρατούν! Ένα νευρικό δίκτυο του
computer-στρατιώτη θα μπορεί να ξεχωρίζει, σύμφωνα με τις επεξεργασίες
πληροφοριών, ένα εχθρικό τανκ-στρατιώτη, πεδίο κ.ο.κ., από ένα αμερικανικό. Θα
είναι σε θέση να καθορίσει τον τρόπο καταστροφής του αντιπάλου, μέχρι τελικής
πτώσεως. Ενεργεί όπως ακριβώς ένας στρατιώτης που λογχίζει ­ κτυπά και
επανακτυπά. Ο computer-στρατιώτης διαρκώς εκπαιδεύεται, συνεχίζει να μαθαίνει,
σε νέες συνθήκες πολέμου και "πολέμου κατά της τρομοκρατίας". Και όταν κάνει
λάθος στη διάρκεια του test, βάσει εντολών, λέει ότι κάνει λάθος, ζητάει
"συγγνώμη" από τους εκπαιδευτές του και λέει δεν θα το "ξανακάνει"! Ο
"εκπαιδευτής" του πολέμου ενθαρρύνει ηλεκτρονικά κάθε σύνδεση που παράγει τη
σωστή ενέργεια-απάντηση του computer-στρατιώτη και αποθαρρύνει λανθασμένες
στάσεις: χιλιάδες προσπάθειες για την τελειότητα των εντολών. 
Η Τεχνολογική Τρομοκρατία της Παγκοσμιοποίησης μέσα από την άλλη τρομοκρατία
των ΜΜΕ παγκοσμίως παίρνει "σάρκα και οστά". Οι "κρυφοί πόλεμοι" και οι
σχεδιασμοί μέσα από τα computer και οι επεμβάσεις σε γεωγραφικά μήκη και
πλάτη, όπου υπάρχουν συμφέροντα βιομηχανικά-πετρελαίου κ.λπ., ξετυλίγονται
κατά τρόπο επιστημονικό μέσα από τα computer της CIA: Τα διάφορα προγράμματα
βοήθειας στις αναπτυσσόμενες χώρες για να αναπτύξουν και να βελτιώσουν τα κάθε
μορφής δίκτυα, οικονομικά-στρατιωτικά-τηλεπικοινωνιακά, είναι αφορμές για να
διευρύνουν οι ΗΠΑ τα δίκτυα των παρακολουθήσεων».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17257N044</ED>
<ID>
ID:304823

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N04&aa=4</URL></REF>


Article

<CATEGORY>vin05</CATEGORY>

 <H2>Σύλλογος αποπεμφθέντων </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στο εντευκτήριο της Βουλής είχαν πιάσει θέσεις και συζητούσαν του καλού
καιρού οι κ.κ. Γρ. Νιώτης και Γ. Ζαφειρόπουλος. Η συζήτησή τους είχε προφανώς
ενδιαφέρον κι έτσι τους αιφνιδίασε ο κ. Θ. Πάγκαλος, ο οποίος πήγε από πίσω
τους και εμφανίστηκε ξαφνικά μπρος τους... 
-Τι κάνετε εδώ; Αν φτιάχνετε σύλλογο αποπεμφθέντων από το υπουργείο
Εξωτερικών, παρακαλώ να με θεωρήσετε κι εμένα μέλος, τους πέταξε. 
- Όχι απλό μέλος, αλλά... πρόεδρο θα σε κάνουμε, απάντησε ο κ. Γ.
Ζαφειρόπουλος, ενώ ο κ. Γρ. Νιώτης προτίμησε τη σιωπή. Άλλωστε, εκείνος έχει
αποπεμφθεί μεν δύο φορές, αλλά έχει επιστρέψει και μία!
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17257N045</ED>
<ID>
ID:304826

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N04&aa=5</URL></REF>


Article

<CATEGORY>vin05</CATEGORY>

 <H5></H5><H5></H5><H5></H5><H2>Ατάραχος ο Πρόεδρος </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η περιβόητη εκπομπή είχε ήδη μεταδοθεί όταν ο Πρόεδρος της Δημοκρατίας κ.
Κ. Στεφανόπουλος δεχόταν στο Προεδρικό Μέγαρο τον υπουργό Ενέργειας του Ιράν.
Ατάραχος ο Πρόεδρος, δεν έμεινε στο συνηθισμένο του κέρασμα, καφέ ή
πορτοκαλάδα, αλλά προσέφερε και γλυκό... 
Εκτός κι αν θέλησε έτσι να γλυκαθεί κάπως και ο ίδιος, γιατί η πίκρα του
από τα όσα συμβαίνουν είναι εμφανής σε όσους συνομιλούν μαζί του. Και πάντως,
φρουτάκι δεν τον κέρασε... <H3>Φεύγει με σαράντα τρεις </H3>
Ο Πρόεδρος της Δημοκρατίας αναχωρεί σήμερα για ένα σημαντικό ταξίδι,
επικεφαλής αντιπροσωπείας 43 επιχειρηματιών. Πηγαίνει στη Συρία, όπου θα έχει
συναντήσεις με όλη την πολιτειακή και πολιτική ηγεσία της χώρας, αλλά και τον
Πατριάρχη Αντιοχείας... <H3>Ο φόβος των κυβερνητικών </H3>
Ποιος ήταν ο φόβος των κυβερνητικών στελεχών όλες τις ώρες πριν από τη
μετάδοση της περιβόητης «καταγγελίας» για τον κ. Κ. Στεφανόπουλο; Ότι ο
Πρόεδρος της Δημοκρατίας, που είναι πολύ ευαίσθητος σε τέτοια θέματα, δεν θα
το άντεχε και θα υπέβαλε παραίτηση με απροσδιόριστες επιπτώσεις... Έτσι
εξηγείται γιατί στη συνέχεια πήραν σβάρνα τα κανάλια και τον εξεθείαζαν ­ για
να τους φύγει το άγχος!
<H3>Όπου να 'ναι ξυπνάνε... </H3>
Αν ακούσετε κάποιο θόρυβο, μην ανησυχήσετε: Θα ξυπνάει το Ραδιοτηλεοπτικό
Συμβούλιο... <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17257N046</ED>
<ID>
ID:304834

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N04&aa=6</URL></REF>


Article

<CATEGORY>vin05</CATEGORY>

 <H2>Πότε θα κάνει ... ξαστεριά!!! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τα του δείπνου των 40... και κάτι βουλευτών στη «Λατέρνα» της Αγίας
Παρασκευής, προς τιμήν της βραβευμένης ζωγράφου και συζύγου του κ. Σήφη
Βαλυράκη, Μίνας, τα μάθατε. Δεν μάθατε όμως, ότι η βραδιά είχε και
καλλιτεχνικό πρόγραμμα, αφού η κοσμική ταβέρνα διαθέτει και ορχήστρα. 
Λοιπόν, μόλις ο κ. Σ. Βαλυράκης ολοκλήρωσε το λογύδριό του, το οποίο ήταν
μεστό υπαινιγμών για αρνητικές προοπτικές του ΠΑΣΟΚ, παρέδωσε το μικρόφωνο
στον πρώην βουλευτή Σερρών κ. Αλ. Δαμιανίδη. Όχι για να μιλήσει, αλλά για να
τραγουδήσει! 
Ο καλλίφωνος Σερραίος ξεκίνησε μεν με τη «Βοσκοπούλα», αλλά ­ εδώ είναι η
είδηση ­ τελείωσε το πρόγραμμά του με το πολλαπλών, εσωκομματικού χαρακτήρα,
μηνυμάτων «Πότε θα κάνει ξαστεριά»! 
Και μετά, έφαγαν... 
<H3>Απρεπείς συνειρμοί </H3>
Τι συζητούσαν ­ και μάλιστα σχετικά φωναχτά ­ πολλοί από τους καλεσμένους του
κ. Σ. Βαλυράκη, την ώρα που ο βουλευτής είχε πάρει το μικρόφωνο για να
αναγγείλει τη βράβευση της συζύγου του στις ΗΠΑ; Μα, το πώς έγινε και άλλαξαν
γνώμη οι Αμερικανοί για «τον Σήφη», που μέχρι και τρομοκράτη είχαν πάει να τον
βγάλουν! 
Μάλλον εδώ ισχύει ότι... η Τέχνη εξημερώνει τα ήθη! <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17257N052</ED>
<ID>
ID:304753

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N05&aa=2</URL></REF>


Article

<CATEGORY>vin05</CATEGORY>

 <H2>Όλοι μαζί γελάμε...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τα κοινοβουλευτικά του γενέθλια γιόρταζε ο κ. Κάρ. Παπούλιας και η ορχήστρα
του μαγαζιού τού έπαιξε το «Happy birthday». Στο τσακίρ κέφι ο πρώην υπουργός,
πήρε το μικρόφωνο και πέταξε με σαφώς σαρκαστική διάθεση ένα «όλοι μαζί,
παιδιά, όπως είπε και ο πρόεδρος...». 
Ε, να ήσασταν εκεί να ακούγατε την ομοβροντία των γέλιων! <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17257N053</ED>
<ID>
ID:304790

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N05&aa=3</URL></REF>


Article

<CATEGORY>vin05</CATEGORY>

 <H2>Το κέτερινγκ μας μάρανε...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλός ο εκσυγχρονισμός, αλλά να τον διατηρούμε στο ψυγείο γιατί μπορεί και να
χαλάσει. Με τυμπανοκρουσίες ανακοινώθηκε ότι στα στρατόπεδα καταργείται η
αγγαρεία των στρατευμένων στα μαγειρεία και η υιοθέτηση του κέτερινγκ και στις
Ένοπλες Δυνάμεις. 
Στον Πόρο, στο Κέντρο Νεοσυλλέκτων, τα στομάχια των στρατευμένων άντεξαν μόλις
πέντε ημέρες τα εδέσματα του κέτερινγκ ­ και στη συνέχεια κατέρρευσαν. Ευτυχώς
δηλαδή που αρχίζουμε διάλογο με την Τουρκία και δεν θα χρειαστεί σύντομα να
είναι χορτάτες και υγιείς οι Ένοπλες Δυνάμεις...
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17257N054</ED>
<ID>
ID:304812

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N05&aa=4</URL></REF>


Article

<CATEGORY>vin05</CATEGORY>

 <H5></H5><H2>Ολίγον παραίτηση </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Την παραίτησή της από τη θέση της εκπροσώπου του Κινήματος Ελεύθερων
Πολιτών, ανακοίνωσε χθες η κ. Ελίζα Βόζεμπεργκ. Αλλά όπως όλα τα πράγματα στη
χώρα μας, έτσι και οι παραιτήσεις έχουν πλέον εκσυγχρονιστεί ­ έχουν και
ημερομηνία λήξεως... 
Να, για παράδειγμα, η παραίτηση Βόζεμπεργκ έχει ημερομηνία λήξεως την 24η
Φεβρουαρίου, οπότε θα γίνουν οι εκλογές στον Δικηγορικό Σύλλογο της Αθήνας. Η
γνωστή δικηγόρος ζητεί την ψήφο των συναδέλφων της για το αξίωμα του προέδρου,
παρακαλώ. 
Η θέση της στο ΚΕΠ θα παραμένει κενή έως τότε ­ θα την αναπληρώνουν κατά
περίπτωση οι αρμόδιοι συντονιστές του κόμματος. Στη συνέχεια, θα τους
αναπληρώνει εκείνη, μιας και δεν έχει δα και μεγάλες ελπίδες εκλογής... <H3>Μία ομάδα μόνη της... </H3>
Πάντως, στις εκλογές του Δικηγορικού Συλλόγου η κ. Βόζεμπεργκ δεν μπορεί να
χρησιμοποιήσει κανένα σύνθημα που έχει να κάνει με «ισχυρή ομάδα» ­ γιατί; Μα,
επειδή κατεβαίνει μόνη της ­ χωρίς συνδυασμό, δηλαδή. 
Ήταν τόσο πολλές οι αιτήσεις και δεν ήθελε να πληγώσει κανέναν; Ή πιστεύει
ότι είναι... μία ομάδα μόνη της;
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17257N055</ED>
<ID>
ID:304827

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N05&aa=5</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΔΗΜΟΚΡΑΤΙΑ, μιντιοκρατία, φρουτοκρατία ­ τα τρία στάδια της εξέλιξης
των κοινωνιών... 
ΑΠΟΡΟΥΝ ορισμένοι για ποιο λόγο να είναι τόσο έντονες οι αντιδράσεις
στην επίθεση που δέχθηκε ο κ. Κ. Στεφανόπουλος. Καλά, τόσα χρόνια μας πήρε για
να αποκτήσουμε Πρόεδρο Δημοκρατίας ­ θα τον αφήσουμε έτσι; 
Η ΠΟΛΙΤΙΚΗ ζωή κινείται πλέον στον αστερισμό των φρούτων ­ κι αν είναι
μπανάνες, πάμε για μπανανία... 
ΜΠΑΝΑΝΙΑ ή φαιδρά πορτοκαλέα; 
ΤΕΛΙΚΑ, η πιο προφητική διαφήμιση των τελευταίων χρόνων ήταν εκείνη που
έλεγε «άααλο φρούτο»! 
ΤΑ ΦΡΟΥΤΑ κάνουν καλό στην επιδερμίδα ­ τα φρουτάκια κάνουν κακό στην
τσέπη... 
ΣΤΗΡΙΖΟΥΜΕ τον Πρόεδρο, ελέγχουμε τους φρουτογράφους... 
ΦΡΟΥΤΑΚΙΑ ΕΔΩ, φρουτάκια εκεί, φρουτάκια παραπέρα ­ τον Πρόεδρο
χτυπήσανε, μα βρήκανε αέρα... 
ΟΠΟΙΟΣ ΧΑΝΕΙ στα φρουτάκια, κερδίζουν οι τηλεθεάσεις... 
ΓΙΑ ΜΑΣ τα ντόρτια κι οι διπλές και γι' άλλους οι εξάρες ­ δηλαδή τώρα,
αυτός ο στίχος έχει γραφτεί από θύμα του τζόγου; 
ΟΛΑ ΕΙΝΑΙ τζόγος ­ το θέμα είναι να χάνουν οι άλλοι... <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17257N056</ED>
<ID>
ID:304835

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Τέταρτη άποψη
</H2><H4>Η αξία της ματαιοσχολίας έχει μεγαλύτερη σημασία
</H4>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Τις προάλλες, στη Λάρισα, ασέλγησαν σ' ένα πτώμα. Μια εικοσιτετράχρονη που
κρεμάστηκε, βρέθηκε με κακώσεις στον νεκροθάλαμο του νοσοκομείου. 
Το ίδιο συμβαίνει με τη θεωρία: νεκρή ­ ιδανική αυτόχειρ ­ δέχεται τις
νεκροφιλικές έξεις όσων θα έπρεπε να τη διατηρούν στα βήματα των εφημερίδων
και των αμφιθεάτρων. Μιλώ για τους συναδέλφους μου που θέλουν να φαίνονται
σοβαροί (ανατόμοι). Μ' εμένα, που δεν φαίνομαι, η αξία της ματαιοσχολίας
(το ότι ασχολούμαι με τους «σοβαρούς») έχει μεγαλύτερη σημασία.
Προϋποθέτει προφανώς και μια αρχαιολογία, αλλά δεν πρόκειται ν' αρχίσω
«από εκεί που ουδέποτε αρχίσαμε», όπως σημειώνει ο Condillac. Θα αρχίσω από το
τέλος (τέλος του ψευτοκαβγά για το πάπλωμα του μεταμοντερνισμού) προκειμένου
να συστήσω στον έσχατο πολέμιό του, τον Ν. Βαγενά, όταν στρέφεται κατά των
«μεταμοντέρνων κριτικών» (κατά του Αρανίτση) να αφήσει ήσυχο τον Derrida.
(«Ελευθεροτυπία» 25.1.02). 
Μετρώ μια-μια τις λέξεις. Και σκέπτομαι για το εάν αξίζει να «ελέγξω» τον Ν.
Βαγενά παραπέμποντας επ' ακριβώς στα σημεία της διάλεξης του Derrida από την
οποία συμπεραίνει, χωρίς ενδοιασμό, ότι ο Γάλλος φιλόσοφος «συναισθανόμενος τη
σκοταδιστική κατεύθυνση στην οποία οδηγεί η αποδομική θεωρία του, έχει προβεί
στην ανακάλυψη, από το 1989, μιας υπέρτατης και απόλυτης έννοιας, της
δικαιοσύνης, την οποία προσδιορίζει με όρους υπερβατικούς, χωρίς να
αισθάνεται ότι έρχεται σε αντίφαση με την ταυτόχρονα συνεχιζόμενη
αντιμεταφυσική επιχειρηματολογία του». 
Θα πω μόνον ότι το απόλυτο της «έννοιας» της δικαιοσύνης είναι το
απολύτως σχετικό της. «Η δικαιοσύνη καθ' εαυτήν, εάν κάτι τέτοιο
υπάρχει», γράφει ο Derrida, «δεν είναι αποδομήσιμη». Και επειδή το δίκαιο
είναι «κατά μία έννοια δομήσιμο», η δικαιοσύνη μόνο σαν σχετική
εμπειρία, ως προς το θετικό δίκαιο νοείται. Διότι, εφ' όσον το δίκαιο
δύναται να αποδομηθεί (είναι «δομήσιμο»), η δικαιοσύνη οδηγεί στην αποδόμησή
του. 
«Η αποδόμηση είναι η δικαιοσύνη»(1) εξαγγέλλει ο Derrida, δηλαδή η
δικαιοσύνη είναι η εμπειρία της αποσύνδεσης κάθε «πρωταρχικού» και κάθε
«απόλυτου». 
Αυτή η δικαιοσύνη είναι ελευσόμενη. Είναι η «εμπειρία» αυτού που
δυνητικά μπορούμε να έχουμε την εμπειρία. «Incalculable», την ονομάζει ο
Derrida: αλόγιστη, αναρίθμητη. Προϋπόθεση μιας μεταφυσικής
όχι των «αιτίων» αλλά των «σχέσεων» όπως την αναγγέλλει ο Condillac στην
Εισαγωγή του Δοκιμίου περί της καταγωγής των ανθρωπίνων γνώσεων
(Καστανιώτης, 2001, σ. 9) και όπως τη σχολιάζει στο L' archeologie du
frivole ο Derrida, επιμένοντας πως αυτή «η δεύτερη μεταφυσική» του
Condillac εισάγεται ως «παλαιωνυμία». 
Προφανώς δεν πρόκειται περί μεταφυσικής. Προφανέστατα η απόφανση για το τι
είναι δίκαιο και άδικο, μοντέρνο-μεταμοντέρνο, ανάγνωση-παρανάγνωση, δεν
αποφασίζεται από κανόνα. Από τι αποφασίζεται; Αυτό είναι το ερώτημα του
δημιουργού (όχι του φιλόλογου). Και φυσικά είναι το ερώτημα του Αρανίτση.
Άλλωστε ο κανόνας, «ο κανονιστικός τρόπος», παροξύνεται, όπως επιεικώς
σημειώνει για τον ανελέητο Βαγενά ο Δ. Μαρωνίτης, («Βήμα της Κυριακής»,
27.1.02), φρονιμότερος ως προς τις κανονιστικές του οξύνσεις και ασφαλώς
κλασικότερος. Πρέπει να καταλάβουν και στην Ελλάδα αυτό που κατάλαβαν όσοι
απένειμαν τον Σεπτέμβριο το βραβείο Adorno στον Derrida. Ότι πίσω από τις
«έννοιες» που εισάγει το έργο του όχι σαν αντικείμενα στοχασμού, αλλά σαν
«εμπειρίες» καιροφυλακτεί το φάντασμα όλων των στρατηγικών της αποδόμησης:
η απορία που υποχρεώνει στη μέγιστη υπευθυνότητα. Όχι την
«υπερβατικότητα», αλλά την «υπερβολή». Κινέζικα; Πιθανόν. Αλλά με την άδεια
πλέον της Αστυνομίας: του Habermas και του Honneth. Σοβαρεύομαι. Ποιος
αποφασίζει πέραν του κανόνα; Το ερώτημα πρέπει να θέτει συνεχώς στον εαυτό της
η κριτική, η πολιτική, η επιφυλλιδογραφία, η διδασκαλία, για να συνεχίσει να
μας αφορά. Να μην είναι πεθαμένη και επιπλέον βιασμένη. Κατ' ουσίαν πρόκειται
για μία κλήτευση όλων. Ένα καθήκον που το δίκαιο (ο κανόνας) δεν το
προάγει και ως εκ τούτου πρέπει να αποδομείται συνεχώς από έναν νομιμοφανή
ταραξία. Η σημασία του σημερινού κειμένου μου στις πρώτες πολιτικές σελίδες
των «ΝΕΩΝ» έγκειται στο ότι με τον τρόπο αυτό, μιλώντας φιλοσοφικά για τους
φιλολόγους, ομιλώ πολιτικά. Η «φιλοσοφική» φράση συνδέεται πράγματι προς την
«πολιτική», υποστηρίζει ο ιδιοφυής κριτικός, ο Kant. Αλλά, προσοχή, δεν είναι
ανάλογη όταν είναι συστηματική, όταν ρυθμίζεται από τον κανόνα
που υποδεικνύει το Σύστημα. Είναι απλούστατα η μονόσημη άποψη των ανθρώπων του
κανόνα. Πρώτη, δεύτερη, τρίτη άποψη. Αλλά όχι τέταρτη! 
(1) J. Derrida, Force de loi, Galilιe, 1994, σ. 35. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17257N062</ED>
<ID>
ID:304779

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Οικονομική υπερδύναμη η Ευρώπη;
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

Μπορεί η ευρωπαΪκή οικονομία να γίνει η ισχυρότερη οικονομία διεθνώς; Να γίνει
δηλαδή η Ευρώπη οικονομική υπερδύναμη; Η απάντηση στο ερώτημα εμφανίζεται
θετική. Οι ηγέτες των δεκαπέντε κρατών-μελών της Ευρωπαϊκής Ένωσης (Ε.Ε.)
αποφάσισαν πριν από δύο χρόνια να ξεκινήσουν μια διαδικασία (η οποία έγινε
γνωστή ως «διαδικασία της Λισαβώνας») για τη διαρθρωτική μεταρρύθμιση της
ευρωπαϊκής οικονομίας, ώστε να καταστεί η περισσότερο ανταγωνιστική οικονομία
της γνώσης διεθνώς μέχρι το έτος 2010 με πλήρη απασχόληση και ενισχυμένη
οικονομική και κοινωνική συνοχή. Στα δύο χρόνια που πέρασαν, έγιναν ορισμένα
αξιόλογα πράγματα προς την κατεύθυνση αυτή, αν και οι μεταρρυθμίσεις στην
οικονομία δεν προχώρησαν σε ικανοποιητικό βαθμό. Σήμερα, όμως, μετά την
πετυχημένη κυκλοφορία του ενιαίου νομίσματος, ευρώ, δημιουργείται μια νέα
δυναμική για την προώθηση των μεταρρυθμίσεων και την ανάδειξη της ευρωπαϊκής
οικονομίας στην ισχυρότερη ανταγωνιστική οικονομία παγκοσμίως. 
Η Ευρωπαϊκή Επιτροπή μόλις παρουσίασε μια συνολική έκθεση με προτάσεις, μέτρα
και δράσεις για την προώθηση των μεταρρυθμίσεων της «διαδικασίας της
Λισαβώνας» εν όψει του Ευρωπαϊκού Συμβουλίου που θα γίνει τον επόμενο μήνα στη
Βαρκελώνη και θα είναι αφιερωμένο στο εν λόγω θέμα. Η μεταρρύθμιση της
ευρωπαϊκής οικονομίας συνδέεται με την απελευθέρωση ορισμένων σημαντικών
κλάδων για την ολοκλήρωση της εσωτερικής αγοράς (ενέργεια, χρηματοπιστωτικές
υπηρεσίες, μεταφορές, κ.λπ.). Συνδέεται όμως και με την προσπάθεια
εκσυγχρονισμού του ευρωπαϊκού κοινωνικού προτύπου με τη διασφάλιση αφενός της
πλήρους απασχόλησης, αφετέρου της οικονομικής και κοινωνικής συνοχής στον
ευρύτερο ευρωπαϊκό χώρο. Έτσι, από την άποψη αυτή η «διαδικασία της Λισαβώνας»
συνιστά μια ολοκληρωμένη στρατηγική και πρόγραμμα που αποβλέπει όχι στην
εγκαθίδρυση ενός νεο-φιλελεύθερου οικονομικού προτύπου στον ευρωπαϊκό χώρο,
αλλά στην αναζωογόνηση μέσω του εκσυγχρονισμού του ευρωπαϊκού οικονομικού και
κοινωνικού προτύπου. Δεν υπάρχει αμφιβολία ότι ο στόχος για την ανάδειξη της
Ευρώπης σε οικονομική υπερδύναμη προκαλεί το ενδιαφέρον, αλλά και τις υπόγειες
αντιδράσεις άλλων οικονομικών υπερδυνάμεων που διαβλέπουν προοπτικές κλονισμού
της παγκόσμιας ηγεμονίας τους. 
Ο Π.Κ. Ιωακειμίδης είναι καθηγητής του Πανεπιστημίου Αθηνών και πρόεδρος
του Ελληνικού Κέντρου Ευρωπαϊκών Μελετών (ΕΚΕΜ).
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17257N063</ED>
<ID>
ID:304806

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N06&aa=3</URL></REF>


Article

<CATEGORY>vin04</CATEGORY>

 <H2>Αναμένοντας πολιτικό άσυλο στην Αυστραλία
</H2>
Η Αυστραλία είναι η μόνη ανεπτυγμένη χώρα στον κόσμο που επιβάλλει την κράτηση
όσων ζητούν πολιτικό άσυλο μέχρις ότου εγκριθεί ή απορριφθεί το αίτημά τους.
Δύο χιλιάδες Αφγανοί πρόσφυγες μαραζώνουν σήμερα στα ειδικά στρατόπεδα
αναμένοντας την απόφαση των αρμοδίων. Ο πρωθυπουργός, Τζον Χάουαρντ,
υποστηρίζει ότι δεν υπάρχει εναλλακτική λύση, και παρόλο που μεγάλο μέρος του
λαού τον υποστηρίζει, πολύ περισσότεροι εκφράζουν τον αποτροπιασμό τους. Η
αντιμετώπιση που επιφυλάσσει η χώρα σε όσους ζητούν άσυλο δεν προσβάλλει μόνο
την ανθρώπινη αξιοπρέπεια αλλά και τα ίδια τα ιδανικά πάνω στα οποία
υποτίθεται ότι στηρίχθηκε η Αυστραλία. Το θαύμα της ήταν ότι μετέτρεψε κοινούς
εγκληματίες, τους Ολλανδούς, Γάλλους, Πορτογάλους και Βρετανούς εισβολείς που
σφαγίασαν τους Αβοριγίνες και σφετερίστηκαν τη γη τους, σε χρήσιμους πολίτες.
Τώρα αντιμετωπίζει τους μελλοντικούς πολίτες της ­ το 90% των Αφγανών
λαμβάνουν τελικά άσυλο ­ ως κοινούς εγκληματίες.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17257N064</ED>
<ID>
ID:304822

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N06&aa=4</URL></REF>


Article

<CATEGORY>vin04</CATEGORY>

 <H2>Όχι για τις ελληνοποιήσεις
</H2><H4>Συζήτηση σε υψηλούς τόνους και απόρριψη της πρότασης
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ
</AUTHOR>
<AUTHOR>ΔΗΜΗΤΡΗΣ ΤΖΑΘΑΣ
</AUTHOR>

Σκανδαλίδης - Χρυσοχοΐδης κατά την χθεσινή συνεδρίαση της Βουλής. Ο πρώτος
έδωσε σκληρή απάντηση στις καταγγελίες του προέδρου 
της Ν.Δ.

Με ψήφους 147 «Όχι» (ΠΑΣΟΚ και ΚΚΕ) έναντι 127 «Ναι» (Ν.Δ. και ΣΥΝ), η
Ολομέλεια αποφάσισε ότι δεν συντρέχει λόγος για τη σύσταση τέτοιας επιτροπής.

Αρκετοί βουλευτές ψήφισαν με το σύστημα της επιστολικής ψήφου, ενώ τέσσερις
βουλευτές του ΠΑΣΟΚ, οι οποίοι απουσίαζαν, οι κ.κ. Στ. Παπαθεμελής, Κ.
Σπυριούνης, Κ. Παπούλιας και Σ. Βαλυράκης, δεν έστειλαν σχετική επιστολή στο
προεδρείο της Βουλής.

Πάντως η Ν.Δ. άφησε ανοιχτό το θέμα ότι θα επανέλθει με πρόταση για τη
σύσταση προανακριτικής επιτροπής από τη Βουλή, που σημαίνει πως σχεδιάζει να
απαγγείλει κατηγορίες κατά συγκεκριμένων προσώπων.

Οι εισηγητές της Αριστεράς κινήθηκαν σε άλλο μήκος κύματος. Ο εισηγητής του
ΚΚΕ Αντώνης Σκυλλάκος τόνισε: «Τελικώς, αυτό που έγινε ήταν ότι μαλώσανε
μεταξύ τους το ΠΑΣΟΚ και η Ν.Δ. για το ποιος έκανε καλύτερη διαχείριση στο
θέμα των ελληνοποιήσεων». Και η βουλευτής του ΣΥΝ Μαρία Δαμανάκη κατήγγειλε
την τεχνική οξύτητα που σημειώθηκε και υποστήριξε ότι δεν τίθεται θέμα
αλλοίωσης του εκλογικού αποτελέσματος με τις ελληνοποιήσεις, ζητώντας η
εξεταστική επιτροπή να διερευνήσει και την περίοδο της κυβέρνησης της Ν.Δ.

Ωστόσο, ο αρχηγός της Ν.Δ. Κώστας Καραμανλής, ο οποίος για πρώτη φορά έκανε
λόγο για «παρακράτος» αλλά και για «σχέση του με τους διαπλεκόμενους, την
κυβέρνηση και την εν γένει διαπλοκή που υφίσταται σήμερα», κατηγόρησε
προσωπικά τον Πρωθυπουργό και τον υπουργό Εξωτερικών.

Στις καταγγελίες του προέδρου της Ν.Δ. έδωσε σκληρή απάντηση ο υπουργός
Εσωτερικών Κ. Σκανδαλίδης. «Ήταν εισαγγελική η εκφορά του λόγου σας.
Προσβάλλετε τον Ποντιακό Ελληνισμό με όσα λέτε. Θίγετε την πολιτική της
κυπριακής κυβέρνησης. Όσο για σας κύριε Μητσοτάκη, θίγετε την Κρήτη όταν λέτε
ότι μεταφέρθηκαν άτομα από το εξωτερικό μέσω Κύπρου για να ψηφίσουν στο
Ακρωτήρι και στο Ηράκλειο». Και πρόσθεσε: «Ο έλεγχος, πάντως, γίνεται με
κυβερνητική εντολή σε όλο το φάσμα των ελληνοποιήσεων. Ούτως ή άλλως, όμως,
για λόγους ηθικής συνταγματικής και πολιτικής τάξης δεν μπορεί να ψηφίσει η
Βουλή την εξεταστική επιτροπή». Ανάλογη σκληρή ήταν και η απάντηση του
υφυπουργού Εξωτερικών Γιάννη Μαγκριώτη, ο οποίος παρουσίασε δώδεκα έρευνες που
έγιναν και «οι οποίες απέδειξαν ότι δεν υπάρχει θέμα».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17257N071</ED>
<ID>
ID:304736

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N07&aa=1</URL></REF>


Article

<CATEGORY>vin04</CATEGORY>

 <H2>Σε διαφορετικές... «πτήσεις» τα υπουργεία Εξωτερικών και Άμυνας
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Θετικό βήμα» ή «ανύπαρκτο χαρτί»; Μια κίνηση της Άγκυρας για τα σχέδια
πτήσεων που οφείλουν να υποβάλλουν τα τουρκικά αεροσκάφη αναδεικνύει τις
διαφορετικές προσεγγίσεις που κάνουν οι κ.κ. Γ. Παπανδρέου και Γ. Παπαντωνίου

Σε διαφορετικές... «πτήσεις» βρίσκονται τα υπουργεία Εξωτερικών και Άμυνας
όσον αφορά τους χειρισμούς των ελληνοτουρκικών και ιδιαίτερα των θεμάτων του
Αιγαίου. 
Η διαφορετική προσέγγιση που κάνουν τα δύο υπουργεία προκύπτει, αφενός από την
αντιμετώπιση επιμέρους θεμάτων με αποκορύφωμα πρόσφατη «μεσοβέζικη» κίνηση της
Άγκυρας για τα σχέδια πτήσεων τουρκικών αεροσκαφών στο Αιγαίο και αφετέρου,
από την επιφυλακτική στάση που έχει το Πεντάγωνο απέναντι στον επικείμενο
ελληνοτουρκικό διάλογο. «Δεκαετίες συζητάμε, σημασία έχει να ξεκαθαρίσουν οι
όροι αυτού του διαλόγου», τόνιζε χθες πηγή του υπουργείου Άμυνας, που
παραδεχόταν την επιφυλακτικότητα με την οποία βλέπει το Πεντάγωνο τις
εξελίξεις. 
Εξηγώντας τη στάση του υπουργείου Άμυνας, η ίδια πηγή τόνισε ότι «καλός είναι
ο διάλογος και η συζήτηση, αλλά δεν θα πρέπει να ξεφύγουμε από την υπεράσπιση
των κυριαρχικών μας δικαιωμάτων. Παρά την καλή πίστη δεν πρέπει να ξεχνάμε ότι
όλη αυτή η προσπάθεια προσέγγισης θα είναι πάνω σε τεντωμένο σχοινί, καθώς το
πλέγμα των ελληνοτουρκικών σχέσεων είναι πολύπλοκο. Εκ των πραγμάτων, λοιπόν,
πρέπει να είναι κάποιος επιφυλακτικός», κατέληξε. 
Ο ίδιος ο κ. Γιάννος Παπαντωνίου απέφυγε χθες να τοποθετηθεί δημόσια όταν του
ζητήθηκε να σχολιάσει τις εξελίξεις. Ωστόσο, επανειλημμένως τον τελευταίο
καιρό έχει εκφράσει την ανησυχία του για δημιουργία έντασης από πλευράς
Τουρκίας. 
Η τελευταία «διένεξη», πάντως, μεταξύ υπουργείων Εξωτερικών και Άμυνας αφορά
την αποστολή ­ εδώ και μερικές εβδομάδες ­ από το ΝΑΤΟϊκό στρατηγείο του Εσκί
Σεχίρ στο αντίστοιχο της Λάρισας, ενός ημερήσιου δελτίου με ορισμένα μόνο
στοιχεία για τις πτήσεις που θα κάνουν τα τουρκικά αεροσκάφη την άλλη ημέρα
στο Αιγαίο. 
Ο κ. Παπανδρέου ενημερώνοντας τη Βουλή, τις προάλλες, χαρακτήρισε την κίνηση
των Τούρκων «χειρονομία καλής θέλησης», διότι, όπως είπε, «υποβάλλουν για
πρώτη φορά τα τελευταία 40 χρόνια κάποιου είδους σχέδια πτήσεων στο Αιγαίο». 
Ωστόσο, το υπουργείο Άμυνας φαίνεται ότι έχει διαφορετική άποψη. Το ΓΕΕΘΑ,
παρά την άποψη του ΓΕΑ να απορριφθεί μεν το τουρκικό έγγραφο αλλά με
επισήμανση ότι απαιτούνται και άλλα στοιχεία πτήσης, προχώρησε σε πλήρη
απόρριψη. Συγκεκριμένα, ύστερα προφανώς από συνεννόηση με την πολιτική ηγεσία,
το ΓΕΕΘΑ θεώρησε το αποσταλέν έγγραφο «παγίδα» για υπερκέραση των ελληνικών
αρχών ελέγχου του FIR Αθήνας και με οδηγίες του, ο διοικητής της Τακτικής
Αεροπορίας (και ταυτόχρονα του ΝΑΤΟϊκού στρατηγείου Λάρισας) αντιμετώπισε το
δελτίο ως «μη υπάρχον» («non existing paper»). <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17257N072</ED>
<ID>
ID:304772

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N07&aa=2</URL></REF>


Article

<CATEGORY>vin04</CATEGORY>

 <H5>ΒΟΥΛΗ
</H5><H2>Μπορεί να υποκλαπούνκαι συνομιλίες του Πρωθυπουργού
</H2>
Δεν μπορεί να κοιμάται... ήσυχος ούτε ο Πρωθυπουργός! Ποιος το «λέει»; Η
Βουλή! Στην ομόφωνη έκθεση του Α' Αντιπροέδρου της Βουλής Κώστα Γείτονα,
βουλευτών όλων των κομμάτων και καθηγητών του ΕΜΠ «καταγράφεται» ουσιαστικά ως
εφιάλτης η δυνατότητα οποιουδήποτε να υποκλέψει τηλεφωνικές, αλλά και
ηλεκτρονικές επικοινωνίες ακόμα και του κ. Κ. Σημίτη και των υπουργών και
διατυπώνονται προτάσεις για την περιφρούρηση του απόρρητου των τηλεπικοινωνιών.

Στο 15σέλιδο ντοκουμέντο της εθνικής επιτροπής προστασίας του απορρήτου των
τηλεπικοινωνιών της Βουλής, το οποίο συνυπογράφουν οι κ.κ. Ν. Σαλαγιάννης
(ΠΑΣΟΚ), Γ. Ορφανός (Ν.Δ.), Α. Τζέκης (ΚΚΕ), Ασημίνα Ξηροτύρη-Αικατερινάρη
(ΣΥΝ) και Β. Μαγκλάρης (καθηγητής του ΕΜΠ), τονίζεται ότι ακόμα και οι
προτάσεις της προηγούμενης έκθεσης της επιτροπής για την αντικατάσταση του
συστήματος των «πορτοκαλί» τηλεφώνων, στα οποία μπορεί να σημειωθεί ανά πάσα
στιγμή κάποια υποκλοπή, με νέο σύστημα υψηλής τεχνολογίας δεν έχει υλοποιηθεί. 
Η Βουλή στην έκθεσή της, την οποία απέστειλε ήδη στον Πρωθυπουργό, στους
αρχηγούς των κομμάτων και στη Δικαιοσύνη, περιγράφει με πολύ ανησυχητικό τρόπο
ότι μπορεί ανά πάσα στιγμή να κλαπούν τα αρχεία ενός Έλληνα πολίτη από τον
ηλεκτρονικό του υπολογιστή, να μπει ο οποιοσδήποτε στο ηλεκτρονικό ταχυδρομείο
του και στις διαδρομές του στο Internet. Η Βουλή, όμως, προχώρησε και σε μία
περαιτέρω έρευνα που αφορά στην ασφαλή χρήση των κινητών τηλεφώνων. Και
υιοθετεί έκθεση του ΕΜΠ σύμφωνα με την οποία κάποιος υποκλοπέας μπορεί να
χρησιμοποιήσει μηχανήματα που υπάρχουν στην αγορά και έχουν τη δυνατότητα «να
υποδύονται σταθμούς βάσης εταιρείας κινητής τηλεφωνίας».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17257N073</ED>
<ID>
ID:304803

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N07&aa=3</URL></REF>


Article

<CATEGORY>vin04</CATEGORY>

 <H2>Καταγγέλλουν ύποπτα σενάρια
</H2><H4>Θεωρίες συνωμοσίας διατύπωναν στελέχη της κυβέρνησης και της αντιπολίτευσης
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ύποπτα σενάρια με στόχο τον Πρόεδρο της Δημοκρατίας τέθηκαν αιφνιδίως χθες
σε κυκλοφορία, με αποτέλεσμα για περίπου δύο ώρες ολόκληρο το πολιτικό σύστημα
να ζει με την αγωνία, ακόμη και της προσφυγής σε πρόωρες εκλογές.

Τελικώς η κρίση αποφεύχθηκε, καθώς ο Πρόεδρος της Δημοκρατίας προστάτευσε ο
ίδιος τους θεσμούς και την ηρεμία της πολιτικής ζωής, δηλώνοντας μέσω κύκλων
της Προεδρίας της Δημοκρατίας ότι «δεν προτίθεται να παραιτηθεί για να μη
θέσει σε περιπέτειες τη χώρα». Κυβέρνηση και αντιπολίτευση καταδίκασαν έντονα
τα ύποπτα σενάρια και τους διακινητές τους, τονίζοντας ότι στόχος τους ήταν η
δημοκρατική ομαλότητα. 
Σύμφωνα με τα σενάρια αυτά, ο Πρόεδρος της Δημοκρατίας Κων. Στεφανόπουλος θα
αναγκαζόταν σε παραίτηση από το προεδρικό αξίωμα εξαιτίας των αποκαλύψεων για
ανάμειξή του στο σκάνδαλο με τα «φρουτάκια». Η παραίτηση του κ. Στεφανόπουλου
θα οδηγούσε, πάντα κατά τους σεναριολόγους, σε πρόωρη προσφυγή στις κάλπες,
λόγω αδυναμίας της Βουλής να αναδείξει Πρόεδρο με την παρούσα της σύνθεση. 
Οι «πληροφορίες» 
Η κρίση εκδηλώθηκε από νωρίς χθες το πρωί, όταν έγινε γνωστό ότι εντός της
ημέρας θα υπάρξουν «αποκαλύψεις» για «άμεση συμμετοχή του Κ. Στεφανόπουλου στο
σκάνδαλο του παράνομου τζόγου στην Πάτρα». Οι «πληροφορίες» αυτές έφθασαν και
στη Βουλή, που ήταν κατάμεστη λόγω της συζήτησης της πρότασης της Ν.Δ. για τη
σύσταση εξεταστικής επιτροπής για τις ελληνοποιήσεις, και βουλευτές της Ν.Δ.
προδίκαζαν ότι «πάμε σε πρόωρες εκλογές». Η συνέχεια ήταν εκτός πάσης
περιγραφής. Η κυβέρνηση προσπαθούσε να πληροφορηθεί ποιος θα κάνει τις
«αποκαλύψεις» και η αξιωματική αντιπολίτευση συζητούσε πλέον για «επικείμενες
ραγδαίες πολιτικές εξελίξεις». 
Νωρίς το απόγευμα έγινε γνωστό ότι τις «αποκαλύψεις» θα μετέδιδε ο τηλεοπτικός
σταθμός Extra, στην εκπομπή του Σπ. Καρατζαφέρη. Η γνωστοποίηση εντατικοποίησε
τις παρεμβάσεις της κυβέρνησης προς τη διοίκηση του σταθμού, για να μη
μεταδοθεί η επίμαχη εκπομπή προκειμένου να προστατευθεί ο κορυφαίος θεσμός του
πολιτεύματος. Οι προσπάθειες αυτές απέβησαν άκαρπες, και ο σταθμός μετέδωσε
ότι ο κ. Στεφανόπουλος έχει εκμισθώσει κατάστημα που του ανήκει στην Πάτρα σε
επιχειρηματία ο οποίος εγκατέστησε σ' αυτό μηχανήματα ηλεκτρονικού τζόγου -
«φρουτάκια». 
Την ίδια ώρα, ολόκληρο το πολιτικό σύστημα διέτρεχε η φήμη ότι «ο Πρόεδρος της
Δημοκρατίας θα υποβάλει την παραίτησή του» και πως «η κυβέρνηση αγωνίζεται να
τον μεταπείσει». Επρόκειτο απλώς για φήμες. Ο Πρωθυπουργός Κ. Σημίτης που
επικοινώνησε με τον κ. Στεφανόπουλο από τις Βρυξέλλες όπου βρισκόταν έλαβε τη
διαβεβαίωση ότι «δεν υφίσταται τέτοιο θέμα», ενώ την ίδια διαβεβαίωση έλαβε
και ο πρόεδρος της Βουλής Απόστολος Κακλαμάνης, ο οποίος επίσης τηλεφώνησε
στον ρυθμιστή του πολιτεύματος. Ο κ. Κακλαμάνης μάλιστα του μετέφερε τα
αισθήματα σεβασμού και εμπιστοσύνης ολόκληρου του Κοινοβουλίου. Παράλληλα
άνοιξε «ανοιχτή γραμμή» μεταξύ συνεργατών του Πρωθυπουργού και του Προέδρου
της Δημοκρατίας. 
Υποδείκνυαν... υπόπτους

Στελέχη της κυβέρνησης, αλλά και της αξιωματικής αντιπολίτευσης, πάντως,
διατύπωναν θεωρίες συνωμοσίας για το ποιος μπορεί να βρίσκεται πίσω από τα
ύποπτα σενάρια με στόχο τον Πρόεδρο της Δημοκρατίας. Από κυβερνητικής πλευράς
υποδεικνύονταν ως πηγές των σεναρίων άτομα του οικονομικού κατεστημένου της
χώρας, που ευελπιστούν ότι από μια πρόωρη προσφυγή στις κάλπες θα ωφεληθεί η
Νέα Δημοκρατία. Έγκυρη πηγή ανέφερε ότι «δεν είναι τυχαία όλα αυτά, είναι
φανερό ότι κάτι παίζεται στο παρασκήνιο», και πρόσθετε: «Δεν μπορεί να είναι
τυχαίο ότι βουλευτές της Ν.Δ. με συγκεκριμένες εξαρτήσεις, αλλά και εκπρόσωποι
του Τύπου που έχουν επίσης γνωστές διασυνδέσεις, πανηγύριζαν για την πιθανή
προσφυγή σε εκλογές». 
Στελέχη της αξιωματικής αντιπολίτευσης ανέφεραν αντιθέτως ως πηγές των
σεναρίων «κέντρα διαπλοκής και εξωθεσμικούς παράγοντες», οι οποίοι «επιδιώκουν
να ανακόψουν την πορεία της Νέας Δημοκρατίας». Όλοι πάντως επεσήμαιναν ότι,
όπως και να 'χει το πράγμα, είναι η πρώτη φορά που με τόση ελαφρότητα
αναμειγνύεται ο κορυφαίος θεσμός του πολιτεύματος σε μια άνευ φραγμού
σκανδαλοθηρία... 
Από στέλεχος της κυβέρνησης έγινε γνωστό ότι η κυβέρνηση αναμένει από τα
συντεταγμένα όργανα που ελέγχουν τα ηλεκτρονικά ΜΜΕ «να πράξουν το καθήκον
τους», γεγονός που μεταφράζεται ότι η κυβέρνηση περιμένει από το ΕΣΡ να
παρέμβει και να ασχοληθεί με το θέμα που έχει προκύψει. 
Η ΕΣΗΕΑ 
Φαινόμενο «παραδημοσιογραφίας εναντίον της οποίας η ΕΣΗΕΑ έχει ανοιχτό
μέτωπο», χαρακτήρισε ο πρόεδρος της Ένωσης Συντακτών κ. Αρ. Μανωλάκος την
επίθεση που εκδηλώθηκε εναντίον του Προέδρου της Δημοκρατίας και την
καταδίκασε. «Τα αρμόδια όργανα της ΕΣΗΕΑ», τονίζεται σε ανακοίνωση του
Διοικητικού Συμβουλίου της, «θα εξετάσουν άμεσα τα φαινόμενα του είδους αυτής
της "δημοσιογραφίας" που έχουν εκδηλωθεί τελευταία και τα οποία εκθέτουν το
σύνολο του δημοσιογραφικού κόσμου της χώρας».

<H3>Το εκμίσθωσε η κουνιάδα του πριν από 17 χρόνια
</H3>
ΠΑΤΡΑ 
Στην ιδιοκτησία του Προέδρου της Δημοκρατίας κ. Κωστή Στεφανόπουλου περιήλθε
μέρος του κτιρίου που βρίσκεται επί της οδού Αγίου Ανδρέου, στο κέντρο της
Πάτρας, μετά τον θάνατο της συζύγου του Τζένης, που το κατείχε εξ αδιαιρέτου
με την αδελφή της, Άρτεμη Γιογκαράκη. 
Πριν από δεκαεπτά χρόνια η κουνιάδα τού κ. Στεφανόπουλου, που είχε και
εξακολουθεί να έχει την αποκλειστική διαχείριση του ακινήτου, το εκμίσθωσε σε
ιδιώτη για χρήση εστιατορίου. Με την πάροδο του χρόνου η χρήση άλλαξε και
μετετράπη σε κέντρο διασκέδασης και τα τελευταία έξι χρόνια σε καφετέρια που
έχει ηλεκτρονικά μηχανήματα. Στο διάστημα αυτό ο Πρόεδρος ουδέποτε είχε
ασχοληθεί με το εν λόγω ακίνητο ο ίδιος. Η χθεσινή εμπλοκή του ονόματος του κ.
Στεφανόπουλου στην υπόθεση των «κουλοχέρηδων» στην Πάτρα προκάλεσε αγανάκτηση
στους κατοίκους της πόλης που είχαν αυτό ως κύριο 
θέμα συζήτησης χθες το βράδυ. Αργά το βράδυ, ο νομάρχης Αχαΐας Στ.
Αθανασόπουλος - Σερέτης δήλωσε ότι πρόκειται για αθλιότητα εις βάρος του
θεσμού και του έντιμου πολιτικού.

<H3>Σημίτης: Παράδειγμα ήθους ο Πρόεδρος
</H3>
Την παρέμβαση του ίδιου του Πρωθυπουργού Κώστα Σημίτη προκάλεσε η επίθεση
λάσπης κατά του Προέδρου της Δημοκρατίας. Ο κ. Σημίτης, μόλις επέστρεψε από
τις Βρυξέλλες, δήλωσε: «Ο κ. Στεφανόπουλος είναι παράδειγμα ήθους. Όσοι του
επιτίθενται με τον τρόπο που είδαμε σήμερα είναι παράδειγμα αθλιότητας. Η
επιδίωξή τους να αποσταθεροποιήσουν τους θεσμούς δεν θα πετύχει».

<H3>Γενική κατακραυγή για τη λάσπη κατά του Προέδρου
</H3>
Πριν καν ολοκληρωθεί η μετάδοση των αστήρικτων, και ύποπτης προέλευσης,
«αποκαλύψεων», η κυβέρνηση ήταν η πρώτη που πήρε θέση. Ύστερα από σύσκεψη στο
γραφείο του γραμματέα του Υπουργικού Συμβουλίου Σωκράτη Κοσμίδη, ο υπουργός
Τύπου Χρήστος Πρωτόπαπας δήλωσε ότι «η άθλια δημοσιογραφική πρακτική που
εκδηλώθηκε εναντίον του Προέδρου της Δημοκρατίας συναντά την καθολική καταδίκη
και αποστροφή όλων μας, όλου του ελληνικού λαού, και πιστεύουμε και του
συνόλου του πολιτικού κόσμου». Ο κ. Πρωτόπαπας εξέφρασε «τον βαθύ σεβασμό και
την απόλυτη εμπιστοσύνη» στον κ. Στεφανόπουλο, και καταδίκασε «με τον πιο
απόλυτο και κατηγορηματικό τρόπο κάθε απόπειρα σπίλωσης του προσώπου του». Ο
εκπρόσωπος κατέληξε δηλώνοντας ότι «ο ελληνικός λαός δεν θα επιτρέψει σε
κανέναν να προωθήσει ύποπτα σενάρια εις βάρος της δημοκρατίας και των θεσμών
της. Επιτέλους υπάρχουν και όρια». 
Ο Κ. Λαλιώτης

Ο γραμματέας του ΠΑΣΟΚ Κ. Λαλιώτης σε δήλωσή του τόνισε ότι «ο ελληνικός λαός
δεν θα ανεχθεί και δεν θα επιτρέψει σε κανέναν να υπονομεύσει τον Πρόεδρο της
Δημοκρατίας, γιατί κάθε αήθης επίθεση στο πρόσωπό του είναι πράξη εις βάρος
της δημοκρατίας και των θεσμών της». 
Το ενδιαφέρον είναι ότι σε ύποπτα σενάρια αναφέρθηκε και ο εκπρόσωπος της Ν.Δ.
Θ. Ρουσόπουλος, ο οποίος τόνισε ότι «ο πραγματικός στόχος των κέντρων
διαπλοκής και αδιαφάνειας είναι η δημοκρατική ομαλότητα του τόπου», και
κατήγγειλε την «ασύδοτη δράση των εξωθεσμικών παράκεντρων». Κάλεσε δε «τους
δημοκράτες πολίτες να αντισταθούν». Ο πρόεδρος του κόμματος Κ. Καραμανλής
επικοινώνησε τηλεφωνικά με τον κ. Στεφανόπουλο για να του εκφράσει τη
συμπαράστασή του στην επίθεση που δέχθηκε. 
Την αμέριστη συμπαράστασή του και την εκτίμηση του ΣΥΝ στο πρόσωπο του
Προέδρου της Δημοκρατίας εξέφρασε και ο πρόεδρος του ΣΥΝ Νίκος
Κωνσταντόπουλος, ενώ το ΚΚΕ θα εκδώσει ανακοίνωση για το θέμα σήμερα. Ο
πρόεδρος του ΚΕΠ Δ. Αβραμόπουλος κατηγόρησε κυβέρνηση και αντιπολίτευση για
«αδικαιολόγητο πανικό» μπροστά σε ένα ζήτημα «που δεν μπορεί να τρώσει
δημοκρατία και θεσμούς».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17257N081</ED>
<ID>
ID:304737

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τηλε-λάσπη
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

«Τα σκουπίδια δεν είναι στους δρόμους, αλλά στην τηλεόραση», έλεγε ο Γούντι
Άλεν. Η κατασυκοφάντηση του Προέδρου της Δημοκρατίας αναδεικνύει πλέον με
σαφήνεια πως «υπάρχει κάτι σάπιο» στη βαλκανική τηλε-δημοκρατία μας. Ο κ.
Κωστής Στεφανόπουλος, πάντα σε αρμονία με το δημόσιο αίσθημα, είχε δηλώσει την
αποδοκιμασία του για την κατάπτωση των Μέσων πριν από μερικές εβδομάδες.
Φαίνεται πως ήταν θέμα χρόνου να βρεθεί στο στόχαστρο και ο ίδιος. Πολιτειακή
κρίση, βεβαίως, δεν υπήρξε. Είναι, όμως, θλιβερό να διαμορφώνεται, έστω και
για μερικές ώρες, η ατζέντα της δημόσιας ζωής στον ζωολογικό κήπο των «ριάλιτι
σόου». Ασφαλώς, το τηλεοπτικό αυτό είδος ανθεί και σε άλλες χώρες ­ ιδίως στις
ΗΠΑ. Κανείς, όμως, δεν ασχολείται σοβαρά με τις σκοτεινές ή γραφικές
τηλε-προσωπικότητες ­ και γενικώς τα «φρούτα» ­ που το εκπροσωπούν.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17257N082</ED>
<ID>
ID:304780

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N08&aa=2</URL></REF>


Article

<CATEGORY>vin04</CATEGORY>

 <H2>«Δεν διανοήθηκα ποτέ ότι θα μπορούσε να μου αποδοθεί οποιαδήποτε σχέση με
δραστηριότητες αντίθετες σε νόμο και ηθική»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αηδία και αγανάκτηση ήταν χθες το βράδυ τα αισθήματα του Προέδρου Κωστή
Στεφανόπουλου, όταν για δεύτερη φορά είδε μέσα στα τελευταία χρόνια να γίνεται
«αισχρή επίθεση» εναντίον του. 
Την πρώτη φορά, πριν από τέσσερα χρόνια, ορισμένα πρωτοσέλιδα δημοσιεύματα τον
έφερναν να είναι βαριά άρρωστος και να... πεθαίνει μέσα σε έξι μήνες! Τότε ­
είπε συνεργάτης του στα «ΝΕΑ» ­ ο Πρόεδρος το είχε πάρει στα... αστεία.
Άλλωστε, το πυκνο πρόγραμμά του ήταν πολύ βαρύ, και ήξερε ότι όλες αυτές οι
φήμες θα διαψευσθούν γρήγορα και στην πράξη. 
«Τι διάψευση να κάνω, δεν είναι δυνατόν να ασχολούμαι με τέτοια πράγματα. Έχω
σοβαρότερο έργο να επιτελέσω», έλεγε τότε, όπως μας θυμίζει ο ίδιος συνεργάτης
του. 
Η αλήθεια είναι ότι δεν έπεσε και πολύ μέσα σ' εκείνες τις εκτιμήσεις, γιατί
αργότερα ξανακυκλοφόρησαν παρόμοιες φήμες και χρειάσθηκε να κάνει δηλώσεις
ευρισκόμενος μάλιστα σε επίσημη επίσκεψη στη Ρωσία, διαψεύδοντας ότι υπάρχει
πρόβλημα με την υγεία του. 
Τη δεύτερη φορά ­ με τα χθεσινά ρεπορτάζ που τον ήθελαν «να έχει δώσει μαγαζί
του σε νονό της Πάτρας» ­ ο κ. Στεφανόπουλος δεν έκρυβε από τους στενούς
συνεργάτες του την αγανάκτησή του, γιατί το «αστείο» είχε... χοντρύνει. 
Έτσι, αργά το βράδυ, παρά το ότι αρχικώς δεν το επιθυμούσε (σ.σ.: είναι πάντα
φειδωλός σε τέτοιου είδους δηλώσεις), προέβη σε γραπτή ανακοίνωση. 
«Μου είναι εξαιρετικά δυσάρεστο ­ τονίζει ­ ότι το όνομά μου ανεμείχθη στο
θέμα των ηλεκτρονικών παιχνιδιών. Δεν διανοήθηκα ποτέ ότι θα μπορούσε να μου
αποδοθεί οποιαδήποτε σχέση με δραστηριότητες αντίθετες στον νόμο και την
ηθική. Εκφράζω τις θερμές ευχαριστίες μου προς σύσσωμο τον πολιτικό κόσμο και
προς όλους όσοι μού εξεδήλωσαν την εμπιστοσύνη και την εκτίμησή τους». 
Ο κ. Στεφανόπουλος δεν έκρυψε νωρίτερα και τη στενοχώρια του μιλώντας στον
γενικό γραμματέα της Προεδρίας Κώστα Αιλιανό, ότι τέτοιους είδους εκπομπές δεν
θίγουν απλά τον ίδιο ή μόνο τον θεσμό της Προεδρίας, αλλά την ίδια την καρδιά
της πολιτικής ζωής του τόπου. 
Η έμπιστή του γραμματέας Ζωή Δρόσου για πρώτη φορά είδε χθες τον Πρόεδρο να
είναι τόσο αγανακτισμένος και αηδιασμένος. Και μπορεί τα τηλεφωνήματα των
κ.κ.Κ. Σημίτη, Α. Κακλαμάνη, Κ. Καραμανλή, Αλέκας Παπαρήγα και Ν.
Κωνσταντόπουλου να ήταν πολύ θερμά απέναντί του, ωστόσο το ζήτημα που είχε
δημιουργηθεί ήταν πολύ μεγάλο. 
«Ε, όχι, δεν μπορεί επειδή ένας Καρατζαφέρης θέλει να ρίξει σε περιπέτειες τον
τόπο ­ ακούστηκε κάποια στιγμή να λέει ο Πρόεδρος της Δημοκρατίας Κωστής
Στεφανόπουλος. Και ασφαλώς δεν πρόκειται να παραιτηθώ όπως κάποιοι είπαν και
να κάνω έτσι κακό στη χώρα μου, οδηγώντας την σε πολιτικές και πολιτειακές
περιπέτειες». 
Ήταν τόσο αποφασισμένος να δώσει «τη μάχη της νομιμότητας και των θεσμών», που
όταν του προτάθηκε μήπως θα έπρεπε να αναβάλει το προγραμματισμένο ραντεβού
του με τον Ιρανό υπουργό Ενέργειας και Πετρελαίων, είπε: «Αυτό έλειψε να μη
συνεχίσουμε το έργο μας. Ή να μην πάω αύριο στη Συρία». 
Η ιστορία βεβαίως δεν έπεσε ως κεραυνός εν αιθρία στο Προεδρικό Μέγαρο. Τις
τελευταίες ημέρες τα παιδιά του κ. Κ. Στεφανόπουλου, κυρίως η Ειρήνη και ο
Ηλίας, είχαν δεχθεί πληροφορίες πως κάποιοι ψάχνουν στην Πάτρα να
δημιουργήσουν θέμα εις βάρος του Προέδρου. Είχαν φθάσει μάλιστα «φήμες», ότι
και άλλες «κρυφές» κάμερες αναζητούσαν να βρουν θέμα στην οδό Αγίου Ανδρέου,
όπου και βρίσκεται το κατάστημα που είχε νοικιάσει η οικογένεια Στεφανόπουλου
σε Πατρινό επιχειρηματία. 
Κι όταν χθες οι φήμες πήραν «σάρκα και οστά», ότι δηλαδή θα μεταδοθούν από την
τηλεόραση, από την πρώτη στιγμή ο Πρόεδρος της Δημοκρατίας το έκοψε με το
μαχαίρι και διεμήνυσε προς πολλούς αποδέκτες, ότι αν όσοι «κυκλοφορούν»
τέτοιες φήμες έχουν στόχο την παραίτησή του και την πολιτική κρίση στη χώρα,
απατώνται. Όσο για την επίσκεψη του επιχειρηματία κ. Νικολετάτου στο Προεδρικό
Μέγαρο και τη μετάδοση σχετικών εικόνων από την τηλεόραση που «έπαιξε» τις
τελευταίες ημέρες σε κανάλια, συνεργάτης του Προέδρου σημείωνε: «Στη δεξίωση
για τα ΜΜΕ ήταν καλεσμένοι όλοι, ασφαλώς και οι ιδιοκτήτες ΜΜΕ, όπως είναι και
ο κ. Νικολετάτος στην Πάτρα». 
Ο κ. Κωστής Στεφανόπουλος έχει προγραμματίσει για αύριο να επισκεφθεί τη
Συρία, όπου και θα παραμείνει για τρεις ημέρες, συνοδευόμενος από τον υπουργό
Εμπορικής Ναυτιλίας Γιώργο Ανωμερίτη, τον υφυπουργό Εξωτερικών Ανδρέα Λοβέρδο
και περισσότερους από σαράντα επιχειρηματίες.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17257N092</ED>
<ID>
ID:304773

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N09&aa=2</URL></REF>


Article

<CATEGORY>vin04</CATEGORY>

 <H5>Μ. ΕΒΕΡΤ
</H5><H2>Να αφαιρεθούν οι άδειες και να απομακρυνθούν από τα σχολεία
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Να αφαιρεθούν οι άδειες λειτουργίας από όσα μαγαζιά διαθέτουν τυχερά
ηλεκτρονικά παιχνίδια ζήτησε ο κ. Μιλτιάδης Έβερτ με επιστολή του προς τους
υπουργούς Εσωτερικών και Οικονομικών. Ο βουλευτής της Νέας Δημοκρατίας τονίζει
ότι τα μαγαζιά αυτά έχουν επεκταθεί ανεξέλεγκτα ακόμη και σε χώρους κοντά σε
σχολεία, με αποτέλεσμα να συχνάζουν εκεί νέοι με ηλικία μικρότερη των 18
χρόνων. 
Ο κ. Μ. Έβερτ ζήτησε την κατάσχεση των μηχανημάτων και την επιβολή κυρώσεων
στους παραβάτες. Στο μεταξύ, ο Δήμος της Αθήνας αποφάσισε χθες να μην
ανανεώνει τις άδειες λειτουργίας καταστημάτων που διαθέτουν παιχνίδια
ηλεκτρονικού τζόγου, ούτε και να εκδώσει καινούργιες για καταστήματα που
θέλουν να εφοδιαστούν με τα κλασικά ηλεκτρονικά παιχνίδια, τα λεγόμενα
«τεχνικά». Η απόφαση ελήφθη ομόφωνα από το δημοτικό συμβούλιο της πόλης και θα
ισχύσει μέχρι να κατατεθεί από την κυβέρνηση στη Βουλή το νομοσχέδιο για τα
τυχερά παιχνίδια. 
Και ο δήμαρχος 
Το θέμα του παράνομου τζόγου ήταν το πρώτο που συζητήθηκε στη χθεσινή
συνεδρίαση και η σχετική απόφαση ελήφθη ύστερα από πρόταση του δημάρχου κ.
Δημήτρη Αβραμόπουλου. Ο δήμαρχος είπε απευθυνόμενος προς το Σώμα ότι «είμαι
διατεθειμένος να μην υπογράψω την ανανέωση των υπαρχουσών αδειών ή οποιαδήποτε
άλλη καινούργια άδεια, αναλαμβάνοντας το κόστος που συνεπάγεται αυτή η
επιλογή, μιας και πρόκειται για απόφαση που κινείται στα όρια της παρανομίας». 
Ο αρμόδιος αντιδήμαρχος εξήγησε στα «ΝΕΑ» ότι η δημοτική αρχή δεν μπορεί να
μην ανανεώσει άδειες καταστημάτων που έχουν ένα ή δύο «τεχνικά» ηλεκτρονικά
παιχνίδια ­ όπως ορισμένα καφενεία. «Όμως, εξαιτίας της δυνατότητας που
παρέχει η σύγχρονη τεχνολογία για τη μετατροπή των απλών παιχνιδιών σε τυχερά,
η δημοτική αρχή προχωρά σε πολιτικού χαρακτήρα απόφαση, μέχρι να ξεκαθαριστεί
το νομικό πλαίσιο που θα βάζει σε τάξη το όλο θέμα». <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17257N093</ED>
<ID>
ID:304804

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N09&aa=3</URL></REF>


Article

<CATEGORY>vin04</CATEGORY>

 <H2>Ασκήσεις ετοιμότητας
</H2><H4>Συνεχίστηκε ο «κλεφτοπόλεμος» αγροτών με οδηγούς Ι.Χ.
</H4>
Ασκήσεις ετοιμότητας θα κάνουν τις επόμενες δύο ημέρες οι αγρότες που έχουν
παρατάξει τα τρακτέρ τους στα Τέμπη, προκειμένου να βρουν νέους τρόπους
κλιμάκωσης των κινητοποιήσεων, συνεχίζοντας παράλληλα τους αιφνιδιαστικούς
αποκλεισμούς των δρόμων. 
Ο «κλεφτοπόλεμος». Το κλείσιμο των εθνικών οδών από τους αγρότες τους έφερε
σε αντιπαράθεση με τους οδηγούς των Ι.Χ.

Σήμερα οι εκπρόσωποι της Πανθεσσαλικής Επιτροπής βρίσκονται στην Αθήνα και
έχουν προγραμματίσει διαδοχικές συναντήσεις με τους αρχηγούς των κομμάτων της
αντιπολίτευσης και με τον γραμματέα του ΠΑΣΟΚ Κ. Λαλιώτη. 
Τη Δευτέρα οι εκπρόσωποι των αγροτών ζήτησαν και θα συναντηθούν με τον υπουργό
Γεωργίας Γ. Δρυ. Χθες, πάντως, για μια ακόμη ημέρα ο αριθμός των τρακτέρ
αυξήθηκε στα σημεία παράταξης κατά μήκος των εθνικών οδών στη Θεσσαλία, την
Κεντροδυτική Μακεδονία και τη Θράκη και παράλληλα συνεχίστηκε ο κλεφτοπόλεμος
με τους οδηγούς, αφού τα μπλόκα στήνονταν απροειδοποίητα και η κυκλοφορία
σταματούσε από μισή ώρα μέχρι και επτά ώρες, όπως έγινε με τον δρόμο Προμαχώνα
- Σερρών. 
Την ίδια στιγμή, όπως εκτίμησε χθες από τη Θεσσαλονίκη ο υπουργός Γεωργίας Γ.
Δρυς, στις αρχές του 2003, κατά τη διάρκεια της ελληνικής προεδρίας στην
Ευρωπαϊκή Ένωση, είναι πολύ πιθανόν ότι θα ληφθούν οι αποφάσεις για τη
λεγόμενη ενδιάμεση αναθεώρηση της Κοινής Αγροτικής Πολιτικής (ΚΑΠ). 
Ο κ. Δρυς μιλώντας κατά τη διάρκεια εκδήλωσης που διοργάνωσε η ΠΑΣΕΓΕΣ στο
πλαίσιο της κλαδικής έκθεσης Αγρότικα με θέμα την ευρωπαϊκή γεωργία,
υπογράμμισε ότι το μεγάλο ζητούμενο στο πλαίσιο της ΚΑΠ είναι η μεταφορά πόρων
και δραστηριοτήτων από τη στήριξη των αγροτών στην ενίσχυση των διαρθρωτικών
δράσεων. Όπως είπε χαρακτηριστικά αυτές οι δράσεις πρέπει να είναι
προσαρμοσμένες απαραιτήτως στις ανάγκες της αγοράς, ενώ υπενθύμισε ότι
καθοριστικό γεγονός για την παγκόσμια γεωργία θα αποτελέσει η επανεξέταση του
συνόλου της «ατζέντας 2000» που αναμένεται να γίνει στα τέλη του 2002. 
Χθες, πάντως, στα περισσότερα σημεία των μπλόκων επικράτησε ένταση και
αψιμαχίες, αλλά δεν υπήρξε παρέμβαση της Αστυνομίας, η οποία όλες αυτές τις
ημέρες επιτηρεί διακριτικά τις κινητοποιήσεις των αγροτών. Οι παραγωγοί έριξαν
στους δρόμους γάλα, μήλα, έκαψαν ποσότητες βαμβακιού, ενώ οι συγκεντρωμένοι
στα Τέμπη υπόσχονται χάπενινγκ στα μπλόκα κατά τη διάρκεια του
Σαββατοκύριακου. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17257N101</ED>
<ID>
ID:304734

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N10&aa=1</URL></REF>


Article

<CATEGORY>vin06</CATEGORY>

 <H2>Οι εκπαιδευτικοί στην ...ουρά των κομπιούτερ
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Οι Έλληνες δάσκαλοι και καθηγητές χρησιμοποιούν ηλεκτρονικούς υπολογιστές στις
τάξεις τους για συμπλήρωμα στο μάθημα λιγότερο από όλους τους υπόλοιπους
Ευρωπαίους εκπαιδευτικούς, όπως προκύπτει από στοιχεία του ευρωπαϊκού δικτύου
εκπαιδευτικών πληροφοριών «Ευρυδίκη», που αναφέρονται στην περασμένη σχολική
χρονιά. 
Σύμφωνα με τα συγκριτικά αυτά στοιχεία, μόλις το 12% του συνόλου των Ελλήνων
δασκάλων και το 26% των καθηγητών χρησιμοποιούν ηλεκτρονικούς υπολογιστές στις
σχολικές τάξεις, τη στιγμή που ο μέσος όρος της Ευρωπαϊκής Ένωσης είναι 71%
για την Πρωτοβάθμια και 60% για τη Δευτεροβάθμια Εκπαίδευση. 
Πάντως, η εικόνα παρ' όλα αυτά δεν είναι μόνο αρνητική. Από τα ίδια στοιχεία,
σε συνδυασμό με στοιχεία που μόλις πριν από 3 ημέρες δημοσιοποίησε το
υπουργείο Παιδείας, προκύπτει ότι μέσα σε μόλις έναν χρόνο η Ελλάδα έχει
επιτύχει εξαιρετική πρόοδο στη δικτύωση των σχολείων, συνεπώς η αρνητική
εικόνα του περασμένου έτους τείνει να αντιστραφεί. Συγκεκριμένα, ενώ μέχρι
πέρυσι, σύμφωνα με τη συγκριτική μελέτη, αντιστοιχούσε στην Ελλάδα ένα
κομπιούτερ ανά 29,4 μαθητές Δημοτικού και ανά 15,2 μαθητές Γυμνασίου -
Λυκείου, εφέτος στα Ενιαία Λύκεια, σύμφωνα με τα νέα στοιχεία του υπουργείου,
αντιστοιχεί ένας υπολογιστής ανά 13 μαθητές, στα Γυμνάσια ένας ανά 16, στα ΤΕΕ
ένας ανά 13.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17257N102</ED>
<ID>
ID:304749

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N10&aa=2</URL></REF>


Article

<CATEGORY>vin04</CATEGORY>

 <H2>Και στα ΤΕΕ Ευρωπαϊκά Διπλώματα
</H2>
Και σε ειδικότητες των Τεχνικών Επαγγελματικών Εκπαιδευτηρίων (ΤΕΕ), εκτός από
αυτές των ΙΕΚ, μελετάται να εφαρμοστεί ο νέος θεσμός του Κοινού Ευρωπαϊκού
Διπλώματος Κατάρτισης, ανακοίνωσε χθες ο υπουργός Παιδείας Π. Ευθυμίου. 
Ο υπουργός Παιδείας, μιλώντας σε εκδήλωση που οργάνωσε ο Οργανισμός
Επαγγελματικής Εκπαίδευσης - Κατάρτισης, τόνισε ότι μέσα στο επόμενο τρίμηνο
θα έχει ολοκληρωθεί η εκπόνηση των προδιαγραφών για τα κοινά διπλώματα στον
ξενοδοχειακό τομέα, ενώ ανάλογη διαδικασία εξελίσσεται για τον τομέα της αυτοκινητοβιομηχανίας.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17257N103</ED>
<ID>
ID:304802

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N10&aa=3</URL></REF>


Article

<CATEGORY>vin06</CATEGORY>

 <H2>Έρευνα για ύποπτα κοτόπουλα
</H2>
Την παρέμβαση του προϊσταμένου της Εισαγγελίας Πρωτοδικών Αθηνών κ. Σωτήρη
Μπάγια προκάλεσαν τα δημοσιεύματα για δέκα τόνους «ύποπτων» πουλερικών
βελγικής προέλευσης, που εντοπίστηκαν στην Αθήνα. 
Στο πλαίσιο της έρευνας που ανατέθηκε στην Ασφάλεια, θα διαπιστωθεί η
βασιμότητα των δημοσιευμάτων, καθώς και ποιοι ευθύνονται για την ενδεχόμενη
εισαγωγή μολυσμένων πουλερικών. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17257N104</ED>
<ID>
ID:304810

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N10&aa=4</URL></REF>


Article

<CATEGORY>vin06</CATEGORY>

 <H2>Καταδίκη για «φρουτάκια»στο Μαρούσι
</H2>
Πέντε μήνες φυλάκιση και χρηματική ποινή 400 ευρώ επέβαλε χθες το Β' Αυτόφωρο
Μονομελές Πλημμελειοδικείο της Αθήνας σε υπάλληλο καταστήματος με ηλεκτρονικά
παιχνίδια, στο Μαρούσι. Σύμφωνα με την κατηγορία, στο κατάστημα λειτουργούσαν
παράνομα δέκα μηχανήματα ηλεκτρονικών παιχνιδιών (φρουτάκια) και ένας
μετατροπέας, που κατασχέθηκαν από άνδρες του Σώματος Δίωξης Οικονομικού
Εγκλήματος (ΣΔΟΕ), ενώ συνελήφθη και ο υπάλληλος Άγγελος Προβατάς. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17257N105</ED>
<ID>
ID:304825

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N10&aa=5</URL></REF>


Article

<CATEGORY>vin06</CATEGORY>

 <H2>Τρέλανε τους μετεωρολόγους
</H2><H4>Ο πιο παράξενος χειμώνας σε Ελλάδα και Ευρώπη
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Ο πιο... παράξενος χειμώνας ­ ο φετινός ­ και το χθεσινό, αναμενόμενο,
ρεκόρ ζέστης που τελικά δεν ήρθε έχουν... ζαλίσει τους μετεωρολόγους.
Περίμεναν πως το θερμόμετρο χθες θα έδειχνε και 24 βαθμούς Κελσίου. Ένα
«δροσερό» κύμα όμως που ήρθε από τη Δυτική Μεσόγειο λίγο νωρίτερα χάλασε την πρόγνωση.

Οι μετεωρολόγοι υπολόγιζαν πως η «ήπια κακοκαιρία» θα ξεκινούσε σήμερα το
πρωί. Τελικά όμως ήρθε από χθες, σήμερα θα ρίξει και άλλο τη θερμοκρασία και
θα φέρει ασθενείς βροχές σε πολλές περιοχές της χώρας. 
Έλληνες και ξένοι μετεωρολόγοι πάντως συμφωνούν πως ο φετινός χειμώνας είναι
«παράξενος». Ξηρός και άνυδρος στην αρχή (ήταν η 5η πιο ξηρή χρονιά στην
Κεντρική και Νότια Ευρώπη από τις αρχές του 20ού αιώνα, σύμφωνα με τον
Παγκόσμιο Μετεωρολογικό Οργανισμό), ψυχρός και άγριος στην συνέχεια.
Αποκορύφωμα, οι πρόσφατες καταστροφές στη Δυτική Ευρώπη. «Κάτι δεν πάει καλά»
λέει ο μετεωρολόγος του Κέντρου, κ. Ταϊσίρ Αλ Γκχάμεν. «Το κλίμα στην Ευρώπη
μάς προειδοποιεί. Μας στέλνει μηνύματα ότι είμαστε στα πρόθυρα μιας αλλαγής.
Όμως αυτή την αλλαγή δεν μπορούμε να την προσδιορίσουμε, ούτε και να την
προβλέψουμε με ασφάλεια και σιγουριά». 
Στην Ελλάδα, ο αντιφατικός καιρός των τελευταίων μηνών προβληματίζει τους
επιστήμονες. «Ο Οκτώβριος ήταν ο 5ος ξηρότερος από τον Οκτώβριο του 1927. Ο
Νοέμβριος ήταν ο 4ος πιο υγρός Νοέμβριος από την ίδια χρονιά» εξηγεί ο
μετεωρολόγος κ. Κώστας Λαγουβάρδος. «Η μέση θερμοκρασία του Δεκεμβρίου ήταν
10,8 βαθμοί Κελσίου, κατατάσσοντάς τον ως τον 3ο πιο ψυχρό Δεκέμβριο από το
1896». Όσο για τον Ιανουάριο, οι μετεωρολόγοι σηκώνουν τα χέρια ψηλά. 
«Χαμηλές θερμοκρασίες και χιόνια τις πρώτες μέρες, ασυνήθιστα υψηλές
θερμοκρασίες το τελευταίο δεκαήμερο. Είναι φανερό ότι κάτι συμβαίνει»
επισημαίνει ο αναπληρωτής καθηγητής στο Αριστοτέλειο Πανεπιστήμιο Θεσσαλονίκης
κ. Γιάννης Ζιώμας. 
«Ουσιαστικά είμαστε μπροστά σε ένα μυστήριο» επισημαίνει και ο καθηγητής
Μετεωρολογίας και Κλιματολογίας κ. Διονύσης Μεταξάς από το Εθνικό Κέντρο
Ερεύνης Κλιματολογίας. «Μελετάμε αναλυτικά τα στοιχεία των τελευταίων 50 ετών.
Μάθαμε να εφαρμόζουμε μαθηματικά μοντέλα πρόγνωσης, χρησιμοποιούμε
υπερσύγχρονους υπολογιστές, στείλαμε δορυφόρους πάνω από τη Γη. Όμως ακόμη δεν
μπορούμε να βγάλουμε συγκεκριμένα συμπεράσματα».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17257N111</ED>
<ID>
ID:304698

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N11&aa=1</URL></REF>


Article

<CATEGORY>vin06</CATEGORY>

 <H2>Θυμίζει τις ημέρες της γερμανικής εισβολής στη Ρωσία
</H2>
Τις ημέρες της... γερμανικής εισβολής στη Ρωσία το 1941 θυμίζει ο φετινός
καιρός. Οι σφοδρές χιονοπτώσεις, οι ισχυρότατοι άνεμοι και οι χαμηλές
θερμοκρασίες όπως αυτές που σημειώθηκαν φέτος στην Κεντρική και Ανατολική
Ευρώπη μπορεί να συγκριθούν μόνο με τον παγετό που είχε γνωρίσει το
συγκεκριμένο κομμάτι της ευρωπαϊκής ηπείρου κατά τη διάρκεια του Β' Παγκοσμίου
Πολέμου. 
«Ο χιονιάς που πλήττει τις αχανείς εκτάσεις της Ρωσίας μοιάζει μόνο με τον
καιρό εκείνης της εποχής», επισημαίνει μιλώντας στα «ΝΕΑ» ο μετεωρολόγος κ.
Ταϊσίρ Αλ Γκχάμεν από το Παγκόσμιο Μετεωρολογικό Κέντρο. 
«Έχουμε περιγραφές για ανέμους που σήκωναν στον αέρα τους στρατιώτες της μιας
και της άλλης πλευράς, για τόσο πυκνό χιόνι που δυσκόλευε τους στρατηγούς των
δύο πλευρών και ανέτρεπε τα σχέδιά τους το ένα μετά το άλλο. Τις ίδιες
καιρικές συνθήκες θα μπορούσε να περιγράψει κάποιος και φέτος». 
«Όχι πως αυτό αποδεικνύει κάτι», λέει ο μετεωρολόγος. «Δεν καταρρίπτει την
άποψη ότι κάτι αλλάζει στο παγκόσμιο κλίμα. Αντίθετα, την ενισχύει. Εκείνη η
περίπτωση ήταν μεμονωμένη, όπως απέδειξε η Ιστορία. Τα φετινά φαινόμενα
αποτελούν μέρος μιας ευρύτερης αλυσίδας με άγνωστη κατάληξη», συμπληρώνει.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17257N112</ED>
<ID>
ID:304750

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N11&aa=2</URL></REF>


Article

<CATEGORY>vin06</CATEGORY>

 <H2>Συνελήφθη Αλβανός συνεργός του Πάσσαρη
</H2>
Συνεργάτης του Πάσσαρη και επικίνδυνος κακοποιός με δράση σε ένοπλες ληστείες
τραπεζών, ο 34χρονος Κωνσταντίν Πάπα συνελήφθη προχθές το απόγευμα ύστερα από
καταδίωξη κοντά στο σπίτι του, στον Άλιμο. 
Είχε συνεργασθεί με «ονόματα» του υποκόσμου, όπως και με τον διαβόητο κακοποιό
Κώστα Πάσσαρη, μέχρι που συνέστησε δική του συμμορία και συνέχισε τις ένοπλες
επιθέσεις σε τράπεζες. 
Μέλος της συμμορίας των κακοποιών Ευάγγελου Παναγόπουλου και Δημήτρη Ρούσσου,
από τον Απρίλιο μέχρι τον Σεπτέμβριο του περασμένου χρόνου, είχε διαπράξει
μαζί τους τέσσερις ένοπλες ληστείες σε υποκαταστήματα τραπεζών. Η συνεργασία
τους πήρε τέλος μετά τη σύλληψή τους. Ο 34χρονος Αλβανός, ως αρχηγός συμμορίας
συνέχισε τις ένοπλες επιθέσεις. Μαζί με έναν Αλβανό συνεργό του μέσα σε δύο
μήνες εισέβαλαν σε τρία υποκαταστήματα τραπεζών και άδειασαν τα ταμεία. Με τον
διαβόητο κακοποιό Κώστα Πάσσαρη είχε συνεργασθεί στην ένοπλη ληστεία που είχε
γίνει τον περασμένο Αύγουστο στο υποκατάστημα της Άλφα Μπανκ στην οδό Βασ.
Παύλου 69, στη Βούλα. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17257N113</ED>
<ID>
ID:304786

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N11&aa=3</URL></REF>


Article

<CATEGORY>vin06</CATEGORY>

 <H5>ΝΟΜΟΣΧΕΔΙΟ
</H5><H2>Από τους Δήμους θα οριοθετούνται τα ρέματα
</H2>
Στους Δήμους, τις Νομαρχίες και την Περιφέρεια περνάει η αρμοδιότητα
οριοθέτησης των ρεμάτων, ενώ, σύμφωνα με το σχέδιο νόμου που δημοσιοποίησε
χθες η υπουργός ΠΕΧΩΔΕ κ. Βάσω Παπανδρέου, στην Τοπική Αυτοδιοίκηση περνάει
και η έγκριση των Μελετών Περιβαλλοντικών Επιπτώσεων η οποία θα γίνεται πλέον
επί πληρωμή. 
Η οριοθέτηση των ρεμάτων ­ πολλά από τα οποία είναι ήδη καταπατημένα ­ είναι
μία από τις εκκρεμότητες για την ένταξη στο σχέδιο πόλης χιλιάδων στρεμμάτων
σε ολόκληρη τη χώρα. Η εισήγηση του ΥΠΕΧΩΔΕ για τα ρέματα επιφέρει σημαντικές
αλλαγές και στη διαδικασία με την οποία καθορίζεται σήμερα «τι είναι ρέμα και
τι όχι»: η οριοθέτηση των ρεμάτων θα γίνεται πλέον με εμπεριστατωμένη τεχνική
έκθεση και όχι «απλώς με την υποβολή ενός σχεδιαγράμματος». 
Με την εκχώρηση της αρμοδιότητας της έγκρισης Μελετών Περιβαλλοντικών
Επιπτώσεων στους Γενικούς Γραμματείς της Περιφέρειας, τις Νομαρχίες και τους
Δήμους ή Κοινότητες, επιταχύνονται, απλοποιούνται και αποκεντρώνονται οι ­
κατά την υπουργό ­ γραφειοκρατικές διαδικασίες της κεντρικής διοίκησης. 
Η ρύθμιση ουσιαστικά «ξεμπλοκάρει» 396 ιδιωτικές επενδύσεις ­ κυρίως λατομεία,
ξενοδοχεία και μικρές βιομηχανίες ­ οι οποίες περιμένουν στο συρτάρι για
περιβαλλοντική έγκριση. Όπως δήλωσε μάλιστα η υπουργός (η οποία έχει θητεύσει
επί μακρόν και στο υπουργείο Ανάπτυξης αλλά και Εσωτερικών), δημιουργείται η
«χρυσή τομή» μεταξύ της προστασίας του περιβάλλοντος και την ανάπτυξη της
χώρας. «Η σημερινή διαδικασία εμπεριείχε μια αντιφατικότητα στις ενέργειες της
διοίκησης, με αποτέλεσμα την ταλαιπωρία των επενδυτών», σημείωσε η κ.
Παπανδρέου. 
Μεγαλύτερα πρόστιμα 
Οι ενδιαφερόμενοι επενδυτές θα πληρώνουν για τη χορήγηση της άδειας, η οποία
έως σήμερα χορηγείται δωρεάν. Επίσης αυξάνονται τα πρόστιμα για παραβιάσεις
της περιβαλλοντικής νομοθεσίας από 260.000, σε 500.000 ευρώ. 
Βεβαίως η εκχώρηση αυτών των σημαντικών για το περιβάλλον αρμοδιοτήτων,
προϋποθέτει την ύπαρξη ισχυρού ελεγκτικού μηχανισμού τόσο από τις Περιφέρειες
όσο και τις Νομαρχίες, τους Δήμους και τις Κοινότητες. Η κ. Παπανδρέου, χθες,
επισήμανε ότι η μεταφορά της αρμοδιότητας θα γίνει εφόσον ο ΟΤΑ διαθέτει
περιβαλλοντική υπηρεσία επαρκώς στελεχωμένη. Το σχέδιο νόμου αναμένεται να
κατατεθεί έως το τέλος Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17257N114</ED>
<ID>
ID:304811

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N11&aa=4</URL></REF>


Article

<CATEGORY>vin06</CATEGORY>

 <H5>ΑΡΘΡΟ
</H5><H2>«Προβλέψαμε τον σεισμό»
</H2>
<AUTHOR>Β. Κ. ΠΑΠΑΖΑΧΟΣ</AUTHOR>

<H3>Η ομάδα Παπαζάχου για τα 6,3 Ρίχτερ της Καρπάθου </H3>
Είχε προβλεφθεί ο σεισμός της Καρπάθου (22 Ιανουαρίου) από την
ερευνητική ομάδα του Αριστοτελείου Πανεπιστημίου Θεσσαλονίκης. Όπως αναφέρει
στο άρθρο που ακολουθεί ο επικεφαλής καθηγητής κ. Βασίλης Παπαζάχος, η
πρόγνωση έγινε με τη μέθοδο της Επιταχυνόμενης Σεισμικής Έξαρσης και τα
στοιχεία για τον συγκεκριμένο σεισμό δημοσιεύτηκαν σε επιστημονικό περιοδικό,
ενώ ειδοποιήθηκαν και αρμόδιοι κρατικοί φορείς. 
Υπενθυμίζεται ότι στις 23 Ιανουαρίου («ΤΑ ΝΕΑ») είχε ανακοινωθεί
πρόγνωση του σεισμού της Σκύρου (26 Ιουλίου) από την ομάδα ΒΑΝ. Για τον ίδιο
σεισμό πρόγνωση είχε διατυπωθεί και από την ομάδα του κ. Παπαζάχου.

Επί τρεις περίπου δεκαετίες πολλοί σεισμολόγοι και άλλοι γεωεπιστήμονες
(γεωφυσικοί, γεωδαίτες, κ.λπ.) ασχολήθηκαν έντονα με το πρόβλημα της
βραχυπρόθεσμης πρόγνωσης των σεισμών και δαπανήθηκαν τεράστια χρηματικά ποσά
για τον σκοπό αυτό. Όμως το επιστημονικό αποτέλεσμα αυτών των ερευνών υπήρξε
φτωχό και το πρακτικό (εφαρμόσιμο) αποτέλεσμα μηδαμινό. Συνεπώς, δεν υπάρχει
σήμερα δυνατότητα βραχυπρόθεσμης πρόγνωσης των σεισμών και φαίνεται ότι δεν θα
υπάρξει τέτοια δυνατότητα και κατά τις επόμενες δεκαετίες, τουλάχιστον.
Αντίθετα, στη μακροπρόθεσμη και μεσοπρόθεσμη πρόγνωση των σεισμών (χωροχρονική
μεταβολή της σεισμικής δράσης) έχουν γίνει σοβαρά βήματα, όχι μόνο σε
θεωρητικό επίπεδο αλλά και σε επίπεδο εφαρμογής και γι' αυτό χώρες με υψηλή
σεισμικότητα και υψηλή τεχνολογία (Ιαπωνία, Καλιφόρνια, κ.λπ.) βασίζουν την
αντισεισμική τους πολιτική και σε τέτοια γνώση. Αυτό οφείλεται στο γεγονός ότι
η μακροπρόθεσμη και ιδιαίτερα η μεσοπρόθεσμη πρόγνωση των σεισμών παρέχει τη
δυνατότητα εστιασμού των μέτρων ετοιμότητας σε συγκεκριμένες περιοχές, ώστε
αυτά να είναι αποδοτικότερα και οικονομικώς εφικτά. 
1. Η μέθοδος πρόγνωσης του Εργαστηρίου Γεωφυσικής ΑΠΘ 
Στο Εργαστήριο Γεωφυσικής του ΑΠΘ αναπτύχθηκε κατά την τελευταία τριετία
μέθοδος μεσοπρόθεσμης πρόγνωσης των σεισμών με το όνομα Μέθοδος Επιταχυνόμενης
Σεισμικής Έξαρσης, η οποία δημοσιεύθηκε σε διεθνή περιοδικά αλλά και στα
πρακτικά δύο ελληνικών και τριών διεθνών συνεδρίων. Η μέθοδος ολοκληρώθηκε
αφού πρώτα ελέχθηκε αναδρομικά από σεισμούς του παρελθόντος, απ' όπου προέκυψε
ότι μ' αυτή προβλέπονται ισχυροί σεισμοί (με μέγεθος μεγαλύτερο του 6,0) με
αβεβαιότητα μέχρι 100 χλμ. περίπου στο επίκεντρο ±1,5 έτος στον χρόνο γένεσης
και ±0,5 στο μέγεθος. Μετά την ολοκλήρωσή της άρχισε η εφαρμογή της και ο
έλεγχός της σε μελλοντικούς σεισμούς. Οι δύο πρώτοι τέτοιοι ισχυροί σεισμοί
είναι ο επιφανειακός σεισμός που έγινε στη Σκύρο στις 26 Ιουλίου 2001 και είχε
μέγεθος Μ=6,3 και ο ενδιαμέσου βάθους σεισμός που έγινε δυτικά της Καρπάθου
στις 22 Ιανουαρίου και είχε επίσης μέγεθος 6,3. Για τον σεισμό της Σκύρου
έχουν ήδη παρουσιαστεί στοιχεία σε διάφορες ελληνικές δημοσιεύσεις και
ανακοινώσεις, από όπου προκύπτει ότι η πρόγνωση του σεισμού ήταν επιτυχής και
έγκυρη. Παρακάτω δίνονται τέτοια στοιχεία και για τον σεισμό της Καρπάθου. 
2. Η μεσοπρόθεσμη πρόγνωση του σεισμού της Καρπάθου. 
Στις 13 Ιουλίου 2001 η ερευνητική ομάδα του Εργαστηρίου Γεωφυσικής του
Αριστοτελείου Πανεπιστημίου Θεσσαλονίκης, αποτελούμενη από τους Κ. Παπαζάχο,
Γ. Καρακαΐση, Α. Σαββαΐδη και Β. Παπαζάχο, έστειλε στο περιοδικό BSSA το
τελικό κείμενο επιστημονικής εργασίας το οποίο έγινε δεκτό για δημοσίευση στις
25 Σεπτεμβρίου 2001. Στην εργασία γίνεται πρόγνωση σεισμού με: χρόνο γένεσης
2003, 2 έτη, επίκεντρο: φ=35,5Ψ Β, λ=27,7ΨΕ, μέγεθος Μ=6,6 Ρίχτερ και εστιακό
βάθος μέχρι 100 χιλιόμετρα. Ο σεισμός που έγινε στην Κάρπαθο είχε χρόνο
γένεσης 22 Ιανουαρίου 2002 (=2002, 1 έτος), επίκεντρο: φ=35,6Ψ Β, λ-26,8ΨΕ,
μέγεθος Μ=6,3 Ρίχτερ και εστιακό βάθος 90 χιλιόμετρα. Δηλαδή οι αποκλίσεις των
προβλεφθέντων στοιχείων του σεισμού από τα παρατηρηθέντα στοιχεία είναι 1,1
έτος για τον χρόνο γένεσης, 80 χιλιόμετρα για το επίκεντρο και 0,3 Ρίχτερ για
το μέγεθος, δηλαδή είναι εντός των αντίστοιχων παραθύρων χρόνου (±1,5 έτος),
χώρου (μέχρι 100 χιλιόμετρα, περίπου) και μεγέθους (±0,5 Ρίχτερ) και το
εστιακό του βάθος είναι μικρότερο των 100 χιλιομέτρων. Συνεπώς η πρόγνωση
είναι επιτυχής αλλά και έγκυρη, γιατί έγινε με επιστημονική διαδικασία. Η
πιθανότητα τυχαίας γένεσης του σεισμού είναι μόλις 11%, δηλαδή πολύ μικρότερη
από αυτή (90%) που ορίσθηκε από τη μέθοδο. 
Η σημασία της πρόγνωσης αυτής έγκειται στο ότι αυτός είναι ο δεύτερος σεισμός
στη χώρα μας, ο οποίος προβλέφθηκε με αυστηρά επιστημονικά κριτήρια (κρίση για
δημοσίευση σε διεθνές περιοδικό, κ.λπ.) και στο ότι είναι η πρώτη πρόγνωση
ισχυρού σεισμού για την οποία έγινε έγκαιρη ενημέρωση του αρμόδιου φορέα της
ελληνικής πολιτείας και ελήφθησαν απ' αυτήν τα απαιτούμενα δυνατά μέτρα. 
3. Η σημασία της πρόγνωσης

Η αξιολόγηση αυτής της διαδικασίας που προηγήθηκε του σεισμού της Καρπάθου και
η αξιοποίηση στο μέλλον των συμπερασμάτων που προέκυψαν απ' αυτήν την
προσπάθεια, αποτελεί έργο των αρμοδίων για τον σχεδιασμό της αντισεισμικής
πολιτικής. Υπάρχει, όμως, ένα τουλάχιστον αναμφισβήτητο πρακτικό όφελος που
είναι άμεσο αποτέλεσμα αυτής της πρόγνωσης του σεισμού. Αυτό αφορά την
καταγραφή του σεισμού από νέους (ή αναβαθμισμένους) επιταχυνσιογράφους που
εγκαταστάθηκαν λίγους μήνες προ του σεισμού στα Δωδεκάνησα, από το Ινστιτούτο
Τεχνικής Σεισμολογίας και Αντισεισμικών Κατασκευών με την οικονομική ενίσχυση
του ΟΑΣΠ. Αυτό έγινε με αποφάσεις του Διοικητικού Συμβουλίου του ΙΤΣΑΚ και με
βάση τη γνώση για τη χωροχρονική μεταβολή της σεισμικής δράσης (μεσοπρόθεσμη
πρόγνωση) στην περιοχή (Συνεδριάσεις Δ.Σ. 195, 127/2001). Η μεγάλη πρακτική
σημασία των καταγραφών για τον αντισεισμικό σχεδιασμό των τεχνικών κατασκευών
είναι γνωστή, ιδιαίτερα όταν πρόκειται για καταγραφές σεισμών ενδιαμέσου
βάθους, όπως είναι οι νέες αυτές καταγραφές του σεισμού της Καρπάθου, των
οποίων το διαθέσιμο μέχρι σήμερα δείγμα ήταν εξαιρετικά περιορισμένο. 
Η μεσοπρόθεσμη πρόγνωση των δύο αυτών σεισμών (Σκύρου 2001, Καρπάθου 2002)
αποτελεί επιστημονικό επίτευγμα ευρύτερης θεωρητικής σημασίας. Πιστεύουμε,
όμως, ότι έχει ανάλογη πρακτική σημασία, γιατί δημιουργεί νέες προϋποθέσεις
για αποτελεσματικότερη αντισεισμική προστασία. 
Ο Β.Κ. Παπαζάχος είναι ομότιμος καθηγητής Γεωφυσικής του ΑΠΘ.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17257N121</ED>
<ID>
ID:304699

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N12&aa=1</URL></REF>


Article

<CATEGORY>vin06</CATEGORY>

 <H2>Οι κάρτες πρόδωσαν τις κινήσεις του Κράμπη
</H2>
Οι πιστωτικές κάρτες του επιχειρηματία Γιώργου Νικολαΐδη, με τις οποίες ο
Παναγιώτης Κράμπης αγόρασε ακόμη και μία... περούκα, πρόδωσαν τις κινήσεις του
βασικού κατηγορουμένου που δικάζεται μαζί με άλλα επτά άτομα από το Μεικτό
Ορκωτό Δικαστήριο της Αθήνας. 
Ο Π. Κράμπης φέρεται ότι λίγες ημέρες μετά την εξαφάνιση του επιχειρηματία και
της φίλης του Σούλας Καλαθάκη επισκέφθηκε κατάστημα με περούκες, συστήθηκε ως
Γ. Νικολαΐδης και πλήρωσε χρησιμοποιώντας πιστωτική κάρτα του θύματος, αν και
στο παρελθόν ο κατηγορούμενος είχε κάνει αγορές από το ίδιο κατάστημα
πληρώνοντας με κλεμμένη επιταγή. 
Τα γεγονότα αυτά που σκιαγραφούν την προσωπικότητα του Παναγιώτη Κράμπη
αποτελούν μέρος της κατάθεσης της δημοσιογράφου Αγγελικής Νικολούλη, η οποία
εξετάστηκε για δεύτερη μέρα από το δικαστήριο. Απαντώντας η μάρτυς σε
ερωτήσεις των συνηγόρων της πολιτικής αγωγής αναφέρθηκε στην επιστολή που είχε
στείλει ο Π. Κράμπης «προς κάθε ενδιαφερόμενο» στην οποία υποστήριζε ότι την
πρώην φίλη του και συγκατηγορούμενή του Μάνια Χωραΐτου την παραπλάνησε για να
μην τη χάσει από κοντά του. Η δίκη θα συνεχιστεί τη Δευτέρα.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17257N122</ED>
<ID>
ID:304751

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N12&aa=2</URL></REF>


Article

<CATEGORY>vin06</CATEGORY>

 <H2>Εξαφανίστηκε </H2>
Εξαφανίστηκε στις 19 Ιανουαρίου 2002 ο Σωτήριος Μπογδάνος, ετών 62, ύψους γύρω
στο 1,80, με αραιά άσπρα μαλλιά. Φορούσε μαύρο μακρύ μπουφάν και μπλουτζίν
παντελόνι, μπεζ παπούτσια, καθώς και μια τραγιάσκα γκρι χρώματος. Σημειωτέον,
είναι καρδιοπαθής. Όποιος γνωρίζει οτιδήποτε ας επικοινωνήσει στα τηλέφωνα
τοπικής Αστυνομίας ή στο τηλέφωνο 010/8041.513. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17257N123</ED>
<ID>
ID:304787

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N12&aa=3</URL></REF>


Article

<CATEGORY>vin06</CATEGORY>

 <H2>Ο τελάλης σήμανε... καρναβάλι
</H2><H4>Σχεδόν όλα έτοιμα ενώ ακόμη δεν έχει ανοίξει το Τριώδιο
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

Τα προγράμματα έχουν διαμορφωθεί. Οι χώροι των εκδηλώσεων έχουν βρεθεί. Οι
στολές και τα άρματα προβάρονται. Τι απομένει; Να ανοίξει το Τριώδιο σε
λιγότερο από ένα μήνα που θα σημάνει και την έναρξη του καρναβαλιού. 
Όλη η Ελλάδα ήδη ζει στον... πολύχρωμο ρυθμό του καρναβαλιού (φωτό αρχείου)

Ωστόσο, δήμοι απ' όλη την Ελλάδα ζουν ήδη στους ρυθμούς του καρναβαλιού καθώς
ετοιμάζονται πυρετωδώς για την οργάνωση των αποκριάτικων εκδηλώσεων. Στο
Μοσχάτο, στον Ρέντη, στην Ξάνθη οι οργανωτές τρέχουν να προλάβουν τα...
τελευταία θέματα της επικαιρότητας για να τα εντάξουν υπό μορφή σάτιρας στις
μεγάλες παρελάσεις τους. Μοναδική εξαίρεση αποτελεί η πόλη της Πάτρας, αφού
εκεί το καρναβάλι έχει ήδη αρχίσει... 
Ο τελάλης σήμανε την έναρξη του «Καρναβαλιού 2002» στην Πάτρα, την πόλη οδηγό
του ελληνικού καρναβαλιού, πριν από δύο εβδομάδες. Μάλιστα, την προηγούμενη
Κυριακή πραγματοποιήθηκε πρώτη φορά καρναβαλικό σλάλομ με μεταμφιεσμένους
σκιέρ στο Χιονοδρομικό Κέντρο Καλαβρύτων. 
Φέτος οι οργανωτές εκτιμούν ότι οι επισκέπτες που θα φτάσουν στην Πάτρα για να
παρακολουθήσουν το καρναβάλι αναμένεται να ξεπεράσουν το μισό εκατομμύριο. Η
σάτιρα θα είναι άλλη μια φορά το κυρίαρχο στοιχείο και μερικά από τα θέματα
που θα παρουσιαστούν θα είναι η παγκοσμιοποίηση, οι Ολυμπιακοί Αγώνες, αλλά
και η Μεσόγειος, στην οποία είναι αφιερωμένο το φετινό καρναβάλι. Μία από τις
καινούργιες εκδηλώσεις θα είναι και η «αλέα των πολιτικών». Στις 23
Φεβρουαρίου, στον πεζόδρομο Αγ. Νικολάου, θα στηθούν 14 ανδριάντες σύγχρονων
πολιτικών, την αποκάλυψη των οποίων έχουν προσκληθεί να κάνουν οι ίδιοι οι
πολιτικοί. 
Στον Ρέντη έχει σχεδόν ολοκληρωθεί η κατασκευή των αρμάτων που γίνεται στο
δημοτικό εργαστήριο. Αυτό βέβαια δεν σημαίνει ότι θα... γλιτώσουν τη σάτιρα
πρόσφατα θέματα της επικαιρότητας. Οι κατασκευαστές έχουν φροντίσει να
συμπεριλάβουν ακόμα και το... φρέσκο θέμα με τα «φρουτάκια» αλλά και το «Big
Brother», τον «Αδύναμο κρίκο», το ευρώ, τον άνθρακα. Πάντως, σύμφωνα με τους
υπευθύνους του δήμου, φέτος η δουλειά στο δημοτικό εργαστήριο αρμάτων ήταν
περισσότερη καθώς αυξήθηκαν περίπου 10% οι παραγγελίες για άρματα από άλλους
δήμους. Οι εκδηλώσεις του Ρέντη ξεκινούν στις 23 Φεβρουαρίου στο Village Park
με συναυλία του Μιχάλη Χατζηγιάννη και στις 17 Μαρτίου, στον ίδιο χώρο, θα
πραγματοποιηθεί η μεγάλη παρέλαση αρμάτων. 
Μεγάλες πόλεις από όλη την Ελλάδα, όπως η Θεσσαλονίκη, η Καβάλα, η Καστοριά, η
Κέρκυρα, ο Τίρναβος, έχουν δηλώσει συμμετοχή στο καρναβάλι του Μοσχάτου.
«Εκτιμούμε ότι φέτος οι συμμετοχές καρναβαλικών ομάδων θα είναι περισσότερες
από κάθε άλλη φορά», λέει ο αντιδήμαρχος του δήμου κ. Γρηγόρης Παπαδόπουλος.
Οι οργανωτές τονίζουν ότι το 16ο καρναβάλι του Μοσχάτου πέρα από τις συναυλίες
και τα πάρτι θα έχει κάτι ξεχωριστό, που όμως ακόμα δεν θέλουν να αποκαλύψουν.

<H3>Το μεγάλο... ραντεβού στην Ξάνθη
</H3>
Η φετινή καινοτομία στο ξανθιώτικο καρναβάλι είναι ο νέος χώρος που
διαμορφώθηκε στο κολυμβητήριο (πρώην «Αρίων»), όπου και θα διεξαχθούν όλες οι
μουσικές βραδιές αλλά και τα μασκέ πάρτι. Η κατασκευή των 24 θεμάτων - αρμάτων
βρίσκεται στο τελικό στάδιο και στη μεγάλη παρέλαση θα τα συνοδεύουν περίπου
14.000 μασκαράδες. Ξεχωριστό χρώμα αναμένεται να δώσουν οι γιορτές που έχουν
οργανώσει για άλλη μια χρονιά οι 43 πολιτιστικοί σύλλογοι της πόλης. Κάθε
σύλλογος θα παρουσιάζει παραδοσιακούς χορούς και τραγούδια και θα προσφέρει
εδέσματα. Οι επισκέπτες, που υπολογίζεται ότι θα ξεπεράσουν τους 250.000, θα
πρέπει να αναζητήσουν ξενοδοχεία εκτός Ξάνθης, αφού τα δωμάτια είναι κλεισμένα
εδώ και καιρό. Ανάμεσά στους επισκέπτες - καρναβαλιστές θα είναι και μια ομάδα
1.000 ατόμων που θα φτάσει με πλοίο από την Κρήτη στην Καβάλα και από εκεί
στην Ξάνθη για να συμμετάσχει στη μεγάλη παρέλαση. Η βραδινή παρέλαση θα γίνει
στις 16 Μαρτίου ­ θα ακολουθήσει πάρτι μασκέ ­ ενώ η κεντρική την επομένη. Η
έναρξη των ξανθιώτικων εκδηλώσεων θα γίνει στις 3 Μαρτίου. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17257N131</ED>
<ID>
ID:304700

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N13&aa=1</URL></REF>


Article

<CATEGORY>vin06</CATEGORY>

 <H2>Έρευνα για τη δηλητηρίαση των νεοσυλλέκτων </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Βαρύτερες μερίδες, σωστές θερμίδες, σκεύη μιας χρήσης, πλούσιο μενού, αλλά η
«πρεμιέρα» του φιλόδοξου προγράμματος σκιάστηκε από άγνωστης προέλευσης
δηλητηρίαση τού 30% των νεοσυλλέκτων 
Με 240 κρούσματα ελαφράς δηλητηρίασης νεοσύλλεκτων ναυτών συνέπεσε η
«πρεμιέρα» του νέου τρόπου σίτισης των στρατευμένων από εταιρείες κέτερινγκ
στο Κέντρο Εκπαίδευσης Πόρου. 
Πλην όμως, η αιτία που προκάλεσε στομαχικές διαταραχές σε 30% των νεοσυλλέκτων
δεν έχει εντοπισθεί καθώς, εκτός από την... καρμπονάρα και τη σαλάτα του
κέτερινγκ, εξετάζονται σε ειδικά εργαστήρια και δείγματα νερού και διαφόρων
ειδών που πωλούνται στο ΚΨΜ της μονάδας. Από τους νεοσυλλέκτους που έχουν
εμφανίσει σταδιακά διάρροια, 50 βρίσκονταν χθες το βράδυ στα κρεβάτια τους ­
«ο αριθμός είναι ταχέως μειούμενος» διαβεβαιώνει ο εκπρόσωπος του Γενικού
Επιτελείου Ναυτικού πλοίαρχος Κ. Κυριακίδης. 
Ο υπουργός Άμυνας κ. Γ. Παπαντωνίου, που ενημερώθηκε για τα κρούσματα, έδωσε
αμέσως εντολή να διερευνηθούν τα αίτια πλήρως και να ληφθούν όλα τα αναγκαία
διορθωτικά μέτρα. 
Το περιστατικό σκίασε τον νέο τρόπο σίτισης που το υπουργείο Άμυνας φιλοδοξεί
να εφαρμόσει σε όλα τα στρατόπεδα για να βελτιώσει τις συνθήκες διαβίωσης και
να απαλλάξει τους στρατευμένους από διάφορες λειτουργίες (λάντζα κ.λπ.). 
Τα πρώτα συμπτώματα διάρροιας εμφανίστηκαν τις πρώτες πρωινές ώρες της
Τετάρτης ­ 5η ημέρα τροφοδοσίας της μονάδας από την Ολύμπικ Κέτερινγκ Α.Ε.,
θυγατρική της Ολυμπιακής Αεροπορίας. Η «Ολύμπικ» είχε κερδίσει τον διαγωνισμό
­ η προσφορά της ήταν 1.421 δρχ. κατ' άτομο για πρωινό, δεκατιανό, μεσημεριανό
και βραδινό φαγητό, αρκετά πιο χαμηλή από αυτή των ανταγωνιστών της. 
Το βράδυ της Τρίτης το φαγητό (καρμπονάρα κ.λπ.) παρασκευάστηκε στη μονάδα από
τα 9 άτομα της Ολύμπικ Κέτερινγκ με ορισμένα υλικά (σάλτσα κ.λπ.) που ήταν
προετοιμασμένα στις εγκαταστάσεις της. «Η καρμπονάρα βράστηκε επιτόπου»
διαβεβαιώνει ο γενικός διευθυντής της Ολύμπικ κ. Αντ. Τσιρίγος, που τονίζει
στα «ΝΕΑ» πως εδώ και 20 χρόνια η εταιρεία παρασκευάζει 6 εκατομμύρια μερίδες
τον χρόνο και ουδέποτε παρουσιάστηκε πρόβλημα. «Διερευνώνται όλες οι πιθανές
πηγές προέλευσης, όπως το νερό, τα φαγητά, τα σνακς του ΚΨΜ κ.λπ.», λέει.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17257N132</ED>
<ID>
ID:304752

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΝΙΚΟΛΑΟΣ ΑΝΤΩΝΟΠΟΥΛΟΣ
</H2><H4>Περιουσίες χάθηκαν, ψυχές αλλοτριώθηκαν
</H4>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΝΟΜΙΚΟΣ ΣΥΜΒΟΥΛΟΣ ΤΗΣ ΤΕΔΚ ΑΧΑΪΑΣ

Στέλεχος της Νεολαίας Λαμπράκη τη δεκαετία του '60, διετέλεσε επί 12 χρόνια
αντιδήμαρχος στην Πάτρα, ενώ εδώ και 5 χρόνια είναι πρόεδρος της Επιτροπής για
τις άδειες των καταστημάτων. Σήμερα, νομικός σύμβουλος της Τοπικής Ένωσης
Δήμων και Κοινοτήτων του Νομού Αχαΐας.

Η Πάτρα σήμερα; 
Στον απόηχο της «τζογολογίας». 
Και η υπόλοιπη Ελλάδα; 
Στα καζίνα και στα ηλεκτρονικά μηχανήματα αναστενάζει...

Υπάρχει θεραπεία; 
Θεραπεία υπάρχει, θεράποντες δεν βλέπω.

Η πόλη της Πάτρας πώς αντιδρά; 
Αμήχανα και σαστισμένα.

Το μέλλον της Πάτρας; 
Όλα τώρα «παίζονται». 
Πότε αρχίσατε τον αγώνα κατά του τζόγου; 
Με την ανάληψη της ευθύνης των χορηγήσεων αδειών στα καταστήματα στον Δήμο της
Πάτρας πριν από πέντε χρόνια. 
Τι κάνατε; 
Χτυπήσαμε το καμπανάκι, επισημάναμε το πρόβλημα και ζητήσαμε από τους
αρμοδίους τη λήψη μέτρων.

Το αποτέλεσμα; 
Δεν πήραμε ούτε μία απάντηση... 
Έχουν χαθεί περιουσίες στον παράνομο τζόγο... 
Και περιουσίες χάθηκαν και ψυχές αλλοτριώθηκαν.

Οι βαρόνοι του τζόγου; 
Κάνουν ανεμπόδιστα τη δουλειά τους παντού στην Ελλάδα. 
Η νεολαία (και του Πανεπιστημίου); 
Υπέροχα παιδιά, με έλλειψηόμως προτύπων και ιδανικών.

Ο πολιτισμός στην πόλη; 
Πασχίζει και προσπαθεί.

Η Τοπική Αυτοδιοίκηση; 
Ψάχνει ακόμη τον ρόλο της.

Κέντρο και Περιφέρεια; 
Πρωταθλητές και ουραγοί. 
Τα Μέσα Μαζικής Ενημέρωσης σήμερα; 
Εισβολή του λαϊκισμού, της ευτελούς τηλεθέασης, αλλά και φωτεινές εξαιρέσεις. 
Τελικά είστε αισιόδοξος; 
Σκεπτικιστής. 
Πολιτική και πολιτικοί; 
Αμφισβητούμενη και αμφιλεγόμενοι. 
Η Πάτρα, γενέτειρα σπουδαίων πολιτικών... 
Δεν βλέπω τη δόξα των προγόνων εσαεί να μας σώζει.

Πρότυπο πολιτικού... 
Αλέξανδρος Παπαναστασίου.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17257N141</ED>
<ID>
ID:304735

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Απλώς και μόνο γιατί δεν φορούσε κράνος...
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Ήταν δύο η ώρα το πρωί, παραμονές γιορτών, σε κάποιο νησί των Κυκλάδων. Ο
24χρονος νέος, γυρνώντας με τη «μηχανή» του από το αγαπημένο του μπαράκι στο
σπίτι, γλιστρά στη νυχτερινή υγρασία της ασφάλτου και κτυπά μοιραία το
(απροστάτευτο από κράνος) όμορφο κεφάλι του. Το δράμα είχε ήδη συντελεσθεί. Ο
πρωτότοκος γιος της οικογένειας, το καμάρι, ο καλός, ο έξυπνος, ο
χαμογελαστός, μεταφέρεται επειγόντως με ελικόπτερο στο Ασκληπιείο. 
Στη μονάδα εντατικής, το δράμα απλώς παρατείνεται. Με τον πατέρα να μη βγάζει
λέξη από το στόμα του, που είχε μαρμαρώσει σε μια γκριμάτσα απόγνωσης. Με τον
μικρότερο γιο να γυρνάει σαν χαμένος στους διαδρόμους του νοσοκομείου
αναζητώντας το ίνδαλμά του που χάθηκε για πάντα. Και τη μητέρα ­ αχ, αυτή τη
μητέρα ­ να αρνείται πεισματικά, ύστερα από ημέρες μάταιης αναμονής, να
αποσυνδεθεί το παιδί της από τα μηχανήματα. Απλώς και μόνο γιατί δεν φορούσε
κράνος.... 
Ένα παιδί που ήταν πια αγνώριστο, με κάθε μέρα ολοένα και πιο παραμορφωμένο
και διογκωμένο κεφάλι. Πόσα χαμένα χρόνια αναμενόμενης ζωής, όπως λένε ο
οικονομολόγοι της Υγείας, πόσες όμορφες στιγμές που δεν έγιναν ποτέ
πραγματικότητα, πόσες ζωές μαζί με αυτή διαλυμένες οριστικά. Απλώς και μόνο
γιατί δεν φορούσε κράνος... 
Μόνο το 20% όσων κυκλοφορούν με «μηχανάκι» στην Ελλάδα (μισό εκατομμύριο
συνολικά) φοράνε κράνος, έλεγε πρόσφατα σε μια διάλεξή της η ειδική επιστήμων
Ελένη Πετρίδου. Και οι θάνατοί τους ­ πρόωροι, παράλογοι θάνατοι ­ αυξάνονται
κάθε χρόνο κατά 9%. 
Πού πέταξε τ΄ αγόρι μου, πού πήγε, πού μ΄αφήνει, χωρίς πουλάκι το κλουβί,
χωρίς νερό η κρήνη... Αξίζει; <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17257N142</ED>
<ID>
ID:304776

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Όπου φύγει - φύγει
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

«Τέλος πάντων, σ' αυτή τη βρωμοχώρα, τίποτα σωστό δεν μπορεί να γίνει»! Φωνή
στεντόρεια απλώθηκε στον πεζόδρομο της Διονυσίου Αρεοπαγίτου, στην καρδιά των
έργων εξωραϊσμού της πρωτεύουσας. Σήκωσαν το κεφάλι γιαγιάδες που είχαν βγάλει
βόλτα τα εγγόνια τους στου Φιλοπάππου, τουρίστες, και εργάτες που πεζοδρομούν
παρακάτω, την Αποστό-λου Παύλου. Τι είχε πάθει η γυναίκα και δυσφήμιζε την
πατρίδα εκεί ακριβώς που πασχίζει να αναδειχθεί; Μήπως είχε περπατήσει με ήλιο
όλο τον πεζόδρομο και δεν είχε βρει ούτε μια βρύση; Ούτε τουαλέτα; Ούτε ξύλινο
παγκάκι ν' απολαύσει την πολιτιστική της κληρονομιά χωρίς να παγώνουν τα
οπίσθια; Τουρίστες, γιαγιάδες και λοιποί περαστικοί την κοίταξαν με προσδοκία.
Ίσως θα φώναζε αυτά που σκέφτονταν κι εκείνοι. Μια βρυσούλα, ρε παιδιά, τι
ψυχή έχει; Μια τουαλέτα κυριών τουλάχιστον... Αλλά είπε, «Δεν μπορεί κανείς να
μου πει από πού θα πάρω το τρένο; Να φύγω θέλω, να πάω σπίτι μου! Αμάν πια!».
Έσπευσαν οι εργάτες της πεζοδρόμησης να της δείξουν τον δρόμο για τον σταθμό
του Θησείου κι έφυγε ασθμαίνοντας. Αλλά δεν έγινε αντιληπτό τι ήταν εκείνο
που, κατά τη γνώμη της, χαρακτήριζε τη χώρα ως βρωμο-. 
Το ότι κανείς δεν ήξερε να της πει πού ήταν ο σταθμός, το ότι ήταν μακριά ο
σταθμός, ή το ότι ήταν μακριά το σπίτι της; Μακριά πολύ από τη φροντισμένη
πολιτιστική κληρονομιά, τους πεζόδρομους, την άπλα και τις προσόψεις των
προνομιούχων κατοικιών που αναδείχθηκαν απέναντι. Ίσως τα ένιωσε τόσο τέλεια
όλ' αυτά και τόσο απρόσιτα μαζί, χωρίς βρύση, τουαλέτα, παγκάκι, που της
φάνηκαν εχθρικά, και το μόνο που ήθελε ήταν να πάει γρήγορα στο σπίτι της.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17257N143</ED>
<ID>
ID:304805

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N14&aa=3</URL></REF>


Article

<CATEGORY>vin07</CATEGORY>

 <H2>Ομολογία - σοκ
</H2><H4>Σαρόν: «Έπρεπε να είχα εξοντώσει τον Αραφάτ όταν μπορούσα» </H4>
<AUTHOR>ΚΙΤΤΥ ΞΕΝΑΚΗ</AUTHOR>

Πως θα προτιμούσε να μην τον έχει απέναντί του, το γνωρίζαμε όλοι από
καιρό. Πως μετανιώνει που δεν τον έβγαλε από τη μέση όταν είχε την ευκαιρία,
στη διάρκεια του πολέμου στον Λίβανο, το παραδέχθηκε χθες ο ίδιος. Αν μη τι
άλλο, είναι ειλικρινής. 
Γιάσερ Αραφάτ. Ο Ισραηλινός πρωθυπουργός Αριέλ Σαρόν δήλωσε ότι μετανιώνει
που δεν τον είχε σκοτώσει

«Στον Λίβανο υπήρξε μία συμφωνία να μην εξοντωθεί ο Γιάσερ Αραφάτ. Για να πω
την αλήθεια, μετανιώνω που δεν το πράξαμε». Τη δήλωση την έκανε ο ίδιος ο
Ισραηλινός πρωθυπουργός, Αριέλ Σαρόν, σε συνέντευξη που παραχώρησε στην
εφημερίδα «Μααρίβ» είκοσι χρόνια μετά το μεγάλο του «σφάλμα». 
Το 1982, το Ισραήλ εισέβαλε στον Λίβανο και πολιόρκησε τη Βηρυτό σε μία
προσπάθεια να εκδιώξει από τη χώρα τον Αραφάτ και την Οργάνωση για την
Απελευθέρωση της Παλαιστίνης (ΟΑΠ). Ο Αριέλ Σαρόν, ως υπουργός Άμυνας τότε του
Ισραήλ, διηύθυνε προσωπικά την επιχείρηση. Ο Γιάσερ Αραφάτ, ως αρχηγός της
ΟΑΠ, διηύθυνε τις μάχες των Παλαιστινίων στη λιβανική πρωτεύουσα. 
Η «Μααρίβ» δημοσίευσε χθες μόνο κάποια αποσπάσματα της συνέντευξης του Σαρόν.
Και σε αυτά, ο Ισραηλινός πρωθυπουργός δεν εξηγεί με ποιον είχε συνάψει τότε
συμφωνία μη εξόντωσης του Αραφάτ. 
Πιθανώς να το πληροφορηθούμε από το σημερινό φύλλο της εφημερίδας, όπου και
αναμένεται να δημοσιευτεί ολόκληρη η συνέντευξη. Οι πρώτες αντιδράσεις,
πάντως, έκαναν ήδη την εμφάνισή τους. 
«Αν οι δηλώσεις αυτές είναι ακριβείς, εκφράζω τη λύπη μου για αυτές, είναι
σαφές ότι αξίζουν την απόρριψή μας», δήλωσε χθες ο Χοσέπ Πικέ, ο υπουργός
Εξωτερικών της Ισπανίας, που ασκεί για αυτό το εξάμηνο την προεδρία της
Ευρωπαϊκής Ένωσης. 
«Νομίζω ότι όλα αυτά αποδεικνύουν αυτό που υποστηρίζαμε ανέκαθεν - ότι ο Σαρόν
προσπαθεί να αποτελειώσει αυτό που άρχισε το 1982», δήλωσε ο Παλαιστίνιος
υπουργός Σαέμπ Ερεκάτ. 
Οι δηλώσεις

Σε μία προφανή προσπάθεια να διασκεδάσει τις εντυπώσεις που γνώριζε ότι θα
προκαλούσε η ομολογία του, ο Σαρόν επισήμανε, μιλώντας στη «Μααρίβ», ότι «αν ο
Αραφάτ λάβει όλα τα μέτρα που του ζητούμε», αν δηλαδή καταφέρει να τιθασεύσει
την τρομοκρατία, «θα τον θεωρήσω εκ νέου εταίρο στις διαπραγματεύσεις». 
Και πρόσθεσε: «Στο τέλος, θα ανακηρυχθεί ένα ανεξάρτητο παλαιστινιακό κράτος.
Θα είναι αποστρατιωτικοποιημένο και θα διαθέτει μόνον αστυνομία για τη
διασφάλιση της τάξης. Με αντάλλαγμα μία αληθινή ειρήνη, είμαι έτοιμος να
απαρνηθώ ένα μέρος της γης του Ισραήλ». 
Όπως δήλωσε σε άλλη συνέντευξή του στην εφημερίδα «Γεντιότ Αχρονότ», ο Σαρόν
θα ζητήσει από τον Αμερικανό πρόεδρο Τζορτζ Μπους, τον οποίο και πρόκειται να
συναντήσει στις 7 Φεβρουαρίου στην Ουάσιγκτον, να «μποϊκοτάρει» τον Αραφάτ:
«Εκτός από αυτόν, υπάρχουν και άλλοι Παλαιστίνιοι ηγέτες και θα τους συναντήσω».

<H3>Ανησυχούν στον ΟΗΕ </H3>
Το Συμβούλιο Ασφαλείας των Ηνωμένων Εθνών είχε εκφράσει προχθές την έντονη
ανησυχία του για «την πρωτοφανή κλιμάκωση της βίας» στη Μέση Ανατολή,
απευθύνοντας και στις δύο πλευρές έκκληση τερματισμού των εχθροπραξιών και
επανάληψης του διαλόγου. 
Χθες, ο Γερμανός καγκελάριος Γκέρχαρντ Σρέντερ δήλωσε ότι η Ευρώπη πρέπει να
ασκήσει πιέσεις στον Γιάσερ Αραφάτ «να ενεργήσει αποφασιστικά έστω και τώρα
εναντίον οιουδήποτε πραγματοποιεί τρομοκρατική ενέργεια κατά του Ισραήλ». 
Την ίδια ώρα, το Προεδρείο της Σοσιαλιστικής Ομάδας του Ευρωπαϊκού
Κοινοβουλίου έκανε ομόφωνα δεκτή την πρόταση του αντιπροέδρου της, και
επικεφαλής των ευρωβουλευτών του ΠΑΣΟΚ, Γιώργου Κατηφόρη, για την
πραγματοποίηση το ταχύτερο δυνατόν συνάντησης αντιπροσωπείας ευρωβουλευτών με
τον Αραφάτ, ώστε να αρθεί η απομόνωση που του έχει επιβάλει ο Σαρόν. 
«Η επιχειρούμενη κατάργηση της Παλαιστινιακής Αρχής και του ηγέτη της», δήλωσε
ο κ. Κατηφόρης, «είναι βέβαιο ότι θα έχει ως αποτέλεσμα την επικράτηση της
αναρχίας ανάμεσα στους Παλαιστινίους, μια εξέλιξη που θα είναι τραγική τόσο
για την ειρήνη στην περιοχή όσο και για το ίδιο το Ισραήλ».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17257N151</ED>
<ID>
ID:304694

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N15&aa=1</URL></REF>


Article

<CATEGORY>vin07</CATEGORY>

 <H5>ΗΝΩΜΕΝΕΣ ΠΟΛΙΤΕΙΕΣ
</H5><H2>«Παραινέσεις» προς τους Ευρωπαίους
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Ο Αμερικανός πρόεδρος απειλεί το Ιράκ, το Ιράν και τη Βόρεια Κορέα, ενώ
απευθύνει «παραινέσεις» προς την Ευρωπαϊκή Ένωση η οποία, με τη σειρά της,
επιλέγει να διαφοροποιηθεί «φιλικά» από την πολιτική που ακολουθεί πλέον η
Ουάσιγκτον στον πόλεμο κατά της τρομοκρατίας. Και εν μέσω όλης αυτής της
θύελλας αντιδράσεων που έχει ξεσηκώσει η έναρξη των αμερικανικών στρατιωτικών
επιχειρήσεων στις Φιλιππίνες, η CIA προειδοποιεί για νέες τρομοκρατικές
επιθέσεις του ίδιου βεληνεκούς με εκείνη της 11ης Σεπτεμβρίου. 
Ο Τζορτζ Μπους, σε χθεσινή ομιλία του, προειδοποίησε για μία ακόμα φορά τα
έθνη που μπορεί να προσπαθήσουν να τρομοκρατήσουν τις ΗΠΑ, ότι εάν δεν
καταπολεμήσουν την τρομοκρατική δράση στο έδαφός τους «θα το κάνει η Αμερική». 
Σύμφωνα με τους αναλυτές, επρόκειτο για φανερό υπαινιγμό κατ' αρχήν για το
Ιράν, το Ιράκ και την Βόρεια Κορέα - τις χώρες που σε προηγούμενη ομιλία του ο
Μπούς είχε αποκαλέσει «πηγή του κακού». 
Πάντως, η Ευρωπαϊκή Ένωση έχει «τους ίδιους μακροπρόθεσμους στόχους» με τις
ΗΠΑ, όσον αφορά την τρομοκρατία και τη διάδοση των όπλων μαζικής καταστροφής,
αλλά έχει «μια άλλη πολιτική» για να τους επιτύχει, όπως δήλωσε χθες
εκπρόσωπος της Ευρωπαϊκής Επιτροπής, ενώ τόσο η γαλλική όσο και η γερμανική
πλευρά κινήθηκαν χθες στο ίδιο κλίμα διαφοροποίησης από τις ΗΠΑ. 
Εν τω μεταξύ, και εν μέσω επεισοδιακών αντιαμερικανικών διαδηλώσεων και
πολιτικών αντιδράσεων ξεκίνησαν χθες οι κοινές αμερικανικοφιλιππινεζικές
στρατιωτικές ασκήσεις που η Ουάσιγκτον ισχυρίζεται ότι σηματοδοτούν νέα φάση
στον πόλεμο κατά της διεθνούς τρομοκρατίας. 
Το τελεσίγραφο 
Την ίδια στιγμή παράταση κατά 24 ώρες στην προθεσμία που είχαν δώσει στις ΗΠΑ
για την απελευθέρωση των Πακιστανών που συνελήφθησαν κατά την διάρκεια του
πολέμου στο Αφγανιστάν έδωσαν χθες οι απαγωγείς του Αμερικανού δημοσιογράφου
Ντάνιελ Περλ, απειλώντας ότι μετά την εκπνοή της προθεσμίας θα τον εκτελέσουν.
Απάντηση σε αυτό το τελεσίγραφο έδωσε ο Κόλιν Πάουελ, δηλώνοντας ότι «οι ΗΠΑ
δεν επιθυμούν να υποχωρήσουν στα αιτήματα των απαγωγέων». 
Χθες έγινε γνωστό ότι οι αμερικανικές μυστικές υπηρεσίες έχουν σημάνει
συναγερμό στην αμερικανική διοίκηση για το ενδεχόμενο πραγματοποίησης νέας
τρομοκρατικής επίθεσης εναντίον των ΗΠΑ - πιθανόν με επιθέσεις σε πυρηνικούς
σταθμούς, ή με χημικά και βιολογικά όπλα.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17257N152</ED>
<ID>
ID:304745

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N15&aa=2</URL></REF>


Article

<CATEGORY>vin07</CATEGORY>

 <H2>Παιδιά της παγκοσμιοποίησης
</H2><H4>Οι άνθρωποι της Κόκκινης Πόλης προσπαθούν να κερδίσουν τη μάχη της επιρροής
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Με νίκη στα σημεία έναντι του Οικονομικού Φόρουμ της Νέας Υόρκης (Νταβός)
ξεκίνησε το Κοινωνικό Φόρουμ στο Πόρτο Αλέγκρε: τουλάχιστον οι Γάλλοι
προτίμησαν τη βραζιλιάνικη πόλη από τη μητρόπολη του καπιταλισμού.

Μετά μουσικής. Φοιτητής υποδέχεται με την κιθάρα του τα μέλη των πρώτων
αντιπροσωπειών που έφθασαν χθες στο Πόρτο Αλέγκρε

Οι Γάλλοι πολιτικοί σνομπάρισαν τη Νέα Υόρκη. Έξι υπουργοί, σύμβουλοι του
πρωθυπουργού Λιονέλ Ζοσπέν και του προέδρου Ζακ Σιράκ και τρεις υποψήφιοι στις
προσεχείς προεδρικές εκλογές δίνουν το «παρών» στο Πόρτο Αλέγκρε. Αντίθετα,
στη Νέα Υόρκη πάνε τρεις, όλοι και όλοι, Γάλλοι υπουργοί. Όχι πως θα λείψουν
οι σημαντικές παρουσίες στο Παγκόσμιο Οικονομικό Φόρουμ. Ο Μπιλ Γκέιτς, ο Στιβ
Φορμπς και ο Τζορτζ Σόρος είναι ήδη εκεί και σε λίγο θα αρχίσουν να συζητούν
με Ρώσους επιχειρηματίες, βασιλιάδες, πρωθυπουργούς, ακόμη και με πατριάρχες.
Το θέμα της φετινής συνόδου: «Η ηγεσία σε εύθραυστους καιρούς: Όραμα για ένα
κοινό μέλλον». 
Σε αστυνομικό κλοιό βρίσκεται το ξενοδοχείο «Γουόλντορφ Αστόρια», όπου
διεξάγεται η σύνοδος. Η περιοχή έχει αποκλειστεί με οδοφράγματα από μπετόν και
απαγορεύεται η προσέγγιση αυτοκινήτων. Οι όποιες εκδηλώσεις διαμαρτυρίας
αναμένεται να είναι ειρηνικές, σε αντίθεση με τις ταραχές που είχαν σημειωθεί
στο Σιάτλ. 
Παρά τη φήμη του ως πόλος έλξης ριζοσπαστικών στοιχείων από όλον τον κόσμο, το
Παγκόσμιο Κοινωνικό Φόρουμ άνοιξε χθες την αυλαία στις εκδηλώσεις του Πόρτο
Αλέγκρε με δύο αρνήσεις: η οργανωτική επιτροπή είπε «όχι» σε αίτημα της
βασκικής αυτονομιστικής οργάνωσης ΕΤΑ και της κολομβιανής επαναστατικής
οργάνωσης FARC να λάβουν μέρος στη συνάντηση. Η οργανωτική επιτροπή εξήγησε
ότι οργανώσεις που κάνουν ένοπλο αγώνα δεν μπορούν να στείλουν αντιπροσωπείες
στο Κοινωνικό Φόρουμ. 
Στη σκιά των επιθέσεων της 11ης Σεπτεμβρίου στην Αμερική, στόχος των οργανωτών
είναι να κρατήσουν τη συνάντησή τους στο επίπεδο των συζητήσεων και όχι των
βίαιων εκδηλώσεων. Άλλωστε, οι άνθρωποι του Πόρτο Αλέγκρε δεν είναι οπωσδήποτε
αντίπαλοι της παγκοσμιοποίησης. Σύμφωνα με τον Πασκάλ Μπονιφάς, διευθυντή του
Ινστιτούτου Διεθνών και Στρατηγικών Σχέσεων του Παρισιού, είναι παιδιά της
παγκοσμιοποίησης. Από αυτήν γεννήθηκαν. Και χρησιμοποιούν τα δικά της όπλα
(Ίντερνετ, δίκτυα, μεταφορές, μέσα ενημέρωσης). Για να κερδίσουν όμως τη μάχη
της επιρροής, θα πρέπει να αποδείξουν ότι μπορούν να περάσουν και αυτοί από τα
λόγια στην πράξη. 
Στο Πόρτο Αλέγκρε, την «Κόκκινη Πόλη», θα συζητηθούν πολλά θέματα. Και θα
εκτεθούν πολλές ουτοπίες. Ορισμένες από αυτές, όμως, είναι απολύτως
ρεαλιστικές: φορολόγηση του κεφαλαίου σε παγκόσμια κλίμακα, φόρος στις
χρηματιστηριακές συναλλαγές, κατάργηση των φορολογικών παραδείσων, διαγραφή
του χρέους των αναπτυσσομένων χωρών, η αναθεώρηση του συστήματος διακυβέρνησης
του κόσμου. Όλοι γνωρίζουν ότι η αύξηση του πλούτου που οφείλεται στην
παγκοσμιοποίηση έχει συνοδευτεί από μια αύξηση των ανισοτήτων, η οποία θα
καταστήσει αργά ή γρήγορα το σύστημα ακυβέρνητο. Το μεγάλο ερώτημα είναι:
μπορεί άραγε να επιτευχθεί μια σύνθεση ανάμεσα στο Νταβός και στο Πόρτο
Αλέγκρε; <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17257N161</ED>
<ID>
ID:304695

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N16&aa=1</URL></REF>


Article

<CATEGORY>vin07</CATEGORY>

 <H2>«Αειφόρος ανάπτυξη»
</H2>
Ένα μανιφέστο για την αειφόρο ανάπτυξη προτείνουν 150 προσωπικότητες, μεταξύ
των οποίων πολιτικοί όπως ο Ρεϊμόν Μπαρ και ο Πιερ Μορουά, συνδικαλιστές,
διανοούμενοι, καθώς και ο πρώην γενικός διευθυντής του Διεθνούς Νομισματικού
Ταμείου Μισέλ Καμντεσί. «Οι χώρες μας, οι λεγόμενες αναπτυσσόμενες, προτείνουν
στον κόσμο έναν τρόπο ζωής, ένα καταναλωτικό μοντέλο και ένα οικονομικό
σύστημα που απομυζεί τον πλανήτη, εξαντλεί τους φυσικούς πόρους και μέσα σε
μερικές δεκαετίες δεν θα είναι πια διατηρήσιμο. Αντίθετα, η αειφόρος ανάπτυξη
μπορεί να τεθεί στην υπηρεσία του ανθρώπου, επειδή είναι δυνατόν να περιορίσει
σημαντικά τη φτώχεια και να δώσει σε περισσότερους ανθρώπους πρόσβαση στα
παγκόσμια αγαθά της γνώσης και της υγείας».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17257N162</ED>
<ID>
ID:304746

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N16&aa=2</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ
</H5><H2>Κάνουμε τον κόσμο να αρχίσει να ονειρεύεται
</H2><H4>Ο Κάντιδο Ζριμπάουσκι μιλά στην Αριστοτελία Πελώνη
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

' Η βασική πρωτοπορία αυτού του Φόρουμ είναι ότι για πρώτη φορά
συγκεντρώνονται διαφορετικές φυλές, εκστρατείες και κινήματα της κοινωνίας των
πολιτών. Το σύνολο κάνει τη διαφορά. Η συνάντηση κοινωνιών και κινημάτων που
αναζητούν μια άλλη προοπτική. 
Όσο για το αν είναι δύσκολο να συνδυαστούν και να συμφωνήσουν μεταξύ τους, η
ποικιλότητα και η πολυπλοκότητα είναι αυτό ακριβώς που υπογραμμίζεται σ' αυτό
το Φόρουμ. Η δυναμική που έχουν οι 60.000 άνθρωποι που έχουν συγκεντρωθεί εδώ,
ακτιβιστές, υπερασπιστές των ανθρωπίνων δικαιωμάτων, πολέμιοι της διατροφικής
κυριαρχίας δεν είναι ανταγωνιστική. Ούτε προωθείται ένας τρόπος σκέψης. Βάση
αυτού του Φόρουμ είναι ο σεβασμός στη διαφορετικότητα, γι' αυτό υπάρχει και
τέτοια ποικιλία θεμάτων (για παράδειγμα, τα γυναικεία κινήματα έχουν καθορίσει
τη δική τους ατζέντα). Ούτε επίσης σκοπεύουμε να καταλήξουμε σ' ένα τελικό
κείμενο, αγνοώντας και τις διαφωνίες που θα παρουσιαστούν. Αλλά από μόνο του
το γεγονός ότι τόσοι ετερόκλητοι άνθρωποι κάθονται στο ίδιο τραπέζι, είναι
σημαντικό. 
Δεν νομίζω ότι είναι ουτοπία ή ρομαντισμός να πιστεύει κανείς ότι τα πράγματα
μπορούν ν' αλλάξουν. Στην Αργεντινή η καταστροφή θα ήταν μεγαλύτερη αν ο
κόσμος δεν είχε βγει στους δρόμους. Υπάρχουν στιγμές που αναστρέφουμε την
κοινωνία. Στη Βραζιλία επίσης θα είχαμε δικτατορία αν ο κόσμος δεν είχε
διαμαρτυρηθεί. Η κοινωνία είναι αυτή που μετακινεί την εξουσία. 
Πρέπει κανείς να έχει προοπτική. Κι εμείς αυτό κάνουμε: δίνουμε ξανά προπτική
στον κόσμο. Τον κάνουμε να αρχίσει πάλι να ονειρεύεται. Ο κόσμος δεν είναι
καταδικασμένος να υπομένει τις πολιτικές του Μπους. Όσο για την υποστήριξή μου
στο MST, το κίνημα των ακτημόνων της Βραζιλίας, όχι, δεν τη βρίσκω καθόλου
ρομαντική. Σε μια χώρα σαν τη δική μας, όπου υπάρχει τόση γη και οι ιδιοκτήτες
είναι μόνο μερικές χιλιάδες ανάμεσα σ' έναν πληθυσμό 60 εκατομμυρίων, το ότι
συμβαίνει κάτι τέτοιο είναι παράλογο και όχι το ότι ζητάμε να αλλάξει. Κι αφού
δεν αλλάζει από μόνο του, προχωράμε μαζί με τους αγρότες. Χωρίς αυτούς δεν
μπορούμε να κάνουμε τίποτα. 
Η δίκαιη κατανομή της γης δεν θα γίνει αύριο, αλλά ίσως... μεθαύριο.
Αισιόδοξος; Ναι, είμαι αισιόδοξος όταν κοιτάω την Ιστορία. Και ναι, τα
πράγματα αλλάζουν και ο κόσμος προχωράει '.

Ο Κάντιδο Ζριμπάουσκι, απόγονος Πολωνών μεταναστών στη Βραζιλία, είναι
κοινωνιολόγος, γενικός διευθυντής του IBASE, του Βραζιλιάνικου Ινστιτούτου
Κοινωνικοοικονομικών Αναλύσεων, της μη κυβερνητικής οργάνωσης που συνεργάζεται
με αλλες ΜΚΟ κατά του κοινωνικού αποκλεισμού, όπως την MST, το κίνημα των
ακτημόνων της Βραζιλίας.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17257N163</ED>
<ID>
ID:304782

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N16&aa=3</URL></REF>


Article

<CATEGORY>vin07</CATEGORY>

 <H2>Σεξ, αίμα και σκάνδαλα
</H2><H4>Το μυστικό της επιτυχίας της πιο κίτρινης βρετανικής εφημερίδας
</H4>
Σεξ, αίμα, σκάνδαλα: είναι η συνταγή της επιτυχίας της πιο κίτρινης από τις
βρετανικές ταμπλόιντ, της εβδομαδιαίας «News of the World» (NoW) του Ομίλου
News International του Ρούμπερτ Μέρντοκ. 
Τελευταία νέα. Ο κορυφαίος παρουσιαστής της τηλεόρασης του BBC Τζέιμι Θίκστον
εκβιάζεται από μία πόρνη, η οποία τον αποπλάνησε σε λέσχη οργίων

Η «News of the World» είναι πρώτη σε κυκλοφορία με ένα τιράζ 4 εκατομμυρίων
φύλλων και τη διαβάζει κάθε εβδομάδα το ένα τέταρτο του ενήλικου βρετανικού
πληθυσμού. 
Η επιτυχία της NoW οφείλεται σε μια σειρά από «αποκλειστικότητες», όλες
βασισμένες στην ίδια τεχνική, αυτή του «διαπραγματεύσιμου» εκβιασμού. Η πολύ
πρόσφατη περιπέτεια του πρίγκιπα Χάρι, του νεώτερου γιου του πρίγκιπα Καρόλου
και δευτέρου στην ιεραρχία διαδοχής του θρόνου, είναι ενδεικτική αυτής της
τακτικής. Αφού είχε ειδοποιηθεί από πολλές πηγές, ο Κλάιβ Γκούντμαν,
επικεφαλής ανακτορικός συντάκτης της εφημερίδας, αμόλησε στα ίχνη του νεαρού
Ουΐνδσορ μια δωδεκαριά ερευνητές δημοσιογράφους με τις τσέπες γεμάτες
χαρτονομίσματα των 50 στερλινών (81,81 ευρώ) για να λύσουν τις γλώσσες στα
παμπ και τα ρέιβ πάρτι του Γκλόστερσιρ. 
Η παρακολούθηση 
Έπειτα από μήνες παρακολούθησης, οι ειδικοί απεσταλμένοι του ανακάλυψαν πως ο
Χάρι όχι μόνο καπνίζει τσιγαρλίκια, αλλά δοκίμασε και κοκαΐνη. 
Ενώπιον του τετελεσμένου, ο πρίγκιπας Κάρολος αποδέχθηκε την πρόταση της NoW:
σε αντάλλαγμα για την αποκλειστικότητα - στην προκειμένη περίπτωση τις
λεπτομέρειες της ημέρας που πέρασε ο διάδοχός του σε μια κλινική αποτοξίνωσης
- η εφημερίδα αποσιώπησε τις γραμμές της άσπρης σκόνης. 
Δεύτερο παράδειγμα, η δημοσίευση ονομάτων παιδεραστών στην πρώτη σελίδα της
εφημερίδας πέρυσι το καλοκαίρι. Για να περιοριστεί ο κίνδυνος να εξαφανιστούν
οι πιο επικίνδυνοι απ' αυτούς βλέποντας το όνομά τους στην εφημερίδα, η
αστυνομία δέχθηκε να διαπραγματευτεί με τη διευθύντρια της NoW Ρεμπέκα Ουέιντ
και να της δώσει έναν κατάλογο με σεξουαλικούς παραβάτες δευτέρας κατηγορίας,
οι οποίοι στη συνέχεια ρίχτηκαν βορά στον πληθυσμό. Τρίτη περίπτωση, αυτή ενός
συντηρητικού βουλευτή και αντιδραστικού πατέρα οικογένειας, ο οποίος συνελήφθη
να διαπράττει κατάφωρο αδίκημα μοιχείας με εκδιδόμενο άνδρα. 
Έπειτα από διαπραγματεύσεις, ο άτακτος παραδέχθηκε δημόσια την ομοφυλοφιλία
του από τις στήλες της NoW, η οποία σε αντάλλαγμα αποσιώπησε το γεγονός ότι ο
εκδιδόμενος ήταν ανήλικος όταν έγινε η πράξη και άρα το θέμα ήταν ποινικό. 
Η τεχνική αυτή μπορεί να σοκάρει, είναι όμως πολύ αποτελεσματική. Επειδή το
θύμα που αρνείται τη συναλλαγή κινδυνεύει πολύ. Η NoW μπορεί να υπολογίζει
στις άλλες εφημερίδες του Ομίλου, όπως στη «Sun» ή στους «Times», χωρίς να
μιλήσουμε για το δορυφορικό δίκτυο Sky TV, για να πάρουν τη σκυτάλη και να
καταστρέψουν τη φήμη του απειθούς. Προσφυγή στη Δικαιοσύνη; Ούτε να σας
περνάει από το μυαλό, ο Μέρντοκ χρησιμοποιεί τα καλύτερα δικηγορικά γραφεία
του Λονδίνου και η NoW έχει κερδίσει πολλές δίκες. Στη Βρετανία, οι βεντέτες
που κακοποιούνται δεν έχουν άλλη επιλογή από την παράδοση. Η εφημερίδα
φροντίζει να βασίζει πάντα τις ηχηρές αποκαλύψεις της σε κασέτες ή
φωτογραφίες. 
Τύπος του υπονόμου 
Η βασίλισσα του «gutter press» (Τύπος του υπονόμου) εκφράζει τον παλαιό
πουριτανισμό, σύμφωνα με τον οποίο η ιδιωτική στάση μιας προσωπικότητας
αντανακλά απαραιτήτως στη δημόσια ζωή της. Παράλληλα, χωρίς καμιά ηθική
αναστολή, αυτό το σύμβολο της δημοσιογραφίας τού μπλοκ επιταγών ενθαρρύνει την
ηδονοβλεψία, την κατάδοση, το δόλωμα του κέρδους. Η ταμπλόιντ κερδίζει από την
αρρωστημένη εμμονή μιας ορισμένης Αγγλίας σε ό,τι αφορά το σεξ. Είναι μια
εφημερίδα διπρόσωπη, πουριτανική και ακόλαστη. Η «News of the World» είναι
ταυτόχρονα Δόκτωρ Τζέκιλ και Κύριος Χάιντ. Άραγε κατ' εικόνα της Αγγλίας;
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17257N171</ED>
<ID>
ID:304696

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N17&aa=1</URL></REF>


Article

<CATEGORY>vin07</CATEGORY>

 <H2>Ο γαλαξίας μας σε... φωτογραφία
</H2>
Η φωτογραφία. Έτσι κατάφεραν να απεικονίσουν το γαλαξία μας οι αστρονόμοι του
«2MASS» 
Αυτή η εικόνα είναι μοναδική: δείχνει τον γαλαξία μας όπως φαίνεται απ' έξω.
Είναι μια εικόνα που δημιούργησαν οι αστρονόμοι αναλύοντας μισό δισεκατομμύριο
αστέρια και δείχνει ολόκληρο τον δίσκο του Γαλαξία μας, μαζί με το κεντρικό
τμήμα των αστεριών του που ανακαλύφθηκε πρόσφατα. 
Καθώς η Γη βρίσκεται εντός του δίσκου αστεριών του γαλαξία και ο χώρος μεταξύ
των αστεριών είναι καλυμμένος από σκόνη, δεν είναι εύκολο να μετρηθεί το
ακριβές μέγεθος του γαλαξία. Αυτό που γνωρίζουμε είναι ότι ο Ήλιος βρίσκεται
27.000 έτη φωτός από το κέντρο του γαλαξία. Χρησιμοποιώντας υπέρυθρο φως για
να διαπεράσουν τη σκόνη και να εξετάσουν 30.000 αστέρια γνωστής φωτεινότητας,
οι αστρονόμοι του προγράμματος Two Micron All Sky Survey (2MASS) μπορούν να
κατασκευάσουν έναν τρισδιάστατο χάρτη του περιβάλλοντος χώρου.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17257N172</ED>
<ID>
ID:304747

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N17&aa=2</URL></REF>


Article

<CATEGORY>vin07</CATEGORY>

 <H5>ΝΙΓΗΡΙΑ
</H5><H2>Θύματα δουλεμπόρων τα παιδιά που αγνοούνται
</H2>
Εκατοντάδες παιδιά που αγνοούνται ή για τα οποία εκφράζονται υποψίες ότι
κρατούνται παρά τη θέλησή τους αναζητεί ο Ερυθρός Σταυρός της Νιγηρίας μετά
την πυρκαγιά που ξέσπασε την περασμένη Κυριακή σε αποθήκη πυρομαχικών του
Λάγκος, με αποτέλεσμα να χάσουν τη ζωή τους περισσότεροι από 600 άνθρωποι.
Όπως είπε ο εκπρόσωπος της οργάνωσης, Πάτρικ Μπάουα, πολλά από τα παιδιά που
φέρονται ως αγνοούμενα - περισσότερα από 1.000 - πιστεύεται ότι είναι ζωντανά
αλλά δεν έχουν παραδοθεί στις οικογένειές τους. Και η εξέλιξη αυτή ανησυχεί
ιδιαίτερα τις κοινωνικές υπηρεσίες, καθώς η Νιγηρία θεωρείται ενδιάμεσος
σταθμός στο εμπόριο παιδιών της Δυτικής Αφρικής. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17257N173</ED>
<ID>
ID:304783

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N17&aa=3</URL></REF>


Article

<CATEGORY>vin07</CATEGORY>

 <H5>ΓΕΡΜΑΝΙΑ
</H5><H2>Στο ψυχιατρείο το ζεύγος του Σατανά
</H2>
Το ζευγάρι του Σατανά, όπως αποκαλούνται ο 26χρονος Ντάνιελ Ρούντα και η
23χρονη σύζυγός του Μανουέλα, καταδικάστηκε χθες από δικαστήριο του Μπόχουμ σε
ποινές 15 και 13 ετών εγκλεισμού σε ψυχιατρείο, αντίστοιχα, για την άγρια και
τελετουργική δολοφονία του 33χρονου φίλου τους Φρανκ Η. τον Ιούλιο του 2001. Ο
Ντάνιελ Ρούντα ομολόγησε τη δολοφονία δηλώνοντας στο δικαστήριο ότι είχε
εντολή του Σατανά να κάνει μία ανθρωποθυσία στις 6 Ιουλίου. Η γυναίκα του
ομολόγησε επίσης το έγκλημα, αλλά δήλωσε: «Δεν ήταν δολοφονία». Το πτώμα του
Φρανκ Η., συναδέλφου του Ρούντα σε εταιρεία διανομής ανταλλακτικών
αυτοκινήτων, βρέθηκε τρεις ημέρες μετά τον φόνο στο διαμέρισμα του ζεύγους στο
Βίτεν, μία πόλη 100.000 κατοίκων κοντά στο Μπόχουμ της Δυτικής Γερμανίας.
Έφερε 66 τραύματα από μαχαίρι και σφυρί και μία πεντάλφα χαραγμένη με νυστέρι
στην κοιλιά του. Το διαμέρισμα ήταν «διακοσμημένο» με ψεύτικα κρανία, σύμβολα
των SS και ένα φέρετρο.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17257N174</ED>
<ID>
ID:304808

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N17&aa=4</URL></REF>


Article

<CATEGORY>vin07</CATEGORY>

 <H5>ΟΥΑΦΑ ΙΝΤΡΙΣ
</H5><H2>Πρόσωπα </H2><H2>«Μετά των αλλοφύλων»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Ουάφα Ιντρίς δεν ήταν φανατική. Έγινε όμως η πρώτη «σαχίντα», η πρώτη
γυναίκα καμικάζι της Ιντιφάντα. 
Ουάφα Ιντρίς. Η πρώτη Παλαιστίνια καμικάζι 
Η λέξη «σαχίντ» (μάρτυρας) απέκτησε και θηλυκό γένος: στον προσφυγικό
καταυλισμό Αμάαρι όλοι μιλούν για τη «σαχίντα» Ουάφα Ιντρίς, την 28χρονη
γυναίκα που την Κυριακή έβαλε στο σάκο της δέκα κιλά εκρηκτικά, πήγε στην
Ιερουσαλήμ και, γύρω στο μεσημέρι, πυροδότησε το φορτίο της στην οδό της
Γιάφας, σε μια εβραϊκή γειτονιά της πόλης γεμάτη καταστήματα και εστιατόρια,
με αποτέλεσμα να σκοτωθεί η ίδια κι ένας 81χρονος Ισραηλινός και να
τραυματιστούν δεκάδες άνθρωποι. Φίλοι και συγγενείς της δεν ήξεραν τι
επρόκειτο να κάνει - δεν το είχε πει ούτε στους τρεις αδελφούς της, που είναι
όλοι τους μέλη της Φατάχ. Και οι Ισραηλινοί έχουν τώρα να αντιμετωπίσουν
γυναίκες πρόθυμες όσο και οι άνδρες να γίνουν «μάρτυρες» της παλαιστινιακής
υπόθεσης. Στην αρχή αμφισβήτησαν ότι ήταν επίθεση αυτοκτονίας επειδή η Ουάφα
δεν ήταν ζωσμένη με τα εκρηκτικά, έλεγαν ότι μπορεί να ήθελε να αφήσει κάπου
τον σάκο και τα εκρηκτικά να πυροδοτήθηκαν κατά λάθος. Αλλά ποιος άνδρας
Παλαιστίνιος θα σήκωνε με άνεση την μπλούζα μιας γυναίκας για να τοποθετήσει
μια βόμβα κάτω από το στήθος της; 
Η Ουάφα Ιντρίς δεν φορούσε μακριά φορέματα ούτε μαντίλα στο κεφάλι. Άφηνε τα
μαλλιά της ελεύθερα, ήταν έξυπνη και μορφωμένη, της άρεσε το διάβασμα. Ήταν
παντρεμένη, αλλά δεν μπορούσε να κάνει παιδιά και χώρισε έπειτα από οκτώ
χρόνια γάμου. Έκτοτε ζούσε στον προσφυγικό καταυλισμό με την οικογένειά της -
ήταν η μοναχοκόρη και το μικρότερο παιδί μιας πολιτικά δραστήριας οικογένειας
που το 1948 οι Ισραηλινοί είχαν εκδιώξει από την πόλη Ράμαλε, κοντά στο Τελ
Αβίβ. Τους 15 τελευταίους μήνες δούλευε ως εθελόντρια τραυματιοφορέας της
παλαιστινιακής Ερυθράς Ημισελήνου στη Ραμάλα, είχε μάλιστα τραυματιστεί τρεις
φορές από ισραηλινές σφαίρες προσπαθώντας να βοηθήσει τραυματισμένους
ομοεθνείς της. Όταν επέστρεφε από τη δουλειά της, λένε φίλοι της, ήταν πολύ
συγκινημένη, είχε μάλιστα αρχίσει να θαυμάζει τους καμικάζι βομβιστές ως
«μάρτυρες» της παλαιστινιακής υπόθεσης. 
Η Ουάφα Ιντρίς είναι άλλη μια απόδειξη πως, χάρη στην αδιαλλαξία του
Ισραηλινού πρωθυπουργού Αριέλ Σαρόν, πρόθυμοι να σκοτωθούν «μετά των
αλλοφύλων» δεν είναι πλέον μόνον οι φανατικοί του Ισλάμ ή οι εξαθλιωμένοι - η
οργή και η απελπισία δεν είναι πια κίνητρα μόνο γι' αυτούς. Την Τετάρτη, η
οικογένεια της «σαχίντα» εγκαταστάθηκε προσωρινά σε γείτονες, από φόβο μήπως
γίνει στόχος ισραηλινής επιδρομής. Γιατί μερικές φορές, σε αντίποινα έπειτα
από μια επίθεση, ο ισραηλινός στρατός βομβαρδίζει το σπίτι του καμικάζι.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17257N181</ED>
<ID>
ID:304697

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N18&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Το μυστήριο του εγκεφάλου
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κάποτε έλεγαν ότι το μέλλον του καθενός μας είναι γραμμένο στ' άστρα. Τώρα
λένε ότι είναι γραμμένο στα γονίδια. Και το περιβάλλον; Πόσο μετρά το
περιβάλλον; 
Βολφ Σίνγκερ: «Ένας εγκέφαλος που γνωρίζει, είναι διαφορετικός από έναν αμαθή
εγκέφαλο» 
Στις αρχές του περασμένου αιώνα, ο Ραμόν υ Καχάλ ανέπτυξε μία θεωρία σύμφωνα
με την οποία ο εγκέφαλος είναι ένα σύστημα το οποίο επεξεργάζεται πληροφορίες
και χρειάζεται ερεθίσματα για να παραμένει ενεργός. Ο Ισπανός βιολόγος, ο
οποίος το 1906 τιμήθηκε με το βραβείο Νόμπελ, πίστευε ότι όλα γίνονται μέσα
από μια γραμμική σειρά λειτουργιών που ξεκινούν από τα αισθητήρια όργανα και
συνεχίζονται μέχρι να φθάσουν σε δομές υψηλού επιπέδου. Τώρα, πια, ξέρουμε ότι
ο εγκέφαλος δεν είναι οργανωμένος με αυτόν τον τρόπο, λέει στην Ελ Παϊς
ο Βολφ Σίνγκερ, διευθυντής από το 1980 του Ινστιτούτου Μαξ Πλανκ για την
Έρευνα του Εγκεφάλου, που εδρεύει στη Φραγκφούρτη. Ο εγκέφαλος είναι ένα
σύστημα που εκτελεί παράλληλα πολλές αναλυτικές και ρυθμιστικές λειτουργίες.
Δεν υπάρχει ενιαίο συντονιστικό κέντρο, αλλά μια ταυτόχρονη και συγχρονισμένη
δραστηριότητα ενός τεράστιου αριθμού νευρονίων, που είναι κατανεμημένα σε
διάφορα σημεία του εγκεφάλου. Όταν έχουμε μπροστά μας, για παράδειγμα, ένα
σκυλί που τρέχει, γαυγίζει και δείχνει τα δόντια του, υπάρχουν δραστηριότητες
σε μια σειρά ζωνών: άλλες αναλύουν την έκφραση του προσώπου του σκύλου, άλλες
τον ήχο που βγάζει, άλλες τη σχέση του με άλλα αντικείμενα. Όλα αυτά πρέπει να
συνδεθούν μεταξύ τους για να καταλάβουμε τι έχουμε μπροστά μας. 
Το ερώτημα που δημιουργείται είναι αναπόφευκτο: τι είναι και πού βρίσκεται η
συνείδηση; Σύμφωνα με τον Γερμανό νευροβιολόγο, υπάρχουν διάφορα επίπεδα
συνείδησης. Το πιο στοιχειώδες το διαθέτουν και τα ζώα, και αφορά την
ικανότητα να έχουν επίγνωση των συναισθημάτων τους, των σκέψεών τους, των
πράξεών τους. Τα ζώα δεν μπορούν όμως να κάνουν πολύ περισσότερα πράγματα, για
παράδειγμα να επεξεργαστούν μια θεωρία του νου. Αδυνατούν να αναπτύξουν
αφηρημένους συμβολικούς κώδικες με συγκεκριμένο περιεχόμενο, και η γλώσσα των
σημείων που μπορούν να μάθουν είναι φτωχή. Αυτός είναι πιθανότατα ο λόγος που
δεν έχουν μπορέσει να δημιουργήσουν έναν πολιτισμό. Ο άνθρωπος διαθέτει πολύ
περισσότερο εγκεφαλικό φλοιό, και το ενδιαφέρον έγκειται στον τρόπο με τον
οποίο συνδέονται μεταξύ τους τα νευρόνια αυτού του φλοιού. Ένα και μόνο
νευρόνιο δέχεται 20.000 ερεθίσματα από άλλα κύτταρα, και τα περισσότερα
προέρχονται από τον εγκεφαλικό φλοιό. Όταν γεννιέται, ο εγκέφαλος είναι ήδη
πλούσιος σε πληροφορίες, καθώς μέσω των γονιδίων δέχεται μεγάλη ποσότητα
γνώσεων. Στη συνέχεια, πιάνει δουλειά το περιβάλλον. 
Όσο συσσωρεύεις γνώση, αλλάζεις, τονίζει ο Σίνγκερ. Ένας εγκέφαλος που
γνωρίζει, είναι διαφορετικός από έναν αμαθή εγκέφαλο. Με αυτήν την έννοια, ο
εγκέφαλός μας είναι πάντα λίγο μπροστά από εμάς.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17257N182</ED>
<ID>
ID:304748

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N18&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Οι αριστεροί...
</H3>
... ιστορικοί του Ισραήλ κάποτε κατέρριπταν τους μύθους που με αυτούς ζούσε το
εβραϊκό κράτος. Διανοούμενοι που έγιναν γνωστοί καταγράφοντας τα δεινά των
Παλαιστινίων, σήμερα εκπλήττουν τους αναγνώστες τους. «Οι Παλαιστίνιοι δεν
μπορούν να αποδεχτούν την ύπαρξη του Ισραήλ», λέει ο Μπένι Μόρις, από τους
πρωτεργάτες του κινήματος που ονομάστηκε «Νέοι Ιστορικοί». Ο ίδιος πιστεύει
πως παραμένει αριστερός και πως δεν έχει αλλάξει απόψεις. Όσα λέει, όμως,
δείχνουν πόσο έχει μεταστραφεί η ισραηλινή κοινή γνώμη, παγιδευμένη ανάμεσα
στον «διάλογο» των άκρων: «Η εμπόλεμη κατάσταση θα συνεχιστεί για πολύ καιρό,
ώσπου να αναδειχτεί νικητής εκείνος που θα πετάξει τον άλλο στη θάλασσα». <H3>Οι νέοι ιστορικοί...
</H3>
... ήταν μια πρωτοπορία Ισραηλινών ερευνητών που εξέταζαν τις συνέπειες από
την ίδρυση του Ισραήλ το 1948 και ιδιαίτερα την ενοχή του στην εκτόπιση
εκατοντάδων χιλιάδων Παλαιστινίων. Με την ταμπέλα του προδότη που τους είχε
κολλήσει στο κούτελο η υπόλοιπη ισραηλινή διανόηση, το έργο τους είχε
χρησιμοποιηθεί από την ισραηλινή Αριστερά για να ζητήσει τον τερματισμό της
κατοχής των παλαιστινιακών εδαφών. Σήμερα, όσο οι σφαίρες και οι βόμβες μιλούν
τη δική τους γλώσσα, τόσο η ισραηλινή κοινή γνώμη και τα μέσα ενημέρωσης
δυσκολεύονται πια να ακούνε επικριτικές φωνές για την πολιτική του εβραϊκού
κράτους. Οι νέοι ιστορικοί νιώθουν τη βία να τους σπρώχνει πίσω στην παλιά
«σιωνιστική μήτρα». Και αισθάνονται πως δεν μπορούν να κάνουν τίποτα γι' αυτό. <H3>Το κύμα...
</H3>
... των βομβιστικών επιθέσεων έχει πείσει πολλούς Ισραηλινούς πως όλα αυτά δεν
είναι παρά ένας δαρβινικός αγώνας για επιβίωση ανάμεσα στους δύο λαούς.
Κάποτε, οι νέοι ιστορικοί είχαν ανοίξει τον διάλογο για τις ισραηλινές ευθύνες
στο παλαιστινιακό ζήτημα, τεκμηριώνοντας πότε τις σφαγές και πότε τις
εκτοπίσεις των Παλαιστινίων από τα χωριά τους. Σήμερα, όσο δεξιότερα στρέφεται
η ισραηλινή κοινή γνώμη, τόσο οξύνονται οι επικρίσεις κατά των νέων ιστορικών. <H3>Οι απόψεις τους...
</H3>
... είχαν σημειώσει άνθιση στη δεκαετία του 1990, όταν υπήρχαν ακόμη πολλές
ελπίδες για μια ειρηνευτική συμφωνία. Οι νέοι ιστορικοί ήλπιζαν βάσιμα τότε
στο τέλος του σιωνισμού - του κινήματος που υποστηρίζει την επιστροφή των
Εβραίων στη βιβλική γη του Ισραήλ. Τίποτα πια δεν είναι το ίδιο μετά την
παλαιστινιακή ιντιφάντα, την οποία προκάλεσε ο Αριέλ Σαρόν, που δεν έπαψε ποτέ
να είναι προκλητικός - χθες δήλωσε πως έπρεπε να είχε «φάει» τον Αραφάτ από το
1982. Παντού στους δρόμους της χώρας διαβάζει κανείς κυβερνητικές αφίσες που
γράφουν: «Ο σιωνισμός θα νικήσει». Οι δυο γυάλινοι ουρανοξύστες, που κάποτε
ήταν γνωστοί ως «πύργοι της ειρήνης», λάμπουν τις νύχτες στον ουρανό του Τελ
Αβίβ. Πάνω τους προβάλλεται μια γιγάντια ισραηλινή σημαία, με το εγωιστικό
απόφθεγμα «Όλα είναι στο χέρι μας», που προοιωνίζεται ένα ζοφερό μέλλον. Σε
αυτή τη χώρα δεν υπάρχει πια ανοχή για «προδότες». <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17257N183</ED>
<ID>
ID:304784

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N18&aa=3</URL></REF>


Article

<CATEGORY>vin08</CATEGORY>

 <H2>Δεκάλογος για κάρτες
</H2><H4>Πώς θα αποφύγετε τις παγίδες του πλαστικού χρήματος
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Σε πολλαπλή «παγίδα» μπορεί να μετατραπεί η χρήση της κάρτας, πιστωτικής
και χρεωστικής, αν ο κάτοχός της αγνοεί βασικές αρχές ως προς τη χρήση της. 
Κι αυτό γιατί μια απλή υπογραφή στο πίσω μέρος της, όταν την παραλαμβάνει,
μπορεί να αποδειχθεί σωτήρια ενέργεια σε περίπτωση απώλειάς της. 
Επίσης, η άμεση ενημέρωση της υπηρεσίας ακύρωσης καρτών της τράπεζας, σε
περίπτωση που χαθεί, μπορεί να τον απαλλάξει από πολλούς μπελάδες. 
Ενώ, σε κάθε περίπτωση, η γνώση των «ψιλών γραμμάτων» μπορεί να τον προφυλάξει
από πολλούς και σε ορισμένες περιπτώσεις εξαιρετικά κοστοβόρους, κινδύνους. 
Όπως για παράδειγμα, αυτός που συνιστά η προσθήκη των επιτοκίων υπερημερίας
κάθε φορά που καθυστερείται η αποπληρωμή της δόσης της κάρτας. 
Δεν είναι λίγοι εκείνοι οι καρτούχοι που έμπλεξαν σε «περιπέτεια» εξ αιτίας
αυτής της... λεπτομέρειας, η οποία εξελίχθηκε σε πραγματικό εφιάλτη. 
Ένας βασικός δεκάλογος, που πρέπει να έχει πάντα στο μυαλό του ο κάθε
καρτούχος, με βάση την έως τώρα εμπειρία, συνίσταται στα εξής: 
1. Όταν κανείς κάνει την αίτηση για να του εγκριθεί η κάρτα, καλά θα
κάνει παράλληλα να διαβάσει πολύ προσεκτικά τους όρους που συνεπάγονται τα
δικαιώματα αλλά και τις υποχρεώσεις που αναλαμβάνει. 
2. Όταν παραλαμβάνει την κάρτα, θα πρέπει αμέσως να βάζει την υπογραφή
του στο πίσω μέρος της. Κατ' αυτόν τον τρόπο αποκλείεται το ενδεχόμενο να
βάλει την υπογραφή του ο μη νόμιμος κάτοχος και να κάνει παράνομα αγορές. 
3. Η κάρτα, όταν δεν χρησιμοποιείται, θα πρέπει να φυλάσσεται σε
ασφαλές μέρος. 
4. Ποτέ δεν φυλάσσεται η κάρτα και το ΡΙΝ στο ίδιο μέρος. Το ΡΙΝ καλό
θα είναι να απομνημονεύεται. 
5. Το ΡΙΝ δεν πρέπει να δίνεται ποτέ σε κανέναν. Ούτε σε υπάλληλο της
εκδότριας τράπεζας. 
6. Όταν χαθεί η κάρτα θα πρέπει να ενημερωθεί αμέσως η υπηρεσία
ακύρωσης της εκδότριας τράπεζας. Όπως έχει αποδειχθεί στην πράξη, ακόμη και τα
λεπτά που μεσολαβούν έως την ακύρωση, είναι κρίσιμα. 
7. Η χρήση της κάρτας θα πρέπει να γίνεται με λελογισμένο τρόπο και με
βάση τις πραγματικές οικονομικές δυνατότητες του κατόχου της. 
8. Ιδιαίτερη προσοχή θα πρέπει να επιδεικνύεται στα μηνιαία
εκκαθαριστικά. Η μελέτη τους μπορεί να αποδειχθεί εξαιρετικά κρίσιμη. 
9.Η έγκυρη αποπληρωμή των δόσεων θα πρέπει να θεωρείται ανελαστική
υποχρέωση. Σε διαφορετική περίπτωση καιροφυλακτούν οι τόκοι υπερημερίας. 
10. Όπως προαναφέρθηκε, σε περίπτωση κλοπής της κάρτας δεν απαιτείται
να πληρώσετε τις αγορές που θα κάνει ο μη νόμιμος κάτοχός της. Η ευθύνη
περιορίζεται σε 150 ευρώ. 
<H3>Σωτήριο «παράθυρο» για την περίπτωση απώλειας </H3>
Γι' αυτό, αν χάσατε την κάρτα σας, και παρ' όλα αυτά διαπιστώσατε ότι κατά τη
διάρκεια της απώλειάς της έγιναν αγορές, μην πανικοβάλλεστε, δεν είναι
απαραίτητο να τις χρεωθείτε. Με υπουργική απόφαση, η οποία έχει ισχύ από την
1η Μαΐου πέρυσι, αν αποδειχθεί ότι η απώλεια της κάρτας έγινε χωρίς δική σας
βαριά αμέλεια, τότε η ευθύνη σας περιορίζεται το πολύ σε 150 ευρώ (51.112
δραχμές), ανεξαρτήτως του ποσού με την οποία στο μεταξύ χρεώθηκε η κάρτα από
τον μη νόμιμο κάτοχό της. 
Με βάση την ευεργετική αυτή διάταξη, υπήρξε, μεταξύ άλλων, περίπτωση κατά την
οποία, ενώ η κάρτα, που είχε χαθεί, χρεώθηκε με αγορές της τάξεως των 950.000
δραχμών, τελικώς ο νόμιμος κάτοχός της πλήρωσε μόλις 51.112 δραχμές. Εν
προκειμένω, βαριά αμέλεια θα αποτελούσε το γεγονός να πλήρωνε όλο το ποσό, ενώ
θα μπορούσε να γλιτώσει περίπου 900.000 δραχμές. 
Επειδή όμως τέτοια «παράθυρα» δεν υπάρχουν πολλά, καλό θα ήταν οι κάτοχοι των
πιστωτικών ή χρεωστικών καρτών να είναι πολύ προσεκτικοί κατά τη χρήση τους
και να παίρνουν τα μέτρα τους.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17257N391</ED>
<ID>
ID:304704

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N39&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Χημεία στο πιάτο μας </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Κάτι η ιστορία με τις τρελές αγελάδες, κάτι οι διοξίνες σε κοτόπουλα, μαζί
τώρα αντιβιοτικά (στη συσκευασία) τυριού και έρχεται και δένει η ιστορία
κάποιων πολυεθνικών: φτιάχνουν με χημεία το πιάτο μας. 
Κι εμείς, ψάχνοντας για λύση, ρωτάμε, ακούμε αρμοδίους (και μη) και
πληρώνουμε: 
Και με την υγεία μας και σε ευρώ. 
Γιατί κάποιοι σκέφτηκαν να φτιάξουν ενιαίο φορέα ελέγχου, αλλά το σύστημα
θέλει πολύ δρόμο ακόμα. 
Όχι γιατί οι αρμοδιότητες (πώς λέμε «μαγαζιά») δεν ξεκολάνε από το ένα
ή το άλλο υπουργείο. 
Ούτε επειδή ο έλεγχος της αγοράς δεν είναι ζήτημα (μόνο) ιατρικής. 
Αντίθετα, είναι το έλλειμα της πολιτικής (από χρόνια) στον συγκεκριμένα τομέα: 
* Σε μια αγορά χωρίς σύνορα. 
* Με μια προσφορά προϊόντων και υπηρεσιών που διακινούνται χωρίς
εμπόδια. 
* Με εισαγόμενα που (συχνά) «βαπτίζονται» ντόπια (λόγω ποιότητας!). 
* Με μια κεντρική αγορά που 'χει τα χάλια της και τώρα πάει για...
μετοχοποίηση λόγω αξίας οικοπέδων (στην περιοχή Ρέντη). 
Όταν η αγορά είναι (έτσι) ελεύθερη, οι καταναλωτές... 
ΥΓ: Πληρώνουν <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17257N392</ED>
<ID>
ID:304778

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N39&aa=2</URL></REF>


Article

<CATEGORY>vin08</CATEGORY>

 <H2>Εκπτώσεις έως 70% στην αγορά
</H2><H4>Οι καταναλωτές προτίμησαν το ευρώ - ικανοποιημένοι οι έμποροι
</H4>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Αισιόδοξα μηνύματα στέλνει η αγορά στους εμπόρους δεκαπέντε ημέρες μετά την
έναρξη των χειμερινών εκπτώσεων. Τα ποσοστά των εκπτώσεων φθάνουν το 70%. Το
καινούργιο στοιχείο φέτος είναι ότι οι καταναλωτές προτιμούν να πληρώνουν με μετρητά.

Ο καιρός, όπως λένε οι έμποροι, ήταν φέτος το τονωτικό για τη θεραπεία της
κρίσης που αντιμετωπίζει η αγορά τα τελευταία χρόνια. Η ξαφνική κακοκαιρία
ανάγκασε τους καταναλωτές να προχωρήσουν σε αγορές - κυρίως ειδών ένδυσης -
που την τελευταία διετία δεν είχαν την ανάλογη ζήτηση. Παλτό, μπουφάν, χονδρά
πουλόβερ είχαν την τιμητική τους. «Η αγορά μέχρι σήμερα δείχνει να κινείται
ανοδικά», λέει ο αντιπρόεδρος του Εμπορικού Συλλόγου της Αθήνας κ. Νίκος
Γιαννέτος. Σύμφωνα με τον κ. Γιαννέτο, το μεγαλύτερο ποσοστό των επιχειρήσεων
δουλεύει ικανοποιητικά και η κίνηση είναι σημαντικά αυξημένη σε σχέση με την
περσινή αντίστοιχη περίοδο. «Θα έλεγα μάλιστα ότι παρά το γεγονός ότι οι
εκπτώσεις ακολούθησαν τις γιορτές, εντούτοις ο βαρύς χειμώνας ανάγκασε σε
αγορές που ίσως σε διαφορετικές συνθήκες να μη γίνονταν». 
Το μεγαλύτερο κομμάτι από την πίτα της αγοράς, όπως κάθε χρόνο, έχουν τα είδη
ένδυσης και υπόδησης, όπου και σημειώνονται τα σημαντικά ποσοστά εκπτώσεων, τα
οποία φτάνουν ακόμα και το 70%. Στις άλλες κατηγορίες, όπως τα λευκά είδη και
τα είδη σπιτιού, καθώς και τα ηλεκτρικά είδη, η αγορά είναι πιο συγκρατημένη. 
Οι φετινές εκπτώσεις ήρθαν μαζί με το ευρώ και, όπως όλα δείχνουν, δεν
υπάρχουν προβλήματα στις συναλλαγές με το νέο νόμισμα. Μάλιστα, αν και όλοι
πίστευαν ότι οι καταναλωτές θα ήταν συγκρατημένοι, εντούτοις οι Έλληνες έβαλαν
στη ζωή τους και στα ταμεία των εμπορικών καταστημάτων το ευρώ. 
Η εισαγωγή του ευρώ στον ελληνικό εμπορικό κόσμο ήταν ομαλότερη και
γρηγορότερη από ό,τι είχε αρχικά υποτεθεί, είναι και η εκτίμηση της Εθνικής
Συνομοσπονδίας Ελληνικού Εμπορίου (ΕΣΕΕ). Το συμπέρασμα αυτό αποτυπώνεται και
από την πανελλαδική τηλεφωνική έρευνα που διεξήγαγε η Συνομοσπονδία την
περίοδο από 15 έως 18 Ιανουαρίου, σε δείγμα 500 εταιρειών όλων των μεγεθών.
Αναφορικά με τις αντιδράσεις των καταναλωτών, το 35,5% έδειξε μια
διστακτικότητα στις αγορές του, ενώ παρατηρήθηκε και αύξηση της χρήσης των
πιστωτικών καρτών που ανήλθε στο 10,5%. Ο βαθμός ετοιμότητας των υπαλλήλων
κρίνεται ικανοποιητικός, καθώς το 58,6% επέδειξε υψηλή ετοιμότητα, ενώ το
41,4% κινήθηκε σε μέτρια επίπεδα.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N40</CAT>
<ED>
Κωδικός άρθρου: A17257N401</ED>
<ID>
ID:304705

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N40&aa=1</URL></REF>


Article

<CATEGORY>vin08</CATEGORY>

 <H2>Πληροφόρηση για το χρέος ζητούν οι Βρυξέλλες
</H2>
Χωρίς αιχμές περί αδιαφάνειας στον προϋπολογισμό θα είναι η γνωμοδότηση του
Συμβουλίου Υπουργών Οικονομίας για το ελληνικό πρόγραμμα σταθερότητας
2001-2004, σύμφωνα με το σχετικό σχέδιο που υιοθετήθηκε χθες από την
Οικονομική και Νομισματική Επιτροπή, στις Βρυξέλλες. 
Ωστόσο, η κυβέρνηση καλείται να δώσει «πιο λεπτομερείς πληροφορίες για τις
χρηματοπιστωτικές πράξεις, στα επικαιροποιημένα προγράμματα σταθερότητας στο
μέλλον, έτσι ώστε να επιτρέπεται η καλύτερη κατανόηση της εξέλιξης του
χρέους». 
Όπως είναι γνωστό, η Ευρωπαϊκή Επιτροπή στη δική της έκθεση αξιολόγησης
επέκρινε, εμμέσως, την κυβέρνηση επειδή προσφεύγει σε «χρηματοπιστωτικές
πράξεις», κυρίως τιτλοποιήσεις μελλοντικών εσόδων, για να μειώσει το δημόσιο
χρέος. Ανέφερε συγκεκριμένα, ότι επειδή ορισμένες από τις πράξεις αυτές δεν
εγγράφονται στον προϋπολογισμό, υπάρχει «έλλειψη διαφάνειας» που δημιουργεί
«αμφιβολίες για την ποιότητα της δημοσιονομικής προσαρμογής». 
Με αφορμή αυτήν τη διατύπωση ο βουλευτής της Νέας Δημοκρατίας κ. Γ.
Αλογοσκούφης υποστήριξε, μάλιστα, πως δικαιώνεται η κριτική της Νέας
Δημοκρατίας ότι γίνεται εκτεταμένη χρήση της «δημιουργικής λογιστικής». 
Το ελληνικό πρόγραμμα σταθερότητας συζητήθηκε χθες, μεταξύ άλλων, στην
Οικονομική και Νομισματική Επιτροπή, στην οποία την Ελλάδα εκπροσώπησε ο κ. Β.
Ράπανος, πρόεδρος του Συμβουλίου Οικονομικών Εμπειρογνωμόνων και ο κ. Ν.
Γκαργκάνας, υποδιοικητής της Τραπέζης της Ελλαδος. Η Οικονομική και
Νομισματική Επιτροπή εντόπισε την κριτική της, σύμφωνα με πληροφορίες, στην
τιτλοποίηση μελλοντικών εσόδων εκ μέρους της κυβέρνησης. Το σχέδιο
γνωμοδότησης του Συμβουλίου Υπουργών Οικονομίας, που διαμόρφωσε, αναμένεται να
εγκριθεί στις 12 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N40</CAT>
<ED>
Κωδικός άρθρου: A17257N402</ED>
<ID>
ID:304755

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N40&aa=2</URL></REF>


Article

<CATEGORY>vin08</CATEGORY>

 <H2>Ιδιωτικοποιούνται οι έλεγχοι
</H2><H4>Ορκωτοί λογιστές αναλαμβάνουν την εποπτεία των αναπτυξιακών επενδύσεων
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Την ιδιωτικοποίηση των ελέγχων στις επενδύσεις που ενισχύονται από τον
αναπτυξιακό νόμο μελετά τώρα το υπουργείο Οικονομίας, εν όψει της αναμόρφωσης
του ίδιου του νόμου περί κινήτρων. 
Συγκεκριμένα, οι απόψεις που έχουν επικρατήσει στο επιτελείο του αρμόδιου
υφυπουργού κ. Χρήστου Πάχτα είναι υπέρ της απομάκρυνσης του ελεγκτικού έργου
από τις αρμόδιες σήμερα υπηρεσίες του υπουργείου. Το επιχείρημα που
επικαλείται ο κ. Πάχτας υπέρ αυτής της αλλαγής είναι η μείωση της
γραφειοκρατίας, αλλά και η εφαρμογή δοκιμασμένων συνταγών άλλων χωρών. Αλλά η
κίνηση υπαγορεύεται πιθανώς και από την ανάγκη εξυγίανσης στον χώρο αυτό των
υπηρεσιών ελέγχου, που έχουν συχνά κατηγορηθεί για έλλειψη διαφάνειας και
«ανορθόδοξες» μεθόδους. 
Το επιτελείο του υπουργείου υποστηρίζει ότι θα ήταν αποτελεσματικότερη η
ανάθεση του ελέγχου στους ίδιους τους ελεγχομένους, δηλαδή στους ορκωτούς
λογιστές τους, όταν πρόκειται για μεγάλες επιχειρήσεις. Για τις μικρότερες και
όσες παίρνουν δάνεια από τράπεζες, ο έλεγχος θα γίνεται από τις τράπεζες. Το
υπουργείο θα περιορίζεται σε δευτεροβάθμιο δειγματοληπτικό έλεγχο, ενώ αν
διαπιστωθεί ότι η έκθεση είναι ανειλικρινής, όχι μόνο θα διακόπτεται η
χρηματοδότηση, αλλά θα επιβάλλεται και πρόστιμο. 
Επίσης, το επιτελείο του υπουργείου Εθνικής Οικονομίας εισηγείται τις εξής
αλλαγές στον αναπτυξιακό νόμο (Ν. 2601/98): 
1. Να μειωθούν οι κεφαλαιακές ενισχύσεις σε ορισμένες κατηγορίες
επενδύσεων, όπως αυτές της μεταποίησης, και να αυξηθούν - ίσως - σε ορισμένες
άλλες, όπως ο τουρισμός. 
Επίσης, να καταργηθούν οι κεφαλαιακές ενισχύσεις στις παλαιές επενδύσεις,
εκτός ορισμένων ειδικών μορφών (π.χ. προϊόντα που δεν παράγονται στην Ελλάδα,
ειδικές μορφές τουρισμού, όπως θαλασσοθεραπεία κ.ά.) και να αντικατασταθούν με
φορολογικές απαλλαγές, ώστε να αποτελούν και κίνητρο εμφάνισης των κερδών των
επιχειρήσεων. Στις νέες επενδύσεις μπορούν να διατηρηθούν. 
2. Να απαιτείται όχι μόνο η βιωσιμότητα, αλλά και η επίτευξη
κερδοφορίας για να εγκρίνεται η ενίσχυση μιας επένδυσης. 
3. Να μειωθούν οι δόσεις εκταμίευσης της ενίσχυσης - οι οποίες
συνοδεύονται από ελέγχους - σε δύο μόνο, αντί των 4-5 που γίνονται σήμερα. 
Ο κ. Πάχτας και το επιτελείο του δεν θεωρούν σκόπιμο να δοθούν κλαδικές
ενισχύσεις. 
Για την αλλαγή του αναπτυξιακού νόμου θα ξεκινήσει σύντομα διάλογος με τους
κοινωνικούς εταίρους. Ήδη προχθές πραγματοποιήθηκε σύσκεψη στο υπουργείο
Οικονομίας, υπό τον υπουργό κ. Νίκο Χριστοδουλάκη με συμμετοχή εκπροσώπων των
επιχειρήσεων και των τραπεζών, για μια πρώτη ανταλλαγή απόψεων. Το νομοσχέδιο
υπολογίζεται ότι θα είναι έτοιμο ως το τέλος της άνοιξης.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17257N411</ED>
<ID>
ID:304706

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N41&aa=1</URL></REF>


Article

<CATEGORY>vin08</CATEGORY>

 <H5>ΚΑΤΑΣΚΕΥΑΣΤΙΚΕΣ
</H5><H2>Έκλεισε ο κύκλος των συγχωνεύσεων
</H2>
Περίπου δεκαπέντε κατασκευαστικοί όμιλοι φαίνεται ότι θα αποσπάσουν τελικά το
πτυχίο της ανώτατης εργοληπτικής τάξης και μαζί με αυτό το «διαβατήριο» για
την αγορά των μεγάλων έργων υποδομής του Δημοσίου, το ύψος των οποίων
εκτιμάται ότι θα ξεπεράσει τα 8 τρισ. δρχ. 
Ύστερα από μακροχρόνιες διαπραγματεύσεις κατά τις οποίες «όλοι συζητούσαν με
όλους», έκλεισαν και οι τελευταίες συμφωνίες για τη δημιουργία ισχυρότερων
επιχειρηματικών σχημάτων στον κλάδο των κατασκευών. 
Ήδη οι κατασκευαστικοί όμιλοι που θα διεκδικήσουν τη «μερίδα του λέοντος» των
μεγάλων έργων του Γ' ΚΠΣ και των Ολυμπιακών Αγώνων, αλλά και των μικρότερων,
υπέβαλαν χθες στο ΥΠΕΧΩΔΕ τις δεσμευτικές αιτήσεις για την απόκτηση των νέων
εργοληπτικών πτυχίων. 
Χθες ανακοίνωσαν την απόφασή τους να διεκδικήσουν το ανώτατο πτυχίο οι
εταιρείες Προοδευτική και Μπαλάφας μαζί με άλλες οκτώ ακόμη τεχνικές
εταιρείες. 
Το νέο σχήμα που θα προέλθει από την απορρόφηση όλων των προηγούμενων
εταιρειών από την εισηγμένη Προοδευτική θα δραστηριοποιηθεί σε μεγάλα δημόσια
και ιδιωτικά έργα, τόσο στην Ελλάδα όσο και στο εξωτερικό. 
Εξάλλου, προχθές, ανακοίνωσε τις τελικές του αποφάσεις και ο Όμιλος της ΑΕΓΕΚ
ο οποίος, όπως αναμένονταν, θα διεκδικήσει τελικά δύο πτυχία της ανώτατης
εργοληπτικής τάξης, το ένα μέσω της μητρικής εταιρείας ΑΕΓΕΚ και το άλλο μέσω
της Ευκλείδης. 
Ο Όμιλος της Μηχανικής προχώρησε στην εξαγορά τεσσάρων ακόμη τεχνικών
εταιρειών, καλύπτοντας έτσι τα κριτήρια που απαιτεί ο νόμος για το ανώτατο
πτυχίο. 
Τα νέα επιχειρηματικά σχήματα, τα οποία αναμένεται να αποσπάσουν το πτυχίο της
ανώτατης εργοληπτικής τάξης αλλά και πτυχία άλλων μικρότερων κατηγοριών, είναι
τα εξής: Ελληνική Τεχνοδομική - Άκτωρ - ΤΕΒ, Άβαξ - J & Ρ - ΕΤΕΘ, ΑΕΓΕΚ -
Ευκλείδης, ΓΕΚ Τέρνα - Δομική Ανάπτυξη, Αττικάτ - Σιγάλας - ΑΤΕΜΚΕ, ΑΛΤΕ -
Οδός και Οδοστρωμάτων και άλλες εταιρείες, Βιοτέρ - Α. Ζαχαρόπουλος, Αθηνά -
Αρχιμήδης, Γεκάτ - Γνώμων, Τεχνική Ολυμπιακή - Μοχλός - Διεκάτ, Θεμελιοδομή -
Νέστος, Παντεχνική - Σαραντόπουλος, Προοδευτική - Μπαλάφας και Μηχανική. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17257N412</ED>
<ID>
ID:304756

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N41&aa=2</URL></REF>


Article

<CATEGORY>vin08</CATEGORY>

 <H5>ΕΛΤΑ
</H5><H2>Μικρότερο ποσοστό στο σύμμαχο
</H2>
Τη λύση της εκχώρησης σε στρατηγικό σύμμαχο μικρότερου ποσοστού απ' ό,τι
αρχικά σχεδιαζόταν και της εισαγωγής εντός του 2002 πακέτου μετοχών ΕΛΤΑ στο
Χρηματιστήριο επιλέγει η κυβέρνηση. Συγκεκριμένα, χτες ανακοινώθηκε στους
προεπιλεγέντες υποψήφιους επενδυτές - Γερμανικά Ταχυδρομεία (Deutsche Post),
Ολλανδικά Ταχυδρομεία (TPG) και Γαλλικά Ταχυδρομεία (La Poste) - η πρόσκληση
υποβολής δεσμευτικών προσφορών για τη σύναψη στρατηγικής συνεργασίας με
συμμετοχή στο μετοχικό κεφάλαιο των ΕΛΤΑ και τη δημιουργία κοινοπραξίας (joint
venture) στις ταχυμεταφορές. Η στρατηγική συνεργασία περιλαμβάνει τα εξής:
Αγορά μετοχών της μητρικής εταιρείας των ΕΛΤΑ που αντιπροσωπεύουν ποσοστό 10%
των ΕΛΤΑ (το ποσοστό αυτό είναι σημαντικά μικρότερο του 25% που αρχικά είχε
επιλεγεί) και δημιουργία κοινοπραξίας στις ταχυμεταφορές στην οποία θα
συμμετέχουν κατά ποσοστό 50% η θυγατρική εταιρεία των ΕΛΤΑ «Ταχυμεταφορές
Α.Ε.» και κατά ποσοστό 50% η εταιρεία του ξένου επενδυτή, η οποία θα αναλάβει
και τη διαχείριση της κοινοπραξίας. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17257N413</ED>
<ID>
ID:304792

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N41&aa=3</URL></REF>


Article

<CATEGORY>vin08</CATEGORY>

 <H5>ΓΙΟΥΡΙΚΟ
</H5><H2>Εξαγορές και επενδύσεις </H2>
Η Interamerican θα χρησιμοποιηθεί ως μοχλός ανάπτυξης εξαγορών και επενδύσεων
που θα πραγματοποιήσει η εταιρεία EURECO. Αυτό επισημάνθηκε κατά τη διάρκεια
χθεσινής συνέντευξης Τύπου κατά την οποία ο κ. Δ. Κοντομηνάς, πρόεδρος της
Interamerican, αλλά και οι κ.κ. Μ. Μωυσής, γενικός διευθυντής και διευθύνων
σύμβουλος Interamerican Ζωής και Υγείας, Κ. Μπερτσιάς, γενικός διευθυντής και
διευθύνων σύμβουλος Interamerican Ζημιών, Γ. Ψαρράς, γενικός διευθυντής
Πωλήσεων και Marketing έδωσαν με σαφήνεια το στίγμα των δραστηριοτήτων του
Ομίλου. Η Interamerican πέτυχε να αυξήσει, τις συνολικές εισπράξεις από
ασφάλιστρα κατά 11,36%.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17257N414</ED>
<ID>
ID:304813

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N41&aa=4</URL></REF>


Article

<CATEGORY>vin08</CATEGORY>

 <H5>ΟΛΥΜΠΙΑΚΗ
</H5><H2>Δευτέρα η τελική απόφαση </H2>
Την ερχόμενη Δευτέρα 4 Φεβρουαρίου αναμένεται να ληφθούν από τους υπουργούς
Οικονομίας και Μεταφορών οι οριστικές αποφάσεις για τη συνέχιση ή τη διακοπή
των διαπραγματεύσεων με την κοινοπραξία IAS για την πώληση της Ολυμπιακής
Αεροπορίας. 
Οι εκκρεμότητες είναι ακόμα αρκετές και όπως επισήμανε χτες ο κυβερνητικός
εκπρόσωπος κ. Χρήστος Πρωτόπαπας «δεν είναι σκόπιμο να εγκλωβίζουμε αυτή την
προσπάθεια σε ημερομηνίες». 
Ο κ. Πρωτόπαπας ανέφερε επίσης πως «πρόθεση της κυβέρνησης είναι να βρεθεί μία
σίγουρη λύση που δεν θα επιβαρύνει τον ελληνικό λαό και θα διευκολύνει τη
βιωσιμότητα του εθνικού αερομεταφορέα». 
Από την πλευρά των συναρμόδιων υπουργείων Οικονομίας και Μεταφορών αναφέρεται
ότι δεν έχουν κατατεθεί οι αναγκαίες αποδείξεις (εγγυητικές επιστολές
τραπέζης) για τη δυνατότητα της κοινοπραξίας IAS να επενδύσει στη «νέα» Ο.Α.
τα 102 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17257N415</ED>
<ID>
ID:304828

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N41&aa=5</URL></REF>


Article

<CATEGORY>vin08</CATEGORY>

 <H5>ΟΛΠ
</H5><H2>Στο ΧΑΑ το 25,5% </H2>
Στο Χρηματιστήριο θα εισαχθεί το 25,5% του μετοχικού κεφαλαίου του Οργανισμού
Λιμένος Πειραιώς. Αυτό αποφάσισε η διυπουργική επιτροπή αποκρατικοποιήσεων που
συνεδρίασε με τη συμμετοχή του υπουργού Οικονομίας και Οικονομικών κ. Νίκου
Χριστοδουλάκη, του υπουργού Ανάπτυξης κ. Άκη Τσοχατζόπουλου και του υπουργού
Εμπορικής Ναυτιλίας κ. Γιώργου Ανωμερίτη. 
Το ποσοστό αυτό αφορά την εισαγωγή στο Χρηματιστήριο 6.375.000 μετοχών. Όπως
ανακοινώθηκε από το υπουργείο Οικονομίας και Οικονομικών, ο σχετικός φάκελος
θα έχει κατατεθεί στις αρμόδιες υπηρεσίες του Χρηματιστηρίου μέχρι τις 19
Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17257N416</ED>
<ID>
ID:304836

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N41&aa=6</URL></REF>


Article

<CATEGORY>vin08</CATEGORY>

 <H2>Φορολογική εξόρμηση για 1 τρισ.
</H2><H4>ΣΔΟΕ και Ελεγκτικά Κέντρα κατά φοροδιαφυγής
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Σήμα για εντατικοποίηση των ελέγχων στην αγορά από το ΣΔΟΕ και στις
επιχειρήσεις από τα ελεγκτικά κέντρα έδωσε χθες το υπουργείο Οικονομικών, το
οποίο αγωνιά για την πορεία των εσόδων του προϋπολογισμού.

Το ΣΔΟΕ θα κάνει εμφανή την παρουσία του σε κεντρικές αγορές των μεγάλων
πόλεων της χώρας και θα ελέγχει κυρίως για την κοπή αποδείξων κατά την πώληση εμπορευμάτων

Το υπουργείο προσδοκά ότι από τους ελέγχους των εκκρεμών υποθέσεων των
παλαιοτέρων ετών που θα κάνουν τα ελεγκτικά κέντρα, από τους ελέγχους του ΣΔΟΕ
στην αγορά και από την είσπραξη των ληξιπρόθεσμων χρεών των οφειλετών του
Δημοσίου θα εισπραχθούν το 2002 έσοδα 1 τρισ. δρχ. 
Σχετικές εντολές για την εντατικοποίηση των ελέγχων από τους αρμόδιους φορείς
δόθηκαν χθες σε σύσκεψη που πραγματοποιήθηκε στο υπουργείο υπό την προεδρία
του υπουργού Οικονομίας και Οικονομικών κ. Νίκο Χριστοδουλάκη και τη συμμετοχή
του υφυπουργού κ. Απόστολου Φωτιάδη και των γενικών διευθυντών των υπουργείων. 
Στη σύσκεψη συμφωνήθηκε το ΣΔΟΕ να δώσει προτεραιότητα στους προληπτικούς
ελέγχους στην αγορά για τον περιορισμό της φοροδιαφυγής. Παράλληλα τα
ελεγκτικά κέντρα (Εθνικό Ελεγκτικό Κέντρο και Περιφερειακά και Τοπικά) θα
κινητοποιηθούν για τον έλεγχο των εκκρεμών υποθέσεων παλαιότερων οικονομικών
ετών των μεγάλων και μικρότερων επιχειρήσεων. 
Επίσης και οι Εφορίες θα συνεχίσουν το κυνήγι των οφειλετών του Δημοσίου για
την είσπραξη των χρεών αυτών. 
Ακόμη στη σύσκεψη διαπιστώθηκε η ανάγκη να υπάρξει καλύτερος συντονισμός
μεταξύ του ΣΔΟΕ και των ελεγκτικών κέντρων κατά τη διενέργεια των ελέγχων στην
αγορα, ώστε να επιτευχθεί μεγαλύτερη αποτελεσματικότηττα. 
Σύμφωνα με τα πρώτα στοιχεία που έχει στη διάθεσή του το υπουργείο
Οικονομικών, τα έσοδα τον Ιανουάριο παρουσίασαν αύξηση 7% υπερβαίνονας τον
στόχο του 6,1% που έχει τεθεί στον προϋπολογισμό. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17257N421</ED>
<ID>
ID:304707

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N42&aa=1</URL></REF>


Article

<CATEGORY>vin08</CATEGORY>

 <H5>ΠΟΛΥΖΩΓΟΠΟΥΛΟΣ
</H5><H2>Προτείνει ειδικό πόρο στον προϋπολογισμό για τα Ασφαλιστικά Ταμεία
</H2>
Χρ. Πολυζωγόπουλος. Νέα θέση για ασφαλιστικό

Με προωθημένες απόψεις για την αντιμετώπιση του Ασφαλιστικού εμφανίστηκε ο
πρόεδρος της ΓΣΕΕ κ. Χρ. Πολυζωγόπουλος. Κατά τη διάρκεια της τελετής κοπής
της πίτας της ΓΣΕΕ, ο κ. Χρ. Πολυζωγόπουλος αφού χαρακτήρισε τη χρηματοδότηση
του συστήματος κοινωνικής ασφάλισης ως κεντρικό ζήτημα στον διάλογο που θα
γίνει για το Ασφαλιστικό, παρατήρησε ότι μπορεί να υπάρξει ειδικός κωδικός για
το Ασφαλιστικό στον κρατικό προϋπολογισμό, όπου μπορεί να συρρέουν πόροι από
διαφορες πηγές. Η θέση αυτή του προέδρου της ΓΣΕΕ μεταφράζεται ως εγκατάλειψη
της θέσης για τριμερή χρηματοδότηση. 
Όσον αφορά τη σχεδιαζόμενη επανεξέταση του θεσμού των βαρέων και ανθυγιεινών
επαγγελμάτων, ο κ. Πολυζωγόπουλος υπογράμμισε ότι η αξιολόγηση δεν θα μειώσει
τα βαρέα και ανθυγιεινά ούτε κατα 5%, ενώ επανέλαβε τη θέση για τις
ενοποιήσεις ταμείων με την παρατήρηση ότι τα συνδικάτα θα δεχθούν μόνο μέτρα
ενοποίησης κατά κλάδους, προτείνοντας ως τρίτο πυλώνα στο νέο σύστημα την
εισαγωγή κεφαλοποιητικών στοιχείων με ομαδικά συμβόλαια. 
Σχετικά με τα όρια ηλικίας προς συνταξιοδότηση, ο πρόεδρος της ΓΣΕΕ επισήμανε
πως σε καμία περίπτωση τα εργατικά συνδικάτα δεν πρόκειται να δεχθούν αύξηση
πέραν των 65, ενώ θεωρεί ως βαση εξόδου την 35ετία.

* Διαδήλωση στο κέντρο της Αθήνας, αλλά και σε μεγάλες πόλεις της χώρας
πραγματοποίησαν χθες εργαζόμενοι και συνταξιούχοι διαμαρτυρόμενοι για την
ακολουθούμενη οικονομική πολιτική. Οι κινητοποιήσεις οργανώθηκαν από το ΠΑΜΕ
(πρόσκειται στο ΚΚΕ).

<H3>Πρώτη αψιμαχία ΓΣΕΕ - ΣΕΒ
</H3>
Αρχίζει η μάχη των μισθών για το 2002 και η ΓΣΕΕ και ο ΣΕΒ (βιομήχανοι) είχαν
χθες την πρώτη τους αψιμαχία. 
Την ίδια ώρα που η ηγεσία της ΓΣΕΕ περιέγραφε τις διεκδικήσεις της για το
τρέχον έτος παρατηρώντας ότι πρέπει να υπάρξει πραγματική σύγκλιση των αμοιβών
των εργαζομένων στην Ε.Ε., οι δύο πρόεδροι του ΣΕΒ κ.κ. Λ. Αντωνακόπουλος και
Ο. Κυριακόπουλος επεσήμαναν ότι πριν από τη βελτίωση των αμοιβών θα πρέπει να
βελτιωθεί η ανταγωνιστικότητα της οικονομίας.

Η ΓΣΕΕ θα έχει την πρώτη συνάντησή της με τις εργοδοτικές οργανώσεις
(βιομήχανοι, έμποροι, επαγγελματοβιοτέχνες) την επόμενη εβδομάδα. Ο πρόεδρος
της ΓΣΕΕ κ. Χρ. Πολυζωγόπουλος, παρατήρησε ότι η Συνομοσπονδία έχει θέσει
στόχο την ταχύτερη σύγκλιση με τους ευρωπαϊκούς μισθούς, διεκδικώντας αύξηση
μεγαλύτερη από τον πληθωρισμό και την αύξηση της παραγωγικότητας (6%-7%).
Επίσης θα διεκδικήσει την καθιέρωση του 35ώρου εργασίας χωρίς μείωση των
αποδοχών. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17257N422</ED>
<ID>
ID:304757

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N42&aa=2</URL></REF>


Article

<CATEGORY>vin08</CATEGORY>

 <H2>Στη 10άδα των πρωταθλητών η Εθνική
</H2>
Ως μία από τις 10 πιο ελκυστικές επιχειρήσεις, από πλευράς επενδυτικών
κριτηρίων, θεωρείται η Εθνική Τράπεζα σε έκθεση της Merril Lynch, που δόθηκε
χθες στη δημοσιότητα. Η καταγραφή της πρώτης δεκάδας έγινε λαμβάνοντας υπόψη
τα ακόλουθα κριτήρια: α) τις θετικές αναθεωρήσεις στις προβλέψεις ανά μετοχή,
β) την αισιοδοξία των διεθνών brokers για την πορεία των εταιρειών, γ) τις
προοπτικές ανάπτυξης και μεγέθυνσης των εργασιών τους και δ) τη συγκλίνουσα
άποψη για την ελκυστικότητα του επιπέδου αποτίμησης της μετοχής. Η μελέτη
εκπονήθηκε από τις ομάδες Στρατηγικής και Τεχνικής Ανάλυσης της Merrill Lynch
και έχει ως σκοπό να περιγράψει τις εταιρείες εκείνες που δημιουργούν τις
ευνοϊκότερες προϋποθέσεις για τους διεθνείς επενδυτές. Στην ίδια λίστα, μαζί
με την Εθνική, υπάρχουν και τα ονόματα των Banco Popular Espanol, Gas Natural
Sdg, Telekom Austria, Thales, Prudential, Imperial Tobacco, Legal &
General, Carrefour και Gallaher.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17257N423</ED>
<ID>
ID:304793

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N42&aa=3</URL></REF>


Article

<CATEGORY>vin08</CATEGORY>

 <H5>ΑLΡΗΑ ΤRUSΤ-ΑΝΔΡΟΜΕΔΑ
</H5><H2>Αγορά ιδίων μετοχών
</H2>
Την αγορά ιδίων μετοχών μέχρι και ποσοστού 10% του συνόλου των μετοχών της
εταιρείας αποφάσισε η έκτακτη γενική συνέλευση των μετόχων της Alpha
Trust-Ανδρομέδα Ανώνυμη Εταιρεία Επενδύσεων Χαρτοφυλακίου. 
Συγκεκριμένα, η εταιρεία θα προχωρήσει στην αγορά 100.000 μετοχών με ανώτατη
τιμή 2,96 ευρώ και κατώτατη τιμή 0,01 ευρώ. Επίσης αποφασίσθηκε η μετατροπή
του μετοχικού κεφαλαίου και της ονομαστικής αξίας της μετοχής της εταιρείας σε
ευρώ. Η διαπραγμάτευση της μετοχής με τη νέα ονομαστική τιμή 2,93 ευρώ θα
αρχίσει μετά την προβλεπόμενη έγκριση από τις αρμόδιες αρχές.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17257N441</ED>
<ID>
ID:304708

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N44&aa=1</URL></REF>


Article

<CATEGORY>vin08</CATEGORY>

 <H2>Απολογίες για τις μετοχές - «φούσκες»
</H2>
Περίπου ένας χρόνος έχει περάσει από τότε που ο σύμβουλος επιχειρήσεων
Δημήτρης Ράνιος κατάφερε, παρά τον περιοριστικό όρο της απαγόρευσης εξόδου από
τη χώρα, να διαφύγει στο εξωτερικό και πριν από λίγες μέρες ο κατηγορούμενος
για την υπόθεση με τις μετοχές - «φούσκες» φέρεται ότι επικοινώνησε με την
ανακρίτρια δηλώνοντάς της την πρόθεσή του να θέσει εαυτόν στη διάθεση της
Δικαιοσύνης. Στο πλαίσιο της δικαστικής διερεύνησης της υπόθεσης εξετάστηκαν
χθες κατ' αντιπαράσταση ενώπιον της ανακρίτριας έπειτα από αίτημα του
επιχειρηματία και πολιτικώς ενάγοντος κ. Κων. Αβραμίδη οι κατηγορούμενοι Σπ.
Τασόγλου, Ηλ. Μπογδάνος, Ιω. Μούστος και Π. Κονταλέξης, οι οποίοι έχουν ήδη
απολογηθεί για τις πράξεις που τους αποδίδονται και αφορούν σε απάτη εις βάρος
τού επενδυτικού κοινού. Καθ' όλη τη διάρκεια της εξέτασής τους, έξω από το
ανακριτικό γραφείο βρίσκονταν συγκεντρωμένοι επενδυτές, οι οποίοι είχαν
εμπιστευτεί - όπως είπαν - τα χρήματά τους στους κατηγορουμένους, αλλά εκείνοι
με διάφορα τεχνάσματα τούς εξαπάτησαν. Πολλοί από τους χαμένους επενδυτές
μάλιστα έχουν προσφύγει και στα αστικά δικαστήρια και έχουν κερδίσει αποφάσεις
με τις οποίες διατάσσεται η συντηρητική κατάσχεση περιουσιακών στοιχείων των κατηγορουμένων.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17257N442</ED>
<ID>
ID:304758

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N44&aa=2</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Ανοικτό το ενδεχόμενο μείωσης επιτοκίων από τη Fed
</H2>
Η αρμόδια επιτροπή για τη χάραξη της νομισματικής πολιτικής FOMC της Fed
αποφάσισε προχθες μετά τη λήξη της διήμερης συνεδρίασης τη διατήρηση των fed
funds rate και discount rate στα τωρινά επίπεδα. Σύμφωνα με την ανακοίνωση, η
οποία συνόδευσε την απόφαση της FOMC, οι δυνάμεις που παρεμπόδιζαν την
ανάκαμψη των ΗΠΑ έχουν αρχίσει να περιορίζονται και οι μακροπρόθεσμες
προοπτικές για τον ρυθμό αύξησης της παραγωγικότητας είναι θετικές, ενώ η
οικονομική δραστηριότητα παρουσιάζει σημάδια σταθεροποίησης. 
Εν τούτοις, η αρμόδια επιτροπή της Fed άφησε ανοικτό τον δρόμο για πιθανή
μείωση των επιτοκίων τους επόμενους μήνες αναφέροντας χαρακτηριστικά ότι ο
κίνδυνος οικονομικής επιβράδυνσης στο άμεσο μέλλον δεν έχει ακόμα
απομακρυνθεί. Η επόμενη συνεδρίαση της FOMC έχει προγραμματιστεί να
πραγματοποιηθεί στις 19 Μαρτίου και η αγορά προεξοφλεί ότι θα αποφασιστεί ξανά
η μη μεταβολή των επιτοκίων. Όμως η προθεσμιακή αγορά εκτιμά ότι η FOMC θα
προβεί σε αύξηση των επιτοκίων μέχρι το τέλος του δευτέρου τριμήνου και
προεξοφλεί με πιθανότητα 50% το ενδεχόμενο αύξησής τους κατά 25μβ στη
συνεδρίαση Μαΐου. Στη Γερμανία, σύμφωνα με την αρχική εκτίμηση, ο δείκτης
τιμών καταναλωτή για τον μήνα Ιανουάριο σημείωσε άνοδο στο 2,1% ετησίως έναντι
1,7% τον Δεκέμβριο. 
Η άνοδος του δείκτη υψηλότερα από τον στόχο του 2% της ΕΚΤ οφείλεται κυρίως
στην αύξηση φόρων και στις υψηλότερες τιμές σε είδη διατροφής λόγω καιρικών
συνθηκών. Η επίδραση της εισαγωγής κερμάτων και τραπεζογραμματίων του ευρώ
στον δείκτη ήταν περιορισμένη. Αξίζει να σημειώσουμε ότι παρόλο που ο δείκτης
είναι πιθανόν να παραμείνει πάνω από το επίπεδο του 2% και τον επόμενο μήνα,
αναμένουμε πτώση του από τον Μάρτιο κυρίως λόγω επιδράσεων βάσης. Η γερμανική
κυβέρνηση δημοσίευσε χθες την ετήσια οικονομική έκθεσή της αναθεωρώντας σε
χαμηλότερα επίπεδα την εκτίμησή της για τον ρυθμό αύξησης της οικονομίας στο
0,75% έναντι αρχικής πρόβλεψης 1,25%.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17257N443</ED>
<ID>
ID:304794

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N44&aa=3</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις στα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.414,15
μονάδες, σημειώνοντας πτώση 0,16% σε σχέση με την προηγούμενη συνεδρίαση, αξία
συναλλαγών 19,11 εκατ. ευρώ, όγκο συναλλαγών 2.699 συμβόλαια και αριθμό
ανοιχτών συμβολαίων 11.977. Το συμβόλαιο του μηνός Μαρτίου 2002 έκλεισε στις
1.415,71 μονάδες σημειώνοντας πτώση της τάξεως του 0,09 % σε σχέση με την
προηγούμενη συνεδρίαση. Ο όγκος συναλλαγών ανήλθε στα 732 συμβόλαια, αξίας
5,18 εκατ. ευρώ, ενώ ο αριθμός των ανοιχτών συμβολαίων ανήλθε στα 2.180
συμβόλαια. Το συμβόλαιο του μηνός Απριλίου έκλεισε στις 1.413,50 μονάδες, με
αξία συναλλαγών 292 εκατ. ευρώ. Το συμβόλαιο του Φεβρουαρίου 2002 πάνω στον
FTSE 40 έκλεισε στις 281,32 μονάδες, παρουσιάζοντας άνοδο της τάξεως του 0,75%
σε σχέση με την προηγούμενη συνεδρίαση. Η αξία συναλλαγών ανήλθε σε 2,08 εκατ.
ευρώ, ενώ ο αριθμός ανοιχτών συμβολαίων και ο όγκος συναλλαγών ανήλθαν σε
2.505 και 739 συμβόλαια, αντίστοιχα. Το συμβόλαιο του μηνός Μαρτίου 2002
έκλεισε στις 282,00 μονάδες, με άνοδο της τάξεως του 1,01%, αξία συναλλαγών
426 χιλ. ευρώ και αριθμό ανοιχτών συμβολαίων 411.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17257N444</ED>
<ID>
ID:304814

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N44&aa=4</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17257N451</ED>
<ID>
ID:304709

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N45&aa=1</URL></REF>


Article

<CATEGORY>vin08</CATEGORY>

 <H2>Με άνοδο 0,03% έκλεισε ο Γενικός Δείκτης
</H2>
Με άνοδο έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.596,75 μονάδες, με
άνοδο της τάξεως του 0,03%. Η μεγαλύτερη ενδοσυνεδριακή τιμή σημειώθηκε στις
2.609,26 μονάδες ενώ η μικρότερη στις 2.580,97 μονάδες. Οι δείκτες FTSE/ΧΑΑ
20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν στις 1.417,48, 283,66
και 833,49 μονάδες σημειώνοντας άνοδο 0,24%, 0,09% και 0,43% αντίστοιχα. Ο
δείκτης της Παράλληλης Αγοράς έκλεισε στις 254,75 μονάδες παρουσιάζοντας άνοδο
0,89%. Από τις 361 μετοχές που άνοιξαν 188 κινήθηκαν ανοδικά, 119 πτωτικά και
54 παρέμειναν σταθερές. Από τους επιμέρους κλαδικούς δείκτες την μεγαλύτερη
άνοδο σημείωσε ο κλάδος των Συμμετοχών με ποσοστό 1,45%, ενώ την μεγαλύτερη
πτώση σημείωσε ο κλάδος των Ασφαλειών με ποσοστό 0,74%. Η αξία των συναλλαγών
διαμορφώθηκε σε 119,76 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17257N461</ED>
<ID>
ID:304710

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N46&aa=1</URL></REF>


Article

<CATEGORY>vin08</CATEGORY>

 <H2>Χαμηλή πτήση τιμών
</H2><H4>Ο μεγαλύτερος τζίρος από μετοχές τραπεζών και τηλεπικοινωνιών
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Συνεδρίαση για γερά νεύρα πραγματοποιήθηκε χθες στη Σοφοκλέους όπου ο
Γενικός Δείκτης έκλεισε ενισχυμένος οριακά κατά 0,03%, στις 2.596,75 μονάδες,
αφού όμως πρώτα πραγματοποίησε συνεχείς έντονες διακυμάνσεις. 
Την ίδια στιγμή, η αξία των συναλλαγών παρέμεινε σε χαμηλά συγκριτικά επίπεδα.
Η τάση αυτή σηματοδοτεί την αδιαφορία της μεγάλης πλειοψηφίας των επενδυτών
από τα δρώμενα στη Σοφοκλέους. Ο τζίρος έφτασε, μαζί με τα «πακέτα» μετοχών
που άλλαξαν χέρια κατά τη διάρκεια και αμέσως μετά τη συνεδρίαση, τα 120 εκατ.
ευρώ. 
Ο Γενικός Δείκτης, αμέσως μετά το άνοιγμα της συνεδρίασης, πραγματοποίησε μίνι
κούρσα και βρέθηκε πάνω από τις 2.600 μονάδες σκορπίζοντας χαμόγελα στους
επενδυτές μετά την προχθεσινή σημαντική υποχώρηση στις τιμές. Στη συνέχεια
όμως επικράτησαν πτωτικές τάσεις και η Σοφοκλέους υποχώρησε μέχρι τις 2.580
μονάδες, που ήταν το χαμηλότερο επίπεδο στο οποίο βρέθηκε χθες η αγορά. Την
τελευταία μισή ώρα της συνεδρίασης ο Γενικός Δείκτης ανέκτησε το χαμένο έδαφος
και τελικά έκλεισε στα ίδια σχεδόν επίπεδα με την προχθεσινή συνεδρίαση. 
Οι μετοχές των τραπεζών, που έχουν σημαντική συμβολή στη διαμόρφωση της
πορείας του Γενικού Δείκτη Τιμών, πρωταγωνίστησαν για μια ακόμη ημέρα στο
Χρηματιστήριο. Είναι ενδεικτικό ότι οι μετοχές του δείκτη των πιστωτικών
ιδρυμάτων πραγματοποίησαν χθες τζίρο που άγγιξε τα 17 εκατ. ευρώ. Οι μετοχές
των εταιρειών τηλεπικοινωνιών, που δέχτηκαν αρκετές πιέσεις, πραγματοποίησαν
τζίρο σχεδόν 10 εκατ. ευρώ. Τα μεγαλύτερα «πακέτα» αφορούσαν σε μετοχές των
εταιρειών Αργυρομεταλλευμάτων και Βαρυτίνης (105.366 μετοχές), ΔΕΗ (50.000
μετοχές) και Εθνική Τράπεζα (90.500 μετοχές). 
Στη θετική πορεία της αγοράς συνέβαλε η σταθεροποιητική πορεία που ακολούθησαν
τα μεγάλα ξένα χρηματιστήρια. Οι αγορές στην Ευρώπη είχαν βρεθεί αντιμέτωπες
με αναταράξεις μετά την πρόσφατη σημαντική υποχώρηση στη Νέα Υόρκη.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17257N481</ED>
<ID>
ID:304711

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N48&aa=1</URL></REF>


Article

<CATEGORY>vin08</CATEGORY>

 <H2>9.133 επενδυτές στα Παράγωγα
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Το 36% των επενδυτών στο Χρηματιστήριο Παραγώγων είναι ιδιώτες, ενώ το 38%
προέρχεται από την περιφέρεια. Όμως, οι πληροφορίες για παράγωγα προϊόντα
απασχολούν μόνο το 0,35% των επενδυτών που παίρνουν τηλέφωνο στο Χρηματιστήριο
και ζητούν πληροφορίες. 
Τα στοιχεία αυτά παρουσίασε το Χρηματιστήριο Αξιών και το Χρηματιστήριο
Παραγώγων Αθηνών, αναφέροντας ότι οι επενδυτές έφτασαν το 2001 σε 9.133 εκ των
οποίων οι 2.906 είναι ενεργοί. Το 2001 κάθε μήνα 496 νέοι επενδυτές έμπαιναν
στα Παράγωγα, έναντι 238 το 2000, όταν υπήρχαν συνολικά 3.181 επενδυτές. 
Αύξηση παρουσίασαν και οι συναλλαγές των θεσμικών επενδυτών στα παράγωγα
προϊόντα, καθώς αυξήθηκαν κατά 200 το 2001. Συγκεκριμένα υπάρχουν 474 κωδικοί
Ελλήνων θεσμικών επενδυτών και 82 ξένων θεσμικών επενδυτών. Από τους 82 ξένους
θεσμικούς επενδυτές, οι 19 προέρχονται από την Κύπρο. 
Στόχος του Χρηματιστηρίου Παραγώγων είναι η εντατικοποίηση των επαφών με
Έλληνες και ξένους θεσμικούς επενδυτές, όπως και η συνεχής ενημέρωση του
επενδυτικού κοινού. Όμως, από τις 28.000 τηλεφωνικές κλήσεις στο Τμήμα
Υποστήριξης Επενδυτικού Κοινού και από 1.000 ηλεκτρονικά μηνύματα και 500
ταχυδρομικές επιστολές, το 0,35% ζητούσε πληροφορίες για παράγωγα προϊόντα. 
Αυτό που ενδιαφέρει περισσότερο τους επενδυτές είναι οι πληροφορίες σχετικά με
τις εισηγμένες εταιρείες και οι τιμές κλεισίματος των μετοχών, ενώ στην
τελευταία θέση βρίσκονται όσα αφορούν στο ευρώ και στις επιπτώσεις του στις
διαδικασίες του ΧΑΑ και τις τιμές των μετοχών. Χθες έκλεισε ένα έτος η δωρεάν
τηλεφωνική γραμμή επικοινωνίας (0800 1156.789) του Χρηματιστηρίου με το
επενδυτικό κοινό. Οι απορίες και τα ενδιαφέροντα των επενδυτών που προκύπτουν
από τις συνομιλίες και τις ερωτήσεις αποτελούν για το Χρηματιστήριο πρώτη ύλη
για διάφορες τροποποιήσεις αποφάσεων, δημιουργία θεσμικού πλαισίου κ.λπ. 
Όπως τόνιζε χθες στέλεχος του ΧΑΑ, η δημιουργία πίνακα με εταιρείες που
πληρούν συγκεκριμένα ποιοτικά κριτήρια προέκυψε από συγκεκριμένες απορίες και
παράπονα επενδυτών στη δωρεάν τηλεφωνική γραμμή. Επίσης, στις επόμενες ημέρες
πρόκειται να εμπλουτιστεί η ύλη που περιλαμβάνεται στο site του ΧΑΑ στο Τμήμα
Υποστήριξης Επενδυτικού Κοινού (helpdesk). Ο μεγαλύτερος όγκος των τηλεφωνικών
κλήσεων προήλθε από την Αθήνα (56%) και το υπόλοιπο από την περιφέρεια (44%). <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17257N482</ED>
<ID>
ID:304759

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N48&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Ενδιαφέρον για μετοχές μικρής κεφαλαιοποίησης
</H2>
Η αγορά παρουσίασε μεικτή εικόνα με τον Γενικό Δείκτη να σημειώνει οριακά
κέρδη της τάξεως του 0,03% φτάνοντας τις 2.597 μονάδες. Παρομοίως και τα
ευρωπαϊκά χρηματιστήρια έδειχναν ανοδική διάθεση επηρεαζόμενα από την
προχθεσινή απόφαση της αμερικανικής Κεντρικής Τράπεζας να μην προβεί σε νέα
μείωση των επιτοκίων υπό το πρίσμα ότι υπάρχουν ενδείξεις (ανάπτυξη ΑΕΠ) πως η
αμερικανική οικονομία εξέρχεται της υφέσεως, ενώ η γαλλική Alcatel ανακοίνωσε
τριμηνιαία αποτελέσματα ανώτερα των προσδοκιών της αγοράς ωθώντας σημαντικά
τον κλάδο κατασκευής τηλεπικοινωνιακού υλικού. Επίσης μεγάλος επενδυτικός
οίκος αναβάθμισε τις εκτιμήσεις σχετικά με τον παγκόσμιο κατασκευαστή
ημιαγωγών Intel, γεγονός που έδωσε θετική ψυχολογία στον κλάδο. Στην ελληνική
αγορά ο κλάδος της πληροφορικής συνέχισε την υπεραπόδοσή του έναντι της αγοράς
μετά τις εντεινόμενες προσδοκίες ότι αναμένεται δραστηριοποίηση στον κλάδο με
την σταδιακή εφαρμογή του επιχειρησιακού προγράμματος «Κοινωνία της
Πληροφορίας» (ύψους 2,8 δισ.). Ο κλάδος των τραπεζών υπεραπέδωσε επίσης
δεδομένου ότι η αγορά αναμένει βελτίωση της κερδοφορίας τους. Ο όγκος
συναλλαγών στα προχθεσινά επίπεδα (120 εκατ.). Το επενδυτικό ενδιαφέρον φάνηκε
να επικεντρώνεται στις μετοχές μικρής κεφαλαιοποίησης δεδομένου ότι οι
εταιρείες αυτές αναμένεται να παρουσιάσουν ανάπτυξη κερδών άνω του μέσου όρου. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17257N483</ED>
<ID>
ID:304795

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N48&aa=3</URL></REF>


Article

<CATEGORY>vin08</CATEGORY>

 <H5>Η ΜΕΤΟΧΗ ΤΗΣ ΗΜΕΡΑΣ
</H5><H2>ΒΥΤΕ CΟΜΡUΤΕR: Συμβάσεις με την ΕΥΔΑΠ
</H2>
Στην υπογραφή τριών συμβάσεων ύψους 1 εκατ. ευρώ με την εταιρεία ΥΔΡΕΥΣΗΣ
& ΑΠΟΧΕΤΕΥΣΗΣ ΠΡΩΤΕΥΟΥΣΗΣ (ΕΥΔΑΠ) προχώρησε η ΒΥΤΕ COMPUTER ΑΒΕΕ. Οι
συμβάσεις αυτές αφορούν τη μετάπτωση συστημάτων υποστήριξης ευρώ, την
επικοινωνία και ανταλλαγή αρχείων με τράπεζες και την προμήθεια εξοπλισμού
servers σε διάταξη υψηλής αξιοπιστίας. Το πρώτο έργο αφορά συγκεκριμένα τη
μετάπτωση του συστήματος πελατών της ΕΥΔΑΠ από το υπάρχον ΙΒΜ mainframe σε νέο
υπολογιστικό σύστημα ανοικτής αρχιτεκτονικής UNIX με χρήση σχεδιακής βάσης
δεδομένων ORACLE. Η δεύτερη σύμβαση αφορά την προμήθεια των αναγκαίων
συστημάτων, καθώς και τον σχεδιασμό και την ανάπτυξη των εφαρμογών για την
επίτευξη τής ασφαλούς και απρόσκοπτης επικοινωνίας των πληροφοριακών
συστημάτων της εταιρείας με τα αντίστοιχα των τραπεζών με τις οποίες
συνεργάζεται. 
Ο κύκλος εργασιών της εταιρείας το 2000 διαμορφώθηκε σε 8,06 δισ. δρχ.,
αυξημένος κατά 20,84% σε σχέση με τα 6,67 δισ. δρχ. του 1999. Επίσης, τα κέρδη
της αυξήθηκαν κατά 19,22%, σε 769 εκατ. δρχ. σε σχέση με τα κέρδη ύψους 645
εκατ. δρχ. το 1999. Στο εννεάμηνο του 2001 τα κέρδη της εταιρείας ανήλθαν σε
584 εκατ. δρχ., αυξημένα κατά 17,50 % έναντι 497 εκατ. δρχ. το 2000. 
Στη τελευταία συνεδρίαση του Χρηματιστηρίου Αξιών Αθηνών, η μετοχή της
εταιρείας Byte Computer έκλεισε στα 5,08 ευρώ ή στις 1.731 δρχ., με αποτέλεσμα
η χρηματιστηριακή αξία της εταιρείας να διαμορφώνεται σε 80,35 εκατ. ευρώ ή
27,38 δισ. δρχ. Με βάση τα προ φόρων κέρδη των δύο τελευταίων εξαμήνων, ο
λόγος Τιμής προς Κέρδη (Ρ/Ε) της εταιρείας ανέρχεται σε 32,21, ενώ με βάση το
ύψος των ιδίων κεφαλαίων πρώτου εξαμήνου του 2001, ο λόγος Τιμής προς
Λογιστική Αξία (Ρ/BV) της εταιρείας διαμορφώνεται σε 5,62. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17257N484</ED>
<ID>
ID:304815

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N48&aa=4</URL></REF>


Article

<CATEGORY>vin08</CATEGORY>

 <H5>Η ΕΡΩΤΗΣΗ ΤΗΣ ΗΜΕΡΑΣ
</H5><H2>Μακροχρόνιες τοποθετήσεις
</H2>
Ποια πολιτική μπορούν να ακολουθήσουν αυτό το διάστημα οι επενδυτές στο
ΧΑΑ; 
Απαντά η κ. Αγγελική Πετρουλάκη, γενική διευθύντρια της εταιρείας Κύπρου
Χρηματιστηριακή 
Αυτή είναι η στιγμή που μπορεί κανείς να τοποθετηθεί σε μετοχές του
Χρηματιστηρίου Αξιών Αθηνών με ορίζοντα έξι ή ακόμη και δώδεκα μηνών. Τα
τραπεζικά επιτόκια βρίσκονται σε χαμηλά επίπεδα, τη στιγμή που στην αγορά
υπάρχουν μετοχές οι οποίες μπορούν να προσφέρουν καλή μερισματική απόδοση σε
εκείνους που θα τις εμπιστευθούν. Πάντως η μεγάλη διστακτικότητα των επενδυτών
που αντικατοπτρίζεται στον τζίρο εμποδίζει προς το παρόν τουλάχιστον τις τιμές
των μετοχών και τον Γενικό Δείκτη να κινηθούν σε υψηλότερα επίπεδα.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17257N485</ED>
<ID>
ID:304829

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N48&aa=5</URL></REF>


Article

<CATEGORY>vin06</CATEGORY>

 <H2>Φυσική Θετικής & Τεχνολογικής Κατεύθυνσης </H2><H4>Εξετάσεις στη Β' Λυκείου
</H4>
<AUTHOR>Γ. ΒΑΓΙΟΝΑΚΗΣ
</AUTHOR>
<AUTHOR>Σ. ΘΕΟΔΩΡΟΠΟΥΛΟΣ
</AUTHOR>
<AUTHOR>Γ. ΚΑΛΙΜΑΝΗΣ
</AUTHOR>
<AUTHOR>Κ. ΜΠΑΛΤΑΣ
</AUTHOR>
<AUTHOR>Δ. ΜΠΙΖΕΛΗΣ
</AUTHOR>
<AUTHOR>Δ. ΣΚΟΔΡΑΣ
</AUTHOR>

<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N49</CAT>
<ED>
Κωδικός άρθρου: A17257N491</ED>
<ID>
ID:304701

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N49&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Μήνας των γενεθελίων σας ο Φεβρουάριος
φέρνει πολλές αλλαγές στη ζωή σας, προετοιμαστείτε λοιπόν γι' αυτές τις
εξελίξεις και τα γεγονότα που έρχονται τόσο σε προσωπικό όσο και σε
επαγγελματικό επίπεδο. Μη φοβάστε τις αλλαγές, ήρθε η στιγμή να βάλετε σ'
εφαρμογή τις νέες αντιλήψεις σας. 
Ιχθύες 
(19 Φεβρουαρίου - 20 Μαρτίου). Ο Φεβρουάριος έρχεται να φέρει μια καλύτερη
ποιότητα στην καθημερινή σας ζωή, αρκεί να διαμορφώσετε κατάλληλα τους χώρους
και το κλίμα της εργασίας σας, όσο περνάεει από το χέρι σας φυσικά. 
Κριός 
(21 Μαρτίου - 19 Απριλίου). Πολύ καθοριστικός μήνας ο Φεβρουάριος τόσο για τις
προσωπικές όσο και για τις επαγγελματικές σας σχέσεις, απαραίτητη λοιπόν η
ψυχραιμία προκειμένου να διατηρήσετε τον ορθολογισμό σας. Μην βιαστείτε να
πάρετε σοβαρές αποφάσεις κάτω από πίεση ή θυμό. 
Ταύρος 
(20 Απριλίου - 20 Μαΐου). Με όνειρα και στόχους αρχίζει αυτός ο μήνας κυρίως
στον επαγγελματικό τομέα, δοκιμάστε όμως το έδαφος κάτω από τα πόδια σας πριν
κάνετε οποιαδήποτε κίνηση. Και κυρίως φροντίστε να μην παρασυρθείτε από
επιτήδειους που θα μπορούσαν να σας αποπροσανατολίσουν. 
Δίδυμοι 
(21 Μαΐου - 21 Ιουνίου). Πολλά και φιλόδοξα τα σχέδια για την προσωπική και
κοινωνική σας καταξίωση, προς το παρόν όμως ίσως θα πρέπει να συμβιβαστείτε με
κάτι λιγότερο και να μην αφήσετε εκκρεμότητες που αφορούν νόμους και πάσης
φύσεως κανονισμούς. Πολύ σύντομα αρχίζει μια εποικοδομητική περίοδος για σας. 
Καρκίνος 
(22 Ιουνίου - 22 Ιουλίου). Ίσως ο μήνας αυτός να μην είναι από τους
ευκολότερους, κι αν νιώσετε πιεσμένοι και αναστατωμένοι από ανέλπιστα
γεγονότα, να ξέρετε πως υπάρχουν γύρω σας άνθρωποι που σας αγαπούν και είναι
έτοιμοι να σας βοηθήσουν, αρκεί να τους το ζητήσετε. 
Λέων 
(23 Ιουλίου - 22 Αυγούστου). Με έντονη κινητικότητα τόσο στις προσωπικές όσο
και στις επαγγελματικές σας σχέσεις αρχίζει ο Φεβρουάριος. Κάντε λοιπόν έναν
«απολογισμό» της ζωής σας συγκρίνοντας το παρελθόν με τα τωρινά δεδομένα,
γιατί έτσι μόνο θα υπάρξουν δημιουργικές εξελίξεις για το καλό όλων σας. 
Παρθένος 
(23 Αυγούστου - 23 Σεπτεμβρίου). Μέσα στον Φρεβουάριο προβλέπετε να υπάρξουν
αντιφατικές καταστάσεις γύρω σας, χρειάζεται λοιπόν από μέρους σας ευελιξία
και διακριτικότητα. Αποφύγετε έναν απόλυτο τρόπο συμπεριφοράς, αν θέλετε να
υπάρξει σύμπνοια με το περιβάλλον σας. 
Ζυγός 
(24 Σεπτεμβρίου - 23 Οκτωβρίου). Η γοητεία που ασκείτε στο περιβάλλον σας
φαίνεται όλο και περισσότερο, αυτό φυσικά σας κολακεύει, μη βιαστείτε όμως να
κάνετε οριστικές επιλογές γιατί πολύ σύντομα έρχεται μια θετική περίοδος για
την αξιοποίηση των ταλέντων σας, αλλά και για την αναγνώριση του μέχρι τώρα
έργου σας. 
Σκορπιός 
(24 Οκτωβρίου - 22 Νοεμβρίου). Έχετε την αίσθηση πως χρειάζεται να
«πολεμήσετε» προκειμένου να κατοχυρώσετε τα δικαιώματά σας μέσα στην
οικογένεια. Έστω κι αν νιώθετε ότι σας πνίγει το δίκιο σας, αυτή την περίοδο
οφείλετε να φερθείτε διπλωματικά προκειμένου να μη διαταραχθούν οι ισορροπίες. 
Τοξότης 
(23 Νοεμβρίου - 21 Δεκεμβρίου). Μετακινήσεις, συζητήσεις, γνωριμίες και
ανταλλαγή απόψεων είναι μέσα στο πρόγραμμα αυτού του μήνα, χωρίς φυσικά να
λείπει και κάποια ένταση. Προσπαθήστε να οργανώσετε καλύτερα τον χρόνο σας
επιλέγοντας τις δραστηριότητές σας. 
Αιγόκερως 
(22 Δεκεμβρίου - 19 Ιανουαρίου). Ο μήνας αυτός σας υπόσχεται αρκετές
οικονομικές παροχές, σας φέρνει όμως και απρόοπτα έξοδα, γι' αυτό φανείτε πολύ
προσεκτικοί σε κάθε είδους επένδυση και κυρίως αντισταθείτε στον «πειρασμό»
παράλογων αγορών. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: N50</CAT>
<ED>
Κωδικός άρθρου: A17257N501</ED>
<ID>
ID:304693

</ID><URL>http://ta-nea.dolnet.gr/neaweb/neafile.print_unique?e=A&f=17257&m=N50&aa=1</URL></REF>


Article

<CATEGORY>vin10</CATEGORY>

 <H5>ΠΑΡΑΤΗΡΗΤΗΣ: ΚΑΤΑΓΓΕΛΛΕΙ ΕΠΕΙΣΟΔΙΟ ΕΙΣ ΒΑΡΟΣ ΤΟΥ ΣΤΟ ΜΑΤΣ ΑΕΚ - ΠΑΟΚ
</H5><H2>Μαινόμενος Ψωμιάδης
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Το γκολ Μαλαδένη έδωσε τη νίκη στην ΑΕΚ και... σηματοδότησε την «έκρηξη» του
Μ. Ψωμιάδη

«Πακέτο» στην ΕΠΟ, μέσω της έκθεσής του στέλνει ο παρατηρητής του αγώνα ΑΕΚ
- ΠΑΟΚ για το Κύπελλο, Βαγγέλης Μπαλόκας, τον Μάκη Ψωμιάδη για την επίθεση που
δέχθηκε από τον «Πρόεδρο» της ΑΕΚ στο ημίχρονο, αλλά και στο τέλος του
ντέρμπι! 
Η όλη ιστορία βγήκε στην επιφάνεια χθες, καθόσον τόσο ο παρατηρητής όσο και
ο πρόεδρος της ΕΠΟ Βασίλης Γκαγκάτσης επιβεβαίωσαν το επεισόδιο, κάνοντας
μάλιστα και δηλώσεις. Στο ημίχρονο, αλλά και στη λήξη του αγώνα ο Μ. Ψωμιάδης
εν εξάλλω καταστάσει επιχείρησε να τα... πει με τον διαιτητή Σπύρο Παπαδάκο,
και να μπει μέσα στο καμαράκι. «Ποιος είστε εσείς για να μπείτε μέσα», λέγεται
ότι του απάντησε ο κ. Μπαλόκας. Ο Μ. Ψωμιάδης, όπως αναφέρουν αυτόπτες
μάρτυρες, έγινε έξω φρενών και άρχισε να βρίζει τους πάντες. Μάλιστα, δεν
πρέπει να επρόκειτο για ένα «απλό επεισόδιο», με δεδομένο ότι η... γραβάτα του
παρατηρητή... χαλάρωσε! Κατ' άλλους σκίστηκε... Στον διάδρομο ειπώθηκε ότι
βγήκαν οι κ.κ. Λάζαρης, Φορτούλα, με τους οποίους έγινε ένα ακόμη μίνι
επεισόδιο, ενώ και από τα αποδυτήρια της εξήλθαν ορισμένοι ρωτώντας «πώς και
τι». Ειπώθηκε ότι ο ο κ. Ψωμιάδης έφτασε πολύ κοντά στον κ. Μπαλόκα και
καταλόγιζε... «ερυθρόλευκα» αισθήματα! «Ρε σεις, το πέναλτι δεν το είδατε;»
ήταν μία ακόμη ατάκα του «Αφεντικού». Καταλύτης για να ηρεμήσει ο Μ. Ψωμιάδης
ήταν - εντελώς τυχαία στη συγκεκριμένη περίπτωση - ο Ντούσαν Μπάγιεβιτς!
«Αδελφέ μου έλα δω! Τι θα κάνω με αυτούς...» είπε ο Μ. Ψωμιάδης και αμέσως
έβγαλε από την τσέπη δύο πούρα και τα δώρισε στον προπονητή του ΠΑΟΚ. 
Και ακόμη: κατά τη διάρκεια του δευτέρου ημιχρόνου και μόλις η ΑΕΚ πέτυχε
με τον Μαλαδένη το 2-1, ο κ. Ψωμιάδης σηκώθηκε από τη θέση των επισήμων και τα
έβαλε με κάποιους... επίσημους ΑΕΚτζήδες! Κοιτώντας τους, μάλλον, «περίεργα».
Φώναζε στο στυλ «εγώ είμαι Ενωσίτης» ή «τι είστε εσείς»» και διάφορα άλλα. 
Στην ΕΡΑ Σπορ ο παρατηρητής Βαγγέλης Μπαλόκας επιβεβαίωσε ότι ο κ. Ψωμιάδης
προσπάθησε να μπει στα αποδυτήρια, πως ο ίδιος παρενεβλήθη και υπήρξε ένταση
τόσο στην ανάπαυλα όσο και στο τέλος του ντέρμπι. «Απειλούσε και τους δύο.
Διάφορα χρέωνε, μην τα λέμε όλα. Έβρισε και εμένα και τον κ. Παπαδάκο. Τα
αναφέρω όλα λεπτομερώς σε έκθεση». Στον ίδιο σταθμό έκανε δηλώσεις ο πρόεδρος
Β. Γκαγκάτσης: «Με ενημέρωσε ο κ. Μπαλόκας ότι υπήρξαν κάποια γεγονότα στη
λήξη του αγώνα. Μου είπε ότι ο κ. Ψωμιάδης δημιούργησε επεισόδια στη λήξη του
αγώνα και στο ημίχρονο. Θα εξεταστεί από την Πειθαρχική Επιτροπή και θα
επιβληθούν οι δέουσες κυρώσεις αν προκύψουν στοιχεία, τα οποία δημιουργούν
αντιαθλητική συμπεριφορά». Στην ερώτηση «αν εκτός από τη φραστική επίθεση
υπήρξε απόπειρα βιαιοπραγίας» ο κ. Γκαγκάτσης υποστήριξε: «Ναι, κάτι τέτοιο
μου είπε»!Το θέμα προφανώς θα φτάσει στον Αθλητικό Δικαστή και δεν αποκλείεται
ο ...«φίλαθλος Ψωμιάδης» να απολογηθεί αν επιβεβαιωθεί ότι ο παρατηρητής
αναφέρει ότι τον έπιασε από το λαιμό!

*** Όλη την ημέρα διήρκησαν χθες οι επαφές ΑΕΚ - Άρη. Συζητήθηκαν τα
ονόματα των Ναγκόλι - Λουμπούτη, αλλά ζητήθηκε κοντά στο 1 δισ. από τους
Θεσσαλονικείς και η επίσημη ΑΕΚ έλεγε αργά το βράδυ πως «μεταγραφές τέλος».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17257O011</ED>
<ID>
ID:304712

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O01&aa=1</URL></REF>


Article

<CATEGORY>vin10</CATEGORY>

 <H5>ΦΟΡΤΟΥΛΑ: ΕΚΡΗΞΗ ΕΝΑΝΤΙΟΝ ΤΟΥ ΨΩΜΙΑΔΗ
</H5><H2>Μου επιτέθηκε
</H2><H4>* «Αν έρθει την Τετάρτη στην Τούμπα δεν θα του επιτρέψω να μπει στον
αγωνιστικό χώρο αλλά ούτε και στα αποδυτήρια»
</H4>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Έξω φρενών ήταν ο Μλάντεν Φορτούλα με την επίθεση που δέχθηκε προχθές στο
ημίχρονο του αγώνα ΑΕΚ-ΠΑΟΚ από τον Μάκη Ψωμιάδη στα αποδυτήρια του γηπέδου
της Νέας Φιλαδέλφειας. «Στο ημίχρονο, ενώ πηγαίναμε στα αποδυτήρια, ο κ.
Ψωμιάδης όρμησε επάνω στον διαιτητή και διαμαρτύρονταν. Εγώ πήγα για να τον
ηρεμήσω και του είπα ότι «τέτοια πράγματα γυρίζουν το ποδόσφαιρο τριάντα
χρόνια πίσω». Τότε ο κ. Ψωμιάδης όρμησε σε μένα, βρίζοντάς με και φωνάζοντας:
«Ποιος είσαι εσύ και τι θέλεις εδώ μέσα», κατήγγειλε ο μάνατζερ της ομάδας
ποδοσφαίρου του ΠΑΟΚ, και συνέχισε: «Λυπάμαι για το ελληνικό ποδόσφαιρο και
για την ΑΕΚ. Είναι κρίμα μετά τον Λουκά Μπάρλο να έχουν τέτοια θέση και
ιδιότητα άνθρωποι σαν τον Ψωμιάδη. Δόξα τω Θεώ στον ΠΑΟΚ δεν έχουμε τέτοιους
ανθρώπους και γι' αυτό η ομάδα έχει μέλλον. Αν έρθει πάντως την Τετάρτη ο κ.
Ψωμιάδης στην Τούμπα και είμαι εγώ, δεν θα του επιτρέψω να μπει στον
αγωνιστικό χώρο αλλά ούτε και στα αποδυτήρια». 
ΠΡΟΒΛΗΜΑΤΑ 
Ο Παντελής Καφφές δεν είναι στη διάθεση του Μπάγιεβιτς για το ντέρμπι με τον Άρη

Πολλά είναι τα προβλήματα που αντιμετωπίζει ο Ντούσαν Μπάγιεβιτς εν όψει του
αυριανού ντέρμπι της Θεσσαλονίκης, στο Χαριλάου. Ο Σερβοέλληνας τεχνικός δεν
θα έχει στη διάθεσή του τους διεθνείς Αμπονσά, Ουντέζε, τους τραυματίες
Εγκωμίτη, Μπορμπόκη, Λουτσιάνο, Καφέ, καθώς και τον τιμωρημένο Γεωργιάδη. Οι
απώλειες αυτές δεν ανησυχούν τον Ντούσαν Μπάγιεβιτς, ο οποίος έχει πει αρκετές
φορές ότι η ομάδα έχει πολλές εναλλακτικές λύσεις σε όλες τις θέσεις. 
Χθες υπέγραψε συμβόλαιο με την ΠΑΕ ΠΑΟΚ ο Μάριαν Ζέμαν για έξι μήνες με
δικαίωμα ανανέωσης στην ομάδα της Θεσσαλονίκης για δύο συν ένα χρόνια αν
ικανοποιήσει με την απόδοσή του. Ο Σλοβάκος αμυντικός δεν είναι έτοιμος να
αγωνιστεί αμέσως με την ομάδα του «δικεφάλου», αλλά από χθες ξεκίνησε
προπονήσεις, προκειμένου να φτάσει στο επίπεδο που θέλει ο Ντούσαν Μπάγιεβιτς
προκειμένου να αρχίσει να τον χρησιμοποιεί στους αγώνες της ομάδας. 
*** Έκταση 200 στρεμμάτων παραχώρησε στην ΠΑΕ ΠΑΟΚ ο δήμος Πανοράματος,
προκειμένου να κατασκευάσει εκεί πρότυπο αθλητικό κέντρο το οποίο θα
χρησιμοποιεί η ομάδα του «δικεφάλου» για τις προπονήσεις της.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O021</ED>
<ID>
ID:304713

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Με ενδεκάδα ανάγκης στο ντέρμπι
</H2>
* ΘΕΣΣΑΛΟΝΙΚΗ 
Με την καλύτερη δυνατή ψυχολογία, μετά τις νίκες επί του Ολυμπιακού και της
Ξάνθης, αλλά και με σημαντικά προβλήματα απουσιών, θα υποδεχθεί αύριο ο Άρης
τον ΠΑΟΚ στο Χαριλάου. Ο Ρισάρ Ταρντί δεν θα έχει στη διάθεσή του τους
τιμωρημένους Τσίμπα, Νούσια και Κολτσίδα, ενώ και ο Λουμπούτης είναι
αμφίβολος, αφού στο παιχνίδι με την Ξάνθη, κατά τη διάρκεια της προθέρμανσης,
αισθάνθηκε ενοχλήσεις στον μηρό. Χθες υποβλήθηκε σε φυσικοθεραπεία, όμως ο
γιατρός του Άρη, Βαγγέλης Πανταζής είναι αισιόδοξος ότι ο παίκτης θα είναι σε
θέση να αγωνιστεί. Δικαίωμα συμμετοχής στο παιχνίδι με τον ΠΑΟΚ έχουν και οι
Νάβας, Κυζερίδης, Κουτσουπιάς και Κωνσταντίνου, αφού σήμερα αναμένεται να
εκδοθούν τα δελτία τους. 
Χθες ήρθαν στη Θεσσαλονίκη ο Κουτσουπιάς με τον Κωνσταντίνου. Ο Βαγγέλης
Κουτσουπιάς είπε για την επιλογή του να έρθει στον Άρη: «Χαίρομαι που ήρθα σε
μια ομάδα με φιλοδοξίες. Στην Αυστρία κέρδισα πολλά. Γνωρίζω τι γίνεται στο
ελληνικό πρωτάθλημα, αφού λείπω μόλις δύο χρόνια. Θα κάνω ό,τι μπορώ για να
καταφέρει ο Άρης να εκπληρώσει τους στόχους του».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O022</ED>
<ID>
ID:304760

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O023</ED>
<ID>
ID:304796

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΧΡΥΣΤΑΛΛΕΝΙΑ 58 Ζευγώλης&#0096 
2. ΚΡΗΤΙΚΙΑ 56,5 Γεωργίου&#009 2 
3. ΠΙΚΟΛ. ΜΑΡΙΝΑ 56 Νικολαΐδης&#00910 
4. ΑΡΑΧΝΗ 55,5 Τριανταφύλ.&#0093 
5. ΜΥΘΗΜΝΑ 56,5 Μπάμπης&#0095 
6. ΡΟΖΑΛΙΝΤΑ 55,5 Δάλαρης&#0099 
7. Ρ. ΟΦ ΚΑΣΕΛ 55,5 Ξυνός&#0094 
8. ΣΤΑΥΡΟΦΩΤΙΑ 55,5 Μπάκος&#0097 
9. ΤΟΠΣΙ 55,5 Κυριακόπ.&#0098 
10. ΦΕΒΡΩΝΙΑ 54 Ντίνα&#0091 
- Υπόδ.: ΧΡΥΣΤΑΛΛΕΝΙΑ - Ρ. ΟΦ ΚΑΣΕΛ (Πικόλ. Μαρίνα) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΝΤΕΖ ΡΟΟΥΖ 58 Ζευγώλης&#0092 
2. ΗΛΕΚΤΡΑ 55,5 Ντίνος&#0091 
3. ΩΡΑΙΑ ΕΥΓΕΝΙΑ 53,5 Γεωργίου &#0097 
4. ΛΟΓΧΗ 53 Σγούρος&#0093 
5. ΜΙΣ ΙΩΑΝΝΑ 52,5 Τσεργάς&#0098 
6. ΕΚΦΡΑΣΙΣ 52 Χαραλάμπ.&#0096 
7. ΜΙ ΑΜ. ΡΟΥΛΑ 52 Δάλαρης&#0099 
8. ΠΙΚΟΛΙΝΑ ΤΕΤΑ 52,5 Τριανταφύλ.&#0094 
9. ΜΠΙΓΚ ΝΤΙΛΣ 48,5 Βαγγέλης&#0095 
- Υπόδ.: ΗΛΕΚΤΡΑ - ΠΙΚΟΛ. ΤΕΤΑ (Μις Ιωάννα) 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΣΟΛΟ ΓΟΥΙΝΝ 58 Βαλακούδ. Ν. &#0096 
2. ΑΥΓΕΡΙΝΟΣ 52 Βαγγέλης&#0097 
3. ΛΑΟΜΕΔΩΝ 52,5 Τριανταφύλ.&#0093 
4. ΡΗΝΟΣ 51 Λάος&#0094 
5. ΣΕΡ ΜΑΤΖΙΚ 49,5 Τσεργάς&#0095 
6. ΑΓΩΝΙΣΤΗΣ 49,5 Γεωργίου&#0091 
7. Ν. ΕΞΠΛΟΖΙΟΝ 45 Νύχτας&#0092 
8. ΔΡΟΜΕΥΣ 47 Σγούρος&#0098 
- Υπόδ.: ΡΗΝΟΣ - ΑΓΩΝΙΣΤΗΣ (Σερ Μάτζικ). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΚΑΒΙΡΟΣ 58 Λέντερης&#00910 
2. ΙΑΣΩΝ ΦΟΥΣΚ 55,5 Χαλιάσος&#0098 
3. ΣΑΤΩΜΠΡΙΑΝ 55 Νικολαΐδης&#0097 
4. ΝΟΜΠΛ ΛΟΥΚΙΝ. 54 Ντίνος&#0092 
5. ΤΣΑΡΟΣ 52,5 Τριανταφύλ.&#0093 
6. ΜΠΑΛΛΑΡΙΝΟΣ 51,5 Δάλαρης&#0096 
7. ΚΛΕΒΕΡ ΜΠΟΫ 47,5 Βαγγέλης&#0095 
8. ΓΚΟΛ. ΑΝΤΟΝΥ 49,5 Γεωργίου &#0099 
9. ΦΛΑΪΝΓΚ ΕΛΕΝ 48 Μπαρούτας &#0091 
10. ΙΚΑΡΟΣ 47 Σγούρος &#0094 
- Υπόδ.: ΚΑΒΙΡΟΣ - ΙΑΣΩΝ ΦΟΥΣΚ (Τσάρος) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΑΝΤΙΚΡΥΣΤΗΣ 58 Μπάκος&#0095 
2. ΛΕΟ ΓΟΥΕΪ 58 Βαλακούδ. Ν.&#0092 
3. ΛΟΥΘΗΡΟΣ 58 Οικονομίδης&#0094 
4. ΛΟΥΚΡΑΤΙΒ Γ. 58 Λάος&#0093 
5. ΜΑΟΥΝΤ. ΣΠΙΡΙΤ 58 Φίλιππος &#0097 
6. ΜΕΝΕΛΑΟΣ 58 Σκιαδόπ/λος&#0091 
7. ΠΑΡΑΣΚΕΥΑΣ 58 Νίκος&#0096 
- Υπόδ.: ΛΟΥΘΗΡΟΣ - ΜΕΝΕΛΑΟΣ (Μ. Σπίριτ). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΣΑΡΩΝ. ΣΟΝΓΚ 56 Αργύρης&#0092 
2. Μ.Π. ΡΙΛΕΪΣΟΝΣ 58,5 Βασιλειάδης&#0093 
3. ΓΡΑΝΙΤΣΙΩΤΗΣ 57,5 Γεωργίου &#0095 
4. ΗΘΙΚ. ΝΙΚΗΤΗΣ 56,5 Μπάμπης&#0094 
5. ΒΙΓΚΟΡ ΦΕΪΤ 49 Σγούρος&#0096 
6. ΕΛΕΥΘΕΡΙΤΣΑ 47,5 Χαλιάσος&#0091 
7. ΘΕΟΣΤΑΛΤΟΣ 48 Γεωργία&#0097 
- ΡΕΝΤ ΟΡ ΝΤΕΝΤ 54 Νικολαΐδης &#0098 
* Ο ίππος ΡΕΝΤ ΟΡ ΝΤΕΝΤ τρέχει εκτός στοιχήματος 
- Υπόδ.: ΣΑΡ. ΣΟΝΓΚ - Μ. Π. ΡΙΛΕΪΣΟΝΣ (Ηθικός Νικητής). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΛΕΡΝΑ 58 Νικολαΐδης&#0092 
2. ΠΙΤΤΟΝΤΡΙ 57,5 Τριανταφύλ.&#0099 
3. ΣΤ. ΚΟΥΒΑΡΗΣ 57,5 Σπύρος&#0098 
4. ΛΟΒΛΥ ΝΙΝΑ 56,5 Χατζηγεωργ. &#0095 
5. ΜΙΣ ΟΛΙΒΕΤΤΙ 56 Λέντερης&#0094 
6. Φ. ΕΝ ΝΤΑΝΣΕΡ 56 Τσεργάς &#0093 
7. ΙΚΑΡΙΑ 55,5 Ξυνός &#00910 
8. ΙΚΤΙΝΟΣ 52 Αργύρης &#0096 
9. ΕΣΤΕΛ 55 Λάος &#0091 
10. ΑΔΡΙΑΝΟΣ 54,5 Ντίνος&#0097 
- Υπόδ.: ΦΛΑΣ ΕΝ ΝΤΑΝΣΕΡ - ΙΚΑΡΙΑ (Ικτίνος). 
8η ΙΠΠΟΔΡΟΜΙΑ / Ώρα 6.30, 1.800 μέτρα 
1. ΓΚΟΛ. ΤΡΟΦΥ 58 Σωτηρόπουλος&#0094 
2. ΕΛΑ ΔΙΚΕ ΜΟΥ 57 Ντίνος&#0095 
3. ΙΝΤΙΑΝ ΝΤΑΝΣ. 57 Γεωργίου&#0091 
4. ΕΒΙΝΑ 56,5 Μπάβαρης&#0097 
5. ΦΩΚΙΑΝΟΣ 53,5 Βαγγέλης&#0096 
6. ΤΖΕΣΙΚΑ 53 Λάος&#0092 
7. ΑΝΔΡΕΑΝΑ 49,5 Αλέξανδρος&#0093 
- Υπόδ.: ΕΛΑ ΔΙΚΕ ΜΟΥ - ΙΝΤΙΑΝ ΝΤΑΝΣΕΡ (Γκόλντεν Τρόφυ). 
9η ΙΠΠΟΔΡΟΜΙΑ / Ώρα 7.00, 1.800 μέτρα 
1. ΑΡΙΣΤΟΒΟΥΛΟΣ 62 Τσιριγώτης&#0094 
2. ΜΑΧΑΡΑΓΙΑΣ 58 Χατζηγεωργ. &#0097 
3. ΧΑΡΜΟΝ. ΓΟΥΕΪ 58 Βαλακούδ. Ν.&#0091 
4. ΧΡΗΣΜΟΣ 56 Γεωργίου &#0092 
5. ΑΕΡΙΚΟ 54 Ντίνος &#0093 
6. ΝΑΒΑΧΟ 53 Τσεργάς&#0095 
7. ΗΡΩΔΗΣ 47 Σγούρος &#0096 
- Υπόδ.: ΧΑΡΜ. ΓΟΥΕΪ - ΑΕΡΙΚΟ (Χρησμός). 
- Δύο αουτσάιντερ: ΣΑΤΩΜΠΡΙΑΝ (4η) - ΑΔΡΙΑΝΟΣ (7η).
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O024</ED>
<ID>
ID:304816

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=4</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>600.000 ευρώ στον «κουμπαρά»
</H4>
Τζακ ποτ σημειώθηκε στη χθεσινή κλήρωση του Τζόκερ, αφού ουδείς βρέθηκε με 5+1
επιτυχίες. Στον κουμπαρά μπήκαν 600.000 ευρώ. Βρέθηκαν 4 με 5 επιτυχίες που
κερδίζουν από 41.390,22 ευρώ, 63 με 4+1 που θα πάρουν από 1.395,63, 1.326 με 4
που θα εισπράξουν από 26,15, 2.572 με 3+1 που θα μοιραστούν από 26,15, 50.673
με 3 που κερδίζουν από 1,34, 29.476 με 2+1 που θα πάρουν από 1,34 και 123.545
με 1+1 που θα μοιραστούν από 0,81 ευρώ. Οι τυχεροί αριθμοί: 3, 11, 13, 21, 34,
ενώ ο αριθμός του Τζόκερ είναι το 6. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O025</ED>
<ID>
ID:304830

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=5</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
Ένας τυχερός βρέθηκε στην πρώτη κατηγορία του ΠΡΟΤΟ, ο οποίος κερδίζει
550.338,68 ευρώ. Τα κέρδη στις υπόλοιπες κατηγορίες έχουν ως εξής: 2η:
βρέθηκαν 5 που θα πάρουν από 8.649,51 ευρώ. 3η: βρέθηκαν 34 που θα μοιραστούν
από 1.271,98. 4η: βρέθηκαν 233 που θα εισπράξουν από 185,61. 5η: βρέθηκαν
2.918 που θα πάρουν από 14,82 και 6η: βρέθηκαν 28.589 που κερδίζουν από 1,28
ευρώ. Οι τυχεροί αριθμοί: 1, 6, 4, 6, 6, 9, 4.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O026</ED>
<ID>
ID:304837

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17257O027</ED>
<ID>
ID:304840

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O02&aa=7</URL></REF>


Article

<CATEGORY>vin10</CATEGORY>

 <H5>ΓΙΑΡΝΙ: ΣΚΟΡΑΡΕ ΚΑΙ ΑΦΗΣΕ ΑΡΙΣΤΕΣ ΕΝΤΥΠΩΣΕΙΣ ΣΤΟ ΦΙΛΙΚΟ ΜΕ ΜΑΡΚΟ
</H5><H2>Έτοιμος!
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Ρόμπερτ Γιάρνι όχι απλά σκοράρισε, αλλά έδειξε ότι μπορεί να προσφέρει πάρα
πολλά στον Παναθηναϊκό, τόσο στα δύσκολα ματς του Πρωταθλήματος όσο και στην Ευρώπη

Τις καλύτερες εντυπώσεις άφησε στον προπονητή του ο Ρόμπερτ Γιάρνι στο πρώτο
παιχνίδι - έστω και φιλικό - με την πράσινη φανέλα. Παναθηναϊκός - Μαρκό 3-1
χθες στην Παιανία, όμως η είδηση είναι αλλού: ο νεοαποκτηθείς Κροάτης
αγωνίστηκε 25 λεπτά και μάλιστα πέτυχε και γκολ!

Μάρκαρε, έκλεινε διαδρόμους, έτρεχε (άλλωστε φημίζεται για την ταχύτητά του)
και γενικώς παρουσιάστηκε αρκετά δραστήριος, αφήνοντας παράλληλα υποσχέσεις
και γεμίζοντας ενθουσιασμό τον Σέρχιο Μαρκαριάν, ο οποίος «έτριβε» τα χέρια
του από ικανοποίηση. Το πιο σημαντικό; Ο Γιάρνι έδειξε ότι δεν έχει πρόβλημα
προσαρμογής και πολύ γρήγορα θα είναι πανέτοιμος να προσφέρει και σε πολύ πιο
κρίσιμα παιχνίδια. 
Η άλλη είδηση που προκύπτει είναι ότι και πάλι τα γκολ πέτυχαν αμυντικοί και
μέσοι. Δηλαδή, οι επιθετικοί για μία ακόμα φορά... niente (τίποτα)! Σκόραραν
επίσης οι Σαπάνης και Μικαέλσεν, ενώ για το Μαρκό μείωσε σε 3-1 ο Λάζορικ στο
δεύτερο ημίχρονο. Παρ' όλα αυτά, πρέπει να τονίσουμε ότι στον νεαρό άσο του
Παναθηναϊκού από τη Θεσσαλονίκη πρέπει να δοθούν ευκαιρίες. Διότι και ταλέντο
διαθέτει και εργατικός παίκτης είναι. Είναι κρίμα το γεγονός ότι ο Σαπάνης
έχει να αγωνιστεί πάρα πολύ καιρό σε επίσημο παιχνίδι. Ο Σέρχιο Μαρκαριάν, ο
οποίος είχε συζήτηση αρκετή ώρα πριν από το φιλικό με τον Γιάρνι και τον
ρώτησε για το πρόγραμμα που ακολουθούσε μέχρι σήμερα, χρησιμοποίησε δύο
διαφορετικές ενδεκάδες ανά ημίχρονο. Με εξαίρερη τον Σάριτς, ο οποίος για
προληπτικούς λόγους δεν έπαιξε, αγωνίστηκαν όλοι οι υπόλοιποι παίκτες. Στο
ίδιο διάστημα αγωνίστηκε και ο Μηνάς Πίτσος, το άλλο μεταγραφικό απόκτημα του
«τριφυλλιού» την περίοδο του Ιανουαρίου. 
Ο Παναθηναϊκός στο πρώτο ημίχρονο αγωνίστηκε με τους Κοτσόλη, Δάρλα, Βόκολο,
Κυργιάκο, Σαπάνη, Μικάελσεν, Λυμπερόπουλο, Πίτσο, Κωνσταντίνου, Βαζέχα, ενώ
στο 20' ο Γιάρνι μπήκε στη θέση ενός ερασιτέχνη. Στο δεύτερο ημίχρονο
αγωνίστηκαν οι 11 που θα παίξουν την Κυριακή στη Λεωφόρο κόντρα στον Πανιώνιο:
Νικοπολίδης, Σεϊταρίδης, Φύσσας, Χένρικσεν, Γκούμας, Μπασινάς, Γκαλιέτο,
Κόλκα, Ολιζαντέμπε, Βλάοβιτς, Καραγκούνης. Όπως είναι φανερό, ο Σεϊταρίδης
είναι πλέον έτοιμος να προσφέρει τις υπηρεσίες του, ενώ ο Κωνσταντίνου θα
μείνει και πάλι στον πάγκο. 
Εξάλλου, η ΠΑΕ Παναθηναϊκός θα παρουσιάσει αύριο τα δύο νέα της αποκτήματα,
Γιάρνι και Πίτσο, στις 13.30, στη Λεωφόρο. Οι δύο μεταγραφές θα παρουσιαστούν
από τον πρόεδρο Άγγελο Φιλιππίδη και μετά την παρουσίασή τους θα ακολουθήσει
συνέντευξη Τύπου του Σέρχιο Μαρκαριάν.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17257O031</ED>
<ID>
ID:304714

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O03&aa=1</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ: Άρχισε η δίκη παραγόντων της Γιουβέντους για το ντόπινγκ
</H5><H2>Η «Κυρία» στο εδώλιο του κατηγορουμένου
</H2>
Ξεκίνησε χθες στο Τορίνο η πολύκροτη δίκη των δύο παραγόντων της Γιουβέντους,
οι οποίοι κατηγορούνται πως παρείχαν απαγορευμένες ουσίες στους ποδοσφαιριστές
της ομάδας την περίοδο 1994-'98. Πρόκειται για τον γενικό διευθυντή της
«Γηραιάς Κυρίας» Αντόνιο Τζιράουντο και τον γιατρό του ίδιο συλλόγου Ρικάρντο
Αγρίκολα. Εισαγγελέας της υπόθεσης είναι ο - Τορινέζος - Ραφαέλε Γκουαρινέλο,
ενώ κατά την διάρκεια της ακροαματικής διαδικασίας αναμένεται να καταθέσουν
150 άτομα. Μαζί με τους δύο ανθρώπους της Γιουβέντους θα δικαστεί και ο
φαρμακοποιός Τζοβάνι Ροσάνο, τον οποίον βαραίνουν ανάλογες κατηγορίες. 
Είναι η πρώτη τέτοιου τύπου δίκη στην ιστορία του ιταλικού ποδοσφαίρου και όλα
ξεκίνησαν τον Ιούλιο του 1998 από τις δηλώσεις τού τότε προπονητή της Ρόμα,
Ζντένεκ Ζέμαν, ο οποίος είχε κατηγορήσει δημόσια τον ιστορικό τορινέζικο
σύλλογο για συστηματική χρήση απαγορευμένων ουσιών. Τον Ζέμαν είχαν στηρίξει
και αρκετοί γιατροί άλλων ομάδων, όπως ο δρ Μπέργκαμο της Ίντερ, δίνοντας την
αφορμή στον κ. Γκουαρινιέλο να ξεκινήσει την έρευνά του. Το σίγουρο, πάντως,
είναι πως, την συγκεκριμένη χρονική περίοδο, η «Γιούβε» κατέκτησε τρία εθνικά
πρωταθλήματα, καθώς και το Τσάμπιονς Λιγκ του 1996, ενώ τα προβλήματα σχετικά
με το ντόπινγκ συνέχισαν να την ακολουθούν και μετά το 1998, αφού, πριν από
περίπου έναν χρόνο, ο Έντγκαρ Ντάβιντς συνελήφθη «θετικός» στην απαγορευμένη
ουσία ναδρολόνη. Εξάλλου, λάδι στη φωτιά έριξε και ο, παίκτης της Ρεάλ
Μαδρίτης πλέον, Ζινεντίν Ζιντάν, ο οποίος, σε συνέντευξή του στη «Le Monde»,
αποκάλυψε πως την εποχή που αγωνιζόταν στη Γιουβέντους έπαιρνε κρεατίνη,
ουσία, πάντως, που δεν απαγορεύεται στην Ιταλία.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17257O032</ED>
<ID>
ID:304761

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O03&aa=2</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Πλούσιο πρόγραμμα
</H2>
Ποδόσφαιρο, χειμερινά σπορ, μπάσκετ, πόλο και τένις περιλαμβάνει το
σημερινό τηλεοπτικό πρόγραμμα. Αναλυτικά: 
14.00 (Eurosport): Αλπικό σκι. Ελεύθερη κατάβαση γυναικών (Ζ). 
15.00 (Eurosport): Τένις. Τουρνουά ανδρών από το Μιλάνο (Ζ). 
16.00 (Alpha Sports 2): ΝΒΑ Highlights. 
18.00 (Eurosport): Αλπικό σκι (Μ). 
18.45 (Alpha Sports 2): Ηλυσιακός-Πανιώνιος (πόλο, Ζ). 
19.00 (Eurosport): Τένις. Τουρνουά γυναικών από το Τόκιο. 
20.00 (Supersport): Γερμανικά στιγμιότυπα. 
20.00 (Alpha Sports 1): Στιγμιότυπα από το πρωτάθλημα Αργεντινής. 
20.15 (Eurosport): Ποδόσφαιρο. Αφιέρωμα στη Γαλλία. 
20.30 (Supersport 2): Αμερικανικό φούτμπολ. 
03.00 (Alpha Sports 2): Ντιτρόιτ-Ορλάντο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17257O033</ED>
<ID>
ID:304797

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΘΛ. ΔΙΚΑΣΤΗΣ
</H5><H2>Βαριά «καμπάνα» στον Κιάσσο
</H2>
Πέντε αγωνιστικές ημέρες θα απουσιάσει από τις υποχρεώσεις της ομάδας του ο
ποδοσφαιριστής του ΟΦΗ Κώστας Κιάσσος. Η ποινή αυτή του επεβλήθη από τον
αθλητικό δικαστή για την κόκκινη κάρτα που αντίκρυσε στο παιχνίδι με την Ξάνθη
στο Ηράκλειο. 
Με άλλη απόφαση του αθλητικού δικαστή, η ΠΑΕ Απόλλων Κρύας Βρύσης
τιμωρήθηκε με μηδενισμό στο παιχνίδι με τον Ατρόμητο (κατακυρώνεται στην ομάδα
του Περιστερίου με τέρματα 2-0) επειδή δεν φρόντισε να υπάρχει υπάλληλος ώστε
να γίνει το ματς. Ακόμη, από την Κρύα Βρύση αφαιρούνται τρεις βαθμοί από το
πρωτάθλημα της Γ' Εθνικής, της επιβάλλεται χρηματικό πρόστιμο 44.020 ευρώ και
παράλληλα καλείται να καταβάλει τα έξοδα μετακίνησης του Ατρομήτου.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17257O034</ED>
<ID>
ID:304817

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O03&aa=4</URL></REF>


Article

<CATEGORY>vin10</CATEGORY>

 <H5>ΤΖΙΟΒΑΝΙ: ΠΕΤΥΧΕ ΔΥΟ ΓΚΟΛ ΚΑΙ Ο ΟΛΥΜΠΙΑΚΟΣ ΛΥΓΙΣΕ (3-0) ΤΗ ΜΑΧΗΤΙΚΗ ΚΑΛΛΙΘΕΑ
</H5><H2>Έσωσε το γόητρο
</H2><H4>* Οι αλλαγές του Λεμονή μεταμόρφωσαν τους «ερυθρόλευκους» που απογοήτευσαν στο
πρώτο ημίχρονο
</H4>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Τζιοβάνι έδωσε τη λύση στο επιθετικό πρόβλημα του Ολυμπιακού, που δεν
μπορούσε να διασπάσει την άμυνα της Καλλιθέας

Ο Τζιοβάνι Σίλβα ντε Ολιβέιρα έβγαλε χθες τον Ολυμπιακό από το αδιέξοδο και
τον οδήγησε στη νίκη εις βάρος της Καλλιθέας με 3-0 στο πρώτο παιχνίδι της
προημιτελικής φάσης του Κυπέλλου. 
Ο Βραζιλιάνος σημείωσε δύο γκολ, ήταν δημιουργός του πρώτου και αναδείχτηκε
κορυφαίος σε απόδοση παίκτης του Ολυμπιακού. 
Οι «ερυθρόλευκοι» εξασφάλισαν ουσιαστικά την πρόκριση στην ημιτελική φάση και
ο αγώνας ρεβάνς την ερχόμενη Πέμπτη στην Καλλιθέα θα είναι τυπικής
διαδικασίας. 
Ο Ολυμπιακός, που είχε πολλές απουσίες βασικών ποδοσφαιριστών, μεταμορφώθηκε
στο β' ημίχρονο με την είσοδο των Ζέτερμπεργκ, Βενετίδη, Καρεμπέ. 
ΚΑΚΟ ΞΕΚΙΝΗΜΑ 
Στο πρώτο ημίχρονο, το ματς δεν διεκδικεί δάφνες ποιότητας. Ο Ολυμπιακός
απογοήτευσε με την απόδοσή του τούς περίπου 2.000 θεατές. Οι γηπεδούχοι
στηρίχτηκαν στις ατομικές προσπάθειες χωρίς όμως να μπορέσουν να διασπάσουν
την καλά οργανωμένη αμυντική γραμμή της Καλλιθέας. 
Το παιχνίδι της πειραϊκής ομάδας ήταν προβλέψιμο και δεν υπήρχε αρμονική
συνεργασία σε όλες τις γραμμές. 
Ο Τζιοβάνι με δυνατό σουτ σημειώνει το τρίτο γκολ του Ολυμπιακού

Είναι χαρακτηριστικό ότι η ομάδα του Λεμονή είχε μία αξιόλογη επίσκεψη στο
πρώτο ημίχρονο στην εστία του Σουλογάνη (ο Κόντης αστόχησε από πλεονεκτική
θέση στο 32'). 
Οι φιλοξενούμενοι στάθηκαν σαν ίσοι προς ίσους στο τερέν του Ολυμπιακού
Σταδίου και χωρίς κόμπλεξ κατωτερότητας απείλησαν τρεις φορές την εστία του
Γεωργίου: Σαλαπασίδης (18', 20'), Αποστόλου (35'). 
ΤΡΕΙΣ ΑΛΛΑΓΕΣ 
Η εικόνα του αγώνα άλλαξε στο β' ημίχρονο. Ο Τάκης Λεμονής χρησιμοποίησε τους
Βενετίδη, Ζέτερμπεργκ στις θέσεις των Μαυρογενίδη, Νινιάδη, αντίστοιχα. Ο
Ολυμπιακός είχε ουσία στο παιχνίδι

του και έγινε σούπερ επιθετικός. Με την είσοδο του Καρεμπέ στο 67' (αντί του
Τζιωρτζόπουλου) οι «ερυθρόλευκοι» κυριάρχησαν στον αγωνιστικό χώρο. 
Στο 72' ο Τζιοβάνι πραγματοποίησε σέντρα και ο Άντζας με πλασέ πέτυχε το 1-0.
Στο 78' ο Ζέτερμπεργκ τροφοδότησε τον Τζιοβάνι, ο οποίος με δυνατό σουτ
«έγραψε» το 2-0. Το τελικό 3-0 διαμόρφωσε ο Τζιοβάνι με ψηλοκρεμαστό σουτ (η
μπάλα χτύπησε στο πόδι του Μπουγά) στο 86'. 
Ο Ολυμπιακός είχε δοκάρι στο 52' σε σουτ του Πουρσανίδη. 
Εύκολο ήταν το έργο του διαιτητή Κ. Βασσάρα, ο οποίος αποδοκιμάστηκε από τους
οπαδούς του Ολυμπιακού για αποφάσεις του. 
ΟΛΥΜΠΙΑΚΟΣ: Γεωργίου, Μαυρογενίδης (46' Βενετίδης), Αμανατίδης,
Μπερμούδες, Τζιωρτζόπουλος (67' Καρεμπέ), Κόντης, Πουρσανίδης, Άντζας, Άλβες,
Τζιοβάνι, Νινιάδης (46' Ζέτερμπεργκ). 
ΚΑΛΛΙΘΕΑ: Σουλογάνης, Ε. Αγγελόπουλος (60' Πέτκοβιτς), Α. Αγγελόπουλος,
Στρατής, Ντραγκίσεβιτς (67' Σαββίδης), Αποστόλου, Κάτσικας, Μπουγάς, Γκόντζος
(55' Γκέκας), Σαλαπασίδης, Τσακμακίδης. 
* Κόπηκαν 1.687 εισιτήρια και εισπράχτηκαν 5.112.000 δρχ. 
ΠΡΟΒΛΗΜΑ ΜΕ ΤΑ ΣΥΜΒΟΛΑΙΑ 
Στον «αέρα» βρίσκεται το θέμα της ανανέωσης των συμβολαίων του Δημήτρη
Ελευθερόπουλου και του Ανδρέα Νινιάδη. Ο αντιπρόεδρος του Ολυμπιακού Γιώργος
Λούβαρης αρνήθηκε χθες ότι έγινε συνάντηση με τον διεθνή γκολκίπερ, ωστόσο από
το περιβάλλον των δύο ποδοσφαιριστών διέρρευσε ότι υπάρχει διαφορά στο
οικονομικό. 
Ο Τάκης Λεμονής μετά τη λήξη του χθεσινού αγώνα τόνισε: «Ξέρουμε ότι αυτά τα
ματς είναι επικίνδυνα. Στο πρώτο ημίχρονο δεν είχαμε καλή απόδοση, ενώ στο
δεύτερο βελτιωθήκαμε. Το 3-0 είναι καλό σκορ. Στο μέλλον πρέπει να έχουμε
μεγαλύτερη σοβαρότητα σε τέτοια παιχνίδια, γιατί δείχνουν πόσο σοβαρή ομάδα
είσαι». 
Ο τεχνικός της Καλλιθέας Νίκος Κουρμπανάς δήλωσε: «Προσπαθήσαμε απέναντι στον
Ολυμπιακό. Από τη στιγμή που δεχτήκαμε το πρώτο γκολ ήρθαν όλα φυσιολογικά στο
παιχνίδι. Εμάς μας ενδιαφέρει το πρωτάθλημα». 
*** Ο Χούτος αναμένεται να επιστρέψει σήμερα στην Αθήνα. 
*** Ο Ολυμπιακός προμηθεύτηκε 3.000 εισιτήρια από τον Ηρακλή για τον
αγώνα της Κυριακής στο Καυταντζόγλειο.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17257O041</ED>
<ID>
ID:304715

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O04&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Γκολ «χρυσάφι» από τον Νασιόπουλο
</H2>
Ο Γιώργος Νασιόπουλος με προβολή νίκησε τον Μιχαηλίδη και ισοφάρισε για τον Ηρακλή

Σημαντικό προβάδισμα για την πρόκριση στους ημιτελικούς του Κυπέλλου απέκτησε
χθες ο Ηρακλής μετά την ισοπαλία (1-1) που απέσπασε εκτός έδρας από τον Εθνικό
Αστέρα. 
Ο Εθνικός Αστέρας προσπάθησε να κρατήσει πρώτα το μηδέν στην άμυνά του και με
αντεπιθέσεις να απειλήσει την εστία του Χαλκιά. 
Ο Ηρακλής αντίθετα είχε την πρωτοβουλία των κινήσεων και κυρίως στο δεύτερο
45λεπτο απείλησε τους γηπεδούχους. Και οι δύο ομάδες, πάντως, περιορίστηκαν,
κυρίως, σε ατομικές ενέργειες και μακρινά σουτ, που δεν προβλημάτισαν τους δύο
γκολκίπερ. Ο Θεοχαρόπουλος είχε δύο καλές ευκαιρίες για να σημειώσει γκολ, ενώ
για τον Ηρακλή οι Φονφόνκα, Μπαχράμης ήταν αυτοί που απώλεσαν τις καλύτερες
ευκαιρίες. 
Το σκορ άνοιξε στο 78' με πέναλτι. Ο Κρίστιαν Λούντμπεργκ ανατράπηκε από τον
Κυριαζή και το πέναλτι που έδωσε ο Μπριάκος μετέτρεψε σε γκολ ο Θόδωρος
Παπαδημητρίου (1-0). 
Η ισοφάριση για τον Ηρακλή ήρθε στο 85'. Ο Παναγιώτης Μπαχράμης πέρασε όποιον
αντίπαλο βρήκε μπροστά του και την κατάλληλη στιγμή πάσαρε στον Κορμαρή. Το
σουτ του επιθετικού του «Γηραιού» απέκρουσε προσωρινά ο Μιχαηλίδης και ο
Νασιόπουλος από κοντά με πλασέ ισοφάρισε (1-1). 
Καλή ήταν η διαιτησία του Μπριάκου ο οποίος έδειξε κίτρινες κάρτες στους
Ποδαρά, Παπαδόπουλο, Παπαδημητρίου, Βακουφτσή, Νατσούρα, Νεμπεγλέρα, Κυριαζή
και Χατζί. 
ΕΘΝΙΚΟΣ ΑΣΤΕΡΑΣ: Μιχαηλίδης, Ξάνθης, Τέσοβιτς (46' Εντουσέι),
Παπαδημητρίου, Μπασινάς, Τριανταφύλλου (64' Παπαδόπουλος), Ποδαράς, Χουζούρης,
Μιχελίδης (70' Λούντμπεργκ), Θεοχαρόπουλος, Μπερνεάνου. 
ΗΡΑΚΛΗΣ: Χαλκιάς, Κυριαζής, Χατζί, Κουτσουρέ, Φοφόνκα (62'
Νασιόπουλος), Βακουφτσής (75' Κορμαρής), Μπαχράμης, Χάγκαν, Μιλόγεβιτς,
Νεμπεγλέρας, Νατσούρας (50' Στολτίδης). <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17257O042</ED>
<ID>
ID:304762

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ: Κορυφαίοι οι Τσαρτσαρής, Βόιτσικ </H5><H2>Άλλοι ήταν οι πύργοι
</H2>
Ο Κώστας Τσαρτσαρής κέρδισε πολλές μάχες κάτω από τα καλάθια δίνοντας στο
Περιστέρι πολύτιμα ριμπάουντ και εύκολους πόντους 
Άλλοι είχαν το όνομα και άλλοι τη χάρη... Κόντρα στους Τάουερς, στο Λονδίνο,
«πύργοι» αποδείχθηκαν ο Κώστας Τσαρτσαρής και ο Άνταμ Βόιτσικ και οδήγησαν το
Περιστέρι στην τρίτη νίκη (87-75) του στην Ευρωλίγκα. Ο Έλληνας διεθνής ήταν
εκείνος που πήρε την ελληνική ομάδα στις πλάτες του στην αρχή και στο τέλος
του αγώνα, ενώ ο Πολωνός έδρασε στα δύο «μεσαία» δεκάλεπτα. 
Στην άμυνα το πρόβλημα για την ομάδα του Αργύρη Πεδουλάκη ήταν ο Μάγιερς και ο
Επεχάιμερ. Ο πρώτος με 14 πόντους στο πρώτο μέρος έδινε λύσεις στους Λόντον
Τάουερς, όμως, στο δεύτερο ημίχρονο περιορίστηκε. Τη «σκυτάλη» στο σκοράρισμα
πήρε ο Επεχάιμερ, ωστόσο, οι δύο παίκτες των γηπεδούχων δεν στάθηκαν ικανοί
για να δώσουν την πρώτη νίκη στη διοργάνωση στην αγγλική ομάδα! Εκτός των δύο
φόργουορντ (Τσαρτσαρή, Βόιτσικ), πολύ καλή απόδοση είχε ο Μπάιρον Ντίνκινς που
έδωσε ρυθμό και πόντους στο Περιστέρι, αλλά και ο Μίκαελ Άντερσεν με τα
ριμπάουντ που μάζεψε. 
Τα δεκάλεπτα του αγώνα: 18-19, 36-42, 52-58, 75-87. 
ΛΟΝΤΟΝ ΤΑΟΥΕΡΣ: Μπέικερ 5, Επεχάιμερ 20, Γιάνγκμπλαντ 9, Μάγιερς 24,
Χίκεϊ 2, Άλεν 8, Ρόμπινς 7. 
ΠΕΡΙΣΤΕΡΙ: Ντίνκινς 16, Παπαμακάριος 9, Παπαδάτος 2, Πελεκάνος 2,
Βόιτσικ 19, Τσαρτσαρής 23, Κουλ 4, Άντερσεν 12.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O051</ED>
<ID>
ID:304716

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=1</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ
</H5><H2>«Τα μυαλά μας πήραν αέρα»
</H2>
Όσο η ΑΕΚ έβλεπε το βουνό ως βουνό, κατάφερνε να σκαρφαλώνει και μάλιστα να
αναδεικνύει τις ορειβατικές της ικανότητες. Από την στιγμή που οι παίκτες της
το είδαν ως λοφίσκο, φόρεσαν μονάχα τα ορειβατικά τους μποτάκια και
επιχείρησαν να το ανέβουν με άνεση, γκρεμοτσακίστηκαν πέφτοντας από μεγάλο
ύψος! 
«Ναι, τα μυαλά των παικτών μου πήραν αέρα. Καλό είναι να συνέλθουν», τόνισε ο
Ντράγκαν Σάκοτα, που μετά τις φωνές στα αποδυτήρια, οδήγησε τους παίκτες από
το αεροδρόμιο στο ΟΑΚΑ για σκληρή προπόνηση. Στην επιστροφή δεν έβγαλε κανείς
μιλιά - άλλωστε όλοι είχαν μερίδιο ευθύνης. 
Ο προπονητής της ΑΕΚ συνέχισε με λόγια σταράτα: «Αν συνεχίσουμε έτσι, δεν
αξίζουμε την πρόκριση. Μπορείς να χάσεις όλα τα παιχνίδια, αλλά όχι με αυτόν
τον τρόπο. Δεν υπάρχουν δικαιολογίες». 
Οι παίκτες έσκυψαν το κεφάλι και υποσχέθηκαν ότι θα κάνουν ό,τι μπορούν ώστε
να αποδείξουν ότι η συντριβή στην Οστάνδη, ήταν μόνο μια κακή παρένθεση. Και
μιλούν για νέα αρχή στον αγώνα του Σαββάτου με τον Άρη, όπου οι φιλοξενούμενοι
έχουν αρχίσει ήδη τα όνειρα απέναντι στην πρωτοπόρο! 
Στην «Ένωση» υποστηρίζουν πως τόσο κακή εμφάνιση δεν πρόκειται να επαναληφθεί
(ο Χόλντεν είχε 2/9 σουτ και ο Καρ 3/14, ενώ ο Ντικούδης 8/15 β.).
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O052</ED>
<ID>
ID:304763

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Με απουσίες στο ΟΑΚΑ
</H2>
* ΘΕΣΣΑΛΟΝΙΚΗ 
Απών θα είναι και ο τραυματίας Μίροσλαβ Ραΐτσεβιτς από την εκτός έδρας
αναμέτρηση του Άρη με την ΑΕΚ, όπως ανακοίνωσε ο Μίλαν Μίνιτς. Ο Γιουγκοσλάβος
προπονητής δεν θα έχει στη διάθεσή του ούτε τον Γιάννη Λάππα, που έχει το χέρι
του σε νάρθηκα. Ελαφρότερα τραυματίας είναι ακόμη ο Τόρεϊ Μπραγκς. Σήμερα
αναμένεται να οριστικοποιηθεί η συμμετοχή του στην αποστολή. 
«Είμαστε ακόμη στη ζώνη του υποβιβασμού. Πρώτος στόχος μας είναι να ξεφύγουμε
και στη συνέχεια να βρούμε χρόνο για να κάνουμε κάτι παραπάνω», δήλωσε ο
Μίνιτς, ενώ όσον αφορά το παιχνίδι με την ΑΕΚ, τόνισε: «Αντιμετωπίζουμε την
κορυφαία ομάδα του πρωταθλήματος. Δεν νομίζω ότι θα επηρεαστεί από την ήττα
στο Βέλγιο. Έχει πάντως και τα αδύνατα σημεία της. Θα προσπαθήσουμε να τα εκμεταλλευθούμε».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O053</ED>
<ID>
ID:304798

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Πήρε τον Έντουαρντς
</H2>
* ΘΕΣΣΑΛΟΝΙΚΗ 
«Επιτέλους, θα παίξω μπάσκετ. Τον τελευταίο καιρό είχα αρχίσει να
τρελαίνομαι». Με ανακούφιση δέχθηκε ο Μπιλ Έντουαρτς την πρόταση του ΠΑΟΚ,
καθώς μάλλον «σκούριασε» τους τελευταίους μήνες, όντας άνεργος. 
Είπε «ναι», λοιπόν, στην πρόταση 120.000 δολαρίων του ΠΑΟΚ για συμβόλαιο έως
το τέλος της σεζόν. 
Χθες πέρασε τα απαραίτητα τεστ στην Αθήνα και σήμερα αναμένεται να εκδοθεί το
δελτίο, προκειμένου να κάνει ντεμπούτο μεθαύριο στο παιχνίδι κατά του Παναθηναϊκού.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O054</ED>
<ID>
ID:304818

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Ντέρμπι στο φάιναλ φορ των γυναικών
</H2>
ΖΑΟΝ και Φιλαθλητικός είναι το δυνατό ζευγάρι που ανέδειξε η χθεσινή κλήρωση
των ημιτελικών του φάιναλ φορ του Κυπέλλου Ελλάδας βόλεϊ γυναικών που θα
διεξαχθεί 23-24 Φεβρουαρίου αλλά άγνωστο «πού», αφού η διοργανωτική εμβέλεια
της ΕΟΠΕ δεν έχει βρει ακόμη την έδρα! 
Το άλλο ζευγάρι του ημιτελικού συγκροτούν τα Βριλήσσια και ο Αίας Ευόσμου, ενώ
η κλήρωση του φάιναλ φορ των ανδρών θα πραγματοποιηθεί την Τρίτη 5
Φεβρουαρίου, αφού θα έχει ολοκληρωθεί η φάση των προημιτελικών με τον αγώνα
Ορεστιάδας-Ρεθύμνου (Δευτέρα, 4 Φεβρουαρίου). 
Ο αγώνας αυτός προκάλεσε θύελλα αντιδράσεων με αφορμή έντονη διαμαρτυρία της
Α.Ε. Νικαίας που υπεστήριξε ότι η αναβολή ευνόησε το Ρέθυμνο. Και που η ΕΟΠΕ,
αφού έδωσε επί μακρόν εξηγήσεις διά του προέδρου Αγωνοδίκου Επιτροπής
Πρωταθλήματος Μανώλη Παπαδάκη, το «τραβάει», παραπέμποντας στον Αθλητικό
Δικαστή τον προπονητή της Νίκαιας Σωτήρη Δρίκο.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O055</ED>
<ID>
ID:304831

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=5</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Μίτινγκ ύψους στο Ν. Ηράκλειο
</H2>
Πολύ ψηλά φιλοδοξούν να ανεβάσουν το ενδιαφέρον του διεθνούς μίτινγκ άλματος
εις ύψος Ανδρών και Γυναικών στο Νέο Ηράκλειο Αττικής (Δευτέρα 4 Φεβρουαρίου)
οι διοργανωτές ΣΕΓΑΣ και Δήμος Νέου Ηρακλείου. 
Η επικεφαλής της διοργάνωσης, πρωταθλήτρια Ευρώπης το 1982 στον ακοντισμό,
Άννα Βερούλη τόνισε χθες για το μίτινγκ: «Από το 1991 αρχίσαμε μια μεγάλη
προσπάθεια για τη δημιουργία ενός αγώνα υψηλού διεθνούς επιπέδου και το
πετύχαμε, αφού τα τελευταία χρόνια έρχονται πάντα σπουδαίοι αθλητές και
γίνονται επιδόσεις από τις καλύτερες της χρονιάς». Ο εθνικός προπονητής στίβου
Οδυσσέας Παπατώλης πρόσθεσε: «Μετά την επιτυχία του μίτινγκ είναι καιρός για
κάτι ανάλογο και στον ανοικτό στίβο».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O056</ED>
<ID>
ID:304838

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=6</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Ο Καπνίδης στην Ομοσπονδία
</H2>
Ο Θανάσης Καπνίδης, ο οποίος «οδήγησε» τον Μελισσανίδη στο χρυσό της Ατλάντα,
επέστρεψε στην Ελληνική Γυμναστική Ομοσπονδία, ως σύμβουλος του προέδρου για
την ενόργανη. Επίσης, ο Σάββας Ταγτελενίδης και ο Γιώργος Γιουβάνης θα είναι
υπεύθυνοι για το κέντρο υψηλών επιδόσεων Θεσσαλονίκης και ανάπτυξης Νότου, αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17257O057</ED>
<ID>
ID:304841

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O05&aa=7</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΠΑΜΕ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17257O061</ED>
<ID>
ID:304717

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O06&aa=1</URL></REF>


Article

<CATEGORY>vin10</CATEGORY>

 <H2>Τέλος τα... ανέκδοτα για την Μπάγερν Μονάχου
</H2>
Το «ανέκδοτο της Μπουντεσλίγκα», κατά Φραντς Μπεκενμπάουερ, Μπάγερν υποδέχεται
τη Λεβερκούζεν στον κρισιμότερο αγώνα της φετινής Μπουντεσλίγκα για τους
πρωταθλητές. Λεβερκούζεν και Ντόρτμουντ ισοβαθμούν στην πρώτη θέση της
βαθμολογίας και στο εξής κάθε παιχνίδι είναι τελικός γι' αυτές τις δύο ομάδες.
Η Ντόρτμουντ έχει την ευκαιρία να ξεφύγει στη βαθμολογία αν φύγει νικήτρια από
το Βόλφσμπουργκ, καθώς ελάχιστοι δίνουν τύχη στη Λεβερκούζεν στο ντέρμπι με
την Μπάγερν. 
Στην Αγγλία, η μάχη για τον τίτλο κορυφώνεται, καθώς Μάντσεστερ Γιουνάιτεντ,
Άρσεναλ, Λίβερπουλ και Νιούκαστλ συνεχίζουν την ξέφρενη πορεία τους. Το ματς
που ξεχωρίζει το Σαββατοκύριακο είναι το ντέρμπι Λιντς - Λίβερπουλ. 
Στην Ιταλία, οι δύο «λαβωμένες» του Καμπιονάτο, Λάτσιο και Μίλαν,
διασταυρώνουν τα ξίφη τους με έπαθλο μία θέση στο επόμενο Τσάμπιονς Λιγκ. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17257O071</ED>
<ID>
ID:304718

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O07&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17257O072</ED>
<ID>
ID:304764

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O07&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ </H5><H2>Ο Αλεξανδρής μπήκε σε πλάνο...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Φαίνεται ότι ο ομοσπονδιακός μας προπονητής Ότο Ρεχάγκελ ενημερώνεται συχνά
και κατανοεί ίσως κάποια πραγματάκια, τα οποία, ενδεχομένως, τον οδηγούν σε
υπέρβαση δημοκρατικής επικοινωνίας... 
*** Το προχθεσινό θέμα της στήλης αναφερόταν στην «κάθετη» άποψη του Γερμανού
για το καπάρο τεσσάρων καθόλα ικανών Ελλήνων κυνηγών στην «επίθεση» της
Εθνικής του μέλλοντός μας. 
*** (Έχοντας ξεχάσει, μεταξύ άλλων, τον Αλέκο Αλεξανδρή). 
*** Χθες, λοιπόν, ο προπονητής «όλων των Ελλήνων» ποδοσφαιριστών
απρογραμμάτιστα μετέβη στο Ολυμπιακό Στάδιο του Μαρουσιού, είδε την Καλλιθέα
να «στριμώχνει» κατ' αρχήν τον Ολυμπιακό Πειραιώς και στην ανάπαυλα, έπιασε
την συζήτηση με τον Αλεξανδρή, ο οποίος καθόταν κοντά του. 
*** Όπως δηλώθηκε αργότερα ο κόουτς συζήτησε σοβαρά με τον πρώτο σκόρερ του
Ολυμπιακού, επισήμανε ότι τον παρακολουθεί και άφησε να εννοηθεί πως αν θα
συνεχίσει τις καλές εμφανίσεις του θα τον καλέσει στο σύστημα. 
*** Έχει γούστο τώρα ο χερ Ότο να «πεταχτεί» στην Ολλανδία, προκειμένου να δει
τον Αναστασίου ή στο Καμπιονάτο για τον Ζήση Βρύζα. 
*** Με την ευκαιρία: ο Ρεχάγκελ, μεθαύριο, θα ανακηρυχθεί επίτιμο μέλος του ε
λ λ η ν ι κ ο ύ συνδέσμου φιλάθλων της Μπάγερν Μονάχου «Μακεδονία»! 
*** Θα παραστεί ως επίσημος καλεσμένος στην κοπή της πίτας κ.λπ., ενώ αργότερα
θα παρακολουθήσει το ντέρμπι Παναθηναϊκού - Πανιωνίου. 
*** (Έχει γούστο να του αρέσει ο Γκώνιας...). 
*** Όσον αφορά το χθεσινό παιχνίδι Κυπέλλου του «Θρύλου»; 
*** Ευτυχώς, που... υπήρχε το τελευταίο εικοσάλεπτο και η μαχητική Καλλιθέα
κουράστηκε... 
*** Τότε ο Άντζας με προβολή κατάφερε να σκοράρει και να διευκολύνει το έργο
του πρωταθλητή. 
*** Το ότι ο Τζιοβάνι προς το τέλος πέτυχε ακόμη δύο γκολ δεν έχει και τόση
σημασία. 
*** Έτσι και αλλιώς, η Καλλιθέα στο «Ελ Πάσο» αμυντικά θα αγωνιζόταν... 
*** (Τώρα, είναι υποχρεωμένη να κυνηγήσει το «θαύμα»!). 
*** Λεπτομέρεια: οι 1.687 θεατές που είχαν πληρώσει εισιτήριο χειροκρότησαν
θερμά τον Καρεμπέ, αφού μόλις μπήκε ο Γάλλος «σήκωσε» την ομάδα... 
Υπήρχε και ο Ηρακλής στην Καισαριανή. 
*** Αυτή τη φορά ο Άγγελος Αναστασιάδης κινήθηκε «βλέποντας και κάνοντας»,
όπως στο ντέρμπι της Νέας Σμύρνης και δικαιώθηκε (απέναντι στον Αλέφαντο)
ισοφαρίζοντας τον Αστέρα πέντε λεπτά πριν από τη λήξη. 
*** Είναι σχεδόν σαφές ότι η υπόθεση ημιτελικών (ίσως και τελικών) είναι φέτος
αποκλειστική υπόθεση των ομάδων του ελληνικού Βορρά. 
*** Και ποιος - αντικειμενικός - φίλαθλος δεν θα χαιρόταν αυτήν την προοπτική; 
*** Όπως μια-δυο φορές κάθε είκοσι χρόνια που το τρόπαιο του θεσμού του
Κυπέλλου καταλήγει σε Πανιώνιο, Λάρισα, Καστοριά, ΟΦΗ κ.λπ. 
*** Πρόοδος (και οξυγόνο στο άθλημα) είναι. 
Κάποιος θόρυβος δημιουργήθηκε χθες με τα όσα αποκαλύφθηκαν για τη συμπεριφορά
Ψωμιάδη στο ημίχρονο του αγώνα Κυπέλλου με τον ΠΑΟΚ. 
*** (Το σχετικό ρεπορτάζ είναι σήμερα λίαν κατατοπιστικό και σίγουρα θλιβερό
για το μέλλον της ιστορικής ΑΕΚ). 
*** Ο Ψωμιάδης συμπεριφέρθηκε απρεπώς, λέει, σε παρατηρητή αγώνα, σε
φιλοξενούμενο παράγοντα κ.λπ. 
*** Και λοιπόν; 
*** Θα περίμενε κάποιος ο Μάκης να προσφέρει χαμόγελο ή άνθη στους επισκέπτες
του; 
*** Νέο πρόβλημα, πάντως, ίσως δημιουργηθεί τώρα στη ρεβάνς της Τούμπας, μια
και ένας από τα «θύματα» - ο Μλάντεν Φορτούλα - ειδοποίησε με δήλωσή του ότι
«δεν θα επιτρέψει στον Ψωμιάδη να μπει στα αποδυτήρια». 
*** Νομίζω πως έχει άδικο... 
*** Ένα «νηφάλιο» Μάκη κανείς δεν πρέπει να τον φοβάται... 
*** Άλλωστε, προχθές στο «Νίκος Γκούμας» ο ισχυρός παράγων της ΑΕΚ είχε και
τις καλές στιγμές του. 
*** Και πούρο πρόσφερε στον Μπάγιεβιτς και τον Σφακιανάκη «ξεχώρισε» και τα
«βάσανά του» από τη συνεργασία με τον Σάντος πήγε να αποκαλύψει... 
*** Μεγάλος! 
*** Υπενθυμίζεται ότι η αποφασιστική ρεβάνς έχει προγραμματιστεί για την
προσεχή Τετάρτη στην Τούμπα. 
*** Εκεί ο Μπάγιεβιτς δεν καπνίζει πούρα...
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17257O081</ED>
<ID>
ID:304719

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O08&aa=1</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ </H5><H2>Μήνυσε τον Σκολάρι γιατί τον κλώτσησε! </H2>
Αγριεύουν τα πράγματα στην Εθνική Βραζιλίας! Οπαδός της «Σελεσάο» υπέβαλε
μήνυση κατά του ομοσπονδιακού τεχνικού, Λουίς Φελίπε Σκολάρι, υποστηρίζοντας
ότι ο τελευταίος τον κλώτσησε (!) λίγο πριν από την προχθεσινή προπόνηση της
ομάδας, στην πόλη Γκοϊάνα. Σύμφωνα με αυτόπτες μάρτυρες ο εν λόγω φίλαθλος, ο
οποίος τυχαίνει γραμματέας Βραζιλιάνου γερουσιαστή, αποδοκίμασε έντονα τον
Σκολάρι, μόλις αυτός βγήκε από το ξενοδοχείο, όπου έχει καταλύσει η εθνική εν
όψει του φιλικού αγώνα με τη Βολιβία, κατηγορώντας τον για τη μη χρησιμοποίηση
του Ρομάριο. Ο, θερμόαιμος προπονητής, δεν ανέχθηκε για πολύ τη συμπεριφορά
του οπαδού και του επιτέθηκε. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17257O082</ED>
<ID>
ID:304765

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O08&aa=2</URL></REF>


Article

<CATEGORY>vin10</CATEGORY>

 <H5>ΧΟΥΛΙΓΚΑΝ </H5><H2>Ο νόμος δεν εφαρμόζεται </H2>
Τουλάχιστον 400 Άγγλοι χούλιγκαν με βεβαρημένο ποινικό μητρώο θα μπορέσουν να
ταξιδεύσουν στη Νότια Κορέα και την Ιαπωνία για το Μουντιάλ. Σύμφωνα με τη
βρετανική νομοθεσία οι δικαστές μπορούν να απαγορέψουν, μέχρι και για τρία
χρόνια, στους ταραξίες να πηγαίνουν στα γήπεδα, στην περίπτωση που οι
τελευταίοι υποπίπτουν σε κάποιο αδίκημα που έχει σχέση με ποδοσφαιρική βία, το
BBC, όμως, σε χθεσινή εκπομπή του, αναφέρει πως ο νόμος αυτός δεν εφαρμόζεται
σχεδόν ποτέ.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17257O083</ED>
<ID>
ID:304799

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O08&aa=3</URL></REF>


Article

<CATEGORY>vin10</CATEGORY>

 <H5>ΔΑΝΙΑ </H5><H2>Κόκκινη κάρτα </H2>
Αρνείται να φιλοξενήσει τη σύγκρουση Τάισον - Λιούις η Δανία. Ως γνωστόν οι
δύο πυγμάχοι δεν κατάφεραν να λύσουν τις διαφορές τους στο καζίνο MGM της
Νεβάδα ύστερα από άρνηση των τοπικών αρχών να χορηγήσουν άδεια στον εκκεντρικό
Αμερικανό, ενώ, χθες, ο πρόεδρος της Δανέζικης Επαγγελματικής Πυγμαχικής
Ομοσπονδίας, Γες Αντρέασεν, κινήθηκε στο ίδιο μήκος κύματος, λέγοντας: «Για να
έπαιρνε αυτή την άδεια ο Τάισον θα έπρεπε είτε να είχε τη δανέζικη υπηκοότητα
είτε να ζει σε μια χώρα όπου το επαγγελματικό μποξ είναι απαγορευμένο». <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17257O084</ED>
<ID>
ID:304819

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O08&aa=4</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ </H5><H2>Έτοιμοι για τη γνωστή επιτυχία </H2>
Γιορτή είχε χθες, σε αθηναϊκό ξενοδοχείο, η σημαντικότερη αθλητική μας
ομοσπονδία, παρουσιάζοντας τους ομοσπονδιακούς προπονητές. Δηλαδή, τον Χρήστο
Ιακώβου και τους συνεργάτες του στη νέα προσπάθεια της άρσης βαρών. Εδώ οι
πρωταγωνιστές με τον πρόεδρο Γιάννη Σγουρό. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17257O085</ED>
<ID>
ID:304832

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O08&aa=5</URL></REF>


Article

<CATEGORY>vin10</CATEGORY>

 <H5>ΠΕΡΟΥΤΖΙΑ </H5><H2>Να αποκλειστεί ο Δέλλας </H2>
Τον αποκλεισμό του Τραϊανού Δέλλα από κάθε διοργάνωση απαιτεί η διοίκηση
της Περούτζια από την Ιταλική Ομοσπονδία Ποδοσφαίρου. Οι άνθρωποι του
συλλόγου, στον οποίον ανήκει ο Έλληνας ποδοσφαιριστής, υποστηρίζουν ότι ο
τελευταίος συμφώνησε με τη Ρόμα χωρίς να τους ενημερώσει, ενώ αυτοί σκόπευαν
να τον παραχωρήσουν στη Γιουβέντους. Αν η Περούτζια τελικά δικαιωθεί, ο Δέλλας
κινδυνεύει ακόμα με αποκλεισμό δύο ετών.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17257O086</ED>
<ID>
ID:304839

</ID><URL>http://ta-nea.dolnet.gr/neaweb/neafile.print_unique?e=A&f=17257&m=O08&aa=6</URL></REF>


Article

<CATEGORY>vin09</CATEGORY>

 <H2>ΤΖΟΡΤΖΙΟ ΑΡΜΑΝΙ
</H2><H2>Δάσκαλε που δίδασκες...
</H2><H4>Ο Τζόρτζιο Αρμάνι αυτοαναιρείται. Εκτός κι αν οι δηλώσεις του κατά της
πολυτέλειας είναι απλώς ένας έξυπνος εμπορικός χειρισμός </H4>
<AUTHOR>ΕΦΗ ΦΑΛΙΔΑ</AUTHOR>

Ο Τζόρτζιο Αρμάνι κατάλαβε ότι πήρε τη ζωή του λάθος, κάνοντας έναν τρελό
αγώνα για τη δόξα και την πολυτέλεια; Πάντως, στα 67 του, κάνει στροφή και
ζητάει να επανορθώσει

Πέρασαν πολλά χρόνια από τότε που στον κόσμο της μόδας έκανε την εμφάνισή του
ο κύριος Τζόρτζιο Αρμάνι, αποφασισμένος να μάθει στην πολυτέλεια πώς να
συμπεριφέρεται με μινιμαλιστική απλότητα. Και για να γίνει κατανοητό το
μάθημα, κοστολογούσε τα στυλάτα ανδρικά σακάκια του με τον γιακά Μάο πέντε
φορές πάνω από τον μισθό ενός ανειδίκευτου εργάτη. 
Μόνο που η «μαθήτρια» ξεπέρασε τον δάσκαλο και τώρα ο Αρμάνι ωρύεται. «Τα
αγαθά της πολυτέλειας με απωθούν», δήλωνε πριν από λίγες ημέρες στο Μιλάνο,
φτάνοντας στο σημείο να απορρίψει (;) τη διδασκαλία του. 
Η δήλωση αυτή του Ιταλού σχεδιαστή και σούπερ επιχειρηματία, κατόχου
της θέσης 292 στη λίστα των πλουσίων του περιοδικού «Forbes», με κέρδη πολλές
εκατοντάδες εκατομμύρια δολάρια και 200 καταστήματα σε 33 χώρες στον κόσμο,
έκανε τον γύρο του πλανήτη. Γιατί οι κουβέντες του κυρίου Αρμάνι ήταν πάντα,
σαν τα ρούχα του, κομψές και μετρημένες. Όπως άλλωστε είναι και ο ίδιος:
ελάχιστα κοσμικός, αλλά πρωταγωνιστής - πάντα μέσα από το στυλ των ρούχων του
- σε κάθε νεοϋορκέζικο πάρτι, κάθε χολιγουντιανή πρεμιέρα, οποιοδήποτε
υπουργικό συμβούλιο στην Ευρώπη, την Αμερική ή την Ασία. 
Και ξαφνικά, μετά έναν χρόνο παγκόσμιας ύφεσης, από την οποία η δική του
αυτοκρατορία κατάφερε να επιβιώσει μόνη, δίχως να προσαρτηθεί στον χάρτη
κάποιου γιγαντιαίου ομίλου ειδών πολυτελείας (οι όμιλοι Gucci και LVMH
φλερτάρισαν ανεπιτυχώς την εξαγορά του), ο Αρμάνι εμφανίζεται να εγκαταλείπει
το περιβάλλον που τον ανέδειξε, ισχυριζόμενος στις τελευταίες συνεντεύξεις του
ότι βρήκε το μονοπάτι της αλήθειας μακριά από τον διεφθαρμένο κόσμο της
πολυτέλειας. Υποκριτής, κυκλοθυμικός, σοφός ή απλά έμπορος; 
Το προλεταριάτο ζει και ο Αρμάνι το οδηγεί, είναι το μήνυμα της ανδρικής
συλλογής του για τον ερχόμενο χειμώνα

Την απάντηση βρίσκει κανείς ανάμεσα στις γραμμές των συνεντεύξεων που έχει
δώσει μιλώντας για τους νέους, την πολυτέλεια, τη βιομηχανία της μόδας, τον
εαυτό του. Και ανακαλύπτει έναν κύριο Αρμάνι «πριν και μετά». 
Η αναζήτηση της πολυτέλειας ακόμα και στις πιο απλές ενδείξεις τής
καθημερινής ζωής τον οδήγησε στο συμπέρασμα ότι «πρέπει να αφοσιώνεσαι στην
ιδέα της εξέλιξης μιας κοινωνίας που βρίσκεται σε διαρκή ανάπτυξη μέσα σε ένα
σύστημα κατανάλωσης που προβάλλει και παραμερίζει, προωθεί και εγκαταλείπει τα
πάντα στην άνοδό της». Μετά την επίδειξη της ανδρικής συλλογής του στο Μιλάνο
για τον επόμενο χειμώνα και 154 χρόνια μετά την αφύπνιση του προλεταριάτου από
τον Καρλ Μαρξ, ο Τζόρτζιο Αρμάνι το μόνο που είχε να δηλώσει στη συνέντευξη
Τύπου ήταν ότι «η πολυτέλεια με αηδιάζει. Θέλω να τιμήσω τους εργάτες, την
τιμιότητα, την απλότητα και την ευθύτητά τους». 
Και ο τρόπος για να τους τιμήσει ήταν να παρουσιάσει μια συλλογή στην
οποία ο άνδρας Αρμάνι τού μέλλοντος θυμίζει εργάτες, στρατιώτες, ανθρακωρύχους
και διόλου στελέχη διοικητικών συμβουλίων με γιακάδες Μάο στα ακριβά σακάκια τους.

<H3>Για τους νέους
</H3>
Οι νέοι άνθρωποι είναι για τον Αρμάνι «μεγάλη πηγή ιδεών για τη δουλειά μου.
Τους παρατηρώ με προσοχή γιατί ξέρουν να κάνουν ευφάνταστες και απρόβλεπτες
επιλογές στο ντύσιμό τους, περνώντας ελεύθερα από μια θεαματική υπερβολή σε
πλήρη φυσικότητα» - γράφει στην αυτοβιογραφία του, στο επίσημο site του στο
Ίντερνετ (www.modaonline.it/Armani). Τώρα,
σε συνέντευξή του στην «Sunday Telegraph», έκρινε ότι «η σημερινή νεολαία, η
οποία δεν έχει ζήσει κανέναν πόλεμο και καμία στέρηση, δεν είναι σε θέση να
εκτιμήσει την αξία της θυσίας. Το μόνο που τους απασχολεί είναι το τελευταίο
μοντέλο ρολογιού και ντρέπονται να δείξουν τα αισθήματά τους».

<H3>Επικίνδυνος «αρχηγός» </H3>
Η βιομηχανία της μόδας ήταν αρχικά για τον Τζόρτζιο Αρμάνι «ο αληθινός
αρχηγός. Η αντίληψη της κομψότητας έχει διαδοθεί παντού και η μόδα είναι τόσο
δημοκρατική, ώστε να απευθύνεται σε διαφορετικές τάξεις». Ενώ σε πρόσφατη
συνέντευξη έβρισκε ότι «η βιομηχανία της μόδας είναι αντιδημοκρατική και η
κατανάλωση επικίνδυνη».
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17257P191</ED>
<ID>
ID:304720

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P19&aa=1</URL></REF>


Article

<CATEGORY>vin09</CATEGORY>

 <H2>«Ρlay... όπως επιπλέει» και Ελένη Βιτάλη, Διονύσης Τσακνής στις «Γραμμές»
</H2>
Η κωμωδία του Μακιαβέλι «Μανδραγόρας» παρουσιάζεται στο «Θέατρο κάτω απ' τη
Γέφυρα» (Πλατεία Ηλεκτρικού Σταθμού Νέου Φαλήρου, τηλ. 010-4816.200). Η
διασκευή, η σκηνοθεσία και η μουσική επιμέλεια είναι του Νίκου Δαφνή και τα
σκηνικά και κοστούμια της Ελίνας Δράκου. Παίζουν: Γιώργος Γιαννακόπουλος,
Νίκος Δαφνής, Κώστας Κλάδης, Κώστας Λάζος, Τερέζα Λουΐζου, Κέλλη
Μαρκαντωνάτου, Βαγγέλης Μελής και Δέσποινα Ψαρροπούλου. 
Το έργο της Μαργκερίτ Ντιράς «Μέρες ατέλειωτες πάνω στα δέντρα»
ανεβάζει από σήμερα, στο Ομήρειο Πνευματικό Κέντρο της Χίου, το ΔΗΠΕΘΕ Βορείου
Αιγαίου. Η μετάφραση είναι της Κωστούλας Μητροπούλου, η σκηνοθεσία του Α.
Μητσούλη, η σκηνογραφία του Κωνσταντίνου Ε. Μάριου και η μουσική του Γιώργου
Βαρσαμάκη. Παίζουν: Πέπη Μεταλλείδου, Παύλος Σταυρόπουλος, Μαρία Μακρή και
Δημήτρης Αυγουστίδης. 
Μουσική 
Ρεσιτάλ κιθάρας φλαμένκο, με τον Πάρι Πλάκα, απόψε στις 8, στο
Πνευματικό Κέντρο Κωνσταντινουπολιτών (Δημ. Σούτσου 46, Αμπελόκηποι, τηλ.
010-6424.826). 
«Ζωντανά» 
Το συγκρότημα Gipsy Swing Jazz εμφανίζεται από απόψε στο «Half Note»
(Τριβωνιανού 17, στο Μετς, τηλ. 010-9213.310). 
Στη μουσική σκηνή «Δίπλα στο ποτάμι» (Λ. Κατσώνη 189, Αγ. Ανάργυροι,
τηλ. 010-2610.444) εμφανίζονται απόψε και αύριο η Αναστασία Μουτσάτσου και ο
Νίκος Ζιώγαλας. Μαζί τους ο Μάνος Πυροβολάκης. 
Με το αφρικάνικο μουσικό σχήμα Mojo Sound Corporation συναντιούνται
στις 10.30 μ.μ, στο «Τσάι στη Σαχάρα» (Λαοδικείας 18, Ιλίσια, τηλ.
010-7777.427), ο Ν. Παπακώστας και ο Αλ. Χατζής. 
«Play... όπως επιπλέει» με τη Μελίνα Τανάγρη, τον Γιώτη Κιουρτσόγλου
και το χοροθέατρο «Ροές» της Σοφίας Σπυράτου απόψε και το Σαββατοκύριακο, στο
θέατρο «Ροές» (Ιάκχου 14, στο Γκάζι, τηλ. 010-3479.426). 
Ο Μάκης Αμπλιανίτης και το συγκρότημά του εμφανίζονται απόψε και αύριο
στο Μέγαρο Δουκίσσης Πλακεντίας (Λεωφ. Πεντέλης και Αγ. Γεωργίου 1, τηλ.
010-8040.478). 
Οι «Χάνομαι γιατί ρεμβάζω» μέχρι την Κυριακή τραγουδούν στις 10 μ.μ.
στο «Αερικό»( Αγαθάρχου 4-6, Ψυρή, τηλ. 010-3255.359). 
Έκθεση 
Έργο της Αγλαΐας Χριστιανού από την έκθεσή της «Ενδο-terra» που εγκαινιάζεται
απόψε στην Αίθουσα Τέχνης Αθηνών

«Ενδο-terra» είναι ο τίτλος της εικαστικής έκθεσης με «φτωχά» υλικά, με
ζωγραφικά στοιχεία, κολάζ και μικροκατασκευές, που παρουσιάζει από σήμερα,
στην Αίθουσα Τέχνης Αθηνών (Γλύκωνος 4, στη Δεξαμενή, τηλ. 010-7213.938), η
Αγλαΐα Χριστιανού. 
Ημερίδα

«Η πόλη στη λογοτεχνία και τον κινηματογράφο» είναι το θέμα ημερίδας
που φιλοξενείται αύριο από τις 10π.μ. στην Στοά του Βιβλίου (Πεσμαζόγλου 5)

<H3>ΜΗ ΧΑΣΕΤΕ </H3>
Η Ελένη Βιτάλη και ο Διονύσης Τσακνής από απόψε μαζί, στις «Γραμμές»
(Κωνσταντινουπόλεως 111, στο Βοτανικό, τηλ. 010-3414.350).
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17257P201</ED>
<ID>
ID:304721

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P20&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Κλάμπινγκ στον κυβερνοχώρο
</H2>
http: //www.clubzone.gr

Μία στάση στις σελίδες τού Clubzone συνιστάται σε όσους θέλουν να περάσουν
καλά στη βραδινή τους έξοδο, ιδίως σε μία σεζόν σαν την φετινή, που οι
διασημότεροι DJ του πλανήτη εμφανίζονται συχνά στα κλαμπ της Αθήνας. 
Δείτε τι συμβαίνει κάθε μέρα στο nightlife της πόλης, ποιους θα δείτε, τι θα
ακούσετε, από πού δεν πρέπει να λείψετε. Ακούστε ζωντανά ραδιοφωνικές
εκπομπές, κερδίστε δωρεάν εισιτήρια για τα μεγαλύτερα χάπενινγκ. Μάθετε,
ακόμα, τα νέα από την dance σκηνή του εξωτερικού. 
Πεντέμισι χιλιάδες κλάμπερ είναι ήδη μέλη του και λαμβάνουν κάθε εβδομάδα τα
νέα του κλάμπινγκ στην ηλεκτρονική τους θυρίδα, μαζί με προσφορές για δωρεάν
είσοδο στα μεγάλα κλαμπ. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17257P202</ED>
<ID>
ID:304766

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Εκκλήσεις - προσκλήσεις...
</H2>
<AUTHOR>Χ.</AUTHOR>

Μίκης Θεοδωράκης

Πριν από επτά μήνες, ο Μίκης Θεοδωράκης προκαλούσε, σάλο, δηλώνοντας «εμείς
παρακαλούμε για μια επιχορήγηση και δίνεται ένα δισ. για τη "Μυθωδία" του
Βαγγέλη Παπαθανασίου στο Ολυμπιείον». Στο έργο του οποίου δε ο ίδιος
υποστήριζε ότι δεν αναγνωρίζει ίχνος ελληνικότητας. Τώρα, τόσους μήνες μετά,
άφησε να ακουστεί ως έκκληση - πρόσκληση η πρότασή του να ενορχηστρώσει (ο
Βαγγέλης Παπαθανασίου) κάποια από τις συνθέσεις του (του Μίκη Θεοδωράκη) και
το αποτέλεσμα να είναι ο «Ολυμπιακός Ύμνος» της Ολυμπιάδας του 2004. Αφήνοντας
παράλληλα να διαφανεί πως το έργο του θα αποτελέσει το βασικό μουσικό υλικό
για το 2004. 
<H3>... και δημιουργικές «επιθέσεις» </H3>
Βαγγέλης Παπαθανασίου 
Και η αντίδραση του - σιωπηλού από άποψη - Βαγγέλη Παπαθανασίου; Μία ολιγόλογη
δήλωση: «Το περασμένο καλοκαίρι δέχθηκα την απερίσκεπτη ή εσκεμμένη επίθεση
του κ. Θεοδωράκη ως προς το κόστος της συναυλίας της χορωδιακής μου συμφωνίας
"Μυθωδία" και την αμφισβήτησή του ως προς την ελληνικότητα της μουσικής μου,
κάτι που με εξέπληξε και με εστεναχώρησε βαθύτατα. Σήμερα, η θετική αυτή τη
φορά "επίθεση" του κ. Θεοδωράκη ελπίζω να μη συνδέεται με τίποτε άλλο εκτός
από την πρόθεσή του για μια καθαρά μουσική και δημιουργική ανταλλαγή». Έκκληση
δημιουργικότητας στην έκκληση ενορχηστρωτικής «συνεργασίας»... <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17257P203</ED>
<ID>
ID:304800

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Η ελληνική εν Παρισίοις </H2>
<AUTHOR>Μ.Π.</AUTHOR>

Η ελληνική γλώσσα μπορεί να μην είναι σήμερα μια ισχυρή διεθνώς γλώσσα, ωστόσο
έχει μακρά ιστορία. Εξ ού και οι πολλοί - μη Έλληνες στην υπηκοότητα -
επιστήμονες που την υπερασπίζονται στο εξωτερικό. Νέα αφορμή, μια σειρά
ομιλιών με θέμα «Η ελληνική γλώσσα και η ιστορία της» που πραγματοποιείται
σήμερα στο Παρίσι, στο πλαίσιο της φετινής Expolangues. Η ακαδημαϊκος J. de
Romilly, οι καθηγητές C. Brixhe, Lopez Eire, Η. Tonnet, μαζί με τους Έλληνες
συναδέλφους τους Ι. Καζάζη, Χ. Χαραλαμπάκη, Α.- Φ. Χριστίδη, πρόκειται να
μιλήσουν στις αίθουσες Grande Halle de la Villette, Salle Samuel Beckett, με
αφορμή δύο σημαντικές εκδόσεις του Κέντρου Ελληνικής Γλώσσας το 2001: την
«Ιστορία της ελληνικής γλώσσας: από τις αρχές έως την ύστερη αρχαιότητα» και
την «Επιτομή του Λεξικού της Μεσαιωνικής Ελληνικής Δημώδους Γραμματείας
1100-1669» του Εμμανουήλ Κριαρά. Πρωτοβουλία αξιόλογη, σε εποχή μάλιστα που η
Γαλλία συζητεί ξανά τους τρόπους ενίσχυσης των Ελληνικών σπουδών. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17257P204</ED>
<ID>
ID:304820

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Σινε-υποστυλώματα </H2>
<AUTHOR>Π.Θ.Κ.</AUTHOR>

Κακά τα ψέματα: Για να είναι «εθνική» η κινηματογραφία μας, αλλά και των
περισσότερων ευρωπαϊκών χωρών, χρειάζεται κρατική υποστήριξη... Και μπορεί το
ιδιωτικό κεφάλαιο να κάνει όλο και πιο εντυπωσιακά ανοίγματα στην εγχώρια
παραγωγή, αλλά χωρίς τα φράγκα του κρατικού «πατέρα-αφέντη», του Ελληνικού
Κέντρου Κινηματογράφου, κινηματογραφία με «εθνική υπογραφή» δεν είναι δυνατή.
Σ΄ αυτό το πνεύμα συμπληρώθηκε χθες ο κατάλογος των νέων ταινιών μας υπό
παραγωγή που είχε επιχορηγήσει την Παρασκευή το ΕΚΚ με τα παρακάτω φιλμ:
«Espresso» του Ντίνου Μαυροειδή, «Κουράστηκα να σκοτώνω τους αγαπητικούς σου»
του Νίκου Παναγιωτόπουλου, «Στη σκιά του Λέμι Κόσιον» του Νίκου Ζερβού, «Μη
ρωτάς όλα είναι εκεί» του Γιώργου Κωνσταντινόπουλου και εννέα μικρού μήκους
ταινίες <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17257P205</ED>
<ID>
ID:304833

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P20&aa=5</URL></REF>


Article

<CATEGORY>vin09</CATEGORY>

 <H2>ΛΟΛΙΤΑ ΓΕΩΡΓΙΟΥ
</H2><H2>Είναι και το ταξίδι μια τέχνη
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

«Σε κάθε τόπο γράφω τις αντιδράσεις μου σ' ένα μαγνητοφωνάκι και χρησιμοποιώ
βίντεο στο οποίο ανατρέχω μετά για τις εικόνες», λέει η Λολίτα Γεωργίου. Μ'
αυτό τον τρόπο δουλεύει κάθε ταξιδιωτικό βιβλίο της

Για πολλούς το ταξίδι είναι επάγγελμα. Η Λολίτα Γεωργίου το ανέπτυξε σε
επιστήμη και τέχνη. Το τρίτο ταξιδιωτικό βιβλίο της, μετά την Κίνα και την
Υεμένη, είναι ένα μαγικό χαλί που μας ταξιδεύει στην Περσία, την πατρίδα του
Ξέρξη αλλά και του Αγιατολάχ, των ποιητών και των τελευταίων οπαδών του
ζωροαστρισμού. 
Ασίγαστη περιέργεια, που δεν εξαντλείται στις βιβλιοθήκες και στα μουσεία,
αλλά και μια διάθεση ανοιχτή απέναντι στους ανθρώπους και σε πράγματα,
γεύσεις, ήχους, αισθήσεις. 
Μια διάθεση να αποκτήσει και να μοιραστεί τη γνώση. Όχι απλά να την κατακτήσει
ναρκισσιστικά. Αυτό είναι το στίγμα από το οποίο εκπέμπει τα σήματά της η
ξεναγός Λολίτα Γεωργίου. 
Ταξιδεύει τουλάχιστον επί τριάντα χρόνια. Παρασύρεται. Έφτασε στο Κούσκο, σε
υψόμετρο 4.500 στο Αλτιπλάνο του Περού, όπου ζουν οι τελευταίοι απόγονοι των
Ίνκας, πριν από τουλάχιστον είκοσι χρόνια. Πήρε από πίσω τους ήχους της
μουσικής και βρέθηκε πρόσωπο με πρόσωπο με τρεις τυφλούς μουσικούς, ενώ ένα
λάμα την κοιτούσε με τις «ματούκλες» του ακίνητο. «Όταν το πλησίασα, το λάμα
μ' έφτυσε στο πρόσωπο», θυμάται. Έτσι είναι τα ταξίδια. Γεμάτα απρόοπτα. 
«Οι Δυτικοί κρίνουν την Ανατολή και την Αφρική με δικά τους μέτρα.
Λόγου χάρη ζητούν μια άλλη καθαριότητα, σε μέρη όπου το νερό είναι δυσεύρετο.
Βλέπουν τα σκουπίδια με αποτροπιασμό, ενώ σ' αυτά τα μέρη υπάρχει μια φυσική
ανακύκλωση. Τα σκουπίδια γίνονται λάσπη, τροφή για τα ζώα, κοπριά, βάση για
νέα βλάστηση», λέει. Όταν δεν ταξιδεύει μακριά, όταν δεν ξεναγεί, δεν κάνει
διαλέξεις, δεν μελετά και δεν συγγράφει, η Λολίτα Γεωργίου ασχολείται με το
σπίτι και τον άντρα της, τον Μάνο. Είναι μια ολοκληρωμένη, ισορροπημένη
γυναίκα, όχι ένα «ζόμπι της περιπέτειας». 
Κορυφαίες στιγμές στην ταξιδιωτική της καριέρα υπάρχουν πολλές. Ξεχωρίζει τη
στιγμή που έφθασε στις ελάχιστα γνωστές πυραμίδες της Μερόης στο Σουδάν, «τις
απόλυτα μόνες, τις μισοθαμμένες στην έρημο». Ξεχωρίζει τον Θιβετιανό που
κουβαλούσε ένα κάρο με κοπριά στη Λάσα, ενώ από το αυτί του κρεμόταν ένα
τεράστιο πολύτιμο τιρκουάζ δείγμα ευγενικής καταγωγής. Από τέτοια στιγμιότυπα
είναι γεμάτη η μισή ταξιδιωτική ζωή της Λολίτας Γεωργίου. Γιατί η άλλη μισή
είναι τα ταξίδια μέσα από τα βιβλία και τους χάρτες. Η ετοιμασία της
εξερεύνησης. Άλλωστε, σπούδασε ιστορία. «Διαβάζω, ώστε να ξέρω από πριν τι θα
αντιμετωπίσω, διαβάζω για τους πολιτισμούς, την ιστορία. Είμαι όμως ανοιχτή
για τα παρόντα», λέει. «Η ιδέα ενός ταξιδιού κι ενός ταξιδιωτικού βιβλίου
ωριμάζει κι ετοιμάζεται για πολύ καιρό». 
Ομαδικό ή ατομικό ταξίδι; 
«Σαφώς το ατομικό είναι καλύτερο», λέει. «Στα ομαδικά υπάρχουν πολλές γνώμες
και άνθρωποι που δεν ξέρουν να σέβονται τη σιωπή του άλλου. Στο ατομικό πάλι
επωμίζεσαι πολλές ευθύνες, αλλά το σύμπαν είναι δικό σου. Το καλύτερο ταξίδι,
είναι με τη σωστή συντροφιά. Γενικά όμως το ταξίδι είναι ένας τρόπος να
αποκτήσεις καλούς φίλους ή και να χάσεις τους φίλους σου». 
Τα ταξιδιωτικά βιβλία σας έχουν μια αμεσότητα, είναι γεμάτα στιγμιότυπα.
Πώς τα δουλεύετε; 
«Από τη στιγμή που αποφάσισα να κάνω βιβλία, γράφω τις αντιδράσεις μου σ' ένα
μαγνητοφωνάκι, στον τόπο που βρίσκομαι, και χρησιμοποιώ βίντεο όπου μπορώ ν'
ανατρέξω μετά για τις εικόνες». 
<H3>Καλή αρχή... με 4.560 χιλιόμετρα
</H3>
Σούρουπο στην Περσέπολη. Εικόνα από το ταξίδι της Λολίτας Γεωργίου στην Περσία

Στο πρώτο ταξίδι στην Περσία, ακριβώς πριν από δέκα χρόνια, η Λολίτα Γεωργίου
κάλυψε οδικώς 4.560 χιλιόμετρα, τέσσερις χιλιετίες πολιτισμού και ένα χάος
αγέλαστης ιερατικής εξουσίας. Γνώρισε ανθρώπους «ευγενικούς, ζεστούς, που
μόλις άκουγαν πως είμαστε Έλληνες χαμογελούσαν με τα χείλη, τα μάτια, την
καρδιά τους. Και καταθλιπτικά τσαντόρ που, όμως, δεν κάλυπταν ωραία πρόσωπα,
ηδυπαθή βλέμματα, λυγερό περπάτημα». Τώρα πια «τα τεμένη δεν έχουν την παλιά
πληρότητα, όμως τα τσαγάδικα των ξενοδοχείων είναι γεμάτα νέο κόσμο που μιλάει
ατέλειωτα, φλερτάρει διακριτικά, ακούει ξένη μουσική». 
Ιράν σημαίνει η χώρα των αρίων - η ρίζα αρ έχει σχέση με τη γη - βλέπε άροτρο.
Αυτή η χώρα, όπου δεσπόζουν τα βουνά και διασχίζεται από το όρος Ζάγκρος προς
την πλευρά της Μεσοποταμίας και του Περσικού Κόλπου, έχει τέσσερις πύλες, όσες
και τα σημεία του ορίζοντα. 
Βρέχεται, προς Βορράν, από την Κασπία θάλασσα και όταν λέμε για κάποιον ότι
μιλάει μια ξένη γλώσσα «φαρσί», στην ουσία εννοούμε τη γλώσσα των Φαρς, των
Περσών στα νότια του Ζάγκρος. Όμως το βιβλίο μάς προσγειώνει ομαλά στη
σύγχρονη Τεχεράνη των δέκα εκατομμυρίων κατοίκων και μας παρασύρει σε μια
συναρπαστική κούρσα στο σήμερα και το χθες, με όσες ιστορικές και άλλες
πληροφορίες τραβά η ψυχή σας, μαζί με τα στιγμιότυπα που συνάντησε και την
περιγραφή τους. Από την Αυλή του Σάχη στο Βορρά μέχρι το Σιράζ των ποιητών στο
Νότο. Από τον Δαρείο μέχρι τον Αλέξανδρο, τη Φατιμά και τα κοσμήματα της
Σοράγιας, από το Κόμο των Σιιτών ώς το Ισφαχάν με τα πανέμορφα γεφύρια του,
τους εμπόρους και τους κήπους. Γιατί και η λέξη παράδεισος βγήκε από την
Περσία. 
<H3>Ο καλός ταξιδιώτης </H3>
Δέχεται τις καταστάσεις όπως έρθουν και ανεβαίνει στις ασιατικές καμήλες με
τη διπλή καμπούρα. 
Δεν λέει όχι στην περιπέτεια και διασχίζει την έρημο με ένα 4Χ4 ακόμα κι αν
δεν υπάρχει δρόμος. 
Έχει περιέργεια - ακόμα και αν σηκώνοντας το καπάκι του καλαθιού στο Παμίρ
ανακαλύπτει μέσα μια κόμπρα. 
Διαβάζει, διαβάζει, διαβάζει. 
Βλέπει αντί να κοιτάζει.

<H3>INFO
</H3><H3>Βιβλία </H3>
«Περσία - πορεία σε φως και σκιά», τιμή: 17,32 ευρώ

«Στους δρόμους της Κίνας - Βήματα και ιστορήματα», 14,66 ευρώ

«Υεμένη -Ορεινή κι αέρινη», 13,43 ευρώ 
(Εκδ. Πατάκη)
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17257P211</ED>
<ID>
ID:304722

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P21&aa=1</URL></REF>


Article

<CATEGORY>vin09</CATEGORY>

 <H2>Εκείνη που... έκλεισε την πόρτα στον Τζορτζ Κλούνεϊ
</H2><H4>Άλλοι προσπαθούν να ανοίξουν πόρτες για να γίνουν διάσημοι. Εκείνη έκλεισε μία...
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Βραχύβια ήταν η σχέση του Τζορτζ Κλούνεϊ με τη Λίσα Σνόουντον

Ουδείς τη γνώριζε. Ήταν ένα μοντέλο όπως τόσα και τόσα άλλα που μένουν στην
αφάνεια. Έκλεισε, όμως, μια πόρτα και αίφνης το όνομά της άρχισε να κυκλοφορεί
από στόμα σε στόμα. Πώς είναι δυνατόν να κλείνει κάποιος πόρτα και να βγαίνει
από την αφάνεια; Είναι, όταν, μάλιστα, αυτός που τρώει την πόρτα στη μούρη
είναι ο πολύς Τζορτζ Κλούνεϊ. 
Το όνομα του μοντέλου; Λίσα Σνόουντον. Ναι, την ξέρετε, πια. Είναι εκείνη η
γυναίκα με το μαύρο φόρεμα που κλείνει την πόρτα στον Κλούνεϊ, επειδή, όπως
θέλει η διαφήμιση, δεν πήγε στο πάρτι με έστω ένα μπουκάλι απεριτίφ γνωστής
φίρμας. 
Όμως, η νεαρά έπαιξε τον ίδιο ρόλο και στη ζωή. Τι σημαίνει αυτό; Πως η
Λίσα - ως κοινή θνητή - μα και φυσικά δεν αντιστάθηκε στη γοητεία του
σαραντάρη Κλούνεϊ και έτσι προέκυψε σχέση. Ληξιπρόθεσμη, όμως. Διότι η κοπέλα
ανακάλυψε πως ο Τζορτζ Κλούνεϊ για λίγο καιρό ξαποσταίνει και ξανά προς το
ωραίο φύλο ορμά. Τη μία ήταν η ανερχόμενη Ρενέ Ζελβέγκερ, την άλλη ήταν η
Τζούλια Ρόμπερτς - αναπτύχθηκε φλερτάκι στα γυρίσματα της ταινίας «Η συμμορία
των 11» -, ήταν κι αυτή η λατρεία που έχει ο Κλούνεϊ για το... κατοικίδιο
γουρούνι, τον Μαξ, η κοπέλα, η Λίσα, δεν άντεξε και του «έκλεισε» την πόρτα
κατάμουτρα ακόμη μια φορά. 
Η Λίσα Σνόουντον μπήκε στον χώρο του μόντελινγκ στα δεκαεννιά της, ηλικία
σχετικά μεγάλη για τη συγκεκριμένη δουλειά. Η ίδια, ωστόσο, πιστεύει πως αυτό
ήταν το ατού της. «Σ' αυτή την ηλικία ήταν δύσκολο για κάποιον να με
χειραγωγήσει, να με κατευθύνει, εν αντιθέσει με άλλα μοντέλα που ήταν
κοριτσάκια 13, 14 ετών που στέκονταν φοβισμένα και άβουλα μπροστά στον
φωτογράφο, κοκκινίζοντας όταν έπρεπε να φωτογραφηθούν με αποκαλυπτικά, τολμηρά
ρούχα». 
Στα 28 της ένας ατζέντης την ανακάλυψε σε κλαμπ του Λονδίνου να χορεύει
για τους θαμώνες. Αυτό ήταν. Η άνοδος είχε ξεκινήσει. Αυτή την περίοδο
σχεδιάζει ένα σόου για το MTV και μόλις πρόσφατα έγινε εκπρόσωπος του
Βρετανικού Ερυθρού Σταυρού.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17257P221</ED>
<ID>
ID:304723

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P22&aa=1</URL></REF>


Article

<CATEGORY>vin09</CATEGORY>

 <H2>ΤΖΕΡΙ ΣΑΤΖΜΠΕΡΓΚ
</H2><H2>Σταρ παγιδευμένοι σε άσπρο-μαύρο
</H2>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

«Δεν μπορώ να κρίνω κανέναν, ούτε να του πω τι πρέπει να κάνει. Φροντίζω μέσα
από τις δημιουργίες μου να τους σοκάρω και τελικά να τους αποτρέπω από το
κακό», λέει ο Αμερικανός σκηνοθέτης και φωτογράφος Τζέρι Σάτζμπεργκ

Η Φέι Ντάναγουεϊ ποζάρει, επιθετική και προκλητική, μπροστά στον φακό. Η
Τζούλι Άντριους, σαν κοριτσάκι που το έχουν μαλώσει, έχει κουλουριαστεί σε μια
γωνιά με το δάχτυλο στο στόμα. Και ανάμεσά τους ακόμη ο Μπομπ Ντίλαν, η Αρίθα
Φράκλιν, η Κατρίν Ντενέβ, ο Ρόμπερτ Ρέντφορντ... 
Καρέ σε άσπρο-μαύρο, μάρτυρες μιας καριέρας, πίσω από το φακό. Οι
περισσότεροι γνωρίζουν τον Αμερικανό Τζέρι Σάτζμπεργκ ως σκηνοθέτη ταινιών,
όπως «Το Σκιάχτρο» (πρώτο βραβείο στο Φεστιβάλ Καννών το 1973) με τον Αλ
Πατσίνο και «Η κρυφή ζωή ενός μανεκέν» με τη Φέι Ντάναγουεϊ. Άλλοι τον
γνώρισαν στο τελευταίο κινηματογραφικό Φεστιβάλ Θεσσαλονίκης, όπου παρουσίασε
εκτός συναγωνισμού την ταινία του «Η μέρα που τα άλογα επέστρεψαν». Λιγότεροι
είναι εκείνοι που ξέρουν πως πίσω από πολλά φωτογραφικά κλικ βρίσκεται το δικό
του βλέμμα. 
«Δεν είναι μόνον οι διάσημοι που μπορεί να συναντήσει κανείς στη συγκεκριμένη
έκθεση», σπεύδει να διευκρινίσει. «Είναι φωτογραφίες μόδας, εικόνες του
δρόμου, η φάρμα μου... Ενδεικτικά κομμάτια της δουλειάς μου από το 1960 έως
σήμερα». 
Τι κοινό έχουν τούτες οι 115 φωτογραφίες της έκθεσης, που παρουσιάστηκε τον
Νοέμβριο και στο Κρατικό Μουσείο Σύγχρονης Τέχνης Θεσσαλονίκης; «Το ενδιαφέρον
μου για την ανθρώπινη πλευρά της κάθε κατάστασης». 
Τα περισσότερα καρέ σε άσπρο-μαύρο. Λιγότερα με χρώμα. «Θεωρούσα, όπως
οι περισσότεροι, ότι καλλιτεχνική είναι η ασπρόμαυρη φωτογραφία. Ψάχνοντας
όμως στο αρχείο μου βρήκα ορισμένες έγχρωμες πολύ καλές και τις ενέταξα στην
έκθεση. Τελικά άμα είναι δυνατή η εικόνα δεν παίζει ρόλο το χρώμα». 
Η ενασχόλησή του με τη φωτογραφία μοιάζει τυχαία. «Δεν μου άρεσε καθόλου το
επάγγελμα των γονιών μου (ήταν γουναράδες) και συνήθιζα να χαζεύω τις βιτρίνες
με τα φωτογραφικά είδη». Το ξεκίνημα, στα μέσα της δεκαετίας του '50, ήταν
δύσκολο. «Ο μισθός του βοηθού φωτογράφου ήταν σχεδόν ανύπαρκτος» και ο δρόμος
μέχρι να ανοίξει το δικό του στούντιο, το 1956, μακρύς. Το 1958 αρχίζει η
συνεργασία με το περιοδικό «Vogue» και ακολουθούν συμβόλαια με το «Life», το
«Cosmopolitan», το «Glamour» κ.ά. 
Ο «βασιλιάς» της ποπ αρτ, Άντι Γουόρχολ, όπως τον είδε μέσα από τον φακό του
ο Σάτζμπεργκ

Το μεγάλο του «σουξέ» ήρθε όταν έβαλε κίνηση στη φωτογραφία. «Ήθελα τα μοντέλα
μου να κινούνται και να είναι φυσικά, όπως οι άνθρωποι στους οποίους
απευθύνονταν τα προϊόντα. Γι' αυτό και τις φωτογράφιζα να βάζουν κραγιόν στα
χείλη, να βγάζουν ένα σκουπιδάκι από το μάτι ή να μιμούνται κινήσεις του
τσα-τσα». 
Αξίωμά του; «Για να κάνεις κάτι δεν υπάρχει μόνον ένας τρόπος, αλλά
πολλοί». Και το μυστικό της επιτυχίας του; «Να δουλεύεις πάντα με τους ίδιους
ανθρώπους, διότι αναπτύσσεται μια σχέση βασισμένη στη διαίσθηση, που επιτρέπει
στην επικοινωνία να φτάσει σε ένα επίπεδο πιο δημιουργικό». 
Το πέρασμα στον κινηματογράφο ήταν μια εσωτερική ανάγκη, μια και δεν ήθελε να
διαφημίζει πλέον οδοντόκρεμες και παπούτσια. «Αν δεν είχα βοήθεια δεν θα τα
κατάφερνα», παραδέχεται. «Με βοήθησε το ότι ήμουν γνωστός φωτογράφος. Σημασία
όμως δεν έχει από πού έρχεσαι, αλλά να θες να κάνεις αυτό που κάνεις και να
πιστεύεις σ' αυτό». 
Όσο για τον ρόλο της κριτικής; «Με κάνει να σκέφτομαι πώς κάνω τη δουλειά μου.
Και δεν ακούω μόνον τους κριτικούς, αλλά και όσους βρίσκονται γύρω μου.
Ιδιαιτέρως δε τους νέους. Στο τέλος κάνω το δικό μου, αλλά έχω βάλει και
πινελιές και από τις γνώμες των άλλων».

<H3>INFO
</H3>
«Από τη φωτογραφία στον κινηματογράφο» είναι ο τίτλος της φωτογραφικής έκθεσης
του Τζέρι Σάτζμπεργκ, που κλείνει απόψε στις 9 μ.μ. στην γκαλερί
«Χατζηκυριάκου-Γκίκα και Κέννεντυ» της Ελληνοαμερικανικής Ένωσης (Μασσαλίας
22, τηλ. 010-3680.000). Είσοδος ελεύθερη. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17257P222</ED>
<ID>
ID:304767

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P22&aa=2</URL></REF>


Article

<CATEGORY>vin09</CATEGORY>

 <H2>Ψώνια κελεπούρια σε όλο τον κόσμο
</H2>
Των φρονίμων τα παιδιά πριν πεινάσουν μαγειρεύουν. Και οι φρόνιμοι ταξιδιώτες,
αν δεν θέλουν να ζήσουν ιστορίες τρέλας και εξαπάτησης μόνων και αβοήθητων
τουριστών, καλό είναι να γνωρίζουν τι συμφέρει και τι όχι ν' αγοράσουν σε μια
ξένη πόλη. Εφόσον βέβαια επιθυμούν να επιδοθούν στο ευγενές σπορ του shopping
και εκτός συνόρων. Αν δεν θέλετε να... πλένετε πιάτα για να ξεχρεώσετε τους
λογαριασμούς της πιστωτικής, ή να ανακαλύψετε ότι η τιμή ευκαιρίας ήταν τιμή
«γδυσίματος», καλό θα ήταν να έχετε μια ιδέα του τι συμβαίνει σε μερικούς από
τους πιο δημοφιλείς προορισμούς. 
<H3>Παρίσι για αρώματα
</H3>
Αν πήγατε για ν' αγοράσετε επώνυμα ρούχα... καλά να πάθετε. Το Παρίσι δεν
φημίζεται για τις καλές τιμές του στις in μπουτίκ, μια βόλτα ωστόσο αξίζει,
ίσως και κάποιες αγορές με μέτρο. Περάστε οπωσδήποτε από τα μαγαζιά του
κέντρου, από την γκαλερί Lafayette, από τα αρ ντεκό La Samaritaine, καθώς και
από τα μαγαζιά στην Champs Elysees και στη Rue de Rivoli. 
Από τις καλύτερες... καταναλωτικές εμπειρίες, το Sephora στο Champs Elysees,
ένα εντυπωσιακό και μεγάλο κατάστημα αρωμάτων με λογικές - για το είδος του -
τιμές. 
Τα βιβλία, τα CD και ό,τι έχει σχέση με εξοπλισμό για την τηλεόραση στα
πολυκαταστήματα FNAC είναι μια αποκάλυψη. 
<H3>Ρώμη για γυαλιά
</H3>
Ούτε η ιταλική πρωτεύουσα ενδείκνυται για αγορές σε τιμές ευκαιρίας. Ωστόσο,
ένα μέρος της γοητείας της πόλης οφείλεται στην απουσία εμπορικών κέντρων και
μεγάλων καταστημάτων. Αντί γι' αυτά, θα βρείτε διασκορπισμένα μικρά μαγαζάκια,
ενώ αν δεν ξέρετε πού να ψάξετε για φίρμες, θα ταλαιπωρηθείτε λιγάκι... Αν
επιθυμείτε mainstream προϊόντα, πηγαίνετε στο Centro Commerciale Cinecitta
Due, που βρίσκεται κοντά σε μια στάση στο τέρμα της γραμμής του Μετρό. 
Όσο για τις τιμές, η Ρώμη μπορεί να θεωρηθεί η φθηνότερη πόλη μόνον όσον αφορά
τα Casio και τα Ray-Bans. 
<H3>Ντουμπάι για... παζάρια
</H3>
Οι ταξιδιωτικοί οδηγοί λένε ότι είναι η πόλη με τα περισσότερα... κατά κεφαλήν
καταστήματα στον κόσμο και τα ταξιδιωτικά γραφεία διανέμουν λίστες με 26
εμπορικά κέντρα! Τα περισσότερα καταστήματα (ΙΚΕΑ, Debenhams, Next, Benetton,
Crabtree & Evelyn), είναι τόσο οικεία, που νομίζεις ότι βρίσκεσαι στην
πατρίδα σου. Περάστε από το Deira City Centre, το μεγαλύτερο εμπορικό, το Wafi
Mall και το Lamcy Plaza. Τα περισσότερα έχουν συγκεκριμένες τιμές, υπάρχουν
όμως και άλλα όπου μπορείτε να κάνετε παζάρια. 
Υπάρχουν και τα παραδοσιακά μαγαζάκια στο κέντρο της πόλης. Οι τιμές εδώ είναι
χαμηλότερες, αλλά όλα εξαρτώνται από τις ικανότητές σας στο παζάρεμα! Μπορείτε
επίσης να περιμένετε ώσπου να φύγετε. Στα καταστήματα του αεροδρομίου θα
βρείτε τις καλύτερες τιμές: ξοδέψτε άφοβα... 
<H3>Μπανγκόκ για μεταξωτά
</H3>
Εδώ θα βρείτε τα καλύτερα ψώνια της Ασίας από άποψη ποικιλίας και τιμών, αλλά
και τις χαμηλότερες τιμές σε ηλεκτρικά είδη. 
Αν ψάχνετε για ένα συγκεκριμένο κομμάτι, γνωστής φίρμας, οδεύσατε προς τα
εμπορικά κέντρα. Τα πιο βασικά βρίσκονται στο κέντρο. Το World Trade Center
είναι το μεγαλύτερο με εξαιρετικά καταστήματα. Το Siam Discovery Center έχει
μπουτίκ προσανατολισμένες στη νεολαία, ενώ το ΜΒΚ πουλά κυρίως κοσμήματα,
ρολόγια και ηλεκτρονικά. 
Αν προτιμάτε τον ποδαρόδρομο, ή ψάχνετε μεταξωτά πουκάμισα και χειροποίητα
αντικείμενα, προτιμήστε τις μικρότερες αγορές. Η αγορά Chatuchak είναι η
μεγαλύτερη, ενώ μια στάση στη νυχτερινή αγορά Patpong δεν θα έβλαπτε. Εκεί
μπορείτε να βρείτε πολύ φθηνές απομιμήσεις ρολογιών και λίγο πιο κάτω φθηνά
CD. 
Αναγκαία ικανότητα το παζάρεμα, αφού, αν εξαιρέσουμε τα εμπορικά κέντρα, σε
όλα τα υπόλοιπα μαγαζιά μπορείτε να κατεβάσετε την τιμή μέχρι και 40%. 
<H3>Νέα Υόρκη για ηλεκτρικά είδη
</H3>
Εδώ μπορείτε να γλιτώσετε αρκετά χρήματα στις αγορές ηλεκτρικών προϊόντων. Το
J&R Music World και το Computer World στο Παρκ Ρόου, που ξανάνοιξαν μετά
τις επιθέσεις της 11ης Σεπτεμβρίου, προσφέρουν τις καλύτερες επιλογές και τις
πιο χαμηλές τιμές. Εκτός από τα τμήματα που αφορούν αποκλειστικά computer,
κάμερες και εξοπλισμό audio, τα CD τους είναι φθηνότερα απ' ό,τι στο HMV και
στο Virgin Megastore της πόλης. Μια γεύση από τις τιμές του J&R μπορείτε
να πάρετε στην ηλεκτρονική διεύθυνση http:
//www.jandr.com. Για φωτογραφικό εξοπλισμό, επισκεφθείτε το Willoughby's.
Να είστε προσεκτικοί με τα... πονηρά μαγαζάκια ηλεκτρικών ειδών. Πολλά
διαφημίζουν ξεπούλημα, αλλά μόνο αυτή δεν είναι η αλήθεια, αφού μπορεί να
ανακαλύψετε ότι αυτό που πήρατε είναι επιδιορθωμένο ή λείπουν ανταλλακτικά από
το κουτί. Για να είστε σίγουροι, ρίξτε μια ματιά στην ηλεκτρονική διεύθυνση
του Τμήματος Καταναλωτών της πόλης (http: //www.nyc.gov/html/dca, και μετά
πηγαίνετε στην κατηγορία Consumer Publications). 
Τα καλύτερα ψώνια σε γνωστές φίρμες θα τα κάνετε όμως στο Μπρόντγουεϊ μεταξύ
των οδών Canal και Houston. Εκεί θα βρείτε το κλασικό 501 της Levi's κατά
17,61 ευρώ (6.000 δρχ.) φθηνότερα από οπουδήποτε αλλού στη Νέα Υόρκη. 
<H3>Ρίο ντε Τζανέιρο για μπόσα νόβα
</H3>
Εξαιτίας των υψηλών φόρων εισαγωγής, τα ηλεκτρονικά είδη είναι υπερβολικά
ακριβά, όπως και τα ρούχα διεθνώς γνωστών υπογραφών. Τα μόνα προϊόντα στα
οποία μπορεί να βρείτε ευκαιρίες είναι τα CD, και τα ανάλογα καταστήματα
διαθέτουν πλούσια συλλογή από hit της μπόσα νόβα. Πάντως, μια βόλτα από τα
εμπορικά κέντρα αξίζει τον κόπο, αφού φαίνεται πως είναι τα πιο ασφαλή
καταφύγια των κατοίκων σε μια τόσο επικίνδυνη πόλη. Στο εξαμερικανισμένο
προάστιο Barra de Tijuca, επισκεφθείτε το Barra Shopping, το μεγαλύτερο
εμπορικό κέντρο της Νότιας Αμερικής.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17257P231</ED>
<ID>
ID:304724

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P23&aa=1</URL></REF>


Article

<CATEGORY>vin09</CATEGORY>

 <H2>Το ριζότο θέλει τέχνη
</H2><H4>Μετράω την μαγειρική μου πρόοδο, κόκκο με κόκκο, σε ένα πιάτο ριζότο. Αυτή η
κλασική, περίτεχνη ιταλική σπεσιαλιτέ, είναι μανίκι να φτιαχτεί, τουλάχιστον
μέχρι να μάθεις τα μυστικά της
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Το ριζότο είναι ένα παραδοσιακό πιάτο, το οποίο προέρχεται από την Βόρεια
Ιταλία, τις περιοχές δηλαδή όπου οι Ιταλοί καλλιεργούν το ρύζι, το οποίο
πρωτοπήγε στην Ιταλία με τους Άραβες. Το ριζότο είναι για τους Ιταλούς ό,τι η
παέλια για τους Ισπανούς και το πιλάφι για μας: ένα εθνικό, πασίγνωστο φαγητό,
συνδεδεμένο με την μαγειρική παράδοση της χώρας. Τις πρώτες συνταγές για
ριζότο τις βρίσκουμε στον πρώτο σύγχρονο συνταγολόγο της Ιταλίας, τον Artusi,
στα μισά του 19ου αιώνα. Περίπου την ίδια εποχή, ένας άλλος γνωστός μάγειρας,
ο Valiardi, κατέγραψε τα μυστικά τού πιάτου, το οποίο έφτιαχνε για τον βασιλιά
Vittorio Emanuele. &#009 
Το δόγμα του ριζότο λέει ότι πρέπει να έχει κανείς υπομονή και χρόνο για να το
φτιάξει σωστά, ότι το ρύζι, μία ειδική, αμυλώδης ιταλική ποικιλία, πρέπει να
μαγειρευτεί σταδιακά, προσθέτοντας κάθε τόσο το ανάλογο ζεστό υγρό. Πρέπει να
ανακατεύεται συνέχεια, και να δώσει κανείς προσοχή στο κάθε βήμα. 
Την πρώτη φορά που δοκίμασα να φτιάξω ριζότο, ήμουν φιλόδοξη. Ανέλαβα το
κέτερινγκ για ένα πάρτι με φίλους, κάποια Πρωτοχρονιά, πριν από λίγα χρόνια.
Την ώρα που άλλαξε ο χρόνος, ήμουν παγιδευμένη στην κουζίνα, μπροστά στο
ριζότο μου, προσθέτοντας ζωμό, ανακατεύοντας με την κουτάλα και βλαστημώντας
από μέσα μου! Τι το ήθελα αυτό... 
Μετά, έμαθα τα κόλπα των εστιατορίων και τα εφάρμοσα στη σπιτική μου
πραγματικότητα. Τα εστιατόρια καταφέρνουν να φτιάξουν το ριζότο χωρίς να
κάθεται κανένας σεφ πάνω από την παραγγελία, την μισή ώρα που κανονικά
χρειάζεται για να γίνει. Κάποιο άλλο μονοπάτι πρέπει να υπάρχει, για να φθάσει
κάποιος στο τέλειο μαγείρεμα ενός ριζότο. 
Στα εστιατόρια το ριζότο είναι, σχεδόν πάντα, εν μέρει προμαγειρεμένο. Πολλοί
το φτιάχνουν μέχρι ενός σημείου και μετά το απλώνουν σε ρηχά ταψιά για να
κρυώσει γρήγορα (για να μη μαγειρευτεί από την ίδια την ζεστή θερμοκρασία του
ρυζιού και λασπώσει). Το τελειώνουν μόλις πριν το σερβίρουν. Είναι μία τεχνική
που μπορούμε και εμείς, σαν σπιτικοί μάγειρες, να υιοθετήσουμε. 
Ένα κλασικό ριζότο ξεκινάει με την ιδιαίτερη και απαραίτητη ποικιλία ρυζιού.
Δύο είναι οι κατάλληλες: η πιο γνωστή ποικιλία είναι το Arborio, το οποίο
βρίσκουμε στα ελληνικά σούπερ μάρκετ. Η δική μου αγαπημένη ποικιλία είναι το
Carnaroli, το οποίο είναι πιο δυσεύρετο αλλά σαν αποτέλεσμα, το ριζότο με αυτό
το ρύζι γίνεται πιο κρεμώδες. 
Είτε ψάχνει κανείς τον γρήγορο δρόμο στο φιναλέ τού ριζότο είτε πάει με την
κλασική και πιο χρονοβόρα μέθοδο, υπάρχουν κανόνες που πρέπει να τηρήσουμε.
Είναι πολύ σημαντικό, για παράδειγμα, αφού έχουμε σοτάρει το κρεμμύδι σε λίγο
λάδι, να σοτάρουμε και το ίδιο το ρύζι. Μόλις αποκτήσει ένα χρώμα διαυγές,
προσθέτουμε την πρώτη δόση υγρού. Η δική μου πείρα λέει να είναι μια κουτάλα
(μισή κούπα) κρασί, προτού αρχίσουμε και ρίχνουμε τον συνήθη ζεστό ζωμό.
Πρέπει να καλύπτει την επιφάνεια του ρυζιού στο τηγάνι και να εξατμιστεί όλο
το οινόπνευμα, πριν ρίξουμε την πρώτη κουτάλα ζωμού. Εάν πρόκειται να
προμαγειρευτεί το ριζότο, σταματάμε αμέσως μετά την δεύτερη αυτή προσθήκη,
περίπου ύστερα από τρία λεπτά δηλαδή αφού ρίξαμε τον ζωμό. Απλώνουμε το ρύζι
σε ένα ρηχό ταψί ή σε μια πιατέλα για να κρυώσει γρήγορα. Όταν κρυώσει, το
βάζουμε στο ψυγείο. Πριν σερβίρουμε, ξαναζεσταίνουμε το risotto στο τηγάνι,
προσθέτοντας ζεστό ζωμό σταδιακά, κουτάλα κουτάλα, μέχρι να το πιει, μέχρι να
απελευθερωθεί το άμυλο του ρυζιού και να αποκτήσει αυτή την κρεμώδη υφή. 
Το τελευταίο βήμα και μυστικό αφορά την προσθήκη του βουτύρου (απαραίτητο) και
κατόπιν του τυριού (παρμεζάνα). Βγάζουμε το ριζότο από τη φωτιά και
προσθέτουμε το βούτυρο ανακατεύοντας συνέχεια. Εγώ πάντα προσθέτω και λίγη
κρέμα γάλακτος. Κατόπιν, για να δέσει στην εντέλεια και για να εμπλουτίσω το
πιάτο, ρίχνω τριμμένη παρμεζάνα. Το αποτέλεσμα είναι delicioso! 
<H3>Ένα πιάτο, χίλιες ιδέες για παιχνίδια
</H3>
Στην ψυχοσύνθεση του σύγχρονου μάγειρα, ένα κλασικό πιάτο σαν το ριζότο
υπάρχει για να το αλλάξεις! Μόλις εμπεδώσουμε τη γνώση και την τεχνική τού
ριζότο, μπορούμε να ξεκινήσουμε το παιχνίδι της δημιουργίας. Για παράδειγμα,
ένα απλό ριζότο μπορεί να γίνει καλή συνοδεία για κρέατα μαγειρευτά στην
κατσαρόλα ή για κάτι ακόμα πιο απλό, για σοταρισμένα μανιτάρια. Π.χ. μπορεί να
γίνει γέμιση για κάποιο ζυμαρικό. Μπορεί να γίνει ακόμα και σούπα. 
Μπορούμε να αρχίσουμε να παίζουμε με τις ποσότητες του ζωμού και αναλόγως να
φτιάξουμε διάφορα ενδιαφέροντα πιάτα. Ακολουθώντας της οδηγίες ενός μεγάλου
Αμερικανού σεφ, του Thomas Keller, έριξα λιγότερο ζωμό απ' ό,τι
συνηθίζεται, για να γίνει σφιχτό, και μετά πολτοποίησα το ριζότο για να γίνει
σαν αλοιφή. Το ανακάτεψα με φρέσκο βασιλικό και πιπέρι και μ' αυτό έφτιαξα μια
γέμιση για ραβιόλια. Ήταν εξαίρετο. 
Μια άλλη φορά, όταν είχα ιδιαίτερο κέφι για πειράματα, έκανα σούπα από ριζότο,
αφήνοντας το ρύζι να κολυμπάει στον ζωμό χωρίς να δέσει. Κι αυτό το
πολτοποίησα και το ξαναέριξα στην κατσαρόλα μαζί με μανιτάρια σοταρισμένα.
Ήταν πολύ νόστιμη και χορταστική, μια σούπα που ζεσταίνει την ψυχή. 
Το ριζότο δηλαδή είναι στην ουσία κάτι σαν τον πουρέ, ένα πιάτο που σίγουρα
στέκεται και βασιλεύει μόνο του, αλλά που αντέχει και σε διάφορες προσθήκες
και αφαιρέσεις. Όπως μπορεί ο πουρές να γίνει σούπα, εάν τον αραιώνουμε με
λίγο ζωμό και προσθέτουμε σοταρισμένα πράσα ή άλλα λαχανικά, έτσι μπορεί και
το ριζότο. Όπως επίσης στην κλασική γαλλική μαγειρική ανακατεύουμε τον πουρέ
με αυγό, τον περνάμε από το κορνέ στο ταψί και τον ψήνουμε για να γίνουν
πατάτες Duchesse, έτσι μπορούμε και με τo ριζότο να δοκιμάσουμε την ίδια
τεχνική. Όπως φτιάχνουμε πατατοκροκέτες από πουρέ, γιατί να μη φτιάξουμε
ρυζοτοκροκέτες; 
Στο κάτω κάτω η μαγεία της μαγειρικής είναι η αλχημεία της, είναι το παιχνίδι
αυτό, το να πάρεις κάτι γνωστό ή κλασικό και με λίγη φαντασία να το κάνεις
ξεχωριστό, έκτακτο.

<H3>Στην πράξη
</H3>
Το σκεύος 
Να είναι μια βαριά, φαρδιά κατσαρόλα ή βαθύ τηγάνι, κατά προτίμηση από cast
iron, για να μην αρπάξει από κάτω και να ζεσταίνεται ομοιόμορφα. 
Το σοτάρισμα 
Πρώτα σοτάρουμε το κρεμμύδι σε λίγο λάδι και κατόπιν το ρύζι. 
Το υγρό 
Ο ζωμός είναι απαραίτητος, είτε από λαχανικά είτε από κρέας είτε από ψάρι.
Πρέπει πάντα να είναι ζεστός. 
Το ανακάτεμα 
Το άμυλο του ρυζιού διαλύεται στον ζωμό και έτσι το ρύζι αποκτά κρεμώδη υφή.
Το ανακάτεμα είναι όμως απαραίτητο, για να μην κολλήσουν οι κόκκοι του ρυζιού
μεταξύ τους. 
Ο ζωμός 
Πρέπει πάντα να είναι ζεστός και να προστίθεται σταδιακά σε ποσότητες μισής
κούπας. 
Η φωτιά 
Μέτρια. Εάν είναι πολύ δυνατή ο ζωμός θα εξατμιστεί, ενώ αν είναι πολύ χαμηλή
το ρύζι δεν θα το απορροφάει.

<H3>Ριζότο με λεμόνι και σπαράγγια
</H3>
Για 4 άτομα 
* 1/2 κούπα λευκό ξηρό κρασί 
* 3 κούπες κοτόζουμο 
* 3 κουτ. σούπας ελαιόλαδο 
* 1 μέτριο κρεμμύδι, ψιλοκομμένο 
* 1 σκελίδα σκόρδο, ψιλοκομμένη 
* 1 κούπα ρύζι Arborio 
* 2 κουτ. σούπας φλούδα λεμονιού, κομμένη σε πολύ λεπτά μπαστουνάκια 
* 10 σπαράγγια, κομμένα σε κομμάτια των 3 εκ. 
* 6 κουτ. σούπας ψιλοκομμένο τσάιβς 
* Αλάτι και φρεσκοτριμμένο πιπέρι 
* 2-3 κουτ. σούπας βούτυρο 
* 1/3-1/2 κούπα τριμμένη παρμεζάνα 
1. Ζεσταίνουμε τον ζωμό σε μια κατσαρόλα. 
2. Ζεσταίνουμε το λάδι σε ένα μεγάλο, βαθύ τηγάνι, και σοτάρουμε το
κρεμμύδι και το σκόρδο. Όταν μαλακώσουν λίγο, προσθέτουμε τα σπαράγγια.
Σοτάρουμε. Προσθέτουμε στη συνέχεια το ρύζι, το οποίο έχουμε πλύνει.
Ανακατεύουμε για ένα-δύο λεπτά. 
3. Χαμηλώνουμε τη φωτιά. Προσθέτουμε το κρασί, γυρίζοντας συνέχεια.
Μόλις εξατμιστεί, ρίχνουμε μισή κούπα ζεστό ζωμό. Συνεχίζουμε το ανακάτεμα,
μέχρι το ρύζι να πιει τα υγρά. Προσθέτουμε τη φλούδα του λεμονιού. Μπορούμε να
σταματήσουμε εδώ και να απλώσουμε το ριζότο σε μια πιατέλα για να κρυώσει.
Συνεχίζουμε 10 λεπτά πριν το σερβίρουμε. 
4. Εάν συνεχίσουμε, όμως, επαναλαμβάνουμε μέχρι να τελειώσουμε σχεδόν
όλο τον ζωμό. Όταν το ριζότο τον έχει πιει, το κατεβάζουμε από τη φωτιά και
προσθέτουμε το αλατοπίπερο, το βούτυρο και το τυρί. Ανακατεύουμε και
σερβίρουμε. 
<H3>Ριζότο με μανιτάρια, κόκκινες πιπεριές και προσούτο
</H3>
Για 4 άτομα 
* 1/2 κούπα λευκό ξηρό κρασί 
* 3½ κούπες κοτόζουμο 
* 4 κουτ. σούπας ελαιόλαδο 
* 75 γραμμ. προσούτο, κομμένο σε μικρά τετράγωνα 
* 1 μέτριο κρεμμύδι, ψιλοκομμένο 
* 1 κούπα ρύζι Arborio 
* 125 γραμμ. μανιτάρια, καθαρισμένα και κομμένα σε λεπτές φέτες 
* 1 μεγάλη ψητή κόκκινη πιπεριά, ψιλοκομμένη 
* Αλάτι και πιπέρι 
* 2 κουτ. σούπας βούτυρο 
* 4-6 κουτ. σούπας κρέμα γάλακτος 
* 1/2 κούπα τριμμένη παρμεζάνα 
1. Σε μια μέτρια κατσαρόλα βράζουμε τον ζωμό και τον κρατάμε σε χαμηλή
φωτιά. 
2. Ζεσταίνουμε το λάδι και σοτάρουμε το κρεμμύδι και το σκόρδο μέχρι να
μαλακώσουν. Προσθέτουμε το ρύζι και τα γυρίζουμε όλα μαζί για ένα-δυο λεπτά. 
3. Προσθέτουμε τα μανιτάρια και συνεχίζουμε να τα γυρίζουμε για 1-2
λεπτά. 
4. Προσθέτουμε το κρασί. Μόλις εξατμιστεί, βάζουμε τις πιπεριές και ½
κούπα ζωμό. Γυρίζουμε συνέχεια το ριζότο μέχρι να σωθεί ο ζωμός και
επαναλαμβάνουμε, προσθέτοντας σταδιακά τον ζωμό, μέχρι να τον πιει όλο. Θέλει
γύρω στα 25 λεπτά συνολικά. 
5. Τέλος, αλατοπιπερώνουμε. Κατεβάζουμε το ριζότο από τη φωτιά και
προσθέτουμε το βούτυρο. Γυρίζουμε. Ρίχνουμε την κρέμα και το τριμμένο τυρί.
Ανακατεύουμε καλά και σερβίρουμε.

<H3>INFO
</H3>
Στο μαγείρεμα του ριζότο, το ρύζι θα πιει περίπου 6-7 φορές την ποσότητά του
σε ζωμό.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17257P241</ED>
<ID>
ID:304725

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P24&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>... στο «Άνθος»
</H2><H4>Η τηλεφωνική παραγγελία ήταν η ίδια κάθε πρωί: «Γιάννη, φέρε μας πέντε ούζα,
χωρίς... ούζο!»
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Οι συντάκτες (επιτελείς και νέοι ρεπόρτερ) του παλιού «Έθνους» όταν η
εφημερίδα έκλεινε και το πιεστήριο έβαζε μπροστά, γύρω στις 10.15 κάθε πρωί,
τηλεφωνούσαν στο διπλανό εστιατόριο «Άνθος» και ο Γιάννης Μανωλάκης ετοίμαζε
την παραγγελία που περιείχε πέντε μικρές ποικιλίες για ούζο, χωρίς το ποτό. 
Έχουν περάσει 42 χρόνια από τότε που το «Άνθος» ήταν στέκι δημοσιογραφικό,
θυμάται ο Δημήτρης Πριμικύριος. Ζήσαμε στιγμές ωραίες και έχουμε αναμνήσεις
λέει και αφηγείται: Με τον Γιάννη Καψή, τον Σεραφείμ Φυντανίδη, Πάνο
Σταματιάδη, Παντελή Παντελή, Κορνήλιο Ποιητίδη και άλλους συναδέλφους σε ώρες
ανάπαυλας, απολαμβάναμε τους μεζέδες ή τα ποτά από το εστιατόριο-στέκι της
οδού Κολοκοτρώνη 10. 
Το «Άνθος» κλείνει τώρα 50 χρόνια λειτουργίας, λέει ο σημερινός ιδιοκτήτης του
Κώστας Αντωνίου που με τη σύζυγό του Πελαγία ετοιμάζουν και σερβίρουν
καθημερινά τις πιο νόστιμες σπεσιαλιτέ με αγνά υλικά. Πρώτος ιδιοκτήτης του
εστιατορίου ο Κώστας Σπανός. Το «Άνθος» άνοιξε ως καφενείο τον χειμώνα του
1952 και σε σύντομο χρόνο άρχισε να σερβίρει γιαούρτι, χόρτα και ριζόγαλα. Ο
Κώστας Αντωνίου, με τον αδελφό του Παναγιώτη, από το 1963 ήταν σερβιτόροι όταν
πλέον το «Άνθος» λειτουργούσε μόνιμα ως λαϊκό εστιατόριο. 
Υπήρξε ένα από τα πολυσύχναστα δημοσιογραφικά στέκια από το 1955.
Δημοσιογράφοι από «ΤΑ ΝΕΑ», «Το Βήμα», τον «Ταχυδρόμο», την «Ομάδα», το
«Έθνος», τον «Εθνικό Κήρυκα», το «Εμπρός», τον «Ελληνικό Βορρά» είχαν το
μαγαζί αυτό σημείο αναφοράς τα πρωινά, μεσημέρια και απογεύματα. 
Ο χώρος δεν έχει αλλάξει καθόλου. Όλα τα τραπεζάκια είναι μαρμάρινα, στρωμένα
με όμορφα καρό τραπεζομάντιλα και οι καρέκλες είναι οι κλασικές από το παλιό
καφενείο. Στο καθημερινό μενού θα βρείτε πάντα ζεστές τις εκλεκτές σπεσιαλιτέ:
Μπακαλιάρος πλακί με πατάτες στον φούρνο, γεμιστά, πατάτες φούρνου, φάβα,
φασολάδα, ρεβίθια, κεφτέδες τηγανητοί, μοσχάρι κοκκινιστό με πιλάφι ή
μακαρόνια, μοσχάρι στον φούρνο με πατάτες, χοιρινό με σέλινο, κοτόπουλο
χωριάτικο, σφυρίδα βραστή, σούπα και σφυρίδα α λα σπετσιώτα. Κάθε μέρα χόρτα,
παντζάρια και σαλάτες. 
«Άνθος»: Κολοκοτρώνη 10 (κέντρο), τηλ. 010-3232.686. Ανοιχτό κάθε μέρα
(10.00 - 18.00) εκτός Σαββατοκύριακου.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17257P251</ED>
<ID>
ID:304726

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P25&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>... στο «Sonar»
</H2><H4>Καλύπτει την ανάγκη για μοδάτα, fun μέρη, τα οποία ανεβάζουν το κέφι χωρίς να
βυθίσουν το πορτοφόλι
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Είναι δυνατόν να μη σου αρέσει ένα μαγαζί γεννημένο για να είναι στέκι, όπου ο
οικοδεσπότης ­ ο Αντόνιο ­ σε χαιρετάει με την μελωδική ιταλική του φωνή και
θυμίζει τον Kevin Spacey, το φαγητό είναι γνήσια bellisimo, τα κοκτέιλ...
σκίζουν και η jazz ανεβάζει το κέφι, παρ' όλο που είναι δυνατή; Α, ξέχασα,
είναι και στο κέντρο, στον χώρο που ήταν το παλιό αγαπητό «Tutti a Tavola»,
όπου ξεκίνησε την αθηναϊκή του καριέρα, ως εστιάτορας, ο Αντόνιο. 
Το καινούργιο του μπαρ-ρεστοράν είναι το «Sonar», ένας μικρός, κομψός χώρος,
που ελκύει νεανικές αλλά και προχωρημένες (σαν την υποφαινόμενη) ηλικίες.
Είναι ένα μοντέρνο κουκλί, στολισμένο απλά, με κύρια στοιχεία τα ζωντανά
ψαράκια τα οποία κολυμπάνε σε ένα μεγάλο ενυδρείο στη βιτρίνα και κοιτάνε τους
πελάτες υπεροπτικά! Το εσωτερικό ντεκόρ είναι λιτό, με λευκόχρωμα ξύλινα
τραπέζια ολίγον tutti άβολα! Οι καρέκλες είναι ένα λαμπερό πορτοκαλί. 
Το σκηνικό εδώ σίγουρα βουίζει γύρω από το μπαρ, το οποίο γέμιζε όλο και
περισσότερο από κόσμο, καθώς περνούσε η βραδιά. Οι παρέες τρε κουλ, νεανικές,
καλλιτεχνικές φάτσες, η πλειονότητα με περίεργα γυαλιά! 
Το «Sonar» διαφημίζει τον εαυτό του ως oyster bar, με ειδικότητα στα στρείδια
δηλαδή, και προσφέρει τέσσερα πιάτα, ωμά και μη, με τα όστρακα αυτά του έρωτα
(λέγεται ότι είναι αφροδισιακά). Μου αρέσει η παιχνιδιάρικη οργάνωση του
μενού. Μετά τα στρείδια, τι άλλο εκτός από σαμπάνια θα μπορούσε να
ακολουθήσει! Δύο σελίδες λοιπόν με κοκτέιλ από σαμπάνια!! Δοκιμάσαμε το
American Flyer, από λευκό ρούμι, φρέσκο χυμό λάιμ, ζάχαρη και παγωμένη ξηρή
σαμπάνια. Πολύ καλό. 
Τα ορεκτικά μάς κέρδισαν πιο πολύ από τα κυρίως πιάτα. Το καρπάτσιο ροφού με
μανιτάρια, ελιές και φινόκιο, ήταν πολύ λεπτό στη γεύση, στην υφή και στην
κυριολεξία ­ όλα τα συστατικά κομμένα σαν χαρτί με επιδεξιότητα. Το παίξαμε
σχετικά λιτοδίαιτοι εκείνο το βράδυ και έτσι πήραμε μια σαλάτα αντί για άλλο
ορεκτικό, αυτή με τον καπνιστό σολομό και τη σάλτσα από μέλι. Η περιγραφή
υποσχόταν και παπαρουνόσπορο, αλλά ουδείς παρόν. 
Το σέρβις μεταξύ των πρώτων και των κυρίως πιάτων αργούσε. Πολύ. Και όταν,
επιτέλους, έφεραν τα φαγητά μας, άφησαν το δικό μου για τελευταίο, με
αποτέλεσμα να τρώνε οι φίλοι μου και να περιμένω εγώ 10 λεπτά με σταυρωμένα τα
χέρια. Ο ροφός με αγκινάρες και μανιτάρια πορτσίνι που παρήγγειλα δεν άξιζε
και τόσο την αναμονή. Ενώ ακουγόταν πρωτότυπο ήταν άτονο, τα τρία κύρια
στοιχεία άσχετα μεταξύ τους, καθόλου δεμένα, λες και τα μαγείρεψαν όλα
ξεχωριστά και γνωρίστηκαν για πρώτη φορά στο πιάτο. Το φαγκρί με διάφορες
πιπεριές, σταφίδες και κουκουνάρι ήταν κι αυτό λίγο άτονο, ενώ η σάλτσα είχε
ελπίδες. Το ριζότο με σπαράγγια και κολοκυθάκια ήταν μακράν καλύτερο από τα
ψαρικά, απλό μεν αλλά με εύκολες, ξεκάθαρες γεύσεις. Στέκει μια χαρά. 
Dolce: Η τάρτα λεμονιού μάς άρεσε πολύ, αλλά το σουφλέ σοκολάτας δεν είχε το
μεγαλείο που θα ήθελε μια σοκολατομανής σαν κι εμένα. 
«Sonar»: Σπευσίππου 8, Κολωνάκι, τηλ.: 010-7257.756.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17257P252</ED>
<ID>
ID:304768

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P25&aa=2</URL></REF>


Article

<CATEGORY>vin09</CATEGORY>

 <H2>Σοβαρές, αλλά άσφαιρες
</H2><H4>Είμαστε δυο, είμαστε τρεις, είμαστε χίλιοι δεκατρείς. Τέσσερις Έλληνες
σκηνοθέτες αξίζουν την προσοχή σας. Με την ακόλουθη (αξιολογική) σειρά:
Γιάνναρης - Βαξεβάνη - Τσίτος - Χαραλαμπόπουλος
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Πρώτα απ' όλα, να εξοφλήσω μια επιταγή που 50 νοματαίοι της Επιτροπής Κρατικών
Βραβείων άφησαν ακάλυπτη, ρακένδυτη και κουρελιασμένη στο πρόσφατο Φεστιβάλ
Θεσσαλονίκης. Η διαφορά ανάμεσα στον Κωνσταντίνο Γιάνναρη και στους τρεις
βραβευθέντες ισούται με την απόσταση Ουρανού - Γης. Σε όλους τους τομείς και
με όλα τα σκηνοθετικά και τεχνικά μέτρα. Ο Γιάνναρης είναι ολοκληρωμένος
filmaker. Οι άλλοι κοπιάζουν, προσπαθούν, μιμούνται τον filmaker. Ο φακός του
Γιάνναρη χορεύει. Του Παπαστάθη φωτογραφίζει. Ποιος το λέει αυτό; Ρωτήστε και
το τελευταίο μειράκιο της τελευταίας κινηματογραφικής σχολής. Στοιχειώδες.
Γιατί δεν βραβεύτηκε; Ρωτήστε τις συντεχνίες του χώρου και τον σύμβουλο του
υπουργού Πολιτισμού. Σιγά τώρα, που θα βραβεύσουν τους καλύτερους. Εδώ είναι
Ελλάντα. Μια ζωή μαθαίνουμε να βραβεύουμε τους κολλητούς μας. Τώρα στα
γεράματα θ' αλλάξουμε; 
Από το σημείο αυτό μέχρι ο «15αύγουστος» να είναι ολοκληρωμένη - δηλαδή μεγάλη
- ταινία, η απόσταση είναι ακριβώς η ίδια που χωρίζει τον Ουρανό από τη Γη.
Ξέρετε πόσοι Γιάνναροι «παράγονται» ετησίως από κάθε χώρα τής Ευρώπης, της
Ασίας, της Βορείου και Νοτίου Αμερικής; Με την οκά. Αν δεν είσαι... Γιάνναρης,
φράγκα δεν παίρνεις και ταινία δεν κάνεις. Πάει, τέλειωσε. Το φαινόμενο της
επετηρίδας, των «κολλητών» και της δημοσιοϋπαλληλίας είναι περίπου ταυτόσημο
με τα UFO. Το επίπεδο Γιάνναρη θα 'πρεπε να ήταν το «ισόγειο». Άντε να ήταν ο
2ος όροφος μιας ψιλοσοβαρής εθνικής κινηματογραφίας. Εδώ, για το Ελλάντα,
είναι το... δώμα του Κέντρου Κινηματογράφου. Το ίδιο συμβαίνει και στο
ποδόσφαιρο. Ο θρύλος του Πειραιά καλπάζει από νίκη σε νίκη και από πρωτάθλημα
σε πρωτάθλημα. Με το που βγαίνει έξω, μετατρέπεται σε ομάδα της Β' Εθνικής. Ο
ανταγωνισμός είναι τόσο μεγάλος, που κινδυνεύεις να χάσεις το σώβρακο από
κάποιον στράικερ του μακρινού και ξυπόλητου Ιράν. 
«15αύγουστος»: Όσκαρ β' γυναικείου ρόλου με ονοματεπώνυμο Ελένη Καστάνη

Ο μεγαλύτερος εχθρός του Γιάνναρη είναι ο ναρκισσισμός του. Είπαμε, «η
μηχανή του χορεύει». Αλλά τη στιγμή που χορεύει, κοιτάζεται στον καθρέφτη.
Ωραίος που είμαι ο μπαγάσας! Η διαφορά ανάμεσα σ' έναν filmaker της σειράς,
από τον πρωτοκλασάτο σκηνοθέτη, είναι πως ο πρώτος πεθαίνει από ανάγκη να
αποδείξει πως ξέρει σινεμά. Το σύνδρομο κάθε σπασίκλα μαθητή. Πρώτος σε
τοπωνύμια, χρονολογίες, ονόματα, αλλά μετεξεταστέος σε κρίση και σε ουσία.
Περίπτωση καραμπινάτου φορμαλισμού. Απόδειξη; Μα, φυσικά, ο «15αύγουστος». Ο
φακός πάνω, κάτω, γύρω, δίπλα, παντού. Ωραία ε, και; Στραβός είσαι, δεν
βλέπεις; Ό,τι θέλω κάνω. Μα και οι Κοέν κάνουν ό,τι θέλουν, αλλά κάθε ίντσα,
κάθε λεπτομέρεια, κάθε ενδυματολογική αλλαγή υπακούει στην ανάγκη ενός
συγκεκριμένου περιεχομένου. Το εκθαμβωτικό styling της τελευταίας τους ταινίας
λειτουργεί ως ειρωνικό σχόλιο πάνω στα αλλεπάλληλα άναρχα «λάθη» μιας άρτιας
δομημένης κοινωνίας, όπως είναι αυτή της Αμερικής. Δηλαδή, έξω κούκλα, μέσα
πανούκλα. 
Επομένως, ωραία τα κορδελάκια παιδί μου, αλλά για να έχουμε καλό ρώτημα
τι θέλεις να πεις; Πως οι έχοντες και οι γιάπηδες έχουν υποστεί αλλοτρίωση
τρίτου βαθμού και πως οι έσχατοι έσονται πρώτοι; Μπράβο σου! Κατάφερες δύο
πράγματα. Να κάνεις ταινία τον στίχο «η σωτηρία της ψυχής είναι μεγάλο πράγμα»
και βιντεοκλίπ τα «Στιγμιότυπα» του Ρόμπερτ Όλτμαν! <H3>Αριστούχος της γερμανικής σχολής
</H3>
Είπαμε, αυτό το επταήμερο η κυανόλευκος κυματίζει στους κινηματογραφικούς
αιθέρες. Και δεύτερος - μετά τον Γιάνναρη - Έλλην σκηνοθέτης, κατηγορίας
αριστούχου κινηματογραφικής σχολής. Ο πρωτοεμφανιζόμενος Φίλιππος Τσίτος τού
«Sweet home» είναι το παλικάρι που κατάφερε να υπογράψει γερμανική παραγωγή
και να εμφιλοχωρήσει - πέρυσι - στο διαγωνιστικό πρόγραμμα του Φεστιβάλ
Βερολίνου. Λίγο το 'χεις; 
Εξαρτάται. Πανάξια η προσπάθεια, άσφαιρο το αποτέλεσμα. Για να σας δώσω
να καταλάβετε, ένα θα σας πω. Αν κάποιος θεατής με ρωτούσε, θα του έλεγα να το
σκεφτεί. Αν όμως το Κέντρο Κινηματογράφου ζητούσε την γνώμη μου (πράγμα
εντελώς απίθανο έως εξωπραγματικό), θα απαντούσα... αμέσως και με τα χίλια. Η
ταινία του Τσίτου είναι η καλύτερη συστατική επιστολή για μια γενναιόδωρη
χρηματοδότηση. Στη θέση του Διαγόρα Χρόνοπουλου θα αισθανόμουν ως ο
ευτυχέστερος πρόεδρος όλων των προέδρων του Κέντρου. Ξεκινάει τη θητεία του με
τέσσερα φαβορί. Τον Γιάννη Φάγκρα της «Μορφίνης», τον Γιάνναρη του
«15αύγουστου», τον Τσίτο του «My sweet home» και την Βαξεβάνη με το ημίωρο
«Φουστάνι». 
Η ταινία του Τσίτου είναι συμπαγής αλλά μικρή. Και όταν λέω «μικρή» δεν
αναφέρομαι στην παραγωγή (στα λεφτά), αλλά στην πρωτοτυπία και στα ρίσκα.
Διότι και οι Ιρλανδοί των «Μικρών εγκλημάτων μεταξύ φίλων» λιλιπούτεια
παραγωγή διαχειρίστηκαν, αλλά οποία η διαφορά. Αν είσαι νέος, ορεξάτος,
ταλαντούχος και δεν παίρνεις τα ρίσκα σου, τότε έχεις γεράσει πριν από την ώρα
σου. Απόδειξη; 
Κόβω το κεφάλι μου για ένα πράγμα. Το μυαλό του Τσίτου δεν ήταν στην
πρωτοτυπία και στο ρίσκο, αλλά στη συναίνεση και στο political correct. Σου
λέει, ποιο είναι το μέγιστο πρόβλημα της Ευρώπης; Η προσφυγιά, η μετανάστευση
και η εθνοτική καθαρότητα. Ωραία! Εγώ θα μετατρέψω μπαρ του Βερολίνου σε στέγη
Αμερικανών, Γερμανών, Ελλήνων, Τσιγγάνων, Ρώσων, Μαροκινών και Ταϊλανδέζων. Μα
έτσι θυσιάζεις το ταλέντο σου στην υπηρεσία της δημοκρατικής διπλωματίας. 
Αν, τώρα, κοντά στη... διπλωματία βάλεις και το γεγονός πως η ιστορία
διαδραματίζεται - κατά τα 2/3 - στους τέσσερις τοίχους ενός μπαρ, πως δηλαδή
είναι ταινία χαρακτήρων και πως οι περισσότεροι ηθοποιοί δεν είναι
πρωτοκλασάτοι και πως ακόμα τα περιστατικά είναι από αυτονόητα έως γραφικά,
τότε στα μισά σε έχουν πάρει τα βαθιά χασμουρητά. <H3>Αστέρι ο Γάλλος Αστερίξ
</H3>
Γαλλία εναντίον Χόλιγουντ στα... ίσα. Η μεγάλη μονομαχία. Θρίλερ εσείς; Θρίλερ
κι εμείς. Περιπέτεια εσείς, περιπέτεια κι εμείς. Disney εσείς, Αστερίξ εμείς.
Έτσι, οι Γάλλοι έριξαν 54 εκατομμύρια euro για την κατασκευή μιας πλάκας που
φέρει τον τίτλο «Αστερίξ και Οβελίξ: επιχείρηση Κλεοπάτρα» (Asterix et Obelix:
mission Cleopatre). 
Όποιος νομίζει πως υπερβάλλω, ας κάνει υπομονή. Θα τα πούμε του χρόνου, όταν
προβληθεί η «Σφηκοφωλιά», μια συρραπτική μηχανή καταιγιστικής δράσης,
ισοδύναμη ενός «Die hard», που για να την δεις πρέπει απαραιτήτως να φοράς
κράνος και αλεξίσφαιρο, διότι από τους βομβαρδισμούς και τις ανατινάξεις
κινδυνεύει να γκρεμιστεί η αίθουσα. Η μονομαχία που συντελείται επί
κινηματογραφικού εδάφους δεν έχει να κάνει - φυσικά - με την καλλιτεχνική
απόδοση, αλλά με το ξαναμοίρασμα της πίτας. Για το money, δηλαδή. Ήδη, αυτήν
τη χρονιά οι Γάλλοι εκτόπισαν το Χόλιγουντ στο 35% της ντόπιας αγοράς (ποσοστό
άκρως ταπεινωτικό για το show business) και φιλοδοξούν στο άμεσο μέλλον να
τους περιορίσουν στα καναβάτσα ενός 25, το πολύ 30%. Πώς; 
Μα φυσικά με ένα βαρέλι, με ένα σι-θρού και με πολεμικές τέχνες. Το βαρέλι
ονομάζεται Ζεράρ Ντεπαρντιέ, το σι-θρου Μόνικα Μπελούτσι (η λαχταριστή
φωτογραφία που ενίοτε ανοιγοκλείνει το στόμα της) και οι πολεμικές τέχνες που
συντελούνται ανάμεσα σε δύο αρχιτέκτονες της Κλεοπάτρας και υπό την «σκιά» τού
Νείλου, είναι σκέτη ειρωνική παραλλαγή από το «Τίγρης και δράκος» σε
αιγυπτιακό στυλ. Το πιο εξωφρενικό είναι το θράσος του Αλέν Σαμπά. Ο
σεναριογράφος και σκηνοθέτης μιας τόσο ακριβής παραγωγής αδιαφόρησε για το
στόρι, δηλαδή περιφρόνησε το ατού κάθε χολιγουντιανού blockbuster και έριξε
όλο το βάρος στα λεκτικά καλαμπούρια και μάλιστα ενός δεύτερου επιπέδου, που
αντιλαμβάνονται οι έξυπνοι θεατές. 
«Αστερίξ και Οβελίξ: επιχείρηση Κλεοπάτρα»: αρχιτεκτονικό καράτε στις όχθες
του Νείλου! 
Γι' αυτό και μισή ώρα μπορεί να περάσει μέχρι να προσαρμοστείτε στο
διαφορετικό χιούμορ του Αστερίξ και τίποτα, μα τίποτα, να μη σας έχει συμβεί.
Τα καλά έρχονται μαζεμένα στο δεύτερο ημίχρονο. Οι Γαλάτες τουλουμιάζουν τους
Ρωμαίους στο ξύλο και οι θρασύτατοι παρίες και αλογομούρηδες της Αιγύπτου
αναγκάζουν ακόμα και αυτόν τον μεγαλοδύναμο Καίσαρα να περάσει από face
control. Γιατί, παρακαλώ; Επειδή, ως άνθρωπος και ως αρσενικό, δεν βαστιέται
από την επιθυμία να χορέψει στην πιο in disco της Αλεξάνδρειας με την κορμάρα
της Μόνικα Μπελούτσι. 
<H3>Ένα «φουστάνι» κερδίζει τον... Σεφέρη
</H3>
Εκ των πραγμάτων - αφού παίζονται μαζί - συντελείται μονομαχία. Ανάμεσα στο
μεγάλου μήκους ντοκιμαντέρ του Στέλιου Χαραλαμπόπουλου «Ημερολόγια
καταστρώματος - Γιώργος Σεφέρης» και στο μικρού μήκους «Φουστάνι» της Μόνικας
Βαξεβάνη. Και έτσι, εκ των πραγμάτων και ερήμην του ο Σεφέρης χάνει από ένα...
τσίτι. 
Ευεξήγητο κι αυτό. Η σοβαροφάνεια και η γραβάτα είναι οι μόνιμες πληγές του
καλλιτεχνικού μας γίγνεσθαι. Το ίδιο, πάνω κάτω, που συμβαίνει και στην ταινία
του Τσίτου. Συναίνεση, κοινοτοπίες, αυτονόητες αλήθειες. Υπάρχει Έλλην που να
μην πιστεύει στη μοναδικότητα του Σεφέρη; Ουδείς. Ίσως μόνο ο Χριστιανόπουλος
(παρεμπιπτόντως, άξιζε τον κόπο να ακούγαμε τη φωνή του). Τότε, τι κάνουμε; Το
ψάχνουμε βαθύτερα ή περνάμε την ώρα μας ξεφυλλίζοντας άλμπουμ φωτογραφιών του
Σεφέρη και του Κατσίμπαλη; 
Ο Στέλιος Χαραλαμπόπουλος αντιλαμβάνεται την κουλτούρα ως επικήδειο θρήνο.
Στην καλύτερη περίπτωση ως νοσταλγία. Είχε το υλικό, και μάλιστα πλούσιο. Έχει
τις γνώσεις, κι αυτές, απ' ό,τι φαίνεται, πλούσιες είναι. Τότε; Ένα δεν έχει.
Κότσια δεν έχει. Τι άλλο να πω τώρα; Θα του αρκούσε, ας πούμε, ένα εύγε για
την ευπρέπεια με την οποία αντιμετωπίζει τον Ποιητή; 
Ε, λοιπόν, εύγε σ' εκείνον, βαρέθηκα σ' εμένα. Βαρέθηκα να ακούω τη φωνή ενός
σπουδαίου ηθοποιού (του Καταλειφού εν προκειμένω) να αφηγείται τα αυτονόητα
υπό την συνοδεία μουσικών μοτίβων Γ' Προγράμματος, και βαρέθηκα να βλέπω
άλμπουμ φωτογραφιών. Ε, λοιπόν, καιρός να... ασελγήσουμε, μπας και
αφυπνιστούμε. 
ΥΓ: Έτσι, για την ουσία και για τα κριτήρια, θα άξιζε τον κόπο μετά το τέλος
της προβολής να ρωτούσαν τους θεατές: ποίος είναι καλύτερος, ο... Σεφέρης ή η
Βαξεβάνη; 
<H3>Αρλούμπες
</H3>
Καράτε άνευ διδασκάλου και Τζετ Λι εναντίον Τζετ Λι. Κι αυτός ο δεύτερος με τη
σειρά του εναντίον ενός... τρίτου Τζετ Λι και στη συνέχεια ενός τετάρτου και
πάει λέγοντας. Έτσι είστε χαϊβάνια; «Ένας και μοναδικός» ο Τζετ Λι. 
Μας έχουν πάρει είδηση και μας κάνουν πλάκα. Σε τέτοιο σημείο, που να
συμβαίνει το εξής τραγελαφικό. Το Σύμπαν - σου λέει - δεν είναι ένα, αλλά
πολλά. Άρα; Τι άρα και ξε... άρα; Πολλά τα... Σύμπαντα, πολλοί και οι Τζετ Λι.
Στο πρώτο (Σύμπαν) είναι μπάτσος. Στο άλλο τρομοκράτης, στο τρίτο
οικογενειάρχης και στο τέταρτο νυμφευμένος με γκέι. Σαν να λέμε, Τζετ Λι με το
τσουβάλι. Μεγάλε! 
Τζετ Λι - ένας και μοναδικός: ούτε το ένα ούτε το άλλο

Αλήθεια σας λέω, είναι μεγάλος. Διότι και χλευάζει τους οπαδούς του και τους
τα παίρνει από πάνω. Εδώ που τα λέμε, να κάνεις ταινία χωρίς σενάριο και χωρίς
στόρι ε! αυτό δεν συμβαίνει πια ούτε στον ελληνικό κινηματογράφο. Βάρα, σου
λέει, και όποιον πάρει ο χάρος. Ταινία, είπατε; Σας γελάσανε. Αρλούμπα με
βρωμόξυλο. Αρλούμπα το... πολύ! 
<H3>Τα Oscar της εβδομάδας </H3>
Πλάκας: «Αστερίξ και Οβελίξ: επιχείρηση Κλεοπάτρα» 
Βαρελιού: Ο Οβελίξ... Ντεπαρντιέ 
Κλεοπάτρας: Θέλει και ερώτημα; Η Μόνικα Μπελούτσι 
Μονομαχίας in Greece: «15αύγουστος» εναντίον «Sweet home» (και
τούμπαλιν) 
Μονομαχίας σκηνοθετών: Γιάνναρης εναντίον Τσίτου (και τούμπαλιν) 
Τελικού σκορ: 1-0 (υπέρ Γιάνναρη) 
Β' γυναικείου ρόλου: Ελένη Καστάνη 
Β' ανδρικού ρόλου: Μιχάλης Ιατρόπουλος (αμφότεροι στον Γιάνναρη) 
Shooting star: Μόνικα Βαξεβάνη - «Το φουστάνι» 
Ακαδημαϊκού Σεφέρη: «Ημερολόγια καταστρώματος - Γιώργος Σεφέρης» 
Βρωμόξυλου: «Ένας και μοναδικός» <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17257P261</ED>
<ID>
ID:304727

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P26&aa=1</URL></REF>


Article

<CATEGORY>vin09</CATEGORY>

 <H5>... ΣΤΟ «ΘΕΑΤΡΟ ΤΩΝ ΑΛΛΑΓΩΝ»
</H5><H2>Δώσε κλώτσο να γυρίσει, παραμύθι ν'αρχινήσει
</H2><H4>Και όμως. Το παραμύθι έγινε και μάθημα. Στο «Θέατρο των Αλλαγών», στην 3ης Σεπτεμβρίου
</H4>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Ο «κλασικός» τρόπος για να διδαχθεί ένα παραμύθι είναι ο εξής: η ομάδα
μοιράζεται τους ρόλους και φτιάχνει μια παράσταση με το υλικό του παραμυθιού

Κουδούνι δεν χτυπάει. Αλλά οι μαθητές ξέρουν πως τώρα έχουν μάθημα παραμυθιού.
Η Γουέντι, ο Σάμι, ο Σούπας και ο Σλίπι δεν κάθονται σε θρανία. Βγάζουν τα
παπούτσια και κάθονται στο πάτωμα. Θέλουν να είναι επιμελείς, να λύσουν όλες
τις ασκήσεις. Αλλά η Καμπανίτσα δεν αφήνει κανέναν σε ησυχία. Και ο Πίτερ Παν
πετάει μακριά τα τετράδια, ανοίγει τα χέρια σαν πανιά και τους ταξιδεύει στην
ονειροχώρα, εκεί που όλα είναι πιο φωτεινά. 
Η ομάδα: Καμιά δεκαριά άνθρωποι, το πολύ μέχρι 30 χρόνων. Κάποιοι
θέλουν να γίνουν ηθοποιοί, κάποιοι άλλοι απλώς θέλουν να μάθουν παραμύθι.
Είναι παιδαγωγοί και βρίσκουν το παραμύθι χρήσιμο για τη δουλειά τους. Κάποιοι
τρίτοι, θέλουν μόνο να ξεφύγουν για μερικές ώρες. Καθένας επιλέγει αν θα
παίξει ή θα ασχοληθεί μόνο με το κείμενο. 
Το παραμύθι γίνεται παράσταση: Ο Πίτερ Παν δίνει τη... «γραμμή» και η
ομάδα φτιάχνει το δικό της παραμύθι, το δικό της ταξίδι στη χώρα των ονείρων.
Διασκευάζουν το κείμενο και στήνουν την παράσταση από την αρχή μέχρι το τέλος.
Η μουσική είναι δικής τους επιλογής, όπως και τα σκηνικά και ο φωτισμός. 
Η σκηνοθεσία: Είναι κι αυτή δουλειά ολόκληρης της ομάδας. Σε κάθε
πρόβα, και μέχρι την τελευταία στιγμή, ρίχνουν ιδέες και βρίσκουν τρόπους για
να γίνει πιο καθαρό το όνειρο των παιδιών, με πρωταγωνιστή τον Πίτερ Παν, να
φανεί καλύτερα ο θυμός της Καμπανίτσας, που βαρέθηκε πια τις διαταγές του
αρχηγού της ονειροχώρας, και ο φόβος του Σούπα για το σκοτάδι... 
Σε κάθε πρόβα, και μέχρι την τελευταία στιγμή, ρίχνουν ιδέες και βρίσκουν
τρόπους για να γίνει πιο καθαρό το όνειρο των παιδιών

Ο παραμυθάς: Δεν έχει ανάγκη το θέατρο - μπορεί να λειτουργήσει και
χωρίς αυτό. Ούτε χρειάζεται να ακολουθεί κάποιου είδους τεχνική. Ο παραμυθάς
δεν είναι ρόλος. Είναι η Χριστίνα (στο παραμύθι του Πίτερ Παν), η Μαρία, ο
Γιάννης... Είναι ο εαυτός του. Λέει την ιστορία όπως θα αφηγούνταν στους
φίλους του ένα περιστατικό της καθημερινής ζωής. Ακούγεται εύκολο, αλλά δεν
είναι. Στο μάθημα παραμυθιού μαθαίνει ένα «κόλπο», να διαλέγει δυο-τρεις
ανθρώπους από το κοινό και να αφηγείται σ' εκείνους. Τους κοιτάει στα μάτια
και βλέπει αν τον καταλαβαίνουν. Αν όχι, ξαναρχίζει από την αρχή. 
Δεν είσαι πια παιδί; Αν δεν σιχαίνεσαι τα παραμύθια, τις μάγισσες και
τα ρεβίθια, αν όταν ήσουν μικρός είχες ονειρευτεί τουλάχιστον μία φορά τον
Πίτερ Παν (που, ως γνωστόν, περιφρονεί τους μεγάλους και επιτρέπει μόνο στα
παιδιά να τον βλέπουν), προλαβαίνεις. Θα βρεις έναν τρόπο να διώξεις (πυξ λαξ)
ό,τι σε πειράζει. Έτσι κι αλλιώς, το παραμύθι δεν τελειώνει ποτέ. 
Η δασκάλα: Η παιδαγωγός και ηθοποιός Βίλια Χατζοπούλου, μία από τους
ιδρυτές του Θεάτρου των Αλλαγών. Γι' αυτό το τετράμηνο επέλεξε τον «κλασικό»
τρόπο να διδάξει παραμύθι: η ομάδα μοιράζεται τους ρόλους και φτιάχνει μια
παράσταση με το υλικό του παραμυθιού. «Παλιότερα, καθένας επέλεγε ένα
παραμύθι, έκανε την αφήγηση και έπαιζε όλους τους ρόλους». Το επόμενο
τετράμηνο σειρά έχει η σκυταλοδρομία: ξεκινάει κάποιος, φτάνει το παραμύθι σε
ένα σημείο και το παραδίδει στον επόμενο. 
<H3>Οδηγίες «χρήσης»
</H3>
Πού: Στο «Θέατρο των Αλλαγών», 3ης Σεπτεμβρίου 19α, στον δεύτερο όροφο. 
Πώς πάμε: Τρία τετράγωνα από την Πλατεία Ομονοίας, στο αριστερό σας
χέρι. 
Πότε: Μάθημα παραμυθιού, κάθε Σάββατο 2.00 με 6.00 μ.μ. 
Πόσο: Η εγγραφή για ένα χρόνο κοστίζει 44 ευρώ. Για ένα μάθημα 160 ευρώ
που μπορούν να εξοφληθούν σε δύο δόσεις. Το βασικό πρόγραμμα που περιλαμβάνει
4 μαθήματα κοστίζει 590 ευρώ, σε τέσσερις ισόποσες δόσεις. 
Ακρόαση: Πριν από την επιλογή των μαθημάτων, μπορεί κανείς να τα
παρακολουθήσει για μία φορά. Η ακρόαση κοστίζει 5 ευρώ για κάθε μάθημα. 
<H3>INFO
</H3>
Ο «Πίτερ Παν» θα δώσει μία και μοναδική παράσταση για το κοινό. Αύριο Σάββατο,
στις 6 το απόγευμα, στο Θέατρο των Αλλαγών (3ης Σεπτεμβρίου 19Α, τηλ
010.5246.833). Είσοδος ελεύθερη.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17257P281</ED>
<ID>
ID:304728

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P28&aa=1</URL></REF>


Article

<CATEGORY>vin09</CATEGORY>

 <H5>ΗΡΘΑΝ
</H5><H2>Δύο κάμερες σε μία </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ιδανικό για όσους θέλουν φωτογραφική μηχανή και μίνι βιντεοκάμερα για ώρα
ανάγκης, το μικροσκοπικό μηχάνημα έχει ύψος μόλις 12,5 εκατοστά, δυνατότητα
λήψης βίντεο 32 δευτερολέπτων και 80 φωτογραφιών σε ανάλυση 352Χ288 πίξελ. Το
PenCam Trio κατασκευάζεται από την εταιρεία Aiptek Inc και συνδέεται με τον
υπολογιστή για άμεση μεταφορά και επεξεργασία των εικόνων. Διαθέτει οθόνη
υγρών κρυστάλλων και λειτουργεί με δύο κουμπιά και δύο μικρές μπαταρίες, οι
οποίες χρειάζονται τακτικό έλεγχο για να μη σας αφήσουν με άδεια χέρια.
Πληροφορίες στη διεύθυνση http:
//www.aiptek.com. Κοστίζει 89 ευρώ. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17257P282</ED>
<ID>
ID:304769

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P28&aa=2</URL></REF>


Article

<CATEGORY>vin09</CATEGORY>

 <H5>ΗΡΘΑΝ
</H5><H2>Το ποντίκι που βρυχάται </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Το ποντίκι που... βρυχάται και δονείται είναι εφεύρεση της εταιρείας Logitech
και βγάζει περίεργους θορύβους όταν ο χρήστης το κινεί πάνω σε επιφάνεια που
δεν είναι λεία. Μπορείτε να ρυθμίσετε τις αντιδράσεις του όταν ακουμπά διάφορα
αντικείμενα στην οθόνη του υπολογιστή, μενού, links, εικόνες ή ό,τι άλλο
θέλετε. Έτσι, θα γνωρίζετε αυτόματα πάνω σε τι ακούμπησε χωρίς να κοιτάξετε
την οθόνη. Ρυθμίζετε επίσης τις αντιδράσεις ανάλογα με την επιφάνεια στην
οποία κινείται. Πληροφορίες στη διεύθυνση http: //www.logitech.com. Τιμή: 45 ευρώ.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17257P283</ED>
<ID>
ID:304801

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P28&aa=3</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Εμπρηστική λασποτηλεόραση
</H2><H4>Το θέαμα της λάσπης, και μάλιστα τη στιγμή που εκτοξεύεται, έχει αναδειχθεί
τις ημέρες αυτές σε κορυφαίο τηλεοπτικό γεγονός
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Επιτέλους σταματήστε να με πνίγετε με αυτή την εκτυφλωτική λάσπη. Μου κρύβετε
τον ορίζοντα και τη θέα στο μέλλον

Η τριανταφυλλοπούλεια μέθοδος των εκρηκτικών εντυπώσεων βρήκε ένθερμους
υποστηρικτές και μιμητές. Ήταν επόμενο. Η εμπρηστική τηλεόραση όχι μόνο
πουλάει, αλλά διευκολύνει να απλωθεί κλίμα ανησυχίας, που καθηλώνει τους
πολίτες και μουδιάζει τη σκέψη. Έτσι μπορεί να γίνει ρυθμιστής της πολιτικής
ζωής, ενώ η εξουσία του δημοσιογράφου-παρουσιαστή, που με πρόσχημα την
ανυπότακτη σε κανόνες επαγγελματική φύση του, ανάγει την ασέβεια σε αποκάλυψη,
τη σκηνοθεσία σε ενημέρωση, βρίσκεται υπεράνω όλων των άλλων. 
Τη συνέχεια αυτής της λασποτηλεόρασης είδαμε χθες να προχωράει σε
επικίνδυνα μονοπάτια. Ήταν η εκπομπή του Σπύρου Καρατζαφέρη στο Extra, που δεν
δίστασε να εμπλέξει τεχνηέντως το όνομα του Προέδρου της Δημοκρατίας με την
υπόθεση του παράνομου τζόγου. 
Τι αποκάλυψε η συγκεκριμένη εκπομπή; Αφού έκανε πρόλογο που προκαλούσε σασπένς
«για πρόσωπα πάνω και από βουλευτές, οι οποίοι πρέπει να αποδεικνύονται
καθαροί», έφθασε στο επίμαχο ζήτημα. Οι «δημοσιογραφικές έρευνες» της εκπομπής
αποκάλυψαν, λέει, ότι οίκημα σε κεντρική οδό της Πάτρας, που είναι ιδιοκτησία
της οικογενείας Στεφανοπούλου, έχει νοικιαστεί σε επιχειρηματία τζογαδόρικων
φρουτακίων. 
«Εγώ τιμώ και υπολήπτομαι τον Πρόεδρο της Δημοκρατίας», έλεγε και ξανάλεγε ο
Καρατζαφέρης, αλλά «έπρεπε να το αποκαλύψω». Και φυσικά όλο αυτό το θέαμα της
σπίλωσης διανθιζόταν με περί δημοσιογραφικής υποχρέωσης κορόνες, ότι δήθεν ο
δημοσιογράφος οφείλει να αποκαλύπτει τα πάντα. 
Η μέθοδος, απλή, εφαρμόζεται μονίμως από τις εκπομπές των εντυπώσεων,
έχει αποθεωθεί από τις μεταμεσονύκτιες τριανταφυλλοπουλειάδες και είναι η
σπίλωση διά καραμπόλας. Μέθοδος αστυνομική και μάλιστα των εποχών που η
Αστυνομία εξυπηρετούσε μια άγρια εξουσία, των εποχών που φοβόντουσαν οι
πολίτες να μιλήσουν σε αγνώστους, να αγοράσουν εφημερίδα από το περίπτερο. 
Ωστόσο, η σκηνοθεσία της εκπομπής δεν άφηνε αμφιβολία για τους στόχους της.
Αίφνης ο κ. Καρατζαφέρης λες και καταλαμβανόταν από δέος για όσα έλεγε και
τότε τόνιζε ότι βρίσκεται σε δύσκολη θέση που αποκαλύπτει αυτά για έναν έντιμο
άνθρωπο και συμπλήρωνε για να μην υπάρξει αμφιβολία «που αποκαλύπτω για την
έμμεση εμπλοκή του Προέδρου με τον παράνομο τζόγο». Η λέξη εμπλοκή επανερχόταν
διαμορφώνοντας το λασπερό κλίμα. 
Το ρεπορτάζ ήταν έντεχνο με απευθείας σύνδεση από την Πάτρα, όπου
νεαρά, ξανθιά ρεπόρτερ έλεγε πως οι κάτοικοι της Πάτρας και οι γείτονες του
οικήματος του Προέδρου, λένε πολλά πίσω από τις κάμερες, αλλά δεν τα λένε
μπροστά από τις κάμερες για να μην προκαλέσουν πρόβλημα. Η έμφαση κατά τη
διάρκεια όλου αυτού του ρυπαρού θεάματος ήταν στην ευθιξία του Προέδρου, η
οποία θα τον οδηγήσει, έλεγε με βεβαιότητα ο Καρατζαφέρης, σε παραίτηση,
επιμένοντας σε αυτό το τελευταίο. 
Ωστόσο, στο στούντιο του κ. Καρατζαφέρη βρίσκονταν πρώην βουλευτές του
Κοινοβουλίου, από τη Ν.Δ. και τον Συνασπισμό που δεν σηκώθηκαν να φύγουν, που
δεν κατήγγειλαν το θέαμα. Μπερδεύτηκαν από τις καρατζαφέρειες κορόνες περί
δημοσιογραφίας που δήθεν αποκαλύπτει. 
Ήταν επόμενο η τηλεόραση που δεν έχει όρια και κανόνες, η τηλεόραση που
παριστάνει πως είναι ο «φίλος» του λαού, επειδή του προσφέρει υπνωτικά
υπερθεάματα ζουγκλοειδούς περιθωρίου, που θρυμματίζουν τη μοναδική ασπίδα
προστασίας του, τη δημοκρατία, η τηλεόραση που αντικαθιστά την πολιτική, να τη
μετατρέψει εντέλει σε άγρια φάρσα στα μέτρα της.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17257P291</ED>
<ID>
ID:304729

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P29&aa=1</URL></REF>


Article

<CATEGORY>vin09</CATEGORY>

 <H2>Η κρυφή κάμερα στο ΕΣΡ </H2>
Η υπόθεση με τα... φρουτάκια και την κρυφή κάμερα μπήκαν στο στόχαστρο του
Εθνικού Συμβουλίου Ραδιοτηλεόρασης που αποφάσισε - στη χθεσινή του συνεδρίαση
- την έναρξη διαδικασίας επιβολής κυρώσεων κατά του Alpha αλλά και εναντίον
του Alter και του Star επειδή αναπαρήγαγαν το επίμαχο θέμα μέσω των εκπομπών
τους και των δελτίων ειδήσεων. Το ΕΣΡ κατά πλειοψηφία - οκτώ υπέρ και ένας
κατά - αποφάσισε να ερευνήσει την ενδεχόμενη μη τήρηση κανόνων δεοντολογίας
και τη χρήση αθέμιτων μέσων από την πλευρά των καναλιών (κρυφή κάμερα,
υποκλοπή τηλεφωνικής επικοινωνίας) και σε περίπτωση που διαπιστώσει παράβαση
θα κινήσει τη διαδικασία επιβολής κυρώσεων. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17257P292</ED>
<ID>
ID:304770

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P29&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Παρασκευή 1/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
«Μάβερικ» (Maverick) 
Διασκεδαστικό γουέστερν - '94 - που ξαναφέρνει στην επικαιρότητα το κλασικό
αυτό αμερικάνικο είδος, αλλά δεν στάθηκε ιδιαίτερα εμπορική η καριέρα του.
Παρά το γεγονός ότι έχει πρωταγωνιστές τούς Μελ Γκίμπσον, Τζόντι Φόστερ,
Τζέιμς Γκάρνερ, Γκράχαμ Γκριν, Τζέιμς Κόμπερν. Ο πρώτος είναι τζογαδόρος,
χωρατατζής και καβγατζής... Του έμπειρου Ρίτσαρντ Ντόνερ. (Διάρκεια: 121΄) ** 
21.00 Tempo 
«Πονηρό θηλυκό, κατεργάρα γυναίκα» 
Από τις τελευταίες και όχι καλύτερες εμφανίσεις τής Αλίκης Βουγιουκλάκη στα
χρόνια του παλιού ελληνικού κινηματογράφου. Ελεύθερη - πολύ... ελεύθερη -
διασκευή του θεατρικού έργου του Σόμερσετ Μομ «Η θεατρίνα». Μαζί με την
«εθνική» μας σταρ οι Άγγελος Αντωνόπουλος, Ντίνος Ηλιόπουλος, Κώστας
Ρηγόπουλος. (Διάρκεια: 99΄) * 
22.50 Mega 
Η Ντέμι Μουρ αποκαλύπτει τα... κάλλη της στο «Στριπτίζ» (Mega, 22.50)

«Στριπτίζ» (Striptease) 
Η Ντέμι Μουρ αποκαλύπτει τα «κρυφά της κάλλη» και από τη μια στιγμή στην άλλη
γίνεται σταρ - αργότερα θα αποδείξει ότι έχει και ταλέντο... Ερωτικό θρίλερ
σκηνοθετημένο από τον καλό Άντριου Μπέργκμαν - «Ο αρχάριος» η καλύτερη ταινία
του. Αμάρτησα... για το παιδί μου ή η Μουρ γίνεται χορεύτρια σε στριπτιζάδικο
και μπλέκει με παρανοϊκό πολιτικό. Μαζί της οι Αρμάντ Ασάντε, Μπαρτ Ρέινολντς.
(Διάρκεια: 112΄) ** 
23.30 ΕΤ1 
«Το ποτάμι της οργής» (The river) 
Δεν πείθουν ιδιαίτερα οι Μελ Γκίμπσον - Σίσι Σπέισεκ σαν τυραννισμένο αγροτικό
ζευγάρι, ούτε «δένουν» μεταξύ τους. Και ο Μαρκ Ράιντελ της «Χρυσής λίμνης» δεν
καταφέρνει να φτιάξει άλλο ένα λαϊκό μελοδραματικό ρομάντζο. ** 
00.10 ΕΤ3 
«Σκοτεινή Παρασκευή» (Dark Friday) 
Ιταλικό μπι μουβι τρόμου - '93 - «μαϊμού» των αντίστοιχων αμερικάνικων.
Νεανικό πάρτι σε πάρκο με δύο κορίτσια να πέφτουν θύμα... σαδιστών. Με τους
Πάολο Καλισάνο, Σίλβια Κοέν, Νταν Άντον. (Διάρκεια: 85΄) * 
00.30 ΝΕΤ 
«Χαμένη λεωφόρος» (Lost highway) 
Δεξιοτέχνης του ψυχαναλυτικού και... μεταλλαγμένου τρόμου ο Ντέιβιντ Λιντς.
Εδώ - '96 - σκηνοθετεί τον πολλαπλό διχασμό ενός άντρα του οποίου η
προσωπικότητα εναλλάσσεται από θύμα σε θύτη... Η «Οδός Μαλχόλαντ» του ιδίου,
που παίζεται τώρα στους κινηματογράφους, είναι καλύτερο. Με τους Μπιλ Πούλμαν,
Πατρίτσια Αρκέτ, Ρόμπερτ Μπλέικ, Ρίτσαρντ Πράιορ, Μπαλτάζαρ Γκέτι. (Διάρκεια:
129') **½

01.15 Mega 
«Ο "Τίγρης" της Ταϊλάνδης» (Last to surrender) 
Ένας «σκληρός» ντετέκτιβ του Λος Άντζελες - '96 - κυνηγά έναν... σούπερ Κινέζο
κακοποιό. Του Ντέιβιντ Μίτσελ, με τον Ρόμπι Πάιπερ. (Διάρκεια: 90') * 
02.15 Antenna 
«Η κατάρα» (The curse of the alpha stone) 
Μπι μούβι θρίλερ - '70 - με έναν φοιτητή της Ιατρικής να πειραματίζεται για να
ανακαλύψει τη... φιλοσοφική λίθο. Του Στιούαρτ Μάλιον, με τους Τζιν Σκότλιν,
Σάντι Κάρεϊ. (Διάρκεια: 89΄) * 
03.00 Mega 
«Σωματοφύλακας σαμουράι» (My samurai) 
Περιπετειούλα - '92 - με έναν μάρτυρα δολοφονίας να τρέχει για να γλιτώσει από
του ανθρώπους του υποκόσμου. Του Φριντ Ντρες, με τους Τζούλιαν Λι, Μπούμπα
Σμιθ. (Διάρκεια: 87΄) *

<H3>ΤΟΡ 3
</H3>
1. «Χαμένη λεωφόρος»: Στη σκοτεινή πλευρά της ανθρώπινης σκέψης (00.30,
ΝΕΤ). 
2. «Στριπτίζ»: Από την Ντέμι Μουρ (22.50, Mega). 
3. «Μάβερικ»: Μεγάλοι σταρ, μικρό αποτέλεσμα (21.00, Alpha). 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17257P293</ED>
<ID>
ID:304807

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P29&aa=3</URL></REF>


Article

<CATEGORY>vin09</CATEGORY>

 <H2>«Ωδές» Ανδριόπουλου στο Λονδίνο
</H2>
Ένα θερμό, ενθουσιώδες κοινό υποδέχθηκε στο Queen Elizabeth Hall τον συνθέτη
Ηλία Ανδριόπουλο και το τιμ των Ελλήνων ερμηνευτών, που παρουσίασαν εκεί το
νέο του έργο, «Ωδές», σε ποίηση Κάλβου μαζί με τους «Προσανατολισμούς» σε
ποίηση Ελύτη και τους «Αργοναύτες» σε ποίηση Σεφέρη. 
Η συναυλία, την οποία παρακολούθησαν πάνω από 1.200 θεατές, δόθηκε στο πλαίσιο
των εκδηλώσεων «Greece in Britain» που τελούν υπό την αιγίδα του υπουργείου
Πολιτισμού και διοργανώνονται από το Ελληνικό Ίδρυμα Πολιτισμού. Ο Σπ. Σακκάς,
ο Μ. Μητσιάς, η Ι. Φόρτη και η Σ. Κουτσάκη, με τη συνοδεία της ορχήστρας
English Players και τη χορωδία English Chamber Choir, μετέφεραν στην αγγλική
πρωτεύουσα τον λυρισμό των μελωδιών του Έλληνα συνθέτη, ο οποίος, σχεδόν από
την αρχή της καριέρας του το 1976, βρήκε την πηγή της έμπνευσής του σε στίχους
μεγάλων Ελλήνων ποιητών. 
Το διπλό μπιζ και τα παρατεταμένα χειροκροτήματα της πλατείας ήταν το φινάλε
μιας συναυλίας που έφερε λίγο πιο κοντά τη σύγχρονη ελληνική μουσική με ένα
κοινό που, δυστυχώς, δεν έχει πολλές ευκαιρίες να παρακολουθεί τις εν Ελλάδι εξελίξεις.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17257P311</ED>
<ID>
ID:304730

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P31&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Αποκαλυπτική φωνή </H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Έχουμε πολλούς αξιόλογους τραγουδιστές, που καλύπτουν το φάσμα λαϊκό, δημοτικό
τραγούδι, το λεγόμενο έντεχνο λαϊκό, το ελαφρύ και το δυτικότροπο. Αξιόλογες
φωνές, αυτοδίδακτες και σπουδαγμένες. Άλλες στηρίζονται στην πρακτική πείρα,
άλλες εκκίνησαν από το ψαλτήρι, άλλες οφείλουν πολλά στα λαϊκά πανηγύρια και
την παράδοσή τους, άλλες στις ρεμπέτικες κομπανίες, άλλες στα ροκ
συγκροτήματα. Λίγες όμως είναι οι φωνές (μετρημένες στα δάχτυλα των δύο
χεριών) που έχουν μια άλλη, βαθύτερη, εσωτερικότερη καλλιέργεια. Φωνές που
μεταφέρουν μια ευγένεια πολιτισμού, μια σπουδή ύφους, μια προσωπική άποψη για
τη σχολή του τραγουδιού που ερμηνεύουν και μια τεχνική που δεν αυθαδιάζει, δεν
επαίρεται, αλλά επιστρατεύεται για να υπηρετήσει την ποίηση, την προσωδία της
ελληνικής γλώσσας και το στυλ. Μια τέτοια φωνή είναι η Νένα Βενετσάνου. Την
άκουγα τις προάλλες στον «Επιτάφιο», των Ρίτσου - Θεοδωράκη και, ενώ είχα
χαρεί παλιότερα και τη Μούσχουρη, και τον ανεπανάληπτο Μπιθικώτση, και τη
Μαίρη Λίντα, και τη Φαραντούρη, μου αποκάλυψε νέες πτυχές στο πολύτιμο αυτό
έργο, όπου ποίηση και μέλος ισορροπούν σε μια θεία δικαιοσύνη. Η Βενετσάνου
ανέδειξε την κλασικότητα του έργου, με τη σοφή μεταγραφή του Καρακατσάνη για
πιάνο και φωνή, ανέβασε τον «Επιτάφιο» στην περιωπή των τραγουδιών του
Σούμπερτ και του Μάλερ. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17257P312</ED>
<ID>
ID:304771

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P31&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Σάβ.-Κυρ.
και ώρα 16.00 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 18.15-20.45-23.10. / Ο Χάρι Πότερ και η
φιλοσοφική λίθος. 12.15-15.30 μεταγλ. (Πατησίων 140 * 010 - 8259.975, 010
- 8215.327).

Αίθουσα 2

Δεκαπενταύγουστος. 17.40-19.50-22.00 μαζί και η μικρού μήκους:
Γκόγκος. / Οι άλλοι. 00.15. / Το ημερολόγιο μιας πριγκίπισσας 12.30-15.20.

Αίθουσα 3

Vanilla sky. 17.50-20.20-23.00, Παρ.-Σάβ. και ώρα 01.30 / Η χαμένη
Ατλαντίδα. 12.15-14.15-16.00 μεταγλ.

Αίθουσα 4

Η συμμορία των έντεκα. 12.15-14.30-17.00-19.30-22.00-00.30.

Αίθουσα 5

Ένας και μοναδικός. 12.40-14.20-16.00-17.40-19.20-21.00-22.45-00.30

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Ένας Αμερικανός φίλος. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.00-20.30-23.00. Σάβ.-Κυρ. και ώρα 15.30.
(Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20 /
Ο Χάρι Πότερ και η φιλοσοφική λίθος. Σάβ.-Κυρ. 16.00 με υπότ. (Τέρμα
Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50, Παρ.-Σάβ. και ώρα 01.00,
Σάβ.-Κυρ. και ώρα 15.20. (Ζησιμοπούλου 7 & Ιωάν. Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.10-20.30-22.50, Κυρ. και ώρα 16.00 μαζί και η
μικρού μήκους: Γκόγκος.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 17.45, Κυρ.
και ώρα 14.30 / Οι άλλοι. 21.00-23.00

Αίθουσα 4 
Ένας και μοναδικός. 16.40-18.40-20.40-22.40, Παρ.-Σάβ. και ώρα 00.45.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00 / Ο Χάρι
Πότερ και η φιλοσοφική λίθος. Σάβ. 15.00, Κυρ. 12.00. (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 18.00-20.30-23.00 (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Ένας και μοναδικός. 19.00-21.00-23.00 (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 16.30-18.30-20.40-23.00
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.20. / Οδός Μαλχόλαντ. 20.20-23.00 (Σεβαστ/πόλεως
117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00,
Παρ.-Σάβ. και ώρα 01.30. Σάβ.-Κυρ. και ώρα 13.30. (Τέρμα Αμπελοκήπων * 010 -
7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 17.50-20.20-22.50. / Η χαμένη Ατλαντίδα. Σάβ.-Κυρ.:
ώρα 16.00 μεταγλ. (Αιγάλεω * 010 - 5989.226)

ΑΝΤΑΜΣ 2

Η συμμορία των έντεκα. 18.20-20.40-23.00 / Ο Χάρι Πότερ και η
φιλοσοφική λίθος. Σάβ.-Κυρ. 15.40 μετάγλ.

ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Επισκέπτης από την Κόλαση. 20.30-23.00 / Ταξιδιάρικα πουλιά.
18.30. Σάβ.-Κυρ. και ώρα 16.30. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

APOLLON Renault - Filmcenter 2000

My sweet home. 19.15-21.00-22.45. Ημερολόγια καταστρώματος - Γιώργος
Σεφέρης. 18.00. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40. / Ταξιδιάρικα πουλιά. Σάβ.
15.00, Κυρ. 12.00. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50. / Η χαμένη Ατλαντίδα. Σάβ.-Κυρ.
16.00 μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00. / Ο Χάρι Πότερ και η
φιλοσοφική λίθος. Σάβ.-Κυρ. ώρα 15.40 μεταγλ.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45, Σάβ.-Κυρ.
και ώρα 16.00, Κυρ. και ώρα 12.00. (Κων/λεως 82 Πλ. Μπουρναζίου Περιστέρι *
010 - 5756.243, 010 - 5756.244). 
Αίθουσα 2

Αστερίξ και Οβελίξ: Επιχείρηση Κλεοπάτρα. 18.45-21.00, Σάβ.-Κυρ. και
ώρα 16.30. / Επισκέπτης από την Κόλαση. Ώρα 23.00.

Αίθουσα 3

Δεκαπενταύγουστος. 18.10-20.30-22.50, μαζί και η μικρού μήκους: Ο καφές.

Αίθουσα 4

Vanilla sky. 17.20-20.00-22.40

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Η συμμορία των έντεκα. 12.00-14.30-17.00-19.30-22.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Ο Χάρι Πότερ και η φιλοσοφική λίθος. 12.45-15.45 μεταγλ. / Vanilla
sky. 18.45-21.30-00.15.

Αίθουσα 4

Ο Χάρι Πότερ και η φιλοσοφική λίθος. 11.45-14.45 / Ένας και
μοναδικός. 17.45-19.45-21.45-23.45. 
Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
15.45-19.15-23.00. / Η χαμένη Ατλαντίδα. 11.30-13.30 μεταγλ.

Αίθουσα 6

Σε εχθρικό έδαφος. 13.00-15.15-17.30-19.45. / Οι άλλοι. 22.15-00.45.

Αίθουσα 7

Δεκαπενταύγουστος. 12.00-14.30-17.15-20.00-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 8

Επισκέπτης από την Κόλαση. 15.00-22.30-01.00. / Η συμμορία των
έντεκα. 12.30-17.30-20.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
13.15-16.45-20.15-24.00. / Ένας και μοναδικός. 19.45-21.45.

Αίθουσα 10

Vanilla sky. 11.45-14.45-17.45-20.30-23.15.

VILLAGE CINEMAS PANGRATI 
Αίθουσα 1

Η συμμορία των έντεκα. 12.30-17.30-20.00. / Επισκέπτης από την
Κόλαση. 15.00-22.30-01.00. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 16.00-18.30-21.00-23.30. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.45-13.45 μεταγλ.

Αίθουσα 3

Ο Χάρι Πότερ και η φιλοσοφική λίθος. Παρ. 11.00-14.00 μεταγλ.
Σάβ.-Κυρ.: 11.15-14.15-17.15 μεταγλ. / Ο άρχοντας των δαχτυλιδιών - Η
συντροφιά του δαχτυλιδιού. Παρ. 17.00-20.30-00.15, Σάβ.-Κυρ.: 20.30-00.15.

Αίθουσα 4

Vanilla sky. 12.00-14.30-17.00-19.30-22.00-00.30.

Αίθουσα 5

Η συμμορία των έντεκα. 11.30-14.00-16.30-19.00-21.30-24.00.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.45-14.15-16.45-19.15-21.45-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Ο Χάρι Πότερ και η φιλοσοφική λίθος. 13.00-16.00 μεταγλ. / Σε
εχθρικό έδαφος. 19.00-21.15-23.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. Παρ.
14.00-17.30-21.00-00.30. Σάβ.-Κυρ.: 10.30-14.00-17.30-21.00-00.30.

Αίθουσα 5

Vanilla sky. 16.45-19.45-22.30-01.15. / Η χαμένη Ατλαντίδα.
Παρ.: 12.45-14.45 μεταγλ. Σάβ.-Κυρ.: 10.45-12.45-14.45 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 20.00-23.30.
/ Ο Χάρι Πότερ και η φιλοσοφική λίθος. 11.00-14.00-17.00 μεταγλ.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Επισκέπτης από την Κόλαση. Παρ.-Σάβ.
13.00-15.30-18.00-20.30-23.00-01.30. Κυρ.: 15.30-18.00-20.30-23.00-01.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Η συμμορία των έντεκα. 12.30-15.00-17.30-20.00-22.30-01.00.

Αίθουσα 13

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 14

Επισκέπτης από την Κόλαση. 12.00-14.30-17.00-19.30-22.00-00.30.

Αίθουσα 15

Ένας και μοναδικός. 11.15-13.45-16.15-18.30-20.45-23.15.

Αίθουσα 16

Ένας και μοναδικός. 12.15-14.45-17.15-19.30-21.45-00.15.

Αίθουσα 17

Δεκαπενταύγουστος. 12.45-15.15-17.45-20.15-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 18

Η φούσκα. 11.30-14.15-16.45-19.15. / Οι άλλοι. 21.45-24.00.

Αίθουσα 19

Σε εχθρικό έδαφος. 11.00-13.15-15.30-17.45-20.00-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. / Η χαμένη Ατλαντίδα. Σάβ.-Κυρ. 17.00, μεταγλ. (Αρχή
Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. Σάβ.-Κυρ.
και ώρα 16.00. (Ζέππου και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00. Σάβ.-Κυρ.
και ώρα 16.00, Κυρ. και ώρα 11.30 - 13.40. (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 17.50-20.00-22.10. Σάβ.-Κυρ. και ώρα 15.40.

ΔΙΑΝΑ

Η συμμορία των έντεκα. 18.00-20.15-22.30. Σάβ.-Κυρ. και ώρα 16.00.
(Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30. Σάβ. και
ώρα 01.00 (Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. / Η χαμένη Ατλαντίδα.
Σάβ.-Κυρ. 16.15 μεταγλ. (Λαμπράκη - Καλυψούς Καλλιθέα * 010 - 9510.950,
010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.30-18.00-20.30-23.00. Κυρ. και ώρα 12.30 (Λ.
Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. Παρ.-Σάβ. 17.30-19.40-22.00. Κυρ.:
18.00-20.15-22.40. / Η συμμορία των έντεκα. 00.15 / Η χαμένη
Ατλαντίδα. 15.30 μεταγλ. Κυρ. και ώρα 12.30.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00. Κυρ. και ώρα 15.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.30. Παρ.-Σάβ. και ώρα 00.30.
(Πλατεία Δαβάκη - Καλλιθέα * 010 - 9568.370).

Αίθουσα 2

Δεκαπενταύγουστος. 18.00-20.20-22.40. Παρ.-Σάβ. και ώρα 00.30. Μαζί και
η μικρή μήκους: Ο καφές. / Η χαμένη Ατλαντίδα. Σάβ.-Κυρ. 16.00
μεταγλ. Κυρ. και ώρα 12.00 μεταγλ.

Αίθουσα 3

Οι άλλοι. 19.00-21.00-23.00. / Ο Χάρι Πότερ και η φιλοσοφική λίθος.
Σάβ.-Κυρ. 16.00 μεταγλ., Κυρ. και ώρα 12.00 μεταγλ.

ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Σάβ.-Κυρ.
και ώρα 16.00. (Λεωφ. Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Ένας και μοναδικός. 18.50-20.40-22.30. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

My sweet home. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Αστερίξ και Οβελίξ: Επιχείρηση Κλεοπάτρα. 17.40-20.10-22.40. (Οδός
Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 19.10-22.00.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. Σάβ.-Κυρ.
και ώρα 16.00. (Γεωργίου Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. Σάβ.-Κυρ.
και ώρα 16.10. (Πατησίων, Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. Σάβ.-Κυρ.
και ώρα 16.00, Κυρ. και ώρα 12.00. (Μεσογείων 232 & Βεντούρη, Χολαργός, 4η
στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ., Σάβ.-Κυρ. και ώρα
14.00 μεταγλ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40, Σάβ.-Κυρ.
και ώρα 15.00-16.10. (Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.30-22.45. Σάβ. και ώρα 00.30. (Νέο
Ηράκλειο * 010 - 2826.873, 010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Σάβ.-Κυρ.
και ώρα 16.00. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45. Σάβ.-Κυρ.
και ώρα 16.00. (Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00.
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η φούσκα. 20.30-22.30. (Ν. Ελβετία 34-Βύρωνας * 010 - 7645.310, 010 -
7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Τραγούδια από το 2ο όροφο. 20.00 (Ζωγράφου - Τέρμα λεωφ. 222 *
010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

D-ΤΟΧ. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Το κλάμα βγήκε από τον Παράδεισο. 19.00-21.30. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Το πείραμα. 20.00. Κυρ. 11.00 - 16.30: Ο πρίγκιπας της Αιγύπτου.
(Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

1922 ο ξεριζωμός της Ιωνίας του Ελληνισμού. 20.15. Αφιέρωμα στη Μικρά
Ασία. Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00. Σάβ.-Κυρ. και ώρα
16.00. (Αγίου Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο άρχοντας των δαχτυλιδιών - Η συντροφιά του δαχτυλιδιού. 17.30-21.00.
(Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. (Σαλαμίνα, *
010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 18.00-20.10-22.20. Κυρ. 11.30-15.00:
Καραγκιόζης. (Πειραιώς 125 & Χρ. Σμύρνης, Άγ. Ιωάννης Ρέντης * 010
- 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.00. / Η
φούσκα. 21.00-22.45. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Ταξιδιάρικα πουλιά. 20.00-22.00. Κυρ. και ώρα 18.00. Μόνο Παρ.-Κυρ.
(Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. Σάβ.-Κυρ.
και ώρα 15.40. (Πλατεία Δημαρχείου * 010 - 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Παρ.-Κυρ.: 16.30 μεταγλ. / Ο άρχοντας
των δαχτυλιδιών. 18.00. / Επισκέπτης από την Κόλαση. 21.00-23.15.
Αίθουσα 2 Ο Χάρι Πότερ και η φιλοσοφική λίθος. Μεταγλ. 18.00. / Η
συμμορία των έντεκα. 20.30-22.45. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Μεταγλ. Σάβ.-Κυρ.: 16.30 / Ο
άρχοντας των δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.45-14.00. / Επισκέπτης
από την Κόλαση. 16.00-18.45-21.30-24.00. Αίθουσα 2 Ο Χάρι Πότερ και η
φιλοσοφική λίθος. Μεταγλ. 11.15-14.15. / Ο άρχοντας των δαχτυλιδιών.
17.15-20.45-00.15. Αίθουσα 3 Δεκαπενταύγουστος.
11.30-14.15-16.45-19.15-21.45-00.30. Αίθουσα 4 Ο άρχοντας των
δαχτυλιδιών. 12.45-16.15-19.45-23.15. Κυρ.: 16.15-19.45-23.15. Αίθουσα 5
Vanilla sky. 13.00-15.45-18.30-21.15-24.00. Αίθουσα 6 Η συμμορία των
έντεκα. 12.00-14.30-17.00-19.30-22.00-00.30. Αίθουσα 7 Η συμμορία των
έντεκα. 12.30-15.00-17.30-20.00. / Οι άλλοι. 22.30-00.45. Αίθουσα 8
Ο Χάρι Πότερ και η φιλοσοφική λίθος. Μεταγλ. 12.15-15.15. / Ένας και
μοναδικός. 18.15-20.15-22.15-00.15. Αίθουσα 9 Η συμμορία των έντεκα.
11.00-13.30-16.00-18.30-21.00-23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. Παρ.-Κυρ.: 17.30-19.15. / Ω! Αδελφέ,
πού είσαι. 18.30-20.50-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Αμελί. 18.45-21.00-23.15. (Dolby Stereo). (* 0310 - 235.304,
Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. Σάβ.:
16.40-18.30-20.30-22.30. Κυρ.: 11.30-16.40-18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. Σάβ.-Κυρ.:
17.00-19.00-21.00-23.00. (* 0310 - 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
Σάβ.-Κυρ.: 16.15-18.30-20.45-23.00. / Αδελφός εξ αίματος. Παρ.: 01.00
μεταμεσ. / Οι κότες το 'σκασαν. Κυρ.: 12.00. (* 0310 - 378.404, Dolby
Stereo) 
Αίθουσα 2-«Παύλος Ζάννας». Αφιέρωμα στον ελληνικό κινηματογράφο «Τρεις
μοναδικές στιγμές ενός διαφορετικού σινεμά»: Ημερολόγιο καταστρώματος.
18.00-19.30. / Η διαρκής αναζήτηση της Petra Going. 21.00. /
Κλέφτης ή πραγματικότητα. 23.00.

ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός.
16.00-17.50-19.40-21.30-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Σε εχθρικό έδαφος. 16.00-18.20.
/ Moulin rouge. 20.40-23.20. ΑΙΘΟΥΣΑ 7 Vanilla sky.
17.20-20.10-23.00. ΑΙΘΟΥΣΑ 8 Δεκαπενταύγουστος και η μικρού μήκους:
Ο καφές. 16.00-18.25-20.50-23.15. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Vanilla sky. 12.50-15.50-18.50-00.20. / Αστερίξ και Οβελίξ:
Επιχείρηση Κλεοπάτρα. 22.00. Dolby Digital DTS). ΑΙΘΟΥΣΑ 3 Ο Χάρι Πότερ
και η φιλοσοφική λίθος. Μεταγλ. 13.30-16.50. / Vanilla sky.
21.00-23.40. (Dolby Digital DTS). ΑΙΘΟΥΣΑ 4 Ένας και μοναδικός.
11.20-13.20-15.20-17.50-20.00-21.45. / Οι άλλοι. 23.30. (Dolby
Digital DTS). ΑΙΘΟΥΣΑ 5 Η χαμένη Ατλαντίδα. Μεταγλωτ.
12.20-14.50-17.20. / Beijing bicycle. 19.20-22.10-00.30. (Dolby Digital
DTS). ΑΙΘΟΥΣΑ 6 Η χαμένη Ατλαντίδα. Μεταγλ. 11.30-13.50-16.00. /
Δεκαπενταύγουστος. 18.20-20.40-23.00. (Dolby Digital DTS). ΑΙΘΟΥΣΑ 7
Σε εχθρικό έδαφος. 12.40-15.10-17.30-19.40. / Επισκέπτης από την
Κόλαση. 21.50-00.10. (Dolby Digital DTS). ΑΙΘΟΥΣΑ 8 Ο άρχοντας των
δαχτυλιδιών. 12.00-15.30-19.10-22.40. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος. Μεταγλ. 13.00-16.00. / Η συμμορία
των έντεκα. 19.00-21.30-23.50. ΑΙΘΟΥΣΑ 10 Αστερίξ και Οβελίξ:
Επιχείρηση Κλεοπάτρα. 11.50-14.40-17.10-19.30-22.00-00.30. (Dolby Digital
DTS). ΑΙΘΟΥΣΑ 11 Η συμμορία των έντεκα.
12.10-14.30-17.00-19.50-22.20-00.40. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών Σάββατο
και Κυριακή ώρα 11.00, τις υπόλοιπες ημέρες ώρα 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.30-20.45-23.00. / Η χαμένη
Ατλαντίδα. Μεταγλ. 17.00. Κυρ.: 11.00-13.00-15.00-17.00. ΑΙΘΟΥΣΑ 2 Ο
Χάρι Πότερ και η φιλοσοφική λίθος. Μεταγλ. 17.00. Κυρ.: 11.30-14.30-17.00.
/ Ένας και μοναδικός. 19.30-21.00. / Ο άρχοντας των δαχτυλιδιών.
22.30. (* 0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Moulin Rouge. 18.30-20.45-23.00. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Οι άλλοι. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Οι άλλοι. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Αμελί. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Αμελί. (* 22.312) <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17257P321</ED>
<ID>
ID:304743

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P32&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«My sweet home»: Αδιέξοδο μιας ομάδας μεταναστών στη Γερμανία,
ανακάτεμα πολιτισμών και αναζήτηση «λιμανιού». Του 35χρονου Φίλιππου Τσίτου,
που είχε λάβει μέρος στο επίσημο διαγωνιστικό πρόγραμμα του Φεστιβάλ του
Βερολίνου το 2001. (Απόλλων, Μπροντγουαίη) 
«Ημερολόγια καταστρώματος - Γιώργος Σεφέρης»: «Πελεκώντας τον εαυτό
μας, έτσι γράφουμε», έγραφε ο Γιώργος Σεφέρης και το ντοκιμαντέρ του Στέλιου
Χαραλαμπόπουλου - Πρώτο Κρατικό Βραβείο Ποιότητας - μας ταξιδεύει στον κόσμο
και την ποίησή του. Με αφηγητή τον Δημήτρη Καταλειφό και μουσική του Νίκου
Κυπουργού. (Απόλλων, Τριανόν) 
«Αστερίξ και Οβελίξ: Επιχείρηση Κλεοπάτρα»: Αστερίξ, Οβελίξ και
Πανοραμίξ βοηθούν την Κλεοπάτρα να φτιάξει τη νέα Ρώμη στην... Αλεξάνδρεια. Η
ακριβότερη ευρωπαϊκή παραγωγή. Σκηνοθεσία Αλέν Σαμπά, με τους: Κριστιάν
Κλαβιέ, Ζεράρ Ντεπαρντιέ, Μόνικα Μπελούτσι. (Αθηναΐς, Αλέκα, Αλεξάνδρα (Πατ.),
Αβάνα, Γλυφάδα, Μαρούσι 1, 3, Όπερα 1, Τροπικάλ 1, 2, Άνεσις, Άννα Ντορ,
Ατλαντίς, Άττικα 1, Cine City 1, 2, Δαναός 1, Ιντεάλ, Πτι Παλαί, Ράδιο Σίτυ,
Σινέ Χολαργός, Σπόρτιγκ, Τρία Αστέρια, Φάληρο 1, Μάγια, Σινεάκ) 
«Δεκαπενταύγουστος»: Σημερινό παζλ της ελληνικής κοινωνίας κι ένα
«θαύμα» ως οδυνηρή λύτρωση. Του Κωνσταντίνου Γιάνναρη - επίσημη συμμετοχή της
χώρας μας στο Φεστιβάλ του Βερολίνου που γίνεται αυτές τις ημέρες. Με τους:
Ελένη Καστάνη - άψογη -, Ακύλλα Καραζήση, Αμαλία Μυτούση, Αιμίλιο Χειλάκη,
Θεοδώρα Τζήμου, Μιχάλη Ιατρόπουλο. (Αελλώ 2, Αθήναιον Cinepolis 2, Cine City
3, Village centre 7, Village Παγκρ. 2, Village park 2, 17, Γαλαξίας, Έλλη,
Κηφισιά 2, Μαργαρίτα 2) 
«Ένας και μοναδικός»: Παράλληλα σύμπαντα, ζωές και... πολεμικές τέχνες
με τον Τζετ Λι επί το έργον. Του Τζέιμς Γουόνγκ [Αελλώ 5, Αθήναιον Cinepolis
4, Αλεξάνδρα (Καλιθ.), Village park 15, 16, Μετάλλιον] 
«Vanilla sky»: Ο Τομ Κρουζ χάνει «μέσα από τα χέρια του» το κορίτσι των
ονείρων του. Μαζί του οι Πενέλοπι Κρουζ, Κάμερον Ντιάζ, Κερτ Ράσελ. Του
Κάμερον Κρόου. [Αελλώ 3, Αίγλη, Αίγλη 2, Αττικόν, Άνταμς 1, Art Ecran 1,
Αστέρια, Βάρκιζα 1, Cine City 4, Village centre 10, Village Παγκρ. 4, Village
park 5, 8, 11, Ετουάλ, Κηφισιά 3, Νανά, Νιρβάνα, Όσκαρ, Πλάζα 1, 2, Φάληρο 2,
Παλάς (Ελευσ.), Ζέα] 
«Η συμμορία των έντεκα»: Περιπέτεια - ριμέικ με σούπερ σταρ: Τζορτζ
Κλούνι, Μπραντ Πιτ, Τζούλια Ρόμπερτς, Άντι Γκαρσία, Ματ Ντέιμον. Σκηνοθεσία
Στίβεν Σόντεμπεργκ («Σεξ, ψέματα και βιντεοταινίες»). [Αελλώ 1, 4, Αθηνά (Άγ.
Αναργ.), Αθήναιον, Αθήναιον Cinepolis 1, Αίγλη 1, Άνταμς 2, Άστρο, Άτταλος,
Βάρκιζα 2, Cinerama, Village centre 1, 2, Village Παγκρ. 1, 5, Village park 1,
7, 9, 12, Διάνα, Ίλιον, Κηφισιά 1, Μαργαρίτα 1, Μετροπόλιταν, Παλάς, Τιτάνια,
Τρία Αστέρια, Φοίβος, Καστέλλα] 
«Ο θρόνος του αίματος»: Επικό και σκοτεινό αριστούργημα του Ακίρα
Κουροσάβα πάνω στον μύθο του «Μάκβεθ» του Σαίξπηρ. (Αλφαβίλ) 
«Το τάμα»: Road movie στην Κύπρο του '40 με τον Γιώργο Χωραφά και τη
Βαλέρια Γκολίνο γυναίκα-πειρασμό. Του Ανδρέα Πάντζη. (Art Studio, Art Ecran 2) 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν, με τον ίδιο ως... Χάμφρεϊ Μπόγκαρτ. (Μαρούσι 2, Άστυ, Αφαία,
Δημ. Κινημ. Όνειρο) 
«Επισκέπτης της νύχτας»: Ο Τζόνι Ντεπ κυνηγά τον διαβόητο Τζακ τον
αντεροβγάλτη. Των αδελφών Άλεν και Άλμπερτ Χιουζ. (Όπερα 2, Άστρον, Άττικα 2,
Village centre 8, Village παρκ 10, 14, Δαναός 2, Καλυψώ) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 2, Αριστοτέλειον, Village Centre 6,
7, 9, Ster Century Cinemas 11, Τιτάνια 1).

«Δεκαπενταύγουστος». (Village Centre 3, Έσπερος 1, Πλατεία Alpha Odeon
8, Ster Centrury Cinemas 6).

«Ημερολόγιο καταστρώματος». (Ολύμπιον 2 - «Παύλος Ζάννας»).

«Η κατάρα του πράσινου σκορπιού». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17257P322</ED>
<ID>
ID:304781

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P32&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. (Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια ­ μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου 13,
Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ., Τετ.,
Κυρ.) «Ένα καπέλο από ψάθα Ιταλίας» του Ν. Ρότα (Παρ., Σάβ.)
(Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. ΚΕΝΤΡΙΚΗ ΣΚΗΝΗ. «Η θυσία του Αβραάμ»
του Β. Κορνάρου Μ. Ιγγλέση, Τσιώμου. ΔΕΥΤΕΡΗ ΣΚΗΝΗ.1 «Νάμα - Μουσικό
Ιστόρημα» του Τ. Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου
8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. - «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Νένα Βενετσάνου: «Επιτάφιος» των Μ. Θεοδωράκη - Γ.
Ρίτσου ­ Νόνικα Γαληνέα: «Φαίδρα» του Γ. Ρίτσου (Δευτ., Τρ.) Κρατική
Ορχήστρα Αθηνών: συναυλία (Σάβ.) Κυριακή Πρωί στο Μέγαρο. Συγκρότημα
«Cammer-ton»: «Ταξίδι με τις νότες» (Κυρ.). ΑΙΘΟΥΣΑ ΔΗΜΗΤΡΗ
ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας» του Μπ.
Μπρίτεν (Δευτ., Τρ., Πέμ.). (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ (Ακαδήμου 14, * 010 - 52.34.382). Αργεί.

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα -
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 5238870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ (Κυψέλης 54, * 010 - 88.27.000, 010 - 82.18.973). Αργεί. 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
Δημοτικό Θέατρο Άνετον. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗΠΕΘΕ Κέρκυρας. Σκηνοθεσία: Κώστας Καζάκος.
Παραστάσεις έως και την Κυριακή 3/2/2002. Παρασκευή και Σάββατο στις 9.15 μ.μ.
και την Κυριακή στις 6.15 μ.μ. και στις 9.15. (Παρασκευοπούλου 32, τηλ. 0310.869.869).

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Παραστάσεις έως 3/2/2002. Παρασκευή στις 9 μ.μ., το
Σάββατο στις 6 και στις 9 μ.μ. και την Κυριακή στις 7 μ.μ. Τηλ. 0310 -
652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P34</CAT>
<ED>
Κωδικός άρθρου: A17257P341</ED>
<ID>
ID:304744

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P34&aa=1</URL></REF>


Article

<CATEGORY>vin09</CATEGORY>

 <H2>Δύο μπλουζ στην ίδια πόλη
</H2><H4>Από τα μπλουζ ώς τα... άλλα μπλουζ, οι διαδρομές απόψε στην πόλη
</H4>
Ο Τζίμι Τένορ βάζει τα γυαλιά στα δικά του μπλουζ

Το σκηνικό μόνο είναι διαφορετικό, αφού η μουσική δεν έχει τίποτε να χωρίσει.
Ο ορθόδοξος ροκ εν ρολ ήχος των Nine Below Zero και τα «πειραγμένα» κομμάτια
του Τζίμι Τένορ συναντώνται στην ίδια πόλη για να ικανοποιήσουν συντηρητικούς
και μοντέρνους. Πάντα υπάρχουν οι κλασικοί, όπως και τα μπλουζ επίσης. 
Οι Nine Below Zero υπηρετούν την τέχνη και τις κιθάρες τους από τις αρχές της
δεκαετίας του '80 στη Βρετανία, όταν το ροκ έψαχνε τις ρίζες του και
ετοιμαζόταν για άλμα. Έχοντας σταθερή τη ρυθμική βάση τους, οι Nine Below Zero
έπαιξαν ρυθμ' εν μπλουζ έτσι όπως αυτό εξελισσόταν και συνέχισαν να
στρατολογούν πιστούς όλα αυτά τα χρόνια. Επιστρέφουν στην Αθήνα, όπως κάνουν
τακτικά, με τον ενθουσιασμό που ανεβαίνει πριν και από αυτούς στη σκηνή. 
Ο Τζίμι Τένορ έχει στην καρδιά του τα μπλουζ, αλλά δεν τα βγάζει έξω. Αντί για
αυτά, επικοινωνεί με μια τζαζ νοσταλγία, μία ποπ/σόουλ εκδοχή της οποίας τον
αναδεικνύει σε ένα από τα καλά ονόματα της μουσικής σκηνής τα τελευταία
χρόνια. 
Εδώ και λίγο καιρό, ο Τζίμι Τένορ κοιτάει με τα τεράστια γυαλιά του τη θάλασσα
της Βαρκελώνης και όχι πια τους ουρανούς που πρωτοείδε στη Φινλανδία, ζει μαζί
με τη σόουλ τραγουδίστρια Νικόλ Γουίλις και εξακολουθεί να κάνει σχέδια για
την ποπ. Με τελευταία επιχειρήματά του τα κομμάτια του Utopian Dream και τις
πειραματικές ταινίες του Urinator και Dr Abortenstein θα είναι και αυτός απόψε
στην Αθήνα. 
<H3>INFO
</H3>
* Ο Τζίμι Τένορ παίζει απόψε στο «Club 22» (Βουλιαγμένης 22, τηλ.
010-9249.814). Εισιτήριο 22 ευρώ 
* Οι Nine Below Zero παίζουν στο «Ηοuse of Art» (Σαχτούρη 4 και Σαρρή,
Ψυρή, τηλ. 010-3217.678) απόψε και αύριο (την Τετάρτη στον «Μύλο» της
Λάρισας). Είσοδος 16,14 ευρώ
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P37</CAT>
<ED>
Κωδικός άρθρου: A17257P371</ED>
<ID>
ID:304731

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P37&aa=1</URL></REF>


Article

<CATEGORY>vin09</CATEGORY>

 <H5>ΠΡΕΣΠΑ - ΦΛΩΡΙΝΑ
</H5><H2>Τα χωριά που έσβησαν απ' τον χάρτη
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Για να γνωρίσεις την ευρύτερη περιοχή της Πρέσπας και των δύο λιμνών της, που
καθρεφτίζουν καλύτερα τον ουρανό από τα 850 μέτρα ύψος, χρειάζεται να
προσπαθήσεις πολύ. Δεν αρκεί να δεις το τοπίο και τα μνημεία, αλλά πρέπει να
γνωρίσεις τους ανθρώπους και την ιστορία τους. Ο τόπος αυτός είναι από μόνος
του οριακός, όχι κατ' ανάγκη γιατί βρίσκεται επάνω στη συνοριακή γραμμή της
Ελλάδας. Εδώ, σ' αυτό το υγρό όριο που περιβάλλεται από ψηλά βουνά, η ίδια η
ιστορία και η εκάστοτε πολιτική αυτών που κατέχουν και διαχειρίζονται εξουσία,
βασάνισαν, βασανίζουν και ίσως θα συνεχίσουν να ασελγούν πάνω στους ανθρώπους
της Πρέσπας. Επειδή όπως πολύ καλά γνωρίζετε ζούμε ένα πολύ μικρό κομμάτι της
ιστορίας του κόσμου αυτού, καλό θα ήταν πολλές φορές να γυρίζουμε τον χρόνο
πίσω και να μαθαίνουμε όσα περισσότερα μπορούμε. Για τούτο και η πρότασή μου
έχει να κάνει με μερικά από τα εγκαταλελειμμένα χωριά της Πρέσπας. Μπορεί το
κομμάτι να μην είναι τόσο «τουριστικό» ή εύκολο για να το πραγματοποιήσει ο
καθένας αυτή την εποχή, είναι όμως τόσο δυνατό το συναίσθημα που σου δίνουν τα
ρημαγμένα ερείπια στο λευκό φόντο του χιονιού που αξίζει τον κόπο και με το
παραπάνω μάλιστα. Ας πάμε λοιπόν πίσω στα 1949, όταν τρομαγμένοι άνθρωποι
άφηναν πίσω τους όλα τους τα υπάρχοντα και τις ρίζες τους μαζί. 
Αφιερωμένο στον παππού Γερμανό και στην γιαγιά Θοδώρα. 
<H3>Δασερή </H3>
Ενώνεται με χωματόδρομο από το χωριό Πύλη και με μονοπάτι από το Αγκαθωτό. Το
παλιό της όνομα ήταν Δαργόνιστα που είναι αρβανίτικο, όπως και οι κάτοικοί της
μέχρι το 1912 που έγινε η ανταλλαγή πληθυσμών. Από την Δασερή έχει απομείνει
όρθιο μονάχα το σχολειό της με τους 4 τοίχους να αντιστέκονται ακόμα, τα
μεγάλα διαμπερή παράθυρα να χάσκουν και η θέση του χωριού είναι ομολογουμένως
από τις ομορφότερες στην Πρέσπα. Εδώ, σύμφωνα με τον μύθο, τον καιρό που η
Πρέσπα ήταν μεγάλη πολιτεία και δεν είχαν γίνει οι λίμνες, το βασιλόπουλο
συνάντησε ένα ξωτικό, μια νεράιδα και την ερωτεύθηκε παράφορα. Ζήτησε να την
παντρευτεί, αλλά εκείνη του είπε πως θα φέρει μεγάλη συμφορά στο βασίλειό του.
Εκείνος όμως επέμεινε και τελικά παντρεύτηκαν. Αφού όμως έγινε ο γάμος δεν
πρόλαβαν να το χαρούν. Άνοιξαν οι καταρράκτες του ουρανού. Όταν έπειτα από
πολλές ημέρες σταμάτησε η βροχή, η πολιτεία και οι άνθρωποι είχαν πνιγεί. Έτσι
δημιουργήθηκε μια μεγάλη λίμνη και τα νούφαρά της λένε πως είναι οι ψυχές των
χαμένων ανθρώπων! 
<H3>Αγκαθωτό </H3>
Για να φτάσεις στο Αγκαθωτό (Τέρουβο - αρβανιτοχώρι), ή καλύτερα στον σωρό
ερειπίων που σχηματίζουν το πάλαι ποτέ χωριό, θα πρέπει είτε να ακολουθήσεις
τον χωματόδρομο από το Βροντερό, είτε να πας με βάρκα από την Μικρολίμνη. Ήταν
το τελευταίο χωριό στα Ελληνοαλβανικά σύνορα και βρισκόταν στην δυτική πλευρά
της Μικρής Λίμνης. Οι περισσότεροι κάτοικοί του ήταν ψαράδες και θα πρέπει να
πούμε ότι ήταν πάνω από 200 άτομα πριν ξεσπιτωθούν. Αιτία εγκατάλειψης...
φυσικά ο Εμφύλιος στα 1949. Ακολουθώντας τον δρόμο από το Βροντερό και λίγο
πριν φτάσεις στο χωριό, η σπηλιά που βρίσκεται στα αριστερά ήταν το νοσοκομείο
των ανταρτών. Οι μεταφορές των πληγωμένων συνήθως γίνονταν με βάρκα από την
Μικρολίμνη. Όρθια και σχετικά αναστηλωμένη είναι η εκκλησία του Αγ. Γεωργίου,
που στέκεται στην πλαγιά του υψώματος. Στην ευρύτερη περιοχή του Αγκαθωτού θα
συναντήσετε Αλβανούς λαθρομετανάστες ή συνοριακούς φύλακες που τους έχουν
στήσει καρτέρι! 
<H3>Πυξός
</H3>
Σταθερό και σημαντικό σημάδι του χωριού Πυξός παραμένει η εκκλησία της Αγίας
Παρασκευής κτισμένη στα 1899. Σήμερα δεσπόζει στην κορυφή ενός λόφου, αλλά τα
ερείπια του εγκαταλελειμμένου από τον Εμφύλιο χωριού δύσκολα τα διακρίνεις. Ο
πληθυσμός του Πυξού λένε πως ξεπερνούσε τα 500 άτομα και πως είχε μεγάλο
σχολείο με διπλή σκάλα. 
Οι κάτοικοί του ήταν κτηνοτρόφοι και αγωγιάτες και 4-5 από τις παλιές
οικογένειες του Πυξού μένουν τώρα στον Λαιμό. 
Πάντως τα υλικά από τα σπίτια του χωριού δεν πήγαν χαμένα. Όταν μετά το 1954
ήρθαν έποικοι αρβανιτόβλαχοι Ηπειρώτες στο διπλανό χωριό, το Βροντερό, πήραν
τις πέτρες και τα ξύλα από τον διαλυμένο Πυξό, διόρθωσαν τα βομβαρδισμένα
«δικά τους» και έφτιαξαν τα χαρακτηριστικά μαντριά για τα ζώα που βλέπεις
ακόμα και σήμερα. 
<H3>Σφήκα </H3>
Τα ερείπια των σπιτιών της Σφήκας (παλιότερο όνομα Μπεσφίνα) θα τα βρεις εάν
ανηφορίσεις το ύψωμα πάνω από τον οικισμό Οξυά, ακολουθώντας τον χωματόδρομο.
Θα σου κάνει μεγάλη εντύπωση το πόσο καλοφτιαγμένα ήταν και πόσο μεγάλη είναι
η εκκλησία του Αγ. Νικολάου (μένουν οι 4 τοίχοι). Οι καλύτεροι μάστορες της
πέτρας ήταν μαζεμένοι εδώ και πιθανότατα είχαν έρθει από τη Βόρεια Ήπειρο.
Πάνω από 500 κάτοικοι, στην πλειοψηφία τους μάστορες, είναι εκείνοι που
κυριολεκτικά «έκτισαν» τα σπίτια σε ολόκληρη την Πρέσπα. Το χωριό δεν έχει
ορατότητα στη λίμνη, αλλά ήταν στημένο επάνω στο πέρασμα του παλιού μονοπατιού
που οδηγούσε στην Καστοριά. Σαν ορμητήριο ανταρτών διαλύθηκε και αυτό στον
Εμφύλιο Πόλεμο. Όταν στα 1988 έπιασε μεγάλη φωτιά στην Σφήκα, το σκηνικό
θύμιζε πόλεμο και οι πυροσβέστες αρνούνταν να πλησιάσουν. Τα μισοθαμμένα
πυρομαχικά έσκαγαν το ένα μετά το άλλο. 
<H3>ΤΗΛΕΦΩΝΑ </H3>
(Κωδικός 03850) 
Κέντρο Πληροφόρησης Πρεσπών (Αγ. Γερμανός) 51452 
Αστυνομία Αγ. Γερμανού 51202 
Αγροτικό Ιατρείο Λαιμού 51230 
Αγροτικό Ιατρείο Αγ. Γερμανού 51419 
Αγροτικό Ιατρείο Λευκώνα 46284 
<H3>ΔΙΑΜΟΝΗ </H3>
Κανένα πρόβλημα διαμονής και τις τέσσερις εποχές του χρόνου αφού οι υπάρχοντες
ξενώνες λειτουργούν και μάλιστα υποδειγματικά. Τον χειμώνα η κίνηση είναι
αυξημένη για τούτο πάρτε καλύτερα ένα τηλέφωνο πριν ξεκινήσετε. Ενδεικτικά
αναφέρουμε τα παρακάτω: 
Οι Πελεκάνοι (03850)-51442-3 (Αγ. Γερμανός) 
Η Συντροφιά (03850)-46107 (Ψαράδες) 
Αγροτοτουριστικός ξενώνας -51320 (Αγ. Γερμανός) 
Αγροτοτουριστικός ξενώνας -46015 (Ψαράδες) 
<H3>ΦΑΓΗΤΟ </H3>
Όσοι αγαπούν τα λιμνίσια ψάρια έχουν έλθει στο σωστό μέρος και ανάλογα με την
εποχή θα βρείτε γριβάδι, ηλιόψαρα, μπράνες, τσιρόνι κ.ά. Η περιοχή των Πρεσπών
είναι επίσης φημισμένη για τα φασόλια της, αλλά και το τσίπουρο που παράγει.
Το καλύτερο το έχει ο Δρυίδης των Πρεσπών, Γερμανός Δαμολίδης. Εάν σας δοθεί η
ευκαιρία να δοκιμάσετε μοσχάρι από την «ποικιλία» των μικρόσωμων αγελάδων
ελεύθερης βοσκής μη την χάσετε. Τις περισσότερες ταβέρνες θα τις βρείτε στους
Ψαράδες, στον Αγ. Γερμανό και στον Λαιμό. Κατά την γνώμη μου παντού είναι
καλά, και στην Μικρολίμνη και στον Άγιο Αχίλλειο κ.λπ.
<REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17257P381</ED>
<ID>
ID:304732

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P38&aa=1</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ: 
1. Σχετική και με αγώνες αυτοκινήτων λέξη. 2. Επίνειο της
Άμφισσας. ­ Έχει το ακροατήριό της. 3. Είδος λυρικού δράματος.
4. Νησιωτική επαρχία μας (αντίστρ.). ­ Γίνεται μόνο σε στερεό σώμα
(καθ.). 5. Βελγική πόλη. 6. Η μητέρα της Εστίας. ­ «Τρελή», στον
τίτλο ποιήματος του Ελύτη. 7. Και διαπεραστική χαρακτηρίζεται. ­ Ένα
από τα ευγενή αέρια. 8. Προστατευμένοι από σημαντικό κίνδυνο. 9.
Προάστιο της Θεσσαλονίκης (γεν.). 
ΚΑΘΕΤΑ: 
1. Αναφέρεται και επί λογοκρισίας. 2. Πρωτεύουσα του Ισημερινού
(αντίστρ.). ­ «Εν σοι...», αρχαία έκφραση με τη σημασία τού «από εσένα
εξαρτάται». 3. Ο ιδρυτής των χιτλερικών ταγμάτων εφόδου. ­ Η Καρολίνα
του λόρδου Βύρωνα. 4. Χρησιμοποιείται για την κατασκευή πολυτελών
επίπλων. ­ Παλιότερα αραβικά αρχικά. 5. Γαλλικό σύμφωνο. ­ Λίμνη του
Σουδάν. 6. Βρίσκεται σε μικρές ποσότητες στην ατμόσφαιρα. 7.
Αλβανοί και αυτοί. 8. Είδος δερματοπάθειας. ­ Αριθμός, οπτικά.
9. Φωνήεντα από τα... φωνήεντα. ­ Διακρίνεται σε υδρόβια και χερσαία
(καθ.). 
ΛΥΣΗ (31/1/2002) 
ΟΡΙΖΟΝΤΙΑ: 1. ΟΛΟΜΕΛΕΙΑ 2. ΜΕΛΕΤΗΡΟΣ 3. ΠΡΙΝ ­ ΣΜΙΘ
4. ΡΟΓΑ ­ ΤΗ 5. ΕΣΑΡΠΕΣ 6. ΟΣ ­ ΔΙ 7. ΑΣΚΟΣ ­ ΣΕΚ
8. ΜΗΧΑΝΙΚΟ 9. ΤΑΣΗ ­ ΕΚΑΣ. ΚΑΘΕΤΑ: 1. ΟΜΠΡΕΛΑ 2.
ΛΕΡΟΣ ­ ΣΜΑ 3. ΟΛΙΓΑΡΚΗΣ 4. ΜΕΝΑΡ ­ ΟΧΗ 5. ΕΤ ­ ΠΟΣΑ
6. ΛΗΣΤΕΣ ­ ΝΕ 7. ΕΡΜΗΣ ­ ΣΙΚ 8. ΙΟΙ ­ ΔΕΚΑ 9.
ΑΣΘΕΝΙΚΟΣ. <REF><SOURCE>
ΤΑ ΝΕΑ</SOURCE>
<DATE>, 01-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17257P541</ED>
<ID>
ID:304742

</ID><URL>http://ta-nea.dolnet.gr/neaweb/neafile.print_unique?e=A&f=17257&m=P54&aa=1</URL></REF>


Article

<CATEGORY>vin16</CATEGORY>

 <H5>φόροι
</H5><H2>Μείωση φορολογίας για επιχειρήσεις, ακίνητα
</H2><H4>Τα χαμηλά και μεσαία εισοδήματα, καθώς και οι επιχειρήσεις, θα είναι οι
κερδισμένοι της φορολογικής μεταρρύθμισης του 2003, που θα αλλάξει το τοπίο
στη φορολογία εισοδήματος, αποταμιεύσεων και ακινήτων </H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Είκοσι βασικές αλλαγές στη φορολογία εισοδήματος φυσικών προσώπων,
επιχειρήσεων και ακινήτων θα προβλέπει η φορολογική μεταρρύθμιση του 2003. Οι
αλλαγές θα εφαρμοσθούν σταδιακά εντός της επόμενης τριετίας. 
Στη φορολογία εισοδήματος θα αφορούν, μεταξύ άλλων, την αύξηση του
αφορολόγητου ποσού εισοδήματος, την αλλαγή της φορολογικής κλίμακας με μείωση
του αριθμού των φορολογικών κλιμακίων, τη μείωση του ανώτατου φορολογικού
συντελεστή, καθώς και την αναθεώρηση των αφορολόγητων δαπανών των
φορολογουμένων. 
Στη φορολογία επιχειρήσεων θα προβλέπεται η περαιτέρω μείωση του συντελεστή
φορολογίας των κερδών και η αναθεώρηση των δαπανών που εκπίπτουν από τα κέρδη. 
Στη φορολογία ακινήτων εξετάζεται η κατάργηση σειράς φόρων, όπως του
συμπληρωματικού φόρου στα ακίνητα και του ΦΜΑΠ και η ενοποίησή τους σε έναν
ενιαίο φόρο, που θα επιβάλλεται στην ακίνητη περιουσία των φορολογουμένων. Το
πακέτο των αλλαγών θα περιλαμβάνει και τη μείωση των φόρων στις γονικές
παροχές, στις κληρονομιές και στις μεταβιβάσεις ακινήτων, ενώ όσον αφορά τις
αποταμιεύσεις θα προτείνεται η θέσπιση ενιαίου πλαισίου φορολογίας τους. 
Οι αλλαγές θα οδηγούν σε μείωση της φορολογικής επιβάρυνσης, κυρίως για όσους
έχουν χαμηλά και μεσαία εισοδήματα, στη μείωση της φορολογίας των
επιχειρήσεων, καθώς και στον περιορισμό των βαρών που επιβάλλονται συνολικά
στον χώρο των ακινήτων. Το κόστος των φοροελαφρύνσεων αυτών εκτιμάται ότι θα
καλυφθεί από τη θέσπιση του ενιαίου φόρου στην ακίνητη περιουσία, από τη λήψη
μέτρων για τον περιορισμό της φοροδιαφυγής, αλλά και από τη δραστική μείωση
των φοροαπαλλαγών για όσους έχουν υψηλά εισοδήματα. 
Στην επόμενη τριετία 
Οι προτάσεις της Επιτροπής, που μελετά τη φορολογική μεταρρύθμιση, αναμένεται
να παραδοθούν στον υπουργό Οικονομίας και Οικονομιών Νίκο Χριστοδουλάκη την
άνοιξη. Στη συνέχεια, η κυβέρνηση θα πάρει τις τελικές αποφάσεις, οι οποίες
και θα ανακοινωθούν αμέσως μετά, καθώς πρόθεση της ηγεσίας του οικονομικού
επιτελείου είναι να ξεκαθαρίσει έγκαιρα το τοπίο που θα υπάρχει στη φορολογία
κατά την επόμενη τριετία, τόσο για τα φυσικά πρόσωπα όσο και για τις
επιχειρήσεις. 
Αν και η Επιτροπή δεν έχει οριστικοποιήσει ακόμη το πόρισμά της, έχει
καταλήξει σε βασικές αλλαγές που θα προβλέπονται σε όλο το φάσμα της
φορολογίας. Οι αλλαγές αυτές είναι: 
Μείωση φόρων 
1. Η αύξηση του αφορολόγητου ποσού εισοδήματος για τους μισθωτούς και
τους συνταξιούχους από 2.870 εκατ. δρχ., φέτος, στα επίπεδα των 3,5-4 εκατ.
δρχ. Η αύξηση αυτή θα γίνει σταδιακά μέσα στην επόμενη τριετία. Για τα
εισοδήματα του 2003 θα προτείνεται η αύξηση του αφορολόγητου ποσού κοντά στα 3
εκατ. δρχ. Ανάλογη αύξηση του αφορολογήτου θα προτείνεται και για τους
υπόλοιπους φορολογουμένους. 
2. Η μείωση του ανώτατου συντελεστή φορολογίας εισοδήματος από 40%,
φέτος, σταδιακά σε 35% στο διάστημα της τριετίας. Για το 2003 θα προτείνεται η
μείωση του συντελεστή των κερδών σε 38%-39%. 
3. Η αλλαγή των φορολογικών κλιμακίων, η οποία θα συνδυασθεί με αλλαγές
και στους άλλους φορολογικούς συντελεστές. 
4. Η κατάργηση της μείωσης του φόρου που αφορά στις οικογενειακές
δαπάνες του 1.000.000 δρχ. που κάνουν οι φορολογούμενοι. 
5. Η θέσπιση πλαφόν στο ύψος των τόκων από στεγαστικά δάνεια για πρώτη
κατοικία, που θα εκπίπτουν από το εισόδημα των φορολογουμένων ώστε να
ευνοούνται κυρίως όσοι έχουν χαμηλά και μεσαία εισοδήματα. 
6. Η επανεξέταση της έκπτωσης από το εισόδημα των δωρεών που χορηγεί ο
φορολογούμενος. 
7. Η κατάργηση της έκπτωσης από το εισόδημα των δαπανών που καταβάλλει
ο φορολογούμενος για δίδακτρα φροντιστηρίων και ιδιωτικών σχολείων. 
8. Η επανεξέταση της έκπτωσης από το φορολογητέο εισόδημα της δαπάνης
για ενοίκιο κύριας κατοικίας. 
9. Η αναθεώρηση του τρόπου έκπτωσης από το εισόδημα των δαπανών για
ασφάλιστρα ζωής κτλ. 
10. Η αλλαγή στον τρόπο αφαίρεσης από το φορολογητέο εισόδημα των
δαπανών ιατρονοσοκομειακής περίθαλψης των φορολογουμένων. Θα προτείνεται οι
δαπάνες αυτές να εκπίπτουν από τη βάση του φορολογητέου εισοδήματος και όχι
από την οροφή του, όπως συμβαίνει σήμερα, γεγονός που έχει ως αποτέλεσμα να
ευνοούνται περισσότερο όσοι έχουν υψηλά εισοδήματα. 
11. Η αναθεώρηση των τεκμηρίων διαβίωσης και απόκτησης περιουσιακών
στοιχείων. Θα προτείνεται η κατάργηση των τεκμηρίων διαβίωσης Ι.Χ. αυτοκινήτων
και μοτοσυκλετών χαμηλού και μεσαίου κυβισμού, καθώς και των τεκμηρίων από
οικιακούς βοηθούς, οδηγούς και δασκάλους που απασχολεί ο φορολογούμενος, καθώς
κρίνονται αναποτελεσματικά στη σύλληψη της φοροδιαφυγής. Επίσης θα προτείνεται
η αυστηροποίηση του πόθεν έσχες. 
12. Η αναμόρφωση του ποινολογίου της Εφορίας. Θα προτείνεται η μείωση
των προστίμων που επιβάλλει σήμερα η Εφορία για μια σειρά από φορολογικές
παραβάσεις, όπως η καθυστέρηση στην υποβολή δήλωσης κ.ά. Επίσης θα προτείνεται
η μείωση ποινών προς τις επιχειρήσεις, οι οποίες θεωρούνται εξοντωτικές (για
μη απόδοση ΦΠΑ κ.ά.). 
13. Η μείωση του συντελεστή φορολογίας των επιχειρήσεων σε επίπεδα κάτω
του 35% που είναι σήμερα. Στο υπουργείο Οικονομικών σκοπεύουν παράλληλα να
διατηρήσουν και να αυξήσουν την επιπλέον μείωση κατά 2,5 εκατοστιαίες μονάδες
του φορολογικού συντελεστή για τις επιχειρήσεις που προχωρούν σε ισόποση
αύξηση του προσωπικού τους. 
14. Η καθιέρωση ενιαίου καθεστώτος δαπανών που θα εκπίπτουν από τα
ακαθάριστα έσοδα των επιχειρήσεων. 
15. Η κατάργηση αρκετών φόρων που επιβάλλονται σήμερα στην ακίνητη
περιουσία ή στο εισόδημα από ακίνητα. Μεταξύ άλλων, θα προτείνεται η κατάργηση
του συμπληρωματικού φόρου και του χαρτοσήμου που επιβάλλεται στα εισοδήματα
από ενοίκια. 
16. Η καθιέρωση ενός ενιαίου φόρου στην ακίνητη περιουσία των
φορολογουμένων στη θέση του Φόρου Μεγάλης Ακίνητης Περιουσίας που θα
προτείνεται να καταργηθεί, του ΤΑΠ, της ιδιοκατοίκησης και άλλων φόρων που
ισχύουν σήμερα. 
17. Η μείωση των φορολογικών συντελεστών στις κληρονομιές, στις γονικές
παροχές και στις μεταβιβάσεις ακινήτων. 
18. Η εφαρμογή του ΦΠΑ στα νέα ακίνητα, με ταυτόχρονη κατάργηση του
φόρου μεταβίβασης που επιβάλλεται σήμερα. 
19. Η κατάργηση, σταδιακά, όλων των φόρων υπέρ τρίτων, καθώς και η
κατάργηση του συνόλου σχεδόν των χαρτοσήμων που επιβάλλονται σήμερα στις
συναλλαγές. 
20. Η θέσπιση ενιαίου πλαισίου φορολογίας των αποταμιεύσεων
(καταθέσεων, ρέπος, ομολόγων του Δημοσίου). <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I02</CAT>
<ED>
Κωδικός άρθρου: A17258I021</ED>
<ID>
ID:304865

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I02&aa=1</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Απλά μαθήματα αποφυγής των κοινωτικών συστάσεων
</H2><H4>Με τους πρωταθλητές των οικονομικών επιδόσεων στην Ευρωπαϊκή Ένωση να
βρίσκονται στο εδώλιο της Κομισιόν, η Ελλάδα θα προκαλέσει την τύχη της, αν
δεν συμμορφωθεί με τις υποδείξεις για γρήγορες διαρθρωτικές αλλαγές και
περικοπή δημόσιων δαπανών
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Η ελληνική κυβέρνηση πρέπει να αισθάνεται τυχερή για την αντιμετώπισή της,
μέχρι στιγμής, από τους εταίρους της χώρας στην ευρωζώνη. Παρά το βεβαρημένο
μητρώο της, η Ελλάδα όχι μόνο έγινε δεκτή ­ όταν ήρθε η ώρα ­ στο κλαμπ των
ισχυρών της Ευρώπης, αλλά και έπεσε στα μαλακά όποτε διαπιστώθηκε κάποια μικρή
παρεκτροπή της. Δεν συνέβη το ίδιο με τους άλλους εταίρους της. 
Ποιος θα το έλεγε, πριν από μερικά χρόνια, ότι θα έφτανε στο σημείο η Κομισιόν
να επιπλήξει την Ιρλανδία, δημιουργό του λεγόμενου «οικονομικού θαύματος» στην
Ευρώπη, την Πορτογαλία με τις εξαιρετικές επιδόσεις της δεκαετίας του 1980 και
­ άκουσον, άκουσον ­ την ίδια τη Γερμανία, την ατμομηχανή της ευρωπαϊκής
οικονομίας, και να έχει αφήσει άθικτη την Ελλάδα! 
Και, όμως, αυτό συνέβη. Την περασμένη εβδομάδα η Ευρωπαϊκή Επιτροπή ενέκρινε ­
έστω και με ορισμένα αιχμηρά σχόλια ­ το επικαιροποιημένο ελληνικό πρόγραμμα
σταθερότητας ενώ απηύθυνε προειδοποίηση στη Γερμανία για την επικίνδυνη αύξηση
του δημοσιονομικού της ελλείμματος στο 2,7% του ΑΕΠ της. Επίσης, έκανε
παρατήρηση στην Πορτογαλία, γιατί δεν ακολούθησε τις γενικές μακροοικονομικές
κατευθύνσεις που της είχαν δοθεί. 
Θα ήταν μέγα λάθος, όμως, αν η ελληνική κυβέρνηση κατέληγε στο συμπέρασμα ότι
θα μένει μονίμως στο απυρόβλητο της Ευρωπαϊκής Ένωσης, λόγω του μικρού
μεγέθους της και της περιορισμένης σημασίας της για την πορεία του κοινού
ευρωπαϊκού νομίσματος, του ευρώ. Αντίθετα, τα παραδείγματα των τριών χωρών που
δέχτηκαν τα πυρά του θεματοφύλακα των Συνθηκών, δηλαδή της Ευρωπαϊκής
Επιτροπής, δείχνουν ότι το βασικό κριτήριο για τη συμπεριφορά της είναι η
τήρηση, ή μη, της κοινοτικής νομιμότητας και των κανόνων. Τα κράτη-μέλη που
δεν συμπεριφέρονται όπως ορίζει η κοινοτική νομοθεσία και δεν τηρούν τις
δεσμεύσεις που έχουν αναλάβει έναντι των εταίρων τους υφίστανται συνέπειες.
Και αυτό ισχύει είτε είναι μικρό είτε μεγάλο ένα κράτος, είτε είναι πολιτικά
ισχυρό είτε όχι. 
Η Κομισιόν δεν έχει την πολυτέλεια να υποκύπτει σε πολιτικές πιέσεις και να
κλείνει τα μάτια σε παραβιάσεις της κοινοτικής νομιμότητας, γιατί τότε θα
απολέσει το κυριότερο όπλο της, την αξιοπιστία της. Το Συμβούλιο Υπουργών
Οικονομίας, στο οποίο θα οδηγηθεί στη συνέχεια η προειδοποίηση για έγκριση,
ενδέχεται να συμπεριφερθεί διαφορετικά. Εκεί οι συνάδελφοι του Γερμανού
υπουργού Οικονομίας κ. Χανς Άιχελ ίσως δείξουν μεγαλύτερη κατανόηση για το
πρόβλημα της ανεργίας, που πίεσε το έλλειμμα του γερμανικού προϋπολογισμού, εν
όψει, μάλιστα, και της αναμενόμενης εκλογικής αναμέτρησης της κυβέρνησής του.
Αλλά η Γερμανία θα έχει ήδη δεχτεί ένα πλήγμα στην αξιοπιστία της, εξαιτίας
και μόνο της προειδοποίησης της Κομισιόν. 
Χάρη στην ανάπτυξη 
Το γεγονός ότι η Ελλάδα δεν έχει κινδυνεύσει, μέχρι στιγμής, να βρεθεί στο
στόχαστρο της Επιτροπής, με τις αυτονόητες συνέπειες που θα είχε κάτι τέτοιο
για το Χρηματιστήριο και για το κόστος δανεισμού της, οφείλεται κυρίως στους
υψηλούς αναπτυξιακούς ρυθμούς της οικονομίας της. Ακόμη και με το 3,8%, που
προβλέπεται να πετύχει το 2002, βρίσκεται πολύ μπροστά από το 0,75% της
Γερμανίας, η οποία εξαρτάται απόλυτα από τις εξαγωγές της στις Ηνωμένες
Πολιτείες. Έτσι, μπορεί να εξασφαλίσει ένα ικανοποιητικό επίπεδο εσόδων και να
διατηρήσει τον πλεονασματικό της προϋπολογισμό, ενώ είναι σε θέση να
συγκρατήσει την ανεργία της, ακόμη και να προχωρήσει σε κοινωνικές παροχές. 
Όμως, οι υψηλοί αυτοί ρυθμοί ανάπτυξης είναι, σε μεγάλο βαθμό, αποτέλεσμα της
εισροής κοινοτικών πόρων και των επενδύσεων για τους Ολυμπιακούς του 2004.
Όταν οι παράγοντες αυτοί θα εκλείψουν, η εικόνα θα αλλάξει ριζικά, αν δεν
ληφθούν στο μεταξύ άλλα μέτρα για την προσέλκυση ιδιωτικών επενδύσεων,
ελληνικών και ξένων. 
Δύο παρατηρήσεις 
Αλλά και προτού συμβεί αυτό, οι κίνδυνοι να βρεθεί η ελληνική οικονομία εκτός
κοινοτικών κατευθύνσεων δεν είναι μηδαμινοί. Επισημαίνονται, μάλιστα, ήδη, σε
γενικές γραμμές, στο ίδιο το κείμενο με το οποίο ενέκρινε η Κομισιόν το
ελληνικό πρόγραμμα σταθερότητας, την περασμένη εβδομάδα. Εκεί αναφέρεται
χαρακτηριστικά ότι η Ελλάδα πρέπει οπωσδήποτε να προχωρήσει στη μεταρρύθμιση
του ασφαλιστικού της συστήματος. Δεδομένου ότι αυτή είναι η δεύτερη φορά που
γίνεται η σχετική παρατήρηση, μπορεί κανείς να υποθέσει ότι αν αγνοηθεί και
πάλι, η τρίτη επισήμανση θα είναι πολύ πιο αυστηρή. Και σε αυτό δεν θα
σταματήσει την Κομισιόν ούτε το γεγονός ότι η ελληνική κυβέρνηση θα βρίσκεται
τότε ενώπιον εκλογών. 
Επίσης, στο κείμενο με το οποίο εγκρίθηκε το πρόγραμμα σταθερότητας
επισημαίνεται η ανάγκη να μειωθεί ταχύτερα το δημόσιο χρέος και, μάλιστα, όχι
με «τεχνάσματα», όπως η προείσπραξη εσόδων, που συνιστά ένα είδος δανεισμού,
αλλά με γνήσια περικοπή των πρωτογενών δαπανών του προϋπολογισμού. Μια πιθανή
υστέρηση στο πρόγραμμα των ιδιωτικοποιήσεων φέτος, για παράδειγμα, θα μπορούσε
να φέρει ακόμη πιο πίσω την ήδη βραδεία αποκλιμάκωση του δημόσιου χρέους και
να προκαλέσει κοινοτική παρέμβαση. 
Με άλλα λόγια, η κυβέρνηση δεν δικαιούται να προκαλέσει την τύχη της και να
επιτρέψει οποιασδήποτε μορφής δημοσιονομική χαλάρωση. Αντίθετα, είναι
υποχρεωμένη να επιμείνει στην εφαρμογή συνετής δημοσιονομικής πολιτικής και να
προχωρήσει στις διαρθρωτικές αλλαγές, που εξακολουθούν να εκκρεμούν. Το
παράδειγμα τριών χωρών με πολύ καλύτερες επιδόσεις από αυτές της ελληνικής
οικονομίας δείχνει ότι στην αντίθετη περίπτωση δεν θα έχει καμία ελπίδα να
αποφύγει τις συνέπειες. Εκτός αυτού, άλλωστε, θα έχει θέσει σε κίνδυνο τον
στόχο που η ίδια έχει βάλει: την προσέγγιση του μέσου κοινοτικού επιπέδου
ανάπτυξης και την εξασφάλιση ανάλογου επιπέδου ευημερίας για τους Έλληνες πολίτες.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I03</CAT>
<ED>
Κωδικός άρθρου: A17258I031</ED>
<ID>
ID:304867

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I03&aa=1</URL></REF>


Article

<CATEGORY>vin16</CATEGORY>

 <H5>επενδύσεις
</H5><H2>Οι ξένοι επενδυτές μάς γυρίζουν την πλάτη
</H2><H4>Η θετική πορεία των μακροοικονομικών μεγεθών της χώρας φαίνεται ότι δεν αρκεί
για την προσέλκυση ξένων επενδυτών, οι οποίοι φαίνεται να προτιμούν άλλες, πιο
φιλικές γι' αυτούς αγορές </H4>
<AUTHOR>ΓΙΩΡΓΟΣ ΠΟΥΛΕΡΕΣ
</AUTHOR>
<AUTHOR>ΔΗΜΗΤΡΑ ΣΚΟΥΦΟΥ
</AUTHOR>

Η Ελλάδα δεν αποτελεί, με τα σημερινά τουλάχιστον δεδομένα, πόλο έλξης ξένων
επενδύσεων. Από τις άμεσες επενδύσεις, ύψους 1,26 τρισεκατομμυρίων δολαρίων,
που πραγματοποιήθηκαν κατά τη διάρκεια του 2000 στην παγκόσμια αγορά, η χώρα
μας απέσπασε ένα απειροελάχιστο ποσοστό, που μεταφράζεται σε 1 έως 1,3
δισεκατομμύρια δολάρια. 
Το μικρό μέγεθος της ελληνικής αγοράς δεν μπορεί, από μόνο του, να
δικαιολογήσει την αποχή ξένων επενδυτικών κεφαλαίων, καθώς χώρες με αντίστοιχα
μεγέθη, όπως η Ολλανδία, το Βέλγιο και το Λουξεμβούργο, βρίσκονται στις δέκα
πρώτες θέσεις της προτίμησης των ξένων επενδυτών, με επενδύσεις που φτάνουν
έως και τα 87 δισ. δολάρια. 
Οι λόγοι που οι ξένοι επενδυτές αποφεύγουν προς το παρόν την ελληνική αγορά,
διαψεύδοντας τις προσδοκίες πολλών για πρωταγωνιστικό ρόλο της χώρας μας στην
ευρύτερη περιοχή της Νοτιοανατολικής Ευρώπης, είναι πολλοί και διαφορετικοί
για κάθε κλάδο. Σε κάθε περίπτωση, με βάση τις κατά καιρούς επισημάνσεις
εκπροσώπων των παραγωγικών δυνάμεων της χώρας, τα αντικίνητρα που κρατούν τους
ξένους επενδυτές μακριά από την Ελλάδα είναι, μεταξύ άλλων, η υψηλή φορολογία,
οι γραφειοκρατικές διαδικασίες, η έλλειψη υποδομών αλλά και, συχνά, η
ανεπάρκεια εξειδικευμένου προσωπικού. 
Από την πλευρά τής κυβέρνησης, η οποία επιθυμεί διακαώς την προσέλκυση ξένων
επενδυτικών κεφαλαίων, φαίνεται πως έχουν δρομολογηθεί διαδικασίες για άρση
των αντικινήτρων (χωρίς, ωστόσο, να γίνουμε Ιρλανδία ­ κατά την προσφιλή φράση
του Πρωθυπουργού), που, σε συνδυασμό με το σταθερό μακροοικονομικό περιβάλλον
που διαμορφώνεται, την απελευθέρωση των αγορών, αλλά και τη διοργάνωση των
Ολυμπιακών Αγώνων του 2004, είναι πιθανό να ανοίξουν τον δρόμο για ξένες
επενδύσεις. 
Ο κ. Χ. Ησαΐας, πάντως, γενικός διευθυντής του ΕΛΚΕ, που είναι το αρμόδιο
κυβερνητικό όργανο για την προσέλκυση ξένων επενδυτών, εκτιμά ότι στα επόμενα
χρόνια οι αγορές τηλεπικοινωνιών, πληροφορικής, ενέργειας και τουρισμού, θα
προσελκύσουν ξένες επενδύσεις.

Στα ξενοδοχεία 
Προς το παρόν, και παρά το γεγονός ότι η Ελλάδα αποτελεί παγκοσμίως έναν από
τους σημαντικότερους τόπους προορισμού ξένων τουριστών, η παρουσία ξένων
ξενοδοχειακών αλυσίδων στη χώρα μας βρίσκεται ακόμη σε χαμηλά επίπεδα σε σχέση
με άλλες ανταγωνίστριες μεσογειακές χώρες. Από τους μεγάλους ξενοδοχειακούς
ομίλους του κόσμου, επενδύσεις πάγιου κεφαλαίου έχουν πραγματοποιήσει στην
Ελλάδα η γαλλική Accor και η αμερικανική Hyatt, ενώ οι αμερικανικές Hilton,
Intercontinental, Ledra Marriot και Starwood έχουν περιορίσει το ενδιαφέρον
τους στο κομμάτι της εκμετάλλευσης και της διαχείρισης. Περιορισμένη άμεση
παρουσία στην Ελλάδα έχει και ο γερμανικών συμφερόντων τουριστικός όμιλος Preussag.

«Με τα σημερινά δεδομένα (αναπτυξιακός νόμος, γραφειοκρατικές διαδικασίες),
καμία σοβαρή ξένη αλυσίδα ξενοδοχείων δεν πρόκειται να έλθει στην Ελλάδα»,
υποστηρίζει ο πρόεδρος του Συνδέσμου Ελληνικών Τουριστικών Επιχειρήσεων κ.
Σταύρος Ανδρεάδης. Επισημαίνει, όμως, ότι «στις γειτονικές, ανταγωνίστριες
χώρες, η παρουσία ξένων αλυσίδων είναι ισχυρή. 
Μόνο η άρση των σημερινών αντικινήτρων θα ανοίξει τον δρόμο για άμεσες
επενδύσεις ξένων ξενοδοχειακών αλυσίδων στην Ελλάδα». 
Δεν είναι λίγοι οι ξενοδόχοι που υποστηρίζουν ότι αποτρεπτικό παράγοντα για
τους ξένους επενδυτές αποτελούν και οι υποδομές των τουριστικών περιοχών της
Ελλάδας, όπως, για παράδειγμα, στις Κυκλάδες και τα Δωδεκάνησα, όπου είναι
προβληματικές τόσο οι ακτοπλοϊκές όσο και οι αεροπορικές συγκοινωνίες.

Στα σούπερ μάρκετ

Στον κλάδο των σούπερ μάρκετ, η παρουσία ξένων κολοσσών, όπως η Carrefour και
ο όμιλος Delhaize «Le Lion», που πρωταγωνιστούν στην Ελλάδα, αλλά και
ακολουθούν αναπτυξιακή πορεία, είναι σημαντική. Όμως, μεγάλες πολυεθνικές
αλυσίδες, οι οποίες φάνηκε στο παρελθόν να ενδιαφέρονται για επενδύσεις στην
Ελλάδα, δεν προχώρησαν τελικά. Πολλά είχαν ακουστεί, για παράδειγμα, για το
ενδιαφέρον της αμερικανικής αλυσίδας Watt Mart και της γερμανικής Aldi. 
Η ανυπαρξία μεγάλων χώρων που θα μπορούσαν να φιλοξενήσουν τα καταστήματα
αυτά, αλλά και η διαφορετική νοοτροπία των Ελλήνων καταναλωτών, οι οποίοι
προτιμούν να πραγματοποιούν τις αγορές τους σε αλυσίδες που φιλοξενούν επώνυμα
είδη και private labels μαζί, αποτελούν βασικά εμπόδια, που μάλιστα
καταγράφονται στις έρευνες αγοράς που πραγματοποιούνται κατά καιρούς. 
Όπως τονίζει επιχειρηματίας του κλάδου, που εκπροσωπεί μεγάλη αλυσίδα με
πανελλαδικό δίκτυο, «αν επιλέγαμε να έχουμε στα ράφια μας μόνο προϊόντα
private label, δεν ξέρω αν οι καταναλωτές θα μας ήταν το ίδιο πιστοί. Ο
Έλληνας θέλει να έχει το δικαίωμα της επιλογής. Επιχειρήσεις που προσφέρουν
μόνο αυτή τη δυνατότητα, μπορούν να αποκτήσουν ένα μικρό μερίδιο της πίτας». 
Οι επιχειρηματίες σούπερ μάρκετ δεν παραλείπουν να τονίσουν ότι η ελληνική
αγορά παρουσιάζει σημάδια κορεσμού στον συγκεκριμένο κλάδο. 
Όπως τονίζει ο πρόεδρος της Ατλάντικ, Μανώλης Αποστόλου, «στο ότι η αγορά
παρουσιάζει σημάδια κορεσμού δεν πρόκειται να διαφωνήσω, όμως, από την άλλη,
επαναλαμβάνω ότι είναι μια μεγάλη αγορά τηρουμένων των αναλογιών. Δεν θα
πρέπει να ξεχνάμε ότι έχουμε μια αγορά λιανικού εμπορίου που υπολογίζεται σε 5
τρισεκατομμύρια δραχμές τον χρόνο». 
Για τη συγκεκριμένη αγορά ίσως να ενδιαφερθούν κάποια στιγμή και άλλοι μεγάλοι
ευρωπαϊκοί και αμερικανικοί όμιλοι, μεταξύ των οποίων είναι ο γερμανικός Aldi,
η αμερικανική Watt Mart, η επίσης γερμανική Metro και η Tesco από τη Μεγάλη
Βρετανία. 
Στο εμπόριο

Στο εμπόριο, οι ξένες εταιρείες επιλέγουν την πολιτική τής ανάπτυξης μέσω
συνεργασιών με δυνατούς επιχειρηματίες ή μέσω φραντσάιζ ­ και πάλι με ισχυρούς
συνεργάτες. Οι περιπτώσεις επιχειρήσεων που αναπτύχθηκαν αυτόνομα, είναι
σχεδόν ανύπαρκτες. 
Ο λόγος, όπως λένε οι εκπρόσωποι των εμπόρων, είναι, από τη μία η περιορισμένη
αγορά, η οποία δεν μπορεί να αντέξει μεγάλο αριθμό επιχειρήσεων, και από την
άλλη τα περιορισμένα εισοδήματα των Ελλήνων, παρ' ότι θεωρούνται
υπερκαταναλωτές. 
Ένας άλλος λόγος είναι η γραφειοκρατία σε ό,τι αφορά τις επιχειρήσεις, αλλά
και η άναρχη επιχειρηματική ανάπτυξη. Έτσι, η λύση ενός ισχυρού συνεργάτη, ο
οποίος γνωρίζει την αγορά αλλά και τα «παραθυράκια», στερεί από την Ελλάδα
κεφάλαια τα οποία θα μπορούσαν να εισρεύσουν από το εξωτερικό. Μάλιστα, η
μέχρι σήμερα εμπειρία δείχνει ότι οι Έλληνες επιχειρηματίες τα καταφέρνουν
πολύ καλά όταν αναπτύσσουν αλυσίδες μέσω φραντσάιζ. 
Πρόσφατο παράδειγμα, η περίπτωση της Marks and Spencer Hellas, η οποία, σε
αντίθεση με τη μητρική εταιρεία που δείχνει να συρρικνώνεται σε διεθνές
επίπεδο, αναπτύσσεται με νέα καταστήματα στην Ελλάδα και στη βαλκανική αγορά.

«Στο παιχνίδι του εμπορίου θα πρέπει να υπάρχουν σαφείς και προσδιορισμένοι
κανόνες. Σήμερα, δεν θα έλεγα ότι ισχύει κάτι τέτοιο. Αυτό, σε αρκετές
περιπτώσεις, αποτρέπει πιθανές επενδύσεις που θα γίνονταν στη χώρα μας από
ξένους, αν και πιστεύω ότι η ελληνική αγορά είναι ελκυστική», λέει ο πρόεδρος
της Συνομοσπονδίας Ελληνικού Εμπορίου κ. Χρ. Φώλιας. 
Στη βιομηχανία

Παρουσία πολυεθνικών ομίλων στη βιομηχανία τροφίμων, υπάρχει στην Ελλάδα. Η
Ελαΐς ελέγχεται από την Unilever, η σοκολατοβιομηχανία Παυλίδης από την Jacobs
Suchard, ενώ συμμετοχή στο μετοχικό κεφάλαιο της ΔΕΛΤΑ έχει αποκτήσει η
γαλλική εταιρεία DANONE. 
Επενδύσεις έχουν γίνει και από τις εταιρείες Nestle, PepsiCo και Friesland,
όμως, όπως όλα δείχνουν, νέοι «παίκτες» δεν μπαίνουν ούτε σε αυτόν τον κλάδο. 
Πολλοί μιλούν για μερίδια αγοράς που είναι δύσκολο να ανακατανεμηθούν και
άλλοι τονίζουν ότι με τη συρρίκνωση που συντελείται διεθνώς στις μεγάλες
επιχειρήσεις, με το κλείσιμο εργοστασίων και τις χιλιάδες απολύσεις, θα ήταν
παράδοξο φαινόμενο η είσοδος στην ελληνική αγορά. 
Άλλωστε, όλοι αναζητούν φτηνό εργατικό δυναμικό. Σε περιοχές που άλλοτε
υπήρχαν προβλήματα από συρράξεις ή που τα καθεστώτα ήταν εμπόδιο σε ξένες
επενδύσεις, η κατάσταση έχει ομαλοποιηθεί. Ακόμα και Έλληνες επιχειρηματίες
προτιμούν σήμερα να δημιουργήσουν εκεί μονάδες παραγωγής, πόσο μάλλον ξένοι
πολυεθνικοί όμιλοι...

Στις τράπεζες

Περιορισμένες είναι οι ξένες επενδύσεις και στον τραπεζικό χώρο. Η εκτίμηση
ότι η Ελλάδα θα αποτελούσε πόλο έλξης για τα μεγάλα πιστωτικά ιδρύματα της
Ευρώπης και της Αμερικής, δεν φαίνεται να επαληθεύεται. Μάλιστα, κάποιες ξένες
τράπεζες που ήδη δραστηριοποιούνται στην Ελλάδα, είτε περιόρισαν την παρουσία
τους, όπως η American Express, είτε έφτασαν ένα βήμα από την αποχώρηση, όπως η
ολλανδική ΑΒΝ AMRO, η οποία το περασμένο καλοκαίρι ετοιμαζόταν να αποσυρθεί
από τη χώρα μας, κάτι που δείχνει το γενικότερο κλίμα που επικρατεί. Άλλο
παράδειγμα, η Societe General, η οποία επέλεξε την αναζήτηση στρατηγικού
συμμάχου, αντί της αυτόνομης ανάπτυξης. 
Όπως εκτιμούν παράγοντες της τραπεζικής αγοράς, η Ελλάδα έχει περιθώρια
περαιτέρω ανάπτυξης σε τραπεζικούς τομείς όπως για παράδειγμα η καταναλωτική
πίστη, όμως η αγορά είναι μικρή. 
Έτσι, αντί της επένδυσης με μεγάλο ποσοστό επιχειρηματικού κινδύνου,
προτιμάται η αναζήτηση συνεργασιών ή συμμετοχών, ώστε το ρίσκο να επιμερίζεται
και στον Έλληνα εταίρο.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I04</CAT>
<ED>
Κωδικός άρθρου: A17258I041</ED>
<ID>
ID:304868

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I04&aa=1</URL></REF>


Article

<CATEGORY>vin16</CATEGORY>

 <H5>επενδύσεις
</H5><H2>Σερβική τσιμεντοβιομηχανία αγόρασε η Τιτάν
</H2>
Μερίδιο στην αγορά τσιμέντου της Σερβίας, που κυμαίνεται περί το 20%, με
προοπτικές να το αυξήσει ακόμη περισσότερο, φαίνεται να αποσπά η ελληνική
τσιμεντοβιομηχανία Τιτάν, μέσω της εξαγοράς του 70% των μετοχών της εταιρείας
Kosjeric. 
Η συγκεκριμένη σερβική τσιμεντοβιομηχανία, μια «νοικοκυρεμένη» εταιρεία,
σύμφωνα με εκπρόσωπο της Τιτάν, εκτός από τις δραστηριότητές της στην παραγωγή
τσιμέντου, διαθέτει και άλλα περιουσιακά στοιχεία, μεταξύ των οποίων ένα
ξενοδοχείο και ένα σούπερ μάρκετ. Ο τρόπος αξιοποίησης των εκτός τσιμέντου
δραστηριοτήτων της νέας εταιρείας του Τιτάνα θα αποφασιστεί εν ευθέτω χρόνω,
αλλά, σε κάθε περίπτωση, ο ελληνικός όμιλος δεν πρόκειται να εμπλακεί σε
δραστηριότητες που δεν έχουν σχέση με την παραγωγή τσιμέντου. 
Το τίμημα που συμφωνήθηκε να καταβάλει ο Τιτάνας για την εξαγορά του 70% των
μετοχών της Kosjeric ανέρχεται σε 35,5 εκατ. δολάρια. Η παραγωγική
δυναμικότητα της σερβικής εταιρείας ανέρχεται σε 600.000 τόνους, ενώ τα καθαρά
διαθέσιμα της εταιρείας είναι της τάξεως των 6 εκατ. δολαρίων σε τοπικό
νόμισμα και αναμένεται να έχουν αυξηθεί σημαντικά μέχρι την ολοκλήρωση
μεταβίβασης των μετοχών, σε περίπου τρεις μήνες. Η συμφωνία που υπέγραψε ήδη ο
Τιτάνας με την κυβέρνηση της Σερβίας περιλαμβάνει υποχρέωση επενδύσεων ύψους
28,5 εκατ. δολαρίων, με την ολοκλήρωση των οποίων θα αυξηθεί η παραγωγική
ικανότητα του εργοστασίου σε πάνω από 800.000 τόνους.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I05</CAT>
<ED>
Κωδικός άρθρου: A17258I051</ED>
<ID>
ID:304869

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I05&aa=1</URL></REF>


Article

<CATEGORY>vin16</CATEGORY>

 <H5>επενδύσεις
</H5><H2>Η Εθνική θέλει να φύγει από την ΑΓΕΤ Ηρακλής
</H2>
Την κατάλληλη συγκυρία περιμένει ο όμιλος της Εθνικής Τράπεζας για να
ενεργοποιήσει τις διαδικασίες απεγκλωβισμού του από τη συμμετοχή του στο
μετοχικό κεφάλαιο της ΑΓΕΤ Ηρακλής, που αυτή τη στιγμή ανέρχεται περίπου σε
27%. 
Η πρόθεση της διοίκησης της Τράπεζας να πωλήσει τις μετοχές που κατέχει στη
μεγαλύτερη τσιμεντοβιομηχανία της χώρας είναι μεν δεδομένη, αλλά, μέχρι
στιγμής τουλάχιστον, δεν έχει εκδηλωθεί κανένα ενδιαφέρον για την αγορά τους. 
Ακόμη και η Lafarge, που είναι ο βασικός μέτοχος της ΑΓΕΤ Ηρακλής, κατέχοντας
περίπου το 53% των μετοχών, δεν δείχνει να ενδιαφέρεται να αποκτήσει τον πλήρη
έλεγχο της εταιρείας. Για τον γαλλικό όμιλο, που μαζί με την ελβετική
Holderbank βρίσκονται στις δύο πρώτες θέσεις της παγκόσμιας παραγωγής
τσιμέντου, φαίνεται ότι υπάρχουν άλλες επεκτατικές προτεραιότητες. Αυτή την
περίοδο, στις προτεραιότητες της Lafarge είναι η εξαγορά της Biocem, της
μεγαλύτερης μονάδας παραγωγής τσιμέντου της Σερβίας. Για την εξαγορά της
συγκεκριμένης εταιρείας, ο γαλλικός όμιλος ενδιαφέρεται εδώ και 10 χρόνια,
προκειμένου να κάνει πιο αισθητή την παρουσία του στην ευρύτερη αγορά των
Βαλκανίων. 
Σε ό,τι αφορά τον ρόλο του Ηρακλή στο πλαίσιο των διεθνών επιλογών της
Lafarge, εκπρόσωπος της διοίκησης του Ομίλου διαβεβαιώνει ότι "δεν προβλέπεται
καμία αποδυνάμωση της εισηγμένης τσιμεντοβιομηχανίας", η οποία είναι η δεύτερη
σε μέγεθος θυγατρική εταιρεία του γαλλικού ομίλου, καλύπτοντας το 6% της
συνολικής παραγωγής του. Άλλωστε, η οποιαδήποτε πώληση σημαντικών περιουσιακών
στοιχείων της εταιρείας, που αφορούν μάλιστα την παραγωγή τσιμέντου, θα πρέπει
να έχουν και την έγκριση της Εθνικής, στο πλαίσιο σχετικών συμφωνιών. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I05</CAT>
<ED>
Κωδικός άρθρου: A17258I052</ED>
<ID>
ID:304917

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I05&aa=2</URL></REF>


Article

<CATEGORY>vin16</CATEGORY>

 <H5>συνέντευξη
</H5><H2>Μας ενδιαφέρει, υπό όρους, η Αγροτική Τράπεζα
</H2><H4>Το «παρών» στις επερχόμενες τραπεζικές εξελίξεις, είτε αυτές αφορούν
ιδιωτικοποιήσεις είτε νέες συγχωνεύσεις, θα δώσει η Τράπεζα Πειραιώς. «Θα
πρέπει, όμως, να πληρούνται συγκεκριμένες προϋποθέσεις», τονίζει ο πρόεδρός
της κ. Μ. Σάλλας </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

«Εγώ δεν έχω αποκλείσει τίποτα και ποτέ». Κατ' αυτόν τον τρόπο απαντά ο
πρόεδρος της Πειραιώς κ. Μ. Σάλλας όταν ερωτάται αν η τράπεζά του θα
ενδιαφερόταν για μια στρατηγική συνεργασία με άλλο ελληνικό πιστωτικό ίδρυμα,
όταν μάλιστα στην αγορά ξαναφουντώνουν οι φήμες για ενδεχόμενη προσέγγιση με
την Εθνική. Υπενθυμίζει, δε, με νόημα, ότι «όλες οι ιδιωτικοποιήσεις που έχουν
γίνει μέχρι σήμερα στην Ελλάδα, από αυτή της Τράπεζας Κρήτης έως αυτή της
Ιονικής, έχουν γίνει με τη βοήθεια της Τράπεζας Πειραιώς» και ότι «χωρίς εμάς,
δεν θα γίνονταν με επιτυχία». 
Σύμφωνα με τον πρόεδρο της Τράπεζας Πειραιώς, «ένα σημαντικό κομμάτι της
αναδιάρθρωσης του ελληνικού τραπεζικού συστήματος έχει ήδη ολοκληρωθεί. Έχει
γίνει μεγάλος αριθμός εξαγορών και συγχωνεύσεων. Και όλα αυτά, μέσα σε σύντομο
χρονικό διάστημα. Αρχής γενομένης από την εξαγορά της Τράπεζας Μακεδονίας -
Θράκης, στην οποία είχε προχωρήσει η Τράπεζα Πειραιώς». Ο ίδιος, πάντως,
εκτιμά ότι «περιθώρια περαιτέρω συνέχισης αυτής της αναδιάρθρωσης υπάρχουν»
και τα εντοπίζει «ειδικά όπου το Δημόσιο εξακολουθεί να διατηρεί παρουσία στον
τραπεζικό χώρο». 
Υπό όρους για την ΑΤΕ

Μία από τις περιπτώσεις αυτές αποτελεί και η Αγροτική Τράπεζα, για την οποία
υπάρχει, ούτως ή άλλως, εκπεφρασμένη κυβερνητική βούληση για περαιτέρω
ιδιωτικοποίησή της, ενδεχομένως ακόμα και μέσα στο τρέχον έτος. 
Ο κ. Σάλλας, σε ό,τι αφορά τη στάση της Πειραιώς, ξεκαθαρίζει ότι «για όλα όσα
αφορούν τον κλάδο μας, λέμε ότι κατ' αρχήν θα πρέπει να δούμε τον τρόπο, τη
μέθοδο και τον χρόνο στον οποίο εκδηλώνεται η πρόθεση της κυβέρνησης και,
ανάλογα με το πώς εμείς είμαστε από πλευράς προετοιμασίας ή ετοιμότητας,
παίρνουμε τις αποφάσεις μας. 
Αν βλέπουμε ότι σε μια μετοχοποίηση ή ιδιωτικοποίηση μεγιστοποιείται το όφελος
για τους μετόχους μας, δεν έχουμε αντίρρηση. Δεν νομίζω ότι υπάρχει στην
επιχειρηματική δράση κάποιος που να αρνείται τη βελτίωση της θέσης του στην
αγορά και την αύξηση των αξιών της περιουσίας των μετόχων του». 
Όταν καλείται να συγκεκριμενοποιήσει τη στάση που θα κρατήσει η τράπεζά του ως
προς την ΑΤΕ, τονίζει: «Υπό αρκετές και συγκεκριμένες προϋποθέσεις, οι οποίες
δεν είναι της ώρας να αναφερθούν και να αναλυθούν, θα ενδιαφερόμασταν για την
Αγροτική, ωστόσο δεν φαίνεται το θέμα αυτό να είναι στα άμεσα αυτής της
περιόδου». 
Ο ρόλος της ING

Ένα από τα ζητούμενα που προκύπτουν σε περίπτωση ενεργοποίησης αυτού του
ενδιαφέροντος, είναι ο ρόλος που θα διαδραματίσει ο ξένος εταίρος της, η ING,
στη λήψη των τελικών αποφάσεων και ο βαθμός επιρροής του στις επερχόμενες
εξελίξεις, όποιες κι αν είναι αυτές. «Γι' αυτά θα συνεννοηθούμε σε επίπεδο
διοικητικού συμβουλίου. Η ING, με την ολοκλήρωση των συμφωνηθέντων, θα
συμμετέχει στο συμβούλιο με ένα μέλος», τονίζει ο κ. Σάλλας και διευκρινίζει: 
«Όμως, θα ήθελα να πω ότι η ING δεν εμπλέκεται στη χάραξη της στρατηγικής
πολιτικής παρά μόνο με την ιδιότητα του μέλους του διοικητικού συμβουλίου.
Όπως, αντίστροφα, συμμετέχουμε κι εμείς στη στρατηγική της Nationale
Nederlanden, στης οποίας το διοικητικό συμβούλιο θα συμμετέχουμε». 
Οι φήμες για την Εθνική

Τις τελευταίες ημέρες, όμως, στην αγορά έχουν επανακάμψει οι φήμες που θέλουν
να βρίσκεται σε εξέλιξη μια κατ' αρχήν προσέγγιση της Πειραιώς με την Εθνική
Τράπεζα. «Μέχρι τώρα, δεν έχει υπάρξει τίποτα», απαντά ο κ. Σάλλας, αλλά
προσθέτει: «Όπως είπα και προηγουμένως, όμως, εγώ δεν έχω αποκλείσει τίποτα
και ποτέ. Και το επαναλαμβάνω, όχι μόνο τώρα αλλά εδώ και πολλά χρόνια. Είναι
γνωστό, άλλωστε, ότι όλες οι ιδιωτικοποιήσεις που έχουν γίνει στην Ελλάδα,
στον τραπεζικό χώρο, έχουν γίνει με τη βοήθεια της Πειραιώς. 
Συμμετείχαμε σε όλες και χωρίς εμάς δεν θα γίνονταν επιτυχημένες
ιδιωτικοποιήσεις, από την περίπτωση της Κρήτης έως αυτή της Ιονικής. Πολλές
φορές, εμείς ήμασταν που κινήσαμε τις διαδικασίες, ανεξαρτήτως του
αποτελέσματος. Σημασία έχει ότι εμείς βοηθήσαμε, όσο καμία άλλη τράπεζα, στην
αναδιάρθρωση του ελληνικού τραπεζικού συστήματος». 
Μία από τις βασικές αιτίες, που ουσιαστικά «τροφοδοτούν» τα σενάρια, είναι ο
ανταγωνισμός μεταξύ των μεγάλων ελληνικών τραπεζών, για την απόκτηση όσο το
δυνατόν μεγαλύτερων μεριδίων αγοράς. 
Ο κ. Σάλλας είναι κατηγορηματικός, σχετικά με το συγκεκριμένο θέμα: «Το
μερίδιο αγοράς δεν είναι ο πρώτος στόχος στον τραπεζικό χώρο. Αντιθέτως,
πρώτος στόχος ήταν και παραμένει να κάνουμε υψηλής ποιότητας, από πλευράς
υπηρεσιών, τράπεζες, ανταγωνιστικές, ανεξαρτήτως μεριδίου αγοράς, ώστε να
μπορούμε να σταθούμε αξιόπιστα για τους μετόχους μας αλλά και για τους
εργαζομένους στον Όμιλο». 
Οι επερχόμενες αλλαγές 
Ένας άλλος στόχος που τίθεται από το ελληνικό τραπεζικό λόμπι, ιδιαίτερα το
τελευταίο διάστημα, είναι η απόκτηση σημαντικής παρουσίας στο εξωτερικό.
Σύμφωνα με τον κ. Σάλλα «η σημαντική παρουσία στον ευρωπαϊκό χώρο δεν
επιβάλλει κάποια εσωτερική συγχώνευση, αλλά περισσότερο την κεφαλαιακή
ενίσχυση για την εξαγορά κάποιας τράπεζας στον ευρωπαϊκό χώρο». 
Στο εσωτερικό «μέτωπο», πάντως, δεν βλέπει ριζικές αλλαγές. «Αυτό, βέβαια, θα
εξαρτηθεί και από τις πρωτοβουλίες που θα πάρουν οι πρωταγωνιστές του
τραπεζικού χώρου. Αυτή η χρονιά, πάντως, θα ξεκινήσει από τη μεταβίβαση της
ΕΤΒΑ στην Πειραιώς. 
Από εκεί κι έπειτα, αν θα προχωρήσουν και κάποια άλλα projects, όπως αυτό του
στρατηγικού εταίρου της Γενικής, η ιδιωτικοποίηση ή μετοχοποίηση ή η αναζήτηση
στρατηγικού επενδυτή στην Αγροτική, ή η ενδεχόμενη επέκταση της Credit
Agricole στην Εμπορική, όλα αυτά συνιστούν κινήσεις, οι οποίες είναι φανερό
ότι δεν αποκλείεται να συμβούν κατά τη διάρκεια αυτής της χρονιάς», τονίζει. 
Το Ταχυδρομικό Ταμιευτήριο

Προς το τέλος του έτους ή στις αρχές του επομένου, αναμένεται να τεθεί και
θέμα στρατηγικού εταίρου για το Ταχυδρομικό Ταμιευτήριο. Όταν ερωτάται, αν η
Πειραιώς θα ενδιαφερόταν για την περίπτωση, απαντά: «Δεν το ξέρω και δεν το
νομίζω. Το Ταχυδρομικό Ταμιευτήριο δεν είναι τράπεζα. Ίσως και να μη
χρειάζεται να το δει κανείς ως τράπεζα, αλλά ως άλλον φορέα. 
Νομίζω ότι αφορά κυρίως τον ιδιοκτήτη του, σχετικά με το πώς πρέπει να το
χειριστεί». Ξεκαθαρίζει, επίσης, ότι «δεν υπάρχει option» για αύξηση της
μετοχικής συμμετοχής της ING στο μετοχικό κεφάλαιο της Πειραιώς. 
«Εκείνο που έχει σημασία να δούμε για την παραπέρα συνεργασία μας, είναι το
πώς χτίζονται οι επιχειρηματικές συνεργίες που έχουμε αποφασίσει να
δημιουργήσουμε από κοινού. 
Αν πετύχουν, τότε θα δούμε την επόμενη φάση», τονίζει και ξεκαθαρίζει ότι «για
την ώρα δεν έχουμε μελετήσει το θέμα των ανακατατάξεων στις μικρές τράπεζες,
ούτε μας έχει απασχολήσει».

<H3>Ποιος είναι ο Μιχάλης Σάλλας
</H3>
Ο πρόεδρος της Τράπεζας Πειραιώς, Μιχάλης Σάλλας, γεννήθηκε στο Ηράκλειο
της Κρήτης το 1950. Σπούδασε Οικονομικές Επιστήμες στο Πανεπιστήμιο Αθηνών και
στο Πανεπιστήμιο Χαϊδελβέργης, από το οποίο έλαβε και το διδακτορικό του
δίπλωμα. Στη συνέχεια εργάστηκε ως επιστημονικός συνεργάτης στο Ινστιτούτο
Διεθνούς Συγκριτικής Στατιστικής του Πανεπιστημίου της Χαϊδελβέργης. Από το
1983 ως το 1997 ήταν καθηγητής στο Πάντειο Πανεπιστήμιο. Διετέλεσε γενικός
γραμματέας του υπουργείου Εμπορίου, διοικητής της ΕΤΒΑ, πρόεδρος της Επιτροπής
Κεφαλαιαγοράς και πρόεδρος της πρώτης επιτροπής εκσυγχρονισμού του ελληνικού
τραπεζικού συστήματος. Είναι, επίσης, μέλος του Δ.Σ. της Ένωσης Ελληνικών Τραπεζών.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I06</CAT>
<ED>
Κωδικός άρθρου: A17258I061</ED>
<ID>
ID:304870

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I06&aa=1</URL></REF>


Article

<CATEGORY>vin16</CATEGORY>

 <H5>ευρώ
</H5><H2>Επόμενος στόχος η πραγματική σύγκλιση
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Τ ην πραγματική σύγκλιση της ελληνικής οικονομίας με τις πιο ανεπτυγμένες
ευρωπαϊκές έθεσαν χθες ως επόμενο στόχο της οικονομικής πολιτικής, τόσο η
κυβέρνηση όσο και οι εκπρόσωποι των κοινωνικών φορέων, στη συνεδρίαση της
Εθνικής Συντονιστικής Επιτροπής για το ευρώ, που συνεδρίασε παρουσία του
Πρωθυπουργού κ. Κ. Σημίτη. 
Όπως είπε ο κ. Σημίτης, μετά την εισαγωγή του ευρώ «η προσπάθεια πρέπει να
συνεχισθεί για την προσαρμογή της ελληνικής οικονομίας στο διεθνές περιβάλλον,
για την πραγματική σύγκλιση, καλύτερο βιοτικό επίπεδο και καλύτερες υπηρεσίες
στον πολίτη». Μάλιστα, ο Πρωθυπουργός εκμεταλλεύθηκε την ευκαιρία για να
επαναλάβει τη θέση του, ότι «αφήσαμε πίσω τη μιζέρια» και να υποστηρίξει ότι
«η εισαγωγή του ευρώ εδραιώνει τη νέα εθνική αυτοπεποίθηση». «Η Ελλάδα πέρασε
από την περιφέρεια στον πυρήνα των ισχυρών κρατών, όχι με αίσθημα
κατωτερότητας ή υστέρησης, αλλά ισότιμα και με αξιοπρέπεια», τόνισε. 
Η ελληνική οικονομία έχει ακόμη δρόμο να διανύσει, σημείωσε ο υπουργός
Οικονομίας κ. Νίκος Χριστοδουλάκης, ενώ πρόσθεσε ότι θα συνεχισθούν οι
διαρθρωτικές αλλαγές και η προσαρμογή για την πραγματική σύγκλιση. 
Για την επιτυχία του εγχειρήματος, ο διοικητής της Τραπέζης της Ελλάδος κ.
Λουκάς Παπαδήμος επισήμανε πως η Ελλάδα επικαλέσθηκε στοιχεία, σύμφωνα με τα
οποία το 76% των κυκλοφορούντων χαρτονομισμάτων στη χώρα μας είναι πλέον ευρώ,
ενώ, κατά μέσο όρο, στην ευρωζώνη το αντίστοιχο ποσοστό είναι μόνο 68%. 
ΓΣΕΕ και ΣΕΒ 
Στο πανηγυρικό κλίμα της ημέρας, ακόμη και ο πρόεδρος της ΓΣΕΕ κ. Χρήστος
Πολυζωγόπουλος ήταν συναινετικός, όταν είπε ότι «οι επιμέρους ανατιμήσεις δεν
επηρέασαν την αγοραστική δύναμη των μισθωτών», αν και, βεβαίως, πρόσθεσε πως
«το πρόβλημα είναι ότι τελείωσαν γρήγορα τα χρήματα». Πρέπει να τεθεί ο στόχος
της πραγματικής σύγκλισης, κατέληξε ο πρόεδρος της ΓΣΕΕ. 
Συμφώνησε σε αυτό και ο πρόεδρος του ΣΕΒ κ. Λεωνίδας Αντωνακόπουλος, αν και
διατύπωσε και ορισμένες επιφυλάξεις. Ότι, δηλαδή, «πρέπει να προσέχουμε τον
τρόπο και τον χρόνο που θα πετύχουμε την πραγματική σύγκλιση, για να μην
έχουμε παρενέργειες». 
Ο κ. Θόδωρος Καρατζάς, ως πρόεδρος της Ένωσης Ελληνικών Τραπεζών, είπε ότι ο
τραπεζικός τομέας συμμερίζεται την άποψη πως υπάρχουν ευκαιρίες και προκλήσεις
και θα δράσει, για μια ακόμη φορά, ως καταλύτης για ολόκληρη την οικονομία. 
Για τον πληθωρισμό, ο γενικός γραμματέας της ΕΣΥΕ κ. Νίκος Καραβίτης
διευκρίνισε ότι η άνοδός του, τον Δεκέμβριο και τον Ιανουάριο, οφείλεται σε
συγκυριακούς λόγους και δεν έχει καμία σχέση με τη μετατροπή των τιμών σε
ευρώ, η οποία είχε ουδέτερη, αν όχι και κάπως ευνοϊκή επίδραση. 
Από τα στατιστικά στοιχεία που παρουσιάσθηκαν, προκύπτει ότι τις μεγαλύτερες
δυσκολίες προσαρμογής στο ευρώ αντιμετωπίζουν οι γεωργοί, οι νοικοκυρές, οι
άνεργοι και οι συνταξιούχοι.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17258I071</ED>
<ID>
ID:304871

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I07&aa=1</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Οι ανεξόφλητες δόσεις οδηγούν σε περιπέτειες
</H2><H4>Τηλεφωνικές επικοινωνίες, επιστολές, δικηγορικές οχλήσεις, διαταγές πληρωμών,
επιτόκια υπερημερίας και ­ στο τέλος ­ η «μαύρη λίστα» του «Τειρεσία»
συνθέτουν, μεταξύ άλλων, την περιπέτεια που συνεπάγεται η καθυστέρηση
αποπληρωμής ενός δανείου ή μιας κάρτας
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Ας υποτεθεί ότι έχετε πάρει ένα προσωπικό δάνειο ύψους 800.000 δραχμών, το
οποίο θα αποπληρώσετε σε 20 δόσεις των 10.000 δραχμών, με επιτόκιο 10%. Ας
υποτεθεί, επίσης, ότι, για διάφορους λόγους, δηλώνετε αδυναμία να
τακτοποιήσετε την υποχρέωσή σας και «μπαίνετε σε καθυστέρηση» από τον πρώτο
κιόλας μήνα. Δυστυχώς, μπαίνετε συγχρόνως και σε μια περιπέτεια που καταλήγει,
μεταξύ άλλων, στη «μαύρη λίστα» του «Τειρεσία» και ­ κατ' επέκταση ­ σε μία
πενταετία αποχής από κάθε τραπεζική χρηματοδότηση, με ό,τι αυτό συνεπάγεται. 
Και επειδή ένα κακό δεν έρχεται ποτέ μόνο του, οι επιπτώσεις από την αδυναμία
εκπλήρωσης της υποχρέωσής σας «τρέχουν» σχεδόν από την επομένη της ημέρας που
δεν θα πληρώσετε τη δόση σας, με τον τόκο υπερημερίας να σας ταλαιπωρεί έως
την ημέρα που θα «ξεμπλέξετε» οριστικά από αυτή την υπόθεση. Εννοείται,
βέβαια, ότι αυτοί οι τόκοι θα αυξήσουν σημαντικά και το τελικό ποσό του
δανείου. 
Και όχι μόνο... Πέραν όλων των άλλων, θα διαρρήξουν ­ σε ορισμένες περιπτώσεις
οριστικά ­ τις σχέσεις σας με την τράπεζα από την οποία έχετε πάρει το δάνειο.
Όσοι έχουν καθυστερήσει την πληρωμή των δόσεων ενός δανείου γνωρίζουν ότι, από
κάποια στιγμή και έπειτα, τον «λόγο» έχουν οι δικηγόροι της τράπεζας. 
Οι τόκοι υπερημερίας 
Πριν φτάσουν, όμως, τα πράγματα στο νομικό τμήμα της τράπεζας που χορήγησε το
δάνειο, οι πρώτες επιπτώσεις της καθυστέρησης στην πληρωμή του δανείου
ξεκινούν από το οικονομικό σκέλος της συμφωνίας, αφού οι δόσεις αρχίζουν να
επιβαρύνονται με τον τόκο υπερημερίας. 
Η Τράπεζα της Ελλάδος, με οδηγία της, έχει προσδιορίσει το ανώτατο ύψος αυτής
της επιβάρυνσης σε 2,5 μονάδες επί του βασικού επιτοκίου με το οποίο δόθηκε το
δάνειο. Έτσι, στην περίπτωση του παραδείγματος που αναφέρθηκε παραπάνω, αν
υποτεθεί ότι σταματήσατε να πληρώνετε κανονικά από την πρώτη δόση, το κομμάτι
που καθίσταται ληξιπρόθεσμο τοκίζεται πλέον με 10% (που είναι το κανονικό
επιτόκιο) συν 2,5% (που είναι ο τόκος υπερημερίας). Έτσι, αν δεν πληρωθούν οι
πρώτες 10.000 δραχμές της δόσης (οι οποίες στην αρχή αφορούν κατά περίπου
3.000 δραχμές το κεφάλαιο και κατά 7.000 δραχμές τους τόκους), τότε αυτές, από
την πρώτη ημέρα, θα τοκίζονται με επιτόκιο 12,50%, ενώ το υπόλοιπο ποσό θα
εξακολουθήσει να τοκίζεται με 10%. 
Οι οχλήσεις της τράπεζας 
Και ενώ εσείς δεν πληρώνετε τη δόση σας, στην τράπεζα το σημειώνουν αλλά την
πρώτη φορά ούτε καν σας ενοχλούν, θεωρώντας ότι το πρόβλημα είναι παροδικό και
θα το λύσετε μόνοι σας. Από τη δεύτερη καθυστερούμενη δόση και μετά, όμως,
αρχίζουν να παίρνουν τα μέτρα τους. Η πρώτη τους αντίδραση είναι να σας
τηλεφωνήσουν και να σας «υπενθυμίσουν» το πρόβλημα. Η τρίτη κρούση, σε
περίπτωση μη συμμόρφωσης, έχει πιο συγκεκριμένο αλλά και επίσημο χαρακτήρα,
αφού τότε αποστέλλεται επιστολή, στην οποία καταγράφεται το πρόβλημα και
ζητείται η άμεση επίλυσή του. 
Αν, παρ' όλ' αυτά, δεν υπάρξει λύση, τον «λόγο» έχουν οι δικηγόροι της
τράπεζας, οι οποίοι λαμβάνουν εντολή να ξεκινήσουν τις νομικές διαδικασίες για
τη διευθέτηση του ζητήματος. Η τελική κατάληξη είναι η έκδοση διαταγής
πληρωμής. 
Διαπραγμάτευση 
Στο μεταξύ, και ενώ όλα τα παραπάνω θα βρίσκονται σε εξέλιξη, μην εκπλαγείτε
αν επιχειρηθεί μια εξωδικαστική διευθέτηση του προβλήματος. Δηλαδή, η τράπεζα
θα σας προτείνει έναν συμβιβασμό, εφόσον κρίνει ότι οι λόγοι που δεν σας
επιτρέπουν να τακτοποιήσετε την υποχρέωσή σας είναι αντικειμενικοί και, ως
έναν βαθμό, ανυπέρβλητοι. 
Οι έννοιες αυτές, βέβαια, είναι ρευστές και επιδέχονται, πολλές φορές,
ελαστική ερμηνεία. Αν υπάρχει καλή διάθεση και από τις δύο πλευρές, είναι
δυνατό να επανασυμφωνηθεί, στην ουσία, ο τρόπος αποπληρωμής του δανείου ή του
υπολοίπου της κάρτας με νέους όρους, προσαρμοσμένους στις οικονομικές σας
δυνατότητες, κατά τη συγκεκριμένη χρονική περίοδο. 
Αν, παρ' όλ' αυτά, δεν επιτευχθεί συμφωνία, θα επανέλθετε στην προτέρα
κατάσταση και τον «λόγο» θα έχουν, όπως προαναφέρθηκε, οι δικηγόροι. 
Η μαύρη λίστα 
Έστω ότι, τελικά, η τράπεζα καταγγέλλει τη σύμβαση του δανείου ή της κάρτας
σας. Τότε ανοίγουν οι... πύλες του «Τειρεσία». Η τράπεζα ενημερώνει την
αρμόδια υπηρεσία του, η οποία με τη σειρά της ενημερώνει τον φάκελό σας και
αυτόματα μπαίνετε στη λίστα των τραπεζικών πελατών για τους οποίους κάθε φορά
που πληκτρολογείται το όνομά τους στα τερματικά των τραπεζικών καταστημάτων
εμφανίζεται η ένδειξη «πρόβλημα». Αυτό πρακτικά σημαίνει ότι χάνετε τη
δυνατότητα, μεταξύ άλλων, να πάρετε ένα δάνειο, να βγάλετε μια πιστωτική κάρτα
ή να σας εκδοθεί ένα μπλοκ επιταγών. Γενικότερα, οι συναλλαγές σας με τις
τράπεζες ­ και όχι μόνο με τη συγκεκριμένη τράπεζα που προχώρησε στην
καταγγελία της σύμβασης ­ δυσκολεύουν ή, για την ακρίβεια, περιορίζονται
σημαντικά. Τι άλλο σημαίνει αυτό; Ότι αν θέλετε, για παράδειγμα, να πάρετε ένα
δάνειο για την επιχείρησή σας, θα εισπράξετε αρνητική απάντηση, με ό,τι αυτό
μπορεί να συνεπάγεται για τη βιωσιμότητά της. 
Αποφασίζετε, λοιπόν, να τακτοποιήσετε την εκκρεμότητά σας αυτή, για να
«ξεμπλοκάρετε» τις συναλλαγές σας με τις τράπεζες. Πηγαίνετε στο κατάστημα
όπου έχετε την εκκρεμότητα, εξοφλείτε, αλλά αυτό δεν σημαίνει ότι «ξεμπλέξατε»
κιόλας. Και αυτό, γιατί θα πρέπει η τράπεζα να ενημερώσει τον «Τειρεσία» για
την τακτοποίηση της υποχρέωσης. Η περιπέτεια, όμως, δεν σταματά εδώ. Ο
«Τειρεσίας» δεν σας διαγράφει από τα «κιτάπια» του άμεσα, γιατί, σύμφωνα με
τον νόμο, θα πρέπει να περάσουν πέντε χρόνια από την ώρα που πληρώσατε το
υπόλοιπο της κάρτας ή του προσωπικού ή καταναλωτικού σας δανείου για να σβήσει
και το όνομά σας από τη λίστα. 
Η υπόθεση περιπλέκεται ακόμα περισσότερο, αν στο διάστημα όπου είστε
ουσιαστικά με «αναστολή» (δηλαδή κατά τη διάρκεια της πενταετίας) σάς
προκύψει, για παράδειγμα, και μια σφραγισμένη επιταγή. Εν προκειμένω, η
παραγραφή της γίνεται μετά πέντε χρόνια, που αρχίζουν να μετρούν από την ώρα
που σφραγίζεται. Άρα, το ποινολόγιό σας «μετρά» για άλλα πέντε χρόνια, στη
διάρκεια των οποίων επίσης δεν μπορείτε να έχετε δανειακές και άλλες
συναλλαγές με τις τράπεζες. 
Πότε θα βγείτε από τη λίστα 
Έστω ότι το 2000 τακτοποιήσατε ένα παλιό δάνειο, με καθυστέρηση. Από τη λίστα
του «Τειρεσία» θα βγαίνατε κανονικά το 2005. Στο μεταξύ, όμως, το 2002,
σφραγίζεται μια επιταγή σας. Την τακτοποιείτε άμεσα, αλλά έχετε μπει στη μαύρη
λίστα του «Τειρεσία» και γι' αυτό το πρόβλημα. Αυτό συνεπάγεται ότι από τη
λίστα δεν θα βγείτε πλέον το 2005 αλλά το 2007, αφού από το 2002 «μετράει» νέα
πενταετία παραγραφής, για τη σφραγισμένη επιταγή.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I08</CAT>
<ED>
Κωδικός άρθρου: A17258I081</ED>
<ID>
ID:304872

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I08&aa=1</URL></REF>


Article

<CATEGORY>vin16</CATEGORY>

 <H2>Αγορά πολλών ταχυτήτων
</H2>
Αν και ο Γενικός Δείκτης Τιμών δεν κατάφερε να κινηθεί πάνω από τις 2.600
μονάδες, υποχωρώντας σε εβδομαδιαία βάση κατά 0,85%, καθώς έκλεισε χθες
Παρασκευή 1 Φεβρουαρίου στις 2.595,71 μονάδες, πολλές μετοχές, κυρίως
εταιρειών μικρής και μεσαίας χρηματιστηριακής αξίας, κινήθηκαν έντονα ανοδικά,
στη διάρκεια της εβδομάδας. Η μεγαλύτερη ενδοσυνεδριακή τιμή του, των 2.647,73
μονάδων σημειώθηκε στη συνεδρίαση της Τρίτης, ενώ στην επόμενη συνεδρίαση, ο
Γενικός Δείκτης Τιμών κατέγραψε τη χαμηλότερη ενδοσυνεδριακή τιμή του, των
2.579,54 μονάδων. Ο δείκτης FTSE/ASE-20 έκλεισε την Παρασκευή στις 1.414,57
μονάδες, υποχωρώντας κατά 1,09% σε σχέση με την προηγούμενη εβδομάδα.
Αντίθετα, οι δείκτες FTSE/MID-40 και FTSE/MID-80, σημείωσαν οριακές απώλειες,
σε εβδομαδιαία βάση, ύψους 0,23% και 0,03%, αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I11</CAT>
<ED>
Κωδικός άρθρου: A17258I111</ED>
<ID>
ID:304859

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I11&aa=1</URL></REF>


Article

<CATEGORY>vin16</CATEGORY>

 <H2>Κέρδη στα διεθνή χρηματιστήρια
</H2>
Η αναπάντεχη αύξηση του αμερικανικού ΑΕΠ, όχι μόνο δεν άφησε την Κεντρική
Τράπεζα της Αμερικής να συνεχίσει τον κύκλο των μειώσεων των επιτοκίων, αλλά
οδήγησε σε υψηλότερα επίπεδα και τα διεθνή χρηματιστήρια. Στη Νέα Υόρκη, ο
δείκτης Dow Jones μετά τη σημαντική υποχώρησή του την Τρίτη, κατάφερε να
κινηθεί ανοδικά στις επόμενες δύο συνεδριάσεις, κλείνοντας την Πέμπτη 31
Ιανουαρίου στις 9.920 μονάδες. Επίσης, ο δείκτης Nasdaq με ημερήσια κέρδη,
ύψους 1,08% έκλεισε στις 1.934,03 μονάδες. Πάνω από το ψυχολογικό επίπεδο των
5.000 μονάδων κατάφερε να κινηθεί ο δείκτης DAX, στη Φρανκφούρτη. Ενώ στο
Παρίσι, ο δείκτης CAC, με ημερήσια κέρδη, ύψους 1,24% έκλεισε στις 4.461,87
μονάδες. Αντίθετα, στο Τόκιο, ο δείκτης Nikkei, υποχώρησε και πάλι κάτω από το
επίπεδο των 10.000 μονάδων. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I14</CAT>
<ED>
Κωδικός άρθρου: A17258I141</ED>
<ID>
ID:304860

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I14&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Χρηματιστηριακή άπνοια
</H2><H4>Σταθεροποίηση με μικρό όγκο συναλλαγών
</H4>
Σταθεροποιητικά και με μικρό όγκο συναλλαγών κινήθηκε ο Γ.Δ. κατά την περίοδο
25.1.2002 - 31.1.2002. 
Σε ημερήσια βάση οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 25.1.2002 ο Γ.Δ. παρουσίασε οριακή πτώση κατά 0,12%,
κλείνοντας στις 2.617,87 μονάδες. 
Τη Δευτέρα 28.1.2002 ο Γ.Δ. σημείωσε άνοδο κατά 0,25%, κλείνοντας
τελικά στις 2.624,46 μονάδες. 
Την Τρίτη 29.1.2002 ο Γ.Δ. σημείωσε οριακή άνοδο κατά 0,04%, κλείνοντας
τελικά στις 2.625,40 μονάδες. 
Την Τετάρτη 30.1.2002 ο Γ.Δ. υποχώρησε κατά 1,12%, κλείνοντας τελικά
στις 2.595,87 μονάδες. 
Την Πέμπτη 31.1.2002 ο Γ.Δ. έκλεισε στις 2.596,75 μονάδες αυξημένος
οριακά κατά 0,03%. 
Έτσι, κατά την περίοδο 25.1.2002 - 31.1.2002 ο Γ.Δ. παρουσίασε πτώση
κατά 0,92% (από τις 2.620,92 μονάδες στις 2.596,75 μονάδες). Ο μέσος ημερήσιος
όγκος των συναλλαγών διαμορφώθηκε στα 132,10 εκατ. ευρώ. 
Κατά το ίδιο διάστημα η συνολική κεφαλαιοποίηση της αγοράς μειώθηκε κατά
0,50%, από 98,60 δισ. ευρώ στα 98,11 δισ. ευρώ. 
Ο μεγαλύτερος όγκος συναλλαγών παρατηρήθηκε στις μετοχές των εταιρειών ΟΤΕ,
ΔΕΗ, Εθνική Τράπεζα, Panafon, Κλωστήρια Ναούσης και Κλωνατέξ. 
Από τεχνικής πλευράς, οι δείκτες τάσης ADX και DMI παρουσιάζουν τάση
εξασθένησης λόγω του υποτονικού επενδυτικού ενδιαφέροντος. Οι ταλαντωτές (RSI,
Bollinger Bands, Momentum) βρίσκονται ξανά στην ουδέτερη ζώνη. 
Ο OBV δεν παρουσιάζει σημάδια αντιστροφής, ο MACD όμως συνεχίζει να διατηρεί
το σήμα αγοράς. Έτσι, με βάση τους τεχνικούς δείκτες, η πορεία της αγοράς
αναμένεται βραχυπρόθεσμα σταθεροποιητική, χωρίς να αποκλείεται και μικρή
διόρθωση. Τα ξένα χρηματιστήρια θα είναι ο κύριος παράγοντας που θα
διαμορφώσει τις άμεσες εξελίξεις.

<H3>Στα 19 δολάρια το πετρέλαιο
</H3>
Οριακή αύξηση σημείωναν χθες το απόγευμα οι τιμές του αργού πετρελαίου στις
διεθνείς αγορές, μετά την έκρηξη που σημειώθηκε σε εγκαταστάσεις άντλησης
πετρελαίου στο Κουβέιτ, την όγδοη μεγαλύτερη πετρελαιοπαραγωγό χώρα του
κόσμου. 
Στην αγορά του Λονδίνου η τιμή του πετρελαίου Βόρειας Θάλασσας σημείωνε αύξηση
εννέα σεντς και διαμορφωνόταν στα 19,25 δολάρια ανά βαρέλι. Τα κέρδη της τιμής
του πετρελαίου περιορίστηκαν μετά τις διαβεβαιώσεις της κυβέρνησης του Κουβέιτ
ότι οι απώλειες στην παραγωγή από το βόρειο Κουβέιτ, όπου έγινε η έκρηξη, θα
αντικατασταθούν μέσω της αύξησης της παραγωγής από άλλες πετρελαιοπηγές. 
Σημειώνεται ότι ο Οργανισμός Εξαγωγικών Χωρών Πετρελαίου προχώρησε, από τις
αρχές του χρόνου, στη μείωση της ημερήσιας παραγωγής του κατά 2 εκατομμύρια
βαρέλια, στο πλαίσιο της προσπάθειάς του να στηρίξει τις τιμές του μαύρου
χρυσού. Η τιμή του πετρελαίου έχει υποχωρήσει περίπου κατά 25% από τα μέσα
Σεπτεμβρίου 2001, λόγω της μείωσης της ζήτησης που προκαλεί η επιβράδυνση των
ρυθμών ανάπτυξης της παγκόσμιας οικονομίας.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I16</CAT>
<ED>
Κωδικός άρθρου: A17258I161</ED>
<ID>
ID:304861

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I16&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Καθοριστική η πορεία των ξένων αγορών
</H2>
Ο Γενικός Δείκτης έκλεισε περίπου στα ίδια επίπεδα, σε εβδομαδιαία βάση, αλλά
με ελαφρώς μειωμένο όγκο συναλλαγών. Το αρνητικό κλίμα που επικράτησε στις
διεθνείς κεφαλαιαγορές, στα μέσα της εβδομάδας, επηρέασε αρνητικά και το
ελληνικό Χρηματιστήριο στο σύνολό του. Μεσοπρόθεσμα, αναμένουμε τον βαθμό
συσχέτισης του ΧΑΑ με τα ξένα χρηματιστήρια να εξακολουθήσει να είναι
σημαντικός, δεδομένου ότι η ψυχολογία που επικρατεί στο εξωτερικό είναι
καθοριστική για το μέγεθος των εισροών στην ελληνική αγορά από ξένα θεσμικά
χαρτοφυλάκια. 
Σε επίπεδο εταιρικών μεταβολών-μετοχικών συνεργασιών, επισημαίνουμε τα εξής: 
Πιθανή εξαγορά μειοψηφικού ποσοστού της Γενικής Τράπεζας από ξένο
εταίρο. Οι ξένες τράπεζες φέρονται να εκδηλώνουν επίσημα ενδιαφέρον στα μέσα
Φεβρουαρίου. 
Η μεταβίβαση των Ναυπηγείων Σκαραμαγκά στο νέο ιδιοκτήτη αναμένεται να γίνει
στα τέλη Φεβρουαρίου, ανοίγοντας τον δρόμο για την ιδιωτικοποίηση της ΕΤΒΑ. 
Οι υποψήφιοι αγοραστές του 23% των Ελληνικών Πετρελαίων αναμένεται να
καταθέσουν δεσμευτικές προσφορές στα μέσα Μαρτίου. 
Ενδεχόμενες εξελίξεις στην περαιτέρω συμμετοχή της Credit Agricole στο
μετοχικό κεφάλαιο της Εμπορικής Τράπεζας. 
Πιθανή συνεργασία ­ σε ευρύτερο χρονικό ορίζοντα ­ των εγχώριων εταιρειών
επιβατηγού ναυτιλίας. 
Οι ανακοινώσεις για την εταιρική δομή με την οποία τα νέα σχήματα του
κατασκευαστικού κλάδου αιτούνται την επανάκρισή τους στη νέα ανώτερη τάξη
ολοκληρώθηκαν. Μετά την ολοκλήρωση των σχετικών διαδικασιών (Σεπτέμβριος
2002), 13 όμιλοι αναμένεται να συμμετάσχουν στη νέα ανώτερη τάξη τεχνικών
εταιρειών. 
Στο μέτωπο των εταιρικών κερδών, επισημαίνουμε τα εξής: 
Οι εταιρείες επενδύσεων χαρτοφυλακίου δημοσίευσαν μειωμένα κέρδη το 2001 σε
σχέση με το αντίστοιχο διάστημα του 2000, λόγω της αρνητικής χρηματιστηριακής
συγκυρίας. Παρ' όλα αυτά η αναμενόμενη λογιστική ρύθμιση των ζημιών εκτιμάται
πως θα δώσει σε μεγάλο βαθμό τη δυνατότητα διανομής μερίσματος χρήσης. 
Η ΔΕΗ ενδέχεται να αποτελέσει θετική έκπληξη όσον αφορά στην κερδοφορία της
χρήσης 2001. 
Εκτιμούμε ότι οι επενδυτές εξακολουθούν να τηρούν στάση αναμονής,
προσβλέποντας σε επικείμενες εταιρικές ανακοινώσεις (συνεργασίες -
αποτελέσματα χρήσης 2001), οι οποίες αναμένεται να δώσουν βραχυπρόθεσμη
κατεύθυνση στην αγορά. Το επενδυτικό ενδιαφέρον εστιάζεται επιλεκτικά στην
υψηλή κεφαλαιοποίηση (κυρίως επιχειρήσεις κοινής ωφέλειας και
τηλεπικοινωνίες), καθώς και σε επιμέρους μετοχές της μεσαίας κεφαλαιοποίησης. 
ΕΘΝΙΚΗ ΧΡΗΜΑΤΙΣΤΗΡΙΑΚΗ
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I16</CAT>
<ED>
Κωδικός άρθρου: A17258I162</ED>
<ID>
ID:304914

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I16&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Καταλύτης τα επιτόκια
</H2><H4>Στα 2,5 δισ. ευρώ η αξία των συναλλαγών
</H4>
Η μεγαλύτερη της προσδοκωμένης αύξηση του δείκτη επιχειρηματικής εμπιστοσύνης
στη Γερμανία πυροδότησε τις προσδοκίες για ταχύτερη ανάκαμψη και μείωσε τις
πιθανότητες για περαιτέρω μείωση των επιτοκίων. Η απόφαση της Fed να αφήσει
αμετάβλητα τα επιτόκια την Πέμπτη, σε συνδυασμό με την ανακοίνωση στοιχείων
για αύξηση του πληθωρισμού στη Γερμανία, προκάλεσε ανησυχίες για υψηλότερο
πληθωρισμό και κατά συνέπεια απομάκρυνε την προοπτική νέας μείωσης των
επιτοκίων σύντομα. 
Τη Δευτέρα οι τιμές των ευρωπαϊκών ομολόγων σημείωσαν πτώση, επηρεασμένες από
την ανακοίνωση του δείκτη Ifo στη Γερμανία. Την Τρίτη επανήλθε το αγοραστικό
ενδιαφέρον για τα ομόλογα και οι τιμές σημείωσαν άνοδο, καθώς η μικρότερη από
την αναμενόμενη αύξηση του δείκτη καταναλωτικής εμπιστοσύνης στις ΗΠΑ
αντέστρεψε την άνοδο των αποδόσεων, που προκάλεσε η πτώση του ευρώ έναντι του
δολαρίου. Την Τετάρτη σημειώθηκαν σταθεροποιητικές τάσεις, κυρίως στους
γερμανικούς τίτλους, μετά την ανακοίνωση αύξησης του αμερικανικού ΑΕΠ για το
τέταρτο τρίμηνο του 2001, η οποία είναι ενδεικτική του γεγονότος ότι η
επιβράδυνση των ρυθμών ανάπτυξης ολοκλήρωσε τον κύκλο της. Την Πέμπτη οι τιμές
σημείωσαν πτώση, καθώς η απόφαση της Fed να αφήσει αμετάβλητα τα αμερικανικά
επιτόκια ενίσχυσε την άποψη ότι δεν πρόκειται να μειωθούν σύντομα τα
ευρωπαϊκά. 
Στην εγχώρια αγορά, τη Δευτέρα οι τιμές των ομολόγων μειώθηκαν,
εναρμονιζόμενες με το κλίμα που επικράτησε στην ευρωζώνη. Την Τρίτη οι τιμές
σημείωσαν ανοδική τροχιά, ακολουθώντας την τάση των γερμανικών ομολόγων. Την
Τετάρτη η εγχώρια αγορά κινήθηκε ανοδικά παρά τις σταθεροποιητικές τάσεις στην
υπόλοιπη Ευρώπη. Την Πέμπτη οι τιμές των τίτλων σημείωσαν πτώση, όπως και στην
υπόλοιπη Ευρώπη. 
Η τιμή της 15ετίας λήξης 2014 διαπραγματεύτηκε την Δευτέρα στα επίπεδα του
108,75 - 109,15 (5,4816% - 5,4377%) και της δεκαετίας λήξης 2012 στα 98,88 -
99,30 (5,3908% - 5,3364%). Η τιμή της εικοσαετίας διαμορφώθηκε στα επίπεδα του
109,30 - 109,77 με απόδοση 5,6526% - 5,6127% αντίστοιχα. Την Πέμπτη, η 15ετία
διαπραγματευόταν στα επίπεδα του 109,26 - 109,55 με απόδοση 5,4246% - 5,3929%
και η δεκαετία στο 99,40 - 99,62 με αντίστοιχη απόδοση 5,3237% - 5,2953%. Η
τιμή της εικοσαετίας έφτασε στα επίπεδα του 110,00 - 111,04 με απόδοση 5,5927%
- 5,5053%. 
Η αξία των συναλλαγών στην Η.Δ.Α.Τ. κυμάνθηκε γύρω στα 2,508 δισεκατομμύρια
ευρώ κατά μέσον όρο την εβδομάδα που πέρασε, ενώ η διαφορά των αποδόσεων των
ελληνικών δεκαετών ομολόγων λήξης 2012 από τα αντίστοιχα γερμανικά ήταν 38
μ.β. 
Το γερμανικό προθεσμιακό συμβόλαιο του δεκαετούς ομολόγου λήξης Μαρτίου
έκλεισε τη Δευτέρα στο 107,28. Την Τρίτη το συμβόλαιο έκλεισε με άνοδο στο
107,55, ενώ την Τετάρτη σημείωσε άνοδο και τελικά έκλεισε στο 107,69. Την
Πέμπτη το συμβόλαιο έκλεισε με άνοδο στο 107,89. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17258I171</ED>
<ID>
ID:304862

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I17&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Υποτονικές οι αγορές </H2>
Υποτονική και πτωτική για τις περισσότερες ευρωπαϊκές αγορές ήταν η εβδομάδα
που πέρασε, παρά τις θετικές προοπτικές για την οικονομία και τα αποτελέσματα
των επιχειρήσεων που προδιαγράφονται για το 2002. 
Ο δείκτης FTSE Eurotop 300 έκλεισε στις 1.236,35 μονάδες, σημειώνοντας μικρή
πτώση κατά 0,77%. Ο δείκτης FTSE 100 του Λονδίνου έκλεισε στις 5.164,80
μονάδες με απώλειες 1,31%. Ο δείκτης SSMI Ζυρίχης έκλεισε στις 6.237,30
μονάδες, μειωμένος κατά 2,40%. Ο GDAX Φρανκφούρτης στις 5.107,61 μονάδες με
πτώση 1,22%. Ο CAC-40 Παρισιού έκλεισε στις 4.461,87 μονάδες, με πτώση 1,02%.
Ο MIBTEL Μιλάνου στις 31.989,00 μονάδες με οριακή άνοδο 0,39% και τέλος ο
δείκτης ΑΤΧ του χρηματιστηρίου της Βιέννης έκλεισε στις 1.165,90 μονάδες με
άνοδο κατά 0,55%. 
Ο δείκτης DJ Industrial Average έκλεισε την Πέμπτη 31.01.2002 στις 9.920,00
μονάδες, με άνοδο 1,27%. Ο δείκτης NASDAQ κάλυψε το μεγαλύτερο μέρος των
απωλειών του κλείνοντας στις 1.934,03 μονάδες με απώλειες 0,44%, ύστερα από
την αύξηση της τιμής - στόχου της μετοχής της Intel από την Merrill Lynch.
Τέλος, ο δείκτης SP-500 έκλεισε στις 1.130,20 μονάδες με μικρές απώλειες
0,17%. 
Ο δείκτης ΝΙΚΚΕΙ 225 του Τόκιο σημείωσε σημαντική πτώση κατά 3,48%, κλείνοντας
στις 9.791,43 μονάδες, κάτω από το ψυχολογικό όριο των 10.000 μονάδων, έπειτα
από μια σειρά κακών αποτελεσμάτων εταιρειών, κυρίως του κλάδου παραγωγής
ηλεκτρονικών καταναλωτικών αγαθών, όπως η NEC και η Pioneer. 
Ο δείκτης Hang Seng του Χονγκ Κονγκ έκλεισε στις 10.691,25 μονάδες, με μικρές
απώλειες 0,54%. 
Η ισοτιμία του ευρώ έναντι του δολαρίου διαμορφώθηκε στα 85,83 σεντς το πρωί
της Παρασκευής 01.02.2002, σημειώνοντας πτώση κατά 2,06%. Το ελβετικό φράγκο
υποχώρησε κατά 2,46% στο 1,7188 φράγκα / δολάριο, ενώ η ισοτιμία του γιεν
διαμορφώθηκε στα 133,88 / δολάριο, παρουσιάζοντας μια ενίσχυση κατά 0,63%.
Τέλος, η στερλίνα υποχώρησε κατά 1,09% έναντι του δολαρίου, φθάνοντας το
1,4085 δολάρια ανά λίρα. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17258I172</ED>
<ID>
ID:304915

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I17&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17258I173</ED>
<ID>
ID:304952

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I17&aa=3</URL></REF>


Article

<CATEGORY>vin16</CATEGORY>

 <H2>Εταιρικά
</H2>
ΒΙΟΤΕΡ 
Στο πλαίσιο του ανασχηματισμού του Ομίλου της, με βάση τις διατάξεις του Ν.
2940/01 για τις συγχωνεύσεις των κατασκευαστικών εταιρειών, η εταιρεία ΒΙΟΤΕΡ
προχώρησε, στις 24/1/2002, στην αγορά ποσοστού συμμετοχής 100% επί των
ονομαστικών μετοχών τής ΔΩΡΙΚΟΣ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ, που έχει την έδρα
της στην Αθήνα (Ευρυτανίας 12-14) και η οποία κατέχει σήμερα εργοληπτικό
πτυχίο Ζ9 τάξεως. Πρόθεση της ΒΙΟΤΕΡ Α.Ε. είναι η αποκτηθείσα εταιρεία ΔΩΡΙΚΟΣ
ΑΤΕ να συγχωνευθεί, με απορρόφησή της, από τη ΒΙΟΤΕΡ Α.Ε. 
ΑΓΕΤ ΗΡΑΚΛΗΣ

Την υπογραφή σύμβασης με την Groupe Gascogne S.Α. για την πώληση του 60% της
συμμετοχής της στην ΑΙΓΙΣ Α.Ε. στη γαλλική εταιρεία, αντί του ποσού των 5,13
εκατ. ευρώ, ανακοίνωσε η ΑΓΕΤ ΗΡΑΚΛΗΣ. Η ΑΙΓΙΣ έχει αντικείμενό της την
παραγωγή και εμπορία πολύφυλλων χαρτοσάκων μεγάλου περιεχομένου, τσαντών,
σακουλών και τις προεκτυπώσεις και διαθέτει και ένα εργοστάσιο στο Βασιλικό
της Εύβοιας (κοντά στην πόλη της Χαλκίδας). Το 2001, οι πωλήσεις της εταιρείας
ανήλθαν στα 12,2 εκατ. ευρώ. Η Groupe Gascogne S.Α. έχει παρουσία σε
περισσότερες από 60 χώρες, απασχολεί πάνω από 2.600 υπαλλήλους και το 2000
σημείωσε πωλήσεις - ρεκόρ, της τάξεως των 539 εκατ. ευρώ. 
Η υπογραφείσα σύμβαση προβλέπει τη σύναψη πενταετούς αποκλειστικής συμφωνίας
για προμήθεια χαρτοσάκων τσιμέντου στον ΗΡΑΚΛΗ, καθώς και συνεργασία με τη
LAFARGE σε περιοχές γειτονικές με την Ελλάδα. 
Η Groupe Gascogne S.Α. θα χρησιμοποιήσει την εμπειρία του στην εύκαμπτη
συσκευασία για την αύξηση της παραγωγής της ΑΙΓΙΣ Α.Ε., τη βελτίωση της
παραγωγικότητας και την ανάπτυξη νέων προϊόντων. Ο κ. Ιωάννης Καραγιάννης θα
παραμείνει διευθύνων σύμβουλος της ΑΙΓΙΣ Α.Ε. 
KEGO 
Την αύξηση του μετοχικού κεφαλαίου της KEGO αποφάσισαν οι μέτοχοι της
εταιρείας, κατά τη διάρκεια της γενικής τους συνέλευσης. 
Η αύξηση θα πραγματοποιηθεί συνολικώς κατά το ποσό των 1.044.735.000 δραχμών,
με παράλληλη αύξηση της ονομαστικής αξίας των υφιστάμενων μετοχών της
εταιρείας, από τις 160 δραχμές η κάθε μία στις 340,75 δραχμές. Η αύξηση του
μετοχικού κεφαλαίου και η μετατροπή της αξίας των μετοχών σε ευρώ εγκρίθηκαν
και με απόφαση του υπουργείου Ανάπτυξης. 
ΓΕΚ - ΕΡΜΗΣ 
Τη σχέση ανταλλαγής των μετοχών εν όψει της επικείμενης συγχώνευσής τους
αποφάσισαν να προτείνουν τα διοικητικά συμβούλια των εταιρειών ΓΕΚ Α.Ε. και
Ερμής Α.Ε. 
Ως δίκαιη και εύλογη εκτιμούν ότι είναι η σχέση αξιών ΓΕΚ προς ΕΡΜΗΣ 2,209
προς μια μετοχή. Από την εν λόγω σχέση αξιών προκύπτει ότι οι υφιστάμενοι
μέτοχοι της ΓΕΚ θα διατηρήσουν τον αριθμό των μετοχών που κατέχουν προ της
συγχώνευσης, ενώ οι μέτοχοι της ΕΡΜΗΣ θα ανταλλάξουν καθεμία μετοχή της 
ΕΡΜΗΣ, που κατέχουν προ της συγχώνευσης, με 0,591 νεοεκδιδόμενες μετοχές της
ΓΕΚ, οι οποίες θα προέλθουν από την αύξηση του μετοχικού κεφαλαίου της ΓΕΚ
εξαιτίας της συγχώνευσης. 
Τα Διοικητικά Συμβούλια των δύο εταιρειών έχουν αναθέσει στον ελεγκτικό οίκο
Deloitte & Touche την πιστοποίηση του δικαίου και εύλογου της
προτεινόμενης σχέσης αξιών. 
Η συγχώνευση τελεί υπό την αίρεση των κατά τον νόμο οριζόμενων αδειών και
εγκρίσεων των γενικών συνελεύσεων των δύο εταιρειών και των αρμοδίων αρχών και
εκτιμάται ότι θα ολοκληρωθεί εντός περίπου έξι μηνών. Η απορρόφηση της ΕΡΜΗΣ
από τη ΓΕΚ εντάσσεται στο πλαίσιο του εταιρικού μετασχηματισμού του Ομίλου ΓΕΚ
- ΤΕΡΝΑ.

ΔΕΗ 
Στη σύναψη σύμβασης μεταξύ της ΔΕΗ Α.Ε. και του Ελληνικού Δημοσίου, με την
οποία παρέχεται στη ΔΕΗ Α.Ε. το δικαίωμα να αγοράσει μέρος των μετοχών που
κατέχει το Ελληνικό Δημόσιο στη ΔΕΠΑ Α.Ε., προχώρησε πρόσφατα η Δημόσια
Επιχείρηση Ηλεκτρισμού. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17258I181</ED>
<ID>
ID:304863

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I18&aa=1</URL></REF>


Article

<CATEGORY>vin16</CATEGORY>

 <H2>Ακούστηκαν
</H2>
Τρέχουν να καλύψουν τον χαμένο χρόνο 
Την ενίσχυση της παρουσίας της στη Ρουμανία θα επιδιώξει, μέσα στο αμέσως
προσεχές διάστημα, η Alpha Bank. Ήδη, για τον σκοπό αυτό, στα μέσα της
εβδομάδας, κορυφαίο διοικητικό της στέλεχος βρέθηκε στο Βουκουρέστι, ενώ
αναμένεται ότι και άλλες ανάλογες επισκέψεις θα ακολουθήσουν σύντομα. Μετά το
«ναυάγιο» των συζητήσεων με την Εθνική και οι δύο τράπεζες θα κινηθούν
ταχύτατα, προκειμένου να καλύψουν τον χαμένο χρόνο. Στην περίπτωση της Alpha
Bank, ιδιαίτερο ενδιαφέρον θα επιδειχθεί και για τη Βουλγαρία, καθώς στη
γειτονική χώρα η παρουσία της μεγαλύτερης ελληνικής ιδιωτικής τράπεζας
περιορίζεται, προς το παρόν, σε ένα μόνο κατάστημα. 
Απάντηση που γεννά απορίες 
Γιατί παραιτήθηκαν από το διοικητικό συμβούλιο της ΕΧΑΕ (Ελληνικά
Χρηματιστήρια) οι Χρήστος Καζαντζής, Χρήστος Κακλαμάνης και Άγγελος Χρόνης, οι
οποίοι αντικαταστάθηκαν από τους Σπύρο Θεοδωρόπουλο, Νικόλαο Καραμούζη και
Αντώνη Χασιώτη; Η απάντηση που δόθηκε, ήταν ότι το υπουργείο Οικονομίας
προτιμά τεχνοκράτες και στελέχη από τον ιδιωτικό τομέα, εν όψει, μάλιστα, της
ιδιωτικοποίησης της ΕΧΑΕ. Καλά όλα αυτά, αλλά οι Καζαντζής, Κακλαμάνης και
Χρόνης δεν είναι τεχνοκράτες ή δεν έχουν εργαστεί στον ιδιωτικό τομέα; 
Δεν θα είναι... περίπατος 
Οι συμφωνίες για τη δημιουργία των επιχειρηματικών σχημάτων που θα
διεκδικήσουν τα νέα εργοληπτικά πτυχία, και κυρίως αυτά της ανώτατης τάξης,
έκλεισαν κάτω από την πίεση και της σχετικής προθεσμίας, που έληξε την
περασμένη Πέμπτη. Η υλοποίηση, όμως, των συμφωνιών αυτών μέσα στους επόμενους
οκτώ μήνες, δεν θα είναι... περίπατος. Βέβαια, στις περιπτώσεις που υπάρχουν
εξαγορές, τα πράγματα, όπως είναι αυτονόητο, είναι ξεκάθαρα. Οι δυσκολίες,
παρά τα αρχικώς συμφωνηθέντα, εκτιμάται ότι θα ανακύψουν στις περιπτώσεις
εκείνες που οι συμφωνίες προβλέπουν συγχωνεύσεις μεταξύ εταιρειών. Οι
δυσκολίες αυτές θα αφορούν τις σχέσεις ανταλλαγής αλλά και τους ρόλους που θα
αναλάβουν, στις υπό διαμόρφωση εταιρείες, τα στελέχη και οι βασικοί μέτοχοι
των υπό συγχώνευση εταιρειών. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17258I182</ED>
<ID>
ID:304916

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I18&aa=2</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
LOGICDIS. Σε έκτακτη γενική συνέλευση καλεί τους μετόχους της η
LOGICDIS Α.Ε. στις 4/2/2002 και ώρα 15.00, στην έδρα της εταιρείας, στην οδό
Θεσσαλονίκης 125, στη Νέα Φιλαδέλφεια. Στα θέματα της ημερήσιας διάταξης
περιλαμβάνεται η εναρμόνιση και προσαρμογή του καταστατικού στον Κ.Ν. 2190/20,
όπως ισχύει με τροποποίηση των άρθρων 5, 8 και 15 του καταστατικού της
εταιρείας. 
ΔΕΗ. Σε ειδική συνέλευση καλεί τους μετόχους της μειοψηφίας η ΔΕΗ, στις
4/2/2002 και ώρα 12.00, στο ξενοδοχείο DIVANI - ΚΑΡΑΒΕΛ, επί της οδού Μ.
Αλεξάνδρου 2, στην Αθήνα, στην αίθουσα ΟΛΥΜΠΙΑ. Θέμα της ημερήσιας διάταξης θα
είναι η εκλογή δύο εκπροσώπων της μειοψηφίας στο διοικητικό συμβούλιο της ΔΕΗ
Α.Ε. 
INFORMER. Σε έκτακτη γενική συνέλευση καλεί τους μετόχους της η
INFORMER, στις 4/2/2002 και ώρα 16:00, στα γραφεία της έδρας της εταιρείας,
στην Αθήνα, οδός Αυτοκράτορος Νικολάου 4. Στα θέματα της ημερήσιας διάταξης θα
περιλαμβάνονται η μετατροπή της ονομαστικής αξίας της μετοχής και του
μετοχικού κεφαλαίου της εταιρείας από δραχμές σε ευρώ, με παράλληλη
τροποποίηση του σχετικού άρθρου 5 του καταστατικού. Επίσης, η αναπροσαρμογή
της τιμής διάθεσης του δικαιώματος προαίρεσης αγοράς μετοχών, ο τρόπος
διάθεσης των αντληθέντων κεφαλαίων και η διαφοροποίηση στις χρήσεις
επενδύσεων. 
ΚΛΩΝΑΤΕΞ. Σε επαναληπτική έκτακτη γενική συνέλευση καλεί τους μετόχους
της η ΚΛΩΝΑΤΕΞ ΟΜΙΛΟΣ ΕΠΙΧΕΙΡΗΣΕΩΝ Α.Ε. στις 5/2/2002 και ώρα 11.00, στην
Ιστορική Αίθουσα Συναλλαγών του ΧΑΑ (FLOOR), Σοφοκλέους 10, Αθήνα. Στα θέματα
της ημερήσιας διάταξης περιλαμβάνονται η μετατροπή του μετοχικού κεφαλαίου της
εταιρείας σε ευρώ, η αύξηση του μετοχικού κεφαλαίου με καταβολή μετρητών, η
τροποποίηση του άρθρου 5 του καταστατικού και η κωδικοποίησή του. Τέλος, η
έγκριση σύναψης διαχείρισης με θυγατρικές εταιρείες του Ομίλου Κλωνατέξ.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17258I183</ED>
<ID>
ID:304953

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I18&aa=3</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Επένδυση στην υγεία ίσον επένδυση στην ανάπτυξη
</H2>
Στη σύνοδο της χιλιετίας των Ηνωμένων Εθνών, που πραγματοποιήθηκε τον
Σεπτέμβριο του 2000, οι 180 ηγέτες που πήραν μέρος δεσμεύτηκαν να επιτύχουν
σημαντική βελτίωση του επιπέδου υγείας και οικονομικής κατάστασης των
φτωχότερων λαών του κόσμου, έως το 2015. Αρκετοί από τους βασικούς Στόχους
Ανάπτυξης της Χιλιετίας σχετίζονται με την υγεία και ειδικότερα τον έλεγχο των
επιδημικών ασθενειών και τη μείωση του ρυθμού θνησιμότητας των μητέρων κατά
τον τοκετό και των παιδιών. Για να επιτύχει τους στόχους τής Συνόδου, ο δόκτωρ
Γκρο Χάρλεμ Μπρούντλαντ μού ζήτησε να ηγηθώ μιας επιτροπής σχετικής με τα
μακροοικονομικά και την Υγεία, με στόχο τη χάραξη ενός δρόμου ο οποίος θα
οδηγήσει στην επίτευξη των στόχων για το επίπεδο υγείας και τη μείωση της
φτώχειας. Η επιτροπή μας δημοσιοποίησε τα ευρήματά της στις 20 του περασμένου
Δεκεμβρίου. 
Η επιτροπή μας ασχολήθηκε κυρίως με την πρόκληση της αντιμετώπισης των
επιδημικών ασθενειών, που ερημώνουν τις φτωχότερες χώρες του πλανήτη και
ειδικότερα αυτές που βρίσκονται στο νότιο τμήμα της Αφρικής, κάτω από την
έρημο Σαχάρα. Παρά τη σημαντική ποικιλία ευρημάτων που παρήγαγε η διάρκειας
περίπου δύο χρόνων έρευνά μας, η επιτροπή κατέληξε σε ένα κοινό συμπέρασμα,
μετά την εξέταση στοιχείων από όλο τον κόσμο. Τα βασικά συμπεράσματα μπορούν
εύκολα να παρουσιαστούν περιληπτικά. 
Ο Jeffrey Sachs Καθηγητής οικονομικών και διευθυντής του Κέντρου Διεθνούς
Ανάπτυξης στο αμερικανικό Πανεπιστήμιο Harvard

* Πρώτον, το βάρος των επιδημικών ασθενειών στις φτωχότερες χώρες αποτελεί ένα
θεμελιώδες εμπόδιο στην οικονομική τους ανάπτυξη. 
* Δεύτερον, εκατομμύρια πενόμενοι άνθρωποι κάθε χρόνο πεθαίνουν με τραγικό
τρόπο από μεταδιδόμενες ασθένειες, οι οποίες μπορούν να προληφθούν και να
θεραπευθούν, επειδή απλώς δεν έχουν πρόσβαση στις απαραίτητες υπηρεσίες
υγείας. 
* Τρίτον, χρησιμοποιώντας τις υφιστάμενες τεχνολογίες θα είναι δυνατόν να
σωθούν περίπου οκτώ εκατομμύρια ζωές ετησίως, έως το τέλος της δεκαετίας. Αυτό
θα γίνει, όμως, μόνο στην περίπτωση που οι πλούσιες χώρες βοηθήσουν τις φτωχές
να αποκτήσουν αυτές τις τεχνολογίες. 
Ειδικότερα, η επιτροπή καλεί τις πλούσιες χώρες να αφιερώσουν το ένα δέκατο
του 1% του εθνικού τους οικονομικού προϊόντος - ή απλώς ένα σεντ για κάθε δέκα
δολάρια εθνικού εισοδήματος - προκειμένου να παραχθούν υπηρεσίες υγείας για
τους φτωχούς του κόσμου. 
Αφού το ετήσιο σύνολο του εθνικού εισοδήματος των πλούσιων χωρών ανέρχεται σε
περίπου 25 τρισεκατομμύρια δολάρια, η πρόταση της επιτροπής, εφόσον
υιοθετηθεί, μεταφράζεται σε 25 δισεκατομμύρια δολάρια ετησίως. Αυτά, αν
προστεθούν στις συνεισφορές των ίδιων των φτωχών χωρών, θα βελτιώσουν
ικανοποιητικά το επίπεδο υγείας σε χώρες χαμηλού εθνικού εισοδήματος. 
Η λογική συνεισφορά των πλούσιων χωρών προς τις φτωχές θα σώσει ημερησίως
περίπου 21.000 ζωές στις φτωχές χώρες. Επιπλέον, οι συνεισφορές στην υγεία θα
μεταφραστούν σε τεράστια οικονομικά οφέλη. Η βελτίωση των συνθηκών υγείας θα
βοηθήσει τις φτωχές χώρες να ξεφύγουν από την παγίδα της φτώχειας, στην οποία
έχουν πιαστεί την τελευταία δεκαετία. Το χαμηλό επίπεδο υγείας οδήγησε στη
φτώχεια και στην οικονομική στασιμότητα, η οποία, με τη σειρά της, προκαλεί
την επιδείνωση των συνθηκών υγείας του πληθυσμού. 
Αν υιοθετηθεί το πρόγραμμα, οι χώρες με υψηλό ρυθμό γεννητικότητας και ταχεία
αύξηση του πληθυσμού θα κινηθούν προς χαμηλότερους ρυθμούς γεννητικότητας και
βραδύτερη αύξηση του πληθυσμού, καθώς τα νοικοκυριά θα αποκτήσουν εμπιστοσύνη
στη δυνατότητα των παιδιών τους να επιβιώσουν και να μεγαλώσουν. Οι
πληθυσμιακές πιέσεις θα μετριασθούν, όπως θα μετριασθούν και οι πιέσεις στα
εύθραυστα τροπικά οικοσυστήματα. 
Ευκαιρίες επενδύσεων 
Οι ξένοι επενδυτές θα έχουν τη δυνατότητα να επενδύσουν στο αφρικανικό
εργατικό δυναμικό, το οποίο δεν θα πλήττεται πλέον από τις επιδημίες. Τα
οικονομικά οφέλη θα είναι περισσότερα από 360 δισεκατομμύρια δολάρια ετησίως,
από το 2015 έως το 2020, δηλαδή πολλαπλάσια του ετήσιου κόστους των αυξημένων
οικονομικών παροχών υγείας που προβλέπει το πρόγραμμα που παρουσιάσθηκε στην
έκθεση της επιτροπής. 
Τα σημαντικά οφέλη της οικονομικής βοήθειας για τη βελτίωση του επιπέδου
υγείας αναφέρθηκαν προηγουμένως. Σε αντίθεση με ορισμένους άλλους τύπους
οικονομικής βοήθειας, η οποία μπορεί να διοχετευθεί σε υπεράκτιους (offshore)
τραπεζικούς λογαριασμούς, η βοήθεια για την υγεία θα φθάσει με τη μορφή
φαρμάκων, διαγνωστικών ιατρικών εργαλείων και μισθολογικής ενίσχυσης για
γιατρούς και νοσηλευτές. 
Η ευλογιά εξαλείφθηκε ακόμη και στις πιο απομονωμένες πενόμενες χώρες του
πλανήτη. Η πολιομυελίτιδα βρίσκεται πολύ κοντά στην εξάλειψή της. Οι
εκστρατείες εμβολιασμού, όταν χρηματοδοτήθηκαν επαρκώς, έφθασαν στο μεγαλύτερο
μέρος των πενόμενων παιδιών. 
Οι πρόσφατες προσπάθειες για την καταπολέμηση της λέπρας και του τραχώματος,
οι οποίες υποστηρίχθηκαν από βιομηχανικούς κολοσσούς όπως οι εταιρείες Merck,
Novartis και Pfizer, πέτυχαν θαύματα. Το βασικό πρόβλημα είναι ότι η κλίμακα
των αποτελεσματικών προσπαθειών που έγιναν είναι απλώς μια σκιά εκείνων που
απαιτούνται. 
Η επιτροπή σημειώνει ότι οι επενδύσεις στην έρευνα και ανάπτυξη (Research
& Development), που έχουν ως αντικείμενο την καταπολέμηση των ασθενειών
που πλήττουν στις φτωχές χώρες, θα φέρουν τεράστιες οικονομικές αποδόσεις, όχι
μόνο λόγω των πρόσφατων επιτευγμάτων της επιστήμης (όπως η χαρτογράφηση του
παρασιτικού γονιδίου της ελονοσίας ) αλλά, κυρίως, λόγω του γεγονότος ότι
ελάχιστα έχουν επενδυθεί έως τώρα σε αυτούς τους τομείς. 
Η ελονοσία αποτελεί περίπου το 3% των επιδημιών του κόσμου αλλά προσελκύει
περίπου το ένα έκτο του 1% των παγκόσμιων επενδύσεων για τη βιοϊατρική έρευνα.
Αυτό συμβαίνει κυρίως επειδή τα περισσότερα θύματα της ελονοσίας είναι
πενόμενα και, κατά συνέπεια, δεν είναι... ορατά από τις ιδιωτικές εταιρείες. Η
επιτροπή προτείνει μια σειρά μέτρων για την αύξηση των επενδύσεων στην έρευνα
και ανάπτυξη με στόχο την καταπολέμηση των επιδημιών στις φτωχές χώρες. Τα
μέτρα αυτά περιλαμβάνουν την πραγματοποίηση επενδύσεων περίπου τριών
δισεκατομμυρίων δολαρίων ετησίως, δηλαδή του 5% των κεφαλαίων που δαπανώνται
ετησίως σε έρευνα για την υγεία. 
Το νέο παγκόσμιο ταμείο για την καταπολέμηση του AIDS, της φυματίωσης και της
ελονοσίας, που εγκαινιάσθηκε από τον Κόφι Ανάν, γενικό γραμματέα των Ηνωμένων
Εθνών, στις αρχές του 2001 και ξεκίνησε τη λειτουργία του το 2002, μπορεί να
αποδειχθεί ένας πολύτιμος μηχανισμός. Τα προγράμματα θα εκπονούνται σε επίπεδο
χώρας και θα υποβάλλονται για χρηματοδότηση στο νέο ταμείο. Η επιτροπή καλεί
όποια φτωχή χώρα το επιθυμεί, να συστήσει εθνικές επιτροπές, οι οποίες θα
θέσουν μακροπρόθεσμους στόχους για το επίπεδο υγείας και στρατηγικές που θα
αξίζουν χρηματοδότησης. 
Το παράδοξο της παγκόσμιας οικονομίας είναι ότι οι πλούσιες χώρες είναι τόσο
πλούσιες και οι φτωχές τόσο φτωχές, που ακόμη και μικρές συνεισφορές από τις
πλούσιες μπορούν να πετύχουν θαύματα. Ένα σεντ για κάθε δέκα δολάρια του
εθνικού εισοδήματος των πλούσιων χωρών θα γεννήσει ιστορικά επιτεύγματα στη
βελτίωση του επιπέδου υγείας των φτωχών. Η ιδέα του ελέγχου των επιδημικών
ασθενειών και της μείωση της απόλυτης φτώχειας, έως το 2015, δεν αποτελεί
αφελή ιδεαλισμό, αλλά επιτεύξιμο στόχο. 
Η Επιτροπή Μακροοικονομικών και Υγείας δημοσιοποίησε την έκθεσή της στις 20
Δεκεμβρίου, εκφράζοντας την αισιοδοξία της ότι ο μεγάλος πόλεμος εναντίον των
ασθενειών και της φτώχειας μπορεί να κερδηθεί. 
(c) Project Syndicate, Ιανουάριος 2002 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I19</CAT>
<ED>
Κωδικός άρθρου: A17258I191</ED>
<ID>
ID:304864

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I19&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Luxottica: έβαλε τα γυαλιά... ηλίου στους ανταγωνιστές της
</H2><H4>Ο Λεονάρντο Ντελ Βέκιο, ιδρυτής και πρόεδρος της ιταλικής Luxottica, κατέκτησε
την απόλυτη κυριαρχία στην παγκόσμια βιομηχανία γυαλιών ηλίου
</H4>
Ο Ιταλός δισεκατομμυριούχος Λεονάρντο Ντελ Βέκιο συνήθως καταφέρνει να παίρνει
αυτό που επιθυμεί. Μερικές μόλις εβδομάδες μετά την εξαγορά της αμερικανικής
αλυσίδας πώλησης γυαλιών ηλίου Sunglass Hut, τον περασμένο Απρίλιο, ο πρόεδρος
της Luxottica ζήτησε τη μείωση των τιμών από τους προμηθευτές της αλυσίδας.
Όλοι τους αποδέχθηκαν τους όρους που έθεσε ο Ντελ Βέκιο, πλην ενός: της
Oakley. Η Oakley, του Τζέιμς Τζάναρντ, ενός Αμερικανού δισεκατομμυριούχου,
είναι η μεγαλύτερη φίρμα γυαλιών της αλυσίδας Sunglass Hut, αντιπροσωπεύοντας
το 25% των πωλήσεών της. Είναι βέβαιο ότι ο Τζάναρντ πίστευε πως η εταιρεία
του άξιζε καλύτερης μεταχείρισης. Μάλιστα, πέταξε στο Μιλάνο προκειμένου να
εκθέσει τα παράπονά του. 
Φορώντας το συνηθισμένο κουστούμι του, ο Ντελ Βέκιο υποδέχθηκε εγκάρδια τον
καλεσμένο του και του εξήγησε πως, παρά το γεγονός ότι τα γυαλιά Oakley
πραγματοποιούσαν το μεγαλύτερο μέρος των πωλήσεων, δεν έφερναν τα αναμενόμενα
κέρδη. Οι όροι συνεργασίας έπρεπε να αλλάξουν. Ο Τζάναρντ πήγε για δεύτερη
φορά να συναντήσει τον Ντελ Βέκιο, τον περασμένο Ιούλιο. Όταν ήταν έτοιμος να
αποχωρήσει από τη συνάντησή τους, είπε στον Ντελ Βέκιο ότι επιθυμούσε να
αφήσουν και οι δυο πίσω τους αυτή τη μακράς διάρκειας διαφορά και να γίνουν
καλοί φίλοι. «Ποτέ δεν θα γίνουμε φίλοι», φέρεται να του απάντησε ο Ντελ
Βέκιο. Παρά το γεγονός ότι ο Τζάναρντ υποχώρησε, προσφέροντας μείωση τιμών
στον Ντέλ Βέκιο, ο τελευταίος μείωσε τον όγκο των παραγγελιών του κατά περίπου
30%. Μάλιστα, όταν η Oakley αρνήθηκε να κάνει την έκπτωση που ζητούσε ο Ντελ
Βέκιο, ο Ιταλός μεγιστάνας διέκοψε εντελώς τις παραγγελίες του στην Oakley. 
Σκληρός 
Τα γυαλιά ηλίου που κατασκευάζει και πωλεί η Luxottica κυριαρχούν σε ολόκληρο
τον κόσμο

Ο Ντελ Βέκιο έχει τη δυνατότητα να είναι σκληρός στη δουλειά του. Η Luxottica,
η οποία πέρυσι με πωλήσεις 2,8 δισεκατομμυρίων δολαρίων πραγματοποίησε κέρδη
290 εκατομμυρίων δολαρίων, είναι εξαπλάσια σε μέγεθος από την Oakley. Είναι
ιδιοκτήτρια της LensCrafters, μιας αμερικανικής αλυσίδας πώλησης γυαλιών ηλίου
και της μάρκας γυαλιών ηλίου Ray Ban. Μέσω συμφωνιών παραχώρησης εμπορικών
ονομάτων, η Luxottica πωλεί γυαλιά που φέρουν τα ονόματα Giorgio Armani,
Chanel και Brooks Brothers. Παράλληλα, καθημερινά παράγει 130.000 σκελετούς
γυαλιών, που πωλούνται σε όλο τον κόσμο. Το τμήμα φροντίδας ματιών EyeMed
Vision Care έχει υπογράψει συμφωνίες με εκατοντάδες αμερικανικές επιχειρήσεις
και προσφέρει προϊόντα φροντίδας ματιών σε περίπου 30 εκατομμύρια ανθρώπους. 
Ακόμη και τα στελέχη του τον αποκαλούν «κύριο Ντελ Βέκιο», τόσο από φόβο όσο
και από σεβασμό. «Είμαι ένας μάνατζερ που απαιτεί απόλυτη ακρίβεια,
αποτελεσματικότητα και επίτευξη των στόχων από τα στελέχη μου», λέει ο ίδιος.
Τους ελέγχει πολύ συχνά, παίρνοντας στοιχεία καθημερινά. Ο ίδιος θέλει να
δίνει όλες τις εγκρίσεις, περιλαμβανομένων αυτών των σχεδίων των σκελετών,
ακόμη και του τρόπου έκθεσης των προϊόντων στα καταστήματα της LensCrafters. 
Ο 66χρονος Ντελ Βέκιο κατάφερε μόνος του να κερδίσει τον σεβασμό. Γεννήθηκε
στο Μιλάνο και μεγάλωσε φτωχός μετά τον Β' Παγκόσμιο Πόλεμο. Στην ηλικία των 7
ετών εστάλη σε ορφανοτροφείο, επειδή η μητέρα του δεν μπορούσε να μεγαλώσει
πέντε παιδιά. Πολύ γρήγορα άρχισε να εργάζεται, προκειμένου να βελτιώσει τη
ζωή του. «Η δουλειά προηγείται όλων των πραγμάτων», ισχυρίζεται. «Αν άρχιζα να
πουλώ φρούτα, θα ήμουν παθιασμένος με τα φρούτα». 
Άρχισε να εργάζεται ως μαθητευόμενος σε ένα εργαστήριο που κατασκεύαζε
καλούπια για την παραγωγή διαφόρων προϊόντων, όπως σήματα αυτοκινήτων και
σκελετούς γυαλιών. Το 1958, σε ηλικία 23 ετών, άνοιξε το δικό του εργαστήριο
καλουπιών, παράγοντας εργαλεία για την κατασκευή σκελετών γυαλιών. Πολύ
σύντομα άρχισε να παράγει τα δικά του γυαλιά, ανταγωνιζόμενος τους πελάτες
του. Το 1982 εισέβαλε στην αμερικανική αγορά αγοράζοντας έναν διανομέα γυαλιών
στην πολιτεία της Νέας Υόρκης. 
Ο Ντελ Βέκιο είχε και μια πολύ καλή αντίληψη της μόδας. Υπέγραψε συμφωνία με
τον σχεδιαστή Τζιόρτζιο Αρμάνι και μετά δέκα χρόνια οι δύο όμιλοι εξακολουθούν
να συνεργάζονται στενά. Ο Αρμάνι διαθέτει το 5% της Luxottica και μια θέση στο
διοικητικό της συμβούλιο. Η μάρκα γυαλιών Αρμάνι αντιπροσωπεύει το 10% των
πωλήσεων της Luxottica. 
Ανάπτυξη 
Ο Ντελ Βέκιο θα μπορέσει να αυξήσει τις πωλήσεις του λόγω της εξαγοράς της
Sunglass Hut, έναντι 653 εκατομμυρίων δολαρίων. Με την εξαγορά απέκτησε άλλα
1.730 καταστήματα στη Βόρεια Αμερική, την Βρετανία και την Αυστραλία.
Παράλληλα, θα μπορέσει να αυξήσει την κερδοφορία του. Τα δύο τρίτα των
στελεχών της Sunglass Hut απολύθηκαν και πουλήθηκε το κτίριο των κεντρικών της
γραφείων, στο Μαϊάμι της Φλώριδας. Τους πρώτους εννέα μήνες του 2001 το
λειτουργικό περιθώριο κέρδους αυξήθηκε στο 16,1%, από 14,7%. Η αλυσίδα απέσυρε
όλες τις private label μάρκες γυαλιών ηλίου και τώρα επικεντρώνεται σε είκοσι
μάρκες, των οποίων το 40% κατασκευάζεται από τη Luxottica, ενώ τον περασμένο
χρόνο κατασκευαζόταν μόλις το 15%. 
Όσο για την Oakley, ο πόλεμος συνεχίζεται. Τον περασμένο Νοέμβριο κατέθεσε
μήνυση εναντίον της Luxottica κατηγορώντας την για την αντιγραφή φακών που
παράγουν έντονα χρώματα. Λίγο πριν από την κατάθεση της αγωγής ο Τζάναρντ
έστειλε στο Μιλάνο τον δεύτερο τη τάξει στην Oakley. Στόχος του ήταν να
επανέλθουν τα γυαλιά της εταιρείας στα ράφια της Sunglass Hut. Αυτή τη φορά ο
Ντελ Βέκιο υποχώρησε, αφού πρώτα πήρε πολλά από αυτά που επιθυμούσε. 
Ο όγκος πωλήσεων της Sunglass Hut μειώθηκε, στο τέταρτο φετινό τρίμηνο, κατά
10%, σε σχέση με το αντίστοιχο τρίμηνο του 2000. Ωστόσο, η Oakley θέλει πολύ
περισσότερο την Sunglass Hut απ' όσο η Sunglass Hut θέλει την Oakley. Από τότε
που ξεκίνησε η διαμάχη, η κερδοφορία της Oakley έχει μειωθεί κατά 36%. Ποιος
θα είναι ο νικητής; Ποντάρετε στον Ντελ Βέκιο. Αξίζει 6,6 δισεκατομμύρια
δολάρια, ενώ ο Τζάναρντ αξίζει 1,2 δισεκατομμύρια δολάρια. 
(c) Forbes Global Inc 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: I20</CAT>
<ED>
Κωδικός άρθρου: A17258I201</ED>
<ID>
ID:304866

</ID><URL>http://ta-nea.dolnet.gr/neaweb/neafile.print_unique?e=A&f=17258&m=I20&aa=1</URL></REF>


Article

<CATEGORY>vin04</CATEGORY>

 <H5>Καταδικάζουν όλοι
</H5><H2>Τρία μαύρα σενάρια ψάχνουν σκηνοθέτη
</H2><H4>Ήξεις αφήξεις από τον Μητσοτάκη
</H4>
<H3>Η έκρηξη του Προέδρου
</H3>
Η αήθης επίθεση κατά του Προέδρου της Δημοκρατίας Κ. Στεφανόπουλου πυροδότησε
σενάρια αποσταθεροποίησης της πολιτικής ζωής, που απασχολούν κυβέρνηση και
αντιπολίτευση. Όλος πάντως ο πολιτικός κόσμος - πλην Κ. Μητσοτάκη -
αποδοκίμασε ομόθυμα τη λάσπη που εκτοξεύθηκε κατά του κ. Στεφανόπουλου.

σε
λί
δες 8-
9
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17258N011</ED>
<ID>
ID:304894

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N01&aa=1</URL></REF>


Article

<CATEGORY>vin06</CATEGORY>

 <H5>ΕΡΓΑ
</H5><H2>Συγκοινωνιακή επανάσταση για το 2004
</H2>
σελίδες 16-17
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17258N012</ED>
<ID>
ID:304909

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N01&aa=2</URL></REF>


Article

<CATEGORY>vin06</CATEGORY>

 <H2>Γιατροί μέσω Ίντερνετ και δωρεάν
</H2>
Ο οφθαλμίατρος Ν. Τσιούμας

σελίδα 18
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17258N013</ED>
<ID>
ID:304947

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N01&aa=3</URL></REF>


Article

<CATEGORY>vin07</CATEGORY>

 <H2>Αλβανία: χωρίς ρεύμα και πρωθυπουργό
</H2>
σελίδα 70
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17258N014</ED>
<ID>
ID:304965

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N01&aa=4</URL></REF>


Article

<CATEGORY>vin06</CATEGORY>

 <H2>Σήμερα μαζί με ΤΑ ΝΕΑ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17258N015</ED>
<ID>
ID:304975

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N01&aa=5</URL></REF>


Article

<CATEGORY>vin06</CATEGORY>

 <H5>Λευκές μέρες, κόκκινες νύχτες στην Αράχοβα
</H5><H2>Η Κατρίν Ντενέβ μιλάει στον «Ταχυδρόμο»
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17258N016</ED>
<ID>
ID:304981

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N01&aa=6</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΟΥΣΙΑ είναι ότι όλο πέφτει ο Σημίτης κι όλο... όρθιος στέκεται. Κακό
είναι αυτό; Όχι, βέβαια. Ο Πρωθυπουργός εκλέγεται για μία πλήρη θητεία 4 ετών
κι οφείλει να την εξαντλήσει. Αλλά εδώ προσπαθούν να τον υπονομεύσουν πριν
κλείσει διετία από τις εκλογές και λίγους μήνες μετά το Συνέδριο. Ο Γ. Χρ.
Παπαχρήστου, στη σελ. 6. 
Ο Κ. ΚΑΡΑΜΑΝΛΗΣ ετοιμάζει ανακατατάξεις στο επιτελείο του, μετά την
κοινή διαπίστωση ότι το οργανωτικό σχήμα δεν λειτουργεί. Στη θέση της κ.
Ντόρας Μπακογιάννη που ετοιμάζεται για τον Δήμο Αθηναίων ίσως προωθηθούν ο Γ.
Βουλγαράκης και η κ. Μαριέττα Γιαννάκου. Ο Γιάν. Λ. Πολίτης, στη σελ. 14. 
ΤΟ ΚΛΗΤΗΡΙΟ θέσπισμα για μια δίκη δεν φθάνει πάντα στη σωστή διεύθυνση
και συχνά ο κατηγορούμενος παίρνει αναβολή ή δεν κάθεται καν στο εδώλιο του
κατηγορουμένου. Όπως στην υπόθεση του ναυαγίου «Iron Antonis» με θύματα 3
Έλληνες και 21 αλλοδαπούς. Η Σίλα Αλεξίου, στη σελ. 15. 
ΚΟΡΥΦΑΙΟΙ παίκτες του μπάσκετ - διάσημοι πολυεκατομμυριούχοι και
πρότυπα εκατομμυρίων Αμερικανών - διακηρύσσουν την αφοσίωσή τους στο Ισλάμ.
Αλλά και στις αμερικανικές φυλακές προσηλυτίζονται κρατούμενοι στο Ισλάμ. Ο
Andrew Stephen, στη σελ. 68. 
Λ. ΝΤΑΛΛΑ: Επιβίωσα του τέλους των ιδεολογιών. Σήμερα δηλώνω ένας καλός
πρώην καθολικο-μαρξιστής. Αλλά έχω διατηρήσει άθικτη την περιέργειά μου για τη
σύγχυση της εποχής στην οποία ζούμε. Τα «Πρόσωπα», στη σελ.
72. 
ΣΤΗ ΦΟΡΟΛΟΓΙΑ επέρχονται 20 βασικές αλλαγές, σταδιακά, τα επόμενα
χρόνια. Ανάμεσά τους αυτές που αφορούν την αύξηση του αφορολόγητου ορίου στα
10.000-12.000 ευρώ και τη μείωση του ανώτατου φορολογικού συντελεστή στο 35%
από 40%. Ο Σ. Πολίτης στην «ΟΙΚΟΝΟΜΙΑ», σελ. 2. 
Μ. ΣΑΛΛΑΣ: Υπό αρκετές και συγκεκριμένες προϋποθέσεις θα
ενδιαφερόμασταν για την Αγροτική Τράπεζα. Αλλά, δεν είναι στα άμεσα αυτής της
περιόδου. Το Ταχυδρομικό Ταμιευτήριο δεν είναι τράπεζα. Μας ενδιαφέρει εξαγορά
τράπεζας στην Ευρώπη. Η συνέντευξη στον Γ. Μαντέλα στην «ΟΙΚΟΝΟΜΙΑ», σελ. 6.

Η ΘΕΣΣΑΛΟΝΙΚΗ φιλοξενεί τα δυο πρώτα ντέρμπι του β' γύρου του
πρωταθλήματος ποδοσφαίρου: Πρώτα το τοπικό των αιώνιων αντιπάλων Άρη - ΠΑΟΚ
και μετά του Ηρακλή με τον Ολυμπιακό. Στην Αθήνα ενδιαφέρον έχουν οι αγώνες
ΑΕΚ - Ιωνικός και Παναθηναϊκός - Πανιώνιος. Ο Μπ. Κουβαράκης στην «ΟΜΑΔΑ», σελ. 76. 
ΤΟ ΜΥΘΙΣΤΟΡΗΜΑ δεν είναι ένα είδος που στόχο έχει να απλουστεύσει τον
κόσμο που βλέπουμε για να μας βοηθήσει να τον αισθανθούμε ή να τον
καταλάβουμε. Οι προθέσεις του δεν είναι τόσο ευγενείς και η συμπεριφορά του
δεν είναι διόλου δημοκρατική. Ο Τάκης Θεοδωρόπουλος στο «ΒΙΒΛΙΟΔΡΟΜΙΟ», σελ. 56-57. 
Ο Β. ΠΕΛΕΒΙΝ είναι ένας επικίνδυνος φαρσέρ που υπονομεύει το νέο status
quo της Ρωσίας, αφού με την παραληρηματική του φαντασία πλέκει ευτράπελες
καταστάσεις που αποκαλύπτουν τον παραλογισμό της σύγχρονης ρωσικής κοινωνίας.
Πολλοί θα ήθελαν να κάψουν στην πυρά τα βιβλία του. Η Μικέλα Χαρτουλάρη στο
«ΒΙΒΛΙΟΔΡΟΜΙΟ», σελ. 32. 
Η ΤΑΥΤΟΤΗΤΑ ενός ανθρώπου είναι κάτι πολυσύνθετο και δεν μπορεί να
αναχθεί σε ένα από τα συστατικά του (π.χ. στην εθνική ή θρησκευτική υπαγωγή).
Η απολυτοποίηση μιας από τις συνιστώσες της περικλείει το σπέρμα ενός φονικού
φανατισμού. Ο Δημοσθένης Κούρτοβικ στο «ΒΙΒΛΙΟΔΡΟΜΙΟ», σελ.
34-55. 
ΓΙΑΝ. ΨΥΧΟΠΑΙΔΗΣ: Το «Μεγάλο Σταυρόλεξο» δεν είναι παρά μια σύνοψη και
αποθέωση της ζωγραφικής, αφού αποτελείται από έργα καθαρά ζωγραφικά,
χαρακτικά, τυπώματα, φιλμς, γδαρμένα ξύλα, ξυλογραφίες, που αντιμετωπίζουν τη
ζωγραφική ως ντοκουμέντο. Η Μαίρη Αδαμοπούλου στους «ΟΡΙΖΟΝΤΕΣ», σελ. 25. 
ΟΙ ΑΝΑΛΥΣΕΙΣ όλες στηρίζονται στη θεώρηση της Ελλάδας περίπου ως του
ομφαλού της Γης. Από πολιτικάντες διανοούμενους, οι οποίοι παίρνουν δύο
συμμεταβαλλόμενα γεγονότα, συχνά άσχετα μεταξύ τους (αριστεροί - σαπούνια),
και βγάζουν αμέσως το συμπέρασμα. Ο Ν.Σ. Μάργαρης στους «ΟΡΙΖΟΝΤΕΣ», σελ. 27.

Ο Π. ΦΙΛΙΠΠΙΔΗΣ, που φέτος σαρανταρίζει, έχει αποδείξει ότι είναι ο
σημαντικότερος κωμικός της γενιάς του. Αποφάσισε φέτος να ανεβάσει μια κλασική
κωμωδία: το έργο του Χ. φον Κλάιστ «Η σπασμένη στάμνα». Ο Γ. Σαρηγιάννης στον «Ταχυδρόμο»

ΖΑΚ ΓΚΑΡΣΙΑ: Είμαι ένας αμετακίνητος ονειροπόλος. Γι' αυτό και κάνω
πράγματα που μπορεί να θεωρούνται εκκεντρικά. Πολλοί δημιουργοί φοβούνται να
ονειρευτούν, επειδή σκέπτονται τα εμπόδια. Εγώ περιγράφω τα εμπόδια. Η Μαρία
Παπαθανασίου στον «Ταχυδρόμο»

Ο ΚΛ. ΔΑΣΚΑΛΑΚΟΣ φωτογράφισε την Αλίκη, τους Ωνάσηδες, τον Ι. Λάτση,
τον Λογοθετίδη, τη Λιβυκού, τον Μυράτ, τον Νέζερ, την Τζένη Καρέζη. Λέει: ο
φωτογράφος πρέπει να είναι φίλος με τους πελάτες του. Να τον αγαπούν. Μόνον
έτσι αφήνονται στα χέρια του. Η Κατερίνα Αγγελιδάκη στον «Ταχυδρόμο»
<H3>ΓΡΑΦΟΥΝ
</H3>
Βύρων Θεοδωρόπουλος,

σελ. 12

Έλενα Ακρίτα,

σελ. 22

Κώστας Γεωργουσόπουλος,

«ΟΡΙΖΟΝΤΕΣ» σελ. 26

Λένα Διβάνη,

«ΟΡΙΖΟΝΤΕΣ», σελ. 27

Γιάννης Η. Χάρης,

«ΒΙΒΛΙΟΔΡΟΜΙΟ», σελ. 33

Paulo Coelho,

«ΤΑΧΥΔΡΟΜΟΣ»
<H3>ΒΑΝΑ ΜΠΑΡΜΠΑ
</H3><H3>Έχω έτοιμες βαλίτσες για κάθε εμπειρία
</H3>
Νιώθω ταξιδιώτης της ζωής. Μ' αρέσει να έχω πάντα έτοιμες τις βαλίτσες μου για
κάθε εμπειρία. Δεν θέλω να θυσιάσω ούτε την καριέρα μου ούτε τη μητρότητα. Και
τα δύο σε ανυψώνουν. Είναι δημιουργία. Τρέλα υπάρχει παντού. Η ζωή μου είναι
γεμάτη υπερβολές. Δεν τις θέλω, μου τυχαίνουν. Τελικά η μοίρα μας ευνοεί, όσο
και ν' αποφεύγουμε κάποια πράγματα. Είναι επιλογή μου να υποδύομαι μοιραίες
γυναίκες. Μου αρέσει το περιθώριο. Η συνέντευξη στον Άρη Βασιλειάδη στον «ΤΑΧΥΔΡΟΜΟ»

<H3>19οι ΧΕΙΜΕΡΙΝΟΙ ΟΛΥΜΠΙΑΚΟΙ ΑΓΩΝΕΣ
</H3><H3>Οκτώ Έλληνες θέλουν... τελικό
</H3>
Σε μια παλιά αποικία των μορμόνων, γύρω από μια τεράστια αλμυρή λίμνη, οι
αθλητές θα προσπαθήσουν από την Παρασκευή να κερδίσουν μετάλλια στον πάγο.
Ανάμεσα στους 2.300 αθλητές από 85 χώρες, βρίσκονται και οκτώ Έλληνες: έξι από
την Ελλάδα και δύο ομογενείς που διεκδικούν μια θέση στους τελικούς της
Γιούτα, που είχε ιδρύσει μουσείο για τον ελληνικό πολιτισμό πριν ακόμη
ανακηρυχθεί πολιτεία των ΗΠΑ. Ο Σπ. Χριστόπουλος στον «Ταχυδρόμο»
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17258N021</ED>
<ID>
ID:304857

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Γράμματα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ευτυχώς, του εσμού δεν του λείπει μόνον ένα γράμμα για να γίνει θεσμός.

Με τιμή
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17258N022</ED>
<ID>
ID:304936

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N02&aa=2</URL></REF>


Article

<CATEGORY>vin02</CATEGORY>

 <H5>Όταν το σεναριακό κλισέ περνάει από το πανί στην πραγματικότητα το πράγμα
γίνεται επικίνδυνο
</H5><H2>Ο Μελ Γκίμπσον και η Δημοκρατία
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Σε ένα τυπικό σενάριο αστυνομικής ταινίας, από την παραγωγή της τελευταίας
δεκαετίας του Χόλιγουντ, ο αστυνόμος είναι, φυσικά, ένας αγνός, λαϊκός ήρωας.
Με τη φάτσα του Μελ Γκίμπσον, ας πούμε. Ο κακός, είναι πολύ κακός. Και το
μεγάλο εμπόδιο σε αυτήν τη μάχη του καλού με το κακό, είναι συνήθως η
ενοχλητική διαδικαστική νομιμότητα. 
Το έχουμε δει σε πολλές παραλλαγές, σε πολλές ταινίες: Ο καλός, απλός, λαϊκός
ήρωας αστυνομικός με το φονικό όπλο, ατίθασος και ρέμπελος, σε κόντρα πάντα με
τους γραφειοκράτες προϊσταμένους του, κυνηγά με πάθος, αυτοθυσία και κίνδυνο
της ζωής του, αλλά και με μάλλον «ανορθόδοξες» μεθόδους, τον κακό. 
Ύστερα από κάποιες περιπέτειες και πολλούς κινδύνους, ο κακός την πατάει. Ο
καλός του περνάει με χαμόγελο ικανοποίησης τις χειροπέδες. Αλλά κατόπιν
παρεμβάλλονται πολιτικάντηδες προϊστάμενοι, χοντροί και άσχετοι δικαστές και
καλογυαλισμένοι δικηγόροι, βρίσκουν μια ασήμαντη διαδικαστική ατέλεια,
εκμεταλλεύονται μια αβλεψία του καλού ήρωα ως προς την τήρηση των τύπων και
των κανόνων, και ο κακός-κακός βγαίνει ελεύθερος και ατσαλάκωτος, να απολαύσει
τα οφέλη της ανομίας του. 
Η συνέχεια μπορεί να έχει πολλές παραλλαγές, κατά τα γούστα των παραγωγών. Ο
ήρωας μπορεί να το ρίξει στο ποτό, να παραιτηθεί απογοητευμένος από το σώμα,
να εγκαταλειφθεί από τη γυναίκα του ή να τρακάρει το αυτοκίνητό του. Στο
τέλος, όμως, θα συνέλθει, θα πάρει τον νόμο στα χέρια του και με τρόπο
δυναμικό θα επιβάλει την τιμωρία που του αξίζει στον κακό-κακό, ντροπιάζοντας
τους πολιτικάντηδες προϊσταμένους, τους τυπολάτρες δικαστές, τους
Αρμάνι-δικηγόρους, και τα βιβλία της ποινικής δικονομίας. 
Στο σινεμά είναι διασκεδαστικό. Στην πραγματικότητα δεν είναι. Στο σινεμά
είμαστε με τον Μελ εναντίον των δικηγόρων. Στην πραγματικότητα πρέπει να
είμαστε με τους δικηγόρους εναντίον του Μελ - υπουργού, του Μελ-προέδρου ή του
Μελ-δημοσιογράφου. 
Γιατί όταν το σεναριακό κλισέ περνάει από το πανί στην πραγματικότητα, το
πράγμα γίνεται επικίνδυνο. Όσο επικίνδυνο είναι να θεωρούμε ότι η τιμωρία του
κακού, η αποκάλυψη της αλήθειας, η εκδίκηση της δικαιοσύνης, είναι αξίες
υπέρτερες της διαδικασίας για την απόδειξη της ενοχής του. Ή ότι η αρχή πως
ακόμη και ο επ' αυτοφώρω συλληφθείς είναι αθώος μέχρι να αποδειχθεί στο
ακροατήριο η ενοχή του και να καταδικασθεί αμετάκλητα, είναι ένα ενοχλητικό
κατάλοιπο του παρελθόντος, ένα εμπόδιο στον δρόμο του καλού, ένα παιχνιδάκι
στα χέρια των κακών. Όσο επικίνδυνο είναι να θεωρούμε ότι η κοινή βεβαιότητα
περί της «κακότητας» του κακού, φθάνει και περισσεύει για να πέσει επί της
κεφαλής του ο πέλεκυς της δικαιοσύνης - να συρθεί αλυσοδεμένος και ναρκωμένος
σε μια στρατιωτική βάση στην Κούβα, να φυλακιστεί ως τρομοκράτης, ή να
διασυρθεί στο τηλεοπτικό παράθυρο. 
Αξίζει, λοιπόν, πότε-πότε να το θυμόμαστε: Η αποκάλυψη της αλήθειας, η τιμωρία
του κακού, ή η εκδίκηση της δικαιοσύνης είναι αξίες σπουδαίες μα όχι υπέρτερες
της τήρησης κάποιων κανόνων που εξασφαλίζουν την πολιτισμένη συμβίωση των
ανθρώπων. Κάποια μέσα απαγορεύονται, ακόμη κι αν ο σκοπός είναι άγιος. Κάποιοι
κανόνες πρέπει να τηρούνται, ακόμη κι αν τους εκμεταλλεύονται για να τη
γλιτώνουν και κάποιοι κακοί. Και ακόμη και οι χειρότεροι κακοί του πραγματικού
κόσμου έχουν δικαιώματα. Και είναι αθώοι μέχρι να δικαστούν ως ένοχοι από τον
φυσικό τους δικαστή. 
Ξέρω: Αυτός ο κόσμος δεν είναι φωτογενής και δεν προσφέρεται για σενάρια. Ο
Τζορτζ Μπους είναι δημοφιλέστερος του ανώνυμου σιδηροδέσμιου Ταλιμπάν, ο Μάκης
του άθλιου Χρυσανθακόπουλου, και ουδείς φαντάζεται τον Μελ Γκίμπσον στον ρόλο
του αυστηρού δικαστή που προτιμά να αθωώσει έναν ένοχο παρά να καταδικάσει
έναν αθώο. Αλλά αυτός ο παλιός κόσμος είναι δημοκρατικότερος. Και
ασφαλέστερος. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17258N042</ED>
<ID>
ID:304938

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N04&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Οι ευθύνες
</H2>
ΔΕΝ πέρασαν αλώβητα τα κόμματα από την τελευταία αναταραχή που
προκλήθηκε... 
ΑΠΟ τη μια με τις τελευταίες αντιπαραθέσεις τους τόσο στο πρόβλημα του
τζόγου όσο και στο θέμα των ελληνοποιήσεων... 
ΚΑΙ από την άλλη με την απόπειρα εμπλοκής - όχι από τα ίδια - του
Προέδρου της Δημοκρατίας στο σκάνδαλο του τζόγου. 
ΓΙΑΤΙ μπορεί η στάση τους στο θέμα του Προέδρου να απέτρεψε τα
χειρότερα... 
ΕΙΝΑΙ όμως φανερό ότι τα κόμματα δεν είναι άμοιρα ευθυνών για το κλίμα
που δημιουργήθηκε... 
ΚΑΘΩΣ πολλά στελέχη τους ενεπλάκησαν, με τον έναν ή τον άλλον τρόπο,
στην καλλιέργεια αυτού του κλίματος. 
Η κοινή γνώμη παρακολουθεί εδώ και πολύ καιρό ένα μεγάλο μέρος του
πολιτικού γίγνεσθαι να διαδραματίζεται... 
ΜΕ στείρες και άγονες αντιπαραθέσεις τόσο στη Βουλή... 
ΟΣΟ και στα ραδιοτηλεοπτικά παράθυρα, όπου εξέχοντα κομματικά στελέχη
όλων των αποχρώσεων... 
ΔΙΑΓΩΝΙΖΟΝΤΑΙ σε απαξίωση όχι μόνο του εαυτού τους αλλά και της ίδιας
της πολιτικής... 
ΧΩΡΙΣ να αντιλαμβάνονται ότι έτσι μετατρέπονται σε τηλεοπτικά προϊόντα
για κάθε χρήση. 
ΒΕΒΑΙΩΣ η Δημοκρατία μας είναι αρκούντως ισχυρή και αντέχει ακόμη και
αυτές τις καταστάσεις... 
ΑΛΛΑ αυτό, σε καμία περίπτωση, δεν μπορεί να σημαίνει ότι κόμματα και
πολιτικοί... 
ΩΣ οι κατ' εξοχήν αρμόδιοι φορείς της... 
ΔΕΝ πρέπει να ξανασκεφθούν και κυρίως να αναθεωρήσουν πολλές από τις
πρακτικές τους.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17258N043</ED>
<ID>
ID:304951

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N04&aa=3</URL></REF>


Article

<CATEGORY>vin01</CATEGORY>

 <H5>Υπάρχουν παιχνίδια και παιχνίδια, αλλά αυτό με τον Πρόεδρο της Δημοκρατίας
είναι «εν ου παικτοίς»...
</H5><H2>ΤΟ ΣΤΙΓΜΑ
</H2><H2>Όλο... «πέφτει» κι όλο στέκεται όρθιος ο Σημίτης
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Πρωτοτυπία καμία. Όλο τα ίδια και τα ίδια. Φτερνίστηκε ο Άκης; Τα έβαλε με τον
Σημίτη. Είπε κάτι ο Γιάννος υπέρ του Ζαφειρόπουλου; Αντιηγετικές δηλώσεις
Γιάννου. Έκανε μια παρέμβαση ο Γιώργος Παπανδρέου; Διάδοχος ο Παπανδρέου.
Έφαγαν μαζί πέντε, δώδεκα, είκοσι ένας, τριάντα δύο, σαράντα τρεις; Μυστικό
δείπνο για την ανατροπή του Σημίτη. Και πριν από ένα χρόνο τα ίδια γίνονταν.
Και πριν από δύο, πάλι τα ίδια. Ανοίγεις μια χθεσινή εφημερίδα και σκέφτεσαι,
«ρε γαμώτο, κάπου τα 'χω ξαναδιαβάσει εγώ αυτά. Κάπου τα ξέρω». Τα ξέρεις,
διότι έχουν ξανασυμβεί. Τα έχεις ακούσει, διότι σ' τα έχουν ξαναπεί. Η ουσία
είναι ότι όλο πέφτει ο Σημίτης κι όλο... όρθιος στέκεται. 
Κι όμως το παλεύουν 
Ερώτηση: κακό είναι αυτό; Όχι, βέβαια, κακό δεν είναι, το αντίθετο. Απολύτως
συνεπές προς το Σύνταγμα και τους νόμους του κράτους είναι. Ο Πρωθυπουργός
εκλέγεται για μια πλήρη θητεία τεσσάρων ετών, και οφείλει, πλην ανυπέρβλητου
εμποδίου, να την εξαντλήσει. Να εφαρμόσει το πρόγραμμά του, και να κριθεί στο
τέλος της. Εδώ, για λόγους που έχουν να κάνουν με την τάση αυτοχειριασμού που
διατρέχει ολόκληρο το ΠΑΣΟΚ, βάλθηκαν να υπονομεύσουν τον Σημίτη πριν καν
κλείσει διετία από την επανεκλογή του. Θέλεις, κύριε, άλλον αρχηγό, κι όχι τον
Σημίτη; Άποψή σου, και δεν τη σχολιάζουμε... 
Τότε, το ξέχασαν

Αλλά αφού θέλεις άλλον αρχηγό, γιατί δεν το είπες στο Συνέδριο, πριν από
τέσσερις μήνες; Καθαρά. Χωρίς περιστροφές και υπονοούμενα. Κα-θα-ρά. «Ο
Σημίτης είναι καμένο χαρτί, γι' αυτό προτείνω να εκλέξουμε αρχηγό τον τάδε».
Τον Γιώργο Παπανδρέου, ας πούμε, που τον χειροκροτούσες όρθιος επί δεκάλεπτο
όταν βγήκε να μιλήσει στο Συνέδριο. Όχι μόνο δεν το είπες, αλλά έδωσες και
στον Σημίτη 70% να έχει να λέει ότι έλαβε «καθαρή και δυνατή εντολή». Τώρα
λοιπόν δεν είναι ανήθικο, άθλιο, απαράδεκτο αυτό που κάνεις; Να υπονομεύεις
τόσο ξεδιάντροπα αυτόν που ψήφισες και πάλι για πρόεδρο; Παρά το γεγονός ότι
γνωρίζεις, και γνωρίζεις πολύ καλά, ότι θα την πληρώσει ολόκληρη η παράταξη
από τη... βαριάς μορφής Δεξιά που επέρχεται;! 
Αρχηγέ, το κόμμα σου 
Η οποία Δεξιά, τώρα, βαριάς, βαρύτατης, μορφής που, όπως προανέφερα,
επέρχεται, είναι να σε φυλάει ο Θεός. Βγαίνει ο πρόεδρος του κόμματος Κώστας
Καραμανλής και δηλώνει ενώπιον καμερών και... ανθρώπων ότι αποκηρύσσει τις
καταλήψεις των δρόμων από τους αγρότες. Και επί τη ευκαιρία τραβάει και ένα
λογύδριο για το πόσο αντίθετος είναι με το να αναστατώνεται η οικονομική και
κοινωνική ζωή των πολιτών. Ωραίος. Το ίδιο βράδυ στα κανάλια να τος καμαρωτός
καμαρωτός πάνω στο τρακτέρ ο... πασιονάριος Σωτήρης Χατζηγάκης, ο πρώην
υπουργός, πρώτος στον αγώνα. Κι από κοντά, υπαρχηγός του δημοφιλούς Ευάγγελου
Μπούτα, ο Θαν. Νασίκας, μέλος της Κ.Ε. του κόμματος, ως ο πιο γνωστός δεξιός
αγροτοπατέρας. Αρχηγέ μου, το κόμμα σου! 
Δεν στερεύει η δεξαμενή 
Το κόμμα, τώρα, ακόμη, σχεδόν 22 μήνες μετά τις εκλογές του Απριλίου του 2000,
να τη χωνέψει εκείνη τη σκληρή Κυριακή που για ένα δίωρο νόμιζε ότι ήταν
κυβέρνηση, και ως τα μεσάνυχτα τους προέκυψε Σημίτης για Πρωθυπουργός. Η
συζήτηση για τις ελληνοποιήσεις στη Βουλή ήταν ένα χάρμα. Το τι είπαν δεν
περιγράφεται ούτε με λόγια ούτε με κείμενα. Κι αυτό κάνει ακόμη πιο επαινετή
την παρουσία του Κώστα Σκανδαλίδη, που σήκωσε ολόκληρο το βάρος της
αντιπαράθεσης με τη Ν.Δ. - ο Πρωθυπουργός απουσίαζε στις Βρυξέλλες - και τα
κατάφερε εξαιρετικά. Για να αποδειχθεί ότι παρά τα όσα υποστηρίζει η Ν.Δ. για
τους κουρασμένους, τους φθαρμένους, τους... ξωμάχους της πολιτικής, η δεξαμενή
στελεχών μεγάλου βεληνεκούς του ΠΑΣΟΚ δεν στερεύει... 
Του βγάζουμε το καπέλο 
Δεν στερεύει ούτε η ανθρωπιά ούτε η τιμιότητα. Κόντρα στα φρουτάκια, στις
δυσοσμίες που αναδίνει η πολιτική αντιπαράθεση, τα χτυπήματα κάτω από τη μέση,
και όλα όσα σου μαυρίζουν την ψυχή, υπάρχουν ειδήσεις χαρμόσυνες. Φτωχός, τι
άλλο, βιοπαλαιστής, εργάτης καθαριότητας του Δήμου Κερατσινίου, βρήκε και
παρέδωσε μικρό θησαυρό εκ δραχμών και ευρώ. Δεν έκανε ό,τι θα έκαναν πολλοί
άλλοι. Λειτούργησε σαν άνθρωπος. Ας του βγάλουμε το καπέλο- τα συγχαρητήρια,
απλώς, δεν αρκούν... 
Το κατάλαβε νωρίς 
Αντιθέτως, συγχαρητήρια πολλά αξίζουν σε όσους προσπαθούν να σταθούν όρθιοι
απέναντι στη νέα προσπάθεια που βρίσκεται σε εξέλιξη να πεισθούμε ότι εντάξει
και καλά ο διάλογος με την Τουρκία δεν είναι και τίποτε σοβαρό. Ο Γιώργος
Παπανδρέου μάς καλεί να αποβάλουμε τις φοβίες που μας διακατέχουν. Μια
κουβέντα είναι αυτό. Αλλά πώς μπορεί να αποβάλεις κάτι που είναι μέσα στα
γονίδιά σου αιώνες τώρα; Κι έπειτα, κακό δεν είναι να φοβάσαι. Κακό είναι να
το παίζεις άνετος, διότι εμπιστεύεσαι τον απέναντι, και στο τέλος να
καταλαβαίνεις, οδυνηρά, ότι έκανες λάθος. Ότι σε ξεγέλασε. Ότι σ' την έφερε.
Κάποτε ο Ανδρέας Παπανδρέου για κάτι ανάλογο είχε πει «Mea culpa». Αλλά,
ευτυχώς, εκείνος το κατάλαβε νωρίς. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17258N061</ED>
<ID>
ID:304858

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N06&aa=1</URL></REF>


Article

<CATEGORY>vin04</CATEGORY>

 <H5>ΚΑΙ ΤΟ ΠΑΡΑΣΚΗΝΙΟ
</H5><H2>Τελείωσαν οι επιλογές </H2>
Το λένε οι κούκοι στα βουνά κι οι πέρδικες στα πλάγια. Όλο το μυστικό της
κρίσης στο ΠΑΣΟΚ βρίσκεται στο μοντέλο διακυβέρνησης του Κ. Σημίτη. Ο
Πρωθυπουργός εξακολουθεί να κυβερνάει με τον ίδιο τρόπο, σαν να μη μεσολάβησε
η κρίση του Ιουνίου που οδήγησε στο Συνέδριο. Μια κλειστή ομάδα ανθρώπων τον
περιβάλλει, μ' αυτούς συνεργάζεται, μ' αυτούς τα λέει, σ' αυτούς εκτονώνεται.
Ποιοι είναι; Κοσμίδης, Θέμελης, Πανταγιάς, Παπαδημητρίου (οι μη υπουργοί),
Πρωτόπαπας, Βερελής, Χριστοδουλάκης, Ευθυμίου, Γιαννίτσης, Ρέππας (οι εντός
Υπουργικού Συμβουλίου), η επίτροπος Α. Διαμαντοπούλου και ο κύκλος των
καθηγητών: Ροζάκης, Μουζέλης, Τσουκαλάς, Βέλτσος, Διαμαντούρος. Αυτοί. Κανείς
άλλος. Πόσο τον επηρεάζουν, ο καθένας χωριστά και όλοι μαζί, άγνωστο. Η ουσία
όμως είναι ότι το κατάστημα παρουσιάζει προβλήματα. Σημαντικά. Το βλέπει κι ο
ίδιος και συζητάει. Για το δικό του μέλλον και για το μέλλον του ΠΑΣΟΚ. Και
εφημερίδες διαβάζει, και πληροφορίες συλλέγει, και ασφαλώς καταλαβαίνει ότι
κάτι πρέπει να γίνει. Μόνο που οι επιλογές του έχουν εξαντληθεί. Το χαρτί
«Συνέδριο» το έπαιξε στην κρίση του Οκτωβρίου. Τώρα; <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17258N063</ED>
<ID>
ID:304961

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N06&aa=3</URL></REF>


Article

<CATEGORY>vin04</CATEGORY>

 <H5>Εξετάζονται διάφορες θεωρίες, που συσχετίζουν μερικά - φαινομενικά άσχετα
μεταξύ τους - γεγονότα
</H5><H2>Σενάρια πολιτικής αποσταθεροποίησης </H2><H4>Κυβέρνηση και Ν.Δ. υποδεικνύουν οικονομικούς παράγοντες
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Έντονο προβληματισμό προκαλεί σε κυβέρνηση και αντιπολίτευση η εντεινόμενη
προσπάθεια από διάφορες πλευρές να προκληθεί αναταραχή ή και αποσταθεροποίηση
στο πολιτικό σύστημα της χώρας. 
Η προσπάθεια αυτή που, κατά πληροφορίες, θα έχει και συνέχεια εντός των
επομένων ημερών αντιμετωπίσθηκε επί του παρόντος αποτελεσματικά, όταν την
Πέμπτη εκδηλώθηκε η αήθης επίθεση κατά του Προέδρου της Δημοκρατίας. 
Τώρα, κυβέρνηση και Ν.Δ. εξετάζουν διάφορες θεωρίες, συσχετίζοντας μερικά
φαινομενικά άσχετα μεταξύ τους γεγονότα, τα οποία όμως κατατείνουν προς μία
κατεύθυνση: της ριζικής ανατροπής του σημερινού πολιτικού σκηνικού. 
Πρώτο σενάριο - που απασχόλησε την κυβέρνηση - ήταν οι «ελληνοποιήσεις». Οι
μεμονωμένες καταγγελίες για παράνομες ελληνοποιήσεις έγινε προσπάθεια να
γενικευθούν στο σύνολο των Ελλήνων του Πόντου, που προέρχονται από την πρώην
Σοβιετική Ένωση. Στο τέλος αυτής της διαδρομής, το νήμα πήρε η Ν.Δ., η οποία
επιχείρησε να υπονομεύσει την ίδια την αξιοπιστία της εκλογικής αναμέτρησης
του Απριλίου του 2000. Μέσω δημοσιογραφικών της οργάνων, ισχυρίσθηκε σε όλους
τους τόνους, με τη συμμετοχή και του Κ. Καραμανλή στην προσπάθεια αυτή, ότι η
Ν.Δ. ηττήθηκε στις εκλογές γιατί το ΠΑΣΟΚ έκανε παράνομες ελληνοποιήσεις. Οι
καταγγελίες έφθασαν στη Βουλή και εκεί, πλέον, υποστηρίχθηκε για πρώτη φορά
ευθέως στη μεταπολιτευτική δημοκρατία ότι το κόμμα της αξιωματικής
αντιπολίτευσης έχασε τις εκλογές γιατί έγινε νοθεία! Η σχέση, καταγγελίες για
τις ελληνοποιήσεις - ισχυρισμοί της Ν.Δ. για νοθεία, απασχόλησε επί μακρόν την
κυβέρνηση, που έδωσε την απλούστερη των εξηγήσεων, ότι με κάποιον τρόπο ο Κ.
Καραμανλής και η Ν.Δ. έπρεπε να δικαιολογήσουν την στο παραπέντε ήττα στις
εκλογές. Όμως τώρα πολλοί σκέπτονται ότι το σενάριο αυτό μπορεί να είχε τον
ίδιο στόχο με τις αήθεις επιθέσεις κατά του Προέδρου της Δημοκρατίας Κ.
Στεφανόπουλου: τη δημιουργία συνθηκών πολιτικής αποσταθεροποίησης και την
πρόωρη προσφυγή στις κάλπες. 
Δεύτερο σενάριο - που κυκλοφόρησε ευρέως - είχε σχέση με τις πρωτοβουλίες να
συγκεντρωθούν υπογραφές κάτω από κείμενα που αναφέρονταν σε τομείς του
κυβερνητικού έργου, και ιδιαίτερα για το κοινωνικό κράτος. Την πρώτη φορά η
κίνηση αντιμετωπίσθηκε με απορία, τη δεύτερη με σκεπτικισμό, την τρίτη με τη
λογική ότι κάτι βαθύτερο κρύβεται πίσω της. Οι «θεωρίες συνωμοσίας» έδωσαν και
πήραν. Κύρια συνισταμένη τους: ότι πίσω από τα κείμενα - παρεμβάσεις των 45 ή
65 βουλευτών μπορεί να βρίσκεται σχέδιο της εσωκομματικής αντιπολίτευσης του
ΠΑΣΟΚ - βοηθούμενο και από οικονομικούς κύκλους - για αντικατάσταση του Κώστα
Σημίτη, εκουσίως ή ακουσίως, πριν από τις εκλογές. Οι έχοντες πάντως την
πρωτοβουλία βουλευτές ανταπάντησαν ότι «ήθελαν απλώς να βοηθήσουν την
κυβέρνηση και τον αρμόδιο υπουργό», ενώ η ένταση των σεναρίων διαδοχολογίας
οδήγησε τους πρωταγωνιστές - και τον Γιώργο Παπανδρέου ειδικότερα - να
αποκηρύξουν σενάρια και διακινητές. Το τρίτο σενάριο, πίσω από το οποίο τόσο η
κυβέρνηση όσο και η Ν.Δ. έβλεπαν να υποκρύπτονται σημαντικά οικονομικά
συμφέροντα, ήθελε την παραίτηση - λόγω ευθιξίας - του Προέδρου της Δημοκρατίας
ύστερα από εμπλοκή τού ονόματός του με τον παράνομο τζόγο στην Πάτρα. Μία
παραίτηση θα που επιτάχυνε εξελίξεις μέσα στο ΠΑΣΟΚ και θα οδηγούσε στην
προκήρυξη πρόωρων εκλογών. 
Από την Πέμπτη Τα περί παραίτησης του κ. Κ. Στεφανόπουλου κυκλοφορούσαν
μάλιστα από την Πέμπτη το πρωί, χωρίς καν να είναι ο γνωστός ο λόγος που θα
τον ωθούσε σε μία παραίτηση. Η κυβέρνηση, που συνέλεξε πολλές πληροφορίες για
το θέμα αυτό, «χρεώνει» τα σενάρια στη Ν.Δ. και μάλιστα σε συγκεκριμένους
κύκλους. Αργότερα στη διάρκεια της ημέρας και προτού μεταδοθεί η επίμαχη
εκπομπή του Σπ. Καρατζαφέρη στο Extra, βουλευτές της Ν.Δ. προεξοφλούσαν ότι
«πάμε σε εκλογές». Κυβερνητική πηγή ισχυρίσθηκε ότι ανάλογη ήταν η πρόβλεψη
και του επίτιμου προέδρου της Ν.Δ. Κ. Μητσοτάκη. Η κυβέρνηση υποδεικνύει
συγκεκριμένους επιχειρηματίες ότι ήταν αυτοί που «έσπρωξαν» το όλο θέμα στον
Τύπο. Κατά σύμπτωση, δύο από αυτούς στηρίζουν τη Ν.Δ. και ένας τρίτος έχει
κάθε λόγο να στριμώχνει τον Κ. Σημίτη... Ο κυβερνητικός εκπρόσωπος Χρ.
Πρωτόπαπας που ρωτήθηκε χθες επ' αυτού απάντησε με τη φράση: «Δεν θέλω να
ονοματίσω κανέναν, ο ελληνικός λαός έχει μάτια και βλέπει. Από εκεί και πέρα ο
καθένας μπορεί να βγάλει τα συμπεράσματά του». Η Ν.Δ., από την πλευρά της,
υποδεικνύει και αυτή οικονομικούς κύκλους (τους αποκάλεσε διαπλοκή και
εξωθεσμικά κέντρα) πίσω από τα σενάρια. Και θεωρεί ότι πίσω από την επίθεση
κατά του κ. Στεφανόπουλου υποκρύπτεται «εμφύλιος πόλεμος» επιχειρηματιών που
έχουν σχέσεις με την κυβέρνηση. 
Η άδεια του Extra Θέμα με τη λειτουργία του τηλεοπτικού σταθμού Extra
έχει ανακύψει έπειτα από επιστολή που απέστειλε στον υπουργό Τύπου και ΜΜΕ
Χρήστο Πρωτόπαπα, ο πρόεδρος του Εθνικού Συμβουλίου Ραδιοτηλεόρασης, κ.
Βασίλης Λαμπρίδης. 
Ο πρόεδρος του ΕΣΡ ζητεί, σύμφωνα με πληροφορίες, να διακοπεί η λειτουργία του
σταθμού εάν δεν πληροί τις προϋποθέσεις του νόμου, ως τηλεοπτικός σταθμός
περιφερειακής εμβέλειας (Νομού Αττικής). Κατά τις ίδιες πληροφορίες, ο κ.
Πρωτόπαπας έχει ήδη παραδώσει τον φάκελο του καναλιού σε νομικούς τού
υπουργείου Τύπου, προκειμένου να διαπιστώσουν αν ο σταθμός εκπέμπει σύμφωνα με
τα αναφερόμενα στην προσωρινή άδεια λειτουργίας του. 
Κατά τις ίδιες πηγές, ο κ. Πρωτόπαπας θα είναι σε θέση να ενημερώσει το ΕΣΡ
περί το μέσον της εβδομάδας. 
<H3>Ήξεις αφήξεις Μητσοτάκη
</H3>
Ο Κ. Μητσοτάκης, ήταν ο μόνος που ουσιαστικά διαχώρισε τη θέση του από την
ομόθυμη στάση του πολιτικού κόσμου έναντι της επίθεσης κατά του κ.
Στεφανόπουλου. Σύμφωνα με τον πρώην πρωθυπουργό: «Όταν προκύπτουν τέτοια
περιστατικά, η απάντηση σε ένα δημοσιογραφικό ρεπορτάζ δεν μπορεί να είναι η
δαιμονολογία και οι ύβρεις. Χρειάζεται μία ουσιαστική απάντηση. Το απαιτεί ο
κανόνας της δημοκρατίας. Σκεφθείτε τι θα γινόταν αν αυτό που συνέβη στην
Ελλάδα συνέβαινε με τη βασίλισσα της Αγγλίας, με τον πρόεδρο Μπους των
Ηνωμένων Πολιτειών. Σκεφθείτε ποια θα ήταν η αντίδραση σε μια ώριμη
δημοκρατία». Ο εκπρόσωπος της Ν.Δ. απέφυγε να καλυψει τον επίτιμο πρόεδρο του κόμματος.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17258N081</ED>
<ID>
ID:304897

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N08&aa=1</URL></REF>


Article

<CATEGORY>vin04</CATEGORY>

 <H5>ΕΚΡΗΞΗ ΣΤΕΦΑΝΟΠΟΥΛΟΥ
</H5><H2>«Ορισμένοι δεν σέβονται τίποτα»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Δεν άντεξε χθες το πρωί ο Πρόεδρος της Δημοκρατίας Κωστής Στεφανόπουλος. Την
ώρα που έβγαινε από το σπίτι του και είδε κάποιο κανάλι να τον περιμένει για
να κάνει δήλωση, προσπάθησε να το αποφύγει. Όχι γιατί δεν ήθελε να μιλήσει σε
δημοσιογράφους, αλλά γιατί «αυτή η ιστορία θα έπρεπε να πάρει ένα τέλος», όπως
έλεγε συνεργάτης του. 
Από προχθές το βράδυ, άλλωστε, είχε αποφασίσει να μην κάνει δηλώσεις, πέραν
της γραπτής ανακοίνωσης που είχε εκδοθεί. Και λίγο πριν να βγει από το σπίτι
του, είχε πει σε συνεργάτη του: «Επιτέλους, κάπου πρέπει να μπει ένα φρένο.
Ορισμένοι δεν σέβονται τίποτα. Ε, δεν είναι αυτή η εικόνα της χώρας, όπως πάνε
να την παρουσιάσουν». 
Οπότε όταν πρόβαλε στο κατώφλι του σπιτιού του στο Ψυχικό, ήταν ήδη
προετοιμασμένος να «απαντήσει» με τον τρόπο του. 
«Σας παρακαλώ πολύ! Δεν ντρέπεσθε;» είπε φανερά εκνευρισμένος, χωρίς να κρύψει
μία «έκρηξή» του, «στοχεύοντας» όχι κάποιον συγκεκριμένο δημοσιογράφο, αλλά
γενικότερα στο κλίμα που ορισμένοι προσπάθησαν να δημιουργήσουν. 
Λίγες ώρες αργότερα έλεγε στον πρόεδρο της Βουλής Απόστολο Κακλαμάνη, ο οποίος
τον επισκέφθηκε ύστερα από δική του πρωτοβουλία: «Δεν είχα φαντασθεί ποτέ στη
ζωή μου, κύριε πρόεδρε, ότι μπορεί να φθάσουν κάποιοι να αμφισβητήσουν την
προσήλωσή μου στον νόμο και την ηθική». 
Ο Απ. Κακλαμάνης «Πιστεύω, πάντως, κύριε πρόεδρε», είπε κάποια στιγμή ο κ.
Κακλαμάνης στον κ. Στεφανόπουλο, «πως ουδέν κακόν αμιγές καλού. Οι
επιχειρηματίες των ΜΜΕ και οι Δημοσιογραφικές Ενώσεις οφείλουν να συνεργασθούν
ώστε ο εθνικός πλούτος, οι ραδιοτηλεοπτικές συχνότητες να χρησιμοποιούνται με
τρόπο που να δίνουν πρόγραμμα ποιοτικής στάθμης, ώστε να προάγεται ο
κοινωνικός ρόλος των ΜΜΕ και η κοινωνική τους αποστολή». 
Ο επόμενος επισκέπτης του κ. Στεφανόπουλου ήταν ο κ. Έβερτ, ο οποίος και ήταν
ιδιαίτερα φιλικός απέναντί του. «Δεν κολλάει η λάσπη στο πρόσωπό σας κύριε
Πρόεδρε», του είπε. «Κι αυτό το γνωρίζουν οι πάντες σ' αυτήν τη χώρα». 
Χθες το απόγευμα ο κ. Στεφανόπουλος, λίγο πριν ετοιμάσει τις αποσκευές του για
τη Συρία και την τριήμερη επίσημη επίσκεψή του εκεί, είχε μία συνομιλία με τα
παιδιά του, τα οποία δεν έκρυψαν από τον πατέρα τους την αγωνία τους μήπως όλη
αυτή η υπόθεση τον επηρεάσει στην υγεία του. Εισέπραξαν όμως από αυτόν ένα
καθησυχαστικό και πλατύ χαμόγελο. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17258N083</ED>
<ID>
ID:304962

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N08&aa=3</URL></REF>


Article

<CATEGORY>vin04</CATEGORY>

 <H2>Η τηλεδημοκρατία στο απόσπασμα
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

«Η μαντάμ Μποβαρί είμαι εγώ», έλεγε ο Γουσταύος Φλωμπέρ, αναφερόμενος στο
μυθιστόρημά του. Είναι αμφίβολο αν έστω και ελάχιστοι από όσους συνωστίζονται
τα τελευταία 24ωρα στα τηλεοπτικά παράθυρα, έχουν ιδέα ποιος είναι ο Φλωμπέρ.
Η κλασική λογοτεχνία δεν πάει ακριβώς με τα «φρουτάκια». Ωστόσο, με έναν
διεστραμμένο τρόπο, θα έλεγε κανείς ότι η φράση «ο Μάκης είμαι εγώ!» θα
μπορούσε να τους ταιριάζει. Όλοι καταδικάζουν τη λάσπη, όλοι όμως μιλούν
ακατάσχετα γι' αυτήν. Την ερμηνεύουν, την τοποθετούν σε ένα πλαίσιο, τη
στηλιτεύουν για άλλη μια φορά - και ύστερα πάλι από την αρχή! 
Οι «κατάπτυστες» κ.λπ.) κατηγορίες κατά του κ. Κωστή Στεφανόπουλου έδωσαν θέμα
για εκπομπές ατέλειωτων ωρών σε όλα τα ιδιωτικά κανάλια. Αν το θέμα είναι
ανύπαρκτο, τότε γιατί του δίνεται τόσος χρόνος; Σε τελική ανάλυση, ο
δημοσιογράφος δεν διακρίνεται μόνο για την ικανότητά του στο ρεπορτάζ, αλλά
και για την κρίση του σε σχέση με το τι αποτελεί είδηση, τι συνιστά
συκοφαντική λάσπη και τι είναι άνευ σημασίας - άρα μένει εκτός ειδησεογραφικής
κάλυψης. Αυτή η αξιολόγηση διατρέχει όλες τις μεγάλες εκείνες στιγμές της
ενημέρωσης που διδάσκουν στους έκθαμβους φοιτητές των δημοσιογραφικών σχολών,
από το «Κατηγορώ» του Ζολά έως την αποκάλυψη του Γουοτεργκέιτ. 
Βεβαίως, αυτά συμβαίνουν στις τηλε-δημοκρατίες. Ουδείς μπορεί να έχει το
μαχαίρι και το πεπόνι. Αν δεν ανέχεται ασμένως τον θίασο παιδεραστών, παπάδων
και πτωμάτων που παρελαύνει κάθε ημέρα στα δελτία ειδήσεων ή στο τηλεοπτικό
«εξπρές του μεσονυχτίου», γιατί να κάνει εξαίρεση στον Πρόεδρο της
Δημοκρατίας; Επειδή μια πιθανή παραίτηση λόγω ευθιξίας θα τινάξει στον αέρα το
πολιτικό σύστημα, ενώ η κραυγή ενός απλού πολίτη (του οποίου η προσωπικότητα
βιάζεται από τον κάθε τηλεπαρουσιαστή) πνίγεται στη σιωπή; 
Είναι γεγονός ότι η παθολογία των τελευταίων ημερών δεν είναι αποκλειστικά
ελληνικό φαινόμενο. Μία παρέα ακροδεξιών δικηγόρων «έσπρωξε» την υπόθεση της
Μόνικας, μέχρις ότου ο Κλίντον μπερδεύτηκε, υπέπεσε σε ψευδορκία, πράγμα για
το οποίο τελικά δικάστηκε. Και στις ΗΠΑ, η ιστορία ξετυλίχθηκε μέσα από
κασέτες και καταθέσεις απίθανων προσώπων. Τα βρετανικά ταμπλόιντ έπνιξαν την
κυβέρνηση σε μια αλυσίδα ροζ σκανδάλων - σε αρκετές περιπτώσεις με επί πληρωμή
παγίδευση των θυμάτων. 
Καθεστώς ανομίας. Έστω και με ειρωνικό τρόπο, λοιπόν,
εκσυγχρονιζόμαστε. Με μία διαφορά: στην Ελλάδα, το χάος και η αυθαιρεσία
επιτείνονται από το γεγονός ότι τα Μέσα, εδώ και περισσότερο από δέκα χρόνια,
λειτουργούν σε καθεστώς οιονεί ανομίας. Οι άδειες δεν δίνονται, η νομοθεσία
δεν εφαρμόζεται, καναλάρχες πουλούν «αέρα» ο ένας στον άλλον, σε ένα
περιβάλλον που θυμίζει λυόμενα, αυθαίρετα ή τη γνωστή, στους ποδοσφαιρικούς
κύκλους, «παράγκα» με τις πολλές εισόδους. Κι αυτό είναι κάτι για το οποίο
υπάρχουν πολιτικές ευθύνες σε πολλούς εξ αυτών που διερρήγνυαν τα ιμάτιά τους
δημοσίως. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17258N091</ED>
<ID>
ID:304898

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το μέτρο και η υπερβολή
</H2>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Η κάμερα που βουτάει με ορμή στη λάσπη διαθέτει πάντοτε πλάνα εντυπωσιακά και
άκρως αξιοποιήσιμα όχι μόνον τηλεοπτικώς αλλά και από εκείνους τους χώρους που
χρησιμοποιούν τη μιντιακή παθολογία για να επιτύχουν στόχους πολύ πιο σοβαρούς
και επικίνδυνους από μια πρόσκαιρη αύξηση της τηλεθέασης. Οι κρυφές κάμερες,
τα κλεμμένα πλάνα, η εισαγγελική «δημοσιογραφία» συνθέτουν τη γαστριμαργική
πλευρά του προβλήματος. Αυτή ακριβώς είναι που καταναλώνεται εύκολα και
εντυπωσιάζει τόσο, ώστε να είναι δυσδιάκριτα τα συστατικά του εκρηκτικού
μείγματος που καταπίνει ο πολίτης - θεατής των αθλιοτήτων. Η άλλη πλευρά
παραμένει στο σκοτάδι και είναι εκείνη που εκμεταλλεύεται την υπνωτική
παράδοση του κοινού σε μια γοητευτική μικρή οθόνη, για να προωθήσει σχέδια και
συμφέροντα που δεν αντέχουν τις δημοκρατικές, καθαρές οδούς. 
Μέτρα; Η ψυχραιμία απέναντι στην τηλεόραση, η αποδέσμευση από τις μεθόδους
της. Η τηλεόραση είναι το μέσον της υπερβολής. Η δημοκρατία χρειάζεται το
μέτρο, τη σκέψη, την κρίση. Η τηλεοπτική «επικαιρότητα» των εντυπώσεων ρίχνει
εκτυφλωτικό φως σε γαστριμαργικές λεπτομέρειες, αφήνοντας στο σκοτάδι τα
σημαντικά, τα θέματα εκείνα που πραγματικά απασχολούν τους πολίτες και που
είναι η υγεία, η δουλειά, το μέλλον τους. Εν τέλει, καταργεί την ουσία της
πολιτικής υπέρ του τηλεοπτικού της φλύαρου και ασυνάρτητου θεάματος.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17258N092</ED>
<ID>
ID:304941

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N09&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η τελευταία σταγόνα </H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Μέχρις εδώ σχεδόν μπορούσαμε να δικαιολογήσουμε τον εαυτό μας. Μπροστά στην
ελευθερία, βαυκαλιζόμαστε, μπροστά στο άνοιγμα της τηλεόρασης σε κάθε
δημοσιογράφο (έστω και με εισαγωγικά), σε κάθε επιχειρηματία (έστω και της
πολιτικής), σε κάθε πικραμένο (έστω και όχι από εμάς), πόση σημασία είχε λίγη
αισθητική υποβάθμιση; Μπροστά στο άγγιγμα, επιτέλους, των αναγκών του «μέσου
Έλληνα», μπροστά στην ακηδεμόνευτη πληροφόρηση, δεν άξιζε άραγε,
αναρωτιόμασταν μέχρι χθες, να υποστούμε λίγους ασύντακτους συντάκτες, λίγους
ανάδελφους μεγάλους αδελφούς, λίγους θολούς τηλεοπτικούς αστέρες; Τώρα όμως
που η τηλεόραση, διά της διασποράς τής ίδιας της τής σαπίλας, άγγιξε και
τράνταξε τα όργανα (όχι τα πρόσωπα) της Πολιτείας, τώρα που φάνηκε ότι έχει
οριστικά ποτίσει με το σιριαλικό της ήθος αυτό που κάποτε αποκαλούσαμε
δημοκρατική λειτουργία, τώρα πια τέτοια χαζοχαρούμενη επιείκεια δεν
συγχωρείται. Γιατί δεν υπάρχει τίποτα πιο πικρό σε μια δημοκρατία από το να
πρέπει να παραδεχθεί πως η ελευθερία σε έναν τομέα οδήγησε σε αποδυνάμωση των
θεσμών. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17258N093</ED>
<ID>
ID:304964

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N09&aa=3</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Πανέτοιμος ο Πρωθυπουργός να αντιμετωπίσει κρυφές κάμερες
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17258N101</ED>
<ID>
ID:304856

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N10&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Βίκυ Κουλιανού: 
(η ηθοποιός, στο «Κλικ») 
«Η επωνυμία σού δίνει όσα ακριβώς σου παίρνει. Δίκαιο δεν είναι;».

Αλέξανδρος Λυκουρέζος: 
(ο βουλευτής λέει στο «Κλικ» ποια είναι η καλύτερη στιγμή που του έδωσε η
επωνυμία) 
«Η εκλογή μου ως βουλευτής Α' Αθηνών στις τελευταίες εκλογές».


Φίλιππος Πετσάλνικος: 
(ο υπουργός Δικαιοσύνης, στον «Αγγελιοφόρο», για τη μηχανοργάνωση των
δικαστηρίων) 
«Πρέπει να τελειώσουμε με τους φακέλους, τα χαρτιά, τα μολύβια, τα στυλό, τις
καθαρογραφές, τις καθυστερήσεις (...)».


Ανδρέας Μικρούτσικος: 
(ο τηλεπαρουσιαστής, στο «Ciao», για τους παίκτες του «Big Brother») 
«Ναι, φοβάμαι μήπως καταντήσουν γραφικές φιγούρες. Μπήκαν υγιείς, βγήκαν
υγιέστατοι και έτσι που θα τους πυροβολεί το σύστημα μπορεί να αρρωστήσουν».

Μιχάλης Μανιάτης: 
(ο ηθοποιός, που πήγε στο Αφγανιστάν ως μέλος μη κερδοσκοπικής οργάνωσης, στην
«Εσπρέσσο») 
«Δεν ξέρουν αν υπάρχει Ελλάδα, Αμερική, Ευρώπη και πού είναι. Δεν έχουν ιδέα
για τους δίδυμους πύργους. Για τον Μπιν Λάντεν γνωρίζουν και πιστεύουν ότι
είναι εγκάθετος των Αμερικανών».

Μιχάλης Γικόνογλου: 
(ο βουλευτής του ΠΑΣΟΚ, στον Άλφα Νιους 98,7, για το δείπνο της «Λατέρνας») 
«Όλοι αυτοί που μιλάνε για συνωμοσίες κατά του Πρωθυπουργού, βλέπουν όνειρα.
Δεν υπάρχουν πια μπλοκ, καθάρισαν όλα, ισοπεδώθηκαν όλα. Τώρα ο καθένας είναι
με τον εαυτό του».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17258N103</ED>
<ID>
ID:304949

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N10&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Εκπομπές...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Έχω μπροστά μου τέσσερις χθεσινές εφημερίδες. Την «Καθημερινή», τα «ΝΕΑ», την
«Ελευθεροτυπία» και το «Έθνος». Διαβάζω τους κεντρικούς τίτλους τους: «Φθάνει
πια, ώς εδώ!.. Σχέδιο αποσταθεροποίησης με όχημα άθλιους τηλεστάρ». «Γρανίτα
λάσπης. Ύποπτα σενάρια καταγγέλλουν κυβέρνηση, Ν.Δ. Σημίτης: Η επιδίωξή τους
να αποσταθεροποιήσουν τους θεσμούς δεν θα πετύχει». «Ύποπτο παιχνίδι με στόχο
την ομαλότητα». «Στο κενό η σπίλωση και οι... πρόωρες εκλογές!». 
Αν πάρει, κανείς, «τοις μετρητοίς», τους τίτλους αυτούς, καταλήγει στο
συμπέρασμα ότι ο δημοσιογράφος Σπ. Καρατζαφέρης, από την εκπομπή του οποίου
έγινε η επίθεση κατά του Προέδρου της Δημοκρατίας, είναι όργανο κάποιων
κύκλων, που επιδιώκουν παραίτηση Στεφανόπουλου και άμεση διεξαγωγή εθνικών
εκλογών. Το σενάριο αυτό είναι ελάχιστα πιστευτό. Γιατί ο
Καρατζαφέρης δεν είναι χθεσινός. Έχει θητεία 45 ετών στο επάγγελμα.
Επομένως, είναι γνωστός σε όλους. 
Τι θέλω να πω; Θέλω να πω ότι ο Καραταζαφέρης ουδέποτε είχε δεσμούς με
σκοτεινούς εξωθεσμικούς παράγοντες, που επεδίωκαν την «αποσταθεροποίηση».
«Τότε», θα ρωτήσετε, «γιατί έκανε την επίμαχη εκπομπή, που καταδίκασε σύμπας ο
πολιτικός κόσμος;». Η απάντηση είναι απλή: ο Καρατζαφέρης ήθελε «τρόπαιο».
Ήθελε επιτυχία. Ήθελε ένα μεγάλο νούμερο τηλεθέασης. Για να αποδείξει ότι
αυτός είναι πιο «σταρ» από τον «σταρ» της «Ζούγκλας». Αδυνατώ να πιστέψω ότι
ένας πολύπειρος δημοσιογράφος θεωρεί ανεπίτρεπτο και άρα «είδηση» και
«αποκάλυψη» το γεγονός ότι κάποιοι ενοικιαστές ενός μαγαζιού του Προέδρου το
χρησιμοποίησαν για «φρουτάκια». 
Παρακαλώ: δεν επιχειρώ «να ρίξω στα μαλακά» έναν παλιό συνάδελφό μου. Προσπαθώ
να δώσω στην όλη υπόθεση τις πραγματικές της διαστάσεις. Και να αποφορτίσω το
κλίμα, που, προχθές, ήταν ιδιαίτερα τεταμένο. Η Δημοκρατία δεν
κινδύνευσε από την προχθεσινή εκπομπή. Τον άμεμπτο Πρόεδρο Κωστή
Στεφανόπουλο, που έχει τη θέση του στη συνείδηση και την καρδιά όλων μας,
κανείς και τίποτα δεν μπορεί να τον αγγίξει. Και ο ίδιος, άλλωστε,
δήλωσε ότι δεν σκόπευε να παραιτηθεί, για να μην Υπάρχει, όμως, έτσι κι
αλλιώς, ένα κεφαλαιώδες ζήτημα. Το ζήτημα κάποιων εκπομπών της εμπορικής
τηλεόρασης. Των εκπομπών με τους «εισαγγελείς», τα «λαγωνικά», τους
«αδέκαστους κριτές» κ.λπ. Τι θα γίνει με αυτή την κατάσταση; Ώς πού θα πάει;
Δεν βλέπουν οι πολιτικοί, όλοι σχεδόν, ότι τρέχοντας πίσω από τους διάφορους
τηλεστάρ, γα να βγουν για λίγο στο «γυαλί» και να κερδίσουν μερικούς «πόντους»
δημοσιότητας, κάνουν τελικά μεγάλο κακό; 
Έγραφε, χθες, η «Καθημερινή», στο άρθρο της: «... Ο κατήφορος, αποδεικνύεται,
δεν έχει τέλος. Η λάσπη και η φθήνεια δεν γνωρίζουν όρια. Η αδίστακτη
εκμετάλλευση των εντυπώσεων και της μικρόνοιας μερίδων του κοινού από
ορισμένους αποφασισμένους κυνηγούς της τηλεθέασης και του χρήματος, δεν
σταματά πουθενά. (...) Αυτός ο υπόνομος είναι η τηλεοπτική "ελευθερία του
λόγου", της οποίας επιτρέψαμε την οικοδόμηση». Και συμφωνώ απολύτως.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17258N104</ED>
<ID>
ID:304973

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N10&aa=4</URL></REF>


Article

<CATEGORY>vin05</CATEGORY>

 <H2>Δελφίνος με τα όλα του
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όπως είναι γνωστό, οι πάντες στο ΠΑΣΟΚ ξορκίζουν δημοσίως τη
δελφινολογία, αλλά όταν ακούτε πολλούς δημόσιους εξορκισμούς, βαστάτε μικρό
καλάθι. Να, πάρτε για παράδειγμα τη χθεσινή παρουσία του υπουργού Άμυνας κ. Γ.
Παπαντωνίου, στην ορκωμοσία νεοσυλλέκτων, στην Τρίπολη. 
Πήγε εκεί, είδε ­ φυσικά ­ τον δήμαρχο και τους τοπικούς βουλευτές του
ΠΑΣΟΚ, δεν είδε τον νεοδημοκράτη νομάρχη, και στους στρατευμένους έδωσε εκτός
από τις συνήθεις, άλλες πέντε ημέρες άδεια για την ορκωμοσία τους. Δηλαδή, τι
άλλο θα έκανε ένας δελφίνος που σέβεται την ιδιότητά του;
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17258N105</ED>
<ID>
ID:304976

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N10&aa=5</URL></REF>


Article

<CATEGORY>vin05</CATEGORY>

 <H2>Κυβέρνηση ελικοπτέρων </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Θυμάστε εκείνη την περίφημη φράση του κ. Μ. Έβερτ, που είχε το '96
προαναγγείλει ότι θα έφτιαχνε ­ αν κέρδιζε, που δεν κέρδισε τις εκλογές ­ μία
«κυβέρνηση ελικοπτέρων»; Ε, φαίνεται ότι στην Κύπρο το πέτυχαν κάτι τέτοιο,
αλλά δεν τους βγαίνει σε καλό... 
Που λέτε, έχουν προμηθευτεί κάποια ρώσικα ελικόπτερα, τα οποία είναι ακόμα
εκτός υπηρεσίας. Η προμήθεια είναι εν γνώσει όλων των γνωστών και μη
εξαιρετέων κυβερνήσεων που εμπλέκονται στο Κυπριακό και όλα τα παρεμπίπτοντα
ζητήματα. Και ζούμε και εποχές μυστικού διαλόγου... 
Οι κυβερνήσεις, λοιπόν, έχουν πέσει πάνω στους Κυπρίους και τους ζητούν, ούτε
λίγο ούτε πολύ, να αντιμετωπίσουν τα ελικόπτερα ως... S-300. Λέτε να βρεθούμε
πάλι από το πουθενά με... προίκα από τη Ρωσία;
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17258N106</ED>
<ID>
ID:304982

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N10&aa=6</URL></REF>


Article

<CATEGORY>vin05</CATEGORY>

 <H2>Κάτι και «κάτι» </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τα σχεδόν καθημερινά καλά λόγια που λέει το τελευταίο διάστημα ο εκπρόσωπος
του υπουργείου Εξωτερικών κ. Π. Μπεγλίτης για τον κ. Θ. Πάγκαλο, είναι μία
πραγματικότητα που αντανακλά μία άλλη πραγματικότητα: ότι δηλαδή, κάτι έχει
αλλάξει στις κάκιστες, τρισάθλιες, πω πω πω, σχέσεις του πρώην με τον νυν
υπουργό Εξωτερικών... 
Ο κ. Γ. Παπανδρέου θα καλόβλεπε, λέει, τη συμμετοχή τού κ. Θ. Πάγκαλου στη
Συνέλευση για την Ευρώπη ­ οι περισσότερες κυβερνήσεις έχουν τοποθετήσει εκεί
πολύ «βαριά» ονόματα. Όμως για να γίνει κάτι τέτοιο πρέπει να αλλάξει «κάτι»
και στις σχέσεις Σημίτη - Πάγκαλου. Βλέπετε, όσοι μετέχουν εκεί, είναι
εκπρόσωποι των πρωθυπουργών τους! 
Και κάπου εδώ, αρχίζουν τα δύσκολα...
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17258N107</ED>
<ID>
ID:304985

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N10&aa=7</URL></REF>


Article

<CATEGORY>vin01</CATEGORY>

 <H2>Βαρόμετρο
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17258N112</ED>
<ID>
ID:304913

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N11&aa=2</URL></REF>


Article

<CATEGORY>vin05</CATEGORY>

 <H2>Η υπόθεση είναι «φτου κακά»... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ωραίοι είναι εκεί, στη Νέα Δημοκρατία: όπου εκφράζουν, λέει, μεγάλη
ικανοποίηση για την άρνηση του κ. Αλ. Λυκουρέζου να παρασταθεί νομικά στον
επιχειρηματία με τα «φρουτάκια» από την Πάτρα. Και όπου ώς και ο κ. Κ.
Μητσοτάκης, λέει, τηλεφώνησε στον κ. Ά. Σπηλιωτόπουλο για να του εκφράσει τη
συμπαράστασή του, ύστερα από την επίθεση που δέχθηκε για το διαμέρισμα που
έχει αγοράσει στην Πάτρα, από την τεχνική εταιρεία του ίδιου επιχειρηματία. 
Σε ό,τι αφορά τους ίδιους, λοιπόν, η υπόθεση είναι «φτου κακά». Αλλά με
τον βουλευτή τους που κυριάρχησε στις καταγγελίες από τα τηλεοπτικά πάνελ των
ημερών (και των νυχτών), τι θα κάνουν; Θα προσποιηθούν ότι δεν τον έβλεπαν;
Μήπως περισσεύει η υποκρισία;
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17258N113</ED>
<ID>
ID:304950

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N11&aa=3</URL></REF>


Article

<CATEGORY>vin05</CATEGORY>

 <H2>Ω καιροί, ω ήθη... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η χήρα του Ασημάκη Φωτήλα, Αλίκη, δεν έχει απασχολήσει ποτέ τη δημοσιότητα. Η
γυναίκα όμως αναγκάστηκε να εκδώσει γραπτή ανακοίνωση χθες, λίγες ώρες αφού η
φωνή της πλημμύρισε τα τηλεοπτικά κύματα, όταν κάποιος που προσποιήθηκε τον
δημοσιογράφο εφημερίδας, υπέκλεψε μία συνομιλία που είχε μαζί της και τη
μετέδωσε μαζί με τις «αποκαλύψεις» για τον Πρόεδρο της Δημοκρατίας! 
Η κ. Αλίκη Φωτήλα, η οποία είναι εδώ και δεκαετίες οικογενειακή φίλη με τον κ.
Κ. Στεφανόπουλο, ακούστηκε από την τηλεόραση να λέει «δεν ντρέπεστε!», όταν
προσπάθησαν να της αποσπάσουν «ομολογία» για εμπλοκή του Προέδρου της
Δημοκρατίας στον παράνομο τζόγο...
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17258N114</ED>
<ID>
ID:304968

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N11&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΗΛΕΦΩΝΙΚΩΣ θέλησε να ενημερώσει ο κ. Α. Λοβέρδος τον κ. Κ.
Στεφανόπουλο για το ταξίδι του στη Συρία, λόγω της κατάστασης που έχει
δημιουργηθεί με τα «φρουτάκια»... 
ΩΣΤΟΣΟ, ο Πρόεδρος της Δημοκρατίας όχι μόνον του ζήτησε να τον
ενημερώσει στο Προεδρικό Μέγαρο, αλλά τον διαβεβαίωσε ότι... θα τον έβλεπε και
για περισσότερη από την προγραμματισμένη ώρα! 
ΣΑΝ ΤΟ ΧΑΛΑΖΙ θα πέσουν τα ­ ετεροχρονισμένα ­ πρόστιμα για τις κρυφές
κάμερες και όλα τα σχετικά φρουτώδη... 
«ΚΟΚΚΙΝΗ ΓΡΑΜΜΗ» μεταξύ Πρωτόπαπα - Ρουσόπουλου εγκαινιάστηκε τις ώρες
πριν από την επίθεση στον Πρόεδρο της Δημοκρατίας. Εξ ού και η ομοψυχία... 
ΚΟΣΜΟΣΥΡΡΟΗ χθες στη Βουλή ­ όλοι οι βουλευτές ήθελαν να κάνουν
δηλώσεις στις κάμερες. Βλέπετε η Δημοκρατία μας, παρά τα παράσιτα, ήταν, είναι
και θα είναι τηλεοπτική... 
ΤΟ ΜΕΣΟΝ είναι το μήνυμα ­ άρα, πρέπει να ξεκαθαρίσουμε ποιο είναι το μέσον...
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17258N115</ED>
<ID>
ID:304977

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N11&aa=5</URL></REF>


Article

<CATEGORY>vin04</CATEGORY>

 <H5>Η αλλαγή πολιτικής στα ελληνοτουρκικά και οι θέσεις του Πρωθυπουργού από τα
χρόνια του Ανδρέα μέχρι τη συνεργασία του με τον σημερινό υπουργό Εξωτερικών
</H5><H2>Ο Κώστας Σημίτης εν μέσω δύο Παπανδρέου...
</H2><H4>Μία κρίσιμη σχέση εμπιστοσύνης
</H4>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Την άνοιξη του 1996, λίγους μήνες μετά την εκλογή του στην πρωθυπουργία, ο
Κώστας Σημίτης ταξίδεψε στην Ουάσιγκτον. Σε δηλώσεις του είχε μιλήσει τότε για
την ανάγκη αναπροσανατολισμού της ελληνικής εξωτερικής πολιτικής. Η Ελλάδα
έπρεπε να πει όχι στη φοβικότητα και να αφήσει πίσω της την γνωστή «ανάδελφον»
αντίληψη που έβλεπε παντού εχθρούς. 
Με τις μνήμες από τα Ίμια νωπές, χωρίς λαϊκή εντολή, καθ' οδόν προς ένα
δύσκολο Συνέδριο του ΠΑΣΟΚ, ήταν μια τολμηρή επιλογή, που προκάλεσε μάλλον
παγωμάρα. Ικανοποιώντας την ανάγκη συμβολισμού της πολιτικής, ο Πρωθυπουργός
είχε πάρει τότε μαζί του στον Λευκό Οίκο τον Χρ. Ροζάκη, «άτυπο» σύμβουλό του
σε εξωτερικά θέματα και γνωστό για τις «αιρετικές» ­ σε σχέση με την
ατμόσφαιρα της εποχής ­ απόψεις του για τα ελληνοτουρκικά. 
Από το 1996 μέχρι σήμερα, η ατμόσφαιρα στις σχέσεις Ελλάδας - Τουρκίας άλλαξε
δραματικά. Από τη Συμφωνία της Μαδρίτης έως τη «σεισμική διπλωματία» του
καλοκαιριού του '99, και από το Ελσίνκι έως τον ελληνοτουρκικό διάλογο που
αναγγέλθηκε την προηγούμενη εβδομάδα, η πρόοδος ήταν διαρκής. Ακόμη και ο
«σπασμός» της υπόθεσης Οτσαλάν δεν την ανέστρεψε. Η διαδικασία αυτή
εικονογραφήθηκε, σε μεγάλο βαθμό, από τους ζεϊμπέκικους του Γιώργου Παπανδρέου
με τον Ισμαήλ Τζεμ. Πράγματι, στο Μέγαρο Μαξίμου επισημαίνουν τη συμβολή του
υπουργού Εξωτερικών στην υπόθεση αυτή. Είναι, άλλωστε, ο Γιώργος Παπανδρέου
που έχει πιστωθεί επικοινωνιακά την απόπειρα ελληνοτουρκικής προσέγγισης. Παρ'
όλα αυτά, η πολιτική αυτή ανταποκρίνεται πλήρως στις πάγιες αντιλήψεις του
Πρωθυπουργού. 
Όπως λένε πρόσωπα με γνώση του θέματος, η τοποθέτηση του Κώστα Σημίτη για τα
ελληνοτουρκικά είναι παλαιά ιστορία, όπως ταιριάζει στο προφίλ ενός πολιτικού
που δεν αμφιταλαντεύεται. Εντάσσονται στην αντίρρησή του απέναντι σε
«ελληνοκεντρικές προσεγγίσεις», που βλέπουν τα εξωτερικά θέματα με το πρίσμα
της Ελλάδας ως «διωκόμενης χώρας». Η νοοτροπία αυτή δεν ήταν κυρίαρχη στο
«τουρκοφάγο» ΠΑΣΟΚ των πρώτων χρόνων μετά την ίδρυσή του. Μάλιστα, ο
«ευρωπαϊστής» Σημίτης ήταν συχνά ύποπτος (εξ ου και η γνωστή περιπέτεια της
αφίσας), ιδιαίτερα την περίοδο 1974-82. Το ενδιαφέρον είναι ότι ακόμη και
αργότερα, όταν η διαφοροποίησή του απέναντι στον Ανδρέα Παπανδρέου άρχισε να
γίνεται διακριτή, ποτέ δεν είχε ως αντικείμενο την εξωτερική πολιτική. Από
εκεί εκπορεύεται μάλιστα ο μύθος ότι «ο Σημίτης δεν έχει ενδιαφέρον ή
εξοικείωση με τα εξωτερικά θέματα». 
Τα πεδία αντιπαράθεσης. Πράγματι, στην αντιπαράθεσή του με τον Παπανδρέου, ο
Σημίτης είχε διαλέξει ως, προνομιακό γι' αυτόν, το πεδίο της πολιτικής και της
οικονομίας. Σύμφωνα με μία εκδοχή, φαινόταν να υπάρχει μεταξύ τους ένα είδος
«συμφωνίας κυρίων» για το θέμα. Έτσι, λέγεται, «ο Σημίτης δεν δημοσιοποίησε
τις θέσεις του για το "Σκοπιανό" το '93», παρά τις προτροπές που δέχθηκε. «Μα
πώς θα διαμορφώσετε ηγετικό προφίλ χωρίς παρεμβάσεις στα φλέγοντα θέματα της
επικαιρότητας;», τον είχαν ρωτήσει τότε συνεργάτες του. Παρ' όλα αυτά, οι
εκδηλώσεις του ΟΠΕΚ, τα πρώτα χρόνια της δεκαετίας του '90, είχαν συχνά
αντικείμενο την εξωτερική πολιτική. Το κλίμα, οι τοποθετήσεις, τα πρόσωπα
(όπως ο Χρ. Ροζάκης, ο Κ. Ζέπος ή ο Α. Φατούρος) υπέβαλλαν σαφώς τις
διαφοροποιημένες αντιλήψεις των εκσυγχρονιστών για τα εξωτερικά. Ως υπουργός
Παιδείας στην οικουμενική κυβέρνηση, ο Κώστας Σημίτης είχε αντιμετωπίσει
θετικά μια πρωτοβουλία για ίδρυση τμημάτων ελληνικών σπουδών σε Πανεπιστήμια
της Τουρκίας και τμημάτων τουρκικών σπουδών σε ΑΕΙ της Ελλάδας. Η ιδέα
απεδείχθη θνησιγενής και εγκαταλείφθηκε με διπλωματικό τρόπο, όταν υπήρξε
αντίδραση ­ κατά μία εκδοχή από τον Ανδρέα Παπανδρέου. 
Το παράξενο «φερ πλέι». Σύμφωνα με τις ίδιες πηγές, το παράξενο πολιτικό «φερ
πλέι» μεταξύ Ανδρέα Παπανδρέου και Σημίτη είχε να κάνει με την «προσωπική τους
χημεία». Μιλούσαν πάντοτε στον πληθυντικό και στις προσωπικές τους συνομιλίες
κυριαρχούσε μια αστική ευγένεια, από την οποία απουσίαζαν οι εντάσεις ­ ακόμη
και τα χρόνια της δεκαετίας του '90. Όταν οι συναντήσεις του Ε.Γ. γίνονταν στο
σπίτι του Παπανδρέου, στην Εκάλη, τους θυμούνται να μιλούν στα όρθια πριν από
τη συνεδρίαση, «λέγοντας δυο κουβέντες παραπάνω». Ο Σημίτης, λέγεται, είχε
«θετική αντίληψη για τον Ανδρέα, ασχέτως αν θεωρούσε ότι ήταν επιρρεπής στον
λαϊκισμό και έκανε εκπτώσεις στην πολιτική του». Αντίστοιχα, λέγεται ότι ο
Παπανδρέου εκτιμούσε και με έναν τρόπο ξεχώριζε τον Σημίτη. 
Τα προσωπικά αυτά πολιτικά στιγμιότυπα θρυμματίζονται αργότερα από τις
εντυπώσεις από περιστατικά όπως το περιβόητο «δείπνο των τεσσάρων» στη δημόσια
πορεία του Σημίτη προς τη διαδοχή του Παπανδρέου το 1994-95. Ίσως όμως να
προσφέρουν μια εξήγηση για τον υποτονισμό της εξωτερικής πολιτικής από την
ατζέντα του Σημίτη, όπου κυριαρχούσαν ο «εκσυγχρονισμός», η «ανάπτυξη» και οι
«καθαρές λύσεις». 
Συνομιλητές του Σημίτη για τα εξωτερικά ήταν ο Ροζάκης (που δεν κατάφερε να
συνυπάρξει με τον Πάγκαλο στο ΥΠΕΞ μετά τις εκλογές του '96) και ο Γιάννος
Κρανιδιώτης (ο οποίος είχε σημαντική συμβολή στην προετοιμασία της Συμφωνίας
της Μαδρίτης). Από μια ειρωνεία της ιστορίας, όμως, βασικός συμπαραστάτης του
Πρωθυπουργού στην αλλαγή πολιτικής στα ελληνοτουρκικά ανεδείχθη ο Γιώργος
Παπανδρέου. Σύμφωνα με καλά ενημερωμένες πηγές, υπάρχει σύμπνοια μεταξύ τους,
άμεση και απευθείας αλληλοενημέρωση, καθώς και συνεννόηση πριν από κάθε βήμα.
Λέγεται ότι «ο κοσμοπολιτισμός και η συναφής πολιτική κουλτούρα τους βοηθά τη
σχέση τους».

Η σχέση εμπιστοσύνης Σημίτη - Παπανδρέου είναι κρίσιμη. Αν ο «ανιχνευτικός»
ελληνοτουρκικός διάλογος υπερβεί το υπηρεσιακό στάδιο, τότε το επικρατέστερο
σενάριο είναι να ακολουθήσουν πολιτικές επαφές σε επίπεδο υπουργών Εξωτερικών.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17258N121</ED>
<ID>
ID:304895

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N12&aa=1</URL></REF>


Article

<CATEGORY>vin04</CATEGORY>

 <H5>ΑΡΘΡΟ
</H5><H2>Ναι στον διάλογο, όχι στον φόβο, προσοχή στην προετοιμασία
</H2>
<AUTHOR>ΒΥΡΩΝΑΣ ΘΕΟΔΩΡΟΠΟΥΛΟΣ</AUTHOR>

Με αφορμή τα περί «διαλόγου» με την Τουρκία ακούγονται και πάλι αντικρουόμενες
απόψεις σχετικά με τη χρησιμότητά του ή τους κινδύνους που συνεπάγεται. Η
αντικειμενική εκτίμηση της χρησιμότητας αφ' ενός και των κινδύνων αφ' ετέρου
θα έπρεπε να συμπεριλάβει, νομίζω, και τα παρακάτω τρία σημεία:

1. Διάλογο με τους Τούρκους είχαμε κάνει από το 1978 ώς το 1981. Ο
Κωνσταντίνος Καραμανλής δεν είχε τότε θέσει ως προϋπόθεση του διαλόγου την εκ
των προτέρων δέσμευση της Τουρκίας ότι θα συζητηθεί μόνον η οριοθέτηση της
υφαλοκρηπίδας βάσει των αρχών του Διεθνούς Δικαίου. Είχε αρκετή πεποίθηση στις
θέσεις της χώρας μας και δεν προχωρούσε δειλά και φοβισμένα ότι η άλλη πλευρά
θα μπορούσε να μας παρασύρει σε απαράδεκτες και επιβλαβείς παραχωρήσεις.
Πράγματι επί τρία χρόνια οι γενικοί γραμματείς των υπουργείων Εξωτερικών
Ελλάδος και Τουρκίας συζητούσαμε εναλλάξ πότε στην Αθήνα, πότε στην Άγκυρα,
όλα τα θέματα χωρίς προκαταβολικούς περιορισμούς και χωρίς οριστικές
δεσμεύσεις. (Ο Τούρκος ομόλογός μου, σημειωτέον, ήταν και είναι από τους πιο
σκληροτράχηλους). Ο διάλογος εκείνος πράγματι δεν έδωσε λύσεις. Αλλά ούτε και
προκάλεσε καμιά ζημιά στα κυριαρχικά ή άλλα δικαιώματά μας, όπως φοβούνται
σήμερα μερικοί. Γιατί όμως στα τελευταία είκοσι χρόνια μέχρι σήμερα θέλουμε να
δείχνουμε ότι φοβόμαστε τον διάλογο; Πιστεύουμε πράγματι ότι είναι τόσο
ασθενείς και αβάσιμες οι θέσεις μας; Αποκρούομε τον διάλογο από δειλία;
Προτιμούμε να δίνουμε διεθνώς την εντύπωση ότι φοβόμαστε γιατί έχουμε έωλα
επιχειρήματα; Ή λέμε «όχι στον διάλογο» απλώς από αντιπολιτευτική διάθεση,
κομματική ή προσωπική; 
2. Εφόσον όμως έχει αποφασίσει η κυβέρνηση να αρχίσει διάλογο εφ' όλης
της ύλης (έστω και αν δεν το λέει καθαρά), είναι απαραίτητο να έχει προηγηθεί
η σωστή του προετοιμασία. Εννοώ πρωτίστως να διευκρινίσουμε από δικής μας
πλευράς ποιες είναι οι προτεραιότητές μας. Γιατί πριν ξεκινήσουμε τον διάλογο
θα πρέπει να έχουμε απαντήσει μόνοι μας σε ορισμένα ερωτήματα. Τουλάχιστον
τέσσερα: Ποια είναι η πραγματική (τονίζω: πραγματική) σημασία του εναερίου
χώρου των 10 ν.μ. για την αεράμυνά μας; Ποιο θα είναι το πραγματικό όφελος της
επέκτασης των χωρικών υδάτων στα 12 ν.μ. σε όλο το Αιγαίο; Ποιο συγκεκριμένο
όφελος περιμένουμε από την οριοθέτηση της υφαλοκρηπίδας; Ποια είναι η σημασία
της αμυντικής θωράκισης των νησιών του Ανατολικού Αιγαίου; Τα τέσσερα θέματα
είναι πολύ διαφορετικά μεταξύ τους ως προς την ουσία τους. Πρέπει να
ξεκαθαρίσουμε αν η αεράμυνά μας βασίζεται πράγματι στα 10 ν.μ. Η επέκταση των
χωρικών υδάτων στα 12 ν.μ. θέτει το ερώτημα της χρησιμότητάς της αλλά και των
δυνατοτήτων αποτελεσματικής αστυνόμευσής της και των επιπτώσεων στη διεθνή
ναυσιπλοΐα. Η ανάγκη ή μη οριοθέτησης της υφαλοκρηπίδας συναρτάται από τις
μικρότερες ή μεγαλύτερες προσδοκίες ύπαρξης οικονομικά σημαντικών κοιτασμάτων.
Όσο και αν η οχύρωση των νησιών έρχεται σε αντίθεση με συμβατικές μας
υποχρεώσεις, η ανάγκη να εξασφαλισθεί η άμυνά τους είναι αδήριτη. Σε όλα αυτά
τα θέματα υπάρχει η νομική πλευρά. Δεν αμφιβάλλω ότι στο υπουργείο Εξωτερικών
θα έχει ήδη μελετηθεί. Και θα έχει ασφαλώς αποσαφηνισθεί σε ποιο από αυτά
έχουμε γερή νομική θέση, σε ποιο η νομική μας θέση είναι ασθενέστερη κ.λπ.
Εκείνο που προέχει όμως, όταν αρχίζει ο διάλογος, είναι να ξέρουμε, παράλληλα
με τη νομική μας επιχειρηματολογία και άσχετα από γενικόλογες διακηρύξεις,
πόσο ζυγίζει το κάθε θέμα από πλευράς ουσίας. Η ισοπέδωση των θεμάτων πρέπει
να αποφεύγεται. Αυτό δεν σημαίνει ενδοτικότητα στο ένα ή στο άλλο θέμα. Αλλά η
σωστή στάθμιση του κάθε θέματος από πλευράς ουσίας είναι το κριτήριο με το
οποίο ο μελλοντικός Έλληνας συνομιλητής θα ζυγίσει τις θέσεις τής άλλης
πλευράς. Η δε στάθμιση αυτή των προθέσεων και διαθέσεων της άλλης πλευράς
είναι απαραίτητη για τη σωστή διεξαγωγή του όποιου διαλόγου. 
3. Η θέση μας είναι πως το μόνο επίμαχο θέμα είναι η οριοθέτηση της
υφαλοκρηπίδας και ότι ελλείψει συμφωνίας θα πρέπει να παραπεμφθεί στη Χάγη. Ας
έχουμε, πάντως, εκ των προτέρων συνυπολογίσει ότι: 
α) Η τουρκική πλευρά έχει ήδη κάνει γνωστή τη θέση της ότι θα
επικαλεσθεί το άρ. 33 του Χάρτου του ΟΗΕ, που προβλέπει ότι κράτη-μέλη που
έχουν διαφορές που ενδεχομένως απειλούν την ειρήνη, να επιζητούν την επίλυση
των διαφορών με διαπραγματεύσεις, μεσολάβηση, διαιτησία κ.λπ. Θα ζητήσει
συνεπώς η τουρκική πλευρά να προηγηθεί η εφαρμογή των άλλων μεθόδων πριν
προχωρήσουμε στη δικαστική επίλυση. Ποια θα είναι η δική μας τοποθέτηση και με
ποια επιχειρήματα θα επιμείνουμε στην απευθείας δικαστική προσφυγή; Πρέπει να
υποθέσουμε ότι προσερχόμενοι στον διάλογο θα έχουμε φροντίσει να
αντιμετωπίσουμε σωστά αυτή την τουρκική θέση. 
β) Επί χρόνια τώρα επαναλαμβάνουμε τα περί προσφυγής στη Χάγη, πράγμα
που έχει δημιουργήσει την εντύπωση στην κοινή γνώμη ότι εκεί θα δικαιωθούμε
και ότι η υφαλοκρηπίδα στο Αιγαίο θα οριοθετηθεί κατά 100% σύμφωνα με αυτό που
θεωρούμε εμείς σωστό. Καλό θα ήταν να μην ξεχνάμε ότι η νομολογία του
Δικαστηρίου ώς τώρα δεν επιτρέπει τέτοιες μεγάλες προσδοκίες. Σε αρκετές άλλες
περιπτώσεις που παρουσιάζουν κάποια αναλογία με τη δική μας, το Δικαστήριο
προχώρησε σε ενδιάμεσες χαράξεις. Ας είμαστε λοιπόν προετοιμασμένοι, αν και
όποτε φθάσει στο Διεθνές Δικαστήριο η υπόθεση της οριοθέτησης της
υφαλοκρηπίδας, να δεχθούμε μια απόφαση, η οποία θα κάνει εν μέρει μόνο δεκτές
τις θέσεις μας. 
γ) Εάν η Τουρκία θελήσει να προσχωρήσει τελικά στη Σύμβαση του Δικαίου
της Θαλάσσης και να δεχθεί τη διαδικασία της Χάγης, θα θέσει και από την
πλευρά της νομικά θέματα προς επίλυση από το Δικαστήριο, όπως π.χ. το θέμα των
10 ν.μ. και άλλα. 
Τα παραπάνω σχόλια θα μπορούσαν σε λίγα λόγια να περιγραφούν ως εξής: 
Ναι στον διάλογο, όχι στον φόβο, προσοχή στην προετοιμασία. 
Ο Βύρων Θεοδωρόπουλος είναι πρέσβης επί τιμή
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17258N122</ED>
<ID>
ID:304932

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N12&aa=2</URL></REF>


Article

<CATEGORY>vin04</CATEGORY>

 <H5>Ο Κ. Καραμανλής ετοιμάζει ανακατατάξεις στο επιτελείο του μετά την κοινή
διαπίστωση ότι το οργανωτικό σχήμα δεν λειτουργεί
</H5><H2>Αλλάζει την «ομάδα κρούσης»
</H2><H4>Στη θέση της Ντόρας Μπακογιάννη ο Γ. Βουλγαράκης
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Σημαντικές ανακατατάξεις και αλλαγές στο επιτελείο του δρομολογεί ο
πρόεδρος της Ν.Δ., μετά την κοινή διαπίστωση ότι δεν λειτουργεί το οργανωτικό
σχήμα ­ με τα πολλά όργανα ­ το οποίο έστησε σταδιακά από τον περασμένο
Απρίλιο μέχρι το τέλος του χρόνου. Την ευκαιρία των αλλαγών που αναζητούσε
τους τελευταίους δύο μήνες ο Κ. Καραμανλής, δίνει η υποψηφιότητα τής Ντ.
Μπακογιάννη για τον Δήμο της Αθήνας, η οποία συνεπάγεται την ταυτόχρονη
αποχώρησή της από δύο θέσεις που κατέχει σήμερα.

Ο Κ. Καραμανλής θα κάνει αλλάγη προσώπων στο επιτελείο του με αφορμή την
υποψηφιότητα της Ντόρας Μπακογιάννη για τον Δήμο Αθηναίων

Η μία είναι της συντονίστριας Εξωτερικών και η άλλη τού μέλους του
επικοινωνιακού οργάνου που αναλύει την πολιτική κατάσταση, του λεγόμενου
«πρωινού καφέ». 
Κορυφαία στελέχη της Ν.Δ. προεξοφλούν ότι από τις πρώτες κινήσεις του Κ.
Καραμανλή, μετά την ανακοίνωση της υποψηφιότητας τής Ντ. Μπακογιάννη, θα είναι
να ενταχθεί στο επιτελείο της Ρηγίλλης ο Γ. Βουλγαράκης. Ο πρόεδρος της Ν.Δ.
συναντήθηκε πριν από 15 ημέρες με τον βουλευτή της Α΄ Αθηνών και όπως λέει με
κάθε ευκαιρία, εκτιμά πολύ τις πολιτικές και επικοινωνιακές ικανότητές του.
Και είναι αποφασισμένος να τον αξιοποιήσει ενεργά από τώρα μέχρι και την
προεκλογική περίοδο. 
«Έχουμε τεράστια έλλειψη στελεχών που να έχουν πολιτικές και επικοινωνιακές
δυνατότητες. Έτσι, όταν προκύπτει ένα γεγονός, δεν υπάρχουν πρόσωπα να βγουν
στα ΜΜΕ να δημιουργήσουν κλίμα και να περάσουν τις θέσεις τού κόμματος», λέει
κορυφαίο στέλεχος της Ν.Δ. και προσθέτει: «Μέχρι σήμερα, το κύριο βάρος σε
αυτόν τον τομέα σηκώνουν ο Προκόπης Παυλόπουλος και η Ντόρα Μπακογιάννη. Έτσι
και αλλιώς, δεν αρκούσαν. Τώρα όμως που φεύγει η Ντ. Μπακογιάννη για τον δήμο,
η παρουσία του Γιώργου Βουλγαράκη στην ομάδα κρούσης του κόμματος είναι
αναγκαία». 
Η Μ. Γιαννάκου Ένα άλλο θέμα που απασχολεί τη Ρηγίλλης, είναι ποιος θα καλύψει
τη θέση τού συντονιστή Εξωτερικών. Κορυφαία στελέχη εκτιμούν ότι επικρατέστερη
είναι η Μ. Γιαννάκου, η οποία έχει μεγάλη εμπειρία στα ευρωπαϊκά θέματα. Όμως
είναι πολύ πιθανό ο πρόεδρος της Ν.Δ. να μην μπει στη διαδικασία εκλογής νέου
συντονιστή ­ αφού το πείραμα των εκλεγμένων «συντονιστών - υπερυπουργών» έχει
αποτύχει ­ και να τεθεί ο ίδιος επικεφαλής αυτού του κρίσιμου τομέα,
επικουρούμενος από τον Π. Μολυβιάτη. 
Τρία όργανα Πάντως, δεν υπάρχει κανείς αυτή την ώρα στη Ν.Δ. που να πιστεύει
ότι η οργανωτική πυραμίδα του κόμματος λειτουργεί. Υπάρχουν τρία βασικά όργανα
που οι αρμοδιότητές τους αλληλοκαλύπτονται, ενώ τα περισσότερα πρόσωπα είναι
παντού τα ίδια. Το ένα όργανο είναι οι συντονιστές με τους βοηθούς τους
τομεάρχες. Το άλλο είναι το Πολιτικό Συμβούλιο και το τρίτο ο «πρωινός καφές».
Άπειρες ώρες σπαταλώνται σε συσκέψεις, στις οποίες δεν λαμβάνεται καμιά
απόφαση, αφού οι διαρροές στη Ρηγίλλης είναι τρόπος ζωής και προβολής στελεχών
και επιτελών του προέδρου. Έτσι, ο Κ. Καραμανλής σχεδιάζει να προχωρήσει σε
ανακατατάξεις με αλλαγές ρόλων και αρμοδιοτήτων στο επιτελείο του. 
Ήδη με τον τρόπο του, ωστόσο, έχει καταστήσει σαφές ποιοι βρίσκονται στην
πρώτη γραμμή. Τις σημαντικές αποφάσεις λαμβάνει με τέσσερα στελέχη σε άτυπες
συσκέψεις και κατ' ιδίαν συναντήσεις μαζί τους. Αυτοί είναι ο Γιώργος
Σουφλιάς, ο Δημήτρης Σιούφας, ο Προκόπης Παυλόπουλος και Βαγγέλης Μεϊμαράκης.
Για διαφορετικούς λόγους, ο καθένας από τους τέσσερις είναι ιδιαίτερα χρήσιμος
για τον πρόεδρο και αποτελούν σήμερα τον στενό ηγετικό πυρήνα της Ν.Δ. 
Παράλληλα, οι επιτελείς του Κ. Καραμανλή αναζητούν επιστήμονες τεχνοκράτες, οι
οποίοι μέχρι τις εκλογές, υπό την καθοδήγηση του Γιώργου Σουφλιά, θα συμβάλουν
στην τελική κατάρτιση του προγράμματος του κόμματος και στη συνέχεια όσοι από
αυτούς κριθούν ικανοί ­ σε ενδεχόμενη νίκη της Ν.Δ. ­ θα χρησιμοποιηθούν σε
σημαντικές κρατικές θέσεις.

<H3>Δημοσκόπηση για οκτώ υποψηφίους </H3>
Οκτώ πρόσωπα 4 της Ν.Δ. και 4 του ΠΑΣΟΚ βρίσκονται στο μικροσκόπιο
δημοσκόπησης που παράγγειλε η Ν.Δ. 
Τέσσερα στελέχη της Ν.Δ. και τέσσερα του ΠΑΣΟΚ βρίσκονται στο «μικροσκόπιο»
της δημοσκόπησης που έχει παραγγείλει η Ρηγίλλης για τον Δήμο της Αθήνας, η
οποία έχει σχεδόν ολοκληρωθεί και εντός της εβδομάδας παραδίδεται στον πρόεδρο
του κόμματος. Από τη Ν.Δ. ­ σύμφωνα με τους συνεργάτες τού Κ. Καραμανλή ­
είναι η Ντόρα Μπακογιαννη, ο Γιώργος Βουλγαράκης, ο Βύρων Πολύδωρας και ο
Πάνος Παναγιωτόπουλος. Και από το ΠΑΣΟΚ, ο Χρήστος Παπουτσής, η Μιλένα
Αποστολάκη, η Φώφη Γεννηματά και ο Νάσος Αλευράς. 
Η δημοσκόπηση είχε παραγγελθεί πριν η Ντόρα Μπακογιάννη οριστικοποιήσει τις
αποφάσεις της για τον δημο και ο πρόεδρος της Ν.Δ. επεξεργαζόταν εναλλακτικά
σενάρια. Τώρα η δημοσκόπηση αποτελεί απλώς μια ευκαιρία να γνωρίσει ο πρόεδρος
τις δυνατότητες ορισμένων στελεχών του, αλλά να έχει και μια πρώτη εικόνα τού
πώς αντιμετωπίζουν οι ψηφοφόροι την υποψηφιότητα Μπακογιάννη. 
Ο Κ. Καραμανλής θα μελετήσει τη δημοσκόπηση στο τέλος της εβδομάδας, αφού
αύριο αναχωρεί για Λονδίνο και Εδιμβούργο και θα επιστρέψει την Πέμπτη. Την
ερχόμενη Παρασκευή αναχωρεί η Ντόρα Μπακογιάννη για το Λονδίνο και επιστρέφει
την Κυριακή. Μετά την επιστροφή τής πρώην υπουργού αναμένεται να την καλέσει ο
πρόεδρος του κόμματος προκειμένου να λάβουν και την οριστική απόφαση για το
πότε και με ποιον τρόπο θα ανακοινωθεί η υποψηφιότητα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17258N141</ED>
<ID>
ID:304896

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N14&aa=1</URL></REF>


Article

<CATEGORY>vin06</CATEGORY>

 <H5>Το φαινόμενο των μη νομίμων κλητεύσεων οδηγεί έναν μεγάλο αριθμό υποθέσεων
στην αναβολή </H5><H2>Η «πληγή» των δικαστηρίων </H2><H4>Το κλητήριο θέσπισμα δεν φθάνει στη σωστή διεύθυνση </H4>
<AUTHOR>ΣΙΛΑ ΑΛΕΞΙΟΥ</AUTHOR>

Ένα πολύνεκρο ναυάγιο, που βύθισε στο πένθος τις οικογένειες 24 ναυτικών ­
τριών Ελλήνων και 21 αλλοδαπών ­, κατέληξε προ ημερών στην αμετάκλητη απαλλαγή
του πλοιοκτήτη λόγω παραγραφής των αδικημάτων. 
Η «πληγή». Οι αναβολές πολλών υποθέσεων οφείλονται στη μη σωστή κλήτευση

Ο ιδιοκτήτης του «Iron Antonis», που βυθίστηκε κοντά στο Κέιπ Τάουν τον
Σεπτέμβριο του 1994, δεν οφείλει πλέον τίποτε στη Δικαιοσύνη, για... τεχνικούς
λόγους. Ο κατηγορούμενος εφοπλιστής είχε αλλάξει κατοικία, αλλά, όπως πολύ
συχνά συμβαίνει, το κλητήριο θέσπισμα έφθανε στη διεύθυνση που είχε δηλώσει
αρχικά. Η εισαγγελική αρχή, αρμόδια για την επίδοση των κλήσεων, ισχυρίζεται
πως η δήλωση περί μεταβολής της κατοικίας του υποβλήθηκε τρεις ημέρες μετά την
επίδοση της κλήτευσης. Ωστόσο το λάθος δεν σημειώθηκε μόνο μία φορά. 
Έπειτα από αλλεπάλληλες αναβολές άρχισε η εκδίκαση της υπόθεσης σε πρώτο βαθμό
από το Β' Τριμελές Πλημμελειοδικείο Πειραιώς στις 5 Δεκεμβρίου του 2000. 
Εκ των πέντε κατηγορουμένων, οι τρεις αθωώθηκαν, ενώ ο πλοιοκτήτης Α.
Ηλιόπουλος και ο τότε γενικός διευθυντής του Ελληνικού Νηογνώμονα Δ.
Μελισσηνός καταδικάστηκαν σε φυλάκιση 5 χρόνων ο καθένας. Πολύ σύντομα
κλήθηκαν να εμφανιστούν ενώπιον του Εφετείου, όπου διαπιστώθηκε πως είχε
επέλθει η παραγραφή των αδικημάτων που βάρυναν τον κ. Ηλιόπουλο. 
Το δικαστήριο, αποτελούμενο από τους κ.κ. Κων. Πανούση, πρόεδρο Εφετών, και
τους εφέτες Θεοδ. Σταυρόπουλο και Χαρ. Καλαματιανό, έπαυσε την εις βάρος του
ποινική δίωξη, μειώνοντας παράλληλα κατά 2 1/2 χρόνια την ποινή του
συγκατηγορουμένου του. Η απόφαση, ως προς το πρώτο σκέλος της, δεν βρήκε
σύμφωνη την Εισαγγελία Εφετών Πειραιώς, με αίτηση της οποίας ασκήθηκε αναίρεση
από την Εισαγγελία του Αρείου Πάγου. Το Ποινικό Τμήμα του Ανωτάτου Δικαστηρίου
απέρριψε προ ημερών την αναίρεση κρίνοντας ότι η απόφαση του Εφετείου Πειραιά
για την παραγραφή ήταν επαρκώς αιτιολογημένη. 
Το φαινόμενο των μη νομίμων κλητεύσεων υπήρξε, επί σειρά ετών, «πληγή» των
δικαστηρίων. Οι αναβολές ενός μεγάλου αριθμού υποθέσεων στηρίζονταν συνήθως σ'
αυτόν τον λόγο, που οι δικαστές δεν μπορούν να παρακάμψουν. Εκουσίως ή
ακουσίως οι κλήσεις είτε δεν έφθαναν ποτέ στον σωστό προορισμό, είτε έφθαναν
με μεγάλη καθυστέρηση. Σήμερα, σύμφωνα με εισαγγελικούς κύκλους, δεν
παρατηρείται τόσο συχνά. 
Οι απόψεις που παραθέτουμε «φωτίζουν» πλήρως το φλέγον αυτό για την απονομή
του Δικαίου ζήτημα. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17258N151</ED>
<ID>
ID:304849

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N15&aa=1</URL></REF>


Article

<CATEGORY>vin06</CATEGORY>

 <H2>Το αληθές νόημα της ποινικής δίκης
</H2>
<AUTHOR>ΒΑΣΙΛΗΣ ΑΛΕΞΑΝΔΡΗΣ</AUTHOR>

Η κλήτευση του κατηγορουμένου στο αρμόδιο να τον δικάσει ποινικό δικαστήριο
συντελείται πάντοτε με την επίδοση σε αυτόν ενός κλητηρίου εγγράφου. Το
έγγραφο αυτό παραλλάσσει ανάλογα με τον τρόπο παραπομπής, δηλαδή με το αν ο
κατηγορούμενος παραπέμπεται απευθείας στο ακροατήριο ή μετά την έκδοση και
επίδοση σε αυτόν σχετικού βουλεύματος. Για την απευθείας παραπομπή του
αποφασίζει ο εισαγγελέας Πλημμελειοδικών ή Εφετών μόνος του ή έπειτα από τη
σύμφωνη γνώμη του ανακριτή ή του προέδρου Εφετών. Η ανωτέρω απόφαση
υλοποιείται με την κλήτευση του κατηγορουμένου στο ακροατήριο. Προϋπόθεση
αποτελεί η σύνταξη του κατηγορητηρίου και η επίδοση ενός εγγράφου που είναι
γνωστό ως κλητήριο θέσπισμα. 
Αν η παραπομπή του έχει αποφασιστεί με βούλευμα, δηλαδή από το δικαστικό
συμβούλιο, και εφόσον αυτό έχει καταστεί αμετάκλητο, η κλήτευσή του γίνεται με
την επίδοση σε αυτόν ενός εγγράφου που είναι γνωστό με το όνομα κλήση προς
εμφάνιση. 
Η επίδοση, καθώς και τα στοιχεία που πρέπει να περιέχουν το κλητήριο θέσπισμα,
το βούλευμα και η κλήση προς εμφάνιση, ορίζονται ειδικά στον νόμο.
Χαρακτηρίζονται δε ως θεμελιώδεις δικονομικοί τύποι για τη διασφάλιση της
προστασίας του κατηγορουμένου και της αποτελεσματικής άσκησης των δικαιωμάτων
υπεράσπισης. Η κατά τους ανωτέρω τρόπους κλήτευση του κατηγορουμένου
σηματοδοτεί την έναρξη της κύριας διαδικασίας και έχει μια σημαντική πρακτική
συνέπεια: την αναστολή της παραγραφής του αδικήματος. Όμως, αναστολή
παραγραφής δεν μπορεί να νοηθεί στην περίπτωση που η κλήτευση του
κατηγορουμένου δεν είναι έγκυρη, όταν δηλαδή πάσχει από ακυρότητα. Ο
κατηγορούμενος έχει το δικαίωμα να προτείνει τα σχετικά ελαττώματα και να
ζητήσει την ακύρωση της δικονομικής αυτής πράξης. Ακύρωση σημαίνει εξαφάνιση
και κατά συνέπεια μη έναρξη της κύριας διαδικασίας, μη έναρξη της αναστολής
της παραγραφής. 
Η εμφάνιση του κατηγορουμένου στο ακροατήριο, χωρίς να προβάλει σχετικές
αντιρρήσεις, καλύπτει όμως την ακυρότητα. Αν όλα τα παραπάνω φαντάζουν ως
ανούσια γραφειοκρατικά εφευρήματα μακριά από τη λογική της επίτευξης του
ουσιαστικού ποινικού δικαίου, οδηγούμαστε σε εσφαλμένη εκτίμηση ως προς το
αληθές νόημα της ποινικής δίκης. Το έγγραφο, με το οποίο ο πολίτης κλητεύεται
στο ακροατήριο ως κατηγορούμενος, πρέπει να έχει το απαιτούμενο κύρος για μια
τόσο σημαντική πράξη της πολιτείας. 
Ο Βασίλης Αλεξανδρής είναι δικηγόρος <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17258N152</ED>
<ID>
ID:304910

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N15&aa=2</URL></REF>


Article

<CATEGORY>vin06</CATEGORY>

 <H2>Επιτακτική η ανάγκη δικαστικής αστυνομίας </H2>
<AUTHOR>ΧΑΡΙΛΑΟΣ ΚΛΟΥΚΙΝΑΣ</AUTHOR>

Ο Κώδικας Ποινικής Δικονομίας στα σχετικά άρθρα προβλέπει τον τρόπο και τις
προθεσμίες κλήτευσης των προσώπων τα οποία εμπλέκονται στην ποινική δίκη
(μηνυτές, μάρτυρες, κατηγορούμενοι), για να εμφανιστούν στις διάφορες φάσεις
της ποινικής διαδικασίας ενώπιον των αρμοδίων δικαστικών οργάνων. Για την
επίδοση συντάσσεται από το όργανο που προέβη στην ενέργεια αυτή (δικαστικός
επιμελητής ή αστυνομικός υπάλληλος) αποδεικτικό επιδόσεως, που πρέπει να
περιέχει τα από το σχετικό άρθρο του ΚΠΔ αναφερόμενα στοιχεία. Σε περίπτωση
παράβασης του άρθρου τούτου, δημιουργούνται ακυρότητες που μπορούν να
προταθούν τόσο από τους διαδίκους όσο και να ληφθούν υπόψη αυτεπάγγελτα από το
δικαστήριο, ανάλογα με την περίπτωση. Αυτό έχει συνέπεια τη δημιουργία
προβλημάτων στις διάφορες φάσεις της ποινικής διαδικασίας, αλλά κυρίως στην
παραγραφή εγκλημάτων απλών ή και σοβαρών, δεδομένου ότι το έγκλημα
παραγράφεται σε περίτπωση που υπάρχει πρόβλημα στη νόμιμη κλήτευση του
κατηγορουμένου να εμφανισθεί στο ακροατήριο του αρμοδίου, για το έγκλημα που
κατηγορείται, δικαστηρίου, αν από τον χρόνο τέλεσης του αδικήματος μέχρι την
αμετάκλητη εκδίκαση της υπόθεσής του, παρήλθε ο χρόνος παραγραφής (και της
αναστολής αυτής). Στη δικαστηριακή πρακτική κυρίως στα παλαιότερα χρόνια, όπου
αρμόδια για τη φύλαξη των αποδεικτικών επιδόσεων ήταν η Γραμματεία του
Δικαστηρίου, συχνά αντιμετωπιζόταν το φαινόμενο να χάνονται αποδεικτικά
επιδόσεως, με συνέπεια να αναβάλονται ποινικές υποθέσεις και μάλιστα σοβαρές
για να κληθούν οι μάρτυρες ή οι κατηγορούμενοι, σε πολλές δε περιπτώσεις το
δικαστήριο ήταν υποχρεωμένο να απαγγείλει την οριστική παύση της ποινικής
δίωξης λόγω παραγραφής του εγκλήματος, για το οποίο ο κατηγορούμενος
κατηγορείτο, δεδομένου ότι στην ποινική δίκη η παραγραφή εξετάζεται
αυτεπάγγελτα. Για την αντιμετώπιση του φαινομένου αυτού η φύλαξη των
αποδεικτικών επιδόσεως ανατέθηκε στην Εισαγγελία των δικαστηρίων και το
φαινόμενο αυτό σχεδόν εξέλιπε. Όμως, δεν εξαλείφθηκε το φαινόμενο να υπάρχουν
ακυρότητες, τόσο από παραλείψεις των αρμοδίων οργάνων στον τρόπο επίδοσής της
όσο κυρίως από τη σύνταξη της σχετικής έκθεσης επίδοσής της. Τούτο κατά κανόνα
οφείλεται στο ότι στις επιδόσεις προβαίνουν όργανα, τα οποία στερούνται
στοιχειώδους νομικής παιδείας και για τον λόγο αυτό, μεταξύ άλλων, καθίσταται
επιτακτική πλέον η ανάγκη δημιουργίας δικαστικής αστυνομίας. Ο ΚΠΔ προβλέπει
προς αντιμετώπιση του φαινομένου αυτού διαδικασίες πειθαρχικές ή και ποινικές
(και επιβολή αντιστοίχων ποινών), ανάλογα αν πρόκειται για αμέλεια (πλειοψηφία
των περιπτώσεων) ή και για δόλο (σπανιότατα) των αρμοδίων οργάνων. 
Ο Χαρίλαος Κλουκίνας είναι πρόεδρος Πρωτοδικών
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17258N153</ED>
<ID>
ID:304948

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N15&aa=3</URL></REF>


Article

<CATEGORY>vin06</CATEGORY>

 <H5>1.700 υπερσύγχρονα αστικά λεωφορεία, 140 νέα τρόλεϊ, νέοι συρμοί στον
Ηλεκτρικό, προεκτάσεις του Μετρό, θα «έλθουν» τραμ και προαστιακός
</H5><H2>Πατάνε γκάζι οι συγκοινωνίες
</H2><H4>Θα εξυπηρετούνται 50% περισσότεροι Αθηναίοι επιβάτες από το 2004
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ριζικές αλλαγές στον συγκοινωνιακό χάρτη του Λεκανοπεδίου φέρνουν μέσα στα
ερχόμενα δύο χρόνια τα καινούργια μέσα μαζικής μεταφοράς που θα μπουν στη ζωή
των Αθηναίων, καθώς και ο εκσυγχρονισμός αυτών που ήδη λειτουργούν, αλλά και
οι επεκτάσεις. 
Μέχρι τους Ολυμπιακούς Αγώνες του 2004 ολόκληρο το σύστημα των αστικών
συγκοινωνιών της Αθήνας θα είναι σε θέση να εξυπηρετεί καθημερινά 3.600.000
μετακινήσεις, από το σύνολο των περίπου 7.000.000 μετακινήσεων που γίνονται
κάθε ημέρα στην Αθήνα. 
Σήμερα, σύμφωνα με τα επίσημα στοιχεία του Οργανισμού Αστικών Συγκοινωνιών της
Αθήνας (ΟΑΣΑ), τα αστικά λεωφορεία, τα τρόλεϊ, ο ηλεκτρικός σιδηρόδρομος και
το Μετρό εξυπηρετούν περίπου 2.400.000 μετακινήσεις. Την άνοιξη του 2004, όπως
εξηγεί ο πρόεδρος του ΟΑΣΑ κ. Γιάννης Μανιάτης, θα έχουν αλλάξει οι χρόνοι
μετακίνησης των Αθηναίων, καθώς στην πρωτεύουσα θα υπάρχουν νέα, σύγχρονα μέσα
μαζικής μεταφοράς, τα οποία θα λειτουργούν συνδυαστικά. Το Μετρό και τον
ηλεκτρικό σιδηρόδρομο θα συμπληρώνουν το τραμ και ο προαστιακός σιδηρόδρομος,
ενώ στους δρόμους της Αθήνας θα κυκλοφορούν περισσότερα και καινούργια αστικά
λεωφορεία και τρόλεϊ. 
Όπως ο ίδιος επισημαίνει, με την εξυπηρέτηση άλλων περίπου 1.200.000
μετακινήσεων από τα μέσα μαζικής μεταφοράς (αύξηση κατά 50%), το κόστος των
μετακινήσεων θα μειωθεί περίπου κατά 60 δισ. δραχμές τον χρόνο. 
Οι ωφέλειες ­ σύμφωνα με τον κ. Μανιάτη ­ θα προκύψουν από τη μείωση της
χρήσης των Ι.Χ. και την εξοικονόμηση καυσίμων, από τη μεταφορά εμπορευμάτων με
το δίκτυο του προαστιακού σιδηροδρόμου, καθώς και από τις μειώσεις του χρόνου
των μετακινήσεων, των ατυχημάτων και των ατμοσφαιρικών ρύπων. 
Το 2004 ο στόλος των αστικών λεωφορείων θα αποτελείται από 1.700 υπερσύγχρονα
και πλήρως κλιματιζόμενα οχήματα. Το ένα τρίτο του στόλου θα αποτελείται από
μίνι λεωφορεία, ένα τρίτο από αρθρωτά και ένα τρίτο από κανονικού μεγέθους
οχήματα. 
Τα τρόλεϊ θα αυξηθούν κατά περίπου 140 (το 2004 θα ανέρχονται σε 364) και θα
αναλάβουν τις μετακινήσεις των Αθηναίων κυρίως στο κέντρο της πρωτεύουσας.
Πολλές σημερινές γραμμές αναμένεται να συγχωνευθούν. Ο ηλεκτρικός
σιδηρόδρομος, έως τα τέλη του 2003, θα έχει αλλάξει εικόνα. Μέχρι τότε θα έχει
ολοκληρωθεί το έργο εκσυγχρονισμού και των 23 σταθμών του, ενώ θα αυξηθεί και
η μεταφορική ικανότητά του με την προσθήκη των νέων συρμών που θα έχουν έξι
βαγόνια ο καθένας. 
<H3>Προαστιακός σιδηρόδρομος </H3><H3>Στην τελική ευθεία με 3 διαγωνισμούς </H3>
Το έργο του προαστιακού σιδηρόδρομου ­ που τελευταία βρέθηκε στο επίκεντρο της
επικαιρότητας ­ είναι το σημαντικότερο για ολόκληρη τη μητροπολιτική περιοχή
της Αθήνας αλλά και μια σειρά πόλεων όπως το Κιάτο, η Κόρινθος, η Θήβα, η
Χαλκίδα. Σήμερα το έργο έχει μπει στην τελική ευθεία. Το κρίσιμο τμήμα Αθήνα -
Σιδηροδρομικό Κέντρο Αχαρνών (ΣΚΑ) - Αεροδρόμιο "Ελευθέριος Βενιζέλος" που
αντιμετώπισε τα σημαντικότερα των προβλημάτων προχωρά πλέον κανονικά βάσει των
σχεδίων της ΕΡΓΟΣΕ. 
Συγκεκριμένα, σε εξέλιξη βρίσκονται τρεις διαγωνισμοί. Ο πρώτος αφορά τα έργα
υποδομής στο τμήμα ΣΚΑ - Αεροδρόμιο "Ελευθέριος Βενιζέλος". Έχει αναδειχθεί ο
μειοδότης και προχωρούν οι διαδικασίες υπογραφής της σύμβασης. 
Ο δεύτερος διαγωνισμός καλύπτει τα έργα υποδομής στο τμήμα Τρεις Γέφυρες - ΣΚΑ
και τα έργα επιδομής - ηλεκτροκίνησης - σηματοδότησης για το τμήμα Τρεις
Γέφυρες - ΣΚΑ - Αεροδρόμιο "Ελευθέριος Βενιζέλος". Οι προσφορές για το έργο
αυτό θα υποβληθούν στις 6 Φεβρουαρίου. Ο τρίτος διαγωνισμός που αφορά τα έργα
υποδομής, επιδομής, ηλεκτροκίνησης και σηματοδότησης για το τμήμα Ρέντης -
Αθήνα - Τρεις Γέφυρες έχει φθάσει στο σημείο ολοκλήρωσης της προεπιλογής των
διαγωνιζομένων. 
Η γραμμή του προαστιακού σιδηροδρόμου θα είναι πλήρως ηλεκτροτροφοδοτούμενη
πριν από την τέλεση των Ολυμπιακών Αγώνων.

<H3>Μετρό </H3><H3>Προεκτάσεις σε 5 μέτωπα </H3>
Σε πέντε «μέτωπα» εξελίσσονται τα έργα και οι διαδικασίες κατασκευής των
επεκτάσεων του Μετρό της Αθήνας, που ετοιμάζεται να υποδεχθεί τους Ολυμπιακούς
Αγώνες με ένα δίκτυο επιπλέον οκτώ χιλιομέτρων. 
Μέχρι το 2004 το Μετρό θα διαθέτει πέντε νέους σταθμούς που θα προστεθούν
στους 19 σημερινούς, ενώ δυο χρόνια αργότερα οι σταθμοί του θα φτάνουν
συνολικά τους 32, από τους οποίους θα μετακινούνται καθημερινά περίπου 800.000
επιβάτες! 
Οι επεκτάσεις στα πέντε «μέτωπα» του Μετρό, έχουν ως εξής: 
1. Σύνταγμα-Μοναστηράκι: Η γραμμή θα λειτουργήσει έως τον Μάρτιο του
2003. 
2. Επέκταση από τον σταθμό της Εθνικής Άμυνας προς τον Σταυρό: Η γραμμή
θα λειτουργεί πλήρως μέχρι τον Ιούνιο του 2004. 
3. Επέκταση από Σεπόλια προς Περιστέρι: Έχουν ήδη αρχίσει οι εργασίες
και για τη διάνοιξη της σήραγγας και για την κατασκευή των σταθμών. Στο τέλος
του 2003 με αρχές του 2004 θα αρχίσουν οι δοκιμαστικές διαδρομές λειτουργίας
μέχρι τον σταθμό του Αγίου Αντωνίου. 
4. Επέκταση από Δάφνη προς Ηλιούπολη: Οι δοκιμαστικές λειτουργίες της
γραμμής Δάφνη - Ηλιούπολη θα γίνουν στο τέλος του 2003, ενώ το δίκτυο θα τεθεί
σε πλήρη λειτουργία μέχρι τον Ιούνιο του 2004. 
5. Επέκταση από Μοναστηράκι προς Αιγάλεω: Έχουν ολοκληρωθεί οι
γεωτεχνικές, γεωλογικές και αρχαιολογικές έρευνες και μελέτες και προωθούνται
οι δημοπρατήσεις για τους σταθμούς και τη σήραγγα. Εντός του 2002, θα
αναδειχθούν και θα εγκατασταθούν οι ανάδοχοι για να αρχίσουν οι εργασίες, με
χρονική δέσμευση ολοκλήρωσης και λειτουργίας της γραμμής μέσα στο 2005. 
<H3>To τραμ
</H3><H3>Θα μεταφέρει 5.000 επιβάτες την ώρα </H3>
Τον Απρίλιο του 2004 αναμένεται να κυκλοφορήσει και πάλι στους δρόμους της
Αθήνας το τραμ, έπειτα από απουσία σχεδόν σαράντα ολόκληρων χρόνων! 
Μέχρι τότε προβλέπεται να έχει ολοκληρωθεί η πρώτη φάση του έργου που θα
συνδέσει το κέντρο της Αθήνας με τα νότια προάστια και το Στάδιο Ειρήνης και
Φιλίας. 
Στη σύγχρονη μορφή του, το τραμ της Αθήνας εκτιμάται ότι θα μπορεί να
μεταφέρει έως 5.000 επιβάτες την ώρα, θα μειώσει τη χρήση του αυτοκινήτου στην
πρωτεύουσα κατά 8%-10% και θα καλύψει μέρος των μετακινήσεων στη διάρκεια των
Ολυμπιακών Αγώνων. 
Η πρώτη φάση περιλαμβάνει την κατασκευή δύο γραμμών συνολικού μήκους 20,7
χιλιομέτρων. 
Η πρώτη γραμμή (Α1) θα έχει αφετηρία το Ζάππειο και θα καταλήγει στην περιοχή
του σταθμού του ΗΣΑΠ στο Νέο Φάληρο, ενώ θα διέρχεται από τις περιοχές Φιξ,
Νέα Σμύρνη και Παλαιό Φάληρο. 
Η δεύτερη γραμμή (Α2) θα ξεκινά από το Παλαιό Φάληρο, θα περνά από τον Άγιο
Κοσμά (ολυμπιακές εγκαταστάσεις) και θα τερματίζει στην Πλατεία Γλυφάδας. 
Η δεύτερη φάση του έργου θα περιλαμβάνει τις εξής τρεις γραμμές:
Πειραιάς-Κερατσίνι-Πέραμα, Γουδί-Λεωφόρος Αλεξάνδρας-Πλατεία
Αιγύπτου-Βοτανικός και Άνω Πατήσια-Πλατεία Αιγύπτου. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17258N161</ED>
<ID>
ID:304850

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N16&aa=1</URL></REF>


Article

<CATEGORY>vin06</CATEGORY>

 <H5>«Καλώς ήλθατε στο "virtual medical office". Ζητήστε ιατρικές συμβουλές σε
απευθείας σύνδεση, μέσω του πίνακα μηνυμάτων ή μέσω των εργαλείων επικοινωνίας σας»
</H5><H2>Και ψηφιακά ιατρεία
</H2><H4>Διαδικτυακός τόπος συνάντησης ασθενών και γιατρών
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

Δεν παίρνουν αριθμούς προτεραιότητας. Δεν χτυπούν την πόρτα. Δεν βγαίνουν
καν από το σπίτι τους. Αρκεί να ανοίξουν τον υπολογιστή τους και να μπουν στο
Ίντερνετ για να επισκεφθούν τον γιατρό τους. Τα πρώτα «ψηφιακά ιατρεία» έκαναν
την εμφάνισή τους στην Ελλάδα. 
Περισσότεροι από τριάντα γιατροί από όλη την Ελλάδα προσφέρουν εδώ και έναν
χρόνο μέσω των «ψηφιακών ιατρείων» τις υπηρεσίες τους σε ασθενείς, παρ' όλο
που οι τελευταίοι είναι ακόμα επιφυλακτικοί σε αυτή τη νέα μορφή επικοινωνίας.
Αυτός ο διαδικτυακός τόπος συνάντησης ασθενών και γιατρών «δημιουργήθηκε όχι
για να υποκαταστήσει το φυσικό ιατρείο, αλλά για να φέρει ακόμα πιο κοντά τον
ασθενή με τον γιατρό του» τονίζει ο παθολόγος κ. Γιώργος Πετρόπουλος, ένας από
τους εμπνευστές δικτύου ψηφιακών ιατρείων. 
«Καλώς ήλθατε στο "virtual medical office". Ζητήστε ιατρικές συμβουλές σε
απευθείας σύνδεση, μέσω του πίνακα μηνυμάτων ή μέσω των εργαλείων επικοινωνίας
σας». Με αυτόν τον τρόπο υποδέχεται τους ασθενείς ο κ. Πετρόπουλος. Όχι όμως
στο φυσικό ιατρείο, όπου εργάζεται - στο Νομαρχιακό Νοσοκομείο Νάξου -, αλλά
στο ψηφιακό του στο... Ίντερνετ. Οι ασθενείς δεν έχουν παρά να πληκτρολογήσουν
τη διεύθυνση του ψηφιακού ιατρικού δικτύου (http: //vmnet.asklipios.org). Στη
συνέχεια επιλέγουν την ειδικότητα του γιατρού που τους ενδιαφέρει και
μεταφέρονται στο ψηφιακό ιατρείο. Εκεί, επικοινωνούν μαζί του είτε άμεσα
(φωνητικά, μέσω τηλεδιάσκεψης) είτε μέσω mail, wap, πίνακα μηνυμάτων. Οι
ασθενείς ρωτούν και ο γιατρός τούς δίνει συμβουλές και οδηγίες. 
Με links Γιατροί διαφόρων ειδικοτήτων επικοινωνούν καθημερινά με τους ασθενείς
τους ή λύνουν απορίες ακόμα και ασθενών που δεν τους έχουν γνωρίσει ποτέ από
κοντά. Οι ιατρικές «πύλες» που λειτουργούν ενημερώνουν το κοινό για αυτή τη
νέα μορφή επικοινωνίας και το κατευθύνουν με links στα ψηφιακά ιατρεία. 
Μόνο συμβουλές Μήπως όμως με αυτόν τον τρόπο το «ψηφιακό ιατρείο» πάει να
αντικαταστήσει το φυσικό; Οι γιατροί των ψηφιακών ιατρείων απαντούν
κατηγορηματικά ότι δεν υπάρχει τέτοιο θέμα. «Εμείς θέλουμε τα ψηφιακά ιατρεία
σε συμπληρωματικό ρόλο με τα φυσικά ιατρεία και θεωρούμε απαράδεκτο να τίθεται
ο ασθενής σε δίλημμα να επιλέξει το "ψηφιακό ή το φυσικό ιατρείο". Άλλωστε,
είναι τεράστιας σημασίας η στενή επαφή του ασθενούς με τον γιατρό και εμείς
δεν πρόκειται να να συμβάλουμε με το πρόσχημα της τεχνολογίας στο να
απομειωθεί η αξία αυτής της επαφής» εξηγεί ο κ. Πετρόπουλος. 
Από την πλευρά του, ο χειρουργός οφθαλμίατρος κ. Νίκος Τσιούμας από την Αθήνα,
συμπληρώνει: «Δεν μπορούμε να κάνουμε ιατρική μέσω Ίντερνετ. Μπορούμε να
δώσουμε μία συμβουλή, μία οδηγία. Ωστόσο, δεν δίνουμε θεραπεία. Είμαστε πολύ
προσεκτικοί σε αυτό που κάνουμε».

<H3>Απευθείας συνομιλία με τον γιατρό
</H3>
Νίκος Τσιούμας. Ο οφθαλμίατρος απαντά καθημερινά μέσω του ηλεκτρονικού
ταχυδρομείου σε ερωτήματα και απορίες ασθενών του 
Δεκάδες είναι οι ασθενείς που επικοινωνούν μέσω Ίντερνετ με τον παθολόγο
Γιώργο Πετρόπουλο. Μπαίνουν στην ηλεκτρονική διεύθυνσή του και είτε γράφουν το
ερώτημά τους στον πίνακα μηνυμάτων είτε συνομιλούν απευθείας μαζί του.
«Γενικότερα πάντως επιμένω να βλέπω τους ασθενείς μου ζωντανά», λέει. Όση ώρα
περιμένουν οι ασθενείς στην «virtual» αίθουσα αναμονής για να επικοινωνήσουν
απευθείας με τον γιατρό, κάνουν ό,τι θα έκαναν και σε ένα πραγματικό ιατρείο.
Μπορούν να διαβάσουν ιατρικά άρθρα ή να ακούσουν μουσική. Επιπλέον, αν ο
ασθενής αντιμετωπίζει μία επείγουσα κατάσταση μπορεί να χρησιμοποιήσει την
υπηρεσία επειγόντων του ιατρού. Να στείλει δηλαδή από τον υπολογιστή μήνυμα
στο κινητό του. 
Συμβουλές μέσω του Διαδικτύου παίρνουν και οι ασθενείς που επικοινωνούν
ηλεκτρονικά με τον οφθαλμίατρο από την Αθήνα κ. Νίκο Τσιούμα. «Στην ιστοσελίδα
που έχω, παροτρύνω τους ασθενείς να υποβάλλουν τα ερωτήματά τους μέσω e-mail.
Είναι ο πιο εύκολος τρόπος για να επικοινωνήσει κανείς. Ακόμα και όταν
βρίσκομαι έξω από το φυσικό ιατρείο, αν έχω μαζί μου έναν φορητό υπολογιστή
μπορώ να απαντήσω στους ασθενείς». Ο ίδιος, όπως λέει, δέχεται περίπου 20 - 40
e-mail τον μήνα. «Αυτό όμως δεν σημαίνει ότι όλοι με επισκέπτονται έπειτα και
στο φυσικό μου ιατρείο. Οι Έλληνες εξακολουθούν να είναι καχύποπτοι σε αυτόν
τον τρόπο επικοινωνίας».

LINKS: 
* http: //vmnet.asklipios.org

* http: //www.pin.gr/ygeia

* http: //www.doctors.in.gr
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17258N181</ED>
<ID>
ID:304851

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N18&aa=1</URL></REF>


Article

<CATEGORY>vin06</CATEGORY>

 <H2>Φωτογράφιζε ανηλίκους σε άσεμνες στάσεις
</H2>
Κορίτσια ηλικίας από 10 χρόνων ήταν τα μοντέλα - θύματα ενός φωτογράφου, σε
άσεμνες, ημίγυμνες αισθησιακές φωτογραφίες που τραβούσε. 
Η υπόθεση αποκαλύφθηκε από το Τμήμα Προστασίας Ανηλίκων, όταν σε έφοδο που
έγινε στο σπίτι 52χρονου φωτογράφου-ζωγράφου, Αντώνη Στ. Στεφανάκου, βρέθηκε
και κατασχέθηκε πορνογραφικό υλικό. Ειδικότερα βρέθηκαν 4.996 φωτογραφίες
ανηλίκων (παιδιών και εφήβων σε άσεμνες στάσεις), καθώς και 175 κασέτες
πορνογραφικού περιεχομένου, τις οποίες διακινούσε στην αγορά. Το φωτογραφικό
υλικό, με πρωταγωνιστές παιδιά, δεν αποκλείεται να τις διοχέτευε και στο
Διαδίκτυο. Όλο το πορνογραφικό υλικό, καθώς και ένας ηλεκτρονικός υπολογιστής,
είκοσι δύο δισκέτες και CD-ROM και μία βιντεοκάμερα έχουν αποσταλεί στα
εργαστήρια της Διεύθυνσης Εγκληματολογικών Ερευνών και εξετάζονται λεπτομερώς. 
Το δόλωμα Πολλές από τις άσεμνες φωτογραφίες που κατασχέθηκαν, όπως ο
ίδιος παραδέχθηκε, τις είχε τραβήξει ο ίδιος. Το δόλωμα ήταν αγγελίες που
έβαζε σε εφημερίδες και αναζητούσε κοπέλες για φωτογραφίσεις. Τις φωτογραφίες
τις τραβούσε στο σπίτι του, στον Άγ. Δημήτριο, σε χώρο που είχε διαμορφώσει σε
στούντιο. Κάποιες απ' αυτές είχαν τραβηχτεί και σε παραλίες. Ανάμεσα σ' αυτούς
που απάντησαν στις αγγελίες τους, ήταν και παιδιά από οικογένειες αλλοδαπών
και Ελλήνων, που έπεσαν στην παγίδα και φωτογραφήθηκαν γυμνά, σε άσεμνες
στάσεις. Σε κάποια από αυτά, όπως φαίνεται στις φωτογραφίες, η ηλικία τους δεν
ξεπερνούσε τα δέκα χρόνια. Ο ίδιος, σύμφωνα με πληροφορίες, είπε στους
Αστυνομικούς ότι κάποια από τα παιδιά ήρθαν στο στούντιο του με τους γονείς
τους και οι φωτογραφίσεις έγιναν με τη θέλησή τους. Ύστερα από πληροφορίες,
αστυνομικοί του Τμήματος Προστασίας Ανηλίκων παρουσία δικαστικού λειτουργού
έκαναν έρευνα στο σπίτι του, κατέσχεσαν το πορνογραφικό υλικό και τον
συνέλαβαν. Εις βάρος του σχηματίσθηκε δικογραφία για παράβαση του νόμου περί
ασέμνων για αποδοχή και διάθεση προϊόντων εγκλήματος και οδηγήθηκε χθες στον
εισαγγελέα. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17258N182</ED>
<ID>
ID:304911

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N18&aa=2</URL></REF>


Article

<CATEGORY>vin11</CATEGORY>

 <H2>Τα στρατιωτικά νοσοκομεία </H2>
Ο αντιναύαρχος ε.α. κ. Παναγιώτης Καραμανώλης, από το Π. Φάληρο, αναφέρεται
στα στρατιωτικά νοσοκομεία και σημειώνει μεταξύ άλλων: 
«Με απόφαση της Νομαρχίας Αττικής (κυρίας Μπεσμπέα) από 1-1-2002 καταργήθηκε
το δικαίωμα που είχαν όλοι οι απόστρατοι των Ε.Δ. να θεωρούν και εγκρίνουν τα
βιβλιάρια υγείας του Δημοσίου που έχουν στα κατά τόπους στρατιωτικά
νοσοκομεία. Μετά τον εύλογο θόρυβο και αναβρασμό, η νομάρχης κ. Μπεσμπέα, για
"διευκόλυνση" των συνταξιούχων στρατιωτικών, έδωσε τετράμηνη αναστολή της
διαταγής της και έβαλε πρόχειρα έναν ιατρό της Νομαρχίας Αττικής στο Ναυτικό
Νοσοκομείο Αθηνών (ΝΝΑ) για να θεωρεί τα βιβλιάρια καθημερινά από 08.30 -
10.30. Η κατά κάποιον τρόπο αυτή διευκόλυνση έγινε χωρίς καμία ουσιαστική
εξέταση και μελέτη του όλου προβλήματος, γιατί οι ιατροί του νοσοκομείου
δέχονται τους ασθενείς καθημερινά από 09.00 μέχρι 13.30. Έτσι όσοι έχουν πάρει
εξετάσεις και φάρμακα μετά τις 10.30 πρέπει να πάνε στη Νομαρχία ή την άλλη
ημέρα το πρωί και πάλι στο νοσοκομείο για να τα εγκρίνουν ώστε στη συνέχεια να
μπορέσουν να πάρουν τα φάρμακα ή να κάνουν τις εξετάσεις τους στο νοσοκομείο.
Κωμικό και τραγικό συνάμα. Κανείς δεν μπορεί να καταλάβει γιατί η κ. Μπεσμπέα
δεν δέχεται τους στρατιωτικούς ιατρούς να ελέγχουν και να εγκρίνουν τα
βιβλιάρια των αποστράτων, όπως αυτό γινόταν δεκαετίες τώρα. 
Ακούσθηκε ότι το υπουργείο Υγείας, μέσα στα πλαίσια ενός ευρύτερου σχεδίου,
έδωσε αυτή τη γραμμή. Πληροφορηθήκαμε όμως ότι ο υπουργός Υγείας κ.
Παπαδόπουλος, που ρωτήθηκε, είπε ότι δεν ξέρει τίποτε. Ποιος κοροϊδεύει ποιον,
άγνωστο. Εδώ και αρκετό χρόνο πλανάται στον αέρα η φήμη ότι το υπουργείο
Υγείας θέλει να βάλει τα στρατιωτικά νοσοκομεία στο ΕΣΥ. Το σχέδιο είναι όλοι
οι εν ενεργεία αξιωματικοί και υπαξιωματικοί και των Τριών Όπλων να
νοσηλεύονται μόνο στο νοσοκομείο της Αεροπορίας, και το Ναυτικό Νοσοκομείο
Αθηνών (ΝΝΑ) και το Στρατιωτικό (401) να υπαχθούν στο ΕΣΥ αντικαθιστώντας τους
στρατιωτικούς ιατρούς με πολίτες. Εμείς δε οι απόστρατοι αξιωματικοί και
υπαξιωματικοί, περίπου 250.000 οικογένειες, θα πρέπει να τρέχουμε "να χωθούμε"
σε όποιο νοσοκομείο βρούμε κρεβάτι». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N201</ED>
<ID>
ID:304848

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=1</URL></REF>


Article

<CATEGORY>vin11</CATEGORY>

 <H2>Η ρύθμιση για τα πανωτόκια </H2>
Το πρόβλημα των πανωτοκίων θίγει ο κ. Γιώργος Δανελάτος, από τον Πειραιά: 
«Η κυβέρνηση αποφάσισε κάποια στιγμή να υπερβεί δισταγμούς και ταλαντεύσεις
και με τους Ν. 2873/2000 και 2912/2001 να προσδιορίσει περιοριστικούς για
τράπεζες όρους και προϋποθέσεις για τη ρύθμιση των οφειλών μας. Οι τράπεζες,
όμως, είναι υπεράνω του νόμου. 
Υποβάλαμε στις τράπεζες αιτήσεις να μας δοθεί αντίγραφο του φακέλου του
δανείου μας και σύμφωνα με το άρθρο 47 του Ν. 2873 έπρεπε να μας δοθούν τα
στοιχεία εντός διμήνου. "Εκείνες δεν απάντησαν"! 
Με βάση το άρθρο 42 παράγρ. 7 του Ν. 2912/8-5-2001 ζητήσαμε να μας χορηγηθούν
"αντίγραφα των δανειστικών συμβάσεων και κατάσταση με ανάλυση του ύψους της
οφειλής μας και αντίγραφα των υφισταμένων καρτελών μας και παραστατικών.
Πέρασαν σχεδόν δύο χρόνια και εκείνες δεν απάντησαν"! 
Το νομικό τμήμα της τράπεζας μας λέει πως η διοίκηση της τράπεζας σχετικά με
την εφαρμογή του νόμου για τα πανωτόκια "δεν αποφάσισε ακόμα"! 
Αναφέρω την περίπτωσή μου: έλαβα βιοτεχνικό δάνειο 35 εκατομμυρίων. Έχω
καταβάλει με πολλές δόσεις συνολικά 45 εκατομμύρια. Χρωστάω ακόμα, με το
σύστημα των ληστρικών ανατοκισμών 85 εκατομμύρια και πανωτόκια και ανατοκισμοί
τρέχουν. 
Η αναβολή των ρυθμίσεων, εφόσον ο νόμος (άρθρο 42 του 2912) περιλάμβανε στις
ρυθμίσεις μόνο τις μέχρι 31-12-2000 ληξιπρόθεσμες δόσεις, προσθέτει νέα
διόγκωση του ύψους της οφειλής. Θα πρέπει η κυβέρνηση, παρά το ότι είναι
προσβλητικό για την εξουσία της, να μεταθέσει τώρα και το όριο αυτό μέχρι του
τέλους του 2002».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N202</ED>
<ID>
ID:304908

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=2</URL></REF>


Article

<CATEGORY>vin11</CATEGORY>

 <H2>Επιτόκια και πληθωρισμός </H2>
Η κ. Διονυσία Λυμπεροπούλου, από την Κυψέλη, γράφει μεταξύ άλλων τα εξής: 
«Τα επιτόκια των καταθέσεων έχουν φθάσει σε πολύ χαμηλά επίπεδα, πολύ κάτω του
πληθωρισμού. 
Γιατί το κράτος επιτρέπει στις τράπεζες να ληστεύουν τον κόπο τόσων και τόσων
πολιτών που έχουν κάποιες μικρές οικονομίες στην άκρη για κάποιες δύσκολες
στιγμές, αρρώστιες κ.λπ.;». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N203</ED>
<ID>
ID:304946

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=3</URL></REF>


Article

<CATEGORY>vin11</CATEGORY>

 <H2>Η εξαγορά της στρατιωτικής θητείας </H2>
Οι ασφαλιστικές ανισότητες μεταξύ ανδρών και γυναικών, και ΙΚΑ και Δημοσίου
απασχολούν τον κ. Νικόλαο Φραγκάκη, από την Αθήνα: 
«Με έκπληξη όση και αγανάκτηση πληροφορήθηκα ότι, ανάμεσα στις πολλές
παράλογες και απαράδεκτες ανισότητες που υφίστανται όσον αφορά την κοινωνική
ασφάλιση ανδρών / γυναικών, και ασφαλισμένων ΙΚΑ / Δημοσίου, περιλαμβάνεται
και μία πράγματι απίστευτη και ανήκουστη: Για να αναγνωρίσει ως συντάξιμο το
χρόνο της στρατιωτικής θητείας ένας ασφαλισμένος του ΙΚΑ πρέπει να καταβάλει
για κάθε μήνα θητείας που θα εξαγοράσει εισφορά 20% επί του τρέχοντος μισθού
του, ενώ για τον ίδιο λόγο ένας ασφαλισμένος του Δημοσίου εισφορά 6,6%. 
Π.χ. δημόσιος υπάλληλος με μισθό 300.000 δρχ. για να εξαγοράσει στρατιωτική
θητεία δύο ετών, πρέπει να καταβάλει στο Δημόσιο 475.200 δρχ., ενώ ιδιωτικός
υπάλληλος με ίσο μισθό για να εξαγοράσει στρατιωτική θητεία ίσου χρόνου πρέπει
να καταβάλει στο ΙΚΑ 1.440.000 δρχ.!! Μήπως υπηρέτησαν σε διαφορετικό στρατό ή
μήπως ζουν σε διαφορετική χώρα και δεν το ξέρουν; 
Με χαρά όση και ικανοποίηση θα δεχόμουν διάψευση των παραπάνω ή τουλάχιστον
υπόσχεση ότι κάπως κάποτε θα αποκατασταθεί το ορθό και το δίκαιο σχετικά με
αυτό το ζωτικής σημασίας θέμα».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N204</ED>
<ID>
ID:304967

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=4</URL></REF>


Article

<CATEGORY>vin11</CATEGORY>

 <H2>Η τιμή του φυσικού αερίου </H2>
Ο κ. Δημήτριος Ζήσης, τεχνικός διευθυντής του Φυσικού Αερίου, ΕΠΑ Αττικής,
απαντά στην επιστολή του αναγνώστη μας κ. Ασμάνη («ΤΑ ΝΕΑ» 19.1.2002) και
σημειώνει τα παρακάτω: 
«Η τιμή του φυσικού αερίου για θέρμανση προσδιορίζεται κάθε χρόνο στην αρχή
της χειμερινής περιόδου λαμβάνοντας υπόψη μεταξύ των άλλων και τις αντίστοιχες
τιμές του πετρελαίου. Ειδικότερα σημειώνουμε ότι: 
* Τα έτη 1999 και 2000 η τιμή του φυσικού αερίου για θέρμανση παρέμεινε
σταθερή παρά τις αυξήσεις των τιμών πετρελαίου. 
* Η νέα τιμή του φυσικού αερίου για τη χειμερινή περίοδο 2001-2002
προσδιορίσθηκε τον Οκτώβριο 2001 και σε επίπεδο 18% χαμηλότερη από την τιμή
του πετρελαίου θέρμανσης της ίδιας περιόδου. 
* Η ημερήσια μεταβολή της τιμής του πετρελαίου θέρμανσης δεν
ακολουθείται από την τιμή του φυσικού αερίου. 
Οι τιμές του φυσικού αερίου είχαν προσδιοριστεί πριν από την 1η Ιανουαρίου του
2002 σε δραχμές ανά κυβικό μέτρο. 
Η μετατροπή των τιμών αυτών σε ευρώ μετά την 1η Ιανουαρίου του 2002 έγινε
διατηρώντας 4 δεκαδικά ψηφία, ώστε να είναι περισσότερο κοντά στην αξία των
τιμών σε δραχμές ανά κυβικό μέτρο. 
Βέβαια, η χρέωση της κατανάλωσης και τα τελικά ποσά πληρωμής που αναγράφονται
στους λογαριασμούς φυσικού αερίου μετά την 1η Ιανουαρίου του 2002 είναι σε
ευρώ μόνο με δύο δεκαδικά ψηφία σύμφωνα με τη νομοθεσία. 
* Η οικιακή κατανάλωση ενός μέσου νοικοκυριού για μαγείρεμα και ζεστό
νερό (θερμοσίφωνο) είναι 1 κυβικό μέτρο (m³) την ημέρα. Ως εκ τούτου για ένα
νοικοκυριό που κάνει μεικτή χρήση φυσικού αερίου (μαγείρεμα + ζεστό νερό +
θέρμανση) τα 30 πρώτα κυβικά μέτρα της μηνιαίας κατανάλωσής του τιμολογούνται
με το οικιακό τιμολόγιο (130 δρχ. /m³) και τα υπόλοιπα με το τιμολόγιο
θέρμανσης (90 δρχ. /m³). 
* Το γεγονός ότι οι λογαριασμοί κατανάλωσης εκδίδονται κάθε δίμηνο, τα
πρώτα 60 κυβικά μέτρα της συνολικής διμηνιαίας κατανάλωσης τιμολογούνται
σύμφωνα με το οικιακό τιμολόγιο (130 δρχ. /m³). 
Τελειώνοντας, θα θέλαμε να σημειώσουμε ότι η ΕΠΑ ΑΤΤΙΚΗΣ θα εξετάσει τη
δυνατότητα, σε συνεργασία με τις αρμόδιες Υπηρεσίες (ΡΑΕ, υπουργείο), να
τροποποιηθεί το ισχύον νομοθετικό πλαίσιο ώστε να μπορεί να αλλάζει τις τιμές
του φυσικού αερίου 2 φορές τον χρόνο (αντί μιας που ισχύει σήμερα),
προκειμένου να αντιμετωπίζονται οι έντονες διακυμάνσεις των τιμών των
ανταγωνιστικών καυσίμων, προς όφελος και των καταναλωτών». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N205</ED>
<ID>
ID:304974

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=5</URL></REF>


Article

<CATEGORY>vin11</CATEGORY>

 <H2>Η ΓΕΝΟΠ/ΔΕΗ και το περιβάλλον </H2>
Ο κ. Ν. Πιλαλίδης, πρόεδρος, και ο κ. Π. Λοφτσάλης, γ. γραμματέας της
ΓΕΝΟΠ/ΔΕΗ σε επιστολή τους αναφέρονται στην προστασία του περιβάλλοντος με
αφορμή το «Στίγμα» της 26.1.2002 και μεταξύ άλλων σημειώνουν: 
«Ειδικότερα, η ΓΕΝΟΠ/ΔΕΗ πρωτοστάτησε στην ψήφιση από τη Βουλή του Νόμου
1568/88 για την υγιεινή και ασφάλεια στους χώρους εργασίας, ο οποίος προβλέπει
τη δημιουργία επιτροπών υγιεινής και την τοποθέτηση τεχνικών ασφαλείας και
γιατρών εργασίας. Οι ρυθμίσεις αυτές εφαρμόστηκαν στη ΔΕΗ κάτω από τη συνεχή
πίεση και παρακολούθηση της ΓΕΝΟΠ, γεγονός που είχε -μεταξύ άλλων -ως
αποτέλεσμα τη δημιουργία ειδικής διεύθυνσης. 
Παράλληλα, οι προσπάθειες του συνδικαλιστικού κινήματος της ΔΕΗ οδήγησαν στη
δημιουργία άλλης διεύθυνσης για την αποκατάσταση του περιβάλλοντος στις
περιοχές όπου αναπτύσσει παραγωγική δραστηριότητα η Δημόσια Επιχείρηση
Ηλεκτρισμού. Το έργο που γίνεται με την ανάπλαση, τις αναδασώσεις και τις
πειραματικές καλλιέργειες, έχει ήδη αναγνωριστεί από πολλούς φορείς και κυρίως
από τις τοπικές κοινωνίες. 
Πιστεύουμε ότι αν δεν είμαστε το μοναδικό, είμαστε από τα λίγα συνδικάτα του
δημόσιου και ιδιωτικού τομέα που πραγματοποίησαν αγωνιστικές κινητοποιήσεις
για την προστασία του περιβάλλοντος, τόσο σε πανελλαδικό όσο και στο επίπεδο
των τοπικών σωματείων- μελών της ΓΕΝΟΠ. Ειδικά για την ατμοσφαιρική ρύπανση θα
θέλαμε να σας θυμίσουμε ότι το 1987 έγιναν μεγάλες κινητοποιήσεις στα
Ενεργειακά Κέντρα Πτολεμαΐδας και Μεγαλόπολης με βασικά αιτήματα την
αντικατάσταση των παλαιών φίλτρων και τη θέσπιση ανταποδοτικού πόρου στις
τοπικές κοινωνίες. 
Καρπός των προσπαθειών αυτών ήταν και η θεσμοθέτηση του "τοπικού πόρου" για
τους Νομούς Κοζάνης, Φλώρινας και Αρκαδίας για έργα αντιρρύπανσης,
αποκατάστασης του περιβάλλοντος και ενίσχυσης της οικονομικής ανάπτυξης των
περιοχών αυτών. 
Σήμερα σε όλους τους ΑΗΣ (Πτολεμαΐδας και Καρδιάς στην 1 και 2 μονάδα)
λειτουργούν νέα φίλτρα και έχει δρομολογηθεί η τοποθέτηση (στα τέλη Μαρτίου)
των νέων φίλτρων στις μονάδες 3 και 4 του ΑΗΣ Καρδιάς και δρομολογείται η
αντικατάσταση των φίλτρων στον ΑΗΣ Αγ. Δημητρίου, ενώ ανάλογη είναι η
κατάσταση και στον ΑΗΣ Μεγαλόπολης». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N206</ED>
<ID>
ID:304980

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=6</URL></REF>


Article

<CATEGORY>vin11</CATEGORY>

 <H2>Δεν είναι υποψήφιος </H2>
Ο κ. Εμμανουήλ Θωμαΐδης, πολιτικός μηχανικός, από τη Ζάκυνθο, αναφέρεται σε
δημοσίευμα που τον θέλει υποψήφιο δήμαρχο του Δήμου Ζακυνθίων («ΤΑ ΝΕΑ» αρ. φ.
17.251, σελ. 20). Και υπογραμμίζει: 
«Σας βεβαιώ ότι ποτέ και από πουθενά δεν διεκδίκησα ούτε διεκδικώ τέτοιο
χρίσμα». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17258N207</ED>
<ID>
ID:304984

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N20&aa=7</URL></REF>


Article

<CATEGORY>vin06</CATEGORY>

 <H2>15 ψηφοδέλτια στις εκλογές ΔΣΑ
</H2><H4>Πολυδιάσπαση στη Ν.Δ., κόντρες στο ΠΑΣΟΚ, πρεμιέρα του ΚΕΠ
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Πολυδιάσπαση στον χώρο της Ν.Δ., η οποία για πρώτη φορά δεν θα έχει επίσημο
υποψήφιο, πρώτη απόπειρα καταγραφής ποσοστού σε εκλογές από το ΚΕΠ του Δημ.
Αβραμόπουλου και κόντρες στον χώρο του ΠΑΣΟΚ, σημαδεύουν τη φετινή εκλογική
αναμέτρηση στον Δικηγορικό Σύλλογο Αθήνας. 
Η προθεσμία υποβολής υποψηφιοτήτων έληξε χθες και τελικώς την ψήφο των μελών
του μεγαλύτερου επιστημονικού συλλόγου της χώρας (στις 25 και 26 Φεβρουαρίου)
θα διεκδικήσουν δώδεκα συνδυασμοί (οι δύο χωρίς υποψήφιο πρόεδρο, αλλά μόνον
με ψηφοδέλτιο συμβούλων) και τρεις μεμονωμένοι υποψήφιοι που διεκδικούν μόνον
την προεδρία του ΔΣΑ. 
Στις φετινές εκλογές ο πρόεδρος του ΔΣΑ Αντ. Ρουπακιώτης (ΣΥΝ) διεκδικεί το
ρεκόρ της τρίτης συνεχούς τριετίας στο τιμόνι του συλλόγου, ενώ η Ν.Δ. δεν
κατάφερε να αποσοβήσει τον κατακερματισμό των δυνάμεών της, βλέποντας τελικά
τους δικηγόρους της παράταξης να συγκροτούν τρεις συνδυασμούς (Δημ. Παξινός,
Δημ. Χατζημιχάλης και Ι. Βαχαβιόλος). Το κόμμα δεν έδωσε το χρίσμα σε κανέναν
και για πρώτη φορά εμφανίζεται χωρίς επίσημο υποψήφιο. 
Την τελευταία στιγμή, εξάλλου, υπέβαλε υποψηφιότητα για την προεδρία η κ.
Ελίζα Βόζεμπεργκ (χωρίς ψηφοδέλτιο συμβούλων), εκπροσωπώντας ουσιαστικά το
ΚΕΠ, από το οποίο παραιτήθηκε από τη θέση του εκπροσώπου Τύπου, ενώ το ΠΑΣΟΚ
στηρίζει εκ νέου, με απόφαση του Τομέα Δικηγόρων του Κινήματος, τον συνδυασμό
του ποινικολόγου Αρ. Οικονομίδη. Στον ίδιο χώρο κινείται ωστόσο και ο νυν
σύμβουλος του ΔΣΑ Χαρ. Αναλυτής (εκλεγμένος το 1999 με τον συνδυασμό του κ.
Οικονομίδη), ο οποίος διεκδικεί τώρα την προεδρία του συλλόγου, με την
υποστήριξη του Ευάγγ. Γιαννόπουλου. 
Ειδικότερα, στις εκλογές του ΔΣΑ υποψήφιοι είναι: 
* Για την προεδρία και το διοικητικό συμβούλιο, οι συνδυασμοί των κ.κ.
Αρ. Οικονομίδη (ΠΑΣΟΚ), Ι. Βαχαβιόλου, Δημ. Παξινού, Δημ. Χατζημιχάλη, Παν.
Γαλετσέλλη (ΔΗΚΚΙ), Αντ. Ρουπακιώτη (ΣΥΝ), Χαρ. Αναλυτή, Βασ. Δημόπουλου
(ΚΚΕ), Ευάγγ. Κουρή και Δ. Τσούγκου. 
* Για την προεδρία, ως μεμονωμένοι υποψήφιοι, οι κ.κ. Ελίζα Βόζεμπεργκ
(ΚΕΠ), Απ. Ηλίας και Κων. Δερνιτσιώτης. 
* Για το διοικητικό συμβούλιο (μόνο με συνδυασμό υποψηφίων συμβούλων)
οι συνδυασμοί Εναλλακτική Παρέμβαση και Δικηγόροι σε Κίνηση.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N21</CAT>
<ED>
Κωδικός άρθρου: A17258N211</ED>
<ID>
ID:304852

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N21&aa=1</URL></REF>


Article

<CATEGORY>vin06</CATEGORY>

 <H2>Μνημόσυνο θυμάτων
</H2>
To καθιερωμένο ετήσιο αρχιερατικό μνημόσυνο για τα θύματα της τρομοκρατίας
τελεί αύριο το πρωί στις 9.30, στον Καθεδρικό Ναό Αγίας Τριάδας Πειραιώς, ο
Σύλλογος ΘΑΝΟΣ ΑΞΑΡΛΙΑΝ, που έχει ιδρυθεί με μοναδικό σκοπό την αλληλεγγύη στα
θύματα των τρομοκρατικών επιθέσεων.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N21</CAT>
<ED>
Κωδικός άρθρου: A17258N212</ED>
<ID>
ID:304912

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N21&aa=2</URL></REF>


Article

<CATEGORY>vin06</CATEGORY>

 <H2>Ούτε όψη ούτε κόψη!
</H2>
<AUTHOR>ΕΛΕΝΑ ΑΚΡΙΤΑ</AUTHOR>

Στο τηλεοπτικό παιχνίδι «Ποιος θέλει να γίνει εκατομμυριούχος», ο παίκτης που
θα δοκιμάσει την τύχη του απέναντι στον Σπύρο Παπαδόπουλο επιλέγεται μέσα από
μια δεκάδα «ομολόγων» του, με γνώμονα μια ερώτηση. Μια απλή ερώτηση που πρέπει
να απαντηθεί στον συντομότερο δυνατό χρόνο. Λίγο πολύ όλοι το έχουμε δει, λίγο
πολύ όλοι το ξέρουμε. 
Πριν από λίγες ημέρες, ακόμα και στο βλέμμα του Σπύρου διαγραφόταν ξεκάθαρα
ότι η ερώτηση είναι από εύκολη έως γελοία. Μια ερώτηση που θα μπορούσε να έχει
αποδέκτες ακόμα και παιδάκια του Δημοτικού. 
«Βάλτε στη σωστή σειρά τους στίχους του Εθνικού μας Ύμνου: 
α. Του σπαθιού την τρομερή 
β. Σε γνωρίζω από την κόψη 
γ. Που με βια μετράει τη γη 
δ. Σε γνωρίζω από την όψη» 
Γέλασα, όταν άκουσα την ερώτηση. Δέκα παίκτες. Δέκα σωστές απαντήσεις. 
Κι όμως. Επλανήθην πλάνην οικτράν. Διότι οι παίκτες μπορεί να ήταν δέκα. Οι
σωστές απαντήσεις όμως; 
ΜΙΑ! ΜΙΑ και μόνη. Από μια δεκάδα επιστημόνων, επαγγελματιών, ανθρώπων
καλλιεργημένων (τόσο ώστε να θεωρούν ότι μπορούν να λάβουν μέρος σε ένα
παιχνίδι γνώσεων) μόνο ΜΙΑ. ΜΙΑ μόνο. ΜΙΑ κυρία ήξερε να βάλει στη σειρά τους
στίχους του Εθνικού μας Ύμνου. 
Αν δεν το έβλεπα με τα ίδια μου τα μάτια, δεν θα το πίστευα. Θα νόμιζα πως
κάποιος με δουλεύει. Κάποιος μου κάνει πλάκα. Μιλάμε για τον Εθνικό Ύμνο αυτής
της χώρας. Της χώρας που γεννηθήκαμε, που μεγαλώσαμε, που πήγαμε σχολειό, που
κάναμε παρέλαση, που τον τραγουδήσαμε. 
Όχι, δεν ζήτησε την Μασσαλιώτιδα. Το «God save the Queen». Τον Εθνικό Ύμνο του
Αφγανιστάν. Τον δικό μας ζήτησε. Του Διονυσίου Σολωμού - αν έχουμε ακουστά.
Και μάλιστα τον πρώτο πρώτο στίχο. 
Μνημειωδώς στούρνος να είσαι - τι διάολο! - τον πρώτο στίχο τον έχεις
εμπεδώσει. Να πεις ότι από τις 152 στροφές ζήτησαν την 77η ή την 148η, λες,
πάει, φλιπάρισαν οι άνθρωποι. Κανονικά. Ποιος το ξέρει ολόκληρο - εκτός ίσως
από τον Κώστα Γεωργουσόπουλο; Εδώ, δεν ζήτησαν καν τη δεύτερη στροφή που πάει
πακέτο με την πρώτη. Σκέψου, δηλαδή, να ρωτούσαν: 
«Βάλτε στη σωστή σειρά: 
α. Και σαν πρώτα ανδρειωμένη 
β. Απ' τα κόκαλα βγαλμένη 
γ. Χαίρε, ω, χαίρε, ελευθεριά 
δ. Των Ελλήνων τα ιερά» 
Εκεί θα γινόταν πλέον ο θρήνος και ο κοπετός! 
Και για όποιον δεν κατάλαβε, το επαναλαμβάνω: Δεν ζητήσανε ένα χαμένο
αριστούργημα του Κ.Π. Καβάφη που το βρήκε κάποιος τυχαία στο συρτάρι με τις
κάλτσες. Ή ένα ποίημα του Οδυσσέα Ελύτη που το έγραψε στην Α' Γυμνασίου. Ή
κάποιο τετράστιχο που σημείωσε πρόχειρα ο Σεφέρης σε ένα πακέτο με τσιγάρα.
Τον Ύμνο της Ελευθερίας, μιλάμε. Διονύσιο Σολωμό, μιλάμε. Σε Έλληνες πολίτες.
Και απάντησε η μία. Και εσιώπησαν οι εννέα. Σιωπή. Η Σιωπή των Αμνών. 
Θα μου πεις, «γιατί το κάνεις θέμα;». Μα, αν δεν κάνω αυτό θέμα, ποιο θα κάνω;
Παίρνουμε τα μούτρα μας και ξινίζουμε με την «τρέχουσα γενιά». Τα παιδιά δεν
διαβάζουν, δεν έχουν ενδιαφέροντα, δεν έχουν παιδεία, παίζουν μόνο με
υπολογιστές και ηλεκτρονικά παιχνίδια. 
Παίρνουμε τα μούτρα μας. Και δεν κοιτάμε τα χάλια μας. Δεν κοιτάμε πρώτα να
ξεστραβωθούμε εμείς. Που δεν νογάμε να βάλουμε σε μια ρημαδοσειρά τέσσερις
στίχους από τον Ύμνο του τόπου μας. Και δεν ντρεπόμαστε. Δεν ντρεπόμαστε να
έρθει το παιδί μας και να μας ρωτήσει για τον Διονύσιο Σολωμό κι εμείς να μην
μπορούμε να του απαντήσουμε στοιχειωδώς. 
Γιατί, στις άλλες απορίες, ο γονιός έχει δικαιολογία. Μέσα στα χρόνια τα
μαθηματικά άλλαξαν, η γραμματική άλλαξε, το πολυτονικό έγινε μονοτονικό,
ήρθαμε και τα παίξαμε άπαντες. Κάπου κολλάμε, κάπου θα ψιλοξεφτιλιστούμε,
κάπου θα πέσουμε στα μάτια του. Γιατί - όντως - πολλά άλλαξαν. 
Όμως αυτό δεν άλλαξε. Αυτός ο συγκεκριμένος, ο έρημος ο Εθνικός μας Ύμνος, δεν
άλλαξε. Ένας ήταν, ένας είναι. Σίγουρα, έχουμε διαγράψει από τη μνήμη μας όλες
τις άχρηστες γνώσεις που πήραμε στο σχολείο. Δεν θυμόμαστε ημίτονα,
συνημίτονα, τα σύνορα της Κένυας, Χαρτούμ πρωτεύουσα του Σουδάν. Φυσικό.
Λογικό. Αναμενόμενο. Κανένας δεν κουβαλάει μια Μπριτάνικα σε μικροτσίπ μέσα
στον εγκέφαλό του. Κι ένα μυαλό χειμώνα - καλοκαίρι, τι να πρωτοχωρέσει; 
Όχι όμως κι έτσι. Όχι κι έτσι, παιδιά. «Σε γνωρίζω από την κόψη»; Εκτός αν
άλλαξε κι ο Εθνικός μας Ύμνος και δεν ενημερωθήκαμε αρμοδίως. Οπότε, δεν
φταίνε οι παίκτες. Φταίει η ερώτηση. Που θα έπρεπε να τεθεί ως εξής: 
«Βάλτε στη σειρά τους στίχους του Εθνικού μας Ύμνου με την Δέσποινα Βανδή: 
α. Υποφέρω 
β. Πολύ 
γ. Υποφέρω 
δ. Υποφέρω 
Και οι σωστή σειρά είναι: 
α. Υποφέρω 
β. Υποφέρω 
γ. Υποφέρω 
δ. Πολύ» 
Το βρήκατε και οι δέκα; Συγχαρητήρια, κυρίες και κύριοι! Κερδίσατε!
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17258N221</ED>
<ID>
ID:304853

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N22&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τα φρούτα </H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Α, όλα κι όλα, δουλειά - ξεδουλειά, κάθε Δευτέρα πρωί πρωί παίρνω το καροτσάκι
μου και πάω λαϊκή. 
Διότι, όπως έλεγε η γιαγιά μου η καλή, που γράμματα δεν ήξερε, αλλά την έκανε
η ζωή σοφή: «Πες μου τι τρως, να σου πω αν... θα γεράσεις, πες μου με ποιους
μιλάς, να σου πω αν κέρδος θα 'χεις ή θα χάσεις». Πηγαίνω λοιπόν κι εγώ στη
λαϊκή για να βρω τη σωστή τροφή και με το φρουτοπαραγωγό να έχω συνομιλία
ενημερωτική. 
Να βρω το φρέσκο, το καλό λαχανικό. 
Κι ας μου πήρε καιρό να ξεχωρίσω το σέλινο απ' το... μαϊντανό. 
Να πάρω βλίτα, ραδίκια και παντζάρια. 
Να φτιάξω κι εγώ δυνατό μυαλό, όπως πολλά διάσημα... παλικάρια. 
Να βρω κυρίως το φρούτο το σωστό, σε καλή τιμή και απευθείας από τον παραγωγό. 
Βέβαια η γιαγιά μού εφιστούσε και την προσοχή, λέγοντάς μου ότι το «μέτρον
άριστον» πρέπει να έχει πάντα εφαρμογή, αλλιώς, γίνεται μπούμερανγκ κι η πιο
καλή τροφή. 
Αν τρώς, ας πούμε, συνεχώς και χωρίς μέτρο μανταρίνι, θα σε πιάσει κόψιμο και
τίποτα απ' τα σωθικά σου δε θα μείνει. 
Αν το παρακάνεις με τα πορτοκάλια, το στομάχι σου θα κάνεις μαύρα χάλια. 
Αν δεν αφήνεις κεράσι για κεράσι, ό,τι και να κάνεις μετά δύσκολα θα σου
περάσει. 
Μ' άλλα λόγια, ένα φρούτο την ημέρα, το γιατρό τον κάνει πέρα, 
Πολλά φρουτάκια την ημέρα σε στέλνουνε στον «εξαποδώ» κι ακόμη παραπέρα...
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17258N222</ED>
<ID>
ID:304937

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N22&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Οι προσωπικές μου επιλογές στα ψώνια που κάνω
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Αγαπητή μου φιλενάδα, Δυσκολεύομαι να καταλάβω την έκπληξή σου όταν σε καλώ
στο σπίτι μου για φαγητό και, γενομένης συζητήσεως, σου αποκαλύπτω πως το τυρί
που τρως δεν είναι από το τάδε - γνωστό - σούπερ μάρκετ, ούτε καν από το
επόμενο διασημότερο. Σου δηλώνω γιατί απορρίπτω αυτά και πολλά άλλα και βλέπω
στο βλέμμα σου μία αποδοκιμασία. Εκεί που «τα παίζεις τελείως» είναι όταν σου
απαριθμώ τα κριτήρια με τα οποία επιλέγω τα καταστήματα που ψωνίζω, αλλά και
προϊόντα ακόμη που τελικά διαλέγω. Ψάχνω ακόμη και στο σακουλάκι τις
ναφθαλίνης να βρω τη χώρα προέλευσης. Όχι, βέβαια, γιατί θα περιέχει
«διοξίνες» ή «δηλητήρια», αλλά γιατί αρνούμαι να αγοράσω προϊόντα προέλευσης
από κράτη που με έχουν ταΐσει διοξίνες, ποντικοφάρμακο, μολυσμένα κρέατα.
Κοιτάζω μανιωδώς κάθε προϊόν που βάζω στο καλάθι μου. Αλλά, και προτού μπω στο
μαγαζί, φροντίζω να μάθω σε ποιον ανήκει. 
Δεκάρα δεν δίνω αν με θεωρήσεις υστερική. Επιχειρήσεις που τα βασικά κεφάλαιά
τους ανήκουν σε πολίτες κρατών που - επανειλημμένως - έχουν περάσει δηλητήρια
στη διατροφική αλυσίδα, ή αποτελούν θυγατρικές επιχειρήσεις άλλων που εδρεύουν
και δραστηριοποιούνται σε τέτοια κράτη, δεν τις πλησιάζω. Τέτοιου είδους
πληροφορίες αφθονούν στον οικονομικό Τύπο και δεν είναι δύσκολο να τις
παρακολουθήσω. Με το προσωπικό εμπάργκο που επιβάλλω σε τέτοιου είδους
επιχειρήσεις και στα προϊόντα τους κάνω απλώς αυτό που πολύ θα ήθελε - αλλά
όλοι μας κατανοούμε γιατί δεν μπορεί - να κάνει κάθε υπεύθυνη και σοβαρή
κυβέρνηση εντός και εκτός Ευρώπης. 
Κι αν σε ξανακαλέσω σπίτι μου, να ξέρεις πως θα έχω ψωνίσει με τα ίδια κριτήρια...
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17258N223</ED>
<ID>
ID:304963

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N22&aa=3</URL></REF>


Article

<CATEGORY>vin07</CATEGORY>

 <H5>Άγρια μάχη μεταξύ του αμερικανικού τηλεοπτικού δικτύου CΝΝ και του αραβόφωνου
Αλ Τζαζίρα για την κλεμμένη βιντεοκασέτα
</H5><H2>«Είμαστε τρομοκράτες»
</H2><H4>Στον αέρα αδημοσίευτη συνέντευξη του Μπιν Λάντεν
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Αν το να σκοτώνουμε αυτούς που σκοτώνουν τους γιους μας είναι τρομοκρατία,
τότε είμαστε τρομοκράτες», δηλώνει ο Οσάμα Μπιν Λάντεν σε τηλεοπτική
συνέντευξή του, την οποία μετέδωσε το βράδυ της Πέμπτης το CNN. 
Οσάμα Μπιν Λάντεν: Οι Αμερικανοί αμφισβητούν τη νοημοσύνη μου

Στη συνέντευξη, η οποία φέρεται να δόθηκε στις 21 Οκτωβρίου σε απεσταλμένο του
αραβόφωνου τηλεοπτικού δικτύου Αλ Τζαζίρα στο Αφγανιστάν, ο αρχηγός του
τρομοκρατικού δικτύου Αλ Κάιντα τονίζει ότι η μάχη διεξάγεται πλέον μέσα στην
Αμερική. 
Το Αλ Τζαζίρα ανακοίνωσε ότι είχε αποφασίσει να μην προβάλει τη συνέντευξη
κρίνοντας ότι δεν είχε αξία από ειδησεογραφικής άποψης. Ωστόσο, η βιντεοκασέτα
έφθασε στην κατοχή του CNN, το οποίο αποφάσισε να τη μεταδώσει, παρά τις
έντονες διαμαρτυρίες του τηλεοπτικού δικτύου του Κατάρ, το οποίο ανακοίνωσε
πως διακόπτει για τον λόγο αυτό τη συνεργασία του με το αμερικανικό τηλεοπτικό
δίκτυο. 
Αφόρητη κόλαση. «Η μάχη έχει μεταφερθεί μέσα στην Αμερική. Θα
εργασθούμε για να συνεχίσουμε αυτήν τη μάχη, Θεού επιτρέποντος, μέχρι τη νίκη
ή ώσπου να συναντήσουμε τον Θεό», δηλώνει ο Οσάμα Μπιν Λάντεν στη συνέντευξή
του. «Σας λέγω, η ελευθερία και τα ανθρώπινα δικαιώματα στην Αμερική
καταπατούνται. Η κυβέρνηση των ΗΠΑ θα οδηγήσει τον αμερικανικό λαό - και τη
Δύση γενικότερα - σε μία αφόρητη κόλαση». 
Το CNN ανακοίνωσε ότι πήρε τη βιντεοκασέτα με την αποκλειστική συνέντευξη του
Οσάμα Μπιν Λάντεν στο κανάλι Αλ Τζαζίρα από μία «μη κυβερνητική πηγή».
Πρόκειται για την πρώτη συνέντευξη του Οσάμα Μπιν Λάντεν που μεταδίδεται από
τηλεοπτικό σταθμό μετά τις τρομοκρατικές επιθέσεις της 11ης Σεπτεμβρίου. Ο
Μπιν Λάντεν απορρίπτει σ' αυτήν τις αμερικανικές κατηγορίες για τον ρόλο του
στις επιθέσεις στη Νέα Υόρκη και την Ουάσιγκτον. «Η Αμερική έχει διατυπώσει
πολλές κατηγορίες εναντίον μας και πολλών άλλων Μουσουλμάνων ανά τον κόσμο. Οι
ισχυρισμοί της (Αμερικής) ότι κάνουμε τρομοκρατικές ενέργειες είναι
αναιτιολόγητοι», υποστήριξε. Ωστόσο λίγο παρακάτω τονίζει: «Αν το να εξωθείς
ανθρώπους να κάνουν τέτοιες ενέργειες είναι τρομοκρατία και το να σκοτώνεις
εκείνους που σκοτώνουν τους γιους σου είναι τρομοκρατία, τότε ας αφήσουμε την
Ιστορία να καταγράψει ότι είμαστε τρομοκράτες». 
Ξεκαρδιστικοί ισχυρισμοί. Ερωτηθείς εάν βρίσκεται πίσω από τις
επιθέσεις με βακτήριο άνθρακα στις ΗΠΑ, ο Μπιν Λάντεν απάντησε ότι «αυτές οι
ασθένειες είναι η τιμωρία του Θεού και μια απάντησή Του στις προσευχές των
μητέρων στον Λίβανο και την Παλαιστίνη». Χαρακτηρίζει επίσης «ξεκαρδιστικούς
ισχυρισμούς» τις ανησυχίες του Λευκού Οίκου ότι τα μαγνητοσκοπημένα μηνύματά
του που είχε στείλει στον τηλεοπτικό σταθμό Αλ Τζαζίρα περιείχαν κάποιες
κωδικοποιημένες εντολές προς τους οπαδούς του. «Αυτοί είναι ξεκαρδιστικοί
ισχυρισμοί. Λένε ότι τα μηνύματα του Οσάμα έχουν κώδικες προς τους
τρομοκράτες. Λες και ζούμε στην εποχή των ταχυδρομικών περιστεριών, και δεν
υπάρχουν τηλέφωνα, Ίντερνετ, ηλεκτρονικό ταχυδρομείο. Πρόκειται για αστεία
πράγματα. Αμφισβητούν τη νοημοσύνη των ανθρώπων», υποστήριξε ο Οσάμα Μπιν
Λάντεν. 
Το CNN, προσπαθώντας να απαντήσει στις διαμαρτυρίες του Αλ Τζαζίρα για τη
μετάδοση της αποκλειστικής συνέντευξης, ανακοίνωσε ότι «από τη στιγμή που η
κασέτα βρέθηκε στην κατοχή μας, αισθανθήκαμε ότι έπρεπε να τη μεταδώσουμε
διότι είναι εξαιρετικά ενδιαφέρουσα». 
Το Αλ Τζαζίρα ανακοίνωσε ότι διακόπτει τη συνεργασία του με το CNN και
προειδοποίησε ότι θα προβεί «στις απαραίτητες ενέργειες για να τιμωρηθούν οι
οργανισμοί και τα άτομα που έκλεψαν αυτό το βίντεο και το μετέδωσαν παράνομα».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17258N671</ED>
<ID>
ID:304843

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N67&aa=1</URL></REF>


Article

<CATEGORY>vin07</CATEGORY>

 <H2>Κατηγορεί τους Ευρωπαίους ο Ισραηλινός πρωθυπουργός
</H2>
Αριέλ Σαρόν. Θα καλέσει τον Μπους να αγνοήσει και να μποϊκοτάρει τον Αραφάτ

Επίθεση εναντίον της Ευρώπης εξαπέλυσε χθες ο Αριέλ Σαρόν, ο οποίος κάλεσε τον
πρόεδρο Μπους να μποϊκοτάρει τον Γιάσερ Αραφάτ. 
Ο πρωθυπουργός του Ισραήλ Αριέλ Σαρόν κατηγόρησε την Ευρώπη ότι θέλει μία
«ηττοπαθή» ισραηλινή ηγεσία, σε συνέντευξή του στην εφημερίδα «Γεντιότ Αχρονότ».

«Είναι πιθανόν οι Ευρωπαίοι να θέλουν μία ηγεσία ηττοπαθή, μία ηγεσία που να
κάνει υποχωρήσεις», δήλωσε ο Σαρόν, ο οποίος απέδωσε την εχθρότητα προς το
πρόσωπό του στην άνοδο του αντισημιτισμού στην Ευρώπη. 
Ο Αριέλ Σαρόν αναφερόταν στην υποστήριξη που παρέχουν οι ευρωπαϊκές
κυβερνήσεις στην Παλαιστινιακή Αρχή και στη δικαστική διαδικασία που κινήθηκε
στο Βέλγιο εναντίον του για την ευθύνη του στη σφαγή της Σάμπρα και της Σατίλα
το 1982. 
Στην ίδια συνέντευξη ο Ισραηλινός πρωθυπουργός δήλωσε ότι, όταν συναντηθεί με
τον πρόεδρο Μπους, την προσεχή εβδομάδα στην Ουάσιγκτον, θα τον καλέσει να
αγνοήσει και να μποϊκοτάρει τον Αραφάτ. Πάντως, σε συνέντευξή του στην
εφημερίδα «Μααρίβ», ο Σαρόν διαβεβαίωσε ότι δεν έχει σήμερα «την παραμικρή
πρόθεση να προχωρήσει στη φυσική εξόντωση του Αραφάτ». Στην ίδια εφημερίδα
δημοσιεύεται δημοσκόπηση σύμφωνα με την οποία το 54% των Ισραηλινών θα έβλεπαν
με καλό μάτι μια απόπειρα ανατροπής του Αραφάτ.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17258N672</ED>
<ID>
ID:304905

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N67&aa=2</URL></REF>


Article

<CATEGORY>vin07</CATEGORY>

 <H2>Έκρηξη σε πετρελαϊκό σταθμό στο Κουβέιτ
</H2>
Τρεις άνθρωποι έχασαν τη ζωή τους και 18 ακόμη τραυματίστηκαν από έκρηξη που
σημειώθηκε χθες το πρωί σε πετρελαϊκό σταθμό του Βόρειου Κουβέιτ, με
αποτέλεσμα να ξεσπάσει μεγάλη πυρκαγιά. Σχεδόν εννέα ώρες μετά την έκρηξη, οι
πυροσβέστες εξακολουθούσαν να δίνουν μάχη για να θέσουν υπό έλεγχο τις φλόγες.
Ο πετρελαϊκός σταθμός του Ρουνταταΐν, που βρίσκεται κοντά στα ιρακινά σύνορα,
είναι ένας από τους πιο σημαντικούς στο βόρειο τμήμα του εμιράτου του Κουβέιτ,
αλλά οι υπεύθυνοι διαβεβαιώνουν ότι θα αποζημιώσουν όσους υποστούν απώλειες
προμηθειών εξαιτίας της πυρκαγιάς. Η έκρηξη προκλήθηκε από διαρροή σε αγωγό
και οι αρχές απέκλεισαν το ενδεχόμενο δολιοφθοράς.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17258N673</ED>
<ID>
ID:304944

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N67&aa=3</URL></REF>


Article

<CATEGORY>vin07</CATEGORY>

 <H2>Ο καρκίνος χτύπησε τον Πίντερ
</H2>
Χάρολντ Πίντερ. Υποβάλλεται σε χημειοθεραπεία

Από καρκίνο του οισοφάγου φέρεται να πάσχει, σύμφωνα με τη βρετανική εφημερίδα
Daily Telegraph, ο Χάρολντ Πίντερ, ένας από τους πιο σημαντικούς θεατρικούς
συγγραφείς της Βρετανίας. Επικαλούμενη την εκπρόσωπο του συγγραφέα, Τζούντι
Ντέις, η εφημερίδα αναφέρει ότι ο ηλικίας 71 ετών Χάρολντ Πίντερ υποβάλλεται
επί του παρόντος σε χημειοθεραπεία. Ωστόσο, παρά το σοβαρό πρόβλημα υγείας που
αντιμετωπίζει, και σύμφωνα πάντα με την Daily Telegraph, εξακολουθεί να
εργάζεται. Μάλιστα, στα τέλη του μήνα πρόκειται να ανέβουν δύο παραστάσεις
παλαιότερων έργων του στο Εθνικό Θέατρο του Λονδίνου. Ο καρκίνος του οισοφάγου
προσβάλλει κάθε χρόνο στη Βρετανία περίπου 5.000 ανθρώπους.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17258N674</ED>
<ID>
ID:304966

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N67&aa=4</URL></REF>


Article

<CATEGORY>vin07</CATEGORY>

 <H5>Κορυφαίοι παίκτες του μπάσκετ, ήρωες για εκατομμύρια Αμερικανούς, ασπάζονται
το Ισλάμ. Μήπως οι Ηνωμένες Πολιτείες δίνουν καταφύγιο σε στρατιές καμικάζι
εγχώριας παραγωγής;
</H5><H2>Οι δικοί τους μουσουλμάνοι
</H2><H4>Τo ζήτημα της ασφάλειας των ΗΠΑ και ο ρατσισμός
</H4>
Βρισκόμουν σε ένα Μπόινγκ 767 και κατευθυνόμουν στο διεθνές αεροδρόμιο του
Μαϊάμι, λίγες ώρες πριν ο Ρίτσαρντ Ριντ κάνει το ίδιο. Όμως, ο 28χρονος από το
Μπρόμλεϊ κατέληξε σε φυλακή νότια της Βοστώνης... 
Όραμα του μέλλοντος; Οι αμερικανικές φυλακές μπορεί να αποδειχθούν γόνιμο
έδαφος για την παραγωγή προσηλυτισμένων εξτρεμιστών, όπως ο Ρίτσαρντ Ριντ

Μπορούσε, πλέον, να εξετάσει με την ησυχία του την αποτυχία του να πυροδοτήσει
τα εκρηκτικά που είχε κρύψει στα παπούτσια του. Λίγες ημέρες μετά, αφού
μεσολάβησε μία εβδομάδα με τις καθαρτικές εορταστικές εκδηλώσεις για τα
Χριστούγεννα και το νέο έτος, ο Ριντ, που παρ' ολίγον να θανατώσει τον εαυτό
του και 196 άλλους στις παγωμένες θάλασσες του Ατλαντικού, σχεδόν ξεχάστηκε. 
Το ότι πλησίασε τόσο επικίνδυνα η καταστροφή στην περίπτωση του Ριντ
αποδίδεται σε μεγάλο βαθμό, στις Ηνωμένες Πολιτείες, σ' εκείνους τους
ελαστικούς Ευρωπαίους και στους νωθρούς τρόπους τους. Πώς είναι δυνατόν,
ρωτούν δύσπιστα οι Αμερικανοί, να τον έχουν στο χέρι τους οι Γάλλοι μία ημέρα
πριν από την παρ' ολίγον μοιραία πτήση, να έχει εξασφαλίσει διαμονή σε
ξενοδοχείο 4 αστέρων με έξοδα της αεροπορικής εταιρείας και να του επιτραπεί
να μπει στην ίδια πτήση την επομένη; Τι συμβαίνει με τις βρετανικές φυλακές,
τα τόσο εύφορα εδάφη για τη στρατολόγηση ισλαμιστών εξτρεμιστών; 
Ο προσηλυτισμός. Υπάρχει όμως άλλο ένα γεγονός, που καμία προσοχή δεν
του δόθηκε τελευταία στα μέσα ενημέρωσης: πολλοί κρατούμενοι στις αμερικανικές
φυλακές επίσης προσελκύονται από το Ισλάμ. Απόδειξη, ο ιερέας της φυλακής τον
οποίο επέλεξαν πολλοί καταδικασμένοι μαύροι να μείνει μαζί τους την ώρα της
εκτέλεσης. Όλο και πιο συχνά πλέον δεν είναι χριστιανοί αλλά μουσουλμάνοι οι
ιερωμένοι αυτοί και οι θεολογικές τους απόψεις, όπως και στη Βρετανία, δεν
εξετάστηκαν επαρκώς ή καθόλου πριν από τις 11 Σεπτεμβρίου. Κορυφαίοι παίκτες
του μπάσκετ - διάσημοι πολυεκατομμυριούχοι και πρότυπα εκατομμυρίων νέων
Αμερικανών - διακηρύσσουν την αφοσίωσή τους στο Ισλάμ (μεταξύ αυτών, όπως μου
είπαν, και ο Μάικλ Τζόρνταν). 
Στα μάτια των Αμερικανών, αυτή η αναξιόπιστη, άμορφη οντότητα που είναι γνωστή
ως «Ευρώπη» είναι υπόλογη αναξιόπιστων πληροφοριών και ασφάλειας. Όμως,
ακριβώς το ίδιο φαινόμενο ξεδιπλώνεται ταυτόχρονα (αλλά δεν ανακαλύπτεται)
στην Αμερική. Η χώρα έχει μεγαλώσει ήδη έναν Ταλιμπάν, τον Τζον Γουόκερ Λιντ,
αλλά πρόκειται σαφώς για διαταραγμένο άτομο. Ίσως να μην απέχει πολύ η στιγμή
που οι ΗΠΑ θα διαθέτουν τους δικούς τους Ρίτσαρντ Ριντ, οι οποίοι θα έχουν
στρατολογηθεί στις αμερικανικές φυλακές. 
Η αιφνιδιαστική - προφανώς υπό την επήρεια πανικού - απόφαση του υπουργού
Δικαιοσύνης Τζον Άσκροφτ, να ανακριθούν 5.200 νέοι άνδρες με ρίζες στη Μέση
Ανατολή και εκατοντάδες να φυλακιστούν χωρίς δίκη, είναι ενδεικτική. Και
μπορεί η προσπάθεια του Μπους να αποφευχθεί η αίσθηση ότι οι μουσουλμάνοι στην
Αμερική είναι συνήθεις στόχοι να ήταν γνήσια, όμως αναπτύσσονται ήδη
τρομακτικoί φυλετικοί διαχωρισμοί. Πρόσφατα, απαγορεύτηκε η επιβίβαση σε
εσωτερική πτήση σε έναν αξιωματικό, που με πολιτική περιβολή κατευθυνόταν από
Βαλτιμόρη προς Τέξας για να αναλάβει εκεί καθήκοντα προστασίας του προέδρου.
Αιτία; Ήταν Άραβας Αμερικανός και η εμφάνισή του έκανε αρνητική εντύπωση στον
πιλότο. (Στις εσωτερικές πτήσεις, οι κυβερνήτες χαιρετούν τους επιβάτες κατά
την επιβίβασή τους στο αεροσκάφος). 
Η χαλάρωση. Στοιχεία αλληλοκατηγοριών έρχονται στην επιφάνεια και ο
Μπιλ Κλίντον αναπόφευκτα γίνεται στόχος - αυτήν τη φορά για χαλαρότητα στην
μετά τον Ψυχρό Πόλεμο εποχή όσον αφορά τον στρατό και τις μυστικές υπηρεσίες.
(Στη διάρκεια της προεδρικής προεκλογικής εκστρατείας τού 2000, ο Μπους είχε
κατηγορήσει τον Κλίντον ότι δήθεν είχε αμελήσει τον αμερικανικό στρατό - δεν
επισήμανε όμως ότι είναι ο ίδιος στρατός που έκανε επιχειρήσεις με αρκετή
επιτυχία στο Αφγανιστάν). Υπήρξαν όμως αναφορές για φοβερές αποτυχίες των
μυστικών υπηρεσιών, τους μήνες που ο Μπους είχε ήδη αναλάβει. Το FBI είχε
δεχτεί προειδοποίηση από τον ιδιοκτήτη σχολής εκπαίδευσης πιλότων, όπου
παρακολούθησε μαθήματα ένας από τους δράστες της 11ης Σεπτεμβρίου, ότι είναι
πιθανόν τρομοκράτες να σχεδιάζουν τη μετατροπή πολιτικών αεροσκαφών σε
ιπτάμενους πυραύλους. Η προειδοποίηση, όμως, έπεσε στο κενό. 
<H3>Η προειδοποίηση και η αποτυχία </H3>
Ο Σάντι Μπέργκερ, σύμβουλος του Κλίντον σε θέματα εθνικής ασφάλειας,
προειδοποίησε την Κοντολίζα Ράις που τον διαδέχτηκε στην κυβέρνηση Μπους ότι η
τρομοκρατία θα καταναλώσει μεγάλο μέρος από τον χρόνο της. Ο Ζακάριας
Μουσάουι, που πιστεύεται ότι προοριζόταν ως ο 20ός αεροπειρατής της 11ης
Σεπτεμβρίου, συνελήφθη και φυλακίστηκε τον Οκτώβριο και αν και το FBI γνώριζε
ότι επρόκειτο για «μεγάλο ψάρι» στους κόλπους τής Αλ Κάιντα, η υπηρεσία δεν
πήρε είδηση για τις επικείμενες επιθέσεις. 
Ο Τζέιμς Γούλσεϊ, πρώην διευθυντής της CIA, χαρακτηρίζει τις επιθέσεις του
Σεπτεμβρίου «συστηματική αποτυχία του τρόπου με τον οποίο αυτή η χώρα
προστατεύεται». Και συνεχίζει: «Η ασφάλεια της αεροπλοΐας ενήργησε
άθλια...Είναι αποτυχία της συλλογής πληροφοριών από ξένες υπηρεσίες. Είναι
αποτυχία εσωτερικού εντοπισμού. Είναι αποτυχία των υπηρεσιών χορήγησης βίζας
και μετανάστευσης». 
Καλώς ήρθες «νέα εποχή». Αν ήταν μόνο τόσο απλό... 
Το άρθρο του Andrew Stephen δημοσιεύτηκε στο περιοδικό «New Statesman»
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17258N681</ED>
<ID>
ID:304844

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N68&aa=1</URL></REF>


Article

<CATEGORY>vin07</CATEGORY>

 <H2>Τυπική διαδικασία η λογοκρισία
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

«Απίθανο!», «ανήκουστο!», «γελοίο!», «απίστευτο!» - κι όμως αληθινό! Στα
κατορθώματα του τουρκικού Ραδιοτηλεοπτικού Συμβουλίου προστέθηκε και το
δεκαπενθήμερο κλείσιμο ραδιοφωνικού σταθμού, του «Ανοιχτού Ραδιοφώνου» (Ατσίκ
Ράντιο), λόγω μιας ιστορίας του Τσαρλς Μπουκόφκσι. 
Ο Τσαρλς Μπουκόφσκι ήταν ένας από τους πιο σημαντικούς σύγχρονους ποιητές και
συγγραφείς της Αμερικής. (Αν μπείτε στο Διαδίκτυο, θα βρείτε 43.760
ιστοσελίδες με το όνομά του). Μερικά από τα βιβλία του διδάσκονται στα
αμερικανικά σχολεία. Το διήγημά του «Το πιο όμορφο κορίτσι της πόλης» είναι
από τα πιο γνωστά έργα του και περιλαμβάνεται σε ανθολογία διηγημάτων του, που
έχει εκδοθεί και κυκλοφορεί ελεύθερα στην Τουρκία. Όταν, όμως, διαβάστηκε στην
εκπομπή «Τι ιστορία!» του σταθμού, έγινε περιπέτεια, αντάξια του τίτλου της
εκπομπής. 
Η καταδίκη. Ύστερα από αλλεπάλληλες δίκες, καταδίκες και εφέσεις,
δεκαπέντε μήνες μετά την ανάγνωση της ιστορίας, το «Ανοιχτό Ραδιόφωνο»
καταδικάσθηκε σε σιγή 15 ημερών, για «ασέβεια έναντι της κοινωνικής ηθικής και
της τουρκικής οικογενειακής δομής και διασάλευση της κοινωνικής γαλήνης». 
Χτυπητό δείγμα της αντίληψης περί αδικοπραγίας και τιμωρίας στην Τουρκία; Όχι.
Πρόκειται για συνήθη διαδικασία. Ένας άλλος, εξίσου δημοφιλής και σοβαρός με
το «Ανοιχτό Ραδιόφωνο» σταθμός, το «Ελεύθερο Ραδιόφωνο» (Οζγκιούρ Ράντιο),
έχει σιγήσει συνολικά επί 1.375 ημέρες, από το 1995 που άρχισε να εκπέμπει. Θα
εκπέμψει πάλι στις 31 Ιουλίου 2002. Αυτήν τη στιγμή είναι κλειστό, λόγω της
τελευταίας καταδίκης του, σε σιγή 365 ημερών. Αιτία του τελευταίου κλεισίματός
του ήταν η στροφή ποιήματος του Αταόλ Μπεχράμογλου, που απαγγέλθηκε σε μια
εκπομπή. (Συλλογή ποιημάτων του Μπεχράμογλου είχε κυκλοφορήσει πριν από χρόνια
στα ελληνικά με τον τίτλο «Τουρκία, πατρίδα μου θλιμμένη»). Η στροφή που
καταδίκασε το «Ελεύθερο Ραδιόφωνο» έλεγε: 
«Και ο δήμιος ξύπνησε μια νύχτα στο κρεβάτι του / Θεέ μου, είπε, τι δύσκολο
αίνιγμα / Όσο σκοτώνονται, πληθαίνουν οι άνθρωποι / Εγώ, εξουθενώνομαι όσο σκοτώνω».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17258N682</ED>
<ID>
ID:304906

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N68&aa=2</URL></REF>


Article

<CATEGORY>vin07</CATEGORY>

 <H5>Ξεκίνησε ως μια μικρή «ανταρσία» στο Πανεπιστήμιο της Σορβόννης στο Παρίσι,
άλλα μπορεί να εξελιχθεί σε... παγκόσμια επανάσταση
</H5><H2>Η εξέγερση κατά των αριθμών
</H2><H4>Οι λογιστές βομβαρδίζονται
</H4>
«Μπορεί στην εφαρμογή του να έχει αποτέλεσμα», σύμφωνα με ένα ανέκδοτο που
λένε οι Γάλλοι πληρώνοντας οι ίδιοι το τίμημα. «Το πρόβλημα είναι ότι δεν τα
πάει καλά στη θεωρία». Έτσι, είναι περίεργο που το Παρίσι έχει γίνει η
γενέθλια πόλη μιας εξέγερσης ενάντια στην εκ των προτέρων αρίστευση της
θεωρίας επί της πράξης, της οικονομικής αφαίρεσης επί της πραγματικότητας και
της στατιστικής επί της αληθινής ζωής. 
Ονομάστηκε «οικονομικά τής μετά αυτιστικής περιόδου» - όπου «αυτιστική», η
έμμονη ψύχωση με τους αριθμούς - και η εξέγερση ξεκίνησε με αιτήσεις στο
Διαδίκτυο τον Ιούνιο του 2000 (www.paecon.net). Οι συμμετέχοντες
διαμαρτύρονταν για τη δογματική διδασκαλία των νεοκλασικών οικονομικών και την
«ανεξέλεγκτη χρήση» των μαθηματικών ως «αυτοσκοπού». 
Μέσα σε μερικές εβδομάδες ανταποκρίθηκαν στο κάλεσμα φοιτητές από όλη τη
Γαλλία. Η εφημερίδα «Le Monde» άρχισε δημόσια συζήτηση και ο υπουργός Παιδείας
Τζακ Λανγκ όρισε τον διαπρεπή οικονομολόγο Ζαν Πολ Φιτουσί να ηγηθεί έρευνας.
Ο Φιτουσί απάντησε τον περασμένο Σεπτέμβριο υποστηρίζοντας πολλές από τις
θέσεις των «ανταρτών», προτείνοντας, παράλληλα, σαρωτικές αλλαγές στον τρόπο
διδασκαλίας των Οικονομικών στα γαλλικά πανεπιστήμια. Η ενέργεια είχε
αντίκτυπο διεθνώς, με τους φοιτητές του Κέμπριτζ να υποβάλλουν τις δικές τους
αιτήσεις, αν και ανυπόγραφες οι περισσότερες εξαιτίας του φόβου των φοιτητών
για τις μελλοντικές τους καριέρες. 
Θα μπορούσε αυτή η υπόθεση να αποτελέσει την αρχή του τέλους για ολόκληρο το
φάσμα της μέτρησης, της στατιστικής, των στόχων και των δεικτών που έχουν
καταστεί δυναμικό στοιχείο της σύγχρονης ζωής, όχι μόνο στην κυβέρνηση Μπλερ
αλλά και σε όλο τον κόσμο; 
Η φράση «μετα-αυτιστική» έχει μια ιδέα γαλατικής σκληρότητας, υπάρχει ωστόσο
μια αίσθηση ότι, λόγω της πληθώρας των στόχων και των δεικτών, έχουμε αποκοπεί
από την πραγματικότητα. Είναι όπως όταν ρώτησαν τον Μπάξτον - αυθεντία στα
μαθηματικά τον 18ο αιώνα - αν απόλαυσε την παρουσίαση του Ριχάρδου του Γ'.
Εκείνος απάντησε απλώς ότι οι ηθοποιοί είχαν προφέρει 12.445 λέξεις! 
Με τη συμβολή και του ενθουσιασμού των Νέων Εργατικών, την τελευταία δεκαετία
έχουμε βυθιστεί σε αυτό που ο καθηγητής Μάικλ Πάουερ του London School of
Economics αποκαλεί «λογιστική κουλτούρα, ένα γιγαντιαίο πείραμα στη Δημόσια
Διοίκηση». Μπορούμε να δούμε τα αποτελέσματα παντού. Η βρετανική κυβέρνηση
έθεσε περίπου 8.000 στόχους ή αριθμητικούς δείκτες επιτυχίας στη διάρκεια της
πρώτης θητείας της. Έχουμε στόχους που αφορούν το Εθνικό Σύστημα Υγείας (ΕΣΥ),
χρονοδιαγράμματα για την εκπαίδευση, περιβαλλοντικούς δείκτες - 150 κατά την
τελευταία μέτρηση - και μετρήσεις που καλύπτουν σχεδόν κάθε περιοχή
επαγγελματικής δραστηριότητας ή διοίκησης. Όλα στο όνομα του ανοίγματος, της
υπευθυνότητας και της δημοκρατίας. 
Και δεν συμβαίνει μόνο στις δημόσιες υπηρεσίες. Η ιαπωνική πολυεθνική
Matsushita κατασκεύασε μια «έξυπνη» τουαλέτα που μετρά το βάρος, τα ποσοστά
λίπους, τη θερμοκρασία, τις πρωτεΐνες και τη γλυκόζη κάθε φορά που της δίνεται
κάτι για να εργαστεί. Στη συνέχεια, στέλνει αυτά τα στοιχεία αυτόματα στον
γιατρό σας. 
Εταιρείες λογιστών επιλέγουν το 10% των Βρετανών αποφοίτων για να κάνουν τις
μετρήσεις. Ολόκληρες στρατιές μετρητών βρίσκονται έξω, προσθέτοντας στα
κονδύλια για τα μέσα μαζικής μεταφοράς, το ΕΣΥ και τις δημόσιες υπηρεσίες.
Ξαναβρεθήκαμε στο ίδιο σημείο - κυρίως σε περιόδους κατά τις οποίες
ενισχύονταν οι ελπίδες σε κοινωνικό επίπεδο - κατά τη δεκαετία του 1830, όταν
οι υποστηρικτές του Τζέρεμι Μπένθαμ όργωναν τη χώρα, μετρώντας ό,τι θεωρούσαν
σημαντικό: τον αριθμό των βόθρων (δείκτης κακής υγείας), των μπαρ (δείκτης
ανηθικότητας) ή τον αριθμό των ύμνων που τα παιδιά μπορούσαν να απαγγέλλουν
από μνήμης. Και τότε όμως, όπως και τώρα, το πρόβλημα ήταν ότι αυτό που
πράγματι χρειάζεται μέτρηση, δεν μπορούσε να μετρηθεί. «Η αποκαλούμενη
επάρκεια», υποστηρίζει ο Ρίτσαρντ Σκέις, καθηγητής Οργανωτικής Συμπεριφοράς
στο Πανεπιστήμιο του Κεντ στο Καντέρμπουρι, «παίρνει τη θέση της
αποτελεσματικότητας, η ποσότητα της ποιότητας. Τα μέσα γίνονται αυτοσκοποί». 
Όπως όλοι σε τοπικό επίπεδο θα σας πουν, αυτοί οι αριθμητικοί δείκτες έχουν να
κάνουν με τη διοίκηση από απόσταση και θα χάνουν πάντα τον στόχο: τα σχολικά
χρονοδιαγράμματα θα οδηγούν τους δασκάλους να επικεντρώνονται στους οριακούς
μαθητές, με το κόστος να βαραίνει τους πιο αδύναμους. Οι στόχοι στις λίστες
αναμονής του ΕΣΥ πείθουν τους διοικητές να αντιμετωπίζουν τους ασθενείς με τα
απλά προβλήματα, με το κόστος να βαραίνει όλους τους άλλους. 
Το πρόβλημα είναι ότι τώρα αναμένεται από τα άτομα να πράξουν κατά πώς ορίζουν
οι στόχοι και όχι με βάση τις ανάγκες. Όμως οι συνέπειες από την επιλογή του
λάθους πράγματος είναι σοβαρές. Όλες οι διαθέσιμες πηγές θα διοχετευθούν για
να επιτευχθεί κάτι που δεν ήθελες, όπως το Πεντάγωνο που στον πόλεμο του
Βιετνάμ, υπολόγιζε την επιτυχία των στρατιωτικών μονάδων μετρώντας πτώματα.
Αποτέλεσμα: τεράστιες απώλειες μεταξύ των Βιετναμέζων όχι όμως και αμερικανική
επιτυχία. 
Το δίλημμα της κυβέρνησης Μπλερ είναι το εξής: αν οι υπουργοί μετρούν τα
πράγματα στα οποία έχουν άμεσο έλεγχο ή απλώς μετρούν τη δραστηριότητα των
γραφειοκρατών. Και τα πρώτα σημάδια απογοήτευσης κάνουν την εμφάνισή τους. 
Δύσκολο να φανταστεί κανείς να επεκτείνεται η εξέγερση πέρα από τους Γάλλους
φοιτητές Οικονομικών, εκτός κι αν το κίνημα απαντήσει με μια λογική
εναλλακτική, την οποία θα μπορούσε να περιγράψει σε γενικές γραμμές. Θα είχε
να κάνει με αποκέντρωση της εξουσίας, εμπιστοσύνη στην εμπειρία των δασκάλων,
των διευθυντών και των δημοσίων υπαλλήλων, δημιουργία μικρότερων σε ανθρώπινο
δυναμικό ιδρυμάτων. Θα σήμαινε απευθείας διοίκηση, ενίσχυση της υπευθυνότητας
και της δημιουργικότητας - με λίγα λόγια όλα εκείνα που οι Νέοι Εργατικοί
βρίσκουν δύσκολα. Ένας φίλος μου στον οποίο είχαν παρασχεθεί κυβερνητικά
κονδύλια, όταν διαπραγματευόταν με δημοσίους υπαλλήλους για τους ετήσιους
στόχους του, μου είπε ότι επικαλέστηκε ένα παλιό σκωτσέζικο γνωμικό: «Δεν
παχαίνεις τα πρόβατα, ζυγίζοντάς τα». Τον κοίταξαν με απορία. Ο δρόμος είναι
αναμφισβήτητα μακρύς. 
Ο David Boyle είναι συγγραφέας. Το βιβλίο του «The Tyranny of Numbers»
εκδίδεται αυτόν τον μήνα (Εκδόσεις Flamingo).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17258N691</ED>
<ID>
ID:304845

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N69&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Δρόμος σπαρμένος με αγκάθια </H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Ένα από τα εμπόδια που συναντά η ευρωπαϊκή πορεία της Τουρκίας, οφείλεται στην
άρνηση της Άγκυρας να συμμορφωθεί με τις αποφάσεις του Ευρωπαϊκού Δικαστηρίου
Ανθρωπίνων Δικαιωμάτων. Εκτός από την υπόθεση Λουιζίδου, ενώπιον της
Διυπουργικής Επιτροπής του Συμβουλίου της Ευρώπης συσσωρεύονται ήδη περί τις
150 καταδικαστικές αποφάσεις. Θεωρητικά, η Τουρκία βρίσκεται ένα βήμα πριν από
τη διακοπή των σχέσεών της με το Συμβούλιο της Ευρώπης. 
Το Ευρωπαϊκό Δικαστήριο ελέγχει τις νομικές αποφάσεις και παραπέμπει για τον
πολιτικό έλεγχο στη Διυπουργική Επιτροπή του Συμβουλίου της Ευρώπης. Το
Ευρωπαϊκό Δικαστήριο έχει πάρει 3.142 καταδικαστικές αποφάσεις εναντίον της
Τουρκίας, μόνο 1.000 από τις οποίες πέρυσι. Από αυτές περίπου 240 έχουν σχέση
με τις παραβιάσεις ανθρωπίνων δικαιωμάτων, ενώ 150 βρίσκονται ήδη για εξέταση
στη Διυπουργική Επιτροπή. Η Τουρκία από το 1995 έχει καταβάλει αποζημιώσεις
που ξεπερνούν τα 11 εκατομμύρια δολάρια για καταδικαστικές αποφάσεις του
Ευρωπαϊκού Δικαστηρίου. Η δυσκαμψία της κυβέρνησης της Άγκυρας να προωθήσει
μια περισσότερο φιλελεύθερη νομοθεσία προκαλείται από τους δύο μπαμπούλες που
ταλανίζουν την τουρκική κοινωνία εδώ και δεκαετίες: τον αλυτρωτισμό των
Κούρδων και την απειλή να κυριαρχήσουν οι ισλαμιστές. Σε μια περίοδο που ο
ισλαμικός φονταμενταλισμός έχει γίνει το κόκκινο πανί για τους υπέρμαχους του
«αγώνα εναντίον της τρομοκρατίας», οι κυβερνώντες την Τουρκία προσπαθούν
άλλοτε με δρακόντεια νομοθεσία και άλλοτε με την απειλή ότι θα χρησιμοποιήσουν
βία να προστατεύσουν το κεμαλικό κληροδότημα. 
Με τη σημερινή Τουρκία να ταλανίζεται από σοβαρότατα οικονομικά προβλήματα,
(καλπάζοντα πληθωρισμό και ανεργία) και αλλεπάλληλα οικονομικά σκάνδαλα, οι
στρατηγοί που ελέγχουν απόλυτα την εξουσία προσπαθούν να συντηρήσουν όσο
γίνεται περισσότερο μια ανερμάτιστη κυβέρνηση. 
Όσο όμως το τουρκικό κράτος γίνεται αυστηρότερο απέναντι στους ισλαμιστές τόσο
ενισχύεται η θέση ενός και μόνου ανθρώπου: του δημοφιλέστατου κατά την
περασμένη δεκαετία πρώην δημάρχου της Κωνσταντινούπολης Ρετσέπ Ταγίπ Ερντογάν.
Ο οποίος, με ένα νέο κόμμα, σύμφωνα με όλες τις δημοσκοπήσεις θα είναι ο
νικητής των εκλογών που προβλέπεται να γίνουν το 2004. Η προοπτική αυτή
προκαλεί ανατριχίλα τόσο στους Τούρκους στρατηγούς όσο και στους δυτικούς
συμμάχους της Τουρκίας και ιδιαίτερα τις ΗΠΑ. 
Ο Ερντογάν συμμετέχει στο «Νταβός» στη Νέα Υόρκη αυτές τις ημέρες. Θα τους πείσει;
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17258N692</ED>
<ID>
ID:304939

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N69&aa=2</URL></REF>


Article

<CATEGORY>vin07</CATEGORY>

 <H5>Οι πολύωρες διακοπές στην παροχή ηλεκτρικού θέτουν την οικονομική ανάπτυξη σε
αμφιβολία. Η χώρα μπήκε στη νέα χιλιετία με ένα κινητό τηλέφωνο στο ένα χέρι
κι ένα κερί στο άλλο
</H5><H2>Σαν τα χωριά του Ποτέμκιν
</H2><H4>Η ενεργειακή κρίση αφήνει στο σκοτάδι την Αλβανία
</H4>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Μπορεί να μην είναι μουσική για τ' αυτιά, όταν όμως οι ηλεκτρογεννήτριες
αρχίζουν να δουλεύουν στην αλβανική πρωτεύουσα αυτές τις ημέρες, ο ήχος τους
είναι η πιο γλυκιά μελωδία. Οι γεννήτριες και τα κεριά, σαν να λειτουργούν
εκδικητικά το ένα έναντι του άλλου. Οι διακοπές στην παροχή ηλεκτρικού - μέχρι
και 20 ώρες ημερησίως - έριξαν την Αλβανία στο σκοτάδι, θέτοντας την
οικονομική της ανάπτυξη σε αμφιβολία. 
Τίρανα 2002. Ώσπου να ξανάρθει το ρεύμα η γιαγιά ζεσταίνεται μπροστά στο
τζάκι σε χωριό κοντά στην αλβανική πρωτεύουσα

Να μπορείς να πιεις έναν εσπρέσο, να παρακολουθήσεις το αγαπημένο σου
τηλεοπτικό πρόγραμμα, ακόμη και να απολαύσεις ένα ντους... Όλα αυτά φαντάζουν
πλέον ακατανίκητη πρόκληση. Αιτία, η ενεργειακή κρίση που πλήττει τη φτωχή
χώρα. Στα προβλήματα της Αλβανίας προστέθηκε την Τρίτη και η παραίτηση του
πρωθυπουργού Ίλιρ Μέτα, ύστερα από την αποτυχία να διευθετηθούν οι εσωτερικές
πολιτικές έριδες. 
Παρά την τοποθεσία της κατά μήκος της Αδριατικής σε σχέση με τη γενικά ζεστή
Ιταλία, η Αλβανία αντιμετωπίζει σκληρούς χειμώνες και άγρια καλοκαίρια. Η
ηλεκτρική ενέργεια αποτελεί πηγή ανακούφισης, αλλά και στήριξης της
βιομηχανίας και του εμπορίου. Βασική πηγή για την παραγωγή είναι ο ποταμός
Δρίνος, που όμως έχει στερέψει λόγω της παρατεταμένης ξηρασίας. Το πρόβλημα
εντάθηκε στη συνέχεια λόγω της παγωνιάς, και μάλιστα, της χειρότερης που έζησε
η χώρα την τελευταία 15ετία. 
«Εξοστρακίζουμε το σκοτάδι» διαφημίζει ένας έμπορος, τοπικός
προμηθευτής γεννητριών που αυτήν την περίοδο κάνει χρυσές δουλειές. Άλλοι
εμφανίζονται λιγότερο αισιόδοξοι. «Η Αλβανία εισήλθε στη νέα χιλιετία με ένα
κινητό τηλέφωνο στο ένα χέρι κι ένα κερί στο άλλο», σχολιάζει ένας πολιτικός
αναλυτής, ο Ρεμζί Λάνι. 
Μια εικόνα θα μπορούσε να εξηγήσει καλύτερα ό,τι χίλιες λέξεις. Η
επίσκεψη, για παράδειγμα, του προέδρου Ρετζέπ Μεϊντάνι πέρυσι στο
Αργυρόκαστρο. Όταν το ελικόπτερό του απογειώθηκε για να μεταφέρει τον πρόεδρο
στην οικία του, η φωταγωγημένη πόλη επέστρεψε στο σκοτάδι. «Είναι σαν τα χωριά
του Ποτέμκιν», αναφώνησε έκπληκτος ένας Αμερικανός δημοσιογράφος που βρισκόταν
εκεί. Όπως το 1787, όταν ο Ρώσος στρατιωτικός και πολιτικός Γκριγκόρι
Αλεξάντροβιτς Ποτέμκιν, ευνοούμενος της Αικατερίνης της Μεγάλης, έστηνε
ολόκληρα χωριά στην Ουκρανία με σκοπό να την εντυπωσιάσει. Στην ουσία
επρόκειτο για τοίχους, μπροστά από τους οποίους έβαζε να χορεύουν μουζίκοι,
δήθεν ευτυχισμένοι. Μετά το πέρασμα των αξιωματούχων όμως, όλα έπαιρναν την
παλιά τραγική τους όψη... Έτσι και στα Τίρανα, η λάμψη από το νέον δεν είναι
ικανή να φωτίσει τίποτα περισσότερο από τις κεντρικές λεωφόρους. Σαν μαγική
εικόνα, όπως και στα τέλη του 1700... 
Κυνικά κάποιοι λένε ότι ο μόνος λόγος που η Αλβανία απόλαυσε τις
τελευταίες ημέρες τρία 24ωρα αδιάλειπτης παροχής ρεύματος ήταν για να
μπορέσουν να εμφανιστούν οι πολιτικοί στην τηλεόραση και να εκτοξεύσουν
αλληλοκατηγορίες για την κρίση. Το εθνικό δίκτυο της Αλβανίας μπορεί να
παράγει μόνο 8 εκατομμύρια κιλοβατώρες (kWh), το ένα τρίτο δηλαδή της
εγκατεστημένης ισχύος, αναγκάζοντας τη χώρα να στρέφεται σε εισαγωγές που
ημερησίως φθάνουν τα 6-8 εκατομμύρια kWh. Δεν είναι όμως αρκετό. Οι
ενεργειακές ανάγκες τον χειμώνα φθάνουν καθημερινά τα 22 εκατομμύρια kWh. Ήδη,
όσον αφορά τις εισαγωγές, η Βουλγαρία έχει διαθέσει έναν ηλεκτροπαραγωγικό
σταθμό ώστε να εργάζεται αποκλειστικά για την Αλβανία, παρέχοντάς της 2,4
εκατομμύρια kWh την ημέρα, ενώ η Ελλάδα εξάγει προσωρινά 2,5 εκατ. kWh. 
«Η ενεργειακή κρίση είναι ανάλογη της οικονομικής», δηλώνει ο διοικητής της
Κεντρικής Τράπεζας Σκελκίμ Κάνι. Οι αυξημένες δαπάνες πέρυσι, εξαιτίας των
ενεργειακών αναγκών, τον έφεραν αντιμέτωπο με την αποτυχία να φθάσει τον
απώτερο στόχο του, έναν πληθωρισμό της τάξεως του 2%, ο οποίος διαμορφώθηκε
τελικά στο 3,5%. Οι Αλβανοί ξαναβγήκαν στους δρόμους ζητώντας ρεύμα, νερό και
δουλειές. Και η ευρωπαϊκή προοπτική; Τα μηνύματα δεν είναι αισιόδοξα για το
άμεσο μέλλον, καθώς οι όποιες ελάχιστες ελπίδες να ανταποκριθεί η χώρα στα
οικονομικά κριτήρια, εξασθενούν όλο και περισσότερο. Όπως το έθεσε και ο
συντηρητικός ηγέτης της αντιπολίτευσης και πρώην πρόεδρος Σαλί Μπερίσα, «η
Ευρώπη δεν θα μας καλωσορίσει με το κερί στο χέρι». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17258N701</ED>
<ID>
ID:304846

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N70&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η Παγκόσμια Αριστερά αναζητεί τον εαυτό της
</H2>
Μια νέα Αριστερά, μια παγκόσμια Αριστερά, αναζητεί τον εαυτό της. Το
μεγαλύτερο λάθος θα ήταν να θεωρήσουμε τις οργανώσεις που μετέχουν στις
εκδηλώσεις του Πόρτο Αλέγκρε ως κινήματα κατά της παγκοσμιοποίησης.
Προερχόμενες από τον Βορρά και τον Νότο, σε αναζήτηση ενός «διαφορετικού
κόσμου», μιας άλλης οικονομικής και πολιτικής τάξης στον πλανήτη, φιλοδοξούν
να καταλήξουν σε κοινές απαντήσεις για κοινά προβλήματα. Δεν αρνούνται την
παγκοσμιοποίηση, αλλά επιδιώκουν να τροποποιήσουν την πορεία της, να θέσουν
τις βάσεις μιας παγκόσμιας Αριστεράς σε μια παγκοσμιοποιημένη σκηνή που σήμερα
κυριαρχείται από τον νεοφιλελευθερισμό. Χιλιάδες λεύγες μακριά από τους
υπερασπιστές της εθνικής κυριαρχίας και τον αναχρονισμό τους, το κίνημα του
Πόρτο Αλέγκρε αποτελεί μια πρωτοπορία, που προήλθε από την εξάπλωση των
μεταφορών και των επικοινωνιών, από τη διάδοση των τεχνολογιών και την
ανάμειξη των πολιτισμών ­ από όλα εκείνα που συνθέτουν την παγκοσμιοποίηση. 
Αυτό είναι το πρώτο γνώρισμα του κινήματος. Το δεύτερο είναι ο
μεταρρυθμιστικός του χαρακτήρας. Αυτό σίγουρα θα δυσαρεστήσει κάποιους. Είναι
πολύ πιο γοητευτικό να είναι κανείς επαναστάτης ­ τόσο που ακόμη και οι
νεοφιλελεύθεροι διεκδικούν μια «συντηρητική επανάσταση». Όμως, το κίνημα του
Πόρτο Αλέγκρε δεν θέλει να μετατρέψει την Παγκόσμια Τράπεζα, το Διεθνές
Νομισματικό Ταμείο και τον Παγκόσμιο Οργανισμό Εμπορίου σε νέα χειμερινά
ανάκτορα. Δεν θέλει να πάρει νέες Βαστίλλες. Θέλει απλώς να υποχρεώσει αυτούς
τους οργανισμούς να λάβουν υπόψη τους τις αρχές της κοινωνικής ισότητας και
της αειφόρου ανάπτυξης. Θέλει να αντισταθμίσει το ειδικό βάρος τους με
αναβάθμιση του ρόλου άλλων διεθνών οργανισμών, όπως η Παγκόσμια Οργάνωση
Υγείας, το Διεθνές Γραφείο Εργασίας, η Υπάτη Αρμοστεία για τους Πρόσφυγες και
άλλες υπηρεσίες του ΟΗΕ. 
Η παγκόσμια Αριστερά δεν θέλει να απαγορεύσει την ελεύθερη κυκλοφορία των
κεφαλαίων, αλλά θέλει να τη φορολογήσει για να ελέγξει τις συνέπειές της. Δεν
θέλει να απαγορεύσει το κέρδος, αλλά να αποτρέψει τη διαφυγή του σε
φορολογικούς παραδείσους. 
Τόσο το Νταβός όσο και το Πόρτο Αλέγκρε αποτελούν τις δύο μεγάλες δυνάμεις που
έχει ανάγκη ο παγκοσμιοποιημένος πλανήτης για να γίνει μια μέρα δημοκρατικός.
Μετά την παγκόσμια Δεξιά, η παγκόσμια Αριστερά. 
Ο Bernard Guetta είναι αρθρογράφος του περιοδικού «L' Express».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17258N702</ED>
<ID>
ID:304940

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N70&aa=2</URL></REF>


Article

<CATEGORY>vin07</CATEGORY>

 <H5>ΛΟΥΤΣΙΟ ΝΤΑΛΛΑ
</H5><H2>Πρόσωπα
</H2><H2>Οι ιστορίες που δεν τραγούδησα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Λούτσιο Ντάλλα. «Σήμερα δηλώνω ένας καλός πρώην καθολικο-μαρξιστής»

Το ερώτημα μοιάζει με αυτό για την κότα και το αυγό: πρώτα γεννήθηκαν άραγε τα
τραγούδια ή τα ένδεκα διηγήματα του βιβλίου «Bella Lavita»; Ο Λούτσιο Ντάλλα
δίνει στην «Κοριέρε ντέλα Σέρα» μια σολομώντεια απάντηση: «Γεννήθηκαν
ταυτόχρονα. Γιατί το κείμενο που διαβάζει κανείς στο βιβλίο είναι σαν μια
ανάπτυξη της ιστορίας που χρειάστηκε να συμπιέσω στη χρονική διάρκεια ενός
τραγουδιού. Όλα τα κείμενα των τραγουδιών μου είναι πάντα μικρές διηγήσεις,
υποθέσεις σεναρίων· και κάθε φορά το θέμα ήταν να μην παραβιάζονται οι χρόνοι
της ακρόασης. Που είναι από 2 ως 4 λεπτά, όσο ζητούν για παράδειγμα τα
ραδιόφωνα. Με το "Caruso" έφτασα τα 6 λεπτά και 20, αλλά δεν πίστευα ότι το
τραγούδι αυτό θα γινόταν τόσο διάσημο». 
Μολονότι πρόκειται για το πρώτο βιβλίο του, ο Ντάλλα στην πραγματικότητα δεν
σταμάτησε ποτέ να γράφει. Όχι μόνο στίχους τραγουδιών. Από τη δεκαετία του '60
μέχρι σήμερα γράφει για πλοκές και πρόσωπα των οποίων ξέρουμε μόνο τη
συντομευμένη και ενορχηστρωμένη εκδοχή. Μια εκδοχή γοητευτική, αλλά και
ελλειπτική, σε σημείο να θέλει κανείς να μάθει τι απέγινε ο αλήτης της Πιάτσα
Γκράντε, αν η Άννα και ο Μάρκο είναι ακόμη μαζί. Στο «Bella Lavita», το οποίο
κυκλοφορεί από τον οίκο Rizzoli και ο τίτλος του αναφέρεται στο όνομα της
ηρωίδας ενός διηγήματος, ο Ντάλλα αντιπαραθέτει την ανεπτυγμένη εκδοχή με την
άλλη, την προς ακρόαση. Τα αινίγματα των τραγουδιών λύνονται έτσι στην
αφήγηση. 
Λίγο πριν κλείσει τα 60 (γεννήθηκε στις 4 Μαρτίου 1943), ο Λούτσιο Ντάλλα
θυμάται και σχεδιάζει. «Επιβίωσα του τέλους των ιδεολογιών, σήμερα δηλώνω ένας
καλός πρώην καθολικο-μαρξιστής, αλλά έχω διατηρήσει άθικτη την περιέργειά μου
για τη σύγχυση της εποχής μέσα στην οποία ζούμε». Έθνη, γλώσσες, κοινωνικές
τάξεις: όλα έχουν ανακατευτεί σε μια μεγάλη Βαβέλ, «όπως όταν η ρωμαϊκή
Ριβιέρα είχε καταληφθεί από τους Ρώσους και έβλεπες μόνον επιγραφές στα
κυριλλικά. Αλλά σε μένα αρέσει αυτό πάρα πολύ, εγώ αρπάζω ό,τι μου αρέσει και
το χρησιμοποιώ. Λέξεις, φράσεις, για παράδειγμα: διαβάζω πάντα τις επιγραφές
στους τοίχους, στις δημόσιες τουαλέτες - όπως εκείνη σε μια ψησταριά κοντά
στην Καζέρτα: Γ... κάθε βράδυ, εκτός από την παραμονή των Χριστουγέννων.
Κάποτε καταβρόχθιζα βιβλία και έπαιρνα πράγματα απ' αυτά». 
Αυτοδίδακτος στη μουσική και στη λογοτεχνία, ο Ντάλλα δεν διστάζει να κάνει
συνεχώς καινούρια πράγματα: «Μου αρέσει πάντα να επιχειρώ κάτι που δεν ξέρω να
κάνω», εξηγεί. «Μου προσέφεραν τη σκηνοθεσία του "Τροβατόρε": εγώ από θέατρο
δεν ξέρω τίποτα, αλλά γι' αυτό μ' αρέσει».
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17258N721</ED>
<ID>
ID:304847

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N72&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Και τον Θεό στην ντουλάπα!
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ενωμένη Ευρώπη: κατά τον Εντγκάρ Μορέν, χρειαζόμαστε καινούργιους Φρόυντ

Στο βιβλίο του «Ο πολιτισμός ως πηγή δυστυχίας» (1930), ο Φρόυντ περιέγραφε
την Ευρώπη εκείνης της δεκαετίας ως έναν τόπο όπου υπέβοσκε ένα βαθύ μίσος,
μια καταπιεσμένη επιθετικότητα, ένα πνεύμα αντεκδίκησης. Η λύση του
προβλήματος ήταν ο ναζισμός, τον οποίο ο πατέρας τής ψυχανάλυσης δεν μπόρεσε
να γνωρίσει σε όλη του την έκταση αφού τον Σεπτέμβριο του 1939 αποχαιρέτησε τα
εγκόσμια. Σήμερα, η ευημερία μας δύσκολα μπορεί να κρύψει μια ψυχική δυσφορία,
μια ανεξήγητη κόπωση, που σπρώχνει τους ανθρώπους στον μυστικισμό, στους
γκουρού και στα ψυχοφάρμακα. Η Ευρώπη πρέπει να γιατρέψει αυτή την κατάθλιψη,
που πλήττει τόσο τα σημερινά όσο και τα αυριανά της μέλη, και να ενθαρρύνει
την πνευματική ένωσή τους. Το μόνο φάρμακο για την ψυχική μας κόπωση, λέει ο
Εντγκάρ Μορέν, είναι η αλληλεγγύη. 
Ο 80χρονος Γάλλος φιλόσοφος δεν φοβάται τη διεύρυνση της Ευρώπης. Ίσα-ίσα
θεωρεί ότι τα σλαβικά έθνη, συμπεριλαμβανομένης της Ρωσίας, είναι ιστορικά
συνδεδεμένα με τον ευρωπαϊκό πολιτισμό. Ο Διαφωτισμός φώτισε και τη Βαρσοβία,
την Πράγα, τη Μόσχα, ενώ από τη Ρωσία ήλθε το φως του Ντοστογιέφσκι, του
Τολστόι, του Τσέχωφ. Η Δύση και η Ανατολή αλληλοτροφοδοτούνται, λέει ο Μορέν
στην Κοριέρε. Ακόμη και κάτω από τη σοβιετική κατοχή, ή μάλλον κυρίως κάτω από
τη σοβιετική κατοχή, οι λαοί της Ανατολής διψούσαν για Ευρώπη, ενώ σε μας η
ιδέα της Ευρώπης ήταν κάτι συνηθισμένο, όπως ο αέρας που αναπνέουμε. Υπήρχαν
συγγραφείς στην Ανατολική Ευρώπη, όπως ο Κούντερα, που ήταν πολύ πιο Ευρωπαίοι
από διανοούμενους σαν τον Σαρτρ. Και δεν έπλεκαν το εγκώμιο του Στάλιν και του
κομμουνισμού του... 
Δεν υπάρχει καμιά αμφιβολία: ανοίγοντας τις πόρτες της Ευρωπαϊκής Ένωσης θα
εμπλουτίσουμε τις γνώσεις μας και τον προβληματισμό μας. Η Ευρώπη δεν είναι το
ευρώ, είναι πρώτα απ'όλα η ποιότητα ζωής, που σήμερα παρουσιάζεται ιδιαίτερα
υποβαθμισμένη. Στο γαλλικό «metro, boulot, dodo» (μετρό, δουλειά, ύπνος)
πρέπει να αντιτάξουμε το λενινιστικό «Λιγότερα, αλλά καλύτερα». Η Ευρώπη
χρειάζεται σύγχρονους Φρόυντ στα πόστα των γραφειοκρατών, που θα κάτσουν δίπλα
στον Ζισκάρ Ντ'Εσταίν και (καλώς ή κακώς) στον Τζανφράνκο Φίνι και θα
καταστήσουν τον πολιτισμό πηγή χαράς, όχι δυστυχίας. Η Ευρώπη αυτή πρέπει να
είναι λαϊκή, οι θρησκείες πρέπει να υποχωρήσουν, ο Θεός (ή οι θεοί) αποτελεί
ιδιωτική υπόθεση, καλό είναι λοιπόν να μένει κλεισμένος στην ντουλάπα. Οι
ιδέες, θρησκευτικές ή μη, πρέπει να ενώνουν, όχι να χωρίζουν. Και για να το
πετύχει αυτό η Ευρώπη, θα είναι αποφασιστική η συμβολή τής Ανατολής, που έχει
κάνει ήδη το ιστορικό βήμα προς την κοσμικότητα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17258N722</ED>
<ID>
ID:304907

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N72&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Η δικαίωση...
</H3>
... της εκστρατείας στο Αφγανιστάν είναι γεγονός - το λένε οι Αμερικανοί,
συμφωνούν σε αυτό οι Βρετανοί και μας το θυμίζει ο αρθρογράφος Τζον Πίλτζερ
στην εφημερίδα «Μίρορ». Στα τεφτέρια του Πενταγώνου, οι εγγραφές δείχνουν
καθαρό πλεόνασμα: 5.000 νεκροί Αφγανοί, άμαχοι και ένοπλοι μαζί - ποιος δίνει
δεκάρα - πολλοί περισσότεροι από τους 2.800 νεκρούς της Νέας Υόρκης. Μπορεί να
μην συνελήφθη ούτε ο Μπιν Λάντεν ούτε κανένα άλλο σημαντικό στέλεχος της Αλ
Κάιντα, αλλά αυτό δεν είναι ζημιά, είναι όφελος και πρόφαση για να
εξακολουθήσει η ίδια παράνοια που κάποτε είχε συντηρήσει και παρατείνει τον
Ψυχρό Πόλεμο. <H3>Η απειλή...
</H3>
... της τρομοκρατίας - κατά ένα μέρος πραγματική, αλλά στο μεγαλύτερο μέρος
της επινοημένη - είναι ο νέος «ερυθρός κίνδυνος». Στην Αμερική της δεκαετίας
του 1950, ο κομμουνιστικός κίνδυνος είχε επιστρατευθεί για να δικαιολογήσει
την ανάπτυξη της πολεμικής βιομηχανίας, την αναστολή των δημοκρατικών
ελευθεριών και τη φίμωση των διαφορετικών φωνών. Το ίδιο ακριβώς συμβαίνει και
τώρα. Το αμερικανικό βιομηχανικό κατεστημένο βρήκε έναν νέο εχθρό για να
καταβροχθίσει τον αμερικανικό προϋπολογισμό - οι νέες στρατιωτικές δαπάνες θα
έφταναν για να εκλείψουν οι κυριότερες αιτίες της φτώχειας σε όλον τον κόσμο. <H3>Ο σύμβουλος...
</H3>
... του Αμερικανού προέδρου Ρίτσαρντ Περλ μάς εξηγεί πως σε αυτόν τον πόλεμο
δεν υπάρχουν φάσεις: «Είναι ένας πόλεμος ολοκληρωτικός. Πολεμάμε εναντίον
πολλών και διαφορετικών εχθρών. Αν αφήσουμε ελεύθερο το όραμά μας για τον
κόσμο, αν το χωρέσουμε όλο στην αγκαλιά μας και αν δεν εμπλακούμε στα
παιχνίδια της έξυπνης διπλωματίας, αλλά εξαπολύσουμε έναν ολοκληρωτικό πόλεμο,
τότε τα παιδιά μας θα τραγουδούν σπουδαία τραγούδια για μας στα χρόνια που θα
έρθουν». Τα ίδια ακριβώς, με διαφορετικά λόγια, είπε ο πρόεδρος Μπους στην
ετήσια ομιλία του για την κατάσταση του αμερικανικού έθνους, δείχνοντας τους
προσεχείς στόχους τής χωρίς τέλος αμερικανικής εκστρατείας: Ιράκ, Ιράν, Βόρεια Κορέα.
<H3>Ο επόμενος...
</H3>
... στόχος ίσως όμως να είναι η Σομαλία. Εκεί, το Πεντάγωνο έχει μια «μαύρη
τρύπα» στα τεφτέρια του: το 1993, 18 Αμερικανοί στρατιώτες είχαν χάσει τη ζωή
τους στην επιχείρηση «αποκατάσταση της ελπίδας», όπως την είχαν πει. Μια
πρόσφατη χολιγουντιανή ταινία, «Μπλακ Χοκ» τιτλοφορήθηκε, εξιδανικεύει με
ψέματα αυτό το επεισόδιο. Δεν αναφέρει πως οι Αμερικανοί εισβολείς άφησαν πίσω
τους εκεί 10.000 νεκρούς Σομαλούς. Άλλωστε, τέτοιοι θάνατοι δεν έχουν ούτε
πολιτικό ούτε δημοσιογραφικό ενδιαφέρον για τη Δύση. Άραγε πότε θα γυριστεί το
«Μπλακ Χοκ Νο 2»; Τα λόγια των Αμερικανών δείχνουν πόσο ήταν προφητικό το
«1984» του Τζορτζ Όργουελ. Στο μυθιστόρημα, τρία σλόγκαν κυριαρχούν στην
κοινωνία: ο πόλεμος είναι ειρήνη, η δουλεία είναι ελευθερία και η άγνοια είναι
ισχύς. Στον καιρό μας, την ίδια ακριβώς διαστροφή παρατηρούμε και στον
αμερικανικό πόλεμο κατά της τρομοκρατίας. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17258N723</ED>
<ID>
ID:304945

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N72&aa=3</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Επωφεληθείτε από την «πρόωρη» άνοιξη που σας
φέρνει η παρουσία του Ήλιου και της Αφροδίτης στο ζώδιό σας σε αρμονική όψη με
τη Σελήνη και ανανεωθείτε ψυχικά και σωματικά οργανώνοντας μια εκδρομή ή και
μια μικρότερη «απόδραση» γι' αυτό το Σαββατοκύριακο. 
Ιχθύες 
(19 Φεβρουαρίου - 20 Μαρτίου). Αν νιώθετε αρκετά κουρασμένοι από τα προβλήματα
μιας ολόκληρης κοπιαστικής εβδομάδας, αφήστε τις σκέψεις για την επίλυση
προβλημάτων γι' αργότερα και ξεκουραστείτε και χαλαρώστε, έτσι μόνο θα
«φορτίσετε» τις άδειες μπαταρίες σας. 
Κριός 
(21 Μαρτίου - 19 Απριλίου). Οι ευθύνες της καθημερινής σας ζωής σας κάνουν να
δυσκολεύεστε να εκφραστείτε και να δράσετε όπως πραγματικά θα το θέλατε.
Κρατήστε την αυτοκυριαρχία σας και ξεκουραστείτε πραγματικά αυτό το
Σαββατοκύριακο, το έχετε ανάγκη. 
Ταύρος 
(20 Απριλίου - 20 Μαΐου). Έστω κι αν νιώθετε μόνοι, μη «φορτίζετε» τη μοναξιά
σας αυτό το διήμερο με το να μένετε κλεισμένοι στο σπίτι, μια ανάσα απόλαυσης
είναι ένα μέσο αυτοπεποίθησης, για να προετοιμαστείτε για τις επιτυχίες που
σύντομα έρχονται στη ζωή σας. 
Δίδυμοι 
(21 Μαΐου - 21 Ιουνίου). Οι πλανητικοί συνδυασμοί του Σαββατοκύριακου
δημιουργούν όλες τις προϋποθέσεις για να πλησιάσετε αυτούς που αγαπάτε, να
ξαναβρείτε το κέφι σας, να ασχοληθείτε με τα χόμπι σας και να διασκεδάσετε
όπως εσείς το θέλετε. 
Καρκίνος 
(22 Ιουνίου - 22 Ιουλίου). Οι ουσιαστικές αλλαγές στις σχέσεις και στον χώρο
σας, αλλά και γενικότερα στον τρόπο ζωής σας είναι απαραίτητο να γίνουν αυτό
το διάστημα, έστω κι αν χρειαστεί να ξοδέψετε χρόνο και χρήματα γι' αυτό.
Αφιερώστε αυτό το Σαββατοκύριακο στη λήψη αποφάσεων. 
Λέων 
(23 Ιουλίου - 22 Αυγούστου). Αρκετά κουρασμένους και ταλαιπωρημένους σας
βρίσκει το τέλος αυτής της εβδομάδας, ηρεμήστε λοιπόν και ξεκουραστείτε και εν
ανάγκη απομακρυνθείτε, προκειμένου να έρθετε σε αντίθεση με τους δικούς σας
ανθρώπους. 
Παρθένος 
(23 Αυγούστου - 23 Σεπτεμβρίου). Η περίοδος αυτή είναι μια περίοδος
προετοιμασίας για εσάς, γι' αυτό και καλείστε να κλείσετε τις εκκρεμότητες που
υπάρχουν. Χαλαρώστε λοιπόν και ετοιμαστείτε για τη νέα εξόρμηση που
εγκαινιάζει μια καινούργια εποχή στις σχέσεις σας τόσο με τον εαυτό σας όσο
και με τους άλλους. 
Ζυγός 
(24 Σεπτεμβρίου - 23 Οκτωβρίου). Χαρίστε στον εαυτό σας αυτό το διήμερο και
μην ξεχνάτε πως ξαναμπαίνετε δυναμικά στον χώρο της επαγγελματικής
δραστηριότητας, αλλά και των καθημερινών υποχρεώσεων. Οτιδήποτε συμβαίνει αυτό
το διάστημα εξελίσσεται γρήγορα και απρόοπτα, πρέπει λοιπόν να έχετε τα μάτια
σας ανοιχτά. 
Σκορπιός 
(24 Οκτωβρίου - 22 Νοεμβρίου). Τα γεγονότα και οι καταστάσεις που τρέχουν δεν
σας επιτρέπουν να ασχοληθείτε με τον εαυτό σας, όπως θα το επιθυμούσατε.
Σύντομα όμως οι εντάσεις θα εξομαλυνθούν και θα έρθουν για σας πολύ πιο ήπιες
στιγμές. Προς το παρόν κουράγιο και υπομονή. 
Τοξότης 
(23 Νοεμβρίου - 21 Δεκεμβρίου). Όσο κι αν νιώθετε δέσμιοι των καθημερινών
υποχρεώσεων, μην αφήνετε να πάει χαμένο ένα χαμόγελο, η χαρά μιας στιγμής, ή
ακόμα και μια σύντομη εμπειρία, έστω κι αν κρατήσει πολύ λίγο. Αυτό το
Σαββατοκύριακο είναι δικό σας. 
Αιγόκερως 
(22 Δεκεμβρίου - 19 Ιανουαρίου). Φανείτε καλοπροαίρετοι, διαλλακτικοί και
επικοινωνιακοί αυτές τις ημέρες, αξιοποιήστε ιδέες και σκέψεις, ακόμα και
κοινωνικές γνωριμίες προκειμένου να επιτύχετε τους στόχους που έχετε βάλει στο
μυαλό σας από καιρό. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N84</CAT>
<ED>
Κωδικός άρθρου: A17258N841</ED>
<ID>
ID:304842

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N84&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr85.htm

<H3>Σάββατο
</H3>
ΔΥΤΙΚΗ ΕΛΛΑΔΑ 
1. Λίγη συννεφιά στα βόρεια, πιθανότητα ασθενών βροχών στο Νότιο Ιόνιο
και τη Δυτική Πελοπόννησο. Άνεμοι βορειοανατολικοί ασθενείς μέχρι μέτριοι (3-4
Μπωφόρ). Η μέγιστη θερμοκρασία το μεσημέρι θα φθάσει τους 17 βαθμούς. 
ΒΟΡΕΙΑ ΕΛΛΑΔΑ 
2. Λίγη τοπική συννεφιά. Άνεμοι βόρειοι - βορειοανατολικοί ασθενείς έως
μέτριοι (3-4 Μπωφόρ) και τοπικά στο βόρειο Αιγαίο αργότερα ισχυροί (5-6
Μπωφόρ). Οι μέγιστες θερμοκρασίες το μεσημέρι θα φθάσουν τους 14-15 βαθμούς. 
ΑΝΑΤΟΛΙΚΗ ΗΠΕΙΡΩΤΙΚΗ 
3. Τοπική συννεφιά με πιθανές ασθενείς βροχές στη Θεσσαλία, την Στερεά
και την Ανατολική Πελοπόννησο. Οι άνεμοι θα πνέουν βόρειοι-βορειοανατολικοί
ασθενείς έως μέτριοι (3-4 Μπωφόρ) και οι μέγιστες θερμοκρασίες θα φθάσουν τους
16-17 βαθμούς. 
ΑΙΓΑΙΟ 
4. Τοπική συννεφιά με πιθανές ασθενείς βροχές στις Κυκλάδες και την
Κρήτη. Οι άνεμοι θα πνέουν στα κεντρικά και βόρεια, βορειοανατολικοί αρχικά
3-4 και αργότερα 5-6 Μπωφόρ και στα νότια αρχικά νότιοι 4 και αργότερα βόρειοι
5 Μπωφόρ. Μέγιστη θερμοκρασία 18 βαθμοί. 
<H3>Κυριακή
</H3>
Λίγη συννεφιά, αυξημένη κατά τόπους στα ανατολικά και νότια. Άνεμοι στα
δυτικά ανατολικοί ασθενείς έως μέτριοι (3-4 Μπωφόρ) και στα ανατολικά
βορειοανατολικοί μέτριοι μέχρι ισχυροί (5-6 Μπωφόρ) και στο Αιγαίο τοπικά πολύ
ισχυροί (6-7 Μπωφόρ). Μικρή πτώση της θερμοκρασίας στα ανατολικά. <H3>Δευτέρα 4/2
</H3>
Τοπική συννεφιά με πιθανές ασθενείς βροχές στην Πελοπόννησο, τις
Κυκλάδες και την Κρήτη. Άνεμοι βορειοανατολικοί στα δυτικά ασθενείς (3 Μπωφόρ)
και στα ανατολικά μέτριοι (4-5 Μπωφόρ) και στο Αιγαίο ισχυροί (6 Μπωφόρ),
εξασθενούντες. Αμετάβλητη θερμοκρασία. 
<H3>Τρίτη 5/2
</H3>
Πιθανότητα ασθενών βροχών, μικρής διάρκειας, στην Πελοπόννησο, τις
Κυκλάδες και την Κρήτη, λίγη συννεφιά στις υπόλοιπες περιοχές. Άνεμοι
βορειοανατολικοί ασθενείς (3-4 Μπωφόρ). Αμετάβλητη η θερμοκρασία. 
<H3>Τετάρτη 6/2
</H3>
Τοπική συννεφιά στα δυτικά, κεντρικά και βόρεια με πιθανές ασθενείς
βροχές στα βορειοδυτικά, λίγη συννεφιά στις υπόλοιπες περιοχές. Άνεμοι
δυτικοί-νοτιοδυτικοί ασθενείς έως μέτριοι (3-4 Μπωφόρ), αμετάβλητη
θερμοκρασία. <H3>Στην Ευρώπη
</H3>
Βαρομετρικά χαμηλά συνοδευόμενα από μέτωπα επηρεάζουν τον καιρό της
Βόρειας Ευρώπης. Αντίθετα, η Κεντρική Ευρώπη και η Μεσόγειος καλύπτονται από
υψηλές πιέσεις. Η χώρα μας επηρεάζεται από αβαθές χαμηλό. 
ΑΤΤΙΚΗ 
Λίγη συννεφιά, αυξημένη στα ανατολικά και βόρεια. Άνεμοι βόρειοι 3-4 Μπωφόρ
και από το απόγευμα 5-6. Μέγιστη θερμοκρασία 16 βαθμοί. 
ΘΕΣΣΑΛΟΝΙΚΗ 
Παροδική συννεφιά. Άνεμοι βόρειοι-βορειοανατολικοί ασθενείς έως μέτριοι (3-4
Μπωφόρ), μέγιστη θερμοκρασία στην πόλη 13 βαθμοί. 
<H3>ΙΣΤΙΟΠΛΟΪΑ
</H3><H3>Απόδραση έως την Κύθνο
</H3>
Ο καιρός το Σαββατοκύριακο είναι ιδανικός για ιστιοπλοΐα. Η ένταση των ανέμων
δεν θα ξεπεράσει τα έξι Μπωφόρ, γεγονός που διευκολύνει όσους δεν έχουν πολύ
μεγάλη εμπειρία. 
Γι' αυτό το διήμερο, ο έφορος εκπαίδευσης του ΠΟΙΑΘ κ. Τάκης Στρούζας,
προτείνει απόδραση έως την Κύθνο. Η απόσταση από τη μαρίνα του Καλαμακίου
είναι γύρω στα 50 ναυτικά μίλια και υπολογίστε ότι το ταξίδι θα διαρκέσει από
οκτώ έως 10 ώρες. Η πλεύση θα είναι πλαγιοδρομία και η επιστροφή όρτσα. Και
βέβαια μην ξεχάσετε να είστε κατάλληλα ντυμένοι. <H3>ΚΗΠΟΥΡΙΚΗ
</H3><H3>Φροντίδα στα «πληγωμένα» φυτά
</H3>
Οι πρώτες «απώλειες» της κακοκαιρίας που επικράτησε σε όλη τη χώρα πριν από
λίγο καιρό κάνουν τώρα της εμφάνισή τους. Φυτά με ευαίσθητο κορμό και βλαστούς
δείχνουν τώρα τα «πλήγματα» που υπέστησαν από το υπερβολικό κρύο και το χιόνι. 
Το μπέντζαμιν, το γεράνι, ο πόθος και άλλα φυτά είναι ανάμεσα στα πρώτα
«θύματα» και οι βλάβες γίνονται εμφανείς αυτή την περίοδο. Βασικό γνώρισμα της
ζημιάς που πιθανόν να έχουν υποστεί αυτά τα φυτά είναι τα ξεραμένα φύλλα και
οι βλαστοί. Όμως μην απογοητεύεστε. Υπάρχει ελπίδα για να σώσετε τα αγαπημένα
σας φυτά. 
«Το πρώτο βήμα είναι να φροντίσουμε το χώμα που φιλοξενεί αυτά τα φυτά.
Αλλάζουμε το χώμα στις γλάστρες και μεριμνούμε για το αποστραγγιστικό τους
σύστημα ώστε να μένει όσο το δυνατόν λιγότερη υγρασία. Επιπλέον κλαδεύουμε
αρκετά τα φυτά, για να διώξουμε όλα τα ξερά κλαδιά», αναφέρει ο γεωπόνος κ.
Γιώργος Ζεβελάκης και συμβουλεύει: «Υπομονή, μέχρι να δούμε αν η ζημιά είναι
μόνιμη ή όχι».
<H3>ΣΚΙ
</H3><H3>Καλοκαιρία και ανοιχτοί δρόμοι
</H3>
Με καλοκαιρία υποδεχόμαστε τον Φεβρουάριο και όπως δείχνουν οι μετεωρολογικές
προβλέψεις για το Σαββατοκύριακο ο καιρός θα είναι καλός για σκι στον Παρνασσό
και τα Καλάβρυτα. Και τα δύο κέντρα οργανώνουν νυχτερινό σκι το Σάββατο. Στον
Παρνασσό από τις 7 μέχρι τα μεσάνυχτα και στα Καλάβρυτα από τις 8 μέχρι τις
10.30. Την προηγούμενη εβδόμαδα έπεσε λίγο χιόνι και στα δύο κέντρα. Η
τελευταία χιονόπτωση στον Παρνασσό ήταν στις 26 Ιανουαρίου και στα Καλάβρυτα
στις 25 Ιανουαρίου. Οι δρόμοι είναι ανοιχτοί και καινούργιο χιόνι αναμένεται
από την προσεχή Τρίτη.

Article

<CATEGORY>vin06</CATEGORY>

 <H2>Λατινικά
</H2><H4>Επιλεγμένα θέματα για τους υποψήφιους της Γ' τάξης Ενιαίου Λυκείου
</H4>
<REF><SOURCE>ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: N86</CAT>
<ED>
Κωδικός άρθρου: A17258N861</ED>
<ID>
ID:304854

</ID><URL>http://ta-nea.dolnet.gr/neaweb/neafile.print_unique?e=A&f=17258&m=N86&aa=1</URL></REF>


Article

<CATEGORY>vin10</CATEGORY>

 <H5>Ο ΕΛΕΥΘΕΡΟΠΟΥΛΟΣ ΑΠΕΡΡΙΨΕ ΤΗΝ ΠΡΟΤΑΣΗ ΤΟΥ ΟΛΥΜΠΙΑΚΟΥ
</H5><H2>Διαφορά 400 εκατ.
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ελευθερόπουλος ζήτησε 300 εκατ. δρχ. τον χρόνο (συνολικά 1,2 δισ.) και από
το περιβάλλον του διέρρευσε ότι αν ο Ολυμπιακός δεν ικανοποιήσει τις
οικονομικές του απαιτήσεις θα πάρει μεταγραφή σε ευρωπαϊκή ομάδα

Εκατό εκατομμύρια τον χρόνο χωρίζουν τον Ολυμπιακό με τον Δημήτρη
Ελευθερόπουλο. Η διοίκηση της πειραϊκής εταιρείας πρότεινε 200 εκατ. δρχ.
ετησίως στον διεθνή γκολκίπερ, ο οποίος αρνήθηκε το ποσόν των 800 εκατ. δρχ.
για συμβόλαιο τετραετούς διάρκειας. 
Ο Ελευθερόπουλος ζήτησε 300 εκατ. δρχ. τον χρόνο (συνολικά 1,2 δισ.) και
από το περιβάλλον του διέρρευσε ότι αν ο Ολυμπιακός δεν ικανοποιήσει τις
οικονομικές τους απαιτήσεις θα πάρει μεταγραφή σε ευρωπαϊκή ομάδα.Ο «Ελέ»
θεωρεί ότι έχει προσφέρει πολλά στην ομάδα και θα πρέπει να ανταμειφθεί
ανάλογα. Παράλληλα πιστεύει ότι είναι από τους πιο χαμηλόμισθους στον
Ολυμπιακό (οι ετήσιες απολαβές του είναι 100 εκατ. δρχ.). 
Όσον αφορά τον Νινιάδη δεν υπάρχει μεγάλη διαφορά στο οικονομικό και οι δύο
πλευρές αισιοδοξούν ότι θα βρεθεί η «χρυσή τομή». 
«Το πρωτάθλημα έχει πάρει φωτιά και όπως καταλαβαίνετε θα γίνει μεγάλη μάχη
για την κατάκτηση του τίτλου. Εμείς δεν έχουμε περιθώρια για απώλεια βαθμών.
Θα προσπαθήσουμε να πετύχουμε δεκατρείς νίκες. Είναι πολύ δύσκολο, αλλά θα
πρέπει να τα δώσουμε όλα για να διατηρηθούμε στην κορυφή της βαθμολογίας. Θα
είναι ό,τι καλύτερο για την ομάδα μας να ξεκινήσουμε με νίκη επί του Ηρακλή
στο πρώτο παιχνίδι του β' γύρου». Ο Τάκης Λεμονής θα δώσει σήμερα στους
παίκτες του να καταλάβουν ότι ο Ολυμπιακός μετά την ήττα από τον Άρη στο ΟΑΚΑ
θα πρέπει πάση θυσία να επιστρέψει στις επιτυχίες. 
Ο τεχνικός των «ερυθρολεύκων» αντιμετωπίζει ουκ ολίγα προβλήματα για τον
αυριανό αγώνα στο Καυταντζόγλειο (17.00). Στους τραυματίες Ζε Ελίας,
Γιαννακόπουλο, Οφορίκουε προστέθηκε ο Μαυρογενίδης, ο οποίος υπέστη εξάρθρωση
ωμοπλάτης (προχθές βράδυ στο σπίτι του) και θα μείνει για περίπου 15 ημέρες
μακριά από τους αγωνιστικούς χώρους. Ο Λεμονής δεν υπολογίζει και τους
Ρόμπερτς, Χούτο, Σηφάκη. 
Τη θέση του δεξιού μπακ χαφ θα καλύψει ο Κόντης, ενώ οι Ζέτερμπεργκ,
Νινιάδης, Άντζας διεκδικούν μία θέση στην ενδεκάδα. Ο Ολυμπιακός αναμένεται να
παραταχθεί με το εξής σχήμα: Ελευθερόπουλος, Κόντης, Ανατολάκης, Κωστούλας,
Βενετίδης, Καρεμπέ, Πατσατζόγλου, Ζέτερμπεργκ (Άντζας, Νινιάδης), Τζόρτζεβιτς,
Τζιοβάνι, Αλεξανδρής. Η πειραϊκή ομάδα θα έχει αύριο στο Καυταντζόγλειο τη
συμπαράσταση πάνω από 3.000 οπαδών της. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O73</CAT>
<ED>
Κωδικός άρθρου: A17258O731</ED>
<ID>
ID:304873

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O73&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Περιμένει τους «ερυθρόλευκους»
</H5><H2>Στόχος, το αήττητο στα ντέρμπι
</H2>
* ΘΕΣΣΑΛΟΝΙΚΗ 
Τον τίτλο της αήττητης ομάδας στα ντέρμπι μέσα στο Καυταντζόγλειο θέλει να
κρατήσει ο Ηρακλής στο ντέρμπι της Κυριακής, όπου υποδέχεται τον Ολυμπιακό για
την 1η αγωνιστική του δευτέρου γύρου του πρωταθλήματος Ελλάδος. Μετά τις νίκες
επί του ΠΑΟΚ, του Παναθηναϊκού και της ΑΕΚ μέσα στο Καυταντζόγλειο, ο Άγγελος
Αναστασιάδης προετοιμάζει την ομάδα του για να συνεχίσει το σερί των νικηφόρων
αποτελεσμάτων στα ντέρμπι και στο παιχνίδι με τον Ολυμπιακό. Ο προπονητής του
«γηραιού» δεν έχει στη διάθεσή του μόνο τον Δρούγα, που είναι τιμωρημένος, ενώ
όλοι οι υπόλοιποι ποδοσφαιριστές βρίσκονται στη διάθεσή του χωρίς να
αντιμετωπίζουν κανένα πρόβλημα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O73</CAT>
<ED>
Κωδικός άρθρου: A17258O732</ED>
<ID>
ID:304918

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O73&aa=2</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ: ΘΑ ΠΡΟΣΠΑΘΗΣΟΥΜΕ ΓΙΑ ΝΙΚΗ ΣΕ ΚΑΘΕ ΜΑΤΣ
</H5><H2>Υπομονή
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Με το υπάρχον έμψυχο υλικό θα συνεχίσει την πορεία της η ΑΕΚ. Αυτό είναι ένα
γεγονός, αποδέχθηκε στη χθεσινή συνέντευξη Τύπου ο Φερνάνο Σάντος. 
«Όπως είμαστε συνεχίζουμε και θα προσπαθήσουμε για τη νίκη σε κάθε ματς, με
τον ίδιο στόχο που είχαμε πριν από έξι μήνες», υποστήριξε ο τεχνικός της ΑΕΚ.
Ο Πορτογάλος ακολούθως αναφέρθηκε σε πολλά θέματα, όπως για παράδειγμα στο ότι
«κανείς δεν θεωρείται βασικός» και επίσης «δεν σημαίνει πως όταν κάποιος
αποκτηθεί, απαραίτητα πρέπει να παίζει στην ενδεκάδα». Είπε: «Έχω εμπιστοσύνη
σε όλους τους παίκτες, για μένα όλοι είναι βασικοί, αλλά κάποιος θα παίζει
περισσότερο και άλλος λιγότερο». 
Στη συνέχεια, ζήτησε από όλους «υπομονή» και αναφέρθηκε στο συγκεκριμένο
μοντέλο παιχνιδιού που ακολουθεί η ΑΕΚ. Φέρνοντας μάλιστα ως παράδειγμα τον
Γκαμάρα, τον Παραγουανό, ο οποίος αμφισβητήθηκε στην αρχή της περιόδου, αλλά
τώρα όλοι τον αποδέχονται. Σε ό,τι αφορά στο αμυντικό πρόβλημα που
αντιμετωπίζει στα τελευταία ματς η ΑΕΚ, συμφώνησε και είπε πως «η ομάδα
δουλεύει συνολικά, έτσι πρέπει να γίνεται, και για ένα χρονικό διάστημα
αντιμετώπισε πρόβλημα συγκέντρωσης. Αυτό έγινε κυρίως στις στημένες φάσεις.
Δεν είναι δυνατόν ένα αυτοκίνητο να δουλεύει μόνο με τις δύο μπροστινές ή τις
πίσω ρόδες. Πρέπει να δουλεύουν συνολικά». Ο Σάντος εξέφρασε την πεποίθησή του
ότι επέστρεψε στην ομάδα του το πάθος και το καθαρό μυαλό για τις νίκες. 
«Έχω εμπιστοσύνη σε όλους τους παίκτες, για μένα όλοι είναι βασικοί» τόνισε ο
Φερνάντο Σάντος

«Δεν έχω πλέον αμφιβολία ότι η ΑΕΚ θέλει να νικά! Υπήρξε κάποια στιγμή που οι
παίκτες σκέφτονταν με τα πόδια και όχι με το μυαλό. Τώρα σκέφτονται ξανά με το
μυαλό. Έτσι αγωνίζονται». 
Για το θέμα της αμοιβαίας εμπιστοσύνης που υπάρχει με τους παίκτες, δήλωσε:
«Για ένα πράγμα θα μπορούσα να σταματήσω. Αν αισθανόμουν ότι οι παίκτες δεν με
εμπιστεύονται. Και πως εγώ δεν μπορώ να τους έχω εμπιστοσύνη για να εφαρμόσουν
όσα θέλω. 
Δεν γίνεται να υπάρξει προπονητής χωρίς παίκτες και παίκτες χωρίς προπονητή.
Είμαστε σε καλό δρόμο και βαδίζουμε σωστά». 
Για το παιχνίδι με τον Ιωνικό, υποστήριξε: «Σεβόμαστε κάθε αντίπαλο και με τον
ίδιο τρόπο θα αγωνιστούμε εναντίον του. Με ενδιαφέρει όποιοι παίζουν να τα
δίνουν όλα, διαφορετικά θα μένουν εκτός ομάδας». Τέλος, τόνισε ότι δεν πρέπει
να δραματοποιούνται τα αποτελέσματα των ομάδων, ενώ το εφετινό πρωτάθλημα
είναι περισσότερο ανταγωνιστικό και αν συνεχιστεί αυτό, σε λίγα χρόνια θα
είναι από τα καλύτερα πρωταθλήματα της Ευρώπης. 
*** Ο συνεργάτης του Σάντος, Ροζάριο, αύριο θα μεταβεί στην Ιταλία
προκειμένου να «κατασκοπεύσει» την Ίντερ.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17258O741</ED>
<ID>
ID:304874

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O74&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ - ΠΑΟΚ
</H5><H2>Ντέρμπι με πολλές ρεζέρβες
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ο Άρης και ο ΠΑΟΚ έχουν ένα κοινό πρόβλημα εν όψει της σημερινής αναμέτρησής
τους στο γήπεδο Χαριλάου. Έχουν σημαντικές απουσίες, οι οποίες αναγκάζουν τον
Ρισάρ Ταρντί και τον Ντούσαν Μπάγιεβιτς να χρησιμοποιήσουν αρκετές
εναλλακτικές λύσεις παικτών στις 11άδες τους. Ο Σερβοέλληνας τεχνικός έχει το
προβάδισμα στον τομέα αυτό, αφού αρκετές φορές φέτος αναγκάστηκε να αλλάξει
την 11άδα του λόγω απουσίας βασικών παικτών. 
Ο κ. Τραντί δεν θα έχει στη διάθεσή του τους Τσίμπα, Νούσια και Κολτσίδα, ενώ
ο κ. Μπάγιεβιτς θα στερηθεί των υπηρεσιών των Καφφέ, Αμπονσά, Ουντέζε,
Εγκωμίτη, Μπορμπόκη, Γεωργιάδη και Λουτσιάνο. 
«Η ομάδα του Άρη μετά τους αγώνες με τον Ολυμπιακό και την Ξάνθη έχει
εμπιστοσύνη στις δυνατότητές της» είπε ο Ρισάρ Ταρντί, αναφερόμενος στο
σημερινό παιχνίδι.

*** Η ΕΠΟ προχώρησε χθες στη έκδοση δελτίου για τον νεοαποκτηθέντα
ποδοσφαιριστή του Άρη Φερνάντο Νάβας, αλλά παράλληλα έστειλε τον φάκελο που
αφορά τον παίκτη στον Εισαγγελέα Πειραιά και στη ΦΙΦΑ. Συγκεκριμένα, η ΕΠΟ
έκρινε ότι με βάση τα έγγραφα που κατέθεσε ο Άρης, πρέπει να εκδώσει δελτίο
στον ποδοσφαιριστή, αλλά το ελληνικό διαβατήριο (Μ313435) με το οποίο ο Νάβας
αγωνιζόταν στην ΑΕΚ και το οποίο ήταν πλαστό, αποτελεί ζήτημα που πρέπει να
απασχολήσει τη Δικαιοσύνη. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17258O742</ED>
<ID>
ID:304919

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O74&aa=2</URL></REF>


Article

<CATEGORY>vin10</CATEGORY>

 <H5>ΓΙΑΡΝΙ
</H5><H2>Περιμένει την «μπλε» κάρτα
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Το κλίμα ήταν χαρμόσυνο χθες στη Λεωφόρο και η ελπίδα για νέα αρχή ήταν
διάχυτη, ιδιαίτερα όταν έβγαινε από τα χείλη του νεοαποκτηθέντος άσου Ρόμπερτ
Γιάρνι, του οποίου από στιγμή σε στιγμή αναμένεται η «μπλε» κάρτα. Ο αρχηγός
της Εθνικής Κροατίας ήταν αισιόδοξος και κατά την παρουσίασή του μαζί με τον
Μηνά Πίτσο τόνισε: «Όλοι μαζί μπορούμε να καταφέρουμε κάτι μεγάλο. Ήρθα με την
ελπίδα να κατακτήσουμε το πρωτάθλημα και να προχωρήσουμε στο Τσάμπιονς Λιγκ.
Έχω μιλήσει τόσο με τον Ασάνοβιτς όσο και με τον Βλάοβιτς, οι οποίοι μού είπαν
ότι ο Παναθηναϊκός είναι σοβαρή ομάδα με μεγάλους στόχους. Βρίσκομαι 2-3 μήνες
εκτός γηπέδων και μου λείπει η μπάλα. Ωστόσο, σας διαβεβαιώνω ότι είμαι σε
πολύ καλή φυσική κατάσταση και διψάω για διακρίσεις. Ίσως ακόμα δεν έχω την
ετοιμότητα να αγωνιστώ για ενενήντα λεπτά, όμως σιγά σιγά μέσα από τις
προπονήσεις θα είμαι πανέτοιμος σε μικρό χρονικό διάστημα». 
Τέλος, ο νεαρός Μηνάς Πίτσος αρκέστηκε να πει: «Στόχος μου είναι να βοηθήσω
τη νέα μου ομάδα και να δικαιώσω όλους όσους με εμπιστεύτηκαν. Προτιμώ να
μιλήσω στο γήπεδο, που αποτελεί καθρέπτη για τον κάθε ποδοσφαιριστή». 
ΜΕ ΠΑΝΙΩΝΙΟ 
Στο μεταξύ, η εξόρμηση του Παναθηναϊκού, προκειμένου να πλησιάσει ακόμα
περισσότερο την κορυφή, συνεχίζεται και αύριο, αυτή τη φορά κόντρα στον
Πανιώνιο στη Λεωφόρο (17.00). Οι πράσινοι δεν αντιμετωπίζουν σοβαρά προβλήματα
και θα εμφανιστούν πλήρεις κόντρα στην πάντα επικίνδυνη ομάδα της Νέας
Σμύρνης, ενώ θα έχουν τη συμπαράσταση περίπου 14.000 οπαδών τους. Ο Μαρκαριάν
θα παρατάξει τους Νικοπολίδη, Σεϊταρίδη, Φύσσα, Χένρικσεν, Γκούμα, Γκαλέτο,
Μπασινά, Κόλκα, Καραγκούνη, Ολιζαντέμπε, Βλάοβιτς.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17258O743</ED>
<ID>
ID:304954

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O74&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις σε ευρώ: 
1η Πικολίνα Μαρίνα (Νικολαΐδης) 1,38-0,70. Κρητικιά 0,44. Τρίτος και
τέταρτος, Χρυσταλένια και Φεβρώνια. Δίδυμο 2Χ3=1,56. Φορκάστ 3Χ2=4,04. Τρίο
1Χ2Χ3=0,81. Τρικάστ 3Χ2Χ1=7,05. Τετραπλό 3Χ2Χ1Χ10=48,65. 
* Διεγράφη ο ίππος 7, Ρόουζ οφ Κασέλ. 
2η: Πικολίνα Τέτα (Τριανταφύλλου) 0,61-0,45. Μις Ιωάννα 0,49. Τρίτος και
τέταρτος, Μπιγκ Ντιλς και Ηλέκτρα. Δίδυμο 5Χ8=0,85. Φορκάστ 8Χ5=1,79. Σύνθετο
3Χ8=3,51. ΣΔ 2Χ3Χ5Χ8=5,02. Τρίο 5Χ8Χ9=19,14. Τρικάστ 8Χ5Χ9=55,02. Τετραπλό
8Χ5Χ9Χ2=241,77. 
* Διεγράφη ο ίππος 3, Ωραία Ευγενία. 
3η: Σερ Μάτζικ (Τσεργάς) 1,80-0,70. Λαομέδων 1,20. Τρίτος και τέταρτος,
Αγωνιστής και Σόλο Γουίννερ. Δίδυμο 3Χ5=4,51. Φορκάστ 5Χ3=7,72. Σύνθετο
8Χ5=3,24. ΣΔ 5Χ8Χ3Χ5=20,81. Τρίο 3Χ5Χ6=10,12. Τρικάστ 5Χ3Χ6=46,06. Τετραπλό
5Χ3Χ6Χ1=562,10. 
4η: Τσάρος (Τριανταφύλλου) 1,56-0,74. Γκόλντεν Άντονυ 0,98. Τρίτος και
τέταρτος, Ιάσων Φουσκ και Σατωμπριάν. Δίδυμο 5Χ8=3,46. Φορκάστ 5Χ8=6,37.
Σύνθετο 5Χ5=5,01. ΣΔ 3Χ5Χ5Χ8=105,62. Τρίο 2Χ5Χ8=11,98. Τρικάστ 5Χ8Χ2=53,50.
Τετραπλό 5Χ8Χ2Χ3=139,10. 
5η: Αντικρυστής (Μπάκος) 3,14-1,05. Λούθηρος 0,81. Τρίτος, Μενέλαος. Δίδυμο
1Χ3=8,83. Φορκάστ 1Χ3=16,60. Σύνθετο 5Χ1=16,95. ΣΔ 5Χ8Χ1Χ3=120,06. Τρίο
1Χ3Χ6=12,13. Τρικάστ 1Χ3Χ6=79,22. 
6η: Σαρώνικ Σονγκ (Αργύρης) 0,90-0,61. Μ. Π. Ριλέισονς 0,40. Τρίτος, Βίγκορ
Φέιτ. Δίδυμο 1Χ2=1,11. Φορκάστ 1Χ2=1,87. Σύνθετο 1Χ1=5,36. ΣΔ 1Χ3Χ1Χ2=51,35.
Τρίο 1Χ2Χ5=4,43. Τρικάστ 1Χ2Χ5=12,33. 
7η: Ικτίνος (Αργύρης) 1,69-0,85. Εστέλ 1,45. Τρίτος και τέταρτος, Φλας Εν
Ντάνσερ και Λέρνα. Δίδυμο 8Χ9=13,15. Φορκάστ 8Χ9=21,36. Σύνθετο 1Χ8=6,06. ΣΔ
1Χ2Χ8Χ9=80,89. Τρίο 6Χ8Χ9=30,50. Τρικάστ 8Χ9Χ6=216,40. Τετραπλό
8Χ9Χ6Χ1=910,97. 
8η: Ίντιαν Ντάνσερ (Γεωργίου) 1,00-0,44. Γκόλντεν Τρόφυ 0,65. Τρίτος, Έλα
Δικέ Μου. Δίδυμο 1Χ3=1,81. Φορκάστ 3Χ1=3,33. Σύνθετο 8Χ3=11,75. ΣΔ
8Χ9Χ1Χ3=88,59. Τρίο 8Χ9Χ1Χ3=8,68. 
9η: Χαρμόνιους Γουέι (Βαλακούδουνας) 0,55-0,39. Χρησμός 0,44. Τρίτος
Αερικό. Δίδυμο 3Χ4=1,02. Φορκάστ 3Χ4=1,39. Σύνθετο 3Χ3=1,83. ΣΔ 1Χ3Χ3Χ4=6,63.
Τρίο 3Χ4Χ5=1,02. Τρικάστ 3Χ4Χ5=3,27. 
* ΣΚΟΡ ΓΚΑΝΙΑΝ-4: 1.488,40 ευρώ. 
* ΣΚΟΡ ΓΚΑΝΙΑΝ-6: ΤΖΑΚ ΠΟΤ (26.979,60).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17258O744</ED>
<ID>
ID:304969

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O74&aa=4</URL></REF>


Article

<CATEGORY>vin10</CATEGORY>

 <H5>14η ΑΓΩΝΙΣΤΙΚΗ
</H5><H2>Δύο ντέρμπι
</H2><H4>Άρης - ΠΑΟΚ και Ηρακλής - Ολυμπιακός
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Στη «νύφη» του Θερμαϊκού, την όμορφη Θεσσαλονίκη, συγκεντρώνεται το ενδιαφέρον
των φιλάθλων, καθώς στο Καυταντζόγλειο στάδιο ο Ηρακλής υποδέχεται τον
πρωτοπόρο Ολυμπιακό και στο γήπεδο Χαριλάου ο Άρης θα τεθεί αντιμέτωπος του
ΠΑΟΚ. 
Στην Αθήνα η δεύτερη της βαθμολογίας ΑΕΚ φιλοξενεί στην έδρα της τον Ιωνικό,
ενώ ο Παναθηναϊκός αντιμετωπίζει στο γήπεδο της Λεωφόρου Αλεξάνδρας τον
Πανιώνιο. Τα υπόλοιπα παιχνίδια της 14ης αγωνιστικής του πρωταθλήματος Α'
Εθνικής είναι: Εθνικός Αστ. - ΟΦΗ, Αιγάλεω - Παναχαϊκή και SKODA Ξάνθη -
Ακράτητος. 
ΗΡΑΚΛΗΣ - ΟΛΥΜΠΙΑΚΟΣ 
Μόνο ο τιμωρημένος Δρούγας θα απουσιάσει από τον Ηρακλή. Στον Ολυμπιακό
τραυματίες είναι οι ΜΑυρογενίδης, Ζε Ελίας, Γιαννακόπουλος, Οφορίκουε, Χούτος,
ενώ θα απουσιάσει και ο Ρόμπερτς, ο οποίος είχε υποχρεώσεις με την εθνική
ομάδα της Λιβερίας. 
Κατεργιαννάκης - Οκκάς. Αντιμέτωποι σήμερα στο μεγάλο ματς της Θεσσαλονίκης
μεταξύ Άρη και ΠΑΟΚ

ΑΡΗΣ - ΠΑΟΚ 
Οι τραυματίες Δέλλιος, Πασσαλής και ο τιμωρημένος Κολτσίδας δεν υπολογίζονται
από τον προπονητή του Άρη. Στον ΠΑΟΚ τιμωρημένος είναι ο Γεωργιάδης,
τραυματίες οι Λουτσιάνο, Εγκωμίτης, εξαιρετικά αμφίβολος ο Μπορμπόκης, ενώ οι
Ουντέζε, Αμπονσά βρίσκονται στην Αφρική. 
ΑΕΚ - ΙΩΝΙΚΟΣ 
Με στόχο να επιστρέψει στις νίκες στο πρωτάθλημα και χωρίς προβλήματα
τραυματισμών ή τιμωριών θα αγωνιστεί η ΑΕΚ. Στον Ιωνικό τιμωρημένοι είναι οι
Βιλανάκης και Βλάχος.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O76</CAT>
<ED>
Κωδικός άρθρου: A17258O761</ED>
<ID>
ID:304875

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O76&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ματς - φωτιά </H2>
Η πρωτοπόρος Προοδευτική θα αντιμετωπίσει εκτός έδρας τον επικίνδυνο και
φιλόδοξο ΠΑΣ Γιάννινα, ενώ ο αήττητος τις τελευταίες αγωνιστικές Πατραϊκός
υποδέχεται την Καλλιθέα. Στη Νεάπολη η ισχυρή Χαλκηδόνα θα αντιμετωπίσει τη
δεύτερη της βαθμολογίας Καλαμαριά, ενώ τα υπόλοιπα ματς είναι: Παναιγιάλειος -
Πανηλειακός, Αθηναϊκός - Άγ. Νικόλαος και Απόλλων - Πανσερραϊκός. 
*** Η Κέρκυρα στη 17η αγωνιστική του πρωταθλήματος Γ' Εθνικής αντιμετωπίζει
εκτός έδρας το Λεωνίδιο, ενώ η Κασσάνδρα υποδέχεται τον Εθνικό. Στο ντέρμπι
του Λεκανοπεδίου ο Ατρόμητος Αθ. θα αντιμετωπίσει τον Φωστήρα. Τα υπόλοιπα
ματς είναι: Μαρκό - Λάρισα, Ελευσίνα - Απόλλων Κρ. Βρύσης και Τρίκαλα -
Παναιτωλικός. Την Τετάρτη παίζουν Ναυπακτιακός - Χανιά και Κιλκισιακός - Καβάλα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O76</CAT>
<ED>
Κωδικός άρθρου: A17258O762</ED>
<ID>
ID:304920

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O76&aa=2</URL></REF>


Article

<CATEGORY>vin10</CATEGORY>

 <H2>Μενού για όλα τα γούστα
</H2><H4>Ποδόσφαιρο, μπάσκετ, πόλο, βόλεϊ, χειμερινά σπορ, τένις, περιλαμβάνει το
τηλεοπτικό πρόγραμμα του διημέρου
</H4>
ΣΗΜΕΡΑ

11.00 (Alpha Sports 1): ΠΑΟΚ-Άρης (πρωτάθλημα νέων, Ζ). 
11.45 (Eurosport): Αλπικό σκι. Παγκόσμιο γυναικών (Ζ). 
12.45 (Eurosport): Αλπικό σκι. Παγκόσμιο ανδρών (Ζ). 
13.45 (Alpha Sports 2): Νηρέας Χ.-Ν.Ο. Πάτρας (πόλο, Ζ). 
14.15 (Eurosport): Αλπικό σκι. Παγκόσμιο υναικών (Ζ). 
15.00 (Alpha Sports 2): Γιάννινα-Προοδευτική (Ζ). 
15.30 (Eurosport): Τένις. Τουρνουά ανδρών (Μιλάνο Ζ). 
17.00 (AS1): Άρης-ΠΑΟΚ (Ζ). 
17.00 (Supersport): ΑΕΚ-Άρης (μπάσκετ, Ζ) 
17.00 (Supersport 2): Χαλκηδόνα-Απόλλων Κ. (Ζ). 
19.00 (AS 2): Ολυμπιακός-Νις (πόλο, Ζ). 
19.00 (Eurosport): Τένις. Τουρνουά ανδρών (Μιλάνο Ζ). 
19.00 (Supersport): Ηράκλειο-Πανιώνιος (μπάσκετ, Ζ). 
20.00 (AS 1): ΠΑΟΚ-Άρης (βόλεϊ, Ζ). 
20.30 (AS 2): Φορτούνα Σίταρντ-Αϊντχόβεν (Ζ) 
20.30 (Supersport 2): Σπόρτιγκ-Λεϊρια (Ζ). 
21.30 (AS 2): Ίντερ-Τορίνο, Φορτούνα Σίτ.-Αϊντχόβεν (Ζ). 
21.30 (Eurosport): Ποδόσφαιρο. Αφιέρωμα στη Βραζιλία. 
21.45 (Supersport ): Λα Κορούνια-Αλαβές (Ζ). 
22.30 (Eurosport): Πυγμαχία (Ζ). 
22.30 (Supersport 2): Βέρντερ Βρέμης-Στουτγάρδη (Μ). 
03.00 (AS 2): Σιάτλ-Σικάγο (ΝΒΑ, Ζ).

ΑΥΡΙΟ

11.30 (ΕΤ 3): Αίας Ευόσμου-Λάρισα (βόλεϊ γυναικών, Ζ). 
11.45 (AS 2): Π. Φάληρο-Γλυφάδα (πόλο, Ζ). 
13.00 (AS 2): Ολυμπιακός-Ηρακλής (Νέοι, Ζ). 
14.00 (Supersport 2): Λιντς-Λίβερπουλ (Ζ). 
14.15 (Eurosport): Αλπικό σκι. Γιγαντιαίο σλάλομ ανδρών (Ζ). 
15.00 (AS 2): ΖΑΟΝ-Βριλήσσια (βόλεϊ γυναικών, Ζ). 
15.30 (AS 1): Βίλεμ-Άγιαξ, Φέγενορντ-Ρόντα (Ζ) 
15.30 (Eurosport): Τένις. Τουρνουά ανδρών (Μιλάνο Ζ). 
17.00 (AS 2): Παναθηναϊκός-Πανιώνιος (Ζ). 
17.00 (Supersport): Ηρακλής-Ολυμπιακός (Ζ). 
17.00 (Supersport 2): Νήαρ Ηστ-Ολυμπιακός (μπάσκετ, Ζ). 
18.00 (Eurosport): Αφρικανικό κύπελλο εθνών (Ζ). 
18.45 (AS 1): ΠΑΟΚ-Παναθηναϊκός (μπάσκετ, Ζ). 
19.00 (AS 2): Ξάνθη-Ακράτητος (Μ). 
19.00 (Supersport): Αιγάλεω-Παναχαϊκή (Ζ). 
20.00 (Supersport 2): Δάφνη-Περιστέρι (μπάσκετ, Ζ). 
20.15 (ΕΤ 3): Μπάρνλεϊ-Μπρόμγουϊτς (Ζ). 
21.00 (Eurosport): Αφρικανικό κύπελλο Εθνών (Ζ). 
21.30 (AS 1): Λάτσιο-Μίλαν (Ζ). 
22.00 (Supersport): ΑΕΚ-Ιωνικός (Μ). 
01.00 (Supersport): Νέα Ορλεάνη-Λουϊζιάνα (φούτμπολ, Ζ). 
05.00 (AS 2): Γκόλντεν Στέιτ-Φοίνιξ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O76</CAT>
<ED>
Κωδικός άρθρου: A17258O763</ED>
<ID>
ID:304955

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O76&aa=3</URL></REF>


Article

<CATEGORY>vin10</CATEGORY>

 <H5>Η ΠΡΩΤΗ ΑΤΥΠΗ ΒΑΘΜΟΛΟΓΙΑ «ΔΕΙΧΝΕΙ» ΙΣΠΑΝΙΑ </H5><H2>Άρωμα Μουντιάλ </H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Αρχή του νέου χρόνου και τα προγνωστικά για την ομάδα που θεωρητικά είναι το
φαβορί για τον παγκόσμιο τίτλο βρίσκονται στο φόρτε τους. Όμως, με το τέλος
του χρόνου ήταν καιρός και για στατιστικές και έναν γενικότερο απολογισμό στον
παγκόσμιο χώρο του ποδοσφαίρου. Ιδιαίτερα, για τις ομάδες που προκρίθηκαν
στους τελικούς του Μουντιάλ 2002, το οποίο θα διεξαχθεί στην Κορέα και την
Ιαπωνία. 
Μεταξύ επισήμων και φιλικών αγώνων που έδωσαν οι εθνικές ομάδες των 32 χωρών,
οι οποίες θα πάρουν μέρος στα τελικά, η Ισπανία βρίσκεται στην κορυφή της
γενικής κατάταξης, ακολουθούμενη από τη Σουηδία, την Αργεντινή και τη Σαουδική
Αραβία, προς μεγάλη έκπληξη των ειδικών του παγκοσμίου ποδοσφαίρου. Στην
τελευταία θέση βρίσκεται η Παραγουάη, ενώ το άλλοτε πανίσχυρο βραζιλιάνικο
συγκρότημα βρέθηκε στην 30ή θέση. 
Η γενική κατάταξη που παραθέτουμε σήμερα απορρέει από το σύνολο των αγώνων
κάθε ομάδας (νίκες - ισοπαλίες - ήττες) και τον μέσον όρο με βάση τη συγκομιδή
των βαθμών. 
Το Μουντιάλ υπό το πρίσμα των αριθμών δείχνει φαβορί την Ισπανία, η
πραγματικότητα όμως σίγουρα θα είναι διαφορετική

Για παράδειγμα έχουμε την πρώτη στην κατάταξη Ισπανία με σύνολο αγώνων εννέα,
βαθμούς 22 (7 νίκες, 1 ισοπαλία και μία ήττα) και μέσον όρο 2,444. Στη δεύτερη
θέση η Σουηδία, η οποία έδωσε συνολικά (προκριματικά Μουντιάλ και φιλικά) 17
αγώνες, συγκέντρωσε 40 βαθμούς (12 νίκες, 4 ισοπαλίες και μία ήττα) με μέσον
όρο 2,350. 
Πολλές από τις ομάδες του Μουντιάλ έδωσαν περισσότερα παιχνίδια με προεξέχουσα
την ομάδα του Μεξικού (27) και στη συνέχεια την εθνική της Κίνας (23) και
ακολούθως τη Σαουδική Αραβία (22), την Κόστα Ρίκα (21) και τη Βραζιλία (20).
Τους περισσότερους βαθμούς συγκέντρωσε η Σαουδική Αραβία (51 β.) και
ακολούθησαν η Κίνα (47), η Κόστα Ρίκα (42), η Σουηδία (40) και το Μεξικό 37
βαθμούς. 
Η Σαουδική Αραβία με 16 νίκες προηγείται των ομάδων του Μουντιάλ στον χρόνο
που έφυγε. Πιο πίσω βρίσκουμε την Κίνα με 14 νίκες, τη Σουηδία με 12 και
κατόπιν το Μεξικό με 11 και η Γαλλία με 9 νίκες. 
Αήττητη η Αργεντινή, η οποία πέτυχε 6 νίκες και 3 ισοπαλίες σε όλα τα
παιχνίδια που έδωσε το 2001. Με 12 ήττες το Μεξικό σημείωσε το αρνητικό ρεκόρ
των 32 ομάδων, ενώ δύο μόνο ομάδες πέτυχαν από μία ισοπαλία. Η πρωταθλήτρια
κόσμου Γαλλία και η Ισπανία. 
Με βάση τα πιο πάνω στοιχεία, το προσεχές Μουντιάλ προμηνύεται συναρπαστικό
και καθ' όλα αμφίρροπο, παρά το γεγονός ότι οι μπουκμέικερ έχουν από τώρα
«ποντάρει» στα δικά τους φαβορί για το παγκόσμιο στέμμα του καλοκαιριού.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O77</CAT>
<ED>
Κωδικός άρθρου: A17258O771</ED>
<ID>
ID:304876

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O77&aa=1</URL></REF>


Article

<CATEGORY>vin10</CATEGORY>

 <H5>ΙΑΠΩΝΙΑ - ΚΟΡΕΑ </H5><H2>Με τζούντο και καράτε κατά των χούλιγκαν
</H2>
«Ποινή φυλάκισης έως και πέντε χρόνια στους ταραξίες των γηπέδων στο Μουντιάλ
της Ιαπωνίας και Κορέας, χωρίς εξαγορά και, το σπουδαιότερο, οι χούλιγκαν θα
εκτίουν τις ποινές τους στις δύο χώρες και όχι στους τόπους προέλευσής τους». 
Ο υφυπουργός Εξωτερικών της Αγγλίας Ντένις Μακ Σέιν συμφώνησε σε όλα όσα του
ανακοίνωσαν οι συνάδελφοί του επί της ασφαλείας των αγώνων, στη συνάντηση που
έγινε στο Τόκιο. 
Ο Ντένις Μακ Σέιν δήλωσε πως τα μέτρα εναντίον των ταραχοποιών έχουν, όχι
απλώς την έγκριση των Αρχών της πατρίδας του, αλλά και είναι σύμφωνα με τη
βρετανική νομοθεσία. Προβλέπεται μάλιστα μεταξύ άλλων - συνέχισε ο Βρετανός
υφυπουργός Εξωτερικών - ότι προτού αναχωρήσουν για το ταξίδι τους, οι
συμπατριώτες του θα πρέπει να είναι ιδιαίτερα προσεχτικοί, γιατί δεν πρόκειται
σε καμία περίπτωση να παρέμβει το βρετανικό κράτος στις διοργανώτριες χώρες,
προκειμένου να υπάρξει χαριστική πράξη. 
Με μεγάλο ενδιαφέρον, αλλά και ικανοποίηση, άκουσαν οι Ιάπωνες και Κορεάτες
την άποψη του Ντένις Μακ Σέιν και έκαναν γνωστές περισσότερες λεπτομέρειες
τόσο για τα μέτρα ασφαλείας όσο και για τις ποινές των χούλιγκαν. 
Όσοι συλλαμβάνονται στα στάδια, στα μπαρ, στα ρεστοράν και στους δημόσιους
χώρους ως ταραχοποιοί θα οδηγούνται αμέσως στις φυλακές και μάλιστα τις πιο
αυστηρές των πόλεων. Θα παραμένουν περίπου 29 ημέρες χωρίς καμία ιδιαίτερη
συμπεριφορά στον φιλοξενούμενο και μετά θα δικάζονται από την τακτική
Δικαιοσύνη. 
Σε ένα ειδικό αφιέρωμα, οι Ιάπωνες αναφέρουν ότι οι ξένοι που θα επισκεφθούν
τη χώρα τους είναι υποχρεωμένοι να σεβαστούν τους νόμους και σε καμία
περίπτωση δεν πρόκειται να ενδώσουν στα αιτήματα χάριτος και εξαγοράς ή
απέλασης. 
Ο υπεύθυνος της ασφάλειας των αγώνων στην Ιαπωνία Χο-Οΐ, με χθεσινές του
δηλώσεις έσπευσε να υπογραμμίσει τα κυριότερα μέτρα που έχουν εγκριθεί και από
τη ΦΙΦΑ. Ένα απ' αυτά είναι και η χρήση δακρυγόνων στις κερκίδες, καθώς επίσης
και η αντιμετώπιση των ταραξιών με τζούντο και καράτε από εκπαιδευμένους
αστυνομικούς. 
Όμως, με σταυρωμένα χέρια δεν έχουν καθήσει και οι Ιταλοί. 
Στο Παλέρμο, όπου εδρεύουν οι φανατικότεροι οπαδοί του Καμπιονάτο, οι οποίοι
είναι έτοιμοι να εκστρατεύσουν στην Κορέα και στην Ιαπωνία για το Μουντιάλ,
εξέδωσαν ένα ειδικό φυλλάδιο στο οποίο εμπεριέχονται όλα τα απαγορευτικά κατά
τη νομοθεσία Ιαπωνίας και Κορέας, τα οποία πρέπει να προσέξουν ιδιαίτερα όσοι
ταξιδεύσουν το καλοκαίρι προς τις χώρες της Άπω Ανατολής.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O77</CAT>
<ED>
Κωδικός άρθρου: A17258O772</ED>
<ID>
ID:304921

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O77&aa=2</URL></REF>


Article

<CATEGORY>vin10</CATEGORY>

 <H5>2004: ΚΑΛΑ ΝΕΑ ΓΙΑ ΤΑ ΕΡΓΑ
</H5><H2>Αγκάθια...
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Το θέμα της φιλοξενίας της Ολυμπιακής Οικογένειας απασχολεί περισσότερο την
Οργανωτική Επιτροπή του 2004, αφού η πρόοδος στο ζήτημα αυτό δεν είναι η επιθυμητή

Με δύο «βαρίδια», αλλά πολύ περισσότερα «καλά νέα» στο χαρτοφυλάκιό της,
παρουσιάζει σήμερα η κ. Γιάννα Αγγελοπούλου ενώπιον της Εκτελεστικής Επιτροπής
της Διεθνούς Ολυμπιακής Επιτροπής στο Σολτ Λέικ, την πρόοδο της Αθήνας. 
Λίγο πριν από την έναρξη των Χειμερινών Ολυμπιακών Αγώνων, η πρόεδρος της
ΟΕΟΑ, με τους γνωστούς πλέον «χρωματιστούς» χάρτες των συμβούλων υπό μάλης, θα
ξεδιπλώσει με λεπτομέρειες όλα τα θετικά και αρνητικά σημεία της διοργάνωσης.
Την ερχόμενη Δευτέρα η κ. Αγγελοπούλου - ως είθισται - θα μεταφέρει και στην
Ολομέλεια της ΔΟΕ την έως τώρα πορεία όλων των Ολυμπιακών Προγραμμάτων της
Αθήνας. 
Φιλοξενία, ολυμπιακές εγκαταστάσεις και μεταφορές παραμένουν τα σημαντικότερα
«βαρίδια» της ελληνικής διοργάνωσης. Μερικά από αυτά, όπως π.χ. οι αθλητικές
εγκαταστάσεις που μπορεί να γίνουν και την τελευταία στιγμή λυόμενες, η ΔΟΕ τα
αντιμετωπίζει παγίως με κατανόηση. Άλλα όμως, όπως το σχέδιο για τις
συγκοινωνίες και τη φιλοξενία της Ολυμπιακής Οικογένειας, όχι. Η εμμονή, τόσο
του Ντένις Όσβαλντ όσο και του φορέα που έχει συμβατικά την ευθύνη της
εφαρμογής των προδιαγραφών της ΔΟΕ στην Ελλάδα, δηλαδή της «Αθήνας 2004», στην
έλλειψη 2.800 κλινών και στην κατασκευή ανισόπεδων κόμβων στην Κηφισίας και
την παραλιακή λεωφόρο, αναμένεται να συνεχιστεί. 
Στελέχη της «Αθήνας 2004» - αυτή τη φορά η αποστολή είναι μάλλον ολιγομελής,
καθώς περί τα 70 μέλη πηγαίνουν στο Σολτ Λέικ της Γιούτα και το ταξίδι
κοστίζει περίπου 2,5 εκατομμύρια δραχμές το άτομο - τόνιζαν πάντως, ότι οι
γενικές εντυπώσεις και το κλίμα είναι θετικό για την Αθήνα, παρά τις
επιφυλάξεις για τις λύσεις στο κυκλοφοριακό και τις υποδομές.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17258O781</ED>
<ID>
ID:304877

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O78&aa=1</URL></REF>


Article

<CATEGORY>vin10</CATEGORY>

 <H5>Α1 ΒΟΛΕΪ: ΑΕΚ - Ολυμπιακός
</H5><H2>Ντέρμπι στο Γ. Μόσχος
</H2>
Η ΑΕΚ είναι ακόμη στους -15 βαθμούς και τελευταία του βαθμολογικού πίνακα αλλά
δεν υπάρχει παίκτης του πρωτοπόρου Ολυμπιακού που να μην υπολογίζει το αποψινό
ματς (18.30) στο «Γ. Μόσχος» περισσότερο από αρκετά άλλα ματς με ομάδες
ψηλότερα στη βαθμολογία. Οι «ερυθρόλευκοι» είναι φαβορί, αλλά αναμένεται
συγκέντρωση οπαδών και των δύο ομάδων και παρουσία αστυνομικών δυνάμεων προς
αποφυγή δυσάρεστων καταστάσεων που δεν λείπουν στις αναμετρήσεις των τριών
μεγάλων συλλόγων του κέντρου και στο βόλεϊ. 
Προβάδισμα στη νίκη έχει και ο δεύτερος Παναθηναϊκός, που υποδέχεται στη
«Λεωφόρο» τον δυνατό Πανελλήνιο (19.00) σε αθηναϊκό ντέρμπι, ενώ ο άλλος
δεύτερος Ηρακλής φιλοξενεί στο «Κατσάνειο» (19.00) την υποδεέστερη Ολυμπιάδα
Πατρών και βλέπει μια ακόμα νίκη. 
Ντέρμπι και οι αγώνες ΠΑΟΚ - Άρη (γηπ. ΠΑΟΚ, 20.00) και Νίκαιας - Ρεθύμνου
(γηπ. Καραμπίνη, 18.00) αφού θα κρίνουν πολλά στην Α1 σε κορυφή και βάση. 
ΣΤΙΣ ΓΥΝΑΙΚΕΣ 
Στη 16η αγωνιστική της Α1 γυναικών συγκεντρώνει τα βλέμματα το ντέρμπι κορυφής
Πανελληνίου - Φιλαθλητικού (σήμερα, Κυψέλη, 16.00). 
Το υπόλοιπο πρόγραμμα: Σάββατο: Ηρακλής - Μαρκόπουλο («Κατσάνειο», 16.30).
ΑΕΒΑΣ - Παναθηναϊκός (Βύρωνας, 19.30). Κυριακή: ΖΑΟΝ - Βριλήσσια («Ζηρίνειο»,
15.00). Αίας - Λάρισα (Εύοσμος, 11.45). Καβάλα - Άρης (12.00).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17258O782</ED>
<ID>
ID:304922

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O78&aa=2</URL></REF>


Article

<CATEGORY>vin10</CATEGORY>

 <H2>Ηρέμησαν... τα πνεύματα
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Την άκρως ενδιαφέρουσα αλλά και εντυπωσιακή 8η κλήρωση, τουλάχιστον όσον αφορά
τη συμμετοχή και τα μερίσματα των παικτών, ακολούθησε η 9η της περασμένης
Πέμπτης, όπου παρατηρήθηκε το γνωστό σκηνικό μετά την άλωση υπερμεγέθους
κουμπαρά, με κάθετη πτώση των συμμετεχόντων, ενώ οι στήλες περιορίστηκαν στις
μισές. Το Τζακ Ποτ της 1ης κατηγορίας θα μοιράσει αύριο τουλάχιστον 800 χιλ.
ευρώ, ενώ τα 4 νικηφόρα δελτία της 2ης παίχτηκαν σε Καλαμάτα , Δράμα, Καβάλα
και Σέρρες. Έκπληξη προκάλεσαν, τόσο ο 11 από το α9 μέρος των 45 δίνοντας το
παρών ύστερα από 28 απουσίες, όσο και ο Τζόκερ 6 έχοντας 38 καθυστερήσεις, ενώ
το 4Μ-1Ζ έδωσε, για τη φετινή χρονιά, οριακά το προβάδισμα στους Μονούς με
σκορ 23Μ - 22Ζ.
<H3>ΑΠΟΤΕΛΕΣΜΑΤΑ ΤΟΥ 9ου ΔΙΑΓΩΝΙΣΜΟΥ ΠΕ 31/1/2002 </H3>
* Κληρώθηκαν οι αριθμοί: 3, 11, 13, 21, 34 (5 από 45).

* Τζόκερ: ο 6 (1 από 20)

* Συμπληρώθηκαν 6.235.815 στήλες.

* Μοιράστηκαν 563.094,09 ευρώ

* Δεν μοιράστηκαν 600.000 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 4 επιτυχίες που κερδίζουν από
41.390,22 ευρώ, 3η κατηγορία: 63 επιτυχίες από 1.395,63 ευρώ, 4η
κατηγορία: 1.326 επιτυχίες από 26,15 ευρώ, 5η κατηγορία: 2.572
επιτυχίες από 26,15 ευρώ, 6η κατηγορία: 50.673 επιτυχίες από 1,34 ευρώ,
7η κατηγορία: 29.476 επιτυχίες από 1,34 ευρώ και 8η κατηγορία:
123.545 επιτυχίες από 0,81 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17258O783</ED>
<ID>
ID:304956

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O78&aa=3</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ. ΠΑΟ, ΑΕΚ, ΟΛΥΜΠΙΑΚΟΣ ΚΟΝΤΑ ΣΤΟΝ ΙΔΙΟ ΟΜΙΛΟ!
</H5><H2>Εμφύλιος εν όψει
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Μποντίρογκα και Τόμιτς ενδεχομένως να αναμετρηθούν σε όμιλο της Ευρωλίγκας

Την περασμένη δεκαετία οι ελληνικές κόντρες στην ευρωπαϊκά Κύπελλα ήταν κάτι
άγνωστο, σε αντίθεση με την Ιταλία (κυρίως) και την Ισπανία όπου οι «εμφύλιοι»
βρίσκονταν σε ημερήσια διάταξη. Η άνοδος του ελληνικού μπάσκετ έφερε
αναγκαστικά αντιπάλους τις ομάδες μας στα ευρωπαϊκά Κύπελλα, αρχικά σε φάιναλ
φορ και ημιτελικούς Κόρατς και στη συνέχεια και σε ομίλους. 
Όμως ποτέ δεν είχε συμβεί να βρεθούν αντίπαλοι τρεις ομάδες μας, κάτι που
είναι πολύ πιθανό να γίνει εφέτος μετά την ολοκλήρωση της πρώτης φάσης της
Ευρωλίγκας. Και μάλιστα δεν θα πρόκειται απλά για νοκ άουτ αναμετρήσεις, αλλά
για όμιλο με Παναθηναϊκό, ΑΕΚ, Ολυμπιακό (και μία ακόμα ομάδα) σε διπλά
παιχνίδια! 
Το σύστημα της Ευρωλίγκας δημιουργεί ομίλους και στη δεύτερη φάση (τέσσερις
των 4 ομάδων) και στον καθένα υπάρχει μία 1η, μία 2η, μία 3η και μία 4η ομάδα
από τους προηγούμενους ομίλους. Έτσι λοιπόν σε έναν από αυτούς θα βρεθούν
αντίπαλοι η πρώτη ομάδα του ομίλου του Παναθηναϊκού, η 2η της ΑΕΚ, η 3η του
Ολυμπιακού και η 4η από τον όμιλο του Περιστερίου. 
Και αν το Περιστέρι έχει ήδη αποκλειστεί, οι υπόλοιποι τρεις εκπρόσωποί μας,
αυτή τη στιγμή τουλάχιστον, βρίσκονται ακριβώς στις θέσεις που τους οδηγούν
αναπόφευκτα στη σύγκρουση στον νέο όμιλο! 
Η «ΟΜΑΔΑ» αναλύει τη βαθμολογία και σας παρουσιάζει τις πιθανότητες το σενάριο
(που πριν από λίγους μήνες φάνταζε εξωπραγματικό) να βγει αληθινό. 
Ο Παναθηναϊκός λοιπόν από προχθές το βράδυ (μετά την ήττα της Ρεάλ Μαδρίτης
στην Μπολόνια από τη Σκίπερ) είναι και μαθηματικά πρώτος στον όμιλό του, ακόμα
και αν χάσει τα δύο τελευταία παιχνίδια του. Συνεπώς είναι μέσα στο νέο γκρουπ
ως πρώτος. 
Ο Ολυμπιακός αυτή τη στιγμή ακόμα και να καλύψει την ερχόμενη εβδομάδα τη
διαφορά των πέντε πόντων που έχασε από τη Μακάμπι στο Τελ Αβίβ, δεν έχει κάνει
τίποτε εάν δεν κερδίσει στο Τρεβίζο την Μπενετόν. Και αυτό διότι σε τριπλή
ισοβαθμία (η Μακάμπι στη χειρότερη περίπτωση θα φτάσει τους 24 βαθμούς, σ'
όσους θα πάει και η Μπενετόν αν χάσει από τη Σλασκ και νικήσει τον Ολυμπιακό)
θα υστερεί λόγω των δύο ηττών από τους Ιταλούς. 
Συνεπώς, για να μη βγει τρίτος (και πέσει μαζί με τους «πρασίνους») ή θα
πρέπει να κάνει δύο νίκες, ή να κάνει δύο ήττες η Μακάμπι. Άρα ουσιαστικά
θέλει μόνο νίκη στο Τρεβίζο. 
Η ΑΕΚ, μετά την... αυτοχειρία της με τις Σκαβολίνι και Οστάνδη, δεν
προλαβαίνει την πρώτη θέση, αφού δεν μπορεί να περάσει την Ταουγκρές (δεν
τίθεται θέμα πως θα νικήσει την Οστάνδη στην Ισπανία) επειδή είναι ένα βαθμό
πίσω και υστερεί στην ισοβαθμία. 
Αρχικά λοιπόν η Ένωση, που τώρα είναι τρίτη, θέλει να νικήσει την Ουράλ και
στη συνέχεια την αδιάφορη Τσιμπόνα στο Ζάγκρεμπ. Αν το πετύχει βγαίνει δεύτερη
και πέφτει στον... λάκκο των λεόντων (σίγουρα με τον Παναθηναϊκό και
πιθανότατα και με τον Ολυμπιακό). 
Το κακό είναι πως δεν μπορεί να διαλέξει, αφού με ήττα από την Ουράλ του
Λιαδέλη μένει ακόμα και εκτός πρόκρισης! 
Σε δύο εβδομάδες λοιπόν θα ξέρουμε αν θα συμβεί αυτή η τριπλή ελληνική
διασταύρωση με έξι σούπερ ντέρμπι βγαλμένα από το ελληνικό πρωτάθλημα. Οι
ενδείξεις πάντως εκεί οδηγούν.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O79</CAT>
<ED>
Κωδικός άρθρου: A17258O791</ED>
<ID>
ID:304878

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O79&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ Α1
</H5><H2>Κρύβονται παγίδες για τα φαβορί
</H2>
Ενδιαφέροντα παιχνίδια περιλαμβάνει η 15η αγωνιστική της Α1, με πολλά από αυτά
να έχουν τον χαρακτήρα του ντέρμπι (ΑΕΚ - Άρης, ΠΑΟΚ - Παναθηναϊκός), έστω και
αν ο ένας από τους δύο αντιπάλους δεν βρίσκεται στην καλύτερή του κατάσταση.
Πάντως, οι παγίδες παραμονεύουν για τα φαβορί που θα υποτιμήσουν τον αντίπαλό
τους. Επίσης, στην ουρά το ντέρμπι Ιωνικού Νέας Φιλαδέλφειας - ΚΑΟ Δράμας
«κλέβει» την παράσταση, ενώ είναι χαρακτηριστικό πως το ματς θα γίνει στη Νέα
Φιλαδέλφεια και θα είναι το πρώτο που θα δώσει στη φυσική του έδρα ο Ιωνικός. 
Αναλυτικά το πρόγραμμα του Σαββατοκύριακου: 
ΣΗΜΕΡΑ: ΟΑΚΑ 17.00: ΑΕΚ - Άρης (SuperSport), γήπ. Ιωνικού Ν.Φ. 17.00:
Ιωνικός Ν.Φ. - ΚΑΟ Δράμας, Ιβανώφειο 19.00: Ηρακλής - Μαρούσι, γήπ. Ηρακλείου
19.00: Ηράκλειο - Πανιώνιος (SuperSport). 
ΑΥΡΙΟ: Γήπ. Νήαρ Ηστ 17.00: Νήαρ Ηστ - Ολυμπιακός (SuperSport 2), γήπ.
ΠΑΟΚ 18.45: ΠΑΟΚ - Παναθηναϊκός (Alpha Sports 1), γήπ. Δάφνης 20.00: Δάφνη -
Περιστέρι (SuperSport 2).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O79</CAT>
<ED>
Κωδικός άρθρου: A17258O792</ED>
<ID>
ID:304923

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O79&aa=2</URL></REF>


Article

<CATEGORY>vin10</CATEGORY>

 <H2>Για θυμήσου...
</H2><H4>Απόλλων: θα γιορτάσει 110 χρόνια ιστορίας! </H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ο Απόλλων Αθηνών του 1953-54 πρωταγωνιστής στο Πρωτάθλημα και Κύπελλο Ελλάδος
με την πιο δυνατή μεταπολεμική ενδεκάδα. Όρθιοι από αριστερά: Κώστας Χρόνης,
Κώστας Αρδίζογλου, Κώστας Σαχίνης, Νίκος Κορωνάρχης, Χρήστος Δαράκης, Μπάμπης
Ταουξής. Καθιστοί: Σάββας Παπάζογλου, Γιάννης Σκανδάλης, Γιώργος Καμάρας,
Λάμπης Σεραφείδης, Μιχάλης Μιχαλάκος. Προπονητές ήταν εκείνη την περίοδο ο Γ.
Νταϊσπάγγος και ο Ν. Στράτος

Είναι πολύ δύσκολο να γίνει συνείδηση ότι ένας λαμπρός σύλλογος με ιστορία 110
χρόνων, ο Απόλλων Αθηνών, βρίσκεται σήμερα στις τελευταίες θέσεις του
βαθμολογικού πίνακα στο επαγγελματικό πρωτάθλημα της Β' Εθνικής Κατηγορίας. 
Η πολυτάραχη ιστορία του αρχίζει από τη Σμύρνη, όπου ιδρύθηκε το 1891. Μετά τη
Μικρασιατική Καταστροφή, ο Απόλλων (όπως και ο Πανιώνιος) συνέχισε την πορεία
του στην Αθήνα. Τα πρώτα χρόνια, ένα μικρό γήπεδο κάτω από τους Στύλους του
Ολυμπίου Διός φιλοξενούσε τον Απόλλωνα, ενώ αργότερα απέκτησε μεγαλύτερο
γήπεδο στο Ρουφ, δίπλα στον Άγιο Βασίλειο. Ο δραστήριος πρόεδρος του συλλόγου
Γιάννης Μαρσέλλος με τη βοήθεια και άλλων φίλων του Απόλλωνα φρόντισαν και
βρήκαν χώρο για το γήπεδο κοντά στον Άγιο Αντώνιο, στη Ριζούπολη, όπου
μετακόμισε η ομάδα το 1947. 
Η μόνιμη έδρα ισχυροποίησε τον Απόλλωνα, που με θαυμάσιο έμψυχο υλικό γίνεται
πρωταγωνιστής στο πρωτάθλημα Αθηνών και στο πανελλήνιο πρωτάθλημα. 
Την περίοδο 1947-48 αναδεικνύεται πρωταθλητής Αθηνών και δύο χρόνια αργότερα
εξελίσσεται σε μία από τις καλύτερες ελληνικές ομάδες. Τότε δίνεται στην ομάδα
ο χαρακτηρισμός «Ελαφρά Ταξιαρχία», γιατί παράλληλα στους κινηματογράφους
παιζόταν η επική ταινία «Η επέλαση της Ελαφράς Ταξιαρχίας», με πρωταγωνιστή
τον Έρολ Φλιν. 
Ο χαρακτηρισμός αυτός δόθηκε στους ποδοσφαιριστές του Απόλλωνα επειδή
αποτελούσαν ένα πειθαρχημένο σύνολο και πραγματοποιούσαν συνεχείς επελάσεις
στις αντίπαλες άμυνες. Από τότε έμεινε «Ελαφρά Ταξιαρχία». 
Το γήπεδο Ριζούπολης ολοκληρώθηκε από πλευράς εργασιών και εξοπλισμού στις
αρχές του 1950, όταν ένας δραστήριος νεαρός παράγων (άλλοτε από τη θέση του
γενικού αρχηγού και άλλοτε του γραμματέα), ο Κωνσταντίνος Οικονόμου,
πρωταγωνιστούσε και ολοκλήρωνε όλες τις προσπάθειες ώστε να πηγαίνει η ομάδα
καλύτερα. 
Παράλληλα όμως με τον Οικονόμου, σημαντική ήταν η παρουσία (ως κορυφαίου
παράγοντα της ομάδας) του Χρήστου Σολωμωνίδη. Ήταν λογοτέχνης, είχε λαμπρό
μέλλον και διετέλεσε υπουργός Κοινωνικής Πρόνοιας μεγάλο διάστημα. Ο Οικονόμου
βοήθησε ουσιαστικά και ο Απόλλων ήταν ο πρώτος σύλλογος στην Ελλάδα που
απέκτησε γήπεδο με χόρτο το 1958-59, ενώ τότε έγινε επέκταση της εξέδρας από
τη νότια πλευρά του γηπέδου. 
Μεταξύ 1945-1970, ο Απόλλων γνώρισε μεγάλες δόξες. Κατέκτησε και για δεύτερη
φορά το πρωτάθλημα Αθηνών (1957-58), ενώ πέντε φορές τερμάτισε 3ος και 4ος στο
εθνικό πρωτάθλημα και έφθασε τέσσερις φορές στον τελικό του Κυπέλλου Ελλάδος.
Η ομάδα άρχισε να αποδυναμώνεται μετά τη φασιστική δικτατορία του 1967. Οι
χουντοφασίστες καθαίρεσαν τον Κώστα Οικονόμου και τον απομάκρυναν από τον
Απόλλωνα. Τα τελευταία 30 χρόνια η ιστορική ομάδα έχει υποβιβαστεί στη Β'
Εθνική τέσσερις φορές κι έχει ανέβει πάλι στην Α' τις τρεις φορές. 
Εντός του 2002, ο ερασιτέχνης Απόλλων, με επικεφαλής τον πρόεδρό του Αριστείδη
Καμάρα (παλιό διεθνή ποδοσφαιριστή του) και κορυφαίο παράγοντα με καταγωγή από
τη Σμύρνη, οργανώνει μεγάλη εκδήλωση για να γιορτάσει τα 110 χρόνια από την
ίδρυσή του.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O79</CAT>
<ED>
Κωδικός άρθρου: A17258O793</ED>
<ID>
ID:304957

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O79&aa=3</URL></REF>


Article

<CATEGORY>vin10</CATEGORY>

 <H5>ΠΡΩΤΑΘΛΗΜΑ </H5><H2>Ντέρμπι για τέσσερις
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Αυτήν τη φορά προγραμματίστηκε σαββατιάτικο παιχνίδι, προφανώς, για
τηλεοπτικούς λόγους, αλλά, κυρίως, λόγω άνετης εργασίας της Αστυνομικής
Δύναμης Θεσσαλονίκης. 
*** Άρης - ΠΑΟΚ απόψε, Ηρακλής - Ολυμπιακός αύριο, στην πρεμιέρα του δεύτερου
γύρου. 
*** Κατά συνέπεια, η καρδιά του πρωταθλήματος χτυπάει αυτή τη φορά για τα καλά
στη Μακεδονία και χαλάλι της (αρκεί να μη προκύψουν απρόοπτα είτε με τη μορφή
εχθροπραξιών είτε με «ανθρώπινα» λάθη της διαιτησίας...). 
*** Ο Αργεντινός ντελικάτος μεσοκυνηγός Φερνάντο Νάβας σχεδόν ορκίστηκε
πρόσφατα ότι «θέλει να παίξει στον Άρη την μπάλα που ξέρει και να βοηθήσει την
ομάδα του να φτάσει σε τίτλο». 
*** Αν σε ένα εξάμηνο μπορέσει να τα καταφέρει, τότε ενδέχεται κάποιοι στην
Αθήνα να «κυνηγήσουν» τον Μάκη... 
*** Εν πάση περιπτώσει, ο αγώνας είναι ντέρμπι με τα όλα του και δεύτερο ματς
«κλειδί» (μετά την Πάτρα...) για τον Μπάγιεβιτς, ο οποίος, παράκληση, όταν
εκθέσει τις απόψεις του μετά τον αγώνα, ας ανεβάσει λίγο τον τόνο (της φωνής
του). 
*** Μετά τον αγώνα της περασμένης Τετάρτης ο «Πρίγκιπας» μίλαγε τόσο σιγανά,
που - αργότερα - όλοι οι συνάδελφοι ρωτούσαν ο ένας τον άλλον «τι είπε»! 
*** (Για να λύσουν τον γόρδιο δεσμό, χάρη στην απομαγνητοφώνηση από
κασετοφωνάκι που προνοητικά είχε τοποθετήσει μπροστά στον κόουτς ρεπόρτερ της
ΕΡΑ). 
*** Ο Ηρακλής σε καλή φόρμα και με τον προπονητή της ρέντας στον πάγκο απειλεί
τον Ολυμπιακό στο Καυταντζόγλειο. 
*** Έναν Ολυμπιακό αυτάρκη σε πριμ και αισιοδοξία, παρά την ήττα από τον...
Ταρντί στο ΟΑΚΑ. 
*** Και αυτός ο αγώνας από τους δυνατούς της αγωνιστικής. 
*** Την ώρα, μάλιστα, που ο Παναθηναϊκός με Μαρκαριάν θα υποδέχεται τον
Πανιώνιο του Ντούντου και θα επιχειρεί να κερδίσει - επιτέλους - μία άνετη
νίκη. 
*** Για να δούμε... 
Τα λοιπά ματς απασχολούν, κυρίως, τους γηπεδούχους (Ξάνθη, Αιγάλεω, ΑΕΚ και
Εθνικό Αστέρα) και δύσκολα θα ξαναζήσουμε ό,τι την περασμένη Κυριακή (πέντε
διπλά σε επτά αγώνες πρωταθλήματος). 
*** Να επισημάνω τέλος και τον αγώνα-ντέρμπι της Β' κατηγορίας που θα γίνει
στα Γιάννινα. 
*** ΠΑΣ - Προοδευτική. 
*** Προγνωστικά δεν υπάρχουν. Ούτε καν για ό,τι θα προκύψει (αν προκύψει) μετά
τη λήξη στην καθιερωμένη συνέντευξη Τύπου των δύο τεχνικών. 
*** Να θυμίσω, απλώς, ότι στον αγώνα του α' γύρου ο τεχνικός της Προοδευτικής
Σούλης είχε προβλέψει στον αντίπαλο προπονητή Φοιρό ότι «ύστερα από ένα-δύο
μήνες δεν θα εργαζόταν στα Γιάννινα». 
*** Ιδού που εργάζεται... 
Πολύ σημαντική ημέρα ξημέρωσε για τον ιστορικό Ιωνικό Νέας Φιλαδέλφειας. 
*** Οι εισπράξεις του αγώνα πρωταθλήματος με τον ΚΑΟ Δράμας θα δοθούν στον
Σύλλογο Οικογένειας Θεραπευτικής Κοινότητας «Στροφή». 
*** Όπως καταλαβαίνετε η διοίκηση της ομάδας του πολύ εργατικού Γιώργου
Καλαφατάκη, πέραν από τα συμφέροντα του συλλόγου, υπολογίζει και ρίχνει τη
ματιά της στα κοινωνικά προβλήματα και αυτό... άλλοι δεν το κάνουν. 
*** Συγχαρητήρια και ελπίζω οι φίλοι του Ιωνικού να γεμίσουν το γήπεδο. 
*** Κάθε εισιτήριο έχει απόψε τη σημασία του. 
Σχεδόν όλοι οι συνάδελφοι (και φίλοι) στην «ΟΜΑΔΑ» με ρώτησαν τις τελευταίες
ημέρες αν θα... αποχαιρετήσω «το κοινό μου» με την ευκαιρία της αποχώρησής
μου, λόγω συνταξιοδότησης από τα «ΝΕΑ». 
*** Αντιμετωπίστηκαν με αινιγματικό χαμόγελο και αυτό γιατί ένας χαιρετισμός
αρμόζει, κυρίως, σε πολιτικούς σε συγκεντρώσεις ποικίλου ενδιαφέροντος. 
*** Έπειτα από 33 1/2 χρόνια στην ίδια εφημερίδα και βέβαια η αποχώρηση
αποτελεί θέμα για μια καριέρα δημοσιογράφου, αλλά εντάξει. 
*** Δόξα τω Θεώ (που λέει και ο Άγγελος Αναστασιάδης) η ζωή σ υ ν ε χ ί ζ ε τ
α ι!
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O801</ED>
<ID>
ID:304879

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=1</URL></REF>


Article

<CATEGORY>vin10</CATEGORY>

 <H5>ΑΤΛΕΤΙΚΟ </H5><H2>Στέλνει ρύζι και όσπρια στην Αργεντινή </H2>
Η Ατλέτικο Μαδρίτης ανταποκρίθηκε στο κάλεσμα της κυβέρνησης της Αργεντινής
για ανθρωπιστική βοήθεια. Η διοίκηση του ισπανικού συλλόγου θα επιτρέψει να
παρακολουθήσουν δωρεάν τον σημερινό αγώνα με τη Λεγκανιές σε όσους οπαδούς της
φέρουν στο στάδιο Βιθέντε Καλντερόν τουλάχιστον από τρία κιλά ρύζι ή όσπρια
τρεις ώρες πριν από την έναρξη του ματς. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O802</ED>
<ID>
ID:304924

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=2</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ
</H5><H2>Αμφιβολίες για Μπάτζιο
</H2>
Μειώνονται αισθητά οι ελπίδες να αγωνιστεί ο Ρομπέρτο Μπάτζιο στο Παγκόσμιο
Κύπελλο της Άπω Ανατολής. Αιτία, ο νέος τραυματισμός του στο γόνατο, δύο
εβδομάδες μετά την επιστροφή του στους αγωνιστικούς χώρους και μετά απουσία
τριών μηνών για τον ίδιο λόγο. Ο Μπάτζιο τραυματίστηκε κατά τη διάρκεια του
ημιτελικού του Κυπέλλου Ιταλίας ανάμεσα στην Πάρμα και στην Μπρέσια, χωρίς να
δεχτεί πίεση από κάποιον αντίπαλό του. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O803</ED>
<ID>
ID:304958

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=3</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ </H5><H2>Διορία σε δύο προπονητές </H2>
Νέους προπονητές ίσως έχουν από τη Δευτέρα η Μπαρτσελόνα και η Ρεάλ
Σοσιεδάδ. Μετά τα τελευταία ανεπιτυχή αποτελέσματά τους στο πρωτάθλημα, οι
διοικήσεις των δύο συλλόγων έδωσαν προθεσμία στους προπονητές τους Ρέσας
(Μπαρτσελόνα) και Τόσακ (Σοσιεδάδ) μέχρι αυτό το Σαββατοκύριακο για να
αποδείξουν ότι αξίζουν τις θέσεις που κατέχουν. Φαβορί πάντως για τη θέση του
Ρέσας εμφανίζεται ο Αργεντινός Κάρλος Μπιάνκι. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O804</ED>
<ID>
ID:304970

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=4</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑ </H5><H2>«Πολυβόλο» </H2>
Εντυπωσιακή η Βραζιλία, στην πρώτη της εμφάνιση μετά τα προκριματικά του
Μουντιάλ συνέτριψε τη Βολιβία 6-0, χωρίς να αγωνιστούν μάλιστα πολλοί παίκτες
της βασικής ομάδας. Ο Τζιλμπέρτο Σίλβα πέτυχε δύο γκολ ενώ σκόραραν ακόμη οι
Κρις, Κλέμπερσον, Ουάσιγκτον και Πόλγκα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O805</ED>
<ID>
ID:304978

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=5</URL></REF>


Article

<CATEGORY>vin10</CATEGORY>

 <H5>ΜΑΡΑΪΑ ΚΑΡΙ </H5><H2>Ευκαιρία να ξεχάσει τα δύσκολα </H2>
Η Μαράια Κάρι κρατά μια μπάλα αμερικανικού ποδοσφαίρου κατά τη διάρκεια
πρες κόνφερανς εν όψει του Σούπερ Μπολ, το οποίο θα διεξαχθεί αύριο στη Νέα
Ορλεάνη. Είναι μια καλή ευκαιρία για την εκρηκτική Μαράια (που θα τραγουδήσει
τον εθνικό ύμνο των ΗΠΑ πριν από την έναρξη του ματς) να ξεχάσει τις δύσκολες
στιγμές τις οποίες διέρχεται η μουσική της καριέρα.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O806</ED>
<ID>
ID:304983

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=6</URL></REF>


Article

<CATEGORY>vin10</CATEGORY>

 <H5>ΑΡΣΕΝΑΛ </H5><H2>Κάταγμα ο Μάρτιν Κίον
</H2>
Έξι εβδομάδες μακριά από τα γήπεδα θα μείνει ο Μάρτιν Κίον. Ο διεθνής
αμυντικός της Άρσεναλ, ο οποίος συγκρούστηκε την Τετάρτη με τον Ματ Γιάνσεν
της Μπλάκμπερν, κατά τη διάρκεια του αγώνα των δύο ομάδων για την Πρέμιερ
Λιγκ, έχει υποστεί κάταγμα στο πόδι και δεν θα επιστρέψει στην ενεργό δράση
πριν από τα μέσα Μαρτίου.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17258O807</ED>
<ID>
ID:304986

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O80&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ο Πονομαριόφ στη δίνη του Λινάρες
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Με... το όπλο στον κρόταφο σημαδεύουν όλοι τον 18χρονο Πονομαριόφ που, μετά
την ανάδειξή του σε παγκόσμιο πρωταθλητή, προκάλεσε θύελλες με την απόσυρση
της συμμετοχής του στο Λινάρες

Ο Ρουσλάν Πονομαριόφ βρίσκεται στο μάτι του κυκλώνα και πρέπει να αποδείξει
σύντομα ότι εκτός από τη γρήγορη σκακιστική του ενηλικίωση με τη συμπλήρωση
των 18 του χρόνων έχει ωριμάσει αρκετά ώστε να αντιμετωπίσει τις συμπληγάδες
της κορυφής του σκακιού. Η απόσυρση της συμμετοχής του από το φημισμένο
τουρνουά του Λινάρες, που ξεκινάει στις 22 Φεβρουαρίου, έχει προκαλέσει
θύελλα. Ενώ είχε πει το «ναι» με φαξ που είχε αποστείλει στους διοργανωτές
στις 24 Δεκεμβρίου, τώρα, με νέο φαξ που απέστειλε στην Ισπανία, αποσύρει τη
συμμετοχή του. Πρόκειται για ένα τουρνουά πολύ ισχυρό, στο οποίο θα πάρουν
μέρος ο Γκάρι Κασπάροφ (Νο1 της παγκόσμιας κατάταξης), ο Βισβανάθαν Ανάντ (Νο
3), ο Μάικλ Άνταμς (Νο 4), ο Βασίλι Ιβαντσούκ (Νο 8) και οι Ισπανοί Αλεξέι
Σίροφ (δευτεραθλητής στο παγκόσμιο πρωτάθλημα 2000) και Φραντζίσκο Βαλέγιο
Πονς (παγκόσμιος πρωταθλητής 2000 έως 18 ετών). Ο Πονομαριόφ επικαλείται τα
εγκαίνια σκακιστικής σχολής που θα φέρει το όνομά του και η οποία θα έχει έδρα
στη γεννέτειρά του Κραματόρσκ της Ουκρανίας. Επιχείρημα προδήλως αδύνατο, που
προκαλεί υποψίες ότι ο νεαρός φοβάται την πιθανότητα να τρωθεί το κύρος του ως
παγκόσμιου πρωταθλητή, λίγες μέρες μόνο μετά τη μεγάλη του επιτυχία. Σύμφωνα
με πληροφορίες που επικαλείται το περιοδικό «Europe Echecs», ο ίδιος ο παίκτης
θέλει να παίξει, ωστόσο το περιβάλλον του τον αποτρέπει ως μη ώριμο ακόμη να
ανταποκριθεί στις αγωνιστικές απαιτήσεις του «Ουίμπλεντον» του σκακιού. Οι
διοργανωτές του έχουν θέσει διωρία 48 ωρών για να αλλάξει γνώμη, διαφορετικά
δηλώνουν ότι θα του κάνουν αγωγή ζητώντας 1,1 εκατ. ευρώ ως αποζημίωση! Πολλά
τα βάρη για τις πλάτες του εκπληκτικού 18χρονου σκακιστή, ο οποίος ξέρει ότι,
αν παίξει, θα βρεθεί στο στόχαστρο όλων όσων ­ και ιδίως των Κασπάροφ, Ανάντ ­
θα θέλουν να αποδείξουν ότι είναι καλύτεροί του. Από την άλλη, αν δεν παίξει
θα είναι σαν να επιβεβαιώνει τις αιτιάσεις του Κασπάροφ, ο οποίος, δείχνοντας
ελάχιστη γενναιοδωρία απέναντι στον νεαρό Ουκρανό, αμφισβητεί το μέγεθος της
επιτυχίας του. 
Πράγματι, ο Γκάρι, σε άρθρο του που δημοσιεύτηκε στο site που φέρει το όνομά
του, περιγράφει τον Πονομαριόφ ως σκακιστή που αναδείχτηκε λόγω του νέου
συστήματος με το οποίο διεξάγεται το παγκόσμιο πρωτάθλημα και ιδίως λόγω του
περιορισμού του χρόνου σκέψης ­ οι παρτίδες πλέον είναι τετράωρες, ενώ
παλαιότερα ήταν επτάωρες. Θεωρεί ότι ήταν τυχερός που βρέθηκε αντιμέτωπος με
τον Ιβαντσούκ στον τελικό, διότι ο τελευταίος είναι «ο μόνος από τους
σκακιστές της ελίτ που είναι ικανός να διαπράξει τέτοια σφάλματα σε έναν
τελικό». 
Ο Κασπάροφ μίλησε για κακή ποιότητα παρτίδων στον τελικό, ενώ εκδήλωσε τη
βεβαιότητά του ότι, αν στον τελικό ο Πονομαριόφ αντιμετώπιζε έναν από τους
Ανάντ, Λέκο, Σίροφ και Τοπάλοφ, δεν θα είχε τόσο ευνοϊκές συνθήκες
αντιμετώπισης. Προχωράει δε ακόμη περισσότερο λέγοντας ότι οι παρτίδες του
τελικού Πονομαριόφ - Ιβαντσούκ δεν συγκρίνονται ποιοτικά με τις αντίστοιχες
των προηγούμενων πρωταθλημάτων της FIDE που οδήγησαν το Χάλιφμαν και τον Ανάντ
στον παγκόσμιο τίτλο. Ειδικά για τον Ανάντ είπε ότι έπαιξε παρτίδες στο Νέο
Δελχί που μένουν στη μνήμη και που συνέβαλαν στην ανάπτυξη της θεωρίας του
σκακιού. 
Ο Γκάρι Κασπάροφ δηλώνει μάλιστα ότι ακόμη και με τις νέες αγωνιστικές
συνθήκες δεν πιστεύει ότι ο Πονομαριόφ μπορεί να απειλήσει σοβαρά την τριάδα
των Κασπάροφ, Κράμνικ και Ανάντ, αναγνωρίζοντας πάντως ότι θα υπάρξουν αλλαγές
στη λίστα των πρώτων δέκα. Πιστεύει, τέλος, ότι το νέο σύστημα ευνοεί νέους
σκακιστές με γερά νεύρα, που θα έχουν πια περισσότερες πιθανότητες να
υπερισχύσουν από εμπειρότερους σκακιστές με ικανότητες κατάστρωσης εξελιγμένων
στρατηγικών σχεδίων. 
Ο Κασπάροφ απευθύνει μάλιστα προειδοποίηση ότι, αν δεν επέμβουμε στις
εξελίξεις, θα δούμε να επέρχεται το τέλος του σκακιού, έτσι όπως το ξέραμε.
Δύσκολοι καιροί για 18χρονους παγκόσμιους πρωταθλητές... 
Από το τουρνουά Corus είναι η παρτίδα που ακολουθεί: 
Γκούρεβιτς (2641) - Γκέλφαντ (2703) 
1. δ4 δ5 2. γ4 γ6 3. Ιγ3 Ιζ6 4. ε3 ε6 5.
Ιζ3 Ιβδ7 6. Βγ2 Αδ6 7. Αδ3 Ο-Ο 8. Ο-Ο θ6 9. Αδ2 Πε8
10. Παδ1 δ: γ4 11. Α: γ4 ε5 12. δ: ε5 Ι: ε5
13. Ι: ε5 Α: ε5 14. ζ4 Αγ7 15. Ρθ1 Αη4 16.
Πδε1 β5 17. Αβ3 Βδ7 18. ε4 β4 19. Ια4 Π: ε4 20.
Π: ε4 Ι: ε4 21. Β: ε4 Β: δ2 22. Β: γ6 Πγ8
23. Βη6 Αε2 24. Β: ζ7+ Ρθ8 25. Βζ5 Α: ζ1 26.
Β: γ8+ Αδ8 27. Βα8 Αβ5 28. θ3 Βγ1+ 29. Ρθ2 Β:
ζ4+ 30. Ρθ1 Βγ1+ 0-1. 
Τα μαύρα θα κερδίσουν βασίλισσα έπειτα από: 31. Ρθ2 Βγ7+ 32.
Ρθ1 Αγ6.


<REF><SOURCE>ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17258O991</ED>
<ID>
ID:304880

</ID><URL>http://ta-nea.dolnet.gr/neaweb/neafile.print_unique?e=A&f=17258&m=O99&aa=1</URL></REF>


Article

<CATEGORY>vin09</CATEGORY>

 <H5>ΟCCΑSΙΟΝΑL DRΕΑΜ
</H5><H2>Η Οδύσσεια του (ροκ) Ονείρου
</H2><H4>Μόνοι τους το βιντεοκλίπ, μόνοι τους τις αφίσες, με δική τους πρωτοβουλία στο
εξωτερικό. Οι περιπέτειες ενός ροκ γκρουπ στις μέρες μας
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Ατενίζοντας το πέλαγος οι κύριοι Occasional Dream εύχονται να βρουν...
φώτιση, μάνατζερ, γραφείο παραγωγής συναυλιών και όλα εκείνα που στηρίζουν τα
βήματα των συναδέλφων τους στο εξωτερικό

Εμείς τους γνωρίζουμε, συνήθως, εκ των υστέρων. Όταν το «φωτοστέφανο» της
καταξίωσης είναι πολύ λαμπερό για να επιτρέψει σκιές (του παρελθόντος). Έλα
όμως που δεν γεννιέσαι με το... φωτοστέφανο. Πρέπει να το διεκδικήσεις. Να το
ονειρευτείς - κατ' αρχήν. 
Οι «Occasional Dream» («Περιστασιακό Όνειρο») είναι ένα νέο γκρουπ - η πρώτη
τους δισκογραφική δουλειά κυκλοφόρησε πέρυσι από τη Lyra - που τολμάει να
διεκδικεί μια θέση στον ήλιο. Τολμάει, ναι. Γιατί δεν είναι εύκολο στις ημέρες
μας να είσαι μουσικός, ταλαντούχος και να μην απευθύνεσαι στο ευρύ κοινό
των... Πυξ Λαξ (λόγου χάριν). Να απέχεις από την τηλεόραση (γιατί πού να
πάς;), να μην έχεις σχέση με το μάρκετινγκ. 
Όχι, δεν πρόκειται για μια δακρύβρεχτη ιστορία. Απλά είναι ένα γκρουπ που δεν
είναι εύκολο να το κατατάξεις κάτω από τις συνηθισμένες μουσικές ταμπέλες (ροκ
ή έθνικ ή έντεχνο κ.λπ.). Που στη δομή του «κυττάρου» του υπάρχει η αναζήτηση
και ο πειραματισμός: από πειραγμένες διασκευές αγγλόφωνων ροκ και μπλουζ
κομματιών στους δρόμους της τζαζ αλλά και της ανατολικής μουσικής παράδοσης.
Εκλεπτυσμένος ήχος, αγγλόφωνος και ελληνικός στίχος. 
Υπάρχει, άραγε, χώρος σήμερα στο... βαλτωμένο μας σύστημα να στηρίξει
προσπάθεια σαν τη δική τους; Μέσα από τη συζήτησή μας με τον Βασίλη Τζαβάρα
(από τους πρωτεργάτες τoύ γκρουπ) καταλαβαίνουμε ότι ο... δρόμος μοιάζει
εξαιρετικά ανηφορικός.. 
Ακόμη κι όταν οι δραστήριες κινήσεις των μελών των Occasional τούς έχουν
ταξιδέψει τρεις φορές στο εξωτερικό (Biennale Νέων Καλλιτεχνών στη Ρώμη 1999,
2ο και 3ο Ευρωπαϊκό Φεστιβάλ Νέων στην Άγκυρα της Τουρκίας, το 2000 και το
2001), ακόμη κι αν είναι από τα γκρουπ που έχουν την ιστορία τους (από το
1994) στα λαϊβάδικα της Αθήνας. 
Τους συναντήσαμε άμα τη επιστροφή τους από την Άγκυρα, όπου, όπως είπαν,
έπαιξαν σε ενθουσιώδες κοινό. 
Ποιος κανόνισε τη συμμετοχή σας εκεί; 
«Για όλα αυτά τρέξαμε μόνοι μας», λέει ο Βασίλης. «Φέτος μάς κάλεσαν οι ίδιοι,
πέρυσι τα κανόνισε το υπουργείο Νέας Γενιάς που μας ήξερε από τη συμμετοχή μας
στη Biennale της Ρώμης». 
Η Τουρκία ανοίγει ίσως κάποιες προοπτικές για το μέλλον. Σας βοηθάει
κάποιος προς αυτήν την κατεύθυνση; 
«Γι' αυτά τρέχουμε μόνοι μας. Και ειδικά στην Τουρκία βρήκαμε ένα απίστευτο
κοινό. Και μάλιστα σε ένα ρεπερτόριο που δεν καταλάβαιναν γρι». 
Κυκλοφορεί ο δίσκος στην Τουρκία; 
«Όχι. Δεν κυκλοφορεί. Αλλά τους πήγαμε εμείς 20 CD» 
Έχετε κάποιο γραφείο που κλείνει εμφανίσεις ανά την Ελλάδα; 
«Δυστυχώς, υπάρχει κρίση στα λάιβ. Και τα γραφεία προτιμούν πιο γνωστά
ονόματα». 
Φέτος έχετε κλείσει, όμως, εμφανίσεις. 
«Στο "Assante" (Δαμάρεως 78) και στις "Φωνές" (Αρτέμονος 9, Ν. Κόσμος). Μετά
βλέπουμε». 
Δύσκολοι καιροί για ροκ γκρουπ, τελικά; 
«Πάντα δύσκολοι ήταν. Αλλά δεν καθόμαστε. Γι' αυτό φτιάξαμε και το site στο
Internet (www.occasional-dream.gr), γι' αυτό
καταφέραμε και τις εμφανίσεις στο εξωτερικό. Ακόμη και βιντεοκλίπ φτιάξαμε με
τη βοήθεια φίλων. Τις αφίσες μας επίσης». 
Και τις αφίσες μόνοι σας; 
Γελάει. «Πέσαμε και σε δύσκολες εποχές - δυστυχώς. Μας βρίσκετε υπερβολικά
αισιόδοξους μήπως; Εξαιρετικά ψύχραιμους; Απλά είμαστε μουσικοί. Και
αντέχουμε». 
<H3>Ποιοι είναι </H3>
Ο Βασίλης Τζαβάρας (κιθάρα, τραγούδι), ο Μιχάλης Νιβολιανίτης (κρουστά,
μαντολίνο, φωνητικά) και ο Λεωνίδας Καρακατσάνης (κιθάρα, φωνή) γνωρίστηκαν
στο Λύκειο (1993) και ένωσαν τις εφηβικές ανησυχίες τους, παίζοντας ροκ και
μπλουζ. Το 1996 το γκρουπ διευρύνθηκε ανοίγοντας και προς την ανατολική
παράδοση με τη συμμετοχή των Χάρη Λαμπράκη (νέι) και Δημήτρη Μικέλη (ούτι). Το
σχήμα απέκτησε την τελική του σύνθεση και τον δικό του ήχο λίγο αργότερα με
τον Γιώργο Καλούδη (τσέλο) και τον Αλέκο Τσάμη (τάμπλα, κρουστά), παίζοντας σε
μικρές αθηναϊκές σκηνές.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17258P231</ED>
<ID>
ID:304881

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P23&aa=1</URL></REF>


Article

<CATEGORY>vin09</CATEGORY>

 <H2>Υπόγεια Ρεύματα μουσικά και Cammer- ton στο Μέγαρο
</H2>
Έργα του Leos Janacek ερμηνεύουν η σοπράνο Eva Urbanova, η μέτζο Eva Blahova,
ο τενόρος Jan Vacik, ο μπάσος Igor Gavrilov και η Κρατική Ορχήστρα Αθηνών υπό
την διεύθυνση του Jacek Kaspszyk απόψε στις 8.30 στο Μέγαρο Μουσικής Αθηνών
(Βασ. Σοφίας και Κόκκαλη 1, τηλ. 010.7282.333). Συμμετέχει η Χορωδία της ΕΡΤ
και η Χορωδία Μακεδονίας υπό την διεύθυνση του Αντώνη Κοντογεωργίου.
Εισιτήρια: 7.000 δρχ. (20,54 ευρώ), 5.500 δρχ. (16,14 ευρώ), 4.000 δρχ. (7,34
ευρώ) και 1.500 δρχ. (4,40 ευρώ) φοιτητικό. 
Το μουσικό σύνολο Cammer-ton ερμηνεύει έργα κλασικής, ποπ, τζαζ, λάτιν
και έθνικ μουσικής καθώς και κινηματογραφικές μελωδίες διασκευασμένες. Αύριο
στις 11.30 π.μ. στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010.7282.333) υπό την μουσική επιμέλεια του Αλέξανδρου Χρηστίδη. Εισιτήρια:
4.000 δρχ. (11,74 ευρώ) και 2.000 δρχ. (5,87 ευρώ) για φοιτητές, παιδιά και
νέους έως 18 ετών και για ένα συνοδό παιδιών έως 15 ετών. Χορηγός: Εθνική
Τράπεζα. 
Θέατρο 
Η Φένια Παπαδόδημα και ο Νίκος Γεωργάκης στις «Λευκές Νύχτες» που
παρουσιάζονται από το ΔΗΠΕΘΕ Πάτρας στο θέατρο «Επίκεντρο»

Τις «Λευκές νύχτες» του Φιοντόρ Μιχαήλοβιτς Ντοστογιέφσκι παρουσιάζει
από απόψε στις 9.15 το ΔΗΠΕΘΕ Πάτρας στο θέατρο «Επίκεντρο» (Αγίου Διονυσίου
και Νόρμαν 17, Πάτρα, τηλ. 0610.4300.32) σε μετάφραση Άρη Αλεξάνδρου και
σκηνοθεσία Δημοσθένη Παπαδόπουλου. Παίζουν οι Νίκος Γεωργάκης και Φένια
Παπαδόδημα. 
Το έργο του Παναγιώτη Μέντη «Δύο πόδια σε λάθος παπούτσι» παρουσιάζεται
από αύριο σε σκηνοθεσία Νανάς Νικολάου στην παιδική σκηνή του θεάτρου «Νέο
Ριάλτο» (Κυψέλης 54 και Αγίου Μελετίου, τηλ. 010.8827.000). Παραστάσεις κάθε
Κυριακή 11 π.μ. και 3 μ.μ. 
Βιβλίο 
Το βιβλίο του Νάσου Χριστογιαννόπουλου «Ο ήλιος μπήκε από τη χαραμάδα»
(Εκδόσεις Εμπειρία Εκδοτική) παρουσιάζουν σήμερα στη 1 μ.μ. οι Σ. Καφαντάρης,
Κ. Αλαβάνος και Α.Δ. Παπαγιαννίδης στο βιβλιοπωλείο «Ελευθερουδάκης»
(Πανεπιστημίου 17, Αθήνα). Αποσπάσματα θα διαβάσει ο Φ. Σοφιανός. Συντονίζει η
Σ. Καπλάνη. 
Το συλλεκτικό λεύκωμα «Η λαϊκή πολιτική σάτιρα στο τέλος του 19ου
αιώνα» του Γιάννη Γιαννέλη Θεοδοσιάδη (Εκδόσεις Έφεσος) παρουσιάζεται απόψε
στις 7 στο Πολιτιστικό Κέντρο Μυτιλήνης «Φ.Ο.Μ. ο Θεόφιλος». Προλογίζουν οι Ν.
Σηφουνάκης, Π. Παυλόπουλος και Τ. Αθανασιάδης. 
«Ζωντανά» 
Τα Υπόγεια Ρεύματα τραγουδούν απόψε στις 11 «Στον αέρα» (κεντρική
πλατεία Πετρούπολης, τηλ. 010.5056.099). 
«Ανεξίτηλα ηχοχρώματα» ερμηνεύει ο Δημήτρης Κάσσαρης στο «Τσάι στη
Σαχάρα» (Λαοδικείας 18, Ιλίσια, τηλ. 010-7777.427) απόψε στις 10.30. Στο πιάνο
η Δέσποινα Στεφανίδου.

Το Ελληνικό Κιθαριστικό Σύνολο εμφανίζεται αύριο στις 12.30 μ.μ. στο
«Άλεκτον» (Σφακτηρίας 23, Κεραμεικός, τηλ. 010.3422.001). Είσοδος ελεύθερη. 
Οι Melos Brass-Trio Jazz και η Τζίνα Φωτεινοπούλου ερμηνεύουν έργα
Ελλήνων και ξένων συνθετών, αύριο στις 8 μ.μ., στο Θέατρο Παπαδημητρίου της
Χαλκίδας. 
<H3>ΦΩΤΟΓΡΑΦΙΑ </H3>
«Όνειρα οικεία-προσωπογραφίες εικαστικών» είναι ο τίτλος της έκθεσης
φωτογραφίας του Στέλιου Μπακλαβά που εγκαινιάζεται αύριο στις 12 το μεσημέρι
στην γκαλερί «νήσοςΑrt» (Σαρρή 14, Ψυρή, τηλ. 010.3250.058).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17258P241</ED>
<ID>
ID:304882

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P24&aa=1</URL></REF>


Article

<CATEGORY>vin09</CATEGORY>

 <H5>DVD
</H5><H2>«Σιωπή των αμνών» α λα γαλλικά
</H2>
Το μυθιστόρημα του Ζαν-Κριστόφ Γκραζέ «Τα πορφυρά ποτάμια» ήταν από την αρχή
μια ταινία που περίμενε να γυριστεί. Και ο Ματιέ Κασοβίτς δεν έχασε την
ευκαιρία, σκηνοθετώντας ένα πολύ ενδιαφέρον αστυνομικό θρίλερ - στο στυλ της
«Σιωπής των αμνών» - με πρωταγωνιστές τους Ζαν Ρενό («Λεόν») και Βενσάν Κασέλ
(«Το μίσος»). Η έκδοση DVD περιοχής 2 που κυκλοφόρησε πρόσφατα αποτελείται από
δύο δίσκους με πλήθος πρόσθετων παροχών. Εκτός από την ταινία (με εικόνα
πλήρους ανάλυσης και εξαιρετικής λεπτομέρειας και ψηφιακό ήχο 5.1) υπάρχουν
ακόμα κινηματογραφικά τρέιλερ, φιλμογραφία συντελεστών, σχολιασμός από τον
σκηνοθέτη, τον συνθέτη (Μπρουνό Κολέ) και τους δύο πρωταγωνιστές, ντοκιμαντέρ
από τα γυρίσματα, δυνατότητα να ακουστεί χωριστά το σάουντρακ της ταινίας με
σχόλια του συνθέτη, φιλμάκια για τα ειδικά εφέ, storyboards (σκίτσα), ανάλυση
τεσσάρων βασικών σκηνών με πολλαπλή γωνία θέασης, αφίσες και διαφημιστικό
υλικό. Φυσικά θα βρείτε υπότιτλους στα ελληνικά και σε 19 ακόμη γλώσσες. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17258P242</ED>
<ID>
ID:304925

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P24&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Η υποβόσκουσα αντιπαλότητα...
</H2>
<AUTHOR>Γ.Δ.Κ.Σ.</AUTHOR>

«Η Πολιτιστική Ολυμπιάδα έχει δηλώσει ότι δεν είναι άλλο ένα φεστιβάλ», έλεγε
δημόσια, στη συνέντευξη Τύπου για το πρόγραμμα του Φεστιβάλ Αθηνών, ο πρόεδρός
του Περικλής Κούκος, απαντώντας σε ερώτηση των «ΝΕΩΝ» αν οι εκδηλώσεις της
Πολιτιστικής Ολυμπιάδας, που θα λάβουν χώρα στο Ηρώδειο και στην Επίδαυρο, δεν
υπάρχει φόβος, «μπλεγμένες» με τις εκδηλώσεις των δύο φεστιβάλ, να αλλοιώσουν
τον χαρακτήρα τους και να «καπελώσουν» το Ελληνικό Φεστιβάλ. «Το Φεστιβάλ έχει
δική του φυσιογνωμία», συμπλήρωνε ο κ. Κούκος, «αλλά είναι διατεθειμένο να
βοηθήσει, ως εκτέλεση παραγωγής, πολλές από τις παραστάσεις της Πολιτιστικής
Ολυμπιάδας». Δεν ξέρω αν η απάντηση ήταν ιδιαίτερα διαφωτιστική. Εκείνο που
ξέρω είναι ότι μεταξύ των δύο θεσμών - για να μην αναφερθώ και στο «Αθήνα
2004»... - υποβόσκει μια αντιπαλότητα. Δηλαδή, όχι απλώς υποβόσκει, «μπαμ»
κάνει. Γιατί; Μα, για λόγους προσωπικής προβολής και προσωπικής «χρέωσης» των
«συν». Το ματαιόδοξον έως φαιδρόν του πράγματος ουδείς μοιάζει να το
υποπτεύεται. 
<H3>...και το στοιχειώδες </H3>
Το Ελληνικό Φεστιβάλ σαφώς και έχει μια, σχεδόν, πενηντάχρονη, πείρα και ικανή
υποδομή. Η Πολιτιστική Πρωτεύουσα μόλις έσκασε απ' το αυγό της και παραπαίει
μεταξύ προέδρων που παραιτούνται, προγραμμάτων γενικών και αορίστων που μπορεί
και να πραγματοποιηθούν, μπορεί και όχι, και δισεκατομμυρίων. Μήπως, κάποιος
από τους δύο φορείς θα μπορούσε να κάνει την απλούστατη κίνηση να ορίσει,
μεταξύ των δύο θεσμών, έναν «κρίκο», ώστε να υπάρχει η δυνατότητα συνεννόησης,
ποια εκδήλωση και ποια ημερομηνία είναι ποιανού; Στοιχειώδες! Ενώπιον
Ολυμπιάδας, ας μην περιοριζόμαστε σε συκοφαντικά τηλεφωνήματα και διασπορά
φημών... <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17258P243</ED>
<ID>
ID:304959

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P24&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>«Ταξίδι» μετ' εμποδίων </H2>
<AUTHOR>Π.Α.Γ.</AUTHOR>

Το «Ταξίδι στην Ελλάδα» της τραγουδίστριας Στέλλας Κονιτοπούλου, σταμάτησε
ξαφνικά. Ο Μιχάλης Βιολάρης έκανε ασφαλιστικά μέτρα και σταμάτησε την
κυκλοφορία του δίσκου. Αιτία, ότι η Κονιτοπούλου στο παλιό τραγούδι του
Κύπριου τραγουδιστή «Όλα χαλάλι σου», που έχει συμπεριλάβει σ' αυτό το CD, δεν
το ερμηνεύει με... κυπριακή προφορά! Στην αίτηση των ασφαλιστικών μέτρων ο
Βιολάρης αναφέρει ότι «η Κονιτοπούλου παρερμηνεύει και αλλοιώνει τον στίχο του
Ανδρέα Γρηγορίου, ο οποίος είχε γράψει το τραγούδι (και το είχε ερμηνεύσει ο
Βιολάρης) πριν από 32 χρόνια. Το δικαστήριο, την Τετάρτη 6 Φεβρουαρίου, όπου
θα συζητηθεί η υπόθεση θα δώσει την τελική λύση αν το «Ούλα - και όχι όλα -
χαλάλι σου» θα συνεχίσει το ταξίδι του με τη φωνή της Κονιτοπούλου. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17258P244</ED>
<ID>
ID:304971

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P24&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τυπική Μπγιορκ
</H2>
<AUTHOR>Μ.Μ.</AUTHOR>

Μπγιορκ

Καλή χρονιά για τη Μπγιορκ. Το άλμπουμ της Vespertine τα πήγε θαυμάσια στον
Τύπο. Ήταν Νο1 για τους Sunday Times, 1 για το περιοδικό Wire, 3 για το 7 Mag,
7 για το Mojo, 9 για το Jockey Slut, 26 για το Uncut και 32 για το ΝΜΕ. Η
Μπγιορκ με την υπερβόρεια παραδοξότητά της κάνει σλάλομ ανάμεσα στο
«ζητούμενο» (αυτό της μουσικής) και βγαίνει θριαμβευτικά στην επιφάνεια, χωρίς
κανείς να προσέχει ιδιαίτερα τα τραγούδια. Έπειτα και από τις τελευταίες αυτές
διακρίσεις θα μελετήσω το περιεχόμενο του Vespertine, θα ακούσω και θα
ξανακούσω το CD, θα κάνω ερωτήσεις στον εαυτό μου για να πειστώ ότι δεν άκουσα
ώς εδώ λάθος. Και ήταν όντως καλή χρονιά για την Μπγιορκ (και όχι μόνο
«Τυπικά») <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17258P245</ED>
<ID>
ID:304979

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P24&aa=5</URL></REF>


Article

<CATEGORY>vin09</CATEGORY>

 <H2>ΓΙΑΝΝΗΣ ΨΥΧΟΠΑΙΔΗΣ
</H2><H2>Στην τρίτη όψη του νομίσματος
</H2><H4>Πόσες όψεις μπορεί να έχει ένα νόμισμα; «Τρεις», λέει ο Γιάννης Ψυχοπαίδης.
Απόδειξη; Η έκθεσή του στην Γκαλερί Ζουμπουλάκη
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Ο Γιάννης Ψυχοπαίδης στο ατελιέ του, κάτω από την Ακρόπολη, ενώ ετοιμάζει την
έκθεση των έργων του που φιλοτέχνησε στο Λονδίνο τα τελευταία δύο χρόνια

Τι μπορεί να συνδέει ένα «Μεγάλο σταυρόλεξο», ένα «English Breakfast»
(εγγλέζικο πρωινό) και έναν «Μαγικό ζωγράφο»; «Πολλά...», υποστηρίζει ο
ζωγράφος Γιάννης Ψυχοπαίδης. «Πρόκειται για τρία διαφορετικά έργα που ζητούν
να ενωθούν και να αποτελέσουν μια καινούργια αλήθεια και να μιλήσουν για έναν
ευρύτερο προβληματισμό. Οι τρεις ενότητες της καινούργιας μου δουλειάς
αποτελούν τις όψεις ενός φανταστικού νομίσματος, που καθεμία έχει τη δική της
ταυτότητα. Μιλούν για το ίδιο πράγμα με διαφορετικά μέσα. Κοινός, ο
αποσπασματικός τους χαρακτήρας». 
Ο κοινωνικός προβληματισμός και η άσκηση κοινωνικής κριτικής στα όσα
συμβαίνουν στην Ελλάδα και την Ευρώπη, είναι για μια ακόμη φορά εκείνο που
κινητοποιεί τον ζωγράφο και καθηγητή της Ανώτατης Σχολής Καλών Τεχνών, Γιάννη
Ψυχοπαίδη, να δημιουργήσει. Μέσα από την παραποίηση της πραγματικότητας και
την ισορροπία ανάμεσα στο αθώο και το επίπλαστο που αποδίδει με διαφορετικούς
καλλιτεχνικούς και οικείους σε εκείνον τρόπους σχολιάζει όσα συμβαίνουν γύρω
μας με τη ματιά όχι απλώς του προβληματισμένου ανθρώπου, αλλά και του
καλλιτέχνη που έχει ζήσει πολλά χρόνια στο εξωτερικό και μπορεί να
αντιμετωπίσει την ελληνική πραγματικότητα υπό διαφορετικό πρίσμα. 
Το «English Breakfast» «γεννήθηκε» όπως και τα άλλα δύο έργα την
τελευταία διετία στο Λονδίνο. Αφορμή η ιδέα του αγγλικού πρωινού και οι
παράδοξες γευστικές του αντιπαραθέσεις. Στα 17 «καθαρά ζωγραφικά» έργα της
σειράς, που φιλοτεχνήθηκαν με την τεχνική της αυγοτέμπερας, συνυπάρχουν
«πληροφορίες, εμπειρίες, καθημερινές σκηνές, εφημερίδες και αναγνωρίσιμα
πρόσωπα από τους χώρους της πολιτικής και της τέχνης. Διαφορετικές εικόνες που
καταγράφουν τον παραλογισμό της ελληνικής κοινωνίας, όταν την αντικρύζει
κανείς από μακριά. Σ' αυτό βοηθά βέβαια και η ψυχρή ακρίβεια στη γραφή, που
κάνει τα βαθύτερα αίτια του παραλογισμού να φαίνονται πιο ακριβή και φανερά. 
Στο πίσω μέρος του μυαλού μου ήθελα με αυτά τα έργα να κάνω ένα αφιέρωμα στον
μεγάλο Άγγλο ζωγράφο William Hogarth (1600-1700) και να βρεθώ σε ένα διάλογο
με το κριτικό του πνεύμα και την κοινωνική του ευαισθησία εξαιτίας της οποίας
απεικόνιζε ανθρώπους από εκείνες τις κοινωνικές τάξεις που δεν άγγιζε η τέχνη
στην εποχή του». 
Το «English Breakfast», ένα από τα τρία έργα που παρουσιάζει ο Γιάννης
Ψυχοπαίδης στην Γκαλερί Ζουμπουλάκη

«Μια ιστορία ερωτημάτων και ερωτήματα της ιστορίας» αποτελούν κατά τον
ζωγράφο το «Μεγάλο σταυρόλεξο», που δεν είναι παρά μια «σύνοψη και αποθέωση
της ζωγραφικής, αφού αποτελείται από έργα καθαρά ζωγραφικά, χαρακτικά,
τυπώματα, φιλμς, γδαρμένα ξύλα, ξυλογραφίες. Που παρουσιάζουν όλες τις μορφές
της ζωγραφικής τέχνης και αντιμετωπίζουν τη ζωγραφική ως ντοκουμέντο, ως
παρεμβατικό σχόλιο και ως αυτοκριτική». 
Πόσα είναι τα τετράγωνα-ερωτήματα; «Για να πω την αμαρτία μου, δεν τα έχω
μετρήσει ποτέ. Θα στηθούν την τελευταία στιγμή στον τοίχο. Δεν έχει όρια και
δεν είναι τετράγωνο. Είναι ανοικτό προς όλες τις κατευθύνσεις και δεν
πρόκειται να κλείσει ποτέ, γιατί δεν τελειώνουν και τα ερωτήματα που το
αποτελούν. Ακόμα και την ημέρα των εγκαινίων θα προσθέσω ένα ακόμη
τετράγωνο-ερώτημα». Μόνο σταθερό του σημείο, το κέντρο του. Ένα κομμένο αυτί,
«ένα κλείσιμο ματιού, ένα εσωκαλλιτεχνικό σχόλιο, αναφορά στον Van Gogh». 
Μέσα από τα ζωγραφικά τετράγωνα και τις μαύρες απαραίτητες σιωπές που
χωρίζουν τα επιμέρους θέματα, ο Γ. Ψυχοπαίδης επιχειρεί να σκιαγραφήσει την
«ταυτότητα του αιώνα που πέρασε» και καταπιάνεται με την κοινωνική
πραγματικότητα, την τέχνη και την ιστορία ρίχνοντας «ένα προσωπικό-βιωματικό
βλέμμα στον 20ό αιώνα». 
Παλιές παιδικές «μαγικές» ζωγραφιές, στις οποίες έχει επέμβει ζωγραφικά και
κολάζ φωτογραφιών των «προσώπων της εξουσίας» συνθέτουν τον «Μαγικό ζωγράφο»,
«μια ιστορία που έχει να κάνει με την παιδική αθωότητα». Οι 16 συνθέσεις
αποτελούν μια «προκλητική αντιπαράθεση» δύο διαφορετικών κόσμων. Εκείνου της
πολιτικής και κοινωνικής ισχύος και εκείνου των παιδιών, όπως λέει ο Γιάννης
Ψυχοπαίδης. 
<H3>Τραγική φάρσα </H3>
«Η Πολιτεία διαχειρίζεται τον πνευματικό χώρο με τρόπο επιεικώς απαράδεκτο»,
σχολιάζει ο Γιάννης Ψυχοπαίδης. «Αναπαράγεται διαρκώς ο τύπος του ανθρώπου και
του πολιτικού που διαιωνίζει την ίδια αντιπνευματική στάση της εξουσίας
απέναντι στον πολιτισμό. Μετά το μεγάλο χτύπημα που δέχτηκε η Ελλάδα, όταν
έχασε τη Συλλογή Κωστάκη, φαίνεται πως με την ίδια αμετροέπεια χάνει και την
ευκαιρία να αποκτήσει ένα σύγχρονο μουσείο - ακόμη και με τους όρους ενός
ιδιωτικού μουσείου - χάνοντας ταυτόχρονα και τη Συλλογή Γουλανδρή. Αξίζει ένα
χειροκρότημα σε όσους αναπαράγουν την ιστορία ως φάρσα. Και δυστυχώς πρόκειται
για μια τραγική φάρσα για την Ελλάδα».

<H3>INFO
</H3>
Η έκθεση έργων ζωγραφικής του Γιάννη Ψυχοπαίδη θα λειτουργεί έως τις 23
Φεβρουαρίου στην Γκαλερί Ζουμπουλάκη (Πλατεία Κολωνακίου 20, τηλ. 010-3608.278)
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17258P251</ED>
<ID>
ID:304883

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P25&aa=1</URL></REF>


Article

<CATEGORY>vin09</CATEGORY>

 <H2>Η παρασημαντική του σώματος
</H2><H4>Ζούμε σε μιαν εποχή που προσπαθούν από χίλιες μεριές να μας επιβάλλουν την
ασχήμια για ομορφιά, τον παραλογισμό ως λογική, το αφύσικο ως φυσική
συμπεριφορά και το θηριώδες ως ανθρώπινο
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ζούμε σε μιαν εποχή που καθετί έχει νόημα και αξία, αν έχει τιμές (όχι τιμή)
στην αγορά, στο παζάρι. Η ουσία της αμερικανικής φιλοσοφίας, του Πραγματισμού
που δογματίζει πως καλόν, αγαθόν και ηθικόν είναι το επωφελές και η ζωή
αξιώνεται μόνο και δικαιώνεται αν έχει καταθέσεις στην τράπεζα και μετοχές στο
Χρηματιστήριο. Και όμως ακόμη και στον τόπο μας, μια που πολύ συχνά στη
σύντομη νεοελληνική του πορεία, τη μεταεπαναστατική, από τότε που έλαβε
κρατική υπόσταση, έπεσε στην παγίδα του μεταπρατισμού, του αναφομοίωτου
μιμητισμού και της ξενόφερτης μόδας, υπάρχουν κάποιες φωτεινές προσωπικότητες
που σηκώνουν ψηλά, κόντρα στην ανεμική τής μεταμοντέρνας καταιγίδας, το λάβαρο
της αντίστασης. Και αυτή η αντίσταση δεν είναι πάντα και αναγκαία μια
επιστροφή στις ρίζες, μια κατάδυση στα αρτεσιανά νερά της παράδοσης, στις
ακμαίες επιβιώσεις ενός αρχαίου έγκυρου ήθους. 
Αυτή η αντίσταση χρειάζεται συχνά να δείχνει στην παραπλανημένη, την
υπνώττουσα, την απαθή, τη ναρκωμένη Ευρώπη τη δική της παράδοση που έκανε η
συγκυρία και δική μας, έστω κι αν ο ευρωπαϊκός πολιτισμός είναι ένα συνεχές
δούναι και λαβείν δανείων και αντιδανείων στοιχείων, μορφών, μοτίβων, ιδεών,
αξιών, μεθόδων, κριτηρίων και δοκιμιών. Μια τέτοια αντίσταση εγείρει η
αειθαλής, η αιώνια έφηβος Ζουζού Νικολούδη. Για τρίτη φορά πριν από λίγες
ημέρες (ύστερα από το Μέγαρο Μουσικής, το Κολλέγιο Αθηνών) στο θέατρο «Χώρα»
έδειξε την τελευταία δημιουργία της, τη «Μουσική». 
Αυτό το αριστούργημα δεν είναι απλώς μια καλλιτεχνική προσφορά πρώτου
μεγέθους, δεν είναι απλώς ένα πνευματικό γεγονός, ούτε βέβαια μια χορογραφική
σύλληψη υψηλής οιστρηλασίας. Είναι ένα μέγιστον Μάθημα. Μέγιστον Μάθημα
αισθητικής ηθικής. Είναι μια επαναφορά στο κέντρο των φιλοσοφικών αναζητήσεων
του αιτήματος του ανθρωπισμού. Γιατί ο ανθρωπισμός δεν είναι μόνο ένα
πνευματικό κίνημα που τιμά τη λογικότητα, την έρευνα, τη μέθοδο και τις
δημιουργικές ικανότητες του ανθρώπινου είδους. Δεν είναι μόνο μια νέα
επανεκτίμηση της σχέσης του ανθρώπου με τη φύση και τον Θεό. Δεν είναι μόνο
μια κεντρομόλα πολιτισμική περιφορά με άξονα περιφοράς και μέτρον τον άνθρωπο.
Είναι και μια νέα ανάγνωση της ιστορίας του ανθρώπου, των εργαλείων του, της
γλώσσας του και της τέχνης του. Είναι μια νέα ανάγνωση του ανθρωπίνου σώματος
και της ανθρώπινης νόησης και του ανθρώπινου ψυχισμού. 
Ο Μοντερνισμός, μετά τους αιώνες των Φώτων ώς τις ημέρες μας, ξανακοίταξε με
άλλη ματιά το ανθρώπινο σώμα. Με τη βοήθεια της αναγεννησιακής επιστροφής στο
κλασικό, ο μοντερνισμός χωρίς να αντιγράψει τα κλασικά καλούπια με γνώμονα τη
λογική, την επιστημονική μέθοδο και την κριτική (και συχνά την ειρωνική)
γλώσσα εξέτασε το σώμα του ανθρώπου ως πηγή σημασιών, ως πομπό σημάτων,
σημείων και αλφάβητο μιας νέας γλώσσας, της σωματικής. Ο χορός είναι η νέα
αυτή γλώσσα του σώματος, ανυψωμένη στην περιωπή της αισθητικής. 
Σκοπός μου δεν είναι να αφηγηθώ τις χορευτικές σχολές του μοντερνισμού.
Γνωρίζω πως η Ζουζού Νικολούδη δεν έρχεται από το πουθενά, ανήκει στην εποχή
της, είχε δασκάλους, δέχθηκε επιδράσεις, μαθήτευσε στις μεγάλες χορογραφικές
σχολές του αιώνα μας. Αλλά ως μεγάλη δημιουργός που εξελίχθηκε, έφθασε πια εδώ
και χρόνια στην κατάργηση, στην αμνησία της επίδρασης. Αλφαβητίζει εξ αρχής το
ανθρώπινο σώμα. Αυτό δεν είναι εξάλλου το ίδιον των ιδιοφυών καλλιτεχνών, να
μην ψάχνουν, όπως έλεγε ο Πικάσσο, αλλά να βρίσκουν; 
Ε! λοιπόν, η Νικολούδη στο τελευταίο της έργο, μετά τους αξεπέραστους
«Όρνιθες», το ωριμότερο, γύρισε τις πλάτες της στα ωραία αγγεία της ιστορίας
του χορού, πήγε στο εργαστήρι ξανά της αγγειοπλαστικής του σώματος, άδραξε
μέσα στα επιδέξια χέρια της τα σώματα των χορευτών της και σαν πηλό τα μάλαξε
και τα μετέτρεψε σε ηχήεντα αγγεία, σε μουσικά ηχεία, σε όργανα παραγωγής
ρυθμού και μελωδίας. Ο παλιός χορός, ο λεγόμενος κλασικός, και ο μοντέρνος από
τον εκφραστικό και τον εξπρεσιονιστικό ώς το χορόδραμα είχαν πάντα ένα θέμα,
φιλοδόξησαν να αφηγηθούν μιαν ιστορία ή να διατυπώσουν ένα νόημα, να
αποκαλύψουν μιαν ιδέα ή μιαν αλήθεια με τη γλώσσα του χορού. Από τότε, στην
Αναγέννηση που διασπάσθηκαν οι τέχνες, ο χορός προσπάθησε, και συχνά πέτυχε,
να αυτονομηθεί, να τιμήσει την Μούσα Τερψιχόρη και να δημιουργήσει κώδικα,
ανάλογα και παράλληλα με τον μουσικό, τον ποιητικό, τον μιμητικό, τον
εικαστικό. Ακόμα και όταν με την Όπερα αποπειράθηκαν να επανενώσουν τις
τέχνες, ο χορός κατόρθωσε να αυτονομηθεί, να αφήσει στο Κόρο την παλιά τραγική
λειτουργία και να παραμείνει αυτόνομο, κωδικά διακριτό σκηνικό δομικό
στοιχείο, συχνά επί-θετο. 
Η σύνθεση της Νικολούδη αποδεικνύει πως το ανθρώπινο σώμα, η εμμέλειά
του κατάγεται και λογοδοτεί στη Μουσική. Όπως η αρχιτεκτονική, έτσι και το
σώμα του ανθρώπου είναι Μουσική εν Χώρω. Άρα και η Μουσική είναι Σώμα εν
Χρόνω. Εξάλλου η αφηρημένη αυτή τέχνη, η ποιητική της γεωμετρίας, για να πάρει
υλική υπόσταση διοχετεύεται μέσα από υλικά όργανα. Το αιώνιο φιλοσοφικό
πρόβλημα των γλωσσών, τι προηγείται η σκέψη ή η γλώσσα (σκέπτομαι επειδή έχω
γλώσσα ή ομιλώ επειδή σκέπτομαι ή ταυτόν εστί νοείν τε και γλωσσικόν είναι;),
υφίσταται και στη Μουσική· η μουσική πηγάζει από τα μουσικά όργανα ή τα
μουσικά όργανα απλώς «φαίνουν» τη μουσική; Αν είναι έτσι, η Νικολούδη
κατόρθωσε με το ύψιστον ευρωπαϊκό της Μάθημα (γιατί οι μουσικές της αναφορές
αρχίζουν από τον Μπαχ και τον Σκαρλάττι και φθάνουν ώς τον Προκόπιεφ) να μας
υποβάλει το ερώτημα αν η κρυμμένη μουσική του σώματος εκφράζεται, λαλείται,
παίζεται από το σώμα ή το σώμα, ως πρωτογενής πηγή ρυθμού και μέλους, ποιεί
μουσική και είναι αυτόνομος, αυτοδύναμος μουσικός κώδικας. 
Εκείνο πάντως που εγώ ξέρω είναι ότι η «Μουσική» τής Νικολούδη ανανέωσε τη
σωματική γλώσσα, δημιούργησε νέα ποιητική τού σώματος και απέδειξε στην πράξη
πια πως οι μεγάλοι συνθέτες γράφοντας μουσική χειρονομούν, παραπέμπουν στο
ανθρώπινο σώμα, το ερωτικό ανθρώπινο σώμα, οι πτυχές του, οι κόλποι του, οι
εξάρσεις του, οι σπασμοί του, η υγρασία του, το σείσμα του, το λύγισμά του, οι
στρογγυλάδες του και τα σκοτεινά του βάραθρα, οι τούφες του και λείανσή του
είναι μουσικές αξίες, και συγκροτούν μιαν υπέροχη μουσική παρασημαντική.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17258P261</ED>
<ID>
ID:304884

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P26&aa=1</URL></REF>


Article

<CATEGORY>vin09</CATEGORY>

 <H2>Ιστορία μετά λογοτεχνίας
</H2><H4>Ανακάλυψα το αυτονόητο στα δεκαοχτώ διαβάζοντας τη «Φόνισσα» του Παπαδιαμάντη
στη Σκιάθο
</H4>
<AUTHOR>ΛΕΝΑ ΔΙΒΑΝΗ</AUTHOR>

Θυμάμαι το νησί να μετατοπίζεται πίσω στον χρόνο, να παραμερίζεται η
τουριστική κουρελού και να αποκαλύπτεται στα έκθαμβα μάτια μου η κακοτράχαλη
ζωή του νησιού δεκάδες χρόνια πίσω. Η Φραγκογιαννού με ανέβασε στη δική της
χρονομηχανή και αίφνης τα κατάλαβα όλα: Τα βαριά χρόνια της ανέχειας, η οργή
και η πίκρα αιώνων γυναικείας εκμετάλλευσης ξεδιπλώθηκαν παραδόξως ευανάγνωστα
πάνω απ' την τσίκνα των σουβλατζίδικων. 
Το ξαναθυμήθηκα αργότερα όταν προσπαθούσα αγχωμένη να ανασυνθέσω τη
σπασμένη εικόνα της Ελλάδας της δεκαετίας του '40. Θέμα διατριβής οι εξόριστες
κυβερνήσεις της Κατοχής. Κάιρο, Λίβανος, Ιερουσαλήμ. Ονόματα πόλεων και
ξενοδοχείων με κυνηγούσαν. Μελετούσα τα διαθέσιμα αρχεία, ήξερα σχεδόν τα
πάντα, αλλά... δεν ήξερα τίποτα. Πώς ήταν να ζεις με την ανάσα της ερήμου στον
σβέρκο, τι σήμαινε να αποφασίζεις για την τύχη μιας πατρίδας τόσο μακρινής; Οι
Έλληνες της Αφρικής, άλλο αίνιγμα κι αυτό. Αστοί και κομμουνιστές,
εφησυχασμένοι και εξεγερμένοι, πώς είδαν αυτούς τους ουρανοκατέβατους
πολιτικούς εξ Αθηνών που μπλέχτηκαν επικίνδυνα με την καθημερινότητά τους; Οι
ημερομηνίες με πίεζαν, υλικό υπήρχε άφθονο, αλλά με στοίχειωνε η αίσθηση πως
κάτι σημαντικό λείπει κι η εικόνα μου παραμένει λειψή. Τα κενά της ήταν έτοιμα
να καταπιούν την - ούτως ή άλλως εύθραυστη - επιστημονική μου αυτοπεποίθηση,
όταν ανακάλυψα τον Στρατή Τσίρκα. Οι «Ακυβέρνητες πολιτείες» του με ταξίδεψαν
στην τελευταία ελληνική παροικία της ελληνικής διασποράς και μου έδειξαν με
ακριβή και αισθαντικό τρόπο όψεις της διαμάχης Ελληνισμού - Ελλαδισμού και
Αστισμού - Αριστεράς. Οφείλω μάλιστα να εξομολογηθώ κάτι: Η σοβαροφάνεια της
νεοφώτιστης δεν μου επέτρεψε τότε να του αναγνωρίσω τον καθοριστικότατο ρόλο
που έπαιξε - όπως κι ο Λόρενς Ντάρελ με το «Αλεξανδρινό κουαρτέτο» του - στη
δουλειά μου. 
Να παραθέσεις στη βιβλιογραφία επιστημονικής μελέτης ένα λογοτεχνικό βιβλίο;
Τολμηρό για τη σημερινή Ελλάδα, αυτονόητο ελπίζω αύριο. Κι όμως. Ποια πηγή θα
σε διαφωτίσει καλύτερα για την τρομακτική επίδραση που είχε στη ζωή των Ρώσων
μικροαστών η Οκτωβριανή Επανάσταση; Εγώ πάντως από έναν πλάγιο και ανορθόδοξο
δρόμο βρήκα χρήσιμο «Ένα ζευγάρι μεταξωτές κάλτσες» (Π. Ρομανόφ). Τα βιβλία
της Αν Ράιντ μού αποκάλυψαν την ατομιστική φιλελεύθερη σκέψη. Για τις
επαναστατημένες γυναίκες με ενημέρωσε η Αλεξάνδρα Κολοντάι με τον «Έρωτα των
εργατριών μελισσών», για τον κόκκινο πυρετό των καλλιτεχνών ο Μαγιακόβσκι με
τα «Συννεφένια παντελόνια». 
Σήμερα είναι πια γενική παραδοχή και όχι υπόθεση εργασίας. Η λογοτεχνία είναι
κοινωνικός σεισμογράφος και ασφαλώς αποτελεί ιστορική πηγή πολύτιμη. 
Σήμερα μαζί με τις ιστορικές μελέτες συνιστώ στους φοιτητές να
μελετήσουν το φαινόμενο του αναπτυσσόμενου φασισμού και ναζισμού στη διάρκεια
του Μεσοπολέμου μέσα από τον «Κήπο των Φίτζι Κοντίνι» και το «Μπερλίνερ
Αλεξάντερπλατς», την κοινωνική ιστορία της Αμερικής μέσα από τα βιβλία του
Ντος Πάσος, την αποικιοκρατία και το απαρτχάιντ από τη Ναντίν Γκόρντιμερ, τη
ματωμένη μαύρη Αμερική μέσω του Τζ. Μπόλντουιν και της Τόνι Μόρισον. 
Το σχήμα, εννοείται, λειτουργεί και αντιστρόφως, εφόσον η επίδραση των
ιδεών στην κοινωνία είναι εξίσου καθοριστική με την επίδραση της οικονομίας.
Μερικά βιβλία γράφουν ιστορία, επιταχύνουν τις κοινωνικές εξελίξεις,
λειτουργούν ως αποτελεσματικότατοι καταλύτες. Είναι πολύ χαρακτηριστική η
επίδραση που είχε η δημοσίευση του «Κουκλόσπιτου» του Ίψεν στην κοινωνία της
Νορβηγίας του 19ου αιώνα. Το σκάνδαλο και η πολεμική που έγινε στη συνέχεια
κατά του συγγραφέα έδωσε λαβή σε μια κρίσιμη συζήτηση για τη θέση της γυναίκας
μέσα στην κοινωνία. Η «Καλύβα του μπαρμπα-Θωμά» το 1852 επέδρασε καταλυτικά
στη θέση των Αφρικανοαμερικανών. Ύστερα από λίγο, και εν πολλοίς χάρη στην
προετοιμασία της κοινωνίας από τη λογοτεχνία, άρχισε και η μελέτη της ιστορίας
τους. 
Εύχομαι γρήγορα να σπάσουν τα στείρα στεγανά και το μάθημα της Ιστορίας στα
Λύκεια να διδάσκεται στους μαθητές με τη βοήθεια του Θεοτόκη, του Παπαδιαμάντη
και του Τσίρκα. Αντί να τους εξηγούμε λόγου χάρη πώς ήταν η ενιαία Ήπειρος
πριν από την εποχή της αυθαίρετης εν πολλοίς χάραξης των συνόρων, ας τους
διαβάζουμε το «Ν' ακούω καλά τ' όνομά σου» του Δημητρίου και το «Ασημόχορτο
που ανθίζει» του Γκουρογιάννη. Έτσι υπάρχει και μία ελπίδα να φτάσουν στο
Πανεπιστήμιο οι φοιτητές χωρίς να έχουν μισήσει αμετάκλητα το μάθημα της Ιστορίας...

Η Λένα Διβάνη είναι επίκουρος καθηγήτρια της Διπλωματικής Ιστορίας στη
Νομική Σχολή Αθηνών.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17258P271</ED>
<ID>
ID:304885

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P27&aa=1</URL></REF>


Article

<CATEGORY>vin09</CATEGORY>

 <H2>Διανοούμενοι της συμφοράς
</H2><H4>Αν ρωτήσεις κάποιον Μυτιληνιό να σου πει γιατί έκλεισαν μαζικά τα εργοστάσια
σαπωνοποιίας στη δεκαετία του '50, θα σου απαντήσει με βεβαιότητα: «Επειδή
ήμασταν αριστεροί!»
</H4>
Το γεγονός ότι στη δεκαετία του '50 ανακαλύφθηκαν τα νέου τύπου απορρυπαντικά,
τα οποία οδήγησαν σε κλείσιμο όλες τις παραδοσιακές σαπωνοποιίες σε όλο τον
κόσμο, δεν το γνωρίζει. Και τούτο συμβαίνει επειδή όλες οι αναλύσεις που
γίνονται μονίμως στηρίζονται στη θεώρηση της Ελλάδας περίπου ως του ομφαλού
της Γης. Από πολιτικάντες διανοούμενους οι οποίοι παίρνουν δύο
συμμεταβαλλόμενα, γεγονότα συχνά άσχετα μεταξύ τους (αριστεροί - σαπούνια),
και βγάζουν αμέσως το συμπέρασμα. 
Αλλά και αν ξαναρωτήσεις γιατί η Μυτιλήνη ενώ στις αρχές του αιώνα είχε πολλά
εργοστάσια, σήμερα ελάχιστα από αυτά λειτουργούν, καθώς και για τη σοβαρή
μείωση του πληθυσμού της, η άλλη μόνιμη ερμηνεία είναι: 
- Σταμάτησε η επικοινωνία με την απέναντι (την τουρκική!) ακτή. 
Το γιατί η Σικελία και η Σαρδηνία στην Ιταλία δείχνουν ακριβώς τα ίδια
συμπτώματα, με την επικοινωνία να έχει διατηρηθεί κανονικά με την Ιταλία (για
να μην αναφέρω τη Ζάκυνθο και την Κεφαλονιά), είναι άλλου παπά ευαγγέλιο. 
Θυμάμαι πριν από μερικά χρόνια, η λεγόμενη «διακομματική» επιτροπή της Βουλής
για τη νησιωτική ανάπτυξη να παρουσιάζει (ομόφωνα, παρακαλώ) τόσο κοινότοπες
και ανεφάρμοστες έως φαιδρές προτάσεις, ούτως ώστε ένα σοβαρό άτομο που
ασχολείται με τη δομή και τη λειτουργία των νησιωτικών οικοσυστημάτων να
τρομάζει. Η υπάρχουσα παγκόσμια βιβλιογραφία και γνώση είχαν αντικατασταθεί
από μικροκομματικές κορόνες της συμφοράς. 
Συχνά όταν αναφέρομαι σε παρόμοια θέματα θεωρούμαι περίπου γραφικός ή,
έστω στην καλύτερη των περιπτώσεων, αιρετικός. Ας μου επιτραπεί, λοιπόν, να
κλείσω με ακόμη ένα παράδειγμα που αναφέρεται στα δημογραφικά. Πρέπει, το
ακούω συνεχώς, «να προστατευθεί η μητρότητα, για να κάνουν οι γυναίκες
περισσότερα παιδιά». Θεωρούμε δηλαδή ως δεδομένο ότι στην περίπτωση που
επιθυμούμε αντιστροφή της δημογραφικής συρρίκνωσης αρκεί να προστατεύσουμε
περισσότερο τη μητρότητα. Ας μου επιτραπεί, όμως, μία αφελής ερώτηση. Πού
προστατεύεται περισσότερο η μητρότητα, στην Ινδία ή στη Σουηδία; Προφανώς στη
Σουηδία είναι η απάντηση. Πού κάνουν περισσότερα παιδιά; Προφανώς στην Ινδία. 
Πώς λοιπόν όταν παγκόσμιο φαινόμενο είναι η αυξημένη προστασία της μητρότητας
να οδηγεί σε μείωση των γεννήσεων (κάτι πασίγνωστο στη διεθνή βιβλιογραφία!)
εμείς νομίζουμε ότι έτσι θα αυξήσουμε την τεκνοποιία; 
Ο Ν. Σ Μάργαρης είναι καθηγητής οικολογίας
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17258P272</ED>
<ID>
ID:304926

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P27&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 2/2
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

15.15 ΝΕΤ 
«Ο σκαθαροζούμης». Παραμύθι για μεγάλους που έμειναν παιδιά (Σάββατο, 15.15 - ΝΕΤ)

«Ο σκαθαροζούμης» (Beetlejuice) 
Love never dies. Λέει ο Δράκουλας του Κόπολα και ο σκαθαροζούμης του Τιμ
Μπέρτον. Νεκροφιλικό; Μπορεί. Πάντως ζευγάρι νεκρών και ερωτευμένων αρνείται
να εγκαταλείψει τη φωλιά του. Κάθε καινούργιος ένοικος εκλαμβάνεται ως
εισβολέας και τις τρώει από τα ερωτευμένα... φαντάσματα. Με Μάικλ Κίτον, Άλεκ
Μπόλντουιν, Τζίνα Ντέιβις και Γουινόνα Ράιντερ (διάρκεια 88') **½ 
21.00 Star 
«Τρελό γουικέντ στου Μπέρνι» (Weekend at Bernie's) 
Τρελό; Τουλάχιστον! Ντουέτο χαζοχαρούμενων νεανίων (Αμερικανών φυσικά)
επισκέπτονται τη βιλάρα του αφεντικού τους. Και πριν το καταλάβουν βρίσκονται
στη θέση του... δολοφόνου. Το αφεντικό είναι νεκρό! Τι να κάνουν; Τον
ανασηκώνουν και τον περιφέρουν ως ζωντανό. Το αυτό συνέβη και το '60 με τον...
βασιλέα Παύλο. Αν και Dead χαιρετούσε τα πλήθη μέσα από την Ρολς Ρόις. Ενίοτε
κυλιέσαι από τα γέλια (διάρκεια 95')**½ 
22.00 ΝΕΤ 
«Βυσσινόκηπος» - Άντον Τσέχωφ σύμφωνα με τον Μιχάλη Κακογιάννη (Σάββατο,
22.00 - ΝΕΤ)

«Βυσσινόκηπος» 
Το θέατρο στη μικρή οθόνη. Μιχάλης Κακογιάννης σκηνοθετεί Τσέχωφ. Σαρλότ
Ράμπλινγκ, Άλαν Μπέιτς, Κατρίν Κάλτριτζ, τα πιο γνωστά ονόματα του καστ.
Ξεχωρίζουν κοστούμια και ντεκόρ καθώς και η κορμοστασιά της Ράμπλινγκ.
Ευπρεπές αλλά δεν φτάνει (διάρκεια 139')** 
23.00 Alpha 
«Κλειστή στροφή» 
Νεαρός Έλλην σκηνοθέτης του 1991 επιχειρεί να το... παίξει Ζαν Πιερ Μελβίλ.
Γίνεται; Ποτέ των ποτών, ω τραγικό λάθος. Για να λέμε όλη την αλήθεια, αξίζει
ως άσκηση ύφους. Στο κάτω κάτω της γραφής από τα λάθη του μαθαίνει κανείς. Και
ο Νίκος Γραμματικός έμαθε και παραέμαθε. Με τον Μηνά Χατζησάββα σε ρόλο...
Λίνο Βεντούρα (διάρκεια 83')*½ 
00.10 ΕΤ3 
«Μέρες οργής» (Vredens dag) 
Η ώρα της ταινιοθήκης κλασικών έργων που χαράχθηκαν στη μνήμη της ιστορίας.
Ασπρόμαυρο, παλιό (του 1943) και της Δανίας. Το θεοκρατικό αριστούργημα του
Καρλ Ντράγιερ. Η νεαρή σύζυγος ενός πάστορα του 17ου αιώνα ερωτεύεται τον γιο
του άντρα της και η πεθερά την κατηγορεί για σατανίστρια. Αυστηρό, λιτό,
αριστοτεχνικό. Μόνο για σκληρούς σινεφίλ. Οι άλλοι θα πλήξουν. Οπότε ή θα
ντραπούν και θα το... καταπιούν ή μεγαλοφώνως θα αναρωτηθούν «μωρέ, τι είναι
τούτο;» (διάρκεια 93')**** 
00.45 ΝΕΤ 
«Ένα αξέχαστο καλοκαίρι» (Un ete inoubliable) 
Όταν το είδα στις Κάννες πριν από 9 χρόνια τα έχασα. Κομψοτέχνημα με βάθος,
ουσία και εξαιρετική σκηνοθεσία. Ο Ρουμάνος (του θεάτρου) Λισιέν Πιντίλιε
εξιστορεί αντι... πατριωτικό περιστατικό που έλαβε χώρα στα σύνορα με την
Βουλγαρία. Η Αγγλίδα Κριστίν Σκοτ Τόμας στον καλύτερο ρόλο της καριέρας της.
Μικρό το δέρας, μεγάλο σε περιεχόμενο. Δράμα εποχής με νόημα επίκαιρο
(διάρκεια 82')*** 
00.45 Mega 
«Οι δέκα μικροί νέγροι» (The little Indians) 
Παραλλαγή πάνω στο γνωστό μυθιστόρημα της Αγκάθα Κρίστι. Όπου ένας-ένας
«έφευγαν» από τη μέση. Με Ντόναλντ Πλέζανς και Χέρμπερτ Λομ σε σκηνοθεσία του
Άλαν Μπίρκνσο (διάρκεια 96')* 
<H3>ΤΟΡ 3
</H3>
1. «Μέρες οργής» - Για φανατικούς σινεφίλ (00.10 - ΕΤ3) 
2. «Ένα αξέχαστο καλοκαίρι» - Εποχής, αλλά... ανάποδο (00.45 - ΝΕΤ) 
3. «Τρελό γουικέντ στου Μπέρνι» - Τρελή κωμωδία με ένα πτώμα (21. 00 - Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17258P281</ED>
<ID>
ID:304902

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P28&aa=1</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 3/2
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

14.15 Antenna 
«Σάντα Τσικίτα» 
Η πιο... λάτιν κωμωδία του Βασίλη Λογοθετίδη. Φουκαράς διαπράττει... εικονικό
γάμο με αλλοδαπή αρτίστα καμπαρέ. Με Ίλια Λιβυκού, Στέφανο Στρατηγό και Σμάρω
Στεφανίδου. Σακελλάριος at his best (διάρκεια 89')** 
16.50 Antenna 
«Ο Μπάτμαν επιστρέφει». Γάτα η Μισέλ Φάιφερ ορμάει στη νυχτερίδα, τον Μάικλ
Κίτον (Κυριακή, 16.50 - Antenna)

«Ο Μπάτμαν επιστρέφει» (Batman returns) 
Catwoman εναντίον Batman και Μισέλ Φάιφερ κόντρα στον Μάικλ Κίτον. Η αφρόκρεμα
των κινηματογραφημένων κόμικ. Ο Τιμ Μπέρτον χαμηλώνει τα φώτα και με...
ύπουλες κινήσεις μετατρέπει το αθώο σε ύποπτο, ύπουλο και σκοτεινό. Ο Ντάνι
Ντε Βίτο είναι ο bad guy. Παίζει και ο Κρίστοφερ Γουόκεν (διάρκεια 122')***½ 
21.00 Tempo 
«Στέλλα» 
Ο θρύλος με το όνομα Μελίνα Μερκούρη και ο Γιώργος Φούντας με το μαχαίρι. Ίσως
η πιο συναρπαστική ιστορία για το θηλυκό γινάτι. Όχι, όχι. Επ' ουδενί...
φεμινισμός. Απλώς περηφάνια, πάθος και τρέλα. Μέσα στις καλύτερες σκηνοθεσίες
του Μιχάλη Κακογιάννη. Με Βούλα Ζουμπουλάκη, Αλέκο Αλεξανδράκη και Σοφία Βέμπο
(διάρκεια 90')*** 
21.00 Antenna 
«The Χ files, η ταινία: Πολεμώντας το αύριο» (The Χ files movie: Fight
the future) 
Ισάξιο με τα καλύτερα επεισόδια της ομότιτλης θρυλικής σειράς. Σκοτεινό,
αλλόκοτο και απειλητικό. Πρωταγωνιστεί το δίδυμο Ντέιβιντ Ντουκόβνι και
Γκίλιαν Άντερσον. Η σκηνοθεσία είναι του Ρομπ Μπάουμαν. Αξίζει (διάρκεια
115')*** 
21.00 ΕΤ1 
«Καυτό Παρίσι» (Paris when it sizzles) 
Ζαχαρωμένο από την κορυφή μέχρι τα νύχια. Ο Γουίλιαμ Χόλντεν (του 1964) είναι
συγγραφέας και η Όντρει Χέπμπορν δακτυλογραφεί τα χειρόγραφά του. Το ειδύλλιο
ανάβει και τα κοριτσόπουλα ονειρεύονται την Σταχτοπούτα. Του Ρίτσαρντ Κουίν
αλλά οι λάμψεις βγαίνουν από την Χέπμπορν (διάρκεια 108') ** 
23.00 Mega 
«Δράκουλας» (Dracula) 
Η καλύτερη επιλογή της βραδιάς και ο καλύτερος κόμης Ντρακούλ όλων των εποχών
και η τελευταία - σκηνοθετική - αναλαμπή του Φράνσις Φορντ Κόπολα. Ό,τι δεν
αλλάζει βρικολακιάζει. Άρα όταν love never dies τότε η αγάπη γίνεται
Δράκουλας. Τα κοστούμια είναι σκέτα κομψοτεχνήματα και ο Γκάρι Όλντμαν
αναδεικνύεται σε σούπερ περσόνα των βαμπίρ. Η μουσική είναι σκέτο συμφωνικό
έργο. Παίζουν ακόμα Άντονι Χόπκινς, Κιάνου Ριβς. Οπωσδήποτε αλλά καλού κακού
πάρτε τα μέτρα σας (διάρκεια 122') **** 
00.15 ΝΕΤ 
«Το παραλιακό καφέ» (Beach cafe) 
Η ώρα του... τεμπέλη (με την καλή έννοια έτσι;). Νεαρός Μαροκινός και
ηλικιωμένος Γάλλος τεμπελιάζουν και ψάχνονται μέσα και γύρω από ένα παραλιακό
καφέ. Λάθος χρόνος. Έπρεπε να μεταδοθεί τον Ιούλιο. Γαλλική παραγωγή σε
σκηνοθεσία Μπενουά Γκραφέν. Μόνο για περίεργους και κουλτουριάρηδες θεατές
(διάρκεια 87')**½ 
01.45 Star 
«Οι γύπες πετούν χαμηλά». Η Σίρλεϊ Μακ Λέιν νοσοκόμα του πιστολέρο Κλιντ
Ίστγουντ (Κυριακή, 01.45 - Star)

«Οι γύπες πετούν χαμηλά» (Two mules for sister Sara) 
Γουέστερν της ερήμου με Κλιντ Ίστγουντ και Σίρλεϊ Μακ Λέιν. Εκείνος πιστολέρο
(πολύ πρωτότυπο), εκείνη πόρνη. Αλλά στη συνέχεια μεταμορφώνεται σε καλόγρια.
Περιπέτεια του Ντον Σίγκελ. (διάρκεια 109')**½ 
03.00 Mega 
«Ο πιο μεγάλος ρόλος στη ζωή μου» (An awfully big adventure) 
Αγγλική τρυφερή ταινιούλα με μια πιτσιρίκα που προσλαμβάνεται σε μικρό θίασο
του Λίβερπουλ και ερωτεύεται τον πρωταγωνιστή της παράστασης. Με Χιού Γκραντ,
Άλαν Ρίκμαν και Τζορτζίνα Κέιτς. Η σκηνοθεσία είναι του Μάικ Νιούελ, του
σκηνοθέτη της επιτυχίας «4 γάμοι και μία κηδεία» (διάρκεια 107')**

<H3>ΤΟΡ 3
</H3>
1. «Δράκουλας» - Ο καλύτερος διά χειρός Φράνσις Φορντ Κόπολα (23. 00 -
Mega) 
2. «Ο Μπάτμαν επιστρέφει» - Σκοτεινό, ύπουλο, αλλόκοτο (16. 50 -
Antenna) 
3. «The Χ files, η ταινία: πολεμώντας το αύριο» - Λάβετε θέσεις (21. 00
- Antenna) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17258P282</ED>
<ID>
ID:304942

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P28&aa=2</URL></REF>


Article

<CATEGORY>vin09</CATEGORY>

 <H5>Νέες βιογραφίες των Rolling Stones, Μπόνο, Led Ζeppelin
</H5><H2>Σεξ, ναρκωτικά και ροκ σελίδες
</H2><H4>Ανεξάντλητο και συναρπαστικό, κυρίως όμως ικανό να προκαλέσει. Το ροκ
ανάγνωσμα μοιάζει όλο και περισσότερο να παίρνει τη θέση του αντικειμένου του.
Όσο η μουσική κάνει κύκλους γύρω από τον εαυτό της, τόσο οι σελίδες προσφέρουν
νέες ιστορίες.
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Μικ Τζάγκερ. Ζωή σαν - ροκ - παραμύθι (φωτογραφία του Καρλ Λάγκερφελντ από το
Rolling Stone)

Δεν έχει σημασία ποιος θα πει την ιστορία, πού βρισκόταν όταν το ροκ έκανε
αντίσταση και ποιους ήξερε για να του πουν την αλήθεια. Η αλήθεια, όσο και αν
μοιάζει να είναι το πρόσχημα στις σελίδες, είναι μια διαφορετική υπόθεση και
συχνά ξεπερασμένη. Τις ιστορίες αφηγούνται ο φαν, ο μάνατζερ, ο σύνδεσμος από
τον υπόκοσμο. 
Από τα κλασικά γραπτά για τους Rolling Stones, το «Up and Down With The
Rolling Stones» του Τόνι Σάντσες. Ο «Ισπανός Τόνι» δούλευε στο καζίνο όταν
γνώρισε τον πωλητή έργων τέχνης Ρόμπερτ Φρέιζερ. Ο Σάντσες βοήθησε τον
Φρέιζερ, που χρωστούσε πολλά χρήματα, να κερδίσει στο καζίνο, κι εκείνος για
να ευχαριστήσει τον φίλο του τον σύστησε σε ένα ροκ συγκρότημα, πολύ της μόδας
τότε, τους Rolling Stones. Ο Σάντσες ήταν αυτός που τα επόμενα χρόνια θα
γινόταν ένας από τους βασικούς προμηθευτές ναρκωτικών στους Stones (ο Κιθ
ξόδευε τα πιο πολλά) και έγραψε την ιστορία τους στην εποχή της τρέλας
1966-73, με τον δικό του τρόπο. Στην πραγματικότητα αγνοεί πλήρως τους Γουότς
και Γουάιμαν (δύο σελίδες όλες κι όλες) και εστιάζει στους πρωταγωνιστές του,
τον Μικ και τον Κιθ, την Ανίτα Πάλενμπεργκ, την Μαριάν Φέιθφουλ και την
Μπιάνκα. Υπερβολές ­ λέει η κριτική ­ αλλά όποιος δεν ήταν εκεί, δεν έχει
δικαίωμα να αμφισβητήσει πολλά. 
Πρόσφατη κυκλοφορία, μία ακόμη βιογραφία των Stones. To «Old Gods Almost Dead:
The 40 year old Odyssey of the Rolling Stones» από τον Στίβεν Ντέιβις. Η
αφήγηση ξεκινάει από την πρώτη σημαντική τους συναυλία, στο Μαρκί Κλαμπ το
1962 και φτάνει ώς την τελευταία έξτρα-λαρτζ περιοδεία. 
Το υλικό συχνά από μόνο του εξασφαλίζει αναγνώστες. Η ζωή του Πολ Χιούσον, που
γεννήθηκε στο Δουβλίνο το 1960, δεν χρειάζεται σκάνδαλα για να διαβαστεί με
ενδιαφέρον. Η Λόρα Τζάκσον που υπογράφει την πιο πρόσφατη βιογραφία του
αρχηγού των U2, Μπόνο (όπως είναι γνωστός ο Πολ Χιούσον σε όλο τον κόσμο) δεν
ανησυχεί για το πιπεράτο στοιχείο που λείπει από το βιβλίο της. Το «Bono, The
Biography» μένει στα γεγονότα. Και αρκούν αυτά. 
Κάποια στιγμή, ωστόσο, όταν ένα συγκρότημα διαλυθεί, όταν ο τραγουδιστής και ο
κιθαρίστας δεν θα μιλιούνται - ίσως ο μάνατζερ έχει μια καλή ιστορία. Πόσο
μάλλον, όταν κάποιος άλλος θέλει να πει την ιστορία του μάνατζερ. Ο Κρις
Γουέλς π.χ. ανέλαβε να ακολουθήσει τα βήματα του «κέρβερου» Πίτερ Γκραντ, του
θρυλικού μάνατζερ των Led Zeppelin («Peter Grant: The Man Who Led Zeppelin»).
Ο Γκραντ, αντίθετα με όλους τους άλλους τότε, έβλεπε πως το ροκ εν ρολ είναι
φθαρτό και σε καμία περίπτωση η κιθάρα του Πέιτζ δεν ακουγόταν στην
αιωνιότητα. Οι κυνικοί (όπως τον χαρακτήριζαν όλοι) δίνουν πάντα καλές
ιστορίες. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17258P311</ED>
<ID>
ID:304886

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P31&aa=1</URL></REF>


Article

<CATEGORY>vin09</CATEGORY>

 <H2>Ο Ρώσος φαρσέρ ξαναχτυπά
</H2><H4>ΠΟΙΑ ΣΧΕΣΗ ΕΧΟΥΝ ΤΑ ΑΝΕΚΔΟΤΑ ΜΕ ΤΗ ΣΥΓΧΡΟΝΗ ΡΩΣΙΑ; ΤΙ ΣΥΝΔΕΕΙ ΤΟΥΣ ΟΠΛΑΡΧΗΓΟΥΣ
ΤΟΥ '90 ΜΕ ΤΗ ΔΙΑΦΗΜΙΣΗ; ΤΟ ΤΡΟΜΕΡΟ ΠΑΙΔΙ ΤΗΣ ΜΕΤΑ-ΣΟΒΙΕΤΙΚΗΣ ΛΟΓΟΤΕΧΝΙΑΣ, Ο
ΒΙΚΤΟΡ ΠΕΛΕΒΙΝ, ΔΙΝΕΙ ΜΙΑ ΙΣΟΠΕΔΩΤΙΚΗ ΑΠΑΝΤΗΣΗ ΜΕΣΩ ΤΟΥ ΔΙΕΘΝΟΥΣ ΚΟΙΝΟΒΟΥΛΙΟΥ
ΤΩΝ ΣΥΓΓΡΑΦΕΩΝ
</H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Τα βιβλία του θα ήθελαν να τα κάψουν στην πυρά. Διότι ο Βίκτορ Πελέβιν είναι
ένας επικίνδυνος φαρσέρ που υπονομεύει το νέο status quo αφού με την
παραληρηματική φαντασία του πλέκει ευτράπελες καταστάσεις που αποκαλύπτουν τον
παραλογισμό της σύγχρονης ρωσικής κοινωνίας, σε όλο της το μεγαλείο. «Τα
ανέκδοτα, που ήταν η ψυχολογική αντίδραση στην πίεση της επίσημης ιδεολογίας,
σαρώνουν ξανά τη Ρωσία. Διότι υπάρχει πάλι επίσημη ιδεολογία, αν και μη
εκφρασμένη. Είναι ο ολιγαρχικός καταναλωτισμός», λέει μ' αυτήν την... μπλαζέ
αποκοτιά του και τα λόγια του περνούν αμέσως στο Διαδίκτυο, χάρη στους νεαρούς
φαν του. 
Δεν είναι τυχαίο λοιπόν που τον έδιωξαν από αυτό που εκείνος αποκαλεί
«λογοτεχνική κολεκτίβα», την Ένωση, δηλαδή, των Ρώσων συγγραφέων, όπως δεν
είναι τυχαίο που τον υποδέχθηκαν με ανοιχτές αγκάλες όχι μόνο οι
Δυτικοευρωπαίοι κριτικοί αλλά και τα υψηλά μέλη του Διεθνούς Κοινοβουλίου των
Συγγραφέων. Από τον Σάλμαν Ρούσντι και τον Ζακ Ντεριντά περνώντας, από τον
Ράσελ Μπανκς ως τον ποιητή Άδονι και όλους τους διωγμένους και φιμωμένους
συγγραφείς που αντιστέκονται και επιμένουν.

Στο καινούργιο τεύχος του «Αουτονταφέ», του περιοδικού τους που θα
κυκλοφορήσει την ερχόμενη εβδομάδα, ταυτόχρονα σε οκτώ γλώσσες (στα ελληνικά
από την «Άγρα»), ο Πελέβιν υπογράφει ένα σαρκαστικό κείμενο μεταξύ μελέτης,
μαρτυρίας και νουβέλας-μέσα-στη-νουβέλα, με τίτλο «Ρωσία, ο μύθος του
οπλαρχηγού». Το «Βιβλιοδρόμιο» προδημοσιεύει τα χαρακτηριστικότερα αποσπάσματά
του. 
Ιδιαίτερα δημοφιλής στη νεολαία, ο Βίκτορ Πελέβιν δυναμιτίζει το νεο-ρωσικό
καθεστώς με τα βιβλία του «Μπάμπυλον» (που τον έκανε διάσημο), «Το Δαχτυλάκι
του Βούδα», «Το Πήλινο Αυτόματο», «Όμον Ρα». Στην Ελλάδα έχει μεταφραστεί μόνο
η «Πολιτεία των Εντόμων» (Φυτράκης) που έχει εξαντληθεί

«Τα ανέκδοτα για τον Λένιν, τον Στάλιν, τον Μπρέζνιεφ, τον Αντρόποφ, τον
Γκορμπατσόφ και λοιπούς, που λειτουργούσαν σαν ιδιότυπα δωρεάν αγχολυτικά -
άρχισαν να εξαφανίζονται στις αρχές της δεκαετίας του ενενήντα, τότε που
άρχισε η διαβόητη ρώσικη ιδιωτικοποίηση. (...) Το φαινόμενο αυτό επισημάνθηκε
αμέσως από τους δημοσιογράφους και πολλοί από αυτούς έγραψαν ότι η εξαφάνιση
των ανεκδότων αποδεικνύει πως η Ρωσία γίνεται επιτέλους μια φυσιολογική χώρα,
που δεν έχει ανάγκη να αντισταθμίζει τα ψυχολογικά κόμπλεξ και τις αποκλίσεις
με το φολκλόρ εν είδει αντικαταθλιπτικού. 
Πέρασαν όμως δυο-τρία χρόνια και ακόμα και τη Ρωσία τη σάρωσε το κύμα των
ανεκδότων για τους αποκαλούμενους "Νεο-ρώσους" ή, όπως εξεζητημένα το έθεσε
ένας δημοσιογράφος, ενώνοντας τη γαλλική και την αμερικανική λέξη, τους
"νιού-ρις" (new riches). Γενικώς, την έκφραση "Νέος ρώσος" την παρώδησε το
περιοδικό "Νιούσγουικ" σε ένα αφιέρωμά του για τη Ρωσία, που δημοσιεύτηκε στις
αρχές της περεστρόικα. Αυτός ο όρος έπιασε στη Ρωσία, παρ' ότι με το
"Νεο-ρώσος" οι Αμερικανοί και οι Ρώσοι καταλαβαίνουν εντελώς διαφορετικό
πράγμα. Για τους Αμερικανούς είναι κάτι σαν "γιάπη", νεαρός επιτυχημένος
μητροπολιτικός επαγγελματίας. Για τους Ρώσους είναι ένας ήρωας ανεκδότων,
άνθρωπος με φανταχτερό μπορντό σακάκι (πράγματι, μια εποχή ήταν πολύ της
μόδας), με κινητό τηλέφωνο και πιστόλι: στο λαιμό του φοράει χοντρή χρυσή
αλυσίδα και τα δάχτυλα του χεριού του είναι λυγισμένα με έναν συγκεκριμένο
τρόπο, όπως συνηθίζεται στα μέλη των συμμοριών. Γενικώς, κοινωνικά είναι κάτι
ανάμεσα στον "μπανκίρ" (τραπεζίτη) και τον "μπαντιτ" (ληστής), είναι ένας
"μπαντίρ". 
Αξιοπερίεργο ήταν ότι με τα ανέκδοτα για τον Νεο-ρώσο αναστήθηκε ο μύθος του
οπλαρχηγού. Οπλαρχηγό μπορούμε να τον αποκαλέσουμε γιατί δεν υπακούει σε καμιά
εξουσία, θεωρείται ο ίδιος εξουσία στο χώρο που έχει επιλέξει, και η εξουσία
του αυτή περιορίζεται μόνον από άλλους Νεο-ρώσους. Οι οπλαρχηγοί του εμφυλίου
μετακινούνταν πάνω στις επονομαζόμενες "τατσάνκι", δηλαδή γρήγορες τρόικες με
πολυβόλο στην καρότσα τους. Οι Νεο-ρώσοι - οπλαρχηγοί των '90 - στις εκτάσεις
των ανεκδότων μετακινούνται αποκλειστικά και μόνο με εξακοσάρες μερσεντές. Και
στο πορτ-μπαγκάζ φυλάνε το αυτόματο. Τώρα μάλιστα υπάρχει και το επίθετο
"εξακοσάρης", με την έννοια του "μεγαλοπρεπής". "Ω, δες μια μεγάλη κατσαρίδα
που περνάει", μπορεί να πει ο σημερινός Μοσχοβίτης, "μιά εξακοσάρα!". 
(...)Στη σημερινή Ρωσία υπάρχει πάλι επίσημη ιδεολογία. Είναι η ολίγον αφελής
πίστη στην απλή ανθρώπινη ευτυχία που κατακτάται στις λεωφόρους ενός όλο και
μεγαλύτερου καταναλωτισμού ενός όλο και μικρότερου αριθμού εγκαίρως κινηθέντων
πρώην κομμουνιστών. Το ρόλο της οπτικοποιημένης προπαγάνδας της σοβιετικής
εποχής, τη λειτουργία του ημιεπίσημου πλυντηρίου εγκεφάλων, που εξανάγκαζε τον
κόσμο να αναζητεί την έμπνευση στο χώρο των ανεκδότων, παίζει τώρα με επιτυχία
η διαφήμιση. Στη χώρα όπου σχεδόν απουσιάζει η μεσαία τάξη, ο ρόλος της είναι
μάλλον τελετουργικός και ιδεολογικός. (...) Δεν υπάρχει τίποτα το παράξενο σε
μια τέτοια πρωτοποριακο-επαναστατική μετεξέλιξη του άκακου καταναλωτισμού. Τον
καπιταλισμό στη σημερινή Ρωσία τον κτίζουν οι πρώην κομμουνιστές (...) με τον
ίδιο τρόπο που έκτιζαν κάποτε και τον σοσιαλισμό. 
<H3>ΖΕΝ ΚΑΙ ΜΕΤΑΜΦΙΕΣΕΙΣ
</H3>
Σαράντα χρόνων σήμερα, ο Πελέβιν ξεκίνησε ως διπλωματούχος μηχανικός για να
καταλήξει σε αυτό που οι παλιοί κομματικοί συγγραφείς της χώρας του ονομάζουν
«νεόπλασμα της λογοτεχνίας». Στο μεταξύ αφέθηκε να επηρεαστεί από την
βουδιστική φιλοσοφία Ζεν ­ έζησε μάλιστα στην Κορέα για να ασκηθεί ­ και
υιοθέτησε τα μαύρα γυαλιά και άλλες μεταμφιέσεις προκειμένου να περνά
απαρατήρητος. Διότι, όπως λέει, «στη Ρωσία δεν ενδείκνυται να τραβάς την
προσοχή. Άλλωστε τα βιβλία κάνουν τον συγγραφέα. Καλύτερα λοιπόν να αποφεύγει
να τα σκιάζει». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17258P321</ED>
<ID>
ID:304887

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P32&aa=1</URL></REF>


Article

<CATEGORY>vin09</CATEGORY>

 <H2>Παιδικές ιστορίες αθεΐας
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ιστορίες για αρκούδες; Μπορεί. Πρόκειται όμως για ομιλούσες αρκούδες, που
κατάφεραν το ακατόρθωτο: να αναδείξουν ένα παιδικό βιβλίο σε βιβλίο της
χρονιάς. Το «Κεχριμπαρένιο τηλεσκόπιο» του Βρετανού Φίλιπ Πούλμαν, τρίτο μέρος
μιας τριλογίας για παιδιά, με ομιλούσες αρκούδες, μάγισσες και κατασκόπους,
πήρε το βραβείο Whitbread για το βιβλίο της χρονιάς. Είναι η πρώτη φορά που
ένα παιδικό βιβλίο παίρνει αυτό το σημαντικό αγγλικό βραβείο. Παρά, μάλιστα,
τις αρνητικές πιέσεις της Εκκλησίας που θεωρεί την τριλογία «εφιάλτη» και
«γιορτή της αθεΐας». Κάποιοι απαγορεύουν στα παιδιά τους την ανάγνωση των
βιβλίων του Πούλμαν, μερικοί άλλοι τα περνούν από προληπτική λογοκρισία. Ο
ίδιος δεν θεωρεί τον εαυτό του άθεο ­ «η αθεΐα προϋποθέτει έναν βαθμό
βεβαιότητας που δεν διεκδικώ», εξηγεί. Προσθέτει όμως: «Αν υπάρχει Θεός και
είναι όπως τον περιγράφουν οι Χριστιανοί, τότε του αξίζει να καθαιρεθεί και να
επαναστατήσουμε εναντίον του». 
Πάντως ο ­ και πανεπιστημιακός ­ Φίλιπ Πούλμαν νιώθει άβολα που δεν γράφει
ιστορίες της καθημερινής ζωής. «Η φαντασία μου παίρνει φωτιά μόνο όταν οι
ομιλούσες αρκούδες μου εισβάλλουν στη δράση», λέει. «Ντρέπομαι λίγο γι' αυτό.
Θα ήθελα να έγραφα ρεαλιστικά». Τότε όμως, θα ήταν ρεαλιστικές οι ελπίδες
βράβευσής του; 
Η τριλογία κυκλοφορεί από τις εκδόσεις «Ψυχογιός» ­ το βραβευμένο τρίτο μέρος
θα κυκλοφορήσει τον Μάρτιο.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17258P322</ED>
<ID>
ID:304927

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P32&aa=2</URL></REF>


Article

<CATEGORY>vin09</CATEGORY>

 <H2>Μπρέικντανς ή κύκλιοι χοροί;
</H2><H4>Από τον Χριστοδουλόπουλο λοιπόν ώς τη Μαρία Φαραντούρη, από το λεγόμενο βαρύ
λαΪκό ώς το λεγόμενο ΠΟΙΟΤΙΚΟ τραγούδι, οι νέοι ακούν και τραγουδούν (ΚΑΙ)
στίχο ελληνικό. </H4>
<AUTHOR>ΓΙΑΝΝΗΣ Η. ΧΑΡΗΣ</AUTHOR>

Μόσχα, 1992: Ο Λένιν σε συναυλία τού Λυκούργου Αγγελόπουλου

Κι ακούν ακόμα, πράγμα παράδοξο σε πρώτη ματιά, ροκ και ραπ και χιπ χοπ με
στίχο πάλι ελληνικό: τα είδαμε όλα αυτά στο προηγούμενο άρθρο, μαζί με πλήθος
ονόματα σύγχρονων, νεανικών συγκροτημάτων, σαν απάντηση στη γενικευτική
κατηγορία ότι η μουσική κουλτούρα των νέων μιλάει αγγλικά. 
Όμως, θα πουν, γεμάτες είναι οι ντισκοτέκ, γεμάτα και τα στάδια με τις
συναυλίες μεγάλων ξένων συγκροτημάτων. Ναι. Πόσο διαφορετικό κοινό όμως είναι
αυτό, ή ποιοι είναι τότε οι άλλοι ­είναι δηλαδή όντως πάντοτε άλλοι;­,
αυτοί που γεμίζουν τα «ελληνάδικα», τα στάδια και τους Λυκαβηττούς στις
συναυλίες του Νταλάρα ή του Παπακωνσταντίνου, ή τα Ηρώδεια στις συναυλίες της
Δόμνας Σαμίου. 
Αν λοιπόν ώς τώρα μας έφταιγε τη μια η ξένη, η αγγλική γλώσσα, την άλλη το
τάδε είδος μουσικής που ξενοφέρνει, ποιοι γεμίζουν Ηρώδεια και Μέγαρα και
Στάδια Ειρήνης και Φιλίας, σε εκδηλώσεις και συναυλίες με παραδοσιακή ή και με
βυζαντινή μουσική; Και ποιοι γεμίζουν κέντρα και μπαράκια στα Εξάρχεια και
αλλού, ώς πρόσφατα το Ραβάναστρο, και ακόμα το Μπαράκι του Βασίλη ­θεσμός πια
αυτό­ ή οι Φωνές, όλα με νεανικά σχήματα παραδοσιακής κατά κανόνα μουσικής;
Άλλοι νέοι είναι τάχα αυτοί, οι καλοί; 
Και οι νέοι που κατακλύζουν όντως τις ντισκοτέκ και ξεβιδώνονται στους
αποξενωτικούς, λέει, τους αλλοτριωτικούς χορούς, στα τέκνο, νιου γουέιβ και
μπρέικντανς; Οι κακοί; Όταν όμως τις πρώτες πρωινές ώρες, στο τσακίρ κέφι πια,
αλλάζει η μουσική, κι αρχίζουν οι ίδιοι αυτοί κακοί τους «κύκλιους» χορούς, με
νησιώτικα φερειπείν; Ξάφνου καλοί; Ή κακοί-καλοί με ωράριο και εκ περιτροπής;
Και άλλοι τάχα κατηγορία αποτελούν αυτοί, κάποια τρίτη και μπάσταρδη; 
Οπωσδήποτε δεν συμπίπτουν όλοι και όλες οι κατηγορίες, ορισμένες ίσως δεν
τέμνονται καν, λόγου χάρη το βαρύ λαϊκό με το χιπ χοπ. Άλλοτε όμως τα στεγανά
ήταν περισσότερο σαφή και αυστηρά. Και εδώ θα μείνω ακόμη· έχω ήδη ξεφύγει από
τη θεματολογία της σελίδας, όμως η τρέχουσα φιλολογία για τη γλώσσα, για το
θάνατο της γλώσσας, δεν είναι ποτέ καθαρά γλωσσική, ή δεν είναι κυρίως
γλωσσική, καθώς γλώσσα, παράδοση και έθνος συγχέονται ή και ταυτίζονται ρητά.
Και αφού εδώ ο λόγος για παράδοση, αξίζει να δούμε όχι το θάνατο ή το μαρασμό
της αλλά απεναντίας την εκπληκτική άνθησή της. 
Πάω λίγο μόνο πίσω, στα χρόνια τα δικά μου, δεκαετία '60 και '70. Εκεί να δεις
«ξενομανία»: ο ραδιοφωνικός σταθμός της αμερικάνικης βάσης, τσα τσα, χούλα
χουπ, τουίστ, ροκ εντ ρολ, γιάνκα· παράλληλα, Θεοδωράκης, Χατζιδάκις, κάποτε
όλα μαζί, αλλά όχι πάντα: η παράταξη των «αμερικάνικων» ήταν ίσως πολύ πιο
ξένη ή και εχθρική προς την «ελληνική» απ' ό,τι σήμερα. Και πάντως και οι δυο
μαζί χλεύαζαν καθετί το «παραδοσιακό». Τα τσάμικα και τα κλαρίνα από τη μια
και η βυζαντινή, «το ψάλσιμο με τη μύτη» από την άλλη ήταν είδη καταγέλαστα,
περίπου απαγορευμένα, αν όχι ανύπαρκτα, περιορισμένα στον στενό κύκλο των
«βλαχαδερών» και των παιδιών «με τα σπυράκια», «του κατηχητικού». Και όταν στα
τέλη πια της δεκαετίας του '70 η γενιά του ροκ εντ ρολ στρέφεται στο ελληνικό
τραγούδι, βουτάει κατευθείαν «στα βαθιά», Καζαντζίδη και Άκη Πάνου· ενώ για
δημοτικό, δεξιώνεται στο Κολωνάκι τον «ήχο της Ομόνοιας», που τον υμνεί ακόμα
και ο Σαββόπουλος. Άργησε και το περιοδικό Ντέφι να ανακαλύψει π.χ. τον
Σίμωνα Καρά, που τον κυνήγαγε έπειτα να τον παρασημοφορήσει! 
Εν αρχή λοιπόν ο Καράς. Ο ιδιοφυής μελετητής της ελληνικής μουσικής, που
ενώνει το κομμένο νήμα της βυζαντινής σημειογραφίας, επαναπροσδιορίζει τις
μουσικές κλίμακες, τους ήχους, και ξεδιπλώνει τον τεράστιο διαστηματικό πλούτο
της ελληνικής μουσικής. Μέσα από τους μαθητές του αρχίζει να γίνεται ευρύτερα
γνωστός, αυτός και το ογκωδέστατο έργο του, η «εθνική», όπως λέει ο ίδιος,
μουσική, δημοτική και εκκλησιαστική. Μαθητής του Καρά είναι ο Λυκούργος
Αγγελόπουλος, που στα τέλη της δεκαετίας του '70, με τη νεοσύστατη τότε
χορωδία του, κάνει το ανήκουστο: συναυλία βυζαντινής μουσικής στο πλαίσιο μιας
από τις Εβδομάδες Σύγχρονης Μουσικής. Η βυζαντινή μουσική βγαίνει έτσι από τον
στενά εκκλησιαστικό χώρο, έκτοτε πλήθος συναυλίες και πλουσιότατη δισκογραφία
φέρνουν ένα ευρύτερο κοινό σε επαφή με την εκπληκτική καλλιτεχνική της
διάσταση, πέρα από τη λατρευτική. 
Σήμερα η βυζαντινή μουσική όχι μόνο δεν χλευάζεται αλλά ενδέχεται, ίσα ίσα, να
κινδυνεύει να πληρώσει, βραχυπρόθεσμα έστω, τα ραφτικά της μόδας. Πάντως,
σχολές ιδρύονται συνεχώς, διδάσκεται σχεδόν σ' όλα τα ωδεία, στα μουσικά
γυμνάσια και στα πανεπιστήμια, και τα δισκοπωλεία είναι γεμάτα: από τους
δίσκους του Καρά και του Αγγελόπουλου, από τη σειρά έπειτα των Βατοπεδινών, ή
τους δίσκους του Γρ. Στάθη, και τώρα από την ερευνητική δουλειά του Μανόλη
Χατζηγιακουμή, που μας παραδίδει κλασικούς ερμηνευτές μέσα από μια μεγαλόπνοη
σειρά ογδόντα τόσων δίσκων, ώς τις μεμονωμένες απόπειρες μαθητικών ή άλλων
νεανικών σχημάτων, από τον κλάδο του Καρά κατά κανόνα ­από τα πιο πρόσφατα που
έτυχε να δω, η Βυζαντινή Χορωδία Αγρινίου, η χορωδία «Αγιοπολίτης» ή η χορωδία
μαθητών του μουσικού γυμνασίου Παλλήνης. 
Αλλά τα μουσικά γυμνάσια είναι ένας άλλος παράδεισος για τη δημοτική μουσική,
που εντέλει δε χώρεσε ούτε σήμερα εδώ: θα συνεχίσω.

<H3>«ΕΝ ΧΟΡΩ ΚΑΙ ΟΡΓΑΝΟΙΣ»
</H3>
«Το ωραίο αυτό καταφύγιο, οι "Γραμμές" του Καλδάρα, [...] ήταν γεμάτο νεολαία,
ωραία αγόρια και κορίτσια 18, 20, 25 χρόνων. Που δεν άκουγαν, δεν απολάμβαναν
απλώς τη μουσική, χόρευαν. Χόρευαν με γνώση, με κέφι και με χιούμορ, με νάζι
και σεβασμό, σπάνιους χορούς της Μακεδονικής γης και της Θράκης, του Πόντου
και της Θεσσαλίας [...]. Δεν ήταν παιδιά του κατηχητικού σχολείου ή μορφωτικών
συλλόγων της επαρχίας. Πιθανόν το άλλο βράδυ να χόρευαν τσιφτετέλι σε κάποιο
ελληνάδικο και χορούς ροκ και τέκνο στις ντισκοτέκ». (Κ. Γεωργουσόπουλος,
Πρόσωπα, 19.5.2001)
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17258P331</ED>
<ID>
ID:304888

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P33&aa=1</URL></REF>


Article

<CATEGORY>vin09</CATEGORY>

 <H2>Πόσα χωράει μια ταυτότητα;
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Ας αρχίσουμε από το τέλος. Από εκεί όπου ο συγγραφέας διατυπώνει την εξής
ευχή: αν κάποτε ο εγγονός του ανακαλύψει αυτό το βιβλίο στην οικογενειακή
βιβλιοθήκη και του ρίξει μια ματιά, να το ξαναβάλει στο σκονισμένο ράφι
σηκώνοντας τους ώμους και απορώντας που ο κόσμος την εποχή του παππού του
χρειαζόταν ακόμη να συζητάει για τέτοια πράγματα. 
Τι πράγματα, δηλαδή; Ότι η ταυτότητα ενός ανθρώπου είναι κάτι πολύ σύνθετο και
δεν μπορεί να αναχθεί σε ένα από τα συστατικά της (π.χ. στην εθνική ή τη
θρησκευτική υπαγωγή), ότι η απολυτοποίηση μιας από τις συνιστώσες της
περικλείει το σπέρμα ενός φονικού φανατισμού, ότι «την εποχή του παππού» ο
φανατισμός αυτός ήταν η αρνητική συνείδηση μιας ιστορικής κίνησης που έβγαζε
όλο και περισσότερους ανθρώπους με μιγαδική ή μωσαϊκή ταυτότητα, αποτέλεσμα
πολιτισμικών διασταυρώσεων, άλλοτε δραματικών και άλλοτε σχετικά ομαλών. 
Πόσο πιθανό είναι να πραγματοποιηθεί η ευχή του Μααλούφ; Μπορούμε άραγε να
ελπίζουμε βάσιμα ότι σε δυο γενιές η ταυτότητα θα έχει κλείσει ως πρόβλημα,
όπως το βιώνουμε σήμερα, γιατί θα έχει ανοίξει ως συνείδηση, γιατί θα είναι
μια ταυτότητα που δεξιώνεται την ετερότητα και συνδιαλέγεται μαζί της; 
Μπορούμε και πρέπει να το ελπίζουμε. Αλλά να ξέρουμε ότι η ελπίδα μας δεν
είναι βάσιμη. Οι μεγάλες ελπίδες, άλλωστε, ποτέ δεν είναι βάσιμες, και αυτό
είναι το μεγαλείο τους ή το μεγαλείο της ψυχής που τις τρέφει. Spero quia
absurdum est, για να παραφράσουμε τον Τερτυλλιανό. Ελπίζω επειδή είναι
παράλογο. 
Ο Γαλλολιβανέζος συγγραφέας Αμίν Μααλούφ

Γιατί ελπίζω τόσο απαισιόδοξα; Δεν βλέπω τάχα ότι o κόσμος μας γίνεται όλο και
πιο ανοιχτός; Δεν έχω τάχα γνωρίσει στην προσωπική ζωή μου ένα σωρό δείγματα
πολιτισμικού μιγαδισμού εξίσου ή και πιο εντυπωσιακά απ' ό,τι ο Μααλούφ
(Άραβας, αλλά χριστιανός καθολικός, γεννημένος και μεγαλωμένος στον Λίβανο,
αλλά πολιτογραφημένος Γάλλος, συγγραφέας που έχει μητρική γλώσσα τα αραβικά,
αλλά γράφει στα γαλλικά); Μήπως θα μπορούσα να ισχυριστώ ότι αυτά τα δείγματα
περιορίζονται στους κύκλους των διανοουμένων ή σε μια κοσμοπολιτική κοινωνική
ελίτ; Μήπως δεν έχω συναντήσει στη Στοκχόλμη μόνο Ανατολίτες ταξιτζήδες; Δεν
έχω πέσει άραγε πάνω σε τυπικούς Ελβετούς τελωνειακούς με ελληνικό ή τουρκικό
όνομα, δεν έχω δει (με χαρά) σε δικές μας εθνικές γιορτές Αλβανούς μαθητές να
παρελαύνουν σημαιοφόροι; 
Αναμφισβήτητα όλα αυτά. Υπάρχει, όμως, και η άλλη πλευρά. Η άλλη πλευρά δεν
είναι τόσο η βίαιη αντίδραση και η τάση περιχαράκωσης λαών και πολιτισμών που,
όπως πολύ σωστά επισημαίνει ο Μααλούφ, αισθάνονται πως η νεωτερικότητα και η
σύγχρονη εκδοχή της, η παγκοσμιοποίηση, τους επιβάλλονται έξωθεν, χωρίς οι
ίδιοι να μπορούν να συμβάλουν δημιουργικά και να κερδίσουν από αυτή την
εξέλιξη. Μπορώ να φανταστώ την Ιστορία να λύνει αυτό το πρόβλημα, αν και όχι
με πολύ αβρό τρόπο. Πιο ανησυχητική είναι μια άλλη τάση ομαδισμού,
απομονωτισμού, κατασκευής κλειστών ταυτοτήτων, που εντείνεται διαρκώς μέσα
στους κόλπους των ίδιων των ανοιχτών, πολυπολιτισμικών κοινωνιών. Είναι πιο
ανησυχητική επειδή οι εκπρόσωποί της δεν είναι αποκλεισμένοι ή θύματα της
Ιστορίας, αλλά ανήκουν συνήθως στις προνομιούχες κατηγορίες των έτσι κι αλλιώς
προνομιούχων κοινωνιών τους. Τα κίνητρά τους, δηλαδή, δεν είναι και τόσο
εύλογα. 
Μήπως ο μισαλλόδοξος δογματισμός του αφροκεντρισμού θάλλει στα γκέτο των
μαύρων και όχι στα αμερικανικά πανεπιστήμια; Μήπως δεν είναι ευκατάστατοι και
μορφωμένοι αστοί αυτοί που προσχωρούν στις πιο απίθανες παραθρησκευτικές και
αποκρυφιστικές αιρέσεις; Μήπως δεν ήταν κοσμοπολίτες διανοούμενοι οι πρώτοι
που μαγεύτηκαν από τις σειρήνες του εθνικισμού μετά το τέλος του Ψυχρού
Πολέμου και μήπως αυτοί δεν έγιναν στη συνέχεια οι πιο διαπρύσιοι κήρυκές του;
Και στο ίδιο το βιβλίο του Μααλούφ, αυτό το «άνδρες και γυναίκες» που
διαβάζουμε ολοένα αντί του «άνθρωποι» ­ εντάξει, η γαλλική γλώσσα είναι σ'
αυτό το σημείο ανδροκρατικότερη από την ελληνική και η λέξη hommes σημαίνει
τόσο άνδρες όσο και άνθρωποι, αλλά μήπως αυτός ο υπερβάλλων ζήλος για γλωσσική
ισότητα δεν καταλήγει σε κάτι που μας αφήνει την εντύπωση πως η γυναίκα και ο
άνδρας είναι διαφορετικά είδη του έμβιου κόσμου, και μήπως αυτό δεν αντανακλά
πιστά τη στάση ορισμένων μορφών του γυναικείου κινήματος; 
Θέλω να πω με όλα αυτά ότι δεν υπάρχει μόνο πολιτική και πολιτισμική ιστορία,
ψυχολογία, κοινωνιολογία της ταυτότητας, αλλά και ανθρωπολογία της. Και η
τελευταία είναι, δυστυχώς, η πιο σκοτεινή πλευρά της. Φαίνεται πως στην ανάγκη
του ανθρώπου για ταυτότητα το στατικό στοιχείο είναι ισχυρότερο από το
δυναμικό, η ροπή αποκλεισμού των άλλων ισχυρότερη από την προθυμία υποδοχής
τους. Είναι στη φύση της ταυτότητας να θέλει να μένει κλειστή. Τα υπόλοιπα
είναι ζήτημα ηθικής και ιδεολογίας, παιδείας και προσαρμοστικής ευελιξίας.
Βρίσκω πως στον προβληματισμό του Μααλούφ δεν υπάρχει αρκετός χώρος γι' αυτή
τη δυσοίωνη παράμετρο της ταυτότητας. 
Ο Μααλούφ αναγνωρίζει τον κίνδυνο η παγκοσμιοποίηση να χωρίσει τον κόσμο σε
πομπούς της οικουμένης και σε δέκτες, σ' αυτούς «που είναι σίγουροι ότι ο
υπόλοιπος κόσμος δεν έχει τίποτε να τους διδάξει» και αυτούς «που έχουν
πιστέψει ότι ο κόσμος δεν πρόκειται ποτέ να τους ακούσει» (Σκηνή από την
ταινία «Μίσος» του Ματιέ Κασοβίτς)

Από αυτή την άποψη η παγκοσμιοποίηση (την οποία ο Μααλούφ, φρονίμως ποιών,
ούτε εξιδανικεύει ούτε δαιμονοποιεί) δεν θα φέρει την ισοπέδωση που φοβούνται
πολλοί, αλλά μάλλον ούτε τη συνείδηση μιας οικουμενικής κοινότητας, που
ελπίζει ο συγγραφέας. Πιο πιθανό είναι ότι, αντίθετα, θα συνεπισύρει έναν
ακόμη μεγαλύτερο κατακερματισμό σε άκαμπτες ταυτότητες από ό,τι η εποχή των
εθνικών κρατών. Πλάι στην «γκαίυ περηφάνια» θα έχουμε ­ αν δεν έχουμε ήδη ­
την εθνοτική περηφάνια, την περηφάνια των μικρών γλωσσών, τη μετα-χιπ χοπ ή
μετα-γκραντζ περηφάνια, την περηφάνια των καπνιστών, την περηφάνια των λατρών
του δίσκου από βινύλιο κ.λπ. κ.λπ. Όσο πιο ενιαίο θα κάνουν τον κόσμο η
οικονομία και η τεχνολογία, σε τόσο στενότερα σχήματα θα αναζητούν οι άνθρωποι
την ταυτότητά τους. 
Ο Μααλούφ αναγνωρίζει τον κίνδυνο να λειτουργήσει η παγκοσμιοποίηση μόνο προς
μία κατεύθυνση, να χωρίσει τον κόσμο σε πομπούς της οικουμένης και σε δέκτες,
σ' αυτούς «που είναι σίγουροι ότι ο υπόλοιπος κόσμος δεν έχει τίποτε να τους
διδάξει» και αυτούς «που έχουν πιστέψει ότι ο κόσμος δεν πρόκειται ποτέ να
τους ακούσει». Αλλά δεν είναι απαισιόδοξος. Μας υπενθυμίζει την «κατάκτηση της
Δύσης» από την αφρογενή και την ανατολίτικη μουσική, από τη μαγειρική τέχνη
«εξωτικών» πολιτισμών. Ωστόσο, τα ίδια τα παραδείγματα θα πρέπει να μας κάνουν
επιφυλακτικούς. Ειδικά εμείς στην Ελλάδα έχουμε μάθει καλά ότι ο ενθουσιασμός
των ξένων για τη μουσική και την κουζίνα μας δεν σημαίνει την αποδοχή μας ως
κατ' αρχήν ισότιμων συμπαραγωγών του σύγχρονου πολιτισμού παρά αντίθετα
επιβεβαιώνει την υποδεέστερη θέση μας, την αντιμετώπισή μας ως ζωντανού
απολιθώματος της κοινωνικής και πνευματικής εξέλιξης. Δεν μπορεί να
περηφανεύεται για την πολιτισμική συμβολή της μια χώρα που η παράδοσή της
προσφέρει στους άλλους απλώς μια προσωρινή ανακουφιστική δραπέτευση από τις
εντάσεις του σύγχρονου κόσμου σ' ένα χαριτωμένα αρχαϊκό περιβάλλον. Ή μια χώρα
που η κουλτούρα της εφοδιάζει με πρώτες ύλες την πολιτισμική βιομηχανία των
μητροπόλεων. Εκτός αν η ρέγκε και το κουσκούς έκαναν την Τζαμάικα και το
Μαρόκο παραγωγούς σύγχρονου πολιτισμού. 
Αλλά μου φαίνεται πως ξεχάστηκα στον κόσμο του εγγονού του συγγραφέα, έναν
κόσμο που μπορεί και να μην είναι (μακάρι να μην είναι) όπως τον φαντάζομαι.
Γιατί κατά τα άλλα, τα περισσότερα από αυτά που λέει ο Μααλούφ για τις
ταυτότητες είναι απολύτως σωστά. Ο λόγος του είναι η φωνή του ανθρωπισμού και
του κοινού νου, σε τόνο σεμνό, διαλλακτικό, μακρόθυμο, όπως αρμόζει, όχι
διακηρυκτικό ή καταγγελτικό. Και το γεγονός ότι πολλά από αυτά, ή σχεδόν όλα,
θα έπρεπε να είναι αυτονόητα, αλλά δεν είναι, δείχνει αφ' ενός πόσο σημαντικό
είναι να λέγονται και να ξαναλέγονται, αφ' ετέρου πόσο πολύ θα διαρκέσουν οι
δυο γενιές που μας χωρίζουν από τις εξερευνήσεις του εγγονού στη βιβλιοθήκη
του παππού. 
<H3>ΔΥΟ ΑΚΡΑΙΕΣ ΑΝΤΙΛΗΨΕΙΣ
</H3>
«Η σύνεση είναι ένα φαράγγι, ένα στενό μονοπάτι ανάμεσα σε δυο γκρεμούς,
ανάμεσα σε δυο ακραίες αντιλήψεις. Σε ό,τι αφορά τη μετανάστευση, η πρώτη
ακρότητα είναι αυτή που θεωρεί τη χώρα υποδοχής λευκή σελίδα όπου καθένας
μπορεί να γράψει ό,τι νομίζει ή, χειρότερα ακόμη, αχανές χωράφι όπου μπορεί να
εγκατασταθεί ο καθένας, με όλα του τα όπλα και τις αποσκευές, χωρίς να αλλάξει
τίποτε από τις συνήθειες και τις συμπεριφορές του. Η άλλη ακραία αντίληψη
θεωρεί τη χώρα υποδοχής σελίδα που την έχουν γράψει ήδη και την έχουν τυπώσει,
χώρα που οι νόμοι της, οι αξίες της, οι πεποιθήσεις της, τα πολιτισμικά και τα
ανθρώπινα χαρακτηριστικά της έχουν παγιωθεί μια καλή, και οι μετανάστες το
μόνο που έχουν να κάνουν είναι να συμμορφωθούν» (σελ. 56)
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P34</CAT>
<ED>
Κωδικός άρθρου: A17258P341</ED>
<ID>
ID:304889

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P34&aa=1</URL></REF>


Article

<CATEGORY>vin09</CATEGORY>

 <H2>Τεκμηριωμένες διακρίσεις
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ένας νεαρός φιλόσοφος πηγαίνει σ' ένα επαρχιακό πανεπιστήμιο να
διεκδικήσει μια θέση λέκτορα. Στο λεωφορείο πέφτει πάνω στον βασικό αντίπαλό
του που κοιμάται αρειμανίως. Όταν λοιπόν το λεωφορείο σταματά μπροστά στη
Σχολή, κατεβαίνει χωρίς να τον ξυπνήσει. Τρία χρόνια αργότερα, ο... υπναράς
ξανακαταθέτει υποψηφιότητα. Μπροστά του, στην Επιτροπή Κρίσης, ποιος άλλος; Το
«κάθαρμα» σε πλήρη σύγχυση για τη «δουλειά». Τι θα κάνει τώρα; Τα παιχνίδια,
τα μαγειρέματα, οι συμβιβασμοί, τα διλήμματα της ακαδημαϊκής κοινότητας,
τίθενται επί τάπητος. Δεν πρόκειται για ένα ακόμα «πανεπιστημιακό
μυθιστόρημα», μια συνέχεια ας πούμε τού «Αλλάζοντας Θέσεις» του Ντέιβιντ Λοτζ
(Πόλις) αλλά για ένα ταινιάκι με σημαδιακή υπογραφή. Σκηνοθέτης και
σεναριογράφος, ένας καθηγητής Φιλοσοφίας. Ο γιος του Πιέρ Μπουρντιέ, ο
Εμμανουήλ, ο οποίος έκανε τέχνη τις κοινωνιολογικές έρευνες τού πατέρα του για
τον ανελέητο κόσμο της πνευματικής, πολιτισμικής, ακαδημαϊκής εξουσίας, για
τους μηχανισμούς και τις στρατηγικές της. 
Ο «Homo Academicus» ήταν ένα καθοριστικό βιβλίο τού Μπουρντιέ που
εκδόθηκε το 1984, τεκμηριώνοντας, θα μπορούσαμε να πούμε εκ των υστέρων, τα
μυθιστορήματα των διαφόρων Λοτζ. Τον δρόμο είχε ανοίξει όμως, το 1979, η
περίφημη πια «Διάκριση» (La Distinction) ­ Κοινωνική κριτική και καλαισθητική
κρίση», μια θεμελιώδης επιστημονική εργασία του με ανησυχητική επικαιρότητα.
Αυτό το βιβλίο θα κυκλοφορήσει σύντομα από τον «Πατάκη» στην προσεγμένη
μετάφραση της Κικής Καψαμπέλη με πρόλογο του Νίκου Παναγιωτόπουλου και τα
συμπεράσματά του θα κάνουν τις ελίτ να νιώσουν αρκετά άβολα. 
Η «Διάκριση» μιλά για το χάσμα ανάμεσα στους τίτλους σπουδών και σε
αυτό που λέμε γενικότερη καλλιέργεια ενός ανθρώπου. Για τους κοινωνικούς
μηχανισμούς που διαμορφώνουν τα πρωτοποριακά ή κλασικά γούστα μας ως προς τα
αγαθά του πολιτισμού. Για τον ρόλο δηλαδή της κοινωνικής καταγωγής ή αν θέλετε
τής μακράς εξοικείωσης με την κουλτούρα, της αστικής δηλαδή εμπειρίας, σε
αντιδιαστολή με τη λεγόμενη φιλολογική ή επιτηδευμένη γνώση, που προκύπτει από
την ορθολογική διδασκαλία τής κουλτούρας μέσω της σχολικής παιδείας. Για τον
μύθο του έμφυτου γούστου, ο οποίος εκφράζει μια ιδεολογία που «φυσικοποιεί»
πραγματικές διαφορές. Για το ψέμα των ίσων ευκαιριών. Η υπεροχή του Μπουρντιέ
οφειλόταν στο ότι όλα αυτά, πρώτα τα τεκμηρίωνε με έρευνες πεδίου και έπειτα,
χωρίς να πέφτει στην παγίδα του λαϊκισμού, τα θεωρητικοποιούσε με γλαφυρότητα.
Μια γλαφυρότητα που κινδυνεύει να χαθεί μερικές φορές, επειδή οι παρενθετικές
προτάσεις, που τόσο αγαπούν οι Γάλλοι, κουράζουν τον αναγνώστη όταν
μεταφέρονται στη δική μας δημοτική. Μια γλώσσα που ­ γιατί το ξεχνούν οι
μεταφραστές; ­ είναι αναλυτική. 
Υπερεκτιμήθηκε άραγε ο Μπουρντιέ; Όποιος πιστεύει πως «ναι», θα πρέπει
να δει το ντοκιμαντέρ του Πιερ Καρλ (4/3 στο Γαλλικό Ινστιτούτο) που
αποκαλύπτει πίσω από τον μύθο του μανδαρίνου, τον επιστήμονα - στοχαστή εν
δράσει. Η απάντηση βρίσκεται τελικά στη διάκριση των δύο. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P34</CAT>
<ED>
Κωδικός άρθρου: A17258P342</ED>
<ID>
ID:304928

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P34&aa=2</URL></REF>


Article

<CATEGORY>vin09</CATEGORY>

 <H2>Φιλοσοφία σε Τράπουλα
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ενα χειροποίητο βιβλίο. Ενενήντα σελίδες με εικαστικά κολλάζ που παραπέμπουν
σε μια αυτοσχέδια τράπουλα ταρώ. Κάθε σελίδα και ένα χαρτί ­ από τον Τρελλό
και την Πληρότητα ώς τον Φόβο, την Πρόνοια και τον Ιππότη Των Δίσκων ­ που
περιβάλλεται από αποφθέγματα, συμβολικές ρήσεις, παραπομπές στον ζωδιακό κύκλο
ή στην αρχαιοελληνική μυθολογία, ονόματα σε διάφορες γλώσσες. 
Είναι το δημιούργημα του ζωγράφου Κώστα Φωτόπουλου. Ενός καλλιτέχνη
προικισμένου και στοχασμένου, με συμμετοχές σε διεθνείς εκθέσεις (τα «Μαγικά
Μπλέ Κουτιά» του είχαν κάνει αίσθηση το 1990), που θα γινόταν ο αστέρας των
γκαλερί αν δεν αποφάσιζε να γυρίσει την πλάτη του στην εμπορική διακίνηση της
τέχνης. Πάντα ανήσυχος, ο 45άρης σήμερα Φωτόπουλος φιλοτέχνησε μια σειρά από
τέτοια βιβλία - έργα τέχνης, αφιερωμένα εξαιρετικά. Το λέει και ο τίτλος τους:
Optimi Corruptio Pessima που θα μπορούσε να ερμηνευθεί και ως «Η διαφθορά των
καλύτερων είναι η χειρότερη». 
Από τα φύλλα του είναι χαρακτηριστική η ΕΠΙΤΥΧΙΑ; « Η Εσωτερική Ανατολή / Η
Δύναμη του Περιττού / Κύκλον είναι τα ανθρώπινα / Η Κατάκτηση της Γης Χαναάν /
Υλικό Κέρδος / Η Χαρά των Τυχαίων / Είσαι Υποχρεωμένος να σκέπτεσαι τα Αθάνατα
και τα Θεία». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P55</CAT>
<ED>
Κωδικός άρθρου: A17258P551</ED>
<ID>
ID:304890

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P55&aa=1</URL></REF>


Article

<CATEGORY>vin09</CATEGORY>

 <H2>Η Πύρρειος Νίκαια
</H2><H4>Η Διακυβερνητική που οδήγησε στη Διάσκεψη η οποία κατέληξε στη Συνθήκη της
Νίκαιας συνιστά μια από τις λιγότερο ένδοξες αλλά και τις πιο παραδειγματικές
σελίδες στην ιστορία της ευρωπαΪκής ενοποίησης. Η Ελλάδα έχει την τύχη να
μπορεί να τη διηγηθεί κάποιος που μετείχε ενεργά σε όλη τη διαδικασία, χωρίς
να ξεχάσει στιγμή πως είναι ειδικός, με δικαίωμα και υποχρέωση κρίσης.
</H4>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Η Συνθήκη της Νίκαιας δεν υπήρξε μια ικανοποιητική Συνθήκη, μας λέει από την
πρώτη σελίδα του νέου βιβλίου του ο καθηγητής Ιωακειμίδης, εκπρόσωπος της
χώρας μας στη Διακυβερνητική Διάσκεψη του 2000. Όμως..., συνεχίζει ­ κι αυτό
το «όμως», που αποτελεί τον μόνιμο μοχλό προόδου της Ευρώπης των μικρών
βημάτων, κάνει τον κόπο να το εκθέσει, να το σκεφθεί και να το αναλύσει στις
επόμενες 150 σελίδες, με τρόπο περιγραφικό, σαφή, απλό, αλλά χωρίς να
προσφέρει έτοιμες λύσεις και χωρίς να κρύβει το βάθος των πραγμάτων. 
Η Διακυβερνητική, χρεωμένη αποκλειστικά με τα «απομεινάρια» του Άμστερνταμ,
ήταν εξαρχής μια διαδικασία πολιτικά χωλή. Τη στιγμή που η κοντινή προοπτική
του ευρώ προκαλούσε έναν πρωτόγνωρο δημόσιο διάλογο γύρω από το μέλλον της
Ευρώπης, ο περιορισμός της συζήτησης ­ και, στη Νίκαια, της αλλαγής της
Συνθήκης ­ σε τεχνικά, σχεδόν «μπακαλίστικα» θέματα (μέγεθος και σύνθεση της
Επιτροπής, στάθμιση ψήφων, επέκταση της ειδικής πλειοψηφίας) φάνταζε
αποκομμένος από τις ανάγκες των καιρών. Αυτό ακριβώς συνιστά το παράδοξο της
Νίκαιας: σε μια στιγμή με διάχυτη και έντονη «ανάγκη Ευρώπης», οι πολιτικοί
ηγέτες, αντί να δείξουν ότι η περιορισμένου έστω εύρους αναθεώρηση αποτελούσε
αναγκαίο σκαλοπάτι για μεγάλες θεσμικές εξελίξεις (διεύρυνση,
συνταγματοποίηση, αφύπνιση κοινής εξωτερικής πολιτικής και άμυνας), πρόβαλαν
με άκομψο τρόπο μια σειρά από θεσμικές, πολιτικές και διαδικαστικές
δυσλειτουργίες της Ένωσης: τον πατερναλιστικό και εν τέλει παρακωλυτικό ρόλο
των λεγόμενων «μεγάλων χωρών» (στην προκειμένη περίπτωση της Γαλλίας), την
υποβαθμισμένη και αναποτελεσματική συμμετοχή των υπουργών και των συμβουλίων
τους, την έλλειψη προετοιμασίας και σε βάθος γνώσης των φακέλων κατά τη
διάρκεια της ίδιας της Διάσκεψης Κορυφής, την πολιτική και διαπραγματευτική
αδυναμία της Επιτροπής, τον χωρισμό των κρατών σε ομάδες (εθνικών) συμφερόντων
(στην παραδοσιακή διάκριση «μικρών-μεγάλων» προστέθηκε έντονα στη Νίκαια και η
κατηγοριοποίηση «εντός-εκτός ΟΝΕ»), την επικράτηση της λογικής των
«αποζημιώσεων» για την άρση των προβλημάτων (αφήνεις λίγες ψήφους, παίρνεις
μερικές έδρες ή μερικές συναντήσεις στην έδρα σου) και την υιοθέτηση, τελικά,
λύσεων δημοκρατικά αδιαφανών, ανορθολογικών, ακόμα και τεχνικά εσφαλμένων. 
ΠΡΟΟΔΟΙ

Μπροστά στην εικόνα που συνθέτουν τα συσσωρευμένα αυτά ελλείμματα, είναι
σχεδόν φυσιολογικό να περάσουν σε δεύτερη μοίρα οι πρόοδοι που συντελέσθηκαν:
Η πολιτική διαδικασία που απέληξε στη Συνθήκη της Νίκαιας: επιβεβαίωσε την
τάση προώθησης της «διαφοροποιημένης ενοποίησης» (με «Διευθυντήριο» ή χωρίς,
αυτό είναι το μείζον θέμα), ενίσχυσε, το ομοσπονδιακό εις βάρος του
διακυβερνητικού μοντέλου, άνοιξε τον δρόμο της θεσμικής αναζωογόνησης. Και
μάλιστα, όπως αποφασίσθηκε τον Δεκέμβριο του 2001 στο Λάακεν, μέσα από τον
δημοκρατικά πιο ενδιαφέροντα δρόμο της Συνέλευσης. 
Το μόνο ίσως σημείο όπου ο συγγραφέας «γλυκαίνει» την εικόνα σχετίζεται με τη
συγκεκριμένη αποκομιδή της Ελλάδος και την εν γένει ευρωπαϊκή πορεία της.
Βεβαίως είναι αλήθεια ότι η χώρα μας «δεν έχασε» στη Νίκαια. Βεβαίως αποτελεί
κοινό τόπο ότι η Ελλάδα από το περιθώριο βρίσκεται πλέον πολύ κοντά στον
πυρήνα της ενοποιητικής διαδικασίας. Όμως είναι, πιστεύω, υπερβολικά
ιδεαλιστικό να αποδίδεται η καμπή αυτή σχεδόν ισότιμα στη συμβολή της Ένωσης
για την εμπέδωση της δημοκρατίας στην Ελλάδα (ποια «κοινωνία των πολιτών»
διακρίνει άραγε ο συγγραφέας;), στη βελτίωση της ασφάλειας των εξωτερικών
συνόρων και του διεθνούς ρόλου της (και η προσωρινά αναβληθείσα περιπέτεια του
ευρωστρατού;) και στην ωφέλεια από τα οικονομικά «πακέτα», αφού αυτά τα
τελευταία συνιστούν τον ουσιαστικό και σχεδόν αποκλειστικό καταλύτη της
«κοινοτικοποίησης» της επίσημης ελληνικής πολιτικής. Όπως είναι, κατά τη γνώμη
μου, πρόωρο να λέγεται ότι έχουν ωριμάσει οι συνθήκες για την αποδοχή από τη
χώρα μας του μοντέλου της «πολιτικής ένωσης ομοσπονδιακού χαρακτήρα, αλλά με
βάση το κοινοτικό πρότυπο και μέθοδο ολοκλήρωσης» (πόσο δημόσια έχει συζητηθεί
κάτι τέτοιο;). Σε κάθε περίπτωση ­ και αυτό το βιβλίο το καθιστά σαφές στον
υποψιασμένο αναγνώστη ­ η πορεία και τα αποτελέσματα της Νίκαιας δικαίωσαν την
πίστη ότι η καλύτερη υπηρεσία που μπορεί να προσφερθεί σήμερα στην Ευρώπη,
είναι το ξεπέρασμα της παραδοσιακής μεθόδου της.

<H3>ΜΕΤΑΒΑΤΙΚΟ ΒΗΜΑ
</H3>
«Η Συνθήκη της Νίκαιας θα πρέπει να θεωρηθεί ως ένα μεταβατικό βήμα στη
διαδικασία της ευρωπαϊκής ενοποίησης· συνιστά απόπειρα να αποτυπωθούν, στη
θεσμική συγκρότηση της Ευρωπαϊκής Ένωσης, οι νέες πραγματικότητες που έχουν
εμφανισθεί μετά το τέλος του Ψυχρού Πολέμου και την ανάδειξη της Γερμανίας σε
πολιτική δύναμη του ευρωπαϊκού χώρου, αλλά και οι πραγματικότητες που
δημιουργούνται με τη δρομολογημένη διεύρυνση της Ευρωπαϊκής Ένωσης σε είκοσι
επτά κράτη-μέλη». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17258P561</ED>
<ID>
ID:304891

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P56&aa=1</URL></REF>


Article

<CATEGORY>vin09</CATEGORY>

 <H2>Μπαλζάκ: Ο άνθρωπος μυθιστόρημα
</H2><H4>Το Παρίσι του Μπαλζάκ αποδεικνύει ότι το μεγάλο μυθιστόρημα, ένα από τα
σημαντικότερα πνευματικά κληροδοτήματα του 19ου αιώνα, δεν μπορεί να υπάρξει
παρά μόνον εκεί που η πραγματικότητα εμφανίζεται ταυτόχρονα με τη σκιά της, τη
μυθική της διάσταση, ένα είδος ιερού χώρου που θα δώσει σημασία στο ασήμαντο,
και θα αναλάβει να καταγράψει τον χρόνο που περνάει.
</H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Το μπαλζακικό σύμπαν αρχίζει και τελειώνει στο Παρίσι. Είναι το κέντρο της
ανθρωπολογίας του, ο πυρήνας της μυθολογίας του, η σκηνή της Ανθρώπινης
Κωμωδίας του. Ο Ραστινιάκ και ο Λισιέν Ντε Ριμπεμπρέ γεννιούνται,
αναδεικνύονται, σκιάζονται και σβήνουν ανάλογα με τον τρόπο, τη γωνία και την
ένταση του κρυφού φωτισμού που βγάζει η αέναη κίνηση της πόλης. Αυτή είναι η
αύρα της ζωής τους, το πιστοποιητικό της γνησιότητάς τους, η κινητήρια δύναμη
της φιλοδοξίας τους, το «κάτι παραπάνω» που χρειάζεται η ύπαρξη για να
μεταμορφωθεί σε δράμα της αφήγησης. 
Σε πείσμα του σύγχρονου «πολιτικώς ορθού» και της ψοφοδεούς επαγγελματικής
κριτικής, το μυθιστόρημα δεν είναι ένα αφηγηματικό είδος που στόχο έχει να
απλουστεύσει τον κόσμο που βλέπουμε, για να μας βοηθήσει να τον αισθανθούμε ή
να τον καταλάβουμε. Οι προθέσεις του δεν είναι τόσο ευγενείς και η συμπεριφορά
του δεν είναι διόλου δημοκρατική. Πηγάζει από κάποια σαφέστατη διάθεση
ιεράρχησης του κόσμου και προσπαθεί να φτιάξει την δική του αριστοκρατία, αυτή
που πιστεύει ότι «τα πράγματα δεν είναι δα και τόσο απλά, όσο φαίνονται εκ
πρώτης όψεως». Ο μυθιστοριογράφος είναι αρπακτικό: κλέβει κομμάτια από τον
χρόνο της καθημερινότητας, για να τα αναγάγει σε «φιλοσοφικές αξίες» ­ κατά
Μπαλζάκ ­ σε μυθικά κεφάλαια της ύπαρξης. 
ΜΠΑΛΖΑΚ ΟΠΩΣ ΡΑΣΤΙΝΙΑΚ 
Αυτός τουλάχιστον υπήρξε ο μυθιστοριογράφος Μπαλζάκ. Και αυτός υπήρξε και ο
άνθρωπος Μπαλζάκ, ο οποίος έζησε μια ζωή αντάξια των μυθιστορηματικών ηρώων
του. Σαν τον Ραστινιάκ και τον Λισιέν Ντε Ριμπεμπρέ έφτασε στο Παρίσι από την
γενέτειρά του Τουρ, έχοντας ήδη προσθέσει ένα πρόθεμα αριστοκρατικής καταγωγής
«Ντε» στο επίθετό του, αποφασισμένος να κάνει καριέρα. Να κερδίσει χρήματα, να
γίνει διάσημος, να ερωτευθεί και να τον ερωτευθούν. 
Μερικές δεκαετίες αργότερα, στις 11 Ιανουαρίου του 1849, στην ψηφοφορία που
γίνεται στη Γαλλική Ακαδημία για την πλήρωση της έδρας του Σατομπριάν, ο
Μπαλζάκ θα πάρει μόνον τέσσερις από τις είκοσι εννέα ψήφους ­ οι δύο από τις
τέσσερις ήταν του Ουγκώ και του Λαμαρτίνου. Αντ' αυτού, θα εκλεγεί κάποιος
δούκας ντε Νοάιγ, αγνώστων πλέον συγγραφικών στοιχείων, για τον οποίον ο
Μπαλζάκ θα πει: «Ως συγραφέας αξίζει περισσότερο από εμένα, αλλά σε ευγένεια
και αρχοντική συμπεριφορά εγώ αξίζω περισσότερο απ' αυτόν». Η δήλωση είναι
αποκαλυπτική όχι μόνο για τον πραγματικό χαρακτήρα και τις κατά βάθος
φιλοδοξίες του Μπαλζάκ, αλλά και για τον τρόπο που ένας συγγραφέας βλέπει τον
εαυτό του: η ανασφάλεια και η αβεβαιότητα είναι προνόμιο της μεγαλοφυΐας. 
Εννοείται ότι την εποχή εκείνη ο Μπαλζάκ είναι ήδη διάσημος. Λίγες ημέρες μετά
την απόρριψή του από την Ακαδημία, ο Θεόφιλος Γκοτιέ θα τον χαρακτηρίσει
«συγγραφέα πανευρωπαϊκής φήμης, με τεράστιο ταλέντο, πραγματική ιδιοφυΐα,
μοντέρνο ως προς την ουσία του, Γάλλο, αλλά πάνω απ' όλα Παριζιάνο». 
Περίπου έναν χρόνο αργότερα, στις 21 Αυγούστου του 1850, στην κηδεία του στο
Περ Λασέζ, ο Ουγκώ και ο Δουμάς, που κρατούν τις ταινίες του φέρετρού του,
κινδυνεύουν να ποδοπατηθούν από το συγκεντρωμένο πλήθος. Μέσα στον συνωστισμό
διακρίνονται ο Μπερλιόζ και ο Φρεντερίκ Λεμέτρ και ο συγγραφέας των «Αθλίων»,
που εκφωνεί τον επικήδειο, δεν κάνει καμιά οικονομία στις εκφράσεις που
χρησιμοποιεί: 
«Ο κύριος Ντε Μπαλζάκ υπήρξε ο σπουδαιότερος ανάμεσα στους σπουδαίους, ο
άριστος ανάμεσα στους καλούς... Ο Μπαλζάκ πηγαίνει κατ' ευθείαν στον στόχο
του. Παλεύει σώμα με σώμα με τη σύγχρονη πραγματικότητα. Αποσπά από τον καθένα
κάτι... Οι μεγάλοι άνδρες οικοδομούν μόνοι το βάθρο τους, το μέλλον
αναλαμβάνει να ανεγείρει τον ανδριάντα τους» ­ αν μη τι άλλο, τότε ήξεραν να
συνοδεύουν τους μεγάλους άνδρες τους στην τελευταία τους κατοικία. 
Ο θανατος

Ο Μπαλζάκ πέθανε από μια ασθένεια που οι γιατροί είχαν διαγνώσει ως υδρωπικία,
στην αγκαλιά της γυναίκας του Εύας, πρώην κυρίας Χάνσκα, αφήνοντας πίσω του
ένα έργο σημαντικό και ως προς την αξία αλλά και ως προς τον όγκο.
Αναγκαστικά; 
Διαβάζοντας τη βιογραφία του έχεις την εντύπωση πως ο άνθρωπος αυτός που
κοιμόταν στις έξι το απόγευμα και ξυπνούσε μεσάνυχτα για να γράψει όλη την
νύχτα πίνοντας ασταμάτητα καφέδες, που έζησε όλη του τη ζωή ξοδεύοντας
περισσότερα από όσα μπορούσε να κερδίσει, που συνέλαβε όλες τις δυνατές
αποτυχημένες επιχειρήσεις ­ μέχρι και εγκαταλελειμμένα ορυχεία πήγε να ψάξει
στη Σαρδηνία ­ καταλαβαίνεις ότι ο Μπαλζάκ δεν μπορούσε παρά να γράφει πολύ,
για να πάρει την επόμενη προκαταβολή που θα τον βοηθούσε να καλύψει τα χρέη
που είχε δημιουργήσει με την προηγούμενη. Τον κυνηγούσαν, άλλαζε μονίμως
διευθύνσεις, ως και γυναίκα ντύθηκε για να ξεφύγει από τους πιστωτές του. 
Αναγκάστηκε να γράφει συνέχεια για να ζήσει ή μήπως είχε επιλέξει αυτόν τον
τρόπο ζωής που ήξερε εκ των προτέρων ότι θα τον αναγκάζει να γράφει συνέχεια ­
αφού αυτό ήταν το μόνο που τον ενδιέφερε να κάνει στη ζωή του. Τα τεχνάσματα
που εφευρίσκει η δημιουργία για να χειραγωγήσει όσους επίλεκτους την υπηρετούν
είναι πάντα εκλεπτυσμένα τόσο, ώστε τα θύματά τους να μην το παίρνουν είδηση. 
Η Nadine Satiat είμαι βέβαιος ότι αισθάνεται πως πέτυχε τους σκοπούς της. Η
βιογραφία αυτή του Μπαλζάκ δεν είναι η μόνη που παρουσιάζει τον συγγραφέα
αντάξιο των μυθιστορηματικών του ηρώων. Είναι όμως σίγουρα η πιο εξαντλητική.
Στις επτακόσιες σελίδες της, τα πενήντα χρόνια της ζωής του καταγράφονται
πολλές φορές ημέρα με την ημέρα και ώρα με την ώρα. Εκπληκτική δουλειά
αρχείου, που δείχνει όμως και τα όριά της. Εγώ εξακολουθώ να προτιμώ τις
παλιές βιογραφίες α λα Αντρέ Μωρουά που θυσίαζαν πολλά ευρήματα για χάρη της
αφηγηματικής ροής. Αυτή της Satiat, ενώ είναι εντυπωσιακή, πολλές φορές σε
πνίγει με τη μυρουδιά του πανεπιστημιακού εργαστηρίου που αποπνέει. 
ΤΑ ΧΑΜΕΝΑ ΟΝΕΙΡΑ 
Κατ' αρχάς, οφείλω να πω ότι θαυμάζω όσους, ακόμη και σήμερα, αποφασίζουν να
μεταφράσουν κλασική λογοτεχνία στη γλώσσα μας. Το εγχείρημα είναι παράτολμο:
απαιτείται πολύς χρόνος και, όπως είναι κοινό μυστικό, οι αμοιβές των
μεταφραστών είναι απαράδεκτα ­ σχεδόν υποτιμητικά χαμηλές. Γι' αυτό οφείλω να
συγχαρώ τον Κώστα Σφήκα που αποφάσισε να μεταφράσει «Τα Χαμένα Όνειρα» ­ είναι
εγχείρημα αντάξιο ευπατρίδη της λογοτεχνίας. 
Οφείλω, όμως, να εκφράσω μία κατ' άρχάς απορία: Γιατί «Χαμένα Όνειρα» και όχι
«Χαμένες Ψευδαισθήσεις»; ­ και δεν αναφέρομαι στην κυριολεξία τής απόδοσης που
μπορεί να είναι έτσι ή αλλιώς. Αναφέρομαι στο γεγονός ότι ο τίτλος «Χαμένες
Ψευδαισθήσεις» είναι πολιτογραφημένος στην κληρονομία της γλώσσας μας και
νομίζω ότι σ' αυτές τις περιπτώσεις οι αλλαγές μάλλον αφαιρούν παρά
προσθέτουν. Δεν θα 'χε νόημα κάποιος, ας πούμε, μεταφράζοντας τους «Άθλιους»
να αλλάξει τον Γιάννη Αγιάννη ­ απόδοση που δεν αιτιολογείται λεξικογραφικά ­
με οποιαδήποτε άλλη εκδοχή του ονόματος. 
Πάντως, «Τα Χαμένο Όνειρα» ­ ή «Ψευδαισθήσεις» ­ παραμένουν ένα από τα
αριστουργήματα του Μπαλζάκ και η απόδοσή του από τον Κώστα Σφήκα έχει γίνει με
το αίσθημα του αναγνώστη που μεταφράζοντας προσπαθεί να αποδώσει στη γλώσσα
του τους υπόγειους ρυθμούς και τους αόρατους δεσμούς του έργου που αγάπησε.
Εκτός αυτού, οι περιγραφές του λογοτεχνικού και του δημοσιογραφικού παρισινού
μικρόκοσμου του Παρισιού που μας άφησε ο Μπαλζάκ με τις περιπέτειες του Λισιέν
Ντε Ριμπεμπρέ, παραμένουν αξεπέραστες λογοτεχνικές σελίδες και απολύτως
επίκαιρες. Είναι βέβαιο ότι ο καθένας που θα τις διαβάσει ακόμη και σήμερα θα
αναγνωρίσει στους χαρακτήρες του πρόσωπα του αμέσου περιβάλλοντός του.

<H3>ΚΑΤΑΡΑΜΕΝΟ ΧΡΗΜΑ!
</H3>
«Καταραμένο χρήμα! Καταραμένα μυθιστορήματα! (...) Τα μισώ τα μυθιστορήματα,
και πάνω απ' όλα εκείνα που μένει να τελειώσουν!..»

«Αχ, σας διαβεβαιώνω, η καρδιά μου είναι γυναικεία, ο καλός Θεός λάθεψε».

«Τελικά, η Ευρώπη είναι ξετρελαμένη με την αστική τάξη. Κανένας δεν μπορεί να
πάει ενάντια στον αιώνα του».

(Από γράμματα του Μπαλζάκ στην κυρία Χάνσκα).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17258P562</ED>
<ID>
ID:304929

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P56&aa=2</URL></REF>


Article

<CATEGORY>vin09</CATEGORY>

 <H2>...«Το μυθιστόρημα της κυρίας Έρσης»
</H2>
<AUTHOR>ΧΡΗΣΤΟΣ ΜΠΟΥΛΩΤΗΣ</AUTHOR>

Καθόλου σύνηθες φαινόμενο οι πολλαπλές επισκέψεις του ίδιου μυθιστορήματος.
Ιδίως όταν είναι σκοτεινό και περίπλοκο, πολυεπίπεδο, προϋποθέτοντας μάλιστα
την ανάγνωση ενός παλαιότερου έργου από το οποίο αφορμάται και με το οποίο
συνδιαλέγεται επίμονα, αν και φυγόκεντρα. Μου συμβαίνει από τριακονταετίας με
του Νίκου Γαβριήλ Πεντζίκη «Το μυθιστόρημα της κυρίας Έρσης», κεντημένο στον
καμβά της ιδεαλιστικής «Έρσης» του Δροσίνη (1922). Πρώτη τολμηρή απόπειρα
ανάγνωσης στα γυμνασιακά μου χρόνια, κατά προτροπή τού φιλολόγου Δημοσθένη
Γεωργοβασίλη ­ καλή του ώρα! Με είχε πάρει στην περιβόητη εκείνη παρουσίαση
του μυθιστορήματος από τον Γ. Σαββίδη, το 1969. Αυτό ήταν, η γοητεία τού
Πεντζίκη ήρθε κι έμεινε. Στα φοιτητικά μου δεύτερη ανάγνωση, χωρίς όμως
πρόσβαση στην «Έρση» του Δροσίνη, που, από καιρό εξαντλημένη, αισθανόμουν την
ανάγκη της, λόγω και του αρχαιολογικού μου προσανατολισμού. Ακολούθησε,
ωστόσο, τρίτη ανάγνωση, και μια τέταρτη αποσπασματική στις ανασκαφές του
Ακρωτηρίου Θήρας. Κάθε φορά ανεξάντλητη η απόλαυση από την ιδιότυπη γραφή του
Πεντζίκη, από τα θησαυρίσματά της. Υπερρεαλιστικό παιχνίδι έξοχο, αφηγηματική
μαεστρία, η οξυδερκής θέαση πραγματικού και φανταστικού, οι θεολογικές
προεκτάσεις της μυθοπλασίας του. Τον περασμένο Αύγουστο αξιώθηκα, επιτέλους,
να διαβάσω την «Έρση» του Δροσίνη (Εκδόσεις Ίνδικτος 2000), για να εκτιμήσω
λίγο μετά και το δοκίμιο του Α. Ζέρβα «Από την κυρία Έρση του Ν.Γ. Πεντζίκη
στην Έρση του Γ. Δροσίνη» (Νέα Εστία, Οκτ. 2000). Προ διμήνου εκ νέου ανάγνωση
του μυθιστορήματος του Πεντζίκη, η πλέον ώριμη και ολοκληρωμένη. Η κυρία Έρση
έχει μακρύ ταξίδι ακόμη, λέω, με κολλημένη στον νου την αποφθεγματική φράση
του συγγραφέα της «αμαρτία η απουσία από το παρόν». <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P58</CAT>
<ED>
Κωδικός άρθρου: A17258P581</ED>
<ID>
ID:304892

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P58&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΕΦΗ ΦΑΛΙΔΑ</AUTHOR>

Ο Κάφκα έγραφε στην αρραβωνιαστικιά του Φελίς Μπάουερ: «Ναι, θα ήταν ωραίο
να σου διαβάσω αυτή την ιστορία, θα είμαι όμως αναγκασμένος να σε κρατώ από το
χέρι, γιατί η ιστορία προξενεί τρόμο. Έχει τίτλο "Η Μεταμόρφωση", θα σου
προκαλέσει έναν αποτρόπαιο φόβο και ίσως μου ζητήσεις να σε απαλλάξω από μια
τέτοια δοκιμασία». Η εκτενής αυτή νουβέλα καθιέρωσε τον συγγραφέα στο
αναγνωστικό κοινό της εποχής του και θεωρήθηκε σαν ένα από τα κείμενα εκείνα
που κατέστησαν δυνατή τη γέννηση της σύγχρονης πεζογραφίας. 
Το βιβλίο επιχειρεί να διερευνήσει κατά πόσο η χορηγία των τεχνών
λειτουργεί ως ένα αποτελεσματικό μέσον εταιρικής επικοινωνίας με καταλύτη στη
λειτουργία του θεσμού το Κράτος, το οποίο καθορίζει το πλαίσιο μέσα στο οποίο
θα λειτουργήσουν οι χορηγικοί φορείς. Παρουσιάζεται η πρόσφατη έρευνα του
συγγραφέα με αντικείμενο τη χορηγία των τεχνών στην Ελλάδα. Η έρευνα αυτή
προσπαθεί να αποτυπώσει την εικόνα του σύγχρονου χορηγού, καθώς και τον ρόλο
που παίζουν στη διαμόρφωση αυτής της εικόνας οι πολιτιστικοί φορείς και οι
χορηγικοί σύμβουλοι. 
Αυτοεξόριστος στη Σουηδία και καταζητούμενος από το στρατιωτικό καθεστώς
της πατρίδας του το 1975, ο Τούρκος συγγραφέας άρχισε να γράφει το βιβλίο στη
Σουηδία και το ολοκλήρωσε 25 χρόνια μετά, σε ένα ψαροχώρι της Βρετάνης. Η
πλοκή διαδραματίζεται στο παγωμένο τοπίο της Στοκχόλμης με γρήγορους ρυθμούς,
με ήρωες τους πρόσφυγες και υλικά τους εφιάλτες που δημιουργούν οι
καταπιεστικές εξουσίες. 
Ένας από τους πιο σημαντικούς αγγλόφωνους συγγραφείς της εποχής μας, ο
Αυστραλός Πήτερ Κάρεϋ, αποτίει φόρο τιμής στον Κάρολο Ντίκενς και στη
ρεαλιστική λογοτεχνία του 19ου αιώνα. Ο «Τζακ Μαγκς» είναι ένα μυθιστόρημα
μέσα στο μυθιστόρημα, με ομολογημένη την κλοπή της πλοκής του, που συνδυάζει
τη συναρπαστική μυθιστορηματική αφήγηση με τον στοχασμό για την τέχνη του
μυθιστορήματος. 
Τη ζωή μας την κυβερνά η τύχη. Από τα γονίδια που κληρονομούμε μέχρι το
λαχείο που αγοράζουμε. Ο συγγραφέας του βιβλίου, διευθυντής του τμήματος
βιοστατιστικής και υπολογιστικής στο Ινστιτούτο Ψυχιατρικής του Κινγκς Κόλετζ
του Λονδίνου, ξεκινά από τους πρώτους παίκτες τυχερών παιχνιδιών που πίστευαν
ότι οι θεοί ελέγχουν τη ρίψη των ζαριών και φτάνει έως τις σύγχρονες έρευνες
του χάους, της γενετικής και της κβαντικής θεωρίας. 
Όλα όσα χρειάζεται να γνωρίζουν οι μαθητές του Λυκείου για τις σπουδές
τους στο Πανεπιστήμιο και τις τεχνολογικές σχολές περιλαμβάνονται στον δίτομο
αυτό οδηγό που αναλύει το αντικείμενο των σπουδών κάθε τμήματος και σχολής, τα
μόρια εισαγωγής με το νέο σύστημα των εξετάσεων του Ενιαίου Λυκείου, τις
προοπτικές ειδίκευσης των μεταπτυχιακών προγραμμάτων, τη ζήτηση και προσφορά
θέσεων στην αγορά εργασίας. 
<H3>ΓΙΑ ΠΑΙΔΙΑ
</H3>
Αυγουλάρχης ο αρπαχτικός, γαργαλιστρόνα η γοργονοειδής, ιδρωτοϊδιότροπος ο
ιταλικός, παπαγάτος ο παρλαπίπας, χαχαχαμαιλέων ο χλιδάτος. Απίθανα πλάσματα,
προχωρημένο αλφαβητάρι, με χιούμορ, κέφι, όμορφες ζωγραφιές και
ομοιοκατάληκτους στίχους, που εξηγούν στα παιδιά πως τα γράμματα κρύβουν
απίστευτη δύναμη και φαντασία.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P58</CAT>
<ED>
Κωδικός άρθρου: A17258P582</ED>
<ID>
ID:304930

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P58&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Sold out» του Στ. Κραουνάκη «Σπείρα
- Σπείρα», Μπότση (Καστοριάς 34-36, από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ. «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Τρωάδες. Το μακρύ ταξίδι» (Ευριπίδης, Χάλο) του Γ. Μαργαρίτη
Μαργαρίτης (σκηνοθ.), Δούζη (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη. (Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - μια γλυκειά γυναίκα»
(Ντοστογιέφσκι) της Λ. Φιλίποβα Μ. Τριανταφυλλίδου, Θ. Χαλκιάς (Ακαδήμου
13, Μεταξουργείο, * 010 - 52.31.131).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ. «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. ΚΕΝΤΡΙΚΗ ΣΚΗΝΗ. «Η αύξηση» του Ζ. Περέκ Καραλής
(σκηνοθ.), Σ. Πανταζής. ΔΕΥΤΕΡΗ ΣΚΗΝΗ. «Η φαρμακολύτρια» του Αλ.
Παπαδιαμάντη Καρρά, Γιανναράκος (Αγίου Όρους 16 - Κωνσταντινουπόλεως,
Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. «Σάπιες ρώγες σταφυλιού» του Β.
Αργυρόπουλου Ομάδα Θεάτρου Πνευματικού Κέντρου Δήμου Αγίας Παρασκευής
(Νεαπόλεως 7, * 010 - 60.81.369, 010 - 60.08.544).

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ., Τετ.,
Κυρ.) «Ένα καπέλο από ψάθα Ιταλίας» του Ν. Ρότα (Παρ., Σάβ.) (Ακαδημίας
59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. ΚΕΝΤΡΙΚΗ ΣΚΗΝΗ. «Η θυσία του Αβραάμ»
του Β. Κορνάρου Μ. Ιγγλέση, Τσιώμου. ΔΕΥΤΕΡΗ ΣΚΗΝΗ.1 «Νάμα - Μουσικό
Ιστόρημα» του Τ. Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου
8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ. (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ. «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος. - «Ο κατά φαντασίαν ασθενής» του Μολιέρου
Βοζικιάδου, Στ. Αθανασόπουλος (Μοσχονησίων 32, πλατεία Αμερικής, * 010 -
86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Νένα Βενετσάνου: «Επιτάφιος» των Μ. Θεοδωράκη - Γ.
Ρίτσου ­ Νόνικα Γαληνέα: «Φαίδρα» του Γ. Ρίτσου (Δευτ., Τρ.) Κρατική
Ορχήστρα Αθηνών: συναυλία (Σάβ.) Κυριακή Πρωί στο Μέγαρο. Συγκρότημα
«Cammer-ton»: «Ταξίδι με τις νότες» (Κυρ.). ΑΙΘΟΥΣΑ ΔΗΜΗΤΡΗ
ΜΗΤΡΟΠΟΥΛΟΥ. Όπερα στο Μέγαρο Μουσικής. «Το στρίψιμο της βίδας» του Μπ.
Μπρίτεν (Δευτ., Τρ., Πέμ.). (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ (Ακαδήμου 14, * 010 - 52.34.382). Αργεί.

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ. «Η κρυφή χώρα» της Ρ. Μπαραντγουάτζ
Μουστάκης, Κορρέ (Κεφαλληνίας 16, * 010 - 88.38.727).

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. «Big sister» των Θ. Βερύκιου - Τ. Μακρυγιάννη - Γ. Χασάκη Σ.
Μουστάκας, Πάντζας (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ. «Η ψύχωση των 4.48» της Σ. Κέιν Πατεράκη (Αμοργού 20,
Κυψέλη, * 010 - 86.73.945, 010 - 86.43.088).

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 5238870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η Σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ! Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΟΡΤΑ. (Μεσογείων 59, * 010 - 77.11.333). Αργεί.

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη
Καποκάκη - «Τα πέντε δάχτυλα και το φεγγάρι» (Β. Ουγκό 55, πλατεία
Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΑΝΑΡΙ. «Ένας κλόουν για σας» του Π. Ροδιτάκη Καρύδας (Παραμυθίας 27,
Κεραμεικός, * 010 - 34.57.904).

ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
Δημοτικό Θέατρο Άνετον. «Ποιος φοβάται τη Βιρτζίνια Γουλφ» του
Έντουαρντ Άλμπι από το ΔΗΠΕΘΕ Κέρκυρας. Σκηνοθεσία: Κώστας Καζάκος.
Παραστάσεις έως και την Κυριακή 3/2/2002. Το Σάββατο στις 9.15 μ.μ. και την
Κυριακή στις 6.15 μ.μ. και στις 9.15. (Παρασκευοπούλου 32, τηλ. 0310.869.869).

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

ΚΘΒΕ. Μονή Λαζαριστών. Σκηνή Σωκράτης Καραντινός: «Στέλλα Βιολάντη» του
Γρηγόριου Ξενόπουλου. Τελευταίες παραστάσεις το Σάββατο στις 6 και στις 9 μ.μ.
και την Κυριακή στις 7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P62</CAT>
<ED>
Κωδικός άρθρου: A17258P621</ED>
<ID>
ID:304903

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P62&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ & Οβελίξ: Επιχείρηση Κλεοπάτρα. 16.00-18.10-20.30-23.00
(Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 18.15-20.45-23.10. / Ο Χάρι Πότερ και η
φιλοσοφική λίθος. 12.15-15.30 μεταγλ. (Πατησίων 140 * 010 - 8259.975, 010
- 8215.327).

Αίθουσα 2

Δεκαπενταύγουστος. 17.40-19.50-22.00 μαζί και η μικρού μήκους:
Γκόγκος. / Οι άλλοι. 00.15. / Το ημερολόγιο μιας πριγκίπισσας 12.30-15.20.

Αίθουσα 3

Vanilla sky. 17.50-20.20-23.00, Σάβ. και ώρα 01.30 / Η χαμένη
Ατλαντίδα. 12.15-14.15-16.00 μεταγλ.

Αίθουσα 4

Η συμμορία των έντεκα. 12.15-14.30-17.00-19.30-22.00-00.30.

Αίθουσα 5

Ένας και μοναδικός. 12.40-14.20-16.00-17.40-19.20-21.00-22.45-00.30

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Ένας Αμερικανός φίλος. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 15.30-18.00-20.30-23.00 (Τέρμα Αμπελοκήπων, *
010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20 /
Ο Χάρι Πότερ και η φιλοσοφική λίθος. 16.00 με υπότ. (Τέρμα Αμπελοκήπων,
* 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 15.20-17.50-20.20-22.50, Σάβ. και ώρα 01.00
(Ζησιμοπούλου 7 & Ιωάν. Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.10-20.30-22.50, Κυρ. και ώρα 16.00 μαζί και η
μικρού μήκους: Γκόγκος.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 17.45, Κυρ.
και ώρα 14.30 / Οι άλλοι. 21.00-23.00

Αίθουσα 4 
Ένας και μοναδικός. 16.40-18.40-20.40-22.40, Σάβ. και ώρα 00.45.

ΑΘΗΝΑΪΣ

Αστερίξ & Οβελίξ: Επιχείρηση Κλεοπάτρα. 18.30-20.45-23.00 / Ο
Χάρι Πότερ και η φιλοσοφική λίθος. Σάβ. 15.00, Κυρ. 12.00. (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 18.00-20.30-23.00 (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ & Οβελίξ: Επιχείρηση Κλεοπάτρα. 17.50-20.10-22.30 (Ζωγράφου
* 010 - 7773.608).

ΑΛΕΞΑΝΔΡΑ

Ένας και μοναδικός. 19.00-21.00-23.00 (Καλλιθέα * 010 - 9560.306). (

ΑΛΕΞΑΝΔΡΑ Nescafe

Αστερίξ & Οβελίξ: Επιχείρηση Κλεοπάτρα. 16.30-18.30-20.40-23.00
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.20. / Οδός Μαλχόλαντ. 20.20-23.00 (Σεβαστ/πόλεως
117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ & Οβελίξ: Επιχείρηση Κλεοπάτρα.
13.30-15.45-18.00-20.30-23.00, Σάβ. και ώρα 01.30. (Τέρμα Αμπελοκήπων *
010 - 7782.316, 010 - 7785.449).

ΑΝΝΑ ΝΤΟΡ

Αστερίξ & Οβελίξ: Επιχείρηση Κλεοπάτρα. 17.40-20.00-22.20 (Γλυφάδα
* 010 - 8946.617).

ΑΝΤΑΜΣ 1

Vanilla sky. 17.50-20.20-22.50 (Αιγάλεω * 010 - 5989.226)

ΑΝΤΑΜΣ 2

Η συμμορία των έντεκα. 18.20-20.40-23.00 / Ο Χάρι Πότερ και η
φιλοσοφική λίθος. 15.40 μετάγλ.

ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Επισκέπτης από την Κόλαση. 20.30-23.00 / Ταξιδιάρικα πουλιά.
16.30-18.30. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ & Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Αστερίξ & Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00

APOLLON Renault - Filmcenter 2000

My sweet home. 19.15-21.00-22.45. Ημερολόγια καταστρώματος - Γιώργος
Σεφέρης. 18.00. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40. / Ταξιδιάρικα πουλιά. Σάβ.
15.00, Κυρ. 12.00. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50. / Η χαμένη Ατλαντίδα. 16.00
μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00

CINE CITY Ericsson 
Αίθουσα 1

Αστερίξ & Οβελίξ: Επιχείρηση Κλεοπάτρα. 16.00-18.15-20.30-22.45,
Κυρ. και ώρα 12.00. (Κων/λεως 82 Πλ. Μπουρναζίου Περιστέρι * 010 - 5756.243,
010 - 5756.244). 
Αίθουσα 2

Αστερίξ & Οβελίξ: Επιχείρηση Κλεοπάτρα. 16.30-18.45-21.00 
Αίθουσα 3

Δεκαπενταύγουστος. 18.10-20.30-22.50, μαζί και η μικρού μήκους: Ο καφές.

Αίθουσα 4

Vanilla sky. 17.20-20.00-22.40

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Η συμμορία των έντεκα. 12.00-14.30-17.00-19.30-22.00-00.30 /
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Ο Χάρι Πότερ και η φιλοσοφική λίθος. 12.45-15.45 μεταγλ. / Vanilla
sky. 18.45-21.30-00.15.

Αίθουσα 4

Ο Χάρι Πότερ και η φιλοσοφική λίθος. 11.45-14.45 / Ένας και
μοναδικός. 17.45-19.45-21.45-23.45. 
Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
17.45-21.15-23.00. Η χαμένη Ατλαντίδα. 11.30-13.30 μεταγλ.

Αίθουσα 6

Σε εχθρικό έδαφος. 13.00-15.15-17.30-19.45. / Οι άλλοι. 22.15-00.45.

Αίθουσα 7

Δεκαπενταύγουστος. 12.00-14.30-17.15-20.00-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 8

Επισκέπτης από την Κόλαση. 15.00-22.30-01.00. / Η συμμορία των
έντεκα. 12.30-17.30-20.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
13.15-16.45-20.15-24.00. / Ένας και μοναδικός. 19.45-21.45.

Αίθουσα 10

Vanilla sky. 11.45-14.45-17.45-20.30-23.15.

VILLAGE CINEMAS PANGRATI 
Αίθουσα 1

Η συμμορία των έντεκα. 12.30-17.30-20.00. / Επισκέπτης από την
Κόλαση. 15.00-22.30-01.00. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 16.00-18.30-21.00-23.30. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.45-13.45 μεταγλ.

Αίθουσα 3

Ο Χάρι Πότερ και η φιλοσοφική λίθος. 11.15-14.15-17.15 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. 20.30-00.15.

Αίθουσα 4

Vanilla sky. 12.00-14.30-17.00-19.30-22.00-00.30.

Αίθουσα 5

Η συμμορία των έντεκα. 11.30-14.00-16.30-19.00-21.30-24.00. 
VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.45-14.15-16.45-19.15-21.45-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Ο Χάρι Πότερ και η φιλοσοφική λίθος. 13.00-16.00 μεταγλ. / Σε
εχθρικό έδαφος. 19.00-21.15-23.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού. 10.30-14.00-17.30-21.00-00.30.

Αίθουσα 5

Vanilla sky. 16.45-19.45-22.30-01.15. / Η χαμένη Ατλαντίδα.
10.45-12.45-14.45 μεταγλ. 
Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 20.00-23.30.
/ Ο Χάρι Πότερ και η φιλοσοφική λίθος. 11.00-14.00-17.00 μεταγλ.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Επισκέπτης από την Κόλαση. 13.00-15.30-18.00-20.30-23.00-01.30. Κυρ.: 15.30-18.00-20.30-23.00-01.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Η συμμορία των έντεκα. 12.30-15.00-17.30-20.00-22.30-01.00.

Αίθουσα 13

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 14

Επισκέπτης από την Κόλαση. 12.00-14.30-17.00-19.30-22.00-00.30.

Αίθουσα 15

Ένας και μοναδικός. 11.15-13.45-16.15-18.30-20.45-23.15.

Αίθουσα 16

Ένας και μοναδικός. 12.15-14.45-17.15-19.30-21.45-00.15.

Αίθουσα 17

Δεκαπενταύγουστος. 12.45-15.15-17.45-20.15-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 18

Η φούσκα. 11.30-14.15-16.45-19.15. / Οι άλλοι. 21.45-24.00.

Αίθουσα 19

Σε εχθρικό έδαφος. 11.00-13.15-15.30-17.45-20.00-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. / Η χαμένη Ατλαντίδα. 17.00, μεταγλ. (Αρχή Μεσογείων -
Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.20-20.40-23.00.
(Ζέππου και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 16.00-18.20-20.40-23.00. Κυρ.
και ώρα 11.30 π.μ. - 13.40. (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 15.40-17.50-20.00-22.10.

ΔΙΑΝΑ

Η συμμορία των έντεκα. 16.00-18.00-20.15-22.30. (Ηλεκτ. Σταθμός Μαρούσι
* 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30. Σάβ. και
ώρα 01.00 (Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. / Η χαμένη Ατλαντίδα.
16.15, μεταγλ. (Λαμπράκη - Καλυψούς Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.30-18.00-20.30-23.00. Κυρ. και ώρα 12.30 (Λ.
Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 17.30-19.40-20.00. Κυρ.: 18.00-20.15-22.40. / Η
συμμορία των έντεκα. 00.15 / Η χαμένη Ατλαντίδα. 15.30 μεταγλ. Κυρ.
και ώρα 12.30.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00. Κυρ. και ώρα 15.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.30. Σάβ. και ώρα 00.30. (Πλατεία
Δαβάκη - Καλλιθέα * 010 - 9568.370).

Αίθουσα 2

Δεκαπενταύγουστος. 18.00-20.20-22.40. Σάβ. και ώρα 00.30. Μαζί και η
μικρή μήκους: Ο καφές. / Η χαμένη Ατλαντίδα. 16.00 μεταγλ. Κυρ.
και ώρα 12.00 μεταγλ.

Αίθουσα 3

Οι άλλοι. 19.00-21.00-23.00. / Ο Χάρι Πότερ και η φιλοσοφική λίθος.
16.00 μεταγλ. Κυρ. και ώρα 12.00 μεταγλ.

ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.10-20.30-23.00.
(Λεωφ. Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-20.00.

ΜΕΤΑΛΛΙΟΝ

Ένας και μοναδικός. 18.50-20.40-22.30. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

My sweet home. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Αστερίξ και Οβελίξ: Επιχείρηση Κλεοπάτρα. 17.40-20.10-22.40. (Οδός
Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 19.10-20.00.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 16.00-17.50-20.10-22.30.
(Γεωργίου Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 16.10-18.20-20.40-23.00.
(Πατησίων, Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 16.00-18.15-20.30-22.45. Κυρ.
και ώρα 12.00 (Μεσογείων 232 & Βεντούρη, Χολαργός, 4η στάση Χολαργού * 010
- 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 14.00-16.30 μεταγλ. (Αργυρούπολη *
010 - 9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα.
15.00-16.10-18.20-20.30-22.40. (Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.30-22.45. Σάβ. και ώρα 00.30. (Νέο
Ηράκλειο * 010 - 2826.873, 010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.10-20.30-23.00.
(Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 16.00-18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00.
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Αφιέρωμα Cult movies. Η φούσκα. 20.30-22.30. (Ν. Ελβετία 34-Βύρωνας *
010 - 7645.310, 010 - 7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Άγρια συμμορία. 20.00 (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

D-ΤΟΧ. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Το κλάμα βγήκε από τον Παράδεισο. 19.00-21.30. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Το πείραμα. 20.00. Κυρ. 11.00 - 16.30: Ο πρίγκιπας της Αιγύπτου.
(Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

1922 ο ξεριζωμός της Ιωνίας του Ελληνισμού. 20.15. Αφιέρωμα στη Μικρά
Ασία. Μόνο Παρ., Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 16.00-18.30-21.00. (Αγίου
Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο άρχοντας των δαχτυλιδιών - Η συντροφιά του δαχτυλιδιού. 17.30-21.00.
(Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. (Σαλαμίνα, *
010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 18.00-20.10-22.20. Κυρ. 11.30 - 15.00:
Καραγκιόζης. (Πειραιώς 125 & Χρ. Σμύρνης, Άγ. Ιωάννης Ρέντης * 010
- 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.00. / Η
φούσκα. 21.00-22.45. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Ταξιδιάρικα πουλιά. 20.00-22.00. Κυρ. και ώρα 18.00. Μόνο Παρ., Κυρ.
(Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 15.30-17.40-20.10-22.30.
(Πλατεία Δημαρχείου * 010 - 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Έως Κυρ.: 16.30 μεταγλ. / Ο άρχοντας
των δαχτυλιδιών. 18.00. / Επισκέπτης από την Κόλαση. 21.00-23.15.
Αίθουσα 2 Ο Χάρι Πότερ και η φιλοσοφική λίθος. Μεταγλ. 18.00. / Η
συμμορία των έντεκα. 20.30-22.45. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Μεταγλ. Σάβ.-Κυρ.: 16.30 / Ο
άρχοντας των δαχτυλιδιών. 19.00-22.30. (* 0310 - 257.255, Dolby Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλr/neaweb/neafile.print_unique?e=A&f=17264&m=N1ου πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.45-14.00. / Επισκέπτης
από την Κόλαση. 16.00-18.45-21.30-24.00. Αίθουσα 2 Ο Χάρι Πότερ και η
φιλοσοφική λίθος. Μεταγλ. 11.15-14.15. / Ο άρχοντας των δαχτυλιδιών.
17.15-20.45-00.15. Αίθουσα 3 Δεκαπενταύγουστος.
11.30-14.15-16.45-19.15-21.45-00.30. Αίθουσα 4 Ο άρχοντας των
δαχτυλιδιών. 12.45-16.15-19.45-23.15. Κυρ.: 16.15-19.45-23.15. Αίθουσα 5
Vanilla sky. 13.00-15.45-18.30-21.15-24.00. Αίθουσα 6 Η συμμορία των
έντεκα. 12.00-14.30-17.00-19.30-22.00-00.30. Αίθουσα 7 Η συμμορία των
έντεκα. 12.30-15.00-17.30-20.00. / Οι άλλοι. 22.30-00.45. Αίθουσα 8
Ο Χάρι Πότερ και η φιλοσοφική λίθος. Μεταγλ. 12.15-15.15. / Ένας και
μοναδικός. 18.15-20.15-22.15-00.15. Αίθουσα 9 Η συμμορία των έντεκα.
11.00-13.30-16.00-18.30-21.00-23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Η χαμένη Ατλαντίδα. Μεταγλωτ. Έως Κυρ.: 17.30-19.15. / Ω! Αδελφέ,
πού είσαι. 18.30-20.50-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Αμελί. 18.45-21.00-23.15. (Dolby Stereo). (* 0310 - 235.304,
Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. Σάβ.:
16.40-18.30-20.30-22.30. Κυρ.: 11.30-16.40-18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. Σάβ.-Κυρ.:
17.00-19.00-21.00-23.00. (* 0310 - 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. Σάβ.-Κυρ.:
16.15-18.30-20.45-23.00. / Οι κότες το 'σκασαν. Κυρ.: 12.00. (* 0310 -
378.404, Dolby Stereo) 
Αίθουσα 2-«Παύλος Ζάννας». Αφιέρωμα στον ελληνικό κινηματογράφο «Τρεις
μοναδικές στιγμές ενός διαφορετικού σινεμά»: Ημερολόγιο καταστρώματος.
18.00-19.30. / Η διαρκής αναζήτηση της Petra Going. 21.00. /
Κλέφτης ή πραγματικότητα. 23.00. (* 0310 - 378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός.
16.00-17.50-19.40-21.30-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Σε εχθρικό έδαφος. 16.00-18.20.
/ Moulin Rouge. 20.40-23.20. ΑΙΘΟΥΣΑ 7 Vanilla sky.
17.20-20.10-23.00. ΑΙΘΟΥΣΑ 8 Δεκαπενταύγουστος και η μικρού μήκους:
Ο καφές. 16.00-18.25-20.50-23.15. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Vanilla sky. 12.50-15.50-18.50-00.20. / Αστερίξ και Οβελίξ:
Επιχείρηση Κλεοπάτρα. 22.00. Dolby Digital DTS). ΑΙΘΟΥΣΑ 3 Ο Χάρι Πότερ
και η φιλοσοφική λίθος. Μεταγλωτ. 13.30-16.50. / Vanilla sky.
21.00-23.40. (Dolby Digital DTS). ΑΙΘΟΥΣΑ 4 Ένας και μοναδικός.
11.20-13.20-15.20-17.50-20.00-21.45. / Οι άλλοι. 23.30. (Dolby
Digital DTS). ΑΙΘΟΥΣΑ 5 Η χαμένη Ατλαντίδα. Μεταγλωτ.
12.20-14.50-17.20. / Beijing bicycle. 19.20-22.10-00.30. (Dolby Digital
DTS). ΑΙΘΟΥΣΑ 6 Η χαμένη Ατλαντίδα. Μεταγλ. 11.30-13.50-16.00. /
Δεκαπενταύγουστος. 18.20-20.40-23.00. (Dolby Digital DTS). ΑΙΘΟΥΣΑ 7
Σε εχθρικό έδαφος. 12.40-15.10-17.30-19.40. / Επισκέπτης από την
Κόλαση. 21.50-00.10. (Dolby Digital DTS). ΑΙΘΟΥΣΑ 8 Ο άρχοντας των
δαχτυλιδιών. 12.00-15.30-19.10-22.40. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος. Μεταγλ. 13.00-16.00. / Η συμμορία
των έντεκα. 19.00-21.30-23.50. ΑΙΘΟΥΣΑ 10 Αστερίξ και Οβελίξ:
Επιχείρηση Κλεοπάτρα. 11.50-14.40-17.10-19.30-22.00-00.30. (Dolby Digital
DTS). ΑΙΘΟΥΣΑ 11 Η συμμορία των έντεκα.
12.10-14.30-17.00-19.50-22.20-00.40. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών Σάββατο
και Κυριακή ώρα 11.00, τις υπόλοιπες ημέρες ώρα 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.30-20.45-23.00. / Η χαμένη
Ατλαντίδα. Μεταγλ. 17.00. Κυρ.: 11.00-13.00-15.00-17.00. ΑΙΘΟΥΣΑ 2 Ο
Χάρι Πότερ και η φιλοσοφική λίθος. Μεταγλ. 17.00. Κυρ.: 11.30-14.30-17.00.
/ Ένας και μοναδικός. 19.30-21.00. / Ο άρχοντας των δαχτυλιδιών.
22.30. (* 0310 - 520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Moulin Rouge. 18.30-20.45-23.00. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Οι άλλοι. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Οι άλλοι. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Αμελί. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Αμελί. (* 22.312) <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P64</CAT>
<ED>
Κωδικός άρθρου: A17258P641</ED>
<ID>
ID:304904

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P64&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
ΓΙΑ ΠΑΙΔΙΑ 
«Η χαμένη Ατλαντίδα»: Υπερπαραγωγή της Ντίσνεϊ για την ανακάλυψη της
χαμένης ηπείρου [Αελλώ, Village Μαρούσι - Παγκράτι - Ρέντης, Άνταμς, Βάρκιζα,
Γαλαξίας, Καλυψώ, Κηφισιά, Μαργαρίτα] 
«Ο Χάρι Πότερ και η Φιλοσοφική Λίθος»: Εντυπωσιακή μεταφορά στην οθόνη
του βιβλίου - φαινομένου με τις περιπέτειες ενός μικρού μάγου [Αελλώ,
Αθήναιον, Αθηναΐς, Village Μαρούσι - Παγκράτι - Ρέντης, Άνταμς, Βάρκιζα,
Μαργαρίτα, Μελίνα, Μελίνα Μερκούρη, Σοφία] 
ΕΛΛΗΝΙΚΕΣ 
«Δεκαπενταύγουστος»: «Στιγμιότυπα» μιας καλοκαιρινής απόδρασης με στυλ,
από τον Κωνσταντίνο Γιάνναρη [Αελλώ, Cinepolis, Village Μαρούσι - Παγκράτι -
Ρέντης, Γαλαξίας, Έλλη, Κηφισιά, Μαργαρίτα, Cine City] 
«Το τάμα»: Ο Γιώργος Χωραφάς διασχίζει την Κύπρο του 1940 με γαϊδουράκι
[Art Ecran, Art Studio] 
«Η φούσκα»: Νεοελληνικό αλαλούμ από τον Νίκο Περάκη [Village Ρέντης,
Ρεξ, Νέα Ελβετία] 
«Αλεξάνδρεια»: Ταξίδια και αναμνήσεις στα ελληνογαλλικά [Ανδόρα] 
«Το κλάμα βγήκε από τον παράδεισο»: Το παλιό ελληνικό σινεμά στο...
μπλέντερ [Άρτεμις] 
ΘΡΙΛΕΡ 
«Επισκέπτης από την Κόλαση»: Ο Τζόνι Ντεπ στα ίχνη του Τζακ του
Αντεροβγάλτη [Village Μαρούσι - Παγκράτι - Ρέντης, Όπερα, Άστρον, Άττικα,
Καλυψώ, Cine City] 
«D - Tox»: Σιλβέστερ Σταλόνε εναντίον σίριαλ κίλερ [Αλίκη] 
«Οι άλλοι»: Η Νικόλ Κίντμαν σε μια «διαφορετική» ιστορία φαντασμάτων
[Αελλώ, Cinepolis, Village Μαρούσι - Ρέντης, Μαργαρίτα] 
«Το πείραμα»: Είκοσι άνδρες πειραματόζωα, κλεισμένοι σε μια φυλακή
[Πετρούπολη] 
ΚΟΙΝΩΝΙΚΕΣ 
«My Sweet Home»: Μετανάστες στη Γερμανία, από τον «δικό μας» Φίλιππο
Τσίτο [Απόλλων, Μπροντγουαίη] 
«Vanilla Sky»: Ο Τομ Κρουζ και οι γυναίκες του, μεταξύ ονείρου και
πραγματικότητας [Αελλώ, Αίγλη, Village Μαρούσι - Παγκράτι - Ρέντης, Άνταμς,
Art Ecran, Αστέρια, Αττικόν, Βάρκιζα, Ετουάλ, Ζέα, Κηφισιά, Νανά, Νιρβάνα,
Όσκαρ, Παλλάς, Πλάζα, Cine City, Φάληρο] 
ΚΟΜΕΝΤΙ 
«Το ημερολόγιο μιας πριγκίπισσας»: «Ωραία μου κυρία» σε έκδοση...
τσιχλόφουσκας για τινέιτζερς [Αελλώ] 
ΚΩΜΩΔΙΕΣ 
«Αστερίξ, Οβελίξ: Επιχείρηση Κλεοπάτρα»: Οι πασίγνωστοι Γαλάτες και
η... λαχταριστή Μόνικα Μπελούτσι σε μια θεαματική παραγωγή [Αθηναΐς, Αλέκα,
Αλεξάνδρα, Γλυφάδα, Αβάνα, Μαρούσι, Όπερα, Τροπικάλ, Άνεσις, Άννα Ντορ,
Ατλαντίς, Άττικα, Δαναός, Σινεάκ, Ιντεάλ, Πτι - Παλαί, Ράδιο Σίτυ, Cine City,
Χολαργός, Σπόρτινγκ, Τρία Αστέρια, Φάληρο] 
«Η κατάρα του Πράσινου Σκορπιού»: Ο Γούντι Άλεν ως ντετέκτιβ στη Νέα
Υόρκη του '40, περιστοιχισμένος από μοιραίες γυναίκες [Μαρούσι, Άστυ, Αφαία,
Δαναός, Όνερο] 
ΜΟΥΣΙΚΕΣ 
«Μουλέν Ρουζ»: Φανταχτερό βιντεοκλίπ μιούζικαλ με τους Νικόλ Κίντμαν
και Γιούαν ΜακΓκρέγκορ [Ζίνα] 
ΝΤΟΚΙΜΑΝΤΕΡ 
«Ημερολόγια καταστρώματος - Γιώργος Σεφέρης»: Ταξίδι στην ποίηση και τη
σκέψη του Γ. Σεφέρη [Απόλλων, Τριανόν] 
«Ταξιδιάρικα πουλιά»: Η κάμερα ακολουθεί τα αποδημητικά πουλιά σε όλον
τον κόσμο, χαρίζοντας εικόνες που μαγεύουν [Ααβόρα, Άστρον, Αττικόν, Δαναός] 
ΠΕΡΙΠΕΤΕΙΕΣ 
«Ένας και μοναδικός»: Ο Τζετ Λι ταξιδεύει σε... παράλληλα σύμπαντα και
δεν αφήνει τίποτα όρθιο [Αελλώ, Cinepolis, Village Μαρούσι - Παγκράτι -
Ρέντης, Αλεξάνρα, Μετάλλιον] 
«Σε εχθρικό έδαφος»: Αμερικανός πιλότος εναντίων βρωμερών και άθλιων
Σέρβων [Village Μαρούσι - Ρέντης] 
«Η συμμορία των 11»: Χαβαλές, περιπέτεια και άφθονο γκλάμουρ, με ένα
εντυπωσιακό καστ [Αελλώ, Αθηνά, Αθήναιον, Cinepolis, Αίγλη, Village Μαρούσι -
Παγκράτι - Ρέντης, Άνταμς, Άστορ, Άτταλος, Βάρκιζα, Διάνα, Ίλιον, Καστέλλα,
Κηφισιά, Μαργαρίτα, Μετροπόλιταν, Παλάς, Cinerama, Τιτάνια, Τρία Αστέρια,
Φοίβος, Χάι Λάιφ] 
«Ο Άρχοντας των Δαχτυλιδιών - Η συντροφιά του Δαχτυλιδιού»:
Φαντασμαγορική μεταφορά του «έπους» του Τζ.Ρ.Ρ. Τόλκιν [Αθήναιον,
Cinepolis, Village Μαρούσι - Παγκράτι - Ρέντης, Ρεξ, Μελίνα, Πανόραμα, Σοφία,
Φιλίπ] 
ΣΙΝΕΦΙΛ 
«Ο θρόνος του αίματος»: Δολοπλοκίες και δολοφονίες στο αριστούργημα του
Κουροσάβα [Αλφαβίλ] 
«Οδός Μαλχόλαντ»: Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Ααβόρα, Ανδόρα] 
«Ένας Αμερικανός φίλος»: Μια από τις περιπέτειες του «Ταλαντούχου κ.
Ρίπλεϊ», αυτή τη φορά από τον Βιμ Βέντερς [Αθηνά]

<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 2, Αριστοτέλειον, Village Centre 6,
7, 9, Ster Century Cinemas 11, Τιτάνια 1).

«Δεκαπενταύγουστος». (Village Centre 3, Έσπερος 1, Πλατεία Alpha Odeon
8, Ster Centrury Cinemas 6).

«Ημερολόγιο καταστρώματος». (Ολύμπιον 2 - «Παύλος Ζάννας»).

«Η κατάρα του πράσινου σκορπιού». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P64</CAT>
<ED>
Κωδικός άρθρου: A17258P642</ED>
<ID>
ID:304943

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P64&aa=2</URL></REF>


Article

<CATEGORY>vin09</CATEGORY>

 <H5>...ΣΤΟ CΙRQUΕ ΕLΟΙΖΕ
</H5><H2>Επτά νοματαίοι σ' ένα ποδήλατο;
</H2><H4>Παιχνίδια με τα ανθρώπινα όρια - και πέρα απ' αυτά
</H4>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ε, ναι, λοιπόν. Επτά καλοί (ακροβάτες του Cirque Eloize) χωράνε σε ένα
ποδήλατο - ο έβδομος δεν διακρίνεται εδώ, είναι πίσω

Τσίρκο, είπατε; Ε, όχι ακριβώς. Τουλάχιστον όχι με την «παραδοσιακή»
έννοια. Το Cirque Eloize (ή «Τσίρκο της Αστραπής», αν θέλετε) συνδυάζει την
ατμόσφαιρα τσίρκου με ακροβατικά, γκανγκς, κλόουν, την ατμόσφαιρα καμπαρέ και
μουσικού θεάτρου. Πάντως, σε καμία περίπτωση ζώα. 
Και τι έχει; Πολλή - και καλή - ζωντανή μουσική, από τέσσερις, πέντε
μουσικούς, στο πιάνο, τα ντραμς, την κιθάρα, το μπάσο (ηλεκτρικό και μη) που
παίζουν... εντός κλίματος. Ντυμένοι ως κλόουν, με συμμετοχή στα γκανγκς. 
Ποιοι είναι, λοιπόν; Μια ομάδα πολυτάλαντων καλλιτεχνών από τον Καναδά,
που «όλα τα σφάζουν, όλα τα μαχαιρώνουν». Με στόχο το εντυπωσιακό θέαμα, αλλά
και τη γλύκα. Μην περιμένετε - για όσους το γνωρίζουν - το πανάκριβο υπερθέαμα
του πρώτου διδάξαντος Cirque de Soleil («Τσίρκο του Ήλιου»), επίσης από τον
Καναδά, αλλά το «ξαδελφάκι» του, που προσφέρει θέαμα και συγκίνηση...
δωματίου. Ή μάλλον σκηνής του Θεάτρου του Κολλεγίου Αθηνών, όπου στεγάστηκε η
προσεγμένη παραγωγή που μας έφερε στην Αθήνα το Half Note Jazz Club (ως
παραγωγός). 
Ανάμεσά μας... Από την περασμένη εβδομάδα δίνει παραστάσεις στο
Κολλέγιο Αθηνών, με προπωλημένα (εντός λίγων ωρών!) τα εισιτήριά του, κάπου
800 για κάθε παράσταση. Η ζήτηση όμως έκανε τους παραγωγούς να «δώσουν» δύο
ακόμη εβδομάδες... 
Στο προκείμενο. Παιχνίδια με το σχοινί, με μια στεφάνη, με το
κοντραμπάσο, με μια σκάλα (δίχως αντιστήριξη) είναι οι πρώτες εικόνες στο
θέαμα... τσίρκου. Με μία «υπόθεση» να «τρέχει» πολύ αόριστα στο φόντο. 
Ερωτευμένοι ακροβάτες; Έτσι φαίνεται. Κι αυτό τους δίνει την ευκαιρία
να επιδείξουν μία σειρά από ασκήσεις εδάφους - εδάφους ή αέρος - εδάφους ή
εδάφους - αέρος... Σπαγκάτο κατακόρυφο ή οριζόντιο, στο δάπεδο, σάλτα
«μορτάλε» στο τραμπολίνο (με ή δίχως στρώμα!), αιωρήσεις από μία «σχάρα»
κρεμασμένη από την οροφή, «ζογκλερικά» με κορύνες και μπάλες, τεντωμένα μέλη,
τεντωμένες ευαισθησίες. Θέαμα... ακροτήτων με άξονα το ανθρώπινο σώμα. 
Μεγάλο ατού: Οι φάτσες. Οι «μούρες» των ακροβατών που συνδυάζουν το
κωμικοτραγικό. Ωραιότατη η κομμωτική «εξτραβαγκάντσα» στο πορτοκαλί λοφίο, ή η
«ξασμένη» χαίτη του αυστηρού και επιτηδευμένα κακομούτσουνου μαέστρου. 
Το πρώτο «χιτ». Ο αδυνατούλης κλόουν που παίζει με έναν κύλινδρο, όπου
χωράει το εύκαμπτο σώμα του ακόμη και σε σπαγκάτο. 
Πού είναι επιτέλους το ποδήλατο; Παντού. Κάθε τόσο βγαίνει στη σκηνή με
τον επιδέξιο οδηγό του, σε σούζες, κάποτε επικίνδυνες. Και με δίπλωμα...
ανάποδης οδήγησης. Πόσοι είπατε ότι χωράνε σε ένα ποδήλατο; Τρεις; Ναι. Αλλά
και τέσσερις. Πέντε; Όχι μόνον. Επτά νοματαίοι σ' ένα ποδήλατο είναι το κλου.
Φα-ντα-σμα-γο-ρι-κό. 
Το καλύτερο; Ναι, υπάρχει και καλύτερο. Ο αδυνατούλης κλόουν έχει τα
πρωτεία. Όταν καταφέρνει να περάσει το κορμί του (βγάζοντας σχεδόν τον ώμο
του) μέσα από μία μικρούλα κρεμάστρα! Απολαυστικότατο. 
Εν κατακλείδι: Ένα θέαμα μικρής διάρκειας (μιάμιση ώρα δίχως διάλειμμα
είναι ιδανικός χρόνος) που βασίζεται στις δυνατότητες και τα όρια του
ανθρώπινου σώματος. 
Τα όρια; Και πέρα απ' αυτά. Υπάρχουν πράγματα που είναι αδύνατον να
πιστέψουμε ότι μπορεί να τα κάνει ο άνθρωπος (και το ανθρώπινο κορμί), αλλά
μας εκπλήσσει. Γιατί οι ανθρώπινες δυνατότητες είναι μεγαλύτερες από αυτές που
φανταζόμαστε. Όσοι τολμούν (και το Cirque Eloize τολμά), το ξέρουν... 
<H3>Οδηγίες «χρήσης»
</H3>
Πού: Το πρόγραμμα «Excentricus» του Cirque Eloize, ύστερα από...
ολιγοήμερες διακοπές των μελών του στα ελληνικά νησιά, παίζεται ξανά στο
Θέατρο του Κολλεγίου Αθηνών (Δέλτα Στεφάνου 15, τηλ. 010-6798.100). 
Πότε: Από Τετάρτη 6/2 έως Κυριακή 10/2 και από Τετάρτη 12/2 έως και
Κυριακή 17/2. Παραστάσεις στις 9 μ.μ. Την πρώτη εβδομάδα, απογευματινές, στις
5 μ.μ., Παρασκευή 8/2, Σάββατο 9/2, Κυριακή 10/2. Την ίδια Κυριακή δεν έχει
βραδινή, αλλά παράσταση στις 12 μ. Τη δεύτερη εβδομάδα, απογευματινές Τετάρτη
13/2, Παρασκευή 15/2 και Κυριακή 17/2. Δεν υπάρχουν παραστάσεις το Σάββατο
16/2. 
Πόσο: Θέσεις με αρίθμηση 40 ευρώ, γενική είσοδος 25 ευρώ, φοιτητικά και
παιδικά (χωρίς αρίθμηση) 15 ευρώ. Στα Virgin Megastores, στο Half Note Jazz
Club (Τριβωνιανού 17, Μετς, τηλ. 010-9213.310), στο Κολλέγιο Αθηνών (τηλ.
010-6798.100) και από την Ticket Hellas (τηλ. 010-6189.300). 
Πάρκινγκ: Σχετικά εύκολο στους χώρους του Κολλεγίου (που γεμίζουν πολύ
σύντομα και αν δεν πάτε νωρίτερα θα χρειαστεί να παρκάρετε... εκτός τειχών).
Στην έξοδο από τα «τείχη» χρειάζεται βεβαίως υπομονή, όπως και στο φανάρι της
Κηφισίας. 
<H3>INFO
</H3><H3>Οι μπόμπιρες </H3>
Μην τους αφήσετε σπίτι. Το θέαμα είναι ιδανικό. Το παρατηρείς και στην
αίθουσα: Ενώ στην αρχή ακούγονται οι μικροί, ακολουθεί σιωπή (ένδειξη τού ότι
έμειναν με το στόμα ανοιχτό...). Εναλλάξ με γέλια. Όμως, το θέαμα δεν είναι
μόνον για μπόμπιρες. Οι ενήλικοι μπορούν να περάσουν καλύτερα απ' όσο φαντάζονται...
<REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17258P661</ED>
<ID>
ID:304893

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P66&aa=1</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ «ΧΑΜΕΝΟΣ ΠΟΙΗΤΗΣ»
</H5><H2>Αέρας Μάνου
</H2>
<AUTHOR>Χ.Π.</AUTHOR>

Ακόμα κι αν δεν προσέξεις το σήμα της εταιρείας παραγωγής (Σείριος), ο νους
σου πηγαίνει αυτομάτως στον Μάνο Χατζιδάκι. Είναι σαν να διατρέχει την
ραχοκοκαλιά και των 12 τραγουδιών ο αέρας του. Αν εξαιρέσουμε λοιπόν το
γεγονός ότι το ύφος εν γένει αλλά και ο ήχος του δίσκου αυτού - «Τα Τραγούδια
του Χαμένου Ποιητή» σε μουσική Δημ. Μαρκατόπουλου - το μόνο που δεν καταφέρνει
είναι να μας εκπλήξει, μπορούμε να πούμε ότι πρόκειται για μια προσεγμένη
δουλειά, με πλούσιες ενορχηστρώσεις, καλό στίχο (Χρ. Παπαδόπουλος 10 τραγούδια
και Γιάννης Τσατσόπουλος σε 2) και μια (σχετικά) νέα και άξια φωνή: του
Παντελή Θοεχαρίδη. Ο «έντεχνος», ανάλαφρος χαρακτήρας των τραγουδιών άλλοτε
«δανείζεται» από τις λαϊκές μας πηγές και άλλοτε φλερτάρει ακόμα και με το
ταγκό. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17258P662</ED>
<ID>
ID:304931

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P66&aa=2</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ GRΕΕΝ DΑΥ
</H5><H2>Ποπ πανκ (;)
</H2>
<AUTHOR>Μ.Μ.</AUTHOR>

Η oργή του πανκ μεταφρασμένη σε ποπ ελαφρότητα μπορεί να σοκάρει τους
σκληροπυρηνικούς, αλλά δεν παύει να προσφέρει διεξόδους. Σε μία από αυτές
κάνουν καριέρα οι Green Day, που ωριμάζουν και αποστομώνουν όσους πίστευαν πως
το μέλλον τους είναι μια μέρα και αυτή πράσινη. Τις καλιφορνέζικες ρίζες του
ποπ/πανκ τους εκθέτουν στο International Superhits (οι επιτυχίες τους στη
σειρά) με πιο επίκαιρες αναφορές δύο καινούργια, τα «Maria» και «Poprocks
& Coke» που, αν τα ακούσει κανείς με προσοχή αλλά και επιπόλαια όπως
επιβάλλεται, είναι οι λόγοι αισιοδοξίας για το μέλλον. Απόδειξη πως οι
γρήγορες κιθάρες μπορούν και να επιβραδύνουν xωρίς να τις πάρει η κατηφόρα που
έχει πάρει πολλούς. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17258P663</ED>
<ID>
ID:304960

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P66&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΠΑΝΟΣ ΓΑΒΑΛΑΣ
</H5><H2>Τα 45άρια
</H2>
<AUTHOR>Π.Α.Γ.</AUTHOR>

Με αντιγραφές τραγουδιών από τις 45 στροφές κυκλοφορεί καινούργιο CD,
συλλεκτικό, με τίτλο «Πάνος Γαβαλάς Νο 4». Περιέχει 20 τραγούδια, γνωστά και
άγνωστα, της πενταετίας 1960 - 1965. Εκτός από το μουσικό άρωμα εκείνης της
δημιουργικής εποχής, το σημαντικό στοιχείο σ΄ αυτό το CD είναι ότι τα δώδεκα
από τα 20 τραγούδια είναι συνθέσεις του Πάνου Γαβαλά. Αποκαλύπτεται δηλαδή ότι
ο μελωδικός ερμηνευτής αναδεικνύει το ταλέντο, την πείρα και τις γνώσεις του
ως συνθέτης. Υπάρχουν επίσης και συνθέσεις των Δερβενιώτη, Βίρβου,
Κολοκοτρώνη, Μακρυδάκη, Κόρου, Λαύκα, Πετσά. Ένα πολύ σπάνιο τραγούδι είναι το
«Έρημο λιμάνι», σύνθεση του Μίκη Θεοδωράκη, με θαυμάσια ερμηνεία του Πάνου
Γαβαλά και της Ρίας Κούρτη. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17258P664</ED>
<ID>
ID:304972

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P66&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ:

1. Για το νερό δημιουργούνται. 2. Και χημικοί μπορεί να είναι. ­
Βρίσκονται στη... φάκα. 3. Ελληνικός νομός. 4. Μεγάλη
λιμνοθάλασσα κοντά στη Μασσαλία. ­ Ούγγρος στρατηγός και μηχανικός, που
σχεδίασε την κατασκευή της διώρυγας της Κορίνθου. 5. Ο συνθέτης του
μελοδράματος «Γουλιέλμος Τέλλος» (μία γραφή). 6. Αγγλικό σύμφωνο. ­
Περίφημη αρχαία εταίρα. 7. Αραιή η βλάστησή της. ­ Τα ακολουθεί
εστεμμένος. 8. Πάντοτε καλόδεχτο (αντίστρ.). ­ Έχει στενή σχέση με
το... παξιμάδι. 9. Βυζαντινός ναύαρχος, που κατέστρεψε τον στόλο των
Αράβων. ­ Φωνήεντα από τα... σύμφωνα. 
ΚΑΘΕΤΑ: 
1. Ο συγγραφέας του γνωστού παιδικού μυθιστορήματος «Το νησί των
θησαυρών». 2. Βασικό είδος διατροφής. ­ Εκφράζει το βάρος της
συσκευασίας. 3. Επίρρημα που αποκλείει τα... λάθη. 4. Είδος
μουσικής. ­ Η κόρη ενός μεγάλου φιλέλληνα. 5. Ολοσχερείς ήττες.
6. Σύνθεση του Ραβέλ (αντίστρ.). 7. Μορφή κτυπήματος. ­ Πατέρας
της ήταν ο Ίναχος. 8. Μόνο ένας παντρεμένος έχει. 9. Εκλογική
αποδοκιμασία. 
ΛΥΣΗ (1/2/2002) 
ΟΡΙΖΟΝΤΙΑ: 1. ΦΟΡΜΟΥΛΑ 2. ΙΤΕΑ ­ ΔΙΚΗ 3. ΜΙΜΟΔΡΑΜΑ
4. ΚΩ ­ ΟΠΗ 5. ΛΙΕΓΗ 6. ΡΕΑ ­ ΡΟΔΙΑ 7. ΟΣΜΗ ­ ΝΕΟΝ
8. ΑΝΟΣΟΙ 9. ΣΙΝΔΟΥ. ΚΑΘΕΤΑ: 1. ΦΙΜΩΤΡΟ 2. ΚΙΤΟ ­
ΕΣΤΙ 3. ΡΕΜ ­ ΛΑΜ 4. ΜΑΟΝΙ ­ ΗΑΔ 5. ΕΡ ­ ΝΟ 6.
ΥΔΡΟΓΟΝΟΥ 7. ΛΙΑΠΗΔΕΣ 8. ΑΚΜΗ ­ Ι00 9. ΗΑ ­ ΠΑΝΙΣ. <REF><SOURCE>
ΤΑ ΝΕΑ</SOURCE>
<DATE>, 02-02-2002</DATE>
<CAT>, Σελ.: P83</CAT>
<ED>
Κωδικός άρθρου: A17258P831</ED>
<ID>
ID:304901

</ID><URL>http://ta-nea.dolnet.gr/neaweb/neafile.print_unique?e=A&f=17258&m=P83&aa=1</URL></REF>


Article

<CATEGORY>vin04</CATEGORY>

 <H5>ΚΑΙ ΑΠΕΙΛΕΣ ΓΙΑ ΝΕΟ ΓΥΡΟ ΛΑΣΠΗΣ
</H5><H2>ΚΛΕΦΤΟΠΟΛΕΜΟΣ ΠΑΣΟΚ-ΝΔ για τα σενάρια συνωμοσίας
</H2>
Με σενάρια και φημολογία στελέχη του ΠΑΣΟΚ και της Ν.Δ. επιχειρούν να
επιρρίψουν ευθύνες οι μεν στους δε για την επίθεση εναντίον του Προέδρου της
Δημοκρατίας. Και ενώ ο κλεφτοπόλεμος Χαριλάου Τρικούπη και Ρηγίλλης καλά
κρατεί, η κυβέρνηση βρίσκεται σε εγρήγορση καθώς πλανώνται φήμες και απειλές
για νέα επιχείρηση λάσπης εναντίον του κ. Κ. Στεφανόπουλου. Την ίδια ώρα το
υπουργείο Τύπου αναζητεί τρόπους να σταματήσουν οι μετρήσεις της τηλεθέασης
των δελτίων ειδήσεων και των πολιτικών εκπομπών.

σελίδες 10-11
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17259N011</ED>
<ID>
ID:305041

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N01&aa=1</URL></REF>


Article

<CATEGORY>vin04</CATEGORY>

 <H2>Παπαντωνίου στα «ΝΕΑ»: Να δοθεί τέλος στη διαδοχολογία
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17259N012</ED>
<ID>
ID:305087

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N01&aa=2</URL></REF>


Article

<CATEGORY>vin06</CATEGORY>

 <H2>Αυτό είναι το Μπαράκι του Μega
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17259N014</ED>
<ID>
ID:305125

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N01&aa=4</URL></REF>


Article

<CATEGORY>vin06</CATEGORY>

 <H2>Συνωστισμός κορυφής
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17259N015</ED>
<ID>
ID:305135

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N01&aa=5</URL></REF>


Article

<CATEGORY>vin06</CATEGORY>

 <H2>Πώς θα γίνουν 1.000 προσλήψεις στη Δημοτική Αστυνομία
</H2><H4>ΟΙ ΕΞΕΤΑΣΕΙΣ ΓΙΑ ΤΗ ΣΧΟΛΗ ΔΗΜΟΣΙΑΣ ΔΙΟΙΚΗΣΗΣ
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17259N016</ED>
<ID>
ID:305141

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N01&aa=6</URL></REF>


Article

<CATEGORY>vin06</CATEGORY>

 <H2>Αύριο στον «Υποψήφιο»
</H2><H4>ΟΙ ΒΑΣΕΙΣ ΓΙΑ ΑΕΙ-ΤΕΙ
</H4>
<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17259N017</ED>
<ID>
ID:305145

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N01&aa=7</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΡΑΝΤΖΑ επιστρέφουν στα κεντρικά νοσοκομεία τις ημέρες της εφημερίας
τους. Στον Ευαγγελισμό τις τελευταίες ημέρες εισήχθησαν 998 ασθενείς και απ'
αυτούς οι 462 νοσηλεύτηκαν σε ράντζα. Ο Μ. Χαραλαμπάκης στη σελ. 12. 
Η ΚΑΤΑΔΥΣΗ στη Μυλοκοπή του Λουτρακίου στάθηκε μοιραία για τον
εκπαιδευόμενο αυτοδύτη Ν. Κωλέτα, ενώ και ο εκπαιδευτής του Κ. Καλογερόπουλος
νοσηλεύεται στο Ναυτικό Νοσοκομείο Αθηνών. Ο Πρ. Γιόγιακας στη σελ. 14. 
ΟΙ ΤΡΕΙΣ κοστουμαρισμένοι κύριοι παίρνουν θέση μπροστά στα μικρόφωνα,
βήχουν και ετοιμάζονται να «φυσήξουν φρέσκο αέρα στα πνευμόνια» του ελληνικού
τραγουδιού. Πολύ επικίνδυνο εγχείρημα. Η Μαρία Μαρκουλή στους
«Ορίζοντες, σελ. 19. 
ΕΝΑ ΒΙΒΛΙΟ, ένα ευρώ. Στο παζάρι βιβλίου της Κλαυθμώνος 4.000 τίτλοι
και 85.000 αντίτυπα από 160 εκδοτικούς οίκους αναζητούν αγοραστή. Και παλιοί
και νέοι βιβλιόφιλοι αναζητούν κάποιο αγαπημένο βιβλίο. Η Μαίρη
Αδαμοπούλου στους «Ορίζοντες», σελ. 24. 
ΜΟΥΣΕΙΑ σε κρίση. Το Λούβρο και το Βρετανικό Μουσείο περνούν μια βαθιά
κρίση που εκδηλώνεται με θεαματική μείωση των επισκεπτών, πτώση των εσόδων
τους και κλείσιμο εκ περιτροπής ορισμένων αιθουσών. Μοιάζει να μην έχουν πια
απήχηση. Η Παρασκευή Κατημερτζή στους «Ορίζοντες», σελ. 51. 
ΤΟ ΛΑΒΡΑΚΙ είναι πια το ψάρι της μόδας στη Γαλλία και τη Βρετανία. Αλλά
η αλιεία του έχει και θύματα: τα συμπαθή δελφίνια. Μόνο τον Ιανουάριο
ξεβράστηκαν 80 δελφίνια στις ακτές της Βρετανίας. Από τον «Independent»
στη σελ. 60. 
ΟΙ «ΞΥΠΝΙΟΙ» οδηγοί που χρησιμοποιούν 
ένα τμήμα του πεζόδρομου στη Διονυσίου 
Αρεοπαγίτου, κοντά στο άγαλμα του Μακρυγιάννη, 
για να παρκάρουν τα αυτοκίνητά τους, έσπασαν 
καμιά δεκαριά «κολονάκια» για να μπορούν να 
μετακινούνται με την άνεσή τους! Αλλά, πού τροχονόμοι. 
Ο Λ. Παπαδόπουλος στις «Ματιές». Σελ. 4. 
Ο ΤΖΟΓΟΣ της πολιτικής και της δημοσιογραφίας 
φούντωσε πάλι. Τι μένει, όμως, από όλη αυτή την 
ιστορία; Μια πίκρα ότι η Ελλάδα του 2002 είναι 
βυθισμένη μέχρι τον... λαιμό στη συναλλαγή 
και τη διαφθορά. Κι όμως, υπάρχει και η... άλλη 
Ελλάδα. Ο Γ.Ε. Διακογιάννης στους «Προβολείς». Σελ.
6. 
ΤΡΟΠΟΣ ζωής γίνεται πλέον ο τζόγος, όχημα 
επιτυχίας, αλλά και εργαλείο άσκησης πολιτικής. 
Μέσω του τζόγου αποσύρονται από την αγορά 
οι χαμένοι, μέσω του τζόγου η Μοίρα αναδιανέμει 
τον πλούτο και διορθώνει τις κοινωνικές ανισότητες... 
Ο Γιάν. Πανούσης στην «Τρίτη Άποψη». Σελ. 6. 
ΑΠΟ ΤΟ ΑΙΔΗΨΙΩΤΙΚΟ μπαλκόνι βλέπω 
τον ήλιο να πολιορκεί την παιδεμένη από 
τον χιονιά φύση. Η θάλασσα γαλήνια στην 
επιφάνεια, σπαρταράει κρυφά. Ευτυχώς 
είναι Κυριακή. Τα παιδιά δεν έχουν σχολείο 
και γυροφέρνουν, τα ουζάδικα στην παραλία έχουν δουλειά. 
Η Λίνα Αλεξίου «Σε πρώτο ενικό», στη σελ. 16. <H3>Κόσμος
</H3>
Ο ΜΠΟΝΟ, ο τραγουδιστής των U2, τόνισε στη Νέα Υόρκη ότι θα στοιχίσει πιο
ακριβά στις πλούσιες χώρες να θρέψουν εκατομμύρια ορφανά, παρά να προσφέρουν
βοήθεια στους γονείς τους. Μαζί του συμφώνησε και ο Μπιλ Γκέιτς. Και ο
Αμερικανός υπουργός ένιωσε ανατριχίλα. Σελ. 58. 
ΟΙ ΤΑΞΙΔΙΩΤΕΣ αυτοί στα ταξίδια τους δεν αναζητούν την πολυτέλεια και τη
διασκέδαση, αλλά το αναπάντεχο, την περιπέτεια, πέρα από τα όρια της
φαντασίας: να ρίξουν με το Καλάζνικοφ δύο σφαίρες στην έρημο της Υεμένης ή να
πιουν τσάι στο Πεσαβάρ. Η Κατερίνα Ρούτση στους «Ορίζοντες», σελ. 20 - 21.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17259N021</ED>
<ID>
ID:304999

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Συνωμοσίες
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ανεμοκαρφώματα, διαολοπορίσματα.

Με τιμή
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17259N022</ED>
<ID>
ID:305092

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Πιθανότητα βροχών μικρής διάρκειας στη Νότια Ελλάδα. Σταδιακή εξασθένηση των
ισχυρών βοριάδων στο Αιγαίο. 
ΑΤΤΙΚΗ 
Παροδική συννεφιά, ασθενείς μέχρι μέτριοι βοριάδες. Μέγιστη θερμοκρασία στην
Αθήνα 16oC. 
ΘΕΣ/ΝΙΚΗ 
Λίγη συννεφιά, ασθενείς βοριάδες. Μέγιστη θερμοκρασία στην πόλη
13oC. 
<H3>ΑΥΡΙΟ
</H3>
Ομίχλες το πρωί, μετά ηλιοφάνεια με τοπικές συννεφιές στα ανατολικά. Άνεμοι
μεταβλητοί ασθενείς. Θερμοκρασία αμετάβλητη. <H3>Τετάρτη 6/2
</H3>
Ομίχλες το πρωί. Από το απόγευμα συννεφιά στη Δυτική Ελλάδα, το βράδυ βροχές
σε Β. Ιόνιο, Ήπειρο. Σταδιακή επικράτηση μέτριων νοτιοδυτικών ανέμων (4-5
Μπωφόρ). Ίδιες θερμοκρασίες. <H3>Πέμπτη 7/2
</H3>
Συννεφιά στα δυτικά, κεντρικά, βόρεια και στο Αν. Αιγαίο. Τοπικές βροχές
κυρίως στη Δυτική Ελλάδα όπου θα εκδηλωθούν και καταιγίδες. Άνεμοι
νοτιοδυτικοί ισχυροί (6 Μπωφόρ), στα πελάγη 7 Μπωφόρ. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Οι σεισμοί γράφουν πάλι ιστορία...
</H2><H4>Και οι ψιθυριστές απειλούν με «αποκαλύψεις»...
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Λίγο κράτησε, πολύ λίγο. Γι' αυτήν τη... διακριτική αίσθηση υπερηφάνειας
λέμε, που μας κατέλαβε όταν είδαμε σύσσωμη την πολιτική ηγεσία να καταδικάζει
τα φαινόμενα παρακμής.

Δεν πέρασε ένα 24ωρο και άρχισε ο... κλεφτοπόλεμος. «Κάποιοι ήξεραν από τη
Ν.Δ.», λένε ορισμένοι στο ΠΑΣΟΚ, «Κοιμήθηκαν και ψάχνουν ενόχους», λένε από
την άλλη μεριά, στη Ρηγίλλης. Λέγονται, όμως, και πιο βαριές... κουβέντες ­
πάντα ψιθυριστά, κι ας ξέρουν ότι θα ακουστούν σε όλη την Αθήνα. Για
συγκεκριμένα συμφέροντα, συγκεκριμένους πολιτικούς, συγκεκριμένους γενικώς που
θα κέρδιζαν από πρόωρες εκλογές. Μόλις τους ρωτάς κατάμουτρα, ωστόσο, γυρνούν
την πλάτη. «Δεν τα λέω εγώ αυτά». 
Και πέρα από τα αλληλοκαρφώματα, έχουμε και μια άλλη - μικρή, είναι η αλήθεια
- αγωνία: διότι κάποιοι - όνομα και μη χωριό - απειλούν με νέες «αποκαλύψεις».
Τώρα, βέβαια, πειράζει που η υπόθεση μοιάζει να έχει γίνει ολίγον...
μπούμερανγκ και να θυμίζει μια πολιτική εκδοχή του σχετικού μύθου περί βοσκού,
λύκου και προβάτων; Κοινώς δεν τσιμπάμε... 
Κι αυτοί που είναι βέβαιο επίσης ότι δεν τσιμπούν είναι οι αρχηγοί των δύο
μεγάλων κομμάτων. Ο μεν Κώστας Σημίτης θα πάει στη Χαριλάου Τρικούπη σήμερα -
συνεδρίαση του Εκτελεστικού γαρ - ο δε Κώστας Καραμανλής βρίσκεται για επαφές
στη Γηραιά Αλβιώνα. Άρα... το σύστημα καλά κρατεί. 
Στην πέραν του Ατλαντικού πλευρά, μια φορά, μπορεί και να είχαμε χθες
ιστορικές εξελίξεις - η ιστορικότητα των οποίων θα καταδειχθεί μονάχα από
τη... μαμά Ιστορία. Διότι οι κ.κ. Παπανδρέου και Τζεμ ξεκίνησαν τις επαφές
τους για τον διάλογο, που ενδέχεται να οδηγήσει κάποια στιγμή και στη Χάγη.
Εάν δει κανείς τις συμπτώσεις, μπορεί να νιώσει μια αισιοδοξία. Ύστερα από
σεισμούς ξεκίνησε και ο διάλογος για τη χαμηλή πολιτική, εάν ενθυμείσθε.
Σεισμό είχαμε και χθες στη γείτονα. Και, επίσης, στη Νέα Υόρκη έγινε η
πρεμιέρα την άλλη φορά - ε, στη Νέα Υόρκη και τώρα. 
Ναι, ναι, υπάρχουν ακόμη μπλόκα - αγροτών, εννοείται. Και ο γραμματέας του
ΠΑΣΟΚ, Κώστας Λαλιώτης, έσπευσε να ηρεμήσει τα πνεύματα. Βέβαια, μια
ντουντούκα τη χρειάσθηκε για να ακουστεί μέσα στον... χαμό, αλλά μαθημένα τα
βουνά από τα χιόνια, έτσι δεν είναι;
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17259N032</ED>
<ID>
ID:305062

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ο ασθενής
</H2>
ΤΗΝ ώρα που κυβέρνηση και συνδικαλιστικοί φορείς συγκρούονται για τις
νέες ρυθμίσεις που είναι αναγκαίες... 
ΩΣΤΕ να επιβιώσει το ασφαλιστικό σύστημα... 
ΔΙΑΠΙΣΤΩΝΕΤΑΙ ότι ο «μεγάλος ασθενής» του συστήματος είναι τα ίδια τα
ασφαλιστικά ταμεία τα οποία: 
ΟΥΤΕ το στοιχειώδες, που είναι ο αριθμός των ασφαλισμένων, φαίνεται να
γνωρίζουν... 
ΚΑΘΩΣ ήδη από πρόχειρες εκκαθαρίσεις μητρώων προέκυψαν εξακόσιες
χιλιάδες λιγότεροι... 
ΟΥΤΕ τη στοιχειώδη οργάνωση και μηχανοργάνωση έχουν, ώστε να εντοπίζουν
την εισφοροδιαφυγή που ανέρχεται σε πολλά δισεκατομμύρια δραχμές... 
ΟΥΤΕ το αναγκαίο προσωπικό διαθέτουν για να εξυπηρετούν τους
ασφαλισμένους! 
ΜΕ αυτά τα χάλια δεν είναι τυχαίο που τα ασφαλιστικά ταμεία έρχονται
πρώτα σε αριθμό παραπόνων από τους πολίτες... 
ΚΑΙ οι μεγάλες ουρές είναι η μόνιμη εικόνα που υπάρχει στις υπηρεσίες
τους. 
ΜΕ δεδομένη αυτή την κατάσταση το ερώτημα είναι... 
ΠΩΣ θα βελτιωθεί το ασφαλιστικό σύστημα - όποιες θυσίες και αν κληθούν
να υποστούν οι ασφαλισμένοι... 
ΑΝ πρώτα δεν νοικοκυρευτούν τα ταμεία, αν δεν οργανωθούν σωστά, αν δεν
είναι σε θέση στοιχειωδώς να υπηρετήσουν τον σκοπό τους... 
ΝΑ διαφυλάξουν και να αξιοποιήσουν δηλαδή τον μόχθο και το υστέρημα των
ασφαλισμένων. 
ΧΩΡΙΣ αυτή την εξυγίανση είναι απολύτως βέβαιο ότι η μεταρρύθμιση του
Ασφαλιστικού θα είναι καταδικασμένη να αποτύχει! <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17259N033</ED>
<ID>
ID:305104

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γρηγόρης Νικολόπουλος: 
(ο αρθρογράφος, για τον τζόγο) 
«Όταν η κυβέρνηση πρότεινε τη νομιμοποίηση του τζόγου, ώστε να ελέγχεται και
ταυτόχρονα να εξασφαλίζονται φορολογικά έσοδα, η Νέα Δημοκρατία ξεσπάθωσε
κρούοντας τον κώδωνα του κινδύνου. "Η χώρα θα μετατραπεί σε ένα τεράστιο
καζίνο", έλεγε, τη στιγμή που η χώρα ήταν ήδη ένα τεράστιο καζίνο και μάλιστα
παράνομο. Έτσι το σχετικό νομοσχέδιο δεν ψηφίστηκε. Είναι πράγματι παράξενο
πώς ο νεαρός πρόεδρος της Ν.Δ. κ. Κώστας Καραμανλής και ο ακόμη νεαρότερος
βουλευτής κ. Άρης Σπηλιωτόπουλος, ο οποίος, όπως λέει ο ίδιος, ηγήθηκε του
αγώνα κατά του τζόγου, παρασύρονται σε τέτοιες συντηρητικές θέσεις που ούτε με
τη μόρφωσή τους ταιριάζουν, ούτε με την ηλικία τους. Θα περίμενε κανείς ότι η
αξιωματική αντιπολίτευση - όχι μόνο η συγκεκριμένη, αλλά κάθε αξιωματική
αντιπολίτευση - θα ήταν λιγότερο συντηρητική από την κυβέρνηση και θα πίεζε
για προοδευτικές αλλαγές. Ωστόσο, δυστυχώς αυτό δεν συμβαίνει. Η κυβέρνηση
προσπαθεί να προωθήσει αλλαγές και η αντιπολίτευση τις μπλοκάρει, επιθυμώντας
τη διατήρηση ενός αποδεδειγμένα ολέθριου status quo». 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17259N034</ED>
<ID>
ID:305131

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Γεια και χαρά σας, βρε πατριώτες και με οι παππούδες μου ήταν αγρότες, γεια σας...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N041</ED>
<ID>
ID:304998

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Ντόρα Μπακογιάννη: 
(με αφορμή την απόπειρα εμπλοκής του Προέδρου της Δημοκρατίας στο θέμα του
τζόγου ­ από τον «Επενδυτή») 
«Στην Ελλάδα έχει χαθεί το μέτρο. Δεν υπάρχει πλέον η διαχωριστική γραμμή
μεταξύ της ανάδειξης ενός υπαρκτού προβλήματος και της επιβεβλημένης κριτικής
που οφείλει να ασκεί η ανεξάρτητη και αδέσμευτη δημοσιογραφία από τη μια
πλευρά και της τακτικής σπίλωσης και ισοπέδωσης των πάντων που κυριαρχείται
από τη λογική των "λαϊκών δικαστηρίων" από την άλλη». 
Στέφανος Μανίκας: 
(ο υπουργός Επικρατείας, για τις φήμες ότι τηλεφωνούσε σε βουλευτές να μην
πάνε στη «Λατέρνα» ­ από το «Έθνος») 
«Μπορώ να διαφωνώ με κάποιους, αλλά συμπορεύομαι μαζί τους τριάντα χρόνια και
σε φασιστικές ενέργειες, να εμποδίζω δείπνα, εγώ δεν προβαίνω». 
Αντώνης Καφετζόπουλος: 
(ο ηθοποιός, στο «Echo», τα βάζει με όσους συγκρίνουν τη γενιά της
αμφισβήτησης με τους πολιτικούς) 
«Τα τσουβαλιάζουν όλα. Δεν μπορούν, όμως, να με τσουβαλιάζουν εμένα με τον κ.
Μπλερ... Το μόνο κοινό μεταξύ μας είναι πως όταν ήτανε πιτσιρικάς του αρέσανε
οι Μπιτλς». 
Γιώργος Σουφλιάς: 
(ο γραμματέας Πολιτικού Σχεδιασμού της Ν.Δ., στο «Έθνος») 
«Δεν σταμάτησα ποτέ, ούτε και θα σταματήσω να αναρωτιέμαι αν έκανα καλά που
ακολούθησα την πολιτική». 
Λένα Δανιηλίδου: 
(η πρωταθλήτρια τένις και μεταξύ των 60 καλύτερων στον κόσμο, αφοπλιστικά στο
«Down Town») 
«Όχι, δεν έχω άνθρωπο να με προπονεί».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N043</ED>
<ID>
ID:305102

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Απ. Παύλου </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Δεν έχω την παραμικρή αμφιβολία: του χρόνου τέτοιον καιρό, θα βαδίζουμε στην
Αποστόλου Παύλου και θα ευχόμαστε να είναι μακρύς ο δρόμος! Γιατί με την
πεζοδρόμηση, ολόκληρη αυτή η περιοχή θα μεταμορφωθεί. Θα γίνει «αλλιώς ωραία».
Το Θησείο, η Αρχαία Αγορά, η Αγία Μαρίνα, θα 'ρθουν «πιο κοντά μας». Μέσα στα
χέρια μας. Η Πνύκα θα είναι δική μας. Και ο περίπατος στου Φιλοπάππου, μια
απόλαυση. 
Δεν έχω την παραμικρή αμφιβολία ότι όλα αυτά θα συμβούν, γιατί ο Γιάννης
Καλαντίδης, που ως πρόεδρος της εταιρείας για την ενοποίηση των αρχαιολογικών
χώρων έχει την ευθύνη και γι' αυτό το έργο, έδωσε εξετάσεις και πέτυχε. Μας
παρέδωσε μια Διονυσίου Αρεοπαγίτου, που ούτε καν την ονειρευόμασταν! Μια
Διονυσίου Αρεοπαγίτου υπέροχη! Αρκεί να μην την καταστρέψουμε το ερχόμενο
καλοκαίρι, που θα αρχίσουν οι παραστάσεις στο Ηρώδειο. 
Και έχουν σημειωθεί ήδη μερικές μικροκαταστροφές: κάποιοι «ξύπνιοι» οδηγοί,
που χρησιμοποιούν ένα τμήμα του πεζόδρομου, κοντά στο άγαλμα του Μακρυγιάννη,
για να... παρκάρουν τα αυτοκίνητά τους, έσπασαν καμιά δεκαριά «κολονάκια», για
να μπορούν να μετακινούνται με την άνεσή τους! Αλλά, πού τροχονόμος...
Επιπλέον: συχνά πυκνά, διάφοροι τύποι με μοτοσυκλέτες, πολίτες και
αστυνομικοί, για να κάνουν τη δουλειά τους ή τη φιγούρα τους, θεωρούν ότι ο
πεζόδρομος φτιάχτηκε για τις μηχανές τους! Και τον διασχίζουν... οριζοντίως
και καθέτως και διαγωνίως, σφυρίζοντας κλέφτικα... 
Υπάρχει, όμως, ένα πρόβλημα, που δημιουργήθηκε από το κλείσιμο της Απ. Παύλου
και πρέπει, κάποια στιγμή, να αντιμετωπισθεί: οι κάτοικοι της περιοχής Ρ.
Γκάλλι, Προπυλαίων, Παρθενώνος, Γαριβάλδη κ.λπ. είναι σχεδόν αποκλεισμένοι από
την Πειραιώς, το Γκάζι ­ ακόμη και το Θησείο! Για να φτάσουν με αυτοκίνητο στο
Θησείο, σε μια απόσταση, δηλαδή, 2 χιλιομέτρων, πρέπει να κάνουν έναν τεράστιο
κύκλο, περνώντας, μάλιστα, από αλλεπάλληλα και κακοφωτισμένα δρομάκια! 
Για το πρόβλημα αυτό, βέβαια, δεν ευθύνεται η «ενοποίηση». Ευθύνονται άλλοι
«αρμόδιοι». Που δεν φρόντισαν, πριν ακόμη αρχίσουν τα έργα, να δώσουν τις
αναγκαίες λύσεις. Ας ελπίσουμε ότι κάτι θα κάνουν, έστω και τώρα. Και,
ασφαλώς, όταν πεζοδρομηθεί η Απ. Παύλου του χρόνου. Δεν είναι δυνατόν, σ'
αυτόν τον τόπο, τα πάντα να γίνονται στο γόνατο, χωρίς μολύβι και χαρτί. 
Και κάτι προσωπικό: μεγάλη συγκίνηση μ' έπιασε χθες, που πηγαίνοντας προς το
Θησείο, είδα μέσα από τον φρεσκοσκαμμένο δρόμο, την Απ. Παύλου, τις ράγες του
παλιού τραμ. Του τραμ της δεκαετίας του '50, που καβαλούσαμε για να παίξουμε
πετροπόλεμο στην Ακρόπολη, τότε που ήμαστε παιδιά...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N044</ED>
<ID>
ID:305134

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=4</URL></REF>


Article

<CATEGORY>vin05</CATEGORY>

 <H2>Ποιος Πεπονής;
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιος Πεπονής; Και ποιος νόμος του; Εδώ μιλάμε για πενήντα έως εξήντα χιλιάδες
προσλήψεις για τους Ολυμπιακούς Αγώνες και όπως καταλαβαίνετε, το σχετικό
οφίτσιο κατελήφθη ύστερα από μεγάλη μάχη, μεταξύ πολλών. 
Νικητής, με ανακοίνωση της κ. Γιάννας Αγγελοπούλου από το Σολτ Λέικ Σίτι,
ανεδείχθη ο κ. Μ. Σίμιτσεκ ­ ας το γνωρίζουν οι ενδιαφερόμενοι. Που δεν θα
είναι και λίγοι!
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N045</ED>
<ID>
ID:305136

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=5</URL></REF>


Article

<CATEGORY>vin05</CATEGORY>

 <H2>Δεν τα βρήκε με τη Γιάννα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Θεωρείται ένα από τα πλέον αξιόλογα «τεχνοκρατικά» στελέχη του
κυβερνώντος κόμματος ο κ. Γ. Χρυσικόπουλος, ο οποίος αποχώρησε πρόσφατα από τη
θέση του γενικού γραμματέα Δημοσίων Έργων. Και οι περισσότεροι στοιχημάτιζαν
ότι θα όδευε προς το «Αθήνα 2004» ­ είχε κρούσεις από την κ. Γιάννα
Αγγελοπούλου. Όμως, τελικά, «δεν τα βρήκε» με την πρόεδρο του «Αθήνα 2004» ­
για την ακρίβεια, δεν τα βρήκε αυτή μαζί του! 
Γιατί; Χμμ, ίσως η λύση στο αίνιγμα να βρίσκεται στις παρεμβάσεις της
Ν.Δ., στις οποίες πάντοτε τείνει ευήκοον ους η κ. Γιάννα Αγγελοπούλου, η οποία
άλλωστε διατηρεί ως προσωπικό της σύμβουλο τον οικονομικό σύμβουλο του κ. Κ. Καραμανλή...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N046</ED>
<ID>
ID:305142

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=6</URL></REF>


Article

<CATEGORY>vin05</CATEGORY>

 <H2>Πήρε ντουντούκα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με παρέμβαση Μπούτα, ο οποίος φώναζε στους αγρότες να ηρεμήσουν για να
μιλήσει ο... νέος υπουργός Γεωργίας, πήρε τον λόγο ο κ. Κ. Λαλιώτης στο
«μπλόκο» των Τεμπών. Όταν λέμε «πήρε τον λόγο», ε, είναι σχετικό. Την
ντουντούκα πήρε ο γραμματέας του ΠΑΣΟΚ για να ακουστεί πάνω από τα συνθήματα
των αγροτών, αλλά δεν την άφησε χωρίς να πει όσα είχε να πει. 
Κι εκείνος μεν τα είπε, αλλά το ερώτημα είναι ποιος τον άκουσε... <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N047</ED>
<ID>
ID:305146

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=7</URL></REF>


Article

<CATEGORY>vin05</CATEGORY>

 <H2>Περιπέτειες ιδεών </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τα κείμενα που υπογράφει κατά καιρούς τού έχουν εξασφαλίσει αρκετούς
εχθρούς και για να τους διευκολύνει, προφανώς, τα συγκέντρωσε σε βιβλίο με
τίτλο «Τα διάφανα τείχη ­ η πολιτική ως περιπέτεια ιδεών». 
Από τον τίτλο και μόνον, ίσως καταλάβατε ότι πρόκειται για το πόνημα του κ.
Γ. Πανταγιά ­ από τις Εκδόσεις Καστανιώτη ­ με πλήθος αναφορών στον κ. Κ.
Σημίτη και στους κοινούς τους αντιπάλους! 
ΥΓ: Το μεγαλύτερο τμήμα του βιβλίου γράφτηκε σε αεροπλάνα, αλλά ας μην πει
κανείς ότι πρόκειται για... γραπτά του αέρα!
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17259N048</ED>
<ID>
ID:305147

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N04&aa=8</URL></REF>


Article

<CATEGORY>vin05</CATEGORY>

 <H2>Η κόκκινη γραμμή </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όσοι έχουν δει στο σινεμά το «SOS, Πεντάγωνο καλεί Μόσχα» του μακαρίτη του
Κιούμπρικ, ας μάθουν ότι την περασμένη Πέμπτη, το απόγευμα, παίχτηκε στην
Αθήνα ένα «ριμέικ». Ο τίτλος θα μπορούσε να είναι «SOS, Ζαλοκώστα καλεί
Ρηγίλλης» ­ και είχε και χάπι εντ... 
Μεταξύ μας, είναι πιο σπάνια η τηλεφωνική επικοινωνία μεταξύ του υπουργείου
Τύπου και των κεντρικών γραφείων της Νέας Δημοκρατίας, απ' όσο ήταν επί Ψυχρού
Πολέμου η συνεννόηση μεταξύ Πενταγώνου και Μόσχας ­ αλλά καμιά φορά, γίνεται
κι αυτό... 
Ήταν ο κ. Χρ. Πρωτόπαπας που νωρίς το απόγευμα σήκωσε το τηλέφωνο και ζήτησε
τον εκπρόσωπο της Νέας Δημοκρατίας κ. Θ. Ρουσόπουλο, όταν πλέον ήταν φανερό
πως οι πιέσεις που είχαν εν τω μεταξύ ασκηθεί, δεν επρόκειτο να σταθούν ικανές
για τη μη μετάδοση της απίθανης ιστορίας με τον Πρόεδρο της Δημοκρατίας. 
<H3>Απόλυτη στάση... </H3>
Ο υπουργός Τύπου ενημέρωσε τον εκπρόσωπο της Ν.Δ. για την απόλυτη στάση που θα
κρατούσε αργότερα στις δηλώσεις του και, εμμέσως πλην σαφώς, ζήτησε ανάλογη
θέση από την αξιωματική αντιπολίτευση... 
Βλέπετε, η κυβέρνηση δεν είχε εκείνη τη στιγμή πληροφορίες για το «ποιος» ή
«ποιοι» ήταν πίσω από την επιχείρηση και ήθελε να πιέσει την αξιωματική
αντιπολίτευση. Όπερ και εγένετο... 
Καταγγέλλω, καταγγέλλεις... 
Από την επομένη το πρωί άρχισαν οι καταγγελίες: μεγαλοπαράγοντες της Ν.Δ.
τηλεφωνούσαν σε κυβερνητικούς μεγαλοπαράγοντες και κατηγορούσαν άλλους
μεγαλοπαράγοντες της Ν.Δ. ότι ήταν πίσω από την υπόθεση. Αυτοί, ξέρουν ­
προφανώς! <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17259N052</ED>
<ID>
ID:305061

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N05&aa=2</URL></REF>


Article

<CATEGORY>vin05</CATEGORY>

 <H2>Καλομελέτα κι έρχεται... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μπελάδες εν όψει, αλλά ας τα πάρουμε από την αρχή. Λοιπόν, όσες ευρωπαϊκές
οργανώσεις μετείχαν στο Παγκόσμιο Κοινωνικό Φόρουμ του Πόρτο Αλέγκρε, στη
Βραζιλία, επιδιώκουν να δημιουργήσουν ένα ανάλογο Φόρουμ ειδικά για τον
ευρωπαϊκό χώρο... 
Ώς εδώ, καλά. Σημειώστε όμως, ότι οι ελληνικές οργανώσεις που μετείχαν,
ζήτησαν ­ και μάλλον θα το πετύχουν ­ να πραγματοποιηθεί η πρώτη σύνοδος του
Φόρουμ, με διαδηλώσεις και άλλα χάπενινγκς, στη Θεσσαλονίκη, το πρώτο εξάμηνο
του 2003. Δηλαδή, κατά τη διάρκεια της ελληνικής προεδρίας. Και κάπου εδώ
αρχίζουν οι μπελάδες ­ για τους κυβερνώντες, εννοείται!
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17259N053</ED>
<ID>
ID:305103

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Εμμονές αρχιεπισκοπικές
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όλοι γνωρίζουμε τώρα πια ­ θέλουμε δεν θέλουμε ­ ότι επί χούντας ο
Αρχιεπίσκοπος Χριστόδουλος μελετούσε. Μελετούσε πολύ, τόσο πολύ, που δεν είχε
χρόνο ούτε καν για να σκεφθεί υπό ποίο καθεστώς ζούσε εκείνη την περίοδο η
χώρα. 
Από καιρού εις καιρόν, όμως, ο κ. Χριστόδουλος λέει κάποια πράγματα που
δείχνουν ότι «κάτι ήξερε». Αλλά το θέμα είναι πώς το εξελάμβανε αυτό που
ήξερε... 
Να, πάρτε για παράδειγμα την εμμονή του να αναφέρεται με θαυμασμό για τον
εκλιπόντα Ιερώνυμο Καντιώτη ­ τον Αρχιεπίσκοπο των περισσότερων χουντικών
χρόνων. Πάλι τα ίδια χθες ­ «εκλεκτή και σπάνια προσωπικότητα», τον
χαρακτήρισε. 
Χαρακτήρισε όμως και τα χρόνια της χούντας ο Αρχιεπίσκοπος. Για να
υποστηρίξει ότι «αδικήθηκε» η Αρχιεπισκοπεία Καντιώτη, είπε ότι εκείνα ήταν
«πολύ δύσκολα χρόνια»... <H3>Δύσκολα, αλλά... </H3>
Και τα χρόνια της χούντας ήταν πράγματι δύσκολα, σε αυτό ουδείς έχει
αντίρρηση. Ωστόσο, ήταν μάλλον λιγότερο δύσκολα για εκείνον που η χούντα όρισε
Αρχιεπίσκοπο, όπως και για τους ιερείς που μελετούσαν σκληρά εκείνη την περίοδο...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17259N054</ED>
<ID>
ID:305126

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΟΙ ΣΥΡΟΙ δεν θέλουν να αποκαλούνται «Άραβες», αλλά «Σημίτες» ­ και ο κ.
Άσαντ το είπε στην ελληνική αντιπροσωπεία με επικεφαλής τον κ. Κ.
Στεφανόπουλο. «Και ο Πρωθυπουργός μας Σημίτης λέγεται ­ είναι... ένας από
σας», του απάντησε ο κ. Γ. Ανωμερίτης! 
ΠΑΝΤΩΣ, ο υπουργός Ναυτιλίας άκουσε τον καλό του τον λόγο από τον
πρόεδρο της Συρίας, ο οποίος ανέφερε ότι είναι απαράδεκτο να χαρακτηρίζονται
τρομοκράτες άνθρωποι σαν τον κ. Ανωμερίτη, «επειδή έβαζαν βόμβες επί
χούντας»... 
ΠΟΙΟΣ θυμάται τον κ. Μπιλ Κλίντον; Όλοι σας, έτσι; Λοιπόν, χθες ήταν
στο ίδιο πάνελ με τον κ. Γ. Παπανδρέου στο Οικονομικό Φόρουμ του Νταβός, που
πραγματοποιείται στη Νέα Υόρκη. Μπράβο μεγαλεία ο πρώην πρόεδρος! 
ΕΠΙΤΙΜΟ μέλος της Πανθεσσαλικής είναι πλέον ­ με πρόταση Νασίκα,
παρακαλώ ­ ο κ. Κ. Λαλιώτης. Ο οποίος ευχαρίστησε για την κίνηση, αλλά
προειδοποίησε ότι... θα ξαναπάει στα μπλόκα! 
ΤΕΛΙΚΑ, ποιος είναι πίσω από την υπόθεση με τις κατηγορίες από το
πουθενά για τον κ. Κ. Στεφανόπουλο; Όποιος και να 'ναι, μάλλον ζημιές μετράει
αυτή την ώρα! <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17259N055</ED>
<ID>
ID:305137

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Φρουτοπαραγωγός χώρα
</H2><H4>Ο τζόγος στην Ελλάδα γίνεται πλέον τρόπος ζωής
</H4>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Για δωρεάν αξιοθέατα ας βρουν άλλα θύματα 
Άγη Μπράτσου, Σαν μουσική 
Η Ελλάδα πάντοτε είχε περίσσευμα από κάθε λογής φρούτα. Γλυκά, ξινά, του
καλοκαιριού ή του χειμώνα, με ή χωρίς κουκούτσι, τα φρούτα δεν έλειπαν από
κανένα σπίτι. Σ' αυτά τα φυσικά φρούτα πρέπει όμως να προσθέσουμε και τα
«φρούτα εποχής». 
Πριν απ' όλα τα πολιτικά ή κομματικά φρούτα. Συνήθως πρόκειται για μανταμίτσες
ή γιάπηδες, πουλέν κάποιου γνωστού - άγνωστου πολιτικού σογιού που
ξεπετάγονται από το πουθενά και επικαλούμενοι το πεπρωμένο και την ιστορία
αποφασίζουν να «θυσιαστούν» για να μας σώσουν (από τους «γινωμένους» μέχρι
σάπιους καρπούς του ιδίου εσπεριδοειδούς σχηματισμού). 
Ακολουθούν τα πνευματικά ή καλλιτεχνικά φρούτα. Αυτά καλλιεργούνται και
ωριμάζουν μέσα σε θερμοκήπια ατάλαντων κύκλων που ψάχνουν μάταια την ευκαιρία
να ανεβάσουν το πολιτιστικό επίπεδο της χώρας. 
Κουβαλάνε τη μιζέρια της μικροψυχίας σε συνδυασμό με την αλαζονεία της
παραγνωρισμένης μεγαλοφυΐας. 
Ύστερα έρχονται τα κοσμικά ή VIP's φρούτα. Είναι τα μόνα που δεν «τρώγονται»
ούτε χωνεύονται καθώς ουδείς μπορεί να ισχυριστεί ότι γνωρίζει ποιοι / ποιες
στην πραγματικότητα κρύβονται πίσω από τις τόσες μάσκες, τα τόσα προσωπεία, το
τόσο άφθονο savoir vivre, τον πλούτο που ξεχειλίζει και την υποκρισία που
(δεν) ξεγελάει (ούτε καν) τους κοσμικογράφους. 
Πλάι τους παρασιτούν τα τηλεοπτικά φρούτα ή φρούτα των reality shows, της big
family (brother, sister κ.λπ.), των talk παραθύρων. Αυτά κι αν είναι φρούτα
χωρίς κουκούτσι (μυαλό). Μιλάνε, μαλώνουν, αυτομαστιγώνονται και
επιδεικνύονται δημοσίως, πιστεύοντας ότι μόνον έτσι αξίζει να ζει κανείς, ότι
μόνον έτσι «γίνεσαι και είσαι κάποιος». 
Τα γνωρίζουμε όλα αυτά τα φρούτα. Τα 'χαμε βάλει σε δικά τους καφάσια, τα
'χαμε τακτοποιήσει στον μεγάλο πάγκο του αγοραίου παζαριού (ή, αλλιώς, της
ελεύθερης αγοράς) και είχαμε καρφώσει πάνω στο καθένα και μια τιμή. Σε γρόσια,
σε δραχμές, σε δολάρια, σε ευρώ. 
Κανείς δεν είχε όμως προβλέψει πως η ηλεκτρονική εποχή θα δημιουργούσε και μια
νέα κατηγορία φρούτων, που επειδή απευθύνονται σε μικρόνοες, τα αποκαλούν
«φρουτάκια». 
Φρουτάκια δια-ταξικά (αφού όλοι τα παίζουν), φρουτάκια της προσδοκίας και του
ονείρου (αφού όλοι ελπίζουν να κερδίσουν κι έτσι να λύσουν τα προβλήματά
τους), φρουτάκια του κουμπιού και του τηλεκοντρόλ (αφού η τεχνολογία βοηθάει
ακόμα και τον τυφλό ή τον αναλφάβητο να βρει την τύχη του), φρουτάκια της
συναλλαγής και της καριέρας (αφού άπαντες οι φρουτέμποροι και οι
φρουτοκαταναλωτές συνασπίζονται για να διασώσουν το χόμπι τους) και τέλος,
φρουτάκια του 2004 (αφού έτσι προπονείται η Ελλάδα για να αντιμετωπίσει με
σύγχρονο και ευρωπαϊκό τρόπο τους αμερικανόφερτους φορτοεκφορτωτές ολυμπιακών
ψευδαισθήσεων ειρήνης, δημοκρατίας και ισότητας). 
Έχουμε εθιστεί στη «φρουτοφαγία». Ώριμα, ζουμερά, μεταλλαγμένα, εξωτικά φρούτα
ετοιμάζονται και σερβίρονται στην πολιτική κουζίνα για να χορτάσουν ή να
δηλητηριάσουν τους συνδαιτυμόνες. 
Το μόνο που έλειπε για να ολοκληρωθεί η φρουτοζωή μας (και ιδίως το φρουτοπικό
μας παραμύθι, για να δανεισθώ μια έκφραση του Ευγένιου Τριβιζά) ήταν τα
διαπλεκόμενα φρουτάκια. 
Ο τζόγος γίνεται πλέον τρόπος ζωής, όχημα επιτυχίας, αλλά και εργαλείο άσκησης
πολιτικής. Μέσω του τζόγου αποσύρονται από την αγορά οι χαμένοι, μέσω του
τζόγου η Μοίρα ανακατανέμει τον πλούτο και διορθώνει τις κοινωνικές
ανισότητες, μέσω του τζόγου χτυπιέται η ανεργία, μέσω του τζόγου ξεχνάμε (για
λίγο) τα τζογαδόρικα παιχνίδια των πολιτικών, μέσω του τζόγου όλοι νιώθουμε
ίσοι απέναντι στις πιθανότητες (και τις δυνατότητες;) να κερδίσουμε. Τζογάρω
άρα υπάρχω: ιδού το σύνθημα της ισχυρής Ελλάδας. 
ΥΓ: Ας προσέξουν πάντως οι θεσμοφύλακες του Φρουτακιστάν γιατί πλάι στα φρούτα
πάντα βρίσκονται τα ζαρζαβατικά. 
Ο Γιάννης Πανούσης είναι καθηγητής της Εγκληματολογίας στο Τμήμα
Επικοινωνίας και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17259N062</ED>
<ID>
ID:305093

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Μια άλλη Ελλάδα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Πολύ φούντωσε αυτές τις ημέρες ο τζόγος της πολιτικής και της δημοσιογραφίας.
Το τι γίνεται, το τι γράφεται, το τι μεταδίδεται και, κυρίως, το τι «στολίζει»
τη μικρή οθόνη, φαντάζει απίστευτο... 
Τι μένει, τελικώς, απ' όλη αυτή την «ιστορία» των «αποκαλύψεων»; Μία πίκρα ότι
η Ελλάδα του 2002, δύο μόλις χρόνια πριν από τους πολυδιαφημισμένους
Ολυμπιακούς Αγώνες, είναι βουτηγμένη μέχρι τον... λαιμό στη συναλλαγή και στη
διαφθορά. 
Και όμως, υπάρχει και η... άλλη Ελλάδα, του Παρθενώνα και του Πολυτεχνείου,
του Ελύτη, της Κάλλας και του Χατζιδάκι, του Σεφέρη, της Παξινού και του
Θεοδωράκη· ο τόπος έχει πολλές πραγματικά εκσυγχρονιστικές και δημιουργικές
δυνάμεις, που ουδέποτε έπαιξαν στη ρουλέτα την τύχη του ελληνικού λαού. 
Υπάρχει όμως γι' αυτό ευρεία συζήτηση σε ορισμένους κύκλους του ΠΑΣΟΚ και,
ασφαλώς, στην Αριστερά. 
«Καλά, τόση βρωμιά ίσως κανείς δεν περίμενε να έρθει στην επιφάνεια», λένε.
«Ποια είναι όμως η απάντησή μας σε όλα αυτά; Πού είναι η οργανωμένη παρέμβαση
μίας Αριστεράς, μίας πραγματικής Κεντροαριστεράς; Πού είναι η εναλλακτική λύση
και η πρότασή μας;», αναρωτιούνται. 
Ο προβληματισμός αυτός έχει αναπτυχθεί ακόμα και σε βουλευτές. Είναι τόσο
ισχυρός, που ξεπερνάει τα όρια της όποιας Κεντροαριστεράς, αγγίζοντας
βουλευτές όλου του πολιτικού φάσματος. 
Τον τελευταίο καιρό πληθαίνουν οι φωνές ότι χρειάζεται κάποια υπέρβαση για να
βρεθούν μαζί όσοι οραματίζονται μία άλλη Ελλάδα. 
Λένε πως δεν είναι εύκολη υπόθεση, ότι υπάρχουν αγεφύρωτες διαφορές, πως
πολλές φορές τις χωρίζει το... χάος. 
Και όμως, ποτέ άλλοτε, όπως υποστηρίζουν στελέχη και βουλευτές του ΠΑΣΟΚ και
της Αριστεράς ­ και ας πέρασε η 11η Σεπτεμβρίου ως οδοστρωτήρας και από την
Αθήνα ­, δεν υπήρξαν τόσες προϋποθέσεις για να εκφρασθεί αυτή η «άλλη Ελλάδα». 
Κι αν ο τζόγος εμφανίσθηκε μέχρι σήμερα ως διαλυτική δύναμη της ελληνικής
κοινωνίας, ίσως υπάρχει κι άλλη «ανάγνωση» και «αντίδοτο» στο «φαινόμενο»: Να
αποτελέσει... άθελά του τη γέφυρα στο διάβα του θολού ποταμού...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17259N063</ED>
<ID>
ID:305122

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N06&aa=3</URL></REF>


Article

<CATEGORY>vin04</CATEGORY>

 <H2>Οι ελπίδες που έσβησαν...
</H2>
Θυμάστε τότε που ο κόσμος άλλαξε για πάντα; Τότε που οι πολίτες των ΗΠΑ
πάλευαν να καταλάβουν για ποιο λόγο μπορεί να είχε γίνει το έθνος τους στόχος
μιας τόσο ειδεχθούς επίθεσης; Ο Αμερικανός πρόεδρος, Τζορτζ Μπους, φάνηκε τότε
να προαναγγέλλει την αυγή μιας - για να θυμηθούμε τον πατέρα του - καλύτερης,
ευγενέστερης Αμερικής. Μιας Αμερικής περισσότερο πρόθυμης, ενδεχομένως, να
αφουγκραστεί τα αίτια της δυσφορίας εναντίον της ανά τον κόσμο. Οι όποιες
ελπίδες γεννήθηκαν την περασμένη χρονιά διαλύθηκαν και επισήμως την περασμένη
εβδομάδα. Την ώρα που ο Μπους εξαπέλυε μύδρους εναντίον του «άξονα του κακού»,
η κυβέρνησή του απέρριπτε την έκκληση του Τζέιμς Γούλφενσον, προέδρου της
Παγκόσμιας Τράπεζας, για διπλασιασμό της βοήθειας που χορηγούν οι πλούσιες
χώρες στις φτωχές. Και να σκεφτεί κανείς ότι το θέμα του Παγκόσμιου
Οικονομικού Φόρουμ στη Νέα Υόρκη είναι «Ηγεσία σε εύθραυστους καιρούς: ένα
όραμα για ένα κοινό μέλλον»...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17259N064</ED>
<ID>
ID:305132

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N06&aa=4</URL></REF>


Article

<CATEGORY>vin04</CATEGORY>

 <H2>Διπλή παρέμβαση από Στεφανόπουλο
</H2><H4>Κατά τη διάρκεια του ταξιδιού στη Συρία
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Δύο σοβαρές παρεμβάσεις ­ μία για την τρομοκρατία και μία για τον
επιχειρηματικό κόσμο ­ έκανε από τη Δαμασκό ο Πρόεδρος της Δημοκρατίας Κωστής
Στεφανόπουλος. 
Για το πρώτο θέμα, την τρομοκρατία, έγινε ολόκληρη συζήτηση ανάμεσα στον
Πρόεδρο της Συρίας Μπασάρ αλ - Άσαντ και τον Έλληνα Πρόεδρο, που έφτασε και σε
διαφορετικές προσεγγίσεις. 
«Δεν είναι σωστό να σημειώνονται πράξεις βίας κατά αόπλων πολιτών, στα πλαίσια
των απελευθερωτικών αγώνων», ήταν η άποψη του κ. Στεφανόπουλου για να
προσθέσει ότι είναι νόμιμα και απαράγραπτα τα δικαιώματα του παλαιστινιακού
λαού για τη δημιουργία ενός ανεξάρτητου παλαιστινιακού κράτους, αλλά και το
δικαίωμα του Ισραήλ να ζει με ασφάλεια μέσα στα αναγνωρισμένα του διεθνώς
σύνορα. Ο κ. Στεφανόπουλος υπογράμμισε επίσης ότι «αποτελεί ιδιαίτερα αρνητικό
στοιχείο η συνεχιζόμενη από ισραηλινής πλευράς καταστροφή οικιών και έργων
υποδομής, ενέργειες που οδηγούν τον παλαιστινιακό λαό σε αδιέξοδο». Τόνισε
μάλιστα ότι αν συνεχισθεί η πολιτική αυτή υπάρχουν κίνδυνοι «γενικότερης
ανάφλεξης, η οποία είναι δυνατόν να αποσταθεροποιήσει ολόκληρη την Ανατολική
Μεσόγειο». 
«Οι άμαχοι δεν φταίνε, αλλά πρέπει να γίνει ένας σαφής διαχωρισμός ανάμεσα
στην έννοια της τρομοκρατίας και στην έννοια της αντίστασης ενός λαού, όπως οι
Παλαιστίνιοι, οι οποίοι ακόμα δεν έχουν δει λεύτερη την πατρίδα τους» σημείωσε
από την πλευρά του ο κ. Άσαντ, υπογραμμίζοντας ότι «δεν μπορεί ορισμένοι να
χαρακτηρίζουν την οργάνωση Χεζμπολάχ ως τρομοκρατική, την ώρα που οι
Παλαιστίνιοι δεν έχουν τη δυνατότητα να ζουν ελεύθερα στο σπίτι τους». 
«Έπειτα», προσέθεσε απευθυνόμενος στον Έλληνα Πρόεδρο, «πρέπει επιτέλους να
γίνει μία συζήτηση σέ ένα διεθνές φόρουμ, στον ΟΗΕ, να ξεκαθαριστεί τι είναι
τρομοκρατία και τι καταπολέμησή της. Γιατί υπάρχει και η κρατική τρομοκρατία
και οι βομβαρδισμοί φτωχών λαών και χωρών και οι δολοφονίες αμάχων.
Τρομοκρατία επίσης είναι να μην εφαρμόζεις τις αποφάσεις του ΟΗΕ και αυτό,
όπως ξέρετε, συμβαίνει από την πλευρά του Ισραήλ». 
Κατά τη διάρκεια της επίσκεψης προχώρησαν και οι οικονομικές σχέσεις των δύο
χωρών και μπήκαν τα θεμέλια να «ξανανοίξει» η θαλάσσια γραμμή Βόλου - Ταρσού,
ενώ υπήρξαν και συζητήσεις για τους αγωγούς πετρελαίου και φυσικού αερίου. 
Τα οικονομικά όμως έδωσαν την ευκαιρία και για τη δεύτερη παρέμβαση του κ.
Στεφανόπουλου, ο οποίος δεν ήθελε, τουλάχιστον όσο διαρκούν οι επίσημες
συνομιλίες στη Συρία να συζητήσει με τους δημοσιογράφους για τα «άθλια
σενάρια, τα οποία τον εμπλέκουν ποικιλότροπα». 
«Χρειάζεται» είπε, απευθυνόμενος σε 100 Έλληνες και Σύρους επιχειρηματίες, «οι
κυβερνήσεις να λάβουν ορισμένα μέτρα για να διευκολύνουν τη δραστηριότητα των
επιχειρηματιών, που είναι η κινητήρια δύναμη μιας χώρας. Ας τους εμπιστευθούμε
την οικονομική πρόοδο του τόπου μας, αυτοί θα την πραγματοποιήσουν». 
<H3>Στο Πατριαρχείο
</H3>
Με ιδιαίτερα θερμές εκδηλώσεις υποδέχτηκαν τον Έλληνα Πρόεδρο στο Πατριαρχείο.
Έλληνες και Άραβες τον αγκάλιαζαν, τον φιλούσαν, του εξέφραζαν την εκτίμησή
τους για τον τρόπο που ασκεί τα καθήκοντά του, με πλέον ένθερμο τον Σύρο
Πατριάρχη Αντιοχείας Ιγνάτιο. 
«Όλοι ξέρουμε την προσφορά σας. Να σας δίνει δύναμη ο Θεός και να σας φυλάει»,
του είπε μέσα στην εκκλησία της Παναγίας, όπου οι πιστοί χειροκρότησαν τον κ.
Στεφανόπουλο. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17259N071</ED>
<ID>
ID:305044

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N07&aa=1</URL></REF>


Article

<CATEGORY>vin04</CATEGORY>

 <H2>ΓΙΑΝΝΟΣ ΠΑΠΑΝΤΩΝΙΟΥ
</H2><H2>Μεταρρυθμίσεις τώρα και παντού
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Να ανακτήσει ξανά το ΠΑΣΟΚ τη «μεταρρυθμιστική του ορμή» των περιόδων
1981-1989 και 1993-2000 και να γίνει «δύναμη διαρκούς αλλαγής και όχι κόμμα
διαχείρισης της εξουσίας» τονίζει σε συνέντευξή του στα «ΝΕΑ» ο κ. Γιάννος
Παπαντωνίου. Ο υπουργός Άμυνας θεωρεί ότι για να διεκδικήσει το ΠΑΣΟΚ και πάλι
τη λαϊκή εντολή με αξιοπιστία το 2004, θα πρέπει να θέσει ως ξεκάθαρο στόχο τη
μεταρρύθμιση του πολιτικού συστήματος και της Δημόσιας Διοίκησης, με αλλαγές
«τώρα και παντού»... 
Ένας ογκώδης φάκελος με την ένδειξη «διαβίωση στρατευμένων ­ νέα στρατόπεδα ­
βελτίωση ψυχαγωγίας ­ νέα ΚΨΜ», ή κάπως έτσι, «χαλάει» την εικόνα του συνήθως
άδειου γραφείου του υπουργού Άμυνας κ. Γ. Παπαντωνίου. 
Αλλαγές βλέπω και στα ΚΨΜ. Θα βάλετε και... «φρουτάκια»; 
«Ξεκινήσατε με χιούμορ, αλλά ας πάρουμε τα πράγματα με τη σειρά. Το θέμα κατ'
αρχήν της διαβίωσης των στρατευμένων είναι πρώτη προτεραιότητα του υπουργείου
και σκοπεύω να προωθήσω όλες τις ενέργειες που έχω ανακοινώσει, πολύ γρήγορα.
Σε ό,τι αφορά αυτό που είπατε για τα "φρουτάκια", βλέπω ότι τον τελευταίο
καιρό στη χώρα μας υπάρχει ένα γενικευμένο κλίμα απαξίωσης των θεσμών,
ιδιαίτερα σε ό,τι αφορά τη Δημόσια Διοίκηση και τη λειτουργία του πολιτικού
μας συστήματος. Η πρόσφατη αήθης επίθεση εναντίον του ίδιου του Προέδρου της
Δημοκρατίας ­ απ' όπου κι αν προέρχεται ­ είναι ενδεικτική αυτού του κλίματος. 
Το ΠΑΣΟΚ, που είναι σήμερα ο κύριος φορέας των προοδευτικών δυνάμεων, θα
πρέπει να αντιμετωπίσει κατάματα την κατάσταση και να προτείνει λύσεις. Να
προτείνει διεξόδους, να ανοίξει μια μεγάλη συζήτηση». 
Μήπως έχει αργήσει όμως; Δύο χρόνια πριν από τις εκλογές και παρά την
επίσπευση του συνεδρίου, παραμένει η εσωστρέφεια, η γκρίνια, οι
διαγκωνισμοί... 
«Πιστεύω ότι παραμένουν όλα αυτά όχι τόσο διότι η κυβέρνηση αντιμετωπίζει
προβλήματα ­ κάθε κυβέρνηση αντιμετωπίζει. Παραμένουν στο μέτρο που το ΠΑΣΟΚ
δεν ανακτά τη μεταρρυθμιστική ορμή που είχε αναδείξει τα προηγούμενα χρόνια -
ιδιαίτερα τελευταία με την ένταξη στην ευρωζώνη. 
Πρέπει να είμαστε ένα κόμμα που ανοίγει συνεχώς θέματα και αντιμετωπίζει τα
προβλήματα που απασχολούν τον λαό. Μεταρρύθμιση τώρα και παντού. Υπάρχουν
στοιχεία αυτής της πολιτικής σήμερα στην κυβέρνηση του ΠΑΣΟΚ. Πρέπει να
αναδειχθούν, όμως, με πολύ περισσότερο πολιτικό τρόπο και να γίνουν κτήμα της
κοινωνίας». 
Αντί άλλων όμως άνοιξε θέμα διαδοχής του κ. Κ. Σημίτη και μάλιστα προ των
εκλογών. Ο κ. Γ. Παπαντωνίου είναι αυστηρός: «Θεωρώ απαράδεκτη όλη αυτή τη
συζήτηση. Πιστεύω», λέει, «ότι ο Κώστας Σημίτης είναι ένας αποτελεσματικός και
μακράς πνοής Πρωθυπουργός, συνέβαλε αποφασιστικά στον εκσυγχρονισμό της χώρας,
και έχει σημαντική προοπτική. Θεωρώ αδιανόητο να τεθεί θέμα ηγεσίας από
τρίτους παράγοντες, όπως εμφανίζεται σήμερα η κατάσταση είτε εντός, είτε εκτός
ΠΑΣΟΚ. Πρέπει, αντίθετα, να στηριχθεί ο Κώστας Σημίτης, ώστε μαζί με όλους
εμάς να εκπληρώσει τη δυνατή και ξεκάθαρη εντολή που πήρε από τον λαό και από
το συνέδριο και να ηγηθεί του ΠΑΣΟΚ, νικηφόρα, στις εκλογές του 2004». 
Θέτετε θέμα «τρίτων παραγόντων». Αλλά εδώ υπάρχει ένα γενικότερο θέμα
συνωμοσιολογίας που ξεκινά από τα δείπνα και φθάνει στις παρεμβάσεις
βουλευτών... 
«Δεν νομίζω ότι υπάρχει συνωμοσία και σε κάθε περίπτωση δεν νομίζω ότι αφορά
βουλευτές ή στελέχη του ΠΑΣΟΚ. Βλέπω όμως έναν συγκερασμό παραγόντων, οι
οποίοι υποθάλπουν αυτό το κλίμα της διαδοχολογίας με αποτέλεσμα πρωτοβουλίες
βουλευτών να προσλαμβάνουν διαστάσεις πολύ πέραν από τις προθέσεις εκείνων που
τις στήριξαν. 
Θα πρέπει όλα τα στελέχη του ΠΑΣΟΚ, ιδιαίτερα ολόκληρη η Κοινοβουλευτική
Ομάδα, να είναι ενωμένα και συσπειρωμένα και να αποφεύγονται ενέργειες που θα
μπορούσαν να παρερμηνευτούν ή να οδηγήσουν σε αντίθετο αποτέλεσμα απ' αυτό το
οποίον επεδίωξαν αυτοί που τις ανέλαβαν». 
Στα ερωτήματα «και τώρα τι κάνουμε;» και «μετά την ΟΝΕ τι;», ο κ. Παπαντωνίου
παραδέχεται ότι η κυβέρνηση «δεν έχει δώσει ακόμα μια πειστική απάντηση». Όχι
γιατί δεν έχει πολιτικές ­ το αντίθετο ­ αλλά γιατί, όπως λέει, «δεν τις έχει
συνδέσει με έναν τρόπο που να είναι κατανοητός στον απλό πολίτη». 
Για τον υπουργό Άμυνας «το όραμα τη νέα αυτή εποχή δεν μπορεί να συνοψιστεί
ούτε στο "Αθήνα 2004" ούτε στο "Ελλάδα 2004" ούτε σε επιμέρους θέματα. Ούτε
καν όροι, όπως πραγματική και κοινωνική σύγκλιση, είναι κατανοητοί από τον
πολίτη. Το όραμα, προσθέτει, είναι ουσιαστικότερο: Είναι μια μεγάλη πολιτική
και διοικητική μεταρρύθμιση, που θα καλύψει και το πολιτικό σύστημα και τη
Δημόσια Διοίκηση και θα οδηγήσει σε μία ενεργότερη συμμετοχή του πολίτη στα
δρώμενα της πολιτείας, μεγαλύτερη εμπιστοσύνη του πολίτη στους θεσμούς της
πολιτείας και, τέλος, μια καλύτερη εξυπηρέτηση του πολίτη απ' όλο τον
διοικητικό μηχανισμό. 
Η σχέση πολίτη - κράτους, πολίτη - πολιτικού κόμματος, πολίτη - εξουσίας είναι
το επίκεντρο αυτής της μεγάλης μεταρρυθμιστικής προσπάθειας, που πρέπει να
αναληφθεί από τώρα για τα επόμενα χρόνια. 
Το ΠΑΣΟΚ, για να επιβιώσει ως πλειοψηφικό πολιτικό ρεύμα στη χώρα μας, θα
πρέπει να είναι δύναμη διαρκούς αλλαγής και όχι κόμμα διαχείρισης της
εξουσίας. Αν το ΠΑΣΟΚ μετεξελιχθεί σ' ένα κόμμα διαχείρισης της εξουσίας, τότε
υπάρχει ένα καλύτερο κόμμα διαχείρισης της εξουσίας που είναι ένα συντηρητικό
κόμμα, όπως η Ν.Δ. Συνεπώς, για να διεκδικήσουμε και πάλι τη λαϊκή εντολή με
αξιοπιστία το 2004 θα πρέπει να καταθέσουμε ένα νέο φιλόδοξο στόχο: Όπως το
1981-1989 με τον Ανδρέα Παπανδρέου που αλλάξαμε τους όρους της δημοκρατίας στη
χώρα και πρόσφατα με τον Κ. Σημίτη για ΟΝΕ και ευρώ. Τώρα πρέπει να είναι το
πολιτικό σύστημα και η Δημόσια Διοίκηση». 
Σε ραγδαία εξέλιξη βρίσκεται η ανάπτυξη Ταχυκίνητων Ειδικών Δυνάμεων και η
ενίσχυση της Διακλαδικότητας, διαβεβαιώνει ο υπουργός Άμυνας 
Για το πολιτικό σύστημα, πώς βλέπετε να εξειδικεύονται οι συνταγματικές
αρχές μετά την αναθεώρηση; Περιλαμβάνει και τον εκλογικό νόμο; 
«Το πρώτο είναι ο εκλογικός νόμος. 
Ξέρετε την προτίμησή μου για το γερμανικό μοντέλο, που περιλαμβάνει
μονοεδρικές περιφέρειες και ένα αρκετά μεγάλο αριθμό εδρών με λίστα. Οι
μονοεδρικές περιφέρειες θα εισαγάγουν δύο σημαντικές καινοτομίες στη
λειτουργία του πολιτικού συστήματος. Θα υποσκάψουν το πολιτικό χρήμα, γιατί
πλέον θα έχουμε χαμηλές εκλογικές δαπάνες. Λιγότεροι ψηφοφόροι ανά περιφέρεια,
λιγότερες εκλογικές δαπάνες. 
Επιπλέον, αντίπαλός σου δεν είναι το ίδιο σου το κόμμα, μέσα από τους
εσωκομματικούς σου ανταγωνιστές για τον σταυρό, αντίπαλος είναι η Ν.Δ., το ΚΚΕ
ή το οποιοδήποτε άλλο κόμμα στη συγκεκριμένη μονοεδρική. 
Δεύτερη πτυχή είναι το θέμα του πολιτικού χρήματος ­ της χρηματοδότησης των
κομμάτων. Εκεί έχουν αναληφθεί πολύ σημαντικές πρωτοβουλίες στη Διακομματική
Επιτροπή, ο υπουργός Εσωτερικών κινεί τις πρωτοβουλίες αυτές. Θα πρέπει να
είμαστε πολύ αυστηροί, όπως γίνεται και σε πολλές άλλες χώρες. Χρειάζονται
διαφάνεια και πολύ αυστηρές ελεγκτικές διαδικασίες. 
Το τρίτο θέμα είναι η λειτουργία των πολιτικών κομμάτων. Αν εισαχθούν οι
μονοεδρικές περιφέρειες, πλέον η επιλογή των υποψηφίων θα γίνεται από το κόμμα
και θα έχει πολύ μεγάλη σημασία, γιατί το κόμμα ουσιαστικά θα προεπιλέγει τους
βουλευτές που θα εκλεγούν, μέσα από την κατανομή τους σε καλές ή λιγότερο
καλές περιφέρειες. 
Αυτό από μόνο του θα επιβάλει μια πολύ περισσότερο δημοκρατική λειτουργία των
πολιτικών κομμάτων, που θα πρέπει να έχουν διαδικασίες τέτοιες που να
εξασφαλίζουν σωστές επιλογές. Επιλογές οι οποίες θα έχουν μια λαϊκή,
γενικότερη, ανταπόκριση». 
Η Δημόσια Διοίκηση είναι το άλλο μεγάλο κεφάλαιο το οποίο ο κ. Γ. Παπαντωνίου
προτείνει να «παρασύρει» η μεταρρυθμιστική ορμή του ΠΑΣΟΚ. 
«Η Δημόσια Διοίκηση, λέει, πάσχει από δύο πλευρές. Κουβαλά πολλά προβλήματα
που παρελθόντος ­ πελατειακό κράτος, έντονος παρεμβατισμός των κομμάτων,
αναξιοκρατική λειτουργία. Έχουν, όμως, προστεθεί και νέα προβλήματα, όπως π.χ.
η ανεπαρκής εισαγωγή νέας τεχνολογίας. 
Επιπλέον, έχουμε δημιουργήσει κι ένα πρόβλημα μόνοι μας. Ενώ σωστά
αποκεντρώσαμε το σύστημα, δεν φροντίσαμε να αντιμετωπίσουμε τις επικαλύψεις
αρμοδιοτήτων. Ποια είναι π.χ. τα όρια ευθύνης της κεντρικής διοίκησης του
περιφερειάρχη, του νομάρχη ή του δημάρχου;». 
Όλα αυτά τα προβλήματα δημιουργούν, κατά τον κ. Παπαντωνίου, φαινόμενα
«αναξιοκρατίας και διαφθοράς». Και προτείνει τρεις λύσεις: ακριβή διευκρίνιση
αρμοδιοτήτων για να μην υπάρχει διάχυση ευθυνών, απλοποίηση διαδικασιών για
διαφάνεια, και θεσμοθέτηση ανεξάρτητων εποπτικών μηχανισμών ελέγχου. Έτσι θα
αναβαθμιστούν και οι παρεχόμενες υπηρεσίες στον πολίτη, ιδίως στην Υγεία και
την Παιδεία. 
<H3>«Ναι» στην ανιχνευτική διαδικασία με την Τουρκία
</H3>
Για τον επικείμενο ελληνοτουρκικό διάλογο, ο κ. Γ. Παπαντωνίου επισημαίνει
μεταξύ άλλων: «Όπως έχω πει, και όπως αναδείχθηκε σε πρόσφατη συνεδρίαση του
Υπουργικού Συμβουλίου, μπαίνουμε σε μια κρίσιμη περίοδο που συνδέεται με την
προσέγγιση κάποιων χρονικών οροσήμων σε ό,τι αφορά το Κυπριακό και το Αιγαίο
μέσα από το Ελσίνκι. 
Για το Κυπριακό υπάρχει η προσέγγιση της ένταξης της Κυπριακής Δημοκρατίας
στην Ε.Ε. Για τα ελληνοτουρκικά υπάρχει η προσέγγιση της καταληκτικής
ημερομηνίας που θέτει το Ελσίνκι για την αντιμετώπιση διμερών προβλημάτων
μεταξύ των υπό διεύρυνση χωρών, όπως η Τουρκία, και των χωρών-μελών της Ε.Ε.
Παράλληλα, υπάρχει και το θέμα του ευρωστρατού. Όλα αυτά σημαίνουν ότι τα
εθνικά θέματα μπαίνουν σε ευαίσθητη φάση. Πρέπει να αντιμετωπίσουμε με
αισιοδοξία τη φάση αυτή. 
Αλλά από την άλλη πλευρά, πρέπει να γνωρίζουμε ότι απέναντί μας υπάρχουν
ισχυρές δυνάμεις. Υπάρχει το τουρκικό κατεστημένο, οι σκοπιμότητες των Μεγάλων
Δυνάμεων και ιδιαίτερα των ΗΠΑ. Θα πρέπει να προσεγγίσουμε τα ζητήματα αυτά με
σταθερότητα στις θέσεις μας και, βέβαια, την αυτονόητη ετοιμότητα στις Ένοπλες
Δυνάμεις της χώρας, που υπάρχουν για να λειτουργούν αποτρεπτικά σε κάθε
δυσάρεστο ενδεχόμενο. 
Η κυβέρνηση αποφάσισε να προχωρήσει σε μια ανοιχτή ανιχνευτική διαδικασία σε
ό,τι αφορά τις προθέσεις της Τουρκίας. Είναι μια ορθή απόφαση. Εξάλλου, δεν
είναι η πρώτη φορά που διαλεγόμεθα με την Τουρκία και, όπως γνωρίζετε, πάγια
θέση μου είναι ότι πρέπει να μιλάμε με τους Τούρκους, εφόσον βεβαίως δεν
διαπραγματευόμαστε κυριαρχικά μας δικαιώματα». 
Και οι Ένοπλες Δυνάμεις; Δεν χρειάζονται αλλαγές; Τι λέει ο υπουργός Άμυνας
έξι χρόνια μετά τα Ίμια, για τις δυσλειτουργίες που αναδείχθηκαν τότε; 
«Στα Ίμια πράγματι αναδείχθηκαν οι αδυναμίες ενός συστήματος διοίκησης των
Ενόπλων Δυνάμεων, που αναγόταν στον ψυχρό πόλεμο και την αντιμετώπιση του από
Βορρά κινδύνου», τονίζει. «Είχαμε Ένοπλες Δυνάμεις που ανήκαν σε μια άλλη
εποχή. 
Μετά το '93, ξεκίνησε από το ΠΑΣΟΚ μια προσπάθεια ανασυγκρότησης των Ενόπλων
Δυνάμεων, η οποία στηρίχτηκε σε δύο άξονες: Ο πρώτος είναι οι εξοπλισμοί.
Είναι φανερό ότι έπρεπε να εκσυγχρονιστούν τα οπλικά συστήματα και να
εισαχθούν νέες τεχνολογίες και αυτό είναι σε πολύ θετική εξέλιξη. Και δεύτερος
άξονας ήταν η αναδιοργάνωση, η νέα αμυντική στρατηγική, που σημαίνει μια σειρά
από κρίσιμες αλλαγές, με τη συγκρότηση των διακλαδικών Στρατηγείων και τη νέα
δομή δυνάμεων, με την οποία ανατοποθετούμε τις δυνάμεις μας στη Θράκη και το
Αιγαίο για να αντιμετωπίσουμε την υπαρκτή απειλή της Τουρκίας. Όπως, επίσης, η
χρήση συστημάτων πληροφορικής και η ανάπτυξη των ταχυκίνητων ειδικών δυνάμεων,
η σημασία των οποία αναδείχθηκε και στα Ίμια. 
Όλα αυτά τώρα είναι σε πολύ ραγδαία εξέλιξη. Τη διετία 2002-2003, θα
πραγματοποιηθούν μεγαλύτερες και ουσιαστικότερες αλλαγές στις Ένοπλες Δυνάμεις
της χώρας, σε σχέση με τα προηγούμενα 50 χρόνια!». <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17259N081</ED>
<ID>
ID:305045

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N08&aa=1</URL></REF>


Article

<CATEGORY>vin04</CATEGORY>

 <H2>Δίκτυ αεράμυνας και «Ράμπο» για το 2004»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ειδικό ρόλο θα έχουν οι ομάδες των Ειδικών Δυνάμεων που εμπλέκονται στην
ασφάλεια των Ολυμπιακών Αγώνων 
Σκηνές α λα «Ράμπο», Σβαρτσενέγκερ, με φόντο το χιονισμένο Βέρμιο, το μυαλό
στο Σολτ Λέικ Σίτι στις ΗΠΑ και στόχο φυσικά την ασφάλεια του «Αθήνα 2004». 
Οι δυνατότητες και τα μέσα των Ειδικών Δυνάμεων πέρασαν από το «μικροσκόπιο»
του αρμόδιου υφυπουργού για τη στρατιωτική «ασπίδα» των Ολυμπιακών Αγώνων της
Αθήνας και πήραν «άριστα». 
Τουλάχιστον για αρχή. Γιατί όταν το κλιμάκιο, επιτελών και συμβούλων, του
υπουργείου Άμυνας επιστρέψει από το Σολτ Λέικ Σίτι, σίγουρα θα προσθέσει κι
άλλα στην, έτσι κι αλλιώς, πλούσια εκπαίδευσή τους. Όπως πολλά θα έχουν να
μάθουν και οι αρμόδιοι της αεράμυνας, καθώς στο Σολτ Λέικ Σίτι τα ραντάρ και
τα άλλα συστήματα εναέριας επιτήρησης «θα πιάνουν και... κουνούπια»! 
Τρεις ειδικοί αξιωματικοί του Στρατού, της Αεροπορίας και του Ναυτικού και ο
σύμβουλος του υφυπουργού κ. Λάζαρου Λωτίδη για την ασφάλεια των Ολυμπιακών
Αγώνων, νομικός κ. Κώστας Μποτόπουλος, αναχωρούν την Τετάρτη για τις ΗΠΑ με
γεμάτη την ατζέντα τους από ραντεβού. Το κλιμάκιο, όπως και αντίστοιχο της
ΕΛ.ΑΣ., θα μπει στα άδυτα των αδύτων της ασφάλειας, ενώ οι στρατιωτικοί θα
πάνε και σε μονάδες για να δουν εν εξελίξει τη δράση των Ενόπλων Δυνάμεων. 
Στο Σολτ Λέικ Σίτι γίνονται οι πρώτοι μεγάλοι αγώνες μετά το τρομοκρατικό
χτύπημα της 11ης Σεπτεμβρίου και η Χειμερινή Ολυμπιάδα 2002 είναι η πρώτη η
οποία θωρακίζεται και με στρατιωτικές μονάδες. 
F-16, ελικόπτερα 
Εκεί, εκτός από τους καταδρομείς θα χρησιμοποιηθούν τουλάχιστον 9 αεροσκάφη
F-16 και 21 ελικόπτερα Μπλακ Χοκ για εναέρια επιτήρηση καθώς και ιπτάμενα
ραντάρ. Τα τελευταία θα συνδέονται με επίγεια ραντάρ και σταθμούς ελέγχου. Τα
ελικόπτερα θα έχουν υπέρυθρες ακτίνες. Οι καταδρομείς έκαναν ειδική 16μηνη
εκπαίδευση στη Νεβάδα σε εξουδετερώσεις «παγιδευμένων» αυτοκινήτων, σε
απελευθερώσεις κ.λπ. Συνολικά στο Σολτ Λέικ Σίτι θα χρησιμοποιηθούν 10.000
στρατιωτικοί ­ πολλοί σε αθέατους ρόλους.«Είναι μια κρίσιμη και χρήσιμη
εμπειρία που θα καταγράψουν οι επιτελείς μας για να βγάλουν συμπεράσματα»,
δήλωσε από το Βέρμιο, όπου παρακολούθησε επίδειξη άμεσης αντίδρασης
καταδρομέων - χιονοδρόμων ο υφυπουργός κ. Γ. Λωτίδης. Ήταν το σχέδιο
«Οδυσσεύς» με πολλές επιχειρησιακές καινοτομίες σε ιδιαίτερα δυσμενείς
καιρικές συνθήκες διαβίωσης και δράσης: ανορθόδοξος πόλεμος, συνεργασία με
Πολεμική Αεροπορία, απάντηση σε ξαφνική επίθεση, καταστροφή ναρκών και υπόπτων
παγίδων με ευελιξία και ταχεία κίνηση. 
Συνολικά στην ασφάλεια του 2004 θα λάβουν μέρος 7.000 - 10.000 στρατιωτικοί,
ενώ δημιουργείται ειδικός κλάδος στο ΓΕΕΘΑ με αιχμή τα θέματα ασφαλείας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17259N082</ED>
<ID>
ID:305089

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N08&aa=2</URL></REF>


Article

<CATEGORY>vin04</CATEGORY>

 <H2>Στο Διαδίκτυο και το «περιοδεύον»
</H2>
Αυτή την εποχή κάθε χρόνο, στις οικογένειες με μαθητή της Γ' Λυκείου, ένας
«μύθος» κυριαρχεί: το λεγόμενο «περιοδεύον» της Στρατολογίας, η καταγραφή
δηλαδή όλων των μαθητών αυτής της ηλικίας στις προς στράτευση καταστάσεις που
γίνεται στην έδρα κάθε νομού από ομάδα αξιωματικών. 
Μπορεί το... εύρος και η ποικιλία των επαπειλούμενων «δοκιμασιών» που δήθεν
περιμένουν τους νέους την ημέρα αυτή να τροφοδοτούν, χρόνια τώρα, τις νεανικές
παρέες, το τέλος όμως πλησιάζει και είναι... ηλεκτρονικό! Ένας από τους
στόχους της μηχανογράφησης και της ψηφιοποίησης που ραγδαία κατακλύζει τη
Στρατολογία, είναι και η συμπλήρωση σε 2-3 χρόνια των αναγκαίων εντύπων του
σημερινού «περιοδεύον» από το σπίτι ή το σχολείο μέσα από σχετική φόρμα στην
ιστοσελίδα του υπουργείου Άμυνας. Κάπως δηλαδή σαν την ηλεκτρονική υποβολή
φορολογικής δήλωσης... 
Τους σχεδιασμούς για την «ηλεκτρονική Στρατολογία», που φυσικά περιλαμβάνει
δεκάδες εφαρμογές εξυπηρέτησης του πολίτη και θα κοστίσει περίπου 6 δισ. δρχ.,
παρουσίασε πριν από λίγες ημέρες σε γενικές γραμμές ο αρμόδιος υφυπουργός
Άμυνας κ. Λάζαρος Λωτίδης. 
Τα βήματα εκσυγχρονισμού έχουν ήδη ξεκινήσει με τις εισηγήσεις του
αντιστρατήγου Χ. Μαυρομανωλάκη και, όπως ανέφερε ο υφυπουργός, εκτός από τη
μηχανογράφηση περιλαμβάνουν «λίφτινγκ» όλων των κτιρίων υποδοχής του κοινού
και αναβάθμιση του προσωπικού. Στόχος του σχεδίου που περιέγραψε ο κ. Λωτίδης
είναι να γίνουν τα κτίρια της Στρατολογίας λειτουργικά και αισθητικά κατάλληλα
και όσο το δυνατόν περισσότερο προσβάσιμα στον πολίτη. Οι δυνατότητες
τηλεφωνικής (με τον αριθμό 1502) και ηλεκτρονικής (μέσω Internet) εξυπηρέτησης
ενισχύονται και επεκτείνονται. Ήδη, περισσότερα από 6.000 άτομα τον χρόνο
εξυπηρετούνται μέσω Internet. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17259N083</ED>
<ID>
ID:305118

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N08&aa=3</URL></REF>


Article

<CATEGORY>vin04</CATEGORY>

 <H2>Υπόγειος πόλεμος ΠΑΣΟΚ - Ν.Δ.
</H2><H4>Με αφορμή τα σενάρια συνωμοσίας κατά του Προέδρου της Δημοκρατίας
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ
</AUTHOR>
<AUTHOR>ΓΙΑΝΝΗΣ Λ. ΠΟΛΙΤΗΣ
</AUTHOR>

Την ίδια ώρα η κυβέρνηση βρίσκεται σε εγρήγορση, καθώς πλανώνται φήμες και
απειλές ότι τα προσεχή 24ωρα θα επιχειρηθεί νέα επιχείρηση λάσπης εναντίον του
κ. Κ. Στεφανόπουλου. 
Στο θέμα θα παρέμβει απόψε ο ίδιος ο Πρωθυπουργός κατά τη διάρκεια της
συνεδρίασης του Εκτελεστικού Γραφείου. Ο κ. Κ. Σημίτης, αφού καταγγείλει όσους
πρωταγωνίστησαν στις αθλιότητες των τελευταίων ημερών, θα δώσει τέλος στα
σενάρια περί πρόωρων εκλογών και θα καλέσει τους υπουργούς να ανατρέψουν το
κλίμα με εντατικοποίηση του κυβερνητικού έργου. Παράλληλα, το υπουργείο Τύπου
αναζητεί τη νομική αλλά και την τεχνική φόρμουλα για να σταματήσουν οι
μετρήσεις των δελτίων ειδήσεων και των εκπομπών πολιτικού περιεχομένου ώστε,
όπως χαρακτηριστικά λένε κυβερνητικά στελέχη, η υψηλή τηλεθέαση να μην
αποτελεί πλέον άλλοθι για «κίτρινη δημοσιογραφία». 
Και ενώ η προσοχή όλων είναι στραμμένη στο Πρόεδρο της Δημοκρατίας, στο ΠΑΣΟΚ
στόχο έχουν να κλείσουν τη συζήτηση της διαδοχολογίας. Πρώτος ο κ. Γ.
Παπανδρέου, δηλώνει στο «Βήμα της Κυριακής», ότι «η διαδοχολογία πρέπει να
σταματήσει». 
Καταδίκη, αλλά και ψίθυροι... 
Το Σαββατοκύριακο, τα πολιτικά στελέχη και των δύο κομμάτων που καταδίκασαν με
τρόπο ξεκάθαρο και κατηγορηματικό την επιχείρηση σπίλωσης του προσώπου του
ανώτατου πολιτειακού άρχοντα, απέφυγαν να επιρρίψουν ­ ευθέως τουλάχιστον ­
ευθύνες οι μεν στους δε για την επίθεση εναντίον του Προέδρου. Σε κατ΄ ιδίαν
συζητήσεις όμως, το ένα κόμμα επιχειρεί να μεταθέσει τις ευθύνες στο άλλο. Τα
στελέχη του ΠΑΣΟΚ εκμεταλλεύτηκαν τρία περιστατικά που αφορούσαν τη Ν.Δ. για
να πουν ότι αυτή η αναταραχή ίσως εξυπηρετούσε σχέδια στελεχών της Ρηγίλλης. 
Το πρώτο περιστατικό ήταν η δήλωση του κ. Κ. Μητσοτάκη, ο οποίος ουσιαστικά
διαχώρισε τη στάση του από τον υπόλοιπο πολιτικό κόσμο, και ερμηνεύτηκε ως
αιχμή εναντίον του Προέδρου της Δημοκρατίας. Το δεύτερο περιστατικό ήταν η
έμμεση εμπλοκή του κ. Άρη Σπηλιωτόπουλου στη υπόθεση του παράνομου τζόγου της
Πάτρας, η οποία συνοδεύτηκε με τη φημολογία ότι την περασμένη Πέμπτη θα
έβλεπαν το φως της δημοσιότητας νέα στοιχεία που θα αποδείκνυαν την «ενοχή
του». Πολιτικά στελέχη, κυρίως του ΠΑΣΟΚ αλλά και της Ν.Δ., υποστήριζαν ότι η
επίθεση εναντίον του Προέδρου διευκόλυνε τον πρώην εκπρόσωπο της Ν.Δ. αφού
έτσι η δική του υπόθεση πέρασε στην αφάνεια. Το τρίτο περιστατικό ήταν τα όσα
είχε πει η Ντόρα Μπακογιάννη σε μια κοινωνική συνάντηση που είχε με
δημοσιογράφους, δυο μέρες πριν από τις δήθεν «αποκαλύψεις» για τον Πρόεδρο. 
Η Ντόρα για τον Δήμο 
Η κ. Ντόρα Μπακογιάννη είχε πει ότι υπάρχει πολιτική αστάθεια και κρίση
διακυβέρνησης και αναφέρθηκε στους τομείς που κατά τη γνώμη της η κυβέρνηση
έχει σοβαρά προβλήματα. Και όταν εκλήθη να απαντήσει ευθέως αν θα είναι
υποψήφια για τον Δήμο, απέφυγε να ανοίξει τα χαρτιά της και άφησε να εννοηθεί
ότι η στάση της θα εξαρτηθεί από τις πολιτικές εξελίξεις. Κάποια στελέχη
έσπευσαν να δώσουν την ερμηνεία ότι η κ. Ντόρα Μπακογιάννη ανέμενε γεγονότα
που θα οδηγούσαν την χώρα σε πρόωρες εκλογές. Πάντως η πρώην υπουργός δηλώνει
ότι από την πρώτη στιγμή που ξέσπασε το θέμα με τον Πρόεδρο βγήκε στο Mega και
καταδίκασε την αήθη επίθεση. Ως προς τα όσα είπε για την κρίση διακυβέρνησης,
επισημαίνει ότι χρειάζεται πολλή φαντασία για να συσχετισθούν αυτά με την
επίθεση εναντίον του Προέδρου. Αναφερόμενη στην απόφαση για τον Δήμο της
Αθήνας, ξεκαθαρίζει ότι είναι αυτονόητο πως μια πρόωρη προσφυγή στις κάλπες
αλλάζει σε όλα τα επίπεδα τους σχεδιασμούς των κομμάτων. Ειδικότερα, για τη
δική της υποψηφιότητα, τονίζει ότι ο προσανατολισμός δεν έχει αλλάξει αλλά δεν
μπορεί να μιλήσει δημοσίως για το θέμα πριν γίνει η συνάντηση με τον κ. Κ.
Καραμανλή. Όσο για τον κ. Αρ. Σπηλιωτόπουλο, από τη Λευκάδα όπου περιόδευε,
καταδίκασε την επίθεση εναντίον του κ. Κ. Στεφανόπουλου και κατηγόρησε την
κυβέρνηση ότι έχει ευθύνες επειδή, όπως υποστήριξε, «βρισκόμαστε στον πάτο του
βαρελιού». 
Πάντως, η Ρηγίλλης επιχείρησε να θέσει τέρμα στα σενάρια που εμπλέκουν στελέχη
της στην υπόθεση του Προέδρου της Δημοκρατίας με μια ξεκάθαρη δήλωση του κ. Γ.
Σουφλιά: «Τα τελευταία γεγονότα και σενάρια αποδεικνύουν, δυστυχώς, πόσο
εύθραυστη και τραυματισμένη είναι η πολιτική μας ζωή. Είναι δε τόσο
γενικευμένη η αίσθηση της διαφθοράς, ώστε αρκεί μια φήμη ή ένα ανεπίτρεπτο
ψευδές δημοσίευμα για να την αναστατώσει». 
Την ίδια ώρα στελέχη της Ν.Δ. απαντούν με τα δικά τους «όπλα» στον υπόγειο
πόλεμο που έχει ξεσπάσει μεταξύ κυβέρνησης και αξιωματικής αντιπολίτευσης.
Υποστηρίζουν ότι όλα κρίνονται στην πολιτική εκ του αποτελέσματος και
υπογραμμίζουν ότι από όλη αυτή την υπόθεση επί της ουσίας ωφελήθηκε το
κυβερνών κόμμα. Κι αυτό διότι με τη διάσταση που πήρε το θέμα του κ.
Στεφανόπουλου αποπροσανατολίστηκε η κοινή γνώμη από τα μεγάλα προβλήματα που
υπάρχουν αυτή την ώρα στον τόπο. 
Διέδιδαν χαρακτηριστικά ότι η αναταραχή «πάγωσε» τις φωνές των διαφωνούντων
στο ΠΑΣΟΚ διότι τώρα φοβούνται μήπως κατηγορηθούν ότι βοηθούν με τη στάση τους
στην ανατροπή της κυβέρνησης και την πρόωρη προσφυγή στις κάλπες. Οι ίδιοι
σεναριολόγοι καταλήγουν στο συμπέρασμα πως μόνο ο κ. Σημίτης και το ΠΑΣΟΚ
κέρδισαν από αυτή την υπόθεση. Επίσης στη Χαριλάου Τρικούπη δεν πέρασε
απαρατήρητη η δήλωση του γραμματέα της Κοινοβουλευτικής Ομάδας κ. Δ. Σιούφα, ο
οποίος επεσήμανε ότι «όλα όσα συμβαίνουν δεν είναι καθόλου τυχαία διότι αυτή
την περίοδο συζητείται στη Βουλή το τεράστιας σημασίας για την ποιότητα της
δημοκρατίας θέμα που αφορά το ζήτημα των παράνομων ελληνοποιήσεων, ενώ
ταυτόχρονα», όπως τόνισε, «η κυβέρνηση αντιμετωπίζει σοβαρά προβλήματα στα
εθνικά θέματα, στο Ασφαλιστικό, αλλά και με τη στάση των διαφωνούντων βουλευτών».

Το ΕΣΡ και οι κρυφές κάμερες 
Ο κ. Βασίλειος Λαμπρίδης, πρόεδρος του Εθνικού Συμβουλίου Ραδιοτηλεόρασης, σε
επιστολή του για σχόλιο του «Μικροπολιτικού» την 1.2.2002, αναφέρει: 
«Με αφορμή σημερινό δημοσίευμα που έχει καταχωρισθεί στις σελίδες του
Μικροπολιτικού της εφημερίδας σας με τον τίτλο "Όπου να 'ναι ξυπνάτε", θέλω να
παρατηρήσω τα εξής: Το παραπάνω προσβλητικό για το Εθνικό Συμβούλιο
Ραδιοτηλεόρασης κείμενο ανατρέπεται από ακριβή και τεκμηριωμένη δημοσιογραφική
έρευνα (ρεπορτάζ) της εφημερίδας της ίδιας ημερομηνίας (σελ. 11) με τον τίτλο
"Η κρυφή κάμερα στο ΕΣΡ". 
Στην έρευνα αυτή καταγράφεται η έναρξη κυρωτικής διαδικασίας κατά τηλεοπτικών
σταθμών για χρήση κρυφής κάμερας, υποκλοπή τηλεφωνικής επικοινωνίας,
αντιδεοντολογική συμπεριφορά κ.λπ. Για τη χθεσινή εκπομπή τηλεοπτικού σταθμού
με τον τίτλο "Dum spiro spero" το Συμβούλιο έχει ήδη λάβει τα προσήκοντα
μέτρα. 
Με αυτά τα δεδομένα, μπορεί καθένας να κρίνει κατά πόσο είναι βάσιμος ή άδικος
ο σχολιασμός του Μικροπολιτικού». 
<H3>Απειλές για δεύτερο γύρο λάσπης
</H3>
Δεύτερο επεισόδιο στο σίριαλ της λάσπης ­ και μάλιστα πολύ σύντομα ­ φοβάται η
κυβέρνηση. Όπως σημειώνουν τα αρμόδια στελέχη, υπάρχουν πληροφορίες ότι
εκείνοι που προχώρησαν στην υλοποίηση του πρώτου μέρους του σχεδίου
αποσταθεροποίησης, επιδιώκοντας μέσω της παραίτησης του Προέδρου της
Δημοκρατίας να οδηγήσουν τη χώρα σε πρόωρες εκλογές, δεν πρόκειται να
υποχωρήσουν πριν εξαντλήσουν τους όσους «άσους» έχουν στο μανίκι τους. 
Στην κυβέρνηση έχουν πληροφορίες ότι επίκεινται νέες «δημοσιογραφικές
αποκαλύψεις», πάντοτε για τον κ. Κ. Στεφανόπουλο. Μάλιστα, αυτήν τη φορά,
υπάρχει η αίσθηση ότι θα εκδηλωθεί τηλεοπτική επίθεση και στο οικογενειακό
περιβάλλον του Προέδρου της Δημοκρατίας. 
Οι αρμόδιοι από την πλευρά της κυβέρνησης είναι σε κάθε περίπτωση έτοιμοι να
παρέμβουν άμεσα, ειδικά αν οι τηλεοπτικές επιθέσεις στον κ. Κ. Στεφανόπουλο
και την οικογένειά του εκτραπούν. Αν διαπιστωθεί ότι υπάρχει τέλεση αξιόποινων
πράξεων (συκοφαντική δυσφήμηση κ.λπ.) μέσα από τηλεοπτικές εκπομπές, τότε η
παρέμβαση θα είναι άμεση, με εντολή του Πρωθυπουργού.

<H3>Καταθέτουν στην Πάτρα
</H3>
Κοινωνικές και πολιτικές επιπτώσεις προκάλεσε στην Αχαΐα το θέμα με τον
παράνομο τζόγο. Από σήμερα ο εισαγγελέας Πρωτοδικών Πατρών Γιώργος Μπισμπίκης
συνεχίζει την έρευνα για τον ηλεκτρονικό τζόγο, ενώ το δημοτικό συμβούλιο της
αχαϊκής πρωτεύουσας καταδίκασε ομόφωνα την επίθεση κατά του Προέδρου της
Δημοκρατίας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17259N102</ED>
<ID>
ID:305088

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N10&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η γοητεία της συνωμοσίας
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Στην πολιτική, τίποτε δεν ασκεί μεγαλύτερη γοητεία από τη θεωρία της
συνωμοσίας. Ξαφνικά όλα έχουν νόημα, καθώς πρόσωπα και επιδιώξεις βρίσκουν τη
θέση τους σε μια συναρπαστική πλοκή. Επιχειρηματίες και βουλευτές,
δημοσιογράφοι και τζογαδόροι υπηρετούν ένα κοινό σχέδιο. Τη θέση των
αποδείξεων ­ που συνήθως είναι δύσκολο να βρεθούν ­ παίρνει η ανάλυση των
κινήτρων των πρωταγωνιστών, δηλαδή η απάντηση στο ερώτημα: «Ποιος ωφελείται;».
Βεβαίως, η ζωή σπανίως μοιάζει με τις συμμετρικές και καλοσυντονισμένες
κινήσεις ενός αόρατου μπαλέτου. 
Οι εσφαλμένοι υπολογισμοί είναι περισσότεροι από τις ακριβείς εκτιμήσεις. Οι
γκάφες ξεπερνούν τις μαγκιές. Η απόπειρα να εμπλακεί ο Πρόεδρος της
Δημοκρατίας στα «φρουτάκια» είναι ένα καλό παράδειγμα. Αν όντως υπήρξε σχέδιο,
αυτό κατέληξε σε φιάσκο. Παρ' ότι δεν μπορεί να συναγωνιστεί την ίντριγκα, μια
«συστημική» προσέγγιση ίσως να είναι χρησιμότερη. Τι ήταν αυτό που κατέστησε
δυνατή την απόπειρα εκτροπής; Εδώ οι απαντήσεις είναι πιο απλές. Η ανομία που
επικρατεί στο αρχιπέλαγος των ΜΜΕ, τα οποία λειτουργούν χωρίς άδειες ως
λυόμενα. 
Η αδιαφάνεια στην εμπλοκή τους με επιχειρηματίες κάθε λογής. Η ευκολία με την
οποία το κουτσομπολιό ή οι κουβέντες του αέρα βαφτίζονται «ρεπορτάζ». Η άνεση
με την οποία συκοφαντείται ένα πρόσωπο ή παραβιάζεται ο ιδιωτικός του χώρος.
Το περιβάλλον αυτό ως σύστημα αφήνει σαφώς περιθώριο για μιντιακά
«προνουντσιαμέντα». <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17259N103</ED>
<ID>
ID:305120

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N10&aa=3</URL></REF>


Article

<CATEGORY>vin04</CATEGORY>

 <H2>Πρεμιέρα διαλόγου
</H2><H4>Ξεκίνησαν στη Νέα Υόρκη οι συναντήσεις Παπανδρέου - Τζεμ για το Αιγαίο
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Το πρώτο βήμα στον ελληνοτουρκικό διάλογο για τα ζητήματα που συνδέονται με
το Αιγαίο έγινε χθες στη Νέα Υόρκη, καθώς οι κ.κ. Παπανδρέου και Τζεμ
συμφώνησαν στην έναρξη διερευνητικών επαφών «για τα θέματα όπου συγκλίνουμε».

Παπανδρέου - Τζεμ. Η συνομιλία των δύο υπουργών ήταν τετ α τετ και χωρίς τη
συμμετοχή των αρμοδίων υπηρεσιακών παραγόντων και συμβούλων της κάθε πλευράς

Το έργο των επαφών αυτών ανετέθη σε ­ υπηρεσιακό επίπεδο ­ ομάδες των δύο
υπουργείων Εξωτερικών, με επικεφαλής τους πολιτικούς διευθυντές. 
Οι πολιτικοί διευθυντές θα είναι αυτοί που θα καθορίσουν και το πλαίσιο του
διαλόγου, το οποίο, πάντως, κατά τον κ. Γιώργο Παπανδρέου, πρέπει να είναι το
Διεθνές Δίκαιο, το απαραβίαστο των συνόρων, οι διεθνείς συνθήκες και το
κοινοτικό κεκτημένο, όπως ορίζεται από το Ελσίνκι. 
Οι δύο υπουργοί Εξωτερικών πρόκειται να έχουν νέα συνάντηση, στην
Κωνσταντινούπολη, όπου θα επισημοποιηθεί και η διαδικασία, καθώς χθες η
συνομιλία τους ήταν τετ α τετ και χωρίς τη συμμετοχή των αρμοδίων υπηρεσιακών
παραγόντων και συμβούλων της κάθε πλευράς. 
Πάντως, παρά τη διάθεση των κ.κ. Παπανδρέου και Τζεμ να δοθεί μια ώθηση στην
όλη διαδικασία, ήδη έχει γίνει φανερό ότι η κάθε πλευρά αντιλαμβάνεται με
διαφορετικό τρόπο την όλη διαδικασία ­ εάν όχι και την ουσία ­ των επαφών. Η
Αθήνα, λόγου χάριν, επιμένει πως στόχος θα πρέπει να είναι η παραπομπή με
συνυποσχετικό του ζητήματος της υφαλοκρηπίδας στη Χάγη και η σύνταξη αυτού του
συνυποσχετικού να αποτελέσει το αντικείμενο του ελληνοτουρκικού διαλόγου. Η
τουρκική πλευρά, από την άλλη, επιμένει σε έναν διάλογο εφ' όλης της ύλης για
το Αιγαίο, από τον οποίο εάν δεν προκύψουν αποτελέσματα σε διμερές επίπεδο να
γίνει προσφυγή σε διαιτησία, διαμεσολάβηση ή και ­ τελικά ­ στο Δικαστήριο της
Χάγης. 
Σύμφωνα με διπλωματικές πηγές, το πιθανότερο είναι πως στην πρώτη συνάντηση
των πολιτικών διευθυντών, η ημερομηνία της οποίας αναμένεται να ορισθεί στην
Κωνσταντινούπολη, η κάθε πλευρά θα προσέλθει με έναν... κατάλογο θεμάτων στα
οποία, κατά τη γνώμη της, μπορεί να υπάρξει σύγκλιση. Ωστόσο, είναι βέβαιον
ότι η αντίληψη για το πού μπορεί να υπάρξει σύγκλιση δεν θα είναι ταυτόσημη
και άρα, θα επακολουθήσει μια «ανταλλαγή απόψεων» για το ποια θέματα θα τεθούν
στην ατζέντα των επαφών. 
Όπως και να έχει, μια τουλάχιστον έτοιμη φόρμουλα, για την έναρξη διαλόγου που
θα οδηγήσει στη Χάγη, έχουν στα χέρια τους οι κ.κ. Παπανδρέου και Τζεμ. 
Τη φόρμουλα επεξεργάσθηκαν στελέχη του Ελληνοτουρκικού Φόρουμ, μιας
ανεξάρτητης οργάνωσης που απαρτίζεται από προσωπικότητες της Ελλάδας και της
Τουρκίας. Ανάμεσά τους, ωστόσο, είναι και άνθρωποι που έχουν διασυνδέσεις με
τα δύο υπουργεία Εξωτερικών. Από την τουρκική πλευρά, για παράδειγμα,
συντονιστής για την εκπόνηση της συγκεκριμένης φόρμουλας είναι ο Ιλτέρ
Τουρκμέν, πρώην υπουργός Εξωτερικών, που προ ολίγων μόλις ημερών αρθρογράφησε
και για το Κυπριακό, υποστηρίζοντας ότι αυτό θα κρίνει και την ευρωπαϊκή
πορεία της Τουρκίας. Από την ελληνική πλευρά, συντονιστής είναι ο
επιχειρηματίας Κώστας Καρράς, και μετέχουν, μεταξύ άλλων, οι καθηγητές κ.κ.
Κουλουμπής και Φατούρος, και ο πρώην πρέσβης κ. Ζέππος. Η πρόταση φόρμουλας
εκτός από τους κ.κ. Παπανδρέου και Τζεμ έχει παραδοθεί και στα αρμόδια στελέχη
της Ευρωπαϊκής Ένωσης, στις Βρυξέλλες. 
Η ανεξάρτητη ελληνοτουρκική επιτροπή εμπειρογνωμόνων υποστηρίζει πως όλα τα
ζητήματα του Αιγαίου μπορούν να καταλήξουν σε τρία βασικά ζητήματα: 
* Καθορισμός της υφαλοκρηπίδας. 
* Καθορισμός των χωρικών υδάτων και του εναέριου χώρου. 
* Η αντιφατική ερμηνεία των συνθηκών για τη στρατικοποίηση ορισμένων ελληνικών
νησιών. 
Το Φόρουμ, λοιπόν, προτείνει τον ορισμό της υφαλοκρηπίδας μέσω μιας
διαδικασίας δύο σταδίων, που θα συμφωνηθούν από κοινού και προκαταβολικά.
Παράλληλα, θα δεσμευθούν και οι δύο πλευρές ότι δεν θα αλλάξουν τα ισχύοντα
μέχρι να ολοκληρωθεί η συζήτηση. Στο πρώτο στάδιο θα συζητηθούν τα θέματα,
όπου υπάρχουν συμφωνίες θα προχωρήσουν και θα επικυρωθούν. Για τα υπόλοιπα θα
υπάρξει συνυποσχετικό για τη Χάγη. 
Τα θέματα των χωρικών υδάτων και του εναέριου χώρου μπορούν ­ σύμφωνα πάντα με
τη φόρμουλα αυτή ­ να προσεγγισθούν παρεμπιπτόντως ως προς το κυρίως θέμα, σε
οποιοδήποτε από τα δύο στάδια, ως βασικά προβλήματα ερμηνειών των συνθηκών και
του ισχύοντος. 
Το ζήτημα της στρατικοποίησης των νησιών είναι καλύτερα να μείνει τελευταίο,
σύμφωνα με τη φόρμουλα, και να το «ακουμπήσουν» μόνον εάν έχουν προχωρήσει όλα
τα άλλα. Η φόρμουλα προβλέπει ακόμη προσέγγιση χαμηλών τόνων και χαμηλής
δημοσιότητας και από τις δύο πλευρές και ευαισθησία από την κάθε κυβέρνηση για
τις ανησυχίες και τις πιέσεις από την κοινή γνώμη της άλλης χώρας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17259N111</ED>
<ID>
ID:305042

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N11&aa=1</URL></REF>


Article

<CATEGORY>vin06</CATEGORY>

 <H2>Τα ράντζα... εφημερεύουν
</H2><H4>Αδιαχώρητο στις εφημερίες σε Ευαγγελισμό, Λαϊκό και Γενικό Κρατικό
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

«Η αδερφή μου νοσηλεύεται εδώ και 4 μέρες στον διάδρομο. Χειρουργήθηκε χθες
και παραμένει στον διάδρομο, αφού άδειο κρεβάτι σε θάλαμο δεν υπάρχει. Από την
ημέρα που ήρθαμε στον Ευαγγελισμό μάς είπαν ότι «θα τη βάλουμε στον διάδρομο
και μόλις αδειάσει κρεβάτι θα μπει σε θάλαμο». Διαμαρτυρηθήκαμε, αλλά
τίποτα...». 
Νοσοκομείο Ευαγγελισμός. Τρεις ημέρες ύστερα από εφημερία και στην Ορθοπεδική
Κλινική κάποιοι ασθενείς νοσηλεύονται στους διαδρόμους πάνω σε φορεία

Η περίπτωση που περιέγραψε η κ. Στέλλα Θεοδώρου δεν είναι η μοναδική στα
νοσοκομεία της Αθήνας. Τις ημέρες των εφημεριών, ο Ευαγγελισμός, το Λαϊκό, το
Γενικό Κρατικό, το Ιπποκράτειο γεμίζουν ασθενείς και εκατοντάδες είναι αυτοί
που νοσηλεύονται στριμωγμένοι σε ράντζα και φορεία έξω από τους θαλάμους,
στους διαδρόμους των νοσοκομείων. Αιματολογικές εξετάσεις, ενέσεις, ακόμα και
θρομβόλυση για ασθενείς που έχουν υποστεί έμφραγμα, όπως καταγγέλλουν γιατροί,
γίνονται στους διαδρόμους. 
Στις τελευταίες εφημερίες του Ευαγγελισμού, σύμφωνα με στοιχεία του σωματείου
εργαζομένων του νοσοκομείου, εισήχθησαν 998 ασθενείς και οι 462 από αυτούς
νοσηλεύτηκαν σε ράντζα. «Το ίδιο φαινόμενο παρατηρήθηκε και τον περσινό
Ιανουάριο» λέει ο ο καρδιολόγος και πρόεδρος του σωματείου κ. Ηλίας Σιώρας.
«Το νοσοκομείο στις εφημερίες δεχόταν μεγάλο αριθμό ασθενών και πολλοί
νοσηλεύονταν στους διαδρόμους. 
Το ίδιο γίνεται και φέτος. Δεν έχουν ληφθεί μέτρα. Δεν γίνεται ισότιμη
κατανομή των ασθενών στα νοσοκομεία τις μέρες των εφημεριών. Το αποτέλεσμα
είναι να συνεχίζεται το ταπεινωτικό φαινόμενο νοσηλείας σε ράντζα. Τις
προάλλες, αναγκάστηκα να κάνω θρομβόλυση σε έναν ασθενή που είχε υποστεί
έμφραγμα... στον διάδρομο». 
Και λόγω του Μετρό 
Την ύπαρξη του φαινομένου παραδέχεται και ο διοικητής του Ευαγγελισμού κ.
Παναγιώτης Αλεξόπουλος, τονίζοντας όμως ότι τα ράντζα μειώνονται σημαντικά την
επόμενη ημέρα της εφημερίας. «Ναι, τον τελευταίο καιρό έχουμε μία αυξημένη
κίνηση ασθενών και από την περιφέρεια. Τι να κάνουμε όμως; Να τους αφήσουμε
απ' έξω;». 
Ο ίδιος αποδίδει την αυξημένη προσέλευση και κατ' επέκτασιν και τα... ράντζα
στην εύκολη πρόσβαση των ασθενών στο νοσοκομείο λόγω του Μετρό αλλά και στο
γεγονός ότι το νοσοκομείο διαθέτει όλες τις ειδικότητες. «Θα πρέπει να γίνεται
πιο εξαντλητικός έλεγχος των περιστατικών, ώστε να διαπιστώνεται αν είναι
αναγκαία για όλους η εισαγωγή. Πάντως, το σίγουρο είναι ότι παρέχονται πολύ
καλές ιατρικές υπηρεσίες. Ευελπιστούμε ότι με το νοσοκομείο του Χαϊδαρίου η
κατάσταση θα αποσυμφορηθεί». 
Ράντζα 3 μέρες μετά 
Ακόμα όμως και τρεις ημέρες έπειτα από εφημερία, τα φορεία με τους ασθενείς,
έστω και λιγοστά, εξακολουθούν να υπάρχουν στους διαδρόμους. Μόνο στην
Ορθοπεδική Κλινική μετρήσαμε 6 ασθενείς έξω από τους θαλάμους. 
Η 22χρονη Τίνα, που είχε έρθει για επέμβαση στη γνάθο, περνούσε την τρίτη μέρα
στον διάδρομο. 
Στον τοίχο, ακριβώς από πάνω της, ένα χαρτάκι γράφει τον αριθμό του δωματίου,
όπου θα μπει... αν αδειάσει κρεβάτι. «Περιμένω. 
Τι να κάνω. Και να φανταστείς ότι το ταμείο μου καλύπτει νοσηλεία σε τρίκλινο
δωμάτιο», προς το παρόν όμως δεν νοσηλεύεται καν σε δωμάτιο. 
Οι εργαζόμενοι του Ευαγγελισμού έχουν προγραμματίσει σήμερα το πρωί
συγκέντρωση έξω από το γραφείο της Διοίκησης και την Παρασκευή πορεία στα
γραφεία του 1ου ΠΕΣΥ, διαμαρτυρόμενοι για τις συνθήκες νοσηλείας και ζητώντας
αύξηση αποδοχών, αλλά και την πρόσληψη προσωπικού. 
<H3>ΛΑΪΚΟ
</H3><H3>Δεν αδειάζουν ανάμεσα στις εφημερίες
</H3>
Σε ράντζα. Ούτε σε σουίτες ούτε σε απλούς θαλάμους. Η εικόνα είναι από την
Παθολογική Κλινική του Λαϊκού Νοσοκομείου. Δεκάδες ασθενείς νοσηλεύονται σε
ράντζα, στριμωγμένοι στους διαδρόμους 
Ράντζα με αρρώστους αριστερά και δεξιά. Συγγενείς που στέκονται στο προσκεφάλι
των προσφιλών τους προσώπων. Γιατροί που εξετάζουν. Νοσοκόμες που
πηγαινοέρχονται. Φορεία που κάθε τόσο κάνουν την εμφάνισή τους αλλά και
επισκέπτες. Όλοι τους στριμώχνονται στους στενούς διαδρόμους της Παθολογικής
Κλινικής του Λαϊκού Νοσοκομείου μία μέρα μετά την εφημερία. Εικόνα που απέχει
πάρα πολύ από αυτή της νοσηλείας σε σουίτες που σχεδιάζουν οι υπεύθυνοι του
υπουργείου Υγείας. Ο σύλλογος εργαζομένων λέει ότι κατά μέσον όρο 60 -70
ράντζα τοποθετούνται στους διαδρόμους, κυρίως των παθολογικών κλινικών τις
ημέρες των εφημεριών. «Δεν αδειάζουν όμως σχεδόν ποτέ. Δεν προλαβαίνουν να
αδειάσουν μέχρι την επόμενη εφημερία του νοσοκομείου», λέει ο πρόεδρος των
εργαζομένων Τάσος Αντωνόπουλος. «Το αποτέλεσμα είναι να βασανίζονται
καθημερινά τόσο οι ασθενείς όσο και οι νοσηλευτές και οι γιατροί». 
Όσο για τους ασθενείς, δεν έχουν άλλη επιλογή από το να περιμένουν μήπως
αδειάσει κάποιος θάλαμος ενώ οι συγγενείς τους μάταια διαμαρτύρονται σε
γιατρούς και νοσοκόμους. «Δεν την βλέπετε την κατάσταση; Η εικόνα μιλάει μόνη
της. Όλος ο διάδρομος είναι γεμάτος ράντζα. Σε ράντζο είναι και η αδερφή μου». 
Η κ. Αρχοντία Στεφανίδου που βρίσκεται στο πλευρό του άντρα της είναι από τους
τυχερούς. «Ήρθαμε την προηγούμενη εβδομάδα, ημέρα εφημερίας. Ευτυχώς, ο άνδρας
μου έμεινε σε ράνζσο μόνο 4 ώρες, αφού άδειασε ένα κρεβάτι». Όσες μέρες είναι
στο νοσοκομείο παρακολουθεί από κοντά την ταλαιπωρία ασθενών και γιατρών στους
διαδρόμους. «Όλα γίνονται στον διάδρομο. Εκεί παίρνουν αίμα απ' τους ασθενείς,
εκεί τους εξετάζουν. Είναι απαράδεκτο». 
Ράντζα εμφανίζονται τις ημέρες των εφημεριών και στο Ιπποκράτειο Νοσοκομείο.
Είναι όμως λιγότερα σε σχέση με τα υπόλοιπα νοσοκομεία, 10-15, και συνήθως
αδειάζουν μέσα σε μια δυο ημέρες.

<H3>ΓΕΝΙΚΟ ΚΡΑΤΙΚΟ
</H3><H3>Μένουν και 4 ημέρες στους διαδρόμους
</H3>
Ο μεγάλος όγκος ασθενών που δέχεται το Γενικό Κρατικό Νοσοκομείο «Γεώργιος
Γεννηματάς» έχει ως αποτέλεσμα, όπως υποστηρίζουν διοίκηση και εργαζόμενοι,
κάποιοι από τους ασθενείς να νοσηλεύονται στους διαδρόμους. Τα 20 έως 30
ράντζα που μπαίνουν στους διαδρόμους κυρίως των Παθολογικών Κλινικών αδειάζουν
σε 1-2 ημέρες, λέει η διοίκηση, ενώ οι νοσηλευτές λένε ότι πολλές φορές μένουν
έως και τέσσερις ημέρες, ανάλογα με τον αριθμό των περιστατικών. Μία επίσκεψη
στο νοσοκομείο την ημέρα της εφημερίας ή μία ημέρα μετά αποδεικνύει του λόγου
το αληθές. Την περασμένη Παρασκευή (ένα 24ωρο έπειτα από εφημερία) στον 5ο
όροφο, όπου βρίσκεται η Παθολογική Κλινική, τέσσερις ασθενείς ταλαιπωρούνταν
στα ράντζα του διαδρόμου. Πάντως, όπως δηλώνει ο διοικητής του Γενικού
Κρατικού κ. Αλέξανδρος Χολέβας, λύση στο πρόβλημα αναμένεται να δώσει σύντομα
η δημιουργία μίας μονάδας βραχείας νοσηλείας στο νοσοκομείο που θα έχει
χωρητικότητα 18 κλινών.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17259N121</ED>
<ID>
ID:304993

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N12&aa=1</URL></REF>


Article

<CATEGORY>vin06</CATEGORY>

 <H2>Μπλόκα με... το βαμβάκι
</H2><H4>1.000 τρακτέρ στα Τέμπη - ολιγόωροι πάντως οι αποκλεισμοί
</H4>
Αισιόδοξος πως θα βρεθεί άμεση λύση στο πρόβλημα των αγροτικών
κινητοποιήσεων εμφανίστηκε από τη Θεσσαλονίκη ο υπουργός Γεωργίας Γιώργος
Δρυς, υπογραμμίζοντας ότι στη σημερινή συνάντηση με τους εκπροσώπους των
αγροτών είναι διατεθειμένος συζητήσει όλα τα αιτήματά τους. 
ΘΕΣΣΑΛΟΝΙΚΗ. 
Γραφείο Βόρειας Ελλάδας 
Οι αποκλεισμοί. Συνεχίστηκαν και χθες οι ολιγόωροι αποκλεισμοί των εθνικών οδών

«Δεν πάμε στη συνάντηση προκατειλημμένοι. Όλες τις προτάσεις, που θα μας
θέσουν οι συντονιστικές επιτροπές, θα τις συζητήσουμε» είπε χαρακτηριστικά ο
κ. Δρυς, ο οποίος τόνισε πως το υπουργείο εξαντλεί κάθε περιθώριο. 
Αναφερόμενος ο υπουργός στην τελική τιμή που θα καταβληθεί στους αγρότες για
το βαμβάκι, επανέλαβε ότι αυτή θα διαμορφωθεί όταν ολοκληρωθεί η εξέταση και
των τελευταίων ενστάσεων από τους παραγωγούς. «Πρέπει όμως και οι αγρότες να
κατανοήσουν πως το βαμβάκι αποτελεί σήμερα το πλέον ευνοούμενο προϊόν, από
άποψη κοινοτικών επιδοτήσεων», είπε ο κ. Δρυς και ξεκαθάρισε ότι ουδεμία
ένσταση θα απορριφθεί εξαρχής χωρίς να εξετασθεί. 
Ο κ. Δρυς, στη διάρκεια συνέντευξης Τύπου που έδωσε χθες στη Θεσσαλονίκη με
την ευκαιρία ολοκλήρωσης της κλαδικής έκθεσης «Αγρότικα», ανακοίνωσε επίσης
ότι μόλις εξετασθούν όλες οι ενστάσεις, το υπουργείο Γεωργίας θα δώσει στη
δημοσιότητα κατάλογο με ονόματα παραβατών βαμβακοπαραγωγών. 
Επίσης αναφερόμενος στο θέμα των αγροτικών αποζημιώσεων από την πρόσφατη
κακοκαιρία, χαρακτήρισε το συνολικό ποσό των 90 δισ. δραχμών που θα δοθεί
στους αγρότες πρωτοφανές για τα ελληνικά δεδομένα και καταλήγοντας υπογράμμισε
πως είναι επιτακτική η ανάγκη για την ολοκλήρωση και ανανέωση του μητρώου
αγροτών. Την έκθεση επισκέφθηκαν κλιμάκιο της Ν.Δ. και ο πρόεδρος του ΣΥΝ Ν.
Κωνσταντόπουλος. 
Στο μεταξύ, διαδηλωτές αγρότες συνέχισαν και το Σαββατοκύριακο τους
αιφνιδιαστικούς ολιγόωρους αποκλεισμούς κεντρικών δρόμων, τόσο κατά μήκος της
Εθνικής οδού Αθηνών - Θεσσαλονίκης στα Τέμπη, τη Φθιώτιδα και τη Μαγνησία όσο
και σε δρόμους της Κεντρικής Μακεδονίας και της Θράκης, στο πλαίσιο των
πανελλήνιων κινητοποιήσεών τους. Οι αγροτοσυνδικαλιστές μετέφεραν στους
συναδέλφους τους το κλίμα από τις συναντήσεις που είχαν με τους πολιτικούς
αρχηγούς. Την ίδια στιγμή, τα μπλόκα ενισχύθηκαν στα περισσότερα σημεία και
μέχρι χθες το βράδυ μόνο στα Τέμπη είχαν συγκεντρωθεί περισσότερα από χίλια
τρακτέρ. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17259N131</ED>
<ID>
ID:304994

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N13&aa=1</URL></REF>


Article

<CATEGORY>vin06</CATEGORY>

 <H2>Κρίνονται σήμερα οι κινητοποιήσεις των ΤΕΙ
</H2>
Κρίσιμη για την εξέλιξη της απεργιακής κινητοποίησης των καθηγητών που
εξελίσσεται στα μεγαλύτερα ΤΕΙ της χώρας είναι η σημερινή ημέρα, καθώς το
κεντρικό συνδικαλιστικό τους όργανο (ΟΣΕΠ - ΤΕΙ) συνεδριάζει προκειμένου να
αποφασίσει αν θα συνεχιστούν οι γενικευμένες κινητοποιήσεις. 
Τα ΤΕΙ Αθήνας, Θεσσαλονίκης, Πειραιά, Πάτρας και Λάρισας παραμένουν κλειστά
από την περασμένη εβδομάδα και αναμένουν την πρόταση της Ομοσπονδίας
προκειμένου οι καθηγητές τους ­ οι οποίοι αντιδρούν στον νέο τρόπο εξέλιξής
τους που καθιερώθηκε με την ανωτατοποίηση των ΤΕΙ ­ να αποφασίσουν αν θα
παρατείνουν το «λουκέτο». 
Αλλά και οι καθηγητές Μέσης Εκπαίδευσης, οι οποίοι αντιδρούν στην αξιολόγηση,
κήρυξαν για την ερχόμενη Παρασκευή 24ωρη απεργία, ενώ οι γενικές συνελεύσεις
των τοπικών ενώσεων καθηγητών (ΕΛΜΕ) θα αποφασίσουν στις 16 Φεβρουαρίου αν θα
κλιμακώσουν τις κινητοποιήσεις τους. 
Αντίθετα, οι ιδιοκτήτες των ιδιωτικών σχολείων, που αντιδρούν στον περιορισμό
των απολύσεων των ιδιωτικών καθηγητών όπως θεσπίστηκε με διάταξη που ψηφίστηκε
πρόσφατα, αποφάσισαν να μην κλείσουν τα σχολεία τους μέχρι το Πάσχα ύστερα από
υπόσχεση του γραμματέα του υπουργείου Παιδείας κ. Αθ. Τσουρουπλή ότι θα
εξεταστούν θετικά άλλα αιτήματα του κλάδου τους. Πάντως οι σχολάρχες θα
προσφύγουν στα δικαστήρια ζητώντας την ακύρωση της ρύθμισης αυτής.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17259N132</ED>
<ID>
ID:305058

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N13&aa=2</URL></REF>


Article

<CATEGORY>vin06</CATEGORY>

 <H2>Καλούνται στα ΚΤΕΟ
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτήν την εβδομάδα: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΙ
1000 μέχρι ΥΕΙ 4000. 
Εξάλλου, την εβδομάδα από 11 Φεβρουαρίου μέχρι 15 Φεβρουαρίου, θα περάσουν από
ΚΤΕΟ τα αυτοκίνητα με τους αριθμούς: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΙ
4001 μέχρι ΥΕΙ 7000. 
Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17259N133</ED>
<ID>
ID:305099

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N13&aa=3</URL></REF>


Article

<CATEGORY>vin06</CATEGORY>

 <H2>Όλα δείχνουν πανικό
</H2><H4>Πώς η εκπαίδευση 5 δυτών στο Λουτράκι κατέληξε στον θάνατο του ενός
</H4>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Η κατάδυση, το μεσημέρι του Σαββάτου, στη Μυλοκοπή του Λουτρακίου στάθηκε
μοιραία για τον 28χρονο εκπαιδευόμενο αυτοδύτη Νικόλαο Κωλέτα, ενώ ο
εκπαιδευτής του, ο 45χρονος Κωνσταντίνος Καλογερόπουλος νοσηλεύεται στο
Ναυτικό Νοσοκομείο Αθηνών.

Οι συνθήκες κάτω από τις οποίες βρήκε τον θάνατο ο νεαρός τραπεζικός υπάλληλος
αναμένεται να διευκρινισθούν σήμερα, μετά την ολοκλήρωση της
νεκροψίας-νεκροτομής που πρόκειται να διενεργηθεί. 
Παράλληλα, πέρα από την αιτία του θανάτου, πολύτιμα στοιχεία σε ό,τι αφορά το
προφίλ της κατάδυσης (δηλαδή πόσο βαθιά καταδύθηκαν, πόση ώρα παρέμειναν κ.ά.)
μπορούν να δώσουν οι καταδυτικοί υπολογιστές (dive computer), τόσο του
εκπαιδευτή όσο και του νεαρού εκπαιδευόμενου, αλλά και οι φιάλες αέρα. Ήδη,
στο πλαίσιο της προανάκρισης, ο εξοπλισμός έχει κατασχεθεί από το Λιμεναρχείο
της Κορίνθου. 
Σύμφωνα με όσα έγιναν γνωστά από το υπουργείο Εμπορικής Ναυτιλίας, ο 28χρονος
τραπεζικός και άλλοι τέσσερις εκπαιδευόμενοι μαζί με τον Κωνσταντίνο
Καλογερόπουλο πήγαν για κατάδυση στη Μυλοκοπή. Το βάθος στο σημείο που έγινε η
κατάδυση, σύμφωνα με τις καταθέσεις, δεν ξεπερνούσε τα 15 μέτρα. Οι διεθνείς
κανονισμοί προβλέπουν η κατάδυση στην πρώτη βαθμίδα της εκπαίδευσης να γίνεται
σε βάθος μέχρι 18 μέτρων. Από τις καταθέσεις που έδωσαν στο τοπικό Λιμεναρχείο
δύο από τους μαθητές οι οποίοι συμμετείχαν στην κατάδυση, ο 28χρονος, λίγο
πριν αρχίσει η φάση της ανάδυσης, παρουσίασε «περίεργη» συμπεριφορά και ο
εκπαιδευτής του έσπευσε σε βοήθεια, ενώ οι υπόλοιποι τέσσερις ξεκίνησαν για
την επιφάνεια. 
Μάλλον έκανε βρογχοσπασμό 
Όταν μερικά λεπτά αργότερα ένας από τους μαθητές καταδύθηκε ξανά να δει τι
συμβαίνει, τους βρήκε να έχουν χάσει τις αισθήσεις τους. Αργότερα, στο Γενικό
Νομαρχιακό Νοσοκομείο της Κορίνθου, όπου τους μετέφεραν, διαπιστώθηκε ο
θάνατος του Νικόλαου Κωλέτα. 
Αν και τα πραγματικά αίτια του θανάτου, όπως προαναφέρθηκε, πρόκειται να
διαπιστωθούν μετά τη διενέργεια της νεκροψίας-νεκροτομής, σύμφωνα με τις
πρώτες πληροφορίες από τους γιατρούς υπερβαρικής ιατρικής που ασχολούνται με
την υπόθεση, ο νεαρός εκπαιδευόμενος πρέπει να έκανε βρογχοσπασμό (από νερό
που ήπιε), με αποτέλεσμα να μην μπορέσει να πάρει αέρα και να οδηγηθεί σε
πανικό (ό,τι χειρότερο μπορεί να σου τύχει ειδικά κάτω από το νερό). 
Ο εκπαιδευτής του, σύμφωνα με τις ίδιες πληροφορίες, όσο και αν προσπάθησε να
του βάλει στο στόμα τον ρυθμιστή του (με απλά λόγια το όργανο που σου δίνει
αέρα) για να πάρει αναπνοή δεν τα κατάφερε. Και ο ίδιος ήπιε πολύ νερό, το
οποίο σε συνδυασμό με την ελαφρά νόσο που έπαθε ­ σύμφωνα με τους γιατρούς ­
μπορεί να τον οδηγήσει σε πολύ επικίνδυνη πνευμονία. Γι' αυτό, εκτός από τον
θάλαμο αποσυμπίεσης που μπαίνει (για την αντιμετώπιση της ελαφράς νόσου), τού
χορηγούν πολύ ισχυρή αντιβίωση. 
<H3>Ποιοι κανόνες δεν τηρήθηκαν </H3>
Όπως λένε οι ειδικοί, «η κατάδυση είναι λίγο πιο... επικίνδυνη από το γκολφ
και πολύ ασφαλέστερη από το σκι...». Όμως, όπως όλα τα σπορ έτσι και σε αυτό
υπάρχουν κανόνες ασφαλείας. Ο κυριότερος από αυτούς είναι ο δύτης να μην
αντιμετωπίζει προβλήματα στην καρδιά, στους πνεύμονες και το αναπνευστικό. Αν
δεν τους τηρήσεις, τότε, ναι, το άθλημα μπορεί να έχει επιπτώσεις... 
Βέβαια, τίθεται και το εύλογο ερώτημα αν τηρήθηκαν ή όχι από τον εκπαιδευτή
όλα τα προβλεπόμενα από τον κανονισμό μέτρα ασφαλείας. Ο χρόνος παραμονής στο
βάθος των 15 μέτρων είναι 100 λεπτά (τυπικά για την αποφυγή νόσου). Οι
εκπαιδευόμενοι αυτοδύτες δεν μπορούν να παραμείνουν στον βυθό όταν η
θερμοκρασία του νερού είναι 13-14 βαθμούς Κελσίου παραπάνω από 35 λεπτά. Αυτό
σημαίνει ότι το ενδεχόμενο της νόσου των δυτών απομακρύνεται πολύ... 
Απομένει να προκλήθηκε πανικός και στη συνέχεια εμβολή από τον πανικό (όταν ο
αυτοδύτης ανεβαίνει στην επιφάνεια με μεγάλη ταχύτητα κρατώντας την αναπνοή
του). Εφόσον λοιπόν προκύψει ευθύνη ­ αν προκύψει ­ για τον εκπαιδευτή, τότε
πρέπει να στραφεί προς την κατεύθυνση αν μερίμνησε ή όχι να εξαλείψει τις
αιτίες που προκάλεσαν τον πανικό... 
Το Λιμεναρχείο μέχρι στιγμής εστιάζει στις τυπικές παραλείψεις. Ο λιμενάρχης
Δημήτρης Κιμπούρης, εκτός από τις καταθέσεις, μένει στο γεγονός, όπως ο ίδιος
είπε στα «ΝΕΑ», ότι ο κανονισμός δεν τηρήθηκε, δηλαδή δεν είχαν ειδοποιήσει το
Λιμεναρχείο για την κατάδυση και δεν είχε εξασφαλιστεί σχέδιο για την
αντίδραση σε μια τέτοια περίπτωση. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17259N141</ED>
<ID>
ID:304995

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N14&aa=1</URL></REF>


Article

<CATEGORY>vin06</CATEGORY>

 <H2>Ημέρα μνήμης για τα θύματα της 17Νοέμβρη
</H2>
Συγγενείς και φίλοι των θυμάτων που άφησε πίσω της η τρομοκρατία, συναντήθηκαν
χθες το πρωί στον ιερό ναό της Αγίας Τριάδας στον Πειραιά στο μνημόσυνο για τα
θύματα των τρομοκρατικών επιθέσεων. 
Ημέρα μνήμης και συγκίνησης για τις οικογένειες που έχασαν αγαπημένα τους
πρόσωπα, σε επιθέσεις τρομοκρατών. 
Οκτώ χρόνια τώρα, κάθε τέτοια ημέρα οι οικογένειες των θυμάτων παίρνουν τον
ίδιο δρόμο για τον ιερό ναό του Πειραιά, στην εκδήλωση που καθιερώθηκε με
πρωτοβουλία της οικογένειας Αξαρλιάν. Της οικογένειας του 17χρονου παλικαριού
που βρήκε τραγικό θάνατο από ρουκέτα τρομοκρατών η οποία είχε στόχο το
αυτοκίνητο του πρώην υπουργού Παλαιοκρασσά. 
Χρόνο με τον χρόνο, όλο και αυξάνεται ο αριθμός των οικογενειών, καθώς ο
κύκλος του αίματος της τρομοκρατίας δεν έχει κλείσει. 
Κατάμεστη ήταν η εκκλησία χθες στις 10 το πρωί, στο μνημόσυνο για τα θύματα
της τρομοκρατίας. Τη μνήμη των θυμάτων τίμησαν βουλευτές, ο δήμαρχος Πειραιά,
ο πρέσβης της Αγγλίας μαζί με τις οικογένειες, τους συγγενείς και τους φίλους
των θυμάτων. 
Ανάμεσα σε αυτούς που παραβρέθηκαν ήταν και ο πρώην βουλευτής κ. Λευτέρης
Παπαδημητρίου, ο οποίος είχε βρεθεί και αυτός στο στόχαστρο των τρομοκρατών.
Στην επίθεση που έγινε εις βάρος του, δέχθηκε τα πυρά των τρομοκρατών και
τραυματίσθηκε σοβαρά. «Ας ελπίσουμε ότι οι δράστες θα συλληφθούν, όχι από
εκδίκηση αλλά για να αποδοθεί δικαιοσύνη και για να μην επαναληφθούν τέτοιες
πράξεις», τόνισε ο κ. Μιχ. Περατικός, πατέρας του εφοπλιστή ο οποίος
δολοφονήθηκε από τρομοκράτες της 17 Νοέμβρη. 
Κατά τη διάρκεια της εκδήλωσης διαβάσθηκε επιστολή του δημάρχου Αθηναίων κ.
Αβραμόπουλου, στην οποία προτείνεται η ανέγερση μνημείου στη μνήμη των θυμάτων
της τρομοκρατίας.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17259N142</ED>
<ID>
ID:305059

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N14&aa=2</URL></REF>


Article

<CATEGORY>vin06</CATEGORY>

 <H2>Κέρδισε τον εγγονό
</H2><H4>Ο πατέρας δεν ήθελε να έχει ο μικρός επαφή με τη γιαγιά
</H4>
<AUTHOR>ΜΙΝΑ ΜΟΥΣΤΑΚΑ</AUTHOR>

Οι δεσμοί αίματος μεταξύ γιαγιάς και εγγονού αποδείχθηκαν πιο ισχυροί από
το γράμμα του νόμου. Το Πρωτοδικείο της Αθήνας με απόφασή του επιτρέπει στην
κ. Ευανθία Καψή, που έχασε την κόρη της σε τροχαίο, να επικοινωνεί με τον
ανήλικο εγγονό της, παρά τις αντιρρήσεις που έχει διατυπώσει ο πατέρας του
παιδιού. 
Το τραγικό περιστατικό συνέβη στις 2 Σεπτεμβρίου 2000, στην Εθνική Οδό
Αθηνών-Πατρών. Το αυτοκίνητο που οδηγούσε ο κ. Χ. Ρήγας συγκρούστηκε με
αποτέλεσμα να τραυματιστεί θανάσιμα η σύζυγός του Ειρήνη, ενώ και ο 4χρονος
γιoς τους χρειάστηκε να νοσηλευθεί στο νοσοκομείο Παίδων «Αγία Σοφία». Πατέρας
και γιoς, μετά την έξοδο του ανηλίκου από το νοσοκομείο, έφυγαν από το σπίτι
που κατοικούσαν πριν από το τροχαίο. 
Δικαστική διαμάχη

Από εκείνο το χρονικό σημείο αρχίζει η δικαστική διαμάχη ανάμεσα στον πατέρα
του παιδιού και τη μητέρα της άτυχης γυναίκας, που επιδιώκει ­ διά της
δικαστικής οδού ­ να αποκτήσει το... χαμένο δικαίωμα επικοινωνίας με τον
εγγονό της. Από την πλευρά του ο κ. Ρήγας φέρεται ότι έβαζε εμπόδια στην επαφή
γιαγιάς και εγγονού, διότι, όπως υποστηρίζει, τον θεωρεί υπαίτιο για τον χαμό
της κόρης της και προσπαθεί να επηρεάσει και το παιδί του. Ωστόσο, όπως
αναφέρεται στο σκεπτικό της δικαστικής απόφασης, δεν πιθανολογείται από κανένα
στοιχείο ότι η μητέρα του θύματος, τις ώρες που βρισκόταν με τον εγγονό της,
αναφερόταν στο δραματικό συμβάν ούτε στον ρόλο του πατέρα του. 
Αντίθετα, η πρόεδρος του δικαστηρίου, λαμβάνοντας υπόψη τον σοβαρό χαρακτήρα
και τη συγκροτημένη προσωπικότητα της ενάγουσας, έκρινε, με γνώμονα πάντοτε το
συμφέρον του ανηλίκου, ότι όχι μόνο μπορεί, αλλά και πρέπει να επικοινωνεί με
τη γιαγιά σε τακτά χρονικά διαστήματα. 
Θα βοηθήσει

«Η επικοινωνία μαζί της», επισημαίνεται χαρακτηριστικά στο σκεπτικό της
απόφασης, «θα βοηθήσει τον ανήλικο ψυχολογικά να ξεπεράσει την απώλεια της
μητέρας του. Για την καλύτερη ψυχοσωματική του ανάπτυξη επιβάλλεται να
επικοινωνεί με τη γιαγιά του, καθώς οι δεσμοί αίματος πρέπει να διατηρηθούν». 
Ο πατέρας πάντως έχει ήδη καταθέσει αίτηση ανάκλησης της δικαστικής αυτής
απόφασης, θεωρώντας πως κάθε άλλο παρά βοηθά την ψυχολογία του παιδιού του.
Και η Δικαιοσύνη καλείται και πάλι να δώσει τη λύση...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17259N151</ED>
<ID>
ID:304996

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N15&aa=1</URL></REF>


Article

<CATEGORY>vin06</CATEGORY>

 <H2>Με κενά η έρευνα της ΕΛ.ΑΣ.
</H2>
Ελεύθερος, παρά τις σοβαρές κατηγορίες που του έχουν απαγγελθεί, παραμένει ο
52χρονος φωτογράφος - ζωγράφος Αντώνης Στεφανάκος, ο οποίος συνελήφθη γιατί
φωτογράφιζε ανηλίκους σε άσεμνες στάσεις. 
Ο εισαγγελέας κ. Δημ. Ασπρογέρακας άσκησε εναντίον του 52χρονου δράστη ποινική
δίωξη μόνο για πλημμελήματα, καθώς η προανακριτική δικογραφία ήταν ελλιπής και
συνεπώς με βάση τα στοιχεία που είχαν συμπεριληφθεί δεν μπορούσαν να
στοιχειοθετηθούν άλλες αξιόποινες πράξεις. Για τον λόγο αυτόν ο εισαγγελικός
λειτουργός έδωσε εντολή να επισυναφθεί στη σχετική δικογραφία το κατασχεθέν
υλικό (φωτογραφίες και βιντεοκασέτες), καθώς τα πειστήρια του εγκλήματος δεν
διαβιβάσθηκαν εγκαίρως στην Εισαγγελία! Παράλληλα, ο ανακριτής στον οποίο
ανατέθηκε η διερεύνηση της υπόθεσης, καλείται τώρα να αναπληρώσει τα κενά της
προανακριτικής έρευνας και να διαπιστώσει εάν ο κατηγορούμενος έχει διαπράξει
άλλα σοβαρότερα αδικήματα, όπως αυτό του βιασμού, μέσω του Διαδικτύου. 
Οι κατηγορίες που αντιμετωπίζει ο Αντ. Στεφανάκος, ο οποίος και στο παρελθόν
είχε απασχολήσει τις διωκτικές και δικαστικές αρχές, είναι παράβαση του νόμου
περί ασέμνων, μαστροπεία, αποδοχή προϊόντων εγκλήματος και παράνομη κατοχή
όπλου. Ο εισαγγελέας, με βάση το φτωχό αποδεικτικό υλικό που είχε στη διάθεσή
του, είχε δύο επιλογές: Ή να παραπέμψει τον κατηγορούμενο στο Αυτόφωρο, από το
οποίο πριν από περίπου δύο χρόνια είχε απαλλαγεί για τα ίδια αδικήματα, ή να
παραπέμψει την υπόθεση σε κύρια ανάκριση, προκειμένου να συμπληρωθούν τα κενά
και να διερευνηθεί σε βάθος η υπόθεση. 
Εντός των ημερών, ο κ. Ασπρογέρακας αναμένεται να ζητήσει να προσκομιστούν οι
4.996 φωτογραφίες και οι 175 κασέτες πορνογραφικού περιεχομένου, που
κατασχέθηκαν στο σπίτι του κατηγορουμένου έπειτα από έρευνα της Αστυνομίας.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17259N152</ED>
<ID>
ID:305060

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N15&aa=2</URL></REF>


Article

<CATEGORY>vin06</CATEGORY>

 <H2>Μη «μαντρώνετε» τον Σαρωνικό
</H2>
Συγκέντρωση διαμαρτυρίας. Αγώνα για να μην καταστραφεί και τσιμεντοποιηθει ο
Σαρωνικός δίνουν οι κάτοικοι της παραλίας

Σε συγκεντρώσεις διαμαρτυρίας «κατά της τσιμεντοποίησης και της εντατικής
εμπορικής εκμετάλλευσης των ακτών του Σαρωνικού» προχώρησαν χθες το πρωί στις
ακτές του ΕΟΤ στον Άλιμο και τη Βουλιαγμένη μέλη της Συντονιστικής Επιτροπής
για τη Διάσωση της Παραλίας Σαρωνικού. 
Οι συγκεντρωμένοι, με συνθήματα, πανό και φυλλάδια που μοίραζαν στους
επισκέπτες των παραλιών, κατήγγειλαν ως παράνομη την προχθεσινή τελική
παράδοση των δύο ακτών από την εταιρεία Ελληνικά Τουριστικά Ακίνητα (ΕΤΑ)
στους αναδόχους του διαγωνισμού που έγινε το περασμένο καλοκαίρι για τη
μακροχρόνια μίσθωση των πλαζ του ΕΟΤ. 
Σύμφωνα με τους εκπροσώπους της συντονιστικής επιτροπής, «η εκχώρηση των ακτών
στους ιδιώτες γίνεται βάσει παράνομου διαγωνισμού και παρά την αναμονή του
σχετικού εισαγγελικού πορίσματος». 
Όπως ανέφεραν, ο αγώνας τους θα κλιμακωθεί με κινητοποιήσεις και κάθε ένδικο
μέσο ώστε να ακυρωθούν οι επίσημες συμβάσεις. Επίσης, υποστηρίζουν ότι θα
προχωρήσουν στην κατάθεση καταγγελίας προς την Ευρωπαϊκή Ένωση για αλλαγή του
περιεχομένου του αρχικού διαγωνισμού.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17259N153</ED>
<ID>
ID:305100

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N15&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Με τόλμη
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Θα μπορούσε να έχει διαφορετικό αποτέλεσμα και να μην παρέχει δικαίωμα
αμφισβήτησης. Να είναι δηλαδή μια απόφαση απλή, αβασάνιστη, χωρίς πρωτοτυπίες
και συγκερασμούς. Σύννομη καθόλα. Ίσως περισσότερο απ' όσο είναι τώρα. Θα της
έλειπε, όμως, το σημαντικότερο. Αυτό που θα έπρεπε να κυριαρχεί σε όλες τις
δικαστικές αποφάσεις. Η ψυχή. Η τόλμη. Η φαντασία. Η εμβάθυνση στο πρόβλημα
ενός παιδιού, ήδη «καταδικασμένου» να μεγαλώσει χωρίς τη μητέρα του. Για το
οποίο ερίζουν εκείνοι που του απέμειναν, επειδή ­ λένε ­ το αγαπούν πολύ.
Εναποθέτουν έτσι τη ζωή του (την ψυχική του ισορροπία, την εξέλιξη, το μέλλον
του) στα χέρια ενός και μοναδικού δικαστή. 
Τι βάρος αλήθεια... Ο νόμος τού προτείνει προφανώς να ταχθεί υπέρ του ζώντος
γονέως. Η καρδιά του δεν του επιτρέπει να παρακάμψει το συγκινητικό ενδιαφέρον
της γιαγιάς. Σίγουρα ο νομοθέτης θα επιθυμούσε το καλύτερο. Κι ας μην έχει
εκφραστεί σαφώς. Αλλωστε το περίσσευμα αγάπης ποτέ δεν έβλαψε.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17259N154</ED>
<ID>
ID:305133

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N15&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΧΑΡΑΛΑΜΠΟΣ Μ. ΜΟΥΤΣΟΠΟΥΛΟΣ
</H2><H4>Το κράτος αντί να μας βραβεύσει μας οδηγεί στην έξοδο
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΚΑΘΗΓΗΤΗΣ ΠΑΘΟΛΟΓΙΑΣ ΤΗΣ ΙΑΤΡΙΚΗΣ ΣΧΟΛΗΣ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ

Ένας από τους κινδύνους που ελλοχεύει στην εφαρμογή του νόμου είναι να
υπηρετούν στις πανεπιστημιακές κλινικές άτομα με μη επαρκή προσόντα και
αυξημένη ικανότητα για παράνομη συναλλαγή, τονίζει ο καθηγητής Παθολογίας της
Ιατρικής Σχολής του Πανεπιστημίου Αθηνών κ. Χαράλαμπος Μ. Μουτσόπουλος. Και
δεν διστάζει να μιλήσει για ιδιωτικές Ιατρικές Σχολές μη κερδοσκοπικού
χαρακτήρα. 
Θύμα του νόμου; 
Το κράτος αντί να μας βραβεύσει, μας οδηγεί στην έξοδο. 
Δεν αναγνωρίζετε τίποτα θετικό στον νόμο; 
Όχι, διότι δεν διορθώνει τα κακώς κείμενα. 
Και διδασκαλία και νοσοκομείο και ιδιωτικό ιατρείο ή κλινική. Πώς τα
προλαβαίνουν; 
Η παράλληλη λειτουργία δεν είναι ευχερής. Σε πολλές ευρωπαϊκές χώρες δίδεται η
δυνατότητα μερικής απασχόλησης στο πανεπιστημιακό και στο ιδιωτικό νοσοκομείο. 
Η ποσότητα είναι αντιστρόφως ανάλογη με την ποιότητα. Σας απασχολεί; 
Σας απήντησα. 
Αφετηρία της σύγκρουσης, το οικονομικό συμφέρον; 
Πολύ φοβάμαι ότι, αν εφαρμοσθεί ο νόμος, θα «υπηρετούν» στα Πανεπιστήμια κατ'
εξοχήν άτομα με μη επαρκή προσόντα και αυξημένη ικανότητα για παράνομη
συναλλαγή. 
Όταν ένας γιατρός νομοθετεί... και ένας δικηγόρος «συνταγογραφεί»... 
Δεν θεωρώ ότι υπουργοί πρέπει να είναι της ειδικότητας του αντικειμένου του
υπουργείου. Για να αποδώσουν όμως έργο, οφείλουν να πλαισιώνονται από
ειδικούς, επιλεγμένους με διαφανή και αντικειμενικά κριτήρια και να διαθέτουν
πολιτική βούληση για μακρόβιες - εκσυγχρονιστικές παρεμβάσεις. 
Οι λύσεις μέσω δικαστηρίων; 
Οι πανεπιστημιακοί δάσκαλοι δεν διαθέτουν χρόνο για δικαστήρια. 
Ο νόμος θα έχει συνέπειες στην «επετηρίδα» των πανεπιστημιακών; 
Δεν υπάρχει επετηρίδα. 
Και στον πληθωρισμό των γιατρών; 
Οφείλεται στην απρογραμμάτιστη παραγωγή ιατρών από σχολές της χώρας μας και
του εξωτερικού. 
Ποιο μοντέλο από όσα εφαρμόζονται στην Ευρώπη θα μπορούσαμε να
υιοθετήσουμε; 
Η αυτούσια μεταφορά οποιουδήποτε ευρωπαϊκού συστήματος υγείας, χωρίς μελέτη
των αναγκών μας, δεν θα ήταν αποτελεσματική. 
Μήπως το προτεινόμενο κρατικό σύστημα υγείας, τελικά ενισχύει το ιδιωτικό; 
Ναι, είμαι σίγουρος! 
Ο πανεπιστημιακός τίτλος εξασφαλίζει φήμη και πελατεία; 
Στις προηγμένες χώρες ο τίτλος δεν χρησιμοποιείται στην εξάσκηση της Ιατρικής.
Στη χώρα μας ο αριθμός που χρησιμοποιεί τίτλο «Καθηγητού» είναι μεγάλος, έτσι
όλοι αισθάνονται ότι εξετάσθηκαν από «Καθηγητή». 
Απογευματινά ιατρεία: Το πρόβλημα είναι η στέγασή τους; 
Τα προβλήματα είναι: 1. Αρχίζουν χωρίς υλικοτεχνική υποδομή και στελέχωση. 2.
Η λειτουργία τους θα επιβαρύνει τα δυσλειτουργούντα νοσοκομεία. 3. Η
πελατειακή σχέση ιατρών - ασθενών θα αυξηθεί. 4. Σε ανεπτυγμένες χώρες ο
τρόπος αυτός αμοιβής των πανεπιστημιακών γίνεται όχι στις καλύτερες Ιατρικές
Σχολές. 
Αν αποχωρήσουν όλοι οι πανεπιστημιακοί, ποιος θα διδάξει τους νέους
γιατρούς; 
Το ερώτημά σας είναι ρητορικό. 
Μήπως πάμε και προς το ιδιωτικό μοντέλο εκπαίδευσης;... 
Η δημιουργία ιατρικής σχολής μη κερδοσκοπικού χαρακτήρα όπου θα υπηρετούν
καθηγητές και μαθητές με προσόντα ισότιμα των Ιατρικών Σχολών προηγμένων χωρών
είναι ευχής έργον. 
Ποιος πρέπει να έχει τον τελικό λόγο για τους πανεπιστημιακούς: ο υπουργός
Υγείας ή ο υπουργός Παιδείας; 
Σε ανεπτυγμένα κράτη το Πανεπιστήμιο διαφυλάσσεται ως ευαίσθητος χώρος για τον
εκσυγχρονισμό της κοινωνίας. Μεταρρυθμίσεις που το αφορούν πρέπει να
λαμβάνονται με διακομματική συναίνεση. 
Αν ζούσε ο Γεννηματάς... 
Πιθανά θα διαπίστωνε τις δυσλειτουργίες του Εθνικού Συστήματος Υγείας. 
Εκτιμάτε πως οι απλοί πολίτες ενστερνίζονται τις απόψεις σας; 
Οι απόψεις μου είναι αποτέλεσμα της δράσης μου σε διεθνή ακαδημαϊκά ιδρύματα.
Η λειτουργία και η στάση ζωής μου υπόκεινται σε καθημερινή κριτική. 
Σε ποια ερώτηση που παρέλειψα να σας υποβάλω θα θέλατε να απαντήσετε; Τι θα
θέλατε κυρίως να διορθώσει ο νέος νόμος; 
1. Τη διαχωριστική γραμμή επιστημονικής επικοινωνίας μεταξύ κρατικών
και πανεπιστημιακών φορέων. 
2. Ποιοτικό έλεγχο των παρεχομένων υπηρεσιών υγείας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17259N161</ED>
<ID>
ID:305043

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ήλιος και δρόμος
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Ο Νιόνιος το 'γραψε και το τραγούδησε υπέροχα, σαν να τον ακούω λαχταρισμένο,
κοντανασαίνοντας, να ψιθυρίζει, τώρα δα, «σύντροφέ μου, αχ τι κακό, μέρα μ'
ήλιο σαν κι αυτό, να την τρώει τ' αφεντικό». Από το αιδηψιώτικο μπαλκόνι βλέπω
τον ήλιο να πολιορκεί την παιδεμένη από τον χιονιά φύση. Η θάλασσα, γαλήνια
στην επιφάνεια, σπαραταράει κρυφά. Ευτυχώς είναι Κυριακή. Τα παιδιά δεν έχουν
σχολείο και γυροφέρνουν, τα ουζάδικα στην παραλία έχουν δουλειά, δεν περιμένω
στην ουρά να πάρω το φέρι και να τρέξω στην Αθήνα, σύντροφέ μου. Το βράδυ θα
είμαστε στα Γιάλτρα. 
Όλα αλλιώτικα εδώ πέρα, ο χρόνος έχει διάσταση, ένα σωρό πράγματα έκανα από το
πρωί κι ακόμα είναι μεσημέρι, ένδοξο μεσημέρι με τα φύλλα των λιόδεντρων να
λαμπιρίζουν ελπίζοντας πως η βαρυχειμωνιά, που έκαψε γερά κλωνάρια, πέρασε.
Βαριές οι ζημιές για την παραγωγή, βαρύ και το τίμημα για τον περιφερειακό
δρόμο από Αιδηψώ στη Χαλκίδα μέσω Λίμνης, που γέμισε πέτρες τεράστιες και
όγκους χωμάτων από τις κατολισθήσεις, έκλεισε και τώρα περνάει κανείς με δική
του ­ αν είναι δυνατόν... ­ ευθύνη. Μοιάζει σαν όλοι να ξεχνούν πως η Εύβοια
είναι νησί και το βόρειο κομμάτι της αποκλείεται ­ συχνά πυκνά ­ στην
κακοκαιρία. Όπως τώρα, με το δράμα των κατολισθήσεων στην οδική αρτηρία.
Σύντροφέ μου, πρέπει να το δεις αυτό και να βάλεις πλάτη, γιατί μόνον ο ήλιος
δεν φτάνει.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17259N162</ED>
<ID>
ID:305091

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Χαρούμενο λιμάνι
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Στα πρόσωπα της ημέρας χαμογελούν οι ηγέτες του κινήματος στο Πόρτο Αλέγκρε.
Άτυποι ηγέτες, διευκρινίζουν οι λεζάντες. Το κίνημα δεν δέχεται να εκλέγει
ηγέτες, δεν θέλει να είναι κάτι σαν τις κομμουνιστικές Διεθνείς. Ωραία
πρωτόλεια, κατάσταση ιδανικής ισότητας, όπου κανείς δεν είναι ανώτερος από
κανέναν, και κανένας κατώ-τερος. Η πίκρα, που γεννιέται από τις μοιρασιές της
ηγεσίας, δεν φύεται στο Πόρτο Αλέγκρε. Χαρού-μενο λιμάνι στ' αλήθεια, στη
Βραζιλία τη χαρούμενη, στα πρόθυρα καρναβαλιού. Γεννιέται άραγε η αληθινή
επανάσταση, η εποχή που καταργεί τους αρχηγούς; Οι άτυποι ηγέτες όμως κάποιο
χάρισμα θα έχουν για να φτάνουν ως εμάς τα ονόματα και τα βιογραφικά τους.
Λίγη ενέργεια παραπανίσια οπωσδήποτε, κάποιο δυναμισμό, κι εκείνη την αρετή
της επιβίωσης σε καταστάσεις ρευστές, όπου πολλοί περιμένουν κάτι να συμβεί,
αλλά λίγοι παίρνουν πρωτοβουλίες. Αυτοί που κάτι έχουν παραπάνω, ίσως μόνο
αντοχή και αδιαφορία, ή κάτι λιγότερο από τους άλλους, ίσως μόνο λογική κι
ευαισθησία. Να υπάρχει άραγε στόφα, ειδικό υλικό κατασκευής, χάρισμα; Να είναι
σ' αυτούς που ξεχωρίζουν, ή στην ανάγκη των άλλων, των πολλών το μυστικό;
Θυμίζουν πανεπιστημιακά αμφιθέατρα, όπου στη θέση του απόντος καθηγητή
ανεβαίνει κάποια στιγμή ο φοιτητής που θέλει να ηγηθεί, αυτός που πριν από
λίγα λεπτά ήταν μαζί με τους άλλους και δεν ξεχώριζε μέσα στο πανηγύρι. Είχαν
όλοι για λίγο πιστέψει ότι φτιάχνουν τον κόσμο χωρίς αρχηγούς και να που τον
ανέδειξαν στη θέση απ' όπου δύσκολα θα φύγει. Στο μέλλον θα τον βλέπουν
συνεχώς, ώσπου να φτάσει στις θέσεις των τυπικών ηγετών. Αν η εξουσία δινόταν
με κλήρο, θα άντεχαν όλοι στη σειρά;
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17259N163</ED>
<ID>
ID:305121

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N16&aa=3</URL></REF>


Article

<CATEGORY>vin07</CATEGORY>

 <H2>Ξαναχτύπησε ο Εγκέλαδος
</H2><H4>Τουλάχιστον 45 οι νεκροί από τον νέο φονικό σεισμό στην Τουρκία
</H4>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Απευκταία εικόνα, γνώριμή μας όμως: γήλοφος από πλίνθους, καδρόνια και
πέτρες και πάνω του καμιά δεκαριά άνδρες με πορτοκαλί φόρμες και μαύρους
σκούφους, οι οποίοι κρατούσαν φτυάρια και κασμάδες και βοηθούσαν το έργο της
μπουλντόζας, που έπιανε, σήκωνε και άδειαζε στο πλάι τα συντρίμμια... 
Τα ερείπια. Οι κάτοικοι της πόλης Σουλτάν-νταγ παρατηρούν ότι απόμεινε από
εξαώροφη πολυκατοικία που κατέρρευσε μετά τον χθεσινό σεισμό

Αυτή ήταν η πρώτη τηλεοπτική εικόνα μετά τον σεισμό που έγινε στις 9.10 χθες
το πρωί, στον Νομό Αφιόν της Δυτικής Κεντρικής Τουρκίας. Ο σωρός από πλίνθους,
ξύλα και πέτρες ανήκε σε τριώροφο αυθαίρετο, που καταρρέοντας είχε συνθλίψει
και μια καλύβα από πλιθιά και είχε εγκλωβίσει στα συντρίμμια το ζευγάρι που
ζούσε στην καλύβα. Η Κεζμπάν και ο Χουσεϊν Σεκέρ, στην κωμόπολη Σουλτάν-νταγ,
δεν είχαν εντοπιστεί έως τις 8 το βράδυ... 
Ο χθεσινός σεισμός, ισχύος 6 Ρίχτερ, έγινε αισθητός σε ακτίνα 300 χιλιομέτρων
και στοίχισε σαράντα τέσσερις ζωές - σύμφωνα με τα τελευταία στοιχεία - σε
πέντε κωμοπόλεις του Αφιόν: το Σουλτάν-νταγ, το Μπολβάντιν, το Τσάι, το Εμπέρ
και το Τσομάνλι, προκάλεσε δε μεγάλες υλικές ζημιές στην πόλη του Αφιόν αλλά
και σε δεκάδες χωριά της ορεινής αυτής περιοχής. Το Όρος Σουλτάν
(Σουλτάν-νταγ), στους πρόποδες του οποίου βρίσκεται και η ομώνυμη κωμόπολη,
απέχει περίπου 250 χιλιόμετρα από τη Σμύρνη. 
Οι μεγαλύτερες ζημιές, όπως ανακοίνωσε ο Τούρκος πρωθυπουργός Μπουλέντ
Ετζεβίτ, ο οποίος πήγε με ελικόπτερο στην περιοχή χθες το μεσημέρι,
σημειώθηκαν στην κωμόπολη Εμπέρ, δύο χιλιάδων κατοίκων, η οποία σχεδόν
ισοπεδώθηκε. Στο Εμπέρ όμως δεν είχαν φθάσει ούτε σκηνές, ούτε κουβέρτες, ούτε
νερό έως και τις 8.30 το βράδυ, όπως μετέδιδαν τα τηλεοπτικά συνεργεία. 
Τα σχολεία θα παραμείνουν κλειστά για πέντε ημέρες σε όλο τον νομό. Οι αρχές,
αλλά και ο διευθυντής του Αστεροσκοπείου Καντίλι της Κωνσταντινούπολης, Αχμέτ
Μετέ Ισίκαρα, συμβούλευσαν ρητά τους κατοίκους της περιοχής να περάσουν τη
νύχτα στο ύπαιθρο, όχι λόγω του φόβου νέου σεισμού, αλλά ως προληπτικό μέτρο,
ώσπου να ελεγχθούν οι ζημιές στα χτίσματα. 
Η παροχή ρεύματος, που είχε κοπεί σε ολόκληρη την περιοχή επί δέκα ώρες,
αποκαταστάθηκε εν μέρει, το ίδιο και η τηλεφωνική επικοινωνία. Η Ερυθρά
Ημισέληνος είχε μεταφέρει στην περιοχή 3.500 σκηνές, τις μισές δηλαδή από όσες
χρειάζονται. Είναι μια κουβέντα να μείνεις έξω με πέντε βαθμούς υπό το μηδέν,
που θα φθάσει το θερμόμετρο τη νύχτα. Και στις κορδέλες που διατρέχουν το κάτω
μέρος της οθόνης εξακολουθώ ως αργά το βράδυ να βλέπω εκείνο το αναθεματισμένο
μήνυμα: «Ο δήμαρχος του Τσάι ζητά επειγόντως σκηνές, κουβέρτες, εμφιαλωμένο
νερό, γεννήτριες και καταλυτικές θερμάστρες...». <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17259N571</ED>
<ID>
ID:304988

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N57&aa=1</URL></REF>


Article

<CATEGORY>vin07</CATEGORY>

 <H2>Καθησυχαστικοί οι Έλληνες επιστήμονες
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Η ελληνική κυβέρνηση είναι έτοιμη να στείλει αμέσως ανθρωπιστική βοήθεια στην
περιοχή που επλήγη από τον σεισμό, δήλωσε ο υπουργός Εξωτερικών Γιώργος
Παπανδρέου, εκφράζοντας τη συμπαράσταση και την αλληλεγγύη της Ελλάδας προς
τον δοκιμαζόμενο τουρκικό λαό. 
Οι Έλληνες επιστήμονες πάντως δεν ανησυχούν για ενδεχόμενες επιπτώσεις του
χθεσινού σεισμού στην Ελλάδα, αφού η δόνηση δεν σχετίζεται με το ρήγμα της
Ανατολίας αλλά με το ρήγμα που σχηματίζεται στο σημείο επαφής της νότιας
πλευράς της τουρκικής τεκτονικής πλάκας με την αραβική. 
Η τουρκική τεκτονική πλάκα οριοθετείται σε γενικές γραμμές από τα γεωγραφικά
σύνορα της Τουρκίας. Η αραβική πλάκα κινούμενη βόρεια - βορειοδυτικά ωθεί την
τουρκική προς το Αιγαίο. Ο αναπληρωτής καθηγητής Γεωλογίας στο Πανεπιστήμιο
Αθηνών κ. Ευθύμιος Λέκκας λέει ότι η περιοχή όπου έγινε ο χθεσινός σεισμός
παρουσιάζει αξιόλογο ιστορικό. Ο τελευταίος μεγάλος σεισμός έγινε το 1995 στην
πόλη Ντινάρ και είχε προκαλέσει τον θάνατο 150 ανθρώπων και τον τραυματισμό
πολύ περισσότερων. 
Όπως επισήμανε ο διευθυντής του Γεωδυναμικού Ινστιτούτου του Αστεροσκοπείου
Αθηνών κ. Γιώργος Σταυρακάκης, ο χθεσινός σεισμός έγινε σε περιοχή που απέχει
εκατοντάδες χιλιόμετρα από τη Νικομήδεια (που είχε δώσει τον φοβερό σεισμό τον
Αύγουστο του 1999) και πως η τεκτονική στο Μπολβντίν είναι τελείως διαφορετική
από εκείνη του ρήγματος της Ανατολίας. 
Από την άλλη όμως πλευρά, δεν φαίνεται να υπάρχει και σχέση ανάμεσα στον
χθεσινό σεισμό και σε εκείνον που πριν από λίγες μέρες «κούνησε» επικίνδυνα
όχι μόνο τη χώρα μας αλλά και ολόκληρη την ανατολική Μεσόγειο, δηλαδή τον
σεισμό της Καρπάθου. 
Ο σεισμός της Καρπάθου είχε σημειωθεί σε βάθος μεγαλύτερο των 100 χιλιομέτρων,
ενώ στην Μπολβντίν ήταν επιφανειακός με εστιακό βάθος μικρότερο των 10
χιλιομέτρων. Το γεγονός μάλιστα ότι τα επίκεντρα και των δύο ήταν σε ασύνδετες
μεταξύ τους γεωγραφικές θέσεις αποδυναμώνει την όποια θεωρία συσχέτισης των
δύο περιστατικών.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17259N572</ED>
<ID>
ID:305053

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N57&aa=2</URL></REF>


Article

<CATEGORY>vin07</CATEGORY>

 <H2>Στο πλευρό της Αργεντινής
</H2><H4>Χιλιάδες διαδηλωτές στη Βραζιλία έδειξαν την αλληλεγγύη τους
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Ο πόλεμος και οι συνέπειές του βρέθηκαν στο επίκεντρο των συζητήσεων και
των εκδηλώσεων του Παγκόσμιου Κοινωνικού Φόρουμ, στο Πόρτο Αλέγκρε της Βραζιλίας.

Πόρτο Αλέγκρε. Οι αντίπαλοι της παγκοσμιοποίησης που έλαβαν μέρος στο
Κοινωνικό Φόρουμ ξεπέρασαν τις 60.000

Περίπου 2.000 νέοι διαδήλωσαν την αλληλεγγύη τους προς την Αργεντινή χτυπώντας
κατσαρόλες στους δρόμους του Πόρτο Αλέγκρε. «Πρέπει η αλληλεγγύη προς την
Αργεντινή να αντηχήσει σε όλη τη Λατινική Αμερική», ήταν το σύνθημα που
κυριάρχησε στη διαδήλωση, στην οποία δέσποζαν οι κόκκινες σημαίες του
Εργατικού Κόμματος και του Σοσιαλιστικού Κινήματος Εργαζομένων της Αργεντινής.
Πριν από την έναρξη της διαδήλωσης, ένας νεαρός διάβασε κατάλογο με τα ονόματα
30 ανθρώπων που σκοτώθηκαν στις ταραχές, στην Αργεντινή. 
Πέντε μήνες μετά την τραγωδία της 11ης Σεπτεμβρίου, οι μη κυβερνητικές
οργανώσεις, οι οποίες λαμβάνουν μέρος στις εκδηλώσεις του Παγκόσμιου
Κοινωνικού Φόρουμ, επισήμαναν ότι σε έναν κόσμο που κυριαρχείται από τον
νεοφιλελευθερισμό θα πρέπει κανείς να περιμένει νέους πολέμους. 
Οι απόψεις που διατυπώθηκαν στο Πόρτο Αλέγκρε διέφεραν ριζικά από εκείνες οι
οποίες εκφράστηκαν στο Φόρουμ της Νέας Υόρκης, που ασχολήθηκε και αυτό με το
θέμα. 
«Η τρομοκρατία φέρνει τρομοκρατία, ο πόλεμος φέρνει πόλεμο», είπε ο Οντέντ
Γκράγιεβ, από τους οργανωτές του Κοινωνικού Φόρουμ, αναφερόμενος στην
αντιτρομοκρατική εκστρατεία των ΗΠΑ στο Αφγανιστάν. 
Οι διαλέξεις 
Ο κόσμος δεν θα γίνει ποτέ ασφαλής αν δεν ελεγχθεί η οικονομική
παγκοσμιοποίηση, είπε ο Νόαμ Τσόμσκι, ο οποίος άνοιξε μια σειρά διαλέξεων με
τίτλο «Ένας κόσμος χωρίς πολέμους είναι εφικτός». 
Ο Αμερικανός γλωσσολόγος δεν έκρυψε τη ζωηρή ανησυχία του για τα σχέδια του
προέδρου Μπους να στρατιωτικοποιήσει το Διάστημα, κάτι που μπορεί να
αποτελέσει «σοβαρή απειλή για την επιβίωση του ανθρώπινου είδους». 
Στο Πόρτο Αλέγκρε καταγγέλθηκε ο ρόλος του Παγκόσμιου Οργανισμού Εμπορίου που,
με την κατοχύρωση των πατεντών, παρεμποδίζει την αντιγραφή φαρμάκων, τα οποία
θα μπορούσαν να διατίθενται πολύ φθηνότερα στις αναπτυσσόμενες χώρες. «Το 99%
των πατεντών αυτών», τόνισε η Μισέλ Λοτρόβσκα, εκπρόσωπος της οργάνωσης
Γιατροί Χωρίς Σύνορα, «ανήκουν σε ιδιώτες ή σε εταιρείες ανεπτυγμένων χωρών».
Όπως υπογραμμίστηκε στη σύνοδο, το 72% του παγκόσμιου πληθυσμού ζει σε
αναπτυσσόμενες χώρες, οι οποίες όμως αντιπροσωπεύουν μόλις το 7% της αγοράς
φαρμάκων. Το ένα τρίτο της ανθρωπότητας δεν έχει πρόσβαση στα φάρμακα και σε
ορισμένες χώρες της Αφρικής και της Ασίας το ποσοστό αυτό ξεπερνά το 50%. 
«Για την ελονοσία, την ασθένεια του ύπνου, χρησιμοποιούμε φάρμακα που υπήρχαν
προ τεσσαρακονταετίας», είπε η Λοτρόβσκα, «και δεν υπάρχει φάρμακο για τον
δάγγιο πυρετό, ο οποίος έχει προσλάβει επιδημικές διαστάσεις στο Ρίο ντε Τζανέιρο».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17259N581</ED>
<ID>
ID:304989

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N58&aa=1</URL></REF>


Article

<CATEGORY>vin07</CATEGORY>

 <H2>Πρωταρχικοί στόχοι, η καταπολέμηση της φτώχειας και του ΑΙDS
</H2>
Ήπιο κλίμα. Οι διαδηλωτές έκαναν αισθητή την παρουσία τους στη Νέα Υόρκη,
αλλά δεν υπήρξαν επεισόδια τύπου Σιάτλ

Ο Μπόνο και ο Μπιλ Γκέιτς τοποθετήθηκαν στο πλευρό των φτωχών του κόσμου, στο
πλαίσιο των εκδηλώσεων του Παγκόσμιου Οικονομικού Φόρουμ που διεξάγεται στη
Νέα Υόρκη. 
Ο τραγουδιστής του συγκροτήματος U2 και ο πρόεδρος της Μάικροσοφτ απηύθυναν
έκκληση να ληφθούν δραστικά μέτρα για την καταπολέμηση της φτώχειας. Μαζί τους
συμφώνησε και ο εκπρόσωπος του ΟΗΕ για θέματα ανάπτυξης και πρώην πρόεδρος του
Μεξικού, Ερνέστο Ζεντίγιο. 
Μοιραία, ο Αμερικανός υπουργός Οικονομικών Πολ Ο'Νίλ ένιωσε κάπως μόνος του
όταν άκουσε τους ομιλητές να υποστηρίζουν ότι οι πλούσιες χώρες οφείλουν να
αναλάβουν μεγαλύτερες δεσμεύσεις, ώστε να ξεφύγουν από τη φτώχεια
δισεκατομμύρια άνθρωποι σε ολόκληρο τον κόσμο. Ο Ο'Νίλ, ο οποίος έχει
χρηματίσει στο παρελθόν στέλεχος ιδιωτικών επιχειρήσεων, υποστήριξε ότι το πιο
σημαντικό στον αγώνα κατά της φτώχειας είναι να δημιουργηθούν οι συνθήκες
οικονομικής ανάπτυξης των φτωχών χωρών.

«Το θέμα δεν είναι πόσα χρήματα θα δαπανήσουμε γι' αυτούς», είπε, «αλλά πώς θα
μπορέσουμε να βοηθήσουμε τους ανθρώπους να δημιουργήσουν τις συνθήκες που θα
τους επιτρέψουν να γίνουν οι ίδιοι παράγοντες ανάπτυξης και δημιουργίας
πλούτου». 
Ο Ιρλανδός τραγουδιστής έκανε, στη συνέχεια, έκκληση στην κοινή λογική των
πλούσιων χωρών, τονίζοντας ότι θα τους στοιχίσει πιο ακριβά να αναθρέψουν
εκατομμύρια ορφανά, παρά να προσφέρουν βοήθεια στους γονείς τους πριν πεθάνουν
από AIDS. Μαζί του συμφώνησε και ο Μπιλ Γκέιτς, ο οποίος ανακοίνωσε δωρεά 50
εκατομμυρίων δολαρίων στον αγώνα κατά του AIDS. «Αν θέλουμε να επιτύχουμε την
παγκόσμια δικαιοσύνη, η υγεία αποτελεί προτεραιότητα», είπε, υποστηρίζοντας
ότι πρέπει να γίνουν συντονισμένες προσπάθειες στον τομέα του μαζικού
εμβολιασμού των παιδιών. Το παράδοξο, είπε, είναι ότι η μείωση της παιδικής
θνησιμότητας οδηγεί και σε μείωση του αριθμού των γεννήσεων, επομένως σε έναν
αποτελεσματικότερο δημογραφικό έλεγχο και σε καλύτερη διαχείριση του δυναμικού
μιας χώρας. 
Ο Ερνέστο Ζεντίγιο, ως επικεφαλής μιας διεθνούς επιτροπής προσωπικοτήτων, έχει
αναλάβει να διατυπώσει συγκεκριμένες προτάσεις για τη χρηματοδότηση της
ανάπτυξης στον κόσμο. 
Δεν έλειψαν ούτε στη Νέα Υόρκη οι αντιπαραθέσεις μεταξύ διαδηλωτών και
αστυνομικών δυνάμεων, αλλά σε τίποτα δεν θύμιζαν τις δυναμικές και
επεισοδιακές αναμετρήσεις άλλων συνόδων του Παγκόσμιου Οικονομικού Φόρουμ στο
Νταβός. Οι αστυνομικοί κράτησαν τους διαδηλωτές μακριά από το ξενοδοχείο
«Γουόλντορφ Αστόρια», που φιλοξενεί το Φόρουμ. Οι αστυνομικές αρχές της Νέας
Υόρκης ανακοίνωσαν ότι έκαναν 36 συλλήψεις. Για πρώτη φορά από την περασμένη
Πέμπτη, που άρχισαν οι εργασίες του Φόρουμ, οι διαδηλωτές εμφανίστηκαν σε
μεγάλους αριθμούς το Σάββατο, αλλά και πάλι δεν ξεπέρασαν τις 7.000. Έτσι κι
αλλιώς, ο βροχερός καιρός ήταν αποθαρρυντικός. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17259N582</ED>
<ID>
ID:305054

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N58&aa=2</URL></REF>


Article

<CATEGORY>vin07</CATEGORY>

 <H2>Ο «άξονας του κακού»
</H2><H4>Οι ΗΠΑ έτοιμες να χτυπήσουν Ιράν, Ιράκ και Β. Κορέα
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Οι Αμερικανοί επιθυμούν να επεκτείνουν τον πόλεμο κατά της τρομοκρατίας. Να
επιτεθούν στον «άξονα του κακού», όπως ο πρόεδρος Μπους αποκαλεί το Ιράν, το
Ιράκ και τη Βόρεια Κορέα. 
Γκουαντάναμο, Κούβα. Τραυματίας αιχμάλωτος μεταφέρεται αλυσοδεμένος σε φορείο

Οι Ευρωπαίοι διαφωνούν. Έντονα. Και αυτός είναι ο λόγος που οι Αμερικανοί
έχουν μέχρι σήμερα επιδείξει «αυτοσυγκράτηση» στις στρατιωτικές επιχειρήσεις
τους. Μια αυτοσυγκράτηση που καθημερινά μοιάζει πιο εύθραυστη... 
Ισχυρές αντιρρήσεις πρόβαλε - για μία ακόμα φορά - η Ευρώπη στις φιλοδοξίες
της Ουάσιγκτον να επεκτείνει τον πόλεμο κατά της τρομοκρατίας, κατά τη
διάρκεια της διεθνούς Συνόδου για την Ασφάλεια που πραγματοποιήθηκε στο
Μόναχο. 
Οι επανειλημμένες πρόσφατες αναφορές του Αμερικανού προέδρου Τζορτζ Μπους στον
«άξονα του κακού» (Ιράν, Ιράκ και Βόρεια Κορέα - όλες τους χώρες που διαθέτουν
τη δυνατότητα να αναπτύξουν όπλα μαζικής καταστροφής), αντιμετωπίστηκαν με
σκεπτικισμό, έως του σημείου να αναγκαστεί ο Πολ Γούλφοβιτς, ο Αμερικανός
υφυπουργός Άμυνας, να διευκρινίσει πως δεν επίκειται άμεση δράση κατά των
τριών κρατών. 
Δυστυχώς όμως, απ' ό,τι φαίνεται, η λέξη-κλειδί στη δήλωση του Γούλφοβιτς ήταν
το «άμεση» δράση. Γιατί, ανεξαρτήτως των ευρωπαϊκών αντιρρήσεων, οι ΗΠΑ θα
προχωρήσουν - αυτό είναι το μήνυμα της Συνόδου του Μονάχου. Στο ίδιο μήκος
κύματος κινήθηκαν χθες η σύμβουλος του προέδρου Μπους για θέματα εθνικής
ασφαλείας Κοντολίζα Ράις, καθώς και ο υπουργός Άμυνας Ντόναλντ Ράμσφελντ. 
Η κυρία Ράις δήλωσε ότι το Ιράν, το Ιράκ και η Βόρεια Κορέα αντιπροσωπεύουν
πράγματι «μία φανερή και υπαρκτή απειλή» για τον κόσμο. Ο δε Ντόναλντ
Ράμσφελντ δήλωσε χθες ότι μαχητές Ταλιμπάν και μέλη της Αλ Κάιντα διέφυγαν από
το Αφγανιστάν στο γειτονικό Ιράν με τη βοήθεια της Τεχεράνης. Το ότι ήρθε η
ώρα της επέκτασης του πολέμου, επιβεβαιώνεται και από μια άλλη πηγή: τον
στρατηγικό εταίρο των ΗΠΑ, το Ισραήλ. Οι ΗΠΑ αναμένεται να εξαπολύσουν ένοπλη
επίθεση εναντίον του Ιράκ τον Μάιο, ισχυρίζεται σε χθεσινό της δημοσίευμα η
εφημερίδα «Γιεντιότ Αχαρόντοτ». 
Οι Έλληνες 
Εν τω μεταξύ, για το Καράτσι του Πακιστάν αναχωρούν, μέχρι την Τετάρτη, οι
πρώτοι 14 Έλληνες της ελληνικής δύναμης του Αφγανιστάν. 
Στο δε Καράτσι αποβαίνουν άκαρπες οι έρευνες της αστυνομίας για τον Αμερικανό
δημοσιογράφο Ντάνιελ Περλ που έχει απαχθεί, αδυνατώντας να δώσουν απάντηση στο
κατά πόσον ο Περλ είναι ακόμα ζωντανός ή εκτελέσθηκε από τους απαγωγείς του,
μετά την εκπνοή της προθεσμίας που είχαν θέσει. 
Και τέλος, όσον αφορά τους Ταλιμπάν και τα μέλη της Αλ Κάιντα που είναι
αιχμάλωτοι στην αμερικανική βάση Γκουαντάναμο της Κούβας, Αμερικανός στρατηγός
έσπευσε να δηλώσει ότι «ούτε βασανίζονται ούτε μαστιγώνονται ούτε τους
τυραννάμε χρησιμοποιώντας εκτυφλωτικές λάμπες, ούτε τους ναρκώνουμε»,
προκαλώντας έτσι, άθελά του, νέο κύκλο έντονων αμφισβητήσεων για τον τρόπο με
τον οποίο μεταχειρίζονται οι στρατιωτικοί τους κρατουμένους. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17259N591</ED>
<ID>
ID:304990

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N59&aa=1</URL></REF>


Article

<CATEGORY>vin07</CATEGORY>

 <H5>ΦΟΡΟΥΜ
</H5><H2>Πρέπει να είμαστε ανοιχτοί στον κόσμο
</H2><H4>Ο Τζαγκντίς Μπαγκουάτι μιλάει στην Αριστοτελία Πελώνη
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

'Είναι λογικό να διαμαρτύρονται τόσοι άνθρωποι στο Πόρτο Αλέγκρε, παρ' όλο που
δεν έχουν τίποτα συγκεκριμένο να προτείνουν. Το μόνο που έχουν είναι οι
θεωρίες του Μαρξ. Πού είναι όμως οι λύσεις; Μιλούν για πολιτικές και
δημοκρατικές αξίες, για επιθυμητά πράγματα, όχι όμως για οικονομική ευημερία. 
Οι νέοι άνθρωποι είναι αναστατωμένοι και αυτό είναι καλό. Χρειάζεσαι ιδεαλισμό
για ν' αλλάξεις τον κόσμο. Όμως παραείναι νέοι για να ξέρουν. Λένε ότι οι
ξένες επενδύσεις είναι επιζήμιες. Αλλά ο κόσμος έχει αλλάξει: η κοινωνία της
πληροφορίας, οι θεσμικές αλλαγές, οι μη κυβερνητικές οργανώσεις(ΜΚΟ) με κάνουν
να μην ανησυχώ και να μην είμαι σκεπτικιστής όπως 30 χρόνια πριν. 
Ας είμαστε πραγματιστές. Οι πολυεθνικές έχουν κάνει καλό. Το λένε οι έρευνες
που δείχνουν αυξήσεις στους εγχώριους μισθούς. Οι νέοι κατά της
παγκοσμιοποίησης μιλούν για sweatshops (εργοστάσια με 12 ώρες την ημέρα
δουλειά). Μπερδεύουν όμως διαφορετικά πράγματα. Δεν γνωρίζουν ότι οι
πολυεθνικές πληρώνουν κατά μέσον όρο 10% παραπάνω από τις τοπικές
επιχειρήσεις. 
Μιλούν για εκμετάλλευση, αλλά δεν είναι έτσι. Αν πληρώνουν καλύτερα από τις
εγχώριες επιχειρήσεις, τι να κάνουμε; Είναι γεγονός. Όπως είναι γεγονός ότι
κάποιοι γεννήθηκαν σε φτωχές χώρες, όπως εγώ γεννήθηκα στην Ινδία. Όμως, τα
σοσιαλιστικά προγράμματα στη χώρα μου χειροτέρεψαν την κατάσταση. Αντίθετα,
στην Ινδία, όπως και στην Κίνα, η εκμετάλλευση της παγκόσμιας ένταξης έφερε
μεγαλύτερους ρυθμούς ανάπτυξης και μείωσε τη φτώχεια. 
Η ραγδαία ανάπτυξη είναι μια λύση, ίσως όχι η καλύτερη, αλλά η πιο
ολοκληρωμένη. Η δική τους λύση ποια είναι; Ψάχνω στοιχεία που ν' αποδεικνύουν
τους ισχυρισμούς τους, αλλά δεν βρίσκω τίποτα. Η παγκοσμιοποίηση είναι η
καλύτερη λύση, αρκεί να προσαρμοστούμε στη διεθνή ανταγωνιστικότητα και να
δημιουργήσουμε ένα θεσμικό πλαίσιο πολιτικών υποστήριξης. 
Αν θα πήγαινα στο Πόρτο Αλέγκρε; Είναι χάσιμο χρόνου. Και ο Μαρξ να ζούσε
σήμερα, θα είχε αλλάξει απόψεις. Αυτοί οι σοσιαλιστές δεν αλλάζουν ποτέ. Δεν
μπορώ να συζητήσω μαζί τους, γιατί δεν έχουν επιχειρήματα, εκτός από μερικές
οργανώσεις, όπως την ATTAC. 
Δεν χρειαζόμαστε ταραξίες, αλλά ανθρώπους που θα κάνουν πιο όμορφο τον κόσμο.
Είμαι πολύ αισιόδοξος για τους νέους, και αυτό λέω στους φοιτητές μου: να
έχουν επιχειρήματα, να έχουν τα εργαλεία για να σχεδιάσουν πολιτικές. Οι ΜΚΟ
γνωρίζουν καλά τα προβλήματα και μπορούν να βοηθήσουν τις κυβερνήσεις. Έτσι
μπορούμε να φτιάξουμε έναν πιο όμορφο 21ο αιώνα. Πρέπει να είμαστε ανοιχτοί
στον κόσμο. Αν κλείσουμε τις πόρτες, δεν έχουμε καμιά ελπίδα'. 
Ο Τζαγκντίς Μπαγκουάτι είναι καθηγητής Οικονομικών στο Columbia
University, από τους σημαντικότερους θεωρητικούς του διεθνούς εμπορίου και της
αναπτυξιακής πολιτικής.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17259N592</ED>
<ID>
ID:305055

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N59&aa=2</URL></REF>


Article

<CATEGORY>vin07</CATEGORY>

 <H2>Απορρίπτει το «όραμα ειρήνης» του Αραφάτ ο Σαρόν
</H2>
Η Παλαιστινιακή Αρχή θα επαναλάβει ότι αναγνωρίζει το κράτος του Ισραήλ. Το
Ισραήλ θα αναγνωρίσει ένα παλαιστινιακό κράτος χωρίς συγκεκριμένα σύνορα. Θα
επέλθει συμφωνία κατάπαυσης του πυρός. Και κατόπιν, θα ξεκινήσουν
διαπραγματεύσεις για όλα τα εκκρεμή ζητήματα... Το ειρηνευτικό σχέδιο που
προωθεί ο υπουργός Εξωτερικών της χώρας, Σιμόν Πέρες, μοιάζει ελπιδοφόρο. Αλλά
προσκρούει στην αντίδραση του Ισραηλινού πρωθυπουργού Αριέλ Σαρόν. 
Ο Πέρες παρουσίασε το σχέδιό του στη διάρκεια συνάντησης που είχε την
Παρασκευή στη Νέα Υόρκη με τον πρόεδρο του Νομοθετικού Συμβουλίου των
Παλαιστινίων, Αχμάντ Κορέι. «Απλώς προσπαθήσαμε να εξετάσουμε κάποιες ιδέες»,
είπε λίγο αργότερα. «Ανήκω σε μία κυβέρνηση συνασπισμού και είναι εμφανές πως
καθοριστικός παράγοντας είναι η συναίνεση του Ισραηλινού πρωθυπουργού». Ο
Σαρόν έσπευσε χθες να ξεκαθαρίσει πως οι προτάσεις τού Πέρες «δεν τον
δεσμεύουν». Και παράλληλα, απέρριψε το «όραμα για την ειρήνη» που ανέπτυξε σε
άρθρο του στους «New York Times» ο Γιασέρ Αραφάτ. 
«Δεν με έπεισε και προτείνω να μην πεισθεί και κανένας άλλος», απάντησε ο
Σαρόν. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17259N593</ED>
<ID>
ID:305096

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N59&aa=3</URL></REF>


Article

<CATEGORY>vin07</CATEGORY>

 <H2>Η μεγάλη σφαγή των δελφινιών
</H2><H4>Γάλλοι και Βρετανοί αλιείς τα σκοτώνουν κατά εκατοντάδες
</H4>
Νεκρά δελφίνια ξεβράστηκαν στις γαλλικές ακτές, όπου 300 κήτη βρέθηκαν νεκρά
μέσα σε μόλις μια εβδομάδα τον Ιανουάριο

Μόνο τον Ιανουάριο, 80 δελφίνια ξεβράστηκαν νεκρά κατά μήκος των ακτών της
Κορνουάλης, του Ντέβον, του Ντόρσετ, του Χαμσάιρ και του Σάσεξ - όσα είχαν
βρεθεί νεκρά ολόκληρο το πρώτο τρίμηνο του 2001. Πολλά έφεραν σαφή σημάδια ότι
είχαν πιαστεί σε δίχτυα και ορισμένα είχαν ακρωτηριαστεί εσκεμμένα ώστε τα
πτώματα των δελφινιών να βυθιστούν και να μην ξεβραστούν στις ακτές και
ενοχοποιήσουν έτσι τους σφαγείς. Στη γαλλική ακτή του Ατλαντικού η κατάσταση
είναι ακόμη χειρότερη. 
Μελέτη του Γαλλικού Κέντρου Ερευνών για τα Θαλάσσια Θηλαστικά στο Πανεπιστήμιο
της Λα Ροσέλ έδειξε ότι από τις 20 ώς τις 28 Ιανουαρίου περίπου 300 νεκρά
δελφίνια ξεβράστηκαν στις ακτές νοτίως της Βρετάνης και «τα περισσότερα έφεραν
σαφή σημάδια ότι είχαν πιαστεί σε δίχτυα». 
Μολονότι ουδείς μπορεί να είναι σίγουρος, μοιάζει πιθανόν να έχουν σκοτωθεί
στη θάλασσα πολλά περισσότερα δελφίνια απ' όσα βρέθηκαν νεκρά στις ακτές. Η
βρετανική Ένωση για την Προστασία της Φάλαινας και του Δελφινιού εκτιμά ότι
ευθύνεται ο στόλος των 50 γαλλικών αλιευτικών που ψαρεύουν τον χειμώνα
λαβράκια νοτιοδυτικά των βρετανικών νησιών της Μάγχης. Η ζήτηση για λαβράκια
έχει αυξηθεί παντού, περιλαμβανομένης της Βρετανίας, και η τιμή τους έχει
υπερβεί την τιμή του σολομού. Έτσι, η αλιεία τους γίνεται τόσο εντατικά ώστε η
Ευρωπαϊκή Ένωση χρειάστηκε να την περιορίσει κανονιστικά επειδή απειλείται ο
πληθυσμός τους. Αλλά τώρα φαίνεται πως η απειλή δεν περιορίζεται στα λαβράκια,
αλλά αφορά και άλλα ζωντανά πλάσματα που πιάνονται στα δίχτυα, με πρώτα τα
δελφίνια. 
Οι ψαράδες που κυνηγούν τα λαβράκια χρησιμοποιούν τράτες: δύο αλιευτικά με
δυνατές μηχανές σέρνουν με ταχύτητα μέσα στο νερό ένα μεγάλο δίχτυ, λίγο κάτω
από την επιφάνεια. Αυτός ο τρόπος ψαρέματος γίνεται όλο και πιο δημοφιλής αφού
η Ε.Ε. απαγόρευσε να χρησιμοποιούνται τα ελεύθερα δίχτυα - τεράστια δίχτυα με
μικρά ανοίγματα που κρέμονται από την τράτα στο νερό και προκαλούν μεγάλη
καταστροφή, αφού συλλαμβάνουν όχι μόνο τα ψάρια που θέλουν οι ψαράδες, αλλά
και οτιδήποτε άλλο βρεθεί στον δρόμο τους - φώκιες, θαλάσσια πουλιά, δελφίνια,
χελώνες κ.ά. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17259N601</ED>
<ID>
ID:304991

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N60&aa=1</URL></REF>


Article

<CATEGORY>vin07</CATEGORY>

 <H2>Οι πιγκουίνοι εγκαταλείπουν την Ανταρκτική!
</H2>
Οι πιγκουίνοι αρχίζουν να εγκαταλείπουν τμήματα της Ανταρκτικής επειδή οι
παγωμένες αχανείς εκτάσεις της αρχίζουν να γίνονται πολύ ζεστές. Οι πληθυσμοί
των πιγκουίνων στη Χερσόνησο της Ανταρκτικής - το βορειότερο τμήμα της
παγωμένης ηπείρου - μειώνονται καθώς η θέρμανση του πλανήτη αρχίζει να τους
επηρεάζει. Εμπειρογνώμονες προβλέπουν πως, καθώς συνεχίζεται η κλιματική
αλλαγή, μπορεί να εγκαταλείψουν για τα καλά το καταφύγιό τους αυτό. Οι
πιγκουίνοι που ζουν στη χερσόνησο αυτή αγαπούν το κρύο ακόμη περισσότερο από
άλλα είδη του πουλιού αυτού. Και η χερσόνησος ζεσταίνεται ταχύτερα απ' ό,τι
κάθε άλλη περιοχή της Γης, με τη θερμοκρασία να αυξάνεται εκεί τουλάχιστον
πέντε φορές ταχύτερα από τον παγκόσμιο μέσο όρο. 
Η παγκόσμια άνοδος της θερμοκρασίας δημιουργεί προβλήματα και σε ένα άλλο
καταφύγιό τους, τη Θάλασσα Ρος. Δύο γιγάντια παγόβουνα αποκόπηκαν από τον
παγετώνα της Ανταρκτικής και μπλοκάρουν τον δρόμο από τις αποικίες τους προς
τις περιοχές στις οποίες τρέφονται. Το αποτέλεσμα είναι ότι πρέπει να
περπατήσουν 30 μίλια μακρύτερα για να βρουν τροφή, απόσταση σημαντική αφού
μπορούν να διανύσουν μόνον ένα μίλι την ώρα. 
Στην άλλη πλευρά της ηπείρου, χιλιάδες μωρά αυτοκρατορικών πιγκουίνων πνίγηκαν
όταν ο πάγος έσπασε πρόωρα, πριν μάθουν να κολυμπούν.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17259N602</ED>
<ID>
ID:305056

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N60&aa=2</URL></REF>


Article

<CATEGORY>vin07</CATEGORY>

 <H2>Αμφιλεγόμενη η συνέντευξη Μιλόσεβιτς
</H2>
Ο πρώην πρόεδρος της Γιουγκοσλαβίας, Σλόμπονταν Μιλόσεβιτς, αρνήθηκε τις
κατηγορίες που τον βαρύνουν για εγκλήματα πολέμου, δήλωσε ότι προτίθεται να
υπερασπισθεί τον εαυτό του όχι ενώπιον του Διεθνούς Ποινικού Δικαστηρίου της
Χάγης (ΔΠΔ) αλλά ενώπιον του λαού - τονίζοντας ότι «το Κοσσυφοπέδιο είναι
σερβικό έδαφος» - και υποστήριξε ότι του μίλησε ο... Θεός, ο οποίος τον
διαβεβαίωσε ότι μια μέρα οι προσπάθειές του θα αναγνωρισθούν. Όλα αυτά, σε μία
συνέντευξη που υποτίθεται ότι παραχώρησε στο ρωσικό πρακτορείο ειδήσεων
ΙΤΑΡ-ΤΑΣΣ μέσα από το κελί του στη Χάγη, κάτω από άκρα μυστικότητα και
χρησιμοποιώντας την υψηλή τεχνολογία που διαθέτουν οι κατάσκοποι. Υψηλόβαθμο
στέλεχος του πρακτορείου διαβεβαίωσε ότι η συνέντευξη, μέρος της οποίας
δημοσιεύεται στην ηλεκτρονική σελίδα της εφημερίδας «Ιζβέστια», είναι γνήσια
και εξασφαλίστηκε από τον ανταποκριτή του ΙΤΑΡ-ΤΑΣΣ στην Ρώμη, Όλεγκ Οσίποφ, ο
οποίος έστειλε στον Μιλόσεβιτς γραπτές ερωτήσεις. Συνεργάτες του τελευταίου
από το Βελιγράδι, ωστόσο, εξέφρασαν έντονες αμφιβολίες για το εάν δόθηκε η
συνέντευξη αυτή.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17259N603</ED>
<ID>
ID:305097

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N60&aa=3</URL></REF>


Article

<CATEGORY>vin07</CATEGORY>

 <H2>Έφερε τη θύελλα στην Ιταλία ο Μορέτι
</H2>
Νάνι Μορέτι. Επιτέθηκε στα εξέχοντα στελέχη της Αριστεράς

Όταν ο Νάνι Μορέτι, ο διάσημος Ιταλός σκηνοθέτης - βραβευμένος με τον Χρυσό
Φοίνικα των Καννών και υποψήφιος για Όσκαρ με την ταινία του «Το δωμάτιο το
γιου μου»- και «αγαπημένο παιδί» της ιταλικής Αριστεράς, ανέβηκε στο βήμα, οι
ηγέτες της Αριστεράς τον κοιτούσαν με λατρεία. Λίγα λεπτά αργότερα, τη λατρεία
διαδεχόταν η έκπληξη. Και μετά η οργή. 
Πολιτική θύελλα έχει προκαλέσει στην Ιταλία ο Νάνι Μορέτι, ένας από τους
κορυφαίους σκηνοθέτες της Ευρώπης και γνωστός για τις αριστερές πεποιθήσεις
του, με επίθεση που έκανε στα εξέχοντα στελέχη της Αριστεράς κατά τη διάρκεια
ομιλίας που πραγματοποίησε το Σάββατο, στα πλαίσια εκδήλωσης που είχαν
διοργανώσει όλα τα αριστερά κόμματα της Ιταλίας. 
Οι δηλώσεις

«Λυπάμαι πολύ που πρέπει να το πω αυτό, αλλά με τέτοιου είδους ηγέτες ποτέ δεν
πρόκειται να νικήσουμε», είπε στο συγκεντρωμένο πλήθος στην ιστορική Πλατεία
Ναβόνα της Ρώμης ο Νάνι Μορέτι. Μόλις είχαν κατέβει διαδοχικά από το βήμα οι
Μάσιμο Ντ' Αλέμα, πρώην πρωθυπουργός της Ιταλίας, Φραντσέσκο Ρουτέλι, πρώην
δήμαρχος της Ρώμης, και Πιέρο Φασίνο, επικεφαλής του μεγαλύτερου αριστερού
κόμματος της χώρας. 
«Εδώ περιμέναμε να κάνετε κάποια αυτοκριτική για τα λάθη που διαπράξατε. Αλλά
οι γραφειοκράτες που είναι σήμερα εδώ, φαίνεται να μην έχουν μάθει τίποτα. Με
αυτούς τους ηγέτες ποτέ δεν θα νικήσουμε», τόνισε, κατηγορώντας τους ηγέτες
της Αριστεράς ότι έχουν χάσει την επαφή τους με τον λαό. 
Αμέσως μετά την... εμπρηστική ομιλία τού Μορέτι, ο Ντ' Αλέμα σηκώθηκε και
έφυγε από τη σκηνή, ενώ οι υπόλοιποι πολιτικοί παρέμειναν εκεί αμήχανοι,
κρύβοντας τα πρόσωπά τους με τα χέρια τους. Το δε πλήθος, ενθουσιασμένο από
τον Μορέτι, παραληρούσε. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17259N604</ED>
<ID>
ID:305124

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N60&aa=4</URL></REF>


Article

<CATEGORY>vin07</CATEGORY>

 <H5>ΤΟΝΥ ΜΠΕΝ
</H5><H2>Πρόσωπα
</H2><H2>Από τη Βουλή στην «αληθινή πολιτική»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μπους και Μπλαιρ πετάνε στα σκουπίδια τον Χάρτη του ΟΗΕ, λέει ο Τόνυ Μπεν·
και ο Αμερικανός πρόεδρος έχει στρατολογήσει περισσότερους από κάθε άλλον για
λογαριασμό της αλ-Κάιντα. 
Τόνυ Μπεν. «Κάθε πρόοδος έρχεται από τη βάση»

Στα 76 του, έπειτα από μισό αιώνα στα έδρανα ως βουλευτής των Εργατικών, ο
Τόνυ Μπεν παραιτήθηκε πέρυσι από τη Βουλή των Κοινοτήτων για να συμμετάσχει
στην «αληθινή πολιτική», αυτή που ασκείται έξω από το Κοινοβούλιο. Τώρα δίνει
διαλέξεις σε δημαρχεία και θέατρα, προσπαθώντας να αναβιώσει την παλιά, καλή
δημοκρατική συζήτηση. «Τα προβλήματα είναι εξαιρετικά ενδιαφέροντα και δύσκολα
και η πολιτική είναι συχνά πολύ ρηχή και προσωποποιημένη», λέει στο Ρώυτερς.
«Προσπαθώ να αναβιώσω τις δημόσιες συγκεντρώσεις ως ευκαιρία για να ακούει
κανείς επιχειρήματα, να κάνει ερωτήσεις και να συζητάει». 
Αριστοκρατικής καταγωγής, ο Τόνυ Μπεν θα μπορούσε να είναι ισόβιο μέλος της
Βουλής των Λόρδων, αλλά εκείνος απαρνήθηκε τον τίτλο του και έθεσε
υποψηφιότητα για τη Βουλή των Κοινοτήτων. Θήτευσε σε διάφορα υπουργεία από το
1966 ώς το 1979, αλλά πέρασε το υπόλοιπο της 50ετούς κοινοβουλευτικής
σταδιοδρομίας του στην αντιπολίτευση ή στα «πίσω έδρανα», από τα οποία οι
βουλευτές προκαλούν και επιτιμούν την ηγεσία τους. Στη δεκαετία του 1980
αντιτάχθηκε στον πόλεμο της Θάτσερ στα Φώκλαντ και έκανε πορείες δίπλα στους
απεργούς ανθρακωρύχους. Σήμερα τονίζει πως ο Μπους και ο Μπλαιρ πρέπει να
αναρωτηθούν: «Είναι άραγε η εκδίκηση ο καλύτερος τρόπος για να αντιμετωπίσει
κανείς προβλήματα αυτού του μεγέθους; Γιατί η εκδίκηση δεν είναι διεθνές
δίκαιο. Άραγε οι ζωές των Μουσουλμάνων αξίζουν όσο και οι δικές μας; Γιατί στο
Αφγανιστάν σκοτώθηκαν από τον βομβαρδισμό περισσότεροι άμαχοι απ' όσοι στο
Ουώρλντ Τρέηντ Σέντερ». Πιστεύει πως η εκδίκηση για τον φόνο αθώων με φόνους
αθώων στέλνει κόσμο στην αγκαλιά των τρομοκρατών, πως ο Μπους λειτουργεί ως
στρατολόγος του δικτύου αλ-Κάιντα. «Αν θέλεις να επικρατήσει το διεθνές δίκαιο
και όχι η βία και η βεντέτα, τότε κάποιος πρέπει κάποια στιγμή να σταματήσει
τον κύκλο της εκδίκησης», υπογραμμίζει. Κι αν αυτό δεν γίνει, «χάνεται κάθε
προοπτική να λυθούν ειρηνικά τα προβλήματα του κόσμου». 
Φέτος έκλεισαν 60 χρόνια από τότε που ο Μπεν εντάχθηκε στο Εργατικό Κόμμα, σε
ηλικία 17 ετών, και έχει πλέον μάθει ότι «κάθε πρόοδος έρχεται από τη βάση».
Τονίζει πως όσοι θέλουν την αλλαγή δεν πρέπει να είναι υπεραισιόδοξοι, αλλά
πιστεύει πως η πολιτική πρόοδος, από τη βάση προς τα πάνω, είναι δυνατή. Γιατί
«η ελπίδα είναι το καύσιμο της προόδου και ο φόβος είναι η φυλακή στην οποία κλείνεσαι».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17259N611</ED>
<ID>
ID:304992

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N61&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Η δύναμη του έρωτα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Υπάρχει κάτι, γράφει ο Φίλιπ Λάρκιν σ' ένα ποίημά του, που θα ζήσει και
μετά τον θάνατό μας: ο έρωτας, φυσικά. Ένα συναίσθημα οικουμενικό, αιώνιο και
συχνά παρεξηγήσιμο. 
Πάμπλο Πικάσο: «Φιγούρες στην ακροθαλασσιά» (1931)

Ένας νέος και φτωχός δικηγόρος φτάνει στο Σπρίνγκφιλντ του Ιλινόι τον Απρίλιο
του 1837 και ρωτά τον ξενοδόχο Τζόσουα Φράι Σπηντ πόσο κοστίζει ένα κρεβάτι.
Εκείνος τον λυπάται («Δεν είχα δει ποτέ στη ζωή μου τόση μελαγχολία σ' ένα
πρόσωπο») και του προτείνει να μοιραστεί μαζί του δωρεάν το δικό του διπλό
κρεβάτι. Ο δικηγόρος επιθεωρεί το δωμάτιο, και δέχεται την πρόταση με τα
λόγια: «Εντάξει, Σπηντ, με συγκίνησες». Από εκείνη τη νύχτα, οι δύο άνδρες
έγιναν αχώριστοι φίλοι. Ο Σπηντ κανόνισε μάλιστα και να χάσει ο δικηγόρος την
παρθενία του, γνωρίζοντάς του μια κοπέλα από το διπλανό χωριό «πιθανότατα
πόρνη». 
Ο δικηγόρος λεγόταν Έιμπρααμ Λίνκολν, και 23 χρόνια μετά το βράδυ εκείνο θα
γινόταν πρόεδρος των Ηνωμένων Πολιτειών. Όπως μας πληροφορεί ο Τζόναθαν Νεντ
Κατζ, που αρχίζει με το παραπάνω περιστατικό το βιβλίο του «Ερωτικές ιστορίες:
Σεξ μεταξύ ανδρών πριν την ομοφυλοφιλία» (εκδ. University Press of Chicago),
στην Αμερική των αρχών του 19ου αιώνα ο έρωτας μεταξύ ανδρών δεν ήταν απλώς
δυνατός, αλλά και κοινωνικά αποδεκτός. Τα πράγματα άρχισαν να αλλάζουν τον
Ιανουάριο του 1842, όταν οι Νεοϋορκέζοι διαπίστωσαν την ύπαρξη σοδομιστών
ανάμεσά τους. «Οι περισσότεροι σοδομιστές είναι Εβραίοι», βεβαίωνε η The Whip,
η σκανδαλοθηρική εφημερίδα της εποχής, σημειώνοντας με νόημα ότι τα «κτήνη»
δεν ήταν Αμερικανοί, αλλά άνθρωποι που εισήγαγαν τα αρρωστημένα γούστα τους
από το Λονδίνο, το Παρίσι και τη Λισαβώνα, και κατάφερναν να παραπλανήσουν
νεαρούς χάρις στα χρήματά τους. Η εχθρότητα των χαμηλών και μεσαίων τάξεων
κατά των πλουσίων, γράφει ο Κατζ, έβρισκε επιτέλους έναν εύκολο στόχο: τους
σοδομιστές. 
Για τον υπόλοιπο αιώνα, ο όρος «σοδομιστής» χαρακτήριζε οποιονδήποτε άνδρα
διαπιστωνόταν πως είναι ομοφυλόφιλος. (Σε μια πρόσφατη ανταπόκρισή τους από το
Κανταχάρ για τον σοδομισμό που ανθούσε ανέκαθεν στην πόλη, με εξαίρεση την
περίοδο των Ταλιμπάν, οι Τάιμς έκαναν ακριβώς το αντίθετο, χαρακτηρίζοντας την
πόλη «ασιατική πρωτεύουσα της ομοφυλοφιλίας»). Χρειάστηκε να περάσουν αρκετές
δεκαετίες για να εφεύρει ο Καρλ Μαρία Μπένκερτ τους ουδέτερους όρους
«ομοφυλόφιλος» και «ετεροφυλόφιλος». Όσο για τον στοματικό έρωτα, οι
Αμερικανοί ανακάλυψαν επισήμως την ύπαρξή του μόλις το 1850· κι ας τον είχε
αναφέρει ο Κάτουλλος σε ένα ποίημά του. Τις επόμενες δεκαετίες, οι λέξεις που
θα χρησιμοποιούνταν για να περιγράψουν αυτή την πράξη (cocksucker, fairy, fag,
pansy) ήταν πάντα μειωτικές. Η κοινωνία της εποχής δυσκολευόταν να παραδεχθεί
ότι ο έρωτας μπορεί να εκφραστεί με πολλούς τρόπους και πολλές στάσεις. Έναν
αιώνα αργότερα, το ταμπού αυτό παραμένει ζωντανό.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17259N612</ED>
<ID>
ID:305057

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N61&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Η νυχτερίδα...
</H3>
... χρησιμοποιεί τα αυτιά της για να προσανατολίζεται και να βρίσκει τα
εμπόδια στον δρόμο της. Όμως πώς ακριβώς; Ακούει άραγε τα σχήματα ή βλέπει με
τα αυτιά της; Ό,τι και αν συμβαίνει από τα δύο, είναι από τη φύση της
φτιαγμένη για να ζει μέσα στο βασίλειο των σκιών. Εμείς τα υπόλοιπα πλάσματα
δεν είμαστε καθόλου προικισμένα γι' αυτό - ίσως έτσι εξηγούνται τα αναπόδραστα
ολισθήματά μας μέσα στον κόσμο των σκιών, που ωστόσο, παρά το δέος που μας
εμπνέει, ασκεί πάνω μας μια ακατανίκητη έλξη. <H3>Από την πιο ψηλή...
</H3>
... σκιά του μεγαλύτερου ουρανοξύστη της Νέας Υόρκης μέχρι τη μέθοδο του
Ερατοσθένη για τον υπολογισμό του σχήματος και του μεγέθους της Γης, από τον
ασπρόμαυρο κόσμο στις ταινίες του Φριτς Λανγκ μέχρι το Θέατρο Σκιών, ο άλλος
μας εαυτός ακολουθούσε πάντα τα βήματά μας, επίμονα και αθόρυβα, υποχρεώνοντάς
μας κάθε τόσο να ρίχνουμε μια κλεφτή ματιά πάνω από τον ώμο μας, για να δούμε
τι σχήμα μπορεί να έχει μια τύψη ή μια ενοχή. Οι σκιές ήταν πάντα η κινητήρια
δύναμη της δυτικής σκέψης. Ακόμη και οι πιο «συγκεκριμένες» επιστήμες, ακόμη
και οι πιο «θετικοί» επιστήμονες, δεν έπαψαν ποτέ να ασχολούνται με την υφή
και το σχήμα των σκιών και να γράφουν γι' αυτές: Θαλής, Γαλιλαίος, Αρίσταρχος,
ο αστρονόμος Κασίνι και ο Άραβας συνάδελφός του Αλ Μπιρούνι που τον ενδέκατο
αιώνα έγραψε την «Ολοκληρωμένη πραγματεία περί σκιών». <H3>Η σκέψη...
</H3>
... για να καταλάβει πού βρίσκονται και πώς είναι φτιαγμένα τα αντικείμενα,
έχει ανάγκη από τις σκιές. Όμως, πολλές φορές δεν ξέρει τι ακριβώς πρέπει να
κάνει με αυτές. Γιατί συχνά οι σκιές δεν ξεχωρίζουν από τα αντικείμενα,
γίνονται ένα με αυτά, μόνο και μόνο για να παιδεύουν τον άνθρωπο. Ο Πλάτων
ξεμπέρδεψε με αυτές στην «Πολιτεία»: τις είδε αρνητικά, ως απουσία φωτός,
αβεβαιότητα που εγείρει υποψία, φόβο, εμπόδιο στην άμεση αντίληψη. Έτσι και
αλλιώς, από τις σκιές ποτέ δεν έλειψε η διπλή υπόσταση: από τη μια παγίδα για
το πνεύμα και από την άλλη ερέθισμα για τη γνώση. Να πώς είδε ο Ιταλός
φιλόσοφος Ρομπέρτο Κασάτι την έκλειψη της 11ης Αυγούστου 1999: «Το σκηνικό
γεμίζει ζοφερά φαινόμενα. Η θερμοκρασία πέφτει. Μια μυστηριώδης αύρα
σηκώνεται. Η σκιά πέφτει σαν τυφώνας πάνω στη θάλασσα. Το φως σβήνει, πέφτει
μια νύχτα μεταλλική. Το πνεύμα ξαφνιάζεται τόσο γοργά που απλώνεται η νύχτα.
Μέσα σε όλα χορεύει ένας ήλιος μαύρος που δεν είναι πια καμίνι μα
συμφοριασμένη πέτρα». <H3>Αδιαπέραστο...
</H3>
... κώλυμα δεν αφήνει το φως να περάσει στον χώρο της ζωής μας, σκιαγμένοι
(σκεπασμένοι από σκιά), τρομάζουμε, γινόμαστε οι σκιές του εαυτού μας και πίσω
από όλα διακρίνουμε μια σκιά υποψίας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17259N613</ED>
<ID>
ID:305098

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N61&aa=3</URL></REF>


Article

<CATEGORY>vin08</CATEGORY>

 <H2>86.000 έλεγχοι φέτος
</H2><H4>Το πρόγραμμα ελέγχων του ΣΔΟΕ για το 2002
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ελεύθεροι επαγγελματίες, κλινικές, φροντιστήρια, καλλιτέχνες και κέντρα
διασκέδασης, επιχειρήσεις τουρισμού και ψυχαγωγίας (ηλεκτρονικά μηχανήματα,
Ίντερνετ καφέ, καζίνο),θα βρίσκονται στο στόχαστρο του ΣΔΟΕ το 2002

Το ΣΔΟΕ προγραμματίζει να πραγματοποιήσει συνολικά, φέτος, 190.769 ελέγχους,
από τους οποίους οι 85.769 σε επιχειρήσεις σε διάφορους τομείς και κλάδους της
ελληνικής οικονομίας και οι 105.000 στη διακίνηση, στις κεντρικές αγορές όλης
της χώρας, τις οποίες θα σαρώσουν συνολικά 14.922 συνεργεία ελεγκτών του
Σώματος, σε μια προσπάθεια να περιορισθεί η φοροδιαφυγή που συντελείται με την
πώληση εμπορευμάτων χωρίς φορολογικά στοιχεία. 
Το Πρόγραμμα Δράσης του ΣΔΟΕ για το 2002 ήδη έχει τεθεί σε εφαρμογή
προκειμένου να αντιμετωπισθεί η μεγάλη σε έκταση φοροδιαφυγή που εξακολουθεί
να συντελείται σε πολλούς τομείς της ελληνικής οικονομίας και στερεί από
σημαντικά ποσά εσόδων τον κρατικό προϋπολογισμό. Παράλληλα, στόχος είναι να
αντιμετωπισθούν τα κοινωνικά προβλήματα που γεννά η παράνομη οικονομική
δραστηριότητα, όπως η εξάπλωση του τζόγου, με τη χρήση παράνομων ηλεκτρονικών
παιγνιδιών, αλλά και η μάστιγα των ναρκωτικών. 
Τι θα αφορούν

Το σχέδιο των ελέγχων για το 2002 εγκρίθηκε πρόσφατα στη συνέλευση των
προϊσταμένων του ΣΔΟΕ, που πραγματοποιήθηκε υπό την προεδρία του ειδικού
γραμματέα του Σώματος κ. Δημήτρη Μπατζελή. Σύμφωνα με αυτό, οι 85.769 έλεγχοι
που θα πραγματοποιηθούν φέτος στις επιχειρήσεις θα αφορούν: 
* Στους ελεύθερους επαγγελματίες, επωνύμους και μη. Προγραμματίζεται να
ελεγχθούν συνολικά 5.894 ελεύθεροι επαγγελματίες (γιατροί, δικηγόροι,
καλλιτέχνες, μηχανικοί). Μεταξύ άλλων, πρόκειται να ελεγχθούν 1.367 γιατροί
όλων των ειδικοτήτων, 1.075 λογιστές-οικονομολόγοι, 1.057 δικηγόροι, 699
μηχανικοί, 135 καλλιτέχνες, 55 τραγουδιστές. Οι έλεγχοι αυτοί θα αφορούν
γενικότερα και άτομα των οποίων η φορολογική εικόνα δεν συμπίπτει με την
εικόνα που δίνει η οικονομική και περιουσιακή τους κατάσταση. Όπως
χαρακτηριστικά αναφέρεται στο Πρόγραμμα Δράσης του ΣΔΟΕ: «Ο έλεγχος στους
επωνύμους έχει επιλεγεί ως ελεγκτική τακτική του ΣΔΟΕ για την εμπέδωση
κλίματος κοινωνικής δικαιοσύνης και φορολογικής συνείδησης στους πολίτες, και
στους Έλληνες πολίτες γενικότερα». 
* Στις επιχειρήσεις παροχής υπηρεσιών, καθώς διαπιστώνεται ότι στον
τομέα αυτόν το ποσοστό των παραβατών αγγίζει το 30% του συνόλου. Έτσι
προγραμματίζεται να ελεγχθούν συνολικά, φέτος, 8.946 επιχειρήσεις παροχής
υπηρεσιών. 
Ηλεκτρονικά - Καζίνο

* Στις επιχειρήσεις ψυχαγωγίας, στις οποίες συμπεριλαμβάνονται τα
καταστήματα εκμετάλλευσης ηλεκτρονικών παιχνιδιών, τα Ίντερνετ καφέ και τα
καζίνο. Το ΣΔΟΕ προγραμματίζει να ελέγξει 1.339 επιχειρήσεις εκμετάλλευσης
ηλεκτρονικών παιχνιδιών, 147 Ίντερνετ καφέ και 22 καζίνο. Πρόκειται για έναν
χώρο στον οποίο το ΣΔΟΕ θα δώσει ιδιαίτερα βαρύτητα το 2002, ύστερα από τη
μεγάλη έκταση στην οποία διαπιστώνεται ότι προσλαμβάνει η παράνομη χρήση
ηλεκτρονικών τυχερών παιχνιδιών στην Ελλάδα. 
* Στα κέντρα διασκέδασης, στα οποία θα πραγματοποιηθούν 8.891
αιφνιδιαστικοί έλεγχοι από τους οποίους οι 6.558 σε μπαρ - disco, οι 2.126 σε
νυκτερινά κέντρα και οι υπόλοιποι σε συναυλίες. 
* Στις επιχειρήσεις τουρισμού και φιλοξενίας, στις οποίες πρόκειται να
πραγματοποιηθούν 19.937 έλεγχοι. Το μεγαλύτερο μέρος των ελέγχων αυτών θα
αφορά σε ταβέρνες (6.789), εστιατόρια (4.100) και καφετέριες (5.409), ενώ θα
πραγματοποιηθούν κυρίως κατά το διάστημα του καλοκαιριού που είναι αυξημένη η
τουριστική κίνηση. 
* Στο λιανικό εμπόριο, όπου προγραμματίζεται να πραγματοποιηθούν 12.175
έλεγχοι. Άλλοι 1.935 έλεγχοι θα γίνουν σε επιχειρήσεις στον χώρο της
εκπαίδευσης. 
* Στα ναρκωτικά και στα όπλα, όπου προγραμματίζονται 3.061 ειδικοί
έλεγχοι σε χώρους υψηλού κινδύνου όσον αφορά στη διακίνησή τους (κοντέινερς
από χώρες υψηλού κινδύνου κ.ά.). 
<H3>Ηλεκτρονικός κλοιός για τα εικονικά τιμολόγια </H3>
Ιδιαίτερη αναφορά γίνεται στο Πρόγραμμα Δράσης του ΣΔΟΕ για την ανάγκη να
αντιμετωπισθεί η φοροδιαφυγή, ιδιαίτερα στον ΦΠΑ, που γίνεται με τη χρήση
εικονικών τιμολογίων από τις επιχειρήσεις. Γι' αυτό, όπως αναφέρεται, το ΣΔΟΕ
έχει συγκεντρώσει τα στοιχεία των επιχειρήσεων που εμφάνισαν συνεχή πιστωτικά
υπόλοιπα κατά τη χρήση 2001, καθώς και τα στοιχεία των επιχειρήσεων που έχουν
λάβει σημαντικά ποσά επιστροφών ΦΠΑ τις χρήσεις 1999, 2000 και 2001. Θα
ακολουθήσει έλεγχος των επιχειρήσεων αυτών μέσα στο επόμενο τρίμηνο,
προκειμένου να διαπιστωθεί ποιες από τις επιχειρήσεις αυτές εισέπρατταν
επιστροφή ΦΠΑ με τη χρήση εικονικών φορολογικών στοιχείων. Παράλληλα, το ΣΔΟΕ
για τη διευκόλυνση των ελέγχων έχει καταρτίσει κατάλογο σε ηλεκτρονική μορφή
με όσους έχουν εκδώσει εικονικά φορολογικά στοιχεία στο παρελθόν. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17259N621</ED>
<ID>
ID:305000

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N62&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Έκλειναν τα μάτια </H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Προκαλεί μελαγχολία ο τρόπος με τον οποίον κυβέρνηση και κόμματα αντικρύζουν
και εκμεταλλεύονται την «εξέγερση»των αγροτών. Δεν αγγίζουν την ουσία του
όποιου αγροτικού ζητήματος, άτολμοι να πουν την αλήθεια, ολόκληρη. 
Για πολλές δεκαετίες δεν υπήρξε συντεταγμένη, μακροπρόθεσμη αγροτική πολιτική,
αρθρωμένο τμήμα της εθνικής οικονομικής πολιτικής. Ήταν μόνο αλυσίδα μέτρων
από περίοδο σε περίοδο, σπαταλώντας και τους εθνικούς πόρους και αργότερα, έως
και σήμερα, τους κοινοτικούς πόρους. Δεν έλειψαν τα προγράμματα, τα σχέδια και
τα πλαίσια πολιτικής, έλειψε όμως η πολιτική. Και όπου αυτή ήταν διακριτή,
ήταν ευκαιριακή, ήταν κοντόφθαλμη και ήταν, προ πάντων, δειλή. Μιλούσαν όλοι,
παραληρηματικά, για αναδιάρθρωση της παραγωγής, για τον κλήρο, την αγροτική
βιομηχανία, τον μορφωμένο νέο αγρότη, για επενδύσεις (!) για ανάπτυξη της
γεωργίας, για ό,τι θέλετε. Και η γεωργία «αναπτύχθηκε», αναπτύχθηκε όμως
στραβά, με τη μεγαλύτερη δυνατή σπατάλη. Ενώ νέες παραγωγικές επενδύσεις στον
αγροτικό τομέα, εκείνες δηλαδή που θα του εξασφάλιζαν ευκαμψία και
προσαρμοστικότητα, ήσαν όλες μετρημένες και πάντα με καθυστέρηση. 
Το θέμα όμως είναι ευρύτερο και εκεί εντάσσεται. Δηλαδή, η ανάπτυξη, η
ευημερία, η οικονομική δραστηριότητα των «αγροτών» δεν μπορεί να περιορισθεί
στη γεωργία. Συναρτάται με την ολοκληρωμένη, γενικευμένη ανάπτυξη της
περιφέρειας και της υπαίθρου. Και δεν εννοώ, βέβαια, τις μεγαλοστομίες για τα
«μεγάλα έργα» της περιφέρειας, ούτε τις διυπουργικές (!) επιτροπές για την
ύπαιθρο. Εννοώ τα άλλα, τα νέα, τα μικρά, τα ποιοτικά, τα ζωντανά. Όχι τα επικοινωνιακά.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17259N622</ED>
<ID>
ID:305094

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N62&aa=2</URL></REF>


Article

<CATEGORY>vin08</CATEGORY>

 <H2>Λάθος μέτρημα ασφαλισμένων
</H2><H4>Η εκκαθάριση των μητρώων τούς έβγαλε 600.000 λιγότερους...
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Κατά 600.000 λιγότεροι είναι οι ενεργοί ασφαλισμένοι στη χώρα μας! Τώρα
ανακαλύφθηκε ότι επί σειρά ετών τα ταμεία μετρούσαν... λάθος τους
ασφαλισμένους τους, αφού δεν είχαν προχωρήσει στην εκκαθάριση των μητρώων
τους! 
Εισφοροδια-φυγή. Φθάνει το 1 τρισ. δρχ. κάθε χρόνο λόγω αδυναμίας ελέγχου

Η πρώτη διαπίστωση έγινε από τον ΟΓΑ και το Ταμείο Εμπόρων, όπου οι
πραγματικοί ασφαλισμένοι βρέθηκαν λιγότεροι κατά 360.000. Από τη Γενική
Γραμματεία Κοινωνικών Ασφαλίσεων εκτιμάται ότι αν γίνει η εκκαθάριση μητρώων
σε όλα τα ασφαλιστικά ταμεία, τότε οι ενεργοί ασφαλισμένοι θα είναι κατά
600.000 λιγότεροι, δείχνοντας την πραγματική, τραγική επιδείνωση της σχέσης
ασφαλισμένων συνταξιούχων. 
Μάλιστα, τα λανθασμένα στοιχεία με τον αριθμό των ασφαλισμένων δόθηκαν και
στους Άγγλους, που συνέταξαν την γνωστή αναλογική μελέτη για την ασφαλιστική
μεταρρύθμιση στη χώρα μας. 
Μια σύντομη ματιά στους δύο τελευταίους κοινωνικούς προϋπολογισμούς του
υπουργείου Εργασίας - Κοιν. Ασφαλίσεων - στους οποίους αποτυπώνονται τα μεγέθη
των ασφαλιστικών ταμείων - δείχνει του λόγου το αληθές. Στον κοινωνικό
προϋπολογισμό του 2001 (σελίδα 306) αναφέρεται ότι το σύνολο των ασφαλισμένων
στο σύνολο όλων των ασφαλιστικών ταμείων είναι 3.737.216 άτομα, ενώ στον
προϋπολογισμό του έτους 2000 (επίσης στη σελίδα 306) αναφέρεται ότι οι
ασφαλισμένοι είναι 4.095.478 άτομα. Αυτό σημαίνει ότι σε διάστημα ενός έτους
«εξαφανίστηκαν» 358.262 ασφαλισμένοι!! 
Η μείωση αυτή οφείλεται στην εκκαθάριση των μητρώων του ΟΓΑ, όπου ο
πραγματικός αριθμός των ασφαλισμένων βρέθηκε να είναι μικρότερος κατά 300.000,
ενώ στο Ταμείο Εμπόρων βρέθηκε να είναι κατά 85.000 άτομα μικρότερος. 
3.500.000 οι ασφαλισμένοι 
Σύμφωνα με τα στοιχεία της ΠΟΠΟΚΠ (Πανελ. Ομοσπονδία Προσωπικού Οργανισμών
Κοινωνικής Πολιτικής), ο αριθμός των ενεργών ασφαλισμένων σε όλα τα ταμεία δεν
ξεπερνάει τα 3.500.000 άτομα, που σημαίνει ότι η σχέση συνταξιούχων προς
ασφαλισμένους βρίσκεται κοντά στο 1 προς 1,6, μια αναλογία ιδιαίτερα χαμηλή
όταν η υγιής σχέση είναι 3 τουλάχιστον εργαζόμενοι για έναν συνταξιούχο. 
Το πρόβλημα με τον... πληθωρισμό στον υπολογισμό των ασφαλισμένων της χώρας
προέκυψε από τις εκκαθαρίσεις μητρώων που άρχισαν και στις οποίες
διαπιστώθηκαν διπλοεγγραφές ασφαλισμένων (δηλαδή, παρέμειναν στο ένα ταμείο,
ενώ είχαν αποχωρήσει και είχαν εγγραφεί σε άλλο ταμείο), από τη διακοπή της
ασφάλισης που όμως δεν δηλώθηκε, ενώ μεγάλος ήταν ο αριθμός των πεθαμένων.
Μάλιστα, κωμικοτραγικές ήταν οι σκηνές που εκτυλίχτηκαν, όταν εισπράκτορες του
Ταμείου Εμπόρων ζητούσαν ασφαλισμένους στα σπίτια τους, που είχαν πεθάνει εδώ
και δεκαετίες. Το νοικοκύρεμα των ταμείων, πάντως, είναι ο στόχος που βάζει η
ηγεσία τού υπουργείου Εργασίας - Κοιν. Ασφαλίσεων. Ο υφυπουργός κ. Ροβέρτος
Σπυρόπουλος ζήτησε αναλυτικά στοιχεία για κάθε ταμείο και αρχίζει από σήμερα
κύκλο επαφών με τις διοικήσεις τους, σε μια προσπάθεια να μπει μία τάξη στην
κατάσταση που επικρατεί. 
Χαρακτηριστικά, μπορεί να αναφερθεί ότι λόγω της αδυναμίας ελέγχων η
εισφοροδιαφυγή αγγίζει το 1 τρισ. δρχ. το έτος, ενώ στα 350 δισ. δρχ. είναι οι
απώλειες των ταμείων από τις ανεξέλεγκτες δαπάνες υγείας. Στα προβλήματα αυτά
έρχονται να προστεθούν η απουσία μηχανογράφησης αλλά και αναλογιστικών
μελετών, η έλλειψη προσωπικού κ.ά.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17259N631</ED>
<ID>
ID:305001

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N63&aa=1</URL></REF>


Article

<CATEGORY>vin08</CATEGORY>

 <H2>Κινητά μέσω δικτύου διανομής τροφίμων
</H2>
Στο ερώτημα τι κοινό μπορούν να έχει μια εταιρεία κινητής τηλεφωνίας με μια
βιομηχανία τροφίμων, η απάντηση δόθηκε με τη συμφωνία ανάμεσα στην Telestet
και την Tasty Foods. Η συμφωνία μεταξύ των δύο εταιρειών προβλέπει την
αποκλειστική αγορά και άμεση διανομή του πακέτου κινητής τηλεφωνίας Free2Go,
Telestet, μέσω του δικτύου διανομής της Tasty. 
«Η εταιρεία μας άλλαξε τα τελευταία χρόνια το σύστημα διανομής των προϊόντων
της και διανέμει απευθείας στα τελικά σημεία πώλησης όλα τα προϊόντα της»,
λέει ο γενικός διευθυντής της εταιρείας Tasty Foods, κ. Βασίλης Γληνός. Όπως
εξηγεί ο κ. Γληνός, αυτό δίνει στην εταιρεία κυριαρχία στο τελικό σημείο
πώλησης των προϊόντων. «Έχουμε δημιουργήσει ένα τρένο, του οποίου τα βαγόνια
είναι τα δικά μας προϊόντα ή άλλα που αντιπροσωπεύουμε και στόχος είναι το
τρένο να φθάνει πάντα στον τελικό του προορισμό, παντού στην Ελλάδα». Αυτό
ακριβώς ήταν το στοιχείο που κέντρισε το ενδιαφέρον της Telestet και έτσι
οικοδομήθηκε η πρωτότυπη εμπορική συνεργασία που προβλέπει ότι το συγκεκριμένο
προϊόν θα έχει παρουσία σε 25.000 σημεία πώλησης, με δυνατότητα εποχικής
αύξησης της κάλυψης σε 40.000 σημεία σε όλη την Ελλάδα για το 2002 και
συνολικά 80.000 σημεία την επόμενη χρονιά. 
Όπως εκτιμούν στην Telestet με τη συνεργασία αυτή τριπλασιάζονται άμεσα τα
προϋπάρχοντα σημεία πώλησης, καλύπτοντας έτσι το 60% των συνολικών σημείων
λιανικής πώλησης πανελλαδικά. 
«Μπορούμε να πούμε ότι η συμφωνία Telestet & Tasty αλλάζει τα εμπορικά
δεδομένα στον χώρο της κινητής τηλεφωνίας», τονίζουν οι εκπρόσωποι της εταιρείας.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17259N632</ED>
<ID>
ID:305063

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N63&aa=2</URL></REF>


Article

<CATEGORY>vin08</CATEGORY>

 <H5>CΟSΜΟΤΕ
</H5><H2>Γαλλικό ενδιαφέρον </H2>
Ενδιαφέρον για την εξαγορά μεριδίου της CοsmΟΤΕ φέρεται να δείχνει τις
τελευταίες μέρες η γαλλική εταιρεία κινητής τηλεφωνίας Orange, η οποία ανήκει
στον όμιλο της France Telecom. Η ξένη εταιρεία, σύμφωνα με πηγές από τον χώρο
των τηλεπικοινωνιών, ενδιαφέρεται κυρίως για την απόκτηση του ποσοστού των
μετοχών που κατέχει η νορβηγική εταιρεία Telenor στην CosmOTE, το οποίο
ανέρχεται σε περίπου 18%. 
Η νορβηγική Telenor εδώ και αρκετό καιρό έχει εκφράσει την επιθυμία να
αποχωρήσει από την CosmOTE, προτείνοντας στον ΟΤΕ να αγοράσει ο ίδιος το 18%
των μετοχών της. Ωστόσο, η διοίκηση του ΟΤΕ μέχρι στιγμής δεν έχει λάβει
κάποια απόφαση.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17259N633</ED>
<ID>
ID:305105

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N63&aa=3</URL></REF>


Article

<CATEGORY>vin08</CATEGORY>

 <H2>Έρχονται «γάμοι» ακτοπλοϊκών
</H2><H4>Οι ανησυχίες για τα αδιέξοδα εταιρειών του κλάδου, φέρνουν συνεργασίες
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Με την πιεστική διαμεσολάβηση τραπεζικών κύκλων και με ζητούμενο τη
διαμόρφωση βιώσιμων και ισχυρών επιχειρηματικών σχημάτων, πυκνώνουν οι
συναντήσεις ανάμεσα σε στελέχη και βασικούς μετόχους των ακτοπλοϊκών εταιρειών
της χώρας. 
Κορυφαία στελέχη των τελευταίων δεν κρύβουν πλέον την ανησυχία τους για τα
αδιέξοδα των εταιρειών του κλάδου, ενώ παράλληλα όλοι συγκλίνουν στην εκτίμηση
ότι η μοναδική πλέον διέξοδος είναι η συνένωση των δυνάμεών τους. 
Περισσότερο νευρικές οι ξένες τράπεζες - πιστώτριες της ελληνικής ακτοπλοΐας
φέρονται ως κομιστές προτάσεων από ξένους ακτοπλοϊκούς ομίλους, οι οποίοι
ενδιαφέρονται να μπουν από το παράθυρο στην ελληνική αγορά μέσω της συμμετοχής
τους στο μετοχικό κεφάλαιο αλλά και στο μάνατζμεντ εγχώριων εταιρειών. 
Οι ανησυχίες των Ελλήνων ακτοπλόων δεν είναι άσχετες και με τη συνεχιζόμενη
στασιμότητα στο ελληνικό Χρηματιστήριο, το οποίο δεν είναι σε θέση να τους
προσφέρει υπεραξίες και φθηνά κεφάλαια όχι μόνο για τη χρηματοδότηση των
επενδυτικών τους προγραμμάτων τα οποία βρίσκονται σε εξέλιξη, αλλά ακόμη και
για την κάλυψη των αναγκών τους σε κεφάλαια κίνησης. Μπροστά σε αυτά τα
αδιέξοδα, που βεβαίως δεν είναι του ιδίου μεγέθους για όλες τις ακτοπλοϊκές
εταιρείες, ο πρόεδρος των Επιχειρήσεων Αττικής κ. Περικλής Παναγόπουλος είναι
κατηγορηματικός όταν υποστηρίζει ότι «οι γάμοι ανάμεσά μας είναι
επιβεβλημένοι, οι ανάγκες για συνεργασίες είναι πιεστικές». Μάλιστα, δεν
κρύβει το ότι οι συζητήσεις ανάμεσα στις ενδιαφερόμενες πλευρές βρίσκονται σε
πλήρη εξέλιξη αλλά αυτή την στιγμή δεν έχει κλείσει καμία συμφωνία. «Όλοι
βλέπουμε την ανάγκη για κάποιες συνεργασίες» υποστηρίζει ο γενικός διευθυντής
των Μινωικών Γραμμών κ. Παναγ. Κασσαπάκης, ο οποίος παράλληλα αναγνωρίζει ότι
«η ελληνική ακτοπλοΐα έχει μπει σε μια δύσκολη περίοδο». Ο κ. Κασσαπάκης δεν
κρύβει την επιθυμία του, οι δύο κρητικές εταιρείες Μινωικές Γραμμές και ΑΝΕΚ
να βρεθούν κάποια στιγμή πιο κοντά, ωστόσο επισημαίνει ότι συγκεκριμένες
κινήσεις προς την κατεύθυνση αυτή δεν έχουν ακόμη γίνει σε επίπεδο διοικήσεων.
Οι Μινωικές Γραμμές έχουν ήδη υπογράψει συμβόλαιο για κοινοπρακτικό δάνειο
ύψους 200 εκατ. ευρώ. Ο διευθύνων σύμβουλος της ΝΕΛ κ. Απόστολος Αθηναίος,
υποστηρίζει, ότι η ακτοπλοΐα«οδηγείται στον αφανισμό» αν δεν αλλάξει ο νόμος
που ρυθμίζει την «καθοδηγούμενη», όπως την χαρακτηρίζει, απελευθέρωση. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17259N641</ED>
<ID>
ID:305002

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N64&aa=1</URL></REF>


Article

<CATEGORY>vin08</CATEGORY>

 <H5>ΚΙΝΗΤΗ ΤΗΛΕΦΩΝΙΑ
</H5><H2>Αδιέξοδο για τις εταιρείες οι υπηρεσίες 3ης γενιάς
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Οι τηλεπικοινωνιακές εταιρείες δαπάνησαν τεράστια ποσά για την απόκτηση αδειών
και την κατασκευή δικτύων παροχής υπηρεσιών κινητής τηλεφωνίας τρίτης γενιάς
(3G). Μόνο που ελάχιστες από αυτές θα καταφέρουν να γευτούν καρπούς από τις
επενδύσεις τους. 
Η τρίτη γενιά κινητής τηλεφωνίας υποτίθεται ότι θα ήταν η νέα μαζική
επανάσταση της τεχνολογίας η οποία θα έφερνε τη δύναμη του Ίντερνετ σε μια
μικροσκοπική συσκευή, στην παλάμη του χρήστη της σε όποιο σημείο του πλανήτη
και αν βρισκόταν. 
Όταν οι κυβερνήσεις σε όλη την Ευρώπη αποκόμιζαν δισεκατομμύρια ευρώ πουλώντας
τις άδειες κινητής τηλεφωνίας τρίτης γενιάς προϋπέθεταν ότι σήμερα τα σχετικά
δίκτυα θα λειτουργούσαν πλήρως. Ωστόσο, τα τεχνικά προβλήματα και τα
οικονομικά προβλήματα που αντιμετώπισαν και αντιμετωπίζουν οι εταιρείες του
τηλεπικοινωνιακού κλάδου καθυστερούν την εμπορική χρήση των υπηρεσιών κινητής
τηλεφωνίας τρίτης γενιάς. 
Πάντως, η τρίτη γενιά κινητής τηλεφωνίας θα γεννηθεί και θα επιτρέπει στους
χρήστες τους μέσα από την οθόνη του κινητού τους τηλεφώνου, μεταξύ άλλων, να
έχουν ταχύτατη πρόσβαση στο Διαδίκτυο Ίντερνετ, να πραγματοποιούν
τηλεσυσκέψεις, ακόμη και να παρακολουθούν κινηματογραφικές ταινίες. 
Ορισμένες τηλεπικοινωνιακές εταιρείες έχουν αρχίσει τη δοκιμαστική λειτουργία
των νέων υπηρεσιών και υπόσχονται να προσφέρουν μέρος από αυτές έως τα τέλη
του 2002. 
Ωστόσο, οι αναλυτές σημειώνουν ότι βιώσιμη οικονομικά παροχή αυτών των
υπηρεσιών -με πλήρη δίκτυα, μεγάλη βάση συνδρομητών και εύχρηστες νέες
συσκευές- θα υπάρξει όχι νωρίτερα από το 2004 ή 2005. 
Ακόμη περισσότερο θα καθυστερήσει η πραγματοποίηση κερδών από την παροχή των
υπηρεσιών -αν έρθει ποτέ. 
Στο μεταξύ πολλές ζημιογόνες τηλεπικοινωνιακές εταιρείες που θα
δραστηριοποιηθούν στην αγορά υπηρεσιών κινητής τηλεφωνίας τρίτης γενιάς θα
αναγκαστούν είτε να χρεοκοπήσουν είτε να απορροφηθούν από άλλες επιχειρήσεις. 
Κάποιες ευρωπαϊκές χώρες, όπως η Γερμανία και η Αυστρία, πούλησαν έως και έξι
άδειες κινητής τηλεφωνίας τρίτης γενιάς. 
Οι αναλυτές εκτιμούν ότι τελικά στην Ευρώπη δεν θα επιβιώσουν περισσότερες από
πέντε ή έξι μεγάλες επιχειρήσεις που θα παρέχουν υπηρεσίες σε πανευρωπαϊκό
επίπεδο. 
Όσο για την κερδοφορία σημειώνουν ότι μπορεί να καθυστερήσει έως και δέκα
χρόνια, ακόμη και για εταιρείες που έχουν ήδη ισχυρή παρουσία στην ευρωπαϊκή
αγορά κινητής τηλεφωνίας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17259N642</ED>
<ID>
ID:305064

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N64&aa=2</URL></REF>


Article

<CATEGORY>vin08</CATEGORY>

 <H2>23 μετοχές-«μαγνήτης»
</H2><H4>Συμμετέχουν στη διαμόρφωση του δείκτη Μorgan Stanley
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Ψηλά στη λίστα της προτίμησης των Ελλήνων αλλά και των ξένων επενδυτών
εξακολουθούν να βρίσκονται οι 23 μετοχές που συμμετέχουν στη διαμόρφωση του
δείκτη Morgan Stanley Small Cup για την Ελλάδα. 
Κι αυτό, γιατί το τελευταίο διάστημα πραγματοποιούν καθημερινά το ένα δέκατο
του συνολικού τζίρου, ενώ η μία στις τρεις αυτές μετοχές από τις αρχές του
έτους έχει προσφέρει σε επενδυτές αποδόσεις που φτάνουν να αγγίζουν ακόμη και
το 24%. 
Αυτό προκύπτει από την επεξεργασία των στοιχείων που αφορούν την πορεία των
μετοχών του δείκτη MSCI Small Cup τον πρώτο μήνα του 2002. 
Έτσι, όποιος αγόρασε στις 2 Ιανουαρίου μετοχές των εταιρειών Τεχνική
Ολυμπιακή, Ιντραλότ, Φολί Φολί, Ιατρικό Κέντρο Αθηνών, Δέλτα Σίνγκιουλαρ,
Χαγιάτ, Παπαστράτος και Τιτάν, και τις πούλησε στην τιμή κλεισίματος την πρώτη
συνεδρίαση του Φεβρουαρίου, αύξησε το αρχικό του κεφάλαιο από 0,75% έως και
23,89%. 
Για το ίδιο διάστημα, ο γενικός δείκτης τιμών στο Χρηματιστήριο Αξιών Αθηνών
υποχώρησε κατά 1,2%, καθώς έφτασε από τις 2.627,28 μονάδες τις 2.595,71
μονάδες. 
Πάντως, το κλίμα ανησυχίας και η νευρικότητα που εξακολουθεί να επικρατεί στην
αγορά, αντικατοπτρίζεται στην πορεία των μετοχών των εταιρειών που είναι
εισηγμένες στην Σοφοκλέους. 
Η υποχώρηση στις τιμές από τα υψηλότερα επίπεδά τους για το 2001 έχει κάνει
πολλές από τις μετοχές αυτές ελκυστικές σε ιδιώτες και θεσμικούς επενδυτές. 
Για τον λόγο αυτό αρκετά, μεγαλύτερα κυρίως, χαρτοφυλάκια προβαίνουν αυτό το
διάστημα σε σταδιακές επιλεκτικές τοποθετήσεις και προεξοφλούν ότι θα υπάρξουν
θετικά νέα από την οικονομία και τις εισηγμένες εταιρείες.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N65</CAT>
<ED>
Κωδικός άρθρου: A17259N651</ED>
<ID>
ID:305003

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N65&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Μεικτές τάσεις και οριακές απώλειες
</H2>
Η αγορά παρουσίασε μεικτή εικόνα με τον Γενικό Δείκτη να σημειώνει οριακές
ζημίες της τάξεως του 0,04%, φθάνοντας τις 2.596 μονάδες. Τα ευρωπαϊκά
χρηματιστήρια συνέχισαν την ανοδική τους τάση, επηρεαζόμενα από τις δηλώσεις
του διοικητή της αμερικανικής Κεντρικής Τράπεζας, ότι υπάρχουν ενδείξεις πως η
αμερικανική οικονομία εξέρχεται της υφέσεως, ενώ η πολυεθνική εταιρεία
παραγωγής καταναλωτικών αγαθών Procter & Gamble ανακοίνωσε αποτελέσματα
2ου τριμήνου ανώτερα των προσδοκιών της αγοράς. Στην ελληνική αγορά ο κλάδος
των τηλεπικοινωνιών υπεραπέδωσε των αναμενομένων λόγω προσδοκιών για έντονη
δραστηριοποίηση στον κλάδο τα επόμενα χρόνια με τη βοήθεια του 3ου Κοινοτικού
Πλαισίου Στήριξης. Οι κλάδοι των τραπεζών και των εταιρειών συμμετοχών
υποαπέδωσαν. Ο όγκος συναλλαγών ήταν ισχνός, χαμηλότερος από τα προχθεσινά
επίπεδα (99.6 εκατ.). Το επενδυτικό ενδιαφέρον συνέχισε να επικεντρώνεται στις
μετοχές μικρής κεφαλαιοποίησης και κυρίως σ' αυτές με δυνατά τεχνικά
χαρακτηριστικά. Πολλές από αυτές τις εταιρείες αναμένεται να παρουσιάσουν
ανάπτυξη κερδών άνω του μέσου όρου. Ο χαμηλός τζίρος θα συνεχίσει να
προβληματίζει για κάποιο καιρό την αγορά, δεδομένης της ατονίας που
παρουσιάζεται από τους επενδυτές. Οι ξένοι δείχνουν διστακτικοί ως προς την
είσοδό τους στην αγορά λόγω της ρηχότητάς της, επικεντρώνοντας το ενδιαφέρον
τους σε μετοχές μεγάλης και μεσαίας κεφαλαιοποίησης που παρουσιάζουν
ικανοποιητική ρευστότητα, καθώς και ισχυρό μάνατζμεντ. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N65</CAT>
<ED>
Κωδικός άρθρου: A17259N652</ED>
<ID>
ID:305065

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N65&aa=2</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Υποστήριξη της πολιτικής του ισχυρού δολαρίου
</H2>
Η απόφαση της FOMC, την προηγούμενη Τετάρτη, για μη μεταβολή των επιτοκίων, η
επαναλαμβανόμενη δήλωση του υπουργού Οικονομικών των ΗΠΑ κ. Paul O'Neill για
συνεχιζόμενη υποστήριξη της πολιτικής του ισχυρού δολαρίου, καθώς και τα
πρόσφατα οικονομικά στοιχεία που υποδηλώνουν ότι η αμερικανική οικονομία
βρίσκεται στα πρώτα στάδια ανάκαμψης, αποτελούν τους βασικότερους παράγοντες
στήριξης για το δολάριο. 
Αξίζει να σημειωθεί ότι, σύμφωνα με ανακοίνωση την Παρασκευή, στις ΗΠΑ, οι
θέσεις απασχόλησης εκτός γεωργικού τομέα σημείωσαν πτώση τον Ιανουάριο για
πρώτη φορά τους τελευταίους οκτώ μήνες (-89,000) με το ποσοστό ανεργίας να
υποχωρεί στο 5,6% έναντι 5,8% τον Δεκέμβριο και πρόβλεψης της αγοράς για άνοδο
στο 5,9%. Ο δείκτης υπευθύνων προμηθειών (SMI) παρουσίασε αύξηση τον Ιανουάριο
στο 49,9, πολύ κοντά στο οριακό επίπεδο των 50, έναντι 48,2 τον Δεκέμβριο. 
Ο δείκτης καταναλωτικής εμπιστοσύνης του Michigan University, σύμφωνα με τη
τελική εκτίμηση, σημείωσε άνοδο για τέταρτο συνεχή μήνα τον Ιανουάριο και
βρέθηκε στο 93,0, που αποτελεί το υψηλότερο επίπεδο του τελευταίου έτους
έναντι 88,8 τον Δεκέμβριο. 
Χαρακτηριστικά, η ισοτιμία ευρώ/δολαρίου υποχώρησε νωρίς την Παρασκευή στο
χαμηλότερο επίπεδο των τελευταίων έξι μηνών, 0,8564, και παρ' όλο που σημείωσε
άνοδο σε σχετικά υψηλότερα επίπεδα μετά την ανακοίνωση για αύξηση του
βιομηχανικού δείκτη της ευρωζώνης ΡΜΙ, προβλέπουμε ότι θα σημειώσει νέα πτώση
τις επόμενες ημέρες. Η ισοτιμία δολ. /γιεν κυμαινόταν την Παρασκευή στην αγορά
της Ν.Υ. στα 133,83/86 (16.30 ώρα Ελλάδος) έναντι του νέου υψηλού για τους
τελευταίους 39 μήνες 135,20 που σημειώθηκε την προηγούμενη ημέρα μετά τις
ανακοινώσεις Ιαπώνων αξιωματούχων του υπουργείου Οικονομικών, οι οποίοι
εξέφρασαν την ανησυχία τους για τον γρήγορο ρυθμό πτώσης τού γιεν. 
Αξίζει να σημειώσουμε ότι ο χρηματιστηριακός δείκτης Nikkei βρίσκεται στο
χαμηλότερο επίπεδο των τελευταίων τεσσάρων μηνών, ενώ η απόδοση των
κυβερνητικών ομολόγων δεκαετούς διάρκειας έχουν ανέλθει στο υψηλότερο επίπεδο
από τον Απρίλιο του 2000, εξελίξεις που ενισχύουν τις ανησυχίες των ιαπωνικών
αρχών, ότι μία περαιτέρω αποδυνάμωση του γιεν είναι πιθανό να οδηγήσει σε
ακόμα μεγαλύτερη εκροή κεφαλαίων από ξένους επενδυτές. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N65</CAT>
<ED>
Κωδικός άρθρου: A17259N653</ED>
<ID>
ID:305106

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N65&aa=3</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Μια καινούργια πραγματικότητα διαμορφώνεται
από την αρχή κιόλας της εβδομάδας, καθώς οι επαγγελματικές σας δραστηριότητες
δεν σας αφήνουν και πολλά περιθώρια για την προσωπική σας ζωή. Φανείτε πολύ
προσεκτικοί στις επαφές σας με ανωτέρους και άτομα κύρους. 
Ιχθύες 
(19 Φεβρουαρίου - 20 Μαρτίου). Ανήκετε σ' αυτούς που έχουν γύρω σας άτομα που
τους αγαπούν και τους υποστηρίζουν, προχωρήστε λοιπόν στην υλοποίηση των
σχεδίων σας, χωρίς φυσικά να περνάτε σε υπερβολές. Οι νεώτεροι σκεφθείτε πολύ
σοβαρά την αναβάθμιση των σπουδών σας ή ένα επιμορφωτικό ταξίδι στο εξωτερικό. 
Κριός 
(21 Μαρτίου - 19 Απριλίου). Υπάρχει μια παροδική ίσως, αλλά εκνευριστική
στασιμότητα στην εξέλιξη των θεμάτων που σας απασχολούν. Κάντε λίγη υπομονή,
διώξτε τις ανασφάλειες και αποφύγετε λανθασμένους χειρισμούς που θα μπορούσαν
να φέρουν απώλειες. 
Ταύρος 
(20 Απριλίου - 20 Μαΐου). Έχετε πολλά να κάνετε στη διάρκεια αυτής της έντονης
εβδομάδας, αποφύγετε όμως κάθε συζήτηση, έστω και σε χαμηλούς τόνους που θα
μπορούσε να σας φέρει αντιμέτωπους με τον σύντροφο ή τους συνεργάτες σας. Μια
πιο ευέλικτη τακτική από μέρους σας θα σας βγάλει όλους από τη δύσκολη θέση. 
Δίδυμοι 
(21 Μαΐου - 21 Ιουνίου). Δεν είναι ίσως η πιο κατάλληλη στιγμή για να
τακτοποιήσετε κάποια «κακώς κείμενα» στη δουλειά σας. Ασχοληθείτε προς το
παρόν με τις υποχρεώσεις σας και μόνο, γιατί οι αντιθέσεις σας με τους
ανθρώπους του καθημερινού σας περιβάλλοντος θα σας απομακρύνουν από κοντά
τους. 
Καρκίνος 
(22 Ιουνίου - 22 Ιουλίου). Βρίσκεστε στην αναζήτηση νέων δημιουργικών δρόμων
που οδηγούν στη χαρά της ζωής και στον έρωτα, δεν μένει λοιπόν παρά να κάνετε
λίγη υπομονή μέχρι να προσαρμοστείτε στα «νέα ήθη και έθιμα» των καιρών. 
Λέων 
(23 Ιουλίου - 22 Αυγούστου). Σίγουρα είναι πάρα πολλά αυτά που έχετε να κάνετε
στο ξεκίνημα αυτής της εβδομάδας, δώστε όμως λίγο χρόνο και στους δικούς σας
ανθρώπους, που έχουν ανάγκη από τη βοήθεια, τη συμπαράσταση και τις συμβουλές
σας. Με τον τρόπο αυτό θα μπορέσετε να δημιουργήσετε ένα καλύτερο κλίμα
ουσιαστικής επαφής. 
Παρθένος 
(23 Αυγούστου - 23 Σεπτεμβρίου). Μια βαθύτερη ουσιαστική επαφή και «δέσμευση»
απέναντι στους συγγενείς και τ' αδέλφια σας είναι το ζητούμενο αυτής της
περιόδου. Κάντε το με την καρδιά σας, το «κατεστημένο» δεν έχει πια κανέναν
πραγματικό ρόλο ύπαρξης. 
Ζυγός 
(24 Σεπτεμβρίου - 23 Οκτωβρίου). Η αναδιοργάνωση κάποιων επαγγελματικών
θεμάτων είναι απαραίτητη αν θέλετε να τακτοποιήσετε το γρηγορότερο τα
οικονομικά σας και να πάψετε επιτέλους να νιώθετε ανασφαλείς. Ήρθε η στιγμή να
ασχοληθείτε με ό,τι έχει μεγαλύτερη «αξία» για σας. 
Σκορπιός 
(24 Οκτωβρίου - 22 Νοεμβρίου). Με την παρουσία της Σελήνης στο ζώδιό σας
αρχίζει αυτή η εβδομάδα και εσείς οφείλετε να ασχοληθείτε με υποθέσεις που
αφορούν εμπορικές δραστηριότητες, συνεργασίες, συναλλαγές ή ακόμα και με την
προετοιμασία ενός στόχου που σύντομα θα πραγματοποιηθεί. 
Τοξότης 
(23 Νοεμβρίου - 21 Δεκεμβρίου). Γεγονότα, καταστάσεις και ανειλημμένες
υποχρεώσεις δεν σας επιτρέπουν ίσως να ασχοληθείτε περισσότερο με προσωπικά
σας ενδιαφέροντα, όπως θα το επιθυμούσατε ίσως. Κάντε υπομονή προς το παρόν,
σύντομα οι εντάσεις θα εξομαλυνθούν και θα έρθουν πιο ήπιες στιγμές για σας. 
Αιγόκερως 
(22 Δεκεμβρίου - 19 Ιανουαρίου). Είναι στο χέρι σας να μην επιτρέψετε σε
κάποιες συνεργασίες να μειώσουν τα κέρδη σας ή να μεταθέσουν την
πραγματοποίηση των οικονομικών σας επιδιώξεων. Ασχοληθείτε με τη λύση των
προβλημάτων που υπάρχουν με πιο ουσιαστικό και δυναμικό τρόπο. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N66</CAT>
<ED>
Κωδικός άρθρου: A17259N661</ED>
<ID>
ID:304987

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N66&aa=1</URL></REF>


Article

<CATEGORY>vin06</CATEGORY>

 <H5>Επιλεγμένα θέματα για τους υποψήφιους μαθητές της Β' τάξης Εν. Λυκείου
</H5><H2>Άλγεβρα Γενικής Παιδείας
</H2>
<AUTHOR>ΚΟΥΣΗΣ Π.
</AUTHOR>
<AUTHOR>ΜΑΜΑΛΗΣ Π.
</AUTHOR>
<AUTHOR>ΜΑΡΜΟΥΤΖΑΚΗΣ Δ.
</AUTHOR>
<AUTHOR>ΜΙΧΑΗΛΟΓΛΟΥ Σ.
</AUTHOR>
<AUTHOR>ΠΑΡΙΑΝΟΣ Σ.
</AUTHOR>
<AUTHOR>ΦΙΛΙΟΓΛΟΥ Β
</AUTHOR>

Επιμέλεια: Α. ΦΛΩΡΟΠΟΥΛΟΣ
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: N71</CAT>
<ED>
Κωδικός άρθρου: A17259N711</ED>
<ID>
ID:304997

</ID><URL>http://ta-nea.dolnet.gr/neaweb/neafile.print_unique?e=A&f=17259&m=N71&aa=1</URL></REF>


Article

<CATEGORY>vin10</CATEGORY>

 <H5>ΤΟ ΕΝΔΙΑΦΕΡΟΝ ΣΤΗΝ ΚΟΡΥΦΗ ΞΑΝΑΦΕΡΝΕΙ ΤΟΝ ΚΟΣΜΟ ΣΤΑ ΓΗΠΕΔΑ
</H5><H2>Η μεγάλη επιστροφή
</H2>
Ο Νικολαΐδης χθες ήταν ακαταμάχητος. Η ΑΕΚ γύρισε και πάλι στην κορυφή 
Το ενδιαφέρον στο πρωτάθλημα επέστρεψε και μαζί ξαναγύρισε ο κόσμος στα
γήπεδα! Ο συνωστισμός των τεσσάρων ομάδων στις θέσεις της κορυφής λειτουργεί
ως μαγνήτης για τους φίλους του ποδοσφαίρου. Έτσι, σταδιακά οι εξέδρες
γεμίζουν και ο αριθμός των εισιτηρίων στο σχετικό πίνακα είναι ενδεικτικός. Η
αύξηση είναι κατακόρυφη. Πολύς κόσμος στο Καυταντζόγλειο και με ελάχιστα κενά
καθίσματα το γήπεδο της Λεωφόρου. Αγωνιστικά, η ΑΕΚ επανήλθε ύστερα από μικρό
διάλειμμα στην πρώτη θέση της βαθμολογίας με ευρεία νίκη (4-0) και χορταστική
εμφάνιση επί του Ιωνικού, ενώ ο Ολυμπιακός πήρε πόντο (1-1), αλλά έπεσε στη
δεύτερη θέση στο ντέρμπι με τον Ηρακλή. Ο ΠΑΟΚ με το 3-2 εκτός έδρας απέναντι
στον Άρη πιστοποίησε τις μεγάλες βλέψεις του και ο Παναθηναϊκός με τη συνταγή
του «τελευταίου λεπτού» νίκησε (2-1) τον Πανιώνιο και ετοιμάζεται για την
αντεπίθεση. Χθες ήταν η πρώτη αγωνιστική του δευτέρου γύρου και σαφώς οι
υπόλοιπες 12 στροφές θα είναι άκρως συναρπαστικές.

σελίδες 3, 4-5, 7, 12-13
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17259O011</ED>
<ID>
ID:305004

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΦΗ: ΝΙΚΗΣΕ ΚΑΙ ΤΟΝ ΑΝΤΙΠΑΛΟ ΠΡΟΠΟΝΗΤΗ
</H5><H2>Ανατροπή Αλέφαντου
</H2><H4>* Οι Κρητικοί βρίσκονταν πίσω στο σκορ μέχρι το 87'
</H4>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Τέσσερα λεπτά ήταν αρκετά για τον ΟΦΗ, ώστε να μετατρέψει σε κόλαση τον
παράδεισο που διαγραφόταν για τον Εθνικό Αστέρα χθες στην Καισαριανή και να
γίνει αφορμή για αποχώρηση του Νίκου Αλέφαντου από τον πάγκο των γηπεδούχων. Ο
Αστέρας ήταν μπροστά στο σκορ μέχρι το 87' με 2-1, όμως στο 91' οι Κρητικοί
είχαν κάνει ήδη τη μεγάλη ανατροπή (2-3) χωρίς οι Καισαριανιώτες να έχουν
καταλάβει καλά καλά τι είχε γίνει. 
Ούτε και ο Νίκος Αλέφαντος είχε συνειδητοποιήσει ότι η ομάδα του έχασε τους
τρεις υπερπολύτιμους βαθμούς και αποχωρώντας δέχθηκε τις αποδοκιμασίες των
φίλων του Αστέρα. «Αν είσαι άνδρας, να δώσεις παραίτηση», του είπε κάποιος και
αυτό έκανε ο ιδιόρρυθμος τεχνικός. Έδωσε την παραίτησή του στη διοίκηση, που
έγινε αμέσως αποδεκτή. 
Πρόσωπο της συνάντησης ο 25χρονος Ηλίας Κώτσιος. Στο τέλος, οι λιγοστοί φίλοι
των Κρητικών τον αποθέωσαν φωνάζοντας ρυθμικά το όνομά του. Και δεν θα
μπορούσε να γίνει διαφορετικά, αφού ήταν η «ψυχή» της ομάδας του Γιάννη
Σαμαρά, αν και λίγο έλειψε να είναι ο μοιραίος παίκτης. 
Ο Ηλίας Κώτσιος δέχεται τα συγχαρητήρια των συμπαικτών του λίγο μετά το
«χρυσό» γκολ που πέτυχε στο πρώτο λεπτό των καθυστερήσεων. Ο ΟΦΗ έφυγε με τους
τρεις βαθμούς από την Καισαριανή

Στο 24', ύστερα από κόρνερ του Μουνιόζ, ο Κώτσιος από το ύψος του πέναλτι
ισοφάρισε το γκολ (Μπασινά), με το οποίο είχε προηγηθεί ο Αστέρας στο 5'. Στο
29', ο αμυντικός του ΟΦΗ συγκρούσθηκε με τον Μπεκιάι, ο τελευταίος έχασε την
μπάλα που «κύλησε» στα πόδια του Παπαδημητρίου ο οποίος δεν δυσκολεύθηκε να
κάνει το 2-1 για τους γηπεδούχους. «Ήταν ένα ανθρώπινο λάθος», είπε ο Κώτσιος
μετά τη λήξη του ματς. Μόνο που αυτό το λάθος ίσως είχε στοιχίσει ακριβά την
ομάδα του αν: 
*** Στο 87' ο Σοάρες δεν εκμεταλλευόταν με τον καλύτερο τρόπο το λάθος
του Τριανταφύλλου και έκανε το 2-2. 
*** Στις καθυστερήσεις ο ίδιος (Κώτσιος), με δυνατό αριστερό σουτ μέσα
από την περιοχή έστελνε για τρίτη φορά την μπάλα στα δίχτυα του Μιχαηλίδη
ύστερα από σέντρα του Σοάρες. 
Το παιχνίδι ήταν καλό στο πρώτο ημίχρονο, με τους Καισαριανιώτες να έχουν την
πρωτοβουλία και τον έλεγχο του αγώνα, να σημειώνουν δύο γκολ και αρκετές φορές
να βρίσκονται σε θέση βολής, όπως με τον Κοντόπουλο στο 35' (πρόλαβε ο
Μπεκιάι). Στο ίδιο διάστημα, ο ΟΦΗ είχε (και) ένα δυνατό σουτ του Ιορδανίδη
στο οριζόντιο δοκάρι (8'). 
Το δεύτερο ημίχρονο ήταν μετριότατο, χωρίς ουσιαστικές φάσεις μπροστά στις δύο
εστίες. Όμως στο ποδόσφαιρο, ποτέ μη λες ποτέ. Και στο τελευταίο πεντάλεπτο,
ήρθαν τα πάνω κάτω για τους γηπεδούχους. Ο Νίκος Αλέφαντος έκανε την πρώτη του
αλλαγή στο 14' (ο Ξάνθης αντί του Μπάντοβιτς). Η επίσημη δικαιολογία; Ο
Μπάντοβιτς δεν είχε «μπει» στον ρυθμό του αγώνα (άραγε 14 λεπτά παιχνιδιού
ήταν αρκετά για να βγάλει αυτό το συμπέρασμα;). Αν όμως αυτή η αλλαγή είχε
έστω και αυτήν τη δικαιολογία, την αλλαγή στην αλλαγή (Θεοδωρόπουλος αντί
Παπαδημητρίου στο 54' και Λιούμπεργκ αντί Θεοδωρόπουλου στο 75') δεν την
κατάλαβε κανένας. 
«Πιστέψαμε σε αυτό το αποτέλεσμα και τα καταφέραμε. Θεωρώ τη νίκη δίκαιη»,
είπε ο Γιάννης Σαμαράς. Και πρόσθεσε ότι η ομάδα του «πρέπει να γίνει πιο
ανταγωνιστική και με μεγαλύτερη σταθερότητα» για να συνεχίσει στον δρόμο των
επιτυχιών. «Όταν το σκορ στο 88' είναι 2-1 και χάνεις 2-3, βάζεις τα χέρια σου
και βγάζεις τα μάτια σου», επισήμανε ο Τάσος Χατζηαγγελής, ρίχνοντας το βάρος
της ήττας στο άγχος των παικτών του Αστέρα.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17259O021</ED>
<ID>
ID:305014

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O02&aa=1</URL></REF>


Article

<CATEGORY>vin10</CATEGORY>

 <H5>Γηπεδογραφίες </H5><H2>Ολυμπία του χειμώνα
</H2>
<AUTHOR>ΦΙΛΑΘΛΕΩΝ</AUTHOR>

Έχετε επισκεφθεί την Αρχαία Ολυμπία μέσα στον χειμώνα; Ηρεμία. Η αξεπέραστη
πλαστικότητα του τοπίου σε ασπρογκρίζο φόντο. Όμως, ο στίβος άφωνος, κενός.
Δεν θα μπορούσε ποτέ να περάσει από το μυαλό των εμπνευστών των Ολυμπιακών
Αγώνων να τους διοργανώσουν τέτοια εποχή, ακυρώνοντας το φως της ημέρας και τη
γύμνια των σωμάτων, που, μαζί με την ιδέα της εκεχειρίας, ήταν οι τρεις κρυφοί
άξονες - χαμένοι όλοι σήμερα - τού πραγματικού Ολυμπισμού. 
Η πραγματοποίηση χειμερινών Ολυμπιακών Αγώνων είναι βέβαιο ότι δεν οφείλει
τίποτα και δεν συνδέεται με κανένα τρόπο με το αρχαίο και πανανθρώπινο γεγονός
από το οποίο πήραν το όνομά τους. Τουλάχιστον οι θερινοί αγώνες, οι
πραγματικοί Ολυμπιακοί, μπορούσαν στην αρχή - μέχρι να πάρει το πάνω χέρι η
εμπορευματοποίηση - να θεωρηθούν ότι αποτελούσαν κάποιου είδους αναβίωση: άλλη
εποχή και ήθη, αλλά ίδια πάνω - κάτω ιδέα, δανεισμένα τα περισσότερα
αγωνίσματα, κοντινός ακόμα και ο πρώτος τόπος διεξαγωγής. Πού ακούστηκε όμως
να λέγεται Ολυμπιάδα μια σειρά αγώνων στα βουνά, με σκι, γάντια και πατίνια
(αφού κανένα από τα χειμερινά αθλήματα δεν διεξάγεται χωρίς τη βοήθεια
εργαλείου, μέσου ή εξοπλισμού στο ανθρώπινο σώμα); Η ανάγκη να πάρουμε την
αίγλη του ονόματος για να προσθέσουμε ένα ακόμα αθλητικό γεγονός προς τέρψιν
και κέρδος - όταν ξεκίνησαν οι χειμερινοί αγώνες, το 1924, η παγκόσμια
επιτυχία των σύγχρονων θερινών ήταν ήδη δεδομένη -, το πνεύμα αφομοίωσης -
κάποιοι θα 'λεγαν ισοπέδωσης - της αρχαίας κληρονομιάς στον βωμό του θεάματος
και του εμπορίου, ο τεχνητός, με δυο λόγια, χαρακτήρας των χειμερινών αγώνων
είναι παραπάνω από ορατός. Κι όμως. Γρήγορα κι αυτοί βρήκαν τη θέση τους στην
καρδιά των φιλάθλων - με την πείσμονα ίσως εξαίρεση των Ελλήνων. 
ΑΛΛΗ ΓΟΗΤΕΙΑ 
Να 'ναι άραγε η έλξη του λευκού, που σαν να βάζει τον αθλητισμό στη θέση που
θα του άξιζε στην κοινωνική ζωή, δηλαδή στους αντίποδες της περιρρέουσας
μαυρίλας; Να 'ναι ο αναχρονιστικός εξωτισμός αθλημάτων που μετατρέπουν το
χιόνι, το κρύο, την έλλειψη ισορροπίας σε συμμάχους και δίνουν άλλη διάσταση
στην αιώρηση και την ταχύτητα; Να 'ναι ο «οικογενειακός», καλόβολος αέρας που
αναδίνουν αυτές οι συγκεντρώσεις σε μικρά χωριά (το Σολτ Λέικ των εκατό
εβδομήντα χιλιάδων κατοίκων είναι η μεγαλύτερη στην ιστορία πόλη που θα τους
φιλοξενήσει), υπό τους ήχους καμπανών, πιπιζών, περίεργων ζώων και πάντως υπό
τους οφθαλμούς μόνον των μυημένων; Να 'ναι αυτός ο συνδυασμός παγκοσμιότητας -
το όνομα έχει τη χάρη - και λέσχης εκλεκτών ολίγων, όπου, σε πείσμα κάθε
λογικού γεωπολιτικού κριτηρίου, χώρες σαν την Αυστρία και την Ελβετία
αισθάνονται για λίγο καιρό παντοκρατόρισσες; Να 'ναι, απλούστερα, η ομορφιά
του θεάματος, αυτό το σχεδόν διαρκές δέσιμο αθλητικότητας και καλλιτεχνίας,
δύναμης και χάριτος; Όλα αυτά μαζί, ίσως όμως και τίποτα περισσότερο από το
άκουσμα των λέξεων «Ολυμπιακοί Αγώνες» και το ρίγος που προκαλεί σε όποιον
αγαπά τον αθλητισμό η προσμονή - και μετά η μετοχή - σε ό,τι συνδέεται με
αυτές τις λέξεις. Και βέβαια, η τρομερή δύναμη του παράγοντα χρόνου,
συνήθειας, παγίωσης: διά της τετραετούς επανάληψης και μαζί ανανέωσης, οι
χειμερινοί αγώνες μπήκαν στο κοινωνικό και το αθλητικό ασυνείδητο, αναμένονται
και προετοιμάζονται, έχουν πια τη δική τους πινακοθήκη ηρώων, από τον Κιλί και
τον Στένμαρκ ώς την Καταρίνα Βιτ. 
Πέρα όμως, από όλα αυτά, που δεν θα αρκούσαν κατά πάσα βεβαιότητα για να
μετατοπίσουν το ενδιαφέρον μας από τη συναρπαστική εξέλιξη του εγχώριου
πρωταθλήματος, οι φετινοί χειμερινοί αγώνες παρουσιάζουν τρία ιδιαίτερα
χαρακτηριστικά. Διεξάγονται στην Αμερική πέντε μόλις μήνες μετά το
τρομοκρατικό χτύπημα, κι έτσι, είτε το θέλουμε είτε όχι, προσλαμβάνουν και το
χαρακτήρα αμυντικής άσκησης σε πλανητική μετάδοση. Ύστερα, γίνονται σε μια
πόλη που τους διεκδίκησε και τους κέρδισε με αποδεδειγμένα αμφίβολης ηθικής
μέσα και γι' αυτό θα 'χει ενδιαφέρον να δούμε πόσο μόνοι θα είναι τελικά οι
Μορμόνοι, πόσο η διοργάνωση αλλά και το ίδιο το αθλητικό γεγονός θα υπερβούν
την πολιτική που βρίσκεται πίσω τους. Και, τέλος, είναι οι τελευταίοι
«Ολυμπιακοί Αγώνες» πριν από τους δικούς μας - με ό,τι αυτό συνεπάγεται. Από
ενδιαφέρον, λοιπόν, από περιέργεια και για προετοιμασία θα στρέψουμε κι εμείς
φέτος τα ανειδίκευτα, αλλά πάντα φίλαθλα βλέμματά μας προς τη μακρινή άγνωστη
Γιούτα - και μάλιστα διά ζώσης. Γι' αυτό μη χάσετε τις επόμενες, ειδικές για
σας, μεταδόσεις. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17259O022</ED>
<ID>
ID:305072

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O02&aa=2</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΪΔΗΣ, ΙΒΙΤΣ, ΤΣΑΡΤΑΣ: «ΘΑΜΠΩΣΑΝ» ΤΟΥΣ ΟΠΑΔΟΥΣ ΚΑΙ ΤΟΝ ΚΟΥΠΕΡ
</H5><H2>Τρίγωνο του διαβόλου
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ένα μαγικό τρίγωνο (Νικολαϊδη, Ίβιτς, Τσάρτα) βγαλμένο από το Καμπιονάτο
παρακολούθησε από κοντά ο προπονητής της Ίντερ, Έκτορ Κούπερ και οδήγησε την
ΑΕΚ στο δεύτερο 45λεπτο σε εύκολη νίκη (4-0) επί του Ιωνικού και ταυτόχρονα
την εγκατέστησε και πάλι στο πιο ψηλό σκαλί της βαθμολογίας. 
Ο τεχνικός της ιταλικής ομάδας αποχώρησε από το γήπεδο στο 81' αφού από το
σημείο εκείνο και μετά δεν είχε τίποτα περισσότερο να σημειώσει στο μπλοκάκι
του. Τη στιγμή ακριβώς που στις εξέδρες του «Νίκος Γκούμας» έμπαινε ο
συνεργάτης του Σάντος, Ροζάριο, που είχε πάει στην Ιταλία να κατασκοπεύσει την
Ίντερ. 
Κι όμως το παιχνίδι δεν ξεκίνησε με τις καλύτερες προοπτικές για την ΑΕΚ που
ήταν απογοητευτική στο πρώτο μέρος, χωρίς προσωπικότητα και στηρίχθηκε στις
ατομικές ενέργειες του Ντέμη. Αυτό ήταν βούτυρο στο ψωμί των φιλοξενούμενων,
που «μπλοκάροντας» και τον Τσάρτα έλυσαν όλα τα τυχόν προβλήματα που θα
μπορούσε να τους δημιουργήσει η γηπεδούχος. 
Ο Ντέμης Νικολαΐδης (στο στιγμιότυπο μονομαχεί με τον Γιάννη Ξανθόπουλο) είχε
πολλά κέφια και συνεργάστηκε άψογα με τον Ίλια Ίβιτς

Κι αν ο Μικές δεν «κρεμούσε» στο 19' κατά λάθος τον Στρακόσα (1-0), τότε γκολ
δεν θα είχε επιτευχθεί. Τουλάχιστο από την ΑΕΚ. Όχι ότι δεν δημιουργήθηκαν
κάποιες ευκαιρίες, αλλά δεν ήταν απ' αυτές που ανησυχούν ιδιαίτερα ένα
γκολκίπερ. 
Ο Σάντος άλλαξε τη ροή του παιχνιδιού. Είδε το πρόβλημα που είχε η ομάδα του
και άλλαξε τον Μαλαδένη, που χθες δεν βοήθησε όσο έπρεπε και βάζοντας τον
Ίβιτς με το ξεκίνημα του δευτέρου ημιχρόνου. 
Η καλή ημέρα φαίνεται απ' το πρωί... λέει η παροιμία και η διάθεση του Ίλια
φάνηκε στο ζέσταμα. Ο Ίβιτς είναι γεννημένος σταρ και φαίνεται ότι η εξέδρα
της ΑΕΚ απέκτησε άλλο ένα αγαπημένο παιδί. Ο Σέρβος αποθεώθηκε από τους
οπαδούς της ομάδας του, τους χαιρετούσε, τους έστειλε φιλιά και φάνηκε από
νωρίς ότι ήταν «φτιαγμένος» για μεγάλα πράγματα χθες. 
Ο Ίλια Ίβιτς μπήκε στο δεύτερο ημίχρονο και βελτίωσε σημαντικά την εικόνα της ΑΕΚ

Έξυπνος άνθρωπος, φάνηκε από το πρώτο λεπτό ότι έχει αλλάξει τρόπο σκέψης, άρα
και τρόπο παιχνιδιού. Αλτρουιστής, αποτέλεσε τρομερό ντουέτο στην επίθεση με
τον Ντέμη, ενώ ταυτόχρονα οι δύο αυτοί ξεμπλόκαραν και τον Τσάρτα. 
Τα τακουνάκια έπεφταν βροχή, τα χειροκροτήματα ζέσταναν την ατμόσφαιρα και η
ιαχή «νάτοι οι πρωταθλητές» με την εμπιστοσύνη στην ομάδα επέστρεψαν στις
εξέδρες. 
Κάθε ενέργεια του Νικολαΐδη αποσπούσε τα εύσημα από τον Ίβιτς και τον Τσάρτα.
Το ίδιο έγινε και με τους άλλους δύο. Οι αγκαλιές και τα συγχαρητήρια έδιναν
και έπαιρναν και φαίνεται ότι είναι πολυτέλεια για την ΑΕΚ να έχει τον Σέρβο
στον πάγκο. Το χθεσινό ματς έδειξε ότι οι δύο έγιναν τρεις στην ΑΕΚ και στο
πρόσωπο του Ίβιτς η «Ένωση» βρήκε έναν ακόμα κρίκο που θα συνδέσει το πάζλ που
σχηματίζει τη λέξη «τίτλος». Όλοι οι παίκτες πάντως αγωνίστηκαν σαν πραγματικό
σύνολο στο δεύτερο μέρος και δίκαια έφθασαν στο θρίαμβο. 
Ο Ιωνικός έχει ακόμα πολύ δρόμο. Οι ξένοι χρειάζονται χρόνο για να «δέσουν» με
τους Έλληνες και να επιστρέψει και πάλι η λαοφιλής ομάδα της Νεάπολης στις
επιτυχίες. Πάντως στο πρώτο 45λεπτο οι παίκτες του Γέμελου έδειξαν ότι έχουν
τις δυνατότητες να ανακάμψουν. 
Ο Βασίλης Τσάρτας είχε για άλλη μια φορά τη «μπαγκέτα»

Από τακουνάκι-πάσα του Τσάρτα ο Νικολαΐδης σημείωσε το 2-0 με φοβερό γυριστό
βολέ. 
Ο Τσάρτας με πέναλτι (ανατροπή του Ντέμη από τον Στρακόσα) πραγματοποίησε το
3-0 και ο Ίβιτς με κεφαλιά από σέντρα του Γεωργέα έκλεισε το σκορ (4-0). 
Στο δεύτερο 45λεπτο οι ευκαιρίες που δημιουργήθηκαν από την ΑΕΚ γεμίζουν μία
κόλλα αναφοράς, ενώ στο 52' ο Φερούζεμ με κεφαλιά έστειλε την μπάλα στη
συμβολή των δοκαριών. 
Η διαιτησία του Πισσά ήταν πολύ καλή, αλλά οι δύο βοηθοί (Παπαδημητρίου,
Βλάχος) πρέπει να καθήσουν και πάλι στο θρανίο για να μάθουν πότε πρέπει να
υποδεικνύουν οφσάιντ. Δεν είναι τυχαίο το γεγονός ότι ο ήρεμος Σάντος πήγε
στον πρώτο για να διαμαρτυρηθεί για ένα οφσάιντ στο 92'.

<H3>ΣΑΝΤΟΣ
</H3><H3>Στο δεύτερο ημίχρονο βελτιωθήκαμε
</H3>
Ο Φερνάντο Σάντος, που αποθεώθηκε από τους οπαδούς της ΑΕΚ, δεν έκρυψε την
ικανοποίησή του για την απόδοση του δεύτερου 45λεπτου: «Είχα πει ότι ο Ιωνικός
θα ερχόταν εδώ με ανεβασμένο ηθικό και θα μας δημιουργούσε προβλήματα. Αυτό
έγινε στο πρώτο μέρος. Ήταν καλά οργανωμένος, μας πρέσαρε, ενώ εμείς,
αντίθετα, μετά το 20' κάπως συνήλθαμε», είπε ο Πορτογάλος τεχνικός και
συνέχισε: «Ο Ιωνικός δεν κλείστηκε στην άμυνα και εμείς αλλάξαμε συμπεριφορά
στο δεύτερο μέρος. Βγήκαμε κοντά στον αντίπαλο, πρεσάραμε, ανεβάσαμε την μπάλα
στην αντίπαλη περιοχή, κλέψαμε αρκετές φορές και αυτό δημιούργησε τις
ευκαιρίες. Είμαι σίγουρος ότι και ο κόσμος έμεινε ευχαριστημένος από το
θέαμα». Όταν ρωτήθηκε για τη συνεργασία Νικολαΐδη, Ίβιτς απάντησε: «Όλη η
ομάδα αγωνίστηκε πολύ καλά και νίκησε». 
Ο Σωκράτης Γέμελος, τόνισε: «Είχα πει, μετά τη νίκη στην Πάτρα, ότι η ομάδα
μας χρειάζεται πίστωση χρόνου. Τους τελευταίους τέσσερις μήνες έχουν περάσει
πολλοί παίκτες από τον Ιωνικό και πρέπει να αυξήσουμε την προσπάθειά μας, για
να καταφέρουμε να πιάσουμε καλή απόδοση. Στο πρώτο 45λεπτο ο Ιωνικός ήταν
καλός. Δεν κλείστηκε στην άμυνα και σε μερικά χρονικά διαστήματα ήμασταν
καλύτεροι από την ΑΕΚ, ενώ σε κάποιες περιπτώσεις φτάσαμε κοντά στο γκολ.
Χρειαζόμαστε χρόνο για να δημιουργήσουμε και πάλι τον γνωστό Ιωνικό, που θα
βρεθεί στις ψηλές θέσεις της βαθμολογίας». 
Ο Ροντρίγκο Ράμος μίλησε για συνολική προσπάθεια των ποδοσφαιριστών τής ΑΕΚ:
«Στο πρώτο ημίχρονο νιώσαμε την πίεση των αντιπάλων, ωστόσο στην επανάληψη
ήμασταν καλύτεροι, πιέσαμε τον αντίπαλο και ευτυχήσαμε να σημειώσουμε γκολ
στις σωστές χρονικές στιγμές. Δώσαμε έμφαση στη συνολική δουλειά και αυτό
διευκολύνει την σωστή αμυντική λειτουργία». 
Ο Γιάννης Ξανθόπουλος είπε ότι ο Ιωνικός ήθελε να αγωνιστεί για τη νίκη, αλλά
το αυτογκόλ και η κακή απόδοση στο δεύτερο μέρος ήταν καθοριστικά στο ματς.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17259O031</ED>
<ID>
ID:305020

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O03&aa=1</URL></REF>


Article

<CATEGORY>vin10</CATEGORY>

 <H5>ΓΚΟΥΜΑΣ: ΜΕ ΓΚΟΛ ΛΙΓΟ ΠΡΙΝ ΑΠΟ ΤΗΝ ΕΚΠΝΟΗ ΤΟΥ ΑΓΩΝΑ ΧΑΡΙΣΕ ΣΤΟΝ ΠΑΟ ΤΟΥΣ
ΒΑΘΜΟΥΣ ΤΗΣ ΝΙΚΗΣ
</H5><H2>Έδωσε το φιλί της ζωής
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Το πράσινο τρένο πορεύεται έστω και με... κάρβουνο, αλλά πλέον σφυρίζει σε
ρυθμούς τίτλου! Παναθηναϊκός - Πανιώνιος 2-1, με έναν άλλο τριφυλλιοφόρο
αμυντικό, αυτήν τη φορά (μετά τον Κυργιάκο) να χαρίζει τη νίκη στην εκπνοή του
αγώνα. 
Ο Γιάννης Γκούμας έσωσε την ομάδα του από τα χειρότερα, πετυχαίνοντας
γκολ-χρυσάφι στο 90' και ο ΠΑΟ έστω και με «δεκανίκια» βρίσκεται, πλέον, μόλις
τρεις βαθμούς από την κορυφή! Οι 15.000 οπαδοί του «Τριφυλλιού», οι οποίοι
κατέκλυσαν χθες τη Λεωφόρο, αντιλήφθηκαν εντονότερα από κάθε άλλη φορά ότι η
ομάδα τους μπορεί να μην πείθει μέχρι στιγμής, ωστόσο, άστρο λαμπρό την
οδηγεί... 
Ήταν η τρίτη νίκη του Παναθηναϊκού στην εκπνοή του αγώνα επί θητείας Μαρκαριάν
και όλοι πλέον συμφωνούν ότι ο Ουρουγουανός διαθέτει το κοκαλάκι της
νυχτερίδας. Μια ματιά στη βαθμολογία θα πείσει και τον πιο δύσπιστο. Η διαφορά
με την κορυφή που υπήρχε πριν από την έλευση του 57χρονου προπονητή άγγιζε
τους δώδεκα βαθμούς και μέσα σε έναν μήνα βρίσκεται μόλις στους τρεις! Λογική,
λοιπόν, η αντίδραση των οπαδών, οι οποίοι έστω και δειλά δειλά φώναζαν
«πρωτάθλημα θα πάρουμε, όλους θα τους τρελάνουμε». 
Ο Γιάννης Γκούμας χάρισε στον Παναθηναϊκό δύο... ανέλπιστους βαθμούς

Ο Παναθηναϊκός μπήκε δυνατά στο παιχνίδι. Πίεσε από την αρχή τον Πανιώνιο και
επιδίωξε τη γρήγορη επίτευξη του γκολ, προκειμένου να διώξει το άγχος και την
κακή παράδοση των τελευταίων... αγώνων. Ο Μαρκαριάν παρέταξε στην επίθεση τους
Ολιζαντέμπε - Βλάοβιτς, αφήνοντας στον πάγκο τον Μιχάλη Κωνσταντίνου.
Κορυφαίος παίκτης του ΠΑΟ ήταν μακράν ο Φερνάντο Γκαλέτο, που αποδεικνύεται σε
νέα «μεταγραφή». 
Από την άλλη πλευρά, ο Πανιώνιος παρατάχθηκε με αμυντικές βλέψεις με τον
Σακελλαρίδη κολλημένο σαν βδέλα πάνω στον Ολιζαντέμπε και τον Γιαννόπουλο να
περιορίζει αισθητά τον Βλάοβιτς. Στην «κυανέρυθρη» επίθεση βρισκόταν ο
αποκομμένος μα πάντα επικίνδυνος Μουζαουί, ο οποίος απείλησε ναι μεν λίγες,
αλλά «δυνατές» στιγμές. Παρ' όλα αυτά, οι φιλοξενούμενοι στάθηκαν άριστα στο
πρώτο τριαντάλεπτο και κινδύνευσαν μόνο σε δύο φάσεις. 
Ωστόσο, την καλή τους παρουσία «εξέθεσε» ο Γάλλος Αλέν Ραγκουέλ, ο οποίος στο
33' ύστερα από άστοχη σέντρα του Μπασινά, υπέπεσε σε ανόητη και αψυχολόγητη
παράβαση, κρατώντας και ανατρέποντας τον Φύσσα. Ο διαιτητής Σπυρόπουλος
υπέδειξε αμέσως το σημείο του πέναλτι και ο Μπασινάς άνοιξε το σκορ μέσα σε
αποθέωση (34'). 
Ο Ντρόμπνι προσπαθεί να αποκρούσει την κεφαλιά του Γιάννη Γκούμα, ωστόσο,
χωρίς αποτέλεσμα. Η μπάλα θα καταλήξει στα δίχτυα και ο ΠΑΟ θα πάρει τη νίκη

Στο δεύτερο μέρος ο Παναθηναϊκός ανέβασε την απόδοσή του, ώστε να πετύχει το
δεύτερο τέρμα που θα σιγούρευε τη νίκη του. Μοιραίος παίκτης των «πρασίνων»
ήταν αναμφισβήτητα ο Εμάνουελ Ολιζαντέμπε, ο οποίος σε διαδοχικά τετ α τετ
προτίμησε το... άουτ. Οι οπαδοί του Παναθηναϊκού βλέποντας τη δυστοκία του
Ολιζαντέμπε και σκεπτόμενοι ότι ο νόμος του ποδοσφαίρου είναι αμείλικτος,
φώναξαν το όνομα του Μιχάλη Κωνσταντίνου, προκειμένου να «πείσουν» τον
Μαρκαριάν να τον χρησιμοποιήσει. Ο προπονητής, όμως, τους χάλασε το χατίρι και
άφησε στον πάγκο τον Κύπριο. 
Το έργο του ΠΑΟ φάνταζε εύκολο, ιδιαίτερα μετά το 62' όταν αποβλήθηκε με
δεύτερη κίτρινη κάρτα ο Χασιώτης. Ωστόσο, ο Πανιώνιος κράτησε καλά στην άμυνα
και στην πρώτη αντεπίθεση ευτύχησε να ισοφαρίσει! Ήταν το 73' όταν από
μπαλιά-τρύπα του Λάλικ, ο Σίλγιακ εκμεταλλευόμενος τραγικό λάθος του
Χένρικσεν, πλάσαρε άψογα τον Νικοπολίδη και σημείωσε το 1-1. 
Η νευρικότητα και το άγχος, όπως ήταν αναμενόμενο, κυρίευσε τους «πράσινους»
και οι γκρίνιες στην εξέδρα έκαναν την εμφάνισή τους περισσότερο αισθητά από
κάθε άλλη φορά. Η μηχανή του Μαρκαριάν βραχυκύκλωσε, ακόμα και με την είσοδο
του Βαζέχα. 
Ο Σίλγιακ εκμεταλλεύεται το λάθος του Χένρικσεν και με πλασέ νικά τον
Νικοπολίδη και ισοφαρίζει. Ο Πανιώνιος, όμως, θα λυγίσει στις καθυστερήσεις

Ο Πολωνός στην πρώτη του επαφή με την μπάλα βρέθηκε τετ α τετ με τον Ντρόμπνι,
αλλά ο τερματοφύλακας του Πανιωνίου απέκρουσε σωτήρια. Οι γηπεδούχοι συνέχισαν
να χάνουν ευκαιρίες και μάλιστα είχαν σουτ στο δοκάρι από τον Βλάοβιτς. 
Παρ' όλα αυτά, το «άστρο» του Σέρχιο Μαρκαριάν δεν λέει να σβήσει. Ο
Παναθηναϊκός ευτύχησε να σκοράρει και πάλι στο 90' και να πάρει τη μεγάλη -
όπως εξελίχθηκε το ματς - νίκη. Ο Γιάννης Γκούμας ύστερα από κόρνερ του
Μπασινά με παλικαρίσια ψηλοκρεμαστή κεφαλιά νίκησε τον Ντρόμπνι και ακολούθησε
παραλήρημα! Η δίψα των οπαδών για τον τίτλο είναι μεγάλη και αυτό δεν κρύβεται
σε κάθε παιχνίδι. Στη Λεωφόρο των «στεναγμών» τα συναισθήματα εναλλάσσονται με
ταχύτατους ρυθμούς, ανάλογα πάντα με την εξέλιξη. Οι παίκτες του «Τριφυλλιού»
άκουσαν πολλά όταν ισοφαρίστηκαν, αλλά αποθεώθηκαν σαν ήρωες όταν έφτασαν στη
νίκη. Αυτό είναι το ποδόσφαιρο...

<H3>ΜΑΡΚΑΡΙΑΝ: Στο ποδόσφαιρο δεν υπάρχει ούτε τύχη ούτε ατυχία
</H3><H3>Σιγά σιγά η ομάδα παίρνει μπρος
</H3>
Κοντράστ συναισθημάτων χθες στη Λεωφόρο κατά τη διάρκεια της συνέντευξης Τύπου
των δύο προπονητών. Ο Ντουμίτρου Ντουμιτρίου «εξερράγη» κατά της διαιτησίας
του κ. Σπυρόπουλου, θεωρώντας ότι ο Παναθηναϊκός ευνοήθηκε κραυγαλέα, ενώ ο
Σέρχιο Μαρκαριάν διατήρησε την... ηρεμία που τον διακρίνει. 
Είπε ο Ουρουγουανός: «Ήταν ένα πολύ σημαντικό παιχνίδι κόντρα σε έναν δυνατό
αντίπαλο. Σιγά σιγά, η ομάδα δείχνει να παίρνει μπρος. Δημιουργήσαμε πολλές
φάσεις για γκολ, αλλά δεν τα καταφέραμε. Ατυχία δεν υπάρχει στο ποδόσφαιρο. Αν
σουτάρεις άουτ, η μπάλα θα καταλήξει άουτ. Αν σουτάρεις στο δοκάρι, η μπάλα θα
πάει στο δοκάρι. Απλά πράγματα. Τη δυστοκία μας την οφείλω στην πίεση και το
άγχος των παικτών μου. Όμως, όπως δεν υπάρχει ατυχία, δεν υπάρχει και τύχη στο
ποδόσφαιρο. Όταν μια ομάδα κυνηγάει τη νίκη επί ενενήντα λεπτά, δεν είναι
παράλογο να σκοράρει στην εκπνοή του αγώνα. Το πρόγραμμα που ακολουθεί είναι
δύσκολο, αλλά με δουλειά θα τα καταφέρουμε». 
Όσον αφορά τη μη χρησιμοποίηση του Μιχάλη Κωνσταντίνου, ο Μαρκαριάν τόνισε
χαρακτηριστικά: «Διαθέτουμε πέντε σπουδαίους επιθετικούς. Όμως, δεν γίνεται να
παίζουν όλοι. 
Στον αντίποδα, ο Ντουμίτρου Ντουμιτρίου μίλησε μόνο για τα διαιτητικά λάθη
που, κατά τη γνώμη του, έγιναν εις βάρος της ομάδας του: «Είναι το 14ο φετινό
μου παιχνίδι στο πρωτάθλημα και ποτέ δεν μίλησα για τη διαιτησία, διότι δεν
μου αρέσει. Λυπάμαι, αλλά σήμερα (χθες) δεν μπορώ να σωπάσω. Το πέναλτι του
Παναθηναϊκού μόνο ο διαιτητής το είδε. Η κεφαλιά τού Γκούμα στο δεύτερο γκολ
των αντιπάλων μας ήταν επιθετικό φάουλ. Ο Χασιώτης δέχθηκε με μεγάλη ευκολία
τη δεύτερη κίτρινη κάρτα, ενώ ο Λυμπερόπουλος, τον οποίο εκτιμώ, έκανε δύο
σκληρά μαρκαρίσματα και δεν παρατηρήθηκε καν. Δεν θεωρώ ότι ο διαιτητής είχε
πρόθεση να μας αδικήσει, όμως έπρεπε σε ένα τόσο κρίσιμο ματς να τοποθετηθεί
ένας σαφώς πιο πεπειραμένος ρέφερι. Ο Παναθηναϊκός δεν χρειάζεται τη βοήθεια
κανενός για να νικήσει». 
Ωστόσο, το πρόσωπο του αγώνα, ο Γιάννης Γκούμας, είχε αντίθετη άποψη: «Δεν
ευνοηθήκαμε σε καμία περίπτωση. Βρισκόμουν κοντά σε όλες τις αμφισβητούμενες
φάσεις και μπορώ να κρίνω. Ο Ραγκουέλ τράβηξε έστω και λίγο τον Φύσσα και τον
ανέτρεψε. Όσο για το φάουλ που λέει ο κ. Ντουμιτρίου ότι υπέπεσα στο γκολ, έχω
να πω ότι ήταν μια απλή διεκδίκηση. Δεν σφυρίζονται φάουλ όλες οι επαφές στο
ποδόσφαιρο. Αυτά γίνονται μόνο στο μπάσκετ». 
Με τη διαιτησία του κ. Σπυρόπουλου τα είχε βάλει και ο ισχυρός άνδρας του
Πανιωνίου Αχιλλέας Μπέος: «Αυτό το πέναλτι που έδωσε ο διαιτητής, ούτε ο
Φιλιππίδης δεν θα το έδινε!» δήλωσε. 
*** Με τιμωρία κινδυνεύει ο Παναθηναϊκός, αφού στο φύλλο αγώνα
υπογραμμίστηκε ότι έγινε συχνή ρίψη αντικειμένων. 
*** Ο Ρενέ Χένρικσεν υπέστη κάκωση πλευρών, ενώ ο Γιάννης Γκούμας
υπέστη κάκωση ρινικού οστού. Και οι δύο περιπτώσεις δεν είναι σοβαρές. 
*** Το χθεσινό παιχνίδι παρακολούθησε ως «κατάσκοπος» ο βοηθός του
προπονητή της Σπάρτα Πράγας, επικείμενης αντιπάλου του Παναθηναϊκού στο
Τσάμπιονς Λιγκ.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17259O041</ED>
<ID>
ID:305021

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Πιέσεις από τη ΔΟΕ για Φιλοξενία και Μεταφορές
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Πιέσεις για να «καταλήξουμε επιτέλους» ποιο από τα εναλλακτικά σχέδια στη
Φιλοξενία και τις Μεταφορές θα ακολουθήσουμε το 2004 δέχτηκε προχθές από τη
ΔΟΕ η κ. Γιάννα Αγγελοπούλου λίγο πριν από την έναρξη των Χειμερινών
Ολυμπιακών Αγώνων στο Σολτ Λέικ των ΗΠΑ. Κρουαζιερόπλοια ή νέα ξενοδοχεία;
Προαστιακός ή μόνο λεωφορεία; ήταν ορισμένα από τα σημεία στα οποία
επικεντρώθηκε η ομάδα του Ζακ Ρογκ. 
Επί μία ώρα (σύμφωνα με το Ασοσιέιτεντ Πρες) παρουσίαζε η κ. Αγγελοπούλου
συνοπτικά την πρόοδο της Αθήνας, ενώ οι επισημάνσεις της ΔΟΕ ήταν οι ίδιες:
«αποφασίστε ποιο εναλλακτικό σχέδιο θα ακολουθήσετε σε Φιλοξενία και Μεταφορές
και ξεκινήστε. Δεν υπάρχει πλέον χρόνος». 
Μαζί με το θέμα της Ασφάλειας, που όμως την παρούσα στιγμή απασχολεί
περισσότερο τον συνάδελφο της κ. Αγγελοπούλου Ματ Ρόμνεϊ στο Σολτ Λέικ, η
Φιλοξενία και οι Μεταφορές αναδεικνύονται σε αχίλλειο πτέρνα της Αθήνας. Και η
προχθεσινή παρουσίαση στην Εκτελεστική Επιτροπή της ΔΟΕ (όπως και στην
Ολομέλεια σήμερα) ουσιαστικά ανάδειξε το πρόβλημα της έλλειψης σε ξενοδοχεία 4
και 5 αστέρων και την οριακή χρονικά κατασκευή σημαντικών οδικών έργων (όπως η
επέκταση του Μετρό στον Σταυρό, ο Προαστιακός και το Τραμ). 
«Σημειώσαμε ότι είμαστε περισσότερο σίγουροι, αλλά και περισσότερο ανήσυχοι
για το 2004. Μοναδική μας επιλογή είναι να δουλεύουμε όσο μπορούμε πιο
εντατικά» δήλωσε η κ. Αγγελοπούλου. Και προανήγγειλε αναδιαρθρώσεις στην ΟΕΟΑ,
με τον κ. Μάρτον Σίμιτσεκ, εντεταλμένο σύμβουλο, να ισχυροποιείται
αναλαμβάνοντας και την αρμοδιότητα της Διοίκησης Εγκαταστάσεων. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17259O042</ED>
<ID>
ID:305075

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΙΓΑΛΕΩ
</H5><H2>Βήμα προς τη σωτηρία
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Σήκωσε κεφάλι το Αιγάλεω! Και εκεί που όλοι (ή σχεδόν όλοι) το είχαν
τελειωμένο, τώρα... ψάχνουν να το βρουν. Η ομάδα του «Σίτι» νίκησε την
Παναχαϊκή (2-1) και έκανε σημαντικό βήμα για τη σωτηρία της. Βεβαίως, ο δρόμος
είναι μακρύς, αλλά αυτό που προέχει δεν είναι μόνον οι βαθμοί. Είναι ο τρόπος
που παίζει μπάλα το Αιγάλεω. Ο τρόπος που μάχεται. Και μάλιστα μακριά απο το
γήπεδό του, αφού ως γνωστόν ακόμη και στους εντός έδρας αγώνες του παίζει σε
«ουδέτερη» έδρα (στον Κορυδαλλό)... 
Χθες το Αιγάλεω ήταν καλύτερο, νίκησε δίκαια, θα μπορούσε να είχε πετύχει
ακόμη ένα γκολ. Προς το τέλος η Παναχαϊκή αντέδρασε, μείωσε σε 2-1, αλλά οι
Αιγαλεώτες άντεξαν στην πίεση και πανηγύρισαν τους τρεις χρυσούς βαθμούς. 
Ο αγωνιστικός χώρος ήταν άθλιος. Δεν επιτρέπεται να διεξάγονται αγωνες Α'
Εθνικής σε τέτοια γήπεδα. Και υπ' αυτες τις συνθήκες, οι παίκτες είναι ήρωες.
Πώς να παίξεις μπάλα σε ένα χωράφι; Κι όμως, αυτά τα παιδιά τα έδωσαν όλα. 
Το παιχνίδι είχε ελάχιστα ποιοτικά στοιχεία λόγω της κρισιμότητάς του. Το
Αιγάλεω προηγήθηκε μόλις στο πρώτο λεπτό με σουτ πλασέ του Αγρίτη, έπειτα από
σέντρα του Παπουτσή (1-0) και διπλασίασε με φοβερό γυριστό βολέ του Φωτάκη στο
68' (2-0). 
Οι παίκτες του Αιγάλεω ατενίζουν, πλέον, με αισιοδοξία το μέλλον

Η Παναχαϊκή αντέδρασε, έχασε ευκαιρίες με τον Κωστή (6,31) και μείωσε στο 80
με πέναλτι του Κατσουράνη (2-1). Στο πέναλτι υπέπεσε ο Αλεξόπουλος, ο οποίος
τράβηξε από τη φανέλα τον Βούκσεβιτς. 
*** Στο 76' ο Παπουτσής με φάουλ κεραυνό έστειλε την μπάλα στο
οριζόντιο δοκάρι του Μπαλτιμά, ενώ στο 29 ο Μεϊδάνης εκτέλεσε φάουλ, η μπάλα
βρήκε το σώμα του Νικολόπουλου και κατέληξε στα δίχτυα. Ο ρέφερι Αγγελάκης
ύστερα από υπόδειξη του επόπτη ακύρωσε (κακώς) το γκολ ως οφσάιντ. 
ΔΗΛΩΣΕΙΣ 
Χατζάρας (Αιγάλεω): Ήταν κρίσιμο ματς για το Αιγάλεω, αλλά καταφέραμε να
νικήσουμε. Στις πρώτες αγωνιστικές μοιάζαμε με δύτες χωρίς οξυγόνο. Ευτυχώς,
μετά τις τελευταίες επιτυχίες βρήκαμε φιάλες και αναπνέουμε. 
Λιβαθηνός (Παναχαϊκή): Οι γηπεδικές συνθήκες ήταν δύσκολες και για τον λόγο
αυτό δεν έγινε καλό παιχνίδι. Παλέψαμε, χάσαμε ευκαιρίες, αλλά όταν δέχεσαι
γκολ στο πρώτο λεπτό τα πράγματα γίνονται δύσκολα. Μετά το 2-0 τελείωσαν όλα.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17259O051</ED>
<ID>
ID:305022

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O05&aa=1</URL></REF>


Article

<CATEGORY>vin10</CATEGORY>

 <H5>SΚΟDΑ: Όταν έβαλε... τετρακίνηση
</H5><H2>Ξελάσπωσε στο β' μέρος
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

* ΞΑΝΘΗ

Η SKODA Ξάνθη έβαλε κίνηση στους... τέσσερις τροχούς στο δεύτερο ημίχρονο του
χθεσινού αγώνα με τον Ακράτητο και επικράτησε άνετα με 3-0, ενώ ο προπονητής
της αθηναϊκής ομάδας Στάθης Σταθόπουλος υπέβαλε την παραίτησή του! 
Στο πρώτο 45λεπτο η ακριτική ομάδα είχε «κολλήσει» στην πολυπρόσωπη αμυντική
τακτική των αντιπάλων της, αλλά στο δεύτερο μισό του αγώνα η Ξάνθη πάτησε το
γκάζι, έφθασε στη νίκη, και μάλιστα με 3-0, και παρέμεινε ψηλά στη βαθμολογία. 
Στο πρώτο ημίχρονο η Ξάνθη είχε την υπεροχή του αγώνα, αλλά ο Ακράτητος ήταν
καλά οργανωμένος μπροστά από την εστία του Στάουτσε. Οι γηπεδούχοι, αφού
ξεπέρασαν ανώδυνα τις επικίνδυνες επισκέψεις των αντιπάλων τους στο ξεκίνημα
του αγώνα, κατάφεραν να περιορίσουν την επιθετική δραστηριότητα του Ακράτητου
και να πιέσουν για το γκολ. 
Στο 2' ο Παπαδημητρίου επιχείρησε το σουτ, αλλά ο Στάουτσε απέκρουσε. 
Στο 3' ο Τσβετάνοφ βρέθηκε μόνος του απέναντι στον Μπούτσεκ, όμως νικήθηκε από
τον γκολκίπερ της Ξάνθης. 
Στο επόμενο λεπτό (4'), από σουτ του Ηλιόπουλου, η μπάλα έφυγε λίγο έξω από
την εστία της Ξάνθης. 
Η Ξάνθη «άγγιξε» το γκολ στο 13', όταν σε σουτ του Βάλλα η μπάλα βρήκε στο
οριζόντιο δοκάρι της εστίας του Στάουτσε. 
Ο Τσβετάνοφ προσπαθεί να ξεφύγει από τον Λαμπιάκο. Η Skoda χθες δεν πιανόταν

Οι γηπεδούχοι κυριάρχησαν στο πρώτο μέρος, αλλά δεν είχαν τη δυνατότητα να
ανακαλύψουν διαδρόμους αφού, όπως προαναφέρθηκε, η αμυντική γραμμή των
φιλοξενουμένων έκανε καλά τη δουλειά της. Ο Ακράτητος προσπάθησε να παίξει την
αντεπίθεση με τους γρήγορους Ηλιόπουλο και Μικουλένας, το έργο των οποίων ήταν
πάντως ιδιαίτερα δύσκολο. 
Στο δεύτερο μέρος όλα άλλαξαν. Η Ξάνθη μπήκε αποφασισμένη και σε διάστημα έξι
λεπτών πέτυχε τρία γκολ, εδραιώνοντας τη νίκη της. 
Το σκορ άνοιξε στο 57' ο... συνήθης ύποπτος. Από σέντρα του Λαμπριάκου ο
Ουακίλι έγινε κάτοχος της μπάλας στην περιοχή και με σουτ την έστειλε στα
δίχτυα της εστίας του Ακράτητου (1-0). 
Τρία λεπτά (60') αργότερα, η Ξάνθη έφθασε στο 2-0. Αυτήν τη φορά ήταν η σειρά
του Λαμπριάκου να αναλάβει ρόλο εκτελεστή, με κοντινό σουτ, από σέντρα του
Ουακίλι. 
Στο 63' ο Τεράο με σουτ-φάουλ δεν άφησε περιθώρια αντίδρασης στον Στάουτσε
(3-0). 
Η ΠΑΡΑΙΤΗΣΗ 
«Δεν έχω να πω κάτι για το παιχνίδι», είπε ο Στάθης Σταθόπουλος και
γνωστοποίησε την παραίτησή του από την τεχνική ηγεσία του Ακράτητου. Τόνισε:
«Ύστερα από δυόμισι περιόδους και μία καλή παρουσία με τον Ακράτητο, η
παραίτησή μου είναι ό,τι καλύτερο για τον σύλλογο. Αφήνω τον Ακράτητο με
βαθμούς ασφαλείας και μέσα στους στόχους του». 
Ο προπονητής της Ξάνθης Νίκος Καραγεωργίου υπογράμμισε: «Ήμασταν καλύτεροι και
νικήσαμε δίκαια. Είχαμε άγχος στο πρώτο ημίχρονο, αλλά μόλις μπήκε το πρώτο
γκολ όλα έγιναν εύκολα και φθάσαμε στη νίκη».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17259O061</ED>
<ID>
ID:305023

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O06&aa=1</URL></REF>


Article

<CATEGORY>vin10</CATEGORY>

 <H2>Το 6ο συνεχόμενο Τζακ Ποτ είναι γεγονός
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Για ακόμη ένα διαγωνισμό κανείς από τους συμμετέχοντες δεν κατάφερε να
μαντέψει σωστά την τυχερή 6άδα, με αποτέλεσμα περισσότερα από 900.000 ευρώ να
περιμένουν τους διεκδικητές της 1ης κατηγορίας την Τετάρτη. Ο 45 βρέθηκε για
3ο συνεχόμενο διαγωνισμό ανάμεσα στους κληρωθέντες κερδίζοντας τα βλέμματα.
Στη μάχη των αιωνίων αντιπάλων, Μονών - Ζυγών και Μικρών - Μεγάλων, η ισοπαλία
άφησε αμετάβλητο το σκηνικό. Στο ΠΡΟΤΟ σημειώθηκε Τζακ Ποτ για την 1η
κατηγορία, ενώ στη 2η οι 3 νικητές κερδίζουν κάτι παραπάνω από 14.000 ευρώ.

<H3>ΑΠΟΤΕΛΕΣΜΑΤΑ ΤΟΥ 10ου ΔΙΑΓΩΝΙΣΜΟΥ 2002 ΣΑ 02/02/02 </H3>
* Κληρώθηκαν οι αριθμοί 4, 18, 19, 27, 32, 45

* Συμπληρώθηκαν 5.201.809 στήλες.

* Μοιράστηκαν 174.577,91 ευρώ

* Δεν μοιράστηκαν 750.000 ευρώ

* Δεν βρέθηκε 6άρι, ενώ βρέθηκαν 91 5άρια που κερδίζουν από 814,91
ευρώ, 5.433 4άρια που κερδίζουν από 10,23 ευρώ και 94.988 3άρια που κερδίζουν
από 0,47 ευρώ.

ΠΡΟΤΟ: Κληρώθηκε ο αριθμός 0356022 Δεν βρέθηκε νικητής στην 1η κατηγορία.

Στήλες : 1.632.956
<H3>Πόσες φορές εμφανίστηκαν έως τώρα
</H3>
<H3>Σε φόρμα η δεκάδα του 20
</H3>
<H3>Τι λένε οι αριθμοί
</H3><H3>Σε 1015 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17259O062</ED>
<ID>
ID:305076

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O06&aa=2</URL></REF>


Article

<CATEGORY>vin10</CATEGORY>

 <H5>ΣΠΑΣΙΤΣ: ΜΕ ΔΥΟ ΓΚΟΛ ΕΚΤΟΞΕΥΣΕ ΤΟΝ ΔΙΚΕΦΑΛΟ ΣΕ ΤΡΟΧΙΑ ΚΟΡΥΦΗΣ
</H5><H2>Σέρβος καμικάζι
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Η νίκη του ΠΑΟΚ επί του Άρη στο Χαριλάου με 3-2 κράτησε την ομάδα του
«δικεφάλου» σε απόσταση αναπνοής από την κορυφή της βαθμολογίας και έδειξε ότι
παρά τις σημαντικές απουσίες επτά παικτών, η «μαυρόασπρη» ομάδα διαθέτει
πολλές εναλλακτικές λύσεις για οποιαδήποτε απώλεια βασικού της ποδοσφαιριστή. 
Αντίθετα, ο Άρης, παρουσιάστηκε κουρασμένος από την υπερπροσπάθεια που
κατέβαλαν οι παίκτες του στα παιχνίδια με αντιπάλους τον Ολυμπιακό και την
Ξάνθη, ενώ ο Ρισάρ Ταρντί δεν μπόρεσε να βρει στον πάγκο του αντάξιους
αντικαταστάτες για τους Πρίλασνικ και Τζμπαρί που έφυγαν από το παιχνίδι λόγω
τραυματισμού, ο πρώτος στο 6' και ο δεύτερος στο 36' του αγώνα. Η ήττα του Άρη
από τον «αιώνιο αντίπαλό» του στο Χαριλάου προκάλεσε τις αποδοκιμασίες από την
πλευρά των οπαδων του κατά του Γιάννη Ζαχουδάνη, αλλά και γκρίνια εναντίον του
Ρισάρ Ταρντί που μετά το παιχνίδι με τον Ολυμπιακό και την Ξάνθη ήταν ήρωας,
ενώ χθες ήταν η αιτία της ήττας του Άρη, σύμφωνα με τις εκτιμήσεις των
φιλάθλων της ομάδας. 
Ο Σλάτζιαν Σπάσιτς ήταν ο κορυφαίος παίκτης του ντέρμπι

Ο ΠΑΟΚ ήταν η καλύτερη ομάδα στο παιχνίδι του Σαββάτου και κέρδισε δίκαια. Οι
απουσίες των Γεωργιάδη, Μπορμπόκη, Καφέ, Ουντέζε, Αμπονσά, Εγκωμίτη και
Λουτσιάνο δεν φάνηκαν στο γήπεδο, όπου κορυφαίος παίκτης του «δικεφάλου» αλλά
και του αγώνα ήταν ο Σλάτζιαν Σπάσιτς. Ο Σέρβος επιθετικός πέτυχε τα δύο από
τα τρία γκολ του ΠΑΟΚ και απέδειξε ότι έχει μια θέση στην ενδεκάδα της ομάδας. 
Ο Ντούσαν Μπάγιεβιτς, παρ' όλο που η ομάδα του αγωνιζόταν εκτός έδρας,
παρέταξε ένα σύνολο με δύο καθαρόαιμους επιθετικούς και τους Σπάσιτς με
Κωνσταντινίδη ως κρυφούς κυνηγούς. 
Οι παίκτες του ΠΑΟΚ πανηγύρισαν τη μεγάλη νίκη τους επί του Άρη, στο Χαριλάου

Ο Άρης αλλιώς ξεκίνησε το παιχνίδι και αλλιώς εξελίχθηκαν τα πράγματα στη
συνέχεια. Η αναγκαστική αλλαγή του Πρίλασνικ αποδυνάμωσε την αμυντική γραμμή
των «κιτρίνων», η οποία είχε μεγάλο πρόβλημα στη δεξιά πλευρά της. Από εκείνη
την πλευρά άλλωστε μπήκαν και τα δύο πρώτα γκολ του ΠΑΟΚ. Στην επίθεση, η
απώλεια του Τζμπαρί έπαιξε καταλυτικό ρόλο, αφού οι Λιολίδης και Χαριστέας
εξουδετερώθηκαν με ευκολία από τους αμυντικούς του «δικεφάλου» οι οποίοι και
πάλι παρουσίασαν κάποια προβλήματα στην αρχή του αγώνα με αποτέλεσμα να
ανοίξει το σκορ στο 6' ο Άγγελος Χαριστέας. 
Η γρήγορη ισοφάριση του ΠΑΟΚ (12' Γιασεμάκης 1-1) ανέβασε την ψυχολογία των
παικτών του Ντούσαν Μπάγιεβιτς με αποτέλεσμα στο 19' ο Οκκάς να έχει δοκάρι
και στο 22' ο Σπάσιτς να κάνει το 1-2. Στο δεύτερο ημίχρονο ο ΠΑΟΚ ήταν η
καλύτερη με διαφορά ομάδα στο γήπεδο. Το κέντρο του Άρη είχε καταρρεύσει
τελείως, η άμυνα παρουσίαζε πολλά προβλήματα και οι Λιολίδης και Χαριστέας
φάνταζαν απελπιστικά μόνοι τους, μπροστά από τα καρέ του Πουρλιοτόπουλου, αφού
η μπάλα έφτανε σπάνια σε αυτούς. Το 1-3 δεν άργησε να γίνει. Στο 59' ο Σπάσιτς
έπειτα από πάσα του Γιασεμάκη έστειλε την μπάλα στα δίκτυα του Κατεργιαννάκη.
Με δεδομένο ότι ο Ρισάρ Ταρντί αναγκάστηκε να κάνει από νωρίς τις δύο πρώτες
αλλαγές του, την τελευταία του αλλαγή την έκανε στο 75' δίνοντας την ευκαιρία
στον Φερνάντο Νάβας να κάνει το ντεμπούτο του με τη φανέλα του Άρη σκοράροντας
μάλιστα στις καθυστερήσεις του αγώνα, διαμορφώνοντας το τελικό 2-3.

<H3>ΤΑΡΝΤΙ: Οι παίκτες μου είναι κουρασμένοι
</H3><H3>«Ο ΠΑΟΚ ήταν ανώτερος»
</H3>
Την ανωτερότητα του ΠΑΟΚ παραδέχθηκε ο Ρισάρ Ταρντί μετά το τέλος του αγώνα,
επισημαίνοντας ότι η ομάδα του «δικεφάλου» έχει καλύτερο έμψυχο υλικό, ενώ ο
Ντούσαν Μπάγιεβιτς στάθηκε στη σημασία των τριών βαθμών που κέρδισε η ομάδα
του και της δίνουν το δικαίωμα να βρίσκεται σε απόσταση αναπνοής από την
κορυφή της βαθμολογίας. «Έγινε ένα ντέρμπι από τα καλύτερα που έχω δει από τη
στιγμή που ανέλαβα τον ΠΑΟΚ», είπε μετά το τέλος του αγώνα ο Ντούσαν
Μπάγιεβιτς και συνέχισε: «Οι τρεις βαθμοί που πήραμε μας κράτησαν ζωντανούς
προκειμένου να κάνουμε προσπάθεια για να πάμε πιο πάνω. Μπήκαμε στο παιχνίδι
γνωρίζοντας ότι δεν θα ήταν εύκολο. Βρεθήκαμε και πάλι πίσω στο σκορ, αν και
είχαμε ξεκινήσει καλά. Ευτυχώς ισοφαρίσαμε γρήγορα, πετύχαμε και το δεύτερο
γκολ και είχαμε δύναμη να συνεχίσουμε. Στο δεύτερο ημίχρονο είχαμε την
ευκαιρία να πετύχουμε και άλλα γκολ». 
Ο Ρισάρ Ταρντί μιλώντας για το παιχνίδι, είπε: «Ο ΠΑΟΚ ήταν ανώτερος. Δεν
είμαι ικανοποιημένος από τους παίκτες μου και τον κόσμο του Άρη. Μέσα σε
είκοσι οκτώ ημέρες έχουμε δώσει επτά αγώνες και είναι λογικό οι παίκτες μου να
είναι κουρασμένοι. Πληρώσαμε τα γεγονότα που συνέβησαν. Οι παίκτες μου είχαν
καρδιά αλλά τα πόδια τους δεν ακολουθούσαν. Χάσαμε νωρίς τον Πρίλασνικ και τον
Τζμπαρί και αυτό μας προβλημάτισε. Ο ΠΑΟΚ είχε πιο δυνατό πάγκο και πιο
πλούσιους παίκτες και γι' αυτό μας κέρδισε».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17259O071</ED>
<ID>
ID:305024

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O07&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Στην εξέδρα με τους οπαδούς </H3>
* Ο Γιώργος Τουρσουνίδης με τον Γιώργο Γεωργιάδη παρακολούθησαν το παιχνίδι
στου Χαριλάου από την κερκίδα των φιλάθλων του ΠΑΟΚ. Η παρουσία τους όμως δεν
στάθηκε ικανή για να σταματήσει κάποιους από τους φιλάθλους του «δικεφάλου»,
οι οποίοι έσπαγαν και εκσφενδόνιζαν καθίσματα. <H3>Νοκ άουτ Τζμπαρί και Πρίλασνικ </H3>
* Για έναν περίπου μήνα θα μείνουν εκτός αγωνιστικών χώρων ο Γκίλμπερτ
Πρίλασνικ που υπέστη διάστρεμμα στο γόνατο και ο Νορντίν Τζμπαρί που υπέστη
θλάση στους προσαγωγούς. Όσον αφορά τον Λουκά Καραδήμο, σήμερα θα διαπιστωθεί
πόσο σοβαρός είναι ο τραυματισμός στο γόνατό του.

<H3>Σενάρια για Γκέραρντ
</H3>
* Διέψευσε στο στενό του περιβάλλον ο Γιάννης Ζαχουδάνης τις πληροφορίες
που ανέφεραν ότι η ΠΑΕ Άρης προσανατολίζεται στην απόλυση του Ρισάρ Ταρντί και
την πρόσληψη του Έγκε Γκέραρντ ως προπονητή της ομάδας. Ο μεγαλομέτοχος είπε
ότι στηρίζει τον Γάλλο και ότι ουδέποτε υπήρξε θέμα αντικατάστασής του. Είναι
γεγονός, πάντως, ότι πριν από το παιχνίδι με τον Ολυμπιακό, άνθρωπος της ΠΑΕ
Άρης επικοινώνησε με τον Έγκε Γκέραρντ και τον ρώτησε αν θα τον ενδιέφερε να
συνεργαστεί με την ομάδα της Θεσσαλονίκης. Η νίκη όμως επί του Ολυμπιακού και
επί της Ξάνθης εκτός έδρας, άλλαξε τα δεδομένα και ο Ρισάρ Ταρντί παρέμεινε
στο Χαριλάου. Καταλυτικό ρόλο για το αν θα παραμείνει τελικά ή όχι στον Άρη ο
Γάλλος προπονητής, θα παίξει ο επαναληπτικός αγώνας του Άρη με την Ξάνθη
(μεθαύριο). <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17259O072</ED>
<ID>
ID:305077

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O07&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ ΚΑΤΗΓΟΡΙΑΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΑΕΚ
</H3><H3>Εφετινό ατομικό ρεκόρ για τον Νικολαΐδη
</H3>
Ο Ντέμης Νικολαΐδης σκόραρε χθες για τρίτη συνεχή αγωνιστική, πετυχαίνοντας
φετινό ατομικό ρεκόρ. Έτσι έφτασε τα 145 γκολ στην Α' Εθνική. 
Τα γκολ που σημείωσε κατά του Ιωνικού εντός έδρας ήταν: 8.12.1996 2-1 (2),
19.3.2000 5-1 (2), 18.2.2001 Αλεξανδρούπολη 2-0 (2) και 3.2.2002 4-0 (1). 
*** Αυτή ήταν η 8η νίκη της ΑΕΚ σε 10 αγώνες, που έγιναν στη Ν.
Φιλαδέλφεια, ενώ σημείωσε την τέταρτη συνεχή επιτυχία κατά της ομάδας της
Νίκαιας κι αυτό αποτελεί νέο ρεκόρ. 
*** Πρώτο γκολ του Ίβιτς στο Πρωτάθλημα με τα χρώματα της ΑΕΚ. 
*** Έπειτα από πέντε συνεχείς αγωνιστικές, η ΑΕΚ κράτησε την εστία της
ανέπαφη. 
*** Δεύτερη φορά που στο Πρωτάθλημα 2001-02 η ΑΕΚ νικάει εντός 4-0
(30.9.2001 με Αιγάλεω).

<H3>Ξανά στην κορυφή
</H3>
Νικολαΐδης, Ζαγοράκης και Τσάρτας πανηγυρίζουν. Η ΑΕΚ ήταν εντυπωσιακή κόντρα
στον Ιωνικό

Από τις 16.4.1995 είχαν Ηρακλής και Ολυμπιακός να τελειώσουν ισόπαλοι (0-0).
Ήταν μια ισοπαλία που έφερε την ΑΕΚ πάλι μόνη πρώτη στην κορυφή. 
*** Ο Παναθηναϊκός, ο οποίος όλο και ανεβαίνει πιο ψηλά, πέτυχε χθες την
πέμπτη συνεχή του νίκη που ήταν η τέταρτη (συνεχόμενη) μ' ένα γκολ διαφορά. 
*** Ο Γιάννης Γκούμας ξαναχτύπησε χθες και με δικό του γκολ ο Παναθηναϊκός
νίκησε τον Πανιώνιο. Είχε να σκοράρει απ' τις 28.5.2000 (Καβάλα - Παναθηναϊκός
1-4). Ήταν το 12ο του γκολ στην Α' Εθνική. 
*** Πέντε φορές οι «πράσινοι» νίκησαν στην έδρα τους τον Πανιώνιο με σκορ 2-1.
Είχαν δε να σημειώσουν το σκορ αυτό στη Λεωφόρο απ' τις 4.3.1962. 
*** Τους 150 αγώνες στο πρωτάθλημα έφτασαν χθες δύο παίκτες της Ξάνθης
(Γιάννης Παπαδημητρίου και Σταύρος Λαμπριάκος, 24 με Άρη, 113 Απόλ., 13
Ξάνθη). Ο δεύτερος, μάλιστα, τις γιόρτασε με γκολ. 
*** Εθνικός Αστέρας και ΟΦΗ δεν έχουν να παρουσιάσουν ισοπαλία στην Καισαριανή
στο «μεγάλο» μας πρωτάθλημα, αλλά στη Β' Εθνική κατηγορία οι δύο ομάδες
συναντήθηκαν εκεί τέσσερις φορές, όπου όλες οι συναντήσεις έληξαν ισόπαλες
(1-1, 4-4, 1-1, 0-0).

<H3>14η ΑΓΩΝΙΣΤΙΚΗ
</H3><H3>«Γουρλής» ο Παπίλιας
</H3>
Εκπληκτικό. Όταν τους αγώνες του ΠΑΟΚ στο πρωτάθλημα διαιτητεύει ο Παύλος
Παπίλιας, απ' τον Πειραιά, η ομάδα του «Δικεφάλου», όπου και αν παίζει
σημειώνει μόνο νίκες: 25.4.1999 με Απόλλων Αθ. 3-1, 30.5.1999 με Πανιώνιο 3-0,
3.12.2000 με Ξάνθη 2-0 (εκτός έδρας), 4.1.2001 με Εθνικό Αστ. 2-1, 21.1.2001
με Παναχαϊκή 2-1 (εκτός έδρας), 22.4.2001 με Αθηναϊκό 3-1, 16.12.2001 με ΟΦΗ
3-2, 2.2.2002 με Άρη 3-2 (εκτός έδρας). 
*** Οι «κιτρινόμαυροι» με την πολύ ισχυρή έδρα έχασαν το αήττητό τους φέτος
εκεί, κάτι που καθυστερούσε απ' τις 7.4.2001 με ΑΕΚ 0-1.

<H3>Η ΚΑΛΥΤΕΡΗ ΕΝΔΕΚΑΔΑ
</H3>
31. ΕΛΕΥΘΕΡΟΠΟΥΛΟΣ (Ολυμπιακού)

2. ΠΑΠΟΥΤΣΗΣ (Αιγάλεω)

3. ΣΑΚΕΛΛΑΡΙΔΗΣ (Πανιωνίου)

4. ΚΩΤΣΙΟΣ (ΟΦΗ)

8. ΓΚΟΥΜΑΣ (Παναθηναϊκού)

16. ΚΩΣΤΗΣ (Παναχαϊκής)

20. ΣΠΑΣΙΤΣ (ΠΑΟΚ)

10. ΤΣΑΡΤΑΣ (ΑΕΚ)

9. ΦΟΦΟΝΚΑ (Ηρακλή)

13. ΛΑΜΠΡΙΑΚΟΣ (Ξάνθης)

11. ΝΙΚΟΛΑΪΔΗΣ (ΑΕΚ)

<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17259O081</ED>
<ID>
ID:305025

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Νίκη και γκολ ύστερα από 86 μήνες
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ζλάνταν Σπάσιτς. Πέτυχε δύο γκολ το Σάββατο στο Χαριλάου

Ο ΠΑΟΚ, που είχε δημιουργήσει αρνητική παράδοση στο Χαριλάου κατά τα
τελευταία χρόνια, αφού όχι μόνο είχε να νικήσει εκεί τον Άρη από τις 7.12.1994
(0-4 21', 56' Τουρσουνίδης, 60' Λαγωνίδης, 92' Μπότζιεκ), αλλά και δεν
μπορούσε να παραβιάσει την εστία του. Προχθές όλα άλλαξαν και ύστερα 86 μήνες
ο «δικέφαλος» πέτυχε εύκολη νίκη, ανατρέποντας για άλλη μια φορά φέτος το ματς
και παίζοντας ωραίο ποδόσφαιρο. Θυμίζουμε τα ματς, που η ομάδα με τα
μαύρα-άσπρα δεν μπορούσε να νικήσει και να σκοράρει (0-0, 0-0, 2-0, 0-0, 4-0). 
*** Για πρώτη φορά ο ΠΑΟΚ νικάει στο Χαριλάου με σκορ 2-3. Ήταν η 7η
αγωνιστική που παρέμεινε χωρίς ήττα. Η ομάδα του Μπάγιεβιτς δέχθηκε γκολ για
20ή συνεχή αγωνιστική (από 8.4.2001 - σήμερα), ενώ πέτυχε τρία γκολ για τρίτη
συνεχή αγωνιστική (Παναχαϊκή - ΑΕΚ - Άρη). 
*** Ο Άρης συμπλήρωσε 700 αγώνες στο Επαγγελματικό Πρωτάθληματα της Α'
Εθνικής (1980 - σήμερα). Σημείωσε: Ν. 287, Ισοπ. 187, Ήττ. 226, Τέρματα 874-775.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17259O082</ED>
<ID>
ID:305078

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O08&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17259O083</ED>
<ID>
ID:305114

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O08&aa=3</URL></REF>


Article

<CATEGORY>vin10</CATEGORY>

 <H2>Τζόκερ
</H2><H4>Στον «κουμπαρά» 820.949 ευρώ
</H4>
ΤΖΑΚ-ΠΟΤ είχαμε στη χθεσινή κλήρωση του Τζόκερ. Έτσι στην επόμενη κλήρωση
μεταφέρονται 820.949,03 ευρώ. 
Στις άλλες κατηγορίες βρέθηκαν: 12 τυχεροί με πέντε επιτυχίες που παίρνουν
από 16.627,87 ευρώ, 20 τυχεροί με 4+1 επιτυχίες που κερδίζουν από 5.298,37
ευρώ, 710 τυχεροί με 4 επιτυχίες που θα μοιραστούν από 57,15 ευρώ, 1.606 με
3+1 που θα εισπράξουν από 51,24 ευρώ, 37.867 με 3 επιτυχίες που θα πάρουν από
2,05 ευρώ, 25.438 με 2+1 που θα πάρουν από 2,03 ευρώ και 121.026 με 1+1 που θα
μοιραστούν από 0,99 ευρώ. Οι τυχεροί αριθμοί: 8, 12, 30, 34, 39, και Τζόκερ το
15. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17259O091</ED>
<ID>
ID:305026

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
ΤΖΑΚ ΠΟΤ είχαμε στην πρώτη κατηγορία, στη χθεσινή κλήρωση του ΠΡΟΤΟ. Το
νούμερο του ΠΡΟΤΟ είναι: 0 3 5 6 0 2 2.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17259O092</ED>
<ID>
ID:305079

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκολ
</H2>
Η νικήτρια στήλη στο δελτίο ΠΡΟ-ΠΟγκόλ: 24, 3, 10, 19, 21, 22, 29, 30. Στα
8άρια είχαμε τζακ ποτ. Τα 3 7άρια θα πάρουν από 1.658,95 ευρώ και τα 329 6άρια
κερδίζουν από 12,37 ευρώ.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17259O093</ED>
<ID>
ID:305115

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O09&aa=3</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ ΚΑΤΗΓΟΡΙΑ
</H2>
<H3>Νίκησε μετά 99 μήνες!
</H3>
Από τις 24.10.1993 είχαν να νικήσουν τα Γιάννινα την Προοδευτική στην
πρωτεύουσα της Ηπείρου (2-0, 40', 47' Ζντένκο Μουφ). Προχθές πέτυχαν σπουδαία
νίκη επί της ομάδας του Κορυδαλλού, επαναλαμβάνοντας την επιτυχία τους αυτή
ύστερα από οκτώ ολόκληρα χρόνια. Ήταν η δεύτερη φετινή ήττα της Προοδευτικής
και αυτή εκτός έδρας (Πατραϊκός, Γιάννινα). 
*** Η Προοδευτική η οποία κρατούσε για τρεις συνεχείς αγωνιστικές την εστία
της απόρθητη δέχθηκε γκολ. 
*** Η ομάδα με τα «βυσσινί» συμπλήρωσε 400 αγώνες στο ενιαίο πρωτάθλημα της
Β' Εθνικής κατηγορίας (ν. 152, ισο. 109, ήττ. 139, τέρμ. 495-483). 
*** Χαλκηδόνα και Καλαμαριά τελείωσαν, όπως και στον α' γύρο ισόπαλοι (1-1,
0-0). Ήταν μια ισοπαλία η οποία καθυστερούσε για τη Χαλκηδόνα εντός απ' τις
7.10.2001 (με Πανσερραϊκό 1-1). Έτσι παρέμεινε χωρίς νίκη για τρίτη συνεχή
αγωνιστική. 
*** Να η στατιστική του Βασσάρα στη Β' Εθνική: αγ. 16, ν. 9 (για τους
γηπεδούχους), ισοπ. 6, ήττ. 1, τέρματα 19-12.

*** Ο Θωμάς Κυπαρίσσης ξαναχτύπησε. Ο γνωστός σκόρερ, που γεννήθηκε στις
26.3.1970, από τον Απόλλωνα Λιτοχωρίου πήγε στις ομάδες Πιερικό, Νίκη Β.,
Παναρκαδικό, Κόρινθο, Παναρκαδικό, Πανελευσινιακό, Ξάνθη, Άρη και πρόσφατα στα
Γιάννινα, ενώ τα τελευταία χρόνια τον είδαμε να παίζει με επιτυχία στην Ξάνθη
και ύστερα στον Άρη, αλλά και στην Εθνική της χώρας μας, έχει ιστορία
σκοραρίσματος και στη Β' Εθνική, αφού σκόραρε 16 φορές σε αυτήν. Πέτυχε ένα
γκολ με τα χρώματα της Κορίνθου, 13 με τον Πανελευσινιακό (5 κεφαλιές - 1
πέναλτι). Στις μεταγραφές του Ιανουαρίου πήγε στα Γιάννινα και μόνο σε
τέσσερις αγώνες που έλαβε μέρος σημείωσε 2 γκολ και με το δικό του τα Γιάννινα
νίκησαν στο προχθεσινό ντέρμπι, σημειώνοντας την τρίτη συνεχή τους νίκη στο
πρωτάθλημα 2001-2002, χωρίς να έχουν δεχθεί γκολ. 
*** Οι Θωμάς Τρούπκος, Γκίλες Ντομορό και Ευριπίδης Κατσαβός έχουν παίξει
σε όλα τα παιχνίδια της Καλαμαριάς, φέτος. 
*** Η ομάδα με τα «κοκκινόμαυρα» συμπλήρωσε τέσσερις αγωνιστικές χωρίς νίκη
(από 16.12.2001, με Καλαμάτα 4-0). 
<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O10</CAT>
<ED>
Κωδικός άρθρου: A17259O101</ED>
<ID>
ID:305005

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O10&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: ΠΑΣ ΓΙΑΝΝΙΝΑ, ΚΑΛΑΜΑΡΙΑ ΚΑΙ ΠΡΟΟΔΕΥΤΙΚΗ ΜΟΙΡΑΖΟΝΤΑΙ ΤΗΝ ΠΡΩΤΗ ΘΕΣΗ </H5><H2>Συνωστισμός
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Δύο παίκτες του Πατραϊκού πανηγυρίζουν ένα από τα τρία γκολ που πέτυχαν εις
βάρος της Καλλιθέας 
Με την έναρξη του δευτέρου γύρου στο πρωτάθλημα της Β' Εθνικής κατηγορίας, την
κορυφή του βαθμολογικού πίνακα μοιράζονται, πλέον, τρεις ομάδες. Ο ΠΑΣ
Γιάννινα που επικράτησε 1-0 στην έδρα του της Προοδευτικής, η ομάδα του
Κορυδαλλού και η Καλαμαριά, η οποία απέσπασε ισοπαλία 0-0 εκτός έδρας από τη
Χαλκηδόνα, που ακολουθεί σε απόσταση αναπνοής από τους πρωτοπόρους. 
Μεγάλο παιχνίδι έγινε στην Πάτρα, όπου ο Πατραϊκός νίκησε 3-2 την Καλλιθέα και
πρόσθεσε για τέταρτη συνεχόμενη αγωνιστική τρεις βαθμούς στο «σακούλι» του.
Στον Βύρωνα ο Αθηναϊκός επικράτησε εύκολα 3-0 του ουραγού Αγίου Νικολάου, ενώ
ισόπαλα έληξαν τα παιχνίδια Παναιγιάλειος - Πανηλειακός (1-1) και Απόλλων -
Πανσερραϊκός (2-2). 
ΠΑΣ ΓΙΑΝΝΙΝΑ - ΠΡΟΟΔΕΥΤΙΚΗ 1-0: Σπουδαία νίκη με 1-0 πέτυχε το Σάββατο
ο ΠΑΣ Γιάννινα επί της εντυπωσιακής Προοδευτικής και ύστερα από πολύ καιρό
μοιράζεται την πρώτη θέση με την ομάδα του Κορυδαλλού. Οι γηπεδούχοι είχαν την
εδαφική υπεροχή και οι φιλοξενούμενοι τις ευκαιρίες. 
ΧΑΛΚΗΔΟΝΑ - ΚΑΛΑΜΑΡΙΑ 0-0: Άκαρπη υπεροχή για τη Χαλκηδόνα που δεν
μπόρεσε να κάμψει την αντίσταση της Καλαμαριάς. Οι φιλοξενούμενοι από την αρχή
επεδίωξαν την ισοπαλία και κατάφεραν στο τέλος να την πάρουν. 
ΠΑΤΡΑΪΚΟΣ - ΚΑΛΛΙΘΕΑ 3-2: Δυνατό παιχνίδι στην πρωτεύουσα της Αχαΐας,
όπου ο Πατραϊκός επικράτησε 3-2 της Καλλιθέας. Οι γηπεδούχοι εκμεταλλεύτηκαν
τις ευκαιρίες που δημιούργησαν, ενώ οι φιλοξενούμενοι παρά την καλή τους
απόδοση δεν κατάφεραν να αποσπάσουν ένα θετικό αποτέλεσμα. 
ΑΘΗΝΑΪΚΟΣ - ΑΓ. ΝΙΚΟΛΑΟΣ 3-0: Παράσταση για έναν ρόλο στον Βύρωνα, όπου
ο Αθηναϊκός επικράτησε εύκολα 3-0 του ουραγού Αγίου Νικολάου. Η ομάδα της
Κρήτης έχασε πέναλτι με τον Γκάκγκουα. 
ΟΛΥΜΠΙΑΚΟΣ Β. - ΚΑΛΑΜΑΤΑ 1-0 : Ανώτερος σε όλη τη διάρκεια του αγώνα ο
Ολυμπιακός Βόλου νίκησε 1-0 την Καλαμάτα, ενώ έχασε πολλές ευκαιρίες για
μεγαλύτερο σκορ. 
ΑΠΟΛΛΩΝ - ΠΑΝΣΕΡΡΑΪΚΟΣ 2-2: Απόλλων και Πανσερραϊκός μοιράστηκαν γκολ,
βαθμούς και εντυπώσεις. Το τελικό 2-2 κρίνεται δίκαιο, αφού και οι δύο ομάδες
είχαν ευκαιρίες για να πάρουν τη νίκη. 
ΠΑΝΑΙΓΙΑΛΕΙΟΣ - ΠΑΝΗΛΕΙΑΚΟΣ 1-1: Ένα λεπτό πριν από τη λήξη του αγώνα ο
Παναιγιάλειος με πολλούς νέους παίκτες στη σύνθεσή του κατάφερε να ισοφαρίσει
σε 1-1 τον Πανηλειακό και να αποσπάσει έναν πολύτιμο βαθμό.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17259O111</ED>
<ID>
ID:305006

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O11&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ </H5><H2>Κυριάρχησε η ισοπαλία </H2>
Η ισοπαλία ήταν το αποτέλεσμα που επικράτησε χθες στα τέσσερα από τα έξι
παιχνίδια της 17ης αγωνιστικής του Πρωταθλήματος της Γ' Εθνικής κατηγορίας. Η
πρωτοπόρος Κασσάνδρα δεν μπόρεσε να κάμψει την αντίσταση του Εθνικού (0-0),
ενώ 1-1 έληξαν τα ματς Λεωνιδίου - Κέρκυρας και Ατρόμητου Αθ. - Φωστήρα.
Μεγάλη νίκη πέτυχε εκτός έδρας η Λάρισα που επικράτησε 1-0 του Μαρκό, ενώ με
το ίδιο σκορ επιβλήθηκε η Ελευσίνα του ουραγού Απόλλωνα Κρύας Βρύσης. Τέλος,
0-0 έληξε το παιχνίδι Τρίκαλα - Παναιτωλικός. 
Την Τετάρτη θα γίνουν τα ματς Κιλκισιακός - Καβάλα και Ναυπακτιακός -
Χανιά. 
Η βαθμολογία ύστερα από 17 αγώνες: Κασσάνδρα 36, Κέρκυρα 35, Ατρόμητος Αθ.
34, Κιλκισιακός, Καβάλα 29, Λάρισα 28, Μαρκό, Φωστήρας 24, Χανιά 22, Εθνικός
21, Ελευσίνα 16, Ναυπακτιακός 15, Τρίκαλα, Λεωνίδιο 14, Παναιτωλικός 11,
Απόλλων Κρ. Βρ. 0. 
*** Ο Φωστήρας και ο Απόλλων Κρ. Βρ. έχουν από έναν μηδενισμό και -3 β.,
ενώ η Ελευσίνα έχει έναν μηδενισμό.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17259O112</ED>
<ID>
ID:305066

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O11&aa=2</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H2>
<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17259O113</ED>
<ID>
ID:305107

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΟ ΚΑΥΤΑΝΤΖΟΓΛΕΙΟ: ΠΛΟΥΣΙΟ ΘΕΑΜΑ, «ΚΑΥΤΗ» ΑΤΜΟΣΦΑΙΡΑ ΑΛΛΑ ΚΑΙ ΔΙΑΙΤΗΤΙΚΑ ΛΑΘΗ
ΣΤΟ ΝΤΕΡΜΠΙ ΑΝΑΜΕΣΑ ΣΤΟΝ «ΓΗΡΑΙΟ» ΚΑΙ ΤΟΥΣ «ΠΕΙΡΑΙΩΤΕΣ»
</H5><H2>Παραφωνία ο Τσαγκαράκης...
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ο Ολυμπιακός έχασε τα πρωτεία αφού δεν μπόρεσε χθες στο Καυταντζόγλειο να
ξεπεράσει το εμπόδιο του Ηρακλή. Το τελικό 1-1 σφράγισε τις προσπάθειες των
ποδοσφαιριστών των δύο ομάδων, σ' ένα παιχνίδι που πρόσφερε συγκινήσεις και
πλούσιο θέαμα στους περίπου 20.000 θεατές. 
Οι «ερυθρόλευκοι» έμειναν στη δεύτερη θέση της βαθμολογίας μετά τα
αποτελέσματα της πρεμιέρας του β' γύρου, ενώ το πρωτάθλημα πήρε «φωτιά». Ο
τεχνικός του Ηρακλή Άγγελος Αναστασιάδης έστησε την ομάδα του με ιδανικό τρόπο
στο τερέν και μπλόκαρε τα ατού του Ολυμπιακού. Παράλληλα, οι γηπεδούχοι
έχοντας το τρίγωνο Φοφόνκα, Κεμπάτζε, Χάγκαν μετέφεραν το παιχνίδι στην εστία
του Ελευθερόπουλου και καρδιοχτύπησαν τους περίπου 3.000 «ερυθρόλευκους»
οπαδούς. 
Ο Βραζιλιάνος, ο Γεωργιανός και ο Γκανέζος συνδυάστηκαν άψογα και δημιούργησαν
αρκετά προβλήματα στην «ερυθρόλευκη» άμυνα. 
ΔΥΝΑΤΟ ΞΕΚΙΝΗΜΑ 
Οι διαθέσεις των ξένων παικτών του Ηρακλή φάνηκαν από την αρχή της συνάντησης.
Στο 13' ο Κεμπάτζε βρέθηκε σε θέση βολής και αστόχησε με κεφαλιά. Τρία λεπτά
αργότερα ο Φοφόνκα «έπιασε» δυνατό σουτ και η μπάλα σταμάτησε στο κάθετο
δοκάρι της εστίας του Ολυμπιακού. 
Ο Φονφόκα με ωραίο πλασέ στέλνει την μπάλα κάτω από τα πόδια του
Ελευθερόπουλου και στο βάθος της εστίας του Ολυμπιακού. Το 1-1 είναι γεγονός...

Η πειραϊκή ομάδα απάντησε με τον Τζιοβάνι στο 19', όταν η μπάλα χτύπησε στο
οριζόντιο δοκάρι σε πλασέ του Βραζιλιάνου. Ο Τάκης Λεμονής διαπιστώνοντας την
κακή λειτουργία στη δεξιά πλευρά της άμυνας του Ολυμπιακού απέσυρε από το ματς
τον Κόντη στο 27 λεπτό. Τη θέση του πήρε ο Άντζας. Ο τελευταίος αγωνίστηκε
δίπλα στον Καρεμπέ, σε ρόλο αμυντικού χαφ, ενώ τη θέση του δεξιού μπακ-χαφ
κάλυψε ο Πατσατζόγλου. Η «ερυθρόλευκη» άμυνα λειτούργησε σωστά και έκλεισε
τους διαδρόμους προς την εστία του Ελευθερόπουλου. 
Στο α' ημίχρονο ο Ηρακλής ήταν πιο απειλητικός από τους φιλοξενούμενους. 
Η ομάδα του Αναστασιάδη είχε την εδαφική υπεροχή, καλή κυκλοφορία της μπάλας
και ασφυκτικό πρέσινγκ σε όλα τα μήκη και πλάτη του γηπέδου. Είναι
χαρακτηριστικό ότι οι επιθετικοί Φοφόνκα, Κεμπάτζε δεν άφησαν τους Ανατολάκη,
Κωστούλα να πάρουν... ανάσα ακόμα και όταν οι «ερυθρόλευκοι» ήταν κάτοχοι της
μπάλας. 
Στο 30' ο Χατζί πραγματοποίησε σέντρα-φαρμάκι στην εστία του Ολυμπιακού και ο
Μπαχράμης δεν μπόρεσε να πιάσει κεφαλιά για να στείλει την μπάλα στα δίχτυα. Ο
Ηρακλής απείλησε στο 34' την εστία του Ελευθερόπουλου, αλλά ο διεθνής
γκολκίπερ εξουδετέρωσε σουτ του Χάγκαν. 
ΔΟΚΑΡΙ 
Ο Νινιάδης είχε τον τελευταίο λόγο στο α' ημίχρονο. Ο βραχύσωμος επιτελικός
μέσος «έπιασε» στο 44' δυνατό σουτ και η μπάλα χτύπησε στο κάθετο δοκάρι
ύστερα από την απόκρουση του Χαλκιά. 
Οι απουσίες των Ζε Ελίας, Γιαννακόπουλου ήταν αισθητές στο χθεσινό ματς του
Ολυμπιακού. Οι πρωταθλητές έχασαν τη δύναμή τους στον χώρο του κέντρου (ο
Καρεμπέ κάλυψε πολλά χιλιόμετρα, αλλά κουράστηκε μόνος του), ενώ η δεξιά
πλευρά των «ερυθρολεύκων» δεν λειτούργησε σωστά όσον αφορά τον επιθετικό
τομέα. 
Η φάση που σημάδεψε τον αγώνα του Καυταντζογλείου. Ο Αλεξανδρής συγκρούεται
με τον Χαλκιά και ο Τσαγκαράκης σφυρίζει πέναλτι. Ωστόσο, ο τερματοφύλακας του
Ηρακλή πριν από τα πόδια του αντιπάλου του «βρήκε» μπάλα

Στο β' ημίχρονο ο Ολυμπιακός μπήκε δυνατά στο παιχνίδι και πίεσε ασφυκτικά
τους γηπεδούχους. Στο 48' ο Αλεξανδρής βρέθηκε απέναντι από τον Χαλκιά, αλλά
δεν βρήκε στόχο. Ο Ελευθερόπουλος αντέδρασε αποτελεσματικά στο 53' σε σουτ του
Μπαχράμη, ενώ δύο λεπτά αργότερα ο διαιτητής Τσαγκαράκης έδωσε πέναλτι υπέρ
του Ολυμπιακού, κάτω από τις έντονες διαμαρτυρίες των γηπεδούχων. Ο Νινιάδης
τροφοδότησε μέσα στην περιοχή τον Αλεξανδρή, ο οποίος άνοιξε την μπάλα. Ο
Χαλκιάς βγήκε γρήγορα και αφού του έκλεισε το οπτικό πεδίο απέκρουσε λίγο την
μπάλα, ενώ «βρήκε» και τα πόδια του Αλεξανδρή. Ο Χανιώτης ρέφερι έδειξε αμέσως
το σημείο του πέναλτι και την κίτρινη κάρτα στον γκολκίπερ του Ηρακλή. Ο
Τσαγκαράκης χρέωσε το μαρκάρισμα του Αλεξανδρή από τον Χαλκιά και δεν είδε ότι
ο γκολκίπερ του Ηρακλή είχε διώξει πρώτα την μπάλα. 
Ο Τζόρτζεβιτς εκτέλεσε με ψύχραιμο τρόπο το πέναλτι στο 55', σημειώνοντας το
0-1. 
ΑΜΕΣΗ ΑΝΤΙΔΡΑΣΗ 
Και ενώ οι φίλοι του Ολυμπιακού περίμεναν πιο δυνατή την ομάδα τους μετά την
επιτυχία του γκολ, ο Ηρακλής πήρε το... ρόπαλο και έδωσε γρήγορη απάντηση
στους «ερυθρόλευκους». Στο 60' ο Κεμπάτζε «τρύπωσε» στην περιοχή του
Ολυμπιακού και την κατάλληλη στιγμή έδωσε πάσα ακριβείας στον αμαρκάριστο
Φοφόνκα. Ο Βραζιλιάνος επιθετικός με υποδειγματικό πλασέ νίκησε τον
Ελευθερόπουλο: 1-1. 
Ο Αναστασιάδης προσπάθησε με τρεις αλλαγές στη συνέχεια να κάνει ματ στον
Λεμονή. 
Οι Νατσούρας, Κορμαρής, Βακουφτσής πήραν τις θέσεις των Κουτσουρέ, Φοφόνκα,
Χάγκαν (65', 78', 81', αντίστοιχα). Ο Ηρακλής έκανε δύσκολη τη... ζωή των
παικτών του Λεμονή, αλλά δεν κατάφερε να πετύχει το γκολ της νίκης. 
Ο τεχνικός του Ολυμπιακού άλλαξε το δίδυμο στην επίθεση στο 70': Ο Τζιοβάνι
έπαιξε με τον Άλβες και ο Αλεξανδρής κάθησε στον πάγκο. Αποδείχθηκε λάθος
κίνηση στη σκακιέρα του ματς. Ο Ουρουγουανός επιθετικός δεν μπόρεσε να
συνεργαστεί με τον Τζιοβάνι, αλλά ούτε να απειλήσει την εστία του Χαλκιά. Ο
Αλεξανδρής μπορεί να μην ήταν ο κορυφαίος παίκτης του Ολυμπιακού, όμως, ήταν ο
πιο δραστήριος παίκτης στην επίθεση της ομάδας του και μέσα σε όλες σχεδόν τις
φάσεις. 
Ο Τζιοβάνι στηρίχθηκε στις ατομικές ενέργειες, ενώ στάθηκε άτυχος στη φάση του
19'. 
Ο Ολυμπιακός είχε καλύτερους σε απόδοση τους Νινιάδη, Τζόρτζεβιτς,
Ελευθερόπουλο και ο Ηρακλής τους Φοφόνκα, Κεμπάτζε, Χάγκαν, Χατζί, Κυριαζή,
Χαλκιά. 
Ο διαιτητής Τσαγκαράκης ελέγχεται για τη - δύσκολη - φάση του πέναλτι. Με
λανθασμένες υποδείξεις ο επόπτης Δανιγγέλης (Αργολίδας). Στο πρώτο ημίχρονο
σταμάτησε δύο φορές σε κανονική θέση τους παίκτες του Ηρακλή, υποδεικνύοντας οφσάιντ.

<H3>ΧΑΛΚΙΑΣ: Για το πέναλτι
</H3><H3>«Εγώ έδιωξα πρώτα την μπάλα»
</H3>
Ο Κώστας Χαλκιάς ήταν κατηγορηματικός ότι στη φάση με τον Αλεξανδρή δεν
έπρεπε να δοθεί πέναλτι από τον Τσαγκαράκη

Η φάση που σημάδεψε το παιχνίδι του Καυταντζογλείου ήταν αυτή του πέναλτι που
έδωσε ο διαιτητής του αγώνα υπέρ του Ολυμπιακού και η οποία διαμόρφωσε το
τελικό αποτέλεσμα σε 1-1. Οι προπονητές των δύο ομάδων αρνήθηκαν να σχολιάσουν
τη συγκεκριμένη φάση, υποστηρίζοντας ότι δεν τους αρέσει να μιλούν για τη
διαιτησία. Ο Μάλαμας Τεβεκέλης, ο οποίος βρέθηκε στις κερκίδες του
Καυταντζογλείου, δεν θέλησε να σχολιάσει τη φάση του πέναλτι ως μέλος της ΚΕΔ,
σχολίασε, όμως, τη συνολική εικόνα του κ. Τσαγκαράκη, λέγοντας: «Δεν μου άρεσε
η σημερινή (χθεσινή) διαιτησία, όμως, τα υπόλοιπα θα τα συζητήσω με την
επιτροπή». Από την πλευρά του ο Κώστας Χαλκιάς αρκέστηκε να πει: «Εγώ ξέρω ότι
έδιωξα πρώτα την μπάλα. 
Από εκεί και πέρα δεν είμαι εγώ αρμόδιος για να κρίνω τη διαιτησία. Αυτό το
κάνουν άλλοι». 
Ο Αλέκος Αλεξανδρής, βγαίνοντας από τα αποδυτήρια του Καυταντζογλείου,
υποστήριξε ότι η υπόδειξη του διαιτητή ήταν σωστή, λέγοντας: «Ήταν πέναλτι.
Ήταν ξεκάθαρο ότι υπήρχε επαφή», όταν στη συνέχεια του ζητήθηκε να σχολιάσει
τις δηλώσεις του Χαλκιά είπε: «Δεν ξέρω τι λένε. Θα δούμε καλύτερα στην
τηλεόραση. Αν δεν ήταν πέναλτι θα τα πούμε αύριο». Ο Τάκης Λεμονής, μιλώντας
για το παιχνίδι, είπε: «Ήρθαμε να παίξουμε με μια ομάδα που κέρδισε όλες τις
ομάδες της κορυφής. Ξέραμε ότι είχαμε δύσκολη δουλειά, αν και θέλαμε τη νίκη.
Στο πρώτο 20λεπτο ήμασταν πολύ κακοί και πουλούσαμε την μπάλα. Εμείς θα
συνεχίσουμε την προσπάθειά μας για τον τίτλο». 
Ο Άγγελος Αναστασιάδης, μιλώντας για το παιχνίδι, στάθηκε στην προσπάθεια των
παικτών του, χαρακτηρίζοντας την συγκινητική, αφού είπε: «Επειδή ήμασταν
κουρασμένοι είπαμε να πρεσάρουμε από την αρχή, ώστε να τελειώνουμε γρήγορα.
Δυστυχώς, οι ευκαιρίες που δημιουργήσαμε δεν έγιναν γκολ. Δεν το κρύβω ότι
φοβόμουν ότι λόγω της κούρασης τα παιδιά δεν θα τα κατάφερναν μέχρι το τέλος.
Είναι συγκινητική η εμφάνιση των παιδιών και αξίζει τον κόπο να τους
συμπαρασταθούμε. Δεν είμαι ευχαριστημένος από το αποτέλεσμα. Θέλαμε τη νίκη
για να μείνουμε κοντά στους στόχους μας».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O12</CAT>
<ED>
Κωδικός άρθρου: A17259O121</ED>
<ID>
ID:305007

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O12&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>«Δεν αφήνετε τα παιδιά να παίξουν»
</H3>
* Πρώτη φορά χθες ο Άγγελος Αναστασιάδης ήταν τόσο ανήσυχος στον πάγκο του
Ηρακλή και διαμαρτυρήθηκε τόσες φορές προς τον πρώτο βοηθό του αγώνα, Φώτη
Δανιγγέλη. Όταν μάλιστα ο τέταρτος διαιτητής Θανάσης Μπριάκος πήγε για
πολλοστή φορά να τον ηρεμήσει, του είπε: «Γιατί το κάνετε αυτό; Γιατί δεν
αφήνετε τα παιδιά να παίξουν;». <H3>Αποβλήθηκε ο Ξανθόπουλος </H3>
* Η επέμβαση των αστυνομικών δυνάμεων που βρίσκονταν μέσα στον αγωνιστικό
χώρο του Καυταντζογλείου κρίθηκε απαραίτητη προκειμένου να φύγει από το γήπεδο
ο γενικός αρχηγός του Ηρακλή, Μπάμπης Ξανθόπουλος, ο οποίος διαμαρτύρονταν
συνέχεια για τις υποδείξεις του Τσαγκαράκη, με αποτέλεσμα να αποβληθεί. <H3>Κακός βαθμός για τον διαιτητή </H3>
* Από αρνητική έως παραπέμψιμη αναμένεται να είναι η βαθμολογία που έβαλε ο
παρατηρητής διαιτησίας Γιάννης Αμπελάκιας στον Γιώργο Τσαγκαράκη για την
χθεσινή του διαιτησία. Αυτό άφησε να εννοηθεί μιλώντας σε συναδέλφους του, έξω
από το Καυταντζόγλειο Στάδιο. <H3>Επιτέθηκαν στον Τεβεκέλη </H3>
* Φραστική επίθεση από φιλάθλους δέχθηκε ο Μάλαμας Τεβεκέλης μετά το τέλος
του αγώνα, ενώ έφευγε από την κερκίδα των επισήμων του Καυταντζογλείου
Σταδίου. Αφορμή αποτέλεσε η διαιτησία του Γιώργου Τσαγκαράκη. <H3>«Έφυγε» ο Στ. Τσανακτσής
</H3>
* Ένας από τους μεγαλύτερους μεταπολεμικούς τερματοφύλακες, ο Στάθης
Τσανακτσής, πέθανε ύστερα από μακροχρόνια αρρώστια και κηδεύτηκε στην
ιδιαίτερη πατρίδα του, τα Γιάννενα. 
Ο Τσανακτσής ξεκίνησε από τον Ατρόμητο Ιωαννίνων, αγωνίστηκε στον Απόλλωνα
Αθηνών (1955-1960) και έκανε καριέρα στον Ολυμπιακό από το 1960 έως το 1964.
Αγωνίστηκε δύο χρόνια με τα χρώματα του Παναιγιαλείου και μετά ξανά στον
Απόλλωνα Αθηνών, για να κλείσει την ποδοσφαιρική του πορεία στον Ατρόμητο
Ιωαννίνων, το 1970.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O13</CAT>
<ED>
Κωδικός άρθρου: A17259O131</ED>
<ID>
ID:305008

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O13&aa=1</URL></REF>


Article

<CATEGORY>vin10</CATEGORY>

 <H5>ΓΙΟΥΝΑΪΤΕΝΤ - ΛΙΒΕΡΠΟΥΛ: ΕΔΕΙΞΑΝ ΟΤΙ ΘΑ ΕΙΝΑΙ ΟΙ ΤΕΛΙΚΟΙ ΔΙΕΚΔΙΚΗΤΕΣ ΤΟΥ ΤΙΤΛΟΥ
</H5><H2>Όλα στο κόκκινο
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Μονομαχία του Ρίο Φέρντιναντ και του Τζέιμι Γκάραχερ από το ματς της
Λίβερπουλ με τη Λιντς. Οι «Κόκκινοι» βρίσκονται πλέον στη δεύτερη θέση μαζί με
τη Νιούκαστλ και απειλούν τους έτερους «κόκκινους» της Πρέμιερ Λιγκ, τη
Μάντσεστερ Γιουνάιτεντ

Δύο εντυπωσιακές τεσσάρες από τις παραδοσιακές δυνάμεις του αγγλικού
ποδοσφαίρου, Μάντσεστερ Γιουνάιτεντ και Λίβερπουλ, σημάδεψαν την 26η
αγωνιστική της Πρέμιερ Λιγκ. Και αν το 4-1 της Γιουνάιτεντ επί της αδύναμης
Σάντερλαντ στο Ολντ Τράφορντ ήταν πανεύκολο και αναμενόμενο, το χθεσινό εκτός
έδρας 4-0 των «Κόκκινων» επί της Λιντς προκάλεσε αίσθηση και έδειξε με τον
καλύτερο τρόπο ότι η ομάδα με τους περισσότερους τίτλους στην πατρίδα του
ποδοσφαίρου είναι (επιτέλους!) έτοιμη να διεκδικήσει με αξιώσεις ακόμα έναν... 
Στον αγώνα του Έλαντ Ρόουντ υπήρχε μόνο μία ομάδα. Η εκπληκτική Λίβερπουλ του
(υπηρεσιακού τεχνικού) Φιλ Τόμπσον έκανε ό,τι ήθελε στο γήπεδο και ξεκινώντας
από ένα αυτογκόλ του Ρίο Φέρντιναντ στο 17' έφτασε σε έναν μεγάλο θρίαμβο,
πλησιάζοντας έτσι ακόμη περισσότερο την κορυφή. Μεγάλος πρωταγωνιστής του ματς
ο όχι ιδιαίτερα φορμαρισμένος φέτος, Εμίλ Χέσκι που, σκοράροντας δύο φορές
μέσα σε τρία λεπτά στο δεύτερο μέρος, έδωσε μια γερή απάντηση στους επικριτές
του, αντίθετα με τον Ρόμπι Φάουλερ που, στην πρώτη του εμφάνιση απέναντι στην
ομάδα που τον ανέδειξε, απογοήτευσε. 
ΗΣΥΧΟ ΑΠΟΓΕΥΜΑ... 
Το Σάββατο η Μάντσεστερ Γιουνάιτεντ πέρασε ένα ήσυχο απόγευμα με τις «Μαύρες
Γάτες». Οι παίκτες του Άλεξ Φέργκιουσον βρέθηκαν να προηγούνται με 2-0 μόλις
στο 6' και με δύο γκολ του Ριουντ Φαν Νιστελρόι έφτασαν πολύ εύκολα στον
τελικό 4-1, ενθουσιάζοντας τον Ντέιβιντ Μπέκαμ ο οποίος και τόνισε: «Ήταν μια
υπέροχη εμφάνιση. Είχαμε πάθος από το πρώτο λεπτό. Οι κινήσεις μας, οι πάσες
μας στο πρώτο ημίχρονο ήταν ό,τι καλύτερο έχουμε κάνει φέτος»! Αξίζει να
σημειωθεί πως ο Χουάν Σεμπαστιάν Βερόν, που δεν συμπεριελήφθη καθόλου στην
αποστολή των «Κόκκινων Διαβόλων» επισκέφθηκε το προπονητικό κέντρο της Λάτσιο
και οι φήμες που τον θέλουν να επιστρέφει στη Ρώμη οργιάζουν. Από κει και
πέρα, η Νιουκάστλ, έστω και με την ψυχή στο στόμα, επικράτησε με 3-2 της
Μπόλτον και εξακολουθεί να βρίσκεται σε θέση βολής καθώς έχει και ένα ματς
λιγότερο, αντίθετα με την Άρσεναλ που παραχώρησε οδυνηρό 1-1 στην Σαουθάμπτον.
Τέλος, στο παιχνίδι φαίνεται να ξαναμπαίνει και η Τσέλσι που θριάμβευσε με 3-2
στο Λέστερ. 
Τα αποτελέσματα: Λιντς-Λίβερπουλ 0-4 (Φέρντιναντ 17'αυτ, Χέσκι 61',
63', Όουεν 90'), Μίντλεσμπρο-Τσάρλτον 0-0, Άρσεναλ-Σαουθάμπτον 1-1 (Βιλτόρντ
40'-Τέσεμ 80'), Ντέρμπι-Τότεναμ 1-0 (Μόρις 43'), Έβερτον-Ίπσουιτς 1-2
(Άνσγουορθ 28'πεν-Περάλτα 11', Χόλαντ 44'), Φούλαμ-Άστον Βίλα 0-0,
Λέστερ-Τσέλσι 2-3 (Σκάουκροφτ 24', 68'-Χάσελμπαϊνκ 62', 90', Τζόλα 79'),
Μάντσεστερ Γιουνάιτεντ-Σάντερλαντ 4-1 (Φ. Νέβιλ 6', Μπέκαμ 25', Φαν Νιστελρόι
28', 44'-Φίλιπς 12'), Νιουκάστλ-Μπόλτον 3-2 (Σίρερ 23', 43', Μπέλαμι
79'-Γκάρντερ 19', Σάουθχολ 34'), Γουέστ Χαμ-Μπλάκμπερν 2-0 (Σινκλέρ 17',
Κανουτέ 56')

<H3>ΓΙΑ ΜΠΕΚΑΜ
</H3><H3>Βελτιωμένη πρόταση
</H3>
Ανεβάζει την προσφορά της στον Ντέιβιντ Μπέκαμ η Μάντσεστερ Γιουνάιτεντ.
Σύμφωνα με χθεσινά δημοσιεύματα του βρετανικού Τύπου, η διοίκηση προσφέρει
πλέον 2,5 εκατομμύρια λίρες (περίπου 4 εκατ. ευρώ) έξτρα με μόνη προϋπόθεση ο
«Μπεκς» να υπογράψει το νέο του συμβόλαιο πριν από το τέλος της σεζόν. Αν
πάντως ο 26χρονος σούπερ σταρ αποδεχθεί τη νέα πρόταση της ομάδας του, θα
πρέπει να παραιτηθεί από τη διαφημιστική εκμετάλλευση του ονόματός του, η
οποία θα καταλήξει στη Μάντσεστερ Γιουνάιτεντ.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17259O151</ED>
<ID>
ID:305009

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O15&aa=1</URL></REF>


Article

<CATEGORY>vin10</CATEGORY>

 <H5>ΣΤΗ ΓΑΛΛΙΑ
</H5><H2>Νίκη - μισό πρωτάθλημα για τη Λανς
</H2>
Μια ανάσα από το πρωτάθλημα βρίσκεται πλέον η Λανς στη Γαλλία. Η ομάδα του
Ζοέλ Μιλέρ νίκησε, πολύ πιο εύκολα απ' ό,τι δείχνει το τελικό σκορ, με 1-0 τη
Μονακό, στο «Φελίξ Μπολάρ», και διατήρησε την διαφορά των οκτώ βαθμών από τη
δεύτερη Λυών, 11 παιχνίδια πριν από το τέλος. Το «χρυσό» γκολ της συνάντησης
σημείωσε μόλις στο ένατο λεπτό ο Αντουάν Σιμπιερσκί, ενώ οι Μονεγάσκοι
τελείωσαν το ματς με δέκα παίκτες λόγω αποβολής του Σιρίλ Ρολ στις
καθυστερήσεις. Από την πλευρά της, η «OL» συνέτριψε με 4-1 τη Μες στο Ζερλάν,
ενώ οι τρίτες Παρί Σεν Ζερμέν και Οσέρ απέσπασαν λευκές ισοπαλίες σε Μονπελιέ
και Γκενγκάν αντίστοιχα. Συνοπτικά, τα αποτελέσματα στη Γαλλία: Μονπελιέ -
Παρί Σεν Ζερμέν 0-0, Λανς - Μονακό 1-0 (Σιμπιέρσκι 9'), Μπαστιά - Λιλ 1-0
(Μπενεφορτί 55'), Μπορντό - Λοριάν 2-1 (Παουλέτα 16' πέν., 90' πέν. -
Νταρσεβίλ 45' πέν.), Γκενγκάν - Οσέρ 0-0, Λυών - Μες 4-1 (Καριέρ 12', Γκοβού
59', Άντερσον 85', Λιιντιλά 90'), Σεντάν - Σοσό 2-1 (Πουί 44', Ασιάρ 56' -
Κρισέ 30'), Τρουά - Ρεν 1-1 (Λοκό 16' - Λε Ρου 36' πέν.).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17259O152</ED>
<ID>
ID:305067

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O15&aa=2</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ: Νέα απώλεια της Ρεάλ
</H5><H2>Στην κορυφή η Θέλτα!
</H2>
Η Θέλτα εκτόπισε τη Ρεάλ Μαδρίτης από την πρώτη θέση της βαθμολογίας της
Πριμέρα Ντιβισιόν με τη βοήθεια της Εσπανιόλ. Η καταλανική ομάδα επικράτησε
της «βασίλισσας» 2-1 βάζοντας φωτιά στο πρωτάθλημα, αφού ουσιαστικά διεκδικούν
τώρα τον τίτλο επί ίσοις όροις επτά ομάδες! 
Ήταν ο τρίτος συνεχόμενος αγώνας που η Ρεάλ Μαδρίτης δεν κατάφερε να φθάσει
στη νίκη, γεγονός που εκμεταλλεύτηκε με τον καλυτερο τρόπο η Θέλτα που την
εκτόπισε από την πρώτη θέση μετά τη νίκη της με 1-0 επί της Μαγιόρκα. Με
τέσσερα γκολ του Κλάιφερτ η Μπαρτσελόνα πέρασε σαν σίφουνας από την Τενερίφη
(0-6), μια νίκη που δεν μπόρεσαν να πανηγυρίσουν οι Καταλανοί λόγω του θανάτου
του αντιπροέδρου του συλλόγου Φραντσέσκο Βεντούρα. 
Στα άλλα παιχνίδια: Μάλαγα-Λας Πάλμας 1-1, Οσασούνα-Σαραγόσα 0-0,
Μπέτις-Βαγιαδολίδ 2-0, Σοσιεδάδ-Βιγιαρεάλ 2-1, Ντεπορτίβο-Αλαβές 0-1,
Βαγιεκάνο-Σεβίλλη 2-1.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17259O153</ED>
<ID>
ID:305108

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O15&aa=3</URL></REF>


Article

<CATEGORY>vin10</CATEGORY>

 <H5>ΤΣΑΜΠΙΟΝΣ ΛΙΓΚ: ΠΡΟΤΑΣΗ ΓΙΑ ΜΕΙΩΣΗ ΤΩΝ ΑΔΥΝΑΜΩΝ ΟΜΑΔΩΝ
</H5><H2>Μόνο για δυνατούς
</H2>
Νέα επανάσταση στο χώρο του ευρωπαϊκού ποδοσφαίρου υποκινεί η G14, η επίσημη
εκπρόσωπος των ισχυρότερων συλλόγων της Γηραιάς Ηπείρου. 
Η G14 έχει εκπονήσει σχέδιο αποπομπής των εκπροσώπων των αδύναμων ομοσπονδιών
από το Τσάμπιονς Λιγκ σε μία προσπάθεια να πλησιάσει ακόμη περισσότερο στο
μοντέλο του «Σούπερ ευρωπαϊκού πρωταθλήματος» το οποίο ονειρεύονται όλοι οι
μεγάλοι σύλλογοι της Ευρώπης. 
Η πρόταση της G14, όπως εκφράζεται μέσω του γενικού της μάνατζερ Τόμας Κουρτ,
προβλέπει είτε την αύξηση των εκπροσώπων των πέντε κορυφαίων ομοσπονδιών
(Ιταλία, Ισπανία, Γερμανία, Αγγλία και Γαλλία) στο Τσάμπιονς Λιγκ είτε τη
μείωση των ομάδων των πιο αδύναμων ομοσπονδιών που μετέχουν στη διοργάνωση. 
Κατά τον Κουρτ μία τέτοια κίνηση θα τόνωνε το ενδιαφέρον στο Τσάμπιονς Λιγκ
και θα προσέλκυε περισσότερους χορηγούς, σε μία εποχή που οι τηλεθεάσεις και ο
μέσος όρος εισιτηρίων βρίσκονται σε ελεύθερη πτώση. 
Σημαντικό θεωρεί η G14 και την ανασύσταση του τρόπου διεξαγωγής του Τσάμπιονς
Λιγκ με τη δημιουργία μίνι πρωταθλημάτων στα οποία θα μετέχουν έξι, οκτώ, 10 ή
12 ομάδες, αντί των τεσσάρων που ισχύει τώρα, ενώ δεν αποκλείει και την αύξηση
των ομάδων από 32 σε 48. 
Για να χρυσώσουν το «χάπι» οι ισχυροί της Ευρώπης προτείνουν το κύπελλο ΟΥΕΦΑ
να διεξάγεται με τη μορφή μίνι πρωταθλήματος και όχι με το σύστημα νοκ άουτ,
για να γίνει πιο ελκυστικό στις ομάδες που θα βλέπουν κλειστή την πόρτα στο
Τσάμπιονς Λιγκ. 
Επίσης, στις προτάσεις της G14 περιλαμβάνεται και η δημιουργία μίας νέας
ευρωπαϊκής διοργάνωσης, που θα διεξάγεται με σύστημα νοκ άουτ και θα ξεκινάει
στα μέσα της περιόδου. Σ' αυτή τη διοργάνωση θα συμμετέχουν οι σύλλογοι που θα
αποκλείονται νωρίς από τις δύο άλλες διοργανώσεις. 
Ιδιαίτερα σημαντική θεωρείται η πρόταση των «ισχυρών» να μειωθούν οι ομάδες
που αγωνίζονται στα κορυφαία πρωταθλήματα της Ευρώπης, σε 16, γεγονός που
σίγουρα θα βρει αντίλογο από τους Άγγλους. Στην Πρέμιερσιπ συμμετέχουν 20
ομάδες και στο παρελθόν η Πρέμιερ Λιγκ είχε αντιδράσει έντονα στις προτάσεις
για μείωσή τους. 
Η πρώτη αντίδραση της ΟΥΕΦΑ στις προτάσεις του Τόμας Κουρτ ήταν «όχι
ευχαριστούμε, είμαστε ικανοποιημένοι από το Τσάμπιονς Λιγκ». Η ιστορία ωστόσο
έχει δείξει πως σχεδόν πάντα συμβαίνει αυτό που θέλουν οι ισχυροί οικονομικά
σύλλογοι της Ευρώπης...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17259O161</ED>
<ID>
ID:305010

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O16&aa=1</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Επιστροφή της Μπάγερν
</H2>
Έλμπερ και Κουφούρ πανηγυρίζουν

Η καρδιά του πρωταθλητή «μίλησε» στο Ολυμπιακό Στάδιο του Μονάχου και η
Μπάγερν έφυγε νικήτρια με 2-0 από το μεγάλο ντέρμπι με τη Λεβερκούζεν. 
Έτσι οι Βαυαροί κατάφεραν να σπάσουν το αρνητικό σερί των επτά αγώνων χωρίς
νίκη στη Μπουντεσλίγκα, να μειώσουν στους έξι τους βαθμούς που τους χωρίζουν
από την κορυφή της βαθμολογίας και να ρίξουν από την πρώτη θέση τη
Λεβερκούζεν. 
Από τους πρωταγωνιστές της αναμέτρησης ήταν ο Στέφαν Έφενμπεργκ, ο οποίος την
περασμένη εβδομάδα ήρθε σε ανοιχτή ρήξη τόσο με τον προπονητή του Ότμαρ
Χίτζφελντ όσο και με τους συμπαίκτες του. Αλλά, όπως είχε δηλώσει και ο Φραντς
Μπεκενμπάουερ, «στην Μπάγερν επικρατεί δημοκρατία». 
Ο Έφενμπεργκ πέτυχε το δεύτερο γκολ της Μπάγερν με πέναλτι στο 71', ενώ το
σκορ είχε ανοίξει τέσσερα λεπτά νωρίτερα ο Βραζιλιάνος Έλμπερ 
Τα αποτελέσματα: Αμβούργο-Μόναχο 1860 2-1, Βέρντερ Βρέμης-Στουτγκάρδη
1-2, Νυρεμβέργη-Κότμπους 2-0, Χέρτα Βερολίνου-Φράιμπουργκ 1-1,
Βόλφσμπουργκ-Ντόρτμουντ 1-1, Κολωνία-Καϊζερσλάουτερν 0-1, Σάλκε-Γκλάντμπαχ
2-0, Μπάγερν-Λεβερκούζεν 2-0, Χάνσα Ροστόκ-Σαντ Πάουλι 1-0.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17259O162</ED>
<ID>
ID:305068

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O16&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Στάθηκε όρθια η Ρόμα
</H2>
Ο Ταρότσι σε μια προσπάθειά του

Με μια από τις κλασικές φετινές ανατροπές της και ένα δεύτερο ημίχρονο στο
οποίο έπαιξε σαν βέρα πρωταθλήτρια, η Ρόμα στάθηκε όρθια στο «Αρτέμιο Φράνκι»
και εξακολουθεί να οδηγεί την κούρσα στην Ιταλία. Η ομάδα του Φάμπιο Καπέλο
κατάφερε τελικά να αποσπάσει το 2-2 από τη Φιορεντίνα, παρά το ότι βρέθηκε να
χάνει με 2-0 στο πρώτο μέρος, και παρέμεινε στην πρώτη θέση της κατάταξης αφού
η Ίντερ, 24 ώρες πριν, είχε παραχωρήσει οδυνηρό 0-0 στην Τορίνο. Οι δε «Βιόλα»
πέτυχαν δύο γκολ σε ένα λεπτό, λίγο πριν συμπληρωθεί το πρώτο εικοσάλεπτο, για
μία ακόμη φορά όμως δεν κατάφεραν να φθάσουν στη νίκη και βαδίζουν ολοταχώς
προς τη Β' Ιταλίας. 
Μεγάλη κερδισμένη της χθεσινής 21ης αγωνιστικής του «Καμπιονάτο» πάντως, ήταν
η Γιουβέντους που πέτυχε την έκτη συνεχόμενη νίκη της και βρίσκεται πλέον σε
απόσταση αναπνοής. Τα αποτελέσματα του ιταλικού πρωταθλήματος:
Μπολόνια-Βενέτσια 1-1, Μπρέσια-Πάρμα 1-4, Φιορεντίνα-Ρόμα 2-2,
Γιουβέντους-Λέτσε 3-0, Πιατσέντσα-Κιέβο 2-2, Ουντινέζε -Περούτζα 0-0,
Βερόνα-Αταλάντα 3-1, Ίντερ-Τορίνο 0-0, Λάτσιο-Μίλαν 1-1.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17259O163</ED>
<ID>
ID:305109

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O16&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» ΤΖΑΚ ΠΟΤ (26.979,60) την 2η, 3η, 4η, 5η, 6η και 7η
κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΝΔΡΙΩΤΗΣ 58 Τρανταφύλ.&#0091 
2. Π. ΤΟΥ ΠΕΙΡΑΙΑ 58 Γεωργίου&#0093 
3. ΡΙΑΚΤΙΒ 57,5 Ντίνος&#0092 
4. ΧΑΪ ΜΠΟΫ 54,5 Νικολαΐδης&#0094 
5. ΠΙΚΟΛ. ΑΛΕΞΗΣ 54 Λάος&#0095 
6. ΡΑΠΙΝΤΑΣ 54 Μπάκος&#0096 
7. ΓΚΡ. ΛΕΤΖΕΝΤ 50 Μπαρούτας&#0097 
- Υπόδ.: ΑΝΔΡΙΩΤΗΣ - ΡΑΠΙΝΤΑΣ (Χάι Μπόυ). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΑΚΛΟΝΗΤΟΣ 58 Νίκος&#0097 
2. ΕΛΑ ΜΑΓΚΑ Μ. 58 Ξυνός&#0096 
3. ΖΑΝ 58 Τσιριγώτης&#0092 
4. ΖΥΓΟΣ 58 Τριανταφύλ.&#0098 
5. ΜΠΟΜΠΟΣ 58 Σωτηρόπ/λος&#0091 
6. ΟΡΕΙΝ. ΑΕΤΟΣ 58 Φίλιππος&#0094 
7. ΠΑΔΟΣ 58 Οικονομίδης&#0095 
8. ΤΖΩΝΣ ΝΤΡΗΜ 58 Αλέξης&#0093 
- Υπόδ.: ΖΥΓΟΣ - ΟΡΕΙΝΟΣ ΑΕΤΟΣ (Ζαν) 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΜΙΣΤΕΡ ΤΟΜ 58 Σωτηρόπ/λος&#0099 
2. ΦΤΕΡΟΦΟΡΟΣ 58 Ντίνος&#0091 
3. ΠΡΑΣΣΙΑΝ 53,5 Μπαρούτας&#0096 
4. ΛΕ ΜΠΑΡΟΝ 55 Νικολαΐδης&#0092 
5. ΒΕΛΟΣ 56 Νίκος&#0094 
6. ΟΥΕΣΤ. ΜΠΟΫ 52 Αλέξανδρος&#0095 
7. ΟΥΡΑΝΙΟΣ 52 Λάος&#0097 
8. ΠΕΡΙΚΛΕΙΤΟΣ 52 Σγούρος&#0093 
9. ΦΑΣΙΝΕΪΣΟΝ 52 Γεωργίου&#0098 
- Υπόδ.: ΛΕ ΜΠΑΡΟΝ - ΒΕΛΟΣ (Φτεροφόρος) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΕΥΚΙΝΗΤ. ΤΕΡΖ 58 Φίλιππος&#0095 
2. ΖΕΝ 58 Τριανταφύλ.&#0092 
3. ΛΑΚΥ ΓΟΥΕΪ 58 Λάος&#0091 
4. ΛΑΟΔΟΚΟΣ 58 Σωτηρόπ/λος&#0098 
5. ΜΑΡΙΚΟΣ 58 Τσαφούρος&#0093 
6. ΝΑΣΤ. ΝΤΑΝΣΕΡ 58 Αλέξης&#0096 
7. ΦΑΕΘΩΝ 58 Μπάμπης&#0094 
8. ΧΕΙΜΑΡΡΟΣ 58 Οικονομίδης&#0097 
- Υπόδ.: ΧΕΙΜΑΡΡΟΣ - ΕΥΚΙΝ. ΤΕΡΖ (Ζεν) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΠΙΚ. ΛΕΥΤΕΡΗΣ 58 Οικονομίδης&#0097 
2. ΤΖ. ΣΕΤ ΓΟΥΕΪ 55,5 Λάος&#0094 
3. ΤΖΟΥΜΠ. ΓΟΥΕΪ 53 Βαγγέλης&#0099 
4. ΔΡΥΜΟΣ 53 Χαραλάμπ. &#0092 
5. ΑΠΑΡΑΒ. ΟΡΟΣ 53,5 Νικολαΐδης&#0093 
6. ΛΕΑΝΤΡΟ 51 Σγούρος&#0098 
7. ΣΗ ΜΑΣΤΕΡ 50,5 Γεωργίου&#0096 
8. ΚΑΛΛΙΤΕΧΝΗΣ 48 Χαλιάσος&#0091 
9. ΠΙΚΟΛ. ΓΙΑΝΝΗΣ 49,5 Αλέξανδρος&#0095 
- Υπόδ.: ΤΖΕΤ ΣΕΤ ΓΟΥΕΪ - ΔΡΥΜΟΣ (Λέαντρο). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΙΝΤ. ΓΟΥΪΝΝΕΡ 60,5 Οικονομίδης&#0099 
2. ΕΛ ΣΑΡΑΧ 59,5 Νίκος&#0092 
3. ΔΕΙΝΑΡΧΟΣ 59 Ντίνος&#0093 
4. ΙΝΤΑΣΤ. ΓΟΥΕΪ 59 Λάος&#0091 
5. ΜΑΤΤΕΟ 59 Σωτηρόπ/λος&#0098 
6. ΚΥΠΑΡ/ΤΙΣΣΑ 57,5 Φίλιππος&#0094 
7. ΡΟΥΑΓ. ΦΑΪΑΡ 52,5 Νύχτας&#00910 
8. ΓΚΡΗΚ ΠΑΤΡΙΟΤ 52,5 Τριανταφύλ.&#0095 
9. ΕΦΕΣΣΟΣ 44,5 Βαγγέλης&#009 6 
10. ΠΤΟΛ. ΣΩΤΗΡ 47 Σγούρος&#0097 
- Υπόδ.: ΙΝΤΑΣΤ. ΓΟΥΕΪ - ΕΦΕΣΣΟΣ (Γκρηκ Πάτριοτ) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΤΖΟΥΕΛ ΓΟΥΕΪ 58 Βαλακούδ. Ν.&#0096 
2. ΩΚΥΠΟΥΣ 56 Τριανταφύλ.&#0095 
3. ΔΗΜΟΧΑΡΗΣ 55,5 Ντίνος&#0093 
4. ΚΑΔΜΟΣ 55,5 Ξυνός&#0099 
5. ΤΕΝΤΕΡ ΜΠΟΫ 55 Νικολαΐδης &#0097 
6. ΟΛΥΜΠΙΚ ΜΠΟΫ 54 Γεωργίου&#0094 
7. ΠΑΝΟΥΛΗΣ ΤΖ. 54 Τσιριγώτης&#0092 
8. ΠΙΚΟΛ. ΚΩΣΤΑΣ 54 Σκιαδόπ/λος&#0091 
9. ΝΤΕΛΙΡΙΟΥΣ 49 Νύχτας&#0098 
- Υπόδ.: ΠΙΚΟΛ. ΚΩΣΤΑΣ - ΟΛΥΜΠΙΚ ΜΠΟΫ (Ωκύπους). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΡΩΜΙΟΣ 70 Νικολαΐδης&#0096 
2. ΙΔΑΝΙΚΟΣ 64 Σωτηρόπ/λος&#0095 
3. ΨΕΥΔΑΡΓΥΡΟΣ 58 Τριανταφύλ. &#0094 
4. ΠΡΟΜ. ΤΟΥ ΚΗΠ 55,5 Φίλιππος&#0091 
5. ΤΑΡΖΑΝ 50,5 Γεωργίου&#0097 
6. ΙΩΝΙΑ 46,5 Αργύρης&#0098 
7. ΡΙΧΑΡΔΟΣ 50 Λάος&#0099 
8. ΧΡΥΣΑΝΘΟΣ 45 Βαγγέλης&#0092 
9. ΣΕΪΧΗΣ 45,5 Χαλιάσος&#0093 
- Υπόδ.: ΤΑΡΖΑΝ - ΠΡΟΜ. ΤΟΥ ΚΗΠ (Ριχάρδος). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΜΕΓ. ΤΑΞΙΑΡΧΗΣ 58 Σωτηρόπ/λος &#0093 
2. ΜΠ. ΜΟΡ ΜΑΝΕΫ 58 Τσιριγώτης&#0099 
3. ΚΑΛ. ΚΩΣΤΑΚΗΣ 57 Σκιαδόπ/λος&#0092 
4. ΩΛΕΝΟΣ 57 Τριανταφύλ. &#00910 
5. ΕΛΜΠΕΡΕΘ 56 Μπάβαρης &#0095 
6. ΜΠΟΥΛΗΣ 57 Οικονομίδης &#0097 
7. ΝΤΕΛΑΛΗΣ 54 Νικολαΐδης &#0098 
8. ΤΖΟΒΑΝ. ΜΠΟΫ 54 Λάος&#0094 
9. Σ. ΜΠΑΡΜΠΑΡΑ 54 Ξυνός&#0091 
10. ΣΠΙΘΑΣ 49 Μπαρούτας &#0096 
- Υπόδ.: ΚΑΛΟΣ ΚΩΣΤΑΚΗΣ - ΩΛΕΝΟΣ (Ντελάλης) 
- Δύο αουτσάιντερ: ΠΑΝΟΥΛΗΣ ΤΖΟΥΝΙΟΡ (7η) - ΣΕΪΧΗΣ (8η).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17259O164</ED>
<ID>
ID:305127

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O16&aa=4</URL></REF>


Article

<CATEGORY>vin10</CATEGORY>

 <H5>ΠΑΟ: ΛΥΓΙΣΕ ΤΟΝ ΠΑΟΚ ΜΕ ΤΟΥΣ ΜΠΟΝΤΙΡΟΓΚΑ, ΚΑΛΑΪΤΖΗ ΣΕ ΜΕΓΑΛΗ ΜΕΡΑ
</H5><H2>Καρδιά πρωταθλητή
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
«Δεν παίξαμε καλά. Γι' αυτό, όμως, είμαστε πρωταθλητές. Γιατί γυρίζουμε τέτοια
παιχνίδια...». Ο Γιώργος Καλαϊτζής επέστρεψε ύστερα από τέσσερις μήνες και
δέκα ημέρες στα παρκέ και μαζί... γύρισε (με τον Μποντίρογκα) χθες στην
Πυλαία, τον Παναθηναϊκό από την... κόλαση στον παράδεισο! 
Ο Καλαϊτζής στο πρώτο ημίχρονο έμοιαζε με «ναυαγό» εν μέσω ωκεανού, αλλά στο
δεύτερο, όχι μόνο... κολύμπησε στα βαθιά, αλλά εν τέλει αποτέλεσε τη σανίδα
σωτηρίας των πρωταθλητών που νίκησαν με 77-73 τον ΠΑΟΚ. Με τον Μουλαομέροβιτς
χειρουργημένο και τον Πέπε Σάντσεζ στα «πιτς» (στομαχικές διαταραχές), ο
Καλαϊτζής έκανε την επανεμφάνισή του χωρίς να έχει συμπαραστάτη στη θέση του.
Ο Σιούτης δεν μπόρεσε να βοηθήσει και μόνο ο εκπληκτικός Μποντίρογκα
συνεισέφερε στον οργανωτικό τομέα. 
Απέναντι σε έναν σαρωτικό ΠΑΟΚ ο Σέρβος κρατούσε στο πρώτο 20λεπτο όρθιο τον
ΠΑΟ. Η ομάδα του Αλεξανδρή με τον αποχωρήσαντα Αντρέ Γούλριτζ στην εξέδρα,
άλλαξε... ταχύτητα. Ο Αμερικανός «ταλαιπωρούσε» την μπάλα με τις ντρίμπλες του
και χθες ο ΠΑΟΚ με τις κάθετες πάσες του Κολντεμπέλα και τις «λόμπες» των
σέντερ, έτρεχε στον αιφνιδιασμό (7/11) ανατρέποντας αρχικά κάθε προγνωστικό.
Με τον Νόλαν να σκοράρει κατά βούληση και τον Κόμματο να ακολουθεί, οι
γηπεδούχοι βρέθηκαν μπροστά στο σκορ με 17-2 (5'), 22-5 (7') και 27-10 δύο
λεπτά πριν από το τέλος του πρώτου 10λεπτου (27-16). 
ΜΟΝΟΣ... 
Ο Ντέγιαν Μποντίρογκα στο πρώτο ημίχρονο ήταν μία ομάδα μόνος του και έβαλε
τις βάσεις για τη νίκη των «πρασίνων» στην Πυλαία

Ο Παναθηναϊκός έδειξε κάποια σημάδια βελτίωσης στο δεύτερο δεκάλεπτο, κυρίως
στην άμυνα. Στην επίθεση, όμως, ο Μποντίρογκα έμοιαζε... με καλαμιά στον
κάμπο. Με 20 πόντους ήταν η αιτία για να μην ξεπεράσει τους 13 π. (43-30) η
διαφορά στο σκορ ημιχρόνου. 
«Η απόδοσή του στο α' μέρος, μας επέτρεψε να έχουμε ελπίδες. Στο δεύτερο
βελτιώσαμε την άμυνα, ειδικά στον Νόλαν και γυρίσαμε το παιχνίδι. Επειδή το
ματς πήγε πόντο πόντο δεν θα ήταν άδικο αν νικούσε ο ΠΑΟΚ. Έκανε σήμερα
εκπληκτικό ματς. Πρέπει να έχεις σθένος για να νικάς τέτοια παιχνίδια και
εμείς αποδείξαμε ότι το διαθέτουμε» σχολίασε ο Ομπράντοβιτς, ο οποίος είδε τον
Καλαϊτζή και τον Αλβέρτη να «ξυπνούν» στο β' μέρος. Ο Μποντίρογκα βρήκε έτσι
συμπαραστάτες στην επίθεση. Ο Κολντεμπέλα κουράστηκε. Ο Νόλαν περιορίστηκε από
τον Μίντλετον. Ο ρυθμός έπεσε και στο σετ-παιχνίδι (πέντε εναντίον πέντε) ο
Παναθηναϊκός κυριάρχησε. 
Μόλις στο 26ο λεπτό ο Παναθηναϊκός πέρασε μπροστά στο σκορ (63-64) και το ματς
έγινε ντέρμπι. Η αφύπνιση του άρτι αφιχθέντος Μπιλ Έντουαρτς, που ύστερα από
0/9 προσπάθειες σημείωσε οκτώ πόντους, έδωσε τη δύναμη στον ΠΑΟΚ να προβάλει
αντίσταση στην αντεπίθεση των «πρασίνων». Το τρίποντο, όμως, του Καλαϊτζή στα
30 δεύτερα (73-75) ήταν σαν... μαχαιριά στο στήθος των γηπεδούχων, οι οποίοι
έκαναν κακή επιλογή στην επίθεση και έχασαν μια νίκη που φάνηκε πως είχαν στο
τσεπάκι τους. «Ζητώ δημόσια συγγνώμη από τον προπονητή και τον κόσμο του ΠΑΟΚ,
γιατί μερικοί παίκτες, μεταξύ των οποίων και εγώ, δεν αντέξαμε μέχρι το τέλος.
Από ολιγωρία χάσαμε τη νίκη. Τώρα η ομάδα έχει χημεία και ελπίζω να μην μας
επηρεάσει η ήττα σε έναν αγώνα που η νίκη δεν ήταν στο πρόγραμμα» τόνισε ο Σιγάλας.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O17</CAT>
<ED>
Κωδικός άρθρου: A17259O171</ED>
<ID>
ID:305011

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O17&aa=1</URL></REF>


Article

<CATEGORY>vin10</CATEGORY>

 <H5>ΔΑΦΝΗ: Επιβλήθηκε του Περιστερίου
</H5><H2>Ενθουσιασμός για νέα αρχή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η Δάφνη επέστρεψε μετά έναν γύρο στις νίκες (πάλι με αντίπαλο το Περιστέρι)
και «το αφεντικό τρελάθηκε»! Ο νέος πρόεδρος της Δάφνης Κώστας Κιούσης
πανηγύρισε τη νίκη (80-67), η οποία δίνει ελπίδες για την παραμονή της ομάδας
στην Α1, περπατώντας και μάλιστα πολλά μέτρα μέσα στον αγωνιστικό χώρο πριν
τελειώσει ο αγώνας! Στο ημίχρονο πήρε το μικρόφωνο στον αγωνιστικό χώρο και
έστειλε μήνυμα (που θύμιζε πολιτικό λόγο) στους φίλους της Δάφνης. Έκανε
δηλώσεις στη συνέντευξη Τύπου, αφήνοντας αιχμές για την απουσία της δημοτικής
αρχής, κάτι καθόλου τυχαίο, αφού είναι και υποψήφιος δήμαρχος. Δείχνει
διατεθειμένος, πάντως, να λύσει τα οικονομικά προβλήματα της ομάδας (είχε
μοιράσει επιταγές, πριν από τον αγώνα). 
Ο Παναγιώτης Παναγιωταράκος και ο Μπακ Τζόνσον έκαναν τη Δάφνη να δείχνει
ατρόμητη, ενώ η άμυνα ζώνης του Κωστόπουλου έφερε στον αφρό τα προβλήματα του
Περιστερίου. Αντί να περνάει η μπάλα μέσα στη ρακέτα, οι φιλοξενούμενοι έκαναν
τρίποντα (5/30!), ενώ στην επίθεση ο Παναγιωταράκος (18 π.), ο Τζόνσον (25 π.)
έχοντας συμπαράσταση από τον Τζόρνταν (14 π.) όποτε ήθελαν σκόραραν, ενώ το
Περιστέρι σε κάποια διαστήματα δεν βλεπόταν! Ο Πεδουλάκης έμεινε μισή ώρα στα
αποδυτήρια βάζοντας τις φωνές, όμως, δεν έκρυψε τον προβληματισμό του για την
αστοχία των γκαρντ. Ο Νίκος Κωστόπουλος (που αποκάλυψε ότι του έφερε τύχη το
γούρικο κομπολόι του κουμπάρου του) μίλησε για νέα αρχή και τον άνεμο νίκης
που πνέει στη Δάφνη, ενώ αναφέρθηκε στην εξουδετέρωση των Τσαρτσαρή, Ντίνκινς:
«Είχαμε δουλέψει πάνω στην άμυνα των δύο παικτών, τους οποίους θεωρώ
κινητήριους μοχλούς για το Περιστέρι. Μας βοηθάει ο πρόεδρος και προσπαθεί να
λύσει τα προβλήματά μας». 
Με λάθη η διαιτησία των Τανατζή, Αφεντουλίδη.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O17</CAT>
<ED>
Κωδικός άρθρου: A17259O172</ED>
<ID>
ID:305069

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O17&aa=2</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ: ΙΣΤΟΡΙΚΗ ΝΙΚΗ ΕΠΙ ΤΟΥ ΟΛΥΜΠΙΑΚΟΥ
</H5><H2>Είδε... αστέρια
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Το άστρο της Νήαρ Ηστ (που είναι άλλωστε και το έμβλημά της) έλαμψε με τον
καλύτερο τρόπο χθες το απόγευμα στην Καισαριανή, και στην ιστορία του συλλόγου
προστέθηκε μία ολόχρυση σελίδα, μετά τον θρίαμβο επί του Ολυμπιακού στην
παράταση (91-86). 
Πρόκειται για ιστορική νίκη (κόντρα σε έναν αντίπαλο που συνήθως την υποχρέωνε
σε ντροπιαστικές ήττες), η οποία και της διασφαλίζει εκτός των άλλων, κατά
μεγάλο ποσοστό, τη σωτηρία της.

«Η ψυχή των παικτών έκανε το θαύμα της και αυτοί αξίζουν τα συγχαρητήρια» είπε
ο πάντα σεμνός Τάκης Κορωναίος, που είχε φροντίσει όμως να βάλει και αυτός
το... λιθαράκι του, στήνοντας άψογα την άμυνα ζώνης του, με προσαρμογές πάνω
στον Φορντ. 
Οι «ερυθρόλευκοι» ένιωσαν να «πνίγονται» και το εύκολο προβάδισμα που είχαν
πάρει (43-34 στο 22') χάθηκε σε χρόνο μηδέν. Ο εκπληκτικός (και με άγνοια
κινδύνου σε πολλές περιπτώσεις) Χρήστος Πετρόπουλος με τον εξίσου εντυπωσιακό
Νίκο Βετούλα «εκτελούσαν» το αντίπαλο καλάθι, ενώ η είσοδος του
Παπανικολόπουλου έφερε μεγαλύτερη πίεση στην περιφερειακή άμυνα. 
Ο Αλφόνσο Φορντ δεν μπορεί να κρύψει τους πανηγυρισμούς παικτών και
παραγόντων της Νήαρ Ηστ. Το βλέμμα του άλλωστε τα λέει όλα 
Όμως θα ήταν άδικο να μην αναφερθεί κανείς στον Γκιντάρας Εϊνίκις, ο οποίος
ίσως και θα μπορούσε να είναι ο άνθρωπος του ματς. Με μηδενική προσαρμογή
(πρώτο του παιχνίδι) και έχοντας περάσει πρόσφατα την περιπέτεια με το
αυτοκινητικό ατύχημα, έκανε απίστευτη δουλειά κάτω από το καλάθι και με αυτή
την απίθανη ραβέρσα (σαν να πετά χειροβομβίδα!) έκανε τη διαφορά. 
Από την άλλη πλευρά, μπορεί ο Ολυμπιακός να γνώρισε μια ντροπιαστική ήττα (σε
ένα από τα χειρότερα εφετινά του παιχνίδια), αλλά μόνο καλό μπορεί να του
κάνει, αφού και να κέρδιζε την πρώτη δυάδα δεν την προλαβαίνει. Συνεπώς, ο
στόχος του Λευτέρη Σούμποτιτς (ο οποίος, όπως και στη νίκη στο Σαρλερουά,
χρεώνεται ελάχιστη συμμετοχή) είναι να αλλάξει ένα «άρρωστο» κομμάτι που
σίγουρα θα έχει διαγνώσει. 
Οι «ερυθρόλευκοι», ακόμα και όταν λόγω του οίστρου του Τόμιτς προηγήθηκαν
72-63 (36'), δεν έδειχναν σίγουροι.

«Οι παίκτες είναι επαγγελματίες και θα πρέπει να ξέρουν κάποια βασικά πράγματα
στην άμυνα. Από εκεί χάσαμε, ενώ με 18 λάθη σε εκτός έδρας παιχνίδι μόνο με
τύχη μπορείς να νικήσεις και μας έλειπε και αυτή» παραδέχτηκε ο Λευτέρης
Σούμποτιτς, την ίδια ώρα που ο Τάκης Κορωναίος έσταζε μέλι για τα... παιδιά
του και τον Εϊνίκις («Τι άλλο να περιμένω στο πρώτο του παιχνίδι» είπε
χαρακτηριστικά). 
Ο Ρισασέ με τρίποντο-ρίσκο (αφού είχε όλη την επίθεση η ομάδα του) έκανε το
76-73 στα 15 δευτερόλεπτα, αλλά έκανε βιαστικό φάουλ στον Βετούλα και δεν
συγκράτησε την μπάλα από την κακή πάσα του Παπανικολάου, με αποτέλεσμα ο Κινγκ
να πάει το ματς στην παράταση, όπου μίλησε και πάλι ο Πετρόπουλος.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17259O181</ED>
<ID>
ID:305012

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O18&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Κόντρα στο Μαρούσι </H5><H2>Νίκη με παράπονα
</H2>
* ΘΕΣΣΑΛΟΝΙΚΗ

Με αντεπίθεση διαρκείας ο Ηρακλής ανέτρεψε (18': 40-37) τη μεγάλη διαφορά
(6'30'': 8-23) που είχε το Μαρούσι, εκμεταλλευόμενο την απουσία του ασθενούς
Έρικ Μικ από τη βασική πεντάδα του «γηραιού» και τελικά πήρε σημαντική νίκη
(76-69). 
Τα λάθη των διαιτητών, και κυρίως του Αλέξανδρου Πολίτη, προκάλεσαν τις
έντονες διαμαρτυρίες του Κώστα Πετρόπουλου: «Η διαιτησία ήταν ανεπαρκής. Είμαι
οργισμένος και παρακαλώ αυτούς που ορίζουν τις τύχες των ομάδων να είναι
προσεκτικοί. Δεν μπορεί να παίζει σε τέτοιο παιχνίδι ο Πολίτης». 
Η παρέμβαση του υπεύθυνου του αγωνιστικού τμήματος του Ηρακλή, Γιάννη Τσουμή,
προς τον προπονητή του Αμαρουσίου ήταν αιχμή κατά του Πρόδρομου Εμφιετζόγλου:
«Εσείς έχετε επενδυτή που βάζει λεφτά στην ομάδα κι εμείς έναν που ήρθε ξανά
για να πάρει». 
Κατά του Αμαρουσίου, ο Ηρακλής κυριάρχησε στα ριμπάουντ, έτρεξε στον
αιφνιδιασμό και όταν ο Μπλάκνεϊ πρόλαβε ανοργάνωτη την άμυνα των
φιλοξενουμένων, το καλάθι έγινε ευκολότερη δουλειά.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17259O182</ED>
<ID>
ID:305070

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O18&aa=2</URL></REF>


Article

<CATEGORY>vin10</CATEGORY>

 <H5>ΜΑΚΕΔΟΝΙΚΟΣ
</H5><H2>«Άγκυρα» στην κορυφή
</H2>
Ο Μακεδονικός νίκησε εκτός έδρας και τη ΜΕΝΤ (83-75) και εξακολουθεί να
προηγείται στην Α2 κατηγορία, ύστερα από τη 17η αγωνιστική. Τα υπόλοιπα
αποτελέσματα: Ιωνικός Ν. - Λάρισα 86-69, Απόλλων Πάτρας - Αίας Ευόσμου 100-89,
Σπόρτιγκ - Πανελλήνιος 85-94, Ολύμπια Λ. - Π. Φάληρο 73-52, Μίλωνας - Παπάγου
65-69, Χαλκίδα - Άλιμος 84-89. 
Η βαθμολογία: Μακεδονικός 32, Απόλλων Π. 31, Ολύμπια Λ., Πανελλήνιος και ΜΕΝΤ
από 29, Χαλκίδα και Λάρισα από 26, Μίλωνας 24, Ιωνικός Ν., Παπάγου, Π. Φάληρο
και Άλιμος από 23, Αίας Ευόσμου 21, Σπόρτιγκ 18.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17259O183</ED>
<ID>
ID:305110

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O18&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΜΕ ΕΝΤΥΠΩΣΙΑΚΗ ΕΜΦΑΝΙΣΗ ΤΟΥ ΚΑΡ ΝΙΚΗΣΕ ΕΥΚΟΛΑ ΤΟΝ ΑΡΗ
</H5><H2>Βρήκε ηγέτη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ημαγεία στο παιχνίδι του, η φαντασία που δραπετεύει από το φυλακισμένο (τους
τελευταίους μήνες χωρίς μπάσκετ) μυαλό του, ήταν τα στοιχεία του Κρις Καρ, που
γέμισαν όνειρα τους οπαδούς της ΑΕΚ. Ο Αμερικανός γκαρντ στο ντεμπούτο του στο
πρωτάθλημα, παρ' ότι ανέτοιμος, οδήγησε την πρωτοπόρο «Ένωση» σε εύκολη νίκη
(92-70) επι του Άρη, δείχνοντας πλουραλισμό: 19π, 6 ριμπ, 5 ασ σε 25 λεπτά
συμμετοχής. 
Τι δεν δείχνει η στατιστική; Ότι ο 28χρονος παίκτης είναι εκπληκτικός πασέρ
(έχει ίσως την καλύτερη πάσα στο πρωτάθλημα) και έχει μεγάλη διάθεση. Έτρεχε
πάνω-κάτω συνεχώς, έπαιζε άμυνα, χάριζε χαμόγελα στους οπαδούς και τους
φιλοξενούμενους και γενικά ήταν φανερό ότι πρόκειται για παίκτη ΝΒΑ! Το μόνο,
που ίσως δεν κατάλαβε είναι το... «Ίμπο-Ίμπο», που φώναξαν οι ορίτζιναλ όταν
φάνηκε στην κερκίδα ο Κουτλουάι. 
Όταν μάθει καλύτερα τα συστήματα και βελτιώσει τη φυσική του κατάσταση,
υποσχέθηκε και... καρφώματα (είχε πάρει μέρος σε διαγωνισμό στην Αμερική): 
Ο Κρις Καρ με τον πλουραλισμό του και την ηγετική φυσιογνωμία του... επούλωσε
γρηγορότερα τις πληγές από τη βαριά ήττα στην Οστάνδη, και οδήγησε την ΑΕΚ σε
νίκη επί του Άρη

«Κάντε υπομονή. Θέλω λίγο χρόνο ακόμη», τόνισε, ενώ συμπαίκτης του, που τον
έχει δει στην προπόνηση, υποστήριξε ότι έχει κάνει δύο-τρία καρφώματα, που
άφησε άφωνους τους πάντες! 
Η ΑΕΚ όμως είχε να παρουσιάσει έναν εκπληκτικό Ντικούδη (17π, 9 ριμπ, 3 ασ),
που έκανε συντρίμμια την άμυνα του Άρη (τρίποντα, καρφώματα, ριμπάουντ) και
έναν Μπετς (18π, 14 ριμπ), που έδωσαν στην ομάδα τους υπεροχή στα ριμπάουντ
(53 έναντι 26!) μαζί με τη βοήθεια του Κακιούζη (11 ριμπ). Ο Σάκοτα έμεινε
ικανοποιημένος γιατί οι παίκτες του επέστρεψαν στις καλές εμφανίσεις, μετά τη
συντριβή στο Βέλγιο: 
«Αντιδράσαμε σαν μεγάλη ομάδα. Ψάχνουμε τον ρυθμό μας ακόμη, μετά τη διακοπή.
Το θετικό ήταν ότι ήμασταν σοβαροί». 
Ο Μίλαν Μίνιτς κάλυψε τους παίκτες του για την κακή εμφάνιση, λέγοντας πως δεν
πρόβλεψε πότε θα χρειαζόταν να είναι «φρέσκια» η ομάδα, μετά τη διακοπή: Ο
Άρης ήταν κακός σε πολλούς τομείς(1/10 αιφνιδ.) και σε όλο το παιχνίδι ήταν
στο «καναβάτσο», αφού δεν έβγαιναν ούτε τα ατομικά μαρκαρίσματα, ούτε οι
σύνθετες άμυνες. Τα κλεψίματα (11) και τα οκτώ λιγότερα λάθη βοήθησαν ώστε το
σκορ να μην πάρει μεγαλύτερες διαστάσεις. 
Καλή η διαιτησία του Βορεάδη και εξαιρετική του νεαρού Καρακατσούνη, που ήταν
σχεδόν αλάνθαστος.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O19</CAT>
<ED>
Κωδικός άρθρου: A17259O191</ED>
<ID>
ID:305013

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O19&aa=1</URL></REF>


Article

<CATEGORY>vin10</CATEGORY>

 <H5>ΚΑΟΔ: Μεγάλο παιχνίδι κόντρα στον Ιωνικό Ν.Φ.
</H5><H2>Βήμα σωτηρίας στη Νέα Φιλαδέλφεια
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Απέφυγε το... δράμα και πήρε τη δόξα ο ΚΑΟΔ, που κατάφερε να φύγει νικητής από
τη Νέα Φιλαδέλφεια (89-87) κόντρα στον γηπεδούχο Ιωνικό κάνοντας το πιο
αποφασιστικό βήμα για τη σωτηρία του. Ένα παιχνίδι που εξελισσόταν σε
παράσταση για έναν ρόλο (με τους Δραμινούς να κάνουν ό,τι ήθελαν στον
αγωνιστικό χώρο), αναδείχθηκε σε ντέρμπι ολκής και χρειάστηκε και το δώρο των
γηπεδούχων για να φύγουν νικητές οι φιλοξενούμενοι. Οι οποίοι πάντως, από την
πλευρά τους, είχαν κάνει νωρίτερα το... δώρο στον Ιωνικό Ν.Φ., πετώντας στα
σκουπίδια τη διαφορά των 16 πόντων (41-25 στο 16') που είχαν χτίσει με ιδρώτα
και αίμα. 
Ήταν μέχρι τη στιγμή που όλα λειτουργούσαν άψογα στον ΚΑΟΔ, με τον Λόρθριτζ να
οργανώνει άψογα την ομάδα και μαζί με τον Σδράκα να «εκτελεί» τον αντίπαλο,
και με τον Γκιμπέρτ να δεσπόζει κάτω από τα καλάθια. Την ίδια στιγμή ο Ιωνικός
έπαιζε χωρίς ξένους (ο Γιώργος Καλαφατάκης βλέποντάς τους εκτός κλίματος, τους
έβγαλε για να πρεσάρει περισσότερο) και το παιχνίδι έδειχνε τελειωμένο. 
Όμως ο Πρόδρομος Νικολαΐδης μαζί με τον Τόνι Ντόουσον έφεραν τα πάνω κάτω.
Εκεί πάντως που οι γηπεδούχοι πέρασαν μπροστά (78-73) έχασαν το μυαλό τους και
το ξαναβρήκαν οι φιλοξενούμενοι με τον «εκτελεστή» Πέτροβιτς να σουτάρει
εύστοχα απ' όλες τις πλευρές με τους αντιπάλους του κρεμασμένους πάνω του. 
Ο Ιωνικός ήθελε την τελευταία επίθεση και έκανε φάουλ στον Σδράκα (στα 11''),
ο οποίος αυτή τη φορά δεν αστόχησε στις βολές (89-87). 
Ο Μίσσας είπε όχι φάουλ, ο «Καλάφας» ζήτησε δίποντο, αλλά η μπάλα πήγε στον
χειρότερο παίκτη των γηπεδούχων (Τζόουνς) και ουσιαστικά έσκασε στα χέρια του
χωρίς να γίνει η επίθεση.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O19</CAT>
<ED>
Κωδικός άρθρου: A17259O192</ED>
<ID>
ID:305071

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O19&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Είχε «πύργους» στο Ηράκλειο
</H2>
* ΗΡΑΚΛΕΙΟ 
Ο Πανιώνιος, πιο δυνατός και ψύχραιμος στο τέλος, έφυγε με μία σπουδαία νίκη
από το Ηράκλειο (73-70). Και αν η ομάδα της Νέας Σμύρνης έχει σημαντικούς
λόγους να αισθάνεται ικανοποιημένη, οι γηπεδούχοι ψάχνουν να βρουν τι
συμβαίνει και έχουν ηττηθεί σε τέσσερα τουλάχιστον παιχνίδια, στα τελευταία
δευτερόλεπτα! 
Άλλωστε και στο ματς του Σαββάτου είχαν το προβάδισμα στη μεγαλύτερη
διάρκεια! Όλα κρίθηκαν στην τέταρτη περίοδο όταν ο Πανιώνιος με σερί 14-1
προηγήθηκε 61-56 στο 36'. Το Ηράκλειο προσπάθησε να αντιδράσει (πέρασε μπροστά
67-66), αλλά τέσσερις πόντοι του Τζόουνς και οι εύστοχες βολές του Μάρκοβιτς
έδωσαν στον Πανιώνιο τη νίκη. Το Ηράκλειο με Χαρίση και Κανταρτζή σε
εξαιρετική κατάσταση είχε προηγηθεί 29-16 (13' ) και 36-22 (16'). Η είσοδος
του Σκιαρά, αλλά και η πολύ καλή παρουσία των ψηλών (Μάγλος, Σίρλεϊ) βοήθησε
τον Πανιώνιο να ανακάμψει. Οι γηπεδούχοι δεν είχαν καθόλου βοήθεια από τον
Τόμας (1/13 σουτ!). 
ΚΑΙ ΠΑΡΑΠΟΝΑ 
Ο Νίκος Παύλου συμφώνησε με τον Γιαννάκη στο γεγονός ότι το παιχνίδι
κρίθηκε στα ριμπάουντ: «Οι ψηλοί του Πανιωνίου έπαιξαν πιο δυνατά από εμάς. Ο
Τόμας χρειάζεται βοήθεια προκειμένου να ξεπεράσει αυτήν την άσχημη εμφάνιση»
είπε, ενώ διαμαρτυρήθηκε και για τη διαιτησία των Κορομηλά - Πιτσίλκα: Να
σημειώσουμε ότι το παιχνίδι άρχισε με καθυστέρηση σαράντα λεπτών, αφού κατά τη
διάρκεια της προθέρμανσης έσπασε το ένα ταμπλό με... δράστη τον Λίγγο.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O19</CAT>
<ED>
Κωδικός άρθρου: A17259O193</ED>
<ID>
ID:305111

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O19&aa=3</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΜΠΑΣΚΕΤ
</H2>
<H3>ΤΟ ΠΡΟΣΩΠΟ
</H3><H3>Μερίδιο στην επιτυχία έχει και ο Κορωναίος
</H3>
Ο Τάκης Κορωναίος «ανακάτεψε την τράπουλα» όσο μπορούσε καλύτερα. Ρίσκαρε με
τις αλλαγές των ξένων και στο τέλος είχε αποτέλεσμα. Κατάφερε να πείσει και
τους παίκτες του πως μπορούν να διατηρηθούν στην κατηγορία και χθες, η Νήαρ
Ηστ έκανε τη μεγάλη έκπληξη νικώντας τον Ολυμπιακό στην παράταση! Μια νίκη,
που δίνει προβάδισμα στην ομάδα της Καισαριανής στην προσπάθειά της να
παραμείνει στην κατηγορία. Και ο Κορωναίος έχει βέβαια πολύ σημαντικό μερίδιο
σε αυτή την επιτυχία.

<H3>Η ΕΠΟΜΕΝΗ ΑΓΩΝΙΣΤΙΚΗ (16ή)
</H3>
Σάββατο 9/2: 
γηπ. Νέας Σμύρνης (19.00): Πανιώνιος - Δάφνη, γηπ «Δ. Κραχτίδης» (19.00 -
Supersport): ΚΑΟ Δράμας - Ηράκλειο, γηπ. Αμαρουσίου (19.00): Μαρούσι - Ιωνικός
ΝΦ, γηπ. Νήαρ Ηστ (17.00 - Supersport 2): Νήαρ Ηστ - ΠΑΟΚ. 
Κυριακή 10/2: 
Αλεξάνδρειο (17.00 - Supersport): Άρης - Ολυμπιακός, ΟΑΚΑ (18.00):
Παναθηναϊκός - Ηρακλής, γηπ. Περιστερίου (20.00 - Supersport 2): Περιστέρι -
ΑΕΚ. 
<H3>Η ΚΑΛΥΤΕΡΗ ΠΕΝΤΑΔΑ
</H3>
1. Καλαϊτζής

2. Παναγιωταράκος

3. Πετρόπουλος

4. Πέτροβιτς

5. Μάγλος

<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17259O201</ED>
<ID>
ID:305015

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O20&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΑΝΕΤΗ ΕΠΙΚΡΑΤΗΣΗ ΤΟΥ ΟΛΥΜΠΙΑΚΟΥ 3-0 ΕΠΙ ΤΗΣ ΑΕΚ ΣΤΟ «Γ. ΜΟΣΧΟΣ»
</H5><H2>Ετοιμότατος!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Πέρασε με νίκη 3-0 από το «Γ. Μόσχος», δείχνοντας υψηλού βαθμού ετοιμότητα και
αυτοσυγκέντρωση ο Ολυμπιακός (έστω και με κάποιες δυσκολίες από 200 οπαδούς
της ΑΕΚ που τραγουδούσαν ακατάπαυστα και ώθησαν τον αγέραστο Σέρβο Ντέγιαν
Μπρίτζεβιτς σε σπουδαία εμφάνιση με 57% επίθεση - 4 άσους) και διατήρησε τις
αποστάσεις στην κορυφή. 
Χέρι χέρι συνεχίζουν στη 17η αγωνιστική της Α1 Παναθηναϊκός, Ηρακλής, ενώ η
Νίκαια νικώντας 3-0 το Ρέθυμνο εδραίωσε τη θέση της μακριά από την 9η θέση,
που οδηγεί στην αγχώδη διαδικασία των πλέι άουτ της παραμονής στην κατηγορία. 
*** ΑΕΚ - ΟΛΥΜΠΙΑΚΟΣ 0-3 (18-25, 19-25, 20-25). 
ΟΛΥΜΠΙΑΚΟΣ (Ντ. Ρίτσι): ΚΟΥΡΝΕΤΑΣ 3, ΓΚΟΜΕΣ 16, Γκιούρδας 6, Κυριαζής
9, Τσακιρόπουλος 6, ΧΕΚΙΝΕΝ 8 - ΜΙΓΙΤΣ, Ξενάκης, Καλαϊτσίδης. 
ΑΕΚ (Χ. Παπαδόπουλος): Πλίκας 1, Φιλίποφ 11, Λάππας 10, ΜΠΡΙΤΖΕΒΙΤΣ 16,
Ρουμελιώτης 3, Θάνος 3 - Χατζηκάλφας, Ιωάννου 1. 
*** ΗΡΑΚΛΗΣ - ΟΛΥΜΠΙΑΔΑ ΠΑΤΡΑΣ 3-0 (25-19, 25-20, 25-22). 
ΗΡΑΚΛΗΣ (Α. Λεώνης): Μποζίδης 2, ΚΡΑΒΑΡΙΚ 18, Μπάεφ, Κονσταντίνοφ 11,
ΓΚΙΡΤΖΙΚΗΣ 11, ΧΟΦ 8 - ΑΜΑΞΟΠΟΥΛΟΣ, ΚΑΡΥΠΙΔΗΣ 6, Γιώτας, Μέλκας 2. 
ΟΛΥΜΠΙΑΔΑ (Γ. Χριστόπουλος): Λιβαθηνός 2, Γκάρντνερ 9, ΠΙΜΑΧΙΝ 8,
Μπεκιάρης 6, Θεοδωρίδης 2, Προυσέντσεφ 7 - ΜΗΝΟΥΔΗΣ, Κοτσιλιάνος, Πετρόπουλος,
Ιωακειμίδης 2. 
*** ΠΑΝΑΘΗΝΑΪΚΟΣ - ΠΑΝΕΛΛΗΝΙΟΣ Γ.Σ. 3-0 (25-18, 25-18, 25-16). 
ΠΑΟ (Ρ. Σερνιότι): ΣΙΔΗΡΟΠΟΥΛΟΣ 1, ΜΠΡΙ 19, Μαυράκης 6, ΜΟΥΡΕΚ 15,
ΧΑΤΖΗΑΝΤΩΝΙΟΥ 8, Πανταλέων 6 - ΔΗΜΗΤΡΑΚΟΠΟΥΛΟΣ, Σαμαράς 2. 
ΠΓΣ (Ι. Λάιος): Καζάζης 2, ΜΑΡΚΟΒΙΤΣ 12, Αγγελίδης 9, Ρουσάκης 6,
Θεοδωρίδης 4, Τόμανοτσι 3 - ΔΗΜΗΤΡΑΚΑΚΟΣ, Μανιάτης 2, Κουντούρης,
Μπαλαγιάννης. 
*** ΠΑΟΚ - ΑΡΗΣ 3-0 (25-20, 25-17, 25-17). 
ΠΑΟΚ (Τ. Κουμπλής): ΨΑΡΡΑΣ 1, ΣΤΑΝΛΕΪ 18, Φλώρος 2, Σάλμον 15,
ΣΜΑΡΑΓΔΗΣ 11, Ζελιάσκοφ 10 - Γζουντέλης, Παπακοσμάς. 
ΑΡΗΣ (Γ. Λυκούδης): Καλμαζίδης 1, Τζούριτς 9, Τζιγκίδης 9, Μπρουκς 6,
Αλεξανδρόπουλος 4, Ιωαννίδης 1 - Χατζηαντωνίου, Ωρολογάς 1, Ζουράφσκι 1,
Βαλαβάνης, Βασιλειάδης. 
*** ΙΩΝΙΚΟΣ ΝΕΑΣ ΦΙΛΑΔΕΛΦΕΙΑΣ - ΟΡΕΣΤΙΑΔΑ ΕΜΠΟΡΙΚΗ 0-3 (19-25, 16-25,
18-25). 
ΟΡΕΣΤΙΑΔΑ (Γ. Πασσαλίδης): ΠΕΤΚΟΒΙΤΣ 3, ΠΟΛΑΚ 12, Μπαρμπούδης 6,
ΕΛΓΚΕΤΑ 15, Παπάζογλου 8, ΚΕΜΑΝΕΤΖΗΣ 9 - Βλασακίδης, Κίτσιος 2, Παρασκευαΐδης
1, Αποστόλου 1, Πέτρογλου 1. 
ΙΩΝΙΚΟΣ Ν.Φ. (Ε. Κουτουλέας): Στιβαχτής, Ρινγκ 11, Κυριακάκης 6,
Δημητρίου 7, Ρεκλείτης 4, Πανδής 3 - ΣΑΜΟΥΗΛΗΣ , Χανδρινός 1. 
*** Α.Ε. ΝΙΚΑΙΑΣ - ΟΠΕ ΡΕΘΥΜΝΟΥ 3-0 (25-15, 25-20, 25-22). 
ΝΙΚΑΙΑ (Σ. Δρίκος): ΛΙΑΣΚΟΣ 3, ΝΤΡΑΚΟΒΙΤΣ 15, Κουρούπης 10, ΝΙΚΟΛΙΤΣ 9,
Παυλίδης 6, ΛΙΩΣΗΣ 6 - Στεφάνου, Παπαθωμόπουλος 1, Βρεττός, Σουλτανόπουλος,
Βαρδής. 
ΡΕΘΥΜΝΟ (Τ. Καβαλιεράκης): Σπανόπουλος 2, Πίρχονεν 12, ΠΑΝΟΥΣΟΣ 12,
Ρόχας 8, Ουτζής 5, Δεσλής - Παπαδημητρίου, Κωστακόπουλος 2, Μιχελάκης. 
*** Σήμερα για το Κύπελλο Ελλάδας ανδρών Ορεστιάδα - Ρέθυμνο (18.00).

ΡΕΚΟΡ ΠΟΝΤΩΝ

Το εντυπωσιακό ρεκόρ των 40 (!) πόντων (37/61 προσπ. - ποσοστό 61%) της Καρίνα
Μεντβέντεβα, πρώτης σκόρερ του πρωταθλήματος με 348 πόντους, «έκλεψε την
παράσταση» από τη νίκη 3-1 του Πανελληνίου επί του Φιλαθλητικού στην Α1
γυναικών. 
Στο ντέρμπι ο Πανελλήνιος με σούπερ τη Φένια Παπαγεωργίου (85% υποδ. - 56%
επιθ. - 3 μπλοκ) νίκησε 3-1 (21-25, 25-22, 25-17, 27-25), αξιοποιώντας τα λάθη
του Φιλαθλητικού, που με κορυφαία την Ροδή Ορδουλίδου (82% υποδ. - 3 μπλοκ)
έφθασε κοντά στο 2-0 περνώντας 22-18 στο 2ο σετ. 
Τα άλλα αποτελέσματα: ΑΕΒΑΣ - Παναθηναϊκός 0-3 (23-25, 16-25, 18-25), ΖΑΟΝ -
Βριλήσσια 3-2 (17-25, 25-21, 25-22, 27-29, 15-9), Αίας - Λάρισα 3-1 (25-21,
18-25, 25-19, 25-11), Ηρακλής - Μαρκόπουλο 3-2 (25-18, 33-35, 20-25, 25-17,
15-10), Καβάλα - Άρης 0-3 (17-25, 23-25, 17-25).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17259O211</ED>
<ID>
ID:305016

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O21&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Η Βουλιαγμένη προκρίθηκε στην ημιτελική φάση του Κυπελλούχων </H5><H2>Θα παλέψει τώρα με τη Βάσας </H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ημέρες του '97 ξαναζούν στη Βουλιαγμένη. Η ελληνική ομάδα νίκησε και στη
Φλωρεντία με 7-6, προκρίθηκε στην ημιτελική φάση του Κυπέλλου Κυπελλούχων και
θα παλέψει, πλέον, με την ουγγρική Βάσας για την πρόκριση στον τελικό! 
«Εδώ που φτάσαμε δεν πρέπει να υποτιμάμε, αλλά ούτε και να φοβόμαστε καμία
ομάδα. Η Βάσας είναι εκπρόσωπος μίας πολύ μεγάλης σχολής πόλο, αλλά θα
προσπαθήσουμε να ξεπεράσουμε και αυτό το εμπόδιο» είπε ο αρχηγός της
Βουλιαγμένης, Γιώργος Μαυρωτάς. 
Στο ματς με τη Φλωρεντία η Βουλιαγμένη στηρίχθηκε στην πολύ καλή άμυνα
(πρωταγωνιστές Αρόγιο, Μάζης, αλλά και ο τερματοφύλακας Ρέπας), ενώ είχε
βοήθεια στην επίθεση από Σάντα (τρία γκολ) και Γ. Αφρουδάκη (δύο). Σκόραραν,
επίσης, οι Κουτσογιάννης, Τσίκλος. Στον άλλο ημιτελικό (οι αγώνες θα
διεξαχθούν 23 ή 24/2 και 9 ή 10/3), η Γιαντράν θα αντιμετωπίσει τη Μλάντοστ. 
Αντίθετα, ο Ολυμπιακός έχασε μία χρυσή ευκαιρία για εξασφαλίσει σε μεγάλο
ποσοστό την πρόκριση στο φάιναλ φορ του Τσάμπιονς Λιγκ. Οι «ερυθρόλευκοι»
αγωνίστηκαν πολύ άσχημα και δεν κατάφεραν να νικήσουν στον Πειραιά τη γαλλική
Νις (7-7). Δέχθηκαν την ισοφάριση 47'' πριν από το τέλος, ενώ ο Ζόλταν Κάσας
υποστήριξε ότι η ομάδα του αγωνίστηκε χωρίς πειθαρχία. «Αν θέλουμε να
προχωρήσουμε δεν θα πρέπει να ξαναδείξουμε τέτοιο αγωνιστικό πρόσωπο» είπε ο
Ούγγρος τεχνικός. Τα γκολ σημείωσαν οι Θωμάκος, Χατζής από 2, Χατζηθεοδώρου,
Βλοντάκης, Καλακόνας. Στο άλλο ματς του ομίλου η Ποσίλιπο νίκησε στο Βερολίνο
τη Σπαντάου 16-9. Η βαθμολογία: Ποσίλιπο 4, Ολυμπιακός 3, Νις 1, Σπαντάου 0. 
Τα αποτελέσματα στο πρωτάθλημα της Α1: Νηρέας Χαλανδρίου - Ν.Ο. Πάτρας 3-8,
Ν.Ο. Χίου - ΠΑΟΚ 11-11 (ισοφάρισε η Χίος με τον Τεττερη 1.11 πριν από το
τέλος), Ν.Ο. Χανίων - Παναθηναϊκός 7-7 (ισοφάρισαν τα Χανιά στο 1.50 με τον
Βουλγαράκη), Π. Φάληρο - Γλυφάδα 13-11 (Βάσοβιτς 4 - Μπιτσάκος 4).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17259O212</ED>
<ID>
ID:305073

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O21&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Κατά τη διάρκεια προπόνησης στο ΣΕΦ
</H5><H2>Καρδιακή προσβολή Τούρκου αθλητή </H2>
Σοκ προχθές το μεσημέρι στο Στάδιο Ειρήνης και Φιλίας από το καρδιακό
επεισόδιο που υπέστη ο Τούρκος βαλκανιονίκης σπρίντερ Εσάτ Ογκούζ, ο οποίος
νοσηλεύεται στο «Τζάνειο» και σήμερα αναμένεται διάγνωση για την κατάσταση της
υγείας του. Τον Τούρκο αθλητή έσωσε η παροχή πρώτων βοηθειών από τους
προπονητές στίβου Αλεξάνδρα Σιούλη - Σπύρο Μπεκρή και η ετοιμότητα του
ιατρείου του ΣΕΦ. 
*** Τα πανελλήνια ρεκόρ νεανίδων Αθανασίας Πέρα (Αλφειού Επιταλίου) στο
τριπλούν με 13.05 και Χρυσούλας Μωυσίδου (Α.Ο. Δράμας) στη σφαιροβολία με
14.31 ήταν οι καλύτερες επιδόσεις στο Πανελλήνιο Πρωτάθλημα κλειστού εφήβων
και νεανίδων στο ΣΕΦ. 
*** Διεθνής πρεμιέρα για τον ελληνικό στίβο στη χειμερινή περίοδο 2002
σήμερα με το διεθνές μίτινγκ άλματος στο ύψος στο Νέο Ηράκλειο Αττικής
(Κλειστό Ν. Ηρακλείου, 17.30, απευθείας από ΕΤ1) που υπόσχεται υψηλό θέαμα. 
Στη φετινή διοργάνωση μετέχουν, ανάμεσα σε άλλα μεγάλα ονόματα, οι Τσαρλς
Όστιν (ΗΠΑ, χρυσός Ολυμπιονίκης '96), Γιάροσλαβ Ριμπάκοφ (Ρωσία, ασημένιος στο
Παγκόσμιο Πρωτάθλημα 2001 του Έντμοντον), Αντρέι Σοκολόφσκι (Ουκρανία, 2ος στο
Παγκόσμιο Πρωτάθλημα κλειστού 2000 της Λισαβώνας), Λάμπρος Παπακώστας (6ος
Ολυμπιονίκης 2000), Βενελίνα Βένεβα (Βουλγαρία, 4η στο Παγκόσμιο Πρωτάθλημα
2001 του Έντμοντον).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17259O213</ED>
<ID>
ID:305112

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O21&aa=3</URL></REF>


Article

<CATEGORY>vin10</CATEGORY>

 <H5>ΕΜΒΟΛΙΜΑ ΜΑΤΣ: ΠΛΗΡΗΣ ΑΓΩΝΙΣΤΙΚΗ ΣΤΗ ΜΕΣΗ ΤΗΣ ΕΒΔΟΜΑΔΑΣ ΣΤΑ ΠΕΡΙΣΣΟΤΕΡΑ
ΠΡΩΤΑΘΛΗΜΑΤΑ ΤΗΣ ΕΥΡΩΠΗΣ
</H5><H2>Κουπόνι με... κυριακάτικο χρώμα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Δύσκολη αποστολή θα έχει ο Ραούλ και η παρέα του, την Τετάρτη εκτός έδρας,
κόντρα στην πάντα επικίνδυνη Βαγιαδολίδ, για το Πρωτάθλημα Ισπανίας 
Αγώνες για όλα τα γούστα περιλαμβάνει αυτή την εβδομάδα το πρόγραμμα τού «Πάμε
στοίχημα». 
Τα μεγαλύτερα ευρωπαϊκά πρωταθλήματα πατούν γκάζι, εν όψει των αγώνων του
Μουντιάλ, και έτσι συνεχίζουν να προγραμματίζουν εμβόλιμες αγωνιστικές. 
Γερμανία, Ισπανία και Γαλλία θα βρίσκονται σε πλήρη αγωνιστική δράση και στις
δύο μεγάλες κατηγορίες πρωταθλημάτων τους, ενώ από το μενού δεν απουσιάζουν
παιχνίδια των μικρών κατηγοριών του αγγλικού πρωταθληματος. 
Οι παίκτες τού «Πάμε στοίχημα» θα μπορούν να επιλέξουν και από αγώνες του
ολλανδικού πρωταθλήματος, όπως επίσης και αγώνες νοκ άουτ των Κυπέλλων Αγγλίας
και Σκωτίας. Στην Μπουντεσλίγκα, το μεγάλο παιχνίδι είναι η αναμέτρηση
Λεβερκούζεν - Σάλκε, ενώ λογικά η Μπάγερν δεν πρέπει να αντιμετωπίσει
προβλήματα με την Σαντ Πάουλι εκτός έδρας. 
«ΑΣΦΑΛΗΣ» ΜΠΟΥΝΤΕΣΛΙΓΚΑ 
Γενικά, η Μπουντεσλίγκα προσφέρει παιχνίδια με μικρό ρίσκο στην πρόβλεψη των
σημείων τους, σε αντίθεση με το γαλλικό πρωτάθλημα. Οσέρ - Λανς, Μετς - Ναντ,
Σοσό - Τρουά, Λοριάν - Μονπελιέ και Ρεν - Λυών είναι τα παιχνίδια-γρίφος που
μπορούν να μοιράσουν μεγάλα κέρδη στους παίκτες του στοιχήματος, που δεν
φοβούνται να πάρουν ανάλογο ρίσκο. 
Στην Ισπανία, η Ρεάλ Μαδρίτης παίζει την Τετάρτη εκτός έδρας με τη Βαγιαδολίδ
και δεν αποκλείεται η έκπληξη. Αμφίρροπη θεωρείται η αναμέτρηση Αλαβές -
Βαλένθια, ενώ η Μπαρτσελόνα, που φαίνεται να βρίσκει τον καλό εαυτό της, ίσως
προσφέρει το πιο σίγουρο στάνταρ με αντίπαλο τη Ρεάλ Σοσιεδάδ. 
Δεν πρέπει να παραλείψουμε μια αναφορά στο μεγάλο ντέρμπι της Σκωτίας, μεταξύ
της Ρέιντζερς και της Σέλτικ, που είναι στα πλαίσια του Λιγκ Καπ. Τα
προγνωστικά, πάντως, δείχνουν νίκη των φιλοξενουμένων.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O22</CAT>
<ED>
Κωδικός άρθρου: A17259O221</ED>
<ID>
ID:305017

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O22&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O23</CAT>
<ED>
Κωδικός άρθρου: A17259O231</ED>
<ID>
ID:305018

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O23&aa=1</URL></REF>


Article

<CATEGORY>vin10</CATEGORY>

 <H5>ΣΤΗ ΝΕΑ ΦΙΛΑΔΕΛΦΕΙΑ </H5><H2>Τους αιφνιδίασε ο Κούπερ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ένας... παραλίγο πρωταθλητής Ευρώπης (με τη Βαλένθια) εμφανίστηκε χθες στα
επίσημα της Νέας Φιλαδέλφειας. Ο Έκτορ Κούπερ, νυν τεχνικός της Ίντερ,
προσεχούς αντιπάλου της ΑΕΚ στο Κύπελλο ΟΥΕΦΑ. 
*** Ο Αργεντινός προκειμένου να διευκολυνθεί η «κατασκοπεία» ζήτησε το
αυτονόητο: το ρόστερ των ποδοσφαιριστών της ΑΕΚ. Ξέρετε. Ηλικίες, θέσεις,
συμμετοχές. 
*** Έψαξαν οι αρμόδιοι, αλλά εις μάτην. Match programme εδώ και κάμποσο
διάστημα δεν βγαίνει καθότι κοστίζει. Ανέσυραν, λοιπόν, ένα από την περυσινή
περίοδο. ΑΕΚ - Μπάρτσα! Δεν λέμε το χαρτί ιλουστρασιόν και η έκδοση... χλιδάτη
ήταν, όμως, απόλυτα κατατοπιστικό; 
*** Αν για παράδειγμα στον Κούπερ «γυάλισε» ο Ρουίς, πού θα τον στείλουν να
ψάξει; Στην Αργεντινή; Εκτός και αν όλα αποτελούν... δάκτυλο προώθησης του
Φερνάντο Νάβας. Οπότε με εσωτερική πτήση πάει στη Θεσσαλονίκη και έχει Νάβας
στο... πιάτο! Εκεί όπου ο μακρυμάλλης χαφ με... καρατιά έβαλε το πρώτο του
γκολ με τη φανέλα του Άρη στο ντέρμπι με τον ΠΑΟΚ. 
*** Όσο για τον Μ. Ψωμιάδη αποδείχθηκε χθες σούπερ οικοδεσπότης. Στα «όπα όπα»
είχε τον διάσημο Αργεντινό προπονητή. Καφέ πρόσφερε, ανέσεις, τα πάντα. Μόνο
πούρο - όπως πρόσφατα στον Μπάγιεβιτς - δεν μάθαμε αν δώρισε στον τεχνικό των
«Νερατζούρι». 
*** Ο Κούπερ κοντά στο 80' αποχώρησε. Σχεδόν ταυτόχρονη ήταν η άφιξη στο
γήπεδο του Ροζάριο. Ο συνεργάτης του Σάντος είδε το σαββατιάτικο 0-0 της Ίντερ
κόντρα στην Τορίνο. 
*** Είπαμε για Σάντος και ας δούμε μια ενδιαφέρουσα λεπτομέρεια: πρώτη φορά
εμφανίστηκε με κοστούμι. Λέτε να είχε διαίσθηση για την ανάκτηση
(βαθμολογικού) εδάφους και επαναφορά στην πολυθρόνα της κορυφής; Ποιος
ξέρει... 
*** Ο Πορτογάλος, ανήσυχο πνεύμα γαρ, προς το τέλος έκανε τα παραπονάκια του
στον επόπτη και όταν χρειάστηκε έστειλε στη μία γραμμή του πλαγίου τον Βέλιτς
και στην άλλη τον Μήνου για οδηγίες. Απόλυτος έλεγχος. 
Ο Γέμελος του Ιωνικού, μάλλον, αργά θυμήθηκε την... έδρα του. Αποκάλεσε
«πρωταθλήτρια την ΑΕΚ» και στα σκαλιά του πούλμαν έδειχνε μετανιωμένος. «Θα
με... δείρουν οι Ολυμπιακοί», μονολογούσε με χαμόγελα. 
*** Στη Θεσσαλονίκη δύο ποδιές (Κεμπάτζε στον Κωστούλα και Έντερσον στον
«Ελέ») έφεραν το γκολ του ισοφάρισης του Ηρακλή επί του Ολυμπιακού. Οι
«ερυθρόλευκοι» τσίμπησαν τον βαθμό, κάτι που απέτυχαν να κάνουν οι ΠΑΟΚ,
Παναθηναϊκός, ΑΕΚ στο Καυταντζόγλειο, αλλά το θέμα δεν ήταν αυτό. 
*** Μάλλον, θα έχουμε ξανά συζητήσεις για το υπέρ του Ολυμπιακού πέναλτι. Ο
Χαλκιάς έδιωξε την μπάλα και δυσκολευόμαστε να πιστέψουμε ότι είχε πρόθεση να
ανατρέψει τον Αλεξανδρή. Άρα; Λέτε τώρα να βγει ο Αλέξης και να πει «δεν ήταν,
δεν ήταν» όπως έκανε ο Γιαννακόπουλος στον Κορυδαλλό; 
*** Διότι αν δεν θυμάστε από το ματς με το Αιγάλεω και τη βουτιά του ακραίου
επιθετικού στη λάσπη είχε να... πάρει πέναλτι ο Ολυμπιακός! 
***Ο Τζόρτζεβιτς, ωστόσο, είπε «ευχαριστώ» και έτρεξε να πανηγυρίσει ενώπιον
του «κόκκινου λαού» που... έσπασε τα μπλόκα των αγροτών και βρέθηκε στην έδρα
του Ηρακλή. Είδατε τι δύναμη δίνουν τα... κυβικά των εκατομμυρίων της
ανανέωσης; Τώρα για 250 πρόκειται, για... 500 πρόκειται, ας τα βρει ο
Ολυμπιακός. 
*** Ο Καρεμπέ μάς φάνηκε λίγο κουρασμένος. Προφανώς, ξενύχτησε στο δωμάτιο του
ξενοδοχείου την παραμονή του αγώνα απολαμβάνοντας την πρώτη κοινή του
τηλεοπτική εμφάνιση μετά της συζύγου του, Αντριάνας. Όντως, ήταν εξαιρετικός
ως ο... κύριος της κυρίας! 
Στο Χαριλάου σε μια παράσταση «μπαγιεβιτσικής» κόπιας ο ΠΑΟΚ ξετίναξε τον Άρη
και οι οπαδοί στο τέλος έδειξαν να μη συμβιβάζονται καν με τη δεύτερη θέση.
Είπαν και το «και του χρόνου θα είναι ωραία με τον Μπάγιεβιτς παρέα», αλλά ο
«Πρίγκιπας» απέφυγε να πάρει θέση. 
*** Ο Χαριστέας μετά το προσωπικό του γκολ έτρεξε στη σέντρα και λειτούργησε
ως οπαδός. Έβγαλε τη φανέλα και προσκύνησε! Μπορούσε να το είχε κάνει και
προτού εξασφαλίσει τη μεταγραφή για τη Βρέμη, δεν ήταν το πρώτο του γκολ... 
Στη Λεωφόρο οι εξέδρες ξεχείλιζαν από κόσμο και πάθος. Σκεφθείτε ότι περίπου
μία ώρα πριν από τη σέντρα ανακοινώθηκε πως «εισιτήρια-γιοκ»! Σε ματς με τον
Πανιώνιο! Ο εκνευρισμός έφερε μικροσυμπλοκές, αντεγκλήσεις, γκρίνιες και όσοι
εξασφάλισαν είσοδο διατράνωσαν την πίστη για τον τίτλο. 
*** Σαφώς, ο δεύτερος γύρος αναμένεται συναρπαστικός. Και μάλλον θα έχουμε
περισσότερες «ηρωικές εξόδους» όπως οι χθεσινές παραιτήσεις των (ηττημένων)
Σταθόπουλου, Αλέφαντου. 
*** Και μία ματιά στο μπάσκετ: η πρεμιέρα του Σούμποτιτς με τον Ολυμπιακό μόνο
γούρικη δεν ήταν. Όπως και η επιλογή για διαμονή σε ξενοδοχείο της
Βουλιαγμένης. Στη φτωτογειτονιά Καισαριανή τέτοια ποσά τα δίνουν σε πριμ για
τους χθεσινούς νικητές της Νήαρ Ηστ!
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17259O241</ED>
<ID>
ID:305019

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O24&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ </H5><H2>Πλούσιο θέαμα με τρία σπορ
</H2>
16.30 (Alpha Sports 1): Γκόλντεν Στέιτ-Φοίνιξ (ΝΒΑ, Μ). 
17.00 (Supersport): Νέα Ορλεάνη-Λουιζιάνα (αμερικανικό φούτμπολ, Μ). 
17.00 (Alpha Sports 2): Ναντ-Μαρσέιγ (Μ). 
18.00 (Eurosport): Αφρικανικό Κύπελλο Εθνών (Ζ). 
19.00 (Alpha Sports 2): Μινώταυρος-Δούκας (ποδόσφαιρο σάλας, Ζ). 
19.00 (ΕΤ1): Διεθνές μίτινγκ ύψους ανδρών-γυναικών. 
20.00 (Alpha Sports 1): Ιταλικά στιγμιότυπα. 
21.00 (Alpha Sports 1): Φιορεντίνα-Ρόμα (Μ). 
21.00 (Eurosport): Αφρικανικό Κύπελλο Εθνών (Ζ). 
22.00 (Supersport): Λιντς-Λίβερπουλ (Ζ). 
23.00 (Alpha Sports 1): Γιουβέντους-Λέτσε (Μ). 
02.30 (Alpha Sports 2): Σακραμέντο-Νιου Τζέρσεϊ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17259O242</ED>
<ID>
ID:305074

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O24&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Θρίαμβος του Ανδρεάδη
</H2>
Ο Γιώργος Ανδρεάδης με το σκάφος «Atalanti ΧΙ» έγραψε ιστορία στην
ιστιοπλοΐα ανοιχτής θάλασσας, αφού νίκησε για τρίτη συνεχόμενη φορά στη Διεθνή
Ιστιοπλοϊκή Εβδομάδα του Key West, στην κατηγορία των «Farr 40». Ταυτόχρονα,
κατέκτησε για δεύτερη συνεχόμενη φορά το «Yachting Trophy». Ήταν μια από τις
σημαντικότερες επιτυχίες του Γιώργου Ανδρεάδη, αντιπρόεδρου της Διεθνούς
Ιστιοπλοϊκής Ομοσπονδίας. Η 15η Ιστιοπλοϊκή Εβδομάδα του Key West διεξήχθη στο
διάστημα 20-27 Ιανουαρίου στη Φλώριδα των Ηνωμένων Πολιτειών. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17259O243</ED>
<ID>
ID:305113

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O24&aa=3</URL></REF>


Article

<CATEGORY>vin10</CATEGORY>

 <H5>ΜΑΧΛΑΣ </H5><H2>Τους χόρεψε συρτάκι
</H2>
Την επαφή του με τα δίχτυα ξαναβρήκε ο Νίκος Μαχλάς, βγάζοντας από το
αδιέξοδο τον Άγιαξ στον κρίσιμο εκτός έδρας αγώνα με τη Βίλεμ. Ο Άγιαξ βρέθηκε
με την πλάτη στον τοίχο στο 43' με τον Κέσαϊ. Ένα αυτογκόλ του Βικτόρια στο
59' έφερε το παιχνίδι στα ίσα. Όλα έδειχναν ότι ο Άγιαξ θα είχε συγκάτοικο
στην κορυφή της βαθμολογίας την Αϊντχόβεν, όταν στο 89' ο Νίκος Μαχλάς
εκτόξευσε τις ελπίδες της ομάδας του για την κατάκτηση του πρωταθλήματος,
πρώτη φορά μετά το 1998. Τελικό σκορ 1-3. 
*** Πιστός στο εβδομαδιαίο του ραντεβού με τα δίχτυα στάθηκε μία ακόμη φορά
ο Αλέκος Κακλαμάνος, που σημείωσε (75') το μοναδικό τέρμα της Γάνδης στο 1-1
με τη Λόκερεν στο Βέλγιο.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17259O244</ED>
<ID>
ID:305128

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O24&aa=4</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ </H5><H2>Τέσσερις σε διαφορετικό ρόλο </H2>
Πού είναι η μπάλα; Σε λίγο θα πάει στη... «βούλα»! Ο Τσαγκαράκης έχει δώσει
το εις βάρος του Ηρακλή πέναλτι και προσπαθεί να... αποκρούσει τις
διαμαρτυρίες του Μιλόγεβιτς. Ο Χαλκιάς δικαίως δεν το πιστεύει και ο
Αλεξανδρής απορεί με την αντίδραση του τερματοφύλακα.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17259O245</ED>
<ID>
ID:305138

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O24&aa=5</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ </H5><H2>Παθιακάκης αντί Σταθόπουλου </H2>
Ο Γιάννης Παθιακάκης είναι από χθες ο νέος προπονητής του Ακράτητου! Ο
καταξιωμένος προπονητής θα αναλάβει το δύσκολο έργο της ανάκαμψης της ομάδας
των Άνω Λιοσίων, μετά την παραίτηση του συμπαθούς καθ' όλα Στάθη Σταθόπουλου.
Ο Παθιακάκης συναντήθηκε με τον Νίκο Παπαδήμα, ισχυρό παράγοντα της ομάδας,
και τα βρήκαν σε χρόνο ρεκόρ. Να σημειωθεί ότι ο Παθιακάκης ήταν ο πρώτος
προπονητής που έβαλε τις βάσεις στον Ακράτητο και από ομάδα χαμηλών κατηγοριών
τον οδήγησε στην Α' Εθνική. Ήδη, επικρατεί ενθουσιασμός στα Άνω Λιόσια, αφού
πιστεύεται ότι με τον Γιάννη Παθιακάκη στο τιμόνι ο Ακράτητος δεν θα...
κρατιέται με τίποτα!
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17259O246</ED>
<ID>
ID:305143

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O24&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ο Κράμνικ... επωλήθη
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η εταιρεία Brain Games, οργανώτρια του ματς Κασπάροφ - Κράμνικ στο Λονδίνο
το 2000, εκποίησε τα δικαιώματα διαφόρων κορυφαίων συναντήσεων που είχε
αναλάβει για το προσεχές μέλλον σε εταιρεία πολυμέσων που διαθέτει μεταξύ
άλλων και δορυφορικό κανάλι.

Τον Οκτώβριο μαθαίνουμε τώρα ότι θα γίνει το ματς του Κράμνικ με το πρόγραμμα
Deep Fritz, που έχει αναβληθεί δύο φορές

Η εταιρεία λέγεται Einstein Group και αγόρασε πενταετές συμβόλαιο του Κράμνικ,
πράγμα που σημαίνει ότι θα πρέπει πλέον να διοργανώσει: το ματς του Κράμνικ
εναντίον ισχυρού προγράμματος ηλεκτρονικού υπολογιστή στο Μπαχρέιν, τα
προκριματικά του νέου κύκλου παγκοσμίου πρωταθλήματος (εκτός FIDE) στο
Ντόρτμουντ και τον τελικό ανάμεσα στον Κράμνικ και τον νικητή του Ντόρτμουντ
(2003). 
Ο Κράμνικ φέρεται να υποδέχεται θερμά τη συμφωνία δηλώνοντας ότι είναι η πρώτη
φορά που μία εταιρεία πολυμέσων αναμιγνύεται στα σκακιστικά πράγματα, γεγονός
που σημαίνει ότι «το σκάκι θα έρθει πιο κοντά στον καθένα και ιδιαίτερα στα
παιδιά». 
Η Einstein δηλώνει ότι το ματς του Κράμνικ με το Deep Fritz θα γίνει τον
Οκτώβριο στο Μπαχρέιν με έπαθλο 1 εκατ. δολάρια. Ο τόπος του τελικού του
παγκοσμίου πρωταθλήματος του 2003 δεν έχει ακόμη οριστικοποιηθεί. 
Ομπερβιλιέ 
Με τη συμμετοχή 726 σκακιστών πραγματοποιήθηκε στο Ομπερβιλιέ, προάστιο του
Παρισιού, το ετήσιο τουρνουά γρήγορου σκακιού. Πολλοί ισχυροί σκακιστές πήραν
μέρος. Νικητής αναδείχθηκε ο Βλαντίμιρ Ακοπιάν (Αρμενία 2660) και ακολούθησαν
οι Μίλοφ (Ελβετία 2602), Πελετιέ (Βέλγιο 2545), Καζγκαλέγιεφ (Καζαχστάν 2569),
Μπάρσοφ (Ουζμπεκιστάν 2525), Άγκρεστ (Σουηδία 2563), Κορνέγεφ (Ρωσία 2568),
Σούλαβα (Κροατία 2553), Χερνάντεζ (Μεξικό 2547), Τσεκάσεφ (Ρωσία 2580),
Απισελά (Γαλλία 2521), Λάλιτς (Αγγλία 2604) κ.ά. 
Αμπελόκηποι 
Ο σύλλογος των Αμπελοκήπων διοργανώνει (έναρξη στις 16 Φεβρουαρίου) τουρνουά
στη μνήμη του Θωμά Γεωργίου, συνιδρυτή του συλλόγου, ο οποίος έφυγε από τη ζωή
πριν από τρία χρόνια, στις 18 Φεβρουαρίου. Ταυτόχρονα ιδρύεται νέος σύλλογος -
αδελφό σωματείο των Αμπελοκήπων - που θα φέρει το όνομά του και θα έχει έδρα
την Αθήνα. 
Το τουρνουά θα είναι όπως και τα άλλα που οργανώνει ο αθηναϊκός σύλλογος, 7
γύρων. Θα διεξαχθεί με ελβετικό σύστημα στο εντευκτήριο της οδού Μακρινίτσας
12-14 (στάση Μετρό Αμπελόκηποι). Οι αγώνες θα γίνονται, όπως πάντα, Τετάρτη
και Σάββατο με ώρα έναρξης 5.30 μ.μ. Οι παρτίδες θα είναι εξάωρες και τα
έπαθλα θα ανέλθουν στο ποσό των 540 ευρώ (200 ευρώ για τον 1ο νικητή).
Δηλώσεις συμμετοχής γίνονται δεκτές στα τηλέφωνα 6724.858 (Βασίλης
Βλαχόπουλος), 6450.374 (Γιάννης Σταματόπουλος) ή και επί τόπου, μισή ώρα πριν
από την έναρξη των αγώνων. 
* Παράλληλα με το κύριο τουρνουά του Βάικ ααν Ζέε, διοργανώθηκε στην ολλανδική
πόλη και ένα δεύτερο, που ήταν και αυτό ιδιαίτερα ισχυρό. Πήραν μέρος 12
σκακιστές και νικητής αναδείχθηκε ο Πολωνός Κρασένκοφ (2570) με 8 βαθμούς σε
11 αγώνες. Ακολούθησαν οι Νίμποερ (Ολλανδία 2574), Ιβάν Σοκόλοφ (Βοσνία 2659)
με 7 βαθμούς, ο Τρεγκούμποφ (Ρωσία 2626) με 6,5, οι Βαν ντερ Βιλ (Ολλανδία
2501), Γιόνκμαν (Ολλανδία 2498) με 6 βαθμούς, η Αντουανέτα Στεφάνοβα
(Βουλγαρία 2451) και ο Γου Σαοτένγκ (Κίνα 2522) με 5,5 βαθμούς, οι Κίπερς
(Ολλανδία 2458), Πενγκ (Ολλανδία 2460) με 4 βαθμούς, η Σκριπτσένκο-Λοτιέ
(Γαλλία 2498) με 3,5 βαθμούς και ο Ολλανδός Βέρλε (2481) με 3 βαθμούς. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17259O991</ED>
<ID>
ID:305027

</ID><URL>http://ta-nea.dolnet.gr/neaweb/neafile.print_unique?e=A&f=17259&m=O99&aa=1</URL></REF>


Article

<CATEGORY>vin09</CATEGORY>

 <H2>Το «Μπαρ» βρήκε... στέγη
</H2><H4>Σε κλαμπ του Γαλατσίου στήνεται το τηλεπαιχνίδι «Μπαρ» του Μega. Εκεί θα
συνεργαστούν και θα συμβιώσουν, από τον Μάρτιο και επί 14 εβδομάδες, 14 παίκτες
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Άποψη του κεντρικού μπαρ στο κλαμπ «Υδρόγειος» που θα φιλοξενήσει το
τηλεπαιχνίδι του Mega. - Αριστερά: η είσοδος του κλαμπ στην οδό Βεΐκου

Στο κλαμπ-ρέστοραν «Υδρόγειος» στην οδό Βεΐκου (117), στο Γαλάτσι, βρήκε τη...
στέγη του το ριάλιτι τηλεπαιχνίδι του Mega «Το μπαρ», που θα βγει στον αέρα
περί τα μέσα Μαρτίου. Με αντίπαλο δέος το «Big Brother 2», που έχει στα σκαριά
ο Antenna και θα εντάξει στο πρόγραμμά του την ίδια περίπου περίοδο. 
Η «Υδρόγειος» επικράτησε, τελικώς, πολλών άλλων μπαρ του Λεκανοπεδίου που
είχαν επισκεφθεί τον τελευταίο καιρό στελέχη της σουηδικής εταιρείας παραγωγής
ριάλιτι τηλεπαιχνιδιών Strix (έχει την ιδέα και τα πνευματικά δικαιώματα του
«Bar») αλλά και των ημεδαπών εταιρειών τηλεοπτικών προγραμμάτων «Άνωση» και
Freemantle που ανέλαβαν την εν Ελλάδι παραγωγή του. 
Το μπαρ, συνολικού εμβαδού 450 τ.μ., έχει δύο επίπεδα. Στη μέση της
σάλας του ισογείου υπάρχει ένα πολυγωνικό μπαρ. Πίσω και δεξιά είναι ο χώρος
του ρέστοραν που οριοθετείται από ένα υπερυψωμένο χώρο με τραπέζια και
καναπέδες. 
Σε όροφο του κτιρίου, στο ισόγειο του οποίου στεγάζεται η «Υδρόγειος», χώρος
γραφείων 200 τ.μ. νοικιάστηκε και θα διαμορφωθεί σε «σπίτι» των παικτών του
«Μπαρ». 
Στο κλαμπ αλλά και στο «σπίτι» θα γίνουν παρεμβάσεις ώστε να εγκατασταθούν 25
μικρές τηλεοπτικές κάμερες και 50 μικρόφωνα για να βγαίνουν στον αέρα όσα
συμβαίνουν στο «Μπαρ», στο ωράριο λειτουργίας του, και στο χώρο στον οποίο θα
συμβιώνουν οι παίκτες. Πλήρες στούντιο κοντρόλ θα στηθεί στο ίδιο κτίριο - στο
υπόγειο ή σε άλλο όροφο - για τους τηλεσκηνοθέτες και τεχνικούς. 
Μέχρι σήμερα, περισσότερες από 5.000 αιτήσεις για συμμετοχή στο τηλεπαιχνίδι
έχουν φθάσει στα γραφεία παραγωγής του «Μπαρ». 
<H3>14 εβδομάδες </H3>
Δεκατέσσερις παίκτες, άνδρες και γυναίκες, θα πρέπει να εργαστούν νόμιμα (με
μισθό, κάρτες ενσήμων κ.λπ.) και να συμβιώσουν επί 14 εβδομάδες, με έπαθλο για
τον νικητή 150.000 ευρώ (περίπου 51 εκατ. σε δρχ.). Το «Μπαρ» θα είναι ανοικτό
στο κοινό, ενώ οι παίκτες θα πρέπει να φέρουν εις πέρας ποικίλες «δοκιμασίες»
που θα τους θέτει η παραγωγή στην εξέλιξη του ριάλιτι τηλεπαιχνιδιού. Εκτός
από τις σταθερές, στο χώρο θα κυκλοφορούν και δύο φορητές κάμερες, για να
καλύπτουν τα τεκταινόμενα στο μπαρ, ανάμεσα στους θαμώνες, αλλά και στο σπίτι. 
<H3>Διπλές ψηφοφορίες </H3>
Οι ψηφοφορίες μεταξύ των παικτών θα είναι διπλές και ανοικτές. Οι
διαγωνιζόμενοι θα προτείνουν συμπαίκτη προς αποχώρηση, αλλά και τον καλύτερο
της εβδομάδας. Εκείνος που θα αναδεικνύεται «μπάρμαν ή μπαργούμαν της
εβδομάδας» μία ή δύο ημέρες μετά την πρώτη ψηφοφορία θα υποδεικνύει τον παίκτη
που επιθυμεί να αποβληθεί από το παιχνίδι. Το κοινό θα ψηφίζει ποιος από τους
δύο προτεινόμενους για αποχώρηση παίκτες δεν θα συνεχίσει. Όπως και στον «Big
Brother», οποιοσδήποτε παίκτης μπορεί να αποχωρήσει οικειοθελώς. Τη θέση του
παίρνει άλλος - επιλαχών - που υποδεικνύει η παραγωγή, η οποία διατηρεί το
δικαίωμα να επαναφέρει τον παίκτη που αποχώρησε, εφόσον εκείνος το ξανασκεφτεί
και θέλει να επιστρέψει. Και σε αυτόν τον κλώνο του «Μεγάλου αδελφού» υπάρχει
δωμάτιο εξομολόγησης.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17259P171</ED>
<ID>
ID:305028

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P17&aa=1</URL></REF>


Article

<CATEGORY>vin09</CATEGORY>

 <H2>Ημέρα αφιερωμάτων και «Νέα γυναίκα, μόνη, τραγουδά...» σε λαϊκό ρεσιτάλ
</H2>
Η Αγγελική Σπηλιοπούλου και η Νεκταρία Γιαννουδάκη στο «Αμάρτημα της μητρός
μου», του Γεωργίου Βιζυηνού, που παρουσιάζεται από απόψε στο θέατρο «Μεταξουργείο»

Το «Αμάρτημα της μητρός μου», του Γεωργίου Βιζυηνού, παρουσιάζεται από απόψε
(και κάθε Δευτέρα και Τρίτη), στο θέατρο «Μεταξουργείο» (Ακαδήμου 14, τηλ.
010/5234.382). Η σκηνοθεσία είναι της Ιουλίας Στάμου. Ερμηνεύουν οι Νεκταρία
Γιαννουδάκη, Γιώργος Νανούρης, Αγγελική Σπηλιοπούλου και Δημήτρης Σκόκας. 
«Νάμα - Μουσικό ιστόρημα» είναι ο τίτλος της μουσικοθεατρικής
παράστασης που παρουσιάζεται κάθε Δευτέρα στις 9 μ.μ., στο θέατρο «Ελεύθερη
Έκφραση» της Μαίρης Ιγγλέση (Λέσβου 8 και Απειράνθου, τηλ. 010/8645.400). Η
σκηνοθεσία είναι της Μ. Ιγγλέση και τα κείμενα του Τάσου Παπαγεωργάκη.
Τραγουδούν: Τάσος Παπαγεωργάκης (και αφηγητής), Λευτέρης Τσακιράκης, Αρετή
Κοκκίνου, Πασχάλης Τσερνάς, Θέλμα Καραγιάννη και Ειρήνη Ιγγλέση. 
Αφιερώματα 
Αφιέρωμα στη μνήμη του Δημήτρη Ροντήρη και του συνεργάτη του Κωστή
Μιχαηλίδη, με αφορμή τη συμπλήρωση είκοσι χρόνων από τον θάνατό τους, στις 6
μ.μ, στο Θεατρικό Μουσείο (Ακαδημίας 50). Για τον Δημήτρη Ροντήρη μιλούν η
Άννα Συνοδινού και ο Κώστας Γεωργουσόπουλος και για τον Κωστή Μιχαηλίδη οι
Κώστας Ασημακόπουλος και Γιάννης Ιορδανίδης. Θα προβληθούν σκηνές από
παραστάσεις τους και θα ακουστούν οι φωνές τους. Επίσης, θα λειτουργήσει μικρή
έκθεση αρχειακού υλικού. 
Αφιερωμένη στη μνήμη της Ιωάννας Τσάτσου είναι η εκδήλωση που ξεκινάει
στις 7 μ.μ., στο Μουσείο Κυκλαδικής Τέχνης (Νεοφύτου Δούκα 4, τηλ.
010/7228.321). Μιλούν οι Ντόλλη Γουλανδρή, Κωνσταντίνος Ι. Δεσποτόπουλος,
Διονύσιος Κ. Μαγκλιβέρας, Κώστας Ε. Τσιρόπουλος και Ελένη Αρβελέρ. Απαγγέλλει
η Ελένη Χατζηαργύρη. 
Μουσική 
Το «Ερωτικόν» του Γιώργη Γιατρομανωλάκη παρουσιάζει στις 8 μ.μ., στο
Ίδρυμα «Μελίνα Μερκούρη» (Πολυγνώτου 9-11, στην Πλάκα, τηλ. 010/3315.601), η
Ορχήστρα των Χρωμάτων, στο πλαίσιο του κύκλου εκδηλώσεων «Η κόκκινη κορδέλα
του έρωτα». Τραγουδάει η Αναστασία Έδεν και διαβάζει ο Κ. Μαρκουλάκης. 
Διάλεξη 
Στη μνήμη του Ιάννη Ξενάκη είναι αφιερωμένη η διάλεξη-συναυλία που
διοργανώνει η Ένωση Ελλήνων Μουσουργών και φιλοξενείται στο Ινστιτούτο Γκαίτε
(Ομήρου 14-16), στις 8.30 μ.μ. Σολίστες οι Ανδρέας Θεοδώρου (τρομπόνι),
Γιάννης Σαμπροβαλάκης (κλαρινέτο) και Κωστής Θέος (τσέλο). Ομιλητής ο Ιωσήφ
Παπαδάτος. 
«Ζωντανά» 
Στο «House of Art» (Σαχτούρη 4, στου Ψυρή, τηλ. 010/3217.678)
εμφανίζεται από σήμερα (και κάθε Δευτέρα) η Ευρυδίκη. 
Στον «Σταυρό του Νότου» (Φραντζή και Θαρύππου 37, τηλ. 010/9226.975)
εμφανίζονται απόψε και αύριο οι «Όναρ». 
Εκθέση 
Έκθεση φωτογραφίας του Αχιλλέα Νάσιου, υπό τον τίτλο «Η 7η μέρα»,
εγκαινιάζεται απόψε στο Φωτογραφικό Κέντρο Αθηνών (Σίνα 52, τηλ. 010/3610.495).

<H3>ΜΗ ΧΑΣΕΤΕ </H3>
«Νέα γυναίκα, μόνη... τραγουδά» για δεύτερη χρονιά. Το λαϊκό ρεσιτάλ του
Σταμάτη Κραουνάκη, με τη Δήμητρα Παπίου, από σήμερα (και κάθε Δευτέρα, στις
22.30) στον Πολυχώρο «Αθηναΐς» (Καστοριάς 34-36, Βοτανικός, τηλ.
010/3480.000). Συμμετέχει ο νέος τραγουδιστής Γ. Καραλής.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17259P181</ED>
<ID>
ID:305029

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Η «άλλη» παγκοσμιοποίηση
</H2>
http: //www.worldsocialforum.org

Αν προβληματίζεστε για το μέλλον του παγκόσμιου χωριού, βρίσκεστε στο σωστό
site. Γιατί το Παγκόσμιο Κοινωνικό Φόρουμ που γίνεται για δεύτερη συνεχή
χρονιά στο Πόρτο Αλέγκρε της Βραζιλίας είναι πια θεσμός. Ακτιβιστές,
διανοούμενοι, πολιτικοί βρίσκονται από την περασμένη εβδομάδα έως αύριο στη
βραζιλιάνικη πόλη κι εσείς μπορείτε να μάθετε ποιοι συμμετέχουν και τι
πολιτικές προτείνουν για μια «άλλη» εκδοχή της παγκοσμιοποίησης που θα έχει ως
κέντρο τον άνθρωπο. Επίσης links για οργανώσεις κατά της παγκοσμιοποίησης σε
όλο τον κόσμο. Αν πάλι είστε δύσπιστοι, τα ονόματα Νόαμ Τσόμσκι, Σούζαν
Τζορτζ, Ριγομπέρτα Μεντσού και Ζοσέ Μποβέ δεν σας λένε τίποτα; <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17259P182</ED>
<ID>
ID:305080

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Δύσκολες ώρες χωρίς σύνταξη </H2>
<AUTHOR>Π.Α.Γ.</AUTHOR>

Τάκης Μπίνης

Ένα χρόνιο αναπνευστικό πρόβλημα ταλαιπωρεί, εδώ και αρκετό καιρό, τον
βετεράνο λαϊκό τραγουδιστή και μουσικό Τάκη Μπίνη, που μέχρι την εισαγωγή του
σε μεγάλο κρατικό νοσοκομείο εργαζόταν τις νύχτες στο πάλκο γνωστού κέντρου
της Βαρβακείου Αγοράς Αθηνών. Με 80 χρόνια στην πλάτη του και 65 χρόνια
αδιάκοπης θητείας και προσφοράς στο λαϊκό τραγούδι ήταν αναγκασμένος, μέχρι
πριν από λίγες ημέρες, να τραγουδά για το μεροκάματο. 
Γιατί δεν διαθέτει άλλους πόρους ή έσοδα, αφού ούτε το υπουργείο Πολιτισμού
τον συμπεριέλαβε στις οικονομικές ενισχύσεις ή συντάξεις που έδωσε σε πολλούς
ανθρώπους του τραγουδιού. Το ξενύχτι μιας ολόκληρης και ταραγμένης ζωής έχει
κλονίσει πολύ σοβαρά την υγεία του. Χθες τη νύχτα, η κατάστασή του είχε
επιδεινωθεί. Το παράπονο που εκδήλωσε χθες το μεσημέρι ο δημοφιλής
τραγουδιστής ήταν έντονο και δικαιολογημένο: «Πάντα η Πολιτεία μάς είχε βάλει
στην άκρη, εμάς τους λαϊκούς καλλιτέχνες». Φυσικά, όλο το δίκιο είναι με το
μέρος του Τάκη Μπίνη. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17259P183</ED>
<ID>
ID:305116

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Η σάχλα ακλόνητη...
</H2>
<AUTHOR>Π.Α.</AUTHOR>

Πώς «εξαφανίζονται» οι καλές σειρές από την - ελληνική - μικρή οθόνη; Εν μία
νυκτί. Ή μάλλον μέσα σε ένα πρωινό. Έτσι, «εξαφανίστηκε» η θαυμάσια σειρά
«Μπετ», με την εκρηκτική Μπετ Μίντλερ, από τις συχνότητες του Mega, Κυριακή
πρωί. Μέσα σ' ένα πρωινό. Τώρα, τελείωσαν τα επεισόδια που είχαν αγοραστεί ή
κάποιος αποφάσισε απλώς να τα «κόψει» για άγνωστο λόγο, θα μας... γελάσουν.
Όπως πάντα. Αλλά φαίνεται πως τούτη είναι η μοίρα των καλών σειρών στην
ελληνική τηλεόραση. Διότι οι κακές και ελληνικές (τύπου «Άλμα Λίμπρε» και
άλλων συναφών) και οι απαράδεκτες μένουν εκεί, στη θέση τους. Ακλόνητες. Δεν
κόβονται εν μία νυκτί. Μην και χάσουμε σάχλα... <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17259P184</ED>
<ID>
ID:305129

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Φοβού τους Βρετανούς
</H2>
<AUTHOR>Χ.</AUTHOR>

«Ξεκινήσαμε πάρα πολύ αργά», φερόταν να δηλώνει στον βρετανικό «Independent» ο
καθηγητής Δημήτρης Παντερμαλής για το Νέο Μουσείο Ακροπόλεως. «Θα χρειαζόταν
να εργαστούμε νυχθημερόν μέχρι τότε και για να επιτευχθεί ο στόχος». Τούτη η
δήλωση του προέδρου του Οργανισμού για την Ανέγερση του Νέου Μουσείου
Ακροπόλεως ερμηνεύθηκε από την εφημερίδα ως... «Το σπίτι των Ελγινείων θα
χάσει την προθεσμία των Ολυμπιακών Αγώνων», όπως έλεγε και ο τίτλος του
άρθρου. Ο κ. Παντερμαλής είδε το δημοσίευμα και εξεπλάγη. Δεν αρνήθηκε ότι
έκανε δηλώσεις, αλλά διευκρίνιζε ότι προβλήθηκαν σε αρνητικό πλαίσιο, ενώ θα
έπρεπε να διαβαστούν ως «επειδή ξεκινήσαμε αργά, θα χρειαστεί να δουλέψουμε
νυχθημερόν για να ολοκληρωθεί το έργο με εξαιρετική ποιότητα». Οι ημέρες είναι
πονηρές και - ειδικά για το θέμα των Γλυπτών του Παρθενώνα - φαίνεται πως
πρέπει κανείς να... φοβάται τους Βρετανούς και «δώρα» φέροντας. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17259P185</ED>
<ID>
ID:305139

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P18&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Διαφημίσεις... δρόμου
</H2>
<AUTHOR>Β.Λ.</AUTHOR>

Στον κεντρικό δρόμο των Λιοσίων, μια γιγαντοαφίσα διαφήμιζε την περιπέτεια
«Ιντιάνα Τζόουνς: ο ναός του χαμένου θησαυρού» με τον Χάρισον Φορντ. Ας δω -
ήταν το πρώτο που σκέφτηκα - ποιος κινηματογράφος της γειτονιάς παίζει την
ταινία, για να πάω να την δω. Αμ, δε! Όπως αποδείχθηκε, η διαφήμιση αφορούσε
μόνον... τηλεοπτικό προϊόν. Κάτι ανάλογο με την πρεμιέρα της Ρούλας Κορομηλά!
Στην αφίσα διαφημιζόταν απλώς η ταινία που προβάλλει απόψε το Alter. Ιδού,
λοιπόν, οι νέες μέθοδοι στη διαφημιστική πολιτική των καναλιών. Λέτε, η
τηλεόραση να αρχίσει να... αντιγράφει τα μεγάλα σούπερ μάρκετ (που διαφημίζουν
τα προϊόντα τους με αφίσες στις γειτονιές) και να αρχίσει να κατεβαίνει στο
πεζοδρόμιο, προκειμένου να διαφημίσει την πραμάτεια της; <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17259P186</ED>
<ID>
ID:305144

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P18&aa=6</URL></REF>


Article

<CATEGORY>vin09</CATEGORY>

 <H2>ΕΤΣΙ ΝΤΕ
</H2><H2>Το χιούμορ κάνει καλό - ενίοτε και όνομα
</H2><H4>Έτσι, για πλάκα, ξεκίνησαν. Έκαναν ένα cd σινγκλ «Στροφή στο Λαϊκό»
(νοσοκομείο, εννοείται) και τους βγήκε επιτυχία. Με χιούμορ. Έτσι Ντε...
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

«Οψές απού 'πινα ρακές με κάποιο συντεκνό μου/ γαέρνω, θωρώ πίσω μου δυο
μάθια, δυο ματάκια/ γιαγέρνω στο δικό μου: «Σηφάκη είν' ομορφούλα!»/ «Κι αμ'
ίντα;» μ' αποκραίνει κι έτσα αρχίσαν ούλα...». Ήταν μια βραδιά στο Λούκι...
νοτιότερα απ' ό,τι την είχαν περιγράψει οι Κατσιμιχαίοι, που εμπιστεύτηκαν τη
διασκευή του στους κατά το 1/3 Κρητικούς Έτσι Ντε, Γιάννη Γιαννακάκη, Δημήτρη
Μουντζουράκη, Μιχάλη Χατζηαρσενίου

Κατ' αρχάς, «αυτά είναι χούγια ζόρικα που κάμουν στην Σητεία». Οι τρεις
κουστουμαρισμένοι κύριοι παίρνουν θέση μπροστά στα μικρόφωνα, βήχουν για να
καθαρίσουν τη φωνή τους και ετοιμάζονται να αρχίσουν. Πρόκειται να
παρακολουθήσουμε ένα πολύ επικίνδυνο εγχείρημα για το ελληνικό τραγούδι «πώς
να φυσήξεις φρέσκο αέρα στα πνευμόνια του». Παρακαλούμε πολύ μην το δοκιμάσετε
στο σπίτι. 
Οι τρεις κύριοι κάνουν νεύμα. «Πάμε;», «Έτσι;», «Έτσι Ντε» και ξεκινάει η
κρητική λύρα. Ο Πάνος και ο Χάρης Κατσιμίχας βρίσκονται ήδη στο πλευρό τους. 
Ποιος από τους τρεις Έτσι Ντε δεν είναι Κρητικός; Οι δύο δείχνουν τον
έναν. Ο Γιάννης (Γιαννακάκης) δεν είναι Κρητικός; «Όχι, εγώ είμαι ο Κρητικός,
οι άλλοι δεν είναι». Ο Γιάννης δείχνει τον Δημήτρη (Μουντζουράκη) και τον
Μιχάλη (Χατζηαρσενίου). «Εγώ είμαι και από τα Χανιά, μάλιστα!». Ααα! Ωραία.
«Οι άλλοι δύο είναι λάτρεις της Κρήτης». 
Έτσι εξηγείται! Και πώς εξηγείτε το «Μια βραδιά στου Τζιλιβάκη»; Ο Τζιλιβάκης
είναι στην Κρήτη;

«Όχι, ο Τζιλιβάκης είναι εδώ. Είναι φίλος μας. Στο σπίτι του ήμασταν και τα
λέγαμε. Πώς λέμε "Μια βραδιά (των Κατσιμιχαίων) στο Λούκι";». 
CUT! Πάμε από την αρχή: Είστε ένα τρίο που διαφέρει από τα άλλα και κάνατε
σουξέ διασκευάζοντας το «Μια βραδιά στο Λούκι» του Χάρη και του Πάνου στα
κρητικά. Με αυτό και άλλα εξαιρετικά σπιρτόζικα, κάπου ανάμεσα στο λαϊκό, τη
μπαλάντα και το βαλς, κυκλοφορήσατε το πρώτο cd single σας με τίτλο «Στροφή
στο Λαϊκό». Εικόνα παρακαλώ! 
Μιχάλης: «Λοιπόν. Καλοκαίρι, ταξιδεύω προς την Κρήτη κι εκεί στο πλοίο
όπως καθόμαστε και τα λέμε με τον φίλο μου τον Λάμπρο τον Τζόρα μού έρχεται το
τραγούδι των Κατσιμιχαίων - είχα κιόλας πάντοτε κατά νου αυτό το παιχνιδάκι
που κάναμε με τους στίχους και μου βγήκε κάπως έτσι...: Οψές απού 'πινα ρακές
με κάποιο σύντεκνό μου... Το κρατήσαμε και μετά στην Αθήνα αρχίσαμε να το
διανθίζουμε». 
Δημήτρης: «Έρχεται και ο Γιάννης μετά, άκου το και το, του λέμε, ανοίγουμε και
το βιβλίο με τα κρητικά και το φτιάχνουμε». 
Γιάννης: «Εγώ που ήμουνα ο Κρητικός δηλαδή μπήκα τελευταίος. Ήταν και
το κομμάτι πολύ αγαπημένο στον κόσμο και έτσι άρεσε». 
Άρεσε πολύ και όχι μόνο στην Κρήτη. Διότι όπως στο νησί, έτσι κι αλλού ξέρουν
από ωραία λόγια και μουσικές. «Θέλαμε - λένε οι τρεις τους - να μην είναι η
μουσική σατιρική, να μην είναι ένα αστείο τραγούδι, αλλά να στέκεται ωραία κι
έτσι όπως είναι. Ο στίχος βέβαια μάς ενδιαφέρει πολύ, από εκεί ξεκινάμε. Και
όσο δεν μας γίνεται άγχος, θα προχωράμε». Ταύτιση απόψεων. Δεν γνωρίστηκαν
χτες, για να κάνουν καριέρα, να βγάλουν λεφτά, να γίνουν διάσημοι. Δεν
περίμεναν να φορέσουν κοστούμια για να βγουν στη σκηνή. Έτσι; 
«Γνωριστήκαμε πριν από 11, 12 χρόνια ως φοιτητές, στο μουσικό τμήμα του
Πανεπιστημίου. Γράφαμε στίχους στα φοιτητικά έδρανα - το τονίζουμε αυτό - μετά
ακολουθήσαμε την κλασική πορεία ενός άντρα και μετά τα δύο χρόνια
ξαναβρεθήκαμε μαζί. Το όνειρό μας (ξαναλένε) δεν ήταν να κάνουμε δίσκο, το
χόμπι μας κάναμε...». 
Κάπου εκεί στις ώρες του οικογενειακού δικαίου προέκυψε το «Ταπί και
ψύχραιμος». «Εκεί στο μάθημα το σχετικό με τη συμμετοχή στα αποκτήματα μετά
τον χωρισμό μάς ήρθε η ιδέα να γράψουμε ένα λαϊκό κομμάτι. Σου έδωκα τη
μετσεντέ, σου 'δωκα και το σπίτι... Μετά, είπαμε χρειάζεται και μουσική, ε,
δεν πάμε να το προβάρουμε; Και πήγαμε. Στου Φίλιππου Νάκα, που πουλούσε
κιθάρες το μαγαζί και κάναμε πως θέλαμε να αγοράσουμε ενώ φτιάχναμε το
τραγούδι. Βγήκε ο υπάλληλος κάποια στιγμή και μας είπε "άντε παιδιά, έχουμε
και νεύρα». Τα Ημισκούμπρια, όμως, δεν είχαν νεύρα, είχαν ιδέα. Να τους
οδηγήσουν στο στούντιο, να φροντίσουν την παραγωγή, να τους συστήσουν στη
Λύρα. Εν ολίγοις, με γειά το cd! 
Και ποιους άλλους θαυμάζετε; «Πολλούς! Και τον Γιώργο Νταλάρα και τον Βασίλη
Παπακωνσταντίνου και καινούργια γκρουπ και παλιούς λαϊκούς». 
Δημήτρης: Εγώ είμαι ο πιο Νταλαρικός απ' όλους. Νταλαρικός, αλλά και
πολύ Πανουσικός επίσης. 
Λίγο διχασμένος ίσως; 
«Εγώ όχι, εκείνοι διχαστήκανε. Μπορώ να λέω και Νταλάρα τσάμπα και Πανούση
τσάμπα!». 
Οι Έτσι Ντε εν κατακλείδι θα επιθυμούσαν επίσης να τονίσουν (εμπρός παιδιά!)
«Πως με αυτή τη δουλειά μας κάνουμε μια κατάθεση ψυχής, ευχαριστούμε όλους
τους συντελεστές. Πως δεν μας αρέσει η υποκρισία και πως περνάμε πολύ καλά
μεταξύ μας και αυτό το εισπράττει ο κόσμος!». Έτσι ακριβώς... 
<H3>Μπέρδεμα «εξ αγχιστείας»
</H3>
Δείγμα στίχων των Έτσι Ντε, από το τραγούδι «Εξ αγχιστείας», στο οποίο τους
βοήθησε η Μαρία Αποστόλου: 
«Πατέρας, γιος γυρεύανε ν' αποκατασταθούνε/ Στο Ιντερνέ εψάχνανε γυναίκα για
να βρούνε/ Η μοίρα όμως θέλησε ο daddy και τ' αγόρι/ να σμίξουν και να
παντρευτούν με μάνα και με κόρη. 
Εδώ είναι το παράξενο της όλης ιστορίας/ Το μπέρδεμα που έγινε για λόγους
συγγενείας/ γιατί ο μπαμπάς παντρεύτηκε τη νέα θυγατέρα/ κι ο γιόκας
επροτίμησε την ώριμη μητέρα. 
Τώρα ο γιος είναι μπαμπάς του ίδιου του μπαμπά του/ αφού η γυναίκα του μπαμπά
κόρη είναι δικιά του/ γιατί, όπως προείπαμε/ ο γιος για σύζυγό του/εδιάλεξε
της κοπελιάς τη μάνα στο πλευρό του. 
Έτσι ο μπαμπάς είν' εγγονός του ίδιου του εαυτού του/ γιατί κατάντησε παιδί
του ίδιου του παιδιού του/ κι αυτό συμβαίνει επειδή η νέα σύζυγός του/ κόρη
είναι που απέκτησε εσχάτως ο υιός του. 
Τώρα η μάνα έγινε κόρη της θυγατρός της, / αφού ο μπαμπάς του άντρα της έγινε
και γαμπρός της/ έτσι κι η κόρη είναι αδελφή του άντρα του δικού της/ καθώς
αυτός κατάντησε παιδί του πατριού της...».

<H3>Έτσι Ντε και επανάσταση </H3>
«Από την αρχή αποφασίσαμε να μην ασχοληθούμε με το γράφω στίχους κόντρα
στην κοινωνία, γιατί δεν νιώσαμε την ανάγκη ποτέ. Δεν χρειάστηκε να κάνουμε
τέτοιου είδους επανάσταση. Δεν πέρασα τη ροκ εποχή εγώ (Γιάννης). Κανένα U2,
κανένα Beatles-Beatles, τα άπαντα. 
«Χάνεις, χάνεις» (Μιχάλης). «Από τα ελληνικά αρνούμαι πάλι να παρακολουθήσω
την ποπ, αρνούμαι να πληρώνω δίσκους επειδή θέλουν να βγάζουν κάθε μήνα και
από άλλο τραγούδι. Δηλαδή τις Απόκριες τι θα τραγουδάω; Χριστούγεννα, ήρθαν
πάλι Χριστούγεννα;». 
LINK

http: // www.etside.gr
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17259P191</ED>
<ID>
ID:305030

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P19&aa=1</URL></REF>


Article

<CATEGORY>vin09</CATEGORY>

 <H2>Οι συνοδοί της άγριας περιπέτειας
</H2><H4>Οργανώνουν ταξίδια, δίχως ν' αναζητούν την πολυτέλεια. Αλλά την πολλές φορές
ανέγγιχτη, ομορφιά. Την περιπέτεια. Έλληνες συνοδοί στην άγρια ταξιδιωτική
περιπέτεια μοιράζονται τις εμπειρίες τους...
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Για κείνους το Λονδίνο δεν είναι παρά άλλη μία ευρωπαϊκή πόλη. Κάτι
συνηθισμένο. Ο ορισμός του αγνώστου και του ξεχωριστού έχει για κείνους
διαφορετική έννοια. Είναι οι εικόνες που βλέπουν τα μάτια τους, όταν συναντούν
τους ιθαγενείς στη βόρεια Ναμίμπια και στα βουνά του Μπομπαλεσβάρ στην
Ανατολική Ινδία, όταν αντικρύζουν το τοπίο στις Αλεούτιες Νήσους στο Βερίγγειο
Πορθμό. Στα ταξίδια τους, δεν αναζητούν την πολυτέλεια και τη διασκέδαση.
Περιμένουν και επιδιώκουν το αναπάντεχο, εκείνο που είναι πέρα και από τα όρια
της φαντασίας. 
Όταν, δεκαπέντε χρόνια πριν, ένα από τα μεγαλύτερα ελληνικά τουριστικά γραφεία
ξεκίνησε τα «ταξίδια για λίγους», οι ταξιδιώτες ήταν πραγματικά λίγοι - 40-50
άτομα τον χρόνο και οι συνοδοί τέτοιων αποστολών μετρημένοι στα δάχτυλα του
ενός χεριού. Σήμερα, για περισσότερους από 1.500 ανθρώπους, η Μογγολία, η
Υεμένη, η Αιθιοπία, τα βάθη του Αμαζονίου, τα χωριά των Ιμαλαΐων, το
Ουζμπεκιστάν και το Τατζικιστάν, η Καμπότζη και η Ζιμπάμπουε είναι «ονειρικοί
προορισμοί» που γίνονται πραγματικότητα. Είναι εκείνοι που αδιαφορούν για τις
μεγάλες πρωτεύουσες, τα κοσμοπολίτικα νησιά και τα υπερπολυτελή θέρετρα και
αναζητούν το «κάτι άλλο». 
Ο Μπάμπης Μπίζας είναι ο άνθρωπος που ξεκίνησε αυτού του είδους τις
αποστολές. Με εξαίρεση 10 χώρες στην Κεντρική Αφρική, για τις οποίες δεν έχει
χαράξει διαδρομές στον δικό του ταξιδιωτικό χάρτη, έχει γυρίσει κάθε παράξενη
γωνιά του πλανήτη. Εξηγεί πως τα ταξίδια αυτά είναι για εκείνους που έχουν
ξεπεράσει το σύνδρομο της ξενάγησης «από εδώ ένα παλάτι, από εκεί ένα άγαλμα».
Ο προορισμός; «Όπου Γης, υπάρχουν ακόμη ζωντανές αποδείξεις πρωτόγονων
πολιτισμών και η φύση έχει καταφέρει να ξεγλιστρήσει από τα ανθρώπινα χέρια.

Αν και δεν καταλαβαίνουν γιατί πρέπει να τους συμβαίνει αυτό, όμως το κάνουν
κάθε φορά που κάποιος τουρίστας εμφανίζεται στην περιοχή τους. Ο Διαμαντής
Σπανογιάννης φωτογραφίζεται με τα παιδιά της φυλής Χίμπα στη Ναμίμπια

Είναι αυτή η μανία για το αληθινό, το αυθεντικό, που λείπει από τη δική μας
ζωή, που με τραβά σε τόσο μακρινά μέρη. Οι συνταξιδιώτες μου, μοιράζονται το
ίδιο πάθος, αναζητούν κι εκείνοι το άλλο πρόσωπο του πλανήτη», λέει ο 46χρονος
αρχηγός αποστολών. Ένα πρόσωπο που για να αποκαλυφθεί απαιτεί χρόνο και αρκετά
χρήματα. Γιατί τα αφρικανικά τύμπανα, ο αρχέγονος ρυθμός της ζωής σε μέρη όπως
το Μαλάουι, η Μοζαμβίκη, η Μποτσουάνα και η Ναμίμπια, απαιτούν τουλάχιστον δύο
εβδομάδες για να φανερωθούν στον ταξιδιώτη, αλλά και περίπου 7.337 ευρώ (ή 2,5
εκατομμύρια δρχ.). 
Το άγνωστο σε αυτούς τους τόπους δεν είναι πάντα συνώνυμο με τον κίνδυνο. Φύση
και φυλές δεν απειλούν, απλά ζητούν σεβασμό στα ήθη και τα έθιμά τους, στους
ρυθμούς της ζωής τους. «Ούτε θυμάμαι πόσους φύλαρχους της Αφρικής έχω
χαιρετήσει ως αρχηγός αποστολής. Είναι το έθιμό τους. Πρέπει να μπεις μέσα στη
σκηνή, να προσφέρεις έστω και το ελάχιστο δώρο, να κουβεντιάσεις μαζί τους και
να ζητήσεις την άδεια να περιηγηθείς στα μέρη τους. Δεν είναι ζήτημα
υποχρέωσης, είναι θέμα σεβασμού σε έναν διαφορετικό πολιτισμό», εξηγεί ο κ.
Μπίζας και θυμάται πως η μοναδική φορά που έχει νιώσει ανασφάλεια ήταν όταν
βρέθηκε για μία μέρα κρατούμενος στις φυλακές της Λιβύης. 
<H3>Βολές με ένα Καλάζνικοφ!
</H3>
«Δύο σφαίρες ένα κατοστάρικο. Ελάτε να δοκιμάσετε». Κι αν έχετε χρήματα - δεν
χρειάζονται άλλωστε και πολλά - αγοράζετε και το Καλάζνικοφ! Στην έρημο της
Υεμένης, το εμπόριο όπλων μοιάζει με τη δική μας... λαϊκή. Η Δώρα
Δημητροπούλου προσπαθεί να βρει στόχο

«Στα βάθη του Αμαζονίου τα παιδιά από μία τοπική φυλή φορούσαν μπλούζες
Πόκεμον... Ακόμη και τα πιο απομακρυσμένα μέρη, δείχνουν πως έχουν αποδεχθεί
τον τουρισμό. Αρχίζουν να αναπτύσσονται. Δεν ξέρω αν είναι θετικό ή αρνητικό».
Για την 37χρονη Δώρα Δημητροπούλου, τα ταξίδια είναι η έλξη που νιώθει από
μικρή. Στα μαθήματα Γεωγραφίας που έκανε στο σχολείο, είχε ήδη αποφασίσει ότι
μία μέρα θα βρισκόταν στους πιο μακρινούς από τους τόπους που έδειχνε ο
δάσκαλος στον χάρτη. Και το έκανε πράξη, πριν το κάνει και επάγγελμα. Μ' ένα
σακίδιο στην πλάτη πρόλαβε χωριά στην Κίνα που δεν είχε ακόμη πατήσει ξένος
και επιβιβάστηκε στον Υπερσηβιρικό για να φτάσει από τη Μόσχα στο Βλαδιβοστόκ. 
Είναι καθηγήτρια Φυσικής κι αυτό είναι μάλλον ένας τρόπος να νιώθει ότι έχει
μία βάση, όπως λέει η ίδια. 
Στα σύνορα του Πακιστάν και του Αφγανιστάν και στην Υεμένη είδε απλωμένα σε
πάγκους ή στην άμμο όπλα και ναρκωτικά. «Δύο σφαίρες ένα κατοστάρικο», της
είπαν οι ντόπιοι, που πουλούσαν σε πάγκους απομιμήσεις κάθε λογής όπλων. 
Στην Υεμένη σταματούσαν διαρκώς γιατί οι οδηγοί ήθελαν να προσευχηθούν, και
στις μουσουλμανικές χώρες έπρεπε να φορέσει φερετζέ. Στο φαράγγι της
Καππαδοκίας περπατούσαν με τις ώρες και σε κάποια χωριά της Υεμένης τους
πετούσαν πέτρες. 
«Κάθε καινούργιο μέρος είναι πρόκληση και φόβος μαζί. Τα ταξίδια είναι
εθισμός. Θέλω να δω την Κένυα, την Τανζανία και την Ιορδανία. Το κλειδί είναι
να μπορέσεις να βρεις ή καλύτερα να νιώσεις πού βρίσκεται η ισορροπία μεταξύ
του πολιτισμού που φέρεις εσύ και εκείνου που επισκέπτεσαι».

<H3>Από τη Ναμίμπια έως τη Μογγολία
</H3>
Στα βάθη της ανατολικής Ινδίας, οι ρυθμοί της ζωής κυλούν παράλληλα με τους
ρυθμούς της φύσης. Οι δύο γυναίκες από τη φυλή Μπόντα χαμογελούν δίπλα στον
Μπάμπη Μπίζα, τον παλαιότερο Έλληνα συνοδό στα ταξίδια για λίγους

Έκανε Χριστούγεννα στο Μαλάουι και Πρωτοχρονιά στη Ναμίμπια. Το καλοκαίρι ήταν
στη Μογγολία. Πόσα ταξίδια κάνει τον χρόνο; «Λάθος ερώτηση», λέει ο Διαμαντής
Σπανογιάννης, αρχηγός των «λίγων» στα ταξίδια τους στις άκρες του κόσμου. «Δεν
μετράμε έτσι. Η απάντηση είναι ότι λείπω κατά μέσο όρο 120 ημέρες τον χρόνο». 
Έτσι δικαιολογούνται 50 ταξίδια σε επτά χρόνια και αμέτρητες εικόνες του
κόσμου αποτυπωμένες στα φιλμ της φωτογραφικής μηχανής - όσες μπόρεσε να
αιχμαλωτίσει. «Το καλοκαίρι στη Μογγολία μέναμε σε γιούρτες, σε σκηνές από
δέρμα ζώου. Στη μέση του πουθενά, με μία ξύλινη σόμπα. Η βραδινή αστροφεγγιά
δεν περιγράφεται. Τα χρώματα του δειλινού βάφουν τα βουνά. Σε αυτούς τους
τόπους το μάτι ταξιδεύει όσο αντέχει. Εμπόδια δεν υπάρχουν...». 
Ακόμη και οι δυσκολίες, γίνονται γλυκιές αναμνήσεις όταν το ταξίδι έχει
τελειώσει. Ο πελώριος ελέφαντας, που στράφηκε προς τα τζιπ της αποστολής, στο
δέλτα του ποταμού Οκαβάνγκο, στην Μποτσουάνα της Νότιας Αφρικής, έφτασε σε
απόσταση πέντε μόλις μέτρων. «Σε αυτά τα μέρη, η ασφάλεια αλλά και η επιτυχία
των αποστολών εξαρτώνται από... λεπτές ισορροπίες. Ισορροπίες που έχεις κι εσύ
ευθύνη να κρατήσεις, με τον απαραίτητο σεβασμό», λέει. 
Όταν δεν ταξιδεύει, διδάσκει ξένες γλώσσες. «Μην ψάχνεις πώς συνδέονται τα
δύο. Ταξιδεύω γιατί αγαπώ τη φυγή, ίσως είναι και ανάγκη. Δεν ξέρω. Ούτε πότε
θα σταματήσω ξέρω». Μάλλον δεν τον απασχολεί γιατί βρίσκεται, όπως λέει, ακόμη
στη μέση. Έχει ακόμη μπροστά του προκλήσεις, όπως η Ινδοκίνα, το Περού, η
Μαδαγασκάρη και ένα όνειρο που λέγεται Νότιος Πόλος. 
<H3>INFO
</H3>
Heronia Travel, Φωκίωνος 8 και Ερμού 34. Τηλ. 010-3220492. http: // www.heronia.com

Manos Travel, Πανεπιστημίου 39. Τηλ. 010-3239003. http: // www.manos-travel.com

Travel Plan, Χρήστου Λαδά 3. Τηλ. 010-3238801. http: // www.travelplan.gr
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17259P201</ED>
<ID>
ID:305031

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P20&aa=1</URL></REF>


Article

<CATEGORY>vin09</CATEGORY>

 <H2>Μια ανοιχτή πληγή που έγινε τραγούδι
</H2>
<AUTHOR>ΖΑΚ ΣΑΜΟΥΗΛ</AUTHOR>

Το μουσικό έργο της Λίλα Ντάουνς είναι σημαντικό γιατί κατορθώνει να γίνει
εργαλείο κατανόησης μιας κοινωνικής πραγματικότητας

«Τα μεξικανοαμερικανικά σύνορα είναι μια ανοιχτή πληγή που πάνω της ο Τρίτος
Κόσμος παλεύει με τον Πρώτο κι έτσι συνέχεια ματώνει. Και πριν προλάβει να
κλείσει, αιμορραγεί ξανά. Οι ψυχές δύο κόσμων ενώνονται εκεί και φτιάχνουν
έναν τρίτο - μια κουλτούρα των συνόρων. Η "γραμμή" αυτή χαράχτηκε για να
οριοθετήσει δύο τόπους: έναν ασφαλή κι έναν που δεν προσφέρει καμία ασφάλεια.
Για να ξεχωρίζουν εμάς από εκείνους». 
Όταν πριν από περίπου 15 χρόνια η φεμινίστρια Μεξικανή συγγραφέας Gloria
Arzaldua έγραφε αυτά τα λόγια, η Lila Downs, ένα κορίτσι που γεννήθηκε στη La
Mixteca αλλά που μεγάλωσε στη Μινεσότα από Αμερικανό πατέρα και Μεξικανή
μητέρα, ούτε που φανταζόταν ότι τούτη η συνοριακή γραμμή θα γινόταν το
νευραλγικό σημείο - η πηγή έμπνευσης της τραγουδιστικής και στιχουργικής της
τέχνης. 
Σήμερα το τραγούδι της, η φωνή της γίνεται ένας ακόμα λόγος να στρέψει
κανείς το βλέμμα του σ' αυτό το γεωγραφικό και πολιτιστικό «μεταίχμιο» που
βιώνει την ανασφάλεια, την αγωνία και τον θάνατο στις καθημερινές τραγωδίες
εξαθλιωμένων ανθρώπων που προσπαθούν - νόμιμα ή παράνομα - να περάσουν στο «El
Norte» (στις Ηνωμένες Πολιτείες) για να βρουν δουλειά που θα τους εξασφαλίσει
«αξιοπρεπή» επιβίωση. Ένα ταξίδι που τις περισσότερες φορές διακόπτεται άδοξα,
άλλοτε από τις κακουχίες και άλλοτε από τις συνοριακές περιπόλους. 
Η Lila Downs επέστρεψε στο Μεξικό το '91 και άρχισε να αισθάνεται ένα κομμάτι
αυτής της κουλτούρας όταν χρειάστηκε να μεταφράσει σ' έναν πατέρα το
πιστοποιητικό θανάτου του γιου του που είχε σκοτωθεί από τις σφαίρες των
συνοριοφυλάκων. Όταν είδε από κοντά τις εγκαταλελειμμένες πόλεις, τις «πόλεις
φαντάσματα» όπως τις αποκαλούν πια, ένιωσε, όπως λέει η ίδια, «ότι η τέχνη της
θα γινόταν μια από τις φωνές αυτού του συνοριακού φαινομένου». 
Διχασμός ή πολιτισμική σύνθεση; Τι χαρακτηρίζει την τέχνη της Lila
Downs έτσι όπως εμείς τη γνωρίσαμε στον τελευταίο της δίσκο, το περίφημο «The
Border - La Linea»; Ίσως και τα δύο. Πέρα από τις απλουστεύσεις στις οποίες
μπορεί να οδηγήσει η ένταξή της στο φάσμα της «World Music», πέρα από τη
γοητεία που ασκεί η «επιστροφή στις ρίζες», η Αμερικανομεξικανή τραγουδίστρια
διαλέγει, τελικά, τον δρόμο που συναντάει και τις δύο της κουλτούρες. Μια
τέχνη που δεν υπακούει σε στυλιστικούς κανόνες και ίσως γι' αυτό συνειρμικά να
μας οδηγεί στις εικαστικές (και όχι μόνο) «χειρονομίες» μιας μεγάλης Μεξικανής
ζωγράφου, της Frida Kahlo. Με την οποία δεν τη συνδέει μόνο μια «σκανδαλώδης»
ομοιότητα στην εμφάνιση, αλλά κυρίως το δημιουργικό μοίρασμα ανάμεσα σε δύο
πολιτιστικές καταβολές. 
<H3>Το μουσικό «μπόλι»
</H3>
Κομβικό σημείο της δημιουργικότητας της Lila Downs - που εμείς θα
χαρακτηρίζαμε χωρίς κανέναν ενδοιασμό ένα σύγχρονο φωνητικό φαινόμενο - είναι
σαφώς το Μεξικό που, όμως, νοείται σαν ένα πολιτιστικό «συνονθύλευμα»
παραδοσιακών (ινδιάνικων) μουσικών και γλωσσικών ιδιωμάτων που δεν
τραγουδιούνται για να «διασωθούν» περιχαρακωμένα στα στενά τους γεωγραφικά
σύνορα, αλλά μπολιάζονται με σύγχρονα στοιχεία για να γίνουν ακόμα ένα ανοιχτό
σύστημα. 
Το μουσικό της έργο είναι σημαντικό: Γιατί κατορθώνει να γίνει ένα εργαλείο
κατανόησης μιας πραγματικότητας. Γιατί αναδεικνύει με τη μουσική «εξωμουσικά»
μονοπάτια. Γιατί γίνεται ακόμα ένας τρόπος να αλλάξει μια πραγματικότητα.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17259P211</ED>
<ID>
ID:305032

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P21&aa=1</URL></REF>


Article

<CATEGORY>vin09</CATEGORY>

 <H2>«Μαγικές» εισπράξεις
</H2><H4>Τρεις ταινίες φέτος... τα πήραν όλα (1.733.000 εισιτήρια) και έφυγαν!
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

Οι αριθμοί μιλάνε μόνοι τους, και για την φετινή κινηματογραφική σεζόν αυτό
σημαίνει απόλυτη κυριαρχία του χολιγουντιανού κινηματογράφου - πάνω από το 75%
των προβαλλόμενων ταινιών ήταν αμερικανικές! Αρκεί μόνο να αναφερθεί ότι «Ο
Χάρι Πότερ και η φιλοσοφική λίθος» έχει ξεπεράσει τα 757.000 εισιτήρια - πρώτη
στο ΤΟΡ-10 - σε 59 ημέρες προβολής πανελλαδικά και «Ο άρχοντας των
δαχτυλιδιών» τα 715.000 εισιτήρια σε 40 ημέρες προβολής. Όσο για την «Συμμορία
των έντεκα», σε δέκα μόνο ημέρες προβολής έχει κάνει 261.000 εισιτήρια! 
Το υπόλοιπο ΤΟΡ-10 της φετινής σεζόν έχει ως εξής: Πίσω από «Χάρι
Πότερ» και «Άρχοντα των δαχτυλιδιών» έρχεται «Το κλάμα βγήκε απ' τον
Παράδεισο» (με 400.000 εισιτήρια) και ακολουθούν: «Το μαντολίνο του λοχαγού
Κορέλι» (350.000 εισ.), «Περλ Χάρμπορ» (300.000 εισ.), «Tomb Raider» (275.000
εισ.). Μετά τη «Συμμορία των έντεκα» που προαναφέρθηκε, τον κατάλογο κλείνουν
οι ταινίες «Αμελί» (200.000 εισ.), «Αλεξίσφαιροι Ντετέκτιβ 2» (180.000 εισ.)
και «Scary Movie 2» (165.000 εισ.). 
Ρεκόρ για τον «Χάρι Πότερ», που βρίσκεται στην κορυφή του ελληνικού ΤΟΡ-10 με
757.000 εισιτήρια. Η μοναδική ταινία που μπορεί να τον απειλήσει είναι ο
«Άρχοντας των δαχτυλιδιών» (κάτω), που ακολουθεί με διαφορά 42.000 εισιτηρίων

Η Ελλάδα, με βάση τελευταίες έρευνες - της στατιστικής εταιρείας
Eurostat - είναι από τις πρώτες χώρες της Ευρώπης, όπου ο αμερικανικός
κινηματογράφος έχει τον απόλυτο έλεγχο στις ταινίες που προβάλλονται - επτά
στις δέκα ταινίες. Όσο για το ποσοστό επισκέψεών μας στον κινηματογράφο ανά
χρόνο, κρατάμε μία από τις τελευταίες θέσεις σε ευρωπαϊκό επίπεδο! Τα έσοδα
από εισιτήρια στη χώρα μας το 2000 έφτασαν τα 69.800.000 ευρώ (κάπου 23,8 δισ.
δρχ.), έναντι των 63.900.000 ευρώ (21,8 δισ. δρχ.) το 1999. 
Όλα, βέβαια, έχουν την εξήγησή τους και είναι γεγονός ότι οι εταιρείες που
εισάγουν αμερικανικές ταινίες ελέγχουν το δίκτυο διανομής ταινιών. Πάλι καλά,
δηλαδή, που υπάρχει χώρος για τον ελληνικό κινηματογράφο... Όπως, για
παράδειγμα, αυτή την εβδομάδα, που παίζονται τρεις ελληνικές ταινίες. Ο
«15Αύγουστος'' του Κωνσταντίνου Γιάνναρη που μας εκπροσωπεί στο διαγωνιστικό
πρόγραμμα του Φεστιβάλ Βερολίνου και μέχρι χτες - τρίτη ημέρα προβολής του
στις αίθουσες - αναμενόταν να ξεπεράσει τα 12.000 εισιτήρια, το «Ημερολόγια
καταστρώματος - Γιώργος Σεφέρης» του Στέλιου Χαραλαμπόπουλου και το «My sweet
home» που είναι σκηνοθετημένο από τον Φίλιππο Τσίτο. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17259P221</ED>
<ID>
ID:305033

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P22&aa=1</URL></REF>


Article

<CATEGORY>vin09</CATEGORY>

 <H2>Κύριε Γιανναρά
</H2>
<AUTHOR>ΔΗΜΗΤΡΗΣ ΜΥΤΑΡΑΣ</AUTHOR>

Πριν από λίγο καιρό, σε μια κυριακάτικη εφημερίδα, διάβασα ένα άρθρο που
στάθηκε πραγματική αποκάλυψη για μένα. Ο αρθρογράφος κ. Γιανναράς, με άκρως
επιστημονική τεκμηρίωση, φώτισε σκοτεινές πλευρές της ανθρώπινης ψυχολογίας,
ιδιαίτερα εκείνες που σχετίζονται με τα ζώα, ιδιαίτερα με τα σκυλιά και
λιγότερο με τις γάτες. Γιατί αγαπάμε άραγε τα ζώα; Είναι τόσο απλό και αθώο
όσο φαίνεται; Μήπως μας διαφεύγει το γεγονός ότι καλύπτουμε δικές μας ανάγκες
και αδυναμίες και πολύ πιθανώς βίτσια και ανωμαλίες σκοτεινές και
ανομολόγητες; 
Ομολογώ ότι πάγωσα! Πόσοι άνθρωποι αισθάνονται υγιείς και ισορροπημένοι όταν
ξαφνικά κάποιος έξυπνος και φωτισμένος άνθρωπος τους αποκαλύπτει την τρομερή
τους πλάνη! Αναρωτήθηκα αν είναι βαριά η διαστροφή μου διότι μόνον έναν σκύλο
είχα τον οποίο ευτυχώς δηλητηριάσανε οι σκουπιδιάρηδες του δήμου. Ήδη, μέσα
από τον σκύλο μου με είχε κυριεύσει το πάθος μου για εξουσία, το οποίο είχα
συχνά εκτονώσει στο επικίνδυνο αυτό ζώο. 
Πολλοί φίλοι μου έχουν και δύο και τρία ζώα τα οποία υπεραγαπούν, δηλαδή
ανίατος η ασθένεια. Ίσως είναι και αργά πια, η ψυχική τους κατάσταση δεν είναι
πλέον αναστρέψιμη. Τους βλέπω συχνά να παραμιλούν στον δρόμο, να κάνουν
μορφασμούς στους περαστικούς και ένας απ' αυτούς μάλιστα έβρισε έναν ευγενικό
και συμπαθή κύριο που κλώτσησε επανειλημμένα έναν αδέσποτο απαίσιο σκύλο. Ενώ
ένας θρασύς ξένος τουρίστας στην Πλάκα απείλησε ένα καθ' όλα αθώο γκαρσόνι που
έσπασε με μια σιδερόβεργα τα πόδια ενός άλλου αδέσποτου ζώου. Τι θα γίνει με
τα αδέσποτα ζώα. Μια καλή ιδέα του συγγραφέα είναι να εξοντωθούν και γω
προτείνω όλα, μαζί με τα αφεντικά τους, που ούτως ή άλλως είναι άρρωστα και
διαστροφικά, πιο προβληματικά από τα ίδια τα σκυλιά. Όσο για τα αδέσποτα,
καλόν είναι να δηλητηριαστούν όλα πριν από το 2004 για να έχουμε ένα καθαρό
ευρωπαϊκό πρόσωπο. Αν μάλιστα εξολοθρεύσουμε και όλες τις γάτες, θα είμαστε ο
πλέον καθαρός λαός της Γηραιάς Ηπείρου. 
Σκεφθείτε πόσο στοιχίζουν οι υπάλληλοι του δήμου, που είναι υποχρεωμένοι να
εγκαταλείπουν τόνους από σκουπίδια στους δρόμους για να ασχολούνται με τις
ακαθαρσίες των αδέσποτων. Ένα σωρό υπερήφανοι Έλληνες φτύνουν στους δρόμους,
πετούν πλαστικά μπουκάλια και σακούλες στα πεζοδρόμια, εγκαταλείπουν όλες τις
βρωμιές του κόσμου δώθε κείθε γωνία, αλλά αυτά είναι απολύτως φυσικά. Οι
ακαθαρσίες των σκύλων όμως είναι ανυπόφορες. Αφήνω που μπορεί να σας δαγκώσουν
αν τα τρομοκρατήσετε ή κυνηγήσετε και προσπαθήσετε να τα εξοντώσετε. Στη
Βραζιλία μάλιστα, όταν τους τελειώσουν τα αδέσποτα σκυλιά, συνεχίζουν με
επιτυχία οι αστυνομικοί να εξοντώνουν - με τη φόρα που πήραν - και αγέλες
αδέσποτων και φτωχών παιδιών. Καιρός είναι να καθαρίσουμε τους δρόμους και από
τα παιδιά των φαναριών. Ας μη συνεχίσουμε όμως αυτά τα δυσάρεστα. Θα σας πω
και ένα αστείο για να συνέλθετε: 
Κάποιος τρελός, κλεισμένος στα κάγκελα του τρελοκομείου, παρατηρεί με πολλή
προσοχή τους περαστικούς που περπατούν αδιάκοπα στο πεζοδρόμιο. Κάποια στιγμή
και έπειτα από πολλή ώρα φωνάζει κάποιον περαστικό - ψιτ ψιτ κύριε! Είστε
πολλοί κλειδωμένοι εκεί μέσα;

Ο Δημήτρης Μυταράς είναι ζωγράφος
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17259P222</ED>
<ID>
ID:305081

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P22&aa=2</URL></REF>


Article

<CATEGORY>vin09</CATEGORY>

 <H2>Οι μποέμ του Παρισιού κρατούσαν παλέτα
</H2><H4>Το Παρίσι των μποέμ, της έμπνευσης και της τέχνης «μετακόμισε» στη Βασιλική
Ακαδημία του Λονδίνου
</H4>
<AUTHOR>ΓΙΩΡΓΟΣ ΓΕΜΕΝΑΚΗΣ</AUTHOR>

ΛΟΝΔΙΝΟ 
Γυναίκες, έρωτες, ζήλειες (και του Πικάσο...). Από τη ζωή του Παρισιού στον
καμβά. Εδώ, η «Καρμελίνα» του Ανρί Ματίς (1903-4), κατευθείαν από το Παρίσι
της Τέχνης και της έμπνευσης

«Παρίσι 1900-1968, η πρωτεύουσα της Τέχνης», είναι το θέμα μιας μεγάλης και
ίσως υπερβολικά φιλόδοξης έκθεσης, που άνοιξε τις πύλες της στις αίθουσες της
Βασιλικής Ακαδημίας στο Λονδίνο. Πραγματικά, μετά την επανάσταση των
ιμπρεσιονιστών, που αναγκάστηκαν να εκθέτουν στην «αίθουσα των απορριφθέντων»
(από την Γαλλική Ακαδημία), δεκάδες νέων και φιλόδοξων καλλιτεχνών κατέκλυσαν
την γαλλική πρωτεύουσα: ο Πικάσο από την Ισπανία, ο Μοντιλιάνι από την Ιταλία,
ο Σαγκάλ από τη Ρωσία, ο Ριβέρα από το Μεξικό... 
Στις πρώτες αίθουσες της έκθεσης - τις καλύτερες - μένει κανείς άφωνος από τα
αριστουργήματα και την ατμόσφαιρα: τους ζητιάνους και τους ακροβάτες του
Πικάσο, της μπλε και ροζ περιόδου, που ζωγράφιζε σ' ένα εγκαταλελειμμένο
εργοστάσιο πιάνων στη Μονμάρτη, το πρώτο κέντρο των νέων επαναστατημένων
καλλιτεχνών. 
Τα ενοίκια ήταν φτηνά, η ζωή μποέμικη, το αλκοόλ και τα ναρκωτικά
άφθονα, καθώς και οι γυναίκες από τα γειτονικά πορνεία, που συνήθως ήσαν και
τα μοντέλα των ζωγράφων, όπως χαρακτηριστικά φαίνεται από το «Γιαπωνέζικο
ντιβάνι» του Πικάσο. Εκεί άρχισε να πειραματίζεται με τον κυβισμό, όπως βλέπει
κανείς καθαρά από τις πρώτες σπουδές του μεγάλου του έργου «Οι δεσποινίδες του
Αβινιόν», που τώρα βρίσκονται στο Μουσείο Σύγχρονης Τέχνης στη Νέα Υόρκη. 
Δεν ήταν το Λούβρο ο μαγνήτης προς το Παρίσι. Ήταν η μποέμικη ζωή και η καλή
παρέα. Οι φωβιστές (τα άγρια θηρία) άφησαν τη σφραγίδα τους - Ντερέν, Βαν
Ντογκέν, Βλαμίνκ. Και αργότερα, σαν αποδημητικά πουλιά, μετανάστευσαν και
έστησαν τις φωλιές τους στο Μονπαρνάς, «τον παράδεισο της ελευθερίας και της
όμορφης απλότητας», όπως έγραφε τότε ο Απολιναίρ. Το Μονπαρνάς ήταν η πρώτη
αληθινή αποικία καλλιτεχνών, όπως είχε παρατηρήσει ο Ντισάμπ: τέχνη,
κουλτούρα, φτώχεια και υψηλή κοινωνία, όλοι μαζί στο καζάνι που έβραζε. 
«Το Παρίσι μέσα από το παράθυρο» έβλεπε, το 1931, ο Μαρκ Σαγκάλ. Ένα Παρίσι
μποέμ, φθηνό και γεμάτο.

Και ο ένας ζωγράφιζε τον άλλον ή την μετρέσα του. Π.χ. ο Βαν Ντογκέν ζωγράφιζε
γυμνή την φιλενάδα τού ζηλιάρη Πικάσο. Και το θαυμάσιο πορτρέτο της γυναίκας
του Όλγας, που σκύβει ελαφρά προς τα εμπρός, λες και κάτι πάει να πει. Είναι
τόσο ζωντανό, που θέλει κανείς να το ακουμπήσει... 
Στις 3-4 πρώτες αίθουσες η ατμόσφαιρα είναι πολύ καλή. Αλλά καθώς προχωρά
κανείς προς τη δεκαετία του '30-'40, υπάρχουν κενά. Λείπουν πολλοί Πικάσο και
Ματίς, επειδή η Τέιτ Γκάλερι τούς έχει «κλείσει» για μιαν άλλη έκθεση που θα
ανοίξει αργότερα. 
Ήταν η εποχή που πολλοί είχαν αρχίσει να ξενιτεύονται στην Αμερική, την
ώρα που Αμερικανοί συγγραφείς, όπως ο Έρνεστ Χέμινγουεϊ και ο Χένρι Μίλερ,
έφταναν στο Παρίσι για να εμπνευστούν και να γράψουν. 
Ελάχιστοι αξιόλογοι ζωγράφοι είχαν μείνει στο Παρίσι μετά τον Β' Παγκόσμιο
Πόλεμο. Γι' αυτό ίσως και η έκθεση για το Παρίσι της τέχνης θα έπρεπε να
κλείνει στο 1939. Όταν πια η Νέα Υόρκη είχε παραλάβει τη σκυτάλη ως
«πρωτεύουσα της Τέχνης»...

<H3>INFO
</H3>
Η έκθεση στη Βασιλική Ακαδημία (Picadilly Circus, στάση Green Park) διαρκεί ώς
τις 19 Απριλίου. Πληροφορίες: τηλ. 0870.830.0201, www.royalacademy.org.uk. Εισιτήρια:
2,5 - 9 στερλίνες
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17259P231</ED>
<ID>
ID:305034

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P23&aa=1</URL></REF>


Article

<CATEGORY>vin09</CATEGORY>

 <H5>ΚΑΜΕΡΑΤΑ
</H5><H2>Το μουσικό ταξίδι συνεχίζεται
</H2>
Η Καμεράτα Ορχήστρα των Φίλων της Μουσικής συνέχισε και αυτό το Σαββατοκύριακο
το εκπαιδευτικό και ψυχαγωγικό της ταξίδι στους Δήμους της Αττικής. Στο
Αιγάλεω και στο Μενίδι ήταν το προηγούμενο Σαββατοκύριακο, στο Μαρκόπουλο
Μεσογαίας και στο Νέο Ηράκλειο βρέθηκε χθες και προχθές. Και στις δύο
συναυλίες παρόντες ήταν ο υπουργός Παιδείας κ. Πέτρος Ευθυμίου και ο πρόεδρος
του Οργανισμού Μεγάρου Μουσικής Αθηνών κ. Χρήστος Δ. Λαμπράκης. Συνολικά η
Καμεράτα θα δώσει είκοσι εκπαιδευτικές συναυλίες στην Αττική με αποκλειστικό
χορηγό την EFG Eurobank Ergasias. 
Η ορχήστρα ερμήνευσε, χωρίς αρχιμουσικό στο πόντιουμ, έργα Τέλεμαν, Ροσίνι και
Χίντεμιτ. Στον κύκλο των συναυλιών αυτών οι μουσικοί της Καμεράτας έχουν την
ευκαιρία να εμφανιστούν ως σολίστ. Έτσι, το Σαββατοκύριακο αυτό, η Ελίζαμπετ
Σέφερ έπαιξε σόλο βιόλα στην «Πένθιμη μουσική» του Πάουλ Χίντεμιτ. Η Καμεράτα
ερμήνευσε επίσης τη Σονάτα αρ. 1 του Τζοακίνο Ροσίνι και τη Σουίτα για
ορχήστρα εγχόρδων, την επονομαζόμενη και «La Changeante», του Τέλεμαν, η οποία
αποτελείται από μεγάλη ποικιλία χορών. Με την Καμεράτα συνέπραξε η Κατερίνα
Κτώνα στο τσέμπαλο. 
Οι συναυλίες δόθηκαν το Σάββατο στο Κινηματοθέατρο «Άρτεμις» του Μαρκόπουλου
και την Κυριακή το πρωί στο Πολιτιστικό Πολύκεντρο του Νέου Ηρακλείου. Τις
παρακολούθησαν πλήθος μαθητών και εκπαιδευτικών με ελεύθερη είσοδο. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17259P232</ED>
<ID>
ID:305082

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P23&aa=2</URL></REF>


Article

<CATEGORY>vin09</CATEGORY>

 <H5>...ΣΤΟ «ΠΑΖΑΡΙ» ΤΗΣ ΚΛΑΥΘΜΩΝΟΣ
</H5><H2>Ό,τι πάρετε (σε βιβλίο) μ' ένα ευρώ!
</H2><H4>Κενά στη γνώση ή άδεια ράφια στη βιβλιοθήκη; Όποιο κι αν είναι το κίνητρο, μια
βόλτα στο παζάρι βιβλίου είναι μια πρόκληση. Πάρτε, κόσμε!
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Κάτω από την λευκή τέντα της Πλατείας Κλαυθμώνος 85.000 βιβλία στους πάγκους
και στο πάτωμα περιμένουν αγοραστές

Παζάρι βιβλίου: Κάτω από τα 700 τ.μ. της λευκής τέντας που έχει στηθεί στην
Πλατεία Κλαυθμώνος, 4.000 τίτλοι και περίπου 85.000 αντίτυπα, από 160
εκδοτικούς οίκους ολόκληρης της Ελλάδας, καταθέτουν υποψηφιότητα για μια θέση
στα ράφια της βιβλιοθήκης μας. Ύστερα από επτά χρόνια, είναι πλέον θεσμός η
ετήσια διοργάνωση του Συνδέσμου Εκδοτών Βιβλίου και του Συλλόγου Εκδοτών
Βιβλιοπωλών Αθηνών, που υλοποιείται σε συνεργασία με τον Δήμο Αθηναίων. 
Γιατί να πάμε: Διότι ψάχνουμε παλιά βιβλία σε πολύ χαμηλές τιμές. Και
διότι βαρεθήκαμε να βλέπουμε στα ράφια των βιβλιοπωλείων μόνον «φρέσκες»
εκδόσεις. 
Κανείς δεν φεύγει παραπονεμένος. Βιβλία πολιτικά, ιστορικά,
λογοτεχνικά, τέχνης, ιατρικά, λεξικά, θρησκευτικού περιεχομένου, λευκώματα,
αστρολογίας, παιδικά, μαγειρικής, λογοτεχνικά περιοδικά, έως και παρτιτούρες
περιμένουν τους υποψήφιους αγοραστές, τοποθετημένα με τάξη στους πάγκους του
παζαριού. 
Δηλαδή; Δηλαδή από Βρεττάκο μέχρι Τσακνιά και από Λόρκα μέχρι Ίψεν. Και
από Νίτσε μέχρι Βέλτσο. Και Παλαμά. Και Πλωρίτη. Και Χέμινγουεϊ. Μέχρι και
Σημίτη! 
Μόνον ελληνικά; Όχι. Λιγοστοί μεν, αλλά υπάρχουν τίτλοι και στα
αγγλικά, τα γαλλικά και τα γερμανικά. 
Του ενός ευρώ... τα βιβλία: Οι τιμές ξεκινούν από 1# και φτάνουν έως τα
5#. Υπάρχουν βέβαια και εξαιρέσεις, όπως το δίτομο έργο «Τα μοναστήρια της
Ηπείρου», που αγγίζει τα 41#. Δεκτά ευρώ και δραχμές. 
Βιβλιόφιλοι ετών αναζητούν τα αγαπημένα τους βιβλία ανάμεσα στους πάγκους του
φετινού παζαριού βιβλίου

Γιατί τόσο φθηνά; Διότι πρόκειται για βιβλία που εκδόθηκαν πριν από το
1999, οπότε και ίσχυσε ο νόμος περί της ενιαίας τιμής του βιβλίου. Έτσι, οι
εκδότες μπορούν να τα διαθέσουν στο παζάρι με έκπτωση έως και 70% της αρχικής
τους τιμής. 
Και από εμφάνιση; Τα περισσότερα αντίτυπα είναι σε άριστη κατάσταση.
Υπάρχουν όμως και κάποια ελαφρώς «ταλαιπωρημένα» από τον χρόνο. Το βέβαιο
είναι πως δεν είναι από δεύτερο χέρι. 
Τα παλαιότερα: «Τα δίποδα» της Κ. Έβαλτ με χρονολογία έκδοσης το 1923
και ο «Ματτίας Σάντορφ» του Ιουλίου Βερν που εκδόθηκε το 1948. 
Όποιος προλάβει: Στους πάγκους βρίσκουμε αρκετούς τίτλους που τείνουν
προς εξαφάνιση, ανάμεσά τους και τα 20 τελευταία αντίτυπα του μυθιστορήματος
της Νίκης Νίκα, «Πολυτίμη». 
Θα ήταν καλύτερα, αν τα βιβλία ήταν τοποθετημένα κατά θέμα και όχι κατά
εκδοτικό οίκο. Θα βρίσκαμε πιο εύκολα αυτό που ψάχνουμε και θα προγραμματίζαμε
καλύτερα τις αγορές μας. 
Χμμ. Αφόρητη η ζέστη - ιδίως το πρωί - κάτω από την τέντα. Κυκλοφοριακό
κομφούζιο στους στενούς διαδρόμους, ιδιαιτέρως όταν οι υπάλληλοι επιχειρούν να
ανατροφοδοτήσουν τους πάγκους. 
Η κοσμοσυρροή και οι ατελείωτες ουρές στα τρία ταμεία του παζαριού
αποδεικνύουν πως τα 700 τ.μ. - 100 τ.μ. περισσότερα από πέρυσι - δεν επαρκούν
για να ικανοποιήσουν τους διψασμένους φίλους του βιβλίου. Του χρόνου, λοιπόν,
περισσότερα τετραγωνικά και περισσότερα ταμεία. 
<H3>Οδηγίες «χρήσης»
</H3>
Πού: Στην Πλατεία Κλαυθμώνος. 
Πώς πάμε: Με το αυτοκίνητο, γιατί μετά τη βόλτα στο παζάρι, το
πορτ-παγκαζ είναι απαραίτητο. Ή με το Μετρό, Σταθμός Πανεπιστήμιο (ακριβώς
απέναντι, στην οδό Κοραή). 
Πού παρκάρουμε: Στο υπόγειο πάρκινγκ της Πλατείας Κλαυθμώνος και στον
γειτονικό υπαίθριο χώρο. 
Μέχρι πότε: Έως και τις 11 Φεβρουαρίου. 
Ώρες λειτουργίας: 10 π.μ.-10 μ.μ. 
Ώρες αιχμής: Όλες.

<H3>INFO
</H3>
Πολλές ενδιαφέρουσες γεύσεις στους φούρνους της γειτονικής οδού Δραγατσανίου.
Και για όσους βρεθούν απογευματάκι στο παζάρι, η πολιτιστική βόλτα μπορεί να
κλείσει στους κινηματογράφους της περιοχής, που δεν είναι και λίγοι: «Άστυ»,
«Άστορ», «Απόλλων», «Αττικόν».
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17259P241</ED>
<ID>
ID:305035

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Υπολογιστής ...κεφαλιού
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Αν σας αρέσει να περπατάτε στον δρόμο και να μοιάζετε με χαρακτήρα του Σταρ
Τρεκ, αυτό το μηχάνημα είναι για εσάς. Το κομπιούτερ που φοριέται, ονομάζεται
Poma και είναι προϊόν της εταιρείας Xybernaut. Το φοράτε στο κεφάλι και τη
μέση και διαβάζετε τα email σας, ακούτε μουσική ή παίζετε παιχνίδια στον
δρόμο. Το κομμάτι που μπαίνει στο κεφάλι ζυγίζει μόλις 85 γραμμάρια και
αντικαθιστά εν μέρει το κινητό, το λάπτοπ, το μπίπερ και το γουόκμαν που
παίζει μουσική από ΜΡ3. Αποτελείται από ένα σετ για το κεφάλι, με μία μικρή
οθόνη μιας ίντσας, ένα οπτικό ποντίκι που το λειτουργείτε με το χέρι και ένα
κομπιούτερ σε μέγεθος ηλεκτρονικής ατζέντας. 
Η οθόνη, παρ' ότι μικρή, επειδή είναι μπροστά στο μάτι μοιάζει με μεγάλη σε
μοντέλο desktop. Αλλά είναι έτσι σχεδιασμένη, ώστε να μπορεί ο χρήστης να
βλέπει γύρω του χωρίς πρόβλημα. Η μονάδα του υπολογιστή κατασκευάζεται από τη
Hitachi, λειτουργεί με τα Windows CE, ζυγίζει 280 γραμμάρια και δέχεται ένα
ασύρματο μόντεμ, έναν φορητό σκληρό δίσκο και ένα πληκτρολόγιο, το οποίο
επίσης φοριέται. Σε μελλοντικές εκδοχές, οι σχεδιαστές της εταιρείας
ετοιμάζουν οθόνες που ενσωματώνονται σε γυαλιά και καπέλα.

<H3>INFO
</H3>
Το Poma θα βγει στην αγορά τον Μάρτιο και η τιμή του θα είναι 1.665 ευρώ.
Μπορείτε να το παραγγείλετε από τώρα στη διεύθυνση http: //www.xybernaut.com/newxybernaut/Solutions/product/poma-product.htm.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17259P242</ED>
<ID>
ID:305083

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P24&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Πόθοι στις πίστες
</H2><H4>Μπαλέτα εισαγωγής και σκυλάδικη μουσική στις πίστες
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Στα χωράφια, παράγκες με μουσική γαβ γαβ και κορίτσια για κατανάλωση και
ποθοπλάνταχτες νύχτες που ροκανίζουν μεροκάματα και αγροτικές επιδοτήσεις,
αλλά διασκεδάζουν για λίγο την απομόνωση, έγιναν μέρος του πολιτισμού του τόπου

Παράγκες προχειροστημένες σε χωράφια, βαριεστημένες «ορχήστρες» με ένα
μπουζούκι και ένα συνθεσάιζερ που παίζει όλους τους σκοπούς και κορίτσια που
γδύνονται εύκολα, εισαγωγής κατά προτίμηση, και παριστάνουν πως τραγουδούν,
στην καλύτερη περίπτωση τα καταφέρνουν κιόλας, και πόθοι που φουντώνουν κάτω
από τους καπνούς, ατμόσφαιρα φτηνού ερωτισμού, εκείνου που γεννάει το σκοτάδι
και η αίσθηση του ανεπίσημου, του πληρωμένου, του κλεμμένου. Μια ολόκληρη
μυθολογία του σύγχρονου ελληνικού πολιτισμού ο κόσμος των σκυλάδικων,
γοητευτική με τα άνομα πάθη και τις υπερβολές δεν γλίτωσε από την τηλεόραση. 
Το καινούργιο σίριαλ του Star «Εν Ιορδάνη» με τη Βάνα Μπάρμπα στον ρόλο
της προκλητικής γόησσας της σκυλάδικης πίστας, αλλά και το σίριαλ της ΕΤ1 «Η
φωνή», βασισμένο στο ομώνυμο μυθιστόρημα του Χωμενίδη, επίσης έχει ντεκόρ της
ιστορίας τον κόσμο των σκυλάδικων και των σουξέ, ενώ ήδη πέρυσι ένα ακόμη
σίριαλ, του ΑΝΤ1 αυτό, με ιστορία το αίσθημα μεταξύ μιας λαϊκής τραγουδίστριας
και ενός ροκά, είναι η απόπειρα της τηλεόρασης να εκμεταλλευτεί την αμαρτωλή
γοητεία των σκυλάδικων. 
Ιδιομορφία της ντόπιας διασκέδασης, που έχει κάτι από την ανατολίτικη
μυστικότητα κατά το ξέσπασμα των αρσενικών πόθων σε χώρους καθορισμένους γι'
αυτό, αλλά που προσφέρει μια αίσθηση απελευθέρωσης από επίσημους κανόνες, τα
σκυλάδικα παραμένουν τόποι μυθικοί και άγνωστοι για την επίσημη ψυχαγωγία. 
Λένε πως εκεί τα ένστικτα βρίσκονται ελεύθερα, πως όλα είναι ωμά,
σκληρά και παρά τα υπερβολικά φτιασίδια, απαλλαγμένα από τις συμβάσεις μιας
καθημερινής ζωής. Γι' αυτό και αντιμετωπίζονται με ένα είδος ρομαντισμού, σαν
να πρόκειται για χώρους όπου η ανθρώπινη ύπαρξη εκφράζεται αυθόρμητα. Όπως κι
αν έχει, αυτός ο κόσμος αποτελεί συστατικό στοιχείο του νεοελληνικού
πολιτισμού, καθώς στις μπουζοκοπλάνταχτες γωνιές του έχουν σπαταληθεί
αγροτικές επιδοτήσεις, μεροκάματα, οικογενειακές επιχειρήσεις, έχουν πνιγεί σε
νοθευμένο αλκοόλ νταλκάδες. Στις απομονωμένες κλειστές επαρχίες, όπου η ζωή
ασφυκτιά, το σκυλάδικο έγινε η φανταχτερή διέξοδος, ο χώρος επίδειξης πλούτου
και δύναμης. 
Ιδανική η μυθολογία των χώρων αυτών για τη λογοτεχνία και την τηλεόραση ή το
σινεμά. Οι μοιραίες μπουζουξούδες και οι νεαροί αφελείς επαρχιώτες φαντάροι,
όπως στο «Εν Ιορδάνη». Ο αφελής κορνετίστας, ο Δώρος, που τον εκμεταλλεύονται
στα σκυλάδικα, επειδή ερωτεύτηκε την Ουκρανή του μπαλέτου, όπως στη «Φωνή».
Πάντα υπάρχει ο αφελής που μαγεύεται, που μπερδεύει την πίστα και τους νόμους
της με την κανονική ζωή και πάντα υπάρχει η «καθαρή συνείδηση» μέσα στο
βρώμικο περιβάλλον που θα τον σώσει, θα τον φροντίσει. Σημασία έχει ότι το
σκυλάδικο φόντο, το ντεκόρ της επαρχιακής νύχτας, επισημοποιήθηκε σαν μέρος
της κουλτούρας του τόπου. 
Έχει αδυναμία το τηλεοπτικό θέαμα στον τσιφτετελοπολιτισμό, στα όπα και
τις πίστες, προβάλλει τους σταρ της νύχτας, ακριβοντυμένους,
ακριβοστολισμένους, ακριβοπληρωμένα προϊόντα του σταρ σύστεμ, που
στριμώχνονται ποιος να τους πρωτοκαλέσει στα τηλεοπτικά και μη σαλονάκια, στις
πρεμιέρες, στα θέατρα. 
Τα κορίτσια των σκυλάδικων δεν είναι το ίδιο λαμπερά. Η μυθολογία εδώ
είναι άλλη, αναπτύσσεται στη σκοτεινή πλευρά της διασκέδασης, μπερδεύεται με
ανθρώπινα πάθη, δεν είναι αποστειρωμένη, έχει την αισθητική της επαφής, ακόμη
κι αν είναι επαφή πληρωμένη. Όπως κι αν έχει, αποτελεί μέσα στη φτιασιδωμένη
αυθεντικότητά της μεγάλο μέρος της εγχώριας καταναλωτικής βιομηχανίας της
νύχτας. Είναι ίσως η ισχυρότερη που διαθέτουμε και επιβεβαιώνεται από την
τηλεοπτική της αποθέωση.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17259P491</ED>
<ID>
ID:305036

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P49&aa=1</URL></REF>


Article

<CATEGORY>vin09</CATEGORY>

 <H2>Οι «ευχές» τριών νέων
</H2>
Την Τρίτη, 12 Φεβρουαρίου, θα προβληθεί από το Mega η τηλεταινία του
Χριστόφορου Παπακαλιάτη «Τρεις ευχές» (στις 9 το βράδυ). Πρόκειται για ένα
ερωτικό δράμα με έντονα τα στοιχεία του ερωτικού θρίλερ. Τρεις φίλοι
επιστρέφουν στα σπίτια τους ύστερα από ένα πάρτι. Είναι και οι τρεις
μεθυσμένοι. Μέσα στο σκοτάδι δεν διακρίνουν τη σιλουέτα ενός άντρα, που
εμφανίζεται ξαφνικά μπροστά τους. Ο άντρας πέφτει στην άσφαλτο νεκρός.
Πανικός! Ορκίζονται να μην αποκαλύψουν ποτέ σε κανέναν τι έγινε εκείνο το
βράδυ. Ύστερα απο κάποια χρόνια βρίσκονται στην Αθήνα. Αυτό που τους συνδέει
πια δεν είναι η φιλία, αλλά ο φόβος. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17259P492</ED>
<ID>
ID:305084

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P49&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 4/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

17.45 Tempo 
«Ραντεβού στην Κέρκυρα» 
Όλα και όλοι είναι «πρώτης γραμμής»: Ιάκωβος Καμπανέλλης στο σενάριο, Καρέζη,
Αλεξανδράκης, Χαλκούση, Καλλέργης πρωταγωνιστές, Χατζιδάκις στη μουσική και
Ντίμης Δαδήρας στη σκηνοθεσία. Από τις ωραιότερες κομεντί - '60 - του παλιού
ελληνικού σινεμά. (Διάρκεια: 81΄) *** 
21.00 Alpha 
«Το φθινόπωρο της σιωπής» (Silent fall) 
Σοβαρά θέματα «πιασμένα» με σοβαρές προθέσεις: Ο Ρίτσαρντ Ντρέιφους στον ρόλο
ενός παιδοψυχολόγου που αμφισβητούνται οι μέθοδοί του, προσπαθεί να βοηθήσει
ένα αυτιστικό αγόρι που έγινε μάρτυρας μιας διπλής δολοφονίας. Του καλού
Αυστραλού σκηνοθέτη - '94 - Μπρους Μπέρεσφορντ («Τρυφερές σχέσεις», «Ο σοφέρ
της κυρίας Ντέιζι», «Εγκλήματα καρδιάς» κ.ά (Διάρκεια 97΄). **½ 
21.00 Star 
«Φονικό όπλο 4» (Lethal Weapon 4) 
Οι σκληροτράχηλοι αστυνομικοί Ριγκς και Μέρτοου επανέρχονται ακόμη πιο
δυναμικοί σε αυτό το σίκουελ, επίσης σκηνοθετημένο από τον Ρίτσαρντ Ντόνερ Με
τον Μελ Γκίμπσον και τον Ντάνι Γκλόβερ. (Διάρκεια: 140'). ** 
21.45 Alter 
Ο Χάρισον Φορντ στην περιπέτεια «Ιντιάνα Τζόουνς και ο ναός του χαμένου
θησαυρού» (Alter, 21.45)

«Ο Ιντιάνα Τζόουνς και ο ναός του χαμένου θησαυρού» (Indiana Jones and
the temple of doom) 
Σε αυτό το σίκουελ - από τις σπάνιες περιπτώσεις που η «συνέχεια» δεν είναι
κατώτερη του πρώτου - ο Χάρισον Φορντ καταφέρνει να ολοκληρώσει τον «μύθο» του
ατρόμητου, είρωνος και... φλογερού αρχαιολόγου. Εδώ - '84 - ψάχνει ένα
πολύτιμο διαμάντι και ως καλό «Αμερικανάκι» σώζει δώδεκα παιδιά που έπεσαν
θύματα απαγωγής στη τριτοκοσμική και... βάρβαρη Ανατολική Ινδία. (Διάρκεια:
118') *** 
23.00 ΕΤ3 
«Ταξίδι στο Μανχάταν» (The daytrippers ) 
Μαύρη, τρελή και «φευγάτη» κωμωδία '96 - με μια οικογένεια να καταφτάνει στη
Νέα Υόρκη για να συμμαζέψει τον άπιστο σύζυγο τής κόρης τους. Του συγγραφέα
Γκρεγκ Μοτόλα στην πρώτη σκηνοθετική δουλειά του. (Διάρκεια: 87') ** 
23.30 ΕΤ1 
«Η αριστοκρατία του εγκλήματος» (The killer elite) 
Βρώμικα παιχνίδια εξουσίας και υποκόσμου - '75 - του Σαμ Πέκινπα (1926-1984),
που είχε «άχτι» και τις δύο πλευρές. Πληρωμένοι δολοφόνοι που συνεργάζονται με
τη CIA, στρέφονται ο ένας εναντίον του άλλου και ξανασυναντώνται στην
«προστασία» από τρομοκράτες ενός Ασιάτη πολιτικού. Με τους Τζέιμς Κάαν,
Ρόμπερτ Ντιβάλ, Άρθουρ Χιλ. (Διάρκεια 120') *** 
00.45 Tempo 
«Ρίκο» (Men of means) 
Ο συμπαθής ζεν πρεμιέ Μάικλ Παρέ, που δεν κατάφερε να γίνει σταρ πρώτης
διαλογής, σε ένα γκανγκστερικό φιλμ της σειράς - '99 - σε σκηνοθεσία Τζορτζ
Μέντελακ. Είναι ξεπεσμένος ποδοσφαιριστής που δουλεύει σαν μπράβος ενός άγριου
αρχιμαφιόζου. (Διάρκεια: 89') ** 
01.45 Star 
«Ο ακέφαλος καβαλάρης» (The legend of sleepy hollow ) 
Άλλη μια «προσέγγιση» - '99 - του μύθου τού ακέφαλου καβαλάρη, πολύ κατώτερη,
φυσικά, της ταινίας του Τιμ Μπάρτον. Σκηνοθεσία Πιερ Γκανγκ, με τους Μπρεντ
Κάρβερ, Ρέιτσελ Λεφέβρ. (Διάρκεια: 87΄) ** 
02.20 Antenna 
«Οι αντάρτες του Ειρηνικού» (Mutiny) 
Πολεμική περιπέτεια - '43 - του πολύ καλού, ρωσικής καταγωγής, Έντουαρντ
Ντμίτρικ που έκανε λαμπρή καριέρα στο Χόλιγουντ αλλά τον «έφαγε» η περιβόητη
Επιτροπή Αντιαμερικανικών Ενεργειών του Μακάρθι. Με τους Μαρκ Στίβενς, Άντζελα
Λάνσμπερι. (Διάρκεια: 77') **½

<H3>ΤΟΡ 3
</H3>
1. «Ο Ιντιάνα Τζόουνς και ο ναός του χαμένου θησαυρού»: Με τον Χ.
Φορντ. (21.45, Alter). 
2. «Η αριστοκρατία του εγκλήματος»: Πληρωμένοι δολοφόνοι. (23.30, ΕΤ1). 
3. «Το φθινόπωρο της σιωπής»: Δράμα με καλούς σταρ και σκηνοθέτη.
(21.00, Alpha). 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17259P493</ED>
<ID>
ID:305123

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P49&aa=3</URL></REF>


Article

<CATEGORY>vin09</CATEGORY>

 <H2>Μουσεία στα πρόθυρα νευρικής κρίσης
</H2><H4>Η δραματική μείωση των επισκεπτών στα μεγάλα μουσεία, το Βρετανικό και το
Λούβρο, αφορά την κρίση των ιδεών, και όχι την επίθεση της 11ης Σεπτεμβρίου
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

«Τα εκθέματά του κάποτε ενέπνευσαν τους Κιτς και Σέλεϊ. Και τώρα έχει
καταντήσει να προβάλλει ταινίες Αγκάθα Κρίστι», γράφουν οι εφημερίδες της
Αγγλίας, και βάζουν τον Ηρακλή Πουαρό να ατενίζει το Βρετανικό Μουσείο από
το... παράθυρο του Οριάν Εξπρές

Τα δύο μεγαλύτερα ευρωπαϊκά μουσεία, το Λούβρο και το Βρετανικό Μουσείο, έχουν
θησαυρούς και εκατομμύρια επισκέπτες. Δεν έχουν όμως απήχηση στη σύγχρονη
κοινωνία. Αυτή είναι η ρίζα της βαθιάς κρίσης που εκδηλώνεται με θεαματική
μείωση των επισκεπτών, πτώση των εσόδων και περικοπές σε όλα τα επίπεδα -
ωραρίων και προσωπικού -, αλλά και με το κλείσιμο κάποιων αιθουσών για λόγους
οικονομίας. 
Πλησιάζοντας την 250ή επέτειο των γενεθλίων του, το Βρετανικό Μουσείο μοιάζει
με ένα σώμα χωρίς εγκέφαλο που παραπαίει. «Δεν φαίνεται να ξέρει για ποιον
είναι, για ποιο σκοπό, ενώ οι ιθύνοντες, λόγιοι και άνθρωποι του μάρκετινγκ,
μοιάζουν να αντιμετωπίζουν το κοινό σαν ηλιθίους» γράφουν οι βρετανικές
εφημερίδες με αφορμή την έκθεση «Η Άγκαθα Κρίστι και η Αρχαιολογία», που
συνεχίζεται ώς τις 24 Μαρτίου. 
Δεν φταίει το έλλειμμα των πέντε εκατομμυρίων λιρών ούτε η πτώση των
εσόδων του Βρετανικού Μουσείου, από χορηγίες και εμπορικές δραστηριότητες,
κατά ένα εκατομμύριο λίρες μετά το τρομοκρατικό χτύπημα της 11ης Σεπτεμβρίου,
που έπληξε τον τουρισμό. Οι εκθέσεις που γίνονται για να ευχαριστήσουν τα
πλήθη, δεν αποτελούν πολιτιστικά γεγονότα. Παράδειγμα, η έκθεση της
Κλεοπάτρας. Λες και κάποιοι θεωρούν ότι το κοινό είναι ικανό να θαυμάσει μόνο
μια μεγάλη φωτογραφία της Λιζ Τέιλορ ως Κλεοπάτρα και κατόπιν να τραβήξει κατά
το πωλητήριο του μουσείου. Ούτε η σύμπραξη με τα φεστιβάλ προώθησης που
οργανώνουν και επιχορηγούν αδρά διάφορες χώρες πείθει το κοινό, αφού δεν
υπάρχει στην πραγματικότητα ένα σημείο πνευματικής πρόκλησης ή αναφοράς που να
ενδιαφέρει ευρύτερα. 
Το Βρετανικό Μουσείο απευθύνεται σε επισκέπτες - 4,6 εκατομμύρια το 2002 - κι
αυτοί ορίζονται ως τουρίστες, οικογένειες με παιδιά κ.λπ., και σε ένα τελείως
ξεχωριστό, ακροατήριο, μια μικρή ελίτ, στην οποία απευθύνεται μέσω σεμιναρίων
και διαλέξεων. Όμως η έννοια του κοινού περιέχει μια κοινότητα, που μοιράζεται
έναν πολιτιστικό χώρο. 
Αυτή η αίσθηση κοινωνικής και πολιτιστικής αποστολής και σχέσης μουσείου και
κοινού υπονομεύεται από εκθέσεις που υποτιμούν τη νοημοσύνη και κατευθύνουν το
κοινό προς το ταξιδιωτικό βαγόνι του «Οριάν Εξπρές» εν ονόματι της Άγκαθα
Κρίστι, η οποία εμφανίζεται ως ερασιτέχνις αρχαιολόγος. Εκθέματα, όπως οι
ταξιδιωτικές τσάντες Λουί Βιτόν, που δίνουν μια ατμόσφαιρα Άγκαθα Κρίστι,
χρησιμοποιούνται ως όχημα που θα γοητεύσει και θα οδηγήσει τον κόσμο στα
ευρήματα της ανασκαφής της Αρχαίας Νιμρούντ στην Ασσυρία. Όμως δεν φθάνουν για
να εξηγήσουν τη σημασία του τόπου που ανέσκαψε ο σύζυγος της Άγκαθα Κρίστι,
Μαξ Μάλοουαν, που ήταν αρχαιολόγος. 
<H3>Λούβρο... εκ περιτροπής
</H3>
Το τίμημα της ανανέωσης του Λούβρου πληρώνουν τώρα τα έργα τέχνης. Ολόκληρες
πτέρυγες του μουσείου κλείνουν, επειδή το κράτος κάνει περικοπές προσωπικού
(εδώ, εικόνα απεργίας)

Στο Λούβρο, οι περικοπές που επέβαλε το κράτος στα έξοδα φύλαξης, υποχρέωσαν
το μουσείο στο κλείσιμο εκ περιτροπής τού 25% των αιθουσών του σε καθημερινή
βάση. Το γεγονός οδήγησε τον διευθυντή Ανρί Λουαρέτ σε ανοιχτή, δημόσια
σύγκρουση με τη σοσιαλίστρια υπουργό Πολιτισμού Κατρίν Τάσκα. Ο μεν την
κατηγορεί για άδικη και ανοιχτή κρατική παρέμβαση στην αυτονομία του Μουσείου,
για κρατισμό, αφού η κ. Τάσκα θεωρεί ότι ο αληθινός θεματοφύλακας αλλά και
ιδιοκτήτης του γαλλικού πολιτισμού είναι το υπουργείο. Η υπουργός κατηγορεί
τον διευθυντή του Λούβρου Ανρί Λουαρέτ ότι «συμπαθεί» την ιδέα της
ιδιωτικοποίησης του Λούβρου. Η μείωση των επισκεπτών του Λούβρου από έξι
εκατομμύρια που ήταν το 2000 σε 5,2 το 2001 είναι όμως γεγονός. Αποδίδεται στο
τρομοκρατικό χτύπημα της 11ης Νοεμβρίου. 
Ορισμένα από τα προβλήματα του Λούβρου είναι αποτέλεσμα της επιτυχίας
του. Οι επισκέπτες διπλασιάσθηκαν μετά την ανακαίνιση, το άνοιγμα νέων
πτερύγων και την ανέγερση της γυάλινης πυραμίδας του Μινγκ Πέι. Το προσωπικό
του Λούβρου δεν αυξήθηκε παρ' ότι η επέκταση έγινε με δαπάνες 1,1 δισ.
δολαρίων του κρατικού προϋπολογισμού. Ο κρατικός προϋπολογισμός άλλωστε
καλύπτει το 70% των εξόδων του μουσείου. Από την πλευρά του το Υπ. Πολιτισμού
σε αναφορά του κατηγορεί τους υπαλλήλους του μουσείου πώς δεν εργάζονται τις
μισές από τις εργάσιμες ημέρες, ενώ οι νυχτοφύλακες δεν δουλεύουν τρεις στις
τέσσερις νύχτες του έτους. 
Την ίδια στιγμή των περικοπών, τα ταμεία εισιτηρίων του Λούβρου έχουν
συνεταίρο τη Γαλλική Ένωση για την ενίσχυση των εθνικών μουσείων, στην οποία
προσφέρουν πάνω από 9 εκατομμύρια δολάρια κάθε χρόνο, αλλά το Λούβρο παίρνει
πίσω μόνο 4 εκατ. δολάρια. Ο διευθυντής του Λούβρου δεν μπορεί να καταπιεί το
γεγονός ότι αναγκάσθηκε να περικόψει κατά 25% το πρόγραμμα συντήρησης και να
ματαιώσει ή να αναβάλει κάποιες περιοδικές εκθέσεις και αποδίδει τις δυσκολίες
του Μουσείου στον τρόπο άσκησης της κρατικής κηδεμονίας.

<H3>Εθνικό 371.000 επισκεπτών </H3>
Τα μεγέθη των επισκεπτών στο Εθνικό Αρχαιολογικό Μουσείο της Αθήνας
παραμένουν σχεδόν σταθερά επί μια δεκαετία, παρά τη θεαματική αύξηση του
τουρισμού στο ίδιο διάστημα. Μόλις 299.000 εισιτήρια διατέθηκαν το 2000
(245.000 το 1992), ενώ το 2000 κόπηκαν και 72.000 εισιτήρια ελευθέρας (55.000
το 1992). Η χαμηλή επισκεψιμότητα γίνεται κατανοητή αν τη συγκρίνουμε με τους
επισκέπτες της Ακρόπολης, που έφθασαν το 1.253.000 το 2000. 
Τα πολιτικά σχέδια για το μέλλον του Μουσείου προβλέπουν τη ριζική
ανακαίνιση του ιστορικού κτιρίου του Τσίλερ, την επέκτασή του σε άλλο - ίσως
και υπόγειο - χώρο και τη χορήγηση μιας διοικητικής αυτονομίας. Στρέφονται
δηλαδή προς την κατεύθυνση της υποδομής και της παροχής καλύτερων υπηρεσιών. 
Κλειστή λόγω του σεισμού του '99 παραμένει η συλλογή των αγγείων -
ολόκληρος δηλαδή ο άνω όροφος -, ενώ λόγω ελλείψεως φυλάκων δεν βλέπουμε τις
αίθουσες με τις συλλογές κοσμημάτων, μικροτεχνίας κοροπλαστικής, γυαλιού. Λόγω
ελλείψεως επιστημονικού προσωπικού αλλά και της αρχαιολογικής νοοτροπίας,
ολόκληρες συλλογές μένουν αδημοσίευτες στα υπόγεια. 
Μια διαφορά σε σχέση με τα μουσεία του εξωτερικού είναι ότι δεν εκδηλώνεται
καμία αντίδραση ή διαμαρτυρία, λόγω του δημοσιοϋπαλληλικού κώδικα. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P51</CAT>
<ED>
Κωδικός άρθρου: A17259P511</ED>
<ID>
ID:305037

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P51&aa=1</URL></REF>


Article

<CATEGORY>vin09</CATEGORY>

 <H5>«ΖΑΚΥΝΘΟΣ - 2002» </H5><H2>Ζακυνθινός πολιτισμός
</H2><H4>Ετήσια έκδοση, πολλαπλά χρήσιμη και απολαυστική, με ημερολόγιο - εορτολόγιο,
σαράντα πρωτότυπα κείμενα για τη ζακυνθινή ιστορία, παράδοση, λαογραφία,
λογοτεχνία. Και μαζί ένα μικρό, αλλά όχι φτωχό, αφιέρωμα στον Γρηγόριο
Ξενόπουλο </H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
Για τρίτη συνεχή χρονιά ο Διονύσης Μοναμούτης βρήκε το κουράγιο να τυπώσει το
λογοτεχνικό, ιστορικό και λαογραφικό «Ημερολόγιο» για τη Ζάκυνθο. Έκδοση
πολύτιμη, θησαυροφυλάκιο 400 σελίδων για τις επερχόμενες γενιές των Ζακυνθινών
- και όχι μόνο. Λίγο να έχει ασχοληθεί κάποιος με παρόμοιες δουλειές, κατανοεί
τον μόχθο και τις δυσκολίες του εγχειρήματος. Όπως φαίνεται και από τα
εισαγωγικά σημειώματα, η συμμετοχή τού επίσης Ζακυνθινού εκδότη τού «Περίπλου»
και των ομωνύμων εκδόσεων Διονύση Βίτσου ήταν καθοριστική για την
πραγματοποίηση του πλούσιου «Ημερολογίου». 
Αποτέλεσμα, ένας πολλαπλά χρήσιμος και απολαυστικός τόμος για Ζακύνθιους και
μη, που περιλαμβάνει: Ημερολόγιο - εορτολόγιο κατά μήνα και καταγραφή των
γεγονότων του 2001 στη Ζάκυνθο. Ακολουθούν σαράντα (!) πρωτότυπα κείμενα κάθε
είδους, με κοινό άξονα τον ζακυνθινό πολιτισμό. Στο τέλος της έκδοσης ένα
μικρό, αλλά καθόλου φτωχό, αφιέρωμα στον Γρηγόριο Ξενόπουλο. 
Από τα πιο ενδιαφέροντα κείμενα, η αφήγηση του αρχιδούκα Λουδοβίκου Σαλβατόρ
(1847 - 1915) «Τρεις ιστορίες φρίκης από το Zante». Ιστορίες από παλαιότερους
χρόνους, με φόνους, δολοπλοκίες, εκδίκηση και βεντέτα. Το θέμα αποκτά
μεγαλύτερο ενδιαφέρον από το δοκίμιο του δρα Ιστορίας Δημήτρη Αρβανιτάκη
«Μαύρο και γαλάζιο αίμα - Μικρό υστερόγραφο στις τρεις ιστορίες φρίκης», που
ακολουθεί. 
Από τα άλλα θέματα του «Ημερολογίου»: 
Το ναυάγιο ενός πλοίου του 16ου αιώνα στο λιμάνι της Ζακύνθου, Η Ζάκυνθος ως
τόπος εξορίας ή αναψυχής για την έκπτωτη Καρολίνα της Νεαπόλεως, Έμμετρος
απαρίθμηση των ιερών ναών της πόλεως Ζακύνθου του 1900, Φαρμακευτικά και
αρωματικά φυτά της Ζακύνθου, Ο 1ος στοχασμός του Διονυσίου Σολωμού, Από τη
λογία πολιτική ποίηση τση Ζάκυθος, Γραφή πνοής για τον Δημήτρη Λάγιο, Από το
καρναβάλι ώς το μεγαλοβδόμαδο. 
Θα ήθελα να συστήσω σε όσους πάρουν το «Ημερολόγιο» του Μοναμούτη, να μην
προσπεράσουν το κείμενο του συγγραφέα και ιστορικού ερευνητή Νίκια Λούντζη με
τον τίτλο «Επιστολή κάπως ακατάληπτος, επί αιτήματος ακαταλήπτου». 
Ο Λούντζης περιγράφει τυχαία συνάντησή του (αληθινή; φανταστική;) σε αθηναϊκό
μπαρ με ένα φίλο του Κεφαλονίτη, καθηγητή Πανεπιστημίου, που συνοδεύει
πανέμορφη και πανέξυπνη φοιτήτρια. 
Η συζήτηση μεταξύ των τριών περιστρέφεται στο παρελθόν, στο παρόν και στο
μέλλον της Ζακύνθου, αλλά με τι τρόπο! Κείμενο χυμώδες, χωρίς σοβαροφάνεια,
σπαρακτικό πίσω από τις γραμμές, παιγνιώδες συχνά, δίχως μίζερες «νοσταλγίες»,
με βαθιά αγάπη, που δεν την κραυγάζει, για το νησί του και τους ανθρώπους που
την αξίζουν. Υπερβαίνει τόσο πολύ τα συνήθη μεσσιανικά κείμενα, που θα
μπορούσε να είναι ένα έξοχο διήγημα. 
<H3>«ΠΟΡΦΥΡΑΣ» </H3><H3>Εμπειρίκος, ο πρώτος μηχανόβιος...
</H3>
Στο πλαίσιο του πλούσιου αφιερώματος στον Ανδρέα Εμπειρίκο, το περιοδικό (αρ.
101) δημοσιεύει μιαν εξαιρετικά ενδιαφέρουσα συζήτηση του Δημήτρη Καλοκύρη με
τον γιο τού ποιητή Λεωνίδα Εμπειρίκο. Ένα από τα θέματα που καταπιάνονται
είναι «ο μύθος του πάμπλουτου Εμπειρίκου». Ο Καλοκύρης ρωτά αν ο ποιητής
Εμπειρίκος επωφελήθηκε από τον πατρικό πλούτο, αν ήταν τελικά πλούσιος ο
Εμπειρίκος. Ο Λεωνίδας θυμίζει ότι ο συνονόματος παππούς του και πατέρας του
ποιητή, ήταν ο πλουσιότερος ίσως Έλληνας στη δεκαετία του 1910. Μέρος του
διαλόγου, για τον ποιητή: 
Λ. ΕΜΠ.: «... το 1925, μετά την πρώτη και πιο οξεία ρήξη με τον πατέρα του,
έπαψε να έχει οποιαδήποτε οικονομική σχέση μαζί του. Το 1925-31 στο Παρίσι
έκανε ψυχανάλυση και εργαζόταν σε διάφορες δουλειές του χειρίστου είδους,
δηλαδή του ποδαριού, ενώ μέχρι το 1926 είχε αυτοκίνητο "Bugati", ζούσε σαν
μεγαλοαστός της Κυανής Ακτής, έκανε ταξίδια Παρίσι - Μασσαλία, Μασσαλία -
Νίκαια και σ' άλλες πόλεις και μάλιστα όποιος το κάνει πιο γρήγορα, δηλαδή να
τρέχουν με 110 την ώρα. Με το "Bugati" έφτανε τα 112 την ώρα κι ήταν απίστευτη
ταχύτητα. Είχε και μοτοσυκλέτες "Χέντερσον", "Πήερς" και "Ντάγκλας", δηλαδή
απήλαυσε. 
Δ. ΚΑΛΟΚ.: Μηχανόβιος. 
Λ. ΕΜΠ.: Μηχανόβιος, ο πρώτος της Ελλάδας...». 
Στο αφιέρωμα υπάρχουν ακόμα επτά προσεγγίσεις στο «εμπειρίκειο ήθος» από
ισάριθμους μελετητές και ένα μελέτημα του Γιάννη Δάλλα για τον Άγγελο
Σικελιανό «που καταλήγει στον Εμπειρίκο, υποδηλώνοντας την αδιάκοπη ροή της
ελληνικής ποίησης...». 
* Αφιερωματικό στον Εμπειρίκο είναι και το νέο τεύχος (αρ. 5) του
περιοδικού «Δυτικές Ινδίες». 
<H3>«ΟΙΚΟΤΟΠΙΑ» </H3><H3>Οι χωρικοί σκοτώνουν τις αρκούδες;
</H3>
Βεβαίως όχι μόνον αυτοί, απαντά στο ερωτηματικό του τίτλου μας, ο Μενέλαος
Χρόνης, με ένα ψύχραιμο και εμπεριστατωμένο άρθρο στο περιοδικό (αρ. 20) για
το ζήτημα της επιβίωσης της καφέ αρκούδας στο Ζαγόρι. Αναλύοντας τις
γραφειοκρατικές και μίζερες διατάξεις για τις αποζημιώσεις των χωρικών, από
τις καταστροφές που προξενεί η αρκούδα, ο αρθρογράφος σημειώνει: 
«Είναι φανερό ότι το οικονομικό αλλά και το ηθικό βάρος της προστασίας της
αρκούδας δεν μπορεί να μετακυλίεται στην πλάτη του χωρικού. Δεν μπορεί να
ασκείται οικολογική πολιτική με "ξένα κόλλυβα"! Αντίθετα θα έπρεπε
ολόκληρη η κοινωνία να επωμιστεί το κόστος. Ποιος αλήθεια από τους ανάλαφρα
οικολογούντες θα δεχόταν να φθείρεται η δική του περιουσία χωρίς να
διεκδικήσει την δίκαιη αποκατάσταση και χωρίς τελικά (αφού δεν γίνεται αλλιώς)
να αμυνθεί;». 
Ο συγγραφέας του άρθρου θυμίζει, πολύ σωστά, την προηγούμενη επιτυχημένη
προσπάθεια στις Βόρειες Σποράδες, όπου φώκιες και ψαράδες συμβιώνουν αρμονικά.
Τόσο δύσκολο είναι πατήσουμε στα ίδια χνάρια στο Ζαγόρι ή όπου αλλού; 
<H3>«ΠΝΕΥΜΑΤΙΚΗ ΖΩΗ» </H3><H3>Βλαχογιάννης προς Βενιζέλο </H3>
Με ένα, άγνωστο έως τώρα, γράμμα του Γιάννη Βλαχογιάννη προς τον Ελευθέριο
Βενιζέλο (29/2/1924) αρχίζει το νέο τεύχος (αρ. 142). 
Ο Βλαχογιάννης προτρέπει τον Εθνάρχη: «Τώρα που είστε εδώ και δεν έχετε πολλές
σκοτούρες στο κεφάλι, ν' αποφασίσετε να φροντίσετε για τα μαύρα, τα
κατακαϋμένα νεοελληνικά μας γράμματα, την τέχνη και την επιστήμη...». 
Άλλο θέμα: Ο διευθυντής του περιοδικού Μιχάλης Σταφυλάς γράφει για τη
«χυδαιογραφία στη νεοελληνική λογοτεχνία», παραθέτοντας αποσπάσματα από έργα
Ελλήνων συγγραφέων που, κατά τη γνώμη του, περιέχουν «χυδαίες» λέξεις και
φράσεις. 
<H3>ΔΙΕΥΘΥΝΣΕΙΣ
</H3>
*«ΖΑΚΥΝΘΟΣ - 2002»: Σπ. Τρικούπη 20, Αθήνα - 10683, τηλ. 010-3307.000 
*«ΠΟΡΦΥΡΑΣ»: Τ.Θ. 206, Κέρκυρα - 49100, τηλ. 06610-31.923. 
*«ΔΥΤΙΚΕΣ ΙΝΔΙΕΣ»: Χαλκοκονδύλη 24-26, Αθήνα - 10432, τηλ. 010-5231.357 
*«ΟΙΚΟΤΟΠΙΑ»: Φραγγίνη 7, Θεσσαλονίκη - 54624, τηλ. 0310-241.791 
*«ΠΝΕΥΜΑΤΙΚΗ ΖΩΗ»: Χατζοπούλου 49, Καλλιθέα - 17671, τηλ. 010-9588.333 <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P52</CAT>
<ED>
Κωδικός άρθρου: A17259P521</ED>
<ID>
ID:305038

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P52&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Κατάπλασμα σε δίσκο πολυτελείας
</H2><H4>Υπάρχουν μερικά θεατρικά θέματα που υπακούουν στη γνωστή αρχή τού Μαρξ, όταν
επαναλαμβάνονται φαντάζουν γελοία
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Άλκης Κούρκουλος και η Τάνια Τρύπη σε σκηνή από το «Μιζερέρε» που
παρουσιάζεται στη Σκηνή Κοτοπούλη-REX του Εθνικού Θεάτρου

Ιδού το κατάπλασμα που μας σερβίρεται σε δίσκο πολυτελείας από το «Εθνικό
Θέατρο» στο REX. Πριν από πολλά χρόνια ευδοκίμησε στο θέατρο και στον
κινηματογράφο το μιούζικαλ «Καμπαρέ». Το είδαμε κι εδώ και ως έξοχη ταινία και
ως ανεκτό μιούζικαλ από τη Βουγιουκλάκη και τον Κατρανίδη. Δεν ξέρω σήμερα αν
ξαναπαιζόταν ως θέατρο τι αντίχτυπο και ποια επιτυχία θα είχε. Με μια καλή
διανομή, λόγω της σοφίας της αμερικανικής δοσολογίας του είδους, ίσως θα
πετύχαινε. 
Δεν ξέρω, γιατί το «Εθνικό Θέατρο», αφού ήθελε να παρουσιάσει κάτι εντυπωσιακό
απορροφώντας και την πληθώρα των ηθοποιών του, δεν κατέφυγε στο δοκιμασμένο
αυτό μιούζικαλ. Εκτός αν δεν μπόρεσε να εξασφαλίσει τα δικαιώματα. Το να
καταφύγει όμως στο άθλιο αυτό κείμενο που φέρει την υπογραφή ενός, εκ των
πραγμάτων ατζαμή από χέρι, το πράγμα παραγίνεται. Από πού έρχεται αυτός ο
κύριος Παναγιώτης Πασχίδης; Μάλλον από το πουθενά, αφού το κείμενό του, ό,τι
τέλος πάντων απέμεινε από τη γενναία, όπως φαίνεται και ομολογείται, επέμβαση
ριζικού λίφτινγκ, του Τσιάνου, δεν είναι ούτε κακό πρωτόλειο. Είναι μια
μπούρδα. Μπούρδα όμως με ιδεολογικό ύποπτο περιεχόμενο και κατάπτυστη «θέση». 
Γιατί τι θέλει τάχα να μας πει ο ανεκδιήγητος αυτός παρωδός. Πως μια εποχή η
γερμανική κοινωνία ήταν ένα απέραντο πορνείο πολυτελείας που το κατοικούσαν ή
κατέφευγαν σε αυτό τραβεστί, πόρνες, πορνίδια, Εβραίες φθισικές, λεσβίες,
ομοφυλόφιλοι ναζί, ημίτρελοι καλλιτέχνες, λυσσασμένες για σεξ αριστοκράτισσες,
δειλοί στρατηγοί, τρόφιμοι πορνείων, νόθοι γιοι εκπορνευμένων γυναίων,
κομμουνιστές ανέραστοι και ξεσκισμένες κομμουνίστριες που χρησιμοποιούν την
ιδεολογία τους για να κάνουν ματάκι στα όργια του πορνείου κτλ. και τα λοιπά.
Με μια τέτοια κοινωνία διεστραμμένων, χαμένων κορμιών, όπου κανείς ήρωας
(τρομάρα του, τι ήρωας, ρεμάλια όλοι) δεν είναι σόι άνθρωπος, όπου τα πάντα
είναι παρά φύσιν σεξ και διαφθορά, εξαγορές, εκβιασμοί, πλαστοπροσωπίες,
προδοσίες και υποκρισίες, όπου ακόμη και οι ιδέες είναι προσωπεία ακόρεστης
ηδονοθηρίας, μια τέτοια κοινωνία φαίνεται να δικαιώνει τους διώκτες της. 
Γιατί σ' αυτό το εξάμβλωμα που φιλοξενείται με αφειδώλευτη παραγωγή στην
Κρατική Σκηνή, πέρα από μια ισχνή κριτική που γίνεται στα τάγματα εφόδου του
ομοφυλόφιλου Ραιμ (τον οποίο εξόντωσε εξάλλου ο Χίτλερ στη νύχτα των μεγάλων
μαχαιριών), φαίνεται να δικαιώνει τον ναζισμό, αφού είχε βαλθεί να
εξολοθρεύσει το γουρνοσταλιό που παρουσιάζει ως γενική εικόνα της Γερμανίας ο
ατάλαντος Πασχίδης. Τι να πει κανείς για την «ηθική» αυτού του ελεεινού
θεάματος. Τι χαρμόσυνη, τι ευτυχισμένη, τι αμέριμνη που είναι η ζωή μέσα στο
πορνείο-καμπαρέ που διευθύνει ένας προαγωγός τραβεστί, πριν εμφανιστούν οι
απαίσιοι ναζί; 
Αυτός ο, κακή τη μοίρα, προβαλλόμενος ως νέος συγγραφέας τσαλαβουτάει σαν
πρωτάρης μέσα σε διάφορες συνταγές (κυρίως έργα θεατρικά και τηλεοπτικά τού
Φασμπίντερ) ανακατεύει με τη γελοία κουτάλα του εξπρεσιονιστικές εικόνες και
με τη μέθοδό τού τουρλού-τουρλού μετατρέπει κάποια έξοχα παρακμιακά εδέσματα
σε απόπατο. 
Δεν ξέρω τον βαθμό επεμβάσεως του σκηνοθέτη Κώστα Τσιάνου, στο
πρωτογενές αλαλούμ. Φαίνεται να προσπάθησε να βάλει καυστήρα κυρίως στην
κουραδοφιλοσοφία του Ποετάστρου. Άφησε τις πρωτόγονες συγγραφικά σχέσεις, τους
τύπους, τις καρικατούρες, τόνισε πιθανόν το λυρικό μέρος (τώρα ποιους στίχους
έγραψε ο Πασχίδης και ποιοι φέρουν τη σφραγίδα του Τσιάνου που έχει αποδείξει
πως γράφει ευφυείς προς μελοποίηση στίχους, ένας Θεός το ξέρει) και άφησε τους
ταλαντούχους συντελεστές τού όλου πράματος να οργιάσουν. Οι παροχές της
παραγωγής είναι, πράγματι, γενναιόδωρες. Κόστος που θα μπορούσε να καλύψει
δέκα παραστάσεις νεοελληνικού ρεπερτορίου. Και πράγματι ο Σίμος Καραφίλλης
έχτισε ένα πολυτελέστατο και πολυδαίδαλο πορνείο-καμπαρέ χλιδής και σεξικής
φαντασίωσης. Ο Μετζικώφ άφησε τη φαντασία του να αφηνιάσει σχεδιάζοντας
εκατοντάδες ρούχα, καπέλα, φτερά, στολές, φετίχ, έπιπλα κ.λπ. 
Ο Θάνος Μικρούτσικος είναι ένας μέγας συνθέτης, που γνωρίζει να
διαχειρίζεται διάφορα στυλ χωρίς να τα μιμείται. Παλιότερα είχε δώσει έξοχα
δείγματα γνώσης της γερμανικής εκδοχής του μουσικού καμπαρέ στη θαυμάσια
δουλειά του στην «Ειρήνη» του Αριστοφάνη που σκηνοθέτησε ο Ευαγγελάτος. Και
τώρα έγραψε ωραία τραγούδια σ' αυτό το ιδίωμα. Χειρίστηκε με οίστρο τη
σπουδαία ορχήστρα που του παραχωρήθηκε και είχε στη διάθεσή του ωραίες φωνές.
Η μουσική τού Μικρούτσικου έχει τόσο, αυτόνομα, γούστο που είναι να θαυμάζει
κανείς πώς ο συνθέτης κατόρθωσε να κλείσει τα μάτια του μπροστά στο θέαμα του
κειμένου που είχε να επενδύσει μουσικά. Αντιθέτως, φιλοδόξησε να το σκεπάσει
και να το εξαφανίσει. Ο Τσιάνος έκανε το ίδιο, μετατόπισε στο θέαμα και στον
χορό και στα τραγούδια το όλον πράγμα. Καλή δουλειά έκανε και ο Φωκάς
Ευαγγελινός, διαθέτοντας μια πλειάδα ταλαντούχων ηθοποιών-χορευτών. Και το παν
μουσικά ανασαίνει από τον οίστρο της Μελίνας Παιονίδου. 
Οι ηθοποιοί, τι να κάνουν επαγγελματίες είναι, κάνουν ό,τι μπορούν για να
ζωντανέψουν τους χάρτινους και ψόφιους ρόλους τους. Αξιοθαύμαστος ο
Σιαμσιάρης, χαρισματική η Τάνια Τρύπη, με λαμπερό ένστικτο η Τζίνη
Παπαδοπούλου, ακριβής στον σχεδιασμό της η Θ. Προκοπίου, οιστρήλατη η Χαρά
Κεφαλά, μπρεχτική η πολύτιμη Αννέζα Παπαδοπούλου, έξοχα υστερική η Δέσποινα
Γκάτσιου, εξπρεσιονιστικά φαντεζί ο Μαλκότσης και στέρεος ο Άλκης Κούρκουλος.
Λυπάμαι για το τι επιφυλάσσει το παρόν στον Γιάννη Βογιατζή και τον Φασιανό
και δεν έχω παρά να αναφωνήσω: Δεν είναι κρίμα κι άδικο τόσο χρήμα, τόσο
ταλέντο να πνίγεται σε μια κουταλιά ρετσινόλαδο; 
<H3>INFO
</H3>
Το μιούζικαλ «Μιζερέρε» παρουσιάσεται στη Σκηνή Κοτοπούλη-REX του Εθνικού
Θεάτρου (Πανεπιστημίου 48, τηλ. 010-3305.074)
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P53</CAT>
<ED>
Κωδικός άρθρου: A17259P531</ED>
<ID>
ID:305039

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P53&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>«Άνοιξη...» </H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Συναγερμός για την «Άνοιξη ελληνικού θεάτρου - Μάιος 2003». Ξεπέρασαν τις 200
(!) οι προτάσεις των θιάσων. Παιγμένα έργα, άπαιχτα έργα, καινούργια έργα. Από
'δώ και πέρα, η Επιτροπή θα επιλέξει τα, κατά την κρίση της, 40 αξιότερα που
θα μπουν «μπροστά» για την εκτίναξη της σύγχρονης ελληνικής δραματουργίας στο
διεθνές ρεπερτόριο... Και μην ανησυχείτε. Για κάθε πρόταση θα υπάρξει σκεπτικό
από το κάθε ένα μέλος της Επιτροπής, το οποίο θα αιτιολογεί, με σαφήνεια και
διαφάνεια, την έγκρισή της ή όχι. (Τα ονόματα των μελών της Επιτροπής θα
δημοσιοποιηθούν, μαζί με τα αποτελέσματα, γύρω στον Ιούλιο). 
ΥΓ1: Η Εταιρεία των Ελλήνων Θεατρικών Συγγραφέων θα τιμήσει όλους τους θιάσους
που υπέβαλαν πρόταση συμμετοχής, σε μια «μεγάλη γιορτή του ελληνικού θεάτρου».
(Θα ενημερωθείτε...). 
ΥΓ2: (άσχετο;) «Δεχόμαστε μόνο ορισμένο αριθμό ατελειών», λένε τα περισσότερα
ταμεία των θεάτρων σε ηθοποιούς, σπουδαστές, συγγραφείς και άλλα άτομα με
«ειδικές» θεατρικές ανάγκες. Αλλά ποτέ δεν λένε ποιος είναι αυτός ο
«ορισμένος» αριθμός... (Γελοία πράγματα. Πιο πολλοί είναι στη σκηνή παρά στην
πλατεία, οι ατέλειες τους μάραναν...). 
ΥΓ3: Εξαιρετικές οι επισημάνεις του Θαν. Παπαγεωργίου στα «ΝΕΑ». Η τηλεόραση
εγκλωβίζει τους εν δυνάμει θεατρόφιλους με την τηλετρομοκρατία για να
«πουλάει» εξουσία και διαφημίσεις... 
ΥΓ4: Μην παραπονιέστε... Όλοι είμαστε υπεύθυνοι για το χάλι μας. (Ξεκουνηθείτε
ρεεε!) <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P53</CAT>
<ED>
Κωδικός άρθρου: A17259P532</ED>
<ID>
ID:305085

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P53&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 18.15-20.45-23.10. / Ο Χάρι Πότερ και η
φιλοσοφική λίθος. 15.30 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Δεκαπενταύγουστος. 17.40-19.50-22.00 μαζί και η μικρού μήκους:
Γκόγκος. / Οι άλλοι. 00.15. / Το ημερολόγιο μιας πριγκίπισσας 15.20.

Αίθουσα 3

Vanilla sky. 17.50-20.20-23.00. / Η χαμένη Ατλαντίδα.
14.15-16.00 μεταγλ.

Αίθουσα 4

Η συμμορία των έντεκα. 14.30-17.00-19.30-22.00-00.30.

Αίθουσα 5

Ένας και μοναδικός. 14.20-16.00-17.40-19.20-21.00-22.45-00.30

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Ένας Αμερικανός φίλος. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.00-20.30-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20.
(Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.10-20.30-22.50 μαζί και η μικρού μήκους: Γκόγκος.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 17.45 / Οι
άλλοι. 21.00-23.00

Αίθουσα 4 
Ένας και μοναδικός. 16.40-18.40-20.40-22.40.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 18.00-20.30-23.00 (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Ένας και μοναδικός. 19.00-21.00-23.00 (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.20. / Οδός Μαλχόλαντ. 20.20-23.00 (Σεβαστ/πόλεως
117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00.
(Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 17.50-20.20-22.50. (Αιγάλεω * 010 - 5989.226)

ΑΝΤΑΜΣ 2

Η συμμορία των έντεκα. 18.20-20.40-23.00.

ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Επισκέπτης από την Κόλαση. 20.30-23.00 / Ταξιδιάρικα πουλιά.
18.30. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

APOLLON Renault - Filmcenter 2000

My sweet home. 19.15-21.00-22.45. Ημερολόγια καταστρώματος - Γιώργος
Σεφέρης. 18.00. (Οδ. Σταδίου * 010 - 3236.811, 010 - 3252.817).

ΑΤΤΙΚΟΝ Renault 
Vanilla sky. 17.20-20.00-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Αστερίξ και Οβελίξ: Επιχείρηση Κλεοπάτρα. 18.45-21.00 / Επισκέπτης
από την Κόλαση. Ώρα 23.00.

Αίθουσα 3

Δεκαπενταύγουστος. 18.10-20.30-22.50, μαζί και η μικρού μήκους: Ο καφές.

Αίθουσα 4

Vanilla sky. 17.20-20.00-22.40

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Η συμμορία των έντεκα. 12.00-14.30-17.00-19.30-22.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Ο Χάρι Πότερ και η φιλοσοφική λίθος. 12.45-15.45 μεταγλ. / Vanilla
sky. 18.45-21.30-00.15.

Αίθουσα 4

Ο Χάρι Πότερ και η φιλοσοφική λίθος. 11.45-14.45 / Ένας και
μοναδικός. 17.45-19.45-21.45-23.45. 
Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
15.45-19.15-23.00. / Η χαμένη Ατλαντίδα. 11.30-13.30 μεταγλ.

Αίθουσα 6

Σε εχθρικό έδαφος. 13.00-15.15-17.30-19.45. / Οι άλλοι. 22.15-00.45.

Αίθουσα 7

Δεκαπενταύγουστος. 12.00-14.30-17.15-20.00-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 8

Επισκέπτης από την Κόλαση. 15.00-22.30-01.00. / Η συμμορία των
έντεκα. 12.30-17.30-20.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
13.15-16.45-20.15-24.00. / Ένας και μοναδικός. 19.45-21.45.

Αίθουσα 10

Vanilla sky. 11.45-14.45-17.45-20.30-23.15.

VILLAGE CINEMAS PANGRATI 
Αίθουσα 1

Η συμμορία των έντεκα. 12.30-17.30-20.00. / Επισκέπτης από την
Κόλαση. 15.00-22.30-01.00. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 16.00-18.30-21.00-23.30. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.45-13.45 μεταγλ.

Αίθουσα 3

Ο Χάρι Πότερ και η φιλοσοφική λίθος. 11.00-14.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. Παρ. 17.00-20.30-00.15.

Αίθουσα 4

Vanilla sky. 12.00-14.30-17.00-19.30-22.00-00.30.

Αίθουσα 5

Η συμμορία των έντεκα. 11.30-14.00-16.30-19.00-21.30-24.00.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.45-14.15-16.45-19.15-21.45-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Ο Χάρι Πότερ και η φιλοσοφική λίθος. 13.00-16.00 μεταγλ. / Σε
εχθρικό έδαφος. 19.00-21.15-23.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Vanilla sky. 16.45-19.45-22.30-01.15. / Η χαμένη Ατλαντίδα.
Παρ.: 12.45-14.45 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 20.00-23.30.
/ Ο Χάρι Πότερ και η φιλοσοφική λίθος. 11.00-14.00-17.00 μεταγλ.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Επισκέπτης από την Κόλαση. 13.00-15.30-18.00-20.30-23.00-01.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Η συμμορία των έντεκα. 12.30-15.00-17.30-20.00-22.30-01.00.

Αίθουσα 13

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 14

Επισκέπτης από την Κόλαση. 12.00-14.30-17.00-19.30-22.00-00.30.

Αίθουσα 15

Ένας και μοναδικός. 11.15-13.45-16.15-18.30-20.45-23.15.

Αίθουσα 16

Ένας και μοναδικός. 12.15-14.45-17.15-19.30-21.45-00.15.

Αίθουσα 17

Δεκαπενταύγουστος. 12.45-15.15-17.45-20.15-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 18

Η φούσκα. 11.30-14.15-16.45-19.15. / Οι άλλοι. 21.45-24.00.

Αίθουσα 19

Σε εχθρικό έδαφος. 11.00-13.15-15.30-17.45-20.00-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 17.50-20.00-22.10. Σάβ.-Κυρ. και ώρα 15.40.

ΔΙΑΝΑ

Η συμμορία των έντεκα. 18.00-20.15-22.30. (Ηλεκτ. Σταθμός Μαρούσι * 010
- 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.30-18.00-20.30-23.00. (Λ. Κηφισίας 245,
Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η συμμορία των έντεκα.
00.15 / Η χαμένη Ατλαντίδα. 15.30 μεταγλ.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Δεκαπενταύγουστος. 18.00-20.20-22.40. Μαζί και η μικρή μήκους: Ο καφές.

Αίθουσα 3

Οι άλλοι. 19.00-21.00-23.00. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Ένας και μοναδικός. 18.50-20.40-22.30. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

My sweet home. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Αστερίξ και Οβελίξ: Επιχείρηση Κλεοπάτρα. 17.40-20.10-22.40. (Οδός
Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 19.10-22.00.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.30-22.45. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. Ρομαντικές Τρίτες. Τρ.: 21.00 Μουσική
συναυλία της ορχήστρας των χρωμάτων, 22.00 Επίσημη έναρξη του
προγράμματος. 23.00 Ο Ουσάρος στη στέγη. (Πατησίων - Κοδριγκτώνος *
010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00.
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η φούσκα. 20.30-22.30. (Ν. Ελβετία 34-Βύρωνας * 010 - 7645.310, 010 -
7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Άγρια συμμορία. 20.00 (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

D-ΤΟΧ. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Το κλάμα βγήκε από τον Παράδεισο. 19.00-21.30. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Beautiful people. 20.00. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00. (Αγίου Φανουρίου 99,
Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο άρχοντας των δαχτυλιδιών - Η συντροφιά του δαχτυλιδιού. 20.30.
(Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. (Σαλαμίνα, *
010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.20. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.00. / Η
φούσκα. 21.00-22.45. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.00. / Επισκέπτης από την
Κόλαση. 21.00-23.15. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.00. / Η συμμορία των έντεκα. 20.30-22.45. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.45-14.00. / Επισκέπτης
από την Κόλαση. 16.00-18.45-21.30-24.00. Αίθουσα 2 Ο Χάρι Πότερ και η
φιλοσοφική λίθος. Μεταγλ. 11.15-14.15. / Ο άρχοντας των δαχτυλιδιών.
17.15-20.45-00.15. Αίθουσα 3 Δεκαπενταύγουστος.
11.30-14.15-16.45-19.15-21.45-00.30. Αίθουσα 4 Ο άρχοντας των
δαχτυλιδιών. 12.45-16.15-19.45-23.15. Αίθουσα 5 Vanilla sky.
13.00-15.45-18.30-21.15-24.00. Αίθουσα 6 Η συμμορία των έντεκα.
12.00-14.30-17.00-19.30-22.00-00.30. Αίθουσα 7 Η συμμορία των έντεκα.
12.30-15.00-17.30-20.00. / Οι άλλοι. 22.30-00.45. Αίθουσα 8 Ο
Χάρι Πότερ και η φιλοσοφική λίθος. Μεταγλ. 12.15-15.15. / Ένας και
μοναδικός. 18.15-20.15-22.15-00.15. Αίθουσα 9 Η συμμορία των έντεκα.
11.00-13.30-16.00-18.30-21.00-23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Ω! Αδελφέ, πού είσαι. 18.30-20.50-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Αμελί. 18.45-21.00-23.15. (Dolby Stereo). (* 0310 - 235.304,
Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Αφιέρωμα στον ελληνικό κινηματογράφο «Τρεις
μοναδικές στιγμές ενός διαφορετικού σινεμά»: Ημερολόγιο καταστρώματος.
18.00-19.30. / Η διαρκής αναζήτηση της Petra Going. 21.00. /
Κλέφτης ή πραγματικότητα. 23.00. (* 0310 - 378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός.
16.00-17.50-19.40-21.30-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Σε εχθρικό έδαφος. 16.00-18.20.
/ Moulin rouge. 20.40-23.20. ΑΙΘΟΥΣΑ 7 Vanilla sky.
17.20-20.10-23.00. ΑΙΘΟΥΣΑ 8 Δεκαπενταύγουστος και η μικρού μήκους:
Ο καφές. 16.00-18.25-20.50-23.15. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Vanilla sky. 12.50-15.50-18.50-00.20. / Αστερίξ και Οβελίξ:
Επιχείρηση Κλεοπάτρα. 22.00. Dolby Digital DTS). ΑΙΘΟΥΣΑ 3 Ο Χάρι Πότερ
και η φιλοσοφική λίθος. Μεταγλ. 13.30-16.50. / Vanilla sky.
21.00-23.40. (Dolby Digital DTS). ΑΙΘΟΥΣΑ 4 Ένας και μοναδικός.
11.20-13.20-15.20-17.50-20.00-21.45. / Οι άλλοι. 23.30. (Dolby
Digital DTS). ΑΙΘΟΥΣΑ 5 Η χαμένη Ατλαντίδα. Μεταγλωτ.
12.20-14.50-17.20. / Beijing bicycle. 19.20-22.10-00.30. (Dolby Digital
DTS). ΑΙΘΟΥΣΑ 6 Η χαμένη Ατλαντίδα. Μεταγλ. 11.30-13.50-16.00. /
Δεκαπενταύγουστος. 18.20-20.40-23.00. (Dolby Digital DTS). ΑΙΘΟΥΣΑ 7
Σε εχθρικό έδαφος. 12.40-15.10-17.30-19.40. / Επισκέπτης από την
Κόλαση. 21.50-00.10. (Dolby Digital DTS). ΑΙΘΟΥΣΑ 8 Ο άρχοντας των
δαχτυλιδιών. 12.00-15.30-19.10-22.40. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος. Μεταγλ. 13.00-16.00. / Η συμμορία
των έντεκα. 19.00-21.30-23.50. ΑΙΘΟΥΣΑ 10 Αστερίξ και Οβελίξ:
Επιχείρηση Κλεοπάτρα. 11.50-14.40-17.10-19.30-22.00-00.30. (Dolby Digital
DTS). ΑΙΘΟΥΣΑ 11 Η συμμορία των έντεκα.
12.10-14.30-17.00-19.50-22.20-00.40. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.30-20.45-23.00. / Η χαμένη
Ατλαντίδα. Μεταγλ. 17.00. ΑΙΘΟΥΣΑ 2 Ο Χάρι Πότερ και η φιλοσοφική
λίθος. Μεταγλ. 17.00. / Ένας και μοναδικός. 19.30-21.00. / Ο
άρχοντας των δαχτυλιδιών. 22.30. (* 0310 - 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Moulin Rouge. 18.30-20.45-23.00. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Οι άλλοι. (* 34.551). 
Αίθουσα 2: Η αποκάλυψη. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Το ημερολόγιο μιας πριγκίπισσας. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Οι άλλοι. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Οι άλλοι. (* 22.312) <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17259P541</ED>
<ID>
ID:305051

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P54&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«My sweet home»: Αδιέξοδο μιας ομάδας μεταναστών στη Γερμανία,
ανακάτεμα πολιτισμών και αναζήτηση «λιμανιού». Του 35χρονου Φίλιππου Τσίτου,
που είχε λάβει μέρος στο επίσημο διαγωνιστικό πρόγραμμα του Φεστιβάλ του
Βερολίνου το 2001. (Απόλλων, Μπροντγουαίη) 
«Ημερολόγια καταστρώματος - Γιώργος Σεφέρης»: «Πελεκώντας τον εαυτό
μας, έτσι γράφουμε», έγραφε ο Γιώργος Σεφέρης και το ντοκιμαντέρ του Στέλιου
Χαραλαμπόπουλου - Πρώτο Κρατικό Βραβείο Ποιότητας - μας ταξιδεύει στον κόσμο
και την ποίησή του. Με αφηγητή τον Δημήτρη Καταλειφό και μουσική του Νίκου
Κυπουργού. (Απόλλων, Τριανόν) 
«Αστερίξ και Οβελίξ: Επιχείρηση Κλεοπάτρα»: Αστερίξ, Οβελίξ και
Πανοραμίξ βοηθούν την Κλεοπάτρα να φτιάξει τη νέα Ρώμη στην... Αλεξάνδρεια. Η
ακριβότερη ευρωπαϊκή παραγωγή. Σκηνοθεσία Αλέν Σαμπά, με τους: Κριστιάν
Κλαβιέ, Ζεράρ Ντεπαρντιέ, Μόνικα Μπελούτσι. [Αθηναΐς, Αλέκα, Αλεξάνδρα (Πατ.),
Αβάνα, Γλυφάδα, Μαρούσι 1, 3, Όπερα 1, Τροπικάλ 1, 2, Άνεσις, Άννα Ντορ,
Ατλαντίς, Άττικα 1, Cine City 1, 2, Δαναός 1, Ιντεάλ, Πτι Παλαί, Ράδιο Σίτυ,
Σινέ Χολαργός, Σπόρτιγκ, Τρία Αστέρια, Φάληρο 1, Μάγια, Σινεάκ] 
«Δεκαπενταύγουστος»: Σημερινό παζλ της ελληνικής κοινωνίας κι ένα
«θαύμα» ως οδυνηρή λύτρωση. Του Κωνσταντίνου Γιάνναρη - επίσημη συμμετοχή της
χώρας μας στο Φεστιβάλ του Βερολίνου που γίνεται αυτές τις ημέρες. Με τους:
Ελένη Καστάνη - άψογη -, Ακύλλα Καραζήση, Αμαλία Μουτούση, Αιμίλιο Χειλάκη,
Θεοδώρα Τζήμου, Μιχάλη Ιατρόπουλο. (Αελλώ 2, Αθήναιον Cinepolis 2, Cine City
3, Village centre 7, Village Παγκρ. 2, Village park 2, 17, Γαλαξίας, Έλλη,
Κηφισιά 2, Μαργαρίτα 2) 
«Ένας και μοναδικός»: Παράλληλα σύμπαντα, ζωές και... πολεμικές τέχνες
με τον Τζετ Λι επί το έργον. Του Τζέιμς Γουόνγκ [Αελλώ 5, Αθήναιον Cinepolis
4, Αλεξάνδρα (Καλιθ.), Village park 15, 16, Μετάλλιον] 
«Vanilla sky»: Ο Τομ Κρουζ χάνει «μέσα από τα χέρια του» το κορίτσι των
ονείρων του. Μαζί του οι Πενέλοπι Κρουζ, Κάμερον Ντιάζ, Κερτ Ράσελ. Του
Κάμερον Κρόου. [Αελλώ 3, Αίγλη, Αίγλη 2, Αττικόν, Άνταμς 1, Art Ecran 1,
Αστέρια, Βάρκιζα 1, Cine City 4, Village centre 10, Village Παγκρ. 4, Village
park 5, 8, 11, Ετουάλ, Κηφισιά 3, Νανά, Νιρβάνα, Όσκαρ, Πλάζα 1, 2, Φάληρο 2,
Παλάς (Ελευσ.), Ζέα] 
«Η συμμορία των έντεκα»: Περιπέτεια - ριμέικ με σούπερ σταρ: Τζορτζ
Κλούνι, Μπραντ Πιτ, Τζούλια Ρόμπερτς, Άντι Γκαρσία, Ματ Ντέιμον. Σκηνοθεσία
Στίβεν Σόντεμπεργκ («Σεξ, ψέματα και βιντεοταινίες»). [Αελλώ 1, 4, Αθηνά (Άγ.
Ανάργ.), Αθήναιον, Αθήναιον Cinepolis 1, Αίγλη 1, Άνταμς 2, Άστρο, Άτταλος,
Βάρκιζα 2, Cinerama, Village centre 1, 2, Village Παγκρ. 1, 5, Village park 1,
7, 9, 12, Διάνα, Ίλιον, Κηφισιά 1, Μαργαρίτα 1, Μετροπόλιταν, Παλάς, Τιτάνια,
Τρία Αστέρια, Φοίβος, Καστέλλα] 
«Ο θρόνος του αίματος»: Επικό και σκοτεινό αριστούργημα του Ακίρα
Κουροσάβα πάνω στον μύθο του «Μάκβεθ» του Σαίξπηρ. (Αλφαβίλ) 
«Το τάμα»: Road movie στην Κύπρο του '40 με τον Γιώργο Χωραφά και τη
Βαλέρια Γκολίνο γυναίκα-πειρασμό. Του Ανδρέα Πάντζη. (Art Studio, Art Ecran 2) 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν, με τον ίδιο ως... Χάμφρεϊ Μπόγκαρτ. (Μαρούσι 2, Άστυ, Αφαία,
Δημ. Κινημ. Όνειρο) 
«Επισκέπτης της νύχτας»: Ο Τζόνι Ντεπ κυνηγά τον διαβόητο Τζακ τον
αντεροβγάλτη. Των αδελφών Άλεν και Άλμπερτ Χιουζ. (Όπερα 2, Άστρον, Άττικα 2,
Village centre 8, Village παρκ 10, 14, Δαναός 2, Καλυψώ) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 2, Αριστοτέλειον, Village Centre 6,
7, 9, Ster Century Cinemas 11, Τιτάνια 1).

«Δεκαπενταύγουστος». (Village Centre 3, Έσπερος 1, Πλατεία Alpha Odeon
8, Ster Centrury Cinemas 6).

«Ημερολόγιο καταστρώματος». (Ολύμπιον 2 - «Παύλος Ζάννας»).

«Η κατάρα του πράσινου σκορπιού». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17259P542</ED>
<ID>
ID:305095

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P54&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΠΟ ΜΗΧΑΝΗΣ - ΠΑΝΩ ΟΡΟΦΟΣ. «Κρότκαγια - Μια γλυκειά γυναίκα»
(Ντοστογιέφσκι) της Λ. Φιλίποβα Τριανταφυλλίδου, Θ. Χαλκιάς (Ακαδήμου 13,
Μεταξουργείο, * 010 - 52.31.131).

ΒΑΣΙΛΑΚΟΥ. «Ιστορία για ελέφαντες» του Ν. Μασούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 010 - 32.55.444).

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΜΕΛΙ. «Play Strindberg» του Φρ. Ντίρενματ Άγγ. Αντωνόπουλος,
Κοταμανίδου (Φωκαίας 4 - Αριστοτέλους 87, πλατεία Βικτωρίας, * 010 -
82.21.111, 010 - 82.23.160).

ΜΟΥΣΟΥΡΗ. «Black out» του Τζ. Σάρκι Μυριανθόπουλος, Αβδελοπούλου
(πλατεία Καρύκη 6, * 010 - 33.10.936).

ΠΕΡΟΚΕ. «Η ζωή του Στέλιου» των Ν. Καμπάνη - Π. Γεραμάνη Τερζάς, Στ.
Καζαντζίδης (Οδυσσέως 2 πλατεία Καραϊσκάκη, * 010 - 52.32.132, 010 - 52.40.040)

ΣΥΝΕΡΓΕΙΟ.«Μάρισολ» του Χ. Ριβέρα Π. Μιχαηλίδης (σκηνοθ),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010 - 92.36.992

ΤΕΧΝΟΧΩΡΟΣ. «Τα πικρά δάκρυα της Πέτρα φον Καντ» του Ρ.Β. Φασμπίντερ
Αθανίτης (σκηνοθ.), Κάλμπαρη (Μαυρομιχάλη 161, Ξιφίου, * 010 - 64.20.522).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P55</CAT>
<ED>
Κωδικός άρθρου: A17259P551</ED>
<ID>
ID:305052

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P55&aa=1</URL></REF>


Article

<CATEGORY>vin09</CATEGORY>

 <H2>" Κοίτα Μπιλ, μας αγαπάνε "
</H2>
<AUTHOR>Γ.Μ.</AUTHOR>

Οι σελίδες των φαν τών U2 στο Ίντερνετ δημοσίευσαν αυτήν τη φωτογραφία με την
εξής λεζάντα: «Για πρώτη φορά, ο Θεός και ο Διάβολος φωτογραφίζονται μαζί». 
Ο ένας (ο... Διάβολος) είναι ο πλουσιότερος άνθρωπος στον κόσμο και ηγέτης
μιας οικονομικής αυτοκρατορίας που όλοι λατρεύουν να μισούν. Γι' αυτό και
περνάει τις τελευταίες ημέρες στη Νέα Υόρκη και στο Παγκόσμιο Οικονομικό
Φόρουμ. 
Ο άλλος, ύστερα από ένα διάλειμμα δουλειάς, που του θύμισε ότι το επάγγελμά
του είναι τραγουδιστής και ηγέτης του μεγαλύτερου ροκ συγκροτήματος στον
πλανήτη, με χαρά παράτησε το μικρόφωνο και φόρεσε την αγαπημένη του στολή: όχι
του μαϊντανού, όπως θα βιάζονταν να πουν ορισμένοι κακοήθεις, αλλά αυτήν του
ακτιβιστή που θέλει να σώσει τον κόσμο. 
Ο Μπόνο τών U2 και ο Μπιλ Γκέιτς τής Microsoft ανακοίνωσαν στη Νέα Υόρκη τα
κοινά τους σχέδια, που αφορούν την ευαισθητοποίηση των «ισχυρών» του πλανήτη
για τα προβλήματα της Μαύρης Ηπείρου. «Ελπίζουμε, μέχρι το καλοκαίρι, να
πείσουμε τις κυβερνήσεις να συμφωνήσουν σε ένα είδος Σχεδίου Μάρσαλ για την
Αφρική», δήλωνε ο Μπόνο, που εδώ και τρία χρόνια αγωνίζεται για την παραγραφή
των χρεών του Τρίτου Κόσμου. Ο Μπιλ Γκέιτς, από την πλευρά του, υποσχέθηκε 40
εκατ. δολάρια για την καταπολέμηση του AIDS στην Αφρική, μια χώρα που περνάει
«ένα καθημερινό Ολοκαύτωμα». 
Αξιέπαινοι και οι δύο, κι ας έχουν πολλοί τις αντιρρήσεις τους... <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17259P561</ED>
<ID>
ID:305040

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P56&aa=1</URL></REF>


Article

<CATEGORY>vin09</CATEGORY>

 <H2>Για τον (κατά φαντασίαν) έρωτα της Μεγκ
</H2>
Μπαίνουν στο σπίτι τους οι άνθρωποι και τι να δουν; Έναν τύπο ντυμένο στα
μαύρα, με ένα καπελάκι φορεμένο ανάποδα, μες στη νύχτα να τριγυρνά, να πίνει
τα ουισκάκια του και να περιμένει την αρραβωνιαστικιά του. Που δεν ήταν άλλη
από τη δημοφιλή ηθοποιό, Μεγκ Ράιαν. 
Όταν η υπόθεση έφθασε στο δικαστήριο, αποκαλύφθηκε ότι ο 30χρονος Τζον Μάικλ
Χιους είχε μπει στο σπίτι της οικογένειας Ράιαν - απλή συνωνυμία -, στο
Μαλιμπού, πιστεύοντας πως είχε μπει στο σπίτι της αγαπημένης του 40χρονης
ηθοποιού. Και όχι μόνον μπήκε σε λάθος σπίτι, αλλά υποστήριξε πως μπήκε από το
παράθυρο, όχι γιατί ήταν διαρρήκτης, αλλά γιατί η Μεγκ - η κατά φαντασίαν
αρραβωνιαστικιά του, δηλαδή - δεν... του είχε αφήσει το κλειδί κάτω από το
χαλάκι της πόρτας! 
Η κατάληξη; Εφεξής ο παρανοϊκός «μνηστήρας» δεν θα μπορεί να πλησιάσει τη Μεγκ
Ράιαν, παρά μόνο σε απόσταση μεγαλύτερη των 140 μ. Όσο για την ταλαίπωρη
οικογένεια Ράιαν, δεν έχει παρά να ελπίζει να μην έχει κι άλλους τέτοιους
θαυμαστές η «πολύφερνη» Μεγκ...
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17259P562</ED>
<ID>
ID:305086

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P56&aa=2</URL></REF>


Article

<CATEGORY>vin09</CATEGORY>

 <H2>Ρούντολφ, το «παραμύθι» σου
</H2>
Η ζωή του θα μπορούσε να μοιάζει με παραμύθι. Από τις εργατικές γειτονιές του
Μπρούκλιν στην κορυφή της Νέας Υόρκης. Αντίπαλος της Χίλαρι Κλίντον στις
εκλογές για τη Γερουσία και δήμαρχος της Νέας Υόρκης το πρωινό της 11ης
Σεπτεμβρίου. 
Η πορεία του Ρούντολφ Τζουλιάνι δεν μπορούσε να αφήσει αδιάφορους τους
κινηματογραφικούς παραγωγούς του Χόλιγουντ, που αποφάσισαν να γυρίσουν ταινία
με θέμα τη ζωή του πρώην δημάρχου της Νέας Υόρκης. 
Το σενάριο θα βασιστεί σε βιβλίο-βιογραφία, που υπογράφει ο δημοσιογράφος
Άντριου Κίρτζμαν, και θα περιλαμβάνει όχι μόνον σκηνές από την πολιτική του
σταδιοδρομία αλλά και τον τρόπο με τον οποίο χειρίστηκε την κατάσταση μετά την
τρομοκρατική επίθεση του Σεπτεμβρίου στους δίδυμους πύργους, καθώς και
προσωπικές του στιγμές. Ποιος θα αναλάβει τον πρωταγωνιστικό ρόλο ωστόσο
παραμένει άγνωστο.
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17259P563</ED>
<ID>
ID:305117

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P56&aa=3</URL></REF>


Article

<CATEGORY>vin09</CATEGORY>

 <H2>Απλές συνταγές μαγειρικής
</H2>
Απλά τα πράγματα, που λέει και η Καίτη Γαρμπή (η αντίπαλος των σουξέ).
Παίρνεις μια καθημερινή φράση, όπως «Γειά», της βάζεις δίπλα ένα σπαρακτικό
«Γύρνα», σε στίχους Φοίβου, τα επαναλαμβάνεις ασυστόλως και μέχρις τελικής
πτώσεως. Συμπληρώνεις λίγο από «Χριστούγεννα», λίγο από «Απόκριες», λίγο από
κάτι... χρονιάρικο τελοσπάντων. Προσθέτεις μερικά ακόμη πλαστικά τσιφτετέλια
για να σου φουτσκώσει το cd να γίνει διπλό. Λες πως μέσα σε 11 μέρες πούλησες
200.000 (και βάλεεεεεεεε) cd και τούτο είναι ρεκόρ (ποιός θα σε διαψεύσει; Εν
Ελλάδι ό,τι δηλώσεις είσαι, ακόμη και τετραπλά πλατινένιος). Κάνεις και
δεκατέσσερις συνεντεύξεις εκ βαθέων (διότι έχεις και πολύ βάθος ως
καλλλλλιτέχνης). Ρίχνεις και δέκα εξώφυλλα σε περιοδικά για να τρέχει ο μύθος.
Έχεις και το μύθο Ντέμης Νικολαϊδης (για να σου δίνει και μία αίγλη...
αθλητική, που σου λείπει) να τρέχει από πίσω ως έτερον ήμισυ. Όλα σε σιγανή
φωτιά, όπως και το τεράστιο κοινό σου (που έκανε ουρές για να αγοράσει τα
200.000 αντίτυπα του περίκλεου σουξέ σου). Και τόφτιαξες το συνολάκι. Με
ονοματεπώνυμο. Και Δέσποινα και Βανδή. Τί περιμένετε επίδοξες αοιδοί. Ιδού η
συνταγή, ιδού και το... πήδημα!
<REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17259P564</ED>
<ID>
ID:305130

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P56&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>η Νέα Υόρκη λέγεται το Μεγάλο Μήλο; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Τη δεκαετία του '30, η Νέα Υόρκη έγινε γνωστή ως το «Μεγάλο Μήλο», χάρη στους
μεγάλους μουσικούς τής τζαζ στο Χάρλεμ, που χρησιμοποιούσαν τον όρο. Δεν ήταν,
όμως, αυτοί που τον σκέφτηκαν πρώτοι. 
Δέκα χρόνια νωρίτερα, ο Τζον Φιτσζέραλντ, δημοσιογράφος στην εφημερίδα «New
York Morning Telegraph», έγραφε μία τακτική στήλη για τις ιπποδρομίες με τίτλο
«Γύρω από το Μεγάλο Μήλο». Η έμπνευση για το όνομα, του ήρθε το 1924, σε έναν
στάβλο της Νέας Ορλεάνης, όταν άκουσε τους σταβλίτες να αναφέρονται στον
ιππόδρομο της Νέας Υόρκης ως το «Μεγάλο Μήλο», το όνειρο δηλαδή κάθε τζόκεϊ
και προπονητή. 
Το 1971, ο τουριστικός οργανισμός της πόλης επέλεξε το όνομα ως το επίσημο
σλόγκαν μιας μεγάλης τουριστικής καμπάνιας, που είχε ως στόχο να φέρει τους
τουρίστες πίσω στη Νέα Υόρκη, τότε διάσημη περισσότερο για την εγκληματικότητα
και τα σκουπίδια στους δρόμους της. 
Χάρη στις προσπάθειες ιστορικών και γλωσσολόγων που ανακάλυψαν την προέλευση
του «Μεγάλου Μήλου», ο δήμος μετονόμασε πρόσφατα τη γωνία West 54th Street και
Broadway, σπίτι του Φιτσζέραλντ για 30 χρόνια, σε «Big Apple Corner». <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17259P565</ED>
<ID>
ID:305140

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P56&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Αυτοί... προσφέρονται. 2. Είναι, κατά κανόνα, η άνοια.
3. Σημαίνει και την ετυμηγορία. ­ Γειτονικά στο αλφάβητο γράμματα.
4. Θα τα βρούμε στο... σαλόνι. ­ Κάτι που... σέρνεται. 5.
Απαιτείται και κατά τη διάρκεια της διδασκαλίας. ­ Όμοια γράμματα. 6.
Τίτλος ποιητικής συλλογής του Μαλακάση. 7. Γνωστό ιταλικό μελόδραμα
(αντίστρ.) ­ Όρος του τένις (ξεν.). 8. Άρθρο. ­ Τον «βίο» του έγραψε ο
Ρενάν. 9. Συνέβαλε στην καταδίκη του Χριστού. ­ Διατήρησε την
ακεραιότητά της. 
ΚΑΘΕΤΑ 
1. Βαριές παραβάσεις των νόμων. 2. «Από το... ώς τις ελιές δεν
απολείπουν οι δουλειές», λέει μια παροιμία. ­ Συνδέει ξενικούς μουσικούς
όρους. 3. Τιμωρούσαν τους παραβάτες. 4. Ισπανικό άρθρο. ­ Για
τους μουσικούς το ποιόν του ήχου. 5. Είναι και ο Κύπριος (με άρθρο).
6. Απαιτούνται για την προφορά ξένου συμφώνου. - Τα αρχικά
νοσηλευτηρίου μας. 7. Μονολεκτική ερώτηση. ­ Χαρακτηρίζεται
συγκρινόμενος. 8. Ρήμα που βοηθάει την κατανόηση. 9. Γιος του
Νώε. ­ Πρόσωπα πολυάνθρωπου γλυπτού του Ροντέν (αντίστρ.). 
ΛΥΣΗ (2/2/2002) 
ΟΡΙΖΟΝΤΙΑ: 1. ΣΤΕΡΝΕΣ. 2. ΤΥΠΟΙ - ΑΚΑ 3. ΗΡΑΚΛΕΙΟΥ
4. ΒΙΚ - ΤΥΡ 5. ΡΟΣΣΙΝΙ 6. ΝΤΙ - ΛΑΙΣ 7. ΣΑΒΑΝΑ -
ΑΜ 8. ΔΩΡΟ - ΒΙΔΑ 9. ΝΑΣΑΡ - ΩΑ. ΚΑΘΕΤΑ: 1. ΣΤΗΒΕΝΣΟΝ
2. ΤΥΡΙ - ΤΑΡΑ 3. ΕΠΑΚΡΙΒΩΣ 4. ΡΟΚ - ΑΔΑ 5. ΝΙΛΕΣ
6. ΒΑΛΣ 7. ΣΑΙΤΙΑ - ΙΩ. 8. ΚΟΥΝΙΑΔΑ 9. ΜΑΥΡΙΣΜΑ. <REF><SOURCE>
ΤΑ ΝΕΑ</SOURCE>
<DATE>, 04-02-2002</DATE>
<CAT>, Σελ.: P70</CAT>
<ED>
Κωδικός άρθρου: A17259P701</ED>
<ID>
ID:305050

</ID><URL>http://ta-nea.dolnet.gr/neaweb/neafile.print_unique?e=A&f=17259&m=P70&aa=1</URL></REF>


Article

<CATEGORY>vin06</CATEGORY>

 <H5>ΤΙ ΣΚΕΠΤΕΤΑΙ Η ΚΥΒΕΡΝΗΣΗ ΜΕΤΑ ΤΗΝ ΑΡΝΗΤΙΚΗ ΑΠΟΦΑΣΗ
</H5><H2>ΠΡΙΜ ΠΑΡΗΓΟΡΙΑΣ αντί μονιμοποίησης στους συμβασιούχους
</H2>
Με μπόνους παρηγοριάς σκέπτεται το υπουργείο Εσωτερικών να αντιμετωπίσει το
πρόβλημα χιλιάδων συμβασιούχων, που βλέπουν να απομακρύνεται ή δυσχεραίνεται
το όνειρό τους για μονιμοποίηση, μετά τη χθεσινή απορριπτική γνωμοδότηση του
Νομικού Συμβουλίου του Κράτους. Το πριμ για τους συγκεκριμένους συμβασιούχους
θα είναι μόρια σε περίπτωση που επαναπροκηρυχθούν οι θέσεις, στις οποίες ήδη
υπηρετούν. Οι ελπίδες πάντως για νομοθετική πρωτοβουλία από την κυβέρνηση για
τη συνολική ρύθμιση του θέματος δεν έχουν ακόμη χαθεί.

σελίδα 11 και ΡΙΠΕΣ: Η αδικία
(σελ. 3)
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17260N011</ED>
<ID>
ID:305153

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N01&aa=1</URL></REF>


Article

<CATEGORY>vin08</CATEGORY>

 <H2>Όλοι οι πίνακες με τις αυξήσεις στις συντάξεις
</H2>
σελίδες 44-45
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17260N012</ED>
<ID>
ID:305230

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N01&aa=2</URL></REF>


Article

<CATEGORY>vin04</CATEGORY>

 <H5>ΚΟΣΜΟΣ
</H5><H2>Οι ΗΠΑ απαιτούν φακέλωμα όλων των Ευρωπαίων για την τρομοκρατία
</H2>
Απαράδεκτες απαιτήσεις, μεταξύ των οποίων είναι το φακέλωμα όλων των Ευρωπαίων
πολιτών και η παράκαμψη του τραπεζικού απορρήτου, έχουν οι ΗΠΑ από την
Ευρωπαϊκή Ένωση με πρόσχημα την πάταξη της τρομοκρατίας.

σελίδα 9
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17260N014</ED>
<ID>
ID:305302

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N01&aa=4</URL></REF>


Article

<CATEGORY>vin06</CATEGORY>

 <H2>Μια φάλαινα εξώκειλε στην... Αρχαία Αγορά
</H2>
Τραπεζάκι από πλάτη φάλαινας, στην Αρχαία Αγορά

στο ένθετο
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17260N015</ED>
<ID>
ID:305306

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N01&aa=5</URL></REF>


Article

<CATEGORY>vin06</CATEGORY>

 <H5>Τα θέματα και οι λύσεις για τα ΤΕΕ
</H5><H2>Οι βάσεις εισαγωγής σε ΑΕΙ - ΤΕΙ
</H2><H4>Το υπουργείο Παιδείας απαντά στις ερωτήσεις των υποψηφίων
</H4>
<H3>ΠΑΡΟΥΣΙΑΣΗ:
</H3><H3>Οι Σχολές Πληροφορικής και Νέων Τεχνολογιών
</H3>
στο ειδι
κό ένθε
το
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17260N016</ED>
<ID>
ID:305319

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ι. ΝΙΚΟΛΑΟΥ: Το μεγαλύτερο πρόβλημα που αντιμετωπίζει ο ΟΑΕΔ είναι η
δυσκαμψία του Δημοσίου, σε μια δουλειά που απαιτεί ευελιξία και
προσαρμοστικότητα. Οι «20 Ερωτήσεις» στου Ηλ. Γεωργάκη στη σελ. 14. 
ΤΟ ΓΥΑΛΙ έχει τη δική του μεγάλη μουσική ιστορία. Η μουσική του έχει
τον ήχο ενός «φλάουτου από το υπερπέραν» ή μιας «φλογέρας - φαντάσματος». Η
Λίντα Ρόντσταντ, ο Τζ. Μπόιλαν και ο Ντ. Τζέιμς το γνωρίζουν και το
αξιοποιούν. Ο Π. Ηλ. Αγιαννίδης στους «ΟΡΙΖΟΝΤΕΣ». σελ. 23. 
ΚΟΥΙΖ: Σας αρκεί ο πλανήτης Γη για να ζήσετε; Ή θέλετε 5-6 πλανήτες
ακόμη; Είστε καταναλωτικός τύπος ή έχετε συνείδηση οικολογική; Απαντήστε
στις ερωτήσεις που δημοσιεύονται στους «ΟΡΙΖΟΝΤΕΣ» και θα το μάθετε. σελ. 20-21

Ο ΑΝΤΙΑΜΕΡΙΚΑΝΙΣΜΟΣ έχει εξελιχθεί σε 
ένα χρήσιμο παραπέτασμα για τα πολυάριθμα 
ελαττώματα των μουσουλμανικών εθνών ­ της 
διαφθοράς, της ανικανότητας, της καταπίεσης 
των πολιτών τους, του οικονομικού, επιστημονικού 
και πολιτιστικού τους μαρασμού. Ο Salman 
Rushdie από τους «New York Times» στη σελ. 15. 
ΑΝ Η ΔΗΜΟΚΡΑΤΙΑ είναι τόσο χάρτινη σαν το 
χαρτί του Καρατζαφέρη, τότε να την κάψουμε και 
να την ξαναφτιάξουμε. Αν η Βουλή, οι βουλευτές, 
οι υπουργοί και οι παρατρεχάμενοι κινδυνεύουν 
από την ίδια παρόλα, τότε να τους αλλάξουμε όλους. 
Ο Δ. Δανίκας στους «Προβολείς». Σελ. 6. 
ΟΙ ΗΓΕΤΙΚΟΙ κύκλοι των ΗΠΑ φαντάστηκαν ότι 
μπορούν να πραγματοποιήσουν το, περίπου 
καθορισμένο από τον Θεό, κοσμοσωτήριο 
έργο τους: να κυριαρχήσουν οικονομικά, 
πολιτικά, στρατιωτικά και ιδεολογικά στον 
πλανήτη. Μέσον, όπως πάντα, ο πόλεμος. 
Ο Ευτ. Μπιτσάκης στην «Τρίτη Άποψη». Σελ. 6. 
ΠΡΑΣΙΝΕΣ μέντες: Ελπίζω να μην περάσει 
ποτέ από το μυαλό κανενός να μας σώσει 
από το βίτσιο μας, απαγορεύοντας την 
ελεύθερη πώλησή τους. Αλλά ίσως, αν 
γίνουν παράνομες, να γλιτώσουν την 
εξαφάνιση: Μόλις απαγορευθούν θ' 
αρχίσει η εντατική παραγωγή. Η Άννα 
Δαμιανίδη στα «Αναλώσιμα». Σελ. 14.

ΤΖ. ΛΑΒΛΟΚ: Η Γη θα μεριμνά πάντα για τον εαυτό της. Η ίδια δεν κινδυνεύει
να καταστραφεί. Σε περιόδους κρίσης θα εξαφανίσει κάμποσα από τα είδη της. Και
η ίδια θα συνεχίσει να υπάρχει. Η Μαίρη Σιάνη - Davies στους
«ΟΡΙΖΟΝΤΕΣ». Σελ. 19. 
<H3>Κόσμος
</H3>
ΤΡ. ΓΙΟΥΝΓΚΕΛ. Η προσωπική γραμματέας του Χίτλερ που έγραψε τις τελευταίες
του επιθυμίες, λέει: Μερικές φορές σκέφτομαι ότι αν είχα την ευκαιρία να
συναντήσω ξανά τον Χίτλερ, θα τον ρωτούσα: τι θα έκανε αν ανακάλυπτε ότι είχε
εβραϊκό αίμα; Θα έστελνε τον εαυτό του στον θάλαμο αερίων; Σελ. 41. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17260N021</ED>
<ID>
ID:305180

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ζύγι
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Επειδή το βρίσκω δύσκολο να συμφωνήσουν σήμερα υπουργείο Γεωργίας και
Πανθεσσαλική για το πόσο κοστίζει ένα κιλό βαμβάκι, ας επιχειρήσουν να
συμφωνήσουν σε κάτι πιο απλό: Πόσο ζυγίζει ένα κιλό βαμβάκι.

Με τιμή
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17260N022</ED>
<ID>
ID:305253

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Στη Δυτική Ελλάδα ηλιοφάνεια. Στην υπόλοιπη χώρα σποραδικές βροχές, στο Αιγαίο
πιθανώς και καταιγίδες με σταδιακή βελτίωση. Άνεμοι μέχρι μέτριοι. 
ΑΤΤΙΚΗ 
Πιθανότητα βροχής μικρής διάρκειας. Άνεμοι νοτιοδυτικοί ασθενείς. Μέγιστη
θερμοκρασία στην Αθήνα 16oC. 
ΘΕΣΣΑΛΟΝΙΚΗ 
Παροδική συννεφιά. Άνεμοι ασθενείς. Μέγιστη θερμοκρασία στην πόλη
15oC. 
<H3>ΑΥΡΙΟ
</H3>
Ομίχλες το πρωί, μετά λίγη συννεφιά που στη Δυτική Ελλάδα θα πυκνώσει και θα
πέσουν ασθενείς βροχές. Νοτιάδες μέχρι μέτριοι. Αυξημένη υγρασία. <H3>Πέμπτη 7/2
</H3>
Βροχές στο Ιόνιο και την ηπειρωτική χώρα κυρίως στα δυτικά όπου θα εκδηλωθούν,
πιθανώς, καταιγίδες. Νοτιάδες μέτριοι έως ισχυροί (5-6 Μπωφόρ), στο Ιόνιο
πρόσκαιρα πολύ ισχυροί (7 Μπωφόρ). Αμετάβλητη θερμοκρασία. 
<H3>Παρασκευή 8/2
</H3>
Συννεφιά παντού, τοπικές βροχές κυρίως στη Νότια Ελλάδα. Άνεμοι νότιοι -
νοτιοδυτικοί μέτριοι έως ισχυροί (5-6 Μπωφόρ). Μικρή πτώση της θερμοκρασίας σ'
ολόκληρη τη χώρα. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ο Σημίτης ξόρκισε τους φόβους της Ν.Δ...
</H2><H4>Και προανήγγειλε μια συναρπαστική χρονιά...
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Πρόωρες εκλογές «γιοκ». Το ξεκαθάρισε χθες ο Πρωθυπουργός προκαλώντας
μεγάλη ανακούφιση στην ηγεσία της Ν.Δ., η οποία μολονότι οι δημοσκοπήσεις την
ευνοούν ξορκίζει την πρόωρη προσφυγή στην κάλπη.

Θα ρωτήσετε γιατί; Μα, φοβούνται μήπως το φρούτο του ΠΑΣΟΚ δεν είναι
ακόμη τόσο ώριμο ώστε να πέσει από το δένδρο. 
Δεν αισθάνθηκαν βέβαια την ίδια ανακούφιση και κάποιοι εσωκομματικοί
αντίπαλοι του κ. Κ. Σημίτη, οι οποίοι προέβλεπαν ραγδαίες εξελίξεις και αλλαγή
του πολιτικού σκηνικού - με άλλα λόγια: βίαιη πτώση της κυβέρνησης και ήττα
του ΠΑΣΟΚ στις εκλογές. Ο Πρωθυπουργός όχι μόνο δεν φαίνεται διατεθειμένος να
στήσει κάλπες, αλλά προαναγγέλλει ότι μας περιμένει μια συναρπαστική χρονιά.
Τώρα αν θα είναι συναρπαστική για εκείνον ή για εμάς, αυτό δεν μας το
αποκάλυψε. 
Όλα αυτά τα είπε ο κ. Σημίτης κόβοντας - ετεροχρονισμένα - την πίτα του
ΠΑΣΟΚ. Θα πείτε, τα πάντα με καθυστέρηση γίνονται στο κυβερνών κόμμα. Αίφνης,
ας πούμε, η κυβέρνηση... ανακάλυψε ότι υπάρχουν σοβαρά προβλήματα στο
ραδιοτηλεοπτικό τοπίο και πρέπει να μπει μια τάξη. Κήρυξε μάλιστα και την
έναρξη διαλόγου για τη δημοσιογραφική δεοντολογία! Ακόμη και να σταματήσουν οι
μετρήσεις τηλεθέασης στα δελτία ειδήσεων και τις πολιτικές εκπομπές μελετούν.
Αν και αυτό το τελευταίο θυμίζει λίγο το... πονάει χέρι, κόβει χέρι, εν
τούτοις δεν υπάρχει κανείς που να διαφωνεί ότι επιτέλους πρέπει να μπει μια
τάξη στο θολό - εδώ και χρόνια - ραδιοτηλεοπτικό τοπίο. Γιατί όμως το
θυμήθηκαν τώρα; Επειδή εθίγη το πρόσωπο του Προέδρου; Όταν απλοί πολίτες
διασύρονται, πού είναι η ευαισθησία της Πολιτείας; Ας είναι. Κάλλιο αργά παρά
ποτέ. 
Αντίθετα, οι Αμερικανοί ζητούν τα πάντα εδώ και τώρα. Έως τις αρχές του
καλοκαιριού ζητούν στο όνομα της καταπολέμησης της τρομοκρατίας φακέλωμα όλων
ανεξαιρέτως των Ευρωπαίων πολιτών. Και, βεβαίως, πλήρη πρόσβαση όχι μόνο σε
όλους αυτούς τους φακέλους, αλλά και στο τραπεζικό απόρρητο των Ευρωπαίων
πολιτών. Όχι παίζουμε...

Αν έχετε την απορία τι λέει η Ν.Δ. για όλα αυτά που συμβαίνουν εντός
και εκτός της χώρας, θα πρέπει να περιμένετε. Ο κ. Κ. Καραμανλής βρίσκεται στο
Λονδίνο. Συναντά εφοπλιστές και στελέχη του συντηρητικού κόμματος και κάνει
επισκέψεις στο Βρετανικό Μουσείο. Από το Λονδίνο πηγαίνει στο Εδιμβούργο και
επιστρέφει... χαλαρά στην Αθήνα, την Πέμπτη. Είπαμε, βιασύνη και ανησυχία δεν
υπάρχουν στη Ρηγίλλης. Οι εκλογές απομακρύνθηκαν και ώσπου να γίνουν έχει ο
Θεός... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17260N032</ED>
<ID>
ID:305229

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η αδικία
</H2>
ΣΕ καθεστώς ομηρείας παραμένουν 60.000 σχεδόν συμβασιούχοι υπάλληλοι
του Δημοσίου... 
ΟΙ οποίοι εδώ και χρόνια ενώ προσφέρουν το ίδιο έργο με τους μόνιμους
συναδέλφους τους... 
ΑΝΤΙΜΕΤΩΠΙΖΟΝΤΑΙ ως πολίτες δεύτερης κατηγορίας από την Πολιτεία. 
Η απόφαση του Νομικού Συμβουλίου του Κράτους με την οποία - ουσιαστικά
- απορρίφθηκε το αίτημά τους για μονιμοποίηση... 
ΔΙΚΑΙΟΛΟΓΗΜΕΝΑ δημιουργεί αισθήματα αδικίας και άνισης μεταχείρισης... 
ΠΟΣΟ μάλλον που λίγους μήνες πριν μονιμοποιήθηκαν εκατοντάδες
συνάδελφοί τους... 
ΜΟΝΟ και μόνο επειδή ήταν συνεργάτες βουλευτών! 
ΤΟ ότι η κυβέρνηση μελετά τη χορήγηση ειδικού «μπόνους» στους
συμβασιούχους... 
ΩΣΤΕ να έχουν ελπίδες σε προσεχείς «τακτοποιήσεις»... 
ΔΕΙΧΝΕΙ ότι αναγνωρίζει μεν την αδικία, ομολογεί δε την αδυναμία της να
τη διορθώσει άμεσα. 
ΞΕΧΝΑ όμως ότι η εκκρεμότητα υπάρχει με δική της ευθύνη, αφού αυτή
είναι ο εργοδότης τους... 
ΚΑΙ ότι η ίδια, με την πολιτική των συνεχών μονιμοποιήσεων, θρέφει τις
ελπίδες αυτών των ανθρώπων... 
ΟΤΙ θα έρθει κάποτε και η σειρά τους. 
ΕΠΕΙΔΗ όμως τα χρονικά περιθώρια στενεύουν η κυβέρνηση έχει υποχρέωση
να δώσει τάχιστα μια οριστική λύση στο πρόβλημα... 
ΚΑΙ αφού η ίδια αναγνωρίζει την αναγκαιότητα αυτών των υπαλλήλων... 
Η λύση δεν μπορεί να είναι άλλη από την οριστική τακτοποίηση όλων όσοι
έχουν τις νόμιμες προϋποθέσεις.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17260N033</ED>
<ID>
ID:305267

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ηλίας Κανέλλης 
(ο αρθρογράφος για την ομηρεία της κοινωνίας απ' τους «θορυβοποιούς») 
«Στο όνομα της ελευθερίας του λόγου, π.χ., η ιδιωτική τηλεόραση λειτουργεί εδώ
και δώδεκα τόσα χρόνια χωρίς άδεια! Κατά σύμπτωσιν, είναι το διάστημα όπου η
δύναμη των αστέρων της θορυβώδους "δημοσιογραφίας", των αυτόκλητων
εισαγγελέων, ισχυροποιήθηκε, επηρεάζοντας δραστικά και την έντυπη
δημοσιογραφία. 
Τι μέλλει γενέσθαι; Οι δημοσιογράφοι, με τα συνδικαλιστικά τους όργανα,
οφείλουν να επιδιώξουν το τέλος της απορρύθμισης. Να ξαναθέσουν επιθετικά το
ζήτημα του κύρους της ενημέρωσης, εν ανάγκη ονομάζοντας τις παρεκκλίσεις - δεν
είμαστε όλοι ίδιοι. Και η πολιτική να σπεύσει αμέσως σε ρύθμιση της
ραδιοτηλεοπτικής ζούγκλας. Η ενημέρωση (κατ' επέκτασιν, η δημοκρατία) δεν
χρειάζονται τον κιτρινισμό των θορυβοποιών. Το μόνο που κατάφεραν οι
θορυβοποιοί είναι να κρατούν αυτή τη στιγμή όμηρο όχι μόνο την κοινωνία αλλά
και την κοινή λογική». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17260N034</ED>
<ID>
ID:305303

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Καταγγελίες χωρίς ονόματα: Η πίτα έμεινε ολόκληρη ­ ο σκύλος είναι χορτάτος;
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N041</ED>
<ID>
ID:305179

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Νικόλαος Ματσανιώτης: 
(ο καθηγητής και ακαδημαϊκός στην «Καθημερινή») 
«Το πλέον σκληρά εργαζόμενο πρόσωπο σήμερα και το πιο καταπιεσμένο σε μια
οικογένεια είναι το παιδί. Συνεχώς τρέχει. Το αποτέλεσμα όμως μάς δικαιώνει;
Ρωτάω παιδιά 10-11 ετών: Ποιο ήταν το τελευταίο εξωσχολικό βιβλίο που
διάβασες; Εννέα στα δέκα περίπου ή δεν μου απαντούν ή δεν θυμούνται».


Παναγιώτης Παπαϊωάννου: 
(ο συγγραφέας ­ και κτηνίατρος ­ στο «ΜΕΝ») 
«Όταν θεραπεύεται ένα ζώο, θεραπεύεται και ο ιδιοκτήτης του. Αυτό είναι το
διπλό λειτούργημα που ασκεί ένας γιατρός μικρών ζώων: βοηθάει και τους
ανθρώπους». 
Λάκης Λαζόπουλος: 
(ο ηθοποιός, στον «Τύπο της Κυριακής») 
«Δεν έχει υπάρξει άλλη εποχή που τόσοι πολλοί άνθρωποι είναι ηθοποιοί. Όλοι
παίζουν σήμερα. Δύσκολο να βρεις άνθρωπο αληθινό...». 
Γιώργος Χουρμουζιάδης: 
(ο καθηγητής και βουλευτής του ΚΚΕ, για την εμπλοκή του ονόματος του Προέδρου
της Δημοκρατίας στην υπόθεση «φρουτάκια» ­ στον «Αγγελιοφόρο») 
«Ας θυμηθούμε όμως τον Πλάτωνα. Όπως αυτός έβγαλε τους ποιητές από την ιδανική
του πολιτεία, εγώ θα ήθελα να βγουν οι κακοί δημοσιογράφοι».

Τηλέμαχος Χυτήρης: 
(ο υφυπουργός Τύπου, στον «Αγγελιοφόρο», για τα σενάρια διαδοχής) 
«Τα σενάρια είναι για τους σεναριογράφους. Η πολιτική κρίνεται αλλού». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N043</ED>
<ID>
ID:305265

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το έγκλημα </H2>
Ο λόγος στους αναγνώστες:

Ο Μιχ. Κουβάτσος, 28ης Οκτωβρίου 30, Καμένα Βούρλα γράφει: 
«Το αποτρόπαιο τρομοκρατικό πλήγμα που υπέστησαν αθώοι πολίτες των ΗΠΑ, την
11η Σεπτεμβρίου 2001, στην Ουάσιγκτον και την Νέα Υόρκη, που προκάλεσε τον
θάνατο χιλιάδων, τον τραυματισμό πολλαπλασίων... και τεράστιες υλικές
καταστροφές ­ πέραν της θλίψης, της αγανάκτησης και της δικαιολογημένης οργής
­ έχει προκαλέσει στον λαό των ΗΠΑ και τον προβληματισμό (τουλάχιστον στους
νουνεχείς) για τα αίτια που το προκάλεσε... και για τον σωστό (και
αποτελεσματικό) τρόπο αντιμετωπίσεώς του, ώστε να μην επαναληφθεί. 
Θεωρώ σκόπιμο (και χρήσιμο) να παραθέσω (μερικές μόνον) απόψεις κορυφαίων
ανδρών του πνεύματος, που με νηφαλιότητα και σοφία μελέτησαν τις συμπεριφορές
λαών και ηγετών τους... και κατέληξαν σε (σωστά) συμπεράσματα-προτάσεις και
ερωτηματικά..., τα οποία έχουν διαχρονική ισχύ: 
α. "Ο καθένας θεωρεί έγκλημα μονάχα το αίμα που χύνει ο αντίπαλός του".
Μίγκουελ Θερβάντες. 
β. "Καθένας έχει άλλο δίκιο. Και είναι απερίγραπτο πόσο ανοίγει τον
δρόμο στην αγριότητα η συνείδηση πως το δίκιο το 'χεις εσύ! Το δίκιο το 'χει
πάντα ο λαός. Το 'χουν, όμως, πάντα και οι αρχηγοί του;". Κομφούκιος. 
γ. "Η δυστυχία δημιουργεί στάσεις και επαναστάσεις". Αριστοτέλης. 
δ. "Α, βασιλιάδες ανέγγιχτοι, τι αλαζονεία που έχει η οργή σας,
μαθημένοι να είστε πάντα από πάνω, κανένα από τα βάσανα που είναι για τους
ανθρώπους δεν ανέχεστε να σας πονά. Μακάρι, όλοι ίσοι προς ίσους να ζούσαμε.
Το μέτρο του νου η αρχή και των θνητών ο νόμος, ό,τι το ξεπερνάει είναι
κίνδυνος". Ευριπίδης». 
Ο Γ. Δήμας, Καππαδοκίας 27, Κάτω Πατήσια, γράφει: 
«Παρακολουθούσα τις απεργίες των γιατρών και έλεγα, τι θράσος, Θεέ μου. Αλλά
γιατί όχι, όταν οι Εφορίες, το ΣΔΟΕ, το ίδιο το κράτος αδιαφορούν. 
Μία ώρα να πάει κανείς σε οποιοδήποτε νοσοκομείο (εγώ έχω προσωπική εμπειρία)
και να παρακολουθήσει πόσες κοπέλες κάνουν έκτρωση και έχουν πληρώσει 80 με 90
χιλιάδες χωρίς απόδειξη, είναι τόσο απλό, τόσο εύκολο, αλλά κανείς δεν δίνει
σημασία. Τί να πούμε για τους αλλοδαπούς, που κατά χιλιάδες επισκέπτονται τους
γιατρούς πληρώνοντας Ι5 και 20 χιλιάδες για μια απλή εξέταση και ποτέ δεν
έχουν δει απόδειξη στα χέρια τους. Ας βρεθεί ένας γιατρός, να βεβαιώσει ότι
πήγε επίσκεψη σε σπίτι ασθενούς, πήρε το 20χίλιαρο και έδωσε απόδειξη».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N044</ED>
<ID>
ID:305305

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=4</URL></REF>


Article

<CATEGORY>vin05</CATEGORY>

 <H2>Ποιος να είναι;
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιος να είναι εκείνος ο εκλεκτός, ο φοβερός, ο τρομερός, ο καταπληκτικός ­
που πήρε και προαγωγή πρόσφατα, έγινε γενικός διευθυντής ­ στο «Αθήνα 2004», ο
οποίος είχε πέρυσι ετήσιες αμοιβές από την εταιρεία που ξεπερνούν τις μηνιαίες
αποδοχές σύσσωμου του Υπουργικού Συμβουλίου; Το οποίο, μαζί με τους
υφυπουργούς, φθάνει γύρω στα πενήντα άτομα... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N045</ED>
<ID>
ID:305310

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=5</URL></REF>


Article

<CATEGORY>vin05</CATEGORY>

 <H2>Στον «καφέ» για μετρήσεις </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με έτοιμο «πακέτο» προτάσεων για τα ραδιοτηλεοπτικά και τους επόμενους
χειρισμούς της υπόθεσης «επίθεση στον Πρόεδρο της Δημοκρατίας», πήγαν τη
Δευτέρα στο Μέγαρο Μαξίμου για τον «πρωινό καφέ» οι κ.κ. Χρ. Πρωτόπαπας και
Τηλ. Χυτήρης. Στο «πακέτο» περιλαμβανόταν και πρόταση για δημόσια δήλωση
Σημίτη, αμέσως μετά τη συνεδρίαση του Εκτελεστικού Γραφείου ­ όπερ και εγένετο
χθες το βράδυ. 
Ωστόσο, η απόφαση δεν ήταν ομόφωνη ­ κάποιοι από τους καφεπότες έφεραν
αντιρρήσεις στην εισήγηση του «διδύμου», αφού θεωρούσαν ότι έτσι ο
Πρωθυπουργός θα μεταβαλόταν σε σχολιαστή της επικαιρότητας. 
Και έτσι να 'ναι, ο ρόλος του αρέσει του κ. Σ. Σημίτη ­ και τον αποδέχθηκε!
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N046</ED>
<ID>
ID:305320

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=6</URL></REF>


Article

<CATEGORY>vin05</CATEGORY>

 <H2>Δέκα λεπτά στο τηλέφωνο
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο υπουργός Εξωτερικών κ. Γ. Παπανδρέου συνομίλησε για ώρες στη Νέα Υόρκη με
τον Τούρκο ομόλογό του κ. Ι. Τζεμ για το Αιγαίο. Ε, να μη μιλήσει, έστω και
για δέκα λεπτά, έστω και από το τηλέφωνο, και ο υπουργός Άμυνας κ. Γ.
Παπαντωνίου με τον Τούρκο ομόλογό του κ. Τσακμάκογλου, για τον σεισμό που
έγινε πέρα από το Αιγαίο; 
Έτσι κι έγινε. Λοιπόν, ο δικός μας προσέφερε βοήθεια για την αντιμετώπιση
των συνεπειών του σεισμού, ο άλλος ευχαρίστησε, συγκινήθηκε, αλλά δεν τη
δέχθηκε και έκλεισαν (κι αυτοί) ραντεβού για την επόμενη σύνοδο του ΝΑΤΟ. 
Εν ολίγοις, τα δελφίνια, όπως και οι δελφίνοι, κολυμπούν στο Αιγαίο και τα
πέριξ... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N047</ED>
<ID>
ID:305325

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=7</URL></REF>


Article

<CATEGORY>vin05</CATEGORY>

 <H2>Ψάχνει, ψάχνει... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ένας βουλευτής του ΠΑΣΟΚ, πρώην υπουργός, σε υπουργείο που δεν είχε σχέση
με την εξωτερική πολιτική, αλλά ασχολείται επισταμένως με τα εθνικά θέματα,
επιχειρεί τη συγκέντρωση υπογραφών κάτω από ένα κείμενο που έχει ετοιμάσει.
Ωστόσο, οι «συνήθεις ύποπτοι» δεν στέργουν να βάλουν την υπογραφή τους. Γιατί;
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17260N048</ED>
<ID>
ID:305328

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N04&aa=8</URL></REF>


Article

<CATEGORY>vin05</CATEGORY>

 <H2>Το έξυπνο πουλί και η μύτη... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Π. Αυγερινός

Όπως γνωρίζει ο σοφός λαός, το έξυπνο πουλί από τη μύτη πιάνεται. Και επίσης,
κάλλιο πέντε και στο χέρι, παρά δέκα και καρτέρει. Λοιπόν, ίσως θυμάστε εκείνη
την υπόθεση με την Ευρωπαϊκή Συνέλευση, που όλες οι χώρες έχουν στείλει «βαριά
ονόματα». Ίσως θυμάστε και το «φλερτ» που επιχείρησε ο κ. Γ. Παπανδρέου με τον
κ. Θ. Πάγκαλο, προτείνοντάς τον για τη θέση αυτή, για τη στελέχωση της οποίας
όμως αποφασίζει ο Πρωθυπουργός και μόνον. Ε, και μάλλον δεν υποψιάζεστε την
οργίλη αντίδραση Σημίτη όταν πληροφορήθηκε την πρόταση για Πάγκαλο... 
Ο Πρωθυπουργός όρισε τους κ.κ. Γ. Κατηφόρη και Π. Ιωακειμίδη ­ έπρεπε όμως να
ορίσει και έναν εκπρόσωπό του από τη Βουλή. Όρισε λοιπόν τον κ. Παρ. Αυγερινό.
Έπρεπε όμως να ορίσει και τον αναπληρωτή του. Κι εκεί, άρχισε να πετάει το
έξυπνο πουλί... 
<H3>Όρισαν τον πρόεδρο </H3>
Ν.Κωνσταντόπουλος

Λοιπόν, η κυβέρνηση παραχώρησε τη θέση του αναπληρωτή στον Συνασπισμό ­ για να
σηματοδοτήσει κλίμα συνεργασιών και όλα τα υπόλοιπα που φαντάζεστε. Και τι
έκαναν οι του ΣΥΝ; Αποδέχθηκαν τη θέση, όρισαν σε αυτήν τον κ. Ν.
Κωνσταντόπουλο (!) και ζήτησαν να ορισθεί εκπρόσωπος και από το ΚΚΕ, για να
μην υπάρξει υπόνοια ότι η κυβέρνηση συνδέει την «παραχώρηση» με τις
συνεργασίες! 
Το έξυπνο πουλί από τη μύτη πιάστηκε! 
Το άκρον άωτον... 
Εκπρόσωπο ­ και αναπληρωτή του ­ ορίζει όμως και η Νέα Δημοκρατία. Θα είχε
ενδιαφέρον, λοιπόν, να προσέφεραν τη θέση του αναπληρωτή στο ΚΚΕ ­ για να
σηματοδοτήσουν κλίμα συνεργασιών στις δημοτικές και νομαρχιακές εκλογές!!! <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17260N052</ED>
<ID>
ID:305228

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N05&aa=2</URL></REF>


Article

<CATEGORY>vin05</CATEGORY>

 <H2>Με διαφάνεια την πίτα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, αυτή η κυβέρνηση είναι να μην αποφασίσει να αναβαθμίσει τους θεσμούς ­
τότε, δεν τη σταματά τίποτα. Για να καταλάβετε, χθες το απόγευμα, πριν από τη
συνεδρίαση του Εκτελεστικού Γραφείου του ΠΑΣΟΚ, είχαν κοπή πίτας στη Χαριλάου
Τρικούπη. 
Ο Πρωθυπουργός, λοιπόν, για να αποφύγει σχόλια περί «στημένης» τύχης κάποιου
στελέχους, άρχισε να στριφογυρίζει την πίτα, ώσπου... τη ζάλισε. Και βέβαια, η
θεσμολαγνεία του επιβραβεύτηκε ­ το φλουρί έπεσε στο ΠΑΣΟΚ, παρακαλώ!
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17260N053</ED>
<ID>
ID:305266

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Επίτιμα ανοίγματα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όπως είναι γνωστό, η Μεσσήνη ήταν η γενέτειρα του αείμνηστου Γιάννη Αλευρά.
Τις προάλλες, λοιπόν, ο Δήμος τίμησε τον ανιψιό του, τον κ. Ν. Αλευρά ­ τον
έκαναν επίτιμο δημότη Μεσσήνης και λοιπά και λοιπά. Τώρα, ποιο είναι το
ενδιαφέρον της υπόθεσης; 
Ότι ο υφυπουργός ­ που μίλησε φυσικά στην εκδήλωση ­ βρήκε βήμα για ένα
άνοιγμα στον κ. Αντ. Σαμαρά, τον οποίο, ούτε λίγο ούτε πολύ, κάλεσε σε
συνεργασία με το ΠΑΣΟΚ εν όψει δημοτικών και νομαρχιακών εκλογών... 
Όπως αντιλαμβάνεστε, το «άνοιγμα» αφορούσε αποκλειστικά τη Μεσσηνία, όπου
συνεχίζει να διατηρεί αξιόλογη δύναμη στην περιοχή «του». Προηγουμένως, είχε
φροντίσει ο κ. Σαμαράς να δώσει το δικό του μήνυμα... <H3>Έμειναν άφωνοι </H3>
Λοιπόν, ο πρόεδρος της «Άνοιξης» έκανε μία ομιλία στη Μεσσηνία μπροστά σε
όλα τα (νεοδημοκρατικά) στελέχη της Αυτοδιοίκησης που έχουν εκλεγεί με τη
συνεργασία της «Άνοιξης». Και εκεί, ούτε λίγο ούτε πολύ, τους άφησε άφωνους
όταν είπε ότι όλα θα (ξανα)συζητηθούν «από μηδενική βάση»... 
Δηλαδή; Δηλαδή;
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17260N054</ED>
<ID>
ID:305293

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΙ ΓΙΝΕΤΑΙ; Φοβήθηκαν οι συνωμότες; 
ΚΑΙ ΠΩΣ φοβούνται οι συνωμότες; Συνωμοτικά; 
ΜΙΑΣ ΣΥΝΩΜΟΣΙΑΣ, μύριες έπονται... 
ΤΕΛΙΚΑ, ΚΑΤΙ ΗΞΕΡΕ ή κάτι δεν ήξερε ο κ. Κων. Μητσοτάκης για την
υπόθεση φρουτάκια; 
ΣΥΝΑΝΤΗΣΗ ΜΕ τους εφοπλιστές είχε χθες στο Λονδίνο ο κ. Κ. Καραμανλής ­
εκεί, μήπως ξέρουν τίποτε για τη Μayο; 
ΜΗΠΩΣ ΤΟΝ διαφώτισαν τον άνθρωπο για τις σχέσεις της εταιρείας με το
κόμμα του; 
ΣΕ ΣΥΝΕΔΡΙΟ οικονομολόγων στην Κύπρο, μίλησαν για τα οικονομικά της
Ελλάδας οι κ.κ. Α. Μακρυπίδης από το ΠΑΣΟΚ και Δ. Κωστόπουλος από τη Ν.Δ. Και
συμφώνησαν σε όλα ­ είναι λοιπόν φανερό ότι ο κ. Κωστόπουλος, παρά τις
καταγγελίες του κόμματός του, δεν πιστεύει ότι υπάρχουν ψηφοφόροι στην Κύπρο
που ψηφίζουν εδώ... 
ΚΑΙ ΤΩΡΑ, τι θα γίνουμε αν φοβηθούν οι συνωμότες; Ήταν κι αυτοί μια
κάποια λύση... 
ΠΩ, ΠΩ, ΔΑΙΜΩΝ ­ Ιερώνυμο... Καντιώτη έκανε χθες τον Ιερώνυμο Κοτσώνη! 
ΑΔΙΚΗΣΕ Ο «ΜΙΚΡΟΠΟΛΙΤΙΚΟΣ» τον κ. Γ. Πανταγιά ­ το βιβλίο του «Διάφανα
Τείχη» περιλαμβάνει καινούργια κείμενά του. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17260N055</ED>
<ID>
ID:305311

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η αυτοκρατορία
</H2><H4>Ο «ανθρωπισμός» των ΗΠΑ και η πολιτική Μπους
</H4>
<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Αυτοκρατορίες υπήρξαν πάντα: από τις αυτοκρατορίες της Μέσης και της Άπω
Ανατολής, την αυτοκρατορία του «μεγάλου» Αλεξάνδρου, τη Ρωμαϊκή Αυτοκρατορία
και την Αυτοκρατορία του Καρλομάγνου μέχρι τον Ναπολέοντα και τον Χίτλερ. Όλες
κατέρρευσαν, καθ' ότι μη βιώσιμες μορφές, έργο της απληστίας των κυρίαρχων
τάξεων και της παράνοιας των «μεγάλων ανδρών». 
Μετά την ανθρωποσφαγή του Δευτέρου Παγκοσμίου Πολέμου και τη δημιουργία του
ΟΗΕ, πιστέψαμε στις διακηρύξεις για το δικαίωμα των λαών για αυτοδιάθεση,
πράγμα που θα σήμαινε ­ μεταξύ άλλων ­ και το τέλος των αυτοκρατοριών. 
Όμως στις μέρες μας βλέπουμε να επανέρχεται, σύγχρονη Αποκάλυψη, το
φάσμα του αυτοκρατορικού «μεγαλείου». Και αυτό επειδή, μετά την κατάρρευση της
Σοβιετικής Ένωσης, οι ηγετικοί κύκλοι των ΗΠΑ φαντάστηκαν ότι μπορούν να
πραγματοποιήσουν το, περίπου καθορισμένο από τον Θεό, κοσμοσωτήριο έργο τους:
να κυριαρχήσουν οικονομικά, πολιτικά, στρατιωτικά και ιδεολογικά στον πλανήτη.
Μέσον, όπως πάντα, ο πόλεμος, «νομιμοποιημένος» με τις ιδέες της ελευθερίας,
των ανθρωπίνων δικαιωμάτων και των αξιών. Έτσι, πάνω από τα ερείπια του
διεθνούς δικαίου πλανώνται σήμερα έννοιες, οι οποίες συνιστούν «αντίφαση εν
τοις όροις»: ανθρωπιστικοί βομβαρδισμοί, ανθρωπιστική καταστροφή κ.λπ. Το
Ιράκ, η Γιουγκοσλαβία, το Σουδάν, το Αφγανιστάν, δοκίμασαν τον αυτοκρατορικό
«ανθρωπισμό» των ΗΠΑ. Και ­ όπως υπόσχεται ο κ. Μπους ­ έπεται συνέχεια. 
Πρέπει πλέον να είναι κανείς αφελής για να πιστεύει στις διακηρύξεις περί
«αξιών», ή για την πάταξη της τρομοκρατίας. Η πολεμική μηχανή των ΗΠΑ
εξαπολύθηκε εναντίον του ανθρώπινου είδους, υπηρετώντας δύο στόχους: τη μείωση
της οικονομικής κρίσης των ΗΠΑ και τα κοσμοκρατορικά τους σχέδια. Έτσι, για
άλλη μία φορά, η ιστορία γράφεται με αίμα, αντίθετα με τις προφητείες του
Φουκουγιάμα και των ποικίλων ιδεολόγων του καπιταλισμού. 
Μπορεί εν τούτοις να δημιουργηθεί μία σύγχρονη, πλανητική αυτοκρατορία; Αυτό
θα προϋπέθετε την οικονομική, πολιτική και πολιτισμική ομογενοποίηση της
ανθρωπότητας. Την άρση, ή έστω τη βίαιη ισοπέδωση, των αντιθέσεων του
σημερινού κόσμου. Είναι δυνατόν να καταλήξει εκεί η ανθρώπινη ιστορία; 
Οι τρεις (επί του παρόντος) μητροπόλεις του καπιταλισμού έχουν κοινά
συμφέροντα: οι πολυεθνικές απλώνουν τα πλοκάμια τους, ξεπερνώντας τα εθνικά
σύνορα. Όμως το έθνος-κράτος δεν πέθανε, όσα κι αν γράφουν οι προπαγανδιστές
τής κεφαλαιοκρατικής παγκοσμιοποίησης. Αντίστοιχα, η ύπαρξη του διεθνικού
κεφαλαίου δεν εκμηδενίζει τα εθνικά κεφάλαια, άρα τις αντιστάσεις και τον
ανταγωνισμό στην τάση ηγεμονίας των ΗΠΑ. Οι τρεις μητροπόλεις ενεργούν «από
κοινού συμφέροντος». Ταυτόχρονα, διεξάγουν έναν ανελέητο οικονομικό
ανταγωνισμό. Σήμερα, τρεις μητροπόλεις. Αύριο, η επίφοβη Κίνα των
«κομμουνιστικών» τίγρεων, η Ρωσία των νέων τσάρων, η Ινδία, η αφυπνιζόμενη
Λατινική Αμερική. Και οι λαοί του «Τρίτου Κόσμου» μπορεί σήμερα να επαιτούν.
Όμως είναι η πλειοψηφία των κατοίκων της γης και το μέλλον τους δεν είναι,
κατ' ανάγκην, να παρέχουν φθηνή εργατική δύναμη και πρώτες ύλες. Τέλος, το
παγκόσμιο προλεταριάτο, που υφίσταται τα δεινά του νεο-συντηρητισμού, θα
μείνει για πάντα γονατισμένο κάτω από την οικονομική και την ιδεολογική
τρομοκρατία του κεφαλαίου; 
Η σημερινή κυρίαρχη τάση του καπιταλισμού είναι η δημιουργία πολυεθνικών και
πολυκλαδικών επιχειρήσεων, μονοπωλίων που τείνουν να ελέγξουν τη ζωή του
πλανήτη. Η διαδικασία αυτή πραγματοποιείται μέσα από συγχωνεύσεις, εξαγορές
και καταρρεύσεις. Μέσα από την πρωτοφανή συγκέντρωση και συγκεντροποίηση του
κεφαλαίου, με συνέπεια την ανεργία, την αβεβαιότητα και το άγχος, ως μόνιμους
συνοδούς των εργαζομένων. Με την όξυνση της αντίθεσης φτώχειας - πλούτου. Με
τη δημιουργία στρατιών νέων φτωχών, τεράστιων ανθρώπινων μαζών που πεινούν και
ζουν στο περιθώριο. Η καπιταλιστική παγκοσμιοποίηση καταστρέφει, όπως
προέβλεψε ο Μαρξ, τις δύο πηγές απ' όπου αναβλύζει κάθε πλούτος: τη γη και
τους ανθρώπους. Ταυτόχρονα, καταστρέφει τις δημιουργικές δυνατότητες των
ανθρώπων, μετατρέποντάς τους σε μονοδιάστατα οικονομικά όντα, φοβισμένα και
αβέβαια, μέσα σ' έναν κόσμο που δημιουργούν, αλλά αδυνατούν να τον ελέγξουν. 
Αυτά επί του παρόντος. Αλλά το «εκρηκτικό» αυτό υλικό, μπορεί ξαφνικά να
ανατρέψει τις «ισορροπίες». Η ιστορία δεν κινείται γραμμικά και οι «πονηρίες»
της ξάφνιασαν πάντα τους προφήτες. Η Αργεντινή σηματοδοτεί μια αντίστροφη
διαδικασία, όπως και τα κινήματα εναντίον του καπιταλισμού. Η τάση για
παγκόσμια ισοπέδωση γεννάει ήδη τις πρώτες αντιδράσεις.

Ο Ευτύχης Μπιτσάκης είναι ομότιμος καθηγητής του Πανεπιστημίου Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17260N062</ED>
<ID>
ID:305255

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δέκα: Ανοίγεις και τις δύο παλάμες!
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Τηλεγραφικά. Ένα: Το πρόβλημα δεν είναι ο τζόγος, αλλά ο παράνομος τζόγος.
Σκοτώνεις νήπια στο Αφγανιστάν; Είσαι σωτήρας! Μαχαιρώνεις εν βρασμώ την
άπιστη; Είσαι κακούργος δολοφόνος. Δύο: Επομένως ας κόψουν την πλάκα για τα
παιδιά μας, την ηθική μας και τα ελληνοχριστιανικά μας ιδεώδη. Με τον νόμο τα
καζίνα, στη ζούλα ο Νικολετάτος. Τρία: Άρα η φασαρία γίνεται για το money, το
ταμείο, τον κορβανά και τις ελβετικές τράπεζες. Πληρώνεις; Είσαι αθώος. Δεν
πληρώνεις; Είσαι σίριαλ κίλερ. Τέσσερα: Η Ελλάδα έχει μετατραπεί σε μια
απέραντη τσόχα. Από τα προποτζήδικα και τους καφενέδες μέχρι τα καζίνα, τα
πεζοδρόμια και τον παπά. Πέντε: Αν ένας Πρόεδρος κινδυνεύει από μια παρόλα του
Σπύρου Καρατζαφέρη, τότε να αλλάξουμε τον Πρόεδρο. Διότι αν είσαι ο
οποιοσδήποτε αθώος πολίτης, τότε δικαιολογείσαι. Όταν όμως είσαι Πρόεδρος του
τέλματος και της ανυποληψίας, όσο αθώος κι αν είσαι κάποια στιγμή θα σε πάρουν
κι εσένα τα σκάγια. Έξι: Αν μια Δημοκρατία είναι τόσο χάρτινη σαν το χαρτί του
Καρατζαφέρη, τότε να την κάψουμε και να την ξαναφτιάξουμε. Επτά: Αν η Βουλή,
οι βουλευτές, οι υπουργοί και οι παρατρεχάμενοι κινδυνεύουν από την ίδια
παρόλα, τότε να τους αλλάξουμε όλους. Διότι αν τρέμουν από έναν Καρατζαφέρη,
τότε κάποιο λάκκο έχει η φάβα. Οκτώ: Αν πιστεύουμε πως όλοι μας κινδυνεύουμε
από την ίδια παρόλα, τότε είναι καιρός να το ξανασκεφθούμε μπας και πρέπει ν'
αλλάξουμε όλοι. Εννέα: Η φόρμουλα μιας πετυχημένης χολιγουντιανής ταινίας
είναι το δίδυμο Good and bad guy. Αφού ξεβρακώθηκαν οι πολιτικοί της Αχαΐας,
ήρθε ως μάννα εξ ουρανού η παρόλα του Καρατζαφέρη και τους αθώωσε όλους. Ποιος
είναι ο εχθρός; Η παραδημοσιογραφία. Ποιος είναι ο Στρατηγός; Ο Καρατζαφέρης.
Επομένως, τι είναι οι πολιτικοί μας; Σφάγια στον βωμό της σκανδαλοθηρίας. Έτσι
όλοι οι «κακοί» προστατευμένοι από την ασπίδα του good guy Κωστή Στεφανόπουλου
έγιναν καλοί. Δέκα: Τι σου μένει να κάνεις; Ανοίγεις και τις δύο παλάμες!
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17260N063</ED>
<ID>
ID:305285

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N06&aa=3</URL></REF>


Article

<CATEGORY>vin04</CATEGORY>

 <H2>Οι Αμερικανοί και οι υποχρεώσεις τους
</H2>
<AUTHOR>WILLIAM F. SCHULZ</AUTHOR>

Ο πρόεδρος Μπους είχε προτείνει τον περασμένο Μάιο να περικοπεί η οικονομική
βοήθεια προς τους πρόσφυγες. Τώρα, πολύ σωστά, η αμερικανική κυβέρνηση
πρωτοστατεί στη διεθνή προσπάθεια για την ανασυγκρότηση του Αφγανιστάν. Γιατί
ξέρει πως μια κατεστραμμένη χώρα μπορεί εύκολα να γίνει έρμαιο της
τρομοκρατίας. Όμως, δύο κυρίως εμπόδια απειλούν αυτή την προσπάθεια. Το πρώτο
είναι ότι, ιστορικά, οι Αμερικανοί ποτέ δεν νοιάστηκαν ιδιαίτερα για την
κοινωνική και οικονομική ανάπτυξη του υπόλοιπου κόσμου. Το δεύτερο έχει σχέση
με την επιβράδυνση της αμερικανικής οικονομίας. Μόλις η τρομοκρατική απειλή
φανεί να υποχωρεί, οι Αμερικανοί εύκολα θα πειστούν ότι δεν μπορούν να
δείχνουν ταυτόχρονα το ίδιο ενδιαφέρον για τη χώρα τους και για τον υπόλοιπο
κόσμο. Όμως, αν θέλουν έναν κόσμο χωρίς τρομοκρατία πρέπει να παραδεχθούν πως
οι υποχρεώσεις τους δεν σταματούν στα αφγανικά σύνορα. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17260N064</ED>
<ID>
ID:305304

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N06&aa=4</URL></REF>


Article

<CATEGORY>vin04</CATEGORY>

 <H2>Σημίτης: Τους έγινε μάθημα
</H2><H4>Καταγγέλλει τους «συνωμότες» και δηλώνει: «Το δημοκρατικό μας πολίτευμα είναι ισχυρό»
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σκληρή απάντηση σε όσους έπαιξαν με τους θεσμούς έδωσε χθες το βράδυ ο
Πρωθυπουργός Κώστας Σημίτης. «Το δημοκρατικό μας πολίτευμα είναι ισχυρό»,
προειδοποίησε τους «συνωμότες» ο πρωθυπουργός και τόνισε ότι «η δημοκρατία δεν
μπορεί να ποδηγετείται από κανένα ατομικό ή άλλο συμφέρον. Ούτε μπορεί να
λειτουργήσει όταν χειραγωγούνται οι πολίτες».

Η παρέμβαση του Πρωθυπουργού έγινε σε μια διακοπή της συνεδρίασης του
Εκτελεστικού Γραφείου. Νωρίτερα ο ίδιος είχε αναλύσει στα μέλη του οργάνου την
κατάσταση που διαμορφώνεται στην πολιτική ζωή της χώρας μετά τις τελευταίες
επιθέσεις που δέχθηκε το πολιτικό σύστημα από «εξωθεσμικά κέντρα». Δεν είναι
τυχαίο ότι ο Πρωθυπουργός επιβεβαίωσε δημόσια επίσης ότι αναμένονται και νέες
επιθέσεις κατά του ρυθμιστή του πολιτεύματος. Απαντώντας σε ερώτηση
δημοσιογράφου δήλωσε: «Όποιοι δοκίμασαν μια φορά, και το δοκίμασαν όχι τυχαία
και όχι ευκαιριακά, είναι πιθανό να το ξαναδοκιμάσουν. Ελπίζω πως η αντίδραση
του πολιτικού κόσμου τούς έχει γίνει μάθημα». 
Ο κ. Σημίτης είχε αναφερθεί στην ομόθυμη αντίδραση του πολιτικού κόσμου
σημειώνοντας ότι το δημοκρατικό πολίτευμα της χώρας στηρίζεται «σε ισχυρά
θεμέλια της βούλησης όλων των Ελλήνων. Κι αυτό φάνηκε επίσης με την
αποφασιστική αντίδραση όλων των πολιτικών κομμάτων που έδειξε τη δύναμη αυτού
του δημοκρατικού πολιτεύματος». 
Έχει σημασία να αναφερθεί ότι ο κ. Σημίτης δεσμεύθηκε ότι το ΠΑΣΟΚ θα
προασπίσει «τον ομαλό πολιτικό βίο από κάθε αήθη επίθεση απ' όπου κι αν
προέρχεται, όποια μεταμφίεση κι αν χρησιμοποιήσει». 
Στο πλαίσιο των αποφάσεων που έχει λάβει ήδη η κυβέρνηση για την αντιμετώπιση
της κατάστασης, ο Πρωθυπουργός εξήγγειλε για την προσεχή εβδομάδα συνεδρίαση
της Κυβερνητικής Επιτροπής προκειμένου να συζητηθεί το νομοσχέδιο για το
ασυμβίβαστο της ιδιότητας του ιδιοκτήτη ΜΜΕ με εκείνη του προμηθευτή του
Δημοσίου. Στην ίδια συνεδρίαση, όπως είπε, θα συζητηθούν οι αρχές δεοντολογίας
που πρέπει να διέπουν τα δελτία ειδήσεων και τις πολιτικές εκπομπές, όπως και
το θέμα της απαγόρευσης των μετρήσεων τηλεθέασης των εκπομπών αυτών και των
δελτίων ειδήσεων. Ανήγγειλε επίσης ότι επισπεύδεται η διαδικασία για τη
χορήγηση οριστικών αδειών λειτουργίας στους ραδιοτηλεοπτικούς σταθμούς. 
«Καλή Χρονιά χωρίς εκλογές»

Νωρίτερα ο κ. Σημίτης είχε κόψει την πρωτοχρονιάτικη πίτα του ΠΑΣΟΚ, και μια
ατάκα δημοσιογράφου έδωσε την ευκαιρία στον Πρωθυπουργό να ξεκαθαρίσει ότι δεν
σκέφτεται πρόωρη προσφυγή στις κάλπες. Ο Πρωθυπουργός έκανε ένα σύντομο
λογύδριο κυρίως με ευχές για τη νέα χρονιά, και δημοσιογράφος τού αντέτεινε
«Καλή Χρονιά χωρίς εκλογές». Ο κ. Σημίτης ανταπάντησε με τη φράση «Ελπίζουν
κάποιοι (σε πρόωρες εκλογές), αλλά δεν θα γίνουν». 
Στη συνεδρίαση του Ε.Γ. έγινε ευρεία συζήτηση για τις πολιτικές εξελίξεις και
ο κ. Σημίτης τόνισε ότι η αποτυχία των σεναρίων σε πρώτη φάση δεν θα πρέπει να
εφησυχάζει κανέναν, αλλά το ΠΑΣΟΚ και η κυβέρνηση οφείλουν να επαγρυπνούν. Ο
Πρωθυπουργός αναφέρθηκε και στο κλίμα εσωστρέφειας που κυριάρχησε τις
προηγούμενες ημέρες και σημείωσε ότι «πρέπει να κατακτήσουμε ένα αρραγές
εσωτερικό μέτωπο». 
Σύμφωνα με πληροφορίες, ο κ. Σημίτης επισήμανε ότι «οι επόμενοι μήνες δεν θα
είναι εύκολοι» και υποστήριξε ότι «θα έχουμε προβλήματα με τα ΜΜΕ, λόγω των
διατάξεων για τον βασικό μέτοχο». Κατά τις ίδιες πληροφορίες, ο Ά.
Τσοχατζόπουλος σημείωσε ότι οι σχέσεις με τα ΜΜΕ πρέπει να
αντικειμενοποιηθούν, ενώ η Βάσω Παπανδρέου υπογράμμισε ότι «δείχνουμε μερικές
φορές υπερβολική ανοχή στα ΜΜΕ». Η κ. Παπανδρέου είπε επίσης ότι το ΠΑΣΟΚ
δείχνει να μην έχει δυναμική, επισήμανε ότι υπάρχει διάχυτη η εντύπωση περί
διαφθοράς παντού στον ιδιωτικό και στον δημόσιο τομέα και κάλεσε όλους να
συμβάλουν ώστε να σταματήσει η διαδοχολογία. Ο Κώστας Λαλιώτης είπε ότι πρέπει
να καταστεί σαφές ότι το ΠΑΣΟΚ δεν έχει πρόβλημα με την κριτική των ΜΜΕ, αλλά
πρέπει να υπάρχουν όρια ως προς αυτό, ενώ ο πρόεδρος της Βουλής Απ. Κακλαμάνης
ζήτησε από όλους «να προσέχουμε πώς ζούμε. Δεν μπορεί να δείχνουμε προς τα έξω
ότι ξοδεύουμε περισσότερα από όσα κερδίζουμε». Ο κ. Κακλαμάνης αναφέρθηκε στα
προβλήματα που παρουσιάζει η Κοινοβουλευτική Ομάδα και σημείωσε ότι «η
κατάσταση που παρουσιάζει πρέπει να προσεχθεί ιδιαίτερα». Ο Μιχ. Νεονάκης, ο
Δημ. Ρέππας και ο Κ. Λαλιώτης ζήτησαν να διαφυλαχθεί το κεκτημένο της ενότητας
στο Συνέδριο, και εισηγήθηκαν το ΠΑΣΟΚ να αντεπιτεθεί με θέσεις και πολιτικές.
Ο Κ. Σκανδαλίδης σημείωσε ότι το κακό με το ΠΑΣΟΚ είναι ότι συχνά εμφανίζει
εικόνα πολιτικής κρίσης «δι' ασήμαντον αφορμήν». 
Υποψηφιότητα για το Δήμο

Ο Χρ. Παπουτσής επισημοποίησε το ενδιαφέρον του για τον δήμο της Αθήνας. Έθεσε
την υποψηφιότητά του στη διάθεση του Ε.Γ. και σημείωσε ότι δεν θεωρεί πως η
μάχη της Αθήνας είναι χαμένη υπόθεση. Είπε ακόμη ότι αν οριστεί άλλος
υποψήφιος, θα τον υποστηρίξει με όλες του τις δυνάμεις. Και ζήτησε να
επιταχυνθούν οι διαδικασίες, πρόταση με την οποία συμφώνησε και ο Πρωθυπουργός
Κ. Σημίτης. Σημειώνεται ότι αύριο το μεσημέρι θα γίνει στο ΠΑΣΟΚ μεγάλη
σύσκεψη υπό τους Κ. Λαλιώτη και Κ. Σκανδαλίδη με αντικείμενο τις δημοτικές
εκλογές στον δήμο της Αθήνας. 
Στο πλαίσιο της συνεδρίασης, και λόγω διαφόρων ανησυχιών που εκφράσθηκαν από
μέλη του Ε.Γ. για τη διαδικασία διαλόγου με την Τουρκία, ο Πρωθυπουργός
ανέφερε ότι «παραμένουμε σταθεροί στις θέσεις μας» και ότι «δεν πάμε σε
διάλογο εφ' όλης της ύλης». Υπεράσπισε δε τη γραμμή του υπουργού Εξωτερικών,
για τον οποίο είπε ότι ακολουθεί όσα αποφασίσθηκαν στην πρόσφατη συνεδρίαση
του Υπουργικού Συμβουλίου, χωρίς να αποκλίνει από αυτά. 
Ο κ. Παπανδρέου απουσίαζε από τη συνεδρίαση, όπως άλλωστε και ο Ε. Βενιζέλος
(βρίσκονται στις ΗΠΑ).
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17260N072</ED>
<ID>
ID:305246

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N07&aa=2</URL></REF>


Article

<CATEGORY>vin04</CATEGORY>

 <H2>Ξεκαθαρίζει το ραδιοτηλεοπτικό τοπίο
</H2>
Μέσα στους επόμενους μήνες θα έχει γίνει νόμος του κράτους η ρύθμιση για το
ασυμβίβαστο του ιδιοκτήτη μέσων μαζικής ενημέρωσης (βασικού μετόχου) και του
εργολήπτη δημοσίων έργων. 
Σύμφωνα με τον κυβερνητικό εκπρόσωπο κ. Χρήστο Πρωτόπαπα, έπειτα από εντολή
του Πρωθυπουργού, την μεθεπόμενη Πέμπτη θα κατατεθεί στην Κυβερνητική Επιτροπή
προσχέδιο νόμου για την εφαρμογή του άρθρου 14, παρ. 9 του Συντάγματος. Το εν
λόγω άρθρο αφορά «την προώθηση του ασυμβίβαστου, μεταξύ του ιδιοκτήτη
ραδιοτηλεοπτικού μέσου και εφημερίδας και του οικονομικού παράγοντα που έχει
συναλλαγές με το Δημόσιο». 
Ο κ. Πρωτόπαπας διευκρίνισε ότι μετά την σχετική απόφαση της Κυβερνητικής
Επιτροπής θα υπάρξει ένα χρονικό διάστημα στο οποίο θα γίνει διάλογος με όλους
τους ενδιαφερόμενους. «Δεν προτίθεμαι να αιφνιδιάσω κανέναν» τόνισε ο υπουργός
Τύπου, ο οποίος πρόσθεσε ότι όλοι οι ενδιαφερόμενοι φορείς θα έχουν τη
δυνατότητα να εκφράσουν την άποψή τους. Στη συνέχεια το σχέδιο νόμου θα έρθει
στη Βουλή. Για την προετοιμασία της νομοθετικής παρέμβασης της κυβέρνησης ο
Πρωθυπουργός κ. Κώστας Σημίτης είχε την Παρασκευή σύσκεψη στο Μέγαρο Μαξίμου
με την πολιτική ηγεσία του υπουργείου Τύπου και ΜΜΕ, δηλαδή τον υπουργό κ.
Χρήστο Πρωτόπαπα και τον υφυπουργό κ. Τηλέμαχο Χυτήρη. 
Ο κυβερνητικός εκπρόσωπος δήλωσε επίσης ότι μέσα στο 2002 θα «υπάρξει πλήρης
τάξη» στο ραδιοτηλεοπτικό τοπίο, δηλαδή θα χορηγηθούν οι άδειες πανελλαδικής
και τοπικής εμβέλειας σε τηλεοράσεις και ραδιόφωνα. Διευκρίνισε όμως ότι η
«συγκεκριμένη διαδικασία για τον βασικό μέτοχο προτάσσεται όλων των υπολοίπων,
δηλαδή της αδειοδότησης» και ότι θα έχει ολοκληρωθεί «πολύ πριν από το
καλοκαίρι». 
Ο υπουργός Τύπου ανήγγειλε ότι με βάση την πρόταση του ΕΣΡ θα ξεκινήσει
διάλογος για τη συμπλήρωση και τον εκσυγχρονισμό του κώδικα δεοντολογίας των
ειδησεογραφικών και ενημερωτικών εκπομπών. Σε ό,τι αφορά το θέμα της
απαγόρευσης μετρήσεων των δελτίων ειδήσεων, ο κ. Πρωτόπαπας είπε ότι το
υπουργείο έχει δεχτεί εισηγήσεις και ότι το θέμα «εξετάζεται».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17260N073</ED>
<ID>
ID:305280

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N07&aa=3</URL></REF>


Article

<CATEGORY>vin04</CATEGORY>

 <H5>ΔΙΑΛΟΓΟΣ
</H5><H2>Πολιτική υποκρισία και ιδεολογικός επαρχιωτισμός
</H2><H4>Ένα ρεύμα υποκριτικού αριστερισμού ποδηγετεί την πολιτική και την πνευματική
ζωή του τόπου
</H4>
<AUTHOR>ΑΝΔΡΕΑΣ ΑΝΔΡΙΑΝΟΠΟΥΛΟΣ</AUTHOR>

Αυτοί που ηγούνται σταυροφοριών για την εξυγίανση της κοινωνίας αποδεικνύονται
βουτηγμένοι μέχρι τον λαιμό στη διαφθορά που με τόσο πάθος καταγγέλλουν. Ο
πρόεδρος της Επιτροπής της Βουλής για την καταπολέμηση των τυχερών παιχνιδιών
συλλαμβάνεται να παίζει με φανατισμό τζόγο ο ίδιος, μέσα μάλιστα στην καρδιά
της εκλογικής του περιφέρειας. Συνδικαλιστές κρατικών επιχειρήσεων διαγράφουν
από τις τάξεις τους αυτόν που αποκάλυψε τα μυστικά έκτακτα πριμ που
εξασφάλισαν από τον «άκαρδο» υποτίθεται εργοδότη τους. Άλλοι συνδικαλιστές
κατηγορούν επίσης συνάδελφό τους πως κήρυξε «περίεργη» απεργία, με την οποία
προφανώς δεν συμφωνούσε ο «ταξικός τους εχθρός», δηλαδή η εργοδοσία της
ιδιωτικής εταιρείας στην οποία απασχολούνται. 
Τι κοινό έχουν όλα αυτά τα φαινόμενα μεταξύ τους; Το πρώτο κοινό σημείο είναι
ότι συμβαίνουν στις ημέρες μας στην Ελλάδα. Το δεύτερο είναι ότι οι
πρωταγωνιστές τους είναι πρόσωπα που δραστηριοποιούνται στην καρδιά του
λεγόμενου «προοδευτικού» πολιτικού χώρου της χώρας μας. Οι κύριοι αυτοί, ως
φορείς της σοσιαλιστικής ιδεολογίας και εκπρόσωποι μέρους της εξιδανικευμένης
εργατικής τάξης, αντιπροσωπεύουν ένα κυρίαρχο ρεύμα υποκριτικού αριστερισμού
που εξακολουθεί να ποδηγετεί την πολιτική και την πνευματική ζωή του τόπου.
Τέτοια πρόσωπα παίζουν ρόλο στο να χαρακτηρίζονται ορισμένες πολιτικές σαν
φιλολαϊκές και προχωρημένες και κάποιες άλλες σαν ασύδοτες και στερούμενες
ευαισθησίας. Τα συμφέροντα αδίστακτων συντεχνιών και σκοτεινών παράκεντρων ­
με το αζημίωτο πάντοτε ­ της εξουσίας εξυπηρετούνται εις βάρος του κοινωνικού
συνόλου πάντοτε υπό την επίκληση συνθημάτων υποτιθέμενης ευαισθησίας και
κοινωνικής φροντίδας. 
Δεν είναι τυχαίο λοιπόν πως γεγονότα του παγκόσμιου περιθωρίου εξασφαλίζουν
περίσσια δημοσιότητα στη χώρα μας, ενώ εξελίξεις σημαντικές και επιτεύγματα
γνήσια πρωτοποριακά αγνοούνται ή και συνειδητά ακόμη θάβονται. Το κεντρικό
κριτήριο αξιολόγησης είναι η αριστερόστροφη απόχρωση του προσώπου ή του
γεγονότος. Γνωρίζουν λοιπόν σχεδόν όλοι οι Έλληνες τον περίφημο Νόαμ Τσόμσκι,
του οποίου οι θέσεις και τα πονήματα έχουν εδώ και χρόνια πάψει να απασχολούν
τη διανόηση και τα μέσα ενημέρωσης της Δύσης. Γράφει χαρακτηριστικά γι' αυτόν
το «Λεξικό των Θεωρητικών του Πολιτισμού» (Dictionary of Cultural Theorists)
που εκδόθηκε το 1999 στην Αμερική: «Κανένας πλέον δεν απασχολείται με τα
επιχειρήματά του, ενώ συχνά γελοιοποιείται μέσω της κριτικής που του ασκούν
άλλοι διανοούμενοι και τα μεγάλης κυκλοφορίας και ακροαματικότητας μέσα
ενημέρωσης» (σελ. 100).

Την ίδια ώρα κανένας δεν ασχολήθηκε με τον πρόσφατο θάνατο ενός από τους
μεγαλύτερους διανοητές της εποχής μας. Ο Ρόμπερτ Νότζικ, καθηγητής του
Πανεπιστημίου του Χάρβαρντ, πέθανε σε σχετικά μικρή ηλικία (63 ετών) αφήνοντας
πίσω του μια πνευματική κληρονομιά κολοσσιαία και εξαιρετικά σημαντική για τις
εξελίξεις της εποχής μας. Το πιο διάσημο βιβλίο του «Αναρχία, Κράτος και
Ουτοπία» (Anarchy, State and Utopia) συνιστά μια μοναδική συνεισφορά στην
πνευματική κληρονομιά του δυτικού κόσμου. Με αφορμή την αντίθεσή του στις
ακραίες φιλελευθερίστικες αντιλήψεις ορισμένων αναρχοφιλελεύθερων διανοητών ­
που υποστηρίζουν την ολοκληρωτική εξαφάνιση κάθε έννοιας κράτους ­ ο Νότζικ
οικοδόμησε τη θεωρητική κατασκευή του «ελάχιστου κράτους» (Minimal State).
Στην προσπάθειά του αυτή ανέτρεψε τα σοβαρά επιχειρήματα ενός άλλου σημαντικού
διανοητή της εποχής μας ­ εξίσου άγνωστου στην Ελλάδα (!) ­ του Τζον Ρολς, που
είχε αναπτύξει τη μοναδική υπαρκτή θεωρητική αιτιολόγηση της έννοιας της
«κοινωνικής δικαιοσύνης» (βλ. «Α Theory of Justice». Οξφόρδη: Oxford
University Press, 1971). 
Η βασική τοποθέτηση του Νότζικ εστιάζεται στο ακατανόητο της αποστέρησης από
τον όποιο πολίτη του προϊόντος του κόπου του. Εφόσον το κράτος ιδρύεται κάτω
από την ελεύθερη βούληση των πολιτών για την προστασία τους, καθώς και των
προϊόντων που παράγουν και της περιουσίας που δημιουργούν, η αφαίρεση έστω και
μέρους αυτού του εισοδήματος δεν αιτιολογείται κάτω από κανένα επιχείρημα και
αφορμή δίχως την ξεκάθαρη δική τους συγκατάβαση. Τα επιχειρήματα του Νότζικ
είναι που στηρίζουν το κίνημα που κυριαρχεί σε ολόκληρο σχεδόν τον κόσμο
σήμερα εναντίον των μεγάλων φορολογιών και υπέρ της μείωσης των δαπανών του
κράτους. 
Ο Νότζικ, όμως, όπως σε μεγάλο βαθμό και τα επιχειρήματά του, εξακολουθεί να
παραμένει άγνωστος στη χώρα μας. Ο σεβασμός της ατομικής ελευθερίας, βλέπετε,
δεν είναι τόσο δημοφιλής σε μια κοινωνία που αρέσκεται στην υποκρισία των
νόθων φιλολαϊκών δήθεν διακηρύξεων και των δίχως αντίκρυσμα υποσχέσεων.
Ανεξάρτητα από το τι υποστηρίζει δημόσια ο καθένας, στην ουσία αυτό για το
οποίο πραγματικά νοιάζεται είναι η με κάθε τρόπο ατομική του εξασφάλιση. Εις
βάρος βέβαια της εργασίας και των κόπων των άλλων πάντοτε...
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17260N081</ED>
<ID>
ID:305210

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N08&aa=1</URL></REF>


Article

<CATEGORY>vin04</CATEGORY>

 <H2>Δυσαρέσκεια για τη στάση της Ν.Δ.στις δικηγορικές εκλογές
</H2>
Η έντονη δυσαρέσκεια των δικηγόρων που πρόσκεινται στη Ν.Δ. για τη στάση της
ηγεσίας του κόμματος απέναντι στις δικηγορικές εκλογές επιβεβαιώθηκε χθες κατά
την επίσημη παρουσίαση του συνδυασμού «Δικηγορική Παρουσία», με επικεφαλής τον
κ. Δημ. Παξινό. Τα περισσότερα μέλη του συνδυασμού ήταν ιδιαίτερα επικριτικά
για την απόφαση της αξιωματικής αντιπολίτευσης να μην παρουσιάσει - για πρώτη
φορά στα χρονικά - επίσημη υποψηφιότητα στις εκλογές του ΔΣΑ και εκτιμούσαν
ότι αυτή η απόφαση θα έχει πολλαπλές επιπτώσεις γιατί «η Ν.Δ. εμφανίζεται ως
κόμμα χωρίς πυξίδα...». 
Ανοίγοντας, ουσιαστικά, την προεκλογική αυλαία στον ΔΣΑ, ο κ. Παξινός (ο
οποίος το 1999 ήταν ο επίσημος υποψήφιος της Ν.Δ.), ανέφερε ότι ο συνδυασμός
του «εκφράζει τη συντριπτική πλειοψηφία των φιλελεύθερων δικηγόρων, αλλά και
όλων των δικηγόρων που δεν μπορούν να αντέξουν το τέλμα στο οποίο έχει
περιέλθει το δικηγορικό Σώμα». 
Στο συνδυασμό του κ. Παξινού συμμετέχουν οι περισσότεροι σύμβουλοι του ΔΣΑ που
πρόσκεινται στη Ν.Δ. (Ι. Αδαμόπουλος, Μ. Ζαφειρόπουλος, Ι. Καλαντζάκου, Γ.
Μπούρας κ.ά.), αλλά σε αυτές τις εκλογές ο χώρος εμφανίζεται πολυδιασπασμένος,
καθώς με δικούς τους συνδυασμούς διεκδικούν την προεδρία του ΔΣΑ και οι κ.κ.
Δημ. Χατζημιχάλης και Ι. Βαχαβιόλος, οι οποίοι το 1999 συμμετείχαν στον
συνδυασμό του κ. Παξινού.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17260N082</ED>
<ID>
ID:305247

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N08&aa=2</URL></REF>


Article

<CATEGORY>vin04</CATEGORY>

 <H2>«Είναι δύσκολο να ζεις στη Μέση Ανατολή»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Στην ρωμαϊκή και ελληνιστική πολιτεία της Παλμύρας περιηγήθηκε χθες ο
Πρόεδρος της Δημοκρατίας Κ. Στεφανόπουλος, ολοκληρώνοντας την επίσκεψή του στη Συρία

Όταν ο Μπασάρ αλ Άσαντ μου έσφιξε το χέρι, φάνηκε να χαμογελάει. Πλάι του ο
Έλληνας Πρόεδρος Κωστής Στεφανόπουλος έδειχνε κι αυτός ευχαριστημένος, γιατί
οι συνομιλίες είχαν πάει καλά και γιατί χαιρόταν που ένας νέος άνθρωπος, σαν
τον ομόλογό του, κυβερνάει μία ιστορική χώρα στην περιοχή μας. 
Τον κοίταζα που συνέχισε να χαμογελάει ­ ψηλός και αδύνατος με πολλές
ομοιότητες με τον πατέρα του Χαφέζ ­ οπότε σκέφτηκα να του κάνω μία... δύσκολη
ερώτηση. 
«Είναι δύσκολο να είστε Πρόεδρος σε μία χώρα της Μέσης Ανατολής;», τον ρώτησα. 
Με κοίταξε κι αυτός με τη σειρά του, τούτη τη φορά χωρίς χαμόγελο. 
«Να σας πω, το δύσκολο είναι να ζεις στη Μέση Ανατολή τούτη την περίοδο», ήταν
η απάντησή του. «Πολλές παρεμβάσεις, πολλές ισορροπίες». 
Νωρίτερα τον προβληματισμό αυτό είχε εκφράσει και στην ελληνική αντιπροσωπεία
(στον Πρόεδρο Κωστή Στεφανόπουλο και στους υπουργούς κ.κ. Γ. Ανωμερίτη και Α.
Λοβέρδο). 
Ακόμα και στο αεροδρόμιο της Δαμασκού, που κατευόδωσε χθες το πρωί τον κ.
Στεφανόπουλο, πριν από το ταξίδι για την ιστορική Παλμύρα της βασίλισσας
Ζηνοβίας, έθιξε το ζήτημα. Και επέμεινε πως ό,τι συζητήθηκε για τη βελτίωση
των συροελληνικών σχέσεων πρέπει να γίνει πράξη. Κυρίως, σε τομείς οικονομικής
πολιτικής, που, όπως εξήγησε, υπάρχει λαμπρό μέλλον. 
«Η ειρήνη στην περιοχή μας», είπε, «χρειάζεται τη συνεργασία όλων, σε ισότιμη
βάση και η Ελλάδα μπορεί να παίξει καθοριστικό ρόλο». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17260N083</ED>
<ID>
ID:305281

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N08&aa=3</URL></REF>


Article

<CATEGORY>vin04</CATEGORY>

 <H2>Πιέζουν για φακέλωμα
</H2><H4>Πέντε απαράδεκτες αξιώσεις των ΗΠΑ για τους Ευρωπαίους πολίτες
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Απαράδεκτες απαιτήσεις, που φθάνουν μέχρι το... φακέλωμα όλων ανεξαιρέτως
των Ευρωπαίων πολιτών, έχουν οι ΗΠΑ από τους Ευρωπαίους, εν ονόματι της
καταπολέμησης της τρομοκρατίας.

Ακόμη και στοιχεία της ίριδας των ματιών Ευρωπαίων επιβατών ζητούν να έχουν
οι Αμερικανοί!

Ζητούν, μάλιστα, οι εξωφρενικές αξιώσεις τους που - σημειωτέον - προσκρούουν
στις υπάρχουσες ευρωπαϊκές νομοθεσίες, να έχουν ικανοποιηθεί το αργότερο ώς
την ετήσια συνάντηση κορυφής των «15» με τον πρόεδρο Μπους (αναμένεται στις
αρχές του καλοκαιριού). 
Σε δύο πρόσφατες αμερικανοευρωπαϊκές συναντήσεις με αντικείμενο τον
διατλαντικό διάλογο οι Αμερικανοί - όπως ενημέρωσε η ισπανική προεδρία τους
εταίρους της - ζήτησαν χωρίς περιστροφές να τεθεί ως πρώτο θέμα στις
συνομιλίες ΗΠΑ - Ευρωπαϊκής Ένωσης η υιοθέτηση μέτρων για την
αποτελεσματικότερη καταπολέμηση της τρομοκρατίας. 
Ειδικότερα, οι Αμερικανοί, ζητούν, μεταξύ άλλων: 
1. Να έχουν πρόσβαση σε όλα τα στοιχεία προσωπικών δεδομένων των
Ευρωπαίων πολιτών χωρίς, μάλιστα, να δίδουν κάποια εγγύηση για την τήρηση
εμπιστευτικότητας. 
2. Να εισαχθούν μαζί με την άδεια εισόδου (βίζα) στις ΗΠΑ και στοιχεία
«βιομετρικής» (π.χ. έλεγχος της ίριδος των οφθαλμών και άλλα) σε όλους τους
Ευρωπαίους ταξιδιώτες από τις αρχές του 2003 - οπότε και θα προχωρήσουν σε
πλήρη αναθεώρηση του υπάρχοντος συστήματος θεωρήσεων. 
3. Να έχουν το δικαίωμα παράκαμψης του τραπεζικού απορρήτου των
Ευρωπαίων, χωρίς άδεια των δικαστικών αρχών - όπως προβλέπουν σήμερα οι
διμερείς τους συμφωνίες με τους Ευρωπαίους. 
4. Τα όπλα μαζικής καταστροφής να εξαιρεθούν από τις πολυμερείς
διευθετήσεις και να υπαχθούν στα θέματα δημόσιας τάξης. 
5. Οι Ευρωπαίοι να διαβουλευθούν με τους Αμερικανούς πριν από την
αναθεώρηση του υπάρχοντος καταλόγου των τρομοκρατικών οργανώσεων. 
Στο τελευταίο θέμα οι Αμερικανοί ζήτησαν με έντονο τρόπο να συμπεριληφθούν
στον ευρωπαϊκό κατάλογο τρομοκρατών, οργανώσεις όπως το κουρδικό ΡΚΚ. 
Οι αξιώσεις των Αμερικανών έχουν θορυβήσει τους Ισπανούς - που προεδρεύουν
αυτό το εξάμηνο της Ένωσης και θεωρούνται από τους πλέον φιλοαμερικανούς - οι
οποίοι ενημέρωσαν τους Ευρωπαίους εταίρους τους ότι η Ουάσιγκτον όχι μόνο
ζητεί «τα πάντα» αλλά αρνείται κιόλας την αμοιβαιότητα για τα μέτρα αυτά - ότι
δηλαδή οι ΗΠΑ δεν προτίθεται θα κάνουν τις ίδιες παραχωρήσεις προς τους
Ευρωπαίους. 
Την ίδια στιγμή οι Αμερικανοί παίζουν το ρόλο του συνηγόρου της Τουρκίας,
υποστηρίζοντας ότι η Άγκυρα έχει μοναδικό ρόλο σε όλα τα θέματα, από την
τρομοκρατία μέχρι τον ευρωστρατό. 
Την τακτική αυτή, της υπεράσπισης των Τούρκων στα πάντα και κυρίως στην
απαίτηση να ενταχθεί το ΡΚΚ στις τρομοκρατικές οργανώσεις, η Ουάσιγκτον την
ακολουθεί σε όλες τις συναντήσεις που έχει. Στο ΝΑΤΟ, λόγου χάρη, φέρεται να
προωθεί - μαζί με τους Τούρκους - τη σύνταξη χωριστού καταλόγου, προκειμένου
να ενταχθεί και η κουρδική οργάνωση. Αντίστοιχες πιέσεις ασκούνται και σε
επίπεδο Δυτικοευρωπαϊκής Ένωσης. 
Ο Τούρκος πρωθυπουργός, Μπουλέντ Ετζεβίτ, με πρόσφατη επιστολή του προς τον
πρόεδρο της Κομισιόν Ρομάνο Πρόντι, ζήτησε επίσης να αναθεωρήσουν οι Ευρωπαίοι
τον κατάλογο για να βάλουν το ΡΚΚ. Και ο κ. Πρόντι, σε απαντητική επιστολή,
απέφυγε φυσικά να δεσμευθεί επί του θέματος.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17260N091</ED>
<ID>
ID:305211

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N09&aa=1</URL></REF>


Article

<CATEGORY>vin04</CATEGORY>

 <H2>Όποιος ταξιδεύει θα «ξεγυμνώνεται»...
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Τα αεροπορικά ταξίδια είτε για επαγγελματικούς λόγους είτε για λόγους
αναψυχής, δεν θα είναι πλέον μια απλή υπόθεση. Η ευαισθησία για τα προσωπικά
δεδομένα θα τερματίζεται τη στιγμή που ο υποψήφιος ταξιδιώτης θα πλησιάζει το
γκισέ της αεροπορικής εταιρείας. 
Διαβάζουμε στην «Washington Post»: «Οι ομοσπονδιακές αεροπορικές αρχές και οι
εταιρείες τεχνολογίας σε σύντομο χρονικό θα θέσουν σε εφαρμογή ­ δοκιμαστικά ­
ένα ευρύτατο πρόγραμμα ασφάλειας με παρακολούθηση όλων τα στοιχείων τού κάθε
επιβάτη, ήτοι: το ιστορικό των ταξιδιών που έχει κάνει, τις συνθήκες διαβίωσής
του, καθώς και τα περιουσιακά του στοιχεία και κάθε δημογραφική πληροφορία που
τον αφορά». Πρόθεση της αμερικανικής κυβέρνησης είναι να δημιουργήσει ένα
δίκτυο ηλεκτρονικών υπολογιστών που θα ενώνει όλα τα συστήματα κράτησης θέσεων
στις ΗΠΑ. Το ηλεκτρονικό αυτό δίκτυο θα αντλεί κάθε πληροφορία γύρω από τον
υποψήφιο ταξιδιώτη, συγκεντρώνοντας στοιχεία για μια ολοκληρωμένη
προσωπογραφία του, προκειμένου να διαπιστωθεί αν υπάρχει ενδεχόμενο να
δημιουργήσει οποιαδήποτε απειλή, πολύ πριν από τη σχεδιαζόμενη πτήση. 
Οι πληροφορίες που θα συγκεντρώνονται θα μπορούν να αποκαλύψουν αν κάποιος
χρησιμοποίησε την πιστωτική κάρτα του για να αγοράσει εισιτήρια και για άλλους
συνεπιβάτες του, που όμως κάθονται σε διαφορετικές σειρές καθισμάτων. Θα
μπορεί να διαπιστωθεί ακόμα η ακριβής σχέση ανάμεσα στους συνεπιβάτες αυτούς ­
αν υπάρχει βαθμός συγγένειας, αν υπηρέτησαν μαζί στον στρατό, αν ήταν
συμφοιτητές ­, οποιοδήποτε στοιχείο τούς καθιστά ομάδα και θα αναζητούνται οι
λόγοι που κάθονται σε διαφορετικές σειρές καθισμάτων. 
Ήδη η αεροπορική εταιρεία DELTA έχει αναθέσει σε ειδικευμένη εταιρεία
ηλεκτρονικών υπολογιστών να επεξεργαστεί ανάλογο πρόγραμμα και έχει έρθει σε
επαφή με άλλες αεροπορικές εταιρείες για τον τρόπο συνεργασίας των τερματικών
τους. 
Το ευρύτατο αυτό σχέδιο παρακολούθησης αντικατοπτρίζει το μέγεθος της
ανασφάλειας που έχει δημιουργηθεί στις αμερικανικές αεροπορικές εταιρείες μετά
τα δραματικά γεγονότα της 11ης Σεπτεμβρίου 2001. Ένα από τα προβλήματα που
έχουν δημιουργηθεί, είναι ποιος θα αναλάβει το κόστος του πολύπλοκου αυτού
συστήματος ασφάλειας. 
Όπως διέρρευσε πάντως, μια μελέτη υπολογίζει πως θα το πληρώσουν οι επιβάτες
με επιβάρυνση περίπου δύο δολαρίων στην τιμή του εισιτηρίου τους. Το σύστημα
αυτό έχει προκαλέσει ήδη την αντίδραση των υπερασπιστών των ανθρωπίνων
ελευθεριών, που καταγγέλλουν το νέο μαζικό πολύπλοκο σύστημα παρακολούθησης ως «εφιαλτικό».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17260N092</ED>
<ID>
ID:305248

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N09&aa=2</URL></REF>


Article

<CATEGORY>vin04</CATEGORY>

 <H2>Παραιτήθηκαν τρία ιδρυτικά μέλη του ΚΕΠ
</H2>
Τρία ιδρυτικά μέλη του Κινήματος Ελεύθερων Πολιτών παραιτήθηκαν χθες από το
κόμμα. Ενώ η Βασιλέως Κωνσταντίνου χαρακτηρίζει επισήμως το θέμα «άνευ
σημασίας», στελέχη του κόμματος μιλάνε για «δάκτυλο» της Ρηγίλλης. 
Με επιστολή τους προς τον κ. Δημήτρη Αβραμόπουλο τα τρία ιδρυτικά μέλη του
υποστηρίζουν ότι το ΚΕΠ εμφανίζεται ως προσωποπαγές κόμμα, ενώ διαπιστώνουν
«ένδεια πολιτικού λόγου» και «ιδεολογική ασάφεια», την ύπαρξη «πολλαπλών και
ανεξέλεγκτων κέντρων λήψης αποφάσεων». Υποστηρίζουν επίσης ότι οι Κεντρικές
Επιτροπές «εξαντλούνται σε ανταλλαγή φιλοφρονήσεων και ευχολογίων», «η
κοινωνία δεν γίνεται αποδέκτης πολιτικού μηνύματος από το ΚΕΠ», ενώ
«αποφεύγεται να αναλυθούν οι δημοσκοπήσεις», που δείχνουν σαφέστατα μια τάση
συρρίκνωσης. 
«Δεν απέδωσαν»

Με μια σκληρή ανακοίνωση, ο υπεύθυνος πολιτικού σχεδιασμού του ΚΕΠ κ. Χρήστος
Ροϊλός υποστηρίζει ότι η αντίδραση των τριών οφείλεται στην «πικρία τους για
τη μη αξιοποίησή τους». «Οι παραπάνω κύριοι, μετά το 1ο συνέδριο,
αντικαταστάθηκαν από τις θέσεις που είχαν τοποθετηθεί γιατί δεν απέδωσαν»,
προσθέτει. 
Στελέχη του ΚΕΠ επισημαίνουν πως δεν είναι σύμπτωση, ότι οι παραιτήσεις
δόθηκαν στη δημοσιότητα την προηγουμένη της κοινής συνέντευξης Τύπου του κ.
Αβραμόπουλου με τον πρόεδρο του Ευρωπαϊκού Φιλελεύθερου Κόμματος κ. Werner
Hoyer, και του γεύματος στον «Διόνυσο» μαζί με τους κ.κ. Μάνο και Αβραμόπουλο
και υποστηρίζουν ότι υπάρχει «δάκτυλος» της Ρηγίλλης, ώστε να ακυρωθεί
επικοινωνιακά το συμβάν.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17260N093</ED>
<ID>
ID:305282

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N09&aa=3</URL></REF>


Article

<CATEGORY>vin06</CATEGORY>

 <H2>Στον... αέρα η εξεταστική
</H2><H4>Κίνδυνος για τους σπουδαστές των 6 μεγαλύτερων ΤΕΙ
</H4>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Στον αέρα κινδυνεύει να τιναχτεί η εξεταστική περίοδος των σπουδαστών στα 6
μεγαλύτερα ΤΕΙ της χώρας, καθώς οι καθηγητές τους, οι οποίοι αντιδρούν στον
νέο τρόπο εξέλιξής τους αποφάσισαν χθες τη συνέχιση των κινητοποιήσεών τους
μέχρι το τέλος της εβδομάδας.

Αυτό έχει ως αποτέλεσμα να αναβάλλονται οι προγραμματισμένες εξετάσεις και
χιλιάδες φοιτητές να είναι ανάστατοι. Ήδη, τα ΤΕΙ της Αθήνας, του Πειραιά, της
Θεσσαλονίκης, της Πάτρας, της Λάρισας και του Μεσολογγίου εισέρχονται, άλλα
στη δεύτερη και άλλα στην τρίτη εβδομάδα μη λειτουργίας. Χθες η κεντρική
συνδικαλιστική ηγεσία των καθηγητών (ΟΣΕΠ-ΤΕΙ), ύστερα από νέα συνάντηση που
είχε με τον υφυπουργό Παιδείας κ.Ν. Γκεσούλη, αποφάσισε να προτείνει στον
κλάδο συνέχιση των κινητοποιήσεων, παρ' ότι ο υφυπουργός ανακοίνωσε ότι το
επόμενο έτος θα προκηρυχθούν 700 νέες θέσεις εκπαιδευτικού προσωπικού και ήδη
υλοποιούνται άλλες 500 προκηρύξεις. 
Σήμερα, κάθε ΤΕΙ ξεχωριστά, θα συνεδριάσει για να αποφασίσει αν θα βάλει
λουκέτο, θεωρείται πάντως σίγουρο ότι τα 6 που ξεκίνησαν την κινητοποίηση θα
συνεχίσουν, όπως είπε στα «ΝΕΑ» ο καθηγητής του ΤΕΙ Πειραιά κ. Κ. Κουλούρης.
Τα 6 αυτά ΤΕΙ (επί συνόλου 14 ΤΕΙ στη χώρα) όμως συγκεντρώνουν ποσοστό περίπου
70%-80% του συνόλου των σπουδαστών, οι οποίοι έχουν εμπλακεί στη διαμάχη
καθηγητών-υπουργείου Παιδείας χωρίς να ευθύνονται σε τίποτα και γι' αυτόν το
λόγο άρχισαν να διαμαρτύρονται. 
Είναι χαρακτηριστικό ότι την περασμένη εβδομάδα οι σπουδαστές του ΤΕΙ Πειραιά
παραμέρισαν τις κομματικές διαφορές των παρατάξεών τους και από κοινού οι
εκπρόσωποι της ΠΑΣΠ και της ΔΑΠ εξέδωσαν ανακοίνωση στην οποία ζητούν από τους
καθηγητές τους να ανοίξουν το ίδρυμα και να σταματήσουν να τους κρατούν υπό
καθεστώς ιδιότυπης «ομηρείας» και να τους χρησιμοποιούν ως μέσο πίεσης. Πάντως
οι καθηγητές θεωρούν ότι δεν θα υπάρξει πρόβλημα με την εξεταστική, η οποία
απλώς θα μετατεθεί και σημειώνουν ότι είναι προτιμότερο που τα ΤΕΙ έκλεισαν
πάνω στην εξεταστική, παρά να έκλειναν ενώ γίνονταν μαθήματα. 
Στην Ιατρική Σχολή 
Δεν είναι η πρώτη φορά που τα αιτήματα των καθηγητών της Τριτοβάθμιας
Εκπαίδευσης προκαλούν προβλήματα στη φοίτηση των σπουδαστών. Το ίδιο είχε
συμβεί σε έντονότερο βαθμό στην Ιατρική Σχολή της Αθήνας και λιγότερο της
Θεσσαλονίκης, εξαιτίας της αντίδρασης των πανεπιστημιακών γιατρών στο
νομοσχέδιο του υπουργείου Υγείας. 
Και σε αυτή την περίπτωση, οι φοιτητικές παρατάξεις παραμέρισαν τις κομματικές
τους διαφορές και ζήτησαν από τους καθηγητές τους να σταματήσουν τις
κινητοποιήσεις, παρ' ότι επί της ουσίας δεν ήταν αντίθετοι στα αιτήματά τους.
Στην Ιατρική Αθήνας, λέει ο φοιτητής Β. Σιούλας, η απεργία των πανεπιστημιακών
γιατρών ξεκίνησε τον περασμένο Ιούνιο χωρίς μέχρι τότε να έχουν ολοκληρωθεί τα
μαθήματα για την ακαδημαϊκή χρονιά 2000-01 και συνεχίστηκε για ολόκληρο το
καλοκαίρι. Από τα μέσα Νοεμβρίου η Σχολή ξεκίνησε κανονικά μέχρι και τις 9
Ιανουαρίου που έκλεισε ξανά για περίπου δύο εβδομάδες. 
Έτσι οι φοιτητές βρέθηκαν αντιμέτωποι με προβλήματα, όπως εξάντληση αναβολών
στράτευσης, απώλεια υποτροφιών και οικονομικές δυσκολίες για φοιτητές από την
περιφέρεια. Είναι επίσης χαρακτηριστικό πως το 6ο έτος της ακαδημαϊκής χρονιάς
2000-01 δεν έχει ακόμα βγάλει γενιά αποφοίτων. Οι πρώτοι απόφοιτοι θα
βγουν τον προσεχή Μάρτιο, ενώ αν δεν υπήρχαν αναταραχές θα είχαν βγει τον
περασμένο Ιούλιο. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17260N101</ED>
<ID>
ID:305154

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N10&aa=1</URL></REF>


Article

<CATEGORY>vin06</CATEGORY>

 <H2>Επιστολή-στήριξης στον βασικό μάρτυρα για τα συγγράμματα
</H2>
Στέφανος Τραχανάς: Ο βασικός μάρτυρας στην υπόθεση της υπερτιμολόγησης των
πανεπιστημιακών συγγραμμάτων

«Η πλήρης διαλεύκανση του θέματος της υπερτιμολόγησης των πανεπιστημιακών
συγγραμμάτων είναι όσο ποτέ αναγκαία, προκειμένου να απαντηθούν τα ερωτήματα
σχετικά με την αποτελεσματική προστασία του δημοσίου συμφέροντος στην υπόθεση
αυτή». 
Τα παραπάνω αποτελούν μέρος της επιστολής, την οποία υπογράφουν 958 μέλη
Διδακτικού Επιστημονικού Προσωπικού και ερευνητές σε πανεπιστημιακά ιδρύματα
και απευθύνουν προς τον υπουργό Παιδείας Πέτρο Ευθυμίου και τον εισαγγελέα του
Αρείου Πάγου. Η πρωτοβουλία ανήκει στον Ενιαίο Σύλλογο Καθηγητών Πανεπιστημίου
Κρήτης, στο Ηράκλειο, τα μέλη του οποίου προέβησαν στην ενέργεια αυτή αφού
προηγουμένως ενημερώθηκαν λεπτομερώς για τις τελευταίες εξελίξεις της
υπόθεσης, αλλά και για τις δικαστικές περιπέτειες του διευθυντή των
Πανεπιστημιακών Εκδόσεων Κρήτης κ. Στέφανου Τραχανά. Υπενθυμίζεται ότι για την
υπόθεση, που απασχολεί επί δεκαετία τις δικαστικές αρχές, έχουν παραπεμφθεί σε
δίκη ενώπιον του Τριμελούς Εφετείου Κακουργημάτων της Αθήνας οι υπεύθυνοι του
εκδοτικού οίκου «Κυριακίδη», οι οποίοι αντιμετωπίζουν το αδίκημα της απάτης.
Στην ίδια επιστολή αναφέρεται σχετικά για τον κ. Τραχανά, ο οποίος είναι ο
βασικός μάρτυρας του Δημοσίου: «Έχει γίνει στόχος μιας μακράς σειράς μηνύσεων
εκ μέρους των εμπλεκομένων για υποτιθέμενη συκοφαντική τους δυσφήμηση, τις
οποίες αναγκάστηκε να αντιμετωπίσει με μεγάλο προσωπικό κόστος. Οι
αλλεπάλληλες αθωωτικές δικαστικές αποφάσεις με επαινετικό σκεπτικό για τον
ρόλο του στη συγκεκριμένη υπόθεση υποδεικνύουν ότι οι μηνύσεις αυτές δεν έχουν
άλλο πρακτικό σκοπό από την προσωπική του εξουθένωση και τη μείωση της
αξιοπιστίας του, εν όψει της δίκης για τις υπερτιμολογήσεις των
πανεπιστημιακών συγγραμμάτων». 
Και προσθέτουν: «Η εύλογη προστασία και υπεράσπιση βασικών μαρτύρων σε
υποθέσεις δημοσίου συμφέροντος ­ και ιδίως πολιτών που οικειοθελώς επωμίστηκαν
αυτό τον ρόλο ­ αποτελεί υποχρέωση των θεσμών και των οργάνων μίας
ευνομούμενης κοινωνίας. Σε αυτό το πνεύμα, θεωρούμε ότι ο υπουργός Παιδείας
έχει αυξημένη υποχρέωση να παρίσταται ως μάρτυς και να αναλάβει ενεργό ρόλο
στην υπεράσπιση του κ. Τραχανά, στην τελευταία από τις εναντίον του μηνύσεις,
που εκδικάζεται αύριο». 
Τα πλήρη στοιχεία των υπογραφόντων «φιλοξενούνται» στην ιστοσελίδα: http:
//syllogos-didaskodwn. physics. uoc. gr/anakoinwseiw. html
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17260N102</ED>
<ID>
ID:305222

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N10&aa=2</URL></REF>


Article

<CATEGORY>vin06</CATEGORY>

 <H2>Σήμερα η συνάντηση αγροτών -Δρυ
</H2>
Από τα αποτελέσματα της σημερινής συνάντησης με τον υπουργό Γεωργίας θα
εξαρτηθούν οι επόμενες κινήσεις των αγροτών που και χθες παρέμειναν στα
μπλόκα, χωρίς να δημιουργήσουν όμως σοβαρά προβλήματα. 
Οι αγρότες φέρονται αποφασισμένοι να συνεχίσουν τις κινητοποιήσεις
προβάλλοντας ως «αιτήματα αιχμής» την αποζημίωση των πληγέντων από την
κακοκαιρία, τις επιδοτήσεις για το βαμβάκι και την αποδοχή πάγιων θέσεων, όπως
ρύθμιση χρεών, μητρώο αγροτών και μείωση του κόστους. 
Χθες στα σημεία όπου έχουν συγκεντρωθεί τρακτέρ η κατάσταση ήταν ομαλή. Σε
πολλές περιπτώσεις (Βόλος) αυξήθηκε ο αριθμός τους, ενώ νέα μπλόκα στήθηκαν
κατά μήκος του δρόμου Καβάλας - Ξάνθης. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17260N103</ED>
<ID>
ID:305260

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N10&aa=3</URL></REF>


Article

<CATEGORY>vin06</CATEGORY>

 <H2>Και άλλα... φρουτάκια στο «καλάθι»
</H2>
Πάνω από 80 ηλεκτρονικά μηχανήματα που είχαν μετατραπεί παράνομα σε
ηλεκτρονικά «φρουτάκια» κατάσχεσε το ΣΔΟΕ κατά τη διάρκεια του
Σαββατοκύριακου. Τα 45 από αυτά εντοπίσθηκαν σε κατάστημα στην Ομόνοια ύστερα
από έλεγχο που έκαναν προχθές το βράδυ τα συνεργεία του ΣΔΟΕ. Άλλα 22 τέτοια
μηχανήματα βρέθηκαν σε εργαστήριο στη Νέα Σμύρνη. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17260N104</ED>
<ID>
ID:305289

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N10&aa=4</URL></REF>


Article

<CATEGORY>vin06</CATEGORY>

 <H2>Κατηγορούμενοι σε εξέταση DΝΑ
</H2>
Σε εξέταση DNA θα υποβληθούν οι βασικοί κατηγορούμενοι για την απαγωγή και τη
δολοφονία του επιχειρηματία Γιώργου Νικολαΐδη και της φίλης του Σούλας
Καλαθάκη, ύστερα από σχετική απόφαση που έλαβαν χθες οι δικαστές του Μεικτού
Ορκωτού Δικαστηρίου της Αθήνας. 
Στο πλαίσιο της εξέτασης θα διαπιστωθεί εάν οι τρίχες στην κουβέρτα που
βρέθηκε στο αυτοκίνητο του δολοφονημένου επιχειρηματία ανήκουν ενδεχομένως σε
κάποιον από τους κατηγορουμένους.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17260N105</ED>
<ID>
ID:305307

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N10&aa=5</URL></REF>


Article

<CATEGORY>vin06</CATEGORY>

 <H2>Μπόνους αντί για λύση
</H2><H4>Μετά την αρνητική απόφαση για μονιμοποίηση των συμβασιούχων
</H4>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Με πριμοδότηση των υποψηφίων σε διαδικασίες επαναπροκήρυξης των θέσεών τους
μελετά το υπουργείο Εσωτερικών να αντιμετωπίσει το πρόβλημα χιλιάδων
συμβασιούχων, που βλέπουν να απομακρύνεται ή δυσχεραίνεται το όνειρό τους για
μονιμοποίηση, μετά τη χθεσινή απορριπτική απόφαση του Νομικού Συμβουλίου του
Κράτους. 
Κινητοποιήσεις συμβασιούχων. Οι μέχρι τώρα πορείες τους δεν έφεραν
αποτέλεσμα. Μετά τη χθεσινή απόφαση του Νομικού Συμβουλίου, προαναγγέλλουν
νέες κινητοποιήσεις

Χωρίς να αποκλείει την ανάληψη νομοθετικής πρωτοβουλίας για τη ρύθμιση του
θέματος, το υπουργείο επιμένει ότι δεν πρόκειται να απομακρυνθεί από το πνεύμα
της ρύθμισης Παπανδρέου (με την οποία έγιναν το 2000 οι τελευταίες
μονιμοποιήσεις συμβασιούχων), πράγμα που σημαίνει πρακτικά ότι την περίπτωση
των αθρόων μονιμοποιήσεων πρέπει να την ξεχάσουμε. 
Σε κρίσιμο σημείο αναδεικνύεται το περιεχόμενο του νόμου σε εκτέλεση του νέου
Συντάγματος (θα είναι έτοιμος σε λίγες εβδομάδες) για τις εκκρεμούσες, προ της
ψήφισής του υποθέσεις, δεδομένου ότι το νέο Σύνταγμα απαγορεύει στο εξής τη
μετατροπή των συμβάσεων των εργαζομένων σε αορίστου χρόνου, αποκλείει δηλαδή
με άλλα λόγια μελλοντικές μονιμοποιήσεις. 
Καταγραφή συμβασιούχων 
Μέχρι τότε, το υπουργείο, που έχει ζητήσει την καταγραφή των συμβασιούχων στον
δημόσιο και ευρύτερο δημόσιο τομέα, θα έχει πλήρη εικόνα για το μέγεθος του
προβλήματος και αναλόγως θα αποφασίσει προς ποια κατεύθυνση θα κινηθεί. Μια
πρώτη σκέψη που ήδη είχε αρχίσει να διατυπώνεται από χθες είναι να υπάρξει
«ένα γενικό μέτρο στήριξης των συμβασιούχων». Αυτό σημαίνει ότι οι θέσεις τους
μπορούν να επαναπροκηρυχθούν και οι συγκεκριμένοι υποψήφιοι να πριμοδοτηθούν
έναντι των υπολοίπων συνυποψηφίων τους, ως διαθέτοντες εμπειρία σ΄ αυτήν τη
θέση. 
Βαρύνουσα σημασία για την απόφαση που θα πάρει η κυβέρνηση σχετικά με το θέμα
θα έχει και η ενσωμάτωση σχετικής Κοινοτικής Οδηγίας (που επιβάλλει την υπό
προϋποθέσεις μονιμοποίηση συμβασιούχων που καλύπτουν πάγιες και διαρκείς
ανάγκες) στο εσωτερικό δίκαιο, που επεξεργάζεται κοινή επιτροπή των υπουργείων
Εσωτερικών και Εργασίας και επιβάλλεται να έχει ολοκληρώσει το έργο της μέχρι
τον Ιούνιο. 
Χαμηλοί τόνοι 
Σε κάθε περίπτωση, η κυβέρνηση επιθυμεί να κρατήσει χαμηλά τους τόνους για να
μην προκαλέσει αυξημένες προσδοκίες στους εργαζομένους-συμβασιούχους, που με
χθεσινές ανακοινώσεις τους όμως προαναγγέλλουν κινητοποιήσεις καλώντας «την
κυβέρνηση, τα κόμματα και τους δημάρχους να σταματήσουν την υποκρισία και την
εκμετάλλευση της ανάγκης των πολιτών για εργασία για εκλογικούς και
πελατειακούς σκοπούς». Να αποκαταστήσει τους υπαλλήλους που αδικήθηκαν στο
πρόσφατο παρελθόν ­ πάντα στο πλαίσιο του Συντάγματος ­ ζήτησε από τον υπουργό
Εσωτερικών και ο κοινοβουλευτικός εκπρόσωπος της Ν.Δ. κ. Προκόπης Παυλόπουλος
«ανεξαρτήτως του περιεχομένου της γνωμοδότησης του Νομικού Συμβουλίου του
Κράτους, που αφορά ερμηνεία υφιστάμενων διατάξεων». 
Η απόφαση του Νομικού Συμβουλίου 
Χθες, η Ολομέλεια του Νομικού Συμβουλίου αποφάνθηκε αρνητικά στο ερώτημα του
υπουργείου Εσωτερικών «αν προσμετράται ως χρόνος προϋπηρεσίας ο, με δικαστικές
αποφάσεις, χρόνος απασχόλησης» 170 συμβασιούχων του Ταμείου Εθνικής Οδοποιίας,
καθώς έκρινε πως το θέμα αυτό δεν εμπίπτει στην αρμοδιότητά του και χρήζει
νομοθετικής ρύθμισης. Σε περίπτωση θετικής γνωμοδότησης, άνοιγε ο δρόμος για
τη μονιμοποίηση χιλιάδων συμβασιούχων ( μόνον σε δήμους και ΝΠΔΔ υπηρετούν με
αυτό το καθεστώς 5.000 συμβασιούχοι). Επιπλέον, δεν αποδέχθηκε τον ισχυρισμό
του εισηγητή Π. Κισούδη περί αντισυνταγματικότητας του σχετικού νόμου της
Βάσως Παπανδρέου. 
Στη συγκεκριμένη, πάντως, υπόθεση των 170 συμβασιούχων, σύμφωνα με την
υπάρχουσα δέσμευση του κ. Σκανδαλίδη, το ΥΠΕΧΩΔΕ θα προκηρύξει 320 θέσεις στο
ΤΕΟ και η προκήρυξη θα είναι διατυπωμένη με τέτοιο τρόπο ώστε να διασφαλιστεί
η επαναπρόσληψη των 170.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17260N111</ED>
<ID>
ID:305155

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N11&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Στο χέρι της κυβέρνησης
</H2>
<AUTHOR>ΑΛΕΞΗΣ ΜΗΤΡΟΠΟΥΛΟΣ</AUTHOR>

Δεν είναι σύνηθες το φαινόμενο, το Νομικό Συμβούλιο του Κράτους να βγάζει
αντισυνταγματικές τις διατάξεις νόμου που ψηφίστηκε από τη Βουλή, αν και η
επιδειχθείσα ευαισθησία του υπουργού Εσωτερικών και η περί
αντισυνταγματικότητας των σχετικών διατάξεων εισήγηση του νομικού συμβούλου
του υπουργείου έπρεπε να υπερισχύσουν, πολύ περισσότερο που πρόκειται για
εργαζομένους από 7 έως 11 χρόνια περίπου χωρίς καμία ημέρα διακοπή και σε
νευραλγική υπηρεσία του Ταμείου Εθνικής Οδοποιίας (είσπραξη διοδίων κ.λπ.),
δηλαδή αναμφισβήτητα καλύπτουν πάγιες και διαρκείς ανάγκες αυτού του ΝΠΔΔ. 
Η απόφαση όμως της Ολομέλειας του Νομικού Συμβουλίου του Κράτους είναι απλώς
γνωμοδοτική. Ο υπουργός μπορεί να αντλήσει επιχειρήματα από τις νομικές
απόψεις που εκτίθενται και να αποφασίσει διαφορετικά. Η διάταξη του άρθρου 118
παρ. 7 του Συντάγματος, που αφορά εκκρεμείς διαδικασίες για την τακτοποίηση
της υπηρεσιακής κατάστασης των υπαλλήλων, που υπάγονται στην απαγόρευση του
άρθρου 103 παρ. 8 του Συντάγματος παρέχει ερείσματα ερμηνείας, ότι οι
διαδικασίες κατάταξης συνεχίζονται και ότι επομένως οι προηγούμενες ρυθμίσεις
εφαρμόζονται και σε αυτούς. Ήδη με δικαστικές αποφάσεις ασφαλιστικών μέτρων οι
συμβασιούχοι του Ταμείου Εθνικής Οδοποιίας υπηρετούν από μακρού και πάντως προ
της συνταγματικής απαγορεύσεως με σύμβαση αορίστου χρόνου. Η προσαρμογή στην
οδηγία 99/70 Ε.Κ. περί των ανανεούμενων συμβάσεων εν σχέσει με τις ανάγκες που
εξυπηρετούν είναι μια καλή ευκαιρία επανατοποθέτησης των πραγμάτων στη σωστή
τους βάση. 
Ελπίζω ότι το μείζον αυτό κοινωνικό και νομικό θέμα θα λάβει επιτέλους τη λύση
του. Είναι ζήτημα τιμής για τον νομικό μας πολιτισμό, ζήτημα εφαρμογής της
αρχής της ισότητας για τους εργαζομένους που υπερπληρούν περισσότερο από κάθε
άλλη κατηγορία τις προϋποθέσεις ένταξης και ασφαλώς ζήτημα εξυπηρέτησης του
δημοσίου συμφέροντος, αφού υπηρέτησαν και υπηρετούν ευδόκιμα και αποδοτικά για
τόσο μεγάλο χρονικό διάστημα. 
Ο Αλέξης Μητρόπουλος είναι καθηγητής του Εργατικού Δικαίου. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17260N112</ED>
<ID>
ID:305250

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N11&aa=2</URL></REF>


Article

<CATEGORY>vin06</CATEGORY>

 <H2>Διαβατήριο ζωής
</H2><H4>Μιλάει στα «ΝΕΑ» ο πρώτος μετανάστης που πήρε πράσινη κάρτα
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

«Ξαναβρήκα τους συγγενείς μου. Από τότε που πήρα την άδεια παραμονής μπορώ
να ταξιδεύω χωρίς προβλήματα στην πατρίδα μου, τη Συρία, να βλέπω τους δικούς
μου. Αυτή είναι η πιο σημαντική αλλαγή που έφερε στη ζωή μου η πράσινη κάρτα». 
Αμπντούλ Ολουάν. Είναι ο πρώτος μετανάστης που πήρε στα χέρια του την πράσινη
κάρτα πριν από 3 χρόνια. «Το σημαντι-κότερο πράγμα που άλλαξε στη ζωή μου με
την άδεια παραμονής, είναι ότι μπορώ να ταξιδεύω στην πατρίδα μου, τη Συρία» 
Πριν από μερικές εβδομάδες εκατοντάδες μετανάστες ταλαιπωρούνταν έξω από τη
Νομαρχία Αθηνών για να υποβάλουν τα δικαιολογητικά για την άδεια παραμονής.
Την ίδια στιγμή, ο 35χρονος Σύρος Αμπντούλ Ραχμάν Ολουάν, ο πρώτος μετανάστης
που πήρε στα χέρια του την πράσινη κάρτα πριν από 3 χρόνια, απολάμβανε τη
«ζεστασιά» στο σπιτικό του στη Συρία. 
Ταλαιπωρήθηκε κι αυτός όταν έπρεπε να υποβάλει τα δικαιολογητικά. Ξυπνούσε
χαράματα για να σταθεί στα γκισέ των δημόσιων υπηρεσιών. Έχασε μεροκάματα.
Ώσπου έφθασε η 26η Φεβρουαρίου του 1999. Η ημέρα που πήρε στα χέρια του την
πράσινη κάρτα. «Ήταν το καλύτερο δώρο για μένα», λέει στα «ΝΕΑ», καθώς θυμάται
εκείνη τη στιγμή. 
«Είχα 9 χρόνια να δω τους δικούς μου. Μόλις πήρα στα χέρια μου την κάρτα, το
πρώτο πραγμα που σκέφθηκα ήταν να πάω να τους βρω. Ήταν η πρώτη ουσιαστική
αλλαγή στη ζωή μου». Έφυγε αμέσως και επισκέφθηκε την πολυμελή οικογένειά του.
«Τώρα μπορώ να τους βλέπω κάθε χρόνο». Εκεί βρισκόταν και την περιόδο των
εορτών και επέστρεψε στην Ελλάδα φορτωμένος με προϊόντα της πατρίδας του. 
«Άλλαξαν πολλά με την άδεια παραμονής. Για παράδειγμα δεν είχα ένα δικό μου
μεταφορικό μέσο. Τώρα έχω αγοράσει αυτοκίνητο. Με αυτό μετακινούμαι πιο
άνετα». Στη δουλειά του νιώθει πιο ασφαλής. «Πριν πάρω την κάρτα, ένας
εργολάβος μπορούσε να μου πει "δεν σου κολλάω ένσημα" ή να μου δίνει λιγότερα
χρήματα. Τώρα δεν συμβαίνει αυτό. Αντίθετα, όταν είσαι νόμιμος σε προτιμούν». 
Ο Αμπντούλ δεν βρίσκεται προσωρινά στην Ελλάδα ούτε ήρθε μόνο για να κερδίσει
χρήματα. Θέλει να συνεχίσει να ζει στη χώρα μας. «Ναι, αλλά αν είχες πάει
Αμερική τώρα θα είχες αποκατασταθεί. Θα είχες περισσότερα χρήματα», του λέει ο
κ. Μιχάλης Φακιολάς, ο οποίος του έχει παραχωρήσει στέγη για να μένει στα
σύνορα Αμαρουσίου - Πεύκης. «Τα λεφτά δεν είναι το παν Μιχάλη. Η υγεία είναι
το πιο σημαντικό», απαντά ο Αμπντούλ και αγκαλιάζει τον κ. Φακιολά και τη
σύζυγό του, την Έμμυ. «Αυτοί οι άνθρωποι είναι σαν γονείς μου. Με φιλοξενούν.
Τους αγαπώ πολύ». Με την πράσινη κάρτα στην τσέπη είναι πιο ήρεμος. Αυτά τα
τρία χρόνια που ζει και εργάζεται μόνιμα στην Ελλάδα ως ελαιοχρωματιστής δεν
έχει πια τον φόβο και το άγχος της παρανομίας. «Λίγοι μπορούν να καταλάβουν
πόσο σημαντικό είναι να ξέρεις ότι είσαι νόμιμος. Έχεις δικαιώματα», τονίζει. 
Η πράσινη κάρτα του Αμπντούλ ισχύει έως τον Ιούλιο και ο ίδιος ελπίζει, έως
τότε, να έχουν εκλείψει τα γραφειοκρατικά προβλήματα και να μην ταλαιπωρηθεί
για την ανανέωσή της. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17260N121</ED>
<ID>
ID:305156

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N12&aa=1</URL></REF>


Article

<CATEGORY>vin06</CATEGORY>

 <H2>Είμαστε καλοί γονείς, αλλά... αγχωμένοι
</H2>
Οι σύγχρονοι Έλληνες γονείς είναι δημοκρατικοί στις σχέσεις τους με τα παιδιά.
Τους αφιερώνουν χρόνο και αποφεύγουν τη σωματική βία. Είναι αποτελεσματικοί
στη διαπαιδαγώγησή τους, αλλά και αγχωμένοι με τα προβλήματα της σύγχρονης
ζωής. Αυτά τα ιδιαιτέρως θετικά στοιχεία για τον Έλληνα γονιό προκύπτουν από
μεγάλη πανελλαδική έρευνα που πραγματοποιήθηκε για λογαριασμό του περιοδικού
«ΤΟ ΠΑΙΔΙ ΜΟΥ ΚΙ ΕΓΩ», τα αποτελέσματα της οποίας δημοσιεύονται στο τεύχος
Φεβρουαρίου. Σύμφωνα με τις απαντήσεις των γονιών (με παιδιά έως 12 ετών), η
υγεία των παιδιών, η διαμόρφωση του χαρακτήρα και η μόρφωσή τους είναι τα τρία
πράγματα που παίζουν τον σημαντικότερο ρόλο για την εξέλιξη και το μέλλον των
παιδιών τους. Οι απαντήσεις στη δεύτερη ερώτηση που ετέθη στους γονείς, «πώς
αντιμετωπίζετε τα τρία σημαντικά θέματα για την εξέλιξη του παιδιού σας»,
δείχνουν ότι οι γονείς εμφανίζονται αποτελεσματικοί στην ανατροφή των παιδιών
τους. Αντιμετωπίζουν το θέμα της υγείας του παιδιού με προληπτική ιατρική και
προσέχοντας τη διατροφή του. Όσον αφορά στη διαμόρφωση τού χαρακτήρα, οι
απαντήσεις δείχνουν ότι η συμπεριφορά του Έλληνα γονιού έχει αλλάξει προς το
καλύτερο. Συζητούν με τα παιδιά (44%) και ασχολούνται προσωπικά μαζί τους
(25%). Ωστόσο, μόλις 1% των γονιών επιβραβεύει τα παιδιά, πράγμα που σύμφωνα
με τους επιστήμονες αποτελεί μεγάλο κενό στη διαπαιδαγώγηση. Στον τομέα της
μόρφωσης, οι γονείς απαντούν ότι βοηθούν τα παιδιά στη μελέτη (63%) και τους
διαβάζουν παιδικά βιβλία (7%). 
Από την τρίτη ερώτηση της έρευνας, «πώς αντιμετωπίζετε το θέμα της
πειθαρχίας», προκύπτει ότι οι Έλληνες γονείς είναι δημοκρατικοί και οι
περισσότεροι αποφεύγουν τη σωματική βία. Το 81% των γονιών επιλέγει τον
διάλογο προσπαθώντας να εξηγήσει στο παιδί του γιατί πρέπει να υπακούσει. Το
23% απαντά... «δίνω και λίγο ξύλο» και 15% των γονιών τούς στερεί τη βόλτα.
Στο... ξύλο πάντως, καταφεύγουν περισσότερο οι Αθηναίοι (26%) παρά οι
Θεσσαλονικείς (8%) κι αυτό γιατί ίσως οι Αθηναίοι είναι περισσότερο αγχωμένοι,
όπως εξηγούν οι ειδικοί. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17260N122</ED>
<ID>
ID:305223

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N12&aa=2</URL></REF>


Article

<CATEGORY>vin06</CATEGORY>

 <H2>Σε πνιγμό οφείλεται ο θάνατος του δύτη
</H2>
Σε πνιγμό οφείλεται, σύμφωνα με την πρώτη εκτίμηση της νεκροψίας-νεκροτομής
που έγινε χθες, ο θάνατος του 28χρονου εκπαιδευόμενου αυτοδύτη Νικόλαου
Κωλέτα, ο οποίος έχασε τη ζωή του το μεσημέρι του Σαββάτου κατά τη διάρκεια
κατάδυσης, στη Μυλοκοπή τού Λουτρακίου. Θα ακολουθήσει και τοξικολογική
εξέταση, προκειμένου να ξεκαθαριστούν πλήρως οι συνθήκες κάτω από τις οποίες
έχασε τη ζωή του ο άτυχος νεαρός. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17260N123</ED>
<ID>
ID:305261

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N12&aa=3</URL></REF>


Article

<CATEGORY>vin06</CATEGORY>

 <H2>Ριφιφί σε τράπεζα στα Εξάρχεια
</H2>
Στο υποκατάστημα της Εθνικής Τράπεζας στα Εξάρχεια έπιασαν δουλειά το
Σαββατοκύριακο οι δράστες του ριφιφί. Απομόνωσαν το σύστημα του συναγερμού και
με τροχούς διέρρηξαν το χρηματοκιβώτιο από όπου άρπαξαν 50.000 ευρώ και
23.000.000 δρχ. Το υποκατάστημα της Εθνικής Τράπεζας που έγινε στόχος
διαρρηκτών βρίσκεται στην οδό Σπ. Τρικούπη 14-16. Οι δράστες που είχαν
οργανώσει την επιχείρηση μπήκαν στο διπλανό ακατοίκητο οίκημα και αφού άνοιξαν
στον τοίχο τρύπα έφθασαν στο πατάρι του υποκαταστήματος και από εκεί στο
ισόγειο όπου βρισκόταν το χρηματοκιβώτιο.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17260N124</ED>
<ID>
ID:305290

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N12&aa=4</URL></REF>


Article

<CATEGORY>vin06</CATEGORY>

 <H2>Δάσκαλος και... ληστής
</H2>
ΜΟΥΣΙΚΗ και γυμναστική δίδασκε στους μαθητές Δημοτικού σχολείου, στη Νέα
Πέραμο, ο δάσκαλος Νίκος Ι. Μπαμπασάκης, 42 χρόνων. Τα βράδια όμως μαζί με τον
συνεργό του Λεωνίδα Δημ. Γκίνη έκανε υπερωρίες σε καταστήματα και παρέδιδε
ιδιαίτερα μαθήματα σε ένοπλες ληστείες. Σε μία από τις νυχτερινές επιχειρήσεις
σε κατάστημα-ζαχαροπλαστείο στη Νέα Πέραμο, από όπου επιχείρησαν να αρπάξουν
χρήματα, ο υπάλληλος αντέδρασε και τους κυνήγησε. Με τη βοήθεια περιοίκων
συνελήφθη από αστυνομικούς ο Γκίνης, ενώ αργότερα εντοπίσθηκε και συνελήφθη
στο σπίτι του, στη Νέα Πέραμο, και ο δάσκαλος. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17260N125</ED>
<ID>
ID:305308

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N12&aa=5</URL></REF>


Article

<CATEGORY>vin06</CATEGORY>

 <H2>Βρήκε το θάρρος
</H2><H4>Κατήγγειλε τους βιαστές της και τους καταδίκασε
</H4>
<AUTHOR>ΣΙΛΑ ΑΛΕΞΙΟΥ</AUTHOR>

Η δυνατή μουσική κάλυπτε τις κραυγές απελπισίας. Βοήθεια δεν ερχόταν από
πουθενά. Ακινητοποιημένη, υπό την απειλή αναμμένου τσιγάρου ή σπασμένου
ποτηριού, η 24χρονη βίωνε επί ώρα την κτηνωδία.

Σήμερα, πέντε χρόνια μετά την τραγική εκείνη εμπειρία του ομαδικού βιασμού που
υπέστη, νιώθει τουλάχιστον δικαιωμένη. Το δικαστήριο τιμώρησε τους δράστες
αμείλικτα. 
Η κοπέλα είχε δώσει ραντεβού με τον Γεώργιο Καλόγηρο σε ένα μπαρ της Λεωφόρου
Αλεξάνδρας. Όταν έφθασε εκεί, ο νεαρός συνοδευόταν από δύο φίλους του, τον
Ευάγγελο Κολιούση και τον Αθανάσιο Γερασίμου, άγνωστα πρόσωπα σ' εκείνη. Και
οι τρεις ήταν φοιτητές, παιδιά μεταναστών στη Γερμανία. Φεύγοντας από το μπαρ,
της πρότειναν να συνεχίσουν τη διασκέδαση σε κάποιο κέντρο της Παραλιακής.
Δέχθηκε. Όταν όμως πλησίαζαν στην Καλλιθέα, οι νεαροί άλλαξαν γνώμη. Αντί του
κέντρου, την κάλεσαν στο σπίτι του Καλόγηρου, τον οποίο γνώριζε από καιρό και
εμπιστευόταν. 
Αφού κάθησαν αρκετά συζητώντας, πίνοντας και ακούγοντας μουσική, η κοπέλα
σηκώθηκε να φύγει. Τότε ένιωσε δυο χέρια να την τραβούν και να τη σέρνουν στο
κρεβάτι. Πολλή ώρα αργότερα, ξημερώματα πια, απερίγραπτα ταλαιπωρημένη,
έβρισκε καταφύγιο στο αστυνομικό τμήμα της περιοχής προκειμένου να καταγγείλει
τους τρεις νεαρούς για ομαδικό βιασμό. 
Η κατάθεσή της, ενώπιον του Μεικτού Ορκωτού Δικαστηρίου Λιβαδειάς, ήταν
συγκλονιστική, αν και ψύχραιμη. Διαδοχικά τη βίαζαν ο ένας μετά τον άλλο, ενώ,
ανά δύο, της κρατούσαν τα χέρια και με ένα αναμμένο τσιγάρο ή σπασμένο ποτήρι
απειλούσαν να την τραυματίσουν αν δεν καθόταν φρόνιμα. Αφού εκτόνωσαν τα άγρια
ένστικτά τους, η κοπέλα κατόρθωσε να φύγει, ακολουθούμενη από τον Γ. Καλόγηρο,
ο οποίος όμως δεν μπόρεσε να αποτρέψει την καταγγελία. 
Λίγες ώρες αργότερα οι τρεις δράστες συνελήφθησαν και υποστήριξαν, όπως έκαναν
και στο δικαστήριο, ότι όλα έγιναν με τη θέληση της κοπέλας η οποία μάλιστα,
όπως ισχυρίστηκαν, τους καλούσε εναλλάξ στην κρεβατοκάμαρα. 
Πρόεδρος: Και γιατί έφυγε έτσι και πήγε αμέσως στην αστυνομία; 
Γ. Καλόγηρος: Για να με εκδικηθεί επειδή της είπα ότι δεν ήθελα να την ξαναδώ
αφού «πήγε» και με τους φίλους μου. 
Οι ισχυρισμοί των κατηγορουμένων δεν έπεισαν το δικαστήριο, που επέβαλε ποινή
κάθειρξης 18 ετών στον καθένα. «Είναι πάρα πολλά...» ψέλλισε εμβρόντητος ο Α.
Γερασίμου, δείχνοντας, όπως και οι άλλοι δύο, πως δεν ήταν προετοιμασμένος για
τη φυλακή. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17260N131</ED>
<ID>
ID:305157

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N13&aa=1</URL></REF>


Article

<CATEGORY>vin06</CATEGORY>

 <H2>Κοινωνική εργασία αντί της φυλακής για 3 ανήλικους
</H2>
Το ανθρώπινο πρόσωπό του έδειξε το Μονομελές Δικαστήριο Ανηλίκων Θεσσαλονίκης
σε τρεις 15χρονους που συνελήφθησαν για κλοπές. Αντί για την ποινή του
εγκλεισμού σε ίδρυμα αγωγής ανηλίκων, αποφάσισε να απασχοληθούν σε κοινωνικές
εργασίες του Δήμου Θεσσαλονίκης για διάστημα έξι μηνών, ύστερα και από τη
σχετική πρόταση της εισαγγελέως ανηλίκων Ειρήνης Χρυσογιάννη, η οποία έχει
αναπτύξει συνεργασία με τους δήμους του πολεοδομικού συγκροτήματος. 
Η «ποινή» της υποχρεωτικής εργασίας είναι η πρώτη φορά που επιβάλλεται σε
ανηλίκους στη Θεσσαλονίκη. «Έτσι θα τους δώσουμε μία ευκαιρία να κερδίσουν
πάλι τη ζωή που είναι μπροστά τους», υποστήριξε στην πρότασή της κατά την
ακροαματική διαδικασία η κυρία Χρυσογιάννη. Οι τρεις 15χρονοι συνελήφθησαν
κατηγορούμενοι ότι έσπασαν μία βιτρίνα καταστήματος κλέβοντας αντικείμενα
αξίας. Ο ένας εξ αυτών πηγαίνει στο Λύκειο και η ποινή εργασίας αποφασίστηκε
να είναι μειωμένη και μόνο τα Σαββατοκύριακα. 
Οι δύο άλλοι κατηγορούμενοι αποφασίστηκε να απασχολούνται για τέσσερις ώρες
την ημέρα στην υπηρεσία πρασίνου του Δήμου Θεσσαλονίκης και για δύο
Σαββατοκύριακα να βοηθούν το υπηρετικό προσωπικό του Χαρίσειου Γηροκομείου. «Η
επαφή με τους γέροντες, που είναι ανήμποροι και απόμαχοι της ζωής πιστεύω ότι
θα τους ευαισθητοποιήσει για να αντιληφθούν καλύτερα την αξία της ζωής και της
περιουσίας», είπε η εισαγγελέας ανηλίκων. 
Όπως βεβαίωσε η κ. Χρυσογιάννη η «ποινή» της υποχρεωτικής εξάμηνης εργασίας
επιβλήθηκε, ενώ ταυτόχρονα οι τρεις ανήλικοι θα παρακολουθούνται από την
υπηρεσία επιμελητών ανηλίκων, υπάλληλοι της οποίας θα συντάσσουν και εκθέσεις
εξέλιξης της πορείας των παιδιών. Η συνεργασία θα επιτευχθεί και με την
εποπτεία των υπαλλήλων του δήμου στις υπηρεσίες, όπου θα απασχολούνται. 
Ήδη ο Δήμος Θεσσαλονίκης έδειξε μεγάλο ενδιαφέρον να «φιλοξενήσει» ανηλίκους
που έχουν καταδικαστεί στην «ποινή» αυτή, στέλνοντας μάλιστα και κατάλογο των
υπηρεσιών. «Πιστεύουμε ότι είναι ένα μέτρο που θα έχει εξαιρετικά καλά
αποτελέσματα», επισήμανε η κ. Χρυσογιάννη, η οποία ήδη βρίσκεται σε επαφή με
τον Δήμο Συκεών για παρόμοιες περιπτώσεις.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17260N132</ED>
<ID>
ID:305224

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N13&aa=2</URL></REF>


Article

<CATEGORY>vin06</CATEGORY>

 <H2>Εμπορικό κέντρο κατά... πολυκατοικίας
</H2>
Με τον φόβο και την αγωνία ζουν τις τελευταίες ημέρες είκοσι οκτώ οικογένειες
που κατοικούν σε τετραώροφη πολυκατοικία στον Άγιο Ελευθέριο. Τα πατώματα των
διαμερισμάτων και οι τοίχοι έχουν γεμίσει ρωγμές (φωτογραφία), οι πόρτες
ανοίγουν με δυσκολία και στο υπόγειο έχει σημειωθεί καθίζηση. 
Αιτία των προβλημάτων, που έχουν προκαλέσει έντονη ανησυχία στους ενοίκους της
πολυκατοικίας, είναι οι οικοδομικές εργασίες που γίνονται δίπλα για την
ανέγερση εμπορικού κέντρου. Ανήσυχοι οι ένοικοι έχουν ειδοποιήσει την
Πολεοδομία και ζητούν έγγραφη διαβεβαίωση ότι δεν κινδυνεύει με κατάρρευση το κτίριο.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17260N133</ED>
<ID>
ID:305262

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N13&aa=3</URL></REF>


Article

<CATEGORY>vin06</CATEGORY>

 <H2>Έρχονται οι πρώτες κλήσεις από τις κάμερες
</H2>
Τις φωτογραφίες των αυτοκινήτων τους με τις κλήσεις θα αρχίσουν να
παραλαμβάνουν από την ερχόμενη εβδομάδα οι οδηγοί που «συνελήφθησαν» από τα
ηλεκτρονικά μάτια της Τροχαίας να παρανομούν παραβιάζοντας τους
λεωφορειοδρόμους. 
Οι παραβάτες οδηγοί θα κληθούν να πληρώσουν ακριβά τις ασπρόμαυρες
φωτογραφίες, καθώς το πρόστιμο ανέρχεται στις 26.500 δρχ. Οι δύο κάμερες, που
έχουν τοποθετηθεί στη Λεωφόρο Κηφισίας στο ύψος του Φάρου Ψυχικού και στην
Πατησίων, λειτουργούν εδώ και έναν μήνα.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17260N134</ED>
<ID>
ID:305291

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N13&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΓΙΑΝΝΗΣ ΝΙΚΟΛΑΟΥ
</H2><H4>Στον Οργανισμό χρειάζεται πολλή δουλειά
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΔΙΟΙΚΗΤΗΣ ΤΟΥ ΟΑΕΔ

Η δυσκαμψία του Δημοσίου αποτελεί το μεγάλο εμπόδιο στην ανάπτυξη του ΟΑΕΔ
τονίζει ο νέος διοικητής του Οργανισμού κ. Γιάννης Νικολάου. Ο ίδιος τάσσεται
υπέρ της αύξησης του επιδόματος ανεργίας και πιστεύει ότι η σωστή εφαρμογή της
μερικής απασχόλησης θα συμβάλει στην αύξηση της απασχόλησης 
Ο ρόλος του νέου ΟΑΕΔ; 
Σύγχρονος, ανθρώπινος, επιτελικός, αποτελεσματικός. 
Η πρώτη σας εντύπωση από την πρεμιέρα σας στον Οργανισμό; 
Χρειάζεται πολλή δουλειά. Να στηρίξει, να εκπαιδεύσει και να αξιοποιήσει τα
στελέχη του.

Το μεγαλύτερο πρόβλημα που αντιμετωπίζει ο ΟΑΕΔ; 
Η δυσκαμψία του Δημοσίου σε μια δουλειά που απαιτεί ευελιξία και προσαρμοστικότητα.

Η ανεργία κινείται πάνω από το 10%. Τι προβλέπετε; 
Να φτάσουμε γρήγορα σε μονοψήφιο αριθμό. Να σταθεροποιήσουμε πορεία καθοδική.

Μια συμβουλή στους ανέργους; 
Βελτίωση των προσόντων, η συνεχής κατάρτιση είναι μονόδρομος.

Τα προγράμματα για την καταπολέμηση της ανεργίας; 
Υπάρχουν πολλά, να τα σχεδιάσουμε καλύτερα για να είναι πιο αποτελεσματικά.

Ευρωπαϊκή πρωτιά στην ανεργία των νέων; 
Με σχέδιο και σκληρή δουλειά μπορούμε να αλλάξουμε την εικόνα.

ΟΝΕ και ανεργία; 
Έξω από την ΟΝΕ δεν θα είχαμε ελπίδα. Τώρα σχεδιάζουμε σε σταθερές βάσεις και
έχουμε καλές προοπτικές.

Απασχόληση και ασφαλιστική μεταρρύθμιση; 
Δύσκολη και αντιφατική, πολλές φορές, η σχέση. 
Το μέλλον της μερικής απασχόλησης στη χώρα μας; 
Πιστεύω πως με σωστή εφαρμογή θα συμβάλει στην αύξηση της απασχόλησης. 
Το επίδομα ανεργίας παραμένει χαμηλό. Θα αυξηθεί; 
Πρέπει. Το θέμα όμως είναι να ενισχύσουμε κυρίως τη δημιουργία νέων θέσεων απασχόλησης.

Η πορεία του κυβερνητικού έργου; 
Όλοι εργαζόμαστε για μεγαλύτερη αποτελεσματικότητα. Τα αποτελέσματα δεν
έρχονται με δηλώσεις.

Ένα ιδανικό Σαββατοκύριακο; 
Οικογενειακό, μακριά από την Αθήνα.

Το μεγαλύτερό σας πάθος; 
Αν δεν πάθεις, δεν θα μάθεις.

Ένα λάθος που δεν συγχωρείτε στον εαυτό σας; 
Να ήταν μόνο ένα...

Η νεολαία σήμερα; 
Έχει τους δικούς της ρυθμούς, άλλοτε μου αρέσουν, άλλοτε όχι.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17260N141</ED>
<ID>
ID:305209

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Γι' αυτό έγινε ο κόσμος μάτια μου...»
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Τον κοιτάμε στα μάτια και μας χαμογελά. Είναι μόνο πέντε μηνών, αλλά η
παρουσία του κλέβει την παράσταση. Μια γκριμάτσα του αρκεί, ώστε όλοι όσοι
καθόμαστε γύρω από τον μικρό Νικόλα να σκαρώνουμε μια ιστορία με πρωταγωνιστή
το μωρό της παρέας. Κρατάμε για τον εαυτό μας κάποιο ρόλο. Λες και ψάχνουμε
αφορμή να εξωτερικεύσουμε συναισθήματα και σκέψεις, που δεν θα το κάναμε με
την ίδια ευκολία. Περιγράφουμε κομμάτια από το δικό του «αύριο»
συμπεριλαμβάνοντας κομμάτια από το δικό μας «χθες». Ακούμε ένα τραγούδι και
αναρωτιόμαστε γιατί δεν μας συγκινούσε το ίδιο μουσικό θέμα στο παρελθόν. «Γι'
αυτό έγινε ο κόσμος μάτια μου, γι' αυτό για να σε συναντήσω». Ο στίχος από το
ποίημα του Τάσου Λειβαδίτη, που του πρωτοαφιέρωσε ο νονός του, παραπέμπει πια
σ' εκείνον. 
Είναι ο ίδιος στίχος που μία άλλη γυναίκα - κρατούμενη στις φυλακές Κορυδαλλού
περισσότερο από δέκα χρόνια - έχει αφιερώσει στις δικές της κόρες. Η παρουσία
τους είναι το πιο δυνατό στήριγμα. Ιδιαίτερα τους τελευταίους μήνες που
παίρνει πενθήμερες άδειες. Μικρές ανάσες ελευθερίας στη διάρκεια των οποίων
προσπαθεί να πλησιάσει τα παιδιά της και να τα αφήσει να τη μάθουν. Μέχρι πριν
από λίγο καιρό ο ρόλος της εξαντλείτο στο σύντομο επισκεπτήριο. Τώρα πια
μπορεί να σχεδιάζει το μέλλον τους μαζί τους. Έστω και μέσα απ' το κελί. Αρκεί
που σύντομα θα τις ξανασυνατήσει. Και αυτή τη φορά θα είναι για πάντα. 
Τα πρόσωπα των ιστοριών δεν γνωρίζονται μεταξύ τους και ίσως ποτέ να μη συμβεί
αυτό. Συναντήθηκαν, όμως, στην κόψη ενός στίχου που απόλυτα τους εκφράζει όλους.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17260N142</ED>
<ID>
ID:305251

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Πράσινες μέντες
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Στο ταμείο του σούπερ μάρκετ περιμένει το ραφάκι με τις καραμέλες να
ανταμείψουμε την υπομονή μας που καταφέραμε το μεγάλο κατόρθωμα, να
ολοκληρώσουμε τα ψώνια. Έχει απ' όλα, αλλά δεν έχει πράσινες μέντες. Αυτούς
τους μικρούς ζαχαρωμένους κώνους στο πλαστικό σακκουλάκι, με τη δυνατή γεύση
ευκαλύ-πτου που παραφυ-λάει λίγα δευτερό-λεπτα πριν αποκα-λυφθεί. Καίνε, λένε
τα παιδιά, καθώς το στόμα τους παγώνει. Κι εμείς έτσι λέγαμε, καμιά φορά
μάλιστα δάκρυζαν και τα μάτια από την εσάνς της μέντας, αλλά φαίνεται ότι αυτή
η μικρή δοκιμασία ήταν το μυστικό της επιτυχίας τους. Ξέραμε ότι θα μας κάψει,
θα μας παγώσει και γι' αυτό κάναμε ότι μας αρέσει, πριν ακόμα τη συνηθίσουμε.
Άλλοι το κάνουν με τσιγάρα, άλλοι με ποτά, άλλοι με τζόγο κι άλλοι με
ναρκωτικά. Κι άλλοι μένουν στις μέντες. Το κακό είναι ότι γίνανε κι αυτές
είδος σπάνιο, δεν έχουν ανακαλύψει οι νεώτερες γενιές την αξία τους, ή δεν τις
θεωρούν αρκετά πειστικές, ως δοκιμασία. Δεν φαντάζομαι να τις εξόρισαν για
λόγους ηθικοπλαστικούς από τα ταμεία του σούπερ μάρκετ. Να έχουν καταλάβει
άραγε, ότι αν κατάφεραν αυτές από όλα τα ζαχαρωτά περασμένων δεκαετιών να
επιβιώσουν, είναι επειδή κυκλοφορούν μερικοί με εξάρτηση στο βρώσιμο κόμμι και
τις χρωστικές του; Να έχουν βυθομετρήσει την απόλαυση που μας χαρίζουν, να
έχουν ανακαλύψει το μέγεθος της αδυναμίας μας; Ελπίζω να μην περάσει ποτέ από
το μυαλό κανενός να μας σώσει από το βίτσιο μας, απαγορεύοντας την ελεύθερη
πώλησή τους. Αλλά ίσως αν γίνουν παράνομες να γλιτώσουν την εξαφάνιση. Μόλις
απαγορευτούν θα αρχίσει εντατική παραγωγή. Μήπως αυτή είναι η μόνη ελπίδα;
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17260N143</ED>
<ID>
ID:305284

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N14&aa=3</URL></REF>


Article

<CATEGORY>vin07</CATEGORY>

 <H2>Μονοπάτι πολέμου
</H2><H4>ΗΠΑ: Συνεχίζουν να απειλούν αδιαφορώντας για την Ευρώπη
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Οι χώρες που αποτελούν τον «άξονα του κακού» αντιδρούν σε ενδεχόμενη
στρατιωτική επίθεση των ΗΠΑ. Ευρώπη, Κίνα και Ρωσία ανησυχούν για τυχόν
επέκταση του πολέμου κατά της τρομοκρατίας.

Αντιφατικές δηλώσεις. Ο Τζορτζ Μπους μπορεί να καθησύχασε τον Γερμανό
καγκελάριο ότι δεν πρόκειται να χτυπηθεί το Ιράκ, αλλά χθες ειπώθηκε ακριβώς
το αντίθετο

Οι Αμερικανοί καθησυχάζουν τους Ευρωπαίους ότι δεν πρόκειται να χτυπήσουν το
Ιράκ, ενώ λίγο αργότερα λένε ακριβώς το αντίθετο. Πετρελαϊκά και γεωπολιτικά
συμφέροντα διαπλέκονται με το ενδεχόμενο νέου τρομοκρατικού χτυπήματος και
ίσως ακόμα και πυρηνικού πολέμου. Η κατάσταση βρίσκεται στο χείλος του
γκρεμού. Και οι Τζορτζ Μπους και Τόνι Μπλερ είναι υποψήφιοι για το φετεινό
Νόμπελ Ειρήνης. 
Πολλά είναι πλέον τα σύννεφα του πολέμου που έχουν συσσωρευθεί επάνω από τον
«άξονα του κακού», όπως η αμερικανική κυβέρνηση έχει, εδώ και μερικές
εβδομάδες, αρχίσει να αποκαλεί το Ιράν, το Ιράκ, και τη Βόρεια Κορέα. Όσο για
τις ίδιες τις... κακές χώρες, διαψεύδουν όλες τις κατηγορίες που τους
προσάπτουν οι ΗΠΑ, αποκαλούν τους Αμερικανούς «τυχοδιώκτες» που κάνουν
«βρώμικη πολιτική», και απειλούν... 
Το Ιράν απάντησε χθες στους ισχυρισμούς του Αμερικανού υπουργού Άμυνας,
Ντόναλντ Ράμσφελντ, ότι η Τεχεράνη βοηθάει μαχητές των Ταλιμπάν και της Αλ
Κάιντα, κάνοντας λόγο για «παραισθήσεις» και όχι για στοιχεία, και προκάλεσε
την Ουάσιγκτον να παρουσιάσει αποδείξεις. 
«(Οι Αμερικανοί) γνωρίζουν ότι το Ιράν δεν είναι μέρος γι' αυτού του είδους
τους τυχοδιωκτισμούς επειδή, δεδομένης της γεωπολιτικής θέσης της χώρας μας,
θα προκαλούνταν σοβαρή ενεργειακή κρίση που θα έκανε την τιμή του πετρελαίου
να ανέβει πάνω από τα 50 δολάρια/βαρέλι», δήλωσε χθες ο πρώην πρόεδρος του
Ιράν Αλί Ακμπάρ Ραφσαντζανί. 
«Οι κατηγορίες του Τζορτζ Μπους κατά του Ιράν (ότι "εξάγει τρομοκρατία" και
θέλει να εφοδιαστεί με όπλα μαζικής καταστροφής) εντάσσονται στο πλαίσιο μιας
εκστρατείας για εσωτερική εκλογική κατανάλωση», συνέχισε ο Ραφσαντζανί. Και
κατέληξε: «Οι Αμερικανοί είδαν στα οκτώ χρόνια του πολέμου κατά του Ιράκ ποια
ισχύ διαθέτει το Ιράν. Γι' αυτό γνωρίζουν πως ένας πόλεμος εναντίον μας θα
ήταν εξαιρετικά επικίνδυνος». 
Από την πλευρά τού Ιράκ, ο Ιρακινός αντιπρόεδρος Ταχά Γιασίν Ραμαντάν
προειδοποίησε τις ΗΠΑ για μια «πολύ πιο σοβαρή και από αυτήν της 11ης
Σεπτεμβρίου απάντηση», στην περίπτωση που συνεχίσουν την ίδια «βρώμικη»
πολιτική. 
Αργά χθες το βράδυ, πάντως, τα Ηνωμένα Έθνη ανακοίνωσαν πως το Ιράκ πρότεινε
την έναρξη ενός «διαλόγου άνευ όρων» με τον γενικό γραμματέα του Οργανισμού,
Κόφι Ανάν. Δεν διευκρινίστηκε, ωστόσο, ούτε το αντικείμενο των προτεινόμενων
συνομιλιών ούτε αν το καθεστώς της Βαγδάτης είναι διατεθειμένο να επιτρέψει
την επιστροφή των επιθεωρητών του ΟΗΕ που αναζητούν όπλα μαζικής καταστροφής.
Σύμφωνα με την ίδια ανακοίνωση, ο Ανάν δήλωσε από την πλευρά του ότι πρόκειται
να δεχθεί μία ιρακινή αντιπροσωπεία προκειμένου «να συζητήσει την εφαρμογή των
σχετικών αποφάσεων του Συμβουλίου Ασφαλείας».

Ευρωπαϊκή δυσαρέσκεια

Την ίδια στιγμή, σύσσωμη η Ευρωπαϊκή Ένωση καθώς και οι χώρες- μέλη της
χωριστά, η Ρωσία, και η Κίνα τάσσονται κατηγορηματικά εναντίον του ενδεχομένου
επέκτασης του πολέμου κατά της τρομοκρατίας, ενώ εκφράζουν - με ήπιο πάντα
τρόπο - τη δυσαρέσκειά τους τόσο ως προς την αμερικανική πολιτική όσο και ως
προς τον ίδιο τον χαρακτηρισμό «άξονας του κακού». 
Τελικά τι μέλλει γενέσθαι; Προχθές, ο Αμερικανός πρόεδρος μπορεί να καθησύχασε
τον Γερμανό καγκελάριο ότι δεν πρόκειται να χτυπηθεί το Ιράκ, αλλά χθες
ειπώθηκε ακριβώς το αντίθετο. Και πάλι... 
Έτσι, ο Ρίτσαρντ Περλ, επικεφαλής του Συμβουλίου Αμυντικής Πολιτικής του
αμερικανικού υπουργείου Άμυνας και κορυφαίος σύμβουλος του Ράμσφελντ, σε
χθεσινή συνέντευξή του δήλωσε ότι ένας πόλεμος με το Ιράκ είναι πολύ πιθανός,
ακόμα και αν η Βαγδάτη υποχωρήσει και επιτρέψει την επιστροφή στο Ιράκ των
επιθεωρητών που αναζητούν όπλα μαζικής καταστροφής. 
Και οι ευρωπαϊκές ενστάσεις; Ο Περλ επανέλαβε την άποψη που εξέφρασαν
Αμερικανοί αξιωματούχοι στη διάσκεψη του ΝΑΤΟ, πως η Ουάσιγκτον δεν
ενδιαφέρεται ιδιαίτερα για το γεγονός ότι η Ευρώπη αντιτίθεται σε έναν πόλεμο
με το Ιράκ. «Μέχρι τώρα οι ευρωπαϊκές συστάσεις δεν βοήθησαν», τόνισε χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17260N151</ED>
<ID>
ID:305149

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N15&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Το κλίμα της εχθρότητας
</H2>
<AUTHOR>SALMAN RUSHDIE</AUTHOR>

Μας είπαν ότι θα ήταν ένας μακροχρόνιος, επικίνδυνος αγώνας, και πράγματι
είναι. Ο πόλεμος της Αμερικής εναντίον της τρομοκρατίας εισήλθε στο δεύτερο
στάδιό του, ένα στάδιο που χαρακτηρίζεται από τη θύελλα των αντιδράσεων όσον
αφορά τις συνθήκες κράτησης των αιχμαλώτων στο Γκουαντάναμο της Κούβας, και
από την αποκαρδιωτική αποτυχία των ΗΠΑ να εντοπίσουν τον Οσάμα Μπιν Λάντεν και
τον μουλά Ομάρ. Επιπροσθέτως, αν η Αμερική επιτεθεί τώρα σε άλλες χώρες για
τις οποίες υπάρχουν υποψίες ότι υποθάλπουν τρομοκράτες, είναι σχεδόν σίγουρο
ότι θα το πράξει μόνη. Σε πείσμα των στρατιωτικών επιτυχιών της, βρίσκεται
αντιμέτωπη με έναν ευρύτερο ιδεολογικό αντίπαλο, ο οποίος μπορεί να αποδειχθεί
εξίσου ισχυρός με τον ισλαμισμό: τον αντιαμερικανισμό. 
Τα καλά νέα είναι ότι αυτή η μετά - τους - Ταλιμπάν εποχή δεν ευνοεί τους
φανατικούς ισλαμιστές. Νεκροί ή ζωντανοί, ο Μπιν Λάντεν και ο μουλάς Ομάρ
μοιάζουν να ανήκουν στο παρελθόν, ανίεροι πολεμιστές που επέβαλαν τη θυσία σε
άλλους ενόσω έτρεχαν να κρυφτούν. Η ιδέα ενός τζιχάντ δεν είναι πλέον τόσο
δελεαστική όσο το περασμένο φθινόπωρο. 
Η Αμερική έκανε, στο Αφγανιστάν, ό,τι έπρεπε να γίνει, και το έκανε καλά. Τα
άσχημα νέα, ωστόσο, είναι ότι οι επιτυχίες αυτές δεν της εξασφάλισαν
καινούργιους φίλους. Οι επικριτές της εκστρατείας στη Δύση είναι εξοργισμένοι
διότι αποδείχθηκαν άστοχοι σε κάθε τους βήμα. Την ίδια ώρα, τα στοιχεία εκείνα
του αραβικού και μουσουλμανικού κόσμου που κατηγορούν την Αμερική για τα δικά
τους αισθήματα πολιτικής ανικανότητας, νιώθουν περισσότερο ανίκανα από ποτέ. Ο
αντιαμερικανισμός έχει εξελιχθεί σε ένα χρήσιμο παραπέτασμα για τα πολυάριθμα
ελαττώματα των μουσουλμανικών εθνών - της διαφθοράς, της ανικανότητας, της
καταπίεσης των πολιτών τους, του οικονομικού, επιστημονικού και πολιτιστικού
τους μαρασμού. 
Θα ήταν εύκολο για την Αμερική, μέσα στο παρόν κλίμα εχθρότητας, να αρνηθεί
την εποικοδομητική κριτική, ή, ακόμη χειρότερα, να αρχίσει να συμπεριφέρεται
ως αυταρχική υπερδύναμη. Η αντιμετώπιση των κρατουμένων στην Κούβα είναι ένα
ανησυχητικό σημάδι. Η κυβέρνηση Μπους, όμως, έχει διανύσει πολύ δρόμο από τότε
που περιφρονούσε τις διεθνείς συνθήκες. Και δεν πρέπει να σταματήσει τώρα να
επιζητεί τη συναίνεση. Δεν πρέπει να αγνοήσει τον υπόλοιπο κόσμο και να
προχωρήσει μόνη. Κινδυνεύει να χάσει όλα όσα κατέκτησε. 
Ο Salman Rushdie είναι συγγραφέας
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17260N152</ED>
<ID>
ID:305252

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N15&aa=2</URL></REF>


Article

<CATEGORY>vin07</CATEGORY>

 <H2>Ανάπτυξη αντί για βία
</H2><H4>Ολοκλήρωσε τις εργασίες του το Παγκόσμιο Οικονομικό Φόρουμ
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Με την παγκόσμια ανάπτυξη και όχι μόνο με τη βία μπορεί να λυθεί το
πρόβλημα της τρομοκρατίας, ήταν το συμπέρασμα με το οποίο ολοκληρώθηκαν χθες
οι εργασίες του Παγκόσμιου Οικονομικού Φόρουμ. 
Νέα Υόρκη, ΗΠΑ. Αστυνομικοί απομακρύνουν διαδηλωτή από την περιοχή του Μανχάταν

Πήγαν στην πληγωμένη πόλη για να δείξουν την αλληλεγγύη τους. Όμως, από τότε
που έφτασαν στη Νέα Υόρκη, ο ένας μετά τον άλλον οι ομιλητές του Παγκόσμιου
Οικονομικού Φόρουμ δεν έπαψαν να επικρίνουν την Αμερική για την υπεροπτική
στάση της και την αδιαφορία της για τις φτωχές χώρες του κόσμου. 
«Οι ΗΠΑ, ως σύγχρονη ηγεμονική δύναμη, πρέπει να στρέψει την προσοχή της στην
ανάπτυξη αντί να αντιμετωπίζει με μονομερείς πρωτοβουλίες την τρομοκρατία»,
είπε ο μεγαλοεπενδυτής Τζορτζ Σόρος. 
Ο πρόεδρος της Μάικροσοφτ Μπιλ Γκέιτς προειδοποίησε ότι οι όροι του παγκόσμιου
εμπορίου είναι υπερβολικά ευνοϊκοί για τον πλούσιο κόσμο. « Οι άνθρωποι που
αισθάνονται ότι όλος ο κόσμος είναι εναντίον τους θα τραφούν με εκείνο το
μίσος που είναι επικίνδυνο για όλους μας», είπε ο Γκέιτς. «Είναι νομίζω
ένδειξη υγείας οι διαδηλώσεις που γίνονται έξω. Οι διαδηλωτές θέτουν το
ερώτημα: "Ο πλούσιος κόσμος δίνει όσα πρέπει;"». 
Ακόμη και η γερουσιαστής Χίλαρι Κλίντον αισθάνθηκε την ανάγκη να επικαλεστεί
δημοσκόπηση που δείχνει ότι οι Αμερικανοί είναι υπεροπτικοί και χειρίζονται
την παγκόσμια οικονομία μόνο προς όφελός τους. «Δεν αναλάβαμε το δικό μας
μέρος από τις παγκόσμιες ευθύνες» για τη φτώχεια, τις ασθένειες και τα
δικαιώματα της γυναίκας, είπε η Χίλαρι Κλίντον. 
Για πρώτη φορά, οι οργανωτές έδωσαν βήμα σε κληρικούς διαφόρων θρησκειών και
δογμάτων, σε ένα διάλογο για την αναζήτηση κοινών αξιών και για την αποτροπή
της βίας. Το μετριοπαθές πολιτικό Ισλάμ εκπροσωπήθηκε από τον Ιορδανό βασιλιά
Αμπντάλα και τον Μαλαίσιο πρωθυπουργό Μαχατίρ Μοχάμεντ, όμως δεν έλειψαν οι
επικριτικές αραβικές και μουσουλμανικές φωνές για τη συμπαράταξη των ΗΠΑ με το
Ισραήλ. Περίπου εκατό διαδηλωτές που διαμαρτύρονταν στη Νέα Υόρκη κατά της
παγκοσμιοποίησης συνελήφθησαν κοντά στο ξενοδοχείο «Γουόλντορφ Αστόρια», όπου
διεξήχθησαν οι εργασίες του Παγκόσμιου Οικονομικού Φόρουμ. Τρεις
απρογραμμάτιστες και αυθόρμητες διαδηλώσεις πραγματοποιήθηκαν στα
νοτιοανατολικά του Μανχάταν, στη διάρκεια των οποίων οι συμμετέχοντες
παρεμπόδισαν την κυκλοφορία οχημάτων και αντιστάθηκαν όταν η αστυνομία άρχισε
να προβαίνει σε συλλήψεις.

<H3>Μανιφέστο για την ειρήνη
</H3>
Με ένα μανιφέστο για την ειρήνη επιτέθηκαν οι αντίπαλοι της παγκοσμιοποίησης
από το Πόρτο Αλέγκρε κατά των ΗΠΑ. «Οι τρομοκρατικές ενέργειες της 11ης
Σεπτεμβρίου», αναφέρεται στο μανιφέστο, «έλαβαν ως απάντηση την εγκαθίδρυση
ενός καθεστώτος τρομοκρατίας ως πρότυπο σχέσεων ανάμεσα στα κράτη, σε
αντικατάσταση του διεθνούς δικαίου. Οι ΗΠΑ - κύριος πρωταγωνιστής,
εμπλεκόμενος έμμεσα ή άμεσα σε σχεδόν όλες τις τρέχουσες ένοπλες συγκρούσεις -
άρχισαν να επιβάλλουν τη βούλησή τους διά της βίας, με βομβαρδισμούς, απειλές,
οικειοποιούμενες τον ρόλο του δικαστή και του αστυνομικού σε όλον τον κόσμο». 
Το μανιφέστο του Παγκόσμιου Κοινωνικού Φόρουμ του Πόρτο Αλέγκρε επισημαίνει
ότι η αύξηση των ανισοτήτων και η επέκταση των κοινωνικών αποκλεισμών και της
φτώχειας λειτουργούν όλο και περισσότερο ως υπέδαφος για συγκρούσεις, οι
οποίες μολονότι μπορεί να επιλυθούν ειρηνικά, μετατρέπονται σε ένοπλες
συρράξεις, για να ενισχύσουν το κλίμα του πολέμου που ενδιαφέρει όλους
εκείνους που το προξένησαν και επωφελούνται απ' αυτό. 
Όμως, όπως τονίζεται στο κείμενο, «ένας κόσμος δίχως πολέμους είναι εφικτός
και απαραίτητος», αρκεί να ιδρυθεί ένας διεθνής οργανισμός που θα διαθέτει «τη
δύναμη και τη νομιμότητα να επιλύει κάθε σύγκρουση».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17260N161</ED>
<ID>
ID:305150

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N16&aa=1</URL></REF>


Article

<CATEGORY>vin07</CATEGORY>

 <H2>Πρόβλημα και στη Γαλλία οι παράνομοι κουλοχέρηδες
</H2>
Αν υπάρχει μια δραστηριότητα που δεν γνωρίζει κρίσεις, αυτή είναι ο τζόγος.
Μέσα σε μερικά χρόνια, και χάρη στη μαζική άφιξη των κουλοχέρηδων, ο τομέας
αυτός άνοιξε πραγματικά τα φτερά του: τα καζίνα πολλαπλασιάστηκαν και οι
επισκέπτες τους το ίδιο. Οι εταιρείες που τα εκμεταλλεύονται, ακολουθώντας
τους νόμους τις αγοράς, συγχωνεύτηκαν σε μεγάλους ομίλους. Πλάι σε αυτόν τον
«νόμιμο» τζόγο, ωστόσο, ανθεί και ο παράνομος - μέσα από την ετήσια έκθεσή
του, που δόθηκε πρόσφατα στη δημοσιότητα, το Ελεγκτικό Συνέδριο της Γαλλίας
κρούει τον κώδωνα του κινδύνου και χαρακτηρίζει «απαραίτητη» την
αποτελεσματικότερη αντιμετώπιση του φαινομένου των παράνομων κουλοχέρηδων. 
Το Ελεγκτικό Συνέδριο συνιστά, πιο συγκεκριμένα, μια «επιλογή» ανάμεσα στη
λήψη αυστηρότερων μέτρων για την καταστολή αυτού του φαινομένου, όπως ορίζει ο
σχετικός νόμος του 1907 ή τη νομιμοποίηση τής εγκατάστασης κουλοχέρηδων και σε
άλλους δημόσιους χώρους, πέραν των καζίνων, ώστε να καταστεί δυνατός ο έλεγχός
τους. Και σε ό,τι αφορά τα καζίνα, όμως, το Ελεγκτικό Συνέδριο αξιώνει τον
αυστηρότερο έλεγχο της λειτουργίας τους από το κράτος και συγκεκριμένα από
τους δήμους στους οποίους ανήκουν, καθ' ότι οι συμβάσεις που υπογράφονται
είναι γεμάτες «ασάφειες» και οι έλεγχοι «επικεντρώνονται στις δευτερεύουσες
πλευρές της δραστηριότητας των καζίνων», χωρίς να λαμβάνουν επαρκώς υπόψη «το
γεγονός ότι οι εταιρείες που τα εκμεταλλεύονται ανήκουν σε ομίλους (τα
κεφάλαια των οποίων προέρχονται ενίοτε από το εξωτερικό)». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17260N162</ED>
<ID>
ID:305219

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N16&aa=2</URL></REF>


Article

<CATEGORY>vin07</CATEGORY>

 <H5>ΙΣΡΑΗΛ
</H5><H2>Νέο αίμα χύθηκε στη Γάζα
</H2>
Τουλάχιστον τέσσερις Παλαιστίνιοι, που ήταν μέλη του Δημοκρατικού Μετώπου για
την Απελευθέρωση της Παλαιστίνης (FDLP), σκοτώθηκαν χθες στη Λωρίδα της Γάζας
όταν ανατινάχτηκε το αυτοκίνητο με το οποίο ταξίδευαν. 
Το FDLP επέρριψε αμέσως την ευθύνη στο Ισραήλ, δηλώνοντας ότι «το έγκλημα αυτό
εντάσσεται στο πλαίσιο της πολιτικής των εγκληματικών δολοφονιών που ακολουθεί
ο Αριέλ Σαρόν». 
Σύμφωνα με την παλαιστινιακή ασφάλεια, δύο ελικόπτερα πετούσαν πάνω από το
σημείο όπου σημειώθηκε η έκρηξη, στον οδικό άξονα που συνδέει τη Γάζα με το
Χαν Γιούνις. 
Ο Ισραηλινός πρωθυπουργός δήλωσε χθες ότι θα συνεχίσει να έχει επαφές με
Παλαιστίνιους αξιωματούχους, παρά τις επικρίσεις που δέχθηκε από ακροδεξιούς
υπουργούς του. 
Ο Σαρόν είχε την περασμένη εβδομάδα μυστικές συναντήσεις στην Ιερουσαλήμ με
τρεις εξέχοντες Παλαιστίνιους αξιωματούχους. Όπως τόνισε στο υπουργικό
συμβούλιο, δεν πρόκειται να χαλαρώσει τις πιέσεις στον Γιασέρ Αραφάτ. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17260N163</ED>
<ID>
ID:305257

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N16&aa=3</URL></REF>


Article

<CATEGORY>vin07</CATEGORY>

 <H5>ΑΙΓΥΠΤΟΣ
</H5><H2>Το μεγαλύτερο αρχαιολογικό μουσείο
</H2>
Τον θεμέλιο λίθο του μεγαλύτερου αρχαιολογικού μουσείου στον κόσμο έθεσε χθες,
στη διάρκεια ειδικής τελετής, ο πρόεδρος της Αιγύπτου, Χόσνι Μουμπάρακ. Το
μουσείο αυτό θα ανεγερθεί σε απόσταση περίπου τριών χιλιομέτρων από τις
Πυραμίδες και θα καλύψει έκταση 500.000 τετραγωνικών μέτρων. Σύμφωνα με
Αιγύπτιους αξιωματούχους, η κατασκευή του θα κοστίσει το αστρονομικό ποσό των
350 εκατομμυρίων δολαρίων και αναμένεται να ολοκληρωθεί σε περίπου πέντε
χρόνια. Το νέο μουσείο θα στεγάσει τότε την πλειονότητα των ανεκτίμητης αξίας
αιγυπτιακών αρχαιοτήτων, συμπεριλαμβανομένης της συλλογής 3.500 κομματιών των
θησαυρών του βασιλιά Τουταγχαμών.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17260N164</ED>
<ID>
ID:305287

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N16&aa=4</URL></REF>


Article

<CATEGORY>vin07</CATEGORY>

 <H2>Αναμνήσεις από τον Χίτλερ
</H2><H4>Η γραμματέας του Φύρερ περιγράφει τις τελευταίες του στιγμές
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Τράουντλ Γιούνγκε έζησε μια από τις πιο δραματικές σκηνές του 20ού αιώνα:
τις τελευταίες ώρες του Αδόλφου Χίτλερ στο καταφύγιο κάτω από το Βερολίνο,
όπου ο Φύρερ αυτοκτόνησε το 1945 μετά την κατάρρευση του Τρίτου Ράιχ. 
Αδόλφος Χίτλερ. «Δεν αισθάνθηκα ότι διέπραττε συνειδητά εγκλήματα», λέει η
γραμματέας του

Η γραμματέας του Χίτλερ, στην οποία ο Φύρερ υπαγόρευσε τις τελευταίες
επιθυμίες και τη διαθήκη του, αποτελεί το θέμα βιβλίου που κυκλοφόρησε αυτή
την εβδομάδα και ταινίας που θα παρουσιαστεί στο Φεστιβάλ Κινηματογράφου του
Βερολίνου, το οποίο αρχίζει την Τετάρτη. 
«Όσα περισσότερα χρόνια ζω και όσο γερνάω τόσο μεγαλώνει και η ενοχή που
αισθάνομαι... Σήμερα μπορώ να πω ότι ήταν πραγματικός εγκληματίας», λέει η
Γιούνγκε στην ταινία «Τυφλό σημείο, η γραμματέας του Χίτλερ». 
Η Γιούνγκε, 82 χρόνων σήμερα, διορίστηκε προσωπική γραμματέας του Χίτλερ το
1942, στα μέσα του Δευτέρου Παγκοσμίου Πολέμου. Εκείνη ήθελε να εργαστεί ως
χορεύτρια μπαλέτου, όμως όταν άκουσε για την κενή θέση στην καγκελαρία,
υπερτίμησε τα προσόντα της στη δακτυλογράφηση και τη στενογραφία για να πάρει
τη θέση. «Ήταν ένας ευχάριστος, μεγάλος στην ηλικία άνδρας, ο οποίος μας
καλωσόρισε πραγματικά φιλικά», θυμάται για την πρώτη συνάντησή της με τον
Χίτλερ στη Φωλιά του Λύκου, το αρχηγείο του στην Πρωσία, στη σημερινή
επικράτεια της Πολωνίας. 
Η Γιούνγκε άκουσε μόνο μια φορά στην καγκελαρία να αναφέρεται η γερμανική λέξη
για τα στρατόπεδα συγκέντρωσης από το στόμα του αρχηγού των Ες Ες Χάινριχ
Χίμλερ. «Ο Χίτλερ δεν εκφράσθηκε ποτέ γι' αυτό το θέμα σε κανέναν... Ούτε μια
φορά δεν αισθάνθηκα ότι διέπραττε συνειδητά εγκλήματα. Γι' αυτόν, όλα αυτά
ήταν ιδεώδη. Μερικές φορές σκέφτομαι ότι αν είχα την ευκαιρία να συναντήσω
ξανά τον Χίτλερ, θα τον ρωτούσα τι θα έκανε αν ανακάλυπτε ότι είχε εβραϊκό
αίμα στο οικογενειακό του δένδρο -, θα έστελνε τον εαυτό του σε θάλαμο
αερίων;» λέει η Γιούνγκε. Ο Αντρέ Χέλερ, που μαζί με τον Ότμαρ Σμίντερερ
υπογράφει τη σκηνοθεσία του ντοκιμαντέρ, λέει ότι οι λεπτομέρειες που εκθέτει
η Γιούνγκε φωτίζουν αυτό που η Χάνα Άρεντ αποκαλούσε «πεζότητα του κακού».
«Υπάρχουν λεπτομέρειες, όπως ότι ο Χίτλερ δεν ήθελε τα κομμένα λουλούδια γιατί
ήταν νεκρά κι αυτός δεν ήθελε καμιά μορφή θανάτου στο δωμάτιό του - και μιλάμε
για τον άνθρωπο που ήταν ο μεγαλύτερος δολοφόνος μαζών στην ιστορία»,
σχολιάζει. 
Τράουντλ Γιούνγκε: «Ο Χίτλερ τις τελευταίες ώρες είχε κλειστεί στον εαυτό του»

Στην ταινία, η Γιούνγκε θυμάται τις τελευταίες ημέρες του Χίτλερ στο μπούνκερ,
καθώς ο Κόκκινος Στρατός πλησίαζε στο Βερολίνο στα τέλη Απριλίου του 1945. 
«Ο Χίλτερ είχε χάσει κάθε ελπίδα και είχε κλειστεί στον εαυτό του», διηγείται.
Ώρες πριν παντρευτεί τη σύντροφό του Εύα Μπράουν και αυτοκτονήσει, ο Χίτλερ
κάλεσε τη Γιούνγκε να γράψει τη διαθήκη του. «Έλεγα, τώρα θα μάθω τι συνέβη
πραγματικά», αφηγείται η πρώην γραμματέας, όμως «ήταν η συνηθισμένη
φρασεολογία, όπως ότι φταίνε οι Εβραίοι... Ήταν εξωφρενικά παράλογο».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17260N411</ED>
<ID>
ID:305151

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N41&aa=1</URL></REF>


Article

<CATEGORY>vin07</CATEGORY>

 <H5>ΑΓΚΥΡΑ
</H5><H2>«Δεν έχουμε ανάγκη ελληνικής βοήθειας»
</H2>
Τηλεφωνική συνομιλία 10 λεπτών είχαν χθες το απόγευμα ο υπουργός Άμυνας κ.
Γιάννος Παπαντωνίου και ο Τούρκος ομόλογός του κ. Τσακμάκογλου. Ο κ.
Παπαντωνίου πρόσφερε βοήθεια για τους σεισμούς, αλλά ο κ. Τσακμάκογλου είπε
ότι η κατάσταση είναι υπό έλεγχο. Το γεγονός επιβεβαίωσε και το πρακτορείο
Ανατολή που σε τηλεγράφημά του ανέφερε ότι η πρώτη προσφορά για βοήθεια ήλθε
από την Ελλάδα, όμως οι τουρκικές αρχές απάντησαν πως δεν την έχουν προς το
παρόν ανάγκη. 
Το σεισμολογικό ινστιτούτο Καντιλί της Κωνσταντινούπολης κατέγραψε μέσα σε 24
ώρες από τον κύριο σεισμό 993 μετασεισμικές δονήσεις και προειδοποίησε τους
κατοίκους να μην επιστρέψουν στα κτίρια που έχουν υποστεί ζημιές. Τα σωστικά
συνεργεία ανέστειλαν τις προσπάθειες για τον εντοπισμό επιζώντων στα ερείπια.
Αρκετοί σεισμόπληκτοι, ανέφεραν πως η βοήθεια σε σκηνές και τρόφιμα δεν είναι
αρκετή. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17260N412</ED>
<ID>
ID:305220

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N41&aa=2</URL></REF>


Article

<CATEGORY>vin07</CATEGORY>

 <H5>ΑΛΒΑΝΙΑ
</H5><H2>Τρεις οι υποψήφιοι πρωθυπουργοί
</H2>
Σε τρεις υποψήφιους για τον πρωθυπουργικό θώκο της Αλβανίας, που έχει μείνει
κενός ύστερα από την παραίτηση του Ιλίρ Μέτα στις 29 Ιανουαρίου, κατέληξε χθες
το βράδυ, ύστερα από μαραθώνια συνεδρίαση, το Σοσιαλιστικό Κόμμα της χώρας.
Πρόκειται, όπως δήλωσε ο ηγέτης του κόμματος Φάτος Νάνο, για τον σημερινό
υπουργό Άμυνας και πρώην πρωθυπουργό Παντελί Μάικο, ο οποίος είχε προταθεί
νωρίτερα ως υποψήφιος από τον παραιτηθέντα πρωθυπουργό Ιλίρ Μέτα, τον Καστριότ
Ισλάμι, πρώην πρόεδρο της Βουλής και αντιπρόεδρο στην κυβέρνηση Νάνο τη διετία
1997-1998, και την Ερμελίντα Μέξι, υπουργό Οικονομικής Συνεργασίας και
Εμπορίου. Οι υποψηφιότητες θα εξεταστούν στη συνεδρίαση της γενικής
διοικητικής επιτροπής του κόμματος την Τετάρτη.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17260N413</ED>
<ID>
ID:305258

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N41&aa=3</URL></REF>


Article

<CATEGORY>vin07</CATEGORY>

 <H2>«Δόξα τω Θεώ, είμαι γκέι»
</H2>
Ο Ισπανός ιερέας στο εξώφυλλο του περιοδικού των ομοφυλοφίλων «Zero» 
Η δημόσια ανακοίνωση του Ισπανού ιερέα Χοσέ Μαντέρο ότι είναι ομοφυλόφιλος και
έχει στην κατοχή του ατζέντα με ονόματα άλλων ομοφυλόφιλων ιερέων έχει
προκαλέσει ένα άνευ προηγουμένου σκάνδαλο στους κόλπους της Ρωμαιοκαθολικής
Εκκλησίας της Ισπανίας, μιας από τις αυστηρότερες στον καθολικό κόσμο. 
Οι δηλώσεις του 39χρονου ιερέα του χωριού Βαλβέρντε ντελ Καμίνο (Νότια
Ισπανία) έχουν προκαλέσει σοκ στην εκκλησιαστική Ιεραρχία, εκπρόσωποι της
οποίας κατηγορούν τον Μαντέρο ότι ζει στην αμαρτία και ζητούν την απομάκρυνσή
του. Ο Μαντέρο μίλησε για τη σεξουαλική του ζωή στο περιοδικό των ομοφυλοφίλων
«Zero», πιστεύοντας πως και οι ιερείς πρέπει να παραδέχονται δημόσια ότι είναι
ομοφυλόφιλοι, όπως κάνουν πλέον ορισμένοι πολιτικοί, δικαστικοί και
στρατιωτικοί. Αποκάλυψε ότι είχε την πρώτη του ομοφυλοφιλική σχέση στα 31 του,
όταν ερωτεύτηκε για πρώτη φορά ενώ ήταν ήδη ιερέας. «Ποτέ δεν το είδα σαν κάτι
βρώμικο και ευτελές», είπε χαρακτηριστικά ο Μαντέρο και κατηγόρησε την
Εκκλησία ότι «δημιουργεί ενοχές στους ανθρώπους για οτιδήποτε τους προσφέρει
ευχαρίστηση». Είναι «κωμικοτραγικό», πρόσθεσε, να ανησυχεί η Εκκλησία για τις
σεξουαλικές προτιμήσεις των ανθρώπων τόσο πολύ περισσότερο απ' όσο ανησυχεί
για τη φτώχεια. Ισπανοί ιεράρχες χαρακτήρισαν την ομοφυλοφιλία «ηθική
ανωμαλία» και τους ομοφυλόφιλους «άρρωστους», ενώ αναμένεται από στιγμή σε
στιγμή η παύση του ιερέα. Πάντως στο πλευρό του Μαντέρο είναι όλοι οι ενορίτες
του, πολλοί χαμηλόβαθμοι κληρικοί, αλλά και οργανώσεις ομοφυλοφίλων. 
Ο Κάρλος Αλμπέρτο Μπιεντίκο, υπέρμαχος των δικαιωμάτων των ομοφυλοφίλων,
αποκάλυψε πως είχε σεξουαλικές σχέσεις με τρεις φοιτητές της Θεολογίας που στη
δεκαετία του '80 έγιναν επίσκοποι, και απείλησε πως θα δώσει στη δημοσιότητα
τα ονόματά τους αν επιβληθούν κυρώσεις στον Μαντέρο.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17260N414</ED>
<ID>
ID:305288

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N41&aa=4</URL></REF>


Article

<CATEGORY>vin07</CATEGORY>

 <H5>ΚΕΝΝΕΘ ΛΕΫ
</H5><H2>Πρόσωπα
</H2><H2>Δεν καταθέτω, δεν καταθέτω
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οι έρευνες του Κογκρέσου για την κατάρρευση της Enron άρχισαν χθες με μια
άρνηση: ο πρώην επικεφαλής του ενεργειακού κολοσσού αρνήθηκε την τελευταία
στιγμή να καταθέσει. 
Κέννεθ Λέυ. Στόχος χιλιάδων εργαζομένων που έχασαν τις δουλειές και τις
οικονομίες τους

Ο δικηγόρος του Κέννεθ Λέυ επικαλέσθηκε χθες το «εισαγγελικό κλίμα» που
επικρατεί στις έρευνες και τις «εμπρηστικές δηλώσεις» εις βάρος του πελάτη του
για να δικαιολογήσει την άρνηση αυτή. «Ο Κεν Λέυ προφανώς όφειλε να γνωρίζει
ότι επρόκειτο για μια γιγάντια πυραμίδα... ότι επί χρόνια γίνονταν κατάφωρες
απάτες», είχε δηλώσει απερίφραστα ο γερουσιαστής Πήτερ Φιτζέραλντ, ενώ ο
πρόεδρος της Επιτροπής Εμπορίου Μπίλλυ Τώζιν τόνιζε πως οι υπεύθυνοι για την
κατάρρευση της Enron πρέπει να μπουν φυλακή. Ωστόσο, ο ίδιος ο Λέυ δήλωνε,
στις 23 Ιανουαρίου, πως παραιτείται από πρόεδρος της εταιρείας ακριβώς για να
βοηθήσει τις έρευνες του Κογκρέσου χωρίς να έχει κώλυμα χρόνου λόγω άλλων
καθηκόντων... 
Έκτοτε βέβαια η υπόθεση πήρε νέες διαστάσεις: το Σαββατοκύριακο αποκαλύφθηκε
ότι κορυφαία στελέχη της Enron πήραν παρανόμως εκατομμύρια δολάρια και ότι ο
Λέυ είχε εγκρίνει προσωπικά «διευθετήσεις», ώστε να μην εμφανίζονται στους
ισολογισμούς της εταιρείας χρέη 500 εκατομμυρίων δολαρίων. Αν αποδειχθεί ότι
παραπλάνησε εσκεμμένα τους επενδυτές, ο άνθρωπος που μετέτρεψε την Enron από
μια άσημη εταιρεία αγωγών στον μεγαλύτερο αγοραστή και πωλητή φυσικού αερίου
στις ΗΠΑ κινδυνεύει με μηνύσεις και ποινικές διώξεις, αφού είναι ο στόχος
χιλιάδων εργαζομένων που έχασαν τις δουλειές και τις οικονομίες τους την ώρα
που εκείνος κέρδιζε δισεκατομμύρια πουλώντας μετοχές της Enron λίγο πριν η
εταιρεία κηρύξει πτώχευση. Το Σαββατοκύριακο αποκαλύφθηκε επίσης πως η αδελφή
του Λέυ και ο γιος του είχαν επίσης αποκομίσει εκατομμύρια δολάρια από
συναλλαγές τους με την Enron. 
Η στενή σχέση του Λέυ με την κυβέρνηση γενικά και με τον Μπους ιδιαίτερα έχει
προσδώσει στην υπόθεση και μια πολιτική διάσταση, που θα ήταν αφόρητη για τον
πρόεδρο αν δεν ήταν ο «πόλεμος κατά της τρομοκρατίας». Για τον Μπους, ο Λέυ
είναι ο «Κέννυ Μπόυ», ο μεγαλύτερος χρηματοδότης των προεκλογικών εκστρατειών
του, ενώ την περασμένη εβδομάδα έγινε γνωστό πως ο πρώην πρόεδρος της Enron
είχε συστήσει στον φίλο πρόεδρο των ΗΠΑ και υποψηφίους για την πλήρωση
κορυφαίων κυβερνητικών θέσεων - ανάμεσά τους ο Πατ Γουντ, πρόεδρος σήμερα της
Ομοσπονδιακής Επιτροπής για την Ενέργεια. 
Η Γερουσία ανακοίνωσε χθες ότι, αφού ο Λέυ δεν προσέρχεται εκουσίως, θα τον
υποχρεώσει να παρουσιαστεί ενώπιον της Επιτροπής της. Από την άλλη βέβαια, δεν
μπορεί να τον υποχρεώσει και να καταθέσει, αφού ο νομοθέτης προβλέπει πως
είναι δικαίωμά του να σιωπήσει για να μην ενοχοποιήσει τον εαυτό του...
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17260N421</ED>
<ID>
ID:305152

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N42&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Άλλη μια άχρηστη βραδιά
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Στη ζωή έχουν όλοι το δικαίωμα, αν όχι το καθήκον, να λένε αυτά που
σκέπτονται. Αυτό που βρίσκω καταπληκτικό, είναι ότι ο Μορέτι είπε αυτά που
σκέπτεται μπροστά σε τόσο κόσμο, και μάλιστα στους δικούς του ανθρώπους, όχι
στους αντιπάλους». Λούτσιο Ντάλλα 
Νάνι Μορέτι: «Οι γραφειοκράτες που στέκονται δίπλα μου δεν έχουν καταλάβει τίποτα»

Ο Νάνι Μορέτι είναι ένας σεμνός άνθρωπος, ντροπαλός, δεν μπορεί τον πολύ
κόσμο. Στη συγκέντρωση της ιταλικής Αριστεράς το περασμένο Σάββατο στην πιάτσα
Ναβόνα πήγε από περιέργεια - ήθελε να δει τι θα έλεγαν οι ομιλητές και πόσοι
θα βρίσκονταν εκεί να τους ακούσουν. Παρακολουθώντας τους δύο ηγέτες της
Ελιάς, τον Ρουτέλι και τον Φασίνο να βγάζουν ξύλινους λόγους μπροστά σε 4.000
με 5.000 βαριεστημένους ανθρώπους, ένιωσε να επιβεβαιώνονται οι χειρότεροι
φόβοι του. Κι έτσι, όταν ο Νάντο Ντάλα Κιέζα τον κάλεσε να χαιρετήσει τη
συγκέντρωση, δεν δίστασε στιγμή. Σηκώθηκε, διέσχισε το πλήθος, πέρασε μπροστά
από μια γυναίκα που του είπε γελώντας «και τώρα, Νάνι, πες κάτι αριστερό»
(αναφορά σε μια παλιότερη φράση του ίδιου του σκηνοθέτη προς τον Μάσιμο Ντ'
Αλέμα) και ανέβηκε στο βήμα. «Στην αρχή αυτής της συγκέντρωσης ήμουν
αισιόδοξος», είπε. «Κι ύστερα άκουσα αυτούς τους δύο λόγους και σκέφτηκα: άλλη
μια άχρηστη βραδιά. Οι ψηφοφόροι της Αριστεράς δεν αξίζουν το θλιβερό θέαμα
που τους προσφέρουν οι ηγέτες τους. Με αυτούς τους ηγέτες, που δεν έχουν κάνει
καμιά αυτοκριτική, δεν θα νικήσουμε ποτέ». 
Ο Μορέτι δεν μίλησε περισσότερο από δύο λεπτά. Κατάφερε όμως να πει «κάτι
αριστερό» - ότι δηλαδή ο βασιλιάς είναι γυμνός. «Ο Μπερλουσκόνι ξέρει πώς να
μιλά στους ψηφοφόρους του, εσείς έχετε ξεχάσει πώς να μιλάτε στο κεφάλι, στην
καρδιά και στην ψυχή», τόνισε απευθυνόμενος στην ηγεσία της Αριστεράς, ενώ το
πλήθος τον αποθέωνε. Ο Μορέτι ταρακουνά την Ελιά, σχολίασε η Κοριέρε.
Αυτή η κρίση της Ελιάς δεν θα είναι σαν τις προηγούμενες, έγραψε η
Ρεπούμπλικα, θα είναι μια κρίση πραγματική, αφού στην ιταλική κοινωνία
έχει ήδη συντελεστεί η διάζευξη, αν όχι το διαζύγιο, ανάμεσα σε μια ηγεσία
βαλτωμένη στα κομματικά παιχνίδια και σε μια βάση που δεν αισθάνεται πια να
την αντιπροσωπεύουν αυτοί οι ηγέτες. 
Αυτή η κρίση, όμως, αφορά άραγε μόνο την Ιταλία; Έχει κανείς καμιά αμφιβολία
ότι σε οποιαδήποτε συγκέντρωση οποιουδήποτε αριστερού ευρωπαϊκού κόμματος,
είτε βρίσκεται στην κυβέρνηση είτε όχι, ο συγκεντρωμένος κόσμος θα αντιδρούσε
ακριβώς με τον ίδιο τρόπο αν ένας διανοούμενος έπαιρνε τον λόγο και
κατακεραύνωνε τους γραφειοκράτες της ηγεσίας; Η Αριστερά έχει χάσει την επαφή
με τη βάση, έχει χάσει τα οράματά της, έχει χάσει τον λόγο τής ύπαρξής της.
Γι' αυτό έχει τόση συμμετοχή και τόση επιτυχία το εναλλακτικό φόρουμ του Πόρτο
Αλέγκρε. Κι ας το σνομπάρει το CNN.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17260N422</ED>
<ID>
ID:305221

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N42&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Η κεντρική τράπεζα...
</H3>
... του Πακιστάν έδωσε την άδεια τις προάλλες για να ανοίξει η πρώτη ισλαμική
εμπορική τράπεζα στη χώρα που ούτε θα δίνει ούτε θα παίρνει τόκο. Σύμφωνα με
τις ισλαμικές αρχές, η καταβολή τόκου (ρίμπα) θεωρείται ανήθικη. Χωρίς έσοδα,
αυτή η τράπεζα πώς θα επιβιώσει; Δύσκολο πρόβλημα. Όμως, το συμφέρον όπου
υπάρχει, ξέρει να βρίσκει λύσεις σε τέτοια δύσκολα προβλήματα, ηθικά και
θρησκευτικά, χωρίς καμιά μισαλλοδοξία. Μια τέτοια λύση είχαν βρει πριν από
μερικά χρόνια οι τραπεζίτες του Λονδίνου, όταν ανακάλυψαν ξαφνικά πως το
Κοράνι είναι γι' αυτούς ζημιογόνο. <H3>«Σκόντο»...
</H3>
... στην πίστη τους για να αγοράσουν σπίτι, ήταν υποχρεωμένοι να κάνουν
περισσότεροι από ενάμισι εκατομμύριο μουσουλμάνοι που ζουν στη Βρετανία, αφού
το Κοράνι, που το πήραν και αυτό μαζί τους στην ξενιτιά, απαγορεύει τον τόκο.
Οι βρετανικές τράπεζες δεν μπορούσαν να πουλήσουν τα στεγαστικά τους δάνεια
στους μουσουλμάνους. Ώσπου, οι τραπεζίτες βρήκαν το κόλπο για να ξεγελάσουν
τον ισλαμικό νόμο. Αγοράζουν το σπίτι από τον ιδιοκτήτη και το νοικιάζουν στον
πελάτη. Ύστερα από είκοσι πέντε χρόνια γίνεται δικό του. Στο «νοίκι» είναι
κρυμμένος και ο τόκος. Η δυτική ηθική ήξερε πάντα να κρύβεται πίσω από το
δάχτυλό της. Η μουσουλμανική μαθαίνει. <H3>Ο τζόγος...
</H3>
... η κερδοσκοπία, ο δανεισμός, η τοκογλυφία και όλα αυτά που κάνουν το χρήμα
να αναπαράγεται από μόνο του χωρίς την παρέμβαση της εργασίας, ήταν πάντα
καταδικαστέα από τη δυτική ηθική, από τον Αριστοτέλη μέχρι τον Θωμά τον
Ακινάτη. Ακόμη και η Παπική Εκκλησία, μολονότι ήταν ουσιαστικά στο πλευρό των
πλουσίων, δεν έβγαινε να το κάνει σημαία. Τα πάντα αλλάζουν με τον
προτεσταντισμό και τον Καλβίνο, που πάνω κάτω είπε πως ο Θεός προτιμάει τους
δισεκατομμυριούχους, δίνοντας το ιδεολογικό υπόβαθρο για την ανάπτυξη του
καπιταλισμού. Στο έργο του «Ο πόλεμος των χωρικών στη Γερμανία», ο Φρειδερίκος
Ένγκελς θεωρεί τον καλβινισμό ώς τη θρησκεία του εμπόρου που βασίζεται στην
ειδωλοποίηση του χρήματος. Στην Αμερική, η καλβινιστική διδασκαλία βρήκε το
πιο πρόσφορο έδαφος. Εκεί ίδρυσε τον πιο μεγαλοπρεπή «ναό» της, στη Γουώλ
Στρητ. Από ηθική άποψη, το χειρότερο δεν είναι τόσο αυτή η ειδωλοποίηση όσο η
διαπίστωση πως ολοένα και περισσότεροι άνθρωποι δεν κοιτάζουν πια τους
ειδωλολάτρες του χρήματος με αποστροφή αλλά με φθόνο. Ο φθόνος είναι η
αρρώστια τους και το φάρμακό τους είναι ο τζόγος. <H3>Για ένα σαρκοφάγο...
</H3>
... βακτήριο που ανακάλυψαν οι επιστήμονες έγραψε το περιοδικό «The New
Scientist». Το έβαλαν σε έναν άρρωστο με καρκίνο για να φάει τα καρκινικά
κύτταρα. Όμως, αυτό δεν ήξερε πού να σταματήσει. Ούτε οι επιστήμονες μπόρεσαν
να του πουν πού. Μαζί με τα άρρωστα κύτταρα έφαγε και τα γερά. Ο άρρωστος
πέθανε. Το φάρμακο ήταν χειρότερο από την αρρώστια. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17260N423</ED>
<ID>
ID:305259

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N42&aa=3</URL></REF>


Article

<CATEGORY>vin08</CATEGORY>

 <H2>Ξεκίνησαν e-δηλώσεις </H2><H4>Πώς θα εγγραφεί κάθε ενδιαφερόμενος φορολογούμενος </H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Άρχισε χθες η διαδικασία εγγραφής στο ηλεκτρονικό σύστημα TAXISnet για
όσους φορολογούμενους επιθυμούν να υποβάλουν τις δηλώσεις τους μέσω του
Ίντερνετ και έτσι να κερδίσουν χρόνο αλλά και χρήμα από την πρόσθετη έκπτωση
στον φόρο τους. 
Οι φορολογούμενοι θα πρέπει να ακολουθήσουν ορισμένα βασικά βήματα προκειμένου
να εγγραφούν στο TAXISnet και να αποκτήσουν τους ειδικούς κωδικούς πρόσβασης
(username και password), με τους οποίους θα έχουν πρόσβαση στην ειδική
ιστοσελίδα του Διαδικτύου. Υπάρχει δυσκολία πρόσβασης βέβαια, στην ιστοσελίδα,
(παίρνει πολύ χρόνο...), έως ότου «τρέξει» το πρόγραμμα. Τις προσεχείς
εβδομάδες, όπως υπολογίζεται, στη σελίδα αυτή θα υπάρχει το έντυπο Ε1 σε
ηλεκτρονική μορφή, το οποίο οι φορολογούμενοι θα συμπληρώσουν με τα εισοδήματα
και τις δαπάνες τους. Επίσης, από φέτος για πρώτη φορά οι φορολογούμενοι θα
μπορούν να υποβάλουν ηλεκτρονικά το έντυπο Ε2 (όσοι έχουν εισοδήματα από
ακίνητα), καθώς και το Ε3 (οι επιτηδευματίες). 
Οι πέντε κινήσεις 
Προϋπόθεση για την υποβολή της δήλωσης μέσω του TAXISnet είναι ο
φορολογούμενος να είναι φυσικό πρόσωπο και να διαθέτει ΑΦΜ. Από εκεί και πέρα
υπάρχουν ορισμένα βασικά βήματα που πρέπει να ακολουθήσουν οι φορολογούμενοι: 
1. Η πρώτη κίνηση είναι να επισκεφθούν την ιστοσελίδα της Γενικής
Γραμματείας Πληροφοριακών Συστημάτων του υπουργείου στο Διαδίκτυο στην
ηλεκτρονική διεύθυνση www. gsis. gov.gr. 
2. Η δεύτερη κίνηση είναι να συνδεθούν με την ειδική υπηρεσία TAXISnet
μέσω της οποίας γίνεται η ηλεκτρονική υποβολή των δηλώσεων. Αφού επισκεφθούν
τη διεύθυνση www. gsis. gov. gr πρέπει να
πατήσουν «κλικ» στο σημείο που γράφει ηλεκτρονικές υπηρεσίες στη διεύθυνση www. Taxis net. gr. Σε λίγο θα «ξεδιπλωθεί»
στην οθόνη του υπολογιστή τους η ιστοσελίδα του TAXISnet. 
3. Η τρίτη κίνηση είναι να πατήσουν «κλικ» στην ένδειξη «εγγραφή» που
υπάρχει στο πάνω δεξιό τμήμα της ιστοσελίδας του TAXISnet. 
Στον οδηγό 
Αμέσως μετά θα βρεθούν στην ειδική σελίδα του ΤΑΧΙΣnet, στην οποία παρέχονται
πληροφορίες σχετικά με την ηλεκτρονική υποβολή των φορολογικών δηλώσεων. Αφού
τις διαβάσουν οι φορολογούμενοι θα πρέπει να πατήσουν «κλικ» στο σημείο που
γράφει «συνέχεια» στο τέλος της σελίδας. Θα μεταφερθούν αμέσως στον οδηγό
εγγραφής στο TAXISnet. Εκεί θα τους ζητηθεί να εγγράψουν τον ΑΦΜ τους και σε
δεύτερη φάση αν είναι φυσικό πρόσωπο ή όχι. Αμέσως μετά θα ανοίξει στην οθόνη
τους η φόρμα εγγραφής στο TAXISnet. Σε αυτήν θα πρέπει να συμπληρώσουν τη ΔΟΥ
στην οποία θα υποβάλουν τη δήλωση, τα στοιχεία της ταυτότητάς τους, τα
στοιχεία επικοινωνίας (e-mail τηλέφωνο, Fax), καθώς και αν θέλουν να εγγραφούν
στην υποβολή δηλώσεων ΦΠΑ ή της δήλωσης εισοδήματος. 
Τα στοιχεία αυτά ελέγχονται αμέσως από τη Γενική Γραμματεία Πληροφοριακών
Συστημάτων και σε διάστημα από 1 έως 5 ημέρες αποστέλλει στους φορολογουμένους
τους δύο κωδικούς-κλειδιά. 
<H3>Μεγαλύτερη έκπτωση φόρου, το κίνητρο </H3>
Το υπουργείο Οικονομικών χορηγεί φέτος μεγαλύτερη έκπτωση φόρου για τους
φορολογουμένους που θα υποβάλουν ηλεκτρονικά τις δηλώσεις τους, σε μια
προσπάθεια να προσελκύσει όλο και περισσότερους που θα χρησιμοποιήσουν το
TAXISnet. Η ποσοστιαία έκπτωση του φόρου παραμένει 2,5%, αλλά θα μπορεί να
ανέλθει μέχρι τις 40.000 δρχ. αντί για 25.000 δρχ. πέρυσι. Επίσης οι
φορολογούμενοι αυτοί απαλλάσσονται από την υποχρέωση να αποστείλουν στην
Εφορία τα δικαιολογητικά των δαπανών τους, τα οποία θα πρέπει να τα διακρατούν
σπίτι τους για διάστημα πέντε ετών και να τα επιδεικνύουν στην περίπτωση
ελέγχου. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17260N431</ED>
<ID>
ID:305181

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N43&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ούτε προδότης ούτε μειοδότης...
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Η Γερμανία δεν απέφυγε, την περασμένη εβδομάδα, την ταπεινωτική
«προειδοποίηση» από την Ευρωπαϊκή Επιτροπή ότι το έλλειμμά της έχει μεγαλώσει
επικίνδυνα και κινδυνεύει να ξεπεράσει το απαγορευτικό όριο του 3% του ΑΕΠ
της. 
Τόσο βαρύ ήταν το πλήγμα για την πολιτική ηγεσία της χώρας, που ο καγκελάριος
Γκέρχαρντ Σρέντερ έσπευσε να αποδώσει πολιτικά κίνητρα στην κίνηση αυτή,
προκειμένου να μετριάσει τις εντυπώσεις στο εσωτερικό της χώρας του, όπου
αντιμετωπίζει εκλογική αναμέτρηση εντός του 2002. Όμως, σημασία έχει ότι παρά
την πολύ αρνητική αυτή για τον ίδιο πρωτοβουλία, ο Γερμανός καγκελάριος
παραμένει ένθερμος υποστηρικτής τής ευρωπαϊκής ιδέας. Την ίδια ώρα που δεχόταν
την «παρατήρηση», δεν δίστασε να ζητήσει μεγαλύτερη ενοποίηση της Ευρωπαϊκής
Ένωσης για να αντιμετωπίσει την κυριαρχία των ΗΠΑ. Η ενοποίηση, όμως, είναι
αυτή που καθιστά το κάθε κράτος - μέλος υπόλογο έναντι των εταίρων του. 
Μια λεπτομέρεια με ιδιαίτερη σημασία είναι και η εξής: το αρμόδιο στέλεχος της
Κομισιόν που εισηγήθηκε την «ποινή» επίπληξης στη Γερμανία, ήταν Γερμανός. Απ'
όσο γνωρίζουμε, δεν χαρακτηρίστηκε ούτε προδότης, ούτε μειοδότης, καθώς είναι
αντιληπτό από τους συμπατριώτες του ότι προέχει η τήρηση των κανόνων που από
κοινού συμφωνήθηκαν.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17260N432</ED>
<ID>
ID:305254

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N43&aa=2</URL></REF>


Article

<CATEGORY>vin08</CATEGORY>

 <H2>Αυξήσεις έως 3,5% στις συντάξεις
</H2><H4>Αναδρομική καταβολή του επιδόματος εξομάλυνσης του 2001
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Κλιμακωτές αυξήσεις οι οποίες κυμαίνονται, ανάλογα με το ύψος της σύνταξης,
από 0,75% έως 3,5% θα λάβουν εντός του 2002 οι συνταξιούχοι των ασφαλιστικών
Ταμείων. Οι συνταξιούχοι του Δημοσίου θα λάβουν και αναδρομικά την αύξηση του
επιδόματος εξομάλυνσης του 2001.

Αλλαγές υπάρχουν στα εισοδηματικά κριτήρια και στο ύψος του ΕΚΑΣ (Επίδομα
Κοινωνικής Αλληλεγγύης Συνταξιούχων). Οι αυξημένες συντάξεις θα καταβληθούν
τον Μάρτιο σε ευρώ. 
Την απόφαση για τις φετινές αυξήσεις στις συντάξεις υπέγραψε ο υπουργός
Οικονομίας και Οικονομικών Νίκος Χριστοδουλάκης, έπειτα από σχετική εισήγηση
του υπουργού Εργασίας και Κοινωνικών Ασφαλίσεων Δημήτρη Ρέππα. 
Η απόφαση για την αύξηση των συντάξεων και των εφάπαξ παροχών για το 2002
προβλέπει τα εξής: 
Οι συνταξιούχοι των Ταμείων Κύριας και Επικουρικής Ασφάλισης (εκτός Δημοσίου
και αυτοαπασχολουμένων) θα λάβουν: 
Από 1-1-2002 επί του ποσού των συντάξεων, όπως έχει διαμορφωθεί την
31-12-2001: 
* Για το τμήμα σύνταξης έως 400,01 ευρώ (136.300 δρχ.) ποσοστό αύξησης
3,5%. 
* Για το τμήμα σύνταξης από 400,01-620 ευρώ (211.265 δρχ.) ποσοστό
αύξησης 1,5%. 
* Για το τμήμα σύνταξης από 620,01-910 ευρώ ποσοστό αύξησης 0,75%. 
* Για το τμήμα σύνταξης από 910,01 ευρώ (310.083 δρχ.). και άνω δεν θα
δοθεί αύξηση. 
Επισημαίνεται ότι στα ποσοστά αυτά περιλαμβάνεται και το διορθωτικό ποσοστό
έτους 2001. 
Οι ασφαλιστικοί φορείς που αναφέρονται στο πρώτο εδάφιο του άρθρου 66 του Ν.
2084/92 (ΙΚΑ, ΙΚΑ-ΤΕΑΜ, ΙΚΑ ΕΤΕΑΜ, ΟΑΠ-ΔΕΗ, ΤΑΠ-ΟΤΕ, ΤΑΠ-ΗΣΑΠ και τα Ταμεία
κύριας και επικουρικής ασφάλισης των Τραπεζών) θα χορηγήσουν επίσης το ανωτέρω
ποσοστό αύξησης. 
* Οι συντάξεις που καταβάλλει ο ΟΓΑ αυξάνονται από 1-1-2002 κατά 5.000
δρχ. 
* Τα επιδόματα που καταβάλλονται στα άτομα με ειδικές ανάγκες
αυξάνονται από 1-1-2002 κατά 5%. 
* Για τους άλλους ασφαλιστικούς φορείς κύριας και επικουρικής
ασφάλισης, το ποσοστό αύξησης των συντάξεων, καθώς και η διαβάθμιση αυτής,
ανάλογα με το ύψος του ποσού σύνταξης, προτείνεται να είναι εντός των ορίων
της εισοδηματικής πολιτικής και των οικονομικών δυνατοτήτων εκάστου φορέα. 
Καθορισμός με μελέτη 
Προκειμένου για φορείς Κύριας Ασφάλισης Αυτοαπασχολουμένων (ΤΕΒΕ, ΤΣΑ,
Εμπόρων), είναι δυνατό να χορηγηθεί μεγαλύτερη αύξηση των συντάξεών τους από
την καθοριζόμενη ανωτέρω με παράλληλη αύξηση των εισφορών, εφόσον αυτό ζητηθεί
από τον αρμόδιο ασφαλιστικό Οργανισμό. 
Στις περιπτώσεις αυτές, το ποσοστό αύξησης των εισφορών και των συντάξεων θα
καθοριστεί ύστερα από οικονομική μελέτη. Πάντως, το ποσοστό της αύξησης των
συντάξεων των φορέων κύριας ασφάλισης αυτοαπασχολουμένων δεν μπορεί να
υπερβαίνει το 3,5%. Ήδη ο ΟΑΕΕ έχει προτείνει ποσοστό αύξησης στις συντάξεις
κατά 4% και στις εισφορές κατά 10%. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17260N441</ED>
<ID>
ID:305182

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N44&aa=1</URL></REF>


Article

<CATEGORY>vin08</CATEGORY>

 <H2>Σε ιδιώτες οι ΔΕΚΟ
</H2><H4>«Βέτο» του Δημοσίου, ανεξαρτήτως πλειοψηφίας
</H4>
Πλειοψηφικό πακέτο θα μπορούν να αποκτούν οι ιδιώτες σε κάθε ΔΕΚΟ, αλλά το
Δημόσιο θα διασφαλίζει το κοινό συμφέρον με τη «χρυσή μετοχή» που θα διατηρεί,
σύμφωνα με νομοσχέδιο του υπουργείου Οικονομίας για τις ιδιωτικοποιήσεις. 
Νίκος Χριστοδουλάκης. Μίλησε για την ανάγκη επιτάχυνσης των αποκρατικοποιήσεων

Ο υπουργός κ. Νίκος Χριστοδουλάκης ανακοίνωσε χθες, μιλώντας σε εκδήλωση του
ΣΕΒ, ότι «το νέο σχέδιο νόμου για τις ιδιωτικοποιήσεις παραδίδεται σύντομα και
θα ακολουθήσει διαβούλευση με τους κοινωνικούς εταίρους». Πρόκειται για την
τροποποίηση του Νόμου 2000/91 για τις ιδιωτικοποιήσεις με την οποία, μεταξύ
άλλων, θα καθιερώνεται, στις επιχειρήσεις στις οποίες θα έχει εκχωρηθεί
ποσοστό πάνω από 51% στον ιδιωτικό τομέα, ο θεσμός της «χρυσής μετοχής» ή της
«αναστέλλουσας μειοψηφίας», όπως την ονόμασε ο ίδιος χθες. Αυτό το δικαίωμα
της «αναστέλλουσας μειοψηφίας» θα επιτρέπει στο Δημόσιο να συμμετέχει στις
«αποφάσεις στρατηγικής στις κρίσιμες μεγάλες επιχειρήσεις», εξήγησε χθες ο κ.
Χριστοδουλάκης. Ο ίδιος μίλησε επίσης για την ανάγκη επιτάχυνσης των
αποκρατικοποιήσεων, καθώς και για την εισαγωγή στρατηγικών συμμαχιών στις
δημόσιες επιχειρήσεις, έτσι ώστε να εισαχθεί τεχνογνωσία και να αναπτυχθούν
θυγατρικές εταιρίες με ειδικές δραστηριότητες. 
Ο κ. Χριστοδουλάκης μίλησε χθες για την πρόθεσή του να προχωρήσει σε
μεταρρυθμίσεις και να αναλάβει πρωτοβουλίες στους εξής τομείς: 
* Στην απελευθέρωση των αγορών (τηλεπικοινωνίες, ηλεκτρική ενέργεια,
φυσικό αέριο, ξενοδοχεία κτλ.). 
* Στη διασφάλιση της μακροπιστωτικής ευστάθειας, με την καθιέρωση του
τραπεζικού, ασφαλιστικού, χρηματοπιστωτικού διαμεσολαβητή, την εισαγωγή
διεθνών λογιστικών προτύπων και το σχέδιο εταιρικής διακυβέρνησης. 
* Στην ανάδειξη της Ελλάδας ως περιφερειακού χρηματοπιστωτικού κέντρου,
για την οποία ζήτησε την ενεργό συμμετοχή των τραπεζών, των ασφαλιστικών
εταιρειών, της Τραπέζης της Ελλάδος, της Επιτροπής Κεφαλαιαγοράς και του
Χρηματιστηρίου. 
* Στην προσέλκυση νέων επενδύσεων. Το θεσμικό πλαίσιο για την κατασκευή
δημοσίων έργων με συμβάσεις παραχώρησης θα υποβληθεί τους πρώτους μήνες του 2002.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17260N451</ED>
<ID>
ID:305183

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N45&aa=1</URL></REF>


Article

<CATEGORY>vin08</CATEGORY>

 <H2>Νέες αυξήσεις σε ασφάλιστρα Ι.Χ. </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Νέες αυξήσεις στα ασφάλιστρα των Ι.Χ. αναμένονται με την ταυτόχρονη αύξηση των
κατώτατων ορίων υποχρεωτικής ασφάλισης που προβλέπει σχέδιο κοινοτικής
οδηγίας. 
Σχετικές ανακοινώσεις έγιναν χθες στη διάρκεια εκδήλωσης της Ένωσης
Ασφαλιστικών Εταιρειών Ελλάδας. 
Σύμφωνα με πληροφορίες, η οδηγία, που υπολογίζεται να εγκριθεί μέχρι τα τέλη
του 2002 και θα ισχύσει στα επόμενα 3 χρόνια, προβλέπει ότι τα κατώτατα όρια
υποχρεωτικής ασφαλιστικής κάλυψης ορίζονται: 
* Σε 1 εκατ. ευρώ (340 εκατ. δραχμές) ανά θύμα για σωματικές βλάβες. 
* 500.000 ευρώ (170 εκατ. δρχ.) για υλικές ζημιές. 
Τα όρια που ισχύουν σήμερα είναι 170 εκατ. δρχ. για σωματικές βλάβες αλλά για
κάθε ατύχημα (ανεξαρτήτως αριθμού παθόντων) και 35 εκατ. δρχ. για υλικές
ζημιές. 
Ήδη, Ισπανία, Πορτογαλία και Ελλάδα αντιδρούν για τις αυξήσεις αυτές και η
ελληνική πρόταση είναι το 1 εκατ. ευρώ να ισχύει ανά ατύχημα, όπως δηλαδή
γίνεται και τώρα ο υπολογισμός. 
Σημειώνεται πάντως ότι η οδηγία προβλέπει ακόμη ότι: 
* Θα υπάρχει αναπροσαρμογή των κατώτατων ορίων ανά πενταετία (με βάση
τον δείκτη τιμών καταναλωτή Eurostat). 
* Πεζοί και ποδηλάτες θα αποζημιώνονται ανεξάρτητα αν ο οδηγός του
οχήματος που τους χτύπησε έφταιγε ή όχι! 
* Οι ασφαλιστικές εταιρείες υποχρεούνται να αποζημιώνουν το θύμα του
ατυχήματος μέσα σε προθεσμία 3 μηνών ή να απαντούν αιτιολογημένα όταν
αρνούνται να πληρώσουν την αποζημίωση. 
Στο μεταξύ δόθηκαν στη δημοσιότητα, από πλευράς Ένωσης, στοιχεία σχετικά με
πρόταση κοινοτικής οδηγίας για διαμόρφωση ενιαίου θεσμικού πλαισίου αναφορικά
με τις συμπληρωματικές επαγγελματικές συντάξεις. 
Επιδίωξη των ελληνικών ασφαλιστικών εταιρειών, τονίσθηκε, είναι να
διεκδικήσουν ίσους όρους λειτουργίας με τα ασφαλιστικά ταμεία, όταν παρέχουν
ίδιες υπηρεσίες με αυτά.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17260N452</ED>
<ID>
ID:305231

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N45&aa=2</URL></REF>


Article

<CATEGORY>vin08</CATEGORY>

 <H2>Έως 3% και σε εφάπαξ παροχές
</H2>
Από 1-1-2002 προκειμένου για φορείς ή κλάδους πρόνοιας (εφάπαξ παροχών) είναι
δυνατή η χορήγηση αύξησης μέχρι ποσοστού 3% συμπεριλαμβανομένης και της
αύξησης του εφάπαξ βοηθήματος που προκαλείται από την αύξηση των αποδοχών των
εν ενεργεία ασφαλισμένων, εφόσον διαπιστωθεί η οικονομική δυνατότητα του φορέα
ύστερα από οικονομική μελέτη και μη αποκλειομένης της αύξησης των ασφαλιστικών
εισφορών. 
Κατ' εξαίρεση είναι δυνατή η χορήγηση μεγαλύτερου ποσοστού αύξησης ανάλογα με
την οικονομική δυνατότητα εκάστου φορέα με την προϋπόθεση ότι δεν έχουν
χορηγηθεί αυξήσεις κατά τα προηγούμενα του 2002 δύο ή περισσότερα έτη.

Οι παροχές ασθενείας 
* Οι παροχές ασθενείας (π.χ. επιδόματα αεροθεραπείας, έξοδα μετακίνησης
ασθενών κ.ά.) δεν υπόκεινται στους περιορισμούς της εισοδηματικής πολιτικής,
διότι, όπως τονίζεται στην απόφαση, οι παροχές αυτές δεν συνιστούν αύξηση
εισοδήματος, αλλά αποβλέπουν στην κάλυψη δαπανών περίθαλψης. 
Αυξημένο ΕΚΑΣ μαζί με τα αναδρομικά θα καταβληθεί στους δικαιούχους
συνταξιούχους του ΙΚΑ στις 22 Φεβρουαριου (μαζί με τη σύνταξη μηνός Μαρτίου). 
Θα πρέπει να τονιστεί ότι με νομοσχέδιο που θα κατατεθεί εντός των προσεχών
ημερών θα διευθετηθεί και το θέμα της καταβολής αναδρομικών στους
συνταξιούχους του Δημοσίου. Πρόκειται για την περσινή αύξηση του επιδόματος
εξομάλυνσης. Η ρύθμιση αφορά 159.270 συνταξιούχους του Δημοσίου στους οποίους
θα χορηγηθούν αυξήσεις κλιμακωτά από 2.000 έως 6.000 δρχ. τον μήνα ανάλογα με
το ύψος της σύνταξης. Για το τρέχον έτος, η αύξηση στις ίδιες συντάξεις είναι
3%. 
Σε δήλωσή του ο υπουργός Εργασίας και Κοινωνικών Ασφαλίσεων Δημήτρης Ρέππας
επισημαίνει ότι «μεταξύ 1993 και 2000, με σωρευτικό πληθωρισμό 61,5%, οι
αυξήσεις για συντάξεις υπερδιπλασιάστηκαν και έφθασαν στο 141%. Η περαιτέρω
αποκλιμάκωση του δημοσίου χρέους», παρατηρεί ο κ. Ρέππας, «θα απελευθερώσει
πόρους ώστε να ανταποκριθούμε με συνέπεια στις νέες υποχρεώσεις μας για την
οικοδόμηση του νέου κοινωνικού κράτους».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17260N453</ED>
<ID>
ID:305268

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N45&aa=3</URL></REF>


Article

<CATEGORY>vin08</CATEGORY>

 <H2>Αυξάνεται ο δανεισμός νοικοκυριών
</H2>
Διαστάσεις χιονοστιβάδας προσλαμβάνει ο δανεισμός των ελληνικών νοικοκυριών,
καθώς συνεχίζει να αυξάνεται με αμείωτο ρυθμό. Όπως δείχνουν τα τελευταία
στοιχεία της Τραπέζης της Ελλάδος, που δημοσιεύονται στο Οικονομικό Δελτίο
της, τα στεγαστικά δάνεια αυξήθηκαν από 3.769 δισ. δρχ. τον Νοέμβριο του 2000
σε 5.178 δισ. δρχ. τον ίδιο μήνα του 2001, δηλαδή κατά 37,3%. 
Τα καταναλωτικά δάνεια, εξάλλου, αυξήθηκαν από 1.798 δισ. δρχ. σε 2.555 δισ.
δρχ. την ίδια περίοδο, δηλαδή κατά 42,1%. 
Το μέσο επιτόκιο των στεγαστικών δανείων ήταν 12,62% το 1999, έπεσε στο 9,76%
το 2000, ενώ τον Δεκέμβριο του 2001 είχε διαμορφωθεί στο 5,78%. Αντίστοιχα, το
μέσο επιτόκιο των καταναλωτικών δανείων έπεσε από 20,41% το 1999 σε 17% το
2000 και στο 12,65% τον περασμένο Δεκέμβριο. 
Εκτός από τον δανεισμό, αυξητική πορεία ακολουθούν και οι καταθέσεις, παρά τη
μείωση των σχετικών επιτοκίων. Οι συνολικές καταθέσεις αυξήθηκαν από 32.116
δισ. δρχ. τον Νοέμβριο του 2000 σε 32.746 δισ. δρχ. τον ίδιο μήνα του 2001.
Αντίθετα, η τοποθέτηση στα ρέπος σημειώνει μικρή υποχώρηση.

* Σημαντική αύξηση έχει σημειώσει ο τραπεζικός δανεισμός των
επιχειρήσεων στο διάστημα από το 1997 έως το 2001. Σύμφωνα με το δελτίο
ανάλυσης της ελληνικής οικονομίας που εκδίδει η Εθνική Τράπεζα, το χρέος των
επιχειρήσεων έχει αυξηθεί από το 15% του ΑΕΠ το 1997 στο 40% το 2001.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17260N454</ED>
<ID>
ID:305294

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N45&aa=4</URL></REF>


Article

<CATEGORY>vin08</CATEGORY>

 <H2>Η ευρωπαϊκή οικονομία ανακάμπτει
</H2>
Η ευρωπαΪκή οικονομία ανακάμπτει. Τον Ιανουάριο, για δεύτερο συνεχή μήνα, ο
δείκτης επιχειρηματικής εμπιστοσύνης στην ευρωζώνη σημείωσε βελτίωση,
ενισχύοντας τις προσδοκίες ότι τα χειρότερα πέρασαν για την ευρωπαϊκή
οικονομία. 
Μία έρευνα της Ευρωπαϊκής Επιτροπής, η οποία βασίστηκε στις απαντήσεις 25.000
καταναλωτών και 50.000 επιχειρήσεων, έδειξε ότι ο δείκτης επιχειρηματικής
εμπιστοσύνης αυξήθηκε τον περασμένο μήνα από το μείον 17 στο μείον 14. Ωστόσο,
η καταναλωτική εμπιστοσύνη στην ευρωζώνη μειώθηκε τον ίδιο μήνα από το μείον
10 στο μείον 11, παραμένοντας κοντά στο χαμηλότερο επίπεδο των τελευταίων
τεσσάρων χρόνων. Ο δείκτης οικονομικού κλίματος, που συνδυάζει τους δύο
προηγούμενους δείκτες, αυξήθηκε στο 99 από 98,9 που ήταν τον Δεκέμβριο. 
Η βελτίωση του επιχειρηματικού κλίματος στην ευρωζώνη δείχνει ότι οι μειώσεις
επιτοκίων, που πραγματοποίησε πέρυσι η Ευρωπαϊκή Κεντρική Τράπεζα στην
προσπάθειά της να μειώσει τον κίνδυνο ύφεσης της οικονομίας, έφεραν κατά πάσα
πιθανότητα αποτέλεσμα. Η οικονομία της ευρωζώνης αναμένεται να μεγεθυνθεί το
πρώτο φετινό τρίμηνο κατά 0,4%, ενώ το τέταρτο περυσινό τρίμηνο παρουσίασε
ανάπτυξη 0,3%. 
Το κοινό ευρωπαϊκό νόμισμα, ύστερα από ένα ανοδικό διάλειμμα στις αρχές του
χρόνου, κινείται πλέον στο επίπεδο των 87 σεντς, κοντά στο αρνητικό ρεκόρ όλων
των εποχών των 82 σεντς.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17260N455</ED>
<ID>
ID:305312

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N45&aa=5</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Χωρίς κατεύθυνση η αγορά...
</H2>
Η αγορά συνέχισε να μην παρουσιάζει συγκεκριμένη κατεύθυνση, ενώ το αγοραστικό
ενδιαφέρον υπήρξε ανύπαρκτο με τον Γενικό Δείκτη να σημειώνει ζημίες της
τάξεως του 0,26% φθάνοντας τις 2,589 μονάδες. Τα ευρωπαϊκά χρηματιστήρια
βρίσκονται σε πτωτική τροχιά επηρεαζόμενα από την κίνηση της κυβέρνησης της
Αργεντινής να μετατρέψει τον σε δολάρια δανεισμό της σε τοπικό νόμισμα (πέσος)
και να ξεμπλοκάρει τον πάγωμα των καταθέσεων. Οι ευρωπαϊκές τράπεζες και
κυρίως οι ισπανικές βρέθηκαν υπό πίεση μετά την ανακοίνωση της είδησης. Στην
ελληνική αγορά ο κλάδος των κατασκευών βρέθηκε στο επίκεντρο ισχυρών πωλήσεων
δεδομένης της προεξόφλησης των συγχωνεύσεων και εξαγορών στον κλάδο, ενώ οι
επενδυτές φάνηκε να επικεντρώνονται περισσότερο στα θεμελιώδη των εταιρειών
και να αναμένουν τα αποτελέσματα για το 2001. 
Οι τηλεπικοινωνίες χάριν ΟΤΕ υπεραπόδωσαν της αγοράς, ενώ παρατηρείται η
μετακίνηση κεφαλαίων από τις τράπεζες προς τις τηλεπικοινωνίες λόγω της
ελκυστικότητας των αποτιμήσεών τους και της σταθερότητας που παρατηρείται στην
ανάπτυξη της κερδοφορίας τους. Ο όγκος συναλλαγών για μία ακόμη φορά ισχνός
(103.7εκατ.). Οι μετοχές μικρής κεφαλαιοποίησης βρέθηκαν σε σημαντική πίεση
δεδομένης της επενδυτικής απραξίας, ενώ κάποιοι επενδυτές προτίμησαν να
ρευστοποιήσουν τα κέρδη τους. 
Οι μετοχές μικρής κεφαλαιοποίησης από την αρχή του έτους προσφέρουν θετική
απόδοση της τάξεως του 1,9%. 
Ο χαμηλός τζίρος θα συνεχίζει να προβληματίζει για κάποιο καιρό την αγορά
δεδομένης της ατονίας που παρουσιάζεται από τους επενδυτές, ενώ δεν δίνεται
κατεύθυνση στην αγορά δεδομένης της ανυπαρξίας νέων.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17260N461</ED>
<ID>
ID:305184

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N46&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Συνεχίζονται οι πιέσεις στο ευρώ
</H2>
Τα μεικτά οικονομικά στοιχεία των ΗΠΑ - αναφορικά με την περαιτέρω πορεία της
οικονομίας - που ανακοινώθηκαν την προηγούμενη Παρασκευή δεν επέτρεψαν στο
δολάριο ΗΠΑ να εκμεταλλευτεί τις έντονες πιέσεις που δέχεται το ιαπωνικό
νόμισμα και να παρουσιάσει ενδεχομένως κάποια ουσιαστική ανάκαμψη. 
Χαρακτηριστικά, η ισοτιμία δολ. /γιεν κυμαινόταν στην αγορά της Νέας Υόρκης τη
Δευτέρα περίπου στα 133,00 έναντι του χαμηλού 132,87 την προηγουμένη
Παρασκευή. 
Υπενθυμίζουμε ότι ο δείκτης βιομηχανικής δραστηριότητας SMI των ΗΠΑ παρόλο που
σημείωσε άνοδο τον Ιανουάριο για τρίτο συνεχή μήνα παρέμενε χαμηλότερα από το
κρίσιμο επίπεδο των 50 (49,9), γεγονός που υποδηλώνει συνεχιζόμενη συρρίκνωση
του τομέα. Ο δείκτης καταναλωτικής εμπιστοσύνης του Michigan University
σύμφωνα με την τελική εκτίμηση για τον μήνα Ιανουάριο βρέθηκε στο 93,0,
υψηλότερα από το επίπεδο του προηγουμένου μήνα 88,8, αλλά χαμηλότερα από την
αρχική εκτίμησή του 94,2. Επίσης, το ποσοστό ανεργίας Ιανουαρίου παρουσίασε
πτώση για πρώτη φορά τους τελευταίους οκτώ μήνες και υποχώρησε στο 5,6% έναντι
5,8% τον Δεκέμβριο. Αξίζει όμως να σημειωθεί ότι η πτώση του δείκτη οφείλεται
σε τεχνικούς παράγοντες. Οι θέσεις απασχόλησης εκτός γεωργικού τομέα σημείωσαν
πτώση μεγαλύτερη από την αναμενόμενη -89,000 έναντι εκτίμησης για υποχώρηση
27,000. 
Η ισοτιμία ευρώ/δολ. διαπραγματευόταν στην αγορά της Νέας Υόρκης στα 0,8663/68
έναντι του υψηλού 0,8642 την προηγούμενη Παρασκευή μετά την ανακοίνωση για
άνοδο του δείκτη οικονομικής ευρωστίας στην ευρωζώνη. Εν τούτοις, η εκτίμηση
της αγοράς ότι η επιδιωκόμενη οικονομική ανάκαμψη στις ΗΠΑ θα προηγηθεί
χρονικά από αυτήν της Γηραιάς Ηπείρου και η απροθυμία της ΕΚΤ να προβεί σε
μείωση των επιτοκίων προκειμένου με τον τρόπο αυτό να στηρίξει την αναπτυξιακή
πορεία της ευρωζώνης, αποτελούν παράγοντες πίεσης για το ευρώ. 
Σύμφωνα με επίσημη ανακοίνωση τη Δευτέρα, ο δείκτης οικονομικής ευρωστίας της
ευρωζώνης σημείωσε άνοδο τον Ιανουάριο για δεύτερο συνεχή μήνα και βρέθηκε στο
99,0 έναντι 98,9 τον προηγούμενο μήνα.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17260N462</ED>
<ID>
ID:305232

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N46&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Με πτώση τα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.405,31
μονάδες σημειώνοντας πτώση 0,61% σε σχέση με την προηγούμενη συνεδρίαση με
αξία συναλλαγών 18,38 εκατ. ευρώ, όγκο συναλλαγών 2.618 συμβολαίων, και αριθμό
ανοιχτών συμβολαίων 10.983 Το συμβόλαιο του μηνός Μαρτίου 2002 έκλεισε στις
1.406,48 μονάδες. Ο όγκος συναλλαγών ανήλθε στα 681 συμβόλαια αξίας 4,79 εκατ.
ευρώ ενώ ο αριθμός των ανοιχτών συμβολαίων ανήλθε στα 2.490 συμβόλαια. Το
συμβόλαιο του μηνός Απριλίου έκλεισε στις 1.404,60 μονάδες, με αξία συναλλαγών
21 εκατ. ευρώ. Το συμβόλαιο του Φεβρουαρίου 2002 πάνω στον FTSE 40 έκλεισε
στις 276,65 μονάδες παρουσιάζοντας πτώση της τάξεως του 0,73% σε σχέση με την
προηγούμενη συνεδρίαση, η αξία συναλλαγών ανήλθε σε 1,55 εκατ. ευρώ ενώ ο
αριθμός ανοιχτών συμβολαίων και ο όγκος συναλλαγών ανήλθαν σε 2.585 και 561
συμβόλαια, αντίστοιχα. 
Το συμβόλαιο του μηνός Μαρτίου 2002 έκλεισε στις 276,32 μονάδες, με πτώση της
τάξεως του 0,73%, αξία συναλλαγών 556 χιλ. ευρώ και αριθμό ανοιχτών συμβολαίων
533. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17260N463</ED>
<ID>
ID:305269

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N46&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17260N471</ED>
<ID>
ID:305185

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N47&aa=1</URL></REF>


Article

<CATEGORY>vin08</CATEGORY>

 <H2>Με πτώση 0,26% έκλεισε ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.588,98 μονάδες, με
πτώση της τάξεως του 0,26%. Η μεγαλύτερη ενδοσυνεδριακή τιμή σημειώθηκε στις
2.595,75 μονάδες ενώ η μικρότερη στις 2.577,43 μονάδες. Οι δείκτες FTSE/ΧΑΑ
20, FTSE/ΧΑΑ MID 40 και ο FTSE/ΧΑΑ SMALL CAP 80 έκλεισαν στις 1.411,52 281,33
και 822,32 μονάδες σημειώνοντας πτώση 0,22%, 0,61% και 1,36%.

Ο δείκτης της Παράλληλης Αγοράς έκλεισε στις 252,04 μονάδες σημειώνοντας πτώση
1,06%. Από τις 360 μετοχές που άνοιξαν 59 κινήθηκαν ανοδικά, 255 πτωτικά και
46 παρέμειναν σταθερές. Από τους επιμέρους κλαδικούς δείκτες την μεγαλύτερη
άνοδο σημείωσε ο κλάδος των Ειδών Λύσεων Πληροφορικής με ποσοστό 0,92%, ενώ
την μεγαλύτερη πτώση σημείωσε ο κλάδος των Κατασκευαστικών με ποσοστό 2,87%.

Η αξία των συναλλαγών διαμορφώθηκε σε 103,68 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17260N481</ED>
<ID>
ID:305186

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N48&aa=1</URL></REF>


Article

<CATEGORY>vin08</CATEGORY>

 <H2>1,95 δισ. ευρώ απ' την αναβάθμιση
</H2><H4>Εισροές ξένων κεφαλαίων από τον Ιούνιο έως Οκτώβριο
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Σε 1,95 δισ. ευρώ (662,9 δισ. δραχμές) ανέρχονται οι εισροές ξένων
κεφαλαίων στη Σοφοκλέους από την ημέρα της αναβάθμισης (1η Ιουνίου 2001) μέχρι
το τέλος Οκτωβρίου 2001. Σε αυτό όμως το διάστημα, ο Γενικός Δείκτης έπεσε
κατά 9,96%. 
Σύμφωνα με στοιχεία της Τραπέζης της Ελλάδος που καταγράφονται στο ισοζύγιο
πληρωμών, από τον Ιανουάριο 2001 μέχρι τον Μάιο 2001, πραγματοποιήθηκαν
συνολικές καθαρές εκροές ξένων κεφαλαίων από την ελληνική κεφαλαιαγορά ύψους
921 εκατ. ευρώ. 
Οι εκροές αυτές αφορούσαν ρευστοποιήσεις μετοχών, ομολόγων και εντόκων από
ξένες τράπεζες, ξένα αμοιβαία κεφάλαια και ξένες χρηματιστηριακές εταιρείες.
Από το ποσό αυτό, γύρω στο 5% αφορούσε μετοχές. 
Δηλαδή οι εκροές από το Χρηματιστήριο υπολογίζονται σε 46 εκατ. ευρώ (15,7
δισ. δραχμές). Τα υπόλοιπα 874,9 εκατ. ευρώ (298,1 δισ. δραχμές) αφορούσαν
εκροές από ομόλογα και έντοκα. Στο δεκάμηνο Ιανουαρίου - Οκτωβρίου 2001, οι
ξένοι θεσμικοί πραγματοποίησαν συνολικές καθαρές εισροές ύψους 9.957 εκατ.
ευρώ. Από το ποσό αυτό, το 20% αφορούσε αγορές μετοχών. Δηλαδή το ποσό που
εισέρευσε στη Σοφοκλέους υπολογίζεται σε 1,99 δισ. ευρώ (678,6 δισ. δραχμές).
Τα υπόλοιπα 7,97 δισ. ευρώ αφορούσαν εισροές σε ομόλογα και έντοκα. Συνεπώς,
από την 1η Ιουνίου (πρώτη ημέρα αναβάθμισης) μέχρι τον Οκτώβριο, οι συνολικές
καθαρές εισροές στη Σοφοκλέους υπολογίζονται σε 1,95 δισ. ευρώ (662,9 δισ.
δραχμές), ενώ στα ομόλογα και στα έντοκα οι εισροές ανέρχονται σε 7,1 δισ.
ευρώ (2,7 τρισ. δραχμές). 
* Σύντομα οι εισηγμένες θα βρίσκονται on line συνδεδεμένες με το
Αποθετήριο και θα ενημερώνονται ηλεκτρονικά για το μετοχολόγιό τους. Επίσης,
εντός του έτους το Αποθετήριο θα δίνει τη δυνατότητα στις εισηγμένες εταιρείες
να καταθέτουν τα μερίσματα κατευθείαν στους τραπεζικούς λογαριασμούς των
μετόχων τους. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N50</CAT>
<ED>
Κωδικός άρθρου: A17260N501</ED>
<ID>
ID:305187

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N50&aa=1</URL></REF>


Article

<CATEGORY>vin08</CATEGORY>

 <H2>Ποιοι κατέθεσαν προσφορές για 4 Ολυμπιακά Έργα
</H2>
Στην τελική ευθεία για την επιλογή αναδόχου μπήκαν άλλα τέσσερα Ολυμπιακά
Έργα: Η αναβάθμιση του Ολυμπιακού Σταδίου, το Κολυμβητήριο στο ΟΑΚΑ, το
Καυταντζόγλειο της Θεσσαλονίκης και το Παμπελοποννησιακό Στάδιο της Πάτρας. 
* Στη δημοπρασία για το έργο «Ολυμπιακό Στάδιο ΟΑΚΑ: Έργα ανακαίνισης -
αναβάθμισης» κατέθεσαν προσφορές οι: ΕΚΤΕΡ Α.Ε. Κ.Ι. Σαραντόπουλος Α.Ε.,
Διεκάτ ΑΤΕ Ιντρακόμ Κατασκευές, Μηχανική Α.Ε. ΕΛΤΕΡ ΑΤΕ, Ευρωπαϊκή Τεχνική,
ΑΛΤΕ ΑΤΕ, ΕΛΤΕΚ, Θεμελιοδομή Α.Ε., ΤΕΓΕΑ ΑΤΕ, Ελληνική Τεχνοδομική Α.Ε.,
Γαντζούλας ΑΤΕΕ, ΓΕΚ, ΕΡΕΤΒΟ Α.Ε., Κ. Κουρτίδης Α.Ε., Θεμελη Α.Ε. 
* Για το Κέντρο Κολύμβησης στο ΟΑΚΑ, κατέθεσαν προσφορές οι: Διεκάτ ΑΤΕ
Ιντρακόμ Κατασκευές, Μηχανική Α.Ε. ΕΛΤΕΡ ΑΤΕ, ΕΤΕΚ Α.Ε., Θεμελιοδομή Α.Ε.,
Τεχνική Ένωση Α.Ε., Ελληνική Τεχνοδομική, ΓΕΚ Α.Ε., Αθηναϊκή Τεχνική Α.Ε.,
Γαία ΑΤΕ, Άλφα Τεχνική Α.Ε. 
* Για το «Παμπελοποννησιακό Στάδιο Πάτρας - Έργα αναβάθμισης» οι: ΕΛΤΕΚ
ΑΤΕ, Διεκάτ ΑΤΕ Ιντρακόμ Κατασκευές, ΑΤΕ Γνώμων Α.Ε. Γεκάτ ΑΤΕ, Δομική Κρήτης
Α.Ε. Εργοκάτ Α.Ε., Οδών και Οδοστρωμάτων Α.Ε., Γενέρ ΑΤΕ ΕΚΤΕΡ Α.Ε. Κ.Ι.
Σαραντόπουλος Α.Ε., Ελληνική Τεχνοδομική Α.Ε., Βιοτέρ Α.Ε., ΓΕΚ Α.Ε.
Δομοτεχνική Α.Ε., ΑΛΤΕ ΑΤΕ Τεχνική Ένωσις Α.Ε. 
* Στη δημοπρασία για το έργο «Καυταντζόγλειο Στάδιο Θεσσαλονίκης: Έργα
αναβάθμισης» οι: Διεκάτ ΑΤΕ Ιντρακόμ Κατασκευές, Μεσαϊκός ΑΤΕΒΕ ΤΕΣ Α.Ε.,
ΕΛΤΕΡ ΑΤΕ, ΕΚΤΕΡ Α.Ε. Κ.Ι. Σαραντόπουλος Α.Ε., ΕΤΕΘ Α.Ε., ΑΤΕ Γνώμων Α.Ε.
Γεκάτ ΑΤΕ, Ελληνική Τεχνοδομική Α.Ε., ΑΛΤΕ ΑΤΕ Τεχνική Ένωσις Α.Ε.,
Θεμελιοδομή Α.Ε. Νέστος ΑΤΕ, Γαντζούλας ΑΤΕΕ Κ. Κουρτίδης, Α.Ε., ΓΕΚ Α.Ε.
Δομοτεχνική Α.Ε. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N50</CAT>
<ED>
Κωδικός άρθρου: A17260N502</ED>
<ID>
ID:305233

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N50&aa=2</URL></REF>


Article

<CATEGORY>vin08</CATEGORY>

 <H2>ΕΤΑΙΡΙΚΑ
</H2>
ΔΟΛ. Ο Δημοσιογραφικός Οργανισμός Λαμπράκη μεταβίβασε στον κ. Κ. Γ.
Μπονιφάτση 4.588 κοινές ονομαστικές μετοχές τής Α.Ε. Παπασωτηρίου - Διεθνές
Τεχνικό Βιβλιοπωλείο. Οι μετοχές αυτές αντιστοιχούν στο 30% του μετοχικού
κεφαλαίου της Παπασωτηρίου και η μεταβίβαση έγινε έναντι τιμήματος 2.127.660
ευρώ. Μετά την εν λόγω μεταβίβαση ο Δημοσιογραφικός Οργανισμός Λαμπράκη δεν
κατέχει μετοχές τής Παπασωτηρίου.

ΠΛΑΙΣΙΟ COMPUTERS. Μια νέα επένδυση συνολικού ύψους 117.500 ευρώ
ολοκλήρωσε πρόσφατα η εισηγμένη εταιρεία Πλαίσιο Computers. Πρόκειται για ένα
νέο κέντρο τεχνικής υποστήριξης ηλεκτρονικών υπολογιστών, στη Γλυφάδα,
συνολικής επιφάνειας 200 τ.μ., το οποίο δημιουργήθηκε με στόχο να καλύψει
άμεσα τις αυξημένες ανάγκες στον χώρο της πληροφορικής και των νέων
τεχνολογιών, όχι μόνο των καταναλωτών της περιοχής, αλλά και της ευρύτερης
περιοχής των νοτίων προαστίων, προσφέροντας εξειδικευμένες υπηρεσίες και σωστή ενημέρωση.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N50</CAT>
<ED>
Κωδικός άρθρου: A17260N503</ED>
<ID>
ID:305270

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N50&aa=3</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Κάποιες έγνοιες στο οικογενειακό ή στο
επαγγελματικό σας περιβάλλον ενδέχεται να φέρει η δυσαρμονική όψη της Σελήνης
με τον Ουρανό στο ζώδιό σας, γι' αυτό μην πάρετε κάποιες σημαντικές αποφάσεις
αν δεν είστε έτοιμοι να κρίνετε και να αντιδράσετε σωστά εκεί που χρειάζεται. 
Ιχθύες 
(19 Φεβρουαρίου - 20 Μαρτίου). Κάποια εξωτερικά γεγονότα επηρεάζουν τη διάθεσή
σας και σας κάνουν να κλείνεστε στον εαυτό σας. Φροντίστε όμως να
προσαρμοστείτε όσο το δυνατόν καλύτερα στο κλίμα που επικρατεί γύρω σας και
μην εκφράζετε τα παράπονά σας, τουλάχιστον προς το παρόν. 
Κριός 
(21 Μαρτίου - 19 Απριλίου). Θα ήταν πραγματικά δύσκολο να περιγράψει κανείς τα
συναισθήματά σας αλλά και τη δημιουργική σας διάθεση. Σίγουρα υπάρχουν κάποιες
καλές προοπτικές για τους πιο απαιτητικούς από σας, αλλά και κάποιες
δοκιμασίες ή ρήξεις με το περιβάλλον που θα μπορούσαν να σας αγγίξουν. 
Ταύρος 
(20 Απριλίου - 20 Μαΐου). Μην καταστρέφετε τις σχέσεις που αξίζει να υπάρχουν
στη ζωή σας, μέσα σε μια κρίση παρορμητικού θυμού. Αρκεστείτε προς το παρόν σε
ό,τι έχουν να σας δώσουν τόσο οι συνεργάτες όσο και το αγαπημένο σας πρόσωπο
και αφήστε τις απαιτήσεις γι' αργότερα. 
Δίδυμοι 
(21 Μαΐου - 21 Ιουνίου). Το άγχος μόνο προβλήματα θα μπορούσε να δημιουργήσει
στην υγεία σας. Αναδιοργανωθείτε λοιπόν ψυχολογικά και πρακτικά για να
αντιμετωπίσετε με ασφάλεια και επιτυχία τις εξελίξεις της καθημερινής σας
ζωής. 
Καρκίνος 
(22 Ιουνίου - 22 Ιουλίου). Δεν φαίνεται να είναι κατάλληλη η σημερινή ημέρα
για την ανεύρεση λύσεων σε προβλήματα που υπάρχουν και συσσωρεύονται εδώ και
καιρό. Είναι απαραίτητο όμως να βρείτε τον χρόνο να ασχοληθείτε ουσιαστικά και
σε βάθος με αυτά που σας αγγίζουν και σας ταλαιπωρούν. 
Λέων 
(23 Ιουλίου - 22 Αυγούστου). Υπάρχουν ίσως κάποια προβλήματα μέσα στην
οικογένεια, δεν είναι όμως η κατάλληλη στιγμή για να τα λύσετε, γιατί τα
λεγόμενά σας θα μπορούσαν να παρεξηγηθούν κι εσείς να νιώσετε απομονωμένοι από
τους δικούς σας ανθρώπους. 
Παρθένος 
(23 Αυγούστου - 23 Σεπτεμβρίου). Προτιμήστε ένα ήσυχο βράδυ με τη συντροφιά
κάποιων φίλων ή συγγενών που σας καταλαβαίνουν και σας αποδέχονται στις κακές
σας στιγμές, αντί να κάνετε κάποιες παραχωρήσεις εις βάρος της ξεκούρασης και
της ψυχικής σας ηρεμίας. 
Ζυγός 
(24 Σεπτεμβρίου - 23 Οκτωβρίου). Μάλλον απρόβλεπτα φαίνεται να είναι τα
οικονομικά σας αυτό το διάστημα, αποφύγετε λοιπόν σπατάλες και περιττά έξοδα
που θα μπορούσαν να σας στοιχίσουν πολύ ακριβά και να φέρουν προβλήματα στον
«προϋπολογισμό» σας. 
Σκορπιός 
(24 Οκτωβρίου - 22 Νοεμβρίου). Το δικό σας ζώδιο επηρεάζει και σήμερα η Σελήνη
με τη διέλευσή της από τον Σκορπιό. Κάντε λοιπόν τον προγραμματισμό σας και
προσπαθήστε να μην μπλεχτείτε σε κουτσομπολιά με κριτική διάθεση, που θα
μπορούσαν να δημιουργήσουν προβλήματα στην προσωπική σας ζωή. 
Τοξότης 
(23 Νοεμβρίου - 21 Δεκεμβρίου). Έστω κι αν δεν είστε έτοιμοι να αλλάξετε την
πορεία σας προς το παρόν, μη μένετε πια δέσμιοι του παρελθόντος, τίποτα δεν
σας εμποδίζει να αρχίσετε να προετοιμάζεστε για τις αλλαγές που έρχονται
σύντομα στη ζωή σας. 
Αιγόκερως 
(22 Δεκεμβρίου - 19 Ιανουαρίου). Έχετε ίσως πολύ δρόμο ακόμα για να φτάσετε
στο ποθητό αποτέλεσμα των φιλοδοξιών σας, καλό θα ήταν όμως να βάλετε από τώρα
κάποιες προτεραιότητες που θα σας βοηθήσουν να κάνετε σωστές και μεθοδευμένες
κινήσεις. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17260N551</ED>
<ID>
ID:305148

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N55&aa=1</URL></REF>


Article

<CATEGORY>vin06</CATEGORY>

 <H5>«Σ' αυτές τις εξετάσεις έχεις για πρώτη φορά την αίσθηση ενός ιδιότυπου ανταγωνισμού»
</H5><H2>o υποψήφιος
</H2><H2>Ποιος έσβηνε τα σκονάκια;
</H2><H4>Όταν μου ζητήθηκε να γράψω τις αναμνήσεις μου για τις Πανελλήνιες Εξετάσεις
εισαγωγής στα ΑΕΙ, ποτέ δεν φανταζόμουν ότι θα δυσκολευόμουν σχεδόν όσο τότε,
όταν συμμετείχα σε αυτές. </H4>
<AUTHOR>ΠΑΝΑΓΙΩΤΗΣ ΦΑΣΟΥΛΑΣ</AUTHOR>

Εκείνο που σίγουρα θυμάμαι, είναι η αίσθηση της συμμετοχής σε κάποια
διαδικασία, η οποία θα καθόριζε την κατοπινή ζωή μου. 
Μία αίσθηση που, άσχετα αν επαληθεύτηκε ή όχι, νομίζω ότι ήταν απόλυτα
δικαιολογημένη για όλους όσους την έζησαν και τη ζουν, παρά την όποια υπερβολή
είχε τότε και έχει ακόμη μέσα της. 
Νομίζω, όχι άδικα, ότι αυτές οι εξετάσεις είναι η πρώτη, συνήθως, φορά που οι
νέοι ηλικίας 17-18 ετών έρχονται αντιμέτωποι με την πραγματική διάσταση του
ανταγωνισμού. Ενός ιδιότυπου όμως ανταγωνισμού, που σε μεγάλο βαθμό η αίσθησή
σου είναι ότι αντίπαλος δεν είναι ο συμμαθητής που γράφει δίπλα σου, αλλά το
σύστημα και ο άγνωστος και μυστηριώδης μηχανισμός των καθηγητών, που έβαλε τα
θέματα! 
Ειδικά στα χρόνια τα δικά μου, που οι εξετάσεις δίνονταν στα ίδια μας τα
σχολεία, μεταξύ των φίλων και συμμαθητών μας αυτή η αίσθηση ήταν διάχυτη και,
όπως αποδείχτηκε, αναγκαία και σωτήρια. 
Αλλιώς δεν ήταν δυνατόν να επιβιώσουμε στην τρίωρη και βάλε μερικές φορές
αναμονή των θεμάτων, χωρίς να έχουμε μεταξύ μας αλληλοεξοντωθεί! 
Ούτε ήταν δυνατόν να μην έρθουμε στα χέρια προκειμένου να επιλέξουμε το
κατάλληλο θρανίο, αυτό στο οποίο είχαμε φροντίσει να γράψουμε εκ των προτέρων
όλα τα θέματα που κάποιοι μας είχαν πείσει ότι ήταν «σίγουρα». 
<H3>Ήθελαν να τους κρύβω με το ύψος μου
</H3>
Βέβαια, αργότερα ανακαλύπταμε ότι κάποιο μαγικό χέρι τα είχε σβήσει γεμίζοντάς
μας απογοήτευση και θυμό που δεν σεβάστηκαν τις ώρες που μας πήρε να γράφουμε
κείμενα και τύπους, που ήταν σχεδόν αδύνατο να διακρίνει κανείς χωρίς
μεγεθυντικό φακό. 
Η μεγαλύτερη όμως απογοήτευση δεν ήταν δικιά μου. Ήταν των φίλων και
συμμαθητών μου που με είχαν πείσει ότι έπρεπε να «θυσιαστώ» και να καθήσω στο
πρώτο θρανίο, ώστε οι υπόλοιποι να εκμεταλλευθούν το ύψος μου κρυβόμενοι πίσω
μου! 
Καταλαβαίνετε, λοιπόν, την έκπληξη και απογοήτευσή τους όταν με συνοπτικές και
χωρίς να επιδέχονται συζήτηση διαδικασίες, τοποθετηθήκαμε στα θρανία
αλφαβητικά, με αποτέλεσμα να βρεθώ στο τελευταίο θρανίο! 
Στα χρόνια που πέρασαν, οι αναμνήσεις εκείνων των εξετάσεων έδωσαν τη θέση
τους σε άλλα σημαντικότερα, κατά τη γνώμη μου, γεγονότα. Παρ' όλα αυτά, όμως,
δεν έπαψαν να είναι στιγμές σημαντικές, στιγμές που τα αποτελέσματά τους
σημάδεψαν πράγματι τη ζωή μας κατά τον πλέον καθοριστικό για ορισμένους από
εμάς τρόπο. 
Στιγμές όμως που επιβεβαίωσαν την πεποίθησή μου ότι στη ζωή τίποτα δεν είναι
σημαντικότερο από το να είσαι έτοιμος να αντιμετωπίσεις το αύριο. 
Πολύ περισσότερο, από το να σκέπτεσαι και να προσπαθείς να αλλάξεις, όπως
ορισμένοι κάνουν, το χθες. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17260N571</ED>
<ID>
ID:305158

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N57&aa=1</URL></REF>


Article

<CATEGORY>vin06</CATEGORY>

 <H5>ΠΑΝΕΛΛΗΝΙΕΣ 2001
</H5><H2>o υποψήφιος
</H2><H2>Τα θέματα και οι απαντήσεις για τα ΤΕΕ
</H2>
ΣΕΛΙ
ΔΕΣ 68-70
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17260N572</ED>
<ID>
ID:305225

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N57&aa=2</URL></REF>


Article

<CATEGORY>vin06</CATEGORY>

 <H5>ΑΝΟΙΧΤΗ ΓΡΑΜΜΗ
</H5><H2>o υποψήφιος
</H2><H2>Το υπουργείο Παιδείας απαντά
</H2>
ΣΕΛΙΔΑ 58
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17260N573</ED>
<ID>
ID:305263

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N57&aa=3</URL></REF>


Article

<CATEGORY>vin06</CATEGORY>

 <H5>ΟΛΕΣ ΟΙ ΒΑΣΕΙΣ
</H5><H2>o υποψήφιος
</H2><H2>Για ΑΕΙ-ΤΕΙ και την κατηγορία του 10%
</H2>
ΣΕΛΙΔΕΣ 64-67
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17260N574</ED>
<ID>
ID:305292

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N57&aa=4</URL></REF>


Article

<CATEGORY>vin06</CATEGORY>

 <H5>ΠΛΗΡΟΦΟΡΙΚΗ
</H5><H2>o υποψήφιος
</H2><H2>Η αγορά ζητάει ειδικούς
</H2>
ΣΕΛΙΔΕΣ 60-61
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17260N575</ED>
<ID>
ID:305309

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N57&aa=5</URL></REF>


Article

<CATEGORY>vin06</CATEGORY>

 <H5>ανοιχτή γραμμή με το υπουργείο Παιδείας
</H5><H2>o υποψήφιος
</H2><H2>Οι αιτήσεις για Στρατιωτικές και αστυνομικές Σχολές
</H2>
Η ανοικτή γραμμή με το υπουργείο Παιδείας σάς δίνει απαντήσεις.
Ομαδοποιούμε τις ερωτήσεις και σας μεταφέρουμε τις απαντήσεις που μάς δίνει η
αρμόδια Διεύθυνση του ΥΠΕΠΘ, με βάση την ισχύουσα νομοθεσία. 
Τις ερωτήσεις και απορίες σας μπορείτε να απευθύνετε στην ηλεκτρονική
<AUTHOR>διεύθυνση srapti@dolnet. gr ή στη</AUTHOR>
διεύθυνση των «ΝΕΩΝ», Χρ. Λαδά 3 Τ.Κ. 102 37 Αθήνα. 
Υπάρχει και το τηλέφωνο 010 - 33 33 555, 11-12 το πρωί και 5.30-6.30 το
απόγευμα, μόνο που πρέπει να έχετε υπομονή, γιατί οι γραμμές είναι λίγες κι
εσείς πάρα πολλοί!

1. Πού και πώς μπορώ να μάθω περισσότερες πληροφορίες για τις
Στρατιωτικές και Αστυνομικές Σχολές, και για τις σχολές της Ακαδημίας
Εμπορικού Ναυτικού; 
- Για τις Στρατιωτικές Σχολές από τα γραφεία ενημέρωσης κοινού στην Αθήνα,
Πανεπιστημίου 9Α, και στα κατά τόπους στρατολογικά γραφεία. Υπάρχουν όμως και
τηλέφωνα: για τον Στρατό 010/3220.046, 010/3220.245, για το Ναυτικό
010/3311.218, 010/3311.217, για την Αεροπορία 010/3221.418, 010/3221.489 
Στη Θεσσαλονίκη τα τηλέφωνα είναι: 0310/850.060, 0310/893.378 και 0310/893.238 
- Για τις Σχολές Αστυνομικής Ακαδημίας, στα κατά τόπους Αστυνομικά Τμήματα και
στη Διεύθυνση Αστυνομικού Προσωπικού του υπουργείου Δημόσιας Τάξης, στα
τηλέφωνα 010/6980.910, 010/6928.510 
- Για τις Σχολές Ακαδημίας Εμπορικού Ναυτικού στο Γραφείο Πολίτη του
υπουργείου Εμπορικής Ναυτιλίας (ΥΕΝ), Νοταρά 92, στον Πειραιά και στα τηλέφωνα
010/4191.480, 010/4191.296, στη Διεύθυνση Εκπαίδευσης Ναυτικών του υπουργείου
Εμπορικής Ναυτιλίας στα τηλέφωνα 010 41 28 060, 010/4191.259, 010/4170.865 και
στην ιστοσελίδα του ΥΕΝ http//www. Yen.gr 
2. Πότε και πού πρέπει να υποβάλω αίτηση, εκτός από το σχολείο μου, για
να περάσω τις ψυχοσωματικές και άλλες εξετάσεις για τις Στρατιωτικές, τις
Αστυνομικές Σχολές και τις Σχολές του Εμπορικού Ναυτικού; 
Αυτό θα το πληροφορηθείς από τις σχετικές εγκυκλίους, που εκδίδουν τα
υπουργεία Εθνικής Άμυνας, Δημόσιας Τάξης και Εμπορικής Ναυτιλίας. Οι φετινές
αναμένεται να εκδοθούν το αργότερο τον Μάρτιο. Αντίγραφά τους αποστέλλονται
στα γραφεία πληροφόρησης κοινού των υπουργείων. 
3. Αστυνομικές Σχολές υπάρχουν μόνο στην Αθήνα; Αν όχι, πώς γίνεται η
κατανομή των επιτυχόντων σε αυτές; 
Όχι. Η κατανομή των επιτυχόντων, στις κατά τόπους Αστυνομικές Σχολές, γίνεται
από το υπουργείο Δημόσιας Τάξης μετά τα αποτελέσματα. Κριτήρια για την
κατανομή είναι η βαθμολογία των υποψηφίων και μία δήλωση προτίμησης για τις
Σχολές, που συμπληρώνουν μετά τα αποτελέσματα. 
4. Ποιους αφορούν οι ειδικές κατηγορίες υποψηφίων για τις Στρατιωτικές
Σχολές; 
Τους υποψηφίους που είναι παιδιά πολυτέκνων, παιδιά ή αδέλφια αναπήρων ή
θυμάτων στρατιωτικών ειρηνικής περιόδου ή αναπήρων πολέμου ή θυμάτων εθνικής
αντίστασης (ΝΔ 582/70 ­ 25% των θέσεων της γενικής σειράς), παιδιά
στρατιωτικών και των τριών κλάδων που φονεύθηκαν ή πέθαναν κατά την εκτέλεση
διατεταγμένης υπηρεσίας (1297/82 ­ 10% των θέσεων), Εθελοντές Πενταετούς
Υποχρεώσεως (ΕΠΥ Ν. 1513/85 ­ 20% των θέσεων) και Έλληνες του εξωτερικού
(2552/97 ­ 3% των θέσεων). 
Ειδική κατηγορία για παιδιά... διαζευγμένων, όπως ρωτούν μερικοί πονηρούληδες,
δεν υπάρχει. 
5. Από ποια κατεύθυνση με συμφέρει να δηλώσω τα Τμήματα Επιστήμης
Φυσικής Αγωγής και Αθλητισμού (ΤΕΦΑΑ); 
Κάθε υποψήφιος έχει για κάθε επιστημονικό πεδίο συγκεκριμένο αριθμό μορίων. Τα
ΤΕΦΑΑ είναι στο πρώτο και στο δεύτερο πεδίο. Για όσους επιλέξουν να είναι
υποψήφιοι σε σχολές και των δύο αυτών πεδίων, θα έχουν, ανάλογα με την
κατεύθυνση προέλευσής τους, συγκεκριμένο αριθμό μορίων για κάθε ένα από τα
πεδία αυτά. Στον συγκεκριμένο αυτό αριθμό μορίων προστίθενται και τα μόρια από
τα αθλήματα. Για την επιλογή, στα ΤΕΦΑΑ λαμβάνεται υπόψη ο μεγαλύτερος αριθμός
μορίων, πριν από την πρόσθεση των μορίων των αθλημάτων. 
Πράγμα που σημαίνει ότι είτε από τη θεωρητική το δηλώσεις είτε από τη θετική
κατεύθυνση είναι πρακτικά το ίδιο. 
Για όσους όμως δηλώσουν το ένα μόνο από τα δύο αυτά επιστημονικά πεδία και ως
δεύτερο επιλέξουν κάποιο από αυτά που δεν περιλαμβάνουν τα ΤΕΦΑΑ, τότε
λαμβάνεται υπόψη το σύνολο των μορίων που έχουν για το πεδίο το οποίο
περιλαμβάνει τα ΤΕΦΑΑ. Δεν μπορούν, με άλλα λόγια, να μεταφέρουν το σύνολο
μορίων που έχουν προ αθλημάτων από το άλλο πεδίο, το οποίο δεν περιέχει τα
ΤΕΦΑΑ. Γι' αυτό, όταν έρθει η ώρα να συμπληρώσεις το μηχανογραφικό δελτίο,
πρέπει να υπολογίσεις σε ποιο επιστημονικό πεδίο ­ στο πρώτο ή το δεύτερο ­ θα
έχεις τα περισσότερα μόρια και να επιλέξεις αυτό. 
6. Θέλω να είμαι υποψήφια για δύο ξένες φιλολογίες, την Αγγλική και τη
Γερμανική. Σε ποιαν από τις δυο θα εισαχθώ; 
Αν με βάση τη βαθμολογία σου εισάγεσαι και στις δύο, τότε θα εισαχθείς σ'
εκείνην που θα έχεις δηλώσει ως πρώτη προτίμηση στο μηχανογραφικό δελτίο. 
7. Αν είμαι υποψήφιος/α για τα Τμήματα ΜΜΕ και δώσω εξετάσεις και στα
Αγγλικά και στα Γαλλικά, ποια γλώσσα θα υπολογιστεί στη βαθμολογία μου; 
Θα υπολογιστεί η γλώσσα στην οποία έχεις πάρει τον μεγαλύτερο βαθμό. 
8. Είμαι απόφοιτος/η και έχω πάρει απολυτήριο όταν ίσχυε ακόμη το
σύστημα των Δεσμών. Τώρα θέλω να δώσω εξετάσεις και στα εννέα μαθήματα. Θα
μετρήσουν μόνον οι βαθμοί στα γραπτά;

Μετρούν μόνον οι βαθμοί στα γραπτά.

<H3>Ποιοι υποψήφιοι πρέπει να καταθέσουν αίτηση έως τις 10 Φεβρουαρίου
</H3>
Έως τις 10 Φεβρουαρίου, αλλά πρακτικά έως τις 11 του μηνός, ημέρα Δευτέρα,
καθ' ότι 10 πέφτει Κυριακή και βάσει του νόμου μεταφέρεται η λήξη της
προθεσμίας στην αμέσως επόμενη εργάσιμη, πρέπει να υποβάλουν αίτηση στο Λύκειό
τους ή στο Λύκειο από το οποίο αποφοίτησαν ή, εφόσον έχουν μετακομίσει, στο
Λύκειο της γειτονιάς τους: 
- Οι κάτοχοι απολυτηρίου Ενιαίου Λυκείου ή άλλου τύπου Λυκείου, που επιθυμούν
να λάβουν μέρος στις εξετάσεις των μαθημάτων της τελευταίας τάξης του Ενιαίου
Λυκείου. 
- Οι μαθητές της τελευταίας τάξης του Ενιαίου Λυκείου, που επιθυμούν να
εξετασθούν σε ειδικό μάθημα, ή όσοι επιθυμούν να είναι υποψήφιοι για
Στρατιωτικές, Αστυνομικές Σχολές, για τις Σχολές της Ακαδημίας του Εμπορικού
Ναυτικού και για τα Τμήματα Επιστήμης Φυσικής Αγωγής & Αθλητισμού (ΤΕΦΑΑ). 
- Οι κάτοχοι απολυτηρίου Ενιαίου ή άλλου τύπου Λυκείου, που έχουν αποκτήσει
βεβαίωση πρόσβασης στην Τριτοβάθμια Εκπαίδευση προηγούμενο έτος και οι οποίοι
επιθυμούν να είναι υποψήφιοι χωρίς νέα εξέταση, για το 10% των θέσεων, για τα
ΤΕΦΑΑ, τις Στρατιωτικές ή Αστυνομικές Σχολές και για τις Σχολές της Ακαδημίας
Εμπορικού Ναυτικού.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17260N581</ED>
<ID>
ID:305159

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N58&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Υπολογίζουμε και... μετριόμαστε
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μια ματιά στις περυσινές βάσεις είναι ό,τι πρέπει αυτήν την εβδομάδα, που
απόφοιτοι αλλά και αρκετοί τελειόφοιτοι πρέπει να καταθέσουν αιτήσεις
συμμετοχής στην επιλογή για την Τριτοβάθμια Εκπαίδευση: βλέπουμε,
υπολογίζουμε, μετριόμαστε με τον εαυτό μας και βουρ για την τελική ευθεία.
Τέσσερις μήνες είναι, θα περάσουν... Και όχι μόνο για τον μεγάλο αριθμό των
υποψηφίων που προέρχονται από τα Ενιαία Λύκεια, αλλά και για τον μικρότερο
αριθμό των υποψηφίων που προέρχονται από τα Τεχνικά Επαγγελματικά
Εκπαιδευτήρια (ΤΕΕ) και δίνουν τις δικές τους εξετάσεις για τα ΤΕΙ, λίγο μετά
τις Πανελλήνιες. 
Γι' αυτούς του τελευταίους έχουμε σήμερα τα περυσινά θέματα. 
Για τους άλλους, τους πολλούς, των Ενιαίων Λυκείων έχουμε το who is who των
Τμημάτων Πληροφορικής και Νέων Τεχνολογιών. 
Σε κάθε περίπτωση η λογική, και μάλιστα η... τετράγωνη, μπορεί να βοηθήσει τον
καθένα να διαλέξει τον δρόμο του. 
Έχουμε επίσης πάντα ανοιχτή τη γραμμή με το υπουργείο Παιδείας. Ομαδοποιούμε
τις ερωτήσεις σας, τις θέτουμε υπόψη των αρμοδίων και σας μεταφέρουμε τις
απαντήσεις. 
Άντε και καλή ανάγνωση! <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17260N582</ED>
<ID>
ID:305226

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N58&aa=2</URL></REF>


Article

<CATEGORY>vin06</CATEGORY>

 <H5>Συμβουλές για τα Αρχαία Ελληνικά από τον άνθρωπο που έβαλε τα θέματα τα 3
τελευταία χρόνια </H5><H2>o υποψήφιος
</H2><H2>Μισό απομνημόνευση, μισό κρίση
</H2>
«Η προετοιμασία των υποψηφίων για τα Αρχαία είναι μισό απομνημόνευση και
μισό κρίση. Το απαιτεί ο νόμος, που ορίζει λεπτομερώς τα των εξετάσεων.
Έγκαιρα το ξεκαθαρίζει αυτό και ο υποψήφιος, και το παίρνει απόφαση ­ και
συστηματικά και νηφάλια ετοιμάζεται», τονίζει ο κ. Ιωάννης Καζάζης, ο οποίος
είναι ανάμεσα σε αυτούς που επέλεξαν τα θέματα των Αρχαίων Ελληνικών τα
τελευταία τρία χρόνια. 
Ο κ. Καζάζης 
«Σημαντική και αναπόφευκτη η επάρατος Αποστήθιση. Αλλά γλωσσικό μάθημα δεν
σημαίνει αποστήθιση της μετάφρασης των κειμένων. Σημαίνει ότι: 
1. Μαθαίνεις το λεξιλόγιο των αρχαίων κειμένων της εξεταστέας ύλης σαν
να επρόκειτο για γλώσσα ξένη ­ λέξη λέξη, εντός και εκτός συμφραζομένων, από
λίστες που φτιάχνεις μόνος σου. Γιατί πολλές είναι οι παγίδες από τις
επιφανειακές ομοιότητες μεταξύ νέας και αρχαίας· κρύβονται πίσω και από τις
κοινότερες λέξεις: σεμνός και "σεμνός", καλός και "καλός" κ.ο.κ. 
2. Αποστηθίζεις τα κλιτικά παραδείγματα που δίνει η Γραμματική. Για
καθένα συντακτικό σχήμα, αντί φλύαρων εξηγήσεων, αφού απομονώσεις τις
σαφέστερες ­ και ικανοποιητικότερες για την προσληπτική σου ικανότητα ­
διατυπώσεις του εγχειριδίου και κατανοήσεις "τη σχετική θεωρία", πάλι
μαθαίνεις απ' έξω ένα παράδειγμα για κάθε περίπτωση. 
Ο Μονταίν, που παραπονούνταν για την ασθενική του μνήμη, κολλούσε παντού στο
σπουδαστήριό του χαρτάκια με παραθέματα από τα αρχαία αναγνώσματά του, που τον
είχαν εντυπωσιάσει και τα θεωρούσε εκμεταλλεύσιμα. Εντυπωσιάζει ο θησαυρός της
σοφίας που έχει ενσωματωθεί στα περίφημα δοκίμιά του. Διαβάζοντάς τα,
αναρωτιόμαστε γιατί δεν είχαμε κι εμείς, όταν διαβάσαμε τον παλαιό συγγραφέα,
σταματήσει στη λεπτομέρεια που απομόνωσε εκείνος, γιατί κι εμείς δεν είχαμε
δει τον φανερό θησαυρό. 
Δεν υπάρχει αδιάφορος αναγνώστης, αν αποφασίσει να διαβάζει έτσι ­ ακόμη και
την ύλη των εξετάσεών του, με το μάτι του αποδελτιωτή και με μολύβι στο χέρι.
Κάτι ουσιαστικό θα συγκρατηθεί στη μνήμη μας, και μετά την πάροδο... του
κινδύνου». 
<H3>Απαραίτητο ένα εγχειρίδιο λογικής </H3>
«Το άλλο μισό της προετοιμασίας είναι Κρίση. Η άπιαστη θεότητα που επιβάλλει
ανάγνωση ακριβείας. Οι λεγόμενες "ερμηνευτικές ερωτήσεις" (το δεύτερο μισό της
εξέτασης) απαιτούν επέμβαση λογικής χειρουργικής. Ο νόμος ζητεί σταθερά να
απαντήσεις ένα δύο ερωτήματα, με βάση τα δεδομένα μιας μικροενότητας (ή,
συνδυαστικά, δύο ενοτήτων). Το μάτι πρέπει να ασκηθεί να διακρίνει τα
ονοματικά στοιχεία του λόγου ως έννοιες που, χάρη στα ρήματα, δένονται
κλιμακωτά σε πρόταση και σε «παράγραφο» (ή άλλη μικρομονάδα συγκροτημένου
λόγου). 
Όσο κι αν δεν διδάσκεται πλέον η λογική στα σχολεία μας, είναι απαραίτητο να
βρει κανείς ένα εγχειρίδιο λογικής (του Παπανούτσου ή του Τατάκη, λ.χ.), για
να εξοικειωθεί με τα απολύτως βασικά. Τι λογής έννοιες υπάρχουν και με ποιους
τρόπους κατασκευάζεται από αυτές η πρόταση· επαγωγή και παραγωγή. Ασκούμενος
να "διαβάζεις για νόημα", κατανοείς πόσο αυστηρά ακολουθεί ένα συγκροτημένο
κείμενο μία κάθε φορά από τις δυνατές λογικές πορείες. Θα σου ζητηθεί να
ξαναπερπατήσεις τον δρόμο αυτόν. Και το είδος των εξεταζομένων αρχαίων
κειμένων προσφέρεται κατ' εξοχήν για τέτοια "αποδόμηση" και "αναδόμηση":
Ρήτορες, ιστορικοί, φιλόσοφοι, τραγικοί ­ όλα τα είδη ποίησης,
συμπεριλαμβανομένης και της λυρικής! <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17260N591</ED>
<ID>
ID:305160

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N59&aa=1</URL></REF>


Article

<CATEGORY>vin06</CATEGORY>

 <H5>7.000 θέσεις για τους φετινούς υποψηφίους - Οι επαγγελματικές προοπτικές μέχρι
το 2005
</H5><H2>o υποψήφιος
</H2><H2>Η αγορά... ψάχνει 25.000 επιστήμονες Πληροφορικής
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Σήμερα στην Ελλάδα λειτουργούν 15 Πανεπιστημιακά Τμήματα και 12 Τμήματα
ΤΕΙ, που παρέχουν εκπαίδευση σε αντικείμενα Νέων Τεχνολογιών. Αν σε αυτά
υπολογίσουμε και τα δύο νέα Τμήματα του Πανεπιστημίου Πελοποννήσου (αναμένεται
να λειτουργήσουν από τη νέα ακαδημαϊκή χρονιά) και τα επτά Τμήματα των ΤΕΙ που
έχουν άμεση σχέση με τους Η/Υ, μιλάμε πλέον για 36 Τμήματα στα οποία μπορούν
να διεκδικήσουν μια θέση οι φετινοί υποψήφιοι.

Από τα 15 Πανεπιστημιακά Τμήματα που λειτουργούν σήμερα, τα 7 είναι πενταετούς
φοίτησης και τα 8 τετραετούς, ενώ τα Τμήματα των ΤΕΙ είναι όλα τετραετούς
φοίτησης. Παράλληλα λειτουργούν πάνω από 20 Προγράμματα Μεταπτυχιακών Σπουδών
στις επιστήμες των Υπολογιστών και της Πληροφορικής. 
Η πλειονότητα των Τμημάτων ανήκει στο 4ο Επιστημονικό Πεδίο, αλλά υπάρχουν
ορισμένα και στο 2ο (8 Τμήματα ΑΕΙ) και λίγα στο 5ο Επιστημονικό Πεδίο. 
Το 2001-2002 τα Τμήματα των ΑΕΙ προσέφεραν 2.240 θέσεις εισακτέων και των ΤΕΙ
3.045. Μαζί με τα Τμήματα Ηλεκτρονικής και Διαχείρισης Πληροφοριών, οι
προσφερόμενες θέσεις έφθασαν τις 6.655. Αν λάβουμε υπόψη τα δύο νέα Τμήματα
του Πανεπιστημίου Πελοποννήσου (Τρίπολη), καθώς και το γεγονός ότι αναμένεται
αύξηση του αριθμού των εισακτέων στα Τμήματα Πληροφορικής ΑΕΙ και ΤΕΙ (να
θυμίσουμε στο σημείο αυτό ότι το 2001-2002 μειώθηκε ο αριθμός εισακτέων στα
Πανεπιστήμια κατά 4,7 και στα ΤΕΙ κατά 2,9, ενώ αυξήθηκε ο αριθμός των
εισακτέων στα Τμήματα Πληροφορικής των Πανεπιστημίων και των ΤΕΙ κατά 15,8%),
είναι σίγουρο ότι οι φετινοί υποψήφιοι θα έχουν να διεκδικήσουν, ούτε λίγο
ούτε πολύ, περίπου 7.000 θέσεις. 
Οι βάσεις εισαγωγής στα Τμήματα είναι βεβαίως υψηλές, όχι όμως απλησίαστες,
ιδιαίτερα όταν ο υποψήφιος στοχεύει κάποιο Τμήμα ΑΕΙ πέρα από τις δύο μεγάλες
πόλεις (Αθήνα - Θεσσαλονίκη) ή κάποιο από τα Τμήματα των ΤΕΙ που κρύβουν
αρκετές ευκαιρίες. 
Στον πίνακα μπορούμε να δούμε τις βάσεις εισαγωγής σε όλα τα τμήματα. Ανάμεσα
στα 17.500-18.000 μόρια ήταν τρία Τμήματα, ανάμεσα στα 15.300 και τα 15.600
ήταν τα Τμήματα Πληροφορικής (Αθήνας και Θεσσαλονίκης) των ΤΕΙ και όλα τα
υπόλοιπα από 9.500 έως 15.000 μόρια. 
Η αλματώδης ανάπτυξη των Τεχνολογιών Πληροφορικής και Επικοινωνιών (ΤΠΕ) τα
τελευταία χρόνια και η διείσδυσή τους σε όλες σχεδόν τις παραδοσιακές
διαδικασίες παραγωγής, αλλά και στις περισσότερες εκφάνσεις της καθημερινής
ζωής, οδήγησαν σε κατακόρυφη αύξηση των αναγκών σε εξειδικευμένο προσωπικό
στις νέες αυτές Τεχνολογίες, σε ευρωπαϊκό επίπεδο και στη χώρα μας. 
Ο Σύνδεσμος Επιχειρήσεων Πληροφορικής και Επικοινωνιών Ελλάδας (ΣΕΠΕ)
εντόπισε τεράστιο έλλειμμα επαγγελματιών στον χώρο της πληροφορικής.
Γι' αυτό προχώρησε και στη σύσταση ειδικής επιτροπής, η οποία θα αναλάβει τη
μελέτη του προβλήματος και την υποβολή προτάσεων. Σύμφωνα με τον Σύνδεσμο:
«Υπάρχει διαρκές πρόβλημα στελεχών, καθώς στον χώρο της πληροφορικής
υπολογίζονται σε αρκετές χιλιάδες οι θέσεις εργασίας που παραμένουν κενές». 
Παράλληλα, σύμφωνα με το ΥΠΕΠΘ (Προγραμματισμός 2001-2004, Αύγουστος 2001), ο
συνολικός, ετήσιος αριθμός αποφοίτων προπτυχιακών σπουδών (από τα Πανεπιστήμια
και ΤΕΙ), αν θεωρήσουμε ότι στα ελληνικά εκπαιδευτικά ιδρύματα συνολικά ένα
ποσοστό 75% των εισακτέων αποφοιτά, εκτιμάται ότι θα φθάσει τις 5.000 μετά το
έτος 2005, οπότε και το σύνολο των σημερινών Τμημάτων θα έχει αρχίσει να
παράγει αποφοίτους. Ο ετήσιος αριθμός αποφοίτων το 2001-2002 υπολογίζεται
περίπου στους 2.000. Εκτιμώντας ότι οι 4.500-5.000 απόφοιτοι,
ετησίως, ικανοποιούν τις νέες ανάγκες που δημιουργούνται,
παραμένει ένα αρκετά μεγάλο έλλειμμα θέσεων (περίπου 25 χιλιάδες μαζί με
τις προηγούμενες ελλείψεις) μέχρι το 2005 που πρέπει να καλυφθεί. 
<H3>Στροφή... 180 μοιρών προς τα ΤΕΙ Η/Υ
</H3>
Στη διάρκεια της δεκαετίας του '80 και του πρώτου μισού της δεκαετίας του
'90, μόλις το 3% των υποψηφίων δήλωνε ως πρώτη προτίμηση κάποιο ΤΕΙ. 
Σήμερα τα πράγματα είναι διαφορετικά, καθώς το ποσοστό των πρώτων
προτιμήσεων στα ΤΕΙ έχει τριπλασιαστεί. Αξιοσημείωτο είναι ότι στο 4ο
Επιστημονικό Πεδίο (Τεχνολογικές Επιστήμες), στο οποίο ανήκουν πολλά ΤΕΙ με
νέα ­ ενδιαφέροντα για την αγορά ­ επαγγέλματα, το ποσοστό των υποψηφίων με
πρώτη προτίμηση προς αυτά εκτοξεύεται στο 19,8%, το οποίο είναι και
υπερδιπλάσιο από το μέσο ποσοστό προτίμησης προς τα ΤΕΙ. 
Στην αλλαγή αυτή έχουν βάλει τη σφραγίδα τους τα ΤΕΙ των νέων τεχνολογιών. Το
2001 οι πρώτες προτιμήσεις στα 19 ΤΕΙ της Πληροφορικής, της Ηλεκτρονικής κ.λπ.
πλησίασαν τις 2.000, ενώ το Τμήμα Πληροφορικής Αθήνας, με 528 πρώτες
προτιμήσεις, «βγάζει τη γλώσσα» σε παραδοσιακά Τμήματα των ΑΕΙ, όπως
Μαθηματικό, Φυσικό, Γεωπονίας, Οδοντιατρικής, Φαρμακευτικής έως και στο Τμήμα
Μηχανολόγων - Μηχανικών ΕΜΠ. 
Ας δούμε τη φυσιογνωμία και τα χαρακτηριστικά των Τμημάτων που προσελκύουν το
ενδιαφέρον: 
Πληροφορικής (Αθήνα - Θεσσαλονίκη) 
Σκοπός του Τμήματος είναι η κατάρτιση ειδικών στον τομέα της εφαρμογής
συστημάτων Πληροφορικής και συγκεκριμένα στο μέρος εκείνο που αφορά το
λογισμικό των εφαρμογών και του συστήματος Η/Υ. Η κύρια ειδίκευση είναι η
Ανάλυση και ο Σχεδιασμός Συστημάτων και ο Σχεδιασμός και η Υλοποίηση
Λογισμικού Εφαρμογών και Συστημάτων. 
Πληροφορικής και Επικοινωνιών (Σέρρες) 
Το γνωστικό αντικείμενο του Τμήματος είναι η μελέτη, ο σχεδιασμός
εγκατάστασης, ο προγραμματισμός, η εποπτεία, η επέκταση, η συντήρηση και η
αξιολόγηση βάσεων δεδομένων, ψηφιακών και αναλογικών τοπικών και
απομακρυσμένων δικτύων κάθε μορφής, πολυμέσων και άλλων προηγμένων
πληροφοριακών δικτυακών εφαρμογών, καθώς επίσης και συστημάτων ασύρματης και
ενσύρματης τηλεπικοινωνίας. 
Βιομηχανικής Πληροφορικής (Καβάλα) 
Το γνωστικό αντικείμενο του Τμήματος καλύπτει την εφαρμογή της επιστήμης και
της τεχνολογίας της Βιομηχανικής Πληροφορικής, με έμφαση στους τομείς της
ανάπτυξης, της εγκατάστασης, του ελέγχου και της επιτήρησης λογισμικού και
υλικού πληροφοριακών συστημάτων βιομηχανικών παραγωγικών μονάδων. Ακόμη
περιλαμβάνει βασικές γνώσεις από τους χώρους της Ηλεκτρομηχανολογίας, των
Ηλεκτρονικών και της Διοίκησης Επιχειρήσεων. 
Εφαρμοσμένης Πληροφορικής και Πολυμέσων (Ηράκλειο) 
Το αντικείμενο σπουδών του Τμήματος καλύπτει τη γνωστική περιοχή της επιστήμης
με έμφαση αφενός στις εφαρμογές της Πληροφορικής και αφετέρου στην ανάπτυξη
και διαχείριση Δικτύων Επικοινωνιών και στην ανάπτυξη των τεχνικών των
Πολυμέσων. 
Διδάσκονται Μαθήματα Ειδικότητας, όπως Παράλληλα Συστήματα, Έμπειρα Συστήματα,
Ψηφιακές Τηλεπικοινωνίες κ.λπ., καθώς και Μαθήματα Επιλογής, όπως Περιβάλλοντα
Ανάπτυξης Λογισμικού, Τεχνητή Νοημοσύνη κ.λπ. 
Τεχνολογίας Πληροφορικής και Τηλεπικοινωνιών (Λάρισα) 
Το περιεχόμενο σπουδών του Τμήματος καλύπτει το γνωστικό αντικείμενο της
Επιστήμης και των Εφαρμογών της Πληροφορικής, της Οργάνωσης και Διαχείρισης
Δικτύων Πληροφοριακών Συστημάτων και των Τηλεπικοινωνιών. Για την επίτευξη του
στόχου αυτού το πρόγραμμα σπουδών του Τμήματος περιλαμβάνει ενότητες
θεωρητικού χαρακτήρα όσο και ενότητες εξειδίκευσης και εφαρμογής υπάρχουσας
και αναπτυσσόμενης γνώσης και τεχνολογίας στα πεδία της παραγωγής Λογισμικού,
Οργάνωσης Δικτύων και Πληροφοριακών Συστημάτων και Τηλεπικοινωνιών. 
Πληροφορικής και Τεχνολογίας Υπολογιστών (Λαμία) 
Πρόκειται για νέο Τμήμα, που δέχθηκε τους πρώτους φοιτητές του το ακαδημαϊκό
έτος 2000/01. Οι σπουδαστές του ειδικεύονται στη μελέτη και εφαρμογή νέων
συστημάτων Πληροφορικής και στις τεχνικές βελτίωσης αυτών που ήδη υπάρχουν. 
Εφαρμογών Πληροφορικής στη Διοίκηση και την Οικονομία (Μεσολόγγι) 
Τα γνωστικά αντικείμενα του Τμήματoς καλύπτoυν την Πληρoφoρική αλλά και τη
Διoίκηση Επιχειρήσεων, Οικoνoμικά και Διoικητική επιστήμη. 
Γεωπληροφορικής και Τοπογραφίας (Σέρρες) 
Το αντικείμενο σπουδών του Τμήματος Γεωπληροφορικής και Τοπογραφίας, καλύπτει
τη γνωστική περιοχή της οργάνωσης και διαχείρισης του χώρου και συγκεκριμένα
τη δημιουργία και ενημέρωση του κατάλληλου υποβάθρου με χρήση τοπογραφικών και
φωτογραμμετρικών οργάνων και μεθόδων, με στόχο την αξιοποίησή του σε μελέτες
οδοποιίας, υδραυλικής, πολεοδομίας, χωροταξίας, κτηματολογίου, γεωργικής
ανάπτυξης, με χρήση σύγχρονων μεθόδων της επιστήμης και αρωγό την Πληροφορική. 
Επιχειρηματικού Σχεδιασμού και Πληροφοριακών Συστημάτων (Πάτρα) 
Τα γνωστικά αντικείμενα του Τμήματος είναι η οικονομική, διοίκηση, marketing,
χρηματοοικονομική διοίκηση - λογιστική, ποσοτικές μέθοδοι, ειδικά μαθήματα
προγραμματισμού Η/Υ και πληροφοριακά συστήματα και λοιπά μαθήματα επιλογής. 
Τηλεπληροφορικής και Διοίκησης (Άρτα) 
Σκοπός του Τμήματος είναι η θεωρητική και πρακτική εκπαίδευση στελεχών που θα
ασχοληθούν στα σύγχρονα τηλεπικοινωνιακά συστήματα και δίκτυα ηλεκτρονικών
υπολογιστών σε εφαρμογές στη γεωργία, την ιατρική, τον τουρισμό, τη ναυτιλία,
την οικονομία, τη δημοσιογραφία. 
Ηλεκτρονικής (Αθήνα, Θεσσαλονίκη, Πειραιάς, Λαμία, Χανιά) 
Σκοπός του Τμήματος είναι να εκπαιδεύει τους σπουδαστές του ώστε να τους
καταστήσει ικανούς να ασχοληθούν με την έρευνα και μελέτη των προβλημάτων της
ηλεκτρονικής τεχνολογίας και των εφαρμογών της. 
Ηλεκτρονικών Υπολογιστικών Συστημάτων (Πειραιάς) 
Σκοπός του Τμήματος είναι η κατάρτιση ειδικών ικανών να συμμετέχουν στη
μελέτη, τον σχεδιασμό, τον προγραμματισμό και την εκτέλεση της κατασκευής,
επισκευής και συντήρησης Η/Υ, ψηφιακών συστημάτων ελέγχου και ρομπότ.

http: //Katsikas.8k. com Email: Katsikas@teacher. com
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17260N601</ED>
<ID>
ID:305161

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N60&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Βαθιά προσήλωση και πίστη στον στόχο </H2>
Ανδρέας Ζύρμπας, Χημικός 
Αγαπητά μου παιδιά, 
Κάθε μεγάλος αγώνας, καθοριστικός δηλαδή για τη ζωή, απαιτεί, εκτός από την
οργάνωση του χρόνου της μελέτης, και ψυχή. 
«Βάλε την καρδιά σου πάνω στην μπάρα» είχε πει ένας μεγάλος προπονητής σε έναν
αθλητή που η έκβαση του αγώνα τον ανέδειξε Ολυμπιονίκη. 
Θεωρώ πραγματικά σημαντικό από την πείρα μου ότι ο τελικός στόχος, η εισαγωγή
σας στην Τριτοβάθμια Εκπαίδευση, πρέπει να είναι καθαρός, αποσαφηνισμένος,
γραμμένος με μεγάλα γράμματα, μεγάλα όχι μόνο στο μυαλό αλλά και στην καρδιά
σας. Και αυτό, δηλαδή η βαθιά προσήλωση και η πίστη στον στόχο, γίνεται το
κλειδί που ξεκλειδώνει την πόρτα της επιτυχίας. 
Στο σημείο αυτό θα ήθελα να σας θυμίσω τη φράση του Κοέλο που ταξίδεψε σχεδόν
σ' όλο τον κόσμο αγγίζοντας πολλές νεανικές καρδιές: «Όταν επιθυμείς κάτι πάρα
πολύ, συνεργάζεται όλο το σύμπαν για να το πραγματοποιήσει». 
Πέρα από αυτά ωστόσο, οφείλεις να γνωρίζεις ότι καμία μάχη δεν κερδήθηκε χωρίς
σχεδιασμό και στρατηγική. Και βασικό σημείο της στρατηγικής είναι να
αναγνωρίσεις έναν επικίνδυνο εχθρό που καραδοκεί στον καθημερινό σου βηματισμό
προς την επιτυχία. Πολλά ίσως έχεις ακούσει για το άγχος των εξετάσεων, λίγα
όμως γνωρίζεις για το πώς να το αντιμετωπίσεις. 
Θυμήσου στο σημείο αυτό τον σχοινοβάτη που κάνει μικρά και σταθερά βήματα προς
τα εμπρός με συγκεντρωμένες τις νοητικές και ψυχικές του δυνάμεις στον στόχο,
κλείνοντας έτσι την πόρτα στην αμφιβολία, τον φόβο και την αποθάρρυνση. Κάνε
και εσύ μικρά καθημερινά βήματα συγκεντρωμένης μελέτης με τις δυνάμεις σου
εστιασμένες στον σκοπό σου. Γνώριζε πως το άγχος σου κατακερματίζει τις
ψυχικές σου δυνάμεις και τη νίκη για να την πάρεις ολόκληρη πρέπει να την
κερδίσεις πρώτα στο πεδίο της ψυχής. 
Παράλληλα στη φάση αυτή αναζήτησε το σωστό αντιστήριγμα που δεν είναι άλλο από
τον δάσκαλο εκείνον που γίνεται σύμμαχός σου και συστρατεύει για τη μάχη όχι
μόνο την πείρα και τις γνώσεις του, αλλά και την καρδιά του, γεμάτη από αγάπη
για τον μαθητή. 
Έτσι λοιπόν, με καθημερινή σταθερή και αμετακίνητη προσπάθεια, με οργανωμένες
επαναλήψεις και έχοντας βρει στο πλευρό σου τους σωστούς δασκάλους,
μεταβάλλεις την καθημερινή σου άθληση σε προανάκρουσμα μεγάλης νίκης. 
Θυμήσου ότι το τελευταίο «κατοστάρι» είναι το καθοριστικό. Άλλοι διανύοντάς το
χρειάζονται να διατηρήσουν τον ρυθμό τους για να μη χάσουν την πρωτιά, και
άλλοι τότε ακριβώς χρειάζεται να επιταχύνουν και να «τα δώσουν όλα»
κερδίζοντας το έπαθλο. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17260N611</ED>
<ID>
ID:305162

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N61&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Έχετε... τετράγωνη λογική;
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17260N621</ED>
<ID>
ID:305163

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N62&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Τα συνηθέστερα λάθη στη Χημεία
</H2>
Γιώργος Ζωγλοπίτης, βαθμολογητής Χημείας

Η μεγαλύτερη αδυναμία στην απάντηση των θεμάτων στη Χημεία παρουσιάζεται στις
ασκήσεις, δηλαδή στο 3ο και 4ο θέμα και κυρίως όταν η επίλυσή τους απαιτεί
συνδυασμό γνώσεων από περισσότερες της μίας διδακτικές ενότητες. Τα
συνηθέστερα λάθη παρατηρούνται σε ερωτήσεις-ασκήσεις που αναφέρονται στο 4ο
και 5ο κεφάλαιο της Β' Λυκείου θετικής κατεύθυνσης (χημική ισορροπία και
οξειδοαναγωγή αντίστοιχα) καθώς επίσης στο 3ο κεφάλαιο της Γ' Λυκείου θετικής
κατεύθυνσης (ιοντική ισορροπία). Οι υποψήφιοι δεν χρησιμοποιούν σωστά το
τρίωρο της εξέτασης με αποτέλεσμα να μην απαντήσουν ή να απαντήσουν βιαστικά,
ενώ αρκετές φορές από επιπολαιότητα ή λόγω άγχους κάνουν λάθη στις αριθμητικές
πράξεις με αποτέλεσμα να καταλήγουν σε λάθος αριθμητικό αποτέλεσμα ή, ακόμη
χειρότερα, λόγω του λάθους να ακολουθούν στη συνέχεια λανθασμένη πορεία στην
επίλυση της άσκησης. 
Κατά την προετοιμασία τους, οι υποψήφιοι πρέπει: 
* Να μελετούν τη θεωρία μόνο από τα σχολικά βιβλία και να κατανοούν τις
έννοιες και τους ορισμούς. 
* Η εξεταστέα ύλη πρέπει να ολοκληρωθεί σχετικά νωρίς, ώστε να υπάρχει χρόνος
για μια καλή επανάληψη. 
* Να απαντήσουν σε όλες τις ερωτήσεις και να λύσουν όλες τις ασκήσεις του
σχολικού βιβλίου, γιατί το επίπεδο των θεμάτων στις εξετάσεις είναι αντίστοιχο
με αυτό των ασκήσεων-ερωτήσεων του σχολικού βιβλίου. 
* Να λύσουν επιπλέον ασκήσεις χρησιμοποιώντας κάποιο βοήθημα και να γράψουν με
την καθοδήγηση του καθηγητή τους όσο το δυνατόν περισσότερα διαγωνίσματα. 
Οι υποψήφιοι στη διάρκεια των εξετάσεων θα πρέπει: 
* Να προσέρχονται στις εξετάσεις χωρίς να έχουν ξενυχτήσει την προηγούμενη
βραδιά και να αποβάλλουν το άγχος. 
* Να απαντούν πρώτα στα θέματα που θεωρούν ευκολότερα. 
* Να δίνουν όσο το δυνατόν πληρέστερη αιτιολόγηση στις ερωτήσεις κρίσεως. 
* Αν συναντήσουν δυσκολία σε κάποιο θέμα και «κολλήσουν» σε κάποιο σημείο, να
σταματήσουν την επίλυσή του, να απαντήσουν στα άλλα θέματα και στο τέλος να
ασχοληθούν με αυτό ξεκινώντας ξανά από την αρχή και όχι από το σημείο που
σταμάτησαν. 
* Να μεριμνούν ώστε να ολοκληρώνουν την απάντηση των θεμάτων 15 με 20 λεπτά
περίπου πριν από το τέλος του χρόνου, ώστε να έχουν τη δυνατότητα να διαβάσουν
το γραπτό τους και να διορθώσουν τυχόν λάθη.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17260N622</ED>
<ID>
ID:305227

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N62&aa=2</URL></REF>


Article

<CATEGORY>vin06</CATEGORY>

 <H5>Τα παιδιά γράφουν και κριτικάρουν...
</H5><H2>o υποψήφιος
</H2><H2>Με το... πενάκι των μαθητών
</H2>
<H3>Γιατί να διαγωνίζομαι σε μαθήματα που δεν μου χρειάζονται; </H3>
Η διαπίστωση ότι στη χώρα μας η παιδεία δεν είναι καλή, κυρίως σε σχέση με τις
προηγμένες ευρωπαϊκές χώρες, και ότι το σύστημα εκπαίδευσης δεν εξυπηρετεί με
τρόπο ικανοποιητικό τις σύγχρονες ανάγκες, ούτε είναι πρόσφατη ούτε διαπίστωση
μόνο λίγων ειδικών. 
Στις μέρες μας ειδικά, η παιδεία είναι ωμά «χρησιμοθηρική» και έχει
«φροντιστηριοποιηθεί», επειδή προσφέρει τις όποιες γνώσεις, σαν ανταλλάξιμα
αγαθά, που εξασφαλίζουν πτυχίο και (υποτίθεται) διορισμό. Οι μαθητές που
αποσκοπούν ν' ακολουθήσουν Τριτοβάθμια Εκπαίδευση καταβάλλουν εξαντλητική
προσπάθεια να αντεπεξέλθουν στον όγκο των μαθημάτων με πολύωρη μελέτη. Αυτό,
δε, μαζί με το άγχος που δημιουργείται από τον προβαλλόμενο ανταγωνισμό, έχει
ως αποτέλεσμα τη σωματική και την ψυχολογική καταρράκωσή τους. 
Μου είναι δύσκολο να κατανοήσω γιατί ένας μαθητής θεωρητικής κατεύθυνσης θα
πρέπει να διαγωνιστεί στη Φυσική, στη Βιολογία και στα Μαθηματικά πανελλαδικώς
ή ένας της θετικής ή της τεχνολογικής στα Αρχαία και στην Ιστορία και ο βαθμός
αυτός να προσμετρήσει για την εισαγωγή στη Σχολή της αρεσκείας του. 
Πιστεύω, λοιπόν, πως θα πρέπει το υπουργείο Παιδείας να επανεξετάσει τον
τρόπο, την ύλη και τα πανελλαδικώς εξεταζόμενα μαθήματα, στα οποία θα
διαγωνίζονται οι μαθητές. 
Σμαρήνη Λαδάκη, Β' Λυκείου - Γλυκών Νερών

<H3>Ο ανταγωνισμός προκαλεί απαισιοδοξία </H3>
Το νέο σύστημα εξετάσεων εφαρμόσθηκε. Απομένει να κάνουμε ο καθένας από τη
δική του πλευρά έναν μικρό απολογισμό. Αναγνωρίζουμε πως υπάρχουν και θετικά
στοιχεία, μα σκιάζονται από τα αρνητικά! Οι αδικίες είναι εμφανείς. Τα
μαθήματα που εξετάζονται σε πανελλαδικό επίπεδο είναι άνισα για τις τρεις
κατευθύνσεις. Για παράδειγμα, αν και παρακολουθώ τη θετική κατεύθυνση, ας μου
επιτραπεί να πω πως τα μαθήματα της Γενικής Παιδείας στη θεωρητική κατεύθυνση
όπως Μαθηματικά και Φυσική δεν είναι συναφή με τα μαθήματα της κατεύθυνσης.
Εξάλλου παρατηρούμε πως οι καθηγητές στα διαγωνίσματά τους θέτουν ερωτήματα,
τα οποία είναι πολλές φορές δυσκολότερα από αυτά των Πανελλαδικών Εξετάσεων.
Έχουν μάλιστα την απαίτηση να ανταποκρινόμαστε σ' έναν ικανοποιητικό βαθμό.
Αυτό οδηγεί συχνά τους μαθητές να αισθάνονται απαισιόδοξα, με αρνητικά
αποτελέσματα σε ψυχολογικό επίπεδο στη διάρκεια των εξετάσεων. 
Ένα άλλο αρνητικό αποτέλεσμα αυτού του συστήματος είναι ο ανταγωνισμός μεταξύ
των μαθητών που δεν εμφανίζεται μόνο κατά τη διεξαγωγή των εξετάσεων, αλλά και
μέσα στην τάξη. Οι μαθητές έχουν οδηγηθεί άθελά τους σ' αυτή την κατάσταση,
αφού ακούνε ότι «δεν είναι ανάγκη να γράψουν άριστα, αλλά να γράψουν καλύτερα
από τους υπόλοιπους υποψηφίους». 
Τέλος, η μεγάλη ύλη κάθε μαθήματος σε συνδυασμό με το πλήθος των μαθημάτων
δίνουν έναν τεράστιο όγκο γνώσεων και πληροφοριών που πρέπει να εμπεδωθούν
μέσα σε πολύ μικρό χρονικό διάστημα από τον υποψήφιο με συνέπεια να υπάρχει
πάντοτε το άγχος μήπως δεν καταφέρουμε να την εμπεδώσουμε έγκαιρα.

Νίκος Διαμαντόνης, Ν. Ιωνία - Β' Λυκείου

<H3>Βαρύ φορτίο
</H3>
«Βίος ανεόρταστος μακρά οδός απανδόκευτος», έλεγαν οι αρχαίοι μας πρόγονοι
εννοώντας πως η ζωή χωρίς ψυχαγωγία είναι πληκτική. Αυτό, δυστυχώς, ισχύει για
τους μαθητές που τρέχουν από το πρωί μέχρι το βράδυ στο σχολείο και τα
φροντιστήρια. Ακόμα και στα μαθήματα που δεν εξετάζονται πανελληνίως, το
φορτίο μελέτης είναι βαρύ. Λιγότερα εξεταζόμενα πανελλαδικά μαθήματα και η μία
τάξη να αποτελεί συνέχεια της προηγούμενης είναι, νομίζω, τα άμεσα μέτρα που
θα πρέπει να πάρει το υπουργείο Παιδείας.

Μαρίνα - Αγαθή Πέτρου, 2ο Υμηττού - Β' Λυκείου
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17260N631</ED>
<ID>
ID:305164

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N63&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Όλες οι βάσεις εισαγωγής
</H2><H4>Από Ημερήσια Ενιαία Λύκεια
</H4>
Βάσεις για... ασφαλείς προσβάσεις ­ κακά τα ψέματα - δεν υπάρχουν. Κάθε χρόνο
οι βάσεις διαμορφώνονται από το επίπεδο δυσκολίας των θεμάτων και βεβαίως από
τις προτιμήσεις των υποψηφίων. Επειδή όμως οι προτιμήσεις των υποψηφίων δεν
διαφέρουν από χρόνο σε χρόνο, ο βαθμός δυσκολίας των θεμάτων είναι εκείνος που
παίζει τον καθοριστικό ρόλο στη διαμόρφωση των βάσεων. Κάποιον ρόλο παίζει και
ο αριθμός εισακτέων. Αλλά κι αυτός ελάχιστα μεταβάλλεται από χρόνο σε χρόνο,
με μόνη εξαίρεση ίσως την περυσινή χρονιά, όπου δόθηκαν αρκετές θέσεις
περισσότερες στα Τμήματα Πληροφορικής. Ζητήσατε τις βάσεις και είναι
κατανοητό, καθώς πάντα σε περιόδους κατάθεσης αιτήσεων όλο και θέλουμε να
ρίξουμε μια ματιά στην περυσινή χρονιά για να δούμε, στο περίπου έστω, πού θα
πρέπει να βρεθούμε. 
Σας δίνουμε λοιπόν τις περυσινές βάσεις και τον περυσινό αριθμό εισακτέων
για να μελετήσετε και να αποφασίσετε, κυρίως οι απόφοιτοι, αν θα καταθέσετε
αίτηση επανεξέτασης ή όχι. 
Όπως φαίνεται πάντως και από τους πίνακες, στην κατηγορία του 10% ο πήχυς
είναι αρκετά ψηλά, καθώς το 2000 τα θέματα ήταν κατά γενική ομολογία εύκολα.
Κατά συνέπεια, ένας περυσινός υποψήφιος, με όχι τόσο υψηλή βαθμολογία, θα
πρέπει να σκεφτεί σοβαρά - και ανάλογα με τη Σχολή ή το Τμήμα που στοχεύει -
αν τον συμφέρει η... ξεκούραστη αλλά πολύ ριψοκίνδυνη λύση του 10% ή αν είναι
καλύτερο, γι' αυτόν, να ξαναπροσπαθήσει, δίνοντας εξετάσεις και στα εννέα μαθήματα.


<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17260N641</ED>
<ID>
ID:305165

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N64&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Τα ΤΕΕ «χτυπάνε» ΤΕΙ
</H2><H4>Σε ποια μαθήματα εξετάζονται οι απόφοιτοι
</H4>
Υποψήφιοι δεν είναι μόνο τα αγόρια και τα κορίτσια που φοιτούν ή έχουν ήδη
αποφοιτήσει από τα Γενικά Λύκεια, Ημερήσια και Εσπερινά. Υποψήφιοι για τα
Τεχνολογικά Εκπαιδευτικά Ιδρύματα (ΤΕΙ), με ειδικές ξεχωριστές εξετάσεις,
μπορεί να είναι ­ αν το επιθυμούν ­ και όλα τα παιδιά που φοιτούν στα Τεχνικά
και Επαγγελματικά Εκπαιδευτήρια (ΤΕΕ), Ημερήσια και Εσπερινά. Πέρυσι από τους
30.000 μαθητές και μαθήτριες των ΤΕΕ αποφάσισαν να είναι υποψήφιοι,
διεκδικώντας μια θέση στα ΤΕΙ, οι 15.000. Οι θέσεις εισακτέων ήταν 3.500.
Καλύφθηκαν, όμως, μόνο οι 2.700, γιατί μόνο τόσοι πέρασαν τη βαθμολογική βάση
που απαιτείται για την εισαγωγή και είναι το μισό του άριστα.

Για να τα πάρουμε, όμως, τα πράγματα από την αρχή και να δούμε πώς θα
πορευτούμε φέτος: 
Η πρώτη δουλειά που... πρέπει να κάνουν οι μαθητές και οι μαθήτριες των ΤΕΕ
είναι αυτή που πρέπει να κάνουν και οι συμμαθητές τους των Γενικών Λυκείων: να
μελετήσουν λίγο παραπάνω! 
Η δεύτερη δουλειά που έχουν να κάνουν είναι να συμπληρώσουν το μηχανογραφικό
τους δελτίο. Αυτό θα συμβεί γύρω στον Απρίλιο. 
Η τρίτη δουλειά είναι να προσέλθουν στις εξετάσεις, που όπως όλα δείχνουν θα
πραγματοποιηθούν το δεύτερο δεκαπενθήμερο του Ιουνίου. 
Οι υποψήφιοι δίνουν εξετάσεις σε τρία μαθήματα: στα Νέα Ελληνικά, στα
Μαθηματικά και σε ένα μάθημα ειδικότητας, ανάλογα με τον τομέα και την
ειδικότητα αποφοίτησης. 
Δικαίωμα συμμετοχής σ' αυτές τις εξετάσεις έχουν οι φετινοί μαθητές και
μαθήτριες του Β' Κύκλου των ΤΕΕ, με τη βασική και απαραίτητη προϋπόθεση ότι θα
πάρουν το πτυχίο τους. Αυτό έχει σημασία γιατί ακόμη κι αν συμπληρώσουν
μηχανογραφικό δελτίο τον Απρίλιο, δεν μπορεί να είναι υποψήφιοι τον Ιούνιο, αν
δεν πάρουν το πτυχίο τους. 
Δικαίωμα συμμετοχής έχουν επίσης περσινοί και προπέρσινοι απόφοιτοι του Β'
Κύκλου των ΤΕΕ, όπως και απόφοιτοι των τμημάτων ειδικότητας των παλαιών
Τεχνικών και Επαγγελματικών Λυκείων (ΤΕΛ). 
Το άριστα συνολικά είναι 2.000 μόρια. Πράγμα που σημαίνει ότι ένας υποψήφιος
για να εισαχθεί πρέπει να συγκεντρώσει τουλάχιστον 1.000 μόρια, ανεξάρτητα από
τον βαθμό που έχει πάρει σε κάθε μάθημα ξεχωριστά. 
Στην περίπτωση που οι προσφερόμενες θέσεις καλύπτονται, αλλά υπάρχουν κι άλλοι
υποψήφιοι που έχουν συγκεντρώσει τη βάση, τότε η σύγκριση γίνεται με βάση τον
βαθμό στο ειδικό μάθημα. Αν δηλαδή δύο υποψήφιοι έχουν συγκεντρώσει το ίδιο
σύνολο μορίων, τότε την τελευταία θέση την παίρνει εκείνος που θα έχει τον
μεγαλύτερο βαθμό στο μάθημα της ειδικότητας. 
Αυτοί που θα έχουν ίδιο σύνολο μορίων και ίδιο βαθμό στο μάθημα ειδικότητας με
τον τελευταίο επιτυχόντα, εισάγονται ως ισοβαθμούντες. 
Ο αριθμός των εισακτέων δεν έχει καθοριστεί ακόμη για φέτος, αλλά όλα δείχνουν
ότι θα κυμανθεί στα περσινά επίπεδα. 
Οι υποψήφιοι για τα ΤΕΙ που προέρχονται από Εσπερινά ΤΕΕ δίνουν εξετάσεις μόνο
στα Νέα Ελληνικά και στα Μαθηματικά. ΔΕΝ δίνουν εξετάσεις σε μάθημα
ειδικότητας. Αυτό πρακτικά σημαίνει ότι στην περίπτωσή τους το άριστα είναι τα
1.200 μόρια, και το ελάχιστο που απαιτείται για να διεκδικήσουν μια θέση στα
ΤΕΙ είναι 600 μόρια. 
Σ' αυτές τις ειδικές εισαγωγικές εξετάσεις δεν έχουν δικαίωμα να πάρουν μέρος
μαθητές ή απόφοιτοι Γενικών Λυκείων. Το λέμε γιατί κάποιοι... πονηρούληδες
έχουν αρχίσει να ρωτάνε!
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17260N681</ED>
<ID>
ID:305166

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N68&aa=1</URL></REF>


Article

<CATEGORY>vin06</CATEGORY>

 <H5>Εξετάσεις Τ.Ε.Ε για Τ.Ε.Ι </H5><H2>o υποψήφιος
</H2><H2>Νέα Ελληνικά </H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17260N691</ED>
<ID>
ID:305167

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N69&aa=1</URL></REF>


Article

<CATEGORY>vin06</CATEGORY>

 <H5>Εξετάσεις Τ.Ε.Ε για Τ.Ε.Ι
</H5><H2>o υποψήφιος
</H2><H2>Μαθηματικά
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17260N701</ED>
<ID>
ID:305168

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N70&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Αρχαία Ελληνικά
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N71</CAT>
<ED>
Κωδικός άρθρου: A17260N711</ED>
<ID>
ID:305169

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N71&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Βιολογία Γενικής Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17260N721</ED>
<ID>
ID:305170

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N72&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Μαθηματικά Γενικής Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N73</CAT>
<ED>
Κωδικός άρθρου: A17260N731</ED>
<ID>
ID:305171

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N73&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Αρχαία Θεωρητικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N74</CAT>
<ED>
Κωδικός άρθρου: A17260N741</ED>
<ID>
ID:305172

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N74&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Χημεία Θετικής Κατεύθυνσης </H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N75</CAT>
<ED>
Κωδικός άρθρου: A17260N751</ED>
<ID>
ID:305173

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N75&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Μαθηματικά Κατεύθυνσης </H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N76</CAT>
<ED>
Κωδικός άρθρου: A17260N761</ED>
<ID>
ID:305174

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N76&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Άλγεβρα Γενικής Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N77</CAT>
<ED>
Κωδικός άρθρου: A17260N771</ED>
<ID>
ID:305175

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N77&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Φυσική Θετικής & Τεχνολογικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N78</CAT>
<ED>
Κωδικός άρθρου: A17260N781</ED>
<ID>
ID:305176

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N78&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Βιολογία θετικής κατεύθυνσης </H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17260N791</ED>
<ID>
ID:305177

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N79&aa=1</URL></REF>


Article

<CATEGORY>vin06</CATEGORY>

 <H5>επαγγελματικός προσανατολισμός
</H5><H2>o υποψήφιος
</H2><H2>Ο πιο... δυνατός σου κρίκος
</H2><H4>Οι δεξιότητες, «κλειδί» για την επαγγελματική σου πορεία
</H4>
Δευτέρα κάτι έχω, την Τρίτη δεν αντέχω, Τετάρτη πώς βαριέμαι... 
Στα Μαθηματικά την πατάς, τις Φυσικοχημείες δεν τις πας, τα Αρχαία δεν τα
αντέχεις. Όλοι σε στριμώχνουν (εσύ λες «μου την πέφτουν») γιατί δεν
συγκεντρώνεσαι αρκετά, γιατί χάνεις (η μαμά λέει «πουλάς») τον καιρό σου, οι
εξετάσεις πλησιάζουν! Τίποτα δεν τελειώνεις, όλα τα αφήνεις στη μέση (ένας
καθηγητής σου λέει ότι «είσαι χύμα στο κύμα»). Από την άλλη, αν κάτι το
παρατάς εύκολα σημαίνει ότι δεν σ' αρέσει αρκετά. Γι' αυτό, καλό είναι να μη
στηρίζεσαι σ' αυτό, δεν είναι το πιο δυνατό σου σημείο! 
Οι δεξιότητές μας δείχνουν πόσο καλά τα καταφέρνουμε όταν κάνουμε κάτι. Με
άλλα λόγια, δείχνουν με πόση ευκολία, ακρίβεια και ταχύτητα βρίσκουμε λύση σ'
ένα πρόβλημα, αναπροσαρμόζουμε τη σκέψη και τη συμπεριφορά μας, όταν αλλάζουν
οι συνθήκες. Τις δεξιότητες τις αποκτούμε με συστηματική προσπάθεια και
άσκηση. Σήμερα, εκτός από τα πτυχία, μερικές δεξιότητες θεωρούνται «κλειδί»
για την επαγγελματική πορεία των νέων ανθρώπων και οι εργοδότες τις αναζητούν
ολοένα και πιο συχνά. 
Το τεστ που ακολουθεί θα σε βοηθήσει να βρεις ποια είναι τα πραγματικά δυνατά
σου σημεία. Σημείωσε ένα ΝΑΙ ή ένα ΟΧΙ δίπλα σε κάθε ερώτηση και στα τέσσερα
μέρη του τεστ. Όταν τελειώσεις, μέτρησε τα ΝΑΙ και τα ΟΧΙ σε κάθε μέρος. Αν
έχεις πιο πολλά ΝΑΙ, τότε έχεις έναν... δυνατό κρίκο. Αν τα ΟΧΙ είναι
περισσότερα, τότε μάλλον χρειάζεται να βελτιωθείς στον τομέα αυτόν. 
Επιμέλεια

Συντονιστής: Στέφανος Τζεπόγλου, Σύμβουλος Παιδαγωγικού Ινστιτούτου

Συνεργάτες: Κατερίνα Βάγγερ, Κατερίνα Κεδράκα, Στέλιος Κρασσάς, Γιώργος
Λολιώτης, Γεωργία Παύλου Σύμβουλοι Επαγγελματικού Προσανατολισμού, εκπαιδευτικοί
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: N80</CAT>
<ED>
Κωδικός άρθρου: A17260N801</ED>
<ID>
ID:305178

</ID><URL>http://ta-nea.dolnet.gr/neaweb/neafile.print_unique?e=A&f=17260&m=N80&aa=1</URL></REF>


Article

<CATEGORY>vin10</CATEGORY>

 <H5>ΓΚΟΥΜΑΣ ΣΤΗΝ «ΟΜΑΔΑ»: ΕΧΟΥΜΕ ΑΓΧΟΣ ΓΙΑΤΙ ΘΕΛΟΥΜΕ ΤΟΝ ΤΙΤΛΟ
</H5><H2>Θα έρθουν και τα γκολ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Εδώ που φθάσαμε, είναι λογικό να κυνηγήσουμε τον τίτλο και αυτό θα κάνουμε,
δήλωσε ο Γιάννης Γκούμας

Η καρδιά του αρχηγού μίλησε κόντρα στον Πανιώνιο. Και ο Γιάννης Γκούμας, για
μία ακόμα φορά, αποδείχθηκε άνθρωπος της τελευταίας στιγμής, όπως άλλωστε έχει
συνηθίσει να κάνει τα τελευταία χρόνια με τη φανέλα του Παναθηναϊκού. Ο
έμπειρος αμυντικός του «τριφυλλιού» με δηλώσεις του στην «ΟΜΑΔΑ» κάνει
απολογισμό της φετινής πορείας και πιστεύει ακράδαντα ότι ο ΠΑΟ κρατάει την
τύχη στα χέρια του. 
«Τα πάντα πλέον εξαρτώνται από εμάς!», τονίζει με σιγουριά ο αγαπημένος των
«πράσινων» οπαδών. Και συνεχίζει: «Είμαστε πολύ καλή ομάδα και σύντομα θα
έρθει και η ευχέρεια στο σκοράρισμα. Εδώ που φθάσαμε, είναι λογικό να
κυνηγήσουμε τον τίτλο και αυτό θα κάνουμε. 
Η ομάδα παίζει καλό ποδόσφαιρο, αλλά υπάρχουν ορισμένα προβλήματα στο
σκοράρισμα. Θεωρώ ότι θα ξεπεραστούν σύντομα. Φυσικά και δεν είμαστε στην
καλύτερη φόρμα μας. Έχουμε άγχος, διότι θέλουμε οπωσδήποτε τον τίτλο. 
Όταν χάνονται τα γκολ αυτό μεγαλώνει. Αυτό που πρέπει να κάνουμε είναι να
κοιτάμε τα παιχνίδια που έρχονται, ξεχωριστά. Δεν σκεπτόμαστε από τώρα τα
ντέρμπι. Θα τα μελετήσουμε όταν θα έρθει η ώρα τους. Προς το παρόν έχουμε ένα
δύσκολο ματς στο Ηράκλειο με τον ΟΦΗ και πρέπει να συγκεντρωθούμε». 
- Υπάρχει όμως και το Τσάμπιονς Λιγκ... 
«Σίγουρα. Το ματς κόντρα στην Σπάρτα Πράγας για εμάς είναι όλα τα λεφτά! Με
θετικό αποτέλεσμα έχουμε σοβαρές ελπίδες για πρόκριση στην επόμενη φάση. Η
Σπάρτα είναι επικίνδυνη ομάδα, αλλά δεν τη φοβόμαστε. Πιστεύω ότι θα πάμε
καλά. 
Αν αναλογιστεί κάποιος το πώς ξεκινήσαμε και πώς έχουμε καταλήξει, θα
διαπιστώσει ότι είμαστε αψυχολόγητη ομάδα». 
Όσο για το νέο... καρδιοχτύπι στη Λεωφόρο, ο Γκούμας σημειώνει: «Είναι κακό
για τον κόσμο μας που αγωνιά, αφού παίρνουμε τη νίκη στις καθυστερήσεις. 
Από την άλλη είναι πολύ θετικό το γεγονός ότι παλεύουμε όλα τα παιχνίδια μέχρι
το τελευταίο δευτερόλεπτο. 
Μερικές φορές, όμως, αυτό που θα πρέπει να αξιολογούμε είναι και η ουσία. 
Πριν από λίγο καιρό ήμασταν δώδεκα βαθμούς πίσω και μέσα σε μικρό χρονικό
διάστημα είμαστε στους τρεις. Δεν είναι λίγο πράγμα».

* Αναλυτικό ρεπορτάζ για τον Παναθηναϊκό στις σελ. 4-5.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17260O011</ED>
<ID>
ID:305188

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΝΤΙΣΤΡΟΦΗ ΜΕΤΡΗΣΗ ΓΙΑ ΤΟΝ 22ΧΡΟΝΟ ΦΟΡ
</H5><H2>Γύρισε ο Χούτος
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Σύμφωνα με τις πρώτες εκτιμήσεις ο Λάμπρος Χούτος θα είναι έτοιμος να
αγωνιστεί για μικρό χρονικό διάστημα στο πρώτο δεκαήμερο του Μαρτίου

Ο Λάμπρος Χούτος επέστρεψε χθες στις εγκαταστάσεις του Ρέντη, ύστερα από οκτώ
μήνες! Ο 22χρονος φορ ολοκλήρωσε το πρόγραμμα αποθεραπείας στο ειδικό κέντρο
αποκατάστασης στην Μπολόνια και ήδη άρχισε η αντίστροφη μέτρηση για την
επιστροφή του στους αγωνιστικούς χώρους. 
Όπως είναι γνωστό ο Χούτος υποβλήθηκε σε χειρουργική επέμβαση στο γόνατο από
Ιταλό καθηγητή, ο οποίος του έχει συστήσει για ένα δεκαπενθήμερο ειδικό
πρόγραμμα προπονήσεων (πρωί και απόγευμα). Σύμφωνα με τις πρώτες εκτιμήσεις ο
νεαρός επιθετικός θα είναι έτοιμος να αγωνιστεί για μικρό χρονικό διάστημα στο
πρώτο δεκαήμερο του Μαρτίου. Οι «ερυθρόλευκοι» επεφύλαξαν χθες θερμή υποδοχή
στον Χούτο και του ευχήθηκαν να επιστρέψει σιδερένιος στους αγωνιστικούς
χώρους. 
Ο Τάκης Λεμονής είπε στον νεαρό επιθετικό ότι τον υπολογίζει στην ομάδα και
υπογράμμισε ότι εκείνο που μετράει πάνω απ' όλα είναι να γίνει καλά. 
Στο μεταξύ, ο Αλέξης Αλεξανδρής ήταν χθες κατηγορηματικός για την επίμαχη φάση
του πέναλτι: «Ο Χαλκιάς βγήκε και μου πήρε τα πόδια. Ήταν καθαρή περίπτωση
πέναλτι». Εξάλλου, οι «ερυθρόλευκοι» σχολίασαν χθες τη φάση της ισοφάρισης στο
Καυταντζόλειο: «Ο Κεμπάτζε στο ξεκίνημα της φάσης βρισκόταν σε καταφανή θέση
οφσάιντ. Θα πρέπει επιτέλους να σταματήσουν όλοι εκείνοι που κάνουν το άσπρο
μαύρο στο θέμα της διαιτησίας». 
Οι πρωταθλητές άρχισαν από χθες την προετοιμασία τους για τον μεθαυριανό αγώνα
ρεβάνς του Κυπέλλου με την Καλλιθέα. Ο «ερυθρόλευκος» τεχνικός δεν υπολογίζει
τους τραυματίες Ζε Ελίας, Γιαννακόπουλο, Μαυρογενίδη, Ρόμπερτς, Οφορίκουε. Ο
Βραζιλιάνος αμυντικός μέσος συγκεντρώνει λίγες πιθανότητες για να τεθεί στη
διάθεση του προπονητή του, εν όψει του αγώνα της Κυριακής με τον Πανιώνιο στη
Νέα Σμύρνη. 
Οι Γιαννακόπουλος, Μαυρογενίδης, Ρόμπερτς, Οφορίκουε θα απουσιάσουν από το
ματς με τον Πανιώνιο. Ο Λεμονής θα περιμένει και τους πέντε ποδοσφαιριστές στο
ντέρμπι με τον ΠΑΟΚ στο ΟΑΚΑ. 
Ο Καρεμπέ δεν πήρε μέρος στη χθεσινή προπόνηση λόγω ενοχλήσεων στον αχίλλειο
τένοντα. Ο Γάλλος αμυντικός μέσος αναμένεται σήμερα να μπει στον ρυθμό των
προπονήσεων. 
Ο Παρ Ζέτερμπεργκ σε δηλώσεις του στο site Planetfootball εξέφρασε τη
δυσαρέσκειά του για τις επιλογές του Τάκη Λεμονή: «Δεν ξέρω αν ο προπονητής
μου θέλει από εμένα να κάνω περισσότερες φάσεις ή κάτι άλλο. Στο παιχνίδι με
την Καλλιθέα ένιωσα πολύ καλά. Έπαιξα μισή ώρα και το 0-0 έγινε 3-0. Ήμουν ο
δημιουργός των δύο γκολ. Όμως, αυτό δεν ήταν αρκετό. Βλέποντας τι γίνεται κατά
τη διάρκεια των προπονήσεων και των αγώνων αποτελεί έκπληξη για 'μένα όταν ο
προπονητής μου επιλέγει την ενδεκάδα. Προς το παρόν δεν μπορώ να κάνω τίποτα.
Περιμένω να δω τι θα κάνει ο προπονητής μου». 
*** Ο υπεύθυνος Διεθνών Σχέσεων της ΠΑΕ Ολυμπιακός Πασχάλης Μόσχογλου
είναι παρών στην καθιερωμένη ετήσια συνάντηση (Club Workshop), την οποία
διοργανώνει η ΟΥΕΦΑ και θα ολοκληρωθεί σήμερα στη Νιόν.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O021</ED>
<ID>
ID:305189

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΠΕΟΣ
</H5><H2>Καταδίκη
</H2>
Σε φυλάκιση πέντε μηνών καταδικάστηκε χθες από το 11ο Τριμελές
Πλημμελειοδικείο της Αθήνας ο ισχυρός άνδρας του Πανιωνίου Αχιλλέας Μπέος, ο
οποίος ύστερα από πολύωρη ακροαματική διαδικασία κρίθηκε ένοχος για
συκοφαντική δυσφήμηση εις βάρος του πρώην προέδρου της ΕΠΑΕ Βίκτωρα
Μητρόπουλου. Η ποινική δίωξη είχε ασκηθεί εναντίον του έπειτα από μήνυση του
Β. Μητρόπουλου, με αφορμή δηλώσεις του Αχ. Μπέου, τον Ιανουάριο του 2001, που
τον συνέδεε με παρασκηνιακές ενέργειες στον χώρο του ποδοσφαίρου. 
Μετά την καταδίκη του ο Αχ. Μπέος άσκησε έφεση και αφέθηκε ελεύθερος.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O022</ED>
<ID>
ID:305234

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=2</URL></REF>


Article

<CATEGORY>vin10</CATEGORY>

 <H5>ΧΑΡΙΣΤΕΑΣ: Στον Άρη
</H5><H2>Είμαι παίκτης της Βέρντερ
</H2>
* ΘΕΣΣΑΛΟΝΙΚΗ 
Επιστολή στην ΠΑΕ Άρης έστειλε χθες ο Άγγελος Χαριστέας με την οποία
γνωστοποιεί ότι θα κάνει χρήση του ιδιωτικού συμφωνητικού που υπάρχει στο
συμβόλαιό του, με βάση το οποίο αν φέρει στην ομάδα της Θεσσαλονίκης ένα
δισεκατομμύριο δραχμές μπορεί να μεταγραφεί σε σύλλογο της αρεσκείας του.
«Είναι μια τυπική κίνηση, την οποία ήμουν υποχρεωμένος να κάνω, με βάση το
συμφωνητικό του συμβολαίου μου» είπε ο Άγγελος Χαριστέας και συνέχισε: «Με
βάση το συμφωνητικό που είχα υπογράψει, έπρεπε να γνωστοποιήσω τις προθέσεις
μου στην ΠΑΕ Άρης ότι, δηλαδή, από την 1.6.2002 θα είμαι παίκτης της Βέρντερ
Βρέμης». Μέχρι τις 18/2 θα πρέπει να πληρώσει ο Γιάννης Ζαχουδάνης τις δύο
πρώτες δόσεις των χρημάτων που οφείλει στον Δημήτρη Κοντομηνά από την αγορά
του πακέτου των μετοχών της ΠΑΕ Άρης, οι οποίες έχουν, ήδη, λήξει. Αν δεν
γίνει αυτό, θα ξεκινήσει η διαδικασία για να φτάσει η «κιτρινόμαυρη» ΠΑΕ στη
διαδικασία της δημοπρασίας.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O023</ED>
<ID>
ID:305271

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=3</URL></REF>


Article

<CATEGORY>vin10</CATEGORY>

 <H5>ΛΙΒΑΘΗΝΟΣ
</H5><H2>Επέστρεψε
</H2>
Επτά μήνες κράτησε ο χωρισμός του Σπύρου Λιβαθηνού με τον Εθνικό Αστέρα, αφού
από χθες επέστρεψε στην ομάδα της Καισαριανής. Οι εξελίξεις στον Εθνικό Αστέρα
με την παραίτηση του Νίκου Αλέφαντου, σε συνδυασμό με την αποχώρηση του κ.
Λιβαθηνού από την Παναχαϊκή, ήταν ραγδαίες. Ο πρόεδρος της ΠΑΕ κ. Παπαδόπουλος
μετά την παραίτηση του κ. Αλέφαντου συναντήθηκε με τον Τάσο Χατζηαγγελή και
του πρότεινε να αναλάβει προπονητής. Αυτός αρνήθηκε και έθεσε την παραίτησή
του στη διάθεση του κ. Παπαδόπουλου, ο οποίος αμέσως μετά συναντήθηκε με τον
Σπύρο Λιβαθηνό, ο οποίος συμφώνησε και το απόγευμα παρουσιάστηκε επίσημα στους παίκτες.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O024</ED>
<ID>
ID:305295

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Ποδόσφαιρο
</H2>
17.00 (Supersport): Αγγλικά στιγμιότυπα. 
17.00 (Eurosport): Eurogoals. 
18.00 (Supersport): Γερμανικά στιγμιότυπα. 
18.00 (Supersport 2): Γκολφ. 
19.00 (Supersport): Πορτογαλικά στιγμιότυπα. 
19.30 (Supersport): Ισπανικά στιγμιότυπα. 
20.00 (Alpha Sports 1): Γαλλικά στιγμιότυπα. 
21.00 (Eurosport): Ράλι. Παγκόσμιο Πρωτάθλημα, Σουηδία. 
21.00 (Alpha Sports 1): Βααλβάικ-Αϊντχόβεν (Ζ). 
21.00 (Supersport 2): Γκλάντμπαχ-Κολωνία (Ζ). 
22.00 (Eurosport): Πυγμαχία. 
22.30 (Supersport): Θέλτα-Λα Κορούνια (Ζ). 
22.30 (Alpha Sports 2): Εκπομπή για τη Β' Εθνική. 
23.00 (Alpha Sports 1): Σακραμέντο-Νιού Τζέρσεϊ (ΝΒΑ, Μ). 
23.15 (Supersport 2): Πυγμαχία. 
02.30 (Alpha Sports 2): Ντιτρόιτ-Φιλαδέλφεια (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O025</ED>
<ID>
ID:305313

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O026</ED>
<ID>
ID:305321

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17260O027</ED>
<ID>
ID:305326

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O02&aa=7</URL></REF>


Article

<CATEGORY>vin10</CATEGORY>

 <H5>ΠΑΟΚ: ΧΑΝΕΙ ΓΙΑ ΤΡΕΙΣ ΕΒΔΟΜΑΔΕΣ ΚΑΙ ΤΟΝ ΚΑΡΑΔΗΜΟ
</H5><H2>Ψάχνει... κλίνες
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Επτά σημαντικές απουσίες ποδοσφαιριστών μετρούσε η ομάδα του ΠΑΟΚ στο τοπικό
ντέρμπι της Θεσσαλονίκης με αντίπαλο τον Άρη στο Χαριλάου και επτά απουσίες
είναι αναγκασμένη να μετρά και στον επαναληπτικό αγώνα για το Κύπελλο με
αντίπαλο την ΑΕΚ, αύριο στο γήπεδο της Τούμπας. 
Η μόνη διαφορά είναι ότι αντί του Γεωργιάδη, που απουσίαζε από το παιχνίδι του
Σαββάτου, στο αυριανό ματς θα απουσιάσει ο Λουκάς Καραδήμος, ο οποίος χθες
υποβλήθηκε σε αρθροσκόπηση. Η επέμβαση στην οποία υποβλήθηκε ήταν επιτυχής
σύμφωνα με τον γιατρό του ΠΑΟΚ Γιώργο Οικονομίδη, ο οποίος διαπίστωσε ότι πέρα
από τη βλάβη στον μηνίσκο υπήρχε βλάβη και στον χόνδρο, αλλά και διάταση έσω
πλαγίου συνδέσμου. Σύμφωνα με τις πρώτες εκτιμήσεις του κ. Οικονομίδη ο
Καραδήμος θα χρειαστεί τρεις εβδομάδες για να επιστρέψει στους αγωνιστικούς
χώρους. Τη θέση του στην ενδεκάδα του «Δικεφάλου» αναμένεται να πάρει ο
Αρμάντο Φουτσίνι. Οι υπόλοιποι έξι ποδοσφαιριστές που θα απουσιάσουν από το
αυριανό ντέρμπι είναι οι τραυματίες Καφές, Μπορμπόκης, Εγκωμίτης, Λουτσιάνο
και οι διεθνείς Αμπονσά και Ουντέζε. Όσον αφορά, πάντως, τους Καφέ και
Μπορμπόκη υπάρχουν ελπίδες ότι θα είναι σε θέση να αγωνιστούν στο ντέρμπι με
τον Ηρακλή την Κυριακή, αφού η αποθεραπεία τους βρίσκεται σε πολύ καλό στάδιο. 
Ο Λουκάς Καραδήμος είναι το νέο όνομα στη λίστα τραυματιών του Ντούσαν
Μπάγιεβιτς. Τουλάχιστον επέστρεψε ο Γεωργιάδης

Μέχρι την Κυριακή αναμένεται να έχει επιστρέψει στη Θεσσαλονίκη ο Κόφι
Αμπονσά, αφού η εθνική ομάδα της Γκάνας έχει αποκλειστεί από το Παναφρικανικό
Κύπελλο από την εθνική ομάδα της Νιγηρίας, όπου αγωνίζεται ο Ινφαένι Ουντέζε.
Η επιστροφή του Αμπονσά δίνει μια σημαντική βοήθεια στον Ντούσαν Μπάγιεβιτς
για την αμυντική του γραμμή της ομάδας, η οποία φέτος παρουσίασε πολλά προβλήματα.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17260O031</ED>
<ID>
ID:305190

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O03&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Ρεσιτάλ... Τριανταφύλλου στις χθεσινές κούρσες
</H4>
Με πέντε πρώτες νίκες (!) ο αναβάτης Τριανταφύλλου, κέρδισε τις εντυπώσεις
στη χθεσινή ιπποδρομιακή συγκέντρωση και αναδείχθηκε το πρόσωπο της ημέρας. 
Τα χθεσινά αποτελέσματα και οι αποδόσεις σε ευρώ: 
1η: Ανδριώτης (Τριανταφύλλου) 0,74-0,42. Πικολίνο Αλέξης 1,08. Τρίτος Παιδί
του Πειραιά. Δίδυμο 1Χ5=2,67. Φορκάστ 1Χ5=4,41. Τρίο 1Χ2Χ5=2,67. Τρικάστ
1Χ5Χ2=14,54 
2η: Ζυγός (Τριανταφύλλου) 0,74-0,31. Ορεινός Αετός 0,51. Τρίτος και
τέταρτος, Πάδος και Ακλόνητος. Δίδυμο 4Χ6=0,60. Φορκάστ 4Χ6=1,31. Σύνθετο
1Χ4=1,77. Σ.Δ. 1Χ5Χ4Χ6=7,57. Τρίο 4Χ6Χ7=0,79. Τρικάστ 4Χ6Χ7=2,80. Τετραπλό
4Χ6Χ7Χ1=32,68. 
3η: Φασινέισον (Γεωργίου) 2,11-1,60. Λε Μπαρόν 0,41. Τρίτος και τέταρτος,
Ουράνιος και Μίστερ Τομ. Δίδυμο 4Χ9=4,14. Φορκάστ 9Χ4=6,61. Σύνθετο 4Χ9=5,01.
Σ.Δ. 4Χ6Χ4Χ9=14,25. Τρίο 4Χ7Χ9=5,87. Τρικάστ 9Χ4Χ7=46,87. Τετραπλό
9Χ4Χ7Χ1=209,17. 
4η: Χείμαρρος (Οικονομίδης) 0,48-0,45. Ζεν 0,53. Τρίτος και τέταρτος,
Ευκίνητος Τερζ και Ναστάζιας Ντάνσερ. Δίδυμο 2Χ8=1,18. Φορκάστ 8Χ2=1,48.
Σύνθετο 9Χ8=3,11. Σ.Δ. 4Χ9Χ2Χ8=26,70. Τρίο 1Χ2Χ8=1,72 Τρικάστ 8Χ2Χ1=3,28.
Τετραπλό 8Χ2Χ1Χ6=61,35. 
5η: Απαρ. Όρος (Νικολαΐδης) 1,15-0,44. Τζούμπιλαντ Γουέι 1,35. Τρίτος και
τέταρτος, Πικολίνο Λευτέρης και Δρυμός. Δίδυμο 3Χ5=5,04. Φορκάστ 5Χ3=8,25.
Σύνθετο 8Χ5=1,86. Σ.Δ. 2Χ8Χ3Χ5=22,08. Τρίο 1Χ3Χ5=3,56. Τρικάστ 5Χ3Χ1=18,69.
Τετραπλό 5Χ3Χ1Χ4=149,33. 
*** Διεγράφη ο ίππος 8, Καλλιτέχνης. 
6η: Έφεσσος (Βαγγέλης) 2,02 - 0,70. Πτολεμαίος Σωτήρ 1,13. Τρίτος και
τέταρτος, Δείναρχος και Ιντάστριους Γουέι. Δίδυμο 9Χ10 = 5,93. Φορκάστ 9Χ10 =
11,84. Σύνθετο 5Χ9 = 7,11, Σ.Δ. 3Χ6Χ9Χ10 = 79,76. Τρίο 3Χ9Χ10 = 24,73, Τρικάστ
9Χ10Χ3 = 122,23. Τετραπλό 9Χ10Χ3Χ4 = 298,47. 
7η: Ωκύπους (Τριανταφύλλου) 1,35 - 0,96. Τζούελ Γουέι 1,88. Τρίτος και
τέταρτος, Πικολίνο Κώστας και Τέντερ Μπόυ. Δίδυμο 1Χ2 = 17,11. Φορκάστ 2Χ1 =
25,00. Σύνθετο 9Χ2 = 8,88. Σ.Δ. 9Χ10Χ1Χ2 = 1.340,13. Τρίο 1Χ2Χ8 = 12,99.
Τρικάστ 2Χ1Χ8 = 134,27. Τετραπλό 2Χ1Χ8Χ5 = 590,96. 
8η: Ψευδάργυρος (Τριανταφύλλου) 1,89 - 0,52. Ριχάρδος 0,77. Τρίτος και
τέταρτος, Ταρζάν και Πρόμισις του Κηπ. Δίδυμο 3Χ7 = 3,86. Φορκάστ 3Χ7 = 9,76.
Σύνθετο 2Χ3 = 10,72. Σ.Δ. 1Χ2Χ3Χ7 = 388,24. Τρίο 3Χ5Χ7 = 2,95. Τρικάστ 3Χ7Χ5 =
29,71. Τετραπλό 3Χ7Χ5Χ4 = 47,44. 
9η: Ώλενος (Τριανταφύλλου) 0,53 - 0,38. Μπούλης 0,62. Τρίτος και τέταρτος,
Τζοβάνας Μπόυ και Ντελάλης. Δίδυμο 4Χ6 = 1,10. Φορκάστ 4Χ6 = 1,36. Σύνθετο 3Χ4
= 5,14. Σ.Δ. 3Χ7Χ4Χ6 = 17,83. Τρίο 4Χ6Χ8 = 2,12. Τρικάστ 4Χ6Χ8 = 5,78.
Τετραπλό 4Χ6Χ8Χ7 = 46,33. 
*** Διεγράφησαν οι ίπποι 2 και 10, Μπιτ Μορ Μάνεϋ και Σπίθας. 
*** ΣΚΟΡ ΓΚΑΝΙΑΝ 4: 226,07. 
*** ΣΚΟΡ ΓΚΑΝΙΑΝ 6: 8.325,80. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17260O032</ED>
<ID>
ID:305235

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΑΔΗΣ
</H5><H2>Ξεχάστε τον Ολυμπιακό
</H2>
* ΘΕΣΣΑΛΟΝΙΚΗ 
Μπορεί ο τρόπος με τον οποίο απέσπασε ο Ολυμπιακός την ισοπαλία μέσα στο
Καυταντζόγλειο την Κυριακή επί του Ηρακλή να δυσαρέστησε τους ποδοσφαιριστές
του Άγγελου Αναστασιάδη, όμως ο ίδιος μιλώντας χθες στους παίκτες του τούς
ζήτησε να ξεχάσουν το παιχνίδι αυτό και να αφοσιωθούν στον επαναληπτικό αγώνα
για το Κύπελλο Ελλάδας με αντίπαλο τον Εθνικό Αστέρα την Πέμπτη, στο
Καυταντζόγλειο. Εν όψει του αγώνα με τον Αστέρα, ο Άγγελος Αναστασιάδης δεν
αντιμετωπίζει ιδιαίτερα προβλήματα με απουσίες παικτών. Μόνον οι Νασιόπουλος
και Κολομπούρδας ταλαιπωρούνται από σοβαρούς τραυματισμούς. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17260O033</ED>
<ID>
ID:305272

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>«Εξάψαλμος» από Γέμελο
</H2>
Δριμύτατες παρατηρήσεις έκανε χθες στους παίκτες του Ιωνικού, ο προπονητής της
ομάδας κ. Σωκράτης Γέμελος. Αναφέρθηκε στα λάθη τους στο παιχνίδι με την ΑΕΚ,
ενώ τα περισσότερα τα... άκουσε ο Κουρμπέλο. 
«Συνέχεια κάνεις του κεφαλιού σου. Αν δεν συνέλθεις, θα βρεθείς έξω από την
ομάδα τόνισε ο Σ. Γέμελος. Και πρόσθεσε: «Την Κυριακή στο ματς με τον Άρη
πρέπει να ματώσετε για τη νίκη. Με την κατάκτηση των τριών βαθμών θα έχουμε
εξασφαλίσει κατά 80% την παραμονή μας».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17260O034</ED>
<ID>
ID:305296

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O03&aa=4</URL></REF>


Article

<CATEGORY>vin10</CATEGORY>

 <H5>ΣΤΟΝ ΟΦΗ
</H5><H2>Χαμογελούν ξανά
</H2>
Τα χαμόγελα επέστρεψαν και πάλι στο στρατόπεδο του ΟΦΗ, μετά τη νίκη επί του
Εθνικού Αστέρα στην Καισαριανή και από χθες οι παίκτες της κρητικής ομάδας
μπήκαν σε ρυθμούς προετοιμασίας, εν όψει του ματς με τον Παναθηναϊκό την
προσεχή Κυριακή στο Ηράκλειο. Σήμερα το απόγευμα ομάδα του ΟΦΗ θα δώσει φιλικό
παιχνίδι με τον Εργοτέλη.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17260O035</ED>
<ID>
ID:305314

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O03&aa=5</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ
</H5><H2>Πρεμιέρα για Παθιακάκη
</H2>
Πρεμιέρα του Γιάννη Παθιακάκη χθες στον Ακράτητο. Ο ικανός προπονητής έγινε
δεκτός με ενθουσιασμό και επισήμανε: «Πιστεύω στην αξία σας. Γι' αυτό ανέλαβα
την ομάδα. Δεν νομίζω ότι μπορώ να κάνω σπουδαίες αλλαγές μέσα σε λίγες
ημέρες. Σίγουρα ωστόσο θα αλλάξω την ψυχολογία». Ο Παθιακάκης υπέγραψε
συμβόλαιο διάρκειας δυόμισι χρόνων. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17260O036</ED>
<ID>
ID:305322

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O03&aa=6</URL></REF>


Article

<CATEGORY>vin10</CATEGORY>

 <H5>ΙΒΙΤΣ: Ο ΤΡΟΠΟΣ ΤΟΥ ΠΑΙΧΝΙΔΙΟΥ ΤΟΥ «ΑΠΕΛΕΥΘΕΡΩΝΕΙ» ΤΟΥΣ ΝΙΚΟΛΑΪΔΗ ΚΑΙ ΤΣΑΡΤΑ
</H5><H2>Σε επαφή με την εξέδρα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Πολλοί αναρωτήθηκαν όταν ο Ίβιτς μεταγράφηκε στην ΑΕΚ, αν θα χωρέσει στην ίδια
ενδεκάδα με τους άλλους δύο μεγάλους σταρ της Ένωσης και το σπουδαιότερο αν θα
καταφέρει να συνεργαστεί μαζί τους. 
Η αξία των Τσάρτα και Νικολαΐδη, αλλά και προσφορά τους στην ομάδα είναι
δεδομένη. Πώς, όμως, έδεσαν ή θα δέσουν με τον 'Ιλια; Το μεγάλο προσόν του
Σέρβου είναι η επαφή που έχει με τον κόσμο. Φάνηκε από την πρώτη στιγμή ότι
όχι μόνο δέθηκε με τους οπαδούς της ΑΕΚ, αλλά κατάφερε να «μιλά» μαζί τους.
Αυτοί από την εξέδρα και αυτός από τον αγωνιστικό χώρο. 
Ο φόβος «πώς θα δεχθούν τον παίκτη αυτόν, που έχει αγωνιστεί στον Ολυμπιακό»
φαίνεται ότι όχι μόνο ξεπεράστηκε, αλλά ούτε καν προέκυψε μεταξύ των δύο
πλευρών. 
Με το πρόβλημα αυτό να έχει ξεπεραστεί έμεινε μόνο η καθαρά αγωνιστική πλευρά
του Σέρβου. 
Στο ματς με τον Ιωνικό ο Ίβιτς μπήκε αλλαγή στο 46'. Ήταν αποφασισμένος και
αυτό φάνηκε από την προθέρμανση. Ήταν η τρίτη φορά που ο Σέρβος μπήκε αλλαγή
σε ματς της ΑΕΚ. Στο εκτός έδρας ματς με τον Ηρακλή μπήκε στο 15' στη θέση του
Κωστένογλου και σύσσωμος ο αθλητικός Τύπος αναγνώρισε ότι έδωσε άλλον αέρα
στην ΑΕΚ και βοήθησε να δείξει η ομάδα του ένα διαφορετικό πρόσωπο. Στον αγώνα
με τον Ολυμπιακό μπήκε αλλαγή στα τελευταία λεπτά και δεν μπόρεσε να κάνει
κάτι σπουδαίο. 
Τόσο ο Ντέμης όσο και ο Τσάρτας ήταν μπλοκαρισμένοι στο πρώτο 45λεπτο στο ματς
με τον Ιωνικό. Ο Ίβιτς μπήκε στο γήπεδο και άλλαξε τη ροή του αγώνα. 
Ο Ίλια Ίβιτς έχει «δεθεί» με τους συμπαίκτες του

Πρώτα απ' όλα κράτησε την μπάλα, όσο και όπως έπρεπε. Ο Ίβιτς παίζει - όπως
και ο Ντέμης - με την πλάτη γυρισμένη στην εστία, αλλά ταυτόχρονα έχει το
χάρισμα την κατάλληλη στιγμή να ξεφεύγει σαν... χέλι. Την ίδια στιγμή οι
αμυντικοί που έχουν στραμμένη την προσοχή τους στον Νικολαΐδη, πρέπει να
τρέξουν προς τον Σέρβο. Αυτό δίνει την ευχέρεια στον Ντέμη να έχει λιγότερους
αντίπαλους να αντιμετωπίσει και να αποφεύγει τις κατά μέτωπο επιθέσεις, μόνος
εναντίον όλων. 
Ο Ίβιτς ξεκίνησε να παίζει αριστερά προς τα μέσα της αντίπαλης περιοχής. Η
αμοιβαία αλλαγή θέσεων των δύο ποδοσφαιριστών είναι αυτή που μπορεί να
μπερδέψει κάθε αντίπαλο. 
Και βέβαια από πίσω έρχεται ο Τσάρτας. Ένας ποδοσφαιριστής που όχι μόνο
μοιράζει μπαλιές, αλλά μπορεί να σκοράρει και ανά πάσα στιγμή. Στο ματς με τον
Ιωνικό η υποχώρηση των μέσων της ομάδας της Νεάπολης για να καλύψουν τους δύο
επιθετικούς της ΑΕΚ άνοιξε τον δρόμο για τον Τσάρτα. Οι μπαλιές βγήκαν πιο
εύκολα και βέβαια η αξιοποίηση του κενού χώρου ήταν ίσως το πιο σημαντικό όπλο
της ΑΕΚ. 
Και βέβαια κανείς δεν πρέπει να ξεχνά ότι οι «κιτρινόμαυροι» έχουν δουλέψει
πολύ και στις στημένες φάσεις και κυρίως στα φάουλ. Με δεδομένο ότι ο Ίβιτς
καταφέρνει και παίρνει πάντα επίκαιρες θέσεις στις αντίπαλες άμυνες, αμέσως
αυξάνονται οι επιθετικές λύσεις της ομάδας του. 
ΤΟ ΔΙΛΗΜΜΑ ΤΟΥ ΣΑΝΤΟΣ 
Ο Ίλια Ίβιτς αφιέρωσε στους οπαδούς της ΑΕΚ το γκολ που πέτυχε στο ματς με
τον Ιωνικό και αυτοί ανταπέδωσαν με θερμό χειροκρότημα

Η καλή απόδοση του Ίβιτς προβληματίζει σίγουρα τον Σάντος, εν όψει του
αυριανού αγώνα Κυπέλλου με τον ΠΑΟΚ στην Τούμπα. Ο Πορτογάλος τεχνικός πρέπει
τώρα να αποφασίσει αν θα χρησιμοποιήσει για πρώτη φορά και μάλιστα στο
«καμίνι» της Τούμπας επιθετικό δίδυμο με Νικολαΐδη και Ίβιτς. 
Αυτό που πρέπει να θεωρείται δεδομένο είναι ότι ο προπονητής της ΑΕΚ ποτέ δεν
πρόκειται να παραμερίσει από την ενδεκάδα τους παίκτες που στηρίχθηκε μέχρι
τώρα και έφθασε στην πρώτη θέση του πρωταθλήματος. Την απόφασή του θα την
πάρει λίγο πριν αρχίσει το ματς της Τούμπας. 
*** Σε ανακοίνωσή της η ΠΑΕ ΑΕΚ αναφέρει ότι σταμάτησε να καταβάλλει το
μίσθωμα τους δύο τελευταίους μήνες για τις εγκαταστάσεις των Θρακομακεδόνων,
γιατί κοινοποιήθηκε έγγραφο του Δήμου Αχαρνών που ενημέρωνε ότι η περιοχή
εντάχθηκε στο σχέδιο πόλεως και ότι στο μέρος αυτό προβλέπεται να
κατασκευαστούν σχολικά κτίρια. Επίσης, προσθέτει ότι ο χώρος δεν είναι
ιδιοκτησίας του Δημητρίου Τζίνη, αν και παρανόμως τις μίσθωνε στις
προηγούμενες διοικήσεις. 
*** Χθες έκοψαν την πίτα τους σε κεντρικό ξενοδοχείο των Αθηνών οι
παλαίμαχοι της ΑΕΚ. οι οποίοι τίμησαν τους Χ. Ιακώβου, Γ. Διακογιάννη, Μ.
Τριανταφυλλόπουλο, Χ. Νικολόπουλο, Θ. Κασίμη, Γ. Δαρίβα, Β. Πανάκη, Γ. Κούδα,
Σ. Σαράφη, Ν. Μήλα, Ε. Στέβη, Χ. Αρδίζογλου, Π. Ραβούση, Α. Καρακίνη, Τ.
Καραγκιοζόπουλο, Ε. Βαβαβέλο, Θ. Ζαγοράκη και δύο οπαδούς, τους Δ. Χατζηχρήστο
και Β. Χαρισόπουλο.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17260O041</ED>
<ID>
ID:305191

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: Στο κυνήγι του τίτλου... ερήμην των φορ
</H5><H2>Το άγχος βαραίνει τα πόδια των επιθετικών
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΠΑΟ... για τίτλο; Ίσως. Το σίγουρο, όμως, είναι ότι ο Παναθηναϊκός κατάφερε να
διαψεύσει τους πάντες και να πραγματοποιήσει αποφασιστικό καμ-μπακ στην
επιχείρηση «πρωτάθλημα», που αποτελούσε τον πρωταρχικό στόχο από τις αρχές της
περιόδου, αλλά εξελίχθηκε σε κακόγουστο αστείο. Και λογικό είναι μαζί με τη
δυναμική επιστροφή των οπαδών του στη Λεωφόρο να επανέρχεται σιγά σιγά η πίστη
και η αυτοπεποίθηση στο στρατόπεδο των ποδοσφαιριστών. Ωστόσο, εύκολα μπορεί
να διαπιστώσει κάποιος ότι από τον Παναθηναϊκού του «γουρλή» Μαρκαριάν,
απουσιάζει αισθητά η πεμπτουσία του ποδοσφαίρου. Δηλαδή το γκολ. Ή, καλύτερα,
το εύκολο γκολ. 
Οι χιλιάδες οπαδοί του «Τριφυλλιού» που κατακλύζουν στα τελευταία παιχνίδια τη
Λεωφόρο, στο τέλος αποχωρούν ναι μεν χαρούμενοι από το τελικό σκορ, αλλά
συγχρόνως προβληματίζονται για τη βασανιστική εικόνα που παρουσιάζει η ομάδα
τους. «Άλλη φορά θα έχουμε μαζί μας ένα ταβόρ, διότι δεν αντέχεται άλλο
καρδιοχτύπι» είπε χαρακτηριστικά ένας οπαδός του ΠΑΟ στον φίλο του μετά το
τέλος του αγώνα με τον Πανιώνιο, περιγράφοντας το ηρεμιστικό χάπι... 
Το ζητούμενο αυτήν τη στιγμή για τον Παναθηναϊκό είναι η επίτευξη του γκολ.
Διότι στα τελευταία παιχνίδια η απόδοση των «πρασίνων» έχει ανέβει αισθητά.
Προχθές κόντρα στον Πανιώνιο χάθηκαν τουλάχιστον πέντε κλασικές ευκαιρίες. Το
ίδιο συνέβη στο ματς με τον Εθνικό Αστέρα, αλλά και στο ματς Κυπέλλου εναντίον
του Ηρακλή, όπου ο ΠΑΟ αποκλείστηκε. Το τελευταίο πρόβλημα που αναμενόταν να
αντιμετωπίσει φέτος ο Παναθηναϊκός είναι το σκοράρισμα, διαθέτοντας πληθώρα
σπουδαίων επιθετικούς. Και όμως, όλα μπορούν να συμβούν και οι Ολιζαντέμπε,
Βλάοβιτς, Κωνσταντίνου να στέκονται ανίκανοι να στείλουν την μπάλα στα δίχτυα
και να τα καταφέρνουν περίφημα οι αμυντικοί Γκούμας, Κυργιάκος. 
Ολιζαντέμπε και Κωνσταντίνου έχουν χάσει την επαφή τους με τα δίχτυα

Τι φταίει για την επιθετική δυστοκία των «πρασίνων»; Ο προπονητής έριξε τις
«ευθύνες» στην πίεση. Είναι ηλίου φαεινότερο ότι οι «πράσινοι» επιθετικοί
είναι φορτισμένοι ψυχολογικά και κάθε φορά που βρίσκονται σε απόσταση αναπνοής
από το γκολ τα πόδια τους «βαραίνουν» και οι αντίπαλοι τερματοφύλακες
μετατρέπονται σε... ήρωες. Από τη στιγμή που το «Τριφύλλι» επέστρεψε για τα
καλά στο κυνήγι του τίτλου, η γραμμή πυρρός της ομάδας αισθάνεται έντονα
χιλιάδες μάτια στο γήπεδο να είναι «κρεμασμένα» από πάνω της και το άγχος την
κυριεύει, με αποτέλεσμα να χαραμίζονται σπουδαίες ευκαιρίες. 
Ακόμα και ο «ψυχρός» Ολιζαντέμπε, ο οποίος σκόραρε με μεγάλη ευκολία και δεν
καταλάβαινε από έδρες και πίεση, έχει «θολώσει» για τα καλά! Ο πάντα
δραστήριος Βλάοβιτς σημαδεύει τα... δοκάρια, ενώ ο Κωνσταντίνου προτιμάει
το... άουτ. Αποτέλεσμα; Στα τελευταία δύο κρίσιμα παιχνίδια σκόρερ
«βαπτίστηκαν» αμυντικοί και μέσοι (Μπασινάς, Γκούμας, Κυργιάκος). Ο Μαρκαριάν
πιστεύει ακράδαντα ότι το πρόβλημα του άγχους και της πίεσης θα ξεπεραστεί
σύντομα και οι επιθετικοί θα βρουν και πάλι τον στόχο τους. Όμως, ο κόσμος του
ΠΑΟ ανησυχεί βλέποντας τη δυστοκία στο σκοράρισμα, αφού θεωρεί ότι η τύχη του
τελευταίου λεπτού κάποια στιγμή θα εγκαταλείψει την ομάδα. 
ΟΙ ΔΙΕΘΝΕΙΣ 
Πάντως, από τις αρχές της επόμενης εβδομάδας ο Ουρουγουανός τεχνικός θα μείνει
σχεδόν... μόνος του στην Παιανία, αφού θα φύγουν 15 παίκτες που έχουν
υποχρεώσεις με τις εθνικές τους ομάδες. 
Ήδη, στην Εθνική Ελλάδας έχουν κληθεί έξι παίκτες, αφού ο Παναθηναϊκός
αποτελεί τη βάση της. Οι Νικοπολίδης, Κυργιάκος, Σεϊταρίδης, Λυμπερόπουλος,
Καραγκούνης και Μπασινάς θα είναι στην αποστολή της ελληνικής ομάδας για το
φιλικό με τη Σουηδία (13/02), ενώ την ίδια ημέρα οι Κοτσόλης και Πίτσος θα
αγωνιστούν στον αντίστοιχο αγώνα των Ελπίδων. Να σημειώσουμε ότι ο Ντέρεκ
Μπόατεγκ αναμένεται στο τέλος της εβδομάδας. Αυτό που σκέφτονται, πλέον, στον
Παναθηναϊκό είναι το δύσκολο ματς με τον ΟΦΗ στην Κρήτη. Το ευχάριστο για τον
Μαρκαριάν είναι ότι θα έχει όλους τους παίκτες στη διάθεσή του για το ματς στο
Ηράκλειο, αφού αναμένεται σήμερα να φτάσει η μπλε κάρτα του Γιάρνι, ενώ
εξέτισαν την ποινή τους και επιστρέφουν οι Κυργιάκος και Μίκαελσεν.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17260O042</ED>
<ID>
ID:305236

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O04&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Κορμός από ΑΕΚ, ΠΑΟ και ΠΑΟΚ
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Σε Εθνική ΠΑΟ, ΑΕΚ και ΠΑΟΚ, με ορισμένους παίκτες από τις τρεις - τέσσερις
ομάδες, ακόμη και τους ξενιτεμένους, φαίνεται να καταλήγει ο ομοσπονδιακός
προπονητής Ότο Ρεχάγκελ. Ο Γερμανός προπονητής ανακοίνωσε χθες τους 20
διεθνείς για το φιλικό με τη Σουηδία (13 Φεβρουαρίου στις 7 μ.μ., στο
Χαριλάου), εκ των οποίων οι 14 προέρχονται από ΑΕΚ, ΠΑΟΚ και Παναθηναϊκό. 
Συγκεκριμένα, από τους «πράσινους» εκλήθησαν οι Νικοπολίδης, Σεϊταρίδης,
Κυργιάκος, Φύσσας, Καραγκούνης, Λυμπερόπουλος, από τον ΠΑΟΚ οι Κατσαμπής,
Καφές, Γεωργιάδης, Κωνσταντινίδης και από την ΑΕΚ οι Ζαγοράκης, Τσάρτας,
Κασάπης, Νικολαΐδης. Οι ξενιτεμένοι είναι οι Νταμπίζας

(Νιούκαστλ), Βρύζας (Περούτζια), Μαχλάς (Άγιαξ), ενώ την 20άδα συμπληρώνουν οι
Χαλκιάς (Ηρακλής), Πατσατζόγλου (Ολυμπιακός) και Χαριστέας (Άρης). 
Και αν η άποψη του Ότο Ρεχάγκελ για τη δημιουργία ενός ισχυρού κορμού γύρω από
τον οποίο θα «χτίσει» τη νέα εθνική ομάδα έχει τύχει μέχρι τώρα θετικής
αποδοχής, έκπληξη αποτελεί η μη κλήση στο αντιπροσωπευτικό συγκρότημα του
γκολκίπερ του Άρη, Φάνη Κατεργιαννάκη, ο οποίος τον τελευταίο καιρό διανύει
περίοδο φόρμας. 
ΟΙ ΕΛΠΙΔΕΣ 
Ο Ανδρέας Μιχαλόπουλος ανακοίνωσε τα ονόματα των ποδοσφαιριστών που θα
συμμετάσχουν στην αποστολή της Εθνικής Ομάδας Ελπίδων για τον φιλικό αγώνα με
την αντίστοιχη της Σουηδίας, την Τετάρτη 13.2.2002 και ώρα 15.00, στο Δημοτικό
Στάδιο Λιτοχώρου και είναι: Παπαδόπουλος (Μπέρνλι), Αμανατίδης (Γκρόιτερ
Φιρτ), Βαγγελής (Σιένα), Ταυλαρίδης (Άρσεναλ), Κοτσόλης, Πίτσος
(Παναθηναϊκός), Αναστασόπουλος, Πέτρου, Βάλλας (SKODA Ξάνθη), Λουμπούτης,
Θεοδωρίδης, Καζαντζής (Άρης), Νάστος (ΠΑΟΚ), Κυριαζής, Βακουφτσής (Ηρακλής),
Γήττας (Γιάννινα), Σαλπιγγίδης (Καβάλα), Κατσουράνης (Παναχαϊκή), Κουτελιέρης
(Μαρκό), Ταραλίδης (Πανηλειακός), Αγρίτης (Αιγάλεω), Μουτίδης (Πανσερραϊκός).

*** To ποσό των 15.769.030 ευρώ (5.373 δισ. δρχ.) εκταμιεύθηκε με
απόφαση του υφυπουργού Αθλητισμού Γιάννη Κουράκη για την πρώτη δόση της
τακτικής επιχορήγησης προς τις Αθλητικές Ομοσπονδίες για το 2002.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17260O051</ED>
<ID>
ID:305192

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Φωνές για τον διαιτητή
</H2>
Για αλλοίωση αποτελέσματος στο παιχνίδι με τον Παναθηναϊκό κατηγορεί τον
διαιτητή Σπυρόπουλο από τον σύνδεσμο Φθιώτιδας η ΠΑΕ Πανιώνιος. Στην
ανακοίνωση που εξέδωσε χθες η διοίκηση της ομάδας της Νέας Σμύρνης, μεταξύ
άλλων, αναφέρει: «Την Κυριακή όλοι εμείς στον Πανιώνιο αισθανθήκαμε αηδία,
βλέποντας την αδικία εις βάρος της ομάδας μας από τον νέο χειρουργό-διαιτητή
κ. Σπυρόπουλο, ο οποίος αλλοιώνοντας το αποτέλεσμα του αγώνα γύρισε το
ποδόσφαιρο χρόνια πίσω, φέρνοντας στη μνήμη τον περίφημο Γιώργο Σπανέα, από
τον οποίο δεν έχει να ζηλέψει τίποτα. Έσφαξε τον Πανιώνιο με το γάντι».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17260O052</ED>
<ID>
ID:305237

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O05&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Φαβορί ο Αναστόπουλος
</H2>
Σήμερα το μεσημέρι αναμένεται στην Πάτρα ο Νίκος Αναστόπουλος, ο οποίος, όπως
δείχνουν τα πράγματα, θα είναι ο νέος τεχνικός της Παναχαϊκής. Ο πρώην διεθνής
άσος του Ολυμπιακού μίλησε χθες δύο φορές με τον πρόεδρο της αχαϊκής ΠΑΕ κ.
Λουκόπουλο και συμφώνησε να μεταβεί σήμερα στην Πάτρα για να συζητήσουν από
κοντά το θέμα της συνεργασίας τους. Χθες στην πρωτεύουσα της Αχαΐας πήγε ο ο
Σπύρος Λιβαθηνός για να τακτοποιήσει προσωπικές του υποθέσεις και να
αποχαιρετήσει τους παίκτες της Παναχαϊκής. Ο Έλληνας τεχνικός από το βράδυ της
Κυριακής αποτελεί παρελθόν για την ομάδα της Αχαΐας, καθώς συμφώνησε με τον
πρόεδρο της ΠΑΕ κ. Λουκόπουλο να λυθεί συναινετικά η συνεργασία τους.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17260O053</ED>
<ID>
ID:305273

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O05&aa=3</URL></REF>


Article

<CATEGORY>vin10</CATEGORY>

 <H5>ΧΑΤΖΑΡΑΣ
</H5><H2>«Ο δρόμος ακόμη είναι μακρύς»
</H2>
Χαμηλούς τόνους κρατούν στο Αιγάλεω παρά την ανοδική πορεία της ομάδας. Ο
Γιώργος Χατζάρας, τεχνικός της ομάδας του «Σίτυ», δήλωσε χθες: «Το ματς με την
Παναχαϊκή ανήκει στο παρελθόν. Πρέπει να αυτοσυγκεντρωθούμε στο δύσκολο
παιχνίδι της Κυριακής με την ΑΕΚ. Ο δρόμος ακόμη είναι μακρύς»... 
Την Κυριακή, στον αγώνα με την ΑΕΚ, θα επανέλθουν οι Σκοπελίτης και
Αντονετί, οι οποίοι εξέτισαν τις ποινές τους. Έτσι, η ομάδα θα παραταχθεί κομπλέ.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17260O054</ED>
<ID>
ID:305297

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O05&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Νο 66 στον κόσμο η Δανιηλίδου
</H2>
Μία θέση υψηλότερα στην παγκόσμια κατάταξη είναι αυτήν την εβδομάδα η Λένα
Δανιηλίδου. Η Ελληνίδα πρωταθλήτρια του τένις ανέβηκε στο Νο 66, παρά το
γεγονός ότι δεν κατάφερε να αγωνιστεί στο κυρίως ταμπλό του τουρνουά Όπεν Γκαζ
στο Παρίσι. Η Δανιηλίδου νίκησε την Αντριάνα Τζέρσι από την Τσεχία (Νο 76) με
6-1, 6-1, αλλά στη συνέχεια αποκλείστηκε από τη Γαλλίδα Καμίν Πιν (Νο 176) με
6-3, 6-1. Η Δανιηλίδου θα αγωνιστεί την επόμενη εβδομάδα σε τουρνουά στο
Ντακάρ (170.000 δολαρίων).
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17260O055</ED>
<ID>
ID:305315

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O05&aa=5</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Αναζητεί σύμβουλο
</H2>
Διαγωνισμό για την πρόσληψη συμβούλου για τη «μελέτη λειτουργικών σχεδίων
δράσης που θα πρέπει να ενεργοποιηθούν σε περίπτωση που επέλθει ένα ζημιογόνο
γεγονός» προκήρυξε χθες η Οργανωτική Επιτροπή «Αθήνα 2004». 
Ο εν λόγω σύμβουλος θα πρέπει να καταγράψει όλες τις πιθανές και απίθανες
αιτίες δημιουργίας κρίσεων κατά τη διάρκεια των Ολυμπιακών Αγώνων και να
προτείνει λύσεις για την αντιμετώπιση καθεμιάς. Όπως τονίζεται από την ΟΕΟΑ,
στόχος είναι να γίνει αναλυτική καταγραφή όλων των πιθανών αιτίων κρίσεων -
εκτός από τρομοκρατικό χτύπημα, που είναι θέμα Ασφάλειας - και να εκπονηθούν
αναλυτικά επιχειρησιακά σχέδια δράσης σε κάθε περίπτωση. 
Σεισμοί, πλημμύρες, πυρκαγιές, αλλά και διαρροή αερίων ή πρόβλημα στην
παροχή ρεύματος θα μπουν στο μικροσκόπιο προκειμένου να προετοιμαστεί η
αντιμετώπισή τους.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17260O056</ED>
<ID>
ID:305323

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O05&aa=6</URL></REF>


Article

<CATEGORY>vin10</CATEGORY>

 <H5>ΜΙΤΙΝΓΚ ΥΨΟΥΣ: Στο Νέο Ηράκλειο
</H5><H2>Άλμα στα 2,24 μ. ο Κοκότης
</H2>
Επίδοση-υπόσχεση από τον Δημήτρη Κοκότη χθες στο Νέο Ηράκλειο

Το 2,24 του Δημήτρη Κοκότη που απέτυχε στα 2,28, αλλά κατέκτησε την 3η θέση
ήταν ό,τι καλύτερο από ελληνικής πλευράς στο υψηλού θεάματος διεθνές μίτινγκ
άλματος εις ύψος του Νέου Ηρακλείου. 
Στους Άνδρες πρώτευσε ο Ουκρανός Αντρέι Σοκολόφσκι με 2,30, τη 2η θέση
κατέλαβε ο Λευκορώσος Γκενάντι Μορόζ με 2,26, ενώ ο Ρώσος, 2ος στον κόσμο στο
Έντμοντον το 2001, Γιάροσλαβ Ριμπάκοφ έμεινε στα 2,21. 
Από πλευράς άλλων Ελλήνων ο Λάμπρος Παπακώστας απέτυχε στο αρχικό ύψος 2,21, ο
Γιώργος Μπόχτσιος έκανε ατομικό ρεκόρ με 2,18, ενώ ο άτυχος στάθηκε ο Γιάννης
Καλαιτζίδης αφού χτύπησε στο κεφάλι σε κάμερα τοποθετημένη στον στύλο στο ύψος
του πήχυ και του έγιναν ράμματα. 
Στις Γυναίκες η νεαρή Ρωσίδα Μαρίνα Κούπτσοβα επρώτευσε με 1,96, ενώ 2η
κατετάγη με το ίδιο ύψος η Βουλγάρα Βενελίνα Βένεβα και 3η με 1,90 η Ρωσίδα
Γελένα Γκουλιάγεβα. Στο 1,90 (εθνικό ρεκόρ) και η Τουρκάλα Καντελάκ Κιλιντσέρ,
με αρραβωνιαστικό και προπονητή τον σπρίντερ Ρεσάτ Ογκούζ, ο οποίος ήταν παρών
στον αγώνα, παρότι προχθές υπέστη καρδιακό επεισόδιο (ισχαιμικό σύνδρομο
γνωμάτευσαν οι γιατροί στο «Τζάνειο») και μάλλον σταματά τον αθλητισμό.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17260O061</ED>
<ID>
ID:305193

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O06&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Η Ορεστιάδα στο φάιναλ φορ
</H2>
Η Ορεστιάδα έγινε χθες η τέταρτη ομάδα του φάιναλ φορ του Κυπέλλου Ελλάδας
βόλεϊ ανδρών, νικώντας γηπεδούχος τον ΟΠΕ Ρεθύμνου με 3-1 (25-19, 25-21,
27-29, 25-18) και μετέχει σήμερα το μεσημέρι στην κληρωτίδα των ημιτελικών
μαζί με τους Ηρακλή, ΠΑΟΚ και Νίκαια. Επεστράφησαν με απόφαση του ΑΣΕΑΔ οι
βαθμοί που είχαν αφαιρεθεί για οφειλές προς τον προπονητή Χρήστο Παπαδόπουλο
και η ΑΕΚ παραμένει στην τελευταία θέση, αλλά με 6 βαθμούς και όχι με -15... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17260O062</ED>
<ID>
ID:305238

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O06&aa=2</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17260O063</ED>
<ID>
ID:305274

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O06&aa=3</URL></REF>


Article

<CATEGORY>vin10</CATEGORY>

 <H5>ΠΕΤΡΟΠΟΥΛΟΣ: ΓΥΡΙΣΕ ΠΑΛΙ ΤΗΝ ΠΛΑΤΗ ΣΤΟΝ ΟΛΥΜΠΙΑΚΟ </H5><H2>Και πάλι όχι
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Αν στον Ολυμπιακό ξέχασαν ότι τους γύρισε το καλοκαίρι την πλάτη είναι βέβαιο
πως θα θυμούνται για πολλά χρόνια πως επανέλαβε το ίδιο την Κυριακή. Όχι μόνο
γιατί γνώρισαν μία από τις πιο αναπάντεχες ήττες στην ιστορία της Α1, αλλά και
διότι αυτή τη φορά στην πλάτη του υπήρχε φαρδύ-πλατύ το όνομά του:
Πετρόπουλος. 
Πετρόπουλος Χρήστος, του Στυλιανού και της Τερέζας. Ο τρελο-Χρήστος, όπως τον
αποκαλούσαν στην Ηλιούπολη, όταν ξεκίνησε να «μπιστάει» την μπάλα στα ανοικτά
γήπεδα της περιοχής. «Τρελο-Χρήστος» παραμένει και τώρα, αν και
οικογενειάρχης, αν και ζυγώνει τα 32. 
«Πάντα παίζω ακολουθώντας το ένστικτό μου. Αν το σκεφτώ και το σχεδιάσω θα τα
χαλάσω όλα. Ο προγραμματισμός δεν μου ταιριάζει. Εξάλλου, δεν υπάρχει και μια
παροιμία που λέει ότι "όταν κάνει ο άνθρωπος σχέδια τα βλέπει ο Θεός και
γελάει";. Έτσι λειτουργώ και μέχρι τώρα μου έχει βγει σε καλό» απαντά ο
Πετρόπουλος, που ήταν ο κορυφαίος της Νήαρ Ηστ στην εντυπωσιακή νίκης της επί
του Ολυμπιακού. Εξ ου και πήρε τη δεύτερη θέση (πίσω από τον Μποντίρογκα) στην
ψηφοφορία του ΕΣΑΚΕ για τον MVP της αγωνιστικής. 
Χρήστος Πετρόπουλος. «Πάντα παίζω ακολουθώντας το ένστικτό μου. Αν το σκεφτώ
και το σχεδιάσω θα τα χαλάσω όλα»

«Δεν σας κρύβω ότι κάπου, στο πίσω μέρος του μυαλού μας, υπήρχε κρυμμένος ο
πόθος και η ελπίδα για τη νίκη. Για να φθάσουμε σε αυτήν παίξαμε καλά. Αλλά
στη διάρκεια του αγώνα όλα ήταν με το μέρος μας, φανήκαμε τυχεροί στα κρίσιμα
σημεία, ο Ολυμπιακός έκανε λάθη και εμείς τα εκμεταλλευτήκαμε» λέει με
περίσσεια ειλικρίνεια ο 32χρονος γκαρντ, ο οποίος λίγο έλειψε να αγωνιζόταν
στην ομάδα που έριξε την Κυριακή στο καναβάτσο. 
«Όταν ήρθε η πρόταση είχα, ήδη, υπογράψει στη Νήαρ Ηστ. Ήθελα πολύ να πάω.
Όλοι οι παίκτες έχουν όνειρο να αγωνιστούν κάποτε σε μια τόσο μεγάλη ομάδα. Θα
μπορούσα να δημιουργήσω πρόβλημα. Να ζητήσω να μην ισχύσει το συμβόλαιο. Τι θα
έκαναν; Θα κρατούσαν με το ζόρι έναν παίκτη που δεν θα ήθελε να αγωνιστεί στην
ομάδα τους; Δεν ήταν, όμως, του χαρακτήρα μου. Πριν από την υπογραφή έδωσα τον
λόγο μου και από τότε είχε επισφραγιστεί η συνεργασία μου με την ομάδα» εξηγεί
ο Πετρόπουλος για το «ναυάγιο» της μεταγραφής του στον Ολυμπιακό.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17260O071</ED>
<ID>
ID:305194

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O07&aa=1</URL></REF>


Article

<CATEGORY>vin10</CATEGORY>

 <H5>ΛΙΑΔΕΛΗΣ: Έρχεται στην Αθήνα να πανηγυρίσει νίκη κόντρα στην ΑΕΚ
</H5><H2>Φοβού τον... Έλληνα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Την πρώτη φορά εφέτος που ο Παναγιώτης Λιαδέλης αντιμετώπισε την ΑΕΚ στο ΟΑΚΑ
με τη φανέλα του ΠΑΟΚ έχασε τη νίκη στην παράταση. Ο Βολιώτης γκαρντ, που
αγωνίζεται πλέον στην Ουράλ Γκρέιτ, έρχεται από τα παγωμένα Ουράλια Όρη στη
ζεστή Αθήνα στοχεύοντας να πανηγυρίσει αύριο το βράδυ! 
«Φοβού τον Έλληνα», λοιπόν, ο οποίος στο διάστημα ενός μηνός που βρίσκεται
στη ρωσική ομάδα (παίζει με το 12) έχει καταφέρει να κερδίσει τις εντυπώσεις,
ενώ στον τελευταίο αγώνα πρωταθλήματος πέτυχε 26 π.! 
«Έχω ανανεωθεί, γιατί σκέφτομαι μόνο το μπάσκετ. Όσον καιρό ήμουν στον ΠΑΟΚ
ασχολούμασταν με οτιδήποτε άλλο εκτός από αυτό! Το θετικό για μένα είναι το
άψογο κλίμα και οι υψηλοί στόχοι». 
Ο 27χρονος γκαρντ αναφέρθηκε στην κρισιμότητα του αγώνα: «Είναι κλειδί για
την πορεία μας στην Ευρώπη. Θα προσπαθήσουμε να μείνουμε συγκεντρωμένοι και να
ελέγξουμε τον ρυθμό». 
Σε ό,τι αφορά τη «μονομαχία» του με τον Κρις Καρ, δήλωσε: «Όταν είχα έρθει
με τον ΠΑΟΚ δεν ήταν στην ΑΕΚ. Αμερικανός είναι, ασφαλώς θα ξέρει μπάσκετ,
όμως δεν φοβάμαι. Αυτή είναι η δουλειά μου. Στη θέση όπου αγωνίζομαι υπάρχουν
πολλοί Αμερικανοί, ψηλότεροι από μένα και δυνατοί, όμως τους παλεύω με ψυχή
και τα καταφέρνω». 
Στην εξέδρα θα είναι πολλοί συγγενείς του, ενώ δεν έκρυψε τη χαρά του για
την επιστροφή στην Ελλάδα: «Δεν έχω μπει στο αεροπλάνο, όμως ήδη... πετάω! Μου
έλειψε η Ελλάδα και ευτυχώς που αντιμετωπίζω την ΑΕΚ και μου δόθηκε η ευκαιρία
για το ταξίδι».
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17260O072</ED>
<ID>
ID:305239

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O07&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Η νοοτροπία πολλών παικτών θυμίζει... ερασιτέχνες </H5><H2>Επιστροφή στο... παρελθόν για τους «ερυθρόλευκους»
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Μία ντουζίνα χρόνια πίσω γύρισε ο Ολυμπιακός την Κυριακή, χάνοντας στην
Καισαριανή από τη Νήαρ Ηστ. Ήταν η 3η συνεχόμενη ήττα των Πειραιωτών στο
πρωτάθλημα, ύστερα από αυτές με Παναθηναϊκό και ΑΕΚ, κάτι που είχε να συμβεί
από την περίοδο της... ανυποληψίας των «ερυθρολεύκων». Ήταν την περίοδο
1990-'91 όταν οι Πειραιώτες γνώριζαν το ένα στραπάτσο μετά το άλλο. Αρχικά
δέχθηκαν τριπλό πλήγμα από την 3η έως και την 5η αγωνιστική, χάνοντας κατά
σειρά από την ΑΕΚ (96-75), εντός από τον Άρη (105-89) και από το Περιστέρι
(111-109), αλλά είχαν ακόμα πιο αρνητικό σερί στο φινάλε της κανονικής
περιόδου όταν έκαναν πέντε «κολλητές» ήττες. 
Τρεις εντός έδρας από τον Παπάγου στην 18η αγωνιστική (83-79), τον ΠΑΟΚ την
20ή (98-80) και τον Ηρακλή την 22η (92-79), αλλά και δύο εκτός από τον
Πανιώνιο τη 19η (102-93) και από τον Παναθηναϊκό την 21η (96-75). 
Βέβαια, υπάρχουν και οι πιο αισιόδοξοι που θυμίζουν πως την περίοδο 1992-'93,
με τον Γιάννη Ιωαννίδη, στο πρώτο παιχνίδι της χρονιάς, ο Ολυμπιακός έχασε από
τη Δάφνη στην παράταση και τερμάτισε 4ος, κατακτώντας, πάντως, το πρωτάθλημα. 
Το θέμα είναι πως ο Λευτέρης Σούμποτιτς κατάλαβε από πρώτο χέρι την κατάσταση,
αφού πρέπει να αποβάλει ένα «άρρωστο» κομμάτι που έχει αυτή τη στιγμή η ομάδα
και δεν είναι εύκολο. Η νοοτροπία πολλών παικτών θυμίζει... ερασιτέχνες και θα
πρέπει να αλλάξει άμεσα, αν ο «Πίξι» θέλει να σώσει τα προσχήματα γι' αυτή τη
χρονιά. 
Δεν είναι δυνατόν το 50% της ομάδας (Φορντ) να συνεχίζει να βρίσκεται εκτός
ρυθμού και να εκνευρίζεται με το παραμικρό σε αποφάσεις των διαιτητών. Είναι
ένα σκηνικό που παρουσιάζεται από την αρχή της χρονιάς και είναι ενδεικτικό
για την κατάσταση η οποία επικρατεί πολλές φορές στην ομάδα. 
Ο Σούμποτιτς μπορεί να είχε βρεθεί σε δύσκολη θέση και στον Παναθηναϊκό (όταν
έπρεπε να μαζέψει την ομάδα μετά τον αποκλεισμό από την Ευρωλίγκα), όμως, είχε
από την αρχή της χρονιάς την ευθύνη και γνώριζε πολύ καλύτερα τη χημεία της
ομάδας που είχε κτίσει, καθώς και τις αντιδράσεις των παικτών. Γι' αυτό και
τώρα βρίσκεται μπροστά στο πιο δύσκολο στοίχημα της καριέρας του.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17260O073</ED>
<ID>
ID:305275

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O07&aa=3</URL></REF>


Article

<CATEGORY>vin10</CATEGORY>

 <H5>ΚΑΛΑΪΤΖΗΣ </H5><H2>Χρειαζόμουν αυτή τη νίκη
</H2>
«Από τον αγώνα με τον ΠΑΟΚ στην Πυλαία και την επανεμφάνισή μου, εγώ κρατάω τη
νίκη της ομάδας». Το «παρών» που δήλωσε ο Γιώργος Καλαϊτζής ήταν βροντερό. Η
τετράμηνη απουσία του από τα παρκέ μπορεί να άλλαξε πολλά, όμως, όπως
προκύπτει και από τα χθεσινά λεγόμενά του, σίγουρα παραμένει το ίδιο σεμνός
και πάντα μετρημένος! Ο διεθνής πλέι μέικερ στο ντεμπούτο του στο φετινό
πρωτάθλημα έβαλε τη σφραγίδα του στην νίκη του Παναθηναϊκού, ο οποίος
παρέμεινε σε τροχιά-πρωτιάς! Ωστόσο, ο διεθνής πλέι μέικερ αποφεύγει
διακριτικά τη συζήτηση επί προσωπικού: «Είναι όντως σημαντικό το ότι κερδίσαμε
στην πρώτη μου εμφάνιση ύστερα από απουσία τεσσάρων μηνών, αλλά και το γεγονός
ότι συνοδεύτηκε η νίκη από μια δική μου καλή εμφάνιση. Το χρειαζόμουν αυτό και
αγωνιστικά και ψυχολογικά. Από εκεί και πέρα δεν σημαίνει τίποτα περισσότερο.
Σημασία έχει η νίκη του ΠΑΟ» εξηγεί ο Καλαϊτζής.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17260O074</ED>
<ID>
ID:305298

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O07&aa=4</URL></REF>


Article

<CATEGORY>vin10</CATEGORY>

 <H5>ΣΑΠΟΡΤΑ
</H5><H2>Αναζητούν νίκη με προοπτική
</H2>
Ηρακλής και Πανιώνιος αγωνίζονται εκτός έδρας στην αποψινή τελευταία
αγωνιστική της πρώτης φάσης του Κυπέλλου Σαπόρτα. Και οι δύο ομάδες θέλουν
νίκη, προκειμένου να πλασαριστούν στην καλύτερη δυνατή θέση, εν όψει των πλέι
οφ. 
Ο Ηρακλής αντιμετωπίζει στο Πέζινοκ την ισόβαθμή του στην πρώτη θέση
Σλοβακοφάρμα (20.00) και με νίκη θα βρει στον δρόμο του στην επόμενη φάση την
πολωνική Ανβίλ. Επιπλέον κίνητρο για τον Ηρακλή είναι το ότι στην περίπτωση
νίκης θα παίξει τους επαναληπτικούς αγώνες στην έδρα του, έως την ημιτελική
φάση. «Είμαστε σε καλή κατάσταση, αλλά θα πρέπει να παραμείνουμε
συγκεντρωμένοι, για να πάρουμε τη νίκη», είπε ο Κ. Πιλαφίδης. 
Ο Πανιώνιος αντιμετωπίζει στη Μαδρίτη την Εστουντιάντες (21.00) και με νίκη θα
είναι δεύτερος στον Β' Όμιλο, με προοπτική να αντιμετωπίσει στην επόμενη φάση
τη Στρασμπούρ ή την Τουρκ Τέλεκομ. Αν ηττηθεί, θα περιμένει και το αποτέλεσμα
του αγώνα Νταρουσάφακα - Χάποελ. Με νίκη της ισραηλινής ομάδας θα είναι
τέταρτος ενώ με ήττα, τρίτος. Σε αυτήν την περίπτωση θα αντιμετωπίσει μία από
τις Βαλένθια, Ούντινε. Το πρόβλημα για τον Παναγιώτη Γιαννάκη είναι ο
τραυματισμός του Κένιον Τζόουνς.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17260O075</ED>
<ID>
ID:305316

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O07&aa=5</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ </H5><H2>Πτήση με το... φάντομ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Συμπαίκτες το πρώτο μισό της δεκαετίας του '80, ο Τάκης Λεμονής με τον Νίκο
Σαργκάνη εξακολουθούν να διατηρούν άριστη σχέση. 
***Σκεφθείτε ότι ακόμη και στη Θεσσαλονίκη ακολούθησε ο παλαίμαχος
τερματοφύλακας τον άλλοτε δεξιοτέχνη δεξιό ακραίο και νυν προπονητή του
Ολυμπιακού. 
***Μάλιστα, ο Λεμονής άφησε την πτήση της επιστροφής Κυριακή βράδυ και
ακολούθησε ραντεβού με τον Σαργκάνη. Το τι θα ήθελε το «φάντομ», είναι φανερό. 
***Το καλοκαίρι η συνεργασία με τον Ιταλό γυμναστή των τερματοφυλάκων που
έφερε ο Μπιγκόν (τον θυμάστε, αλήθεια;) ολοκληρώνεται και ήδη στο Λιμάνι
αναζητούν τον αντικαταστάτη. Θα είναι ο Στρακόσα; Μήπως ο Σαργκάνης; Φυσικά,
πρέπει να είναι πρώτος απ' όλους ο Λεμονής! 
***Να τονιστεί εδώ και η ειδοποιός διαφορά. Ο μεν Λεμονής όταν έφυγε από τον
Πειραιά φόρεσε τα πράσινα του Λεβαδειακού, ενώ ο Σαργκάνης προτίμησε τα
πράσινα του Παναθηναϊκού.Ε, όσο να 'ναι, κάποια δυσκολία παρουσιάζεται στα
σχέδια... 
Στην ΑΕΚ οι παίκτες ετοιμάζονται για την (αυριανή ) ρεβάνς στην Τούμπα και οι
διοικητικοί για νέες μάχες στις αίθουσες των Δικαστηρίων. Ασφαλώς θα έχετε ήδη
πληροφορηθεί την ανακοίνωση της ΠΑΕ με την οποία επιχειρείται να δικαιολογηθεί
το «δεν πληρώνω - δεν πληρώνω» προς τον ιδιοκτήτη του προπονητικού κέντρου. 
***Αυτό ίσως που δεν έχει γίνει ευρέως γνωστό είναι το εξής: η ΑΕΚ ήδη
χρωστάει περί τα 16 εκατ. για το νοίκι, αλλά και ένα ποσό για το νερό που
φτάνει στους Θρακομακεδόνες με... βυτιοφόρο! 
***Το πότισμα κοστίζει. Όμως τα δύο γήπεδα είναι σε καλύτερη κατάσταση από τον
αγωνιστικό χώρο της Νέας Φιλαδέλφειας, εκεί όπου οι ελάχιστοι εναπομείναντες
υπάλληλοι, θέλουν αλλά δεν μπορούν! 
Οι διεργασίες στους πάγκους των ομάδων της Α' Εθνικής συνεχίστηκαν και κατά τη
χθεσινή ημέρα. Η πρεμιέρα του δευτέρου γύρου αποδείχθηκε κύκνειο άσμα για την
προπονητική καριέρα και του Σπύρου Λιβαθηνού στον πάγκο της Παναχαϊκής. 
***Μόνο που ο Λιβαθηνός αμέσως βρήκε εργασία. Πού; Στην παλιά του γειτονιά,
στην Καισαριανή. Ξέχασε το «ό,τι είχα να δώσω το έδωσα» του περασμένου
καλοκαιριού και γύρισε να σώσει την ομάδα. Παρουσιάστηκε στους παίκτες και
αμέσως έφυγε για την Πάτρα προκειμένου να (απο)χαιρετίσει τους τέως. 
***Κάτι που δεν έκανε στον Εθνικό Αστέρα ο Νίκος Αλέφανος. Λέτε το...
Οτομπιάνκι να έκαψε τα λάδια και να μην έφτασε στην Καισαριανή ή μήπως ο «κυρ
Νίκος» ήταν ξεχασιάρης; 
***Σίγουρα, όμως, ορισμένοι ποδοσφαιριστές ήταν περισσότερο χαρούμενοι χθες. 
***Κάτι που ενδέχεται να συνέβη και στον Ακράτητο. Διότι η πρόσληψη Παθιακάκη
και η παραίτηση Σταθόπουλου δεν ήταν τόσο αιφνίδιες όσο τουλάχιστον φάνηκε. Οι
μυημένοι το γνώριζαν από το Σάββατο το βράδυ! 
Στη διαιτησία, ναι μεν ο Μ. Τεβεκέλης άφηνε να διαφανούν σοβαρά παράπονα για
την απόδοση του Τσαγκαράκη στο Ηρακλής - Ολυμπιακός, το πρωί της Δευτέρας
όμως... γέννησε άλλα! Και τόσο ο Κρητικός ρέφερι όσο και ο Σπυρόπουλος για το
ματς Παναθηναϊκού - Πανιωνίου, βγήκαν... λάδι! Ουδείς θα υποστεί κυρώσεις. 
***Και μη σκεφθεί ο οποιοσδήποτε ότι έχουμε... συμψηφισμούς στα πέναλτι. Του
Χαλκιά και του Ρανγκουέλ. Άσχετα αν ο αμυντικός του Πανιωνίου δεν είχε κανένα
λόγο να απλώσει το χέρι προς τον Φύσσα. 
Όσο για την ανακοίνωση του Αχιλλέα Μπέου, ήταν καυστική για τη διαιτησία και
μέχρις... εκεί. Χωρίς κάποια ιδιαίτερη έμπνευση, καθόσον ο άλλοτε συνεργάτης
του Γιώργος Σκούρτης είναι απών. Έχουμε μια λύση για τον κ. Μπέο. Να ακούει
κάθε πρωί τα σχόλια του Γ. Σκούρτη από το ραδιόφωνο στην ευρύτερη περιοχή
Κορινθίας και οι ανακοινώσεις του Πανιωνίου μπορεί να αποκτήσουν «χρώμα». 
***Ποιος απάντησε από τον Παναθηναϊκό στις κραυγές; Ουδείς! Διότι είτε ο
πρόεδρος Άγγελος Φιλιππίδης συνέχισε να... εξηγεί στον Γιάρνι τις δυνατότητες
του ΠΑΟ, είτε το κρατούσε από τον πρώτο γύρο. Όπου αν θυμάστε, είχαμε
«πράσινες φωνές»! 
Χθες είχαμε και τις κλήσεις του Ότο για το φιλικό της προσεχούς Τετάρτης με τη
Σουηδία στη Θεσσαλονίκη. Ο ομοσπονδιακός φαίνεται να... αναβάθμισε τον
Ολυμπιακό. Από το κανένας παίκτης, τώρα κάλεσε έναν του Ολυμπιακού! Τον
Πατσατζόγλου. Κάτι είναι κι αυτό... 
***Κατά τα άλλα, από τον Παναθηναϊκό εκλήθησαν... έξι (μπράβο!) και από
τέσσερις διεθνείς έχουν οι ΠΑΟΚ και ΑΕΚ. 
***Ωχ! Μάλλον θα εκνευριστεί κάποιος... ψηλός στη Θεσσαλονίκη, με δεδομένο ότι
ακολουθεί το ντέρμπι με τον Ολυμπιακό, ένα ματς που πάει για Σάββατο και για
τον ίδιο είναι «όλα τα λεφτά»!
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O081</ED>
<ID>
ID:305195

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΠΑΤΖΙΟ </H5><H2>Χάνει το Μουντιάλ
</H2>
Χάνει το Παγκόσμιο Κύπελλο ο Ρομπέρτο Μπάτζιο. Ο βετεράνος άσος της Μπρέσια
υποβλήθηκε χθες σε εγχείρηση χιαστών στο αριστερό του γόνατο και θα μείνει
εκτός γηπέδων για αρκετούς μήνες. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O082</ED>
<ID>
ID:305240

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=2</URL></REF>


Article

<CATEGORY>vin10</CATEGORY>

 <H5>ΣΤΑΤΙΣΤΙΚΗ </H5><H2>ΠΑΟ, ΠΑΟΚ στην 43η θέση! </H2>
Στην κορυφή της παγκόσμιας κατάταξης, που ανακοινώνει κάθε μήνα η Διεθνής
Ομοσπονδία Ιστορίας και Στατιστικής του Ποδοσφαίρου (IFFHS) για τον μήνα
Ιανουάριο, παρέμεινε η Λίβερπουλ. Οι «Κόκκινοι» συγκέντρωσαν 362 βαθμούς, 47
περισσότερους από τη δεύτερη Μπάγερν Μονάχου (315 β.) και 60 από την τρίτη
Ρεάλ Μαδρίτης (302 β.). Πρώτες ελληνικές ομάδες είναι ο Παναθηναϊκός με τον
ΠΑΟΚ, οι οποίοι φιγουράρουν στην 43η θέση της κατάταξης με 164 βαθμούς και
ακολουθούν η ΑΕΚ (48η με 161,5 βαθμοί) και ο Ολυμπιακός (73ος με 131,5
βαθμούς). <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O083</ED>
<ID>
ID:305276

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=3</URL></REF>


Article

<CATEGORY>vin10</CATEGORY>

 <H5>ΚΑΜΠΙΟΝΑΤΟ </H5><H2>Κρίσιμο ματς </H2>
Φωτιά έχει πάρει το ιταλικό ποδόσφαιρο εν όψει του μεγάλου παιχνιδιού της
επόμενης Κυριακής, Ρόμα - Γιουβέντους, το οποίο θα κρίνει σε μεγάλο βαθμό την
εξέλιξη του φετινού πρωταθλήματος. Η διαιτησία του συγκεκριμένου ματς
βρίσκεται στο επίκεντρο του ενδιαφέροντος με τον πρόεδρο της Ρόμα, Φράνκο
Σένσι, να προκαλεί αίσθηση ζητώντας ρέφερι από το εξωτερικό! Από την πλευρά
του ο Γάλλος επιθετικός της «Γηραιάς Κυρίας», Νταβίντ Τρεζεγκέ, προσπαθεί να
κατευνάσει τα πνεύματα λέγοντας:«Θέλω αυτήν την εβδομάδα να μιλήσουμε ελάχιστα
για διαιτητές». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O084</ED>
<ID>
ID:305299

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=4</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ </H5><H2>Νέα τραγωδία </H2>
Λίγες μόνο ημέρες από τον τραγικό χαμό, σε αυτοκινητιστικό δυστύχημα, του
ποδοσφαιριστή της Μπρέσια, Βιτόριο Μέρο, ένας ακόμη, ανάλογος, θάνατος
συγκλονίζει το ιταλικό ποδόσφαιρο... Όπως έγινε γνωστό, χθες, ο 20χρονος
αμυντικός της Κασίνα, Σιμόνε Ρεντίνι, σκοτώθηκε στον αυτοκινητόδρομο Φλωρεντία
- Λέγκχορν όταν το αυτοκίνητό του προσέκρουσε σε τοίχο.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O085</ED>
<ID>
ID:305317

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=5</URL></REF>


Article

<CATEGORY>vin10</CATEGORY>

 <H5>ΣΕΝΕΓΑΛΗ
</H5><H2>Θαυμασμός για την επέλαση
</H2>
Μία μία... καταπίνει η εθνική ομάδα της Σενεγάλης τις αντιπάλους της στον
δρόμο για την ημιτελική φάση του Κόπα Άφρικα. Χθες βράδυ πέταξε έξω το Κονγκό
(2-0) και δικαιολογημένα ο... βαμμένος οπαδός παρακολουθεί εκστασιασμένος τις
προσπάθειες των ποδοσφαιριστών.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O086</ED>
<ID>
ID:305324

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=6</URL></REF>


Article

<CATEGORY>vin10</CATEGORY>

 <H5>ΜΑΪΚΛ ΤΖΟΡΝΤΑΝ </H5><H2>Έχασε την ψυχραιμία του... </H2>
Αγρίεψε ο Μάικλ Τζόρνταν! Ο άσος των Ουίζαρντς καβγάδισε με τον Τζάλεν
Ρόουζ, στον αγώνα με τους Ιντιάνα Πέισερς, με αποτέλεσμα να δεχθούν και οι δύο
τεχνική ποινή. Ο Τζόρνταν πάντως είχε 16 πόντους στο β' μέρος (23 συνολικά)
και οδήγησε τους Ουίζαρντς στη νίκη με 109-89. Νέα καλή εμφάνιση από τον
Ιάκωβο Τσακαλίδη στο ΝΒΑ. Ο πρώην άσος της ΑΕΚ αγωνίστηκε ως βασικός στον
αγώνα των Φοίνιξ Σανς στο Γκόλντεν Στέιτ (89-88) και είχε πολύ καλή παρουσία
με δέκα πόντους (4/9 δίπ.), εννέα ριμπάουντ και δύο κοψίματα. Συμμετοχή (δύο
πόντοι με 1/1 σουτ) είχε και ο Αντώνης Φώτσης στο ματς των Μέμφις Γκρίζλις με
τους Σάρλοτ Χόρνετς (97-79). Άλλα αποτελέσματα: Μινεσότα - Σακραμέντο 107-112,
Ντάλας - Λ.Α. Λέικερς 94-101, Βοστώνη - Λ.Α. Κλίπερς 104-91, Πόρτλαντ - Σικάγο
101-96, Νέα Υόρκη - Μαϊάμι 83-94.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17260O087</ED>
<ID>
ID:305327

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O08&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Δύο νέα τουρνουά στην Αθήνα
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ανοικτό τουρνουά ξεκινάει το Σάββατο στο Αιγάλεω και θα διαρκέσει μέχρι τις 2
Μαρτίου. Θα έχει και διεθνή αξιολόγηση, θα είναι ελβετικό 7 γύρων με χρόνο
σκέψης 2 ώρες ανά παίκτη για όλη την παρτίδα. 
Οι αγώνες θα γίνονται Σάββατο και Τετάρτη με έναρξη στις 5.30 μ.μ. Χώρος
διεξαγωγής το εντευκτήριο του Σ.Ο. Αιγάλεω (Ιερά Οδός και Σούτσου, Πλατεία
Δαβάκη, τηλ. 010-5910.421). 
Για πληροφορίες οι ενδιαφερόμενοι μπορούν να απευθύνονται στους Δημήτρη
Σκυριανόγλου (τηλ. 010-5311.473, 0973-039.006, Ε-mail: dimiski@di. uoa. gr ), Γιάννη
Σπυρακόπουλο (τηλ. 010-5987.905, 0972-153450 ), Γιάννη Παντελίδη (τηλ.
010-2463.862, Ε-mail:
blue­train9@hotmail. com). 
Τουρνουά γυναικών 
Το επόμενο Σάββατο 16 Φεβρουαρίου θα αρχίσει τουρνουά γυναικών με μεγάλα
χρηματικά έπαθλα. Οργανωτής είναι ο Σύνδεσμος Αιγυπτιωτών Ελλήνων (3ης
Σεπτεμβρίου 56). 
Το τουρνουά ονομάζεται «Αφροδίτη», καθώς γίνεται στη μνήμη της Αφροδίτης
Βαζελάκη, σκακίστριας του Συνδέσμου, και θα αποτελέσει ταυτόχρονα και ατομικό
πρωτάθλημα γυναικών Αττικής. 
Τα χρηματικά έπαθλα για τις νικήτριες θα είναι κατά σειράν: 600, 450, 300,
200, 100 ευρώ, 150 και 100 ευρώ για την πρώτη νεάνιδα και την πρώτη κορασίδα
αντίστοιχα. 
Πληροφορίες και δηλώσεις συμμετοχής στα τηλέφωνα 010-8218.150 (γραμματεία
ΣΑΕ), 010-2528.417 (Οδυσσέας Βαζελάκης, διαιτητής), 010-9220.972 (γραφεία
ΕΣΟ). <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17260O991</ED>
<ID>
ID:305196

</ID><URL>http://ta-nea.dolnet.gr/neaweb/neafile.print_unique?e=A&f=17260&m=O99&aa=1</URL></REF>


Article

<CATEGORY>vin09</CATEGORY>

 <H2>Φάλαινα στην Αρχαία Αγορά!
</H2><H4>Τι γυρεύει μια φάλαινα - μωρό σε ένα πηγάδι της Αρχαίας Αγοράς; Και γιατί
χρειάστηκαν 67 χρόνια για να αποκαλυφθεί η ταυτότητά της;
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Τραπεζάκι αρχαίου βυρσοδεψείου από... πτεροφάλαινα, το δεύτερο μεγαλύτερο ζώο
του πλανήτη, αποκαλύφθηκε στον χώρο της Αρχαίας Αγοράς. Στη γωνία διακρίνεται
η οπή για να τοποθετηθεί ξύλινο πόδι

Πριν από 2.900 χρόνια το κύμα ξέβρασε σε κάποια ακτή της Μεσογείου μια
φάλαινα. Ένας επιδέξιος τεχνίτης εκμεταλλεύτηκε την πλατιά και επίπεδη
επιφάνεια του οστού της ωμοπλάτης της και το μετέτρεψε σε τραπεζάκι! 
Άγνωστο πώς το τραπεζάκι... φάλαινας βρέθηκε σε ένα αθηναϊκό εργαστήρι
επεξεργασίας δέρματος της Αρχαίας Αγοράς. Όταν από την υπερβολική χρήση το
οστέινο τραπεζάκι έσπασε, κατέληξε στα σκουπίδια. Σε ένα από τα πολλά πηγάδια
της Αρχαίας Αγοράς της Αθήνας μαζί με κομμάτια πρώιμων γεωμετρικών πήλινων
αγγείων (όστρακα) και κατεστραμμένα οστέινα εργαλεία. Για να το βρουν οι
αρχαιολόγοι της Αμερικανικής Σχολής Κλασικών Σπουδών και να μιλούν σήμερα για
ένα μοναδικό εύρημα στα χρονικά της ελληνικής αρχαιολογίας. 
«Το οστό από την Αρχαία Αγορά ανήκει στο είδος της κοινής πτεροφάλαινας, το
δεύτερο μεγαλύτερο ζώο στον πλανήτη, μετά την μπλε φάλαινα», εξηγεί στα «ΝΕΑ»
η ειδική στην ζωοαρχαιολογία, Ντέμπορα Ρουσίλο- Κοσμοπούλου. «Σπάνια συναντάμε
ανάλογα ευρήματα στην περιοχή του Αιγαίου, αφού η πτεροφάλαινα απαντάται
κυρίως στον Ατλαντικό και τη Δυτική Μεσόγειο. Το οστό της Αρχαίας Αγοράς
αποτελεί δε το μοναδικό που έχει εντοπιστεί στην Ελλάδα μέχρι σήμερα». 
Ούτε ένα ούτε δύο αλλά 67 χρόνια πέρασαν ώσπου να αποκαλυφθεί ότι το
τραπεζάκι του αρχαίου βυρσοδέψη ήταν καμωμένο από ωμοπλάτη πτεροφάλαινας

Το πρωτότυπο εύρημα έχει μέγιστο πλάτος 22 εκ. και αποτελεί μόλις το
20% ολόκληρης της δεξιάς ωμοπλάτης. Το πλάτος της πρέπει να πλησίαζε τα 80
εκ., ενώ το συνολικό μήκος του θηλαστικού έφτανε τα 12 μ. Κι αυτό γιατί
σύμφωνα με τους υπολογισμούς των ειδικών επρόκειτο για μια φάλαινα-μωρό,
περίπου τριών ετών. Το μήκος του αντίστοιχου ενηλίκου θηλαστικού φτάνει έως
και τα 27μ.! 
Στο πλατύ και επίπεδο οστό ανοίχτηκαν ορθογώνιες οπές - μία από τις οποίες
σώζεται στο τμήμα που βρέθηκε στο πηγάδι της Αρχαίας Αγοράς - όπου
προσαρτήθηκαν ξύλινα πόδια για να μετατραπεί σε τραπέζι. Τα εκατοντάδες
σημάδια που άφησαν μεταλλικά αιχμηρά εργαλεία πάνω στο οστό επιβεβαιώνουν πως
το τραπεζάκι ανήκε σε βυρσοδεψείο. Τη συγκεκριμένη άποψη ενισχύει και το
γεγονός ότι στο ίδιο πηγάδι εντοπίστηκαν μετατάρσια (οστά από το κάτω μέρος
του ποδιού) βοοειδών και αρνιών - είναι τα πρώτα που αφαιρούνται από τα
γδαρμένα ζώα πριν καταλήξουν στον πάγκο του κρεοπώλη. 
Πώς όμως κατέληξε η Ντέμπορα Ρουσίλο ότι πρόκειται για φάλαινα; «Από το
μέγεθος και την πορώδη υφή του οστού. Τα θαλάσσια θηλαστικά έχουν ελαφρά οστά
σε σχέση με το μέγεθός τους εξαιτίας του λεπτού φλοιού τους και της
σπογγοειδούς εσωτερικής τους επιφάνειας. Στη συγκεκριμένη περίπτωση ήμασταν
τυχεροί διότι η γλήνη (κοιλότητα για την άρθρωση του ώμου) της ωμοπλάτης είχε
διατηρηθεί, παρ' όλη τη διάβρωση από το θαλασσινό νερό και τα κύματα, κάτι που
μας επέτρεψε να προσδιορίσουμε ότι ανήκει στο συγκεκριμένο είδος φάλαινας». 
<H3>67 χρόνια μετά </H3>
Αν και το οστό της πτεροφάλαινας αποκαλύφθηκε το 1934 στο πηγάδι της Αρχαίας
Αγοράς, αναγνωρίστηκε 67 χρόνια αργότερα. Γιατί; «Οι αρχαιολόγοι της
Αμερικανικής Αρχαιολογικής Σχολής, που το έφεραν στο φως το 1934, δεν ήταν σε
θέση να καθορίσουν σε ποιο ζώο ανήκε. Θεώρησαν ότι ανήκε σε κάποιο είδος
βοοειδούς. Τα τελευταία χρόνια ο Γιάννης Παπαδόπουλος, που μελετά τα όστρακα
από τα πηγάδια της πρώιμης γεωμετρικής εποχής το εντόπισε και μου το έδειξε.
Με την πρώτη ματιά κατάλαβα πως ανήκε σε μεγάλο θαλάσσιο θηλαστικό. Με
φωτογραφίες του οστού και πολλή υπομονή το συνέκρινα με 66 σκελετούς φαλαινών
που βρίσκονται στο Μουσείο Φυσικής Ιστορίας, στο Λονδίνο, οπότε και κατέληξα
στο συγκεκριμένο συμπέρασμα», εξηγεί η ζωοαρχαιολόγος Ντέμπορα Ρουσίλο.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17260P171</ED>
<ID>
ID:305197

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P17&aa=1</URL></REF>


Article

<CATEGORY>vin09</CATEGORY>

 <H2>Ρομαντικές Τρίτες και έργα Ευαγγελάτου, Φραντς Λιστ, Φρανκ στο Μέγαρο
</H2>
Έργα Μπετόβεν ερμηνεύει στις 9 μ.μ., στο «Τριανόν Filmcenter» (Κοδριγκτώνος 21
και Πατησίων, τηλ. 010.8222.702), η Ορχήστρα των Χρωμάτων, υπό τη διεύθυνση
του Μίλτου Λογιάδη. Με την αποψινή συναυλία εγκαινιάζεται ο κύκλος «Ρομαντικές
Τρίτες στο "Τριανόν"», που τον διοργανώνουν το Ελληνικό Κέντρο Κινηματογράφου
και η Ορχήστρα των Χρωμάτων. Κάθε Τρίτη θα δίνει μια συναυλία ρομαντικής
μουσικής η Ορχήστρα των Χρωμάτων και θα προβάλλεται μια ταινία. Απόψε θα
προβληθεί ο «Ουσάρος στη στέγη» του Ζαν-Πολ Ραπενό. 
Η Κρατική Ορχήστρα Αθηνών ερμηνεύει απόψε στο Μέγαρο Μουσικής Αθηνών έργα
Ευαγγελάτου, Λιστ και Φρανκ υπέρ του Ινστιτούτου Βυζαντινών και Μεταβυζαντινών
Σπουδών Βενετίας

Έργα Αντίοχου Ευαγγελάτου, Φραντς Λιστ και Σεζάρ Φρανκ ερμηνεύει στις
8.30 μ.μ., στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010.7282.333), η Κρατική Ορχήστρα Αθηνών, υπό τη διεύθυνση του Ανδρέα
Πυλαρινού. Στο πιάνο η Τζένια Μανουσάκη. Τα έσοδα της συναυλίας θα διατεθούν
στο Ινστιτούτο Βυζαντινών και Μεταβυζαντινών Σπουδών Βενετίας. Εισιτήρια
30.000 δρχ. (88,04 ευρώ), 22.000 δρχ. (64,56 ευρώ), 15.000 δρχ. (44,02 ευρώ),
8.000 δρχ. (23,48 ευρώ) και 4.500 δρχ. (13,21 ευρώ) φοιτητικό. 
Έκθεση 
Την καινούργια δουλειά της παρουσιάζει από σήμερα, στην γκαλερί «7»
(Ζαλοκώστα 7, τηλ. 010.3612.050), η ζωγράφος Ματίνα Σταυροπούλου. 
«Ζωντανά» 
Οι Gipsy Swing Jazz ερμηνεύουν μελωδίες τζαζ και σουινγκ μέχρι και την
Πέμπτη στις 10.30 μ.μ. στο «Half Note Jazz Club» (Τριβωνιανού 17, Μετς, τηλ
010.9213.310). Στηρίζουν «ΤΑ ΝΕΑ». 
Στη μουσική σκηνή «Μύλος 927» (Γεωργιάδου 53, Λάρισα, τηλ.
0410.256.404) εμφανίζεται απόψε ο Μανώλης Φάμελλος. Συμμετέχει ο Στάθης
Δρογώσης από Τα Φώτα Που Σβήνουν. 
Κουκλοθέατρο 
Την παράσταση «Δύο άσπρες φάλαινες» παρουσιάζει στις 10.30 μ.μ., στις
«Φωνές» (Αρτέμονος 9, Νέος Κόσμος, τηλ. 010.9270.628), η Ομάδα Θεάτρου «Ταυ»,
στο πλαίσιο της Εβδομάδας Θεάτρου Κούκλας. Παίζουν: Γιώτα Ιωαννίδου και
Δέσποινα Νικητίδου. Η σκηνοθεσία και η επιμέλεια είναι του Χάρη Μπόσινα και η
κίνηση και η χορογραφία του Νικόλα Μαυρούδη. 
Ομιλίες 
Διάλεξη με θέμα «Από την τυπολογία της μετάφρασης σε μια αισθητική της
μετάφρασης» δίνει στις 8 μ.μ, στην αίθουσα «Αρένα» του Εθνικού Κέντρου Βιβλίου
(Αθαν. Διάκου 4, τηλ. 010.9200.300), ο Γάλλος μεταφρασεολόγος Ζαν-Ρενέ
Λαντμιράλ. Θα ακολουθήσει στρογγυλό τραπέζι με θέμα «Τι μεταφράζουμε;», με τη
συμμετοχή των Χρήστου Γ. Λάζου και Βαγγέλη Μπιτσώρη. 
«Οι χαρακτήρες του Θεόφραστου» είναι το θέμα που θα αναπτύξει στις 7
μ.μ., στην Ακαδημία Αθηνών, το νέο αντεπιστέλλον μέλος της James Diggle. Το
νέο μέλος θα προσφωνήσει το ο πρόεδρος της Ακαδημίας και Μητροπολίτης Περγάμου
Ιωάννης (Ζηζιούλας). Η διάλεξη θα δοθεί στα αγγλικά. 
Για «Τα Οθωμανικά Βαλκάνια» μιλάει στις 7.30 μ.μ., στο Εθνικό Ίδρυμα
Ερευνών (Λεωφ. Βασ. Κωνσταντίνου 48, τηλ. 010.7273.501), ο ιστορικός Βασίλης
Παναγιωτόπουλος. 
<H3>ΕΓΚΑΙΝΙΑ </H3>
«Αναχωρήσεις και αφίξεις» είναι ο τίτλος της έκθεσης ζωγραφικής του
Μάρτιν, που εγκαινιάζεται στις 7.30 μ.μ, στην γκαλερί «Αργώ» (Μέρλιν 8,
Κολωνάκι, τηλ. 010.3622.662).
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17260P181</ED>
<ID>
ID:305198

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Ενεργειακός κόμβος
</H2>
http: //www.europa.eu.int/comm/commissioners/palacio/index-en.htm

Στο ανανεωμένο site τής αντιπροέδρου της Ευρωπαϊκής Επιτροπής Loyola de
Palacio θα βρείτε όσα επιθυμείτε ή όσα δεν μάθατε ποτέ για την πολιτική της
Ευρωπαϊκής Ένωσης στον τομέα των Μεταφορών και της Ενέργειας. Τι λένε οι
κοινοτικοί νόμοι για την πολιτική στις μεταφορές, την απελευθέρωση της
ενεργειακής αγοράς και τη θαλάσσια ασφάλεια, ποια θα είναι τα επόμενα βήματα
για την εκμετάλλευση των ανανεώσιμων πηγών ενέργειας. Links σε επίσημα έγγραφα
της Επιτροπής, αλλά και σε έρευνες για τις μεταφορές και το ενεργειακό σε όλες
τις χώρες της Ε.Ε. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17260P182</ED>
<ID>
ID:305241

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μικρού μήκους εκτίμηση...
</H2>
<AUTHOR>Γ.Δ.Κ.Σ.</AUTHOR>

Ταινία μικρού μήκους; Στην Ελλάδα; Τ' είν' τούτο; Και επιχορηγείται, και
«υποστηρίζεται», και της κάνουν και φεστιβάλ, στη Δράμα και αλλαχού, και τη
βραβεύουν και την προβάλλουν στις κρατικές τηλεοράσεις, αυτές που
αυτοαποκαλούνται «δημόσιες» - άκου «δημόσιες»... - αλλά μη μου πείτε ότι την
έχουν και σε μεγάλη εκτίμηση. Ή ότι μας έπεισαν να την έχουμε σε μεγάλη
εκτίμηση. Εδώ προβάλλουν κάποιοι κινηματογράφοι ταινίες μικρού μήκους μαζί με
μεγάλου και ως ώρα έναρξης δίνουν την ώρα έναρξης της ταινίας μεγάλου
μήκους... Και πας και η μικρού μήκους τελειώνει. Και αν θέλεις να τη δεις, θα
πρέπει να καθήσεις σε όοολο το διάλειμμα μετά τη λήξη της προβολής - αν δεν
έχεις πάει στην τελευταία, οπότε αποχαιρέτα την, τη μικρού μήκους - και να φας
στη μάπα όλες τις διαφημίσεις και τα «προσεχώς» ώσπου ν' αρχίσει. Εφόσον οι
αιθουσάρχες, που για λόγους φορολογικούς, βέβαια, την προβάλλουν, κατά κανόνα,
- διότι υπάρχουν και κάποιοι που σέβονται αυτούς τους νέους ανθρώπους που
έχουν φτύσει αίμα - στα «διάφορα» τη ρίχνουν. Και σιγά μην κάτσουν και σκάσουν
τι δίνουν στις εφημερίδες ως ώρα έναρξης... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17260P183</ED>
<ID>
ID:305277

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Βιβλία στις φυλακές </H2>
<AUTHOR>Μ.Π.</AUTHOR>

Νόαμ Τσόμσκι

Ο Νόαμ Τσόμσκι μπορεί να βρίσκεται στο Πόρτο Αλέγκρε και να ξεσπαθώνει κατά
της παγκοσμιοποίησης, ο Τούρκος εκδότης του όμως περνάει δύσκολες στιγμές
ακριβώς γιατί η Τουρκία δεν έχει καθόλου «παγκοσμιοποιηθεί» σε θέματα
ελευθερίας της έκφρασης. Ακολουθεί παλιές καλές μεθόδους λογοκρισίας και
προσάγει σε δίκη τον κ. Φατίχ Τας των Εκδόσεων Αράμ, ο οποίος τώρα κινδυνεύει
με ποινή φυλάκισης ενός έτους για «προπαγάνδα υπέρ αποσχιστικών τάσεων». Ο
τουρκικός εκδοτικός οίκος κυκλοφόρησε την «Αμερικανική Παρεμβατικότητα»,
βιβλίο στο οποίο ο Νόαμ Τσόμσκι αναφέρεται στην καταπίεση των Κούρδων και τις
πολεμικές επιχειρήσεις εναντίον τους. Η δίκη έχει προσδιοριστεί για τις 13
Φεβρουαρίου και το Ευρωπαϊκό Κοινοβούλιο κινητοποιείται, κατόπιν και ενεργειών
δύο Ελλήνων ευρωβουλευτών, του Μιχάλη Παπαγιαννάκη και της Μυρσίνης Ζορμπά. Η
δίκη θα είναι και μια δοκιμή των τουρκικών διαθέσεων, καθώς οι Τούρκοι έχουν
δεσμευθεί απέναντι στην Ευρωπαϊκή Ένωση να αλλάξουν τη σχετική νομοθεσία μέχρι
τις 19 Μαρτίου. Το Ευρωπαϊκό Κοινοβούλιο εξετάζει την πιθανότητα αποστολής
παρατηρητών στη δίκη, καθώς υπάρχουν πολλά κακά προηγούμενα. Πιο πρόσφατο, η
κατάσχεση βιβλίου δημοσιογράφου της «Ουάσιγκτον Ποστ» με τίτλο «Εντυπώσεις από
το Κουρδιστάν». Οι «Εντυπώσεις» εξαφανίστηκαν λες και δεν υπήρξαν ποτέ... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17260P184</ED>
<ID>
ID:305300

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>ΒΒC και CΝΝ ψηφίζουν... Μάρμαρα
</H2>
<AUTHOR>Χ.</AUTHOR>

Δεν πληθαίνουν μόνον οι φωνές υπέρ της επιστροφής των Γλυπτών του Παρθενώνα,
αλλά και οι διαδικτυακές δημοσκοπήσεις που θέτουν το σχετικό ερώτημα. Μετά την
ιστοσελίδα του BBC, τώρα και το CNN για δεύτερη φορά σε διάστημα περίπου ενός
χρόνου, ρωτάει τους επισκέπτες της σελίδας του αν πρέπει τα «Ελγίνεια» - όπως
αναφέρει - να επιστραφούν στην Ελλάδα. Το 75% τάσσεται υπέρ του ελληνικού
αιτήματος, ενώ το 25% τάσσεται κατά. Η Βρετανία υποστηρίζει ότι τα Γλυπτά του
Παρθενώνα δεν ανήκουν στην Ελλάδα, αλλά στην παγκόσμια πολιτιστική κληρονομιά.
Πότε θα καταλάβει επιτέλους ότι είναι και παγκόσμιο αίτημα η επιστροφή τους
στον τόπο που «γεννήθηκαν»;
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17260P185</ED>
<ID>
ID:305318

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P18&aa=5</URL></REF>


Article

<CATEGORY>vin09</CATEGORY>

 <H2>ΤΖΕΪΜΣ ΛΑΒΛΟΚ
</H2><H2>Αφήστε τη Γη ήσυχη - αυτοελέγχεται
</H2>
<AUTHOR>ΜΑΙΡΗ ΣΙΑΝΗ-DAVIES</AUTHOR>

Όταν είπα στον Lovelock ότι στο Μουσείο Φυσικής Ιστορίας του Λονδίνου είδα
μια λεζάντα κάτω από μια έκθεση γεωλογικών πετρωμάτων να εξηγεί τη θεωρία της
Γαίας, το πρόσωπό του έλαμψε μονομιάς. «Αλήθεια;», με ρωτά. «Ναι, μόνο που δεν
έχουν βάλει το όνομά σου από κάτω. Κι αν ήμουν στη θέση σου θα τους
τηλεφωνούσα να τους το πω». «Αυτό δεν με ανησυχεί καθόλου», αντιλέγει ο
επιστήμονας, «πέτυχα αυτό που ήθελα. Να τους κάνω όλους να πιστέψουν στη
θεωρία μου. Κι αυτό μου φθάνει»

«Η Γη μας έχει πυρετό», εκτιμά ο 78χρονος φυσικός Τζέιμς Λάβλοκ. Ο άνθρωπος
που άφησε την ακαδημαϊκή του καριέρα για να νιώσει ελεύθερος, κατάφερε τελικά
να πείσει άπαντες για την ικανότητα αυτοελέγχου του πλανήτη. Η θεωρία του, που
ακούει στο όνομα «Γαία», είναι πλέον ευρέως αποδεκτή.

Για το ταχυδρομείο του χωριού το 'χε βάλει ο νομπελίστας συγγραφέας Γουίλιαμ
Γκόλντινγκ όταν έπεσε πάνω στον φίλο του, τον φυσικό επιστήμονα Τζέιμς Λάβλοκ
(James Lovelock). Πιάσανε την κουβέντα. Ο επιστήμονας άρχισε να διηγείται στον
λογοτέχνη τις θεωρίες του για το πώς αυτοελέγχεται ο πλανήτης μας. Και ο
λογοπλάστης, που είχε συνειδητοποιήσει ότι είχαν προσπεράσει το ταχυδρομείο
εδώ και ώρα, του απάντησε: «Η θεωρία σου για τη Γη μας φαίνεται σπουδαία.
Μεγαλόπνoη. Χρειάζεται το ανάλογο όνομα. Τι θα 'λεγες για το όνομα "Γαία"»;
Και έτσι έγινε. Μία από τις θεές της μυθολογίας μας έχρισε μία από τις πιο
ευρηματικές επιστημονικές θεωρίες του αιώνα μας. 
Αυτή που μας ζητά να δούμε τον πλανήτη μας ως έναν πολύπλοκο, ζωντανό και
αυτοκυβερνώμενο οργανισμό που είναι σε θέση να συντηρεί και να υπερασπίζει τον
εαυτό του. Ως ένα ον που ξέρει να διατηρεί την ισορροπία του και να δημιουργεί
κατάλληλες συνθήκες διαβίωσης και εξέλιξης. 
«Ο Δαρβίνος», μου διευκρινίζει ο Λάβλοκ, «μας εξήγησε άψογα πώς εξελίσσονται
οι ζώντες οργανισμοί. Αλλά του ξέφυγε το περιβάλλον. Δεν πρόσεξε πώς οι ζώντες
οργανισμοί (βακτήρια, φυτά κ.ά.) μαζί με τα περιβαλλοντικά συστήματα
(ατμόσφαιρα, ωκεανοί, φλοιός της Γης, κλίμα) λειτουργούν για να διαφυλάξουν
την ισορροπία της Γης. Η Γη πάντα θα μεριμνά για τον εαυτό της. Η ίδια δεν
κινδυνεύει να καταστραφεί. Σε περιόδους κρίσης θα εξαφανίσει κάποια από
τα είδη της. Η ίδια όμως θα συνεχίσει να υπάρχει». 
Τον έχουν αποκαλέσει «Δαρβίνο» της εποχής μας. Παρά το ότι για χρόνια
τον αμφισβητούσαν έντονα. Άλλοι τον θεωρούν ως τον «νέο Κοπέρνικο». Ο
επιστήμονας με τον οποίο συζητώ είναι ο άνθρωπος που έδειξε στη ΝΑΣΑ τον τρόπο
εντόπισης ζωής σε άλλους πλανήτες. Είναι ο εφευρέτης του «ανιχνευτή σύλληψης
ηλεκτρονίων» (Electron Capture Detector) που εξιχνιάζει ακόμα και τις
απειροελάχιστες ποσότητες ρυπαντών στην ατμόσφαιρα. Αυτός που ενέπνευσε
περιβαλλοντολόγους και Πράσινους. Ένας από τους πρώτους που απέδειξε πόσο
επιβλαβής είναι η συσσώρευση χλωροφθορανθράκων (CFCs, από τα ψυγεία μας και
άλλες οικιακές συσκευές) στην ατμόσφαιρα για το στρώμα του όζοντος. Ο
επιστήμονας που τιμήθηκε με πάμπολλα βραβεία και με CBE (Companion of the
British Empire) από τη βασίλισσα της Αγγλίας το 1990. 
Σε περίοδο κρίσης βρίσκεται και τώρα η Γη. Κινδυνεύει από μας τους ίδιους.
Απειλείται από τις ανθρώπινες δραστηριότητες, είτε αυτές έχουν να κάνουν με
την εξάντληση των ενεργειακών της πόρων είτε με τη διατάραξη της
περιβαλλοντολογικής της ισορροπίας, είτε... Η γη είναι «άρρωστη». «Είναι σαν
έναν άνθρωπο που έχει πυρετό», παραθέτει ο Lovelock, που του αρέσει να μιλά με
παραβολές, «που τρέμει - πράγμα που συνήθως συμβαίνει όταν κρυώνει - παρά την
υψηλή θερμοκρασία. Του οποίου το δέρμα αποξηραίνεται αντί να είναι υγρό. Στον
πυρετό όλα τα συστήματα που έχουν σχέση με τον μεταβολισμό του σώματός μας
κάνουν ακριβώς το αντίθετο από ό,τι οφείλουν να κάνουν. Το ίδιο συμβαίνει τώρα
και με τη Γη. Όλα τα συστήματα που παλιά συνέβαλαν στην ψύχρανσή της (cooling
), όπως τα σύννεφα, τα δάση της Σιβηρίας, τα τροπικά δάση και άλλα, τώρα
ενεργούν άκρως αντίθετα. Προσθέτουν θερμότητα αντί να την απορροφούν. Έτσι ο
πλανήτης μας υπερθερμαίνεται και όλο και πιο πολύ μονοξείδιο του άνθρακος
διοχετεύεται στην ατμόσφαιρα. Με αποτέλεσμα να γίνεται η Γη ένα άβολο μέρος
διαβίωσης για μας τους ίδιους». 
<H3>«Στην Αθήνα είστε μια χαρά»
</H3>
«Σύμφωνα με τους κλιματολόγους τα θερμά μέρη της Γης δεν θα γίνουν υπερβολικά
θερμότερα. Στην Αθήνα είστε μια χαρά», με διαβεβαιώνει. «Το πρόβλημα θα το
έχουν στη Βόρεια Ευρώπη. Η μεγάλη αύξηση θερμοκρασίας στις βόρειες και νότιες
πολικές περιοχές θα συμβάλει στο λιώσιμο των παγετώνων, με αποτέλεσμα η στάθμη
του νερού της θάλασσας να ανεβεί. Πολλές πόλεις της Βόρειας Ευρώπης θα
κινδυνεύουν από πλημμύρες». 
«Φαντάσου», συνεχίζει, «τώρα να πλημμυρίσει το δίκτυο του μετρό στο Λονδίνο. Η
πρωτεύουσα θα αχρηστευθεί. Και τότε είναι που θα δούμε μεταναστευτικά κύματα
που δεν τα 'χει βάλει ο νους σου. Και δεν θα είναι μόνο το Λονδίνο, το
Άμστερνταμ... Το φαινόμενο θερμοκηπίου στον Βορρά θα επιφέρει σοβαρές
αναταραχές». Δηλαδή, ο άνθρωπος απειλείται από τον εαυτό του. Και είναι
συμφέρον μας να συνεργαστούμε με το περιβάλλον της Γης για να την
προστατεύσουμε. Γιατί μ' αυτόν τον τρόπο προστατεύουμε και τους εαυτούς μας
τους ίδιους από αφανισμό. 
Η Γη θα επιζήσει. Εμείς; «Όχι», αποφαίνεται ο Λάβλοκ. Δεν υπάρχει σωτηρία απ'
τις βιβλικές καταστροφές που περιγράφει; «Όχι». Και υπενθυμίζει ότι είναι
χαρακτηριστικό της ανθρώπινης φύσης να αντιδρά προ τετελεσμένων. Ακόμα κι αν
σταματούσαμε αύριο να ρυπαίναμε την ατμόσφαιρα, η Γη θα συνεχίσει να
θερμαίνεται τουλάχιστον για άλλα 50 χρόνια. Η ζημιά που έχει υποστεί είναι
μεγάλη. «Ποιος από μας θα πει ότι δεν θα πάρει το αυτοκίνητο στη δουλειά;»,
διερωτάται. «Το μόνο που μπορούμε να κάνουμε είναι να προετοιμαστούμε για τις
επιπτώσεις. Δεν είμαι πεσιμιστής. Το έχω σκεφθεί πολύ το θέμα. Γι' αυτό και θα
πρότεινα να αφήσουμε μια ιερή παρακαταθήκη για τον πολιτισμό που θα διαδεχθεί
τον δικό μας».

<H3>Χρόνια... χλευασμού
</H3>
Το παιδί που μεγάλωσε μέσα στους καπνούς από τις καμινάδες του ταπεινού
Μπρίξτον του Λονδίνου. Ο ατίθασος μαθητής που σιχαινόταν το σχολείο και
γνώρισε τον κόσμο μέσα από τα βιβλία της τοπικής βιβλιοθήκης. Ο επιστήμονας
που τα έβαλε με οργανισμούς τύπου ΝΑΣΑ. Ο ακαδημαϊκός που εγκατέλειψε το
Πανεπιστήμιο και παρέμεινε «εκτός κυκλωμάτων» για να διατηρήσει ελευθερία
σκέψης. Όλα αυτά και άλλα μύρια μπορούν να χαρακτηρίσουν τον Λάβλοκ. Μα πάνω
απ' όλα, για μένα, μετράει ο ερευνητής με το ατσαλένιο σθένος μπροστά στην
απόρριψη. Γιατί ο Λάβλοκ για χρόνια μιλούσε στο κενό. Και για χρόνια το
επιστημονικό κατεστημένο, οργανισμοί, Πανεπιστήμια και κυβερνήσεις χλεύαζαν
και υποβίβαζαν τη θεωρία του για τη Γαία. 
Πώς το άντεξε; «Είχα εμπιστοσύνη στη Γαία. Όχι πίστη στα τυφλά». Από το 1990
και μετά, με τη Διακήρυξη του Άμστερνταμ η θεωρία της Γαίας άρχισε να γίνεται
πιο ευρέως αποδεκτή. Μετά 30 χρόνια σκληρής δουλειάς, ο 78χρονος αυτός
ασπρομάλλης άνδρας φαίνεται να τα 'χει βρει και με τον εαυτό του και με τον
υπόλοιπο κόσμο. Θέλει να μας «διηγηθεί» την ιστορία της Γης - από τη δική της
σκοπιά. Για το καλό μας.

LINKS

http: //www.magna.com.au/~prfbrown/gaiajim.html

http: //www.kheper.auz.com/gaia/Lovelock/Lovelock.htm

http: //www.gaiasociety.org/GaiaDocs/doc2.html
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17260P191</ED>
<ID>
ID:305199

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P19&aa=1</URL></REF>


Article

<CATEGORY>vin09</CATEGORY>

 <H2>Μήπως ένας πλανήτης είναι λίγος για τις... συνήθειές μας;
</H2>
<REF><SOURCE>ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17260P201</ED>
<ID>
ID:305200

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P20&aa=1</URL></REF>


Article

<CATEGORY>vin09</CATEGORY>

 <H2>Πλημμύρα από Πίντερ στη σκηνή
</H2><H4>Μια παράσταση Πίντερ, φέτος, στην ελληνική σκηνή; Όχι! Δύο; Όχι! Τρεις;
Τέσσερις; Πέντε; Όχι, όχι, όχι! Έξι! </H4>
Τάκης Παπαματθαίου, Κώστας Αθανασόπουλους, Μάνια Τεχριτζόγλου, Στέλιος
Καλογερόπουλος και Χριστίνα Θεοδωροπούλου στο έργο του Πίντερ «Η επέτειός
μας», που παίζεται στο «Απλό Θέατρο»

Πανηγυρική «σεζόν» Χάρολντ Πίντερ, ο φετινός θεατρικός χειμώνας μας. Έτσι,
χωρίς λόγο και χωρίς πρόγραμμα. 
Ο κορυφαίος Βρετανός δραματουργός και από τους σημαντικότερους που χάρισε στο
θέατρο ο 20ός αιώνας, εκπροσωπείται από μια ευρύτατη γκάμα έργων του. Από τον
«Επιστάτη» του 1960 έως το πιο πρόσφατο πόνημά του «Η επέτειός μας». 
Ο «Επιστάτης» παρουσιάζεται στο θέατρο «Βασιλάκου», σε σκηνοθεσία
Γιώργου Μιχαλακόπουλου, με πρωταγωνιστές τον ίδιο και τον Μίμη Χρυσομάλλη, η
«Προδοσία» στο θέατρο «Δανδουλάκη» και σε σκηνοθεσία Σταμάτη Φασουλή από την
Κάτια Δανδουλάκη ενώ, στα Χανιά, ο Μιχάλης Βιρβιδάκης επανέλαβε με την ομάδα
του «Μνήμη», τον «Εραστή». Εξάλλου, στο θέατρο «Οδού Κεφαλληνίας», ο Νίκος
Μαστοράκης ετοιμάζει, με την Μπέττυ Αρβανίτη, τον Γιάννη Βόγλη, τον Στέλιο
Μάινα και άλλους, τον «Γυρισμό» του. 
Ήδη, πάντως, ο Αντώνης Αντύπας, στο «Απλό Θέατρο» ανέβασε το τελευταίο, ώς
τώρα, πιντερικό έργο «Η επέτειός μας». Ο Παύλος Μάτεσις έχει κάνει τη
μετάφραση, τα σκηνικά και τα κοστούμια είναι του Γιώργου Πάτσα, η μουσική της
Ελένης Καραΐνδρου και οι φωτισμοί του Ανδρέα Σινάνου. Τους ρόλους ερμηνεύουν
οι: Τάκης Παπαματθαίου, Κώστας Αθανασόπουλος, Χριστίνα Θεοδωροπούλου, Μάνια
Τεχριτζόγλου, Νίκος Αλεξίου, Μαρίνα Ψάλτη, Στέλιος Καλογερόπουλος, Γιάννα
Νικολοπούλου, Δημήτρης Σιακάρας και άλλοι. 
Στο μεταξύ, στον «Φούρνο» ανέβηκε η παράσταση «Δεν θέλω να ξέρω τίποτα», στην
οποία ο σκηνοθέτης Φώτης Μακρής επεξεργάστηκε δραματουργικά και «συνέδεσε»
κείμενα του Μπέρτολτ Μπρεχτ, σε μετάφραση Πέτρου Μάρκαρη αλλά και του Χάρολντ
Πίντερ, σε μετάφραση Ερρίκου Μπελλιέ. Πρόκειται για το σύντομο μονόπρακτό του
«Νύχτα», μια σκηνή από το έργο του «Ένα ακόμα και φύγαμε» και οκτώ σύντομες
σκηνές που έχει γράψει κατά τη διάρκεια τριάντα χρόνων. 
<H3>INFO
</H3><H3>Νέοι Πίντερ </H3>
«Απλό Θέατρο», Χ. Τρικούπη 4, Καλλιθέα, τηλ. 92.29.605, 92.46.991. Κάθε Τρίτη,
Τετάρτη, Πέμπτη, Παρασκευή 9.30 μ.μ. Κάθε Σάββατο και Κυριακή 7.30 (λαϊκή) και
9.30 μ.μ. Τιμές 18, λαϊκή 15 και φοιτητικό 12 ευρώ. 
«Φούρνος», Μαυρομιχάλη 168, τηλ. 64.60.748, 64.20.451. Κάθε Τετάρτη, Πέμπτη,
Σάββατο, Κυριακή 9.30 μ.μ. Παρασκευή 9.30 μ.μ. και 12.15 π.μ. Τιμές: 15 και
φοιτητικό 9 ευρώ.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17260P221</ED>
<ID>
ID:305201

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P22&aa=1</URL></REF>


Article

<CATEGORY>vin09</CATEGORY>

 <H2>Μην το κάνετε θέμα
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Αυτό το θέμα με τον Πρόεδρο της Δημοκρατίας και τα πατρινά φρουτάκια πολύ μ'
εντυπωσίασε. Γέμισαν τα κανάλια, τα έντυπα και τα ραδιόφωνα, με δηλώσεις όλων
των πολιτικών αρχηγών, υπαρχηγών και επιτίμων που δήλωναν, με άκρα σοβαρότητα,
ότι το θέμα στερείται σοβαρότητος. Ε, αφού στερείται σοβαρότητος, εσύ γιατί
του την παρέχεις; Και, να, κινδυνεύει η Δημοκρατία... και, να, τα κέντρα
αποφάσεων... Τι να πω; Δεν ξέρω. Τι είναι αυτό που μας πιάνει και
τρελαινόμαστε και κάνουμε θέμα ζωής (για δύο μέρες όχι παραπάνω μη φανταστείς)
κάτι ασήμαντα, κάτι χαζά, δεν μπορώ να καταλάβω. Παλιά όταν είμαστε όλοι πολύ
προοδευτικοί ως λαός (το «προδευτικός» φορέθηκε πολύ κάποια εποχή,
μεταπολίτευση μεριά, όπως φορέθηκε επίσης, δεν ξέρω αν θυμάστε, και το
μοντγκόμερι. Το θυμάστε το μοντγκόμερι; Ένα πράγμα σαν παλτό, σαν πατατούκα με
κουκούλα, από χοντρό ύφασμα τσόχινο, που αντί για κουμπιά είχε κάτι κέρατα
βερνικωμένα με θυλάκια από πετσί και το φόραγαν άντρες, γυναίκες, νέοι, γέροι
και παιδιά, όλοι ντυμένοι με μοντγκόμερι. Μες στη Μεσόγειο τώρα, ε; «Μες στη
Μεσόγειοοοο» (Ζωρζ Μουστακίς). Παλιά, λοιπόν, όταν ήμαστε «οι προοδευτικοί με
τα μοντγκόμερι», πιστεύαμε ότι όλες αυτές οι φουσκωμένες ειδήσεις είναι
οργανωμένες από σκοτεινά κέντρα αποφάσεων, με σκοπό να αποπροσανατολίσουν την
κοινή γνώμη και τον αγνό λαό, να ασχολείται με τα ασήμαντα και να μην τον
καίει η εκμετάλλευση ανθρώπου από άνθρωπο. Τώρα όχι. Άλλαξα. Μάλλον πιστεύω
πως κανένα κέντρο και κανένας αποπροσανατολισμός. Μια τρέλα, ένας οίστρος μας
πιάνει, μια αλογόμυγα τσιμπάει τα μεριά μας κι αφηνιάζουμε. Κι όχι κάτι
μεταφυσικό, όχι. Κάτι σαν απόρροια της ζωής που κάνουμε. Που δεν κολλάει το
ένα με το άλλο και πάει, το λαλάμε. Πολύ θέλει ο άνθρωπος; Έχω ένα συμμαθητή,
τώρα καλά πιασμένο, τρέλα με τα αυτοκίνητα, τρία έχει, δεν έχει πού να τα
παρκάρει στο σπίτι, στο κέντρο δεν μπορεί να κατέβει, θέλει δυο ώρες, Θήβα πιο
γρήγορα πηγαίνει, τα 'χει σε μια μάντρα και του λιάζονται. Έχω επίσης ένα
ζευγάρι φίλων, μην ακούσει αμερικανική κουλτούρα άγριο θηρίο γίνεται, αλλά
φίλησε κατουρημένες ποδιές, να πιάσει σειρά το μωράκι τους (δεν βγήκε ακόμα
απ' τη θερμοκοιτίδα, πρόωρο το γέννησε γιατί δούλευε μέχρι τον έβδομο στο
γραφείο με την κοιλιά στο στόμα), να πιάσει σειρά το μωράκι τους για το
Αμερικανικό Κολλέγιο. Επίσης έχω μια φίλη, φίλο που να μην είναι γκέι δεν έχει
κάνει, και πολύ αγωνίστρια για την απελευθέρωση του κινήματος, και μόλις της
είπε ο γιος της ότι «την κουνάει κι αυτός την αχλαδιά», έξω απ' το σπίτι μου,
ανώμαλε, του είπε και του 'κλεισε την πόρτα. Έχω κι εμένα που ενώ λέω μην
κάνετε θέμα εκεί που δεν υπάρχει θέμα, αυτό διαλέγω σήμερα για θέμα. Τον
Πρόεδρο και τα φρουτάκια. Ε, βγάζεις άκρη; Έμπα εσύ τώρα ξαγκίστρωνε... και je
souis europaios. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17260P222</ED>
<ID>
ID:305242

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P22&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Αμερικανικές μπούρκες! </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Η μπούρκα εκδικείται! Το ταλιμπανικό σκοταδιστικό ολόσωμο γυναικείο κάλυμμα
μετακομίζει στη φιλελεύθερη δημοκρατική Αμερική. Ενέπνευσε φαίνεται τους
νικητές της. Ο συντηρητικός σεμνότυφος υπουργός Δικαιοσύνης, ο πολύς κ. Τζον
Άσκροφτ, την προορίζει για τα «άσεμνα» γυμνόστηθα αγάλματα της Μεγάλης
Αίθουσας του υπουργείου Δικαιοσύνης των Ηνωμένων Πολιτειών. Τι κι αν στέκονται
εκεί από το 1936. Ο κ. υπουργός, ακροκέραμο ηθικής, ερεθίζεται, αναστατώνεται,
δεν αρμόζουν στην υψηλή αισθητική του τα ακάλυπτα στήθη. Αποφάσισε λοιπόν να
τα ντύσει ή να τα κρύψει πίσω από κουρτίνες, όπως έκανε όταν παρέστη εκεί ο
εμπνευστής της πάταξης της διεθνούς, πλην αμερικανικής, τρομοκρατίας κ. Μπους
Τζούνιορ. Η κάλυψη άλλωστε ή το «σφράγισμα» του ανθρωπίνου σώματος, όπως
απεδείχθη στο στρατόπεδο Γκουαντανάμο της Κούβας, με τους κρατούμενους
Ταλιμπάν, είναι αμερικανικής έμπνευσης επινόηση. Καλύψτε τα πάντα: μάτια,
αυτιά, στόματα, αφή, μέχρι τελικής... ανάνηψης. Νόμοι, δικαιώματα, συνθήκες
κράτησης αιχμαλώτων πολέμου δεν ισχύουν στην υπερδύναμη. Φαντάζεστε τη
φρικίαση του κ. υπουργού αν αντίκρυζε τους ελληνικούς Κούρους, την Αφροδίτη
της Μήλου, τον Ερμή του Πραξιτέλους...; Οι αναλφάβητοι, φανατισμένοι μέχρι
μυελού οστέως σκοταδιστές Ταλιμπάν κατέστρεψαν τα αγάλματα του Βούδα μέσα στην
παγκόσμια κατακραυγή. Οι «δημοκράτες, μορφωμένοι» ψευτοηθικολόγοι Αμερικανοί
κρύβουν τα γυμνόστηθα αγάλματα, Πνεύμα και Μεγαλείο της Δικαιοσύνης, πίσω από
«μπούρκες» και παραπετάσματα. Εξαφανίζουν δηλαδή εμπράκτως και το πνεύμα και
το μεγαλείο της Αμερικανικής Δικαιοσύνης. Αμερικανικές «μπούρδες»! <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17260P223</ED>
<ID>
ID:305278

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P22&aa=3</URL></REF>


Article

<CATEGORY>vin09</CATEGORY>

 <H2>Μια ιστορία εύθραυστη σαν... γυαλί
</H2><H4>Το γυαλί έχει την ιστορία του. Και η Μουσική τη δική της. Η κοινή τους ιστορία
όμως είναι γοητευτικότερη
</H4>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Η Λίντα Ρόνσταντ, παραγωγός της «Μουσικής του Γυαλιού» με τον Ντένις Τζέιμς,
δεξιοτέχνη της Αρμόνικα - ένα κομμάτι της μουσικής ιστορίας του... γυαλιού, με
την υπογραφή του Βενιαμίν Φραγκλίνου

Έχετε προσέξει τους ήχους που ακούγονται όταν τα δάχτυλα «κυλούν» σε μια
βρεγμένη γυάλινη επιφάνεια; Ή όταν χτυπάμε ένα ποτήρι με ένα κουταλάκι; Έχετε
φανταστεί ότι αυτοί οι ήχοι είναι νότες, μουσικοί φθόγγοι; Κάτι που μπορεί να
είχαν φαντασθεί οι Ρωμαίοι, οι οποίοι πρώτοι ανέπτυξαν τη χρήση του γυαλιού,
αλλά δεν το οδήγησαν στους μουσικούς δρόμους που του έπρεπε. Χρειάστηκε να
περάσουν μερικοί αιώνες για να βρει το γυαλί και τούτη την, «έντεχνη», χρήση
του, στις αυλές των Σουλτάνων, με τα πολύτιμα περίτεχνα «γυαλικά», ή στις
αυλές της Αναγέννησης και... μέσω του Μότσαρτ να φτάσει, μουσικό, ώς τις μέρες
μας. 
Ολόκληρη ιστορία. Γιατί το γυαλί έχει τη δική του μεγάλη - και
ενδιαφέρουσα - μουσική ιστορία. Που έχει τον ήχο ενός «φλάουτου από το
υπερπέραν» ή μιας «φλογέρας - φάντασμα», όπως έχουν χαρακτηρίσει κατά καιρούς
τη μουσική του γυαλιού. Και μια νέα δισκογραφική έκδοση - και δη από το
πολυεθνικό εμπορικό κύκλωμα - με παραγωγό τη διάσημη Αμερικανίδα έθνικ-κάντρι
τραγουδίστρια Λίντα Ρόνσταντ, έρχεται να μας θυμίσει αυτή την ιστορία και
τούτο τον απόκοσμο ήχο του... γυαλιού. Του διάφανου λεπτουργήματος που
γεννήθηκε από μια χούφτα «λειωμένης» άμμου... 
«Μουσική του Γυαλιού» είναι ο τίτλος έκδοσης της Sony Classical, με τη
σφραγίδα της Ρόνσταντ και του Τζον Μπόιλαν στην παραγωγή και του δεξιοτέχνη
των «γυάλινων» μουσικών οργάνων Ντένις Τζέιμς στην ερμηνεία, με τη συμμετοχή
του Κουαρτέτου Εγχόρδων Έμερσον, σχημάτων μουσικής δωματίου και σολίστ
«παραδοσιακών» οργάνων. Σε έργα Φορέ, Μότσαρτ, Αλ. Σκαρλάτι, Χάσε κ.ά. 
Αλλά ας πιάσουμε τη... γυάλινη μουσική ιστορία από εκεί που την είχαμε αφήσει
(και προσεκτικά, να μη σπάσει...). Στις αυλές των Σουλτάνων. Όπου Τούρκοι και
Πέρσες μουσικοί χρησιμοποιούσαν ποτήρια με νερό για να παράγουν μουσική προς
τέρψιν του άρχοντα. 
Χρειάστηκε να περιμένουν ώς τη χρονιά της ανακάλυψης της Αμερικής, το
1492, για να «οργανωθεί» η χρήση των μουσικών γυαλικών, με βάση το πυθαγόρειο
θεώρημα, από έναν ανήσυχο μουσικό της Αναγέννησης, ονόματι Φρανκίνο Γκαφόρι.
Και χρειάστηκαν άλλα 250 χρόνια για να διαδοθεί η μέθοδός του στους μάλλον πιο
ανοιχτόμυαλους - στα μουσικά, τουλάχιστον - Ιρλανδούς. Η ιστορία κατέγραψε δε
το 1743 την περιοδεία του Ιρλανδού μουσικού Ρίτσαρντ Πόκιτζ (του
επονομαζόμενου Πάκεριτζ) στην Αγγλία με ένα «αγγελικό όργανο» ή μάλλον με μια
σειρά από... καλοκουρντισμένα ποτήρια μισογεμάτα ή γεμάτα με νερό, σε κάτι σαν
δίσκο. Τρία χρόνια αργότερα ο μετρ της «νέας» - τότε - όπερας Κριστόφ
Βίλιμπαλντ Γκλουκ έδινε ένα κοντσέρτο για 26 «μουσικά ποτήρια» στο Λονδίνο... 
Θα φτάσουμε και στον Μότσαρτ... Προς στιγμήν, η ιστορία θέλει τη μουσική του
γυαλιού να περνά τον Ατλαντικό (να 'ναι σημαδιακό ότι η πρώτη καταγραφή στη
Δύση ήταν τη χρονιά της ανακάλυψης της Αμερικής;) και τα πράγματα να παίρνουν
νέα τροπή στα χέρια του πολυτεχνίτη... ηλεκτρολόγου Βενιαμίν Φραγκλίνου, που
το 1761, ευρισκόμενος στο Λονδίνο, δήλωνε «γοητευμένος από τη γλυκύτητα των
μουσικών γυαλικών». Κάθησε λοιπόν ο εφευρέτης και έδωσε στη μουσική μας
ιστορία το πρώτο ολοκληρωμένο της μουσικό όργανο με βάση το γυαλί. Έναν μεγάλο
γυάλινο κώνο, διαρθρωμένο κλιμακωτά σε 37 λωρίδες που αντιστοιχούν σε
ισάριθμες νότες, όταν τα δάχτυλα τις εγγίζουν και ο κώνος περιστρέφεται χάρη
σε ένα σύστημα με πεντάλ. Και το όνομα της εφεύρεσης: «Αρμόνικα» (προς χάριν
της αρμονίας). 
Μία Αγγλίδα δεξιοτέχνις των μουσικών ποτηριών, η Μάριαν Ντέιβις, έπιασε
πρώτη το νόημα της εφεύρεσης του Φραγκλίνου και έσπευσε να την χρησιμοποιήσει
στα ιδιότυπα ρεσιτάλ της, με τη σοπράνο αδελφή της, Τσετσίλια. Τα μουσικά
σαλόνια της Ευρώπης ερίγησαν και το πράγμα έγινε πιο επίσημο όταν ο αυλικός
συνθέτης (ή μάλλον Kapellmeister) Γιόχαν Άντολφ Χάσε εκάλεσε τις δύο Αγγλίδες
κυρίες στη Βιέννη και τους έγραψε και μια Γαμήλια Ωδή «L' Armonia» για να
ερμηνεύσουν σε γάμο της βασιλικής οικογένειας, το 1769. 
Ασυγκράτητο πλέον το ντούο Ντέιβις, έφτασε και στο Μιλάνο. Εν έτει 1771 και
παρουσία και ενός 14χρονου τότε παιδιού - θαύματος της Ευρώπης. Εδώ, λοιπόν,
μπαίνει στην ιστορία μας ο Βόλφγκανγκ Αμαντέους Μότσαρτ. Που φαίνεται πως
γοητεύθηκε από τον «αγγελικό» ήχο του γυαλιού, αλλά δεν πρόλαβε. Διότι, όπως
είχε διαπιστώσει και ο ίδιος, ο ίδιος ήχος ακουγόταν την ίδια ακριβώς περίοδο
και στο σαλόνι του διαβόητου κυρίου Άντον Μέσμερ, υπνωτιστή με όνομα μετρίως
ευυπόληπτο, που πίστευε στις ιαματικές ιδιότητες του «γυάλινου» μουσικού
οργάνου και το χρησιμοποιούσε και στις αμφιλεγόμενες θεραπείες του. Σε λάθος
εποχή, κύριε Μέσμερ. Διότι κάποιοι πιο φανατικοί, «υποψιασμένοι» πίστευαν πως
το εν λόγω όργανο οδηγεί σταδιακά προς την παράνοια! Και τούτοι αποδείχθηκαν
ισχυρότεροι καθώς κατόρθωσαν να οδηγήσουν στην απαγόρευση της «Αρμόνικα» σε
κάποιες ευρωπαϊκές πόλεις και περιοχές. 
Κι έτσι ο Μότσαρτ δεν κατάφερε να εκφράσει, με νότες, πόσο γοητεύθηκε από τη
μουσική του γυαλιού, παρά μόνον λίγο πριν από τον θάνατό του, το 1791. Τότε
έγραψε, κατά παραγγελίαν της τυφλής δεξιοτέχνιδος Μάριαν Κίρχγκεσνερ, το
Αντάτζιο σε Ντο Μείζονα και το γοητευτικό Αντάτζιο και Ρόντο σε Ντο Ελάσσονα
για Αρμόνικα και κουαρτέτο «παραδοσιακών» οργάνων (που ακούγεται στην έκδοση
της Sony Classical, όπως και η Γαμήλια Ωδή του Χάσε). 
<H3>Ηχητικά γλυπτά </H3>
Η αναβίωση και «επαν-ανακάλυψη» του μπαρόκ και η νέα τάση για εκτελέσεις σε
αυθεντικά όργανα έσωσε την «Αρμόνικα» από τη λήθη στον 20ό αιώνα. Όπως και το
ανήσυχο πνεύμα κάποιων επιστημόνων και μουσικών, που θέλησαν να δώσουν νέο...
ηχόχρωμα στη μουσική του γυαλιού. 
Από τα τέλη του 19ου αιώνα ένας ειδικός στην ακουστική, ονόματι Ερνστ Κλάντνι,
έδωσε νέα μορφή στα «μουσικά γυαλικά», με το Εύφωνο, ένα όργανο που
αποτελείται από λεπτούς γυάλινους κυλίνδρους γύρω από χοντρές γυάλινες μπάρες,
που παράγουν ήχο με την τριβή των δακτύλων. 
Η τζαζ γνώρισε τη δική της εκδοχή στις εστέτ παρουσιάσεις της Μέρεντιθ Μονκ,
ενώ το 1954 οι Γάλλοι αδελφοί Φρανσουά και Μπερνάρ Μπασκέ «εφηύραν» το όργανο
με το όνομα «Κρύσταλλο» (Cristal), με το οποίο η μουσική του γυαλιού πέρασε
και τα όρια των εικαστικών τεχνών - και δη της Γλυπτικής. Όπως ακούγεται στο
νέο CD, στη γοητευτική «Pavane» του Φορέ, ο ήχος από την τριβή του γυαλιού,
ενισχυμένος σε μεταλλικούς και πλαστικούς «ενισχυτές», «μεταμορφώνεται» σε νέο
είδος τέχνης: τα ηχητικά γλυπτά. 
Και να φανταστεί κανείς πως η μουσική ιστορία του γυαλιού δεν έχει ακόμη
τελειώσει. Ή μήπως μόλις έχει αρχίσει;

<H3>Μπετόβεν, Ντονιτσέτι, Στράους
</H3>
Κι ο Μπετόβεν δεν έμεινε αδιάφορος απέναντι στον «αγγελικό ήχο» του γυαλιού.
Όπως και, το 1835, ο Γκαετάνο Ντονιτσέτι αποφάσισε να προσδώσει τον ήχο του
«φλάουτου από το υπερπέραν» στη διάσημη όπερά του «Λουτσία Ντι Λαμερμούρ».
Φοβήθηκε όμως πως ο ήχος θα χανόταν στην αίθουσα του λυρικού θεάτρου και
ξανάγραψε την παρτιτούρα, αντικαθιστώντας τα μέρη της Αρμόνικα με δύο φλάουτα.
Και έπειτα ήρθε η σειρά του Ρίχαρντ Στράους και της όπεράς του «Γυναίκα δίχως
Ίσκιο» (1914 - 1918), λίγο πριν πάρει τη σκυτάλη η λήθη...

<H3>INFO
</H3>
«Μουσική του Γυαλιού δια μέσου των αιώνων» (Glass Music through the ages), με
τον Ντένις Τζέιμς. Κυκλοφορεί και στην Ελλάδα από την Sony Classical. Τιμή: 15
- 18 ευρώ.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17260P231</ED>
<ID>
ID:305202

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P23&aa=1</URL></REF>


Article

<CATEGORY>vin09</CATEGORY>

 <H5>ΣΤΟ «ΜΕΤΑΞΟΥΡΓΕΙΟ»
</H5><H2>Πάρε την τζαζ και τρέχα...
</H2><H4>Τζαζ και μπλουζ του Μεσοπολέμου σε συνδυασμό με τραγούδια του Λουκιανού
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Ο Λουκιανός Κηλαηδόνης, η Μαρία Αριστοπούλου, ο Μάκης Αναστασόπουλος
(αριστερά) και η νεώτερη... τζαζόφιλη παρέα του «Take the money and run»

Πού: Στο «πατάρι» του «Μεταξουργείου», στο μπαρ που λειτουργεί πάνω από την
κεντρική σκηνή του θεάτρου «Μεταξουργείο». 
Μπαρ πάνω από το θέατρο; Βεβαίως. Κάθε Παρασκευή και Σάββατο. Το
ωραιότατο ανακαινισμένο νεοκλασικό διαθέτει μια δεύτερη... ιδιόμορφη αίθουσα -
γύρω γύρω τα τραπεζάκια και στο κέντρο τρύπα από όπου βλέπεις τον κάτω όροφο -
καταλλήλως διαμορφωμένη έτσι ώστε να σκέφτεσαι τον Λουκιανό ως κάουμπόι από το
Τέξας. 
Δηλαδή; Ατμόσφαιρα «saloon» (δοκάρια στην οροφή, ξύλο παντού)
διανθισμένη από ολίγον Ντέιβιντ Χόκνεϊ (όπως τουλάχιστον μάς αφήνουν να
υποθέσουμε οι ζωγραφισμένες φιγούρες που κοσμούν το μπαρ). Ζεστός χώρος,
φιλόξενος, που όμως έχει ένα αντικειμενικό πρόβλημα: σκηνή γιοκ. 
Αλλά: Καλή καρδιά και διάθεση δημιουργική να υπάρχει και όλα είναι
δυνατά. Ακόμα και όταν το γκρουπ υποχρεώνεται να «συνομιλεί» εκ του μακρόθεν.
Τα έγχορδα, τα κρουστά, τα πνευστά από τη μία και το πιάνο (μαζί με τον
Λουκιανό) και το κοντραμπάσο από την άλλη. Μπορεί να το δεις και ως νεωτερισμό
(ή γενικότερη φιλοσοφική στάση του τύπου «ο διχασμός του μουσικού σήμερα»).
Πάντως το... πρόβλημα εντός ολίγου συνηθίζεται. 
Το πρόγραμμα: Τζαζ στάνταρντ και μπλουζ από τους «Take the Money and
Run» σε ευχάριστη ανταλλαγή ιδεών (στίχων και ήχων) με τον Λουκιανό Κηλαηδόνη. 
Η ροή είναι φτιαγμένη έτσι ώστε να σε κρατάει διαρκώς σε καλή διάθεση
δίνοντάς σου και τη δυνατότητα να μιλάς με τον απέναντί σου. Ανθρώπινες
εντάσεις για φυσιολογικά αυτιά. Όσοι είναι επιφυλακτικοί με τη λέξη τζαζ ας
μην ανησυχούν: θα διαπιστώσουν ότι τα περισσότερα κομμάτια μπορούν ακόμη και
να τα σιγοψιθυρίσουν. 
Έκπληξη: Οι «Take the money and run». Και η φωνή του Βασίλη Τζαβάρα
(που ανήκει και στους Occasional Dream). Εξαιρετική φωνή, με χαρακτήρα και
δυναμισμό, ικανή να αποδώσει απαιτητικά κομμάτια τζαζ και μπλουζ. Ο Μάκης
Αναστασόπουλος, κοντραμπάσο, κιθάρα, σαξόφωνο - από τα εγγυημένα ονόματα της
τζαζ σκηνής - είναι ένα επιπλέον ατού της ορχήστρας. Η οποία επικεντρώθηκε,
στο μεγαλύτερο κομμάτι του προγράμματος, στο Παρίσι του Μεσοπολέμου,
θυμίζοντας ολίγον από Django Reinhardt με τζαζ στάνταρντ όπως το «Yeux
Noires», «Blue Moon», «Cry Me Α River», «All Of Me» κ.λπ. 
Ο Γιάννης Καραγιάννης στο κοντραμπάσο, ο Λεωνίδας Καρακατσάνης στα τύμπανα, ο
Μελέτης Πόγκας κιθάρα και φωνή και ο Βασίλης Τζαβάρας φωνή, πιάνο, κιθάρα,
φυσαρμόνικα. Μακάρι να βρουν τον δρόμο τους τα παιδιά, έχουν όλες τις
προδιαγραφές να διεκδικήσουν μια θέση στον χώρο. 
Ο Λουκιανός: Καθισμένος στο πιάνο και με τον γνωστό του... decontracte
- χαλαρό - στυλ μάς μετέφερε σε διάφορους σταθμούς της πορείας του, από το
«Media Luz» (μουσική για μια υποθετική μαυρόασπρη ταινία όπως μας υπενθύμισε)
μέχρι «τα θερινά τα σινεμά», «θα αράξω σπίτι», «τζιν τζιν τζιν», «φτωχός και
μόνος κάουμπόι» κ.λπ. για να ολοκληρώσει στο φινάλε με κάποια τραγούδια από
τον τελευταίο του δίσκο «Τα φανταρίστικα». Μαζί του και η μόνιμη συνεργάτριά
του, Μαρία Αριστοπούλου, φωνή με εκτόπισμα και νεύρο, γνωστή από την εποχή που
εμφανιζόταν δίπλα του στο «Texas». 
Ατού: Η όλη ατμόσφαιρα διέπεται από την καλή διάθεση μιας παρέας
μουσικών που παίζουν για το κέφι τους διαθέτοντας τεχνική και «ψυχή».
Πρωταγωνίστρια η μουσική, όχι τα πρόσωπα. Γι' αυτό και το... μήνυμα φτάνει
πάραυτα στο κοινό. 
Και από φαγητό; Τα βασικά που θα βρείτε σε ένα μπαρ. Πιάτο τυριών,
σάντουιτς, ξηρούς καρπούς, φρούτα. Αλλά δεν είναι αυτό το ζητούμενο... 
Πάρκινγκ; To βράδυ η περιοχή Μεταξουργείου γίνεται προσβάσιμη στους
διαβάτες της πόλης. Θέσεις υπάρχουν, ακόμα και επί της Πειραιώς. Αρκεί μια
μικρή προσπάθεια.

<H3>Οδηγίες «χρήσης»
</H3>
Πού: «Μεταξουργείο», Ακαδήμου 14, Μεταξουργείο, Τηλ. 010-5234 382. 
Κάθε Παρασκευή και Σάββατο. 
Το βρίσκουμε εύκολα; Πολύ. Η Ακαδήμου είναι κάθετη επί της Πειραιώς.
Μόλις περάσετε το ΙΚΑ. 
Η περιοχή: Βρισκόμαστε στο κέντρο τής (κάποτε) υποβαθμισμένης Αθήνας
που σιγά σιγά μετατρέπεται σε «ιν». Δυο βήματα πιο κάτω, επί της Ακαδήμου, η
πλατεία που σχηματίζεται θυμίζει έντονα σκηνικό από μαυρόασπρη ταινία
ελληνικού κινηματογράφου. Εκεί ακριβώς βρίσκεται και το ωραιότατο μπαρ
«Αστοιβή» όπου μπορείτε να φάτε. 
Είσοδος: 2.93 ευρώ (1.000 δρχ.). 
Ενδεικτικές τιμές: Μπουκάλι κρασί: 21 ευρώ, μπουκάλι ουίσκι: 59 ευρώ,
ποτήρι μπίρας: 3 ευρώ. Τυριά (για δύο άτομα): 12 ευρώ, ξηροί καρποί: 9 ευρώ.

<H3>INFO </H3>
Από τις 21 Φεβρουαρίου ξεκινάει στο «Μεταξουργείο» η παράσταση «Παιχνίδια του
Χόλιγουντ» (του Τζων Κασσαβέτη) σε σκηνοθεσία Βασίλη Βαφέα. Με αφορμή το έργο
(που μιλάει για τον Ντιούκ Έλινγκτον και συνοδεύεται από την μουσική του) ο
Βασίλης Βαφέας θα οργανώνει κάθε Τετάρτη στο πατάρι, βραδιές τζαζ με γνωστούς
μουσικούς της εγχώριας σκηνής.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17260P241</ED>
<ID>
ID:305203

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Πλαστικό από σιτάρι!
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Υλικά συσκευασίας που βιοδιασπώνται (αποσυντίθενται δηλαδή γρήγορα και χωρίς
να επιβαρύνουν το περιβάλλον) δημιούργησαν Αυστραλοί επιστήμονες
χρησιμοποιώντας ως βάση... άμυλα σιταριού. Το νέο υλικό είναι εξαιρετικά φτηνό
και αδιαφανές, μοιάζει με οποιοδήποτε άλλο πλαστικό, έχει όμως την ικανότητα
βιοδιάσπασης, μέσα σε τέσσερις ή το πολύ έξι εβδομάδες. 
Κατασκευάστηκε με τη συνεργασία επιστημόνων από την εταιρεία Csiro και τo
Πανεπιστήμια Swinburn και αυτό του Queensland και φιλοδοξεί να αντικαταστήσει,
κατ' αρχήν, τους 60.000 τόνους πλαστικού που συγκεντρώνονται σήμερα στους
χώρους διάθεσης απορριμμάτων της Αυστραλίας και από εκεί να χρησιμοποιηθεί ως
φιλικό προς το περιβάλλον υλικό που αντικαθιστά κάθε είδους πλαστική
συσκευασία, σε όλες τις χώρες του πλανήτη. 
Βιοδιασπώμενα υλικά συσκευασίας έχουν κατασκευαστεί πολλά, δεν
χρησιμοποιούνται όμως γιατί θεωρούνται ακριβά (περίπου 10 φορές ακριβότερα από
τα συμβατικά). Η επιστημονική ομάδα, χρησιμοποιώντας άμυλα σιταριού, κατάφερε
να μειώσει το κόστος, έτσι ώστε να μην επιβαρύνεται η τιμή του τελικού
προϊόντος. 
<H3>INFO </H3>
Οι κατασκευαστές του νέου υλικού από σιτάρι δεν προτίθενται να αποκαλύψουν την
τεχνική τους, ούτε είναι έτοιμοι να διαθέσουν στην αγορά νέα πακέτα
συσκευασίας. Τονίζουν όμως πως ανακάλυψαν έναν εντελώς καινούργιο τρόπο
επεξεργασίας των πρώτων υλών και κατασκευής πολυμερών, τα οποία διασπώνται στο
περιβάλλον σε μικροοργανισμούς που δεν το επιβαρύνουν.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17260P242</ED>
<ID>
ID:305243

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P24&aa=2</URL></REF>


Article

<CATEGORY>vin09</CATEGORY>

 <H2>Εξομολογήσεις στο ασανσέρ
</H2><H4>Ένα ασανσέρ έγινε τηλεοπτικό «εξομολογητήριο» για 101 «Πρόσωπα» της Θεσσαλονίκης
</H4>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Ο προπονητής της άρσης βαρών Παύλος Σαλτσίδης ξαναγίνεται παιδί «άροντας» ένα αρκουδάκι

Τι μπορεί να κάνει, να λέει, να σκέπτεται κανείς μόνος του σ' ένα ασανσέρ; Τι
μπορεί να εμπνέει ο εγκλωβισμός σ' ενα «κινούμενο κουτί»; 
Κρυφές επιθυμίες, σκέψεις και κινήσεις, ένα τραγούδι, εξομολογήσεις,
αυτοκριτική, μια προσευχή, την ανάγκη, την αλήθεια, το ψέμα μας; 
Ένα ασανσέρ επέλεξαν ως σκηνικό-εξομολογητήριο οι εμπνευστές-δημιουργοί του
δίωρου ντοκιμαντέρ για να εγκλωβίσουν τα 101 «Πρόσωπα» της Θεσσαλονίκης το
2002. 
Ο καθρέφτης του ασανσέρ αντικαταστάθηκε από μια κάμερα (φαινόμενο των
καιρών;), οι άνθρωποι παραπλανήθηκαν (;) ή και υπέκυψαν στην πρόκληση -
πειρασμό τής τηλε-καταγραφής τους, στην ηδονή τής δήθεν μοναχικής αλλά και
δημόσιας, εντέλει, αυτοεξομολόγησης και δέχθηκαν να πρωταγωνιστήσουν. 
Εκατό και ένας άνθρωποι, ανήλικοι έως και υπερήλικοι (τρίχρονοι μαθητές
στο καράτε έως και 70χρονοι ομότιμοι καθηγητές Πανεπιστημίου, 16χρονοι αθλητές
και δημιουργοί περφόρμανς, φερέλπιδες σταρ και πολιτικοί έως απόμαχοι
ηθοποιοί) δέχθηκαν να εξομολογηθούν, να προσευχηθούν, να ναρκισσευθούν, να
ομολογήσουν, να υποκριθούν. 
Ηθοποιοί, μουσικοί, επιστήμονες, φιλόσοφοι, αθλητές, παιδιά, δημοσιογράφοι,
επιχειρηματίες, ιερωμένοι, πολιτικοί. 
Κάποιοι - η πλειονότητα - μιλούν. Επί παντός, περί της πόλης, των ειδικοτήτων
τους, επί του λόγου, της επιστήμης, της ειρήνης, της γνώσης, του θείου, των
ονείρων, των αδυναμιών, του χρήματος, του έρωτα, του χρόνου, του σεξ, του
τίποτα... Κάποιοι σωπαίνουν, άλλοι σαρκάζουν και μορφάζουν, άλλοι τραγουδούν. 
Η ιδέα ανήκει στον τηλεοπτικό παραγωγό Κώστα Παπαδόπουλο. Την
εμπιστεύθηκε στον ηθοποιό Νίκο Ναουμίδη, την επεξεργάστηκαν με τη βοήθεια
σχεδιαστή - σκηνογράφου Δημήτρη Παρθένη, ο οποίος ανέλαβε τη σκηνοθεσία του
εγχειρήματος, και τα «Πρόσωπα - Θεσσαλονίκη 2002» άρχισαν δειλά φιλοξενώντας
και... εξομολογώντας στο ασανσέρ ενός βιοτεχνικού κτιρίου μια σειρά φίλων -
προσώπων της πόλης, ώσπου η «παρέα» διευρύνθηκε. 
Τα «Πρόσωπα» έγιναν 101, χωρίστηκαν σε ενότητες (προσωπικότητες, γενικώς,
εικαστικοί καλλιτέχνες, άνθρωποι του θεάτρου και της μουσικής και αθλητές). 
Ανάμεσά τους ο καθηγητής Δημήτρης Μαρωνίτης, ο υφυπουργός Σπύρος Βούγιας, ο
καθηγητής Κώστας Ζουράρις, ο διευθυντής του ΚΘΒΕ Βίκτωρ Αρδίττης, ο αγιορείτης
μοναχός Ααρών, ο συγγραφέας Πάνος Θεοδωρίδης, η αρχαιολόγος Χρύσα Παλιαδέλη,
οι αθλητές Παύλος Σαλτσίδης, οι τραγουδιστές Νίκος Παπάζογλου, Γιώργος Ζήκας,
Πέτρος Γαϊτάνος, ο πυρηνικός φυσικός Κώστας Παπαστεφάνου, ο σεισμολόγος
Βασίλης Παπαζάχος, η ιστορικός τέχνης Σάνια Παππά, ο ζωγράφος Κώστας Λαχάς, οι
ηθοποιοί Δημήτρης Καρέλλης, Λίνα Λαμπράκη, Σπύρος Βραχωρίτης, ζωγράφοι,
μοντελίστ, δικηγόροι, γιατροί, διαφημιστές, σχεδιαστές μόδας, εικαστικοί,
δημοσιογράφοι, πολιτευτές, χρηματιστές, τηλεπαρουσιάστριες, λογοτέχνες. 
Η διάρκεια της ταινίας ξεπέρασε τις τέσσερις ώρες, χωρίστηκε σε
τέσσερις σχεδόν ωριαίες ενότητες, «ντύθηκε» με μουσική, που συνέθεσε για την
εισαγωγή τους ο Κώστας Παπαδόπουλος, και φυσικούς και μη ήχους στη διάρκεια
των αυτογνωστικών μονολόγων των προσώπων και... ως πρώτο βήμα κοινοποίησής της
θα προβληθεί στο φεστιβάλ ντοκιμαντέρ που πραγματοποιείται τον ερχόμενο μήνα
(από τις 4 Μαρτίου) στη Θεσσαλονίκη. Αργότερα; Τα τρία κρατικά κανάλια
εξεδήλωσαν ήδη ενδιαφέρον για την εξασφάλιση και προβολή (αποσπασματικά ή και
ενιαία) του ψυχογραφήματος της πολυσυζητημένης πόλης διά των ανθρώπων της. 
Πάντως, τα έσοδα από την προβολή της σειράς - οι δημιουργοί του δεσμεύτηκαν
και στους τίτλους - θα διατεθούν για το Δημόσιο Ψυχιατρείο Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17260P331</ED>
<ID>
ID:305204

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P33&aa=1</URL></REF>


Article

<CATEGORY>vin09</CATEGORY>

 <H2>Αλλαγή φρουράς στις ειδήσεις του Αlpha
</H2>
Το γυαλί είχε ραγίσει από καιρό ανάμεσα στον πρόεδρο του Ομίλου Alpha Στάθη
Τσοτσορό και τον γενικό διευθυντή ειδήσεων και ενημέρωσης του καναλιού Σταμάτη
Μαλέλη. 
Παρά το γεγονός ότι ο Σταμάτης Μαλέλης είχε υπογράψει στις αρχές του 2002 νέο
συμβόλαιο με τον Alpha για τα επόμενα δύο χρόνια, η συνεργασία τους έλαβε
τέλος χθες. Με μια λιτή ανακοίνωση από την πλευρά του σταθμού ανακοινώθηκε πως
«Το Δ.Σ. της εταιρείας μας απήλλαξε τον γενικό διευθυντή ειδήσεων και
ενημέρωσης του καναλιού Σταμάτη Μαλέλη από τα καθήκοντά του». 
Στην ίδια ανακοίνωση ο τηλεοπτικός σταθμός Alpha έκανε αναφορά σε πρόσφατα και
«επίμονα» δημοσιεύματα, τα οποία ήθελαν τον γενικό διευθυντή ειδήσεων και
ενημέρωσης «να αποχωρεί από τον σταθμό μας και να προτίθεται να εργαστεί σε
άλλο ανταγωνιστικό μέσο και τα οποία δημοσιεύματα δεν διαψεύσθηκαν». Τη θέση
του Σταμάτη Μαλέλη αναλαμβάνει ο αναπληρωτής διευθυντής ειδήσεων και
ενημέρωσης του σταθμού Αντώνης Σκυλάκος. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17260P332</ED>
<ID>
ID:305244

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P33&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 5/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.40 Mega 
«Ένταση» (Heat) 
Θανάσιμη - και συναρπαστική - σύγκρουση Αλ Πατσίνο-Ρόμπερτ Ντε Νίρο. Θρίλερ
του Μάικλ Μαν - '95 - με τον πρώτο σταρ υπαστυνόμο του Λος Άντζελες και τον
δεύτερο διαρρήκτη... υψηλής κλάσεως. Μαζί τους οι Γιον Βόιτ, Βαλ Κίλμερ.
(Διάρκεια: 163΄)*** 
22.00 Alter 
«Κομπίνες στον ιππόδρομο» (Let it ride) 
Κωμωδιούλα - '89 - με τον καλό Ρίτσαρντ Ντρέιφους στον ρόλο ενός ταξιτζή, ο
οποίος από μια «τυχαία» πληροφορία κερδίζει πολλά χρήματα στον ιππόδρομο.
Επειδή όμως όλα στη ζωή έχουν το αντίτιμό τους, σύντομα η τύχη του αυτή θα τον
μπλέξει σε απερίγραπτες περιπέτειες. Σκηνοθεσία: Τζόε Πίτκα. (Διάρκεια: 91')** 
21.00 Star 
«Ράμπο: Το πρώτο αίμα» (Rambo: The first blood ) 
Η πρώτη ταινία της «σειράς» και η μεγαλύτερη επιτυχία - μαζί με το «Ρόκι» -
του Σιλβέστερ Σταλόνε, που στις ημέρες μας έχει «ξεπεραστεί». Από το ομώνυμο
βιβλίο του Ντέιβιντ Μορέλ, σε σκηνοθεσία τού ρουτινιάρη Τεντ Κότσεφ.
(Διάρκεια: 93')* 
23.30 ΕΤ-1 
«Τρελές μπίζνες» (Head office) 
Φαρσοκωμωδία - '85 - που... επαληθεύτηκε από το πέρασμα του χρόνου: η
μεγαλύτερη πολυεθνική του κόσμου σχεδιάζει τη διείσδυσή της στις χώρες του
Τρίτου Κόσμου! Του Κεν Φίνγκλεμαν. Με τους: Τζαζ Ράινχολντ, Ένμτι Άλμπερτ,
Τζέιν Σίμουρ (διάρκεια 86')** 
01.15 Tempo 
«Η πολιορκία» (In the line of duty: Siege at Marion) 
Συνηθισμένη περιπετειούλα - '92 - με έναν πράκτορα του FBI να κυνηγάει δύο
τρομοκράτες. Του Τσαρλς Χαντ. (Διάρκεια: 89')* 
01.30 Alpha 
«Ένα, οκτώ, επτά» (187) 
Παραστρατημένοι νέοι, με εξαγριωμένα ένστικτα, εναντίον καθηγητή που...
προσπαθεί να διδάξει. Του Κέβιν Ρέινολντς («Υδάτινος κόσμος»), παραγωγής '97.
Ο τίτλος της ταινίας βγαίνει από τον Ποινικό Κώδικα των ΗΠΑ για τον φόνο... Με
τους Σάμιουελ Τζάκσον, Τζον Χερν, Κέλι Ρόουαν. (Διάρκεια: 114΄)**½ 
02.15 Alter 
«Φονικές επιθέσεις» (Deadly desire) 
Ο Φρανκ Ντέκερ είναι ένας πρώην αστυνομικός, που μαζί με τον καλύτερό του φίλο
έχουν δημιουργήσει μια υπηρεσία προστασίας υψηλών προσώπων. Τα προβλήματα θα
αρχίσουν όταν θα ερωτευθεί μια πελάτισσά του, η οποία ισχυρίζεται ότι ο
πάμπλουτος σύζυγός της την κακοποιεί. Ερωτικό δράμα του Τσαρλς Κορέλ με τους
Τζακ Σκάλια, Κάθριν Χάρολντ. (Διάρκεια 100΄)* 
03.00 Antenna 
«Οι καμπάνες τού Σαν Άντζελο» (Bells of San Angelo ) 
Γερασμένο γουέστερν - '47 - με έναν καουμπόι και το άλογό του, τον πανέξυπνο
Τρίγκετ, να αναζητούν έναν πλούσιο κληρονόμο. Του Ρόι Ρότζερς. (Διάρκεια:
76΄)* 
03.30 Star 
Ο Άλμπερτ Φίνεϊ είναι «Ένας ασήμαντος άνθρωπος» (Star, 03.30)

«Ένας ασήμαντος άνθρωπος» (Man of no importance) 
Ρεσιτάλ ερμηνείας από δύο σημαντικούς Άγγλους ηθοποιούς: Άλμπερτ Φίνεϊ,
Μπρέντα Φρίκεν. Ο πρώτος, στον ρόλο ενός εισπράκτορα στο Δουβλίνο που έχει
πάθος με το θέατρο, ανεβάζει ερασιτεχνικές παραστάσεις, τον... υποψιάζονται
για ομοφυλόφιλο και η αδελφή του τον πιέζει να παντρευτεί... Του Σούρι
Κρισνάμα. (Διάρκεια: 95΄)**½

<H3>ΤΟΡ 3
</H3>
1. «Ένταση»: Θρίλερ με τα όλα του (21.40, Mega) 
2. «Ένα, οκτώ, επτά, οκτώ»: Μόνος εναντίον όλων... (01.30, Alpha) 
3. «Ένας ασήμαντος άνθρωπος»: Ερμηνείες επιπέδου, από τους Άλμπερτ
Φίνεϊ-Μπρέντα Φρίκερ (03.30, Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17260P333</ED>
<ID>
ID:305286

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P33&aa=3</URL></REF>


Article

<CATEGORY>vin09</CATEGORY>

 <H5>ΙΘΩΜΑΙΑ 2002
</H5><H2>Περιβάλλον και πολιτισμός
</H2>
Θεσμό εδώ και μια εικοσαετία, περίπου, αποτελούν τα «Ιθωμαία», οι πολιτιστικές
εκδηλώσεις που φιλοξενούνται κάθε χρόνο στον αρχαιολογικό χώρο της Αρχαίας
Μεσσήνης και σε ολόκληρο τον Δήμο Ιθώμης. 
Οι εκδηλώσεις για το καλοκαίρι του 2002 θα ξεκινήσουν στις 21 Μαΐου με την
τελετή αφής της Ιθωμαίας φλόγας και θα συνεχιστούν τον Ιούνιο με εκδήλωση για
την Παγκόσμια Ημέρα Περιβάλλοντος, τη διεξαγωγή του δρόμου Υγείας και Φιλίας
με δρομείς από την Πελοπόννησο και την Αττική. 
Τον Αύγουστο τα «Ιθωμαία» θα φιλοξενήσουν Φεστιβάλ Ερασιτεχνικής Δημιουργίας,
Συμπόσιο Μεσσηνιακών Συλλόγων και Εφημερίδων, συνάντηση εργασίας Ιθωμαίων
προσωπικοτήτων καθώς και μια σειρά εκδηλώσεων που έχουν ως σκοπό να
ενημερώσουν το κοινό για την πορεία των ανασκαφικών ερευνών στην Αρχαία
Μεσσήνη και να προβάλλουν τις παραδοσιακές ασχολίες και τον τρόπο διατροφής. 
Το κόστος των «Ιθωμαίων», που διοργανώνονται από τον Μάιο έως τον Σεπτέμβριο
από τον τοπικό δήμο και τους πολιτισμικούς φορείς διαμερισμάτων του, ανέρχεται
σε περίπου 41.100 ευρώ. Οι διοργανωτές αναζητούν ιδιώτες χορηγούς για να
στηρίξουν τις προσπάθειές τους που έχουν ως σκοπό να προβάλλουν τα μνημεία και
τα αξιοθέατα της περιοχής, να ευαισθητοποιήσουν τους νέους απέναντι στις
παραδόσεις, την πολιτιστική κληρονομιά, τις τέχνες και τον αθλητισμό καθώς και
να δημιουργήσουν ενιαία πολιτιστική υποδομή σε όλα τα διαμερίσματα του Δήμου Ιθώμης.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17260P351</ED>
<ID>
ID:305205

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P35&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τρωάδες - Το μακρύ ταξίδι» (Ευριπίδης,
Χάλο) του Γ. Μαργαρίτη Μαργαρίτης (σκηνοθ.), Δούζη. ΔΕΥΤΕΡΗ ΣΚΗΝΗ. «Ώρες
επισκεπτηρίου» του Ρ. Χάρις Α. Ανδρεοπούλου (σκηνοθ.), Χρ. Γεωργίου
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. Εναλλάξ: «Ο επιστάτης» του Χ. Πίντερ Μιχαλακόπουλος,
Χρυσομάλλης - «Ιστορία για ελέφαντες» του Ν. Μανούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. «Μια μέρα χωρίς γέλιο είναι μια χαμένη μέρα» της Μ. Σπυράτου
Μ. Σπυράτου (σκηνοθ.), Κουντής (Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ.) «Ένα
καπέλο από ψάθα Ιταλίας» του Ν. Ρότα (Τετ., Πέμ.) «Ο καρυοθραύστης»
του Π. Ιλ. Τσαϊκόφσκι (Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Βραδιά
Γιάννη Ρίτσου. Κρατική Ορχήστρα Αθηνών: α' συναυλία (Τρ.) - β'
συναυλία (Κυρ.) Εθνική Συμφωνική Ορχήστρα της ΕΡΤ (Τετ.) «Σειρά
Μεγάλες Ορχήστρες». Φιλαρμονική Ορχήστρα της Πετρούπολης: α' συναυλία
(Πέμ. Παρ.) - β' συναυλία (Σάβ.). ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ
Μουσικής Δωματίου. Συγκρότημα Παραδοσιακής Μουσικής «Γιάνοσι» -
Λεωνίδας Καβάκος, βιολί - Πέτερ Νάγκι, πιάνο - Γιαν Φόγκλερ, βιολοντσέλο:
συναυλία (Πέμ.) Φεστιβάλ Μουσικής Δωματίου Λεωνίδας Καβάκος, βιολί - Πέτερ
Νάγκι, πιάνο - Γιαν Φόγκλερ, βιολοντσέλο - Τσαρλς Νάιντιχ, κλαρινέτο -
Μίριγιαμ Κόντζεν, βιολί: συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη ­ Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα -
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (Πρώην
φανάρι, Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P36</CAT>
<ED>
Κωδικός άρθρου: A17260P361</ED>
<ID>
ID:305217

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P36&aa=1</URL></REF>


Article

<CATEGORY>vin09</CATEGORY>

 <H2>Τα παιδιά είναι δύσκολο κοινό
</H2>
Ο θεατρικός συγγραφέας Τσαρλς Γουέι με την Ξένια Καλογεροπούλου, η οποία έχει
μεταφράσει στα ελληνικά το έργο του «Τα μάγια του χειμώνα», στο θέατρο «Μικρή Πόρτα»

Θεωρείται από τους μετρ του σύγχρονου παιδικού θεάτρου. Περισσότερα από 40
θεατρικά έργα για μικρούς (αλλά και για μεγάλους) φέρουν την υπογραφή του.
Ποια είναι η συνταγή του Τσαρλς Γουέι για να γραφεί ένα καλό παιδικό θεατρικό
έργο; «Δεν υπάρχει συνταγή. Υπάρχουν κανόνες, αλλά κι αυτοί πρέπει να
παραβαίνονται. Διαφορετικά δεν μπορείς να κάνεις καινούργια πράγματα. Εξάλλου
νόστιμο είναι το κέικ που έχει διαφορετική γεύση κάθε φορά», υποστηρίζει ο
Βρετανός θεατρικός συγγραφέας. 
Οι μικροί Έλληνες θεατρόφιλοι τον γνωρίζουν φέτος μέσα από το βραβευμένο έργο
του «Τα μάγια του χειμώνα», που παρουσιάζεται στην «Μικρή Πόρτα». Ωστόσο, τα
έργα του έχουν μεταφραστεί - εκτός από τα ελληνικά - στα γαλλικά, τα
γερμανικά, τα ρωσικά και τα ουαλικά. Πού οφείλεται η διεθνής επιτυχία; «Ίσως
επειδή όταν γράφω στο κεφάλι μου βρίσκεται όλος ο κόσμος». 
Θεωρεί δύσκολο το παιδικό κοινό, γιατί «τα παιδιά δεν κρύβονται. Όταν
βαριούνται το δείχνουν». Όμως εξακολουθεί να παίρνει το «ρίσκο», ακόμα κι όταν
τα (υιοθετημένα) παιδιά του, του δηλώνουν ότι έχουν βαρεθεί να βλέπουν πλέον
τα έργα του! Οι ιστορίες του γεννιούνται μέσα από παλιούς μύθους και ιστορίες
και από την ελληνική μυθολογία. Επίκεντρό τους, τα παιδιά. «Έχει σημασία να
τους δείξεις πόσο σημαντικός είναι ο ρόλος τους στον κόσμο», υποστηρίζει. 
Έχει μέλλον όμως το παιδικό θέατρο, όταν οι «πειρασμοί» της τηλεόρασης, των
ηλεκτρονικών υπολογιστών και των βιντεοπαιχνιδιών «προκαλούν» τα παιδιά;
«Βεβαίως. Διότι το θέατρο απαιτεί ενεργητικό κοινό. Δεν είναι σαν τον
κινηματογράφο, που "εξαφανίζει" τη φαντασία και παρέχει έτοιμες λύσεις». Τούτο
δεν σημαίνει όμως και την απόρριψη της τεχνολογίας. «Το αντίθετο μάλιστα.
Μπορεί να είναι πολύτιμη βοηθός στο εντυπωσιακό στήσιμο μιας παράστασης».

<H3>INFO
</H3>
«Τα μάγια του χειμώνα» του Τσάρλς Γουέι παίζονται στο θέατρο «Πόρτα»
(Μεσογείων 59, τηλ. 010-7711.333)
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P37</CAT>
<ED>
Κωδικός άρθρου: A17260P371</ED>
<ID>
ID:305206

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P37&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 18.15-20.45-23.10. / Ο Χάρι Πότερ και η
φιλοσοφική λίθος. 15.30 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Δεκαπενταύγουστος. 17.40-19.50-22.00 μαζί και η μικρού μήκους:
Γκόγκος. / Οι άλλοι. 00.15. / Το ημερολόγιο μιας πριγκίπισσας 15.20.

Αίθουσα 3

Vanilla sky. 17.50-20.20-23.00. / Η χαμένη Ατλαντίδα.
14.15-16.00 μεταγλ.

Αίθουσα 4

Η συμμορία των έντεκα. 14.30-17.00-19.30-22.00-00.30.

Αίθουσα 5

Ένας και μοναδικός. 14.20-16.00-17.40-19.20-21.00-22.45-00.30

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Ένας Αμερικανός φίλος. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.00-20.30-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20.
(Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.10-20.30-22.50 μαζί και η μικρού μήκους: Γκόγκος.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 17.45 / Οι
άλλοι. 21.00-23.00

Αίθουσα 4 
Ένας και μοναδικός. 16.40-18.40-20.40-22.40.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 18.00-20.30-23.00 (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Ένας και μοναδικός. 19.00-21.00-23.00 (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.20. / Οδός Μαλχόλαντ. 20.20-23.00 (Σεβαστ/πόλεως
117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00.
(Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 17.50-20.20-22.50. (Αιγάλεω * 010 - 5989.226)

ΑΝΤΑΜΣ 2

Η συμμορία των έντεκα. 18.20-20.40-23.00.

APOLLON Renault - Filmcenter 2000

My sweet home. 19.15-21.00-22.45. Ημερολόγια καταστρώματος - Γιώργος
Σεφέρης. 18.00. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Επισκέπτης από την Κόλαση. 20.30-23.00 / Ταξιδιάρικα πουλιά.
18.30. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 17.20-20.00-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Αστερίξ και Οβελίξ: Επιχείρηση Κλεοπάτρα. 18.45-21.00 / Επισκέπτης
από την Κόλαση. Ώρα 23.00.

Αίθουσα 3

Δεκαπενταύγουστος. 18.10-20.30-22.50, μαζί και η μικρού μήκους: Ο καφές.

Αίθουσα 4

Vanilla sky. 17.20-20.00-22.40

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Η συμμορία των έντεκα. 12.00-14.30-17.00-19.30-22.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Ο Χάρι Πότερ και η φιλοσοφική λίθος. 12.45-15.45 μεταγλ. / Vanilla
sky. 18.45-21.30-00.15.

Αίθουσα 4

Ο Χάρι Πότερ και η φιλοσοφική λίθος. 11.45-14.45 / Ένας και
μοναδικός. 17.45-19.45-21.45-23.45. 
Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
15.45-19.15-23.00. / Η χαμένη Ατλαντίδα. 11.30-13.30 μεταγλ.

Αίθουσα 6

Σε εχθρικό έδαφος. 13.00-15.15-17.30-19.45. / Οι άλλοι. 22.15-00.45.

Αίθουσα 7

Δεκαπενταύγουστος. 12.00-14.30-17.15-20.00-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 8

Επισκέπτης από την Κόλαση. 15.00-22.30-01.00. / Η συμμορία των
έντεκα. 12.30-17.30-20.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
13.15-16.45-20.15-24.00. / Ένας και μοναδικός. 19.45-21.45.

Αίθουσα 10

Vanilla sky. 11.45-14.45-17.45-20.30-23.15.

VILLAGE CINEMAS PANGRATI 
Αίθουσα 1

Η συμμορία των έντεκα. 12.30-17.30-20.00. / Επισκέπτης από την
Κόλαση. 15.00-22.30-01.00. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 16.00-18.30-21.00-23.30. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.45-13.45 μεταγλ.

Αίθουσα 3

Ο Χάρι Πότερ και η φιλοσοφική λίθος. 11.00-14.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. Παρ. 17.00-20.30-00.15.

Αίθουσα 4

Vanilla sky. 12.00-14.30-17.00-19.30-22.00-00.30.

Αίθουσα 5

Η συμμορία των έντεκα. 11.30-14.00-16.30-19.00-21.30-24.00.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.45-14.15-16.45-19.15-21.45-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Ο Χάρι Πότερ και η φιλοσοφική λίθος. 13.00-16.00 μεταγλ. / Σε
εχθρικό έδαφος. 19.00-21.15-23.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Vanilla sky. 16.45-19.45-22.30-01.15. / Η χαμένη Ατλαντίδα.
Παρ.: 12.45-14.45 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 20.00-23.30.
/ Ο Χάρι Πότερ και η φιλοσοφική λίθος. 11.00-14.00-17.00 μεταγλ.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Επισκέπτης από την Κόλαση. 13.00-15.30-18.00-20.30-23.00-01.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Η συμμορία των έντεκα. 12.30-15.00-17.30-20.00-22.30-01.00.

Αίθουσα 13

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 14

Επισκέπτης από την Κόλαση. 12.00-14.30-17.00-19.30-22.00-00.30.

Αίθουσα 15

Ένας και μοναδικός. 11.15-13.45-16.15-18.30-20.45-23.15.

Αίθουσα 16

Ένας και μοναδικός. 12.15-14.45-17.15-19.30-21.45-00.15.

Αίθουσα 17

Δεκαπενταύγουστος. 12.45-15.15-17.45-20.15-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 18

Η φούσκα. 11.30-14.15-16.45-19.15. / Οι άλλοι. 21.45-24.00.

Αίθουσα 19

Σε εχθρικό έδαφος. 11.00-13.15-15.30-17.45-20.00-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 17.50-20.00-22.10. Σάβ.-Κυρ. και ώρα 15.40.

ΔΙΑΝΑ

Η συμμορία των έντεκα. 18.00-20.15-22.30. (Ηλεκτ. Σταθμός Μαρούσι * 010
- 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.30-18.00-20.30-23.00. (Λ. Κηφισίας 245,
Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η συμμορία των έντεκα.
00.15 / Η χαμένη Ατλαντίδα. 15.30 μεταγλ.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Δεκαπενταύγουστος. 18.00-20.20-22.40. Μαζί και η μικρή μήκους: Ο καφές.

Αίθουσα 3

Οι άλλοι. 19.00-21.00-23.00. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Ένας και μοναδικός. 18.50-20.40-22.30. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

My sweet home. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Αστερίξ και Οβελίξ: Επιχείρηση Κλεοπάτρα. 17.40-20.10-22.40. (Οδός
Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 19.10-22.00.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.30-22.45. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. Ρομαντικές Τρίτες. Τρ.: 21.00 Μουσική
συναυλία της ορχήστρας των χρωμάτων, 22.00 Επίσημη έναρξη του
προγράμματος. 23.00 Ο Ουσάρος στη στέγη. (Πατησίων - Κοδριγκτώνος *
010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00.
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η φούσκα. 20.30-22.30. (Ν. Ελβετία 34-Βύρωνας * 010 - 7645.310, 010 -
7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Δευτ.: Άγρια συμμορία. 20.00 (Ζωγράφου - Τέρμα λεωφ. 222 * 010 -
7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

D-ΤΟΧ. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Το κλάμα βγήκε από τον Παράδεισο. 19.00-21.30. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Beautiful people. 20.00. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00. (Αγίου Φανουρίου 99, Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο άρχοντας των δαχτυλιδιών - Η συντροφιά του δαχτυλιδιού. 20.30.
(Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. (Σαλαμίνα, *
010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.20. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.00. / Η
φούσκα. 21.00-22.45. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.00. / Επισκέπτης από την
Κόλαση. 21.00-23.15. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.00. / Η συμμορία των έντεκα. 20.30-22.45. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.45-14.00. / Επισκέπτης
από την Κόλαση. 16.00-18.45-21.30-24.00. Αίθουσα 2 Ο Χάρι Πότερ και η
φιλοσοφική λίθος. Μεταγλ. 11.15-14.15. / Ο άρχοντας των δαχτυλιδιών.
17.15-20.45-00.15. Αίθουσα 3 Δεκαπενταύγουστος.
11.30-14.15-16.45-19.15-21.45-00.30. Αίθουσα 4 Ο άρχοντας των
δαχτυλιδιών. 12.45-16.15-19.45-23.15. Αίθουσα 5 Vanilla sky.
13.00-15.45-18.30-21.15-24.00. Αίθουσα 6 Η συμμορία των έντεκα.
12.00-14.30-17.00-19.30-22.00-00.30. Αίθουσα 7 Η συμμορία των έντεκα.
12.30-15.00-17.30-20.00. / Οι άλλοι. 22.30-00.45. Αίθουσα 8 Ο
Χάρι Πότερ και η φιλοσοφική λίθος. Μεταγλ. 12.15-15.15. / Ένας και
μοναδικός. 18.15-20.15-22.15-00.15. Αίθουσα 9 Η συμμορία των έντεκα.
11.00-13.30-16.00-18.30-21.00-23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Ω! Αδελφέ, πού είσαι. 18.30-20.50-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Αμελί. 18.45-21.00-23.15. (Dolby Stereo). (* 0310 - 235.304,
Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Αφιέρωμα στον ελληνικό κινηματογράφο «Τρεις
μοναδικές στιγμές ενός διαφορετικού σινεμά»: Ημερολόγιο καταστρώματος.
18.00-19.30. / Η διαρκής αναζήτηση της Petra Going. 21.00. /
Κλέφτης ή πραγματικότητα. 23.00. (* 0310 - 378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός.
16.00-17.50-19.40-21.30-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Σε εχθρικό έδαφος. 16.00-18.20.
/ Moulin rouge. 20.40-23.20. ΑΙΘΟΥΣΑ 7 Vanilla sky.
17.20-20.10-23.00. ΑΙΘΟΥΣΑ 8 Δεκαπενταύγουστος και η μικρού μήκους:
Ο καφές. 16.00-18.25-20.50-23.15. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Vanilla sky. 12.50-15.50-18.50-00.20. / Αστερίξ και Οβελίξ:
Επιχείρηση Κλεοπάτρα. 22.00. Dolby Digital DTS). ΑΙΘΟΥΣΑ 3 Ο Χάρι Πότερ
και η φιλοσοφική λίθος. Μεταγλ. 13.30-16.50. / Vanilla sky.
21.00-23.40. (Dolby Digital DTS). ΑΙΘΟΥΣΑ 4 Ένας και μοναδικός.
11.20-13.20-15.20-17.50-20.00-21.45. / Οι άλλοι. 23.30. (Dolby
Digital DTS). ΑΙΘΟΥΣΑ 5 Η χαμένη Ατλαντίδα. Μεταγλωτ.
12.20-14.50-17.20. / Beijing bicycle. 19.20-22.10-00.30. (Dolby Digital
DTS). ΑΙΘΟΥΣΑ 6 Η χαμένη Ατλαντίδα. Μεταγλ. 11.30-13.50-16.00. /
Δεκαπενταύγουστος. 18.20-20.40-23.00. (Dolby Digital DTS). ΑΙΘΟΥΣΑ 7
Σε εχθρικό έδαφος. 12.40-15.10-17.30-19.40. / Επισκέπτης από την
Κόλαση. 21.50-00.10. (Dolby Digital DTS). ΑΙΘΟΥΣΑ 8 Ο άρχοντας των
δαχτυλιδιών. 12.00-15.30-19.10-22.40. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος. Μεταγλ. 13.00-16.00. / Η συμμορία
των έντεκα. 19.00-21.30-23.50. ΑΙΘΟΥΣΑ 10 Αστερίξ και Οβελίξ:
Επιχείρηση Κλεοπάτρα. 11.50-14.40-17.10-19.30-22.00-00.30. (Dolby Digital
DTS). ΑΙΘΟΥΣΑ 11 Η συμμορία των έντεκα.
12.10-14.30-17.00-19.50-22.20-00.40. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.30-20.45-23.00. / Η χαμένη
Ατλαντίδα. Μεταγλ. 17.00. ΑΙΘΟΥΣΑ 2 Ο Χάρι Πότερ και η φιλοσοφική
λίθος. Μεταγλ. 17.00. / Ένας και μοναδικός. 19.30-21.00. / Ο
άρχοντας των δαχτυλιδιών. 22.30. (* 0310 - 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Moulin Rouge. 18.30-20.45-23.00. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Οι άλλοι. (* 34.551). 
Αίθουσα 2: Η αποκάλυψη. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Το ημερολόγιο μιας πριγκίπισσας. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Οι άλλοι. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Οι άλλοι. (* 22.312) <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17260P381</ED>
<ID>
ID:305218

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P38&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«My sweet home»: Αδιέξοδο μιας ομάδας μεταναστών στη Γερμανία,
ανακάτεμα πολιτισμών και αναζήτηση «λιμανιού». Του 35χρονου Φίλιππου Τσίτου,
που είχε λάβει μέρος στο επίσημο διαγωνιστικό πρόγραμμα του Φεστιβάλ του
Βερολίνου το 2001. (Απόλλων, Μπροντγουαίη) 
«Ημερολόγια καταστρώματος - Γιώργος Σεφέρης»: «Πελεκώντας τον εαυτό
μας, έτσι γράφουμε», έγραφε ο Γιώργος Σεφέρης και το ντοκιμαντέρ του Στέλιου
Χαραλαμπόπουλου - Πρώτο Κρατικό Βραβείο Ποιότητας - μας ταξιδεύει στον κόσμο
και την ποίησή του. Με αφηγητή τον Δημήτρη Καταλειφό και μουσική του Νίκου
Κυπουργού. (Απόλλων, Τριανόν) 
«Αστερίξ και Οβελίξ: Επιχείρηση Κλεοπάτρα»: Αστερίξ, Οβελίξ και
Πανοραμίξ βοηθούν την Κλεοπάτρα να φτιάξει τη νέα Ρώμη στην... Αλεξάνδρεια. Η
ακριβότερη ευρωπαϊκή παραγωγή. Σκηνοθεσία Αλέν Σαμπά, με τους: Κριστιάν
Κλαβιέ, Ζεράρ Ντεπαρντιέ, Μόνικα Μπελούτσι. [Αθηναΐς, Αλέκα, Αλεξάνδρα (Πατ.),
Αβάνα, Γλυφάδα, Μαρούσι 1, 3, Όπερα 1, Τροπικάλ 1, 2, Άνεσις, Άννα Ντορ,
Ατλαντίς, Άττικα 1, Cine City 1, 2, Δαναός 1, Ιντεάλ, Πτι Παλαί, Ράδιο Σίτυ,
Σινέ Χολαργός, Σπόρτιγκ, Τρία Αστέρια, Φάληρο 1, Μάγια, Σινεάκ] 
«Δεκαπενταύγουστος»: Σημερινό παζλ της ελληνικής κοινωνίας κι ένα
«θαύμα» ως οδυνηρή λύτρωση. Του Κωνσταντίνου Γιάνναρη - επίσημη συμμετοχή της
χώρας μας στο Φεστιβάλ του Βερολίνου που γίνεται αυτές τις ημέρες. Με τους:
Ελένη Καστάνη - άψογη -, Ακύλλα Καραζήση, Αμαλία Μουτούση, Αιμίλιο Χειλάκη,
Θεοδώρα Τζήμου, Μιχάλη Ιατρόπουλο. (Αελλώ 2, Αθήναιον Cinepolis 2, Cine City
3, Village centre 7, Village Παγκρ. 2, Village park 2, 17, Γαλαξίας, Έλλη,
Κηφισιά 2, Μαργαρίτα 2) 
«Ένας και μοναδικός»: Παράλληλα σύμπαντα, ζωές και... πολεμικές τέχνες
με τον Τζετ Λι επί το έργον. Του Τζέιμς Γουόνγκ [Αελλώ 5, Αθήναιον Cinepolis
4, Αλεξάνδρα (Καλιθ.), Village park 15, 16, Μετάλλιον] 
«Vanilla sky»: Ο Τομ Κρουζ χάνει «μέσα από τα χέρια του» το κορίτσι των
ονείρων του. Μαζί του οι Πενέλοπι Κρουζ, Κάμερον Ντιάζ, Κερτ Ράσελ. Του
Κάμερον Κρόου. [Αελλώ 3, Αίγλη, Αίγλη 2, Αττικόν, Άνταμς 1, Art Ecran 1,
Αστέρια, Βάρκιζα 1, Cine City 4, Village centre 10, Village Παγκρ. 4, Village
park 5, 8, 11, Ετουάλ, Κηφισιά 3, Νανά, Νιρβάνα, Όσκαρ, Πλάζα 1, 2, Φάληρο 2,
Παλάς (Ελευσ.), Ζέα] 
«Η συμμορία των έντεκα»: Περιπέτεια - ριμέικ με σούπερ σταρ: Τζορτζ
Κλούνι, Μπραντ Πιτ, Τζούλια Ρόμπερτς, Άντι Γκαρσία, Ματ Ντέιμον. Σκηνοθεσία
Στίβεν Σόντεμπεργκ («Σεξ, ψέματα και βιντεοταινίες»). [Αελλώ 1, 4, Αθηνά (Άγ.
Ανάργ.), Αθήναιον, Αθήναιον Cinepolis 1, Αίγλη 1, Άνταμς 2, Άστρο, Άτταλος,
Βάρκιζα 2, Cinerama, Village centre 1, 2, Village Παγκρ. 1, 5, Village park 1,
7, 9, 12, Διάνα, Ίλιον, Κηφισιά 1, Μαργαρίτα 1, Μετροπόλιταν, Παλάς, Τιτάνια,
Τρία Αστέρια, Φοίβος, Καστέλλα] 
«Ο θρόνος του αίματος»: Επικό και σκοτεινό αριστούργημα του Ακίρα
Κουροσάβα πάνω στον μύθο του «Μάκβεθ» του Σαίξπηρ. (Αλφαβίλ) 
«Το τάμα»: Road movie στην Κύπρο του '40 με τον Γιώργο Χωραφά και τη
Βαλέρια Γκολίνο γυναίκα-πειρασμό. Του Ανδρέα Πάντζη. (Art Studio, Art Ecran 2) 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν, με τον ίδιο ως... Χάμφρεϊ Μπόγκαρτ. (Μαρούσι 2, Άστυ, Αφαία,
Δημ. Κινημ. Όνειρο) 
«Επισκέπτης της νύχτας»: Ο Τζόνι Ντεπ κυνηγά τον διαβόητο Τζακ τον
αντεροβγάλτη. Των αδελφών Άλεν και Άλμπερτ Χιουζ. (Όπερα 2, Άστρον, Άττικα 2,
Village centre 8, Village παρκ 10, 14, Δαναός 2, Καλυψώ) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 2, Αριστοτέλειον, Village Centre 6,
7, 9, Ster Century Cinemas 11, Τιτάνια 1).

«Δεκαπενταύγουστος». (Village Centre 3, Έσπερος 1, Πλατεία Alpha Odeon
8, Ster Centrury Cinemas 6).

«Ημερολόγιο καταστρώματος». (Ολύμπιον 2 - «Παύλος Ζάννας»).

«Η κατάρα του πράσινου σκορπιού». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17260P382</ED>
<ID>
ID:305256

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P38&aa=2</URL></REF>


Article

<CATEGORY>vin09</CATEGORY>

 <H2>Ελληνικό «παρών» σε 21 διεθνή φεστιβάλ!
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Σκηνή από την ταινία «15Αύγουστος» του Κώστα Γιάνναρη που θα προβληθεί στο
Φεστιβάλ Βερολίνου

Παράθυρο στον κόσμο τα διεθνή φεστιβάλ και ο ελληνικός κινηματογράφος
τα πάει μια χαρά αν σκεφτεί κανείς ότι τους πρώτους τέσσερις μήνες του 2002 θα
συμμετάσχει σε 21! Όλα αρχίζουν από το Βερολίνο - στις 16/2 παίζεται στο
επίσημο πρόγραμμά του η νέα ταινία του Κώστα Γαβρά, που δεν είναι, βέβαια,
ελληνική παραγωγή, αλλά και ο «15Αύγουστος» του Γιάνναρη που μας εκπροσωπεί.
Ακολουθεί η Ρώμη, το Εδιμβούργο, το Παρίσι και το Λονδίνο για να περάσουμε στη
Νέα Υόρκη, το Σικάγο, τον Καναδά και να φτάσουμε στην Καζαμπλάνκα. Εγκέφαλος
όλης αυτής της παρουσίασης των ταινιών μας στο εξωτερικό το Ελληνικό Κέντρο
Κινηματογράφου, και ιδιαίτερα το τμήμα Hellas Film που διευθύνει η Βούλα
Γεωργακάκου, που συνεργάζεται με θεσμικούς φορείς του εξωτερικού - ιδρύματα,
πρεσβείες, μουσεία, αίθουσες τέχνης. 
Εν εξελίξει βρίσκεται και το σχέδιο παραγωγής πέντε ταινιών στα πλαίσια των
εκδηλώσεων της Πολιτιστικής Ολυμπιάδας. Όπως και για το πρόγραμμα εκδηλώσεων
και εκδόσεων κατά το πρώτο εξάμηνο του 2003, στο πλαίσιο της ελληνικής
προεδρίας στην Ενωμένη Ευρώπη όπου θα πραγματοποιηθούν σειρά εκδηλώσεων σε
ευρωπαϊκές χώρες. Στο Εδιμβούργο - 1/3-7/3 - θα παρουσιαστούν 12 ελληνικές
ταινίες μεγάλου μήκους και δύο μικρού. Στο Λονδίνο - 15,16,17/3 - θα γίνει για
6η συνεχή χρονιά αφιέρωμα με 16 μεγάλου και 8 μικρού μήκους ταινίες μας, στις
αίθουσες Riverside studios. Στο Παρίσι - 6-19/3 - θα προβληθούν 19 ταινίες μας
των τριών τελευταίων χρόνων. Στην Μπολόνια και το Μιλάνο - 20 Μαρτίου-15
Απριλίου - θα παρουσιαστούν 17 ταινίες μας μεγάλου μήκους και 5 μικρού - μέρος
του προγράμματος θα μεταφερθεί στο Μιλάνο, την Τεργέστη και τη Βενετία. Στη
Νέα Υόρκη - 19-25 Απριλίου - θα προβληθούν 19 ταινίες μας σε συνεργασία με το
Ίδρυμα Ελληνικού Πολιτισμού και την αίθουσα Anthology Film Archives. Και στην
Καζαμπλάνκα - 1-10/4 - θα παιχθούν 6 ταινίες μας στις «Μέρες Ελληνικού
Κινηματογράφου». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P39</CAT>
<ED>
Κωδικός άρθρου: A17260P391</ED>
<ID>
ID:305207

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P39&aa=1</URL></REF>


Article

<CATEGORY>vin09</CATEGORY>

 <H2>Σερ, Νταϊάνα & άλλες 4.598
</H2>
<AUTHOR>Γ.Μ.</AUTHOR>

Πώς μπορούν να χωρέσουν 4.600 γυναίκες σε 288 σελίδες; Την απάντηση έχει ο
Τζιν Σίμονς, μπασίστας των περιβόητων ρόκερ KISS, που στο βιβλίο του «Kiss and
Make-up» (Εκδ. Crown ­ ήδη στη λίστα των μπεστ σέλερ στις ΗΠΑ με 155.000
αντίτυπα) αποδεικνύει ότι η ιστορία της «Πεντάμορφης και του τέρατος» μόνο
παραμύθι δεν είναι... 
«Φωτογράφιζα με μηχανή Polaroid την κάθε κοπέλα, για να μη χάνω το
λογαριασμό», θυμάται σήμερα ο 53χρονος ρόκερ. «Με έναν δικό μου τρόπο, αγάπησα
καθεμία από όλες εκείνες τις γυναίκες. Αλλά όταν τελείωνε, τελείωνε. Χωρίς
φασαρίες, χωρίς πόνο. Έμενε μόνο η φωτογραφία». 
Ωστόσο, ανάμεσα στον σωρό από τα μοντέλα και τις «γκρούπι», δύο είναι οι
γυναίκες που ξεχωρίζει ο Σίμονς. Η Σερ και η Νταϊάνα Ρος τού έμαθαν, όπως
λέει, το αληθινό νόημα του έρωτα. «Έπειτα από εκείνες τις δύο σχέσεις, άλλαξε
η ζωή μου. Πλέον δεν μου αρκούσε να κάνω σεξ με μια ωραία γυναίκα. Ήθελα και
να της μιλήσω» (!). 
Με την Σερ, ο Σίμονς γνωρίστηκε σε ένα πάρτι το 1978. Όταν την συνόδεψε σπίτι
της, συνέβη κάτι πρωτόγνωρο για εκείνον. Η τότε 32χρονη τραγουδίστρια του
έφτιαξε ζεστή σοκολάτα και κουβέντιασε μαζί του μέχρι τις έξι το πρωί. Ο
Σϊμονς την ερωτεύτηκε τρελά, μετακόμισε στο σπίτι της, έγινε φίλος με τα δύο
παιδιά της, ακόμη και με τον πρώην σύζυγό της, Σόνι Μπόνο. Έφτασε μέχρι το
σημείο να αγοράσει ένα τεράστιο ρετιρέ στο Μανχάταν για την Σερ και τα παιδιά,
αλλά, όπως εξηγεί χαρακτηριστικά, «μέχρι να το επιπλώσω, το ρομάντζο είχε
"κρυώσει"...». 
Πριν από το... κρύωμα, ο Σίμονς είχε προλάβει να ξεκινήσει σχέση με την
Νταϊάνα Ρος, που ήταν φίλη τής Σερ. «Η σχέση με την Νταϊάνα ήταν ένας
συνδυασμός από μικρές χαρές. Μπορούσαμε να είμαστε μαζί, χωρίς να κάνουμε
απαραίτητα σεξ». Για ένα διάστημα, ο Σίμονς ήταν με την Ρος την ημέρα και με
την Σερ τη νύχτα. Κάπου εκεί οι δύο ντίβες τερμάτισαν τη φιλία τους και ο
Σίμονς, το 1981, μετακόμισε με την Ρος στο Λος Άντζελες. Η τρίχρονη σχέση τους
ήταν προσωπικό ρεκόρ για τον Σίμονς, ο οποίος, όταν την παράτησε για ένα
«κουνελάκι» τού «Πλέι Μπόι», φέρθηκε σαν κύριος: «Αμέσως της τηλεφώνησα και
της το είπα, για να μην το μάθει από τις εφημερίδες. Δεν θα μπορούσα να φερθώ
διαφορετικά σε μια Κυρία»... <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17260P401</ED>
<ID>
ID:305208

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P40&aa=1</URL></REF>


Article

<CATEGORY>vin09</CATEGORY>

 <H2>Κακός μπελάς για τους Εστέφαν
</H2>
Μπελά με ονοματεπώνυμο έχει βρει η οικογένεια Έστεφαν. Ο Χουάν Κάρλος Ντίαζ -
αγνώστων λοιπών στοιχείων - έχει γίνει εφιάλτης τόσο για τον μεγιστάνα της
λάτιν ποπ Εμίλιο Εστέφαν και τη διάσημη σύζυγό του και τραγουδίστρια Γκλόρια,
όσο και για την κόρη τους. Τους παρακολουθεί, τους κυνηγάει και τους
κατέστρεψε το πρωτοχρονιάτικο πάρτι, υποστηρίζει σύσσωμη η οικογένεια Εστέφαν.
Αποκορύφωμα δε η καταγγελία του Χουάν Κάρλος Ντίαζ, στην οποία υποστήριζε ότι
ο γνωστός μεγαλοπαραγωγός της λάτιν ποπ τον παρενόχλησε σεξουαλικά! Τώρα η
οικογένεια Έστεφαν ζητεί από τον αγνώστων λοιπών στοιχείων (αλλά γνωστών πλέον
προθέσεων) «μπελά» της αποζημίωση 400.000.000 δρχ. για συκοφαντική δυσφήμηση.
Έτσι, φαίνεται, θα γλιτώσουν. Διότι μόλις ο ενοχλητικός Χουάν μάθει το ποσό
που ζητούν οι Έστεφαν, μάλλον θα σπεύσει να εξαφανιστεί...
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17260P402</ED>
<ID>
ID:305245

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P40&aa=2</URL></REF>


Article

<CATEGORY>vin09</CATEGORY>

 <H2>Τάρανδοι στου Ψυρή
</H2>
<AUTHOR>Μ.Μ.</AUTHOR>

Το μυστικό κυκλοφόρησε γρήγορα, πριν ακόμη στεγνώσει η μπογιά στους τοίχους
και μπουν σε εφαρμογή τα σχέδια για τις πρώτες εκθέσεις. Το The Breeder
Basement Projects έγινε σημείο συνάντησης και αναφοράς για τους υποψιασμένους
της τέχνης και όλους εκείνους που βλέπουν πίσω από το εικαστικό γεγονός μια
τρέλα ζωής. Στου Ψυρή, συγκεκριμένα. 
Το The Breeder Basement Projects - λένε οι δημιουργοί του - «λειτουργεί ως μη
εμπορικός χώρος και αποτελεί μια πλατφόρμα όπου νέοι καλλιτέχνες μπορούν να
παρουσιάσουν τη δουλειά τους». Παράλληλα - έχουν να τονίσουν - πως επιμελητές
εκθέσεων μπορούν επίσης να φροντίσουν εκθέσεις μη εμπορικού χαρακτήρα και
γκαλερί να χρησιμοποιήσουν τον χώρo για off-site σχέδιά τους. Η ιδέα βρήκε
κιόλας φανατικούς υποστηρικτές που έφτιαξαν κιόλας το στέκι τους. 
Ο Κωστής Βελώνης εντός ολίγου, με κύριο μέσο του τη γλυπτική, ανοίγει την
πόρτα τού σκανδιναβικού ντιζάιν, που έχει άλλωστε οπαδούς παντού, το «άγγιγμα»
της μόδας και μπόλικο στυλ να φτάσει για τους Σκανδιναβούς και να περισσέψει
για τους Μεσογειακούς. Ο Κωστής Βελώνης βάζει στην ιστορία χιούμορ και το δικό
του σχόλιο και παρουσιάζει τα «Γραφείο για Φοιτητές», «Τάρανδος για
εσωτερικούς χώρους» και άλλα έργα, στην έκθεση Scandinavia, που ξεκινάει στις
15 Φεβρουαρίου. Αυτά, ενώ οι άνθρωποι του Breeder ετοιμάζουν την επόμενη
έκδοση, το νέο τεύχος του περιοδικού τους που με άποψη φιγουράρει σε γνωστές
γκαλερί εδώ και αλλού. 
The Breeder Basement Projects Ευμορφοπούλου 6, Ψυρή τηλ. 010 3317.527/8.
Η έκθεση Scandinavia από 15 Φεβρουαρίου ώς 2 Μαρτίου. <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17260P403</ED>
<ID>
ID:305279

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P40&aa=3</URL></REF>


Article

<CATEGORY>vin09</CATEGORY>

 <H2>γιατί...
</H2><H2>απέτυχε η ανακύκλωση στην Ελλάδα; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Αυτό που έχει αποτύχει μέχρι σήμερα είναι η οργάνωση της ανακύκλωσης. Για να
πετύχει η ανακύκλωση χρειάζονται νομοθεσία, επενδύσεις στη βιομηχανία, θέσπιση
ειδικών τελών, κίνητρα οικονομικά και διοικητικά, επιδοτήσεις και πιέσεις της
Πολιτείας για την εφαρμογή τους. Στην Ελλάδα δεν υπάρχει ακόμα τίποτα, εκτός
από το νομοθετικό πλαίσιο που ψηφίστηκε μόλις πέρυσι, ενώ στην υπόλοιπη Ευρώπη
εφαρμόζεται από το 1996. «Έχουμε μείνει και σ' αυτό το θέμα τελευταίοι», λέει
ο κ. Νίκος Χρυσόγελος, μέλος της Οικολογικής Εταιρείας Ανακύκλωσης. «Πριν από
10 χρόνια, ο Έλληνας πολίτης είχε άγνοια για την ανακύκλωση και δεν
ενδιαφερόταν. Σήμερα θέλει, αλλά κανείς δεν έχει φροντίσει να του βάλει έναν
ειδικό κάδο έξω από το σπίτι του για να μαζεύει το γυαλί, το χαρτί και το
αλουμίνιο. Η μεγάλη πρόκληση είναι να επιταγχύνουμε τους ρυθμούς». <REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17260P404</ED>
<ID>
ID:305301

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P40&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Περιλαμβάνει και το Σούλι. 2. Ανήκουν σε μια «περιφέρεια».
3. Ο «Ιβάν» του Αϊζενστάιν (με άρθρο). 4. Μουσική νότα. ­
Εκφράζει μία... υποχώρηση. 5. Επίνειο της Άμφισσας (γεν.). 6. Ο
συνθέτης των «Ουγγρικών Ραψωδιών». ­ Και μονοκύτταρα μπορεί να είναι
(αντίστρ.). 7. Από τα οκτώ... δύο. ­ Ένα χορταρικό. 8. Έμεινε
ανέπαφη. ­ Συγγραφέας του μυθιστορήματος «Σέργιος Πανίν». 9. Είδος
λουλουδιού (αιτ.). 
ΚΑΘΕΤΑ 
1. Αυτοδίδακτος ζωγράφος μας που πέθανε το 1934. 2.
Χαρακτηρισμός φροντιστηριακών τμημάτων (γεν.). 3. Άγγλος εξερευνητής
αρκτικών περιοχών (αντίστρ.). ­ Γνωστός «φον» του ναζισμού. ­ Όμοια γράμματα.
4. Από το δέρμα τους κατασκευάζεται το αστρακάν. 5. Ρωσική...
ειρήνη (αντίστρ.). ­ Πρώτο συνθετικό αθλητικού όρου. 6. Ένα ρήμα
σχετικό και με τον Δαίδαλο (αντίστρ.). ­ Ερωτηματικό μιας διαλέκτου μας
(αντίστρ.). 7. Εντυπωσιακές οι διαστάσεις τους (θηλ.). 8.
Ελληνικός χορός. ­ Συντομογραφία ανέμου. 9. Ανάρμοστο ή απρεπές,
σύμφωνα με μία έννοια. 
ΛΥΣΗ (4/2/2002) 
ΟΡΙΖΟΝΤΙΑ: 1. ΕΘΕΛΟΝΤΕΣ 2. ΓΕΡΟΝΤΙΚΗ 3. ΚΡΙΣΗ-ΛΜ
4. ΛΟΝ-ΣΚΙΑ 5. ΗΣΥΧΙΑ -ΙΙ 6. ΕΡΩΤΙΚΟ 7. ΤΟΣΚΑ-ΣΕΤ
8. ΤΟ-ΙΗΣΟΥΣ 9. ΑΝΝΑΣ-ΣΩΑ. ΚΑΘΕΤΑ: 1. ΕΓΚΛΗΜΑΤΑ 2.
ΘΕΡΟΣ-ΚΟΝ 3. ΕΡΙΝΥΕΣ 4. ΛΟΣ-ΧΡΟΙΑ 5. Ο ΝΗΣΙΩΤΗΣ 6.
ΝΤ-ΚΑΤ 7. ΤΙ-ΙΣΟΣ 8. ΕΚΛΑΪΚΕΥΩ 9. ΣΗΜ-ΑΣΤΟΙ.
<REF><SOURCE>
ΤΑ ΝΕΑ</SOURCE>
<DATE>, 05-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17260P541</ED>
<ID>
ID:305216

</ID><URL>http://ta-nea.dolnet.gr/neaweb/neafile.print_unique?e=A&f=17260&m=P54&aa=1</URL></REF>


Article

<CATEGORY>vin06</CATEGORY>

 <H5>ΟΛΟΣ Ο ΦΑΚΕΛΟΣ ΚΑΤΑ ΤΗΣ ΕΛΛΑΔΑΣ
</H5><H2>15 ΚΑΤΗΓΟΡΩ από την Ευρώπη για το περιβάλλον
</H2>
Δεκαπέντε «κατηγορώ» απευθύνει η Ευρωπαϊκή Ένωση κατά της Ελλάδας για
σημαντικές παραβάσεις στον τομέα του περιβάλλοντος. Οι σχετικοί φάκελοι, στους
οποίους περιλαμβάνονται και σαράντα τρεις καταγγελίες, θα ανοίξουν και θα
εξεταστούν εξονυχιστικά αύριο από τους τεχνοκράτες της Κομισιόν. Ανάμεσά τους
βρίσκονται και προβλήματα που ήδη συμπληρώνουν τη δεύτερη δεκαετία της ζωής
τους, όπως το έργο εκτροπής του Αχελώου και η ρύπανση στο Θριάσιο, οι
επεκτάσεις βιομηχανιών, οι παράνομες χωματερές και η ανυπαρξία βιολογικών
καθαρισμών σε μεγάλες πόλεις. 
σελίδα 11
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17261N011</ED>
<ID>
ID:305334

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N01&aa=1</URL></REF>


Article

<CATEGORY>vin04</CATEGORY>

 <H2>Τα «φρουτάκια» οδεύουν προς τις χωματερές
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17261N013</ED>
<ID>
ID:305433

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N01&aa=3</URL></REF>


Article

<CATEGORY>vin04</CATEGORY>

 <H2>Αποφασίζουν για μπλόκα οι αγρότες
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17261N014</ED>
<ID>
ID:305453

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N01&aa=4</URL></REF>


Article

<CATEGORY>vin06</CATEGORY>

 <H2>Και τώρα σχολές γονέων
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17261N015</ED>
<ID>
ID:305457

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N01&aa=5</URL></REF>


Article

<CATEGORY>vin06</CATEGORY>

 <H2>Πέφτουν οι τιμές Ι.Χ. και σέρβις
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17261N016</ED>
<ID>
ID:305472

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Π. ΣΕΝΤΟΜ ζήτησε από το δικαστήριο: «Ρίξτε μου ισόβια να
τελειώνουμε». Ύστερα από 12 χρόνια ομολόγησε αιφνιδίως ότι μαζί με τον Ν.
Γρηγοράκο δολοφόνησαν τη Στεφ. Σαρδή. Ίσως φοβάται ότι στις ΗΠΑ τον περιμένει
η ηλεκτρική καρέκλα... Η Μίνα Μουστάκα, στη σελ. 12. 
ΣΤ. ΑΒΔΟΥΛΟΣ - Ειρήνη Ριτσώνη: Οι σταθμοί έχουν μια συγκεκριμένη
λογική. Νιώθουν ανασφάλεια και δικαίως φοβούνται μήπως το σενάριο δεν βρει
αποδοχή από το τηλεοπτικό κοινό. Ο Β. Λουμπρίνης στους «ΟΡΙΖΟΝΤΕΣ»
σελ. 19. 
ΤΟ ΣΚΑΚΙ ήταν απαγορευμένο στο Αφγανιστάν την εποχή των Ταλιμπάν που
έκαιγαν τις σκακιέρες και φυλάκιζαν τους σκακιστές. Παλιότερα το είχαν
απαγορεύσει στο Ιράν, ενώ ο Ασλανίδης επί χούντας το είχε χαρακτηρίσει...
τυχερό παιχνίδι. Ο Μ. Πιμπλής, στους «ΟΡΙΖΟΝΤΕΣ», σελ. 27. 
ΟΤΑΝ ΠΑΙΖΕΤΑΙ μουσική σ' ένα καφενείο, σ' ένα κέντρο 
κ.λπ., η μουσική αυτή πληρώνεται στους συνθέτες που την 
έχουν γράψει. Αυτό ισχύει εδώ και χρόνια όχι μόνο στην 
Ελλάδα, αλλά σ' όλο τον κόσμο. Τους συνθέτες εκπροσωπεί 
η ΑΕΠΙ, που αύριο όμως έχει ένα είδος «δίκης» στην Επιτροπή 
Ανταγωνισμού. Ο Λ. Παπαδόπουλος, στις «Ματιές», σελ.
4. 
ΑΝΑΚΑΛΥΨΑΜΕ και πάλι την... Αμερική ­ και μάλιστα 
σπεύσαμε να το διαλαλήσουμε σαν μεγάλη επιτυχία. Η 
Ελλάδα, λέει, είναι γεμάτη διαβολικά μηχανήματα, στα 
οποία οι δυστυχείς πολίτες χάνουν τα λεφτά τους. Βλέπετε 
οι Έλληνες ποτέ δεν είχαν σχέση με τον τζόγο και έγιναν όλοι 
τώρα τζογαδόροι! Ο Α. Ρενιέρης, στους «Προβολείς», σελ. 6. 
ΤΟ ΙΣΧΥΟΝ εδαφικό και κυριαρχικό καθεστώς είναι 
τόσο νομικού όσο και πολιτικού χαρακτήρα. Συχνά τα 
κράτη το σέβονται, αλλά όταν δεν τα συμφέρει και 
τυγχάνει να είναι ισχυρότερα από το κράτος που 
υπεραμύνεται του καθεστώτος, το αμφισβητούν κι 
αν το επιτρέψει η δύναμή τους το αλλάζουν. 
Ο Π. Ήφαιστος, στην «Τρίτη άποψη». Σελ. 6. 
Η ΙΣΠΑΝΙΚΗ προεδρία της Ευρωπαϊκής Ένωσης έχει 
βρει τον μπελά της με τις μουλωχτές απαιτήσεις των 
γαλαζοαίματων. Λίγοι για να κατέβουν στους δρόμους, αλλά 
εξαιρετικά ικανοί να σηκώνουν το τηλέφωνο ή να στέλνουν 
μπιλιετάκια με θυρεούς πάνω σε ασημένιους δίσκους. 
Η Ρούλα Γεωργακοπούλου, «Σε πρώτο ενικό», σελ. 14. <H3>20 Ερωτήσεις
</H3>
ΣΤ. ΛΑΜΠΡΙΝΙΔΗΣ: Ήδη 25 υπουργοί Εξωτερικών έχουν υπογράψει τη Διακήρυξη
υπέρ της Ολυμπιακής Εκεχειρίας που προωθούμε. Η Ευρωπαϊκή Ένωση αναγνώρισε
επίσημα την Εκεχειρία όπως και η Γερουσία των ΗΠΑ. Οι «20 Ερωτήσεις» του
Μ. Μαυρομμάτη, στη σελ. 14. 
ΣΤ. ΚΙΝΓΚ: Αποφάσισα να σταματήσω τη συγγραφική μου καριέρα, αφού τελειώσω
αυτά με τα οποία ασχολούμαι τώρα. Επιθυμώ να αποχωρήσω τη στιγμή που είμαι
ακόμη στο παιχνίδι κι έχω την μπάλα στα πόδια μου. Η Μαρία Μαρκουλή,
στους «ΟΡΙΖΟΝΤΕΣ». Σελ. 17. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17261N021</ED>
<ID>
ID:305340

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ναυάγια
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

«Ποιος είδε βάρκα στο βουνό» ερωτά ο Γιώργος Νταλάρας - σιγά το σπάνιο: Εδώ
είδαμε ναυάγιο στον κάμπο.

Με τιμή
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17261N022</ED>
<ID>
ID:305406

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ασθενείς βροχές στη Δυτική Ελλάδα κυρίως από το απόγευμα. Άνεμοι νοτιοδυτικοί
μέτριοι, ενισχυόμενοι σε ισχυρούς και στο Ιόνιο σε πολύ ισχυρούς. 
ΑΤΤΙΚΗ 
Ηλιοφάνεια, ασθενείς μέχρι μέτριοι νοτιάδες, «νέφος». Μέγιστη θερμοκρασία στην
Αθήνα 18oC. 
ΘΕΣ/ΝΙΚΗ 
Ομίχλη και μετά ηλιοφάνεια. Άνεμοι ασθενείς. Μέγιστη θερμοκρασία στην πόλη
16oC. 
<H3>ΑΥΡΙΟ
</H3>
Συννεφιά σε Ιόνιο, ηπειρωτική χώρα. Βροχές στα δυτικά ίσως και καταιγίδες.
Νοτιάδες μέτριοι έως ισχυροί, στο Ιόνιο πρόσκαιρα πολύ ισχυροί. Αμετάβλητη
θερμοκρασία. <H3>Παρασκευή 8/2
</H3>
Συννεφιά στη Δυτική, Κεντρική, Νότια Ελλάδα, πιθανώς βροχές κυρίως στα νότια.
Άνεμοι ασθενείς μέχρι μέτριοι (4 Μπωφόρ), από το βράδυ στα δυτικά και βόρεια
βόρειοι μέτριοι έως ισχυροί (5-6 Μπωφόρ). 
<H3>Σάββατο 9/2
</H3>
Συννεφιά στην ανατολική και νότια χώρα, πιθανότητα βροχής στα νοτιοανατολικά.
Άνεμοι βόρειοι μέτριοι έως ισχυροί (5-6 Μπωφόρ), στα πελάγη τοπικά 7 Μπωφόρ
(πολύ ισχυροί). Μικρή πτώση της θερμοκρασίας. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Απαγορευμένοι καρποί τέλος...
</H2><H4>Τα «φρουτάκια» ένοχα για τη «συνωμοσία»
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ευρέθη ο ένοχος! Ξέρετε, αυτός που στάθηκε η αφορμή για την αήθη επίθεση
στον Πρόεδρο της Δημοκρατίας, που έφερε λέξεις όπως «συνωμοσία» και «ύποπτα
σενάρια». Ένοχος, λοιπόν, είναι... τα «φρουτάκια». 
Διότι, εάν ενθυμείσθε, από την περίπτωση Χρυσανθακόπουλου και το πάθος του για
το συγκεκριμένο άθλημα ξεκίνησαν όλα. Όπερ, σου λέει η κυβέρνηση, να
τελειώνουμε με αυτήν την αμαρτία: εκτός από το ξεκαθάρισμα του
ραδιοτηλεοπτικού τοπίου, που προωθεί ο κ. Πρωτόπαπας και εξήγγειλε στη
Χαριλάου Τρικούπη ο κ. Σημίτης, ας τελειώνουμε και με τα «φρουτάκια». Έτσι,
στη σημερινή υπό τον Πρωθυπουργό σύσκεψη για τη «διαφθορά» - γενικώς -
αναμένεται να λάβει τέλος άδοξο αυτό το λαοφιλές παιχνίδι. 
Βέβαια, ας μην προτρέχουμε - ο κ. Χριστοδουλάκης, για παράδειγμα, δεν
θεωρεί και τόσο κακά τα δύστυχα «φρουτάκια», ιδιαίτερα μάλιστα εάν θα
μπορούσαν να είναι και πηγή - μεγάλων, εννοείται - δημοσίων εσόδων. Φυσικά, ο
υπουργός Οικονομίας και Οικονομικών είναι συνεπής με τις απόψεις του - ο
άνθρωπος δεν πίστεψε ποτέ πως ο εκσυγχρονισμός επιτυγχάνεται διά των
απαγορεύσεων (για τον σοσιαλισμό δεν συζητάμε...). 
Και, ταυτοχρόνως, το ίδιο φαίνεται πως πιστεύουν - ε, με κάποια
ευρύτητα - και στην Ευρώπη. Ήτοι, εν ονόματι του ανταγωνισμού - της κατάργησης
του αποκλειστικού αντιπροσώπου αυτοκινήτων που προωθεί η Ένωση - εμείς θα
αγοράζουμε φθηνότερα αυτοκίνητα. Μη μου πείτε ότι με διάφορα τέτοια δεν
γίνεται πιο συμπαθής η οικονομία της αγοράς; 
Η Ιερά Σύνοδος, μια φορά, έκανε ένα... άλμα - για τα μέτρα της, να
εξηγούμαστε. Έδωσε το «πράσινο φως» για να χτιστεί τζαμί στην Αττική - δηλαδή,
400.000 μουσουλμάνοι θα αποκτήσουν επιτέλους χώρο λατρείας του θεού τους.
Βέβαια, το ζήτημα κάθε άλλο παρά αρμοδιότητα της Εκκλησίας ήταν. 
Και ο Ισμαήλ Τζεμ, εγκάρδιος συνομιλητής του Γιώργου Παπανδρέου, μας
προσγείωσε χθες - μην περιμένετε και πολλά από τον διάλογο που ξεκινούν οι
πολιτικοί διευθυντές, μας είπε εν ολίγοις. Πώς το λένε τώρα αυτό; Κατέβασμα
των τόνων; Μμμ, μάλλον. 
Τα 'σπασαν χθες οι αγροτοσυνδικαλιστές με την κυβέρνηση, καθώς η
συνάντηση με τον Γιώργο Δρυ κατέληξε σε ναυάγιο. Ως εκ τούτου, τα τρακτέρ
παίρνουν οσονούπω την άγουσα για την Εθνική και η Ελλάδα για μία ακόμη φορά
κινδυνεύει να κοπεί στα δύο...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17261N032</ED>
<ID>
ID:305383

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η διαφθορά </H2>
ΑΝ κάτι συντηρεί και θεριεύει τη διαφθορά στην ελληνική κοινωνία... 
ΣΕ τέτοιο βαθμό που η μισή κυβέρνηση αναγκάζεται να ψάχνει σήμερα
τρόπους περιορισμού της... 
ΑΣΦΑΛΩΣ δεν είναι η έλλειψη νόμων... 
ΑΛΛΑ η εφαρμογή αυτών των νόμων σε κάθε κατεύθυνση χωρίς εκπτώσεις και
χωρίς διακρίσεις. 
ΟΥΔΕΙΣ υποστηρίζει ότι η αντιμετώπιση της διαφθοράς είναι εύκολη
υπόθεση. 
ΟΤΑΝ όμως το πρόβλημα φτάνει πια να αποτελεί κεντρικό ζήτημα για την
πολιτική ζωή του τόπου... 
ΠΑΡΑ τη δημιουργία και τη λειτουργία κάθε λογής φορέων...

ΑΠΟ το ΣΔΟΕ και τους Ράμπο έως τους Ελεγκτές Δημόσιας Διοίκησης, τον
Συνήγορο του Πολίτη ή τους Αδιάφθορους... 
ΤΟΤΕ ή λάθος εργάζονται όσοι πολεμούν τη διαφθορά ή... 
ΠΟΛΛΑ από τα μέτρα ήταν πρόχειρα και αναποτελεσματικά... 
ΜΕ πιο χαρακτηριστικό ασφαλώς το πόθεν έσχες των δημοσίων υπαλλήλων,
που πριν κλείσει ένα χρόνο εφαρμογής αναθεωρείται. 
ΕΙΝΑΙ - πάντως - ενθαρρυντικό ότι η κυβέρνηση αναγνωρίζει την ύπαρξη
του προβλήματος και αποφάσισε... 
ΕΣΤΩ και καθυστερημένα... 
ΝΑ εντείνει τον πόλεμο κατά της διαφθοράς. 
ΑΡΚΕΙ από τη σημερινή σύσκεψη να μην προκύψουν ευχολόγια... 
ΑΛΛΑ συγκεκριμένα μέτρα και αποτελεσματικές κινήσεις που αν δεν την
εξαλείψουν... 
ΤΟΥΛΑΧΙΣΤΟΝ θα πείσουν τους πολίτες ότι κάτι επιτέλους πάει να γίνει. 
ΑΥΤΟΣ είναι ο μοναδικός δρόμος για να αποκατασταθεί η αξιοπιστία της
Δημόσιας Διοίκησης... 
ΑΛΛΑ και για να σταματήσει το αίσχος της συναλλαγής!
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17261N033</ED>
<ID>
ID:305418

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Αλέξης Παπαχελάς 
(ο αρθρογράφος μεταφέρει τις απόψεις τού κ. Μπιλ Κλίντον από πρόσφατη
ομιλία του) 
«Τι πιστεύει ο κ. Μπιλ Κλίντον ότι άλλαξε μετά την 11η Σεπτεμβρίου; Η αβάσιμη
ελπίδα των Αμερικανών ότι θα μπορούσαν να γεύονται όλα τα αγαθά της
παγκοσμιοποίησης, αλλά όχι τα δεινά που προέρχονται από αυτήν. "Για εμένα η
11η Σεπτεμβρίου συμβολίζει τη σκοτεινή πλευρά ενός κόσμου χωρίς τείχη", εξηγεί
και προσθέτει: "Η λύση δεν είναι να αγοράσουμε έναν φράκτη με συρματοπλέγματα
και να τον βάλουμε γύρω από τον κόσμο μας. Η λύση είναι να κερδίσουμε
περισσότερους φίλους και συμμάχους. Αν ο υπόλοιπος κόσμος συνεχίσει να ζει με
την πεποίθηση ότι ποτέ δεν θα γευθεί τα δικά μας αγαθά, θα ζούμε σε μια συνεχή
ανισορροπία και σε έναν πολύ ασταθή κόσμο". 
Είναι ακόμη ενδιαφέρον να ακούς από έναν τέως πρόεδρο ότι, κατά την γνώμη του,
"η ασυνήθης στιγμή της πλήρους υπεροχής μιας μοναδικής υπερδύναμης δεν θα
διαρκέσει πολύ. Η Ευρώπη ξυπνάει και αποκτά κοινή φωνή στην εξωτερική πολιτική
και άμυνα, ενώ είναι βέβαιο ότι θα προκύψουν άλλες συμμαχίες κρατών που
απειλούνται από την αμερικανική ηγεμονία». 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17261N034</ED>
<ID>
ID:305454

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Τα μπλόκα είναι ένα τσιγάρο, που δεν το γουστάρω κι όμως το φουμάρω...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N041</ED>
<ID>
ID:305339

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Γιώργος Κιμούλης: 
(ο ηθοποιός, στην «Απογευματινή») 
«Αποφεύγω ακόμα να δίνω συνεντεύξεις στην τηλεόραση, όπως ο διάολος το λιβάνι.
Πρώτον, γιατί δεν πιστεύω ότι ένας καλλιτέχνης πρέπει να μιλάει επί παντός
επιστητού και, δεύτερον, γιατί η τηλεόραση λειτουργεί παγιδευτικά. Σε σπρώχνει
πάντα να πεις τις παραπάνω λέξεις, και από το χώρο της οποιασδήποτε εξυπνάδας
να εξοριστείς στο χώρο της βλακείας». 
Θόδωρος Πάγκαλος: 
(ο πρώην υπουργός, στον «Αγγελιοφόρο») 
«Το ΚΚΕ είναι ένα ιστορικό, τοπικό φαινόμενο. Είναι ένα ελλαδικό φαινόμενο.
Είναι σαν τη φέτα ή το ούζο. Δεν υπάρχει πουθενά στην Ευρώπη κόμμα
κομμουνιστικό που πιστεύει στη δικτατορία του προλεταριάτου, στο δημοκρατικό
συγκεντρωτισμό, το σοβιετικό σύστημα και απορρίπτει την ευρωπαϊκή ενοποίηση». 
Ντόρα Μπακογιάννη: 
(η τομεάρχης της Ν.Δ., στον «Επενδυτή», για τον κ. Χρ. Παπουτσή) 
«Είναι ένας καταξιωμένος συνάδελφος, βουλευτής Αθήνας και θεωρώ θεμιτό να έχει
τη φιλοδοξία να γίνει δήμαρχος». 
Χρήστος Παπουτσής: 
(το μέλος του Ε.Γ. του ΠΑΣΟΚ, στον «Επενδυτή», για την υποψηφιότητα της κ.
Ντόρας Μπακογιάννη) 
«Είναι αξιόλογη και ενδιαφέρουσα υποψηφιότητα». 
Ελένη Χατζηαργύρη: 
(η ηθοποιός, στο «BHMAgazino») 
«Φταίει όμως και η τηλεόραση. Έχει κάνει μεγάλο κακό. Παλιά μάς κατηγορούσαν
για το μελό. Τώρα είμαστε στο πορνό. Αυτή είναι η διαφορά: από το μελό
περάσαμε στο πορνό». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N043</ED>
<ID>
ID:305416

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μία «δίκη» </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Διάβασα ότι «Το Επαγγελματικό Επιμελητήριο Κιλκίς ζητεί τη διερεύνηση της
δυνατότητας ίδρυσης Πανελληνίου Συνεταιρισμού Πνευματικής Ιδιοκτησίας, με
στόχο την κατάργηση του μονοπωλίου της ΑΕΠΙ, επ' ωφελεία των χρηστών σε όλη
την ελληνική επικράτεια». Θέλω, λοιπόν, να ενημερώσω όλους αυτούς τους
επαγγελματίες, αλλά και κάθε άλλον ενδιαφερόμενο, για μερικά πολύ απλά
πράγματα. 
Πρώτον: όταν παίζεται μουσική σ' ένα καφενείο, σ' ένα κέντρο κ.λπ. η μουσική
αυτή πληρώνεται στους συνθέτες, που την έχουν γράψει. Αυτό ισχύει εδώ και
δεκάδες χρόνια, όχι μόνο στην Ελλάδα, αλλά και σ' όλο τον κόσμο. Δεύτερον:
τους συνθέτες τους εκπροσωπεί η ΑΕΠΙ. Αυτή εισπράττει και εν συνεχεία μοιράζει
τα «δικαιώματα» στους δικαιούχους. Αν δεν κάνει σωστά τη δουλειά της, αυτό δεν
αφορά τους επαγγελματίες, αλλά τους συνθέτες. Τρίτον: αν οι επαγγελματίες
βρίσκουν ότι η ΑΕΠΙ ζητάει πολλά χρήματα ­ κι αυτό συμβαίνει μερικές φορές ­
πάνε στα δικαστήρια. Ή σταματούν να μεταδίδουν μουσική. Τέταρτον: μακάρι οι
επαγγελματίες να καταργήσουν το μονοπώλιο της ΑΕΠΙ. Ας καταλάβουν, όμως, ότι
καταργώντας το μονοπώλιο της ΑΕΠΙ, δεν θα πάψουν να πληρώνουν «δικαιώματα». Θα
τα πληρώνουν σε κάποιους άλλους φορείς. 
Τα λέω αυτά εγώ, που είμαι «στα μαχαίρια» με την ΑΕΠΙ, δεκαετίες ολόκληρες.
Αλλά όχι μόνον εγώ. Αύριο, στην Επιτροπή Ανταγωνισμού, γίνεται μία «δίκη» της
ΑΕΠΙ. «Ενάγοντες», οι συνθέτες Ξαρχάκος, Μικρούτσικος, Μαμαγκάκης και άλλοι.
Επίσης, και η Ένωση Μουσουργών. Η «δίκη» αυτή θα δημιουργήσει, πιθανόν,
τεράστια προβλήματα στην ΑΕΠΙ. Έγραφε σχετικά, προ ημερών, η «Καθημερινή»: «Η
Επιτροπή Ανταγωνισμού θα εξετάσει τον τρόπο με τον οποίο γίνεται ο υπολογισμός
από την ΑΕΠΙ, η είσπραξη και η καταβολή στους δημιουργούς των δικαιωμάτων τους
από την παραγωγή και εκτέλεση έργων τους, και κατά πόσον η ΑΕΠΙ,
εκμεταλλευόμενη τη δεσπόζουσα θέση της, λειτουργεί εις βάρος των δημιουργών.
Στην εισήγησή της, η γραμματεία προτείνει την επιβολή προστίμου 420
εκατ. δραχμών». 
Είναι φοβερό, πάντως, αυτό που συμβαίνει με την ΑΕΠΙ: αρνείται, αίφνης, παρά
τον νόμο, να εισπράξει εκτελεστικά δικαιώματα, για μένα π.χ., επειδή εγώ δεν
θέλω να είμαι πελάτης της, για τη δισκογραφία! Έτσι, χρόνια τώρα, δεν παίρνω
φράγκο από την παρουσίαση τραγουδιών μου σε κέντρα, συναυλίες κ.λπ. και,
φυσικά, δεν θα μου δοθεί δεκάρα για το «Τι σου 'κανα και πίνεις», που είναι το
μεγαλύτερο σουξέ της χρονιάς! 
Τελειώνοντας, επαναλαμβάνω ότι όλοι οι χρήστες οφείλουν να καταβάλλουν
«δικαιώματα». Και μπράβο στη Μυρσίνη Ζορμπά, που κατάφερε να βάλει σ' έναν
δρόμο αυτό το ζήτημα, σε σχέση με τις ΗΠΑ, ύστερα από ενέργειές της στο
Ευρωπαϊκό Κοινοβούλιο. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N044</ED>
<ID>
ID:305456

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=4</URL></REF>


Article

<CATEGORY>vin05</CATEGORY>

 <H2>Ποιος είναι ο υπουργός
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιος είναι ο υπουργός ­ και από τα κορυφαία στελέχη του ΠΑΣΟΚ ­ που κάλεσε
πρόσφατα γνωστό αναλυτή - δημοσκόπο - ίματζ μέικερ για μία de profundis
συζήτηση, η οποία περιέλαβε πολλά θέματα, το εξής ένα, δηλαδή τη διαδοχή στο
ΠΑΣΟΚ και το πώς θα αυξηθούν οι πιθανότητες τού εν λόγω υπουργού; 
Κατά τα άλλα, η διαδοχολογία δεν απασχολεί κανέναν...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N045</ED>
<ID>
ID:305459

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=5</URL></REF>


Article

<CATEGORY>vin05</CATEGORY>

 <H2>Ηello, soldiers! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Η σκηνή ήταν πλήρης επισημότητας: κόκκινο χαλί και στρατιωτικό
απόσπασμα, με την ανάλογη μπάντα ­ όλα τα καθιερωμένα για την απόδοση τιμών
στον Κ. Σημίτη, στην επίσημη επίσκεψή του στο Βουκουρέστι. Ο Πρωθυπουργός,
λοιπόν, προχώρησε ευθυτενής, σταμάτησε στη μέση της διαδρομής του χαλιού και
αναφώνησε: Hello, soldiers! 
Το στρατιωτικό άγημα του απάντησε κάτι στα ρουμανικά ­ προφανώς
επρόκειτο για έναν χαιρετισμό. Ο Πρωθυπουργός, λέει, είχε κοπιάρει τα λόγια
από την πρόσφατη επίσκεψή του στη Βουλγαρία, όπου και πρωτοείδε ενθουσιασμένος
το σχετικό τελετουργικό. Άρα, δεν το αντέγραψε από την κ. Britney Spears στην
επίσκεψή της στα στρατεύματα στο Κόσοβο!
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N046</ED>
<ID>
ID:305474

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=6</URL></REF>


Article

<CATEGORY>vin05</CATEGORY>

 <H2>Μεταχείριση Πάπα! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όπως είναι γνωστό, η κ. Γιάννα Αγγελοπούλου βρίσκεται στο Σολτ Λέικ Σίτι
για τους χειμερινούς Ολυμπιακούς Αγώνες. Εκεί, λοιπόν, την πλησίασε ένας
«αθάνατος», ο κ. Αλ. Γκίλαντι, Ισραηλινός, στριφνός, με πολλές γνώσεις για την
Ελλάδα. 
Άρχισε λοιπόν να εκφράζει τα παράπονά του για το κυκλοφοριακό πρόβλημα της
Αθήνας. Στην επίσκεψη του Πάπα, της είπε, χρειάστηκε να πάρει τους δρόμους με
τις βαλίτσες στο χέρι... 
­ Μην ανησυχείτε, το 2004 θα έχετε... μεταχείριση Πάπα(!), τον αποστόμωσε η
πρόεδρος του «Αθήνα 2004»... 
Εμείς οι υπόλοιποι θα έχουμε προφανώς μεταχείριση... Γκίλαντι! <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N047</ED>
<ID>
ID:305483

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=7</URL></REF>


Article

<CATEGORY>vin05</CATEGORY>

 <H2>Έξυπνη επιλογή </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μεγάλη συγκέντρωση διοργανώνει στο Βελλίδειο την Κυριακή ο κ. Γ.
Μαγκριώτης, όπου, λέει, θα μιλήσει για «έξυπνη επιλογή» στον Δήμο
Θεσσαλονίκης. Και σε τι συνίσταται η «έξυπνη επιλογή»; Στην αναζήτηση, πάση
θυσία, κοινού υποψηφίου ΠΑΣΟΚ «και άλλων δημοκρατικών δυνάμεων», έστω κι αν η
«έξυπνη επιλογή» σημαίνει ότι ο υποψήφιος δεν θα είναι ΠΑΣΟΚ...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17261N048</ED>
<ID>
ID:305485

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N04&aa=8</URL></REF>


Article

<CATEGORY>vin05</CATEGORY>

 <H2>Στην κόψη του ξυραφιού </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έμαθε τα καθέκαστα στις Βρυξέλλες ο κ. Θ. Πάγκαλος, όπου βρίσκεται για τις
εργασίες της κοινοβουλευτικής συνέλευσης της Δυτικοευρωπαϊκής Ένωσης ­ είναι
επικεφαλής της ελληνικής αντιπροσωπείας. Ποια καθέκαστα; Τις επιλογές Σημίτη
για την εκπροσώπηση της χώρας μας στην Ευρωπαϊκή Συνέλευση, όπου οι υπόλοιποι
έχουν βάλει ό,τι πιο «βαρύ» όνομα διαθέτουν, αλλά εμείς πάλι, όχι... 
Με το πού έμαθε ότι πέραν των κ.κ. Γ. Κατηφόρη και Π. Ιωακειμίδη, που ο κ. Κ.
Σημίτης είχε ανακοινώσει ως εκπροσώπους του, ορίστηκαν ως κοινοβουλευτικά μέλη
οι κ.κ. Παρ. Αυγερινός και Ν. Κωνσταντόπουλος, ο κ. Πάγκαλος έπιασε το
τηλέφωνο. Μίλησε με κάμποσα στελέχη του ΠΑΣΟΚ στην Αθήνα, εκφράζοντας την οργή
του ­ για να το πούμε κομψά... 
Τα τηλεφωνήματα οδήγησαν στην ψυχολογική του αποφόρτιση κι έτσι, η δήλωση στην
οποία προχώρησε ήταν απλώς φαρμακερή. Έθεσε δηλαδή, θέμα εκλογής ­ και όχι
ορισμού ­ των κοινοβουλευτικών μελών... 
Ωστόσο, το πράγμα έχει βάθος: η σχέση Σημίτη - Πάγκαλου είναι (πάλι) στην κόψη
του ξυραφιού... 
<H3>Σκληρές εισηγήσεις
</H3>
Στο περιβάλλον του Πρωθυπουργού αρχίζει να διαμορφώνεται μία αντίληψη «σκληρής
αντιμετώπισης» τού άλλοτε στενού συνεργάτη και εσωκομματικού συμμάχου του κ.
Σημίτη. Ώς πού μπορεί να φθάσει η σκληρή αντιμετώπιση; Ώς εκεί απ' όπου δεν
υπάρχει επιστροφή, αρχίζουν να ψιθυρίζουν στο Μέγαρο Μαξίμου. Εν ολίγοις,
πέλεκυς. Είναι δυνατόν;... 
Σκληρές ειρωνείες 
Α, σημειώστε ότι στα υπουργεία που έχουν μεγαλύτερη σχέση από τα άλλα με την
Ευρωπαϊκή Ένωση ­ στο υπουργείο Εξωτερικών, για παράδειγμα, η ανακοίνωση των
ονομάτων που επέλεξε ο κ. Κ. Σημίτης για την Ευρωπαϊκή Συνέλευση έγινε δεκτή
με μορφασμούς, κουνήματα της κεφαλής και άφθονα ειρωνικά χαμόγελα. Γιατί
άραγε; <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17261N052</ED>
<ID>
ID:305382

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N05&aa=2</URL></REF>


Article

<CATEGORY>vin05</CATEGORY>

 <H2>Δύσκολες αποφάσεις </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μπήκαν στα δύσκολα στο ΠΑΣΟΚ ­ έφθασε η στιγμή των πρώτων σκληρών αποφάσεων
για τους Δήμους της Β' Αθήνας. Χθες το απόγευμα, έγινε μία σύσκεψη υπό τον κ.
Κ. Λαλιώτη στη Χαριλάου Τρικούπη ­ ο γραμματέας του ΠΑΣΟΚ ανέλαβε να πιει το
«πικρό ποτήρι»... 
Ποιο είναι αυτό; Μα, να καλέσει στα κεντρικά γραφεία του ΠΑΣΟΚ δύο - τρεις
δημάρχους, οι οποίοι τυχαίνει να έχουν εκλεγεί πολλές φορές αλλά σήμερα δεν
θεωρείται ότι έχουν ελπίδες, και να τους ζητήσει να αποσυρθούν ησύχως... 
Α, σημειώστε ότι οι σχετικές αποφάσεις ήταν ομόφωνες. Για ποιους χτυπά η καμπάνα;
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17261N053</ED>
<ID>
ID:305417

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N05&aa=3</URL></REF>


Article

<CATEGORY>vin05</CATEGORY>

 <H2>Ο Ανδρέας στον «Διόνυσο» </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στον γνωστό «Διόνυσο», κάτω από την Ακρόπολη, όπου είχε αποκρούσει το φλερτ
τού κ. Κ. Καραμανλή, τραπέζωσε χθες ο κ. Δημ. Αβραμόπουλος του Κινήματος
Ελεύθερων Πολιτών τον πρόεδρο του Κόμματος των Ευρωπαίων Φιλελεύθερων
Δημοκρατών κ. Χόγιερ. 
Στο γεύμα παρακάθησε και ο κ. Α. Ανδριανόπουλος, ως «φιλελεύθερος», όπως
δήλωσε, για να μη θεωρηθεί... Ελεύθερος! 
Πάντως, έχει ενδιαφέρον το ότι ο κ. Ανδριανόπουλος ανταποκρίθηκε στην
πρόσκληση Αβραμόπουλου. Και έχει περισσότερο ενδιαφέρον το γεγονός ότι στάζει
φαρμάκι για τη Νέα Δημοκρατία! <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17261N054</ED>
<ID>
ID:305441

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N05&aa=4</URL></REF>


Article

<CATEGORY>vin05</CATEGORY>

 <H2>Μειώνεται ο χρόνος </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ενός κακού, μύρια έπονται ­ ενός αγωνιστικού, έπονται και κάποια καλά. Η
απεργία των δημοσιογράφων, την Πέμπτη, ετεροχρονίζει αναγκαστικά για την
Παρασκευή την ομιλία Σημίτη στο συνέδριο της Νεολαίας του ΠΑΣΟΚ. 
Έτσι, μειώνεται και ο χρόνος του συνεδρίου και οι νεολαίοι του κυβερνώντος
κόμματος θα μπορέσουν πιο εύκολα να αντισταθούν στις δεκάδες πιεστικές
αιτήσεις μεγαλοϋπουργών και μεγαλοστελεχών, που θέλουν να πάρουν τον λόγο!
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17261N055</ED>
<ID>
ID:305460

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N05&aa=5</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΟΠΟΥ δεν πίπτει διάλογος, πίπτει μπλόκο; 
ΤΕΛΙΚΑ, δεν τα βρήκε η κυβέρνηση με τους αγρότες ­ αλλά το κακό είναι
ότι δεν τα βρήκαν ούτε οι αγρότες με την κυβέρνηση... 
ΠΑΜΕ για μπλόκα; Ναι, αλλά το ρήμα «πάμε» δεν πάει με τη λέξη «μπλόκα».
Πού να πας με κλειστούς δρόμους;... 
ΓΙΑΤΙ ο κ. Κ. Καραμανλής τονίζει σε κάθε επίσκεψή του στο εξωτερικό,
ότι θέτει και το Κυπριακό στις συζητήσεις του; Ε, επειδή μάλλον θεωρεί ότι
βρισκόμαστε μπροστά σε εξελίξεις... 
ΤΩΡΑ που η κατάσταση με τα αγροτικά σκληραίνει, τι θα κάνει η Νέα
Δημοκρατία; Ποια γραμμή της θα επικρατήσει; Η επίσημη ­ όχι στα μπλόκα ­ ή η
πραγματική ­ ναι, και εμείς πάνω στα τρακτέρ; 
ΤΕΛΙΚΑ, περισσεύουν αρκετές χιλιάδες τόνοι βαμβακιού από το πλαφόν που
είχε διαπραγματευτεί η κυβέρνηση ­ και να σκεφθεί κανείς, ότι τα ευρώ
κατασκευάζονται από βαμβακερές ίνες... 
ΕΠΙΣΤΟΛΗ στον κ. Απ. Κακλαμάνη έστειλε ο κ. Ν. Κωνσταντόπουλος ­ τον
ενημερώνει ότι θα είναι αναπληρωτής του κ. Παρ. Αυγερινού στην Ευρωπαϊκή
Συνέλευση. Το έμαθε ο κ. Πάγκαλος; <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17261N056</ED>
<ID>
ID:305475

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N05&aa=6</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>«Συνομιλίες» και «διαφορές»
</H2><H4>Οι συμμαχίες είναι ψεύτικες όταν δεν στηρίζονται σε απτά συμφέροντα
</H4>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

«Ας συζητήσουμε, όμως, για το τι είναι δυνατόν να γίνει έχοντας υπόψη τους
πραγματικούς σκοπούς του καθενός και ξέροντας ότι στις ανθρώπινες σχέσεις, τα
νομικά επιχειρήματα έχουν αξία όταν εκείνοι που τα επικαλούνται είναι περίπου
ισόπαλοι σε δύναμη και ότι, αντίθετα, ο ισχυρός επιβάλλει ό,τι του επιτρέπει η
δύναμή του και ο αδύνατος υποχωρεί όσο του το επιβάλλει η αδυναμία του»
(Θουκυδίδης, V 89) 
Αυτή η φοβερή δήλωση έγινε από τους Αθηναίους πρέσβεις το 416 π.Χ. στον
διάλογό τους με τους Μήλιους ηγέτες. Προσφέρεται για σχόλια που σχετίζονται με
επίκαιρα γεγονότα: 1) Στην εποχή μας όπως και σ' όλες τις παρελθούσες εποχές
το ισχύον εδαφικό και κυριαρχικό καθεστώς είναι τόσο νομικού όσο και πολιτικού
χαρακτήρα. Συχνά τα κράτη το σέβονται αλλά όταν δεν τα συμφέρει και τυγχάνει
να είναι ισχυρότερα από το κράτος που υπεραμύνεται του ισχύοντος εδαφικού και
κυριαρχικού καθεστώτος το αμφισβητούν και αν το επιτρέψει η δύναμή τους το
αλλάζουν. Όσον αφορά τα τρίτα κράτη, είτε αδιαφορούν είτε κρίνουν τις
«διαφορές» με κριτήριο το κατά περίπτωση δικό τους συμφέρον και τον τοπικό
συσχετισμό ισχύος. 2) Σε κάθε διακρατική διένεξη η επιβίωση του αμυνόμενου
στηρίζεται, πρώτο, στις δικές του δυνάμεις και, δεύτερο, στις πιθανές
συμμαχίες του. Εάν ο αμυνόμενος κάνει λάθος εκτίμηση σ' αμφότερα ή σ' ένα από
τα δύο, οι συνέπειες είναι πάντα οδυνηρές και συνήθως ανεπίστροφες. Έτσι, για
παράδειγμα, όταν στις συνομιλίες οι Μήλιοι αντέταξαν στους Αθηναίους πως οι
ποικιλόμορφες στενές σχέσεις με τους Λακεδαιμονίους σήμαινε αυτονόητα πως θα
τους βοηθούσαν, οι Αθηναίοι τούς αντέταξαν ειρωνικά πως τα άλλα ισχυρά και
ηγεμονικά κράτη «θεωρούν τα ευχάριστα έντιμα και τα συμφέροντα δίκαια». Έτσι,
«εγγύηση γι' αυτούς που θα συμπολεμήσουν δεν είναι η φιλική διάθεση αυτών που
τους καλούν αλλά αν υπερέχουν σε πραγματική δύναμη και αυτό το λογαριάζουν οι
Λακεδαιμόνιοι (υποθετικοί σύμμαχοι των Μηλίων) περισσότερο από κάθε άλλο».
Όπως μας πληροφορεί και πάλι ο Θουκυδίδης «έγινε και κάποια προδοσία ανάμεσα
στους Μηλίους και συνθηκολόγησαν με τους Αθηναίους με τον όρο να αποφασίσουν
εκείνοι για την τύχη τους. Και οι Αθηναίοι σκότωσαν όλους τους Μήλιους
ενηλίκους και έκαναν δούλους τα παιδιά και τις γυναίκες και στη συνέχεια
αποίκισαν το νησί». Έκτοτε, αναρίθμητα άλλα παραδείγματα επιβεβαιώνουν πως οι
συμμαχίες είναι ψεύτικες όταν δεν στηρίζονται σε απτά συμφέροντα, πως ο
διάλογος για τα συμφέροντα επιβίωσης είναι η αρχή του τέλους και πως οι
συνέπειες είναι οδυνηρές αν το αμυνόμενο κράτος δεν κατακτήσει έγκαιρα ισχυρή
θέση στον συνολικό συσχετισμό δυνάμεων. 
Για όποιον ενδιαφέρεται να αντλήσει ανάλογα παραδείγματα το Κυπριακό είναι μια
ακόμη διδακτική περίπτωση: Οι συνομιλίες επίλυσης διαφορών μετατρέπονται σε
επικίνδυνη διαδικασία όταν ο υπερασπιζόμενος το εδαφικό και κυριαρχικό
καθεστώς 1) αποδέχεται να τίθενται στο τραπέζι των διαπραγματεύσεων ζωτικά
συμφέροντα, 2) προσέρχεται στις συνομιλίες έχοντας προηγουμένως κάνει
λανθασμένες εκτιμήσεις για τον αντίπαλο και για τα δικά του συμμαχικά
ερείσματα και 3) σχεδιάζει τη διπλωματία του στη βάση της λαθεμένης γνώμης πως
στον διεθνή χώρο συναντάς αντικειμενικούς δικαστές όπως οι δικαστές στο
επίπεδο του κράτους. Ασφαλώς οι ψυχαγωγικές συναντήσεις μεταξύ ατόμων ή ηγετών
δύο κρατών δεν είναι επικίνδυνες. Αυτό που είναι επικίνδυνο είναι οι πολιτικοί
διάλογοι επί ζητημάτων που αφορούν τα συμφέροντα επιβίωσης χωρίς να είναι
δεδομένη η μελλοντική ισοδυναμία των εμπλεκομένων. Σ' αυτή την περίπτωση,
μάλιστα, έστω και αν παροδικά οι συνομιλίες είναι ανώδυνες, οι παραστάσεις
διαφοράς που δημιουργούν μετρούν αργότερα σε μια πραγματική ή τεχνητή κρίση:
Εάν και όταν αθροίζονται λάθη, παραστάσεις «διαφορών» και καταγράφονται
απαιτήσεις του αναθεωρητικού κράτους, κάποια στιγμή που ο αμυνόμενος θα
βρίσκεται σε στιγμή αδυναμίας εύκολα ο επιτιθέμενος δημιουργεί μια τεχνητή
κρίση και αδίστακτα καταφέρνει ένα αδυσώπητο κτύπημα που μετατρέπει τα κράτη
σε κρατίδια, την οικονομία σε ερείπια και όλες τις ευγενείς και αγαθές
φιλοδοξίες ενός λαού για ευημερία και πρόοδο σε μακρινές αναμνήσεις.

Ο Παναγιώτης Ήφαιστος είναι καθηγητής Διεθνών Σχέσεων και Έδρας Jean
Monnet για την Ευρωπαϊκή Πολιτική Ολοκλήρωση στο Πάντειο Πανεπιστήμιο.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17261N062</ED>
<ID>
ID:305408

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τζόγος; Τι είν' αυτό;
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Την ανακαλύψαμε πάλι την... Αμερική και μάλιστα σπεύσαμε τα το διαλαλήσουμε
σαν μεγάλη δημοσιογραφική επιτυχία. Η Ελλάδα, λέει, είναι γεμάτη διαβολικά
μηχανήματα, στα οποία οι δυστυχείς πολίτες της πάνε και παίζουν διάφορα τυχερά
παιχνίδια και, συνήθως, χάνουν τα λεφτά τους. Πολύ μεγάλο θέμα. Βλέπετε, οι
Έλληνες ουδέποτε είχαν σχέση με τον τζόγο, ενώ τώρα που εφευρέθηκαν αυτά τα
μηχανάκια, τα οποία οι κακές κυβερνήσεις άφησαν να εγκατασταθούν, όλοι έγιναν
τζογαδόροι! Οι Έλληνες ουδέποτε έπαιζαν ΠΡΟ-ΠΟ, δεν είχαν καν ακούσει ότι
υπάρχει Ιππόδρομος, χαρτοπαικτικές λέσχες, παράνομα γραφεία στοιχημάτων, τα
τελευταία χρόνια κανείς τους δεν έπαιζε μπαρμπούτι, ούτε «παπά», Λόττο, Πρώτο,
Τζόκερ, δεν αγόραζαν λαχεία (ούτε καν από τις λαχειοφόρες αγορές των εκκλησιών
ή των σχολείων για να πάνε πενταήμερη τα παιδιά τους...), δεν μετείχαν Έλληνες
στις κυνοδρομίες που είχαν στηθεί στη Βόρεια Ελλάδα (θυμάστε τις ιστορίες με
τα αιμοβόρα πιτ μπουλ;) δεν έπαιζαν «θανάση» και κανείς τους δεν «έσπρωχνε»
μάτσο πεντοχίλιαρα στην ξερή ή την κολτσίνα στα καφενεία. Κανείς Έλληνας δεν
τζογάρισε τα λεφτά του στο Χρηματιστήριο εκείνο το φοβερό καλοκαίρι του 1999
και κανείς τους δεν έχασε ούτε δραχμή! Όλα αυτά στην Ελλάδα απλώς τα είχαμε
ακουστά, κάπου συνέβαιναν, κάποιοι έχαναν περιουσίες στην πόκα, στην
τριανταμία ή στην μπιρίμπα, αλλά εμείς δεν ξέραμε τίποτα. Ώσπου όλα
γκρεμίστηκαν. Ξαφνικά μάθαμε πως είμαστε μεγάλοι τζογαδόροι επειδή ένας
βουλευτής συνελήφθη να παίζει σε αυτά τα διαβολικά μηχανάκια, την ώρα που οι
υπόλοιποι 299 συνάδελφοί του δεν είχαν ιδέα για τον τζόγο, ποτέ δεν έπαιξαν
χαρτιά, ουδέποτε διανοήθηκαν να αγοράσουν λαχεία, να παίξουν ΠΡΟ-ΠΟ ή να
«επενδύσουν» σε μετοχές. 
Και επειδή ήμασταν άγιοι, ζητούμε τώρα νομοθετική κατάργηση του τζόγου: να
ξηλωθούν τα μηχανάκια, να απαγορευθεί ο τζόγος σε όλες τις μορφές του, ώστε να
καθαγιαστεί η κοινωνία μας και να κερδίσουμε την αιώνια ζωή. 
Δεν ξέρω σ' εσάς, αλλά σ' εμένα περισσότερο με πρακτικές Χομεϊνί και Ταλιμπάν
μού μοιάζουν όλα τούτα... <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17261N063</ED>
<ID>
ID:305437

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N06&aa=3</URL></REF>


Article

<CATEGORY>vin04</CATEGORY>

 <H2>Ανησυχία από τη σύνοδο του Παγκόσμιου Οικονομικού Φόρουμ
</H2>
Η ανησυχία ήταν το συναίσθημα που κυριάρχησε στη σύνοδο του Παγκόσμιου
Οικονομικού Φόρουμ. Ανησυχία για τις προοπτικές οικονομικής ανάκαμψης στις
ΗΠΑ, ανησυχία για τη μονομερή αμερικανική εξωτερική πολιτική, ανησυχία για την
ανισοκατανομή του παγκόσμιου πλούτου. 
Όσον αφορά στην οικονομική ανάκαμψη, πολλοί Ευρωπαίοι αποδίδουν την
αμερικανική αισιοδοξία στην ιδιοσυστασία του αμερικανικού χαρακτήρα και όχι σε
εμπεριστατωμένη οικονομική ανάλυση. Άλλη μια αφορμή για διαφοροποίηση των
Ευρωπαίων από τις αμερικανικές απόψεις αποτέλεσε ο «άξονας του κακού», στον
οποίο αναφέρθηκε ο πρόεδρος Μπους έχοντας υπόψη του χώρες όπως το Ιράκ, το
Ιράν και η Βόρεια Κορέα. Γάλλος διπλωμάτης που μετείχε στη σύνοδο ασφαλείας
του Μονάχου συνέκρινε τη στάση του Ντόναλντ Ράμσφελντ στο ΝΑΤΟ με εκείνη του
Ντε Γκωλ, επισημαίνοντας ότι «κινδυνεύουμε να δημιουργήσουμε έναν κόσμο στον
οποίο η Αμερική θα πολεμάει, ο ΟΗΕ θα τρέφει και η Ευρώπη θα πληρώνει». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17261N064</ED>
<ID>
ID:305455

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N06&aa=4</URL></REF>


Article

<CATEGORY>vin04</CATEGORY>

 <H2>Φρουτάκια εκτός... εποχής
</H2><H4>Αναμένεται η οριστική τους απαγόρευση στη κυβερνητική σύσκεψη </H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τέλος εποχής για τα «φρουτάκια» ενδέχεται να αποτελέσει η σημερινή, υπό τον
Πρωθυπουργό Κ. Σημίτη, μεγάλη κυβερνητική σύσκεψη για την διαφθορά.

Πρόταση Χριστοδουλάκη. Ως αποτρεπτικό μέτρο της λειτουργίας τους προτείνει
την «ον λάιν» σύνδεσή τους με τις αρμόδιες Εφορίες και την επιβολή βαρύτατου
φόρου σε κάθε ένα μηχάνημα

Πολλά αρμόδια, και μη, κυβερνητικά στελέχη πιέζουν ώστε από τη σημερινή
σύσκεψη, που περιγράφεται ως «γενικού χαρακτήρα», να προκύψει μία απόφαση: να
απαγορευθεί εντελώς η λειτουργία ηλεκτρονικών παιχνιδιών του τύπου
«φρουτάκια», ώστε να αποκλεισθεί η περίπτωση της μετατροπής τους σε τυχερά.
Παράλληλα αναμένεται να υπάρξουν αποφάσεις σχετικές με την εισαγωγή των
ηλεκτρονικών παιχνιδιών στην Ελλάδα, και ακόμη αποφάσεις που να αφορούν τους
χώρους όπου θα λειτουργούν αυτά τα παιχνίδια. Συγκεκριμένα θα αποφασισθεί τα
τεχνικά ηλεκτρονικά παιχνίδια να λειτουργούν σε ξεχωριστό χώρο από αυτό του
υπολοίπου καταστήματος που θα τα φιλοξενεί. Ακόμη θα εξαγγελθούν αυστηρές
ποινές για όσους μετατρέπουν τα ηλεκτρονικά παιχνίδια από τεχνικά σε τυχερά. 
Πρέπει να σημειωθεί ότι εκτός από την άποψη της πλειοψηφίας των υπουργών που
θα μετάσχουν στη σημερινή σύσκεψη για τη διαφθορά περί απαγόρευσης της
λειτουργίας των μηχανημάτων με τα «φρουτάκια», υπάρχει και μια δεύτερη άποψη.
Εκφραστής της κυρίως ο υπουργός Οικονομίας Νικ. Χριστοδουλάκης, ο οποίος
θεωρεί ότι αντί της απαγόρευσης θα μπορούσε να αποτραπεί η μετατροπή των
παιχνιδιών αυτών σε τυχερά με την προσθήκη μιας ηλεκτρονικής πλακέτας. Ο
αντίλογος είναι ότι μια τέτοια λύση θα μπορούσε να δημιουργήσει αμέσως
υποκατάστατο για την υπονόμευση αυτής της πλακέτας... 
Ο κ. Χριστοδουλάκης εισηγείται ακόμη, ως αποτρεπτικό πλέον της λειτουργίας των
μηχανημάτων αυτών, την «ον λάιν» σύνδεσή τους με τις αρμόδιες Εφορίες και την
επιβολή βαρύτατου φόρου σε κάθε ένα μηχάνημα, και συνολικά στην επιχείρηση που
τα φιλοξενεί. 
Η κυβέρνηση, πρέπει να σημειωθεί, ότι δίνει περισσότερη σημασία στο ίδιο το
πρόβλημα της διαφθοράς που διατρέχει ολόκληρο τον κορμό της δημόσιας
διοίκησης. Για το λόγο αυτό ο υπουργός Εσωτερικών Κώστας Σκανδαλίδης θα κάνει
ολοκληρωμένη εισήγηση στη σύσκεψη, για όλα τα θέματα διαφθοράς που αγγίζουν
υπηρεσίες του Δημοσίου, δημόσιους λειτουργούς και μηχανισμούς ελέγχου. Κατά
πληροφορίες ο υπουργός Εσωτερικών θα αναφερθεί στην ανάγκη να ενισχυθούν και
να εντατικοποιηθούν οι μηχανισμοί ελέγχου του Δημοσίου (σε δημόσιες υπηρεσίες,
Σώματα Ασφαλείας, οικονομική δραστηριότητα), ως αποτελεσματικό μέσο ελέγχου
της διαφθοράς. Πληροφορίες αναφέρουν ότι το θέμα δεν πρόκειται να κλείσει στη
σημερινή σύσκεψη, αλλά θα επακολουθήσουν και άλλες, προκειμένου, όπως έλεγαν
χθες βράδυ κυβερνητικοί κύκλοι, «να τιθασευτεί η διαφθορά που μαστίζει
ολόκληρη τη δημόσια διοίκηση». Υπενθυμίζεται ότι στην προχθεσινή συνεδρίαση
του Εκτελεστικού Γραφείου η υπουργός ΠΕΧΩΔΕ Βάσω Παπανδρέου είχε τονίσει ότι η
πάταξη της διαφθοράς θα πρέπει να αποτελέσει πρωταρχικό μέλημα για την
κυβέρνηση επειδή πλέον αποτελεί κοινωνικό πρόβλημα. 
Για τα ραδιοτηλεοπτικά 
Στο μεταξύ η κυβέρνηση εργάζεται εντατικά για την προετοιμασία της συνεδρίασης
της κυβερνητικής επιτροπής της προσεχούς εβδομάδας, στη διάρκεια της οποίας θα
οριστικοποιηθούν οι διατάξεις του νομοσχεδίου για τα ΜΜΕ και το ιδιοκτησιακό
τους καθεστώς. Η συζήτηση που πραγματοποιήθηκε προχθές στο Ε.Γ. ήταν απολύτως
αποκαλυπτική για τις προθέσεις της κυβέρνησης, που φαίνεται ότι με αφορμή το
σκάνδαλο με τα «φρουτάκια» και την επίθεση στον Πρόεδρο της Δημοκρατίας βρήκε
την ευκαιρία να κλείσει το όλο θέμα και να διακόψει την παράταση της
εκκρεμότητας στο ραδιοτηλεοπτικό τοπίο. Ο Πρωθυπουργός θα επιδιώξει
συναντήσεις με τους εκδότες και τους επιχειρηματίες που διαθέτουν εκδοτικές
επιχειρήσεις, προκειμένου να μην υπάρξουν αιφνιδιασμοί από καμία πλευρά. Τα
περί συναντήσεως του κ. Σημίτη με τους επιχειρηματίες των ΜΜΕ επιβεβαίωσε
ουσιαστικά χθες και ο υπουργός Τύπου, Χρήστος Πρωτόπαπας. Ο εκπρόσωπος της
κυβέρνησης ανέφερε ότι είναι αναγκαίο να ανοίξει συζήτηση μεταξύ όλων των
ενδιαφερομένων φορέων για το θέμα των μετρήσεων τηλεθέασης των δελτίων
ειδήσεων και των πολιτικών εκπομπών. Και πρόσθεσε ότι επί του παρόντος δεν
έχει λάβει καμία απόφαση επί του θέματος. 
Καταθέτει ο Χρυσανθακόπουλος 
Στον εισαγγελέα Πρωτοδικών Γ. Γεράκη κατέθεσε χθες ο ανεξάρτητος βουλευτής Α.
Χρυσανθακόπουλος στο πλαίσιο της προκαταρκτικής εξέτασης που διενεργείται για
ενδεχόμενες παρατυπίες στον διαγωνισμό του ΑΣΕΠ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17261N071</ED>
<ID>
ID:305367

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N07&aa=1</URL></REF>


Article

<CATEGORY>vin04</CATEGORY>

 <H2>Απαγορεύσεις τύπου Λας Βέγκας για τα ελληνικά καζίνα
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Έλεγχοι α λα Λας Βέγκας θα γίνονται σύντομα και στους ελληνικούς «ναούς του
τζόγου»! Όπως ανακοίνωσε χθες ο υφυπουργός Ανάπτυξης κ. Δημήτρης
Γεωργακόπουλος, εδώ και δύο μήνες έχει ξεκινήσει η διαδικασία θέσπισης
αυστηρότερων ελέγχων σε όλα τα ελληνικά καζίνα, κατά τα πρότυπα των
αντίστοιχων ελέγχων που εφαρμόζονται στην πολιτεία των ΗΠΑ Νεβάδα, όπου
βρίσκονται τα καζίνα του Λας Βέγκας. 
Οι έλεγχοι αυτοί, σύμφωνα με τον κ. Γεωργακόπουλο, θεωρούνται οι αυστηρότεροι
στον κόσμο. Μεταξύ άλλων, προβλέπουν την εφαρμογή του μέτρου του
αυτοαποκλεισμού των παικτών από τα καζίνα, ενώ δίνουν το δικαίωμα και σε
συγγενείς πρώτου βαθμού να ζητούν την απαγόρευση της εισόδου ενός παίκτη στους
«ναούς του τζόγου». 
Συγκεκριμένα, κάποιος παίκτης που είναι επιρρεπής στον τζόγο μπορεί να
καταθέσει αίτηση στο καζίνο με την οποία να ζητά να του απαγορευθεί η είσοδος
σε αυτό για διάστημα ενός χρόνου ή για πάντα. 
Επίσης, η σύζυγος, τα παιδιά ή οι γονείς ενός παίκτη έχουν το δικαίωμα να
ζητήσουν με αίτησή τους την απαγόρευση της εισόδου του στα καζίνα. Ακόμα, τα
τραπεζικά μηχανήματα αυτόματης ανάληψης χρημάτων (ΑΤΜ) που είναι εγκατεστημένα
μέσα στα καζίνα δίνουν στον παίκτη ένα συγκεκριμένο-περιορισμένο ποσό
χρημάτων. Επιπλέον, εάν κάποιος από τους παίκτες ποντάρει σε διάφορα παιχνίδια
ποσό άνω των 10.000 δολαρίων, τότε η διεύθυνση του καζίνου τού ζητά αμέσως τα
στοιχεία της ταυτότητάς του και ειδοποιείται η Εφορία. 
Όπως ανέφερε ο κ. Γεωργακόπουλος, «αυτή τη στιγμή βρισκόμαστε στο στάδιο της
αποδελτίωσης των κανόνων ελέγχου της λειτουργίας των καζίνων του Λας Βέγκας με
στόχο να τους προσαρμόσουμε στην ευρωπαϊκή πραγματικότητα». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17261N072</ED>
<ID>
ID:305400

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N07&aa=2</URL></REF>


Article

<CATEGORY>vin04</CATEGORY>

 <H2>Μετά τις δημοτικές διάλογος για αλλαγή του εκλογικού νόμου
</H2>
Μέχρι το φθινόπωρο θα κατατεθούν στη Βουλή τα σχέδια νόμου που θα αφορούν στον
έλεγχο των οικονομικών των κομμάτων και των βουλευτών καθώς και στο πόθεν
έσχες των πολιτικών. 
Αυτό ανακοίνωσε χθες στη Βουλή ο υφυπουργός Εσωτερικών Λάμπρος Παπαδήμας, ο
οποίος σημείωσε ότι μετά τις δημοτικές εκλογές η κυβέρνηση θα αρχίσει τον
διάλογο με όλα τα κόμματα ­ εντός και εκτός Βουλής ­ για την αλλαγή τους
εκλογικού νόμου: «Η κυβέρνηση δεν πρόκειται να αιφνιδιάσει φέρνοντας στη Βουλή
εκλογικό νόμο χωρίς αυτός να είναι προϊόν διαλόγου με όλα τα κόμματα», είπε
χαρακτηριστικά. 
Αυτές τις εξαγγελίες έκανε ο υφυπουργός στην αρμόδια διαρκή κοινοβουλευτική
επιτροπή. Στην συνεδρίαση απορρίφθηκε κατά πλειοψηφία η πρόταση του
ανεξάρτητου βουλευτή Στέφανου Μάνου, ο οποίος ζητούσε να αλλάξει διάταξη του
ισχύοντος εκλογικού νόμου που απαγορεύει τη συμμετοχή ενός συνασπισμού
κομμάτων στην τρίτη κατανομή των βουλευτικών εδρών.

Ο Στ. Μάνος 
Ο κ. Μάνος, παραδέχθηκε πως και ο ίδιος το 1990 είχε ψηφίσει τη συγκεκριμένη
διάταξη λέγοντας ότι «σε διαφορετική περίπτωση θα έπεφτε τότε η κυβέρνηση».
Ωστόσο χθες, με την πρότασή του, που έχει καταθέσει εδώ και ένα χρόνο στη
Βουλή, ζήτησε την κατάργηση της διάταξης και τη συμμετοχή συνασπισμού κομμάτων
στην τρίτη κατανομή των βουλευτικών εδρών υποστηρίζοντας ότι είναι αδιανόητο
ένας συνασπισμός κομμάτων να έχει διαφορετική και άνιση αντιμετώπιση ­ σύμφωνα
με τον εκλογικό νόμο ­ απ' ό,τι ένα αυτοτελές κόμμα. Και χαρακτήρισε την
ισχύουσα διάταξη αισχρή, ανήθικη και αντισυνταγματική. 
Με την πρόταση του ανεξάρτητου βουλευτή συμφώνησε ο Συνασπισμός ενώ διαφώνησαν
οι εκπρόσωποι του ΠΑΣΟΚ, της Νέας Δημοκρατίας και του ΚΚΕ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17261N073</ED>
<ID>
ID:305434

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N07&aa=3</URL></REF>


Article

<CATEGORY>vin04</CATEGORY>

 <H2>Διαλύονται 53 στρατιωτικές μονάδες </H2><H4>Ενώ θα μειωθεί και ο ενεργός ρόλος άλλων 35
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με ταχύτητα, που για τα ελληνικά δεδομένα ξαφνιάζει, προχωρεί η
αναδιοργάνωση του Στρατεύματος με παράλληλη ενίσχυση του «πλέγματος κοινωνικής
μέριμνας» για τους αξιωματικούς, υπαξιωματικούς και τις οικογένειές τους με
νέες παροχές.

Με ταχύτητα προχωρεί η αναδιοργάνωση του Στρατεύματος

Με διαταγή που εκδόθηκε απ' το ΓΕΣ τέθηκε ως όριο το τέλος Αυγούστου για τη
διάλυση 53 μονάδων και υπομονάδων (και τη μείωση του ενεργού ρόλου άλλων 35).
Οι μονάδες αυτές βρίσκονται κυρίως στην Κεντρική και Δυτική Μακεδονία, στον
αντίποδα των μονάδων της ευρύτερης περιοχής Έβρου και των νησιών του Αιγαίου
και της Δωδεκανήσου, οι ενεργοί μονάδες των οποίων ενισχύονται με προσωπικό
και μηχανοκίνητα μέσα. Ένα από τα νησιά που ενισχύονται στο Αιγαίο είναι και η
Λήμνος, που πρόσφατα επισκέφθηκε ο κ. Γ. Παπαντωνίου. 
Την ίδια στιγμή ολοκληρώνεται η αναδιοργάνωση των Ειδικών Δυνάμεων με
συγκρότηση Ταξιαρχίας Καταδρομών - Αλεξιπτωτιστών και Αμφίβιας Δύναμης Ταχείας
Αντίδρασης, καθώς και εκσυγχρονισμό της 71ης Αερομεταφερόμενης Ταξιαρχίας. Οι
μονάδες αυτές, συγκροτούν, μεταξύ άλλων το νέο Β' Σώμα Στρατού, την κύρια
δύναμη του νέου Διακλαδικού Στρατηγείου Στρατηγικών Εφεδρειών. 
Η ταχύτατη προώθηση των αλλαγών ιδίως στον Στρατό Ξηράς επιβάλλεται απ' τη
μέχρι τώρα υπάρχουσα πολυδιάσπαση: συνολικά μέχρι το 2005 θα έχουν διαλυθεί ή
θα έχουν μεταπέσει σε χαμηλής ετοιμότητας οι σχηματισμοί και μονάδες κατά 24%!
«Οι μονάδες θα πάνε στα σύνορα όπου υπάρχει η πραγματική απειλή» τονίζει ο κ.
Γ. Παπαντωνίου, που σε κάθε ευκαιρία ζητεί την κατανόηση των τοπικών
κοινωνιών. 
Το πακέτο αλλαγών που έχει προωθήσει το ΓΕΣ για το προσωπικό περιλαμβάνει
αύξηση μετεκπαιδεύσεων, αμοιβή της κυριακάτικης υπηρεσίας, μοριοποίηση
μεταθέσεων στο εξωτερικό, ειδική μέριμνα για τις γυναίκες - στελέχη (μητέρες,
εγκύους κ.λπ.), αυξήσεις μερισμάτων των ΜΤΣ κατά 12% και εφάπαξ βοηθήματος,
μείωση επιτοκίων για δάνεια κατοικιών, υποχρεωτική χορήγηση αδειών μικρής
διάρκειας, συνυπηρέτηση κ.λπ. 
Τις επόμενες εβδομάδες κατατίθεται στη Βουλή το «νέο» μισθολόγιο με τις
μισθολογικές προαγωγές, ενώ προωθούνται νέες ρυθμίσεις όπως: 
* Χορήγηση επιδόματος διοίκησης (30.000 δρχ.) σε ταγματάρχες -
αντισυνταγματάρχες. 
* Επέκταση, σταδιακά, των αυξήσεων του στρατιωτικού μισθολογίου (2838/2000) σε
όσους απόστρατους συνταξιοδοτήθηκαν πριν από την 1/7/2000. 
* Συνυπολογισμό στη σύνταξη των επιδομάτων εξομάλυνσης. 
* Χορήγηση επιδόματος μεταπτυχιακών σπουδών στους αποφοίτους της Σχολής
Πολέμου και αποζημίωση Δημοσίου στους εκπαιδευόμενους. 
Καινοτομία αποτελεί και η εξεταζόμενη ρύθμιση για παρουσία συνηγόρου
εγκαλούμενου αξιωματικού σε ανακριτικά συμβούλια.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17261N081</ED>
<ID>
ID:305368

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N08&aa=1</URL></REF>


Article

<CATEGORY>vin04</CATEGORY>

 <H2>Η ασφάλεια, σημείο επαφής Κληρίδη - Ντενκτάς
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Προσέγγιση των απόψεων στα θέματα της ασφάλειας διαπίστωσε ο Ραούφ Ντενκτάς
μετά τη συνάντησή του με τον πρόεδρο Κληρίδη και είπε πως ελπίζει ότι το
κεφάλαιο αυτό θα ολοκληρωθεί κατά τη σημερινή συνάντησή τους. Την ίδια ώρα
ασφαλείς πληροφορίες φέρουν την Τουρκία να ενισχύει τη στρατιωτική παρουσία
της στα κατεχόμενα και με πρόσθετα άρματα μάχης. Οι απευθείας διαπραγματεύσεις
των δύο ανδρών μπήκαν στην τρίτη εβδομάδα και έχουν καλύψει τις πτυχές του
καθεστώτος των δύο πλευρών μετά τη λύση, το συνταγματικό και τις εξουσίες της
κεντρικής κυβέρνησης. Απομένει η συζήτηση του εδαφικού και του θέματος των
περιουσιών για να ολοκληρωθεί ο πρώτος κύκλος των συνομιλιών. 
Αναμένεται να διακοπούν με την έναρξη του τρίτου δεκαημέρου του Φεβρουαρίου
με την ευκαιρία της τουρκικής γιορτής του Ραμαζανιού και να επαναληφθούν αρχές
Μαρτίου. 
Θα είναι μια ευκαιρία για τον ειδικό αντιπρόσωπο των Ηνωμένων Εθνών Άλβαρο
ντε Σότο που μετέχει των συνομιλιών να υποβάλει έκθεση για τα έως τώρα
αποτελέσματα. 
Η ελληνοκυπριακή πλευρά εμφανίζεται μάλλον απαισιόδοξη από τις έως τώρα
θέσεις που εξέθεσε ο Ντενκτάς, καθώς διαπιστώνεται ότι δεν υπάρχει
διαφοροποίηση από τις παλαιότερες θέσεις του. 
Διπλωματικές πηγές ωστόσο σημείωναν ότι η συμπεριφορά των δύο πλευρών σ' αυτή
την πρώτη φάση είναι μάλλον αναγνωριστική των θέσεων της άλλης. Η κυπριακή
κυβέρνηση πάντως έχει ήδη ενημερώσει ξένες διπλωματικές αποστολές ότι η μέχρι
τώρα στάση του Ντενκτάς δεν δικαιολογεί αισιοδοξία. 
Ως ένδειξη της στάσης της τουρκικής πλευράς θεωρεί η κυπριακή κυβέρνηση και
την πρόσφατη ενίσχυση των στρατιωτικών δυνάμεων κατοχής με δεκάδες άρματα
μάχης (περί τα 60, σύμφωνα με καλά πληροφορημένες πηγές). Τα άρματα μάχης
μεταφέρθηκαν, σύμφωνα με τις ίδιες πηγές, από τουρκικό αρματαγωγό που
κατέπλευσε στην Αμμόχωστο αλλά και με πτήσεις μεταγωγικών αεροσκαφών που
χρησιμοποίησαν το στρατιωτικό αεροδρόμιο Λευκονοίκου που κατασκεύασαν οι
δυνάμεις κατοχής.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17261N082</ED>
<ID>
ID:305401

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N08&aa=2</URL></REF>


Article

<CATEGORY>vin04</CATEGORY>

 <H2>Η Ρουμανία ελπίζει στην ελληνική προεδρία
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Ο Κώστας Σημίτης, που επισκέφθηκε χθες επισήμως το Βουκουρέστι, συμφώνησε με
τον Πρόεδρο της χώρας κ. Ίον Ιλιέσκου ότι οι ελληνορουμανικές σχέσεις είναι «παραδειγματικές»

Στην ελληνική προεδρία το πρώτο εξάμηνο του 2003 βασίζουν οι Ρουμάνοι τις
ελπίδες τους για τη βελτίωση των ενταξιακών τους προοπτικών στην Ευρωπαϊκή
Ένωση. Και ο Πρωθυπουργός κ. Κώστας Σημίτης ενίσχυσε από την πλευρά του αυτές
τις ελπίδες, λέγοντας ότι «η Ρουμανία θα πρέπει να ανοίξει όλα τα κεφάλαια της
διαπραγμάτευσης μέσα στο 2002» και ότι η ελληνική προεδρία θα βοηθήσει
σημαντικά «στην πρόοδο των διαπραγματεύσεων». 
Ο Πρωθυπουργός, που επισκέφτηκε χθες επισήμως το Βουκουρέστι, συμφώνησε με τον
Πρόεδρο της χώρας κ. Ίον Ιλιέσκου ότι οι ελληνορουμανικές σχέσεις είναι
«παραδειγματικές». Μετά τη συνάντησή του με τον Ρουμάνο ομόλογό του κ. Άντριαν
Ναστάζε, ο κ. Σημίτης δήλωσε ότι οι συζητήσεις επικεντρώθηκαν σε τρία σημεία:
την ένταξη της Ρουμανίας στο ΝΑΤΟ, την διεύρυνση της Ε.Ε. στα Βαλκάνια και τις
διμερείς οικονομικές σχέσεις. Για το θέμα αυτό, ο Πρωθυπουργός δήλωσε ότι σε
εφαρμογή του εθνικού σχεδίου ανασυγκρότησης για τα Βαλκάνια, η Ελλάδα θα
διαθέσει για τη Ρουμανία πάνω από 70 εκατ. δολάρια σε προγράμματα που θα
συμφωνηθούν από κοινού ανάμεσα στις δύο χώρες. Επίσης χαρακτήρισε σαν
σημαντικό σημείο την κατάργηση των θεωρήσεων για τους Ρουμάνους σύμφωνα με τη
Συνθήκη του Σένγκεν. Στο σημείο αυτό ο κ. Ναστάζε ζήτησε να οριστεί ένα
συγκεκριμένο πλαίσιο για τους Ρουμάνους που θα ήθελαν να εργαστούν στην
Ελλάδα. 
Ο Πρωθυπουργός ανέφερε ότι συζήτησε, κατά τη διάρκεια της επίσκεψής του στην
Ουάσιγκτον, το ζήτημα της ένταξης της Ρουμανίας στο ΝΑΤΟ και είπε ότι οι ΗΠΑ
εξετάζουν θετικά το θέμα, ενώ επανέλαβε ότι η Ελλάδα θέλει η επέκταση του ΝΑΤΟ
στα Βαλκάνια να συμπεριλάβει τη Βουλγαρία και τη Ρουμανία γιατί «μια τέτοια
διαδικασία θα συμβάλει ουσιαστικά στη σταθερότητα της περιοχής». Επισήμανε
επίσης ότι το θέμα θα συζητηθεί στη συνάντηση της Κωνσταντινούπολης, ώστε οι
τέσσερις χώρες (Ελλάδα, Τουρκία, Ρουμανία, Βουλγαρία) να στηρίξουν από κοινού
αυτό το αίτημα στη σύνοδο του ΝΑΤΟ στην Πράγα. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17261N083</ED>
<ID>
ID:305435

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N08&aa=3</URL></REF>


Article

<CATEGORY>vin04</CATEGORY>

 <H2>«Ζέσταμα» στα μπλόκα
</H2><H4>Οι αγρότες αποφασίζουν για τις κινητοποιήσεις μετά το «ναυάγιο» με το υπουργείο
</H4>
Σε σύγκρουση οδηγούνται κυβέρνηση και αγρότες. Η συνάντηση, η οποία έγινε
κεκλεισμένων των θυρών χθες στο υπουργείο Γεωργίας, κατέληξε σε αδιέξοδο. Οι
παραγωγοί σήμερα το απόγευμα συναντώνται στη Θέρμη Θεσσαλονίκης, προκειμένου
να αποφασίσουν εάν θα κλείσουν τους δρόμους. 
Οι αγρότες... μαρσάρουν τα τρακτέρ

Στελέχη των παραγωγών δεν απέκλειαν το ενδεχόμενο να στηθούν μπλόκα κάνοντας
λόγο για πλήρη διαφωνία με την κυβέρνηση.

Η οριστικοποίηση της ρήξης των δύο πλευρών προκάλεσε εκνευρισμό στους αγρότες,
αλλά και στην ηγεσία του υπουργείου. Ο ένας έριχνε τις ευθύνες στον άλλο για
το ναυάγιο των συζητήσεων, ενώ δεν έλειψαν οι οξύτητες και οι
αλληλοκατηγορίες. Το υπουργείο, «για να μάθουν οι παραγωγοί τι ειπώθηκε»,
είναι αποφασισμένο να δώσει στη δημοσιότητα τα πρακτικά της συζήτησης. Οι δε
παραγωγοί ενημέρωναν μέχρι τις πρωινές ώρες χθες τους συναδέλφους τους « για
την αδιαλλαξία του υπουργείου». 
Πάντως, οι διαθέσεις τους για το τι πρόκειται να γίνει φάνηκαν αμέσως μετά την
ανακοίνωση του ναυαγίου. Στα Τέμπη και το μπλόκο τον Μαλγάρων παραγωγοί
έκλεισαν την Εθνικό Οδό για περίπου μία ώρα. «Έχουμε να κάνουμε με σκληρό
αντίπαλο και για τον λόγο αυτό δεν αποκλείουμε καμία μορφή κινητοποιήσεων. Η
αγανάκτηση των αγροτών μετά την υπαναχώρηση του υπουργείου είναι μεγάλη. Ό,τι
και να γίνει από 'δώ και πέρα είναι ευθύνη της κυβέρνησης», δήλωσε εκ μέρους
της Πανθεσσαλικής ο ευρωβουλευτής του ΚΚΕ κ. Γιάννης Πατάκης. Ο κ. Δρυς από
την πλευρά του μίλησε για «έντονο αλλά ουσιαστικό διάλογο». 
Ωστόσο, ο υφυπουργός Γεωργίας κ. Βαγγέλης Αργύρης έριξε ευθύνες για το ναυάγιο
στους αγρότες, μίλησε για στημένες αντιδράσεις, και προαποφασισμένες ενέργειες
υποστηρίζοντας πως από την πλευρά της κυβέρνησης υπήρχε όλη η καλή διάθεση για
λύσεις των προβλημάτων. Στελέχη του υπουργείου για το χθεσινό ναυάγιο
κατηγορούσαν έμμεσα τη Ν.Δ. και το ΚΚΕ, ότι υποκινούν για κομματικά οφέλη τους
αγρότες. 
<H3>Κεκλεισμένων των θυρών ο διάλογος
</H3>
Η χθεσινή προγραμματισμένη συνάντηση άρχισε με διαφωνία. Η ηγεσία του
υπουργείου πρότεινε ο διάλογος να γίνει παρουσία δημοσιογράφων και τηλεοπτικών
σταθμών. Όμως (σύμφωνα με τον κ. Δρυ) με απαίτηση του κ. Μπούτα ο διάλογος
έγινε κεκλεισμένων των θυρών. Παρ΄ όλα αυτά η συζήτηση προχώρησε και διήρκεσε
τέσσερις ώρες. Όπως δήλωσε μετά τη συνάντηση ο κ. Δρυς, υπήρξε απόλυτη
συμφωνία για τον καπνό και για την πολιτική της κυβέρνησης στο λάδι, ενώ
δόθηκαν και απαντήσεις για τις αποζημιώσεις των παραγωγών οι οποίοι υπέστησαν
ζημιές από την πρόσφατη κακοκαιρία. Για το βαμβάκι, ο υπουργός Γεωργίας τόνισε
πως θα πρέπει οι παραγωγοί να περιμένουν έως τις 15 Φεβρουαρίου: «Θα έχουμε
ανακοινώσει την τελική τιμή η οποία προέρχεται από το ολοκληρωμένο σύστημα
διαχείρισης ελέγχων. Εάν δεν τελειώσει η εκδίκαση των ενστάσεων, δεν μπορώ να
σας πω το τελικό ποσό επιστροφής». 
Αντίθετα με όσα είπε ο κ. Δρυς, από την πλευρά των συνδικαλιστών ο κ. Βαγγέλης
Μπούτας υποστήριξε: «Ουσιαστική απάντηση δεν πήραμε. Στο ζήτημα του βαμβακιού
το πράγμα παραμένει ως έχει από την πλευρά του υπουργείου, που δεν έχει
ανακοινώσει ούτε τις συνολικές ποσότητες παραγωγής. Απ΄ ό,τι φάνηκε, δεν ήταν
διατεθειμένη η ηγεσία του υπουργείου να κάνει σοβαρό διάλογο, παρά να μας
αναπτύσσει την κυβερνητική πολιτική. Δεν είχαμε λόγο να συνεχίσουμε τον
διάλογο». 
Αμέσως μόλις έγινε γνωστό το ναυάγιο των συζητήσεων, ο υπεύθυνος του Τομέα
Γεωργίας της Ν.Δ. κ. Ευάγγελος Μπασιάκος δήλωσε: «Είναι λυπηρό ότι η κυβέρνηση
δεν ανέλαβε τις ευθύνες της, ακόμη και τώρα, με συγκεκριμένα μέτρα και
δεσμεύσεις, απογοητεύοντας και πάλι τους αγρότες». 
Με ανακοίνωσή του, το γραφείο Τύπου της Κ.Ε. του ΚΚΕ κάλεσε τους μικρομεσαίους
αγρότες «να μην κάνουν βήμα πίσω από τις δίκαιες διεκδικήσεις τους. Αυτά που
ζητούν είναι ελάχιστα και προσωρινής αποτελεσματικότητας μέτρα. Αν κάνουν πίσω
και από αυτά, θα μείνουν γυμνοί». Και καταλήγει η ανακοίνωση: «Η συνέχιση του
αγώνα επιβάλλει τη συμπαράσταση και την αλληλεγγύη όλων των εργαζομένων».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17261N091</ED>
<ID>
ID:305369

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N09&aa=1</URL></REF>


Article

<CATEGORY>vin04</CATEGORY>

 <H5>ΔΙΑΛΟΓΟΣ
</H5><H2>Γιατί σφάζονται με το βαμβάκι; </H2><H4>Η ώθηση των αγροτών πάση θυσία στα μπλόκα δεν έχει σχέση με αριστερές
πολιτικές </H4>
<AUTHOR>ΝΙΚΟΣ ΜΠΙΣΤΗΣ</AUTHOR>

1996 και 2002: ίδια τα αιτήματα των βαμβακοπαραγωγών, ίδια αμήχανη η
κυβέρνηση, ίδια ανεύθυνη η αντιπολίτευση. Πραγματικό πρόβλημα προφανώς
υπάρχει: η ελληνική γεωργία είναι πλήρως εξαρτώμενη από τις κοινοτικές
ενισχύσεις. Όταν αυτές δεν φτάνουν, η εκάστοτε αντιπολίτευση ωθεί τους αγρότες
να ζητήσουν τη συμπλήρωση του εισοδήματός τους από τον εθνικό προϋπολογισμό,
αναθεματίζοντας ταυτόχρονα την επανεθνικοποίηση της Κοινής Αγροτικής
Πολιτικής. 
Στην Ελλάδα, στη θέση της εθνικής πολιτικής τοποθετήσαμε τα εθνικά προϊόντα,
όπως το βαμβάκι και τον καπνό, για τα οποία δίναμε κάθε τόσο τη μάχη στις
Βρυξέλλες εις βάρος άλλων πιο δυναμικών προϊόντων. Απόρροια της πρακτικής του
ΠΑΣΟΚ τη δεκαετία του '80, ήταν η αντιμετώπιση των προβλημάτων του αγροτικού
χώρου με μία λαϊκίστικη αντίληψη, κατά την οποία ταυτίστηκε η έννοια της
αγροτικής με την επιδοματική πολιτική. Αποτέλεσμα: η ποιοτική απαξίωση πολλών
προϊόντων και η παγίωση μιας κρατικοδίαιτης αντίληψης στους αγρότες. 
Οι αποφάσεις της Ατζέντας 2000 για τη σταδιακή μείωση της στήριξης των τιμών
των αγροτικών προϊόντων είναι δεδομένες. Η διεύρυνση της Ε.Ε. θα σηματοδοτήσει
και το τέλος των επιδοτήσεων. Αυτά είναι γνωστά εδώ και χρόνια. Όμως το Β' ΚΠΣ
έκλεισε χωρίς να γίνουν εκείνες οι βαθιές τομές που θα έκαναν την ελληνική
γεωργία περισσότερο ανταγωνιστική και ικανή να απαντήσει στις νέες τάσεις της
κατανάλωσης για προϊόντα ασφαλή, βιολογικής καλλιέργειας ή και ονομασίας
προελεύσεως. 
Η συνδικαλιστική ηγεσία των βαμβακοπαραγωγών οφείλει να αντιληφθεί ότι με
δεδομένες τις δεσμεύσεις της χώρας έναντι της Ε.Ε. θα έπρεπε να ασκήσει
κριτική στην κυβέρνηση γιατί επέτρεψε να υπερβεί η παραγωγή και η «δήθεν
παραγωγή» (συμπαιγνίες με τα εκκοκκιστήρια) τους 1.200.000 τόνους. Ότι σε λίγο
η συζήτηση για τις τιμές θα είναι άνευ αντικειμένου, αν δεν αντιμετωπιστούν τα
δύο μεγάλα περιβαλλοντικά ζητήματα, της λειψυδρίας και της νιτρορύπανσης των
υπογείων υδάτων. Ότι οι προτάσεις του κ. Δρυ για τις αναγκαίες αναδιαρθρώσεις
στην καλλιέργεια του βαμβακιού και κυρίως την φιλοπεριβαλλοντική αμειψισπορά
είναι προς την ορθή κατεύθυνση. 
Η ώθηση των αγροτών πάση θυσία στα μπλόκα και οι προτάσεις που μας παραπέμπουν
σε προστατευτισμό δεν έχουν σχέση με αριστερές πολιτικές. Το κλείσιμο των
συνόρων σε προϊόντα που παράγονται σε τρίτες χώρες ­ ακόμα και με τη
δικαιολογία του κοινωνικού dumbing ­ και οι διαμαρτυρίες εναντίον του
Παγκόσμιου Οργανισμού Εμπορίου δεν έχουν στόχο το κεφάλαιο, όπως νομίζουν οι
καταμπερδεμένοι πολέμιοι της παγκοσμιοποίησης. Έχουν στόχο φτωχούς ανθρώπους
που θέλουν να προωθήσουν τα προϊόντα τους. Αυτό που εμείς ορίζουμε και
αντιμαχόμαστε ως όριο φτώχειας για εκείνους αποτελεί όρο επιβίωσης. Ο Τρίτος
Κόσμος απαιτεί να σταματήσουν οι επιδοτήσεις στις εξαγωγές αγροτικών προϊόντων
της Ευρώπης. 
Όλα αυτά δεν μπορούν να τα αγνοούν οι δυνάμεις της Αριστεράς στη χώρα μας και
να ασχολούνται, με λάθος μάλιστα τρόπο, μόνο με τις τιμές του βαμβακιού. 
Εκτός κι αν δεν πρόκειται μόνο γι' αυτό, αλλά και για πρόβες συνεργασίας ΚΚΕ -
Ν.Δ. εν όψει δημοτικών εκλογών. Το έργο το έχουμε ξαναδεί. 
Ο Νίκος Μπίστης είναι επικεφαλής της Ανανεωτικής Εκσυγχρονιστικής
Κίνησης της Αριστεράς.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17261N092</ED>
<ID>
ID:305402

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N09&aa=2</URL></REF>


Article

<CATEGORY>vin06</CATEGORY>

 <H2>Χαρά - αγωνία απέχουν 3 μέτρα
</H2><H4>Δύο ανθρώπινες ιστορίες που διαδραματίζονται παράλληλα στο Ωνάσειο
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Ένας όροφος - 3 μέτρα καθ' ύψος - χωρίζει τη χαρά και την ανακούφιση από
την αγωνία και την ανησυχία στο Ωνάσειο Καρδιοχειρουργικό Κέντρο. Στον 4ο
όροφο, σε απλό θάλαμο, νοσηλεύεται πλέον η οκτάχρονη Σουχίντ Σαλίμπ από το
Βόρειο Ιράκ. Η πορεία της υγείας της μικρής, που υποβλήθηκε σε μπάι-πας στις
28 Ιανουαρίου, κρίνεται εξαιρετικά επιτυχής. Στον 5ο όροφο, στη Μονάδα
Εντατικής Θεραπείας, η 27χρονη Ειρήνη Μαρκοπούλου εξακολουθεί και δίνει τη
δική της μάχη. Η Ειρήνη, που υποβλήθηκε στις 13 Ιανουαρίου σε μεταμόσχευση
καρδιάς, χθες υπεβλήθη σε τραχειοστομία. Οι δικοί της άνθρωποι παρακολουθούν
με κομμένη την ανάσα την εξέλιξη της υγείας της. Περιμένουν να ακούσουν μια
καλή είδηση από τους γιατρούς. Και αισιοδοξούν, αφού, όπως λένε, το
δυσκολότερο κομμάτι της περιπέτειάς τους ήταν η ανεύρεση του μοσχεύματος.

<H3>ΣΟΥΧΙΝΤ ΣΑΛΙΜΠ
</H3><H3>Τώρα ασχολείται με τα παιχνίδια της
</H3>
Αισιόδοξες είναι οι εξελίξεις στην πορεία της υγείας της οκτάχρονης Σουχίντ
Σαλίμπ. Ήδη νοσηλεύεται σε απλό θάλαμο του 4ου ορόφου του νοσοκομείου

Η Σουχίντ Σαλίμπ από το Βόρειο Ιράκ, 8 ετών, έχει ήδη πάρει εξιτήριο από την
Παιδοκαρδιοχειρουργική Μονάδα Εντατικής Θεραπείας. Νοσηλεύεται πλέον σε απλό
θάλαμο του Ωνασείου. Δεν περνάει όλη την ημέρα στο κρεβάτι, αφού μπορεί και
σηκώνεται. Ασχολείται με τα παιχνίδια που της έχουν δωρίσει αυτές τις ημέρες.
Δίπλα της βρίσκεται συνεχώς ο πατέρας της, ο 33χρονος Σάλεχ Μοχάμεντ Σαλίμπο.
«Η κατάστασή της εξελίσσεται πολύ καλά», λένε οι θεράποντες ιατροί της.
Μάλιστα σύντομα θα ορίσουν την ημερομηνία που η μικρή θα πάρει εξιτήριο από το
νοσοκομείο. 
Η ιστορία της Σουχίντ άρχισε στο Βόρειο Ιράκ. Η μικρή έπασχε από συγγενή
καρδιοπάθεια στην πιο ακραία της μορφή, όπως λένε οι γιατροί. Εάν δεν
υποβαλλόταν σε μπαϊπάς της δεξιάς πλευράς τής καρδιάς, δεν θα ζούσε. Τα
νοσοκομεία στο Ιράκ δεν μπορούσαν να κάνουν τίποτα. Οι γιατροί τούς είχαν πει
πως η ελπίδα για τη ζωή της βρισκόταν σε κάποιο νοσοκομείο της Ευρώπης. 
Ο πατέρας της ήταν αποφασισμένος να τη σώσει. Άφησε πίσω του τη γυναίκα και τα
άλλα τρία παιδιά του και μαζί με τη μικρή ξεκίνησαν για την Γηραιά Ήπειρο.
Στους λαθρέμπορους που ανέλαβαν να τους μεταφέρουν έδωσε όλα τα λεφτά που είχε
μαζέψει τα τελευταία χρόνια. Άφραγκος αλλά αποφασισμένος ξεκίνησε για την
Ιταλία. Όμως το ταξίδι είχε πολλές περιπέτειες. Στις 2 Ιανουαρίου η Σουχίντ
και ο πατέρας της εντοπίστηκαν μαζί με 244 ακόμη λαθρομετανάστες ανοικτά της
Ιεράπετρας. Είχαν προηγηθεί τέσσερις ημέρες περιπλάνησής τους στη θάλασσα.
Αντί για την Ιταλία που τους είχαν υποσχεθεί οι Τούρκοι λαθρέμποροι,
κατευθύνονταν προς τη Λιβύη, μέχρι που εντοπίστηκαν από άνδρες του Λιμενικού. 
Έτσι, από τις 3 Ιανουαρίου η μικρή Σουχίντ νοσηλευόταν στην Καρδιολογική
Κλινική του Νοσοκομείου Ιεράπετρας. Ο πατέρας της έκανε τα πάντα για να
μεταφερθεί στην Αθήνα. Έκλαψε, παρακάλεσε, φώναξε. Τελικά με έξοδα του Κέντρου
Ελέγχου Ειδικών Λοιμώξεων (ΚΕΕΛ) μεταφέρθηκε στο Ωνάσειο στις 17 Ιανουαρίου.
Στις 28 του ίδιου μήνα πραγματοποιήθηκε η επέμβαση. Διήρκεσε 7 ολόκληρες ώρες
και οι γιατροί ­ επικεφαλής ήταν ο κ. Γιώργος Σαρρής ­ την είχαν χαρακτηρίσει
εξαιρετικά κρίσιμη. Όμως η Σουχίντ κέρδισε το παιχνίδι. Μαζί κέρδισε και την
αγάπη του προσωπικού του Ωνασείου και όχι μόνο. Όλοι τώρα περιμένουν με αγωνία
την ημέρα που η μικρή θα φύγει από το νοσοκομείο. 
<H3>ΕΙΡΗΝΗ ΜΑΥΡΟΠΟΥΛΟΥ
</H3><H3>Το μόσχευμα λειτουργεί ­ η νεφρική ανεπάρκεια επιμένει
</H3>
Σε τραχειοστομία υπεβλήθη χθες η 27χρονη Ειρήνη Μαρκοπούλου. Συνεχίζει και
δίνει τη μάχη της για τη ζωή 
Η Ειρήνη Μαρκοπούλου υπεβλήθη σε τραχειοστομία χθες το πρωί. Όπως ανέφεραν οι
θεράποντες ιατροί της, ήταν αναγκαία εξαιτίας τού ότι η κοπέλα εδώ και πολύ
καιρό αναπνέει με αναπνευστήρα. «Ο κίνδυνος να καταστραφούν τελείως οι
φωνητικές της χορδές και να μείνει άφωνη ήταν πλέον ορατός. Για αυτό και
προχωρήσαμε στην επέμβαση». 
Το καρδιακό μόσχευμα της κοπέλας λειτουργεί ικανοποιητικά. Παραμένουν όμως
άλυτα άλλα προβλήματα. «Η νεφρική ανεπάρκεια επιμένει. Η εξέλιξη της πορείας
της υγείας της είναι εξαιρετικά αργή. Γίνεται με βραδύ ρυθμό», λένε οι γιατροί
της. 
Η Ειρήνη υποβλήθηκε σε μεταμόσχευση καρδάς στις 13 Ιανουαρίου. Έπασχε από
μυοκαρδιοπάθεια, μια σπάνια ασθένεια της καρδιάς. Οι γονείς της είναι κάθε
μέρα δίπλα της, στη Μονάδα Εντατικής του Ωνασείου. Άλωστε, το σπίτι τους, το
διαμέρισμα της οδού Πτολεμαΐδος, δεν τους χωράει. Πότε βρίσκονται στο ισόγειο
του νοσοκομείου «για ένα τσιγάρο», πότε στο μπάρ «για έναν καφέ». Τα
συναισθήματά τους αλλάζουν από μέρα σε μέρα. Άλλοτε χαρούμενοι, αισιόδοξοι και
άλλοτε σκεπτικοί, προβληματισμένοι. 
Οι περιπέτειες της Ειρήνης άρχισαν πριν από επτά χρόνια. Ο αδελφός της Στέλιος
είχε ήδη χάσει τη μάχη από την ίδια ασθένεια. Οι γιατροί συνέστησαν σε όλη την
οικογένεια να κάνει ιατρικές εξετάσεις προκειμένου να διαπιστωθεί εάν είχαν
και αυτοί κάποιο πρόβλημα. Δυστυχώς, τα αποτελέσματα για την Ειρήνη ήταν
απογοητευτικά. Η καρδιά της ήταν άρρωστη. 
«Επτά χρόνια τώρα συνεχώς προσέχαμε», λέει ο πατέρας της Νίκος Μαρκόπουλος.
«Προσέχαμε μη τυχόν κουραστεί, μην αρρωστήσει, μη στενοχωρεθεί, μην αγχωθεί.
Όλα αυτά, που είναι αναπόσπαστο μέρος της καθημερινότητας όλων μας, θα
μπορούσαν ακόμη και να τη σκοτώσουν». Όταν πλέον τα πράγματα είχαν φθάσει στο
απροχώρητο και έπρεπε να υποβληθεί σε μεταμόσχευση καρδιάς για να σωθεί,
άρχισε η αγωνία της εξεύρεσης δότη. Πέρασαν ημέρες, οι γονείς της έκαναν
συνεχώς εκκλήσεις για να βρεθεί μόσχευμα μέχρι που ήλθαν τα καλά νέα στις 11
Ιανουαριου. Ο δότης ήταν ένας 44χρονος, κάτοικος Θεσσαλονίκης, ο οποίος έχασε
τη μάχη για τη ζωή από εγκεφαλική αιμορραγία. 
«Θέλω να στείλω ένα μήνυμα προς όλους τους συμπολίτες μου», λέει ο πατέρας της
Ειρήνης. «Πρέπει η ελληνική κοινωνία να ξεπεράσει τον φόβο της για τη δωρεά
οργάνων. Εάν υπήρχαν δωρητές όλα θα ήταν καλύτερα για πολλούς συνανθρώπους
μας». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17261N101</ED>
<ID>
ID:305335

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N10&aa=1</URL></REF>


Article

<CATEGORY>vin06</CATEGORY>

 <H2>Στο εδώλιο για το περιβάλλον
</H2><H4>Η Κομισιόν εξετάζει 15 παραβάσεις και 43 καταγγελίες κατά της Ελλάδας
</H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Δεκαπέντε παραβάσεις και σαράντα τρεις καταγγελίες για περιπτώσεις
παραβίασης της κοινοτικής νομοθεσίας που αφορούν την προστασία του
περιβάλλοντος, εξετάζει για άλλη μια φορά η αρμόδια επιτροπή της Ευρωπαϊκής Ένωσης.

Μεταξύ αυτών, περιλαμβάνονται ορισμένες από τις γνωστές στις ελληνικές αρχές
«ανοιχτές» πληγές για το περιβάλλον, αλλά και αρκετά, γραφειοκρατικού τύπου
ζητήματα, με περιβαλλοντικές όμως προεκτάσεις. 
Μεταξύ των σοβαρών καταγγελιών που θα εξετάσει η επιτροπή, είναι περίπτωση
παράνομης χωματερής στη θέση Κοτύχι Ηλείας (δίπλα στον Πύργο), όπου η Ελλάδα
κοντεύει να βρεθεί κατηγορούμενη στο Ευρωπαϊκό Δικαστήριο και να τιμωρηθεί με
πρόστιμο, όπως και για τον Κουρουπητό Χανίων. 
Ποικίλες παραβάσεις 
Από την επέκταση της Πετρόλα μέχρι τη λειτουργία ανεξέλεγκτων χωματερών σε
ολόκληρη τη χώρα και από τη μόλυνση στο Θριάσιο έως την κατασκευή
υδροηλεκτρικού εργοστασίου στη Βάλια Κάλντα ­ μεταξύ των ανοιχτών φακέλων για
τους οποίους η Ελλάδα έχει ανακριθεί επανειλημμένα από την Ευρωπαϊκή Επιτροπή
­ υπάρχει ποικιλομορφία παραβάσεων και πληθώρα καταγγελιών. 
Παράνομες χωματερές, έλεγχος της ποιότητας πόσιμου νερού, μεγάλες βιομηχανικές
μονάδες, βιολογικοί καθαρισμοί, χρυσωρυχεία, αλλά και εναρμόνιση με το
Κοινοτικό Δίκαιο σε κρίσιμα για την προστασία του περιβάλλοντος θέματα, βάζουν
επανειλημμένα την Αθήνα σε ρόλο «κατηγορουμένου» και την Κομισιόν σε ρόλο
«ελεγκτικό». Είναι δε χαρακτηριστικό ότι οι ελληνικές αρχές καλούνται για άλλη
μια φορά να «απολογηθούν», κατά κάποιο τρόπο, ακόμα και σε ζητήματα όπου
κεντρικό ζητούμενο δεν είναι το περιβάλλον, αλλά η ελληνική... τσαπατσουλιά ως
προς τη μελέτη των περιβαλλοντικών επιπτώσεων, αλλά και τις διδιακασίες. 
Το ενδιαφέρον είναι ότι οι περισσότεροι από τους «ανοιχτούς φακέλους» είναι
γνωστοί στις ελληνικές αρχές, εντούτοις τα βήματα προόδου ως προς την επίλυση
των εκκρεμοτήτων γίνονται σημειωτόν. 
Και Ολυμπιακά έργα 
Στην ημερησία διάταξη της σύσκεψης που θα γίνει Πέμπτη και Παρασκευή στα
γραφεία του υπουργείου Εθνικής Οικονομίας με τη συμμετοχή εκπροσώπων του
ΥΠΕΧΩΔΕ, θα τεθούν εκ νέου αναλυτικά όλες οι καταγγελίες για περιπτώσεις
παραβάσεων της νομοθεσίας σχετικά με θέματα προστασίας της φύσης, διαχείρισης
αποβλήτων, προστασίας υδάτων, ή και διευκρινίσεις για την πορεία σημαντικών
έργων, όπως ο Σχινιάς και ο Φαληρικός Όρμος. 
Για τα δύο τελευταία έργα, έχει ιδιαίτερο ενδιαφέρον η τοποθέτηση των
Ευρωπαίων εμπειρογνωμόνων που ζητούν εξηγήσεις και πληροφορίες, καθώς
πρόκειται για δύο από τους μεγαλύτερους αθλητικούς Ολυμπιακούς πόλους για το
2004. Στον Σχινιά έχουν προχωρήσει ήδη αρκετά οι εργασίες εκσκαφής της φυσικής
λίμνης που θα φιλοξενήσει το Ολυμπιακό Κωπηλατοδρόμιο, ενώ στον Φαληρικό Όρμο,
εκτός από τη χωροθέτηση Ολυμπιακών αθλημάτων, προβλέπεται να γίνει ευρύτερη
παρέμβαση-ανάπλαση. 
Νέες περιπτώσεις 
Δίπλα στα παλιά «κατηγορώ» για το περιβάλλον, εμφανίζονται και νέες
περιπτώσεις, ενώ αντιθέτως, απουσιάζουν παλιές (Κουρουπητός, Ζάκυνθος για
καρέτα-καρέτα), ενώ η Ε.Ε. δίνει μεγάλο βάρος ακόμα και στις διαδικασίες
ενημέρωσης του κοινού ­ για τις οποίες υποχρεούται η ελληνική αρχή μέσω
οδηγιών ­ προκειμένου να εκφραστούν οι όποιες αντιδράσεις. 
Στις επικείμενες συσκέψεις η ελληνική πλευρά έχει να παρουσιάσει πρόοδο σε
ορισμένα θέματα, όπως για παράδειγμα η επικείμενη εναρμόνιση της ελληνικής
νομοθεσίας με τις κοινοτικές οδηγίες για τις μελέτες περιβαλλοντικών
επιπτώσεων που εξήγγειλε πρόσφατα η υπουργός ΠΕΧΩΔΕ κ. Βάσω Παπανδρέου. 
Υπάρχουν όμως περιπτώσεις σημαντικών ιδιωτικών και δημοσίων επενδύσεων για τις
οποίες η Ε.Ε. επιμένει στην έγκριση (καταρχήν) και την εφαρμογή των
απαραίτητων περιβαλλοντικών όρων προκειμένου να δώσει το «πράσινο φως».
Τέτοιες περιπτώσεις αφορούν κυρίως χρυσωρυχεία, αλλά και έργα της ΔΕΗ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17261N111</ED>
<ID>
ID:305336

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N11&aa=1</URL></REF>


Article

<CATEGORY>vin06</CATEGORY>

 <H2>«Ρίξτε μου ισόβια»!
</H2><H4>Ομολόγησε φόνο για να γλιτώσει την έκδοσή του στις ΗΠΑ
</H4>
<AUTHOR>ΜΙΝΑ ΜΟΥΣΤΑΚΑ</AUTHOR>

«Ρίξτε μου ισόβια να τελειώνουμε...» ζητούσε σχεδόν παρακλητικά ο
Αμερικανός Πίτερ Σέντομ από τους δικαστές του Μεικτού Ορκωτού Δικαστηρίου της
Αθήνας που άκουγαν έκπληκτοι τον κατηγορούμενο να ομολογεί ένα έγκλημα για το
οποίο η ποινική δίωξη εναντίον του είχε παύσει προσωρινά από το 1990! 
Η ομολογία του κατηγορουμένου, ο οποίος με τη στάση του ακύρωσε κάθε
υπερασπιστικό του δικαίωμα, ήταν το μοναδικό αποδεικτικό στοιχείο ότι αυτός
ήταν ο δράστης της δολοφονίας της Στεφανίας Σαρδή, στη Γλυφάδα. Οι δικαστές
δεν είχαν περιθώρια επιλογής. Τον έκριναν ένοχο χωρίς κανένα ελαφρυντικό και
του επέβαλαν ισόβια κάθειρξη. Ποινή που ο ίδιος προτίμησε για να αποφύγει έστω
και προσωρινά την έκδοσή του στις ΗΠΑ για άλλες αξιόποινες πράξεις, που στη
χώρα του τιμωρούνται ακόμη και με την ποινή του θανάτου. 
Η ιστορία αρχίζει την ημέρα της δολοφονίας της άτυχης κοπέλας, το σπίτι της
οποίας φέρεται ότι ο κατηγορούμενος χρησιμοποιούσε ως κρυψώνα για να κρύβει
ποσότητες κοκαΐνης, που έφερνε ­ όπως εκ των υστέρων ισχυρίστηκε ­ από τις ΗΠΑ
για λογαριασμό της οικογένειας Γρηγοράκου. Η απόφαση για τη δολοφονία της
ελήφθη όταν αντιλήφθηκαν πως η κοπέλα επρόκειτο να μιλήσει στην Αστυνομία για
τα τα ναρκωτικά. 
Αρχικά, ως δράστες του εγκλήματος είχαν θεωρηθεί ο Πίτερ Σέντομ και ο Νίκος
Γρηγοράκος, ο οποίος δολοφονήθηκε στις 7 Ιουνίου 2000, στο πάρκο απέναντι από
τα Δικαστήρια της πρώην Σχολής Ευελπίδων. Το πρώτο βούλευμα που εκδόθηκε από
το Συμβούλιο Πλημμελειοδικών ήταν παραπεμπτικό και για τους δύο, οι οποίοι
τότε αρνήθηκαν οποιαδήποτε εμπλοκή τους στην υπόθεση. Λίγους μήνες αργότερα
εκδόθηκε βούλευμα από το Συμβούλιο Εφετών, με το οποίο έπαυσε προσωρινά η
δίωξη εναντίον των κατηγορουμένων. Η δικογραφία από τότε βρίσκεται στο αρχείο
της Δικαιοσύνης... 
Μέχρι που στις 19 Απριλίου 2000 ο Σέντομ, ο οποίος έχει κατηγορηθεί και στο
παρελθόν, προσέρχεται ξαφνικά στην Ασφάλεια και ομολογεί ότι αυτός σκότωσε την
κοπέλα, κατονομάζοντας ταυτόχρονα ως ηθικό αυτουργό τον Ν. Γρηγοράκο. Έπειτα
από αυτή την εξέλιξη εκδίδεται νέο παραπεμπτικό βούλευμα. Ο κατηγορούμενος
όταν βρέθηκε στο εδώλιο επανέλαβε την ομολογία του υποστηρίζοντας ότι από
τύψεις αποφάσισε να αποκαλύψει το ένοχο μυστικό του. Ο Π. Σέντομ στις 13 Μαΐου
2002 θα βρεθεί και πάλι στη θέση του κατηγορουμένου για μία άλλη υπόθεση που
πρόκειται να εκδικαστεί. Κάποιοι λένε ότι θα ομολογήσει και γι' αυτή την πράξη
επιδιώκοντας να εισπράξει μία ακόμη καταδίκη που θα παρατείνει τον χρόνο
κράτησής του στις ελληνικές φυλακές και θα απομακρύνει την έκδοσή του, που ­
όπως όλα δείχνουν ­ προσπαθεί με κάθε τρόπο να αποφύγει.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17261N121</ED>
<ID>
ID:305337

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N12&aa=1</URL></REF>


Article

<CATEGORY>vin06</CATEGORY>

 <H2>Ανάστατοι οι συμβασιούχοι από την απόφαση
</H2>
Ανησυχία και αλυσιδωτές αντιδράσεις προκαλεί στους συμβασιούχους του Δημοσίου,
του ευρύτερου δημόσιου τομέα και των Οργανισμών Τοπικής Αυτοδιοίκησης η
προχθεσινή αρνητική γνωμοδότηση του Νομικού Συμβουλίου του Κράτους, με την
οποία, ουσιαστικά, η ρύθμιση του θέματος παραπέμπεται σε νομοθετική
πρωτοβουλία της κυβέρνησης. 
Οι συμβασιούχοι του Ταμείου Εθνικής Οδοποιίας συναντήθηκαν χθες με τον γενικό
γραμματέα του υπουργείου Εσωτερικών κ. Νικητιάδη, τον οποίο ενημέρωσαν ότι
απορρίπτουν την πρόταση του υπουργείου για επαναπρόσληψή τους μέσω της
επαναπροκήρυξης των θέσεών τους και αντιπρότειναν να υπάρξει νομοθετική
ρύθμιση. Ο κ. Νικητιάδης περιορίστηκε να τους ενημερώσει ότι ακόμη και στην
περίπτωση που υπάρξει νομοθετική ρύθμιση, αυτή θα αφορά μικρό αριθμό
συμβασιούχων, που δεν θα υπερβαίνει τους 1.000. 
Στους δρόμους βγήκαν χθες και οι σχολικοί φύλακες, που έκαναν συγκέντρωση
διαμαρτυρίας έξω από το υπουργείο Εσωτερικών, στην Πλατεία Κλαυθμώνος,
ζητώντας ­ και αυτοί ­ τη μονιμοποίησή τους. Αντιπροσωπεία τους συναντήθηκε με
τον κ. Σκανδαλίδη, ο οποίος τους είπε ότι το θέμα τους θα εξεταστεί σε
συνεργασία με τους δήμους. Επανέλαβε δε ότι ισχύει η συμφωνία με τον υπουργό
Παιδείας Πέτρο Ευθυμίου για ανανέωση μέχρι τέλους του σχολικού έτους των 3.300
συμβάσεων. 
Θέση στο θέμα των συμβασιούχων πήρε χθες και η ΓΣΕΕ ζητώντας από την κυβέρνηση
να «αντιμετωπίσει με διάλογο και κοινωνική ευαισθησία το χρόνιο πρόβλημα
απασχόλησης για χιλιάδες συμβασιούχους, εφόσον καλύπτουν πάγιες και διαρκείς ανάγκες».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17261N122</ED>
<ID>
ID:305380

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N12&aa=2</URL></REF>


Article

<CATEGORY>vin06</CATEGORY>

 <H2>24ωρη απεργία αύριο στα Μέσα Ενημέρωσης
</H2>
Εικοσιτετράωρη απεργία με αιχμή τους κανόνες δεοντολογίας και την κατάσταση η
οποία έχει δημιουργηθεί το τελευταίο διάστημα στον χώρο της ενημέρωσης
πραγματοποιούν αύριο οι δημοσιογράφοι. Σε χθεσινή ανακοίνωση της ΕΣΗΕΑ, που
ζητεί παράλληλα υπογραφή συλλογικών συμβάσεων και φρένο στις απολύσεις,
επισημαίνονται οι ευθύνες κυβερνήσεων και ιδιοκτητών για τις συνθήκες οι
οποίες έχουν επικρατήσει στον χώρο της ενημέρωσης κατά τη διάρκεια της
τελευταίας δεκαετίας, ενώ χαρακτηρίζονται «βεβιασμένες» οι προχθεσινές
εξαγγελίες του υπουργού Τύπου για τη λειτουργία των ραδιοφωνικών και
τηλεοπτικών σταθμών, για τον Κώδικα Δεοντολογίας και για τις ρυθμίσεις στο
ιδιοκτησιακό καθεστώς των ΜΜΕ. «Η ρητορική των ημερών για τα κρατούντα στην
ενημέρωση», σημειώνεται στην ανακοίνωση, «παραλείπει να αναφερθεί στους όρους
και τις συνθήκες εργασίας της πλειονότητας των δημοσιογράφων». Η γενικότερη
απορρύθμιση του τοπίου της ενημέρωσης, παρατηρεί η ΕΣΗΕΑ, συνδέεται άμεσα με
τα εργασιακά προβλήματα των δημοσιογράφων, που αμείβονται με μισθούς
«καθηλωμένους στα επίπεδα της δεκαετίας του '80» και αντιμετωπίζουν «τη
δαμόκλειο σπάθη της απόλυσης και της ανεργίας». Η ΕΣΗΕΑ καλεί τους
δημοσιογράφους σε συγκέντρωση που θα πραγματοποιηθεί αύριο το μεσημέρι στη 1,
στο θέατρο «Ακάδημος».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17261N123</ED>
<ID>
ID:305413

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N12&aa=3</URL></REF>


Article

<CATEGORY>vin06</CATEGORY>

 <H2>Έρευνα για «μπόμπες»
</H2>
Ελέγχους - σκούπα για ποτά «μπόμπες» σε καταστήματα της Θεσσαλονίκης άρχισαν
οι υπάλληλοι της Διεύθυνσης Ελέγχου Τροφίμων και του ΣΔΟΕ. Σχετική αναφορά
έγινε από τον προϊστάμενο της Εισαγγελίας Πρωτοδικών, στον οποίο καταγγέλθηκε
η κυκλοφορία τέτοιων αλκοολούχων. Η έρευνα, σύμφωνα με την παραγγελία του
εισαγγελέα Ευάγγελου Ζαχαρή σε ΕΦΕΤ και ΣΔΟΕ, αφορά κυρίως τα παρασκευαστήρια
νοθευμένων ποτών και όχι μόνο τα καταστήματα, οι ιδιοκτήτες των οποίων τα
προμηθεύονται. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17261N124</ED>
<ID>
ID:305439

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N12&aa=4</URL></REF>


Article

<CATEGORY>vin06</CATEGORY>

 <H2>Στη φυλακή ο δάσκαλος-ληστής
</H2>
Ν. Μπαμπασάκης. Αρνήθηκε τη συμμετοχή του στις ληστείες, αλλά ομολόγησε ότι
είναι χρήστης ναρκωτικών

Στη φυλακή οδηγήθηκε χθες, μετά την απολογία του, ο 40χρονος δάσκαλος Νίκος
Μπαμπασάκης, ο οποίος κατηγορείται για τρεις ληστείες, ενώ σήμερα απολογείται
και ο συνεργός του Λεωνίδας Γκίνης. 
Ο Ν. Μπαμπασάκης αρνήθηκε ότι έχει οποιαδήποτε σχέση με τις ληστείες που του
αποδίδονται και υποστήριξε ότι τον κατονόμασε ο συγκατηγορούμενός του, ο
οποίος κακοποιήθηκε εξεταζόμενος προανακριτικά στην Ασφάλεια. Και πρόσθεσε πως
πριν από χρόνια άρχισε να κάνει χρήση ναρκωτικών και τους τελευταίους μήνες
κάνει προσπάθειες απεξάρτησης. Τον παρακολουθεί, όπως είπε, ψυχίατρος, ενώ
έχει κάνει και αίτηση στον ΟΚΑΝΑ για να ενταχθεί σε κάποιο από τα προγράμματα
θεραπείας. 
Ωστόσο, ανακριτής και εισαγγελέας δεν πείστηκαν από τους υπερασπιστικούς
ισχυρισμούς του κατηγορουμένου, τον οποίο έκριναν προφυλακιστέο.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17261N125</ED>
<ID>
ID:305458

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N12&aa=5</URL></REF>


Article

<CATEGORY>vin06</CATEGORY>

 <H2>Σε δοκιμασία οι οδηγοί
</H2>
Σε δοκιμασία, από σήμερα και για περίπου τρεις μήνες, θα μπουν οι οδηγοί,
καθώς θα διακοπεί η κυκλοφορία στον ανισόπεδο κόμβο Θηβών (αερογέφυρα Μάνδρας
και στο 24ο χιλιόμετρο της Νέας Εθνικής Οδού Αθηνών - Κορίνθου, λόγω των
εργασιών κατασκευής της Αττικής οδού. 
Η κυκλοφορία στην επαρχιακή οδό Ελευσίνας - Θήβας θα διεξάγεται ως εξής: 
­ Τα οχήματα που θα κινούνται από τη Θήβα προς την Ελευσίνα θα στρέφουν δεξιά
και θα ακολουθούν τη ΝΕΟΑΚ προς Κόρινθο. Στο ύψος των διοδίων θα κάνουν
αναστροφή κάτω από τη γέφυρα και θα ακολουθούν την παρακαμπτήριο της ΝΕΟΑΚ. 
­ Τα οχήματα που θα κινούνται από την Ελευσίνα προς τη Θήβα, στην αρχή της
αερογέφυρας Μάνδρας θα στρέφουν δεξιά και θα ακολουθούν τη ΝΕΟΑΚ προς την
Αθήνα. Στον ανισόπεδο κόμβο Μαγούλας θα κάνουν αναστροφή ακολουθώντας το ρεύμα
της ΝΕΟΑΚ προς την Κόρινθο και στη συνέχεια θα επανέρχονται στην Επαρχιακή Οδό.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17261N126</ED>
<ID>
ID:305473

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N12&aa=6</URL></REF>


Article

<CATEGORY>vin06</CATEGORY>

 <H2>Φροντιστήριο 30άρηδων
</H2><H4>Ξανά στα θρανία οι υποψήφιοι των εξετάσεων του ΑΣΕΠ
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

«Σανίδα σωτηρίας» στα φροντιστήρια βρίσκουν οι υποψήφιοι για μια θέση στο
Δημόσιο. Η αγωνία για επαγγελματική αποκατάσταση, η ανασφάλεια μπροστά στο
θεσμό των εξετάσεων του ΑΣΕΠ και ο έντονος ανταγωνισμός τούς οδηγούν στα...
θρανία ύστερα από χρόνια.

Στα θρανία. Οι ηλικίες των... μαθητών είναι πολύ μεγαλύτερες από αυτές των
υποψηφίων για τα ΑΕΙ και τα ΤΕΙ

Δέκα φροντιστήρια της Αθήνας έχουν ήδη ξεκινήσει μαθήματα για επερχόμενες
εξετάσεις του Δημοσίου. «Είναι διαφορετικά να έχεις κάποιον πάνω από το κεφάλι
σου, να σε αναγκάζει να διαβάσεις, και άλλο να κάθεσαι μόνος σου», λέει η
Ελένη, 27 χρόνων, που θέλει να δώσει εξετάσεις για τις προσλήψεις στην
Αγροτική Τράπεζα. «Ο μέσος όρος ηλικίας γι' αυτές τις θέσεις είναι πάνω των 25
ετών. Κάποιοι υποψήφιοι είναι μεγαλύτεροι και των 30. Οι περισσότεροι
εργάζονται, έχουν δικό τους σπίτι, σκοτούρες. Χρειάζονται μια βοήθεια για να
αντεπεξέλθουν στις εξετάσεις», συμπληρώνει. 
«Αυτές οι εξετάσεις είναι κάτι το καινούργιο», εξηγεί ιδιοκτήτης φροντιστηρίου
που βρίσκεται στο κέντρο της Αθήνας. «Δεν υπάρχουν θέματα προηγούμενων
εξετάσεων. Δεν μπορεί ο υποψήφιος να βγάλει συμπεράσματα για τη φιλοσοφία των
θεμάτων, για το πλαίσιο μέσα στο οποίο κινούνται. Γι' αυτό και έρχονται σε
εμάς». 
Τα μαθήματα που μπορεί να παρακολουθήσει ένας υποψήφιος είναι ή τρία ή
τέσσερα, ανάλογα με τον διαγωνισμό στον οποίο θέλει να συμμετάσχει. «Η
προετοιμασία είναι εξαντλητική. Γίνονται ανά τακτά διαστήματα τεστ, παίρνονται
απουσίες. Ένα από τα αντικείμενα μελέτης είναι και η επικαιρότητα, αφού στις
εξετάσεις ζητούνται θέματα της επικαιρότητας. Αναλύουμε άρθρα του Τύπου. Τα
μελετάμε, τα αξιολογούμε, τα χρησιμοποιούμε», συμπληρώνει ο ίδιος φροντιστής. 
Οι καθηγητές είναι συνήθως πτυχιούχοι Πανεπιστημίου που έχουν πραγματοποιήσει
μεταπτυχιακές σπουδές ή έχουν διδακτορικό. Σε ορισμένες περιπτώσεις και
ανάλογα με το μάθημα διδάσκουν και καθηγητές Μέσης Εκπαίδευσης, όπως π.χ. στο
μάθημα της Πολιτικής Οικονομίας για τις εξετάσεις στην Αγροτική Τράπεζα. Η
συνολική διάρκεια του κάθε μαθήματος δεν ξεπερνάει τις 40 ώρες. «Τα μαθήματα
είναι δίωρα ή τρίωρα. Γίνονται τις απογευματινές ώρες, αφού τα περισσότερα
παιδιά δουλεύουν», εξηγεί ο ίδιος φροντιστής. «Η πληρωμή γίνεται με το μάθημα.
Όχι με την ώρα, ούτε με τον μήνα. Το κόστος παρακολούθησης και των σαράντα
ωρών ενός μαθήματος κυμαίνεται μεταξύ 300 και 350 ευρώ. Η πληρωμή γίνεται
συνήθως σε δύο δόσεις. Αρχίζουν δύο ή τρεις μήνες πριν από τη διεξαγωγή του
κάθε διαγωνισμού». Τα τμήματα που λειτουργούν ποικίλλουν. «Αυτή τη στιγμή
υπάρχουν μαθήματα για τις εξετάσεις των συμβολαιογράφων, για τις προσλήψεις
στην Αγροτική Τράπεζα, για το υπουργείο Οικονομικών αλλά και για την Εθνική
Σχολή Δημόσιας Διοίκησης». 
Πάντως η νομιμότητα των συγκεκριμένων φροντιστηρίων αμφισβητείται, αφού το
νομοθετικό πλαίσιο λειτουργίας τους είναι θολό. «Δεν επιτρέπεται η λειτουργία
τέτοιων φροντιστηρίων», λέει η κ. Ειρήνη Γεωργούλα, προϊσταμένη Δευτεροβάθμιας
Ιδιωτικής Εκπαίδευσης του υπουργείου Παιδείας. «Είχαν γίνει μάλιστα στο
παρελθόν καταγγελίες στο υπουργείο μας για τη λειτουργία φροντιστηρίων που
προετοίμαζαν καθηγητές για τον διαγωνισμό του ΑΣΕΠ και είχαμε αντιδράσει
άμεσα», συμπληρώνει. «Πρόκειται για μαθήματα-φαντάσματα. Κανείς δεν ξέρει το
πώς γίνονται, το πότε, το πόσο κρατάνε, το πόσο κοστίζουν. Δεν υπάρχουν
προϋποθέσεις που πρέπει να πληρούν οι διδάσκοντες. Τα πάντα είναι στον αέρα»,
λέει η κ. Έφη Παπαδέα, πρόεδρος της Ομοσπονδίας Εκπαιδευτικών Φροντιστών
Ελλάδας. «Δεν πρέπει να συγχέουμε αυτά τα φροντιστήρια με τα αντίστοιχα της
Ανώτατης Εκπαίδευσης που είναι είναι απόλυτα νόμιμα. Είναι αυτά που βοηθάνε
τους φοιτητές να περνάνε τα μαθήματά τους στο Πανεπιστήμιο», λέει ο κ.
Δημήτρης Μπόνιας, ιδιοκτήτης φροντιστηρίου στο κέντρο της Αθήνας. «Εάν ένας
υποψήφιος για το Δημόσιο αντιληφθεί ότι λειτουργεί φροντιστήριο για τους
συνυποψηφίους του πρέπει να προβεί σε καταγγελία», συμπληρώνει η κ. Ιωάννα
Κόκκαλη, προϊσταμένη στο Τμήμα Διδάκτρων του υφυπουργείου Εμπορίου.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17261N131</ED>
<ID>
ID:305338

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N13&aa=1</URL></REF>


Article

<CATEGORY>vin06</CATEGORY>

 <H2>«Πράσινο φως» από την Ιερά Σύνοδο για το τζαμί
</H2>
Σύντομα πρόκειται να αρχίσουν οι διαδικασίες για την ανέγερση τζαμιού στην
Παιανία μετά και τη σύμφωνη γνώμη της Ιεράς Συνόδου. 
Χθες και κατά τη συνεδρίαση των μελών της ΔΙΣ ο Αρχιεπίσκοπος συζήτησε το θέμα
που απασχολεί εδώ και περίπου δύο χρόνια την Εκκλησία της Ελλάδος και κατέληξε
στο να άρει τις όποιες αντιρρήσεις υπήρχαν ως προς την περιοχή ανέγερσης. 
Κατά το παρελθόν αρκετοί Μητροπολίτες, μεταξύ των οποίων, και ο
Αλεξανδρουπόλεως Άνθιμος, είχαν διαφωνήσει με την επιλογή της Παιανίας με το
αιτιολογικό ότι «δεν ήταν σωστό για μια ορθόδοξη χώρα όποιος την επισκέπτεται
αεροπορικώς να έχει ως πρώτη εικόνα ένα τζαμί». 
Τελικά αυτές οι επιφυλάξεις ξεπεράστηκαν και πλέον η μόνη ένσταση που
προβάλλεται από την πλευρά της Συνόδου είναι το τζαμί να λειτουργήσει μόνον ως
χώρος λατρείας και όχι ως πολιτιστικό ίδρυμα. Με τη θέση όμως αυτή διαφωνεί το
σύνολο των μουσουλμάνων που ζει στην Αττική με το αιτιολογικό ότι η Παιανία
απέχει αρκετά από την Αθήνα και είναι πολύ δύσκολο για κάποιον να πάει στο
τζαμί μόνο για την προσευχή και να μην έχει τη δυνατότητα να πάρει μέρος και
σε άλλες εκδηλώσεις. Παρά τη διαφωνία αυτή όμως, όλοι εκτιμούσαν πως το
ουσιαστικό βήμα για την ανέγερση του τεμένους έχει γίνει. 
Το θέμα είχε τεθεί λίγο μετά την εκλογή του κ. Χριστόδουλου. Κατά κύριο λόγο η
Σαουδική Αραβία θα ήταν η χώρα η οποία θα αναλάμβανε τα έξοδα της ανέγερσης.
Μάλιστα στις προθέσεις της ήταν και η λειτουργία εκεί σχολείου. Όλο αυτό το
διάστημα ο κ. Χριστόδουλος είχε συζητήσει το θέμα με εκπροσώπους
μουσουλμανικών χωρών, ενώ την περασμένη εβδομάδα είχε συνάντηση με τον πρέσβη
της Λιβύης στην Αθήνα. Για τη συνάντηση αυτή ενημερώθηκαν χθες τα μέλη της ΔΙΣ
και τα οποία δεν προέβαλαν αντιρρήσεις, μόνον ο Μητροπολίτης Αλεξανδρουπόλεως
Άνθιμος είπε πως κατά την προσωπική του άποψη δεν «θα έπρεπε να ανεγερθεί
τζαμί στην Παιανία, χωρίς αυτό να σημαίνει ότι διαφωνεί με την όλη απόφαση». 
Στην Αττική αυτή την εποχή ζουν περίπου 200.000 μουσουλμάνοι, οι οποίοι σήμερα
χρησιμοποιούν ως χώρους λατρείας μικρές αίθουσες (συνήθως πρόκειται για
υπόγεια ή διάφορα καταστήματα που έχουν αλλάξει χρήση, ή ακόμη και αποθήκες ή
γκαράζ) σε διάφορες περιοχές όπως στη Νέα Ιωνία, τον Κολωνό, το Νέο κόσμο, τη
Νίκαια, την Ομόνοια και τα Πατήσια. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17261N132</ED>
<ID>
ID:305381

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N13&aa=2</URL></REF>


Article

<CATEGORY>vin06</CATEGORY>

 <H2>Τον ΔΣΑ διεκδικεί ο Αρ. Οικονομίδης
</H2>
Σε «αλλαγή πορείας» στον Δικηγορικό Σύλλογο Αθήνας αποσκοπεί η Ετυμηγορία
Ενεργών Δικηγόρων, διεκδικώντας ­ με επικεφαλής τον ποινικολόγο κ. Αρ.
Οικονομίδη και τη στήριξη του ΠΑΣΟΚ ­ την προεδρία στον μεγαλύτερο
επιστημονικό σύλλογο της χώρας. 
Παρουσιάζοντας σε χθεσινή εκδήλωση το πρόγραμμα και τους υποψηφίους συμβούλους
του συνδυασμού, ο κ. Οικονομίδης εξέφρασε την αντίθεσή του στις πολιτικές
παρεμβάσεις στον συνδικαλιστικό χώρο των δικηγόρων και σημείωσε ότι η στήριξη
ενός κόμματος δεν συνεπάγεται κομματικές δεσμεύσεις. 
Υποψήφιοι σύμβουλοι με τον συνδυασμό του κ. Οικονομίδη είναι οι κ.κ. Δ.
Βερβεσός, Μ. Βουράκης, Β. Βραχιώτης, Μαρία Γρηγοράκη, Ν. Δαμασκόπουλος, Ανδρ.
Δημητρόπουλος, Θ. Καμενόπουλος, Αθ. Κανελλόπουλος (πρόεδρος ΕΠΑΕ), Νικ.
Κανελλόπουλος, Ιφιγένεια Καρανδρέα-Καρύδη, Μ. Καρπέτας, Γ. Κούης, Ι. Λύτρας,
Στ. Μαμακάκης, Ι. Μαυράκης, Θεοδώρα Παπαδάκη, Γ. Παπαζαφειρόπουλος, Γρ.
Παππάς, Γ. Πατζής, Θ. Πέππας, Αν. Προυσανίδης, Γ. Συλλούρης, Χριστίνα Τσαγκλή
και Ι. Χαρακτηνιώτης.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17261N133</ED>
<ID>
ID:305414

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N13&aa=3</URL></REF>


Article

<CATEGORY>vin06</CATEGORY>

 <H2>Πέθανε χθες ο Αθανάσιος Μιχαλακέας
</H2>
ΠΑΤΡΑ

Από ανακοπή καρδιάς πέθανε χθες στην Πάτρα ο αντιστασιακός δικαστικός
Αθανάσιος Μιχαλακέας. 
Ο Αθανάσιος Μιχαλακέας γεννήθηκε το 1939 στα Φιλιατρά Μεσσηνίας, συμμετείχε
στην οργάνωση Δημοκρατική Άμυνα και ήταν κατηγορούμενος στη δίκη των 35, στο
έκτακτο στρατοδικείο Αθηνών, το 1970. 
Για την αντιστασιακή του δράση διώχθηκε από το δικαστικό σώμα, στο οποίο
επανήλθε μετά το 1974. Τα τελευταία χρόνια ήταν πρόεδρος Εφετών στην Πάτρα. Η
κηδεία του θα γίνει σήμερα στον ιερό ναό του Αγίου Ανδρέα, στην Πάτρα.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17261N134</ED>
<ID>
ID:305440

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N13&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΣΤΑΥΡΟΣ ΛΑΜΠΡΙΝΙΔΗΣ
</H2><H4>Η Αθήνα μπορεί να ανοίξει τον δρόμο για κατάπαυση του πυρός
</H4>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΠΡΕΣΒΗΣ, ΓΕΝΙΚΟΣ ΔΙΕΥΘΥΝΤΗΣ ΤΟΥ ΔΙΕΘΝΟΥΣ ΚΕΝΤΡΟΥ ΟΛΥΜΠΙΑΚΗΣ ΕΚΕΧΕΙΡΙΑΣ

Είκοσι πέντε υπουργοί Εξωτερικών έχουν υπογράψει τη Διακήρυξη υπέρ της
Ολυμπιακής Εκεχειρίας, που προωθείται από τον υπουργό Εξωτερικών Γ.
Παπανδρέου. Η Ε.Ε. την αναγνώρισε επισήμως και η Γερουσία των ΗΠΑ εξέδωσε
σχετικό ψήφισμα. Ήδη και με την ευκαιρία των Χειμερινών Ολυμπιακών Αγώνων
άρχισε διεθνής προβολή του αιτήματος να σιγήσουν τα όπλα στις ημέρες των
Ολυμπιακών του Σολτ Λέικ Σίτι. Ο Σταύρος Λαμπρινίδης εκφράζει βαθιά
ευγνωμοσύνη προς όλους όσοι πίστεψαν στο μεγάλο αυτό όραμα. 
Διεθνές Κέντρο Εκεχειρίας... 
Ένας διεθνής μη κυβερνητικός οργανισμός που τον ίδρυσε η ΔΟΕ, σε στενή
συνεργασία με την Ελλάδα. 
Ο ρόλος της Ελλάδας; 
Το οραματίστηκε και πρότεινε την ίδρυσή του στη ΔΟΕ το 1998. Μπορεί πια, ως
έδρα του Κέντρου, να πρωταγωνιστεί κάθε δύο χρόνια στις διεθνείς ειρηνευτικές
εξελίξεις, όπου κι αν γίνονται οι Αγώνες. 
Έχουν αντίκρυσμα μέχρι σήμερα οι επαφές και οι στόχοι σας; 
Ήδη 25 υπουργοί Εξωτερικών έχουν υπογράψει τη Διακήρυξη υπέρ της Ολυμπιακής
Εκεχειρίας που προωθούμε. Η Ε.Ε. αναγνώρισε επίσημα την Εκεχειρία και η
Γερουσία των ΗΠΑ πέρασε ψήφισμα υπέρ της. Όλα με πρωτοβουλία του υπουργείου
Εξωτερικών και του Κέντρου. 
Πιστεύετε ότι οι ΗΠΑ θα τηρήσουν την υπόσχεσή τους για εκεχειρία στη
διάρκεια των Ολυμπιακών του Σολτ Λέικ Σίτι; 
Για την ασφαλή διάβαση των αθλητών στους Αγώνες, ναι. Στη σημερινή φορτισμένη
συγκυρία, αυτό είναι πολύ σημαντικό βήμα. 
Και οι αντιμαχόμενες παρατάξεις στα κατεχόμενα; 
Το ελπίζω. Στα πρώτα μας βήματα θα έχουμε περισσότερες αποτυχίες παρά
επιτυχίες. 
Τι πιστεύει ο ΟΗΕ για το Κέντρο Εκεχειρίας; 
Ο ΟΗΕ έχει ήδη υιοθετήσει την Εκεχειρία, με αλλεπάλληλα ψηφίσματα. 
Τι είπε ο γ.γ. του ΟΗΕ στη συνάντηση με τον Γιώργο Παπανδρέου; 
Ο Ανάν ευχαρίστησε τον Παπανδρέου για τη συνεργασία Ελλάδας - ΔΟΕ - ΟΗΕ στις
κοινές μας προσπάθειες. 
Τι οραματίζεστε για το πέρασμα της Ολυμπιακής Φλόγας το 2004 από τις
εμπόλεμες περιοχές; 
Η Ελλάδα κι η ΔΟΕ θα καταγραφούν στη συνείδηση των λαών για την προσπάθειά
τους να φέρουν την ειρήνη. 
Οι Αγώνες της Αθήνας μπορεί να εξελιχθούν σε θεσμό κατάπαυσης του πυρός για
όλους τους Ολυμπιακούς και για μεγαλύτερο χρονικό διάστημα από τους Αγώνες; 
Μπορεί να ανοίξει τον δρόμο. Αλλά θα πάρει πολλά χρόνια για μια καθολική
κατάπαυση του πυρός στους Αγώνες. 
Πώς σκέπτεστε να αξιοποιήσετε την Αρχαία Ολυμπία για τους σκοπούς της
Εκεχειρίας; 
Με συνέδρια, διαβουλεύσεις, κατασκηνώσεις νέων για την Εκεχειρία από όλη τη
γη. Η Ολυμπία εμπνέει τους λαούς ίσως περισσότερο από οποιαδήποτε άλλη πόλη. 
Ελλάδα: Ομφαλός της Ειρήνης και Φιλίας των Λαών με αφορμή τους Ολυμπιακούς
της Αθήνας; 
Αυτό είναι το όραμα. Με σκληρή και σοβαρή δουλειά, ελπίζω να το πετύχουμε. Και
να κτίσουμε έτσι μια καινούργια παγκόσμια εικόνα της Ελλάδας και του
Ελληνισμού. 
Ολυμπία - Λωζάννη - Αθήνα... 
Αγαστή συνεργασία για έναν κοινό, δύσκολο και σημαντικό στόχο. 
Ποιο ρόλο μπορούν να παίξουν οι νέοι της Ελλάδας στο προσκλητήριό σας; 
Είναι οι κατεξοχήν αποδέκτες της Εκεχειρίας, γιατί αφορά το μέλλον τους.
Θέλουμε να την αγκαλιάσουν και να τη διαδώσουν σε όλους τους νέους της γης. 
Ποιος είναι ο στόχος της διαφημιστικής σας καμπάνιας για την Εκεχειρία; 
Να καταστήσει τους Έλληνες κοινωνούς, αλλά και πρώτους παγκόσμιους πρεσβευτές
της πρωτοβουλίας. 
Σε ποιο σημείο βρίσκεται η συνεργασία με το «Αθήνα 2004»; 
Εξαιρετικό. Είμαστε ευγνώμονες για τη στήριξή τους στο έργο μας και στην ιδέα
της Εκεχειρίας. 
Τι άλλο θα μπορούσε να επιτύχει η προσπάθεια σε όλον τον κόσμο; 
Τη διάδοση των Ολυμπιακών Ιδεωδών, της ειρήνης και της ευγενούς άμιλλας, στα
παιδιά όλης της γης. 
Πιστεύετε στη μόνιμη Εκεχειρία με αφορμή τους Ολυμπιακούς της Αθήνας; 
Θα ήταν ευχής έργον, αλλά δεν θα ήταν άμεσα εφικτό. 
Ποιες είναι οι πλέον συνεργάσιμες χώρες στο πλαίσιο όπου κινείστε; 
Όσες επιθυμούν να ξεφύγουν από την ένταση, αλλά για λόγους γοήτρου δεν
αποτολμούν να κάνουν το πρώτο βήμα και προσβλέπουν σε ένα έξωθεν κίνητρο. 
Η ΔΟΕ σάς ενισχύει στην προσπάθειά σας, και με ποιον τρόπο; 
Μας χρηματοδοτεί, στηρίζει τις δράσεις μας και συνδράμει με το προσωπικό της
και τη μεγάλη εμπειρία της στο διεθνές στερέωμα. 
Τι θα αισθανόσασταν αν βλέπατε την ελληνική σημαία στον ιστό του Ολυμπιακού
μας Σταδίου και σας έλεγαν ότι σε ολόκληρον τον κόσμο δεν ακούγεται πια ήχος
πυροβολισμού; 
Βαθιά ευγνωμοσύνη προς όλους όσοι πίστεψαν, πάλεψαν και στήριξαν τη μεγάλη
αυτή προσπάθεια.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17261N141</ED>
<ID>
ID:305366

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Πεταμένα λεφτά
</H2>
<AUTHOR>ΡΟΥΛΑ ΓΕΩΡΓΑΚΟΠΟΥΛΟΥ</AUTHOR>

Με καθυστέρηση ανανέωσα και φέτος τις σελίδες του filofax. Πεταμένα λεφτά,
αφού για τα τρέχοντα χρησιμοποιώ την ανάποδη του πακέτου μου και για τις
αργίες το αλάνθαστο ένστικτό μου. Η τυπωμένη καρτούλα που έπεσε από το
σελοφάν, κατάφερε να με αποσταθεροποιήσει. Μας συγχωρείτε, έγραφε, αλλά δεν
προλάβαμε να συμπεριλάβουμε τις ημερομηνίες του χρυσού ιωβηλαίου στις
αργίες... 
- Are you talking to me? 
Δυστυχώς, η british edition του 2002 δεν είναι για γέλια. Η ισπανική προεδρία
της Ε.Ε. έχει βρει τον μπελά της με τις μουλωχτές απαιτήσεις των
γαλαζοαίματων. Λίγοι για να κατεβούν στους δρόμους, αλλά εξαιρετικά ικανοί να
σηκώνουν το τηλέφωνο ή να στέλνουν μπιλιετάκια με θυρεούς πάνω σε ασημένιους
δίσκους. Ήδη από την εποχή του Μάαστριχτ οι εστεμμένοι ανησυχούσαν βλέποντας
ότι η Ευρώπη άφηνε το μέλλον τους έξω από τις θεσμικές της σκοτούρες. Ο
Γκονζάλες κατόρθωσε τότε να διασκεδάσει την αγωνία της Ελισάβετ λέγοντάς της
περίπου ότι στην Ενωμένη Ευρώπη όλοι οι καλοί θα χωράνε. Καλοί, αλλά
ανοικονόμητοι... 
Επί δεκαοκτώ μήνες οι θεσμικοί διαφημιστές του Μπάκιγχαμ προετοίμαζαν τις
γιορτές για τα πενήντα χρόνια της Ελισάβετ στον θρόνο. Στο γεγονός δεν
προσβλέπουν μόνον οι ακραιφνείς Εγγλέζοι, αλλά και πολλοί άλλοι Ευρωπαίοι. 
Στο τρίμηνο πάρτι της Βασίλισσας, από τα τέλη Απριλίου μέχρι τις αρχές
Αυγούστου ανυπερθέτως, Δανοί, Νορβηγοί, Ισπανοί, Βέλγοι και Σουηδοί θα του
δώσουν να καταλάβει χωρίς ίσως να καταλαβαίνουν ότι ένας κουβάς μπίρα παραπάνω
δίνει τράτο σε μια ιστορία που πάει πάλιωσε. 
Πανεπιστημίου και Αμερικής γωνία, μέρα μεσημέρι, με ένα ματσάκι εγγλέζικα
καινούργια φύλλα για την ατζέντα μου αισθάνθηκα, προς στιγμήν, μόνη και
αυθεντική Ευρωπαία.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17261N142</ED>
<ID>
ID:305405

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Το κουμπί της
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Σε κάθε δελτίο τηλεόρασης ή εκπομπής υπάρχει ένας κρυμμένος πρόλογος, που
λέει: Ακούστε, καλοί μου πελάτες, βρίσκεστε σε θέση προνομιούχο και πρέπει να
την εκμεταλλευτείτε. Κάθεστε στον καναπέ σας, πιθανότατα ακριβοπληρωμένο,
κρατάτε ένα μικρό αριστούργημα της τεχνολογίας, το επονομαζόμενο τηλεκοντρόλ.
Αιώνες η ανθρωπότητα ονειρευόταν τέτοιες καταστάσεις και δεν τολμούσε να
ελπίσει ότι θα τις δει. Ιδού, εσείς τις ζείτε. Παιδευ-τήκατε να φτάσετε ώς
εδώ, αγωνί-στηκε η εργατική τάξη για τον ελεύθερο χρόνο σας, χύθηκε αίμα.
Πλήρωσαν πολλά οι γονείς σας για να σας μάθουν γράμματα. Σκεφτείτε καλά πριν
σπαταλήσετε τη βραδιά σας, παρακολουθώντας ανθρώπους λιγότερο ωραίους από τον
Λεονάρντο ντι Κάπριο και την Τζούλια Ρόμπερτς, να λένε πράγματα λιγότερο
έξυπνα από όσα θα διαβάζατε σε βιβλία, εφημερίδες, περιοδικά. Στο χέρι κρατάτε
το κουμπί της. Δεν είναι το κόμιξ του Μανάρα, που πατάς ένα κουμπί και μια
γυναίκα αφήνεται στις ορμές της. Είναι κάτι εξίσου εκπληκτικό, ένα απλό κουμπί
που το πατάτε και γλιτώνετε από συνωμοσίες, ανοησίες, τρομαχτικές ιστορίες,
γελοίες γραβάτες, γελοίες κουβέντες, γελοίους φόβους. Ο χρόνος σας είναι
πολύτιμος, τα απογεύματά σας είναι μοναδικά, η μητέρα σας δεν θα σας
ξαναγεννήσει. Και μη φοβάστε, κι αν χάσετε κάτι σημαντικό, κάτι που όλοι θα το
συζητάνε, θα έχετε τη χαρά να ρωτήσετε αύριο γι' αυτό τον μπακάλη σας, τον
μανάβη σας, τους συναδέλφους σας, τους γείτονες, τα παιδιά, τους γονείς σας.
Θα τους δώσετε τη χαρά να σας ενημερώσουν. Κι αν δεν το παρακολούθησαν ούτε
αυτοί, τότε επιτέλους θα καταλάβετε ότι μπήκαν στο βαθύτερα νόημα,
χρησιμοποίησαν σωστά το κουμπί της. Το πάτησαν το ρημάδι.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17261N143</ED>
<ID>
ID:305436

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N14&aa=3</URL></REF>


Article

<CATEGORY>vin07</CATEGORY>

 <H2>Το χάσμα μεγάλωσε πολύ
</H2><H4>Καμία ουσιαστική απάντηση για το θέμα της φτώχειας στη Νέα Υόρκη
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οι εργασίες του Δεύτερου Παγκόσμιου Κοινωνικού Φόρουμ ολοκληρώθηκαν χθες
στο Πόρτο Αλέγκρε με τραγούδια παιδιών και το σύνθημα «ένας άλλος κόσμος είναι
δυνατός, αν τον θέλουμε». 
Την ίδια ώρα, πρόεδροι, βασιλιάδες και μεγιστάνες επιβιβάζονταν στα πολυτελή
τζετ τους στη Νέα Υόρκη ολοκληρώνοντας κι αυτοί το δικό τους 32ο Παγκόσμιο
Οικονομικό Φόρουμ - πέντε μέρες δεξιώσεων, επαφών και συζητήσεων για το πώς να
σταματήσουν την τρομοκρατία, πώς να λύσουν μακρόχρονες διεθνείς συγκρούσεις,
αλλά και πώς να αντιμετωπίσουν το ζέον πρόβλημα της φτώχειας. 
«Εμείς είμαστε η πολυφωνία του Νότου και του Βορρά... Έχουμε κουραστεί από τη
λογική τής μιας και μοναδικής σκέψης, βοηθάμε στον θάνατο μιας ηπείρου, της
Αφρικής, χωρίς να αντιδράμε», είπε ο νέος που πήρε τον λόγο κατά την έναρξη
της τελετής της λήξης του Φόρουμ του Πόρτο Αλέγκρε. Λίγο νωρίτερα τα παιδιά
των δρόμων της βραζιλιάνικης πόλης είχαν τραγουδήσει σε ρυθμούς ραπ: «Όλες οι
κυβερνήσεις δίνουν υποσχέσεις, όμως όταν εκλεγούν ξεχνούν τις τενεκεδουπόλεις,
αν είσαι μαύρος και φτωχός δεν θα βρεις ποτέ σου θέση, οι δολοφόνοι και
διεφθαρμένοι αστυνομικοί δεν ξέρουν άλλο από την καταστολή». Και αφού ο
νομπελίστας Λογοτεχνίας Ζοζέ Σαραμάγκου αφηγήθηκε ένα μύθο για τη δικαιοσύνη,
χιλιάδες άτομα πιάστηκαν από το χέρι και σχημάτισαν έναν τεράστιο κύκλο
κλείνοντας έτσι τις εργασίες του Δεύτερου Παγκόσμιου Κοινωνικού Φόρουμ. 
Η μοίρα των απόρων 
Τη Δευτέρα, τελευταία ημέρα των συζητήσεων στο Πόρτο Αλέγκρε, είχε τονιστεί
πως όσο περισσότερο οι ΗΠΑ αυξάνουν τις στρατιωτικές δαπάνες τους τόσο
χειροτερεύει η μοίρα των φτωχότερων χωρών του κόσμου, ότι η κατά 14% αύξηση
των αμυντικών δαπανών που εισηγήθηκε την ίδια μέρα ο πρόεδρος Μπους είναι η
μεγαλύτερη από το τέλος του Ψυχρού Πολέμου, ότι μόνο η αύξηση (48
δισεκατομμύρια δολάρια, τα οποία θα ανεβάσουν το σύνολο των αμερικανικών
στρατιωτικών δαπανών στα 379 δισεκατομμύρια δολάρια) είναι μεγαλύτερη από το
συνολικό ποσό που ξοδεύει η Ιαπωνία για την άμυνά της. 
Στη Νέα Υόρκη, όπου μεταφέρθηκε φέτος από το Νταβός το Παγκόσμιο Οικονομικό
Φόρουμ σε ένδειξη συμπαράστασης προς την πόλη για την τρομοκρατική επίθεση που
υπέστη, οι εργασίες έκλεισαν με την προειδοποίηση του γενικού γραμματέα του
ΟΗΕ και περυσινού νομπελίστα Ειρήνης Κόφι Ανάν ότι οι τρομοκρατικές επιθέσεις
της 11ης Σεπτεμβρίου φανέρωσαν ένα τεράστιο χάσμα ανάμεσα στους πλούσιους και
στους φτωχούς του κόσμου. Ο Ανάν κάλεσε τις επιχειρήσεις και τις κυβερνήσεις
να δώσουν ελπίδα σε δισεκατομμύρια ανθρώπους που παλεύουν για την επιβίωση
στις αναπτυσσόμενες χώρες, αλλιώς υπάρχει κίνδυνος να καταρρεύσουν οι
φτωχότερες απ' αυτές, κάτι που θα συνιστούσε απειλή για τους γείτονές τους,
αλλά και εν δυνάμει, όπως έδειξε η 11η Σεπτεμβρίου, για την παγκόσμια
ασφάλεια. Λίγο νωρίτερα, όμως, οι συμμετέχοντες στο Φόρουμ είχαν ακούσει τον
πρόεδρο της Nestle Πέτερ Μπράμπεκ-Λάμαρτ να υπογραμμίζει πως οι επιχειρήσεις
έχουν μοναδικό σκοπό και μοναδική υποχρέωση το κέρδος και να εκφράζει τον φόβο
πως ο επιχειρηματικός κόσμος αρχίζει να παραβλέπει αυτή την κύρια υποχρέωσή
του αναλαμβάνοντας υποχρεώσεις άλλων, για παράδειγμα την αντιμετώπιση
κοινωνικών ζητημάτων όπως η φτώχεια. 
Απαισιοδοξία 
Η «Λε Μοντ» σημειώνει πως οι πέντε ημέρες αυτού του «Νταβός στη Νέα Υόρκη»
έκαναν φανερή την απαισιοδοξία των επιχειρηματιών και κατέδειξαν έντονες
αποκλίσεις στην ανάλυση της παγκόσμιας οικονομίας. Είναι φανερό, σημειώνει η
εφημερίδα, πως η συναίνεση δεν εμφανίστηκε στο ραντεβού της Νέας Υόρκης.
Χωρίζοντας χθες οι περίπου 3.000 συμμετέχοντες, ανάμεσα στους οποίους 1.100
επικεφαλής μεγάλων επιχειρήσεων, είχαν το αίσθημα ότι φεύγουν με περισσότερα
ερωτήματα απ' ό,τι απαντήσεις γι' αυτούς τους «εύθραυστους καιρούς», οι οποίοι
αποτέλεσαν και το κεντρικό θέμα της φετινής συνάντησης.

<H3>Πικρό επιδόρπιο
</H3>
Η Μαρί Ζορζ Μπιφέ, η κομμουνίστρια υπουργός Αθλητισμού της Γαλλίας, έφαγε δύο
τούρτες στο πρόσωπο στη διάρκεια των εργασιών του Πόρτο Αλέγκρε. Δράστες ήταν
μέλη της οργάνωσης Aarrg, οι οποίοι κατηγόρησαν την Μπιφέ ότι συμμετέχει σε
κυβέρνηση νεοφιλελεύθερου χαρακτήρα (δηλαδή την κυβέρνηση Ζοσπέν). Η υπουργός
αντέδρασε με στωικότητα στην πρώτη τούρτα, εξοργίστηκε όμως όταν «έφαγε» τη δεύτερη.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17261N151</ED>
<ID>
ID:305330

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N15&aa=1</URL></REF>


Article

<CATEGORY>vin07</CATEGORY>

 <H2>Διπλό «άνοιγμα» της Τεχεράνης
</H2>
Οι «κακοί». Γκράφιτι σε τοίχο της Τεχεράνης

Συμφιλιωτικές κινήσεις προς τις ΗΠΑ και το Ισραήλ έκανε χθες το Ιράν, το οποίο
συμπεριελήφθη πρόσφατα στον κατά Τζορτζ Μπους «άξονα του κακού». 
Ο υπουργός Εξωτερικών Καμάλ Χαραζί απέρριψε τις κατηγορίες της Ουάσιγκτον, ότι
η χώρα του έδωσε καταφύγιο στους Ταλιμπάν και στους μαχητές της Αλ Κάιντα, και
ζήτησε βοήθεια από τις ΗΠΑ για να συλληφθούν όσοι τρομοκράτες έχουν καταφύγει
στο Ιράν από το Αφγανιστάν. 
Την ίδια ώρα, ο υπουργός Άμυνας ναύαρχος Αλί Σαμχανί δήλωνε ότι η Τεχεράνη δεν
θα αναπτύξει για κανένα λόγο πυρηνικά όπλα ώστε να μη βλάψει τις σχέσεις της
με τους γείτονές της. Όπως είπε ο Σαμχανί, η Τεχεράνη θα επικεντρώσει τις
προσπάθειές της στην ανάπτυξη του πυραυλικού της προγράμματος για αμυντικούς
σκοπούς. 
Ο Ιρανός υπουργός Άμυνας είχε προειδοποιήσει την προηγουμένη το Ισραήλ να μην
αποπειραθεί να πλήξει τους ιρανικούς ενεργειακούς σταθμούς, γιατί στην
περίπτωση αυτή η χώρα του θα απαντούσε με τρόπους «που το εβραϊκό κράτος δεν
μπορεί να φανταστεί». Χθες, το Ισραήλ απάντησε ότι δεν προτίθεται να επιτεθεί
στο Ιράν. «Το Ιράν πρέπει πάντως να γνωρίζει», δήλωσε ο υπουργός Μεταφορών
Εφρέμ Σνε, «ότι το Ισραήλ είναι η πιο προηγμένη χώρα στην ανάπτυξη της
αντιβαλλιστικής άμυνας».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17261N152</ED>
<ID>
ID:305376

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N15&aa=2</URL></REF>


Article

<CATEGORY>vin07</CATEGORY>

 <H2>Οικογενειακοί μπελάδες
</H2><H4>Ο Μιλόσεβιτς, ο γιος του και τα... πεταχτά αυτιά
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Προσπαθούσε - ατελέσφορα - να καθησυχάσει τον γιο του ότι δεν είναι τόσο
φρικτά τα... πεταχτά αυτιά του. Διαφωνούσε με τη γυναίκα του όταν ωθούσε τον
γιο του να κάνει λεφτά, ανοίγοντας μια κλινική για αμβλώσεις. 
Ο Σλόμπονταν Μιλόσεβιτς σε παλαιότερη φωτογραφία με την κόρη του Μαρία

Συμπαθούσε τον Μπιλ Κλίντον και δεν μπορούσε να ανεχθεί τη Μαντλίν Ολμπράιτ.
Ήταν λογικός και ισορροπημένος. Ο λόγος για τον Σλόμπονταν Μιλόσεβιτς. 
Την ώρα που ο πρώην πρόεδρος της Γιουγκοσλαβίας Σλόμπονταν Μιλόσεβιτς
προσπαθούσε να πείσει τις δυτικές κυβερνήσεις ότι ήταν ειρηνόφιλος ηγέτης,
ταυτόχρονα έδινε μια καθημερινή μάχη μέσα στην ίδια την οικογένειά του,
προσπαθώντας να ελέγξει και να ισορροπήσει τα κακομαθημένα, υπερβολικά αγχώδη
(ενήλικα) παιδιά του. Αυτή η εικόνα προκύπτει από τα απομαγνητοφωνημένα
κείμενα εκατοντάδων προσωπικών τηλεφωνικών συνομιλιών που είχε την περίοδο
μεταξύ Δεκεμβρίου του 1995 και Μαΐου του 1998, τα οποία τώρα κυκλοφορούν στον
Τύπο και προκαλούν αίσθηση στο Βελιγράδι και το Ζάγκρεμπ. 
Αυτές οι απομαγνητοφωνήσεις, που έγιναν από τις κροατικές μυστικές υπηρεσίες,
δόθηκαν στην «Globus», την εβδομαδιαία εφημερίδα του Ζάγκρεμπ, από πηγές στο
κροατικό υπουργείο Άμυνας. 
Έκπληξη προκαλεί σε πολύ κόσμο το ότι συμφωνούν με τις... πιο μύχιες πολιτικές
σκέψεις τού πρώην ηγέτη της Γιουγκοσλαβίας, ο οποίος σήμερα κρατείται στη
Χάγη, όπου πρόκειται την άλλη εβδομάδα να δικαστεί με τις κατηγορίες της
γενοκτονίας και των εγκλημάτων πολέμου. Οι απομαγνητοφωνημένες συνομιλίες του
Μιλόσεβιτς φανερώνουν ότι ο Σέρβος ηγέτης σεβόταν και συμπαθούσε πολύ τον Μπιλ
Κλίντον, ενώ απεχθανόταν και περιφρονούσε την Αμερικανίδα υπουργό Εξωτερικών
Μαντλίν Ολμπράιτ. Δεν είναι τυχαίο ότι σε συνομιλία που είχε με τον υπουργό
Εξωτερικών Μίλαν Μιλουτίνοβιτς, ο Μιλόσεβιτς αποκαλεί την Ολμπράιτ,
«παλιοστρίγκλα»! 
Φαίνεται όμως ότι ήταν οι... ενδοοικογενειακές διαμάχες που αποσπούσαν την
προσοχή του Μιλόσεβιτς. Χαρακτηριστικά, επί ώρες ασχολούνταν με τον 22χρονο
γιο του Μάρκο, προσπαθώντας να τον πείσει ότι τα... πεταχτά του αυτιά δεν
είναι το τέλος του κόσμου! Ο Μάρκο όμως, απτόητος, επιμένει, λέγοντας στον
πατέρα του ότι θα πάει στην Ιταλία για να υποβληθεί σε ειδική εγχείρηση για τα
αυτιά του. 
Μάρκο Μιλόσεβιτς. Τον ενοχλούσαν τα πεταχτά αυτιά του

Στο Βελιγράδι, μάλιστα, κάποιοι παρατηρητές τονίζουν ότι αυτές οι κασέτες
παρουσιάζουν τον κ. Μιλόσεβιτς να είναι το πιο λογικό μέλος της... πολύ
ιδιόρρυθμης οικογένειάς του. 
Η... ψυχική ισορροπία του Σλόμπονταν Μιλόσεβιτς τον οδήγησε να έρθει σε
σύγκρουση με την, κατά τα άλλα, πολυαγαπημένη σύζυγό του Μίρα, όταν εκείνη
πίεζε τον γιο τους να «βγάλει πολλά χρήματα» ανοίγοντας μια κλινική για
αμβλώσεις. 
Έπειτα από αίτημα της εισαγγελέως του Διεθνούς Ποινικού Δικαστηρίου, Κάρλα
Ντελ Πόντε, και αφού ξεπεράστηκαν τα νομικά κωλύματα λόγω της ιδιοτυπίας του
Δικαστηρίου, η ελληνική Δικαιοσύνη αποφάσισε να σπάσει το τραπεζικό απόρρητο
και να «ανοίξει» λογαριασμούς που ο Μιλόσεβιτς και η οικογένειά του φέρεται να
διατηρούσαν σε ελληνικές τράπεζες, υποκρυπτόμενοι πίσω από εταιρείες ή άγνωστα
φυσικά πρόσωπα. 
Την πληροφορία μεταδίδει και το Ασοσιέιτεντ Πρες βασιζόμενο σε αποκλειστικές
πληροφορίες της εφημερίδας «Το Βήμα». Σύμφωνα με το δημοσίευμα πέντε τράπεζες
(Λαϊκή, Citibank, Εμπορική, Εγνατία και Ιονική), εντέλλονται να άρουν το
τραπεζικό απόρρητο και να παραδώσουν αμέσως σε Έλληνα ανακριτή όλα τα στοιχεία
για τα ποσά και την κίνησή τους αναλυτικά. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17261N161</ED>
<ID>
ID:305331

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N16&aa=1</URL></REF>


Article

<CATEGORY>vin07</CATEGORY>

 <H2>Μακελειό σε δικαστήριο της Δυτικής Όχθης
</H2>
Ράφα, Ισραήλ. Παλαιστινία θρηνεί τον χαμό συγγενούς της

Παλαιστίνιοι ένοπλοι εισέβαλαν χθες σε αίθουσα παλαιστινιακού στρατοδικείου
και σκότωσαν τρεις άνδρες, οι οποίοι πριν από λίγα λεπτά της ώρας είχαν
καταδικαστεί για τη δολοφονία ενός αξιωματικού των παλαιστινιακών υπηρεσιών
ασφαλείας. 
Σύμφωνα με αυτόπτες μάρτυρες και αστυνομικές πηγές, εκατοντάδες Παλαιστίνιοι,
μεταξύ των οποίων πολλοί ένοπλοι μασκοφόροι, εισέβαλαν στην αίθουσα του
δικαστηρίου στην πόλη Τζενίν της Δυτικής Όχθης, διασπώντας τον αστυνομικό
κλοιό. Οι ένοπλοι άνοιξαν τότε πυρ εναντίον τριών Παλαιστινίων που είχαν
καταδικαστεί για τη δολοφονία του Οσάμα Κμέιλ, ενός Παλαιστίνιου αξιωματικού,
ο οποίος ενεχόταν σε δολοφονίες Παλαιστινίων που είχαν κατηγορηθεί για
συνεργασία με το Ισραήλ. 
Η δολοφονία του Κμέιλ και το μακελειό στο δικαστήριο της Τζενίν φαίνεται να
εντάσσονται σε ένα κύκλο φόνων εκδίκησης. Αυτόπτες μάρτυρες δήλωσαν ότι πολλοί
από αυτούς που εισέβαλαν στο δικαστήριο ήσαν συγγενείς του Κμέιλ. Δύο από τους
τρεις Παλαιστινίους που δολοφονήθηκαν στο δικαστήριο είχαν καταδικαστεί σε
θάνατο και ο τρίτος σε 15ετή καταναγκαστικά έργα για τη δολοφονία του Κμέιλ
την περασμένη εβδομάδα. 
Οι ΗΠΑ είναι έτοιμες να «επανεξετάσουν» τη στάση τους έναντι του Ισραήλ,
δήλωσε χθες από το Λονδίνο ο Παλαιστίνιος υπουργός Διεθνούς Συνεργασίας Ναμπίλ
Σάατ και ζήτησε από τους Ευρωπαίους να χρησιμοποιήσουν την επιρροή τους στην
Ουάσιγκτον και στο Ισραήλ. Ο Σάατ είπε ότι έλαβε χθες επιστολή του Αμερικανού
υπουργού Εξωτερικών Κόλιν Πάουελ, την οποία χαρακτήρισε «θετική» και η οποία,
σύμφωνα με τον ίδιο, δείχνει μια «λιγότερο μεροληπτική υποστήριξη» προς το Ισραήλ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17261N162</ED>
<ID>
ID:305377

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N16&aa=2</URL></REF>


Article

<CATEGORY>vin07</CATEGORY>

 <H5>ΑΛΓΕΡΙΑ
</H5><H2>Οι ισλαμιστές άρχισαν τις σφαγές
</H2>
Οι εξτρεμιστικές ισλαμικές οργανώσεις της Αλγερίας άρχισαν και πάλι τις
σφαγές, θέλοντας προφανώς να υπονομεύσουν την πολιτική ομόνοιας και εθνικής
συμφιλίωσης που ακολουθεί ο πρόεδρος Μπουτεφλίκα. 
Σαράντα άτομα έχουν βρει τον θάνατο τις τρεις τελευταίες ημέρες σε διάφορα
ψεύτικα οδοφράγματα που στήνουν οι ισλαμιστές στη δυτική Αλγερία. 
Χθες σφαγιάστηκαν 24 άτομα, τα 13 από τα οποία ανήκαν στην ίδια οικογένεια,
κοντά στο Αϊν Ντέφλα, 120 χιλιόμετρα δυτικά του Αλγερίου. Υπεύθυνες για τις
σφαγές θεωρούνται η Ένοπλη Ισλαμική Ομάδα και η «Σαλαφιστική Οργάνωση Για Το
Κήρυγμα Και Τον Αγώνα». 
Τους τελευταίους μήνες η βία είχε υποχωρήσει στην Αλγερία. Η νέα έξαρση
συνδέεται με την προετοιμασία για την εκλογική αναμέτρηση που έχει
προγραμματιστεί για το δεύτερο τρίμηνο του 2002. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17261N163</ED>
<ID>
ID:305411

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N16&aa=3</URL></REF>


Article

<CATEGORY>vin07</CATEGORY>

 <H5>ΑΥΣΤΡΑΛΙΑ
</H5><H2>Σούπερ χάπι αδυνατίσματος
</H2>
Αυστραλοί επιστήμονες ισχυρίζονται ότι παρασκεύασαν το πιο αποτελεσματικό χάπι
αδυνατίσματος στον κόσμο. 
Σύμφωνα με ανακοίνωση του επικεφαλής της ερευνητικής ομάδας, καθηγητή Φρανκ
Ναγκ, η δοκιμαστική χρήση του χαπιού είναι ιδιαίτερα ενθαρρυντική, αφού όσοι
πήραν μέρος στα πειράματα έχαναν μισό κιλό την εβδομάδα. 
Ο καθηγητής Ναγκ, από το Πανεπιστήμιο Μόνας της Μελβούρνης, δήλωσε ότι το χάπι
αυτό καίει με σχετικά ταχύ ρυθμό το λίπος του ανθρώπινου σώματος.
«Αισιοδοξούμε πως τα παχύσαρκα άτομα - και κυρίως τα ηλικιωμένα - θα πληρώνουν
περίπου 5 δολάρια αυστραλίας (1.000 δρχ.) την εβδομάδα για χάπια και θα χάνουν
μισό κιλό την εβδομάδα» είπε ο κ. Ναγκ, υποστηρίζοντας ότι «η επαναστατική
ανακάλυψη θα φέρει στην Αυστραλία συνάλλαγμα ύψους 20 δισεκατομμυρίων
δολαρίων». 
Για την ώρα το χάπι αυτό λέγεται AOD9604 και σύμφωνα με τους ερευνητές δεν
έχει παρενέργειες. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17261N164</ED>
<ID>
ID:305438

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N16&aa=4</URL></REF>


Article

<CATEGORY>vin07</CATEGORY>

 <H2>Εν αρχή ήσαν τα... ιερά κείμενα
</H2><H4>Η συγγένεια της Βίβλου με το Κοράνι βρίσκεται στην ανοιχτή ερμηνεία των εδαφίων
</H4>
Εν αρχή ην ο Λόγος, τα ιερά κείμενα. Τόσο η Αγία Γραφή όσο και το Κοράνι
αποκαλύπτουν τον κόσμο του Θεού. Και τα δύο λένε για προφήτες, μετάνοια,
κόλαση και παράδεισο. Τότε από πού βγαίνει τόση βία; Μπορεί κανείς να βρει την
απάντηση στα ιερά κείμενα;

Το Κοράνι έχει καθήσει στο εδώλιο μετά την τραγωδία της 11ης Σεπτεμβρίου και
το Ισλάμ κατηγορείται για μισαλλοδοξία. Ωστόσο, το ιερό βιβλίο των
μουσουλμάνων και η Αγία Γραφή διαθέτουν κοινά στοιχεία. Δεξιά η άνοδος του
Μωάμεθ (πάνω) και του Χριστού (κάτω) στον ουρανό

Ήταν ένας ενάρετος νοικοκύρης, ένας έμπορος από τη Μέκκα, που αποτραβιόταν
τακτικά στους λόφους πάνω από την πόλη για νηστεία και προσευχή. Στα σαράντα
του χρόνια, εκεί που προσευχόταν σε μια σπηλιά στο όρος Χίρα, άκουσε άξαφνα
τον αρχάγγελο Γαβριήλ: «Μωάμεθ, εσύ θα μεταδώσεις το μήνυμα του Θεού». Και τον
πρόσταξε: «Πες το!». Ο Μωάμεθ δίστασε, είπε στον Γαβριήλ πως δεν ήταν από
εκείνους τους προικισμένους Άραβες που θα μπορούσαν να κάνουν κάτι τέτοιο. Μα
η παράδοση λέει πως ο αρχάγγελος Γαβριήλ τον πίεσε τόσο πολύ, που τα χείλη του
άνοιξαν και άρχισαν να προφέρουν τους στίχους που αργότερα θα γίνονταν το
Κοράνι, ο αιώνιος λόγος του Θεού στον οποίο πιστεύουν σήμερα 1,3 δισ.
μουσουλμάνοι σε όλο τον κόσμο. 
Ιερός πόλεμος

Μετά την τραγωδία της 11ης Σεπτεμβρίου, το Κοράνι έχει «καθήσει» στο εδώλιο.
Είναι πράγματι το Ισλάμ μια μισαλλόδοξη θρησκεία; Υποχρεώνει τους
μουσουλμάνους να κάνουν ιερό πόλεμο (τζιχάντ) σε όσους δεν ασπάζονται την
πίστη τους; «Πολέμησέ τους, ώστε ο Αλλάχ να τους τιμωρήσει με τα χέρια σου και
να τους βυθίσει στην ντροπή», παροτρύνει ένας στίχος του Κορανίου. Μολονότι
είναι λίγοι, τέτοιοι επιθετικοί στίχοι φλόγιζαν τους φανατικούς μουσουλμάνους
ανά τους αιώνες. 
Η Αγία Γραφή έχει και αυτή εδάφια πλημμυρισμένα από βία στο όνομα του Κυρίου.
Ο πρώιμος βιβλικός Θεός είναι άγριος στο πλευρό των Εβραίων που πετούν στη
θάλασσα τους εχθρούς τους. Όμως, μπορεί οι Σταυροφόροι να πολέμησαν με το
σταυρό στις ασπίδες τους, αλλά δεν απήγγειλαν τα λόγια του Ιησού, όπως οι
ισλαμιστές καμικάζι απαγγέλλουν τα λόγια του Μωάμεθ. Παρ' όλα αυτά, το Κοράνι
δίνει πολύ μεγαλύτερη έμφαση στις πράξεις δικαιοσύνης, ελέους και συμπόνιας. 
Στις σύγχρονες πολιτικές συγκρούσεις του Ισλάμ με τη Δύση, το κυριότερο
πρόβλημα δεν είναι το μωαμεθανικό ιερό κείμενο, αλλά η ερμηνεία του. Κάθε
πολιτικοποιημένος μουσουλμάνος επιστρατεύει το Κοράνι για λογαριασμό του. Το
πιο χαρακτηριστικό και πιο επικίνδυνο παράδειγμα είναι ο Οσάμα Μπιν Λάντεν. 
Οι στίχοι

Όμως, το κορανικό κείμενο έχει και τους μετριοπαθείς ερμηνευτές του. Μπορεί να
ανακαλύψει κανείς σε αυτό στίχους που λένε πως ο Αλλάχ έπλασε διαφορετικούς
λαούς και πολιτισμούς, ακόμη και θρησκείες, επειδή αυτή ακριβώς ήταν η πρόθεσή
του. 
Στην ανοιχτή ερμηνεία βρίσκεται η συγγένεια της Αγίας Γραφής με το Κοράνι. Ως
αποκαλυπτικά κείμενα, λένε και τα δύο πολύ περισσότερα πράγματα από όσα
προκύπτουν από την κυριολεκτική ανάγνωσή τους. Αν ο Θεός είναι ένας, όπως
επιμένουν η Αγία Γραφή και η Βίβλος, τότε η σοφία του Θεού είναι απροσμέτρητη.
Ίσως σε αυτό ακριβώς να βρίσκεται το ελπιδοφόρο σπέρμα της θρησκευτικής
συμφιλίωσης, στην οποία δεν φτάνει κανείς με αλαζονεία, αλλά με
ταπεινοφροσύνη. 
Το άρθρο του Kenneth L. Woodward δημοσιεύθηκε στο περιοδικό «Newsweek».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17261N331</ED>
<ID>
ID:305332

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N33&aa=1</URL></REF>


Article

<CATEGORY>vin07</CATEGORY>

 <H2>Ο αρχαίος όρκος του Ιπποκράτη σε... διασκευή
</H2>
Ιπποκράτης. Ύστερα από 2.500 χρόνια οι επιστήμονες εκσυγχρόνισαν τον περίφημο
όρκο του

Μια σύγχρονη... διασκευή τού ηλικίας 2.500 χρόνων όρκου του Ιπποκράτη,
ανακοίνωσε χθες στο Λονδίνο, ομάδα Ευρωπαίων και Αμερικανών γιατρών. Η
διασκευή του όρκου στοχεύει στο να βοηθήσει τους γιατρούς του 21ου αιώνα να
ανταποκρίνονται κατάλληλα στις ανάγκες των ασθενών τους. 
Το καταστατικό αυτό στοχεύει στο να βοηθήσει τους γιατρούς να αντιμετωπίσουν
τα ηθικά προβλήματα που ανακύπτουν στον σύγχρονο κόσμο, να επανεπιβεβαιώσει
την πλήρη αφοσίωση των γιατρών στους ασθενείς τους, και τελικά να ξαναδώσει
στον κόσμο τη χαμένη εμπιστοσύνη του στους φορείς του ιατρικού επαγγέλματος -
η οποία έχει κλονιστεί πολύ τον τελευταίο καιρό. 
Ο καθηγητής Τζορτζ Αλμπέρτι, πρόεδρος του Ιατρικού Συλλόγου του Λονδίνου,
περιέγραψε το νέο αυτό καταστατικό, το οποίο δημοσιεύεται ταυτόχρονα στο
ιατρικό περιοδικό «Lancet» και στα «Annals Of Internal Medicine» (Χρονικά
ιατρικής εσωτερικών οργάνων), ως αναγκαίο οδηγό στη σύγχρονη ιατρική πρακτική.
«Θεωρώ ότι υπάρχει περιθώριο για σχετική τροποποίηση και εκσυγχρονισμό του
όρκου του Ιπποκράτη προκειμένου να αντικατοπτρίζει τον σημερινό κόσμο», είπε
χαρακτηριστικά ο Αλμπέρτι. 
Το καταστατικό αυτό, το οποίο είναι αποτέλεσμα μιας κοινής αμερικανοβρετανικής
συνεργασίας (του Medical Professionalism Project) ξεκαθαρίζει με μεγάλη
σαφήνεια ποιες είναι οι ευθύνες των γιατρών απέναντι στους ασθενείς τους, καθ'
ότι έχει κύριο σκοπό τη διασφάλιση τής σωστής και προσεγμένης φροντίδας των
ασθενών. 
Το καταστατικό

Δεσμεύει τους γιατρούς να διευκολύνουν την πρόσβαση που έχουν σε αυτούς οι
ασθενείς, να βελτιώσουν την ποιότητα της ιατρικής φροντίδας που παρέχουν, να
διατηρούν τις ενδεδειγμένες σχέσεις με τους ασθενείς, να είναι ειλικρινείς
μαζί τους και να διατηρούν ως κόρην οφθαλμού την εχεμύθειά τους. 
«Σε αυτό το καταστατικό ενσωματώνονται οι παραδοσιακές ηθικές και
επαγγελματικές αρχές της ιατρικής, προσαρμοσμένες στις συνθήκες υπό τις οποίες
η ιατρική ασκείται σήμερα. Σκοπός μας είναι, κατ' αυτόν τον τρόπο, να
μπορέσουμε να δώσουμε κατάλληλες κατευθυντήριες γραμμές στους σημερινούς
γιατρούς, οι οποίοι βρίσκονται αντιμέτωποι πλέον με μια ευρύτατη ποικιλία
ηθικών προκλήσεων», ανέφερε χαρακτηριστικά ο Τρόι Μπρέναν, επικεφαλής του
Medical Professionalism Project.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17261N332</ED>
<ID>
ID:305378

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N33&aa=2</URL></REF>


Article

<CATEGORY>vin07</CATEGORY>

 <H5>ΝΤΙΝΤΙΕ ΣΥΛΕΡ
</H5><H2>Πρόσωπα
</H2><H2>Από την Καραϊβική, στη φυλακή
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η επιστροφή του φυγάδα Ντιντιέ Συλέρ προκαλεί ταραχή στη γαλλική δεξιά και
απειλεί να πλήξει σοβαρά τον πρόεδρο Ζακ Σιράκ λίγο πριν από τις προεδρικές
εκλογές. 
Ντιντιέ Συλέρ. Οι «εξηγήσεις» του απειλούν τον Σιράκ και τον Πασκουά

Ο Ντιντιέ Συλέρ, 54 χρόνων, συνελήφθη χθες, κατά την άφιξή του στο Παρίσι από
τη Δομινικανή Δημοκρατία. «Δεξί χέρι» του Σαρλ Πασκουά, πρώην υπουργού
Εσωτερικών και νυν υποψηφίου για την προεδρία, και εκπρόσωπος του Συναγερμού
για τη Δημοκρατία (RPR, το κόμμα του προέδρου Ζακ Σιράκ) στην πλούσια
περιφέρεια Ο-Ντε-Σεν, διηύθυνε από το 1986 ώς το 1994 την Υπηρεσία Κατοικιών
Χαμηλού Ενοικίου της περιφέρειας αυτής. Το 1995 η δικαστική έρευνα φανέρωσε
πως στο διάστημα της θητείας του η υπηρεσία αυτή πήρε από κατασκευαστικές
επιχειρήσεις «μίζες» που έφτασαν τα 100 εκατομμύρια δολάρια και χρησίμευσαν
για τη χρηματοδότηση του RPR. Πρόεδρος του RPR από το 1976 ώς το 1994 ήταν ο
Ζακ Σιράκ, που ήταν επίσης δήμαρχος του Παρισιού από το 1977 ώς το 1995, οπότε
και εξελέγη πρόεδρος της δημοκρατίας. 
«Το σύστημα που ερευνούν οι δικαστές από το 1995 δεν είναι σύστημα του Ντιντιέ
Συλέρ, αλλά ενός κόμματος, του RPR, και μιας περιφέρειας, της Ο-ντε-Σεν», λέει
τώρα ο Συλέρ, ο οποίος εξαφανίσθηκε το 1995 αφού επιχείρησε να εκβιάσει τον
δικαστή που είχε αναλάβει την υπόθεση, τον Ερίκ Αλφέν. Μαζί με τον τότε
υπουργό Εσωτερικών Σαρλ Πασκουά, όπως είπε τις προάλλες, κατασκεύασαν μια
σκευωρία εις βάρος του πεθερού του δικαστή για να φανεί πως ήταν έτοιμος,
έναντι χρημάτων, να επέμβει για να πνίξει την υπόθεση. Η σκευωρία αποκαλύφθηκε
και ο Συλέρ εξαφανίσθηκε, πρώτα στις Μπαχάμες και μετά στην Καραϊβική. Όσο για
τον δικαστή Αλφέν, ο οποίος μάταια προσπάθησε να αναγκάσει τον Σιράκ να
καταθέσει τι γνώριζε, ανακοίνωσε πρόσφατα την παραίτησή του από το δικαστικό
σώμα και κατήγγειλε το σαμποτάρισμα της έρευνάς του. 
Οι «εξηγήσεις» που λέει τώρα πως θα δώσει ο Συλέρ αναμένονται με ακόμη
μεγαλύτερο φόβο από τον Σιράκ και το RPR επειδή ο πρώην φυγάς άλλαξε πρόσφατα
τον δικηγόρο που τον εκπροσωπούσε από το 1995 και ήταν προσκείμενος στην
προεδρία, με τον Ζαν-Μαρκ Φεντιντά, που υπερασπίζεται τον κατηγορούμενο σε
άλλη υπόθεση προμηθειών, στην οποία εμπλέκεται επίσης ο νυν πρόεδρος. Ο πρώην
πρωθυπουργός του Σιράκ, Αλαίν Ζυπέ κατηγόρησε τους Σοσιαλιστές πως
«ανακατεύουν τα σκατά» για να κατηγορήσουν τον πρόεδρο. Ακόμη και με το
πρόσχημα της ειλικρίνειας, η χυδαιότητα ουδέποτε είναι το πιο σίγουρο μέσο για
να ανυψωθεί η πολιτική συζήτηση και μαρτυρεί τη νευρικότητα και τη χειροπιαστή
αγωνία που έχει καταλάβει το στρατόπεδο του αρχηγού του κράτους, σχολιάζει στο
κύριο άρθρο της η «Λε Μοντ».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17261N341</ED>
<ID>
ID:305333

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N34&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Κλαίγοντας μπροστά σ' έναν πίνακα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πόσο μπορεί να μας συγκινήσει ένας πίνακας ζωγραφικής; Μπορεί να μας κάνει
να βάλουμε τα κλάματα; Ή η μεταμοντέρνα εποχή μας δεν σηκώνει τέτοιες
πολυτέλειες; 
Τζοβάνι Μπελίνι: «Ο Άγιος Φραγκίσκος σε έκσταση» (συλλογή Φρικ)

Ο Τζέημς Έλκινς είναι καθηγητής στο Ινστιτούτο Τέχνης του Σικάγου. Και έχει
μια θεωρία. Η θεωρία του είναι ότι δεν μπορεί να λες πως σου αρέσει η
ζωγραφική και να μην αισθάνεσαι συγκίνηση όταν βλέπεις έναν πίνακα. Οι
περισσότεροι από μας δεν έχουμε αληθινή επαφή με την τέχνη, λέει ο Έλκινς. Και
ένας από τους λόγους είναι ότι επισκεπτόμαστε τα μουσεία και τις γκαλερί
φορτωμένοι με καταλόγους, βιβλία και ακουστικά, που υψώνουν ένα τείχος ανάμεσα
σε μας και στους πίνακες. Οι «πολιτιστικές αποσκευές» που κουβαλάμε μάς
τυφλώνουν. 
Θέλοντας να ερευνήσει τη θεωρία του, ο Έλκινς έστειλε επιστολές σε κριτικούς
τέχνης και ερωτηματολόγια σε εφημερίδες και περιοδικά. Το αποτέλεσμα ήταν να
συγκεντρώσει εκατοντάδες μαρτυρίες, τις οποίες δημοσίευσε στο βιβλίο του
«Εικόνες και Δάκρυα: Μια ιστορία των ανθρώπων που έχουν κλάψει μπροστά σε
πίνακες» (εκδ. Routledge). Η ιστορικός τέχνης Τζέην Ντίλινμπεργκερ, για
παράδειγμα, του έγραψε σχετικά με μια επίσκεψή της στο στούντιο του
Ρωσοαμερικανού ζωγράφου Μαρκ Ρόθκο. Όσο παρατηρούσε τους καμβάδες στους
τοίχους, τόσο πιο οικεία αισθανόταν. Έπειτα έβαλε τα κλάματα. Φεύγοντας,
αισθάνθηκε ένα μείγμα ανακούφισης, χαράς και γαλήνης. Το περίεργο είναι ότι οι
ίδιοι πίνακες προκάλεσαν τα αντίθετα αισθήματα στον συγγραφέα. Όταν τους είδε
στο παρεκκλήσι του Ρόθκο, στο Χιούστον, ένιωσε να τον πλημμυρίζει η απελπισία
που ήθελε να μεταδώσει ο ζωγράφος. Η ενστικτώδης αντίδρασή του ήταν να κάνει
πίσω, κι ύστερα από μερικά λεπτά αυτό ακριβώς έκανε. 
Ο Έλκινς δεν έχει κλάψει ποτέ μπροστά σ' έναν πίνακα. Όπως παραδέχεται όμως
στο βιβλίο του, υπήρχε μία περίοδος στα νιάτα του που «Ο Άγιος Φραγκίσκος σε
έκσταση» του Μπελίνι, τού προκαλούσε ζάλη. Με τον πίνακα αυτόν είχε μια
περίεργη σχέση, την οποία δεν μπορεί πια να ανακαλέσει στη μνήμη. Μια γυναίκα
από την Ολλανδία, πάλι, του έγραψε για μια επίσκεψή της στο παρεκκλήσι των
Μεδίκων, του Μιχαήλ Άγγελου. Έκλαψε, λέει, επειδή κατάλαβε τι ακριβώς είναι η
ζωή, όταν ο χρόνος είναι ακίνητος, ή όταν ο χρόνος δεν υπάρχει. Αισθανόταν
βαθιά συγκίνηση και βαθιά ευτυχία. Αισθανόταν σαν στο σπίτι της. 
Βάζουμε τα κλάματα για διαφόρους λόγους. Κλαίμε από χαρά, όπως κλαίμε και από
λύπη. Κάποτε κλαίγαμε αντικρύζοντας την απέραντη ομορφιά. Οι ευρωπαίοι
τουρίστες του 19ου αιώνα, για παράδειγμα, δεν μπορούσαν να συγκρατήσουν τους
λυγμούς τους μπροστά στους θησαυρούς της Φλωρεντίας. Ο Σταντάλ είχε συγκινηθεί
τόσο πολύ από την τέχνη της Αναγέννησης ώστε ζήτησε ιατρική βοήθεια. Σήμερα
πια, λέει ο Έλκινς, θεωρούμε πως η έλλειψη αισθησιασμού στον αέρα είναι κάτι
απολύτως φυσιολογικό. Το έχουμε αποδεχθεί: δύσκολα θα κλάψουμε μπροστά σ' έναν
πίνακα. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17261N342</ED>
<ID>
ID:305379

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N34&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Με 31 δισ. δολάρια...
</H3>
... (συνολικά) στην τσέπη, η μια δόση μετά την άλλη, η Τουρκία γίνεται ο
καλύτερος πελάτης του Διεθνούς Νομισματικού Ταμείου - ή μήπως το αντίστροφο;
Σε μια περίοδο που τα πάντα συνδέονται, έτσι ή αλλιώς, με την αμερικανική
αντιτρομοκρατική εκστρατεία και τον Μπιν Λάντεν, δεν είναι καθόλου
συμπτωματικό που το Διεθνές Νομισματικό Ταμείο βάζει βαθιά το χέρι στην τσέπη
του (και στη δική μας, αφού είμαστε και εμείς χορηγοί του) για ένα ακόμη
δάνειο προς την Τουρκία. <H3>Κάποιοι κυνικοί...
</H3>
... βλέπουν ένα γεωπολιτικό «quid pro quo» - ένα αλισιβερίσι δηλαδή. Πριν από
μερικές εβδομάδες, ο αρθρογράφος Μεχμέτ Αλί Μπιράντ έτριβε τα χέρια του
προκαταβολικά: «Ο Μπιν Λάντεν σώζει την Τουρκία! Θα πάρουμε και άλλα χρήματα
από το εξωτερικό, επειδή η στρατηγική σημασία της Τουρκίας έχει αυξηθεί μετά
τις 11 Σεπτεμβρίου. Αν δεν ήταν ο Μπιν Λάντεν, δεν θα παίρναμε τίποτα. Θα
είχαμε χρεοκοπήσει». Όσο βαθύτερα βουλιάζει στην οικονομική κρίση η Αργεντινή
τόσο πιο αξιόπιστες γίνονται οι επικρίσεις πως το Διεθνές Νομισματικό Ταμείο
τηρεί μεροληπτική στάση υπέρ της Τουρκίας και πως ο κυριότερος χορηγός του, οι
ΗΠΑ, το χρησιμοποιούν για να ανταμείβουν τις κυβερνήσεις που στηρίζουν την
αντιτρομοκρατική εκστρατεία. Άλλωστε, το ψυχροπολεμικό παρελθόν δεν είναι τόσο
μακρινό. <H3>Στον Ψυχρό Πόλεμο...
</H3>
... η Αμερική χρησιμοποιούσε τακτικά την επιρροή της ώστε τα καθεστώτα που
ήταν αντίθετα στη Σοβιετική Ένωση να λαβαίνουν δάνεια από το Διεθνές
Νομισματικό Ταμείο και την Παγκόσμια Τράπεζα. Αυτό δεν ωφέλησε μακροπρόθεσμα
τις συγκεκριμένες χώρες, αφού τα χρήματα κατέληξαν σε ανάξιες και διεφθαρμένες
κυβερνήσεις, με πιο χτυπητό παράδειγμα τον Μομπούτου του Ζαΐρ. Σήμερα, που στη
θέση της κομμουνιστικής απειλής έχει μπει η απειλή της τρομοκρατίας, δεν
χρειάζεται να είναι κανείς κυνικός για να ανησυχεί μήπως η ιστορία
επαναληφθεί. <H3>Γιατί;...
</H3>
... Επειδή τη χειρότερη οικονομική κρίση των τελευταίων πενήντα χρόνων στην
Τουρκία τη χειρίζεται ένα διεφθαρμένο πολιτικό κατεστημένο που είναι απόλυτα
εξαρτημένο από τους στρατιωτικούς. Πολύ λιγότερο διεφθαρμένες κυβερνήσεις
είχαν χειριστεί την οικονομική κρίση και τα ξένα δάνεια στην Αργεντινή με τις
γνωστές δυσάρεστες συνέπειες. Όμως, το Διεθνές Νομισματικό Ταμείο συνέδεσε τη
δανειοδότηση της Αργεντινής με πολύ αυστηρούς όρους. Γι' αυτό βούλιαξε η χώρα,
επειδή έκανε ό,τι ακριβώς της υπαγόρευσε το Διεθνές Νομισματικό Ταμείο. Έτσι
δεν άργησε να εμπλακεί σε ένα υπαρξιακό αδιέξοδο σαν και αυτό που περιγράφεται
στο «Catch-22» του Τζόζεφ Χέλερ: οι επενδυτές δεν τοποθετούσαν χρήματα σε μια
οικονομία που δεν αναπτυσσόταν, αλλά δεν υπήρχε ελπίδα ανάπτυξης χωρίς τα
χρήματα αυτών των επενδυτών. Τουλάχιστον όσο υπάρχει ακόμη ο Μπιν Λάντεν, η
Τουρκία μπορεί δικαιολογημένα να ελπίζει πως δεν θα εμπλακεί σε ένα τέτοιο
αδιέξοδο, αφού δεν θα βρεθεί κανείς που να της επιβάλει τόσο αυστηρούς όρους
όσο εκείνους που οδήγησαν την Αργεντινή στη χρεοκοπία. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17261N343</ED>
<ID>
ID:305412

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N34&aa=3</URL></REF>


Article

<CATEGORY>vin08</CATEGORY>

 <H2>Φθηνότερα τα Ι.Χ.
</H2><H4>Μείωση τιμών σε αυτοκίνητα και σέρβις, λόγω Ευρώπης
</H4>
<AUTHOR>ΔΗΜΗΤΡΗΣ ΔΟΝΤΑΣ
</AUTHOR>
<AUTHOR>ΣΠΥΡΟΣ ΔΗΜΗΤΡΕΛΗΣ
</AUTHOR>

Αλλαγές στο τοπίο της ευρωπαϊκής - και της ελληνικής - αγοράς αυτοκινήτων
φέρνει το σχέδιο κανονισμού της Ευρωπαϊκής Επιτροπής, το οποίο ανακοινώθηκε
χθες και ίσως εφαρμοσθεί από τον Ιούλιο. 
Στην Ελλάδα η εφαρμογή του αναμένεται να πιέσει προς τα κάτω τις τιμές τών
υψηλού κυβισμού αυτοκινήτων και να συμπιέσει το κόστος συντήρησης. Στόχος της
Κομισιόν είναι η αύξηση του ανταγωνισμού, η μείωση των τιμών, τόσο των
καινούργιων αυτοκινήτων όσο και του κόστους συντήρησής τους, και η εξίσωση των
τιμών προς τα κάτω σε όλες τις χώρες της Ευρωπαϊκής Ένωσης. 
Οι βασικοί άξονες του σχεδίου προβλέπουν: 
α. Οι σημερινοί αποκλειστικοί ντίλερς αυτοκινήτων θα μπορούν να πωλούν
στους ίδιους εκθεσιακούς χώρους οποιαδήποτε μάρκα αυτοκινήτου επιθυμούν. 
β. Οι Ευρωπαίοι έμποροι αυτοκινήτων θα μπορούν να δραστηριοποιούνται σε
οποιαδήποτε γωνιά της Ευρωπαϊκής Ένωσης επιθυμούν. 
γ. Οι αυτοκινητοβιομηχανίες χάνουν το μονοπώλιο των ανταλλακτικών και
θα είναι αναγκασμένες να προσφέρουν εγγυήσεις και για ανταλλακτικά πρώτης
τοποθέτησης (ως τέτοια νοούνται τα επώνυμα ανταλλακτικά που θα προέρχονται από
τον κατασκευαστή από τον οποίο τα προμηθεύεται η αυτοκινητοβιομηχανία για την
τοποθέτηση στα μοντέλα της). 
δ. Αλλάζει το καθεστώς των εξουσιοδοτημένων συνεργείων, αφού κάθε
συνεργείο που θα πληροί συγκεκριμένα ποιοτικά κριτήρια θα μπορεί να
χαρακτηρίζεται εξουσιοδοτημένο. 
ε. Οι εξουσιοδοτημένοι έμποροι αυτοκινήτων θα μπορούν να πωλούν
αυτοκίνητα με στόχο τη μεταπώληση ακόμη και σε σούπερ μάρκετ ή ιντερνετικά
site ηλεκτρονικού εμπορίου. 
Αλλαγών συνέπειες 
Τι σημαίνουν αυτές οι αλλαγές; Ότι ο έμπορος που πωλεί σήμερα μόνο Audi θα
μπορεί στο μέλλον να πωλεί και Hyundai και Mercedes και ό,τι άλλο θέλει, χωρίς
να κινδυνεύει να χάσει τη συνεργασία με την Audi. Παράλληλα, ο συγκεκριμένος
έμπορος θα μπορεί εφόσον έχει στοκ αυτοκινήτων να το πωλήσει στην Ελλάδα, την
Ολλανδία ή οπουδήποτε αλλού στην Ε.Ε. υπάρχει ζήτηση και επομένως μεγαλύτερο
κέρδος. Το υφιστάμενο νομικό καθεστώς επιτρέπει στις αυτοκινητοβιομηχανίες να
διαμορφώνουν τις τιμές χονδρικής των αυτοκινήτων από χώρα σε χώρα, αναλόγως
της ζήτησης και των ιδιομορφιών κάθε αγοράς. 
Τα σέρβις

Σε ό,τι αφορά τα ανταλλακτικά και τα συνεργεία, οι καταναλωτές θα μπορούν
πλέον να επισκευάζουν τα αυτοκίνητά τους σε οποιονδήποτε μηχανικό του οποίου
το κατάστημα πληροί συγκεκριμένα ποιοτικά κριτήρια, τοποθετώντας επώνυμα
ανταλλακτικά, τα οποία δεν είναι απαραίτητο να φέρουν τη σφραγίδα της μάρκας
αλλά είναι απαραίτητο να προέρχονται από τον ίδιο κατασκευαστή που τα αγοράζει
και συσκευάζει η αυτοκινητοβιομηχανία. Υπό αυτές τις συνθήκες, ο καταναλωτής
δεν θα χάνει την εγγύηση καλής λειτουργίας του αυτοκινήτου του. 
<H3>Επιπτώσεις στην Ελλάδα </H3>
Παράγοντες της ελληνικής αγοράς αναφέρουν: 
1. Σε ό,τι αφορά τα αυτοκίνητα έως και 1600 κ.εκ. οι τιμές θα αλλάξουν
ελάχιστα και αυτό έχει να κάνει και με τις χαμηλές τιμές χονδρικής που έχουν
επιτύχει οι Έλληνες αντιπρόσωποι. 
2. Στα αυτοκίνητα μεγαλύτερου κυβισμού θα υπάρξουν μειώσεις που σε
ορισμένες περιπτώσεις θα φθάσουν ακόμη και το 1.000.000 δραχμές. 
3. Το μεγαλύτερο όφελος για τον Έλληνα οδηγό αναμένεται να προέλθει από
τη μείωση του κόστους συντήρησης του αυτοκινήτου. Είναι χαρακτηριστικό πως το
ίδιο ανταλλακτικό που φέρει τη σφραγίδα αυτοκινητοβιομηχανίας μπορεί να είναι
ακόμη και τρεις φορές ακριβότερο από το ίδιο ακριβώς ανταλλακτικό το οποίο
φέρει μόνο τη σφραγίδα του κατασκευαστή του. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17261N351</ED>
<ID>
ID:305341

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N35&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πρόβλημα κανόνων και όχι πόρων
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Τα ασφαλιστικά ταμεία έχουν στο πορτοφόλι τους έναν θησαυρό που αποτελείται
από μετοχές, ομόλογα και ακίνητα. Δεν είναι τυχαίο άλλωστε το γεγονός ότι τα
περισσότερα από αυτά είναι μεγαλομέτοχοι τραπεζών ή ιδιοκτήτες «ακινήτων -
φιλέτων», που βρίσκονται σε κεντρικά σημεία μεγάλων πόλεων. Και το εύλογο
ερώτημα που ανακύπτει είναι πώς γίνεται η εκμετάλλευση αυτών των πόρων, αλλά -
και ίσως το κυριότερο - πώς εξασφαλίζονται συνθήκες διαφάνειας και
ανταγωνιστικότητας στη διαχείρισή τους. Τα πρόσφατα στοιχεία που αφορούν στη
διαχείριση των κινητών αξιών που έχουν στα χαρτοφυλάκιά τους τα Ταμεία,
δείχνουν πως έχουν μια ικανοποιητική απόδοση. Όμως από την άλλη πλευρά μια
τεράστια ακίνητη περιουσία, με ακίνητα υψηλής προβολής και άριστης θέσης,
ουσιαστικά αποδίδει ελάχιστα. Έτσι, αν η τρέχουσα απόδοση των επενδύσεων σε
ακίνητα κινείται στα επίπεδα 7%-8%, τα ασφαλιστικά ταμεία είναι ζήτημα αν
εξασφαλίζουν ετήσιες αποδόσεις που ξεπερνούν το 2% στο σύνολο της αξίας της
ακίνητης περιουσίας τους. Όπως επίσης δεν υπάρχει αναλυτική καταγραφή της
περιουσίας. Γι' αυτό, πριν ξεκινήσει ο διάλογος με βάση τα όρια ηλικίας, το
επίπεδο των εισφορών και των συντάξεων, καλό θα ήταν να εξαντληθούν όλα τα
περιθώρια αποδοτικής και σύγχρονης διαχείρισης της περιουσίας των Ταμείων.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17261N352</ED>
<ID>
ID:305407

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N35&aa=2</URL></REF>


Article

<CATEGORY>vin08</CATEGORY>

 <H2>Ουραγοί στις επενδύσεις
</H2><H4>Με όχημα το 2004 η εκστρατεία για προσέλκυση ξένων επενδυτών
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Εκστρατεία για την προσέλκυση ξένων επενδύσεων ξεκινά το Ελληνικό Κέντρο
Επενδύσεων (ΕΛΚΕ), χρησιμοποιώντας ως όχημα την Ολυμπιάδα του 2004 και τις
ευκαιρίες προβολής της χώρας που αυτή προσφέρει. 
Κώστας Μπακούρης, πρόεδρος του Ελληνικού Κέντρου Επενδύσεων: «Δυσανάλογα
μικρό ποσοστό στη διεθνή κατανομή επενδύσεων»

Η Ελλάδα έχει «δυσανάλογα μικρό ποσοστό στη διεθνή κατανομή επενδύσεων», κατ'
ομολογίαν του ίδιου του προέδρου του ΕΛΚΕ κ. Κώστα Μπακούρη. Τα στοιχεία είναι
αποκαλυπτικά: Μόλις το 0,10-0,15% των συνολικών άμεσων ξένων επενδύσεων τα
τελευταία χρόνια κατευθύνθηκαν στο ελληνικό έδαφος (1,3 δισ. δολάρια σε σύνολο
1,2 τρισ. δολαρίων το 2000). 
Εξάλλου, τα στοιχεία του ΕΛΚΕ δείχνουν ότι η πορεία των επενδύσεων στη χώρα
μας εμφανίζει στασιμότητα των τελευταία χρόνια. Το 2001, οι μεγάλες
επενδύσεις, τις οποίες συνυπογράφει το ΕΛΚΕ, ήταν συνολικά 90 δισ. δρχ., εκ
των οποίων το 1/4 ήταν ξένες. 
Το Κέντρο, που αποτελεί φορέα του υπουργείου Οικονομίας για την προσέλκυση
μεγάλων επενδύσεων, πρόκειται να βαδίσει στα βήματα ανάλογης πρωτοβουλίας των
Ολυμπιακών του Σίδνεϊ, η οποία οδήγησε στην υπογραφή συμφωνιών για επενδύσεις
ύψους 2 δισ. δολαρίων. Στην Ελλάδα, κλάδοι με επενδυτικό ενδιαφέρον για το
ξένο κεφάλαιο είναι ο τουρισμός, οι βιολογικές καλλιέργειες, η ενέργεια και η
υψηλή τεχνολογία, σύμφωνα με τον πρόεδρο του ΕΛΚΕ κ. Κώστα Μπακούρη, που
παρουσίασε χθες το πρόγραμμα σε συνέντευξη Τύπου. 
Η πρωτοβουλία θα βασιστεί στη λειτουργία επιχειρηματικής λέσχης (του Athens
Business Club), με μέλη ξένους επιχειρηματίες και στελέχη επιχειρήσεων. Μέσω
της λέσχης και της ιστοσελίδας της (www.athensbusinessclub.gr) οι
ξένοι επιχειρηματίες και τα στελέχη θα ενημερώνονται για τις επιχειρηματικές
ευκαιρίες στην Ελλάδα, αλλά και θα έρχονται σε επαφή με Έλληνες επιχειρηματίες
που αναζητούν συνεταίρους. Στην Αυστραλία το αντίστοιχο κλαμπ συγκέντρωσε
18.000 μέλη, ενώ στην Ελλάδα ο στόχος είναι για 25.000 μέλη, όπως ανέφεραν
χθες τα στελέχη του ΕΛΚΕ. Στη διάρκεια των Ολυμπιακών του 2004 το κλαμπ θα
αποκτήσει και φυσική υπόσταση μ' ένα επιχειρηματικό Κέντρο που θα λειτουργήσει
σε γνωστό χώρο της Αθήνας. Η πρώτη παρουσίαση της λέσχης θα γίνει στη διάρκεια
των Χειμερινών Ολυμπιακών Αγώνων 2002, στο Σολτ Λέικ Σίτι των ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17261N361</ED>
<ID>
ID:305342

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N36&aa=1</URL></REF>


Article

<CATEGORY>vin08</CATEGORY>

 <H2>Κόβονται δρομολόγια της ΟΑ από 31 Μαρτίου
</H2>
Σε νέες περικοπές δρομολογίων αναμένεται να προχωρήσει από τις 31 Μαρτίου (με
την εφαρμογή του θερινού προγράμματος) η διοίκηση της Ολυμπιακής Αεροπορίας,
στο πλαίσιο της προσπάθειας που έχει ξεκινήσει για τον περιορισμό των
λειτουργικών δαπανών της εταιρείας. 
Οι νέες περικοπές της Ο.Α. περιλαμβάνουν τη διακοπή δρομολογίων με χαμηλή
πληρότητα, όπως είναι αυτά της Νάπολι - Μασσαλίας (εκτελείται τρεις φορές την
εβδομάδα) και της Βοστώνης (δύο φορές την εβδομάδα). 
Ως βασική αιτία της διακοπής των δρομολογίων αναφέρεται η χαμηλή πληρότητα των
αεροπλάνων στις πτήσεις αυτές ­ ιδιαίτερα μετά τις τρομοκρατικές επιθέσεις
στις ΗΠΑ ­ και η μεταβολή της σύνθεσης του στόλου των αεροσκαφών της Ο.Α. 
Ταυτόχρονα, η διοίκηση της Ο.Α. διατηρεί το δρομολόγιο της Αυστραλίας και
προχωρεί στην ενίσχυση των δρομολογίων προς το Γιοχάνεσμπουργκ (επιπλέον ένα
την εβδομάδα) και τις Βρυξέλλες (τέσσερα εβδομαδιαίως), καθώς παρουσιάζουν
μεγάλη πληρότητα. 
Επίσης, διατηρείται στα περσινά επίπεδα η συχνότητα των δρομολογίων της Ο.Α.
προς Μαδρίτη, Βαρκελώνη, Κοπεγχάγη, Φραγκφούρτη και Ντίσελντορφ, ενώ
μειώνονται οι πτήσεις προς Μόναχο και Βερολίνο.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17261N362</ED>
<ID>
ID:305384

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N36&aa=2</URL></REF>


Article

<CATEGORY>vin08</CATEGORY>

 <H2>Παραγγελίες 100 δισ. δρχ. σε ΠΥΡΚΑΛ - ΕΒΟ
</H2>
Νέα συμβόλαια ύψους 100 δισ. δραχμών... κόστισε στον υπουργό Άμυνας το κομμάτι
της πρωτοχρονιάτικης πίτας που του προσφέρθηκε χθες στη σχετική κοινή τελετή
των αμυντικών βιομηχανιών ΠΥΡΚΑΛ και ΕΒΟ. 
Οι νέες παραγγελίες, όπως ανακοίνωσε ο κ. Γιάννος Παπαντωνίου, υπογράφονται
τις επόμενες εβδομάδες και αφορούν κυρίως την παραγωγή πυρομαχικών. 
Η χθεσινή κοινή εκδήλωση των συστεγαζόμενων πλέον εταιρειών αποτελεί
ουσιαστικά και προάγγελο αλλαγών στις διοικήσεις που θα ενοποιηθούν. 
«Η ενιαία, ενοποιημένη ΠΥΡΚΑΛ-ΕΒΟ θα αξιοποιήσει τις οικονομίες κλίμακος και
θα κατεβάσει το κόστος» τόνισε ο κ. Παπαντωνίου, που κάλεσε τις εταιρείες «να
αναζητήσουν εργασίες από το εξωτερικό». Και έκανε μάλιστα συγκεκριμένες
παροτρύνσεις να στραφούν κυρίως στα Βαλκάνια και τη Μέση Ανατολή. «Τα ελληνικά
εξοπλιστικά προγράμματα δεν είναι απεριόριστα», τόνισε ο κ. Παπαντωνίου. 
Ναυπηγεία 
Στο μεταξύ υπεγράφησαν από τα αρμόδια κυβερνητικά όργανα η παραγγελία ενός
ακόμη υποβρυχίου τύπου «214» και ο εκσυγχρονισμός 3+1 παλαιών στα Ναυπηγεία
Σκαραμαγκά, καθώς και η ναυπήγηση πρόσθετου αριθμού πυραυλακάτων στα Ναυπηγεία
Ελευσίνας. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17261N363</ED>
<ID>
ID:305419

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N36&aa=3</URL></REF>


Article

<CATEGORY>vin08</CATEGORY>

 <H2>Οι πρώτοι 470 φορολογούμενοι επισκέφθηκαν το ΤΑΧΙSnet
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

«Ντεμπούτο» με 470 φορολογουμένους έκανε χθες η νέα φόρμα ηλεκτρονικής
υποβολής των φορολογικών δηλώσεων στο TAXIS net. Πρόκειται για όσους
επισκέφθηκαν χθες την ιστοσελίδα της Γενικής Γραμματείας Πληροφοριακών
Συστημάτων του υπουργείου Οικονομικών και ενεγράφησαν σ' αυτό προκειμένου να
υποβάλουν τις δηλώσεις φόρου εισοδήματος μέσω του Διαδικτύου. 
Παράλληλα χθες, από το πρωί μέχρι και το μεσημέρι, μέσω του TAXIS net υπέβαλαν
περιοδική δήλωση ΦΠΑ 5.068 φορολογούμενοι και επιχειρήσεις έναντι 1.758
υποχρέων το αντίστοιχο προηγούμενο δίμηνο (αύξηση 288%). 
Οι φορολογούμενοι αυτοί είχαν εγγραφεί τις προηγούμενες μέρες στο σύστημα.
Μάλιστα, το υπουργείο, προκειμένου να διευκολύνει τους υποχρέους σε ΦΠΑ να
υποβάλουν τις δηλώσεις τους μέσω του TAXIS net, έδωσε παράταση μέχρι και την
Πέμπτη στην προθεσμία ηλεκτρονικής υποβολής των περιοδικών δηλώσεων ΦΠΑ.
Συνολικά πάντως παρατηρείται σταδιακή αύξηση υποχρέων σε ΦΠΑ που επιλέγουν το
TAXIS net για να υποβάλουν τις δηλώσεις τους. Μέχρι και χθες ο αριθμός των
υποχρέων σε ΦΠΑ που χρησιμοποιούν το TAXIS net για να υποβάλουν τις δηλώσεις
τους ανερχόταν σε 228.043 έναντι 170.268 που ήταν πριν από έναν μήνα. Η αύξηση
αυτή εξηγείται και από το γεγονός ότι από 1 Ιουλίου 2002 όλες οι επιχειρήσεις
και οι επιτηδευματίες θα πρέπει να αποστέλλουν υποχρεωτικά τις δηλώσεις ΦΠΑ
μέσω του Ίντερνετ. 
Αρκετοί πάντως ήταν και οι φορολογούμενοι που επισκέφθηκαν χθες το TAXIS net
για μια απλή περιήγηση. Έτσι συνολικά, μαζί και με αυτούς που θέλησαν να
εγγραφούν στο σύστημα, το επισκέφθηκαν συνολικά 13.978 φορολογούμενοι. 
Ο στόχος που έχει θέσει η ηγεσία του υπουργείου Οικονομικών φέτος είναι οι
φορολογούμενοι που θα υποβάλουν ηλεκτρονικά τη δήλωση φορολογίας εισοδήματος
να φθάσουν τους 300.000 έναντι 30.000 πέρσι. Προς την κατεύθυνση αυτή
κινούνται τα μέτρα που έχουν ήδη ανακοινωθεί, όπως η αύξηση της έκπτωσης του
φόρου για όσους υποβάλουν τη δήλωσή τους μέσω Ίντερνετ καθώς και η κατάργηση
της υποχρέωσης για τους φορολογουμένους αυτούς να αποστείλουν και τα
δικαιολογητικά των δαπανών τους μαζί με τις φορολογικές τους δηλώσεις.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17261N364</ED>
<ID>
ID:305442

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N36&aa=4</URL></REF>


Article

<CATEGORY>vin08</CATEGORY>

 <H2>Το Πάσχα οι προσφορές για τα ΕΛΛ-ΠΕ
</H2>
Το Πάσχα εκτιμά τώρα η κυβέρνηση ότι θα ολοκληρωθεί η ιδιωτικοποίηση των
Ελληνικών Πετρελαίων (ΕΛ.ΠΕ), για την οποία έχουν εκδηλώσει ενδιαφέρον από το
περασμένο καλοκαίρι τρεις όμιλοι. Όπως συμφωνήθηκε χθες σε συνάντηση μεταξύ
των υπουργών Οικονομίας κ. Νίκου Χριστοδουλάκη και Ανάπτυξης κ. Άκη
Τσοχατζόπουλου και των χρηματοοικονομικών συμβούλων, στις 8 Μαρτίου θα
αποσταλεί πρόσκληση προς τους ενδιαφερόμενους στρατηγικούς συμμάχους για
υποβολή δεσμευτικών προσφορών. Με βάση τις δεσμευτικές προσφορές που θα
υποβληθούν, θα ληφθούν οι αποφάσεις, το αργότερο έως το Πάσχα, όπως είπε χθες,
μετά τη σύσκεψη, ο κ. Τσοχατζόπουλος. 
Προς πώληση είναι το 23% των μετοχών των ΕΛ. ΠΕ και οι ενδιαφερόμενοι είναι ο
όμιλος Λάτση με την Σοβιετική εταιρεία Lukoil, η επίσης Σοβιετική Yukos και η
Αυστριακή OMV.

Μάρτιο για μαρίνες

Εντός του προσεχούς δεκαημέρου θα δοθούν στους ενδιαφερομένους τα σχέδια
προκήρυξης της β' φάσης του διαγωνισμού για την αξιοποίηση των μαρινών Αλίμου
- Φλοίσβου - Ζέας, ενώ στο τέλος Μαρτίου θα κληθούν να υποβάλουν τις
δεσμευτικές τεχνικές και οικονομικές προσφορές τους.

Αυτό ανακοίνωσε χθες ο υφυπουργός Ανάπτυξης κ. Δημήτρης Γεωργακόπουλος,
εξαγγέλλοντας σειρά μέτρων για την ανάπτυξη του ελληνικού τουρισμού. 
* Στο μεταξύ, στην τελική ευθεία βρίσκεται και το θέμα της εισαγωγής
της εταιρείας Ελληνικά Τουριστικά Ακίνητα (ΕΤΑ Α.Ε.) στο ΧΑΑ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17261N365</ED>
<ID>
ID:305461

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N36&aa=5</URL></REF>


Article

<CATEGORY>vin08</CATEGORY>

 <H2>Δέκα μήνες για μία σύνταξη
</H2><H4>500 δισ. δρχ. τον χρόνο χάνονται από την εισφοροδιαφυγή
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στην Αθήνα εκδίδονται οι συντάξεις των ασφαλισμένων του ΙΚΑ του Νομού
Κορινθίας (!), οι ουρές αναμονής στο ίδρυμα είναι πλέον μόνιμες, η καθυστέρηση
στην έκδοση συντάξεων φθάνει και τους 10 μήνες ενώ από την εισφοροδιαφυγή
χάνονται 500 δισ. δρχ. ετησίως. 
Την τραγική εικόνα που παρουσιάζει σήμερα ο μεγαλύτερος ασφαλιστικός φορέας
της χώρας παρουσίασαν χθες οι εκπρόσωποι της ΠΟΣΕ-ΙΚΑ (Πανελλήνια Ομοσπονδία
Συλλόγων Εργαζομένων ΙΚΑ). Ο κλάδος βρίσκεται εν όψει απεργιών με αίτημα
αιχμής την άμεση πρόσληψη προσωπικού. Ο πρόεδρος της ΠΟΣΕ-ΙΚΑ κ. Βασίλης
Κόκκαλης, κατά τη διάρκεια συνέντευξης Τύπου, επισήμανε ότι: 
Η έλλειψη προσωπικού (σήμερα υπάρχουν 3.500 κενά) έχει προκαλέσει τεράστια
προβλήματα στην ομαλή λειτουργία του ΙΚΑ και στην εξυπηρέτηση ασφαλισμένων και
εργοδοτών. Παράλληλα οδηγεί στη διόγκωση της εισφοροδιαφυγής, η οποία φθάνει
τα 500 δισ. δρχ. τον χρόνο ενώ αποτελεί τροχοπέδη στην προσπάθεια
εκσυγχρονισμού του Ιδρύματος. Υπάρχουν υποκαταστήματα όπου η έλλειψη
προσωπικού φθάνει και το 67% (Αριδαία). 
Στο επόμενο τρίμηνο το φαινόμενο με τις ουρές αναμονής θα βρίσκεται στην
ημερήσια διάταξη λόγω της υποβολής από τους εργοδότες της Αναλυτικής
Περιοδικής Δήλωσης (νέο σύστημα που θα καταργήσει τα ένσημα). 
Από τους ελέγχους στις επιχειρήσεις προκύπτει ότι μία στις επτά επιχειρήσεις
είναι αναπόγραφη ενώ ο ένας στους πέντε εργαζομένους είναι ανασφάλιστος. 
Περίπου 62.000 αιτήσεις συνταξιοδότησης σε πανελλαδικό επίπεδο είναι σε
εκκρεμότητα ενώ η καθυστέρηση στην έκδοση συντάξεων ανέρχεται στους 10 μήνες.
Μάλιστα, πολλά υποκαταστήματα του ΙΚΑ δεν έχουν τμήμα έκδοσης συντάξεων, με
αποτέλεσμα δεκάδες περιοχές ακόμη και γύρω από την Αθήνα (περιοχή Κορινθίας,
Λαύριο, Θήβα κ.α.) να στέλνουν τους φακέλους για την έκδοση συντάξεων στην
Αθήνα. 
Οι εκπρόσωποι των υπαλλήλων του ΙΚΑ επισήμαναν ότι αν δεν υπάρξει άμεση
ανταπόκριση από την κυβέρνηση στο αίτημα για προσλήψεις προσωπικού, μετά τις
20 Φεβρουαρίου θα τεθεί θέμα οργάνωσης απεργιακών κινητοποιήσεων.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N37</CAT>
<ED>
Κωδικός άρθρου: A17261N371</ED>
<ID>
ID:305343

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N37&aa=1</URL></REF>


Article

<CATEGORY>vin08</CATEGORY>

 <H2>Διάλογος για τους φόρους από τον Μάρτιο
</H2>
Τον Μάρτιο αναμένεται να αρχίσει ο διάλογος της κυβέρνησης με τους κοινωνικούς
φορείς για τη φορολογική μεταρρύθμιση, ενώ εξετάζεται η δημιουργία οργανισμού
από τα ίδια τα ασφαλιστικά ταμεία που θα αναλάβει τις επενδύσεις των
διαθεσίμων τους στο Χρηματιστήριο. 
Αυτό προκύπτει μεταξύ άλλων από τη χθεσινή συνάντηση του υπουργού Οικονομίας
και Οικονομικών κ. Νίκου Χριστοδουλάκη με τον πρόεδρο της ΓΣΕΕ κ. Χρήστο
Πολυζωγόπουλο. 
Τη χρονολογία της έναρξης του διαλόγου για το φορολογικό ανακοίνωσε ο ίδιος ο
υπουργός κατά τη διάρκεια της συνάντησης με τη ΓΣΕΕ. Σημειώνεται ότι η
φορολογική μεταρρύθμιση θα ισχύσει από το 2003. Η κυβέρνηση θα εισέλθει στον
διάλογο καταθέτοντας στο τραπέζι της συζήτησης το πόρισμα της επιτροπής του
υπουργείου Οικονομικών που μελετά τη φορολογική αναμόρφωση. Το πόρισμα
αναμένεται να παραδοθεί από την επιτροπή στην κυβέρνηση εντός του Μαρτίου. 
Στη χθεσινή συνάντηση συζητήθηκαν επίσης τα χρέη του Δημοσίου προς τα
ασφαλιστικά ταμεία, καθώς και ο τρόπος διαχείρισης των αποθεματικών και των
επενδύσεών τους στο Χρηματιστήριο. Το υπουργείο Οικονομίας και Οικονομικών,
όπως προκύπτει από τη χθεσινή συνάντηση, θεωρεί σκόπιμο να δημιουργηθεί ένας
οργανισμός από τα ίδια τα ασφαλιστικά ταμεία, ο οποίος θα λαμβάνει τις
αποφάσεις σχετικά με τις επενδύσεις των διαθεσίμων τους στο Χρηματιστήριο. 
Υπενθυμίζεται ότι πρόσφατα ανακοινώθηκε από τον κ. Χριστοδουλάκη η
ενεργοποίηση από φέτος της αύξησης από το 20% σε 23% του ποσοστού επί των
διαθεσίμων των ασφαλιστικών ταμείων που θα μπορούν να επενδυθούν σε μετοχές
στο Χρηματιστήριο. Η διάταξη αυτή προβλέπεται σε νόμο που έχει ήδη ψηφισθεί
και ισχύει από το 2001. Η αύξηση αυτή ισοδυναμεί με επιπλέον επενδύσεις στο
ΧΑΑ της τάξης των 500-700 δισ. δρχ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N37</CAT>
<ED>
Κωδικός άρθρου: A17261N372</ED>
<ID>
ID:305385

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N37&aa=2</URL></REF>


Article

<CATEGORY>vin08</CATEGORY>

 <H2>Απασχόληση - Ασφαλιστικό συζήτησαν Λαλιώτης - ΣΕΒ
</H2>
Η ανάπτυξη, η απασχόληση και η μεταρρύθμιση του Ασφαλιστικού συζητήθηκαν στο
πλαίσιο της συνάντησης που πραγματοποιήθηκε ανάμεσα στο προεδρείο του
Συνδέσμου Ελληνικών Βιομηχανιών και τον γραμματέα του ΠΑΣΟΚ Κώστα Λαλιώτη. Στη
συνάντηση, η οποία ξεπέρασε τα όρια της εθιμοτυπίας, ο γραμματέας του ΠΑΣΟΚ
μίλησε για την ανάγκη ενός διαλόγου ανάμεσα στους κοινωνικούς εταίρους. 
Ο κ. Λαλιώτης τόνισε ότι η ανάπτυξη θα πρέπει να είναι βιώσιμη και ισόρροπη
και να συνδέεται με την απασχόληση και την ανταγωνιστικότητα των επιχειρήσεων.
Από την πλευρά του ο πρόεδρος του ΣΕΒ δήλωσε ότι αντηλλάγησαν απόψεις για μια
σειρά από θέματα όπως η φορολογική μεταρρύθμιση, οι διαρθρωτικές αλλαγές και
το Ασφαλιστικό. Ο πρόεδρος του ΣΕΒ σχολίασε και τις αήθεις επιθέσεις εις βάρος
του Προέδρου της Δημοκρατίας.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N37</CAT>
<ED>
Κωδικός άρθρου: A17261N373</ED>
<ID>
ID:305420

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N37&aa=3</URL></REF>


Article

<CATEGORY>vin08</CATEGORY>

 <H2>Ραντεβού για πανωτόκια
</H2>
Το θέμα των πανωτοκίων αναμένεται να συζητηθεί την ερχόμενη εβδομάδα κατά τη
διάρκεια της συνάντησης που θα έχει ο υπουργός Οικονομίας και Οικονομικών κ.
Νίκος Χριστοδουλάκης με τη Διοίκηση της Ένωσης Ελληνικών Τραπεζών. Στη
συνάντηση, η οποία θα πραγματοποιηθεί με πρωτοβουλία του υπουργού, αναμένεται
να εξετασθεί η έως τώρα εφαρμογή του νομικού πλαισίου που έχει υιοθετηθεί για
το συγκεκριμένο ζήτημα.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N37</CAT>
<ED>
Κωδικός άρθρου: A17261N374</ED>
<ID>
ID:305443

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N37&aa=4</URL></REF>


Article

<CATEGORY>vin08</CATEGORY>

 <H2>Λουκέτο σε 29 ιδιωτικά γραφεία συμβούλων εργασίας που παρανομούσαν
</H2>
Στην οριστική διακοπή της λειτουργίας 29 ιδιωτικών γραφείων συμβούλων εργασίας
προχώρησε το υπουργείο Εργασίας και Κοινωνικών Ασφαλίσεων, επειδή διαπίστωσε
ότι δεν εφαρμόζονται οι διατάξεις της ισχύουσας νομοθεσίας. Η σχετική απόφαση
υπεγράφη από τον υπουργό κ. Δημήτρη Ρέππα και αφορά τις κάτωθι επιχειρήσεις:

1. Η ΜΕΡΙΜΝΑ ΔΗΜΟΣΙΕΣ ΣΧΕΣΕΙΣ 
2. ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ NATALI 
3. ΑΑΠΤΟΝ ΜΑΣΤΡΟΓΙΑΝΝΟΠΟΥΛΟΥ Κ. ΣΟΦΙΑ ΜΕΣΙΤΕΙΑ ­ ΕΡΕΥΝΑ 
4. ΝΙΚΗ 
5. ΙΝΕΤΡΝΑΣΙΟΝΑΛ 
6. ΓΚΑΡΑΝΤΙ 
7. ΝΙΚΗ 
8. ΝΤΕΠΗ 
9. ΚΑΡΑΜΠΕΛΑ 
10. ΑΒΑΝΑ 
11. ΝΑΤΑΛΙΑ 
12. ΙΝΤΕΡΝΑΣΙΟΝΑΛ 
13. ΣΤΕΛΛΑ 
14. ΣΟΦΙΑ 
15. ΥΠΟΔΟΜΗ ΣΥΜΒΟΥΛΟΙ ΟΙΚΟΝΟΜΟΛΟΓΟΙ ΕΠΕ 
16. CONTAX Α.Ε. 
17. COSMOS HUMAN RESURSE 
18. DEVELOP XELLAS 
19. ΙΑΠΕΤΟΣ 
20. ΓΕΡΑΣΙΜΟΣ

* Επιπροσθέτως, εννέα εταιρείες λειτουργούσαν χωρίς επωνυμία. 
Με άλλες αποφάσεις του υπουργού Εργασίας και Κοινωνικών Ασφαλίσεων, Δημήτρη
Ρέππα απερρίφθη το αίτημα για έγκριση άδειας λειτουργίας τεσσάρων άλλων
ιδιωτικών γραφείων εργασίας.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N37</CAT>
<ED>
Κωδικός άρθρου: A17261N375</ED>
<ID>
ID:305462

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N37&aa=5</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Ανύπαρκτο το αγοραστικό ενδιαφέρον
</H2>
Η αγορά συνέχισε την αρνητική της πορεία με το αγοραστικό ενδιαφέρον να
παραμένει ανύπαρκτο ενώ ο Γενικός Δείκτης σημείωσε ζημίες της τάξεως του 0,99%
φτάνοντας τις 2.563,22 μονάδες. Τα ευρωπαϊκά χρηματιστήρια, και κυρίως οι
μετοχές τηλεπικοινωνιών και πληροφορικής, συνέχισαν την αρνητική τους τροχιά
επηρεαζόμενα από την προχθεσινή σημαντική πτώση της Wall Street με τους
επενδυτές να δείχνουν δυσπιστία ως προς τις δημοσιευθείσες οικονομικές
καταστάσεις μετά τα γεγονότα της Enron. Στην ελληνική αγορά ο κλάδος των
κατασκευών συνέχισε την υποαπόδοσή του έναντι της αγοράς δεδομένου ότι οι
επενδυτές αρχίζουν να επικεντρώνονται περισσότερο στα θεμελιώδη των εταιρειών
αυτών και αναμένουν τα αποτελέσματα για το 2001, ενώ θα διαμορφώνονται οι όροι
των τεκταινόμενων συγχωνεύσεων. Οι τηλεπικοινωνίες χάριν Cosmote (φήμες για
ενδιαφέρον από την γαλλική Orange για την εξαγορά του 18% της Telenor στην
ελληνική εταιρεία) περιόρισαν τις ζημίες τους ενώ και οι εταιρείες
πληροφορικής παρουσίασαν ομαλότερη προσγείωση. Ο όγκος συναλλαγών για μία
ακόμη φορά ισχνός (102,4 εκατ.). Οι μετοχές μικρής κεφαλαιοποίησης φάνηκε να
παρουσιάζουν καλύτερη εικόνα στο σύνολο της αγοράς βάσει περισσότερου εγχώριου
ενδιαφέροντος. Οι μετοχές μικρής κεφαλαιοποίησης από την αρχή του έτους
προσφέρουν θετική απόδοση της τάξεως του 1,3%. Ο χαμηλός τζίρος θα συνεχίσει
να προβληματίζει για κάποιο καιρό την αγορά δεδομένης της ατονίας που
παρουσιάζεται από τους επενδυτές ενώ δεν δίνεται κατεύθυνση στην αγορά
δεδομένης της ανυπαρξίας νέων.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17261N381</ED>
<ID>
ID:305344

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N38&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Αρνητικές πιέσεις στο αμερικανικό νόμισμα
</H2>
Η αμφιβολία της αγοράς για την αξιοπιστία των οικονομικών εκθέσεων μεγάλων
αμερικανικών επιχειρήσεων μετά το πρόσφατο σκάνδαλο της Enron ενίσχυσε τις
αρνητικές πιέσεις στο αμερικανικό νόμισμα μετά τις ανακοινώσεις των
οικονομικών στοιχείων την προηγούμενη Παρασκευή που δημιούργησαν ερωτηματικά
για τον χρονικό προσδιορισμό και το μέγεθος της οικονομικής ανάκαμψης. 
Υπενθυμίζουμε ότι ο δείκτης βιομηχανικής δραστηριότητας ISM των ΗΠΑ, παρ' όλο
που σημείωσε άνοδο τον Ιανουάριο για τρίτο συνεχή μήνα, παρέμενε χαμηλότερα
από το κρίσιμο επίπεδο των 50 (49,9), γεγονός που υποδηλώνει συνεχιζόμενη
συρρίκνωση του τομέα. Ο δείκτης καταναλωτικής εμπιστοσύνης του Michigan
University, σύμφωνα με την τελική εκτίμηση για τον Ιανουάριο βρέθηκε στο 93,0,
υψηλότερα από το επίπεδο του προηγούμενου μήνα 88,8 αλλά χαμηλότερα από την
αρχική εκτίμησή τού 94,2. Επίσης, το ποσοστό ανεργίας τον Ιανουάριο παρουσίασε
πτώση για πρώτη φορά τους τελευταίους οκτώ μήνες, εξέλιξη όμως που οφείλεται
σε τεχνικούς παράγοντες. Εντούτοις, οι δυσοίωνες προοπτικές για την πορεία της
ιαπωνικής οικονομίας και η αποδυνάμωση των χρηματιστηριακών δεικτών Nikkei και
ΤΟΡΕΧ προσέδωσαν κάποιου είδους στήριξη στην ισοτιμία δολ. /γιεν. Αξίζει να
σημειωθεί ότι η πτώση του ποσοστού αποδοχής του Ιάπωνα πρωθυπουργού κ. Koizumi
- το κύριο πλεονέκτημά του μέχρι τώρα προς την ομάδα των αντιμεταρρυθμιστών
του LDP - δημιουργεί ανησυχίες στην αγορά για ενδεχόμενη καθυστέρηση ή ακόμα
και εγκατάλειψη του προγράμματος εφαρμογής αναγκαίων διαρθρωτικών αλλαγών. 
Στην ευρωζώνη, νέα οικονομικά στοιχεία που ανακοινώθηκαν την Τρίτη υποδηλώνουν
ότι η ανάκαμψη δεν βρίσκεται πολύ μακριά και στηρίζουν την άποψη για διατήρηση
των επιτοκίων στα τωρινά επίπεδα από την ΕΚΤ στη συνεδρίαση της Πέμπτης.
Χαρακτηριστικά, ο δείκτης δραστηριότητας του τομέα υπηρεσιών σημείωσε άνοδο
τον Ιανουάριο για πρώτη φορά τους τελευταίους πέντε μήνες και βρέθηκε
υψηλότερα από το οριακό επίπεδο 50,0. Επίσης, ο δείκτης επιχειρηματικού
κλίματος σημείωσε άνοδο στο -1,03 τον Ιανουάριο που αποτελεί το υψηλότερο
επίπεδο από τον Σεπτέμβριο του 2001 έναντι -1,21 τον προηγούμενο μήνα.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17261N382</ED>
<ID>
ID:305386

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N38&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Συνεχίστηκε η πτώση στα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.387,83
μονάδες σημειώνοντας πτώση 1,24% σε σχέση με την προηγούμενη συνεδρίαση με
αξία συναλλαγών 18,66 εκατ. ευρώ, όγκο συναλλαγών 2.682 συμβολαίων και αριθμό
ανοιχτών συμβολαίων 10.609. Το συμβόλαιο του μηνός Μαρτίου 2002 έκλεισε στις
1.388,09 μονάδες. Ο όγκος συναλλαγών ανήλθε στα 1.452 συμβόλαια αξίας 10,10
εκατ. ευρώ ενώ ο αριθμός των ανοιχτών συμβολαίων ανήλθε στα 2.779 συμβόλαια.
Το συμβόλαιο του μηνός Απριλίου έκλεισε στις 1.388,98 μονάδες, με αξία
συναλλαγών 1,39 εκατ. ευρώ.

Το συμβόλαιο του Φεβρουαρίου 2002 πάνω στον FTSE 40 έκλεισε στις 273,82
μονάδες παρουσιάζοντας πτώση της τάξεως του 1,02% σε σχέση με την προηγούμενη
συνεδρίαση, η αξία συναλλαγών ανήλθε σε 2,51 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.446 και 916 συμβόλαια,
αντίστοιχα. Το συμβόλαιο του μηνός Μαρτίου 2002 έκλεισε στις 273,45 μονάδες,
με πτώση της τάξεως του 1,04%, αξία συναλλαγών 912 χιλ. ευρώ και αριθμό
ανοιχτών συμβολαίων 557. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17261N383</ED>
<ID>
ID:305421

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N38&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17261N391</ED>
<ID>
ID:305345

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N39&aa=1</URL></REF>


Article

<CATEGORY>vin08</CATEGORY>

 <H2>Στις 2.563,22 μονάδες ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.563,22 μονάδες, με
πτώση της τάξεως του 0,99%. Η μεγαλύτερη ενδοσυνεδριακή τιμή σημειώθηκε στις
2.582,76 μονάδες ενώ η μικρότερη στις 2.560,07 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και ο FTSE/ΧΑΑ SMALL CAP 80 έκλεισαν
στις 1.394,71 278,30 και 817,72 μονάδες σημειώνοντας πτώση 1,19%, 1,08% και 0,56%.

Ο δείκτης της Παράλληλης Αγοράς έκλεισε στις 250,69 μονάδες σημειώνοντας πτώση
0,54%.Από τις 364 μετοχές που άνοιξαν 78 κινήθηκαν ανοδικά, 249 πτωτικά και 37
παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
της Κλωστοϋφαντουργίας με ποσοστό 0,26%, ενώ την μεγαλύτερη πτώση σημείωσε ο
κλάδος των Ασφαλειών με ποσοστό 1,69%.

Η αξία των συναλλαγών διαμορφώθηκε σε 102,42 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N40</CAT>
<ED>
Κωδικός άρθρου: A17261N401</ED>
<ID>
ID:305346

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N40&aa=1</URL></REF>


Article

<CATEGORY>vin08</CATEGORY>

 <H2>Τα «αγκάθια» των αγορών
</H2><H4>Η πτώση των διεθνών χρηματιστηρίων παρασύρει τη Σοφοκλέους
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Η επιβράδυνση της διεθνούς οικονομίας, η διάψευση των προσδοκιών για
ανάκαμψη και η χρεοκοπία της Enron κλόνισαν την εμπιστοσύνη των αγορών. Αυτές
είναι, οι βασικές αιτίες της πτώσης των διεθνών χρηματιστηρίων, παρασέρνοντας
τη Σοφοκλέους.

Από την αρχή του έτους στις ΗΠΑ ο δείκτης Dow Jones μειώθηκε κατά 3,49%, ενώ ο
δείκτης Nasdaq κατά 5,41%. Στην ίδια περίοδο ο δείκτης CAC 40 στη Γαλλία έπεσε
κατά 6,51%, στη Φρανκφούρτη (DAX-40) κατά 4,79%, ενώ στη Σοφοκλέους ο Γενικός
Δείκτης μειώθηκε κατά 1,09%. Στην Ιαπωνία οι απώλειες είναι μεγαλύτερες, αφού
ο δείκτης Nikkei έχει μειωθεί κατά 10,12%. 
Χρηματιστές και τραπεζικά στελέχη επισημαίνουν ότι οι αγορές διέψευσαν την
αισιοδοξία που υπήρχε στα τέλη του 2001 ότι τα πρώτα σημάδια σταθεροποίησης θα
ξεκινούσαν στις αρχές του 2002 και ότι η ανάκαμψη θα άρχιζε στο δεύτερο
εξάμηνο του έτους. 
Στο μεταξύ, τα αποτελέσματα των επιχειρήσεων του τρίτου τριμήνου του 2001, τα
οποία δημοσιεύθηκαν στις αρχές Ιανουαρίου 2002, δεν ήταν θετικά, με αποτέλεσμα
να επιβεβαιωθούν οι αρνητικές εκτιμήσεις τους διοικητή της Ομοσπονδιακής
Τράπεζας των ΗΠΑ (FED) κ. Άλαν Γκρίνσπαν. 
Ο διοικητής της FED σε δηλώσεις του είχε υποστηρίξει ότι δεν δικαιολογείται να
περιμένουμε ότι θα βγούμε από την ύφεση μετά το δεύτερο εξάμηνο του έτους,
δίνοντας το σήμα στις αγορές ότι η ύφεση θα διαρκέσει και το 2002. 
Η κλονισμένη εμπιστοσύνη των επενδυτών από την παρατεταμένη πτώση των
χρηματιστηρίων, διεθνώς, δέχθηκε ένα ακόμη χτύπημα. Η χρεοκοπία της Enron, την
οποία δεν την περίμενε κανείς. 
Χαρακτηριστικό είναι ότι στις 9 Οκτωβρίου 2001 η Goldman Sucks σε έκθεσή της
για την Enron με τίτλο: «Ακόμη η καλύτερη των καλύτερων» έκανε σύσταση αγοράς
με τιμή στόχο τα 48 δολάρια ανά μετοχή. 
Τότε η τιμή της μετοχής βρισκόταν στα 33,45 δολάρια. Περί τα μέσα Νοεμβρίου
2001 ήρθε στο προσκήνιο το θέμα της Enron. 
Η εταιρεία υπέβαλε αίτηση στάσης πληρωμών (χρεοκοπίας) την 30.11.2001 στο
Χιούστον. 
Όμως και τα μακροοικονομικά μεγέθη που ανακοινώνονται φαίνεται ότι
επιβεβαιώνουν τις εκτιμήσεις του κ. Γκρίνσπαν. 
Αν και για την Ευρώπη τα βασικά μεγέθη είναι πιο αισιόδοξα, εντούτοις, τα
ευρωπαϊκά χρηματιστήρια σημειώνουν ίσες ή και μεγαλύτερες απώλειες από τα
αμερικανικά. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17261N421</ED>
<ID>
ID:305347

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N42&aa=1</URL></REF>


Article

<CATEGORY>vin08</CATEGORY>

 <H5>ΟΜΟΛΟΓΑ
</H5><H2>Άνοδος επιτοκίων στις δημοπρασίες
</H2>
Οριακή άνοδο σημείωσαν χθες τα επιτόκια των εντόκων γραμματίων του Δημοσίου
στις δημοπρασίες που πραγματοποίησε το υπουργείο Οικονομικών. Έτσι, στα ετήσια
έντοκα γραμμάτια το μέσο σταθμικό επιτόκιο διαμορφώθηκε σε 3,2% έναντι 3,02%
της προηγούμενης δημοπρασίας, στα εξάμηνα ανήλθε στο 3,1% έναντι 2,99% και στα
τρίμηνα σε 3,05% έναντι 2,95%. Αυτό προκύπτει από τα στοιχεία που έδωσε χθες
στη δημοσιότητα το υπουργείο Οικονομικών, μετά την ολοκλήρωση των δημοπρασιών. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17261N422</ED>
<ID>
ID:305387

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N42&aa=2</URL></REF>


Article

<CATEGORY>vin08</CATEGORY>

 <H5>ΚΕΦΑΛΑΙΑΓΟΡΑ
</H5><H2>Νέες εισαγωγές και αλλαγές για πιο απλή εκκαθάριση συναλλαγών
</H2>
Η εισαγωγή της Aspis Πρόνοια ΑΕΑΖ στην Κύρια Αγορά και της Replay Fashion Box
Hellas στην Παράλληλη βρίσκονται στην ατζέντα του Διοικητικό Συμβουλίου της
Επιτροπής Κεφαλαιαγοράς που θα πραγματοποιηθεί την Πέμπτη. Επίσης, η Επιτροπή
πρόκειται να προχωρήσει σε τροποποίηση του κανονισμού εκκαθάρισης συναλλαγών
με στόχο να απλοποιηθούν ορισμένες διαδικασίες. Τέλος, πρόκειται να εγκριθούν
οι διορισμοί χρηματιστηριακών εκπροσώπων στην Τράπεζα Probank, στην Ακρόπολις
ΑΧΕΡΕΥ, στην Καραμανώφ ΑΧΕΠΕΥ και στην S&Κ ΑΧΕΠΕΥ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17261N423</ED>
<ID>
ID:305422

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N42&aa=3</URL></REF>


Article

<CATEGORY>vin08</CATEGORY>

 <H5>ΙΔΙΩΤΙΚΟΠΟΙΗΣΕΙΣ
</H5><H2>Οικονομικές προσφορές για τα ΕΛΠΕ
</H2>
Τη σύσταση εταιρείας με ποσοστό συμμετοχής 51% του Δημοσίου και 49% της
Τράπεζας Πειραιώς, η οποία διαχειρίζεται την ακίνητη περιουσία της ΕΤΒΑ αξίας
60 δισεκατομμυρίων δραχμών, ανακοίνωσε σήμερα, σε συνέντευξη Τύπου, ο υπουργός
Ανάπτυξης Άκης Τσοχατζόπουλος. Σε ερώτηση για την πορεία των ιδιωτικοποιήσεων
των Ελληνικών Πετρελαίων και των Ναυπηγείων Σκαραμαγκά, ο υπουργός Ανάπτυξης
είπε, για μεν τα ΕΛΠΕ ότι στις αρχές Μαρτίου θα υποβληθούν οι οικονομικές
συμμετοχές των τριών υποψηφίων επενδυτών και η πώληση του 23% θα ολοκληρωθεί
έως το Πάσχα. Για δε τα Ναυπηγεία είπε ότι η γερμανική κοινοπραξία θα αναλάβει
όλες τις υποχρεώσεις των Ναυπηγείων.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17261N424</ED>
<ID>
ID:305444

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N42&aa=4</URL></REF>


Article

<CATEGORY>vin08</CATEGORY>

 <H5>ΝΟVΑ ΒΑΝΚ
</H5><H2>Νέα προϊόντα και επενδύσεις
</H2>
Η λειτουργία άλλων 40 καταστημάτων μέσα στο τρέχον έτος αποτελεί έναν από τους
βασικούς στόχους της NovaBank, το δίκτυο τής οποίας αριθμεί 72 μονάδες.
Παράλληλα σχεδιάζεται η επέκταση των δραστηριοτήτων της σε νέα προϊόντα και
υπηρεσίες καθώς και η υλοποίηση ενός επενδυτικού προγράμματος ύψους 34
εκατομμυρίων ευρώ. Προκειμένου να χρηματοδοτηθεί ο συνολικός σχεδιασμός της
τράπεζας θα πραγματοποιηθεί αύξηση του κεφαλαίου της, το οποίο στο τέλος του
πρώτου εξαμήνου θα φτάσει στα 293 εκατ. ευρώ (100 δισ. δραχμές) από 147 εκατ.
ευρώ που είναι σήμερα. 
Η αύξηση θα γίνει σε τρεις φάσεις, από τις οποίες η πρώτη έχει ήδη γίνει. Η
NovaBank στην πρώτη υπερδωδεκάμηνη χρήση της παρουσίασε ζημία 29 εκατομμυρίων
ευρώ, ενώ σύμφωνα με τον διευθύνοντα σύμβουλό της κ. Γ. Πεχλιβανίδη ο πρώτος
κερδοφόρος μήνας της τράπεζας αναμένεται μέσα στο 2003. Ήδη, τα συνολικά υπό
διαχείριση κεφάλαιά της έχουν φτάσει στα 2 δισ. ευρώ, στοχεύοντας στα 3,4 δισ.
ευρώ μέσα στο 2002, οι καταθέσεις έφτασαν στα 333 εκατ. ευρώ, τα δάνεια στα
232 εκατ. ευρώ, οι πελάτες στους 115.000 και το σύνολο ενεργητικού στο 1,3
δισ. ευρώ. Ας σημειωθεί ότι σύμφωνα με τον πρόεδρο της τράπεζας κ. Δ.
Κοντομηνά «στη NovaBank δεν αποκλείουμε ούτε τις εξαγορές ούτε τις
συγχωνεύσεις, αλλά μόνο εφόσον έχουν να προσθέσουν κάτι κι έχουν τη μορφή της
συμπληρωματικότητας. Δεν θα κάνουμε τίποτα απλά για να πούμε ότι το κάναμε ή
για να μπούμε στο Χρηματιστήριο».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17261N425</ED>
<ID>
ID:305463

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N42&aa=5</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Η παρουσία της Σελήνης και του Πλούτωνα στο
ζώδιο του Τοξότη σάς κάνει να διαπιστώνετε ότι έχετε όλες τις δυνατότητες αλλά
και την αυτοπεποίθηση να περάσετε από τη θεωρία στην πράξη, για την υλοποίηση
των στόχων σας. 
Ιχθύες 
(19 Φεβρουαρίου - 20 Μαρτίου). Είτε σας αρέσει είτε όχι, οφείλετε να πάρετε
μια πιο σαφή θέση απέναντι σε γεγονότα και καταστάσεις, προκειμένου να
ξεκαθαριστούν και οι τελευταίες ασάφειες που υπάρχουν. Ήρθε η στιγμή να
απομακρύνετε από τη ζωή σας άτομα που θέλουν να επέμβουν στα προσωπικά σας. 
Κριός 
(21 Μαρτίου - 19 Απριλίου). Η παρουσία του Άρη στο ζώδιό σας, σε αρμονική όψη
με Σελήνη και Πλούτωνα, σας δίνει τη δυνατότητα να υλοποιήσετε στόχους,
επιθυμίες και σχέδια, αρκεί να φροντίσετε προσεκτικά για τις λεπτομέρειες.
Πριν προχωρήσετε σε οποιαδήποτε δέσμευση, εξετάστε προσεκτικά τους όρους. 
Ταύρος 
(20 Απριλίου - 20 Μαΐου). Τα συναισθήματά σας σίγουρα δεν μπορούν να
ερμηνευθούν με λογικό τρόπο. Αφήστε λοιπόν κατά μέρος τις «εκλογικεύσεις» και
τα σενάρια που κάνετε με το πολύστροφο μυαλό σας και δεχθείτε τα πράγματα έτσι
όπως έρχονται. 
Δίδυμοι 
(21 Μαΐου - 21 Ιουνίου). Η παρουσία του Κρόνου στο ζώδιό σας, σε αντίθεση με
Σελήνη και Πλούτωνα, ενδέχεται να σας φέρει αντιμέτωπους με κάποιους
συνεργάτες σας ή με την προϊσταμένη αρχή. Καλό θα ήταν, λοιπόν, να αποφύγετε
τις αντιθέσεις. Προς το παρόν, φροντίστε να αποδείξετε πως μπορείτε να τα
βγάλετε πέρα και με τις αντιξοότητες. 
Καρκίνος 
(22 Ιουνίου - 22 Ιουλίου). Μην αφήσετε τις ταλαιπωρίες των τελευταίων ημερών
να σας φθείρουν σωματικά και ψυχολογικά. Κινηθείτε, όπως πάντα, μεθοδικά και
οργανωμένα και κυρίως αποφύγετε ενέργειες που σας κουράζουν και σας
ταλαιπωρούν άδικα. 
Λέων 
(23 Ιουλίου - 22 Αυγούστου). Μην αγνοείτε άτομα του φιλικού και κοινωνικού σας
περιβάλλοντος, που σας έχουν στηρίξει στο παρελθόν με τα λόγια και τις πράξεις
τους. Φροντίστε να μην απομακρύνετε με την απερίσκεπτη στάση σας ανθρώπους που
σας αγαπούν πραγματικά. 
Παρθένος 
(23 Αυγούστου - 23 Σεπτεμβρίου). Αν επικρατεί τεταμένη ατμόσφαιρα μέσα στο
ίδιο σας το σπίτι, φροντίστε να βρείτε κάποιες εναλλακτικές λύσεις. Σύντομα θα
δείτε τις σχέσεις σας να βελτιώνονται. Αν μπορέσετε, δείξτε μεγαλύτερη
κατανόηση στη συμπεριφορά των δικών σας ανθρώπων. 
Ζυγός 
(24 Σεπτεμβρίου - 23 Οκτωβρίου). Ευκαιρίες και απρόοπτα φέρνει η σημερινή
ημέρα στον οικονομικό τομέα. Μη διστάζετε, λοιπόν, να αλλάξετε κάποιες
απόψεις, προκειμένου να βελτιωθούν. Δεν χρειάζεται, βέβαια, να βιαστείτε για
να περάσετε σε συμφωνίες που θα σας δεσμεύσουν για πολύ καιρό. 
Σκορπιός 
(24 Οκτωβρίου - 22 Νοεμβρίου). Η επιτυχία των στόχων σας θα μπορούσε να
προκύψει μέσα από έναν ειλικρινή διάλογο με άτομα που μπορούν να σας βοηθήσουν
ουσιαστικά. Μην κάνετε κάποιες απερίσκεπτες και επιπόλαιες κινήσεις, που θα
μπορούσαν να χρησιμοποιηθούν εις βάρος σας τελικά. 
Τοξότης 
(23 Νοεμβρίου - 21 Δεκεμβρίου). Έντονες οι πλανητικές επιδράσεις που δέχεται η
Σελήνη στο ζώδιό σας. Καλό θα ήταν, λοιπόν, να αποφύγετε ανοιχτές αντιθέσεις
με ανθρώπους που παίζουν σημαντικό ρόλο στην εξέλιξή σας, κυρίως αν δεν είστε
διατεθειμένοι να «πληρώσετε» τις οποιεσδήποτε συνέπειες. 
Αιγόκερως 
(22 Δεκεμβρίου - 19 Ιανουαρίου). Οι εμπειρίες μέσα από γεγονότα και
καταστάσεις, που έχουν συμβεί τον τελευταίο καιρό, σας δίνουν την ευκαιρία να
επανεξετάσετε τα «κακώς κείμενα» και ωριμότεροι τώρα πια να πλησιάσετε τους
στόχους και τις προσδοκίες σας.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17261N471</ED>
<ID>
ID:305329

</ID><URL>http://ta-nea.dolnet.gr/neaweb/neafile.print_unique?e=A&f=17261&m=N47&aa=1</URL></REF>


Article

<CATEGORY>vin10</CATEGORY>

 <H5>ΑΝΑΤΟΛΑΚΗΣ: ΠΛΗΡΩΣΕ ΓΙΑ ΤΗΝ ΕΠΙΘΕΣΗ ΣΤΟΝ ΖΕΤΕΜΠΕΡΓΚ
</H5><H2>Μπαίνει ψυγείο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Γιώργος Ανατολάκης είναι υπότροπος σε πειθαρχικό παράπτωμα, καθώς ο Λεμονής
τον είχε διώξει από προπόνηση στου Ρέντη όταν είχε πρωταγωνιστήσει σε άλλο
επεισόδιο, με τον τερματοφύλακα Άγγελο Γεωργίου

Σε καραντίνα μπήκε από χθες ο Γιώργος Ανατολάκης. Ο προπονητής του Ολυμπιακού,
Τάκης Λεμονής, θέλοντας να διατηρήσει το ήρεμο κλίμα στο ποδοσφαιρικό τμήμα,
έθεσε εκτός ομάδας τον Ανατολάκη γιατί επετέθη φραστικά στον Ζέτερμπεργκ μετά
τη λήξη του αγώνα με τον Ηρακλή στο Καυταντζόγλειο. 
Ο διεθνής στόπερ είναι υπότροπος σε πειθαρχικό παράπτωμα, καθώς ο Λεμονής τον
είχε διώξει από προπόνηση στου Ρέντη, όταν είχε πρωταγωνιστήσει σε άλλο
επεισόδιο (με τον τερματοφύλακα Άγγελο Γεωργίου). 
Ο Τάκης Λεμονής απέκλεισε τον Γιώργο Ανατολάκη από την αποστολή του Ολυμπιακού
για τον αυριανό αγώνα ρεβάνς του Κυπέλλου με την Καλλιθέα, ενώ το ίδιο
πρόκειται να κάνει και στον αγώνα της Κυριακής με τον Πανιώνιο στη Νέα Σμύρνη.
Ο «ερυθρόλευκος» τεχνικός επέλεξε 18 ποδοσφαιριστές για το αυριανό εκτός έδρας
ματς. Αποκλείστηκαν οι τραυματίες Γιαννακόπουλος, Ζε Ελίας, Μαυρογενίδης,
Οφορίκουε, Ρόμπερτς, Χούτος, Καρεμπέ και οι Ανατολάκης, Σηφάκης, Γιάννου. 
Ο Ζέτερμπεργκ είπε χθες στον Λεμονή ότι παραποιήθηκαν οι δηλώσεις του και ότι
δεν αντιμετωπίζει κανένα πρόβλημα με τον προπονητή του. Ο Καρεμπέ ακολούθησε
χθες ατομικό πρόγραμμα και σήμερα αναμένεται να γυμναστεί κανονικά με την
ομάδα. Ο Μαυρογενίδης θα δοκιμάσει σήμερα για να μπει στο ρυθμό των
προπονήσεων. Εφόσον γίνει κάτι τέτοιο θα τεθεί στη διάθεση του προπονητή του
για τον αγώνα με τον Πανιώνιο. Σύμφωνα με τις εκτιμήσεις του «ερυθρόλευκου»
ιατρικού τιμ οι Ζε Ελίας, Γιαννακόπουλος, Οφορίκουε, Ρόμπερτς θα είναι έτοιμοι
για τον αγώνα με τον ΠΑΟΚ στο ΟΑΚΑ. 
Ο Ολυμπιακός παρέλαβε χθες από τον Πανιώνιο 1.600 εισιτήρια (τιμώνται 3.000
και 5.000 δρχ.), τα οποία θα διατίθενται από τα γραφεία του συλλόγου (Πλατεία
Αλεξάνδρας-Λιμένας Ζέας). 
Στο μεταξύ επιτροπή του Ολυμπιακού (Μώραλης, Στασινόπουλος, Συναδινός,
Μόσχογλου) θα επισκεφθεί το γήπεδο της Νέας Σμύρνης προκειμένου να επιθεωρήσει
όλους τους χώρους. Το συγκεκριμένο γήπεδο είναι μεταξύ των υποψηφίων για να
χρησιμοποιήσει ως έδρα ο Ολυμπιακός τη νέα περίοδο στο πρωτάθλημα και το
Τσάμπιονς Λιγκ. 
*** Αντιπροσωπεία ποδοσφαιριστών του Ολυμπιακού θα παραστεί σήμερα
(13:00) στην τελετή λήξης του 3ου διασχολικού πρωταθλήματος 5Χ5 που
συνδιοργανώνουν ο Αθλητικός Οργανισμός του Δήμου Πειραιά και η Θρύλος Α.Ε.
στην Πλατεία Κοραή. 
*** Ο πρόεδρος του Ολυμπιακού Σωκράτης Κόκκαλης εισήχθη χθες στην
Κεντρική Κλινική Αθηνών για προγραμματισμένη αφαίρεση λιπώματος από την
περιοχή της αριστερής ωμοπλάτης. Στο ιατρικό ανακοινωθέν που εξεδόθη από τον
πρόεδρο του επιστημονικού συμβουλίου της Κεντρικής Κλινικής, καθηγητή κ. Θ.
Πανταζόπουλο, αναφέρονται τα εξής: «Μετά τον απαραίτητο προεγχειρητικό
εργαστηριακό έλεγχο, ο κ. Σωκράτης Κόκκαλης υπεβλήθη σε πλήρη επιτυχή εξαίρεση
του λιπώματος από τον ορθοπεδικό χειρουργό κ. Γ. Παπαγιανόπουλο, με τη
συμμετοχή μου. Ο κ. Κόκκαλης θα εξέλθει αύριο (σήμερα) από την κλινική». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17261O011</ED>
<ID>
ID:305348

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΕΝΕΣΗ ΗΘΙΚΟΥ ΣΤΟΝ ΟΛΙΖΑΝΤΕΜΠΕ
</H5><H2>Να ηρεμήσεις
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Η αυτοπεποίθηση του Εμανουέλ Ολιζαντέμπε τονώθηκε μετά τη συζήτηση που είχε
χθες με τον Σέρχιο Μαρκαριάν

Πριν από περίπου δέκα ημέρες ήταν ο Κωνσταντίνου, χθες ήρθε η σειρά του
Εμανουέλ Ολιζαντέμπε να δεχθεί ενέσεις ηθικού από τον Σέρχιο Μαρκαριάν. Και ο
προπονητής του Παναθηναϊκού βλέποντας τον «Μανώλη» απαρηγόρητο και
«συννεφιασμένο» έσπευσε να του φτιάξει τη διάθεση, αλλά και να του ανεβάσει
την ψυχολογία: «Πιστεύω σε σένα και τις δυνατότητές σου. Μην ανησυχείς, δεν
έγινε κάτι. Τις ευκαιρίες που έχασες θα τις αξιοποιήσεις σε άλλα παιχνίδια.
Είμαι σίγουρος» είπε χαρακτηριστικά ο Μαρκαριάν στον Ολιζαντέμπε, ο οποίος
έδειξε να αισθάνεται καλύτερα. 
Πάντως, είδηση προκύπτει και από αλλού, αφού αυτό δεν ήταν και το μοναδικό τετ
α τετ που είχε ο Ουρουγουανός στη χθεσινή προπόνηση. Ο Μαρκαριάν μίλησε
«πριβέ» και με τον Τάκη Φύσσα, στον οποίο εκμυστηρεύτηκε ότι στο παιχνίδι του
Σαββάτου κόντρα στον ΟΦΗ πιθανότατα θα τον αφήσει στον πάγκο και τη θέση του
θα πάρει στη βασική ενδεκάδα ο νεοαποκτηθείς Μηνάς Πίτσος, ο οποίος γνωρίζει
καλύτερα απ' όλους τα λημέρια του Ηρακλείου. Όμως, η χρησιμοποίηση του Πίτσου
δεν έχει να κάνει με το γεγονός ότι αγωνιζόταν στον ΟΦΗ, αλλά επειδή
προορίζεται να αγωνιστεί στην Πράγα απόντος του τιμωρημένου Φύσσα. 
ΚΛΙΜΑ ΤΣΑΜΠΙΟΝΣ ΛΙΓΚ 
Παρ' όλα αυτά, οι ομιλίες του Μαρκαριάν δεν σταμάτησαν εδώ. Ο 57χρονος
προπονητής μίλησε για πρώτη φορά στους ποδοσφαιριστές του σχετικά με το
παιχνίδι κόντρα στη Σπάρτα στο πλαίσιο του Τσάμπιονς Λιγκ. Μπορεί να
μεσολαβούν σχεδόν δεκαπέντε ημέρες για την κρίσιμη αναμέτρηση της 19ης
Φεβρουαρίου, όμως, ο Μαρκαριάν έκρινε σκόπιμο να βάλει τους παίκτες σε
ευρωπαϊκό κλίμα, άσχετα αν προηγούνται οι αγώνες πρωταθλήματος με ΟΦΗ και
Ακράτητο. Είπε ο προπονητής στους παίκτες: «Πλησιάζει το σημαντικό παιχνίδι
της Πράγας και πρέπει να βάλετε τα δυνατά σας. Μέχρι στιγμής είμαι
ευχαριστημένος από την προσπάθειά σας, αλλά πρέπει να συνεχίσετε. Για να
έχουμε ελπίδες πρέπει να πάρουμε θετικό αποτέλεσμα από τους Τσέχους. Όσο για
το πρωτάθλημα δεν έχει κριθεί απολύτως τίποτα και έχουμε πολύ δρόμο μπροστά
μας». 
ΠΕΦΤΟΥΝ ΟΙ ΡΥΘΜΟΙ 
Στο μεταξύ, ο βοηθός του Μαρκαριάν, Γκαμπριέλ Μολνάρ, υποσχέθηκε στους παίκτες
ότι ο ρυθμός των προπονήσεων θα πέσει αρκετά: «Γνωρίζω ότι έχετε φορτσάρει
πολύ τον τελευταίο καιρό. Οι προπονήσεις θα χαλαρώσουν και θα πέσει ο ρυθμός.
Πραγματοποιούσαμε έντονες προπονήσεις διότι το πρόγραμμα που ακολουθεί είναι
βαρύ» είπε ο Μολνάρ στους «πράσινους». 
*** Ημέρα διεθνών φιλικών αναμετρήσεων η 13η του μηνός και η Παιανία,
μάλλον, θα... αδειάσει, αφού σιγά σιγά οι διεθνείς παίκτες του Παναθηναϊκού
καλούνται να ενισχύσουν τα αντιπροσωπευτικά συγκροτήματα των χωρών τους. Μετά
τους Κροάτες Γιάρνι, Βλάοβιτς και Σάριτς, κλήθηκαν και οι Χένρικσεν, Μίκαελσεν
στην Εθνική Δανίας για τον φιλικό αγώνα που θα δώσει την ημέρα εκείνη στο
Ριάντ με αντίπαλο την αντίστοιχη της Σαουδικής Αραβίας. 
*** Η μπλε κάρτα του Ρόμπερτ Γιάρνι δεν έφτασε ούτε χθες στην Παιανία,
όμως, η ΦΙΦΑ διαβεβαίωσε την ΠΑΕ ότι μέχρι τον σαββατιάτικο αγώνα κόντρα στον
ΟΦΗ το θέμα θα έχει λήξει.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17261O021</ED>
<ID>
ID:305349

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Αναστόπουλος στο τιμόνι
</H2>
«Θα αγωνιστούμε με όλες μας τις δυνάμεις μέχρι την τελευταία αγωνιστική του
πρωταθλήματος για να κρατήσουμε την ομάδα στην κατηγορία» τόνισε στις πρώτες
του δηλώσεις ο νέος προπονητής της Παναχαϊκής, Νίκος Αναστόπουλος. Ο 44χρονος
τεχνικός πήγε χθες στην Πάτρα, όπου συναντήθηκε με τον πρόεδρο της ΠΑΕ κ.
Λουκόπουλο και συμφώνησε να αναλάβει την τεχνική ηγεσία της ομάδας. Η διάρκεια
της συνεργασίας τους θα είναι μέχρι τέλος της περιόδου, ενώ από την πλευρά του
ο πρόεδρος της Παναχαϊκής τόνισε ότι « η πρόσληψη του Νίκου Αναστόπουλου ήταν
η καλύτερη λύση τη δεδομένη χρονική στιγμή».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17261O022</ED>
<ID>
ID:305388

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O02&aa=2</URL></REF>


Article

<CATEGORY>vin10</CATEGORY>

 <H5>ΛΙΒΑΘΗΝΟΣ: «Πρώτη» στον Αστέρα
</H5><H2>Έχουμε πολλή δουλειά
</H2>
Στο γνώριμο περιβάλλον του επέστρεψε από χθες ο Σπύρος Λιβαθηνός, ο οποίος,
φορώντας τη φόρμα του, προπόνησε για πρώτη φορά τους παίκτες του Εθνικού
Αστέρα. Ο 47χρονος τεχνικός απέφυγε να πει πολλά λόγια στους ποδοσφαιριστές
της ομάδας της Καισαριανής και το μόνο που τόνισε ήταν ότι «... θα χρειαστεί
πολλή δουλειά για να πετύχουμε τον στόχο μας που δεν είναι άλλος από την
παραμονή μας στην κατηγορία». 
Παράλληλα, ο κ. Λιβαθηνός δήλωσε πως αισθάνεται πολύ όμορφα, καθώς έχει πολύ
καλές αναμνήσεις από τον Εθνικό Αστέρα, ενώ υπογράμμισε πως τους περισσότερους
παίκτες τούς γνωρίζει και δεν θα υπάρχει κανένα πρόβλημα στη συνεργασία τους.
Τέλος, συναινετικά λύθηκε το συμβόλαιο του Μίκαελ Σέμαν, ο οποίος είχε
αποκτηθεί πριν από λίγες μέρες, καθώς στις μέχρι τώρα προπονήσεις δεν έδειξε
κάτι το ξεχωριστό.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17261O023</ED>
<ID>
ID:305423

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O02&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Πολλές επιλογές
</H2>
15.00 (Alpha Sports 1): Κιλκισιακός - Καβάλα (Ζ). 
15.00 (Α.S. 2): Να/κός - Χανιά (Ζ). 
17.00 (Alter): Άρης - Ξάνθη (Ζ). 
17.30 (Eurosport): Σκι. 
17.45 (Α.S. 2): ΝΟ Πάτρας - Ολυμπιακός (πόλο, Ζ). 
19.00 (SupeSport): ΠΑΟΚ - ΑΕΚ (Ζ). 
19.00 (Α.S. 2): Ρεν - Λυών (Ζ). 
19.00 (Eurosport): Ολυμπιακοί Αγώνες. Ανασκόπηση. 
19.00 (Α.S. 1 και TV Magic): Σλασκ - Μπενετόν Τρεβίζο (μπάσκετ, Ζ). 
21.00 (Α.S. 1): Φέγενορντ - Φορτούνα (Ζ). 
21.00 (Eurosport): Ποδόσφαιρο. Ανασκόπηση στο Τσάμπιονς Λιγκ. 
21.00 (Tempo): Κύπελλο Ιταλίας. 
21.15 (SuperSport): Λεβερκούζεν - Σάλκε (Ζ). 
21.45 (Tempo): Γιουβέντους - Μίλαν (Ζ). 
21.45 (Α.S. 2): Γ. Χαμ - Τσέλση (Ζ). 
01.45 (SuperSport 2): Αλεγκρένσε - Μποταφόγκο (Ζ). 
02.00 (Α.S. 2): Χιούστον - Κλίβελαντ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17261O024</ED>
<ID>
ID:305445

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O02&aa=4</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Δύο αγώνες
</H2>
Με δύο αγώνες ολοκληρώνεται σήμερα η 17η αγωνιστική του πρωταθλήματος της
Γ΄ Εθνικής κατηγορίας. Στο Πολύκαστρο ο Κιλκισιακός υποδέχεται την Καβάλα και
στη Ναύπακτο η τοπική ομάδα αντιμετωπίζει τα Χανιά. Και τα δύο παιχνίδια θα
αρχίσουν στις 3 μ.μ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17261O025</ED>
<ID>
ID:305464

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O02&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17261O026</ED>
<ID>
ID:305476

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O02&aa=6</URL></REF>


Article

<CATEGORY>vin10</CATEGORY>

 <H5>G14: ΣΥΜΠΛΕΥΣΗ ΜΕ ΤΗΝ ΟΥΕΦΑ ΠΑΡΑ ΤΙΣ ΔΗΛΩΣΕΙΣ ΤΟΥ ΕΚΠΡΟΣΩΠΟΥ
</H5><H2>Τον εξέθεσε...
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Οι ισχυροί της Ευρώπης διά στόματος του γενικού μάνατζερ της Μίλαν, Ουμπέρτο
Γκαντίνι, διέψευσαν τον επίσημο εκπρόσωπο, Τόμας Κουρτ, για την αντίθεσή τους
προς τις πρακτικές τις ΟΥΕΦΑ

Οι ισχυροί του ευρωπαϊκού ποδοσφαίρου «άδειασαν» τον επίσημο εκπρόσωπό τους,
Τόμας Κουρτ και ανέβηκαν στο τρένο της ΟΥΕΦΑ, κατά τη διάρκεια του διήμερου
συνεδρίου των ευρωπαϊκών συλλόγων, στη Νιόν. 
Σε συνέντευξή του στον «Observer», ο γενικός μάνατζερ της G14, Τόμας Κουρτ,
αποκάλυψε πως οι ισχυροί του ευρωπαϊκού ποδοσφαίρου πιέζουν την ΟΥΕΦΑ, ώστε να
μειώσει τις θέσεις των εκπροσώπων των αδύναμων ομοσπονδιών στο Τσάμπιονς Λιγκ. 
Ωστόσο, ο γενικός μάνατζερ της Μίλαν, εκ των ιδρυτικών μελών της G14, Ουμπέρτο
Γκαντίνι, διέψευσε πως υπάρχει τέτοιο θέμα, ενώ είπε χαρακτηριστικά πως είτε ο
Κουρτ άλλα ήθελε να πει είτε παραποιήθηκαν οι δηλώσεις του! 
Εκφράζοντας ουσιαστικά την άποψη της G14 ο Γκαντίνι τόνισε πως υπάρχει
ικανοποίηση από τους μεγάλους συλλόγους από τον τρόπο διεξαγωγής του Τσάμπιονς
Λιγκ, ενώ τάχθηκε υπέρ της πρότασης για αναδιοργάνωση του Κυπέλλου ΟΥΕΦΑ στα
πρότυπα της κορυφαίας διασυλλογικής διοργάνωσης. 
Οι εκπρόσωποι των 73 ευρωπαϊκών συλλόγων που συνεδρίασαν στη Νιόν τις δύο
τελευταίες ημέρες συμφώνησαν πως το Κύπελλο ΟΥΕΦΑ πρέπει να διεξάγεται με τη
μορφή οκτώ ομίλων των τεσσάρων ομάδων. 
Αυτό συνεπάγεται τη μείωση των συμμετεχόντων από 96 σε 64 και τη δημιουργία
τριών προκριματικών φάσεων, που θα οδηγούν στους ομίλους. Στη συνέχεια, οι δύο
πρώτες ομάδες κάθε ομίλου θα προκρίνονται στις «16», όπου η διοργάνωση θα
συνεχίζεται με τη μορφή νοκ άουτ αγώνων. 
Θα υπάρχει κεντρική διαχείριση για τα τηλεοπτικά δικαιώματα όπως και στο
Τσάμπιονς Λιγκ και φυσικά οι σύλλογοι θα έχουν περισσότερα έσοδα. 
Το ανανεωμένο Κύπελλο ΟΥΕΦΑ θα κάνει την εμφάνισή του την περίοδο 2003-2004. 
ΣΥΝΘΕΤΙΚΟ ΧΟΡΤΑΡΙ! 
Στη συνεδρίαση των ευρωπαϊκών συλλόγων αποφασίστηκε, επίσης, να ξεκινήσει η
πειραματική χρήση των συνθετικών αγωνιστικών χώρων. 
Είναι η δεύτερη φορά στην ιστορία του ευρωπαϊκού ποδοσφαίρου που επιχειρείται
κάτι τέτοιο. Η πρώτη ήταν στα μέσα της δεκαετία του '80 όταν η ΚΠΡ και η
Λούτον είχαν τοποθετήσει στα γήπεδά τους συνθετικό αγωνιστικό χώρο. Ωστόσο, οι
δύο ομάδες αναγκάστηκαν στη συνέχεια να τους αντικαταστήσουν με φυσικό
χλοοτάπητα, λόγω των παραπόνων που εξέφρασαν οι υπόλοιπες ομάδες. 
Η ηγεσία της ΟΥΕΦΑ, ωστόσο, πιστεύει πως οι νέοι συνθετικοί χλοοτάπητες δεν
έχουν καμία σχέση με αυτούς που είχαν χρησιμοποιηθεί πριν από είκοσι χρόνια. 
Μάλιστα, προτείνει να τοποθετηθεί στο γήπεδο μίας τουλάχιστον επαγγελματικής
ομάδας, με τη σύμφωνη γνώμη και των υπόλοιπων συλλόγων που συμμετέχουν στο
πρωτάθλημα και να καλύψει το 50% των εξόδων, προκειμένου να εξαχθούν ασφαλή συμπεράσματα.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17261O031</ED>
<ID>
ID:305350

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O03&aa=1</URL></REF>


Article

<CATEGORY>vin10</CATEGORY>

 <H5>ΦΕΡΓΚΙΟΥΣΟΝ: Στη Μάντσεστερ
</H5><H2>Διαπραγματεύεται την παραμονή του!
</H2>
Και αν τελικά ο Άλεξ Φέργκιουσον παραμείνει στη Μάντσεστερ Γιουνάιτεντ; Χθες
οι πρωταθλητές Αγγλίας προκάλεσαν αίσθηση εκδίδοντας ανακοίνωση σύμφωνα με την
οποία βρίσκονται σε διαπραγματεύσεις με τον Σκωτσέζο τεχνικό ώστε ο
τελευταίος, που έχει επανειλημμένως δηλώσει πως θα εγκαταλείψει την ενεργό
δράση, να μείνει στο τιμόνι τους για δύο ακόμη χρόνια. Το εντυπωσιακό μάλιστα
είναι πως, σύμφωνα με τον σύλλογο του Μάντσεστερ, ο ίδιος ο Σκώτος τεχνικός
ήταν που ζήτησε να καθήσουν οι δύο πλευρές στο τραπέζι των διαπραγματεύσεων! 
Συγκεκριμένα, η εν λόγω ανακοίνωση έχει ως εξής: «Η διοίκηση της Μάντσεστερ
Γιουνάιτεντ επιβεβαιώνει ότι δέχτηκε πρόταση από τον Σερ Άλεξ Φέργκιουσον ο
οποίος επιθυμεί να παραμείνει μάνατζερ του συλλόγου και μετά το πέρας της
φετινής σεζόν. Οι συζητήσεις για την ανανέωση του συμβολαίου του έχουν ήδη
ξεκινήσει». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17261O032</ED>
<ID>
ID:305389

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O03&aa=2</URL></REF>


Article

<CATEGORY>vin10</CATEGORY>

 <H5>ΣΤΕΑΟΥΑ
</H5><H2>Προκλητικός ο πρόεδρος
</H2>
Την εσχάτη των ποινών για τους δημοσιογράφους ζήτησε ο πρόεδρος της Στεάουα
Βουκουρεστίου, Τζίτζι Μπεκάλι. Ο Ρουμάνος παράγοντας, εξοργισμένος από τις
κατηγορίες για διαφθορά που έχει τον τελευταίο καιρό εξαπολύσει εναντίον του ο
Τύπος της χώρας του, δήλωσε: «Οι Ρουμάνοι δημοσιογράφοι αξίζουν να πεθάνουν
καθώς διέπραξαν το χειρότερο αδίκημα». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17261O033</ED>
<ID>
ID:305424

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΚΥΠΡΟ
</H5><H2>Συγκόλλησαν το δάκτυλο παίκτη
</H2>
Επιτυχής ήταν η επέμβαση, στο Μακάρειο Νοσοκομείο, για την επανασυγκόλληση
του δακτύλου του 27χρονου Γερμανού ποδοσφαιριστή, Στέφαν Χάμπολ, της
Μπουρχάουζεν. Το μεσαίο δάκτυλο του δεξιού χεριού του νεαρού ποδοσφαιριστή
ακρωτηριάσθηκε, όταν το δακτυλίδι που φορούσε μπλέχτηκε στα δίχτυα, στη
διάρκεια προπόνησης με τους συμπαίκτες του στις αθλητικές εγκαταστάσεις
ξενοδοχείου της Κάτω Πάφου, όπου διαμένουν. Από το νοσοκομείο Πάφου
μεταφέρθηκε με ελικόπτερο στο Μακάρειο Νοσοκομείο και ύστερα από πολύωρη
χειρουργική επέμβαση έγινε κατορθωτή η επανασυγκόλληση του δακτύλου του
παίκτη. 
Ο χειρουργός Άλκης Αλκιβιάδης, ο οποίος πραγματοποίησε την επέμβαση, δήλωσε
ότι η κατάσταση του Γερμανού ποδοσφαιριστή εξελίσσεται ικανοποιητικά.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17261O034</ED>
<ID>
ID:305446

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O03&aa=4</URL></REF>


Article

<CATEGORY>vin10</CATEGORY>

 <H5>ΡΟΜΠΕΡΤΟ ΜΠΑΤΖΙΟ
</H5><H2>Σκέφτεται να σταματήσει
</H2>
Το ενδεχόμενο να εγκαταλείψει την ενεργό δράση εξετάζει σοβαρά ο Ρομπέρτο
Μπάτζιο. Ο βετεράνος σούπερ σταρ της Μπρέσια (που πρόσφατα υποβλήθηκε σε
εγχείρηση στο γόνατο και χάνει το Μουντιάλ) παρουσιάζεται διστακτικός στο να
συνεχίσει την καριέρα του μετά την αποθεραπεία του. Την είδηση έδωσε στη
δημοσιότητα η ίδια η Μπρέσια, της οποίας εκπρόσωπος τόνισε: «Ο Ρομπέρτο είναι
έτοιμος να αποσυρθεί, αλλά οι φίλοι του και ο προπονητής του θα προσπαθήσουν
να τον μεταπείσουν». 
Θέση για το θέμα πήρε ο Ιταλός ομοσπονδιακός προπονητής, Τζοβάνι Τραπατόνι, ο
οποίος δήλωσε «πολύ λυπημένος», ενώ ο πατέρας του Μπάτζιο, Φιορίντο,
υπογράμμισε πως ο γιος του μπορεί να συνέλθει: «Ο Ρομπέρτο ήθελε πολύ να πάει
στο Παγκόσμιο Κύπελλο. Έχει, όμως, δυνατό χαρακτήρα και είναι ικανός να βρει
γρήγορα τη θέληση να ξαναρχίσει από το μηδέν».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17261O035</ED>
<ID>
ID:305465

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O03&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΑΓΡΙΟΠΗ 58 Λέντερης&#0095 
2. ΖΑΒΙΤΣΑ 58 Βαλακούδ. Ν.&#0092 
3. ΛΑ ΜΠΟΤΕ 58 Δημητσάνης&#0091 
4. ΜΑΟΥΝΤ. ΜΠΙΟΥΤΥ 58 Μπρούσαλης&#0095 
5. ΜΙΚΡΗ ΧΡΥΣΑ 58 Μπάμπης&#0099 
6. ΜΙΣ ΤΕΤΑ 58 Σωτηρόπ/λος&#00910 
7. ΠΕΡΣΕΜΙ 58 Νικολαΐδης&#0094 
8. ΠΕΤΙΤ ΜΑΡΙ 58 Ζευγώλης&#0096 
9. ΣΟΥΙΤ ΟΛΓΑ 58 Οικονομίδης&#0093 
10. ΣΟΥΗΤ ΣΑΡΑ 55,5 Δρόσος&#0097 
- Υπόδ.: ΜΙΣ ΤΕΤΑ - ΛΑ ΜΠΟΤΕ (Περσεμί). 
2η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΓΚΟΛ. ΝΤΙΝΟΣ 58 Φίλιππος&#0093 
2. ΔΙΑΣ 58 Δημητσάνης&#0094 
3. ΙΟΛΑΣ 58 Νικολαΐδης&#0098 
4. ΚΑΛΛΙΜΑΧΟΣ 58 Σωτηρόπ/λος&#0091 
5. ΛΕΥΚΙΠΠΟΣ 58 Μπάκος&#0097 
6. ΜΑΡΑΘ. ΑΡΚΑΣ 58 Μπάμπης&#0095 
7. ΜΠΕΪΛΙΣ 58 Ξυνός&#0092 
8. ΠΟΥΕΡΤΟ ΡΙΚΟ 58 Τριανταφύλ.&#0096 
9. ΦΑΪΑΡΜΠΟΛ 58 Αλέξης&#0099 
- Υπόδ.: ΦΑΪΑΡΜΠΟΛ - ΔΙΑΣ (Γκόλντεν Ντίνος). 
3η ΙΠΠΟΔΡΟΜΙΑ, Ώρα 4.00, 1.000 μέτρα 
1. ΑΙΘΕΡ. ΥΠΑΡΞΗ 58 Μπάμπης&#0096 
2. ΕΛΙΑ 57,5 Βασιλειάδης&#00910 
3. ΓΚΟΛ. ΚΡΑΟΥΝ 57 Οικονομίδης&#0094 
4. ΘΡΥΑΛΙΔΑ 57 Λάος&#0091 
5. ΜΠΛΑΚ ΓΚΕΡΛ 54,5 Δρόσος&#0095 
6. ΩΡΑΙΑ ΣΟΦΙΑ 57 Λέντερης&#0092 
7. ΑΜΦΙΚΛΕΙΑ 56,5 Δημητσάνης&#0099 
8. ΡΕΓΓΙΝΑ ΣΤΑΡ 56,5 Μπάκος&#0097 
9. ΤΣ. ΣΟΦΟΥΛΑ 56,5 Ξυνός&#0093 
10. ΧΡΥΣΟΥΛΑ 56,5 Νικολαΐδης&#0098 
- Υπόδ.: ΕΛΙΑ - ΓΚΟΛΝΤΕΝ ΚΡΑΟΥΝ (Ωραία Σοφία). 
4η ΙΠΠΟΔΡΟΜΙΑ, Ώρα 4.30, 1.400 μέτρα 
1. ΑΡΧΟΝΤΙΣΣΑ 58 Γεωργίου&#0093 
2. ΒΟΗ 58 Δημητσάνης&#0096 
3. ΖΗΝΑΪΣ 58 Λάος&#0099 
4. ΛΑΒΙΣ ΓΟΥΕΪ 58 Βαλακούδ. Ν.&#0094 
5. ΛΑΣΤ ΤΑΝΓΚΟ 58 Σωτηρόπ/λος&#0091 
6. ΛΑΤΟΚΑ 58 Οικονομίδης &#0092 
7. ΜΑΟΥΝΤ. ΜΕΜΟΡΥ 58 Φίλιππος&#0097 
8. ΜΑΡ. ΜΠΙΟΥΤΥ 58 Νικολαΐδης&#0095 
9. ΠΡΩΤΑΘΛΗΤΡΙΑ 58 Ξυνός&#0098 
- Υπόδ.: ΠΡΩΤΑΘΛΗΤΡΙΑ - ΛΑΤΟΚΑ (Λαβίς Γουέι). 
5η ΙΠΠΟΔΡΟΜΙΑ, Ώρα 5.00, 1.400 μέτρα 
1. ΡΑΜΠΥ ΛΕΪΝΤΥ 63 Φίλιππος&#0091 
2. ΛΑΒΔΑ 55 Νικολαΐδης&#0092 
3. ΑΝΔΡΟΜΑΧΗ 54 Δημητσάνης&#0097 
4. ΝΤΟΓΚΓΟΥΝΤ 51,5 Εύα&#0096 
5. ΝΕΡΑΪΔΑ 53 Γεωργίου&#0095 
6. ΛΗΓΚΑΛ ΑΛΕΞ 53,5 Σκιαδόπ/λος&#0093 
7. ΚΗ ΤΟΥ ΣΑΞΕΣ 51,5 Διεγράφη &#009- 
8. ΜΠΙΛΗΦ 47 Σγούρος&#0094 
- Υπόδ.: ΑΝΔΡΟΜΑΧΗ - ΛΑΒΔΑ (Ράμπυ Λέιντυ). 
6η ΙΠΠΟΔΡΟΜΙΑ, Ώρα 5.30, 1.400 μέτρα 
1. ΙΣΤΒΑΝ 58 Λάος&#0092 
2. ΜΠΙΛΛΥ ΡΟΝΥ 58 Σωτηρόπ/λος&#0097 
3. ΤΖΙΑΛΟΝΕΡΟ 56 Νίκος&#0091 
4. ΤΣΙΘ ΘΑΝΤΕΡ 55,5 Βασιλειάδης&#0094 
5. ΩΡ. ΤΟΥ ΠΕΡΑ 55,5 Γεωργίου&#009 3 
6. ΝΤΙΦΕΡΕΝΣ 55,5 Φίλιππος&#0099 
7. ΓΛΥΚΕΙΑ ΣΟΦΙΑ 54,5 Ζευγώλης&#0098 
8. ΜΑΡΑΘ. ΦΑΪΤΕΡ 54,5 Σκιαδόπ/λος&#0096 
9. ΙΕΡΩΝ 54 Νικολαΐδης&#0095 
- Υπόδ.: ΝΤΙΦΕΡΕΝΣ - ΤΖΙΑΛΟΝΕΡΟ (Μαρ. Φάιτερ). 
7η ΙΠΠΟΔΡΟΜΙΑ, Ώρα 6.00, 1.400 μέτρα 
1. ΑΛΦΑΙΑ 58 Μπάμπης&#0093 
2. ΓΚΟΛ. ΚΟΥΗΝ 57,5 Μπάκος&#0098 
3. ΓΚΡΕΫ ΧΑΟΥΝΤ 57,5 Ξυνός&#0097 
4. ΜΙΣ ΤΖΩΡΤΖΙΝΑ 56,5 Νικολαΐδης&#0096 
5. Τ. ΟΦ ΔΕ ΤΑΟΥΝ 56 Οικονομίδης&#0091 
6. ΑΜΟΥΖΕΝΗ 54 Σκιαδόπ/λος&#0092 
7. ΜΠΙ Ε ΠΡΙΝΣΕΣ 55 Τσαφούρος&#0095 
8. ΑΝΤΑΡΚΤΙΚΗ 52 Χαλιάσος&#0094 
- Υπόδ.: ΤΟΚ ΟΦ ΔΕ ΤΑΟΥΝ - ΓΚ. ΚΟΥΗΝ (Ανταρκτική). 
8η ΙΠΠΟΔΡΟΜΙΑ, Ώρα 6.30, 1.400 μέτρα 
1. ΟΛΥΜΠ. ΛΑΟΣ 58 Μπάμπης&#0091 
2. ΙΤΑΛΙΔΑ 56,5 Ζευγώλης&#0094 
3. ΜΑΡΟΥΑ 56 Νικολαΐδης&#0095 
4. ΠΟΛΥΤ. ΛΙΘΟΣ 55 Λάος&#0096 
5. ΨΙΘΥΡΟΣ 55 Λέντερης&#0098 
6. ΒΑΛΛΙΣΤΡΑ 54,5 Σκιαδόπ/λος&#0092 
7. ΞΑΝΘ. ΑΓΓΕΛΟΣ 53 Δημητσάνης&#0093 
8. ΠΥΡΡΟΣ 51,5 Μαστοράκης&#0097 
- Υπόδ.: ΠΟΛΥΤ. ΛΙΘΟΣ - ΞΑΝΘΟΣ ΑΓΓΕΛΟΣ (Μάρουα). 
9η ΙΠΠΟΔΡΟΜΙΑ, Ώρα 7.00, 1.400 μέτρα 
1. ΕΦΡΑΙΜ 58 Λέντερης&#0095 
2. ΤΑΥΤΑΛΙΑΝΗ 57,5 Οικονομίδης&#0093 
3. Μ. ΠΡΕΖΙΝΤΕΝΤ 56 Νικολαΐδης&#0097 
4. ΠΑΠΡΙΚΑ 52 Δάλαρης&#0096 
5. ΘΕΟΘΟΔΩΡΟΣ 51,5 Δημητσάνης&#0094 
6. ΜΠΑΜΟΡ 49,5 Μπαρούτας&#0092 
7. ΚΑΡΜΕΛΙΤΑ 50,5 Λάος&#0091 
- Υπόδ.: ΠΑΠΡΙΚΑ - ΘΕΟΘΟΔΩΡΟΣ (Καρμελίτα). 
- Δύο αουτσάιντερ: ΓΛΥΚΕΙΑ ΣΟΦΙΑ (6η) - ΑΜΟΥΖΕΝΗ (7η).
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17261O036</ED>
<ID>
ID:305477

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O03&aa=6</URL></REF>


Article

<CATEGORY>vin10</CATEGORY>

 <H5>ΑΕΚ: Ο ΣΑΝΤΟΣ ΣΧΕΔΙΑΖΕΙ ΝΑ ΠΑΡΑΤΑΞΕΙ ΤΗΝ ΟΜΑΔΑ ΤΟΥ ΜΕ ΕΝΙΣΧΥΜΕΝΑ ΤΑ ΑΚΡΑ,
ΕΝΑΝΤΙΟΝ ΤΟΥ ΠΑΟΚ
</H5><H2>Με τα όπλα του Ντούσκο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ματ στον Ντούσαν Μπάγιεβιτς θα προσπαθήσει να κάνει ο Φερνάντο Σάντος στην
αποψινή (7 μ.μ. Supersport) ρεβάνς του Κυπέλλου της ΑΕΚ στην Τούμπα. 
Ο Πορτογάλος τεχνικός γνωρίζει πολύ καλά ότι η μεγάλη αδυναμία του προπονητή
του ΠΑΟΚ είναι να αγωνίζεται από τα άκρα. Η ανάπτυξη από τις πτέρυγες ήταν και
είναι πάντα το μεγάλο όπλο του Ντούσκο σε όλες τις ομάδες του. Θέλοντας λοιπόν
να εξασφαλίσει την πρόκριση που δίνει στην «Ένωση» το 2-1 του πρώτου
παιχνιδιού, έδειξε στην χθεσινή προπόνηση ότι ίσως αιφνιδιάσει τον αντίπαλό
του, σκεπτόμενος να παρατάξει την ομάδα του με ενισχυμένα άκρα, ενώ παράλληλα
προβληματίζεται πάντα για τον παρτενέρ του Ντέμη Νικολαΐδη στην επίθεση. Στο
χθεσινό διπλό και ενώ αρχικά χρησιμοποίησε την ενδεκάδα του δεύτερου ημιχρόνου
του αγώνα με τον Ιωνικό, πραγματοποίησε αλλαγές. 
Έβγαλε από το ματς τον Λάκη και πέρασε αριστερά τον Μίλεν Πέτκοφ, τοποθετώντας
ταυτόχρονα σε θέση δεξιού μέσου τον Θόδωρο Ζαγοράκη. Με το σχήμα αυτό ο
Μιχάλης Κασάπης έχει έναν παίκτη που τον βοηθά στα αμυντικά καθήκοντα, ενώ και
από τη δεξιά πλευρά ο Νίκος Γεωργέας έχει σημαντική βοήθεια από τον
κινητικότατο Ζαγοράκη. 
Η σκέψη αυτή βέβαια αδυνατίζει τον χώρο του κέντρου, αλλά αυτό δεν φοβίζει τον
Σάντος αφού και ο ΠΑΟΚ δεν θα έχει πρόσθετη δύναμη παίζοντας το κλασικό 4-4-2. 
ΣΤΗΝ ΕΠΙΘΕΣΗ 
Ο Φερνάντο Σάντος εξετάζει το ενδεχόμενο να μεταφέρει στη δεξιά πτέρυγα τον
Θοδωρή Ζαγοράκη για να βοηθήσει τον Νίκο Γεωργέα

Στην επίθεση ο προπονητής των «κιτρινόμαυρων» χρησιμοποίησε τον Ίλια Ίβιτς
δίπλα στον Ντέμη, επηρεασμένος φυσικά από την άριστη απόδοση του Σέρβου στο
δεύτερο 45λεπτο του παιχνιδιού με τον Ιωνικό. Στη συνέχεια έκανε κάποιες άλλες
δοκιμές. Έβγαλε τον Ίβιτς και έβαλε τον Κωνσταντινίδη, ενώ προς το τέλος τη
θέση του τελευταίου πήρε ο Χρήστος Μαλαδένης. Πάντως ο Πορτογάλος σε περίπτωση
που χρησιμοποιήσει τον Σέρβο δεν θα τον έχει προωθημένο, αλλά θα τον βάλει
είτε αριστερά είτε στη δεξιά πλευρά σε ρόλο περισσότερο χαφ. Η σκέψη αυτή ίσως
τον οδηγήσει στον Κωνσταντινίδη. 
Τις αποφάσεις του πάντως ο Πορτογάλος θα τις πάρει λίγο πριν από την έναρξη
του αγώνα και δεν αποκλείεται να αλλάξει γνώμη για κάτι, ακόμα και στο άκουσμα
της ενδεκάδας του ΠΑΟΚ. 
Η ενδεκάδα λοιπόν που θα ξεκινήσει θα αποτελείται από τον Διονύση Χιώτη, ο
οποίος αναμένεται να διατηρήσει τη θέση του κάτω από τα δοκάρια της ΑΕΚ, τους
Γεωργέα, Κασάπη, που θα αγωνιστούν στα άκρα της άμυνας, και τους Φερούζεμ,
Γκαμάρα στο κέντρο της. Οι Τσάρτας, Ζαγοράκης, Ζήκος θα αγωνιστούν στη μεσαία
γραμμή και ο Ντέμης στην επίθεση. Οι άλλοι δύο θα είναι οι Ίβιτς ή
Κωνσταντινίδης και Λάκης ή Πέτκοφ, ανάλογα με τι σύστημα θα αποφασίσει να
παρατάξει την ομάδα του ο Σάντος. 
Με την αποστολή της ΑΕΚ, πέταξε χθες στη Θεσσαλονίκη και ο Μάκης Ψωμιάδης, ο
οποίος είχε δώσει το «παρών» και στη χθεσινή πρωινή προπόνηση. 
Ο ΓΚΑΜΑΡΑ 
Όπως αναμενόταν, ο Τσέζαρε Μαλντίνι κάλεσε στην Εθνική Ομάδα της Παραγουάης
τον Κάρλος Γκαμάρα για τον φιλικό αγώνα στις 13 Φεβρουαρίου με τη Βολιβία στη
Σιουδάδ Ντελ Έστε. Αυτό όμως δεν σημαίνει ότι ο Γκαμάρα θα χάσει κάποιο ματς
της ΑΕΚ, αν όλα πάνε καλά. Ο Παραγουανός αμυντικός θα αναχωρήσει για την
Ασουνθιόν την Κυριακή το βράδυ αμέσως μετά το τέλος τού εκτός έδρας αγώνα με
το Αιγάλεω και αναμένεται να επιστρέψει στην Αθήνα την Παρασκευή το απόγευμα.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17261O041</ED>
<ID>
ID:305351

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Γρίφος το μαρκάρισμα του Νικολαΐδη
</H5><H2>Κάποιος να τον φυλάει
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Η αμυντική συμπεριφορά των παικτών του είναι το μόνο πράγμα που προβληματίζει
τον Ντούσαν Μπάγιεβιτς, εν όψει της σημερινής αναμέτρησης (7 μ.μ.) της
Τούμπας, με αντίπαλο την ΑΕΚ για το Κύπελλο. 
Ο Σερβοέλληνας τεχνικός έχει αναφερθεί πολλές φορές φέτος στις αδυναμίες που
παρουσιάζουν κατά διαστήματα οι παίκτες του, όσον αφορά την αμυντική τους
συμπεριφορά. Εν όψει του σημερινού επαναληπτικού αγώνα με την ΑΕΚ τούς τόνισε
ότι δεν πρέπει να εμφανιστεί και πάλι το ίδιο φαινόμενο, ζητώντας την προσοχή
όλων των ποδοσφαιριστών όσον αφορά τα ανασταλτικά τους καθήκοντα, ανεξάρτητα
από τη γραμμή που αγωνίζονται. 
Ο μεγάλος πονοκέφαλος του Ντούσαν Μπάγιεβιτς είναι ο Ντέμης Νικολαΐδης, για
την επιτήρηση του οποίου στο παιχνίδι του πρωταθλήματος είχε χρησιμοποιήσει
τον Χασιώτη αρχικά και στη συνέχεια, όταν είδε ότι ο Κατερινιώτης αμυντικός
είχε πρόβλημα στο να ακολουθήσει τον επιθετικό της ΑΕΚ, τον άλλαξε με τον
Κατσαμπή. Στο σημερινό παιχνίδι αναμένεται να τοποθετηθεί και πάλι μαν του μαν
επάνω στον Νικολαΐδη ο Κατσαμπής, ή ο Κουλακιώτης. 
Ο Τάσος Κατσαμπής αναμένεται να αναλάβει την επιτήρηση του Ντέμη Νικολαΐδη

Όσον αφορά το αριστερό άκρο της άμυνας του «Δικεφάλου», από όπου θα απουσιάσει
ο Καραδήμος, υπάρχουν δύο λύσεις. Να αγωνιστεί ο Φουτσίνι, ο οποίος
αντικατέστησε τον Καραδήμο όταν τραυματίστηκε στο παιχνίδι με τον Άρη, ή, το
πιο πιθανό, να αγωνιστεί ο Κωνσταντινίδης, ο οποίος αγωνίστηκε στην θέση αυτή
στα τελευταία περίπου είκοσι λεπτά στο ίδιο παιχνίδι και η θέση του πίσω από
τους επιθετικούς του «Δικεφάλου» να καλυφθεί από τον Σπάσιτς. Στο να γυρίσει
στην άμυνα ο Κωνσταντινίδης και να καλύψει το κενό του στην επίθεση ο Σπάσιτς
βοηθά και το γεγονός της επιστροφής στην ενδεκάδα του «Δικεφάλου» του Γιώργου
Γεωργιάδη. 
Ελάχιστα εισιτήρια έχουν μείνει απούλητα για το σημερινό παιχνίδι της Τούμπας,
όπου αναμένεται να δημιουργηθεί το αδιαχώρητο.

*** Στο Μονομελές Πρωτοδικείο της Αθήνας συζητήθηκε χθες η αίτηση
ασφαλιστικών μέτρων των υπευθύνων της Netmed, με την οποία στρέφονται κατά του
ΠΑΟΚ και της Προοδευτικής. Αίτημά τους είναι να ακυρωθεί η σύμβαση με την
οποία οι δύο συγκεκριμένες ΠΑΕ έχουν εκχωρήσει τα τηλεοπτικά τους δικαιώματα
στον Alpha Digital. 
Το δικαστήριο μετά την πολύωρη συζήτηση επιφυλάχθηκε να εκδώσει την απόφασή του.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17261O042</ED>
<ID>
ID:305390

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O04&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>«Αν βγούμε στο Τσάμπιονς Λιγκ θα τα ξαναπούμε»
</H2>
«Αν ο ΠΑΟΚ είναι ομάδα του Τσάμπιονς Λιγκ τότε θα τα ξαναπούμε» είπε ο
Ντούσαν Μπάγιεβιτς στην αποκλειστική συνέντευξη που παραχώρησε στο επίσημο
περιοδικό της ΠΑΕ ΠΑΟΚ, αναφερόμενος στο θέμα της παραμονής του στην ομάδα του
«Δικεφάλου». 
Ο Σερβοέλληνας τεχνικός αφήνει ανοικτό το ενδεχόμενο να παραμείνει στην
ομάδα της Θεσσαλονίκης μετά το τέλος του συμβολαίου του το καλοκαίρι, αφού
τονίζει: «Δεν έχω πάρει απόφαση για το αν θα μείνω. Δεν μπορώ, ούτε είναι
σωστό να πάρω τώρα μια τέτοια απόφαση. Σε αυτούς τους μήνες μπορούν να
αλλάξουν πολλά». Σε άλλο σημείο της συνέντευξης, κάνοντας τον απολογισμό της
θητείας του στην ομάδα της Θεσσαλονίκης, λέει: «Για να είμαι ειλικρινής
περίμενα να έχουμε πετύχει περισσότερα. Αυτά τα δύο χρόνια που είμαι στην
ομάδα έγιναν αρκετά βήματα προς τα μπρος. Με κάποιες αλλαγές, με καλύτερη
οργάνωση και με μία δύο πολύ δυνατές μεταγραφές πιστεύω ότι ο ΠΑΟΚ θα ήταν
σίγουρα εκεί που θέλω και εγώ».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17261O043</ED>
<ID>
ID:305425

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O04&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Μάχες σε Τούμπα και Χαριλάου
</H2>
Στην Τούμπα είναι στραμμένα τα βλέμματα των φιλάθλων, όπου σήμερα στις 7
μ.μ. ο ΠΑΟΚ υποδέχεται την ΑΕΚ στη ρεβάνς του 2-1, για την προημιτελική φάση
του Κυπέλλου. Λίγες ώρες νωρίτερα, στις 5 μ.μ., στο γειτονικό Χαριλάου ο Άρης
θα αντιμετωπίσει τη SKODA Ξάνθη για την ίδια διοργάνωση. Να σημειώσουμε ότι
στο πρώτο παιχνίδι ο Άρης είχε νικήσει 1-0 εκτός έδρας την ακριτική ομάδα.
Αύριο για το Κύπελλο η Καλλιθέα θα αντιμετωπίσει τον Ολυμπιακό στις 2.30 μ.μ.
και ο Ηρακλής τον Εθνικό Αστέρα στις 7 μ.μ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17261O044</ED>
<ID>
ID:305447

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O04&aa=4</URL></REF>


Article

<CATEGORY>vin10</CATEGORY>

 <H2>Η ΕΠΑΕ </H2>
Η ΕΠΑΕ ανακοίνωσε χθες το πρόγραμμα των αγώνων που θα μεταδοθούν τηλεοπτικά
το Σαββατοκύριακο, αλλά αυτό που έκανε εντύπωση είναι το γεγονός ότι πρώτα
δόθηκε στους εκπροσώπους του Τύπου και στη συνέχεια ενημερώθηκαν (τηλεφωνικώς)
τα μέλη της Εκτελεστικής Επιτροπής της διοργανώτριας. Έτσι: Το Σάββατο θα
αγωνισθεί ο ΟΦΗ κόντρα στον ΠΑΟ (5 μ.μ. SuperSport), ενώ την Κυριακή θα
μεταδοθούν τηλεοπτικά τα παιχνίδια Πανιωνίου - Ολυμπιακού (5 μ.μ. Alpha),
Αιγάλεω - ΑΕΚ (5 μ.μ. SuperSport) και ΠΑΟΚ - Ηρακλής (7 μ.μ. Alpha). 
Τα υπόλοιπα τρία ματς της αγωνιστικής, Ακράτητος - Εθνικός Αστέρας, Ιωνικός
- Άρης και Παναχαϊκή - Ξάνθη, θα αρχίσουν στις 3 μ.μ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17261O045</ED>
<ID>
ID:305466

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O04&aa=5</URL></REF>


Article

<CATEGORY>vin10</CATEGORY>

 <H5>ΚΑΡΑΓΕΩΡΓΙΟΥ
</H5><H2>«Θα παίξουμε ελεύθερα»
</H2>
Χωρίς τρεις βασικούς παίκτες ταξίδεψε χθες οδικώς για τη Θεσσαλονίκη η SKODA
Ξάνθη, όπου σήμερα στις 5 μ.μ. θα αντιμετωπίσει τον Άρη στο δεύτερο παιχνίδι
για την προημιτελική φάση του Κυπέλλου. Στην αποστολή της ακριτικής ομάδας δεν
μετέχουν ο τιμωρημένος Ζωγραφάκης, ο Γελαδάρης που υποφέρει από ισχιαλγία και
ο Αυστριακός Λάιτνερ που είναι κλινήρης λόγω ίωσης. 
Ο προπονητής της Ξάνθης Νίκος Καραγεωργίου πήρε 18 παίκτες μαζί του και
όπως τόνισε «... η ομάδα θα παίξει ελεύθερα με στόχο να ανατρέψει το εις βάρος
της αποτέλεσμα του πρώτου αγώνα και να προκριθεί στην ημιτελική φάση της διοργάνωσης».
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17261O046</ED>
<ID>
ID:305478

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O04&aa=6</URL></REF>


Article

<CATEGORY>vin10</CATEGORY>

 <H5>ΑΡΗΣ: Τραβάει το σχοινί
</H5><H2>Κλήθηκε σε απολογία ο Άγγελος Χαριστέας
</H2>
* ΘΕΣΣΑΛΟΝΙΚΗ 
Στα χαρακώματα βρίσκονται πλέον η ΠΑΕ Άρης και ο Άγγελος Χαριστέας. Η διοίκηση
της «κίτρινης» ομάδας, παρ' όλο που αμφισβητήθηκε έντονα τις τελευταίες ημέρες
για τις προθέσεις της στην υπόθεση Χαριστέα, κάλεσε τελικά χθες με έγγραφό της
τον νεαρό επιθετικό σε απολογία για τέσσερις λόγους. 
Πρώτον, επειδή ταξίδεψε στη Βρέμη χωρίς άδεια, δεύτερον επειδή υπέγραψε
προσύμφωνο με άλλη ομάδα χωρίς να ειδοποιήσει τον Άρη, τρίτον γιατί απουσίαζε
αδικαιολόγητα από την προπόνηση της Δευτέρας 28 Ιανουαρίου (βρισκόταν στη
Βρέμη) και τέταρτον επειδή έστειλε έγγραφο στην ΠΑΕ Άρης, με το οποίο ζητά τη
λύση του συμβολαίου του. Σήμερα, η ΠΑΕ Άρης αναμένεται να στείλει στην ΕΠΟ όλα
τα σχετικά έγγραφα. Χθες βρέθηκε στη Θεσσαλονίκη ο Γερμανός εκπρόσωπος του
παίκτη και επιδίωξε να συναντηθεί με τον Γιάννη Ζαχουδάνη, κάτι που δεν
κατέστη δυνατό, αλλά δεν αποκλείεται να γίνει σήμερα. 
Ενόψει πάντως του σημερινού επαναληπτικού αγώνα με την Ξάνθη στο Χαριλάου για
το Κύπελλο (5.00 μ.μ.), θα μπορούσε να αποφευχθεί η κόντρα με τον Άγγελο
Χαριστέα. 
Ο Ρισάρ Ταρντί στο σημερινό παιχνίδι θα στερηθεί τις υπηρεσίες των Βαλερί,
Τζμπαρί, Πρίλασνικ και Μπάρκογλου που είναι τραυματίες, καθώς και του Φερνάντο
Νάβας, που ταλαιπωρείται από ίωση και δεν θα είναι σε θέση να αγωνιστεί. 
Ο Γάλλος προπονητής παρουσιάστηκε επιφυλακτικός μιλώντας για τη σημερινή
αναμέτρηση, αφού είπε: «Έχουμε το 51% των πιθανοτήτων για πρόκριση μετά το 0-1
που πετύχαμε στην Ξάνθη. Ποτέ δεν ξέρεις τι μπορεί να συμβεί σε ένα παιχνίδι
Κυπέλλου. Θα είναι ένα δυνατό και δύσκολο παιχνίδι». 
*** Εξώδικο έστειλε χθες στην ΠΑΕ Άρης ο Ναγκόλι Κένεντι, με την οποία
ζητά να πληρωθεί εντός τριών ημερών το ποσό των εικοσιπέντε εκατομμυρίων δραχμών.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17261O051</ED>
<ID>
ID:305352

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΘΕΛΕΙ ΝΑ ΠΑΡΕΙ ΕΝΑ ΣΕΤ ΜΕ ΤΗΝ ΑΣΙΣΤΕΛ ΜΙΛΑΝΟ </H5><H2>Δύσκολη βραδιά </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Γάλλος διεθνής διαγώνιος Φαμπρίς Μπρι (σε επίθεση απέναντι στον Έντιν
Σκόριτς του Πανελληνίου) ελπίδα για ΠΑΟ απόψε στο Μιλάνο

Ξαναβρίσκει στον δρόμο του τον Τζαμπάολο Μοντάλι απόψε ο Παναθηναϊκός, στον
πρώτο από διπλούς αγώνες με την Ασιστέλ Μιλάνο στη μεγαλούπολη του ιταλικού
Βορρά (21.30 ελληνική ώρα), στο πλαίσιο των προημιτελικών του Κυπέλλου
Ευρωπαϊκής Συνομοσπονδίας (CEV). 
Στόχος για τους «πράσινους» του Ιταλού προπονητή Ρομπέρτο Σερνιότι η απόσπαση
τουλάχιστον ενός σετ ώστε να ελπίζουν σε νίκη-πρόκριση στη ρεβάνς της
«Λεωφόρου» ύστερα από μία εβδομάδα. 
Ασφαλώς δύσκολο έργο για τον Παναθηναϊκό, αφού η ομάδα που προπονεί ο άλλοτε
προπονητής του Ολυμπιακού και της Εθνικής μας θεωρείται από τις κορυφαίες
ομάδες του Καμπιονάτο και διαθέτει αστέρια όπως οι Ιταλοί διεθνείς Ροζάλμπα
και Ζλατάνοφ, ο κορυφαίος ίσως πασέρ του κόσμου Γιουγκοσλάβος Νίκολα
Γκρίμπιτς, ο Αργεντινός Μιλίνκοβιτς και ο Ολλανδός Χελντ (παλιός παίκτης του
Ολυμπιακού). 
Ο Παναθηναϊκός με επίσης αξιόλογους παίκτες όπως οι Μπρι, Μούρεκ,
Χατζηαντωνίου, Πανταλέων, Σαμαράς κ.ά., έχει τη δυνατότητα να παλέψει. 
ΣΤΗ ΡΑΒΕΝΑ 
Σε δύσκολη αποστολή επίσης στην Ιταλία βρίσκεται και ο Φιλαθλητικός που
αντιμετωπίζει απόψε (21.30) στη Ραβένα την πανίσχυρη τοπική Στάρφιν Ραβένα, η
οποία έχει στις τάξεις της σπουδαίες παίκτριες όπως οι Τσέχες διεθνείς
Βετσέρκοβα και Στεπαντσίκοβα, η Ρωσίδα Μένσοβα και η Βουλγάρα Μποζένοβα. 
Η ομάδα του Γιάννη Κυλίτση με ατού τις Σάλτσεβιτς, Μποζίλοβα, Σάκκουλα, θα
προσπαθήσει για μια όσο γίνεται καλύτερη εμφάνιση. 
ΑΡΗΣ ΓΙΑ ΤΕΛΙΚΟ! 
Ο Άρης Θεσσαλονίκης ήταν ο ευνοημένος της χθεσινής κλήρωσης των ημιτελικών του
φάιναλ φορ του Κυπέλλου Ελλάδας βόλεϊ ανδρών (9-10 Μαρτίου στο Αλεξάνδρειο
Θεσσαλονίκης), αφού βγήκε ζυγάρι με την ασθενέστερη Νίκαια, ενώ στον άλλο
ημιτελικό θα είναι αντίπαλοι Ηρακλής-Ορεστιάδα.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O061</ED>
<ID>
ID:305353

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Η ΑΕΚ σε ρόλο ακροβάτη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Σε τεντωμένο σκοινί θα περπατήσει απόψε (19.00) η ΑΕΚ απέναντι στην Ουράλ στο
ΟΑΚΑ και στο πιο κρίσιμο παιχνίδι της Ευρωλίγκας θα αποδείξει αν ξέρει καλή
ισορροπία... Ο γκαρντ της ρωσικής ομάδας Παναγιώτης Λιαδέλης δείχνει
διατεθειμένος να της... κουνήσει το σκοινί και να τη ρίξει στο δίχτυ
προστασίας, ενώ ο αντίπαλός του Κρις Καρ, από τον οποίο περιμένει πολλά ο
Σάκοτα, προτίθεται να τον σταματήσει! Ο προπονητής της ΑΕΚ υποστήριξε πως ο
κίνδυνος, με τον οποίο θα αγωνιστεί η ομάδα του, ενδεχομένως να λειτουργήσει
θετικά, αφού θα κρατήσει τους παίκτες του σε εγρήγορση: «Θα δείξουμε
μεγαλύτερη προσοχή και συγκέντρωση. Ήμασταν τόσον καιρό στην πρώτη θέση και
χαλαρώσαμε. Μπερδέψαμε τον όμιλό μας με την ήττα και πλέον επτά ομάδες
διεκδικούν την πρόκριση στην προτελευταία αγωνιστική. Η Ουράλ είναι γρήγορη
ομάδα και έχει πλουραλισμό στην επίθεση. Ο Λιαδέλης τούς έκανε ακόμη πιο
ισχυρούς». Σε ό,τι αφορά τον τραυματισμό του Τζιμ Μπιλμπά, δήλωσε πως οι
πιθανότητες να αγωνιστεί είναι πενήντα - πενήντα. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O062</ED>
<ID>
ID:305391

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=2</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ </H5><H2>Σφραγίζει το εισιτήριο </H2>
Το Μαρούσι ετοιμάζεται να σφραγίσει απόψε το εισιτήριο για την προημιτελική
φάση του Κυπέλλου Κόρατς. Η ελληνική ομάδα υποδέχεται τη γιουγκοσλαβική
Χέρμοφαρμ (19.30) με πλεονέκτημα τη νίκη (71-69) στο πρώτο παιχνίδι, στο
Βρσατς. «Είμαστε φαβορί μετά το αποτέλεσμα του πρώτου αγώνα, αλλά ακόμα τίποτα
δεν έχει τελειώσει. Ας μην ξεχνάμε πως οι Γιουγκοσλάβοι θα αγωνιστούν χωρίς
άγχος, αφού δεν έχουν να χάσουν τίποτα» είπε ο Πατ Μπερκ. Να σημειώσουμε ότι
αν προκριθεί το Μαρούσι, θα αντιμετωπίσει στην επόμενη φάση τη νικήτρια του
ζευγαριού Φουενλαμπράντα (Ισπανίας) - Πόρτο. Το πρώτο ματς είχε τελειώσει 85-85.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O063</ED>
<ID>
ID:305426

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ </H5><H2>Στον Γέρακα </H2>
Το «σπίτι του χάντμπολ» θα γίνει στην περιοχή του Γέρακα, όπως αναφέρει το
περιοδικό της ομοσπονδίας «First-Xand». Αρχικά επρόκειτο να γίνει στην
Ηλιούπολη, αλλά υπήρχε πρόβλημα αφού οι μελέτες έδειξαν πως υπάρχει καθίζηση
στο έδαφος. Οι εργασίες ανέργεσης του κλειστού γυμναστηρίου 800 θέσεων
αναμένεται να ξεκινήσουν εντός του έτους.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O064</ED>
<ID>
ID:305448

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=4</URL></REF>


Article

<CATEGORY>vin10</CATEGORY>

 <H5>ΟΛΓΑ ΚΟΡΜΠΟΥΤ </H5><H2>Συνελήφθη για κλοπή
</H2>
Για προϊόντα αξίας 19 δολαρίων πέρασε κάποιες ώρες στη φυλακή η διάσημη Όλγα
Κόρμπουτ, χρυσή Ολυμπιονίκης στη γυμναστική με τη Σοβιετική Ένωση το 1972 στο
Μόναχο (τρία χρυσά) και το 1976 (ένα χρυσό) στο Μόντρεαλ. 
Η (ηλικίας 46 ετών πλέον) μεγάλη αυτή αθλήτρια συνελήφθη κατηγορούμενη για
κλοπή αν και η μάνατζέρ της υποστήριξε πως η Κόρμπουτ πήγαινε με τα πράγματα
στο αμάξι, για να φέρει το πορτοφόλι της το οποίο είχε ξεχάσει εκεί. Πάντως
πλήρωσε εγγύηση 600 δολαρίων για να μη μείνει στη φυλακή. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O065</ED>
<ID>
ID:305467

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O066</ED>
<ID>
ID:305479

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=6</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O067</ED>
<ID>
ID:305484

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=7</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Οι προβολείς σε δύο ματς </H2>
Τα παιχνίδια Ν.Ο. Χίου - Π. Φαλήρου και Παναθηναϊκού - Γλυφάδας ξεχωρίζουν
στην αποψινή (εξ αναβολής) 6η αγωνιστική του πρωταθλήματος πόλο της Α1. Θα
διεξαχθούν πέντε ματς, τα οποία είχαν αναβληθεί πριν από ένα μήνα εξαιτίας της
κακοκαιρίας. Το μοναδικό παιχνίδι που είχε διεξαχθεί ήταν Ν.Ο. Χανίων -
Εθνικός (6-6). 
Το σημερινό πρόγραμμα: Κολυμβητήριο Αντ. Πεπανός (17.45 - Alpha Sports 2):
Ν.Ο. Πάτρας - Ολυμπιακός, Ποσειδώνιο (18.00): ΠΑΟΚ - Βουλιαγμένη, κολ. Ιωνικό
(19.00): Ν.Ο. Χίου - Π. Φάληρο, ΟΑΚΑ (20.00): Παναθηναϊκός - Γλυφάδα, κολ.
Χαλανδρίου (20.30): Νηρέας Χαλανδρίου - Άρης Θ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17261O068</ED>
<ID>
ID:305486

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O06&aa=8</URL></REF>


Article

<CATEGORY>vin10</CATEGORY>

 <H5>ΑΣΕΑΔ: ΜΕΙΟΝ 2 ΒΑΘΜΟΙ ΑΠΟ ΤΟΥ ΧΡΟΝΟΥ ΣΤΟΝ ΟΛΥΜΠΙΑΚΟ
</H5><H2>Έμεινε η ποινή
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Στιγμιότυπο της αποχώρησης των διαιτητών από το επεισοδιακό ματς του
Ολυμπιακού με τον ΠΑΟ

Η πρωτοφανής απόφαση του ΑΣΕΑΔ, η οποία ανακοινώθηκε χθες και διατηρεί την
αφαίρεση των δύο βαθμών από τον Ολυμπιακό για το νέο πρωτάθλημα, αποτέλεσε ένα
ακόμα πλήγμα στο ταλαιπωρημένο άθλημα και, φυσικά, στους «ερυθρολεύκους» που
έχουν κάθε λόγο να αισθάνονται αδικημένοι. 
Ουσιαστικά, πρόκειται περί αλλοίωσης της βαθμολογίας στη νέα σεζόν, αφού οι
Πειραιώτες για να έρθουν πρώτοι στην κανονική περίοδο θα πρέπει να πετύχουν 4
νίκες, τουλάχιστον, περισσότερες από τον δεύτερο της βαθμολογίας! 
Και όλα αυτά ενώ στην απόφασή της, η τριμελής επιτροπή του ΑΣΕΑΔ δέχεται πως ο
αθλητικός δικαστής Κυριάκος Φώσκολος είχε ερμηνεύσει εσφαλμένα το άρθρο του
Πειθαρχικού Δικαίου. Ο πρόεδρος της επιτροπής Γιώργος Πετράκης και ο εισηγητής
Θωμάς Γκατζογιάννης έκριναν, πως αν αφαιρούσαν από την τωρινή βαθμολογία τους
δύο βαθμούς, θα ήταν άδικο για τον Ολυμπιακό που έχει μείνει ήδη πολύ πίσω! 
Βάσει του άρθρου 535 του Κώδικα Πολιτικής Δικονομίας, εφόσον η απόφαση του
αθλητικού δικαστή κρίθηκε λανθασμένη ως προς την ερμηνεία της, θα έπρεπε είτε
να εξαφανιστεί, είτε να σταλεί πίσω, ώστε να βγει σωστά, ή ακόμα θα μπορούσε η
επιτροπή του ΑΣΕΑΔ να συνεδριάσει και να βγάλει αυτή απόφαση. Και όμως, απλώς
έκριναν πως καλύτερο για τον Ολυμπιακό θα είναι να ισχύσει κάτι τέτοιο από του
χρόνου για να μην αδικηθεί. 
ΑΓΩΝΙΣΤΙΚΑ 
Οι «ερυθρόλευκοι» θα υποβάλουν αίτηση διόρθωσης της απόφασης την ίδια ώρα που
ο Λευτέρης Σούμποτιτς προσπαθεί να μαζέψει αγωνιστικά τα κομμάτια της ομάδας
μετά την ήττα της Νήαρ Ηστ, εν όψει Μακάμπι. 
«Η ομάδα δεν αντιδρά καλά σε πίεση, ενώ μας λείπουν οι γρήγορες επιστροφές και
θα πρέπει να διορθωθούμε σε αυτά τα σημεία. Με την Μακάμπι έχουμε δύσκολο έργο
και αρχικά θέλουμε τη νίκη» επισήμανε ο «Πίξι» στη συνέντευξη Τύπου, ενώ
επανέλαβε πως ακόμα δεν έχουν μιλήσει με τους παίκτες για το ενδεχόμενο να
βρεθεί η ομάδα κόντρα στον Παναθηναϊκό στην επόμενη φάση της Ευρωλίγκας.
Χαρακτήρισε ντροπιαστική την ήττα από την Νήαρ, ενώ στήριξε και πάλι τον
Φόρεστ, λέγοντας απλώς πως περιμένει από αυτόν ακόμα μεγαλύτερη διάθεση σε
άμυνα και επίθεση. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17261O071</ED>
<ID>
ID:305354

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΑΠΟΡΤΑ
</H5><H2>Νίκησε ο Πανιώνιος
</H2>
Ο Πανιώνιος νίκησε 84-82 την Εστουντιάντες στη Μαδρίτη και τερμάτισε στη
δεύτερη θέση του Β' ομίλου στο Κύπελλο Σαπόρτα. Αντίθετα, ο Ηρακλής ηττήθηκε
στο Πέζινοκ από τη Σλοβακοφάρμα με 86-74 και τερμάτισε, επίσης, δεύτερος, στον
Δ' όμιλο. 
Ο Πανιώνιος πραγματοποίησε εξαιρετική εμφάνιση στη Μαδρίτη προηγήθηκε 48-46
στο ημίχρονο και άντεξε στη συνέχεια στην πίεση της ισπανικής ομάδας. Η
ελληνική ομάδα θα αντιμετωπίσει πιθανότατα την Τουρκ Τέλεκομ, η οποία έκανε
χθες την έκπληξη, νικώντας στη Βαλένθια 77-76. 
Η σύνθεση του Πανιωνίου: Μπατής, Μάρκοβιτς 21 (4/7 τρ.), Σκιαρά 8 (5 ασ.),
Μάγλος 9, Σίρλεϊ 14 (7 ρ.), Διαμαντόπουλος 22 (7/13 σουτ), Γκαγκαουδάκης,
Σκλάβος 10, Σάντος. 
*** Ο Ηρακλής έπαιξε άσχημα και ηττήθηκε 86-74 (52-30) από τη
Σλοβακοφάρμα. Η ελληνική ομάδα θα αντιμετωπίσει στην επόμενη φάση την Ούνιξ
Καζάν (πρώτο ματς στη Ρωσία) του Μάρτι Μιούρσεπ. 
Η σύνθεση του Ηρακλή: Μπλάκνεϊ 23, Χατζηβρέττας 10, Γιανουζάκος 2, Καράγκουτης
19, Μικ 10, Διαμαντίδης 3, Νάνης, Χούπμαν 3, Παπαϊωακείμ 4, Κούβελας 4. 
Τα παιχνίδια της επόμενης φάσης θα διεξαχθούν 26/2 και 5/3.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17261O072</ED>
<ID>
ID:305392

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O07&aa=2</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΑΟΚ
</H5><H2>Η παρέμβαση των «9»
</H2>
Εννιά απλήρωτοι παίκτες από τον ΠΑΟΚ δήλωσαν τις αντιρρήσεις τους για την
υπαγωγή της ΚΑΕ σε καθεστώς ειδικής εκκαθάρισης με έγγραφο σε παράγοντα του
«Δικεφάλου». Την γραπτή παρέμβαση των παικτών παρέλαβε ο Ηλίας Παντελιάδης,
καθώς αυτός αιτήθηκε στο Εφετείο Θεσσαλονίκης την πτώχευση της εταιρείας με
απώτερο στόχο την υπαγωγή της στη νομοθετική ρύθμιση της ειδικής εκκαθάρισης.
Οι Κλαούντιο Κολντεμπέλα, Γιάννης Γιαννούλης, Άγγελος Κορωνιός, Νίκος
Βετούλας, Χοσέ Καργκόλ, Αντρέ Γούλριτζ, Γιώργος Λημνιάτης, Σωτήρης Νικολαΐδης
και Λευτέρης Κακιούσης αναφέρουν στην παρέμβασή τους ότι «έχουμε έννομο
συμφέρον να μην επιθυμούμε την πτώχευση έως την καταβολή των οφειλομένων». 
Πρόκειται για την πρώτη επίσημη αντίδραση, αλλά όπως είπε ο κ. Παντελιάδης το
πρόβλημα με τους απλήρωτους παίκτες ενδέχεται να λυθεί με το ποσό που θα
καταβάλει όποιος ενδιαφερόμενος επιχειρηματίας αναλάβει τον «Δικέφαλο», όταν
ολοκληρωθούν οι διαδικασίες της ειδικής εκκαθάρισης. Στο μεταξύ αναβλήθηκε για
τις 24 Σεπτεμβρίου η εκδίκαση στο Τριμελές Εφετείο Θεσσαλονίκης της ποινικής
δίωξης τριών παραγόντων (Θανάσης Ακριβόπουλος, Δημήτρης Νικηφόρος, Αριστείδης
Καννάβης) του ΠΑΟΚ για χρέη της ΚΑΕ προς το Δημόσιο ύψους περίπου 7,3 δισ.
δραχμών. 
Εξάλλου φιλικό κατά του Μακεδονικού δίνει το απόγευμα ο ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17261O073</ED>
<ID>
ID:305427

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O07&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Στην Κροατία και ο Γιαννούλης
</H2>
Το εισιτήριο του Γιάννη Γιαννούλη για τη Ζάρα θα «τσεκαριστεί» σήμερα στα
γκισέ του αεροδρομίου! Ο διεθνής σέντερ θα ακολουθήσει την αποστολή του
Παναθηναϊκού στην Κροατία, όπου αύριο οι «πράσινοι» αντιμετωπίζουν τη Ζαντάρ. 
Ο Γιαννούλης «έβγαλε» κανονικά το πρόγραμμα της χθεσινής προπόνησης και τέθηκε
στη διάθεση του Ζέλικο Ομπράντοβιτς για το προτελευταίο ματς του ΠΑΟ στην α'
φάση της Ευρωλίγκας. Το ίδιο ισχύει και για τον Πέπε Σάντσεζ που ξεπέρασε την
ίωση και τις στομαχικές διαταραχές που του προκάλεσε.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17261O074</ED>
<ID>
ID:305449

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O07&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Απειλείται ο Κινγκ
</H2>
Με τρίμηνο αποκλεισμό από κάθε αγωνιστική δραστηριότητα απειλείται ο πρώην
φόργουορντ του Άρη, Κρις Κινγκ. Ο Αμερικανός παίκτης, που εφέτος αγωνίζεται
στη Λε Μαν, υπεβλήθη σε έλεγχο ντόπινγκ στο ματς με τη Σιένα για το Κύπελλο
Σαπόρτα και όπως ανακοίνωσε η διοίκηση της γαλλικής ομάδας, βρέθηκε να έχει
κάνει χρήση ινδικής κάνναβης. Ο Κινγκ αγωνίστηκε στον Άρη την περίοδο 1994-95.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17261O075</ED>
<ID>
ID:305468

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O07&aa=5</URL></REF>


Article

<CATEGORY>vin10</CATEGORY>

 <H5>ΤΖΟΡΝΤΑΝ
</H5><H2>Επιστρέφει η γαλήνη
</H2>
Δεν διαλύεται η οικογένεια του Μάικλ Τζόρνταν! Η σύζυγος του Αμερικανού σούπερ
σταρ, Χουανίτα, είχε ζητήσει στις 4 Ιανουαρίου διαζύγιο ύστερα από δώδεκα
χρόνια γάμου διεκδικώντας μάλιστα και την κηδεμονία των τριών παιδιών τους.
Τελικά άλλαξε γνώμη, απέσυρε την αίτηση και όπως ανακοίνωσε σκοπεύει να κάνει
μία προσπάθεια ώστε να τονώσει τη σχέση της με τον Τζόρνταν. 
Οι Νιού Τζέρσεϊ Νετς νίκησαν στο ντέρμπι του ΝΒΑ τους Σακραμέντο Κινγκς
117-83. Σε άλλα ματς: Χιούστον Ρόκετς-Γιούτα Τζαζ 104-97, Σαν Αντόνιο Σπερς-
Μινεσότα Τίμπεργουλφς 113-83, Φιλαδέλφεια Σίξερς-Τορόντο Ράπτορς 93-100.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17261O076</ED>
<ID>
ID:305480

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O07&aa=6</URL></REF>


Article

<CATEGORY>vin10</CATEGORY>

 <H5>ΚΑΙΣΑΡΙΑΝΗ </H5><H2>Είχε... απορρίψει τις καθαρίστριες </H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Και οι... σκούπες έπιασαν δουλειά με τις σαρωτικές αλλαγές των προπονητών το
τελευταίο διήμερο! Όχι ότι... σκούπισαν τους πάγκους, αλλά να στην Καισαριανή
οι ηλεκτρικές σκούπες θα χρειαστούν διπλές σακούλες! 
*** Που λέτε, πήγε χθες ο Λιβαθηνός στα γνώριμά του λημέρια να δει χαρτιά και
σημειώσεις, αλλά πώς να δουλέψει; Το γραφείο του προπονητή εκτός του όχι είχε
ένα... κάρο σκόνη, ήταν γεμάτο έντομα! 
*** Προφανώς, ο «Αλέ» ή μελετούσε στο εντευκτήριο του Πανελληνίου ή λόγω
προλήψεων είχε... απορρίψει τις καθαρίστριες. 
*** Στο βουνό, πάντως, έκαναν την κίνηση ματ με την επάνοδο του μυστακοφόρου
και έμπειρου τεχνικού. Η (επανα)πρόσληψη Παθιακάκη ενδέχεται να λειτουργήσει
και ως αντίδοτο στη (άγραφη) συμφωνία του τριγώνου. Όχι του... ισοσκελούς
Σουνίου, Ακρόπολης, Αφαίας, αλλά αυτού που αφορά Νίκαια, Αιγάλεω, Πάτρα. 
*** Νέες σκέψεις για τον... Θωμά. Θα χρειαστεί να... σκιστεί για να
«εξυπηρετήσει» ξανά τον «Πάθιακα». Και απ' ό,τι λένε κάτι... καλόπαιδα από Νέα
Φιλαδέλφεια μεριά, χατίρι δεν του χάλαγε! 
Μέσα στην επικαιρότητα το τεύχος του περιοδικού «Παναθηναϊκό Τριφύλλι». Θα
προσφέρει μινιατούρες παικτών και αρχίζει με... Σόουζα! Λέτε με τα μπλε
χρώματα της Εσπανιόλ; Ελπίζουμε, όμως, ο επόμενος να μην είναι ο... Ασάνοβιτς.
Τον Ολιζαντέμπε, τον αποκλείουμε. Το παιδί έχει στενοχώριες ύστερα από τις
τόσες ευκαιρίες που έχασε απέναντι στον Πανιώνιο. 
*** Και αν έριξε δάκρυ ώστε να ξεχάσει την αστοχία του, μόλις ο Μαρκαριάν τον
αφήσει στον πάγκο προβλέπεται να... πλαντάξει στο κλάμα! Η τακτική του
Μαρκαριάν εφαρμόστηκε με τον Κωνσταντίνου και πάμε για... ρεπετισιόν μετά την
κατ' ιδίαν κουβέντα. 
Ένας άλλος πρόεδρος (έστω στα... χαρτιά και στη συνείδηση των όποιων
συνομιλητών του), ο Μάκης Ψωμιάδης, σχεδιάζει την είσοδό του στην Τούμπα.
Καίγεται βλέπετε, για το πώς θα απαντήσει στον Φορτούλα και το «μην ανέβει
πάνω, δεν θα επιτρέψουμε να γίνουν όσα συνέβησαν στην Αθήνα» που είπε ο
παράγοντας του ΠΑΟΚ. 
*** Το αφεντικό της ΠΑΕ μετέβη χθες με την αποστολή της ΑΕΚ στη Θεσσαλονίκη
και το απόγευμα προσανατολίζεται να πάει στο γήπεδο. Όπως έκανε και στο
(πρόσφατο) παιχνίδι πρωταθλήματος. Τότε η συνταγή ήταν η ακόλουθη: 
*** Το (κλασικό) πούρο στο στόμα και πρώτος πρώτος στην έξοδο από το πούλμαν.
Στα αποδυτήρια άνεση, κανένα πρόβλημα και άλλωστε η γνωριμία με τον Μπάγιεβιτς
εγγυάται κάποια ασφάλεια. Τώρα όμως; 
*** Θα πάει ξανά απ'... έξω στην κερκίδα των οπαδών της ΑΕΚ; Η ιδιότητά του,
όμως, παραμένει: φίλαθλος! 
*** Στα επίσημα το «παρών» αποφεύγει να το δώσει. 
*** Για συμβουλές ο Ψωμιάδης γνωρίζει πού να απευθυνθεί. Στον... κολλητό του
τον Ζαχουδάνη θα πάει! Μαζί έφτασαν χθες στη Θεσσαλονίκη. Κρίμα που έληξε η
μεταγραφική περίοδος... 
Άρχισαν τα όργανα μετά τις κλήσεις του Ότο Ρεχάγκελ εν όψει του φιλικού της
Εθνικής με τη Σουηδία. Ένας διεθνής έλεγε χθες το μεσημέρι «νωρίς είναι ακόμη
για τον Γερμανό, μόλις προσαρμοστεί στην ελληνική πραγματικότητα θα φωνάξει
παραπάνω παίκτες του Ολυμπιακού»! Έτερος σχολίαζε: «Επιτέλους, να μην
καλούνται μόνο από τον Πειραιά ποδοσφαιριστές»! Λεπτομέρεια: αμφότεροι οι
συγκεκριμένοι παίκτες αγωνίζονται στο εξωτερικό! Ποιοι να είναι, ποιοι να
είναι... 
Όσο κοστίζει τον χρόνο... ένας Τζόρτζεβιτς (ή λίγο παραπάνω), δηλαδή, κοντά
στα 400 εκατ. δρχ. είναι το ποσό που απαιτείται για να βελτιωθεί το γήπεδο της
Παναχαϊκής και να το χρησιμοποιήσει ο Ολυμπιακός στην προσεχή διοργάνωση του
Τσάμπιονς Λιγκ. 
*** Αυτό «έβγαλε» η αρμόδια επιτροπή του Ολυμπιακού που καταπιάστηκε με το
θέμα. Έτσι, στο Λιμάνι σκέφτονται τις επόμενες κινήσεις. Διότι μπορεί στη
χειμερινή μεταγραφική περίοδο ο πρόεδρος να το έπαιξε πιστός σε αρχές και
απόψεις, αποφεύγοντας να ξοδέψει έστω και ένα ευρώ, αλλά το καλοκαίρι θέλοντας
και μη θα αναγκαστεί να βάλει το χέρι στην τσέπη... 
*** Συνεπώς, για λόγους οικονομίας παράγοντες του Ολυμπιακού θα επιθεωρήσουν
το γήπεδο της Νέας Σμύρνης. Εκτός και αν ετοιμάζονται για όλα τα ενδεχόμενα
και έχοντας γερό μνημονικό θυμούνται ότι ο Πανιώνιος υποδέχθηκε στην έδρα του
τη Λάτσιο. 
*** Και όχι για το Τσάμπιονς Λιγκ!
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17261O081</ED>
<ID>
ID:305355

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O08&aa=1</URL></REF>


Article

<CATEGORY>vin10</CATEGORY>

 <H5>ΣΑΝΤΕΡΛΑΝΤ </H5><H2>Φράγματα και κάμερες για τον κόουτς </H2>
Έκτακτα μέτρα προστασίας για τον προπονητή της Πίτερ Ριντ παίρνει η
Σάντερλαντ. Οι «Μαύρες Γάτες» παραπαίουν τον τελευταίο καιρό στην Πρέμιερ Λιγκ
και οι οπαδοί της ομάδας πνέουν τα μένεα κατά του Άγγλου τεχνικού, στον οποίο
μάλιστα προσπάθησαν να επιτεθούν την περασμένη εβδομάδα στο παιχνίδι με τη
Μίντλεσμπρο. Έτσι, η διοίκηση του συλλόγου αποφάσισε να τοποθετήσει ειδικά
προστατευτικά φράγματα καθώς και ειδικές κάμερες γύρω από τον πάγκο... <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17261O082</ED>
<ID>
ID:305393

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O08&aa=2</URL></REF>


Article

<CATEGORY>vin10</CATEGORY>

 <H5>ΛΙΒΕΡΠΟΥΛ </H5><H2>Επιστρέφει ο Ζεράρ Ουγέ </H2>
Θέμα εβδομάδων είναι πλέον η επιστροφή του Ζεράρ Ουγέ στον πάγκο της
Λίβερπουλ. Αυτό δήλωσε ο ίδιος ο Γάλλος τεχνικός (που ως γνωστόν είχε
υποβληθεί σε εγχείρηση καρδιάς πριν από μερικούς μήνες) ο οποίος μάλιστα δεν
δίστασε να αναφερθεί και στον Άρνολντ Ζβαρτσενέγκερ: «Κάποιοι λένε ότι θα
έπρεπε να ξεχάσω το ποδόσφαιρο. Ίσως θα έπρεπε να ξεχάσω ακόμη και την ίδια τη
ζωή. Εγώ όμως γίνομαι όλο και καλύτερα και σε λίγες εβδομάδες θα γυρίσω στους
αγωνιστικούς χώρους. Όπως λέει και ο Σβαρτσενέγκερ: Θα επιστρέψω»! <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17261O083</ED>
<ID>
ID:305428

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ - ΣΚΩΤΙΑ </H5><H2>Προς ενιαίο πρωτάθλημα </H2>
Το ενδεχόμενο δημιουργίας ενός ενιαίου αγγλοσκωτικού πρωταθλήματος εξετάζουν
σοβαρά οι ποδοσφαιρικές ομοσπονδίες των δύο χωρών. Αυτό υποστήριξε ο
εκτελεστικός διευθυντής της αγγλικής ομοσπονδίας Ντέιβιντ Μπερνς λέγοντας:
«Ένα πρωτάθλημα με τη συμμετοχή αγγλικών και σκωτσέζικων ομάδων θα έχει πολύ
ενδιαφέρον αλλά αποτελεί και μια περίπτωση που πρέπει να μελετηθεί πολύ
προσεκτικά. Αν καταφέρουμε μέσα στις επόμενες εβδομάδες να καταλήξουμε στο
τελικό σχέδιο, δεν βλέπω γιατί να μην το εφαρμόσουμε από τη νέα περίοδο». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17261O084</ED>
<ID>
ID:305450

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O08&aa=4</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ </H5><H2>Με φόντο τα χορευτικά των Ινδιάνων </H2>
Πρόβα τζενεράλε εν μέσω... παραδοσιακά ντυμένων Αμερικανών για την ελληνική
αποστολή των Χειμερινών Ολυμπιακών Αγώνων. Στο Σολτ Λέικ της Γιούτα, τα
χορευτικά των Ινδιάνων είναι σε ημερήσια διάταξη!
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17261O085</ED>
<ID>
ID:305469

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O08&aa=5</URL></REF>


Article

<CATEGORY>vin10</CATEGORY>

 <H5>ΠΕΛΕ </H5><H2>Σε πλειστηριασμό η φανέλα του
</H2>
Η φανέλα της Εθνικής Βραζιλίας που φορούσε ο Πελέ στον τελικό του Μουντιάλ
του 1970 αναζητεί αγοραστή. Στις 27 Μαρτίου ο Οίκος Κρίστι βγάζει σε
πλειστηριασμό τη φανέλα του Πελέ με το νούμερο δέκα, που μέχρι τώρα είχε στην
κατοχή του ο Ιταλός Ρομπέρτο Ροζάριο, ο οποίος είχε την τύχη να ανταλλάξει τη
φανέλα του με το «μαύρο διαμάντι» μετά το τελευταίο σφύριγμα του τελικού του
κορυφαίου Μουντιάλ, που βρήκε νικήτρια τη Βραζιλία επί της Ιταλίας με 4-1. Η
τιμή εκκίνησης για τη φανέλα του Πελέ είναι 49.303 ευρώ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17261O086</ED>
<ID>
ID:305481

</ID><URL>http://ta-nea.dolnet.gr/neaweb/neafile.print_unique?e=A&f=17261&m=O08&aa=6</URL></REF>


Article

<CATEGORY>vin09</CATEGORY>

 <H2>Στάση μυστηρίου για γερά νεύρα
</H2><H4>Ο Στίβεν Κινγκ δήλωσε πως θα σταματήσει να γράφει. Οι φανατικοί αναγνώστες του
ανησύχησαν, αλλά για λίγο...
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

«Καλύτερα να φεύγεις από το παιχνίδι όταν ακόμη έχεις την μπάλα στην κατοχή
σου» δήλωσε πριν από λίγο ο Στίβεν Κινγκ. Και ένα πέπλο μυστηρίου κάλυψε τα
γήπεδα όλου του κόσμου

Το πιο πιθανό είναι πως ο συγγραφέας των συγκινήσεων και του τρόμου κάνει έναν
ακόμη ελιγμό μυστηρίου. Έτσι όπως στις ταινίες του. Τη στιγμή που όλα
πηγαίνουν θαυμάσια, που δεν υπάρχει κανένας λόγος ανησυχίας, στην απόλυτη
ηρεμία, εκεί παραμονεύει το κακό. «Αποφάσισα», είπε ο Στίβεν Κινγκ σε
συνέντευξή του στους «Los Angeles Times», «να σταματήσω τη συγγραφική μου
καριέρα, αφού τελειώσω αυτά με τα οποία ασχολούμαι τώρα. Επιθυμώ να αποχωρήσω
τη στιγμή που είμαι ακόμη στο παιχνίδι και έχω την μπάλα στα πόδια μου», είπε
στα 54 του χρόνια ο δημιουργός της «Λάμψης» και του «Μίζερι», ο άνθρωπος που
έγραψε το «Κριστίν» και το «Πράσινο Μίλι», ιστορία στις σελίδες και στο
σινεμά. 
Πώς μπορεί να βάλει φρένο... έτσι και να μην κινήσει υποψίες; Και ποιος
μας λέει πως όταν ο Στίβεν Κινγκ πάψει να χτυπάει το πληκτρολόγιο δεν θα
ζωντανέψει ο Ρίτσαρντ Μπάκμαν (το ψευδώνυμό του) που τελευταία είχαμε
συναντήσει να υπογράφει το Thinner. Συγγνώμη, αλλά ο Στίβεν Κινγκ είναι αυτός
που έγραψε το «Σκοτεινό Μισό», όπου ο πρωταγωνιστής-συγγραφέας αποφασίζει να
«σκοτώσει» το ψευδώνυμό του, τον Τζορτζ Σταρκ, αλλά ο Τζορτζ Σταρκ έχει άλλη
γνώμη, παίρνει σάρκα και οστά και κάνει φοβερά και διόλου λογοτεχνικά «έργα». 
Ο Στίβεν Κινγκ στη συνέντευξη είπε πως δεν θα εκδώσει, όχι πως θα
σταματήσει να γράφει. Σίγουρα το ατύχημα που παραλίγο να τον σκοτώσει το 1999,
όταν ένα αυτοκίνητο έπεσε πάνω του, έβαλε ιδέες στο κεφάλι του. Και ιδέες
υπήρχαν εκεί, έτσι κι αλλιώς. Πότε πρέπει να σταματάει κανείς, τι είναι
ευτυχία και πώς το χρήμα (αυτός ο ποταμός δολαρίων που πηγάζει από τα έργα
του) δεν είναι το παν στη ζωή. Γι' αυτό το τελευταίο ειδικά έχει να πείσει
πολλούς που εισπράττουν από τα βιβλία, τις κινηματογραφικές και τηλεοπτικές
παραγωγές. Μόλις την προηγούμενη εβδομάδα ένα νέο τηλεοπτικό ρεκόρ, αυτό από
την προβολή της μίνι τηλεοπτικής σειράς «Rose Red», προστέθηκε στα ήδη
υπάρχοντα. «Φαντάσματα» επιτυχίας στοιχειώνουν την απόφασή του να σταματήσει.
Άλλωστε, θα έχει καιρό να σκεφτεί έως ότου τα επόμενα σχέδια μπουν σε
εφαρμογή. Και είναι πολλά, τόσα που το μυστήριο που τα περιβάλλει θα
περισσέψει σίγουρα για να συνεχιστεί το έργο. 
<H3>Περισσότερος Κινγκ σε... λίγο </H3>
* Το πολυσυζητημένο αφήγημά του «Riding The Bullet», που κυκλοφόρησε
πέρσι μόνο σε ηλεκτρονική μορφή, για πρώτη φορά βγαίνει σε βιβλίο. 
* Έπειτα από πολύ καιρό, ο Στίβεν Κινγκ παρουσιάζει συλλογή με
διηγήματα. Το «Everything's Eventual» θα είναι στα βιβλιοπωλεία τον Μάρτιο. Τα
πάντα είναι αναμενόμενα, απ' όσα τουλάχιστον έχουμε δει ώς εδώ. 
* «Μπούικ Οκτώ» είναι το νέο μυθιστόρημα του Στίβεν Κινγκ, που «οδηγεί»
το σασπένς και πάλι πίσω από το τιμόνι. Αρκετοί θα θυμηθούν το «Κριστίν».
Κανείς από αυτούς που το έχουν δει, δεν έχουν ξεχάσει. 
* Το μυθιστόρημά του «Dreamcatcher» (Ονειροπαγίδα) γίνεται ταινία, με
πρωταγωνιστή τον Μόργκαν Φρίμαν, από μεγάλο στούντιο του Χόλιγουντ. 
* Και το «Bag of Bones» (Ο Σάκος με τα Κόκαλα) ταινία, με παραγωγό τον
Μπρους Γουίλις. 
* Με το «Άσυλο» θα έχει την πρωτιά της διασκευής έργου άλλου συγγραφέα,
του Πάτρικ Μάκγκραθ, για τον κινηματογράφο. 
* Ο Τζορτζ Ρομέρο («Νύχτα των Ζωντανών Νεκρών») σκηνοθετεί το «The Girl
Who Loved Tom Gordon» του Κινγκ.

<H3>INFO
</H3>
Από 1ης Μαρτίου θα προβάλλεται στις ελληνικές κινηματογραφικές αίθουσες η
ταινία «Hearts in Atlantis», με τον Άντονι Χόπκινς. Η φιλία ενός μεγάλου άνδρα
με ένα παιδί, α λα Στίβεν Κινγκ πάντα...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17261P171</ED>
<ID>
ID:305356

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P17&aa=1</URL></REF>


Article

<CATEGORY>vin09</CATEGORY>

 <H2>Ακροβατικό πολυθέαμα και φινάλε του έργου «Τρωάδες - το μακρύ ταξίδι»
</H2>
Το Cirque Eloize ξεκινά δεύτερο κύκλο παραστάσεων για όσους δεν πρόλαβαν να
απολαύσουν το μοναδικό πολυθέαμα «Excentricus» στο θέατρο του Κολλεγίου Αθηνών

Το πολυθέαμα ακροβατικών «Excentricus» του Cirque Eloize ξεκινά από απόψε
δεύτερο κύκλο παραστάσεων στο θέατρο του Κολλεγίου Αθηνών (Σ. Δέλτα 4, τηλ.
010-6798.100) ώς τις 17 Φεβρουαρίου. Εισιτήρια: 8.500 (25 ευρώ), 13.500 (40
ευρώ) και 5.000 (15 ευρώ) φοιτητικά και μη αριθμημένες θέσεις. Προπώληση στα
δισκοπωλεία Virgin, στο Half Note (Τριβωνιανού 17, τηλ. 010-9213.310), στο
Κολλέγιο Αθηνών και στην Ticket Hellas (010-6189.300). 
Θέατρο 
«Η κωμωδία της μύγας» του Βασίλη Ζιώγα σε σκηνοθεσία Θόδωρου Κυριακού
παρουσιάζεται στις 9.30 μ.μ. στο «ΑΝ-Club» (Σολωμού 13-15, τηλ. 010-3305.058).
Η παράσταση αποτελεί προσφορά της Θεατρικής Ομάδας «Παράβαση» για την ενίσχυση
των κοινωνικών προγραμμάτων της εθελοντικής εργασίας. 
Στις 10 Φεβρουαρίου τελειώνουν οι παραστάσεις του έργου «Τρωάδες - το
μακρύ ταξίδι» που παρουσιάζεται στο «Θέατρο της Άνοιξης» (Γερμανικού 20, τηλ.
010-5238.870). 
Μουσική 
Έργα Μπετόβεν, Σμέντανα και Σοστακόβιτς ερμηνεύουν οι Γιώργος
Πετρόπουλος (βιολί), Γιάννης Στέφος (βιολοντσέλο) και Μυρτώ Καρυπίδου (πιάνο)
στις 8.30 μ.μ. στην αίθουσα συναυλιών «Φίλιππος Νάκας» (Ιπποκράτους 41, τηλ.
010-3634.000). Εισιτήριο:10,27 ευρώ και 5,87 φοιτητικό. 
Εκθέσεις 
Έργα βιντεοτέχνης γνωστών δημιουργών της διεθνούς καλλιτεχνικής σκηνής
παρουσιάζονται στο Εθνικό Μουσείο Σύγχρονης Τέχνης (Λ. Καλλιρρόης και Φραντζή,
τηλ. 010-9242.111) έως και τις 17 Μαρτίου. Είσοδος ελεύθερη. 
«Αλληλεπιδράσεις» είναι ο τίτλος της εικαστικής έκθεσης των Hermine
Losch, Ευάγγελου Σαγγανά, Ευγενίας Γρηγοράκη, Wolfgang Schiffling που
φιλοξενείται έως τις 13 Μαρτίου στο Ινστιτούτο Γκαίτε (Ομήρου 14-16, τηλ.
010-3608.111). 
Σεμινάρια 
Δεύτερο κύκλος σεμιναρίων με διδάσκοντες τους Άννα Μακράκη, Τάσο
Μπαντή, Ακύλα Καραζήση, Νικαίτη Κοντοπύρη και Κώστα Φλωκατούλα ξεκινά στο
«Θέατρο-Εργαστήριον» (Αγ. Θέκλας 16, Ψυρή). Πληροφορίες στο τηλ. 010-6469.425. 
Βιβλίο 
«Έξοδος ονείρου» είναι ο τίτλος του βιβλίου του Δημήτρη Παπαχρήστου
(Εκδόσεις Καστανιώτη) που παρουσιάζεται στις 8 μ.μ. στο Δημαρχείο Νίκαιας (Π.
Τσαλδάρη 10, 1ος όροφος). Για το βιβλίο θα μιλήσουν οι: Α. Καλιακάτσος, Κ.
Καναβούρης, Γ. Σταμάτοπουλος. 
«Ζωντανά» 
Τον «Χορό των Πυρσών» παρουσιάζει ο Βασίλης Ρακόπουλος στις 10.30 μ.μ.
στο «House of Art» (Σαχτούρη 4 και Σαρρή, τηλ. 010-3217.678). 
Οι «Στίξις» ερμηνεύουν δικές τους συνθέσεις στις 10 μ.μ. στη μουσική
σκηνή «Μακάρι» (Ζ. Πηγής 125, τηλ. 010-6458.985) 
Ο Χάικ Γιαζιτζιάν εμφανίζεται στη «Σκιά του Φεγγαριού» (Ασκληπιού 91, τηλ.
010-3641.031) στις 10.30 μ.μ. 
<H3>ΕΚΘΕΣΗ </H3>
«Πάτμος άνοιγμα στο φως και το σκοτάδι» είναι ο τίτλος της έκθεσης
ζωγραφικής του Χρήστου Μποκόρου με έργα από το ημερολόγιο της ΑΓΕΤ Ηρακλής που
εγκαινιάζεται απόψε στο Μουσείο Κυκλαδικής Τέχνης (Λεωφ. Βασ. Σοφίας και
Ηροδότου 1, τηλ. 010- 7228.321). Η έκθεση θα διαρκέσει έως τις 9 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17261P181</ED>
<ID>
ID:305357

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Τα κυβερνο-άστρα «αποκαλύπτουν»
</H2>
http: //www.horoscopes.astrology.com

Όλα όσα θέλετε να μάθετε για το ζώδιό σας και τι σας επιφυλάσσουν οι σύνοδοι
των πλανητών. Καθημερινό ωροσκόπιο, ωροσκόπιο ολόκληρης της εβδομάδας, του
μήνα και της χρονιάς. Τεστ για το αν ταιριάζετε ή όχι με το έτερον ήμισυ (χμ,
τώρα εξηγούνται όλα...) αλλά και θεματικά ωροσκόπια. Δηλαδή, μπορείτε να
μάθετε από σήμερα τι θα σας συμβεί σε θέματα ερωτικά, επαγγελματικά, υγείας
για ολόκληρη την εβδομάδα και τον μήνα και να λάβετε τα ανάλογα μέτρα. Για πιο
αναλυτική παρουσίαση μπορείτε να κάνετε παραγγελία και να σας σταλεί με e-mail
το αστρολογικό σας προφίλ βάσει των προσωπικών σας στοιχείων. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17261P182</ED>
<ID>
ID:305394

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα 40χρονα στα... 42! </H2>
<AUTHOR>Β.Χ.</AUTHOR>

Εκδηλώσεις (με απροσδιόριστες ημερομηνίες πραγματοποίησής τους, κάποιες τον
Απρίλιο, κάποιες το καλοκαίρι, κάποιες... «όταν θα είναι έτοιμες»)
προετοιμάζει και θα πραγματοποιήσει το ΚΘΒΕ για να γιορτάσει τα 40 χρόνια
λειτουργίας του θεάτρου. Ανάμεσά τους η έκδοση τόμου με παραστασιογραφία,
φωτογραφίες, αρχειακό υλικό κ. ά για τα 40χρονα λειτουργίας του θεάτρου που
ετοιμάζεται εδώ και δύο χρόνια... Μόνο που το αρχειακό υλικό έχει στην
πλειονότητά του απολεσθεί εδώ και δεκαετίες. Τις απώλειες κατήγγειλαν κατά
καιρούς διευθυντές, μέλη του Δ.Σ. του θεάτρου, στελέχη του και φθάσαμε μόλις
χθες, προκληθέν μέλος του Δ.Σ. να παραπέμπει σε λογοτεχνικούς ήρωες-ντετέκτιβ
για τον εντοπισμό αν όχι των δραστών τουλάχιστον των κλαπέντων. Το Κρατικό
Θέατρο Βορείου Ελλάδος, πάντως, εισέρχεται την ερχόμενη Τετάρτη στον 42ο χρόνο
λειτουργίας του (ιδρύθηκε στις 13 Ιανουαρίου του 1961). Γιατί - αν μη τι άλλο
- δεν οργανωνόμαστε για τον εορτασμό των 50χρονων; <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17261P183</ED>
<ID>
ID:305429

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Κάτι κινείται...
</H2>
<AUTHOR>Π.Θ.Κ.</AUTHOR>

Σε καιρούς παντοκρατορίας των μεγάλων κινηματογραφικών παραγωγών, τα 15.700
εισιτήρια που έκοψε πανελλαδικά ο «Δεκαπενταύγουστος» του Γιάνναρη το πρώτο
τριήμερο της προβολής του στις κινηματογραφικές αίθουσες είναι αρκετά
ικανοποιητικά. Στην Αθήνα συγκέντρωσε 12.700 θεατές και στη Θεσσαλονίκη 3.000.
Ακόμα και το ντοκιμαντέρ «Ημερολόγια καταστρώματος - Γιώργος Σεφέρης» του
Στέλιου Χαραλαμπόπουλου δεν έμεινε ανεπίδοτο γράμμα, καθώς το είδαν πάνω από
1.000 θεατές σε τρεις ημέρες μόνο στο Τριανόν και με απογευματινή προβολή στον
Απόλλωνα. Το γεγονός, τέλος, ότι η ταινία του Κώστα Γαβρά θα προβληθεί την
Τετάρτη και στο Φεστιβάλ του Βερολίνου η ταινία του Κωνσταντίνου Γιάνναρη στις
16/2. Λέτε να δούμε και κανένα βραβείο; <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17261P184</ED>
<ID>
ID:305451

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Στρουθοκαμηλισμοί
</H2>
<AUTHOR>Γ.Δ.Κ.Σ.</AUTHOR>

«Πράξεις» είναι ο τίτλος του λευκώματος που εξέδωσε το υπουργείο Πολιτισμού
για τη δραστηριότητα των ΔΗΠΕΘΕ της «Επικράτειας Πολιτισμού» του, κατά την
περσινή θεατρική «σεζόν». Και το οποίο, καθώς είναι η δεύτερη χρονιά που
κυκλοφορεί, φαίνεται ότι τείνει να καθιερωθεί. Πολύ καλές οι κινήσεις αυτές.
Φαίνονται κάποιοι άνθρωποι που δουλεύουν, συνήθως, αφανώς, δημιουργείται ένα
«σώμα» της δουλειάς που γίνεται στα ΔΗΠΕΘΕ διά της καταγραφής και, όσο να
'ναι, βοηθείται ο θεσμός. Είναι, όμως, αρκετό αυτό; Και κάποιες άλλες
κινήσεις; Δεν έχουν αντιληφθεί στο υπουργείο Πολιτισμού ότι ο θεσμός χρήζει
αναθεώρησης; Πότε θα το αντιληφθούν; Ένα ΔΗΠΕΘΕ που κάτι κάνει και ακούγεται,
είτε είναι της Καλαμάτας είτε της Λάρισας είτε της Πάτρας, ένας καλλιτεχνικός
διευθυντής που έχει την ικανότητα ή το μεράκι να παρουσιάσει κάτι καλύτερο,
μια οργάνωση λίγο πιο επιτυχημένη, κάποιες «εξάρσεις», κάποια στιγμή, που
όλους μας συγκινούν δεν γίνεται, πια, να «εξωραΐζουν» το τοπίο και να οδηγούν
σε στρουθοκαμηλισμούς. Ο θεσμός των ΔΗΠΕΘΕ είναι πολύτιμος και πρέπει να
ξανακοιταχτεί. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17261P185</ED>
<ID>
ID:305470

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P18&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Όποιος έχει τα γένια...
</H2>
<AUTHOR>Μ.Μ.</AUTHOR>

Ξυραφάκια. Ναι, ξυραφάκια Astra έστειλε μαζί με τα νεώτερά της (λόγω προφανώς
συνωνυμίας) η εταιρεία Astra που διοργανώνει συναυλίες και εκδηλώσεις. Σαν
διαφημιστικό τρικ, σαν μια ιδέα με χιούμορ, περακινδυνευμένη ελαφρώς. Γιατί
πού να πάει το μυαλό του παραλήπτη; Στο κακό θα πάει. Τι ετοιμάζει η Astra και
στέλνει ξυραφάκια; Και τι σχέση έχουν με αυτό οι Godspeed Black Emperor, οι
Spiritualized, οι Cousteau, οι Walkabouts που πρόκειται να έρθουν να παίξουν
στην Αθήνα; Ή μήπως είναι εκείνη η προ ημερών επεισοδιακή συναυλία των Fall
που κανείς δεν θέλει να θυμάται; Αλλά και πάλι... ξυραφάκια; <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17261P186</ED>
<ID>
ID:305482

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P18&aa=6</URL></REF>


Article

<CATEGORY>vin09</CATEGORY>

 <H2>ΣΤ. ΑΒΔΟΥΛΟΣ - ΕΙΡ. ΡΙΤΣΩΝΗ
</H2><H2>Η συμβίωση συγγράφει και σενάρια
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Ο Σταύρος Αβδούλος με την Ειρήνη Ριτσώνη τελείωσαν το «Φιλί ζωής» (βιβλίο και
σίριαλ) και ετοιμάζονται για την νέα τους τηλεοπτική δουλειά

«Το νυφικό πότε θα το φορέσει η νύφη»; «Ας περιμένει», απαντά στην κουμπάρα
του ο σεναριογράφος Σταύρος Αβδούλος. 
Ζει με την σύντροφό του, επίσης σεναριογράφο Ειρήνη Ριτσώνη, από το 1982,
δίχως να τους απασχολεί καθόλου το κεφάλαιο «γάμος». «Είμαστε πιο παντρεμένοι
κι απ' τους παντρεμένους. Πάντως, εμείς την θεωρούμε κουμπάρα κι ας μη μας
έχει παντρέψει, και έτσι την νιώθουμε», λέει το ζευγάρι με μια φωνή. 
Είναι και οι δύο σεναριογράφοι. Εκείνος ξεκίνησε στο θέατρο και την τηλεόραση
ως βοηθός σκηνοθέτη, κοντά στον Βασίλη Γεωργιάδη («Ο Χριστός ξανασταυρώνεται»,
«Γιούγκερμαν», «Πανθέοι»). Εκείνη ήταν δικηγόρος. Το 1982 οι δρόμοι τους
διασταυρώθηκαν και από το 1993 μπήκαν μαζί στον χώρο του σεναρίου. 
Μπορεί τα πρώτα τους αυτοτελή σενάρια - ιστορίες θρίλερ - και μια ολόκληρη
σειρά να μην απέκτησαν ποτέ εικόνα στον Antenna, όμως αυτό δεν τους
απογοήτευσε. Είχαν ένα μικρό κέρδος. Ο τρόπος γραφής τους άρεσε στους
υπεύθυνους του καναλιού. Και έτσι προέκυψε η πρώτη τους συνεργασία με τον
Μανούσο Μανουσάκη στο «Τμήμα Ηθών», που κράτησε μέχρι πέρυσι. 
Το πρώτο τους σίριαλ, στο οποίο έκαναν τη διασκευή, ήταν ο «Βαμμένος
ήλιος» (της Γιοβάννας) και ακολούθησαν τα: «Ψίθυροι καρδιάς», «Άγγιγμα ψυχής»,
«Σύνορα αγάπης», «Έρωτας κλέφτης», ενώ από τον επόμενο μήνα θα αρχίσει να
προβάλλεται «Το φιλί ζωής» (Antenna), που πρώτα έγινε βιβλίο (κυκλοφορεί από
τις Εκδόσεις Λιβάνη) και ήδη γυρίζεται με πρωταγωνιστές τούς Αλεξάνδρα
Παλαιολόγου, Γεωργία Αποστόλου, Φίλιππο Σοφιανό, Τάκη Μόσχο κ.ά. 
Ο Σταύρος Αβδούλος ήταν εκείνος που παρακίνησε στο γράψιμο σεναρίων την Ειρήνη
Ριτσώνη. «Εγώ ήμουν πιο μέσα στη δουλειά», λέει εκείνος. «Ήξερες την τεχνική»,
συμπληρώνει εκείνη που λόγω του επαγγέλματός της δεν θα μπορούσε να μην
εντάξει στα σενάρια και σκηνές από δικαστήρια και δικαστικές αίθουσες («Τμήμα
Ηθών», «Σύνορα αγάπης», «Δρόμοι της πόλης»). 
Η ολοκλήρωση ενός σεναρίου 30 επεισοδίων κρατά «τουλάχιστον πέντε
μήνες» και συχνά συμβαίνει να προκύπτει διχογνωμία σε κάποιους διαλόγους. Τι
συμβαίνει τότε; «Υπάρχουν συγκρούσεις. Φροντίζουμε να ρίχνουμε λίγο νερό στο
κρασί, ώστε να προσυπογράφεται το κείμενο και από τους δυο μας. Όλα
ξεπερνιώνται. Όταν στο τέλος κάνεις τη... σούμα, όλα είναι θετικά», απαντά ο
Σταύρος Αβδούλος. 
Οι δυο τους αντλούν τις ιδέες για ένα νέο σίριαλ «από μια είδηση στην
τηλεόραση, από κάτι που διάβασαν στις εφημερίδες, από ένα πρόσωπο ή από
κάποιες καταστάσεις που βλέπουμε γύρω μας» και πιστεύουν ότι το πιο δύσκολο
δεν είναι η συγγραφή ενός σεναρίου, αλλά το να πείσουν το κανάλι να το
αποδεχθεί. «Οι σταθμοί έχουν μια συγκεκριμένη λογική. Αυτά που ζητούν δεν
πρέπει να είναι ασυνήθιστα. Νιώθουν ανασφάλεια και δικαίως τα φοβούνται. Μήπως
το συγκεκριμένο σενάριο δεν βρει την αποδοχή από το τηλεοπτικό κοινό. Αυτή η
λογική των σταθμών μάς περιορίζει». 
Παρά το γεγονός ότι γράφουν μεγάλης διάρκειας σίριαλ, προτιμούν τα αυτοτελή:
«Έχουν άλλη γοητεία, ολοκληρώνεις κάτι και το βλέπεις. Στα αυτοτελή υπάρχει
εναλλαγή. Στα άλλα σίριαλ, όταν έχεις στο μυαλό σου τα ίδια και τα ίδια
πρόσωπα, κουράζεσαι». 
Οι πρώτοι που διαβάζουν ένα καινούργιο σενάριο είναι τα παιδιά της Ειρήνης
Ριτσώνη (από τον πρώτο της γάμο), ο Δημήτρης 23 ετών και η Σύλβια 22 ετών, που
κάνουν και τις παρατηρήσεις τους. «Υπολογίζουμε στη γνώμη τους. Κυρίως, όμως,
σε θέματα αντίληψης των νέων που βλέπουν τα πράγματα με άλλο μάτι», αναφέρει η
Ειρήνη Ριτσώνη, που μόλις τελείωσε το σενάριο για «Το φιλί ζωής» και επειδή τα
παιδιά της εκείνη την περίοδο βρίσκονταν στη Νορβηγία, τους έστειλαν τους
διαλόγους με e-mail.

<H3>«Σας παρακαλώ, ενώστε τους»
</H3>
Οι «Ψίθυροι καρδιάς» (Mega) - ο έρωτας της Ερατούς (Άννα-Μαρία
Παπαχαραλάμπους) με τον μπαλαμό γιάπη (Απόστολο Γκλέτσο) ­ ήταν το τηλεοπτικό
γεγονός πριν από πέντε χρόνια. Ήταν το σίριαλ που είχε πετύχει - στην ιστορία
της ιδιωτικής τηλεόρασης - την υψηλότερη τηλεθέαση (32,7%). 
Πώς, όμως, προέκυψε η ιδέα του σίριαλ; «Σαν ιδέα ξεκίνησε από τον Μανούσο
Μανουσάκη - και κυρίως από τη γυναίκα του Μαρία - ένα σαββατόβραδο στο σπίτι
τους. Κρατήσαμε την ιδέα και την δουλέψαμε. Αρχίσαμε την έρευνά μας. Πηγαίναμε
τακτικά σε καταυλισμούς Τσιγγάνων στο Καματερό και στα Λιόσια, για να
γνωρίσουμε τις συνήθειές τους. Μετά αρχίσαμε να γράφουμε το σενάριο». 
Στο Mega, όταν υποβλήθηκε η πρόταση - θυμάται σήμερα ο Σταύρος Αβδούλος - ο
Τζώνυ Καλημέρης δεν το φοβήθηκε. Το υποστήριξε. Έλεγε ότι «οι Τσιγγάνοι θα
κερδίσουν τον κόσμο». «Ο μεγάλος χαμός έγινε με το φινάλε. Πήραμε ακόμη και
ένα σημείωμα από την Μαριάννα Βαρδινογιάννη που έγραφε "σας παρακαλώ, ενώστε
τους" και εννοούσε ότι ο γάμος της Τσιγγάνας με τον γιάπη θα βοηθούσε να
έρθουν πιο κοντά οι δύο κόσμοι. Μόνο που σ' αυτή την περίπτωση το φινάλε δεν
θα ήταν ρεαλιστικό, θα ήταν κατασκευασμένο». <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17261P191</ED>
<ID>
ID:305358

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P19&aa=1</URL></REF>


Article

<CATEGORY>vin09</CATEGORY>

 <H2>ΜΑΡΙΟ ΤΕΣΤΙΝΟ
</H2><H2>Το «μάτι» της κολακείας
</H2>
<AUTHOR>ΕΦΗ ΦΑΛΙΔΑ</AUTHOR>

Η κολακεία ζει. Ο φακός του Μάριο Τεστίνο που στοχεύει όμορφες, πλούσιες και
διάσημες και φωτογραφίζει τα πορτρέτα τους είναι η απόδειξη που παρουσιάζεται
στην Εθνική Πινακοθήκη του Λονδίνου. 
Οι φωτογραφίες της πριγκίπισσας Νταϊάνας, της Μαντόνας, της Γκουίνεθ Πάλτροου,
της Κέιτ Μος έγιναν το διαβατήριο τού Περουβιανού φωτογράφου Μάριο Τεστίνο
στον κόσμο της κολακείας. 
Η δουλειά του με την πριγκίπισσα Νταϊάνα - πρόκειται για τις τελευταίες
επίσημες φωτογραφίες της το 1997 - ήταν η οριστική απάντηση του Τεστίνο στους
επικριτές του. Η πριγκίπισσα που χαλαρώνει από το άγχος της διαλυμένης
προσωπικής ζωής της, που βγάζει τα κοσμήματα για να διπλωθεί στον καναπέ ή
χαμογελάει ξυπόλητη στον φακό του παρουσιάζεται ως επίτευγμα του συγκεκριμένου
φωτογράφου. Το οποίο περιγράφει στον πολυτελή κατάλογο της έκθεσής του στην
Εθνική Πινακοθήκη του Λονδίνου. 
«Ο Τεστίνο γνωρίζει την απόκρυφη τέχνη της κολακείας» γράφει ο εικαστικός
κριτικός των κυριακάτικων «Times». «Η πριγκίπισσα ήταν πολύ νευρική»,
ανταπαντάει ο Μάριο Τεστίνο στην εισαγωγή του. «Εμφανίστηκε με τα βασιλικά
κοσμήματά της, ντυμένη, έτοιμη αλλά διόλου χαλαρωμένη». Τι έκανε λοιπόν ο
μάγος φωτογράφος; Έβαλε μουσική από τον τόπο του και άρχισε να χορεύει μπροστά
της ζητώντας της να κάνει το ίδιο. Εκείνη του εξήγησε πως δεν είναι Περουβιανή
και ότι δεν μπορεί να το κάνει. Όπως όμως δείχνει το αποτέλεσμα των
προσπαθειών του, ο Μάριο Τεστίνο έβγαλε από την Νταϊάνα το ταμπεραμέντο που
εκείνη είχε απωθήσει. Μία Νταϊάνα χαλαρωμένη, λαμπερή, σέξι, της οποίας η
ευάλωτη και προσωρινή ευτυχία που συνέλαβε ο φακός του Τεστίνο θα μείνει
αιώνια ανέπαφη.... Όπως σε μια περασμένη εποχή το χέρι του Νίκολας Χίλιαρντ
υπάκουσε στη βασίλισσα Ελισάβετ να τη δείξει σκληρή και άτεγκτη, γιατί αυτή
ήταν η επιθυμία της, το μάτι του Τεστίνο βλέπει και αποτυπώνει ό,τι οι
διάσημες γυναίκες του θέλουν να νομίζουν για τον εαυτό τους.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17261P192</ED>
<ID>
ID:305395

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P19&aa=2</URL></REF>


Article

<CATEGORY>vin09</CATEGORY>

 <H2>Η εφηβεία στέλνει τους γονείς στα... θρανία
</H2><H4>«Για να γίνεις δακτυλογράφος εξασκείσαι τουλάχιστον έξι μήνες... Για να γίνεις
γονιός, ούτε ένα λεπτό». Επιστροφή στο σχολείο λοιπόν, για τους ενήλικες που
διανύουν τη δεύτερη εφηβεία τους μέσα από εκείνη των παιδιών τους. Δίπλα τους
στο «θρανίο» είναι τα ίδια τα παιδιά, σε μία από τις βραδιές διαλόγου που
διοργανώθηκε στο Κέντρο Ψυχοσωματικής Έρευνας
</H4>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

«Πρώτα γίνεσαι γονιός κι ύστερα εκπαιδεύεσαι», λέει η διευθύντρια του Κέντρου
Ψυχοσωματικής Έρευνας, Παρασκευή Σίμου

Η βραδιά είχε ένταση, παλμό, γλυκόπικρες αλήθειες και παραδοχές, αισθήματα και
χαμόγελα, δάκρυα και συγκινήσεις... Ξεκίνησε με την κατάρριψη του μύθου «όχι,
η εφηβεία δεν είναι αρρώστια, είναι μια φυσιολογική κατάσταση» και έκλεισε με
ένα παραμύθι, διά στόματος της «παραμυθούς» Στέλλας Κασιμάτη, που αφηγήθηκε
μια ιστορία για τον γιο του γίγαντα και τους γιους της γης, της θάλασσας και
του αέρα, αποφορτίζοντας την ατμόσφαιρα και χαλαρώνοντας μικρούς και μεγάλους. 
Όλοι είχαν ήδη γίνει ένα μέσα στην αίθουσα. Ενήλικες που διανύουν τη δεύτερη
εφηβεία τους μέσα από εκείνη των παιδιών τους και τα παιδιά τους συναντήθηκαν
σε μια βραδιά διαλόγου, που πήρε και έδωσε πολλά σε όλους. Έδωσαν όλοι -
γονείς, παιδιά, ειδικοί. Και έφυγαν όλοι πλουσιότεροι, με λιγότερες απορρίψεις
και περισσότερες αποδοχές. 
«Για να γίνεις δακτυλογράφος εξασκείσαι τουλάχιστον έξι μήνες... Για να
γίνεις γονιός, ούτε ένα λεπτό. Γίνεσαι πρώτα και ύστερα αρχίζει μια εκπαίδευση
που ποτέ δεν τελειώνει», άρχισε τον διάλογο η κ. Παρασκευή Σίμου, δρ
Ψυχοπαιδαγωγικών και Διευθύντρια του Κέντρου Ψυχοσωματικής Έρευνας στο Νέο
Ψυχικό, όπου διοργανώθηκε η βραδιά με τη συμμετοχή των «ΝΕΩΝ». 
Η κ. Σίμου έδωσε το έναυσμα αλλά και το στίγμα της εφηβείας. Μίλησε για τα
στάδια της ζωής του παιδιού - από τη βρεφική του ηλικία - που αναπαράγονται
στη διάρκεια της εφηβείας, η οποία «ξέρουμε πότε περίπου αρχίζει, αλλά δεν
ξέρουμε πότε τελειώνει»! «Από τότε που άρχισε να καταγράφεται η ανθρώπινη
ιστορία όλοι μιλούν για "προβληματικούς" εφήβους και ταλαιπωρημένους γονείς
τους. Οι γονείς είναι πράγματι ταλαιπωρημένοι, ιδιαίτερα σήμερα, όχι όμως
γιατί οι έφηβοι είναι προβληματικοί, αλλά γιατί οι ίδιοι δεν αφήνονται να
κατανοήσουν την αναγκαιότητα των αντιδράσεών τους... Αν ο έφηβος δεν
συγκρουσθεί και δεν καταρρίψει πρότυπα και ιδέες, αν δεν ακυρώσει,
απομυθοποιήσει και εκθρονίσει γονείς, ηγέτες και συστήματα, αν δεν
διαμαρτυρηθεί και δεν επαναστατήσει, ποτέ δεν θα αυτονομηθεί και θα συνεχίσει
με μπλοκαρισμένα αισθήματα τη ζωή του ως ενήλικος...». 
Η απόσταση άρχισε σιγά σιγά να μικραίνει, οι συνεργάτες ψυχολόγοι του
Κέντρου, Μενέλαος Κανάκης και Μαρία Φερεντίνου, και άλλοι ειδικοί που
παραβρέθηκαν, έκαναν τις δικές τους παρεμβάσεις και μία μετά την άλλη οι
μητέρες «άνοιξαν» και ανέφεραν τις κρυμμένες αλήθειες τους. Κάποιες ζήτησαν
«συγγνώμη» και άλλες είπαν «ευχαριστώ» στα παιδιά τους που τις βοήθησαν να
βρουν τα δικά τους χαμένα κομμάτια εφηβείας και να ωριμάσουν, άλλες κατέθεσαν
τη μεγάλη τους αλλαγή «δώρο» στα παιδιά τους κι άλλες μοιράστηκαν λάθη,
βιώματα και εμπειρίες ετών, μέσα από την ανθρώπινη συναλλαγή και τριβή με τα
παιδιά τους. Το μεγαλύτερο δώρο ήταν τα δάκρυα της 16χρονης Χριστίνας και οι
παρεμβάσεις - παρατηρήσεις τής 15χρονης Δανάης (είναι και οι δύο μέλη της
Ομάδας Εμψύχωσης Εφήβων, του Κέντρου Ψυχοσωματικής Έρευνας), που εξέπληξαν. 
<H3>Αιμιλία Μπαχώμη-Αναγνωστίδη, μητέρα
</H3><H3>«Με μεγαλώνουν τα παιδιά μου»
</H3>
Μάνα και κόρη, δύο έφηβες! Στην εφηβεία της κόρης της, Χριστίνας, η ψυχολόγος
Αιμιλία Μπαχώμη - Αναγνωστίδη βρίσκει κομμάτια της δικής της καταπιεσμένης,
όπως λέει, εφηβείας

Η κατάθεση ψυχής τής Αιμιλίας Μπαχώμη - Αναγνωστίδη, μητέρας της 16χρονης
Χριστίνας και του 13χρονου Φίλιππου, έχει ιδιαίτερη βαρύτητα γιατί, αν και
ψυχολόγος, τελικά, όπως και η ίδια καταμαρτυρεί, «είναι πολύ δύσκολο να είσαι
"ντόκτορ" στα παιδιά σου! Ξεκινώ με την παραδοχή ότι με βοηθούν τα παιδιά μου
να λύνω τα θέματα της δικής μου καταπιεσμένης εφηβείας! Με στηρίζουν, με
προκαλούν, με μεγαλώνουν... Κουβαλάω, όπως όλοι, πολλά βιώματα και προσπαθώ με
τη σειρά μου να στηρίξω τα παιδιά, αλλά η ιδιότητα πραγματικά με δυσκολεύει... 
Υπάρχει τεράστια απόσταση ανάμεσα στον γονιό και στον έφηβο. Εσύ πρέπει να
κατεβείς και αυτός να ανεβεί λίγα σκαλιά, αλλά αν κατεβείς εσύ περισσότερα ή
ανεβεί εκείνος παραπάνω, χάνεται η ισορροπία της σχέσης. Μια άλλη σημαντική
διαφορά ανάμεσά μας είναι ότι οι έφηβοι είναι περισσότερο ειλικρινείς, καθαροί
και συγκεκριμένοι από εμάς... 
Αυτά που ζητάει ένας έφηβος είναι όρια, ασφάλεια, στήριξη, κατανόηση.
Και αγάπη, φυσικά, αδιαπραγμάτευτη. Ζητάει τη συναίνεση και την αποδοχή σου να
διαχειρισθεί τη δική του ελευθερία. Να είσαι εκεί, να ακούς, να λες τη γνώμη
σου, αλλά να μη βγάζεις κορόνες! Τα παιδιά μας, οι έφηβοι, όσο και να
αντιδρούν και να προκαλούν σέβονται τελικά τη γνώμη μας αρκεί να μην την
επιβάλλουμε. Και πάντα δοκιμάζουν τις αντοχές και τα όρια μας... 
Το καθημερινό παιχνίδι ισορροπίας είναι και δύσκολο και ενδιαφέρον - είναι ένα
παιχνίδι παραδοχής. Βασικός κανόνας είναι να έχεις χρόνο. Θέλει γνώση και
ανοικτά αυτιά για να καταλάβεις την πρόκληση του παιδιού, αλλιώς χάνεις
πόντους στο παιχνίδι και ένα «σκονάκι» δεν λύνει το πρόβλημα... 
Λες ή κάνεις κάτι και σου λέει το παιδί «με έκανες ρόμπα»! Αν αδυνατείς
να χειρισθείς την ατάκα, έχεις χάσει. Στην καθημερινή τριβή παίζει ρόλο όλη
η... αρχειοθέτηση. Είναι πολύ δύσκολο για τον γονιό να παραδεχθεί ότι δεν
είναι πια ηγέτης και μπροστάρης, και να μπει δίπλα και καμιά φορά πίσω από το
παιδί. Πρέπει από τη σκηνή να μεταφερθεί ξαφνικά στα παρασκήνια και από
πρωταγωνιστής να αποδεχθεί να είναι κομπάρσος... 
Το πιο σημαντικό για εμάς τους γονείς είναι ότι δίνουμε τα πάντα για να
μεγαλώσουμε τα παιδιά μας έως την εφηβεία, οπότε εκείνα αρχίζουν να
αυτονομούνται, θυσιάζοντας την προσωπική μας ζωή. Και ξαφνικά επανερχόμαστε,
θυμόμαστε ότι είμαστε άνδρες και γυναίκες και θέλουμε να επανασυνδεθούμε με
τον σύντροφο, με τον οποίο χρόνια παλεύαμε για την οικογένεια, αλλά όχι για τη
σχέση. Μια συνάντηση ιδιαίτερα δύσκολη και αρκετές φορές ανέφικτη...». 
<H3>Χριστίνα, 16 ετών
</H3><H3>Τι ζητάμε </H3>
Τι ζητάει ένας έφηβος από τους ώριμους γονείς του; Η γλυκύτατη Χριστίνα
(μαθήτρια Β' Λυκείου), που έκλαψε, συγκινημένη από τις αποδοχές και τις
παραδοχές που έκαναν μικροί και μεγάλοι, αποκωδικοποιεί τα απλά αιτήματα των
σπουδαίων εφήβων μας: 
* Ζητάμε κατανόηση, κατανόηση, κατανόηση. 
* Ελευθερία υπό όρους. 
* Διακριτικότητα. 
* Να μην ψάχνετε τα πράγματά μας! 
* Να μην σηκώνετε το τηλέφωνο όταν μιλάμε και να μην... κρυφακούτε. 
* Να φεύγετε από το σπίτι όταν κάνουμε πάρτι. 
* Επιτέλους, δώστε μας εμπιστοσύνη για να σας την επιστρέψουμε! 
<H3>Κική, μητέρα
</H3><H3>«Δύσκολο επάγγελμα να είσαι γονιός» </H3>
Με περισσότερες «αποδοχές», κοινές, και λιγότερες απορρίψεις, μεταξύ τους,
έφυγαν γονείς και έφηβοι, που επικοινώνησαν και «ξαναείδαν» τη σχέση γονιού
και παιδιού σαν σε... σχολείο

«Τα παιδιά στην εφηβεία προκαλούν τον αδύναμο και ανίσχυρο γονιό που δεν
πατάει στα πόδια του και πηγαίνει μια μπρος και μια πίσω. Ο γονιός και όχι το
παιδί είναι ο αδύναμος κρίκος», λέει η 39χρονη Κική, μητέρα του 13χρονου
Αλέξανδρου. 
«Να 'σαι γονιός είναι το πιο δύσκολο επάγγελμα! Πολλές φορές καταλήγει το
παιδί να γίνεται "βοηθός γονιού". Ακούει, οσφραίνεται και όταν αντιλαμβάνεται
ότι υπάρχει πρόβλημα στη σχέση των γονιών του αντιδρά, δημιουργεί ένα δικό του
πρόβλημα για να μετατοπίσει το ήδη υπάρχον και να μη διαλυθεί η οικογένεια.
Στην ουσία, αυτό που ζητάει είναι η προσοχή σου, να εστιάσεις αλλού, να
ξοδέψεις με άλλον τρόπο την ενέργειά σου, να μην πάρεις βιαστικές αποφάσεις...».

<H3>Δανάη, 15 ετών
</H3><H3>«Μας κρατάτε μακριά από τα προβλήματά σας»
</H3>
«Έφηβος σημαίνει "βλέπω πιο καθαρά και είμαι πιο ειλικρινής από τους γονείς
μου"! Σημαίνει ότι έχεις πιο δίκαιη γνώμη από τους μεγάλους, γιατί δεν είσαι
κομμάτι της κοινωνίας. Και όταν δεν είσαι στην κοινωνία, δεν ανήκεις σε
"κλίκα" και δεν έχεις μολυνθεί...», λέει η 15χρονη Δανάη. 
«Πολλές φορές, εμείς οι έφηβοι υψώνουμε έναν τοίχο, κρυβόμαστε πίσω από αυτόν
και δεν αφήνουμε κανέναν να περάσει. Μας κατηγορούν ότι δεν έχουμε
συναισθήματα. Έχουμε πλούσια συναισθήματα, αλλά τα κρύβουμε, να γλιτώσουμε, να
μην ισοπεδωθούμε... 
Ο μπαμπάς γύρισε χθες εκνευρισμένος στο σπίτι, πάρα πολύ εκνευρισμένος, και
εγώ δεν καταλάβαινα, γιατί... Αν γυρνούσα εγώ έτσι, θα μου ζητούσε χίλιες δύο
εξηγήσεις. Εγώ δεν ζήτησα καμία εξήγηση, απλώς πολύ γλυκά τον ρώτησα: "Τι
έχεις; " Εκείνος εκνευρίστηκε ακόμα περισσότερο. Βλέπετε, εσείς οι γονείς
θέλετε να μας κρατήσετε μακριά από τα προβλήματά σας...». 
Η Δανάη είναι αποστομωτική - σε όλες της τις παρεμβάσεις. Έχει το μαγικό
χάρισμα της άποψης και της πειθούς. Μαθήτρια της Α' Λυκείου, ετών 15 και κάτι.
Δύο τεράστια, καστανά μάτια, γλυκό χαμόγελο και λόγος αιχμηρός. Δουλειά της
λέει, «δεν είναι η τρέλα και η επανάσταση». Έχει χρόνο για αυτά αργότερα - «τα
έχω βάλει στην αναμονή», εξηγεί και όλοι γελάνε. Θεωρεί ότι το μεγάλο κομμάτι
της εφηβείας της το έχει αφήσει πίσω. Τώρα ξοδεύει χρόνο για να «βοηθάει» την
κατάσταση στο σπίτι. Έχει αυτοχριστεί «βοηθός οικογένειας»! Ακούστε την για
λίγο πάλι: 
«Οι γονείς δεν καταλαβαίνουν πότε τα παιδιά τους μεγαλώνουν. Είσαι δεκάξι,
τους ρωτάς κάτι που σε καίει και σου απαντούν όπως όταν ήσουν πεντάχρονο
παιδάκι! Τρέμουν για σένα, αλλά τη γνώμη σου δεν την υπολογίζουν... Να, όταν
βλέπω, π.χ., τον μπαμπά μου να καπνίζει πολύ, του λέω "φοβάμαι για σένα, το
έμφραγμα το έχεις στο τσεπάκι"! Κι εκείνος αντί να συζητήσει μαζί μου,
νευριάζει και λέει: "Τι θέλεις επιτέλους να κάνω; Να κόψω το τσιγάρο; Ε, να το
κόψω ολοκληρωτικά"... Αλλά, φυσικά, είναι υπεκφυγή, δεν το κόβει. Αν δει όμως
εμένα να καπνίζω, θα γίνει χαμός...». 
<H3>Άσπα, μητέρα
</H3><H3>«Ούτε εγώ είχα διδαχθεί όρια» </H3>
«Έγινα μητέρα προτού καν συμπληρώσω τα 18 μου χρόνια. Μεγάλωνα αναρχικά μαζί
με τον γιο μου δίχως να βάζω όρια στον εαυτό μου ούτε στο παιδί μου και ήμουν
κιόλας πολύ ικανοποιημένη, γιατί όλα μπροστά μου ήταν ανοιχτά και οι ορίζοντες
ήταν ανοικτοί και το όνειρο... Το αποτέλεσμα ήταν να έχω δημιουργήσει έναν γιο
χωρίς όρια, που σήμερα είναι ενήλικος, παντρεμένος και έχει δικό του παιδί,
αλλά δεν τα πάει καλά στη ζωή του, γιατί αγνοεί τη διαδικασία - δεν του δίδαξα
και δεν ξέρει να βάζει όρια και τάξη στη ζωή και τις σχέσεις του! Αργότερα
παντρεύτηκα και έκανα τη Δανάη. Και εδώ δεν μπήκαν κάποια όρια, γιατί ούτε εγώ
έχω διδαχθεί να βάζω όρια! Τώρα προσπαθώ να βγάλω μια άκρη. Στην προσπάθεια
που κάνω, αυτό που με ενοχλεί και με τσιτώνει είναι ότι ήμουν και ευτυχισμένη
που δεν είχα όρια! Τώρα αναθεωρώ και παίρνω πίσω όλα όσα έζησα, γιατί όλα μου
ήρθαν κατακέφαλα. Περπατάς στη ζωή με όνειρο και διάθεση, δεν αγγίζεις καν τα
όρια, δεν βάζεις αρχή, μέση, τέλος, όπου βγεις και ύστερα, έρχεται κάποια
στιγμή που η ζωή σού επιστρέφει την αταξία σου και μάλιστα σε εποχές που εσύ
είσαι λαβωμένος και δεν έχεις τις αντοχές να βάλεις τα πράγματα σε τάξη. Και
τότε, καταθέτεις όλη τη δύναμη της ψυχής και του κορμιού σου για να καταφέρεις
το ελάχιστο, το αυτονόητο...». 
<H3>Μαρία Αυγουστίδη, μητέρα
</H3><H3>«Η εφηβεία τους μ' έβγαλε από το τέλμα» </H3>
«Από την παραίτηση και το τέλμα της ζωής μου με έβγαλε η εφηβεία των κοριτσιών
μου!», λέει η Μαρία Αυγουστίδη. «Η Βάλια, η μεγαλύτερη, που αυτή τη στιγμή
ταξιδεύει, μου καθρέφτισε όλα τα άσχημά μου και η Νίνα, η μικρότερη, που
κάθεται στην μπροστινή καρέκλα, μου καθρέφτισε όλες τις χαρές της ζωής που
αρνιόμουν να πάρω. Και οι δυο, με έναν μαγικό τρόπο, αλλάζοντας κάθε τόσο τη
σκυτάλη μού έδειξαν όλα όσα μπορούσα και δεν αποτολμούσα... 
Η μεγάλη τους εφηβεία, που διαρκεί ακόμα, ήταν στην αρχή πολύ σοκαριστική για
μένα. Ήμουν αδύναμη, ανίσχυρη, αλλά πάλευα σαν τον Άτλαντα, εν ονόματι των
παιδιών μου... Μα τα παιδιά δεν θέλουν θυσίες, δεν θέλουν υπερβολές και
υπερβάσεις, θέλουν μέτρο και το μέτρο στη ζωή εκείνα μου το δίδαξαν. Θυμάμαι
τη μεγάλη κόρη να προκαλεί συγκρούσεις και τη μικρή να στέκεται μπροστά και να
μου δείχνει πώς να αποφύγω τη σύγκρουση. Αλλά τότε δεν μπορούσα να καταλάβω τη
σπουδαιότητα της κάθε κίνησης, να αντλήσω δύναμη από τη δική τους δύναμη, να
διαφοροποιηθώ. Οι κόρες μου με εκπαίδευσαν να ακούω, να αισθάνομαι. Μου έδωσαν
περισσότερα απ' όσα εγώ τους έδωσα. Τις αγαπώ και θέλω να τους πω ένα μεγάλο
ευχαριστώ. 
Όλα αυτά άρχισα να τα συνειδητοποιώ εδώ και τρία χρόνια που έρχομαι στο
Κέντρο. Είναι η πρώτη φορά στη ζωή μου που μαθαίνω τι σημαίνει να αγαπάς και
να σε αγαπούν! Μπορώ, επιτέλους, χωρίς ενοχές να απολαύσω μια ταινία, τον καφέ
και το κουβεντολόι με μια φίλη, ένα ωραίο κομμάτι γλυκό...». 
Η Μαρία πήρε τα μηνύματα που άντλησε από την εφηβεία των κοριτσιών της,
δούλεψε πολύ με τον εαυτό της, δήλωσε παραίτηση από τη δουλειά της
(αρχιτέκτονας σε δημόσιο οργανισμό) και αυτή τη στιγμή εκπαιδεύεται να γίνει
οικογενειακή σύμβουλος στο Κέντρο Ψυχοπαιδαγωγικής Έρευνας... <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17261P201</ED>
<ID>
ID:305359

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P20&aa=1</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΑ
</H5><H2>Το «αλλιώς» των παλιών
</H2><H4>Ο υπομονετικά χτισμένος εκφραστικός κώδικας των καλλιτεχνών από παλιότερες
γενιές αποδεικνύεται συχνά κεφάλαιο, καλά τοκισμένο για λογαριασμό όλων
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Η Όπυ Ζούνη είναι μια ολοκληρωμένη πρωτοπόρος, αφού την προ δεκαετιών
καινοτομία της την έκανε αναγνωρίσιμο λογότυπο, προσωπική σφραγίδα με απήχηση
στο κοινό. Μια μικρή αναδρομική των θεμάτων της, σε πίνακες μικρών διαστάσεων,
λειτουργεί στην γκαλερί «Χάρητος»

Ποια να είναι άραγε η αριθμητική αναλογία ανάμεσα στις δεκάδες «νέες
εικαστικές προτάσεις» που διαβάζουμε καθημερινά και τις ελάχιστες απ' αυτές
που τελικά καταξιώνονται; Και γιατί το «νέο» (που αύριο θα ξεχαστεί από ένα
άλλο «νέο») γίνεται συχνά αντικείμενο λατρείας, και όχι το συγκροτημένο, το
αυθεντικό, το δοκιμασμένο; 
Στις ρευστές μέρες μας, για να καταλαβαίνει κάποιος την τέχνη είναι απαραίτητο
να παρακολουθεί κι αυτά τα «κρυφά ποτάμια» των νοοτροπιών της κοινωνίας μας.
Να ψάχνει τις ιδεολογικές πηγές και τις δεξαμενές της. 
Στην καλλιτεχνική αγορά μας πάντως - καλλιτέχνες, συλλέκτες, κριτικούς
μελετητές - ανθούν και οι δύο τάσεις. Η πρώτη οπλίζει τους (κοινωνικά είτε
ηλικιακά) «νεοεισερχόμενους» κατά των παλαιοτέρων και όσων, γενικότερα,
μέλλεται να υποκαταστήσει η νέα φουρνιά ιδεών ή ανθρώπων. Η δεύτερη συμμαζεύει
και ανασυγκροτεί αυτά στα οποία κατασταλάζουμε σ' ένα χρονικό κεφαλόσκαλο,
πριν τα ξαναπροσαρμόσουμε σε νεώτερες εξελίξεις. 
Όταν η ενθουσιώδης υποδοχή του καινούργιου γίνεται η εύκολη και πρόχειρη λύση,
αυτή η ισορροπία χάνεται. Η προσεκτική ανασκόπηση του παλιότερου (και του
καινούργιου, εννοείται), απαιτεί καλλιεργημένες γνώσεις, ψυχραιμότερη διάθεση,
ωριμότερο γούστο - και σε λίγους μάς περισσεύουν τέτοιες ιδιότητες. Έτσι, στην
ειδησεογραφία των ΜΜΕ από τις Μπιενάλε ή τις υπερ-μοντερνιστικές γκαλερί, η
τέχνη μας συχνά δείχνει τριτοκοσμική, αφού υποδέχεται ενθουσιωδώς «καθετί το
νέο», χωρίς πιστοποιητικά ιθαγένειας ή γνησιότητας. Αντιστρόφως, οι γκαλερί
που συνιστούν την κεντρική αγορά, δείχνουν γούστο σκεπτικιστικό προς ό,τι δεν
έχει εσωτερική συγκρότηση και διαχρονική πειθαρχία, κριτήριο ώριμο, αστικό. 
Τρεις εκθέσεις των ημερών έχουν αυτό το τελευταίο δυσεύρετο γνώρισμα.
Εκφραστικά μέσα χτισμένα υπομονετικά, διάλογος με τα μηνύματα της εποχής
αμφίδρομος, εμπειρία και εμπιστοσύνη στον δύσκολο δρόμο. Βλέποντάς τες
θυμηθήκαμε το θυμόσοφο λαϊκό ρητό: «ο νέος είναι ωραίος, αλλά,
βέβαια, ο παλιός είναι αλλιώς!». 
Καταξιωμένος όσο λίγοι, ο παλαιότερος των παλιών Γιώργος Ζογγολόπουλος,
αποτελεί σήμερα στα 101 (!) χρόνια του ένα σύμβολο δημιουργικής θαλερότητας.
Με μικρών διαστάσεων έργα ο σπουδαίος γλύπτης στο νέο χώρο της γκαλερί
«Αστρολάβος»/ Artlife - που έχει πρόγραμμα να συμφιλιώσει την υψηλή τέχνη με
τις καθημερινές ανάγκες - αποδεικνύει ότι η σύγχρονη ελληνική γλυπτική μπορεί
να δώσει άμεσα αναγνωρίσιμο στυλ με ευρεία αποδοχή. Λιλιπούτειες μεταλλικές
ομπρέλες και σκάλες, μεγάλοι μεγεθυντικοί φακοί κ.ά. σε συνθέσεις κινητικές,
ζωντανές, που μοιάζουν γνωστές από χρόνια. 
Μικρών διαστάσεων η γκαλερί «Χάρητος» χώρεσε όμως μια μικρή αναδρομική της
Όπυς Ζούνη, χάρη στο μικρό μέγεθος των νέων έργων που απλώνονται σ' όλη τη
θεματολογία της. Κάτι επιπλέον απεκάλυψε αυτή η σμίκρυνση των έργων, αφού τα
γεωμετρικά αφαιρετικά θέματά της έδειξαν πιο οικεία, πιο ζεστά, και πάντως
προφητικά της «μίνιμαλ» αισθητικής που ζούμε στις μέρες μας και πέραν του
εικαστικού χώρου. Η ζωγράφος είναι από τις λίγες που υπηρετεί - και με σοβαρή
διεθνή απήχηση μάλιστα - τα γεωμετρικά σχήματα και τα πλακάτα χρώματα, τα
οποία μεταβάλλει σε ζωγραφική αινιγματική, ρομαντική, μολονότι φαινομενικά
μοιάζει γραφίστικη ή εγκεφαλική. Είναι μια ολοκληρωμένη πρωτοπόρος, αφού την
προ δεκαετιών καινοτομία της ανέδειξε σε αναγνωρίσιμο λογότυπο, προσωπική
σφραγίδα με απήχηση. 
Στην γκαλερί «Astra» είδαμε τη ζωγραφική της Πέπης Σβορώνου σε μια
έκθεση εύγλωττη, ώριμη. Ζωγράφος με έκδηλο ταλέντο αλλά και πολύ πείσμα στην
ολοκλήρωση της καριέρας της, την οποία μάλλον δυσκόλεψε το ότι είναι σύζυγος
του Δ. Κοκκινίδη. Χρώμα, πολύ χρώμα τη χαρακτηρίζει, εκρηκτικό σαν λάβα, άμεσο
και χυμώδες σαν ζεστός προφορικός λόγος, πηγαίο. Αφηγείται ιστορίες
αντιπολεμικές, με εικαστικές φόρμες παιδικές, ποιητικές. Για πολυσημία των
μορφών και για τη συνεκτικότητα της εξέλιξής της γράφει στο προλογικό του
κείμενο ο ιστορικός της τέχνης Α. Ιωαννίδης, και συμφωνούμε. 
<H3>INFO
</H3>
Γιώργος Ζογγολόπουλος, Αίθουσα «Αστρολάβος - artlife», Ηροδότου 11, Κολωνάκι,
τηλ. 010-7221.200. Έως 21 Μαρτίου 
Όπυ Ζούνη, «Haritos Gallery», Χάρητος 42, τηλ. 010-7294.102. Έως 16
Φεβρουαρίου 
Πέπη Σβορώνου, αίθουσα «Astra», Καρυατίδων 8, Ακρόπολη, τηλ. 010-9220.236. Έως
16 Φεβρουαρίου
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17261P221</ED>
<ID>
ID:305360

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P22&aa=1</URL></REF>


Article

<CATEGORY>vin09</CATEGORY>

 <H2>Ράγισε το γυαλί, έκλεισε το θέατρο
</H2>
Δεν πρόλαβε να υποδεχτεί τους λάτρεις της όπερας και κλείνει. Το Τεάτρο
Αρκιμπόλντι του Μιλάνου, που είχε αρχίσει να λειτουργεί για να αντικαταστήσει
προσωρινά την περίφημη Σκάλα (η οποία ανακαινίζεται), έκλεισε επ' αόριστον τις
πύλες του. 
Αιτία η πτώση ενός από τους 100 γυάλινους ανακλαστήρες που είχαν τοποθετηθεί
σε ύψος 6 μ. για να βελτιώσουν την ακουστική του θεάτρου. Κανείς από τους
2.400 θεατές που απολάμβανε εκείνη την ώρα την όπερα «Τραβιάτα» του Βέρντι δεν
έπαθε τίποτα. Όχι από απλή σύμπτωση. Αλλά επειδή οι τεχνικοί του θεάτρου είχαν
επισημάνει τη «ρωγμή» στον επίμαχο ανακλαστήρα και είχαν μετακινήσει τους
θεατές σε άλλες θέσεις. Η πτώση όμως εσήμανε το κλείσiμο...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17261P222</ED>
<ID>
ID:305396

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P22&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Η γέφυρα </H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ένα από τα σημαντικότερα κατορθώματα της φιλολογικής επιστήμης στον τόπο μας
είναι το Λεξικό της μεσαιωνικής ελληνικής δημώδους γραμματείας (1100-1669) του
ακαταπόνητου και πολυτιμότατου Εμμανουήλ Κριαρά. Ο Σοφός αυτός Διδάσκαλος,
εκτός των άλλων σπουδαίων πονημάτων του γύρω από τα μεσαιωνικά κείμενα και τα
λαμπρά κατορθώματα της Κρητικής και της Επτανησιακής Γραμματείας, διαπίστωσε
πως υπήρχε ένα κενό ανάμεσα στους «θησαυρούς» της Αρχαίας Γλώσσας και της
Νεοελληνικής. Ερευνώντας τα δημώδη κείμενα της μεσαιωνικής μας λογοτεχνίας και
όχι μόνο (τα εκκλησιαστικά γραμμένα σε μίμηση της αρχαίας είχαν εμμέσως
θησαυριστεί στα Λεξικά της αρχαίας ελληνικής) έβλεπε πως υπήρχε ένα γλωσσικό
υλικό αταξινόμητο, άγνωστο, απρόσιτο, αλλά συνάμα πρόσφορο για τη μελέτη της
γλωσσικής συμπεριφοράς, της γλωσσικής ευφυΐας και φαντασίας του λαού μας και
ισχυρό επιχείρημα για τη θεμελίωση των συνεχών και αδιάλειπτων φάσεων της μιας
και ενιαίας ως κεφάλαιον ελληνικής γλώσσας. Αυτή η πολλαπλή διαπίστωση οδήγησε
τον σοφό μελετητή και συγκρότησε το πράγματι μοναδικό του πολύτομο Λεξικό.
Τώρα το Κέντρο Ελληνικής Γλώσσας μάς προίκισε με μια «Επιτομή» του ογκώδους
έργου. Έργο των γλωσσολόγων-φιλολόγων καθηγητών Ι.Ν. Καζάζη και Γ.Α.
Καραναστάση (τόμος Α΄-Α-Κ). Η Επιτομή αυτή, απόσταγμα του μεγάλου Λεξικού,
αποτελεί έναν πολύτιμο κρίκο ανάμεσα στην αρχαία και νέα γλώσσα. Γεφυρώνει
χιλιετίες. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17261P223</ED>
<ID>
ID:305430

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P22&aa=3</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΒΕΡΟΛΙΝΟΥ
</H5><H2>«Αμήν» για μια Χρυσή Αρκούδα
</H2><H4>Το πρώτο ραντεβού του Κώστα Γαβρά με τη βερολινέζικη Χρυσή Αρκούδα έχει
κλειστεί για την Τετάρτη 13 Φεβρουαρίου. Γούρι - γούρι...
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Αν ζούσε ο Κριστόφ Κισλόφσκι, θα την έκανε ηρωίδα του. Η Κέιτ Μπλάνσετ
ανοίγει απόψε το 52ο Φεστιβάλ Βερολίνου ως πρωταγωνίστρια της ταινίας του Τομ
Τίκβερ «Heaven» (εδώ με τον συμπρωταγωνιστή της, Τζιοβάνι Ρίμπιζι), που
βασίζεται σε σενάριο του Κισλόφσκι

Συνήθως (για να μην πω συνηθέστατα) κάποια από τις ταινίες που προβάλλονται
μεταξύ Τετάρτης και Παρασκευής, δηλαδή στις τρεις πιο κρίσιμες ημέρες, εκεί
που κλιμακώνεται η αγωνία για το φεστιβάλ, προορίζεται για μεγάλη διάκριση. 
Ποιος το λέει αυτό; Πρώτον, η παράδοση. Δεύτερον, το καυτό θέμα της ταινίας
«Αμήν». Και τρίτον, το γαλλογερμανικό κεφάλαιο. Η παράδοση των μεγάλων διεθνών
φεστιβάλ λέει πως το πρόγραμμα προβολών καταρτίζεται με την εξής φιλοσοφία. Το
πρώτο τριήμερο (Παρασκευή μέχρι και Κυριακή) καταναλώνεται στην πασαρέλα
αστέρων. Από Δευτέρα τα κεφάλια μέσα, και από Τετάρτη αρχίζει η κορύφωση με
ταινίες που θα διεκδικήσουν την Χρυσή Αρκούδα. Μεταξύ Τετάρτης και Παρασκευής
μόνο δύο ταινίες γνωστών ονομάτων προβάλλονται. Το «Αμήν» του Γαβρά και η
μελαγχολική κομεντί του Γουές Άντερσον «Οικογένεια Τανενμπάουμ» με Τζιν
Χάκμαν, Γκιούνεθ Πάλτροου, Μπεν Στίλερ, Αντζέλικα Χιούστον και Ντάνι Γκλόβερ.
Όμως το πλεονέκτημα του Γαβρά έναντι των αντιπάλων του είναι ο... Πάπας. 
Τετάρτη και 13... Ίσως αποδειχτούν η τυχερή μέρα και το τυχερό νούμερο στη
φετινή σχέση του Κώστα Γαβρά με την Μπερλινάλε

Το θέμα του «Αμήν» καίει, για να μην πω κοχλάζει. Όταν οι λεβέντες του
Χίτλερ «εξαέρωναν» εκατομμύρια Εβραίους, το Βατικανό σφύριζε αδιάφορα!
Επομένως και εκ των πραγμάτων, η ιστορία που αποκαλύπτει ο Έλληνας σκηνοθέτης
είναι τόσο προκλητική όσο καμιά άλλη. Και το καλύτερο απ' όλα είναι πως η
παραγωγή της έχει χρηματοδοτηθεί από τους δύο πανίσχυρους εταίρους της
Ευρωπαϊκής Ένωσης: Γαλλία - Γερμανία. 
Αντίπαλοι του Γαβρά είναι τρεις Αμερικανοί, τρεις Γάλλοι και ένας Κινέζος.
Σκληροί αντίπαλοι. Ο Ρον Χάουαρντ, σκηνοθέτης του «Beautiful mind» («Ένας
υπέροχος άνθρωπος») με πρωταγωνιστή τον Ράσελ Κρόου. Αποτέλεσμα; Τέσσερις
χρυσές σφαίρες και πολλές αναμενόμενες υποψηφιότητες Όσκαρ (στην Ελλάδα από
1/3). Ο Ρόμπερτ Όλτμαν της ταινίας εποχής «Έγκλημα στο Γκόσφορντ Παρκ». Με
Χρυσή Σφαίρα σκηνοθεσίας και με σίγουρη υποψηφιότητα για Όσκαρ (στην Ελλάδα
από 22/2). Ο Φρανσουά Οζόν με τις «8 γυναίκες» με την αφρόκρεμα της γαλλικής -
θηλυκής - οθόνης: Ντενέβ, Αρντάν, Μπεάρ, Ιπέρ, Λεντουαγιόν τα δίνουν όλα (από
1/3). Αντίπαλος και ο νεαρός Γουές Άντερσον με την «Οικογένεια Τενεμπάουμ»
(από 22/2). Και, φυσικά, σκληρά καρύδια έχουν αποδειχτεί ο Κινέζος Ζανγκ
Γίμου, ο σοβαρός Γάλλος Μπερτράν Ταβερνιέ και ο Γεωργιανός, αλλά επίσης Γάλλος
υπήκοος Οτάρ Ιοσελιάνι. Όμως εγώ ρισκάρω πρόβλεψη υπέρ του «Αμήν». Για τρεις
λόγους: Πάπας - Χίτλερ - Εβραίοι. Η Ευρωπαϊκή Λίστα του Κώστα Γαβρά. 
<H3>Οι μεγάλοι πρωταγωνιστές </H3>
Κέιτ Μπλάνσετ - Τομ Τίκβερ - Κριστόφ Κισλόφσκι: Σήμερα με «Heaven» 
Ζανγκ Γίμου: Αύριο με «Happy times» 
Άννα Τόμσον - Άμος Κόλεκ: Αύριο με «Μπρίτζετ» 
Χέιλ Μπέρι - Μαρκ Φόστερ: Παρασκευή με «Χορό των τεράτων» 
Κατρίν Ντενέβ - Φανί Αρντάν - Φρανσουά Οζόν: Σάββατο με «8 Γυναίκες» 
Έμιλι Γουότσον - Ρόμπερτ Όλτμαν: Κυριακή με «Έγκλημα στο Γκόσφορντ
Παρκ» 
Λάσε Χάλστρομ - Τζούντι Ντεντς: Δευτέρα με «Ναυτιλιακά νέα» 
Μίλος Φόρμαν - Τομ Χαλς: Δευτέρα με «Αμαντέους» (director's cut) 
Ράσελ Κρόου - Ρον Χάουαρντ: Τρίτη με «Έναν υπέροχο άνθρωπο» 
Κώστας Γαβράς - Ματιέ Κασοβίτς: Τετάρτη 13/2 με «Αμήν» 
Αντζέλικα Χιούστον - Γουές Άντερσον: Τετάρτη 13/2 με «Οικογένεια
Τενενμπάουμ» 
Άντζελα Μολίνα: Πέμπτη 14/2 με «Piedras» 
Αλεξάντερ Κλούγκε... Μπάαντερ Μάινχοφ: Πέμπτη 14/2 με τον «Πατριώτη» 
Κωνσταντίνος Γιάνναρης: Σάββατο 16/2 με «15αύγουστο» 
<H3>ΤΑΥΤΟΤΗΤΑ
</H3>
Πότε: Έναρξη σήμερα, φινάλε την Κυριακή 17/2 
Κανόνια: Ρόμπερτ Όλτμαν, Κώστας Γαβράς, Φρανσουά Οζόν, Ζανγκ Γίμου,
Μπερτράν Ταβερνιέ, Γουές Άντερσον, Ρον Χάουαρντ 
Μονομαχία: Χόλιγουντ - Γαλλία 
Ελλάδα: «15αύγουστος» του Γιάνναρη 
Πρόεδρος Επιτροπής: Μίρα Νάιρ (Ινδία) <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17261P231</ED>
<ID>
ID:305361

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P23&aa=1</URL></REF>


Article

<CATEGORY>vin09</CATEGORY>

 <H2>Συμφωνίες και ασυμφωνίες για τα πνευματικά δικαιώματα
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Λίγο προτού εξεταστεί από την Επιτροπή Ανταγωνισμού η μήνυση έξι συνθετών (Θ.
Μικρούτσικος, Στ. Ξαρχάκος, Γ. Κουμεντάκης, Π. Καλαντζόπουλος, Ν. Μαμαγκάκης
και Ν. Κυπουργός) κατά της Ανωνύμου Εταιρείας Πνευματικής Ιδιοκτησίας, γίναμε
μάρτυρες της δυναμικής παρέμβασης μεγάλης μερίδας Ελλήνων δημιουργών (συνθετών
και στιχουργών), οι οποίοι κατέκλυσαν χθες την αίθουσα του Πνευματικού Κέντρου
Αθηναίων με σκοπό να υποστηρίξουν τον εισπρακτικό τους οργανισμό. 
Μέσα από μισόλογα και υπονοούμενα που άφηναν να πλανώνται στην αίθουσα και σε
ηλεκτρισμένη ατμόσφαιρα, φτάσαμε να καταλάβουμε τον λόγο της έντονης
διαμαρτυρίας τους κατά των «υπόγειων δυνάμεων» - όπως είπαν - που θέλουν να
κλονίσουν τη δύναμη της ΑΕΠΙ. Το είπε άλλωστε καθαρά ο Διονύσης Σαββόπουλος:
«Έχει σημασία ο εισπρακτικός μας οργανισμός να είναι μεγάλος και δυνατός. Το
πρόβλημα είναι αλλού: Τηλεοράσεις και ραδιόφωνα κάνουν χρήση της μουσικής μας
και δεν πληρώνουν. Η κίνηση των συναδέλφων μας (που έκαναν τη μήνυση) όχι
μόνον αποπροσανατολίζει αλλά μπορεί να γίνει λόγος να κλείσει η ΑΕΠΙ. Κι εμείς
δεν το θέλουμε αυτό». 
Λίγο πιο πριν ο Άρης Δαβαράκης μίλησε για «μεγαλοκαρχαρίες» (δισκογραφικές
εταιρείες και ραδιόφωνα που ανήκουν σε τηλεοπτικά κανάλια) και για τον κίνδυνο
που διαφαίνεται να υπόκειται ο δημιουργός σε εκβιασμό προκειμένου να εκχωρήσει
στις δισκογραφικές εταιρείες όλα του τα δικαιώματα, μηχανικά και εκτελεστικά. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17261P232</ED>
<ID>
ID:305397

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P23&aa=2</URL></REF>


Article

<CATEGORY>vin09</CATEGORY>

 <H5>...ΣΤΟ ΒΑR ΤΗΕΑΤRΕ «ΚΕΛΣΟΣ»
</H5><H2>Εις τον αφρό, εις τον αφρό της... μπίρας
</H2><H4>Άνδρες από τη μια, γυναίκες από την άλλη και στη μέση... μπίρες, πολλές
μπίρες, που γίνονται το διυλιστήριο για τις σχέσεις των δύο φύλων, στο bar
theatre «Κέλσος»
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Η θεατρική ομάδα «Πλάνη» (από αριστερά): Άννα Ετιαρίδου, Μαρία Αθηναίου,
Κώστας Δελακούρας, Αλέξανδρος Σωτηρίου επί... σκηνής για την παράσταση «Μια
μπίρα με τον Χένρι» του Μπουκόφσκι στο bar theatre «Κέλσος»

Μ' ένα σμπάρο δυο τρυγόνια: Όπερ σημαίνει πως και το ποτάκι σου πίνεις
και θεατρική παράσταση βλέπεις, χωρίς να κουνήσεις ούτε το μικρό σου
δαχτυλάκι. Διότι όλα συμβαίνουν μπροστά σου. Ανάμεσα στα τραπέζια του μπαρ.
Καθώς σκηνή δεν υπάρχει. Όλο το μπαρ γίνεται μια σκηνή. 
Τί συμβαίνει: Η θεατρική ομάδα «Πλάνη», ήτοι - οι κυρίες πρώτα - Άννα
Ετιαρίδου, Μαρία Αθηναίου, με τους Κώστα Δελακούρα, Αλέξανδρο Σωτηρίου
παρουσιάζουν την παράσταση «Μια μπίρα με τον Χένρι» από κείμενα του Τσαρλς
Μπουκόφσκι. 
Πώς αρχίζουν όλα: Εκεί που απολαμβάνεις το ποτό σου υπό τους ήχους τζαζ
μουσικής, συζητώντας με την παρέα, ένας τύπος που κάθεται από ώρα στην μπάρα
αρχίζει να φωνάζει: «Μπίρα, μπίρα, φέρε μπίρα!». Ξαφνιάζεσαι. Το ίδιο και ο
Σπύρος, το... αφεντικό, κι ας έχει δει τη συγκεκριμένη παράσταση κάπου 50
φορές. Πάνω, λοιπόν, που λες από μέσα σου «αυτός τα 'χει πιει και θα έχουμε
άσχημα ξεμπερδέματα», ο Σπύρος σού κλείνει το μάτι. Η παράσταση μόλις έχει
αρχίσει. 
Το έργο: Ο Χένρι Τσινάσκι (Κώστας Δελακούρας), αλκοολικός συγγραφέας,
είναι ανάμεσά μας και αφηγείται μικρές ιστορίες για τις σχέσεις ανδρών και
γυναικών με όχημα πάντα μια μπίρα, ενώ ενδιαμέσως φιλοσοφεί. 
Ατάκα του Χένρι: «Καθήσατε να σκεφτείτε ποτέ ότι τα πολύχρωμα
παραισθησιογόνα χαπάκια και η έγχρωμη τηλεόραση κυκλοφόρησαν ταυτόχρονα;
Κηρύξαμε παράνομα τα πρώτα και αφήσαμε ελεύθερη τη δεύτερη». Ο Τεντ
(Αλέξανδρος Σωτηρίου) και η Μάρτζι (Άννα Ετιαρίδου) μπροστά στην τηλεόραση
βουλιάζουν στον βούρκο μιας συζυγικής σχέσης που ξεκίνησε με δροσιά και όνειρα
και κατέληξε στη λάσπη μιας παρηκμασμένης ζωής. Εκείνος αποκαμωμένος,
αδιάφορος. Εκείνη απλώς ζητά την προσοχή του, όπως την έδινε στην άλλη, τη
Λίλη. Την γκόμενα. Και την τραβάει πατώντας τη σκανδάλη του πιστολιού που ο
Τεντ τής είχες δώσει για αυτοπροστασία. 
Τα φώτα δίκην αυλαίας σβήνουν. Κι ένα κόκκινο φως λούζει τον Χένρι.
«Ποτέ οι όμορφες σκέψεις και οι όμορφες γυναίκες δεν διαρκούν», λέει. Και
συνεχίζει, απευθυνόμενος στους θαμώνες. «Μια γυναίκα με σέξι σώμα το
μετατρέπει σε όπλο για υλικές απολαβές». Το παράδειγμα επί σκηνής. Ένας γιάπης
(Αλέξανδρος Σωτηρίου) με κινητό στο χέρι περιμένει την καλή του. Δεν λέει όχι
για μια ξέφρενη νύχτα με μια πολλά υποσχόμενη ξανθιά (Άννα Ετιαρίδου) με
κόκκινο φόρεμα. Η οποία όμως επιμένει να τού περνάει μηνύματα του στυλ:
«Ξέρεις τι κάνει την ώρα της ερωτικής πράξης το θηλυκό αλογάκι της Παναγιάς
στο αρσενικό; Του κόβει το κεφάλι». Κι ακόμα: «Ξέρεις τι κάνει η μαύρη αράχνη
στον ερωτικό σύντροφό της; Αφού την ικανοποιήσει, τον σκοτώνει». Χαρούμενη
συζήτηση... Πάντως, τον παρασύρει στην τουαλέτα. Λίγες στιγμές αργότερα
πετάγεται έξω ο γιάπης ορυόμενος για τον... ακρωτηριασμό του. 
Χάπενινγκ: Πελάτης του μπαρ, που είχε τύχει να πάει στην τουαλέτα λίγο
πριν, βγαίνει αμέσως μετά την ατάκα περί... ακρωτηριασμού, προκαλώντας
τρανταχτά γέλια στους θαμώνες - θεατές. Παραγγέλνει μπίρα και ζητά να μάθει τι
έχει γίνει και γελάνε οι άλλοι! 
Η απατηλή λάμψη της ματαιοδοξίας: Ο κολλητός του Χένρι, ο Ρότζερ,
προκειμένου να βγει από την αφάνεια, γίνεται έρμαιο της παραγωγού Λιν Άντερς.
Εκδίδει το πρώτο μυθιστόρημά του που σημειώνει ανέλπιστη... αποτυχία και από
ανερχόμενος εραστής γίνεται ξεπεσμένος υπηρέτης του σκύλου της κυρίας. Η οποία
στο μεταξύ βρήκε αντικαταστάτη. «Μια γυναίκα δεν αφήνει ένα θύμα, αν δεν έχει
βρει άλλο», η ατάκα του Χένρι Τσινάσκι. 
Υπάρχει κι άλλο: Με αποκορύφωμα τη Βίκυ (Μαρία Αθηναίου), τη
χαζοχαρούμενη γκόμενα που θέλει να μάθει τα πάντα γύρω από το σεξ κάνοντας
απίθανες ερωτήσεις στον μεθυσμένο Χένρι. Αλλά και τον Αλέξανδρο Σωτηρίου, ως
ποιητή Βίκτορ Βανόφ να απαγγέλλει και να λέει ασύλληπτα πράγματα. 
Έχει και γυναικοκαβγά: Όταν η Βίκυ (Μαρία Αθηναίου) και η Μαίρη (Άννα
Ετιαρίδου), η οποία συντηρεί τον Χένρι, μαλλιοτραβιούνται για την αφεντιά του.
Μιλάμε για φάπες, όχι αστεία! 
<H3>«Οδηγίες χρήσης» </H3>
Πού: «Κέλσος» Bar theatre, Κέλσου 4. Είναι ένα νεοκλασικό του '36 στο
δεξί μέρος του δρόμου. Τηλ. 010-9217951. Έχει και site: www.kelsos.gr.

Πώς πάμε: Βρίσκεται στις αρχές της Λ. Βουλιαγμένης. Στον αριθμό 63 της
λεωφόρου, αριστερά. 
Πότε: Κάθε Δευτέρα και Τρίτη στις 22.00. 
Πόσο: Είσοδος 10,50 ευρώ με μπίρα. Δεύτερο ποτό 6 ευρώ. Μπουκάλι κρασί
25 ευρώ, μπουκάλι ουίσκι 60 ευρώ. 
Διάρκεια: Η παράσταση διαρκεί δύο ώρες, μαζί με το διάλειμμα.

<H3>INFO
</H3>
Δέκα μέτρα πιο πάνω από τον «Κέλσο» είναι η ταβέρνα «Έντευξις» με διάφορα τερψιλαρύγγια...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17261P241</ED>
<ID>
ID:305362

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Φορητή... γραμματέας </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ο νέος «προσωπικός ψηφιακός βοηθός» (PDA) της Palm έχει ενσωματωμένη κεραία
για ασύρματη πρόσβαση στο Ίντερνετ, ασφαλή πρόσβαση σε προσωπικά e mail και
μηνύματα μέσω της υπηρεσίας Palm. net. Το
μοντέλο i705 ζυγίζει 168 γραμμάρια και διαθέτει τα ίδια αξεσουάρ με άλλα
προϊόντα Palm. Η οθόνη του είναι έγχρωμη, κάτι που αδειάζει γρήγορα τις
μπαταρίες. Γι' αυτό και αναμένεται μοντέλο με μονόχρωμη οθόνη. Το προϊόν
απευθύνεται κυρίως σε επιχειρηματίες, που ξοδεύουν περισσότερα χρήματα για τα
προσωπικά τους γκάτζετ από ό,τι ο μέσος καταναλωτής. Κοστίζει 499 ευρώ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17261P242</ED>
<ID>
ID:305398

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P24&aa=2</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Κινητό νέας γενιάς </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ένα φορητό γκάτζετ, που μοιάζει με τα κινητά τρίτης γενιάς τα οποία
αναμένονται το 2003, κυκλοφόρησε στην Αγγλία. Το Pogo λειτουργεί ως κινητό,
αλλά επίσης παρέχει στον χρήστη διάφορες υπηρεσίες «τρίτης γενιάς», όπως
παιχνίδια, πρόσβαση στο Web, e mail, ημερολόγιο και μουσική. Στην Αγγλία η
τιμή του είναι 299 λίρες (475 ευρώ) συν 30 λίρες το αρχικό κόστος σύνδεσης με
την υπηρεσία του κινητού δικτύου που χρησιμοποιεί. Ο χρήστης πληρώνει επίσης
τα τέλη των τηλεφωνικών κλήσεων και 8 λίρες μηνιαίο τέλος σύνδεσης για το Web.
Πληροφορίες στην διεύθυνση http: //www.pogo-tech.com.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17261P243</ED>
<ID>
ID:305431

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P24&aa=3</URL></REF>


Article

<CATEGORY>vin09</CATEGORY>

 <H2>Ο πομπός της... αρχαιολογίας
</H2><H4>Ο αρχαιότερος ραδιοφωνικός πομπός στον κόσμο λειτουργεί ακόμη στα Λιόσια!
</H4>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Αριστερά: Τμήμα του αρχαιότερου πομπού στον κόσμο που λειτουργεί ακόμη και
σήμερα στα Λιόσια. Κάτω: Η ανατολική κεραία του πομπού που ανατίναξαν
φεύγοντας οι Γερμανοί και ξαναέστησαν αργότερα Έλληνες τεχνικοί

Στις 25 Μαρτίου του 1938 έγιναν τα επίσημα εγκαίνια του πρώτου ελληνικού
ραδιοφωνικού σταθμού στα μεσαία κύματα. Το πρώτο στούντιο βρισκόταν στο
Ζάππειο και ο πομπός, ισχύος 15 KW, είχε εγκατασταθεί από τη γερμανική
Τελεφούνκεν στα Νέα Λιόσια από το 1937. Από εκείνον τον πομπό μεταδόθηκαν οι
ειδήσεις της εισβολής των ιταλικών και γερμανικών στρατευμάτων στην Ελλάδα και
η είσοδος των Γερμανών στην Αθήνα. 
Ο πομπός των Λιοσίων, που ήταν ο μοναδικός της ΕΡΑ ως το 1952, έχει κλείσει
πλέον τα 64 του, έγινε «παπούς» και εξακολουθεί να λειτουργεί. Είναι δε ο
αρχαιότερος εν λειτουργία στην υφήλιο. Σήμερα καταλαμβάνει έκταση 100 τ.μ. στο
κτίριο της ΕΡΑ στα Νέα Λιόσια, χώρο τον οποίο πλέον απαιτούν οκτώ (!) πομποί
νέας τεχνολογίας των 100 KW. 
Το γεγονός ότι λειτουργεί ακόμη οφείλεται, σύμφωνα με τον - μέχρι χθες -
προϊστάμενο του Κέντρου Εκπομπής Δημήτρη Καΐνη, στη συντήρηση και τη φροντίδα
των τεχνικών της ΕΡΑ σε εβδομαδιαία βάση. Όταν παθαίνει βλάβη, επειδή δεν
υπάρχουν ανταλλακτικά στην αγορά, οι τεχνικοί της ΕΡΑ τον επισκευάζουν με
δικές τους πατέντες. Η μόνη μεγάλη δυσκολία είναι όταν καίγονται οι «αρχαίες»
λυχνίες του. Σ' αυτή την περίπτωση τις στέλνουν στην Ιταλία - μόνον εκεί
υπάρχει τεχνίτης που τις επισκευάζει ακόμη - για αναγόμωση και αντικατάσταση
του καμένου νήματος, διατηρώντας όμως το περίβλημα ώστε να μην αλλοιωθεί η
εξωτερική εμφάνιση - «αντίκα». 
Τεχνικοί του BBC που είχαν επισκεφθεί τον πομπό των Λιοσίων δεν πίστευαν ότι
αυτής της τεχνολογίας πομπός λειτουργεί ακόμη. Μάλιστα, από τρεις παρόμοιους
χειροποίητους σταθμούς που είχε εγκαταστήσει τότε η Τελεφούνκεν στη Βαυαρία,
όχι μόνον δεν λειτουργεί κανείς σήμερα, αλλά το μόνο που έχει απομείνει - και
καμαρώνουν γι΄ αυτό οι Γερμανοί - είναι ένα μικρό κομάτι του ενός. 
Ο «αρχαίος» πομπός της ΕΡΑ θεωρείται μουσειακό είδος και όπως υποστηρίζουν οι
τεχνικοί, «θα πρέπει πλέον να λειτουργεί μουσείο στον ίδιο χώρο και να
έρχονται οι επισκέπτες να τον βλέπουν». Ήδη έχει κηρυχθεί ιστορικό -
διατηρητέο μνημείο με όλο τον τεχνολογικό του εξοπλισμό και τα κτίρια της ΕΡΤ
στα Νέα Λιόσια. Και σύμφωνα με το φύλλο της Εφημερίδος της Κυβερνήσεως αρ. 991
(27 Μαΐου 1999), ο πομπός«είναι σημαντικός για την ιστορία της Ελληνικής
Ραδιοφωνίας και ο μοναδικός στην κατηγορία του ο οποίος είναι ακόμη σε
λειτουργία διεθνώς και αποτελεί μνημείο του τεχνολογικού πολιτισμού στον τομέα
της ενημέρωσης». 
<H3>Η ανατίναξη </H3>
Οι Γερμανοί με την αποχώρηση επιχείρησαν να ανατινάξουν τον πομπό και τις
κεραίες. Η Γκεστάπο είχε τοποθετήσει δυναμίτιδα στις εγκαταστάσεις της ΕΡΑ στα
Νέα Λιόσια και στις δύο κεραίες για να τις ανατινάξουν. Πράγματι η έκρηξη
έγινε και η μία κεραία - η ανατολική - έπεσε, ενώ η άλλη ανασηκώθηκε και...
ξανακάθισε στα τέσσερα τσιμεντένια πέδιλα. Λίγο καιρό αργότερα ξαναστήθηκε από
τους εργαζομένους και η πρώτη κεραία. Ο τεχνικός της ΕΡΑ Απόστολος
Κουρουνιώτης μάς είπε ότι οι Γερμανοί είχαν τοποθετήσει εκρηκτικά όχι μόνο
στις κεραίες, αλλά και στο υπόγειο του κτιρίου, με στόχο να ανατινάξουν όλες
τις εγκαταστάσεις της Ραδιοφωνίας και την έκρηξη απέτρεψαν στο παρά πέντε
εργαζόμενοι, μέλη του ΕΑΜ και του ΕΛΑΣ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17261P251</ED>
<ID>
ID:305363

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P25&aa=1</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 6/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

17.45 Tempo 
«Γλέντι, λεφτά και αγάπη» 
Από τις λίγες κωμωδίες που είχε αναλάβει και τη σκηνοθεσία της - '55 - ο
μοναδικός κωμωδιογράφος μας Νίκος Τσιφόρος. Τα αισθηματικά μπερδέματα των
Βασίλη Αυλωνίτη, Σμαρούλας Γιούλη, Σπεράντζας Βρανά, Νίκου Ρίζου, Ντίνου
Ηλιόπουλου. (Διάρκεια: 81')** 
21.00 Mega 
«Ο βράχος» (The rock) 
Καταιγισμός δράσης με χημικά και πυροβόλα όπλα, επίγειες και υποβρύχιες
συγκρούσεις, κυνηγητά και ατέλειωτα σπέσιαλ εφέ. Σκληροπυρηνικοί και...
δημοκρατικοί στρατιωτικοί συγκρούονται στο κολαστήριο του βράχου τού Αλκατράζ,
τις φυλακές που έχουν... γράψει ιστορία. Απόλυτα πειστική και καθηλωτική
περιπέτεια, παραγωγής '96. Του Μάικλ Μπέι, με τους: Σον Κόνερι, Νίκολας Κέιτζ,
Εντ Χάρις. (Διάρκεια: 131')*** 
21.45 Antenna 
«Ο φίλος μου ο Λευτεράκης» 
Ο Θόδωρος (Ντίνος Ηλιόπουλος) για να ξεπορτίζει ελεύθερα πείθει τη γυναίκα του
ότι πηγαίνει σε έναν... ανύπαρκτο φίλο του, τον Λευτεράκη, που μένει στην
Πάτρα. Όμως μια μέρα φτάνει στο σπίτι του ο Λευτεράκης και η ζωή του Θόδωρου
γίνεται άνω-κάτω. Συμπρωταγωνιστούν Γιώργος Κωνσταντίνου, Μάρω Κοντού, Κώστας
Βουτσάς. Σκηνοθεσία Αλέκος Σακελλάριος. (Διάρκεια: 91')** 
23.00 Star 
Η Φράνσις Μακντόρμαντ στη μαύρη κωμωδία «Φάργκο» (Star, 23.00)

«Φάργκο» (Fargo) 
Βαθιά κριτική του κοινωνικού «αμερικανικού μοντέλου» από τους αδελφούς Τζόελ
και Έθαν Κοέν, οι οποίοι είναι από τις καλύτερες «φωνές» του σημερινού
αμερικανικού κινηματογράφου. Εδώ - '96 - φτιάχνουν μια μαύρη κωμωδία που με
υπόγειους - και θαυμαστούς - ρυθμούς «ροκανίζει» τα χρηστά οικογενειακά ήθη
επαρχιακής πόλης... Με τους: Φράνσις Μακντόρμαντ, Γουίλιαμ Μέισι, Στιβ
Μπουσέμι, Πίτερ Στορμέαρ. (Διάρκεια: 94')**** 
23.30 ΕΤ1 
«Το τελευταίο ταγκό στο Παρίσι» (Last tango in Paris) 
Ένα από τα πιο «προκλητικά» φιλμ της δεκαετίας του '70 και ένα από τα καλύτερα
του Μπερνάρντο Μπερτολούτσι. Ο Μάρλον Μπράντο «πνίγει» με τον δραματικό όγκο
του όλα τα καρέ της οθόνης ως απελπισμένος - πρώην - επαναστάτης, που
αυτοκτονεί η γυναίκα του και γαντζώνεται στη φευγάτη Μαρία Σνάιντερ, η οποία
κάνει εδώ την μία και μοναδική επιτυχία της. (Διάρκεια 129') ***** 
00.20 ΕΤ3 
«Πρετ-α-πορτέ» (Pret-a-porte) 
Ο Ρόμπερτ Όλτμαν προσεγγίζει τον κόσμο της μόδας με σατιρική διάθεση και
φτιάχνει - '94 - μία «ανεπαισθήτως» κοινωνική κωμωδία... Με παλιούς και νέους
σταρ: Λορίν Μπακόλ, Μαρτσέλο Μαστρογιάνι, Σοφία Λόρεν, Ανούκ Εμέ, Σούζαν
Σάραντον, Κιμ Μπάσιντζερ, Τζούλια Ρόμπερτς, Τιμ Ρόμπινς, Στίβεν Ρία, Χιού
Γκραντ. (Διάρκεια: 127')**** 
01.30 Alter 
«Έξαψη τα μεσάνυχτα» (Midnight heat) 
Κυνηγητό και αλληλοσκοτωμοί παρανόμων - νυν και... πρώην - για την ανακάλυψη
ενός εκατομμυρίου δολαρίων. Του Τζον Νικολέλα - '92 - με τους Μάικλ Παρέ,
Άνταμ Αντ, Ντένις Χόπερ. (Διάρκεια: 94')* 
03.15 Star 
«Ο ήλιος του φθινοπώρου» (Autumn sun) 
Η μοναξιά στις μεγαλουπόλεις είναι πιο «βαριά», αλλά δεν λείπει και το
χιούμορ... Δράμα - '96 - του Εντουάρντο Μινιόνια, με τους: Νόρμα Αλεάντρο,
Φεντερίκο Λούπι. (Διάρκεια: 105')**

<H3>ΤΟΡ 3
</H3>
1. «Φάργκο»: Πρώτο μεταξύ των πολλών καλών ταινιών της ημέρας. (23.00,
Star) 
2. «Πρετ-α-πορτέ»: Μαύρη κωμωδία του γκλάμουρους. (00.20, ΕΤ3) 
3. «Το τελευταίο ταγκό στο Παρίσι»: Ο τελευταίος μεγάλος ρόλος του
Μπράντο. (23.30, ΕΤ1)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17261P252</ED>
<ID>
ID:305409

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P25&aa=2</URL></REF>


Article

<CATEGORY>vin09</CATEGORY>

 <H2>Της φυλακής τα σίδερα είναι για... σκακιστές
</H2><H4>Οι Ταλιμπάν έκαιγαν σκακιέρες και φυλάκιζαν σκακιστές, αποκαλύπτεται τώρα. Το
ζατρίκιο, όμως, γνώρισε παλαιότερα απαγορεύσεις ακόμη και στην Ελλάδα
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Και στο Ιράν υπήρξε απαγόρευση του σκακιού, ως παιχνιδιού αντίθετου με τους
κανόνες του Κορανίου. Εν τέλει όμως, με ειδικό νόμο, επετράπη και η διεθνής
ομοσπονδία, για να επιβραβεύσει την κυβερνητική απόφαση, κάλεσε την Εθνική
Ιράν στο παγκόσμιο πρωτάθλημα εθνικών ομάδων

Τα μικρά παιδιά στο Αφγανιστάν μάλλον δεν γνωρίζουν τις κινήσεις του
ζατρικίου, παρά το γεγονός ότι οι γονείς τους αγαπούν ιδιαίτερα το πνευματικό
αυτό άθλημα. Ο λόγος είναι ότι δεν υπήρχαν σκακιέρες την εποχή των Ταλιμπάν,
και αν υπήρχαν μερικές, έπρεπε να τις κρύψει κανείς για να μη βρεθεί στη...
φυλακή. Το σκάκι απαγορεύτηκε διά νόμου από τους Ταλιμπάν και ήταν στο
στόχαστρο της Μαρούφ - της φοβερής θρησκευτικής αστυνομίας -, σε βαθμό που οι
άνθρωποι ήταν τρομοκρατημένοι και απέφευγαν να παίξουν, έστω και κρυφά! 
Όπως διηγείται ο επιχειρηματίας Χαγί Σιρουλάχ στον δημοσιογράφο Πάτρικ
Κόκμπορν της εφημερίδας «Independent», όταν οι Ταλιμπάν έπιασαν εκείνον και
τον αδελφό του να παίζουν σκάκι στο γραφείο τους, έκαψαν τη σκακιέρα και τους
έβαλαν φυλακή για δύο μέρες. «Οι Ταλιμπάν πίστευαν ότι το σκάκι είναι τυχερό
παιχνίδι και περισπά τους ανθρώπους από την προσευχή», λέει ο κ. Σιρουλάχ, την
ώρα που προσέρχεται στο πρώτο τουρνουά σκακιού του Αφγανιστάν από το 1996,
όταν οι Ταλιμπάν πήραν την εξουσία. Ο Καντρατουλάχ Αντάρ, ετών 26, ο οποίος
έγινε πρωταθλητής Αφγανιστάν έναν μήνα πριν από την άνοδο των Ταλιμπάν στην
εξουσία, όταν ακόμη ήταν φοιτητής Ιατρικής, περιγράφει: «Στην αρχή
προσπαθήσαμε να παίζουμε κρυφά. Όμως οι φίλοι μου συνελήφθησαν όλοι, παρά το
γεγονός ότι μερικοί από αυτούς είναι γνωστοί γιατροί και έπαιζαν στο
νοσοκομείο. Είπα λοιπόν ότι ήταν καλύτερα να σταματήσω να παίζω». 
Και ο καθηγητής Καλών Τεχνών στο Πανεπιστήμιο της Καμπούλ, Μοχάμεντ
Ακμπάρ Σαλάμ, ο οποίος οργανώνει το πρώτο ετούτο τουρνουά τής μετα- Ταλιμπάν
εποχής, θυμάται: «Βάζαμε φρουρό έξω από την πόρτα για να μας προειδοποιήσει αν
τυχόν ερχόταν ένας Ταλιμπάν. Παλιά ο κόσμος έπαιζε στους δρόμους, έξω από τα
μαγαζιά του». 
Ο δημοσιογράφος Πάτρικ Κόμπορν αναφέρει μάλιστα και μία προσωπική του
εμπειρία. Θέλησε να αγοράσει για τον γιο του μία σκακιέρα που του φαινόταν
ωραία, δεν τα κατάφερε όμως, διότι ο καταστηματάρχης δεν είχε τα κομμάτια που
πήγαιναν μαζί. «Έτρεμα μήπως οι Ταλιμπάν έρθουν εδώ και βρουν τα κομμάτια»,
τού είπε ο καταστηματάρχης. «Τα έκρυψα λοιπόν στο σπίτι μου τόσο καλά, που
τώρα δεν μπορώ να τα βρω ούτε ο ίδιος!». 
Για τους Ταλιμπάν πάντως το ανίερο βρισκόταν στα κομμάτια και όχι στη
σκακιέρα. Οι κατά καιρούς απαγορεύσεις στον μουσουλμανικό κόσμο βασίζονται
στην αυστηρή ερμηνεία του Κορανίου που δεν επιτρέπει τις αναπαραστάσεις. Κατά
τον ίδιο τρόπο δηλαδή που οι Ταλιμπάν κατέστρεφαν τα βουδιστικά μνημεία,
κατέστρεφαν και τις σκακιέρες, επειδή τα κομμάτια αναπαριστούν φιγούρες του
κόσμου. 
<H3>«Ύποπτο» παιχνίδι και στην Ελλάδα </H3>
Αλλά για να μιλήσουμε και για τα δικά μας... άπλυτα, η ελληνική νομοθεσία στο
παρελθόν είχε κατατάξει το σκάκι στα λεγόμενα «τεχνικά παίγνια», στην ίδια
κατηγορία, για παράδειγμα, με τα χαρτιά. Έτσι, σύμφωνα με τον νόμο, το σκάκι
μπορούσε μεν να παίζεται αλλά μόνο σε προκαθορισμένους χώρους που τελούν υπό
την επίβλεψη της Αστυνομίας. Έτσι έπρεπε για παράδειγμα, στο παράθυρο της
τουαλέτας της λέσχης να υπάρχουν κάγκελα, ούτως ώστε σε ενδεχόμενο αστυνομικό
έλεγχο να μην μπορεί κάποιος να διαφύγει από εκεί. Η κατάταξη του σκακιού στην
κατηγορία αυτή σήμαινε επίσης ότι δεν επιτρεπόταν η συμμετοχή ανηλίκων - έως
δηλαδή 21 ετών -, ενώ σήμερα, όπως ξέρουμε, γίνονται επίσημα πρωταθλήματα
ακόμη και για 10χρονους. Έτσι, δεν έλειψαν και περιστατικά συλλήψεων! Γράφει ο
πρωταθλητής Ελλάδας 1963, Κώστας Χατζιώτης, στο βιβλίο του «Το σκάκι στην
Ελλάδα»: «Ένα πρωί του Μαρτίου του 1959 με ξύπνησε παράγων της σκακιστικής
ομοσπονδίας και μου είπε ότι την προηγούμενη είχαν συλλάβει δύο νέους που
έπαιζαν σκάκι στο εντευκτήριο του Μορφωτικού Συλλόγου Ελευσίνος. Τους
παρέπεμψαν στο Αυτόφωρο μαζί με τη διοίκηση του συλλόγου». Στη δεκαετία του
'50, οι εκ των κορυφαίων σκακιστών Χαρβάτης και Γαϊτανάρος είχαν επισκεφθεί
υπουργό Παιδείας για να τον πείσουν να εισαγάγει το σκάκι στα σχολεία. Και
έλαβαν την απάντηση: «Μη μου ζητάτε να εισαγάγω στα σχολεία την χαρτοπαιξίαν». 
Υπάρχει όμως και ένα άλλο επεισόδιο, χαρακτηριστικότατο της θέσης του σκακιού
στη μεταπολεμική Ελλάδα. Ο εισαγγελέας Μίμης Παπαντωνίου, νικητής ενός
ανεπίσημου πρωταθλήματος Ελλάδας το 1934, πήρε μέρος στο πρωτάθλημα του 1948.
Αμέσως μετά εκλήθη από τον προϊστάμενό του, που του είπε: «Τι μαθαίνω; Εσύ,
ένας εισαγγελέας, παίζεις με ξυλάκια; Να μην επαναληφθεί». Ο Παπαντωνίου δεν
ξανάπαιξε και το ελληνικό σκάκι στερήθηκε ένα μεγάλο ταλέντο. 
Πότε έληξε το καθεστώς αυτό; Όσο κι αν φαίνεται απίστευτο, το σκάκι απηλλάγη
από τους δυσμενείς νομοθετικούς χαρακτηρισμούς μόλις το 1967, από τον
Ασλανίδη! Ο Ασλανίδης υπήγαγε με νόμο το σκάκι στη Γενική Γραμματεία
Αθλητισμού. Και το έκανε αυτό ως σκακιστής ο ίδιος και ως στενός φίλος
ενός-δύο ανθρώπων από τον χώρο του πνευματικού αθλήματος. Διότι διαφορετικά,
το σκάκι είχε κάθε λόγο να παραμείνει «ύποπτο» επί δικτατορίας: γνώριζε άνθηση
στις ανατολικές χώρες, ενώ στην Ελλάδα το έπαιζαν οι εξόριστοι της Μακρονήσου
αλλά και οι φυλακισμένοι, από τους ίδιους τους συνταγματάρχες, αριστεροί.

<H3>Ιστορία απαγορεύσεων </H3>
Οι Ταλιμπάν δεν πρωτοτύπησαν. Πολλές φορές στο παρελθόν το σκάκι
αντιμετωπίστηκε με δυσπιστία ή και εχθρικά. Αναφέρεται το παράδειγμα του Ιβάν
του Τρομερού, που το είχε απαγορεύσει, κατά μία ερμηνεία διότι οι μοναχοί
έπαιζαν υπερβολικά παραμελώντας άλλες ασχολίες τους. Πιο πρόσφατο το
παράδειγμα του Χομεϊνί, που επίσης είχε απαγορεύσει το σκάκι στο Ιράν. Έτσι οι
παίκτες που θέλησαν να συνεχίσουν έφυγαν από τη χώρα, όπως ο κορυφαίος Ιρανός
σκακιστής Σιράζι που μετανάστευσε στις ΗΠΑ. Πρόσφατα, η Διεθνής Ομοσπονδία
Σκακιού, θέλοντας να επιβραβεύσει την επανάκαμψη του σκακιού στο Ιράν, κάλεσε
την Εθνική Ιράν να πάρει μέρος στα τελικά του παγκοσμίου πρωταθλήματος εθνικών
ομάδων, έστω και αν δεν είχε παίξει στα προκριματικά.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17261P271</ED>
<ID>
ID:305364

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P27&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ. «Οι αθεράπευτοι» του Κρ. Ντουράνγκ Παναγοπούλου, Θεοδωρίδης
(Ιπποκράτους 17 - Ακαδημίας, * 010 - 36.25.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Κόλπερτ» του Ντ. Γκίζελμαν Αλικάκη, Κιτσοπούλου
(Πριγκιπονήσων 10, * 010 - 64.68.009, 010 - 64.42.869).

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τρωάδες - Το μακρύ ταξίδι» (Ευριπίδης,
Χάλο) του Γ. Μαργαρίτη Μαργαρίτης (σκηνοθ.), Δούζη. ΔΕΥΤΕΡΗ ΣΚΗΝΗ. «Ώρες
επισκεπτηρίου» του Ρ. Χάρις Α. Ανδρεοπούλου (σκηνοθ.), Χρ. Γεωργίου
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ - ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ.) «Ένα
καπέλο από ψάθα Ιταλίας» του Ν. Ρότα (Τετ., Πέμ.) «Ο καρυοθραύστης»
του Π. Ιλ. Τσαϊκόφσκι (Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Το πένθος του αρουραίου» του Γ. Σον Βουτέρης, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ (Ναυπλίου 12 - Λένορμαν, Κολωνός, * 010 -
51.38.067). Αργεί.

ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Κρατική
Ορχήστρα Αθηνών: α' συναυλία (Τρ.) ­ β' συναυλία (Κυρ.) Εθνική
Συμφωνική Ορχήστρα της ΕΡΤ (Τετ.) «Σειρά Μεγάλες Ορχήστρες».
Φιλαρμονική Ορχήστρα της Πετρούπολης: α' συναυλία (Πέμ. Παρ.) ­ β'
συναυλία (Σάβ.). ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής Δωματίου.
Συγκρότημα Παραδοσιακής Μουσικής «Γιάνοσι» - Λεωνίδας Καβάκος, βιολί - Πέτερ
Νάγκι, πιάνο - Γιαν Φόγκλερ, βιολοντσέλο: συναυλία (Πέμ.) Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο - Γιαν
Φόγκλερ, βιολοντσέλο - Τσαρλς Νάιντιχ, κλαρινέτο - Μίριγιαμ Κόντζεν, βιολί:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ. «Η απαγωγή της Σμαράγδως» του Μ.
Κουνελάκη Λάζαρης (σκηνοθ.), Μελλίδης (Δημαρχείο Λυκόβρυσης, Αγίας Βαρβάρας
25, * 010 - 28.19.171).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ (Μαυρομιχάλη 161 - Ξιφίου, * 010 - 64.20.522). Αργεί.

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα -
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

Το έργο της Ειρήνης Μάρα «Ο Καλόκαρδος και η χρυσή ροδιά» παρουσιάζει η
παιδική σκηνή του θεάτρου «Κάτω απ' τη γέφυρα» σε σκηνοθεσία Νίκου Δαφνή

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας («πρώην
φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17261P281</ED>
<ID>
ID:305374

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P28&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 18.15-20.45-23.10. / Ο Χάρι Πότερ και η
φιλοσοφική λίθος. 15.30 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Δεκαπενταύγουστος. 17.40-19.50-22.00 μαζί και η μικρού μήκους:
Γκόγκος. / Οι άλλοι. 00.15. / Το ημερολόγιο μιας πριγκίπισσας 15.20.

Αίθουσα 3

Vanilla sky. 17.50-20.20-23.00. / Η χαμένη Ατλαντίδα.
14.15-16.00 μεταγλ.

Αίθουσα 4

Η συμμορία των έντεκα. 14.30-17.00-19.30-22.00-00.30.

Αίθουσα 5

Ένας και μοναδικός. 14.20-16.00-17.40-19.20-21.00-22.45-00.30

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Ένας Αμερικανός φίλος. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.00-20.30-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20.
(Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.10-20.30-22.50 μαζί και η μικρού μήκους: Γκόγκος.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 17.45 / Οι
άλλοι. 21.00-23.00

Αίθουσα 4 
Ένας και μοναδικός. 16.40-18.40-20.40-22.40.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 18.00-20.30-23.00 (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Ένας και μοναδικός. 19.00-21.00-23.00 (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.20. / Οδός Μαλχόλαντ. 20.20-23.00 (Σεβαστ/πόλεως
117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00.
(Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 17.50-20.20-22.50. (Αιγάλεω * 010 - 5989.226)

ΑΝΤΑΜΣ 2

Η συμμορία των έντεκα. 18.20-20.40-23.00.

APOLLON Renault - Filmcenter 2000

My sweet home. 19.15-21.00-22.45. Ημερολόγια καταστρώματος - Γιώργος
Σεφέρης. 18.00. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Επισκέπτης από την Κόλαση. 20.30-23.00 / Ταξιδιάρικα πουλιά.
18.30. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 17.20-20.00-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Αστερίξ και Οβελίξ: Επιχείρηση Κλεοπάτρα. 18.45-21.00 / Επισκέπτης
από την Κόλαση. Ώρα 23.00.

Αίθουσα 3

Δεκαπενταύγουστος. 18.10-20.30-22.50, μαζί και η μικρού μήκους: Ο καφές.

Αίθουσα 4

Vanilla sky. 17.20-20.00-22.40

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Η συμμορία των έντεκα. 12.00-14.30-17.00-19.30-22.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Ο Χάρι Πότερ και η φιλοσοφική λίθος. 12.45-15.45 μεταγλ. / Vanilla
sky. 18.45-21.30-00.15.

Αίθουσα 4

Ο Χάρι Πότερ και η φιλοσοφική λίθος. 11.45-14.45 / Ένας και
μοναδικός. Τετ.: 17.45-23.45. Πέμ.: 17.45-19.45-21.45-23.45. 
Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
15.45-19.15-23.00. / Η χαμένη Ατλαντίδα. 11.30-13.30 μεταγλ.

Αίθουσα 6

Σε εχθρικό έδαφος. 13.00-15.15-17.30-19.45. / Οι άλλοι. 22.15-00.45.

Αίθουσα 7

Δεκαπενταύγουστος. 12.00-14.30-17.15-20.00-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 8

Επισκέπτης από την Κόλαση. 15.00-22.30-01.00. / Η συμμορία των
έντεκα. 12.30-17.30-20.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. Τετ.:
12.45-16.15-24.00. Πέμ.: 13.15-16.45-20.15-24.00. / Ένας και μοναδικός. 19.45-21.45.

Αίθουσα 10

Vanilla sky. 11.45-14.45-17.45-20.30-23.15.

VILLAGE CINEMAS PANGRATI 
Αίθουσα 1

Η συμμορία των έντεκα. 12.30-17.30-20.00. / Επισκέπτης από την
Κόλαση. 15.00-22.30-01.00. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 16.00-18.30-21.00-23.30. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.45-13.45 μεταγλ.

Αίθουσα 3

Ο Χάρι Πότερ και η φιλοσοφική λίθος. 11.00-14.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. Παρ. 17.00-20.30-00.15.

Αίθουσα 4

Vanilla sky. 12.00-14.30-17.00-19.30-22.00-00.30.

Αίθουσα 5

Η συμμορία των έντεκα. 11.30-14.00-16.30-19.00-21.30-24.00.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.45-14.15-16.45-19.15-21.45-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Ο Χάρι Πότερ και η φιλοσοφική λίθος. 13.00-16.00 μεταγλ. / Σε
εχθρικό έδαφος. 19.00-21.15-23.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Vanilla sky. 16.45-19.45-22.30-01.15. / Η χαμένη Ατλαντίδα.
Παρ.: 12.45-14.45 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 20.00-23.30.
/ Ο Χάρι Πότερ και η φιλοσοφική λίθος. 11.00-14.00-17.00 μεταγλ.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Επισκέπτης από την Κόλαση. 13.00-15.30-18.00-20.30-23.00-01.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Η συμμορία των έντεκα. 12.30-15.00-17.30-20.00-22.30-01.00.

Αίθουσα 13

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 14

Επισκέπτης από την Κόλαση. 12.00-14.30-17.00-19.30-22.00-00.30.

Αίθουσα 15

Ένας και μοναδικός. 11.15-13.45-16.15-18.30-20.45-23.15.

Αίθουσα 16

Ένας και μοναδικός. 12.15-14.45-17.15-19.30-21.45-00.15.

Αίθουσα 17

Δεκαπενταύγουστος. 12.45-15.15-17.45-20.15-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 18

Η φούσκα. 11.30-14.15-16.45-19.15. / Οι άλλοι. 21.45-24.00.

Αίθουσα 19

Σε εχθρικό έδαφος. 11.00-13.15-15.30-17.45-20.00-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 17.50-20.00-22.10. Σάβ.-Κυρ. και ώρα 15.40.

ΔΙΑΝΑ

Η συμμορία των έντεκα. 18.00-20.15-22.30. (Ηλεκτ. Σταθμός Μαρούσι * 010
- 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.30-18.00-20.30-23.00. (Λ. Κηφισίας 245,
Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η συμμορία των έντεκα.
00.15 / Η χαμένη Ατλαντίδα. 15.30 μεταγλ.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Δεκαπενταύγουστος. 18.00-20.20-22.40. Μαζί και η μικρή μήκους: Ο καφές.

Αίθουσα 3

Οι άλλοι. 19.00-21.00-23.00. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Ένας και μοναδικός. 18.50-20.40-22.30. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

My sweet home. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Αστερίξ και Οβελίξ: Επιχείρηση Κλεοπάτρα. 17.40-20.10-22.40. (Οδός
Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 19.10-22.00.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.30-22.45. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00.
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η φούσκα. 20.30-22.30. (Ν. Ελβετία 34-Βύρωνας * 010 - 7645.310, 010 -
7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Ο αυτοκράτορας και ο δολοφόνος. 20.00 (Ζωγράφου - Τέρμα λεωφ. 222
* 010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

D-ΤΟΧ. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Το κλάμα βγήκε από τον Παράδεισο. 19.00-21.30. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Beautiful people. 20.00. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00. (Αγίου Φανουρίου 99,
Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο άρχοντας των δαχτυλιδιών - Η συντροφιά του δαχτυλιδιού. 20.30.
(Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. (Σαλαμίνα, *
010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.20. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.00. / Η
φούσκα. 21.00-22.45. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Το τέλος μιας σχέσης. 20.30 (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.00. / Επισκέπτης από την
Κόλαση. 21.00-23.15. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.00. / Η συμμορία των έντεκα. 20.30-22.45. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.45-14.00. / Επισκέπτης
από την Κόλαση. 16.00-18.45-21.30-24.00. Αίθουσα 2 Ο Χάρι Πότερ και η
φιλοσοφική λίθος. Μεταγλ. 11.15-14.15. / Ο άρχοντας των δαχτυλιδιών.
17.15-20.45-00.15. Αίθουσα 3 Δεκαπενταύγουστος.
11.30-14.15-16.45-19.15-21.45-00.30. Αίθουσα 4 Ο άρχοντας των
δαχτυλιδιών. 12.45-16.15-19.45-23.15. Αίθουσα 5 Vanilla sky.
13.00-15.45-18.30-21.15-24.00. Αίθουσα 6 Η συμμορία των έντεκα.
12.00-14.30-17.00-19.30-22.00-00.30. Αίθουσα 7 Η συμμορία των έντεκα.
12.30-15.00-17.30-20.00. / Οι άλλοι. 22.30-00.45. Αίθουσα 8 Ο
Χάρι Πότερ και η φιλοσοφική λίθος. Μεταγλ. 12.15-15.15. / Ένας και
μοναδικός. 18.15-20.15-22.15-00.15. Αίθουσα 9 Η συμμορία των έντεκα.
11.00-13.30-16.00-18.30-21.00-23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Ω! Αδελφέ, πού είσαι. 18.30-20.50-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Αμελί. 18.45-21.00-23.15. (Dolby Stereo). (* 0310 - 235.304,
Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Αφιέρωμα στον ελληνικό κινηματογράφο «Τρεις
μοναδικές στιγμές ενός διαφορετικού σινεμά»: Ημερολόγιο καταστρώματος.
18.00-19.30. / Η διαρκής αναζήτηση της Petra Going. 21.00. /
Κλέφτης ή πραγματικότητα. 23.00. (* 0310 - 378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός.
16.00-17.50-19.40-21.30-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Σε εχθρικό έδαφος. 16.00-18.20.
/ Moulin rouge. 20.40-23.20. ΑΙΘΟΥΣΑ 7 Vanilla sky.
17.20-20.10-23.00. ΑΙΘΟΥΣΑ 8 Δεκαπενταύγουστος και η μικρού μήκους:
Ο καφές. 16.00-18.25-20.50-23.15. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Vanilla sky. 12.50-15.50-18.50-00.20. / Αστερίξ και Οβελίξ:
Επιχείρηση Κλεοπάτρα. 22.00. Dolby Digital DTS). ΑΙΘΟΥΣΑ 3 Ο Χάρι Πότερ
και η φιλοσοφική λίθος. Μεταγλ. 13.30-16.50. / Vanilla sky.
21.00-23.40. (Dolby Digital DTS). ΑΙΘΟΥΣΑ 4 Ένας και μοναδικός.
11.20-13.20-15.20-17.50-20.00-21.45. / Οι άλλοι. 23.30. (Dolby
Digital DTS). ΑΙΘΟΥΣΑ 5 Η χαμένη Ατλαντίδα. Μεταγλωτ.
12.20-14.50-17.20. / Beijing bicycle. 19.20-22.10-00.30. (Dolby Digital
DTS). ΑΙΘΟΥΣΑ 6 Η χαμένη Ατλαντίδα. Μεταγλ. 11.30-13.50-16.00. /
Δεκαπενταύγουστος. 18.20-20.40-23.00. (Dolby Digital DTS). ΑΙΘΟΥΣΑ 7
Σε εχθρικό έδαφος. 12.40-15.10-17.30-19.40. / Επισκέπτης από την
Κόλαση. 21.50-00.10. (Dolby Digital DTS). ΑΙΘΟΥΣΑ 8 Ο άρχοντας των
δαχτυλιδιών. 12.00-15.30-19.10-22.40. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος. Μεταγλ. 13.00-16.00. / Η συμμορία
των έντεκα. 19.00-21.30-23.50. ΑΙΘΟΥΣΑ 10 Αστερίξ και Οβελίξ:
Επιχείρηση Κλεοπάτρα. 11.50-14.40-17.10-19.30-22.00-00.30. (Dolby Digital
DTS). ΑΙΘΟΥΣΑ 11 Η συμμορία των έντεκα.
12.10-14.30-17.00-19.50-22.20-00.40. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.30-20.45-23.00. / Η χαμένη
Ατλαντίδα. Μεταγλ. 17.00. ΑΙΘΟΥΣΑ 2 Ο Χάρι Πότερ και η φιλοσοφική
λίθος. Μεταγλ. 17.00. / Ένας και μοναδικός. 19.30-21.00. / Ο
άρχοντας των δαχτυλιδιών. 22.30. (* 0310 - 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Moulin Rouge. 18.30-20.45-23.00. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Οι άλλοι. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Το ημερολόγιο μιας πριγκίπισσας. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Οι άλλοι. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Οι άλλοι. (* 22.312) <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17261P301</ED>
<ID>
ID:305375

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«My sweet home»: Αδιέξοδο μιας ομάδας μεταναστών στη Γερμανία,
ανακάτεμα πολιτισμών και αναζήτηση «λιμανιού». Του 35χρονου Φίλιππου Τσίτου,
που είχε λάβει μέρος στο επίσημο διαγωνιστικό πρόγραμμα του Φεστιβάλ του
Βερολίνου το 2001. (Απόλλων, Μπροντγουαίη) 
«Ημερολόγια καταστρώματος - Γιώργος Σεφέρης»: «Πελεκώντας τον εαυτό
μας, έτσι γράφουμε», έγραφε ο Γιώργος Σεφέρης και το ντοκιμαντέρ του Στέλιου
Χαραλαμπόπουλου - Πρώτο Κρατικό Βραβείο Ποιότητας - μας ταξιδεύει στον κόσμο
και την ποίησή του. Με αφηγητή τον Δημήτρη Καταλειφό και μουσική του Νίκου
Κυπουργού. (Απόλλων, Τριανόν) 
«Αστερίξ και Οβελίξ: Επιχείρηση Κλεοπάτρα»: Αστερίξ, Οβελίξ και
Πανοραμίξ βοηθούν την Κλεοπάτρα να φτιάξει τη νέα Ρώμη στην... Αλεξάνδρεια. Η
ακριβότερη ευρωπαϊκή παραγωγή. Σκηνοθεσία Αλέν Σαμπά, με τους: Κριστιάν
Κλαβιέ, Ζεράρ Ντεπαρντιέ, Μόνικα Μπελούτσι. [Αθηναΐς, Αλέκα, Αλεξάνδρα (Πατ.),
Αβάνα, Γλυφάδα, Μαρούσι 1, 3, Όπερα 1, Τροπικάλ 1, 2, Άνεσις, Άννα Ντορ,
Ατλαντίς, Άττικα 1, Cine City 1, 2, Δαναός 1, Ιντεάλ, Πτι Παλαί, Ράδιο Σίτυ,
Σινέ Χολαργός, Σπόρτιγκ, Τρία Αστέρια, Φάληρο 1, Μάγια, Σινεάκ] 
Ύστερα από 11 χρόνια - '92 «Ήσυχες μέρες του Αυγούστου» - ένα ελληνικό φιλμ,
ο «Δεκαπενταύγουστος» του Κωνσταντίνου Γιάνναρη, συμμετέχει στο Φεστιβάλ του Βερολίνου

«Δεκαπενταύγουστος»: Σημερινό παζλ της ελληνικής κοινωνίας κι ένα
«θαύμα» ως οδυνηρή λύτρωση. Του Κωνσταντίνου Γιάνναρη - επίσημη συμμετοχή της
χώρας μας στο Φεστιβάλ του Βερολίνου που γίνεται αυτές τις ημέρες. Με τους:
Ελένη Καστάνη - άψογη -, Ακύλλα Καραζήση, Αμαλία Μουτούση, Αιμίλιο Χειλάκη,
Θεοδώρα Τζήμου, Μιχάλη Ιατρόπουλο. (Αελλώ 2, Αθήναιον Cinepolis 2, Cine City
3, Village centre 7, Village Παγκρ. 2, Village park 2, 17, Γαλαξίας, Έλλη,
Κηφισιά 2, Μαργαρίτα 2) 
«Ένας και μοναδικός»: Παράλληλα σύμπαντα, ζωές και... πολεμικές τέχνες
με τον Τζετ Λι επί το έργον. Του Τζέιμς Γουόνγκ [Αελλώ 5, Αθήναιον Cinepolis
4, Αλεξάνδρα (Καλιθ.), Village park 15, 16, Μετάλλιον] 
«Vanilla sky»: Ο Τομ Κρουζ χάνει «μέσα από τα χέρια του» το κορίτσι των
ονείρων του. Μαζί του οι Πενέλοπι Κρουζ, Κάμερον Ντιάζ, Κερτ Ράσελ. Του
Κάμερον Κρόου. [Αελλώ 3, Αίγλη, Αίγλη 2, Αττικόν, Άνταμς 1, Art Ecran 1,
Αστέρια, Βάρκιζα 1, Cine City 4, Village centre 10, Village Παγκρ. 4, Village
park 5, 8, 11, Ετουάλ, Κηφισιά 3, Νανά, Νιρβάνα, Όσκαρ, Πλάζα 1, 2, Φάληρο 2,
Παλάς (Ελευσ.), Ζέα] 
«Η συμμορία των έντεκα»: Περιπέτεια - ριμέικ με σούπερ σταρ: Τζορτζ
Κλούνι, Μπραντ Πιτ, Τζούλια Ρόμπερτς, Άντι Γκαρσία, Ματ Ντέιμον. Σκηνοθεσία
Στίβεν Σόντεμπεργκ («Σεξ, ψέματα και βιντεοταινίες»). [Αελλώ 1, 4, Αθηνά (Άγ.
Ανάργ.), Αθήναιον, Αθήναιον Cinepolis 1, Αίγλη 1, Άνταμς 2, Άστρο, Άτταλος,
Βάρκιζα 2, Cinerama, Village centre 1, 2, Village Παγκρ. 1, 5, Village park 1,
7, 9, 12, Διάνα, Ίλιον, Κηφισιά 1, Μαργαρίτα 1, Μετροπόλιταν, Παλάς, Τιτάνια,
Τρία Αστέρια, Φοίβος, Καστέλλα] 
«Ο θρόνος του αίματος»: Επικό και σκοτεινό αριστούργημα του Ακίρα
Κουροσάβα πάνω στον μύθο του «Μάκβεθ» του Σαίξπηρ. (Αλφαβίλ) 
«Το τάμα»: Road movie στην Κύπρο του '40 με τον Γιώργο Χωραφά και τη
Βαλέρια Γκολίνο γυναίκα-πειρασμό. Του Ανδρέα Πάντζη. (Art Studio, Art Ecran 2) 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν, με τον ίδιο ως... Χάμφρεϊ Μπόγκαρτ. (Μαρούσι 2, Άστυ, Αφαία,
Δημ. Κινημ. Όνειρο) 
«Επισκέπτης της νύχτας»: Ο Τζόνι Ντεπ κυνηγά τον διαβόητο Τζακ τον
αντεροβγάλτη. Των αδελφών Άλεν και Άλμπερτ Χιουζ. (Όπερα 2, Άστρον, Άττικα 2,
Village centre 8, Village παρκ 10, 14, Δαναός 2, Καλυψώ) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 2, Αριστοτέλειον, Village Centre 6,
7, 9, Ster Century Cinemas 11, Τιτάνια 1).

«Δεκαπενταύγουστος». (Village Centre 3, Έσπερος 1, Πλατεία Alpha Odeon
8, Ster Centrury Cinemas 6).

«Ημερολόγιο καταστρώματος». (Ολύμπιον 2 - «Παύλος Ζάννας»).

«Η κατάρα του πράσινου σκορπιού». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17261P302</ED>
<ID>
ID:305410

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P30&aa=2</URL></REF>


Article

<CATEGORY>vin09</CATEGORY>

 <H2>Φέρτε μου ένα... κοχύλι
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Μοιάζει με τρελό επιστήμονα με «μάγο» κάποιας περίεργης φυλής ή με καλόγερο
που αποχαιρέτησε το ράσο. Μέχρι να κάνει μουσικούς υπαινιγμούς σε λάτιν ύφος.
Αλλά τα πράγματα γίνονται πραγματικά παράξενα μόλις ο Στιβ Τουρέ έρθει σε
επαφή με όστρακα. Όλοι έχουμε κατά νου βέβαια πως οι μουσικοί είναι απρόβλεπτα
πλάσματα. 
Οι μουσικές κινήσεις τού (κατά κύριο λόγο) τρομπονίστα Στιβ Τουρέ έχουν τη
σφραγίδα της εγκυρότητας. Πότε η δισκογραφική Verve υπογράφει δουλειές του
(π.χ. το «Lotus Flower» ή το «Sancified Shells» από την ετικέτα της Antilles)
πότε κορυφές της τζαζ όπως ο αξέχαστος Ντίζι Γκιλέσπι, ο Μακόι Τάινερ ή ο Ρέι
Τσαρλς συνεργάζονται μαζί του. Ο πραγματικός έρωτας όμως του Τουρέ ήταν τα
όστρακα. Και ο μαγικός κόσμος της μουσικής τους. 
Οι αμερικανομεξικάνικες ρίζες της οικογένειας έπαιξαν ρόλο, ίσως και το
γεγονός ότι οι γονείς του γνωρίστηκαν σε ένα χορό του Κάουντ Μπέισι. Ο Στιβ
μεγάλωσε στο Σαν Φρανσίσκο και σπούδαζε στο Πανεπιστήμιο του Σακραμέντο όταν
τα κουδουνάκια για μια επαγγελματική αποκατάσταση στη μουσική άρχισαν μέσα του
να χτυπάνε επίμονα. Έτσι, ξεκίνησε να παίζει με τους Escovedo Brothers σάλσα
και πάλι σάλσα. Το ενδιαφέρον για το τρομπόνι τον έφερνε όμως όλο και πιο
κοντά στην τζαζ, όπως και η καλή του τύχη κοντά στον Ρέι Τσαρλς που τον
προσέλαβε για μία περιοδεία. Λίγο αργότερα ο Στιβ Τουρέ έπαιζε στους
Messengers του Αρτ Μπλέικι, όταν ο λιλιπούτειος ήρωας του ρυθμού αποκάλυπτε
μπροστά του τη μαγεία των τυμπάνων. Ο ρυθμός, οι μεταμορφώσεις του, το ξύπνημα
του ενστίκτου - προϋπόθεση για τζαζ συγκινήσεις - έγιναν ουσιαστικά ο λόγος
που ο Τουρέ συνέχιζε να ψάχνει στις μουσικές. Όπως και στις ακτές επίσης. 
Ο Στιβ Τουρέ δεν είναι ο μόνος, είναι όμως από αυτούς που το πετυχαίνουν
καλύτερα. Η τζαζ κάθε άλλο παρά τον εμποδίζει να πειραματιστεί και να βγάλει
από τα κοχύλια μουσικές. Τα μαλλιά του μακριά και δεμένα σε κοτσίδα, ένα μακρύ
γενάκι και το βλέμμα καρφωμένο στον ορίζοντα, μερικά κοχύλια με τζαζ
περιεχόμενο και οι καταβολές από Σαν Φρανσίσκο φτιάχνουν τον ορισμό του
νεοχίπη. Αν και ο τρομπονίστας με τα κοχύλια Στιβ Τουρέ, προφανώς, δεν θέλει
να ορίσει τίποτε.

Ο Στιβ Τουρέ και το κουαρτέτο του θα παίζουν από την Παρασκευή 8/2 ώς
την επόμενη Πέμπτη στο «Half Note Jazz Club» (Τριβωνιανού 17, τηλ. 010
9213310). Είσοδος και ένα ποτό 22 ευρώ και φοιτητικά 16 ευρώ.
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17261P321</ED>
<ID>
ID:305365

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P32&aa=1</URL></REF>


Article

<CATEGORY>vin09</CATEGORY>

 <H2>Σώθηκαν από τους πιθήκους, τους «έφαγε» η σκόνη
</H2>
Μπορεί να μην κινδύνευσαν από... πιθήκους, αλλά υποστηρίζουν ότι κινδύνευσαν
από τη σκόνη οι κομπάρσοι που συμμετείχαν στα γυρίσματα του «Πλανήτη των
πιθήκων» του Τιμ Μπάρτον. Που έσπευσαν να καταθέσουν, μάλιστα, και μήνυση κατά
της εταιρείας παραγωγής, με το αιτιολογικό ότι όχι μόνο τους εξέθετε, περίπου
οκτώ ώρες καθημερινά, σε ουσίες που προκαλούν καρκίνο στους πνεύμονες, αλλά
είχε φροντίσει και να αφαιρέσει από τις συσκευασίες τις ετικέτες που
προειδοποιούσαν για τους κινδύνους. Τώρα οι κομπάρσοι - «πίθηκοι» και άνθρωποι
- ζητούν αποζημίωση και ποσοστά από τα έσοδα της ταινίας. Τελικά, ανάλογοι
κίνδυνοι φαίνεται πως ελλοχεύουν όχι μόνο στον πλανήτη Γη, αλλά και στον
πλανήτη των πιθήκων...
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17261P322</ED>
<ID>
ID:305399

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P32&aa=2</URL></REF>


Article

<CATEGORY>vin09</CATEGORY>

 <H2>Συνωμοσίες και με τη «βούλα»
</H2>
<AUTHOR>Ε.Ε.</AUTHOR>

Το έχουν πει ήδη οι φαν, το λένε τώρα και οι ειδικοί: Τα Χ-Files είναι η
καλύτερη δραματική σειρά της τηλεόρασης. Στα καλύτερά της, εκεί στα μέσα τής
περασμένης δεκαετίας, η σειρά είχε όλα τα συστατικά της επιτυχίας: «Εξαιρετικό
σενάριο, φοβερές ιστορίες και καταπληκτική ανάπτυξη των χαρακτήρων», σύμφωνα
με τον Ρίτσαρντ Ακίλα του Πανεπιστημίου Ball State στην Ιντιάνα, καθηγητή
Ιστορίας και ειδικό στη θεωρία της ποπ κουλτούρας. 
Η κεντρική ιδέα του σόου ταίριαζε γάντι στο κλίμα εκείνων των χρόνων περί
υπόπτων συνωμοσιών της κυβέρνησης. Όσο για την σκοτεινή ατμόσφαιρα πολλών
επεισοδίων, οι δημιουργοί της πέτυχαν διάνα, γυρίζοντας πολλές σκηνές στις
βορειοδυτικές Πολιτείες. 
Οι περιπέτειες των ειδικών πρακτόρων του FBI, Μόλντερ και Σκάλι, ξεκίνησαν τον
Σεπτέμβριο του 1993 και ολοκληρώνονται τον Μάιο, λόγω της αποχώρησης των δύο
σταρ. Η επιτυχία τους, όμως, έγινε αιτία για πολλές τηλεοπτικές απομιμήσεις.
Στο μεταξύ, οι φαν περιμένουν ανυπόμονα τις απαντήσεις σε πολλά ερωτηματικά
των τελευταίων εννέα χρόνων αλλά και την δεύτερη κινηματογραφική ταινία που
σχεδιάζει ο Κρις Κάρτερ, με πρωταγωνιστές τούς Ντέιβιντ Ντουκόβνι και Γκίλιαν
Άντερσον. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17261P323</ED>
<ID>
ID:305432

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P32&aa=3</URL></REF>


Article

<CATEGORY>vin09</CATEGORY>

 <H2>«Πυρσοί» που χορεύουν
</H2>
Από την Κωνσταντινούπολη στους δρόμους της Ανατολής, στη μακρινή Κανταχάρ του
Αφγανιστάν και από εκεί επιστροφή στις ηλιόλουστες Κυκλάδες του Αιγαίου. Ο
«Χορός των πυρσών» (e-terra) του Βασίλη Ρακόπουλου είναι ένα καλό «εισιτήριο»
για ένα μελωδικό ταξιδάκι ψυχής στον χώρο και τον χρόνο, μια απολαυστική
αναδρομή σε μνήμες που κρατούν από το Βυζάντιο και φθάνουν μέχρι τις ημέρες
μας - έτσι όπως ορίζονται από την «ελεύθερη συνομιλία» των οργάνων: η κιθάρα
του Βασίλη Ρακόπουλου, το βιολί του Γιώργου Μαγκλάρα, τα κρουστά και key
boards του Γιώργου Κατσάνου, το νέι του Χάρη Λαμπράκη, το πιάνο του Σωτήρη
Λεμονίδη, το μπάσο του Γιάννη Άνινου, τα τύμπανα του Αλέξανδρου Δράκου
Κτιστάκη. Απόψε στο House of Art με τη συνοδεία σλάιντς - για τους
μουσικόφιλους εραστές των μύθων και της ιστορίας (Σαχτούρη 4 και Σαρρή, τηλ.
010/3217.678, στις 10.30 μ.μ.).
<REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17261P324</ED>
<ID>
ID:305452

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P32&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>ο κρόκος είναι πανάκριβος;
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Κοστίζει πάνω από ένα εκατομμύριο το κιλό. Βέβαια πωλείται σε συσκευασίες του
ενός, των δύο ή των πέντε γραμμαρίων και για να μαγειρέψετε 750 γραμμάρια ρύζι
με σαφράν, δεν θα χρειαστείτε παρά μερικές ίνες. Αυτές βρίσκονται ανά τρεις
μέσα σε κάθε άνθος του φυτού και συλλέγονται από τους καλλιεργητές, μια-μία,
μέσα σε μια μόνο μέρα: την ημέρα εκείνη που θα ανθήσουν τα λουλούδια. 
Ο κρόκος είναι φυτό σπάνιο, δύσκολο στη συγκομιδή, απαιτεί ψιλοδουλειά στην
επεξεργασία του, δεν επιτρέπει τη χρήση μηχανημάτων και γι' αυτό είναι «είδος
πολυτελείας». Στην Ελλάδα, η ζαφορά καλλιεργείται μόνο στην Κοζάνη και
φυτρώνει άγρια στα νησιά των Κυκλάδων. Όπως εξηγεί ο κ. Μανώλης Πατσιλιάς,
πρώην πρόεδρος του Συνεταιρισμού Κροκοπαραγωγών Κοζάνης, χρειάζονται 150.000
λουλούδια για να δώσουν ένα κιλό αποξηραμένο σαφράν. Στα τέλη Οκτωβρίου, την
ίδια μέρα που θα ανθήσουν τα λουλούδια, οι κροκοκαλλιεργητές πρέπει, με τα
χέρια και σκυμμένοι για όσες ώρες χρειάζεται, να τα μαζέψουν. Μέσα στην ίδια
νύχτα πρέπει να ξεχωρίσουν τα πέταλα από τα στίγματα και να τα αποξηράνουν με
πολύ μεγάλη ταχύτητα και προσοχή. Οι βολβοί των λουλουδιών φυτεύονται επίσης
ένας προς έναν, με το χέρι, κατά τα τέλη Ιουλίου και έπειτα από έξι χρόνια το
χωράφι πρέπει να εγκαταλειφθεί. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17261P325</ED>
<ID>
ID:305471

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P32&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Τον σκότωσε η Ιουδήθ στη σκηνή του. 2. Σε περιοχή της
βρισκόταν το βασίλειο του Μενελάου. 3. Μικρό οστό του ρινικού
διαφράγματος. ­ Έχουν τις αποφύσεις τους (αντίστρ.). 4. Το απαγορεύουν,
σε ορισμένες περιπτώσεις, οι γιατροί. 5. Εκβάλλει στην Αδριατική. ­
Μουσική νότα. 6. Το υποκοριστικό της... σαιξπηρικό. ­ Από τα επτά τα...
μισά. 7. Της Μυτιλήνης είναι τα πιο μεγαλόσωμα. ­ Πεθαίνει επί σκηνής,
επάνω στο πτώμα της Κορδελίας (αντίστρ.). 8. Τόσα χρόνια έζησε ο Ν.
Καζαντζάκης. ­ «Κάλλιο κακιά... παρά κακό χωριό» (ελληνική παροιμία).
9. Είναι και ο κάτοικος του Στρασβούργου. 
ΚΑΘΕΤΑ 
1. Σύζυγος του Φιλίππου Β'. 2. Συνέβαλε σε ναπολεόντειες νίκες.
­ Ομηρικό ξίφος. 3. Όλοι προσπαθούν να τον αποφύγουν (με άρθρο).
4. Εκπληκτική η ταχύτητά του ­ «Των φρονίμων...». 5. Σύμβολο των
αλχημιστών. ­ Επίκληση της Αθηνάς στη Λακωνία. 6. Αραβική νομισματική
μονάδα. ­ Γραφή του αριθμού 670. 7. Λιμάνι της Βραζιλίας. ­ Νορμανδική
φυλή που εγκαταστάθηκε τον 9ο αιώνα στη Ρωσία. 8. Κοινά λέγεται
καντάρι. 9. Οι τυχεροί ενός... ατυχήματος. ­ Όρος της χημείας. 
ΛΥΣΗ (5/2/2002) 
ΟΡΙΖΟΝΤΙΑ: 1. ΘΕΣΠΡΩΤΙΑ 2. ΕΝΟΡΙΤΕΣ 3. Ο ΤΡΟΜΕΡΟΣ
4. ΦΑ ­ ΠΑΣΟ 5. ΙΤΕΑΣ 6. ΛΙΣΤ ­ ΟΝΤΑ 7. ΟΚ ­
ΑΝΤΙΔΙ 8. ΣΩΑ ­ ΟΝΕ 9. ΝΑΡΚΙΣΣΟ. ΚΑΘΕΤΑ: 1. ΘΕΟΦΙΛΟΣ
2. ΕΝΤΑΤΙΚΩΝ 3. ΡΟΣ ­ ΕΣ ­ ΑΑ 4. ΠΡΟΒΑΤΑ 5. ΜΙΡ ­
ΝΟΚ 6. ΠΕΤΩ ­ ΙΝΤΑ 7. ΤΕΡΑΣΤΙΕΣ 8. ΙΣΟΣ ­ Ν.Δ. 9.
ΣΟΛΟΙΚΟ. <REF><SOURCE>
ΤΑ ΝΕΑ</SOURCE>
<DATE>, 06-02-2002</DATE>
<CAT>, Σελ.: P46</CAT>
<ED>
Κωδικός άρθρου: A17261P461</ED>
<ID>
ID:305373

</ID><URL>http://ta-nea.dolnet.gr/neaweb/neafile.print_unique?e=A&f=17261&m=P46&aa=1</URL></REF>


Article

<CATEGORY>vin04</CATEGORY>

 <H5>ΕΝΤΟΠΙΣΘΗΚΑΝ ΥΠΕΡΒΑΣΕΙΣ, ΞΕΚΙΝΗΣΑΝ ΕΔΕ
</H5><H2>ΣΤΟ ΚΟΚΚΙΝΟ 5% των «Πόθεν Έσχες» δημοσίων υπαλλήλων
</H2><H4>Ξόρκια κατά της διαφθοράς στο Υπουργικό
</H4>
Στο κόκκινο βρίσκεται το 5% των «Πόθεν Έσχες» των δημοσίων υπαλλήλων! Σε
δειγματοληπτική έρευνα των επιθεωρητών Δημόσιας Διοίκησης σε 2.500 «Πόθεν
Έσχες», εντοπίστηκαν καταθέσεις που δεν δικαιολογούνται από τα δηλωθέντα
εισοδήματα και ήδη εστάλησαν οι πρώτες κλήσεις για περαιτέρω εξηγήσεις.
Επίσης, έχουν αρχίσει ένορκες διοικητικές εξετάσεις για έλλειψη πειστικών
στοιχείων που αφορούν μεγάλα ποσά «αποταμιεύσεων» από δημοσίους υπαλλήλους.
Τέλος, εστάλησαν στον εισαγγελέα και οι φάκελοι υπηρεσιών - κυρίως Πολεοδομιών
- για φαινόμενα κακοδιοίκησης και διαφθοράς.

σελίδα 8
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17262N011</ED>
<ID>
ID:305524

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N01&aa=1</URL></REF>


Article

<CATEGORY>vin04</CATEGORY>

 <H5>ΑΓΡΟΤΕΣ
</H5><H2>Μπλόκα μετά διακοπών ώς το Σάββατο
</H2>
σελίδα 9
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17262N013</ED>
<ID>
ID:305594

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N01&aa=3</URL></REF>


Article

<CATEGORY>vin06</CATEGORY>

 <H5>ΠΑΙΔΕΙΑ
</H5><H2>Πανελλήνιες: 19 αλλαγές στο μηχανογραφικό
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17262N014</ED>
<ID>
ID:305600

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N01&aa=4</URL></REF>


Article

<CATEGORY>vin06</CATEGORY>

 <H5>ΔΗΜΟΣΙΟ
</H5><H2>1.283 νέες προσλήψεις του υπουργείου Εργασίας σε όλη τη χώρα
</H2>
ΠΟΙΕΣ ΚΑΙ ΠΟΥ ΕΙΝΑΙ ΟΙ ΘΕΣΕΙΣ σελ. 62-63
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17262N015</ED>
<ID>
ID:305617

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N01&aa=5</URL></REF>


Article

<CATEGORY>vin06</CATEGORY>

 <H2>Πρόκριση τεσσάρων αστέρων για την ΑΕΚ
</H2>
Ο Βασίλης Τσάρτας άνοιξε το σκορ στην Τούμπα

στο ένθετο
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17262N016</ED>
<ID>
ID:305629

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N01&aa=6</URL></REF>


Article

<CATEGORY>vin06</CATEGORY>

 <H2>Πότε σας αρρωσταίνει το κρεβάτι σας
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17262N017</ED>
<ID>
ID:305637

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N01&aa=7</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Χ. ΑΡΧΟΝΤΗΣ: Κάποιοι προσπαθούν να εκμεταλλευτούν το αγροτικό κίνημα με
ρηχό αντικυβερνητισμό, αλλά αποτυγχάνουν. Το κίνημα αποκτά σαφή ταξικά -
κοινωνικά χαρακτηριστικά αντίστασης κι ανατροπής. Οι «20 ερωτήσεις» του
Γ. Βουνάτσου, στη σελ. 14. 
ΠΕΙΤΕ με ψωνάρα, φαντασμένη, σνομπ, οτιδήποτε. Αλλά, εγώ το «κοπελιά»
δεν το αντέχω. Πείτε με απαράδεκτη, αλαζονική, άδικη. Όμως το «κοπελιά» τής
οικειότητας, της λαϊκής απλότητας, της κοινωνικής αμηχανίας και της αγένειας
με συνθλίβει. Η Έφη Φαλίδα «Σε πρώτο ενικό», σελ.
14. 
Η ΑΠΟΙΚΙΑ των ρομπότ έχει μπει ήδη σε λειτουργία: έξι μεγάλα
«αρπακτικά» με νύχια από μέταλλο και έξι μικρά «θηράματα». Και απομένει να
δούμε αν η θεωρία της εξέλιξης των ειδών του Δαρβίνου έχει εφαρμογή και στα
ρομπότ... Σελ. 17. 
ΔΕΝ ΜΠΟΡΟΥΜΕ να μιλάμε για αντιμετώπιση της συναλλαγής και της
διαφθοράς στις Εφορίες, αν προηγουμένως δεν δημιουργηθεί μια χάρτα υποχρεώσεων
και δικαιωμάτων των φορολογουμένων. Ο Σερ. Πολίτης στην «Άλλη Όψη».
Σελ. 19. 
Κ. Λ. ΔΕΡΤΟΥΖΟΥ: Το πρόγραμμα «Οξυγόνο» του Μ. Δερτούζου είχε για
κεντρική ιδέα μια νέα γενιά κομπιούτερ που να μπορεί να τα χειρίζεται ο απλός
άνθρωπος. Αλλά έμεινε μισή η επανάσταση. Ο Στ. Κρίκκης στους
«ΟΡΙΖΟΝΤΕΣ», σελ. 27. 
Η ΠΥΘΙΑ έπαιρνε τους χρησμούς από τον θεό Απόλλωνα, λέει η παράδοση.
Αλλά Αμερικανοί αρχαιολόγοι ανακάλυψαν στους Δελφούς ότι η μάντισσα εισέπνεε
αιθάνιο, μεθάνιο και αιθυλένιο για να πει τα «ήξεις αφήξεις», κ.λπ.
Στους «ΟΡΙΖΟΝΤΕΣ», σελ. 28. 
ΣΤΟ ΔΙΑΣΤΗΜΑ δεν μπορεί να ταξιδεύσει ο καθένας. Δεν πρέπει να πίνεις,
να παίρνεις ναρκωτικά, και να έχεις λευκό ποινικό μητρώο... Τάδε έφη NASA.
Η Εύη Ελευθεριάδου στους «ΟΡΙΖΟΝΤΕΣ», σελ. 29. 
Ο Α. ΣΑΡΟΝ και οι οπαδοί του πιστεύουν ότι ο Αραφάτ 
είναι μια απομονωμένη και παράλυτη φιγούρα. Δεν 
μπορούν να καταλάβουν ότι σ' αυτήν ακριβώς την 
κατάσταση ο Αραφάτ είναι πιο ισχυρός κι ασκεί μεγαλύτερη 
επιρροή από ποτέ. Σαν τον στρατηγό Κουτούζοφ που 
κατατρόπωσε τον Ναπολέοντα. Ο Uri Avnery στη σελ.
15. 
ΟΙ ΔΙΑΤΥΠΩΜΕΝΕΣ γενικεύσεις, πως δηλαδή μόλις 
συστήνεται κάποιος δημοσιογράφος βλέπει το σχήμα 
της ανοιχτής παλάμης ή πως όλοι με τη δημοσιογραφική 
πρακτική μας στρώνουμε τον δρόμο στους «Μάκηδες», θα 
πρέπει να προέρχονται από ιπτάμενα αντικείμενα αγνώστου 
ταυτότητας... Ο Κ. Ρεσβάνης στους «Προβολείς». Σελ.
6 
ΤΑ ΖΗΤΗΜΑΤΑ του Αιγαίου πρέπει να επιλυθούν. Αν δεν 
επιλυθούν, θα πλήξουν ό,τι με κόπο επιτεύχθηκε από το 1999 
και έπειτα. Οι ελληνοτουρκικές θέσεις θα κατρακυλήσουν και 
πάλι στη στείρα αντιπαράθεση που βλάπτει και τις δυο πλευρές 
το ίδιο. Ο Αλ. Ηρακλείδης στην «Τρίτη Άποψη». Σελ.
6. 
ΤΑ ΝΕΑ... δεν θα κυκλοφορήσουν αύριο Παρασκευή, όπως και οι άλλες
εφημερίδες, λόγω της σημερινής απεργίας των δημοσιογράφων. Θα κυκλοφορήσουν
πάλι το Σάββατο με όλα τα ένθετα. 
ΜΠΡ. ΝΤΕ ΠΑΛΜΑ: Ζούμε σ' έναν κόσμο του ψέματος. Το αδιέξοδο που κλείνει
τον ορίζοντα των ηρώων μου είναι το ίδιο που έχει επιβληθεί σε όλους μας.
Είμαι θυμωμένος με το παρόν σας. Ο Μ. Πιμπλής στους «ΟΡΙΖΟΝΤΕΣ», σελ. 25. 
Η ΕΛ. ΑΚΡΙΤΑ φοράει το ψυχρό κοστούμι του ρόλου της παρουσιάστριας στον
πιο «αδύναμο κρίκο». Αλλά, στο πλατό την περιμένει μια έκπληξη: οι παίκτες
όλοι είναι της ίδιας... οικογένειας. Ήταν ο πιο... οικογενειακός κρίκος!
Ο Χρ. Ιερείδης στους «ΟΡΙΖΟΝΤΕΣ», σελ. 41 <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17262N021</ED>
<ID>
ID:305497

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Επηρεασμοί
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Και ύστερα λένε ότι δεν επηρεάζει η τηλεόραση την πολιτική: σε 10 ημέρες θα
ανακοινώσουν τα μέτρα για τη διαφθορά - χθες, συνεδρίασαν για να φτιάξουν το
διαφημιστικό τρέιλερ.

Με τιμή
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17262N022</ED>
<ID>
ID:305571

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Συννεφιά στο Ιόνιο και την Ηπειρωτική Ελλάδα, βροχές στα δυτικά όπου ίσως
εκδηλωθούν και καταιγίδες. Ισχυροί έως πολύ ισχυροί νοτιάδες στο Ιόνιο,
μέτριοι στο Αιγαίο. 
ΑΤΤΙΚΗ 
Λίγη συννεφιά, μέτριοι νοτιοδυτικοί άνεμοι. Μέγιστη θερμοκρασία στην Αθήνα
17oC. 
ΘΕΣ/ΝΙΚΗ 
Παροδική συννεφιά, ασθενείς μέχρι μέτριοι νοτιάδες. Μέγιστη θερμοκρασία στην
πόλη 14oC. 
<H3>ΑΥΡΙΟ
</H3>
Συννεφιά στα δυτικά κεντρικά νότια, τοπικές βροχές κυρίως στα νοτιοδυτικά. Από
το βράδυ μέτριοι βοριάδες στη δυτική και βόρεια Ελλάδα. Αμετάβλητη
θερμοκρασία. <H3>Σάββατο 9/2
</H3>
Συννεφιά στην ανατολική και νότια Ελλάδα με πιθανότητα βροχής στα νότια.
Άνεμοι βόρειοι μέτριοι έως ισχυροί (5-6 Μπωφόρ) ενισχυόμενοι στα νότια πελάγη
σε πολύ ισχυρούς (7 Μπωφόρ). Μικρή πτώση της θερμοκρασίας. 
<H3>Κυριακή 10/2
</H3>
Συννεφιά πρόσκαιρη, στην ανατολική και νότια Ελλάδα. Ίσως βρέξει στα
νοτιοανατολικά κυρίως το πρωί. Άνεμοι βορειοδυτικοί, στα δυτικά μέτριοι (4-5
Μπωφόρ) στα ανατολικά ισχυροί έως ισχυροί (6-7 Μπωφόρ), σταδιακά
εξασθενούντες. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Το ΠΑΣΟΚ, η καλύτερη αντιπολίτευση
</H2><H4>Κάνει τον Κ. Καραμανλή να ζηλεύει
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Πρέπει να παραδεχθούμε ότι στο ΠΑΣΟΚ έχουν ένα μοναδικό ταλέντο: Είναι άσοι
στην αντιπολίτευση. Ιδιαίτερα όταν αντιπολιτεύονται τον εαυτό τους δεν τους
πιάνει κανείς. 
Ο κ. Κ. Καραμανλής προφανώς θα ζηλεύει πολύ τον αντιπολιτευτικό λόγο του
κυβερνητικού εκπροσώπου, ο οποίος εδώ και πέντε ημέρες ανακαλύπτει διαρκώς την
Αμερική στα θολά νερά του ραδιοτηλεοπτικού τοπίου. Και ακόμη περισσότερο ο
πρόεδρος της Ν.Δ. θα ζηλεύει τον κ. Κ. Σημίτη, ο οποίος χθες στη συνεδρίαση
της διυπουργικής επιτροπής δεν... χάρισε κάστανα σ' αυτούς που κυβερνούν τη
χώρα και άσκησε δριμεία κριτική για τη διαφθορά στον δημόσιο τομέα. 
Πάντως, σύμφωνα με έγκυρες πληροφορίες, από σήμερα - αφού ο κ. Κ.
Καραμανλής, επιτέλους, επέστρεψε στο γραφείο του και αναλαμβάνει τα καθήκοντα
του αρχηγού της αξιωματικής αντιπολίτευσης - το ΠΑΣΟΚ ξαναγίνεται κυβέρνηση
και θα πάρει μέτρα για την αντιμετώπιση της διαφθοράς, ενώ θα βάλει τάξη στα
ηλεκτρονικά ΜΜΕ. Να φανταστείτε ότι μέσα σε 10 μέρες μπορεί και να
δημοσιοποιήσει το σχέδιο νόμου για τον περιορισμό του παράνομου τζόγου. 
Έτσι, αρκετοί βουλευτές, προφανώς μην μπορώντας τα κατανοήσουν ποιος
είναι κυβέρνηση και ποιος αντιπολίτευση στη χώρα, αποφάσισαν να ρίξουν τις
διαχωριστικές ανάμεσα στο ΠΑΣΟΚ στη Ν.Δ. και να συγκροτήσουν διακομματική
κίνηση. Αυτές τις ημέρες συντάσσουν πυρετωδώς «μανιφέστο ρήξης» 60 σελίδων
παρακαλώ όχι μόνο για τα εθνικά θέματα αλλά και για την παιδεία, την
οικονομία, τον πολιτισμό και την Ολυμπιάδα. Το ερώτημα που απασχολεί τώρα τους
πρωταγωνιστές του εγχειρήματος είναι αν η κίνησή τους θα ονομάζεται «Παύλος
Μελάς ή Νίκος Ζορμπάς». Ελπίζουμε ότι οι βουλευτές σύντομα θα ξεπεράσουν...
τον σκόπελο της ονομασίας. 
Κατά τα άλλα ο Συνασπισμός έχει χρόνια να ζήσει τέτοιες μεγαλειώδεις
στιγμές. Είναι η «πολύφερνη νύφη» της πολιτικής ζωής. ΠΑΣΟΚ και Ν.Δ.
φλερτάρουν πιεστικά το κόμμα της Πλατείας Κουμουνδούρου έχοντας και οι δυο -
σε πρώτη φάση τουλάχιστον - τα μάτια τους στραμμένα στις δημοτικές εκλογές.
Προς το παρόν η Χαριλάου Τρικούπη φαίνεται να νικά τη Ρηγίλλης στα σημεία.

Στο μέτωπο των αγροτικών κινητοποιήσεων πάντως τα πράγματα γίνονται όλο
και πιο δύσκολα, αφού οι αγρότες ετοιμάζονται να έρθουν με τα τρακτέρ στην
Αθήνα. Προφανώς ο κ. Αθ. Νασίκας θα φροντίσει να διαδηλώσουν στη Ρηγίλλης,
αφού, όπως είπαμε, αυτές τις ημέρες το ΠΑΣΟΚ ασκεί καθήκοντα αντιπολίτευσης.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17262N032</ED>
<ID>
ID:305545

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η ευθύνη </H2>
ΜΙΑ κινητοποίηση, όπως αυτή των αγροτών, όσο δίκαιη και αν είναι... 
ΚΑΙ στην προκειμένη περίπτωση οι αγρότες έχουν πολλά δίκαια με το μέρος
τους... 
ΔΕΝ μπορεί να στρέφεται και να πλήττει ευθέως τις άλλες κοινωνικές
ομάδες, που και εκείνες αγωνίζονται για τη δική τους επιβίωση. 
ΑΣΦΑΛΩΣ οι αγρότες θα καθορίσουν οι ίδιοι τις μορφές των διεκδικήσεών
τους... 
ΟΜΩΣ είναι δικαίωμα και της κοινωνίας να τις κρίνει. 
ΟΙ αγρότες, αυτήν τη φορά, με τον αγώνα τους... 
ΠΕΤΥΧΑΝ αρκετά πράγματα και πολλά αιτήματά τους ικανοποιήθηκαν... 
ΣΤΟ πλαίσιο που η νομοθεσία αλλά και οι ευρωπαϊκές δεσμεύσεις της χώρας
επιτρέπουν. 
ΑΣΦΑΛΩΣ και θα μπορούσαν να έχουν γίνει περισσότερα και μάλιστα
έγκαιρα, πριν φθάσουμε στις κινητοποιήσεις... 
ΑΥΤΟ όμως δεν μπορεί να σταθεί αιτία για να μπούμε σε μία νέα περίοδο
ανεξέλεγκτης έντασης. 
ΓΙΑ τον λόγο αυτό μάλιστα είναι σημαντικό τα κόμματα της αντιπολίτευσης
- και ιδίως η Νέα Δημοκρατία... 
ΝΑ εγκαταλείψουν την πολιτική της διγλωσσίας, που στόχος της βέβαια δεν
είναι η επίλυση των αγροτικών προβλημάτων... 
ΑΛΛΑ η κομματική εκμετάλλευση του αγώνα τους... 
ΑΔΙΑΦΟΡΩΝΤΑΣ πλήρως αν αυτό προκαλεί περισσότερα κοινωνικά προβλήματα
και... 
ΣΤΟ τέλος καταλήγει εις βάρος των ίδιων των αγροτών...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17262N033</ED>
<ID>
ID:305581

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Παντελής Μπουκάλας

(ο αρθρογράφος για την αυτοκρατορία του θεάματος) 
«Ας σκεφτούμε κάτι απλό: Αν δεν είχαμε υποταχθεί μια δεκαετία τώρα στην
αυτοκρατορία του θεάματος, αν η τηλεόραση δεν είχε γίνει ο απαραίτητος
διαμεσολαβητής και σχεδόν αποκλειστικός οργανωτής των πάντων, δεν θα ήταν
σαφώς διαφορετική η πολιτεία του Αρχιεπισκόπου (αλλά και άλλων κληρικών, και
των «παπαροκάδων» βεβαίως βεβαίως), ο οποίος τώρα εμφανίζεται εκστασιαζόμενος
από το είδωλό του, που μεγεθύνεται και αναμεταδίδεται πάραυτα σε πανελλήνια
κλίμακα; Αν δεν βασίλευε η Εικόνα, θα αρκούσε το λουστραρισμένο προφίλ κάποιου
δημάρχου ή άλλου φιλόδοξου εθνοσωτήρα για να δημιουργηθεί κόμμα ή μήπως θα
χρειαζόταν κι άλλη πραμάτεια, ουσιωδώς πολιτική»; 
(«Καθημερινή») <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17262N034</ED>
<ID>
ID:305614

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
<REF><SOURCE>ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N041</ED>
<ID>
ID:305496

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Τόμας Μίλερ: 
(ο πρέσβης των ΗΠΑ στην Αθήνα, στην «Οικονομική - Βιομηχανική Επιθεώρηση») 
«Το μόνο που ζητώ, που θα ήθελα, είναι ­ όταν καλύπτετε θέματα που αφορούν στη
χώρα μου ­ να μας κάνετε κανένα τηλεφώνημα ενημέρωσης, επιβεβαίωσης. Όταν
ήμουν πρέσβης στη Βοσνία πληροφορήθηκα ότι... είχα γεννηθεί στη Νέα Μάκρη ή
ότι ήμουν δεκαπέντε χρόνια νεώτερος απ' όσο είμαι ­ σύμφωνα πάντα με ελληνικές
εφημερίδες». 
Νίκος Κωνσταντόπουλος: 
(ο πρόεδρος του ΣΥΝ, στον Antenna) 
«Η πολιτική σταθερότητα δεν κινδυνεύει από πράκτορες, κινδυνεύει από
εισπράκτορες». 
Κωνσταντίνος Τζέκης: 
(ο διοικητής της Τροχαίας, στον Άλφα Νιουζ) 
«Θα πρέπει κάποια ώρα να πείσουμε τον πολίτη, ίσως με δωρεάν εισιτήριο, να
μπει στο αστικό λεωφορείο. Μετά τους Ολυμπιακούς Αγώνες φτάνει η ώρα μηδέν για
την Αθήνα». 
Λουκάς Αποστολίδης: 
(ο υφυπουργός Άμυνας, στον Antenna, για την επίθεση στον κ. Κ. Στεφανόπουλο) 
«Κάποιοι προσπαθούν να βομβαρδίσουν τα σύννεφα, μήπως και φέρουν τεχνητή
πολιτική κρίση. Θεωρώ, όμως, ότι ματαιοπονούν». 
Τασσώ Καββαδία: 
(η ηθοποιός, στον «Αδέσμευτο» του κ. Ρίζου) 
«Καλά κάνουν και αφήνουν τις επιτελικές θέσεις στους άνδρες. Όσες γυναίκες
δουλεύουν το κάνουν για να βοηθήσουν την οικογένεια. Τι να τις κάνουν λοιπόν
τις επιτελικές θέσεις; Μοναδικός σκοπός της γυναίκας είναι η οικογένεια, τα
παιδιά και το σπίτι. Αφήστε το θηλυκό να είναι θηλυκό και τα αρσενικά να
πολεμούν». <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N043</ED>
<ID>
ID:305579

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η παιδεία </H2>
Ο λόγος στους αναγνώστες. 
Ο γνωστός συγγραφέας, φιλόλογος και ανθολόγος Ρένος Αποστολίδης (Ρένος)
γράφει: «Πέρα απ' όποιες δημοσιογραφικές ικανότητες ­ που είχε, κι απόδειξε
χρόνια ­ ο Λέων Καραπαναγιώτης διέθετε γενική συγκρότηση πνευματικού ανθρώπου
και γνώστη της λογοτεχνίας μας όσο ελάχιστοι. Και για μεγάλη γενική εφημερίδα,
κρίσεως (όχι μόνο ενημερωτική - πολιτική) είναι πολύτιμη. Γιατί ασκεί
παιδεία ευρύτερα η τέτοια δημοσιογραφία πάντα, μορφώνοντας ριζικά τα
κριτήρια του κοινού της για όλα, και για "ΤΑ ΝΕΑ" όλα κάθε μέρας. Χωρίς αυτήν,
όποια "νέα", μένουν σκέτη μάταια χαζοπληροφόρηση, αντί να γίνονται γνώση και
σύμφυτη πράξη του πολίτη». 
Ο Θ. Γραμματικόπουλος, Παπαφλέσσα 7, Πύργος Ηλείας, γράφει: 
«Δεν ξέρω τι παριστάνουν, τι θέλουν να παραστήσουν, πού το πάνε όλοι οι
εκφωνητές και σχολιαστές τηλεόρασης και ραδιοφώνου. Μήπως δεν γνωρίζουν ότι
απευθύνονται σ' όλους τους Έλληνες και όχι μόνον σε ειδικούς και γνώστες ξένων
γλωσσών; 'Η θέλουν να επιβεβαιώνονται, οι πλείστοι, μέσα στην ανυπαρξία των
γνώσεών τους ή της ημιμαθείας τους, χρησιμοποιώντας ξένους όρους; Το ίδιο
συμβαίνει και στον Τύπο. Έγκριτοι δημοσιογράφοι και συνεργάτες εφημερίδων, με
ειδικό βάρος γνώσεων, στα κείμενά τους αναφέρονται με ορισμένες λέξεις ξένες
χωρίς να τις ερμηνεύουν. Οι έχοντες άγνοια ξένων γλωσσών χάνουν την ουσία του
κειμένου. Ήθελα να γνώριζα ο ξένος Τύπος όταν αναφέρεται σε Έλληνες
φιλοσόφους, επιστήμονες, εφημερίδες, τα γράφει με ελληνικό αλφάβητο; 
Για τον αθλητικό Τύπο και τους εκφωνητές των αθλητικών γεγονότων, ας μην
αναφερθούμε. Εκεί είναι το γλωσσικό χάος. Αφορμή για τα παραπάνω στάθηκε ένα
απλό γεγονός, κατά τη γνώμη μου όμως σοβαρό. Την παραμονή της Πρωτοχρονιάς
μέσα στη "θύελλα" της ενημέρωσης για το ευρώ, άκουσα για πρώτη φορά,
τουλάχιστον εγώ, από τη δημόσια τηλεόραση, οι αυτόματες ταμειακές μηχανές
ανάληψης χρημάτων να ονομάζονται Έι Τι Εμ (Α.Τ.Μ.). Η πλειοψηφία των Ελλήνων
νομίζω ότι θα ψαχνόταν τι είναι αυτό. Όλοι αυτοί οι κύριοι αν θέλουν να
αναφέρουν τις ταμειακές αυτές μηχανές με τα αρχικά τους, ας το λέγουν ελληνικά
Α.Τ.Μ. 
Κύριε Υπουργέ της τηλεόρασης, από τη δημόσια τηλεόραση και το ραδιόφωνο, τα
οποία πληρώνουμε, απαιτούμε σεβασμό και προς τον πολίτη και προς τη γλώσσα
μας. Άκουσα και τούτο προπαραμονή Πρωτοχρονιάς: "Σε δύο εικοσιτετράωρα θα
γίνει το εναρκτήριο λάκτισμα του ευρώ". Έλεος!..».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N044</ED>
<ID>
ID:305616

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=4</URL></REF>


Article

<CATEGORY>vin05</CATEGORY>

 <H2>Γιατί ο κ. Κ. Καραμανλής;
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Γιατί ο κ. Κ. Καραμανλής επικεντρώνεται στις επισκέψεις του στο εξωτερικό στο
Κυπριακό; Μα, έχει αρχίσει να πείθεται σιγά σιγά ότι το πρόβλημα μπαίνει σε
«άλλη φάση» και δεν θα ήθελε να μείνει έξω από μία θετική εξέλιξη. Άλλωστε,
χθες που δοκίμασε να θέσει το «καυτό» θέμα του ευρωστρατού, στον υπουργό
Εξωτερικών της Βρετανίας, πήρε κρυάδα...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N045</ED>
<ID>
ID:305618

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=5</URL></REF>


Article

<CATEGORY>vin05</CATEGORY>

 <H2>Καλοκαίρι τον χειμώνα
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Από τις Τέσσερις Εποχές του Βιβάλντι, στη Νέα Δημοκρατία ακούν πλέον
μόνο μία ­ το Καλοκαίρι. Βλέπετε, ήταν το περυσινό καλοκαίρι, όταν τα κορυφαία
στελέχη πήγαν να εκμεταλλευθούν τις διακοπές τού κ. Κ. Καραμανλή και
συγκαλούσε ο καθένας συσκέψεις, μόνο και μόνο για να φωτογραφηθεί στην καρέκλα
του προέδρου, πράγμα που προκάλεσε την εκδήλωση της οργής του. 
Έκτοτε, οι συσκέψεις εν τη απουσία του προέδρου κόπηκαν με το μαχαίρι.
Έτσι, η απουσία Καραμανλή στη Βρετανία και τα πέριξ, σήμανε... τη διακοπή της
λειτουργίας της Νέας Δημοκρατίας, που άφησε το ΠΑΣΟΚ, σε μία συγκυρία πυκνών
εξελίξεων, να παίξει για άλλη μία φορά τον ρόλο και της κυβέρνησης και της αντιπολίτευσης...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N046</ED>
<ID>
ID:305630

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=6</URL></REF>


Article

<CATEGORY>vin05</CATEGORY>

 <H2>Ηθελημένα απών... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ό,τι αρχίζει ως πρωτοσέλιδο, τελειώνει σε μία συνεδρίαση του
Κοινοβουλευτικού Τομέα Εργασίας. Αυτό αποδείχθηκε χθες, με την υπόθεση του
νομοσχεδίου για την ελληνική συμβολή στην ανασυγκρότηση των Βαλκανίων. Αν
θυμάστε, αυτό το νομοσχέδιο ακριβώς ήταν αιτία κι αφορμή για την ηχηρή
παραίτηση Ζαφειρόπουλου από το υπουργείο Εξωτερικών. 
Λοιπόν, ο πρώην υφυπουργός και νυν απλός βουλευτής δεν πήγε στη συνεδρίαση
για να μη δώσει την αίσθηση ότι θέλει να συνεχίσει την κόντρα με τον κ. Γ.
Παπανδρέου. Έστειλε όμως και ένα μήνυμα ­ αν νιώθουν την ανάγκη να ακούσουν
τις απόψεις του, ας τον καλέσουν. Αμ δε... <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N047</ED>
<ID>
ID:305638

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=7</URL></REF>


Article

<CATEGORY>vin05</CATEGORY>

 <H2>Επιτροπή δεσμεύσεων </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τρέχουν και δεν φθάνουν στο ΠΑΣΟΚ με τις υποσχέσεις που έχουν κατά καιρούς
δώσει. Κοτζάμ επιτροπή έφτιαξαν, με επικεφαλής τον κ. Κ. Λαλιώτη και τους κ.κ.
Κ. Σκανδαλίδη, Μ. Νεονάκη, Χρ. Πάχτα, κ. Μιλένα Αποστολάκη, για να
παρακολουθεί τα όσα υπόσχεται ο κ. Κ. Σημίτης και το κατά πόσον υλοποιούνται!
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17262N048</ED>
<ID>
ID:305640

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N04&aa=8</URL></REF>


Article

<CATEGORY>vin05</CATEGORY>

 <H2>Ένας Πρωθυπουργός σε δύο εκδοχές...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όταν ένας Πρωθυπουργός συνομιλεί με βουλευτές του και η συνομιλία μεταφέρεται
για να δημοσιοποιηθεί, τότε τα πράγματα ενίοτε δυσκολεύουν. Κρυφή κάμερα δεν
μπορεί να υπάρξει και έτσι, αναγκαστικά, η μεταφορά των λεχθέντων γίνεται με
βάση τις εκδοχές που δίνουν οι αυτήκοοι μάρτυρες... 
Πόσες εκδοχές του κ. Κ. Σημίτη υπάρχουν για τη χθεσινή συνομιλία με τους
βουλευτές του ΠΑΣΟΚ από την περιφέρεια της Πελοποννήσου; Ευτυχώς, μόνο δύο... 
Προσέξτε: Οι κυβερνητικοί βουλευτές Πελοποννήσου ­ και θυμηθείτε ότι Αχαΐα και
Ηλεία δεν ανήκουν διοικητικά εκεί ­ είναι εννέα. Εξ αυτών, οι τρεις είναι στην
κυβέρνηση και άρα δεν είχαν κληθεί στη συνάντηση. Από τους υπολοίπους έξι, οι
τέσσερις είχαν υπογράψει το κείμενο των «45», που είχε προκαλέσει τη μήνι του
Πρωθυπουργού. Κι απ' αυτούς, οι δύο ­ Θωμόπουλος και Χωρέμης ­ έθεσαν το
ζήτημα στον κ. Κ. Σημίτη. «Κύριε πρόεδρε, δεν είμαστε ούτε υπονομευτές ούτε
συνωμότες»... 
<H3>Η πρώτη εκδοχή </H3>
Αυτό το είπαν οι βουλευτές. Σίγουρα. Τώρα, το ερώτημα είναι τι τους απάντησε ο
κ. Κ. Σημίτης. Λοιπόν, υπάρχει η πρώτη εκδοχή ­ ότι ο Πρωθυπουργός πολύ
ψύχραιμα τους εξήγησε ότι ουδέποτε είπε πως θεωρεί εχθρική ή υπονομευτική
ενέργεια το κείμενο, αλλά ότι κάποιοι εκτός του ΠΑΣΟΚ προσπάθησαν να το
εκμεταλλευθούν και λοιπά και λοιπά... 
Η δεύτερη εκδοχή 
Τώρα προσέξτε και τη δεύτερη εκδοχή: Ο Πρωθυπουργός, λέει, επέπληξε τους
βουλευτές του και που υπέγραψαν και που πήγαν στο Μέγαρο Μαξίμου για να του
θέσουν ζήτημα για την οργή του. Ότι τους είπε, πως πρέπει να προσέχουμε πού
βάζουμε την υπογραφή μας και ότι δεν πρέπει να δημιουργούμε πρόβλημα στο κόμμα
και την κυβέρνηση. 
Εσείς, ποια εκδοχή πιστεύετε; Την πρώτη; Μπράβο σας. Τη δεύτερη; Και πάλι
μπράβο σας. Ούτως ή άλλως, ο Πιραντέλο το έχει ξεκαθαρίσει ­ έτσι είναι, αν
έτσι νομίζετε! <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17262N052</ED>
<ID>
ID:305544

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N05&aa=2</URL></REF>


Article

<CATEGORY>vin05</CATEGORY>

 <H2>Υπό κατασκευήν... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Οι ρέκτες του Ίντερνετ, που περνούν τις ώρες τους σερφάροντας στο Διαδίκτυο,
έχουν καμιά φορά παράξενες εμμονές. Να, ορισμένοι επιχείρησαν τελευταία να
μπούν στο site της Γενικής Γραμματείας Αθλητισμού για τα ολυμπιακά έργα. 
Λοιπόν, όσοι το επιχείρησαν, είδαν απλώς μία ανακοίνωση ότι η ηλεκτρονική
σελίδα είναι «υπό κατασκευήν» ­ πάλι καλά. Αν και εδώ που τα λέμε, δεν μπορεί
να ειπωθεί το ίδιο και για κάποια από τα ολυμπιακά έργα!
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17262N053</ED>
<ID>
ID:305580

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Ξαφνικό γεύμα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Όταν βλέπετε τροχονόμο στη γωνία Καρνεάδου και Ηροδότου, στις τέσσερις και
μισή το απόγευμα, σημαίνει ότι πρώτον, ο κ. Κ. Σημίτης δεν έχει ακόμα πάει στο
σπίτι του και δεύτερον, ότι έχει κάποιο γεύμα στο Μέγαρο Μαξίμου. Ε, χθες το
απόγευμα ο τροχονόμος ήταν στη γωνία και ο κ. Κ. Σημίτης είχε καλεσμένους στο
Μέγαρο Μαξίμου... 
Ποιοι ήταν οι καλεσμένοι; Τρεις και «σημιτικοί» ­ ο υπουργός Οικονομίας κ.
Ν. Χριστοδουλάκης, ο υπουργός Εργασίας κ. Δ. Ρέππας και ο υφυπουργός
Κοινωνικών Ασφαλίσεων κ. Ρ. Σπυρόπουλος. Οι οποίοι απόλαυσαν φρέσκο ψάρι
συντροφιά με τον Πρωθυπουργό. Και ζήλεια οι υπόλοιποι του κυβερνητικού
σχήματος... <H3>Μόνον ανέκδοτα </H3>
Από την πλευρά του, ο κ. Σημίτης δεν απόλαυσε τίποτε περισσότερο από το
ψάρι και την παρέα (είπαν και ανέκδοτα!), μιας και για το Ασφαλιστικό φάνηκε
ότι οι συναρμόδιοι δεν είναι δα και απολύτως έτοιμοι, μόλις δέκα ημέρες πριν
από την αναμενόμενη δημοσιοποίηση των νέων κυβερνητικών προτάσεων. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17262N054</ED>
<ID>
ID:305603

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΕΛΙΚΑ, πάμε για συμβολικά μπλόκα ή μπλόκα συμβολισμών; 
ΤΙ ΑΠΑΝΤΗΣΕ ο κ. Κ. Σημίτης στους βουλευτές του, που του έθεσαν το
ζήτημα της οργίλης αντίδρασής του στο κείμενο των 45; Δεν ξέρουμε τι ακριβώς
απάντησε, αλλά και οι βουλευτές έφυγαν ικανοποιημένοι και οι συνεργάτες του κ.
Σημίτη έλεγαν ότι τους τράβηξε το αυτί! 
ΠΩΣ ΠΑΝΕ οι σχέσεις του κ. Κ. Σημίτη με τον κ. Θ. Πάγκαλο; Κοιτάξτε,
είναι σαν το κρασί οι σχέσεις τους ­ όσο παλιώνει, γίνεται καλύτερο. Εκτός κι
αν γίνει ξίδι... 
ΚΥΚΛΟΦΟΡΟΥΝ κάποιες πληροφορίες για νέες δημοσκοπήσεις ­ προσοχή στην
ψαλίδα... 
ΤΕΛΙΚΑ, οι μετρήσεις των διαθέσεων της κοινής γνώμης έχουν μεγαλύτερη
σχέση με την κομμωτική, παρά με την πολιτική. 
ΤΙ ΕΚΑΝΕ ο κ. Κ. Καραμανλής στη Βρετανία; Ακριβώς δεν γνωρίζουμε ­
ωστόσο, η παρουσία του εκεί συνδυάστηκε με μεγάλη κακοκαιρία... 
ΟΛΑ ΚΑΛΑ κι όλα ωραία ­ μπροστά στα μπλόκα τα μοιραία...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17262N055</ED>
<ID>
ID:305619

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι προϋποθέσεις ενός διαλόγου
</H2><H4>Τα ζητήματα του Αιγαίου πρέπει να επιλυθούν
</H4>
<AUTHOR>ΑΛΕΞΗΣ ΗΡΑΚΛΕΙΔΗΣ</AUTHOR>

Ο ελληνοτουρκικός διάλογος που μέχρι σήμερα έχει να επιδείξει σημαντικά
επιτεύγματα, ειδικά σε θέματα «χαμηλής πολιτικής», ετοιμάζεται να περάσει τον
Ρουβίκωνα, να αγγίξει τα δύσκολα, τα θέματα «υψηλής αντιπαλότητας», δηλαδή τη
χρονίζουσα διένεξη στο Αιγαίο.

Μήπως όμως είναι ακόμη νωρίς; Μήπως θα ήταν προτιμότερο τα του Αιγαίου να
παραμείνουν "εις τας ελληνικάς καλένδας"; Κατά μία άλλη άποψη, η συνεργασία σε
θέματα χαμηλής πολιτικής και η ευρωπαϊκή προοπτική της Τουρκίας (αλλά και της
Κύπρου) αποτελούν μοναδικό παράθυρο ευκαιρίας και για τα θέματα του Αιγαίου.
Εξυπακούεται αν υπάρχει κοινό έδαφος η Αθήνα προχωράει αν όχι το εγχείρημα
εγκαταλείπεται. Τα ζητήματα του Αιγαίου πρέπει να επιλυθούν. Αν δεν επιλυθούν
θα πλήξουν ό,τι με κόπο επιτεύχθηκε από το 1999 και έπειτα. Οι ελληνοτουρκικές
σχέσεις θα κατρακυλήσουν και πάλι στη στείρα αντιπαράθεση που βλάπτει και τις
δύο πλευρές το ίδιο. 
Αλλά ο κυριότερος λόγος που πρέπει να επιλυθούν οι διαφορές του Αιγαίου, μετά
από εκτενή και ειλικρινή διάλογο, είναι ότι όχι μόνο είναι επιλύσιμες, αλλά
επιλύονται σχετικά εύκολα και μάλιστα με δύο κερδισμένους, χωρίς δυσβάστακτες
υποχωρήσεις και συμβιβασμούς και χωρίς απεμπόληση εθνικής κυριαρχίας. Αυτό
είναι και το συμπέρασμα όλων των σοβαρών αναλυτών που έχουν ασχοληθεί με τις
διαφορές στο Αιγαίο. Η μέχρι σήμερα μη δυνατότητα επίλυσης δεν οφείλεται τόσο
στις διαφορές καθαυτές αλλά σε άλλους λόγους, κυρίως στους αμοιβαίους φόβους
σε σχέση με τις προθέσεις του άλλου (τουρκική επιθετικότητα και αμφισβήτηση
της ελληνικής κυριαρχίας στο Αιγαίο από τη μια και ελληνικός σταδιακός
επεκτατισμός στο Αιγαίο με στόχο την περικύκλωση-φίμωση της Τουρκίας από την
άλλη). 
Μία επίλυση πρέπει να είναι αμοιβαία αποδεκτή, να απαντάει ικανοποιητικά στους
κύριους φόβους και στις βασικές αντιρρήσεις των πλευρών και να αποκλείει στο
μέλλον οποιαδήποτε χρήση ή απειλή βίας στις ελληνοτουρκικές σχέσεις. Για την
Ελλάδα εκ των ουκ άνευ είναι να μην υιοθετηθεί, σε ότι αφορά την υφαλοκρηπίδα,
μία μέση γραμμή που ουσιαστικά να διχοτομεί το Αιγαίο, με αποτέλεσμα να
εγκλωβισθούν οι νήσοι του ανατολικού Αιγαίου από τουρκική υφαλοκρηπίδα. 
Για τη Τουρκία πάλι δεν θα ήταν ανεκτό το Αιγαίο να αποβεί νομικά ή πρακτικά
«ελληνική λίμνη» κάτι που θα συμβεί αν η Ελλάδα επέκτεινε τα χωρικά ύδατά της
στα 10 ή 12 μίλια. Με άλλα λόγια, αν σε ένα διάλογο και οι δύο πλευρές
εγκαταλείψουν τις κατά καιρούς μαξιμαλιστικές τους τοποθετήσεις (που θέτουν
για λόγους διαπραγματευτικούς ή για εσωτερική κατανάλωση) δηλαδή "Αιγαίο
ελληνικό" από τη μία και το "μισό Αιγαίο" από την άλλη, τότε η επίλυση των
διαφορών του Αιγαίου θα ήταν σχεδόν παιχνιδάκι. 
Γίνεται λόγος, από πλευράς Ελλάδας, για την ανάγκη υιοθέτησης μιάς δέσμης
αρχών που να διέπουν το νέο αυτό διάλογο. Ακόμη πιο χρήσιμο θα ήταν να
συμφωνηθούν ορισμένοι απαραίτητοι όροι-στόχοι για μία οριστική επίλυση στο
Αιγαίο. Σημειώνω δύο απ' αυτούς. 
1. Τα απτά οφέλη από την επίλυση (και για τις δύο πλευρές) σαφώς να
υπερτερούν των όποιων πλεονεκτημάτων από την υπάρχουσα κατάσταση και από τη
συνέχιση της εκκρεμότητας. 
2. Στόχος να είναι οι αμοιβαία συμφέρουσες και δίκαιες λύσεις. Μόνο
έτσι θα ήταν βιώσιμη μία επίλυση και το Αιγαίο θα εδραιωνόταν μόνιμα πια στη
ζώνη της ειρήνης και της σταθερότητας. 
Ο Αλέξης Ηρακλείδης είναι αναπληρωτής καθηγητής Διεθνών Σχέσεων στο
τμήμα Πολιτικής Επιστήμης και Ιστορίας του Παντείου Πανεπιστημίου. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17262N062</ED>
<ID>
ID:305572

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δεν είμαστε όλοι ίδιοι...
</H2>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

Την προσπάθεια της ολικής απαξίωσης των δημοσιογράφων και του επαγγέλματος τη
ζούμε εδώ και καιρό, ακούγοντας και διαβάζοντας αφορισμούς, που αν τους
πίστευε κάποιος νοήμων δεν θα έπρεπε ν' ανοίγει καμία εφημερίδα, δεν θα έπρεπε
ν' ακούει και να βλέπει καμία ειδησεογραφική εκπομπή. Οι διατυπωμένες
γενικεύσεις, πως δηλαδή μόλις συστήνεται κάποιος δημοσιογράφος βλέπει το σήμα
της ανοιχτής παλάμης ή πως ΟΛΟΙ, με τη δημοσιογραφική πρακτική μας, στρώνουμε
τον δρόμο στους «Μάκηδες», θα πρέπει να προέρχονται, στην καλύτερη περίπτωση,
από κάποια ιπτάμενα αντικείμενα αγνώστου ταυτότητας... 
- Δηλαδή, όλοι αυτοί που ζουν καθημερινά σε δημοσιογραφικά γραφεία δεν έχουν
αντιληφθεί εκατοντάδες δημοσιογράφους, κριτικούς, αρθρογράφους στις
εφημερίδες, στην τηλεόραση, στο ραδιόφωνο, σε ολόκληρη τη σαρκοβόρα αγορά που
κινείται το σινάφι μας, να προσπαθούν, από οποιαδήποτε θέση, να βγάλουν πέρα
τη δουλειά τους με αξιοπρέπεια και επαγγελματική επάρκεια. 
- Δηλαδή, αγνοούν χιλιάδες έρευνες, σχόλια και ρεπορτάζ σε όλα τα Μέσα, που
ενημέρωσαν, που αποκάλυψαν, που αναίρεσαν αδικίες με στοιχεία, ευθύνη και
σοβαρότητα. 
- Δηλαδή, μας βαφτίζουν όλους «Μάκηδες» και ξοφλάνε... 
Δεν γνωρίζω αν είναι υπερβολή ή αν πράγματι συμβαίνει, μόλις κάποιος από τους
«κριτές» συστήνεται - «είμαι δημοσιογράφος» - να εισπράττει φάσκελο. Να με
συγχωρεί η χάρη τους, αλλά έχω δει και βλέπω συχνά πολλά χέρια απλωμένα σε
συναδέλφους, όχι στο σχήμα μιας ανοιχτής παλάμης, αλλά μιας συγχαρητήριας
αφιλόκερδης χειραψίας. 
Ας ανοίξει, λοιπόν, τα μάτια του κάθε απρόσεκτος διότι από πολλούς χώρους και
για πολλούς λόγους εντείνεται προσφάτως η προσπάθεια απαξίωσης ΟΛΩΝ των
δημοσιογράφων και είναι προφανές πού οδηγεί αυτή η ισοπέδωση. Ας αναπτύξουμε
την - δυσεύρετη, δεν λέω - ικανότητα της τεκμηριωμένης και νηφάλιας κριτικής. 
Κι ας αφήσουμε κατά μέρος την ευκολία της γενίκευσης, την κουτοπονηριά (βρίζω
όλους, άρα εγώ είμαι αλώβητος) και εν τέλει τη φασιστική αντίληψη της
«συλλογικής ευθύνης». Δεν είναι πιο δίκαιο, πιο γενναίο και πιο τελεσφόρο να
αποδίδουμε στους κάθε είδους «Μάκηδες» αυτό που τους αξίζει, χωρίζοντάς τους
από όσους έχουν μιαν άλλη αντίληψη για το επάγγελμα; <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17262N063</ED>
<ID>
ID:305597

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N06&aa=3</URL></REF>


Article

<CATEGORY>vin04</CATEGORY>

 <H2>Η προσέγγιση των ΗΠΑ συμφέρει και τους δύο
</H2>
Ήλθε η ώρα, για τις ΗΠΑ, να εμβαθύνουν λίγο περισσότερο στην
ισραηλινο-παλαιστινιακή διαμάχη. Και να αναρωτηθούν αν η στήριξη της
στρατιωτικής δράσης του Ισραήλ συμπίπτει με το προσωπικό τους όραμα για την
Μέση Ανατολή - με τη δημιουργία, δηλαδή, ενός βιώσιμου παλαιστινιακού κράτους
πλάι σε ένα ασφαλές Ισραήλ. 
Ναι, οι Παλαιστίνιοι πρέπει να απαρνηθούν τη βία και να επιζητήσουν μία
πολιτική λύση. Η άσκηση πίεσης στον Γιασέρ Αραφάτ, ωστόσο, δεν αρκεί για να
δοθεί τέλος στην τραγωδία. Οι ΗΠΑ πρέπει να απαιτήσουν και από τις δύο πλευρές
να αναλάβουν δράση. Την περασμένη εβδομάδα, ο Σαρόν παραβίασε τις "αρχές" του
και συναντήθηκε με Παλαιστινίους αξιωματούχους προκειμένου να διαπραγματευτεί
μία κατάπαυση του πυρός. Οι ΗΠΑ πρέπει να τον πείσουν να συμφωνήσει στη
διεξαγωγή περαιτέρω συνομιλιών και στην επανάληψη των ειρηνευτικών
διαπραγματεύσεων. Η προσέγγιση αυτή είναι η πλέον συμφέρουσα και για τους
Ισραηλινούς και για τους Παλαιστινίους.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17262N064</ED>
<ID>
ID:305615

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N06&aa=4</URL></REF>


Article

<CATEGORY>vin04</CATEGORY>

 <H2>Εταιρείες του Μιλόσεβιτς συστάθηκαν στην Κύπρο για διακίνηση χρημάτων
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Κύπριος πολιτικός εμπλέκεται στην υπόθεση των τραπεζικών λογαριασμών που
ερευνώνται και στη χώρα μας σχετικά με τη δράση του πρώην προέδρου της
Γιουγκοσλαβίας Σλόμπονταν Μιλόσεβιτς ύστερα από αίτημα της εισαγγελέως του
Διεθνούς Ποινικού Δικαστηρίου Κάρλα Ντελ Πόντε. 
Με απόφαση των ελληνικών δικαστικών αρχών, «έσπασε» το απόρρητο σε
περισσότερους από 40 λογαριασμούς που είχαν ανοιχθεί σε ελληνικές τράπεζες ή
υποκαταστήματα ξένων τραπεζών και κάθε στοιχείο που τους συνοδεύει (κίνηση
λογαριασμού, καταστατικά και διοικητικά συμβούλια εταιρειών που τους άνοιξαν,
δικαιούχοι κ.λπ.) θα διαβιβαστεί τις επόμενες ημέρες στην έδρα του Διεθνούς
Ποινικού Δικαστηρίου, στη Χάγη, όπως έγραψε «Το Βήμα». Σύμφωνα με πληροφορίες,
από το υλικό που έχει ήδη συγκεντρωθεί προκύπτει ότι: 
* Κανένας τραπεζικός λογαριασμός δεν υπάρχει σε ελληνική τράπεζα στο όνομα του
Σλόμπονταν Μιλόσεβιτς ή μελών της οικογένειάς του. 
* Μεγάλος αριθμός λογαριασμών έχει ανοιχθεί από εταιρείες (οff shore) σερβικών
συμφερόντων που συστάθηκαν στην Κύπρο. 
* Οι περισσότερες από τις off shore εταιρείες έχουν συσταθεί από το δικηγορικό
γραφείο γνωστού Κύπριου πολιτικού, όπως προκύπτει από τα καταστατικά τους. 
Στο αίτημα της κ. Ντελ Πόντε, μάλιστα, ο συγκεκριμένος πολιτικός παρουσιάζεται
ως βασικός κρίκος στην επιχείρηση εξαγωγής χρημάτων από τη Γιουγκοσλαβία με
εντολή του Σλόμπονταν Μιλόσεβιτς.

<H3>Μέσω των λογαριασμών προσπαθούν να στηρίξουν τις κατηγορίες
</H3>
Τα περισσότερα στοιχεία της εισαγγελέως του Διεθνούς Ποινικού Δικαστηρίου που
δικάζει τον άλλοτε Σέρβο ηγέτη προέρχονται από τις Αρχές του Βελιγραδίου.
Απολογούμενος στις Αρχές της χώρας του ο Σλόμπονταν Μιλόσεβιτς είχε αποδεχθεί,
ότι η «εκροή» τεράστιων χρηματικών ποσών από τη Σερβία είχε γίνει για να
ενισχυθούν οι σερβικές κοινότητες στην Κροατία και στη Βοσνία και Ερζεγοβίνη. 
Στο αίτημα της εισαγγελέως του Διεθνούς Ποινικού Δικαστηρίου που έκρινε το
Συμβούλιο Πλημμελειοδικών της Αθήνας για να διατάξει το άνοιγμα των
λογαριασμών αναφέρεται ότι μέσω του υπουργού Οικονομικών και του διευθυντή
Τελωνείων ο Μιλόσεβιτς είχε «φροντίσει» ένα ποσοστό των τελωνειακών εσόδων να
διοχετεύεται σε εταιρείες με λογαριασμούς στην Ελλάδα αλλά και στην Κύπρο,
στην Ιταλία και στην Ελβετία. Τα διοικητικά συμβούλια των εταιρειών αυτών,
κατά την κ. Ντελ Πόντε, συγκροτούνται από ανύπαρκτα πρόσωπα, ενώ σε αρκετές
περιπτώσεις στις διοικήσεις τους εντοπίστηκαν και ονόματα νεκρών ή υπερήλικων
Σέρβων, που ύστερα από έρευνα των Σερβικών Αρχών αποδείχθηκε ότι δεν είχαν ιδέα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17262N071</ED>
<ID>
ID:305527

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N07&aa=1</URL></REF>


Article

<CATEGORY>vin04</CATEGORY>

 <H2>Καίει το «Πόθεν Έσχες»
</H2><H4>Με υπερβάσεις το 5% των δημοσίων υπαλλήλων
</H4>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Είναι υπάλληλος του ΥΠΕΧΩΔΕ, στον τομέα δημόσιων έργων. Διαθέτει
προϋπηρεσία 7 χρόνων και καταθέσεις... 150.000.000 δραχμών. Υπέβαλε δήλωση
πόθεν έσχες, όπως και η πλειονότητα των δημοσίων υπαλλήλων, πέρυσι, κατά την
πρώτη εφαρμογή του μέτρου.

Το άσχημο για τον συγκεκριμένο υπάλληλο ήταν ότι η δήλωσή του ήταν μία από τις
2.500 στις οποίες (καθόλου τυχαία) το Σώμα Επιθεωρητών Δημόσιας Διοίκησης
έκανε δειγματοληπτικό έλεγχο. Το χειρότερο είναι ότι όταν κλήθηκε, δεν μπόρεσε
να δικαιολογήσει πειστικά την προέλευση των χρημάτων... 
Ο συγκεκριμένος υπάλληλος και άλλοι 27 συνάδελφοί του στον ίδιο τομέα περνούν
τις μέρες αυτές από τη διαδικασία της Ένορκης Διοικητικής Εξέτασης με το
ερώτημα της απόλυσης ως πειθαρχικής ποινής κι ενδεχομένως της ποινικής δίωξης
εφόσον προκύψουν στοιχεία εναντίον τους. 
Εκατόν είκοσι ακόμη πόθεν έσχες ­ δηλαδή το 5% των δηλώσεων που έλεγξε το Σώμα
Επιθεωρητών ­ έχουν μπει στο μικροσκόπιό του, καθώς κρίθηκε πως «χρήζουν
περαιτέρω διερεύνησης, ως εμφανίζοντα υπερβάσεις». Τι σημαίνει υπέρβαση; Όταν
πριν από περίπου ένα χρόνο γίνονταν οι συζητήσεις ανάμεσα στο υπουργείο
Εσωτερικών και στην ΑΔΕΔΥ για την εφαρμογή του πόθεν έσχες, είχε ατύπως
συμφωνηθεί πως ένας δημόσιος υπάλληλος μπορεί να αποταμιεύει περί το 1,5
εκατομμύριο δραχμές το χρόνο. Κάθε ποσόν πέραν αυτού θα θεωρούνταν υπέρβαση
και ο υπάλληλος θα έπρεπε να το δικαιολογήσει. 
Πριν από δέκα μήνες το Σώμα Επιθεωρητών άρχισε τους δειγματοληπτικούς ελέγχους
στα πόθεν έσχες που είχαν κατατεθεί ­ και περάσει από έναν πρώτο έλεγχο ­ στις
Διευθύνσεις Διοικητικού των υπηρεσιών τους. Επέλεξε δέκα υπηρεσίες (που
αντιπροσωπεύουν 25.000 υπαλλήλους) κι ανήκουν στους λεγόμενους «ευπαθείς
χώρους» της Δημόσιας Διοίκησης. Ανάμεσά τους πολεοδομίες, υπηρεσίες υγείας,
υπουργείο Ανάπτυξης με έμφαση τον ΕΟΤ και τον τομέα εμπορίου κ.ά. και άρχισε
τον δειγματοληπτικό έλεγχο, ο οποίος αναμένεται να έχει ολοκληρωθεί σε τρεις
μήνες. 
Όσον αφορά το άλλο, και κύριο, πεδίο αρμοδιότητάς του, αυτό του ελέγχου των
φαινομένων κακοδιοίκησης και διαφθοράς, «σημεία και τέρατα» διαπίστωσε ότι
συμβαίνουν στην Πολεοδομία Ζακύνθου το Σώμα Επιθεωρητών, που απέστειλε ήδη το
πόρισμα του ελέγχου του στον εισαγγελέα. 
Έτριβαν τα μάτια τους οι ελεγκτές από τη σωρεία παράνομων πράξεων κατά «την
πράξη εφαρμογής Λαγανά» (δηλαδή την αποτύπωση στον χώρο του Λαγανά τού
τοπογραφικού του σχεδίου), ώστε ταυτοχρόνως συνέταξαν την έκθεση που
διαβίβασαν στον εισαγγελέα για τα ποινικά αδικήματα και διέταξαν να
διενεργηθεί Ένορκη Διοικητική Εξέταση εντός της υπηρεσίας για τα πειθαρχικά
παραπτώματα. 
Ανάλογη κατάσταση διαπίστωσαν ότι επικρατεί και στην Πολεοδομία Κυπαρισσίας,
δεύτερη από τις συνολικά 8 περιπτώσεις δημόσιων υπηρεσιών που θ' απασχολήσουν
τη Δικαιοσύνη, σύμφωνα με την απολογιστική έκθεση του Σώματος που θα δοθεί τον
Μάρτιο στον υπουργό εσωτερικών κ. Κώστα Σκανδαλίδη. 
Στο μάτι του κυκλώνα έχουν βρεθεί οι Διευθύνσεις Γεωργίας δύο νομαρχιών ­
Ιωαννίνων και Πειραιά ­ για υποθέσεις παράνομων επιδοτήσεων για αγρανάπαυση
(παύση καλλιεργειών) και βιοκαλλιέργειες. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17262N082</ED>
<ID>
ID:305564

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N08&aa=2</URL></REF>


Article

<CATEGORY>vin04</CATEGORY>

 <H2>Ετεροχρονίζεται το πακέτο για τον ηλεκτρονικό τζόγο
</H2>
Ετεροχρονίζεται ­ θα δημοσιοποιηθεί σε 10 ημέρες από τους συναρμόδιους
υπουργούς ­ το κυβερνητικό «πακέτο» για την καταπολέμηση της διαφθοράς, με
έμφαση στην επίκαιρη υπόθεση του «ηλεκτρονικού τζόγου». Στη χθεσινή συνεδρίαση
της άτυπης Διυπουργικής Επιτροπής που συγκάλεσε ο Πρωθυπουργός μετά τις
τελευταίες αποκαλύψεις για τα παράνομα κυκλώματα της Πάτρας, οι υπουργοί
εμφανίστηκαν ανέτοιμοι για οριστικές αποφάσεις. 
Είναι χαρακτηριστικό ότι ο υπουργός Οικονομίας κ. Ν. Χριστοδουλάκης ζήτησε
κατά τη διάρκεια της σύσκεψης να μην αποκλειστεί το ενδεχόμενο γενικής
απαγόρευσης των μηχανημάτων ηλεκτρονικού τζόγου. Ωστόσο, στις δηλώσεις του
μετά τη σύσκεψη, ο υφυπουργός Τύπου κ. Τηλ. Χυτήρης περιορίστηκε να πει ότι η
κατεύθυνση της κυβέρνησης είναι να κάνει πολύ πιο αυστηρούς τους ελέγχους,
αλλά και τις προϋποθέσεις για τη λειτουργία καταστημάτων με τέτοια
«παιχνίδια». 
Στην κυβέρνηση εξετάζουν και το ενδεχόμενο να λειτουργούν τέτοια μηχανήματα
μόνον σε «ειδικά» καταστήματα, που δεν θα φιλοξενούν άλλες δραστηριότητες. Ο
κ. Κ. Σημίτης ζήτησε να διαμορφωθεί ένα συνολικό σχέδιο για τον ηλεκτρονικό
τζόγο, αλλά και για τη διαφθορά στο Δημόσιο. Γενικότερα, η κυβερνητική
προσπάθεια εστιάζεται στη συγκρότηση ενός σχεδίου καταπολέμησης του παράνομου
τζόγου που δεν θα αφήνει «παραθυράκια» στους επιχειρηματίες του είδους, αλλά
και δεν θα επιτρέπει υπόγειες συναλλαγές με δημόσιους λειτουργούς. 
Στη συνεδρίαση συζητήθηκαν επίσης άλλα μέτρα για την καταπολέμηση της
διαφθοράς, όπως η νέα αναβάθμιση του Σώματος Ελεγκτών Δημόσιας Διοίκησης,
έπειτα από πρόταση Σκανδαλίδη, αλλά και η δημιουργία ελεγκτικών σωμάτων κατά
υπουργείο. Η υπουργός ΠΕΧΩΔΕ κ. Βάσω Παπανδρέου παρουσίασε από την πλευρά της
το σχέδιο για τη συνέχιση της κωδικοποίησης της νομοθεσίας και την απλούστευση
των διαδικασιών για την έκδοση οικοδομικών αδειών, καθώς ­ όπως εκτιμάται από
τον Συνήγορο του Πολίτη ­ οι Πολεοδομίες εξακολουθούν να βρίσκονται στην πρώτη
γραμμή της παράνομης συναλλαγής.

Καταμετρητές στα «φρουτάκια»

Από 1ης Ιουλίου 2002 όλα τα ηλεκτρονικά τυχερά μηχανήματα πρέπει να
εφοδιαστούν με τους ειδικούς καταμετρητές προκειμένου να ελέγχεται ο τζίρος
που πραγματοποιούν. Όμως όπως αναφέρουν παράγοντες του υπουργείου Οικονομικών,
η καλύτερη λύση είναι να συνδεθούν όλα τα ηλεκτρονικά μηχανήματα (οnline) με
τις εφορίες, ώστε να παρακολουθείται η χρήσης τους καθώς και ο τζίρος που
πραγματοποιούν. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17262N083</ED>
<ID>
ID:305595

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N08&aa=3</URL></REF>


Article

<CATEGORY>vin06</CATEGORY>

 <H5>ΔΣΑ
</H5><H2>Πολυσυλλεκτικός ο συνδυασμός Ρουπακιώτη
</H2>
«Πολυσυλλεκτικό» και «πολυτασικό» χαρακτήρισε χθες τον συνδυασμό του, Ενωτική
Κίνηση Δικηγόρων, ο πρόεδρος του ΔΣΑ κ. Αντ. Ρουπακιώτης, ο οποίος διεκδικεί
στις επικείμενες εκλογές (24 και 25 Φεβρουαρίου) μια τρίτη συνεχή θητεία στο
«τιμόνι» του μεγαλύτερου επιστημονικού συλλόγου της χώρας. 
Ο κ. Ρουπακιώτης, ο οποίος στηρίζεται από τον ΣΥΝ, ανέφερε ότι άμεση
προτεραιότητα του συνδυασμού του είναι η τροποποίηση του Κώδικα Δικηγόρων και
η ενίσχυση των νέων δικηγόρων. 
Με δεσμεύσεις για «αλλαγή στη φιλοσοφία του ΔΣΑ» και ενίσχυση του κύρους των
δικηγόρων, παρουσίασε χθες τον συνδυασμό του (Δικηγορική Συνδικαλιστική
Κίνηση) και ο κ. Παν. Γαλετσέλλης, ο οποίος έχει τη στήριξη του ΔΗΚΚΙ. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17262N084</ED>
<ID>
ID:305602

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N08&aa=4</URL></REF>


Article

<CATEGORY>vin04</CATEGORY>

 <H2>5ο Συνέδριο Νεολαίας ΠΑΣΟΚ
</H2>
Περίπου 1.000 νέοι και νέες απ' όλη την Ελλάδα ανοίγουν σήμερα την αυλαία του
5ου Συνεδρίου της Νεολαίας ΠΑΣΟΚ που πραγματοποιείται στο Εκθεσιακό Κέντρο του
Δήμου Περιστερίου.

Οι εργασίες του συνεδρίου, που θα λήξει την Κυριακή με την εκλογή των 51
τακτικών και των 15 αναπληρωματικών μελών του Κεντρικού Συμβουλίου. 
Σύμφωνα με τα στελέχη της Νεολαίας, η τάση που πρόσκειται στον κ. Άκη
Τσοχατζόπουλο και εκπροσωπείται και από τον απερχόμενο γραμματέα Θανάση
Μωραΐτη επηρεάζει περίπου το 65% των συνέδρων, ενώ η λεγόμενη
«εκσυγχρονιστική» πλευρά έχει εκλέξει το υπόλοιπο 35%.

Το κεντρικό σύνθημα του συνεδρίου θα είναι «Η νέα γενιά δίνει το "παρών" για
το μέλλον», ενώ αύριο έχει προγραμματιστεί να μιλήσει ο πρωθυπουργός και
πρόεδρος του ΠΑΣΟΚ κ. Κώστας Σημίτης και το Σάββατο ο γραμματέας του κόμματος
Κώστας Λαλιώτης.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17262N085</ED>
<ID>
ID:305628

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N08&aa=5</URL></REF>


Article

<CATEGORY>vin04</CATEGORY>

 <H2>Μπλόκα μέχρι νεωτέρας
</H2><H4>Το Σάββατο η οριστική απόφαση των αγροτών
</H4>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

Αποφασισμένοι να σκληρύνουν τη στάση τους εμφανίστηκαν χθες το βράδυ οι
εκπρόσωποι των παραγωγών, οι οποίοι συνεδρίασαν στη Θεσσαλονίκη. Ωστόσο, οι
οριστικές αποφάσεις θα ληφθούν στη νέα πανελλαδική σύσκεψη, η οποία ορίστηκε
να γίνει το Σάββατο το μεσημέρι στα Τέμπη.

ΘΕΣΣΑΛΟΝΙΚΗ - Γραφείο Βόρειας Ελλάδας 
Στα μπλόκα. Δεν αποσύρουν τα τρακτέρ από τους δρόμους μέχρι την τελική
απόφαση του Σαββάτου

Ύστερα από πολύωρη σύσκεψη που πραγματοποιήθηκε στα γραφεία της ΠΑΣΕΓΕΣ στη
Θεσσαλονίκη, τα μέλη των συντονιστικών επιτροπών αποφάσισαν να μην αποσύρουν
τα τρακτέρ από τα μπλόκα και να συνεχίσουν τις δυναμικές κινητοποιήσεις μέχρι
το Σάββατο, ενώ, όπως δήλωσε το μέλος της συντονιστικής επιτροπής αγροτών
Θεσσαλίας Θανάσης Νασίκας «οι διαδηλωτές είναι αποφασισμένοι να κατέβουν ακόμη
και με τρακτέρ στην Αθήνα». 
Εξάλλου, ο πρόεδρος της Συντονιστικής Επιτροπής Νομού Θεσσαλονίκης Γιάννης
Τσακίρης δεν διευκρίνισε εάν οι αποκλεισμοί εθνικών οδών θα προσλάβουν
μεγαλύτερες διαστάσεις μέχρι το Σάββατο, ενώ είπε πως η απόφαση για συνέχιση
των κινητοποιήσεων ήταν ομόφωνη. «Μέχρι το Σάββατο ο κάθε νομός και το κάθε
μπλόκο ξέρει τι σημαίνει σκλήρυνση της στάσης» δήλωσε χαρακτηριστικά ο κ.
Γιάννης Τσακίρης, ενώ ο κ. Νασίκας είπε ότι «ο αγώνας τώρα ξεκινάει», ζητώντας
μάλιστα εκ των προτέρων συγγνώμη για όσους ταλαιπωρηθούν από τις
κινητοποιήσεις. 
Στη διάρκεια της πολύωρης σύσκεψης που πραγματοποιήθηκε κεκλεισμένων των
θυρών, σύμφωνα με πληροφορίες σημειώθηκε διάσταση απόψεων σε ό,τι αφορά τη
μορφή των κινητοποιήσεων. Ειδικότερα, συνδικαλιστές που πρόσκεινται στη Νέα
Δημοκρατία πρότειναν να προχωρήσουν οι αγρότες σε διαρκείας αποκλεισμό δρόμων
για τις επόμενες τρεις ημέρες και στη συνέχεια ν' αποσυρθούν οριστικά από τα
μπλόκα, ενώ συνδικαλιστές που πρόσκεινται στο ΚΚΕ από την πρώτη στιγμή
ξεκαθάρισαν ότι θα πρέπει να σκληρύνουν ακόμη περισσότερο τη στάση τους με
μεγαλύτερης διάρκειας αποκλεισμούς. 
Πάντως, προβληματισμό προκάλεσε στους συνδικαλιστές αγρότες το γεγονός ότι τις
τελευταίες δύο ημέρες σημειώθηκαν αποχωρήσεις συναδέλφων τους από σημεία
συγκέντρωσης στη Βόρεια Ελλάδα, ενώ μερικές ομάδες αγροτών διαχώρισαν εντελώς
τη θέση τους από τις κινητοποιήσεις, με κεντρικό αίτημα την τιμή του
βαμβακιού, όπως έγινε στα Γρεβενά, όπου οι αγρότες υποστηρίζουν ότι ο αγώνας
δεν πρέπει να επικεντρωθεί αποκλειστικά σε αυτό το πρόβλημα. 
Είναι χαρακτηριστικό πάντως ότι έξω από την αίθουσα όπου συνεδρίαζαν οι
συντονιστικές επιτροπές είχαν συγκεντρωθεί δεκάδες μέλη της ΚΝΕ και στελέχη
του ΚΚΕ από τη Θεσσαλονίκη, με επικεφαλής τον βουλευτή Άγγελο Τζέκη. Μάλιστα,
την ώρα που οι εκπρόσωποι των αγροτών ανακοίνωναν τις τελικές αποφάσεις,
συνάδελφοί τους φώναζαν συνθήματα, όπως «στα μπλόκα της αγροτιάς, θα σπάσει
της κυβέρνησης ο τσαμπουκάς». 
Χθες, καθ' όλη τη διάρκεια της ημέρας συνεχίστηκε ο «κλεφτοπόλεμος» με
ολιγόωρους αποκλεισμούς εθνικών οδών στη Κεντρική και τη Δυτική Μακεδονία, ενώ
παρατηρήθηκαν και μικροεπεισόδια μεταξύ οδηγών που εγκλωβίστηκαν.

Χθες, και ενώ οι αγρότες συνεδρίαζαν για τη συνέχιση ή όχι των κινητοποιήσεων,
ο υπουργός Γεωργίας κ. Γ. Δρυς υπέγραψε απόφαση με την οποία εγκρίνεται η
καταβολή οικονομικών αποζημιώσεων ύψους 2.130.000.000 δραχμών σε παραγωγούς οι
οποίοι υπέστησαν ζημιές από την κακοκαιρία από τον Ιούλιο μέχρι και τον
Δεκέμβριο του 1999. Η αποζημιώσεις θα δοθούν σε παραγωγούς 23 νομών σε όλη τη
χώρα. 
Στο περιθώριο των κινητοποιήσεων ο κ. Δρυς αποφάσισε επίσης τη διενέργεια
ελέγχων για όλα τα νωπά αλιευτικά προϊόντα. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17262N091</ED>
<ID>
ID:305528

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N09&aa=1</URL></REF>


Article

<CATEGORY>vin04</CATEGORY>

 <H2>Η Τουρκία διεκδικεί τον ορισμό ημερομηνίας ενταξιακών διαπραγματεύσεων
</H2>
Ισμαήλ Τζεμ. Έθεσε το θέμα στον Δανό ομόλογό του ζητώντας να γίνει ο ορισμός
μέχρι τον ερχόμενο Δεκέμβριο

Η Τουρκία διεκδικεί από την Ευρωπαϊκή Ένωση να ορισθεί ημερομηνία έναρξης
ενταξιακών διαπραγματεύσεων για την ίδια το αργότερο έως τη σύνοδο κορυφής της
Κοπεγχάγης, τον ερχόμενο Δεκέμβριο, όπως ανακοίνωσε και επισήμως χθες ο Ισμαήλ
Τζεμ. Ο Τούρκος υπουργός Εξωτερικών, μιλώντας μετά τη συνάντησή του με τον
Δανό ομόλογό του Περ Στιγκ Μέλερ, που επισκέπτεται την Άγκυρα, είπε επίσης πως
«βεβαίως δεν γνωρίζουμε εάν θα είναι δυνατόν κάτι τέτοιο, αλλά αυτός είναι ο
σταθερός μας στόχος και θα εργασθούμε γι' αυτόν». Και πρόσθεσε: «Γνωρίζουμε
ότι υπάρχουν κάποια πράγματα που πρέπει να πραγματοποιηθούν και να
επιτευχθούν, αλλά ευελπιστούμε ότι, εάν συνεχίσουμε τη σωστή εργασία μαζί,
τότε θα είναι δυνατόν να ορισθούν ημερομηνίες για την έναρξη των
διαπραγματεύσεων μέχρι τη λήξη της προεδρίας της Δανίας». 
Στο μεταξύ, οι εθνικιστικοί κύκλοι της Τουρκίας επιμένουν στο ανθελληνικό τους
παραλήρημα. Χθες, σύμφωνα με την εφημερίδα «Ζαμάν», διατυπώθηκαν και
κατηγορίες εναντίον της Ελλάδας ότι εκπαιδεύει σε στρατόπεδά της αποσχιστές
του Πόντου. «Τριάντα πέντε νέοι από την περιοχή της Μαύρης Θάλασσας, που
υποστηρίζουν το λεγόμενο αποσχιστικό κίνημα «Ρωμαϊκός Πόντος», εκπαιδεύονται
σε στρατόπεδα στην Ελλάδα», υποστήριξε ο φρούραρχος τη περιοχής
Κιουτσουκτσεκμετζέ, Αλί Γκιουνγκιόρ Ονγκιορέν, σύμφωνα με το δημοσίευμα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17262N092</ED>
<ID>
ID:305565

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N09&aa=2</URL></REF>


Article

<CATEGORY>vin04</CATEGORY>

 <H2>Καβγάς για την Ευρώπη
</H2><H4>Εσωκομματικές τριβές και διακομματικές κόντρες για μία θέση εκπροσώπου στην Ε. Σ.
</H4>
<AUTHOR>ΠΑΝΑΓΗΣ Γ. ΓΑΛΙΑΤΣΑΤΟΣ</AUTHOR>

Φωτιές έχει ανάψει στην ελληνική πολιτική σκηνή η Συνέλευση για το Μέλλον
της Ευρώπης, αφού ο ορισμός των εκπροσώπων έχει προκαλέσει εσωκομματικές
γκρίνιες και διακομματικές αντιπαραθέσεις. 
Η απόφαση της Συνόδου του Λάακεν ορίζει ότι κάθε κυβέρνηση στέλνει έναν
εκπρόσωπο (για την Ελλάδα θα είναι ο κ. Γ. Κατηφόρης με αναπληρωτή τον κ. Π.
Ιωακειμίδη) και κάθε εθνικό Κοινοβούλιο δύο αντιπροσώπους στη Συνέλευση, δεν
αναφέρει όμως τίποτε για την επιλογή τους. Αυτή η ασάφεια είναι μια από τις
αφορμές της διαμάχης, αφού θεωρήθηκε ως δεδομένο ότι τις δύο θέσεις των
κοινοβουλευτικών εκπροσώπων θα τις καταλάβουν το ΠΑΣΟΚ και η Ν.Δ. Σχετική
απόφαση της Βουλής ή έστω του προεδρείου της Βουλής όμως δεν υπάρχει. 
Με την παραχώρηση της θέσης του αναπληρωτή αντιπροσώπου του ΠΑΣΟΚ κ. Παρασκευά
Αυγερινού στον ΣΥΝ η κυβέρνηση έκανε ένα άνοιγμα στην Κουμουνδούρου με σαφείς
πολιτικές προεκτάσεις. Η Κουμουνδούρου ήταν ενήμερη γι' αυτή την πρωτοβουλία,
αφού τη Δευτέρα το πρωί η Πολιτική Γραμματεία του ΣΥΝ είχε αποφασίσει ομόφωνα
να αναλάβει τη θέση αυτή ο κ. Νίκος Κωνσταντόπουλος. Ο τρόπος με τον οποίο
διέρρευσε η είδηση στη δημοσιότητα δεν άρεσε όμως στην ηγεσία του ΣΥΝ, γιατί
την έδειχνε να συμπλέει με το ΠΑΣΟΚ. Στελέχη του κόμματος έκαναν λόγο για
«θεσμικό φάουλ», ενώ ο κ. Κωνσταντόπουλος έστειλε επιστολή στον κ. Απόστολο
Κακλαμάνη ζητώντας πρωτοβουλίες, ώστε να εκπροσωπηθούν και τα τέσσερα κόμματα
του Κοινοβουλίου. Ο ΣΥΝ όμως δεν έχει σκοπό να παραιτηθεί από τη θέση του
αναπληρωτή, αν αυτό δεν συμβεί. Ο κυβερνητικός εκπρόσωπος υπέδειξε εμμέσως ότι
και η Ν.Δ. θα μπορούσε να δώσει τη θέση του αναπληρωτή στο ΚΚΕ, κάτι που
απορρίπτει όμως η Ρηγίλλης, η οποία όρισε εκπρόσωπο την κ. Μαριέτα Γιαννάκου
και αναπληρωτή τον κ. Ευριπίδη Στυλιανίδη. 
Το θέμα προκάλεσε και εσωκομματικές τριβές στο ΠΑΣΟΚ. Ο κ. Θεόδωρος Πάγκαλος
δεν έκρυψε τη δυσφορία του, γιατί παρά την πείρα του και τις διασυνδέσεις του
δεν επελέγη ως εκπρόσωπος, αν και το ΥΠΕΞ είχε εκφραστεί θετικά για το
ενδεχόμενο υποψηφιότητάς του. «Οι εκπρόσωποι της Βουλής θα έπρεπε να οριστούν
από τους βουλευτές με ανοιχτές διαδικασίες» δήλωσε ο πρώην υπουργός. 
Χθες η κ. Ντόρα Μπακογιάννη έκανε λόγο για «στενή προαποφασισμένη συνεργασία»
του ΠΑΣΟΚ με το ΣΥΝ, υπονοώντας ότι υπήρχε εκ των προτέρων πολιτική συμφωνία.
Από την Κουμουνδούρου, ο κ. Στέργιος Πιτσιόρλας αντέταξε «πως το ερώτημα είναι
αν η Ν.Δ. συμφωνεί η όχι να εκπροσωπηθεί και η Αριστερά στη Συνέλευση».
Πάντως, για το ΚΚΕ η κατάσταση που έχει διαμορφωθεί μοιάζει να είναι οριστική.
Ο κ. Αντώνης Σκυλλάκος δήλωσε πως «με τη διάθεση μιας θέσης από το ΠΑΣΟΚ στον
ΣΥΝ μένει έξω από τη Συνέλευση το ΚΚΕ που είναι το τρίτο κόμμα της Βουλής»,
κάτι που όπως υποστήριξε αποτελεί διάκριση εις βάρος του.

<H3>Ο Ζισκάρ ζήτησε 20.000 ευρώ και σουίτα
</H3>
Το μέλλον της Ευρώπης θα είναι «όλοι εναντίον όλων»; Μάλλον, αφού η εν λόγω
συνέλευση δεν προκαλεί τριβές μόνο στην Αθήνα. Έχει γίνει ήδη αφορμή για
καβγάδες παντού στην Ευρώπη και σε όλα τα επίπεδα. 
Ο ορισμός του «μεταφασίστα» κ. Φίνι ως εκπροσώπου της ιταλικής κυβέρνησης
προκάλεσε κόντρα της Ιταλίας με τη Γερμανία. Διάφορες χώρες διεκδίκησαν μια
επιπλέον θέση εις βάρος της Ιταλίας, με το επιχείρημα ότι ο Ντ' Αμάτο είναι
μόνιμος αντιπρόεδρος. Οι απαιτήσεις του προέδρου Ζισκάρ Ντ' Εστέν
(δημοσιεύματα κάνουν λόγο για 20.000 ευρώ τον μήνα και σουίτα σε ξενοδοχείο
πέντε αστέρων) προκάλεσαν σοκ. Το ζήτημα της χρηματοδότησης της συνέλευσης δεν
έχει διευθετηθεί (το κόστος ανέρχεται σε 5 εκατ. ευρώ μόνο το 2002) και
προκαλεί τριβές μεταξύ Επιτροπής και Συμβουλίου. Σχεδόν παντού έχουν
διατυπωθεί ενστάσεις για την επιλογή των αντιπροσώπων: Η απόπειρα του
καγκελαρίου Σρέντερ π.χ. να ορίσει ως εκπρόσωπο τον πρώην αρχηγό της
αντιπολίτευσης κ. Σόιμπλε ακυρώθηκε από την ανταρσία των σοσιαλδημοκρατών.
Ακόμα και στο Ευρωκοινοβούλιο τα κριτήρια ορισμού αμφισβητούνται. Η
σοσιαλιστική ομάδα π.χ. δεν επέλεξε τον Δημήτρη Τσάτσο, αν και δεν διαθέτει
στις τάξεις της άλλους συνταγματολόγους ευρωπαϊκής εμβέλειας.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17262N101</ED>
<ID>
ID:305525

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N10&aa=1</URL></REF>


Article

<CATEGORY>vin04</CATEGORY>

 <H2>Νικόλαος Ζορμπάς κατά Παύλου Μελά...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Επισπεύδεται η ίδρυση της διακομματικής κίνησης βουλευτών με την ονομασία
«Νικόλαος Ζορμπάς», αν και παραμένουν δύο εκκρεμότητες: ο τίτλος της και ποιοι
θα συμμετάσχουν τελικώς ως ιδρυτικά μέλη της. Για το πρώτο ανοιχτό ζήτημα ­
του ονόματος του Συνδέσμου ­ υπάρχει ένας προβληματισμός ανάμεσα σε βουλευτές
αν το όνομα «Παύλος Μελάς», για το οποίο είχαν γράψει πριν από δέκα ημέρες «ΤΑ
ΝΕΑ», είναι ισχυρότερο του «Νικόλαος Ζορμπάς». Και διατυπώθηκε διότι «ο
Νικόλαος Ζορμπάς συμμετείχε σε μία επανάσταση, ένα κίνημα για τον
εκσυγχρονισμό και τον εκδημοκρατισμό της Ελλάδας», ενώ ο Παύλος Μελάς ­ όπως
λέει στα «ΝΕΑ» ένας από τους εμπνευστές του Συνδέσμου που θα ιδρυθεί ­ «έκανε
κάτι παραπάνω, θυσιάζοντας την ίδια τη ζωή του όχι απλά για ένα
εκσυγχρονιστικό πρόγραμμα, αλλά και για την απελευθέρωση τμήματος της
σκλαβωμένης πατρίδας». 
Πόσοι και ποιοι 
Το δεύτερο ζήτημα που έχει προκύψει αφορά στο πόσοι τελικώς βουλευτές από το
ΠΑΣΟΚ και τη Ν.Δ. ­ γίνονται προσπάθειες να συνυπογράψουν και βουλευτές του
ΚΚΕ και του ΣΥΝ ­ θα συμφωνήσουν κάτω από ένα κείμενο αρχών και θέσεων. 
Ένας μάλιστα από τους εμπνευστές της όλης ιδέας, παρατηρώντας ότι έχει
καθυστερήσει η ανακοίνωση του όλου εγχειρήματος, διεμήνυσε σε συναδέλφους του
βουλευτές ότι θα πράξει ό,τι και ο Παύλος Μελάς. Και όσοι τον ρωτούν «τι
εννοείς»; Διευκρινίζει: «Ο Ίων Δραγούμης στο έργο του "Αίμα και θυσίες
μαρτύρων" έγραψε για τον Παύλο Μελά, που σκοτώθηκε το 1904, πέντε χρόνια πριν
ιδρυθεί ο στρατιωτικός σύνδεσμος που έφερε τον Ελευθέριο Βενιζέλο στην Αθήνα:
Επειδή οι άλλοι αργούσαν να αποφασίσουν, ο Παύλος αποφάσισε μόνος. Και
αποφάσισε να δώσει ό,τι είχε. Και είχε τον εαυτόν του». 
Να ξεκαθαρίσουν... 
Γιατί γίνεται αυτή η επισήμανση; Διότι κατά τη γνώμη βουλευτή-συνιδρυτή του
Συνδέσμου «πρέπει να ξεκαθαρίσουν ορισμένοι, πριν προσχωρήσουν στην ιδέα του
Συνδέσμου, εάν θέλουν να αλλάξει η πολιτική που ακολουθείται στα εθνικά θέματα
ή θα εμφανίζονται ότι συντάσσονται με τον υπουργό Εξωτερικών Γιώργο
Παπανδρέου». Άλλωστε, προσθέτει, «δεν μπορεί να υπερασπίζεται κανείς την
ανανέωση της πολιτικής ζωής και μία σωστή πολιτική για τα εθνικά θέματα,
συντασσόμενος με την άνευ αντικρύσματος και εθνικού οφέλους γραμμή
ελληνοτουρκικής προσέγγισης». 
Η κίνηση των βουλευτών, που αγκαλιάζει πλέον τα δύο μεγαλύτερα κόμματα, έχει
ξεκινήσει τις διεργασίες της από τον Απρίλιο του 2001, και άμεσα ή έμμεσα
έχουν λάβει γνώση ­ χωρίς να σημαίνει ότι συμφωνούν ­ ορισμένων πρωτοβουλιών
της και οι Σ. Παπαθεμελής, Π. Κρητικός, Η. Παπαηλίας, Κ. Παπούλιας, Γ.
Αρσένης, Γ. Χαραλαμπόπουλος, Π. Μολυβιάτης, Π. Καμμένος, Ε. Χαϊτίδης, Λ.
Λυμπερακίδης. 
Μανιφέστο 60 σελίδων 
Ενέργειες αυτών των βουλευτών έχουν έλθει σε γνώση βουλευτών ή πρώην βουλευτών
του ΚΚΕ, του ΣΥΝ και του ΔΗΚΚΙ, ενώ η «οριζόντια διασύνδεση» που υπάρχει «έχει
συμβάλει στην κατάρτιση ενός μανιφέστου "ρήξης" που θα υπερβαίνει τις 60
σελίδες». 
Στο σχέδιο μανιφέστου περιλαμβάνονται θέσεις που αφορούν την οικονομία, την
παιδεία, τα εθνικά θέματα, καθώς και απόψεις που αφορούν τον πολιτισμό και την
Ολυμπιάδα. 
Βουλευτής τού υπό ίδρυση Συνδέσμου παρατηρούσε χθες, ότι «το θέμα δεν είναι αν
η κίνησή μας θα πάρει τη μορφή ενός κόμματος που θα κατέβει σε εκλογές, όσο
κυρίως το να ταράξει τα λιμνάζοντα νερά, σε κρίσιμες μάλιστα για τα εθνικά
θέματα στιγμές».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17262N102</ED>
<ID>
ID:305563

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N10&aa=2</URL></REF>


Article

<CATEGORY>vin06</CATEGORY>

 <H2>4 νέα Τμήματα σε ΑΕΙ-ΤΕΙ
</H2><H4>Δεκαεννέα - συνολικά - αλλαγές στο μηχανογραφικό δελτίο
</H4>
<AUTHOR>ΣΥΛΒΑΝΑ ΡΑΠΤΗ</AUTHOR>

Δεκαεννέα αλλαγές, που θα γίνουν στο μηχανογραφικό δελτίο το οποίο θα
συμπληρώσουν τον ερχόμενο Ιούλιο οι υποψήφιοι για την Τριτοβάθμια Εκπαίδευση,
ανακοινώθηκαν χθες από το υπουργείο Παιδείας. 
Στο φετινό μηχανογραφικό δελτίο οι υποψήφιοι θα βρουν τέσσερα νέα τμήματα -
δύο στο Πανεπιστήμιο Πελοποννήσου και δύο στο Πανεπιστήμιο Θεσσαλίας, καθώς
και 12 παλαιά τμήματα με νέες ονομασίες. 
Επίσης, με αποφάσεις των διοικήσεων των ίδιων των ιδρυμάτων επέρχονται αλλαγές
σε άλλα δύο τμήματα: δεν απαιτείται πλέον εξέταση σε ειδικά μαθήματα για το
τμήμα Γραφικών Τεχνών & Σχεδίασης Συστημάτων του Πανεπιστημίου Αιγαίου,
ενώ το τμήμα Βαλκανικών, Σλαβικών & Ανατολικών Σπουδών του Πανεπιστημίου
Μακεδονίας, που περιλαμβάνεται στο πρώτο, εντάσσεται και στο πέμπτο
επιστημονικό πεδίο. 
Μία τελευταία αλλαγή, που έγινε ύστερα από πρόταση του υπουργείου Εθνικής
Άμυνας, αφορά τη Σχολή Μονίμων Υπαξιωματικών Στρατού (Σ.Μ.Υ.). Έτσι
καταργούνται οι δύο κατευθύνσεις της σχολής - «Τεχνικοί» και «διοικητικοί» -
που ήταν ενταγμένες στο τέταρτο και στο πέμπτο επιστημονικό πεδίο αντίστοιχα
και αντί αυτών λειτουργούν δύο νέες κατευθύνσεις «ΟΠΛΑ» και «ΣΩΜΑΤΑ» η καθεμία
των οποίων εντάσσεται σε δύο επιστημονικά πεδία, στο τέταρτο και στο πέμπτο. 
Τα τέσσερα νέα Τμήματα που εντάσσονται στο 2ο και 4ο Επιστημονικό Πεδίο είναι: 
* Τμήμα Επιστήμης και Τεχνολογίας Υπολογιστών, του Πανεπιστημίου
Πελοποννήσου, με έδρα την Τρίπολη. 
* Τμήμα Επιστήμης και Τεχνολογίας Επικοινωνιών, του Πανεπιστημίου
Πελοποννήσου, με έδρα την Τρίπολη. 
* Τμήμα Γεωπονίας, Φυτικής Παραγωγής και Αγροτικού Περιβάλλοντος του
Πανεπιστημίου Θεσσαλίας με έδρα τον Βόλο. 
* Τμήμα Γεωπονίας, Ζωικής Παραγωγής και Υδάτινου Περιβάλλοντος, του
Πανεπιστημίου Θεσσαλίας, με έδρα τον Βόλο. 
Τα 12 Τμήματα που μετονομάζονται είναι: 
* Το Τμήμα Παιδαγωγικό Νηπιαγωγών, του Πανεπιστημίου Κρήτης, με έδρα το
Ρέθυμνο, που ανήκει στο 1ο και 2ο Επιστημονικό Πεδίο, μετονομάζεται σε
Παιδαγωγικό Τμήμα Προσχολικής Εκπαίδευσης. 
* Το Τμήμα Μηχανικών Χωροταξίας και Περιφερειακής Ανάπτυξης του
Πανεπιστημίου Θεσσαλίας, με έδρα τον Βόλο, που ανήκει στο 4ο Επιστημονικό
Πεδίο, μετονομάζεται σε Τμήμα Μηχανικών Χωροταξίας, Πολεοδομίας και
Περιφερειακής Ανάπτυξης. 
* Το Τμήμα Παιδαγωγικό Νηπιαγωγών του Δημοκρίτειου Πανεπιστημίου
Θράκης, με έδρα την Αλεξανδρούπολη, που ανήκει στο 1ο και 2ο Επιστημονικό
Πεδίο, μετονομάζεται σε Παιδαγωγικό Τμήμα Επιστημών Εκπαίδευσης στην
Προσχολική Ηλικία. 
* Το Τμήμα Τεχνολογίας και Συστημάτων Παραγωγής, του Πανεπιστημίου
Πειραιά, που ανήκει στο 4ο Επιστημονικό Πεδίο, μετονομάζεται σε Τμήμα
Βιομηχανικής Διοίκησης - Τεχνολογίας. 
* Το Τμήμα Τεχνολογικής Εκπαίδευσης, του Πανεπιστημίου Πειραιά, που
ανήκει στο 2ο και 4ο Επιστημονικό Πεδίο, μετονομάζεται σε Τμήμα Διδακτικής της
Τεχνολογίας και Ψηφιακών Συστημάτων. 
*Το Τμήμα Επιχειρησιακής Έρευνας - Μάρκετινγκ, του Οικονομικού
Πανεπιστημίου Αθηνών, που ανήκει στο 5ο Επιστημονικό Πεδίο, μετονομάζεται σε
Τμήμα Μάρκετινγκ και Επικοινωνίας. 
* Το Τμήμα Επικοινωνίας και Μέσων Μαζικής Ενημέρωσης, του Παντείου, που
ανήκει στο 1ο Επιστημονικό Πεδίο, μετονομάζεται σε Τμήμα Επικοινωνίας Μέσων
και Πολιτισμού. 
* Το Τμήμα Ιστορίας - Αρχαιολογίας - Λαογραφίας, του Πανεπιστημίου
Θεσσαλίας, με έδρα τον Βόλο, που ανήκει στο 1ο Επιστημονικό Πεδίο,
μετονομάζεται σε Τμήμα Ιστορίας Αρχαιολογίας και Κοινωνικής Ανθρωπολογίας. 
* Το Τμήμα Γραφικών Τεχνών και Σχεδίασης Συστημάτων, του Πανεπιστημίου
Αιγαίου, με έδρα τη Σύρο, που ανήκει στο 4ο Επιστημονικό πεδίο, μετονομάζεται
σε Τμήμα Μηχανικών Σχεδίασης Προϊόντων και Συστημάτων. 
* Το Τμήμα Πληροφοριακών και Επικοινωνιακών Συστημάτων, του
Πανεπιστημίου Αιγαίου, με έδρα τη Σάμο, που ανήκει στο 2ο και 4ο Επιστημονικό
Πεδίο, μετονομάζεται σε Τμήμα Μηχανικών Πληροφοριακών και Επικοινωνιακών
Συστημάτων. 
* Το Τμήμα Προσχολικής Αγωγής και Εκπαίδευσης, του Πανεπιστημίου
Αιγαίου, με έδρα τη Ρόδο, που ανήκει στο 1ο και 2ο Επιστημονικό Πεδίο,
μετονομάζεται σε Τμήμα Επιστημών Προσχολικής Αγωγής και Εκπαιδευτικού
Σχεδιασμού. 
* Το Τμήμα Κοινωνικής Ανθρωπολογίας, του Πανεπιστημίου Αιγαίου
(Μυτιλήνη), που ανήκει στο 1ο Επιστημονικό Πεδίο, μετονομάζεται σε Τμήμα
Κοινωνικής Ανθρωπολογίας και Ιστορίας.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17262N111</ED>
<ID>
ID:305492

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N11&aa=1</URL></REF>


Article

<CATEGORY>vin06</CATEGORY>

 <H2>ΟΛΜΕ: Η 24ωρη απεργία είναι μόνον η αρχή...
</H2>
Κλιμάκωση των κινητοποιήσεών τους, οι οποίες μπορεί, όπως είπαν, να εξελιχθούν
σε μεγάλη απεργία όπως το 1997, προανήγγειλαν χθες οι καθηγητές Μέσης
Εκπαίδευσης σε συνέντευξη Τύπου που έδωσαν εν όψει της αυριανής 24ωρης
απεργίας που οργανώνει η ΟΛΜΕ με συμμετοχή και αρκετών τοπικών διδασκαλικών
ενώσεων. Οι καθηγητές, όπως τόνισαν τα μέλη του προεδρείου της ΟΛΜΕ κ.κ. Α.
Αντωνάκος, Γρ. Καλομοίρης και Θ. Τσιριγώτης, διεκδικούν αναβάθμιση των
οικονομικών της εκπαίδευσης και των μισθών τους και αντιτίθενται στην έναρξη
της αξιολόγησής τους, η οποία θεωρούν ότι είναι ένας «νέος επιθεωρητισμός» που
έχει σκοπό να τους χειραγωγήσει και να εκτρέψει την προσοχή του κόσμου από τα
πραγματικά προβλήματα της εκπαίδευσης. 
Χαρακτήρισαν «αγωνιστικό κεφαλόσκαλο» την αυριανή απεργία και πορεία, ενώ
τόνισαν πως αν το υπουργείο δεν αποδεχθεί τις θέσεις τους η κλιμάκωση των
κινητοποιήσεων που θα κληθούν να αποφασίσουν στις 16 Φεβρουαρίου οι κατά
τόπους ΕΛΜΕ, πρέπει να θεωρείται βέβαιη. 
Σύμφωνα με στοιχεία που έδωσε η ΟΛΜΕ, ο μέσος όρος των μισθών των Ελλήνων
καθηγητών υπολείπεται κατά πολύ των μισθών όλων των υπόλοιπων κρατών της Ε.Ε.,
οι οποίοι σε αρκετές χώρες είναι ακόμα και υπερδιπλάσιοι των ελληνικών. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17262N112</ED>
<ID>
ID:305541

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N11&aa=2</URL></REF>


Article

<CATEGORY>vin06</CATEGORY>

 <H2>ΤΕΙ: Χωρίς αποτέλεσμα η συνάντηση με Ευθυμίου
</H2>
Συνάντηση με τους προέδρους των ΤΕΙ της χώρας είχε χθες ο υπουργός Παιδείας Π.
Ευθυμίου σε μία προσπάθεια εκτόνωσης της κρίσης που έχει ξεσπάσει με την
απεργία των καθηγητών στα έξι μεγαλύτερα ΤΕΙ, όμως δεν υπήρξε κάποιο
ουσιαστικό αποτέλεσμα. 
Ο υπουργός Παιδείας υποσχέθηκε μεγάλη οικονομική στήριξη στα αναβαθμισμένα ΤΕΙ
και δεσμεύτηκε ότι κανείς καθηγητής δεν κινδυνεύει να χάσει τη θέση του, ακόμα
και αν δεν αποκτήσει τα πρόσθετα προσόντα που ορίζει ο νέος νόμος της
ανωτατοποίησης. Απέκλεισε όμως κατηγορηματικά το ενδεχόμενο να αλλάξει ο
τρόπος εξέλιξης του διδακτικού προσωπικού. 
Έτσι, τα έξι ΤΕΙ (Αθήνα, Θεσσαλονίκη, Λάρισα, Πάτρα, Πειραιάς, Μεσολόγγι) θα
παραμείνουν κλειστά μέχρι τη Δευτέρα και κατόπιν κάθε ΤΕΙ θα αποφασίσει μόνο
του αν θα συνεχίσει ή όχι τις κινητοποιήσεις. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17262N113</ED>
<ID>
ID:305577

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N11&aa=3</URL></REF>


Article

<CATEGORY>vin06</CATEGORY>

 <H2>Τέταρτη δίκη για τα συγγράμματα
</H2>
Αντιμέτωπος με τη Δικαιοσύνη βρίσκεται σήμερα ο διευθυντής των Πανεπιστημιακών
Εκδόσεων Κρήτης κ. Στέφανος Τραχανάς, γιατί «βρήκε το αναγκαίο θάρρος» ­ όπως
επισημαίνεται στο αμετάκλητο παραπεμπτικό βούλευμα για τις υπερτιμολογήσεις
των πανεπιστημιακών συγγραμμάτων ­ «να καταγγείλει και να τεκμηριώσει μια
υπόθεση δημοσίου συμφέροντος». Και δεν είναι η πρώτη φορά που ο κ. Τραχανάς
περνά από τη θέση του μάρτυρα κατηγορίας στη θέση του κατηγορουμένου, από τότε
που άρχισε αυτόν τον δικαστικό αγώνα. Όμως και για τις τρεις προηγούμενες
μηνύσεις έχει αθωωθεί.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17262N114</ED>
<ID>
ID:305601

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N11&aa=4</URL></REF>


Article

<CATEGORY>vin06</CATEGORY>

 <H2>Έως 50% φθηνότερα τα σέρβις
</H2><H4>Θεαματικές αλλαγές στον χώρο του Ι.Χ. με τον νέο κανονισμό
</H4>
<AUTHOR>ΠΕΤΡΟΣ ΠΙΤΣΙΝΗΣ</AUTHOR>

Διόρθωση στις τιμές των ακριβών μοντέλων, αλλά και σημαντικότατη μείωση του
κόστους συντήρησης και επισκευής για όλα τα Ι.Χ. που φθάνει και στο 50%, θα
προκύψει από τον νέο κανονισμό της Ε.Ε. Αντίθετα, στα μικρά και μικρομεσαία
αυτοκίνητα, που κατέχουν τη μερίδα του λέοντος στην ελληνική αγορά, δεν
πρόκειται να δούμε αισθητές αλλαγές τιμών. 
Στα συνεργεία. Μετά την εφαρμογή του κανονισμού της Ε.Ε., οι Έλληνες οδηγοί
αναμένεται να πληρώνουν σχεδόν τα μισά χρήματα απ' ό,τι σήμερα για σέρβις

Αν και το μελλοντικό τοπίο στην ελληνική αγορά αυτοκινήτου παραμένει ακόμη
θολό, υπάρχουν αρκετά στοιχεία για την εξαγωγή κάποιων συμπερασμάτων. Γι' αυτό
εξάλλου και οι πρώτες θετικές αντιδράσεις από τα στρατόπεδα των Ευρωπαίων
καταναλωτών, οι οποίες έρχονται σε αντίθεση με την αρνητική στάση ορισμένων
αυτοκινητοβιομηχανιών. Βεβαίως, οι Ευρωπαίοι συμπολίτες μας ελπίζουν βάσιμα σε
φθηνότερα καινούργια Ι.Χ., καθώς μπορούν να εκμεταλλευτούν στο έπακρον το
χάσμα τιμών μεταξύ των διαφόρων χωρών. Κάτι ανάλογο δεν ισχύει δυστυχώς για
την Ελλάδα, όπου η επιβάρυνση του αυτοκινήτου με ειδικούς φόρους, οι οποίοι θα
παραμείνουν σύμφωνα με χθεσινή ανακοίνωση του υποργείου, κάνει ασύμφορες
τέτοιες ενέργειες. 
Εκεί όπου διακυβεύονται μεγάλα συμφέροντα και αναμένεται ­ με τα σημερινά
δεδομένα ­ μία επαναστατική ανατροπή του σκηνικού, είναι ο τομέας συντήρησης
και επισκευής. Η υποχρεωτική προσέλευση σε εξουσιοδοτημένα συνεργεία για να μη
χάσει το αυτοκίνητο την εργοστασιακή εγγύηση και ο αποκλεισμός του «ελεύθερου
δικτύου» συνεργείων από νέες τεχνογνωσίες με ειδικές φραγές σε ευαίσθητα
συστήματα (ηλεκτρονικοί εγκέφαλοι, κ.λπ.) των Ι.Χ., αποτελεί μέχρι σήμερα
μονόδρομο και δημιούργησε μία ολιγοπωλιακή κατάσταση και στην αγορά των
ανταλλακτικών. Σημειωτέον ότι τις περισσότερες φορές το λεγόμενο γνήσιο
ανταλλακτικό προσφέρεται πολύ φθηνότερα και στην ελεύθερη αγορά ως
ανταλλακτικό πρώτης τοποθέτησης. 
Σύγκριση τιμών 
Έτσι αποκτά μεγάλο ενδιαφέρον το κόστος ακόμη και ενός τακτικού σέρβις ή μιας
μικροεπισκευής. Για παράδειγμα ένας δίσκος με πλατό σε κάποιο μικρό αυτοκίνητο
χρεώνεται ως γνήσιο ανταλλακτικό γύρω στις 60.000 δρχ., ενώ ως πρώτης
τοποθέτησης κοστίζει μόνο τα μισά. Αν προσθέσουμε και ένα λογικό καπέλο από το
συνεργείο, ας πούμε περίπου 15%, τότε φθάνει η τελική τιμή του γύρω στις
35.000 δρχ. Ανάλογες διαφοροποιήσεις πραγματοποιούνται και στις εργατοώρες.
Στην ελεύθερη αγορά χρεώνονται κατά μέσο όρο από 8.000 έως 10.000 δρχ., ενώ
στις εξουσιοδοτημένες καθετοποιημένες μονάδες η χρέωση μπορεί να είναι και
διπλάσια. Καθένας αντιλαμβάνεται ότι όσο υψηλότερο το κόστος ενός σέρβις ή
μίας επισκευής, τόσο μεγαλύτερο όφελος μπορεί να προκύψει για τον ιδιοκτήτη
του Ι.Χ. 
Τα εξουσιοδοτημένα συνεργεία 
Εμείς όμως προσφέρουμε εγγυημένες υπηρεσίες, αντιτείνει το δίκτυο των
εξουσιοδοτημένων συνεργείων. Η απάντηση της Ε.Ε. είναι η θέσπιση συγκεκριμένων
προδιαγραφών για όλα τα συνεργεία, τόσο σε υποδομή όσο και σε εκπαίδευση
προσωπικού, ώστε να αποκτούν ανάλογα δικαιώματα όπως τα εξουσιοδοτημένα.
Υπολογίζεται ότι από τα περίπου 20.000 μη εξουσιοδοτημένα συνεργεία, θα
μπορούσαν ήδη πάνω από 4.000 να σταθούν με αξιώσεις πλάι στα 700
εξουσιοδοτημένα, ενώ τα υπόλοιπα χρειάζονται βελτιώσεις. Είναι φανερό λοιπόν,
ότι ­ ειδικά στην Ελλάδα με το ιδιόμορφο καθεστώς φορολόγησης των Ι.Χ. ­ ο
μεγάλος... τζόγος θα γίνει στον τομέα συντήρησης, χάρη στον οποίο επιβιώνουν
σήμερα πολλά επίσημα κάθετα συγκροτήματα (περιλαμβάνουν έκθεση, συνεργείο και
ανταλλακτικά). 
<H3>Κάποιοι μιλούν και για αύξηση τιμών
</H3>
Τα αντίθετα από τα επιδιωκόμενα αποτελέσματα, δηλαδή, αύξηση των τιμών
αυτοκινήτων, μείωση της ασφάλειάς τους και αύξηση των ρύπων τους θα φέρει ο
νέος κανονισμός της Κομισιόν για την απελευθέρωση της ευρωπαϊκής αγοράς
αυτοκινήτου σημειώνει η ένωση ευρωπαϊκών αυτοκινητοβιομηχανιών. 
Η ένωση (ACEA) σε χθεσινή της ανακοίνωση τονίζει ότι οι κινήσεις της Κομισιόν,
οι οποίες ουσιαστικά απαγορεύουν στις αυτοκινητοβιομηχανίες να αποφασίζουν τον
αριθμό και την τοποθεσία των επίσημων εμπόρων τους, μπορεί να οδηγήσουν τις
μικρές εμπορικές επιχειρήσεις αυτοκινήτων, που λειτουργούν μακριά από τα
μεγάλα αστικά κέντρα, εκτός αγοράς, με αποτέλεσμα τη μείωση του ανταγωνισμού,
την αύξηση των τιμών και τη μείωση της προσφοράς αυτοκινήτων.

<H3>ΥΠΟΥΡΓΕΙΟ
</H3><H3>Δεν θα μειωθεί ο φόρος στα αυτοκίνητα
</H3>
Δεν τίθεται θέμα μείωσης της φορολογίας των Ι.Χ. αυτοκινήτων στην Ελλάδα. Αυτό
τόνιζαν χθες αρμόδιοι παράγοντες του υπουργείου Οικονομικών σχετικά με το θέμα
που προέκυψε με το σχέδιο κανονισμού της Ευρωπαϊκής Επιτροπής για την
απελευθέρωση του τρόπου καθορισμού των εργοστασιακών τιμών των Ι.Χ.
αυτοκινήτων. Πρόκειται για το σχέδιο που ανακοινώθηκε χθες, με προοπτική να
εφαρμοσθεί από τον προσεχή Ιούλιο. 
Από το υπουργείο Οικονομικών τόνιζαν ότι η φορολογία των αυτοκινήτων στην
Ελλάδα, ιδιαίτερα του μικρού και μεσαίου κυβισμού (μέχρι 1.800 κ.εκ.) είναι
χαμηλή συγκριτικά με άλλες χώρες της Ευρωπαϊκής Ένωσης. Οι ίδιοι παράγοντες
ανέφεραν ότι το σχέδιο του κανονισμού της Ευρωπαϊκής Επιτροπής αφορά στην
απελευθέρωση του καθεστώτος διαμόρφωσης των εργοστασιακών τιμών επί των οποίων
επιβάλλονται οι φόροι και όχι στο ύψος της φορολογίας. 
Την ίδια απάντηση έδιναν τα στελέχη του υπουργείου Οικονομικών ακόμη και αν
λόγω του νέου καθεστώτος υπάρξει αύξηση των εργοστασιακών τιμών ορισμένων
αυτοκινήτων, όπως ισχυρίζονται οι έμποροι. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17262N121</ED>
<ID>
ID:305493

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N12&aa=1</URL></REF>


Article

<CATEGORY>vin06</CATEGORY>

 <H2>Ούτε σταγόνα αλκοόλ για τους επαγγελματίες οδηγούς
</H2>
Ούτε σταγόνα αλκοόλ δεν θα πρέπει να καταναλώνουν στο εξής οι επαγγελματίες
οδηγοί πριν και στη διάρκεια της οδήγησης. 
Αυτό προβλέπει υπουργική απόφαση που εκδόθηκε από τον υπουργό Μεταφορών και
Επικοινωνιών Χρίστο Βερελή και αναμένεται να τεθεί σε ισχύ σε διάστημα περίπου
ενός μηνός. 
Συγκεκριμένα, σύμφωνα με την απόφαση αυτή οι οδηγοί ταξί, λεωφορείων (αστικών,
υπεραστικών, τουριστικών, σχολικών και τρόλεϊ), φορτηγών (εθνικών-διεθνών
μεταφορών, βυτιοφόρων κ.λπ.), απορριμματοφόρων των δήμων και ασθενοφόρων στους
ελέγχους για την κατανάλωση αλκοόλ οι μετρήσεις θα πρέπει να είναι μηδενικές
(είτε αυτές γίνονται με αιμοληψία είτε με τα γνωστά αλκοολόμετρα των
αλκοτέστ). 
Στο μεταξύ, νέα αυστηρότερα μέτρα για τα όρια ταχύτητας των φορτηγών και των
λεωφορείων προωθεί και η Ευρωπαϊκή Επιτροπή, η οποία ετοιμάζεται να εκδώσει
σχετική οδηγία. Ειδικότερα, η Κομισιόν προωθεί την εγκατάσταση συσκευών
περιορισμού της ταχύτητας (κόφτες) σε συγκεκριμένες κατηγορίες οχημάτων: 
* Σε επιβατηγά οχήματα και λεωφορεία άνω των οχτώ θέσεων πλην της θέσης του
οδηγού (κατηγορίες Μ2 και Μ3) ο «κόφτης» δεν θα επιτρέπει την ανάπτυξη
ταχύτητας άνω των 100 χιλιομέτρων/ώρα. 
* Σε φορτηγά μεταφοράς εμπορευμάτων ανωτάτου βάρους 3,5 έως 12 τόνων
(κατηγορία Ν2) ο «κόφτης» δεν θα επιτρέπει την ανάπτυξη ταχύτητας μεγαλύτερης
των 85-90 χιλιομέτρων/ώρα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17262N122</ED>
<ID>
ID:305542

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N12&aa=2</URL></REF>


Article

<CATEGORY>vin06</CATEGORY>

 <H2>Παραιτούνται πριν... προσληφθούν </H2><H4>Αλυσίδα παρανομιών από εργοδότες αποκαλύπτει η Επιθεώρηση Εργασίας
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Εκ περιτροπής εργασία είναι η νέα «ανακάλυψη» των εργοδοτών στον ιδιωτικό
τομέα που διαπιστώθηκε από τους επιθεωρητές εργασίας και έρχεται να προστεθεί
στην αλυσίδα των παρανομιών στην αγορά εργασίας. 
Τουριστικές επιχειρήσεις. Με το πρόσχημα της μείωσης της οικονομικής τους
δραστηριότητας παραβιάζουν την ισχύουσα νομοθεσία 
Επιχειρήσεις ­ κυρίως τουριστικές και ξενοδοχεία ­ επικαλούμενες μείωση της
οικονομικής τους δραστηριότητας υποχρεώνουν το προσωπικό τους σε... κυλιόμενη
εργασία, κατά παράβαση της ισχύουσας νομοθεσίας. Στόχος τους είναι να μην
προχωρήσουν σε διαθεσιμότητες και φυσικά να έχουν σημαντικά οικονομικά οφέλη
εις βάρος των εργαζομένων. 
Επίσης, οι τελευταίες «ανακαλύψεις» των επιθεωρητών εργασίας αφορούν τα εξής: 
* Την υπογραφή από εργαζόμενους της παραίτησής τους (με ανοικτή ημερομηνία)
μαζί με την πρόσληψή τους(!) ώστε ο εργοδότης να έχει την ευχέρεια να
απομακρύνει τον εργαζόμενο και να φανεί ότι γίνεται με τη συναίνεση του
μισθωτού. 
* Την μετατροπή των συμβάσεων πλήρους απασχόλησης σε μερική υπό την απειλή της
απόλυσης. 
* Τα ξενοδοχεία, τα εστιατόρια και οι εμπορικές επιχειρήσεις παρουσιάζουν τα
μεγαλύτερα ποσοστά αδήλωτων εργαζομένων. 
* Η μία στις δύο επιχειρήσεις δεν διαθέτει καταστάσεις και πρόγραμμα εργασίας
του προσωπικού. 
* Ετοιμάζεται να αρχίσει η λειτουργία των πρώτων ιδιωτικών εταιρειών
προσωρινής απασχόλησης-ενοικίασης εργαζομένων, μετά την πρόσφατη νομοθετική
ρύθμιση που ορίζει τον τρόπο λειτουργίας τους (προβλέπεται η κατοχύρωση των
εργασιακών δικαιωμάτων των «ενοικιαζομένων»). 
Οι έλεγχοι που έγιναν από το ΣΕΠΕ (Σώμα Επιθεωρητών Εργασίας) και από το ΙΚΑ ­
το τελευταίο τετράμηνο ­ σε σύνολο 676 επιχειρήσεων μικρού και μεσαίου
μεγέθους δείχνουν ότι: 
* Από τις 676 επιχειρήσεις που ελέγχθηκαν, 71 δεν είναι καταγεγραμμένες στο
ΙΚΑ και βρέθηκαν να απασχολούν ημεδαπούς εργαζόμενους σε ποσοστό 71%. Στις
υπόλοιπες απογεγραμμένες από το ΙΚΑ επιχειρήσεις βρέθηκαν καταχωρημένοι στο
ειδικό βιβλίο νεοπροσλαμβανόμενων 1.521 μισθωτοί και ακαταχώρητοι 181
εργαζόμενοι εκ των οποίων το 80% είναι ημεδαποί. 
* Στο δείγμα των 676 επιχειρήσεων το 50% δεν διέθετε καταστάσεις και πρόγραμμα
εργασίας του προσωπικού. Στο 35% των επιχειρήσεων αυτών υπήρχαν ατομικές
συμβάσεις των εργαζομένων και δεν χορηγούσαν στο προσωπικό τους εξοφλητικές
αποδείξεις. Το 30% των επιχειρήσεων δεν είχε το απαιτούμενο από τη νομοθεσία
βιβλίο αδειών, ενώ η υπέρβαση σε υπερωρίες και εβδομαδιαία ανάπαυση ξεπερνά το
15%. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17262N131</ED>
<ID>
ID:305494

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N13&aa=1</URL></REF>


Article

<CATEGORY>vin06</CATEGORY>

 <H2>Σήμερα πανελλαδική 24ωρη απεργία των δημοσιογράφων
</H2>
Εικοσιτετράωρη πανελλαδική απεργία πραγματοποιούν σήμερα οι δημοσιογράφοι
ύστερα από απόφαση της Πανελλήνιας Ομοσπονδίας Ενώσεων Συντακτών (ΠΟΕΣΥ). 
Με αφορμή την απεργία, η Ένωση Ιδιοκτητών Ημερησίων Εφημερίδων Αθηνών (ΕΙΗΕΑ)
εξέδωσε την ακόλουθη ανακοίνωση: 
«Οι αναγνώστες θα στερηθούν αύριο την εφημερίδα τους για λόγους που είτε δεν
έχουν ακόμα δημιουργηθεί είτε δεν έχουν διασαφηνιστεί. 
Η γενική συνέλευση των μελών της Ενώσεώς μας συνεκλήθη σήμερα με μοναδικό θέμα
να ορίσει εκπροσώπους για τη διαπραγμάτευση της Ετήσιας Συλλογικής Σύμβασης. 
Η Ένωση Συντακτών γνώριζε τα ανωτέρω από την 25η Ιανουαρίου, που ορίστηκε η
ημερομηνία της συνελεύσεως. Λυπούμεθα για την αδικαιολόγητη αυτή απεργία και
λυπούμεθα ιδιαιτέρως διότι οι εκπρόσωποι των συντακτών των εφημερίδων για να
τη δικαιολογήσουν υιοθετούν στην ανακοίνωσή τους όλες τις κατηγορίες που
εκπέμπουν κατά του Τύπου οι άνθρωποι της εξουσίας. 
Ο Τύπος, γραπτός και ηλεκτρονικός, είναι το μόνο μέσο που διαθέτει ο πολίτης
για να γνωρίζει αυτά που κάνουν οι επαγγελματίες της πολιτικής εν ονόματί του. 
Οι τελευταίοι έχουν κάθε λόγο να τον αντιπαθούν και να το εκφράζουν. Η
αντιπαράθεσή τους εν πολλοίς είναι απόδειξη ότι ο Τύπος λειτουργεί. 
Η υιοθέτηση όμως κατηγοριών από τους εκπροσώπους των ίδιων των δημοσιογράφων
είναι τουλάχιστον αδικαιολόγητη και οπωσδήποτε παρακινδυνευμένη». 
Τις θέσεις της ΕΣΗΕΑ παρουσίασε χθες σε συνέντευξη Τύπου ο πρόεδρός της
Αριστείδης Μανωλάκος, ο οποίος παρατήρησε πως για την κρίση στον χώρο της
ενημέρωσης ευθύνεται πρωτίστως η διαπλοκή του πολιτικού συστήματος και της
οικονομικής εξουσίας. 
Η απεργία γίνεται, σημείωσε ο πρόεδρος της ΕΣΗΕΑ, για την ποιότητα της
ενημέρωσης και «για την αξιοπρέπεια του δημοσιογραφικού επαγγέλματος, που δεν
υπάρχει όσο ο δημοσιογράφος εργάζεται σε συνθήκες φτώχειας, ανασφάλειας και
διαφθοράς». 
Η ΕΣΗΕΑ προτείνει τέσσερα σημεία διαλόγου: συνολική ρύθμιση στα θέματα των
μέσων ενημέρωσης (όχι μόνο των ραδιοτηλεοπτικών σταθμών) σε ό,τι αφορά το
ιδιοκτησιακό τους καθεστώς, συγκρότηση κώδικα δεοντολογίας ύστερα από συμφωνία
των εκπροσώπων των συντακτών και των ιδιοκτητών, ξεκαθάρισμα του τοπίου στο
ζήτημα της εκπαίδευσης και της κατάρτισης των δημοσιογράφων και σύγχρονες και
αξιοπρεπείς συμβάσεις εργασίας. 
Απαντώντας στην ΕΙΗΕΑ, η ΕΣΗΕΑ σημειώνει σε ανακοίνωσή της ότι οι ιδιοκτήτες
δεν θέλουν να αναγνωρίσουν τη διαπλοκή πολιτικής και οικονομικής εξουσίας στον
χώρο της ενημέρωσης, προσθέτοντας πως ειδικά σε ό,τι αφορά τις εργασιακές
σχέσεις των δημοσιογράφων η ευθύνη ανήκει στους εργοδότες.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17262N132</ED>
<ID>
ID:305543

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΧΑΡΙΛΑΟΣ ΑΡΧΟΝΤΗΣ
</H2><H4>Χαμένοι αλλά και κερδισμένοι οι αγρότες
</H4>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΓΡΑΜΜΑΤΕΑΣ ΤΗΣ ΕΝΩΤΙΚΗΣ ΟΜΟΣΠΟΝΔΙΑΣ ΑΓΡΟΤΙΚΩΝ ΣΥΛΛΟΓΩΝ ΤΟΥ ΝΟΜΟΥ ΛΑΡΙΣΑΣ

«Σημειώνει Χ» στη διάσταση υπουργείου Γεωργίας και αγροτοσυνδικαλιστών ο
Χαρίλαος Αρχοντής, γραμματέας της Ενωτικής Ομοσπονδίας Αγροτικών Συλλόγων
Νομού Λάρισας. Διαβλέπει στο αγροτικό κίνημα σαφή ταξικά - κοινωνικά
χαρακτηριστικά και προβληματίζεται από το ενδεχόμενο κλείσιμο των εθνικών
οδών. Αποδίδει δε ευθύνες στην κυβέρνηση για τη συναπόφαση με τις άλλες
ευρωπαϊκές κυβερνήσεις της αντιαγροτικής πολιτικής. 
Ακόμη μια χρονιά στους δρόμους οι αγρότες. Κερδισμένοι ή χαμένοι; 
Χαμένοι εξαιτίας των φιλελεύθερων αντιαγροτικών πολιτικών, κερδισμένοι από τον
πανελλαδικό συντονισμό των εργαζομένων αγροτών. 
Υπουργείο Γεωργίας - αγροτοσυνδικαλιστές. Σημειώσατε; 
Για την ώρα «Χ». Η κλιμάκωση του αγώνα μπορεί να φέρει τη νίκη. 
Υπάρχει πολιτική εκμετάλλευση των αγροτικών κινητοποιήσεων; 
Κάποιοι προσπαθούν να εκμεταλλευτούν με ρηχό αντικυβερνητισμό αλλά
αποτυγχάνουν. Το κίνημα όλα αυτά τα χρόνια αποκτά σαφή ταξικά - κοινωνικά
χαρακτηριστικά αντίστασης και ανατροπής της αντιαγροτικής πολιτικής. 
Εκμετάλλευση των κινητοποιήσεων για προσωπική ανέλιξη των
αγροτοσυνδικαλιστών; 
Κατά καιρούς προσπαθήθηκε. Το ανέβασμα όμως της ίδιας της ποιότητας του
κινήματος, των διαδικασιών και λειτουργιών του απομόνωσε τέτοια φαινόμενα. 
Ποιες οι σχέσεις των αγροτοσυνδικαλιστών της Ν.Δ. και του ΚΚΕ; 
Τα στελέχη όλων των κομμάτων που βρίσκονται στον αγώνα είναι δεμένα λόγω των
κοινών προβλημάτων. 
Υπάρχουν συγκρούσεις μέσα στη Συντονιστική Επιτροπή από αυτές τις δύο
πλευρές; 
Η αυτονομία του αγροτικού κινήματος συνθέτει τις απόψεις τις περισσότερες
φορές. 
Υπάρχουν άλλες μορφές αγώνα να επιλέξετε πλην του αποκλεισμού των εθνικών
οδών; 
Πέρα από τα συλλαλητήρια που έχουν πάντα προειδοποιητικό χαρακτήρα, η μαζική
παρουσία τρακτέρ και μπλόκων αποτελεί δυστυχώς το κύριο όπλο μας. 
Οι αποκλεισμοί δρόμων όμως δημιουργούν προβλήματα σε άλλες κοινωνικές
ομάδες. Σας προβληματίζει αυτό; 
Μας προβληματίζει η θεωρία του κοινωνικού αυτοματισμού. 
Φοβάστε πιθανή επέμβαση των ΜΑΤ; Πώς θα την αντιμετωπίσετε; 
Είναι ένα σοβαρό ενδεχόμενο, το ζήσαμε εξάλλου στις Μικροθήβες το '97. Έχουμε
όμως την εμπειρία και παίρνουμε πρακτικά μέτρα προς την κατεύθυνση αυτήν. 
Μπορεί η κυβέρνηση να δώσει λύσεις ή όλα πλέον αποφασίζονται στην Ε.Ε.; 
Η κυβέρνηση συναποφασίζει με τις άλλες ευρωπαϊκές κυβερνήσεις αυτή την
αντιαγροτική πολιτική. Από κοινού ψηφίζουν τους διάφορους κανονισμούς και η
ίδια σε εθνικό επίπεδο ιδιωτικοποιεί ΑΤΕ, ΕΛΓΑ, διαλύει τους δημόσιους
οργανισμούς (Βάμβακος, ΑΣΟ κ.λπ.). 
Ποιο το μέλλον των αγροτών της χώρας; 
Το μέλλον που μας ετοιμάζουν είναι η εκκαθάριση, η ανεργία, η κοινωνική
περιθωριοποίηση αλλά και η εγκατάλειψη της υπαίθρου. 
Δεν υπάρχουν καλλιέργειες που θα σώσουν τους Έλληνες αγρότες; 
Όλες οι καλλιέργειες είναι μπλοκαρισμένες για τον εργαζόμενο αγρότη. 
Υπάρχει ουσιαστικό κέρδος των αγροτών από τις μέχρι σήμερα κινητοποιήσεις ή
μόνο το κέρδος των εντυπώσεων; 
Το πρώτο και ουσιαστικό κέρδος είναι η ανασύνταξη και η ριζοσπαστικοποίηση του
αγροτικού κινήματος. Η απομόνωση της συνδικαλιστικής γραφειοκρατίας των
ΠΑΣΕΓΕΣ, ΓΕΣΑΣΕ, ΣΥΔΑΣΕ και ο πανελλαδικός πλέον συντονισμός των αγροτών. 
Τα μπλόκα δεν έχουν λύσει μέχρι σήμερα τα προβλήματά σας. Γιατί επιμένετε
σε αυτήν τη μορφή των κινητοποιήσεων; 
Διότι δυστυχώς μόνο τότε ασχολούνται μαζί μας. Όλο το άλλο διάστημα η
κυβέρνηση και τα κεντρικά ηλεκτρονικά ΜΜΕ που διαμορφώνουν την κοινή γνώμη μάς
έχουν στο περιθώριο. 
Πώς αντιμετωπίζουν τους αγροτοσυνδικαλιστές οι αγρότες; 
Το δείχνει η ίδια η μαζική συμμετοχή τους τόσο στις προηγούμενες αγροτικές
κινητοποιήσεις όσο και σ' αυτή τη μαζική πανελλαδική κινητοποίηση. 
Τι σας οδήγησε στο να εκπροσωπείτε τους αγρότες; 
Όποιος προέρχεται από την Αριστερά νιώθει τον εαυτό του να λειτουργεί ως
κοινωνικό ον και όχι ως ιδιώτης. 
Σκεφτήκατε μια μορφή διαμαρτυρίας με παρουσία σας στις Βρυξέλλες; 
Προσωπικά την έχω πραγματοποιήσει αλλού εκπροσωπώντας την Ενωτική Ομοσπονδία
Αγροτικών Συλλόγων Νομού Λάρισας, συμμετέχοντας στο Διεθνές Αντικαπιταλιστικό
Κίνημα στο Άμστερνταμ το '97, στην Κολωνία το '99, στην Πράγα το 2000, στη
Νίκαια το 2000 και στη Γένοβα το 2001. 
Αποφασίζουν οι αγρότες ή δέχονται τις αποφάσεις σας για κινητοποιήσεις; 
Συναποφασίζουμε όλοι μαζί. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17262N141</ED>
<ID>
ID:305526

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μόνο μη με πείτε κοπελιά...
</H2>
<AUTHOR>ΕΦΗ ΦΑΛΙΔΑ</AUTHOR>

Πείτε με ψωνάρα, φαντασμένη, σνομπ, οτιδήποτε. Αλλά εγώ το «κοπελιά» δεν το
αντέχω. Αναφέρομαι σε αυτή την προσφώνηση αγνώστων προς άγνωστες γυναίκες,
νεαρών πωλητριών προς συνομήλικες πελάτισσές τους, φοιτητριών προς περαστικές
έξω από τον πεζόδρομο της Νομικής. Μιλάω για όλους και όλες εκείνες που ζουν
στη μεγάλη πόλη και ρωτούν στον δρόμο τον κόσμο για να μάθουν την ώρα, έναν
δρόμο, ζητούν να ξέρουν πού βρίσκονται και πού οδεύουν. Κάθε προσπάθεια
επικοινωνίας ξεκινάει με αυτή τη λέξη την ισοπεδωτική, την απογυμνωμένη από
κάθε αξία, ιδιότητα, χάρη, στάση ζωής, απόθεμα γνώσης και αγωγής. Ένα ξερό
«κοπελιά» σου έρχεται σαν χαστούκι από τον οδηγό του ταξί που σε ρωτάει τον
προορισμό σου. Ένα «κοπελιάαα» μασουλημένο από την τσίχλα της αυθάδους νεαράς
σε κάνει να αναρωτιέσαι γιατί να μοιράζεσαι τα εισιτήρια λεωφορείου. 
Πείτε με απαράδεκτη, αλλαζονική, άδικη. ΄Όμως το «κοπελιά» της οικειότητας,
της λαϊκής απλότητας, της κοινωνικής αμηχανίας και της αγένειας, με συνθλίβει.
Επειδή θα ήθελα όλοι οι άνθρωποι να έχουν την παιδεία που τους επιτρέπει να
είναι ευγενικοί από απόσταση. Αφού έτσι κι αλλιώς με το να σε πει «κοπελιά»
ένας ροκ γενειοφόρος τύπος, που αναπνέει τον ίδιο αέρα συναυλίας μαζί σου, δεν
πρόκειται να σε φέρει κοντά του. Ακόμα και αν πέσεις στην ανάγκη του φαναρτζή,
του υδραυλικού, του εργολάβου οικοδομών ή του παρκαδόρου και δεν
διαπραγματεύεσαι την τιμή των επισκευών και των υπηρεσιών τους, αρκεί να
ξεστομίσουν τη «μαγική» λέξη και να φορτώσεις όλην την άρνηση του σύμπαντος
εναντίον τους. 
Πείτε με γκρινιάρα, υπερβολική, νευρόσπαστη, τριμμένη. Μόνο μη με πείτε
«κοπελιά»... <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17262N142</ED>
<ID>
ID:305568

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Ακούστε κυρία Γιάννα...
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Προσφέρω το σπίτι μου, μαζί μ΄ εμένα για ξεναγό. Έλεγα να λείψω, αλλά θα μείνω
στην Αθήνα το καλοκαίρι του 2004, να φιλοξενώ αθλητές, δημοσιογράφους, ό,τι
θέλετε. Να τους κάνω και την καμαριέρα όσο κρατάνε οι Ολυμπιακοί Αγώνες. Να
μαγειρεύω. Να τους αγοράσω και σουβενίρ. Μη μας λέτε όμως κυρία Γιάννα μας,
ότι δεν πειράζει αν δεν γίνουν οδικά έργα ως το 2004, φτάνει να έχουμε
ξενοδοχεία. Μη μας λέτε ότι ωραία είναι στο Σολτ Λέικ Σίτι, όπου βρίσκεστε,
και η κυκλοφορία διευκολύνεται με μπλόκα στους δρόμους. Μήπως να φέρουμε και
τους αγρότες με τα τρακτέρ, που έχουν πείρα στα μπλόκα; Εμείς θα μείνουμε σ'
αυτή την πόλη ξέρετε, δεν θα αναχωρήσουμε για άλλες πολιτείες καλύτερες, μόλις
τελειώσουν οι Αγώνες. Χρειαζόμαστε τα οδικά έργα, τον σιδηρόδρομο, το τραμ,
την ενοποίηση των αρχαιολογικών χώρων, τα πάρκινγκ, την επέκταση του Μετρό.
Ξενοδοχεία δεν χρειαζόμαστε. Δεν μας αρκεί να στριμωχτούμε σαν τις κότες πίσω
από τα οδοφράγματα για να δοθεί η εντύπωση ότι όλα πάνε καλά στην Αθήνα.
Θέλουμε στ' αλήθεια να καλυτερέψει η ζωή μας εδώ. Να μη θυμόμαστε τους
Ολυμπιακούς Αγώνες σαν ένα συλλογικό ψυχικό τραύμα που μάς άφησε λίγο πιο
ταπεινωμένους, αλλά σαν ευκαιρία για καλυτέρευση και του αυτοσεβασμού και της
καθημερινότητας μας. Γι' αυτό μην προτείνετε μπλόκα κυρία Γιάννα μας, μέρες
που 'ναι. Πείτε μας τι μπορούμε να κάνουμε ως πολίτες, δείξτε λίγη φαντασία
στις προτάσεις σας, πλουτίστε τα στάνταρ. Τι θα κάνετε κι εσείς το 2005; Ίσως
στραφείτε στην πολιτική και χρειαστείτε τις ψήφους των ανθρώπων που θα έχετε
αποκλείσει πίσω από τα μπλόκα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17262N143</ED>
<ID>
ID:305596

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N14&aa=3</URL></REF>


Article

<CATEGORY>vin07</CATEGORY>

 <H2>Ψάχνει για διάδοχο
</H2><H4>Ο Αραφάτ έθεσε για πρώτη φορά δημοσίως το ζήτημα
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Ο κύκλος της βίας συνεχίζεται. Οι διαπραγματεύσεις έχουν τελματωθεί. Οι
ελπίδες για ειρήνη έχουν εκμηδενιστεί. Ο Αριέλ Σαρόν συμπλήρωσε χθες έναν
χρόνο στον πρωθυπουργικό θώκο του Ισραήλ. Και ο Γιάσερ Αραφάτ έθιξε για πρώτη
φορά ανοιχτά το ζήτημα της διαδοχής του. 
Γάζα, Ισραήλ. Αγόρι από την Παλαιστίνη κρατά αφίσα με τον Γιάσερ Αραφάτ κατά
τη διάρκεια διαδήλωσης

«Σύμφωνα με τον νόμο», δήλωσε σε συνέντευξη που παραχώρησε σε εφημερίδα των
Ηνωμένων Αραβικών Εμιράτων, «ο επικεφαλής της νομοθετικής εξουσίας (ο Αχμέντ
Κορέι) θα διευθύνει την Παλαιστινιακή Αρχή για περίοδο 60 ημερών έως τη
διεξαγωγή εκλογών... Υπεύθυνος για την Οργάνωση για την Απελευθέρωση της
Παλαιστίνης θα αναλάβει μέχρι τον διορισμό ενός νέου προέδρου ο γενικός
γραμματέας της Εκτελεστικής Επιτροπής (ο Μαχμούντ Αμπάς)». 
Επειδή, όμως, ο Αραφάτ δεν έθεσε κάποιο χρονοδιάγραμμα, ο Ισραηλινός
πρωθυπουργός, που πραγματοποιεί από χθες την τέταρτη κατά σειρά επίσημη
επίσκεψή του στην Ουάσιγκτον, αναμένεται να μείνει πιστός στις δηλώσεις που
είχε κάνει την περασμένη εβδομάδα και να ζητήσει από τον Αμερικανό πρόεδρο, με
τον οποίο θα συναντηθεί σήμερα, να κάνει ένα βήμα πέρα από τις αυστηρές
προειδοποιήσεις που απηύθυνε μέχρι σήμερα και να διακόψει κάθε επαφή με τον
(αποκλεισμένο εδώ και δύο μήνες στη Ραμάλα) Παλαιστίνιο ηγέτη. 
Ο Μπενιαμίν Μπεν Ελιέζερ, ο Ισραηλινός υπουργός Άμυνας, έδωσε από χθες τον
τόνο της επίσκεψης του Σαρόν, καλώντας τις ΗΠΑ να πιέσουν για αντικατάσταση
του Παλαιστίνιου ηγέτη ως εταίρου στις ειρηνευτικές συνομιλίες. «Για το όφελος
μιας λύσης στην κρίση», είπε, «αφήστε μας να μιλήσουμε με τον σωστό άνθρωπο.
Με κάποιον που θα αισθάνεται υπεύθυνος για την τύχη του λαού του». 
Η φωνή της διαλλακτικότητας ήλθε για ακόμη μία φορά από τον Σιμόν Πέρες, τον
Ισραηλινό υπουργό Εξωτερικών. Ο οποίος εξέφρασε αμφιβολίες για την ύπαρξη
εναλλακτικής παλαιστινιακής ηγεσίας και κατά συνέπεια εναλλακτικού εταίρου
στις συνομιλίες. 
Σε συνέντευξη που παραχώρησε χθες στη βρετανική εφημερίδα «Mirror», ο Αραφάτ
δήλωσε «προσηλωμένος» στην ειρηνευτική διαδικασία. Η Παλαιστινιακή Αρχή
παρέδωσε πρόσφατα στις ΗΠΑ έναν γραπτό απολογισμό των προσπαθειών που έχει
κάνει να θέσει τέλος στη βία: 195 συλλήψεις μαχητών, κλείσιμο 79 ύποπτων
οργανώσεων, πάγωμα 56 τραπεζικών λογαριασμών... 
Ο ισραηλινός στρατός, όμως, ακινητοποίησε χθες στη Δυτική Όχθη, ανάμεσα στη
Ναμπλούς και την Τζενίν, ένα φορτηγό που μετέφερε παλαιστινιακές ρουκέτες
Qassam 1. Οι ρουκέτες αυτές, που κατασκευάζονται από Παλαιστινίους, είχαν
χρησιμοποιηθεί μέχρι σήμερα (εναντίον ισραηλινών στόχων) μόνο στη Λωρίδα της
Γάζας. Και ο εντοπισμός τους αναμένεται να δώσει ένα ακόμη επιχείρημα στο
Ισραήλ εναντίον της Παλαιστινιακής Αρχής. Και μία ακόμη αφορμή στις ΗΠΑ να
σκληρύνουν περαιτέρω τη στάση τους απέναντι στον Αραφάτ. 
«Υπάρχει ομοφωνία μεταξύ των Ευρωπαίων όσον αφορά τη μη υποστήριξη της
πολιτικής του Λευκού Οίκου στη Μέση Ανατολή», δήλωσε χθες ο υπουργός
Εξωτερικών της Γαλλίας, Ιμπέρ Βεντρίν. «Πρέπει να ενισχύσουμε την
Παλαιστινιακή Αρχή. Αυτή είναι η ευρωπαϊκή απόφαση», είπε ο απεσταλμένος της
Ε.Ε. στη Μέση Ανατολή, Μιγκέλ Ανχέλ Μορατίνος. Είναι άραγε τυχαίο που ο Σαρόν
βρίσκεται από χθες στις ΗΠΑ;

<H3>Το όνειρο του Γιάσερ </H3>
Τι ονειρεύεται ο Γιάσερ Αραφάτ; «Να τεθώ στο στόχαστρο κάποιου από τα
ισραηλινά άρματα μάχης» που έχουν αναπτυχθεί γύρω από το γραφείο του στη
Ραμάλα, στη Δυτική Όχθη. Το αποκάλυψε ο ίδιος ο πρόεδρος της Παλαιστινιακής
Αρχής σε συνέντευξη που παραχώρησε στο Κανάλι 10 της ισραηλινής τηλεόρασης.
«Ελπίζω πως ένα από τα άρματα μάχης που βρίσκονται εδώ γύρω θα ρίξει μία οβίδα
πάνω στο οίκημα στο οποίο βρίσκομαι και θα με σκοτώσει. Έχω ήδη ζήσει αρκετά».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17262N151</ED>
<ID>
ID:305488

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N15&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Ο Ναπολέων στις πύλες της Ραμάλα
</H2>
Στον «Πόλεμο και Ειρήνη», ο Τολστόι περιγράφει τη μάχη του Μποροντινό, που
άνοιξε τον δρόμο του Ναπολέοντα για τη Μόσχα. Στη μέση αυτής της τρομερής
μάχης, ο ήρωας του βιβλίου αναζητεί τον Ρώσο διοικητή Κουτούζοφ και τον
βρίσκει στην κορυφή ενός λόφου να παρατηρεί ήρεμα τη μάχη. Ο ήρωας
παραξενεύεται από αυτή την απραξία, μέχρις ότου ο Ρώσος στρατηγός τού εξηγεί
ότι σε αυτή τη φάση δεν έχει τίποτα να κάνει. Η μάχη είναι μια σύγκρουση
ανάμεσα σε δύο μεγάλες ανθρώπινες μάζες, και η ισχυρότερη και πιο αποφασισμένη
μάζα θα επικρατήσει. 
Θυμήθηκα αυτή τη σκηνή την περασμένη εβδομάδα, όταν επισκέφθηκα τον Γιάσερ
Αραφάτ στη Ραμάλα. Το γραφείο του ήταν ήσυχο και ο Παλαιστίνιος ηγέτης
φαινόταν πιο ήρεμος από ποτέ. Τα πόδια του δεν έτρεμαν πια, το κουρασμένο ύφος
είχε εξαφανιστεί. Φαινόταν να το διασκεδάζει όταν μας οδήγησε στο παράθυρο και
μας έδειξε τα ισραηλινά τανκς που ήταν παραταγμένα στα 100 μέτρα, με τα
κανόνια τους στραμμένα πάνω του. 
Ο ισραηλινο-παλαιστινιακός πόλεμος, που διαρκεί εδώ και 120 χρόνια, εισέρχεται
σε ένα αποφασιστικό στάδιο. Δύο μεγάλες μάζες βρίσκονται αντιμέτωπες: μια
ακατανίκητη δύναμη και ένα ακίνητο αντικείμενο. 
Ο Ισραηλινός Ναπολέων δεν καταλαβαίνει τους Παλαιστινίους, όπως ο αληθινός
Ναπολέων δεν καταλάβαινε τους Ρώσους. Ο Σαρόν και οι οπαδοί του πιστεύουν ότι
ο Αραφάτ είναι μια απομονωμένη και παράλυτη φιγούρα. Δεν μπορούν να καταλάβουν
ότι σε αυτήν ακριβώς την κατάσταση, ο Αραφάτ είναι πιο ισχυρός και ασκεί τη
μεγαλύτερη επιρροή από ποτέ. 
Ο Ναπολέων κέρδισε τη μάχη του Μποροντινό και μπήκε στη Μόσχα με τον αέρα του
νικητή. Μερικές εβδομάδες αργότερα, όμως, ο Κουτούζοφ τον κατατρόπωσε. Ο
Ναπολέων αναγκάστηκε να φύγει, αφήνοντας πίσω του τα συντρίμμια ενός νικημένου
στρατού που πέθαινε από την πείνα και το κρύο. 
Ο Uri Avnery είναι επικεφαλής του ισραηλινού ειρηνευτικού κινήματος Gush
Shalom και έχει γράψει τρία βιογραφικά δοκίμια για τον Αριέλ Σαρόν.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17262N152</ED>
<ID>
ID:305569

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N15&aa=2</URL></REF>


Article

<CATEGORY>vin07</CATEGORY>

 <H5>Ολόκληρος ο πλανήτης σε κατάσταση συναγερμού
</H5><H2>Τρόμος για νέο χτύπημα
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Οι ΗΠΑ προετοιμάζονται να αντιμετωπίσουν νέο «θεαματικό» τρομοκρατικό
χτύπημα. Ο διευθυντής της CIA δεν γνωρίζει πού βρίσκεται ο Οσάμα Μπιν Λάντεν.
Ο Αμερικανός πρόεδρος δεν ενδιαφέρεται καν γι' αυτό πλέον.

Σύστημα ηλεκτρονικού σκαναρίσματος του οφθαλμού (διάβαζε φακέλωμα)
εγκατέστησε η Σαουδική Αραβία στα αεροδρόμιά της

Οι Ευρωπαίοι είναι... έξαλλοι με τους Αμερικανούς για τη διαφαινόμενη επέκταση
του πολέμου. Για λόγους ασφαλείας, οι Σαουδάραβες σκανάρουν ψηφιακά τα μάτια
ενάμισι εκατομμυρίου προσκυνητών στη Μέκκα. Η Αμερική βρίσκεται σε συναγερμό.
Ο κόσμος ολόκληρος είναι σε συναγερμό. 
Ο διευθυντής της CIA Τζορτζ Τένετ, στην πρώτη του δημόσια εμφάνιση ενώπιον του
Κογκρέσου από τις επιθέσεις της 11ης Σεπτεμβρίου, δήλωσε χθες ότι το δίκτυο Αλ
Κάιντα του Οσάμα Μπιν Λάντεν και άλλες οργανώσεις έχουν μελλοντικά σχέδια για
επιθέσεις - ίσως και με μη συμβατικά όπλα - εναντίον της Αμερικής. Τόνισε
μάλιστα ότι η Αλ Κάιντα δεν έχει ακόμα εξαρθρωθεί παρ' ότι ο πόλεμος κατά της
τρομοκρατίας έχει, έως τώρα, οδηγήσει στη σύλληψη περίπου 1.000 μελών της
οργάνωσης σε περισσότερες από 60 χώρες παγκοσμίως. 
Και, όπως τόνισε ο ίδιος, δεν αποκλείεται οι τρομοκράτες να θέσουν στο
στόχαστρό τους ένα σημαντικό γεγονός με διεθνή προβολή, όπως οι Χειμερινοί
Ολυμπιακοί Αγώνες του Σολτ Λέικ Σίτι που ξεκινούν αύριο. 
Αναφερόμενος στην τύχη των δύο πλέον καταζητούμενων ανδρών στον πόλεμο των ΗΠΑ
κατά της τρομοκρατίας, ο Τένετ είπε ότι δεν γνωρίζει αν ο Οσάμα Μπιν Λάντεν
ζει, αλλά θεωρεί πως ο ηγέτης των Ταλιμπάν, μουλάς Μοχάμαντ Ομάρ είναι
ζωντανός. Ο Τζορτζ Μπους, υποστήριξε χθες από την Πενσιλβάνια ότι θα συνεχίσει
με σταθερότητα και αποφασιστικότητα τον πόλεμο κατά της τρομοκρατίας, ενώ
τόνισε επίσης ότι ο Οσάμα Μπιν Λάντεν δεν αποτελεί αληθινό πρόβλημα. «Το
πρόβλημα είναι η διεθνής τρομοκρατία», είπε, αναζωπυρώνοντας τις ανησυχίες
εκείνων που φοβούνται ότι οι ΗΠΑ θα διευρύνουν τον πόλεμο κατά της
τρομοκρατίας και σε άλλες χώρες. 
Στην πρώτη γραμμή των «ανησυχούντων» βρίσκεται φυσικά η Ευρώπη. Χθες ήταν η
σειρά της Γαλλίας να διαμαρτυρηθεί για τη διαφαινόμενη αμερικανική πολιτική.
Απέναντι στην αμερικανική υπερδύναμη η Ευρώπη οφείλει να είναι «ο εαυτός της»
υποστήριξε χθες ο Γάλλος υπουργός Εξωτερικών, Ιμπέρ Βεντρίν, τονίζοντας: «Εάν
σε ορισμένες περιπτώσεις δεν είμαστε σύμφωνοι με την αμερικανική πολιτική,
πρέπει να το πούμε». Προσέθεσε δε ότι ο κόσμος απειλείται από την
υπεραπλουστευτική οπτική των ΗΠΑ στη διαχείριση των διεθνών υποθέσεων. 
Χθες όμως και ένας Αμερικανός, ο συγγραφέας Νόρμαν Μέιλερ, καυτηρίασε τον
«πατριωτικό πυρετό» που έχει καταλάβει τους συμπατριώτες του έπειτα από τις
τρομοκρατικές επιθέσεις της 11ης Σεπτεμβρίου. 
Αξιοσημείωτο είναι ωστόσο ότι σταθερός στην πιο μετριοπαθή γραμμή, που από την
αρχή φαίνεται να έχει χαράξει, παραμένει ο υπουργός Εξωτερικών των ΗΠΑ, Κόλιν
Πάουελ. Έτσι, υπεραμυνόμενος χθες των θέσεων που εξέφρασε ο Τζορτζ Μπους,
αναφορικά με την ανάγκη ανάληψης δράσης εναντίον του Ιράν, του Ιράκ και της
Βόρειας Κορέας, φρόντισε ωστόσο να επισημάνει ότι η τοποθέτηση του κ. Μπους
δεν θα πρέπει να ερμηνευτεί ως πρόθεση των Ηνωμένων Πολιτειών να εισβάλουν
στις χώρες αυτές. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17262N161</ED>
<ID>
ID:305489

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N16&aa=1</URL></REF>


Article

<CATEGORY>vin07</CATEGORY>

 <H2>Σκότωσαν τον Λάντεν;
</H2>
Ηγετικά στελέχη της Αλ Κάιντα επλήγησαν από αμερικανική επίθεση την περασμένη
Δευτέρα στο Αφγανιστάν. Όπως δήλωσε Αμερικανός αξιωματούχος, τουλάχιστον ένας
άνθρωπος σκοτώθηκε αλλά δεν έχει αποσαφηνιστεί ποιος μπορεί να είναι. Η ίδια
πηγή δήλωσε πάντως, ότι από τον τρόπο που προσέγγισαν τον νεκρό όσοι
βρίσκονταν μαζί του, εικάζεται πως ήταν ηγετικό στέλεχος της οργάνωσης,
πιθανόν ο Λάντεν ή ο Αλ Ζαουάχρι, ο υπαρχηγός του. Επιπλέον ένδειξη, είναι το
ύψος τού θύματος, που σύμφωνα με την ίδια πηγή, φέρεται να συμπίπτει με του Λάντεν.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17262N162</ED>
<ID>
ID:305538

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N16&aa=2</URL></REF>


Article

<CATEGORY>vin07</CATEGORY>

 <H2>Πρωθυπουργός της Αλβανίας ο Μάικο
</H2>
Παντελί Μάικο. Έλαβε 66 ψήφους έναντι 37 που απέσπασε η Ερμελίντα Μέξι

Ο Παντελί ΜάΪκο, 33 ετών, εξελέγη χθες νέος πρωθυπουργός της Αλβανίας, κατά
την ψηφοφορία που έγινε στη Γενική Διοικητική Επιτροπή του Σοσιαλιστικού
Κόμματος. 
Ο Μάικο έλαβε 66 ψήφους έναντι 37 που απέσπασε η επίσης υποψήφια για τη θέση
του πρωθυπουργού Ερμελίντα Μέξι, η οποία υποστηρίχθηκε από τον σοσιαλιστή
ηγέτη Φάτος Νάνο. 
Ο νέος πρωθυπουργός δήλωσε ότι προτεραιότητες της κυβέρνησής του θα είναι η
ομαλή διεξαγωγή των προεδρικών εκλογών το καλοκαίρι, η ενδυνάμωση των θεσμών
και η ένταξη της Αλβανίας στους ευρωατλαντικούς θεσμούς και το ΝΑΤΟ. Ο Παντελί
Μάικο υπενθύμισε στη σύντομη ομιλία του ότι όταν είχε αναλάβει πρωθυπουργός,
τον Σεπτέμβριο του 1998, είχε θέσει ως προτεραιότητες την αντιμετώπιση της
κρίσης των προσφύγων του Κοσόβου και την κατάρτιση του Συντάγματος της χώρας.
Και οι δύο αυτές προτεραιότητες προωθήθηκαν στη διάρκεια της προηγούμενης
θητείας του ως πρωθυπουργού, είπε ο Μάικο και εξέφρασε την ελπίδα να πετύχει
και αυτήν τη φορά τους στόχους τους. Επίσης, ζήτησε την υποστήριξη των 119
μελών της Γενικής Διοικητικής Επιτροπής του Σοσιαλιστικού Κόμματος, η οποία
είναι χωρισμένη σε υποστηρικτές του Φάτος Νάνο και του παραιτηθέντος
πρωθυπουργού Ιλίρ Μέτα. 
Ο τρίτος υποψήφιος για την πρωθυπουργία Καστριότ Ισλάμι αποχώρησε πριν αρχίσει
η ψηφοφορία.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17262N163</ED>
<ID>
ID:305574

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N16&aa=3</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Το ΡΚΚ αλλάζει το... όνομά του </H2>
Το Εργατικό Κόμμα του Κουρδιστάν (ΡΚΚ) αποφάσισε να διακόψει κάθε
δραστηριότητα υπό τη σημερινή του ονομασία στην Τουρκία και στην Ευρώπη, για
να μετατραπεί σε νόμιμη οργάνωση, έγραψε χθες η φιλοκουρδική εφημερίδα
«Οζγκούρ Πολίτικα». Σύμφωνα με πολιτικούς παρατηρητές, η απόφαση αυτή αποτελεί
τον προάγγελο της διάλυσης του ΡΚΚ, το οποίο διεξήγε επί 15 χρόνια ένοπλο
αγώνα εναντίον του τουρκικού κράτους, με στόχο τη δημιουργία ανεξάρτητου
κουρδικού κράτους στη Νοτιοανατολική Τουρκία. 
«Η συνέλευση του κόμματός μας αποφάσισε ότι είναι αναγκαία η διακοπή των
πολιτικών και κομματικών δραστηριοτήτων με την ονομασία ΡΚΚ στο έδαφος της
Τουρκικής Δημοκρατίας και στις χώρες της Ευρωπαϊκής Ένωσης», αναφέρεται σε
ανακοίνωση που εκδόθηκε έπειτα από σύσκεψη της ηγεσίας του ΡΚΚ, η οποία
πραγματοποιήθηκε στα τέλη Ιανουαρίου σε αδιευκρίνιστη τοποθεσία, σύμφωνα με το
δημοσίευμα της «Οζγκούρ Πολίτικα». Η απόφαση αυτή εντάσσεται στη στρατηγική
«αναδόμησης και μετασχηματισμού» του ΡΚΚ σε νόμιμη πολιτική οργάνωση,
αναφέρεται στην ανακοίνωση. 
Η ανακοίνωση

Το ΡΚΚ τερμάτισε την ένοπλη δράση του το 1999, μετά τη σύλληψη στο Ναϊρόμπι
του ηγέτη του Αμπντουλάχ Οτζαλάν, ο οποίος έχει καταδικαστεί σε θάνατο από την
τουρκική δικαιοσύνη για αυτονομιστική δράση και εσχάτη προδοσία. Σύμφωνα με
την ανακοίνωση, το ΡΚΚ καλεί τα μέλη του στην Ευρώπη να συνεχίσουν τη
συνεργασία τους με τις οργανώσεις που συνδέονται με αυτό και τους οπαδούς του
στην Τουρκία να οργανωθούν ακολουθώντας τις αποφάσεις της ηγεσίας του. Στην
ανακοίνωση αναφέρεται ότι οι προσπάθειες «μετασχηματισμού», στις οποίες
περιλαμβάνεται και η εγκατάλειψη του τίτλου, θα αποκρυσταλλωθούν κατά τη
διάρκεια του 8ου Συνεδρίου του ΡΚΚ, που θα πραγματοποιηθεί σε απροσδιόριστο
χρόνο κατά τη διάρκεια του έτους. Το ΡΚΚ κατηγορεί την Τουρκία ότι θέλει να
αντιταχθεί στις παγκόσμιες αλλαγές και να κλείσει τα αυτιά της στις
διεκδικήσεις των Κούρδων. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17262N164</ED>
<ID>
ID:305598

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N16&aa=4</URL></REF>


Article

<CATEGORY>vin07</CATEGORY>

 <H2>Ο πόλεμος των ρομπότ
</H2><H4>Μηχανές - αρπακτικά θα σκοτώνουν μηχανές - θηράματα! </H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Είναι τόσο άγριος όσο μπορεί να είναι ένας Πόλεμος των Ρομπότ, μια μάχη
ανάμεσα σε κυνηγούς - συλλέκτες γεμάτη βία, θάνατο και αναπαραγωγή, που θα
έκανε να κοκκινίσουν οι λαμπτήρες του καημένου R2D2, του ευγενικού ανδροειδούς
του Πολέμου των Άστρων.

Σκοτώνουν για λίγη... ενέργεια. Ο καθηγητής Σάρκι με μερικά από τα «ζωντανά»
ρομπότ του

Επιστήμονες του κέντρου επιστημών Magna στο Ρόδερχαμ του Νότιου Γιόρκσαϊρ
έθεσαν την Τρίτη σε λειτουργία μια αποικία ρομπότ - έξι μεγάλα «αρπακτικά» με
νύχια από μέταλλο και έξι μικρότερα «θηράματα» - για τις ανάγκες της πρώτης
έρευνας που γίνεται στον κόσμο με θέμα πώς ο ικανότερος μπορεί να επιβιώσει
και να εξελιχθεί χωρίς ανθρώπινη επέμβαση. Μπορεί να ακούγεται σαν αγώνας
χωρίς αντίπαλο για τα αρπακτικά, αλλά στην πραγματικότητα δεν είναι έτσι:
στους 18 μήνες που διήρκεσε η προετοιμασία, οι αισθητήρες των θηραμάτων, όπως
και των αρπακτικών, τροφοδοτήθηκαν με αναρίθμητα ψηφιακά «γονίδια», τα οποία
τούς λένε πού και πότε να κινηθούν και πόσο γρήγορα, όταν αναζητούν τροφή και
απομακρύνουν αντιπάλους. Με ένα είδος υπέρυθρης «όσφρησης» μπορούν και
ξεχωρίζουν τον φίλο από τον εχθρό. 
Το παιχνίδι των ρομπότ είναι το ίδιο με το παιχνίδι των ανθρώπων: συλλογή
ενέργειας, η οποία έχει εδώ τη θέση τής τροφής. Το θήραμα τη βρίσκει κάνοντας
τη φωλιά του και τροφοδοτώντας τους ηλιακούς συλλέκτες του κάτω από λαμπρά
άσπρα φώτα στο πεδίο της μάχης. Τα αρπακτικά την προμηθεύονται βίαια,
παραφυλάγοντας και αρπάζοντας τα θηράματα και απομυζώντας την από τις
μπαταρίες τους. Έπειτα είναι το κομμάτι της αναπαραγωγής. Κατά διαστήματα, τα
δύο «ικανότερα» ρομπότ (εκείνα με την περισσότερη ενέργεια) θα αποσύρονται και
τα μισά από τα «γονίδια» καθενός από τα δύο θα προγραμματίζονται σε ένα άλλο
ρομπότ. Αυτό θα αντικαταστήσει το πιο αδύνατο, τα χαρακτηριστικά του οποίου θα
χαθούν από τη «γονιδιακή δεξαμενή». Η διαδικασία θα εξελιχθεί σε διάστημα δύο
ετών. 
Ο καθηγητής Νόελ Σάρκυ, του Πανεπιστημίου του Σέφιλντ, ελπίζει πως τα ρομπότ
θα γίνουν βιομιμητικά - θα μιμηθούν τη συμπεριφορά του φυσικού κόσμου- και ότι
αυτά που έχουν προγραμματιστεί να κυνηγούν σε αγέλες θα αποδειχθούν τα
ικανότερα και έτσι τα γονίδιά τους θα περάσουν σε επόμενες γενιές. 
Ουδείς γνωρίζει πώς ακριβώς θα εξελιχθούν τα ρομπότ. Η μόνη βεβαιότητα είναι
πως οι επιτυχημένες στρατηγικές για την επιβίωση θα περνούν με δαρβινικό τρόπο
από τη μια «γενιά» στην άλλη και τα ρομπότ θα συσσωρεύσουν επαρκή εμπειρία για
να αναπτύξουν αρκετά πολύπλοκες τεχνικές διαφυγής και στρατηγικές κυνηγιού. Η
παρακολούθηση των ρομπότ σε 24ωρη βάση αναμένεται να είναι τόσο συναρπαστική
όσο και η παρακολούθηση του Big Brother, γι' αυτό η Magna δημιούργησε έναν
χώρο 500 θέσεων για την παρακολούθηση της διαδικασίας από το κοινό, ο οποίος
θα ανοίξει στις 27 Μαρτίου. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17262N171</ED>
<ID>
ID:305490

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N17&aa=1</URL></REF>


Article

<CATEGORY>vin07</CATEGORY>

 <H2>Έκλεισε μισό αιώνα στον θρόνο
</H2>
Ελισάβετ Β'. Ελάχιστοι υπήκοοί της ενδιαφέρονται πια για τη μοναρχία

Μισό αιώνα στον θρόνο συμπλήρωσε χθες η βασίλισσα Ελισάβετ Β'. Άραγε πόσο
ενδιαφέρει αυτό τους Βρετανούς; Αν εξαιρέσουμε τις περιστασιακές «αταξίες»
της, η βασιλική οικογένεια μοιάζει να μην τους απασχολεί καθόλου. 
Μόνο ένας στους πέντε Βρετανούς ηλικίας 16-24 ετών γνωρίζει το όνομα των
τεσσάρων παιδιών της βασίλισσας. Μόλις το 15% των υπηκόων της σκοπεύει να
πάρει μέρος στις γιορτές για το χρυσό ιωβηλαίο της. Όλοι αυτοί οι αριθμοί
δείχνουν πως η μεγαλύτερη απειλή που αντιμετωπίζει σήμερα η βρετανική μοναρχία
είναι η αδιαφορία. 
Τρεις μήνες πριν αρχίσουν οι εορτασμοί, το βασιλικό περιβάλλον έχει ήδη
αρχίσει να ανησυχεί και η εφημερίδα «Sun» οργανώνει «εκστρατεία για τη διάσωση
του ιωβηλαίου». Επί της ουσίας, η νομιμότητα της μοναρχίας και ο σεβασμός προς
τη βασίλισσα δεν απειλούνται στο παραμικρό. Στη μεγάλη τους πλειονότητα, οι
υπήκοοί της εκτιμούν τη βασίλισσά τους και τρέφουν γι' αυτήν τρυφερά
αισθήματα. 
Επί της βασιλείας της - που μόνο ο βασιλιάς Μπουμιμπόλ της Ταϊλάνδης και ο
πρίγκιπας Ρενιέ του Μονακό την ξεπέρασαν σε διάρκεια - η Ελισάβετ Β΄ είδε να
έρχονται και να απέρχονται στην Ντάουνινγκ Στριτ έντεκα πρωθυπουργοί. 
Η μοναρχία δέχθηκε τα πλήγματα της Ιστορίας. Στο δεύτερο μισό του περασμένου
αιώνα, η Ελισάβετ Β' είδε τη χώρα της να μετατατρέπεται από αυτοκρατορία σε
μια μεσαία δύναμη. Σήμερα, οι σύνοδοι της Κοινοπολιτείας μοιάζουν πιο πολύ με
οικογενειακές συγκεντρώσεις. 
Τα σκάνδαλα των μελών της βασιλικής οικογένειας επηρέασαν τα αισθήματα του
κοινού. Ύστερα από αυτά τα «τρομερά χρόνια», που τυλίχθηκαν στο πένθος με τον
θάνατο της πριγκίπισσας Νταϊάνας, η βασίλισσα βρίσκεται σήμερα με τα τρία από
τα τέσσερα παιδιά της χωρισμένα. 
Μια μοναρχία πληγωμένη αλλά και εξανθρωπισμένη από τις ίδιες τις αδυναμίες
της. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17262N172</ED>
<ID>
ID:305539

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N17&aa=2</URL></REF>


Article

<CATEGORY>vin07</CATEGORY>

 <H5>ΙΡΛΑΝΔΙΑ
</H5><H2>Απάτη μαμούθ από υπάλληλο τράπεζας
</H2>
Θεωρείται το μεγαλύτερο τραπεζικό σκάνδαλο από την εποχή που ο Νικ Λίζον
οδήγησε σε πτώχευση τη βρετανική Barings Bank. Η μεγαλύτερη τράπεζα της
Ιρλανδίας, Allied Irish, κατήγγειλε ότι υπάλληλός της έχει εμπλακεί σε απάτη
εις βάρος της στην αγορά συναλλάγματος που φτάνει τα 750 εκατομμύρια δολάρια.
Η Allied Irish ζήτησε από το FBI να βρει τα ίχνη του ύποπτου ντίλερ της,
Αμερικανού Τζον Ρούσνακ, ο οποίος πιστεύεται ότι αφού προσπάθησε να συγκαλύψει
με εικονικές συναλλαγές τεράστιες ζημίες σε ξένο συνάλλαγμα στην αμερικανική
θυγατρική της Allfirst, έσπευσε να εξαφανιστεί. Οι δικηγόροι του επιμένουν ότι
ποτέ δεν εξαφανίστηκε και βρίσκεται στο σπίτι του με την οικογένειά του, καθώς
και ότι ήρθε σε επαφή με τις ομοσπονδιακές αρχές στη Βαλτιμόρη. Οι ίδιοι
προσθέτουν ότι ο πελάτης τους δεν έκλεψε χρήματα. 
Η τράπεζα ανέφερε ότι υποψιάζεται «συνωμοσία στο εσωτερικό και το εξωτερικό»
και διαβεβαίωσε πως δεν υπάρχει κίνδυνος κατάρρευσης. Οι επενδυτές, που έχουν
ήδη κλονιστεί από την κατάρρευση της Ένρον και από τα λογιστικά προβλήματα της
ιρλανδικής φαρμακοβιομηχανίας Elan, πούλησαν τις μετοχές της ιρλανδικής
τράπεζας με αποτέλεσμα να πέσει η αξία τους κατά 23%. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17262N173</ED>
<ID>
ID:305575

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N17&aa=3</URL></REF>


Article

<CATEGORY>vin07</CATEGORY>

 <H2>Μαφιόζικη... τρέλα
</H2>
Το ιταλικό υπουργείο Υγείας επιβεβαίωσε την πληροφορία, ότι μία 24χρονη
φοιτήτρια έχει προσβληθεί από τη νόσο των τρελών αγελάδων και βρίσκεται υπό
παρακολούθηση στο νοσοκομείο του Παλέρμου. Πίσω από αυτό το κρούσμα κρύβεται η
Μαφία, καθώς στη Σικελία ακόμη και σήμερα λειτουργούν παράνομα σφαγεία που
τροφοδοτούν με μεγάλες ποσότητες τα κρεοπωλεία του νησιού. 
Όλα αυτά τα σφαγεία, σύμφωνα με καταγγελίες της Κτηνιατρικής Υπηρεσίας,
ανήκουν σε οικογένειες της Μαφίας και διαφεύγουν από κάθε έλεγχο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17262N174</ED>
<ID>
ID:305599

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N17&aa=4</URL></REF>


Article

<CATEGORY>vin07</CATEGORY>

 <H5>ΓΚΡΙΓΚΟΡΙ ΠΑΣΚΟ </H5><H2>Πρόσωπα
</H2><H2>Ποιος θυμάται την γκλάσνοστ;
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Οργανώσεις ανθρωπίνων δικαιωμάτων, οικολογικές οργανώσεις, ενώσεις
δημοσιογράφων, αρχηγοί κρατών, η Ευρωπαϊκή Ένωση απευθύνουν εκκλήσεις υπέρ του
Γκριγκόρι Πάσκο. Αλλά η Ρωσία του Βλαντίμιρ Πούτιν κωφεύει. 
Γκριγκόρι Πάσκο. «Είμαι ένοχος εντιμότητας στην άσκηση του δημοσιογραφικού
μου καθήκοντος»

Πλοίαρχος του ρωσικού Πολεμικού Ναυτικού, ο Γκριγκόρι Πάσκο γεννήθηκε το 1962
σ' ένα χωριό της Ουκρανίας. Πήρε δίπλωμα δημοσιογραφίας από τη
στρατιωτικο-πολιτική σχολή του Λβοβ και εντάχθηκε στη σύνταξη της εφημερίδας
«Μποέβαγια Βάχτα», που εκδίδεται από τον ρωσικό Στόλο του Ειρηνικού. Έγραψε
άρθρα και ποιητικές συλλογές, τιμήθηκε με το βραβείο της Ένωσης Ρώσων
Δημοσιογράφων και από το 1992 άρχισε, με την έγκριση της εφημερίδας και των
ανωτέρων του, να συνεργάζεται με το ιαπωνικό τηλεοπτικό δίκτυο ΝΗΚ. 
Ειδικότητά του ήταν τα οικολογικά θέματα: το 1993 έδειξε στην τηλεόραση ένα
δεξαμενόπλοιο να αδειάζει υγρά πυρηνικά απόβλητα στη Θάλασσα της Ιαπωνίας,
έκανε ρεπορτάζ για ρωγμές σε πλοία στα οποία αποθηκεύονται πυρηνικά απόβλητα,
για τη ραδιενεργό ρύπανση που προκαλεί ο Στόλος του Ειρηνικού με τα υποβρύχια
νεκροταφεία των πλοίων του. Θεωρούσε τον εαυτό του πατριώτη επειδή αποκάλυπτε
το κακό που γινόταν στη χώρα του, αλλά το 1997 συνελήφθη με την κατηγορία της
«εσχάτης προδοσίας» και «κατασκοπείας». «Είμαι ένοχος εντιμότητας στην άσκηση
του δημοσιογραφικού μου καθήκοντος», έγραφε από τη φυλακή λίγο πριν από την
πρώτη δίκη του, που έγινε δύο χρόνια μετά, το 1999. «Ένοχος που δεν κατάλαβα
ότι η γκλάσνοστ και η νεογέννητη δημοκρατία πέθαναν στη χώρα μας». 
Μολονότι η δίκη έγινε κεκλεισμένων των θυρών, η κατηγορία δεν άντεξε και ο
Γκριγκόρι καταδικάσθηκε σε τρία χρόνια φυλακή για... «παράβαση επαγγελματικού
καθήκοντος». Αφέθηκε ελεύθερος αφού τον κάλυπτε αμνηστία που είχε δοθεί τότε
και η υπηρεσία εσωτερικής ασφαλείας FSB, ο διάδοχος της KGB, που είχε
διατυπώσει τις κατηγορίες, γελοιοποιήθηκε. Δεν είχε πει όμως την τελευταία της
λέξη: τον Δεκέμβριο του 2000, το Ανώτατο Δικαστήριο ανέπεμψε την υπόθεσή του
στο στρατοδικείο. «Με καταδίκασαν σε θάνατο», είχε πει τότε εκείνος. «Θα με
ξαναβάλουν φυλακή». Ανήμερα των περασμένων Χριστουγέννων, ο Γκριγκόρι Πάσκο
καταδικάσθηκε σε φυλάκιση 4 ετών για «κατασκοπεία», χωρίς να έχουν αλλάξει
ούτε οι κατηγορίες ούτε οι αποδείξεις. Έκανε έφεση, αλλά η αίτησή του
αναμένεται να πάρει πολύ χρόνο για να εξεταστεί. Ζήτησε να αποφυλακιστεί με
εγγύηση, αλλά την Τρίτη το αίτημά του απορρίφθηκε. 
«Ονειρεύομαι», είχε πει μία ημέρα ο Γκριγκόρι Πάσκο στο Βλαδιβοστόκ, καθώς
έβγαινε την πρώτη φορά από τη φυλακή, «να δω τη Μεσόγειο. Πόσο ωραία πρέπει να
είναι, αυτή η θάλασσα!..».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17262N181</ED>
<ID>
ID:305491

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N18&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Ο επιστάτης της πρεσβείας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο Αμρουντίν υπήρξε πιστός φύλακας. Κράτησε μόνος του τη βουλγαρική πρεσβεία
στην Καμπούλ για μια δεκαετία. 
Στην Καμπούλ: ένας νεαρός Αφγανός φρουρεί τη διανομή της ανθρωπιστικής βοήθειας

Μια καλοκαιρινή ημέρα του 1992, μια ρουκέτα έπληξε το κτίριο της βουλγαρικής
πρεσβείας στην αφγανική πρωτεύουσα, τραυματίζοντας τον πρεσβευτή στο χέρι.
Εκείνος τα μάζεψε κι έφυγε την ίδια μέρα, αφού παρέδωσε το κλειδί στον
επιστάτη, έναν μεγαλόσωμο γενειοφόρο Τατζίκο που τον λένε Αμρουντίν. «Να
φροντίζεις κατά 99% τον εαυτό σου και κατά 1% την πρεσβεία», του είπε. «Αν
έλθουν άνθρωποι με όπλα, να μην τους σταματήσεις. Ούτε να τους δώσεις όμως τα
κλειδιά. Άστους να σπάσουν την πόρτα». 
Αυτά έγιναν πριν από δέκα χρόνια. Αν και βρέθηκε συχνά αντιμέτωπος με τον
πειρασμό να τα παρατήσει, ο Αμρουντίν έμεινε στο πόστο του: ο πρεσβευτής
φρόντιζε άλλωστε να πληρώνεται κανονικά. Κάποια στιγμή, έφερε στην πρεσβεία
και την εξαμελή οικογένειά του. Αλλά είχε δύο σοβαρά προβλήματα: τις ρουκέτες
και τους πολέμαρχους. Εκτός από το κτίριο, ο Αμρουντίν είχε την ευθύνη και για
τα αυτοκίνητα της πρεσβείας: ανάμεσά τους, τη Μερσεντές του πρέσβη και ένα
κόκκινο σπορ αυτοκίνητο μέσα σε ένα μεταλλικό κιβώτιο, που είχε αγοραστεί
αφορολόγητο και έπρεπε να σταλεί στη Βουλγαρία. Μόνο που τα αυτοκίνητα αυτά τα
ήθελαν πολλοί. Μια μέρα, οι φρουροί που είχε τοποθετήσει η Βόρεια Συμμαχία
στην πρεσβεία αποφάσισαν να οικειοποιηθούν τα αυτοκίνητα, ένας απ' αυτούς
μάλιστα πυροβόλησε τον Αμρουντίν για να τον εκφοβίσει. Αλλά εκείνος δεν
δείλιασε. Τους είπε πως τα αυτοκίνητα ανήκουν στη Βουλγαρία, κι ότι δεν μπορεί
να τους τα δώσει. Το περίεργο είναι ότι τους έπεισε. 
Όσο οι άλλες πρεσβείες εκκενώνονταν και λεηλατούνταν, τόσο ο Αμρουντίν
προσάρμοζε τον χώρο του στις ανάγκες του. Μια μέρα έφερε στην αυλή της
πρεσβείας τρεις αγελάδες και καμιά δεκαριά κότες. Αλλά οι φρουροί ήταν μεγάλος
μπελάς. Όταν δεν πυροβολούσαν τον Αμρουντίν, συμπλέκονταν μεταξύ τους. Ένα
πρωί, ένας φρουρός σκότωσε έναν άλλο, και στη συνέχεια έστρεψε το όπλο προς
τον Αμρουντίν διατάζοντάς τον να βάλει μπρος τη γεννήτρια της πρεσβείας ώστε
να αντληθεί το νερό που χρειαζόταν για να καθαριστούν τα αίματα. Με τους
Ταλιμπάν, τα πράγματα δεν άλλαξαν ιδιαίτερα. Ο Αμρουντίν αποφάσισε απλώς να
διαλύσει την κάβα της πρεσβείας, γιατί αν την έβρισκαν οι Ταλιμπάν θα τον
εκτελούσαν. Αλλά το νέο καθεστώς ήθελε διπλωματική αναγνώριση από τη Βουλγαρία
και δεν τον ενόχλησε ποτέ. 
Ο επιστάτης περιμένει τώρα τον καινούργιο πρέσβη και ελπίζει ότι θα τον αφήσει
να μένει μέσα, αφού το σπίτι του καταστράφηκε από τους αμερικανικούς
βομβαρδισμούς. Κοιτάζει τη σημαία που κυματίζει και ρωτά τον δημοσιογράφο του
Prospect αν έχουν αλλάξει τα χρώματά της, έμαθε ότι τα Βαλκάνια γνώρισαν
μεγάλη αναταραχή. Όταν ακούει ότι η Βουλγαρία έμεινε αλώβητη, χαμογελά ικανοποιημένος.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17262N182</ED>
<ID>
ID:305540

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N18&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Ανοιχτή επιστολή...
</H3>
... απηύθυναν το περασμένο Σαββατοκύριακο στις ισραηλινές εφημερίδες πενήντα
δύο έφεδροι του ισραηλινού στρατού. Διατύπωναν σε αυτήν την άρνησή τους να
υπηρετήσουν στη Δυτική Όχθη και τη Λωρίδα της Γάζας. Γιατί; Επειδή πιστεύουν
πως η «καταστολή και κατοχή» στην οποία επιδίδεται ο ισραηλινός στρατός δεν
εξυπηρετεί τις αμυντικές ανάγκες του ισραηλινού κράτους και επειδή είναι
πεπεισμένοι πως η δράση του ισραηλινού στρατού έχει σκοπό «την εκδίωξη,
λιμοκτονία και ταπείνωση ενός ολόκληρου λαού». Την άλλη κιόλας μέρα, ο αριθμός
αυτών των αντιρρησιών συνειδήσεως είχε αυξηθεί από πενήντα δύο σε εκατόν
πενήντα. <H3>Φαινόμενο...
</H3>
... μάλλον ανησυχητικό για τους Ισραηλινούς στρατοκράτες. Ίσως γι' αυτό ο
ισραηλινός Τύπος δεν έδειξε ιδιαίτερη κατανόηση. Βέβαια, η «Χααρέτζ»
υποστήριξε το δικαίωμα των ατόμων να διαμαρτύρονται για αδικίες για τις οποίες
έχουν «ιδίαν αντίληψη». Όμως, επισήμανε πως η οργανωμένη άρνηση κατάταξης στον
στρατό είναι καταδικαστέα, γιατί μοιραία θα απειληθεί η εθνική ασφάλεια, αν
καθένας θέτει τους δικούς του ιδεολογικούς ή άλλους όρους για να υπηρετήσει
στον στρατό. Η εφημερίδα «Τζερούσαλεμ Ποστ», στο κύριο άρθρο της, χαρακτηρίζει
την επιστολή των εφέδρων «απομίμηση της πιο βρώμικης παλαιστινιακής
προπαγάνδας». Και για όσους δεν κατάλαβαν, λέει πως οι επικριτές του Ισραήλ
στο εξωτερικό έχουν κιόλας πάρει στα χέρια τους την επιστολή και τη
χρησιμοποιούν σαν όπλο για να επιτεθούν στην ισραηλινή κυβέρνηση και την
πολιτική της: «Είτε το ήθελαν είτε όχι, οι αξιωματικοί που υπέγραψαν την
επιστολή μετατράπηκαν σε όργανα του προπαγανδιστικού μηχανισμού του προέδρου
της Παλαιστινιακής Αρχής Γιάσερ Αραφάτ». Το άρθρο της ισραηλινής εφημερίδας
κατηγορεί τους αντιρρησίες συνειδήσεως πως αποποιήθηκαν την ευθύνη τους να
προστατέψουν και να υπερασπίσουν τους 200.000 Εβραίους που ζουν στα
παλαιστινιακά εδάφη. <H3>Εκτός από αυτό...
</H3>
... το Ισραήλ όμως, υπάρχει και ένα άλλο: εκείνο που εκφράζει ο αρθρογράφος
Ντάνιελ Μπλοχ. Σε άρθρο του στην ίδια εφημερίδα θυμίζει σε εκείνους που έχουν
αδύναμη μνήμη πως οι αντιρρησίες έφεδροι αξιωματικοί που υπέγραψαν την
επιστολή έχουν ήδη υπηρετήσει ευδοκίμως τη στρατιωτική τους θητεία και συνεπώς
«τους αξίζει να εισακουστούν και να διερευνηθούν οι καταγγελίες τους».
Άλλωστε, υπάρχουν άλλοι Ισραηλινοί που έχουν πολύ λιγότερο ηθικό κύρος από
αυτούς. <H3>Στο Ισραήλ...
</H3>
... υπάρχουν δύο μεγάλες κατηγορίες πολιτών που δεν υπηρετούν ποτέ στον
στρατό: οι Άραβες και οι υπερορθόδοξοι Εβραίοι. Οι πρώτοι εξαιρούνται από τη
στρατιωτική θητεία βάσει μιας αμοιβαίας «διακριτικής» συμφωνίας. Οι άλλοι δεν
υπηρετούν εντελώς αδικαιολόγητα, μόνο και μόνο επειδή κατόρθωσαν να το
επιβάλουν με πολιτικούς εκβιασμούς. Έτσι, χιλιάδες υγιείς και αρτιμελείς νέοι
εξαιρούνται από την υποχρέωση όλων των πολιτών να λαμβάνουν μέρος στην άμυνα
της χώρας. Μια τέτοια κυβέρνηση και ένας τέτοιος στρατός που επιτρέπουν
τέτοιες εξαιρέσεις, λέει ο Μπλοχ, δεν έχουν το ηθικό κύρος να σταθούν απέναντι
σε εκείνους που αρνούνται να στρατευθούν για ιδεολογικούς λόγους. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17262N183</ED>
<ID>
ID:305576

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N18&aa=3</URL></REF>


Article

<CATEGORY>vin08</CATEGORY>

 <H2>Αζήτητα τα... λεπτά
</H2><H4>Μονόλεπτα και δίλεπτα του ευρώ: περιορίζεται η χρήση τους </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Στα αζήτητα οδηγούνται τα κέρματα του ευρώ μικρής αξίας και ειδικότερα τα
κέρματα του ενός και των δύο λεπτών. 
Ιστορικής σημασίας η προσεχής συνεδρίαση του «Εκοφίν» ΣΕΛ. 54

Η ζήτησή τους στην αγορά περιορίζεται σημαντικά, όπως προκύπτει από τις
περιορισμένες ανάγκες τροφοδοσίας που προβάλλουν οι μεγάλες επιχειρήσεις.

Το συγκεκριμένο φαινόμενο δεν είναι μόνο ελληνικό, καθώς, όπως καταγράφηκε
πριν από μια εβδομάδα από τα ιταλικά Μέσα Μαζικής Ενημέρωσης, ζητιάνος, στη
Βιτσέντζα, δεν δεχόταν ελεημοσύνη του ενός και των δύο λεπτών, αφού, όπως
υποστήριζε, «δεν έχει κανένα νόημα». 
Πανευρωπαϊκή διαπίστωση

Η απαξίωση των κερμάτων ευρώ μικρής αξίας αποτελεί πλέον γεγονός σε ευρωπαϊκό
επίπεδο. 
Στη Φινλανδία τέθηκαν εκτός... κυκλοφορίας, στην Ολλανδία δεν «κόπηκαν» ποτέ,
στην Ιταλία δεν τα καταδέχονται ούτε οι ζητιάνοι, ενώ οι ενδείξεις που
υπάρχουν και στην Ελλάδα είναι ότι αργά αλλά σταθερά η ίδια η αγορά τα
αποβάλλει από τις συναλλαγές. 
Το γεγονός ότι τα αιτήματα των επιχειρήσεων στην Τράπεζα της Ελλάδας για την
τροφοδότηση με κέρματα του ενός και των δύο λεπτών είναι πολύ λίγα,
αποδεικνύει του λόγου το αληθές. 
Επιφυλακή για πλαστά

Κι ενώ η απόσυρση της δραχμής συνεχίζεται με κανονικούς ρυθμούς, οι αρμόδιες
υπηρεσίες της Τραπέζης της Ελλάδος, αλλά και οι διωκτικές αρχές, εξακολουθούν
να βρίσκονται σε επιφυλακή από τον φόβο των πλαστών χαρτονομισμάτων. 
Προχθές, εντοπίσθηκε το πρώτο κρούσμα πλαστού χαρτονομίσματος, αξίας 50 ευρώ.
Το γεγονός όμως δεν ανησυχεί την κεντρική τράπεζα της χώρας, καθώς εκτιμά ότι
πόρρω απέχει από τον φόβο για «κύμα» πλαστών που εκφραζόταν προς τα μέσα
Δεκεμβρίου, εν όψει της εισαγωγής του νέου νομίσματος στην κυκλοφορία. 
«Οι Κασσάνδρες φαίνεται, μέχρι στιγμής, ότι διαψεύστηκαν» επισημαίνεται από
πηγές της Τραπέζης της Ελλάδας, «αλλά αυτό δεν συνεπάγεται ότι πάψαμε να
βρισκόμαστε σε εγρήγορση για την πρόληψη κάθε ενδεχομένου». 
Δεν είναι τυχαίο πάντως ότι πρόσφατη αναφορά, με ημερομηνία έκδοσης 25
Ιανουαρίου, της Ευρωπαϊκής Επιτροπής, στην οποία γίνεται αναφορά στο θέμα,
είναι καθησυχαστική σχετικά με το συγκεκριμένο ζήτημα. 
<H3>Αύξηση των παραπόνων
</H3>
Η εισαγωγή του ευρώ στις καθημερινές συναλλαγές είχε και τις παρενέργειές της.
Σύμφωνα με τις πρώτες εκτιμήσεις του γραφείου του Τραπεζικού Μεσολαβητή, τον
Ιανουάριο σημειώθηκε έκρηξη των παραπόνων του κοινού στις αρμόδιες υπηρεσίες
του οργανισμού. Υπολογίζεται ότι αυτή η αύξηση ήταν της τάξης του 50% σε σχέση
με τον αντίστοιχο περσινό μήνα και τα παράπονα αφορούσαν κυρίως στην άρνηση
των πιστωτικών ιδρυμάτων να προχωρήσουν στην ανταλλαγή δραχμικών κερμάτων με
κέρματα ευρώ. Έως τις αρχές της εβδομάδας είχαν αποσυρθεί περίπου 2,3 τρισ.
δραχμές. Όπως όμως επισημαίνεται αρμοδίως, ακόμα και υπό κανονικές συνθήκες τα
παράπονα θα ήταν αυξημένα τον Ιανουάριο κατά 25%, ακολουθώντας την αντίστοιχη
τάση που είχε διαμορφωθεί το 2001. Σύμφωνα με τα προσωρινά στοιχεία του
Τραπεζικού Μεσολαβητή, τη χρονιά που πέρασε τα προφορικά παράπονα που
διατυπώθηκαν στις αρμόδιες υπηρεσίες του για τις συναλλαγές με τις τράπεζες
έφτασαν στις 4.000, σημειώνοντας αύξηση της τάξης του 17% σε σχέση με το 2000,
όταν τα παράπονα είχαν φτάσει στα 3.420. Μεγαλύτερη όμως ήταν η αύξηση που
σημειώθηκε στα γραπτά παράπονα τα οποία έφτασαν στα 618, από 346 πρόπερσι,
σημειώνοντας άνοδο της τάξης του 80%.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17262N191</ED>
<ID>
ID:305498

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N19&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Το φάρμακο για συναλλαγή - διαφθορά
</H2>
<AUTHOR>ΣΕΡΑΦΕΙΜ ΠΟΛΙΤΗ</AUTHOR>

Αναμφισβήτητα οι Εφορίες συγκαταλέγονται στις σημαντικότερες εστίες διαφθοράς
στην ελληνική κοινωνία. Αρκετοί φορολογούμενοι έχουν βρεθεί αντιμέτωποι με
φαινόμενα συναλλαγής και διαφθοράς κατά την εκπλήρωση των φορολογικών τους
υποχρεώσεων, χωρίς αυτό να σημαίνει ότι το πρόβλημα αφορά όλους τους
εργαζόμενους στις Εφορίες. 
Αυτή η σημαντική πλευρά του συνολικότερου προβλήματος της διαφθοράς πρέπει να
γίνει προσπάθεια να αντιμετωπισθεί με τη λήψη μέτρων και τη δημιουργία
κατάλληλων μηχανισμών εσωτερικού ελέγχου στις ΔΟΥ στο πλαίσιο της φορολογικής
μεταρρύθμισης. 
Όμως δεν αρκεί η λήψη μέτρων αν προηγουμένως δεν δημιουργηθεί το κατάλληλο
πλαίσιο για να αποδώσουν. Για παράδειγμα, δεν μπορούμε να μιλάμε για
αντιμετώπιση της συναλλαγής και της διαφθοράς στις Εφορίες αν προηγουμένως δεν
δημιουργηθεί μια χάρτα υποχρεώσεων και δικαιωμάτων των φορολογουμένων. Μόνο
έτσι ο κάθε φορολογούμενος θα γνωρίζει κάθε στιγμή ποια είναι τα δικαιώματα
και οι υποχρεώσεις του αλλά και από πού αρχίζουν και πού σταματούν οι εξουσίες
του κρατικού υπαλλήλου. Έτσι οι φορολογούμενοι δεν θα πέφτουν θύματα της
αγνοίας τους, στην οποία βασίζονται συνήθως οι πρακτικές εκβιασμού και
αυθαιρεσίας εις βάρος τους. 
Οι αρμόδιοι μπορούν να παραδειγματιστούν από άλλες χώρες της Ευρωπαϊκής Ένωσης
όπου εδώ και αρκετά χρόνια έχουν εφαρμόσει ανάλογες μεθόδους για την
αντιμετώπιση της διαφθοράς. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17262N192</ED>
<ID>
ID:305570

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N19&aa=2</URL></REF>


Article

<CATEGORY>vin08</CATEGORY>

 <H2>Λάμψη - ρεκόρ 2ετίας
</H2><H4>Στα ύψη η τιμή του χρυσού και της χρυσής λίρας
</H4>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Στο υψηλότερο επίπεδο των τελευταίων δύο χρόνων εκτοξεύτηκαν χθες οι τιμές
του χρυσού στις διεθνείς αγορές, καθώς οι επενδυτές αναζητούν ασφαλές
καταφύγιο για τα κεφάλαιά τους στα πολύτιμα μέταλλα, λόγω της πτώσης των
χρηματιστηρίων. 
Η τιμή του χρυσού χτύπησε χθες στα 305 δολάρια ανά ουγκιά στο υψηλότερο
επίπεδο από τον Φεβρουάριο του 2000, ενώ την τελευταία εβδομάδα έχει σημειώσει
άνοδο περίπου 10%. Η αμερικανική χρηματιστηριακή αγορά έχει υποχωρήσει
σημαντικά τις τελευταίες εβδομάδες, λόγω του απόηχου του πολύκροτου σκανδάλου
χρεοκοπίας της αμερικανικής ενεργειακής εταιρείας Enron, δημιουργώντας
αβεβαιότητα στις τάξεις των επενδυτών για τις λογιστικές πρακτικές που
ακολουθούνται στις επιχειρήσεις. 
Σημαντική ώθηση προσέφεραν και οι Ιάπωνες επενδυτές, οι οποίοι μπαίνουν στην
αγορά πολύτιμων μετάλλων προκειμένου να προστατευθούν από την αβεβαιότητα για
το μέλλον της ιαπωνικής οικονομίας και τις έντονες διακυμάνσεις του γιεν στις
αγορές συναλλάγματος. Η προηγούμενη ανοδική κίνηση των τιμών του χρυσού έγινε
μετά την τρομοκρατική επίθεση της 11ης Σεπτεμβρίου στις ΗΠΑ. 
*Η ανοδική κίνηση των τιμών του χρυσού έχει αυξήσει σημαντικά κατά το
τελευταίον 12μηνο και την τιμή πώλησης της χρυσής αγγλικής λίρας. Σύμφωνα με
τα στοιχεία της Τραπέζης της Ελλάδος η χρυσή λίρα Αγγλίας παλαιάς κοπής
πωλείτο χθες 29.320 δραχμές ή 86,05 ευρώ, ενώ την αντίστοιχη περυσινή ημέρα
πωλείτο 24.360 δραχμές. Κατά τη διάρκεια των τελευταίων δώδεκα μηνών η τιμή
της χρυσής λίρας έχει αυξηθεί κατά 20,3%.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17262N541</ED>
<ID>
ID:305499

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N54&aa=1</URL></REF>


Article

<CATEGORY>vin08</CATEGORY>

 <H2>Χριστοδουλάκης: Κρίνεται το «Διευθυντήριο» στο ΕCΟFΙΝ
</H2>
Ιστορικής σημασίας για το μέλλον της Ευρωπαϊκής Ένωσης χαρακτήρισε την
ερχόμενη συνεδρίαση του ΕΚΟΦΙΝ ο υπουργός Οικονομίας Νίκος Χριστοδουλάκης. Και
αυτό γιατί - όπως είπε - θα κριθεί ουσιαστικά κατά πόσον η Ε.Ε. θα πορευθεί
μέσω άτυπου «Διευθυντηρίου» ή επί ίσοις όροις, ανάλογα με τη στάση που θα
τηρήσει στο θέμα της «προειδοποίησης» προς τη Γερμανία για το δημοσιονομικό τς έλλειμμα.

Ο υπουργός ενημέρωσε χθες τα μέλη της ειδικής κοινοβουλευτικής επιτροπής
Ευρωπαϊκών Υποθέσεων και τόνισε ότι η ελληνική θέση είναι πως «η όποια απόφαση
δεν μπορεί να αποτελέσει δεδικασμένο διαφορετικής αντιμετώπισης των ισχυρών
χωρών έναντι των πιο αδύναμων». Και πρόσθεσε ότι η Ελλάδα δεν έχει τον
παραμικρό λόγο να ταχθεί κατά του Συμφώνου Σταθερότητας και ότι δεν μπορεί να
ακολουθήσει πιο χαλαρή δημοσιονομική πολιτική. 
Ο κ. Ν. Χριστοδουλάκης, απαντώντας σε διευκρινιστικές ερωτήσεις βουλευτών όλων
των κομμάτων, τόνισε ότι η ελληνική θέση παραμένει υπέρ της αύξησης του
κοινοτικού προϋπολογισμού και της χρηματοδότησης της δικτυακής διασύνδεσης,
από μεταφορές μέχρι τηλεπικοινωνίες. Ωστόσο, εξέφρασε τον προβληματισμό του
για τη διεύρυνση, ενώ παράλληλα έκανε λόγο για επαναχάραξη «κλαδικών»
πολιτικών (όπως για τα αγροτικά) εξαιτίας των νέων δεδομένων. 
Ο υπουργός, επίσης, εμφανίστηκε αισιόδοξος για την πορεία της ελληνικής
οικονομίας - «αν και η διεθνής συγκυρία είναι δυσχερής» - προβλέποντας ότι η
Ελλάδα μέσα σε μία δεκαετία θα έχει συγκλίνει πραγματικά και όχι ονομαστικά με
τα υπόλοιπα μέλη της Ευρωπαϊκής Ένωσης.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17262N542</ED>
<ID>
ID:305546

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N54&aa=2</URL></REF>


Article

<CATEGORY>vin08</CATEGORY>

 <H2>Επένδυσαν στην... απάτη 11 δισ. δραχμές
</H2>
<AUTHOR>ΣΙΛΑ ΑΛΕΞΙΟΥ</AUTHOR>

«Είμαι εδώ! Σας καλώ να επιβιώσουμε και να δώσουμε να καταλάβουν όλοι, ότι όσο
είμαστε εδώ όλοι θα ικανοποιηθούν». Η Κωνσταντίνα Σχίζα, υπεύθυνη των
εταιρειών Αστραία και Τετρακτύς, καθησύχαζε τον περασμένο Δεκέμβριο τους ανά
την Ελλάδα επενδυτές που τής είχαν εμπιστευθεί τα χρήματά τους. Εκείνοι τότε
απλώς ανησυχούσαν, καθώς δεν είχαν ακόμη ενημερωθεί περί της αναστολής της
λειτουργίας των δύο εταιρειών με απόφαση της Επιτροπής Κεφαλαιαγοράς, ούτε ­
πολύ περισσότερο ­ για την απάτη ύψους 11 δισ. δραχμών, όπως υπολογίζεται από
τον εκκαθαριστή που διορίστηκε να ελέγξει. 
Σήμερα, τόσο η ίδια όσο και ο πατέρας της Γεώργιος Σχίζας, συνταξιούχος
στρατιωτικός, καθώς και ο Αθανάσιος Βετούλης, πρόεδρος του Δ.Σ. της Αστραία
ΑΕΠΕΥ και τα οκτώ μέλη του διοικητικού συμβουλίου, διώκονται για τις
κακουργηματικές κατηγορίες της απάτης, της πλαστογραφίας και της νομιμοποίησης
παράνομου χρήματος. Τη μήνυση κατέθεσε χθες στην Εισαγγελία της Αθήνας ο
δικηγόρος κ. Θανάσης Βαρλάμης, εκ μέρους 26 εξαπατημένων επενδυτών από την
περιοχή της Φθιώτιδας, που έχασαν συνολικά 700 εκατομμύρια δρχ. 
Σύμφωνα με όσα προκύπτουν από την πολυσέλιδη μήνυση, την οποία θα χειριστεί
περαιτέρω ο ανακριτής του 24ου Τμήματος κ. Νίκος Σαλάτας, που έχει ήδη χρεωθεί
τη μήνυση της Επιτροπής Κεφαλαιαγοράς, κατά των ιδίων, για το αδίκημα της
πλαστογραφίας, η Αστραία, που ιδρύθηκε το 1998, προσείλκυε πελάτες με την
υπόσχεση της εξασφαλισμένης απόδοσης των χρημάτων τους, έστω κι αν σημείωνε
πτώση ο Γενικός Δείκτης Τιμών του Χρηματιστηρίου Αθηνών! 
Υπέγραφαν λοιπόν μια σύμβαση παροχής υπηρεσιών διαχείρισης χαρτοφυλακίου,
έπαιρναν κωδικό πελάτη και από καιρού εις καιρόν ελάμβαναν έγγραφα αποτίμησης
χαρτοφυλακίου. Περί τα τέλη Οκτωβρίου 2001, μέσω δημοσιευμάτων του Τύπου,
έλαβαν γνώση οι επενδυτές ότι ελέγχονται οι εταιρείες Τετρακτύς και Αστραία
από την Επιτροπή Κεφαλαιαγοράς για παράνομη δραστηριότητα και στη συνέχεια
πληροφορήθηκαν την αναστολή της λειτουργίας τους. Άρχισαν να αναζητούν τους
υπευθύνους προκειμένου να πάρουν πίσω τα χρήματά τους, αλλά οι προσπάθειες
αποδείχθηκαν μάταιες.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17262N543</ED>
<ID>
ID:305582

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N54&aa=3</URL></REF>


Article

<CATEGORY>vin08</CATEGORY>

 <H2>Από 25/2 έως 11/3 οι εκκαθαριστικές του ΦΠΑ
</H2>
Από 25 Φεβρουαρίου μέχρι και 11 Μαρτίου 2002 λήγουν οι προθεσμίες για την
υποβολή των εκκαθαριστικών δηλώσεων ΦΠΑ του 2001 για τους υπόχρεους των οποίων
η διαχειριστική περίοδος έληξε την 31η Δεκεμβρίου και τηρούν βιβλία Α' και Β'
κατηγορίας. Όσοι τηρούν βιβλία Γ' κατηγορίας οι σχετικές προθεσμίες λήγουν από
10 μέχρι και 24 Μαΐου 2002. 
Η υποβολή των δηλώσεων για τους υπόχρεους αυτούς θα γίνει ανάλογα με το
τελευταίο ψηφίο του Αριθμού Φορολογικού Μητρώου τους. 
Όταν η διαχειριστική περίοδος λήγει στο τέλος οποιασδήποτε άλλης φορολογικής
περιόδου, η εκκαθαριστική δήλωση υποβάλλεται μέχρι την 25η ημέρα του δεύτερου
μήνα που ακολουθεί τη λήξη διαχειριστικής περιόδου για όσους τηρούν βιβλία Α'
και Β' κατηγορίας του ΚΒΣ και μέχρι τη 10η ημέρα του πέμπτου μήνα για όσους
τηρούν βιβλία Γ' κατηγορίας. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17262N544</ED>
<ID>
ID:305604

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N54&aa=4</URL></REF>


Article

<CATEGORY>vin08</CATEGORY>

 <H2>Στην κορυφή του Έβερεστ </H2>
Νέος γενικός διευθυντής στην αλυσίδα καταστημάτων Everest τοποθετήθηκε ο κ.
Αθ. Παπανικολάου. 
Ο κ. Παπανικολάου διετέλεσε για 4 χρόνια στέλεχος της αρτοποιίας Βενέτης Α.Ε.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17262N546</ED>
<ID>
ID:305631

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N54&aa=6</URL></REF>


Article

<CATEGORY>vin08</CATEGORY>

 <H2>Ζητούν πίσω συντάξεις νεκρών
</H2><H4>Έντοκη επιστροφή των παράνομων εισπράξεων από συγγενείς ζητεί το ΙΚΑ
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Επιστροφή των εισπραχθέντων ποσών από συντάξεις νεκρών, και μάλιστα εντόκως
προς 5%, ζητεί τώρα το ΙΚΑ. Μετά την αποκάλυψη ότι 10.000 περίπου νεκροί...
παίρνουν σύνταξη από το ΙΚΑ, η διοίκηση του Ιδρύματος προχωρεί στην
υποχρεωτική επιστροφή των ποσών που έχουν καταβληθεί. 
Μιλτιάδης Νεκτάριος Διοικητής του ΙΚΑ. Το Ίδρυμα υπενθυμίζει ότι οι
ασφαλισμένοι μπορούν να επισκέπτονται τα υποκαταστήματά του και κατά τις
απογευματινές ώρες από 3.30 μ.μ. έως τις 6 μ.μ.

Συγγενείς πεθαμένων συνταξιούχων εξακολουθούσαν να εισπράττουν παράνομα
συντάξεις! Μετά τη διαπίστωση αυτή η Διεύθυνση Παροχών (Τμήμα Συντάξεων) του
ΙΚΑ (σε σχετική της εγκύκλιο με την ένδειξη «εξ. επείγον»), δίνει οδηγίες προς
όλα τα υποκαταστήματα του Ιδρύματος για τον τρόπο επιστροφής των χρημάτων που
έχουν καταβληθεί σε πεθαμένους συνταξιούχους. 
Μάλιστα, επισυνάπτεται γνωμοδότηση του Νομικού Συμβουλίου του Κράτους σύμφωνα
με την οποία τα ποσά συντάξεων τα οποία μετά θάνατον πιστώνονται και
εισπράττονται δεν αποτελούν χρέος κληρονομιάς. Όπως τονίζεται στην εγκύκλιο,
τα ποσά αυτά θα αναζητούνται από τον συνδικαιούχο ή τους συνδικαιούχους ή από
τους κληρονόμους τού αποβιώσαντος συνταξιούχου κατά το ποσό του κοινού
λογαριασμού που τυχόν τούς αποδόθηκε από τους συνδικαιούχους. Η επιστροφή των
ποσών θα γίνεται βάσει του νόμου 1846/51 σύμφωνα με τον οποίο κάθε παροχή σε
χρήμα που καταβλήθηκε αχρεωστήτως από το ΙΚΑ επιστρέφεται εντόκως και
αναζητείται με τις διατάξεις για την αναγκαστική είσπραξη των καθυστερούμενων
εισφορών του Ιδρύματος. Επίσης, όπως διευκρινίζεται στην εγκύκλιο: Στις
περιπτώσεις που ο συνδικαιούχος (κληρονόμος ή μη), που έχει εισπράξει ποσά
συντάξεων μετά τον θάνατο του συνταξιούχου, προσέλθει με δική του πρωτοβουλία
για να επιστρέψει τα εισπραχθέντα ποσά, δεν απαιτείται έκδοση σχετικής
απόφασης καταλογισμού και έντοκη αναζήτηση. 
Για τα ποσά συντάξεων που αφορούν πληρωμή μηνών Φεβρουαρίου 2002 και μετά,
εφόσον μετά τον θάνατο συνταξιούχου ο συνδικαιούχος αποσύρει από τον
λογαριασμό του χρήματα - τα οποία δεν ήταν στη διάθεση του συνταξιούχου όσο
ζούσε - και επιστρέφει τα ποσά αυτά στην υπηρεσία μέσα στον μήνα τον οποίο
αφορά η πληρωμή τους (δηλαδή σύνταξη Μαρτίου 2002 - επιστροφή από
1/3-31/3/2002), δεν θα απαιτείται έκδοση απόφασης. 
* Σε περίπτωση που ο συνδικαιούχος (κληρονομιάς ή μη) είναι
συνταξιούχος του ΙΚΑ, είναι δυνατή η επιστροφή των εισπραχθέντων ποσών - μετά
την έκδοση καταλογιστικής απόφασης - με μηνιαία παρακράτηση από τη σύνταξη
του, εφόσον το επιθυμεί. Στο μεταξύ, η διοίκηση του ΙΚΑ προκειμένου να
διευκολύνει τους ασφαλισμένους του Ιδρύματος στις συναλλαγές τους, με
ανακοίνωσή της υπενθυμίζει ότι μπορούν να επισκέπτονται τα υποκαταστήματα του
ΙΚΑ και κατά τις απογευματινές ώρες από 3.30 μ.μ. έως τις 6 μ.μ. Οι υπάλληλοι
του Ιδρύματος θα απασχολούνται με κύριο αντικείμενο τη χορήγηση βεβαιώσεων
απασχόλησης στους αλλοδαπούς και την παράταση - θεώρηση βιβλιαρίων ασθενείας
ασφαλισμένων. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17262N551</ED>
<ID>
ID:305500

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N55&aa=1</URL></REF>


Article

<CATEGORY>vin08</CATEGORY>

 <H2>Τα πανωτόκια προκαλούν αποχώρηση της Ν.Δ. </H2>
Αποχώρησε χθες η Ν.Δ. από τη Βουλή όταν η κυβέρνηση δεν αποδέχθηκε πρότασή της
να αναμορφώσει - για τους αγρότες και άλλους εργαζομένους - επί το
ευνοϊκότερον διάταξη για τη ρύθμιση των πανωτοκίων. Η κίνηση της Ν.Δ. έγινε
κατά τη διάρκεια συζήτησης του νομοσχεδίου «κύρωση πράξεως νομοθετικού
περιεχομένου περί αρμοδιοτήτων των δικαστηρίων σε υποθέσεις αναγκαστικών
απαλλοτριώσεων, περί φορολογικών και τελωνειακών ρυθμίσεων». «Δεν είναι
σχετική με το νομοσχέδιο η πρότασή σας», αντέτεινε στη Ν.Δ. ο υφυπουργός
Οικονομικών κ. Φωτιάδης, οπότε ο κοινοβουλευτικός εκπρόσωπος της αξιωματικής
αντιπολίτευσης Γιώργος Αλογοσκούφης ανήγγειλε την αποχώρηση των βουλευτών του
κόμματός του, σε ένδειξη διαμαρτυρίας.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17262N552</ED>
<ID>
ID:305547

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N55&aa=2</URL></REF>


Article

<CATEGORY>vin08</CATEGORY>

 <H5>ΑΣΦΑΛΙΣΤΙΚΟ
</H5><H2>Κοστολόγηση προτάσεων αναμένει το υπουργείο
</H2>
Δεν είναι ακόμη έτοιμο το υπουργείο Εργασίας - Κοινωνικών Ασφαλίσεων να
καταθέσει στους κοινωνικούς εταίρους και τα πολιτικά κόμματα την πρότασή του
για την ασφαλιστική μεταρρύθμιση. Αυτό προκύπτει από τη χθεσινή συνάντηση του
Πρωθυπουργού Κ. Σημίτη με τους υπουργούς Οικονομίας και Οικονομικών Ν.
Χριστοδουλάκη και Εργασίας - Κοινωνικών Ασφαλίσεων Δ. Ρέππα. 
Το αρμόδιο υπουργείο, σύμφωνα με πληροφορίες, περιμένει την κοστολόγηση των
προτάσεών του από τους Βρετανούς, με τους οποίους συνεργάζεται για το
Ασφαλιστικό. 
Όπως έχουν γράψει «ΤΑ ΝΕΑ», η κυβερνητική πρόταση θα αφορά στον τρόπο
υπολογισμού των συντάξεων, στη χρηματοδότηση του συστήματος και στην αλλαγή
των πρόωρων συνταξιοδοτήσεων χωρίς να θιγούν όσοι εξέλθουν στη σύνταξη μέχρι
τις 31.12.2006 ή όσοι έχουν θεμελιώσει δικαίωμα συνταξιοδότησης έως τότε.
Εκτιμάται ότι ο διάλογος για το Ασφαλιστικό θα ανοίξει τον Μάρτιο. Κύκλοι του
υπουργείου Εργασίας τόνιζαν χθες ότι το μεγάλο πρόβλημα του Ασφαλιστικού θα
αντιμετωπιστεί με μεγάλη προσοχή και με διάλογο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17262N553</ED>
<ID>
ID:305583

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N55&aa=3</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Χαμηλός τζίρος και νέα πτώση του Δείκτη
</H2>
Η αγορά συνέχισε την αρνητική της πορεία, με το αγοραστικό ενδιαφέρον να
παραμένει ανύπαρκτο, ενώ ο Γενικός Δείκτης σημείωσε ζημίες της τάξεως του
0,44% φθάνοντας τις 2.552 μονάδες. Τα ευρωπαϊκά χρηματιστήρια και κυρίως οι
μετοχές τηλεπικοινωνιών και πληροφορικής συνέχισαν την αρνητική τους τροχιά
μετά την ανακοίνωση της αμερικανικής εταιρείας παραγωγής οπτικών δικτύων Ciena
ότι θα παρουσιάσει χειρότερα από τα αναμενόμενα τριμηνιαία αποτελέσματα, ενώ
οι επενδυτές δείχνουν δυσπιστία 
ως προς τις πρακτικές λογιστικοποίησης που ακολουθούνται στις μεγάλες
τηλεπικοινωνιακές εταιρείες, καθώς και τη δυνατότητα να αντιμετωπίσουν τα
χρηματοοικονομικά τους βάρη. Επίσης στην ιρλανδική αγορά φήμες για άνοιγμα
(από απάτη) ύψους 750 εκατ. $ στην Allied Irish Bank πίεσε τον τραπεζικό
κλάδο. Στην ελληνική αγορά, εν απουσία ειδήσεων, ο κλάδος των κατασκευών
υπεραπέδωσε της αγοράς μετά τις ισχυρές πωλήσεις των προηγούμενων δύο ημερών.
Οι επενδυτές αρχίζουν να επικεντρώνονται περισσότερο στα θεμελιώδη των
εταιρειών αυτών και αναμένουν τα αποτελέσματα για το 2001. Οι τηλεπικοινωνίες,
χάριν της θετικής απόδοσης του ΟΤΕ, περιόρισαν τις ζημίες τους, ενώ οι
εταιρείες πληροφορικής και τράπεζες παρουσίασαν μεγαλύτερες απώλειες. Ο όγκος
συναλλαγών για μία ακόμη φορά ισχνός (97,6 εκατ.). Οι μετοχές μικρής και
μεσαίας κεφαλαιοποίησης φάνηκε να παρουσιάζουν καλύτερη εικόνα ελκύοντας το
εγχώριο ενδιαφέρον. 
Η αγορά συνεχίζει να μην έχει κατεύθυνση δεδομένης της ανυπαρξίας ειδήσεων.
Απαιτούνται επιχειρηματικές κινήσεις ουσιαστικές, το χτίσιμο ενός εθνικού
επιχειρηματικού και επενδυτικού μοντέλου που θα τραβήξει το διεθνές ενδιαφέρον
και θα δημιουργήσει την αίσθηση εδραίωσης σοβαρότητας στο επιχειρηματικό
γίγνεσθαι. Το θεσμικό χρηματιστηριακό πλαίσιο σιγά-σιγά ισχυροποιείται, μην
αφήσουμε την αγορά να περιθωριοποιηθεί.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N56</CAT>
<ED>
Κωδικός άρθρου: A17262N561</ED>
<ID>
ID:305501

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N56&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Στήριξη στο δολάριο από την αύξηση του ρυθμού παραγωγικότητας
</H2>
Στις ΗΠΑ, ο ρυθμός αύξησης της παραγωγικότητας ανήλθε κατά 3,5% ετησίως το
τέταρτο τρίμηνο του 2001, έναντι +1,1% την περίοδο Ιουλίου - Σεπτεμβρίου και

εκτίμησης της αγοράς για άνοδο 3,2%. Η μεγαλύτερη από την αναμενόμενη άνοδος
του ρυθμού αύξησης της παραγωγικότητας, που οφείλεται στην πτώση του συνολικού
αριθμού των εργατοωρών κατά 3,7%, προσέδωσε κάποια στήριξη στο δολάριο, με την
ισοτιμία του ως προς το γιεν να ανέρχεται στη Ν.Υ. κοντά στα 133,70. Η
ισοτιμία δολ. /γιεν, λίγες ώρες πριν από την επίσημη ανακοίνωση των ΗΠΑ, είχε
δεχθεί πιέσεις από τη δήλωση του υφυπουργού Οικονομικών της Ιαπωνίας και
υπεύθυνου για εξωτερικές υποθέσεις κ. Kuroda, σύμφωνα με την οποία το
υπουργείο παρακολουθεί με ιδιαίτερη προσοχή τις κινήσεις στην αγορά
συναλλάγματος, αφήνοντας ανοιχτό το ενδεχόμενο για πιθανή παρέμβαση σε
περίπτωση που το γιεν παρουσιάσει περαιτέρω αποδυνάμωση. Αξίζει να σημειωθεί
ότι σύμφωνα με την εκτίμηση της αγοράς, η Ιαπωνία επιχειρεί μέσω των δηλώσεων
αυτών να αποφύγει ενδεχόμενη κριτική για επιδιωκόμενη αποδυνάμωση του γιεν εν
όψει της διήμερης συνεδρίασης της G7 που αρχίζει την Παρασκευή. 
Στη Γερμανία, το ποσοστό ανεργίας - εποχικά προσαρμοσμένος δείκτης - σημείωσε
άνοδο τον Ιανουάριο στο 9,6% έναντι 9,5% τον προηγούμενο μήνα, ενώ ο αριθμός
των ανέργων αυξήθηκε περισσότερο από όσο εκτιμούσε η αγορά - +31.000. Ο
συνολικός αριθμός των ανέργων - μη εποχικά προσαρμοσμένος δείκτης - βρέθηκε
υψηλότερα από το ψυχολογικό επίπεδο των 4 εκατ. και σύμφωνα με δήλωση τού
επικεφαλής του υπουργείου Εργασίας κ. Jagoda, είναι πιθανό να σημειώσει νέα
άνοδο τον επόμενο μήνα. Ο αντίστοιχος δείκτης βρέθηκε τον Ιανουάριο στα 4.289
εκατ., που αποτελεί το υψηλότερο επίπεδο των τελευταίων δύο ετών έναντι 3.964
εκατ. τον προηγούμενο μήνα, ενώ δεν αναμένεται πτώση του πριν από τη λήξη τού
πρώτου εξαμήνου του έτους. Η ανοδική πορεία του αριθμού των ανέργων που
παρατηρείται από τις αρχές του προηγούμενου έτους επιδρά αρνητικά στη
δημοτικότητα της κυβέρνησης του καγκελάριου κ. Σρέντερ εν όψει των
αναμενόμενων βουλευτικών εκλογών στις 22 Σεπτεμβρίου.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N56</CAT>
<ED>
Κωδικός άρθρου: A17262N562</ED>
<ID>
ID:305548

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N56&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Ανοδικές τάσεις στα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.388,61
μονάδες σημειώνοντας άνοδο 0,06% σε σχέση με την προηγούμενη συνεδρίαση με
αξία συναλλαγών 19,95 εκατ. ευρώ, όγκο συναλλαγών 2.878 συμβολαίων, και αριθμό
ανοιχτών συμβολαίων 10.337. Το συμβόλαιο του μηνός Μαρτίου 2002 έκλεισε στις
1.389,20 μονάδες. Ο όγκος συναλλαγών ανήλθε στα 1.516 συμβόλαια αξίας 10,50
εκατ. ευρώ ενώ ο αριθμός των ανοιχτών συμβολαίων ανήλθε στα 3.353 συμβόλαια.
Το συμβόλαιο του μηνός Απριλίου έκλεισε στις 1.389,81 μονάδες, με αξία
συναλλαγών 1,48 εκατ. ευρώ. Το συμβόλαιο του μηνός Ιουνίου 2002 έκλεισε στις
1,385,75 μονάδες, με αξία συναλλαγών 727 χιλ. ευρώ και αριθμό ανοιχτών
συμβολαίων 80. 
Το συμβόλαιο του Φεβρουαρίου 2002 πάνω στον FTSE 40 έκλεισε στις 277,59
μονάδες παρουσιάζοντας άνοδο της τάξεως του 1,38 % σε σχέση με την προηγούμενη
συνεδρίαση, η αξία συναλλαγών ανήλθε σε 2,54 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 2.295 και 925 συμβόλαια,
αντίστοιχα. Το συμβόλαιο του μηνός Μαρτίου 2002 έκλεισε στις 275,86 μονάδες,
με άνοδο της τάξεως του 0,88%, αξία συναλλαγών 980 χιλ. ευρώ και αριθμό
ανοιχτών συμβολαίων 640. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N56</CAT>
<ED>
Κωδικός άρθρου: A17262N563</ED>
<ID>
ID:305584

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N56&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17262N571</ED>
<ID>
ID:305502

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N57&aa=1</URL></REF>


Article

<CATEGORY>vin08</CATEGORY>

 <H2>Πτώση 0,44% για τον Γενικό Δείκτη
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.551,97 μονάδες, με
πτώση της τάξεως του 0,44%. Η μεγαλύτερη ενδοσυνεδριακή τιμή σημειώθηκε στις
2.574,81 μονάδες ενώ η μικρότερη στις 2.536,55 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.388,36 277,96 και 817,21 μονάδες σημειώνοντας πτώση 0,46%, 0,12% και 0,06%.

Ο δείκτης της Παράλληλης Αγοράς έκλεισε στις 250,84 μονάδες σημειώνοντας άνοδο
0,06%. Από τις 358 μετοχές που άνοιξαν 173 κινήθηκαν ανοδικά, 138 πτωτικά και
47 παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
των Κατασκευών με ποσοστό 0,90%, ενώ την μεγαλύτερη πτώση σημείωσε ο κλάδος
των Συμμετοχών με ποσοστό 1,13%.

Η αξία των συναλλαγών διαμορφώθηκε σε 97,61 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17262N581</ED>
<ID>
ID:305503

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N58&aa=1</URL></REF>


Article

<CATEGORY>vin08</CATEGORY>

 <H2>«Φρένο» στις συγχωνεύσεις
</H2><H4>Τα ευρωπαϊκά χρηματιστήρια προτιμούν τις συνεργασίες
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Άλλαξε η τάση στην Ευρώπη σχετικά με τις συμμαχίες των χρηματιστηρίων. Από
τις καθημερινές επαφές των Ελλήνων στελεχών εν όψει της συμμαχίας της
Σοφοκλέους, προκύπτει ότι το σύνθημα «ελάτε να συγχωνευθούμε» έδωσε τη θέση
του στο «ελάτε να συνεργαστούμε». 
Σήμερα στην Ευρώπη όλοι συζητούν με όλους και για τα πάντα, αλλά κανείς δεν
δέχεται να δεσμευθεί, πουλώντας ή αγοράζοντας μετοχές άλλου χρηματιστηρίου.
Στις νέες συνθήκες που διαμορφώνονται, η Σοφοκλέους εξετάζει κάθε ενδεχόμενο
συνεργασίας, η οποία σε πρώτη φάση θα είναι σε επίπεδο προϊόντων, δημιουργίας
κοινής αγοράς (όπως εξετάζεται με το Χρηματιστήριο του Λονδίνου) κ.λπ. Παρ'
όλα αυτά, η ιδιωτικοποίηση της ΕΧΑΕ (Ελληνικά Χρηματιστήρια) προχωρά κανονικά,
με στόχο να έχει ολοκληρωθεί μέχρι τέλους του έτους με τη διάθεση του 33,5%
των μετοχών που έχει το Δημόσιο. Ο τρόπος διάθεσης θα καθοριστεί τους
επόμενους μήνες, από τους συμβούλους που έχουν αναλάβει. 
Γιατί, όμως, άλλαξε η «μόδα» στην Ευρώπη; Το πρώτο δημιούργημα μετοχικής
συνεργασίας, το Euronext (Παρίσι, Βρυξέλλες, Άμστερνταμ) αντιμετωπίζει μεγάλα
λειτουργικά και οργανωτικά προβλήματα, τα οποία αρχίζουν από το σύστημα
διαπραγμάτευσης και τον τρόπο εκκαθάρισης και φτάνουν μέχρι το ποιος θα έχει
το πάνω χέρι στη διοίκηση. Επιπλέον, όλα αυτά τα προβλήματα συμπίπτουν σε κακή
χρονική στιγμή, καθώς επικρατεί οικονομική ύφεση, μείωση του τζίρου στα
χρηματιστήρια και πτώση των τιμών στις μετοχές (άρα και στα έσοδα των
χρηματιστηρίων). 
Η συμφωνία (memorandum) μεταξύ Euronext και Χρηματιστηρίου της Πορτογαλίας
έγινε καθώς υπήρχαν κοινά σημεία και συγκεκριμένα χαρακτηριστικά στη
λειτουργική δομή του τελευταίου. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17262N601</ED>
<ID>
ID:305504

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N60&aa=1</URL></REF>


Article

<CATEGORY>vin08</CATEGORY>

 <H5>ΙΝFΟΤΕ
</H5><H2>Ο πρώτος πανελλαδικός Χρυσός Οδηγός
</H2>
Τη δημιουργία νέων προϊόντων περιλαμβάνουν τα σχέδια της InfOTE, της
καινούργιας θυγατρικής εταιρείας του ΟΤΕ που δημιουργήθηκε για να αναλάβει την
έκδοση των τηλεφωνικών καταλόγων. 
Η επίσημη παρουσίαση της εταιρείας έγινε χθες από τον πρόεδρο και διευθύνοντα
σύμβουλο του ΟΤΕ κ. Ν. Μανασή και τον διευθύνοντα σύμβουλό της κ. Γ. Βασιλαρά. 
Τον ερχόμενο Σεπτέμβριο η infOTE θα εκδώσει τον πρώτο «Πανελλαδικό Χρυσό Οδηγό
Επιχειρείν». Πρόκειται για ένα έντυπο με χαρακτήρα Business to Business, ο
οποίος θα παρέχει τις απαραίτητες πληροφορίες για το σύνολο των επαγγελματιών
και επιχειρήσεων που προωθούν τα προϊόντα και τις υπηρεσίες τους σε άλλες
επιχειρήσεις στην Ελλάδα και το εξωτερικό. Τα περίπου 250.000 έντυπα του
Οδηγού θα διανέμονται δωρεάν σε επιχειρήσεις.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17262N602</ED>
<ID>
ID:305549

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N60&aa=2</URL></REF>


Article

<CATEGORY>vin08</CATEGORY>

 <H5>ΙΝΤΡΑΚΟΜ
</H5><H2>Μηχανογραφικό σύστημα στο Ταχυδρομικό Ταμιευτήριο
</H2>
Στην Intracom ανατέθηκε, ύστερα από σχετικό διεθνή διαγωνισμό, το έργο της
μελέτης και υλοποίησης του ολοκληρωμένου πληροφορικού συστήματος του
Ταχυδρομικού Ταμιευτηρίου. 
Η σχετική σύμβαση υπεγράφη χθες και το έργο, συνολικού κόστους 9 εκατ. ευρώ,
προβλέπεται να ολοκληρωθεί σε 30 μήνες, ενώ θα καλύψει ένα ευρύ φάσμα
τραπεζικών προϊόντων και υπηρεσιών. 
Για την υλοποίηση του έργου θα χρησιμοποιηθεί τα τραπεζικό πακέτο Profits της
Intracom το οποίο διαθέτει όλα εκείνα τα επιμέρους συστήματα που απαιτούνται
για τη λειτουργία των καταστημάτων και των κεντρικών υπηρεσιών του
Ταχυδρομικού Ταμιευτηρίου. 
Η χρήση του συγκεκριμένου πακέτου θα προσφέρει στο Ταχυδρομικό Ταμιευτήριο ένα
σύγχρονο πελατοκεντρικό μηχανογραφικό σύστημα με άμεση δυνατότητα διάθεσης
τραπεζικών προϊόντων, 24ωρη on-line λειτουργία, καθώς και χρήση εναλλακτικών
καναλιών εξυπηρέτησης της πελατείας του. 
Επισημαίνεται ότι το Ταχυδρομικό Ταμιευτήριο διαθέτει σήμερα πανελλαδικά 135
καταστήματα και συνεργάζεται με το δίκτυο των ΕΛΤΑ για τη διάθεση τραπεζικών
προϊόντων και την εξυπηρέτηση των πελατών του. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17262N603</ED>
<ID>
ID:305585

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N60&aa=3</URL></REF>


Article

<CATEGORY>vin08</CATEGORY>

 <H5>ΑLΡΗΑ ΑΚΙΝΗΤΑ
</H5><H2>Στα 2,59 δισ.τα κέρδη
</H2>
Αύξηση κατά 37% παρουσίασε ο κύκλος εργασιών τής Alpha Αστικά Ακίνητα κατά τη
χρήση 2001 και ανήλθε σε 5 δισ. (14,7 εκατ. ευρώ). Τα καθαρά κέρδη της
εταιρείας αυξήθηκαν κατά 35%, φτάνοντας τα 2,59 δισ. (7,6 εκατ. ευρώ). Η
εταιρεία οφείλει την αύξηση του τζίρου της κυρίως στη παροχή υπηρεσιών,
σχετικά με εκτιμήσεις, διαχέιριση ακινήτων και παρακολούθηση έργων.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17262N604</ED>
<ID>
ID:305605

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N60&aa=4</URL></REF>


Article

<CATEGORY>vin06</CATEGORY>

 <H2>1.283 προσλήψεις στο υπουργείο Εργασίας
</H2><H4>Η κατανομή των θέσεων σύμφωνα με την τελική προκήρυξη
</H4>
Συνολικά 1.283 απόφοιτοι ΑΕΙ και ΤΕΙ, διαφόρων ειδικοτήτων, θα προσληφθούν σε
τακτικές θέσεις υπηρεσιών του υπουργείου Εργασίας (περίπου 500 από αυτούς στο
ΙΚΑ) σε όλη τη χώρα με τη διαδικασία της σειράς προτεραιότητας. Αυτό προβλέπει
προκήρυξη που ολοκλήρωσε χθες το ΑΣΕΠ. 
Από το σύνολο των θέσεων, ποσοστό 20% κατά νομαρχία, φορέα, κατηγορία (ΠΕ και
ΤΕ) και κλάδο ή ειδικότητα θα καλυφθούν από πολύτεκνους ή τέκνα πολυτέκνων. 
Όπως φαίνεται και στον πίνακα, οι θέσεις κατανέμονται σε όλες σχεδόν τις
νομαρχίες και τα επαρχεία της χώρας, αλλά αναλογικά οι περισσότερες βρίσκονται
στην Αττική. Δικαίωμα να τις διεκδικήσουν έχουν όσοι διαθέτουν τα αντίστοιχα
ειδικά προσόντα της θέσης που θα επιλέξουν (τίτλους σπουδών κ.λπ.) και τα
ακόλουθα γενικά: 
* Είναι Έλληνες πολίτες ή πολίτες κρατών της Ε.Ε. 
* Έχουν γεννηθεί κατά τα έτη 1967 έως και 1981 (το ανώτατο όριο της
ηλικίας διευρύνεται για ορισμένες κατηγορίες υποψηφίων, όπως είναι οι
παλιννοστούντες ομογενείς, οι πολιτικοί πρόσφυγες, οι σύζυγοι ή τα τέκνα
προσώπου που απεβίωσε εξαιτίας του σεισμού της 7ης Σεπτεμβρίου 1999, οι άγαμοι
ή χήροι ή διαζευγμένοι γονείς που έχουν την επιμέλεια τέκνου κ.ά.). 
* Έχουν την υγεία και τη φυσική καταλληλότητα που απαιτείται για την
εκτέλεση των καθηκόντων της θέσεως που επιλέγουν. 
* Έχουν λευκό ποινικό μητρώο. 
* Οι άνδρες μέχρι τη λήξη της προθεσμίας υποβολής αιτήσεων έχουν
εκπληρώσει τις στρατιωτικές τους υποχρεώσεις ή έχουν απαλλαγεί νόμιμα από
αυτές. Επίσης έως την ίδια ημερομηνία και μέχρι τον διορισμό τους δεν έχουν
κηρυχθεί ανυπότακτοι ή καταδικαστεί για λιποταξία με τελεσίδικη απόφαση. 
Σημειώνεται ότι υπάλληλοι του Δημοσίου, ΝΠΔΔ και ΟΤΑ α' και β' βαθμίδας που
έχουν διοριστεί με τις διατάξεις του Ν. 2190/1994, «νόμος Πεπονή», δεν
δικαιούνται να συμμετάσχουν στη διαδικασία πλήρωσης των θέσεων της προκήρυξης
εάν μέχρι τη λήξη της προθεσμίας υποβολής των αιτήσεων δεν έχει παρέλθει
πενταετία από την ημερομηνία διορισμού τους. 
Η προκήρυξη αναμένεται να εκδοθεί από το Εθνικό Τυπογραφείο και να διατίθεται
στο κοινό σε δέκα ημέρες περίπου. 
Ακολούθως θα καθοριστεί από το ΑΣΕΠ και η εικοσαήμερη προθεσμία υποβολής των
αιτήσεων που θα αποστέλλονται σε αυτό ταχυδρομικώς με συστημένη επιστολή.
Εκτενής αναφορά στο περιεχόμενο της προκήρυξης θα υπάρχει στο ένθετο
«ΚΑΡΙΕΡΕΣ» την ερχόμενη Δευτέρα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17262N621</ED>
<ID>
ID:305495

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N62&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Μια σημαντική περίοδος στη ζωή σας
σηματοδοτείται από τη σύνοδο της Αφροδίτης με τον Ουρανό στο ζώδιό σας.
Άνθρωποι και γεγονότα σας οδηγούν στην υπεράσπιση των ιδανικών σας, αλλά και
στη διεύρυνση του ορίζοντα των ενδιαφερόντων σας. 
Ιχθύες 
(19 Φεβρουαρίου - 20 Μαρτίου). Ανήκετε στα πιο διαισθητικά άτομα ολόκληρου του
ζωδιακού, επωφεληθείτε λοιπόν από τη σύνοδο της Αφροδίτης με τον Ουρανό και
αφήστε πίσω την ψευδαίσθηση και την ασάφεια για να περάσετε στη σημερινή
πραγματικότητα, ερμηνεύοντας σωστά τις «συμπτώσεις». 
Κριός 
(21 Μαρτίου - 19 Απριλίου). Κοινωνικοί, ευχάριστοι και δημιουργικοί από τη
φύση σας, εκμεταλλευτείτε τη σύνοδο Αφροδίτης - Ουρανού στο φιλικό ζώδιο του
Υδροχόου και μην αφήσετε να πάνε χαμένες κάποιες ενδιαφέρουσες γνωριμίες, όχι
μόνο από κοινωνική αλλά και από αισθηματική πλευρά. Εσείς δεν έχετε παρά να
τις αξιολογήσετε σωστά. 
Ταύρος 
(20 Απριλίου - 20 Μαΐου). Χρειάζεστε ενίσχυση και βοήθεια για να
πραγματοποιήσετε τα επαγγελματικά κυρίως σχέδιά σας. Δείξτε τη γνωστή επιμονή
και υπομονή σας και να είστε σίγουροι πως δεν θα πάνε χαμένες οι εμπνεύσεις,
οι πρωτοβουλίες και οι προσπάθειές σας. 
Δίδυμοι 
(21 Μαΐου - 21 Ιουνίου). Επαναστατικές αποφάσεις σας οδηγεί να πάρετε η
Αφροδίτη με τον Ουρανό από το φιλικό σας ζώδιο του Υδροχόου. Μια συμφωνία ή
ένα ταξίδι μπορεί να σας ανοίξει νέους ορίζοντες, επωφεληθείτε λοιπόν από την
εύνοιά τους, αποφεύγοντας παρεξηγήσεις, σχόλια, αλλά και πειρασμούς. 
Καρκίνος 
(22 Ιουνίου - 22 Ιουλίου). Ήρθε επιτέλους η κατάλληλη στιγμή για να
ανεξαρτητοποιηθείτε από γεγονότα και καταστάσεις που σας κρατούν δέσμιους στα
«πρέπει» της ζωής σας. Αυτό θα γίνει με ή χωρίς τη θέλησή σας, κάντε το λοιπόν
πολύ συνειδητά, τώρα που έχετε ωριμάσει μέσα από τις δυσκολίες που ζήσατε
τελευταίως. 
Λέων 
(23 Ιουλίου - 22 Αυγούστου). Αν θέλετε να καλυτερεύσετε τόσο τις προσωπικές
όσο και τις επαγγελματικές σας σχέσεις κάντε το μέσα από ένα καλό «ξεκαθάρισμα
ανοιχτών λογαριασμών». Πριν προχωρήσετε όμως απερίσκεπτα, φροντίστε να είστε
καλυμμένοι από κάθε πλευρά. 
Παρθένος 
(23 Αυγούστου - 23 Σεπτεμβρίου). Ευκαιρίες για θεραπεία, βελτίωση και
αποκατάσταση της υγείας, αλλά και ομορφιάς σας φέρνει η σύνοδος της Αφροδίτης
με τον Ουρανό. Η υιοθέτηση αισιόδοξων σκέψεων, επιπλέον, θα σας βοηθήσει στην
ψυχοσωματική σας υγεία και ισορροπία. 
Ζυγός 
(24 Σεπτεμβρίου - 23 Οκτωβρίου). Η «δική» σας Αφροδίτη σε σύνοδο με τον
επαναστάτη Ουρανό σάς βοηθά να «παίξετε» με τη ζωή και να διεκδικήσετε
δυναμικά πράγματα που θέλετε να επιτύχετε ή να κατακτήσετε. Φροντίστε μόνο να
μην είστε παράλογοι και υπερβολικοί. 
Σκορπιός 
(24 Οκτωβρίου - 22 Νοεμβρίου). Ένα ανήσυχο κλίμα υπάρχει λόγω γεγονότων και
καταστάσεων γύρω σας, γι' αυτό απαιτείται από σας υπομονή και διαλλακτικότητα
και κυρίως αίσθηση δικαιοσύνης. Αποφύγετε αυτό το διάστημα να ανακατέψετε
συγγενικά άτομα που θα κρίνουν ή θα επηρεάσουν τις σχέσεις ή τις αποφάσεις
σας. 
Τοξότης 
(23 Νοεμβρίου - 21 Δεκεμβρίου). Η επικοινωνία, η συνεννόηση και η επαφή με
συνεργάτες, ανωτέρους, ιεραρχία και κανονισμούς φαίνεται να γίνεται ευκολότερη
αυτό το διάστημα, αρκεί να κρατήσετε χαμηλούς τόνους εκεί που υπάρχουν
διαφορές. 
Αιγόκερως 
(22 Δεκεμβρίου - 19 Ιανουαρίου). Παρά τον συντηρητικό χαρακτήρα σας, μην
απορρίψετε προτάσεις και ευκαιρίες για τη βελτίωση των οικονομικών σας. Εσείς
με την πείρα και τις γνώσεις που έχετε μπορείτε να διακρίνετε τις πραγματικές
«ευκαιρίες», από τις ανώφελες υποσχέσεις. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17262N641</ED>
<ID>
ID:305487

</ID><URL>http://ta-nea.dolnet.gr/neaweb/neafile.print_unique?e=A&f=17262&m=N64&aa=1</URL></REF>


Article

<CATEGORY>vin10</CATEGORY>

 <H2>Χρυσό πριμ
</H2><H4>ΑΕΚ: ΑΠΟ 5.000 ΕΥΡΩ ΣΕ ΚΑΘΕ ΠΑΙΚΤΗ ΓΙΑ ΤΗΝ ΠΡΟΚΡΙΣΗ ΣΤΗΝ ΤΟΥΜΠΑ
</H4>
Η καταπληκτική εμφάνιση και η εντυπωσιακή νίκη-πρόκριση της ΑΕΚ στην Τούμπα
ενθουσίασαν τον Μάκη Ψωμιάδη. Ο «πρόεδρος» όχι μόνο είχε ακολουθήσει χθες την
αποστολή και παρακολούθησε το ντέρμπι από την εξέδρα των φανατικών οπαδών,
αλλά προχώρησε σε θεαματική κίνηση. 
«Έχετε από 5.000 ευρώ για την πρόκριση στα ημιτελικά. Το πρωί μπορείτε να
πάρετε τα χρήματα»! Αυτό είπε στους ποδοσφαιριστές της ΑΕΚ δίνοντάς τους
συγχαρητήρια και, φυσικά, η ατμόσφαιρα έγινε αυτόματα πανηγυρική. Θυμίζουμε
ότι και ύστερα από την επίσης σημαντική επιτυχία κόντρα στον Παναθηναϊκό για
το πρωτάθλημα (νίκη με σκορ 2-0), ο κ. Ψωμιάδης περίμενε τους παίκτες και τους
έδινε - μία ημέρα μετά τον αγώνα - επιταγές με το χρηματικό ποσό!

Ο ΣΑΝΤΟΣ 
Ο Φερνάντος Σάντος μετά το τέλος του αγώνα, μιλώντας για το παιχνίδι, στάθηκε
στην φάση της αποβολής του Κουλακιώτη, επισημαίνοντας ότι αυτό που έδωσε τη
μεγάλη αυτή νίκη στην ομάδα του ήταν ότι οι παίκτες του συνέχισαν να παίζουν
σαν να έχουν απέναντι τους έντεκα αντιπάλους και όχι δέκα. «Μετά το πρώτο γκολ
και τον έναν παίκτη περισσότερο, με τον οποίο αγωνιζόμασταν, ξέραμε πόσο
σημαντικό ήταν αυτό. 
Πολλές φορές, όμως, συμβαίνει και το αντίθετο. Όταν μια ομάδα παίζει με παίκτη
περισσότερο αποδιοργανώνεται, χάνει τη συγκέντρωσή της, ενώ η ομάδα που παίζει
με παίκτη λιγότερο δυναμώνει. Οι παίκτες μου, όμως, συνέχισαν να παίζουν σαν
να έχουν απέναντί τους έντεκα αντιπάλους» είπε ο κ. Σάντος και συνέχισε: «Στο
δεύτερο ημίχρονο ξέραμε ότι ο ΠΑΟΚ θα ήθελε να ισοφαρίσει. Το τρίτο γκολ,
όμως, ήρθε νωρίς, σε μια φάση κλειδί και από εκεί και πέρα πιστεύω ότι το
παιχνίδι είχε τελειώσει και ήταν απλώς θέμα να σφυρίξει τη λήξη ο διαιτητής». 
Στη συνέχεια, ο κ. Σάντος ρωτήθηκε αν βοηθά την ψυχολογία της ομάδας η νίκη
αυτή και αν αλλάζουν οι στόχοι της για τη συνέχεια. «Ο στόχος για την ΑΕΚ
είναι να παλεύει κάθε παιχνίδι. Να βλέπει κάθε παιχνίδι ξεχωριστά στις τρεις
διοργανώσεις που αγωνιζόμαστε και να φτάνει στη νίκη παιχνίδι παιχνίδι. Αυτό
που μπορεί να βελτιώσει την ομάδα είναι να δουλεύουμε με συγκέντρωση σε κάθε
προπόνηση». 
Ο ΜΠΑΓΙΕΒΙΤΣ 
Ο Ντούσαν Μπάγιεβιτς παραδέχθηκε ότι η ομάδα του παρουσιάστηκε κουρασμένη στο
χθεσινό παιχνίδι και ότι στο δεύτερο ημίχρονο προτίμησε να κάνει οικονομία
δυνάμεων εν όψει των στόχων που έχει θέσει στο πρωτάθλημα, αφού είπε:
«Ξεκινήσαμε πολύ καλά. Χάσαμε δύο-τρεις πολύ καλές ευκαιρίες και μπορούμε να
πούμε ότι είχαμε την υπεροχή, μέχρι εκείνη τη φάση του γκολ. Μετά για μας ήταν
πάρα πολύ δύσκολο να κάνουμε κάτι, ειδικά μετά το δεύτερο γκολ. 
Στο δεύτερο ημίχρονο είπα στους παίκτες μου ότι χρειάζεται να σκεφτόμαστε και
άλλα πράγματα, χωρίς να θέλω να υποτιμήσω την νίκη της ΑΕΚ, η οποία ήταν
δίκαια.. Στο 5ο συνεχόμενο ντέρμπι, που είχαμε χθες, μας βγήκε η κούραση. Όπως
κερδίσαμε στο προηγούμενο παιχνίδι, έτσι πρέπει να ξέρουμε και να χάνουμε. 
Τώρα πρέπει να ξεκουραστούμε για το επόμενο παιχνίδι. Η ήττα ήταν βαριά, το
ξέρουμε. Λυπάμαι για τους φιλάθλους πάρα πολύ. Πιστεύω ότι θα είναι μαζί μας
πάλι». Ο «Πρόεδρος» της ΑΕΚ, Μάκης Ψωμιάδης, μετά το τέλος του αγώνα,
φτάνοντας έξω από τα αποδυτήρια της Τούμπας, είπε: «Δεν είχα κανένα πρόβλημα.
Η πρόκριση και το σκορ τα λέει όλα».

* Αναλυτικό ρεπορτάζ στις σελ. 4-5.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17262O011</ED>
<ID>
ID:305505

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O01&aa=1</URL></REF>


Article

<CATEGORY>vin10</CATEGORY>

 <H5>SΚΟDΑ ΞΑΝΘΗ: ΠΡΟΚΡΙΘΗΚΕ ΝΙΚΩΝΤΑΣ ΤΟΝ ΑΡΗ ΣΤΟ ΧΑΡΙΛΑΟΥ </H5><H2>Ξέφρενη πορεία
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
Η Ξάνθη πανηγύρισε πρόκριση και ο Ταρντί γεύτηκε απόλυση

Με θρίαμβο (1-2) στο Χαριλάου η Ξάνθη προκρίθηκε δίκαια στους ημιτελικούς του
Κυπέλλου Ελλάδας, ανατρέποντας την εις βάρος της κατάσταση από την ήττα (0-1)
που υπέστη στο παιχνίδι του πρώτου γύρου. Ο αποκλεισμός προκάλεσε καταστάσεις
χάους στον Άρη και την απόλυση του Ρισάρ Ταρντί. 
Οι ελλιπείς φιλοξενούμενοι είχαν να αντιμετωπίσουν έναν αντίπαλο νωθρό,
άχρωμο, χωρίς φαντασία και προσανατολισμό. Τον περίμεναν για περίπου μία ώρα,
υπομονετικά και κυρίως χωρίς απώλειες. 
Όταν ο Νίκος Καραγεωργίου στο 60΄ έβαλε στο παιχνίδι ταυτόχρονα τους
Αμπντουραΐμ Ουακίλι και Σταύρο Λαμπριάκο (αντί των Αλεσάντρο ντα Σίλβα και
Βαγγέλη Καούνου), η έξυπνα παθητική Ξάνθη έγινε πρωταγωνίστρια. 
Άνοιξε το σκορ, μάλιστα, στο 62΄, με γυριστό βολέ μέσα από την περιοχή, ο
αμαρκάριστος Ισμαήλ Μπα, που δεν πανηγύρισε την επιτυχία του. Ο Φάνης
Κατεργιαννάκης άργησε πολύ να αντιδράσει και οι οπαδοί άρχισαν να
προειδοποιούν «Άρη, παίξε μπάλα... ». 
Ο Άρης έδειξε ότι αφυπνίστηκε, αλλά αντέδρασε σπασμωδικά. Οι φίλοι του
ξεγελάστηκαν ότι η ομάδα τους θα προκριθεί, όταν ο Νίκος Παπαδόπουλος
ισοφάρισε (1-1) στο 67΄ με δυνατό βολέ έξω από την περιοχή. Αξιοποίησε κοντινή
πάσα του Νίκου Κυζερίδη από εκτέλεση φάουλ. 
Το τελικό σκορ (1-2) διαμόρφωσε στο 72΄ ο Νίκος Ζαπρόπουλος με κοντινό σουτ
μέσα από την περιοχή. Η πορεία της μπάλας άλλαξε καθοριστικά από το γόνατο του
Νασίφ Μορίς. 
Με το σφύριγμα της λήξης, οι περίπου 3.000 οπαδοί (κόπηκαν 1.917 εισιτήρια)
των γηπεδούχων άρχισαν να καταστρέφουν όσα πλαστικά καθίσματα μπορούσαν στο
δεκάλεπτο της αποχώρησής τους και τα έβαλαν με τον Δημήτρη Κοντομηνά. Τα
συνθήματα εις βάρος του επιχειρηματία ήταν συνεχόμενα και μόνο υβριστικά.
Διαδήλωση εναντίον του ήταν ουσιαστικά η συγκέντρωση των αγανακτισμένων οπαδών
έξω από την είσοδο των αποδυτηρίων, στη Θύρα 1, επί της οδού Αλεξάνδρου
Παπαναστασίου. Διακόπηκε και η κυκλοφορία. «Έξω τα λαμόγια από τον Άρη» είναι
το μοναδικό δημοσιεύσιμο σύνθημα του πλήθους, που ξεθύμανε, για περίπου 45
λεπτά, με ρίψη αντικειμένων. Οι άνδρες της Αστυνομίας δεν επενέβησαν και η
τακτική τους αποδείχθηκε αποτελεσματική, καθώς αποφεύχθηκαν συγκρούσεις. Δεν
έλειψαν, πάντως, οι καταστροφές σε αυτοκίνητα και σε υαλοπίνακες του γηπέδου.
Ο απολογισμός των επεισοδίων ήταν δύο ελαφρά τραυματισμένοι αστυνομικοί. 
«ΠΑΡΑΙΤΗΣΟΥ» 
Εξαιτίας της πολιορκίας, η συνέντευξη Τύπου άρχισε με 45λεπτη καθυστέρηση,
αλλά στην αίθουσα Τύπου πρωταγωνίστησαν με τις αγενείς παρεμβάσεις τους κατά
του Ταρντί ο πρόεδρος του Α.Σ. Άρης, Μιχάλης Ζορπίδης και δύο μέλη(Λάμπρος
Σκόρδας, Νίκος Γραβάνης) του διοικητικού συμβουλίου του συλλόγου. 
«Αυτός ο χώρος με τα τρόπαια του συλλόγου είναι ιερός. Δεν είναι προπονητής ο
κύριος. Σ' αυτούς που σε έκαναν προπονητή να δώσεις συνέντευξη» είπε στον
Ταρντί ο πρόεδρος του Α.Σ. Ήταν αυτός, όμως, που με τη συμπεριφορά του δεν
τίμησε τον χώρο. 
Ο Ν. Γραβάνης τού ζήτησε να παραιτηθεί. Του επεσήμανε ότι «τώρα ο Ίβιτς
κερδίζει με 2-0 στην Τούμπα», ενώ ο Λ. Σκόρδας φώναζε: «Δεν έχει δικαίωμα να
πει κουβέντα». 
Ο Ταρντί διατήρησε την ψυχραιμία του και δεν απάντησε στις προκλήσεις. Όταν
ρωτήθηκε από τους καθ' ύλην αρμοδίους για την επόμενη ημέρα του στον Άρη,
απάντησε: «Είμαι υπάλληλος του συλλόγου κι όπως όλοι οι υπάλληλοι σε μία
εταιρεία, έχω να απολογηθώ στη διοίκηση. Έπειτα από ένα άσχημο αποτέλεσμα δεν
μπορώ να ξέρω τι μπορεί να με περιμένει». Για την απόλυσή του ενημερώθηκε
έπειτα από περίπου μία ώρα. 
Το θολό τοπίο στον Άρη συμπλήρωσε η προσφυγή του Ναγκόλι Κένεντι με την οποία
ζητάει δεδουλευμένα 72 εκατομμυρίων.

ΑΡΗΣ: Κατεργιαννάκης, Μόρις, Λουμπούτης, Μαλλούς (46' Κυζερίδης),
Σκέντζος, Νούσιας (83' Καζάντζης), Τσίμπα, Θεοδωρίδης, Χαριστέας,
Παπαδόπουλος, Λιολίδης (83' Κένεντι). 
ΞΑΝΘΗ: Τσακωνάκης, Ζαπρόπουλος, Κεχαγιάς, Δημητριάδης, Ντα Σίλβα (60'
Λαμπριάκος), Κορδονούρης, Πρίττας, Σφακιανάκης (81' Γκάγκερ), Κάουνος (60'
Ουακίλι), Μπα, Πέτρου. 
*** Δύο είναι οι επικρατέστεροι υποψήφιοι για να αναλάβουν την τεχνική
ηγεσία του Άρη ως αντικαταστάτες του Ρισάρ Ταρντί. Ο Βασίλης Δανιήλ που είναι
η πρώτη επιλογή του Γιάννη Ζαχουδάνη και το δίδυμο Κούη - Μαρσέλο, το οποίο
αποτελεί την εναλλακτική λύση, αν δεν δεχθεί ο κ. Δανιήλ την πρόταση που θα
του κάνει η ΠΑΕ Άρης.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17262O021</ED>
<ID>
ID:305506

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O02&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΤΗΛΕΟΡΑΣΗ
</H5><H2>Το πρόγραμμα του διημέρου
</H2>
Ποδόσφαιρο, μπάσκετ και χειμερινά σπορ περιλαμβάνει το τηλεοπτικό
πρόγραμμα, σήμερα και αύριο. Αναλυτικά: 
Σήμερα: 
14.30 (Supersport): Καλλιθέα-Ολυμπιακός (Ζ). 
15.30 (Eurosport): Σκι. Άλμα. Παγκόσμιο κύπελλο. 
17.00 (Supersport): Ηρακλής-Εθνικός Αστέρας (Ζ). 
17.30 (AS 1): Χιούστον-Κλίβελαντ (ΝΒΑ, Μ). 
18.00 (Eurosport): Αφρικανικό κύπελλο Εθνών. Ημιτελικός (Ζ). 
20.00 (AS 1): Στιγμιότυπα από το πρωτάθλημα Σκωτίας. 
21.00 (Eurosport): Αφρικανικό κύπελλο Εθνών. Ημιτελικός (Ζ). 
21.00 (TV Magic): Ολυμπιακός-Μακάμπι (μπάσκετ, Ζ). 
21.45 (AS 1): Άγιαξ-Γκρόνιγκεν (Ζ). 
21.45 (AS 2): Παρί Σεν Ζερμέν-Μπορντό (Ζ). 
22.00 (ΤΕΜΡΟ): Μπρέσια-Πάρμα (Ζ). 
22.00 (Supersport): Στιγμιότυπα Βραζιλιάνικου ποδοσφαίρου. 
22.30 (Supersport ): Η πορεία της Βραζιλίας προς το Μουντιάλ 2002. 
02.30 (AS 2): Νέα Υόρκη-Ατλάντα (ΝΒΑ, Ζ). 
Αύριο: 
15.30 (Eurosport): Σκι. Άλμα. Παγκόσμιο κύπελλο. 
18.45 (AS 2): Π. Φάληρο-Γλυφάδα (πρωτάθλημα Νέων, πόλο, Ζ). 
20.00 (AS 2): Στιγμιότυπα από το Κυπριακό πρωτάθλημα. 
20.00 (Eurosport): Χειμερινοί Ολυμπιακοί Αγώνες. Αφιέρωμα. Σολτ Λέικ. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17262O022</ED>
<ID>
ID:305550

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O02&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17262O023</ED>
<ID>
ID:305586

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O02&aa=3</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H4>Τζακ ποτ
</H4>
Τζακ ποτ σημειώθηκε στη χθεσινή κλήρωση του ΛΟΤΤΟ αφού ουδείς βρέθηκε με έξι
επιτυχίες. Στον κουμπαρά μπήκαν 900.000 ευρώ. Βρέθηκαν 87 με 5 επιτυχίες που
κερδίζουν από 874,51 ευρώ, 5.435 με 4 που θα εισπράξουν από 10,49 ευρώ και
98.986 με 3 που θα πάρουν από 0,46 ευρώ. Οι τυχεροί αριθμοί: 6, 9, 11, 17, 18, 43.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17262O024</ED>
<ID>
ID:305606

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O02&aa=4</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17262O025</ED>
<ID>
ID:305620

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O02&aa=5</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: ΑΝΤΙΑΕΡΟΠΟΡΙΚΗ «ΟΜΠΡΕΛΑ» ΣΤΟ ΟΛΥΜΠΙΑΚΟ ΧΩΡΙΟ
</H5><H2>Αερομαχίες
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Απόρθητο φρούριο τόσο από ξηράς όσο και από αέρος θυμίζει τις τελευταίες
ημέρες το Σολτ Λέικ Σίτι

Δεκάδες μικρά αεροπλάνα έχουν παραβιάσει τον εναέριο χώρο πάνω από το
Ολυμπιακό Χωριό του Σολτ Λέικ Σίτι, ενώ ελικόπτερα Black Hawk ανάγκασαν ένα
απ' αυτά να προσγειωθεί. 
Οι παραβιάσεις αυτές αναδεικνύουν το πρόβλημα που υπάρχει με τους πιλότους να
συμμορφωθούν στην απαγόρευση εισόδου στην εναέριο χώρο πάνω από το Ολυμπιακό
Χωριό. Αύριο, ημέρα έναρξης της Χειμερινής Ολυμπιάδας, δεν θα επιτρέπεται να
βρίσκεται στον αέρα σε ακτίνα 72 χιλιομέτρων από το Διεθνές Αεροδρόμιο του
Σολτ Λέικ ούτε μπαλόνι! 
Ο εκπρόσωπος των μυστικών υπηρεσιών, Μαρκ Κόνολι, αποκάλυψε πως έχουν
καταγραφεί δεκάδες παραβιάσεις του εναέριου χώρου πάνω από το Ολυμπιακό Χωριό,
χωρίς, όμως, να έχει συμβεί εκούσια από τους πιλότους. «Οι πιλότοι ίσως δεν
είχαν πληροφορηθεί για τους περιορισμούς». Η απαγόρευση των πτήσεων πάνω από
το Ολυμπιακό Χωριό τέθηκε σε ισχύ στις 25 Ιανουαρίου και σε ακτίνα τριών
μιλίων. 
Την Παρασκευή όποιος πιλότος παραβιάσει τον εναέριο χώρο θα κινδυνεύει να
τιμωρηθεί με βαρύ χρηματικό πρόστιμο και να του αφαιρεθεί η άδεια. 
Η απαγόρευση των πτήσεων είναι μέρος του σχεδίου των Αμερικανών που έχει στόχο
την αποτροπή οποιασδήποτε επίθεσης από αέρος κατά τη διάρκεια των Ολυμπιακών
Αγώνων του Σολτ Λέικ Σίτι. 
Κατά τις τελετές έναρξης και λήξης θα υπάρχει μία περίοδος τεσσάρων ωρών που
δεν θα επιτρέπεται να απογειωθεί και να προσγειωθεί κανένα αεροσκάφος στο
αεροδρόμιο του Σολτ Λέικ Σίτι. 
Έτσι, περισσότερα από 4.700 αεροσκάφη έχουν, ήδη, ζητήσει να τους επιτραπεί να
χρησιμοποιήσουν τα αεροδρόμια του Μπόισε, του Κολοράντο Σπρινγκς, του Γκραντ
Τζάκσιον και του Λας Βέγκας. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17262O031</ED>
<ID>
ID:305507

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O03&aa=1</URL></REF>


Article

<CATEGORY>vin10</CATEGORY>

 <H5>ΔΟΕ: Λύγισε από τις πιέσεις των διοργανωτών
</H5><H2>Η σημαία των Δίδυμων Πύργων δίπλα στην Ολυμπιακή Φλόγα
</H2>
Το ότι η πολιτική και ο αθλητισμός δεν πρέπει ποτέ να αναμειγνύονται, είναι
σίγουρο. Τι ακριβώς όμως σημαίνει τελικά ο όρος «πολιτική»; 
Η ιστορία της αμερικανικής σημαίας που ανακαλύφθηκε κουρελιασμένη στα ερείπια
του World Trade Center και γρήγορα έγινε σύμβολο ενός ολόκληρου λαού που
δέχθηκε βαρύτατο πλήγμα την 11η Σεπτεμβρίου 2001 είναι λίγο-πολύ γνωστή. Η
Ολυμπιακή Επιτροπή των ΗΠΑ, λοιπόν, για να ενισχύσει το πατριωτικό αίσθημα των
Αμερικανών, σκέφθηκε να βάλει την Εθνική ομάδα της χώρας να παρελάσει
κρατώντας αυτήν ακριβώς τη σημαία κατά τη διάρκεια της τελετής έναρξης των
Χειμερινών Ολυμπιακών Αγώνων στο Σολτ Λέικ Σίτι. Η πρόθεση αυτή όμως των
Αμερικανών προσέκρουσε στην κατηγορηματική άρνηση της Διεθνούς Ολυμπιακής
Επιτροπής, η οποία τη χαρακτήρισε «πολιτική κίνηση». 
Η απάντηση των «αθανάτων» προκάλεσε ωστόσο την οργή των Αμερικανών διοργανωτών
και συγγενών των θυμάτων της επίθεσης της 11ης Σεπτεμβρίου και ύστερα από
ασφυκτικές πιέσεις η ΔΟΕ αναγκάστηκε να ρίξει νερό στο κρασί της. 
Έτσι, η σημαία θα παρελάσει στην τελετή έναρξης αλλά η σεμνή τελετή δεν θα
περιλαμβάνεται στο επίσημο πρόγραμμα. Τη σημαία θα κρατούν Αμερικανοί αθλητές
και θα συνοδεύει άγημα πυροσβεστών και αστυνομικών. Η είσοδός της στο στάδιο
θα γίνει μετά την παρέλαση των αθλητών και πριν ακουστεί ο εθνικός ύμνος των
Ηνωμένων Πολιτειών. 
Στη συνέχεια θα γίνει έπαρση της σημαίας δίπλα στον βωμό με την Ολυμπιακή
Φλόγα, θυμίζοντας σε όλη τη διάρκεια των Ολυμπιακών Αγώνων την τραγωδία της
11ης Σεπτεμβρίου. 
«ΠΑΓΚΟΣΜΙΟ ΓΕΓΟΝΟΣ» 
Εξάλλου, οι ίδιοι οι Αμερικανοί φαίνεται πως δεν επιθυμούν να δώσουν στην
τελετή έναρξης «υπερπατριωτικό» χαρακτήρα, αφού δεν μπορούν να ξεχάσουν τη
δυσάρεστη εμπειρία του Λος Άντζελες, το 1984. Ο τελετάρχης, Ντον Μίσερ, λέει
σχετικά: «Ο καθένας βλέπει τα πράγματα με τον τρόπο του. Στόχος μας είναι να
μην επικεντρώσουμε την εκδήλωση στις ΗΠΑ, αλλά να δώσουμε βάρος και στον
υπόλοιπο κόσμο. Στο κάτω κάτω είναι ένα παγκόσμιο γεγονός». 
Ο κ. Μίσερ παραδέχθηκε πως ένας επίσημος της ΔΟΕ, τον οποίο συνάντησε κάποια
χρόνια μετά τους Αγώνες του Λος Άντζελες, είχε χαρακτηρίσει εκείνη τη
διοργάνωση ως «τη δεύτερη πιο "εθνικιστική" ύστερα από τους Αγώνες του
Βερολίνου (και του Αδόλφου Χίτλερ) το 1936»...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17262O032</ED>
<ID>
ID:305551

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O03&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Με δύο απουσίες εναντίον του Εθνικού Αστέρα
</H5><H2>Αμφίβολοι Στολτίδης και Νασιόπουλος
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Όταν ο Άγγελος Αναστασιάδης μετά το παιχνίδι της Κυριακής με αντίπαλο τον
Ολυμπιακό έλεγε «είμαστε πολύ λίγοι», αναφερόμενος στο έμψυχο υλικό της
ομάδας, κάτι ήξερε. Η ομάδα του «Γηραιού» στο σημερινό (5 μ.μ. Καυταντζόγλειο)
παιχνίδι με τον Εθνικό Αστέρα για το Κύπελλο αντιμετωπίζει αρκετά προβλήματα
τραυματισμών. Οι Στολτίδης, Νασιόπουλος Μιλόγιεβιτς και Κεμπάτζε παρουσίασαν
προβλήματα τραυματισμών μετά το ματς με τον Ολυμπιακό. Οι Κεμπάτζε και
Μιλόγιεβιτς αναμένεται να αγωνιστούν, καθώς πήραν μέρος κανονικά στις
τελευταίες προπονήσεις. Ο Νασιόπουλος είναι ακόμη αμφίβολος (αν και χθες
προπονήθηκε), ενώ ο Στολτίδης θα απουσιάσει, αφού δεν έχει αποθεραπευτεί
πλήρως, ενώ, παράλληλα, ο Αναστασιάδης θέλει να τον προφυλάξει, προκειμένου να
είναι σε θέση να αγωνιστεί στο ντέρμπι με τον ΠΑΟΚ. Ο προπονητής του «Γηραιού»
μπορεί να λέει ότι πρώτα σκέφτεται το σημερινό παιχνίδι και στη συνέχεια το
ραντεβού με τον ΠΑΟΚ, όμως, στην πραγματικότητα προβληματίζεται μην τυχόν από
το σημερινό παιχνίδι προκύψουν νέα προβλήματα εν όψει του ντέρμπι της
Κυριακής. 
*** Ο Νίκος Κολομπούρδας συνεχίζει τη θεραπεία, προκειμένου να
ξεπεράσει το πρόβλημα που αντιμετωπίζει στον τετρακέφαλο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17262O033</ED>
<ID>
ID:305587

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΑΑF
</H5><H2>Οι Αμερικανοί καλύπτουν 17 ντοπέ αθλητές
</H2>
Έντονη είναι η πίεση που ασκεί η IAAF προς τους Αμερικανούς παράγοντες για
να αποκαλύψουν τα ονόματα των αθλητών που βρέθηκαν ντοπέ, αλλά αγωνίστηκαν
στους Ολυμπιακούς Αγώνες του Σίδνεϊ. Για το θέμα αυτό θα έχουν τις επόμενες
ημέρες συνάντηση ο πρόεδρος της διεθνούς ομοσπονδίας στίβου, Λαμίν Ντιάκ, με
εκπροσώπους της Ολυμπιακής επιτροπής των ΗΠΑ. Ο πρόεδρος της διεθνούς
οργάνωσης για την καταπολέμηση του ντόπινγκ (WADA), Ντικ Πάουντ, ασκεί,
επίσης, πιέσεις προς τους Αμερικανούς να ανακοινώσουν τα ονόματα των 17
αθλητών που βρέθηκαν ντοπαρισμένοι το 2000, συμπεριλαμβανομένου και αυτών που
πήραν μέρος στους Αγώνες του Σίδνεϊ. «Δεν μπορούμε να τους επιτρέψουμε να
καταστρατηγούν τους κανόνες. 
Αρνούνται να μας δώσουν πληροφορίες. Κανένας από τους νόμους των ΗΠΑ δεν
τους εμποδίζει να μας δώσουν τα ονόματα. Όταν κατηγορείσαι για φόνο, το όνομά
σου γίνεται γνωστό» τόνισε ο Πάουντ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17262O034</ED>
<ID>
ID:305607

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O03&aa=4</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ - ΙΣΠΑΝΙΑ
</H5><H2>Με εκπλήξεις
</H2>
Θύμα έκπληξης έπεσε η Μπάγερν που γνώρισε την ήττα με 2-1 από τη Σαντ
Πάουλι ενώ η Σάλκε λύγισε και τη Λεβερκούζεν με 1-0 (Μπέμε 53') στο Μπέι
Αρένα. Έτσι, η Ντόρτμουντ που νίκησε 2-0 τη Χάνσα έφτασε τους 46 βαθμούς. 
Μεγάλη έκπληξη όμως σημειώθηκε και στην Ισπανία καθώς η Ρεάλ γνώρισε τη
δευτερη συνεχόμενη ήττα της από τη Βαγιαδολίδ (2-1) σε αντίθεση με την
Μπαρτσελόνα που επικράτησε της Σοσιεδάδ 2-0. Σε άλλα παιχνίδια:
Βαγιεκάνο-Εσπανιόλ 2-2, Βιγιαρεάλ-Μαγιόρκα 2-1, Σαραγόσα-Τενερίφη 1-1,
Σεβίλλη-Οσασούνα 0-0, Αλαβές-Βαλένθια 1-2.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17262O035</ED>
<ID>
ID:305621

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O03&aa=5</URL></REF>


Article

<CATEGORY>vin10</CATEGORY>

 <H5>ΑΕΚ: ΣΥΝΕΤΡΙΨΕ 4-0 ΤΟΝ ΠΑΟΚ ΣΤΗΝ ΤΟΥΜΠΑ ΚΑΙ ΠΡΟΚΡΙΘΗΚΕ ΠΑΝΗΓΥΡΙΚΑ ΣΤΑ
ΗΜΙΤΕΛΙΚΑ ΤΟΥ ΚΥΠΕΛΛΟΥ
</H5><H2>Κίτρινος... Βαρδάρης
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ίβιτς, Λάκης και Τσάρτας ήταν μαζί με τον Νικολαΐδη οι σκόρερ της ΑΕΚ στον
θρίαμβο επί του ΠΑΟΚ

ΑΕΚ πολλών αστέρων ήταν αυτή που πέρασε σαν σίφουνας από την Τούμπα και όχι
μόνο απέκλεισε τον κάτοχο του τίτλου, ΠΑΟΚ, αλλά σημείωσε περιφανή θρίαμβο
(0-4), παίρνοντας το εισιτήριο της πρόκρισης στην ημιτελική φάση του Κυπέλλου. 
Η Ένωση κατάφερε να κτυπήσει τον αντίπαλό της εκεί ακριβώς που πονούσε και στα
κατάλληλα χρονικά σημεία. Αγωνίστηκε έξυπνα και μετά το 27' ήταν η ομάδα που
κυριάρχησε, πλήρως, στον αγωνιστικό χώρο. Δεν ήταν μόνο το γκολ από το πέναλτι
του Τσάρτα, αλλά και η (ταυτόχρονη) αποβολή του Κουλακιώτη που έγειρε τις
ισορροπίες υπέρ των Αθηναίων. Αυτό ήταν και το πιο καθοριστικό σημείο του
αγώνα, εκεί κρίθηκε στην ουσία το ματς. 
Ο Φερνάντο Σάντος έκανε αυτό το οποίο έδειξε από την τελευταία προπόνηση στην
Αθήνα. Χρησιμοποίησε τον Ίλια Ίβιτς στην επίθεση, ενώ έδωσε εντολή στη δεξιά
πτέρυγά του (Γεωργέας, Λάκης) να κτυπήσουν με αντεπιθέσεις. 
Στην πλευρά αυτή ο Ντούσαν Μπάγιεβιτς τοποθέτησε τον Κωνσταντινίδη και λόγω
των απουσιών αναγκάστηκε να έχει σε ρόλο αριστερού χαφ τον Γιαννάκη Οκκά. Ο
Κύπριος, φύση επιθετικός ποδοσφαιριστής, δεν κατάφερε να βοηθήσει τον
Κωνσταντινίδη και έτσι οι δύο παίκτες της ΑΕΚ έκαναν «πάρτι». Η αριστερή
πλευρά της άμυνας των γηπεδούχων ήταν «έρημη», λοιπόν, από αμυντικούς και έτσι
μετά το 27' τα πράγματα κύλησαν όπως ακριβώς επιθυμούσαν οι φιλοξενούμενοι.
Είναι χαρακτηριστικό ότι και τα τέσσερα γκολ της ΑΕΚ προήλθαν απ' αυτήν την
πλευρά. Τα τρία δημιουργήθηκαν από τον Λάκη και το τέταρτο το σημείωσε ο
ίδιος. 
Όταν ο Μπάγιεβιτς πραγματοποίησε τις αλλαγές για να συγκρατήσει τους
αντιπάλους του ήταν, ήδη, αργά. 
Ο ΠΑΟΚ πλήρωσε την κούραση των ποδοσφαιριστών του και βέβαια τις πολλές
απουσίες. Παρ' ότι ξεκίνησε καλύτερα και έχασε και δύο ευκαιρίες δεν κατάφερε
να αντιδράσει μετά το 27'. Το ρίσκο του Μπάγιεβιτς να μη βάλει έναν καθαρόαιμο
μέσο στην πλευρά του Κωνσταντινίδη όχι μόνο δεν βγήκε, αλλά αντίθετα έδωσε
αβαντάζ στους φιλοξενούμενους, όπως εξελίχθηκε το ματς. Όμως και η επίθεση δεν
λειτούργησε χθες σωστά. Η μοναδική αξιόλογη στιγμή του ΠΑΟΚ στο 17' προήλθε
από τη συνεργασία δύο αμυντικών. Του Νάστου που έβγαλε σέντρα και του
Κατσαμπή, ο οποίος έπιασε την κεφαλιά. Ο Διονύσης Χιώτης, όμως, απογειώθηκε
και με το αριστερό χέρι έδιωξε σε κόρνερ. 
Ο ΠΑΟΚ, λοιπόν, δεν είχε διακριθέντες, αντίθετα η ΑΕΚ δεν είχε υστερήσαντα. 
Ο Χιώτης δείχνει να έχει μεγάλη εμπιστοσύνη στις ικανότητές του και όταν
χρειάστηκε δήλωσε παρών. Ο Κάρλος Γκαμάρα, ο οποίος τόσο αμφισβητήθηκε στην
αρχή της καριέρας του στην Ελλάδα, ήταν «μία άμυνα» μόνος του. Η δεξιά πλευρά
της ΑΕΚ με Γεωργέα και Λάκη «καθάρισε» το ματς, ενώ κοντά σε απόδοση ήταν και
οι υπόλοιποι. Φερούζεμ, Κασάπης, Ζήκος, Ζαγοράκης και Τσάρτας κέρδισαν τις
μάχες τους. 
Το επιθετικό δίδυμο της ΑΕΚ έδειξε ότι θα κάνει πολλές ζημιές. Ο Νικολαΐδης
βρήκε στο πρόσωπο του Ίβιτς τον ιδανικό παρτενέρ. 
Ο Ίβιτς ταυτόχρονα απέδειξε ότι είναι γεννημένος για μεγάλα παιχνίδια. Στο 27'
έπαιξε το ένα-δύο με τον Ντέμη τσίμπησε την μπάλα από τον Κουλακιώτη, ο οποίος
τον ανέτρεψε. Ο αμυντικός του ΠΑΟΚ είδε την κόκκινη κάρτα και ο Τσάρτας άνοιξε
το σκορ, εκτελώντας το πέναλτι που καταλόγισε σωστά ο Τσαγκαράκης (0-1). 
Ο Νικολαΐδης όταν δεν βρίσκεται σε θέση να σκοράρει παίζει τον ρόλο του
οργανωτή. Αυτό έκανε στο 39' όταν είδε τον Λάκη να ξεχύνεται από δεξιά. Του
έβγαλε την ασίστ και ο Λάκης με πλασέ στην κλειστή γωνία του Πουρλιοτόπουλου
έβαλε δεύτερη «φωτιά» στην εξέδρα των εκδρομέων οπαδών της ΑΕΚ, ανεβάζοντας το
δείκτη του σκορ σε 0-2. 
Οι φιλοξενούμενοι ήλεγχαν, πλέον, το ματς και στο ξεκίνημα του δευτέρου
ημιχρόνου (47') τελείωσαν τις όποιες ελπίδες του ΠΑΟΚ. Ο εκπληκτικός χθες
Λάκης πέρασε σαν... σταματημένο από δεξιά τον Κωνσταντινίδη και την κατάλληλη
στιγμή πάσαρε στον Νικολαΐδη. Ο σκόρερ της Ένωσης έπιασε μονοκόμματο δεξί βολέ
και έστειλε την μπάλα στα δίχτυα του Πουρλιοτόπουλου (0-3). 
Ύστερα από αυτό όλοι περίμεναν τον Τσαγκαράκη για να σφυρίξει τη λήξη του
παιχνιδιού. Αυτό που χάλασε την εικόνα του αγώνα ήταν το γεγονός ότι το ματς
διακόπηκε δύο φορές, όταν οι οπαδοί του ΠΑΟΚ έριχναν αντικείμενα εναντίον του
Τσάρτα και δεν τον άφηναν να εκτελέσει κόρνερ. Το κερασάκι στην τούρτα μπήκε
στο 90'. Ο Λάκης έβγαλε την μπαλιά στον Ίβιτς και ο Σέρβος με πλασέ πέτυχε το
0-4. 
Πολύ καλή ήταν η διαιτησία του Τσαγκαράκη. 
ΠΑΟΚ: Πουρλιοτόπουλος, Κατσαμπής, Κουλακιώτης, Οκκάς (53' Ζαβαντίας),
Γεωργιάδης, Κούτσης, Γιασεμάκης (76' Φρούσος), Σπάσιτς (61' Ζέμαν), Νάστος,
Χασιώτης, Κωνσταντινίδης. 
ΑΕΚ: Χιώτης, Φερούζεμ, Γκαμάρα, Ζαγοράκης (84' Καψής), Τσάρτας,
Νικολαΐδης (74' Φόλια), Ζήκος (58' Πέτκοφ), Γεωργέας, Κασάπης, Λάκης, Ίβιτς.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O041</ED>
<ID>
ID:305508

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Σε διαδικασία εκκαθάρισης
</H5><H2>Απαλλάσσεται από τα χρέη
</H2>
Από σήμερα μία νέα σελίδα ανοίγεται για την ΠΑΕ Πανιώνιος, καθώς κάνοντας
χρήση του πρόσφατου νόμου που εισήγαγε ο υπουργός Πολιτισμού κ. Βενιζέλος και
ψηφίστηκε από τη Βουλή για τη ρύθμιση των χρεών σε ΠΑΕ και ΚΑΕ, μπαίνει στη
διαδικασία εκκαθάρισης. Αυτό σημαίνει ότι μετά την εκκαθάριση, τα χρέη της ΠΑΕ
θα εκλείψουν και θα προκύψει μια εταιρεία χωρίς βάρη προς τρίτους. Σήμερα και
το Σάββατο θα δημοσιευθεί σε δύο πολιτικές εφημερίδες (η μία υποχρεωτικά
οικονομική) πρόσκληση ενδιαφέροντος για την απόκτηση των μετοχών της ΠΑΕ. Οι
προσφορές οι οποίες θα κατατεθούν, θα είναι κλειστές και σφραγισμένες και θα
ανοίξουν μετά το πέρας της διαδικασίας εκκαθάρισης, που θα διενεργηθεί από
επιτροπή της Γενικής Γραμματείας Αθλητισμού και του υπουργείου Οικονομικών.
Αξίζει να σημειωθεί, επίσης, ότι τη διοίκηση της ΠΑΕ από σήμερα αναλαμβάνει το
Δ.Σ. του ερασιτέχνη Πανιωνίου και αυτό σημαίνει πως ο ισχυρός - μέχρι τώρα -
άνδρας της ΠΑΕ κ. Αχιλλέας Μπέος δεν έχει πλέον καμία αρμοδιότητα στα θέματα
της εταιρείας. Όμως, είναι βέβαιο ότι ο κ. Μπέος θα είναι ένας από τους
ενδιαφερομένους να αποκτήσουν το πλειοψηφικό πακέτο των μετοχών της ΠΑΕ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O042</ED>
<ID>
ID:305552

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Χωρίς Κωνσταντίνου και εναντίον του ΟΦΗ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Η ατυχία χτύπησε χθες τον Μιχάλη Κωνσταντίνου, ο οποίος σε ανύποπτη φάση
τραυματίστηκε και αποχώρησε, υποβασταζόμενος, από την προπόνηση, έχοντας
υποστεί διάστρεμμα στην δεξιά ποδοκνημική. Τουλάχιστον, αυτή είναι η πρώτη
εκτίμηση του γιατρού του Παναθηναϊκού, Νίκου Τζουρούδη, σύμφωνα με τον οποίο η
κατάσταση του Κύπριου επιθετικού δεν εμπνέει ανησυχία... Και ήρθε να προστεθεί
σε μία δύσκολη περίοδο για τον 23χρονο επιθετικό, ο οποίος προσπαθεί να
ανακάμψει για να ξανακερδίσει τη θέση του στη βασική ενδεκάδα. Βέβαια, ο
Μαρκαριάν σε πρόσφατο τετ α τετ που είχε με τον Κωνσταντίνου, τον είχε τονώσει
ψυχολογικά, ωστόσο η αλήθεια είναι πως τον τελευταίο μήνα δεν πάνε καλά τα
πράγματα για τον ποδοσφαιριστή. 
Μάλιστα, ο προπονητής έχει καταστρώσει σχέδιο «επανένταξης» για τον
Κωνσταντίνου, προκειμένου να επανέλθει σε πλήρη αγωνιστική δράση. Ο Μαρκαριάν
είχε σκοπό να αφήσει στον πάγκο τον Κύπριο επιθετικό και στον δύσκολο εκτός
έδρας αγώνα του Σαββάτου με τον ΟΦΗ. Πρόθεση του προπονητή ήταν να προφυλαχθεί
και όχι να «εκτεθεί» ο παίκτης, εφόσον βρίσκεται σε κακή αγωνιστική κατάσταση,
αλλά και να είναι πανέτοιμος στον καθοριστικό εκτός έδρας αγώνα με τη Σπάρτα
Πράγας. Ωστόσο, ύστερα από το χθεσινό συμβάν, φαίνεται πως ίσως ορισμένοι
χειρισμοί αλλάξουν... 
Ο Μιχάλης Κωνσταντίνου τραυματίστηκε στην προπόνηση

Εξάλλου, ούτε χθες έφτασε στα γραφεία της ΕΠΟ η μπλε κάρτα του Ρόμπερτ Γιάρνι
και το γεγονός αυτό αρχίζει να προκαλεί ανησυχία τους ανθρώπους του
Παναθηναϊκού. Η διοίκηση του «τριφυλλιού» έχει πάρει τη διαβεβαίωση από τη
FIFA ότι το μεταγραφικό εμπάργκο στη Λας Πάλμας δεν θα εμποδίσει τη μετακίνηση
του Κροάτη στον ελληνικό σύλλογο, όμως ο Μαρκαριάν θα ήθελε να τον
χρησιμοποιήσει έστω και ως αλλαγή με τον ΟΦΗ το Σάββατο. 
Θετικά είναι τα νέα για τον Ντέρεκ Μπόατενγκ, ο οποίος ειδοποίησε ότι
επιστρέφει στην Αθήνα σήμερα το βράδυ. 
Στο μεταξύ, έφτασαν και επίσημα στα γραφεία της ΠΑΕ οι κλήσεις και για τους
ξένους διεθνείς. Εκτός από τους Έλληνες Νικοπολίδη, Κυργιάκο, Σεϊταρίδη,
Λυμπερόπουλο, Καραγκούνη, Φύσσα, Κοτσόλη και Πίτσο, ακόμη έξι ξένοι θα
ενσωματωθούν στα αντιπροσωπευτικά συγκροτήματα των χωρών τους από την Κυριακή.
Οι Δανοί Χένρικσεν, Μικάελσεν, οι Κροάτες Γιάρνι, Βλάοβιτς, ο Ολιζαντέμπε
(Πολωνία) και ο Κωνσταντίνου (Κύπρος) έχουν υποχρεώσεις με τις εθνικές του
ομάδες. 
*** Η κηδεία του παλαίμαχου ποδοσφαιριστή του Παναθηναϊκού, Γαβρίλου
Γαζή, ο οποίος άφησε την τελευταία του πνοή στα 77 του χρόνια λόγω ανακοπής
καρδιάς, θα γίνει σήμερα στις 15.00 στο νεκροταφείο του Βύρωνα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O043</ED>
<ID>
ID:305588

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Κρίσιμο τεστ για τον Ζε Ελίας
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Γεμίζει το «οπλαστάσιο» του Ολυμπιακού. Ο Δημήτρης Μαυρογενίδης και ο Κριστιάν
Καρεμπέ έβγαλαν χθες κανονικά το πρόγραμμα της προπόνησης, ενώ αύριο ο Ζε
Ελίας θα κάνει το τελευταίο τεστ προκειμένου να διαπιστωθεί αν θα μπορέσει να
προσφέρει τις υπηρεσίες του στον αγώνα με τον Πανιώνιο, στη Νέα Σμύρνη. 
Ο Μαυρογενίδης θα παίξει με ειδικό νάρθηκα στην ωμοπλάτη και θα επιστρέψει στη
δεξιά πλευρά της «ερυθρόλευκης» άμυνας. Ο Τάκης Λεμονής πρόκειται να επιφέρει
ακόμα μία αλλαγή στην αμυντική γραμμή.

Ο Άντζας θα αγωνιστεί εκτός σοβαρού απροόπτου παρτενέρ του Κωστούλα στο
κέντρο της άμυνας, αφού ο Ανατολάκης βρίσκεται στο «ψυγείο» λόγω πειθαρχικού
παραπτώματος. 
Οι Γιαννακόπουλος, Οφορίκουε και Ρόμπερτς ακολούθησαν χθες ατομικό πρόγραμμα
και την ερχόμενη εβδομάδα αναμένεται να τεθούν στη διάθεση του προπονητή τους.
Ο Χούτος ακολούθησε πρόγραμμα αποθεραπείας. 
ΣΤΟ «ΕΛ ΠΑΣΟ» 
Ο Τάκης Λεμονής θα πραγματοποιήσει αλλαγές στην ενδεκάδα για τον σημερινό
αγώνα ρεβάνς του Κυπέλλου στην Καλλιθέα με την ομώνυμη ομάδα (14.30). Πιθανή
ενδεκάδα: Γεωργίου - Κόντης, Μπερμούδες, Αμανατίδης, Τζωρτζόπουλος -
Πατσατζόγλου, Πουρσανίδης, Καστίγιο, Ζέτερμπεργκ - Αλεξανδρής, Άλβες. 
Ο 42χρονος τεχνικός ζήτησε από τους παίκτες του να ξεχάσουν το 3-0 του πρώτου
αγώνα και να δείξουν την απαιτούμενη σοβαρότητα. 
*** «Αν παρουσιαστούμε δυνατοί και σοβαροί μέχρι το τέλος, δεν θα
έχουμε πρόβλημα να κατακτήσουμε τον έκτο συνεχόμενο τίτλο μας», δήλωσε ο
Θανάσης Κωστούλας στο περιθώριο των τελικών του 3ου Διασχολικού Πρωταθλήματος
ποδοσφαίρου 5Χ5, που διοργάνωσε ο Αθλητικός Οργανισμός του Δήμου Πειραιά, σε
συνεργασία με τη Θρύλος Α.Ε. Πρωταθλήτρια ομάδα αναδείχθηκε το 28ο Δημοτικό
Σχολείο Πειραιά (νίκησε με 3-0 το 17ο Δημοτικό Σχολείο). 
*** Ο Ολυμπιακός αναδείχθηκε η κορυφαία ομάδα και ο Πρέντραγκ
Τζόρτζεβιτς ο καλύτερος ποδοσφαιριστής για το 2001 στην ψηφοφορία που
διοργάνωσε η ελληνική έκδοση του περιοδικού «World Soccer».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O044</ED>
<ID>
ID:305608

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=4</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Απειλεί την ΑΕΚ με «καμπάνα»
</H2>
Με χρηματικό πρόστιμο ή ακόμη και αποκλεισμό της έδρας της για τρεις
αγωνιστικές ημέρες κινδυνεύει άμεσα η ΑΕΚ, που κλήθηκε σε απολογία από την
Πειθαρχική Επιτροπή της ΕΠΟ, σαν συνυπεύθυνη για την ανάρμοστη συμπεριφορά του
Μάκη Ψωμιάδη στο ματς κυπέλλου με τον ΠΑΟΚ. 
Όσον αφορά τον Μάκη Ψωμιάδη, δεν διατρέχει τον παραμικρό κίνδυνο τιμωρίας,
αφού δεν είναι διοικητικός παράγοντας στην ΑΕΚ. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O045</ED>
<ID>
ID:305622

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=5</URL></REF>


Article

<CATEGORY>vin10</CATEGORY>

 <H5>ΥΠ. ΑΘΛΗΤΙΣΜΟΥ
</H5><H2>Ενημέρωση για τα έργα
</H2>
Τις αθλητικές εγκαταστάσεις σε Καισαριανή και Άγιο Κοσμά επισκέφθηκε χθες ο
υφυπουργός Αθλητισμού Γιάννης Κουράκης και ενημερώθηκε για την πορεία των
έργων που γίνονται σε αυτές τις περιοχές. 
Στην Καισαριανή, ο κ. Κουράκης ενημερώθηκε για την πορεία των εργασιών του
νέου γυμναστηρίου «Γιώργος Μελισσηνός» και δεσμεύθηκε πως ό,τι αφορά το θέμα
της ολοκλήρωσης της νεοανεγειρόμενης εξέδρας στο γήπεδο της Καισαριανής θα
συζητηθεί στο τέλος του μηνός. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O046</ED>
<ID>
ID:305632

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=6</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Η Καβάλα 3-0 τον Κιλκισιακό
</H2>
Εντυπωσιακή η Καβάλα συνέτριψε 3-0 εκτός έδρας τον Κιλκισιακό και βρίσκεται
μόνη πλέον στην τέταρτη θέση του βαθμολογικού πίνακα. Στο άλλο παιχνίδι της
17ης αγωνιστικής, ο Ναυπακτιακός αναδείχτηκε ισόπαλος 0-0 με τα Χανιά. Η
βαθμολογία ύστερα από 17 παιχνίδια: Κασσάνδρα 36, Κέρκυρα 35, Ατρόμητος Αθ.
34, Καβάλα 32, Κιλκισιακός 29, Λάρισα 28, Φωστήρας, Μαρκό 24, Χανιά 23,
Εθνικός 21, Ελευσίνα, Ναυπακτιακός 16, Τρίκαλα, Λεωνίδιο 14, Παναιτωλικός 11,
Απόλλων Κρ. Βρ. 0. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O047</ED>
<ID>
ID:305639

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=7</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ </H2>
ΤΑ ΑΠΟΤΕΛΕΣΜΑΤΑ: Ποσειδών Ν.Π.-Κοζάνη 2-0, Λαμία-Καρδίτσα 2-0, Απόλλων
Λαρ.-Ηρακλής Χαλ. 1-0, Πυρσός Γρ.-Ολυμπιακός Ανθ. 3-0, Σβορώνος-Στυλίδα 1-4,
ΠΑΣ Αβέρωφ-Νίκη Β. 0-0, Πτολεμαΐδα-Ηρακλής Ροδ. 1-0, Αναγέννηση Καρδ.-Πιερικός
1-0. 
ΒΑΘΜΟΛΟΓΙΑ: Κοζάνη 43, Νίκη Β. και Ποσειδών Ν.Π. 40, Καστοριά 39,
Πτολεμαΐδα 31, Πυρσός Γρ. 30, Πιερικός 27, Απόλλων Λαρ. 25, Λαμία 22, Ηρακλής
Χαλκ. 21, Σβορώνος, Ολυμπιακός Ανθ. και Αναγέννηση Καρδ.19, Ηρακλής Ροδ. και
ΠΑΣ Αβέρωφ 18, Στυλίδα 17, Καρδίτσα 9.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17262O048</ED>
<ID>
ID:305641

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O04&aa=8</URL></REF>


Article

<CATEGORY>vin10</CATEGORY>

 <H5>ΔΟΕ: Αναβάθμιση του Κ. Λαζαρίδη
</H5><H2>Τιμή για την Κύπρο
</H2>
Τιμητική διάκριση για τον πρόεδρο της Ολυμπιακής Επιτροπής της Κύπρου, Κίκη
Λαζαρίδη, ο οποίος έγινε μέλος της Επιτροπής Οικονομικών και Αναθεώρησης
Καταστατικού της Διεθνούς Ολυμπιακής Επιτροπής. Την απόφαση που είχε πάρει ο
πρόεδρος της ΔΟΕ Ζακ Ρογκ, πριν από δεκαπέντε ημέρες, επικύρωσε η Ολομέλεια
στην 113η Σύνοδό της που ξεκίνησε τις εργασίες της στο Σολτ Λέικ Σίτι. 
Αξίζει να σημειωθεί ότι ο Κίκης Λαζαρίδης, από τους πλέον καταξιωμένους
εκπροσώπους, τόσο της οικονομικής κοινωνίας της Κύπρου όσο και της αθλητικής
οικογένειας, διεκδικούσε μια θέση μεταξύ των «αθανάτων» στη Μόσχα, όπου οι
συσχετισμοί άλλαξαν την τελευταία στιγμή με την είσοδο περισσότερων αθλητών.
Έτσι, ο Κίκης Λαζαρίδη, είναι βέβαιο πως στην επόμενη Σύνοδο της ΔΟΕ θα
αποτελεί ένα από τα μεγάλα φαβορί για την ανακήρυξή του σε μέλος της ΔΟΕ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17262O051</ED>
<ID>
ID:305509

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O05&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Ο Παπαδάκος στο Ηράκλειο
</H2>
Ο Σπύρος Παπαδάκος από τον Σύνδεσμο Λακωνίας κληρώθηκε να διευθύνει το
παιχνίδι ΟΦΗ-Παναθηναϊκός, ενώ στο ντέρμπι της Θεσσαλονίκης ΠΑΟΚ-Ηρακλής
διαιτητής θα είναι ο Παύλος Παπίλιας από τον Πειραιά. Στο ματς
Πανιώνιος-Ολυμπιακός διαιτητής θα είναι ο Νίκος Αγγελάκης από τη Θεσσαλονίκη
και στον αγώνα Αιγάλεω-ΑΕΚ ο Γιώργος Δούρος από την Κόρινθο. Τα υπόλοιπα
παιχνίδια θα διευθύνουν οι: Ιωνικός-Άρης: Τεροβίτσας, Παναχαϊκή-SKODA Ξάνθη:
Κρεμαστιώτης και Ακράτητος-Εθνικός Αστέρας: Βουτσαλάς.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17262O052</ED>
<ID>
ID:305553

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΕΚ: ΜΕ ΕΚΠΛΗΚΤΙΚΗ ΕΜΦΑΝΙΣΗ ΕΔΩΣΕ ΥΠΟΣΧΕΣΕΙΣ ΓΙΑ ΤΗ ΣΥΝΕΧΕΙΑ
</H5><H2>Νίκη - ορεκτικό
</H2><H4>* Η ΑΕΚ κόντρα στην Ουράλ Γκρέιτ (99-85) είχε έξι παίκτες με διψήφιο αριθμό
πόντων </H4>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Χόλντεν, Ντικούδης ήταν από τους πρωταγωνιστές της ΑΕΚ στη χθεσινή μεγάλη
εμφάνιση κόντρα στην Ουράλ Γκρέιτ. Ο Παναγιώτης Λιαδέλης (δεξιά) δεν μπόρεσε
παρά τους 17 πόντους του να οδηγήσει τους Ρώσους στη νίκη

Το... γκολ (για την εκατοστάρα) μπορεί να μην μπήκε στο ΟΑΚΑ, όμως η ΑΕΚ
κατάφερε να πετύχει 99 πόντους (δέχτηκε 85) απέναντι στην ισχυρή Ουράλ,
αποδεικνύοντας ότι μπορεί να φτάσει ψηλά και στην Ευρωλίγκα. 
Οι φόβοι για αποκλεισμό έσβησαν μια αγωνιστική πριν από τη λήξη της πρώτης
φάσης, όμως φούντωσαν οι ελπίδες για διάκριση μετά τη νέα μεγάλη εμφάνιση που
είχε δημιουργό τον Χόλντεν και εκτελεστές τους Κακιούζη, Ντικούδη. Και όχι
μόνο, αφού η ΑΕΚ θύμισε φωτιά, που εξαπλώνεται γρήγορα, έχοντας πολλές εστίες!
Είχε έξι παίκτες με διψήφιο αριθμό πόντων και έναν ακόμη (Κικίλια) που
αποτέλεσε αμυντικό βράχο. Ο Κικίλιας στα τελευταία 12 λεπτά «βίδωσε» τον πολύ
ψηλότερό του Αβλέεφ, ώστε μέχρι το τέλος δεν πέτυχε ούτε πόντο (συνολικά 23),
ενώ αξίζει να σημειωθεί ότι ο Χατζής μπορεί να έμεινε στους 7 πόντους, όμως
τους πέτυχε σε κρίσιμα σημεία. 
Από τα 6μ25 η ΑΕΚ έκανε... πάρτι (12/23 τρίποντα), όμως και κοντά στο καλάθι
- παρά την απουσία του Μπιλμπά - βρήκε πολλές λύσεις με τους Ντικούδη, Μπετς
να πετυχαίνουν 29 πόντους. 
ΑΝΤΕΠΙΘΕΣΗ ΜΕ ΛΙΑΔΕΛΗ 
Όταν τα πράγματα πήγαν στραβά και οι Ρώσοι με τη βοήθεια του Παναγιώτη Λιαδέλη
μείωσαν στον πόντο (61-60 στο 27') ο Μιχάλης Κακιούζης (21π) και η είσοδος του
Νίκου Χατζή, που ουσιαστικά την απαίτησε με την δυσφορία που έδειξε ο διεθνής
φόργουορντ προς τον Σάκοτα (στη θέση του Καρ, που ήθελε αλλά δεν μπορούσε),
βοήθησαν την ΑΕΚ να πάρει ανάσες. Ο Χόλντεν ανέβασε ταχύτητα, η άμυνα με τη
βοήθεια των Ζήση, Κικίλια έκλεισε τους διαδρόμους και ο Ντικούδης με το
ταλέντο του διέλυσε τη ρωσική άμυνα. Το τελευταίο 10λεπτο ήταν εφιάλτης για
την Ουράλ, που έμεινε θεατής στο σόλο της «Ένωσης». Έχασε όχι μόνο τη νίκη,
αλλά και τη διαφορά (είχε νικήσει με 9π στα Ουράλια), που ίσως βοηθήσει στην
τελική κατάταξη. 
Η ΑΕΚ στο τελευταίο ενάμισι λεπτό δεν κατάφερε να φτάσει τους 100 πόντους,
αφού οι Κικίλιας, Κακιούζης αστόχησαν σε τρεις βολές, ενώ χάθηκαν πολλά σουτ.
Οι λιγοστοί οπαδοί της πάντως έφυγαν πλήρως ικανοποιημένοι, αφού είχαν
πανηγυρίσει τα... γκολ της Τούμπας.

«Ήμασταν συγκεντρωμένοι και δείξαμε χαρακτήρα. Είναι σημαντική η πρόκριση και
δεν ψάχνουμε τους αντιπάλους μας», τόνισε ο Ντράγκαν Σάκοτα, ενώ ο Σεργκέϊ
Μπέλοφ μίλησε για λάθη στην άμυνα και με καλά λόγια για την ΑΕΚ: «Δικαίως
είναι τόσο ψηλά η ΑΕΚ. Ήταν καλύτερη και έδειξε πληρότητα». 
ΑΕΚ: Χόλντεν 19(3/7 διπ, 4/9τριπ, 1/4 β, 5 ασ), Ζήσης 11(2κλψ), Καρ
12(2/7 διπ, 2/3 τριπ, 2/3 β, 4ριμπ, 3ασ, 4λαθ), Χατζής 7, Κικίλιας(4 ριμπ, 4
ασ), Ντικούδης 19(7/10 διπ, 1/1 τριπ, 2/3β+6 ριμπ), Τσιάρας, Πασχάλης, Μπετς
10(9 ριμπ), Κακιούζης 21(7/10 διπ, 1/2 τριπ, 4/6,10 ριμπ, 4ασ). 
ΟΥΡΑΛ: Πανόφ 19, Καράσεφ 7, Μπέρτον 5, Μπούϊ 3, Μιχαήλοφ 11, Λιαδέλης
17(5/13διπ, 1/2 τριπ, 4/5β, 5 ριμπ, 2 ασ, 2κλψ, 3 λαθ), Αβλέεφ 23, Νταϊνένκο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17262O061</ED>
<ID>
ID:305510

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O06&aa=1</URL></REF>


Article

<CATEGORY>vin10</CATEGORY>

 <H5>ΟΜΠΡΑΝΤΟΒΙΤΣ: Κανένα ματς αδιάφορο
</H5><H2>Διαλέξτε, σοβαροί ή τιμωρημένοι!
</H2>
Αδιάφορο βαθμολογικά είναι για τον Παναθηναϊκό το αποψινό (9.30 μ.μ.) παιχνίδι
με τη Ζαντάρ, όμως, μόλις άκουσε το συγκεκριμένο χαρακτηρισμό ο Ομπράντοβιτς
έγινε έξαλλος! «Όποιος παίκτης δεν παίζει σοβαρά, ρισκάρει να τιμωρηθεί»
δήλωσε, χθες, ορθά-κοφτά ο Γιουγκοσλάβος προπονητής, απευθύνοντας σαφή απειλή
προς τους παίκτες του. 
«Έχουμε πολύ καιρό να βρεθούμε σε ανάλογη θέση. Δηλαδή να αγωνιζόμαστε χωρίς
βαθμολογικό άγχος, αλλά αυτό δεν σημαίνει τίποτα. Θα πρέπει να είμαστε στο
παιχνίδι σοβαροί και πάμε για τη νίκη. Έχουμε το κίνητρο να δείξουμε ότι
είμαστε σοβαρή ομάδα και να διατηρήσουμε το καλό σερί που έχουμε στην Ευρώπη»
εξήγησε ο Ομπράντοβιτς, ο οποίος προανήγγειλε ευκαιρίες για παίκτες που δεν
έχουν μεγάλο χρόνο συμμετοχής. Άλλωστε, ο Παναθηναϊκός δεν... προλαβαίνει να
χάσει την πρώτη θέση και ο πανέξυπνος «Ζοτς» μετέτρεψε τον αγώνα με τους
Κροάτες σε... τεστ-σοβαρότητας. 
«Η ομάδα συνεχίζει να δουλεύει στις προπονήσεις και είναι μία ευκαιρία αυτά τα
παιχνίδια για να βγει στο γήπεδο αυτή η δουλειά. Θα έχουμε την ευκαιρία να
ξεκουράσουμε κάποιους παίκτες και να δώσουμε τη δυνατότητες σε κάποιους άλλους
να αγωνιστούν» συμπλήρωσε ο Σέρβος προπονητής, ο οποίος συμπεριέλαβε στην
αποστολή τον Γιάννη Γιαννούλη και τον Πέπε Σάντσεζ. Ο Έλληνας σέντερ θα
δοκιμάσει να αγωνιστεί, αλλά στην περίπτωση που νιώσει ενοχλήσεις ο
Ομπράντοβιτς θα τον τραβήξει στον πάγκο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17262O062</ED>
<ID>
ID:305554

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O06&aa=2</URL></REF>


Article

<CATEGORY>vin10</CATEGORY>

 <H5>ΜΟΥΝΤΟΜΠΑΣΚΕΤ
</H5><H2>Έγινε η κλήρωση
</H2>
Άλλες φορές η κλήρωση της τελικής φάσης του παγκοσμίου πρωταθλήματος είχε
και ελληνικό ενδιαφέρον. Για πρώτη φορά, όμως, ύστερα από 16 χρόνια, η
ελληνική ομάδα δεν κατάφερε να εξασφαλίσει τη συμμετοχή της σε αυτή τη
σημαντική διοργάνωση. Το 14ο Παγκόσμιο Πρωτάθλημα θα διεξαχθεί στο διάστημα
29/8-8/9 στην Ιντιανάπολη, όπου πραγματοποιήθηκε χθες η κλήρωση των τεσσάρων
ομίλων: Α': Αγκόλα, Καναδάς, Ισπανία, Γιουγκοσλαβία, Β': Βραζιλία, Λίβανος,
Πουέρτο Ρίκο, Τουρκία, Γ': Αλγερία, Γερμανία, Κίνα, Ηνωμένες Πολιτείες, Δ':
Αργεντινή, Νέα Ζηλανδία, Ρωσία, Βενεζουέλα.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17262O063</ED>
<ID>
ID:305589

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O06&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Δοκιμασία για την περιφέρεια
</H2>
Όταν το Περιστέρι αντιμετώπισε τη Ζαλγκίρις στο Κάουνας στον πρώτο γύρο οι
Λιθουανοί έτριβαν τα μάτια τους με την ευστοχία στα τρίποντα(50%)! Οι παίκτες
του Περιστερίου είχαν πετύχει συνολικά 12 τρίποντα και λίγους μήνες μετά τα
σουτ από την περιφέρεια θυμίζουν θηλιά στον λαιμό του Πεδουλάκη! Απόψε (20.00)
το Περιστέρι υποδέχεται τη Ζαλγκίρις, όμως, είναι άγνωστο αν οι γηπεδούχοι
βρουν λύσεις στο πρόβλημα, που τους ταλανίζει. Χωρίς λύσεις από τα 6,25 μ. ή
από μέση απόσταση το παιχνίδι του Περιστερίου γίνεται προβλέψιμο και αυτό
ανησυχεί τον προπονητή. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17262O064</ED>
<ID>
ID:305609

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O06&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Σούπερ ματς με 281 πόντους!
</H2>
Σούπερ παιχνίδι στο ΝΒΑ και φετινό ρεκόρ παραγωγικότητας! Οι Ντάλας
Μάβερικς επικράτησαν των Ιντιάνα Πέισερς με 141-140 (!) σε παιχνίδι που θύμισε
τις παλιές καλές εποχές με τα υψηλά σκορ. Το ματς κρίθηκε ύστερα από δύο
παρατάσεις και με βολές τού Ντερκ Νοβίτσκι τρία δευτερόλεπτα πριν από το
τέλος! Ο Γερμανός άσος των Μάβερικς τελείωσε το ματς με 38 πόντους, ενώ για
την Ιντιάνα, ο Τίνσλεϊ είχε 18 π., 19 ασ.! Άλλα αποτελέσματα: Σαρλότ - Βοστώνη
79-82, Νέα Υόρκη - Κλίπερς 110-112, Ορλάντο - Κλίβελαντ 106-98, Μαϊάμι -
Ατλάντα 73-76, Ντιτρόιτ - Φιλαδέλφεια 86-82, Ουάσιγκτον - Τορόντο 99-94,
Μέμφις - Γιούτα 86-79, Ντένβερ - Σιάτλ 87-113.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17262O065</ED>
<ID>
ID:305623

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O06&aa=5</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Οι διαιτητές του διημέρου
</H2>
Ο Νίκος Ζαβλανός από την Αθήνα και ο Χρήστος Χριστοδούλου από την Πάτρα
κληρώθηκαν να διευθύνουν το κυριακάτικο ματς Άρη - Ολυμπιακού. Επίσης, στη
συνάντηση Περιστερίου - ΑΕΚ (την ίδια ημέρα) θα «σφυρίξουν» ο Χρήστος
Μαστραφτσής από τον Βόλο και ο Χρυσόστομος Σχινάς από την Καλαμάτα. 
Τα υπόλοιπα παιχνίδια της 16ης αγωνιστικής θα διευθύνουν: Πανιώνιος -
Δάφνη: Παπαδημητρίου - Τζάμος. ΚΑΟ Δράμας - Ηράκλειο: Βορεάδης - Σπυρίδωνος.
Μαρούσι - Ιωνικός Ν.Φ.: Τανατζής - Αρβανιτίδης. Νήαρ Ηστ - ΠΑΟΚ: Κορομηλάς -
Πιτσίλκας. Παναθηναϊκός - Ηρακλής: Καρούσης - Ταβουλαρέας.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17262O066</ED>
<ID>
ID:305633

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O06&aa=6</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Ο ΠΑΝΑΘΗΝΑΪΚΟΣ ΠΗΡΕ ΣΕΤ ΣΤΟ ΜΙΛΑΝΟ </H5><H2>Ελπίζει ακόμη </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Σωτήρης Πανταλέων (στην επίθεση) από τους πρωταγωνιστές της σπουδαίας
εμφάνισης του Παναθηναϊκού χθες στο Μιλάνο

Δεν έγινε... «θαύμα στο Μιλάνο», αλλά μπορεί να γίνει στην Αθήνα από τον
Παναθηναϊκό που πήρε ένα σετ, έφτασε κοντά σε δεύτερο αφού προηγήθηκε 19-16
στο 4ο και ελπίζει βάσιμα στην πρόκριση στο Κύπελλο CEV απέναντι στην
πανίσχυρη Ασιστέλ του Τζαμπάολο Μοντάλι. 
Μπροστά σε 1.500 θεατές (ανάμεσά τους 50 Έλληνες), ο Παναθηναϊκός πάλεψε στα
ίσα με τη Μιλάνο μέχρι το τελικό 3-1 (25-21, 25-23, 20-25, 25-21) υπέρ των
Ιταλών. 
Η σπουδαία απόδοση του Γάλλου Φαμπρίς Μπρι και κατά δεύτερο λόγο η άνοδος που
παρουσίασαν Χατζηαντωνίου και Πανταλέων στο 3ο σετ, έφεραν το κέρδος τού ενός
σετ για τον Παναθηναϊκό που θα πάει για το 3-0 ή 3-1 και καλύτερους πόντους
στη «Λεωφόρο» την ερχόμενη εβδομάδα. 
Η ομάδα του Τζαμπάολο Μοντάλι δυσκολεύθηκε από την απουσία των τραυματιών
κεντρικών Κότσι και Χάουαρντ. 
Ο προπονητής του ΠΑΟ Ρομπέρτο Σερνιότι ξεκίνησε με εξάδα τους Σιδηρόπουλο,
Μπρι, Μαυράκη, Μούρεκ, Χατζηαντωνίου, Πανταλέοντα. Έπαιξαν επίσης
Δημητρακόπουλος (λίμπερο), Σαμαράς, Ντονάς. 
*** Επίσης χθες σε πρώτο αγώνα στα προημιτελικά του Κυπέλλου CEV
γυναικών στην Ιταλία Ραβένα - Φιλαθλητικός Θεσσαλονίκης 3-0 (25-15, 26-24,
25-23). 
Η ελληνική ομάδα πάλεψε και άξιζε τουλάχιστον ένα σετ που θα της έδινε
περισσότερες ελπίδες πρόκρισης σχετικά με τις ελάχιστες που έχει τώρα, αφού
χρειάζεται στη ρεβάνς νίκη με 3-0.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17262O071</ED>
<ID>
ID:305511

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Υποδέχεται απόψε στη Γλυφάδα τη Μακάμπι </H5><H2>Δυνατή άμυνα και διπλή προσοχή στον Ντόναλντ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Μετά το «διπλό» της Μπενετόν, χθες το βράδυ στην Πολωνία επί της Σλασκ
Βρότσλαβ, ο Ολυμπιακός γνωρίζει καλά πως η νίκη επί της Μακάμπι απόψε (21.00,
TV Magic) στη Γλυφάδα δεν του αρκεί για να βγει πρώτος στον όμιλό του, αφού θα
πρέπει να επικρατήσει και στο Τρεβίζο σε μία εβδομάδα κόντρα στην ιταλική
ομάδα. 
Παρ' όλα αυτά, επειδή με ήττα χάνει κάθε ελπίδα δεν τίθεται θέμα για το
αποτέλεσμα που θα «κυνηγήσουν» κόντρα στην πρωταθλήτρια Ευρώπης οι παίκτες του
Λευτέρη Σούμποτιτς, ο οποίος τους έχει ζητήσει δυνατή άμυνα για 40 λεπτά και
διπλή προσοχή πάνω στο «μυαλό» του αντιπάλου τον Αριέλ ΜακΝτόναλντ. 
«Είναι ομάδα που παίζει πολύ δυνατά και βασίζεται στους αιφνιδιασμούς, γι'
αυτό θέλουμε καλή άμυνα και έλεγχο των ριμπάουντ. Δεν έχουμε τύχη αν
χαλαρώσουμε» τόνισε ο «Πίξι» που ελπίζει να δει ένα διαφορετικό πρόσωπο της
ομάδας του απ' αυτό το οποίο είχε κόντρα στη Νήαρ Ηστ. 
Όσο για τη διαφορά των πέντε πόντων (78-73), με την οποία είχαν χάσει οι
Πειραιώτες στο Τελ Αβίβ, θα απασχολήσει την ελληνική ομάδα εφόσον πρώτα έχει
εξασφαλιστεί η νίκη.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17262O072</ED>
<ID>
ID:305555

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ: ΟΛΥΜΠΙΑΚΟΣ ΚΑΙ ΝΟΒ
</H5><H2>«Ζεσταίνουν» το ταμείο τους </H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ολυμπιακός και Βουλιαγμένη ανοίγουν ακόμα περισσότερο την ψαλίδα στο
πρωτάθλημα πόλο της Α1, με (ξεχωριστές) οικονομικές συμφωνίες που αφορούν
τηλεοπτικά δικαιώματα και χορηγούς! Οι «ερυθρόλευκοι» έχουν συμφωνήσει με τον
Alpha Digital για την κάλυψη των εντός έδρας αγώνων τους στην Α1 και την
Ευρώπη, αλλά και με χορηγούς. Έτσι αναμένεται να βάλουν στο ταμείο τους ένα
σημαντικό ποσόν. Επίσης, η Βουλιαγμένη συμφώνησε με το Supersport επίσης για
Ελλάδα και Ευρώπη και το ποσόν που θα εξασφαλίσει αναμένεται να ξεπεράσει τα
10 εκατ. δρχ. Η ομοσπονδία, μέσω της συμφωνίας με τον Alpha Digital, επρόκειτο
να μοιράσει (στις 12 ομάδες της Α1) το ποσόν των 20 εκατ. δρχ. Όσον αφορά τα
χθεσινά (εξ αναβολής) ματς της 6ης αγωνιστικής: Το ματς ΝΟ Πάτρας-Ολυμπιακού
αναβλήθηκε πάλι εξαιτίας προβλημάτων στο κολυμβητήριο «Αντ. Πεπανός». Το Π.
Φάληρο νίκησε και στη Χίο (10-9) και κάνει όνειρα για τετράδα. Αντίθετα, ο...
κατήφορος του Παναθηναϊκού συνεχίστηκε αφού ηττήθηκε στο ΟΑΚΑ και από τη
Γλυφάδα (9-8) οι παίκτες της οποίας διέκοψαν την αποχή από τις προπονήσεις.
Στα άλλα ματς: Βουλιαγμένη-ΠΑΟΚ 6-12, Νηρέας Χαλανδρίου-Άρης 16-16. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17262O073</ED>
<ID>
ID:305590

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O07&aa=3</URL></REF>


Article

<CATEGORY>vin10</CATEGORY>

 <H5>«ΓΙΟΥΡΟΛΙΜΠ ΑΘΗΝΑ 2002» </H5><H2>Λάμψη αστέρων στο Ζάππειο </H2>
Λάμψη παγκόσμιων πρωταθλητών και Ολυμπιονικών της ιστιοπλοΐας είχαμε χθες στο
Ζάππειο, με αφορμή την επίσημη παρουσίαση του «Γιουρολίμπ Αθήνα 2002» που θα
γίνει στη χώρα μας από τις 18-23 Φεβρουαρίου. Πρόκειται για μια κορυφαία
ιστιοπλοϊκή εβδομάδα αγώνων, σε όλες τις κατηγορίες με τη συμμετοχή 221
αθλητών από 25 χώρες. 
«Η Ελλάδα συμπεριλαμβάνεται, πλέον, στις παγκόσμιες δυνάμεις του χώρου και
ελπίζουμε πως οι επιτυχίες θα συνεχιστούν και σε αυτό το μεγάλο ραντεβού»
τόνισε ο πρόεδρος της ιστιοπλοϊκής ομοσπονδίας Αντώνης Δημητρακόπουλος, ο
οποίος είχε κοντά του όλα τα ελληνικά αστέρια (Κακλαμανάκης, Μπεκατώρου,
Τσουλφά, Κοσματόπουλος, Τριγκώνης) που αναμένεται να «λάμψουν» και σε αυτή τη
διοργάνωση την αιγίδα της οποίας έχει η ΕΙΟ με διοργανωτές τους ομίλους ΝΟΑ,
ΙΟΠ, ΝΟΕ, ΝΟΤΚ, ΝΑΟΕΙ και ΝΟΒΚ. 
Ουσιαστικά θα αποτελέσει ένα πρώιμο τεστ εν όψει των Ολυμπιακών Αγώνων του
2004, αφού σχεδόν στον ίδιο... στίβο θα διεξαχθούν και οι αγώνες σε δυόμισι
χρόνια και γι' αυτό φέτος οι συμμετοχές ξεπέρασαν κάθε προηγούμενο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17262O074</ED>
<ID>
ID:305610

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O07&aa=4</URL></REF>


Article

<CATEGORY>vin10</CATEGORY>

 <H5>ΜΑΡΟΥΣΙ </H5><H2>Και τώρα με τους Ισπανούς </H2>
Το Μαρούσι συνεχίζει στην προημιτελική φάση του Κυπέλλου Κόρατς και θα
αντιμετωπίσει την ισπανική Φουενλαμπράδα η οποία απέκλεισε την Πόρτο (85-85,
101-71). Τα παιχνίδια θα διεξαχθούν 27/2 (Ισπανία) και 6/3 (Αθήνα). 
Η ελληνική ομάδα... τρόμαξε στον χθεσινό επαναληπτικό, αφού είδε τους
Γιουγκοσλάβους της Χέμοφαρμ να προηγούνται (στο 32') 64-59, αλλά τελικά, με
όπλο την άμυνα, κατάφερε να ανατρέψει το σκορ και να νικήσει 85-71. 
ΜΑΡΟΥΣΙ: Φαλέκας 3, Κορωνιός 4, Μανωλόπουλος, Μπερκ 27 (10 ρ.), Μασλαρινός
11, Παυλίδης, Κοχ 4, Όλιβερ 31, Κόνλον 5, Μαρμαρινός. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17262O075</ED>
<ID>
ID:305624

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O07&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
Τα χθεσινά αποτελέσματα και οι αποδόσεις: 
1η: Μις Τέτα (Σωτηρόπουλος). Γκανιάν 0,40 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Λα Μποτέ, Ζαβίτσα και Μ. Μιούτυ.
Δίδυμο 3Χ6=0,86. Φορκάστ 6Χ3=1,21. Τρίο 2Χ3Χ6=5,18. Τρικάστ 6Χ3Χ2=14,88.
Τετραπλό 6Χ3Χ2Χ4=27,55. 
2η: Γκόλντεν Ντίνος (Φίλιππος), 1,32-0,71. Δίας 0,41. Τρίτος και τέταρτος
Καλλίμαχος και Μπέιλς. Δίδυμο 1Χ2=1,51. Φορκάστ 1Χ2=3,59. Σύνθετο 6Χ1=3,25. ΣΔ
3Χ6Χ1Χ2=4,99. Τρίτο 1Χ2Χ4=5,20. Τρικάστ 1Χ2Χ4=25,01. Τετραπλό 1Χ2Χ4Χ7=139,20. 
3η: Γκόλντεν Κράουν (Οικονομίδης) 0,67-0,37. Τσάο Σοφούλα 1,37. Τρίτος και
τέταρτος Αμφίκλεια και Θρυαλίδα. Δίδυμο 3Χ9=1,99. Φορκάστ 3Χ9=2,72. Σύνθετο
1Χ3=6,10. ΣΔ 1Χ2Χ3Χ9=15,05. Τρίο 3Χ7Χ9=8,48. Τρικάστ 3Χ9Χ7=13,48. Τετραπλό
3Χ9Χ7Χ4=82,79. 
* Διεγράφη ο ίππος 10, Χρυσούλα. 
4η: Λαστ Τάνγκο (Σωτηρόπουλος) 1,41-082. Μ. Μέμορυ 1,05. Τρίτος και
τέταρτος, Πρωταθλήτρια και Αρχόντισσα. Δίδυμο 5Χ7=4,03. Φορκάστ 5Χ7=6,01.
Σύνθετο 3Χ5=3,57. Σ.Δ. 3Χ9Χ6Χ7=42,89. Τρίο 5Χ7Χ9=6,61. Τρικάστ 5Χ7Χ9=33,91.
Τετραπλό 5Χ7Χ9Χ1=347,69. 
5η: Ράμπυ Λέιντυ (Φίλιππος) 0,55 (σ.σ.: όλο το στοίχημα πλασέ
επιστρέφεται). Νεράιδα. Δίδυμο 1Χ5=3,78. Φορκάστ 1Χ5=5,97. Σύνθετο 5Χ1=2,22.
Σ.Δ. 5Χ7Χ1Χ5=62,29. 
* Διεγράφησαν οι ίπποι 2 και 7, Λάβδα και Κη του Σάξες. 
6η: Ντίφερενς (Φίλιπος) 0,62-0,38. Ιστβάν 1,52. Τρίτος και τέταρτος,
Μάραθων Φάιτερ και Ωραία του Πέρα. Δίδυμο 1Χ6=2,84. Φορκάστ 6Χ1=4,29. Σύνθετο
1Χ6=1,05. Σ.Δ. 1Χ5Χ1Χ6=61,69. Τρίο 1Χ6Χ8=25,23. Τρικάστ 6Χ1Χ8=29,92. Τετραπλό
6Χ1Χ8Χ5=77,17. 
7η: Τοκ Οφ Δε Τάουν (Οικονομίδης) 0,55-0,41. Γκόλντεν Κουήν 0,90. Τρίτος
και τέταρτος, Αλφαία και Γκρέι Χάουντ. Δίδυμο 2Χ5=2,28. Φορκάστ 5Χ2=3,33.
Σύνθετο 6Χ5=1,68. Σ.Δ. 1Χ6Χ2Χ5=26,47. Τρίο 1Χ2Χ5=1,94. Τρικάστ 5Χ2Χ1=7,02.
Τετραπλό 5Χ2Χ1Χ3=22,59. 
* Με αυτεπάγγελτη ένσταση των Ελλανοδικών ο Τοκ Οφ Δε Τάουν τοποθετήθηκε
πρώτος, λόγω καταφανούς παρενόχλησης στα τελευταία μέτρα της διαδρομής από
τους ίππους Γκ. Κουήν και Αλφαία. 
8η: Μαρούα (Νίκος) 1,06-0,66. Ιταλίδα 1,41. Τρίτος και Τέταρτος Ολυμπ. Λάος
και Ξανθός Άγγελος. Δίδυμο 2Χ3=2,90. Φορκάστ 3Χ2=6,31. Σύνθετο 5Χ3=3,72. Σ.Δ.
2Χ5Χ2Χ3=31,29. Τρίο 1Χ2Χ3=6,46. Τρικάστ 3Χ2Χ1=32,11. Τετραπλό 3Χ2Χ1Χ7=73,52. 
9η: Θεοθόδωρος (Δημητσάνης) 0,50-1,41. Ταταυλιανή 0,65. Τρίτος Πάπρικα.
Δίδυμο 2Χ5=2,07. Φορκάστ 5Χ2=2,34. Σύνθετο 3Χ5=2,10. Σ.Δ. 2Χ3Χ2Χ5=28,73. Τρίο
2Χ4Χ5=6,50. Τρικάστ 5Χ2Χ4=20,70. 
* Σκορ Γκανιάν 4: 76,84. 
* Σκορ Γκανιάν 6: 1.494,33.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17262O076</ED>
<ID>
ID:305634

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O07&aa=6</URL></REF>


Article

<CATEGORY>vin10</CATEGORY>

 <H5>ΧΑΡΙΛΑΟΥ </H5><H2>Η απόδραση των 11!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Κρατώντας... φακούς στα χέρια έφευγαν, περασμένες εννιά το βράδυ, από το
γήπεδο Χαριλάου οι ποδοσφαιριστές του Άρη. 
*** Οι πρώτοι έλεγαν δυνατά στους επόμενους: «Παιδιά γρήγορα να μπούμε στο
πούλμαν, πετούν πέτρες»! 
Αν μετά το νικηφόρο παιχνίδι με τον Ολυμπιακό στην Αθήνα είχαν πάρει παράσημα
και τίτλο «η συμμορία των 11», χθες βράδυ είχαμε την... «απόδραση των 11»! 
*** Θα προσθέταμε και διοικητικούς, ωστόσο, ούτε ο Ανδριάς ούτε ο Ζαχουδάνης
εμφανίστηκαν στα αποδυτήρια. 
*** Όλα τα μέλη της αποστολής θα πήγαιναν με το πούλμαν να πάρουν τα
αυτοκίνητά τους. Πού τα είχαν. Στην Περαία, στο ξενοδοχείο «Σαν Μπιτς».
Παραλία, διακοπές, καταλαβαίνετε... 
*** Όσον αφορά τον Ταρντί και ανεξάρτητα από την απόλυση που ήρθε λίγο
αργότερα, το θέμα είναι ότι εξέπληξε τους ποδοσφαιριστές. 
*** «Παιδιά θέλω να σας μιλήσω» είπε στους παίκτες και ο.. διερμηνέας πήρε
θέση. 
*** «Μάλλον μάς λέει αντίο adieu», σχολίασε για τον Γάλλο βασικός παίκτης. 
*** Αμ δε όμως! Ο Ταρντί έδειξε... βράχος: «Μην κατεβάζετε τα χέρια. Έχουμε
και άλλα ματς. Πρέπει να δουλέψουμε, έχουμε τώρα μία άλλη ημέρα»! Εκτός τόπου
και χρόνου ο τεχνικός; 
*** Νωρίτερα, στα αποδυτήρια όλοι διέκριναν τους εξαγριωμένους οπαδούς να
κοιτούν... συνωμοτικά από τα τζάμια των αποδυτηρίων. Ποιοι τα άκουσαν για τα
καλά; 
*** Ο Δ. Κοντομηνάς! Ο Ταρντί για φανερούς λόγους. Ο Κυζερίδης γιατί τα...
πήρε και «άραξε»! Ο Κατεργιαννάκης διότι «παρέμεινε στις δάφνες του ΟΑΚΑ»! Ο
Χαριστέας (λόγω... Βέρντερ). Να πούμε, όμως, ότι για τον φορ συνεχίζονται οι
πιέσεις να αναιρέσει τη συμφωνία με τους Γερμανούς. 
*** Όπως και να 'χει η κατάσταση δεν αρμόζει στον ιστορικό Άρη. 
Όταν το... κουπί τραβούν μόνιμα (παραδείγματα φέρνουμε) οι Παπαδόπουλος,
Λουμπούτης, Χαριστέας, Μόρις και αγνοούνται οι Μάρκος ή Κένεντι, πώς να
παρουσιαστεί ξεκούραση η ομάδα; 
*** Για τον Νάβας τα μάθατε. Το παιδί ήταν άρρωστο και παρέμεινε σπίτι. Αυτό
που δεν μάθατε είναι το εξής: χθες το πρωί πήρε τηλέφωνο τον Ταρντί και του
ζήτησε να παίξει. Τι απάντησε ο Γάλλος; «Δεν είσαι καλά, έχουμε ματς
πρωταθλήματος». Έλα, όμως, που δεν θα ξανασυνεργαστούν! 
Δείχνει οξύμωρο, αλλά η Τούμπα χθες βράδυ παρέμεινε γεμάτη καίτοι ο ΠΑΟΚ
μάζευε «τέσσερις μπάλες». Δείγμα ωριμότητας από τους φανατικούς οπαδούς ή
μήπως ενστερνίστηκαν το... «συντρίβομαι, αλλά μ' αρέσει»; 
*** Ο Ντούσαν Μπάγιεβιτς βίωνε μία από τις μεγαλύτερες σε έκταση ήττες του
στην Ελλάδα. Μάλλον, δε το ισχυρότερο χαστούκι εντός έδρας. Έστω και σε
Κύπελλο... 
«Ντούσαν Ντούσαν» στις εξέδρες! 
*** Για τον Μπουρουτζήκα λέξη; Κρίμα... 
Ο Ίλια Ίβιτς με το κερδισμένο πέναλτι, την αποβολή που έκριναν σε μία φάση τη
ρεβάνς ή και με το γκολ στο τέλος του ντέρμπι γεύτηκε προσωπική δικαίωση.
Σκεφθείτε ότι οι συγγενείς του πανηγύριζαν όλοι στο φινάλε! 
*** Ο Ίβιτς δεν ξεχνά πως έφυγε (επί Μπάγιεβιτς) από τον Ολυμπιακό. 
Και 'μεις σίγουρα αναρωτιόμαστε αν τα πράγματα (θα) ήταν καλύτερα για την ΑΕΚ
σε περίπτωση που ο Σάντος νωρίτερα δεχόταν την αξία του Ίλια και τον έβαζε
περισσότερο και όχι μετά τις απανωτές ήττες. Μήπως (λέμε μήπως...) κάποια από
τις πίκρες είχε αποφευχθεί; 
*** Με την είσοδο του Σέρβου, ο Ντέμης βρίσκει δεύτερο... μπαλαδόρικο στήριγμα
και ο Πορτογάλος αναγκάζεται να διαφοροποιήσει το σύστημα και πάει προς τους
δύο επιθετικούς. Στα 31 του ο Ίβιτς μόνο γραμμή δεν μπορεί να παίξει... 
*** Να μην ξεχάσουμε τα μπράβο και προς τον καταπληκτικό χθες Λάκη. 
*** Για τη διαιτησία του Τσαγκαράκη, ουδέν σχόλιο πέραν αυτού: στη φάση του
πέναλτι και της αποβολής, απλά εφήρμοσε τον κανονισμό. 
*** Μάλλον, με λύπη θα αποχώρησε ο Ζαγοράκης στην αλλαγή του. Δεν θα το
περίμενε να τον αποδοκιμάσουν τόσο έντονα οι οπαδοί, οι οποίοι όταν φορούσε το
περιβραχιόνιο του αρχηγού στον ΠΑΟΚ τον αποθέωναν. Έτσι είναι, όμως, το
ποδόσφαιρο. Σε στιγμές έντασης η προσφορά μπαίνει για λίγο στο
χρονοντούλαπο... 
*** Ο Καψής, πάντως, έπαιξε. Θα του έδωσε τις οδηγίες χθες το πρωί ο Σάντος
όταν του μιλούσε ιδιαιτέρως! 
*** Τώρα ο ΠΑΟΚ στοχεύει τον μεγάλο του στόχο. Το Τσάμπιονς Λιγκ. Για εκεί τον
ετοιμάζει ο Μπάγιεβιτς, με αυτό παθιάζεται. 
***Ντούσαν Ντούσαν! 
Έμαθε γρήγορα να μιλά και σε χρόνο «ντε τε» να... διαβάζει ελληνικά ο Σέρχιο
Μαρκαριάν! Γιατί το λέμε αυτό; Χθες μάζεψε τους παίκτες και έκανε παρατηρήσεις
για τις διαρροές προς τον Τύπο. «Τα εν οίκω μη εν δήμω» τόνισε ο Ουρουγουανός.
Προχωρά σταδιακά και σε γνώσεις αρχαίας ελληνικής! 
*** Ο Κωνσταντίνου - αν κάποιον ενδιαφέρει - σίγουρα δεν παίζει στο Ηράκλειο. 
*** Έπαθε διάστρεμμα στην προπόνηση. Αλλιώς, θα έδινε το «παρών». Στον πάγκο...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17262O081</ED>
<ID>
ID:305512

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O08&aa=1</URL></REF>


Article

<CATEGORY>vin10</CATEGORY>

 <H5>ΧΑΛΙΛΟΝΤΖΙΤΣ
</H5><H2>Απογοητευμένος με τη διοίκηση της Λιλ </H2>
Έξαλλος με την οικονομική πολιτική της Λιλ είναι ο προπονητής της, Βαχίντ
Χαλίλοντζιτς! Ο άνθρωπος που οδήγησε την ομάδα του γαλλικού Βορρά από τη Β'
κατηγορία στο Τσάμπιονς Λιγκ αποκάλυψε πως κανένα μεταγραφικό του αίτημα δεν
έγινε δεκτό τον περασμένο καιρό: «Ζήτησα παίκτες και μου είπαν πως δεν έχουν
λεφτά. Ήρθα σε επαφή με έξι επιθετικούς και δέκα μέσους, αλλά δεν πήραμε
κανέναν. Ναι είμαι απογοητευμένος»! <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17262O082</ED>
<ID>
ID:305556

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O08&aa=2</URL></REF>


Article

<CATEGORY>vin10</CATEGORY>

 <H5>ΒΙΕΪΡΑ </H5><H2>Διαπραγματεύσεις με την Μπάρτσα </H2>
Σε διαπραγματεύσεις με την Μπαρσελόνα βρίσκεται ο Πατρίκ Βιεϊρά. Αυτό
αποκάλυψε στη «Mirror» ο μάνατζερ του Γάλλου άσου της Άρσεναλ, Μαρκ Ροζέ, ο
οποίος αποκάλυψε πως ο ίδιος έχει, ήδη, συναντήσει τον πρόεδρο των Καταλανών,
Χοάν Γκασπάρ, για να συζητήσει τη μεταγραφή του πελάτη του στους
«Μπλαουγκράνα». Αξίζει να σημειωθεί πως πριν από λίγο καιρό ο Βιεϊρά φερόταν
να βρίσκεται πολύ κοντά στη Ρεάλ Μαδρίτης.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17262O083</ED>
<ID>
ID:305591

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O08&aa=3</URL></REF>


Article

<CATEGORY>vin10</CATEGORY>

 <H5>ΓΙΑ ΤΟ 2010 </H5><H2>Υποψήφιες οκτώ πόλεις </H2>
Οκτώ συνολικά πόλεις έχουν εκδηλώσει ενδιαφέρον για την ανάληψη των
Χειμερινών Ολυμπιακών Αγώνων του 2010. Πρόκειται για της Ανδόρα, Βέρνη
(Ελβετία), Χάρμπιν (Κίνα), Χάκα (Ισπανία), Πγιονγάνγκ (Βόρεια Κορέα),
Σάλτσμπουργκ (Αυστρία), Σεράγεβο (Βοσνία) και Βανκούβερ (Καναδάς). Η επιλογή
της διοργανώτριας πόλης θα γίνει στις 2 Ιουλίου 2003. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17262O084</ED>
<ID>
ID:305611

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O08&aa=4</URL></REF>


Article

<CATEGORY>vin10</CATEGORY>

 <H5>ΠΛΑΤΕΙΑ ΚΟΡΑΗ </H5><H2>Δικός του όλος ο «θρύλος» </H2>
Ο λιλιπούτειος φαν του Ολυμπιακού, μολονότι δεν αγωνίστηκε λόγω ηλικίας
στον χθεσινό τελικό του σχολικού πρωταθλήματος στην Πλατεία Κοραή, στον
Πειραιά, έδωσε δυναμικό «παρών». Κρατώντας στα χέρια του μια 11άδα ομοιωμάτων
ποδοσφαιριστών του «θρύλου», μοιάζει να έχει όλο τον κόσμο δικό του. Και έτσι είναι!
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17262O085</ED>
<ID>
ID:305625

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O08&aa=5</URL></REF>


Article

<CATEGORY>vin10</CATEGORY>

 <H5>ΦΕΡΓΚΙΟΥΣΟΝ </H5><H2>Η σύζυγος του άλλαξε την απόφαση </H2>
Στην γυναίκα του οφείλει την απόφασή του να μην εγκαταλείψει τον πάγκο της
Μάντσεστερ Γιουνάιτεντ ο Άλεξ Φέργκιουσον. Ως γνωστόν, ο Σκώτος τεχνικός έχει,
ήδη, ξεκινήσει διαπραγματεύσεις με τους ανθρώπους των «Κόκκινων Διαβόλων»,
έτσι ώστε να ανανεώσει το συμβόλαιό του για άλλα δύο χρόνια, ανατρέποντας την
προηγούμενη απόφασή του να εγκαταλείψει την «ενεργό δράση» το επόμενο
καλοκαίρι. Ο ίδιος ο σερ Άλεξ παραδέχθηκε χθες πως πίσω από αυτήν τη στροφή
180 μοιρών κρύβεται μια γυναίκα. Η σύζυγός του Κάθι, που με τη συνδρομή των
τριών γιων του, Μαρκ, Ντάρεν και Τζέισον, κατάφερε να του αλλάξει γνώμη: «Όλα
ήταν ιδέα της Κάθι. Αν δεν το είχε σκεφτεί και δεν την είχαν στηρίξει και τα
αγόρια μου δύσκολα θα άλλαζα την απόφασή μου. Ίσως, βέβαια, να ήλπιζα κατά
βάθος πως θα σκεφτόταν κάτι τέτοιο». <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17262O086</ED>
<ID>
ID:305635

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O08&aa=6</URL></REF>


Article

<CATEGORY>vin10</CATEGORY>

 <H2>ΣΚΑΚΙ
</H2><H4>Ο «Ίκαρος» επιτίθεται
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Στο πλαίσιο των διοργανώσεων «Ίκαρος» πραγματοποιούνται κάθε χρόνο πολλά
και διαφόρων κατηγοριών τουρνουά - στην Αθήνα κυρίως αλλά και σε άλλα μέρη της
Ελλάδας - που κατάληξη έχουν το μεγάλο διεθνές ανοικτό τουρνουά της Ικαρίας,
κάθε καλοκαίρι.

Οι φετινές προκριματικές διοργανώσεις στην Αθήνα έχουν φθάσει ήδη τις δέκα, με
τουρνουά Β', Γ' Κατηγορίας και Κατηγορίας Υποψήφιων Μετρ. Τα τουρνουά αυτά
γίνονται στον Πανελλήνιο Γ.Σ., ο οποίος τα συνδιοργανώνει μαζί με τον Σ.Ο.
Ικαρίας. Κάποια έγιναν και στο Αιγάλεω, ενώ σε λίγο, σύμφωνα με πληροφορίες
μας, θα αρχίσει νέα σειρά τουρνουά, αυτή τη φορά στο ξενοδοχείο «Dorian Inn». 
Σε σχέση με τα ατομικά πρωταθλήματα Α' Κατηγορίας: έχουν ολοκληρωθεί τα τρία
πρώτα και νικητές έχουν αναδειχθεί κατά σειρά οι Ντανσένκο (Ευκλείδης), Κλώκας
(Πανελλήνιος) και Κολάνι (Αμπελόκηποι). Το τέταρτο διεξάγεται κάθε Κυριακή
(5-9 μ.μ.) στον Πανελλήνιο (Μαυρομματαίων 26, Πεδίον του Άρεως). Αυτή την
Κυριακή θα παιχτεί ο 4ος γύρος με τα εξής ζευγάρια (δίπλα σε κάθε όνομα η
βαθμολογία): 
Κλήμης 2,5 - Κολάνι 3, Χρυσοστομίδης 2,5 - Βαρσάμης 2,5, Παναγιωτόπουλος 2,5 -
Γκιόκας 2,5, Κόγιας 2,5 - Ντανσένκο 2,5, Πιταροκοίλης 2 - Γεωργιάδης 2,5,
Κωνσταντακόπουλος 2 - Μαρτέν 2, Φωτιάδης 2 - Σβερκούνος 2, Μητσάκος 1,5 -
Μάλλιος 2, Κερασιώτης 1,5 - Κατσαρός 1,5, Τζιαλλήλας 1,5 - Κοκμάδης 1,5,
Μανιατάκης 1,5 - Δημόπουλος 1,5, Βλασόπουλος 1,5 - Μαλιαρίτης 1,5, Λάζογλου
1,5 - Μπάμης 1,5, Μάκκα 1 - Γκαμπάι 1, Μιχάκης 1 - Μποτεζάτ 1, Τουρκολιάς 1 -
Γαλάνης 1, Χώλης 1 - Γεωργουλάκης 1, Παπαδημητρίου 1 - Σταυρόπουλος 1,
Σαχπατζίδης 0,5 - Γλύπτης 0,5, Αθανασόπουλος 0 - Ντάβανος 0,5. Ο καλύτερος ανά
κατηγορία (Α' Κ., Β' Κ., Γ' Κ.) προκρίνεται σε κλειστό τουρνουά νόρμας
υποψήφιου μετρ. 
Ως προς τα ατομικά πρωταθλήματα Β' Κατηγορίας: και εδώ ολοκληρώθηκαν τα τρία
πρώτα με νικητές τούς Λαμπρόπουλο (Άγ. Δημήτριος), Κοκμάδη (Ζωγράφου),
Ντουντανιώτη (Κηφισιά) και συνεχίζεται το 4ο με το εξής πρόγραμμα: 
Φωτιάδης 3 - Κοκμάδης 3, Ξανθόπουλος 2 - Αζής 2, Λιβάνης 2 - Τζανής 2,
Καψούλης 1 - Μποτεζάτ 1, Δόγκα 1 - Μαλιαρίτης 1, Σαχπατζίδης 0 - Ζωρίδης 0. Οι
αγώνες γίνονται κάθε Σάββατο (5-9 μ.μ.) στον Πανελλήνιο (τηλ. 0977428074). Ο
Πρωταθλητής αποκτά δικαίωμα συμμετοχής σε τουρνουά νόρμας Υ.Μ. 
Ως προς τα κλειστά τουρνουά νόρμας Υ.Μ.: τα δύο πρώτα ανέδειξαν νικητή τον
Κωστούρο (Κότινος) ενώ το τρίτο θα αρχίσει στο τέλος Φεβρουαρίου. Νόρμες
διεθνούς ΕΛΟ έχουν επιτύχει πέντε σκακιστές: Παπουτσάκης (ΣΑΕ), Μητσάκος
(Αμπελόκηποι), Γεωργούλιας (Αιγάλεω), Καψιώτης (Φιλοθέη) και Φωτιάδης (Συκεές
Θεσσαλονίκης). Επιπλέον ο Καψιώτης σημείωσε και νόρμα υποψήφιου μετρ. 
* Από το Βάικ ααν Ζέε (τουρνουά Corus) της Ολλανδίας είναι οι παρτίδες που
ακολουθούν: 
Χάλιφμαν (2.688) - Βαν Βέλι (2.697) 
1. ε4 γ5 2. Ιζ3 δ6 3. δ4 γ: δ4 4. Ι: δ4
Ιζ6 5. Ιγ3 α6 6. ζ3 ε6 7. Αε3 θ5 8. Βδ2 Ιβδ7
9. Αγ4 Ιε5 10. Αβ3 β5 11. Ο-Ο-Ο Αβ7 12. Αη5 Βα5 13.
Ρβ1 Ιγ4 14. Α: γ4 β: γ4 15. Πθε1 Πβ8 16. Ιζ5
ε: ζ5 17. ε5 Αγ8 18. ε: ζ6+ Αε6 19. ζ: η7 Α:
η7 20. Β: δ6 Π: β2+ 21. Ρ: β2 Β: γ3+ 22.
Ργ1 Ββ2+ 23. Ρδ2 Βδ4+ 24. Β: δ4 Α: δ4 25. Ρε2
Αβ6 26. Πβ1 Αγ7 27. Πβ7 Α: θ2 28. ζ4 Ο-Ο 29.
Πθ1 Αη3 30. Π: θ5 Ρη7 31. Αθ6+ Ρη6 32. Πη5+ 1-0.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17262O991</ED>
<ID>
ID:305513

</ID><URL>http://ta-nea.dolnet.gr/neaweb/neafile.print_unique?e=A&f=17262&m=O99&aa=1</URL></REF>


Article

<CATEGORY>vin09</CATEGORY>

 <H2>«Έχω θυμώσει με το παρόν μας»
</H2><H4>Ο Μπράιαν Ντε Πάλμα μιλάει για το Χόλιγουντ, τη χειραγώγηση και την αλήθεια
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

«Ζούμε σ' έναν κόσμο ψέματος. Το αδιέξοδο που κλείνει τον ορίζοντα των ηρώων
μου είναι το ίδιο με αυτό που έχει επιβληθεί σε όλους. Είμαι θυμωμένος με το
παρόν μας», λέει ο Μπράιαν Ντε Πάλμα. Παρ' όλα αυτά ο ίδιος δεν χειρίζεται την
εικόνα με την πρόθεση ενός «αληθινού» σινεμά. Ενός σινεμά α λα Γκοντάρ, όπου η
αλήθεια πρέπει να εμφανίζεται αυθεντική, ίσως και γιατί θέλει να αλλάξει τον
κόσμο. 
«Τη δεκαετία του '60 πίστευα κι εγώ σε έναν τέτοιο κινηματογράφο. Όμως
είδα πώς χειραγωγήθηκε η εικόνα και ο ήχος, με τη δολοφονία του Κένεντι, το
Βιετνάμ, το Γουοτεργκέιτ. Η γενιά μου, στην Αμερική, είδε την αλήθεια να
κατάσχεται από την πολιτική εξουσία, στάθηκε μάρτυρας μιας χειραγώγησης σε
μεγάλη κλίμακα. Το σινεμά δεν μπορούσε να παριστάνει πια το... αθώο. Έγινε
υπέρ ή κατά του ψέματος. Και πώς να πιστέψεις στην αλήθεια του σινεμά όταν
ζεις με την τηλεόραση, τις διαφημίσεις, τις πολιτικές συζητήσεις...». 
Ο σκηνοθέτης επιτυχιών - κυρίως στο παρελθόν - όπως οι ταινίες «Κάρι», «Blow
out», «Διχασμένο κορμί», «Ο σημαδεμένος», «Οι αδιάφθοροι», «Επικίνδυνες
αποστολές», «Υπόθεση Καρλίτο», ο σκηνοθέτης ηθοποιών, όπως ο Ρόμπερτ ντε Νίρο,
ο Αλ Πατσίνο, ο Τζον Τραβόλτα, εξηγεί στην γαλλική «Λιμπερασιόν» τη σχέση του
με την αλήθεια και τους παραλογισμούς που τον οδηγούν στον πεσιμισμό: «Όλοι οι
ήρωές μου έχουν μία σχέση νευρωτική με την αλήθεια», λέει ο Μπράιαν ντε Πάλμα.
«Είναι η έμμονη ιδέα τους. Θέλουν να βρουν την αλήθεια, να την αποδείξουν,
αλλά κανείς δεν τους πιστεύει και όλοι προσπαθούν να τους βουλώσουν το στόμα.
Κι έτσι, ποτέ δεν πλησιάζουμε την αλήθεια. 
Σκεφθείτε τον εξής παραλογισμό: Η εταιρεία που ελέγχει και επιβλέπει τον
εναέριο χώρο στις ΗΠΑ, είναι η ίδια που έχει αναλάβει την προβολή και
διαφήμιση των αεροπορικών μεταφορών. Το σύστημα περπατάει ανάποδα. Γι' αυτό
και είμαι παρανοϊκός, γιατί πιστεύω ότι βαδίζουμε προς το χειρότερο». 
Πώς γίνεται όμως να είσαι ταυτόχρονα ανήσυχος σκηνοθέτης και να εργάζεσαι στο
Χόλιγουντ; «Το ουσιώδες είναι να σπρώχνεις όλο και πιο μακριά το προσωπικό σου
σύμπαν, την προσωπική σου ματιά», λέει ο Μπράιαν Ντε Πάλμα. «Το Χόλιγουντ
έρχεται μετά. Είναι ιδιαίτερα περίπλοκη σχέση, είμαστε σε διαρκή μάχη. Κλασικό
παράδειγμα ο Όρσον Ουέλς. Μας μαγεύει, είναι ένας αριστοκράτης, την ίδια ώρα
όμως παγιδεύεται αφού το σύστημα τον πετάει έξω. 
Όλοι οι Αμερικανοί σκηνοθέτες της γενιάς μου δουλεύουν μες στο σύστημα,
ο καθένας όμως πουλάει τη δική του πραμάτεια. Είναι λαθρέμποροι. Μόνο ο
Σπίλμπεργκ μπήκε στο σύστημα, αλλά μένει πάντα ένα παιδί με τον δικό του
κόσμο. Ο Σκορτσέζε είναι τόσο δύσπιστος απέναντι στα μεγάλα στούντιο που
αποκλείεται να απορροφηθεί ποτέ από αυτά. Ο πιο ευθύς, είναι ο Τζορτζ Λούκας:
εδώ και τριάντα χρόνια ζει με τον ίδιο τρόπο, στο ίδιο μέρος, κάνοντας ακριβώς
τις ταινίες που επιθυμεί. Είναι τίμιος τύπος». 
<H3>«Το Ίντερνετ ελέγχεται» </H3>
Ο 61χρονος πλέον Ντε Πάλμα πιστεύει ότι ζούμε σε έναν παρανοϊκό κόσμο: «Οι
πληροφορίες υπάρχουν. Το πρόβλημα είναι να έχει κανείς πρόσβαση σ' αυτές, να
τις αναλύσει και να τις δημοσιοποιήσει. Ξέρετε ότι στο Ίντερνετ, όλες οι
διεθνείς ειδήσεις ελέγχονται από τρία ή τέσσερα γκρουπ μέσων ενημέρωσης; Η
πραγματικότητα είναι υπόθεση δημοσίων σχέσεων και επικοινωνίας. 
Το δράμα μας είναι ότι η κοινωνία έκανε τους ρεπόρτερ πολύ πλούσιους. Τους
πέρασε από την πλευρά του χρήματος, της εξουσίας της επικοινωνίας, των
πολιτικών. Οι μεγάλες αμερικανικές εφημερίδες δεν βρίσκονται πια στην
αντιεξουσιαστική πλευρά».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17262P251</ED>
<ID>
ID:305514

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P25&aa=1</URL></REF>


Article

<CATEGORY>vin09</CATEGORY>

 <H2>«Το νησί των σκλάβων» και φινάλε για τους Gipsy Swing Jazz
</H2>
Έργα Ljiadow, Stravinsky και Tchaikovsky ερμηνεύει απόψε και αύριο στις 8.30
μ.μ. στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010-7282.333), η Φιλαρμονική Ορχήστρα της Αγίας Πετρούπολης, υπό τη διεύθυνση
του Yuri Temirkanov. Εισιτήρια: 15.000 (44,02 ευρώ), 11.000 (32,28 ευρώ),
7.000 (20,54 ευρώ), 4.000 (11,74 ευρώ) και 2.500 (7,34 ευρώ) φοιτητικό.
Χορηγός: Εθνική Τράπεζα 
Την ίδια ώρα απόψε, στην Αίθουσα Δημήτρη Μητρόπουλου, Φεστιβάλ Μουσικής
Δωματίου με το ουγγρικό συγκρότημα παραδοσιακής μουσικής Janosi. Στο πιάνο ο
Peter Nagy, στο βιολοντσέλο ο Jan Vogler και στο βιολί ο Λεωνίδας Καβάκος, που
έχει και την καλλιτεχνική επιμέλεια. Εισιτήρια: 8.000 (23,48 ευρώ), 5.000
(14,67 ευρώ) και 2.000 (5,87 ευρώ) φοιτητικό. 
Θέατρο 
«Το Νησί των Σκλάβων» του Μαριβό παρουσιάζεται από απόψε στο θέατρο
«Τεχνοχώρος υπό σκιάν» (Μαυρομιχάλη 161, τηλ. 010-6420522) σε μετάφραση Έφης
Γιαννοπούλου και Θεόφιλου Τραμπούλη και σκηνοθεσία Μαρίας-Λουίζας
Παπαδοπούλου. Παίζουν: Γιάννης Βουλγαράκης, Νίκος Καμόντος, Όλγα Μανέτα, Νίκος
Παντελίδης και Δέσποινα Σιδηροπούλου. 
Το έργο των Δημήτρη Κεχαΐδη και Ελένης Χαβιαρά «Με δύναμη από την
Κηφισιά» ανεβαίνει από απόψε στο Δημοτικό Περιφερειακό Θέατρο Ρόδου (Πλατεία
Ελευθερίας, τηλ. 0241-030.668) σε σκηνοθεσία Γιάννη Διαμαντόπουλου. Παίζουν οι
Νικολέτα Βλαβιανού, Ηρώ Μουκίου, Ειρήνη Μπαλτά και Μαρία Φιλίππου. 
Εκδήλωση 
Αφιερωμένη στη μνήμη του Κωνσταντινουπολίτη συγγραφέα του «Φιάκα», Δ.Κ.
Μισιτζή, είναι η εκδήλωση που πραγματοποιείται στις 9 μ.μ., στο Δημοτικό
Θέατρο Λαμίας (Υψηλάντου 17, τηλ. 0231-033.325). Συμμετέχουν: Πάνος
Σκουρολιάκος, Τάκης Χρυσικάκος, Τάσος Πεζιρκιανίδης, Ειρήνη Κουμαριανού, Μάρα
Κουκουλά, Άρης Τσιούνης, Γιάγκος Ανδρεάδης, Άννα Μαυρολέων, Πόπη Πολυμέρου,
Θεόδωρος Πατσινακίδης και η Χορωδία του Πολιτιστικού Συλλόγου Νέας Μαγνησίας. 
Έκθεση 
Έργα ζωγραφικής του Στάθη Βατανίδη παρουσιάζονται έως τις 19
Φεβρουαρίου στην «Αίθουσα Σκουφά» (Σκουφά 4, τηλ. 010-3603.541). 
Βιβλίο 
Με αφορμή την κυκλοφορία των πρακτικών της 3ης επιστημονικής συνάντησης
με θέμα «Ο Ελύτης στην εκπαίδευση - Ζητήματα ποιητικής - Διαδακτικές
προσεγγίσεις» η Σχολή Ι.Μ. Παναγιωτόπουλου παρουσιάζει τα βιβλία που εξέδωσαν
οι εκδόσεις της, τα τελευταία οκτώ χρόνια, στις 8 μ.μ. στη Στοά του Βιβλίου
(Πεσμαζόγλου 5). Παρουσιάζουν οι Ιουλίτα Ηλιοπούλου, Άντα Καταίκη-Γκίβαλου,
Μ.Ζ. Κοπιδάκης, Κλήμης Ναυρίδης και Ιωάννης Πετρόπουλος. 
Τον Ιταλό συγγραφέα Ερνέστο Φερέρο και το μυθιστόρημά του «Ν.», που
κυκλοφορεί από τις Εκδόσεις Καστανιώτη, παρουσιάζει στις 8 μ.μ., στον χώρο
«104» (Θεμιστοκλέους 104, τηλ. 010-3301208) η Λένα Διβάνη. 
«Ζωντανά» 
Η Σαβίνα Γιαννάτου και οι Primavera En Salonico στις 9.30 μ.μ. στο
δημοτικό αναψυκτήριο του Άλσους Ηλιούπολης. 
Τελευταία εμφάνιση των Gipsy Swing Jazz απόψε στο «Half Note Jazz Club»

Τελευταία παράσταση για τους Gipsy Swing Jazz που φιλοξενούνται στο
«Half Note Jazz Club» (Τριβωνιανού 17, Μετς, τηλ. 010-9213.310). Με τη στήριξη
των «ΝΕΩΝ». 
Οι «Mode Plagal» αύριο στις 10.30 μ.μ. στον «Αέρα» (Κάσου 11,
Πετρούπολη, τηλ. 010-5056.099) 
<H3>ΕΙΚΑΣΤΙΚΑ </H3>
«Still Life» είναι ο τίτλος της έκθεσης σχεδίων του Τούρκου καλλιτέχνη
Χαλούκ Ακάκσε που εγκαινιάζεται στις 8 μ.μ., στην γκαλερί «Bernier / Eliades»
(Επταχάλκου 11, τηλ. 010-3413935).
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17262P261</ED>
<ID>
ID:305515

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P26&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Στον ρυθμό του Σολτ Λέικ Σίτι
</H2>
http: //www.saltlake2002.com

Αύριο (ξημερώματα Σαββάτου για την Ελλάδα), αρχίζουν οι Χειμερινοί Ολυμπιακοί
Αγώνες στο Σολτ Λέικ Σίτι της Γιούτα. Δεκάδες τα σχετικά sites στο Δίκτυο,
αλλά το επίσημο διαθέτει αναμφίβολα το πλουσιότερο υλικό. Συνεχής ροή
αποτελεσμάτων, ζωντανές συνδέσεις, όλες οι ειδήσεις, τα βιογραφικά των
χιλιάδων αθλητών που παίρνουν μέρος στους Αγώνες, εκτεταμένα αφιερώματα σε
κάθε άθλημα και τους πρωταγωνιστές του, η ιστορία των Χειμερινών Ολυμπιακών
και πολλά άλλα συνθέτουν το καθαρά αθλητικό κομμάτι. Υπάρχει ακόμα το αφιέρωμα
στην Πόλη της Αλμυρής Λίμνης και τις γύρω περιοχές, όπου θα διεξαχθούν τα
αγωνίσματα, με ιστορικά στοιχεία και πληροφορίες για τις καθημερινές
εκδηλώσεις της Πολιτιστικής Ολυμπιάδας, και βέβαια ευκαιρίες για Ολυμπιακά
ψώνια εξ αποστάσεως. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17262P262</ED>
<ID>
ID:305557

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P26&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Κι αν είναι Λούβρο, να το φοβάσαι;
</H2>
<AUTHOR>Μ.Π.</AUTHOR>

Το Μουσείο του Λούβρου ζητάει περισσότερο προσωπικό από την γαλλική κυβέρνηση,
ωστόσο φαίνεται ότι βρίσκεται στη δυσμενή θέση να πρέπει να απολογηθεί για το
ήδη υπάρχον. Αιτία η κλοπή δύο κηροπηγίων αξίας, του 18ου αιώνα, από τις
αποθήκες του, γεγονός που φέρνει μέρος του προσωπικού στην κορυφή της λίστας
υπόπτων. Αυτό ίσως δεν θα είχε μεγάλη σημασία αν δεν είχε προηγηθεί, στις 3
Μαϊου του 1998, η κλοπή ενός Κορό (του πίνακα «Le Chemin des Sevres») αξίας
1,2 εκατ. ευρώ. Κλοπή της οποίας οι δράστες παραμένουν άφαντοι. Τα προβλήματα
ασφαλείας είναι μεγάλα και ανάγκασαν το φημισμένο Μουσείο να αποφασίσει το
κυλιόμενο κλείσιμο τμημάτων που αντιστοιχούν στο ένα πέμπτο των συνολικών
αιθουσών. Μετά μάλιστα από την καθιέρωση του 35άωρου στη Γαλλία, τα πράγματα
έγιναν ακόμη χειρότερα και ο σημερινός επισκέπτης, έχει πια πρόσβαση μόνο στα
τρία τέταρτα του Μουσείου. Μόνο που τώρα θα πρέπει να τηλεφωνούν πριν την
επίσκεψη για να ξέρουν αν το τμήμα που θέλουν να δουν παραμένει ανοικτό - αλλά
και... άθικτο! <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17262P263</ED>
<ID>
ID:305592

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P26&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Χρειάστηκαν χρόνια...
</H2>
<AUTHOR>Μ.Α.</AUTHOR>

Πέρασαν δύο χρόνια από το χτύπημα του Εγκέλαδου του Σεπτεμβρίου 1999. Κι όμως
οι «πληγές» της ιστορικής μονής Δαφνίου είναι ακόμη ανοιχτές. Σύντομα θα
αρχίσουν οι ουσιαστικές επεμβάσεις στις δύο πτέρυγες των κελιών και θα
ακολουθήσει αναστήλωση του Καθολικού της Μονής και των μοναδικής αξίας
ψηφιδωτών του καθώς και του ερειπιώνα. Οι εργασίες όμως, που θα κοστίσουν περί
τα 350 εκατ. δρχ, δεν θα έχουν ολοκληρωθεί έως το 2004. Γιατί τόση
καθυστέρηση; Φαίνεται πως οι αρμόδιοι διαπίστωσαν πως το βυζαντινό μνημείο
άντεξε στις φθορές τόσων αιώνων. Και σκέφτηκαν. Τί είναι δυο ακόμη χρόνια
μπροστά στην αιωνιότητα; <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17262P264</ED>
<ID>
ID:305612

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P26&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Φωνή βοώντος
</H2>
<AUTHOR>Χ.</AUTHOR>

Ο διάλογος γύρω από την επιστροφή των Γλυπτών του Παρθενώνα όλο και φουντώνει.
Οι υποστηρικτές του ελληνικού αιτήματος με καμπάνιες, ψηφίσματα, συγκεντρώσεις
υπογραφών και άρθρα σε έγκριτες εφημερίδες του βρετανικού και αμερικανικού
Τύπου εξηγούν γιατί πρέπει τα Γλυπτά να επιστραφούν στην Ελλάδα. Τελευταία
απόδειξη, το άρθρο των «New York Times» υπό τον τίτλο «Επιστρέψτε τα Μάρμαρα
του Παρθενώνα». Από την «άλλη πλευρά», ο Εργατικός βουλευτής Άλαν Χάουαρθ
γράφει στον «Guardian» πως «Τα Μάρμαρα πρέπει να παραμείνουν», αμέσως μετά τη
δημοσίευση «παραποιημένων» δηλώσεων του καθηγητή Δημήτρη Παντερμαλή στον
«Independent», σχετικά με την ολοκλήρωση του Νέου Μουσείου Ακροπόλεως.
Φαίνεται πως η «άλλη» πλευρά δεν έχει ακόμη συνειδητοποιήσει πως η επιστροφή
των Γλυπτών δεν είναι θέμα εντυπώσεων, αλλά ουσίας... <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17262P265</ED>
<ID>
ID:305626

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P26&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο Ρίκι της... Ασίας
</H2>
<AUTHOR>Μ.Μ.</AUTHOR>

Ρίκι Μάρτιν

Μέχρι να βρεθεί ο Κινέζος Ρίκι Μάρτιν, ο κανονικός μπορεί να κάνει τη δουλειά.
Γι' αυτό και ήταν εκεί (όπως και η Μπρίτνεϊ Σπίαρς επίσης) στο κλειστό στάδιο
της Σιγκαπούρης μαζί με 7.000 Ασιάτες «φαν», που έσπευσαν να δώσουν το «παρών»
σε μια «ιστορική» στιγμή, στα εγκαίνια των βραβείων MTV Ασίας. Οι σταρ της
Δύσης κάνουν ήδη σχέδια για μια νέα πολυ-πλατινένια καριέρα, που δεν σταματάει
στα πολυκαταστήματα της Αμερικής και της Ευρώπης. Όλος ο κόσμος ένα MTV,
δηλαδή - και όποιος αντέξει! <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17262P266</ED>
<ID>
ID:305636

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P26&aa=6</URL></REF>


Article

<CATEGORY>vin09</CATEGORY>

 <H2>ΚΑΘΡΙΝ ΛΙΝΤΕΛ ΔΕΡΤΟΥΖΟΥ
</H2><H2>Για ένα «ανθρώπινο» δίκτυο κομπιούτερ
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Η Κάθριν Λίντελ παντρεύτηκε τον Μιχάλη Δερτούζο το 1998. Μοιράστηκε μαζί του
το όραμα για μια κοινωνία όπου η τεχνολογία των υπολογιστών θα ήταν τόσο απλή
και προσιτή όσο το να ανοίξεις μια τηλεόραση

«Θυμάμαι ήταν ένα Σάββατο πρωί και βρισκόμουν στην κουζίνα. Ξαφνικά βλέπω τον
Μιχάλη να έρχεται μέσα με ένα πλατύ χαμόγελο, να κάθεται αναπαυτικά στο
τραπέζι και να μου λέει όλο χαρά: Λοιπόν, γλυκιά μου, έχω βρει στο σπίτι 14
σημεία όπου μπορούμε να εγκαταστήσουμε οθόνες για να λειτουργήσουμε
δοκιμαστικά το πρόγραμμα "Οξυγόνο"». 
Η Κάθριν Λίντελ Δερτούζου χρειάστηκε λίγα δευτερόλεπτα για να «συνέλθει» από
την έκπληξη και να ψελλίσει «το είπες αυτό;». Προς στιγμήν, στα μάτια της ο
αγαπημένος της σύζυγος δεν ήταν ο φημισμένος διευθυντής στο Εργαστήριο
Επιστήμης Ηλεκτρονικών Υπολογιστών του περίφημου ΜΙΤ, Μιχάλης Δερτούζος, αλλά
ένας επίδοξος... Κύρος Γρανάζης που ήθελε ξαφνικά, στα 63 του, να κάνει
άνω-κάτω το ήσυχο σπίτι τους στη Βοστώνη των Ηνωμένων Πολιτειών. Κρατήθηκε να
μην πει, «μάλλον στο δικό σου σπίτι, χρυσέ μου!». 
Οι οθόνες δεν εντοιχίστηκαν ποτέ στο σπίτι της οικογένειας Δερτούζου
γιατί ύστερα από λίγο καιρό, τον Αύγουστο του 2001, ο μεγάλος Έλληνας
επιστήμονας πέθανε στο Γενικό Νοσοκομείο της Μασαχουσέτης σε ηλικία 64 χρόνων,
αφήνοντας πίσω του ένα όραμα που μόλις είχε ξεκινήσει να θεμελιώνει. Ήταν το
πρόγραμμα «Οξυγόνο» που φιλοδοξούσε να εξοικειώσει όλους τους ανθρώπους με τη
χρήση της σύγχρονης τεχνολογίας και των υπολογιστών. Να κάνει στα χέρια τους
τα κομπιούτερ ένα παιχνιδάκι με το οποίο θα μπορούσαν να μιλούν την ίδια
γλώσσα. 
Το έλεγε και το ξανάλεγε αυτό ο Μιχάλης. «Στη διάρκεια του πρωινού, στη
διάρκεια γευμάτων με φίλους, με άλλους επιστήμονες, όταν ήμασταν μόνοι μας. Η
χρήση των ηλεκτρονικών υπολογιστών είναι απίστευτα δύσκολη. Αναγκαζόμαστε να
μαθαίνουμε να τους δουλεύουμε επειδή είμαστε υποχρεωμένοι. Δεν μπορούμε όμως
να συνεννοηθούμε μαζί τους». 
Η Κάθριν Λίντελ θυμάται ένα παράδειγμα που ανέφερε συχνά ο σύζυγός της. «Το να
χρησιμοποιείς έναν υπολογιστή σήμερα είναι σαν να θέλεις να αγοράσεις ένα
αυτοκίνητο. Να παίρνεις πρώτα το τιμόνι, το καρμπιρατέρ, τη μηχανή, το σασί
και στο τέλος η αντιπροσωπεία να σου δίνει ένα τεράστιο μάνιουαλ, λέγοντάς σου
"φτιάξτο μόνος σου"!». 
Μια γεύση για το πώς φανταζόταν ο Δερτούζος το πρόγραμμα «Οξυγόνο» είχε
πάρει η Κάθριν Λίντελ όταν τον άκουσε να της περιγράφει ένα προκαταρκτικό
δίκτυο συσκευών που θα εγκαθιστούσε στο γραφείο του στο ΜΙΤ. Κάθε φορά που ο
ίδιος θα έμπαινε ή θα έβγαινε θα μπορούσε το δίκτυο με απλές φωνητικές εντολές
να κάνει τις κουρτίνες να ανοίγουν ή να κλείνουν, τον υπολογιστή να ανάβει ή
να σβήνει, «και δεν ξέρω και εγώ τι άλλο ακόμα». «Το βέβαιο είναι ότι δεν
χρειαζόταν τη δική μου ενθάρρυνση για να προχωρήσει. Είχε βαλθεί να το
πετύχει». 
Όμως το πρόγραμμα σε ποιους θα απευθυνόταν; Θα μπορούσε να αγκαλιάσει όλο τον
κόσμο ή θα περιοριζόταν και αυτό μόνο στις δυτικές ανεπτυγμένες κοινωνίες που
έχουν καταστήσει τα επιτεύγματα της τεχνολογίας μόνιμη συντροφιά στην
καθημερινότητά τους; 
«Το ήξερε καλά το πρόβλημα», λέει η Κάθριν Λίντελ. «Το αποκαλούσε "Το κενό
στην πληροφορία". Ήξερε ότι στον λιγότερο αναπτυγμένο κόσμο υπάρχουν άνθρωποι
που και να τους έδινες έναν ηλεκτρονικό υπολογιστή, δεν θα καταλάβαιναν τι
είχαν μπροστά τους. Δεν συζητάμε φυσικά να βρουν χρήματα να τον αγοράσουν.
Αυτό το χάσμα τον απασχολούσε πάντα. Και στο ΜΙΤ είχε συστήσει μια επιτροπή
από συνεργάτες του με μοναδικό σκοπό να σκεφτούν τρόπους για να γεφυρωθεί αυτό
το κενό». Θα μπορούσε το «Οξυγόνο» να καλύψει το κενό; «Ποτέ δεν έμαθα». 
Και τώρα; «Προχωρά». Μου το είχε πει πρόσφατα ο Βίκτορ Ζου, που ήταν
από τους πιο στενούς συνεργάτες του Μιχάλη και τώρα διευθυντής στο Εργαστήριο.
Δεν ξέρω τεχνικές λεπτομέρειες, απλώς ότι η βασική ιδέα, η ανθρωποκεντρική
χρήση των υπολογιστικών συστημάτων, έχει ζυμωθεί για τα καλά». 
<H3>«Διαχωρίσαμε τεχνολογία και ανθρωπισμό»
</H3>
«Κάναμε ένα μεγάλο λάθος πριν από 300 χρόνια. Διαχωρίσαμε την τεχνολογία από
τον ανθρωπισμό. Τώρα ήρθε ο καιρός να επανορθώσουμε», είχε πει ο Μιχάλης
Δερτούζος. Αυτό που θα έβαζε τα πράγματα στη θέση τους ήταν το πρόγραμμα
«Οξυγόνο». Κεντρική του ιδέα: «Μια νέα γενιά κομπιούτερ και συσκευών που να
μπορεί να χειρίζεται ο απλός άνθρωπος. Κομπιούτερ που να επικοινωνούν μεταξύ
τους με καινούργια δίκτυα. Να ακούνε τη φωνή μας, να μας βλέπουν και να
εκτελούν απλές εντολές». 
Ο Δερτούζος έβλεπε ότι το κακό είχε παραγίνει. Εκατομμύρια άνθρωποι σε κάθε
μεριά του πλανήτη αντιμετώπιζαν δυσκολίες στη «συνεννόησή» τους με τους
ηλεκτρονικούς υπολογιστές. Αν και αυτά τα μηχανήματα θα έπρεπε να είχαν
κατασκευαστεί «για να καταφέρνουμε περισσότερα κάνοντας λιγότερα», δυστυχώς
πολλές φορές αποδεικνυόταν ότι ο χειρισμός τους ήταν τόσο δύσκολος ώστε
προκαλούσαν τον εκνευρισμό ακόμη και εκείνων που τα είχαν φτιάξει. 
Το περιστατικό είναι αληθινό: Εν πτήσει προς την Ταϊβάν, ο Δερτούζος προσπαθεί
επί τρεις ώρες να κάνει τον φορητό του υπολογιστή να δουλέψει με μια «έξυπνη
κάρτα» που συνδέεται με το μηχάνημα ώστε να κατεβάσει το προσωπικό του
ημερολόγιο. Δεν τα καταφέρνει και ζητά βοήθεια από τον εφερεύτη του Web, Τιμ
Μπέρνερς-Λι. Εκείνος αδυνατεί να βρει λύση και ο Δερτούζος απευθύνεται στον
Ρον Ρίβεστ, εφευρέτη του αλγόριθμου κρυπτογράφησης με δημόσιο κλειδί (RSA) που
κάθεται μπροστά του. Ο Ρίβεστ αρνείται να βοηθήσει, ξέροντας ότι δεν επρόκειτο
να ξεμπλέξει εύκολα... Το πρόγραμμα «Οξυγόνο» ξεκίνησε τον Σεπτέμβριο του 1999
με χρηματοδότηση 50 εκατομμυρίων δολαρίων, με βιομηχανικούς εταίρους τις
εταιρείες Philips, Delta Electronics, Hewlett-Packard, Nokia Acer και με τη
βοήθεια 250 ερευνητών. Η πιλοτική του εφαρμογή προέβλεπε τη δημιουργία
συσκευών που δεν έχουν πλήκτρα αλλά εκτελούν εντολές που τους λέμε.
Εφοδιασμένες με λογισμικά που τις μετατρέπουν από κινητό τηλέφωνο σε
ηλεκτρονικό υπολογιστή, ή τηλεόραση και ραδιόφωνο. Συσκευές τοποθετημένες στο
αυτοκίνητο, στο σπίτι. Συνδεδεμένες μέσω καινούργιων δικτύων με το τηλέφωνο,
το φαξ, τους εκτυπωτές, τα συστήματα θέρμανσης, τις ηλεκτρικές συσκευές της
κουζίνας. Κι ένα σύστημα από ηχεία, κάμερες και μικρόφωνα, για να διευκολύνουν
την επικοινωνία... 
<H3>Έμεινε μισή η «Επανάσταση» </H3>
Ένα βιβλίο που δεν πρόλαβε να αρχίσει. «Είχε στο μυαλό του να ξεκινήσει ένα
ακόμη βιβλίο μετά την "Ανολοκλήρωτη Επανάσταση". Όχι όμως με τεχνολογικό
περιεχόμενο». Ίσως κάτι σαν μυθιστόρημα. «Δεν είχε γράψει ποτέ μυθιστόρημα και
η δομή που θα είχε το βιβλίο τον απασχολούσε πολύ. Στην ουσία είχε προλάβει να
γράψει μερικές παραγράφους. Αυτό που ήταν σίγουρα ξεκαθαρισμένο στο μυαλό του
είναι το περιεχόμενο του βιβλίου». 
Θα αποτελούσε ίσως μια συνέχεια της «Ανολοκλήρωτης Επανάστασης». «Η
κεντρική ιδέα θα περιστρεφόταν γύρω από την ανάγκη να δαμάσουμε την τεχνολογία
και να την κάνουμε να μη μας ξεπεράσει. Να την προσαρμόσουμε στις ανάγκες μας,
ώστε να μας εξυπηρετήσει, να μην αλλοιώσει την ανθρώπινη υπόστασή μας ή, ακόμα
περισσότερο, να μη μας αναγκάσει να αναπτύξουμε μόνο ένα κομμάτι του εαυτού
μας εις βάρος κάποιου άλλου». <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17262P271</ED>
<ID>
ID:305516

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P27&aa=1</URL></REF>


Article

<CATEGORY>vin09</CATEGORY>

 <H2>Αιθυλένιο «ενέπνεε» την Πυθία
</H2><H4>Αιθάνιο, μεθάνιο και αιθυλένιο φαίνεται πως «κρύβονταν» πίσω από τους
διφορούμενους χρησμούς της Πυθίας
</H4>
Από την πηγή Κερνάς εκλύονταν τα παραισθησιογόνα αέρια που «ενέπνεαν» τους
χρησμούς στην Πυθία, όπως απέδειξε τώρα η επιστήμη. Τα ισχνά τοξικά και
ναρκωτικά αέρια εντοπίστηκαν στο μπάζωμα του ναού σε μορφή μικροσκοπικών
σταγόνων παγιδευμένων πριν από 2.000 χρόνια, μέσα σε δέκα δείγματα
σχιστολιθικού πετρώματος

Οι χρησμοί της προέβλεψαν την τραγική μοίρα του Οιδίποδα. Και οδήγησαν τον
Ορέστη να σκοτώσει τη μητέρα του Κλυταιμνήστρα. Ήταν όμως πράγματι ο Απόλλων
που μαρτυρούσε τα μελλούμενα στην Πυθία; Ή η θρυλική μάντισσα έκρυβε κάποιο
μυστικό; 
Γεωλογικές και χημικές έρευνες στον Ναό του Απόλλωνα στους Δελφούς φαίνεται
πως φώτισαν το μυστήριο. Αιθάνιο, μεθάνιο και αιθυλένιο «ενέπνεαν» τους
χρησμούς στην Πυθία υποστηρίζουν ο επικεφαλής επιστημονικής ομάδας (που μελετά
εδώ και χρόνια το θέμα), γεωφυσικός, καθηγητής του Πανεπιστημίου Γουέσλιαν του
Κονέκτικατ δρ Τζέλε Ντε Μπόερ και ο αρχαιολόγος του Πανεπιστημίου της Λούισβιλ
των ΗΠΑ Τζον Χέιλ σε άρθρο τους στο επιστημονικό έντυπο «Geology» και το οποίο
επικαλείται και η αμερικανική εφημερίδα «Washington Post». 
Τα ισχνά τοξικά και ναρκωτικά αέρια εντοπίστηκαν στο μπάζωμα του ναού
σε μορφή μικροσκοπικών σταγόνων παγιδευμένων πριν από 2.000 χρόνια, μέσα σε
δέκα δείγματα σχιστολιθικού πετρώματος (τραβερτίνη) στους Δελφούς, αλλά και σε
δείγματα του νερού μιας αρχαίας πηγής Κερνάς μέσα στο Ιερόν του Απόλλωνος, που
αποκαλύφθηκε πρόσφατα και αποδείχθηκε ενεργός. 
Το αιθάνιο, το μεθάνιο και το αιθυλένιο προέρχονταν από εκτεταμένα
πισσασφαλτικά στρώματα σε βάθος 1.500 μ. Έφθαναν στην επιφάνεια μέσω του νερού
των πηγών που ανέβαινε από τις ρωγμές του βράχου. Η έξοδος των αερίων
διευκολυνόταν από το γεγονός ότι οι Δελφοί βρίσκονται στη διασταύρωση των
γεωλογικών ρηγμάτων του Κορινθιακού και της Κασσωτίδος. Η τριβή των ρηγμάτων
προκαλούσε θερμότητα και γεννούσε την έκλυση των αερίων, τα οποία εισέπνεε η
Πυθία για να εκστασιαστεί, αφού προηγουμένως είχε πιει νερό από την Κασσωτίδα
Πηγή. 
Καθώς δεν εντοπίσθηκαν άλλα αέρια στον βράχο, θεωρείται βέβαιο ότι το αιθάνιο
και το μεθάνιο δεν προέρχονταν από την ατμόσφαιρα, αλλά έφθαναν στην επιφάνεια
διαλυμένα στο νερό της πηγής. 
Ο Πλούταρχος, που είχε διατελέσει ιερέας στον Ναό του Απόλλωνα,
αναφέρεται στη γλυκιά μυρωδιά του αδύτου. «Πιστεύουμε», λέει ο επικεφαλής της
επιστημονικής ομάδας «ότι το αιθυλένιο μεταδιδόταν στο Μαντείο κατά την
αρχαιότητα. Δεδομένης της ανοιχτής κατασκευής του αδύτου, φαίνεται ότι τα
υδρανθρακικά αέρια μπορούσαν να έχουν παραισθησιογόνο επίδραση στην Πυθία, ο
τρίποδας της οποίας ήταν τοποθετημένος πάνω από το σημείο της εκπομπής ατμών». 
Η νέα απόδειξη ότι έβγαιναν ατμοί από τα ρήγματα του βράχου στους Δελφούς
αποδεικνύει την πρόοδο της αρχαίας ελληνικής επιστήμης, υπογραμμίζουν οι
ερευνητές. Οι εξηγήσεις που παρέχει ο Πλούταρχος για την εξασθένηση των
αεριούχων εκπομπών, ότι οφείλονται δηλαδή στον μεγάλο σεισμό του 373 π.Χ. που
έκλεισε τις εξόδους ή σε εξασθένηση των φυσικών ουσιών στον βράχο αποκαλύπτουν
την σε μεγάλο βαθμό κατανόηση των γεωλογικών διαδικασιών. 
<H3>Η «δύναμη» που τρέλαινε τα κατσίκια </H3>
Η έφορος Αρχαιοτήτων Δελφών κ. Ροζίνα Κολωνιά, αρχαιολόγος, έλεγε στα «ΝΕΑ»
(2 Αυγούστου 2000) ότι «τα αποτελέσματα των πρόσφατων αναλύσεων ταιριάζουν με
τους αρχικούς μύθους για την ανακάλυψη του Μαντείου. Όπως αναφέρουν, οι βοσκοί
της περιοχής έβλεπαν τα κατσίκια τους να πέφτουν μέσα στο χάσμα απ' όπου
εκλύονταν ατμοί και να συμπεριφέρονται με αλλόκοτο τρόπο, όπως και οι
άνθρωποι. Έτσι, παρατηρεί, διαπίστωσαν ότι υπήρχε εκεί κάποια "δύναμη"».
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17262P281</ED>
<ID>
ID:305517

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P28&aa=1</URL></REF>


Article

<CATEGORY>vin09</CATEGORY>

 <H2>Ταφή «οικόσιτης» φώκιας 2.000 ετών στη Ρόδο
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

Ο σκελετός της φώκιας, στην ταφή του 1ου π.Χ. αιώνα που αποκαλύφθηκε στο
λιμάνι της Ρόδου

Τα οστά μιας φώκιας που έζησε πριν από δύο και πλέον χιλιάδες χρόνια στη Ρόδο
αποκαλύφθηκαν κατά τη διάρκεια των ανασκαφών, που εκτελούνται μέχρι και σήμερα
στον μόλο του Εμπορικού Λιμανιού. Ο σκελετός του κήτους ακουμπούσε στους
δόμους του αρχαίου τείχους. Πρόκειται δε για μοναδική περίπτωση κανονικής
ταφής ενός τέτοιου θηλαστικού. 
Ο επιβλέπων τις ανασκαφές αρχαιολόγος Λευτέρης Πλάτων λέει ότι οι αρχαίοι
Έλληνες έθαβαν αγαπημένα τους ζώα, κυρίως σκύλους, αλλά περίπτωση φώκιας
εμφανίζεται για πρώτη φορά. Ο ίδιος υποθέτει ότι το συγκεκριμένο ζώο σύχναζε
στην περιοχή, πρέπει να ήταν ημιεξημερωμένο και οι άνθρωποι εκείνης της
περιόδου να το είχαν αγαπήσει και μετά τον θάνατό του να είχαν φροντίσει για
την ταφή του. 
Δίπλα στα υπολείμματα της φώκιας αποκαλύφθηκαν οστά σκύλου και πιο πέρα τα
οστά 5-6 ενηλίκων ατόμων και τεσσάρων παιδιών. Ανάμεσα στα ευρήματα ήρθαν στο
φως και χάλκινα νομίσματα, βάσει των οποίων έγινε και η χρονολόγηση στον 1ο
π.Χ. αιώνα. 
Οι ανασκαφές στον μόλο του Κεντρικού Λιμανιού, που ενεργεί η 4η Εφορεία
Βυζαντινών Αρχαιοτήτων, αποκάλυψαν έως τώρα μέρος του ελληνιστικού τείχους και
τμήματα της οχύρωσης της πόλης, η οποία πιθανόν κτίστηκε μετά το 305 π.Χ.,
δηλαδή μετά την πολιορκία της από τον Δημήτριο τον Πολιορκητή. Η οχύρωση
φαίνεται πως καταργήθηκε μετά την κατάληψη της Ρόδου από τους Ρωμαίους, το 42
π.Χ. Ο ίδιος χώρος έγινε αργότερα νεκροταφείο απόρων, όπως πιστεύεται. 
Ο σκελετός της φώκιας, μήκους 1,70 μ., συντηρήθηκε και φυλάσσεται στην
Αρχαιολογική Υπηρεσία. Ο διευθυντής του Υδροβιολογικού Σταθμού Ρόδου Ανδρέας
Σιούλας, πάντως, εκδήλωσε ενδιαφέρον να τον εκθέσει στο Μουσείο του Ενυδρείου.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17262P282</ED>
<ID>
ID:305558

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P28&aa=2</URL></REF>


Article

<CATEGORY>vin09</CATEGORY>

 <H2>Κάνω για τουρίστας του Διαστήματος; </H2><H4>Άριστη συμπεριφορά, υγεία και... εκατομμύρια απαιτεί η ΝΑSΑ από τους επίδοξους
πρώτους τουρίστες του Διαστήματος
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ο πρώτος τουρίστας του Διαστήματος, αν και Αμερικανός, ταξίδεψε με ρωσικό
όχημα, μια που η NASA δεν ήθελε ούτε να ακούσει το όνομά του. Ο Ντένις Τίτο,
πολυεκατομμυριούχος από την Καλιφόρνια, άνοιξε τον δρόμο στις επόμενες γενιές

Πίνετε πολύ, παίρνετε ναρκωτικά, έχετε «λερωμένο» ποινικό μητρώο, δεν μιλάτε
καλά αγγλικά και έχετε προβλήματα υγείας; Πολύ φοβούμαστε ότι δεν υπάρχει θέση
για εσάς στο επόμενο διαστημόπλοιο... 
Ο δεκάλογος του καλού τουρίστα στο Διάστημα, που μόλις εξέδωσε η NASA για τους
επόμενους επισκέπτες του Διεθνούς Διαστημικού Σταθμού, είναι ιδιαίτερα
αυστηρός. Βρίσκει όμως σύμφωνους τους συναδέλφους των Αμερικανών στις
διαστημικές υπηρεσίες της Ευρώπης, της Ρωσίας, του Καναδά και της Ιαπωνίας. 
Πρόκειται για οδηγίες που στόχο έχουν να εξασφαλίσουν την καλή συμπεριφορά των
τουριστών και την ομαλή συνεργασία τους με τα διαστημικά πληρώματα τόσο στο
όχημα μεταφοράς τους όσο και στον Διεθνή Σταθμό. Οι συνθήκες του ταξιδιού
απαιτούν από τους τουρίστες να ακολουθούν κατά γράμμα τις οδηγίες των
επαγγελματιών αστροναυτών. Κι αυτό γιατί το παραμικρό λάθος ή η ανυπακοή των
επισκεπτών μπορεί να έχει ανυπολόγιστες συνέπειες, ακόμα και για το μέλλον του
διαστημικού προγράμματος Αμερικανών και Ρώσων. 
Ο πρώτος που έκανε τουρισμό στο Διάστημα ήταν ο εκατομμυριούχος Ντένις
Τίτο. Τον περασμένο Απρίλιο ξεκίνησε το μακρινό του ταξίδι από το Κοσμοδρόμιο
του Καζαχστάν με ρωσικό διαστημόπλοιο και παρέμεινε μερικές αξέχαστες ημέρες
στον Διεθνή Διαστημικό Σταθμό. Ο 60χρονος Καλιφορνέζος, που πλήρωσε 20
εκατομμύρια δολάρια, δήλωσε ότι ήταν το καλύτερο ταξίδι της ζωής του. Οι
υπεύθυνοι της NASA είχαν σοβαρές αντιρρήσεις για την ασφάλεια του εγχειρήματος
και τελικά συμφώνησαν να τον αφήσουν να ταξιδέψει, έπειτα από έντονες
διαπραγματεύσεις με τους Ρώσους. Σειρά τώρα, έχει ένας Νοτιοαφρικανός
πολυεκατομμυριούχος, ο Μαρκ Σάτλγουορθ, που θα πετάξει στο πλευρό των Ρώσων
τον Απρίλιο, αυτή τη φορά με τις ευλογίες της NASA. 
Έτοιμος να ακολουθήσει τα ίχνη του Τίτο, ο Νοτιοαφρικανός Μαρκ Σάτλγουορθ,
νεώτερος αλλά εξίσου πλούσιος με τον προκάτοχό του, εκπαιδεύεται ήδη στη Ρωσία

Η αμερικανική υπηρεσία, βλέποντας πως δεν υπάρχει τρόπος να απαγορεύσει τον
τουρισμό στο Διάστημα, αποφάσισε να καθορίσει περιοριστικούς όρους για τους
μελλοντικούς ταξιδιώτες. Ακριβώς όπως κάνει και με τα πληρώματά της. Αυτό
όμως, δεν σημαίνει ότι θα αναλαμβάνουν οι Αμερικανοί τη μεταφορά τους στο
Διάστημα, δουλειά που έχουν αφήσει στους Ρώσους. 
Χρειάστηκαν δύο χρόνια για να οριστικοποιηθεί το τελικό εννιασέλιδο κείμενο με
τα κριτήρια. Το σίγουρο είναι ότι αν οι υποψήφιοι δεν διαθέτουν τουλάχιστον 20
εκατομμύρια δολάρια (περίπου 22,2 εκατομμύρια #), αποκλείονται αυτόματα. Τα
χρήματα όμως, δεν είναι από μόνα τους αρκετά για να τους χαρίσουν μια θέση στο
Διάστημα. Απαγορεύονται όσοι έχουν «κακή φήμη» και έχουν επιδείξει «αισχρή,
ανέντιμη ή εγκληματική» συμπεριφορά στο παρελθόν. Επίσης, οι μέθυσοι και
χρήστες ναρκωτικών ουσιών - έστω και περιστασιακοί. 
Η καλή γνώση της αγγλικής γλώσσας, γραπτή και προφορική, είναι
απαραίτητη, ενώ έξτρα πόντους παίρνουν όσοι ξέρουν κι άλλες ξένες γλώσσες,
ιδίως αν είναι οι μητρικές μελών τού πληρώματος. Η άριστη υγεία φυσικά είναι
απαραίτητη προϋπόθεση, καθώς και η καλή συμπεριφορά στη διάρκεια της
αποστολής. Οι τουρίστες πρέπει ακόμα να περνούν από εντατική εκπαίδευση τόσο
στη Ρωσία όσο και στις εγκαταστάσεις της NASA στο Χιούστον. 
Εκτός αυτών όμως, δεν έχουν ελπίδα όσοι σχετίζονται με οργανώσεις που μπορούν
να ζημιώσουν τη φήμη του διαστημικού προγράμματος και να μειώσουν την
εμπιστοσύνη του κόσμου απέναντι στον Διεθνή Διαστημικό Σταθμό και τις
διαστημικές υπηρεσίες. Κάθε περίπτωση υποψηφίου θα εξετάζεται από ειδική
επιτροπή της NASA και των αδελφών υπηρεσιών, καθώς σημαντικό ρόλο για την
τελική επιλογή θα παίζει η ηλικία του υποψηφίου όταν διέπραξε κάποιο αδίκημα,
αλλά και η σοβαρότητα της παράβασης. 
<H3>Εκπαίδευση στο Χιούστον </H3>
Ένας από τους πλουσιότερους Νοτιοαφρικανούς, ο Μαρκ Σάτλγουορθ, ετοιμάζεται
πυρετωδώς για το διαστημικό του ταξίδι. Θα είναι ο δεύτερος τουρίστας που θα
επισκεφθεί τον Διαστημικό Σταθμό, αφού βέβαια καταβάλει 20 εκατ. δολάρια στους
Ρώσους, που θα τον μεταφέρουν εκεί από το Μπαϊκονούρ στις 27 Απριλίου. 
Ο 27χρονος εκατομμυριούχος θα παραμείνει στο Διάστημα οκτώ ημέρες. Έγινε
διάσημος στον κόσμο του χρήματος, όταν στις αρχές του 2000 πούλησε την
εταιρεία του στην αμερικανική VeriSign αντί 575 εκατομμυρίων δολαρίων. Τέσσερα
χρόνια νωρίτερα είχε ιδρύσει στο γκαράζ των γονιών του την εταιρεία Thawte,
παρέχοντας συμβουλές για ζητήματα ασφάλειας σε επιχειρήσεις ηλεκτρονικού
εμπορίου. Όταν την πούλησε, η εταιρεία είχε 57 υπαλλήλους. 
Ο χαμηλών τόνων Σάτλγουορθ έχει ήδη ξεκινήσει την εκπαίδευσή του στο Χιούστον,
κέντρο της NASA και την Αστρική Πόλη, λίγο έξω από τη Μόσχα, όπου βρίσκεται το
αρχηγείο του ρωσικού διαστημικού προγράμματος. «Ελπίζω πως το ταξίδι μου θα
αποτελέσει έμπνευση για τους συμπατριώτες μου Αφρικανούς κάθε ηλικίας και θα
τους κάνει να πιστέψουν στη δύναμη των ονείρων τους», δήλωσε σε συνέντευξη
Τύπου στη Μόσχα. Παρέα του στον δρόμο προς τον Διεθνή Διαστημικό Σταθμό θα
είναι ο Ιταλός αστροναύτης Ρομπέρτο Βιτόρι και ο Ρώσος κοσμοναύτης Γιούρι Γκιτζένκο.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17262P291</ED>
<ID>
ID:305518

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P29&aa=1</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Ο Σοφοκλής Πέππας θα είναι ο Κρέων στην «Αντιγόνη» του Σοφοκλή που θα
ανεβάσει η Νικαίτη Κοντούρη με το Εθνικό, το καλοκαίρι, στην Επίδαυρο. Πλάι
στην Λυδία Κονιόρδου - Αντιγόνη. Και ο Αιμίλιος Χειλάκης, τελικά, Αχιλλέας,
στην «Ιφιγένεια εν Αυλίδι» του Ευριπίδη, που θα κάνει ο Κώστας Τσιάνος.

Η πρεμιέρα της «Ιφιγένειας», στους Φιλίππους, στις 19 Ιουλίου - στην
Επίδαυρο, στις 2 και 3 Αυγούστου - και της «Αντιγόνης», στους Δελφούς, στις 6
Ιουλίου - στην Επίδαυρο, στις 9 και 10 Αυγούστου. 
Ο Κώστας Καζάκος θα είναι ο νέος Σάιλοκ. Στον «Έμπορο της Βενετίας» του
Σαίξπηρ, που θα κάνει το καλοκαίρι το ΔΗΠΕΘΕ Κέρκυρας. Αν όλα πάνε καλά, με
Πόρτσια την Ελευθερία Βιδάκη και Αντόνιο τον Χάρη Σώζο. Θα σκηνοθετήσει ο
Θανάσης Θεολόγης, καλλιτεχνικός διευθυντής του Θεάτρου, στην, άπαιχτη αλλά,
ήδη, τυπωμένη απ' τον «Κέδρο», μετάφραση του Ερρίκου Μπελιέ. 
Το έργο έχει να παρουσιαστεί απ' το χειμώνα του '94-'95, όταν το
ανέβασαν παράλληλα, ο Γιώργος Μεσσάλας, στην «Αλκυονίδα», κρατώντας το βασικό
ρόλο, και το Εθνικό, σε σκηνοθεσία Κώστα Μπάκα, με τον Γιώργο Μιχαλακόπουλο. 
Προς το παρόν, το ΔΗΠΕΘΕ Κέρκυρας παρουσιάζει το «Ποιος φοβάται την
Βιρτζίνια Γουλφ;» του Άλμπι, στη σκηνοθεσία του Κώστα Καζάκου, πρώτη
συνεργασία του με το Θέατρο της Κέρκυρας, με Κοσμά Ζαχάρωφ και μια
συγκλονιστική Μελίνα Μποτέλλη - τους είδα στη Θεσσαλονίκη και, σύντομα,
πρόκειται να «κατηφορίσουν» στην Αθήνα. 
Δεν ήταν και οι μόνοι, οι «επτά υπέροχοι» υποψήφιοι για το Βραβείο
Χορν, που, τελικά, απονεμήθηκε στον Αργύρη Ξάφη. Επελέγησαν από την αρμόδια
επιτροπή, κατά πλειοψηφία, ανάμεσα σε δεκαοκτώ που είχαν προταθεί. 
Τα άλλα ονόματα που συζητήθηκαν; Των Θεσσαλονικέων Χρήστου Πασσαλή και
Συμεών Κακκάλα, τους οποίους, όμως, δεν είχαν, δυστυχώς, δει να παίζουν τα
περισσότερα μέλη της επιτροπής, του Γιάννου Περλέγκα και του Νίκου Ιωαννίδη,
που θεωρήθηκε ότι έχουν χρόνο μπροστά τους γιατί, πέρσι, χρονιά για την οποία
δινόταν το βραβείο, ήταν ακόμα μαθητές της δραματικής σχολής, του περσινού
βραβευμένου Δημήτρη Ήμελλου για τους ρόλους του στην «Νοσταλγό», καθώς και των
Γιώργου Πυρπασόπουλου, Χρήστου Λούλη, Ευάγγελου Μπούρα, Ιωσήφ Πολυζωίδη, Χάρη
Βορκά, Ιωσήφ Μαρινάκη - ευοίωνο: πληθώρα οι ταλαντούχοι νέοι· πέρσι οι
προτάσεις ήταν δέκα και οι υποψήφιοι πέντε. 
Άντε, και του χρόνου! 
Την «Άλκηστι», μου σφύριξε ένα πουλάκι ότι θα κάνει, τελικά, το καλοκαίρι,
στην Επίδαυρο, ο Σπύρος Ευαγγελάτος με το «Αμφι-Θέατρό» του. Στον επώνυμο
ρόλο, υποθέτω, η Λήδα Τασοπούλου (στη φωτογραφία). 
Ο Σπύρος Ευαγγελάτος ξαναγυρίζει, είκοσι οκτώ χρόνια μετά, στην
τραγωδία(;) του Ευριπίδη, την οποία είχε παρουσιάσει, μαζί με τον «Κύκλωπά»
του, στην Επίδαυρο, το καλοκαίρι του '74, σε καιρούς χαλεπούς - δικτατορία,
πραξικοπήματα, εισβολή στην Κύπρο, ανατροπές... - , με το Εθνικό και με
Άλκηστι την Μιράντα Ζαφειροπούλου. 
Στο μεταξύ, η Λήδα Τασοπούλου ετοιμάζει, στο «Αμφι-Θέατρο», τη δεύτερη
σκηνοθεσία της, στο, άπαιχτο στην Ελλάδα, έργο «La logeuse» («Η
σπιτονοικοκυρά» -1954) τού, σχεδόν άγνωστου εδώ, και νομίζω άπαιχτου, Γάλλου
του Παραλόγου, Ζακ Οντιμπερτί, σε μετάφραση Βάνας Χατζάκη και με σκηνικά και
κοστούμια Αγνής Ντούτση, ένα «παιχνίδι» με αφετηρία την αρχαιοελληνική Κίρκη
της «Οδύσσειας». Στο ρόλο της Κίρκης η ίδια. 
Η πρεμιέρα, τον Μάρτιο, αφού κατεβούν «Οι τρελοί της Βαλένθια» του Λόπε
ντε Βέγα, που παίζονται τώρα, σε σκηνοθεσία Σπύρου Ευαγγελάτου. 
Κι ο άλλος ούτε να μασήσει και να καταπιεί να μην ξέρει ακόμα... Και να
πνίγεται. 
Όλος ο κόσμος είναι μια σκηνή...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17262P301</ED>
<ID>
ID:305519

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P30&aa=1</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΒΕΡΟΛΙΝΟΥ
</H5><H2>Κισλόφσκι ο... τρομοκράτης
</H2><H4>Ο μακαρίτης ο Κισλόφσκι όταν έγραψε ένα σενάριο πριν από εφτά χρόνια, κάτι δεν
είχε υπολογίσει...
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο Τομ Τίκβερ (κέντρο) με τους πρωταγωνιστές της ταινίας του «Ουρανός»,
Τζιοβάνι Ρίμπιζι και Κέιτ Μπλάνσετ, λίγο πριν «απολογηθούν» στους
δημοσιογράφους για το... τρομοκρατικό θέμα του σεναρίου της ταινίας, που
έγραψε πριν από εφτά χρόνια ο Κριστόφ Κισλόφσκι

«Μα καλά, όταν γυρίζατε την ταινία σας, δεν πήρατε υπόψη σας την επίθεση της
11ης Σεπτεμβρίου;» ρωτάει Αγγλοσάξων δημοσιογράφος τον Γερμανό Τομ Τίκβερ.
«Ξέρετε», απαντάει εκείνος σε απολογητικό τόνο, «τα γυρίσματα έγιναν ένα χρόνο
πριν από την 11η Σεπτεμβρίου». «Ωραία», συνεχίζει ακάθεκτος ο Αμερικανός, «στο
μοντάζ τι κάνατε, δεν αλλάξατε τίποτα;» 
Η σκηνή από τη χθεσινή συνέντευξη Τύπου της εναρκτήριας ταινίας της Μπερλινάλε
«Ουρανός» θύμιζε περίπου ανάκριση πρώτου βαθμού: «Μα η ταινία μου δεν έχει
σχέση με την τρομοκρατία», απαντούσε απολογούμενος ο Τομ Τίκβερ, το καμάρι της
γερμανικής ομάδας, στον οποίον εμπιστεύτηκαν να σκηνοθετήσει το σενάριο του
Κισλόφσκι. Ακολουθεί δεύτερος εκπρόσωπος της αμερικανοαγγλικής συμμαχίας. 
- Πιστεύετε στα σοβαρά πως η ταινία θα προβληθεί στις ΗΠΑ; 
«Θα κάνουμε ό,τι μπορούμε για να την πουλήσουμε σαν μια ταινία που δεν έχει
σχέση με την τρομοκρατία», απαντάει ένας από τους παραγωγούς. 
Τι να πει κανείς και τι να απαντήσει. Το κυνήγι μαγισσών μοιάζει με
ιλαροτραγωδία. Δεν αποκλείεται να ζητήσουν ακόμα και το κεφάλι του...
Κισλόφσκι επί πίνακι. Και σας ορκίζομαι. Ο μακαρίτης δεν είναι... τρομοκράτης.
Απλώς ένα σενάριο που έγραψε και που δεν πρόλαβε (δυστυχώς) να το σκηνοθετήσει
καθαρίζει με όλα. Με τη διαπλοκή Νόμου - Μαφίας ναρκωτικών, με την πίστη στις
αξίες, με το έγκλημα, με τις ενοχές και με την αγάπη. 
Όσο για την τρομοκρατία; Α, εδώ η ιστορία είναι άκρως χαριτωμένη. Η ηρωίδα
(την υποδύεται η Κέιτ Μπλάνσετ) είναι τόσο απελπισμένη από την παραλυσία των
λεβεντόπαιδων του Ιταλού Χρυσοχοΐδη (διότι στο Τορίνο εξελίσσεται η ιστορία)
και από την προστασία που παρέχουν σε μεγαλέμπορο ηρωίνης που αποφασίζει να
τον τιμωρήσει με μια αυτοσχέδια βόμβα. Όμως, το λάθος τάιμινγκ της έκρηξης
σκοτώνει τέσσερις αθώους. Με το κρίμα στον λαιμό της αποφασίζει να παραδοθεί
για να τιμωρηθεί, αλλά πρώτα πάση θυσία πρέπει να ολοκληρώσει την αποστολή της
και να σκοτώσει τον μεγάλο ένοχο που διαφεύγει. 
Αν αυτή η ιστορία είναι δήλωση υπέρ τρομοκρατίας, τότε σ' αυτό το φεστιβάλ
ξανασταυρώνουν τον Χριστό. Και σας βεβαιώ για ένα πράγμα. Τέτοια απλότητα και
τόσο ουσιώδη στοχασμό σαν αυτό τον... επουράνιο του Κισλόφσκι ελάχιστες φορές
έχω συναντήσει στον σύγχρονο κινηματογράφο. 
Αμ το άλλο; Τι σου είναι η φυλή των δημοσιογράφων. Ο κόσμος καίγεται και
μερικές αλλά και μερικοί εξ αυτών... χτενίζονται. Θα το καταλάβετε στο πιτς
φιτίλι από τις τέσσερις όλες κι όλες ερωτήσεις που υποβλήθηκαν στην Κέιτ
Μπλάνσετ. Την 32χρονη Αυστραλέζα που με την εκθαμβωτική της ερμηνεία στην
«Ελίζαμπεθ» παραλίγο να ταπεινώσει την Γκουίνεθ Πάλτροου και να της πάρει το
Όσκαρ. Το άξιζε και με το παραπάνω. 
- Έξι μήνες λεχώνα και καταφέρνετε να διατηρείτε το σώμα σας σε τέτοια
φόρμα; Δεν λέτε και σε μας το μυστικό; 
«Κι εγώ αναρωτιέμαι. Ίσως το μυστικό να κρύβεται στον γιο μου». 
- Τόσο πολύ τον αγαπάτε; 
«Α, δεν φαντάζεστε. Τόσο όσο οτιδήποτε άλλο στον κόσμο. Είναι ό,τι πιο
πολύτιμο έχω στη ζωή μου». 
- Είναι αλήθεια πως μερικές φορές το σκάτε από τα γυρίσματα για ένα 24ωρο
με τον άντρα σας; 
«Ναι, το έχω κάνει. Μια πτήση από Λονδίνο στο Σίδνεϊ και ύστερα 24 ώρες στη
βεράντα να βλέπουμε μαζί τον ωκεανό». 
- Φοβηθήκατε, τρομάξατε όταν ο σκηνοθέτης σάς κούρεψε με την ψιλή; 
«Μα τι λέτε τώρα; Απελευθερώθηκα εντελώς από ένα... περιττό βάρος. Ήταν από
τις πιο πρωτόγνωρες εμπειρίες της ζωής μου. Σας συνιστώ να κάνετε το ίδιο για
να καταλάβετε τα πλεονεκτήματα ενός βουδιστή καλόγερου». 
<H3>INFO
</H3><H3>«Ουρανός» </H3>
Εξαιρετική ιδέα, ιπτάμενη και χορογραφημένη η σκηνοθεσία, σωστή η Μπλάνσετ,
εκτός ρόλου ο Ρίμπιζι, και αφελές, σχεδόν γελοίο, το φινάλε
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17262P302</ED>
<ID>
ID:305559

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P30&aa=2</URL></REF>


Article

<CATEGORY>vin09</CATEGORY>

 <H2>Η μεγάλη μπλόφα
</H2><H4>Πώς μπορείς να σκαρφαλώσεις στην κορυφή; Διαβάζεις Βιζυηνό, φοράς στον
Λογοθέτη ζουρλομανδύα, πετάγεσαι μέχρι την Αγιά Σοφιά και στο τέλος, για τον
κόπο σου, κερδίζεις επτά βραβεία
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο σκηνοθέτης - ο κάθε σκηνοθέτης, μικρός, μεσαίος, μέτριος - δεν κρίνεται από
τα ονόματα, από τα βιβλία και τις περγαμηνές των συγγραφέων. Κρίνεται από τα
εικαστικά, δραματουργικά, αποτελέσματα. Δηλαδή η «Οδύσσεια» με τον Κερκ
Ντάγκλας είναι το μεγαλούργημα όλων των εποχών επειδή είναι του Ομήρου;
Γελοιότητες. Και επειδή «Το μόνον της ζωής του ταξείδιον» αναφέρεται στο
πασίγνωστο αφήγημα του Βιζυηνού αλλά και στην πιο τραγική, στην ύστατη στιγμή
του, αυτό την εκτοξεύει αυτομάτως στο επίπεδο του συγγραφέα; Επίσης
γελοιότητες. Όσοι εξ υμών ευλογηθήκατε από την παράσταση της Άννας Κοκκίνου
πάνω στον Βιζυηνό, να κοπιάσετε στη... ραδιοφωνική ταινία του Παπαστάθη για να
συγκρίνετε. Εκείνη τον ανέστησε, ο Παπαστάθης τον εκτέλεσε. Μόνη της η
Κοκκίνου, με πλήθη ο Παπαστάθης. Η ουσία μετράει, όχι το μέγεθος. Η ποίηση, η
φαντασία, η επεξεργασία, ο μόχθος και η μαγεία. Τα διαθέτεις; Φτάνεις επίπεδο
Βιζυηνού. Δεν τα διαθέτεις; Ε, τότε κωλώνεις και αντί για ταινία διαβάζεις
λογοτεχνικές σελίδες από το Γ' Πρόγραμμα. 
Το πρόβλημα με τον Παπαστάθη δεν είναι η ιδέα, η πρόθεση, η σκέψη. Από τέτοια
έχει μπόλικα και περισσεύουν. Το πρόβλημα είναι η σχέση του με την Εικόνα. Για
να μεταγγίσεις κινηματογραφικό αίμα, ώστε οι προθέσεις να μεταλλαχθούν σε
πρόσωπα, οι ιδέες σε σχέσεις και το ντεκόρ σε εποχή, πρέπει στοιχειωδώς να
ξέρεις να διαχειρίζεσαι τα κινηματογραφικά μέσα. Α, βου, γου, δου. Δεν
μπορείς; Ε, τότε στη θέση του το πρώτο πράγμα που θα έκανα θα ήταν να δω και
να ξαναδώ μερικές ξεχασμένες κινηματογραφικές βιογραφίες. Και πρώτα απ' όλα
τον «Λαϊκό ζωγράφο Πιροσμάνι» του Σενγκελάγια. Μπορεί όμως ένας σκηνοθέτης και
μάλιστα Έλληνος και μάλιστα όνομα να παραδεχθεί πως είναι προβληματική η σχέση
του με το μέσον το οποίο υποτίθεται πως υπηρετεί; Να ξανακάτσει στα θρανία;
Αδιανόητο. 
Η τρέλα δεν πάει στον (εικονιζόμενο) Ηλία Λογοθέτη που παριστάνει τον
Βιζυηνό, αλλά στην επιτροπή που απένειμε 7 βραβεία στη ραδιοφωνική ταινία του
Λάκη Παπαστάθη «Το μόνον της ζωής του ταξείδιον»

Ως εκ τούτου προέκυψε νεκροφάνεια επιπέδου Ακαδημίας Αθηνών. Φοράμε στον
Λογοθέτη ζουρλομανδύα, τον αφήνουμε να παίξει με τον πιο συνηθισμένο, τον πιο
αβανταδόρικο κώδικα ενός εμπύρετου... τρελού και καθαρίζουμε με το Δράμα.
Βάζουμε τον ίδιο Λογοθέτη να διαβάζει από την «Εστία» σελίδες Βιζυηνού,
καθαρίζουμε με τη λογοτεχνία. Φοράμε φέσια και τουρμπάνια και περιφέρουμε τη
Βασιλοπούλα, το ραπτάκι και τον βασιλιά και καθαρίζουμε με το παραμύθι. Όλα
αποσπασματικά, ασύνδετα και πάνω απ' όλα... ακίνητα. Άλλοτε σαν
κινηματογραφημένη θεατρική παράσταση, άλλοτε σαν ραδιοφωνική εκπομπή και
άλλοτε σαν αναπαράσταση από εκπαιδευτικό ντοκιμαντέρ. 
Αποτέλεσμα; Ο πρωταρχικός στόχος υπονομεύεται από τις σχολικές εικόνες, η
εποχή από τα.. χάρτινα ντεκόρ, η μαγεία του παραμυθιού από τη νεκροφάνεια και
οι ερμηνείες από τη γραφικότητα. Παίζει η Πατεράκη; Αποκλείεται. Δεν μπορεί
μια Πατεράκη να παίζει τη γιαγιά αναπαράγοντας την ίδια έωλη γραφικότητα από
χαλκομανίες του ελληνικού κινηματογράφου; Κι όμως. Μια ταινία μπορεί να
μεταμορφώσει τη Ζαφειρίου σε Παξινού ή την Παξινού σε Ζαφειρίου. Επτά βραβεία
είπατε; Εγώ ούτε μισό! <H3>Συνταγές ζαχαροπλαστικής
</H3>
Το καλύτερο ζαχαροπλαστείο και το πιο πολυτελές υπνοθεραπευτήριο της
οικουμένης έχουν κολλήσει στις βιτρίνες τους δύο όλες κι όλες φωτογραφίες. Από
εδώ η Τζούλια Ρόμπερτς, από εκεί η Μεγκ Ράιαν. Α, ξέχασα το σπουδαιότερο. Στο
βάθος αμυδρά διακρίνεται η Σταχτοπούτα. 
Το ίδιο γλυκό, η ίδια συνταγή, το ίδιο tavor αναπαράγεται με την ταχύτητα μιας
Λερναίας Ύδρας. Κόβεις κεφάλι, βγαίνει κεφάλι. Κόβεις πλοκάμι, βγαίνει
πλοκάμι. Το τελευταίο πλοκάμι που προορίζεται να τυλίξει αραχνοΰφαντα κοράσια
που συνηθίζουν να κοιμούνται με ρομάντζα στο προσκεφάλι τους φέρει τον τίτλο
«Kate and Leopold». Η Κέιτ είναι η Μεγκ Ράιαν. Και η Μεγκ Ράιαν είναι το
λαμπρότερο αστέρι ολόκληρου του διαφημιστικού στερεώματος του Μανχάταν. Ο
Λεοπόλδος είναι δούκας του 19ου αιώνα που καταφθάνει στον 21ο πηδώντας από ένα
παράθυρο που άνοιξε στον χρόνο. Τσουπ από το 1876 στο σήμερα. 
Και λοιπόν; Ε, μη μου πείτε πως δεν καταλάβατε. Εκ της συναντήσεως προκύπτει
αριστοκρατικός έρως και η ευγένεια του Λεοπόλδου κατακτά τη... διαφήμιση. Τι
να κάνει το κορίτσι; Να χάσει την ευκαιρία της ζωής της; Εγκαταλείπει
τοντιμόνι της Spot Thompson (ας πούμε) και δίνει μια και επιστρέφει στη...
νεκρή φύση. Αστεία πράγματα, θα πείτε. Ουδείς τα χάφτει την σήμερον ημέρα.
Έτσι, ε; Τότε γιατί τα κάνουν; Μα, φυσικά επειδή υπάρχει κοινό και μάλιστα
απίστευτης ποσότητας κοινό που τρελαίνεται με τα γλειφιτζούρια. Ένας Λεοπόλδος
την ημέρα κάνει τη ζωή πέρα.

<H3>Αίνιγμα και θέατρο
</H3>
Άθλος. Τομ Στόπαρντ και Μάικλ Άπτεντ μετέτρεψαν το κατασκοπευτικό ρομάντζο
εποχής του Ρόμπερτ Χάρις σε κουβάρι. Επί μιάμιση ώρα καμιά δεκαριά ιδιοφυΐες
των Βρετανών σπάνε κώδικες των Γερμανών, αλλά ο «Κωδικός: Enigma» παραμένει...
αίνιγμα. Στο πρώτο ημίωρο με τους κώδικες, στο δεύτερο ημίωρο με τον έρωτα και
στο τρίτο με τον Στάλιν! Η παραγωγή ως αγγλική είναι ευπρεπής, οι ερμηνείες
επαγγελματικές ως αγγλικές και η Κέιτ Γουίνσλετ με δέκα κιλά και μπόλικους
βαθμούς μυωπίας παραπάνω. 
Στην άλλη όχθη του Ατλαντικού, μια σουίτα, δύο γνωστοί ηθοποιοί και ένα
θεατρικό έργο έγιναν... «The big Kahuna», που ελληνικώς παραφράστηκε «Κάποιος
θα τσιμπήσει». Κάποιος μπορεί, πολλοί αποκλείεται. Διότι άλλο πράγμα είναι η
ταινία, εντελώς άλλο το «Θέατρο της Δευτέρας» της ΕΡΤ! Κέβιν Σπέισι - Ντάνι
Ντε Βίτο κόβουν βόλτες, πίνουν ουίσκι και ξαπλώνουν σε καναπέδες πολυτελούς
σουίτας λέγοντας τις ατάκες τους και τους μονολόγους τους από το ομότιτλο
θεατρικό έργο του Ρότζερ Ρούεφ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17262P311</ED>
<ID>
ID:305520

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P31&aa=1</URL></REF>


Article

<CATEGORY>vin09</CATEGORY>

 <H2>Χωρίς παρεξήγηση, με νοσταλγία
</H2><H4>Το πιο καυτό ζευγάρι αυτόν τον καιρό είναι η μουσική και η τεχνολογία. Και
ταιριάζουν όλο και πιο πολύ...
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Τα τραγούδια φαίνεται να ξύπνησαν σε έναν εντελώς καινούργιο κόσμο. Η μουσική
θα φοριέται, θα «τηλεφωνεί», θα κυκλοφορεί σε μορφές που θα αλλάζουν. Και σαν
να μην καταλαβαίνει τίποτε από όλα αυτά η έμπνευση, ξεσκονίζει τα παλιά
βινύλια. 
<H3>Pink, Μ!ssundaztood (BMG) </H3>
Αρκετοί πιστεύουν ότι η Τζάνις Τζόπλιν τα είπε όλα. Εισέπραξε το μάξιμουμ του
ροκ εν ρολ και οδήγησε το όχημα σε ψυχεδελικές σφαίρες. Μετά, ήρθε η Ντέμπι
Χάρι, ξανθιά και σέξι, ανέτρεψε την κληρονομιά της Τζάνις, άλλαξε τη διαδρομή
- το ροκ είχε αλλάξει κι αυτό στην πορεία. Οι κυρίες, ψύχραιμες, με κιθάρες ή
μόνο με τα επιχειρήματά τους έδωσαν την άλλη εκδοχή του ροκ, απλοποιώντας ή
σοκάροντας, αλλάζοντας γκαρνταρόμπα ή απλά επιστρέφοντας στον τόπο του
εγκλήματος. Το ροκ, που έχει στο μεταξύ αλλάξει μορφή, σαν το νέο ηχητικό
όραμα, κείται βαθιά πληγωμένο. Η Πινκ πλησιάζει δειλά, ζητά την υποστήριξη της
Λίντα Πέρι από τις 4 Non Blondes, στις οποίες είχε εμπιστοσύνη από παλιά, και
γράφει τραγούδια σαν αποδεικτικά στοιχεία. Ό,τι χρειάζεται για να συλληφθούν
οι ένοχοι (αν συμφωνείτε πως το ροκ είναι όντως λαβωμένο). Ένα σκληρό ριθμ' εν
μπλουζ σε ποπ συσκευασία χαλαρώνει τους σφιγμένους ακροατές. Σαν να έχει
επιδράσει καταλυτικά η προηγούμενη κίνηση της Πινκ, όταν φορούσε ζαρτιέρες,
τακούνια και τα απαραίτητα ροζ για να πει με τις φίλες της το Lady Marmelade
στο κατακόκκινο υπαινικτικό σκηνικό του Μουλέν Ρουζ. 
Η μουσική (κατά το γνωστό κλισέ) είναι μία. Και ο ήχος της Φιλαδέλφειας, από
τους μαύρους καλλιτέχνες που έγραψαν ιστορία (Τέντι Πέντεργκρας, Χάρολντ
Μέλβιν και οι Blue Notes, Μπίλι Πολ κ.ά.) τρύπωσε παντού για να γυαλίσει τα
καλύτερα κομμάτια της ποπ. Από τη Φιλαδέλφεια είναι και το κορίτσι. Δεν
γινόταν να είναι αλλιώς. 
Κατά κανόνα όποιος κοκκινίζει εύκολα δεν είναι για καριέρα στον κόσμο του
θεάματος. Η Πινκ αγωνίστηκε κόντρα στην «αδυναμία» της, έκανε τη συστολή της
όνομα, συστήθηκε σαν Ροζ και ουδεμία σχέση επεδίωξε με τους συνειρμούς του. Η
φωνή της μπορεί να απειλήσει και να χαϊδέψει. Τα τραγούδια της μπορεί να
βγάλουν γλώσσα και να πονέσουν (σαν τα «οικογενειακά» Family Portait και My
Vietnam) η μικρή Πινκ μπορεί αύριο να είναι... ο θηλυκός Εμινεμ και να ποζάρει
αγκαλιά με τον Έλτον Τζον. Όλα γίνονται, υπερβολικά και με μέθοδο, όπως
οδηγείται κανείς στη διαλεύκανση του «εγκλήματος».

<H3>Between the senses Haven (Virgin) </H3>
Εκείνος - ο Γκάρι Μπριγκς - φωνή από τις ηρωικές, που θυμίζει τον Μάικλ Στάιπ
των Rem όταν αυτός δεν γκρινιάζει. Οι άλλοι, με πείρα που μετράει, όταν έχεις
δουλέψει δίπλα στον ευφυέστατο Τζόνι Μάρ ή έχεις πάρει κάτι από τον
περιθωριακό βίο του Badly Drawn Boy. Οι συνθήκες ώριμες για το Between the
Senses, σε μια εποχή που η βρετανική (κιθαριστική) σκηνή πασχίζει να αναρρώσει
και να πει κάτι με βάρος. Το Say Something και το Still Tonight έκαναν τη
δουλειά τους και ανέβηκαν στην επιφάνεια, σαν άλλοθι και όχι σαν δυναμικές
παρουσίες για να σβήσουν τη δίψα για κάτι νέο. Φτάσαμε λοιπόν εκεί απ' όπου
ξεκινήσαμε. Ο Γκάρι Μπριγκς έχει μια φωνή που κάνει αίσθηση, αλλά θα
περιμένουμε για λίγο με τους Haven, μέχρι να έχει και κάτι να δηλώσει. <H3>Melody Α.Μ. Royksopp (Virgin) </H3>
Τάρανδοι μόνο ταράζουν την υπερβόρεια νηνεμία, τα πάντα είναι παγωμένα σε
«αναμονή» και τη μουσική γράφουν τα ξύλα που καίνε στη φωτιά ­ ιδανικό τοπίο
για να βάλεις τη φαντασία να δουλέψει. Οι Royskopp, κάτοικοι του Βορρά,
ξεδιαλύνουν τα νορβηγικά τους οράματα. Τέτοια θαλπωρή είχαν να δώσουν τα
τραγούδια από τις ηχογραφήσεις της εταιρείας Melancolic και την καλλιτεχνική
αρμάδα του Μπρίστολ, πριν οι δύο βόρειοι αυτοί τύποι (δοκιμάστε τα ονόματα:
Τόρμπγιορν Μπρουντλαντ και Σβεν Μπερτζ!) καταπιαστούν με ονειρικά τοπία.
Αντλούν ακατάπαυστα από τις μελωδίες του σινεμά της δεκαετίας του '60, από τον
ζεστό ήχο που έβγαζε η βελόνα πάνω στο βινύλιο, από τον Ερίκ Σατί που «ακούει»
μανιωδώς η νέα γενιά των μουσικών. 
<H3>Όνομα και διεύθυνση </H3>
Οι Blue Notes συστήνονται στο www.aaeg.com/bluebio.htm με
ιστορίες από τη σόουλ και τη Φιλαδέλφεια. Ήταν άλλωστε από τα σύνολα που
επηρέασαν ουκ ολίγους. 
Ο απόηχος της σόουλ «καπελωμένος» από το ροκ και την ποπ στη φιλοσοφία της
Πινκ. www.pinkspage.com. Τα
πάντα γύρω από ένα χρώμα <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17262P321</ED>
<ID>
ID:305521

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P32&aa=1</URL></REF>


Article

<CATEGORY>vin09</CATEGORY>

 <H5>ΤΑΣΗ
</H5><H2>Ο Έλβις ζει (και) στο Ίντερνετ
</H2>
<AUTHOR>Μ.Μ.</AUTHOR>

Μετά το ροκ εν ρολ το Διαδίκτυο. Ο Έλβις εξαπλώνεται...

Ο Έλβις Πρίσλεϊ ζει - το πιστεύει ο ένας στους πέντε Αμερικανούς (κάποιοι απ'
αυτούς μάλιστα ξέρουν και πού μένει...). Ο Έλβις ζει και τώρα πια το πιστεύει
κάθε άνθρωπος που περνάει στο Ίντερνετ μερικές ώρες από τη ζωή του. 
Δεν ξεκίνησε μόνο το ροκ εν ρολ με τον τρόπο που ο Έλβις λίκνιζε τους γοφούς
του, έχει ξεκινήσει και μια νέα λατρεία στον κυβερνοχώρο, ανεξάρτητα από
όποιες ροκ εν ρολ διαστάσεις. 
Τις προάλλες είχαμε πάει στο πάρτι. Στις 8 Ιανουαρίου, ο Έλβις είχε γενέθλια
και στο σάιτ του www.elvis.com ήταν όλοι
καλεσμένοι. Υπάρχουν, βέβαια, άλλες 624 διευθύνσεις αφιερωμένες στον Πρίσλεϊ,
αλλά αυτή ειδικά έχει κάμερες στην Γκρέισλαντ (πού θα βρεις περισσότερο Έλβις
απ' ό,τι στο σπίτι του;). Η Γκρέισαλντ είναι ανοιχτή στους επισκέπτες κάποιες
ώρες την ημέρα, αλλά με ένα κλικ μπορείς να χτυπήσεις το κουδούνι όποτε
θέλεις. Αποκλείεται να το μπερδέψεις. Η Κάντιλακ είναι παρκαρισμένη απ' έξω.
Όπως πάντα. 
Μη φανταστείτε κανένα τρελό πάρτι. Ο Έλβις προτιμούσε να γιορτάζει τα γενέθλιά
του με λίγους φίλους και να θυμάται μαζί τους τα παιδικά του χρόνια, όταν ο
πατέρας του τού είχε χαρίσει μια κιθάρα κι εκείνος είχε απογοητευτεί γιατί
περίμενε ένα ποδήλατο εκείνη τη χρονιά. Τα δωμάτια του σπιτιού είναι όλα
φωτισμένα, άλλωστε κανείς δεν πείραζε τίποτε από τη χριστουγεννιάτικη
διακόσμηση μέχρι εκείνη την μέρα. 
Στο κατάστημα του Έλβις στο Ίντερνετ όλα τα προϊόντα έχουν τη σφραγίδα της
γνησιότητας. Όπως ο αναπτήρας - Έλβις, το φουλάρι - Έλβις καθώς και όλα τα
αξεσουάρ του υπολογιστή. Που οπωσδήποτε θα χρειαστούν στους καλωδιωμένους φαν,
αφού ο «βασιλιάς» δίνει ιντερνετικές συναυλίες που γράφουν ιστορία. Το είπε
και ο Κέβιν Κόστνερ πρόσφατα στην ταινία «3.000 μίλια για την Γκρέισλαντ»:
«The King is never down». Και τώρα με το Ίντερνετ είναι και πολύ
απασχολημένος. 
<H3>INFO
</H3>
Η συλλογή «Love Songs» είναι η καινούργια κυκλοφορία του Έλβις Πρίσλεϊ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17262P322</ED>
<ID>
ID:305560

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P32&aa=2</URL></REF>


Article

<CATEGORY>vin09</CATEGORY>

 <H2>Είστε ο πιο... οικογενειακός κρίκος!
</H2><H4>Εκείνη «καθάρισε» τον σύζυγο, εκείνος «έφαγε» την πεθερά. Έφυγαν αγαπημένοι.
Ολόκληρο σόι συμμετείχε στo τηλεπαιχνίδι «Ο πιο αδύναμος κρίκος». «ΤΑ ΝΕΑ»
ήταν εκεί
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

«Για ποιο λόγο πιστεύευτε πως η Μαρία είναι ο πιο αδύναμος κρίκος; Χάσατε τ'
αυγά και τα πασχάλια και νομίζετε πως είστε σωστοί;», κατακεραυνώνει η Έλενα
Ακρίτα τους παίκτες

Μια έκπληξη περίμενε την Έλενα Ακρίτα στο πλατό του «Πιο αδύναμου κρίκου». Οι
εννέα παίκτες που είχε απέναντί της δεν ήταν άγνωστοι μεταξύ τους. Ήταν μέλη
της οικογένειας του Βασίλη Αγουρίδα: ο ίδιος, η σύζυγός του, Μαρία, οι δύο
κόρες τους, η Ευγενία και η Βαρβάρα, ο γαμπρός τους Δημήτρης (σύζυγος της
Ευγενίας), η εγγονή τους Βασιλική (κόρη της Βαρβάρας), ο ανιψιός τους
Λευτέρης, ο Γιώργος και η Νατάσα Παπαρήγα, θείοι του Δημήτρη. 
Με τον φωτορεπόρτερ Γιάννη Καμπούρη κατεβαίνουμε στο τρίτο υπόγειο των
στούντιο Καραμάνου, όπου είναι το πλατό του «Πιο αδύναμου κρίκου» (Mega). Τα
μέλη της οικογένειας είχαν μόλις υποδείξει ως πιο αδύναμο κρίκο τον πάτερ -
φαμίλια... 
Η Έλενα Ακρίτα «φορά» το ψυχρό κοστούμι του ρόλου της παρουσιάστριας
και περνά στον επόμενο γύρο. Στο τέλος του, άνθρωπος της παραγωγής περνά και
βλέπει το όνομα που κάθε παίκτης έχει γράψει στην καρτέλα του. 
Τα φώτα χαμηλώνουν καθώς στο κοντρόλ κάποιοι άλλοι επεξεργάζονται τα δεδομένα
(σωστές, λάθος απαντήσεις, πόσες φορές και ποιος είπε «bank» ή «πάσο») για να
προκύψει ο πιο αδύναμος κρίκος. 
Ακολουθεί μίνι σύσκεψη του υπεύθυνου πλατό, της παρουσιάστριας και στελέχους
της παραγωγής. Οι επτά στους οκτώ ψήφισαν τον ίδιο άνθρωπο ως πιο αδύναμο
κρίκο, ενώ από τα στατιστικά προέκυψε άλλος. 
Η Έλενα Ακρίτα παίρνει θέση και φόρα. Οι παίκτες γυρνούν προς το μέρος της τις
καρτέλες, όπου κυριαρχεί το όνομα της Βασιλικής. Η κοπέλα ωστόσο έχει ψηφίσει
τη θεία της. «Όλοι συμφωνούν αλλά και όλοι κάνετε λάθος», λέει κοφτά η Έλενα
Ακρίτα. «Διότι τα στατιστικά έδειξαν πως εσείς Ευγενία είστε ο πιο αδύναμος
κρίκος». Όμως στη διαδικασία του τηλεπαιχνιδιού μετρά η ψήφος των παικτών, γι'
αυτό και η κοπέλα τέθηκε εκτός. 
Στη μικρή ανάπαυλα πλησιάζουμε τους παίκτες. Μπορεί η μικρή Βασιλική να
αποχώρησε νωρίς, αλλά είναι χαμογελαστή. Ο θείος της, Δημήτρης Ξυλούρης, την
πειράζει. «Είναι μια από τις ελάχιστες φορές που έχουμε απαρτία σε συνάντηση»,
μας λέει εκείνος. Η οικογένεια του Βασίλη Αγουρίδα έχει στενούς δεσμούς, αλλά
οι υποχρεώσεις των μελών της δεν επιτρέπουν σε όλους να βρεθούν μαζί
ταυτόχρονα. 
Η Βασιλική ωστόσο δεν προσπερνά το γεγονός ότι την έθεσαν εκτός
παιχνιδιού νωρίς. «Θα τους τιμωρήσω όλους», λέει. «Ναι, δεν θα μας στέλνει
εικονομηνύματα από το κινητό της», απαντά χαμογελαστός ο θείος της. 
Οι επτά πλέον ξαναπαίρνουν θέσεις στο σκηνικό. Ο γύρος ολοκληρώνεται κι όμως
ούτε ένας δεν απάντησε σωστά έστω σε μια ερώτηση! «Αντί για 7.000 ευρώ έχετε
μαζέψει μόλις 1.500. Κι εδώ δεν είχατε ούτε μια απάντηση σωστή. Μηδέν. Αυτό
έχω μόνον να σας πω», τους κατακεραυνώνει η Έλενα Ακρίτα. 
Η ατμόσφαιρα μπορεί να φαντάζει... ψυχρή, αλλά στην πραγματικότητα δεν
είναι. Ως καλή οικοδέσποινα η Έλενα Ακρίτα είναι φιλική και χαμογελαστή μαζί
τους. «Η αίσθηση που μου δίνουν είναι πως πρόκειται για δεμένη, αγαπημένη
οικογένεια. Άλλωστε, αυτό φαίνεται από το γεγονός ότι το διασκεδάζουν.
Πραγματικά τους χαίρομαι». 
Τελικώς, η οικογένεια του Βασίλη Αγουρίδα έφυγε από το πλατό του «Πιο αδύναμου
κρίκου» κατά 2.950 ευρώ πλουσιότερη, ποσό που κέρδισε ο γαμπρός του, Δημήτρης,
ύστερα από έναν εντυπωσιακό γύρο αναμέτρησης με τον εξ αγχιστείας εξάδελφό του
Λευτέρη Έξαρχο. 
<H3>Όρος... τα μαύρα! </H3>
Ο ενδυματολογικός κώδικας (dress code) του τηλεπαιχνιδιού, που θέλει την
παρουσιάστρια ντυμένη στα μαύρα, επηρεάζει ώς ένα βαθμό την Έλενα Ακρίτα. «Το
αστείο είναι πως το μαύρο είναι το αγαπημένο χρώμα μου. Όταν όμως επιβάλλεται,
τότε γίνεται ιδιαζόντως ειδεχθές. Για τούτο φροντίζω, εκτός πλατό, να φορώ
ρούχα με φωτεινά χρώματα. Δεν είναι επιλογή μου τα μαύρα στο τηλεπαιχνίδι.
Διότι όρος στο συμβόλαιο για να παραχωρήσουν τα δικαιώματα οι Βρετανοί είναι ο
παρουσιαστής να φορά μαύρα ρούχα». 
<H3>INFO
</H3>
Η ειδική, οικογενειακή, έκδοση του «Πιο αδύναμου κρίκου» θα προβληθεί την
Κυριακή 10 Φεβρουαρίου στις 18.20 από το Mega
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P41</CAT>
<ED>
Κωδικός άρθρου: A17262P411</ED>
<ID>
ID:305522

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P41&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Εθελοντισμός </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Μέχρι στιγμής δεν είχα την πρόνοια να ρωτήσω τι εστί εθελοντισμός για την
Ολυμπιάδα. Ούτε είχα την ευκαιρία να πάω στην εξαίσια συναυλία του σταδίου που
κάπως θα μάθαινα άκρες-μέσες τα μελλούμενα. 
Από την άλλη σκέπτομαι ότι δεν αξιώθηκα να έχω κανένα γνωστό «παράγοντα» που
θα με ξεστραβώσει και θα μου δώσει οδηγίες πλεύσεως. 
Οι γνώσεις μου για τη λέξη εθελοντής περιορίζονται δυστυχώς μόνο στη
στρατιωτική ζωή, κυρίως στους φιλέλληνες εθελοντές του '21, που κοιμούνται
στις ρεματιές αλειτούργητοι, στους αυτοσχέδιους νοσοκόμους των πολέμων και
στους σημερινούς εθελοντές αιμοδότες που τους είμαι προσωπικά υποχρεωμένος διά
βίου. 
Υπάρχουν βέβαια και οι εθελοντές που βοηθούν στις προεκλογικές εκστρατείες.
Σκούπισμα και σφουγγάρισμα αιθουσών (ώσπου να γίνουν καθρέφτες) όπου θα
μιλήσουν τα μεγάλα κεφάλια, δακτυλογράφηση κειμένων, καλλιτεχνικό γράψιμο στα
πανό, κάρφωμα στους τοίχους κάδρων και τσιτάτων. Θυμάμαι. Θαυμάσια σκίτσα του
Μποστ, εκείνα τα χρόνια, σε αίθουσα του δεύτερου ορόφου γωνία Φειδίου και Εμμ.
Μπενάκη. 
Οι εθελοντές είχαν φτύσει αίμα. Όλα άστραφταν. Ούτε μπράβο ούτε ευχαριστώ. Για
την πατρίδα όλα δωρεάν. Μάλλον το ίδιο θα είναι. 
Η πινακίδα στην Κηφισίας μού υπενθυμίζει ότι η μεγάλη ώρα πλησιάζει. Το
ηλεκτρικό ρολόι όμως δεν λιγοστεύει τις μέρες μόνο για μένα. Τις λιγοστεύει
για πολλούς. <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P41</CAT>
<ED>
Κωδικός άρθρου: A17262P412</ED>
<ID>
ID:305561

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P41&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Πέμπτη 7/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

20.30 Alpha 
«Κατηγορώ τους ανθρώπους» 
Ο Νίκος Κούρκουλος σε μία από τις μεγάλες εμπορικές επιτυχίες του - 600.000
εισιτήρια στην πρώτη προβολή της - στα χρόνια της δόξας - '65 - του παλιού
ελληνικού σινεμά. Είναι αδέκαστος εισαγγελέας που το «κακό» χτυπάει το ίδιο το
σπίτι του. Μαζί του οι Τζένη Ρουσέα, Γιάννης Βόγλης, Φλωρέτα Ζάννα, Άγγελος
Αντωνόπουλος. Του Ντίνου Δημόπουλου σε σενάριο Νίκου Φώσκολου, μουσική Γιάννη
Μαρκόπουλου. (Διάρκεια: 100') ** 
21.00 Star 
«Το άγγιγμα του κακού» (Fallen) 
Μεταφυσική περιπέτεια - '98 - με αστυνομικό προφίλ. Ένας... έκπτωτος άγγελος
που είναι καταδικασμένος να περιπλανιέται στη Γη, είναι ο σίριαλ κίλερ
αποτρόπαιων φόνων! Εκκεντρική σεναριακή ιδέα που την έχει σκηνοθετήσει με
πολλά κλισέ του είδους ο Γκρέγκορι Χόμπλιτ και ουσιαστικά είναι μαϊμού τού
«Seven». Με καλές ερμηνείες από τους Ντένζελ Ουάσινγκτον, Τζον Γκούντμαν,
Ντόναλντ Σάδερλαντ, Ελία Κοτέα. (Διάρκεια: 115') ** ½

22.00 Alter 
«Ερωτικό άλλοθι» (Indiscreet) 
Ερωτικό θρίλερ - '98 - μ' έναν αλκοολικό ντετέκτιβ να αναλαμβάνει να
παρακολουθήσει τη γυναίκα ενός εκατομμυριούχου που τον απατά, να διαπιστώνει
ότι αυτός, ουσιαστικά, την εκμεταλλεύεται και στο τέλος να την ερωτεύεται -
άσε που θα θεωρηθεί και ύποπτος για τον φόνο του πλουσίου... Του Μαρκ Μπίνστοκ
- πρώτη τηλεοπτική μετάδοση - με τους: Λιούκ Πέρι, Γκλόρια Ρούμπεν, Πίτερ
Κογιότ, Άνταμ Μπάλντγουιν. (Διάρκεια: 100') ** 
22.30 Alpha 
«Λούφα και παραλλαγή» 
Βραβευμένη κοινωνική σάτιρα του Νίκου Περράκη - παραγωγής 1984 - που αφηγείται
την ιστορία μιας ομάδας στρατιωτών κατά την διάρκεια της στρατιωτικής τους
θητείας - την περίοδο της δικτατορίας στην Ελλάδα - οι οποίοι αναλαμβάνουν
υπηρεσία στον τηλεοπτικό σταθμό των Ενόπλων Δυνάμεων. Με τους Νίκο
Καλογερόπουλο, Γιώργο Κιμούλη, Τάκη Σουριδάκη, Χρήστο Βαλαβανίδη, Σταύρο
Ξενίδη, Αντώνη Θεοδωρακόπουλος, κ.ά. Η μουσική είναι του Νίκου Μαμαγκάκη.
(Διάρκεια 95' ) **½ 
23.00 Antenna 
«Θέλμα και Λουίζ» (Thelma and Louise) 
Road movie με δυναμικές και γοητευτικές «γκανγκστερίνες» τις Σούζαν Σάραντον,
Τζίνα Ντέιβις, που κάνουν ένα ηρωικό και απελπισμένο ταξίδι προς την «απόλυτη
ελευθερία»... Η δυναμική σκηνοθεσία ανήκει στον σημαντικό Ρίντλεϊ Σκοτ.
Παίζουν επίσης, οι: Χάρβεϊ Καϊτέλ, Μάικλ Μάντσαεν και ο Μπραντ Πιτ πριν γίνει
σταρ. (Διάρκεια: 125') *** 
23.00 ΕΤ1 
«The babe» 
Βιογραφικό δράμα - '92 - του έμπειρου σκηνοθέτη Άρθουρ Χίλερ με καλές
ερμηνείες. Με την ιστορία του πρωταθλητή του μπέιζμπολ Μπέιμπ Ρουθ. Παίζουν
Τζον Γκούντμαν, Κέλι Μακ Γκίλις, Τρίνι Αλβαράντο. (Διάρκεια 110') ** 
23.40 Mega 
«Το ταξίδι του τρόμου» (Voyage terror) 
Καθώς το υπερπολυτελές κρουαζιερόπλοιο «Αιγόκερως» ξεκινά το μαγευτικό του
ταξίδι, κανείς απο τους επιβάτες και το πλήρωμα δεν μπορούν να φανταστούν ότι
ο επικίνδυνος ιός Εμπολα απειλεί τις ζωές τους. Περιπέτεια θρίλερ του Μπράιαν
Τρέντσαρντ - Σμιθ με τους Λίντσεϊ Βάγκνερ, Μάικλ Άιρονσάιντ, Μάρτιν Σιν.
(Διάρκεια 89΄) ** 
01.30 Antenna 
«Νύχτα τρόμου» (Night of bloody horror) 
Μπι μουβι τρόμου - '72 - με έναν ταραγμένο ψυχολογικά νεαρό που είχε κλειστεί
σε ψυχιατρείο, επειδή υπήρχαν υπόνοιες ότι σκότωσε κατά λάθος τον αδελφό του.
Τώρα βγαίνει, αρραβωνιάζεται, η μνηστή του βρίσκεται δολοφονημένη και οι
υποψίες βαραίνουν, φυσικά, αυτόν... Του Τζόι Ν. Χουκ, με τους Τζέραλντ
Μακράνεϊ Γκέι Γιέλεν. (Διάρκεια: 78') * 
03.40 Antenna 
«Η μικρή μας πόλη» (Our town) 
Άλλη μια φορά στα άγρια χαράματα το παλιό φιλμ - '40 - του Σαμ Γουντ από το
θεατρικό έργο του Θόρντον Γουάιλντερ. (Διάρκεια: 86') ***

<H3>ΤΟΡ 3
</H3>
1. «Θέλμα και Λουίζ»: «Απόλυτη ελευθερία» ίσον: θάνατος. (23.00,
Antenna) 
2. «Το άγγιγμα του κακού»: Θρίλερ με καλούς σταρ. (21.00, Star) 
3. «The babe»: Δράμα «βγαλμένο απ' τη ζωή». (23.00, ΕΤ1)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P42</CAT>
<ED>
Κωδικός άρθρου: A17262P421</ED>
<ID>
ID:305534

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P42&aa=1</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Παρασκευή 8/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Star 
«Καλ, ο κατακτητής» (Kull the conqueror) 
Αντίγραφο του Κόναν, ο βασιλιάς Καλ ήρθε... αργά -'97- και δεν κατάφερε ούτε
στις αίθουσες να βγει... Προς το παρόν προσπαθεί - σε πρώτη τηλεοπτική
μετάδοση - να κρατηθεί στην εξουσία αντιμετωπίζοντας απίστευτες δολοπλοκίες...
Του Τζον Νικολέλα, με τον Κέβιν Σόρμπο («Ηρακλής»). (Διάρκεια: 91')* 
21.00 Alpha 
«Η σφαίρα» (Sphere) 
Επιστημονική φαντασία -'98- από το βιβλίο του Μάικλ Κράιτον με μία εξωγήινη
σφαίρα να βάζει σε λειτουργία τις πιο απόκρυφες σκέψεις μας! Του Μπάρι
Λέβινσον, με τους Ντάστιν Χόφμαν, Σάρον Στόουν, Σάμιουελ Λ. Τζάκσον.
(Διάρκεια: 128') ** 
22.50 Mega 
«Μοντέλο για φόνο» (Copycat) 
Γερό ψυχολογικό θρίλερ -'95- με την Χόλι Χάντερ αστυνομικό και την Σιγκούρνι
Γουίβερ ψυχολόγο με αγοραφοβία να κυνηγούν έναν παρανοϊκό δολοφόνο που
«αντιγράφει» εγκλήματα περιβόητων σίριαλ κίλερ. Του Τζον Άμιελ. (Διάρκεια:
120') *** 
23.30 ΕΤ1 
Ο Ραούλ Χούλια με την Λίνα Όλιν στο τυχωδιοκτικό ρομάντζο «Αβάνα» (ΕΤ1 23.30)

(Αβάνα) «Havana» 
Τυχοδιωκτισμός, έρωτας, αριστοκρατία και επανάσταση στο πλέον ιδανικό...
φόντο: Αβάνα λίγο πριν από την εξέγερση και την νίκη του Καστρο. Μαέστρος της
σύνθεσης ο σημαντικότατος σκηνοθέτης Σίντνεϊ Πόλακ και πρωταγωνιστικό ζευγάρι
οι Ρόμπερτ Ρέντφορντ, Λίνα Όλιν. (Διάρκεια 130') *** 
00.20 ΕΤ3 
«Η κραυγή της πέτρας» (Scream of stone) 
Οι θεματολογικές ακρότητες ήταν ανέκαθεν η «αδυναμία» του Γερμανού Βέρνερ
Χέρζογκ και εδώ -'91- βάζει τους ήρωές του να παλεύουν να ανέβουν στη κορυφή
του Κέρο Τόρε... Με Ντόναλντ Σάδερλαντ, Βιτόριο Μετζοτζιόρνο, Ματίλντα Μέι.
(Διάρκεια: 105') ** 
00.30 ΝΕΤ 
«Η γεύση του κερασιού» (Taste of cherry) 
Από τα σημαντικότερα φιλμ -'97- του Ιρανού Αμπάς Κιαροστάμι που κέρδισε τον
Χρυσό Φοίνικα στο Φεστιβάλ των Καννών. Ένας απελπισμένος άνδρας φτάνει σε μία
άγονη, ερημική περιοχή και προσπαθεί να πείσει κάποιον να τον σκεπάσει με χώμα
μετά την αυτοκτονία του! (Διάρκεια: 95') ****

01.10 Antenna 
«Οικογενειακή υπόθεση» (Family business) 
Κωμική περιπέτεια-'89- με ειρωνική διάθεση γύρω από το... θεάρεστο έργο μιας
οικογένειας κακοποιών. Όλο το τιμ είναι σούπερ - Σίντνεϊ Λιούμετ σκηνοθεσία
και πρωταγωνιστές οι Ντάστιν Χόφμαν, Σον Κόνερι, Μάθιου Μπρόντερικ. (Διάρκεια:
107') ** ½ 
<H3>ΤΟΡ 3
</H3>
1. «Η γεύση του κερασιού»: Χρυσός Φοίνικας στο Φεστιβάλ Καννών το '97
(00.30, ΝΕΤ) 
2. «Αβάνα»: Τυχοδιωκτικός ρομαντισμός προ Κάστρο (23.30, ΕΤ1) 
3. «Μοντέλο για φόνο»: Σχιζοφρενικές κορυφώσεις (22.50, Μegα)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P43</CAT>
<ED>
Κωδικός άρθρου: A17262P431</ED>
<ID>
ID:305535

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P43&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τρωάδες - Το μακρύ ταξίδι» (Ευριπίδης,
Χάλο) του Γ. Μαργαρίτη Μαργαρίτης (σκηνοθ.), Δούζη. ΔΕΥΤΕΡΗ ΣΚΗΝΗ. «Ώρες
επισκεπτηρίου» του Ρ. Χάρις Α. Ανδρεοπούλου (σκηνοθ.), Χρ. Γεωργίου
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ.) «Ένα
καπέλο από ψάθα Ιταλίας» του Ν. Ρότα (Τετ., Πέμ.) «Ο καρυοθραύστης»
του Π. Ιλ. Τσαϊκόφσκι (Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκίτη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Κρατική
Ορχήστρα Αθηνών: α' συναυλία (Τρ.) - β' συναυλία (Κυρ.) Εθνική
Συμφωνική Ορχήστρα της ΕΡΤ: συναυλία (Τετ.) Σειρά «Μεγάλες Ορχήστρες».
Φιλαρμονική Ορχήστρα της Πετρούπολης: α' συναυλία (Πέμ. Παρ.) - β'
συναυλία (Σάβ.). ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής Δωματίου.
Συγκρότημα Παραδοσιακής Μουσικής «Γιάνοσι» - Λεωνίδας Καβάκος, βιολί -
Πέτερ Νάγκι, πιάνο - Γιαν Φόγκλερ, βιολοντσέλο: συναυλία (Πέμ.)
Φεστιβάλ Μουσικής Δωματίου. Λεωνίδας Καβάκος, βιολί -- Πέτερ Νάγκι,
πιάνο - Γιαν Φόγκλερ, βιολοντσέλο - Τσαρλς Νάιντιχ,
κλαρινέτο - Μίριγιαμ Κόντζεν, βιολί: συναυλία (Κυρ.) (Βασιλίσσης
Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310.223.785

Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις κάθε Πέμπτη,
Παρασκευή και Σάββατο στις 9 μ.μ. και την Κυριακή στις 7.30 μ.μ. Τηλ. 0310 -
639.385, 617.006

ΚΘΒΕ - Μικρό Θέατρο Μονής Λαζαριστών. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Παραστάσεις κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 και στις 9 μ.μ. και την
Κυριακή στις 7 μ.μ. Τηλ. 0310 - 652.020, 589.102.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P44</CAT>
<ED>
Κωδικός άρθρου: A17262P441</ED>
<ID>
ID:305536

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P44&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Η συμμορία των έντεκα. 18.15-20.45-23.10. / Ο Χάρι Πότερ και η
φιλοσοφική λίθος. 15.30 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Δεκαπενταύγουστος. 17.40-19.50-22.00 μαζί και η μικρού μήκους:
Γκόγκος. / Οι άλλοι. 00.15. / Το ημερολόγιο μιας πριγκίπισσας 15.20.

Αίθουσα 3

Vanilla sky. 17.50-20.20-23.00. / Η χαμένη Ατλαντίδα.
14.15-16.00 μεταγλ.

Αίθουσα 4

Η συμμορία των έντεκα. 14.30-17.00-19.30-22.00-00.30.

Αίθουσα 5

Ένας και μοναδικός. 14.20-16.00-17.40-19.20-21.00-22.45-00.30

ΑΘΗΝΑ

Η συμμορία των έντεκα. 17.20-19.50-22.20 (Σοφοκλή Βενιζ. 48, Αγ.
Ανάργυροι, * 010 - 2618.290, 010 - 2623.003).

ΑΘΗΝΑ

Ένας Αμερικανός φίλος. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.00-20.30-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Ο άρχοντας των δαχτυλιδιών - Η συντροφιά του δαχτυλιδιού. 18.50-22.20.
(Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.10-20.30-22.50 μαζί και η μικρού μήκους: Γκόγκος.

Αίθουσα 3

Ο άρχοντας των δαχτυλιδιών - Η συντροφιά του δαχτυλιδιού. 17.45 / Οι
άλλοι. 21.00-23.00

Αίθουσα 4 
Ένας και μοναδικός. 16.40-18.40-20.40-22.40.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Η συμμορία των έντεκα. 18.00-20.30-23.00 (Λεωφόρος Πεντέλης 98,
Χαλάνδρι, * 010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Ένας και μοναδικός. 19.00-21.00-23.00 (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

Αλεξάνδρεια. 18.20. / Οδός Μαλχόλαντ. 20.20-23.00 (Σεβαστ/πόλεως
117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00.
(Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 17.50-20.20-22.50. (Αιγάλεω * 010 - 5989.226)

ΑΝΤΑΜΣ 2

Η συμμορία των έντεκα. 18.20-20.40-23.00.

APOLLON Renault - Filmcenter 2000

My sweet home. 19.15-21.00-22.45. Ημερολόγια καταστρώματος - Γιώργος
Σεφέρης. 18.00. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Vanilla sky. 17.40-20.25-23.10 (Γενναίου Κολ/τρώνη 16, Κουκάκι, * 010 - 9240.239).

ART ECRAN Cinema 2

Το τάμα. 17.00-19.45-22.30 
ART STUDIO Cinema

Το τάμα. 17.20-20.10-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Η συμμορία των έντεκα. 17.50-20.10-22.40 (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Επισκέπτης από την Κόλαση. 20.30-23.00 / Ταξιδιάρικα πουλιά.
18.30. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Η συμμορία των έντεκα. 18.00-20.30-23.00 (Νέα Σμύρνη * 010 - 9331.280,
010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 17.20-20.00-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 17.50-20.20-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Η συμμορία των έντεκα. 18.20-20.40-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Αστερίξ και Οβελίξ: Επιχείρηση Κλεοπάτρα. 18.45-21.00 / Επισκέπτης
από την Κόλαση. Ώρα 23.00.

Αίθουσα 3

Δεκαπενταύγουστος. 18.10-20.30-22.50, μαζί και η μικρού μήκους: Ο καφές.

Αίθουσα 4

Vanilla sky. 17.20-20.00-22.40

CINERAMA DESPEC

Η συμμορία των έντεκα. 18.00-20.30-23.00 (Οδός Αγ. Κυριακής 30, Π.
Φάληρο, * 010 - 9403.593).

VILLAGE CENTRE

Αίθουσα 1

Η συμμορία των έντεκα. 12.00-14.30-17.00-19.30-22.00-00.30.
(Φραγκοκκλησιάς και Γρανικού, Μαρούσι * 010 - 6805.950, 090-232322, Κρατήσεις:
010 - 6156.300).

Αίθουσα 2

Η συμμορία των έντεκα. 11.00-13.30-16.00-18.30-21.00-23.30.

Αίθουσα 3

Ο Χάρι Πότερ και η φιλοσοφική λίθος. 12.45-15.45 μεταγλ. / Vanilla
sky. 18.45-21.30-00.15.

Αίθουσα 4

Ο Χάρι Πότερ και η φιλοσοφική λίθος. 11.45-14.45 / Ένας και
μοναδικός. Τετ.: 17.45-23.45. Πέμ.: 17.45-19.45-21.45-23.45. 
Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού.
15.45-19.15-23.00. / Η χαμένη Ατλαντίδα. 11.30-13.30 μεταγλ.

Αίθουσα 6

Σε εχθρικό έδαφος. 13.00-15.15-17.30-19.45. / Οι άλλοι. 22.15-00.45.

Αίθουσα 7

Δεκαπενταύγουστος. 12.00-14.30-17.15-20.00-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 8

Επισκέπτης από την Κόλαση. 15.00-22.30-01.00. / Η συμμορία των
έντεκα. 12.30-17.30-20.00.

Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. Τετ.:
12.45-16.15-24.00. Πέμ.: 13.15-16.45-20.15-24.00. / Ένας και μοναδικός. 19.45-21.45.

Αίθουσα 10

Vanilla sky. 11.45-14.45-17.45-20.30-23.15.

VILLAGE CINEMAS PANGRATI 
Αίθουσα 1

Η συμμορία των έντεκα. 12.30-17.30-20.00. / Επισκέπτης από την
Κόλαση. 15.00-22.30-01.00. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 16.00-18.30-21.00-23.30. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.45-13.45 μεταγλ.

Αίθουσα 3

Ο Χάρι Πότερ και η φιλοσοφική λίθος. 11.00-14.00 μεταγλ. / Ο
άρχοντας των δαχτυλιδιών - Η συντροφιά του δαχτυλιδιού. Παρ. 17.00-20.30-00.15.

Αίθουσα 4

Vanilla sky. 12.00-14.30-17.00-19.30-22.00-00.30.

Αίθουσα 5

Η συμμορία των έντεκα. 11.30-14.00-16.30-19.00-21.30-24.00.

VILLAGE ENTERTAINMENT PARK

Αίθουσα 1

Η συμμορία των έντεκα. 11.00-13.30-16.00-18.30-21.00-23.30. (Θηβών 228
& Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.45-14.15-16.45-19.15-21.45-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Ο Χάρι Πότερ και η φιλοσοφική λίθος. 13.00-16.00 μεταγλ. / Σε
εχθρικό έδαφος. 19.00-21.15-23.45.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Vanilla sky. 16.45-19.45-22.30-01.15. / Η χαμένη Ατλαντίδα.
Παρ.: 12.45-14.45 μεταγλ.

Αίθουσα 6

Ο άρχοντας των δαχτυλιδιών - Η συντροφιά του δαχτυλιδιού. 20.00-23.30.
/ Ο Χάρι Πότερ και η φιλοσοφική λίθος. 11.00-14.00-17.00 μεταγλ.

Αίθουσα 7

Η συμμορία των έντεκα. 12.00-14.30-17.00-19.30-22.00-00.30.

Αίθουσα 8

Vanilla sky. 12.15-15.00-17.45-20.30-23.15.

Αίθουσα 9

Η συμμορία των έντεκα. 11.30-14.00-16.30-19.00-21.30-24.00.

Αίθουσα 10

Επισκέπτης από την Κόλαση. 13.00-15.30-18.00-20.30-23.00-01.30.

Αίθουσα 11

Vanilla sky. 13.15-16.00-18.45-21.30-00.15.

Αίθουσα 12

Η συμμορία των έντεκα. 12.30-15.00-17.30-20.00-22.30-01.00.

Αίθουσα 13

Ο άρχοντας των δαχτυλιδιών - Η συντροφιά του δαχτυλιδιού. 13.30-17.00-20.30-24.00.

Αίθουσα 14

Επισκέπτης από την Κόλαση. 12.00-14.30-17.00-19.30-22.00-00.30.

Αίθουσα 15

Ένας και μοναδικός. 11.15-13.45-16.15-18.30-20.45-23.15.

Αίθουσα 16

Ένας και μοναδικός. 12.15-14.45-17.15-19.30-21.45-00.15.

Αίθουσα 17

Δεκαπενταύγουστος. 12.45-15.15-17.45-20.15-22.45-01.15. Μαζί και η
μικρού μήκους: Θα ταΐσεις το ψάρι μου;

Αίθουσα 18

Η φούσκα. 11.30-14.15-16.45-19.15. / Οι άλλοι. 21.45-24.00.

Αίθουσα 19

Σε εχθρικό έδαφος. 11.00-13.15-15.30-17.45-20.00-22.15-00.45.

Αίθουσα 20

Ο Χάρι Πότερ και η φιλοσοφική λίθος. 12.00-15.00 μεταγλ. / Η
συμμορία των έντεκα. 18.00-20.30-23.00-01.30.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 17.50-20.00-22.10. Σάβ.-Κυρ. και ώρα 15.40.

ΔΙΑΝΑ

Η συμμορία των έντεκα. 18.00-20.15-22.30. (Ηλεκτ. Σταθμός Μαρούσι * 010
- 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Η συμμορία των έντεκα. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.30-18.00-20.30-23.00. (Λ. Κηφισίας 245,
Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η συμμορία των έντεκα.
00.15 / Η χαμένη Ατλαντίδα. 15.30 μεταγλ.

ΚΗΦΙΣΙΑ Cinemax Ericsson 3

Vanilla sky. 17.30-20.15-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.40-20.00-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Δεκαπενταύγουστος. 18.00-20.20-22.40. Μαζί και η μικρή μήκους: Ο καφές.

Αίθουσα 3

Οι άλλοι. 19.00-21.00-23.00. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Ένας και μοναδικός. 18.50-20.40-22.30. (Παγκράτι * 010 - 7511.515).

ΜΕΤΡΟΠΟΛΙΤΑΝ

Η συμμορία των έντεκα. 17.40-20.00-22.20 (Λεωφ. Βουλιαγμένης Πλ.
Καλογήρων * 010 - 9706.010).

ΜΠΡΟΝΤΓΟΥΑΙΗ

My sweet home. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Αστερίξ και Οβελίξ: Επιχείρηση Κλεοπάτρα. 17.40-20.10-22.40. (Οδός
Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.00-19.40-22.20. (Οδός Ακαδημίας 57 * 010
- 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Η συμμορία των έντεκα. 18.20-20.40-23.00 (Παγκράτι * 010 - 7515.434).

ΠΛΑΖΑ 1

Vanilla sky. 17.30-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Vanilla sky. 19.10-22.00.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Ο άρχοντας των δαχτυλιδιών - Η συντροφιά του δαχτυλιδιού. 19.15-22.30 /
Ο Χάρι Πότερ και η φιλοσοφική λίθος. 16.30 μεταγλ. (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Η συμμορία των έντεκα. 17.45-20.30-22.45. (Νέο Ηράκλειο * 010 -
2826.873, 010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Ο άρχοντας των δαχτυλιδιών - Η συντροφιά του δαχτυλιδιού. 19.30-23.00.
(Πλατεία Αμερικής, Θάσου 11 * 010 - 8612.476, 010 - 8647.444).

ΦΟΙΒΟΣ - Renault - Ρελέξ

Η συμμορία των έντεκα. 18.00-20.30-23.00 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Η φούσκα. 20.30-22.30. (Ν. Ελβετία 34-Βύρωνας * 010 - 7645.310, 010 -
7662.066 Dolby stereo). 
ΚΙΝΗΜ/ΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ

Παρ.: Ο αυτοκράτορας και ο δολοφόνος. 20.00 (Ζωγράφου - Τέρμα λεωφ. 222
* 010 - 7793.515-18). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

D-ΤΟΧ. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Το κλάμα βγήκε από τον Παράδεισο. 19.00-21.30. (Μαρκόπουλο *
02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Ο άρχοντας των δαχτυλιδιών - Η συντροφιά του δαχτυλιδιού. 18.30-21.30 /
Ο Χάρι Πότερ και η φιλοσοφική λίθος. 16.00 (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Beautiful people. 20.00. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΣΚΑΡ

Ο Χάρι Πότερ και η φιλοσοφική λίθος. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ ΜΕΡΚΟΥΡΗ

Ο Χάρι Πότερ και η φιλοσοφική λίθος. 18.30-21.00. (Αγίου Φανουρίου 99,
Ίλιον * 010-2637.395).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Ο άρχοντας των δαχτυλιδιών - Η συντροφιά του δαχτυλιδιού. 20.30.
(Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. (Σαλαμίνα, *
010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.20. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Ο άρχοντας των δαχτυλιδιών - Η συντροφιά του δαχτυλιδιού. 18.00. / Η
φούσκα. 21.00-22.45. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Η συμμορία των έντεκα. 17.30-20.00-22.30 (Παπ/στασίου 44 - Β. Παύλου *
010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Το τέλος μιας σχέσης. 20.30 (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Η συμμορία των έντεκα. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Ο άρχοντας των δαχτυλιδιών. 18.00. / Επισκέπτης από την
Κόλαση. 21.00-23.15. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.00. / Η συμμορία των έντεκα. 20.30-22.45. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Ο άρχοντας των δαχτυλιδιών. 19.00-22.30. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Η συμμορία των έντεκα. 18.45-21.00-23.15. (* 0310 - 262.051 &
270.073 Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.45-14.00. / Επισκέπτης
από την Κόλαση. 16.00-18.45-21.30-24.00. Αίθουσα 2 Ο Χάρι Πότερ και η
φιλοσοφική λίθος. Μεταγλ. 11.15-14.15. / Ο άρχοντας των δαχτυλιδιών.
17.15-20.45-00.15. Αίθουσα 3 Δεκαπενταύγουστος.
11.30-14.15-16.45-19.15-21.45-00.30. Αίθουσα 4 Ο άρχοντας των
δαχτυλιδιών. 12.45-16.15-19.45-23.15. Αίθουσα 5 Vanilla sky.
13.00-15.45-18.30-21.15-24.00. Αίθουσα 6 Η συμμορία των έντεκα.
12.00-14.30-17.00-19.30-22.00-00.30. Αίθουσα 7 Η συμμορία των έντεκα.
12.30-15.00-17.30-20.00. / Οι άλλοι. 22.30-00.45. Αίθουσα 8 Ο
Χάρι Πότερ και η φιλοσοφική λίθος. Μεταγλ. 12.15-15.15. / Ένας και
μοναδικός. 18.15-20.15-22.15-00.15. Αίθουσα 9 Η συμμορία των έντεκα.
11.00-13.30-16.00-18.30-21.00-23.30. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Ω! Αδελφέ, πού είσαι. 18.30-20.50-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Αμελί. 18.45-21.00-23.15. (Dolby Stereo). (* 0310 - 235.304,
Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Οδός Μαλχόλαντ. 17.45-20.30-23.15. (* 0310 - 261.727, Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Αφιέρωμα στον ελληνικό κινηματογράφο «Τρεις
μοναδικές στιγμές ενός διαφορετικού σινεμά»: Ημερολόγιο καταστρώματος.
18.00-19.30. / Η διαρκής αναζήτηση της Petra Going. 21.00. /
Κλέφτης ή πραγματικότητα. 23.00. (* 0310 - 378.404, Dolby Stereo) 
ΠΑΛΛΑΣ

Η φούσκα. 18.30-20.30-22.30. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός.
16.00-17.50-19.40-21.30-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Σε εχθρικό έδαφος. 16.00-18.20.
/ Moulin rouge. 20.40-23.20. ΑΙΘΟΥΣΑ 7 Vanilla sky.
17.20-20.10-23.00. ΑΙΘΟΥΣΑ 8 Δεκαπενταύγουστος και η μικρού μήκους:
Ο καφές. 16.00-18.25-20.50-23.15. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Vanilla sky. 12.50-15.50-18.50-00.20. / Αστερίξ και Οβελίξ:
Επιχείρηση Κλεοπάτρα. 22.00. Dolby Digital DTS). ΑΙΘΟΥΣΑ 3 Ο Χάρι Πότερ
και η φιλοσοφική λίθος. Μεταγλ. 13.30-16.50. / Vanilla sky.
21.00-23.40. (Dolby Digital DTS). ΑΙΘΟΥΣΑ 4 Ένας και μοναδικός.
11.20-13.20-15.20-17.50-20.00-21.45. / Οι άλλοι. 23.30. (Dolby
Digital DTS). ΑΙΘΟΥΣΑ 5 Η χαμένη Ατλαντίδα. Μεταγλωτ.
12.20-14.50-17.20. / Beijing bicycle. 19.20-22.10-00.30. (Dolby Digital
DTS). ΑΙΘΟΥΣΑ 6 Η χαμένη Ατλαντίδα. Μεταγλ. 11.30-13.50-16.00. /
Δεκαπενταύγουστος. 18.20-20.40-23.00. (Dolby Digital DTS). ΑΙΘΟΥΣΑ 7
Σε εχθρικό έδαφος. 12.40-15.10-17.30-19.40. / Επισκέπτης από την
Κόλαση. 21.50-00.10. (Dolby Digital DTS). ΑΙΘΟΥΣΑ 8 Ο άρχοντας των
δαχτυλιδιών. 12.00-15.30-19.10-22.40. (Dolby Digital DTS). ΑΙΘΟΥΣΑ 9 Ο
Χάρι Πότερ και η φιλοσοφική λίθος. Μεταγλ. 13.00-16.00. / Η συμμορία
των έντεκα. 19.00-21.30-23.50. ΑΙΘΟΥΣΑ 10 Αστερίξ και Οβελίξ:
Επιχείρηση Κλεοπάτρα. 11.50-14.40-17.10-19.30-22.00-00.30. (Dolby Digital
DTS). ΑΙΘΟΥΣΑ 11 Η συμμορία των έντεκα.
12.10-14.30-17.00-19.50-22.20-00.40. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Η συμμορία των έντεκα. 18.30-20.45-23.00. / Η χαμένη
Ατλαντίδα. Μεταγλ. 17.00. ΑΙΘΟΥΣΑ 2 Ο Χάρι Πότερ και η φιλοσοφική
λίθος. Μεταγλ. 17.00. / Ένας και μοναδικός. 19.30-21.00. / Ο
άρχοντας των δαχτυλιδιών. 22.30. (* 0310 - 520.040 Dolby Digital S.R.,
Λαγκαδά 13). 
ΦΑΡΓΚΑΝΗ - ΤΟΠΙΝΩ

Moulin Rouge. 18.30-20.45-23.00. (* 0310 - 213.929 Dolby Stereo S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Ο άρχοντας των δαχτυλιδιών. (* 34.551). 
Αίθουσα 2: Οι άλλοι. (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.121). 
Αίθουσα 2: Το ημερολόγιο μιας πριγκίπισσας. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Οι άλλοι. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Οι άλλοι. (* 22.312) <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P46</CAT>
<ED>
Κωδικός άρθρου: A17262P461</ED>
<ID>
ID:305537

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P46&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«My sweet home»: Αδιέξοδο μιας ομάδας μεταναστών στη Γερμανία,
ανακάτεμα πολιτισμών και αναζήτηση «λιμανιού». Του 35χρονου Φίλιππου Τσίτου,
που είχε λάβει μέρος στο επίσημο διαγωνιστικό πρόγραμμα του Φεστιβάλ του
Βερολίνου το 2001. (Απόλλων, Μπροντγουαίη) 
«Ημερολόγια καταστρώματος - Γιώργος Σεφέρης»: «Πελεκώντας τον εαυτό
μας, έτσι γράφουμε», έγραφε ο Γιώργος Σεφέρης και το ντοκιμαντέρ του Στέλιου
Χαραλαμπόπουλου - Πρώτο Κρατικό Βραβείο Ποιότητας - μας ταξιδεύει στον κόσμο
και την ποίησή του. Με αφηγητή τον Δημήτρη Καταλειφό και μουσική του Νίκου
Κυπουργού. (Απόλλων, Τριανόν) 
«Αστερίξ και Οβελίξ: επιχείρηση Κλεοπάτρα». Η μεγαλύτερη ευρωπαϊκή παραγωγή -
53,4 εκατ. ευρώ! Σενάριο - σκηνοθεσία Αλέν Σαμπά

«Αστερίξ και Οβελίξ: Επιχείρηση Κλεοπάτρα»: Αστερίξ, Οβελίξ και
Πανοραμίξ βοηθούν την Κλεοπάτρα να φτιάξει τη νέα Ρώμη στην... Αλεξάνδρεια. Η
ακριβότερη ευρωπαϊκή παραγωγή. Σκηνοθεσία Αλέν Σαμπά, με τους: Κριστιάν
Κλαβιέ, Ζεράρ Ντεπαρντιέ, Μόνικα Μπελούτσι. [Αθηναΐς, Αλέκα, Αλεξάνδρα (Πατ.),
Αβάνα, Γλυφάδα, Μαρούσι 1, 3, Όπερα 1, Τροπικάλ 1, 2, Άνεσις, Άννα Ντορ,
Ατλαντίς, Άττικα 1, Cine City 1, 2, Δαναός 1, Ιντεάλ, Πτι Παλαί, Ράδιο Σίτυ,
Σινέ Χολαργός, Σπόρτιγκ, Τρία Αστέρια, Φάληρο 1, Μάγια, Σινεάκ] 
«Δεκαπενταύγουστος»: Σημερινό παζλ της ελληνικής κοινωνίας κι ένα
«θαύμα» ως οδυνηρή λύτρωση. Του Κωνσταντίνου Γιάνναρη - επίσημη συμμετοχή της
χώρας μας στο Φεστιβάλ του Βερολίνου που γίνεται αυτές τις ημέρες. Με τους:
Ελένη Καστάνη - άψογη - , Ακύλλα Καραζήση, Αμαλία Μουτούση, Αιμίλιο Χειλάκη,
Θεοδώρα Τζήμου, Μιχάλη Ιατρόπουλο. (Αελλώ 2, Αθήναιον Cinepolis 2, Cine City
3, Village centre 7, Village Παγκρ. 2, Village park 2, 17, Γαλαξίας, Έλλη,
Κηφισιά 2, Μαργαρίτα 2) 
«Ένας και μοναδικός»: Παράλληλα σύμπαντα, ζωές και... πολεμικές τέχνες
με τον Τζετ Λι επί το έργον. Του Τζέιμς Γουόνγκ [Αελλώ 5, Αθήναιον Cinepolis
4, Αλεξάνδρα (Καλιθ.), Village park 15, 16, Μετάλλιον] 
«Vanilla sky»: Ο Τομ Κρουζ χάνει «μέσα από τα χέρια του» το κορίτσι των
ονείρων του. Μαζί του οι Πενέλοπι Κρουζ, Κάμερον Ντιάζ, Κερτ Ράσελ. Του
Κάμερον Κρόου. [Αελλώ 3, Αίγλη, Αίγλη 2, Αττικόν, Άνταμς 1, Art Ecran 1,
Αστέρια, Βάρκιζα 1, Cine City 4, Village centre 10, Village Παγκρ. 4, Village
park 5, 8, 11, Ετουάλ, Κηφισιά 3, Νανά, Νιρβάνα, Όσκαρ, Πλάζα 1, 2, Φάληρο 2,
Παλάς (Ελευσ.), Ζέα] 
«Η συμμορία των έντεκα»: Περιπέτεια - ριμέικ με σούπερ σταρ: Τζορτζ
Κλούνι, Μπραντ Πιτ, Τζούλια Ρόμπερτς, Άντι Γκαρσία, Ματ Ντέιμον. Σκηνοθεσία
Στίβεν Σόντεμπεργκ («Σεξ, ψέματα και βιντεοταινίες»). [Αελλώ 1, 4, Αθηνά (Άγ.
Ανάργ.), Αθήναιον, Αθήναιον Cinepolis 1, Αίγλη 1, Άνταμς 2, Άστρο, Άτταλος,
Βάρκιζα 2, Cinerama, Village centre 1, 2, Village Παγκρ. 1, 5, Village park 1,
7, 9, 12, Διάνα, Ίλιον, Κηφισιά 1, Μαργαρίτα 1, Μετροπόλιταν, Παλάς, Τιτάνια,
Τρία Αστέρια, Φοίβος, Καστέλλα] 
«Ο θρόνος του αίματος»: Επικό και σκοτεινό αριστούργημα του Ακίρα
Κουροσάβα πάνω στον μύθο του «Μάκβεθ» του Σαίξπηρ. (Αλφαβίλ) 
«Το τάμα»: Road movie στην Κύπρο του '40 με τον Γιώργο Χωραφά και τη
Βαλέρια Γκολίνο γυναίκα-πειρασμό. Του Ανδρέα Πάντζη. (Art Studio, Art Ecran 2) 
«Η κατάρα του πράσινου σκορπιού»: Από τις καλύτερες τελευταίες κωμωδίες
του Γούντι Άλεν, με τον ίδιο ως... Χάμφρεϊ Μπόγκαρτ. (Μαρούσι 2, Άστυ, Αφαία,
Δημ. Κινημ. Όνειρο) 
«Επισκέπτης της νύχτας»: Ο Τζόνι Ντεπ κυνηγά τον διαβόητο Τζακ τον
αντεροβγάλτη. Των αδελφών Άλεν και Άλμπερτ Χιουζ. (Όπερα 2, Άστρον, Άττικα 2,
Village centre 8, Village παρκ 10, 14, Δαναός 2, Καλυψώ) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Αθήναιον 2, Αριστοτέλειον, Village Centre 6,
7, 9, Ster Century Cinemas 11, Τιτάνια 1).

«Δεκαπενταύγουστος». (Village Centre 3, Έσπερος 1, Πλατεία Alpha Odeon
8, Ster Centrury Cinemas 6).

«Ημερολόγιο καταστρώματος». (Ολύμπιον 2 - «Παύλος Ζάννας»).

«Η κατάρα του πράσινου σκορπιού». (Βακούρα).
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P46</CAT>
<ED>
Κωδικός άρθρου: A17262P462</ED>
<ID>
ID:305573

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P46&aa=2</URL></REF>


Article

<CATEGORY>vin09</CATEGORY>

 <H2>Φιλαράκια, όπως λέμε εκατομμύρια
</H2>
<AUTHOR>Ε.Ε.</AUTHOR>

Αν μη τι άλλο, μπορούμε να είμαστε σίγουροι ότι η Τζένιφερ Άνιστον δεν
παντρεύτηκε τον Μπραντ Πιτ για τα λεφτά του. Τι να τα κάνει άλλωστε, αφού
παίρνει 870.000 ευρώ για καθένα από τα 24 επεισόδια (ανά σεζόν) της
τηλεοπτικής σειράς «Friends» («Φιλαράκια»), δηλαδή 300 εκατομμύρια δρχ. ή αν
προτιμάτε σε δολάρια, 750.000. Την εβδομάδα! 
Ποσό που βέβαια παίρνει καθένα από τα πέντε φιλαράκια της. Τα οποία, οκτώ
χρόνια μετά την έναρξη της σειράς, διανύουν μία από τις καλύτερες σεζόν τους
και βρίσκονται ξανά σταθερά στις τρεις πρώτες θέσεις της ακροαματικότητας.
Κάθε Πέμπτη βράδυ, στην Αμερική, 23 εκατομμύρια θεατές γελούν με τα καμώματά
τους. 
Έτσι, το NBC και η Warner τους κάλεσε τώρα να διαπραγματευτούν την επιστροφή
τους για ένατο χρόνο στη μικρή οθόνη, κάτι που δηλώνουν ότι το σκέπτονται. Οι
πιθανότητες να δεχτούν, λέγεται ότι είναι 50-50, μια που ήδη είχαν αποφασίσει
να σταματήσουν τον Μάιο. Προς το παρόν πάντως, απέρριψαν την πρόταση για
αύξηση στα 800.000 δολάρια το επεισόδιο, προτιμώντας, από ό,τι φαίνεται, το
ένα εκατομμύριο. Αν τα πάρουν, θα γίνουν οι πιο ακριβοπληρωμένοι σταρ στην
ιστορία της αμερικανικής τηλεόρασης μετά τους δύο πρωταγωνιστές του «Frasier». <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17262P481</ED>
<ID>
ID:305523

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P48&aa=1</URL></REF>


Article

<CATEGORY>vin09</CATEGORY>

 <H2>Θόρυβος «εναλλακτικός»
</H2>
Πoιος πραγματικά χρειάζεται περισσότερο θόρυβο στη ζωή του και ποιος θόρυβος
μπορεί να κάνει καλό; Πρακτικά κανένας. Ένα ωστόσο είδος «εναλλακτικού»,
στυλιζαρισμένου και επιτήδειου θορύβου μπορεί κάλλιστα να ελεγχθεί στην Αθήνα.
«Όχημά» του οι Καναδοί Godspeed You Black Emperor, κλασικοί εναλλακτικοί με
διασυνδέσεις στους underground κύκλους του ροκ. Πήραν το όνομά τους από μια
συμμορία Ιαπώνων μοτοσυκλετιστών και πορεύτηκαν σαν καλλιτέχνες-αγωνιστές
μπροστά σε ένα κοινό με ανάλογα ιδανικά (διότι ακόμη υπάρχουν τέτοια). Και
παρότι κάνουν καριέρα από τα πρώτα χρόνια της δεκαετίας του '90, απέφυγαν
συστηματικά τις λεωφόρους της φήμης, αρνούμενοι ακόμη και να φωτογραφηθούν. Το
Lift Your Skinny Fists like Antennas, σχετικά πρόσφατο δισκογραφικό πόνημα, θα
ζητηθεί σίγουρα από τους σκληροπυρηνικούς που θα «κατέβουν» στο «Ρόδον» την
Παρασκευή. Για μια εναλλακτική αντιμετώπιση του θορύβου. 
Οι Godspeed You Black Emperor παίζουν στο «Ρόδον» (Μάρνη και 3ης
Σεπτεμβρίου) αύριο, Παρασκευή και το Σάββατο στον «Μύλο» της Θεσσαλονίκης.
Εισιτήριο: 23,5 ευρώ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17262P482</ED>
<ID>
ID:305562

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P48&aa=2</URL></REF>


Article

<CATEGORY>vin09</CATEGORY>

 <H2>Σινε-κάμπινγκ, τέλος
</H2>
Άσχημα τα νέα για όσους ετοιμάζονταν να κατασκηνώσουν έξω από το Kodak
Theatre, το χώρο που θα φιλοξενήσει φέτος για πρώτη φορά την τελετή της
απονομής των βραβείων Όσκαρ. Οι διοργανωτές αποφάσισαν πως θα στήσουν έξω από
το θέατρο κερκίδες, τις οποίες θα καταλαμβάνουν οι σινεφίλ που θα έχουν
καταφέρει να αποκτήσουν ένα (μάλλον πολυπόθητο) εισιτήριο. 
Ο νέος χώρος φαίνεται πως φέρνει μια νέα εποχή στον θεσμό των κινηματογραφικών
βραβείων, αφού η ολονύχτια «κατασκήνωση» των θαυμαστών των υποψήφιων για Όσκαρ
ηθοποιών είχε γίνει πλέον έθιμο. Αν δε επιβεβαιωθούν και άλλες, πιο ζοφερές,
φήμες πως τελικά δεν θα υπάρχουν ούτε καν οι κερκίδες για το κοινό έξω από το
Kodak Theatre, λόγω στενότητας χώρου, τα φετινά βραβεία Όσκαρ θα χάσουν λίγο
από το «χρώμα» τους.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17262P483</ED>
<ID>
ID:305593

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P48&aa=3</URL></REF>


Article

<CATEGORY>vin09</CATEGORY>

 <H2>Είμαι αθώα, σας λέω
</H2>
Είμαι αθώα! Όχι μία, αλλά τέσσερις φορές το επανέλαβε η Γουϊνόνα Ράιντερ στον
δικαστή του Μπέβερλι Χιλς. Όχι για να τον πείσει, αλλά επειδή τόσες είναι οι
κατηγορίες που αντιμετωπίζει. Και κλοπή και διάρρηξη και βανδαλισμός και
κατοχή απαγορευμένων ουσιών. 
Η 30χρονη (πλέον) ηθοποιός θα χρειαστεί να ξαναβρεθεί ενώπιον του δικαστηρίου
του Λος Άντζελες στις 11 Μαρτίου για να αντικρούσει τις κατηγορίες που την
θέλουν να έχει κλέψει ρουχισμό από πολυκατάστημα και να έχει στην τσάντα της
παυσίπονο - παράγωγο της μορφίνης - δίχως ιατρική συνταγή. Τώρα η Γουϊνόνα θα
πρέπει να βάλει τα δυνατά της και να πείσει πως λέει αλήθεια και πως δεν κάνει
επίδειξη των υποκριτικών ικανοτήτων της. Όπως και οι φαν της, που άρχισαν να
φοράνε τι-σερτ με την ατάκα «Free Winona» (Ελευθερώστε τη Γουϊνόνα), που
σχεδίασε και κυκλοφορεί ελληνικής καταγωγής εγκέφαλος. Διαφορετικά θα δει
κινηματογραφικό πλατό, όταν βγει από τη φυλακή. Ύστερα από τρία χρόνια και
οκτώ μήνες...
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17262P484</ED>
<ID>
ID:305613

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P48&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>πήγαμε στο φεγγάρι
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Παρόλο που η αρχική ιδέα της παρουσίας του ανθρώπου στο Διάστημα και της
κατάκτησης της Σελήνης έγινε πραγματικότητα για λόγους προπαγανδιστικούς
ανάμεσα στις δύο τότε υπερδυνάμεις, ΗΠΑ και Σοβιετική Ένωση, εντούτοις ο
διαστημικός αυτός ανταγωνισμός, εκ των υστέρων, μπορούμε να πούμε ότι ίσως να
έσωσε την ανθρωπότητα από άλλου είδους επιβλαβείς συγκρούσεις, επισημαίνει ο
κ. Διονύσης Σιμόπουλος, διευθυντής στο Ευγενίδειο Πλανητάριο. 
Αλλά, πέρα από την άμεση αυτή «εξήγηση», μπορούμε να πούμε ότι αυτά ήταν τα
πρώτα βήματα της ανθρωπότητας για την κατάκτηση των άστρων: «Γιατί αν υπάρχει
κάποιο μέλλον για τους απογόνους του ανθρώπου, αυτό βρίσκεται εκεί έξω. Στο
Διάστημα. Και από κάπου έπρεπε να ξεκινήσουμε. Το φεγγάρι ήταν μόνον η αρχή». <REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17262P485</ED>
<ID>
ID:305627

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P48&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Λαϊκός χορός, βυζαντινής προελεύσεως. 2. Το χαρακτηρίζει
έλλειψη πρωτοτυπίας. 3. Ειδική η αμφίεσή τους. 4. Αχώριστο μόριο
ελληνικών λέξεων. ­ Είναι και η «Ρέα» του Σαμάρα. 5. Θυμώνουν τη... γη.
­ Εκφράζει και άρνηση. 6. Τα πιάνουν με ιδιαίτερη προσοχή. ­ Τίτλος
ποιήματος του Κίπλινγκ. 7. Γαλλικός εκδοτικός οίκος. ­ Χαρακτηρίζονται
ύστερα από σύγκριση (αντίστρ.). 8. Φιλόσοφος της αρχαιότητας, ο ιδρυτής
της Ελεατικής Σχολής. 9. Δυσδιάκριτα ή δυσνόητα. ­ Είναι και τα έργα
του Ησίοδου. 
ΚΑΘΕΤΑ 
1. Πρώτη ύλη ορισμένων βιομηχανιών. 2. Μορφή αποκατάστασης
(γεν.). 3. Θεμέλιο μεταφορικού μέσου. ­ Γυναικείο υποκοριστικό.
4. Ρήμα που εισάγει σε κλασική γλώσσα. ­ Μεγάλη χριστιανική γιορτή
(αντίστρ.). 5. Έδρα Μητροπολίτη της Κύπρου (αιτ.). ­ Βυζαντινή μουσική
νότα. 6. Συνηθισμένο αποτέλεσμα. 7. Θυγατέρες της Νυκτός
(μυθολ.). ­ Συγκοινωνιακά αρχικά. 8. Ελληνικής καταγωγής Γάλλος ποιητής
του 19ου αιώνα (με άρθρο). 9. Ο ταχύτερος, μετά τον Αχιλλέα, ομηρικός
ήρωας (αντίστρ.). ­ Η χαρά επακόλουθό της. 
ΛΥΣΗ (6/2/2002) 
ΟΡΙΖΟΝΤΙΑ: 1. ΟΛΟΦΕΡΝΗΣ 2. ΛΑΚΩΝΙΑ 3. ΥΝΙΣ ­ ΟΣΤΑ
4. ΑΛΑΤΙ 5. ΠΑΔΟΣ ­ ΛΑ 6. ΙΟΥΛΙΑ ­ ΤΑ 7. ΑΡΝΙΑ ­
ΛΗΡ 8. ΟΓ ­ ΧΩΡΑ 9. ΑΛΣΑΤΟΣ. ΚΑΘΕΤΑ: 1. ΟΛΥΜΠΙΑΔΑ
2. ΛΑΝ ­ ΑΟΡ 3. Ο ΚΙΝΔΥΝΟΣ 4. ΦΩΣ ­ ΟΛΙΓΑ 5. ΕΝ ­
ΑΣΙΑ 6. ΡΙΑΛ ­ ΧΟ 7. ΝΑΤΑΛ ­ ΡΩΣ 8. ΣΤΑΤΗΡ 9. ΣΩΟΙ
­ ΑΛΑΣ.
<REF><SOURCE>
ΤΑ ΝΕΑ</SOURCE>
<DATE>, 07-02-2002</DATE>
<CAT>, Σελ.: P71</CAT>
<ED>
Κωδικός άρθρου: A17262P711</ED>
<ID>
ID:305533

</ID><URL>http://ta-nea.dolnet.gr/neaweb/neafile.print_unique?e=A&f=17262&m=P71&aa=1</URL></REF>


Article

<CATEGORY>vin16</CATEGORY>

 <H5>τιμές
</H5><H2>Μία μονάδα κάτω έως τον Μάιο ο πληθωρισμός
</H2><H4>Εκκρεμές θυμίζει ο πληθωρισμός, καθώς σε διάστημα τεσσάρων μηνών, από τον
Σεπτέμβριο του 2001 έως τον Ιανουάριο του 2002, έπεσε 1,2 μονάδες και ανέβηκε
1,6 μονάδες. Τώρα, προβλέπεται να πέσει πάλι, πάνω από μία μονάδα, μέχρι τον
Μάιο </H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Από τα υψηλά βαρομετρικά στα χαμηλά κινείται και ο πληθωρισμός. Μία ζέστη, μία
κρύο και αντίστροφα. 
Η έκρηξη του πληθωρισμού τον Ιανουάριο, που αναμένεται να ξεπεράσει το 4% (από
3% τον Δεκέμβριο) είναι μία από τις φάσεις των ξαφνικών και απότομων μεταβολών
που έχει παρουσιάσει τους τελευταίους μήνες. Είχε προηγηθεί η μεγάλη πτώση το
φθινόπωρο, από 3,6% τον Σεπτέμβριο σε 2,4% τον Νοέμβριο, και η μετέπειτα
άνοδός του στο 3%, τον Δεκέμβριο. 
Τώρα, στο οικονομικό επιτελείο της κυβέρνησης αλλά και στην Τράπεζα της
Ελλάδος εκτιμούν ότι τους επόμενους μήνες ο πληθωρισμός θα επανέλθει σε
αντίστροφη τροχιά, η οποία μάλιστα θα είναι το ίδιο απότομη με τις
προηγούμενες, με αποτέλεσμα τον Μάιο να βρίσκεται σε επίπεδα ακόμη και κάτω
του 3%. 
Ο κίνδυνος του... ευρώ 
Βέβαια, όλα αυτά παραμένουν ακόμη στο επίπεδο των προβλέψεων, που σημαίνει ότι
μπορεί να διαψευσθούν από την πραγματικότητα, καθώς ελλοχεύει ακόμη ο κίνδυνος
των ανατιμήσεων λόγω ευρώ. 
Άλλωστε, η έκρηξη του πληθωρισμού τον Ιανουάριο, παρότι οφείλεται κυρίως στην
πρωτοφανή κακοκαιρία που έπληξε τη χώρα τις πρώτες ημέρες του νέου έτους,
σχετίζεται και με τις πολλές, μικρές ανατιμήσεις που σημειώθηκαν στην αγορά
από όσους (επιχειρήσεις και καταστήματα) έσπευσαν να επωφεληθούν από την
εισαγωγή του νέου ευρωπαϊκού νομίσματος. 
Ο κίνδυνος των ανατιμήσεων λόγω του ευρώ δεν έχει παρέλθει, λένε τα στελέχη
του οικονομικού επιτελείου που παρακολουθούν την αγορά αλλά και οι ίδιοι οι
παράγοντες της αγοράς. Αντίθετα ελλοχεύει, καθώς στις 28 Φεβρουαρίου, που
ολοκληρώνεται η περίοδος της παράλληλης κυκλοφορίας των δύο νομισμάτων στην
αγορά, της δραχμής και του ευρώ, λήγει ταυτόχρονα και η υποχρέωση της διπλής
αναγραφής των τιμών στα εμπορεύματα και στις υπηρεσίες. Η αποσύνδεση των
δραχμικών τιμών από τις τιμές σε ευρώ μπορεί να οδηγήσει σε ανατιμήσεις, αφού
­ όπως αναφέρεται ­ δεν θα είναι εύκολο για τον καταναλωτή να παρακολουθεί την
πορεία των τιμών σε ευρώ και να κάνει σύγκριση με τις τιμές σε δραχμές, που
γνώριζε μέχρι τώρα. 
Κάτω από 3% τον Μάιο 
Αν, λοιπόν, όλα κυλήσουν ομαλά και δεν επιβεβαιωθεί το σενάριο αυτό, στο
υπουργείο Οικονομίας και Οικονομικών καθώς και στην Τράπεζα της Ελλάδος
εκτιμούν ότι ο πληθωρισμός θα ξεκινήσει άμεσα την πορεία του προς τα κάτω. Για
τον Φεβρουάριο, οι προβλέψεις είναι συγκεχυμένες. 
Όμως για τον Μάρτιο, τον Απρίλιο και τον Μάιο προβλέπεται ότι ο πληθωρισμός θα
παρουσιάσει κατακόρυφη πτώση. Η πτώση αυτή θα οφείλεται κυρίως στην
ομαλοποίηση της ροής της αγροτικής παραγωγής, η οποία διακόπηκε από την
πρωτοφανή παγωνιά των αρχών του Ιανουαρίου, που είχε ως αποτέλεσμα να
εκτιναχθούν στα ύψη οι τιμές των οπωροκηπευτικών και άλλων αγροτικών
προϊόντων. Στην κατεύθυνση αυτή θα συμβάλουν και οι τιμές των καυσίμων, οι
οποίες φέτος κινούνται σε αρκετά χαμηλότερα επίπεδα σε σχέση με πέρυσι, λόγω
των σημαντικά χαμηλότερων επιπέδων στα οποία κινούνται φέτος οι διεθνείς τιμές
του πετρελαίου. Όλα αυτά εκτιμάται ότι θα ρίξουν τον πληθωρισμό ακόμη και κάτω
από το 3% τον Μάιο. 
Βήμα, βήμα από το καλοκαίρι 
Από κεί και πέρα, η πορεία του πληθωρισμού θα επανέλθει σε κατάσταση
ομαλότητας. Η πορεία του θα παραμείνει πτωτική, αλλά η μείωση θα γίνεται
σταδιακά. 
Έτσι, η κάμψη του γενικού δείκτη τιμών καταναλωτή εκτιμάται ότι θα συνεχισθεί
τους καλοκαιρινούς μήνες. Στο υπουργείο Οικονομίας και Οικονομικών ελπίζουν
ότι φέτος το καλοκαίρι δεν θα επαναληφθούν τα φαινόμενα ξηρασίας που
παρατηρήθηκαν πέρυσι και ότι οι τιμές των αγροτικών προϊόντων θα κινηθούν προς
τα κάτω. Η ίδια πορεία αναμένεται να συνεχισθεί και το φθινόπωρο. 
Πριν από την κακοκαιρία του Ιανουαρίου, στο υπουργείο Οικονομίας και
Οικονομικών και στην Τράπεζα της Ελλάδος είχαν καταρτίσει σενάρια για την
πορεία του πληθωρισμού το 2002. Αυτά συνέκλιναν στην πρόβλεψη ότι ο
πληθωρισμός φέτος, σε ετήσια βάση (αρχή - τέλος δωδεκαμήνου), θα κλείσει γύρω
στο 2,5%, που αποτελεί μια ιδιαίτερα καλή επίδοση για την ελληνική οικονομία.
Το ποσοστό αυτό δεν απέχει πολύ απο το όριο του 2% που θέτει η Ευρωπαϊκή
Κεντρική Τράπεζα, όσον αφορά την τήρηση των κανόνων σταθερότητας στις
χώρες-μέλη της ευρωζώνης. Οι προβλέψεις αυτές, όπως λένε στο οικονομικό
επιτελείο αλλά και στην Τράπεζα της Ελλάδος, δεν έχουν μεταβληθεί και πολύ.
Έτσι, παρά τις επιπτώσεις της κακοκαιρίας και ανάλογα με την πορεία του
πληθωρισμού τους επόμενους μήνες, ο πληθωρισμός το 2002 μπορεί να κλείσει στο
επίπεδο του 2,5%, διευκολύνοντας τους χειρισμούς της κυβέρνησης σε όλες τις
πλευρές της οικονομικής της πολιτικής. 
Στην περίπτωση αυτή θα επιτευχθεί ο στόχος που έχει τεθεί για τον πληθωρισμό
στο επικαιροποιημένο πρόγραμμα σύγκλισης της ελληνικής οικονομίας, το οποίο
εγκρίθηκε την περασμένη εβδομάδα στις Βρυξέλλες. Το πρόγραμμα προβλέπει ότι ο
εναρμονισμένος δείκτης τιμών καταναλωτή θα διαμορφωθεί στο 2,7% φέτος, από
3,6% πέρυσι. 
Κάτι τέτοιο θα διευκολύνει την επίτευξη όλων των άλλων στόχων της οικονομικής
πολιτικής, αλλά και τις διαπραγματεύσεις της κυβέρνησης για τις αλλαγές στο
ασφαλιστικό καθεστώς τους επόμενους μήνες. 
Στο οικονομικό επιτελείο δεν κρύβουν το άγχος τους για την πορεία του
πληθωρισμού, αφού θεωρούν ότι αν ξεφύγει από τους στόχους που έχουν τεθεί θα
πυροδοτηθούν πιέσεις από τους εργαζομένους για αυξήσεις μισθών, σε μία περίοδο
που θα εξελίσσονται οι διαπραγματεύσεις για τη μεταρρύθμιση του ασφαλιστικού
συστήματος. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I02</CAT>
<ED>
Κωδικός άρθρου: A17263I021</ED>
<ID>
ID:305664

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I02&aa=1</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Δεν φέρνουν επενδύσεις οι δημόσιες σχέσεις
</H2><H4>Αποκομμένη από τον κορμό της Ευρωπαϊκής Ένωσης, η Ελλάδα δεν μπορεί να
ποντάρει στην άρση της επενδυτικής απομόνωσής της με εκδηλώσεις δημοσίων
σχέσεων και να αγνοεί τα σοβαρά προβλήματα, τα οποία της επισημαίνουν οι ίδιοι
οι επενδυτές
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Ας είμαστε ειλικρινείς: Η Ελλάδα δεν είναι ο παράδεισος του ξένου επενδυτή.
Κυρίως, δεν είναι ο παράδεισος του Ευρωπαίου επενδυτή. 
Πρώτον, είναι μία χώρα αποκομμένη από τον κορμό της Ευρωπαϊκής Ένωσης, χωρίς
χερσαία σύνορα με αυτήν. Αυτό σημαίνει ότι η μεταφορά των προϊόντων που
παράγονται εδώ προς τις αγορές της Ευρώπης είναι τόσο ακριβή, που σχεδόν
εξουδετερώνει το όποιο πλεονέκτημα από πλευράς κόστους παραγωγής. 
Δεύτερον, το πλεονέκτημα αυτό του χαμηλού κόστους παραγωγής έχει πλέον
περιορισθεί σημαντικά. Ευτυχώς, η εποχή που οι ξένοι προτιμούσαν την Ελλάδα
λόγω φθηνού εργατικού κόστους έχει παρέλθει προ πολλού. 
Τρίτον, η χώρα μας εξακολουθεί να βρίσκεται στο τελευταίο σκαλοπάτι της
ανάπτυξης στην Ευρωπαϊκή Ένωση. Και αυτό συνεπάγεται χειρότερες υποδομές,
δυσλειτουργίες και γραφειοκρατία στον κρατικό μηχανισμό. 
Με αυτά τα δεδομένα, δεν αποτελεί έκπληξη το γεγονός ότι μόνο ένα στα χίλια
δολάρια των άμεσων ξένων επενδύσεων κατευθύνεται στην Ελλάδα, όπως αναφέρθηκε
την περασμένη εβδομάδα στη συνέντευξη Τύπου του Ελληνικού Κέντρου Επενδύσεων. 
Πρόκειται για ένα καθεστώς επενδυτικής απομόνωσης, με σοβαρές συνέπειες και
για την απασχόληση στη χώρα μας. Η κατάσταση είναι ίδια και απαράλλαχτη εδώ
και πολλά χρόνια, παρά τα πυροτεχνήματα που κατά καιρούς εκτοξεύονται, αλλά
και τις ειλικρινείς προσπάθειες που γίνονται για την προσέλκυση του ξένου
επενδυτικού ενδιαφέροντος. 
Το απογοητευτικό, μάλιστα, είναι ότι η Ελλάδα έχασε μια μοναδική ευκαιρία να
ανατρέψει την εικόνα αυτή, όταν επρόκειτο να ενταχθεί στην ΟΝΕ. Τότε ­ και όχι
τώρα, όπως υποστηρίζει ο υπουργός Οικονομίας Νίκος Χριστοδουλάκης ­ είχε
ανοίξει το δικό της «παράθυρο στον χρόνο», για να προσελκύσει τους ξένους
επενδυτές. Τότε, ήταν ακόμη μια περίπτωση με προοπτικές, μία χώρα που
καλλιεργούσε προσδοκίες. Όμως, προφανώς, δεν υπήρξε αρκετά πειστική ως προς
τις προθέσεις της να μεταμορφωθεί σε υψηλών ευρωπαϊκών προδιαγραφών χώρα και,
έτσι, το «παράθυρο» έκλεισε, χωρίς να μπει κανένας μέσα... 
Αυτό δεν σημαίνει ότι τα περιθώρια βελτιώσεων είναι ανύπαρκτα. Αν και είναι
λάθος να καλλιεργούνται υπερβολικά μεγάλες προσδοκίες, είναι επίσης λάθος να
εναποθέτει η κυβέρνηση όλες τις ελπίδες για την προσέλκυση ξένων κεφαλαίων στο
Κοινοτικό Πλαίσιο Στήριξης και στην κατασκευή έργων με τη μέθοδο της
αυτοχρηματοδότησης. 
Υπάρχουν περιθώρια για την αύξηση του μεριδίου της χώρας στην παγκόσμια πίτα
των άμεσων ξένων επενδύσεων, αλλά η αξιοποίησή τους είναι μία μακροπρόθεσμη
διαδικασία, που δεν συνδέεται ­ παρά ελάχιστα ­ με εκδηλώσεις δημοσίων
σχέσεων. 
Άρωμα κέρδους 
Οι ξένοι επενδυτές δεν είναι αδαείς άνθρωποι, οι οποίοι θα εντυπωσιασθούν με
ένα γυαλιστερό έντυπο ή ένα συνέδριο σε πολυτελές ξενοδοχείο. Για να
προχωρήσουν στην τοποθέτηση των κεφαλαίων τους, θα θελήσουν να πεισθούν ότι η
κίνηση αυτή θα τους αποφέρει κέρδη. Και αν υποθέσουμε ότι η Ελλάδα είναι ο
κατάλληλος τόπος, επειδή ενδιαφέρονται, για παράδειγμα, για την αγορά των
Βαλκανίων, θα αναζητήσουν επιπλέον διαβεβαιώσεις ότι όλα θα κυλήσουν ομαλά για
την επίτευξη του σκοπού τους. 
Η χώρα μας όμως δεν μπορεί, προς το παρόν, να το εξασφαλίσει αυτό. Αυτό
τουλάχιστον προκύπτει από τις επισημάνεις των ίδιων των επενδυτών, για την
ακρίβεια των εκπροσώπων ξένων εταιρειών στην Ελλάδα, με τους οποίους
πραγματοποιεί συσκέψεις το τελευταίο διάστημα το ΕΛ.ΚΕ. Η τελευταία τέτοια
συνάντηση που έγινε με τους εκπροσώπους των γερμανικών εταιρειών στην Ελλάδα,
έφερε στην επιφάνεια μια σειρά από γνωστά και άγνωστα προβλήματα. 
Σύμφωνα με την καταγραφή που έκανε το ίδιο το ΕΛ.ΚΕ, τα προβλήματα που
προέκυψαν αφορούν σε χρονοβόρες διαδικασίες για την ολοκλήρωση των επενδύσεων,
αναποτελεσματικότητα του Δημοσίου με γραφειοκρατικές διαδικασίες και
προβλήματα στις αδειοδοτήσεις, ασάφεια και αβεβαιότητα του νομικού πλαισίου,
ασάφεια και αδιαφάνεια στο φορολογικό καθεστώς, αλλά και προβλήματα που
αφορούν στον τρόπο «προσέγγισης» από τους εφοριακούς και έλλειψη ευελιξίας
στην εργατική νομοθεσία. Επίσης, ειδικά για την αγορά Ενέργειας αναφέρθηκε ότι
ο νόμος για την απελευθέρωσή της περιέχει ασάφειες και πως υπάρχουν
εκκρεμότητες με σοβαρά θέματα, όπως οι τιμές. 
Δεν θα χρειαζόταν να ακούσει πολύ περισσότερα στοιχεία ο υποψήφιος επενδυτής
για να αποφύγει την Ελλάδα. Αντίθετα, θα έπρεπε να είναι πολύ αποφασισμένος,
για κάποιο δικό του λόγο, να τοποθετήσει τα κεφάλαιά του εδώ, για να αψηφήσει
όλες αυτές τις δυσκολίες. 
Για να προσελκύσει, επομένως, η Ελλάδα το ενδιαφέρον του, πρέπει πρώτα απ' όλα
να λύσει τα προβλήματα αυτά, τα οποία «περνούν από το χέρι της». Φυσικά, δεν
πρόκειται να μεταμορφωθεί το Ελληνικό Δημόσιο από τη μία ημέρα στην άλλη, ούτε
να αλλάξουν τρόπο «προσέγγισης» οι εφοριακοί σε έναν μήνα. Αλλά, καλό θα ήταν
να αρχίσει κάποτε αυτή η διαδικασία, που άλλωστε δεν θα ωφελήσει μόνο τις
επενδύσεις. 
Ευκαιρία 
Μάλιστα η τωρινή περίοδος προσφέρεται, προκειμένου να αξιοποιήσει η χώρα τη
νέα δυναμική που δημιουργεί η Ολυμπιάδα του 2004. Μετά την ένταξη στην ΟΝΕ, οι
Ολυμπιακοί Αγώνες είναι το μοναδικό ορόσημο που θα μπορούσε να προσελκύσει το
ξένο επενδυτικό ενδιαφέρον. 
Αν δεν το καταφέρει αυτό η Ελλάδα, οι μόνοι ξένοι επενδυτές που θα την
επιλέξουν θα είναι αυτοί οι οποίοι θα αναλάβουν την κατασκευή των
αυτοκινητοδρόμων με αυτοχρηματοδότηση. Αυτοί όμως θα πάρουν πίσω τις
επενδύσεις τους και με το παραπάνω, μέσω των διοδίων και άλλων μορφών
εκμετάλλευσης των έργων τους.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I03</CAT>
<ED>
Κωδικός άρθρου: A17263I031</ED>
<ID>
ID:305666

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I03&aa=1</URL></REF>


Article

<CATEGORY>vin16</CATEGORY>

 <H2>Στην ΕΚΤ ώς το 2003 ο Ντούιζενμπεργκ
</H2>
Τ ην απόφασή του να παραιτηθεί το καλοκαίρι του 2003 από τη θέση του προέδρου
της Ευρωπαϊκής Κεντρικής Τράπεζας ανακοίνωσε προχθές ο Βιμ Ντούιζενμπεργκ,
θέτοντας έτσι τέρμα σε πολυετή σχετική φημολογία. Σε συνέντευξή Τύπου που
παραχώρησε στο Μάαστριχτ, ο Βιμ Ντούιζενμπεργκ γνωστοποίησε ότι είναι πρόθεσή
του να παραιτηθεί στην εξηκοστή όγδοη επέτειο των γενεθλίων του, στις 9
Ιουλίου του 2003. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I03</CAT>
<ED>
Κωδικός άρθρου: A17263I032</ED>
<ID>
ID:305720

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I03&aa=2</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Με φόντο έργα 8 τρισ. δρχ. οι «γάμοι» στις κατασκευές
</H2><H4>117 εταιρείες θα επιδιώξουν να πάρουν τα νέα εργοληπτικά πτυχία, που θα τους
εξασφαλίσουν θέση στην αγορά των μεγάλων και μικρών έργων του Γ' ΚΠΣ και των
Ολυμπιακών του 2004
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Η διανομή της «πίτας» των δημοσίων έργων υποδομής που θα κατασκευαστούν στα
αμέσως επόμενα τέσσερα-πέντε χρόνια, στα πλαίσια του Γ' ΚΠΣ και των Ολυμπιακών
Αγώνων του 2004, η οποία εκτιμάται ότι θα υπερβεί τα 8 τρισ. δρχ., δεν είναι
υπόθεση μόνο των μεγάλων ομίλων. 
Τα 17 επιχειρηματικά σχήματα που διεκδικούν το νέο ανώτατο εργοληπτικό πτυχίο
θα έχουν απέναντί τους και άλλες περίπου 40 εταιρείες, οι οποίες διεκδικούν το
αμέσως κατώτερο πτυχίο, της 6ης τάξεως. 
Στελέχη της κατασκευαστικής αγοράς εκτιμούν ότι στους διαγωνισμούς, που θα
προκηρυχθούν για το περίπου 90% των δημοσίων έργων, θα μπορούν να συμμετέχουν,
είτε αυτόνομα είτε μέσω κοινοπρακτικών σχημάτων, και οι εταιρείες που θα
αποκτήσουν το πτυχίο της 6ης τάξεως. 
Δεν είναι, άλλωστε, τυχαίο το γεγονός ότι τα περισσότερα επιχειρηματικά
σχήματα που διεκδικούν το πτυχίο της νέας 7ης τάξης κινούνται μέσω συγγενών
εταιρειών και προς την κατεύθυνση απόκτησης και του αμέσως κατώτερου πτυχίου. 
Σε κάθε περίπτωση «ό,τι λάμπει δεν είναι χρυσός» και αυτό σημαίνει ότι στον
χορό για τη διανομή της «πίτας» των περίπου 8 τρισ. δρχ. θα μπουν και θα
παραμείνουν οι εύρωστες οικονομικά και με επαρκή τεχνογνωσία εταιρείες. 
Πέραν τούτου, στελέχη της αγοράς εκτιμούν ότι η πορεία για την απόκτηση των
πτυχίων, τόσο της 7ης όσο και της 6ης τάξης, δεν είναι δεδομένη για όλους,
καθώς κάποιοι από τους γάμους που ανακοινώθηκαν βιαστικά, κάτω από την πίεση
των προθεσμιών, πιθανόν να χαλάσουν, ακόμη και στο «παρά πέντε». 
Η επόμενη ημέρα 
Η ανακοίνωση των επιχειρηματικών σχημάτων που θα διεκδικήσουν τα νέα
εργοληπτικά πτυχία και κυρίως των δύο πρώτων τη τάξει πτυχίων σε καμιά
περίπτωση δεν προδιαγράφει και το ποιοι θα είναι οι κερδισμένοι και ποιοι οι
χαμένοι της ελληνικής κατασκευαστικής αγοράς των μεγάλων έργων. 
«Το ενδεχόμενο νέων στρατηγικών συμμαχιών τόσο μεταξύ ελληνικών επιχειρήσεων
όσο και μεταξύ των τελευταίων και ξένων ομίλων είναι ανοιχτό», σύμφωνα με τον
επικεφαλής της εισηγμένης εταιρείας Δομική Κρήτης κ. Γιώργο Συνατσάκη, ο
οποίος σπεύδει να διευκρινίσει ότι «ένα κοινοπρακτικό σχήμα από τρεις
εταιρείες 6ης τάξης μπορεί άνετα να διεκδικήσει με αξιώσεις έργα, ο
προϋπολογισμός των οποίων φθάνει και τα 20 δισ. δρχ., ενώ σε συνεργασία με
ξένο όμιλο ή και με ελληνικό μπορεί να διεκδικήσει έργα μεγαλύτερου
προϋπολογισμού». 
Οι εταιρείες οι οποίες θα αποσπάσουν τελικά το πτυχίο της 6ης τάξης θα μπορούν
να διεκδικούν, μέσω κοινοπρακτικών σχημάτων, ακόμη και αυτοχρηματοδοτούμενα
έργα, για την ανάληψη των οποίων καθοριστικός παράγοντας δεν θα είναι τόσο τα
πτυχία, τα οποία διαθέτουν οι εταιρείες που συμμετέχουν σε αυτές, όσο οι
δυνατότητες που έχουν να αποσπάσουν από τις τράπεζες τα απαραίτητα δάνεια. 
Η Δομική Κρήτης από πολύ νωρίς είχε προσανατολιστεί στο να διατηρήσει τη
διοικητική της αυτονομία, αποκτώντας τα πτυχία της 6ης, 5ης και 3ης τάξης και
να επιδιώξει στρατηγικές συνεργασίες με άλλες εταιρείες της ίδιας εργοληπτικής
κατηγορίας, αλλά με υγιή και εύρωστη χρηματοοικονομική βάση. 
Η διοίκηση της εταιρείας δεν αποκλείει το ενδεχόμενο η συνεργασία αυτή να
πάρει τη μορφή ακόμη και της ανταλλαγής πακέτου μετοχών. 
Αντίθετα, με τη Δομική Κρήτης, η οποία δεν επιδίωξε από την αρχή την ένταξή
της σε έναν από τους υπό διαμόρφωση μεγάλους ομίλους, η Γενέρ, με βασικότερο
μέτοχο την οικογένεια Βρυώνη, είχε μπει στον χορό των διαπραγματεύσεων για τον
σχηματισμό ομίλου που θα αποσπούσε το πτυχίο της ανώτατης τάξης. 
Ωστόσο, οι διαπραγματεύσεις δεν κατέληξαν σε γάμο, καθώς, σύμφωνα με τον
πρόεδρο και διευθύνοντα σύμβουλο της εταιρείας κ. Αντώνιο Βλάχο, «με τους
συνομιλητές μας δεν βρήκαμε κοινή γλώσσα». 
Η συγκεκριμένη εταιρεία, αρκούμενη στο πτυχίο της 6ης τάξης, θα παραμείνει
ανοιχτή σε συνεργασίες, ενώ θα διεκδικήσει αυτόνομα και έργα, ο προϋπολογισμός
των οποίων κυμαίνεται από 3 δισ. δρχ. ώς και 12 δισ. δρχ. 
Ερωτηματικά 
Στελέχη της κατασκευαστικής αγοράς διατυπώνουν ερωτηματικά για τη βιωσιμότητα
των επιχειρηματικών σχημάτων που απαρτίζονται από πολλές εταιρείες, οι οποίες
έχουν συμφωνήσει να συμμετέχουν στην εταιρεία που θα αποσπάσει το πτυχίο της
7ης τάξης με τη μορφή της ανταλλαγής πακέτου μετοχών. 
Με την εκτίμηση ότι στα πολυμετοχικά σχήματα σύντομα θα εμφανιστούν προβλήματα
στην άσκηση του μάνατζμεντ, με ό,τι αυτό συνεπάγεται, φαίνεται να συμφωνεί και
ο επικεφαλής της εταιρείας Αφοί Μεσοχωρίτη, κ. Θανάσης Μεσοχωρίτης, ο οποίος
υποστηρίζει παράλληλα ότι «είπαμε όχι στις κατά καιρούς προτάσεις που μας
έγιναν για να ενταχθούμε σε έναν από τους μεγάλους κατασκευαστικούς ομίλους».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I04</CAT>
<ED>
Κωδικός άρθρου: A17263I041</ED>
<ID>
ID:305667

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I04&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Παραιτήσεις στη Γενική
</H2>
Την αποχώρησή τους από τη Διοίκηση της Γενικής ανακοίνωσαν στο χθεσινό
Διοικητικό Συμβούλιο της Τράπεζας ο πρόεδρός της κ. Ι. Μάνος, ο γενικός
διευθυντής της κ. Ι. Μούργελας και ο αναπληρωτής γενικός διευθυντής κ. Σ.
Παντελιάς. Οι πληροφορίες αναφέρουν ότι η κίνηση αυτή δρομολογήθηκε ύστερα από
την πρόθεση της πολιτικής ηγεσίας του εποπτεύοντος υπουργείου Εθνικής Άμυνας
να προχωρήσει στην αντικατάσταση του κ. Μούργελα. Η κίνηση αυτή δρομολογήθηκε
την περασμένη εβδομάδα, αλλά η αντίδραση της ηγεσίας της Γενικής ήταν ότι «από
τη στιγμή που λειτουργούμε ως ομάδα, θα πρέπει να αποχωρήσουμε όλοι». 
Το γεγονός γνωστοποιήθηκε στο υπουργείο και στον βασικό μέτοχο της Τράπεζας,
το Μετοχικό Ταμείο Στρατού, και επισημοποιήθηκε χθες, κατά τη διάρκεια του
Διοικητικού Συμβουλίου. Οι πληροφορίες αναφέρουν, επίσης, ότι στη θέση των
Μάνου, Μούργελα και Πανταλιά πρόκειται να τοποθετηθούν ο κ. Αν. Χασιώτης
(υποδιοικητής σήμερα της Αγροτικής Τράπεζας και παλαιότερα στέλεχος της
Barclay's), ο κ. Ι. Τσαμουργκέλης (πρόεδρος σήμερα της Εθνικής
Χρηματιστηριακής) και ο κ. Κουτσουδάκης (στέλεχος σήμερα της ΕΤΕΒΑ, ο οποίος
είχε αποσπασθεί παλαιότερα στο υπουργείο Εθνικής Οικονομίας, για θέματα
αποκρατικοποιήσεων, όταν υπουργός ήταν ο κ. Γ. Παπαντωνίου). 
Παράλληλα, στο Διοικητικό Συμβούλιο της Γενικής τοποθετήθηκε και ο κ. Σ.
Τραυλός, συνεργάτης του κ. Παπαντωνίου στο υπουργείο Εθνικής Άμυνας, στη θέση
του κ. Ν. Μαδεμλή, ο οποίος παραιτήθηκε. Ας σημειωθεί ότι οι αλλαγές στη
Διοίκηση της Γενικής δρομολογούνται την ώρα που η Τράπεζα βρίσκεται προς
αναζήτηση στρατηγικού εταίρου στο εξωτερικό, ενώ επίκειται και νέα αξιολόγησή
της από τη Moody's, τον ερχόμενο Μάιο.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I04</CAT>
<ED>
Κωδικός άρθρου: A17263I042</ED>
<ID>
ID:305721

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I04&aa=2</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Με Μαρινόπουλο η Starbucks στην Ελλάδα
</H2>
Τη συμφωνία στρατηγικής συνεργασίας με την εταιρεία Starbucks Coffee Company
ανακοίνωσε η Αφοί Μαρινόπουλοι Α.Ε. Η συμφωνία προβλέπει τη σύσταση κοινής
θυγατρικής, η οποία θα λειτουργεί για την ανάπτυξη καταστημάτων Starbucks στην
Αθήνα και στην υπόλοιπη χώρα. Η εταιρεία Starbucks, εκτός από την είσοδό της
στην Ελλάδα, πρόσφατα ανακοίνωσε τα σχέδιά της να ανοίξει τα πρώτα της
καταστήματα στη Γερμανία και στην Ισπανία. 
Η Starbucks Coffee International είναι θυγατρική της Starbucks Coffee Company,
η οποία ηγείται παγκοσμίως στο χώρο της διανομής και επεξεργασίας του καφέ, με
περισσότερα από 5.000 καταστήματα στη Βόρεια Αμερική, στην Ευρώπη, στη Μέση
Ανατολή και σε χώρες της Ανατολικής Ασίας. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I04</CAT>
<ED>
Κωδικός άρθρου: A17263I043</ED>
<ID>
ID:305758

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I04&aa=3</URL></REF>


Article

<CATEGORY>vin16</CATEGORY>

 <H5>αγορές
</H5><H2>«Παγώνει» το άνοιγμα των κλειστών επαγγελμάτων
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Στο "ψυγείο" παραμένει το άνοιγμα των λεγόμενων κλειστών επαγγελμάτων, που
είχε ξεκινήσει με πανηγυρικό τρόπο πριν από έναν ακριβώς χρόνο, για να
καταλήξει στο σημείο μηδέν. 
Σύμφωνα με πληροφορίες, κανένας νέος σχεδιασμός δεν υπάρχει για το θέμα αυτό,
που θεωρείται υπερβολικά ευαίσθητο και με μεγάλο πολιτικό κόστος. Έτσι, παρά
τη σημασία που του είχε αποδοθεί όταν ανακινήθηκε, με αφορμή έκθεση του ΟΟΣΑ,
η προώθησή του παραπέμφθηκε στις καλένδες. 
Εκτιμήσεις πηγών του οικονομικού επιτελείου αναφέρουν ότι ο υπουργός
Οικονομίας κ. Ν. Χριστοδουλάκης, ο οποίος ήταν από τους θιασώτες του
ανοίγματος των επαγγελμάτων, δεν έχει "ξεχάσει" το θέμα. Δεν είναι, όμως,
διατεθειμένος, κατά τις ίδιες εκτιμήσεις, να το ανακινήσει τώρα, ανοίγοντας
ένα ακόμη μέτωπο αντιπαραθέσεων, που θα μπορούσε να κοστίσει ακριβά. Έτσι, το
συντηρεί στο "ψυγείο", όπου το είχε τοποθετήσει και ο προκάτοχός του κ. Γ.
Παπαντωνίου, για τους ίδιους λόγους. 
Το θέμα είχε ουσιαστικά ανοίξει πριν από ένα χρόνο, στις 5 Φεβρουαρίου του
2001, όταν συνεδρίασε η Επιτροπή Οικονομικής Πολιτικής, με συμμετοχή 10
υπουργών, για να το συζητήσει. 
Ο τότε υπουργός Εθνικής Οικονομίας είχε υποστηρίξει θερμά το άνοιγμα των
επαγγελμάτων, σε αντίθεση με ορισμένους άλλους συναδέλφους του, που το
αντιμετώπισαν με επιφύλαξη, για να μην έρθουν σε αντιπαράθεση με ισχυρούς
κλάδους. Τα πρώτα επαγγέλματα που θα έμπαιναν στο στόχαστρο αφορούσαν τους
ιδιοκτήτες φορτηγών δημοσίας χρήσεως, τους ταξιτζήδες, τους συμβολαιογράφους,
τους δικηγόρους, τους μηχανικούς, τους φαρμακοποιούς και τους ορκωτούς
λογιστές και εκτιμητές. 
Λίγες ημέρες αργότερα, δόθηκε στη δημοσιότητα και η σχετική μελέτη που είχε
συντάξει το ΚΕΠΕ, υπό την προεδρία ­ τότε ­ του σημερινού γενικού γραμματέα
του υπουργείου Οικονομίας κ. Γιώργου Ζαννιά. Η μελέτη κατέγραφε 75 επαγγέλματα
και 15 είδη καταστημάτων, τα οποία λειτουργούν με καθεστώς όχι σύμφωνο με τους
κανόνες του ανταγωνισμού. 
Από αυτά, στα 10 εντοπίσθηκαν σημαντικές στρεβλώσεις, με σοβαρές επιπτώσεις
στη λειτουργία της αγοράς. 
Ο στόχος της προσπάθειας ήταν να αποκατασταθούν οι συνθήκες του ελεύθερου
ανταγωνισμού, ώστε να μειωθεί το κόστος παροχής των σχετικών υπηρεσιών. Έτσι,
θα μπορούσε να επηρεασθεί ακόμη και το επίπεδο του πληθωρισμού, ενώ θα υπήρχε
σαφής ευνοϊκή επίδραση στην ανταγωνιστικότητα της οικονομίας. Ένας δεύτερος,
παράλληλος, στόχος ήταν η βελτίωση της ποιότητας των παρεχομένων υπηρεσιών. 
Τα «κλειστά» 
Ως κλειστά επαγγέλματα είχαν χαρακτηρισθεί, κατ' αρχήν, όσα δεν μπορούν να
ασκηθούν ελεύθερα από όποιον το επιθυμεί. Σε αυτή την κατηγορία ανήκει, για
παράδειγμα, το επάγγελμα του ορκωτού λογιστή. Όμως, κλειστά είχαν θεωρηθεί και
τα επαγγέλματα που στηρίζονται σε διάφορα "χαράτσια", τα οποία πληρώνει,
φυσικά, το κοινωνικό σύνολο. 
Στην κατηγορία αυτή είχαν ενταχθεί τα επαγγέλματα του δικηγόρου και του
συμβολαιογράφου, των οποίων οι υποχρεωτικές παραστάσεις ανεβάζουν το κόστος
των συμβολαίων. 
Οι προθεσμίες 
Οι προθεσμίες που τέθηκαν για το άνοιγμα των πρώτων επαγγελμάτων ήταν, στην
αρχή, το Πάσχα του 2001 και, στη συνέχεια, το καλοκαίρι του ίδιου έτους.
Τελικά, εκτός από κάποιες μικροπαρεμβάσεις που έγιναν στο επάγγελμα του
δικηγόρου και των ιδιοκτητών φορτηγών δημοσίας χρήσεως, καμία εξέλιξη δεν
σημειώθηκε. 
Ακόμη και το νομοσχέδιο για τα ταξί, που θεωρήθηκε ότι θα συνέβαλε στη
βελτίωση της ποιότητας των παρεχομένων υπηρεσιών, με τη δημιουργία εταιρειών
ταξί, απορρίφθηκε από τη νέα διοίκηση του συλλόγου των ταξιτζήδων και η
συζήτηση επαναλαμβάνεται τώρα σε νέα βάση.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I05</CAT>
<ED>
Κωδικός άρθρου: A17263I051</ED>
<ID>
ID:305668

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I05&aa=1</URL></REF>


Article

<CATEGORY>vin16</CATEGORY>

 <H5>φόροι
</H5><H2>Η φορολογία γονατίζει τα ακίνητα
</H2><H4>Έως και 39% της αξίας ενός ακινήτου παίρνει η Εφορία από τους φόρους που
εισπράττει συνολικά σε τρεις διαδοχικές αλλαγές ιδιοκτήτη. Η φορολογία των
ακινήτων στην Ελλάδα είναι από τις υψηλότερες στην Ευρωπαϊκή Ένωση </H4>
<AUTHOR>ΣΕΡΑΦΕΙΜ ΠΟΛΙΤΗΣ
</AUTHOR>
<AUTHOR>ΔΗΜΗΤΡΑ ΣΚΟΥΦΟΥ
</AUTHOR>
<AUTHOR>ΓΙΩΡΓΟΣ ΦΙΝΤΙΚΑΚΗΣ
</AUTHOR>

Συνιδιοκτήτης γίνεται η Εφορία στην ακίνητη περιουσία των φορολογουμένων,
αφού, στην περίπτωση που μια κατοικία αλλάξει τρεις ιδιοκτήτες σε μια
οικογένεια, από τον πατέρα στον γιο και στη συνέχεια στον εγγονό, ο συνολικός
φόρος που θα εισπράξει το Ελληνικό Δημόσιο φθάνει στο 1/3 της αντικειμενικής
αξίας του ακινήτου. Όμως, υπάρχουν και περιπτώσεις που η Εφορία, σε τρεις
αλλαγές ιδιοκτητών, μπορεί να εισπράξει ακόμη και το 39% της αντικειμενικής
αξίας του ακινήτου. Και αυτό, χωρίς να υπολογίζονται οι δεκάδες έμμεσοι και
άμεσοι φόροι, με τους οποίους επιβαρύνονται οι ιδιοκτήτες των ακινήτων που
συνολικά ανέρχονται σε 30! Αν συνυπολογισθούν και οι φόροι αυτοί, η Εφορία
μπορεί να εισπράξει ακόμη και το 50% της αντικειμενικής αξίας ενός ακινήτου
που μεταβιβάζεται τρεις φορές μέσα σε μια οικογένεια. 
Τα στοιχεία αυτά είναι αποκαλυπτικά για την υπερφορολόγηση των ακινήτων στην
Ελλάδα, η οποία είναι πιο επώδυνη για τους μικροϊδιοκτήτες. Σύμφωνα με τα
στοιχεία της Ευρωπαϊκής Ένωσης, η Ελλάδα θεωρείται από τις χώρες με την
υψηλότερη φορολογία στα ακίνητα, η οποία μάλιστα επιβάλλεται με δεκάδες
διαφορετικούς φόρους. Το γεγονός αυτό καθιστά το σύστημα φορολογίας στην
Ελλάδα ασύμφορο για τους ιδιοκτήτες ακινήτων αλλά και πολύπλοκο. Ενδεικτικό
είναι ότι σε αρκετές χώρες της Ε.Ε. οι ιδιοκτήτες καλούνται να πληρώσουν μόνον
ένα φόρο για την κατοχή της περιουσίας τους και έναν στην περίπτωση της
μεταβίβασής της. 
Προς ενιαίο φόρο 
Η φορολογία των ακινήτων θα επανεξετασθεί στο πλαίσιο της φορολογικής
μεταρρύθμισης του 2003. Η αρμόδια Επιτροπή του υπουργείου Οικονομικών, που
μελετά τις αλλαγές στους φόρους των ακινήτων, σκοπεύει να προτείνει στην
κυβέρνηση την κατάργηση πολλών από αυτούς που επιβάλλονται σήμερα, με στόχο τη
μείωση των βαρών και την απλοποίηση του συστήματος. Η Επιτροπή αναμένεται να
προτείνει τη θέσπιση ενός ενιαίου φόρου για την ακίνητη περιουσία. Ο φόρος
αυτός θα αντικαταστήσει τον Φόρο Μεγάλης Ακίνητης Περιουσίας (ΦΜΑΠ), το Τέλος
Ακίνητης Περιουσίας (ΤΑΠ), τον φόρο ιδιοκατοίκησης και τον συμπληρωματικό φόρο
στα εισοδήματα από ακίνητα. Επίσης, μελετάται η μείωση των φορολογικών
συντελεστών στις μεταβιβάσεις, στις γονικές παροχές και στις κληρονομιές. Η
Επιτροπή θα προτείνει, επίσης, την εισαγωγή του ΦΠΑ στα καινούργια ακίνητα, με
παράλληλη κατάργηση του φόρου μεταβίβασης που επιβάλλεται σήμερα. 
ΠΑΡΑΔΕΙΓΜΑ 1

Αφορά διαμέρισμα στο Χαλάνδρι, Γ ' ορόφου, 100 τετραγωνικών μέτρων, του οποίου
η αντικειμενική αξία είναι 55.000.000 δραχμές και η τιμή ζώνης 500.000
δραχμές. 
Για την αγορά του συγκεκριμένου ακινήτου ο αγοραστής θα πληρώσει: 
Α. Για φόρο μεταβίβασης: 
5.000.000 χ 9% = 450.000 δραχμές. 
50.000.000 χ 11% = 5.500.000 δραχμές. 
Σύνολο: 5.950.000 δραχμές. 
Β. Για δημοτικούς φόρους: 
5.950.000 χ 3%= 178.000 δραχμές. 
Συνολικός φόρος για την αγορά του συγκεκριμένου ακινήτου: 6.128.500 δραχμές. 
Στη συνέχεια, το ακίνητο μεταβιβάζεται με γονική παροχή. Ο φόρος που θα
πληρωθεί είναι 6.125.000 δραχμές μείον 1.037.500 δρχ. (αφορολόγητο) =
5.087.500 δραχμές. Αν παραχωρηθεί στο παιδί με κληρονομιά ο φόρος είναι
6.125.000 δραχμές. 
Ο δεύτερος ιδιοκτήτης του ακινήτου το μεταβιβάζει, στη συνέχεια, στο δικό του
παιδί. Αν η μεταβίβαση γίνει με γονική παροχή ο φόρος που αναλογεί είναι
5.087.500 δραχμές, ενώ αν γίνει με κληρονομιά, 6.125.000 δραχμές. 
Ύστερα από τρεις μεταβιβάσεις, δηλαδή, την αγορά, τη γονική παροχή από τον
πατέρα στον γιο και τη γονική παροχή από τον δεύτερο ιδιοκτήτη στο παιδί του,
ο συνολικός φόρος που πληρώθηκε για το ακίνητο αυτό, αντικειμενικής αξίας
55.000.000 δραχμών, είναι 16.503.500 δραχμές, δηλαδή, το 29,6% της
αντικειμενικής του αξίας. 
Αν το ακίνητο που αγοράστηκε από τον πρώτο ιδιοκτήτη μεταβιβάστηκε στους
κληρονόμους, έως και τον τελευταίο, μέσω κληρονομιάς, ο συνολικός φόρος που θα
έχει πληρωθεί είναι 18.379.500 δραχμές, δηλαδή, το 33,4% της αντικειμενικής
αξίας του ακινήτου.

ΠΑΡΑΔΕΙΓΜΑ 2

Αφορά διαμέρισμα στο Χαλάνδρι, γ' ορόφου, 120 τετραγωνικών μέτρων, του οποίου
η αντικειμενική αξία είναι 69.300.000 δραχμές και η τιμή ζώνης 500.000
δραχμές. 
Για την αγορά του συγκεκριμένου ακινήτου ο αγοραστής θα πληρώσει: 
Α. Για φόρο μεταβίβασης: 
5.000.000 χ 9% = 450.000 δραχμές. 
64.300.000 χ 11% = 7.073.000 δραχμές. 
Σύνολο: 7.523.000 δραχμές. 
Β. Για δημοτικούς φόρους: 
7.523.000 χ 3%= 225.690 δραχμές. 
Συνολικός φόρος για την αγορά του συγκεκριμένου ακινήτου: 7.748.690 δραχμές. 
Στη συνέχεια, το ακίνητο μεταβιβάζεται με γονική παροχή. Ο φόρος που θα
πληρωθεί είναι 8.270.000 δραχμές μείον 1.037.500 δρχ. (αφορολόγητο) =
7.232.500 δραχμές. Αν παραχωρηθεί στο παιδί με κληρονομιά, τότε ο φόρος είναι
8.270.000 δραχμές. 
Ο δεύτερος ιδιοκτήτης του ακινήτου το μεταβιβάζει, στη συνέχεια, στο δικό του
παιδί. Αν η μεταβίβαση γίνει με γονική παροχή ο φόρος που αναλογεί είναι
7.232.500 δραχμές, ενώ αν γίνει με κληρονομιά είναι 8.270.000 δραχμές. 
Έπειτα από τρεις μεταβιβάσεις, δηλαδή, την αγορά, τη γονική παροχή από τον
πατέρα στον γιο και τη γονική παροχή από τον δεύτερο ιδιοκτήτη στο παιδί του,
ο συνολικός φόρος που πληρώθηκε για το ακίνητο με αντικειμενική αξία
69.300.000 δραχμών είναι 22.213.690 δραχμές, δηλαδή, το 32% της αντικειμενικής
του αξίας. 
Αν το ακίνητο που αγοράστηκε από τον πρώτο ιδιοκτήτη μεταβιβάστηκε έως και τον
τελευταίο ιδιοκτήτη, μέσω κληρονομιάς, τότε ο συνολικός φόρος που θα έχει
πληρωθεί είναι 24.288.640 δραχμές, δηλαδή, το 35% της αντικειμενικής αξίας του ακινήτου.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I06</CAT>
<ED>
Κωδικός άρθρου: A17263I061</ED>
<ID>
ID:305669

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I06&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Ξεκινούν οι επενδύσεις για τα κινητά τρίτης γενιάς
</H2><H4>Μέσα στο 2003 εκτιμάται ότι θα χρησιμοποιήσουν υπηρεσίες κινητής τηλεφωνίας
τρίτης γενιάς οι πρώτοι χρήστες στην Ελλάδα και σε άλλες ευρωπαϊκές χώρες.
Όμως, η μαζική χρήση των νέων κινητών τοποθετείται στο 2004
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Ηλεκτρονική αλληλογραφία, κρατήσεις και αγορές εισιτηρίων, αλλά και
πληροφορίες για την κίνηση στους δρόμους της πόλης θα είναι μερικές από τις
πρώτες υπηρεσίες που θα προσφέρονται στους χρήστες κινητών τηλεφώνων τρίτης
γενιάς, τα οποία εκτιμάται ότι θα κάνουν την εμφάνισή τους στην Αθήνα και στη
Θεσσαλονίκη εντός του 2003. 
Αυτό τουλάχιστον υπόσχεται η Telestet, η οποία τις αμέσως προσεχείς ημέρες
προχωρεί σε επίσημο διαγωνισμό για την προμήθεια εξοπλισμού του δικτύου της.
Οι άλλες δύο εταιρείες που δραστηριοποιούνται στην ελληνική αγορά κινητής
τηλεφωνίας δεν φαίνεται να βιάζονται, αν και, όπως υποστηρίζουν εκπρόσωποί
τους, οι συμβατικές τους υποχρεώσεις, που απορρέουν από τη συμφωνία που
υπέγραψαν με το Ελληνικό Δημόσιο, θα τηρηθούν. Προς το τέλος του 2003, τόσο η
Cosmote όσο και η Vodafone διαβεβαιώνουν ότι θα είναι έτοιμες και αυτές να
προσφέρουν τις πρώτες υπηρεσίες τρίτης γενιάς. 
Από την πλευρά της Cosmote υποστηρίζεται ότι το ήδη υπάρχον δίκτυό της μπορεί
άνετα να προσαρμοστεί, σε πρώτη φάση τουλάχιστον, στις ανάγκες της τρίτης
γενιάς, ενώ και η Vodafone υποστηρίζει ότι σημαντικό μέρος τού εν εξελίξει
επενδυτικού της προγράμματος στοχεύει σε ανάλογη προσαρμογή του δικτύου της. 
Σε κάθε περίπτωση, πάντως, η μαζική χρήση των κινητών τηλεφώνων τρίτης γενιάς
σε καμιά περίπτωση δεν προβλέπεται να γίνει πριν από τους Ολυμπιακούς Αγώνες
του 2004, κατά τη διάρκεια των οποίων θα γίνει και η πρόβα τζενεράλε για τις
νέες υπηρεσίες που υπόσχονται να προσφέρουν οι τρεις εταιρείες. 
Άλλωστε, με ανάλογα βήματα φαίνεται να διεισδύει και σε άλλες ευρωπαϊκές χώρες
η κινητή τηλεφωνία τρίτης γενιάς. 
Επενδύσεις σε δίκτυα 
Τόσο στις περισσότερες χώρες της Ευρώπης όσο και στην Ελλάδα, το 2002 θα είναι
έτος επενδύσεων για τη δημιουργία των απαραίτητων δικτυακών υποδομών, το
κόστος των οποίων δεν αποκλείεται να ξεπεράσει το ένα τρισ. δραχμές, στα
επόμενα 10 χρόνια. 
Όπως υποστηρίζει εκπρόσωπος της Telestet, τα επόμενα πέντε χρόνια η εταιρεία
θα πραγματοποιήσει επενδύσεις περίπου 130 δισ. δραχμών, καλύπτοντας έτσι το
50% του ελληνικού πληθυσμού που κατοικεί στα μεγάλα αστικά κέντρα της χώρας.
Ήδη η εταιρεία, ύστερα από έναν κύκλο διερευνητικών επαφών, που ξεκίνησαν από
τον περασμένο Απρίλιο, προχωρεί στην επιλογή της εταιρείας που θα της
προμηθεύσει τον εξοπλισμό του δικτύου της. 
Από την πλευρά της η Cosmote δεν έχει, προς το παρόν, οριστικοποιήσει τις
αποφάσεις της για την προσαρμογή του δικτύου της στις ανάγκες της τρίτης
γενιάς, αλλά διερευνά με προσοχή τις εξλίξεις στη διεθνή αγορά, τόσο στις
χώρες που έχουν προχωρήσει σε εφαρμογές των νέων υπηρεσιών όσο και σε άλλες,
κυρίως ευρωπαϊκές. Εκπρόσωπος της εταιρείας υποστηρίζει ότι το σχετικά νέο
δίκτυο της εταιρείας είναι πιο εύκολο να προσαρμοστεί στα νέα δεδομένα, σε
σύγκριση με τα δίκτυα των εγχώριων ανταγωνιστών της. 
Εκπρόσωπος της Vodafone υποστηρίζει ότι η ελληνική εταιρεία θα αξιοποιήσει όλα
τα συγκριτικά πλεονεκτήματα του μητρικού ομίλου, τόσο σε ό,τι αφορά την
τεχνογνωσία που διαθέτει όσο και την προμήθεια της δικτυακής της υποδομής. 
Οι προοπτικές της αγοράς 
Παρά τις επιφυλάξεις που διατυπώνονται κατά καιρούς, οι εκπρόσωποι των
εταιρειών κινητής τηλεφωνίας εμφανίζονται αισιόδοξοι σε ό,τι αφορά τον βαθμό
διείσδυσης των κινητών τηλεφώνων τρίτης γενιάς στην ελληνική αγορά. 
Ο διευθυντής στρατηγικής της Telestet κ. Γιώργος Βεργόπουλος υποστηρίζει ότι
εντός του 2003 οι χρήστες της τηλεφωνίας τρίτης γενιάς θα ανέρχονται σε
περίπου 150.000, το 2004 αναμένεται να αυξηθούν θεαματικά και να φθάσουν τους
450.000, ενώ το 2006 ο αριθμός τους θα έχει υπερβεί το 1,5 εκατ. 
Βεβαίως, ο αριθμός των Ελλήνων που θα σπεύσουν να γίνουν χρήστες τηλεφώνων
τρίτης γενιάς θα εξαρτηθεί από τη χρησιμότητα, αλλά και την ευκολία χρήσης των
νέων υπηρεσιών. 
Στο επίπεδο αυτό θα δοθούν και οι κρισιμότερες μάχες μεταξύ των τριών
εταιρειών, για τα μερίδια της νέας και πολλά υποσχόμενης αγοράς. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17263I071</ED>
<ID>
ID:305670

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I07&aa=1</URL></REF>


Article

<CATEGORY>vin16</CATEGORY>

 <H2>Άτοκα στεγαστικά σε ακριτικές περιοχές
</H2>
Άτοκα στεγαστικά δάνεια θα χορηγούνται σε δικαιούχους του Οργανισμού Εργατικής
Κατοικίας (ΟΕΚ) ακριτικών περιοχών. Ο υφυπουργός Εργασίας και Κοινωνικών
Ασφαλίσεων κ. Λευτέρης Τζιόλας υπέγραψε απόφαση που αφορά τον καθορισμό των
όρων χορήγησης δανείων αποπεράτωσης και επισκευής κατοικίας σε δικαιούχους του
ΟΕΚ που κατοικούν στους Νομούς Ξάνθης, Ροδόπης, Έβρου, στις ακριτικές περιοχές
του Ανατολικού Αιγαίου ( Κω, Ρόδο, Νίσυρο, Σύμη, Κάρπαθο, Ικαρία, Πάτμο, Λέρο,
Τήλο, Κάσο, Χάλκη, Κάλυμνο, Καστελλόριζο, Σάμο, Χίο, Λέσβο, Λήμνο, Σαμοθράκη),
καθώς και στα ευρισκόμενα πέριξ μικρότερα νησιά, που διοικητικά υπάγονται στα
μεγαλύτερα από αυτά. 
Με την απόφαση αυτή θα χορηγούνται στους παραπάνω δικαιούχους άτοκα τα ποσά
των δανείων επισκευής και αποπεράτωσης κατοικίας, που προέρχονται αποκλειστικά
από κεφάλαια του ΟΕΚ. Επίσης, τα ποσά των δανείων που από το 1996 έχουν
χορηγηθεί έντοκα, σύμφωνα με προηγούμενες αποφάσεις, στους παραπάνω
δικαιούχους, για αποπεράτωση και επισκευή κατοικίας, θα εξοφλούνται, μετά τη
δημοσίευση της απόφασης στην Εφημερίδα της Κυβερνήσεως, άτοκα.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17263I072</ED>
<ID>
ID:305722

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I07&aa=2</URL></REF>


Article

<CATEGORY>vin16</CATEGORY>

 <H2>ΙΚΑ: 25.000 δηλώσεις μέσω Ίντερνετ
</H2>
Δεν θα επιβληθούν πρόστιμα για τα λάθη που θα εντοπιστούν κατά τη
μηχανογραφική επεξεργασία των Αναλυτικών Περιοδικών Δηλώσεων (ΑΠΔ) στο ΙΚΑ. Οι
εργοδότες θα ενημερωθούν για τα λάθη με ατομικές επιστολές και θα τους ζητηθεί
να τα διορθώσουν εντός των προβλεπομένων προθεσμιών. Αυτό αναφέρει σε
ανακοίνωσή του το ΙΚΑ, το οποίο έδωσε στη δημοσιότητα στατιστικά στοιχεία για
τη νέα διαδικασία υποβολής των ΑΠΔ από τους εργοδότες. Ο αριθμός των εργοδοτών
που είναι υποχρεωμένοι να υποβάλουν ΑΠΔ τον Φεβρουάριο ανέρχεται σε 100.000.
Από αυτούς, έχουν ήδη πιστοποιηθεί 25.000, οι οποίοι θα υποβάλουν την ΑΠΔ μέσω
του Ίντερνετ. Στην ίδια ανακοίνωσή της η διοίκηση του Ιδρύματος επισημαίνει
ότι: 
* Όσοι εργοδότες κοινών επιχειρήσεων και οικοδομοτεχνικών έργων υποβάλουν
αίτηση για πιστοποίηση υποβολής ΑΠΔ μέσω Ίντερνετ μέχρι το τέλος Φεβρουαρίου,
θα θεωρηθούν εμπρόθεσμοι, εφόσον την υποβάλουν μέχρι την ημερομηνία της
επόμενης μηνιαίας υποβολής (Μάρτιος). 
* Για τους εργοδότες κοινών επιχειρήσεων και οικοδομοτεχνικών έργων οι
προθεσμίες υποβολής των ΑΠΔ παρατείνονται κατά 10 ημέρες. 
* Οι εργοδότες ΝΠΙΔ (ΑΕ, ΟΕ, ΕΠΕ κ.λπ.) που απασχολούν μέχρι και 5
εργαζόμενους μπορούν, ειδικά για τον Φεβρουάριο, να υποβάλουν ΑΠΔ και
χειρόγραφα, εφόσον το επιθυμούν. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17263I073</ED>
<ID>
ID:305759

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I07&aa=3</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Συνεχές ωράριο και σε Κολωνάκι, Κηφισιά
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Επέκταση του συνεχούς ωραρίου και στους εμπορικούς δρόμους της Κηφισιάς και
του Κολωνακίου πρόκειται να καθιερώσει, πιλοτικά, τους επόμενους μήνες, ο
ΣΕΛΠΕ για τα καταστήματα-μέλη του. Ο Σύνδεσμος Επιχειρήσεων Λιανικής Πώλησης
Ελλάδος άρχισε την άνοιξη του 2001, πιλοτικά, την εφαρμογή συνεχούς ωραρίου
στην οδό Ερμού και στη συνέχεια, στα μέσα Δεκεμβρίου του 2001, πραγματοποίησε
την επέκταση του πιλοτικού προγράμματος και στους εμπορικούς δρόμους της
Γλυφάδας. 
Η πολιτική του ΣΕΛΠΕ επαναφέρει στο προσκήνιο το θέμα του ωραρίου λειτουργίας
των εμπορικών καταστημάτων, προσθέτοντας μια νέα διάσταση και συνδέοντας την
εφαρμογή του συνεχούς ωραρίου με την ανάγκη εναρμόνισης με τις άλλες
πρωτεύουσες της Ευρώπης, εν όψει και της διοργάνωσης των Ολυμπιακών Αγώνων του
2004. 
Σταδιακά σε όλη τη χώρα 
Τις καθημερινές, τα καταστήματα της οδού Ερμού και της Γλυφάδας έχουν ελεύθερη
ώρα έναρξης της λειτουργίας τους και κλείνουν στις 8 το βράδυ. Για το Σάββατο,
ισχύει ελεύθερη ώρα έναρξης και κλείνουν στις 6 το απόγευμα. Όπως τονίζει ο
γενικός διευθυντής του ΣΕΛΠΕ κ. Σπύρος Κουρούπης, «η αγορά θα πρέπει να
λειτουργήσει ελεύθερα, φυσικά σύμφωνα και με τα όρια που βάζει η πολιτεία.
Στόχος μας είναι η εφαρμογή του συνεχούς ωραρίου για τις επιχειρήσεις-μέλη
μας, σταδιακά, σε ολόκληρη τη χώρα. Πάντως, σήμερα, σε ό,τι αφορά τις περιοχές
εκτός του Νομού Αττικής, υπάρχουν προβλήματα τα οποία προκύπτουν από τις
αποφάσεις των κατά τόπους νομαρχιών», προσθέτει. 
Σύμφωνα με τις εκτιμήσεις των εκπροσώπων του ΣΕΛΠΕ, η λειτουργία των
καταστημάτων με συνεχές ωράριο έχει θετικά αποτελέσματα, τόσο για τον
καταναλωτή όσο και για την επιχείρηση. Μάλιστα, τονίζουν ότι η επέκταση αυτού
του ωραρίου και σε επιχειρήσεις άλλων περιοχών θα οδηγήσει και στη δημιουργία
νέων θέσεων εργασίας και θα βοηθήσει σημαντικά στην καταπολέμηση της ανεργίας. 
Επιφυλάξεις 
Επιφυλακτική είναι η στάση των εμπόρων-μελών των Εμπορικών Συλλογών. Όπως
τονίζουν, παρά το γεγονός ότι το ωράριο που σήμερα εφαρμόζουν τα εμπορικά
καταστήματα διαμορφώθηκε μέσα στο εύρος της υπουργικής απόφασης 11/62/97 «περί
χρονικών ορίων λειτουργίας των καταστημάτων και εργασίας του προσωπικού
αυτών», το διακεκομμένο ωράριο εξυπηρετεί την εύρυθμη λειτουργία των
μικρομεσαίων επιχειρήσεων. Υποστηρίζουν, μάλιστα, ότι η εφαρμογή του συνεχούς
ωραρίου συνεπάγεται μια σημαντική αύξηση των δαπανών των επιχειρήσεων, οι
οποίες, στην πλειοψηφία τους, είναι μικρές επιχειρήσεις και απασχολούν έως και
πέντε άτομα προσωπικό. Τονίζουν, μάλιστα, ότι οι επιπλέον ώρες λειτουργίας των
επιχειρήσεών τους δεν θα φέρουν αύξηση του τζίρου σε βαθμό που να δικαιολογεί
ενδεχόμενες προσλήψεις επιπλέον προσωπικού και, φυσικά, δεν είναι δυνατόν να
απασχολούνται όλες τις ώρες οι ίδιοι εργαζόμενοι. Υπάρχουν, πάντως, και οι
έμποροι που εκτιμούν ότι η αγορά μπορεί να λειτουργήσει το ίδιο εύρυθμα με την
ταυτόχρονη εφαρμογή του διακεκομμένου και του συνεχούς ωραρίου, κάτι που έχει
ήδη αποδειχθεί μετά και την εφαρμογή του πιλοτικού προγράμματος του ΣΕΛΠΕ για
την οδό Ερμού. 
Οι εργαζόμενοι 
Από την πλευρά τους, οι εργαζόμενοι βλέπουν θετικά την επέκταση της εφαρμογής
του συνεχούς ωραρίου. Εκτιμούν, μάλιστα, ότι η εφαρμογή του, εφόσον γίνεται
εντός των πλαισίων που θέτει ο νόμος και χωρίς παραβιάσεις της εργατικής
νομοθεσίας, θα οδηγήσει σε αύξηση των θέσεων απασχόλησης. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I08</CAT>
<ED>
Κωδικός άρθρου: A17263I081</ED>
<ID>
ID:305671

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I08&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Αλυσίδα εστιατορίων ασιατικής κουζίνας αναπτύσσει η Γρηγόρης Μικρογεύματα
</H2>
Στην ανάπτυξη του εμπορικού σήματος Wok88 (Ασιατικά Εστιατόρια Α.Ε.) προχωρεί
η εταιρεία Γρηγόρης Μικρογεύματα, υλοποιώντας το πρώτο από τα τέσσερα concept
που είχε ανακοινώσει τον Δεκέμβριο του 2000 και αφορούσαν στην αυτόνομη
ανάπτυξη αλυσίδων εστίασης. 
Συγκεκριμένα, η Γρηγόρης Μικρογεύματα ΑΒΕΕ έχει ανακοινώσει την πρόθεσή της να
διεισδύσει και σε άλλους τομείς της αγοράς μαζικής εστίασης, με τα Wok 88
(ασιατική κουζίνα), τα Peperoncino (αυθεντικές ιταλικές συνταγές), τα Cafe del
Corso (γεύσεις καφέ απ' όλο τον κόσμο) και τα Ουάου Donuts (αυθεντικά
αμερικανικά Donuts). Ήδη η εταιρεία έχει δημιουργήσει δύο καταστήματα Wok88,
ένα στη Λεωφόρο Συγγρού στο ύψος του Φιξ και ένα στο υπερμάρκετ της Carrefour
στην Πέτρου Ράλλη, ενώ σύντομα θα εγκαινιαστεί και τρίτο, στην Κυψέλη. 
Στα σχέδια της διοίκησης της εταιρείας είναι η δημιουργία και άλλων
εστιατορίων Wok88 εντός του 2002, καθώς εκτιμάται ότι υπάρχει ενδιαφέρον και η
συγκεκριμένη αγορά τής εξειδικευμένης εστίασης παρουσιάζει σημαντικά περιθώρια
ανάπτυξης. Σε ό,τι αφορά την ανάπτυξη των τριών άλλων επιχειρηματικών ιδεών, η
εταιρεία Γρηγόρης Μικρογεύματα δεν σχεδιάζει την ανάπτυξή τους εντός του 2002. 
Η εταιρεία βρίσκεται ήδη σε φάση ανασχεδιασμού των καταστημάτων τής προσφάτως
απορροφηθείσας εταιρείας Καφεστιατόρια Νέον, ενώ σχεδιάζει και τη δυναμική της
ανάπτυξη σε κλειστές αγορές, αλλά και στο εξωτερικό. Στα άμεσα σχέδια είναι
και η ενίσχυση της αλυσίδας Gregory's (Gregory's Micromeals International LTD)
στη Ρουμανία. 
Η Γρηγόρης Μικρογεύματα ΑΒΕΕ άνοιξε στις 19 Δεκεμβρίου του 2001 το πέμπτο
κατάστημα Gregory's σε ένα ιδιαίτερα εμπορικό σημείο του Βουκουρεστίου, στην
Piata Universitate. 
Το πλάνο ανάπτυξης της εταιρείας για τη Ρουμανία είναι στο τέλος του 2002 να
έχει 10 καταστήματα σε στρατηγικά σημεία της πρωτεύουσας. Σημειώνεται ότι η
Γρηγόρης Μικρογεύματα ΑΒΕΕ, εκτός από τα καταστήματα, έχει αναπτύξει στο
Βουκουρέστι μονάδα παραγωγής προϊόντων. 
Για το 2002, η εταιρεία έχει καταρτίσει και θα υλοποιήσει επενδυτικό πρόγραμμα
ύψους 2,5 δισ. δραχμών και το δίκτυο των καταστημάτων της θα ανέλθουν σε 200. 
Θετικά ήταν τα αποτελέσματα για το οικονομικό έτος 2001. 
Ο εταιρικός τζίρος ανήλθε σε 7,460 δισ. δραχμές, εμφανίζοντας ποσοστιαία
αύξηση πωλήσεων κατά 80%. Σε επίπεδο ομίλου, ο κύκλος εργασιών ανέρχεται σε
12,433 δισ. δρχ. σημειώνοντας αύξηση πωλήσεων 162 %. 
Η διοίκηση προβλέπει ότι τόσο σε επίπεδο μητρικής εταιρείας όσο και σε επίπεδο
ομίλου οι ρυθμοί ανάπτυξης θα συνεχιστούν αμείωτοι και το 2002. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I08</CAT>
<ED>
Κωδικός άρθρου: A17263I082</ED>
<ID>
ID:305723

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I08&aa=2</URL></REF>


Article

<CATEGORY>vin16</CATEGORY>

 <H2>Χωρίς ουσιαστικό ενδιαφέρον
</H2>
Με μειωμένο ενδιαφέρον, χαμηλούς όγκους συναλλαγών αλλά και στενά όρια
διακύμανσης στην πλειοψηφία των μετοχών, κύλησε άλλη μία εβδομάδα στη
Σοφοκλέους. Ο Γενικός Δείκτης Τιμών, ξεκινώντας στη συνεδρίαση της Δευτέρας
από τη μεγαλύτερη ενδοσυνεδριακή τιμή του, των 2.595,75 μονάδων, κατέγραψε τη
μικρότερη ενδοσυνεδριακή τιμή του, των 2.526,51 μονάδων στη συνεδρίαση της
Παρασκευής, πριν τελικά ανακάμψει οριακά, κλείνοντας στις 2.527,34 μονάδες,
μειωμένος κατά 2,63% σε σχέση με την προηγούμενη Παρασκευή. Όπως και την
προηγούμενη, έτσι και αυτή την εβδομάδα, αρκετές μετοχές ακολούθησαν τη δική
τους πορεία. Ο δείκτης FTSE/ASE-20 έκλεισε στις 1.372,49 μονάδες, με
εβδομαδιαίες απώλειες ύψους 2,97%, ενώ οι δείκτες FTSE/MID-40 και FTSE/MID-80
υποχώρησαν κατά 1,87% και 2,26%, αντίστοιχα.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I11</CAT>
<ED>
Κωδικός άρθρου: A17263I111</ED>
<ID>
ID:305658

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I11&aa=1</URL></REF>


Article

<CATEGORY>vin16</CATEGORY>

 <H2>Σε νέα χαμηλά επίπεδα ο Νikkei
</H2>
Σε αντίθεση με την Αμερική, τα ευρωπαϊκά χρηματιστήρια κατάφεραν να
αντιδράσουν ανοδικά στη συνεδρίαση της Πέμπτης 7 Φεβρουαρίου, μετά τις
σημαντικές απώλειες που υπέστησαν από την αρχή της εβδομάδας. Πιο
συγκεκριμένα, στη Φρανκφούρτη, ο δείκτης DAX έκλεισε στις 4.862,62 μονάδες,
σημειώνοντας κέρδη της τάξεως του 1,21%, ενώ Παρίσι και Λονδίνο έκλεισαν με
κέρδη 0,51% και 1,05%, αντίστοιχα. Κέρδη σημείωσε επίσης και ο δείκτης Nikkei,
στο Τόκιο, μετά την υποχώρησή του όμως σε νέα χαμηλά επίπεδα, κοντά στις 9.600
μονάδες. Στα ίδια επίπεδα, περίπου, διολίσθησε και ο δείκτης Dow Jones, στη
Νέα Υόρκη. Πτωτικά επίσης, σε ολόκληρη την εβδομάδα κινήθηκε και ο δείκτης
Nasdaq. Τέλος, η ισοτιμία δολαρίου ευρώ, αν και υπέστη μεγάλες διακυμάνσεις
στη διάρκεια της εβδομάδας, στο τέλος διαμορφώθηκε στα κοντά 0,87 σεντς. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I14</CAT>
<ED>
Κωδικός άρθρου: A17263I141</ED>
<ID>
ID:305659

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I14&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Εισαγόμενη κάμψη
</H2><H4>Η Σοφοκλέους επηρεάστηκε από την αρνητική πορεία των ξένων χρηματιστηρίων </H4>
Η ελληνική χρηματιστηριακή αγορά, επηρεασμένη από το αρνητικό κλίμα που
επικρατεί τελευταία στα διεθνή χρηματιστήρια, παρουσίασε για πέντε συνεχείς
συνεδριάσεις πτωτική πορεία των τιμών και του όγκου των συναλλαγών. 
Συγκεκριμένα, ο Γενικός Δείκτης την περίοδο 1.2.2002 - 7.2.2002, έκλεισε
τελικά την Πέμπτη 7.2.2002 στις 2.547 μονάδες, καταγράφοντας εβδομαδιαίες
απώλειες περίπου 2%. 
Σε ημερήσια βάση, οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 1.2.2002 ο Γ.Δ. παρουσίασε οριακή πτώση κατά 0,04%,
κλείνοντας στις 2.595,71 μονάδες. 
Τη Δευτέρα 4.2.2002 ο Γ.Δ. σημείωσε πτώση κατά 0,26%, κλείνοντας τελικά
στις 2.588,98 μονάδες. 
Την Τρίτη 5.2.2002 ο Γ.Δ. σημείωσε νέα πτώση κατά 0,99%, κλείνοντας
τελικά στις 2.563,22 μονάδες. 
Την Τετάρτη 6.2.2002 ο Γ.Δ. υποχώρησε κατά 0,44%, κλείνοντας τελικά
στις 2.551,97 μονάδες. 
Την Πέμπτη 7.2.2002 ο Γ.Δ. έκλεισε στις 2.546,93 μονάδες, μειωμένος για
πέμτπη συνεχή συνεδρίαση κατά 0,20%. 
Ο μέσος ημερήσιος όγκος των συναλλαγών διαμορφώθηκε στα 95,92 εκατ. ευρώ. 
Ο Δείκτης FTSE/ASE 20 έκλεισε στις 7.2.2002 στις 1.382,14 μονάδες,
παρουσιάζοντας εβδομαδιαία πτώση 2,49%.

Από τεχνικής πλευράς οι δείκτες τάσης ADX και DMI βραχυπρόθεσμα δείχνουν
ενίσχυση της υπάρχουσας πτωτικής τάσης. Οι ταλαντωτές (RSI, Bollinger Bands,
Momentum, MACD) βρίσκονται μεταξύ ουδέτερης και υπερπωλημένης ζώνης. Ο OBV δεν
παρουσιάζει σημάδια αντιστροφής. Έτσι, με βάση τους τεχνικούς δείκτες η αγορά
αναμένεται να συνεχίσει βραχυπρόθεσμα τη διορθωτική της πορεία, εφόσον το
ισχυρό σημείο στήριξης των 2.545 μονάδων έχει διασπαστεί. 
Το επόμενο σημείο στήριξης των 2.450 μονάδων θεωρείται ισχυρό και καθοριστικό,
καθώς εκεί κλείνει το «κενό» που έχει δημιουργηθεί από τον μήνα Νοέμβριο. 
<H3>ΟΠΕΚ: Αδυνατεί να κλείσει τη στρόφιγγα
</H3>
Ο ΟΠΕΚ, η Ρωσία και οι άλλες μεγάλες πετρελαιοπαραγωγοί χώρες δεν κατάφεραν να
μειώσουν την παγκόσμια παραγωγή πετρελαίου, παρά την επίσημη ανακοίνωσή τους
ότι από την 1η Ιανουαρίου η παγκόσμια προσφορά μαύρου χρυσού θα μειωνόταν κατά
δύο εκατομμύρια βαρέλια. Η πλεονάζουσα ποσότητα πετρελαίου στις διεθνείς
αγορές δημιουργεί τον κίνδυνο κατάρρευσης των τιμών, καθώς, στην παρούσα φάση,
η ζήτηση για καύσιμα, τόσο κίνησης όσο και θέρμανσης, είναι μειωμένη. 
Οι τιμές του αργού πετρελαίου έχουν υποχωρήσει κατά 2,5% από τις αρχές του
χρόνου, ενώ κατά τη διάρκεια του 2001 εμφάνισαν πτώση 18%, αναγκάζοντας τον
Οργανισμό Εξαγωγικών Χωρών Πετρελαίου και τις υπόλοιπες πετρελαιοπαραγωγούς
χώρες να περικόψουν σημαντικά τις εξαγωγές τους. 
Αργά χθες το απόγευμα, στην αγορά ενέργειας του Λονδίνου, η τιμή του
πετρελαίου Βόρειας Θάλασσας σημείωνε αύξηση 19 σεντς και διαμορφωνόταν στα
19,71 δολάρια ανά βαρέλι. Η κάμψη της ζήτησης για πετρέλαιο αποδίδεται στην
επιβράδυνση των ρυθμών ανάπτυξης της παγκόσμιας οικονομίας και τον ήπιο
χειμώνα που αντιμετωπίζει το δυτικό ημισφαίριο.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I16</CAT>
<ED>
Κωδικός άρθρου: A17263I161</ED>
<ID>
ID:305660

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I16&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Με το βλέμμα στις εταιρικές εξελίξεις οι επενδυτές
</H2>
Την εβδομάδα που πέρασε ο όγκος συναλλαγών διατηρήθηκε σε χαμηλά επίπεδα,
καθώς οι περισσότεροι επενδυτές, θεσμικοί και ιδιώτες, περιορίστηκαν στην
παρακολούθηση και αναδιάρθρωση των υφισταμένων θέσεών τους. Το κλίμα στις
διεθνείς χρηματαγορές παραμένει εξαιρετικά ευμετάβλητο, καθώς σειρά αρνητικών
ειδήσεων κλονίζουν την εμπιστοσύνη των επενδυτών. 
Η Σοφοκλέους συνεχίζει να αναζητεί κατεύθυνση, με το βλέμμα στραμμένο στις
επικείμενες εταιρικές εξελίξεις. 
Στο θέμα των αποκρατικοποιήσεων το ελληνικό Δημόσιο αποφάσισε να δώσει
παράταση στις διαπραγματεύσεις με την αυστραλιανή IAS αναφορικά με την
ιδιωτικοποίηση του εθνικού αερομεταφορέα. 
Παράλληλα, ανακοινώθηκε ότι τα Τουριστικά Ακίνητα θα καταθέσουν αίτηση για την
εισαγωγή τους στο ΧΑΑ μέχρι τον Μάιο, ενώ οι ενδιαφερόμενοι για το 10% στα
Ελληνικά Ταχυδρομεία καλούνται να υποβάλουν τις προσφορές τους μέχρι τις 8
Μαρτίου. 
Σε μακροοικονομικό επίπεδο είχαμε από την Εθνική Στατιστική Υπηρεσία
προγραμματισμένες ανακοινώσεις. Ο δείκτης βιομηχανικής παραγωγής για τον
Νοέμβριο αυξήθηκε κατά 0,7%, έναντι 2% τον Οκτώβριο. Παράλληλα, ο δείκτης
μεταποιητικής δραστηριότητας για τον Ιανουάριο διαμορφώθηκε στο 51,0 από 50,9
τον Δεκέμβριο, ενώ οι πρώτες πληροφορίες φέρουν τον δείκτη τιμών καταναλωτή
για τον Ιανουάριο να κλείνει στο 4,1% - 4,2%. 
Σε εταιρικό επίπεδο ο ΟΤΕ κατέθεσε τις προτάσεις του αναφορικά με τα τέλη
διασύνδεσης, ενώ συνεχίζονται οι διαβουλεύσεις των εμπλεκομένων φορέων με την
ΕΕΤΤ για τον καθορισμό του ευρύτερου πλαισίου. 
Στον κλάδο των κατασκευαστικών ολοκληρώθηκε ο κύκλος εξαγορών και
συγχωνεύσεων, με 16 ομίλους να διεκδικούν το πτυχίο της ανώτερης τάξης και το
ενδιαφέρον να επικεντρώνεται στις νέες δημοπρασίες. 
Αναμένουμε, τις επόμενες ημέρες, το ενδιαφέρον του επενδυτικού κοινού να
επικεντρωθεί στις επικείμενες ανακοινώσεις των εταιρικών αποτελεσμάτων.
Παράλληλα, εκτιμούμε, ότι οι εξελίξεις σε διεθνές επίπεδο θα εξακολουθήσουν να
επηρεάζουν και να δίνουν κατεύθυνση και στην εγχώρια αγορά. 
ΕΘΝΙΚΗ ΧΡΗΜΑΤΙΣΤΗΡΙΑΚΗ
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I16</CAT>
<ED>
Κωδικός άρθρου: A17263I162</ED>
<ID>
ID:305717

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I16&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Χαμόγελα για τα ομόλογα
</H2><H4>Η πτώση των χρηματιστηρίων ευνόησε την αγορά </H4>
Την εβδομάδα που πέρασε οι αρνητικές οικονομικές ειδήσεις στη Γερμανία, τα
στοιχεία για τον πληθωρισμό στην ευρωζώνη και το σκάνδαλο στην Allied Irish
Bank πίεσαν τα χρηματιστήρια, γεγονός που ευνόησε τα ομόλογα. Εντούτοις,
προβληματισμό για γενικότερη αύξηση των επιτοκίων δημιούργησε η απροσδόκητη
άνοδος των επιτοκίων των εντόκων γραμματίων του Δημοσίου κατά τη δημοπρασία
που πραγματοποίησε το υπουργείο Οικονομικών την Τρίτη. Την Πέμπτη εξάλλου
ανακοινώθηκαν και τα στοιχεία του νέου 5ετούς benchmark λήξεως 19/4/2007. Το
ομόλογο αυτό είναι σταθερού επιτοκίου 4,65%, ενώ η τιμή της αρχικής έκδοσης
καθορίστηκε στο 99,781. Το μέγεθος της έκδοσης είναι 4 δισεκατομμύρια ευρώ. 
Τη Δευτέρα οι τιμές των ευρωπαϊκών ομολόγων σημείωσαν μεγάλη άνοδο, καθώς τα
στοιχεία για τις χονδρικές πωλήσεις στη Γερμανία ήταν απογοητευτικά. Την Τρίτη
συνεχίστηκε το αγοραστικό ενδιαφέρον για τα ομόλογα και οι τιμές σημείωσαν
άνοδο, ευνοημένες από την υποτονικότητα των χρηματιστηρίων και την άνοδο του
ευρώ, το οποίο έσπασε το όριο των 87 σεντ έναντι του δολαρίου. Την Τετάρτη
σημειώθηκαν σταθεροποιητικές τάσεις. Την Πέμπτη οι τιμές σημείωσαν πτώση, λόγω
της ανόδου των χρηματιστηρίων και της ανακοίνωσης του Ντούιζεμπεργκ ότι του
χρόνου θα εγκαταλείψει την προεδρία της ΕΚΤ. 
Στην εγχώρια αγορά, τη Δευτέρα οι τιμές των ομολόγων ακολούθησαν έντονη
ανοδική τροχιά, έπειτα από διακυμάνσεις κατά τη διάρκεια της ημέρας. Την Τρίτη
οι τιμές σημείωσαν ανοδική τροχιά, ακολουθώντας την τάση των γερμανικών
ομολόγων. Την Τετάρτη η εγχώρια αγορά κινήθηκε καθοδικά, παρά τις
σταθεροποιητικές τάσεις στην υπόλοιπη Ευρώπη, με αποτέλεσμα να διευρυνθεί το
spread των 10ετών έναντι των αντίστοιχων γερμανικών στις 39 μονάδες βάσης. Την
Πέμπτη οι τιμές των τίτλων σημείωσαν πτώση, όπως και στην υπόλοιπη Ευρώπη. 
Η τιμή της 15ετίας λήξης 2014 διαπραγματεύτηκε τη Δευτέρα στα επίπεδα του
110,05 - 110,19 (5,3380% - 5,3229%) και της δεκαετίας λήξης 2012 στα 100,08 -
100,16 (5,2363% - 5,2260%). Η τιμή της εικοσαετίας διαμορφώθηκε στα επίπεδα
του 110,85 - 111,00 με απόδοση 5,5210% - 5,5084% αντίστοιχα. Την Πέμπτη η
15ετία διαπραγματευόταν στα επίπεδα του 109,20 - 109,78 με απόδοση 5,4296% -
5,3663% και η δεκαετία στο 99,42 - 100,05 με αντίστοιχη απόδοση 5,3213% -
5,2402%. Η τιμή της εικοσαετίας έφτασε στα επίπεδα του 109,95 - 110,50 με
απόδοση 5,5963% - 5,5498%. 
Η αξία των συναλλαγών στην ΗΔΑΤ κυμάνθηκε γύρω στα 2,032 δισεκατομμύρια ευρώ
κατά μέσο όρο την εβδομάδα που πέρασε, ενώ η διαφορά των αποδόσεων των
ελληνικών δεκαετών ομολόγων λήξεως 2012 από τα αντίστοιχα γερμανικά κινήθηκε
ανάμεσα στις 38 και τις 39 μ.β. 
Το γερμανικό προθεσμιακό συμβόλαιο του δεκαετούς ομολόγου λήξης Μαρτίου
έκλεισε τη Δευτέρα στο 108,46. Την Τρίτη το συμβόλαιο έκλεισε με άνοδο στο
108,56, ενώ την Τετάρτη σημείωσε πτώση και τελικά έκλεισε στο 108,41. Την
Πέμπτη το συμβόλαιο έκλεισε με πτώση στο 107,66. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17263I171</ED>
<ID>
ID:305661

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I17&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Αρνητική ψυχολογία </H2>
Οι δείκτες του χρηματιστηρίου της Νέας Υόρκης κινήθηκαν πτωτικά. 
Ο δείκτης FTSE EUROTOP 300 έκλεισε στις 1.203,46 μονάδες με απώλειες 2,66%, ο
δείκτης FTSE 100 του Λονδίνου έκλεισε στις 5.127,00 μονάδες με απώλειες 0,73%,
ο SSMI της Ζυρίχης έκλεισε στις 2.227,20 μονάδες με απώλειες 0,16%, ο δείκτης
GDAX του χρηματιστηρίου της Φρανκφούρτης έκλεισε στις 4.862,62 μονάδες με
σημαντικές απώλειες 4,80%, ενώ ο δείκτης CAC-40 του χρηματιστηρίου του
Παρισιού έκλεισε στις 4.295,65, σημειώνοντας απώλειες 3,73%. Τέλος, ο δείκτης
Mibtel του Μιλάνου έκλεισε στις 30.568,00 μονάδες σημειώνοντας πτώση κατά
4,44%, ενώ μόνη εξαίρεση στους κύριους ευρωπαϊκούς δείκτες αποτελεί ο δείκτης
ΑΤΧ της Βιέννης, ο οποίος σημείωσε άνοδο κατά 3,30%, κλείνοντας στις 1.204,39
μονάδες. 
Ο δείκτης DJ Industrial Average Ν. Υόρκης έκλεισε στις 9.625,44 μονάδες, με
απώλειες 2,97%, ο δείκτης Nasdaq έκλεισε στις 1.782,11 μονάδες, με απώλειες
7,86%, ενώ ο SP-500 έκλεισε στις 1.080,17 μονάδες, σημειώνοντας απώλειες κατά
4,43%. 
Ο δείκτης Nikkei 225 του Τόκιο σημείωσε μικρή πτώση κατά 1,08%. Ο δείκτης Hang
Seng του Χ. Κονγκ, έκλεισε στις 10.505,76 μονάδες, με απώλειες 1,73%. 
Το ευρωπαϊκό νόμισμα ενισχύθηκε κατά 1,54% σε εβδομαδιαία βάση, με ισοτιμία
0,8717 δολ. / ευρώ. Το ελβετικό φράγκο ενισχύθηκε κατά 1,78% έναντι του
δολαρίου, φθάνοντας τα 1,6887 φράγκα / δολάριο. Μικρότερες μεταβολές
σημειώθηκαν στις ισοτιμίες της στερλίνας (1,4139 δολ. / στερλίνα), του γιεν
(133,53 γιεν / δολάριο) και του δολαρίου Καναδά (1,5986 δολ. Καναδά / δολάριο
ΗΠΑ). 
Ο χρυσός διαπραγματευόταν το πρωί της Παρασκευής 8.2.2002 στα 306,25 δολ. /
ουγκιά, ενισχυμένος σημαντικά κατά 8,52%, ο άργυρος ήταν στα 4,42 δολ. /
ουγκιά, ενισχυμένος κατά 3,76%. Το πετρέλαιο Brent Crude Spot έφθασε στα 19,76
δολ. / βαρέλι, με άνοδο 1,44%. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17263I172</ED>
<ID>
ID:305718

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I17&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17263I173</ED>
<ID>
ID:305756

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I17&aa=3</URL></REF>


Article

<CATEGORY>vin16</CATEGORY>

 <H2>Εταιρικά
</H2>
ΑΚΡΙΤΑΣ 
Μια σειρά ενεργειών για την εναρμόνισή της με το πλαίσιο των αρχών της
εταιρικής διακυβέρνησης έχει δρομολογήσει η διοίκηση της βιομηχανίας
επεξεργασίας ξύλου Ακρίτας Α.Ε., η οποία έκλεισε την χρήση του 2001 με
ικανοποιητική αύξηση πωλήσεων με βάση τα δεδομένα του κλάδου, και έχει ήδη
ολοκληρώσει επενδύσεις σε υποδομές με την άμεση υιοθέτηση των διεθνών
λογιστικών προτύπων. Ο κύκλος εργασιών της εταιρείας διαμορφώνεται, σύμφωνα με
προσωρινά στοιχεία του ισολογισμού της, στα 22,33 εκατομμύρια ευρώ κατά το
2001. Μάλιστα, ελεγκτική εταιρεία ολοκληρώνει εντός των αμέσως επόμενων ημερών
την ανασύνταξη του εσωτερικού κανονισμού λειτουργίας της Ακρίτας Α.Ε. Ήδη στην
εταιρεία λειτουργεί τμήμα εσωτερικού ελέγχου, το οποίο θα αναλάβει την
εφαρμογή του εσωτερικού κανονισμού. Η Ακρίτας, τα δυο τελευταία χρόνια, έχει
προχωρήσει σε σημαντικές επενδύσεις για τον εκσυγχρονισμό της μηχανογραφικής
υποδομής της. 
ΜΠΑΛΑΦΑΣ ΣΥΜΜΕΤΟΧΩΝ 
Στη δημιουργία κατασκευαστικού ομίλου που θα αποκτήσει το ανώτατο εργοληπτικό
πτυχίο κατέληξαν οι διοικήσεις των εταιρειών Προοδευτική ΑΤΕ, Κ. Μπαλάφας ΑΤΕ,
Αθηναϊκή ΑΤΕ, Εγνατία ΑΤΕ, Πάρνων Α.Ε., Πίνδος Α.Ε. Θεσσαλική ΑΤΕ, Αφοι
Καραντινίδη ΑΤΕ, Υποδομή Α.Ε. και Βέττο Α.Ε. Το νέο σχήμα θα προέλθει από την
απορρόφηση των λοιπών εταιρειών από την Προοδευτική ΑΤΕ. Ο νέος όμιλος που
δημιουργείται αναμένεται να παίξει σημαντικό ρόλο στο νέο κατασκευαστικό
τοπίο, αφού οι εταιρείες που τον απαρτίζουν δραστηριοποιούνται σε όλες τις
κατηγορίες έργων. Με τη συγχώνευση των εταιρειών αναμένεται να διευρυνθεί ο
κύκλος εργασιών, να αυξηθεί η αποτελεσματικότητα και να ενισχυθεί η οικονομική
θέση του ομίλου, που θα επιτρέψει, όπως εκτιμάται από τους συμμετέχοντες, την
περαιτέρω δραστηριοποίησή του σε μεγάλα δημόσια και ιδιωτικά έργα, και θα του
δώσει δυνατότητες επέκτασης τόσο στην ελληνική όσο και στις διεθνείς αγορές.

ΘΕΜΕΛΙΟΔΟΜΗ 
Το έργο επέκτασης της γραμμής 3 του Μετρό (Εθνική Άμυνα - Σταυρός /Αμαξοστάσιο
Σταυρού) ανέλαβε η Θεμελιοδομή Α.Ε. έπειτα από σχετικό διαγωνισμό που
προκήρυξε η Αττικό Μετρό Α.Ε. και στον οποίο η εταιρεία ανακηρύχθηκε
μειοδότρια. Το συγκεκριμένο έργο είναι συνολικού προϋπολογισμού 4,6 δισ.
δραχμών (13.499.633,16 ευρώ). 
Ελληνική Τεχνοδομική - ΑΚΤΩΡ - ΤΕΒ 
Ολοκληρώθηκε η δομή της πυραμίδας των εταιρειών Ελληνική Τεχνοδομική Α.Ε.-
ΑΚΤΩΡ ΑΤΕ - ΤΕΒ Α.Ε. και υποβλήθηκαν στην αρμόδια επιτροπή του ΥΠΕΧΩΔΕ οι
δεσμευτικές αιτήσεις για την επανάκριση. Το νέο σχήμα του ομίλου Ελληνική
Τεχνοδομική - ΑΚΤΩΡ - ΤΕΒ είναι το εξής: Το ανώτατο κατασκευαστικό πτυχίο (7ης
τάξεως) θα αποκτήσει η ΑΚΤΩΡ δι' απορροφήσεως των κατασκευαστικών κλάδων της
Ελληνικής Τεχνοδομικής και της ΤΕΒ. Η Ελληνική Τεχνοδομική και η ΤΕΒ, μετά την
απόσχιση των κατασκευαστικών τους κλάδων, θα συγχωνευτούν και θα δημιουργήσουν
έναν ισχυρό φορέα διαχείρισης συμμετοχών και παραχωρήσεων στους τομείς των
υποδομών και της ανάπτυξης γης. Ο όμιλος θα αποκτήσει πτυχίο 6ης τάξεως με τη
θυγατρική του Τομή (Ζ' τάξεως), η οποία θα απορροφήσει την Τεχνική Κρήτης (Ε'
τάξεως). Επίσης, θα αποκτηθούν δυο πτυχία 5ης τάξεως. Το πρώτο πτυχίο θα
αποκτηθεί με την Τρίγωνο (Ζ' τάξεως), που θα απορροφήσει την Τόλης (Ζ'
τάξεως). Το δεύτερο πτυχίο 5ης τάξεως με την Κάστωρ (Ζ' τάξεως), που θα
απορροφήσει την ΤΕΜΚΑΤ (ΣΤ' τάξεως). 
ΑΓΕΤ ΗΡΑΚΛΗΣ

Η ΕΒΙΕΣΚ Α.Ε., εταιρεία του Ομίλου Ηρακλής, ανακοίνωσε την αγορά, μέσω
πλειστηριασμού, των εργοστασιακών εγκαταστάσεων (οικόπεδο, βιομηχανοστάσιο,
μηχανολογικό εξοπλισμό κ.λπ.) πρώην κυριότητας της εταιρείας ΜΕΚΑΒΟ, που
βρίσκονται ακριβώς δίπλα στο εργοστάσιο μεταλλικών και μηχανουργικών
κατασκευών της ΕΒΙΕΣΚ, στον Βόλο. Η επένδυση αυτή αναμένεται ότι θα αυξήσει
σημαντικά την παραγωγική ικανότητα της εταιρείας και γίνεται στο πλαίσιο του
αναπτυξιακού της προγράμματος, το οποίο είχε ανακοινωθεί από τον Όμιλο
Εταιρειών Ηρακλής τον Ιούλιο του 2001. Η ΕΒΙΕΣΚ δραστηριοποιείται στην
παραγωγή μεταλλικών κατασκευών και σιλοφόρων οχημάτων, στην κατασκευή
βιομηχανικών και τεχνικών έργων στην Ελλάδα και στο εξωτερικό, καθώς και στη
μηχανολογική συντήρηση εργοστασίων.

FOLLI FOLLIE 
Η Folli Follie ΑΒΕΕ ήταν η νικήτρια του διεθνούς διαγωνισμού της British
Airport Authorities για τη λειτουργία αυτόνομου καταστήματος στον χώρο του
Terminal 3 του αεροδρομίου Χίθροου. Το αεροδρόμιο του Λονδίνου είναι το πρώτο
σε πωλήσεις αφορολογήτων ειδών σε όλο τον κόσμο, καταγράφοντας για το έτος
2000 πωλήσεις πάνω από 700 εκατ. ευρώ. Η επίδοση είναι σχεδόν διπλάσια της
αντίστοιχης του δεύτερου σε πωλήσεις αεροδρομίου του κόσμου, του Changi της
Σιγκαπούρης, στο οποίο η Folli Follie έχει ήδη παρουσία. Το αεροδρόμιο
Terminal 3 βρίσκεται υπό ριζική ανακατασκευή προϋπολογισμού 160 εκατ. ευρώ,
και το νέο κατάστημα της Folli Follie, εμβαδού 45 τετραγωνικών μέτρων, θα
βρίσκεται στο ανακαινισμένο τμήμα. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17263I181</ED>
<ID>
ID:305662

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I18&aa=1</URL></REF>


Article

<CATEGORY>vin16</CATEGORY>

 <H2>Ακούστηκαν
</H2>
Ούτε... μπουκιά για τους ξένους 
Κινητικότητα παρουσιάζει, το τελευταίο διάστημα, ο κλάδος της μαζικής
εστίασης. Νέα καταστήματα προστίθενται στις ήδη υπάρχουσες αλυσίδες, νέα
concept προχωρούν και άλλα αναζητούνται. Όμως, αν και το 2004 δίνει προοπτικές
στην ελληνική αγορά, οι ξένες αλυσίδες δεν δείχνουν ενδιαφέρον να επενδύσουν
και στη χώρα μας. Η αλήθεια είναι, ότι οι μεγάλοι του κλάδου δεν έχουν αφήσει
και πολλά περιθώρια, παρά μόνο για ανάπτυξη εξειδικευμένων αλυσίδων γρήγορου
φαγητού. Και σε αυτό, όμως, το επιχειρηματικό κομμάτι της αγοράς φαίνεται ότι
θα κυριαρχήσουν ελληνικές επιχειρήσεις, οι οποίες αρχίζουν με γρήγορους
ρυθμούς τις σχετικές επενδύσεις. 
Ξένοι αγοράζουν... Αιγαίο 
Η αναθέρμανση του επενδυτικού ενδιαφέροντος, που παρατηρείται τελευταία για
ορισμένες από τις εισηγμένες ακτοπλοϊκές εταιρείες, δεν είναι, βέβαια, καθόλου
τυχαία. Το σχετικά μεγάλο ενδιαφέρον για την αγορά πακέτων μετοχών των
εταιρειών Μινωικές Γραμμές, ΑΝΕΚ και Blue Star Ferries (Γραμμές Στρίντζη)
προέρχεται, σύμφωνα με χρηματιστηριακούς κύκλους, από ξένους, κυρίως,
θεσμικούς επενδυτές, οι οποίοι δεν αποκλείεται να εκτελούν εντολές ξένων
ακτοπλοϊκών ομίλων. Οι τελευταίοι φαίνεται να ενδιαφέρονται για την παρουσία
τους στην αγορά των θαλάσσιων μεταφορών του Αιγαίου και, για τον λόγο αυτό,
σπεύδουν, «για καλό και για κακό», να καταλάβουν θέσεις εν όψει των
αναμενόμενων ανακατάξεων στη συγκεκριμένη αγορά. Οι ανακατατάξεις αυτές
αναμένεται να οδηγήσουν, αργά ή γρήγορα, στη διαμόρφωση νέων, ισχυρότερων
επιχειρηματικών σχημάτων, ικανών να αντιμετωπίσουν τα σοβαρά προβλήματα που
αντιμετωπίζουν σήμερα οι Έλληνες ακτοπλόοι. 
Επιχείρηση Ρουμανία

Στις 20 Φεβρουαρίου αναμένεται να ανακοινώσει, κατά πάσα πιθανότητα, τα
αποτελέσματά της για τη χρήση του 2001 η Εμπορική. Παράλληλα, η Τράπεζα
προετοιμάζει το άνοιγμά της στη Ρουμανία, όπου λειτουργεί ήδη θυγατρική της,
με την επωνυμία Εμπορική Τράπεζα (Romania), με ένα κατάστημα στο Βουκουρέστι.
Ο σχεδιασμός προβλέπει επέκταση του δικτύου. Για τον σκοπό αυτό επισκέφθηκε τη
Ρουμανία ο γενικός διευθυντής της κ. Φραγκέτης, ενώ ξεκίνησε η διαδικασία
εντοπισμού ακινήτων, όπου θα φιλοξενηθούν τα καταστήματα της Τράπεζας, τόσο
στο Βουκουρέστι όσο και σε άλλα αστικά κέντρα της Ρουμανίας.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17263I182</ED>
<ID>
ID:305719

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I18&aa=2</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
ΕΛΛΗΝΙΚΑ ΠΕΤΡΕΛΑΙΑ. Σε έκτακτη γενική συνέλευση καλεί τους μετόχους της
η εταιρεία Ελληνικά Πετρέλαια, στις 13/2/2002, ημέρα Τετάρτη και ώρα 12, στο
επί της Λεωφ. Συγγρού 89-93 ξενοδοχείο Intercontinental. Στα θέματα της
ημερήσιας διάταξης περιλαμβάνονται η επικύρωση της εκλογής των μελών του Δ.Σ.
σε αντικατάσταση παραιτηθέντων μελών, η ανασύνθεση του Δ.Σ. και η έγκριση
αμοιβών και αποζημιώσεων των μελών του. 
ΑΛΤΕ. Σε έκτακτη γενική συνέλευση καλεί τους μετόχους της η ΑΛΤΕ ΑΤΕ,
στις 13/2/2002, ημέρα Τετάρτη και ώρα 15.00 στα γραφεία της εταιρείας στο
Μαρούσι, οδός Απ. Παύλου 4. Στα θέματα της ημερήσιας διάταξης περιλαμβάνονται
η τροποποίηση του άρθρου 5 του καταστατικού περί του μετοχικού κεφαλαίου και η
τροποποίηση της απόφασης της έκτακτης γενικής συνέλευσης της 22/8/2001 ως προς
τον τρόπο διάθεσης των αντληθέντων κεφαλαίων από την αύξηση του μετοχικού κεφαλαίου.

ΒΙΟΤΕΡ. Σε έκτακτη γενική συνέλευση καλεί τους μετόχους της η ΒΙΟΤΕΡ
Α.Ε. στις 15/2/2002, ημέρα Παρασκευή και ώρα 13.00, στα γραφεία της έδρας της
εταιρείας, στην Αθήνα (Ευτυχίδου 45, Παγκράτι, 2ος όροφος). Στα θέματα της
ημερήσιας διάταξης περιλαμβάνονται η μετατροπή της ονομαστικής αξίας της
μετοχής και του μετοχικού κεφαλαίου σε ευρώ, η αύξηση του μετοχικού κεφαλαίου
με κεφαλαιοποίηση αποθεματικών κατά το ποσό που θα απαιτηθεί για τυχόν
στρογγυλοποίηση των παραπάνω ποσών της αξίας της μετοχής και του μετοχικού
κεφαλαίου λόγω της μετατροπής σε ευρώ, καθώς και η τροποποίηση του άρθρου 4
του καταστατικού περί κεφαλαίου και όποιων άλλων άρθρων απαιτηθεί για τη
μετατροπή της αξίας της μετοχής και του μετοχικού κεφαλαίου σε ευρώ.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17263I183</ED>
<ID>
ID:305757

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I18&aa=3</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Η Αργεντινή των μεγάλων ψευδαισθήσεων
</H2>
Πολύ συχνά οι πολιτικοί κατηγορούνται ότι υπόσχονται αυτό που δεν μπορούν να
κάνουν. Στην Αργεντινή, όμως, οι οικονομολόγοι «πούλησαν» στους πολιτικούς δύο
όνειρα τα οποία δεν μπορούσαν να βγουν αληθινά. Η αποτυχία αυτή προκάλεσε στην
Αργεντινή τη μεγαλύτερη οικονομική και χρηματοπιστωτική κρίση των τελευταίων
δεκαετιών. Ο πρόεδρος Φερνάντο Ντε Λα Ρούα έπεσε από την εξουσία, μετά τις
διαδηλώσεις που προκάλεσαν τον θάνατο 29 ανθρώπων. Οι πολίτες, αντιμέτωποι με
τη διακοπή της μισθοδοσίας τους, το πάγωμα των τραπεζικών τους λογαριασμών και
την εκτόξευση της ανεργίας στο 20%, υποφέρουν από τις επιπτώσεις δύο μεγάλων
οικονομικών ψευδαισθήσεων. 
Η πρώτη αφορά την υποτιθέμενη διορθωτική ισχύ ενός νομισματικού συμβουλίου.
Αποκαλέστε το «τη μαγική ψευδαίσθηση». Όταν, το 1991, η Αργεντινή «έδεσε» το
πέσο, το νόμισμά της, με το αμερικανικό δολάριο και απαγόρευσε στην κεντρική
της τράπεζα να τυπώνει ανεξέλεγκτα νέο χρήμα, όλος ο κόσμος χειροκρότησε ­ και
είχε κάθε λόγο να χειροκροτήσει. Η νέα πολιτική που εφαρμόστηκε τερμάτισε
δεκαετίες υψηλού πληθωρισμού και δοκιμασιών του πέσο στις διεθνείς αγορές
συναλλάγματος. Ωστόσο, το νομισματικό συμβούλιο δεν ήταν απλώς ένα νομισματικό
σύστημα. Ήταν μια στρατηγική μεταρρυθμίσεων. Ήταν, όμως, και η αρχή της
καταστροφής για την Αργεντινή. 
Κλείδωμα ισοτιμίας 
Ο Andres Velasco είναι Καθηγητής Οικονομικών στο αμερικανικό πανεπιστήμιο Harvard

Η χώρα δεν μεταρρυθμίστηκε στο παρελθόν ­ λέει η θεωρία ­ επειδή δεν το
χρειαζόταν. Αν τα σωματεία των εργαζομένων πετύχαιναν υψηλές αυξήσεις, μια
υποτίμηση του πέσο θα διόρθωνε το πρόβλημα. Αν οι περιφερειακές κυβερνήσεις
ξόδευαν λίγο παραπάνω, μια γρήγορη εκτύπωση νέου νομίσματος θα έλυνε το
πρόβλημα. Ο πληθωρισμός ήταν το... γράσο, που επέτρεπε στη μηχανή της χώρας να
κινείται. 
Οι οικονομολόγοι έδωσαν την εξής συμβουλή: Κλειδώστε την ισοτιμία του πέσο και
η πολιτική κατάσταση θα ξεφύγει από τον φαύλο κύκλο. Χωρίς τις πληθωριστικές
προσδοκίες, οι αγορές εργασίας θα έπρεπε να εκσυγχρονιστούν. Οι μισθοί θα
έπεφταν σε επίπεδα τέτοια, ώστε η χώρα θα μπορούσε να ανταγωνισθεί διεθνώς.
Επίσης, η δημοσιονομική πολιτική θα ενισχυόταν, επειδή η κεντρική τράπεζα δεν
θα μπορούσε πλέον να αποτελεί το τελευταίο καταφύγιο δανεισμού. Οι τοπικές
τράπεζες και οι επιχειρήσεις δεν θα προχωρούσαν πλέον σε υπερδανεισμό, αφού θα
γνώριζαν ότι, στην περίπτωση που πέσουν, δεν θα υπάρχει δίχτυ ασφαλείας για να
τις κρατήσει. Η θεωρία άρεσε ακόμη και στους πολιτικούς, αφού θα μπορούσαν
πλέον να ρίχνουν τις ευθύνες για τη μη εκπλήρωση κάποιων υποσχέσεών τους στο
πρόγραμμα νομισματικής σταθεροποίησης. 
Ευρωπαϊκά μαθήματα 
Η μεγάλη ψευδαίσθηση δεν εφευρέθηκε στην Αργεντινή. Όπως πολλά άλλα πράγματα,
εισήχθη στην Αργεντινή από την Ευρώπη. Πολλοί Ευρωπαίοι οικονομολόγοι
διαβεβαίωσαν ότι, στην περίπτωση που υιοθετηθεί ένα κοινό νόμισμα, τα
δημοσιονομικά προβλήματα νότιων χωρών, όπως η Ιταλία και η Ελλάδα, θα λυθούν.
Στην Ευρώπη, ο συνδυασμός του «καρότου» των μεταβιβάσεων κεφαλαίων από τον
Βορρά στον Νότο και του «μαστιγίου» της υιοθέτησης των οικονομικών
προσεγγίσεων των Βορείων, έκανε το τρικ. Οι περισσότερες χώρες της Νότιας
Ευρώπης εμφανίζουν σήμερα αξιόπιστα δημόσια οικονομικά. 
Στην Αργεντινή, το νομισματικό συμβούλιο πέτυχε το τρικ ­ στην αρχή. Στο πρώτο
μισό της δεκαετίας του '90, τα δημοσιονομικά ελλείμματα έγιναν πλεονάσματα,
έγιναν πιο αυστηροί οι έλεγχοι στις τράπεζες και η μεταρρύθμιση της αγοράς
εργασίας επιχειρήθηκε πολλές φορές, αν και δεν έγινε. Για ένα μικρό χρονικό
διάστημα, η Αργεντινή έγινε το αγαπημένο παιδί της χρηματιστηριακής αγοράς της
Νέας Υόρκης. Στη συνέχεια, όμως, ήρθαν οι κρίσεις του Μεξικού, της Ασίας και
της Ρωσίας. Η παγκόσμια οικονομία έγινε πολύ δυσάρεστη για τις αναδυόμενες
οικονομίες. Σε αυτό το σημείο, η Αργεντινή έπεσε θύμα της δεύτερης ψεύτικης
υπόσχεσης ­ αποκαλέστε την «ψευδαίσθηση του χρυσού παιδιού». 
«Η παγκόσμια οικονομία θα σε βοηθήσει, αν βοηθάς τον εαυτό σου». Αυτό είπαν οι
οικονομολόγοι στους πολιτικούς της Αργεντινής. Αν δεχτείς ένα χαστούκι, απλώς
γύρισε και το άλλο μάγουλο. Αν χρειάζεσαι να δανειστείς για ρευστότητα, η
παγκόσμια αγορά θα σού προσφέρει κεφάλαια με ένα λογικό επιτόκιο. Ό,τι και αν
συμβεί, μην αγγίξεις το νομισματικό συμβούλιο, τη βάση της αξιοπιστίας σου. 
Μέχρι να φθάσουμε πολύ κοντά στο τέλος του παιχνιδιού, η Αργεντινή έκανε
ακριβώς αυτά που της έλεγαν. Ο πρόεδρος Ντα Λα Ρούα αντιμετώπιζε το σοκ από το
διεθνές εμπόριο και τα επιτόκια με μια αύξηση της φορολογίας στο εσωτερικό,
ακόμη κι αν η οικονομία βρισκόταν σε πορεία συρρίκνωσης. Σε αντίθεση με την
κοινή λογική, η κυβέρνηση δεν άρχισε να ξοδεύει ασύστολα. Παρά τον πειρασμό να
αυξήσει τις δημοσιονομικές δαπάνες, για να τονώσει την οικονομία, οι εκτός
εξυπηρέτησης δημοσίου χρέους δαπάνες παρέμειναν σχεδόν σταθερές. Το 2000, η
οικονομία της Αργεντινής παρουσίασε πλεόνασμα προϋπολογισμού 15% του
Ακαθάριστου Εγχώριου Προϊόντος της, το οποίο γινόταν έλλειμμα 2,4% όταν
προσετίθεντο οι δαπάνες για τόκους. Το δημόσιο χρέος διατηρείτο στο λογικό 45%
του Ακαθάριστου Εγχώριου Προϊόντος της. 
Στα ύψη τα επιτόκια 
Βραχυπρόθεσμα, η Αργεντινή κατάφερε αυτό που θα είχε καταφέρει στην τάξη του
το «χρυσό παιδί». Οι παγκόσμιες αγορές κεφαλαίου, όμως, δεν ανταποκρίθηκαν. Τα
επιτόκια που εκλήθη να πληρώνει η Αργεντινή, έγιναν από μεγάλα, τεράστια. Οι
πληρωμές τόκων αύξησαν το έλλειμμα, το οποίο άνοιξε την όρεξη των επενδυτών,
που ζητούσαν ακόμη μεγαλύτερα επιτόκια, αυξάνοντας ακόμη περισσότερο το
έλλειμμα. Οι περισσότερες κυβερνήσεις που θα αναγκάζονταν να εξυπηρετούν
δάνεια σε δολάρια με επιτόκιο άνω του 40% θα ξέμεναν από χρήμα και θα
σταματούσαν τις πληρωμές. Αυτό συνέβη και στην Αργεντινή. 
Στο τέλος, φάνηκαν τα αποτελέσματα μιας πολιτικής που βασίστηκε σε
ψευδαισθήσεις. Η προσωρινή πειθαρχία, που επέβαλε το νομισματικό συμβούλιο,
έκρυψε την απουσία κρίσιμων μεταρρυθμίσεων. Η ασθενέστερη σύνδεση ήταν η
δημοσιονομική διάρθρωση. Αυτή η δημοσιονομική διάρθρωση ήταν γεμάτη μαύρες
τρύπες. Καθώς επιδεινωνόταν η κατάσταση του προϋπολογισμού, οι μεταβιβάσεις
από το Μπουένος Άιρες στις περιφερειακές κυβερνήσεις έγιναν αντικείμενο
καθημερινού πολιτικού παζαριού. 
Αποκομμένη από την πίστωση, η Αργεντινή μπήκε σε φάση αποπληθωρισμού. Ο Καβάλο
υποσχέθηκε πολιτική μηδενικού ελλείμματος, ξοδεύοντας μόνο όσα ήταν τα έσοδα
της κυβέρνησης. Η μείωση των δημοσιονομικών δαπανών συμπίεσε τη ζήτηση και
τους ρυθμούς ανάπτυξης, που προκάλεσαν την απότομη μείωση των εσόδων, κάνοντας
αναγκαίες νέες δημοσιονομικές περικοπές. Το μάθημα θα ήταν προφανές για τον
Κέινς: με τη νομισματική πολιτική ακινητοποιημένη από το νομισματικό συμβούλιο
και τη δημοσιονομική πολιτική ακινητοποιημένη από την έλλειψη χρηματοδότησης,
η οικονομία θα μπορούσε να πάει μόνο προς μια κατεύθυνση: προς τα κάτω. 
Υπερασπίζοντας το νομισματικό της συμβούλιο και προσπαθώντας να αποφύγει μια
χρεοκοπία έναντι των ξένων που είχαν πέσο στις τσέπες τους, η Αργεντινή
κατάληξε να χρεοκοπήσει έναντι όλων των υπολοίπων: των δημοσίων υπαλλήλων της,
των οποίων οι μισθοί είτε δεν πληρώνονταν είτε ψαλιδίζονταν ανεξέλεγκτα, των
καταθετών, οι οποίοι δεν μπορούσαν πλέον να κάνουν αναλήψεις από τους
τραπεζικούς τους λογαριασμούς και ­ κυρίως ­ της δημοκρατίας της. Τώρα, είναι
η ώρα να απελευθερωθεί η Αργεντινή από τις ψευδαισθήσεις της. Εφόσον κανείς
δεν πρόκειται να σώσει την Αργεντινή, οι πολίτες της πρέπει μόνοι τους να
σώσουν τους εαυτούς τους. Το αναγκαίο βήμα είναι να αφεθεί το πέσο να
ταλαντευθεί ελεύθερα. Με το νόμισμα σε ένα επίπεδο που θα κάνει και πάλι
ανταγωνιστική την Αργεντινή, η ανοικοδόμησή της θα ξεκινήσει. 
(c) Project Syndicate 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I19</CAT>
<ED>
Κωδικός άρθρου: A17263I191</ED>
<ID>
ID:305663

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I19&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Στις αναδυόμενες αγορές τώρα οι ευκαιρίες
</H2><H4>Οι αμερικανικές μετοχές δεν είναι πλέον ελκυστικές. Ήρθε η ώρα να στρέψουν οι
επενδυτές την προσοχή τους στις αναδυόμενες αγορές </H4>
Ακόμη και για τους φανατικούς επενδυτές των ώριμων χρηματιστηριακών αγορών,
είναι πλέον προφανές ότι ο χρηματοπιστωτικός κόσμος άλλαξε την περίοδο 1998 -
2000. Η ανοδική κούρσα του αμερικανικού χρηματιστηρίου, που ξεκίνησε στις
αρχές της δεκαετίας του '80, έχει τελειώσει. Αν η οικονομία και η κερδοφορία
των επιχειρήσεων βελτιωθεί στις Ηνωμένες Πολιτείες, όπως αναμένουν πολλοί
αναλυτές της Γουώλ Στρήτ και οικονομολόγοι, τα επιτόκια δεν θα βρίσκονται
πλέον σε καθοδική, αλλά σε ανοδική πορεία. Αυτό θα δυσκολέψει την ανοδική
κίνηση των τιμών των μετοχών στη χρηματιστηριακή αγορά της Νέας Υόρκης.
Αντίθετα, αν κάποιος υποθέσει ότι οι μετοχές θα κινηθούν ανοδικά, βασιζόμενος
στην υπόθεση ότι τα αμερικανικά επιτόκια θα συνεχίσουν την πτωτική τους
πορεία, μάλλον θα κάνει λάθος. Κι αυτό, διότι, αν συνεχιστούν οι μειώσεις των
αμερικανικών επιτοκίων, αυτό θα γίνει μόνο για την αντιμετώπιση ενός
περιβάλλοντος οικονομικής αδυναμίας και συρρίκνωσης της κερδοφορίας των
επιχειρήσεων. Κατά συνέπεια, οι αμερικανικές μετοχές είναι παγιδευμένες
ανάμεσα στην προοπτική αύξησης των επιτοκίων, λόγω της αναμενόμενης
οικονομικής ανάκαμψης, και την προοπτική μείωσης των επιτοκίων, στην περίπτωση
που η αμερικανική οικονομία συνεχίσει να εξασθενεί κατά τη διάρκεια του 2002.
Αυτό δεν θα ήταν εξαιρετικά επικίνδυνο αν οι αποτιμήσεις των μετοχών
βρίσκονταν σε πολύ χαμηλά επίπεδα. Ωστόσο, με τις μετοχές του δείκτη S&Ρ
500 να βρίσκονται, κατά μέσο όρο, σε πολλαπλασιαστή κερδών (Ρ/Ε) ίσο με 35,
προσφέροντας μερισματική απόδοση μόλις 1,3%, και με τον λόγο τιμής προς
λογιστική αξία να βρίσκεται στο 6, οι αμερικανικές μετοχές μόνο φθηνές δεν
είναι. 
Κατά μέσο όρο, από τα τέλη του Δευτέρου Παγκοσμίου Πολέμου, ο δείκτης S&Ρ
500, στις εποχές που το χρηματιστήριο βρισκόταν στα χαμηλότερα ιστορικά
επίπεδα, παρουσίαζε Ρ/Ε της τάξης του 12, είχε μερισματική απόδοση άνω του 4%
και λόγο τιμής προς λογιστική αξία ίσο με 1,5. Στην καλύτερη περίπτωση, ο
δείκτης S&Ρ 500 θα κινηθεί, στο ορατό μέλλον, στο επίπεδο μεταξύ 900 και
1.250 μονάδων, από 110 που διαμορφώνεται τώρα. Κανείς δεν πρέπει να εκπλαγεί
στην περίπτωση που διαπιστώσουμε ότι ο συγκεκριμένος δείκτης έχει ήδη δει τα
υψηλότερα επίπεδα του 2002. Στις αρχές Ιανουαρίου έφθασε τις 1.180 μονάδες,
την περίοδο που οι μετοχές εμφάνισαν υψηλή ζήτηση, η οποία βασίστηκε στις
έντονες προσδοκίες για απότομη ανάκαμψη της αμερικανικής οικονομίας. 
Οι ελκυστικές αγορές 
Οι ευκαιρίες για χρηματιστηριακές τοποθετήσεις βρίσκονται πλέον στις
αναδυόμενες ασιατικές αγορές, εκτιμούν οι αναλυτές. (Στιγμιότυπο από το
χρηματιστήριο της Σαγκάης, στην Κίνα)

Εφόσον οι αμερικανικές μετοχές δεν φαίνονται ελκυστικές, ποιες είναι οι αγορές
που θα πρέπει να τραβήξουν την προσοχή των επενδυτών; Ένα καλάθι επιλεγμένων
ασιατικών μετοχών παρουσιάζει Ρ/Ε μικρότερο από 10 και προσφέρει μερισματική
απόδοση περίπου 6%. Το 2001, για πρώτη φορά από το 1995, οι αναδυόμενες
χρηματιστηριακές αγορές προσέφεραν καλύτερες αποδόσεις σε σχέση με την
αμερικανική αγορά. Από τις αρχές της δεκαετίας του '90, οι τιμές των
αμερικανικών μετοχών έχουν πενταπλασιαστεί ­ ακόμη και μετά την αδυναμία των
τελευταίων 18 μηνών ­ ενώ οι περισσότερες ασιατικές αγορές έχουν χάσει, σε
δολαριακές τιμές, 80% σε σχέση με τα ανώτερα ιστορικά τους επίπεδα. 
Τα πράγματα, ωστόσο, άλλαξαν κατά τη διάρκεια του 2001. Καθώς ο S&Ρ 500
και ο Nasdaq ακολουθούσαν πτωτική πορεία, αγορές της Νοτιοανατολικής Ασίας,
όπως της Κίνας, της Νότιας Κορέας, της Ταϊβάν και της Ταϊλάνδης, παρουσίασαν
αποδόσεις 85%, 38%, 5% και 12%, αντίστοιχα. Κατά τη διάρκεια της ίδιας
περιόδου, η χρηματιστηριακή αγορά της Ρωσίας παρουσίασε άνοδο άνω του 60%. 
Η απόδοση των ασιατικών αγορών, σε σχέση με την αμερικανική, πέρασε μέσα από
τρεις φάσεις. Από το 1990 έως το 1998, σημειώθηκε απότομη πτώση σε σχέση με
τις ΗΠΑ, από το 1998 έως το 2000 οι ασιατικές αγορές έκτισαν μια βάση σε σχέση
με την αμερικανική αγορά και κατά τη διάρκεια του 2001 οι ασιατικές αγορές
παρουσίασαν καλύτερες αποδόσεις σε σχέση με την αμερικανική. Αυτή η τάση
αναμένεται να συνεχιστεί για ορισμένο χρονικό διάστημα. 
Το πώς μπορεί να επωφεληθεί ένας επενδυτής από αυτή την κατάσταση, είναι ένα
τελείως διαφορετικό θέμα. Οι περισσότεροι αναλυτές επενδυτικής στρατηγικής
συνιστούν εταιρείες υψηλής τεχνολογίας της Νότιας Κορέας και της Ταϊβάν.
Υπάρχει, ωστόσο, και μια διαφορετική άποψη. Ο λόγος για την τοποθέτηση των
επενδυτών στην Ασία είναι για τη διασπορά και τη μερική αποχώρηση από τον
S&Ρ 500 και τον Nasdaq. Ωστόσο, δεν έχει νόημα για έναν επενδυτή να
αποχωρήσει μερικώς από την αμερικανική αγορά και να επενδύσει στην Κορέα και
στην Ταϊβάν, οι οποίες εξαρτώνται σημαντικά, όσον αφορά στις εξαγωγές τους,
από την αμερικανική οικονομία και έχουν πολύ στενή σχέση με την πορεία των
αμερικανικών χρηματιστηριακών δεικτών. 
Άλλες ασιατικές αγορές 
Υπάρχει η δυνατότητα αναζήτησης ασιατικών επιχειρήσεων που έχουν πολύ χαμηλές
αποτιμήσεις, έχουν μικρή ή μηδενική σχέση με την πορεία των αμερικανικών
χρηματιστηριακών δεικτών, δεν απειλούνται από την Κίνα στις εξαγωγικές αγορές,
έχουν επικεντρωθεί στην εγχώρια αγορά τους και ωφελούνται από την ταχεία
ανάπτυξη της κινεζικής οικονομίας. Είναι ξεκάθαρο ότι, εκτός από μεγάλος
ανταγωνιστής των άλλων ασιατικών οικονομιών, η Κίνα γίνεται και ένας μεγάλος
αγοραστής πλουτοπαραγωγικών πόρων από την υπόλοιπη Ασία και, με την πάροδο του
χρόνου, θα πλημμυρίσει την Ασία με τουρίστες και κεφάλαια ­ τα τελευταία θα
έρθουν προκειμένου να κάνουν αισθητή την οικονομική και πολιτική ισχύ της
Κίνας στην Ασία. 
Προς τα παρόν, η ελκυστικότερη χώρα για χρηματιστηριακές επενδύσεις είναι η
Ινδονησία, όπου πλούσιες τοπικές οικογενειακές επιχειρήσεις έχουν αρχίσει να
επαναπατρίζουν μέρος του τεράστιου πλούτου τους, ο οποίος ήταν σταθμευμένος
εκτός της χώρας. Παράλληλα, πολλοί ξένοι επιχειρηματικοί όμιλοι έχουν αρχίσει
να αγοράζουν επιχειρήσεις στην Ινδονησία. Αντίστοιχα χαρακτηριστικά εμφανίζουν
η Ταϊλάνδη και οι Φιλιππίνες. 
(c) Forbes Global Inc 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: I20</CAT>
<ED>
Κωδικός άρθρου: A17263I201</ED>
<ID>
ID:305665

</ID><URL>http://ta-nea.dolnet.gr/neaweb/neafile.print_unique?e=A&f=17263&m=I20&aa=1</URL></REF>


Article

<CATEGORY>vin06</CATEGORY>

 <H5>Κράτος εν κράτει
</H5><H2>Η Μαφία εκτελεί μέσα στις φυλακές
</H2><H4>Το μεγάλο ξεκαθάρισμα στον Κορυδαλλό
</H4>
Η μαφία χτύπησε πάλι μέσα στις φυλακές. Ο Κονσταντίν Πάπα, τον οποίο φήμες
έφερναν να έχει «συνεργαστεί» με την Αστυνομία στην υπόθεση Πάσσαρη,
δολοφονήθηκε από δύο συγκρατουμένους του. Ο ένας είχε μπλεχτεί στην υπόθεση
του προηγούμενου αφεντικού Θ. Γρηγοράκου, ενώ ο άλλος φαίνεται ότι εκτός από
«αρχηγός πτέρυγας» χρησιμοποιήθηκε και για το μεγάλο ξεκαθάρισμα που άρχισε
στον Κορυδαλλό.

σελίδα 21 και ΡΙΠΕΣ: Σήψη (σελ. 4)
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17263N011</ED>
<ID>
ID:305650

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N01&aa=1</URL></REF>


Article

<CATEGORY>vin04</CATEGORY>

 <H5>ΤΟ ΘΕΜΑ
</H5><H2>Ο γόρδιος δεσμός των αδειών της ΤV
</H2>
σελίδα 8
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17263N012</ED>
<ID>
ID:305737

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N01&aa=2</URL></REF>


Article

<CATEGORY>vin06</CATEGORY>

 <H2>4 θρύλοι προβλέπουν
</H2>
Γ. Κούδας (ΠΑΟΚ), Ν. Γιούτσος (Ολυμπιακός), Μ. Παπαϊωάννου (ΑΕΚ), Μ.
Δομάζος (ΠΑΟ)

στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17263N013</ED>
<ID>
ID:305751

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N01&aa=3</URL></REF>


Article

<CATEGORY>vin06</CATEGORY>

 <H2>Το 2003 τα πρώτα κινητά 3ης γενιάς
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17263N014</ED>
<ID>
ID:305773

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N01&aa=4</URL></REF>


Article

<CATEGORY>vin06</CATEGORY>

 <H2>Τα διαζύγια στο ΠΑΣΟΚ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17263N015</ED>
<ID>
ID:305781

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N01&aa=5</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΤΡΟΜΟΚΡΑΤΙΑ στη χώρα μας, όπως και σε όλες τις χώρες της Ευρωπαϊκής
Ένωσης, θα αντιμετωπίζεται με 15 νέα δικαστικά όπλα, που αποφάσισε το
Συμβούλιο Κορυφής και θα ενσωματωθούν στην ποινική μας νομοθεσία. Ο Διον.
Νασόπουλος στις σελ. 10-11. 
Ο Κ. ΣΤΕΦΑΝΟΠΟΥΛΟΣ ποτέ δεν υπήρξε από τους αγαπημένους πολιτικούς του
Κ. Μητσοτάκη. Έχουν φαίνεται ανοιχτούς λογαριασμούς από παλιά. Απόδειξη η
δήλωση «καρφί» του πρώην πρωθυπουργού για τον Πρόεδρο της Δημοκρατίας. Ο Γ.Ε.
Διακογιάννης στη σελ. 14. 
Ο ΔΙΑΛΟΓΟΣ με την Τουρκία αρχίζει την Τρίτη στην Κωνσταντινούπολη. Η
Άγκυρα δεν χωράει καμία αμφιβολία, θα βγάλει στην πορεία διάφορα... φασούλια!
Ίσως στο βάθος του δρόμου να υπάρχει και η... Χάγη! Η Ειρήνη Καρανασοπούλου
στη σελ. 15. 
Κ. ΣΗΜΙΤΗΣ: Η συντήρηση δεν έχει μόνο ένα πολιτικό χρώμα, αλλά και μία
κοινωνική έκφραση. Συντηρητισμός είναι ακόμα οι στενόμυαλες αντιλήψεις, οι
ιδιοτελείς συμπεριφορές. Ο Γ. Χρ. Παπαχρήστος στη σελ. 17. 
ΟΙ «ΜΠΟΥΡΛΟΤΙΕΡΗΔΕΣ» του Αιγαίου τώρα δεν ανατινάζουν τουρκικές
φρεγάτες. Απλώς ρίχνουν τον δυναμίτη στα ψάρια, που μετά τα εμπορεύονται με...
«κλεπταποδόχους» εμπόρους. Ο Πρ. Γιόγιακας στις σελ. 22-23. 
ΤΑ ΑΚΙΝΗΤΑ γονατίζουν κάτω από τους πολλούς και ποικιλώνυμους φορείς.
Αν ένα ακίνητο αλλάζει τρεις φορές ιδιοκτήτη, τότε η Εφορία εισπράττει έως και
το μισό της αξίας του. Στην Οικονομία, σελ. 6 - 7. 
ΟΙ ΞΕΝΟΙ επενδυτές δεν είναι αδαείς που θα εντυπωσιαστούν με ένα
γυαλιστερό έντυπο ή με ένα συνέδριο σε πολυτελές ξενοδοχείο. Για να
τοποθετήσουν κεφάλαια στην Ελλάδα, πρέπει να έχουν προϋποθέσεις για κέρδη. Η
Ειρήνη Χρυσολωρά στην ΟΙΚΟΝΟΜΙΑ, σελ. 3. 
ΕΝΑ ΤΑΚΛΙΝ έγινε αφορμή για να ανταλλάξουν... κουβέντες Λυμπερόπουλος
και Μίκαελσεν στην Παιανία. Οι παίκτες έδωσαν τα χέρια ύστερα από παρεμβάσεις
ψυχραιμoτέρων. Η ένταση δεν θα αποτελούσε ανασταλτικό παράγοντα στη σημερινή
κόντρα του ΠΑΟ με τον ΟΦΗ στο Ηράκλειο. ΟΜΑΔΑ σελ. 81.

Η Π. ΚΟΡΝΓΟΥΕΛ βουτάει ακόμη πια βαθιά στο έγκλημα και στα μυστήρια της
ανθρώπινης φύσης, για να πλησιάσει στη λύση του μυστηρίου του Τζακ του
Αντεροβγάλτη. Αλλά και ο Τζ. Λι Μπερκ ρίχνει τον πρωταγωνιστή του, έναν πρώην
κυνηγό κεφαλών σε τόσο ματωμένα νερά που προκαλούν ναυτία. Η Έφη Φαλίδα στο
ΒΙΒΛΙΟΔΡΟΜΙΟ, σελ. 35. 
Ο «ΜΟΜΠΙ ΝΤΙΚ», φάλαινα πρωταγωνιστής στο μυθιστόρημα του Χ. Μέλβιλ,
ήταν ένας φυσητήρας 25 μέτρων κι επιτέθηκε στο πλοίο, γιατί το θεώρησε άλλη
αρσενική φάλαινα. Το σπουδαιότερο όμως είναι ότι μερικοί ναυαγοί σώθηκαν και
για να επιζήσουν έγιναν κανίβαλοι: έτρωγαν μαύρους. Ο Μ. Πιμπλής στο
ΒΙΒΛΙΟΔΡΟΜΙΟ, σελ. 37. 
ΟΙ ΕΠΙΣΤΗΜΟΝΕΣ με τις ανακαλύψεις τους έφεραν βελτίωση της ζωής των
ανθρώπων. Αλλά, συχνά μαζί ερχόταν και η καταστροφή τους. Τα πειράματα
βιολογικού πολέμου στις ΗΠΑ και αλλού το αποδεικνύουν. Τώρα με τη
βιοτεχνολογία και το DNA προσπαθούν να χειραγωγήσουν τη ζωή. ΒΙΒΛΙΟΔΡΟΜΙΟ, σελ. 60 - 61. 
ΧΩΡΙΣ ΤΑΞΙ... θα μείνει τη Δευτέρα η Αθήνα. Η διοίκηση του Συνδικάτου
(ΣΑΤΑ) αποφάσισε 24ωρη απεργία: από τις 6 το πρωί τη Δευτέρα έως τις 6 το πρωί
την Τρίτη. 
ΤΟ ΟΣΚΑΡ ως βραβείο είναι σχετικά εύκολο να το αποκτήσετε. Υπάρχουν
τουλάχιστον δέκα τρόποι για να το κατακτήσετε: ψηφίστε τον εαυτό σας, όταν
γίνετε μέλος της Ακαδημίας Κινηματογράφου των ΗΠΑ ή γίνετε κολλητός με τον
Χάρβεϊ... Από τον «Indeppendent» στους ΟΡΙΖΟΝΤΕΣ, σελ. 25 
ΟΙ ΓΥΝΑΙΚΕΣ έχουν μνήμη ελέφαντα κι επιπλέον ικανότητα ραπτομηχανής στα
λόγια. Οι άνδρες, από την άλλη, σκέπτονται και υπολογίζουν σαν κομπιούτερ, ενώ
έχουν καλύτερη αίσθηση του χώρου. Κατά τα άλλα είμαστε ίδιοι και όμοιοι. Η
Αριστοτελία Πελώνη στους ΟΡΙΖΟΝΤΕΣ, σελ. 27 
ΤΟ ΚΡΑΤΟΣ δεν πρέπει να επιβάλει νέους και πιο περίπλοκους περιορισμούς
στον τζόγο. (Διότι) δεν θα εφαρμοστούν και το μόνο που θα πετύχουν θα είναι να
επαυξήσουν τη διαφθορά. Ο Χρυσ. Ιορδάνογλου στους ΟΡΙΖΟΝΤΕΣ, σελ. 29 
ΣΤΟ ΠΑΣΟΚ τις εξελίξεις εικονογραφούν δελφινομαχίες, υπουργικοί
ανταγωνισμοί, συντροφικά μαχαιρώματα και φυσικά τα «μεγάλα διαζύγια» παλαιών
συνεργατών, όπως: Γ. Παπανδρεόυ, Ευ. Βενιζέλος, Α. Τσοχατζόπουλος, Χρ.
Παπουτσής, Β. Παπανδρέου, Α. Διαμαντοπούλου κλπ. κλπ. Ο Δ. Μητρόπουλος στον
ΤΑΧΥΔΡΟΜΟ. 
ΖΕΪΜΠΕΚΙΚΟ: Τα χέρια ψηλά, τα μάτια κλειστά, το τσιγάρο στην άκρη των
χειλιών. Πάτημα γερό, στροφή στον αέρα, όλοι γονατιστοί χτυπούν παλαμάκια για
τον ένα. Είναι ο χορός του άντρα που θέλει να ξεχάσει αλλά δεν μπορεί. Ο χορός
της περηφάνιας. Ο Στ. Ματσάγγος στον ΤΑΧΥΔΡΟΜΟ. <H3>ΓΡΑΦΟΥΝ
</H3>
Έλενα Ακρίτα,

σελ. 24.

Κώστας Γεωργουσόπουλος,

ΟΡΙΖΟΝΤΕΣ, σελ. 28.

Τάκης Θεοδωρόπουλος,

ΟΡΙΖΟΝΤΕΣ, σελ. 29.

Δημοσθένης Κούρτοβικ,

ΒΙΒΛΙΟΔΡΟΜΙΟ, σελ. 38 και 59.

Πέτρος Τατσόπουλος,

ΒΙΒΛΙΟΔΡΟΜΙΟ, σελ. 60.

Paulo Coelho,

ΤΑΧΥΔΡΟΜΟΣ

<H3>ΜΟΧΑΜΕΝΤ ΑΛΙ
</H3><H3>Μια γροθιά αξίζει όσο χίλιες ταινίες
</H3>
Όσα κι αν έχουν αλλάξει τόσα χρόνια τώρα στην Αμερική και στον κόσμο, στα
ανθρώπινα δικαιώματα και τις διακρίσεις, μένουν πολλά ακόμη να αλλάξουν. Πάντα
θα υπάρχει καλύτερο. Και πρέπει να το ζητάμε... 
Οι θρησκείες είναι λίμνες, ποτάμια, ρυάκια... Που το καθένα έχει άλλο όνομα,
αλλά όλα περιέχουν νερό. Οι θρησκείες έχουν διαφορετικά ονόματα, αλλά όλες
περιέχουν αλήθεια... Μια γροθιά αξίζει όσο χίλιες λέξεις ή χίλιες ταινίες. Ο
Π.Ν. Αγιαννίδης στον «ΤΑΧΥΔΡΟΜΟ».

<H3>ΓΙΑΝΝΗΣ ΠΟΥΛΟΠΟΥΛΟΣ
</H3><H3>Αυτή είναι η ζωή μου
</H3>
Θεωρώντας τον εαυτό μου αταξινόμητο, χωρίς αυτό να σημαίνει ότι νιώθως
μετέωρος, διαφυλάσσων με κάθε τρόπο την πρωταρχική φλόγα που με οδήγησε στο
κατώφλι του τραγουδιού... Νομίζω πως με τον Μίκη Θεοδωράκη μπήκε το νερό στο
αυλάκι και βρήκα τον δρόμο μου. Όταν το '71 η Ελλάδα μούγκριζε με τα
τσιφτετέλια, όπως σήμερα, εγώ έψαχνα στίχους του Λόρκα, του Νερούντα και του
Ρίτσου... Ο Άρης Βασιλειάδης στον «ΤΑΧΥΔΡΟΜΟ».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17263N021</ED>
<ID>
ID:305657

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τέχνες
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

«Η πολιτική δεν είναι θέατρο», διακήρυξε ο κ. Κ. Σημίτης μιλώντας στους
νεολαίους του ΠΑΣΟΚ - σωστά. Καμιά φορά όμως είναι κινηματογράφος - και
μάλιστα με κρυφές κάμερες.

Με τιμή
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17263N022</ED>
<ID>
ID:305742

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N02&aa=2</URL></REF>


Article

<CATEGORY>vin02</CATEGORY>

 <H5>Είναι ευπρόσδεκτο το γεγονός ότι άνοιξε επιτέλους, με καθυστέρηση 13 ετών, η
συζήτηση για τη ρύθμιση του τηλεοπτικού τοπίου στη χώρα </H5><H2>Δι' ασήμαντον αφορμήν
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Όχι πως μπορεί να πάρει κανείς στα σοβαρά όλα εκείνα τα δραματικά που
ακούστηκαν περί συνωμoσιών και κινδύνων αποσταθεροποίησης, με αφορμή μια
περιθωριακή αθλιότητα που δεν θα μπορούσε ούτε στο νυχάκι του να θίξει τον
Πρόεδρο της Δημοκρατίας. 
Αλλά είναι ευπρόσδεκτο το γεγονός ότι, έστω και με ασήμαντη αφορμή, άνοιξε,
επιτέλους, με καθυστέρηση 13 ετών η συζήτηση για τη ρύθμιση του τηλεοπτικού
τοπίου στη χώρα. 
Ευπρόσδεκτη και αναγκαία η συζήτηση. Αρκεί να μπει εξ αρχής σε μια λογική
βάση. Και νομίζω ότι η μόνη λογική βάση για τη συζήτηση αυτή και η μόνη λογική
προσδοκία για την έκβασή της είναι ο θεσμικός συγχρονισμός του ελληνικού
τηλεοπτικού περιβάλλοντος με το ευρωπαϊκό περιβάλλον. 
Το πρώτο, λοιπόν, ζητούμενο είναι να αποκτήσουμε, επιτέλους, μιαν ανεξάρτητη
αρχή ελέγχου και ρύθμισης του τηλεοπτικού τοπίου. Την ανάσταση, δηλαδή, εκ
νεκρών του Ραδιοτηλεοπτικού Συμβουλίου, το οποίο από τη γέννησή του το 1989
ενταφιάστηκε. Στερήθηκε και την ανεξαρτησία και το κύρος και τα μέσα για να
κάνει τη δουλειά του όπως την κάνουν αντίστοιχες ανεξάρτητες αρχές στην
Ευρωπαϊκή Ένωση. Και υποτάχθηκε σε κουτοπόνηρες, κοτζαμπάσικες παρεμβάσεις της
εκτελεστικής εξουσίας. 
Το δεύτερο ζητούμενο είναι, φυσικά, η νομιμοποίηση ενός τοπίου που 13 χρόνια
τώρα ζει συνθήκες Άγριας Δύσης. Να δοθούν, δηλαδή, νόμιμες άδειες στα κανάλια
έναντι συγκεκριμένων οικονομικών και άλλων υποχρεώσεων των αδειοληπτών -
ανάμεσά τους και της υποχρέωσης να τηρούν κάποιες ελάχιστες προδιαγραφές
ποιότητας για τα προβαλλόμενα προγράμματα, ιδίως τα ενημερωτικά. 
Κάλλιο αργά παρά ποτέ, βέβαια. Γιατί η συζήτηση αυτή θα ήταν σήμερα περιττή,
αν η οικουμενική κυβέρνηση του 1989-90 είχε δώσει, ως όφειλε, τις άδειες με
συμβάσεις παραχώρησης. Και δεν τις είχε αφήσει λάφυρο και διαπραγματευτικό
όπλο στα χέρια των εκάστοτε νικητών των επόμενων εκλογών. Θα είχαμε γλιτώσει
μια δεκαετία πειρατείας, αυθαιρεσίας, αλλά και οικονομικής καχεξίας τών
(υπερβολικά πολλών για τα μέτρα μιας μικρή αγοράς όπως η δική μας) τηλεοπτικών
επιχειρήσεων. Καχεξία που οδηγεί τις μεν ασθενέστερες σε ανομολόγητες
πολιτικές συναλλαγές, τις δε περισσότερες σε έναν ανταγωνισμό του φθηνότερου
(κυριολεκτικά και μεταφορικά) δυνατού προϊόντος. 
Κάπου εδώ η συζήτηση σε επίπεδο πολιτικής εξουσίας θα πρέπει να τελειώσει. Τα
υπόλοιπα περιττεύουν. 
Τα ασυμβίβαστα και οι βασικοί μέτοχοι, όπως κι αν νομοθετηθούν (που φυσικά,
κατά συνταγματική επιταγή θα νομοθετηθούν), θα οδηγήσουν απλώς σε μεγαλύτερη
αδιαφάνεια, σε περισσότερα στρώματα παρενθέτων προσώπων και εταιρειών, με μόνο
αποτέλεσμα να γίνει ακόμη δυσκολότερη η εφαρμογή του μοναδικού ασυμβίβαστου
που έχει νόημα και ισχύει άλλωστε σε όλη την Ευρώπη: της αυστηρής και διά
ροπάλου απαγόρευσης της συγκέντρωσης Μέσων σε λίγα χέρια. Της απαγόρευσης του
ολιγοπωλίου και της πολυϊδιοκτησίας, που τώρα δυσκολότερα θα διαπιστώνεται. 
Η συζήτηση για τις μετρήσεις τηλεθέασης και την κατάργησή τους την ώρα των
Ειδήσεων επίσης περιττεύει. Η ιδέα ότι αν απαγορευτεί η μέτρηση της τηλεθέασης
των Ειδήσεων τα δελτία θα βελτιωθούν είναι τόσο έξυπνη όσο και η ιδέα ότι αν
έμεναν κρυφά τα δελτία κυκλοφορίας των εφημερίδων θα είχαμε καλύτερο Τύπο. Και
προφανώς δεν φταίνε τα «νούμερα» που ένα ανώριμο, απαίδευτο και πανικόβλητο
υπό την πίεση του ανταγωνισμού τηλεοπτικό προσωπικό δεν μπορεί να τα διαβάσει
σωστά και να τα αξιολογήσει, και τα εκλαμβάνει ως μέτρο αξίας ενός
ενημερωτικού προγράμματος. 
Όσο για το πονεμένο θέμα της περιλάλητης δεοντολογίας, είναι φανερό ότι το
θέμα είναι φλέγον για την ελληνική δημοσιογραφία και ιδίως για τη διακονούσα
τα ποσοστά τηλεθέασης. Είναι φανερό ότι υπάρχει θέμα προστασίας του πολίτη από
έναν ορισμένο παραδημοσιογραφικό κανιβαλισμό. Αλλά αυτά είναι θέματα των
δημοσιογράφων των ίδιων. Προς Θεού, όχι των υπουργών και των κυβερνήσεων.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17263N042</ED>
<ID>
ID:305744

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N04&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Σήψη
</H2>
Ο ΔΕΥΤΕΡΟΣ, μέσα σε λίγες ημέρες, θάνατος κρατουμένου στις φυλακές
Κορυδαλλού... 
ΕΠΙΒΕΒΑΙΩΝΕΙ με τον πιο τραγικό τρόπο τη βαθιά σήψη που φαίνεται ότι
υπάρχει στο σωφρονιστικό σύστημα της χώρας. 
ΟΣΟ και αν οι θάνατοι σχετίζονται με ξεκαθαρίσματα λογαριασμών μεταξύ
κρατουμένων κακοποιών... 
ΣΥΜΦΩΝΑ με όσα υποστηρίζουν η Αστυνομία και οι υπεύθυνοι των φυλακών... 
ΕΙΝΑΙ αδιανόητο να δεχθεί κανείς ότι η Πολιτεία δεν μπορεί να εγγυηθεί
την ασφάλεια των ανθρώπων που θέλει να σωφρονίσει... 
ΟΤΙ αδυνατεί να αποτρέψει τη δημιουργία συμμοριών της Μαφίας μέσα στις
φυλακές. 
ΔΕΝ είναι η πρώτη φορά που η κατάσταση στα σωφρονιστικά ιδρύματα
έρχεται στην επικαιρότητα κατά δραματικό τρόπο... 
ΟΥΤΕ η πρώτη φορά που τίθενται ζητήματα για το πώς λειτουργούν και
διευθύνονται οι φυλακές, πώς φυλάσσονται οι κρατούμενοι... 
ΚΑΘΩΣ και ποιοι εμπορεύονται δικαιώματα κρατουμένων ή καθορίζουν
αποφυλακίσεις, ιδιαίτερες μεταχειρίσεις... 
ΑΚΟΜΑ και την ίδια τη ζωή των φυλακισμένων. 
ΤΟ χειρότερο είναι ότι κάθε φορά που το θέμα των φυλακών έρχεται στην
επικαιρότητα ­ συνήθως ύστερα από θανάτους, εξεγέρσεις ή αποδράσεις... 
ΠΑΝΤΑ ακούγονται από τους αρμόδιους οι ίδιες κοινοτοπίες και υποσχέσεις
που ποτέ δεν υλοποιήθηκαν, με αποτέλεσμα... 
ΝΑ δίδεται η εντύπωση ότι οι φυλακές διοικούνται από διάφορα εσωτερικά
ή εξωτερικά κυκλώματα κακοποιών και εκμεταλλευτών... 
ΟΙ δε κρατούμενοι, αντί να σωφρονίζονται, μετατρέπονται σε μετρ του εγκλήματος.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17263N043</ED>
<ID>
ID:305755

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N04&aa=3</URL></REF>


Article

<CATEGORY>vin01</CATEGORY>

 <H5>Συγγνώμη, είναι ανάγκη να κατέβουν τα τρακτέρ από τα Τέμπη για να... οργώσουν
το Σύνταγμα; Να αναθέσει αμέσως η Συντονιστική αυτό το έργο στους αγρότες του
Κολωνακίου! </H5><H2>ΤΟ ΣΤΙΓΜΑ
</H2><H2>Όταν βλέπεις το πρόβλημα και στρίβεις το κεφάλι αλλού
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Λένε πως η ικανότητα μιας κυβέρνησης δεν μετριέται τόσο από το πώς
διαχειρίζεται μια κρίση, αλλά από το κατά πόσον την προλαμβάνει. Η κυβέρνηση
Σημίτη, όπως έχει αποδείξει πολλές φορές στο παρελθόν, μην της «κάτσει» κρίση.
Παθαίνει μια σκοτοδίνη, μια ναυτία, ένα αλλού πατάω κι αλλού βρίσκομαι! Όσο
για το αν τις προλαμβάνει, καλύτερα να μην το συζητήσουμε το θέμα. Το βλέπει
το πρόβλημα να έρχεται και στρίβει το κεφάλι αλλού. Όταν δεν το χώνει μέσα
στην άμμο. Για να ξενοιάσει εντελώς από το πρόβλημα και τις επιπτώσεις του.
Μιλούσες μαζί τους από τον Οκτώβριο, και σου έλεγαν: «Θα περάσουμε δύσκολους
μήνες από τον καινούργιο χρόνο». Ρωτούσες: Γιατί, κύριε υπουργέ μου; «Διότι,
το 2002, είναι εκλογική χρονιά», σου απαντούσαν. Και εξηγούσαν ότι εξ αυτού
του γεγονότος θα ενταθούν οι κοινωνικές διεκδικήσεις. Με την «ευγενική
χορηγία» των κομμάτων της αντιπολίτευσης, φυσικά... 
Τα θέλουν στο χέρι 
Ερώτηση: Έκαναν τίποτε, ενώ έβλεπαν τι θα γινόταν; Απάντηση: Όχι. Εν πλήρει
ραστώνη περίμεναν τις εξελίξεις. Παράδειγμα τα αγροτικά. Γνώριζαν τι θα
γινόταν με το βαμβάκι, και πως θα άναβε φωτιές σε όλοκληρο τον αγροτικό κόσμο.
Δεν έκαναν τίποτε. Τελευταία στιγμή έτρεχαν και δεν έφταναν - να δώσουν
αποζημιώσεις, επιστροφές, κάτι τέλος πάντων για να προλάβουν τις
κινητοποιήσεις. Δεν τις πρόλαβαν βέβαια. Διότι όταν ο άλλος δεν έχει λάβει
ακόμη τις αποζημιώσεις του 2000, θα καθήσει να περιμένει να του πεις εσύ πότε
θα λάβει τις αποζημιώσεις του 2001; Όχι βέβαια. Στον δρόμο θα βγει, και θα
δίνει ρεφενέ στον συνάδελφό του, που για να βάλει φωτιά να κάψει το παλιό
τρακτέρ και να πάρουν εικόνες τα κανάλια, το θέλει το εκατομμύριο, στο χέρι! 
Περιμένουν τις ειδήσεις 
Ερώτηση δεύτερη: Δικαιώνει η αβελτηρία της κυβέρνησης, την προπέτεια, τον
κατασκευασμένο αγωνιστικό τσαμπουκά, και την στα όρια της βαριάς πρόκλησης,
εκπροσώπηση των αγροτών από το τρίδυμο Πατάκης - Μπούτας - Νασίκας; Ασφαλώς
όχι. Αλλά αφού οι ίδιοι οι αγρότες τούς (απο)δέχονται, ποιοι είμαστε εμείς που
θα βάλουμε θέμα για τη δράση του τριδύμου, που, στο κάτω κάτω, σέρνει πίσω του
και τη στήριξη, αφανή ή εμφανή, δύο κομμάτων; Του ΚΚΕ και της Ν.Δ.; Ό,τι πει ο
λαός. Έστω κι αυτός των τριών-τεσσάρων εκατοντάδων που συγκεντρώνεται στα
Τέμπη, κάθε μεσημέρι στις 2 και κάθε βράδυ στις 7.30'. Για τις ανάγκες της
τηλεοπτικής υπερπαραγωγής «μάνα να μη με περιμένεις τον αγωνιστή, είμαι στα
μπλόκα και φυλάω να μην περάσει ο Λαλιώτης με τον Αργύρη»! 
Σε ρόλο... βόα 
Στα όρια της πρόκλησης εξάλλου κινείται και το ξαφνικό ενδιαφέρον της
κυβέρνησης για το δημοσιογραφικό επάγγελμα. Γιατί, τι άλλο μπορεί να βρίσκεται
πίσω από τη βούλησή της να συζητήσει στο πλαίσιο της «Κυβερνητικής Επιτροπής,
τις αρχές της δημοσιογραφικής δεοντολογίας;». 
«Αγάπη» και μόνον «αγάπη». Ανάλογη αυτής που διαθέτει ο... βόας για τα θύματά
του. Πρώτα ανοίγει την «αγκαλιά» του για να τυλίξει μέσα το θύμα. Μετά αρχίζει
και το σφίγγει, το σφίγγει, το σφίγγει, μέχρι που ακούγεται ο ανατριχιαστικός
ήχος των οστών που γίνονται μια μάζα. Ύστερα το καταπίνει αμάσητο. Πειράζει,
Πρόεδρε, που τα της δεοντολογίας θέλουμε να τα συζητήσουμε μόνοι οι
δημοσιογράφοι; 
Όλοι άρπαξαν την ευκαιρία 
Τον βρίζουν όλοι τον Μάκη και τη «ζούγκλα» του. Ακούω και υπερδεοντολόγους
συναδέλφους να τον κρίνουν, λες και εκείνοι σ' όλη τους την καριέρα τους πήγαν
με τον Κώδικα της ΕΣΗΕΑ για τη δεοντολογία ανά χείρας, ίδια με τον «σταυρό στο
χέρι». Αλλά δείτε πόσα έγιναν ύστερα από εκείνη την εκπομπή με τον
Χρυσανθακόπουλο: ο Σημίτης βρήκε ευκαιρία να απαλλαγεί από έναν πολύ
ενοχλητικό τύπο. Διάφορα συμφέροντα που από καιρό βυσσοδομούσαν εις βάρος της
δημοκρατικής ομαλότητας, βγήκαν στη σέντρα με αφορμή την επίθεση κατά του
Προέδρου της Δημοκρατίας. Και η κυβέρνηση άρπαξε από τα μαλλιά την ευκαιρία να
ξεκαθαρίσει το ραδιοτηλεοπτικό τοπίο, χορηγώντας, επιτέλους, τις οριστικές
άδειες λειτουργίας... 
Τροφή για τις παρέες 
Σταματώντας ουσιαστικά ένα νόθο καθεστώς που για δέκα-έντεκα χρόνια εξέθρεψε
πλήθος ανώμαλων καταστάσεων. Αμ το άλλο; Απέκτησαν νόημα οι παρέες που είχαν
χάσει το ενδιαφέρον τους μετά το «Μπιγκ Μπράδερ», και είχαν περιπέσει σε μια
ανία, μια κατάθλιψη, μια βαρεμάρα. Ενώ τώρα όπου σταθείς κι όπου βρεθείς για
φρουτάκια ακούς, για μανάβηδες, για πλακέτες, για Νικολετάτους, Πανταζάτους,
Φλωράτους και άλλους «άτους». Αφήστε δε, τον προβληματισμό, μέγα και σοβαρό.
Κι αυτό το άκουσα στην τηλεόραση - αν η κρυφή κάμερα του Μάκη είναι θεμιτό
μέσο δημοσιογραφικής έρευνας. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17263N062</ED>
<ID>
ID:305716

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N06&aa=2</URL></REF>


Article

<CATEGORY>vin04</CATEGORY>

 <H5>ΚΑΙ ΤΟ ΠΑΡΑΣΚΗΝΙΟ
</H5><H2>Πυροσβεστική παρέμβαση </H2>
Πολύ σοβαρή ήταν η συζήτηση για τα εθνικά θέματα που έγινε την περασμένη
Δευτέρα το βράδυ στο Εκτελεστικό Γραφείο του ΠΑΣΟΚ. Για πρώτη φορά ίσως
εκφράσθηκαν τόσο ανοιχτά διαφωνίες για τη διαδικασία διαλόγου με την Τουρκία.
Και ειδικότερα για το είδος του διαλόγου που άρχισε. Παρά το γεγονός ότι
ορισμένοι (Χρ. Παπουτσής κυρίως, Δ. Ρέππας δευτερευόντως) εντόπισαν το θέμα σε
δήθεν αποτυχία της επικοινωνιακής πολιτικής της κυβέρνησης, που «έχασε τις
εντυπώσεις και σύρθηκε στις αρχικές θέσεις της εξωτερικής της πολιτικής», η
ουσία είναι ότι πολλά μέλη του Ε.Γ. εξέφρασαν ζωηρές επιφυλάξεις για το πού
πάει το πράγμα. Και ζήτησαν να γίνει ξεκάθαρο ότι η γραμμή της κυβέρνησης
είναι «όχι στις τουρκικές αξιώσεις». Χρειάσθηκε να δηλώσει ο Κ. Σημίτης ότι
«δεν αλλάζει τίποτε στην εξωτερική μας πολιτική», για να σταματήσει η
συζήτηση. Και να δεσμευθεί ότι σύντομα θα πραγματοποιηθεί ειδική συνεδρίαση
του Εκτελεστικού Γραφείου για τα ελληνοτουρκικά. Παρόντος του Γιώργου
Παπανδρέου, ο οποίος τη Δευτέρα απουσίαζε, και ο Σημίτης αναγκάσθηκε να κάνει
τον τερματοφύλακα... <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17263N063</ED>
<ID>
ID:305768

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N06&aa=3</URL></REF>


Article

<CATEGORY>vin04</CATEGORY>

 <H5>Στην Κυβερνητική Επιτροπή, την Πέμπτη, το σχέδιο νόμου του υπουργείου Τύπου
για το ιδιοκτησιακό καθεστώς των ΜΜΕ
</H5><H2>Ψάχνουν τάξη στο τηλε-χάος
</H2><H4>Μελετούν να δώσουν 6 άδειες εθνικής εμβέλειας και 4 για την Αττική
</H4>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Με το σχέδιο νόμου που έχει ετοιμάσει το υπουργείο Τύπου για το
ιδιοκτησιακό καθεστώς των ΜΜΕ θα ασχοληθεί την ερχόμενη Πέμπτη η Κυβερνητική
Επιτροπή. Την εισήγηση θα κάνει ο υπουργός Τύπου Χρ. Πρωτόπαπας.

Η κυβέρνηση εμφανίζεται αποφασισμένη να προχωρήσει σε ταχεία τακτοποίηση των
εκκρεμοτήτων που έχουν συσσωρευτεί στο ραδιοτηλεοπτικό τοπίο τα τελευταία
δώδεκα χρόνια. Το νομοσχέδιο που έχουν ετοιμάσει στη Ζαλοκώστα εξειδικεύει την
επιταγή του νέου Συντάγματος να μην είναι βασικός μέτοχος σε ραδιοτηλεοπτικό
μέσο πρόσωπο που δραστηριοποιείται ως προμηθευτής του Δημοσίου. 
Το κρίσιμο ερώτημα είναι το πλαφόν μετοχικής συμμετοχής. Σύμφωνα με καλά
ενημερωμένες πηγές, «τούτο μπορεί να είναι της τάξεως του 5%-7%», αν και το
ζήτημα δεν έχει οριστικοποιηθεί. Στο άλλο άκρο είναι η τοποθέτηση της
αξιωματικής αντιπολίτευσης. Η Ν.Δ., λένε στελέχη που γνωρίζουν το θέμα, «θα
έβλεπε το ποσοστό να κινείται κοντά στο 0%, ώστε να είναι συνεπής στην
επιθετική γραμμή της κατά της διαπλοκής και να φέρει σε δυσχερή πολιτική θέση
την κυβέρνηση». Το κυβερνητικό αντεπιχείρημα είναι ότι «αν το ποσοστό είναι
πολύ μικρό, εύκολα θα μπορεί κάποιος να το αποκτήσει τον απαραίτητο αριθμό
μετοχών στη Σοφοκλέους, ώστε να δημιουργήσει πρόβλημα σε συγκεκριμένο σταθμό».
Όπως επισημαίνεται, «βασικός μέτοχος δεν είναι κάποιος μόνο με αναφορά στο
ποσοστό, αλλά και στην επιρροή του». Σύμφωνα με καλά ενημερωμένες πηγές, το
σχέδιο νόμου του υπουργείου Τύπου λαμβάνει υπ' όψιν αυτές τις παραμέτρους. 
Έτσι κι αλλιώς, το θέμα είναι ανοιχτό και δεν μπορεί να προδιαγράψει κανείς
τις εξελίξεις, αφού και κατά την αναθεώρηση του Συντάγματος με διαφορετικές
θέσεις προσήλθε η κυβέρνηση και άλλη διατύπωση υιοθέτησε στο τέλος υπό την
πίεση της αντιπολίτευσης. Πάντως, στις προθέσεις της κυβέρνησης είναι να
γίνουν όλοι οι χειρισμοί με διαφάνεια και να τακτοποιηθεί το θέμα εντός των
δύο ή τριών επομένων μηνών. Έτσι, θα υπάρξει διάλογος με όλους τους
ενδιαφερομένους, καθώς και με τους ιδιοκτήτες ΜΜΕ, τους οποίους ενδέχεται να
δει σε συναντήσεις του ο Πρωθυπουργός Κώστας Σημίτης. 
Στο μεταξύ, κυβερνητικές πηγές βεβαιώνουν ότι έχει προχωρήσει η διαδικασία
αδειοδότησης των τηλεοπτικών ΜΜΕ. Έτσι, λέγεται ότι θα δοθούν έξι άδειες
εθνικής εμβέλειας, με πιθανότερους λήπτες τους σταθμούς Mega, ΑΝΤ1, Alpha,
Star, Alter. Η έκτη άδεια θα «παιχτεί» μεταξύ Tempo, Μακεδονία TV, ενώ
αναφέρονται επίσης οι υποψηφιότητες του Seven Χ και του 902. Θα δοθούν επίσης
τέσσερις άδειες περιφερειακής εμβέλειας, με έκταση κάλυψης την Αττική. Εδώ τα
κριτήρια είναι διαφορετικά και το τοπίο μάλλον θολό και ο ανταγωνισμός
έντονος, ενώ μεταξύ των υποψηφίων αναφέρονται το TV Magic, το Extra, το Blue
Sky και άλλοι. Αντιθέτως, ολοκληρωμένη θεωρείται πλέον η διαδικασία
αδειοδότησης ραδιοφωνικών σταθμών στην Αθήνα (αφού εδόθησαν και επιπλέον
άδειες), ενώ υπεγράφησαν προσφάτως και οι σχετικές άδειες για τη Θεσσαλονίκη. 
Με τις κινήσεις αυτές, γίνεται μια προσπάθεια να μπει τάξη στο λεγόμενο
τηλε-χάος. Ασφαλώς τούτο γίνεται με καθυστέρηση δωδεκαετίας και αφού
δημιουργήθηκε μια de facto κατάσταση στις συχνότητες, οι οποίες αποτελούν
δημόσιο αγαθό. 
Στην κυβέρνηση ισχυρίζονται, πάντως, ότι «το ξεκίνημα της ιδιωτικής τηλεόρασης
συνέπεσε με την περίοδο της συγκυβέρνησης», με αποτέλεσμα να προηγηθούν οι
εκπομπές τής διαδικασίας αδειοδότησης. 
«Τρία χρόνια αργότερα το ΠΑΣΟΚ ευρέθη μπρος σε δημιουργημένα οικονομικά
συμφέροντα». Σύμφωνα με την εκδοχή αυτή, «εκεί που τεχνικές μελέτες κατέληγαν
στο συμπέρασμα ότι η ελληνική αγορά μπορεί να υποστηρίξει τρία κανάλια έχουμε
βρεθεί με πολύ περισσότερα». Η πληθώρα καναλιών δεν δημιουργεί όρους θεμιτού
ανταγωνισμού, με αποτέλεσμα η ιδιωτική τηλεόραση να πάρει σύντομα την κατιούσα
της εντυπωσιοθηρίας και, σε ό,τι αφορά το ειδησεογραφικό πρόγραμμα, τον
κιτρινισμό. 
<H3>Προεδρικό διάταγμα για τον κώδικα δεοντολογίας
</H3>
Οι νέες τεχνολογίες έχουν επηρεάσει καταλυτικά τη δημοσιογραφία. Η παραδοσιακή
διάκριση «oν δε ρέκορντ» - «οφ δε ρέκορντ» και τα ογκώδη κασετόφωνα έχουν
αντικατασταθεί από «κρυφές κάμερες» και «μικρόφωνα τσέπης». Μια γεύση εδόθη
πρόσφατα και με τις επιδόσεις της ελληνικής τηλεόρασης στο γνωστό θέμα με τα
«φρουτάκια». Οι «κρυφές κάμερες» είναι μια πρακτική που έχει χρησιμοποιηθεί
κατά κόρον σε ξένα ειδησεογραφικά προγράμματα ­ ιδίως στις ΗΠΑ. Η χρήση της
δικαιολογείται στο μέτρο που ο δημοσιογράφος επικαλείται το δικαίωμα
πληροφόρησης του κοινού σε μια δημοκρατία ­ άρα το δημόσιο συμφέρον.
Περιορίζεται όμως από το γεγονός ότι μπορεί να θίγεται το δικαίωμα εκείνου που
κινηματογραφείται με «κρυφή κάμερα» στην ιδιωτική του ζωή ή, με νομική
φρασεολογία, στην προσωπικότητά του. 
Η σύγκρουση δημόσιου συμφέροντος και δικαιώματος στην προσωπικότητα
προσδιορίζει τις δυνατότητες χρήσης της «κρυφής κάμερας». Σε πολλές
περιπτώσεις είναι η δικαιοσύνη που αποφασίζει τι υπερισχύει. Ένας άλλος τρόπος
είναι η σύσταση ενός δημοσιογραφικού κώδικα δεοντολογίας. Είναι ένα θέμα που
διερευνά και το υπουργείο Τύπου σε συνεργασία με αρμόδιους φορείς, όπως η
ΕΣΗΕΑ και το ΕΣΡ. Σύμφωνα με τις κυβερνητικές προθέσεις, η δεοντολογία μπορεί
να λάβει χαρακτήρα προεδρικού διατάγματος που να καλύψει νομοθετικά τον έλεγχο
τήρησής της από το ΕΣΡ. Όλα αυτά βεβαίως, αφορούν τη ραδιοτηλεόραση που
αποτελεί δημόσιο αγαθό. Τα έντυπα κατατάσσονται στον ιδιωτικό τομέα και ισχύει
για την περίπτωσή τους ο ποινικός νόμος. Σημειωτέον ότι, δεδομένου του
πολιτικού κλίματος, δεν υπάρχει πρόθεση της κυβέρνησης να μπει πλαφόν στις
χρηματικές αποζημιώσεις για θέματα δυσφήμησης διά του Τύπου. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17263N082</ED>
<ID>
ID:305740

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N08&aa=2</URL></REF>


Article

<CATEGORY>vin04</CATEGORY>

 <H2>Στα χέρια λίγων τα ΜΜΕ στις ΗΠΑ
</H2>
Αξίζει να σημειωθεί ότι το ξεκίνημα της ιδιωτικής τηλεόρασης δεν έγινε με
συντεταγμένο τρόπο σε τρεις ευρωπαϊκές χώρες: την Ελλάδα, την Τουρκία και την
Ιταλία (με το φαινόμενο Μπερλουσκόνι). Στις άλλες χώρες, της δημοπράτησης των
τηλεοπτικών συχνοτήτων προηγήθηκε ο καθορισμός του αριθμού αδειών. Υπήρξε
δηλαδή ρυθμιστική παρέμβαση (αγγλιστί regulation) από τις αρχές. Ενδιαφέρον
παρουσιάζει το γεγονός ότι στις ΗΠΑ ότι ουδείς ασχολείται ιδιαίτερα με
φαινόμενα συγκέντρωσης «μιντιακής» και οικονομικής εξουσίας κάτω από την ίδια
στέγη. Αν και υπάρχουν ιδιοκτησιακοί περιορισμοί (κυρίως με χρήση διάκρισης
μεταξύ εθνικής και περιφερειακής εμβέλειας), δεν είναι τόσο εκτενή τα
ασυμβίβαστα. Ακόμη περισσότερο: στα μέσα της δεκαετίας του '90 άλλαξε ο νόμος
για να επιτρέπει μεγαλύτερες συγκεντρώσεις στα μέσα, με τη δικαιολογία ότι για
να ανταγωνισθούν οι αμερικανικές εταιρείες στην εποχή της παγκοσμιοποίησης και
της κοινωνίας της πληροφορίας πρέπει τα επιχειρηματικά τους μεγέθη να είναι
πολύ μεγαλύτερα. Έτσι, το δίκτυο NBC περιήλθε στον κολοσσό General Electric
(που είναι προμηθευτής του αμερικανικού Δημοσίου!), το CBS στην Westinghouse
(επίσης προμηθευτή του αμερικανικού Δημοσίου) και το ABC στην Disney. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17263N083</ED>
<ID>
ID:305769

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N08&aa=3</URL></REF>


Article

<CATEGORY>vin04</CATEGORY>

 <H5>Απόφαση - πλαίσιο της Ευρωπαϊκής Ένωσης και για τα 15 κράτη - μέλη
</H5><H2>Και αντιτρομοκρατικός μέσω Ευρώπης
</H2><H4>15 αλλαγές στο νομοθετικό πλαίσιο της χώρας μας
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Δεκαπέντε βασικές αλλαγές έρχονται στο νομοθετικό πλαίσιο για την ποινική
αντιμετώπιση της τρομοκρατίας στη χώρα μας, ύστερα από την απόφαση της
Ευρωπαϊκής Ένωσης για ένα κοινό νομικό οπλοστάσιο των 15 κρατών-μελών και τη
θέσπιση του ευρωπαϊκού εντάλματος σύλληψης. 
Η ομόφωνη απόφαση-πλαίσιο του Συμβουλίου Κορυφής της Ε.Ε. στο Λάακεν του
Βελγίου τον περασμένο Δεκέμβριο (απότοκος των τρομοκρατικών επιθέσεων στη Νέα
Υόρκη), οδηγεί έως το τέλος του 2002 σε νομοθετικές τομές και στο ελληνικό
ποινικό δίκαιο που έως σήμερα δεν είχε θεωρηθεί επιβεβλημένο να υπάρξουν. 
Παρά το γεγονός ότι μόλις την περασμένη άνοιξη το υπουργείο Δικαιοσύνης
προχώρησε σε αρκετές αλλαγές του νομικού πλαισίου για την καταπολέμηση της
τρομοκρατίας (μέσα από το νόμο 2928/2001 για το οργανωμένο έγκλημα), το νομικό
πεδίο εμφανίζει κενά που θα συμπληρωθούν πλέον σύμφωνα με τις επιταγές της
Ε.Ε. Έτσι, νομοπαρασκευαστική επιτροπή η οποία θα ορισθεί τις επόμενες
εβδομάδες από τον υπουργό Δικαιοσύνης κ. Φιλ. Πετσάλνικο, θα κληθεί να
προσδώσει νέα μορφή στη αντιτρομοκρατική νομοθεσία, με 15 σημαντικές αλλαγές: 
1. Νέος «αντιτρομοκρατικός» νόμος. Αν και αρκετές ρυθμίσεις της
απόφασης της Ε.Ε. έχουν καλυφθεί από τον νόμο του 2001, θεωρείται εξαιρετικά
δύσκολο οι νέες αλλαγές να ενταχθούν ως προσθήκες στο υφιστάμενο πλαίσιο. Το
πιθανότερο είναι ότι το υπουργείο θα προχωρήσει στην κατάρτιση ενός ειδικού
νόμου για την τρομοκρατία, ώστε το αδίκημα να διαχωρίζεται από το γενικότερο
οργανωμένο έγκλημα (σπείρες εκβιαστών, «νονών» της νύχτας κ.ά.). Θα είναι η
δεύτερη φορά που η χώρα μας θα καταρτίσει ειδικό νομοθέτημα για την
τρομοκρατία, ύστερα από τον νόμο του 1991, επί κυβέρνησης Ν.Δ., που κατά την
εφαρμογή του είχε ξεσηκώσει θύελλα αντιδράσεων (με τις συλλήψεις εκδοτών
κ.λπ.), με αποτέλεσμα την κατάργησή του. 
2 . Ορισμός τρομοκρατίας. Για πρώτη φορά, είτε σε ένα νέο νόμο είτε ως
προσθήκη στο νόμο για το οργανωμένο έγκλημα, στο ελληνικό δίκαιο θα ορίζεται
το αδίκημα της τρομοκρατίας, καθώς και η έννοια της «τρομοκρατική ομάδας». Και
την κατεύθυνση του ορισμού δίνει ήδη η ευρωπαϊκή απόφαση. 
3 . Λίστα αδικημάτων. Επίσης, για πρώτη φορά, στο σχετικό νόμο θα
συμπεριληφθεί κατάλογος με 12 αδικήματα που είτε ευθέως χαρακτηρίζονται ως
τρομοκρατικά, είτε υπό περιστάσεις μπορούν να συνδεθούν με τρομοκρατική
δραστηριότητα. Όλα αυτά τα αδικήματα (ανθρωποκτονίες κ.ά.) τιμωρούνται σήμερα
από τους ποινικούς νόμους της χώρας μας, αλλά στο πλαίσιο της οργανωμένης
εγκληματικότητας. 
4. Ο ρόλος του αρχηγού. Με τις νέες διατάξεις προβλέπεται διαχωρισμός
και συνακόλουθα αυστηρότερη ποινική μεταχείριση του αρχηγού μιας τρομοκρατικής
ομάδας. Η ευρωπαϊκή απόφαση διαχωρίζει ρητά τον αρχηγό από τους συμμετέχοντες
σε μια τρομοκρατική οργάνωση, ενώ στο εθνικό δίκαιο ­ ακόμη και με τον
πρόσφατο νόμο για το οργανωμένο έγκλημα ­ γίνεται γενική αναφορά σε μέλη μιας
εγκληματικής ομάδας ή στους δράστες ενός εγκλήματος. 
5. Αυστηρότερες ποινές. Οι νομοθετικές αλλαγές οδηγούν και σε
αυστηρότερη ποινική μεταχείριση των μελών μιας τρομοκρατικής ομάδας. Η απόφαση
της Ε.Ε. προβλέπει κυρώσεις και για τη σύσταση μιας τρομοκρατικής οργάνωσης,
με ελάχιστη ποινή για τον αρχηγό της τα 15 χρόνια. Για το αδίκημα της σύστασης
και συμμορίας στο νόμο για το οργανωμένο έγκλημα που ισχύει σήμερα,
προβλέπεται ελάχιστη ποινή κάθειρξης 10 ετών. Σε ανώτατο όριο, βέβαια,
βρίσκονται τα ισόβια, όπως προβλέπει σήμερα και η ελληνική νομοθεσία. 
6. Επέκταση δικαιοδοσίας για τη δίωξη. Με τις νέες διατάξεις θα
προβλέπεται ότι η χώρα μας (όπως και κάθε άλλο μέλος της Ε.Ε.) θα μπορεί υπό
περιστάσεις να δικάσει ένα μέλος τρομοκρατικής οργάνωσης που έδρασε και
συνελήφθη στην επικράτειά της, ακόμη και για άλλα αδικήματα που διάπραξε σε
άλλο κράτος-μέλος, επεκτείνοντας έτσι τη δικαιοδοσίας της. 
7 . Ο τόπος εκδίκασης. Με άλλη προσθήκη στην ελληνική νομοθεσία θα
προβλεφθεί ότι οι ελληνικές δικαστικές αρχές θα μπορούν να συνεργαστούν με τις
αρχές άλλων κρατών-μελών, προκειμένου να αποφασιστεί ποια χώρα θα ασκήσει
δίωξη και θα δικάσει ένα μέλος τρομοκρατικής οργάνωσης με «πολυεθνική» δράση.
Στην περίπτωση που ένας κατηγορούμενος για τρομοκρατική δράση συλληφθεί στην
Ελλάδα, θα εκδίδεται σε άλλη χώρα της Ε.Ε. εάν η δράση του εκεί ήταν
«πλουσιότερη» και τα εις βάρος του στοιχεία περισσότερα. 
8. Αποζημίωση θυμάτων. Για πρώτη φορά, με ειδική διάταξη, θα προβλέπεται
αποζημίωση από την ελληνική πολιτεία σε αλλοδαπά θύματα τρομοκρατικών
ενεργειών ή την οικογένειά τους. Ο τρόπος, το ύψος κ.λπ. της αποζημίωσης θα
αποφασιστεί στο πλαίσιο της νομοπαρασκευαστικής επιτροπής και δεν καθορίζεται
από την ευρωπαϊκή απόφαση. Σε αυτή, πάντως, ρητά αναφέρεται ότι ένα
κράτος-μέλος υποχρεούται «να εξασφαλίσει πρόσφορη αρωγή». 
9. «Εξπρές» εκδόσεις για 32 αδικήματα. Με τη θέσπιση του ευρωπαϊκού
εντάλματος σύλληψης, θα υπάρξει σειρά τροποποιήσεων στον Κώδικα Ποινικής
Δικονομίας, ώστε η χώρα μας να εκδίδει κατηγορούμενους (ή να ζητεί την
έκδοση), άμεσα, στο πλαίσιο της Ε.Ε. Το νέο καθεστώς έκδοσης αφορά
συλληφθέντες για μία λίστα 32 αδικημάτων, συμπεριλαμβανομένης βέβαια της
τρομοκρατίας. 
10. Έκδοση και για μικρές ποινές. Με το ευρωπαϊκό ένταλμα σύλληψης
μειώνονται και τα ελάχιστα όρια ποινών για την έκδοση κατηγορουμένων. Σήμερα η
χώρα μας μπορεί να εκδώσει κατηγορουμένους μόνον για κακουργήματα (με ποινές
άνω των πέντε ετών), ενώ η ευρωπαϊκή απόφαση προβλέπει την έκδοση εντάλματος
ακόμη και για ποινές ενός έτους. 
11. Τέλος το «διττό» αξιόποινο. Με τις ισχύουσες διατάξεις η Ελλάδα
μπορεί να εκδώσει κατηγορούμενο για αδίκημα σε άλλη χώρα, μόνον στην περίπτωση
που το αδίκημα προβλέπεται και από το εθνικό δίκαιο. Η σχετική διάταξη του
ΚΠοινΔ καταργείται, αν και δεν προκύπτει ότι η διάταξη θα έχει πεδίο
εφαρμογής, καθώς και τα 32 αδικήματα της ευρωπαϊκής λίστας προβλέπονται και
στη χώρα μας. Ζήτημα τίθεται μόνον για την ερμηνεία της καταγραφής του
ρατσισμού και της ξενοφοβίας ως αυτοτελές αδίκημα (που ισχύει σε άλλες χώρες
της Ε.Ε.) και για το οποίο το υπουργείο Δικαιοσύνης θα προχωρήσει σύντομα σε
σχετικές νομοθετικές ρυθμίσεις. 
12. Όριο 90 ημερών. Όπως θα προβλέπεται με τις νέες διατάξεις,
το αργότερο εντός 90 ημερών η χώρα μας θα πρέπει να έχει εκδώσει, με δικαστική
απόφαση, έναν κατηγορούμενο σε άλλη χώρα της Ε.Ε. Στην περίπτωση δε, που ο
κατηγορούμενος έχει συναινέσει στην έκδοση, τότε η σχετική διαδικασία θα
πρέπει να έχει ολοκληρωθεί εντός 10 ημερών. Σήμερα στην ελληνική νομοθεσία δεν
καθορίζονται χρονικά όρια και συνήθως η διαδικασία έκδοσης ξεπερνά τα δύο
χρόνια. 
13. Έκδοση και Ελλήνων πολιτών. Η ευρωπαϊκή απόφαση για το
ενιαίο ένταλμα δεν προβλέπει εξαιρέσεις για τους ημεδαπούς πολίτες, με
αποτέλεσμα η χώρα μας να μπορεί να ζητήσει, για παράδειγμα, από τις γαλλικές
αρχές την έκδοση ενός Γάλλου υπηκόου και αντίστοιχα να υποχρεούται να εκδώσει
σε άλλες χώρες της Ε.Ε. συλληφθέντες με ελληνική υπηκοότητα. Η έκδοση ημεδαπών
απαγορεύεται σήμερα από τον ΚΠοινΔ (σ.σ.: προβλέπεται ότι για εγκλήματα εκτός
συνόρων θα δικαστούν από τα ελληνικά δικαστήρια), με αποτέλεσμα η σχετική
διάταξη να καταργηθεί. 
14. Και έκδοση σε τρίτη χώρα. Με τις νέες διατάξεις θα προβλέπεται
ακόμη ότι ένας κατηγορούμενος που εκδόθηκε από τη χώρα μας σε άλλη χώρα της
Ε.Ε. θα μπορεί να εκδοθεί στη συνέχεια και σε τρίτη χώρα, εκτός Ε.Ε., υπό την
προϋπόθεση ότι θα δώσουν την συγκατάθεσή τους οι ελληνικές αρχές. Σε εφαρμογή
της διάταξης, ένας κατηγορούμενος που εκδίδεται μεταξύ ευρωπαϊκών κρατών
μπορεί να καταλήξει τελικώς στις ΗΠΑ ή σε άλλη χώρα εκτός Ε.Ε. Ως ασφαλιστική
δικλίδα, πάντως, στην ευρωπαϊκή απόφαση ρητά τονίζεται το απόλυτο δικαίωμα
ενός κράτους να αρνηθεί την έκδοση σε χώρα όπου ο κατηγορούμενος «διατρέχει
τον κίνδυνο να του επιβληθεί η ποινή του θανάτου ή να υποβληθεί σε
βασανιστήρια ή άλλη απάνθρωπη ή εξευτελιστική μεταχείριση ή ποινή». Η διάταξη
αυτή θα ενταχθεί αυτούσια στο ελληνικό δίκαιο. 
15. Αύξηση ορίων παραγραφής. Το ζήτημα δεν απασχόλησε τα ευρωπαϊκά
όργανα και δεν υπάρχει καμία σχετική αναφορά στην απόφαση-πλαίσιο. Η
νομοπαρασκευαστική επιτροπή του υπουργείου Δικαιοσύνης, ωστόσο, με αφορμή και
την παραγραφή των πρώτων δολοφονιών της 17Ν, αναμένεται να εισηγηθεί την
αύξηση του ορίου παραγραφής από 20 σε 30 χρόνια για ανθρωποκτονίες από μέλη
τρομοκρατικών οργανώσεων. Σε κάθε περίπτωση, πάντως, τα νέα αυξημένα όρια δεν
μπορούν να αφορούν τα αδικήματα τρομοκρατικών ομάδων που θα έχουν τελεστεί
πριν από την έναρξη ισχύος των νέων διατάξεων. 
Όπως προβλέπεται και στην ευρωπαϊκή απόφαση, η κατάρτιση των νέων διατάξεων
για την τρομοκρατία θα πρέπει να έχει ολοκληρωθεί το αργότερο έως το τέλος του
έτους, ώστε να ενταχθούν στο εθνικό δίκαιο, ενώ οι νομοθετικές αλλαγές για το
ευρωπαϊκό ένταλμα πρέπει να έχουν ολοκληρωθεί έως το τέλος του 2003.

<H3>Έκδοση - εξπρές για 32 αδικήματα
</H3>
Ευρωπαϊκό ένταλμα σύλληψης που οδηγεί σε άμεση έκδοση από και προς τις
Ελληνικές Αρχές συλληφθέντων εντός της Ε.Ε. θα εκδίδεται για 32 αδικήματα και
ειδικότερα: 
*Συμμετοχή σε εγκληματική οργάνωση. * Τρομοκρατία. * Εμπορία ανθρώπων. *
Σεξουαλική εκμετάλλευση παιδιών και παιδική πορνογραφία. * Παράνομη διακίνηση
ναρκωτικών και ψυχοτρόπων ουσιών. * Παράνομη διακίνηση όπλων, πυρομαχικών και
εκρηκτικών. * Δωροδοκία. * Καταδολίευση, συμπεριλαμβανομένης της απάτης εις
βάρος της Ευρωπαϊκής Ένωσης. * Νομιμοποίηση προϊόντων εγκλήματος. *Παραχάραξη
και κιβδηλεία του ευρώ. *Εγκληματικότητα στον κυβερνοχώρο. * Εγκλήματα κατά
του περιβάλλοντος, συμπεριλαμβανομένης της λαθρεμπορίας απειλούμενων ζωικών
ειδών και φυτικών ειδών. * Παροχή βοήθειας για παράνομη είσοδο και διαμονή
εντός της Ε.Ε. * Ανθρωποκτονία εκ προθέσεως και βαριά σωματική βλάβη. *
Παράνομο εμπόριο ανθρώπινων οργάνων και ιστών. * Απαγωγή, παράνομη κατακράτηση
και ομηρεία. * Ρατσισμός και ξενοφοβία. * Οργανωμένες ή ένοπλες ληστείες.
*Παράνομη διακίνηση πολιτιστικών αγαθών (αρχαιότητες, έργα τέχνης κ.ά.).
*Υπεξαίρεση και απάτη. *Εκβιασμός και προστασία έναντι χρημάτων. *Απομίμηση
και πειρατεία προϊόντων. * Πλαστογραφία δημόσιων εγγράφων. * Παραχάραξη μέσων
πληρωμής. *Λαθρεμπόριο ορμονικών ουσιών και γενικότερα αναβολικών. *
Λαθρεμπόριο πυρηνικών και ραδιενεργών ουσιών. * Βιασμός. *Εμπρησμός.
*Δολιοφθορά. *Αεροπειρατεία και πειρατεία. * Εγκλήματα που εμπίπτουν στην
αρμοδιότητα του Διεθνούς Ποινικού Δικαστηρίου.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17263N101</ED>
<ID>
ID:305695

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N10&aa=1</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Φιλί βουτύρου, χειραψία - κανόνι!
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17263N121</ED>
<ID>
ID:305656

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N12&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Αντώνης Καφετζόπουλος: 
(ο ηθοποιός ερωτάται ­ απ' το «Echo» ­ αν είναι ακόμη αριστερός) 
«Όχι. Αριστερά τώρα είναι η κυρία Παπαρήγα και ο κύριος Κωνσταντόπουλος ­
επειδή το καθετί, για να συνεννοούμαστε, έχει την ταμπελίτσα του». 
Γιώργος Χουρμουζιάδης: 
(ο καθηγητής και βουλευτής του ΚΚΕ ­ στον «Αγγελιοφόρο» ­ για την αισιοδοξία
περί το Κυπριακό) 
«Φοβούμαι πως η "αισιοδοξία" στον τομέα της ελληνικής εξωτερικής πολιτικής
είναι μια πολύ επικίνδυνη "διοξίνη". Πρέπει να την αποφύγουμε με κάθε θυσία». 
Μανούσος Παραγιουδάκης: 
(ο αρχηγός ΓΕΕΘΑ, αποχαιρετώντας τον Πρόεδρο της Δημοκρατίας) 
«Ως θεσμός είσθε το σύμβολό μας. Και ως εκφραστής του θεσμού είσθε το πρότυπό
μας». 
Νόρα Κατσέλη: 
(η βουλευτής του ΠΑΣΟΚ, για την αγορά διαμερισμάτων από τον Νικολετάτο ­ στον
Antenna) 
«Άμα ξέρεις ότι αυτός ο άνθρωπος είναι ο συγκεκριμένος νονός της νύχτας, απλώς
προφυλάσσεις τα νώτα σου ­ δεν αγοράζεις απ' αυτόν, αλλά από κάποιον άλλον». 
Σπύρος Βούγιας: 
(ο υφυπουργός Μεταφορών ­ στον Άλφα Νιουζ) 
«Το αυτοκίνητο θα πρέπει να χρησιμοποιείται με λογικό τρόπο, γιατί αλλιώς το
αυτοκίνητο θα γίνει ακίνητο (...)».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17263N123</ED>
<ID>
ID:305753

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N12&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Αιχμαλωσία </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Το είπε στην TV η ­ πολύ σοβαρή ­ βουλευτής Αθηνών Μαριέττα Γιαννάκου: «Όσα
κανάλια έχουν, όλες μαζί, οι χώρες της Βόρειας Ευρώπης, τα έχει, μόνη της, η
Ελλάδα!». Είναι ανατριχιαστικό! Δεν είναι; Και πείτε μου, τώρα: πώς να
αντιδράσει ο δύστυχος ο Έλληνας, που δέχεται, από το πρωί ίσαμε το βράδυ, τις
­ κατά ριπάς ­ βολές πενήντα και πλέον τηλεοπτικών σταθμών; Πώς να βρει μια
χαραμάδα για να αποδράσει, ώστε να διαβάσει την εφημερίδα του, κάποιο
περιοδικό, κάποιο βιβλίο ή να πάει στο θέατρο και τον κινηματογράφο; 
Η τηλεόραση μάς κάνει, κάθε μέρα, όλο και περισσότερο «μαζανθρώπους». Αυτή μας
παίρνει από 'δώ και μας πάει εκεί. Αυτή καθοδηγεί τη σκέψη μας, αυτή
δημιουργεί τα πρότυπά μας, αυτή καθορίζει το γούστο μας, αυτή αποφασίζει,
«πριν από μας, για μας». Ευτυχώς που το καλοκαίρι αρχίζει πολύ νωρίς στον τόπο
μας και τελειώνει πολύ αργά. Αλλιώς, θα μέναμε φυλακισμένοι, όλο τον χρόνο,
στα σπίτια μας, απέναντι στους δέκτες μας, με τον νου καρφωμένο στους
γυάλινους ήρωές μας και στα φερσίματά τους. 
Με είχαν καλέσει, πριν από ένα χρόνο, περίπου, σε κάποια εκδήλωση, στο
ξενοδοχείο της «Μ. Βρετανίας». Μπαίνοντας, είδα μπροστά μου να τρέχει, σχεδόν,
έναν από τους κορυφαίους παράγοντες της πολιτικής μας ζωής. «Τι συμβαίνει;»
αναρωτήθηκα. Αλλά η απορία μου λύθηκε, πάραυτα: ο πολιτικός αυτός έτρεχε πίσω
από τον Νίκο Χατζηνικολάου! Για να τον συγχαρεί, με χειραψία ­ για να τον
γλείψει, δηλαδή ­ για μία εκπομπή του! Γιατί, βέβαια, Χατζηνικολάου είναι
αυτός. Κι ένα «Ενώπιος ενωπίω» σε δύσκολες, ιδίως, εποχές είναι... «χρυσούν
ωρολόγιον»! 
Έβλεπα, όλες αυτές τις μέρες, με αφορμή την εκπομπή του Καρατζαφέρη, διάφορους
πολιτικούς να λένε, να λένε και να ξαναλένε, στη μικρή οθόνη, χίλια μύρια, για
την τηλεόραση και τους δημοσιογράφους. Και είχαν δίκιο! Αλλά οι ίδιοι αυτοί
άνθρωποι, που έδειχναν σπαθιά ξεγυμνωμένα, αύριο, μόλις τους κλείσει η TV το
μάτι, θα σπεύσουν! Θα βγουν σε συνεντεύξεις και σε «παράθυρα» και θα πουν τους
αφόρητους μονολόγους τους, για να κερδίσουν ένα τρίλεπτο τηλεθέασης και να
θυμίσουν στους ψηφοφόρους τους πως υπάρχουν... 
Είναι αιχμάλωτοι, δυστυχώς, οι Έλληνες πολιτικοί, εκτός ελαχίστων εξαιρέσεων
(π.χ. ο Κακλαμάνης) στην τηλεόραση. Τη χρησιμοποιούν και τους χρησιμοποιεί.
Και το ίδιο συμβαίνει και με τους καλλιτέχνες. Ιδίως του τραγουδιού. Τα
«σκουπίδια» πάνε κι έρχονται στις οθόνες. Οι υπεύθυνοι των εκπομπών επιβάλλουν
και αποκλείουν, κατά τα γούστα τους. Και ο χορός καλά κρατεί. 
Αλλά το θέμα της τηλεόρασης είναι πολύ μεγάλο. Και έχει αμέτρητες πλευρές. Θα
τα ξαναπούμε, σε πρώτη ευκαιρία.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17263N124</ED>
<ID>
ID:305779

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N12&aa=4</URL></REF>


Article

<CATEGORY>vin05</CATEGORY>

 <H2>Παράθυρα και καραγκιόζηδες! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μεταμεσονύκτια παρέμβαση σε τηλεοπτική εκπομπή του Antenna έκανε ο
πρόεδρος της Βουλής κ. Απ. Κακλαμάνης ­ η συζήτηση αφορούσε τη σχέση ΜΜΕ και
πολιτικής. Και κατά μία προσφιλή του συνήθεια, ο κ. Κακλαμάνης δεν απέφυγε
τους χαρακτηρισμούς, κατά την άλλη προσφιλή του συνήθεια, δεν είπε ονόματα... 
Τι είπε; Μίλησε για «παρακεντέδες δημοσιογράφους», αλλά και για
«καραγκιόζηδες βουλευτές», αυτούς που βγαίνουν στα τηλεοπτικά παράθυρα. Κι αν
αυτή η επίθεση δεν αναβαθμίσει τα «παράθυρα», τότε σίγουρα... αναβαθμίζει τον
ρόλο του βουλευτή! <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17263N125</ED>
<ID>
ID:305782

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N12&aa=5</URL></REF>


Article

<CATEGORY>vin05</CATEGORY>

 <H2>Αγία Συνέλευση...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πέρυσι, ο κ. Χριστόδουλος είχε διοργανώσει ένα γεύμα στην Αθηναϊκή Λέσχη, με
τους ευρωβουλευτές. Εκεί, είχε στήσει έναν τρικούβερτο καβγά με τον κ. Γ.
Κατηφόρη. Βλέπετε, η κρίση στις σχέσεις Εκκλησίας και κυβέρνησης ήταν στο
φόρτε της. 
Φέτος, ο Αρχιεπίσκοπος δεν διοργανώνει γεύμα, αλλά εκδήλωση με τους
ευρωβουλευτές. Θέμα της εκδήλωσης, που πραγματοποιείται αύριο στο Ζάππειο,
είναι η Ευρωπαϊκή Συνέλευση ­ ναι, ναι, το νέο ευρωπαϊκό όργανο, που έγινε η
αφορμή για τη νέα κόντρα Σημίτη - Πάγκαλου. 
Ο οποίος κ. Θ. Πάγκαλος είναι καλεσμένος στην εκδήλωση, μαζί με την Ελληνίδα
επίτροπο κ. Άννα Διαμαντοπούλου. Θα είναι εκεί και ο κ. Γ. Κατηφόρης του
περυσινού καβγά, ο οποίος είναι πλέον και εκπρόσωπος του Πρωθυπουργού στην
Ευρωπαϊκή Συνέλευση! 
Αν και εδώ μιλάμε για... Αγία Συνέλευση, αφού δεν αποκλείεται να πέσουν... καντήλια!
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17263N126</ED>
<ID>
ID:305786

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N12&aa=6</URL></REF>


Article

<CATEGORY>vin05</CATEGORY>

 <H2>Βγάλαν αποτέλεσμα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μπορεί στη Νέα Δημοκρατία να ορκίζονται ότι τη δημοσκόπηση που είχαν
παραγγείλει για το Δήμο Αθηναίων, δεν την έχουν καν πάρει στα χέρια τους.
Ελάτε όμως που την έχουν στα συρτάρια τους από την περασμένη Τρίτη... 
Τι λέει αυτή η μέτρηση που λένε ότι δεν την έχουν καν στα χέρια τους; Οτι η κα
Ντόρα Μπακογιάννη «σκίζει» κατά το κοινώς λεγόμενο, ενώ από το κυβερνών κόμμα
πηγαίνει καλά ο διαθέσιμος κ. Χρ. Παπουτσής, αλλά και ο μη ενδιαφερόμενος
(πλέον) κ. Κ. Σκανδαλίδης...
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17263N127</ED>
<ID>
ID:305789

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N12&aa=7</URL></REF>


Article

<CATEGORY>vin01</CATEGORY>

 <H2>Βαρόμετρο
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17263N132</ED>
<ID>
ID:305715

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N13&aa=2</URL></REF>


Article

<CATEGORY>vin05</CATEGORY>

 <H2>Χωρίς πατέρα και μητέρα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Οπως είναι γνωστό, η νίκη έχει πολλούς πατέρες ( και μητέρες, αν η νίκη
είναι πολιτική). Αντίθετα, η ήττα - ακόμα και η επικοινωνιακή - δεν έχει ποτέ
γονείς. Κάπως έτσι προέκυψε το πράγμα και στη Νέα Δημοκρατία, σχετικά με τον
όρο «παράκεντρα εξουσίας», που χρησιμοποιήθηκε κατά κόρο από τα στελέχη της
αξιωματικής αντιπολίτευσης αμέσως μετά από την «τηλεεπίθεση» που δέχτηκε ο
πρόεδρος της Δημοκρατίας... 
Το 'παν μία, το 'παν δύο, το 'παν χίλιες δέκα δύο - αλλά δεν είπαν ούτε
ένα όνομα. Κι έτσι, η επικοινωνιακή ήττα ήταν βέβαιη. Αμέσως μετά, άρχισαν οι
ανακρίσεις στη Ρηγίλλης - ποιός τον σκέφτηκε τον όρο; 
Ε, λοιπόν, ένα περίεργο πράγμα - τα πορίσματα λένε ότι... δεν τον σκέφτηκε
κανείς!!! 
Και τότε, πως τον χρησιμοποίησαν όλοι;
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17263N133</ED>
<ID>
ID:305754

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N13&aa=3</URL></REF>


Article

<CATEGORY>vin05</CATEGORY>

 <H2>Με ημερολόγιο στο χέρι... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Αν δείτε τον υπουργό Εργασίας κ. Δ. Ρέππα με ένα ημερολόγιο στο χέρι, μην
απορήσετε. Ψάχνει ο άνθρωπος εναγωνίως ημερομηνίες και δεν βρίσκει. Λοιπόν,
κατά τη διάρκεια της συνεδρίασης της Κυβερνητικής Επιτροπής, την Πέμπτη, ο
Πρωθυπουργός τον ενημέρωσε για τα δύο επόμενα ταξίδια του ­ Τόκιο και
Βαρκελώνη πηγαίνει εντός του Μαρτίου. 
Του ζήτησε δε, να μην ανακοινώσει τις νέες προτάσεις της κυβέρνησης για το
Ασφαλιστικό όσο ο ίδιος θα είναι στο εξωτερικό. Πήρε λοιπόν το ημερολόγιο στα
χέρια του ο υπουργός και ψάχνει τις ημερομηνίες για να εξασφαλίσει την
πρωθυπουργική κάλυψη!
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17263N134</ED>
<ID>
ID:305774

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N13&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΠΗΓΕ ΣΤΗ Βουλή, άκουσε τον κ. Κ. Σημίτη να απαντά σε ερώτηση του κ. Ν.
Κωνσταντόπουλου και αποχώρησε ο κ. Ν. Χριστοδουλάκης, αφήνοντας τον κ. Χρ.
Πάχτα να απαντήσει σε επερώτηση της Ν.Δ. για τα οικονομικά... 
ΑΡΧΙΣΕ να διαμαρτύρεται ο κ. Γ. Αλογοσκούφης, πήρε τη σκυτάλη ο κ. Π.
Λαφαζάνης ­ και μετά «χτύπησε» ο κ. Κ. Μητσοτάκης. Ο οποίος μάλιστα διηγήθηκε
ότι το '54, ως νέος βουλευτής, είχε αναγκάσει τον Αλέξανδρο Παπάγο να
προσέλθει στη Βουλή για να του απαντήσει ­ «όχι τον Χριστοδουλάκη, από τον
οποίον, κύριε Πάχτα, είστε πολύ καλύτερος»! 
ΤΩΡΑ, ήταν για καλό του κ. Πάχτα ότι ο κ. Μητσοτάκης τον συνέκρινε με
τον κ. Χριστοδουλάκη και τον βρήκε καλύτερο; 
ΑΦΗΣΤΕ δε τη συνέχεια ­ η Ν.Δ. αποχώρησε από τη συνεδρίαση και απέμεινε
ο κ. Πάχτας να απαντά σε επερώτηση της Ν.Δ. μπροστά σε βουλευτές του ΠΑΣΟΚ!!!
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17263N135</ED>
<ID>
ID:305783

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N13&aa=5</URL></REF>


Article

<CATEGORY>vin04</CATEGORY>

 <H5>Ο Κ. Μητσοτάκης ουδέποτε συμφώνησε με τη λύση Στεφανόπουλου στην Προεδρία ή με
τις θέσεις του Προέδρου
</H5><H2>Ανοιχτοί λογαριασμοί...
</H2><H4>Απόδειξη... η δήλωση-«καρφί» του πρώην πρωθυπουργού
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Με πάθος ­ έτσι κατέγραψαν οι κάμερες ­ ο Κωνσταντίνος Μητσοτάκης
χειροκροτούσε πριν από δύο χρόνια τον Κωστή Στεφανόπουλο! Ήταν η ώρα που ο
πρόεδρος της Βουλής Απόστολος Κακλαμάνης ανακοίνωνε στην Ολομέλεια την ­
εντυπωσιακά ­ συναινετική επανεκλογή του Πατρινού πολιτικού στο αξίωμα του
Προέδρου της Δημοκρατίας.

Παρά τα όσα μεσολάβησαν τον τελευταίο καιρό, συνεργάτες του κ. Μητσοτάκη λένε
πως ο επίτιμος αρχηγός της Ν.Δ. σέβεται και εκτιμά τον Κωστή Στεφανόπουλο

Και όμως, αυτή η εικόνα δεν ήταν τίποτα περισσότερο από μία... φωτογραφία της
στιγμής, που εξέφραζε το γενικό κλίμα στη Βουλή. Γιατί ο Κωνσταντίνος
Μητσοτάκης ουδέποτε συμφώνησε ­ στην ουσία ­ με τη λύση Στεφανόπουλου στην
Προεδρία της Δημοκρατίας ή με τις θέσεις του Προέδρου.

Δεν το έκρυψε, άλλωστε, όταν προ ημερών απέναντι στην επίθεση κατά του κ.
Στεφανόπουλου πέταξε ­ με... νόημα ­ το «καρφί» του. Αναφερόμενος στα σχετικά
«ρεπορτάζ» που έφερναν τον Πρόεδρο να συνεργάζεται με νονούς τους τζόγου,
τόνισε: «Χρειάζεται μία ουσιαστική απάντηση. Το απαιτεί ο κανόνας της
δημοκρατίας. Σκεφθείτε τι θα συνέβαινε αν αυτό που συνέβη στην Ελλάδα,
συνέβαινε με τη βασίλισσα της Αγγλίας, με τον πρόεδρο Μπους των ΗΠΑ. Σκεφθείτε
ποία θα ήταν η αντίδραση σε μία ώριμη δημοκρατία».

Η Διαφοροποίηση. Χρειάσθηκε να «τρέχουν» ­ στη συνέχεια ­ συνεργάτες
τού πρώην πρωθυπουργού και να εξηγούν στους δημοσιογράφους ότι «πάντα ο κ.
Μητσοτάκης εκτιμούσε τον κ. Στεφανόπουλο για το ήθος και την εντιμότητά του»,
στην προσπάθειά τους να μετριάσουν τις εντυπώσεις που είχαν δημιουργηθεί.

Το θέμα που προκλήθηκε ήταν μεγάλο, αφού απ' όλο τον πολιτικό κόσμο μόνον ο
κ. Μητσοτάκης έδειξε να διαφοροποιείται και μάλιστα σε μία στιγμή που ο
Πρόεδρος της Δημοκρατίας ­ για λόγους που ακόμα δεν έχουν πλήρως αποκαλυφθεί ­
δεχόταν το δεύτερο χτύπημα κάτω από τη μέση (περί... ανάμειξής του σε
παιχνίδια τζόγου), ύστερα από το... επεισόδιο του 1997 και τις «πληροφορίες»
που κυκλοφόρησαν και τον ήθελαν να πεθαίνει μέσα σε... έξι μήνες! 
<H3>Μία ιστορία από τα παλιά...
</H3>
Βουλευτές που θυμούνται καλά την πολιτική πορεία του Προέδρου της Δημοκρατίας
λένε πως ο κ. Μητσοτάκης δεν θα έπρεπε να έχει λόγο να κρατάει αυτήν τη στάση
απέναντι στον κ. Στεφανόπουλο. Τον είχε νικήσει τον Σεπτέμβριο του 1984, στην
εκλογή που έγινε στην Κοινοβουλευτική Ομάδα της Ν.Δ. για την ανάδειξη νέου
αρχηγού στο κόμμα.

Πήρε 70 ψήφους έναντι 41 του Κωστή Στεφανόπουλου, προβάλλοντας το προφίλ του
«αντι-Ανδρέα», ο οποίος θα μπορούσε να κερδίσει τις εκλογές συσπειρώνοντας όχι
μόνο τη Δεξιά, αλλά και ικανοποιώντας τμήματα της Αριστεράς που επεδίωκαν την
απομάκρυνση του Ανδρέα Παπανδρέου από την ενεργό πολιτική ζωή.

Ήταν τόσο περίτεχνη ­ τότε ­ η τακτική του κ. Μητσοτάκη για να μην
αποκαλυφθεί κανένα μυστικό του, που είχε δώσει αυστηρή οδηγία στον υπεύθυνο
Τύπου κ. Γιάννη Πευκιανάκη (υποψήφιο βουλευτή σήμερα της Ν.Δ. στον Νομό
Λασιθίου) να μη δίνει πουθενά πληροφορίες ή εκτιμήσεις για τον αριθμό των
βουλευτών τους οποίους είχε συσπειρώσει γύρω του (με πρώτο ένθερμο υποστηρικτή
του τον Ευάγγελο Αβέρωφ).

Πέτυχε τελικώς ­ με τη στήριξη και πολλών παραγόντων ­ να «σύρει» με το μέρος
του ακόμα και καραμανλικούς βουλευτές, όπως τους κ.κ. Γ. Βαρβιτσιώτη, Γ.
Μπούτο, Μανώλη και Γιάννη Κεφαλογιάννη, με αποτέλεσμα ο κ. Στεφανόπουλος να
φθάσει στην κάλπη με λιγότερες απ' ό,τι υπολόγιζε ψήφους.

Η «ιστορία» όμως είχε συνέχεια. Ο κ. Στεφανόπουλος, ασφυκτιώντας μέσα στη
«μητσοτακική» Ν.Δ., αποχώρησε και ίδρυσε τη ΔΗΑΝΑ, υποσχόμενος μία «ανανέωση»
στο πολιτικό σκηνικό απέναντι στον κ. Μητσοτάκη, τον οποίο ο Ανδρέας
Παπανδρέου είχε χαρακτηρίσει ­ αμέσως μετά την εκλογή του στην ηγεσία της Ν.Δ.
­ «εφιάλτη».

Οι «λογικές» των δύο ανδρών ήλθαν πολλές φορές σε κόντρα στα χρόνια που
ακολούθησαν. Αυτό έγινε κυρίως την εποχή του '89-'92, όταν ο Κωστής
Στεφανόπουλος ­ και σε συνέντευξή του στα «ΝΕΑ» ­ τασσόταν κατά της
ποινικοποίησης της πολιτικής ζωής του τόπου από τη Ν.Δ. ή διαφωνούσε ανοιχτά
μέσα στη Βουλή με την πολιτική Μητσοτάκη για τα ΜΜΕ.

Όταν η Ν.Δ. έχασε τις εκλογές του '93, ασφαλώς υπήρξαν κάποιοι που «έβλεπαν»
με καλό μάτι την προώθηση του κ. Κ. Μητσοτάκη στον προεδρικό θώκο. Όμως, η
συνεργασία στο θέμα της προεδρικής εκλογής του 1995 των Ανδρέα Παπανδρέου -
Αντώνη Σαμαρά έκοψε με το... μαχαίρι κάθε τέτοια σκέψη, καθώς και κάθε σενάριο
περί πρόωρων εκλογών.

Από τότε, ο κ. Μητσοτάκης προέτασσε άμεσα ή έμμεσα πως ο ίδιος θα δεχόταν μία
πρόταση για την Προεδρία της Δημοκρατίας αν η εκλογή Προέδρου θα γινόταν ­
ύστερα από αλλαγή του Συντάγματος ­ άμεσα από τον λαό ή έστω ύστερα από
διάλυση της Βουλής λόγω αδυναμίας εκλογής Προέδρου με 180 ψήφους. 
Ο κλήρος όμως της ιστορίας έλαχε και πάλι στον κ. Κωστή Στεφανόπουλο. Τον
Φεβρουάριο του 2000 εξελέγη με απίστευτη πλειοψηφία (269 βουλευτές του ΠΑΣΟΚ
και της Ν.Δ.) που ποτέ άλλος υποψήφιος, μετά τη μεταπολίτευση, δεν συγκέντρωσε.

Παρά τα όσα μεσολάβησαν τον τελευταίο καιρό, συνεργάτες του κ. Μητσοτάκη λένε
πως ο επίτιμος αρχηγός της Ν.Δ. σέβεται και εκτιμά τον Κωστή Στεφανόπουλο. Από
την πλευρά του, ο Πρόεδρος της Δημοκρατίας δεν σχολιάζει την τελευταία
δήλωση-καρφί του πρώην πρωθυπουργού.

Ποια είναι η αλήθεια; Ο Κωνσταντίνος Μητσοτάκης δεν έτρεφε πάντοτε τα
καλύτερα αισθήματα για τον Κωστή Στεφανόπουλο...
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17263N141</ED>
<ID>
ID:305696

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N14&aa=1</URL></REF>


Article

<CATEGORY>vin04</CATEGORY>

 <H5>Αρχίζει την Τρίτη στην Κωνσταντινούπολη το σκληρό διπλωματικό πόκερ μεταξύ
Ελλάδας - Τουρκίας
</H5><H2>Τα... φασούλια της Άγκυρας
</H2><H4>και τα νέα δεδομένα στον διάλογο για Κύπρο και Αιγαίο
</H4>
<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ</AUTHOR>

Επί κυβερνήσεως Μητσοτάκη άρχισε ­ και τελείωσε άδοξα έπειτα από περίπου
δύο χρόνια ­ μια από τις πολλές απόπειρες ελληνοτουρκικού διαλόγου.

Εν, δυο, τρία μαρς! Τώρα κάνουμε διάλογο

Και μολονότι η συγκεκριμένη προσπάθεια δεν έχει μείνει στην Ιστορία στον βαθμό
που έμεινε ο διάλογος της δεκαετίας του ΄70, παρέχει κάποια χρήσιμα
συμπεράσματα για τη σημερινή συγκυρία, καθώς οι κ.κ. Παπανδρέου και Τζεμ, στη
συνάντηση που θα έχουν την Τρίτη στην Κωνσταντινούπολη, θα ανακοινώσουν
πανηγυρικά την έναρξη επαφών μεταξύ των πολιτικών διευθυντών. 
Το σύμφωνο που δεν υπεγράφη. Αντικείμενο, λοιπόν, του διαλόγου που
έγινε στις αρχές της δεκαετίας του '90 ήταν η υπογραφή ενός συμφώνου καλής
γειτονίας, φιλίας και συνεργασίας ­ μολονότι η ελληνική πλευρά επιθυμούσε
αρχικά απλώς ένα σύμφωνο μη επιθέσεως. Πλην όμως, ήδη κατά τη διαδικασία
σύνταξης του Συμφώνου, η τουρκική πλευρά προέβαλε ολόκληρη την ατζέντα των
διεκδικήσεών της εις βάρος της Ελλάδας. . 
Μελέτη φακέλων. Τώρα, εν όψει της επανέναρξης του ελληνοτουρκικού
διαλόγου, στο υπουργείο Εξωτερικών ετοιμάζονται να ανοίξουν αρχεία και
φακέλους, να τα μελετήσουν, να κάνουν συγκρίσεις και αναλύσεις ­ σε μια
προσπάθεια ο διάλογος που ξεκινά να μην καταλήξει είτε σε αποτυχία είτε σε
παγίδα. 
Όπως λέει κορυφαίος διπλωμάτης του υπουργείου Εξωτερικών, «δεν έχουμε καμιά
αμφιβολία πως η Άγκυρα θα μας βγάλει στη διαδρομή διάφορα... φασούλια ­ και,
φυσικά, πρέπει να είμαστε έτοιμοι γι' αυτό». 
Τα νέα δεδομένα. Εάν, όμως, έτσι είναι τα πράγματα, προκύπτει ένα
εύλογο ερώτημα: Γιατί, είτε η Αθήνα είτε η Άγκυρα, να ξεκινήσουν και πάλι έναν
διάλογο που μέχρι σήμερα δεν έχει καταλήξει πουθενά, όσες φορές κι αν
επιχειρήθηκε; 
Η απάντηση βρίσκεται απλούστατα στα νέα δεδομένα που έχουν μεσολαβήσει, κι
αυτά είναι, κατά κύριο λόγο, η πορεία της κυπριακής ένταξης στην Ένωση, η
πορεία του Κυπριακού και τα όσα ορίζει το Ελσίνκι για την προώθηση της
τουρκικής υποψηφιότητας. 
Αρχής γενομένης από το πρώτο, θα μπορούσε κανείς να υποθέσει βασίμως ­ αφήστε
που και οι Τούρκοι αξιωματούχοι το παραδέχονται στις κατ΄ ιδίαν συζητήσεις
τους ­ ότι η Άγκυρα έχει αποδεχθεί, μαζί και με τον υπόλοιπο κόσμο, πως η
ένταξη της Κύπρου θα γίνει με ή χωρίς επίλυση του Κυπριακού. Στο δεύτερο θέμα,
το Κυπριακό, επίσης έχει αλλάξει το σκηνικό ­ οι δύο πλευρές, αν μη τι άλλο,
συζητούν και διαπραγματεύονται, έτσι που πια λαμβάνεται υπόψη στην Αθήνα, την
Άγκυρα, αλλά και αλλού, το ενδεχόμενο να υπάρξει και επίλυση ακόμη του
ζητήματος. 
Το τρίτο κριτήριο. Έτσι, η Άγκυρα θα έχει «βγάλει από τη μέση» ­ διά
της επίδειξης... καλής συμπεριφοράς ­ δύο από τα βασικά κριτήρια που
εμποδίζουν την ευρωπαϊκή της πορεία. Μένει ένα τρίτο (πέραν των κλασικών, όπως
ανθρώπινα δικαιώματα κ.λπ.) ­ οι συνοριακές της διαφορές, όπως λέει το
Ελσίνκι, με χώρες - μέλη της Ένωσης. Εάν επιθυμεί να εμφανιστεί ως πειθαρχούσα
με αυτά που της έχει πει η Ένωση, θα πρέπει μέχρι το 2004 είτε να έχει
επιλύσει αυτές τις διαφορές με ειρηνικούς τρόπους, είτε να πάει στη Χάγη. 
Στο βάθος Χάγη. Ως εκ τούτου, η Τουρκία έχει κάθε λόγο να επιθυμεί έναν
ελληνοτουρκικό διάλογο, εφόσον θέλει και την Ευρώπη. Και ο διάλογος αυτός δεν
θα μπορούσε να ξεκινήσει καν, εάν έστω και στο... βάθος του τούνελ δεν υπήρχε
η προοπτική της Χάγης, αφού η Αθήνα ήταν αυτή που πίεσε γι' αυτό και στο
Ελσίνκι. 
Ο κ. Τζεμ, στην περίφημη συνέντευξή του στο τουρκικό CNN είπε κάτι μάλλον
αυτονόητο ­ πως αρχίζουμε να συζητούμε, προχωράμε, κι αν δεν τα βρούμε,
υπάρχουν κι άλλοι τρόποι, όπως η διαιτησία και η διαμεσολάβηση και, βεβαίως,
στο τέλος, εάν τα άλλα δεν αποδώσουν, η Χάγη. 
Βέβαια, κατά... σύμπτωση, ο κ. Τζεμ δεν είπε παρά με περισσότερα λόγια αυτό
που είχε πει ο ίδιος και τον Μάρτιο του 1996 ­ δύο μόλις μήνες μετά τα Ίμια ­
καθώς και ο νυν αντιπρόεδρος της τουρκικής κυβέρνησης Μεσούτ Γιλμάζ ­ «δεν
αποκλείουμε τη Χάγη». Αυτό, αν μη τι άλλο, αποδεικνύει τη συνέχεια και
συνέπεια της τουρκικής εξωτερικής πολιτικής. 
Παγίδες και κίνδυνοι. Η Ελλάδα, τώρα, εισέρχεται σε έναν διάλογο
γνωρίζοντας τις παγίδες, τους κινδύνους και, φυσικά, τα ενδεχόμενα αποτυχίας.
Εάν, ωστόσο, επέμενε να μην συζητά καθόλου με τη γείτονα ­ και να επιμένει στη
«σκέτη» προσφυγή για την υφαλοκρηπίδα στη Χάγη ­ θα έδινε ένα γερό «πάτημα»
στην Τουρκία να υποστηρίξει, το 2004 στην Ένωση ότι «εμείς κάναμε αυτά που μας
είπε το Ελσίνκι, ζητήσαμε τον διάλογο, αλλά η χώρα - μέλος με την οποία έχουμε
συνοριακές διαφορές το αρνήθηκε». 
Μια τέτοια εξέλιξη, πέραν της δυσχερούς θέσης στην οποία θα ερχόταν η Ελλάδα
εντός της Ένωσης ­ θέση απομόνωσης, ουσιαστικά ­ θα αφαιρούσε και τα
επιχειρήματα που θα ήθελε τυχόν να προβάλει η Αθήνα κατά της προώθησης της
ενταξιακής πορείας της Τουρκίας. Εν ολίγοις, θα ήταν απονομιμοποιημένη η τότε
ελληνική κυβέρνηση, όποια κι αν είναι. 
Με τη σκέψη στην Ευρώπη ­ αλλά με διαφορετικούς στόχους και κίνητρα ­ ξεκινά
ένα σκληρό διπλωματικό πόκερ που φέρει τον κωδικό ελληνοτουρκικός διάλογος. Κι
επίδικο δεν είναι απλώς το τι θα πάρει η κάθε πλευρά, αλλά και το ποιος θα
κερδίσει τις εντυπώσεις <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17263N151</ED>
<ID>
ID:305697

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N15&aa=1</URL></REF>


Article

<CATEGORY>vin04</CATEGORY>

 <H5>Δύσκολες και τεταμένες οι σχέσεις κυβέρνησης και Κοινοβουλευτικής Ομάδας του ΠΑΣΟΚ
</H5><H2>Ξένοι στο... ίδιο κόμμα
</H2><H4>«Η Κ.Ο. δεν αποτελεί ολότητα, αλλά άθροισμα προσώπων»
</H4>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Το περιστατικό συνέβη μετά το τέλος ονομαστικής ψηφοφορίας στη Βουλή.
Βγαίνοντας από την αίθουσα, υπουργός της κυβέρνησης έπεσε πάνω σε βουλευτή εξ
αυτών που υπήρχε κίνδυνος να καταψηφίσουν το συγκεκριμένο άρθρο. «Αγόρι μου,
είδες ότι δεν σε έχω ανάγκη», γύρισε και του είπε. 
Ο κ. Σημίτης υποδέχεται τους «πελοποννήσιους» βουλευτές του ΠΑΣΟΚ στο Μέγαρο
Μαξίμου. Πάντως, η συνύπαρξη βουλευτών από την ίδια περιφέρεια δημιουργεί
ανταγωνισμούς 
Ο βουλευτής που έχει γραμμένο στα παλαιά του υποδήματα τον υπουργό δεν ανήκει
στην αντιπολίτευση, αλλά στο ΠΑΣΟΚ. Η σκηνή εικονογραφεί τις δύσκολες και
τεταμένες σχέσεις κυβέρνησης και Κοινοβουλευτικής Ομάδας του κυβερνώντος
κόμματος. Μάλιστα, βουλευτές και υπουργοί δεν αρνούνται ότι μετά το εμπνεύσεως
Θεόδωρου Τσουκάτου κείμενο των «45» ή το δείπνο Βαλυράκη, «δεν αποκλείεται να
υπάρξει και συνέχεια». 
Τι ακριβώς συμβαίνει στη Βουλή; Γιατί η Κ.Ο. του ΠΑΣΟΚ αντιμετωπίζει την
κυβέρνηση σαν να ανήκει σε άλλο κόμμα; Οι εξηγήσεις μπορεί να είναι πολλές,
ωστόσο η εικόνα που σχηματίζουν δεν είναι ευχάριστη. 
Πρώτα-πρώτα, υπάρχουν ερωτηματικά για τη συνοχή της Κοινοβουλευτικής Ομάδας.
Υπουργός της κυβέρνησης με μεγάλη κοινοβουλευτική εμπειρία επισημαίνει ότι
«αυτή δεν αποτελεί πλέον ολότητα, αλλά άθροισμα προσώπων» ­ και από ό,τι
φαίνεται επιδιώξεων. 
Τα πρόσωπα κατανέμονται σε διάφορες ομάδες. Υπάρχουν, κατ' αρχήν, οι
«πολιτικώς απελπισμένοι». Πρόκειται για βουλευτές με μακρά σταδιοδρομία,
πολλοί εκ των οποίων διετέλεσαν στο παρελθόν υπουργοί. Τώρα βρίσκονται
εγκλωβισμένοι στα έδρανα και δεν υπάρχει πιθανότητα επιστροφής τους στην
κυβέρνηση. Ακόμη χειρότερα: σε περίπτωση εκλογικής ήττας του ΠΑΣΟΚ στις
επόμενες εκλογές δεν πρόκειται να εκλεγούν, γεγονός που σημαίνει ότι
οδηγούνται σε αποστρατεία. 
Σύμφωνα με υπολογισμούς, σε περίπτωση ήττας, «100 από τους 150 και κάτι
βουλευτές του ΠΑΣΟΚ δεν θα επανεκλεγούν. Με τον ισχύοντα εκλογικό νόμο, θα
εκλεγούν περί τους 100: οι μισοί θα προέρχονται από τις γραμμές της τρέχουσας
κυβέρνησης και οι άλλοι θα είναι νέα πρόσωπα, δηλαδή πολιτικοί που εξελέγησαν
πρώτη φορά το 2000 ή ακόμη και "πρωτάρηδες" υποψήφιοι». Η «αριθμητική τής
ήττας» προκαλεί υπαρξιακό άγχος. 
Πλάι στους «πολιτικώς απελπισμένους» παλαιμάχους, υπάρχει η ομάδα των
λεγόμενων «πικραμένων εκσυγχρονιστών». Αυτοί είναι ενοχλημένοι διότι έμειναν
εκτός κυβέρνησης. Τη θλίψη τους επιτείνει το γεγονός ότι «υπουργοποιήθηκαν ή
υφυπουργοποιήθηκαν βουλευτές του 2000». Το πρόβλημα δηλαδή δεν είναι ότι
«προτιμήθηκε κάποιος άλλος από την κλάση τους ώστε να πουν "τι εγώ, τι αυτός",
αλλά ξεπεράστηκε η κλάση τους». 
Ετερόκλητες ομάδες. «Πολιτικώς απελπισμένοι» και «πικραμένοι
εκσυγχρονιστές» είναι ετερόκλητες ομάδες. Μεταξύ τους κινούνται πρόσωπα με
ειδικό πολιτικό βάρος, όπως ο Θεόδωρος Πάγκαλος, τα οποία δεν είναι
διατεθειμένα να αποστρατευθούν και με τη δράση τους λειτουργούν ενίοτε ως
καταλύτες. 
Η ατμόσφαιρα αυτή σημαίνει ότι «οποιοδήποτε κείμενο εμφανισθεί στο καφενείο
της Βουλής, έχει σοβαρές πιθανότητες να μαζέψει υπογραφές», όπως αναγνωρίζει
θυμόσοφα υπουργός με γνώση του θέματος. Ο αποσυντονισμός κυβέρνησης και
Κοινοβουλευτικής Ομάδας επιτείνει τα προβλήματα. «Αν είχαν ληφθεί υπόψη οι
παρατηρήσεις των βουλευτών του ΠΑΣΟΚ στα ΚΤΕ, κατά την προπαρασκευή του
νομοσχεδίου για τον αιγιαλό, δεν θα είχε γίνει ό,τι έγινε», επισημαίνεται. 
Ακόμη χειρότερα: «Ο βουλευτής», λέγεται, «συναντά συνήθως την περιφρόνηση
υπουργών και υφυπουργών αν συντάξει μια πρόταση νόμου ή ζητήσει μια
διευκόλυνση για την περιοχή του. Πρώτα τον παραπέμπουν στους υπηρεσιακούς,
μετά οι εισηγήσεις του απορρίπτονται». 
Στη Βουλή, η κυβέρνηση εκπροσωπείται από τον γενικό γραμματέα του Υπουργικού
Συμβουλίου Σωκράτη Κοσμίδη (που έχει την υψηλή εποπτεία του νομοθετείν) και
τον υπουργό Επικρατείας Στέφανο Μανίκα, ο οποίος έχει και την επαφή με τους
βουλευτές σε καθημερινή βάση. 
Ήδη αρχίζουν και πάλι οι συναντήσεις του Πρωθυπουργού με ομάδες βουλευτών.
Έτσι, προσήλθαν στο Μέγαρο Μαξίμου οι εκλεγόμενοι στην Πελοπόννησο. Βεβαίως, η
ομαδοποίηση ανά περιφέρεια ενδέχεται να δημιουργήσει ανταγωνισμούς ­ έτσι κι
αλλιώς όμως ο κ. Σημίτης δεν δίστασε να τοποθετήσει σε θέσεις υπουργού και
υφυπουργού πρόσωπα εκλεγόμενα στην ίδια περιφέρεια. 
<H3>«Η ψυχική απόσταση του Σημίτη από τους βουλευτές παραμένει»
</H3>
Σε ό,τι αφορά το «φρόνημα» του κ. Σημίτη για την ατμόσφαιρα στην Κ.Ο. οι
απόψεις διίστανται. Υπάρχει η άποψη ότι οι βαριές κουβέντες που είπε ο
Πρωθυπουργός στο Υπουργικό Συμβούλιο αποτελούσαν αντίδραση στην «αθροιστική
βλάβη» Πάγκαλου, Ζαφειρόπουλου, Τσουκάτου ­ προσώπων δηλαδή με τα οποία έχει
συνδεθεί πολιτικά ­ σε διάστημα ολίγων ημερών. 
Στον αντίποδα, όμως, υπάρχει και η εκτίμηση ότι «ο Πρωθυπουργός μπορεί να
βλέπει τους βουλευτές στο Μαξίμου και να προσέρχεται πολύ τακτικότερα από τον
Παπανδρέου στις συνεδριάσεις της Κ.Ο. στην αίθουσα της Γερουσίας, πρόκειται
όμως για μηχανιστική προσέγγιση, αφού η ψυχική απόσταση του Σημίτη από τους
βουλευτές παραμένει». 
Τι μέλλει γενέσθαι; Ουδείς αρνείται ότι η κατάσταση στη Βουλή θα χειροτερεύσει
σημαντικά σε περίπτωση κακού αποτελέσματος για το ΠΑΣΟΚ στις δημοτικές εκλογές
του φθινοπώρου. Τούτο θα επιτείνει και τις ανασφάλειες των «πολιτικώς
απελπισμένων». Από εκεί και πέρα, εξυφαίνονται ποικίλα και πάντως όχι σοβαρά
«σενάρια συνωμοσίας» και κοινοβουλευτικής εκτροπής σύμφωνα με το κλίμα των
ημερών, αν και, όπως επισημαίνουν συνταγματολόγοι, το νέο άρθρο 38 παρ. 3 του
Συντάγματος καλύπτει νομικά την εκλογή από την Κ.Ο. άλλου πρωθυπουργού. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17263N161</ED>
<ID>
ID:305698

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N16&aa=1</URL></REF>


Article

<CATEGORY>vin04</CATEGORY>

 <H5>Ο Κ. Σημίτης κατηγόρησε την αξιωματική αντιπολίτευση ως κόμμα της άρνησης που
δεν μπορεί να εγγυηθεί το μέλλον του ελληνικού λαού
</H5><H2>Ξέσπασε κατά της Ν.Δ.
</H2><H4>Επίθεση και κατά όσων εκβιάζουν με τα μπλόκα των αγροτών
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σκληρή επίθεση στη Νέα Δημοκρατία εξαπέλυσε χθες ο Πρωθυπουργός Κώστας
Σημίτης από του βήματος του Συνεδρίου της Νεολαίας ΠΑΣΟΚ. Ο κ. Σημίτης
κατηγόρησε το κόμμα της αξιωματικής αντιπολίτευσης ότι είναι κόμμα της άρνησης
και πως η άρνηση «είναι το σημερινό πρόσωπο της συντήρησης». «Το μέλλον του
ελληνικού λαού, σημείωσε, δεν μπορεί να το εγγυηθεί ένα κόμμα που αρνείται το
σήμερα χωρίς να προτείνει κανένα αύριο». 
Χαμογελαστός ο πρόεδρος του ΠΑΣΟΚ ανάμεσα στον απερχόμενο γραμματέα της
Νεολαίας Θάνο Μωραΐτη και τον επόμενο, εκτός απροόπτου, Παντελή Καμά 
Είπε επίσης ότι μέσα στον νέο ευρωπαϊκό χώρο το μέλλον του ελληνικού λαού «δεν
μπορεί να το εγγυηθεί ένα στάσιμο κόμμα που δεν έχει ούτε τα εχέγγυα αλλά ούτε
και κανένα πολιτικό σχέδιο για την κατοχύρωση των λαϊκών δικαίων και την
υπεράσπιση των εθνικών συμφερόντων». Και πρόσθεσε: «Γι' αυτό και δεν χωρούν
και δεν συγχωρούνται σήμερα πολιτικές ασάφειες, προτάσεις ημιτελείς και
νεοφιλελεύθερα πειράματα». 
Επίθεση εξαπέλυσε και εναντίον «κάποιων μέσα από τους αγρότες», τους οποίους
κατηγόρησε ότι «εκβιάζουν με τα μπλόκα». Επειδή «θέλουν να δημιουργήσουν κλίμα
αστάθειας και πολιτικών διεργασιών στη χώρα». Τους κατηγόρησε επίσης για
«εξυπηρέτηση μικροκομματικών συμφερόντων», αλλά και για «προσπάθεια να ανέβουν
στο πολιτικό σκηνικό». Όπως είπε, «αυτή η πολιτική δεν θα περάσει». 
Μία παράγραφος της ομιλίας του κ. Σημίτη, πάντως, φαίνεται πως είχε και
εσωκομματικές αναφορές, καθώς με πρόσχημα την επίθεση στη συντήρηση, ο
Πρωθυπουργός είπε: «Η συντήρηση δεν έχει μόνο ένα πολιτικό χρώμα, αλλά και μια
κοινωνική έκφραση. Δεν μπορούμε να θεωρούμε συντηρητισμό μόνο τις συντηρητικές
πολιτικές λύσεις. Συντηρητισμός είναι ακόμα οι στενόμυαλες αντιλήψεις, οι
ιδιοτελείς συμπεριφορές». 
Το Συνέδριο της Νεολαίας ΠΑΣΟΚ ολοκληρώνεται αύριο με την εκλογή νέου
Κεντρικού Συμβουλίου. Χθες το απόγευμα ο υπουργός Εθν. Άμυνας Γιάννος
Παπαντωνίου κάλεσε τους νεολαίους σε αντίσταση απέναντι στην απαξίωση του
πολιτικού συστήματος που κάποιοι θέλουν να επιβάλουν και ζήτησε να χτυπηθούν
οι θύλακοι της διαφθοράς μέσα στον κρατικό μηχανισμό. 
Το θέμα αυτό, της διαφθοράς, πρέπει να σημειωθεί ότι απασχόλησε εκ νέου την
Κυβερνητική Επιτροπή στη συνεδρίαση της περασμένης Πέμπτης, με τον Πρωθυπουργό
να ζητάει «αποτελέσματα» αντί μεγαλόσχημων αναφορών και δημοσίων δεσμεύσεων.
Έκανε μάλιστα αναφορά στις επιπτώσεις που έχει στη δημόσια εικόνα της
κυβέρνησης το όλο θέμα... 
Στην ίδια συνεδρίαση έγινε μεγάλη συζήτηση για τον τηλεοπτικό χρόνο που θα
διατίθεται στα κόμματα προεκλογικά από τα ιδιωτικά κανάλια, και διαμορφώθηκαν
δύο απόψεις: μία υπέρ του ορισμένου εκ των προτέρων δωρεάν τηλεοπτικού χρόνου,
και μία υπέρ ενός μεικτού συστήματος, με ένα κομμάτι δωρεάν, και ένα άλλο,
απεριόριστο, το οποίο τα κόμματα θα πληρώνουν. Οριστικές αποφάσεις θα ληφθούν
τις επόμενες εβδομάδες, αφού συνυπολογιστεί και η θέση των κομμάτων... 
Σε ό,τι αφορά την τρέχουσα επικαιρότητα, έγινε γνωστό ότι ο Πρωθυπουργός
ζήτησε από τους υπουργούς Υγείας και Παιδείας κ.κ. Αλ. Παπαδόπουλο και Π.
Ευθυμίου να συνεργασθούν για να λειτουργήσει το Περιφερειακό Νοσοκομείο Δυτ.
Αττικής στο Χαϊδάρι, ενώ υπήρξε και αρκετή συζήτηση για το θέμα της απεργίας
των γιατρών του ΙΚΑ. Όπως βέβαια και για τις αγροτικές κινητοποιήσεις, για τις
οποίες ο κ. Σημίτης εκτίμησε ότι είναι υποκινούμενες... 
<H3>«Μαζί με τον Σημίτη για τη μεγάλη νίκη»
</H3>
Την αποθέωση γνώρισε χθες ο Πρωθυπουργός και πρόεδρος του ΠΑΣΟΚ κ. Κώστας
Σημίτης όταν εισήλθε στην αίθουσα του εκθεσιακού κέντρου του Δήμου
Περιστερίου, όπου πραγματοποιείται αυτές τις ημέρες το 5ο Συνέδριο της
Νεολαίας του κόμματος.

Όρθιοι και υπό τους δυνατούς ήχους μουσικής ρέιβ, αλλά και του γνωστού
«Κάρμινα Μπουράνα», περίπου 1.000 σύνεδροι τον υποδέχθηκαν με παρατεταμένο
χειροκρότημα φωνάζοντας «Οι νέοι μπροστά για την Αριστερά» και «Μαζί με τον
Σημίτη για τη μεγάλη νίκη». Ήταν μάλιστα τέτοια η ενθουσιώδης ατμόσφαιρα, ώστε
και ο ίδιος ο Πρωθυπουργός χειροκρότησε θερμά όταν ανέβηκε στο βήμα και πήρε
θέση ανάμεσα στον απερχόμενο γραμματέα της Νεολαίας ΠΑΣΟΚ Θάνο Μωραΐτη και
στον επόμενο ­ εκτός απροόπτου ­ γραμματέα Παντελή Καμά.

Ο χώρος του εκθεσιακού κέντρου άρχισε από νωρίς το πρωί να γεμίζει και οι
σύνεδροι απ' όλη την Ελλάδα φάνηκαν συνεπείς στο ραντεβού τους, μολονότι το
προηγούμενο βράδυ οι περισσότεροι ξενύχτησαν αφού πήραν μέρος στο πάρτι της
Νεολαίας. Ωστόσο, την πρώτη ημέρα οι εργασίες του Συνεδρίου κράτησαν μόλις μία
ώρα επειδή απουσίαζαν τα τηλεοπτικά συνεργεία εξαιτίας της 24ωρης απεργίας που
είχε κηρύξει η ΕΣΗΕΑ.

«ΠΑΣΟΚ και Νεολαία για μια Ελλάδα νέα», «Είσαι και θα είσαι ο Πρωθυπουργός»
ήταν τα συνθήματα που δόνησαν την αίθουσα μόλις ο κ. Σημίτης εισήλθε στον χώρο
του Συνεδρίου, ενώ πολλοί ήταν εκείνοι που έσπευσαν να του σφίξουν το χέρι και
να του υπενθυμίσουν ότι βρίσκονται στο πλευρό του.

Ο απερχόμενος γραμματέας Θ. Μωραΐτης εμφανώς συγκινημένος τόνισε στην ομιλία
του ότι η νεολαία έχει κουραστεί να βλέπει τις «καρικατούρες του μεσήλικου
ΠΑΣΟΚ» και ζήτησε το κόμμα να κάνει πράξη το όραμα στην πολιτική.

Το 5ο Συνέδριο αναμένεται να διεξαχθεί ήσυχα και χωρίς τις αντεγκλήσεις που
σημειώθηκαν στο προηγούμενο, πριν από δύο χρόνια. Σύμφωνα με τις μέχρι τώρα
εκτιμήσεις, το 65% των συνέδρων πρόσκεινται στον Άκη Τσοχατζόπουλο και το
υπόλοιπο 35% ανήκει στη λεγόμενη «εκσυγχρονιστική πλευρά». Οι εργασίες του θα
ολοκληρωθούν αύριο με την εκλογή των μελών του Κεντρικού Συμβουλίου, το οποίο
με τη σειρά του αναμένεται να εκλέξει για τη θέση του νέου γραμματέα τον
Παντελή Καμά.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17263N171</ED>
<ID>
ID:305699

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N17&aa=1</URL></REF>


Article

<CATEGORY>vin04</CATEGORY>

 <H2>Φραγμός στα εκτός καζίνων «φρουτάκια»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Δύο ηχηρά μηνύματα και μάλιστα μέσα από τη Βουλή ­ όπως επισημαίνει στα «ΝΕΑ»
συνεργάτης του ­ έστειλε χθες ο Πρωθυπουργός Κώστας Σημίτης.

Πρώτον, ότι μπαίνει φραγμός στα εκτός καζίνων «φρουτάκια» με παράλληλο
κλείσιμο όποιου τυχερού παιγνίου λειτουργεί παράνομα στην Ελλάδα. 
Και, δεύτερον, ότι κυβέρνηση και συνολικά το πολιτικό σύστημα της χώρας δεν
μπορεί να εκβιάζονται και να απειλούνται. Στο θέμα αυτό μάλιστα, ο
Πρωθυπουργός στάθηκε με ιδιαίτερη έμφαση, κλείνοντας την απάντησή του στον
πρόεδρο του ΣΥΝ Νίκο Κωνσταντόπουλο για τον παράνομο τζόγο και
χειροκροτούμενος με πάθος από τους βουλευτές του.

«Το ελληνικό πολιτικό σύστημα δεν εκβιάζεται και δεν απειλείται», τόνισε.
«Έχει τη δυνατότητα να αντιδράσει να επιβάλει τον νόμο και λύσεις που
ταιριάζουν σε μία αναπτυγμένη κοινωνία για το συμφέρον όλων μας, του ελληνικού
λαού». 
Ο κ.Κ. Σημίτης, ο οποίος είχε να απαντήσει στην «Ώρα του Πρωθυπουργού» από
τις 7 Δεκεμβρίου (πάλι και τότε στον κ. Κωνσταντόπουλο), αφού επεσήμανε ότι
«σχετικό νομοσχέδιο που θα αφορά τον τζόγο θα αποσταλεί πρώτα στα κόμματα για
να υπάρξει διάλογος», σημείωσε ότι «τα τυχερά παιχνίδια δεν θα
νομιμοποιηθούν». Πρόσθεσε ότι «είμαστε μία χώρα τουρισμού, με καζίνα τριγύρω
μας, και αυτό πρέπει να το λάβουμε υπόψη μας». Σημείωσε ότι όσα παίγνια
υπάρχουν σήμερα εκτός καζίνων μόνον ως «τεχνικά παίγνια» μπορεί να
λειτουργούν. Έκανε λόγο για «άδειες υπό προθεσμία» που θα δίδονται. Επεσήμανε
ότι είναι απαράδεκτο να λειτουργούν παίγνια πλάι σε σχολεία τα οποία και θα
κλείσουν. Διέψευσε ότι η πολιτική της κυβέρνησης μπορεί να καθορίζεται με
εισπράξεις από «φρουτάκια», που είναι 20 δισ. δρχ. τον χρόνο. 
Ο πρόεδρος του ΣΥΝ Νίκος Κωνσταντόπουλος τόνισε ότι «ο τζόγος ζει και
βασιλεύει, τρώει και πίνει, και την Αθήνα φοβερίζει». Και πρόσθεσε πως η
κυβέρνηση έχει τρομακτικές ευθύνες.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17263N172</ED>
<ID>
ID:305738

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N17&aa=2</URL></REF>


Article

<CATEGORY>vin04</CATEGORY>

 <H5>Ο νέος ρόλος των μη επανδρωμένων αεροσκαφών - κατασκόπων των ΗΠΑ στον πόλεμο
του Αφγανιστάν
</H5><H2>Ιπτάμενοι αλλά όχι... τζέντλεμαν
</H2><H4>Η Ελλάδα προχωρά στην απόκτηση UΑVs
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Δεν μπορείς να ξεφύγεις - σε παρακολουθούμε». Το απειλητικό μήνυμα
απευθυνόταν στον μουλά Ομάρ, ήταν τυπωμένο σε προκήρυξη που ρίφθηκε κατά
χιλιάδες μαζί με τόνους βομβών στο Αφγανιστάν με προφανή στόχο το ηθικό του
πληθυσμού. 
Το «κλειδί» όμως δεν ήταν το μήνυμα αλλά κάτι πιο εύγλωττο. Μία φωτογραφία
στην άλλη πλευρά της προκήρυξης με τις πινακίδες του αυτοκινήτου τού μουλά
Ομάρ φωτογραφημένες από πολύ κοντά. «Είμαστε δίπλα σας», δηλαδή... 
Χιλιάδες φωτογραφίες. Μπορεί ο μουλά Ομάρ να μην έχει ακόμα συλληφθεί,
όμως οι... κοντινές φωτογραφίες - αυτές και άλλες - έπαιξαν το ρόλο τους πολύ
πέραν των ψυχολογικών επιχειρήσεων. Τα μη επανδρωμένα αεροσκάφη - UAVs - από
τα οποία ελήφθησαν, σε πραγματικό χρόνο, χιλιάδες εικόνες και βίντεο με
καίριους στόχους εδραίωσαν τον επιχειρησιακό τους ρόλο. To πλήρες σύστημα που
εξασφαλίζει όχι μόνο σίγουρες πληροφορίες «στη στιγμή» και μάλιστα χωρίς να
απειληθεί η ζωή κάποιου πιλότου κατά τη συλλογή τους, έκανε στο Αφγανιστάν το
ντεμπούτο του επιτυχώς. 
Στην κρίση με την Κούβα οι Αμερικανοί είδαν έκπληκτοι τις φωτογραφίες των
ρωσικών πυραύλων που πήραν τα U-2 και με καθυστέρηση και με κίνδυνο για τον
πιλότο από την υπερπτηση του αεροσκάφους. Είναι χαρακτηριστικές οι περιπτώσεις
των πιλότων Γκάρι Πάουερ που έπεσε τo 1960 με U-2 στην τότε ΕΣΣΔ και ενός
άλλου που σκοτώθηκε το1962 στην Κούβα. 
Ο Πόλεμος του Κόλπου. Κατά τη διάρκεια του Πολέμου στον Κόλπο το 1991
από τη στιγμή που αποκτούνταν μια πληροφορία μάχης, δηλαδή εντοπιζόταν κάποιος
στόχος - από δορυφόρο ή UAV -, μέχρι τη στιγμή που η πληροφορία αυτή έφτανε
στα μέσα αξιοποίησής της, δηλαδή σε κάποιο οπλικό σύστημα που θα αναλάμβανε
την καταστροφή του στόχου, μεσολαβούσαν μέχρι και ημέρες καθώς έπρεπε πρώτα να
πάει σε κέντρο διοίκησης και ελέγχου στις ΗΠΑ. Αποτέλεσμα ήταν η πληροφορία να
έχει μετατραπεί σε «ιστορία» και ο στόχος να έχει εξαφανιστεί. Το 1999 στο
Κόσοβο η χρήση των UAVs κάπως αναβαθμίστηκε. 
Δέκα χρόνια μετά, στην επίθεση κατά του Αφγανιστάν, τα πράγματα ήταν εντελώς
διαφορετικά. Οι Αμερικανοί κατάφεραν να δημιουργήσουν ένα πανίσχυρο σύστημα
απόκτησης και διακίνησης πληροφοριών μειώνοντας σημαντικά το χρονικό χάσμα
μεταξύ της στιγμής εντοπισμού κάποιου στόχου μέχρι τη στιγμή της προσβολής
του. 
Συγκεκριμένα, όπως επισημαίνει ο αμυντικός αναλυτής κ. Κ. Γρίβας «η αποστολή
εντοπισμού και κατάδειξης στόχων ανατέθηκε κυρίως σε ένα ιδιότυπο υβρίδιο το
οποίο αποτελούνταν από άντρες των Ειδικών Δυνάμεων, εξοπλισμένων με προηγμένο
εξοπλισμό συλλογής και μετάδοσης πληροφοριών και μη επανδρωμένα αεροσκάφη
(UAV) που στη συνέχεια παρακολουθούσαν το στόχο που εντοπιζόταν. Οι
πληροφορίες που συνέλεγε το UAV κατέληγαν άμεσα (real time), μέσω δορυφόρου,
στα βομβαρδιστικά ή τα ιπτάμενα πυροβολεία C-130 Spectre». 
«Ο πόλεμος στο Αφγανιστάν είναι αυτός που, μέχρι στιγμής, έχει βασιστεί
περισσότερο στην άριστη αξιοποίηση των πληροφοριών παρά στη μαζική χρήση
ισχύος», επισημαίνει. «Είναι η πρώτη φορά που επιτυγχάνεται η λειτουργία μιας
πλήρους πληροφοριοκεντρικής πολεμικής μηχανής», τονίζει ο κ. Γρίβας. 
Θα πρέπει να σημειωθεί ότι παρά την κατάρριψη περίπου 20 UAVs μέσου υψομέτρου
και μέσου βεληνεκούς στο Αφγανιστάν ο πρόεδρος Μπους δήλωσε ότι θα πρέπει να
δοθεί προτεραιότητα στην τεχνολογία αυτή. Ο υπαρχηγός ΓΕΣ των ΗΠΑ, στρατηγός
JOHN ΚΕΑΝΕ δήλωσε στο JANE' S (30-1-2002) ότι τα UAV θα δημιουργήσουν στο
μέλλον «ένα μάτι που δεν θα κλείνει ποτέ» πάνω από τις εχθρικές δυνάμεις.
Αναμένεται, είπε, η δημιουργία ακόμη μικρότερων UAV τα οποία θα μπορούν να
εκτοξεύονται και από πυροβόλα. 
Αρκετοί ειδικοί υποστηρίζουν ότι ορισμένα μικρότερα μη επανδρωμένα αεροσκάφη
που χρησιμοποιούν καταπέλτη για απογείωση και αλεξίπτωτο για προσγείωση είναι
λιγοτερο ευάλωτα. Και πολύ περισσότερο, λένε, τα μικρά τακτικά UAVs που
χρησιμοποιούν χώρες του ΝΑΤΟ. 
Στο ελληνικό οπλοστάσιο. Οι εξελίξεις αυτές αντανακλώνται τόσο στην
περιοχή μας όσο και στην ελληνική πραγματικότητα. Ήδη η Τουρκία έχει εδώ και
χρόνια αρκετά τέτοια όπλα (GNAT 750 που χρησιμοποιήθηκαν και στο Αφγανιστάν).
Η ανάγκη για διακλαδικότητα και πληροφορική ενοποίηση μεταξύ των ελληνικών
Ενόπλων Δυνάμεων και η ενίσχυση των συστημάτων απόκτησης και διαχείρισης
πληροφοριών έχει τονιστεί από την ελληνική πολιτική και στρατιωτική ηγεσία,
αλλά μόνο τελευταία οι διαδικασίες προχώρησαν και ο διεθνής διαγωνισμός για τα
ελληνικά UAVs ολοκληρώνεται. Η γαλλική συμμετοχή στο διαγωνισμό έχει κριθεί η
επικρατέστερη και τώρα αναμένεται να ξεκινήσουν οι τελικές διαπραγματεύσεις. 
<H3>Πράσινο φως για τον τεθωρακισμένο «Κένταυρο» </H3>
Ένα ακόμη βήμα προς τον «Κένταυρο», το νέο τεθωρακισμένο όχημα μάχης που θα
διαδεχθεί στη γραμμή παραγωγής της ΕΛΒΟ τον «Λεωνίδα», έγινε χθες σε
διυπουργική σύσκεψη στο «Πεντάγωνο». 
Το θέμα εξετάστηκε σε σύσκεψη των υπουργών Εθνικής Οικονομίας, κ. Ν.
Χριστοδουλάκη, Ανάπτυξης κ. Α. Τσοχατζόπουλο και Άμυνας κ. Γιάννο Παπαντωνίου
με τη συμμετοχή και του Γενικού Διευθυντή Εξοπλισμών κ. Σπύρου Τραυλού. Με την
αναμενόμενη ανάθεση της παραγωγής στην ΕΛΒΟ εκτιμάται ότι θα διασφαλισθεί η
αναπτυξιακή πορεία της βιομηχανίας «για πολλα χρόνια» όπως είπε ο κ.
Παπαντωνίου. Ήδη, το σύνολο σχεδόν των παρατηρήσεων του ΓΕΣ έχει
αντιμετωπισθεί. 
Για την ΕΑΒ αποφασίστηκε να επιδιωχθεί η συνεργασία της με μεγάλους αμυντικούς
οργανισμούς και εταιρείες σε παγκόσμιο επίπεδο για κερδοφορία. Μετά το στόχο
αυτό, ο κ. Παπαντωνίου δεν απέκλεισε το ενδεχόμενο να υπάρξει νέα προσπάθεια
ιδιωτικοποίησης. 
Για την ΠΥΡΚΑΛ της ΕΒΟ ο κ. Παπαντωνίου είπε ότι συμφωνήθηκε η σταδιακή
ενοποίησή τους, αρχής γενομένης με την ενοποίηση των διοικήσεών τους, καθώς
και των διαδικασιών εκτίμησης των περιουσιών τους. Το επικρατέστερο σενάριο
είναι να υπάρξει αρχικά ένας κοινός πρόεδρος και δύο διευθύνοντες σύμβουλοι. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17263N181</ED>
<ID>
ID:305700

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N18&aa=1</URL></REF>


Article

<CATEGORY>vin04</CATEGORY>

 <H2>Υπέρ της αποτέφρωσης νεκρών
</H2><H4>Κατέθεσαν τροπολογία 7 βουλευτές ΠΑΣΟΚ, Ν.Δ. και ΣΥΝ
</H4>
<AUTHOR>ΠΑΝΑΓΗΣ Γ. ΓΑΛΙΑΤΣΑΤΟΣ</AUTHOR>

Η αποτέφρωση των νεκρών στην Ελλάδα δεν επιτρέπεται, επειδή δεν υπάρχει
νομοθετικό πλαίσιο. Και μπορεί η ορθόδοξη ιερά παράδοση να μην προβλέπει την
αποτέφρωση, το νομοθετικό κενό όμως την απαγορεύει στην πράξη και για πιστούς
άλλων Εκκλησιών, οι οποίες ρητώς την επιτρέπουν. Αυτό το νομοθετικό κενό
επιχειρεί να καλύψει τροπολογία, που συνυπογράφουν επτά βουλευτές όλων των
κομμάτων πλην του ΚΚΕ, το οποίο δεν είναι αντίθετο στην αποτέφρωση, θέλει όμως
να είναι ελεύθερη για όλους. 
Η τροπολογία δημιουργεί νομοθετικό πλαίσιο για την αποτέφρωση νεκρών, εφόσον
το επιτρέπουν οι θρησκευτικές τους πεποιθήσεις. Την υπογράφουν ο αντιπρόεδρος
της Βουλής κ. Παναγιώτης Σγουρίδης και οι βουλευτές Θεόδωρος Πάγκαλος και
Τάσος Μαντέλης από το ΠΑΣΟΚ, Ντόρα Μπακογιάννη και Μιλτιάδης Έβερτ από τη
Ν.Δ., καθώς και η Μαρία Δαμανάκη και ο Φώτης Κουβέλης από τον Συνασπισμό. 
Σύμφωνα με τον κ. Σγουρίδη, είναι εύλογο το αίτημα των διαμαρτυρομένων, αλλά
και πιστών άλλων θρησκειών να μπορούν να αποτεφρωθούν στην Ελλάδα και να μη
χρειάζεται να μεταφερθεί η σορός τους στη Γερμανία, για να γίνει εκεί η
αποτέφρωση. Με την τροπολογία δημιουργούνται οι προϋποθέσεις, ώστε να
δημιουργηθεί η απαραίτητη υποδομή στους δήμους, αναφέρει ο αντιπρόεδρος της
Βουλής. Και προσθέτει ότι είναι επιβεβλημένη η εναρμόνιση της Ελλάδας με τα
διεθνώς κρατούντα. Αξίζει να σημειωθεί ότι η κ. Μαρία Δαμανάκη είχε κινήσει
και στο παρελθόν το θέμα, με ρύθμιση που προέβλεπε να είναι η αποτέφρωση
ελεύθερη για όλους, ανεξάρτητα από το θρήσκευμα. Συνεργάτες της λένε όμως, ότι
η συγκεκριμένη τροπολογία που συνυπογράφουν οι επτά είναι ένα πρώτο σημαντικό
βήμα. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17263N191</ED>
<ID>
ID:305701

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N19&aa=1</URL></REF>


Article

<CATEGORY>vin04</CATEGORY>

 <H2>Προβληματισμός αγροτών για την παραμονή στα μπλόκα
</H2>
Έντονος προβληματισμός για το μέλλον των κινητοποιήσεων επικρατεί στις τάξεις
των παραγωγών, εκπρόσωποι των οποίων συναντώνται σήμερα το μεσημέρι στα Τέμπη.
Μετά το ναυάγιο των συζητήσεων στη συνάντηση που είχαν με την ηγεσία του
υπουργείου Γεωργίας πολλοί ήταν εκείνοι οι οποίοι ζήτησαν των τερματισμό των
κινητοποιήσεων, ενώ χθες και προχθές είχαμε και τις πρώτες αποχωρήσεις τρακτέρ
από τα σημεία των μπλόκων. 
Ωστόσο, όλα θα εξαρτηθούν από τις σημερινές αποφάσεις των μελών της
Πανθεσσαλικής και από τη συμμετοχή των αγροτών. Όμως φαίνεται ιδιαίτερα
δύσκολη η συνέχιση των κινητοποιήσεων, αφού η άποψη που κυριαρχεί μεταξύ των
αγροτών είναι ο τερματισμός των εκδηλώσεων διαμαρτυρίας αύριο και η
πραγματοποίηση συλλαλητηρίου τις επόμενες ημέρες στη Θεσσαλονίκη. Επίσης η
κάθοδος των παραγωγών στην Αθήνα με λεωφορεία ή και τρακτέρ, ο πολύωρος
αποκλεισμός των εθνικών δρόμων είναι μερικές από τις προτάσεις, οι οποίες
βρίσκουν όλο και λιγότερο απήχηση. Χθες πάντως και εν όψει των σημερινών
αποφάσεων οι παραγωγοί έκλεισαν τον εθνικό δρόμο στα Τέμπη, από το πρωί στα
Μάλγαρα και τη Σωζόπολη. Αντίθετα, στην Ορεστιάδα οι παραγωγοί που είχαν
αποκλείσει την είσοδο της πόλης αποχώρησαν. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17263N192</ED>
<ID>
ID:305739

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N19&aa=2</URL></REF>


Article

<CATEGORY>vin04</CATEGORY>

 <H2>Ομόφωνη αθώωση για τα συγγράμματα
</H2>
Με μία ακόμη ομόφωνα αθωωτική απόφαση - την τέταρτη κατά σειρά - έκλεισε
οριστικά ο κύκλος των διώξεων κατά του διευθυντή των Πανεπιστημιακών Εκδόσεων
Κρήτης κ. Στέφανου Τραχανά, ο οποίος στην προσπάθειά του να αποδείξει το
σκάνδαλο - όπως χαρακτηρίζεται σε σχετικό βούλευμα - με τις υπερτιμολογήσεις
των πανεπιστημιακών συγγραμμάτων βρέθηκε από τη θέση του μάρτυρα κατηγορίας
στο εδώλιο του κατηγορουμένου. 
Η τελευταία υπόθεση, που εκδικάστηκε από το Α' Τριμελές Πλημμελειοδικείο
Αθηνών, αφορούσε τη μήνυση του πρώην προέδρου της επιτροπής κοστολόγησης του
υπουργείου Παιδείας κ. Κωνσταντίνου Τράκα, που αρχικά είχε κατηγορηθεί για τις
υπερτιμολογήσεις των πανεπιστημιακών συγγραμμάτων, αλλά τελικά απηλλάγη με
βούλευμα του Συμβουλίου Εφετών. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17263N193</ED>
<ID>
ID:305767

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N19&aa=3</URL></REF>


Article

<CATEGORY>vin11</CATEGORY>

 <H2>Τα μηνύματα της ΕΔΑ </H2>
Ο κ. Βαρδής Β. Βαρδινογιάννης, παλαιό στέλεχος της Αριστεράς, με αφορμή το
τριήμερο για την ΕΔΑ στο Πάντειο, σημειώνει για την ιστορία και τις ιδέες της
ΕΔΑ: 
Ηλίας Ηλιού. Ένας από τους ηγέτες της ΕΔΑ

«Το ΕΑΜικό 9,3% που καταμέτρησαν οι "κουκουβάγιες" στην αποχή, αποδεκατισμένο
με τον παράλογο εμφύλιο πόλεμο, με τα μακρονήσια και τα θανατοδικεία,
ξαναμπαίνει και από τα παράθυρα των κεντρώων σχηματισμών και από την πόρτα της
ΕΔΑ στην πολιτική ζωή. 
Οι ΕΑΜίτες κουβαλάνε μαζί τους τη μαγιά των σοσιαλιστικών ιδεών. Οι ιδέες
γίνονται υλική δύναμη σε μαζικά κινήματα των αγωνιστών για τη δημοκρατική
νομιμότητα, τις συνδικαλιστικές διεκδικήσεις εργαζομένων και νεολαίας και
συγκεντρώνουν πολλαπλάσια ποσοστά από εκείνα που καταγράφονται στις εκλογικές
αναμετρήσεις υπέρ της ΕΔΑ. Κάποια στιγμή στις εκλογές του 1958, το 25% του
εκλογικού σώματος φέρνει πολύ κοντά την προοπτική της αλλαγής. Αργότερα, ο
χώρος αυτός σήκωσε το μεγαλύτερο βάρος του αντιδικτατορικού αγώνα και
δημιούργησε βάσιμες προσδοκίες για τις μεταδικτατορικές εξελίξεις. 
Αντίθετα με την κοινή λογική, μετά τη δικτατορία ο πολιτικός λόγος της
ηγετικής ομάδας της ΕΔΑ που συνέχισε σαν ηγετική ομάδα του ΚΚΕ εσωτερικού,
περιόρισε τις φιλοδοξίες της στη δημιουργία ενός ανανεωμένου Λενινιστικού
κομμουνιστικού μοντέλου, όταν πολύ πριν από την επίσημη χρεοκοπία του
ανατολίτικου κομμουνισμού το Λενινιστικό κόμμα είχε απολέσει την αλλοτινή
ελκτική του δύναμη. Το πεδίο έμεινε ελεύθερο στον Ανδρέα Παπανδρέου που με τη
σημαία του Δημοκρατικού Σοσιαλισμού συγκέντρωσε και διατήρησε μια διαρκή
κοινοβουλευτική πλειοψηφία, για να εφαρμόσει βέβαια το δικό του "εφικτό
σοσιαλισμό". 
Οι μετεξελίξεις του Κ.Κ. εσωτερικού υποστέλλουν μεν τη λενινιστική σημαία της
"δικτατορίας του προλεταριάτου" αλλά δεν προσανατολίζουν το θεωρητικό τους
οπλοστάσιο σταθερά στο όραμα των σοσιαλιστικών ιδεών, που προϋπήρξαν του
"εφαρμοσθέντος κομμουνισμού". Περιορίζονται με αυταρέσκεια σε μια αρκετά
πλούσια πολιτική φιλολογία. Χρησιμοποιούν τις εύηχες λέξεις: αριστερός,
προοδευτικός, εκσυγχρονιστής, οικολόγος, ανανεωτής, οι οποίες εκτός του ότι
αφορούν κοινόχρηστα αγαθά δεν προσδιορίζουν με αξιοπιστία το συγκεκριμένο
στρατηγικό στόχο. Δεν εμπνέουν τους πολίτες να πλαισιώσουν μια διαφορετική,
μια δική τους πολιτική τακτική... 
Τα αγωνιστικά μηνύματα της ΕΔΑ διατηρούν το άρωμα των αθανάτων σοσιαλιστικών
ιδεών, έχουν ευρύτερη και μεγαλύτερη εμβέλεια σήμερα. Παραμένουν ζωντανά και
δυναμικά σε περισσότερους πολιτικούς χώρους. Στο Συνασπισμό, στο ΠΑΣΟΚ, στα
μικρότερα πολιτικά κέντρα. Συνολικά περικλείουν μια πλειοψηφική δυναμική και
είναι πιθανό να ξανασυναντηθούν κάποια στιγμή σε έναν ενιαίο πολιτικό σχηματισμό».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N200</ED>
<ID>
ID:305642

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=0</URL></REF>


Article

<CATEGORY>vin11</CATEGORY>

 <H2>Το έργο του Ι. Γ. Τσάτσαρη </H2>
Σε παράλληλες επιστολές τους οι κ.κ. Λ. Α. Καζαριάν, Δημ. Γαρυφαλλίδης,
Νίκη Γαρυφαλλίδου, Ζωή Πιττακή, Παναγιώτα Σοφικίτου, Π. Σοφικίτης, Κ.
Σοφικίτης,Χρ. Σαριδάκης και η Έφη Παπαϊωάννου γράφουν για το έργο του Ιωάννη
Γ. Τσάτσαρη και τη συμμετοχή του σε εκπομπή της τηλεόρασης, μεταξύ άλλων, ότι: 
* Τους δίδαξε να λειτουργούν με αντικειμενική λογική και να είναι
ωφέλιμα παραγωγικοί. 
* Το βιβλίο του κ. Ι. Γ. Τσάτσαρη «βρίσκεται ήδη στην Γ' έκδοση, έχει
μεταφραστεί στα Αγγλικά και η Αγγλική του έκδοση παρουσιάστηκε στο Hellenic
Center στο Λονδίνο, όπου παραβρέθηκαν και το τίμησαν εκπρόσωποι της Ορθοδόξου
Εκκλησίας, καθώς και επώνυμοι Έλληνες που ζουν εκεί. Επίσης πήρε μέρος δύο
φορές στη Διεθνή Έκθεση Βιβλίου της Φρανκφούρτης, στο ελληνικό περίπτερο, έχει
παρουσιασθεί επανειλημμένως στον ελληνικό Τύπο και ΑΥΤΗΝ τη στιγμή βρίσκεται
στα 20 καλύτερα βιβλία στο site του ΔΟΛ». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N201</ED>
<ID>
ID:305649

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=1</URL></REF>


Article

<CATEGORY>vin11</CATEGORY>

 <H2>Η συνέντευξη του Πέτρου Ευθυμίου </H2>
Ο κ. Ανδρέας Σωτηριάδης, εκπαιδευτικός, από τη Ν. Μάκρη, γράφει μεταξύ
άλλων για τη συνέντευξη του υπουργού Παιδείας κ. Πέτρου Ευθυμίου, στο ένθετο
«Υποψήφιος» («ΤΑ ΝΕΑ», 22.1.2002): 
«Ο κ. Ευθυμίου οφείλει να γνωρίζει πως δεν δικαιούται, ως εκ της ιδιότητός
του, να προβαίνει σε τέτοιου είδους επαινετικές εκτιμήσεις-αξιολογήσεις, που
ισοδυναμούν με διαφήμιση ενός φροντιστηρίου, που ακόμα υφίσταται και
λειτουργεί. Στοιχειώδης λογική και σεβασμός στη θέση που κατέχει, το
επιβάλλουν». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N202</ED>
<ID>
ID:305713

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=2</URL></REF>


Article

<CATEGORY>vin11</CATEGORY>

 <H2>Η νοηματική γλώσσα </H2>
Η κ. Κασσιανή-Λουκία Βακάλη, από την Αθήνα, γράφει για την ελληνική
νοηματική γλώσσα, μεταξύ άλλων: 
«Το Ελληνικό Κοινοβούλιο αναγνώρισε μόλις το 2000 με Ν. ημερ. 28.07.2000 την
ελληνική νοηματική γλώσσα κωφών - βαρήκοων με καθυστέρηση πάνω από 30
χρόνια... απ' όλες τις άλλες προηγμένες... χώρες». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N203</ED>
<ID>
ID:305750

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=3</URL></REF>


Article

<CATEGORY>vin11</CATEGORY>

 <H2>Ο Μαραθώνιος και η Ολυμπιάδα </H2>
Μια πρόταση για τους Ολυμπιακούς Αγώνες του 2004 κάνει ο κ. Κοσμάς
Τιριακίδης, από το Μαρούσι: 
«Εν όψει των Ολυμπιακών Αγώνων της Αθήνας του 2004 δημιουργούνται οι άριστες
προϋποθέσεις να προτείνει η Ελληνική Ολυμπιακή Επιτροπή τη μόνιμη διεξαγωγή
του κλασικού μαραθώνιου δρόμου στην Ελλάδα κατά το χρόνο τέλεσης των
Ολυμπιακών Αγώνων». 
Σημειώνει ο κ. Τιριακίδης πιο συγκεκριμένα: 
«Σε κάθε Ολυμπιάδα να διεξάγονται δύο μαραθώνιοι δρόμοι. Ο κλασικός, που θα
διενεργείται πάντα στην Αθήνα κατά την τελετή της παραδόσεως της Ολυμπιακής
Φλόγας στην πόλη που πρόκειται να διοργανώσει τους Ολυμπιακούς Αγώνες και θα
έχει επίσημο παγκόσμιο ρεκόρ μια που θα γίνεται συνεχώς επί της αυτής
διαδρομής, και ο ολυμπιακός μαραθώνιος δρόμος, ο οποίος, ως γνωστόν, τελείται
την τελευταία μέρα των Ολυμπιακών Αγώνων χωρίς αυτό να μειώνει κατ' ελάχιστον
το κύρος του. 
Απαραίτητη προϋπόθεση είναι ότι και στους δύο μαραθώνιους δρόμους θα πρέπει να
συμμετέχουν οι ίδιοι αθλητές που θα δηλώνονται επισήμως από τα κράτη τους για
τους Ολυμπιακούς Αγώνες».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N204</ED>
<ID>
ID:305772

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=4</URL></REF>


Article

<CATEGORY>vin11</CATEGORY>

 <H2>Η ερμηνεία της Π. Διαθήκης </H2>
Από τον κ. Παύλο Σαββίδη, θεολόγο, από τη Βέροια, πήραμε επιστολή στην
οποία μεταξύ άλλων αναφέρεται: 
«Οι δύο εξαίρετοι θεολόγοι συγγραφείς κ.κ. Νικόλαος Βασιλειάδης και Γεώργιος
Ψαλτάκης, μέλη της Αδελφότητος Θεολόγων "Ο Σωτήρ", τελείωσαν πρόσφατα την
ερμηνεία και τον υπομνηματισμό όλων των βιβλίων της Παλαιάς Διαθήκης! 
Είκοσι πέντε συνεχή έτη χρειάστηκαν για να ολοκληρώσουν το έργο τους.
Πρόκειται για άθλο συγγραφικό. Έργο ζωής, με ηράκλειες πνευματικές διαστάσεις
και με προορισμό αιωνιότητος». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N205</ED>
<ID>
ID:305780

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=5</URL></REF>


Article

<CATEGORY>vin11</CATEGORY>

 <H2>Οι λακκούβες στο Ολυμπιακό Στάδιο </H2>
Γεμάτοι λακκούβες είναι πολλοί δρόμοι Δήμων που βρίσκονται κοντά στο
Ολυμπιακό Στάδιο (Μαρούσι, Νέο Ηράκλειο, Νέα Ιωνία, Κηφισιά, Μεταμόρφωση).
Γράφει ο κ. Ελευθέριος Πάσσος, από το Νέο Ηράκλειο: 
«Οι λακκούβες είναι αμέτρητες και διαφόρων διαστάσεων, πολλές δε από αυτές
είναι πολύ επικίνδυνες και προξενούν τεράστιες ζημιές στα αυτοκίνητα,
προπάντων τις βροχερές ημέρες. 
Θα παρακαλούσα τους κ.κ. δημάρχους, να κάνουν προσπάθειες να τις κλείσουν,
διότι οι χιλιάδες οδηγοί δεν ξέρουν από πού και από πια λακκούβα να
φυλαχθούν». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N206</ED>
<ID>
ID:305785

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=6</URL></REF>


Article

<CATEGORY>vin11</CATEGORY>

 <H2>Το σχόλιο για τους στρατηγούς </H2>
Την ενόχλησή του για σχόλιο της κ. Άννας Δαμιανίδη, στην οικεία στήλη της
σχετικά με τους αξιωματικούς, εκφράζει ο στρατηγός κ. Νικόλαος
Παπασημακόπουλος. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N207</ED>
<ID>
ID:305788

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=7</URL></REF>


Article

<CATEGORY>vin06</CATEGORY>

 <H2>Συνεχίζουν την απεργία οι γιατροί του ΙΚΑ
</H2>
Με προσωπικό ασφαλείας θα λειτουργούν μέχρι την Τρίτη, 12 του μηνός, τα
πολυϊατρεία του ΙΚΑ σε όλη τη χώρα, καθώς οι γιατροί του Ιδρύματος συνεχίζουν
την απεργία που ξεκίνησαν την περασμένη Τετάρτη. 
Οι γιατροί διεκδικούν, μεταξύ άλλων, μονιμοποίηση 5.500 συμβασιούχων
συναδέλφων τους, αύξηση των αποδοχών τους και αναβάθμιση της παρεχόμενης
περίθαλψης στους ασφαλισμένους του ΙΚΑ. 
Την ερχόμενη Παρασκευή οι γιατροί του ΙΚΑ της Αθήνας συνεδριάζουν για να
καθορίσουν την περαιτέρω στάση τους.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N208</ED>
<ID>
ID:305791

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=8</URL></REF>


Article

<CATEGORY>vin06</CATEGORY>

 <H2>Ευκαιρία ζωής στη μικρή Αθανασία </H2>
Η Αθανασία, ένα πανέξυπνο, υγιές, ξανθό κοριτσάκι, ηλικίας 3 1/2 ετών,
χρειάζεται άμεσα οικογενειακή αποκατάσταση μέσω της υιοθεσίας. Είναι ένα καλά
ανεπτυγμένο κορίτσι, συνεργάσιμο, με καλή διάθεση. Έχει πολύ καλό νοητικό
δυναμικό και πολύ ανεπτυγμένο λόγο. 
Η Αθανασία εμφανίζει φωκομέλεια άνω άκρων αμφοτερόπλευρη με πλήρη έλλειψη
αντιβραχίου και βραχιονίου. Τα κάτω άκρα είναι φυσιολογικά και λειτουργικά.
Παρά το πρόβλημα που υπάρχει στα άνω άκρα, ανταποκρίνεται σε δραστηριότητες
πρακτικές - κατασκευαστικές. 
Ο Εθνικός Οργανισμός Κοινωνικής Φροντίδας (Κέντρο Βρεφών «Η Μητέρα») αναζητεί
κατάλληλη οικογένεια, που θα προσφέρει ευκαιρίες ζωής και αγάπης στη μικρή
Αθανασία. 
Για περισσότερες πληροφορίες μπορείτε να επικοινωνήσετε με τις κ. Ε. Μπουφίδη
και Δ. Μαρίνου κατά τις εργάσιμες ημέρες, πρωινές ώρες, στα τηλέφωνα
010/2627.155, 010/2621.911-15 και 010/2611.181-2.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17263N209</ED>
<ID>
ID:305792

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N20&aa=9</URL></REF>


Article

<CATEGORY>vin06</CATEGORY>

 <H5>Ο Κονσταντίν Πάπα, τον οποίο φήμες έφερναν να έχει «συνεργαστεί» με την
Αστυνομία στην υπόθεση Πάσσαρη, δολοφονήθηκε από δύο συγκρατουμένους του
</H5><H2>Τον εκτέλεσαν στη φυλακή
</H2><H4>Μαφιόζικο ξεκαθάρισμα στον Κορυδαλλό
</H4>
<AUTHOR>ΛΙΑ ΝΕΣΦΥΓΕ
</AUTHOR>
<AUTHOR>ΠΡΟΚΟΠΗΣ ΓΙΟΓΙΑΚΑΣ
</AUTHOR>

Μαφιόζικη εκτέλεση χθες στον Κορυδαλλό. Σύμφωνα με όλα τα στοιχεία από τις
έρευνες της Αστυνομίας, ο απαγχονισμός του 34 χρονου Αλβανού κακοποιού
Κονσταντίν Πάπα, ο οποίος βρέθηκε νεκρός στο κελί του το απόγευμα της Πέμπτης,
οφείλεται σε δολοφονική ενέργεια.

Ήδη, σχηματίστηκε δικογραφία και το απόγευμα οδηγήθηκαν στον Εισαγγελέα
Πειραιά, οι δυο ύποπτοι για τη δολοφονία κρατούμενοι οι Σπύρος Χριστοδούλου,
στο κελί του οποίου βρέθηκε νεκρός ο 34χρονος και ο Αμερικανός Πήτερ Σέντοχομ,
που έγινε γνωστός μετά τις αποκαλύψεις του για την οικογένεια Γρηγοράκου. 
Το στοιχείο που φαίνεται μέχρι στιγμής τουλάχιστον, να τούς ενοχοποιεί είναι
ότι τούς είδαν να περιφέρονται «περίεργα» την ώρα που βρήκε το θάνατο ο νεαρός
κρατούμενος... 
Από τη νεκροψία - νεκροτομή που διενεργήθη χθες, από τον ιατροδικαστή Ηλία
Μπογιόλα βρέθηκαν εκτός από τα ίχνη του απαγχονισμού και κακώσεις στο λαιμό
από χτυπήματα, γεγονός που κάνει τούς αστυνομικούς που ερευνούν την υπόθεση να
κάνουν λόγο για πολύ «περίεργο» θάνατο... 
Ο υπουργός Δικαιοσύνης Φίλιππος Πετσάλνικος διέταξε τη διενέργεια Ένορκης
Διοικητικής Εξέτασης προκειμενου να διευκρινιστούν οι συνθήκες κάτω από τις
οποίες πέθανε ο νεαρός κρατούμενους και να διαπιστωθεί αν υπάρχουν πειθαρχικά
παραπτώματα από τούς σωφρονιστικούς υπαλλήλους. 
Σύμφωνα με πληροφορίες, τόσο από το υπουργείο Δικαιοσύνης όσο και από τις
φυλακές, ο 34 χρονος Αλβανός, που συνελήφθη πριν από τρεις μέρες για ένοπλη
ληστεία, εκρατείτο σε ειδικό χώρο πριν οδηγηθεί στο κελί 98 της Α' πτέρυγας. 
Ο ίδιος, ήθελε να κρατηθεί σε πτέρυγα, για να μην φανεί ότι έχει καλή...
συνεργασία με τούς σωφρονιστικούς, και για το λόγο αυτό, σύμφωνα πάντα με τις
ίδιες πληροφορίες, ένας από τούς σωφρονιστικούς υπαλλήλους, ρώτησε τον Σπύρο
Χριστοδούλου αν έχει κάποιο πρόβλημα να κρατηθεί ο Κονσταντίν Πάπα στην ίδια
πτέρυγα με αυτόν... 
Όπως λένε άνθρωποι, που γνωρίζουν καλά το χώρο των φυλακών, ο Σπύρος
Χριστοδούλου, διαβεβαίωσε τούς σωφρονιστικούς ότι δεν έχει κάποιο πρόβλημα
μαζί του, όμως προχθές το μεσημέρι, ο Κονσταντίν Πάπα βρέθηκε απαγχονισμένος
στο κελί 100, όπου κρατείται ο Σπύρος Χριστοδούλου μαζί με άλλους δυο
Αλβανούς. 
Ο Κονσταντίν Παπα φέρεται να είναι συνεργάτης του Κώστα Πάσαρη και συνελήφθη
πριν από μερικές μέρες μετά από καταδίωξη στον Άλιμο. Ειχε συστήσει δική του
συμμορία και συμμετείχε σε ένοπλες ληστείες και επιθέσεις σε τράπεζες...
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N21</CAT>
<ED>
Κωδικός άρθρου: A17263N211</ED>
<ID>
ID:305651

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N21&aa=1</URL></REF>


Article

<CATEGORY>vin06</CATEGORY>

 <H2>Ο νόμος της σιωπής
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Στις φυλακές Κορυδαλλού κυριαρχεί ο νόμος της σιωπής, που συντηρείται από τον
τρόμο και σε αρκετές περιπτώσεις από τον θάνατο... Η άγρια δολοφονία του
27χρονου Δημήτρη Καραμούτη, ενός κρατούμενου για μικροκλοπές, τον Νοέμβριο του
1995, μεσούσης της μεγαλύτερης εξέγερσης στα χρονικά της φυλακής, ήρθε ν'
αποδείξει ότι οι «νονοί» των φυλακών δεν έχουν όρια στο ξεκαθάρισμα
λογαριασμών ή στη μανία τους για εκδίκηση. Ο 27χρονος (για τη δολοφονία του
οδηγήθηκε στο εδώλιο ο ισοβίτης Νικ. Πανταζής), κατακρεουργήθηκε στην
απομόνωση και το τέλος του ήταν αργό και μαρτυρικό... 
Από τότε και μέχρι σήμερα, το αίμα έχει τρέξει άφθονο στα κελιά, ενώ αρκετοί
θάνατοι όπως το μαχαίρωμα ενός 25χρονου Αλβανού το 1998 από συμπατριώτες του,
γιατί δεν παραχώρησε τη θέση του στην ουρά των καρτοτηλεφώνων... Σε αυτούς δεν
αποκλείεται να προστεθεί και ο θάνατος του Θ. Γρηγοράκου, τον περασμένο μήνα,
εάν οι τοξικολογικές εξετάσεις «ανιχνεύσουν» κάποιο δηλητήριο. Πολλοί,
εξάλλου, ακόμη και σήμερα δεν κρύβουν τις επιφυλάξεις τους, ότι ο θάνατος του
Σορίν Ματέι, στο νοσοκομείο κρατουμένων, ήταν κι αυτός αποτέλεσμα εγκληματικής ενέργειας.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N21</CAT>
<ED>
Κωδικός άρθρου: A17263N212</ED>
<ID>
ID:305714

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N21&aa=2</URL></REF>


Article

<CATEGORY>vin06</CATEGORY>

 <H2>Θεωρούσαν ότι κάρφωσε τον Πάσσαρη
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ο Ναστούλης χρησιμοποίησε τον Πάσσαρη. Ο Πάσσαρης με τη σειρά του Αλβανούς και
Ρουμάνους κακοποιούς. Στη συνέχεια ο Θεόδωρος Γρηγοράκος δημιούργησε τον δικό
του κύκλο στις Φυλακές Κορυδαλλού και όλοι μαζί, τουλάχιστον τα δύο τελευταία
χρόνια, εισήγαγαν με ιδιαίτερα βίαιο τρόπο τον νόμο της Μαφίας στις ελληνικές
φυλακές. Δημιουργώντας τις δικές τους ομάδες επέβαλαν τη σιωπή και όσοι
τόλμησαν να «ξεφύγουν», βρέθηκαν νεκροί. Όπως συνέβη προχθές το μεσημέρι με
τον Αλβανό κρατούμενο Κονσταντίν Πάπα. 
Ο Πάπα είχε μπει στο μάτι άλλων κρατουμένων, γιατί τον θεωρούσαν ως τον
άνθρωπο ο οποίος κάρφωσε τον Πάσσαρη και τον Σπύρο Χριστοδούλου ο οποίος
κρατείται για ληστείες. Δέκα ημέρες πριν βρέθηκε νεκρός στις φυλακές ο
Θεόδωρος Γρηγοράκος, ο τελευταίος της οικογένειας των νονών των νοτίων
προαστίων. Ο θάνατός του προκάλεσε πολλά ερωτηματικά και πολλοί κάνουν λόγο
για ξεκαθάρισμα λογαριασμών στον Κορυδαλλό. Τον νόμο της Μαφίας φαίνεται να
επέβαλε στις φυλακές ο Κώστας Ναστούλης, ο οποίος αν και φυλακισμένος εκβίαζε
επιχειρηματίες χρησιμοποιώντας ακόμη και τον πατέρα του Πάσσαρη. 
Ο Πάσσαρης, και ενώ ο Ναστούλης μεταφέρεται στις φυλακές Θεσσαλονίκης,
δικτυώνεται κατάλληλα, αποκτάει τον δικό του κύκλο ο οποίος αποτελείται κυρίως
από νεαρούς αλλοδαπούς, Ρουμάνους, που τον θαυμάζουν και τον φοβούνται. Αυτοί
φροντίζουν για όλα. Μέσα σ' αυτό το κλίμα καταφέρνει να προμηθευτεί όπλο και
να αποδράσει σκοτώνοντας δύο αστυνομικούς. Οι φίλοι του θεώρησαν υπεύθυνο για
τον εντοπισμό και τη σύλληψή του στη Ρουμανία τον Πάπα. Για όσους γνώριζαν
τους νόμους της ομάδας ήταν θέμα χρόνου η εκδίκηση. Η άνεση κινήσεων στις
φυλακές τούς δίνει τη δυνατότητα να ελέγχουν συμμορίες και έξω και να
συνεχίζουν τη δράση τους. Αρκεί ενα τηλεφώνημα και η εντολή «φάτε τον αυτόν»
σχετικά εύκολα μπορεί να υλοποιηθεί από ανθρώπους που δεν έχουν να χάσουν τίποτα.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N21</CAT>
<ED>
Κωδικός άρθρου: A17263N213</ED>
<ID>
ID:305752

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N21&aa=3</URL></REF>


Article

<CATEGORY>vin06</CATEGORY>

 <H5>Δεν διστάζουν να πυροβολήσουν ακόμα και λιμενικούς, ενώ με έδρα νησί των
Κυκλάδων και υπερσύγχρονα σκάφη οργώνουν καθημερινά το Αιγαίο απ' άκρης σ' άκρη
</H5><H2>Συμμορίες ψαρεύουν με δυναμίτες
</H2><H4>Κερδίζουν εκατομμύρια κάθε χρόνο από την παράνομη αλιεία
</H4>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Οι δυναμίτες και οι φιάλες υγραερίου δεν φαίνεται κατ' αρχήν να έχουν καμία
σχέση μεταξύ τους. Όταν όμως μπουν στη μέση αυτοσχέδιοι εκρηκτικοί μηχανισμοί,
παλιές βόμβες βυθού και μερικοί «άγριοι» ή «δυνατοί» ή «γρήγοροι», τότε τα
πράγματα αλλάζουν... 
Το Λιμενικό. Παρά τις συνεχείς περιπολίες η εξάρθρωση των συμμοριών παραμένει
εξαιρετικά δύσκολη αφού το κύκλωμα γνωρίζει τις κινήσεις τους 
Εάν τώρα, στο σκηνικό που διαμορφώνεται, προσθέσει κανείς αγανακτισμένους
ψαράδες που δεν διστάζουν να πυροβολήσουν και λιμενικούς - ανάμεσά τους και
έναν αξιωματικό που αναγκάστηκε, πριν από χρόνια, να κολυμπήσει δύο μίλια για
να σώσει τη ζωή του - τότε, αυτομάτως, έχει μπροστά του την εικόνα ενός
εγκλήματος που συντελείται καθημερινά στις ελληνικές θάλασσες, με
ανυπολόγιστες συνέπειες για το υποθαλάσσιο οικοσύστημα. 
Οργανωμένο δίκτυο δυναμιτιστών με όλες τις απαραίτητες διασυνδέσεις και
υπερσύγχρονα ταχύπλοα, χωρίς κανένα διακριτικό, δρα κυρίως στο Αιγαίο,
κερδίζοντας εκατομμύρια από το παράνομο ψάρεμα. 
Αποτέλεσμα αυτής της δράσης είναι να ξεσπάσει... πόλεμος στο αρχιπέλαγος
μεταξύ επαγγελματιών ψαράδων και «μπουρλοτιέρηδων», όπως αποκαλούν οι πρώτοι
τούς δυναμιτιστές. Τα ψάρια διαρκώς λιγοστεύουν και οι περισσότεροι ψαράδες
έχουν συνειδητοποιήσει πλέον πως δεν μπορούν να κάνουν «τα στραβά» μάτια. 
Όπλα στα καΐκια

«Δεν υπάρχει καΐκι που να μην έχει πάνω όπλο», λέει ο πρώην πρόεδρος του
συλλόγου επαγγελματιών ψαράδων Τήνου Αντώνης Σάβαρης. «Όπου δούμε
"μπουρλοτιέρηδες" τούς πυροβολούμε. Το κακό έχει παραγίνει και το Λιμενικό
δείχνει να μη μπορεί να βάλει φραγμό στο ψάρεμα με εκρηκτικά». 
Οι χαρακτηρισμοί «άγριοι», δυνατοί κι άλλοι, είναι γνωστοί σε όλους τούς
ψαράδες στις Κυκλάδες. Όλοι μιλούν γι' αυτούς, οι περισσότεροι έχουν κάποια
ιστορία να αφηγηθούν, αλλά ουδείς «θυμάται» το πραγματικό τους όνομα... Το
ίδιο συμβαίνει και στους διαδρόμους του υπουργείου Εμπορικής Ναυτιλίας. «Είναι
οι αρχηγοί του κυκλώματος στις Κυκλάδες με έδρα κάποιο νησί», εξηγεί ο Αντώνης
Σάβαρης. «Πρόκειται για μια οικογένεια που διατηρεί επιχείρηση στο νησί και
έχει ταχύπλοα και καΐκι. Δεν υπάρχει ξέρα στη Μύκονο, τη Νάξο, τα Κουφονήσια,
τη Δονούσα και τα άλλα νησιά που να μην την έχουν δυναμιτίσει. Και πάντα, δεν
ξέρω πώς, καταφέρνουν και ξεγλιστρούν...». 
Σύμφωνα με τον Νίκο Χαραλαμπίδη, διευθυντή του Ελληνικού Γραφείου της
Greenpeace, «η ολοένα και μεγαλύτερη ζήτηση από τις ταβέρνες για ψάρια πρώτης
διαλογής (συναγρίδες, λυθρίνια, σαργούς κ.ά) σε συνδυασμό με τη μείωση αυτών
των ψαριών τα τελευταία χρόνια, είναι αυτό που διατηρεί σε λειτουργία το
παράνομο κύκλωμα». Όπως λένε ψαράδες, «τα δυναμιτισμένα ψάρια πωλούνται γύρω
στις 8.000 το κιλό, αλλά οι πελάτες στις ταβέρνες τα πληρώνουν σε διπλάσια
τιμή». Κι αν σκεφθεί κανείς ότι μια απλή ψαριά με δυναμίτη μπορεί να φθάσει
και τα 200 κιλά, εύκολα φαίνεται το κέρδος που υπάρχει και τα συμφέροντα που
παίζονται. 
Τίποτα δεν τους σταματά

Το σκηνικό που έχει διαμορφωθεί - μετά τη διαδοχή της νέας γενιάς από τους
παλιούς - στις αρχές της προηγούμενης δεκαετίας, είναι πλέον πολύ σκληρό. «Οι
παλιοί ήταν φτωχοί άνθρωποι που δεν είχαν λεφτά να αγοράσουν δίχτυα και
έριχναν συνήθως δυναμίτη για να ζήσουν τις οικογένειές τους. Οι καινούργιοι
είναι επαγγελματίες με σύγχρονα σκάφη που δεν σταματούν μπροστά σε τίποτα»,
λέει ο πρόεδρος των σφουγγαράδων της Καλύμνου Γιάννης Σαρούκος. 
Ενδεικτικά είναι τα όσα περιγράφει ο πρώην πρόεδρος των ψαράδων της Τήνου
Αντώνης Σάβαρης. «Πριν από χρόνια σταματήσαμε μόνοι μας δυναμιτιστές που
ψάρευαν παράνομα στον Πάνορμο Τήνου. Οι δυναμιτιστές πήγαν να το σκάσουν, αλλά
τούς σταμάτησε ο τότε υπολιμενάρχης με την απειλή όπλου. Στη διαδρομή προς το
λιμάνι οι τρεις δυναμιτιστές πέταξαν τον λιμενικό στη θάλασσα, δύο μίλια
μακριά από την ακτή... Τελικά αθωώθηκαν στο Εφετείο λόγω ελλείψεως
στοιχείων!». 
Ο πρώην κυβερνήτης περιπολικού του Λιμενικού στη Σύρο, Θανάσης Δήμου, ακόμη
θυμάται όταν οι «άγριοι» δυναμίτισαν κάθε ξέρα έξω από τη Σύρο προκειμένου να
στείλουν το μήνυμα ότι κανείς δεν πρόκειται να τους πειράξει... Ουσιαστικά,
όπως εξηγεί ο τμηματάρχης Αλιείας της Λιμενικής Αστυνομίας του ΥΕΝ πλωτάρχης
Βασίλης Σκουντής, «οι δυναμιτιστές δρουν σε όλες τις περιοχές της Ελλάδας.
Κυρίως όμως δραστηριοποιούνται στις δυτικές περιοχές της Πελοποννήσου, στις
Κυκλάδες, την Κρήτη και τα Δωδεκάνησα».

<H3>Οι βαριές καμπάνες δεν αποτρέπουν τα δυστυχήματα
</H3>
Πριν από 2 περίπου χρόνια σκοτώθηκε μέσα στη βάρκα του στον Μαρμαρά
Χαλκιδικής ο ψαράς Βασίλης Κορφόπουλος από έκρηξη δυναμίτη

Τα χρηματικά πρόστιμα που επιβάλλονται για χρήση δυναμίτιδας ή άλλων
εκρηκτικών και χημικών υλών φθάνουν έως και τα πέντε εκατομμύρια δραχμές.
Επίσης, το ποινικό μέρος του αδικήματος επισύρει ποινές από τρεις μήνες έως
πέντε χρόνια, ενώ υπάρχει και αφαίρεση επαγγελματικής ή ερασιτεχνικής άδειας
αλιείας του σκάφους από τρία έως έξι χρόνια. 
Σύμφωνα με τα στοιχεία του υπουργείου Εμπορικής Ναυτιλίας, τον περασμένο χρόνο
τα χρηματικά πρόστιμα που επιβλήθηκαν για ψάρεμα με εκρηκτικές ύλες έφτασαν τα
18.600.000 δραχμές, ενώ το 2000 τα 63.800.000 δραχμές. Όμως, όπως εξηγούν
λιμενικοί από τη Διεύθυνση Αλιείας, αυτά δεν είναι τα τελικά ποσά που
πληρώνονται, αφού στο Συμβούλιο Αλιείας, όπου προσφεύγουν οι παραβάτες,
συνήθως μειώνονται τα πρόστιμα. 
Κατά κύριο λόγο, αυτοί που συλλαμβάνονται είναι συνήθως ερασιτέχνες. Οι
επαγγελματίες ξέρουν να προφυλάγουν τον εαυτό τους. Πριν από δέκα μέρες
συνελήφθη στην Καβάλα ο 69χρονος Σωτήρης Δημαρίδης να ψαρεύει με δυναμίτιδα. 
Και βέβαια συχνά συμβαίνουν ατυχήματα, όπως τον περασμένο Αύγουστο, όπου ένας
άλλος ερασιτέχνης, ο 71χρονος Αλέξανδρος Φραγκισκάτος, έχασε και τα δυο του
χέρια στην Κεφαλονιά, όταν έσκασαν πάνω του δύο δυναμίτες, τη στιγμή που τους
μετέφερε στο σκάφος του.

<H3>Αγοράζουν μασούρια δυναμίτη στη μαύρη αγορά αλλά κατασκευάζουν και
αυτοσχέδιους μηχανισμούς
</H3>
Με φαντασία. Μασούρια δυναμίτη και αυτοσχέδιοι μηχανισμοί χρησιμο-ποιούνται
από τους «μπουρλοτιέρη-δες» του Αιγαίου

Οι τρόποι ψαρέματος με εκρηκτικά είναι πολλοί, και αν κάτι δεν λείπει, αυτό
σίγουρα είναι η φαντασία που χρησιμοποιούν όσοι ασχολούνται με αυτό το είδος
παράνομου ψαρέματος για να αυξήσουν την ψαριά τους... Τους δυναμίτες
προμηθεύονται συνήθως από τα λατομεία, έναντι 7.000 το μασούρι στη μαύρη
αγορά. Όμως, δεν είναι μόνο ο δυναμίτης. Είναι ακόμη μπουκάλες γκαζιού, πάνω
στις οποίες τοποθετούνται αυτοσχέδιοι πυροκροτητές και δυναμίτες, ενώ
εκρηκτικοί μηχανισμοί φτιάχνονται ακόμη και με λιπάσματα, όπως π.χ. νιτρική
αμμωνία, που τα μουσκεύουν με βενζίνη (είναι το λεγόμενο «λουκούμι»). 
Οι «μπουρλοτιέρηδες» ανοίγουν ακόμη και βόμβες που πέφτουν στο βυθό από
ασκήσεις του Πολεμικού Ναυτικού και της Πολεμικής Αεροπορίας. «Βγάζουμε από
τις βόμβες αυτές το ΤΝΤ ή παλιές εκρηκτικές ύλες από βόμβες του Β' Παγκοσμίου
Πολέμου. Αφού το αφήσουμε να στεγνώσει το τοποθετούμε σε μεταλλικά κουτιά από
γάλα και ενώνουμε το φιτίλι με πυροκροτητή», λέει ένας ψαράς από την Κάλυμνο,
από τους λίγους που παραδέχεται ότι στο παρελθόν έχει ψαρέψει με αυτόν τον
τρόπο... 
Και δεν είναι λίγα τα θύματα, όπως εξηγεί ο πυροτεχνουργός Βασίλης Καπράλος,
καθώς κόβουν κατά λάθος με σιδεροπρίονο τον πυροσωλήνα της βόμβας με
αποτέλεσμα να βρουν τραγικό θάνατο. 
Ενδεικτικό της ζημιας που προκαλείται στο υποθαλάσσιο οικοσύστημα, αλλά και
της επικινδυνότητας, είναι το γεγονός ότι η ταχύτητα της έκρηξης, όπως λέει ο
Βασίλης Καπράλος, φτάνει τα 5.600 μέτρα το δευτερόλεπτο! 
Το ψάρεμα με εκρηκτικά γίνεται με δύο τρόπους: από τη στεριά και από τη
θάλασσα. Με τον πρώτο τρόπο ρίχνουν «μαλάγρα» στη θάλασσα και μόλις δουν ότι
μαζεύονται ψάρια ρίχνουν τον δυναμίτη. Συνήθως αυτοί είναι ντυμένοι κυνηγοί,
και όταν τούς ρωτάς τι έγινε απαντούν «και εμείς έκρηξη ακούσαμε, αλλά δεν
είδαμε τίποτα...». Αυτοί ρίχνουν «μισαδάκι», μικρό δυναμίτη. Οι τελευταίοι
ψαρεύουν και σε ποτάμια, όπου σκοτώνουν τα μαζεμένα ψάρια με συσκευές που
παράγουν ηλεκτρική εκκένωση. 
Οι επαγγελματίες με σκάφη ψαρεύουν «κονσέρβα», όπως εξηγεί ο Αντώνης Σάβαρης.
Ο ένας είναι κοντά στην ακτή και ο άλλος στα ανοιχτά για να βλέπει. Μόλις
εντοπίσουν τα ψάρια (έχουν σύγχρονα βυθόμετρα) ρίχνουν τα εκρηκτικά και
απομακρύνονται για λίγο από την περιοχή. Όταν βεβαιωθούν ότι δεν τούς είδε
κανείς αρχίζουν το μάζεμα, χρησιμοποιώντας ακόμη και δύτες, αφού, συνήθως, το
70% της «δυναμιτισμένης» ψαριάς μένει στο βυθό. 
Όσοι ψαρεύουν με μπουκάλες χρησιμοποιούν και διάφορα χημικά που παραλύουν και
ζαλίζουν τα ψάρια. Τέτοια είναι ο φλόμος (από εκεί έχει βγει και το όνομα
Φλομοχώρι στη Μάνη), η γαλατσίδα, ο σπλώνος, η γαλαζόπετρα, ο αγριόσπλωνος
κ.ά. 
Τα ψάρια μεταφέρονται σε κρυψώνες, που είναι συνήθως σε σπηλιές, όπου τα
βάζουν σε πάγο. Αυτό γίνεται διότι στο λιμάνι θα πρέπει να δικαιολογήσουν με
παραστατικά την ψαριά. Στη συνέχεια, με την ησυχία τους, τα προωθούν στην
εσωτερική αγορά. 
<H3>Μόνο το 1/3 των ψαριών ανεβαίνουν στην επιφάνεια
</H3>
Τα «δυναμιτισμένα» ψάρια δεν μπορούν να πωληθούν απευθείας στην αγορά. Το κενό
αυτό, όπως εξηγούν άνθρωποι που γνωρίζουν καλά τον χώρο της παράνομης αλιείας,
έχουν αναλάβει να καλύψουν οι μεσάζοντες. «Είναι κάτι σαν τούς
κλεπταποδόχους», λένε χαρακτηριστικά. 
«Σε κάθε νησί, υπάρχουν αυτοί που αναλαμβάνουν να τα προωθήσουν σε ταβέρνες
και σε πελάτες που θέλουν φρέσκο ψάρι αδιαφορώντας για τον τρόπο που
ψαρεύτηκε...». 
'Όπως εξηγούν από την Greenpeace, τα ψάρια που προέρχονται από δυναμίτη έχουν
σπασμένη ραχοκοκαλιά λόγω της πίεσης και του ωστικού κύματος από την έκρηξη.
Επίσης είναι σπασμένη η νηκτική κύστις που βρίσκεται στην κοιλιά των ψαριών
και ρυθμίζει την πλευστότητα τους, η οποία έχει εκτιναχθεί στο στόμα. Ακόμη
αυτά τα ψάρια αλλοιώνονται πολύ εύκολα και γίνονται γλοιώδη στην αφή. Δεν
διατηρούνται καλά ούτε στο ψυγείο, ενώ τα μάτια έχουν εξαχθεί έξω από τις
κόγχες. Η καταστροφή που συντελείται είναι ανυπολόγιστη. «Η ζημιά είναι
μακροχρόνια και εξαρτάται από τη γεωμορφολογία του πυθμένα και το βάθος που
έπεσε ο δυναμίτης», λέει ο Νίκος Χαραλαμπίδης, διευθυντής του Ελληνικού
Γραφείου της Greenpeace. «Σε μερικές περιοχές γύρω από τη Μάνη, για
παράδειγμα, δεν υπάρχει πλέον ενάλια ζωή, και ο βυθός μοιάζει με βομβαρδισμένο
τοπίο. Με τον δυναμίτη έχουμε υψηλές απορρίψεις, μόνο το 1/3 των ψαριών
ανεβαίνει στην επιφάνεια, ενώ το υπόλοιπο μένει στο βυθό. Αν σκεφθεί κανείς
ότι μπορούν μέσα σε μια μέρα να μαζέψουν πάνω από 300 κιλά, φαίνεται ξεκάθαρα
πόσο μεγάλη καταστροφή προκαλούν», συμπληρώνει. 
Κρυφτούλι

Καθημερινά, όπως λένε ψαράδες, παίζεται κρυφτό με τούς λιμενικούς. Το κύκλωμα
μοιάζει να έχει παντού ανθρώπους και να ξέρει τις περισσότερες φορές τις
κινήσεις των περιπολικών του Λιμενικού. Πότε, για παράδειγμα, βγαίνει το
γρήγορο σκάφος από το Λιμεναρχείο Σύρου, πότε είναι οι περιπολίες, γι' αυτό
και οι συλλήψεις από τη θάλασσα είναι σχετικά λίγες. 
Όπως λέει, ο Νικος Χαραλαμπίδης, πριν από μερικά χρόνια ένας Ιταλός αυτοδύτης,
που έκανε κατάδυση στη Μύκονο, βρήκε μια σπηλιά όπου υπήρχαν τελάρα με ψάρια
από παράνομο ψάρεμα με εκρηκτικά. Ο Ιταλός αυτοδύτης ενημέρωσε το τοπικό
λιμεναρχείο, αλλά το μόνο που κατάφερε ήταν να πάει ο ίδιος κατηγορούμενος για
κατάδυση με αυτόνομη αναπνευστική συσκευή σε μη απελευθερωμένη για κατάδυση περιοχή!
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17263N221</ED>
<ID>
ID:305652

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N22&aa=1</URL></REF>


Article

<CATEGORY>vin06</CATEGORY>

 <H2>Ηel - Las Vegas! </H2>
<AUTHOR>ΕΛΕΝΑ ΑΚΡΙΤΑ</AUTHOR>

Ιδού η Χώρα που ανθεί φαιδρά πορτοκαλέα! Και να' ταν μόνο η πορτοκαλέα, κάτι
πάει κι έρχεται. Η πορτοκαλέα, όσο να' ναι και μια βιταμίνη C την διαθέτει.
Κάτι μάτια, κάτι, χέρια, πόδια, μια ψιολοτόνωση ότι και να πεις την προσφέρει
στον οργανισμό. Μια χαρά η πορτοκαλέα. Και η μανταρινέα επίσης. (Για τη
λεμονέα, δεν βάζω το χέρι μου στη φωτιά). Πάντως, γενικώς τα εσπεριδοειδή,
πρώτης τάξεως. 
Γενικότερα τα φρούτα. Συνέχεια μου το κοπανάει ο παιδίατρος. Να τρωει φρούτα ο
μικρός - λες και υπάρχει ποτέ «μικρός» από καταβολής κόσμου που τρωει φρούτα
και λαχανικά. (Ειδικά το κουνουπίδι και το μπρόκολο - η χαρά της Στοιχειώδους
Εκπαίδευσης.) 
- Φρούτα να τρωει! Φρουτάκια! 
Κάτσε. Μπάστα. Ήρεμα. Μια στιγμή τώρα. Άλλο φρούτα, άλλο φρουτάκια. Γιατί τα
φρούτα ωφελούν. Τα φρουτάκια βλάπτουν. Βλάπτουν σοβαρά την υγεία. 
Μέχρι προ τινος, λέγαμε, φρουτάκια κι εννοούσαμε φρουτάκια. Φραουλίτσες,
κερασάκια, μπανανούλες. Διάφορες σαχλίτσες ψιλοκομμένες και νοστιμότατες μέσα
στο μπολάκι μπας και τις ρημαδοφάει και τις ρίξει μπόι. Μέχρι προ τινος. Διότι
τώρα η λέξη «φρουτάκια» ανάγεται πλέον στη σφαίρα της βωμολοχίας. Γυρίζει, το
παιδί από το σχολείο και σου λεει: 
- Μαμά! ΦΡΟΥΤΑΚΙΑ! 
Κι αντί να χαρείς ότι, επί τέλους, έβαλε μυαλό και θα τις τσακίσει τις
βιταμίνες, αντί να πεις «να σου καθαρίσω αμέσως, καμάρι μου» - εξανίστασαι: 
- Που την άκουσες εσύ αυτή την κακιά λέξη, αγόρι μου; 
- Την είπε ο Αλέξανδρος στο σχολικό. 
- Κι επειδή την είπε ο Αλέξανδρος στο σχολικό, εσύ πρέπει να την
επαναλαμβάνεις; Έτσι σε μεγάλωσα εγώ; Έτσι σε γαλούχησα; Άκουσες ποτέ κανέναν
στο σπίτι μας να λεει αυτή τη λέξη; 
- Είναι χειρότερη από το «μ...»; 
- Χειρότερη απλώς; Σκάλες ανώτερη! 
Σαν τις λέξεις που στα κείμενά μας δεν τις γράφουμε ολόκληρες. Βάζουμε το
αρχικό γράμμα και μετά αποσιωπητικά. Ξέρετε: «μ....». «χ....». «γ....» 
Έτσι κι αυτό: «Φ....» Αυτό το αθώο τρισύλλαβο, αυτό το ανυποψίαστο
υποκοριστικό - πήρε διαστάσεις εφιαλτικές. Έγινε συνώνυμο του σκότους, του
ζόφου και του ερέβους. 
Φρούτα και φρουτάκια έλαβαν διαστάσεις επιδημίας. Η Ελλάδα ολόκληρη έχει γίνει
ένα τεράστιο φρουτάκι. Έτσι και ρίξεις μια ματιά στην υδρόγειο, θα προσέξεις
ότι άλλαξε το σχήμα του κράτους. Από μακρόστενο, ήρθε και μετατράπηκε σε
φράουλα. Μια κατακόκκινη φράουλα που συνορεύει με Τουρκίες, Αλβανίες και όλες
τις συναφείς. 
Όλα τα πήρανε παραμάσχαλα τα φρουτάκια. Αυτά τα φανταχτερά, τα πολύχρωμα, τα
ηλεκτρονικά που κουδουνίζουν σαν την καλή χαρά όταν κατεβάζεις τον μοχλό τους.
Γκλαν γκλαν - γκλαν γκλαν, τα σήμαντρα της εκκλησίας! Σήμανε ο εσπερινός,
καλοί μου Χριστιανοί. Ελάτε με κατάνυξη κι ευλάβεια και γονατείστε μπροστά
στον πλησιέστερο κουλοχέρη. Ο κουλοχέρης της περιφερείας σας, σας εύχεται
Χρόνια πολλά. Ο αρτιμελής πάλι όχι! 
Τίποτα δεν έμεινε όρθιο. Ξύπνησαν, μια ωραία πρωία, οι πολιτικοί μας και
ανακάλυψαν άναυδοι ότι - κοίτα να δεις τώρα, φίλε μου: Ναι! Ναι, υπάρχει
τζόγος στην Ελλάδα. Ναι, χάνονται εκατομμύρια σε μηχανάκια, τράπουλες, τσόχες,
ζάρια, ρουλέτες. Ναι, διαλύονται σπίτια. Ναι, μένουν παιδιά στον δρόμο. Ναι,
έφηβοι δεκαπεντάχρονοι κλέβουν από το πορτοφόλι της μάνας τους και πάνε να
παίξουνε. Ναι, ο άλλος με τα παιδιά του αγκαλιά, απειλούσε να σκοτωθεί γιατί
είχε χάσει, ο μεροκαματιάρης ο άνθρωπος, της Παναγιάς τα μάτια. 
Είδηση δεν πήρανε, τόσον καρό, εθνοπατέρες και εθνομητέρες. Ουδείς τους
ενημέρωσε αρμοδίως. Ούτε καν αναρμοδίως. Είχανε πολύ πιο σημαντικά πράγματα να
κάνουνε (να σκυλοσκοτώνονται μεταξύ τους, για παράδειγμα). Κι όταν περνάγανε
από τέτοια μαγαζιά, τα βλέπανε, έτσι «αν πασάν». Και νομίζανε ότι όλο αυτό το
τεχνικολόρ ήταν ντεκόρ. Ένα ντεκόρ για να γίνει πιο φωτεινή η επιχείρηση, πιο
εύχαρης. Να έρθει να σπάσει η μουντίλα. Όχι, ότι εκεί μέσα, κόσμος και
κοσμάκης, άνθρωποι κι ανθρωπάκια καταθέτουν αίμα και σάρκα. Όχι, προς Θεού! 
Τώρα παρελαύνουν ευθυτενείς από δελτίου εις δελτίον. Με πύρινη ρομφαία,
κατακεραυνώνουν διαφθορά και παράνομο κέρδος. Λόγια, λόγια, λόγια. Παρόλε,
παρόλε. Μπλα, μπλα, μπλα. 
Κι επειδή οι περισσότεροι από αυτούς, ως γνώστες της ελληνικής δεν είναι και ο
Κακριδής ένα πράμα - τους προκύπτει καπάκι το «φρουτάκι» στη γενική και δεν
ξέρουν τι να το κάνουν. Πώς να το κλίνουν το αναθεματισμένο; Το φρουτάκι, του
φρουτακίου, το φρουτάκι, ω φρουτάκι; Τα φρουτάκια, των φρουτακίων, τα
φρουτάκια, ω φρουτάκια; Ω, αυτή η γενική! Αυτή η άτιμη η γενική δεν βολεύεται
με τίποτα! 
Ω, αυτό το σκάνδαλο που δεν βολεύεται με τίποτα! Ω, αυτοί οι Πόντιοι! Οι
Πιλάτοι! Που θέλουν να νίψουν τα χείρας τους αλλά τα η ΕΥΔΑΠ τους έκοψε την
παροχή και το λεκανάκι έχει μέσα τα άπλυτα. Τα λερωμένα, τα άπλυτα, τα
παραπεταμένα. Μιας χώρας που δεν πρόλαβε να βάλει μπουγάδα. Μιας πολιτικής
επιεικούς. Επιεικώς απαράδεκτης. Που δεν πρόλαβε να ξεπλύνει τη ντροπή από τα
χέρια της. Τη ντροπή και το αίμα... 
Όχι, τώρα το κράτος δεν μπορεί να κάνει τίποτα. Τώρα το κράτος έχει να αλλάξει
τη μοκέτα. Από τοίχο σε τοίχο. Και να κρυφτεί. Από γωνιά σε γωνιά. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N24</CAT>
<ED>
Κωδικός άρθρου: A17263N241</ED>
<ID>
ID:305653

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N24&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η φωνή
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Είχα μέρες το παιδί μου να το δω. Δουλειά πολλή, βλέπετε, και τρέξιμο
καθημερινό. 
Γύριζα αργά στο σπίτι. Κοιμότανε αυτό. 
Το πρωί, που ξυπνάμε, τι να πρωτοπούμε; 
Τα απαραίτητα και γρήγορα στο αυτοκίνητο να μπούμε. 
Να το πάω στο σχολείο. Να παρκάρω μετά εγώ, για να πάρω το Μετρό. 
Το μεσημέρι στα γρήγορα ένα φαγητό. 
Στα πεταχτά δυο κουβέντες, συνήθως σχετικές με το σχολειό, όπου ρωτάει η μάνα
κι ο πατέρας, πώς πέρασε σήμερα το πρωινό και απαντάει το παιδί ένα «καλά»,
εντελώς ξερό. 
Επιστροφή μετά στο γραφείο, για το ωράριο το απογευματινό. 
Μιλάμε βέβαια στο τηλέφωνο. Κάτι είναι κι αυτό! 
Τι τα θέλετε όμως, άλλο πράγμα είναι το κουβεντολόι το τηλεφωνικό: 
«Φέρε μου το βιβλίο εκείνο, αγόρασέ μου το τετράδιο αυτό. 
Μην ξεχάσεις το βράδυ να υπογράψεις το τεστ, το ορθογραφικό». 
Μιλάμε δηλαδή, για διάλογο πολύ... ουσιαστικό! 
Σε κάποιο, που λέτε, απ' τα τηλεφωνήματα αυτά, ακούω το παιδί μου να μου λέει
ναζιάρικα και γλυκά-γλυκά: 
«Μανούλα, μανουλίτσα, μαμάκα μου, μαμίτσα». 
Όπως αντιλαμβάνεσθε, έχω λειώσει όπως το τυρί στην πίτσα. 
Αυτομάτως σκέφτομαι, πως το παιδί μου έχω «εγκαταλείψει» και ότι στη δουλειά
πολύ το έχω ρίξει. 
Αφήνω λοιπόν κατά μέρος το γνωστό μαμαδίστικο, το ύφος το αυστηρό. 
Και του λέω με φωνή, που είχα ξεχάσει ότι... τέτοια έχω κι εγώ (!) 
«Τι είναι πουλάκι μου γλυκό;». 
Και τι μου απαντάει το σπλάχνο μου, που, στα καλά μας, το αποκαλώ ζωή μου και
πνοή μου; 
«Τίποτα ρε μαμά, κάνουμε στο σχολείο ένα θεατρικό και δοκίμαζα τη φωνή μου»! <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N24</CAT>
<ED>
Κωδικός άρθρου: A17263N242</ED>
<ID>
ID:305743

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N24&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μια απορία...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Με ύφος σοβαρό, αντάξιο της σπουδαιότητας και της ευθύνης που είναι έτοιμος να
αναλάβει ο πολιτικός για όσα δεν έκανε - η τακτική μοιάζει να υπαγορεύεται από
τις σύγχρονες επικοινωνιακές τάσεις - ή δεν «πρόκαμε», ομολογεί κωλυσιεργία
και αποδέχεται την ύπαρξη οξύτατων προβλημάτων. Υπόσχεται για μία ακόμη φορά -
ουκ έστι αριθμός - ότι στα σκαριά βρίσκεται η λύση. 
Η μέθοδος έχει ακολουθηθεί επιτυχώς από νυν και τέως κυβερνητικούς ή
επικεφαλής δημοσίων φορέων. Και κάθε φορά που λέγεται αφοπλίζει τον συνομιλητή
όσο κι αν αυτός εμφανίζεται αποφασισμένος να μη δείξει επιείκεια. 
Μάρτυρες μιας τέτοιας ομολογίας γίναμε τις προάλλες όταν ακούστηκε η
επαναλαμβανόμενη από αρμοδίους διαπίστωση πως δεν έχουμε προχωρήσει ακόμη στην
επίλυση των προβλημάτων στάθμευσης που υπάρχουν στο Λεκανοπέδιο. 
Το θέμα του παρόντος σημειώματος δεν στοχεύει στο να ζητήσει τους λόγους της
καθυστέρησης ή να καταλογίσει ευθύνες. Εκφράζει μόνο μία απορία. Η
διαπιστωμένη αυτή έλλειψη, η αναγνώριση ενός προβλήματος για το οποίο ασφαλώς
και δεν φταίνε οι πολίτες, αφού δεν είναι λίγοι αυτοί που δεν εξυπηρετούνται
από τα μέσα μαζικής μεταφοράς, δεν είναι διόλου γνωστή στον καθ' όλα συμπαθή
κλάδο των στελεχών της Τροχαίας; Και πολύ περισσότερο στον επικεφαλής; Γιατί η
αδιάλλακτη αυστηρότητα, η εμμονή στην είσπραξη ενός υπέρογκου ποσού για να
διορθωθεί εν μία νυκτί η παράβαση ή η υπόδειξη της προσφυγής στη Δικαιοσύνη,
μεγεθύνει αφενός μεν τις ευθύνες των πρώτων αφετέρου δε γεννά ερωτηματικά για
την κωλυσιεργία που με περισσή ειλικρίνεια ομολογούν. Και, πάντως, δείχνει πως
οι ίδιοι οι λειτουργοί του κράτους δεν τους συμμερίζονται... εκτός κι αν έχουν
πάρει άλλες εντολές πίσω από κλειστές πόρτες.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N24</CAT>
<ED>
Κωδικός άρθρου: A17263N243</ED>
<ID>
ID:305770

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N24&aa=3</URL></REF>


Article

<CATEGORY>vin07</CATEGORY>

 <H5>Οι άλλες φωνές δεν φαίνεται να ενδιαφέρουν τους Αμερικανούς που δίνουν την
εντύπωση πως το μόνο που επιζητούν είναι η επιβεβαίωση της ισχύος τους
</H5><H2>Ασυμφωνία χαρακτήρων
</H2><H4>Ευρωπαϊκή οργή για την εξωτερική πολιτική των ΗΠΑ
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Στη δεκαετία του 1960, η απειλή για τη συνοχή της δυτικής συμμαχίας ήταν ο
στρατηγός Ντε Γκωλ. Σήμερα, είναι ο πρόεδρος Μπους. Η μονομέρεια της
αμερικανικής εξωτερικής πολιτικής εξοργίζει τους Ευρωπαίους. 
Οι διαξιφισμοί. Το ξέσπασμα Ζοσπέν εκφράζει τις ευρωπαϊκές ανησυχίες για τη
μονοκρατορία των ΗΠΑ

«Είσαι αμερικανόφιλος ή αντιαμερικανός;». Πάνω-κάτω σε αυτό το ερώτημα
εξαντλείται σήμερα κάθε προβληματισμός για την αμερικανική εξωτερική πολιτική.
Ο ίδιος ο πρόεδρος Μπους το είχε θέσει πολύ πιο ωμά: όποιος δεν είναι μαζί
μας, είναι εναντίον μας. 
Είναι, όμως, αντιαμερικανοί ο Γάλλος πρωθυπουργός Λιονέλ Ζοσπέν, ο Βρετανός
πρωθυπουργός Τόνι Μπλερ, ο Γερμανός υπουργός Άμυνας Ρούντολφ Σάρπινγκ, ο
Ισπανός υπουργός Εξωτερικών Χοσέ Πικέ, που η χώρα του προεδρεύει στην
Ευρωπαϊκή Ένωση; Ο πρώτος προειδοποίησε χθες την Αμερική για τη μονομερή
προσέγγισή της στον πόλεμο κατά της τρομοκρατίας, συνεχίζοντας έτσι την κόντρα
που είχε ξεκινήσει προχθές ο Γάλλος υπουργός Εξωτερικών Ιμπέρ Βεντρίν, ο
οποίος είχε χαρακτηρίσει την αμερικανική εξωτερική πολιτική «απλοϊκή». Ο
δεύτερος, πιστός σύμμαχος των Αμερικανών μέχρι παρεξηγήσεως, είπε ότι για
οποιοδήποτε στρατιωτικό πλήγμα κατά του Ιράκ θα πρέπει πρώτα να υπάρξουν
αποδείξεις για την ενοχή του στις επιθέσεις της 11ης Σεπτεμβρίου. Ο τρίτος
δήλωσε ότι η πολιτική αντιμετώπιση του Ιράκ είναι προτιμότερη από τη
στρατιωτική. Και ο τέταρτος ξεκαθάρισε ότι η χώρα του επιδιώκει τη «μέγιστη
δυνατή συνεργασία» με το Ιράν, μια χώρα που έχει βάλει στο στόχαστρό του ο
Μπους. 
Ή μήπως είναι αντιαμερικανός ο Κόλιν Πάουελ; Ο Αμερικανός υπουργός Εξωτερικών,
ο οποίος προσπαθεί να διατηρήσει χαμηλούς τόνους στη διαρκή σύγκρουσή του με
τα «γεράκια» του Πενταγώνου, διαψεύδει ότι υπάρχει σοβαρή διάσταση απόψεων
μεταξύ Αμερικανών και Ευρωπαίων. 
Η Γαλλία. Διαφορετική γνώμη έχει, όμως, ο Γάλλος πρωθυπουργός, ο οποίος
εξέφρασε χθες την ελπίδα να μην υποκύψει η Αμερική στον πειρασμό της
μονομέρειας. Μολονότι η Γαλλία υποστήριξε σθεναρά την αμερικανική εκστρατεία
κατά της τρομοκρατίας μετά τις επιθέσεις της 11ης Σεπτεμβρίου, ο Ζοσπέν είπε
ότι «δεν μπορούμε να αναγάγουμε όλα τα παγκόσμια προβλήματα σε έναν
μονοδιάστατο πόλεμο κατά της τρομοκρατίας και δεν μπορούμε να στηριζόμαστε
αποκλειστικά στη στρατιωτική ισχύ». Αφορμή για τις δηλώσεις Ζοσπέν αποτέλεσε η
προτεινόμενη αύξηση των αμερικανικών στρατιωτικών δαπανών κατά 14,5%.
Υποστηρίζοντας μια πολιτική προσέγγιση συνεργασίας στις διεθνείς σχέσεις, η
Γαλλία αποτελεί τον αντίποδα των αμερικανικών απόψεων, όπως επισημαίνει η
εφημερίδα «Φιγκαρό», σε μία περίοδο που ο πρόεδρος Μπους καταγγέλλει τον
«άξονα του κακού» (Ιράκ, Ιράν και Βόρεια Κορέα). 
Τα σχόλια. Ακούγοντας κανείς τον Αμερικανό πρόεδρο να μιλάει,
σχηματίζει την εντύπωση πως ο μοναδικός στόχος του είναι η επιβεβαίωση της
αμερικανικής ισχύος, γράφει η «Γκάρντιαν». Οι άλλες φωνές, οι διαφορετικές,
ιδιαίτερα οι ευρωπαϊκές, μοιάζουν να μην τον ενδιαφέρουν, όταν μάλιστα ζητούν
επιτακτικά να επαναρχίσουν οι ειρηνευτικές συνομιλίες στη Μέση Ανατολή ή να
γίνουν σεβαστά τα ανθρώπινα δικαιώματα στο στρατόπεδο συγκέντρωσης του
Γκουαντάναμο. 
Μετά την εποχή της ενοχής (Βιετνάμ) και την εποχή των διθυράμβων (Κλίντον), οι
Αμερικανοί δεν αισθάνονται πως πρέπει να λογοδοτούν για τις αποφάσεις τους
παρά μόνο στο «εθνικό συμφέρον». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N73</CAT>
<ED>
Κωδικός άρθρου: A17263N731</ED>
<ID>
ID:305644

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N73&aa=1</URL></REF>


Article

<CATEGORY>vin07</CATEGORY>

 <H2>«Ακατάλληλη» η Σύμβαση
</H2>
«Υποχώρηση» χωρίς αντίκρυσμα είναι η απόφαση του προέδρου Μπους να
αποδεχθεί τα προβλεπόμενα από τη Σύμβαση της Γενεύης για τους κρατουμένους στο
στρατόπεδο συγκέντρωσης στο Γκουαντάναμο. 
Ο Μπους είπε ότι η Σύμβαση δεν θα εφαρμοστεί για τα μέλη της Αλ Κάιντα
(επειδή η οργάνωση δεν την έχει υπογράψει), αλλά μόνο για τους κρατουμένους
Ταλιμπάν, στους οποίους όμως δεν θα αναγνωριστεί το καθεστώς των αιχμαλώτων
πολέμου. Βάσει της Σύμβασης, οι αιχμάλωτοι πολέμου δεν είναι υποχρεωμένοι να
απαντούν στις ερωτήσεις των ανακριτών και πρέπει να αφήνονται ελεύθεροι μετά
το τέλος των εχθροπραξιών. 
Άλλη μια μονομερής προσέγγιση, με την οποία οι Αμερικανοί λένε εμμέσως πως
ούτε οι Συμβάσεις της Γενεύης είναι κατάλληλες για τη «νέα εποχή». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N73</CAT>
<ED>
Κωδικός άρθρου: A17263N732</ED>
<ID>
ID:305710

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N73&aa=2</URL></REF>


Article

<CATEGORY>vin07</CATEGORY>

 <H2>Εμείς, πάντως, θα συνεχίσουμε να ενεργούμε μονομερώς
</H2>
Τα κράτη δρουν σύμφωνα με τα συμφέροντά τους. Στα συμφέροντα αυτά
περιλαμβάνονται η οικονομική και στρατηγική ασφάλεια, η εθνική εικόνα, κάποια
ζητήματα ηθικής, η εσωτερική πολιτική, αλλά και οι εθνικές συνάφειες: οι ΗΠΑ
βρίσκονται πράγματι πιο "κοντά" στη Βρετανία, λόγω της κοινής γλώσσας και των
παραδόσεων, από ό,τι στα υπόλοιπα έθνη. Αλλά όλα τα έθνη της Δύσης συνδέονται
στενά μέσω της κοινής ιστορίας τους, και ιδιαίτερα της κοινής δημοκρατίας
τους. 
Μέσα σε αυτό το ισχυρό πλαίσιο, ωστόσο, οι ΗΠΑ και η Γαλλία έχουν διαφορετικά
εθνικά συμφέροντα. 
Και σε ό,τι αφορά αυτά τα συμφέροντα, οι ΗΠΑ θα συνεχίσουν να δρουν μονομερώς.
Θα το κάνουν διότι μπορούν. 
Η πραγματικότητα. Η ωμή αλήθεια είναι ότι η Αμερική είναι πολύ πιο
σημαντική και ορατή για τη Γαλλία από ό,τι η Γαλλία για την Αμερική. 
Τα περισσότερα από αυτά που διαβάζω στον γαλλικό Τύπο για τον ρόλο της Γαλλίας
στη Μέση Ανατολή, ή σε σχέση με τη Ρωσία, ή για τις επισκέψεις του προέδρου
Ζακ Σιράκ σε διάφορα μέρη, δεν φτάνουν ποτέ ούτε καν στα πλέον σοβαρά
αμερικανικά ΜΜΕ. 
Πρέπει να αναγνωρίσουμε ότι αυτό οφείλεται εν μέρει στο ότι οι Αμερικανοί
αρέσκονται να είναι αδαείς όσον αφορά τον υπόλοιπο κόσμο. 
Οφείλεται όμως και στο ότι ο υπόλοιπος κόσμος δεν έχει στην πραγματικότητα και
μεγάλη σημασία για εμάς. 
Ο Robert Α. Levine είναι οικονομολόγος, ειδικός αναλυτής σε θέματα
άμυνας και πρώην αξιωματούχος της αμερικανικής κυβέρνησης. Το παρόν σχόλιο
δημοσιεύτηκε στην εφημερίδα International Herald Tribune.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N73</CAT>
<ED>
Κωδικός άρθρου: A17263N733</ED>
<ID>
ID:305747

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N73&aa=3</URL></REF>


Article

<CATEGORY>vin07</CATEGORY>

 <H5>Οι ΗΠΑ δήλωσαν πως θα διαθέσουν 300 εκατ. δολάρια για να ενισχύσουν οικονομικά
τους Παλαιστινίους, που πλήττονται από τους αποκλεισμούς που τους επιβάλλει το Ισραήλ
</H5><H2>Ψυχρολουσία για τον Σαρόν
</H2><H4>Ο Μπους αρνήθηκε να διακόψει τις σχέσεις με τον Αραφάτ
</H4>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο πρόεδρος Τζορτζ Μπους δεν έκανε τελικά το χατίρι στον Αριέλ Σαρόν, ο
οποίος επισκεπτόταν χθες τον Λευκό Οίκο για τέταρτη φορά αφότου ανέλαβε την
πρωθυπουργία του Ισραήλ, πριν από έναν χρόνο: διατήρησε μεν την πίεση επί του
Γιάσερ Αραφάτ, λέγοντας ότι πρέπει «να κάνει ό,τι μπορεί για να καταπολεμήσει
την τρομοκρατία», αρνήθηκε όμως να διακόψει τις σχέσεις με τον Παλαιστίνιο
πρόεδρο, όπως είχε ζητήσει ο Σαρόν. 
Ο Αριέλ Σαρόν τελικά δεν πρόλαβε να ζητήσει από τον Μπους να διακόψει τις
σχέσεις των ΗΠΑ με τους Παλαιστινίους

Στην κοινή συνέντευξη Τύπου που έδωσε στην Ουάσιγκτον με τον Μπους μετά τις
συνομιλίες τους, ο Σαρόν δήλωσε πάντως πως περιμένει ότι θα ιδρυθεί ένα
παλαιστινιακό κράτος στο τέλος της ειρηνευτικής διαδικασίας. «Το Ισραήλ είναι
προσηλωμένο στην ειρήνη», τόνισε ο Σαρόν έπειτα από τη 45λεπτη συνάντηση στο
Οβάλ Γραφείο. «Στο τέλος της διαδικασίας, πιστεύω ότι το παλαιστινιακό κράτος
φυσικά θα υπάρξει - θα δούμε ένα παλαιστινιακό κράτος». Μολονότι ο Σαρόν έχει
δηλώσει και στο παρελθόν πως βλέπει ως ενδεχόμενο τη δημιουργία ενός
παλαιστινιακού κράτους, η χθεσινή δήλωσή του σηματοδοτεί την πρώτη φορά που το
κάνει έχοντας δίπλα του τον Αμερικανό πρόεδρο. 
Οι δηλώσεις. Αμερικανοί και Ισραηλινοί αξιωματούχοι είπαν πως, μολονότι
ο Σαρόν είχε δηλώσει την περασμένη εβδομάδα ότι σχεδιάζει να ζητήσει από τον
Μπους να διακόψει τις σχέσεις του με τον Αραφάτ, τελικά δεν διατύπωσε το
αίτημα αυτό. Και τούτο επειδή, όπως διευκρίνισαν Αμερικανοί αξιωματούχοι, ο
Μπους δεν είχε καμιά πρόθεση να διακόψει τις σχέσεις αυτές - κάτι που ο Λευκός
Οίκος διατυμπάνιζε προς όλες τις κατευθύνσεις πριν από τη συνάντηση του
προέδρου με τον Ισραηλινό πρωθυπουργό. «Με ανησυχούν τα ρεπορτάζ και οι
φωτογραφίες που βλέπω, ανθρώπων πεινασμένων και παιδιών που δεν πηγαίνουν στο
σχολείο, πρόσωπα μπαμπάδων και μαμάδων που τυχαίνει να είναι Παλαιστίνιοι»,
δήλωσε μάλιστα ο Αμερικανός πρόεδρος. Και πρόσθεσε πως οι Ηνωμένες Πολιτείες
θα διαθέσουν 300 εκατομμύρια δολάρια για να ενισχύσουν οικονομικά τους
Παλαιστινίους, οι οποίοι πλήττονται από τους αποκλεισμούς που τους επιβάλλει
το Ισραήλ, ισχυριζόμενο πως είναι απαραίτητοι για την ασφάλεια των πόλεών του.

Φαίνεται πάντως πως οι Ισραηλινοί βρήκαν ένα περισσότερο ευήκοον ους στον
αντιπρόεδρο Ντικ Τσέινι, με τον οποίο συναντήθηκε στην Ουάσιγκτον ο Ισραηλινός
υπουργός Άμυνας Μπενιαμίν Μπεν Ελιέζερ. «Ουδείς έχει πιο ακραία άποψη για τον
Αραφάτ από εμένα», δήλωσε ο Τσέινι, σύμφωνα με ισραηλινές πηγές. 
Η συνάντηση του Αμερικανού προέδρου με τον Ισραηλινό πρωθυπουργό
πραγματοποιήθηκε μια μέρα αφού Παλαιστίνιος ένοπλος σκότωσε τρεις Ισραηλινούς
σε εβραϊκό οικισμό στη Δυτική Όχθη. Μετά την επίθεση αυτή, οι Ισραηλινοί
πραγματοποίησαν δύο αεροπορικές επιδρομές εναντίον κτιρίου της Παλαιστινιακής
Αρχής στην πόλη Ναμπλούς της Δυτικής Όχθης. Χθες ισραηλινές δυνάμεις εισέβαλαν
στο παλαιστινιακό χωριό Ταμούν της Δυτικής Όχθης για να προβούν σε συλλήψεις
Παλαιστινίων ακτιβιστών. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N77</CAT>
<ED>
Κωδικός άρθρου: A17263N771</ED>
<ID>
ID:305645

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N77&aa=1</URL></REF>


Article

<CATEGORY>vin07</CATEGORY>

 <H5>Ηγέτες του αναπτυσσόμενου κόσμου κάνουν τη δική τους επίδειξη ισχύος
αμφισβητώντας τους κανόνες της παγκοσμιοποίησης όπως τους καθορίζουν τόσο οι
δυτικές κυβερνήσεις όσο και οι Δυτικοί ακτιβιστές
</H5><H2>Η συμμαχία των φτωχών
</H2><H4>Πρωτοπόροι η Ινδία, η Βραζιλία και η Νότια Αφρική
</H4>
<AUTHOR>RANA FOROOHAR</AUTHOR>

Τράβηξαν πάνω τους την προσοχή των μέσων ενημέρωσης διεθνώς και ενός
πολυπληθούς κοινού. Κυρίως, εξαιτίας της θορυβώδους εμφάνισής τους στα
προηγούμενα φόρα. Από το Σιάτλ έως το Νταβός, το «σόου» εναντίον της
παγκοσμιοποίησης συνέβαλε αποφασιστικά στην ενίσχυση της δημόσιας συζήτησης
για τις αρνητικές επιπτώσεις στον αναπτυσσόμενο κόσμο του παγκόσμιου εμπορίου
και της ελεύθερης ροής κεφαλαίων. 
Το μεγάλο «όχι». Από δεξιά ο Μουρασόλι Μαράν, υπουργός Εμπορίου της Ινδίας, ο
Νοτιοαφρικανός υπουργός Εμπορίου Άλεκ Έργουιν, ο Κινέζος πρωθυπουργός Ζου
Ρονγκ Γι και ο Φερνάντο Ενρίκε Καρντόσο, πρόεδρος της Βραζιλίας

Στα τραπέζια των συνομιλιών, βασικοί παίκτες στο παιχνίδι αναδεικνύονται οι
ηγέτες των φτωχών χωρών που, αν και με δυσκολίες, ενώνονται ενάντια στην ελίτ
του εμπορίου απαιτώντας δραστικές μεταρρυθμίσεις στους κανόνες που διέπουν την
παγκόσμια διάστασή του. 
Πρόκειται για ένα κίνημα πολύ πιο δυναμικό τώρα, στο θλιβερό παρασκήνιο της
εποχής της αφθονίας. Παρά την εντύπωση που δίνουν αναρχικοί, πράσινοι και
κόκκινοι, οι πρόεδροι και οι υπουργοί του αναπτυσσόμενου κόσμου δεν μπορούν να
σχολιαστούν χιουμοριστικά και να απορριφθούν πλέον ως ένα πολύχρωμο κουβάρι.
Έχουν μια θέση στο τραπέζι. Πραγματική επιρροή. Και στη διάσκεψη για το
εμπόριο στην Ντόχα του Κατάρ, τον Νοέμβριο, προχώρησαν ένα βήμα μπροστά. 
Επίδειξη ενότητας και ισχύος. Μια εικόνα που, όπως συζητείται, ουδείς είχε δει
στις φτωχές χώρες από τις ημέρες του Τίτο, του Νεχρού και του Νάσερ. Με
πρωτοπόρους την Ινδία, τη Βραζιλία και τη Νότια Αφρική αυτό το αναδυόμενο
μέτωπο αντιτίθεται στην παγκοσμιοποίηση, όπως αυτή καθορίζεται κάθε τόσο είτε
από τις κυβερνήσεις είτε από τους διαδηλωτές. Με λίγα λόγια, υποστηρίζουν την
ελεύθερη διακίνηση των αγαθών, όμως με τους δικούς τους όρους. «Στην Ντόχα, η
αφύπνιση των αναπτυσσόμενων χωρών εντάθηκε καθώς και η ικανότητά τους να
συνδιαλέγονται», υποστηρίζει ο Ευρωπαίος επίτροπος για το Εμπόριο Πασκάλ Λαμί,
ο οποίος αναμένει περαιτέρω πίεση από αυτό το μέτωπο. 
Τι έγινε όμως στην Ντόχα; Οι νίκες εκεί μιας ομάδας αναπτυσσόμενων χωρών ήταν
άνευ προηγουμένου. Συνέβαλαν ώστε να αναγκαστεί η Ευρώπη να σκεφθεί σοβαρά τη
σταδιακή απόσυρση των αγροτικών επιδοτήσεων, με τις οποίες παραγκωνίζεται η
παραγωγή των φτωχών - στηριζόμενων στις αγροτοκαλλιέργειες - οικονομιών.
Συνέβαλαν ώστε να αναγκαστούν οι Ηνωμένες Πολιτείες να σκεφθούν τα όρια της
δικής τους νομοθεσίας, όταν αυτή επηρεάζει τις φτηνές εξαγωγές από αναδυόμενες
βιομηχανικές δυνάμεις. Κέρδισαν το δικαίωμα να αγνοήσουν τα δυτικά μονοπώλια
στα φάρμακα, όταν κρίνεται απαραίτητο για τον αγώνα ενάντια σε μάστιγες όπως
το AIDS. Παρά τα εμπόδια συνεχίζουν. Και θα επιστρέψουν. Πολλοί δεν
συμβιβάζονται με κάτι λιγότερο από πλήρη μεταρρύθμιση των διεθνών οικονομικών
θεσμών (Παγκόσμια Τράπεζα, Διεθνές Νομισματικό Ταμείο) που χρονολογούνται στο
1944 και στη συμφωνία του Μπρέτον Γουντς. 
Οι ρίζες της νέας συμμαχίας μπορούν να αναζητηθούν στην ανάγκη για ενότητα του
Τρίτου Κόσμου στα πρώτα μεταπολεμικά χρόνια. Η ομάδα των 77 ιδρύθηκε το 1955
ως ενωμένο μέτωπο ενάντια στις αδικίες της αποικιακής εποχής. Πολλά από τα
μέλη της ήταν ακόμη αποικίες και υφίσταντο τις απαγορεύσεις των κυβερνητών
τους να εργάζονται ως ισότιμοι εταίροι στο αναδυόμενο διεθνές εμπορικό
καθεστώς. Από την ανεξαρτησία τους, στράφηκαν στην ενδυνάμωση των μεταξύ τους
δεσμών, ώστε να λειτουργήσουν ως συμμαχία των φτωχών ενάντια στις
αυτοκρατορίες που μόλις είχαν αποτινάξει. 
Ακόμη και ακμάζουσες χώρες όπως η Ινδία και η Βραζιλία ανακάλυψαν ότι αν και
ευνοούνταν από το παγκόσμιο εμπόριο, η Δύση κέρδιζε περισσότερα. Ακόμη
χειρότερα, τα εξαγώγιμα προϊόντα των αναπτυσσόμενων χωρών είναι κυρίως
αγροτικά ή απλά βιομηχανικά, δύο από τις αγορές που προστατεύονται στη Δύση
από μη δασμολογικούς φραγμούς. Για παράδειγμα, η αφρικανική ζάχαρη και ο
χάλυβας από τη Βραζιλία αντιμετωπίζουν σκληρές ποσοστώσεις και επιδοτήσεις
στον αναπτυγμένο κόσμο. «Οι αναπτυσσόμενες χώρες ενθαρρύνονται να διευρύνουν
το φάσμα των εξαγωγών τους», λέει ο υπουργός Εμπορίου της Βραζιλίας, Σέρτζιο
Αμαράλ. «Όταν όμως το κάνουν αυτό και γίνονται ανταγωνιστικές, πέφτουν πάνω σε
φραγμούς στον αναπτυγμένο κόσμο». 
Προφανής αντίδραση, ένα πιο ενωμένο μέτωπο, ακόμη κι αν τα συμφέροντα των
φτωχών χωρών δεν ταυτίζονταν πάντα. Μέχρι που φθάσαμε στο 1996 και στη σύνοδο
του Παγκόσμιου Οργανισμού Εμπορίου στη Σιγκαπούρη, σημείο μηδέν για τη
διαμόρφωση μιας πιο σκληρής στάσης: «Απλώς λέμε όχι σε ό,τι μας ζητούν τα
πλούσια κράτη». Από Αφρική, Ασία και Λατινική Αμερική οι πρωτοβουλίες
κατέληγαν σε συμμαχίες με όλο και πιο «εξελιγμένες» απαιτήσεις, για μεγαλύτερη
πρόσβαση στις «αντίπαλες» αγορές και ενίσχυση της θέσης τους στις εμπορικές
συνομιλίες. «Είναι σημαντικό να δούμε τον ρόλο των αναπτυσσόμενων χωρών και τα
δίκτυα που δημιουργούν», τόνισε στη Νέα Υόρκη, την περασμένη εβδομάδα, ο
Αμερικανός αντιπρόσωπος για το εμπόριο, Ρόμπερτ Ζέλικ. «Χρειαζόμαστε την
οικοδόμηση συναίνεσης». Δεν βρισκόμαστε όμως στο '50, όταν ηγέτες όπως ο Τίτο,
μπορούσε να ζητήσει να μιλήσει για τον Τρίτο Κόσμο. Το υπό διαμόρφωση κίνημα
ήταν απλούστερο τότε, ενωμένο απέναντι στον κοινό εχθρό, την αποικιοκρατία,
και διεκδικούσε αναδιανομή του πλούτου. Σήμερα, δεν είναι ιδεολογικά ενιαίο,
αλλά ένα μέτωπο από συμμαχίες που εναλλάσσονται, ανάλογα με τα ζητήματα. Και
δεν συμμερίζεται τις απόψεις των διαδηλωτών που αντιτίθενται στην
παγκοσμιοποίηση, υπερασπιζόμενοι το ελεγχόμενο εμπόριο. Γιατί είναι σαν να
προσπαθείς να «σώσεις τους λαούς του αναπτυσσόμενου κόσμου από την ανάπτυξη»,
όπως είχε παρατηρήσει ο πρώην πρόεδρος του Μεξικού Ερνέστο Ζεντίγιο, στο
Νταβός το 2000. 
Το άρθρο της Rana Foroohar δημοσιεύτηκε στο περιοδικό «Newsweek»
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N78</CAT>
<ED>
Κωδικός άρθρου: A17263N781</ED>
<ID>
ID:305646

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N78&aa=1</URL></REF>


Article

<CATEGORY>vin07</CATEGORY>

 <H5>Η αγορά, που πάντοτε οι περιηγητές συσχέτιζαν με το σκλαβοπάζαρο, βρίσκεται
ακόμη «κρυμμένη» κάτω από τις καμάρες ενός ρωμαϊκού υδραγωγείου </H5><H2>Το παζάρι των γυναικών
</H2><H4>Ένας μικρόκοσμος δείχνει τη σοφία της Ανατολής
</H4>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Το άλλο παζάρι. Οι περιηγητές πολύ συχνά έμπλεκαν το παζάρι γυναικών με το
σκλαβοπάζαρο στο Τσεμπερλίτας (στη φωτογραφία το «Σκλαβοπάζαρο στην
Κωνσταντινούπολη» του Στάνισλας Τλεμπόσκι, 1879)

Επτά η ώρα το βράδυ, είχε πολλή κίνηση. Αποχρών λόγος για να αρχίσει κουβέντα.
«Κίνηση!... Είστε από δω;». «Όχι, από την Αθήνα, εσείς;». «Από το Σίιρτ».
«Κούρδος;». «Ναι». «Και έχετε χρόνια στην Πόλη;». «Τέσσερα». «Δεν σας λείπει
το Σίιρτ;». «Παντρεύτηκα, πήρα τη γυναίκα μου και ήρθαμε εδώ. Πού να βρεις
δουλειά στο Σίιρτ. Έχουμε και δύο παιδάκια τώρα. Το συμφωνήσαμε, δεν θα
κάνουμε άλλα. Δεν προφταίνω ν' αγοράζω γάλατα και πάνες. Έχετε πάει στο
Σίιρτ;». «Όχι, αλλά έχω ακουστά για κείνο το χωριό σας, το Περβάρι, που βγάζει
το ωραίο μέλι». «Α! Καντινλάρ Παζάρ!». «Παζάρι των γυναικών;». «Ναι, εκεί
βρίσκεις τα πάντα από τη Νότια Ανατολή...». 
Είχα καταλάβει την περιοχή, αλλά δεν είχα φανταστεί ότι το παζάρι ήταν κάτω
ακριβώς από τις καμάρες του υδραγωγείου, χτισμένου το 368 από τον Ουάλεντα,
αδελφό και συνάρχοντα στην Ανατολή του Ρωμαίου Αυτοκράτορα Ουαλεντίνου. Δεν
γίνεται να μη δεις το υδραγωγείο του Ουάλεντος ερχόμενος από το αεροδρόμιο - η
Λεωφόρος Ατατούρκ «διακόπτεται» από τις καμάρες του λίγο πριν αντικρύσεις τον
Κεράτιο και περνάς ανάμεσά τους. Από το Ταξίμ πάλι, πρέπει να διασχίσεις τη
Γέφυρα Ατατούρκ για να συνεχίσεις ευθεία στην ομώνυμη λεωφόρο. Αν προσέξεις,
δεξιά, θα διακρίνεις τους τρεις διαφορετικούς τρούλλους της Μονής του
Παντοκράτορα. Εκατό μέτρα πριν από τις καμάρες στρίβεις δεξιά για το παζάρι. 
Εδώδιμα «Το Κάστρο του Ντιάρμπακιρ», κρεοπωλείο «Η Λίμνη του Βαν», παντοπωλείο
«Το Ωραίο Σίιρτ»... και κεμπάπ «Ο Κήπος του Βαν», λαχματζούν «Ο Ποταμός
Μανζούρ», στριφτό καταΐφι «Του Ντεντέογλου», το καφενείο «Των Μαρντινλίδων».
Δύο δρόμοι ή μάλλον ένας φαρδύς δρόμος, ο οποίος στη μέση, αντί για νησίδα,
έχει μια σειρά από, διαμπερή τα περισσότερα, μαγαζιά. 
Υπήρχε, στα παλιά χρόνια, ένα παζάρι γυναικών, που οι περιηγητές το συσχέτιζαν
με το σκλαβοπάζαρο, μου είπε η Μαριάννα Γερασίμου, αυτό όμως ήταν στο
Τσεμπερλίτας (ανάμεσα στο Τζαμί Νουρουοσμανιέ και την Αγιά Σοφιά). Έχουμε
ακουαρέλες του 1600 που παριστάνουν το παζάρι, εκεί, γύρω από τη στήλη του
Μαρκιανού, με τις γυναίκες να πουλάνε χειροτεχνήματα, ό,τι ζαρζαβατικό
περίσσευε από το μποστάνι τους, αυγά και άλλα μικροπράγματα. Ούτε η Μαριάννα,
που ζει από πάντα εδώ και ξέρει όσο λίγοι την Πόλη, δεν γνώριζε την ύπαρξη του
σημερινού παζαριού. Μαζί πήγαμε. 
Οι τιμές. Να πώς καταφέρνει ο κόσμος να ζει, αναφωνήσαμε και οι δύο
όταν είδαμε τις τιμές. Το κρέας έχει οκτώ εκατομμύρια λίρες (= εννέα ευρώ)
στον χασάπη της γειτονιάς μου, εδώ τέσσερα, το βούτυρο της Ούρφα («το πιλάφι
γίνεται μόνο με Ούρφα», έλεγε η μαμά μου), εννέα το κιλό στο σούπερ μάρκετ,
εδώ τριάμισι... όλα μισοτιμής και όλα πρώτης ποιότητας. Φυσικά γελιέσαι αν
νομίσεις ότι μπορείς να γελάσεις τον Ανατολίτη στην ποιότητα του φαγώσιμου. 
«Να είναι μόνο Κούρδοι αυτοί που ψωνίζουν εδώ;» μου πέρασε για μια στιγμή από
το μυαλό. Ενστικτωδώς, ήξερα πως όχι. Βρήκα, όμως, την ευκαιρία να ρωτήσω ένα
δυο μαγαζάτορες, ιδίως εκείνον που πήρα μέλι και άνοιξε τουλάχιστον δέκα
τενεκεδάκια για να βρει το καλύτερο όταν του είπα ότι θα το στείλω στην Αθήνα:
«Όχι, αδελφή, δεν θα βγαίναμε αλλιώς». Είχε το ίδιο απορημένο ύφος των Τούρκων
φίλων μου, όταν με ακούν να διαπιστώνω ότι «δεν συνέβη πουθενά, στα είκοσι
χρόνια που διήρκεσε ο πόλεμος ανταρτών-στρατού, ούτε ένα επεισόδιο έκφρασης
μίσους, αντιθέτως». Άλλο είναι, φαίνεται, να βλέπεις τα πράγματα από μακριά κι
άλλο να έχεις ως «δεδομένη» τη σοφία του κόσμου της Ανατολής, την ατμόσφαιρα
ώσμωσης που έχει δημιουργήσει η μακρόχρονη συμβίωση και πιο πολύ ίσως η
επιβίωση. Υπάρχει αναλυτική διαδικασία που θα μπορέσει να τα διασπάσει αυτά
στα συστατικά τους στοιχεία για εργαστηριακή έρευνα; <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17263N791</ED>
<ID>
ID:305647

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N79&aa=1</URL></REF>


Article

<CATEGORY>vin07</CATEGORY>

 <H2>Ταξίδι μέσα στον μύθο
</H2>
Στην αγορά. Κωνσταντινουπολίτισσα δοκιμάζει παπούτσια

Στο τέρμα του δρόμου του παζαριού προς τον Κεράτιο, πας δεν πας διακόσια μέτρα
και βρίσκεσαι στον Παντοκράτορα. Ζεϊρέκ Τζαμί τον λένε τώρα. Κάθεσαι και
πίνεις καπουτσίνο στο απέναντι καφέ. Ζεστό, γεμάτο παλιούς τσεβρέδες και
τούρκικα κεραμικά. Και διαβάζεις στον Οδηγό που έχεις μαζί σου ότι «Ο
Παντοκράτωρ, η δεύτερη ως προς τις διαστάσεις της σωζόμενη βυζαντινή εκκλησία,
άρχισε να χτίζεται το 1118... Το μοναστηριακό συγκρότημα περιελάμβανε
ξενοδοχείο, γηροκομείο και νοσοκομείο, σε τμήμα του οποίου υπηρετούσαν
γυναίκες γιατροί, ειδικευμένες σε γυναικείες παθήσεις...». Δεν έχεις παρά να
ευχαριστήσεις νοερά τον Κούρδο ταξιτζή, που σ' έβαλε μέσα στον μύθο...
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17263N792</ED>
<ID>
ID:305711

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N79&aa=2</URL></REF>


Article

<CATEGORY>vin07</CATEGORY>

 <H2>Αδικαιολόγητη δημοσιότητα
</H2>
Η ιταλική αρχή για την Προστασία των Προσωπικών Δεδομένων ανακοίνωσε ότι τα
Μέσα Μαζικής Επικοινωνίας δεν έχουν το δικαίωμα να δίνουν στη δημοσιότητα
λεπτομέρειες για την προσωπικότητα της γυναίκας που προσεβλήθη από τη νόσο
Κρόιτσφελντ - Γιάκομπ (vCJD). 
Ένας αδελφός της 25χρονης ασθενούς, που νοσηλεύεται στη Σικελία, δήλωσε στην
εφημερίδα «Κοριέρε ντέλα Σέρα» ότι η οικογένεια δεν έχει πει στη γυναίκα την
αλήθεια. «Δεν θέλουμε να χάσει τη δύναμή της να παλέψει», είπε. 
Όμως, παρά τις εκκλήσεις της οικογένειάς της να τη σεβασθούν, εφημερίδες
δημοσίευσαν το όνομα, την ηλικία και τη διεύθυνση της ασθενούς. 
«Αντιμετωπίζουμε μία σοβαρή παραβίαση της αξιοπρέπειας ενός ανθρώπου», δήλωσε
ο επικεφαλής της Αρχής για την Προστασία των Προσωπικών Δεδομένων. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17263N793</ED>
<ID>
ID:305748

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N79&aa=3</URL></REF>


Article

<CATEGORY>vin07</CATEGORY>

 <H2>Παρ' ολίγον αεροπειρατεία
</H2>
Η σύλληψη. Ο Πάμπλο Μορέιρα οδηγείται στη φυλακή

Ο τρόμος επέστρεψε προχθές στον αέρα, όταν ένας επιβάτης μιας πτήσης της
United Airlines από το Μαϊμάμι προς το Μπουένος Άιρες προσπάθησε να μπει στο
πιλοτήριο. Ακολούθησε πάλη με τα μέλη του πληρώματος, η οποία έληξε μόνον όταν
ο δεύτερος πιλότος χτύπησε τον επιβάτη στο κεφάλι με ένα μικρό τσεκούρι.
Ουδείς από τους 142 επιβάτες και τα 15 μέλη του πληρώματος του Μπόινγκ 777-200
έπαθε τίποτα. 
Ο δράστης, που λέγεται Πάμπλο Μορέιρα και είναι ένας 28χρονος τραπεζίτης από
την Ουρουγουάη, συνελήφθη στο αεροδρόμιο του Μπουένος Άιρες και μεταφέρθηκε
στο νοσοκομείο. Στη συνέχεια οδηγήθηκε στη φυλακή. 
«Πρόκειται για έναν άνθρωπο πνευματικά διαταραγμένο, μεθυσμένο ή
ντοπαρισμένο», δήλωσε ο Χόρχε Ρέτα, εκπρόσωπος της Αεροπορίας της Αργεντινής.
Ο Μορέιρα θα μεταφερθεί στις Ηνωμένες Πολιτείες για να αντιμετωπίσει την
κατηγορία της παρενόχλησης πληρώματος.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17263N794</ED>
<ID>
ID:305771

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N79&aa=4</URL></REF>


Article

<CATEGORY>vin07</CATEGORY>

 <H5>ΡΟΡΙ ΣΤΙΟΥΑΡΤ
</H5><H2>Πρόσωπα
</H2><H2>Οδοιπόρος στο Αφγανιστάν
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ρόρι Στιούαρτ. Όταν ήταν παιδί, είχε ονομάσει το ξύλινο αλογάκι του Βουκεφάλα

Ένας Σκωτσέζος σπουδαγμένος στην Οξφόρδη, ο Ρόρι Στιούαρτ, είναι ο πρώτος
άνθρωπος που αποφάσισε να διασχίσει πεζή το Αφγανιστάν στην εποχή μετά τους
Ταλιμπάν. Απτόητος από τις συγκρούσεις των τοπικών αρχηγών και τους
αμερικανικούς βομβαρδισμούς, ο 29χρονος οδοιπόρος ξεκίνησε μια πορεία 1.000
χιλιομέτρων, από τη δυτική πόλη Χεράτ μέχρι την πρωτεύουσα, την Καμπούλ. 
Πριν από δύο χρόνια, ο Στιούαρτ παράτησε μια πολλά υποσχόμενη σταδιοδρομία στο
Φόρεϊν Όφις και ξεκίνησε ένα οδοιπορικό που τον οδήγησε από την Τουρκία, στο
Ιράν, την Ινδία, το Πακιστάν και το Νεπάλ. Το Αφγανιστάν δεν το σκεπτόταν όσο
ήταν υπό τους Ταλιμπάν. Βρισκόταν όμως στο Θιβέτ όταν άκουσε για την πτώση του
ισλαμικού καθεστώτος, γύρισε πίσω και τον περασμένο μήνα μπήκε στο Αφγανιστάν
από το Πακιστάν. Ταξιδεύει με ελάχιστα πράγματα, ζει με ψωμί και αυγά που του
προσφέρουν οι χωρικοί που τον φιλοξενούν στα σπίτια τους και μαθαίνει ντάρι,
την αφγανοπερσική γλώσσα. Ο δρόμος του περνάει ανάμεσα από όγκους πάγων σε
υψόμετρο πάνω από 4.000, ωστόσο έμοιαζε εντυπωσιακά αμέριμνος καθώς έφευγε από
τη Χεράτ στις αρχές του μήνα, μαζί με δύο σωματοφύλακες που του διέθεσε ένας
τοπικός πολέμαρχος. «Θα είναι βέβαια κρίμα να σκοτωθώ, αλλά είμαι πρόθυμος να
το διακινδυνεύσω», είπε στον Στίβεν Χαν του «Ομπζέρβερ». 
Οι γονείς του, πίσω στο Πέρθσιρ, ανησυχούν περισσότερο. «Η μητέρα του κι εγώ
δεν διασκεδάζουμε ιδιαίτερα», λέει ο πατέρας του, πρώην διπλωμάτης. «Αλλά αν
μπορεί κάποιος να το κάνει, τότε μπορεί κι αυτός. Μιλάει τις γλώσσες και ξέρει
να μην ξεχωρίζει, μοιάζει περισσότερο με Αφγανό παρά με Σκωτσέζο. Με λίγη τύχη
θα τα καταφέρει... Δεν ξέρω τι ακριβώς τον εμπνέει, αλλά είναι αποφασισμένος
να έχει την ελευθερία του και να κάνει αυτό που κάνει». Ο Στιούαρτ υπηρέτησε
στον στρατό για ένα χρόνο, πριν σπουδάσει Ιστορία και Φιλοσοφία στο Κολέγιο
Μπαλιόλ της Οξφόρδης. Το ενδιαφέρον του για τον Μέγα Αλέξανδρο ίσως εξηγεί εν
μέρει το πάθος του γι' αυτή την περιοχή της Ασίας. «Όταν ήταν μικρός είχε
ονομάσει το ξύλινο αλογάκι του Βουκεφάλα», λέει ο πατέρας του. Ως κίνητρο
λειτουργεί πάντως και ένα συμβόλαιο με τον εκδοτικό οίκο Picador για ένα
βιβλίο για το ταξίδι του: αφότου ξεκίνησε, καταγράφει τις εμπειρίες του σε
ημερολόγια και κάνει σκίτσα. 
Η μητέρα του συμμερίζεται τις ανησυχίες, αλλά και την εμπιστοσύνη που δείχνει
ο άνδρας της στον Ρόρι. «Ξέρουμε πως δεν θα κάνει κάτι υπερβολικά ανόητο»,
λέει. «Ελπίζω μόνο οι Αμερικανοί να μην τον βομβαρδίσουν κι αυτόν, όπως είχαν
βομβαρδίσει τον πατέρα του στο Ανόι».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N80</CAT>
<ED>
Κωδικός άρθρου: A17263N801</ED>
<ID>
ID:305648

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N80&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Δεξιά, ολοταχώς
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Σίλβιο Μπερλουσκόνι: «Το σημαντικό είναι να διαχωριστεί η καριέρα των
κατηγορουμένων από την καριέρα των δικαστών» (του Αλτάν, από το «Εσπρέσσο»)

Όλα ξεκίνησαν από την Αυστρία, με την είσοδο των ακροδεξιών του Χάιντερ στην
κυβέρνηση. Η Ευρώπη επέβαλε αμέσως συμβολικές κυρώσεις, ενώ οι Αυστριακοί
ξεχύθηκαν στους δρόμους για να καταγγείλουν το σκάνδαλο: 250.000 άτομα
συγκεντρώθηκαν πριν από δύο χρόνια (19/2/2000) στη Heldenplatz. Κι ύστερα
σιωπή. Αργά, αλλά μεθοδικά, το FPO του θαυμαστή των ναζί διείσδυσε στη
δικαιοσύνη, στη διαχείριση της οικονομίας και στα μέσα ενημέρωσης, και σήμερα
εμφανίζεται εδραιωμένο στην εξουσία. Κανείς δεν τολμά να μιλήσει εναντίον του
Χάιντερ: οι άνθρωποί του στήνουν αμέσως μια βιομηχανία αγωγών. 
Ακολούθησε ο Μπερλουσκόνι με τους άξιους συνεργάτες του, τύπου Φίνι και Μπόσι.
Και εδώ υπήρξαν αρχικά έντονες αντιδράσεις, που δεν εμπόδισαν όμως τη
δημοτικότητα του Καβαλιέρε να φτάσει στο ζενίθ. «Ο Σίλβιο Μπερλουσκόνι», λέει
ο Γάλλος κοινωνιολόγος Μαρκ Λαζάρ στη Λιμπερασιόν, «είναι προάγγελος μιας νέας
πραγματικότητας, τόσο ως προς τη σύνθεση της κυβέρνησής του όσο και σε σχέση
με τα θέματα του πολιτικού του λόγου, όπου εμπλέκονται ένας επιδεικτικός
φιλελευθερισμός, μια ισχυρή έμφαση στο εθνικό στοιχείο στους κόλπους της
Ευρώπης, συνεχείς αναφορές στην οικογένεια ή τη θρησκεία και κραυγές κατά των
μεταναστών». 
Ύστερα από εννιά χρόνια σοσιαλδημοκρατικής διακυβέρνησης, ανέλαβε τον
περασμένο Νοέμβριο την εξουσία στη Νορβηγία μια κυβέρνηση μειοψηφίας από τους
συντηρητικούς και τους φιλελεύθερους. Το ακροδεξιό Κόμμα του Δανικού Λαού δεν
συμμετέχει (ακόμη) στην κυβέρνηση, ασκεί όμως την επιρροή του από τα
παρασκήνια. Δεν είναι τυχαίο ότι ο πρώτος νόμος που ψηφίστηκε περιορίζει
δραστικά τα δικαιώματα των ξένων. Ανάλογη εξέλιξη ενδέχεται να σημειωθεί στη
Γερμανία, όπου οι δημοσκοπήσεις δίνουν ως φαβορί τους χριστιανοδημοκράτες του
Έντμουντ Στόιμπερ, ενός ανθρώπου που ο Γκύντερ Γκρας παρομοίασε πρόσφατα με
τον Χάιντερ. «Ο Στόιμπερ και ο Μπερλουσκόνι έχουν πολλά κοινά σημεία»,
επισημαίνει ο Αντρέας Κίσλινγκ από το Πανεπιστήμιο του Μονάχου. «Μιλούν και οι
δύο για περιορισμό της μετανάστευσης, για υπεράσπιση του νόμου και της τάξης,
ενώ τους διακρίνει το ίδιο στυλ του μάνατζερ». 
Η κρίση των πολιτικών κομμάτων έχει πλήξει τόσο τη Δεξιά όσο και την Αριστερά.
Δεδομένου όμως ότι τα κόμματα της Δεξιάς στηρίζονται στην ταυτότητα και στις
εθνικές αξίες, είναι λιγότερο εξοπλισμένα για να αντιμετωπίσουν τις προκλήσεις
της παγκοσμιοποίησης και της ενωμένης Ευρώπης, για να ενσωματώσουν δηλαδή τις
υπερεθνικές αξίες. Αυτό μπορούσαν να το πράξουν μόνο τα χριστιανοδημοκρατικά
κόμματα, τα οποία όμως κατέρρευσαν κάτω από το βάρος της διαφθοράς και της
πτώσης του Τείχους, αφήνοντας χώρο σε νέους σχηματισμούς της λαϊκίστικης
Δεξιάς που αμφισβητούν το προϋπάρχον μοντέλο. Καθώς η «ροζ» Ευρώπη καταρρέει,
αυτός ο λαϊκισμός κάνει το στίγμα του ολοένα και πιο αισθητό.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N80</CAT>
<ED>
Κωδικός άρθρου: A17263N802</ED>
<ID>
ID:305712

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N80&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Οι πιο «πράσινοι»...
</H3>
... χειμερινοί Ολυμπιακοί Αγώνες που έγιναν ποτέ; Μάλλον όχι. Αφήστε που θα
είναι οι πιο ακριβοί, κυρίως λόγω των αυξημένων μέτρων ασφαλείας: 800.000
δολάρια θα είναι το κόστος ανά αθλητή (200.000 από αυτά ανά φορολογούμενο).
«Δεν είναι πεταμένα λεφτά», λέει ο πρόεδρος της Διεθνούς Ολυμπιακής Επιτροπής
Ζακ Ρογκ, «αλλά μια επένδυση που αφήνει μια μεγάλη κληρονομιά στις ολυμπιακές
πόλεις». <H3>Στο Σολτ Λέικ Σίτυ...
</H3>
... όμως, οι χειμερινοί Ολυμπιακοί Αγώνες θα αφήσουν άλλη μια κληρονομιά: μια
βαθιά περιβαλλοντική κρίση. Το μόνο πράσινο σε αυτούς τους αγώνες είναι το
χρώμα του χρήματος που σκορπιέται εδώ και εκεί. Στις βουνοπλαγιές, οι πίστες
για τα άλματα του σκι μοιάζουν με άσχημες ουλές. Κοντά στα χιονοδρόμια,
εργολάβοι και επιχειρηματίες απέσπασαν από τη δασική υπηρεσία εκτάσεις 5.500
στρεμμάτων, «αναβαθμίζοντας» την περιοχή με διαμερίσματα, εστιατόρια και
χώρους στάθμευσης αυτοκινήτων. Με απόφαση του Κογκρέσου, όλα αυτά τα έργα
εξαιρέθηκαν από τις επιθεωρήσεις των αρμόδιων περιβαλλοντικών αρχών. Όσο οι
κάτοικοι της περιοχής εξέφραζαν τις ανησυχίες τους για τα βαλτοτόπια, τα
ποτάμια και τους βιοτόπους των γερακιών, αυτές οι αρχές τούς έλεγαν πως «είναι
πολύ νωρίς ακόμη για κάνουμε κάτι». Τώρα τους λένε πως «είναι πολύ αργά πια». <H3>Οι αρμόδιες αρχές...
</H3>
... για τους αγώνες του Σολτ Λέικ, γράφουν οι «Τάιμς του Λος Άντζελες», είχαν
υποσχεθεί πως οι θεατές θα χρησιμοποιούσαν τις δημόσιες συγκοινωνίες. Αθέτησαν
την υπόσχεσή τους. Οι θεατές θα χρησιμοποιούν κυρίως ιδιωτικά αυτοκίνητα.
Τριάντα πέντε εκατομμύρια δολάρια ξοδεύτηκαν για να γίνουν νέα πάρκινγκ και να
επεκταθούν τα παλιά, ενώ 4.000 ενεργοβόρα και ρυπογόνα οχήματα 4Χ4
«επιτάχθηκαν» για τις μετακινήσεις των αθλητών στα 15.500 τετραγωνικά
χιλιόμετρα του Ολυμπιακού Χωριού. Χημικά άλατα τα οποία μολύνουν τον υδροφόρο
ορίζοντα θα χρησιμοποιούνται μέρα νύχτα για τον αποχιονισμό των οδών. Τα
καυσαέρια θα επιβαρύνουν την ατμόσφαιρα που, έτσι και αλλιώς, επιβαρύνεται από
τις χειμερινές αναστροφές της θερμοκρασίας. <H3>Μια πόλη πληκτική...
</H3>
... είναι το Σολτ Λέικ Σίτι της Γιούτας, που μέχρι τώρα την ξέραμε μόνο για
τους μορμόνους της. Οι Ολυμπιακοί Αγώνες δεν πρόκειται να την κάνουν
ενδιαφέρουσα, μπορούν όμως να την κάνουν επικίνδυνη για τους κατοίκους της.
Γιαπωνέζοι είχαν προτείνει μια σειρά από «πράσινα» εναλλακτικά μέτρα: ηλιακούς
συλλέκτες, οργανικές τουαλέτες και αποχετευτικά συστήματα διπλής χρήσεως για
την ανακύκλωση του «γκρίζου νερού» στα ενδιαιτήματα των αθλητών. Όμως ούτε η
λεγόμενη ιδιωτική «πρωτοβουλία» ούτε το κράτος έβαλαν χρήματα σε αυτές τις
νέες τεχνολογίες, - γιατί να το κάνουν άλλωστε, αφού μπορούν ακόμη να γεμίζουν
τις τσέπες τους με τις παλιές; Ένα μέρος του προβλήματος είναι ο πλανόδιος
χαρακτήρας των επαγγελματιών των Ολυμπιακών Αγώνων: μοιάζουν με περιοδεύον
τσίρκο, που κάθε τόσο ταξιδεύει από πόλη σε πόλη - προσεχώς και στη δική μας -
χωρίς να νοιάζεται ποτέ τι αφήνει πίσω. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N80</CAT>
<ED>
Κωδικός άρθρου: A17263N803</ED>
<ID>
ID:305749

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N80&aa=3</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Ο Ερμής επανέρχεται σε ορθή φορά από σήμερα.
Φροντίστε, λοιπόν, να περάσετε ένα ευχάριστο και ξεκούραστο Σαββατοκύριακο. Το
δικαιούστε, άλλωστε. Ακούστε τη φωνή της ψυχής σας και μη διστάσετε να
περάσετε, έστω και για λίγο, παρέα με τον ίδιο σας τον εαυτό. 
Ιχθύες 
(19 Φεβρουαρίου - 20 Μαρτίου). Αφήστε πίσω σας τις δυσκολίες τής εβδομάδας που
πέρασε και προσπαθήστε να ηρεμήσετε και να ξεκουραστείτε. Όσο βεβαίως αυτό
είναι δυνατό, φροντίστε όσο μπορείτε να μη δημιουργήσετε συνθήκες που θα
επιβαρύνουν τη διάθεσή σας. 
Κριός 
(21 Μαρτίου - 19 Απριλίου). Ύστερα από πολύ καιρό φαίνεται να σας δίνεται η
ευκαιρία που επιθυμούσατε και σίγουρα το είχατε ανάγκη να ασχοληθείτε με το
σπίτι, τις ανάγκες ή τις απαιτήσεις του. Ζήστε ένα Σαββατοκύριακο διαφορετικό
από τα άλλα. 
Ταύρος 
(20 Απριλίου - 20 Μαΐου). Αυτό το Σαββατοκύριακο, αν φυσικά σας δοθεί η
ευκαιρία, μπορείτε να ασχοληθείτε με την τακτοποίηση εγγράφων, ή λογαριασμών,
ή ακόμα και με τις λεπτομέρειες μιας αγοραπωλησίας ενός χώρου, αν σας
ενδιαφέρει. 
Δίδυμοι 
(21 Μαΐου - 21 Ιουνίου). Από σήμερα που ο Ερμής, κυβερνήτης του ζωδίου σας,
επανέρχεται στην ορθή φορά του, μπορείτε να κάνετε μια συζήτηση για την
εξεύρεση λύσης που αφορά κληρονομικά ή περιουσιακά στοιχεία, καθώς φαίνεται να
υπάρχει διάθεση κατανόησης και από τις δύο πλευρές. 
Καρκίνος 
(22 Ιουνίου - 22 Ιουλίου). Ηρεμήστε και ξεκουραστείτε, τώρα πια που δεν
υπάρχει λόγος να έρθετε σε αντίθεση με κάποιον συνεργάτη σας ή τα αγαπημένα
σας πρόσωπα. Έστω και αν έχετε κάποιες διαφορετικές απόψεις δεν υπάρχει λόγος
ν' αφήνετε να δημιουργούνται παρεξηγήσεις. 
Λέων 
(23 Ιουλίου - 22 Αυγούστου). Επειδή και ο οργανισμός σας έχει τις ανάγκες του,
βρείτε την ευκαιρία να ασχοληθείτε με τον εαυτό σας στη διάρκεια του
Σαββατοκύριακου, που είναι ιδανικό, για κάθε είδους «επιδιορθώσεις» και
«συντηρήσεις». 
Παρθένος 
(23 Αυγούστου - 23 Σεπτεμβρίου). Νέες αξίες, κανόνες, μέτρα και σταθμά σε
πολλούς και διαφορετικούς δημιουργικούς τομείς της ζωής σας έρχεται να φέρει ο
«δικός» σας Ερμής επιστρέφοντας από σήμερα στην ορθόδρομη πορεία του. 
Ζυγός 
(24 Σεπτεμβρίου - 23 Οκτωβρίου). Αυτό το Σαββατοκύριακο προγραμματίστε μια
μικρή έστω «απόδραση». Αυτό θα φέρει την καλύτερη εκτόνωση από τις πολλές
εντάσεις και πιέσεις της εβδομάδας που πέρασε. Καιρός να βρεθείτε πιο κοντά
στους δικούς σας ανθρώπους και να περάσετε ευχάριστες στιγμές μαζί τους. 
Σκορπιός 
(24 Οκτωβρίου - 22 Νοεμβρίου). Η περίοδος αυτή είναι κατάλληλη για την
επανεξέταση των επιλογών σας, για να πετύχετε μια καλύτερη ποιότητα ζωής.
Ηρεμήστε λοιπόν αυτό το Σαββατοκύριακο και πάρτε τις αποφάσεις που θα σας
δεσμεύσουν για μεγάλο χρονικό διάστημα. 
Τοξότης 
(23 Νοεμβρίου - 21 Δεκεμβρίου). Καθώς επαγγελματικά και οικονομικά θέματα
βρίσκονται σε εξέλιξη αυτό το διάστημα, μάλλον θα χρειαστεί να θυσιάσετε τον
ελεύθερο χρόνο του Σαββατοκύριακου, προκειμένου να καταστρώσετε τα «πλάνα»
μιας προαγωγής ή κάποιους νέους εργασιακούς στόχους. 
Αιγόκερως 
(22 Δεκεμβρίου - 19 Ιανουαρίου). Όσο και αν νιώθετε μόνοι, πρέπει να
παραδεχθείτε ότι έχετε ανθρώπους γύρω σας που σας αγαπούν και σας στηρίζουν.
Με αισιόδοξη λοιπόν διάθεση κάνετε κάποιες ουσιαστικές συζητήσεις μαζί τους
και προγραμματίστε την πολυφορτωμένη εβδομάδα που έρχεται. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N92</CAT>
<ED>
Κωδικός άρθρου: A17263N921</ED>
<ID>
ID:305643

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N92&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr93.htm

<H3>Σάββατο
</H3>
ΔΥΤΙΚΗ ΕΛΛΑΔΑ 
1. Λίγη συννεφιά που θα είναι πυκνότερη στις νότιες περιοχές. Οι άνεμοι
θα πνέουν βορειοανατολικοί ασθενείς και στο νότιο Ιόνιο μέτριοι. Θάλασσα λίγο
ταραγμένη, στα νότια ταραγμένη. Μέγιστες θερμοκρασίες το μεσημέρι 17-18 βαθμοί
Κελσίου. 
ΒΟΡΕΙΑ ΕΛΛΑΔΑ 
2. Λίγη συννεφιά κυρίως όμως ηλιοφάνεια. Οι άνεμοι θα πνέουν από
βόρειες-βορειανατολικές διευθύνσεις γενικά ασθενείς. Οι μέγιστες θερμοκρασίες
θα φτάσουν το μεσημέρι στους 16-17 βαθμούς Κελσίου. 
ΑΝΑΤΟΛΙΚΗ ΗΠΕΙΡΩΤΙΚΗ 
3. Λίγη συννεφιά, τοπικά πυκνότερη στην Πελοπόννησο. Οι άνεμοι βορείων
διευθύνσεων θα πνέουν ασθενείς μέχρι μέτριοι. Η μέγιστη θερμοκρασία το
μεσημέρι θα φτάσει στους 18-19 βαθμούς Κελσίου. 
ΑΙΓΑΙΟ 
4. Λίγη συννεφιά, πυκνότερη στα νότια με πιθανότητα βροχής το απόγευμα
στην Κρήτη. Άνεμοι βορείων διευθύνσεων μέτριοι και στα νότια. Ισχυροί θάλασσα
στο νότιο Αιγαίο κυματώδης. Μέγιστες θερμοκρασίες 16-17 βαθμοί Κελσίου. 
<H3>Κυριακή
</H3>
Βροχές και το απόγευμα, καταιγίδες σε Κυκλάδες, Κρήτη, Δωδεκάνησα. Τη
νύχτα βροχές σε Β. Ιόνιο, Ήπειρο. Ισχυροί βορειοανατολικοί άνεμοι στο νότιο
Αιγαίο, σταδιακά στο Ιόνιο ισχυροί βορειοδυτικοί. <H3>Δευτέρα 11/2
</H3>
Βροχές στα δυτικά, κεντρικά βόρεια γρήγορα και στην υπόλοιπη χώρα.
Καταιγίδες στο Αιγαίο. Βελτίωση το απόγευμα στα δυτικά. Βοριάδες στα δυτικά
κεντρικά βόρεια έως ισχυροί (5-6 Μπωφόρ), στο Ιόνιο πρόσκαιρα θυελλώδεις (7-8
Μπωφόρ). 
<H3>Τρίτη 12/2
</H3>
Λίγη συννεφιά, πρόσκαιρα πυκνότερη σε ανατολικά και νότια. Τοπικές
βροχές το πρωί στα νοτιοανατολικά. Άνεμοι βόρειοι - βορειοδυτικοί μέτριοι έως
ισχυροί (5-6 Μπωφόρ) στο Αιγαίο πολύ ισχυροί (7 Μπωφόρ) σταδιακά
εξασθενούντες. Άνοδος της θερμοκρασίας.

<H3>Τετάρτη 13/2
</H3>
Βελτιωμένος καιρός με ηλιοφάνεια σ' ολόκληρη τη χώρα και αισθητή άνοδο
της θερμοκρασίας. Οι άνεμοι θα πνέουν βορειοδυτικοί ασθενείς μέχρι μέτριοι
(3-6 Μπωφόρ) και στο νότιο Αιγαίο, τις πρωινές ώρες, ισχυροί (6 Μπωφόρ). <H3>Στην Ευρώπη
</H3>
Εκτεταμένο πεδίο χαμηλών βαρομετρικών πιέσεων με κέντρο στη Βόρεια
Αγγλία επηρεάζει, με μέτωπα συνδεόμενα μαζί του, στη βορειοδυτική Ευρώπη με
βροχοπτώσεις, κυρίως στη Γαλλία και τις Κάτω Χώρες.

ΑΤΤΙΚΗ 
Λίγη συννεφιά. Άνεμοι βόρειοι - βορειοανατολικοί ασθενείς μέχρι μέτριοι.
Μέγιστη θερμοκρασία το μεσημέρι στην Αθήνα 17oC. 
ΘΕΣΣΑΛΟΝΙΚΗ 
Λίγη συννεφιά. Οι άνεμοι θα πνέουν βόρειοι-βορειοδυτικοί ασθενείς. Μέγιστη
θερμοκρασία το μεσημέρι στην πόλη 15oC. 
<H3>ΘΕΡΜΟΚΡΑΣΙΑ
</H3>
Θ' ανέβει λίγο αύριο ενώ τη Δευτέρα θα παρουσιάσει πτώση σ' όλη τη χώρα.
Άνοδός της θα αρχίσει πάλι από την Τρίτη και θα γίνει αισθητή παντού την
Τετάρτη. <H3>ΜΕΤΕΩΡΟΛΟΓΙΚΑ </H3><H3>Η ομίχλη </H3>
Η ομίχλη προέρχεται από συμπύκνωση υδρατμών μιας αέριας μάζας σε
υδροσταγονίδια. 
Δημιουργείται όταν η αέρια μάζα κρυώσει, ή προσλάβει υδρατμούς ή, κυρίως, όταν
συμβούν και τα δύο μαζί όπως π.χ. γίνεται στην ομίχλη της θάλασσας. 
Οι ομίχλες της ξηράς, συνήθως το Φθινόπωρο στη χώρα μας, οφείλονται σε ψύξη
του προσκείμενου σ' αυτή αέριου αρώματος, όταν όμως είναι αρκετά υγρό. 
Εμφανίζονται νύχτες με ξαστεριά και άπνοια οπότε ευνοείται η έντονη απώλεια
από την ξηρά ποσών θερμότητας με ακτινοβολία στο διάστημα. 
Προκειμένου τότε η ξηρά να επαναποκτήσει μέρος της θερμότητας που χάνει την
«αφαιρεί» από το κοντινό της αέριο στρώμα. 
Έτσι, αυτό ψύχεται και μερικές φορές δημιουργείται ομίχλη η οποία αργότερα
διαλύεται από τη ζέστη του Ήλιου. <H3>ΙΣΤΙΟΠΛΟΪΑ
</H3><H3>Όρτσα τα πανιά για την Τζια
</H3>
Ο καιρός το Σαββατοκύριακο είναι ιδανικός για ιστιοπλοΐα, ειδικά για όσους δεν
έχουν ιδιαίτερη εμπειρία στη θάλασσα. Όπως λέει ο έφορος εκπαίδευσης του ΠΟΙΑΘ
κ. Τάκης Στρούζας, «ο ωραίος και ζεστός καιρός που θα επικρατήσει το διήμερο
είναι μια καλή ευκαιρία για απόδραση έως τη Τζια». 
Η απόσταση από τη μαρίνα του Καλαμακίου είναι 56 ναυτικά μίλια και υπολογίστε
ότι θα χρειαστεί γύρω στις επτά ώρες για να φτάσετε στο όμορφο κυκλαδίτικο
νησί. Η πλεύση θα είναι πλαγιοδρομία έως τον Πάτροκλο και στη συνέχεια όρτσα
μέχρι τη Τζια.
<H3>ΚΗΠΟΥΡΙΚΗ
</H3><H3>Φροντίδα στην τριανταφυλλιά
</H3>
Τα λουλούδια της είναι από τα πιο αγαπημένα. Για να τα χαρείτε όμως την
άνοιξη, θα πρέπει να φροντίσετε από τώρα. Η τριανταφυλλιά αυτή την εποχή
μοιάζει να βρίσκεται σε... χειμερία νάρκη. Έχει ρίξει όλα της τα φύλλα και
περιμένει από εσάς τη φροντίδα που της αξίζει (θα σας ανταμείψει άλλωστε). 
Ένα «αυστηρό» κλάδεμα είναι το πρώτο βήμα. Έτσι θα δώσετε στους καινούργιους
οφθαλμούς τον χώρο που χρειάζονται για να ανθίσουν. Η τριανταφυλλιά δεν είναι
ιδιαίτερα απαιτητική σε χώμα. «Σε αντίθεση με όλα σχεδόν τα υπόλοιπα φυτά, το
χώμα της πρέπει να είναι σχετικά συνεκτικό αφού δεν χρειάζεται πολύ αερισμό
των ριζών», εξηγεί ο γεωπόνος κ. Γιώργος Ζεβελάκης. Έχει όμως ανάγκη από μια
αρκετά μεγάλη γλάστρα, που θα δώσει στις ρίζες της την ευκαιρία να αναπτυχθούν
όσο πρέπει. 
Τελευταία αλλά καθοριστική κίνηση, είναι το λίπασμα. Χονδρόκοκκο, όχι
ευδιάλυτο που συνδυάζει και τα τρία θρεπτικά συστατικά: άζωτο, φώσφορο και
κάλιο είναι το πιο κατάλληλο.
<H3>ΣΚΙ
</H3><H3>Οι πίστες θέλουν χιόνι
</H3>
Ευχάριστες ήταν από μια άποψη οι Αλκυονίδες... διαρκείας που είχαμε τις
τελευταίες ημέρες. Όμως επειδή βρισκόμαστε στην καρδιά του χειμώνα και η
χιονοδρομική περίοδος «τρέχει», ας ευχηθούμε να αλλάξει σύντομα ο καιρός και
να ρίξει λίγο χιόνι, γιατί τα πράγματα κοντεύουν να φθάσουν σε οριακό σημείο.
Χιόνι βέβαια υπάρχει στις πίστες, αλλά πόσο μπορεί να διατηρηθεί με τέτοιες
ψηλές θερμοκρασίες. Ιδίως μάλιστα τα Σάββατα, όπου παρατηρείται το αδιαχώρητο
και οι πίστες «σκάπτονται».

Article

<CATEGORY>vin06</CATEGORY>

 <H2>Αρχές Οικονομικής Θεωρίας
</H2><H4>Επιλεγμένα θέματα για τους υποψήφιους της Γ' τάξης Ενιαίου Λυκείου
</H4>
<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: N94</CAT>
<ED>
Κωδικός άρθρου: A17263N941</ED>
<ID>
ID:305654

</ID><URL>http://ta-nea.dolnet.gr/neaweb/neafile.print_unique?e=A&f=17263&m=N94&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΦΡΑΣΤΙΚΗ ΔΙΕΝΕΞΗ ΛΥΜΠΕΡΟΠΟΥΛΟΥ - ΜΙΚΑΕΛΣΕΝ ΣΤΗΝ ΠΡΟΠΟΝΗΣΗ
</H5><H2>Επεισόδιο
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ένα σκληρό τάκλιν έγινε αφορμή να εκνευριστεί ο Νίκος Λυμπερόπουλος και να
ζητήσει τον λόγο από τον Γιαν Μίκαελσεν

Ένταση προχθές στην Παιανία! Και ο πάντα παθιασμένος Γιαν Μίκαελσεν
τζαρτζαρίστηκε με τον Νίκο Λυμπερόπουλο κατά τη διάρκεια του οικογενειακού
διπλού, με αποτέλεσμα οι δύο παίκτες να ανταλλάξουν... κουβέντες σε έντονο
ύφος. Ο Δανός έκανε γερό τάκλιν στον Λύμπε και ο αρχηγός του Παναθηναϊκού του
ζήτησε τον λόγο. Το δίτερμα δεν διεκόπη προκειμένου να καλμάρουν τα νεύρα και
το επεισόδιο δεν συνεχίστηκε, αφού σχεδόν αμέσως οι δύο παίκτες έδωσαν τα
χέρια. 
Στο μεταξύ, η επιχείρηση «κυνήγι της κορυφής» συνεχίζεται σήμερα (17.00
Supersport) για τον Παναθηναϊκό. Και το «πράσινο» τρένο θα επιδιώξει να
περάσει νικηφόρα και από τον σταθμό του Ηρακλείου της Κρήτης, όπου θα βρει
στον δρόμο του τον επικίνδυνο ΟΦΗ. Ο Σέρχιο Μαρκαριάν θα χρησιμοποιήσει για
πρώτη φορά και μάλιστα στη βασική ενδεκάδα τον πρώην ποδοσφαιριστή της
κρητικής ομάδας Μηνά Πίτσο.

Με τρεις στόπερ

Παρ' όλα αυτά, οι δοκιμές του Μαρκαριάν για το κρίσιμο παιχνίδι του Τσάμπιονς
Λιγκ δεν σταματούν στον Πίτσο. Σήμερα στην Κρήτη ο Παναθηναϊκός θα βασιστεί σε
τρεις στόπερ, τους Κυργιάκο, Χένρικσεν και Γκούμα, ενώ στην επίθεση θα
αγωνιστούν οι Ολιζαντέμπε και Βλάοβιτς. Εξάλλου, η μπλε κάρτα του Ρόμπερτ
Γιάρνι έφτασε χθες στην Αθήνα και ο Κροάτης θα ακολουθήσει την αποστολή του
«τριφυλλιού» στην Κρήτη. Ο ΠΑΟ θα παραταχθεί με τους Νικοπολίδη, Πίτσο,
Σάριτς, Κυργιάκο, Χένρικσεν, Γκούμα, Μπασινά, Μίκαελσεν, Καραγκούνη,
Ολιζαντέμπε και Βλάοβιτς.

<H3>ΟΦΗ: Σήμερα με τον Παναθηναϊκό
</H3><H3>Θέλει τον κόσμο στο πλευρό του
</H3>
Αυστηρά είναι τα μέτρα ασφαλείας που έχει λάβει η Αστυνομική Διεύθυνση του
Ηρακλείου για το σημερινό παιχνίδι ΟΦΗ - Παναθηναϊκού που θα αρχίσει στις 5
μ.μ. Στην προχθεσινή σύσκεψη που έγινε μεταξύ εκπροσώπων της ΠΑΕ ΟΦΗ και της
Αστυνομικής Διεύθυνσης Ηρακλείου, αποφασίστηκε να γίνει σωματικός έλεγχος των
φιλάθλων πριν από την είσοδό τους στο γήπεδο. Στο μεταξύ η ΠΑΕ ΟΦΗ με
ανακοίνωσή της - πρώτη φορά με αντίπαλο τον ΠΑΟ - καλεί τους οπαδούς της
ομάδας να συμπαρασταθούν στους παίκτες και τους προτρέπει η συμπεριφορά τους
να είναι κόσμια, αφού είναι υπότροποι και τυχόν επεισόδια θα επιφέρουν τιμωρία
της ομάδας. Στον αγωνιστικό τομέα ο Γιάννης Σαμαράς δεν υπολογίζει τους
τιμωρημένους Νιόπλια, Κιάσσο, Σοάρες, Μπελεβώνη και τον ανέτοιμο Σταυρακάκη.
Αντίθετα, στη διάθεσή του είναι ο Αντώνης Σαπουντζής.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O81</CAT>
<ED>
Κωδικός άρθρου: A17263O811</ED>
<ID>
ID:305672

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O81&aa=1</URL></REF>


Article

<CATEGORY>vin10</CATEGORY>

 <H5>ΑΦΗΣΕ ΤΗΝ ΤΕΛΕΥΤΑΙΑ ΤΟΥ ΠΝΟΗ ΣΤΗΝ ΠΡΟΠΟΝΗΣΗ
</H5><H2>«Έφυγε» ο Παθιακάκης
</H2>
Σοκ στον χώρο του ποδοσφαίρου! Ο Γιάννης Παθιακάκης άφησε την τελευταία του
πνοή χθες το απόγευμα, κατά τη διάρκεια της προπόνησης του Ακράτητου, την
τεχνική ηγεσία του οποίου είχε αναλάβει την περασμένη Κυριακή. 
Ο Γιάννης Παθιακάκης ήταν 49 χρόνων και είχε υποστεί έμφραγμα πριν από μερικά
χρόνια, όταν ήταν και πάλι προπονητής του Ακράτητου. Τότε είχε υποβληθεί σε
χειρουργική επέμβαση διπλού μπάι πας. Ο Παθιακάκης αγωνίστηκε ως
ποδοσφαιριστής στον Απόλλωνα, στον Πανιώνιο (με τον οποίο κατέκτησε το '79 το
Κύπελλο με αντίπαλο την ΑΕΚ) και στον ΠΑΟΚ. 
Ως προπονητής, εργάστηκε στον Απόλλωνα, στον Εθνικό, στον Ακράτητο και στην
ΑΕΚ, καθώς και σε πολλές ομάδες μικρότερων κατηγοριών. 
Ο Γιάννης Παθιακάκης πήγε νωρίς το απόγευμα στη χθεσινή προπόνηση, κατά τη
διάρκεια της οποίας λιποθύμησε. Διακομίστηκε στο Θριάσιο Νοσοκομείο, όπου
διαπιστώθηκε ο θάνατός του. 
*** Η ΕΠΑΕ έκανε δεκτό το αίτημα του Ακράτητου ν' αναβληθεί ο αγώνας με
τον Εθνικό Αστέρα εξαιτίας του θανάτου του Γιάννη Παθιακάκη. Με το αίτημα
συμφώνησε και ο Εθνικός Αστέρας.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O821</ED>
<ID>
ID:305673

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: Στη Ν.Σμύρνη
</H5><H2>Ανεβασμένο ηθικό
</H2>
Ο Ολυμπιακός θα προσπαθήσει να επιστρέψει αύριο στις επιτυχίες στον αγώνα με
τον Πανιώνιο στη Νέα Σμύρνη (17.00). 
Οι πρωταθλητές με ανεβασμένο ηθικό μετά την εντυπωσιακή νίκη με 4-0 της
Καλλιθέας προχθές στο «Ελ Πάσο», θα επιδιώξουν να ξεπεράσουν το εμπόδιο του
Πανιωνίου, ενώ θα περιμένουν και το αποτέλεσμα της συνάντησης Αιγάλεω-ΑΕΚ. Οι
Αλεξανδρής (27'), Μπερμούδες (35'), Άλβες (49'), Τζιοβάνι (80') αναδείχθηκαν
σκόρερ στην Καλλιθέα και ο Ολυμπιακός προκρίθηκε με πανηγυρικό τρόπο στην
ημιτελική φάση του Κυπέλλου. 
Ο Ολυμπιακός αγωνίστηκε με τους Γεωργίου, Κόντης (46' Άντζα), Μπερμούδες,
Αμανατίδη, Τζιωρτζόπουλο, Κόντη, Πατσατζόγλου, Πουρσανίδη, Καστίγιο (46'
Βενετίδη), Ζέτερμπεργκ, Αλεξανδρή (61' Τζιοβάνι), Άλβες. 
Ο Τάκης Λεμονής αντιμετωπίζει αρκετά προβλήματα για τον αγώνα με τον Πανιώνιο. 
Δεν υπολογίζει τους τραυματίες Ζε Ελίας, Γιαννακόπουλο, Οφορίκουε, Ρόμπερτς,
Χούτο (ακολούθησαν χθες ατομικό πρόγραμμα), Γιάννου, Καστίγιο, Σηφάκη. Ο
Ζέτερμπεργκ δεν γυμνάστηκε χθες γιατί είχε ενοχλήσεις στο πόδι του. Ωστόσο,
συμπεριλήφθηκε στην «ερυθρόλευκη» αποστολή, όπως και ο Ανατολάκης, ο οποίος
είχε υποπέσει σε πειθαρχικό παράπτωμα. 
*** Το ετήσιο μνημόσυνο για τα θύματα της Θύρας 7 θα τελεστεί αύριο
(12.00) στο Στάδιο Καραϊσκάκη.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O822</ED>
<ID>
ID:305724

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=2</URL></REF>


Article

<CATEGORY>vin10</CATEGORY>

 <H5>Σάντος: Από ΟΥΕΦΑ και Κύπελλο
</H5><H2>Προτιμώ το πρωτάθλημα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Αν μπορούσε να διαλέξει ανάμεσα στις τρεις διοργανώσεις που αγωνίζεται, θα
διάλεγε το πρωτάθλημα. 
Αυτό είπε στη χθεσινή συνέντευξη Τύπου ο Φερνάντο Σάντος. Και πρόσθεσε: «Στην
ΑΕΚ όλοι αυτό επιθυμούν. Να κατακτήσουν τον τίτλο του πρωταθλητή, αρκεί αυτό
να μη μας γίνει έμμονη ιδέα, γιατί τότε θα αγωνιζόμαστε με την καρδιά και όχι
με το μυαλό, πράγμα που δεν οδηγεί πουθενά. Είδαμε τι πάθαμε πριν από ένα
μήνα. Οι παίκτες δεν ήταν συγκεντρωμένοι και αυτό έφερε τις ήττες». 
Ο προπονητής της ΑΕΚ είπε ακόμα: «Πρώτα απ' όλα χρειάζεται να δουλεύουμε, δεν
μπορούμε και δεν πρέπει να μένουμε με τη σκέψη μίας νίκης ή μίας ήττας. Πρέπει
να πιστεύουμε σ' αυτό που κάνουμε. Για μένα η νίκη με 4-0 στην Τούμπα ήταν ένα
φυσιολογικό αποτέλεσμα. Δεν μπορώ να καταλάβω αυτό που συμβαίνει στην Ελλάδα.
Όλα είναι ή του ύψους ή του βάθους. Δεν σημαίνει ότι επειδή έχασα πριν από
λίγο καιρό έγινα κακός προπονητής ή επειδή νίκησα στη Θεσσαλονίκη έγινα καλός.
Κάθε ματς είναι ένας αγώνας και τίποτα άλλο». 
Ο τεχνικός της «Ένωσης» δεν θέλησε να αναφερθεί για μία ακόμα φορά στη
συνεργασία Νικολαΐδη και Ίβιτς: «Υπάρχει η ομάδα και όχι ατομικά κάποιος
παίκτης. Όλοι νικούν και όλοι χάνουν. Αν κάποιος παίκτης κάνει ό,τι θέλει ο
προπονητής έχει περισσότερες πιθανότητες να αγωνίζεται, αλλιώς περισσότερες
πιθανότητες να μένει στον πάγκο. Αγωνιζόμαστε σε τρεις διοργανώσεις και έχω
εμπιστοσύνη στους παίκτες μου. Είναι εξαιρετικοί επαγγελματίες. Ποτέ δεν έχασα
την εμπιστοσύνη μου σ' αυτούς και μετά τις ήττες. Αν ξεκουράζονται σωστά τότε
δεν θα έχουν πρόβλημα. Χρειάζεται μόνο δουλειά και λίγα λόγια». 
Μιλώντας για το ματς με το Αιγάλεω, τόνισε ότι σέβεται τον αντίπαλο και παρά
τις αντίξοες γηπεδικές συνθήκες η ΑΕΚ θα αγωνιστεί για τη νίκη, αρκεί να είναι
οι παίκτες συγκεντρωμένοι και να δουλέψουν σωστά, ομαδικά και όχι ατομικά: «Οι
φανέλες δεν κερδίζουν στα ματς». Καταλήγοντας ανέφερε ότι για να δουλέψει
σωστά μία ομάδα πρέπει ό,τι γίνεται στα αποδυτήρια να μένει μέσα σ' αυτά, έτσι
όπως λειτουργούν και οι οικογένειες στα σπίτια τους.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O823</ED>
<ID>
ID:305760

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Στις 6 Μαρτίου οι ημιτελικοί
</H2>
Στις 6 Μαρτίου θα γίνουν τα πρώτα παιχνίδια της ημιτελικής φάσης του Κυπέλλου
Ελλάδας, στην οποία συμμετέχουν Ολυμπιακός, ΑΕΚ, Ηρακλής και Ξάνθη. Η
ημερομηνίας της κλήρωσης των δύο ζευγαριών θα αποφασισθεί από την Επιτροπή
Κυπέλλου της ΕΠΟ την ερχόμενη εβδομάδα. 
Το πρόβλημα πάντως που αντιμετωπίζει η Ομοσπονδία έχει να κάνει με τις ρεβάνς.
Στην περίπτωση που προκριθεί η ΑΕΚ στο Κύπελλο ΟΥΕΦΑ εις βάρος της Ίντερ
(αγωνίζεται στις 21 και 28 Φεβρουαρίου), θα αγωνισθεί μέσα στον Μάρτιο για την
επόμενη φάση της ευρωπαϊκής διοργάνωσης. Οπότε, η ΕΠΟ κρατάει ανοιχτή την
ημερομηνία των δεύτερων παιχνιδιών του Κυπέλλου. 
*** Χωρίς ιδιαίτερη δυσκολία ο Ηρακλής πέρασε στους τέσσερις του
Κυπέλλου Ελλάδας νικώντας με 3-0 τον Εθνικό Αστέρα στο Καυταντζόγλειο (το
πρώτο παιχνίδι είχε έρθει ισόπαλο 1-1). Το 1-0 έκανε στο 34' ο Κορμαρής. Το
2-0 έγινε από τον Κεμπάτζε στο 70', ενώ στις καθυστερήσεις του αγώνα έγινε το
3-0 από τον Φονφόκα. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O824</ED>
<ID>
ID:305775

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>Η διαλογή
</H4>
Κατά τη διαλογή του έκτακτου δελτίου ΠΡΟ-ΠΟ βρέθηκαν: 3 Σούπερ 13άρια που
κερδίζουν από 17.609,47 ευρώ. Τα 4 13άρια θα πάρουν από 11.057,11 ευρώ, τα 69
12άρια θα εισπράξουν από 528,81 ευρώ και τα 798 11άρια θα πάρουν από 37,41
ευρώ. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O825</ED>
<ID>
ID:305784

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O826</ED>
<ID>
ID:305787

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα </H4>
1η: Φενεός (Γεωργίου) 0,70-0,87. Ντανταλού 1,49. Τρίτος και τέταρτος,
Γιωρίκας και Ριτς. Δίδυμο 5Χ7=4,1. Φορκάστ 7Χ5=6,17. Τρίο 1Χ5Χ7=7,87. Τρικάστ
7Χ5Χ1=24,26. Τετραπλό 7Χ5Χ1Χ6=115,97. 
2η: Αρματωλός (Γεωργίου) 1,60-1,00. Έβρος 1,04. Τρίτος και τέταρτος, Σούπερ
Χιτ και Φλίππερ. Δίδυμο 2Χ6=5,60. Φορκάστ 6Χ2=9,05. Σύνθετο 7Χ6=5,48. Σ.Δ.
5Χ7Χ2Χ6=74,18. Τρίο 2Χ4Χ6=4,39. Τρικάστ 6Χ2Χ4=25,02. Τετραπλό 6Χ2Χ4Χ9=186,76. 
3η: Δον Κρις Τερζ (Τριανταφύλλου) 2,97-0,96. Ραμοβούνι 0,39. Τρίτος, Σόλο
Γουίννερ. Δίδυμο 2Χ3=2,58. Φορκάστ 2Χ3=7,81. Σύνθετο 6Χ2=15,49. Σ.Δ.
2Χ6Χ2Χ3=42,00. Τρίο 1Χ2Χ3=5,28. Τρικάστ 2Χ3Χ1=35,27. 
4η: Τσάρος (Οικονομίδης) 3,09-1,08. Ψυχερός 0,39. Τρίτος, Ρούκουνας. Δίδυμο
2Χ3=1,41. Φορκάστ 2Χ3=5,66. Σύνθετο 2Χ2=26,03. Σ.Δ. 2Χ3Χ2Χ3=10,50. Τρίο
2Χ3Χ4=3,95. Τρικάστ 2Χ3Χ4=31,13. 
5η: Παλίρροια (Οικονομίδης) 1,61-0,91. Μυρτάλη 0,76. Τρίτος και τέταρτος,
Χαβάνας Σταρ και Μαρ. Μπάνερ. Δίδυμο 7Χ8=2,51. Φορκάστ 8Χ7=6,97. Σύνθετο
2Χ8=12,88. Σ.Δ. 2Χ3Χ7Χ8=14,24. Τρίο 7Χ8Χ10=21,49. Τρικάστ 8Χ7Χ10=71,94.
Τετραπλό 8Χ7Χ10Χ5=300,00. 
* Ο ίππος 2, Γκόλντεν Πράσσια, σκόνταψε και ανετράπη στην εκκίνηση.
Τραυματίστηκε ο αναβάτης του Ντίνος ελαφρά, ευτυχώς. 
6η: Μοϊκανός (Σωτηρόπουλος) 0,68-0,58. Ίκαρος 1,91. Τρίτος και τέταρτος,
Θανούλης και Πιττόντρι. Δίδυμο 4Χ8=5,39. Φορκάστ 4Χ8=6,08. Σύνθετο 8Χ4=4,45.
Σ.Δ. 7Χ8Χ4Χ8=58,38. Τρίο 3Χ4Χ8=7,33. Τρικάστ 4Χ8Χ3=18,58. Τετραπλό
4Χ8Χ3Χ7=403,37. 
7η: Χρησμός (Γεωργίου) 0,75-0,44. Μεσσηνιακός 5,00. Τρίτος και τέταρτος,
Αριστόβουλος και Στρονγκ Σταύρος. Δίδυμο 6Χ7=25,21. Φορκάστ 6Χ7=31,19. Σύνθετο
4Χ6=3,03. Σ.Δ. 4Χ8Χ6Χ7=391,73. Τρίο 2Χ6Χ7=73,03. Τρικάστ 6Χ7Χ2=137,35.
Τετραπλό 6Χ7Χ2Χ5=2.432,96. 
8η: Φλας Εν Ντάνσερ (Σκιαδόπουλος) 1,11-0,55 Κρις Τζωρτζ 0,82. Τρίτος,
Εστέλ. Δίδυμο 2Χ7=2,94. Φορκάστ 2Χ7=4,61. Σύνθετο 6Χ2=2,74. Σ.Δ.
6Χ7Χ2Χ7=504,43. Τρίο 2Χ3Χ7=2,65. Τρικάστ 2Χ7Χ3=14,80. 
* Διεγράφη ο ίππος 5, Μις Ολιβέττι. 
9η: Μ. Π. Ριλέισονς (Τριανταφύλλου) 0,51-0,38. Τζιμ Μπόυ 0,48. Τρίτος
Χαρούλα. Δίδυμο 1Χ2=0,73. Φορκάστ 1Χ2=1,04. Σύνθετο 2Χ1=2,14. Σ.Δ.
2Χ7Χ1Χ2=11,97. Τρίο 1Χ2Χ7=1,75. Τρικάστ 1Χ2Χ7=3,52. 
* ΣΚΟΡ ΓΚΑΝΙΑΝ -4: 675,39 
* ΣΚΟΡ ΓΚΑΝΙΑΝ -6: 18.855,60
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O82</CAT>
<ED>
Κωδικός άρθρου: A17263O827</ED>
<ID>
ID:305790

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O82&aa=7</URL></REF>


Article

<CATEGORY>vin10</CATEGORY>

 <H5>15η ΑΓΩΝΙΣΤΙΚΗ
</H5><H2>Με παγίδες
</H2><H4>4 ματς - φωτιά το διήμερο
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Παιχνίδια που κρύβουν παγίδες περιλαμβάνει η 15η αγωνιστική του πρωταθλήματος
Α' Εθνικής κατηγορίας, καθώς ουδείς μπορεί να είναι σίγουρος ποιος θα είναι
αύριο το βράδυ επικεφαλής στον βαθμολογικό πίνακα. 
Τέσσερα παιχνίδια είναι αυτά που ξεχωρίζουν. Σήμερα στο Ηράκλειο, ο ΟΦΗ
υποδέχεται τον Παναθηναϊκό, ενώ αύριο στη Θεσσαλονίκη υπάρχει το ντέρμπι
ΠΑΟΚ-Ηρακλής και στην Αθήνα τα ματς Αιγάλεω - ΑΕΚ και Πανιώνιος - Ολυμπιακός.
Επίσης βαθμολογικό ενδιαφέρον παρουσιάζουν και τα παιχνίδια Ιωνικός - Άρης και
Παναχαϊκή - SKODA Ξάνθη. Να σημειωθεί ότι πρεμιέρα στο φετινό πρωτάθλημα θα
κάνει ο προπονητής Νίκος Αναστόπουλος (Παναχαϊκή). Αναλυτικά όλοι οι αγώνες: 
Οι Κολιτσιδάκης και Λυμπερόπουλος θα βρεθούν αντιμέτωποι στο σημερινό
παιχνίδι ΟΦΗ - ΠΑΟ

ΟΦΗ - ΠΑΝΑΘΗΝΑΪΚΟΣ 
Με πολλές απουσίες θα αγωνιστεί σήμερα ο ΟΦΗ, καθώς τιμωρημένοι είναι οι
Νιόπλιας, Κιάσσος, Σοάρες, Μπελεβώνης και ανέτοιμος ο Σταυρακάκης. Στον
Παναθηναϊκό, ο Σέρχιο Μαρκαριάν δεν υπολογίζει τους Κωνσταντίνου - Γιάρνι. 
ΑΙΓΑΛΕΩ - ΑΕΚ 
Μόνον ο τραυματίας Μακρής δεν περιλαμβάνεται στα σχέδια του Γιώργου Χατζάρα,
ενώ επιστρέφουν οι Σκοπελίτης και Αντονετί. Στην ΑΕΚ δεν υπάρχουν προβλήματα
τιμωριών ή τραυματισμών. 
ΠΑΝΙΩΝΙΟΣ - ΟΛΥΜΠΙΑΚΟΣ 
Οι τιμωρημένοι Χασιώτης και Ραγκουέλ θα απουσιάσουν από τον Πανιώνιο, ενώ
ενδέχεται να κάνει την πρώτη του εμφάνιση ο νεοαποκτηθείς Τσομάκοφ. Στον
Ολυμπιακό, τραυματίες είναι οι Γιαννακόπουλος, Χούτος, Οφορίκουε, Ρόμπερτς και
αμφίβολος ο Ζε Ελίας. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O83</CAT>
<ED>
Κωδικός άρθρου: A17263O831</ED>
<ID>
ID:305674

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O83&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ματς - «κλειδιά» </H2>
Στη 15η αγωνιστική της Β' Εθνικής υπάρχουν παιχνίδια που θεωρούνται
«κλειδιά» στην υπόθεση της ανόδου. Η Προοδευτική υποδέχεται τον Ολυμπιακό
Βόλου και η Καλαμαριά τον Πατραϊκό. Ο ΠΑΣ Γιάννινα θα αντιμετωπίσει εκτός
έδρας τον επικίνδυνο Πανηλειακό. Εκτός έδρας θα αγωνιστούν η Καλλιθέα με τον
Άγιο Νικόλαο, η Χαλκηδόνα με τον Πανσερραϊκό και ο Αθηναϊκός με την Καλαμάτα,
ενώ στο Αίγιο η τοπική ομάδα φιλοξενεί τον Απόλλωνα. 
*** Οι αγώνες πρωταθλήματος Γ' Εθνικής θα διεξαχθούν την προσεχή Τετάρτη. Η
πρωτοπόρος Κασσάνδρα θα παίξει εκτός έδρας με το Μαρκό, ενώ η Κέρκυρα
υποδέχεται τον Ατρόμητο Αθηνών. Τα υπόλοιπα ματς είναι: Καβάλα-Τρίκαλα,
Φωστήρας-Ελευσίνα, Χανιά-Κιλκισιακός, Εθνικός-Λεωνίδιο, Λάρισα-Ναυπακτιακός
και Παναιτωλικός- Απόλλων Κρ. Βρύσης.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O83</CAT>
<ED>
Κωδικός άρθρου: A17263O832</ED>
<ID>
ID:305725

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O83&aa=2</URL></REF>


Article

<CATEGORY>vin10</CATEGORY>

 <H2>Μενού για όλα τα γούστα
</H2><H4>Ποδόσφαιρο, μπάσκετ, πόλο, βόλεϊ, χάντμπολ και Χειμερινούς Ολυμπιακούς
Αγώνες περιλαμβάνει το τηλεοπτικό πρόγραμμα του διημέρου.
</H4>
ΣΗΜΕΡΑ

10.00 (Eurosport): τελετή έναρξης Χειμ. Ολυμπ. Αγώνων. 
13.00 (ΕΤ3): Σολτ Λέικ. Άλμα Σκι. Χαμηλός βατήρας. 
13.45 (Supersport 2): Βουλιαγμένη - Εθνικός (πόλο, Ζ). 
13.45 (AS1): Ολυμπιακός - Π. Φάληρο (πόλο, Ζ). 
15.00 (AS1): Ηρακλής - ΠΑΟΚ (πρωτάθλημα Νέων, Ζ). 
15.00 (AS2): Προοδευτική - Ολυμπιακός Β. (Ζ). 
17.00 (Supersport): ΟΦΗ - Παναθηναϊκός (Ζ). 
17.00 (AS2): Καλαμαριά - Πατραϊκός (Ζ). 
17.00 (Supersport 2): Νήαρ Ηστ - ΠΑΟΚ (μπάσκετ, Ζ). 
18.00 (Eurosport): Αφρικανικό Κύπελλο. Μικρός τελικός (Ζ). 
19.00 (AS2): Ολυμπιακός - Παναθηναϊκός (βόλεϊ, Ζ). 
19.00 (Supersport): ΚΑΟΔ - Ηράκλειο (μπάσκετ, Ζ). 
20.00 (Supersport 2): Αμέρικα - Κορίνθιανς (Ζ). 
19.00 (ΝΕΤ): Σολτ Λέικ. Δρόμος αντοχής γυναικών. 
21.00 (ΕΤ1): Χειμερινοί Ολυμπιακοί Αγώνες (Ζ). 
21.30 (AS2): Κιέβο - Ουντινέζε (Ζ). 
22.00 (Supersport 2): Μπάγερν - Ντόρτμουντ (Μ). 
22.30 (Supersport): Βαλένθια - Θέλτα (Ζ). 
23.45 (Supersport 2): Απόλλων - Άλκη (Μ). 
00.30 (Supersport): Ίπσουϊτς - Λίβερπουλ (Μ). 
02.00 (ΕΤ1): Σολτ Λέικ. Περίληψη (Ζ). 
03.00 (AS2): ΝΒΑ All Star Weekend.

ΑΥΡΙΟ

11.45 (AS2): Πανιώνιος - Ηρακλής (πόλο, Ζ). 
13.00 (AS2): Ολυμπιακός - Πανιώνιος (Νέοι, Ζ). 
14.00 (AS1): Γκρόνιγκεν - Φέγενορντ (Ζ). 
15.30 (AS1): Άγιαξ - Βάαλβικ (Ζ). 
16.00 (ΕΤ3): Φίλιππος - Πανελλήνιος (χάντμπολ, Ζ). 
16.00 (Supersport 2): Τσάρλτον - Μάντσεστερ Γ (Ζ). 
16.00 (AS2): Μπολόνια - Ίντερ (Ζ). 
17.00 (AS2): Πανιώνιος - Ολυμπιακός (Ζ). 
17.00 (Supersport): Αιγάλεω - ΑΕΚ (Ζ). 
18.00 (Eurosport): Αφρικανικό Κύπελλο Εθνών. Τελικός (Ζ). 
18.00 (Supersport 2): Έβερτον - Άρσεναλ (Ζ). 
19.00 (ΝΕΤ): Σολτ Λέικ. Ελεύθερη κατάβαση Ζ). 
19.00 (Supersport): Άρης - Ολυμπιακός (μπάσκετ, Ζ). 
19.00 (AS2): ΠΑΟΚ - Ηρακλής (Ζ). 
20.00 (Supersport 2): Περιστέρι - ΑΕΚ (μπάσκετ, Ζ). 
20.15 (ΕΤ3): Μπράντφορντ - Μπέρμιγχαμ (Ζ). 
21.00 (ΕΤ1): Σολτ Λέικ. Καλλιτεχνικό πατινάζ. 
21.30 (AS1): Ρόμα - Γιουβέντους (Ζ). 
22.00 (Supersport 2): Πόρτο - Μπενφίκα (Μ). 
23.30 (AS1): Ιντεπεντιέντε - Βελέζ (Ζ). 
24.00 (AS2): All Star ΝΒΑ (Ζ). 
02.00 (ΕΤ1): Σολτ Λέικ. περίληψη (Ζ).
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O83</CAT>
<ED>
Κωδικός άρθρου: A17263O833</ED>
<ID>
ID:305761

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O83&aa=3</URL></REF>


Article

<CATEGORY>vin10</CATEGORY>

 <H5>ΤΕΣΣΕΡΙΣ ΠΑΙΚΤΕΣ - ΘΡΥΛΟΙ ΣΤΙΣ ΟΜΑΔΕΣ ΤΟΥΣ ΠΡΟΒΛΕΠΟΥΝ ΓΙΑ ΤΟ ΠΡΩΤΑΘΛΗΜΑ
</H5><H2>Να κρατήσουμε τον κόσμο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ποιος θα πάρει αυτόν τον τίτλο; Τέσσερις ομάδες τον διεκδικούν ούσες σε
απόσταση αναπνοής μεταξύ τους: ΑΕΚ, Ολυμπιακός, ΠΑΟΚ, Παναθηναϊκός. Η «ΟΜΑΔΑ»
επέλεξε τέσσερις άσους που έγραψαν ιστορία για να κρίνουν, να προβλέψουν, να
πουν τις απόψεις τους για το φετινό πρωτάθλημα και για το γεγονός ότι ο κόσμος
επέστρεψε στα γήπεδα. Τέσσερις κολοσσοί, λοιπόν, ανοίγουν την καρδιά τους. Η
σειρά των ονομάτων παρατίθεται αλφαβητικά, αφού όλοι υπήρξαν ποδοσφαιρικά
σύμβολα: Γιούτσος, Δομάζος, Κούδας, Παπαϊωάννου. Ας διαβάσουμε τη γνώμη τους:

<H3>ΜΙΜΗΣ ΔΟΜΑΖΟΣ (ΠΑΟ) </H3><H3>Η εξέλιξη με έχει δικαιώσει </H3>
«Θα ξεκινήσω με τον Παναθηναϊκό. Όταν η ομάδα μου βρισκόταν 12 βαθμούς πίσω
στη βαθμολογία είχα πει ότι μπορεί να καλύψει τη διαφορά και να πάρει ακόμη
και τον τίτλο. Τότε πολλοί με είχαν αποκαλέσει τρελό και ανισόρροπο! Η εξέλιξη
του πρωταθλήματος με δικαίωσε. Χαίρομαι που υπάρχει τέτοιος συναγωνισμός.
Τέσσερις ομάδες διεκδικούν το πρωτάθλημα και κατά την άποψή μου ο
Παναθηναϊκός, ο οποίος έχει το καλύτερο υλικό από τις υπόλοιπες, θα το
κατακτήσει. Ο κόσμος γύρισε στα γήπεδα και θα παραμείνει. Η ποιότητα του
ποδοσφαίρου που βλέπουμε είναι σαφώς ανώτερη από τις άλλες χρονιές. Η
διαιτησία; Για μένα είναι καλή σε γενικές γραμμές. Και δεν νομίζω ότι φέτος θα
επηρεάσει τα πράγματα. Σε τελική ανάλυση ο καλύτερος και ο πιο τυχερός ας
πάρει τον τίτλο». 
<H3>ΝΙΚΟΣ ΓΙΟΥΤΣΟΣ (ΟΛΥΜΠΙΑΚΟΣ) </H3><H3>Φαβορί οι «ερυθρόλευκοι» </H3>
«Η εξέλιξη του πρωταθλήματος αποτελεί ευχάριστη έκπληξη και για μένα και για
τον φίλαθλο κόσμο. Αποδείχθηκε ότι πρωτάθλημα με λίγες ομάδες είναι
συναρπαστικό, αφού γίνεται μάχη, όχι μόνον στην κορυφή, αλλά και στην "ουρά"
της βαθμολογίας. Η διαιτησία; Ουδείς πρέπει να ασχολείται, αν θέλουμε να πάμε
μπροστά. Λάθη γίνονται και θα γίνονται. Ως φαβορί θεωρώ ακόμη τον Ολυμπιακό,
επειδή έχει παίκτες με πείρα, με στόφα πρωταθλητή. Είναι καλό που φέτος ΠΑΟ,
ΑΕΚ και ΠΑΟΚ μπήκαν γερά στο παιχνίδι. Προβλέπω ότι ο κόσμος, τώρα που γύρισε,
δεν πρόκειται να ξαναφύγει από τα γήπεδα». 
<H3>ΓΙΩΡΓΟΣ ΚΟΥΔΑΣ (ΠΑΟΚ) </H3><H3>Εγγύηση ο Μπάγιεβιτς </H3>
«Όλες οι ομάδες που διεκδικούν τον τίτλο, αλλά και αυτές που μάχονται για τους
δικούς τους στόχους παίζουν φέτος καλύτερο ποδόσφαιρο. Αν είχαμε και καλύτερα
γήπεδα, από πλευράς ανέσεων και αγωνιστικών χώρων, τότε θα μιλούσαμε για
σίγουρη προοπτική του αθλήματος στο άμεσο μέλλον. Θεωρώ σημαντικό το γεγονός
ότι επέστρεψε ο κόσμος στα γήπεδα. Ειλικρινά δεν μπορώ να προβλέψω ποια ομάδα
είναι φαβορί. Ο ΠΑΟΚ, η ομάδα μου, δρέπει τους καρπούς της δουλειάς του
Μπάγιεβιτς. Στην αρχή θεωρούσα φαβορί τον ΠΑΟ, με βάση τις εμφανίσεις του στο
Τσάμπιονς Λιγκ. Μετά ξεπετάχτηκε η ΑΕΚ, ακολούθησε ο Ολυμπιακός και τελευταία
ο ΠΑΟΚ. Η διαιτησία; Όσο λιγότερο ασχολούμαστε μ' αυτήν τόσο το καλύτερο για
το ποδόσφαιρο ». 
<H3>ΜΙΜΗΣ ΠΑΠΑΪΩΑΝΝΟΥ (ΑΕΚ) </H3><H3>Ας μη βιαζόμαστε </H3>
«Η εξέλιξη του πρωταθλήματος είναι ό,τι καλύτερο για το άθλημα. Προσωπικά
πιστεύω ότι τα λάθη της διαιτησίας είναι ανθρώπινα. Χαίρομαι για την επιστροφή
του κόσμου στα γήπεδα, αλλά δεν βιάζομαι να βγάλω ασφαλή συμπεράσματα. Ακόμη
υπάρχουν γήπεδα σε... προϊστορική κατάσταση, χωρίς ανέσεις. Ποια ομάδα είναι
φαβορί; Εγώ θα ήθελα να πω η ΑΕΚ, διότι αυτή είναι η επιθυμία μου. Αν τα
προσεχή δύο ή τρία χρόνια συμβεί το ίδιο, τότε θα γεμίσουν τα γήπεδα. Οι
παίκτες ανεβάζουν την απόδοσή τους κατά 30 ή 40% με τις εξέδρες γεμάτες.
Αλλιώς παίζεις μπροστά σε κατάμεστα γήπεδα και αλλιώς σε άδεια. Η συνέχεια θα
δείξει που οδηγείται το ποδόσφαιρο. Ο κόσμος θα επιστρέψει οριστικά "αν δει
φως". Και όταν λέω φως, εννοώ αξιοπιστία, ισοτιμία, σύγχρονα γήπεδα».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O84</CAT>
<ED>
Κωδικός άρθρου: A17263O841</ED>
<ID>
ID:305675

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O84&aa=1</URL></REF>


Article

<CATEGORY>vin10</CATEGORY>

 <H2>Για θυμήσου...
</H2><H4>1953 - 54: Το νταμπλ που «έχτισε» τον Θρύλο </H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Η ενδεκάδα του Ολυμπιακού που δημιούργησε τον θρύλο. Όρθιοι από αριστερά:
Θανάσης Σούλης, Κώστας Καραπατής, Ηλίας Ρωσσίδης, Μπάμπης Κοτρίδης, Γιάννης
Ιωάννου, Βασίλης Ξανθόπουλος. Καθιστοί: Μίμης Κοκκινάκης, Θέμης Μουστακλής,
Κώστας Καρπαθάκης, Γιώργος Δαρίβας, Μπάμπης Δρόσος

Μέσα σε διάστημα δύο μηνών οι φίλαθλοι του Ολυμπιακού πανηγύρισαν δύο τίτλους:
το Κύπελλο Ελλάδας και το Πρωτάθλημα. Οι ερυθρόλευκοι με εντυπωσιακό φίνις,
κατέκτησαν το νταμπλ και απέδειξαν τότε, ότι εδικαιούντο τον χαρακτηρισμό της
ομάδας-θρύλος. 
Έχουν περάσει 48 χρόνια, αλλά τα στοιχεία και τα γεγονότα της αλησμόνητης
εποχής πρέπει να αποτελέσουν διδαχή για τους σημερινούς ποδοσφαιριστές, αλλά
και τους φιλάθλους του Ολυμπιακού. 
Την κυριακή 23 Μαΐου 1954 στο γήπεδο της Λεωφόρου Αλεξάνδρας ο Ολυμπιακός,
ύστερα από σπουδαία εμφάνιση, νίκησε την πανίσχυρη και δημοφιλή Δόξα Δράμας με
2-0 και καταχειροκροτήθηκε από τους 18.000 οπαδούς του. 
Τα γκολ σημείωσαν οι Μπάμπης Δρόσος (31') και Γιώργος Δαρίβας (39'). Καλύτεροι
παίκτες του αγώνα ήταν οι Βολιώτες Μίμης Κοκινάκης και Θέμης Μουστακλής. Δύο
μήνες αργότερα, την Κυριακή 18 Ιουλίου 1954, ο Ολυμπιακός την τελευταία
αγωνιστική του πρωταθλήματος Ελλάδας, πέτυχε θρίαμβο μέσα στο γήπεδο της Νέα
Φιλαδέλφειας επί της ΑΕΚ με σκορ 4-0! 
Το πρώτο ημίχρονο έληξε ισόπαλο 0-0, ενώ στην επανάληψη οι ερυθρόλευκοι ήταν
πιο δυνατοί και αποτελεσματικοί και σημείωσαν τέσσερα γκολ. Σκόρερ οι Θέμης
Μουστακλής (2), Κανσός και Υφαντής. Οι ερυθρόλευκοι έκαναν τον γύρο του
θριάμβου μέσα στο γήπεδο της Νέας Φιλαδέλφειας. Η περίοδος 1953-1954 ήταν η
πιο γόνιμη για τον Ολυμπιακό. Από τότε μέχρι το 1959 συνεχίστηκε η κατάκτηση
των τίτλων του πρωταθλητή Ελλάδας. Ήταν οι έξι σερί τίτλοι τού Ολυμπιακού.
Στον αγώνα της τελευταίας αγωνιστικής οι ομάδες έπαιξαν με την εξής σύνθεση:
Ολυμπιακός. Καραπατής, Ρωσσίδης, Γερμενής, Ξανθόπουλος, Σούλης, Ιωάννου,
Κανσός, Υφαντής, Μουστακλής, Δαρίβας, Δρόσος. 
ΑΕΚ: Σεραφείδης, Μπράτσος, Παραγυιός, Πούλης, Μουρατίδης, Παπαθεοδώρου,
Αρσενικός, Κανάκης, Σταματιάδης, Πατάκας, Κουντούρης.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O84</CAT>
<ED>
Κωδικός άρθρου: A17263O842</ED>
<ID>
ID:305726

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O84&aa=2</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ ΣΙΤΙ
</H5><H2>Πρώτοι μόνο στην παρέλαση
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Δέσποινα Βαβάτση θα αγωνιστεί στο δίαθλο με τα εθνικά μας χρώματα, ωστόσο,
το ταξίδι στο Σολτ Λέικ μοιάζει περισσότερο με... τουρισμό

Με την Ελλάδα πρώτη στην παρέλαση, αλλά χωρίς δυνατότητα διάκρισης, ξεκινά
σήμερα στο Σολτ Λέικ Σίτι των ΗΠΑ το αγωνιστικό πρόγραμμα των 19ων Χειμερινών
Ολυμπιακών Αγώνων (ΕΡΤ, Eurosport) που ολοκληρώνονται την Κυριακή 24
Φεβρουαρίου. 
Η Ελλάδα μετέχει στη διοργάνωση με 10 αθλητές και αθλήτριες χωρίς, όμως,
δυνατότητες, αφού για μια ακόμη τετραετία η ΓΓΑ και η Ελληνική Ολυμπιακή
Επιτροπή δεν χρηματοδότησαν κάποιο πρόγραμμα προετοιμασίας. Η κυριότερη
ομοσπονδία χειμερινού αθλητισμού, η Ε.Ο. Χιονοδρομίας, δεν εισακούστηκε από
τις υπερκείμενες αρχές σε αιτήματα σχετικά με την ανάπτυξη των αθλημάτων του
χιονιού (αλπικό σκι, χιονοδρομία αντοχής, άλματα), ενώ η Ε.Ο. Παγοδρομίες
αναλώθηκε σε εσωτερικές διαμάχες και κόντρες με τη ΓΓΑ και με
προϋπολογισμούς... πείνας ήταν αδύνατο να δημιουργήσει το παραμικρό. Είναι
ευτύχημα που βρέθηκαν για μια ακόμη φορά στα αγωνίσματα πάγου ομογενείς από
τις ΗΠΑ, οι οποίοι προετοιμάστηκαν με δικά τους έξοδα και προκρίθηκαν στους
Ολυμπιακούς! 
Πολύ δύσκολα, ασφαλώς, θα ξεπεραστεί στο Σολτ Λέικ Σίτι η καλύτερη ελληνική
θέση στην ιστορία των Χειμερινών Αγώνων, η 17η του Θανάση Τσιμικάλη στο σλάλομ
το 1968 στη Γκρενόμπλ, ή και οι αμέσως επόμενες καλύτερες που είναι η 25η του
Λάζαρου Αρχοντόπουλου το 1984 στο Σαράγεβο και της Θωμαής Λεφούση το 1988 στο
Κάλγκαρι. Οι αθλητές που εκπροσωπούν την Ελλάδα: Χιονοδρομίες: Λευτέρης
Φαφάλης, Βασίλης Δημητριάδης, Σταύρος Χριστοφορίδης, Κατερίνα Μπαλκαμπά,
Κωνσταντίνα Κούτρα, Δέσποινα Βαβάτση. Έλκυθρα: Τζον - Άντριου Καμπάνης - Τζον
Λειβαδίτης (μπόμπσλεϊ), Μάικλ Βουδούρης και Σίντι Νίνου (σκέλετον). 
Οι τόποι διαεξαγωγής των Χειμερινών Ολυμπιακών Αγώνων: 1924: Σαμονί (Γαλλία).
1928: Σεν Μόριτς (Ελβετία). 1932: Λέικ Πλάσιντ (ΗΠΑ). 1936: Γκάρμις -
Παρτενκίρχεν (Γερμανία). 1948: Σεν Μόριτς. 1952: Όσλο. 1956: Κορτίνα Ντ'
Αμπέτσο (Ιταλία). 1960: Σκουόου Βάλεϊ (ΗΠΑ). 1964: Ίνσμπρουκ (Αυστρία). 1968:
Γκρενόμπλ (Γαλλία). 1972: Σαπόρο (Ιαπωνία). 1976: Ίνσμπρουκ. 1980: Λέικ
Πλάσιντ (ΗΠΑ). 1984: Σαράγεβο (Γιουγκοσλαβία). 1988: Κάλγκαρι (Καναδάς). 1992:
Αλμπερβίλ (Γαλλία). 1994: Λιλεχάμερ (Νορβηγία). 1998: Ναγκάνο (Ιαπωνία).
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O85</CAT>
<ED>
Κωδικός άρθρου: A17263O851</ED>
<ID>
ID:305676

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O85&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Ντέρμπι κορυφής στη Δραπετσώνα
</H2>
Το μεγάλο ντέρμπι Ολυμπιακού - Παναθηναϊκού (Δραπετσώνα, 19.00 - απευθείας από
ALPHA DIGITAL) στο οποίο θα κριθεί κατά μεγάλο ποσοστό η τελική κατάταξη της
πρώτης τριάδας στην κανονική περίοδο, κυριαρχεί στη σημερινή 18η αγωνιστική
της Α1 βόλεϊ ανδρών. 
Ο Ολυμπιακός του Ντανιέλε Ρίτσι και των πολλών αστέρων που νίκησε 3-0 στον α'
γύρο στη Χαλκίδα έχει τον πρώτο λόγο, αλλά ο φετινός Παναθηναϊκός τού Ρομπέρτο
Σερνιότι με την ενίσχυση του Πολωνού Νταβίντ Μούρεκ και του Γάλλου Φαμπρίς
Μπρι είναι ομάδα ικανή για όλα. Το υπόλοιπο πρόγραμμα: Ρέθυμνο - Ηρακλής,
Ορεστιάδα ΕΜΠΟΡΙΚΗ - ΑΕΚ (18.00), Άρης - Νίκαια (17.30), Ολυμπιάδα Πατρών -
Ιωνικός (19.00), Πανελλήνιος - ΠΑΟΚ (Κυψέλη, 19.30). 
Στις γυναίκες 
Στη 17η αγωνιστική της Α1 γυναικών, τα 3 από τα 6 ματς είναι από ενδιαφέροντα
έως αμφίρροπα, αφού αξιόλογες ομάδες όπως Μαρκόπουλο, Λάρισα και Άρης
υποδέχονται τους ισχυρούς Παναθηναϊκό, Πανελλήνιο και ΖΑΟΝ, αντίστοιχα. Το
πρόγραμμα: Σάββατο: Βριλήσσια - Ηρακλής (17.00). Φιλαθλητικός - Καβάλα
(17.30). Άρης - ΖΑΟΝ («Χαριλάου», 17.00). Κυριακή: Μαρκόπουλο - Παναθηναϊκός
(17.30). Λάρισα - Πανελλήνιος (Νεάπολη, 12.00). Αίας Ευόσμου - ΑΕΒΑΣ (17.00).
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O85</CAT>
<ED>
Κωδικός άρθρου: A17263O852</ED>
<ID>
ID:305727

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O85&aa=2</URL></REF>


Article

<CATEGORY>vin10</CATEGORY>

 <H2>Ένας φίλος... απ' τα παλιά
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Κατά 500 χιλ. ευρώ αυξάνεται το ποσό που θα μοιραστεί στην αυριανή 12η κλήρωση
του Τζόκερ για την πρώτη κατηγορία, ύστερα από το τρίτο συνεχόμενο Τζακ Ποτ
που σημειώθηκε την περασμένη Πέμπτη, διαμορφώνοντας το τελικό ύψος σε
τουλάχιστον 1,7 εκατ. ευρώ, όπως ανακοινώνει επισήμως ο ΟΠΑΠ. Στον ύπνο έπιασε
τους παίκτες ο Τζόκερ 16. Διαισθανόμενος την απειλή απώλειας της συνολικά
ηγετικής του πορείας από τους μνηστήρες 5, 8, 9 και 10, αποφάσισε να ξυπνήσει
από τον λήθαργο των 70 κληρώσεων αφήνοντας τα πρωτεία των καθυστερήσεων στον
αριθμό 2 με 47 αποχές. Τα τέσσερα τυχερά δελτία της δεύτερης κατηγορίας, με
μερίδιο περί τα 46,7 χιλ. ευρώ, παίχτηκαν στις περιοχές Κορωπίου, Χαλκίδας,
Χίου και Θεσ/νίκης. <H3>ΑΠΟΤΕΛΕΣΜΑΤΑ ΤΟΥ 11ου ΔΙΑΓΩΝΙΣΜΟΥ ΠΕ 07/02/2002 </H3>
* Κληρώθηκαν οι αριθμοί: 10, 14, 31, 32, 43 (5 από 45).

* Τζόκερ: ο 16 (1 από 20)

* Συμπληρώθηκαν 7.050.361 στήλες.

* Μοιράστηκαν 636.647,6 ευρώ

* Δεν μοιράστηκαν 1.241.855,58 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 4 επιτυχίες που κερδίζουν από
46.796,77 ευρώ, 3η κατηγορία: 39 επιτυχίες από 2.548,97 ευρώ, 4η
κατηγορία: 723 επιτυχίες από 52,65 ευρώ, 5η κατηγορία: 2.095
επιτυχίες από 36,85 ευρώ, 6η κατηγορία: 32.039 επιτυχίες από 2,27 ευρώ,
7η κατηγορία: 31.574 επιτυχίες από 1.54 ευρώ και 8η κατηγορία:
173.206 επιτυχίες από 0,65 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O85</CAT>
<ED>
Κωδικός άρθρου: A17263O853</ED>
<ID>
ID:305762

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O85&aa=3</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ: Ντέρμπι-πρόκληση για τους παίκτες σε Γερμανία, Ιταλία, Ισπανία
</H5><H2>«Θησαυροφυλάκιο» οι μάχες κορυφής σε τρία πρωταθλήματα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ντέρμπι κορυφής σε Γερμανία, Ιταλία και Ισπανία περιλαμβάνει το αγωνιστικό
πρόγραμμα του Σαββατοκύριακου. 
Μπάγερν εναντίον Ντόρτμουντ σε ένα ματς-κλειδί για τη συνέχεια της
Μπουντεσλίγκα, καθώς με νίκη οι Βαυαροί θα διατηρήσουν τις λίγες ελπίδες τους
για την κατάκτηση του τίτλου. 
Σε αντίθετη περίπτωση και σε συνδυασμό με την τελευταία ήττα από τη Σαντ
Πάουλι, η περυσινή πρωταθλήτρια πρέπει να ετοιμάζεται για την τελετή παράδοσης
του δίσκου του πρωταθλητή. 
Από το αποτέλεσμα του γερμανικού ντέρμπι μπορεί να επωφεληθεί η Λεβερκούζεν
που υποδέχεται την Γκλάντμπαχ. Η ομάδα του Τοπμέλερ μόνο τοπ δεν είναι
τελευταία και η τελευταία εντός έδρας ήττα της από τη Σάλκε την έφερε τέσσερις
βαθμούς μακριά από την κορυφή. 
Στην Ιταλία, Ρόμα και Γιουβέντους διασταυρώνουν αύριο βράδυ τα ξίφη τους με
φόντο τη διαιτησία. Οι παράγοντες των δύο συλλόγων προσπαθούν να διατηρήσουν
κλίμα υπέρ τους με εκατέρωθεν βολές που ουσιαστικά αποτελούν μηνύματα προς τον
διαιτητή που θα οριστεί να διευθύνει το μεγάλο παιχνίδι. Χαρακτηριστική πάντως
είναι η δήλωση του μπιανκονέρι επιθετικού Νταβίντ Τρεζεγκέ: «Έχω βαρεθεί να
σας ακούω να μιλάτε για τη διαιτησία. Επιτέλους, αφήστε μας να παίξουμε και
ποδόσφαιρο». 
Η τρίτη διεκδικήτρια του Σκουντέτο, Ίντερ, παίζει εκτός έδρας με την Μπολόνια
και όλα τα αποτελέσματα είναι ανοιχτά, αφού η άμυνα των νερατζούρι βάζει νερά
στα τελευταία παιχνίδια. Ενδιαφέρον όμως παρουσιάζει και το ματς Μίλαν -
Περούτζια, αφού μία νέα αποτυχία των ροσονέρι μάλλον θα οδηγήσει τον Αντσελότι
σε παραίτηση. 
Στην Ισπανία, τα εκτός προγράμματος αποτελέσματα των τελευταίων αγωνιστικών
είχαν ως αποτέλεσμα την κούρσα στην κορυφή της βαθμολογίας να οδηγούν Βαλένθια
και Θέλτα, οι οποίες θα αναμετρηθούν σήμερα το βράδυ. Ο χαμένος χάνεται και ο
νικητής τα παίρνει όλα και σίγουρα την κορυφή της Πριμέρα Ντιβιζιόν. 
Στην Πρέμιερ Λιγκ απουσιάζει το μεγάλο παιχνίδι, αλλά όχι και οι «λακκούβες»
για τους πρωτοπόρους. 
Πιο επίφοβες είναι η Μάντσεστερ (παίζει εκτός έδρας με την Τσάρλτον) και η
Λίβερπουλ (αντιμετωπίζει εκτός έδρας την Ίπσουιτς).
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O86</CAT>
<ED>
Κωδικός άρθρου: A17263O861</ED>
<ID>
ID:305677

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O86&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O86</CAT>
<ED>
Κωδικός άρθρου: A17263O862</ED>
<ID>
ID:305728

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O86&aa=2</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΠΑΜΕ ΣΤΟΙΧΗΜΑ </H2>
<REF><SOURCE>ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O87</CAT>
<ED>
Κωδικός άρθρου: A17263O871</ED>
<ID>
ID:305678

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O87&aa=1</URL></REF>


Article

<CATEGORY>vin10</CATEGORY>

 <H5>ΠΑΟ </H5><H2>«Χρυσή» ευκαιρία να πιάσει κορυφή </H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Να, λοιπόν, που έφτασε η μεγάλη στιγμή για τον Παναθηναϊκό... 
*** Οι «πράσινοι» έχουν τη «χρυσή» ευκαιρία να πιάσουν κορυφή! Για πρώτη φορά
στο φετινό πρωτάθλημα και προβλέπεται να παραμείνουν τουλάχιστον 24 ώρες. Μην
ξεχνά κανείς ότι το Σάββατο άλλος διεκδικητής δεν αγωνίζεται... 
*** Ο ΟΦΗ έχει σημαντικές απουσίες, προβλέπεται, όμως, να δώσει τη μάχη του.
Τώρα θα είναι «μάχη της Κρήτης» ή κάτι... λιγότερο θα το δούμε το απόγευμα. 
*** Αλλά και να νικήσει ο ΠΑΟ, ποιο το πρόβλημα; Γιατί, άλλωστε, να έχουν
δικαίωμα να πάρουν τους βαθμούς στο Ηράκλειο η ΑΕΚ ή η Ξάνθη και όχι ο
Παναθηναϊκός; 
Η ΑΕΚ αύριο στο... χωράφι του Κορυδαλλού θα έχει τη δυνατότητα να εδραιωθεί
στην κορυφή. Αρκεί, φυσικά, να νικήσει. 
*** Τον λόγο έχουν οι ταλαντούχοι Ντέμης - Τσάρτας - Ίβιτς. Μπορεί και ο
Χιώτης, ένεκα της θετικής προϋπηρεσίας του εκεί (με την Προοδευτική!). 
*** Από την πλευρά μας, ασφαλώς, θα δούμε το ματς από τo τηλεοπτικό κανάλι που
έχει τα δικαιώματα του Αιγάλεω. Παρασκηνιακά κάποιες προσπάθειες που έγιναν
από τη Νέα Φιλαδέλφεια ώστε να μην δοθεί απευθείας εικόνα δεν πέρασαν. Και
ορίστηκε το σπουδαίου ενδιαφέροντος παιχνίδι. 
*** Ερώτηση: γιατί η ΕΠΑΕ αναγκάζει τους οπαδούς να... προπονήσουν τα δάκτυλά
τους στο ζάπινγκ; Το Πανιώνιος -Ολυμπιακός στον Alpha, το Αιγάλεω - ΑΕΚ στο
SuperSport. Την ίδια ώρα. Λίγος καλύτερος προγραμματισμός δεν βλάπτει κ.
Κανελλόπουλε... 
*** Για την ΑΕΚ, μετά την «τεσσάρα» στην Τούμπα, τα προβλήματα του (πρόσφατου)
παρελθόντος ανήκουν στο χθες. Και με δεδομένο ότι δεν... σκόρπισε όταν έκανε
τις τρεις συνεχείς «στραβές» με τα 2-3, όλοι πρέπει να την υπολογίζουν.
Γνωρίζετε ή θυμάστε πολλές ομάδες στην Ελλάδα να μένουν με διοίκηση και ίδιο
προπονητή μετά τις γκέλες; Αν θέλουμε να τα λέμε όλα... 
Μια ματιά σε Ολυμπιακό και ΠΑΟΚ: Ο Παρασκευάς Άντζας θα δοκιμάσει να πείσει
τους (όποιους) θαυμαστές του για το κατά πόσο μπορεί να βρει θέση στην
ενδεκάδα. Με τον Πανιώνιο παίρνει θέση στο βασικό σχήμα. Αν δεν το καταφέρει
ενδέχεται να καταφύγουν στο Λιμάνι σε λύσεις τύπου Μπερμούδες ή Ανατολάκη. 
*** Ο ΠΑΟΚ απέναντι στον Ηρακλή θα έχει δυνάμεις. Διότι ο Ντούσαν είπε στο
ημίχρονο του ντέρμπι με την ΑΕΚ «σκεφθείτε και άλλα πράγματα», εννοώντας
σαφέστατα το πρωτάθλημα. 
Ο κόσμος μπορεί, όμως, να βρεθεί αύριο στην Τούμπα ενώπιον διλήμματος. Ντούσκο
ή Άγγελος; 
Είναι νωρίς για το ματς Νις - Ολυμπιακού στη Γαλλία, όπου πολλά θα κριθούν
σχετικά με το φάιναλ φορ του Τσάμπιονς Λιγκ στο πόλο, αλλά καλό είναι να δούμε
τι... παίζεται κάτω από την επιφάνεια του νερού. Για την ακρίβεια, κάτι
σχετικό με τη διαιτησία. 
*** Ποιος ορίστηκε διαιτητής στο παιχνίδι; Ο Σλοβένος Μαρκέτα. Τι... μάρκα
είναι ο Μαρκέτα; Πρόκειται για τον ρέφερι που στον περυσινό τελικό τού είχε
ακυρώσει ακριβώς στο φινάλε το γκολ του Χατζηθεοδώρου. Στα 4''! Στον Πειραιά
ακόμη λένε «μας στέρησε την κούπα». 
*** Ποιος αποφασίζει για τους διαιτητές; Ο Αντζελά. Γάλλος! Με τόσα που έμαθαν
στο Λιμάνι, ακόμη και... έξω από το νερό τουρτουρίζουν. 
«Καπετάν» Μιχάλης Κακιούζης! Αρχηγός στην ΑΕΚ παραμένει ο Χατζής, σε λίγο,
όμως, μάλλον ο «κολλητός» του, ο Κακιούζης, θα δίνει... χαρτάκι στον Σάκοτα.
Στην πρεμιέρα του Καρ στο ελληνικό πρωτάθλημα ο διεθνής φόργουορντ δεν έκρυψε
τη δυσφορία του όταν ο Αμερικανός έκανε το ένα σουτ «καπάκι» στο άλλο. 
*** Με την Ουράλ (του Λιαδέλη) το ίδιο... βιολί. Προσπάθειες ο Καρ, γκριμάτσες
ο Κακιούζης. Όχι μόνο γιατί ο αντικαταστάτης του Κόμαζετς φαίνεται ακόμη όχι
απόλυτα έτοιμος, αλλά και γιατί μένει εκτός ο Χατζής. Σκεφθείτε ότι όταν ο
Χατζής μπήκε και ο Καρ βγήκε, ο Κακιούζης πήρε μπροστά! 
*** Μέγας σωβινιστής αποδεικνύεται ο «ψηλός». Η βοήθεια όταν... χρειάζεται. Η
συνέχεια στο Περιστέρι. 
Κυπριακές λίρες μαζεύει το τελευταίο διάστημα ο «Μπάτμαν». Η διάθεσή του να
τις... σπρώξει ξεκάθαρη. Οι γνωρίζοντες λένε πως το κάνει για «καλό σκοπό».
Θέλει να αυξήσει τις αποδοχές τού Γιαννάκη Οκκά. Το συμβόλαιο του επιθετικού
δεν λήγει τώρα, παίρνει, όμως, λίγα συγκριτικά με την προσφορά του και η
δυσαρέσκεια «σκεπάζει» όλο το... Πανόραμα.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O88</CAT>
<ED>
Κωδικός άρθρου: A17263O881</ED>
<ID>
ID:305679

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O88&aa=1</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ </H5><H2>Κλειστή στροφή για ΑΕΚ και Ολυμπιακό </H2>
Επικίνδυνες εκτός έδρας αποστολές για ΑΕΚ και Ολυμπιακό περιλαμβάνει η 16η
αγωνιστική της Α1. 
Η ΑΕΚ θα αγωνιστεί στο Περιστέρι και ο Ντράγκαν Σάκοτα γνωρίζει καλά τους
κινδύνους που έχει να αντιμετωπίσει η ομάδα του. Μπορεί το Περιστέρι να μην
είναι στην καλύτερη δυνατή κατάσταση, όμως οι παίκτες του έχουν ένα επιπλέον
κίνητρο να παλέψουν για τη νίκη, κόντρα στην πρωτοπόρο του πρωταθλήματος. 
Ο Ολυμπιακός αντιμετωπίζει τον Άρη στη Θεσσαλονίκη. Ο Λευτέρης Σούμποτιτς
προσπάθησε όλη την εβδομάδα να τονώσει το ηθικό των παικτών του μετά την
ήττα-σοκ της περασμένης Κυριακής στην Καισαριανή. Κι αυτός γνωρίζει καλά ότι ο
Άρης, παρά τα προβλήματα που αντιμετωπίζει, είναι υπολογίσιμος αντίπαλος με
την υποστήριξη των φίλων του. 
Ο ΠΑΟ 
Ο Παναθηναϊκός υποδέχεται στο ΟΑΚΑ τον φιλόδοξο Ηρακλή. Οι «πράσινοι»
δείχνουν ότι δεν έχουν επηρεαστεί από τα προβλήματα τραυματισμών, ενώ για τον
Ηρακλή αρχίζει αύριο μια σειρά δύσκολων εκτός έδρας αγώνων. Στην Καισαριανή, η
Νήαρ Ηστ υποδέχεται τον ΠΑΟΚ, με στόχο μια ακόμα νίκη που θα τη φέρει πιο
κοντά στην παραμονή στην κατηγορία. Κρίσμο θεωρείται και το παιχνίδι του ΚΑΟΔ
με το Ηράκλειο, αφού η νικήτρια θα εξασφαλίσει σχεδόν 100% την παραμονή της. 
Το πρόγραμμα 
Το πρόγραμμα συμπληρώνουν οι αγώνες Πανιωνίου-Δάφνης και Αμαρουσίου-Ιωνικού
Ν.Φ.. 
Αναλυτικά το πρόγραμμα: Σήμερα: γηπ. Νέας Σμύρνης (19.00): Πανιώνιος-Δάφνη,
γηπ. «Δ. Κραχτίδης» (19.00-Supersport): ΚΑΟΔ-Ηράκλειο, γηπ. Αμαρουσίου
(19.00): Μαρούσι-Ιωνικός Ν.Φ., γηπ. Νήαρ Ηστ (17.00-Supersport 2): Νήαρ
Ηστ-ΠΑΟΚ. Αύριο: Αλεξάνδρειο (19.00-Supersport): Άρης-Ολυμπιακός, ΟΑΚΑ
(18.00): Παναθηναϊκός-Ηρακλής, γηπ. Περιστερίου (20.00-Supersport 2): Περιστέρι-ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O88</CAT>
<ED>
Κωδικός άρθρου: A17263O882</ED>
<ID>
ID:305729

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O88&aa=2</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ
</H5><H2>Η γιορτή άρχισε
</H2>
Φωτεινά «παιχνιδίσματα» των ολυμπιακών κύκλων με φόντο ένα ιστορικό κτίριο
στο κέντρο του Σολτ Λέικ Σίτι. Η τελετή έναρξης των 19ων Χειμερινών Ολυμπιακών
Αγώνων πραγματοποιήθηκε σήμερα τα ξημερώματα και για 15 ημέρες το θέαμα πάνω
στο χιόνι και τον πάγο αναμένεται πλούσιο.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O88</CAT>
<ED>
Κωδικός άρθρου: A17263O883</ED>
<ID>
ID:305763

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O88&aa=3</URL></REF>


Article

<CATEGORY>vin10</CATEGORY>

 <H5>ΜΑΧΛΑΣ </H5><H2>«Χτύπησε» και πάλι με δύο γκολ
</H2>
Ο Νίκος Μαχλάς έδρασε και πάλι. Σημείωσε δύο γκολ στο παιχνίδι του Άγιαξ με
την Γκρόνιγκεν στο «Αρίνα» του Άμστερνταμ (4-0) και βοήθησε στην πρόκριση στην
ημιτελική φάση του ολλανδικού Κυπέλλου. Αξίζει να σημειωθεί ότι ο Μαχλάς
αγωνίστηκε μόνο στο β' ημίχρονο, όταν αντικατέστησε τον Ζλάταν Ιμπραΐμοβιτς.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O88</CAT>
<ED>
Κωδικός άρθρου: A17263O884</ED>
<ID>
ID:305776

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O88&aa=4</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Δύο Έλληνες στη Γαλλία
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Στο Καπέλ λα Γκραντ, κοντά στη Δουνκέρκη, μετέβησαν ο Βασίλης Κοτρωνιάς και ο
Στέλιος Χαλκιάς προκειμένου να πάρουν μέρος σε πολύ ισχυρό τουρνουά που
αρχίζει σήμερα εκεί. Οι αγώνες θα ολοκληρωθούν στις 16 Φεβρουαρίου και
αναμένεται να συμμετάσχουν κάπου 50 γκραν μετρ. Από τις μέχρι τώρα συμμετοχές
ο Κοτρωνιάς είναι Νο 13 και ο Χαλκιάς Νο 22 των αγώνων. Ο χρόνος σκέψης θα
είναι ο κλασικός των 2 ωρών ανά παίκτη για 40 κινήσεις συν 1 ώρα ακόμη για την
υπόλοιπη παρτίδα. Δύο μέρες θα παιχτούν από δύο γύροι, κάτι που σε συνδυασμό
με τον χρόνο σκέψης καθιστά σκληρές τις αγωνιστικές συνθήκες. 
Πρόκειται για τουρνουά στο οποίο, παραδοσιακά, συμμετέχει μεγάλος αριθμός
παικτών. Πέρσι πήραν μέρος 702 σκακιστές από 55 χώρες, ανάμεσα στους οποίους
αρκετοί ήταν πολύ ισχυροί. Πριν από μερικά χρόνια ο Γιάννης Παπαϊωάννου είχε
τερματίσει 15ος, σημειώνοντας την καλύτερη επίδοση Έλληνα παίκτη στους αγώνες
αυτούς. 
Αιγάλεω. Αρχίζει σήμερα το απόγευμα το 3ο ανοικτό τουρνουά του Αιγάλεω.
Οι αγώνες θα γίνονται Τετάρτη και Σάββατο από τις 5.30 μέχρι τις 9.30 μ.μ. Το
τουρνουά είναι 7 γύρων και θα ολοκληρωθεί στις 2 Μαρτίου. Το παράβολο
συμμετοχής είναι 15,00 ευρώ (7,50 ευρώ για τους νέους κάτω των 20 ετών) ενώ τα
συνολικά έπαθλα ανέρχονται στα 300 ευρώ. Οι αγώνες θα πραγματοποιηθούν στο
εντευκτήριο του Σ.Ο. Αιγάλεω (Ιερά Οδός και Σούτσου, Πλατεία Δαβάκη, τηλ.
010-5910.421). 
Για πληροφορίες οι ενδιαφερόμενοι μπορούν να απευθύνονται στους: Δημήτρη
Σκυριανόγλου (τηλ. 010-5311.473, 0973-039.006), Γιάννη Σπυρακόπουλο, (τηλ.
010-5987.905, 0972-153.450), Γιάννη Παντελίδη (τηλ. 010-2463.862,
0945-669.201). 
Αυτή είναι η πρώτη από μια σειρά σκακιστικών εκδηλώσεων που προετοιμάζει ο
Σ.Ο. Αιγάλεω για τη νέα χρονιά. Στα σχέδια περιλαμβάνονται ακόμη διοργάνωση
τουρνουά μπλιτς και ράπιντ, ομιλίες, συζητήσεις, σιμουλτανέ αλλά και παιδικά
και νεανικά τουρνουά. Αρωγός είναι ο Δήμος και ο Δημοτικός Αθλητικός
Οργανισμός του Αιγάλεω. 
Στη Μόσχα. Η ρωσική αεροπορική εταιρεία Αεροφλότ οργανώνει ισχυρό
τουρνουά σκακιού στη Μόσχα, με τη συμμετοχή 132 πολύ ισχυρών σκακιστών. Μετά
τον 4ο γύρο προηγούνται οι Αλεξαντρόφ (2.645), Γιέμελιν (2.522), Σαργκισιάν
(Αρμενία 2.515), Καϊντάνοφ (2.596) με 3,5 βαθμούς. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17263O991</ED>
<ID>
ID:305680

</ID><URL>http://ta-nea.dolnet.gr/neaweb/neafile.print_unique?e=A&f=17263&m=O99&aa=1</URL></REF>


Article

<CATEGORY>vin09</CATEGORY>

 <H2>Δέκα τρόποι για να κερδίσετε Όσκαρ
</H2>
Την ερχόμενη Τρίτη ανακοινώνονται οι υποψηφιότητες για τα φετινά βραβεία
Όσκαρ. Για όσους ονειρεύονται να δουν κάποτε τους εαυτούς τους στη λίστα των
υποψηφίων, η λύση είναι απλή. Ταλέντο, είπατε; Ποιο ταλέντο; Ιδού οι δέκα
τρόποι για να αποκτήσετε ένα ανθρωπάκι 24 καρατίων (επίχρυσο, για να μην
ξεχνιόμαστε): 
1. Ψηφίστε τον εαυτό σας. Όσοι στο παρελθόν υπήρξαν υποψήφιοι ή νικητές
γίνονται αυτόματα μέλη της Ακαδημίας. Σε πολλούς από αυτούς έχει δοθεί η
ευκαιρία να βάλουν έναν σταυρό δίπλα στο όνομά τους. Το 1942, η Τζόαν Φονταίν
κέρδισε το Όσκαρ α' γυναικείου ρόλου για την ερμηνεία της στις «Υποψίες» του
Χίτσκοκ, με μία ψήφο διαφορά. Ποτέ δεν μάθαμε ποιον ψήφισε η ίδια... 
2. Γίνετε κολλητός του Χάρβεϊ. Όπου Χάρβεϊ, ο Χάρβεϊ Γουάινσταϊν, αφεντικό
της Miramax, της αγαπημένης εταιρείας της Ακαδημίας, που συλλέγει τους σταρ
σαν να ήταν κάρτες Πόκεμον. Θα φροντίσει να σας βάλει σε μια ταινία που
ακολουθεί τη συνταγή «προσαρμογή βραβευμένου μυθιστορήματος, όπου κάποιος
είναι αντιμέτωπος με ηθικό δίλημμα, σε σκηνικό καρτ-ποστάλ». Παραδείγματα:
«Chocolat», «Θέα στον ωκεανό», «Ο Άγγλος ασθενής» κ.ά. Όλα της Miramax... 
3. Κερδίστε πρώτα κάτι άλλο, αλλά μείνετε ταπεινοί. Τι και αν σαρώσετε
στις Χρυσές Σφαίρες; Τι κι αν σας τιμήσουν όλες οι Ενώσεις Κριτικών ανά τις
ΗΠΑ; Όταν σας μιλούν για Όσκαρ, θα πρέπει να σκύβετε το κεφάλι και να
κοκκινίζετε έως τα αυτιά. Τη συνταγή αυτή ακολουθεί μέχρι στιγμής ο
σεναριογράφος του «Α Beautiful Mind», Ακίβα Γκόλντσμαν, και να δείτε που θα
δικαιωθεί. 
4. «Αποκτήστε» σωματική ή διανοητική αναπηρία. Από πού να αρχίσει
κανείς και πού να τελειώσει... «Φόρεστ Γκαμπ», «Ο σολίστας», «Άρωμα γυναίκας»,
«Ο άνθρωπος της βροχής»... Φέτος, ο Ράσελ Κρόου είναι από τα φαβορί με το «Α
Beautiful Mind», όπου υποδύεται τον σχιζοφρενή μαθηματικό Τζον Φορμπς Νας
Τζούνιορ. Αν δεν ήταν ο περσινός «Μονομάχος», θα πανηγύριζε από τώρα... 
5. Αναζητήστε «αληθινή ιστορία». Βρείτε τη δική σας «Έριν Μπρόκοβιτς» ή
τον δικό σας Ντέιβιντ Χέλφγκοτ («Ο σολίστας»), και προσπαθήστε να τους φέρετε
στη βραδιά τής απονομής και να τους βάλετε να σας χειροκροτούν. 
6. Συνθέστε ένα ηλίθιο τραγούδι για ταινία της Ντίσνεϊ. Η Ακαδημία
ουδέποτε δίνει μεγάλα βραβεία σε ταινίες για παιδιά, αλλά το «κόκαλο» που
λέγεται Όσκαρ Τραγουδιού τούς το πετάει πάντα. Και όσο πιο «χαζό» το τραγούδι,
τόσο καλύτερα. Παράδειγμα: «Μπορώ να σου ανοίξω τα μάτια / Να σε ταξιδέψω
θαύμα προς θαύμα / Πάνω, κάτω και πλαγίως / Σε μια βόλτα με μαγικό χαλί»
(Αλαντίν). Ουδέν σχόλιον... 
7. Φροντίστε να δείχνετε ωραίος σε βίντεο. Τα περισσότερα μέλη της
Ακαδημίας σπανίως πηγαίνουν σινεμά. Γι' αυτό και τα στούντιο τούς στέλνουν τις
ταινίες σε βιντεοκασέτες, με «φανταχτερά» δελτία Τύπου και μικρά «δωράκια»
(απλά δωράκια, μην πάει ο νους σας στη δωροδοκία. Αλίμονο!). Φροντίστε,
λοιπόν, να μη χάνεστε στα μακρινά πλάνα, γιατί δεν θα σας προσέξει κανείς,
τελικά. 
8. Μη δεχθείτε να παρουσιάσετε βραβείο. Αν σας επιλέξουν να ανοίξετε
τον φάκελο των υποψηφίων και να ανακοινώσετε κάποιον από τους νικητές, το μόνο
που θα πάρετε μαζί σας σπίτι εκείνη τη βραδιά θα είναι ο άδειος φάκελος... 
9. Βάλτε την Τζούντι Ντεντς στην ταινία σας. Η Ντέιμ ­ πλέον ­ Τζούντι
έχει αποδείξει ότι το μόνο που έχει να κάνει για να κερδίσει Όσκαρ σε μια
ταινία είναι να εμφανιστεί στα οκτώ τελευταία λεπτά με ένα αστείο καπέλο
(«Ερωτευμένος Σαίξπηρ»). Γι' αυτό και οι δύο ταινίες που γύρισε τους
τελευταίους 18 μήνες («Iris» και «Τα ναυτιλιακά νέα») βγήκαν μαζί στην κρίσιμη
στιγμή, λίγο πριν από την ψηφοφορία. 
10. Γίνετε η Τζούντι Ντεντς. Λίγο δύσκολο, ομολογουμένως. Αλλά στον
κόσμο του θεάματος όλα είναι πιθανά...
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17263P251</ED>
<ID>
ID:305681

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P25&aa=1</URL></REF>


Article

<CATEGORY>vin09</CATEGORY>

 <H2>Μουσική Δωματίου και «...Μορφίνη» από το Cine Club
</H2>
Το κονσέρτο αρ. 3 για πιάνο του Σεργκέι Ραχμάνινοφ ερμηνεύει απόψε στο Μέγαρο
ο Δημήτρης Σγούρος, ενώ αύριο ο Λεωνίδας Καβάκος συμμετέχει στο Φεστιβάλ
Μουσικής Δωματίου (το οποίο και διευθύνει)

Έργα Ραχμάνινοφ και Σοστακόβιτς ερμηνεύει στις 8.30 μ.μ., στο Μέγαρο Μουσικής
Αθηνών (Βασ. Σοφίας και Κόκκαλη 1, τηλ. 010-7282.333), η Φιλαρμονική Ορχήστρα
της Αγίας Πετρούπολης, υπό τη διεύθυνση του Νικολάι Αλεξέγιεφ. Στο πιάνο ο
Δημήτρης Σγούρος. Εισιτήρια:15.000 δρχ. (44,02 ευρώ), 11.000 δρχ. (32,28
ευρώ), 7.000 δρχ. (20,54 ευρώ), 4.000 δρχ. (11,74 ευρώ) και 2.500 δρχ. (7,34
ευρώ) φοιτητικό. Χορηγός: Εθνική Τράπεζα. Αύριο, στις 8.30 μ.μ., Φεστιβάλ
Μουσικής Δωματίου υπό την καλλιτεχνική επιμέλεια του Λεωνίδα Καβάκου. Έργα
Χάιντν, Ντβόρζακ, Μπάρτοκ και Μπραμς ερμηνεύουν οι Λεωνίδας Καβάκος (βιολί),
Charles Neidich (κλαρινέτο), Jan Vogler (βιολοντσέλο) και Peter Nagy (πιάνο).
Εισιτήρια: 8.000 δρχ. (23,48 ευρώ), 5.000 δρχ. (14,67 ευρώ) και 2.000 δρχ.
(5,87 ευρώ) φοιτητικό. 
Προβολή

Cine Club Η ταινία «Πες στη μορφίνη ακόμα την ψάχνω», του Γιάννη
Φάγκρα, παρουσιάζεται σε avant premiere από το Cine Club των «ΝΕΩΝ» αύριο στις
12 μ. στον κινηματογράφο «Alpha Odeon Όπερα 1» (Ακαδημίας 57, τηλ. 010/3622.683).

«Ζωντανά» 
Η Αναστασία Μουτσάτσου και ο Νίκος Ζιώγαλας απόψε στο «Δίπλα στο
ποτάμι» (Λ. Κατσώνη 189, Άγιοι Ανάργυροι, τηλ. 010-2610.444). 
Ο Μάκης Αμπλιανίτης και το συγκρότημα «Bahar Live» απόψε στο «Μικρό Μουσικό
Θέατρο» (Βεΐκου 33, τηλ. 010-9245.644) 
«Στον αέρα» ( κεντρική πλατεία της Πετρούπολης, τηλ. 010-5056.099)
εμφανίζονται απόψε στις 10 τα συγκροτήματα BRIGADA, ΡΙΝΑΤΑ και ΒΑΒΥΛΩΝΑ. 
Ρέγκε από την Τζαμάικα απόψε στις 10.30, στη μουσική σκηνή «Αθηνά»
(Λεωφ. Ποσειδώνος 3), με το συγκρότημα KILIMANJARO. Αύριο, στον ίδιο χώρο και
την ίδια ώρα, το γκρουπ Αλχημιστές. Είσοδος: 6 ευρώ. 
Καραγκιόζης 
«Μια μέρα χωρίς γέλιο είναι μια χαμένη μέρα» είναι ο τίτλος της
παράστασης της Μέμης Σπυράτου που δένει τον Καραγκιόζη με το μιούζικαλ και
παρουσιάζεται κάθε Κυριακή μέχρι το τέλος Φεβρουαρίου στις 2 μ.μ. στη μουσική
σκηνή «Γραμμές» (Κωνσταντινουπόλεως 111, τηλ. 010- 3414.350). 
Εκδήλωση 
Τον θεμέλιο λίθο του αμφιθεάτρου Cotsen Hall της Γενναδείου Βιβλιοθήκης
τοποθετεί σήμερα στις 12 το μεσημέρι ο Πρόεδρος της Δημοκρατίας, Κωνσταντίνος
Στεφανόπουλος. 
Κουκλοθέατρο 
Το έργο της Χρυσούλας Αλεξίου «Κοντσέρτο για τέσσερα χέρια», καθώς και
παράσταση παραδοσιακού Φασουλή παροσιάζονται απόψε στις 10.30, στις «Φωνές»
(Αρτέμονος 9, στον Νέο Κόσμο, τηλ. 010-9270628), στο πλαίσιο της Εβδομάδας
Θεάτρου Κούκλας, που ολοκληρώνεται αύριο. Στον ίδιο χώρο αύριο παρουσιάζεται
το παραδοσιακό ηπειρώτικο παραμύθι «Ο Ζαχαράκης», σε θεατρική διασκευή και
σκηνοθεσία Βαλεντίνης Παπαδημητράκη. 
Προβολές 
Υποτιτλισμένες ταινίες για άτομα με προβλήματα ακοής θα προβάλλονται
κάθε Σαββατοκύριακο στις 5 μ.μ., στο «Άστρον Lipton Filmcenter», με
πρωτοβουλία του Ελληνικού Κέντρου Κινηματογράφου και της Ομοσπονδίας Κωφών
Ελλάδος. Εισιτήριο: 4 ευρώ. 
<H3>ΕΚΘΕΣΗ </H3>
Έργα της Συλλογής Κωστάκη παρουσιάζονται από σήμερα και έως τις 9 Μαρτίου στο
Εικαστικό Κέντρο Σύγχρονης Τέχνης Λάρισας (Σωκράτους 111, τηλ. 0410-554.091).
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17263P261</ED>
<ID>
ID:305682

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P26&aa=1</URL></REF>


Article

<CATEGORY>vin09</CATEGORY>

 <H5>CD RΟΜ
</H5><H2>Η μαγεία του Καραγκιόζη
</H2>
«Καραγκιόζης: Η μαγεία του Θεάτρου Σκιών» 
Ένα ταξίδι στην τέχνη του Θεάτρου Σκιών, από την Ανατολή στη Δύση και από το
παρελθόν στο παρόν, παρουσιάζει το καινούργιο CD-ROM των Εκδόσεων Καστανιώτη.
Συνδυάζει τη μελέτη για το θέατρο με φωτογραφικό, ηχητικό και βιντεοσκοπημένο
υλικό, προσφέροντας μία συνολική εικόνα για την ιστορία και τους δημιουργούς
του. Περιέχει ολοκληρωμένα σενάρια, τα οποία μπορούν να χρησιμοποιήσουν τα
παιδιά για να στήσουν από την αρχή μία παράσταση, καθώς επίσης τον τρόπο
κατασκευής των φιγούρων και του στησίματος του μπερντέ. Σύμβουλος στη συλλογή
του υλικού είναι ο καραγκιοζοπαίχτης Γιάννης Νταγιάκος, ενώ την επιμέλεια της
έκδοσης έχει η κ. Ντορίνα Παπαλιού, με σπουδές σε ΗΠΑ και Αγγλία πάνω στη
σύγχρονη ιστορία και την κοινωνική ανθρωπολογία. Τιμή: 25 ευρώ. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17263P262</ED>
<ID>
ID:305730

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P26&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Πειρατικές «καραμέλες»...
</H2>
<AUTHOR>Π.Α.</AUTHOR>

Την ώρα που η δισκογραφία έχει πάρει (φευ!) ανεπιστρεπτί την κατιούσα (έως και
την... κάθετη), το μόνο που ακούγεται από την πλευρά τών εν Ελλάδι στελεχών
της είναι η πειρατεία και η πειρατεία και η πειρατεία... Που στην
πραγματικότητα λίγο έχει να κάνει με το κοινό και πολύ (μα πάρα πολύ)
περισσότερο με την τσέπη των πολυεθνικών εταιρειών. Οι δημιουργοί, που σαφώς
και επίσης πλήττονται από την πειρατεία, έχουν πληγεί εδώ και χρόνια
ανεπανόρθωτα από τις επιλογές των ίδιων τούτων στελεχών των εταιρειών, που
τους κόβουν τα φτερά και τα (εν γένει) δικαιώματα, προβάλλοντας, σε πρώτο
πάντα πλάνο, τους εκτελεστές (με κάθε έννοια) τραγουδιστές, με ανάλογο των
τεχνοκρατών στελεχών επίπεδο και σαφέστατους στόχους: το χρήμα, το κέρδος.
Πόσα πουλάει και για πόσο είναι το αποκλειστικό ζητούμενο και το θρυλούμενο
στο σύστημα εταιρειών - «τραγουδιστών» (εδώ, ας αφήσουμε τους Τραγουδιστές -
ερμηνευτές στην ησυχία τους...). <H3>...και η φθήνια που τρώει τον παρά (τους) </H3>
Ως προς την πειρατεία, οι εταιρείες ­ εν Ελλάδι, τουλάχιστον ­ δεν έχουν
σταθεί ποτέ σοβαρά απέναντι στο φοβερό και τρομερό τούτο «φάντασμα», που έχει
κάποτε την εικόνα των μικροπωλητών στους δρόμους, που σου προτάσσουν το φτηνό
(πάμφθηνο) αντιγραμμένο πειρατικό CD της τάδε ντίβας της δισκογραφίας. Εκείνης
δε που πουλάει. Δεν είδαμε και κανένα σοβαρό δίσκο στα χέρια των παρανομούντων
μικροπωλητών. Μόνο τίποτα Βανδή και Νοtis. Είναι επηρεασμένοι και κείνοι από
την «καραμέλα» της δισκογραφίας: το τι πουλάει. Όταν δε κάποιος τολμά να
υπενθυμίσει στα «σοφά» δισκογραφικά στελέχη πως το θέμα είναι να δουν,
επιτέλους, ότι η ακρίβεια στα CD τους είναι που οδηγεί στην πειρατεία (γιατί
να δώσεις 7.000 για ένα CD και όχι 2.000 στον πειρατή) και η φθήνια τρώει
μόνον τον δικό τους τον παρά, εκείνοι έχουν ­ πάντα (φευ) ­ να κατηγορήσουν
τον προτείνοντα (την φθήνια) ως «αντιπνευματικό». Ότι, δηλαδή, δεν σκέφτεται
το πνευματικό τούτο δημιούργημα. Εδώ, πια, η επιστήμη σηκώνει τα χέρια.
Αναζητώντας την πνευματικότητα της κάθε «εμπορικιάς» τραγουδίστριας, που
εκείνοι «προμοτάρουν» και πουλάνε και που ο κακομοίρης παράνομος μικροπωλητής
τούς στερεί λιγουλάκι από τα υπερκέρδη που τους αποφέρει... <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17263P263</ED>
<ID>
ID:305764

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P26&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Παγίδες στην παράδοση </H2>
<AUTHOR>Π.Α.Γ.</AUTHOR>

Μετά τα διάφορα club που αντιγράφουν παλιά τραγούδια κάθε είδους, τα
κυκλοφορούν σε CD και θησαυρίζουν, τώρα κάποιοι που ασχολούνται με το Internet
ρίχνουν «δολώματα» σε παλιούς καλλιτέχνες του τραγουδιού να τους
«παρουσιάσουν» από τα ηλεκτρονικά μέσα. Έχουν καλέσει μάλιστα για την ερχόμενη
Δευτέρα, 11 Φεβρουαρίου, ορισμένους τραγουδιστές και μουσικούς για μια
συνάντηση, που έχει στόχο την προβολή τους. Φυσικό είναι καλλιτέχνες που στις
κορυφαίες στιγμές της καριέρας τους είχαν αγνοηθεί από το μάρκετινγκ να
ενδίδουν σήμερα ώστε να κάνουν πράγματα που δεν τους εκφράζουν ή δεν πηγαίνουν
στον χαρακτήρα τους. Η ουσία είναι ότι κάποιοι καλλιτέχνες του λαϊκού
τραγουδιού, που μία ολόκληρη ζωή είχαν κρατήσει τη σοβαρότητά τους, τώρα με το
δέλεαρ της προβολής, αναθεωρούν την αρχική τους στάση και συμβιβάζονται με
καταστάσεις και γεγονότα που εκθέτουν τους ίδιους και γενικότερα τον χώρο
τους. Οι άνθρωποι της λαϊκής παράδοσης, μπορεί να πέσουν σε παγίδες γιατί
έχουν μεγάλες αδυναμίες. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17263P264</ED>
<ID>
ID:305777

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P26&aa=4</URL></REF>


Article

<CATEGORY>vin09</CATEGORY>

 <H2>Γυναίκες «ελέφαντες», άνδρες «κομπιούτερ»
</H2><H4>Σε τι διαφέρουν τελικά οι άνδρες από τις γυναίκες, εγκεφαλικά; Η καθηγήτρια
Μάρσια Κολάερ εντόπισε μικρές διαφορές, που όμως μας «ενώνουν»
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Δεν υπάρχει ισχυρό και ασθενές φύλο. Οι γυναίκες τα καταφέρνουν καλύτερα
στα... λόγια και στη μνήμη, ενώ οι άνδρες είναι καλύτεροι στους υπολογισμούς
και στην αντίληψη του χώρου μ' ένα βλέμμα, λέει η Μάρσια Κολάερ, ερευνήτρια
των διαφορών συμπεριφοράς των δύο φύλων

Για να το λέει εκείνη, κάτι θα ξέρει... Η Μάρσια Κολάερ, αναπληρώτρια
καθηγήτρια στο Τμήμα Ψυχολογίας του Middlebury College (στο Βέρμοντ των ΗΠΑ),
που έχει αφιερώσει περισσότερα από δέκα χρόνια της ζωής της στη μελέτη των
συμπεριφορικών διαφορών ανάμεσα στα δύο φύλα, όπως λέει στα «ΝΕΑ», καταλήγει
όλο και πιο συχνά στο συμπέρασμα ότι «και τα δύο φύλα είναι από τη Γη. Δεν
μιλάμε για διαφορετικά είδη. Τα δύο φύλα έχουν πολύ περισσότερες ομοιότητες
απ' όσες νομίζαμε. Και μοιάζουν περισσότερο, παρά διαφέρουν». 
Τότε, γιατί τόσες έρευνες και χιλιάδες σελίδων επιστημονικών εργασιών για τις
διαφορές ανάμεσα σε άνδρες και γυναίκες; «Γιατί οι διαφορές, όσο μικρές κι αν
είναι, μπορεί να αποδειχθούν ιδιαίτερα χρήσιμες στην έρευνα. Αν διερευνηθούν
και κατανοηθούν αυτές οι διαφορές, μπορεί να μας βοηθήσουν να κατανοήσουμε
τους παράγοντες που επηρεάζουν την ανάπτυξη του εγκεφάλου και της
συμπεριφοράς», λέει. 
Ανδρογενείς ορμόνες, γυναικείες ορμόνες, τεστοστερόνη, κλιμακτήριος είναι οι
πιο γνωστοί όροι που συναντά κανείς σε έρευνες που αφορούν τις διαφορές των
δύο φύλων. 
Μα, φταίνε για όλα οι ορμόνες; «Οι απαρχές των διαφορών των δύο φύλων δεν
έχουν ακόμη κατανοηθεί πλήρως. Για να είμαστε ειλικρινείς, δεν έχουν καν
κατανοηθεί σωστά. Το πιο πιθανό είναι ότι οφείλονται σ' έναν συνδυασμό
παραγόντων, όπως οι ορμόνες, τα γονίδια, οι εμπειρίες της ζωής, η εκπαίδευση
και το πολιτιστικό υπόβαθρο». 
Το κίνητρό της να ασχοληθεί μ' ένα τόσο συγκεκριμένο αντικείμενο
έρευνας δεν ήταν, όπως λέει γελώντας, «η επιθυμία μου να λύσω το μυστήριο των
ανδρών, αλλά το ενδιαφέρον. Αφού μελετούσα τις γνωστικές δυνατότητες,
ενδιαφερόμουν να κατανοήσω ποιοι παράγοντες επηρεάζουν την ανάπτυξη του
εγκεφάλου και της συμπεριφοράς». 
Και έπειτα από τόσες έρευνες και εργασίες, βρήκε άραγε απάντηση στο ερώτημα:
Ποιο είναι τελικά το ισχυρό και ποιο το ασθενές φύλο; Ποιοι είναι οι έξυπνοι
και ποιοι οι λιγότερο ευφυείς; «Κατ' αρχάς, δεν υπάρχει συνολική, πρακτική
διαφορά ανάμεσα στα δύο φύλα όσον αφορά την ευφυΐα». Ωραία, το λύσαμε αυτό.
Υπάρχει όμως αλλού; «Παρ' όλα αυτά, οι άνδρες και οι γυναίκες διαφέρουν σε
κάποιες ικανότητες οι οποίες μπορούν να... βοηθήσουν να αποκτήσει κανείς
ευφυΐα. Άλλες διαφορές είναι υπέρ των γυναικών και άλλες υπέρ των ανδρών». 
Για παράδειγμα, «οι γυναίκες έχουν την τάση, κατά μέσο όρο, να είναι καλύτερες
από τους άνδρες σε δραστηριότητες που χρειάζονται ταχύτητα αντίληψης, μεγάλη
άνεση στον προφορικό λόγο, επιδεξιότητα στον χειρισμό ευαίσθητων μηχανών και
αντικειμένων, δυνατότητες μνήμης και αριθμητικούς υπολογισμούς». 
Οι άνδρες είναι όμως πιο δυνατοί από τις γυναίκες «σε δραστηριότητες που
απαιτούν ποσοτικούς υπολογισμούς, σε στόχευση μεγάλων αντικειμένων (για
παράδειγμα, η ρίψη με ακρίβεια από απόσταση) και σε συγκεκριμένες ­ αλλά όχι
όλες ­ δυνατότητες οπτικής αντίληψης του χώρου», λέει. 
Ωστόσο, υπάρχουν άνδρες αδύναμοι ακόμα και σ' αυτά ή γυναίκες αδύναμες
στα δυνατά σημεία που αναφέρθηκαν, αφού, «αναφέροντας αυτές τις διαφορές
εννοούμε τη φυλετική διαφορά κατά μέσο όρο σ' ένα χαρακτηριστικό. Αυτό
σημαίνει ότι η μέση γυναίκα διαφέρει από τον μέσο άνδρα». Όμως, «είναι
σημαντικό να έχουμε υπ' όψιν μας ότι και τα δύο φύλα έχουν ένα ευρύ φάσμα
δεξιοτήτων και ικανοτήτων. Ως εκ τούτου, μια γυναίκα μπορεί να είναι πολύ
καλύτερη από πολλούς άνδρες στην οπτική αντίληψη του χώρου (visuospatial
skill)», δεξιότητα που συγκαταλέγεται μεταξύ των αδύνατων σημείων της... 
<H3>«Πειραματόζωα» </H3>
Φοιτητές ψυχολογίας, 48 άνδρες και 80 γυναίκες, ήταν το βασικό δείγμα που
συμμετείχε σε ένα μέρος της τελευταίας έρευνας της Μάρσια Κολάερ. «Οι
περισσότεροι λευκοί, της μέσης και της αστικής τάξης, ηλικίας από 17 έως 22
ετών, με μέσο όρο τα 18½ χρόνια. Τους δόθηκε η οδηγία να κρίνουν οπτικά το
σωστό ανάμεσα σε διαφορετικές γωνίες και γραμμές που τους δόθηκαν, χωρίς να
χρησιμοποιήσουν εξωτερική βοήθεια (χέρια, μολύβια)».

<H3>Πώς αντιλαμβάνεστε τον χώρο;
</H3>
Η τελευταία έρευνα της Μάρσια Κολάερ που δημοσιεύεται στο τρέχον τεύχος του
έγκυρου επιστημονικού περιοδικού «Brain and Cognition», αποδεικνύει με απλά
λόγια ότι οι άνδρες συνήθως έχουν τη συναίσθηση του πού βρίσκονται, γιατί
διαθέτουν ένα είδος εσωτερικής πυξίδας, ενώ οι γυναίκες βρίσκουν τον δρόμο...
ελπίζοντας ότι θα ακολουθήσουν κάποιο γνωστό σημάδι. 
«Η έρευνα δείχνει ότι άνδρες και γυναίκες έχουν πολύ διαφορετικούς τρόπους να
επεξεργάζονται τις οπτικές πληροφορίες και διαφορές στην αίσθηση της
γεωμετρίας», λέει η κ. Κολάερ, διευκρινίζοντας, ωστόσο, ότι «δεν πρόκειται για
την ικανότητα προσανατολισμού». Η έρευνα έγινε «για να διερευνηθεί με πόση
ακρίβεια οι άνδρες και οι γυναίκες μπορούν να κάνουν κρίσεις για τον χώρο σε
σχέση με τη θέση που βρίσκονται». 
Όσο για τα αποτελέσματα, «και οι άνδρες και οι γυναίκες τα πήγαν πολύ καλά, οι
πρώτοι όμως τα πήγαν καλύτερα κατά μέσο όρο. Σε ένα σύνολο 20 περιστατικών, οι
άνδρες απάντησαν σωστά στα 17,2, ενώ οι γυναίκες στα 14,5. Ο αριθμός αυτός
θεωρείται μεγάλη διαφορά μεταξύ των δύο φύλων. Ωστόσο, το 10% των γυναικών
πήραν άριστα στα τεστ, όπως και το 19% των ανδρών». 
Η οπτική ικανότητα αντίληψης του χώρου είναι «ένα πολύ σημαντικό συστατικό της
ανθρώπινης γνώσης και γενικά συμπεριλαμβάνει την ικανότητα να αντιλαμβάνεται
κανείς με ακρίβεια, να αναπαριστά, να θυμάται, να γενικεύει και να
μετασχηματίζει την οπτική πληροφορία. Η ικανότητα αυτή επηρεάζει τις
ανθρώπινες λειτουργίες σε πολλά επίπεδα», εξηγεί η κ. Κολάερ. «Από το να
κατευθύνεται κανείς και να βρίσκει τον δρόμο του σ' ένα περιβάλλον, μέχρι το
να κάνει επιλογή καριέρας, αφού μερικά επαγγέλματα, όπως η αρχιτεκτονική, η
μηχανολογία, η χημεία, η χειρουργική, απαιτούν έναν μεγάλο βαθμό αυτής της
ικανότητας» 
Εκτός αυτών, «η ικανότητα αυτή συνδέεται και με τη μαθηματική ικανότητα και
αυτό δημιουργεί επιπλέον επιπλοκές σε εκπαιδευτικές ευκαιρίες, ειδικά όσον
αφορά τις βασικές επιστήμες». 
<H3>LINKS
</H3>
http://www.middlebury.edu/~psych/collaer.html

http://www.idealibrary.com/links/doi/10.1006/brcg.2001.1321
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17263P271</ED>
<ID>
ID:305683

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P27&aa=1</URL></REF>


Article

<CATEGORY>vin09</CATEGORY>

 <H2>Αnima, Ρersona Αnimi
</H2><H4>Μια από τις ιδιοφυέστερες διαιρέσεις στο σύστημα των επιστημών του ανθρώπου
είναι, πιστεύω, η διαίρεση του Γιούνγκ για το δισυπόστατο της ανθρώπινης ψυχής
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Αυτές οι δύο όψεις του ίδιου νομίσματος ονομάστηκαν από τον μεγάλο ψυχολόγο
Animus και Anima από το συμπτωματικό δεδομένο της λατινικής γλώσσας που
διαθέτει δύο ομόρριζες λέξεις, μια αρσενικού γένους και μια θηλυκού για την
ίδια έννοια, την ψυχή. Αυτή η διαίρεση προέκυψε από τη θεωρητική του υπόθεση
πως μέσα σε κάθε άνθρωπο συνυπάρχουν και οι δύο φύσεις του ανθρωπίνου όντος. 
Ψάχνοντας, πιθανόν, κανείς προς τα πίσω θα μπορούσε σ' αυτή την επιστημονική
υπόθεση να συναντηθεί με τον αριστοφανικό μύθο στο «Συμπόσιον» του Πλάτωνος,
κατά τον οποίο, κάποτε στον υπερουράνιο τόπο πριν από την έκπτωσή του ο
άνθρωπος ήταν μια αδιαίρετη δισυπόστατη ύπαρξη, συνύπαρξη άρρενος και θήλεος.
Μετά την έκπτωσή του στη γη και στον ορατό κόσμο καταδικάστηκε να ζει
διχασμένος σε άρρεν και θήλυ και καθένα από τα δύο μέρη να αναζητά απεγνωσμένα
το έτερόν του ήμισυ ώστε να τελευτήσει η μισερή ζωή του και να αποκτήσει ξανά
την υπέρτατη ηδονή της ολοκλήρωσης μέσω της ταύτισης. 
Ο Γιούνγκ παραλλάσσοντας τον μύθο του Πλατωνικού Αριστοφάνη υποθέτει πως οι
δύο υποστάσεις, αρσενική και θηλυκή, ενυπάρχουν σε κάθε ανθρώπινη φύση και
παλεύουν να ισορροπήσουν. Η πάλη αυτή είναι μια συνεχής προσπάθεια κάθε μιας
να επικρατήσει πάνω στην άλλη και να σφραγίσει επικρατώντας τον ψυχισμό του
φορέα της. Πλήρως ισορροπημένο άτομο είναι εκείνο που κατορθώνει να
ισοζυγιάσει ANIMUM και ΑΝΙΜΑΜ. Συνήθως όμως μία από τις δύο υποστάσεις
υποτάσσει την άλλη και προβάλλει προς τα έξω και καθορίζει συμπεριφορές και
διαπλάσσει ανάλογους με την ιδιομορφία της και την ιδιοσυστασία της
χαρακτήρες. 
Ένας δεινός παρατηρητής των ανθρωπίνων συμπεριφορών, στάσεων αντιδράσεων,
αποφάσεων, κινήτρων και σκοπών μπορεί να διακρίνει ποια από τις δύο, η άνιμα ή
ο άνιμους, κυριαρχούν πάνω στην προσωπικότητα ενός ανθρώπου. 
Εκεί όμως που το παιχνίδι αυτό φτάνει στα όριά του εκατέρωθεν και για τον
άνθρωπο και για τον παρατηρητή του είναι όταν το εγώ φορτίζεται συναισθηματικά
στον υπέρτατο βαθμό. Και η πλέον βέβαιη ανιχνεύσιμη συνθήκη μιας τέτοιας
συναισθηματικής φόρτισης είναι κάθε είδους ποιητική λειτουργία. Ο
σημαντικότατος Έλληνας κριτικός, ο άδικα αγνοημένος, Γιάννης Αποστολάκης είχε
διακρίνει τους ποιητές (και κάθε δημιουργό) σε ποιητές μνήμης και ποιητές
απομνημόνευσης. Οι πρώτοι κουβαλούν στην τέχνη τους αιμάσσουσα εμπειρία,
εμπειρία της διακεκαυμένης ζώνης. Οι δεύτεροι εμπνέονται από δεύτερο χέρι. 
Εξίσου, νομίζω, ενδιαφέρουσα θα ήταν μια διάκριση των ποιητών, σε ποιητές της
άνιμα και σε ποιητές του άνιμους. Η διάκριση δεν έχει, προς Θεού, κανέναν
υπαινιγμό σχετικό με τη σεξουαλικότητα. Απλούστατα σε κάποιους δημιουργούς η
μούσα φορεί ένα αρσενικό προσωπείο και σε άλλους ένα θηλυκό. Η ματιά διαφέρει,
ο τρόπος με τον οποίο διυλίζουν και διαθλούν την πραγματικότητα. 
Ο Γιάννης Ρίτσος ήταν ένας ποιητής που πολύ συχνά άφησε να προβληθούν
και τα δύο προσωπεία. Άλλοτε μίλησε με την επικρατήσασα θηλυκή του υπόσταση,
άλλοτε με την αρσενική. Στους έξοχους μονολόγους του της «Τέταρτης Διάστασης»
άλλοτε φορεί το προσωπείο του Αγαμέμνονος ή του Ορέστη και άλλοτε αφήνει να
τον κυριεύσει η άνιμα της Χρυσόθεμης, της Ισμήνης, της Ιφιγένειας, της Φαίδρας
ή της Γηραιάς Κυρίας του Σεληνόφωτος. 
Πριν από λίγες μέρες στο Μέγαρο Μουσικής Αθηνών η Νόνικα Γαληνέα με την
καθοδήγηση, διακριτική αλλά καίρια, του Βασίλη Νικολαΐδη ενσάρκωσε τη «Φαίδρα»
του Ρίτσου (1974-75). Τα πράγματα μ' αυτά τα σημαντικά κείμενα δεν είναι τόσο
απλά όσο φαντάζονται οι επιπόλαιοι. Σε πρώτη προσέγγιση μπορεί να υποθέσει
κανείς ότι ο μονόλογος αυτού του ποιητή δεν είναι θεατρικό κείμενο. Είναι κατ'
εξοχήν ποίημα που η σκηνοθεσία του είναι εσωτερική, δηλαδή δεν αναφέρεται και
δεν απευθύνεται σε μια συλλογική, μαζική σύναξη, όπως είναι ένα αμφιθέατρο ή
μια πλατεία θεάτρου. Απευθύνεται, όπως κάθε υγιές έργο τέχνης, γνήσιο, στον
συνάνθρωπο αλλά κατά μόνας. Εξάλλου κάθε τέτοιος μονόλογος του Ρίτσου έχει
έναν, πάντα, σιωπηλό ακροατή και έναν τέτοιον επιθυμεί να έχει ως αναγνώστη.
Παλιότερα, όταν άκουσα και είδα την Τιτίκα Νικηφοράκη στη «Σονάτα» και την
«Ελένη», την Καλλιγά στην «Ισμήνη», τη Ζογγολοπούλου στη «Φαίδρα» αλλά και την
Παπαθανασίου και την Τριανταφυλλίδη και την Πιττακή και τη Ροδίτη είχα τις
αντιρρήσεις μου (και υπάρχουν έκθετες και τυπωμένες) για το κατά πόσο οι
μονόλογοι του Ρίτσου είναι ρόλοι. Πίστευα, και θεωρητικά συνεχίζω να το
πιστεύω, πως τα ομιλούντα πρόσωπα σ' αυτά τα πεζά ποιήματα είναι προσωπεία του
ίδιου του ποιητή και όταν τα υποδύεται ένας ηθοποιός τότε ακυρώνεται ο
ποιητής. Έτσι συμβαίνει στο πραγματικό πρόσωπο. Ο Σαίξπηρ δεν είναι ο Άμλετ
και, βεβαίως, ο ποιητής εκεί δεν ακυρώνεται, αντίθετα εξαίρεται η τέχνη του,
όσο πιστότερος και πειστικότερος στον ρόλο είναι ο ηθοποιός. 
Αν όμως δεχτούμε έστω και υποθετικά ότι ο Ρίτσος έγραψε ρόλους και
επιθύμησε να αποσβέσει το πρόσωπό του πίσω από τα προσωπεία των μυθολογικών
ηρώων που τα δανείστηκε για να τα φορτίσει και να τα φορτώσει με το φορτίο της
ψυχής του, αν υποθέσουμε πως δεν ομιλεί σ' αυτά ούτε η άνιμά του ούτε ο
άνιμούς του αλλά είναι όπως κάθε θεατρικός συγγραφέας ένας κατασκευαστής (η
λέξη περιέχει ευφυώς τον τεχνικό αρχαίο θεατρικό όρο: σκευή) προσωπείων, τότε
καλούμαστε να κάνουμε την αφαίρεση και να τον δεχτούμε έτσι. Μ' αυτή τη λογική
όλες οι σημαντικές κυρίες του θεάτρου μας τιμώντας πρωτίστως τα ελληνικά του
Ρίτσου, ανιχνεύοντας στην ποιητική του πρόζα τους κρυφούς ρυθμούς και την
εσωτερική αλληλουχία των συνειρμών του υποδύθηκαν μια δική τους, ανεξάρτητη,
αλλά γνήσια, εκδοχή της ψυχής του, δηλαδή της άνιμάς του. 
Η κυρία Γαληνέα ενσάρκωσε τη Φαίδρα με μιαν εκπλήσσουσα θηλυκή βουλιμία,
ιδιαίτερα στις στιγμές που ο έρωτας απαρηγόρητος και αξεδίψαστος οδηγεί την
ηρωίδα στην πλήρη έκπτωση, στην απελπισία του βυθού και την καταρράκωση από
κάθε αξιοπρέπεια, εκεί που το κύτταρο, το θήλυ, απογυμνούται από κάθε ηθική
και η αμαρτία γειτονεύει με την αγιότητα, δηλαδή στη ρίζα του τραγικού, η
Γαληνέα αποκάλυψε ένα μέγα πρόσωπο τραγικού λήρου που αισθάνεται κανείς σχεδόν
εξοργισμένος που το κρατούσε βαθιά κρυμμένο τόσα χρόνια στη σκιά.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17263P281</ED>
<ID>
ID:305684

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P28&aa=1</URL></REF>


Article

<CATEGORY>vin09</CATEGORY>

 <H2>Η αμαρτία είναι δημοφιλής
</H2><H4>Το θέαμα ενός τζογαδόρου βουλευτή έδωσε την ευκαιρία στους επαγγελματίες
ηθικολόγους να ξιφουλκήσουν
</H4>
<AUTHOR>ΧΡΥΣΑΦΗΣ ΙΟΡΔΑΝΟΓΛΟΥ</AUTHOR>

Ακόμη και εκείνοι από αυτούς που φαινομενικά μιλούν μόνο για τον παράνομο
τζόγο, εκείνο που πραγματικά εννοούν είναι ο τζόγος γενικώς: κλείστε τα όλα,
καζίνα, λέσχες, τυχερά παιχνίδια, τα πάντα. Χάνονται περιουσίες, χαλούν
οικογένειες. Τι κάνει το κράτος; 
Εκείνο που το κράτος δεν πρέπει να κάνει είναι να επιβάλλει νέους και ακόμη
πιο περίπλοκους κανονισμούς. Δεν πρόκειται να εφαρμοστούν και το μόνο που θα
πετύχουν θα είναι να επαυξήσουν τη διαφθορά. Πολύ παραπάνω, δεν χρειάζονται οι
γενικευμένες απαγορεύσεις που μοιάζουν να ζητούν οι κάθε λογής ιεροκήρυκες. Ο
ασφαλέστερος τρόπος να τεθεί υπό έλεγχο ο παράνομος τζόγος είναι η
νομιμοποίησή του. Η νομιμοποίηση θα χτυπήσει τη διαφθορά των δημόσιων
λειτουργών στη ρίζα της, θα επιτρέψει στο κράτος να φορολογήσει, όσο κρίνει
σκόπιμο, τον νόμιμο πλέον τζόγο και θα του δώσει τη δυνατότητα να προστατεύσει
καλύτερα τους νέους. 
Δεν παίζω χαρτιά ούτε καν την παραμονή της πρωτοχρονιάς, αλλά ξέρω ότι
εκατομμύρια Ελλήνων τον γλεντούν τον τζόγο τους. Αφού αυτό θέλουν, αυτό θα
έχουν. Τι θα γίνει αν εντείνουμε τις απαγορεύσεις στα τυχερά παιχνίδια; Με
δεδομένη τη ζήτηση (γιατί εκεί βρίσκεται το θέμα), οι απαγορεύσεις θα σπρώξουν
ακόμη περισσότερο κόσμο στην παρανομία. Οι μανιώδεις θα παίζουν υπό
χειρότερους όρους και χωρίς καμία προστασία και θα συνεχίσουν να χάνουν
περιουσίες. Από την άλλη πλευρά, μυριάδες αυτοσυγκρατημένων ενηλίκων θα
στερηθούν τη νόμιμη δυνατότητά τους να κάνουν κάτι που τους αρέσει. Γιατί; 
Το θέμα όμως είναι ευρύτερο. Σχετίζεται με την ελευθερία της προσωπικής ζωής
και την ατομική ευθύνη. Από τη στιγμή που κάποιος ενήλικος κάνει πράγματα που
δεν βλάπτουν κανέναν άλλον εκτός από τον ίδιο και το άμεσο περιβάλλον του,
είναι ελεύθερος να τα κάνει χωρίς κοινωνικούς καταναγκασμούς. Σε τέτοια
θέματα, η κοινωνία δεν έχει δουλειά να μας κάνει υποδείξεις «για το δικό μας
το καλό». Το τι είναι καλό για εμάς, το ξέρουμε καλύτερα οι ίδιοι και, φυσικά,
αναλαμβάνουμε τις ευθύνες μας. Δεν είμαστε μωρά. 
Ο τζόγος είναι τυπική περίπτωση εφαρμογής των παραπάνω. Το αν θα παίξουμε,
είναι δική μας απόφαση. Κανείς δεν πάει σιδηροδέσμιος στο καζίνο και κανείς
δεν παίζει «φρουτάκια με το πιστόλι στον κρόταφο. Αν κάποιος παίξει σε αυτά το
ψωμί των παιδιών του, η ευθύνη είναι δική του. Όχι της κοινωνίας. 
Αυτό δεν είναι αδιαφορία. Είναι κανόνας για ευτυχέστερη ρύθμιση της
κοινωνικής μας ζωής. Είναι το θεμέλιο μιας ανεκτικής κοινωνίας. Είναι το
ανάχωμα απέναντι στην εναλλακτική λύση: στον εφιάλτη μιας φορτικής κοινωνίας
που εννοεί να χώνει τη μύτη της στην προσωπική ζωή του καθενός μας, να μας
υποδεικνύει τι να κάνουμε και τι να μην κάνουμε και, τελικά, να επιβάλλει τις
προκαταλήψεις της στη ζωή μας. Η ανεκτική κοινωνία λειτουργεί αλλιώς.
Αναγνωρίζει ότι στις καθαρά προσωπικές αποφάσεις του κάθε μέλους της δεν της
πέφτει λόγος. Ξέρει ότι το τι απλώς αρέσει και τι δεν αρέσει στην κοινή γνώμη
δεν είναι επαρκής δικαιολογία επέμβασης στη ζωή ενός ανθρώπου. Έχει επίγνωση
ότι ένας λαβύρινθος κανονισμών και απαγορεύσεων θα κάνει, τελικά, τη ζωή όλων
πολύ πιο μίζερη. 
Μα καταστρέφονται οικογένειες θα πει κάποιος. Όντως, σε ακραίες περιπτώσεις
έτσι συμβαίνει. Δεν κάνουμε όμως καμιά χάρη σε αυτούς τους ανθρώπους
καλλιεργώντας τους αυταπάτες, που χαλαρώνουν την αίσθηση της ατομικής τους
ευθύνης. Όταν είσαι βέβαιος ότι δεν υπάρχει προστατευτικό δίχτυ, προσέχεις
περισσότερο μην πέσεις. Και φυσικά, θα ήταν άδικο, για χάρη των ακραίων αυτών
περιπτώσεων, να αποστερήσεις από εκατομμύρια ανθρώπους μικρές απολαύσεις που,
ενώ δεν είναι ιδιαίτερα αξιέπαινες, είναι τελικά ανώδυνες. 
Ο δρόμος των επεμβάσεων στην καθαρά ατομική σφαίρα (ακόμη και με τις
καλύτερες προθέσεις) δεν έχει σταματημό. Αλήθεια, πού μπαίνει το όριο; Και το
αλκοόλ και το κάπνισμα χαλούν οικογένειες. Όσο δε για τον έρωτα, αυτός να
δείτε πόσες οικογένειες χαλάει. Ακόμη και η κατάχρηση στα σοκολατάκια μπορεί
να χαλάσει οικογένειες. Θα απαγορεύσουμε τα σοκολατάκια; Τελικά, δεν μπορείς
να θέσεις εκτός νόμου την αμαρτία. Είναι τόσο δημοφιλής η αφιλότιμη. 
Δικαιούμαστε να απαιτούμε από το κράτος να μας προστατεύει και να μας
συμπαραστέκεται σε θέματα που έχουν σαφείς κοινωνικές επιπτώσεις και ξεφεύγουν
από τη σφαίρα της ατομικής ευθύνης. Είναι τρελό όμως να του ζητούμε να γίνει η
γκουβερνάντα του καθενός μας. Το κράτος ούτε μπορεί ούτε έχει την υποχρέωση να
μας προστατεύει από τον ίδιο μας τον εαυτό και τις ίδιες μας τις αδυναμίες.
Εκεί είμαστε μόνοι. Και η ευθύνη μόνο δική μας. 
Ο Χρυσάφης Ιορδάνογλου διδάσκει οικονομικά στο Πανεπιστήμιο Κρήτης.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17263P291</ED>
<ID>
ID:305685

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P29&aa=1</URL></REF>


Article

<CATEGORY>vin09</CATEGORY>

 <H2>Εμείς, οι ελάχιστοι ανήθικοι
</H2><H4>Αισθάνομαι ανήθικος σ'έναν κόσμο που πνίγεται στην ηθική του πλημμυρίδα
</H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Η μοναξιά μου, παρ' ότι επώδυνη, είναι και καθησυχαστική. Δεν θέλω ούτε να το
σκέφτομαι πώς θα ήταν η ζωή μας αν όλοι σκέφτονταν και αντιδρούσαν όπως εγώ,
αν όλοι αδιαφορούσαν για τις σπάνιες και δακτυλοδεικτούμενες εξαιρέσεις όσων
δεν έχουν την τόλμη να ηθικολογήσουν. 
Ο ιστορικός του μέλλοντος θα έχει να το λέει: στην Ελλάδα, στις αρχές του 21ου
αιώνα, τη στιγμή που ο υπόλοιπος κόσμος εκστασιαζόταν με την ασφάλεια των
αεροσυγκοινωνιών, καταργήθηκαν τα «φρουτάκια». Ξέσπασε μια νέα καντιανή
επανάσταση και οι Έλληνες ανακάλυψαν για μια ακόμη φορά ότι φταίει κάποιος
άλλος για την κατάπτωση του τόπου. 
Η ηθικολογία είναι δημοκρατικό δικαίωμα, πολύτιμο όσο η ελευθερία της
ανυπαρξίας σκέψης και η απουσία κοινής λογικής. Οι πάντες δικαιούνται να
ηθικολογούν. Οι πατριώτες του πνεύματος γιατί ανακάλυψαν ότι η ψυχή ορισμένων
δεν φοράει φουστανέλα και η σκέψη τους κατά βάθος αρθρώνεται λατινιστί ­
μερικοί, μάλιστα, λέγεται ότι κρυφά, αργά τη νύχτα, όταν φύγουν οι βρικόλακες
από την τηλεόραση, εκφράζονται ψιθυριστά, για να μην τους ακούσει η σύζυγός
τους, υπέρ των Σταυροφόρων. Οι γλωσσαμύντορες όλο και κάποιον θα ανακαλύψουν
που αναρτά νύκτωρ μια ταμπέλα αγγλική στο μαγαζί του για να βγάλει στη φόρα
την ξεπεσμένη τουριστική του ηθική. 
Υπάρχουν βέβαια και οι σταθερές αξίες, όπως ο Αρχιεπίσκοπος, που ηθικολογεί εν
γένει και οι τηλεπαρουσιαστές που ηθικολογούν εισπράττοντας το αντίτιμο σε
ακροαματικότητα. Κανένας που ηθικολογεί σ' αυτόν τον τόπο δεν πάει χαμένος. Το
ξέρει ο πολιτικός κόσμος, το ξέρουν και οι μέλλοντες πολιτικοί και νυν αγρότες
που κλείνουν τους δρόμους με τα τρακτέρ ή οι Μπουμπουλίνες που οικτίρουν την
εθνική μας αξιοπρέπεια στα Ίμια ­ ως και αυτά τα επικαλέσθηκαν τις προάλλες
μιλώντας για «φρουτάκια». Οι καλύτεροι βέβαια είναι οι κριτικοί ­ αυτούς δεν
τους διαβάζει κανείς, παρά μόνον οι άμεσα ενδιαφερόμενοι, και ως εκ τούτου
προσφέρουν στους κρινόμενους ιδιαίτερα μαθήματα ηθικολογίας. 
Θέλω να πω με όλα αυτά πως δεν χρειάζεται να ψάχνουμε οργανωμένες συνωμοσίες.
Είναι απλή ομαδική ψυχοθεραπεία. Η ηθικολογία έχει καθιερωθεί ως μορφή
συλλογικής θεραπείας εδώ και πολλές δεκαετίες στη χώρα μας: εκτός των άλλων,
μας απαλλάσσει από το βάρος του δημόσιου διαλόγου. Δεν σε βάζει στον κόπο να
σκεφτείς και, το κυριότερο, σε γλιτώνει από την ανιαρή διαδικασία των ηθικών
διλημμάτων. Όταν ηθικολογείς, έχεις την ηθική με το μέρος σου βρέξει,
χιονίσει. 
Το μόνο πρόβλημα είναι ότι αυτές τις ημέρες διαπίστωσα ότι εμείς, οι ανήθικοι
της άλλης πλευράς, έχουμε μείνει ελάχιστοι. Μετριόμαστε στα δάχτυλα του ενός
χεριού και οι ηθικολόγοι κινδυνεύουν πια να μείνουν ανεπάγγελτοι. 
Ο Τάκης Θεοδωρόπουλος είναι συγγραφέας
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17263P292</ED>
<ID>
ID:305731

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P29&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 9/2
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

15.15 ΝΕΤ 
«Ιερεμίας Τζόνσον, ο αλύγιστος» (Jeremiah Johnson) 
Πριν από 30 χρόνια, το χρυσό αγόρι του Χόλιγουντ με το όνομα Ρόμπερτ Ρέντφορντ
πήρε τα όρη και τα βουνά για την ανάγκη ενός γουέστερν, που πλαγίως αναφερόταν
στον... χιπισμό. Ο Τζερεμάια (ο Ρέντφορντ) εγκαταλείπει τον... πολιτισμό και
περιπλανάται στην άγρια φύση, παρέα με κυνηγούς και Ινδιάνους. Από τις καλές
επιδόσεις του Σίντνεϊ Πόλακ. (Διάρκεια 107') **½ 
21.00 Star 
«Σούπερμαν 2»: Ο Κρίστοφερ Ριβ στο ύψος της αστερόεσσας (Σάββατο, 21.00, Star)

«Σούπερμαν Νο 2» (Superman ΙΙ) 
Ο Τζιν Χάκμαν χρησιμοποιεί τρεις εξωγήινους από τον πλανήτη Κρίπτον, για να
εξοντώσουν τον Σούπερμαν. Που πα' να πει μονομαχία εξωγήινων Τιτάνων στη Γη.
Ποιος κερδίζει; Ελάτε τώρα, είναι σαν να με ρωτάτε τι κάνει νιάου νιάου στα
κεραμίδια. Του Ρίτσαρντ Λέστερ, με τον Κρίστοφερ Ριβ. Τα peanuts της βραδιάς.
(Διάρκεια 123') *½ 
21.00 Mega 
«Χτυποκάρδια στο θρανίο» 
Άκου ιδέα! Παντρεμένη κοπέλα νοσταλγεί τα θρανία και επιστρέφει στο σχολείο
κρυφά από τον αντρούλη της. Γιατί, κορίτσι μου, έκανες μια τόσο καλή πράξη
πίσω από την πλάτη του Δημήτρη σου; Γιατί, αν του το έλεγε, γιοκ ταινία, γιοκ
Αλίκη και γιοκ Παπαμιχαήλ. Σαν ρεπλίκα από το «Ξύλο βγήκε από τον Παράδεισο».
(Διάρκεια 109') 
21.00 Antenna 
«Οι θαλασσιές οι χάντρες» 
Τι είναι; Κάτι μεταξύ μιούζικαλ, κωμωδίας, μπαλαφάρας, χάρτινων σκηνικών και
πασαρέλας. Ολόκληρο το καστ ­ Λάσκαρη, Γεωργίτσης, Βουτσάς, Καραγιάννη,
Χρονοπούλου ­ κόβει βόλτες. Φυσικά του Γιάννη Δαλιανίδη. (Διάρκεια 91') 
22.00 ΝΕΤ 
«Σχέση ζωής» (Fearless) 
Από τις... αποτυχημένες, πλην όμως ενδιαφέρουσες στιγμές στην καριέρα του
Αυστραλού σκηνοθέτη Πίτερ Γουίαρ. Η ανατροπή ενός πετυχημένου. Ο Τζεφ Μπρίτζες
επιβιώνει από αεροπορικό δυστύχημα, βλέπει τον χάρο με τα μάτια του και στη
συνέχεια κάνει τα πιο απίστευτα πράγματα προκαλώντας την τύχη του. Με Ιζαμπέλα
Ροσελίνι και Τζον Τορτούρο. Λέει. (Διάρκεια 102') ** 
00.20 ΕΤ3 
«Ο καθρέφτης»: Δύσκολο, αλλά εξαιρετικό (Σάββατο, 00.20, ΕΤ3)

«Ο καθρέφτης» (Zerkalo) 
Λάμψεις σοφίας, ποίησης, ευαισθησίας, νοσταλγίας και πολιτικού στοχασμού. Ένα
από κολοσσιαία έργα του Αντρέι Ταρκόφσκι. Απόρθητο για τους επιπόλαιους,
συγκινητικό για τους απαιτητικούς. Χωρίς ιστορία, χωρίς τους καθιερωμένους
κώδικες αφήγησης. Όλα είναι φλας μπακ, όλα είναι μνήμη και όλα είναι κομμάτια
τού παζλ της «ψυχής» ενός ήρωα που μεγάλωσε στα δύσκολα χρόνια του
σταλινισμού. Με τον Ανατόλι Σολίτσιν και την Τερεχόβα. (Διάρκεια 102') **** 
01.00 Mega 
«Η απατηλή λάμψη της ματαιοδοξίας» (The bonfire of the vanities) 
Ο Ντε Πάλμα έξω από τα νερά του θρίλερ. Αποτέλεσμα; Καλές προθέσεις, άνθρακας
ο θησαυρός. Δύο άνθρωποι ­ ένας πλούσιος επιχειρηματίας κι ένας σκανδαλοθήρας
δημοσιογράφος ­ κανιβαλίζουν ο ένας τον άλλον. Ό,τι ανεβαίνει... κατεβαίνει.
Πασίγνωστα ονόματα στο καστ: Τομ Χανκς, Μπρους Γουίλις, Μέλανι Γκρίφιθ,
Μόργκαν Φρίμαν. (Διάρκεια 125') ** 
<H3>ΤΟΡ 3
</H3>
1. «Ο καθρέφτης»: Ποίηση, σοφία, νοσταλγία και Ταρκόφσκι (00.20, ΕΤ3) 
2. «Ιερεμίας Τζόνσον, ο αλύγιστος»: Ο Ρόμπερτ Ρέντφορντ με γένια και
αρκούδες (15.15, ΝΕΤ) 
3. «Σχέση ζωής»: Ο τολμών νικά (22.00, ΝΕΤ) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17263P301</ED>
<ID>
ID:305707

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P30&aa=1</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 10/2
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

15.20 Mega 
«Τζακ»: Ο μικρομέγαλος Ρόμπιν Γουίλιαμς (Κυριακή, 15.20, Mega)

«Τζακ» (Jack) 
Αμφότεροι αγνώριστοι. Και ο Φράνσις Φορντ Κόπολα (ως σκηνοθέτης) και ο Ρόμπιν
Γουίλιαμς (ως ηθοποιός). Ο πρώτος υπογράφει μια ταινία για νήπια, ο δεύτερος
υποδύεται δεκάχρονο που γερνάει με ιλιγγιώδη ταχύτατα. Μικρομέγαλοι; Κάτι
χειρότερο. Κρίμα! (Διάρκεια 108') * 
21.00 Antenna 
«Λος Άντζελες εμπιστευτικό»: Η πρώτη... μπουνιά τού Ράσελ Κρόου (Κυριακή,
21.00, Antenna)

«Λος Άντζελες: εμπιστευτικό» (L. Α confidential) 
Από τις καλές στιγμές στην αναβίωση του φιλμ νουάρ, κατά τη διάρκεια της
περασμένης δεκαετίας. Η αγαπημένη ταινία της Κριτικής και των Όσκαρ
(διεκδίκησε 9, στο τέλος κέρδισε 2). Ιστορίες διεφθαρμένων μπάτσων στις αρχές
της δεκαετίας του '50. Ο Ράσελ Κρόου σε εντυπωσιακή εμφάνιση. Η Κιμ Μπάσιντζερ
κερδίζει Όσκαρ Β' γυναικείου ρόλου. Ακόμα Κέβιν Σπέισι, Γκάι Πιρς και Ντάνι
Ντε Βίτο. Η σκηνοθεσία είναι του Κέρτις Χάνσον. (Διάρκεια 128') *** 
23.00 Mega 
«Φρανκενστάιν» (Mary Shelley's Frankenstein) 
Η μεγάλη ανατριχίλα. Η Επιστήμη (ενίοτε) σκοτώνει. Όποιος πάει κόντρα στη φύση
πέφτει στα σαγόνια ενός... Φρανκενστάιν. Η θρυλική, αλληγορική ιστορία τής
Μαίρη Σέλεϊ, σε ρεαλιστική απόδοση από τον Κένεθ Μπράνα. Ο ίδιος υποδύεται
τον... τρελό επιστήμονα και η Χελένα Μπόνα Κάρτερ την αρραβωνιατικιά του (η
αγαπημένη του εκείνη την εποχή, που εξ αιτίας της έδιωξε την Έμα Τόμσον).
Καλύτερος όλων το τέρας... ο Ρόμπερτ Ντε Νίρο. Παίζει σε στυλ Μπράντο της
«Αποκάλυψης». (Διάρκεια 118') *** 
23.00 Star 
«Άγρια ομορφιά» (Β. Monkey) 
Εΐζια Αρτζέντο ολέ! Κοριτσάρα με τα όλα της. Και τα άλλα; Ε, τα άλλα άσ' τα
για τα κορόιδα. Νεαρούλης πέφτει πάνω σε θηλυκό κλέφτρόνι και περνάει μια
νύχτα μαζί της. Όχι στο κρεβάτι, αλλά στους δρόμους. Του Μάικλ Ράντφορντ
(αγγλικό) με Τζάρνετ Χάρις και Ρούπερτ Έβερετ. Καθόλου για τα σκουπίδια...
(Διάρκεια 88') *½ 
00.15 ΝΕΤ 
«Γλυκιές αναμνήσεις» (Amour d' Enfance) 
Γαλλικό και... άγνωστο στο ευρύτερο ελληνικό κοινό. Τρυφερή ιστορία, με ήρωα
νεαρό που επιστρέφει στη φάρμα των γονιών του, νοσταλγεί τα παιδικά του χρόνια
και ψάχνει μια δεύτερη ευκαιρία. Με Ματιέ Αμαλρί, Λορίλ Μπροσιέ και Φαμπρίς
Κολ, σε σκηνοθεσία Ιβ Κομόν. (Διάρκεια 102') ** 
02.15 Alter 
«Η μεγάλη ληστεία» (Big steal) 
Ασήμαντο και κουραστικό. Δεκαοκτάχρονος πιάνεται κορόιδο και αντί για
«Τζάγκουαρ» ψωνίζει από σβέρκο. Με Μπεν Μέντελσον, Κλαούντια Κάρβαν, σε
σκηνοθεσία Νάντια Τας. (Διάρκεια 99') 
02.50 Antenna 
«Κυνηγώντας τον δολοφόνο μου» (D.Ο.Α.) 
Κλασική be moovie σε στυλ θρίλερ, με μια πρωτότυπη ιστορία. Υποψήφιος
μελλοθάνατος πρέπει μέσα σε 24 ώρες να βρει το αντίδοτο για να γλιτώσει τον
χάρο. Του Ρούντολφ Ματέ, με Έντμοντ Ο' Μπράιαν και Πάμελα Μπρίτον. Του 1949
και σχεδόν σαράντα χρόνια αργότερα έγινε το ριμέικ, με τον Ντένις Κουέιν.
(Διάρκεια 84') ** 
03.15 Star 
«Φεστιβάλ τρόμου» (Midnight matinee) 
Μυστηριώδης δολοφόνος μιμείται φόνους ταινιών που προβάλλονται σε φεστιβάλ
τρόμου. Μόνο για τρελαμένους με το είδος. Κάποιου Ρίτσαρντ Μάρτιν, με Ρον
Γουάιτ και Γκίλιαν Μπάρμπερ. Να μου λείπει το βύσσινο. Εγώ προτιμώ...
ροχαλητό. (Διάρκεια 89') 
<H3>ΤΟΡ 3
</H3>
1. «Λος Άντζελες: εμπιστευτικό»: Σκληρός ο Ράσελ Κρόου, μοιραία η
Μπάσιντζερ (21.00, Antenna) 
2. «Φρανκενστάιν»: Κένεθ Μπράνα κατασκευάζει... Ρόμπερτ Ντε Νίρο
(23.00, Mega) 
3. «Τζακ»: Κόπολα σκηνοθετεί Γουίλιαμς (15.20, Mega) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ =δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17263P302</ED>
<ID>
ID:305745

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P30&aa=2</URL></REF>


Article

<CATEGORY>vin09</CATEGORY>

 <H5>Η νέα, «αιματηρή» τάση στην αστυνομική λογοτεχνία
</H5><H2>Φλερτ με το αποτρόπαιο
</H2><H4>Η φιγούρα του Τζακ του Αντεροβγάλτη δεν κυκλοφορεί μόνο στις
κινηματογραφικές οθόνες, αλλά και στα σκοτεινά μονοπάτια της αστυνομικής
λογοτεχνίας. Τα νέα θρίλερ αποκτούν κοκκινόμαυρη απόχρωση από τις «σπλάτερ»
σκηνές που δημιουργούν τάση, γεμίζοντας τις σελίδες με αίμα και φρίκη.
</H4>
<AUTHOR>ΕΦΗ ΦΑΛΙΔΑ</AUTHOR>

Η Πατρίτσια Κόρνγουελ, στον χώρο όπου καταλήγουν οι περισσότεροι χαρακτήρες
των μυθιστορημάτων της: το νεκροτομείο

Η περίπτωση της Αμερικανίδας Πατρίσια Κόρνγουελ είναι χαρακτηριστική. Η
δημιουργός τής ιατροδικαστού Καίη Σκαρπέτα («Η φάρμα της σιωπής»,
«Αγνώστων λοιπών στοιχείων», «Αιτία θανάτου» οι ιστορίες της που
κυκλοφορούν από τις Εκδ. Ωκεανίδα), βουτάει ακόμα πιο βαθιά στο έγκλημα και
στα μυστήρια της ανθρώπινης φύσης, για να πλησιάσει στη λύση του μυστηρίου του
Τζακ του Αντεροβγάλτη. Μία θεωρία για τον πιθανό ένοχο έδειχνε προς την
κατεύθυνση του ζωγράφου Γουίλιαμ Σίκερτ, ο οποίος ζούσε στο Κάμντεν στα 1907
αποκαλύπτοντας με τον χρωστήρα του ένα νοσηρό πάθος για τις δολοφονίες. Η
Πατρίσια Κόρνγουελ ισχυρίζεται στην εφημερίδα «Independent» ότι βρήκε ένα
πρωτογενές υλικό που ενοχοποιεί σίγουρα τον Σίκερτ. Η θεωρία της, που
φλερτάρει με τον λαϊκισμό, συμφωνεί ωστόσο με την άποψη ότι οι αποτρόπαιοι
φόνοι του Αντεροβγάλτη τροφοδότησαν τη συγκινησιακή αναπαράσταση μιας
συγκεκριμένης εποχής. 
Σε αντίστοιχο μήκος κύματος ένας συμπατριώτης της, ο Τζέιμς Λι Μπερκ, από τη
Μοντάνα του Τέξας, ρίχνει τον πρωταγωνιστή του, πρώην κυνηγό κεφαλών και νυν
δικηγόρο Μπομπ Χόλαντ σε τόσο ματωμένα νερά («Bitterroot» Εκδ. Orion),
ώστε ένας κριτικός εκτίμησε ότι αν ο πατέρας τού νουάρ μυθιστορήματος Ντάσιελ
Χάμετ διάβαζε τις ιστορίες του, θα υπέφερε από ναυτία. Όμως, η ναυτία εκτίναξε
το θρίλερ του Λι Μπερκ στη λίστα των μπεστ σέλερ μυθιστορημάτων, καθώς η
αποστροφή του αναγνώστη αντισταθμίζεται από τον ακέραιο χαρακτήρα του ήρωά
του, που μάχεται το κακό και την αδικία στην Πολιτεία του Τέξας. «Η βία σε
παρασύρει προς τα κάτω. Ποτέ δεν γίνεται δοξαστική. Είναι νοσηρή, απωθητική,
αηδιαστική», ισχυρίζεται ο συγγραφέας, ο οποίος χρησιμοποιεί τη βία των
αστυνομικών ιστοριών, για να μιλήσει για τις δύο Αμερικές που ζουν στην ίδια
ήπειρο: τη μία, που πασχίζει να κρατηθεί δεμένη με το παρελθόν και το φυσικό
περιβάλλον και στην οποία οι άνθρωποι οραματίζονται μία αρμονική κοινωνία. Ενώ
η άλλη Αμερική, που απαρτίζεται από λευκούς τεχνοκράτες, της επιτίθεται και
την βιάζει. 
Μέσα σε μία ατμόσφαιρα αποπνικτική, μουσκεμένη, γεμάτη από άσεμνα γκράφιτι,
σκηνές βασανιστηρίων σε αστυνομικά τμήματα του Γιόρκσαϊρ και φωτογραφίες
εξαφανισμένων κοριτσιών, ο Άγγλος Ντέιβιντ Πις με την τριλογία «Red Riding
Quartet», επιχειρεί ένα αιματηρό χρονικό της βρετανικής κοινωνίας της
δεκαετίας του '70 και του '80. Ο ήρωας του Πις, ο δημοσιογράφος Έντουαρντ
Ντάνφορντ, εξαπολύει αγώνα ενάντια σε διεφθαρμένους αστυνομικούς και δημόσιους
λειτουργούς. Οι «ωμές» περιγραφές του για την άσκηση βίας των ανθρώπων της
εξουσίας είναι τόσο δυνατές, ώστε η εφημερίδα «Λε Μοντ» συγκρίνει το έργο του
Πις με τη δύναμη της τριλογίας του Τζέιμς Ελρόι για το Λος Άντζελες των
«Φίφτι». <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17263P351</ED>
<ID>
ID:305686

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P35&aa=1</URL></REF>


Article

<CATEGORY>vin09</CATEGORY>

 <H2>«Φάουλ» από τον ηλεκτρονικό Ηρόδοτο
</H2><H4>ΤΟ ΕΚΠΑΙΔΕΥΤΙΚΟ CD-RΟΜ «ΗΡΟΔΟΤΟΣ» ΣΧΕΔΙΑΣΤΗΚΕ ΓΙΑ ΝΑ ΧΡΗΣΙΜΟΠΟΙΗΘΕΙ ΣΤΗ
ΔΙΔΑΣΚΑΛΙΑ ΤΟΥ ΟΙΚΕΙΟΥ ΜΑΘΗΜΑΤΟΣ. ΤΟ ΕΡΩΤΗΜΑ ΕΙΝΑΙ: ΑΛΛΑΖΕΙ ΚΑΤΙ ΣΤΗΝ
ΕΚΠΑΙΔΕΥΤΙΚΗ ΔΙΑΔΙΚΑΣΙΑ; Η ΤΕΧΝΟΛΟΓΙΑ ΜΠΟΡΕΙ ΝΑ ΖΩΝΤΑΝΕΨΕΙ ΤΗΝ ΤΑΞΗ; ΤΙ ΥΛΙΚΟ
ΕΧΟΥΝ ΤΕΛΙΚΑ ΣΤΑ ΧΕΡΙΑ ΤΟΥΣ ΜΑΘΗΤΕΣ ΚΑΙ ΚΑΘΗΓΗΤΕΣ;
</H4>
<AUTHOR>ΣΟΦΙΑ ΝΙΚΟΛΑΙΔΟΥ</AUTHOR>

Πολύς λόγος γίνεται τελευταία για τον ψηφιακό αλφαβητισμό εκπαιδευτικών και
μαθητών. Οι ηλεκτρονικοί υπολογιστές διεκδικούν τη θέση τους στην εκπαίδευση.
Όμως, ποιοι είναι οι στόχοι της εισαγωγής των νέων τεχνολογιών στα σχολεία; 
Ας συζητήσουμε ένα παράδειγμα. Το εκπαιδευτικό CD-ROM «Ηρόδοτος»
κατασκευάστηκε από Έλληνες επιστήμονες, παιδαγωγούς και τεχνικούς, για τη
διδασκαλία της αρχαίας ελληνικής γλώσσας, του αρχαίου ελληνικού πολιτισμού και
της ιστορίας. Η πρόταση είναι βέβαια ενδιαφέρουσα, καθώς ενοποιεί επιμέρους
διδακτικά αντικείμενα (αρχαία ελληνική γλώσσα, νεοελληνική γλώσσα, αρχαία
ιστορία, αισθητική αγωγή, νεοελληνική λογοτεχνία, τεχνολογία) μέσα από τη
διδασκαλία των κειμένων του Ηροδότου. Η τεχνολογία προσφέρεται ιδιαίτερα για
μια τέτοια «διαθεματική» προσέγγιση διαφορετικών αντικειμένων. 
Όμως με τα πρώτα κλικ διαπιστώνονται προβλήματα. Πρώτα απ' όλα, στον τομέα της
αισθητικής. Βάναυσοι χρωματικοί συνδυασμοί, «τουριστικές» φωτογραφίες τόπων,
ακαλαίσθητα γραφικά, τα οποία, σε στιγμές εικαστικού οίστρου, προβάλλουν ως
αρχέτυπο του κιτς κ.ά.π. Αν προχωρήσει κανείς σε πιο ουσιαστικά ζητούμενα, θα
συνειδητοποιήσει ότι το συγκεκριμένο λογισμικό υπολείπεται σε σύγκριση με το
αντίστοιχο σχολικό εγχειρίδιο. Κατ' αρχήν, από την άποψη του υλικού που
περιέχει. Το πρωτότυπο κείμενο αντικρύζεται με τη μετάφρασή του, όμως δεν
δηλώνεται ούτε η πηγή του πρώτου ούτε ο συγγραφέας της δεύτερης. Η μετάφραση
του κειμένου είναι «σχολική»: ιχνηλατεί τη σύνταξη του αρχαίου λόγου και δεν
συγκροτεί το δικό της αυτόνομο κείμενο. Οι πληροφορίες που παρέχονται (π.χ.
στην «Εγκυκλοπαιδεια») είναι φτωχές και ασύνδετες μεταξύ τους. Τα νεοελληνικά
λογοτεχνικά κείμενα που προτείνονται για συνανάγνωση με το αρχαιοελληνικό
κείμενο είναι ελάχιστα και η επιλογή τους, σε ορισμένες περιπτώσεις, ατυχής
(όρα την αντιστοίχηση του ποιήματος του Μαρκορά «Πατρική ευτυχία» με την περί
ευτυχίας αντίληψη του Ηροδότου). 
Όμως ο υπολογιστής προσφέρεται ιδιαίτερα γι' αυτό που οι παιδαγωγοί ονομάζουν
«διερευνητική» ή «ανακαλυπτική» μάθηση. Πολλά θα άλλαζαν αν το CD-ROM ήταν
σχεδιασμένο διαφορετικά. Ο μαθητής θα οδηγούνταν σιγά σιγά, μέσα από την
παρατήρηση και από μια σειρά κατάλληλα διαμορφωμένων ερωτημάτων, στην
πληροφορία και την επεξεργασία της. Θα ήταν σε θέση να ελέγξει και να
κατανοήσει την παρεχόμενη γνώση και όχι να την καταπιεί αμάσητη. Η τεχνολογία
μπορεί να ζωντανέψει τη σχολική τάξη, αλλά αυτό προαπαιτεί ευφάνταστο και
λεπτομερή επιστημονικό και παιδαγωγικό σχεδιασμό. Ειδάλλως, ίσως τελικά να
κάνουμε ένα βήμα μπρος και πέντε πίσω. 
«Ηρόδοτος»: Φορέας υλοποίησης, Ερευνητικό Ακαδημαϊκό Ινστιτούτο
Τεχνολογίας Υπολογιστών (ΕΑΙΤΥ), Ανάδοχοι: Ινστιτούτο Επεξεργασίας του Λόγου
(ΙΕΛ), Ελληνογερμανική Αγωγή Σχολή Παναγέα Σάββα Α.Ε., Πανεπιστήμιο
Θεσσαλονίκης, Τμήμα Φιλολογίας, Τομέας Κλασικών Σπουδών, Παπασωτηρίου Α.Ε.,
τιμή: 27,35 ευρώ. 
<H3>ΔΙΔΑΣΚΑΛΙΑ INTERACTIVE
</H3>
Η Λευκή Βίβλος για τη Διδασκαλία και τη Μάθηση αναφέρει ότι: «η κοινωνία της
πληροφορίας θα αλλάξει τις μεθόδους διδασκαλίας, αντικαθιστώντας την
υπερβολικά παθητική σχέση δασκάλου-μαθητή με μια νέα διαδραστική σχέση». Στο
διάστημα ανάμεσα στους ενθουσιαστικούς αλαλαγμούς για τον homo interneticus
από τη μια μεριά και τον θρήνο για τον πολιτισμό που χάνεται από την άλλη
κατοικοεδρεύει η ψύχραιμη πραγματικότητα.


* Banned Books Online, http:
//digital.library.upenn.edu/books/banned-books.html, απαγορευμένα ή
λογοκριμένα βιβλία * Bouquins. net, http: //bouquins.net, κατάλογος με ιστοσελίδες
σχετικές με το βιβλίο * Project Gutenberg, www.promo.net/pg, αρχεία ηλεκτρονικών
κειμένων που αποτελούν «δημόσια ιδιοκτησία» * Readersndex, http: //readersndex.com, η σελίδα του φιλαναγνώστη
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P36</CAT>
<ED>
Κωδικός άρθρου: A17263P361</ED>
<ID>
ID:305687

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P36&aa=1</URL></REF>


Article

<CATEGORY>vin09</CATEGORY>

 <H2>Μπιτ γράμματα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Η «Μάχη των βάρδων» ήταν ένα σόου που έκανε τον γύρο της Αμερικής.
Πρωταγωνιστές, ο διάσημος μπιτ συγγραφέας Άλεν Γκίνσμπεργκ και ο πατέρας του
Λούις, δάσκαλος στο Νιού Τζέρσεϊ, που έγραφε κι αυτός ποιήματα. Οι δυο τους,
από το 1944 που ο Άλεν ήταν ένας μπερδεμένος φοιτητής στο Κολούμπια, μέχρι το
1974, που είχε πλέον εξελιχθεί σε έναν φημισμένο ποιητή, αντήλλασσαν γράμματα
όπου καθρεφτίζεται η αμερικανική ψυχή της εποχής. Αυτή η αλληλογραφία μόλις
εκδόθηκε με τίτλο «Family Business» (Οικογενειακή Επιχείρηση). 
Ο αναγνώστης μπορεί να βαρεθεί τις αλληλεπικρίσεις πατέρα και γιου για τα
πολιτικά ­ αν και έχει ενδιαφέρον το πώς η αποστροφή του Άλεν για τον
εθνικισμό, τον οδηγούσε στο να υποστηρίζει κάποια μάλλον ύποπτα καθεστώτα ­
αλλά θα γοητευθεί από τον διάλογό τους σχετικά με τα προβλήματα ποιητικής. Το
πιο συγκινητικό είναι, ωστόσο, το τελευταίο γράμμα της, άλλοτε μαχητικής
κομμουνίστριας, μάνας του που βυθίστηκε στην τρέλα. Ο Άλεν το έλαβε την ημέρα
της κηδείας της και από αυτό εμπνεύσθηκε το περίφημο έργο του «Κάντις». 
Η έκδοση θέτει ωστόσο ένα ζήτημα. Αυτό της επιμέλειας (που είναι τόσο
ακανθώδες στη χώρα μας). Αν είχε γίνει σωστό editing, λένε οι Άγγλοι κριτικοί,
το βιβλίο θα έπρεπε να ήταν 200 σελίδες μικρότερο. Ο νοών νοείτω. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P36</CAT>
<ED>
Κωδικός άρθρου: A17263P362</ED>
<ID>
ID:305732

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P36&aa=2</URL></REF>


Article

<CATEGORY>vin09</CATEGORY>

 <H2>Των Ελλήνων οι κοινότητες
</H2>
To CD-ROM κατασκευάστηκε στο πλαίσιο του ερευνητικού προγράμματος
«Χαρτογράφηση Εστιών Νεοελληνικών Σπουδών». Περιέχει κοινωνιογλωσσολογική
ανάλυση, φωτογραφικό υλικό, αρχεία βίντεο και ήχου κ.π.ά. Συγκροτημένη και
ενδιαφέρουσα έρευνα. 
«Λίβανος και Συρία, Χαρτογραφώντας την Ελληνόφωνη
Πραγματικότητα», έρευνα-συγγραφή, Ρ. Τσοκαλίδου,
εργαστήριο Ηλεκτροακουστικής & Τηλεοπτικών Συστημάτων Α.Π.Θ,
Κέντρο Ελληνικής Γλώσσας, 2000, 11,74 ευρώ <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P36</CAT>
<ED>
Κωδικός άρθρου: A17263P363</ED>
<ID>
ID:305765

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P36&aa=3</URL></REF>


Article

<CATEGORY>vin09</CATEGORY>

 <H2>Οι φαλαινοθήρες που έγιναν κανίβαλοι
</H2><H4>Ο «ΜΟΜΠΙ ΝΤΙΚ» ΗΤΑΝ ΕΝ ΤΕΛΕΙ ΦΥΣΗΤΗΡΑΣ 25 ΜΕΤΡΩΝ. ΚΑΙ ΟΙ ΛΕΥΚΟΙ ΕΠΙΖΩΝΤΕΣ ΤΟΥ
ΝΑΥΑΓΙΟΥ ΤΟΥ «ΕΣΕΞ» - ΚΑΤΙ ΠΟΥ ΔΕΝ ΕΧΕΙ ΠΕΙ Ο ΧΕΡΜΑΝ ΜΕΛΒΙΛ ΣΤΗΝ ΙΣΤΟΡΙΑ ΤΟΥ -
ΕΤΡΩΓΑΝ ΜΑΥΡΟΥΣ ΓΙΑ ΝΑ ΕΠΙΒΙΩΣΟΥΝ. ΑΥΤΟ ΑΠΟΚΑΛΥΠΤΕΙ ΕΝΑ ΒΙΒΛΙΟ ΠΟΥ ΕΚΔΟΘΗΚΕ
ΕΝΑΜΙΣΗ ΑΙΩΝΑ ΜΕΤΑ
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Το Ναντάκετ είναι ένα μικρό νησί Κουακέρων, στα ανοιχτά της Βοστώνης. Τον 19ο
αιώνα υπήρξε ένα πρώιμο βιομηχανικό κέντρο παραγωγής και επεξεργασίας λαδιού
και λίπους, μέσω του κυνηγιού φαλαινών. Σήμερα είναι πιο γνωστό για τα Μουσεία
του και επειδή το δόξασε ο Χέρμαν Μέλβιλ, μέσα από τις σελίδες του «Μόμπι
Ντικ». 
Πράγματι, από το φθινόπωρο του 1851, όταν ο «Μόμπι Ντικ» εκδόθηκε πρώτα στην
Αγγλία και μετά ­ με διαφορά ενός μήνα ­ στην Αμερική, οι περιπέτειες της
τεράστιας λευκής φάλαινας και του καπετάνιου που ήθελε σώνει και καλά να τη
σκοτώσει, συγκίνησαν νέους και μεγάλους κάθε εποχής. Διότι ο Μόμπι Ντικ του
Μέλβιλ, εκτός από μία συναρπαστική περιγραφή του θαλάσσιου κόσμου και της
φαλαινοθηρίας, αποτελούσε και μία ανίχνευση της αμφίσημης ανθρώπινης φύσης,
που παλεύει ανάμεσα στον θρίαμβο και την ταπείνωση, ανάμεσα στο δημιουργικό
πνεύμα και το φονικό ένστικτο. 
Ενάμιση αιώνα μετά, η ιστορία αυτή συνεχίζει να συγκινεί. Δύο βιβλία εκδόθηκαν
πρόσφατα στις ΗΠΑ με θέμα τη φάλαινα του Χέρμαν Μέλβιλ. Το ένα λέγεται
«Σε αναζήτηση του Μόμπι Ντικ» (συγγραφέας ο Τιμ Σέβεριν) και το
άλλο «Στην καρδιά της θάλασσας» με συγγραφέα τον Ναθάνιελ Φίλμπρικ.
Ετούτο το τελευταίο είναι ιδιαίτερα ενδιαφέρον, διότι ξεκινάει την ιστορία από
εκεί που την αφήνει ο Μέλβιλ, δηλαδή από τη βύθιση του πλοίου. Και αποκαλύπτει
όλο το παρασκήνιο της πραγματικής ιστορίας που ενέπνευσε τον Χέρμαν Μέλβιλ,
δηλαδή της βύθισης του φαλαινοθηρικού «Έσεξ» από μία φάλαινα, το 1820, μία
ιστορία με κανιβαλικές και ρατσιστικές προεκτάσεις, την οποία οι κάτοικοι του
Ναντάκετ προσπαθούσαν όλα αυτά τα χρόνια, κατά το δυνατόν, να αποσιωπήσουν. Το
βιβλίο κέρδισε το εθνικό βραβείο ΗΠΑ 2000 για μη μυθιστορηματική αφήγηση (την
ίδια χρονιά το βραβείο μυθιστορήματος κέρδισε η Σούζαν Ζόνταγκ για το «In
America») και πρόκειται να κυκλοφορήσει εντός των ημερών και στα ελληνικά από
τις Εκδόσεις Ωκεανίδα. 
Ο Ναθάνιελ Φίλμπρικ, γεννημένος στο Ναντάκετ και αυτός, ανακάλυψε πρόσφατα ένα
χειρόγραφο του 1876, γραμμένο από τον Τόμας Νίκερσον, ένα νεαρό παιδί που
επέζησε του ναυαγίου. Το χειρόγραφο προσθέτει πολλά νέα στοιχεία στα ήδη
γνωστά, από τις αφηγήσεις του υποπλοιάρχου του «Έσεξ», Όουεν Τσέις. 
Σκηνή από κυνήγι φάλαινας στον Ειρηνικό (χαρακτικό του Γουίλιαμ Χάγκινς, 1984)

Το «Έσεξ» ήταν ένα πλοίο περίπου 25 μέτρων, παλιό αλλά γερό σκαρί. Οι
φαλαινοθήρες της εποχής έψαχναν τη λεία τους στον Ειρηνικό, ο οποίος όμως τούς
ήταν σε μεγάλο βαθμό ένας άγνωστος κόσμος. 
Την ημέρα της καταστροφής, ο υποπλοίαρχος Όουεν Τσέις είχε αποτύχει
επανειλημμένως να καμακώσει φάλαινες. Την τελευταία φορά η φάλαινα ξενέρισε
ακριβώς κάτω από τη βάρκα του και την κατέστρεψε. Εκείνος όμως, αντί να
κατεβάσει την εφεδρική, βάλθηκε να επισκευάζει την κατεστραμμένη. Και ήταν
τότε, θυμάται ο Τόμας Νίκερσον, ο οποίος είχε πάρει το πηδάλιο, που διέκριναν
μια αρσενική φάλαινα, έναν γιγάντιο φυσητήρα ­ και όχι λευκή φάλαινα όπως λέει
ο Μέλβιλ ­ μήκους 25 μέτρων και βάρους περί τους 80 τόνους, να κατευθύνεται
προς το πλοίο συμπεριφερόμενη παράξενα. 
Συνήθως οι φάλαινες τρέπονται σε φυγή όταν καταλάβουν ότι υπάρχει πλοίο κοντά.
Ετούτη όμως έπεσε με φόρα και με το κεφάλι προτεταμένο μπροστά από τα πλωριά
παραξάρτια. Και αφού συνήλθε από τη ζαλάδα, ξαναπήρε φόρα και με ταχύτητα έξι
κόμβων έπεσε στην αριστερή μάσκα του πλοίου, κάτω ακριβώς από εκεί που ήταν
στερεωμένη η άγκυρα. Αποτέλεσμα: είκοσι άνθρωποι ­ από τους οποίους οι επτά
μαύροι ­ βρέθηκαν με βάρκες στη μέση του πουθενά, κάπου χίλια μίλια δυτικά των
Γκαλάπαγκος. 
Ο πλοίαρχος Τζορτζ Πόλαρντ είχε τη γνώμη να κατευθυνθούν δυτικά, διότι σε
απόσταση 1.200 μιλίων θα μπορούσαν να βρουν τα νησιά Μαρκέσας ή την Ταϊτή, τη
σημερινή δηλαδή γαλλική Πολυνησία. Ο Τσέις και οι υπόλοιποι όμως, επηρεασμένοι
από φήμες για κανιβαλισμούς στα νησιά αυτά, τον έπεισαν να πάρει τον μακρύτερο
δρόμο: να πάει νότια ώστε, περνώντας τον Ισημερινό, οι άνεμοι να τον
κατευθύνουν ανατολικά, στη Νότια Αμερική. Το ταξίδι διήρκεσε τρεις μήνες. Ο
πρώτος που πέθανε ήταν μαύρος και τον έκαψαν. Οι επόμενοι τέσσερις ήταν επίσης
μαύροι και τους έφαγαν. Οι επιζώντες, για να μην πάνε στα νησιά πιθανών
κανιβάλων, έγιναν οι ίδιοι αληθινοί κανίβαλοι. Μία εξήγηση είναι ότι οι μαύροι
είχαν, ούτως ή άλλως, λιγότερα δικαιώματα στην τροφή και πέθαναν πρώτοι. Άλλη
εξήγηση ότι τους σκότωναν επειδή είχαν λιγότερο λίπος. Όπως και να 'χει, η
ιστορία αυτή παραμένει ένα στίγμα στην ιστορία του Ναντάκετ. Του νησιού με
τους Κουακέρους που είναι ειρηνιστές, αλλά και υπερβολικά υπερήφανοι για το
κυνήγι της φάλαινας. «Υπήρχε η φήμη για μια ένωση γυναικών των οποίων τα μέλη
δεν παντρεύονταν άνδρα που δεν είχε σκοτώσει μία φάλαινα», λέει ο Ναθάνιελ
Φίλμπρικ. 
<H3>ΓΙΑΤΙ ΕΠΙΤΕΘΗΚΕ Η ΦΑΛΑΙΝΑ
</H3>
«Ποτέ πριν, σε ολόκληρη την ιστορία της φαλαινοθηρίας του Ναντάκετ, δεν είχε
ακουστεί να επιτίθεται φάλαινα σε πλοίο», λέει ο Ναθάνιελ Φίλμπρικ. Ο Φίλμπρικ
δίνει την ερμηνεία ότι ο φυσητήρας μπέρδεψε το πλοίο με άλλη αρσενική φάλαινα,
λόγω του χτυπήματος του σφυριού από τον υποπλοίαρχο κατά την επιδιόρθωση της
βάρκας. «Ο ήχος που βγάζει η αρσενική φάλαινα ­ σταθερά πλαταγίσματα περίπου
κάθε μισό δευτερόλεπτο ­, για να ανακοινώσει την άφιξή του στα θηλυκά και να
απομακρύνει αρσενικούς ανταγωνιστές, μοιάζει καταπληκτικά με χτύπημα σφυριού,
γι' αυτό και οι φαλαινοθήρες είχαν ονομάσει τον φυσητήρα "ψάρι-μαραγκό"».
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P37</CAT>
<ED>
Κωδικός άρθρου: A17263P371</ED>
<ID>
ID:305688

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P37&aa=1</URL></REF>


Article

<CATEGORY>vin09</CATEGORY>

 <H2>Σαν βγεις στον πηγαιμό για τον Δούναβη
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Σύμφωνα με μια εκδοχή, ο Δούναβης πηγάζει από μια... υδρορρόη, δηλαδή από ένα
λούκι. Και η εκβολή του στη Μαύρη Θάλασσα είναι, όπως θα μάθει ο συγγραφέας
αυτού του καταπληκτικού βιβλίου στο τέρμα της διαδρομής του, ένα βρόμικο
κανάλι. Μπορεί τάχα να φανταστεί κανείς μια πιο ταπεινή Ιθάκη για αφετηρία και
προορισμό ενός ταξιδιού που ο Χαίλντερλιν οραματιζόταν σαν επιστροφή στην
Ελλάδα και ακόμα πιο πέρα, στο λίκνο της ανθρωπότητας, τον Καύκασο, αλλά
επίσης σαν ευαγγελίστρια πορεία του αρχαίου ελληνικού πνεύματος προς τη γη της
Γερμανίας; 
Πιο καβαφικός, ο Κλάουντιο Μάγκρις κάνει αυτό το ταξίδι ανάμεσα στο λούκι και
το κανάλι μια ελεγειακή και μαζί δοξαστική μεταφορά της περιπέτειας της ζωής
και της γνώσης, μια εξερεύνηση της ανθρώπινης ψυχής, της Ιστορίας και του
πολιτισμού με οδηγητικό μίτο τα ίχνη που άφησαν κατά μήκος των 2.888 (κατ'
άλλους 2.840) χιλιομέτρων, τα οποία καλύπτει ο ρους του Δούναβη. 
Το βιβλίο του Μάγκρις δεν είναι καινούργιο. Καρπός τετράχρονης συγγραφής και
πολλών περιπλανήσεων στα δουνάβια τοπία, πρωτοεκδόθηκε το 1986, μεταφράστηκε
σύντομα σε πολλές γλώσσες και είχε παντού εξαιρετική υποδοχή. Η σημαντική
καθυστέρηση της μεταφοράς του στα ελληνικά δεν του στερεί τη φρεσκάδα και την
επικαιρότητα (με εξαίρεση κάποιες αναφορές στις τότε κομμουνιστικές χώρες προς
τα ανατολικά της Αυστρίας), μας βάζει ωστόσο σε μελαγχολικές σκέψεις. Τη
στιγμή που το κάθε ανεγκεφαλογράφημα της ξένης παραγωγής μεταφράζεται σχεδόν
ακαριαία στη γλώσσα μας, αρκεί να έχει την ετικέτα «μυθιστόρημα» και να
ενεργοποίησε τα παβλοφικά αντανακλαστικά του δημοσιογραφικού κουτσομπολισμού,
άργησε να κινήσει το ελληνικό εκδοτικό ενδιαφέρον ένα δοκίμιο πιο εκφραστικό
λογοτεχνικά, πολύ πιο συναρπαστικό και απείρως πιο ουσιώδες από τα περισσότερα
καλά μυθιστορήματα. 
Ο Δούναβης αναβιώνει την παλιά ωραία παράδοση του δοκίμιου, αυτού του
είδους που στην πρωτογενή μορφή του μετείχε εξίσου της λογοτεχνίας και της
φιλοσοφίας ή της πραγματολογικής έρευνας, που στις σελίδες του έσμιγαν
γοητευτικά ο λυρικός και ο κριτικός στοχασμός, που είχε πάντοτε στενούς
συγγενικούς δεσμούς με το μεγάλης πνοής μυθιστόρημα. 
Ο Ιταλός συγγραφέας Κλάουντιο Μάγκρις ταξιδεύει στα 2.888 χιλιόμετρα του
Δούναβη εξερευνώντας την ανθρώπινη ψυχή, την Ιστορία και τον πολιτισμό

Ο Δούναβης, λοιπόν. Ανέκαθεν σύνορο ­ δηλαδή σημείο διαχωρισμού και ταυτόχρονα
συγχρωτισμού ­ λαών και πολιτισμών: της ρωμαϊκής οικουμένης και των τευτονικών
φύλων, του γερμανικού και του σλαβικού κόσμου, της δυτικής χριστιανοσύνης και
της Οθωμανικής Αυτοκρατορίας, της εκλεπτυσμένης, ακροσφαλώς τακτοποιημένης
Mitteleuropa και των άναρχων Βαλκανίων. Δεν έχουμε άραγε εδώ τον ιδανικό τόπο
για μια βαθιά μελέτη πάνω στο θέμα της ταυτότητας, πάνω στις εύθραυστες
ισορροπίες που τη θεμελιώνουν, τις αντιφάσεις και τις εντάσεις ανάμεσα στα
συστατικά στοιχεία της, την πάλη της με την αέναη ροή των πραγμάτων, την
εναγώνια προσπάθειά της να προσαρμοστεί χωρίς να αλλοτριωθεί, να αλλάξει
μένοντας η ίδια; 
To χαρακτηριστικότερο και ίσως δραματικότερο παράδειγμα αυτού του αγώνα να
οικοδομηθεί και να διατηρηθεί μια σύνθετη ταυτότητα είναι η Αυτοκρατορία των
Αψβούργων, η κουλτούρα της οποίας εμπνέει στον Μάγκρις τις ωραιότερες σελίδες
του βιβλίου του. Πολυεθνική και πολυεθνοτική, παράξενο μείγμα αυταρχισμού και
ανεκτικότητας, συντηρητική από τη φύση της, αλλά γι' αυτό ακριβώς εχθρική προς
τις μεσσιανικές ιδεολογίες, τα ισοπεδωτικά δόγματα και τις απόλυτες
βεβαιότητες των νεότερων χρόνων, η αψβουργική Αυστρία (από το 1867
Αυστροουγγαρία) προσπάθησε να αντισταθεί στον χρόνο και την Ιστορία με έναν
πολιτισμό που υπερασπιζόταν «το περιθωριακό, το μεταβατικό, το δευτερεύον, την
αναστολή και την παύση του μηχανισμού που θέλει να τα εκμηδενίσει επιδιώκοντας
τα σημαντικότερα αποτελέσματα». Εύκολα μπορούμε να αποφανθούμε εκ των υστέρων
ότι ήταν ένα εγχείρημα ιστορικά καταδικασμένο. Αν όμως η πολιτική έκφρασή του
λίγο μας αγγίζει σήμερα, πολλές από τις πολιτισμικές εκφάνσεις του όχι μόνον
ανήκουν στις υψηλότερες δημιουργίες του ανθρώπινου πνεύματος, αλλά αντανακλούν
επίσης μια στάση που θα είναι επίκαιρη σε κάθε εποχή φανατισμού και
περιφρόνησης για τον συνηθισμένο άνθρωπο, με όλες τις ατέλειες και τις
αντιφάσεις του. 
Είναι φανερό πως ο Μάγκρις, στο πνεύμα αυτό, συνηγορεί υπέρ του μέτρου και της
μετριοπάθειας, υπέρ του μερικού και συγκεκριμένου στα ανθρώπινα, υπέρ της
κατανόησης που δεν επείγεται να βγάλει γενικά συμπεράσματα. Συμπαθεί (αλλά όχι
άκριτα) μορφές όπως ο Γκρίλπάρτσερ, ο Ζαν-Πωλ, ο Στίφτερ στη λογοτεχνία ή ο
Σούμπετερ στις οικονομικές επιστήμες, ακριβώς επειδή ενσάρκωναν αυτή την
καταδεκτικότητα προς τον άνθρωπο και την αίσθηση για την πολυφωνικότητα της
ζωής, ενώ δεν βλέπει με τόσο καλό μάτι ιδεοληπτικούς, αν και οξύνοες,
θεωρητικούς όπως ο Λούκατς, υπεροπτικούς σαρκαστές όπως ο Ιονέσκο ή
αρνησίχαρους μονομανείς όπως ο Σιοράν. Εξυμνεί τον Παναΐτ Ιστράτι ως
αναρχικό αδελφό των αδύναμων και των ταπεινωμένων, αλλά τον εκτιμά
λιγότερο ως πολιτικό προφήτη τους. 
Παρά την έκδηλα ποιητική ιδιοσυγκρασία του προειδοποιεί, με αφορμή τον Τσέλαν,
ότι η ποίηση που τρέφεται και ζητά τη σωτηρία της μόνον από τον εαυτό της, από
τα δικά της «τρίμματα από λόγια που ψηλαφούν στο σκότος» χωρίς να αναζητούν το
δίκαιο και το αληθινό, κινδυνεύει να καταλήξει σε μια ρητορεία του πόνου, και
ερμηνεύει την αυτοκτονία του Τσέλαν ως εξορκισμό αυτού του κινδύνου. Μολονότι
ο ίδιος έχει συνείδηση της μετανεωτερικής εποχής του, υπερασπίζεται τη
«μαθηματική ξηρασία» του 18ου αιώνα, γιατί αυτή ήταν που «επέτρεψε να
βυθομετρηθούν, όπως στις Liaisons dangereuses, η άβυσσος και η ολότητα
του έρωτα, οι συγκρούσεις του αλλά και η τρυφερότητά του, το σβήσιμο εκείνο
της καρδιάς που όσο πιο πολύ περνά από τον έλεγχο της απόδειξης τόσο πιο
συνταρακτικό φαίνεται». 
Με άλλα λόγια: μην απορρίπτεις, μην παραβλέπεις τίποτα που αποδίδει δικαιοσύνη
στη ζωή. Ο κατάπλους του Δούναβη είναι για τον Μάγκρις, το είπαμε ήδη, ένα
πανηγύρι της ζωής, στις ευγενέστερες και τις χοϊκότερες εκδηλώσεις της, και
μαζί μια εξοικείωση με τον θάνατο, μια πορεία προς την ήρεμη αποδοχή του
τέλους της γιορτής. Λίγο μετά το πολύβουο, παρδαλό παζάρι του Βουκουρεστίου ο
Δούναβης αρχίζει να χάνεται μέσα στον γνόφο των εκβολών του. Ο Μάγκρις κλείνει
το ταξίδι του με έναν στίχο του Ιταλού ποιητή Μπιάτζο Μαρίν: «Κύριε, κάνε ώστε
ο θάνατός μου να 'ναι σαν το ποτάμι που κυλά στην πλατιά τη θάλασσα». Κι εμείς
κλείνουμε το βιβλίο του με εκείνη την αίσθηση ευφορίας, πληρότητας και
ανάτασης που μας κάνει να βλέπουμε κιόλας το δικό μας ποτάμι να προχωρεί
βαθιά, πολύ βαθιά μέσα στην πλατιά θάλασσα. 
Η μετάφραση του Μπάμπη Λυκούδη στέκεται γενικά στο ύψος της πληθωρικής,
ιριδίζουσας, περίτεχνα ελισσόμενης γλώσσας του πρωτοτύπου. Σποραδικές
ακυρολεξίες (π.χ. κοινοτυπία αντί κοινοτοπία) και ανορθογραφίες («επί τη
βάση», στην πρώτη πρώτη αράδα) είναι μάλλον επουσιώδεις. Η μείζων ένστασή μου
είναι άλλη. Ένας τόσο έμπειρος μεταφραστής θα έπρεπε να προβληματιστεί
περισσότερο από την ποικιλογλωσσία του παραδουνάβιου κόσμου και, αφού δεν ήταν
πρακτικά δυνατό να κατέχει όλες αυτές τις γλώσσες, θα όφειλε να αναζητήσει σε
εγκυκλοπαιδικά ή βιογραφικά λεξικά, άτλαντες κ.λπ. τη σωστή απόδοση τοπωνυμίων
και κυρίων ονομάτων. Αντί γι' αυτό, τα απέδωσε κατά το δοκούν και συνήθως με
γνώμονα την ιταλική ή την αγγλική προφορά, με αποτέλεσμα σοβαρές παραμορφώσεις
ακόμα και γνωστών ονομάτων. 
Έτσι, για να περιοριστώ σε λίγα από τα πολλά παραδείγματα, το Neuburg
προφέρεται Νόιμπουργκ και όχι Νιούμπουργκ, το ουγγρικό Szeged Σέγκεντ και όχι
Ζέγκεντ, ο Grillparzer Γκρίλπάρτσερ και όχι Γκριλπάρτζερ, o Kreisky Κράισκυ
και όχι Κρέισκυ, o Kovacs Κόβατς και όχι Κόβακς. Το σλαβικό c προφέρεται πάντα
τσ, κι έτσι η σωστή προφορά της συχνά επανερχόμενης λέξης ulica (οδός) είναι
ούλιτσα και όχι ούλικα. Και κάτι ακόμα: όταν διαβάσετε στη σελίδα 208 ότι ο
αρχιδούκας Φραγκίσκος Φερδινάνδος υπέγραφε τις καρτ-ποστάλ που έστελνε στα
παιδιά του ως «Παπί», μην πιστέψετε πως η Αυτοκρατορική Υψηλότης του είχε ένα
τόσο κωμικό ενδοοικογενειακό παρατσούκλι. Ο σωστός τονισμός είναι «Πάπι» και
στα γερμανικά η λέξη σημαίνει, πολύ απλά, μπαμπάς. 
<H3>Η ΜΑΓΕΙΑ ΤΟΥ ΤΟΠΙΟΥ
</H3>
«Το σκάφος γλιστρά στο νερό, δεξιά κι αριστερά φεύγουν πίσω μας οι καλαμιώνες,
πάνω σ' ένα δέντρο ένας κορμοράνος που λιάζεται με ανοιγμένα τα φτερά του
διαγράφεται στον ουρανό σαν εσταυρωμένος, ένα σμάρι από σκνίπες τινάζεται ψηλά
σαν μια φούχτα μεταλλίκια που η ζωή τα πετά με ανεμελιά και ο ειδικευμένος στη
δουνάβια λογοτεχνία γερμανιστής δεν φθονεί τον Κάφκα ή τον Μούζιλ, την
ιδιοφυΐα με την οποία παρουσιάζουν σκοτεινές μητροπόλεις ή επιτροπές που δεν
καταλήγουν πουθενά, αλλά μάλλον τον Φαμπρ και τον Μαίτερλινγκ, τους αοιδούς
μελισσών και τερμιτών, και καταλαβαίνει γιατί ο Μισελέ, αφού πριν έγραψε την
ιστορία της Γαλλικής Επανάστασης, θέλησε κατόπιν να γράψει την ιστορία των
πουλιών και της θάλασσας» (σελ. 525).
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17263P381</ED>
<ID>
ID:305689

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P38&aa=1</URL></REF>


Article

<CATEGORY>vin09</CATEGORY>

 <H2>Λίφτινγκ ταλέντων
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ήρωες, έχουν όλα τα μυθιστορήματα. Ελάχιστα όμως διαθέτουν σήμερα
ολοκληρωμένους χαρακτήρες. Φταίει, λέει, η αποξένωση που κυβερνά τις σχέσεις
στην εποχή μας. Η εικόνα μας και η εικόνα του άλλου είναι ηθελημένα
απροσδιόριστη, ρευστή ή αδιάφορη. Δικαιολογίες, απαντά ο Στρατής Χαβιαράς («Τα
Ηρωικά Χρόνια»). Φταίει η απειρία, αν όχι η τεμπελιά, των συγγραφέων που δεν
δουλεύουν αρκετά τα πρόσωπα των έργων τους. Μια αδυναμία που όμως διορθώνεται.
Με την τριβή, με την ανάγνωση των μεγάλων μαστόρων, με τα χρόνια. «Ή με τη
διδασκαλία της τεχνικής του μυθιστορήματος». Σ' αυτό ακριβώς πρόκειται να
προχωρήσει εκείνος. Από τις 5 Μαρτίου, θα μεταφέρει και στην Αθήνα, στο
νεοσύστατο Ευρωπαϊκό Κέντρο Μετάφρασης Λογοτεχνίας (ΕΚΕΜΕΛ), το σεμινάριο
«Συγγραφής Μυθιστορήματος» που κάνει κάθε καλοκαίρι σε προχωρημένους
επαγγελματίες στο Χάρβαρντ. Μπίνγκο! για το μη κερδοσκοπικό ΕΚΕΜΕΛ που έχει
συγκεντρώσει 60 προσωπικότητες των γραμμάτων ως καθηγητές. 
Είναι φευτοδημοκρατικό να καλλιεργεί κανείς την αυταπάτη πως το γράψιμο
μαθαίνεται, επέμεναν τα ιερά τέρατα των γαλλικών γραμμάτων, όταν η μόδα των
«ατελιέ δημιουργικής γραφής» πέρασε τον Ατλαντικό και χτύπησε την πόρτα τους.
Η αλήθεια ωστόσο βρίσκεται στη μέση, καθώς υπάρχουν δύο ειδών ατελιέ: Εκείνα
που θυμίζουν ψυχοθεραπευτικά κέντρα και παραμυθιάζουν ένα ετερόκλητο
ακροατήριο διψασμένο για κάποια εκφραστική διέξοδο και τα άλλα που
απευθύνονται σε δόκιμους και καλλιεργημένους γραφιάδες στους οποίους παρέχουν
εργαλεία δουλειάς. Όπως λέει χαρακτηριστικά ο Χαβιαράς: «Το ταλέντο, η κλίση,
το πάθος, δεν διδάσκονται αλλά τρέφονται, αναπτύσσονται, ολοκληρώνονται. Η
τεχνική, η χρήση της γλώσσας, το ύφος, καλλιεργούνται και βελτιώνονται». Το
ξέρει από πρώτο χέρι καθώς διδάχθηκε από τον Ρέιμοντ Κάρβερ και τον Τζων
Ίρβινγκ. Μήπως λοιπόν οι προκαταλήψεις κρύβουν αδυναμίες; 
Οι πρωτοεμφανιζόμενοι συγγραφείς θα είχαν πολλά να διδαχθούν, λέει ο
Χαβιαράς. Διότι συχνά αρχίζουν να γράφουν ένα μυθιστόρημα και δεν ξέρουν πώς
να το τελειώσουν ή καταφεύγουν σε διάφορες αυθαιρεσίες, παραβιάζουν π.χ. τις
οπτικές γωνίες του μυθιστορήματος ή ­ το κυριότερο ­ αδυνατούν να πείσουν,
διότι η αλήθεια των ιστοριών τους «μπάζει». Όμως «και η δημιουργική φαντασία
απαιτεί την αλήθεια της. Αυτή μας συνδέει με την τέχνη». Αν ένα μυθιστόρημα
μας παραπλανά, τότε «κάνει ζημιά σ' αυτό που προσπαθεί ο συγγραφέας να
βελτιώσει: τον εαυτό του και τον κόσμο». 
Το ερώτημα είναι αν μπορούν οι επίδοξοι μάστορες να συμμορφωθούν με
τέτοιους κανόνες τεχνικής, χωρίς ούτε να ισοπεδωθούν ούτε να μαϊμουδίσουν
κάποιο πρότυπο. Αλλά αυτό είναι θέμα ταλέντου, όχι μόνο του μαθητή αλλά και
του δασκάλου.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17263P382</ED>
<ID>
ID:305733

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P38&aa=2</URL></REF>


Article

<CATEGORY>vin09</CATEGORY>

 <H2>Εμπρηστική ρεμπετολογία
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Οι μόρτηδες της Σμύρνης, οι αρβανιτόμαγκες του Πειραιά, οι μπράβοι των
Επτανήσων, τα κουτσαβάκια του Ψυρή. Το βιβλίο του διανοούμενου ερευνητή και
ενίοτε... «εμπρηστή» Ηλία Πετρόπουλου φέρνει στην επιφάνεια εκφράσεις και
καταστάσεις από τον υπόκοσμο, «κρυφές λεπτομέρειες», όπως λέει ο ίδιος, «που
ανάγονται στην ώς τώρα αόρατη ρεμπετολογία». Οι νέοι ρεμπετολόγοι λέει ο
συγγραφέας έμαθαν τα ρεμπέτικα από τους δίσκους. Και οι παλαιότεροι υπέπεσαν
στο σφάλμα της αυτολογοκρισίας. «Έτσι ο σεμνός ρεμπετολόγος αποφεύγει να
εξετάσει το κολομπαριλίκι των βλάμηδων, όπως ο εθνικόφρων ρεμπετολόγος δεν θα
θίξει το θέμα της εθνικότητας της Εσκενάζι (εβρέισα από την Σταμπούλ) ή της
Μαρίκας Νίνου (ήτο αρμένισα 100%)». 
Όχι, στο εν λόγω βιβλίο δεν θα βρείτε τέτοιου είδους... κολλήματα. Από πότε
ξεκινάει η ιστορία των καπανταήδων και ποιο είναι αυτό το αόρατο νήμα που
συνδέει τις πλεμπάγιες της Ρώμης, της Κωνσταντινούπολης, της Ισταμπούλ και της
Ελλάδας; Τι σημαίνει τσαμπουκάς; Από πού προέρχεται η λέξη κουτσαβάκης και
ποια η νοηματική της διαφορά από τον μάγκα; Ένα μεγάλου σχήματος βιβλίο
εικονογραφημένο με φωτογραφίες, γκραβούρες και σκίτσα, ένα απολαυστικό ταξίδι
σε μια πραγματικότητα που σιγά σιγά αλλοιώνεται από τα «λάθη» και τα κατά
συνθήκην ψεύδη της Ιστορίας. <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P59</CAT>
<ED>
Κωδικός άρθρου: A17263P591</ED>
<ID>
ID:305690

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P59&aa=1</URL></REF>


Article

<CATEGORY>vin09</CATEGORY>

 <H2>Το παιδομάζωμα ως... υποτροφία
</H2><H4>ΜΠΟΡΟΥΜΕ ΝΑ ΣΥΜΦΙΛΙΩΘΟΥΜΕ ΜΕ ΤΗΝ ΙΔΕΑ ΟΤΙ ΤΟ ΠΑΙΔΟΜΑΖΩΜΑ ΔΕΝ ΗΤΑΝ ΠΑΡΑ ΜΙΑ
ΜΟΡΦΗ ΚΡΑΤΙΚΗΣ ΥΠΟΤΡΟΦΙΑΣ ΠΟΥ ΕΞΑΣΦΑΛΙΖΕ ΣΤΟΥΣ ΝΕΟΥΣ ΥΨΗΛΑ ΑΞΙΩΜΑΤΑ; ΕΑΝ ΔΕΝ
ΜΠΟΡΟΥΜΕ, ΑΣ ΜΗΝ ΑΝΗΣΥΧΟΥΜΕ. ΑΝΑΛΟΓΕΣ ΔΥΣΚΟΛΙΕΣ ΑΝΤΙΜΕΤΩΠΙΖΟΥΝ ΚΑΙ ΟΙ ΤΟΥΡΚΟΙ
ΓΕΙΤΟΝΕΣ, ΟΤΑΝ ΠΛΗΡΟΦΟΡΟΥΝΤΑΙ ΤΑ ΔΙΚΑ ΜΑΣ ΕΘΝΙΚΑ ΣΤΕΡΕΟΤΥΠΑ. ΣΤΑ ΑΥΤΙΑ ΤΟΥΣ
ΔΕΝ ΗΧΟΥΝ ΛΙΓΟΤΕΡΟ ΕΞΩΦΡΕΝΙΚΑ
</H4>
<AUTHOR>ΠΕΤΡΟΣ ΤΑΤΣΟΠΟΥΛΟΣ</AUTHOR>

Ο καθηγητής Ηρακλής Μήλλας αποτελεί ιδιότυπη περίπτωση. Εξήντα δύο χρόνων
σήμερα, γεννήθηκε στην Τουρκία, όπου κι έζησε τα πρώτα τριάντα ένα χρόνια.
Διχοτομημένος ανάμεσα σε δύο πατρίδες, δεν απέφυγε και τον διαμελισμό ανάμεσα
σε δύο επαγγέλματα. Πολιτικός μηχανικός και πολιτικός επιστήμων. Συνέβαλε στην
ίδρυση του Τμήματος Νεοελληνικών Σπουδών στο Πανεπιστήμιο της Άγκυρας και
δίδαξε σε αυτό. Προικισμένος μ' ένα πεπρωμένο σπάνιας συμμετρίας, διδάσκει
κατόπιν Τουρκική Λογοτεχνία στο Πανεπιστήμιο του Αιγαίου. Θα μπορούσαμε να τον
θεωρήσουμε ως τον πνευματικό καρπό από τη σύγκλιση Ισμαήλ Τζεμ και Γιώργου
Παπανδρέου, εάν ο ίδιος δεν είχε προηγηθεί, σε καιρούς πονηρούς, όταν η
ρετσινιά τού μειοδότη μοιραζόταν αφειδώς και με συνοπτικές διαδικασίες.
Κάποιος που βρίσκεται στη λεπτή θέση του Μήλλα, επιζητεί συνήθως την προστασία
ενός από τους δύο πάτρωνες του Αρχιπελάγους και μετατρέπεται σε φερέφωνό του.
Ο Ηρακλής Μήλλας διάλεξε τη δύσβατη οδό. Προτίμησε να μελετήσει αμφότερες τις
εθνικές προκαταλήψεις και να τις κοσκινίσει κατ' αντιπαράσταση. Απότοκος του
διυλίσματος είναι και η παρούσα μελέτη. 
Σύμφωνα με το πόρισμα του Μήλλα, η παραχάραξη της ιστορικής αλήθειας, άλλοτε
με χονδροκομμένα μυθεύματα και άλλοτε με σκανδαλώδεις αποσιωπήσεις, δεν
οφείλεται στην εγγενή «μοχθηρία» ή στην «αφέλεια» ενός έθνους. Συμβάλλει όμως
καθοριστικά, εάν η εθνογένεση ­ ο ηθικός αυτουργός κάθε παραχάραξης ­
διέρχεται το πρώιμο, το μεταβατικό ή το ώριμό της στάδιο. Δεν εκκολάπτονται
όλα τα έθνη με τον ίδιο τρόπο. Στην περίπτωση της Ελλάδας ­ όπως και της
Γερμανίας ­ το έθνος προηγήθηκε του κράτους, ενώ στην περίπτωση της Τουρκίας ­
όπως και της Αργεντινής ­ το κράτος προηγήθηκε του έθνους και εξουσιοδοτήθηκε
να «συγκροτήσει» ή να «ανακαλύψει» εκ των υστέρων την εθνική του υπόσταση.
Μπορεί εμείς ν' αποκαλούσαμε συλλήβδην «Τούρκους» όλους τους Οθωμανούς
μουσουλμάνους, ήδη από τον 13ο αιώνα, εν τούτοις οι ίδιοι οι ενδιαφερόμενοι
δεν αποδέχθηκαν την «τουρκική» τους ταυτότητα πριν από τα τέλη του 19ου. Κάπου
εδώ πρέπει να εντοπίσουμε και την ­ ανεξήγητη, αν μη παράλογη ­ «απειλή» που
ενσάρκωσαν για τους όψιμους Τούρκους οι Ελλαδίτες. 
Ας σταθούμε μια στιγμή και ας κοιτάξουμε την Ιστορία με τα μάτια ενός Τούρκου.
Την ειρηνική συνύπαρξη Χριστιανών, Μωαμεθανών και Εβραίων, υπό την σκέπη της
Οθωμανικής Αυτοκρατορίας, έρχονται να υπονομεύσουν αρχικά οι δόλιοι Ρωμιοί
Φαναριώτες και να συμπαρασύρουν στη συνέχεια τους υπόλοιπους βαλκανικούς
λαούς, που ­ κατά την ίδια λογική πάντοτε ­ δεν τελούν υπόδουλοι, αλλά
συγκυβερνώντες. 
ΠΡΟΚΑΤΑΛΗΨΕΙΣ

Η ελληνική εξέγερση του 1821 είναι το πλέον τρανό μάθημα αχαριστίας. Τη
δεύτερη και την τρίτη δεκαετία του 20ού αιώνα, καθώς ολοκληρώνεται ο
ακρωτηριασμός της Αυτοκρατορίας και οι Τούρκοι του Μουσταφά Κεμάλ απειλούνται
με εξανδραποδισμό, κορυφώνεται η δαιμονοποίηση των Ελλήνων εισβολέων και
παράλληλα μπαίνουν οι βάσεις για την αποθέωση των Τούρκων προγόνων. Στα
σχολεία του Κεμάλ (Ατατούρκ πλέον, ήτοι Πατέρας των Τούρκων) οι μαθητές
παπαγαλίζουν την τουρκική ιστορική θέση, που πρεσβεύει ότι όλοι οι σύγχρονοι
πολιτισμοί είναι άμεσο ή έμμεσο δημιούργημα των αρχαίων Τούρκων. Μονάχα όταν
το νέο στάτους κβο παγιωθεί, η ανεκδιήγητη αυτή θέση θα περιέλθει σε αχρηστία.
Την ιστοριογραφία ακολουθεί κατά πόδας η λογοτεχνία. Η ζοφερή εικόνα του
Έλληνα επιχρωματίζεται, ενίοτε με ισλαμικό, ενίοτε με μαρξιστικό, ακόμη και με
ανθρωπιστικό χρωστήρα. Ιδίως οι νεώτεροι Τούρκοι συγγραφείς, όπως ο Ορχάν
Παμούκ και η Φεριντέ Τσιτσέκογλου, θα «χειρισθούν» τον Έλληνα με την ίδια
κατανόηση που «χειρίζονται» και τον Τούρκο. 
Παρόμοιες προκαταλήψεις, με αντίθετο πρόσημο, συναντάμε και στις ελληνικές
σελίδες, από τον Παπαρρηγόπουλο έως τον Βενέζη. Ο Μήλλας εστιάζει την προσοχή
μας και σ' ένα ευτράπελο οξύμωρο που προέκυψε από μία έρευνα ανάμεσα σε
Έλληνες εκπαιδευτικούς: επιμένουμε αφενός για την εθνική μας καθαρότητα και
αποδίδουμε αφετέρου κάθε κουσούρι μας στην επίδραση της Τουρκοκρατίας. Ανάλογη
αμφιθυμία διακρίνει και τους λογοτέχνες μας. Κρατούν αρνητική στάση απέναντι
στον «ιστορικό» Τούρκο και θετική στάση απέναντι στον «υπαρκτό» Τούρκο.
Βάρβαρος ο μεν, καρντάσης ο δε. Ασφαλώς υπάρχουν κι εδώ εξαιρέσεις, όπως η Ρέα
Γαλανάκη, που αποστρέφονται τα στερεότυπα. Αξίζει τέλος να μνημονεύσουμε τη
σύμπνοια των φανατικών: είναι πάντοτε η γυναίκα του Άλλου που ερωτεύεται τον
Δικό μας άνδρα και σχεδόν ποτέ το αντίστροφο. 
<H3>ΜΙΑ ΚΑΤΑΣΚΕΥΗ
</H3>
«Η εικόνα του "Άλλου" δεν είναι μια φωτογραφία, είναι μια κατασκευή, όπως ένας
πίνακας ζωγραφικής, η οποία προδίδει τον δημιουργό της. Η εικόνα είναι αυτό
που φέρουμε μέσα μας, δηλαδή τα γνωστικά μας όρια. Η εικόνα του "Άλλου"
σχετίζεται με την ταυτότητά μας, με τον τρόπο που θέλουμε να είμαστε, και αυτό
συχνά δηλώνεται με το τι δεν θέλουμε να είμαστε: ο "Άλλος"»
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P60</CAT>
<ED>
Κωδικός άρθρου: A17263P601</ED>
<ID>
ID:305691

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P60&aa=1</URL></REF>


Article

<CATEGORY>vin09</CATEGORY>

 <H5>Το πολιτικό παρασκήνιο της χρήσης βιολογικών όπλων
</H5><H2>Όταν οι επιστήμονες γίνονται δολοφόνοι
</H2><H4>Σχεδόν κάθε σημαντική τεχνολογία έχει υπηρετήσει όχι μόνο ειρηνικούς αλλά και
πολεμικούς σκοπούς. Πρέπει να συμβεί το ίδιο και με τη βιοτεχνολογία; Ένα
εναγώνιο ερώτημα, ένα αποκαλυπτικό βιβλίο
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Οι συγγραφείς και δημοσιογράφοι των New York Times Τζούντιθ Μίλερ,
Στίβεν Ένγκελμπεργκ και Γουίλιαμ Μπρόουντ ανοίγουν την αυλαία της
βιολογικής απειλής με μιαν ιστορία του 1984. Επτακόσιοι πενήντα κάτοικοι μιας
μικρής πόλης του Όρεγκον μολύνθηκαν σε διάστημα ημερών από σαλμονέλα, ένα
βακτήριο που προσβάλλει τα τοιχώματα του στομάχου και προκαλεί σπασμούς και
διάρροια. Ένα χρόνο αργότερα αποκαλύφθηκε ότι η επιδημία δεν ήταν τυχαία. Τα
μέλη μιας θρησκευτικής αίρεσης είχαν μολύνει εσκεμμένα τα μπαρ της πόλης.
Φιλοδοξούσαν να αναλάβουν στις επόμενες εκλογές τον έλεγχο της τοπικής
κυβέρνησης και δοκίμαζαν τρόπους εξουδετέρωσης των υπόλοιπων ψηφοφόρων. 
Δεκαεπτά χρόνια αργότερα, οι Αμερικανοί έμελλε να γίνουν στόχος μιας πολύ πιο
επικίνδυνης βιολογικής επίθεσης: δεκαεπτά κρούσματα δερματικού και πνευμονικού
άνθρακα, τέσσερις νεκροί. Και εντούτοις, η κλίμακα των πρόσφατων αυτών
επιθέσεων είναι αμελητέα συγκριτικά με την κλίμακα των προετοιμασιών για έναν
γενικευμένο βιολογικό πόλεμο από μεγάλες χώρες, ιδιαίτερα τις ΗΠΑ προτού
αποκηρύξει κατηγορηματικά ο Νίξον τα βιολογικά όπλα, το 1969, και τη Σοβιετική
Ένωση, η οποία αγνόησε επιδεικτικά τη συνθήκη του 1975 για τα βιολογικά όπλα
και συνέχισε το πρόγραμμά της. 
ΤΑ ΠΕΙΡΑΜΑΤΑ ΚΑΙ Η ΣΥΝΘΗΚΗ

Το πρόγραμμα βιολογικών όπλων των ΗΠΑ, μας ενημερώνουν οι συγγραφείς, ξεκίνησε
το 1942. Η έρευνα, η ανάπτυξη και η δοκιμαστική παραγωγή πραγματοποιούνταν στο
Καμπ (κατόπιν Φορτ) Ντέτρικ, στο Μέριλαντ. Μέχρι το τέλος του πολέμου, το
συγκρότημα είχε 250 κτίρια και απασχολούσε 3.500 ανθρώπους. Το 1944
κατασκευάστηκε στο Βίγκο της Ιντιάνα ένα εργοστάσιο με σκοπό την παραγωγή σε
μεγάλη κλίμακα σπόρων άνθρακα και τοξίνης βοτουλίασης. Ο πόλεμος, όμως,
τελείωσε και το εργοστάσιο παροπλίστηκε. Για να αντικατασταθεί λίγο αργότερα
από μια πιο σύγχρονη μονάδα, στο Πάιν Μπλαφ Άρσεναλ του Άρκανσας, που ξεκίνησε
την παραγωγή βιολογικών όπλων στα τέλη του 1954 και παρέμεινε εν ενεργεία έως
το 1969. 
Η κλίμακα των πρόσφατων «χημικών» επιθέσεων στις ΗΠΑ, είναι αμελητέα
συγκριτικά με την κλίμακα των προετοιμασιών για έναν γενικευμένο βιολογικό
πόλεμο από μεγάλες χώρες

Στη διάρκεια της δεκαετίας του 1950, οι Αμερικανοί επιστήμονες κλήθηκαν να
κατασκευάσουν βόμβες άνθρακα για πιθανή επίθεση σε σοβιετικές πόλεις: βόμβες
διασποράς, κάθε μία από τις οποίες έφερε 536 μικρότερες βόμβες, που με τη
σειρά τους η κάθε μία περιείχε ένα υγρό αιώρημα σπορίων άνθρακα και έναν
επικρουστήρα. Στο πλαίσιο της επιχείρησης αυτής, η οποία πήρε την κωδική
ονομασία «St Jo», πραγματοποιήθηκαν κάτω από απόλυτη μυστικότητα 173
δοκιμαστικές ρίψεις μη μολυσματικών αερολυμάτων στη Μινεάπολη, στο Σεντ Λούις
και το Γουίνιπεγκ. Τελικά, ο φόβος της μακροχρόνιας μόλυνσης οδήγησε στην
εγκατάλειψη των σχεδίων χρήσης του άνθρακα ως βιολογικού όπλου. 
Η Πολεμική Αεροπορία των ΗΠΑ έστρεψε κατόπιν το ενδιαφέρον της στο βακτήριο
που προκαλεί τουλαραιμία, μία δυνάμει θανατηφόρα ασθένεια που ερεθίζει τους
λεμφαδένες και προκαλεί κακώσεις σε πολλά όργανα του σώματος. Ασχολήθηκε,
όμως, και με το βακτήριο της βρουκέλωσης, του πυρετού Q, καθώς και με τον ιό
της εγκεφαλομυελίτιδας των ίππων. Οι προσπάθειες κορυφώθηκαν το 1968, με μία
σειρά δοκιμών που πραγματοποιήθηκαν στον Νότιο Ειρηνικό, με στόχους διάφορα
ζώα. 
Ένα χρόνο αργότερα, έξι μήνες μετά την εκλογή του Ρίτσαρντ Νίξον στην
προεδρία, οι ΗΠΑ αποκήρυξαν όλες τις μεθόδους βιολογικού πολέμου και
ανακοίνωσαν ότι εφεξής θα περιόριζαν τα βιολογικά τους προγράμματα στην έρευνα
και την ανάπτυξη για αμυντικούς σκοπούς. «Η ανθρωπότητα κρατά ήδη στα χέρια
της πολλούς σπόρους της ίδιας της καταστροφής της», δήλωσε ο Νίξον. Η Αμερική
είχε συνειδητοποιήσει ότι το πρόγραμμα βιολογικών όπλων δρομολογούσε και
νομιμοποιούσε μία τεχνολογία, η οποία θα μπορούσε να αντιγραφεί με αρκετή
ευκολία και η πυροδότηση ενός αγώνα βιολογικού εξοπλισμού δεν ήταν προς το
συμφέρον της χώρας. Εξ ου και η προθυμία της να υπογράψει το 1972 τη συνθήκη
με την οποία απαγορευόταν η ανάπτυξη, παραγωγή και κατοχή βιολογικών όπλων
(BWT). 
Μόνο που η Σοβιετική Ένωση δεν είχε πεισθεί για την ειλικρίνεια των ΗΠΑ και
συνέχισε μυστικά, ή μάλλον ενέτεινε, το δικό της πρόγραμμα βιολογικών όπλων.
Ένα παράδειγμα που περιγράφεται διεξοδικά στο «Βιολογική απειλή»: Το
εργοστάσιο παραγωγής βομβών άνθρακα που κατασκευάστηκε στις αρχές της
δεκαετίας του 1980 στο Στεπανογκόρσκ του Καζαχστάν έχει πλέον κλείσει. Μέχρι
σήμερα, όμως, η Ρωσική Ομοσπονδία έχει καταβάλει ελάχιστες προσπάθειες
προκειμένου να πείσει τα άλλα έθνη ότι το ίδιο ισχύει και με το σύνολο του
σοβιετικού προγράμματος, που δεν περιοριζόταν μόνο στον άνθρακα αλλά αφορούσε
και άλλους παθογόνους οργανισμούς, όπως τους ιούς της πανούκλας και της
ευλογιάς. 
Τη συνθήκη για τα βιολογικά όπλα έχουν αποδεχθεί σήμερα 144 μέλη. Η Αίγυπτος
την έχει υπογράψει αλλά δεν την έχει επικυρώσει. Η Συρία και το Ισραήλ, δύο
χώρες που εικάζεται ότι διαθέτουν επιθετικά βιολογικά προγράμματα, δεν την
έχουν καν υπογράψει. Το Ιράκ πιστεύεται ότι επανέλαβε το πρόγραμμά του μετά
την αποχώρηση των επιθεωρητών του ΟΗΕ, το 1998. Ο κατάλογος του ΝΑΤΟ με τις εν
ισχύι βιολογικές απειλές αριθμεί 30 διαφορετικά βακτήρια, ιούς και μύκητες. Τα
περισσότερα από αυτά μπορούν να τροποποιηθούν ώστε να διαφεύγουν τη δράση των
υπαρχόντων εμβολίων και αντιβιοτικών. Οι επιθέσεις με άνθρακα στις ΗΠΑ έχουν
διακοπεί αλλά οι υπεύθυνοι παραμένουν ασύλληπτοι. Επιπλέον, τίποτε δεν
εγγυάται ότι δεν θα βρουν μιμητές. Οι συγγραφείς των «Βακτηρίων» αποκαλύπτουν
ότι οι ΗΠΑ προχωρούν μυστικά και στο πλαίσιο του βιοαμυντικού τους
προγράμματος στην μερική ανακατασκευή μιας σοβιετικής βιολογικής βόμβας, στην
κατασκευή ενός εργοστασίου προσομοίωσης βιολογικών όπλων και σε μία προσπάθεια
αναδημιουργίας ενός ιδιαίτερα ανθεκτικού στελέχους του άνθρακα. Χωρίς κάποιο
ανώτατο όργανο εποπτείας, με τις κυβερνήσεις να επικαλούνται το εθνικό
συμφέρον για την απόκρυψη της αλήθειας και τους βιοτρομοκράτες να καραδοκούν,
το μόνο που είναι σίγουρο είναι ότι ουδείς μπορεί να κοιμάται ήσυχος.

<H3>Παραλίγο και στην Κούβα
</H3>
Ο Φιντέλ Κάστρο κατά τη διάρκεια της εισβολής στον Κόλπο των Χοίρων. Το
αμερικανικό Πεντάγωνο ήταν έτοιμο να χρησιμοποιήσει βιολογικά όπλα εναντίον
της Κούβας, αποκαλύπτουν οι συγγραφείς του βιβλίου «Βιολογική απειλή»

Germs: Biological Weapons and America's Secret War, ή σε κατά
λέξη μετάφραση του τίτλου, Βακτήρια: Βιολογικά όπλα και ο κρυφός
πόλεμος της Αμερικής. Λίγοι άνθρωποι γνώριζαν πριν από την κυκλοφορία του
βιβλίου αυτού τα σχέδια του αμερικανικού Πενταγώνου να χρησιμοποιήσει
βιολογικά όπλα σε περίπτωση που αποφασιζόταν, στη διάρκεια της Κρίσης των
Πυραύλων του 1962, μια εισβολή στην Κούβα. 
Τα σχέδια προέβλεπαν τη χρήση παραγόντων εξουδετέρωσης που θεωρούνταν σχετικά
χαμηλής φονικότητας και αναμενόταν να σκοτώσουν το ένα τοις εκατό των ανθρώπων
που θα μολύνονταν. Οι συγγραφείς παραθέτουν την άποψη ενός πρώην επιστημονικού
διευθυντή, του Φορτ Ντίτρικ: η χρησιμοποίηση τέτοιων όπλων θα έσωζε
αμερικανικές ζωές. 
Άλλοι αξιωματούχοι του Πενταγώνου, όμως, πίστευαν ότι θα επέφερε το αντίθετο
αποτέλεσμα. Η θεωρία τους, που δεν περιγράφεται στη «Βιολογική απειλή», ήθελε
τους αμυνόμενους, όντας πολύ άρρωστοι για να υποχωρήσουν, να παραμένουν στα
οχυρά τους και να χρησιμοποιούν όλα τα πυρομαχικά τους προτού ηττηθούν. Οι
Αμερικανοί επιτιθέμενοι θα εκθέτονταν έτσι σε περισσότερα πυρά από ό,τι αν δεν
είχαν χρησιμοποιηθεί βακτήρια και οι απώλειες θα ήταν αντιστοίχως περισσότερες.

<H3>ΕΠΟΜΕΝΟ ΒΗΜΑ Η ΧΕΙΡΑΓΩΓΗΣΗ
</H3>
«Η ικανότητά μας να τροποποιούμε τις διαδικασίες της ζωής αυξάνεται μέρα με τη
μέρα. Μελλοντικά, λοιπόν, θα μπορέσουμε ενδεχομένως να εφεύρουμε όχι μόνο
νέους τρόπους καταστροφής της ζωής αλλά και τρόπους χειραγώγησής της,
συμπεριλαμβανομένων των θεμελιωδών βιολογικών διαδικασιών της γνώσης, της
ανάπτυξης, της αναπαραγωγής και της κληρονομικότητας. Σε αυτές τις δυνατότητες
κρύβονται πρωτοφανείς ευκαιρίες για βία, εξαναγκασμό, καταστολή ή
υποδούλωση... Η αποτροπή της χρήσης της βιοτεχνολογίας για εχθρικούς σκοπούς
είναι μια απόλυτη ανάγκη τού σήμερα για τον κόσμο τού αύριο». (Matthew
Messelson, The New York Review of Books) <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P60</CAT>
<ED>
Κωδικός άρθρου: A17263P602</ED>
<ID>
ID:305734

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P60&aa=2</URL></REF>


Article

<CATEGORY>vin09</CATEGORY>

 <H2>...το «Αιφνιδίως...και μια επιστροφή»
</H2>
<AUTHOR>ΜΑΓΙΑ ΛΥΜΠΕΡΟΠΟΥΛΟΥ</AUTHOR>

Φωτό: Τάκης Σπυρόπουλος από το έργο «Στον Προορισμό»

Αργά το βράδυ γύρισα σπίτι κρατώντας το «Αιφνιδίως... και μια επιστροφή» του
Θεμιστοκλή Πάνου, τώρα είμαι κουρασμένη είπα, αύριο θα το διαβάσω, τώρα να το
ξεφυλλίσω ­ ξημερώθηκα διαβάζοντας το μονορούφι... και σκέφτηκα συνεπαρμένη:
θα 'θελα κάποτε να παίζω όπως γράφει ο Θέμης. Χωρίς καμιά σχέση με την
υπάρχουσα μόδα, υπακούοντας σε διαρκείς αγωνίες, σε ρυθμούς απόλυτα
προσωπικούς, ζυγιάζοντας το βάρος των πραγμάτων ­ προπάντων εκείνων που
παραμένουν εν σιωπή, να αυτοβιογραφηθώ ως άλλος (μια και δεν είμαστε ποτέ αυτό
που θέλουμε ούτε κι αυτό που πιστεύουμε), αποδεσμευμένη από την πίεση να
εγγράφω τα πάντα στη συλλογιστική των μίντια... Στα «όνειρα παπάς, τη μέρα
καντηλανάφτης» σαν τον Καρλάφτη του Θεμιστοκλή που κατοικεί στη σελίδα 30... 
Στον μοδάτο «διάκοσμο» της ζωής μας, που διαρκώς εναλλάσσεται αλλά και
συναλλάσσεται, ο Θεμιστοκλής Πάνου δεν διακοσμεί καμιά κοινοτοπία. Μιμείται
παλαιότερους τρόπους συντάσσοντας χαρισματικά λέξεις παλαιές, συνταιριάζοντας
ώσπερ «Καλύμνιος σπογγαλιεύς» στον αγώνα να ποιήσει το «Άστ' το, μωρέ,
παλιόπραμα, γαμώ» με το «Ελέησόν με Κύριε, καλό κατευόδιο, Παναγιά μου
Δέσποινα»... 
Γραφή με δικό της κλίμα, δικό της βαρομετρικό, που μας μιλά για όσα φαίνονται
χωρίς να είναι και για ό,τι όπως είναι χωρίς να φαίνεται. Γιατί ο Πάνου δεν
έχει μόνον ιδέες, έχει και «τρόπους». 
Ο Θέμης Πάνου, όντας και ηθοποιός, είναι αυτόματα και «συνάδελφος». Αλλά με το
βιβλίο του νιώθω «συνάδελφός» του και στον τρόπο που πορευόμαστε και έξω από
τη σκηνή... Υπάρχουν βλέπετε και βιβλία - σύντροφοι... βιβλία - βάλσαμο γλυκό
στη σύγχρονη ερημιά... <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P62</CAT>
<ED>
Κωδικός άρθρου: A17263P621</ED>
<ID>
ID:305692

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P62&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Αν και το φαινόμενο της σχολικής βίας έχει εμφανιστεί εδώ και χρόνια στην
Ευρώπη και στην Αμερική, μόλις από το 1977 και έπειτα απασχόλησε την Ευρωπαϊκή
Επιτροπή. Στην εν λόγω έκδοση παρουσιάζονται ποσοτικά και ποιοτικά στοιχεία
για την έκταση και τις μορφές της σχολικής βίας σε κράτη-μέλη της Ευρωπαϊκής
Ένωσης. Στην Ελλάδα, πάντως, η σχολική βία δεν έχει απασχολήσει ακόμα την
πολιτική ατζέντα ως αυτόνομο θέμα, παρά το γεγονός ότι πρόσφατες έρευνες
δείχνουν αύξηση της βίας, η οποία, μάλιστα, συνδέεται άμεσα με τις ευρύτερες
αλλαγές στη σύνθεση του πληθυσμού. 
«Τι είναι αυτό πάλι;» ψιθυρίζουν οι γυναίκες της Πάτμου μεταξύ τους. Το
κορίτσι του ψαρά, που οι γονείς του δεν ξέρουν καλά καλά να διαβάζουν, να
γίνει αξιωματικός! Αεροπόρος! Πι... λό... τος! Είναι το έβδομο μυθιστόρημα του
ειδικού σε θέματα άμυνας Νίκου Κ. Κυριαζή, ένα μυθιστόρημα σκληρό και τρυφερό
ταυτόχρονα, μια ιστορία για τον έρωτα που όμως συνδυάζεται με ίντριγκες,
δράση, απρόοπτα, χιούμορ και κοινωνική σάτιρα. Κεντρική ηρωίδα, βέβαια, η
γοητευτική και δυναμική Μαρία. 
Κατά τον ψυχίατρο Κλεάνθη Γρίβα, η τρομοκρατία αποτελεί ένα αποτελεσματικό
εργαλείο που χρησιμοποιήθηκε (και χρησιμοποιείται) από κάθε εξουσία. Στις
σημερινές συνθήκες δε της αμερικανικής μονοκρατορίας, η τρομοκρατία είναι ένα
βασικό εργαλείο της εσωτερικής και εξωτερικής της πολιτικής: Στο εσωτερικό
έχει ως στόχο τον έλεγχο του πληθυσμού και στο εξωτερικό τη διασφάλιση ενός
πλέγματος που επιτρέπει στις Ηνωμένες Πολιτείες να «ιδιοποιούνται» το 60% των
παγκόσμιων πρώτων υλών. 
Μόνο στη Σουηδία τα μυθιστορήματα του έχουν πουλήσει γύρω στα 4
εκατομμύρια αντίτυπα, έχουν όλα γυριστεί σε τηλεταινίες και ο ίδιος έχει
τιμηθεί με το βραβείο Golden Dagger. Εδώ ο διάσημος ήρωάς του (ο επιθεωρητής
Βαλάντερ) προσπαθεί να εξιχνιάσει το άγριο έγκλημα που διέπραξαν άγνωστοι
βασανίζοντας έναν ηλικιωμένο αγρότη. Μοναδικό στοιχείο: οι δράστες ήταν ξένοι.
Όταν αυτό διαρρέει στον Τύπο, ο ρατσισμός και το μίσος ξεσπούν. 
Πρόκειται για ανθολόγηση των πιο αρνητικών κριτικών που έγραψαν άνθρωποι
της τέχνης και του πνεύματος για τους ομοτέχνους τους. Κριτικές για τον
Αριστοφάνη, τον Α. Βαλαωρίτη, τον Κ. Βάρναλη, τον Η. Βενέζη, τον Γ. Βιζυηνό
μέχρι και τον Ν. Εγγονόπουλο, τον Οδ. Ελύτη, τον Α. Εμπειρίκο κ.ά. Ένα...
παιχνιδιάρικο λεύκωμα με πλούσια εικονογράφηση ( Φασιανός, Μποστ, σκίτσα,
φωτογραφίες κ.ά.), το οποίο περιλαμβάνει κι ένα επιπρόσθετο «περιοδικό», Το
Τσίρκο, που ασχολείται με το γεγονός της 11ης Σεπτεμβρίου. 
Είναι το πιο πρόσφατο μυθιστόρημα του διάσημου Μεξικανού συγγραφέα, ένα
πληθωρικό ταξίδι στην προσωπική ζωή μιας γυναίκας, στα πάθη και στις
περιπέτειές της, στους θυελλώδεις έρωτες και στον πόνο της απώλειας, όλα αυτά
που την οδήγησαν στην κατάκτηση της ελευθερίας της. Ένα μεγάλο οικογενειακό
χρονικό και ταυτόχρονα μια ζωντανή τοιχογραφία του Μεξικού. 
<H3>ΓΙΑ ΠΑΙΔΙΑ
</H3>
Δεν είναι η πρώτη φορά που η Σοφία Ζαραμπούκα διασκευάζει και εικονογραφεί
για παιδιά κλασικά έργα της αρχαιότητας («Ο Αριστοφάνης για παιδιά», «Ιλιάδα»,
«Οδύσσεια» κ.λπ.). Αυτήν τη φορά ασχολείται με την τραγωδία ξεκινώντας από την
«Ορέστεια» του Αισχύλου. Με τη βοήθεια της εικονογράφησης και του κειμένου
εισάγει τους μικρούς αναγνώστες στο πνεύμα της αισχύλειας τριλογίας.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P62</CAT>
<ED>
Κωδικός άρθρου: A17263P622</ED>
<ID>
ID:305735

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P62&aa=2</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΒΕΡΟΛΙΝΟΥ
</H5><H2>Το Στέμμα ως σίριαλ κίλερ!
</H2><H4>Το κορυφαίο έργο της Μπερλινάλε λέγεται «Βloody Sunday». Και είναι τόσο...
ανελέητο που κάνει τη Βασίλισσα Ελισάβετ να μοιάζει στον Μπιν Λάντεν!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Οι αγγλικές σφαίρες που έπεσαν στο Ντέρι της Β. Ιρλανδίας κουρέλιασαν κάθε
αυταπάτη περί Δημοκρατίας. Και η αυθεντικότητα της αναπαράστασης των γεγονότων
από τον φακό του Πολ Γκρίνγκρας στο αναπαριστατικό ντοκιμαντέρ «Bloody Sunday»
ξεπερνάει κάθε προηγούμενο

Την Κυριακή 30/1/1972 χιλιάδες απλοί Ιρλανδοί Καθολικοί στο Ντέρι της Β.
Ιρλανδίας κατέβηκαν σε ειρηνική πορεία διαμαρτυρίας κάτω από τη σημαία του
κινήματος των Πολιτικών δικαιωμάτων, με αρχηγό τον Αϊβάν Κούπερ και χωρίς την
παραμικρή ανάμειξη του IRA. Η πόλη ήταν περικυκλωμένη από ειδικές δυνάμεις του
Βασιλικού Στρατού. Με εντολές της κυβέρνησης των Συντηρητικών και υπό την
επίβλεψη του στρατηγού Φορντ, οι κομάντος αρχίζουν να ρίχνουν στο ψητό.
Χτυπούσαν in cold blood οτιδήποτε ζωντανό εκινείτο στο οπτικό τους πεδίο. Το
αποτέλεσμα της σφαγής θα έκανε κάθε Γερμανοτσολιά να πετάξει τη σκούφια του.
Δεκατρείς νεκροί, ηλικίας από 17-30 ετών, και 14 τραυματίες. Η συνέχεια είναι
απερίγραπτη. Ξεπερνάει ακόμα και τη δολοφονία του Γρ. Λαμπράκη. Ύστερα από μια
συνοπτική έρευνα που διεξήγαγε ένας αξιοσέβαστος λόρδος, όλοι οι αυτουργοί
απαλλάσσονται από κάθε κατηγορία και στη συνέχεια παρασημοφορούνται διά χειρός
της Ελισάβετ. Οι δολοφόνοι έγιναν στρατηγοί! 
Ο Μαρκές θα το τιτλοφορούσε «Το χρονικό μιας προαναγγελθείσας σφαγής».
Το Στέμμα της Μ. Βρετανίας ­ το τόσο αναγνωρισμένο ως το πιο δημοκρατικό της
πεφωτισμένης Δύσης ­ σε ρόλο σίριαλ κίλερ. Και μάλιστα χωρίς ίχνος ψυχολογικού
άλλοθι. Η εξουσία δεν υπολογίζει κανέναν και τίποτα. Οι δυνάμεις κατοχής του
βρετανικού imperium αντιμετωπίζουν τους ανυπότακτους πολίτες τους χειρότερα
ακόμα και από τους Αφρικανούς, τους Ινδούς και τους Κύπριους. Οι αγγλικές
σφαίρες που έπεσαν στο Ντέρι κουρέλιασαν κάθε αυταπάτη περί Δημοκρατίας. Μόνο
οι υποταγμένοι πολίτες μπορούν να αισθάνονται ασφαλείς. Οι άλλοι αναγκάζονται
να πάρουν τα βουνά και να μπουν στην παρανομία! 
Η αυθεντικότητα της αναπαράστασης των γεγονότων από τον φακό του Πολ
Γκρίνγκρας ξεπερνάει κάθε προηγούμενο. Ο Κεν Λόουτς θα το ζήλευε και ο Τζίλο
Ποντεκόρβο, ο Ιταλός σκηνοθέτης της «Μάχης της Αλγερίας», θα... πέθαινε από
λαχτάρα να το υπογράψει. Εκπληκτική κινηματογράφηση, εκπληκτικό τάιμινγκ και
εξαιρετικές ερμηνείες. Ακόμα και ο τελευταίος από τους εκατοντάδες κομπάρσους
παίζει σαν να ήταν εκεί. Σαν όλες και όλοι να καβάλησαν τη μηχανή του χρόνου
και να βρέθηκαν στο Ντέρι την Κυριακή 30 Γενάρη του 1972. 
Απίστευτα τα κατορθώματα του κινηματογράφου. Όταν μάλιστα το κεφάλι σου έχει
μεταβληθεί σε σκουπιδοτενεκέ του Χόλιγουντ και σε καφενέ των καναλιών, ε, τότε
βλέποντας μια τέτοια ταινία είναι σαν να δέχεσαι αριστερό ντιρέκτ από τον
Μοχάμετ Άλι. Και πέφτοντας αναίσθητος στο ρινγκ, ίσα που προλαβαίνεις να
ψελλίσεις: Θεέ μου, πόσο χαμηλά έχουμε πέσει!

<H3>«Οι νεκροί δε δικαιώθηκαν» </H3>
Ορμητικός σαν Βίκινγκ και άμεσος σαν αντάρτης των πόλεων. Κάθε κύτταρο του
Βρετανού Πολ Γκρίνγκρας, που άφησε άφωνη την Μπερλινάλε, πιστεύει μέχρι
θανάτου πως το σινεμά είναι πεδίο πολιτικής και ιδεολογικής πάλης. 
- Έπρεπε να περάσουν 30 ολόκληρα χρόνια για να το κάνετε; 
«Ποτέ δεν είναι αργά. Άλλωστε, δεν είχαμε τα μέσα». 
- Και η μέθοδός σας; 
«Να μην προδώσω την αλήθεια, να μην υποτιμήσω και να μην γελοιοποιήσω κανέναν.
Σεβασμός στα γεγονότα. Ο κίνδυνος να τους κάνεις καρικατούρες είναι διαρκώς
εκεί. Μελετήσαμε κάθε φωτογραφία εκείνης της εποχής, ύστερα τις μεγεθύναμε και
κατόπιν προσπαθήσαμε να τις αναπαραστήσουμε». 
- Δικαιώθηκαν οι νεκροί; 
«Αστειεύεστε; Πρώτα η βασίλισσα παρασημοφόρησε τους δολοφόνους και μετά έγιναν
στρατηγοί. Μ' αυτό τον τρόπο δεν έκαναν τίποτε άλλο από το να στέλνουν
χιλιάδες στον IRA». 
Για να καταλάβετε πόσο όλα είναι πολιτική, ένα σας μεταφέρω: δίπλα μου,
εντελώς συμπτωματικά, την ώρα της συνέντευξης, περνούσε ο κριτικός της
«Γκάρντιαν» των Εργατικών. Ντέρεκ ­ του λέω ­ εκπληκτικό, έτσι; Και εκείνος,
αντί να πανηγυρίσει για τον αγγλικό θρίαμβο, το μόνο που βρήκε να μου πει
ήταν... «Βαρέθηκα πια μ' αυτή την Ιρλανδία». 
<H3>INFO
</H3><H3>«Bloody Sunday» </H3>
Σκηνοθεσία: Πολ Γκρίνγκρας 
Πρωταγωνιστούν: Τζέιμς Νέσμπιτ, Τιμ Πίγκοτ Σμιθ 
Είδος: Αναπαραστατικό ντοκιμαντέρ 
Βαθμολογία = Όλα και όλοι 10!
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P65</CAT>
<ED>
Κωδικός άρθρου: A17263P651</ED>
<ID>
ID:305693

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P65&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου ­ «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τρωάδες ­ Το μακρύ ταξίδι» (Ευριπίδης,
Χάλο) του Γ. Μαργαρίτη Μαργαρίτης (σκηνοθ.), Δούζη. ΔΕΥΤΕΡΗ ΣΚΗΝΗ. «Ώρες
επισκεπτηρίου» του Ρ. Χάρις Α. Ανδρεοπούλου (σκηνοθ.), Χρ. Γεωργίου
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ
Ξενουδάκη (Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Τόσκα» του Τζ. Πουτσίνι (Τρ.) «Ένα
καπέλο από ψάθα Ιταλίας» του Ν. Ρότα (Τετ., Πέμ.) «Ο καρυοθραύστης»
του Π. Ιλ. Τσαϊκόφσκι (Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου ­ «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος ­ «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΤΩΝ ΦΙΛΩΝ ΤΗΣ ΜΟΥΣΙΚΗΣ. Κρατική
Ορχήστρα Αθηνών: α' συναυλία (Τρ.) ­ β' συναυλία (Κυρ.) Εθνική
Συμφωνική Ορχήστρα της ΕΡΤ: συναυλία (Τετ.) Σειρά «Μεγάλες Ορχήστρες».
Φιλαρμονική Ορχήστρα της Πετρούπολης: α' συναυλία (Πέμ. Παρ.) ­ β'
συναυλία (Σάβ.). ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής Δωματίου.
Συγκρότημα Παραδοσιακής Μουσικής «Γιάνοσι» ­ Λεωνίδας Καβάκος, βιολί ­
Πέτερ Νάγκι, πιάνο ­ Γιαν Φόγκλερ, βιολοντσέλο: συναυλία (Πέμ.)
Φεστιβάλ Μουσικής Δωματίου. Λεωνίδας Καβάκος, βιολί -- Πέτερ Νάγκι,
πιάνο ­ Γιαν Φόγκλερ, βιολοντσέλο ­ Τσαρλς Νάιντιχ,
κλαρινέτο ­ Μίριγιαμ Κόντζεν, βιολί: συναυλία (Κυρ.) (Βασιλίσσης
Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO. «The zoo story» του Έ. Άλμπι Π. Σακελλαρίου,
Τσορτέκης (Πειραιώς 131, Γκάζι, * 010 - 34.50.922). 
ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη ­ Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη ­
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - ΜΟΝΗ ΛΑΖΑΡΙΣΤΩΝ - ΣΚΗΝΗ ΣΩΚΡΑΤΗΣ ΚΑΡΑΝΤΙΝΟΣ: «Λίγο απ' όλα» από
το Θέατρο Σφενδόνη-Άννα Κοκκίνου Απόψε Σάββατο στις 9 και αύριο Κυριακή στις 7
μ.μ. Παραστάσεις κάθε Τρίτη στις 9 μ.μ., κάθε Τετάρτη στις 7 μ.μ., την Πέμπτη
και την Παρασκευή στις 9 μ.μ., το Σάββατο στις 6 μ.μ. και στις 9 μ.μ. και την
Κυριακή στις 6 μ.μ. και στις 9 μ.μ. Τηλ. 0310 - 652.020, 0310 - 589.102.

ΘΕΑΤΡΟ ΑΜΑΛΙΑ - ΠΕΙΡΑΜΑΤΙΚΗ ΣΚΗΝΗ ΤΗΣ ΤΕΧΝΗΣ. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις απόψε Σάββατο στις 9
και την Κυριακή στις 7 μ.μ. Τηλ. 0310 - 821.483.

ΘΕΑΤΡΟ ΑΧΙΛΛΕΙΟΝ. «Το νυφικό κρεβάτι» του Γιαν Ντε Χάρντογκ. Τελευταίες
παραστάσεις απόψε Σάββατο και αύριο Κυριακή στις 6 μ.μ. και στις 9 μ.μ. Τηλ.
0310 - 203.973.

ΚΘΒΕ - ΕΤΑΙΡΕΙΑ ΜΑΚΕΔΟΝΙΚΩΝ ΣΠΟΥΔΩΝ. «Η μνήμη των κύκνων» από το
Χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. Τηλ. 0310 - 223.785

ΔΗΜΟΤΙΚΟ ΘΕΑΤΡΟ ΝΕΑΠΟΛΗΣ. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Τελευταίες παραστάσεις σήμερα
Σάββατο στις 9 μ.μ. και αύριο Κυριακή στις 7.30 μ.μ. Τηλ. 0310 - 639.385, 617.006

ΚΘΒΕ - ΜΙΚΡΟ ΘΕΑΤΡΟ ΜΟΝΗΣ ΛΑΖΑΡΙΣΤΩΝ. «Λυτρωμένοι» του Έντουαρντ Μποντ
σε σκηνοθεσία Πέτρου Ζηβανού. Τελευταίες παραστάσεις απόψε Σάββατο στις 6 και
στις 9 και αύριο Κυριακή στις 7 μ.μ. Τηλ. 0310 - 652.020, 589.102.

ΘΕΑΤΡΟ ΦΛΕΜΙΓΚ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

ΔΗΜΟΤΙΚΟ ΘΕΑΤΡΟ ΣΤΑΥΡΟΥΠΟΛΗΣ. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

ΘΕΑΤΡΟ ΘΕΣΣΑΛΟΝΙΚΗΣ: ΑΙΘΟΥΣΑ ΑΡΙΑΔΝΗ. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

ΘΕΑΤΡΟ ΑΥΛΑΙΑ. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

STUDIO ΠΑΡΑΘΛΑΣΗ: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

ΔΗΜΟΤΙΚΟ ΘΕΑΤΡΟ ΚΑΛΑΜΑΡΙΑΣ - ΜΕΛΙΝΑ ΜΕΡΚΟΥΡΗ. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος» του Μπράιαν Ουέι από την Παιδική Σκηνή του ΚΘΒΕ
Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε Κυριακή
στις 11 π.μ. και στις 3 μ.μ. για το κοινό και από Τρίτη έως Παρασκευή στις
10.30 π.μ. και στις 3 μ.μ. για τα σχολεία. Τηλ. 0310 - 652.020, 589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι» κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17263P661</ED>
<ID>
ID:305708

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P66&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.10-20.30-23.00.
(Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Vanilla sky. Σάβ. 11.45-14.20-17.00-19.40-22.15-24.50. Κυρ.:
12.45-15.20-18.00-20.40-23.15. (Πατησίων 140 * 010 - 8259.975, 010 - 8215.327).

Αίθουσα 2

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 12.30-16.15 μεταγλ.

Αίθουσα 3

Kate and Leopold. Σάβ.: 12.45-15.30-17.50-20.10-22.30-00.50. Κυρ.: 12.45-16.00-18.20-20.40-23.00.

Αίθουσα 4

Η συμμορία των έντεκα. Σάβ.: 13.30-16.00-18.20-20.40-23.00-01.20. Κυρ.: 12.30-15.00-17.20-19.40-22.00-00.20.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30.
/ Η χαμένη Ατλαντίδα. 12.30-15.30-17.15 μεταγλ. 
ΑΘΗΝΑ

Kate and Leopold. 18.15-20.15-22.30. / Η χαμένη Ατλαντίδα. 16.00
μεταγλ.(Σοφοκλή Βενιζ. 48, Αγ. Ανάργυροι, * 010 - 2618.290, 010 - 2623.003).

ΑΘΗΝΑ

Το σκοτεινό αντικείμενο του πόθου. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Kate and Leopold. 17.40-20.20-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Η συμμορία των έντεκα. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS-Everest 
Αίθουσα 1

Kate and Leopold. 17.20-20.00-22.40. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.20-20.40-23.00, μαζί και η μικρού μήκους: Γκόγκος.

Αίθουσα 3

Η συμμορία των έντεκα. 15.20-17.50-20.20-22.50.

Αίθουσα 4 
Κωδικός: Enigma. 18.20-20.40-23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. / Ο
τίγρης, ο Γουίνι και η παρέα τους. Σάβ. 15.00, Κυρ. 12.00 (Οδός Καστοριάς
34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Kate and Leopold. 18.00-20.30-23.00 (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους: Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 16.30-18.30-20.40-23.00
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 17.30-19.15-21.00. / Οδός Μαλχόλαντ 22.50.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00. Κυρ.
και ώρα 13.30. (Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 20.30-23.00. / Η συμμορία των έντεκα. 16.00-18.10.
(Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.30-23.00.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους: Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Κάποιος θα τσιμπήσει. 21.00-23.00. / Το τάμα 18.15. (Γενναίου
Κολ/τρώνη 16, Κουκάκι, * 010 - 9240.239).

ART ECRAN Cinema 2

Vanilla sky. 17.45-20.45-23.10 
ART STUDIO Cinema

Κάποιος θα τσιμπήσει. 19.00-23.00. / Το τάμα 18.15. (Πλατεία
Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 18.00-20.15-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους: Τσιπς. / Πέπερμιντ. 17.00 με υπότ., για άτομα με
προβλήματα ακοής. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 22.40. / Ταξιδιάρικα πουλιά 18.00. Ημερολόγια
καταστρώματος - Γιώργος Σεφέρης 19.50-21.10 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 20.30-23.00. / Η συμμορία των έντεκα. 16.00-18.10
(Θάσου 22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-23.00. / Η χαμένη Ατλαντίδα. 16.00 μεταγλ.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 16.00-18.15-20.30-22.45
(Κων/λεως 82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Κωδικός: Enigma. 18.00-20.30-23.00.

Αίθουσα 3

Vanilla sky. 17.20-20.00-22.40. 
Αίθουσα 4

Δεκαπενταύγουστος. 18.10-20.30-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Η συμμορία των έντεκα. 17.30-20.00-22.30-01.00. / Ο Χάρι Πότερ και η
φιλοσοφική λίθος. 11.30-14.30 μεταγλ. (Φραγκοκκλησιάς και Γρανικού,
Μαρούσι * 010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.30-14.00-16.30-19.00-21.30-24.00.

Αίθουσα 3

Kate and Leopold. 12.00-14.30-17.00-19.30-22.00-00.30.

Αίθουσα 4

Vanilla sky. 11.15-14.00-16.45-19.45. / Επισκέπτης από την κόλαση.
22.45-01.15. 
Αίθουσα 5

Ο Χάρι Πότερ και η φιλοσοφική λίθος. 12.30-15.30 μεταγλ. /
Δεκαπενταύγουστος. 18.45-21.15-23.45, μαζί και η μικρού μήκους: Θα
ταΐσεις το ψάρι μου.

Αίθουσα 6

Ένας και μοναδικός. 12.15-14.15-16.15-18.15-20.15. / Οι άλλοι 22.15-00.45.

Αίθουσα 7

Κωδικός: Enigma. 16.45-19.15-21.45-00.15. / Η χαμένη Ατλαντίδα.
12.45-14.45 μεταγλ.

Αίθουσα 8

Vanilla sky. 12.15-15.00-17.45-20.30-23.15. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.45-17.15-20.45-00.15.

Αίθουσα 10

Kate and Leopold. 11.00-13.30-16.00-18.30-21.00-23.30.

VILLAGE CINEMAS PANGRATI 
Αίθουσα 1

Vanilla sky. 17.45-20.30-23.30. / Ο Χάρι Πότερ και η φιλοσοφική
λίθος. 11.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 12.30-15.00-17.30-20.00. Μαζί και η μικρού μήκους:
Θα ταΐσεις το ψάρι μου; / Επισκέπτης από την Κόλαση. 22.30-01.00

Αίθουσα 3

Κωδικός: Enigma. 16.30-19.00-21.30-24.00. / Η χαμένη Ατλαντίδα.
12.00-14.00 μεταγλ.

Αίθουσα 4

Η συμμορία των έντεκα. 11.00-13.30-16.00-18.30-21.00-23.45.

Αίθουσα 5

Kate and Leopold. 12.00-14.30-17.00-19.30-22.00-00.30.

VILLAGE ENTERTAINMENT PARK

Αίθουσα 1

Κωδικός: Enigma. 12.45-15.15-17.45-20.15-22.45-01.15. (Θηβών 228 &
Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.30-19.00-21.30-24.00. Μαζί και η
μικρού μήκους: Θα ταΐσεις το ψάρι μου;

Αίθουσα 3

Vanilla sky. 11.45-14.30-17.15-20.00 / Οι άλλοι. 23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Κωδικός: Enigma. 11.45-14.15-16.45-19.15-21.45-00.15. 
Αίθουσα 6

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Η
συμμορία των έντεκα. 20.30-23.00-01.30. 
Αίθουσα 7

Η συμμορία των έντεκα. 11.30-14.00-16.30-19.00-21.30-24.00.

Αίθουσα 8

Vanilla sky. 12.45-15.30-18.15-21.00-23.45.

Αίθουσα 9

Η συμμορία των έντεκα. 12.00-14.30-17.00-19.30-22.00-00.30.

Αίθουσα 10

Επισκέπτης από την Κόλαση. 11.30-14.00-16.30-19.00-21.30-24.00.

Αίθουσα 11

Vanilla sky. 19.15-22.00-00.45. / Ο Χάρι Πότερ και η φιλοσοφική
λίθος. 13.00-16.00 μεταγλ.

Αίθουσα 12

Η συμμορία των έντεκα. 11.00-13.30-16.00-18.30-21.00-23.30.

Αίθουσα 13

Kate and Leopold. 18.15-20.45-23.15. / Ο Χάρι Πότερ και η φιλοσοφική
λίθος. 12.00-15.00 μεταγλ.

Αίθουσα 14

Kate and Leopold. 11.45-14.15-16.45-19.15-21.45-00.15.

Αίθουσα 15

Kate and Leopold. 12.45-15.15-17.45-20.15-22.45-01.15.

Αίθουσα 16

Ένας και μοναδικός. 13.15-15.45-18.00-20.30-22.45-01.00.

Αίθουσα 17

Δεκαπενταύγουστος. 17.30-20.00-22.30-01.00. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.30-13.30-15.30 μεταγλ.

Αίθουσα 18

Ο άρχοντας των δαχτυλιδιών - Η συντροφιά του δαχτυλιδιού. 13.00-16.30-20.00-23.30.

Αίθουσα 19

Η συμμορία των έντεκα. 12.30-15.00-17.30-20.00. / Επισκέπτης από την
Κόλαση. 22.30-01.00 
Αίθουσα 20

Kate and Leopold. 12.15-14.45-17.15-19.45-22.15-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. / Η χαμένη Ατλαντίδα. 17.00 μεταγλ. (Αρχή Μεσογείων -
Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.20-20.40-23.00.
(Ζέππου και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 16.00-18.20-20.40-23.00, Κυρ.
και ώρα 11.30-13.40 (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά
16.00-18.00, Κυρ.: 12.00-14.00.

ΔΙΑΝΑ

Kate and Leopold. 17.40-20.00-22.20. / Μίνι πράκτορες. 16.00,
Κυρ. και ώρα 11.30. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Kate and Leopold. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30. Σάβ. ώρα
01.00 π.μ.: Μαύρο γεράκι η κατάρριψη. (Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Vanilla sky. 17.30-20.15-23.00. / Η χαμένη Ατλαντίδα. 15.30
μεταγλ., Κυρ. και ώρα 12.30 μεταγλ. (Λ. Κηφισίας 245, Ζηρίνειο * 010 -
6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. Σάβ.: 17.30-19.40-22.00, Κυρ.: 18.00-20.15-22.40. /
Η συμμορία των έντεκα. Σάβ.: 00.15 / Σαν το σκύλο με τη γάτα.
15.30 μεταγλ., Κυρ. και ώρα 12.30 μεταγλ.

ΚΗΦΙΣΙΑ Cinemax Ericsson 3

Kate and Leopold. 20.45-23.00. / Η συμμορία των έντεκα. 15.45-16.15.

ΜΑΡΓΑΡΙΤΑ Despec 
Αίθουσα 1

Kate and Leopold. 18.20-20.40-23.00, Σάβ. και ώρα 01.00. / Ο Χάρι
Πότερ και η φιλοσοφική λίθος. 15.30, Κυρ. και ώρα 12.00 (Πλατεία Δαβάκη -
Καλλιθέα * 010 - 9568.370).

Αίθουσα 2

Κωδικός: Enigma. 17.50-20.05-22.20, Σάβ. και ώρα 00.20. / Η χαμένη
Ατλαντίδα. 16.00 μεταγλ., Κυρ. και ώρα 12.00 μεταγλ. 
Αίθουσα 3

Η συμμορία των έντεκα. 17.30-19.50-22.15, Σάβ. και ώρα 00.20. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.10-20.30-23.00.
(Λεωφ. Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Οι άλλοι. 18.20-20.20-22.20. (Παγκράτι * 010 - 7511.515).

ΜΕΤΡΟΠΟΛΙΤΑΝ

Kate and Leopold. 17.40-20.00-22.20 (Λεωφ. Βουλιαγμένης Πλ. Καλογήρων *
010 - 9706.010).

ΜΠΡΟΝΤΓΟΥΑΙΗ

Οι άλλοι. 19.10-21.10-23.10 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Επισκέπτης από την Κόλαση. 17.10-19.50-22.30. (Οδός Ακαδημίας 57 * 010
- 3622.683).

ΟΠΕΡΑ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.45-20.15-22.45. (Οδός
Ακαδημίας 57 * 010 - 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Vanilla sky. 17.40-20.20-23.10 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 16.00-17.50-20.10-22.30.
(Γεωργίου Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. Κυρ. και
ώρα 16.10. (Πατησίων, Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 16.00-18.15-20.30-22.45.
(Μεσογείων 232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Επισκέπτης από την Κόλαση. 18.00-20.15-22.30 / Ο Χάρι Πότερ και η
φιλοσοφική λίθος. 15.30 μεταγλ. (Αργυρούπολη * 010 - 9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 16.10-18.20-20.30-22.40. Κυρ.
και ώρα 15.10. (Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.10-20.30-23.00.
(Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 16.00-18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 17.20-20.00-22.40.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο ποδηλάτης του Πεκίνου. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Πριν πέσει η νύχτα. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο άρχοντας των δαχτυλιδιών ­ Η συντροφιά του δαχτυλιδιού. 18.15-21.30.
(Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Εφάπαξ. 19.00-21.30. Κυρ. 11.00-16.30: Ο δρόμος για το Ελ Ντοράντο.
(Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Ο ποδηλάτης του Πεκίνου. Μόνο Παρ.-Κυρ. (Περικλέως 55 Δημαρχείο, * 010
- 6511.758). 
ΟΡΦΕΑΣ

Κιν/κή λέσχη Σαρωνίδος: Στη σκιά των τεσσάρων γιγάντων. 19.00-21.15.
Μόνο Παρ.-Κυρ. (Πόρτο Χέλι * 07540.52110).

ΟΣΚΑΡ

Το ζευγάρι της χρονιάς. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η φούσκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Ο άρχοντας των δαχτυλιδιών - Η συντροφιά του δαχτυλιδιού. Μόνο
Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. Σάβ.: 18.40-20.50-23.00. Κυρ.:
20.10-22.30., Κυρ. 11.30-15.00 Καραγκιόζης. (Πειραιώς 125 & Χρ. Σμύρνης,
Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Κωδικός: Enigma. 18.30-20.45-23.00. (Παπ/στασίου 44 - Β. Παύλου * 010 -
4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Αμελί. 20.00-22.10, Κυρ. και ώρα 18.00-20.10-22.20. Μόνο Παρ.-Κυρ. (Γρ.
Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα.
11.30-15.40-17.40-20.10-22.30. (Πλατεία Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 18.30-20.45-23.00. Αίθουσα 2 Ο
Χάρι Πότερ και η φιλοσοφική λίθος. Μεταγλ. 18.30. / Τζόνι Ντεπ -
Επισκέπτης από την Κόλαση. 21.00-23.15. (* 0310 - 832.060, Dolby Digital
S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Σαββάτο και Κυριακή 16.30. / Η
συμμορία των έντεκα. 18.45-21.00-23.15. (* 0310 - 257.255, Dolby Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15. / Kate &
Leopold. 15.30-18.00-20.30-23.00. Αίθουσα 2 Δεκαπενταύγουστος.
12.45-15.15-17.45-20.15 / Οι άλλοι. 22.45-01.15. Αίθουσα 3 Ο
Χάρι Πότερ και η φιλοσοφική λίθος. Μεταγλ. 11.30-14.30. / Επισκέπτης
από την κόλαση. 17.30-20.00-22.30-01.00. Αίθουσα 4 Vanilla sky.
12.15-15.00-17.45-20.45-23.45. Αίθουσα 5 Η συμμορία των έντεκα.
12.00-14.30-17.00-19.30-22.00-00.30. Αίθουσα 6 Ο Χάρι Πότερ και η
φιλοσοφική λίθος. Μεταγλωτ. 12.30-15.30. / Η συμμορία των έντεκα.
18.30-21.00-23.30. Αίθουσα 7 Κωδικός: Αίνιγμα.
11.45-14.15-16.45-19.15-21.45-00.15. Αίθουσα 8 Ο άρχοντας των
δακτυλιδιών. 12.45-16.15-19.45-23.15. Αίθουσα 9 Kate & Leopold.
11.30-14.00-16.30-19.00-21.30-24.00. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. Αίθουσα 2 My sweet
home. 19.00-21.00-23.00. (Dolby Stereo). (* 0310 - 235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. Σάββατο:
16.40-18.30-20.30-22.30. Κυριακή: 11.30-16.40-18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνον της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. Σάββατο
και Κυριακή: 17.00-19.00-21.00-23.00. (* 0310 - 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
Σάββατο και Κυριακή: 16.15-18.30-20.45-23.00. / Ο τίγρης, ο Γουίνι και η
παρέα του. Κυριακή: 12.00. Αίθουσα 2-«Παύλος Ζάννας». Ημερολόγιο
καταστρώματος: Γιώργος Σεφέρης. 18.30-19.30. / Ποιος να ξέρει.
20.15-23.00. (* 0310 - 378.404, Dolby Stereo) 
ΠΑΛΛΑΣ

Κωδικός αίνιγμα. 18.15-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός. 17.00-18.50.
/ Moulin Rouge. 20.40-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Δεκαπενταύγουστος.
16.00-18.25-20.50-23.15. ΑΙΘΟΥΣΑ 7 Vanilla sky. 17.20-20.10-23.00.
ΑΙΘΟΥΣΑ 8 Κωδικός: Αίνιγμα. 16.20-18.40-21.00-23.20. (* 0310 - 290.100,
290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Kate & Leopold. 11.40-14.20-17.20-19.50-22.20. (Dolby Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Μεταγλ. 13.00-16.00. /
Η συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ
4 Σε εχθρικό έδαφος. 12.40-15.10-17.30-19.40. / Επισκέπτης από την
κόλαση. 21.50-00.10. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 12.20-14.50-17.15. / Ο άρχοντας των δαχτυλιδιών.
19.10-22.40. (Dolby Digital DTS). ΑΙΘΟΥΣΑ 6 Η χαμένη Ατλαντίδα.
Μεταγλ. 11.30-13.50-16.00. / Δεκαπενταύγουστος. 18.20-20.40-23.00.
(Dolby Digital DTS). ΑΙΘΟΥΣΑ 7 Ένας και μοναδικός.
12.00-14.10-16.10-18.10. / Vanilla sky. 20.15-22.50. (Dolby Digital
DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος. 13.30-16.50. /
Vanilla sky. 21.00-23.40. (Dolby Digital DTS). ΑΙΘΟΥΣΑ 9 Κωδικός:
Αίνιγμα. 12.50-15.30-18.00-20.50-23.20. ΑΙΘΟΥΣΑ 10 Η συμμορία των
έντεκα. 12.10-14.30-17.00-20.00-22.30. (Dolby Digital DTS). ΑΙΘΟΥΣΑ 11
Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00-00.30. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Ο Χάρι Πότερ και
η φιλοσοφική λίθος. Μεταγλωτ. 16.30. Κυριακή: 11.30-14.00-16.30. ΑΙΘΟΥΣΑ 2
Η συμμορία των έντεκα. 18.30-20.45-23.00. / Η χαμένα Ατλαντίδα.
Μεταγλ. 17.00. Κυριακή: 11.00-13.00-15.00-17.00. (* 0310 - 520.040 Dolby
Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κωδικός: Αίνιγμα. 18.45-21.00-23.15. * 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Επισκέπτης από την Κόλαση. Αίθουσα 2: Η Ατλαντίδα.
(Το Σάββατο απογευματινή και την Κυριακή πρωινή και απογευματινή προβολή).
/ Οι άλλοι. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. Αίθουσα 2: Το ημερολόγιο μιας
πριγκίπισσας. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Οι άλλοι. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Οι άλλοι. (* 22.312) <REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P70</CAT>
<ED>
Κωδικός άρθρου: A17263P701</ED>
<ID>
ID:305709

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P70&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
ΓΙΑ ΠΑΙΔΙΑ 
«Η χαμένη Ατλαντίδα»: Υπερπαραγωγή της Ντίσνεϊ για την ανακάλυψη της
χαμένης ηπείρου [Αελλώ, Αθηνά, Village Μαρούσι - Παγκράτι - Ρέντης, Άνταμς,
Βάρκιζα, Γαλαξίας, Κηφισιά, Μαργαρίτα] 
«Ο Χάρι Πότερ και η Φιλοσοφική Λίθος»: Εντυπωσιακή μεταφορά στην οθόνη
του βιβλίου - φαινομένου με τις περιπέτειες ενός μικρού μάγου [Αελλώ, Village
Μαρούσι - Παγκράτι - Ρέντης, Μαργαρίτα, Σοφία] 
«Σαν τον σκύλο με τη γάτα»: Μονομαχίες τετράποδων με καταπληκτικά εφέ
[Κηφισιά] 
«Ο τίγρης, ο Γουίνι και η παρέα τους»: Χαριτωμένα ζωάκια
παραδίδουν μαθήματα φιλίας [Αθηναΐς] 
«Ο δρόμος για το Ελ Ντοράντο»: Ισπανοί τυχοδιώκτες σε αναζήτηση χρυσού
[Πετρούπολη (Κυρ.)] 
ΕΛΛΗΝΙΚΕΣ 
«Το μόνον της ζωής του ταξείδιον»: Τα παιδικά χρόνια του Γεωργίου
Βιζυηνού από τον Λάκη Παπαστάθη [Απόλλων, Άστρον] 
«Δεκαπενταύγουστος»: «Στιγμιότυπα» μιας καλοκαιρινής απόδρασης, με στυλ
από τον Κωνσταντίνο Γιάνναρη [Αελλώ, Cinepolis, Village Μαρούσι - Παγκράτι -
Ρέντης, Γαλαξίας, Έλλη, Κηφισιά, Cine City] 
«Το τάμα»: Ο Γιώργος Χωραφάς διασχίζει την Κύπρο του 1940 με γαϊδουράκι
[Art Ecran, Art Studio] 
«Η φούσκα»: Νεοελληνικό αλαλούμ από τον Νίκο Περάκη [Πανόραμα] 
«Εφάπαξ»: Απολυμένος σκουπιδιάρης το σκάει για... ντόλτσε βίτα
[Πετρούπολη] 
«Peppermint»: Νοσταλγία παιδικών χρόνων με γεύση... μέντας [Άστρον] 
ΘΡΙΛΕΡ 
«Επισκέπτης από την Κόλαση»: Ο Τζόνι Ντεπ στα ίχνη του Τζακ του
Αντεροβγάλτη [Village Μαρούσι - Παγκράτι - Ρέντης, Όπερα, Άττικα, Καλυψώ,
Σοφία] 
«Οι άλλοι»: Η Νικόλ Κίντμαν σε μια «διαφορετική» ιστορία φαντασμάτων
[Village Μαρούσι - Ρέντης, Μετάλλιον, Μπρόντγουαιη] 
ΚΑΤΑΣΚΟΠΙΚΕΣ 
«Κωδικός: Enigma»: Βρετανοί μαθηματικοί σπάνε μυστικούς κώδικες
των ναζί το 1943 [Cinepolis, Village Μαρούσι - Παγκράτι - Ρέντης, Καστέλλα,
Μαργαρίτα, Πλάζα, Cine City] 
«Στη σκιά των τεσσάρων γιγάντων»: Ο Χίτσκοκ «βασανίζει» τον Κάρι
Γκραντ, μπλέκοντάς τον σε μια απίστευτη περιπέτεια [Ορφέας (Σαρωνίδα)] 
ΚΟΙΝΩΝΙΚΕΣ 
«Κάποιος θα τσιμπήσει»: Περισσότερο θέατρο παρά ταινία, με Κέβιν
Σπέισι, Ντάνι ντε Βίτο [Art Ecran, Art Studio] 
«My Sweet Home»: Μετανάστες στη Γερμανία, από τον «δικό μας» Φίλιππο
Τσίτο [Ανδόρα] 
«Vanilla Sky»: Ο Τομ Κρουζ και οι γυναίκες του, μεταξύ ονείρου και
πραγματικότητας [Αελλώ, Αίγλη, Village Μαρούσι - Παγκράτι - Ρέντης, Άνταμς,
Art Ecran, Αστέρια, Αττικόν, Βάρκιζα, Ετουάλ, Ζέα, Κηφισιά, Νανά, Νιρβάνα,
Όσκαρ, Παλλάς, Πλάζα, Cine City, Φάληρο] 
ΚΟΜΕΝΤΙ 
«Kate and Leopold»: Η Μεγκ Ράιαν του 2002 ερωτεύεται αριστοκράτη του...
19ου αιώνα [Αελλώ, Αθηνά, Αθήναιον, Cinepolis, Αίγλη, Village Μαρούσι -
Παγκράτι - Ρέντης, Άνταμς, Άστορ, Άτταλος, Βάρκιζα, Διάνα, Ίλιον, Κηφισιά,
Μαργαρίτα, Μετροπόλιταν, Παλάς, Cinerama, Τρία Αστέρια, Φοίβος, Χάι Λάιφ] 
ΚΩΜΩΔΙΕΣ 
«Αστερίξ, Οβελίξ: Επιχείρηση Κλεοπάτρα»: Οι πασίγνωστοι
Γαλάτες και η... λαχταριστή Μόνικα Μπελούτσι σε μια θεαματική παραγωγή
[Αθηναΐς, Αλέκα, Αλεξάνδρα, Γλυφάδα, Αβάνα, Μαρούσι, Όπερα, Τροπικάλ, Άνεσις,
Άννα Ντορ, Ατλαντίς, Άττικα, Δαναός, Σινεάκ, Ιντεάλ, Πτι - Παλαί, Ράδιο Σίτυ,
Cine City, Χολαργός, Σπόρτιγκ, Τρία Αστέρια, Φάληρο] 
«Η κατάρα του Πράσινου Σκορπιού»: Ο Γούντι Άλεν ως ντεντέκτιβ στη Νέα
Υόρκη του '40, περιστοιχισμένος από μοιραίες γυναίκες [Μαρούσι, Αφαία, Δαναός,
Όνειρο] 
ΜΟΥΣΙΚΕΣ 
«Μουλέν Ρουζ»: Φανταχτερό βιντεοκλίπ - μιούζικαλ με τους Νικόλ Κίντμαν
και Γιούαν ΜακΓκρέγκορ [Ζίνα] 
ΝΤΟΚΙΜΑΝΤΕΡ 
«Ημερολόγια καταστρώματος - Γιώργος Σεφέρης»: Ταξίδι στην ποίηση και τη
σκέψη του Γ. Σεφέρη [Αττικόν, Τριανόν] 
«Ταξιδιάρικα πουλιά»: Η κάμερα ακολουθεί τα αποδημητικά πουλιά σε όλον
τον κόσμο, χαρίζοντας εικόνες που μαγεύουν [Ααβόρα, Αττικόν, Δαναός] 
ΠΕΡΙΠΕΤΕΙΕΣ 
«Ένας και μοναδικός»: Ο Τζετ Λι ταξιδεύει σε... παράλληλα σύμπαντα και
δεν αφήνει τίποτα όρθιο [Village Μαρούσι - Ρέντης] 
«Η συμμορία των 11»: Χαβαλές, περιπέτεια και άφθονο γκλάμουρ, με ένα
εντυπωσιακό καστ [Αελλώ, Αθηνά, Αθήναιον, Cinepolis, Village Μαρούσι -
Παγκράτι - Ρέντης, Άνταμς, Βάρκιζα, Ρεξ, Κηφισιά, Μαργαρίτα, Μελίνα, Τιτάνια,
Φιλίπ] 
«Ο Άρχοντας των Δαχτυλιδιών - Η Συντροφιά του Δαχτυλιδιού»:
Φαντασμαγορική μεταφορά του «έπους» του Τζ.Ρ.Ρ. Τόλκιν [Αελλώ, Village Μαρούσι
- Ρέντης, Άρτεμις] 
ΣΙΝΕΦΙΛ 
«Ο θρόνος του αίματος»: Δολοπλοκίες και δολοφονίες στο αριστούργημα του
Κουροσάβα [Αλφαβίλ] 
«Οδός Μαλχόλαντ»: Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Ααβόρα, Ανδόρα] 
«Ο ποδηλάτης του Πεκίνου»: Νεαρός Κινέζος κούριερ αναζητά το κλεμμένο
του ποδήλατο [Νέα Ελβετία] 
«Αμελί»: Η όμορφη ιστορία μιας ονειροπαρμένης κοπέλας που θέλει να
κάνει το καλό [Πλειάδες] 
«Πριν πέσει η νύχτα»: Η συγκλονιστική αληθινή ιστορία του Κουβανού
ποιητή Ρεϊνάλντο Αρένας [Αλίκη] 
«Το σκοτεινό αντικείμενο του πόθου»: Η νεαρή Καρόλ Μπουκέ ξετρελαίνει
τον ηλικιωμένο Φερνάντο Ρέι [Αθηνά]
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P70</CAT>
<ED>
Κωδικός άρθρου: A17263P702</ED>
<ID>
ID:305746

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P70&aa=2</URL></REF>


Article

<CATEGORY>vin09</CATEGORY>

 <H5>...ΣΤΟ «ΕΡΓΟΣΤΑΣΙΟ» ΚΑΛΩΝ ΤΕΧΝΩΝ
</H5><H2>Κους κους με τα γλυπτά
</H2><H4>Οι 55 εικαστικές δημιουργίες του ολλανδικού Μουσείου Van Αbbe, στο
«Εργοστάσιο» της Σχολής Καλών Τεχνών, αναζητούν ακροατές στη «Συνομιλία;» τους...
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Στο έργο «Κατηγορηματική προσταγή και νεκροτομείο» μας ξεναγεί η φωνή του
δημιουργού του, Mike Kelley, με τη βοήθεια audio guide («ξεναγού» ακουστικού)

«Συνομιλία;» Είναι ο τίτλος-ερώτηση της έκθεσης σύγχρονων εικαστικών
δημιουργιών που ταξίδεψαν έως το «Εργοστάσιο» ­ τον άνετο εκθεσιακό χώρο της
Ανώτατη Σχολής Καλών Τεχνών ­ από τη μόνιμη συλλογή του Μουσείου Van Abbe της
Ολλανδίας. Η έκθεση, που εντάσσεται στην Πολιτιστική Ολυμπιάδα, διοργανώνεται
από το σωματείο «Αύρα» και την γκαλερί «Bernier/Eliades». 
Δηλαδή; Η έκθεση αναφέρεται στη συνομιλία ανάμεσα σε καλλιτέχνες
διαφορετικών γενεών και εθνικοτήτων, στο πλαίσιο της σύγχρονης εικαστικής
δημιουργίας. 
Ποιοι συνομιλούν: 28 καλλιτέχνες-πρωταγωνιστές της διεθνούς εικαστικής
σκηνής της τελευταίας εικοσαετίας. Ανάμεσά τους οι Juan Munoz, Tony Gragg,
Douglas Gordon, Pierre Huyghe, Rachel Whiteread, Niek Kemps. 
Και τρεις Έλληνες. Οι Γιώργος Λάππας, Νίκος Ναυρίδης και Γιώργος
Χατζημιχάλης. Μπορεί τα έργα τους να μην ανήκουν στη συλλογή του μουσείου,
αλλά «συνομιλούν» πολύ καλά με τα υπόλοιπα εκθέματα. 
Τι θα δούμε; Έναν καλλιτεχνικό μικρόκοσμο, που αποτελείται από τα
τελευταία αποκτήματα του ολλανδικού μουσείου. Η κεντρική λεωφόρος (ο κεντρικός
διάδρομος) διακόπτεται από μια πλατεία-άνοιγμα με νερά που πηγάζουν από
βιντεοπροβολές, ενώ στα σπίτια που υπάρχουν δεξιά και αριστερά του δρόμου
(αίθουσες) καταγράφονται ­ μέσω των έργων ­ μικρές προσωπικές ιστορίες που
περιμένουν τον θεατή να τις κατανοήσει με το ιδιαίτερο βλέμμα του. Συνολικά 55
έργα ζωγραφικής, γλυπτικής, βίντεο και εγκαταστάσεις. 
Στεκόμαστε στo έργο που μας υποδέχεται. Τη «Μορφή που κρυφακούει και
μπαλκόνι», του Ισπανού Juan Munoz, ενός από τους σημαντικότερους γλύπτες της
μεταπολεμικής γενιάς. Στον γλυπτό «Ποταμό» του Πολωνού Miroslaw Balka, που
θυμίζει μορφή από αρχαίο ελληνικό αέτωμα. Στην «Κατηγορηματική προσταγή και
νεκροτομείο» του Αμερικανού Mike Kelley, που αποτελείται από 28 διαφορετικά
αντικείμενα στα οποία μας ξεναγεί ο ίδιος ο καλλιτέχνης μέσω audio guide στα
αγγλικά. Στο «Κιβώτιο» του Γιώργου Χατζημιχάλη (προσοχή, η πόρτα δεν ανοίγει.
Το εσωτερικό είναι ορατό από την πίσω πλευρά). Στον «Άνδρα με τα υψωμένα
χέρια» του Γιώργου Λάππα και βέβαια στο «Χωρίς Τίτλο» εντυπωσιακό έργο του
Νίκου Ναυρίδη. Φεύγοντας τολμούμε να μπούμε μέσα στον «Θάλαμο ΙΙ» της
Γιαπωνέζας Suchan Kinoshita, όπου μας περιμένουν ηχητικές και οπτικές
εκπλήξεις. 
Τι θέλει να πει ο... καλλιτέχνης; «Δεν υπάρχουν έτοιμες συνταγές στην
κατανόηση της τέχνης», υποστηρίζει ο ιστορικός Τέχνης Μάνος Στεφανίδης. Ωστόσο
όσοι θέλουν να τον ακολουθήσουν σε μια βόλτα μέσα στην έκθεση και να ακούσουν
μια προσωπική και ευχάριστη ανάγνωση επιλεγμένων έργων, που διαρκεί περίπου
μία ώρα, μπορούν να το κάνουν δωρεάν κάθε Κυριακή μέχρι και τις 3 Μαρτίου στη
1 μ.μ. 
Οι φιλότεχνοι δεν έχουν ηλικία. Οι λάτρεις της τέχνης από 6-14 ετών
έχουν τη δυνατότητα να ξεναγηθούν στον χώρο, αλλά και να φτιάξουν τα δικά τους
έργα τέχνης στο ελεύθερο εργαστήρι που επιμελείται η εικαστικός Κατερίνα
Ζαχαροπούλου κάθε Κυριακή μέχρι και τις 3 Μαρτίου από τις 12-2 μ.μ. Όλα αυτά
βέβαια αν είναι τυχεροί γιατί μπορεί και να μη βρουν θέση. Για δηλώσεις
συμμετοχής στο τηλ. 010-4801.315. Για τις σχολικές ομάδες ούτε λόγος. Sold
out! 
Χαίρω πολύ. Van Abbe. Το Μουσείο Σύγχρονης Τέχνης της πόλης Eindhoven
της Ολλανδίας στα πόδια μας μέσω της 15λεπτης εικονικής ξενάγησης που μας
περιμένει στην είσοδο της έκθεσης. 
Στο πωλητήριο βρίσκουμε τον κατάλογο της έκθεσης με τα έργα, βιογραφικά
των καλλιτεχνών και πληροφορίες για το Μουσείο Van Abbe έναντι 15 ευρώ.
Για φοιτητές 10 ευρώ. Επίσης 18 ακόμη τίτλους-εκδόσεις του ολλανδικού
μουσείου, που αφορούν μεμονωμένους δημιουργούς, οι οποίοι συμμετέχουν στην
έκθεση (από 9 ευρώ στα αγγλικά και τα ολλανδικά). Καταλόγους από παλαιότερες
εκθέσεις του Γιώργου Λάππα (17ευρώ) και του Γιώργου Χατζημιχάλη (24 ευρώ)
καθώς και βιβλία της σειράς «Τέχνη για παιδιά» προς 10 ευρώ. 
Καλό! Οι ευγενικές υπάλληλοι στην υποδοχή. Η διακριτική παρουσία των
υπάλληλων της ιδιωτικής εταιρείας φύλαξης του χώρου. 
Χμμ. Το μικρό πωλητήριο. 
<H3>Οδηγίες «χρήσης»
</H3>
Πού: Στο «Εργοστάσιο» της Ανώτατης Σχολής Καλών Τεχνών (Πειραιώς 256,
Ρέντη, τηλ. 010-4801.315). 
Πώς πάμε: Με αυτοκίνητο. Θυμηθείτε ότι για να βγείτε στην Πειραιώς από
Ομόνοια, πρέπει να ακολουθήσετε την Αγίου Κωνσταντίνου και να στρίψετε
αριστερά στο ύψος της εκκλησίας. Πολύ κοντά στο «Εργοστάσιο» κάνει στάση και
το λεωφορείο «049 Σύνταγμα - Πειραιάς». 
Πάρκινγκ: Ελεύθερο στο προαύλιο του «Εργοστασίου». 
Έως: 10 Μαρτίου 
Ώρες: Τρίτη έως Παρασκευή από 12μ.-8 μ.μ. Σαββατοκύριακα: 12-4 μ.μ. 
Είσοδος: Ελεύθερη για όλους. 
<H3>INFO
</H3>
Καφεδάκι και θέα σε αίθουσες της έκθεσης από τον εξώστη του «Εργοστασίου»,
όπου λειτουργεί το καφέ «La Chocolatiere». Συν γευστικά γκρατέν ζυμαρικών,
ηπειρώτικες πίτες, σάντουιτς έως και μηλόπιτες, από 2,5 - 3,5 ευρώ.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P72</CAT>
<ED>
Κωδικός άρθρου: A17263P721</ED>
<ID>
ID:305694

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P72&aa=1</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΣΥΛΛΟΓΗ
</H5><H2>Έθνικ απόδραση
</H2>
<AUTHOR>Μ.Μ.</AUTHOR>

Όπως έπειτα από ένα ταξίδι κάτι αλλάζει και ο τόπος σου φαίνεται διαφορετικός,
έτσι και μετά τη μουσική έθνικ Οδύσσεια (ήδη στο τέταρτο επεισόδιό της) κάθε
μουσικός διαχωρισμός και κατηγοριοποίηση των ρυθμών είναι περιττός κόπος.
Παραδοσιακές μουσικές και ηλεκτρονικά ρεύματα «τέμνονται» απροσδόκητα ή γλυκά
και αναμενόμενα, για να δώσουν καρπούς, όπως η μαροκινή έκδοση του «χάουζ» από
τον Μόμο, η συνεργασία του Κούρδου Καρουάν με τους Madrid de los Austrias σε
«οριεντάλ» σκηνικό, το ολίγον τι φλαμέγκο χιπ χοπ Gibraltar του Νεοϋορκέζου
Nickomedus. Μετά το «τζετ λανγκ» ο Ηλίας Ασλάνογλου ως βασικός εμπνευστής του
έργου (από την εταιρεία Eros) θα ετοιμάζει ξανά τις αποσκευές για την επόμενη
Οδύσσεια. Είναι εποχή για ταξίδια.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P72</CAT>
<ED>
Κωδικός άρθρου: A17263P722</ED>
<ID>
ID:305736

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P72&aa=2</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΑΝΑΣΤΑΣΙΑ ΜΟΥΤΣΑΤΣΟΥ
</H5><H2>Ποπ κέρασμα
</H2>
<AUTHOR>Χ.Π.</AUTHOR>

Ανάλαφρος ποπ δίσκος που εντός του υπάρχει DNA έντεχνο-λαϊκό. Δεν μας ξενίζει
το γεγονός γιατί τόσο ο συνθέτης, Νίκος Ζιώγαλας, όσο και η φωνή, Αναστασία
Μουτσάτσου συνδυάζουν όλα αυτά που κάποτε ονομάζαμε «ετερόκλητα» στοιχεία ­
μια γκάμα που ξεκινάει από καθαρόαιμη, ροκίζουσα, μπαλάντα και προσγειώνεται
γλυκά γλυκά σε τραγούδια «δημοτικού» αέρα. Θα έλεγε κανείς, ότι το «Κέρασμα»
(Λύρα) είναι ένα τυπικό παράδειγμα μιας ευτυχούς «σύνδεσης» δύο έμπειρων
καλλιτεχνών. Το «Μόνη στο λιμάνι» και (κυρίως) το «Πέρασε η μπόρα» μάς δίνουν
μια άλλη διάσταση της φωνής της τραγουδίστριας, μιας που δείχνουν καθαρά ότι
μπορεί να ερμηνεύσει χωρίς δυσκολία και ροκίζοντα κομμάτια.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P72</CAT>
<ED>
Κωδικός άρθρου: A17263P723</ED>
<ID>
ID:305766

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P72&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΣΤΑΥΡΟΣ ΤΖΟΥΑΝΑΚΟΣ
</H5><H2>Καμηλιέρικα
</H2>
<AUTHOR>Π.Α.Γ.</AUTHOR>

Αντιπροσωπευτικά αποσπάσματα από το έργο ενός πολυτάλαντου λαϊκού καλλιτέχνη,
του Σταύρου Τζουανάκου, περιλαμβάνει το CD που κυκλοφορεί (από τη «MINOS -
ΕΜΙ») με τον ομώνυμο τίτλο. Συνθέτης, στιχουργός, τραγουδιστής και
οργανοπαίκτης, ο Τζουανάκος υπήρξε αθόρυβος και πολύ δημιουργικός καλλιτέχνης
και έγραψε ιστορία στο κλασικό ρεμπέτικο. Γεννήθηκε στον Πειραιά το 1925 και
πέθανε στη Φλώριδα (ΗΠΑ) το 1974. Το CD, που επιμελήθηκε ο Παναγιώτης
Κουνάδης, περιλαμβάνει 17 απο τα ωραιότερα τραγούδια του Τζουανάκου, τα οποία
έχει ερμηνεύσει ο ίδιος: «Ένας διαβάτης», «Θέλω να πάψεις να γελάς», «Κρίμα
τέτοια λεβεντιά», «Ο Μαχαραγιάς». Οι ρυθμοί είναι ζεϊμπέκικα, χασάπικα και
καμηλιέρικα. Στο ένθετο που συνοδεύει το CD, εκτός απο βιογραφικά στοιχεία,
υπάρχουν αναλυτικά οι στίχοι των 17 τραγουδιών.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P72</CAT>
<ED>
Κωδικός άρθρου: A17263P724</ED>
<ID>
ID:305778

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P72&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Αθηναίος στρατηγός που καταδικάσθηκε σε θάνατο μετά τη ναυμαχία στις
Αργινούσες. 2. Σε μία εποχή αναφέρονται. 3. Λέγεται και υφάδι
(αντίστρ.). - Δωρικός τύπος άρθρου. 4. Όμοια... ποιοτικά. - Τον
καταράστηκε ο Νώε. 5. Αρχαία ονομασία του ποταμού Βόλγα. - Σε
μηχανουργείο θα τον δούμε. 6. Αντίθετά τους τα... μασημένα. - Είδος
διατροφής (αντίστρ.). 7. Παιδικό παιχνίδι. 8. Τα αναζητούμε σε
άλλους πλανήτες. - Χαρακτηρίζονται έπειτα από σύγκριση. 9. Νυκτόβιο
σαρκοφάγο θηλαστικό. - Λέξη της αρχαίας για τη ναυτία (αντίστρ.). 
ΚΑΘΕΤΑ 
1. Ηπειρώτης και αυτός (γεν.). 2. Μέλος ομηρικής οικογένειας
(αντίστρ.). - Παρέχει ελαφρυντικά. 3. Είναι κτισμένη στη θέση της
αρχαίας Αμβρακίας. - Του αδιάφορου... δεν ιδρώνει. 4. Όρος του
ηλεκτρισμού, αντίστροφα (καθ.). - Στρατάρχης του Ναπολέοντα. 5.
Εξυπηρετεί καλλιεργητή. - Στην ανάγκη... διπλασιάζεται. 6. Μέρος του...
λόγου. - Συνήθως χρησιμοποιείται στο κρεβάτι. 7. Αναφέρεται και για
θρησκευτική εικόνα. 8. Ανήκει στις Κυκλάδες. 9. Προσωπική
αντωνυμία. - Σημαίνει και τη βάναυση ή την αγενή. 
ΛΥΣΗ (7/2/2002) 
ΟΡΙΖΟΝΤΙΑ: 1. ΧΑΣΑΠΙΚΟΣ 2. ΑΝΑΜΑΣΗΜΑ 3. ΡΑΣΟΦΟΡΟΙ
4. ΤΡΙ - ΟΠΕΡΑ 5. ΟΡ - ΑΣΕ 6. ΜΩΡΑ - ΑΝ 7. ΑΣΕΤ -
ΙΣΟΙ 8. ΖΗΝΩΝΑΣ 9. ΑΣΑΦΗ - ΕΠΗ. ΚΑΘΕΤΑ: 1. ΧΑΡΤΟΜΑΖΑ
2. ΑΝΑΡΡΩΣΗΣ 3. ΣΑΣΙ - ΡΕΝΑ 4. ΑΜΟ - ΦΩΤΑ 5. ΠΑΦΟ -
ΝΗ 6. ΙΣΟΠΑΛΙΑ 7. ΚΗΡΕΣ - ΟΣΕ 8. Ο ΜΟΡΕΑΣ 9. ΑΙΑΣ
- ΝΙΚΗ.
<REF><SOURCE>
ΤΑ ΝΕΑ</SOURCE>
<DATE>, 09-02-2002</DATE>
<CAT>, Σελ.: P91</CAT>
<ED>
Κωδικός άρθρου: A17263P911</ED>
<ID>
ID:305706

</ID><URL>http://ta-nea.dolnet.gr/neaweb/neafile.print_unique?e=A&f=17263&m=P91&aa=1</URL></REF>


Article

<CATEGORY>vin04</CATEGORY>

 <H5>ΤΟ ΣΧΕΔΙΟ ΤΗΣ ΚΥΒΕΡΝΗΣΗΣ ΚΑΤΑ ΤΗΣ ΔΙΑΦΘΟΡΑΣ
</H5><H2>ΑΔΙΑΦΘΟΡΟΙ Νο 2 για να ελέγχουν τους αδιάφθορους Νο 1
</H2>
Όργανο «υπεραδιάφθορων» εισηγείται να δημιουργηθεί ο Κώστας Σκανδαλίδης. Έργο
τους ο αυστηρός έλεγχος - με αυξημένες αρμοδιότητες - των ελεγκτικών
μηχανισμών του Δημοσίου, των λεγόμενων «αδιάφθορων», που φαίνεται ότι δεν
κάνουν και πολύ καλά τη δουλειά τους. Η έκταση της διαφθοράς στον δημόσιο
τομέα έχει θορυβήσει τόσο την κυβέρνηση που ο υπουργός Εσωτερικών και Δημόσιας
Διοίκησης εισηγείται τη δημιουργία αυτού του οργάνου ώστε να λειτουργήσουν
αποτελεσματικά τουλάχιστον οι ελεγκτές των δημοσίων υπαλλήλων.

σελίδα 9
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17264N011</ED>
<ID>
ID:305844

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N01&aa=1</URL></REF>


Article

<CATEGORY>vin07</CATEGORY>

 <H2>Πατέρας 7 χρόνια μετά τον θάνατό του
</H2>
σελίδα 59
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17264N013</ED>
<ID>
ID:305896

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N01&aa=3</URL></REF>


Article

<CATEGORY>vin06</CATEGORY>

 <H2>Πετούν οι δικέφαλοι. ΜΑΤ στον Ρέντη
</H2>
Γ. Οκκάς, Ντ. Νικολαΐδης

στο έν
θ
ε
το
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17264N014</ED>
<ID>
ID:305927

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N01&aa=4</URL></REF>


Article

<CATEGORY>vin06</CATEGORY>

 <H2>Αύριο στον «Υποψήφιο»
</H2><H4>Τα άγνωστα Τμήματα ΑΕΙ-ΤΕΙ
</H4>
<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17264N015</ED>
<ID>
ID:305942

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N01&aa=5</URL></REF>


Article

<CATEGORY>vin06</CATEGORY>

 <H2>Όλη η προκήρυξη για 1.283 προσλήψεις του υπουργείου Εργασίας
</H2><H4>ΕΠΙΔΟΤΟΥΜΕΝΑ ΣΕΜΙΝΑΡΙΑ ΓΙΑ ΧΙΛΙΑΔΕΣ ΕΡΓΑΖΟΜΕΝΟΥΣ
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17264N016</ED>
<ID>
ID:305949

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Κ. ΣΗΜΙΤΗΣ έκανε τον καθιερωμένο περίπατό του στα Γεράνεια, όταν είδε
έναν αγρότη που έκαιγε ξερόκλαδα στο χωράφι του. «Πρόσεξε», του είπε ο
Πρωθυπουργός. Αλλά, στο μεταξύ η φωτιά επεκτάθηκε στο πευκόδασος. Σελ. 13. 
ΟΙ ΠΑΙΔΙΚΕΣ χαρές σε ποσοστό 85% είναι επικίνδυνες. Θα έπρεπε να
κλείσουν και να φτιαχτούν από την αρχή όλα: από τις περιφράξεις και τα όργανα
έως τον φωτισμό. Αν γινόταν αυτό, θα είχαμε τα μισά ατυχήματα. Η
Κατερίνα Ρούτση στη σελ. 14. 
Α. ΡΟΥΠΑΚΙΩΤΗΣ: Η εξωδικαστική επίλυση διαφορών είναι αρχή
εξορθολογισμού στην απονομή της Δικαιοσύνης και ανάδειξης του θεσμικού ρόλου
του δικηγόρου. Απαιτούνται αλλαγές και χρόνος. Οι «20 Ερωτήσεις» της
Τζώρτζιας Κοντράρου στη σελ. 16. 
Ο ΤΖ. ΚΑΣ ρίχνει και πάλι λάδι στη φωτιά της κάντρι με ένα καινούργιο
τραγούδι, το «For you». Και δηλώνει ότι ο Θεός συμπαθεί την κάντρι μουσική και
λιγάκι την κιθάρα. Η Μαρία Μαρκουλή στους ΟΡΙΖΟΝΤΕΣ, σελ. 19. 
ΤΟ ΠΑΡΑΜΥΘΙ επέστρεψε και μάλιστα ντυμένο στα καλά του. Με την
εγκυρότητα και τη γοητεία των επαγγελματιών παραμυθάδων. Βασιλόπουλα,
νεράιδες, μαγικά ραβδιά, ελιξίρια του έρωτα, φίλτρα του καλού και πολλά άλλα.
Η Χάρη Ποντίδα στους ΟΡΙΖΟΝΤΕΣ, σελ. 20 - 21. 
Η ΒΡΕΤΑΝΙΑ, οργισμένη από την αλαζονική στάση του Τζ. Μπους,
προειδοποιεί ότι δεν θέλει να είναι «τσιράκι» των Αμερικανών. Σε μια περίοδο
που η CIA αναζητεί νέους στόχους στην εκστρατεία κατά της τρομοκρατίας. Σελ. 57. 
ΟΦΕΙΛΟΥΜΕ να πάψουμε την κριτική μας στο ειδησεογραφικό 
κομμάτι των εμπορικών καναλιών. Οι ειδήσεις δεν είναι το καίριο. 
Το καίριο είναι η όλη δομή του προγράμματος. Και πρωτίστως οι 
εκπομπές για τον κινηματογράφο, το θέατρο, τη μουσική, τη 
λογοτεχνία, τα σπορ. Ο Λ. Παπαδόπουλος στις «Ματιές», σελ. 4. 
Η ΚΟΙΝΗ λογική λέει πως όταν δεν υπάρχει διαφημιστικό 
ενδιαφέρον για μια τηλεοπτική ζώνη πολύ απλά αυτή είτε 
εξαφανίζεται είτε συρρικνώνεται. Η ζώνη των ειδήσεων δεν 
μπορεί να καταργηθεί. Μπορεί, όμως, να γίνει πραγματικά 
φθηνή. Πώς; Ο Τάκης Καμπύλης στους «Προβολείς». Σελ.
6. 
Η ΔΙΑΦΘΟΡΑ ξορκίζεται και λοιδορείται από όλους, αλλά 
αποτελεί ενστικτώδη αντίδραση, ακόμα και περηφάνια, 
για υπερβολικά πολλούς. Γενικώς, τα κάτω από τη μέση 
χτυπήματα, ενώ δεν θέτουν σε άμεση διακινδύνευση τους 
ίδιους τους θεσμούς, υπονομεύουν το κύρος και την 
αξιοπιστία τους. Ο Κ. Μποτόπουλος στην «Τρίτη Άποψη». Σελ. 6. 
ΑΝΕΒΑΙΝΑ προχτές την ανηφόρα για τους Αγίους Αναργύρους και 
συναντήθηκα με τον παλιό φίλο του πατέρα μου, μπαρμπα-Μήτσο. 
Ανέβαινε κοτσονάτος με το μπαστούνι του, χαιρετηθήκαμε θερμά και 
με... προσπέρασε. Το είπα στον γιο του κι εκείνος μου απάντησε: «Μα 
είναι παλικαράκι 93 ετών». Η Λίνα Αλεξίου «Σε Πρώτο Ενικό» στη σελ. 16. 
Ρ. ΟΛΝΤΜΑΝ: Η ταινία μου «Gosford Park» σπάει τα ταμεία στην Αμερική και
στο Λονδίνο. Πάντως, εγώ δεν είχα ανάμειξη σ' αυτό. Όσον καιρό βρισκόμουν στην
Αγγλία, δύο τραγικά συνέβησαν στις ΗΠΑ. Η εκλογή του Τζ. Μπους και η 11η
Σεπτεμβρίου. Ο Δ. Δανίκας από το Βερολίνο στους ΟΡΙΖΟΝΤΕΣ, σελ. 51. 
Ο ΤΟΜ ΚΡΟΥΖ, ο Τομ Χανκς και η Τζούλια Ρόμπερτς είναι τα ονόματα που
δίνουν ασφάλεια στους παραγωγούς του Χόλιγουντ. Τους καταλόγους κατήρτισε ο
θεός των σόου μπίζνες: Το χρήμα. Ο Αλ Πατσίνο και ο Ντάστιν Χόφμαν, η Μέριλ
Στριπ και ο Α. Χόπκινς δεν είναι στη δεκάδα. Στους ΟΡΙΖΟΝΤΕΣ, σελ. 17. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17264N021</ED>
<ID>
ID:305804

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Παρεξηγήσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί ο κ. Πάγκαλος επιμένει ότι η χώρα δεν έχει κυβέρνηση; Μα, για να μην
παρεξηγηθεί - ως γνωστόν, δεν μπορείς να αντιπολιτεύεσαι κάποιον που δεν κυβερνά...

Με τιμή
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17264N022</ED>
<ID>
ID:305893

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Βροχές, πλην Β.Δ. Ελλάδας, καταιγίδες στο Αιγαίο με βελτίωση στα δυτικά και
βόρεια. Πολύ ισχυροί και στα πελάγη θυελλώδεις β.δ. άνεμοι, εξασθενούντες στο
Ιόνιο. 
ΑΤΤΙΚΗ 
Πιθανότητα βροχής. Άνεμοι β.δ. ισχυροί έως πολύ ισχυροί. Μέγιστη θερμοκρασία
στην Αθήνα 13oC. 
ΘΕΣ/ΝΙΚΗ 
Ίσως βρέξει το πρωί. Πολύ ισχυροί, πιθανώς θυελλώδεις β.δ. άνεμοι,
εξασθενούντες. Μέγιστη θερμοκρασία στην πόλη 11oC. 
<H3>ΑΥΡΙΟ
</H3>
Τοπικές βροχές σε Κυκλάδες, Κρήτη, Δωδεκάνησα που θα σταματήσουν. Πολύ ισχυροί
βοριάδες στο Αιγαίο, θυελλώδεις το πρωί στα νοτιοανατολικά, εξασθενούντες.
Μικρή άνοδος της θερμοκρασίας. <H3>Τετάρτη 13/2
</H3>
Ηλιοφάνεια σ' ολόκληρη τη χώρα και αισθητή άνοδος της θερμοκρασίας. Σημαντικά
εξασθενημένοι βορειοδυτικοί άνεμοι θα πνέουν ασθενείς μέχρι μέτριοι (3-5
Μπωφόρ). 
<H3>Πέμπτη 14/2
</H3>
Λίγη συννεφιά που το απόγευμα θα πυκνώσει στη Βορειοδυτική Ελλάδα. Οι άνεμοι
θα πνέουν δυτικοί μέτριοι (4-5 Μπωφόρ). Η θερμοκρασία δεν θα μεταβληθεί
σημαντικά. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ψάχνουν φάρμακα...
</H2><H4>Για Πάγκαλο, διαφθορά
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Άλλο πάλι κι αυτό. Πριν από πέντε χρόνια ήρθαν οι αδιάφθοροι για να μας
προστατεύσουν από τις αυθαιρεσίες της δημόσιας διοίκησης. Τώρα η κυβέρνηση
φοβάται ότι όλοι οι αδιάφθοροι δεν είναι τόσο αδιάφθοροι... 
Το «φάρμακο» κατά της διαφθοράς λοιπόν, που εισηγείται ο υπουργός Δημόσιας
Διοίκησης Κ. Σκανδαλίδης, είναι να δημιουργηθεί ένα νέο όργανο υπεραδιάφθορων
που θα ελέγχουν τους αδιάφθορους που δεν ήταν και τόσο αδιάφθοροι. Μύλος... 
Με λίγα λόγια, δηλαδή, ο Θεός να φυλάει εμάς από τους φύλακες και τον
κ. Θ. Πάγκαλο από την οργή του Πρωθυπουργού. Διότι ο πρώην υπουργός Εξωτερικών
ως παλιός στο κουρμπέτι της πολιτικής γνωρίζει καλά ότι το παιχνίδι με τη
φωτιά είναι επικίνδυνο. Άρα... παίζει συνειδητά και είναι αποφασισμένος.
Διαφορετικά δεν εξηγείται πώς κάθε εβδομάδα προκαλεί ανοιχτά τον κ. Κ. Σημίτη
γνωρίζοντας ότι οι σχέσεις εδώ και καιρό είναι οριακές. Πάντως αυτή την ώρα
δεν υπάρχει θέμα διαγραφής του ιστορικού στελέχους του ΠΑΣΟΚ, λένε όσοι
γνωρίζουν καλά τις σκέψεις του Πρωθυπουργού. Δεν παίρνουν όρκο όμως ότι θα
υπάρχει ασυλία στο διηνεκές. Ο κ. Σημίτης φέρεται να είναι ιδιαίτερα
ενοχλημένος προσωπικά από τη στάση του κ. Πάγκαλου και όπως όλοι ξέρουμε οι
πολιτικές αντιπαραθέσεις ξεχνιούνται. Όχι όμως και οι προσωπικές. 
Πάντως ο κ. Κ. Σημίτης θα μπορούσε να συμβουλευθεί τον Αρχιεπίσκοπο για
το πώς αντιμετωπίζεις έναν παλιό φίλο όταν γίνεται «εχθρός». Γιατί και ο κ.
Χριστόδουλος κάθε εβδομάδα δέχεται και μάλιστα «ον κάμερα» (που λένε στα
κανάλια) μετά τη Θεία Λειτουργία μια επίθεση από τον παλιό του φίλο και
πνευματικό του πατέρα, τον Άγιο Πειραιώς κ. Καλλίνικο. 
Όσο για τη Ν.Δ., όπως διαπιστώνουν οι ίδιοι οι βουλευτές της
αξιωματικής αντιπολίτευσης, είναι το κόμμα-θεατής των πολιτικών εξελίξεων.
Βλέπετε, οι επιτελείς της Ρηγίλλης δεν μπαίνουν στον κόπο να ασκήσουν τα
αντιπολιτευτικά τους καθήκοντα. Επειδή όμως η αργία είναι μήτηρ πάσης κακίας,
επιδίδονται στο προσφιλές τους σπορ των διαρροών. Αυτή τη φορά οι πηγές της
Ρηγίλλης έφεραν τον κ. Κ. Καραμανλή ενοχλημένο με την κ. Ντόρα Μπακογιάννη
επειδή καθυστερεί να ανακοινώσει την απόφασή της για τον δήμο. Πάντως ο κ. Κ.
Καραμανλής λειτούργησε πυροσβεστικά και πρόλαβε νέα εσωκομματική σύγκρουση.
«Τι είχες Γιάννη - τι είχα πάντα»... 
Το ότι ο κ. Κ. Σημίτης είναι τυχερός αυτό δεν αποτελεί είδηση αφού
επιβεβαιώνεται κάθε τρεις και λίγο. Εκεί που όλοι περιμέναμε να κοπεί η Ελλάδα
στα δυο από τα τρακτέρ, τα μπλόκα φυλλορρόησαν, οι συνδικαλιστές διαφώνησαν
μεταξύ τους και οι δρόμοι παρέμειναν ανοικτοί. Πάντως οι αντιθέσεις των
συνδικαλιστών Ν. Δ και της Αριστεράς δεν είναι καλό μαντάτο για τις
συνεργασίες στις δημοτικές που διακαώς επιδιώκει η Ρηγίλλης.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17264N032</ED>
<ID>
ID:305862

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Απόκλιση
</H2>
ΤΕΡΑΣΤΙΑ παραμένει, όπως προκύπτει από επίσημα στοιχεία, η διαφορά
αμοιβών μεταξύ των Ελλήνων εργαζομένων... 
ΜΕ τους συναδέλφους τους στην Ευρωπαϊκή Ένωση, ένα χρόνο μετά την
είσοδο της Ελλάδας στην Οικονομική και Νομισματική Ένωση. 
ΟΥΔΕΙΣ αγνοεί ότι η ένταξη της χώρας στην ΟΝΕ υπήρξε - ασφαλώς -
σημαντική οικονομική και πολιτική επιτυχία... 
ΠΟΥ επετεύχθη χάρις και στις μεγάλες θυσίες των Ελλήνων εργαζομένων... 
ΟΙ οποίοι το λιγότερο που θα περίμεναν θα ήταν μια βελτίωση των
αποδοχών τους... 
ΩΣΤΕ σταδιακά να εξομοιωθούν με τους Ευρωπαίους συναδέλφους τους. 
ΠΡΟΣΜΟΝΗ που όχι μόνο δεν δείχνει ότι - τουλάχιστον - δρομολογείται για
να υλοποιηθεί... 
ΑΛΛΑ αντίθετα - σύμφωνα με τα ίδια στοιχεία - έχει σημειωθεί απώλεια
της αγοραστικής δύναμης για χιλιάδες εργαζομένους... 
ΕΚΕΙΝΟΥΣ που αμείβονται με τα κατώτατα όρια μισθών και ημερομισθίων. 
ΤΗ δεινή θέση των Ελλήνων εργαζομένων έναντι των Ευρωπαίων συναδέλφων
τους δεν αποδεικνύει μόνο το ότι οι αποδοχές τους... 
ΕΙΝΑΙ χαμηλότερες έως και 60%... 
ΑΛΛΑ και η ανεργία που είναι 5% μεγαλύτερη στην Ελλάδα από τον μέσο όρο
της Ευρωπαϊκής Ένωσης. 
ΜΕ αυτά τα δεδομένα η ένταξη στην ΟΝΕ... 
ΚΙΝΔΥΝΕΥΕΙ να μείνει δώρο άδωρο για τους εργαζομένους... 
ΚΑΙ αν δεν επιτευχθεί η πραγματική σύγκλιση, οι κοινωνικές συγκρούσεις
θα είναι αναπόφευκτες.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17264N033</ED>
<ID>
ID:305906

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γιάννης Κ. Πρετεντέρης: 
(ο αρθρογράφος για την κρίση της ενημέρωσης) 
«Είναι της μόδας τελευταία να αναζητούνται τα αίτια της κρίσης στην ενημέρωση.
Φταίει η διαπλοκή; Φταίει η χαμένη τιμή της δημοσιογραφίας; Φταίει το κλίμα
συναλλαγής μεταξύ πολιτικών και δημοσιογράφων; Φταίει ο κιτρινισμός ή ο
καθεστωτισμός; Φταίει η τηλεθέαση; 
Χρόνια τώρα ο Τύπος υπονομεύει τον εαυτό του, υποσκάπτει την αξιοπιστία του,
κατασκευάζοντας διαπλοκές και συνωμοσίες, εκτοξεύοντας ανυπόστατες κατηγορίες
μεταξύ ανταγωνιστών, ύβρεις και διαβολές μεταξύ συναδέλφων. 
Σε καμία άλλη χώρα του κόσμου δημοσιογράφοι και εκδότες δεν ξοδεύουν τόσο
σάλιο και τόσο μελάνι για να βρίσουν άλλους δημοσιογράφους και άλλους εκδότες.
Υπάρχουν έντυπα και στήλες που ειδικεύονται στο είδος. Ο Τύπος ζει σε καθεστώς
διαρκούς εμφυλίου. Δεν κάνουν όμως τίποτε άλλο από το να πριονίζουν το κλαδί
που καθόμαστε όλοι μαζί. Και το οποίο ήδη τρίζει». 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17264N034</ED>
<ID>
ID:305937

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Κυρία Διαμαντοπούλου, μην κάμπτεσθε: Και ο Κύριος, όπως με ενημέρωσε,
χρησιμοποιεί ως δεύτερη γλώσσα την αγγλικήν
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N041</ED>
<ID>
ID:305803

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Στέλιος Κούλογλου: 
(ο δημοσιογράφος, στο «ΜΕΝ») 
«Όλα τα κανάλια παρουσιάζουν τα ίδια θέματα: Αν διαβάσεις την "Εσπρέσσο" το
πρωί μαντεύεις τι θα παίξουν το βράδυ. Στη Σοβιετική Ένωση, για να υπάρξει
τέτοια μονοφωνία, έπρεπε να υπάρξουν γκουλάγκ».

Παναγιώτης Φασούλας: 
(ο βουλευτής του ΠΑΣΟΚ για το κείμενο των «45» για το Ασφαλιστικό, στον
«Αγγελιοφόρο») 
«Δεν θεώρησα ότι έκανα κάτι ανατρεπτικό, αλλά αντίθετα κάτι υποστηρικτικό στην
κυβέρνηση, γιατί πιστεύω ότι οι βουλευτές πρέπει να έχουν και αυτοί λόγο στη
διαμόρφωση των πολιτικών». 
Πασχάλης Τερζής: 
(ο τραγουδιστής, στο «Echo») 
«Φαίνεται πως πάω αργά, γιατί καίω... κάρβουνο σε μια εποχή κατά την οποία οι
άλλοι πηγαίνουν προς την κορυφή σαν πύραυλοι. Ξέρετε πόσο σημαντικό είναι να
μπορείς να αντιμετωπίζεις ώριμα την επιτυχία;».

Χρυσόστομος: 
(ο Μητροπολίτης Ζακύνθου για την καύση των νεκρών, στην «Ελευθεροτυπία») 
«Με αφήνει αδιάφορο. Μη μου πείτε πως αν καεί κάποιος από οποιαδήποτε αιτία
δεν θα πάει στον Παράδεισο, γιατί θα υπάρχει έλλειψη υλικού για να αναστηθεί». 
Δημήτρης Ρέππας: 
(ο υπουργός Εργασίας για τη διαδοχολογία, στο «Έθνος») 
«Η διαδοχολογία προδίδει πολιτικό τυχοδιωκτισμό». <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N043</ED>
<ID>
ID:305904

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τα καίρια... </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ο υπεύθυνος της εκπομπής «Πρωταγωνιστές» (Στ. Θεοδωράκης, ΝΕΤ) είχε την
έμπνευση να πάρει τις κύριες ειδήσεις εμπορικών καναλιών, μια συγκεκριμένη
μέρα, και με βάση αυτές τις ειδήσεις να φτιάξει σειρά από πρώτες σελίδες
εφημερίδων. Το αποτέλεσμα ήταν εντυπωσιακό! Δηλαδή, ενώ το «αγροτικό» είχε
φουντώσει, το ένα κανάλι «χτυπούσε» ως βασικό θέμα του «Τα όνειρα της Ρούλας»,
το άλλο τις «Αποκαλύψεις Τριανταφυλλόπουλου για τον τζόγο» και το τρίτο την
«Ομερτά στην Πάτρα για τον τζόγο»! 
Ένα, πάντως, είχε για «τίτλο» του τους «αγρότες σε θέση μάχης». Μια ματιά και
στα δεύτερα θέματα: «Τα δύο πρόσωπα του κ. Τσάκα», «Η πρεμιέρα της Νόνικας
Γαληνέα», «Σάκης Ρουβάς», «Μίμης Πλέσσας», «Διοξίνες στα κοτόπουλα», «Ο αγώνας
ΠΑΟΚ - ΑΕΚ», «Επίθεση Πάγκαλου». Αντίθετα, τα δύο κανάλια της δημόσιας
τηλεόρασης είχαν ρίξει το βάρος τους στα αιματηρά γεγονότα της Ιερουσαλήμ: «Η
πρώτη γυναίκα καμικάζι», «Λουτρό αίματος στην Ιερουσαλήμ». 
Δεν ισχυρίζομαι, με όλ' αυτά, ότι τα βράδια, όταν φθάνει η ώρα των ειδήσεων,
θα πρέπει να σημαδεύουμε με το τηλεκοντρόλ μας τη συχνότητα της ΕΤ και της
ΝΕΤ. Υποστηρίζω, όμως, ότι τα... όνειρα της Ρούλας Κορομηλά, όσο κι αν η
συγκεκριμένη τηλεπαρουσιάστρια είναι δημοφιλής, δεν μπορεί να καλύπτουν
χρονικά το μεγαλύτερο κομμάτι του δελτίου ένας αξιόπιστου τηλεοπτικού σταθμού. 
Θα μου πείτε, βέβαια, ότι τα εμπορικά κανάλια αξιολογούν τις ειδήσεις με βάση
τα γούστα του κοινού τους. Στο κάτω κάτω, χάρη σε αυτό το κοινό, που η αύξησή
του έχει άμεσο αντίκτυπο στο ύψος των διαφημίσεων, υπάρχουν, ζουν, κερδίζουν.
Ρούλα και Ρουβά, λοιπόν, θέλει το κοινό; Ρούλα και Ρουβά θα του δώσουν! Καμία
αντίρρηση. Μόνο που θα πρέπει να μη φθάνουμε στα άκρα. Να κάνουμε μια
προσπάθεια για να διατηρούνται κάποιες ισορροπίες. Και να μην αγνοούνται
ορισμένοι βασικοί κανόνες της δημοσιογραφίας. 
Είχα ισχυρισθεί παλαιότερα, απ' αυτή τη στήλη, ότι η πρόταση ­ νομίζω του Ν.
Χατζηνικολάου ­ να μειωθεί η διάρκεια των δελτίων, ώστε από τις ειδήσεις να
πεταχτεί όλη η σημερινή σαβούρα, πρέπει να πάρει σάρκα και οστά. Δυστυχώς, το
πράγμα δεν προχώρησε. Για ποιο λόγο δεν γνωρίζω. Θα 'θελα όμως να σημειώσω, με
την ευκαιρία, ότι κάποια στιγμή οφείλουμε να πάψουμε να περιορίζουμε την
κριτική μας στο ειδησεογραφικό κομμάτι των εμπορικών καναλιών. Γιατί, εν
τέλει, οι ειδήσεις, κατά τη γνώμη μου, δεν είναι το καίριο. Το καίριο είναι η
όλη δομή του προγράμματος. Και πρωτίστως, οι εκπομπές που έχουν σχέση με τον
κινηματογράφο, το θέατρο, τη μουσική, τη λογοτεχνία, τα σπορ. 
Άνοιξα, όμως, πολύ μεγάλο θέμα...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N044</ED>
<ID>
ID:305940

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=4</URL></REF>


Article

<CATEGORY>vin05</CATEGORY>

 <H2>Τι να συμβαίνει;
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τι να συμβαίνει; Ό,τι και να συμβαίνει, η αλήθεια είναι ότι για τις επόμενες
ημέρες δεν έχει προγραμματιστεί η συζήτηση κάποιου νομοσχεδίου στη Βουλή.
Άραγε, επειδή η κυβέρνηση θέλει πρώτα να «φτιάξει» το κλίμα στην
Κοινοβουλευτική Ομάδα; Ή, πολύ απλά, οι υπουργοί δεν υπήρξαν παραγωγικοί τελευταία;
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N045</ED>
<ID>
ID:305943

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=5</URL></REF>


Article

<CATEGORY>vin05</CATEGORY>

 <H2>Ο πρεσβευτής στην Ξάνθη... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εντελώς διαφορετικό ­ και, πάντως, πολύ πιο διακριτικό ­ προφίλ σε
σχέση με εκείνο το θορυβώδες, του προκατόχου του, έχει υιοθετήσει ο πρεσβευτής
των ΗΠΑ στην Αθήνα κ. Τ. Μίλερ. Αυτό το «διακριτικό» προφίλ τού επιτρέπει να
κινείται με πολύ μεγαλύτερη άνεση και να μην ξεσηκώνει αντιδράσεις στις
επισκέψεις του ανά την Ελλάδα, ακόμα και σε περιοχές με «ειδικές ευαισθησίες». 
Να, για παράδειγμα, πήγε τις προάλλες στην Ξάνθη και το πρώτο που έκανε
ήταν να επισκεφθεί την Υπηρεσία Πολιτικών Υποθέσεων του υπουργείου Εξωτερικών,
που εδρεύει εκεί. Και όχι μόνον πήγε, αλλά κατάφερε να μη γίνει γνωστό και το
τι συζήτησε! <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N046</ED>
<ID>
ID:305950

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=6</URL></REF>


Article

<CATEGORY>vin05</CATEGORY>

 <H2>Για πρώτη φορά... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μόλις τελείωσε την ομιλία του στο συνέδριο της Νεολαίας του ΠΑΣΟΚ ο κ. Κ.
Σημίτης, κατέβηκε από το βήμα και πήγε στην πρώτη σειρά των συνέδρων, εκεί που
κάθονταν οι ξένες αντιπροσωπείες. Χαιρέτησε λοιπόν κάποια νέα παιδιά ­ ήταν η
πρώτη φορά που πρωθυπουργός χαιρέτησε στελέχη τουρκοκυπριακής Οργάνωσης, που
ήταν επίσημοι προσκεκλημένοι στο συνέδριο της Νεολαίας του κυβερνώντος
κόμματος... Για να γίνει όλο αυτό ­ για να φτάσουν στην Αθήνα τα στελέχη του
Πατριωτικού Ενωτικού Μετώπου ­ χρειάστηκαν πάμπολλες επαφές στο χωριό Πύλα,
στη «νεκρή ζώνη», στην Κύπρο. Επαφές που συντόνιζε αφανώς από την Αθήνα ο κ.
Α. Τάτσης, παλιό στέλεχος της Ν. ΠΑΣΟΚ. Αλλά τώρα ο δρόμος άνοιξε... <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N047</ED>
<ID>
ID:305953

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=7</URL></REF>


Article

<CATEGORY>vin05</CATEGORY>

 <H2>Προαναγγελία παραίτησης </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Έτοιμος να μην ξαναβάλει υποψηφιότητα, αλλά ακόμα και να παραιτηθεί πριν
από τις εκλογές, δηλώνει ο κ. Δ. Κρεμαστινός, στην περίπτωση που δεν
πραγματοποιηθούν κάποια βασικά έργα υποδομής στα Δωδεκάνησα. Λέτε; <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17264N048</ED>
<ID>
ID:305954

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N04&aa=8</URL></REF>


Article

<CATEGORY>vin05</CATEGORY>

 <H2>Πού το πάει ο Πάγκαλος
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, ας μην πει κανείς ότι δεν έχει αναρωτηθεί ­ ή ότι, τέλος πάντων, δεν
έχει ακούσει τελευταία το ερώτημα «πού το πάει ο Θόδωρος Πάγκαλος;». Και το
ερώτημα ανανεώνεται κάθε εβδομάδα, ενώ, όσο περνούν οι μέρες, αποκτά όλο και
μεγαλύτερη βαρύτητα, μιας και γίνονται όλο και βαρύτερες οι κατηγορίες που
εξαπολύει ο πρώην υπουργός, κυρίως εναντίον του κ. Κ. Σημίτη προσωπικά... 
Λοιπόν, σημειώστε μερικά πράγματα. Πρώτον: Ο κ. Θ. Πάγκαλος είχε κάποτε έναν
προσωπικό εχθρό στο ΠΑΣΟΚ, τον κ. Γ. Παπανδρέου ­ η έμφαση στο «κάποτε». Ένας
δυο μήνες ήταν αρκετοί για να περάσει η εχθρότητα στο «κάποτε», όπως για να
αρχίσουν κάποιες πρώτες διερευνητικές επαφές μεταξύ ανθρώπων που κινούνται στο
στενότατο περιβάλλον των δύο «κάποτε» εχθρών. Οι επαφές αυτές βεβαίως δεν
έχουν να κάνουν με την εξωτερική πολιτική, αλλά με την εσωτερική... 
Τώρα, γιατί ο κ. Πάγκαλος, που βελτίωσε χωρίς μεγάλη προσπάθεια τις σχέσεις
του με τον κ. Γ. Παπανδρέου, δεν λέει να βάλει νερό στο κρασί του για να
βελτιωθούν έστω και λίγο οι σχέσεις του με τον κ. Κ. Σημίτη; Τα πράγματα είναι
απλά, διότι δεν έχει (πλέον) κανέναν λόγο για κάτι τέτοιο... Εν ολίγοις, ο
πρώην υπουργός «βλέπει» εξελίξεις, ενδεχομένως και μέσα στη χρονιά. Και σε ένα
τέτοιο σκηνικό, θεωρεί ότι η καλύτερη άμυνα είναι η επίθεση! 
Δεν τον νοιάζει... 
Και τι θα κάνει ο κ. Θ. Πάγκαλος αν η κόντρα του με τον κ. Κ. Σημίτη πάρει
«άλλες» διαστάσεις; Αν δηλαδή ο Πρωθυπουργός εισακούσει τις εισηγήσεις κάποιων
συνεργατών του και... αδράξει τον πέλεκυ; Ε, δεν τον νοιάζει ούτε αυτό τον κ.
Πάγκαλο μιας και θεωρεί ότι θα πρόκειται για (πολύ) προσωρινή κατάσταση! 
Δεν γνωρίζει άραγε ότι ουδέν μονιμότερο του προσωρινού; <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17264N052</ED>
<ID>
ID:305861

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N05&aa=2</URL></REF>


Article

<CATEGORY>vin05</CATEGORY>

 <H2>Οι πάγοι δεν λειώνουν </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Οι σχέσεις του κ. Β. Βενιζέλου με την κ. Γιάννα Αγγελοπούλου είναι παραδοσιακά
παγωμένες και η συνύπαρξή τους σε ένα χειμωνιάτικο περιβάλλον, όπως αυτό των
Αγώνων του Σολτ Λέικ Σίτι, ε, δύσκολα θα μπορούσε να συμβάλει στο να λειώσουν
οι πάγοι... 
Έτσι λοιπόν, συνέβη το αναμενόμενο: Οι δυο τους συναντήθηκαν μόνον όσο
επέβαλλε το πρωτόκολλο. Εν ολίγοις, συνέπεσαν σε τρεις δεξιώσεις και πέραν
τούτου, ουδέν. Είναι αυτό που λέμε... η ισχυρή ομάδα που θα διοργανώσει τους
Ολυμπιακούς της Αθήνας!
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17264N053</ED>
<ID>
ID:305905

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N05&aa=3</URL></REF>


Article

<CATEGORY>vin05</CATEGORY>

 <H2>Ο θεσμός του αναπληρωτή </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εντάξει, στο ­ δικό μας, καταδικό μας ­ σύστημα Παιδείας, ο αναπληρωτής
είναι θεσμός. Ο αναπληρωτής καθηγητής, εννοείται. Ο καθηγητής αυτός δεν έχει
να δώσει λογαριασμό σε κάποιον «κανονικό» καθηγητή, αλλά μόνον «στον λαό» ­
δηλαδή, στους μαθητές του. 
Ε, κάπως έτσι φαίνεται ότι θα θεσμοθετηθεί ο θεσμός του «αναπληρωτή» στην
περίπτωση του «διδύμου» Παρασκευά Αυγερινού και Νίκου Κωνσταντόπουλου. Ο
δεύτερος δέχθηκε να οριστεί αναπληρωτής του πρώτου, στην Ευρωπαϊκή Συνέλευση.
Εν ολίγοις, με απόφαση του Πρωθυπουργού, ο πρόεδρος του ΣΥΝ είναι αναπληρωτής
εκπρόσωπος του ΠΑΣΟΚ, κάτι που προκάλεσε την οργή του κ. Θ. Πάγκαλου! 
Τώρα, τι σημαίνει «αναπληρωτής» σε αυτή την περίπτωση; Χμμ, κανονικά, θα
έπρεπε να σημαίνει ότι ο κ. Κωνσταντόπουλος θα μεταφέρει τις απόψεις του κ.
Αυγερινού στη Συνέλευση, όταν εκείνος δεν θα μπορεί να παραστεί στις
συνεδριάσεις. Αλλά κάτι τέτοιο, ούτε να το σκεφτεί δεν θέλει ο πρόεδρος του
ΣΥΝ... 
<H3>Μόνο μη λείψει... </H3>
Εν ολίγοις, ο κ. Π. Αυγερινός δεν πρέπει ούτε να διανοηθεί το ενδεχόμενο
απουσίας του από τις συνεδριάσεις, διότι αν απουσιάσει, ο αναπληρωτής του θα
μεταφέρει τις απόψεις... άλλου κόμματος και ως γνωστόν, ΠΑΣΟΚ και ΣΥΝ δεν
συμφωνούν εφ' όλης της ευρωπαϊκής ύλης... 
Κάτι τέτοια κάνουν στο Μέγαρο Μαξίμου και γίνονται οι βουλευτές τους... πύραυλοι!
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17264N054</ED>
<ID>
ID:305929

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΓΙΑΤΙ ο κ. Θ. Πάγκαλος «χτυπάει» κάθε Κυριακή; Για να γίνουν τα λόγια
του... ευαγγέλιο! 
ΕΙΝΑΙ σίγουρος ο πρώην υπουργός ότι «δεν κυβερνάται» η χώρα; Κι αν δεν
κυβερνάται, είναι σίγουρο ότι πρέπει να κυβερνηθεί; 
ΔΙΟΤΙ, αν φτάσαμε ώς εδώ ακυβέρνητοι, τι την χρειαζόμαστε την
κυβέρνηση; 
ΚΑΙ ΠΩΣ το βλέπει αυτό που είπε ότι «η κυβέρνηση δεν έχει ευαισθησία
στα λαϊκά προβλήματα»; Είχε άραγε όταν ήταν ο ίδιος στην κυβέρνηση; Ή, τέλος
πάντων, είχε η κυβέρνηση ευαισθησία ώς το συνέδριο του ΠΑΣΟΚ, όταν ο ίδιος με
θέρμη στήριξε τον κ. Κ. Σημίτη; 
ΦΑΙΝΕΤΑΙ, λοιπόν, ότι πράγματι υπάρχει πρόβλημα ευαισθησίας ­ μόνον που
η ευαισθησία είναι ζητούμενο για πολλούς και για πολλά... 
ΣΥΝΕΡΓΑΣΙΕΣ με όλους ­ πλην Ν.Δ. ­ ήταν το μήνυμα Μαγκριώτη στη μεγάλη,
ετήσια εκδήλωσή του στο Βελλίδειο, για τον Δήμο της Θεσσαλονίκης. Με όλους να
συνεργαστεί το ΠΑΣΟΚ ­ αλλά το ερώτημα είναι ποιοι θέλουν να συνεργαστούν με
το ΠΑΣΟΚ. Βλέπετε, το τανγκό θέλει δύο, η συνεργασία ίσως και τρεις, αλλά
εκτός από τις συνεργασίες υπάρχει και η μοναξιά!
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17264N055</ED>
<ID>
ID:305944

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ο πραγματικός κίνδυνος
</H2><H4>Ο θεσμός της Δημοκρατίας στην Ελλάδα
</H4>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Ας αρχίσουμε από τα αυτονόητα: η Δημοκρατία στην Ελλάδα δεν κινδυνεύει. Αν ως
κίνδυνο εννοούμε αυτό που κάποιοι επικαλέσθηκαν με αφορμή την πρόσφατη επίθεση
μιας ελάχιστης μερίδας του Τύπου στο πρόσωπο του Προέδρου της Δημοκρατίας,
στην οποία διέγνωσαν μια ενορχηστρωμένη επίθεση κατά των θεσμών, ικανή να τους
διαβρώσει και ίσως και να τους συνθλίψει, τότε πρέπει να αντισταθούμε στην
ευκολία των χαρακτηρισμών. Το περιστατικό είναι θεσμικά δυσάρεστο, ίσως και
ενδεικτικό, δεν στοιχειοθετεί όμως κίνδυνο για την υγεία ενός πολιτεύματος που
έχει πια οριστικά αποδείξει τη σταθερότητά του. 
Μια διάκριση είναι, πιστεύω, χρήσιμη στο σημείο αυτό. Άλλο πράγμα είναι η
θεσμική κρίση, που συνίσταται στην αδυναμία των κανόνων της τυπικής
δημοκρατίας να παράξουν ένα κρίσιμο ελάχιστο κοινωνικής συναίνεσης και
κυβερνητικής αποτελεσματικότητας και άλλο το θεσμικό έλλειμμα, που εμφανίζεται
υπό διάφορες και διαφορετικής έντασης εκφάνσεις, αλλά που ενυπάρχει εγγενώς
στην ίδια την έννοια της Δημοκρατίας. Η μετα-κομμουνιστική Ρωσία των πρώτων
χρόνων, για παράδειγμα (αλλά ακόμα η κατάσταση των ελευθεριών στη χώρα καθιστά
δύσκολο να τη χαρακτηρίσουμε πραγματική δημοκρατία), ή η σημερινή Αργεντινή
τού μη εκλεγμένου προέδρου και της ανύπαρκτης οικονομίας, διέσχισαν ή
διασχίζουν θεσμική κρίση. Αν η δημοκρατία τους δεν έχει τυπικά καταλυθεί, οι
θεσμοί τους στην ουσία δεν λειτουργούν στην υπηρεσία του κοινωνικού σώματος.
Αντίθετα, όλες οι άλλες δημοκρατίες, συμπεριλαμβανομένων και των πιο
προηγμένων, παρουσιάζουν ελλείμματα και χρειάζονται συνεχώς διορθωτικές παρεμβάσεις.

Στη Γαλλία που ετοιμάζεται να εκλέξει τον νέο της πρόεδρο, για παράδειγμα, το
έλλειμμα συνίσταται στην όλο και μεγαλύτερη αποχή μιας πολιτικής τάξης
διαμορφωμένης ομοιόμορφα και περίκλειστης στην ειδική γνώση και συμπεριφορά
της, ενώ στην ισχυρότερη δημοκρατία του κόσμου, την αμερικανική, τα ελλείμματα
αντιπροσωπευτικότητας και διαφάνειας είναι παραπάνω από εμφανή. 
Στη μεταπολιτευτική Ελλάδα θα μπορούσαμε να πούμε ότι το έλλειμμα αφορά κυρίως
το ήθος και το μέτρο. Αυτό που επώδυνα φανέρωσε το τελευταίο επεισόδιο είναι
ότι πλέον, σε πολλές περιπτώσεις και από πολλές πλευρές, ούτε τα προσχήματα
δεν τηρούνται. Ένα ψέμα ή μια άσχετη με αυτό που δήθεν «αποκαλύπτει»
πληροφορία χρησιμοποιούνται για να πλήξουν το κύρος προσώπων και θεσμών.
Γενικώς, τα κάτω από τη μέση χτυπήματα, ενώ δεν θέτουν σε άμεση διακινδύνευση
τους ίδιους τους θεσμούς, υπονομεύουν το κύρος και την αξιοπιστία τους. Η
τηλεόραση, λόγου χάριν, ως μέσο ενημέρωσης και ψυχαγωγίας, έχει πλήρως
απαξιωθεί ­ όμως η αίσθηση ότι δεν έχουμε φθάσει ακόμα στο τελευταίο σκαλοπάτι
είναι ιδιαίτερα ανησυχητική. 
Οι διακρίσεις πάντως κι εδώ είναι απαραίτητες. Τύπος δεν είναι μόνο η
τηλεόραση ­ και ο γραπτός Τύπος στην Ελλάδα βρίσκεται σε πολύ υψηλότερο
επίπεδο από άλλων δυτικών δημοκρατιών. Εξάλλου, αν το ήθος πολλών προσκείμενων
ή παρακείμενων στην εξουσία είναι προβληματικό και διαβρωτικό, δεν πρέπει να
ξεχνάμε ότι δεν υπάρχουν πολλές δημοκρατίες στον κόσμο όπου και οι δύο κεφαλές
τής εκτελεστικής εξουσίας, ο πρόεδρος και ο πρωθυπουργός, είναι, στον τομέα
αυτό, άμεμπτες. 
Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17264N062</ED>
<ID>
ID:305894

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Αν ήμουν ... κανάλι
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Αν ήμουν τηλεοπτικό κανάλι, θα ήμουν πολύ ευτυχισμένος με την πρόταση που
διατυπώνεται από διάφορες πλευρές για την κατάργηση μετρήσεων τηλεθέασης στα
δελτία ειδήσεων. 
Η κοινή λογική λέει πως όταν δεν υπάρχει διαφημιστικό ενδιαφέρον για μία
τηλεοπτική ζώνη, πολύ απλά αυτή είτε εξαφανίζεται είτε συρρικνώνεται. Η ζώνη
των ειδήσεων δεν μπορεί να καταργηθεί (διότι θα έπρεπε να αντικατασταθεί με
κάτι προφανώς ακριβότερο, αφού στόχος είναι η διά της τηλεθέασης διαφημιστική
πίτα), μπορεί όμως να γίνει πραγματικά φθηνή. 
Πώς; 
Περιορίζοντας το κόστος. Γιατί, για παράδειγμα, να στείλει ένα κανάλι
συνεργείο στα Τέμπη και να κάνει έξοδα όταν, ούτως ή άλλως, δεν θα έχει να
κερδίσει τίποτα ελέω ανυπαρξίας ανταγωνισμού; 
Αν, δε, ήμουν και πονηρό κανάλι θα έστελνα και ένα μήνυμα στον υπουργό ή την
κυβέρνηση ότι εγώ σας κάνω τη χάρη να μην προβάλλω αυτούς που αντιδρούν στην
πολιτική σας, ε, κάντε κι εσείς εκείνο το ρουσφετάκι... 
Τα κανάλια δεν θα επενδύουν πλέον στο δημοσιογραφικό τους τμήμα, οι
δημοσιογράφοι τους θα ξεχάσουν τις αξιοπρεπείς απολαβές ­ και όλοι μπορούμε να
καταλάβουμε ότι ανάμεσα στο να πεθάνει στην πείνα ή να πουλήσει άλλου είδους
υπηρεσίες ο δημοσιογράφος, ίσως προτιμήσει το δεύτερο. 
Όσο για την κυβέρνηση; Αυτή θα είναι ευτυχής αν τα ιδιωτικά (κάποτε τα λέγαμε
και ελεύθερα) ξαναπέσουν στην ανάγκη της κρατικής τηλεόρασης αφού θα
προμηθεύονται πλάνα και ειδήσεις από μέσα που ελέγχονται από την κυβέρνηση.
Και, βεβαίως, θα βλέπουμε πολλά και καλά ντοκιμαντέρ για την αποβολή της
τίγρης ή για την ομοφυλοφιλία στα τζιτζίκια, αλλά επίσης δεν θα βλέπουμε και
δεν θα ακούμε φωνές για την κρίση, π.χ., στα Ίμια ή για το σκάνδαλο με τα
τρόφιμα... Αλήθεια σκέφτηκε ποτέ κανείς να μετρήσει τις αποκαλύψεις σκανδάλων
ή θεμάτων που έγιναν από τα κρατικά μέσα ενημέρωσης; Μην το επιχειρήσει. Δεν
θα βρει! 
Χρειάζεται άραγε να θυμηθούμε τη νύχτα της φυγάδευσης του Κοσκωτά ή της κρίσης
στα Ίμια και πώς είχαν καλυφθεί (σ.σ. με την έννοια του... σκεπάζω) από τα
κρατικά μέσα; 
Εκεί θέλουμε να ξαναγυρίσουμε; Ή μήπως, αντιθέτως, πρέπει να πιέσουμε όλοι να
γίνουν ακόμη πιο ακριβές οι ειδήσεις στην ιδιωτική τηλεόραση; <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17264N063</ED>
<ID>
ID:305923

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N06&aa=3</URL></REF>


Article

<CATEGORY>vin04</CATEGORY>

 <H2>Καταδικασμένες πρωτοβουλίες
</H2>
<AUTHOR>WILLIAM PFAFF</AUTHOR>

Η χρονιά του Σαρόν ήταν η πιο βίαιη χρονιά των δύο τελευταίων δεκαετιών για το
Ισραήλ και η πιο άκαρπη σε ολόκληρη την ισραηλινή ιστορία. 
Η ηθική έκπτωση της πολιτικής του Αριέλ Σαρόν έχει συντρίψει την αλληλεγγύη
της κοινής γνώμης προς το Ισραήλ. Μέχρι την περασμένη εβδομάδα, αυτή η έκπτωση
έμοιαζε ένα περιθωριακό φαινόμενο. Όμως, τώρα, για πρώτη φορά, η δημοτικότητα
του Ισραηλινού πρωθυπουργού έχει υποχωρήσει κάτω από το 50%. Η πρώτη του
χρονιά στην εξουσία δεν έφερε ούτε την ειρήνη ούτε την ασφάλεια που είχε
υποσχεθεί. 
Πρωτοβουλίες από το Ισραήλ και το εξωτερικό αναλαμβάνονται για την επανάληψη
των ειρηνευτικών συνομιλιών. Όμως αυτές οι πρωτοβουλίες είναι καταδικασμένες,
όσο οι ΗΠΑ θα παρέχουν, όπως τώρα, την ολόψυχη συμπαράστασή τους προς τον
Σαρόν. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17264N064</ED>
<ID>
ID:305938

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N06&aa=4</URL></REF>


Article

<CATEGORY>vin04</CATEGORY>

 <H2>Έκρυψαν την επιστολή
</H2><H4>Οι θέσεις Τζεμ δημιουργούν βαρύ κλίμα πριν τη συνάντηση της Τρίτης
</H4>
<AUTHOR>ΠΑΝΑΓΗΣ Γ. ΓΑΛΙΑΤΣΑΤΟΣ</AUTHOR>

Αδιάλλακτη εμφανίζεται στο Κυπριακό η Τουρκία, λίγα 24ωρα πριν από τη
συνάντηση Παπανδρέου - Τζεμ στην Κωνσταντινούπολη ­ επίσημη έναρξη του
ελληνοτουρκικού διαλόγου. 
Με επιστολή που απέστειλε την Τετάρτη στους 15 ομολόγους του και στην
Ευρωπαϊκή Επιτροπή, ο υπουργός Εξωτερικών της γείτονος κ. Ισμαήλ Τζεμ επιμένει
στη λύση των δύο ξεχωριστών κρατών, ενώ ζητεί επίμονα την έναρξη ενταξιακών
διαπραγματεύσεων Τουρκίας - Ε.Ε. 
Η επιστολή ­ το περιεχόμενο της οποίας δεν δημοσιοποίησε το ελληνικό υπουργείο
Εξωτερικών ­ δεν συζητήθηκε στο άτυπο Συμβούλιο των Υπουργών Εξωτερικών στο
Καθάρες της Ισπανίας. Ωστόσο ο αρμόδιος για τη διεύρυνση κοινοτικός επίτροπος
κ. Γκίντερ Φερχόιγκεν αναφέρθηκε στις φιλοδοξίες της Τουρκίας για ένταξη
λέγοντας ότι η πρόοδος που έχει γίνει είναι πολύ μικρή και ότι η Άγκυρα θα
πρέπει να «επιμείνει στην εκπλήρωση των κριτηρίων της Κοπεγχάγης, αν επιθυμεί
κάποτε να πραγματοποιηθεί η ενταξιακή πορεία της». Η δυσαρέσκεια για την
«ελάχιστη πρόοδο» που έχει σημειώσει η Τουρκία σε αυτήν την κατεύθυνση έγινε
σαφής και από τις τοποθετήσεις των περισσότερων Ευρωπαίων υπουργών Εξωτερικών. 
Σύμφωνα με τον αναπληρωτή υπουργό Εξωτερικών Τ. Γιαννίτση, που εκπροσώπησε την
Ελλάδα στο Καθάρες, οι «15» επιβεβαίωσαν το χρονοδιάγραμμα σύμφωνα με το οποίο
έως το τέλος του 2002 θα πρέπει να έχουν ολοκληρωθεί οι ενταξιακές
διαπραγματεύσεις για τις 12 χώρες της διεύρυνσης ­ ανάμεσά τους και η Κύπρος.
Σε αυτήν την περίπτωση η υπογραφή των συμφωνιών για τη διεύρυνση θα συμπέσει
με την ελληνική προεδρία, το πρώτο εξάμηνο του 2003. 
Παράλληλα, με αφορμή την αντικατάσταση του ΝΑΤΟ από τον ευρωστρατό στα Σκόπια,
μετά έξι μήνες, η ισπανική προεδρία έθεσε και το θέμα της προώθησης του
θεσμικού πλαισίου για τον ευρωστατό, χωρίς όμως να επιμείνει σε αυτό. 
Σε ό,τι αφορά την επιστολή, ο κ. Γιαννίτσης είπε πως «έρχεται σε μια στιγμή
που ο κυπριακός διάλογος βρίσκεται σε εξέλιξη» και πως «δεν ήταν μια σωστή
κίνηση από πλευράς της Τουρκίας». 
Η επιστολή Τζεμ είχε φτάσει στο υπουργείο Εξωτερικών από την Τετάρτη. Σύμφωνα
με τον αναπληρωτή υπουργό Εξωτερικών, η δημοσιοποίησή της ήταν «στην
αρμοδιότητα του υπουργού». Διπλωματικές πηγές αποδίδουν τη μη δημοσιοποίησή
της στην προσπάθεια της ελληνικής πλευράς να διατηρήσει ένα καλό κλίμα στα
Ελληνοτουρκικά, εν όψει και της νέας συνάντησης του κ. Παπανδρέου με τον κ.
Τζεμ στην Κωνσταντινούπολη.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17264N082</ED>
<ID>
ID:305889

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N08&aa=2</URL></REF>


Article

<CATEGORY>vin04</CATEGORY>

 <H2>Πενιχρά αποτελέσματα στον πρώτο γύρο συνομιλιών Κληρίδη - Ντενκτάς
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Αν επρόκειτο να βγάλει κανείς συμπέρασμα από τον πρώτο κύκλο των απευθείας
συνομιλιών Κληρίδη - Ντενκτάς δεν θα μπορούσε να καταλήξει πουθενά αλλού παρά
στο ότι οι συνομιλίες οδηγούνται σε ναυάγιο. 
Κι αυτό γιατί, σύμφωνα με καλά πληροφορημένες πηγές, οι θέσεις που διατυπώνει
ο κατοχικός ηγέτης είναι «μαξιμαλιστικές» και δεν διαφέρουν σε τίποτε από
εκείνες του παρελθόντος. Απλώς αυτή τη φορά φροντίζει να συντηρεί «κλίμα
διαπραγμάτευσης». 
Στα δύο κεφάλαια ­ έχουν από την άποψη της διατύπωσης των θέσεων των δύο
πλευρών ολοκληρωθεί ­, δηλαδή εκείνο των εξουσιών και εκείνο της ασφάλειας, το
χάσμα είναι πολύ μεγάλο. 
Ο Ντενκτάς προσεγγίζει τη συνταγματική πτυχή από την άποψη των δύο κρατών που
διαθέτουν κυριαρχία και τα οποία θα παραχωρήσουν μέρος αυτής της κυριαρχίας
στην κεντρική κυβέρνηση ώστε να υπάρξει ενιαία κρατική έκφραση στο διεθνές
πεδίο. 
Μιλάει δηλαδή στην ουσία για συνομοσπονδία, όπως και πριν. Εννοείται ότι οι
εξουσίες της κεντρικής κυβέρνησης θα είναι περιορισμένες και εκείνες των
ομόσπονδων κρατιδίων κατά πολύ ευρύτερες. Σ' αυτό το πλαίσιο ο Ντενκτάς ζητεί
και αναγνώριση του ψευδοκράτους και της κυριαρχίας του έστω και στιγμιαίως
(nano moment). 
Στο θέμα της ασφάλειας, παρά τη δήλωσή του ότι επήλθε κάποια προσέγγιση, η
μεγάλη διαφωνία αφορά το μονομερές δικαίωμα επέμβασης της Τουρκίας που
διεκδικεί ο Ντενκτάς. Το χάσμα διευρύνουν και οι διαφορές ως προς τον αριθμό
των τουρκικών στρατευμάτων που θα παραμείνουν μετά τη λύση και ακόμα πού θα
σταθμεύουν. 
Η υπό τον πρόεδρο Κληρίδη ελληνοκυπριακή διαπραγματευτική ομάδα αναμένει πως
και στα άλλα δύο κεφάλαια, εκείνα του εδαφικού και των περιουσιών, οι θέσεις
του κατοχικού ηγέτη θα είναι εξίσου σκληρές και θα στηρίζονται στα δυο
«επιχειρήματα» που Ντενκτάς που έχει προβάλει κατά καιρούς. Ότι δηλαδή
πραγματοποιήθηκε ήδη (το 1974) ανταλλαγή πληθυσμών και αυτό που απομένει τώρα
να γίνει είναι η ανταλλαγή περιουσιών. 
Το εδαφικό είναι κρίσιμο θέμα, καθώς ξενοι διπλωμάτες που πιστεύουν στη θεωρία
«έδαφος έναντι εξουσιών» (να επιστρέψει δηλαδή ο Ντενκτάς έδαφος και να λάβει
εξουσίες) λένε πως ο τρόπος προσέγγισης του θέματος αυτού μπορεί να επηρεάσει
και τις υπόλοιπες πτυχές. 
Τα πενιχρά αποτελέσματα των έως τώρα συναντήσεων τροφοδοτούν από τη μια το
επιχείρημα ότι μοναδικός σκοπός της Άγκυρας είναι να τροχοπεδήσει την ένταξη
της Κύπρου, όμως από την άλλη κινητοποιούν τους ξένους μεσολαβητές που
ενημερώνονται ανελλιπώς από τον ειδικό αντιπρόσωπο των Ηνωμένων Εθνών Αλβάρο
ντε Σότο. Με πρώτο τον Άγγλο λόρδο Ντέιβιντ Χάνι. Λίγο αργότερα ο Αμερικανός
μεσολαβητής Τομ Γουέστον θα περιοδεύσει σε Αθήνα και Άγκυρα. Εκείνου όμως που
η επίσκεψη αναμένεται με ιδιαίτερο ενδιαφέρον είναι του αρμόδιου για τη
διεύρυνση επιτρόπου της Ευρωπαϊκής Ένωσης Γκ. Φερχόιγκεν αρχές Μαρτίου, λίγο
πριν δηλαδή την έναρξη του δεύτερου κύκλου των απευθείας συναντήσεων. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17264N083</ED>
<ID>
ID:305921

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N08&aa=3</URL></REF>


Article

<CATEGORY>vin04</CATEGORY>

 <H2>Το πιο ήρεμο και ενωτικό Συνέδριο της Νεολαίας ΠΑΣΟΚ
</H2>
Ήταν το πιο «ήσυχο» Συνέδριο που οργάνωσε η Νεολαία ΠΑΣΟΚ, το οποίο έκλεισε
χθες με την εκλογή των 51 τακτικών και των 15 αναπληρωματικών μελών του
Κεντρικού Συμβουλίου. 
Έτσι, αν το 3ο Συνέδριο είχε χαρακτηριστεί από τη διάσπαση και την τότε
αποχώρηση της πλευράς τών «εκσυγχρονιστών» και το 4ο, πριν από δύο χρόνια,
είχε σημαδευτεί από τον εκσφενδονισμό ύβρεων και καρεκλών ανάμεσα στους
«εκσυγχρονιστές» και στην πλευρά που επρόσκειτο στον Άκη Τσοχατζόπουλο, αυτό
το Συνέδριο που πραγματοποιήθηκε στο Περιστέρι ήταν το πιο ήρεμο και το πιο
ενωτικό. 
Αυτό το κλίμα ενότητας εκφράστηκε και τις τρεις ημέρες απ' όλους τους
ομιλητές, γεγονός που οδήγησε τον απερχόμενο γραμματέα Θανάση Μωραΐτη να
τονίσει ότι «η Νεολαία ΠΑΣΟΚ πέρασε στη φάση της εξωστρέφειας και της
δημιουργικότητας και άφησε πίσω της τις διαχωριστικές γραμμές του
παρελθόντος». 
Οι τάσεις 
Από τους 1.169 συνέδρους, περίπου το 65% ανήκει στην κυρίαρχη τάση της
Νεολαίας που πρόσκειται στον Άκη Τσοχατζόπουλο και το άλλο 35% ανήκει στο
«εκσυγχρονιστικό» ρεύμα. Στα ποσοστά αυτά, όπως είναι φυσικό, κινήθηκε και η
ανάδειξη των μελών του νέου Κεντρικού Συμβουλίου, για το οποίο υπήρξε
παρασκηνιακή συμφωνία να εκλεγούν 32 τακτικοί και 5 αναπληρωματικοί από την
τάση που πρόσκειται στο περιβάλλον του υπουργού Ανάπτυξης, 15 τακτικοί και 8
αναπληρωματικοί, υπό τον Στέλιο Τσιλίκη, από την πλευρά των «εκσυγχρονιστών»
και 4 τακτικοί και 2 αναπληρωματικοί, υπό τον Γρηγόρη Τασούλα, από το
περιβάλλον του υπουργού Άμυνας Γιάννου Παπαντωνίου. Το νέο Κεντρικό Συμβούλιο
πρόκειται να συνεδριάσει τις επόμενες ημέρες για να εκλέξει τον νέο γραμματέα,
ο οποίος, όπως όλες οι πλευρές συμφωνούν, θα είναι ο 29χρονος δικηγόρος
Παντελής Καμάς μέχρι τώρα γραμματέας του Οργανωτικού της Νεολαίας ΠΑΣΟΚ και ο
οποίος θα κρατήσει αυτή τη θέση για τρία χρόνια.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17264N084</ED>
<ID>
ID:305939

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N08&aa=4</URL></REF>


Article

<CATEGORY>vin04</CATEGORY>

 <H2>Αδιάφθοροι κατά... «αδιάφθορων»
</H2><H4>Ιδρύεται όργανο με πρόσωπα κύρους και πείρας
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Όργανο κύρους για τον έλεγχο των «αδιάφθορων» της Δημόσιας Διοίκησης είναι
το «φάρμακο» κατά της διαφθοράς που εισηγείται ο αρμόδιος υπουργός Εσωτερικών
και Δημόσιας Διοίκησης Κώστας Σκανδαλίδης. 
Χαμόγελα παρελθούσης χρήσεως ­ από το Συνέδριο του περασμένου Οκτωβρίου, όταν
ο Θ. Πάγκαλος ήταν παρά τω πλευρώ του Κ. Σημίτη.

Λίγες ημέρες μετά την πολύ σημαντική σύσκεψη για την αντιμετώπιση της
διαφθοράς, ο κ. Σκανδαλίδης, θεωρεί ότι «ο πόλεμος κατά της διαφθοράς είναι
μια υπόθεση που αφορά όλη την κοινωνία, όλους τους πολίτες. Τον καθένα χωριστά
και όλους μαζί. Κι είναι ένας πόλεμος συνεχής, ανελέητος, χωρίς
συνθηκολογήσεις και χωρίς συμφωνίες». 
Αυξημένες αρμοδιότητες 
Ο υπουργός, που ήταν βασικός εισηγητής στη σύσκεψη της Κυβερνητικής Επιτροπής
για τη διαφθορά, έχει ένα πολύ συγκεκριμένο σχέδιο για την αντιμετώπισή της.
Το σχέδιο αυτό προβλέπει τη δημιουργία ενός μικρού, ευέλικτου, και κυρίως
αποτελεσματικού οργάνου, το οποίο θα υπάγεται στη γραμματεία του Υπουργικού
Συμβουλίου και θα διαθέτει αυξημένες αρμοδιότητες ελέγχου, κυρίως των....
μηχανισμών ελέγχου του κράτους. 
«Η πρόταση για τη δημιουργία του οργάνου», δηλώνει ο κ. Σκανδαλίδης στα «Νέα»,
«υπαγορεύεται από τη διαπίστωση ότι το μεγάλο πρόβλημα με τη διαφθορά και τις
διαστάσεις που έχει λάβει, είναι πως οι μηχανισμοί ελέγχου της Δημόσιας
Διοίκησης που διαθέτει η Πολιτεία δεν λειτουργούν αποτελεσματικά». 
Προστασία κυκλωμάτων 
Αυτό που με κομψό τρόπο διατυπώνει ο κ. Σκανδαλίδης, αλλά στη συνεδρίαση της
Κυβερνητικής Επιτροπής τονίστηκε από τους περισσότερους μετέχοντες, είναι ότι
«οι λεγόμενοι "αδιάφθοροι", μόνο ως αδιάφθοροι δεν λειτουργούν». Πολλοί
υπουργοί επισήμαναν συγκεκριμένα ότι οι ελεγκτικοί μηχανισμοί έχουν μετατραπεί
σε μηχανισμούς προστασίας κυκλωμάτων και πως όσες υποθέσεις βγαίνουν στο φως
και αφορούν επίορκους δημόσιους υπαλλήλους, είναι κυρίως για τα μάτια του
κόσμου. 
Ανεξάρτητοι 
«Εγώ πιστεύω ­ τονίζει ο υπουργός Εσωτερικών ­ ότι αν οι ελεγκτικοί μηχανισμοί
γνωρίζουν πως πάνω από αυτούς υπάρχει ένα όργανο αποτελούμενο από ανεπίληπτους
ανθρώπους, πρόσωπα κύρους και εγνωσμένης πείρας, ένα όργανο το οποίο αν
παρανομήσουν θα τους εντοπίσει, τότε δύσκολα θα επιχειρήσουν οτιδήποτε». Αν
και το υπουργείο δεν έχει καταλήξει ακόμη στη σύνθεση του οργάνου, πιστεύεται
ότι αυτό θα απαρτισθεί από πρόσωπα τα οποία δεν θα έχουν σχέση με τη Δημόσια
Διοίκηση, προφανώς για να μην έχουν δεσμεύσεις. 
Σύμφωνα με την πρόταση του υπουργού Εσωτερικών, το μικρό και ευέλικτο αυτό
όργανο θα εξοπλιστεί με τέτοιες αρμοδιότητες, που θα είναι εντελώς
παρακινδυνευμένο για τους «αδιάφθορους» να μην επιτελούν το καθήκον τους.
Συγκεκριμένα, τα μέλη του που θα ελέγχουν τους οκτώ (σύντομα εννέα)
μηχανισμούς ελέγχου στη Δημόσια Διοίκηση, θα έχουν τη δυνατότητα να ζητούν τη
συνδρομή των αστυνομικών και εισαγγελικών αρχών, των υπηρεσιών του υπουργείου
Οικονομικών, αλλά ακόμη και των διοικήσεων των τραπεζών για το άνοιγμα
τραπεζικών λογαριασμών. Θα παρέχεται επίσης η δυνατότητα άμεσης πρόσβασης σε
στοιχεία και φακέλους που τηρούνται σε υπηρεσίες του Δημοσίου. 
Εννιά μηχανισμοί 
Αυτή τη στιγμή λειτουργούν οκτώ μηχανισμοί ελέγχου στη Δημόσια Διοίκηση και
σύντομα δημιουργείται και η Διεύθυνση Εσωτερικών Υποθέσεων του Λιμενικού
Σώματος. Οι άλλοι οκτώ μηχανισμοί, είναι οι ακόλουθοι: 1. Σώμα Ελεγκτών
Επιθεωρητών Δημόσιας Διοίκησης, 2. Οικονομικοί Επιθεωρητές, 3. Σώμα
Επιθεωρητών Δημοσίων Έργων, 4. Σώμα Ελεγκτών Επιθεωρητών Περιβάλλοντος, 5.
Σώμα Επιθεωρητών Μεταφορών - Επικοινωνιών, 6. Σώμα Επιθεωρητών Υγείας. 7.
Διεύθυνση Εσωτερικών Υποθέσεων ΕΛ.ΑΣ., 8. Σώμα Επιθεωρητών Εργασίας. 
4 υπουργοί 
Μέσα στην εβδομάδα θα υπάρξει η πρώτη συνάντηση των τεσσάρων υπουργών, που ο
κ. Σημίτης όρισε προκειμένου να ασχοληθούν επισταμένως με το θέμα της
καταπολέμησης της διαφθοράς. Πρόκειται για τους υπουργούς Εσωτερικών Κ.
Σκανδαλίδη, Οικονομίας Ν. Χριστοδουλάκη, ΠΕΧΩΔΕ Βάσω Παπανδρέου και Δημ. Τάξης
Μ. Χρυσοχοΐδη, οι οποίοι θα επεξεργαστούν σειρά μέτρων, που θα αφορούν όχι
μόνο τη διαφθορά στον δημόσιο τομέα, αλλά και το οικονομικό έγκλημα. 
Ο Πρωθυπουργός εμφανίζεται έντονα προβληματισμένος για την έκταση της
διαφθοράς και θεωρεί ότι η αντιμετώπιση του προβλήματος, στον βαθμό που
καταστεί δυνατή, θα έχει ευεργετικές επιπτώσεις στη δημόσια εικόνα της
κυβέρνησης. Για τον λόγο ότι το πρόβλημα αυτό ο πολίτης το βρίσκει παντού
μπροστά του στην καθημερινή επαφή του με τη Δημόσια Διοίκηση. 
Το «πόθεν έσχες» 
Στο μεταξύ, ο πρόεδρος της Βουλής Απόστολος Κακλαμάνης τάχθηκε χθες υπέρ της
άρσης του τραπεζικού απορρήτου για όλες τις κατηγορίες των πολιτών που είναι
εκ του νόμου υποχρεωμένοι να καταθέτουν δηλώσεις «πόθεν έσχες». «Όσοι οφείλουν
να δηλώνουν το "πόθεν έσχες", να δηλώνουν πραγματικά το "πόθεν". Πιστεύω ότι η
αλλαγή που θα γίνει στη σχετική νομοθεσία θα είναι ακριβώς αυτή (...) ώστε να
μην υπάρχει καμιά σκιά». 
Πρέπει να σημειωθεί ότι στη μεγάλη συζήτηση που έχει ανοίξει σχετικά με το
«πόθεν έσχες» και ειδικά με την υποχρέωση των δημοσίων υπαλλήλων να καταθέτουν
δηλώσεις, ο Κ. Σκανδαλίδης προτίθεται να επιφέρει αλλαγές, θέτοντας υπό κρίση
τα διευθυντικά στελέχη των δημοσίων υπηρεσιών, αλλά και όσους κατέχουν «θέσεις
ευθύνης», όπως τις ονομάζει, στη Δημόσια Διοίκηση. Για παράδειγμα στις
εφορίες, στα νοσοκομεία, στις πολεοδομίες, στις υπηρεσίες των οικονομικών
υπουργείων κ.λπ. 
<H3>Πιέζουν τον Σημίτη να διαγράψει τον Πάγκαλο
</H3>
Σε οριακό σημείο βρίσκονται πλέον οι σχέσεις του Θεόδωρου Πάγκαλου με την
κυβέρνηση και τον Πρωθυπουργό Κώστα Σημίτη. Ο πρώην υπουργός ξαναχτύπησε χθες,
με συνέντευξή του στην «Κυριακάτικη Ελευθεροτυπία», δηλώνοντας ότι «η χώρα δεν
κυβερνάται» ­ πρόκειται ίσως για την πιο βαριά κριτική που έχει ασκήσει ώς
τώρα στην κυβέρνηση και τον κ. Σημίτη. Η κυβέρνηση, από την πλευρά της,
προσπάθησε να κρατήσει χαμηλούς τόνους έναντι του κ. Πάγκαλου, ο όποιος στην
ίδια συνέντευξη υπογράμμισε ότι υπάρχει πρόβλημα με το μοντέλο διακυβέρνησης
και επέκρινε την κυβέρνηση ότι δεν διαθέτει ευαισθησία και δεν ακούει τα λαϊκά
αιτήματα. Ειρωνεύτηκε επίσης τον κ. Σημίτη για το θέμα του πολέμου κατά της
διαφθοράς λέγοντας ότι «ο κ. Σημίτης ενοχλείτο όταν κάποιος από μας ανέφερε το
θέμα της διαφθοράς. Όχι γιατί υπάρχει, αλλά γιατί το αναφέραμε». Ενώ
προανήγγειλε ότι θα υπάρξει «εσωκομματική συζήτηση» αν τα αποτελέσματα στις
δημοτικές εκλογές είναι ξεκάθαρα, δηλαδή περιέχουν πολιτικά μηνύματα για το
ΠΑΣΟΚ. 
Κάποιοι από το Μέγαρο Μαξίμου άφησαν να διαρρεύσει ότι το Σάββατο που έγινε
γνωστό το περιεχόμενο της συνέντευξης Πάγκαλου στην «Κ.Ε.», συνεργάτες του κ.
Σημίτη τού εισηγήθηκαν να τον αποπέμψει από την Κοινοβουλευτική Ομάδα. Η
λογική τους είναι ότι «δεν πρόκειται να πει τίποτε περισσότερο απ΄ όσα λέει
τώρα που βρίσκεται εντός ΠΑΣΟΚ». Η κυβέρνηση, επίσημα, διά του κ. Χρ.
Πρωτόπαπα, διέψευσε ότι υπάρχει θέμα διαγραφής του κ. Πάγκαλου. 
Πληροφορίες όμως από έγκυρες πηγές υποστηρίζουν ότι ο κ. Σημίτης έχει λάβει
τις αποφάσεις του για τον Θεόδωρο Πάγκαλο και πως δεν είναι μακριά ο χρόνος
που θα τις γνωστοποιήσει. Ίσως την επόμενη φορά που ο πρώην υπουργός θα
επικρίνει την κυβέρνηση και τον Πρωθυπουργό. Οι ίδιες πηγές υποστηρίζουν
επίσης ότι ο κ. Σημίτης αξιολογεί ως προσωπικού χαρακτήρα επιθέσεις τις
επικρίσεις του κ. Πάγκαλου και ως τέτοιες θα τις αντιμετωπίσει. Πρώτα θέτοντάς
τον εκτός Κοινοβουλευτικής Ομάδας και εν συνεχεία αφήνοντας σε εκκρεμότητα τη
συμπερίληψή του στους συνδυασμούς του κόμματος στις επόμενες εκλογές...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17264N091</ED>
<ID>
ID:305848

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N09&aa=1</URL></REF>


Article

<CATEGORY>vin04</CATEGORY>

 <H2>Βλέπουν τα τρένα να περνούν...
</H2><H4>Ο Κ. Καραμανλής απουσίαζε στο Εδιμβούργο τις κρίσιμες ημέρες
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

«Σσστ... το κόμμα κοιμάται». Ο λόγος για το κόμμα της Ν.Δ. και η διαπίστωση
ότι η Ρηγίλλης κοιμάται ύπνο βαθύ ανήκει σε βουλευτές της αξιωματικής
αντιπολίτευσης. 
Η απουσία του προέδρου στη Μεγάλη Βρετανία αποκάλυψε τη γύμνια του κόμματος.
Στη φωτογραφία, ο Κ. Καραμανλής κατά την ομιλία του στο Πανεπιστήμιο του Εδιμβούργου

Είναι γεγονός ότι η Ν.Δ. την περασμένη εβδομάδα για μια ακόμη φορά ουσιαστικά
παρατηρεί σιωπηλή και από μακριά τα όσα συμβαίνουν στην πολιτική ζωή της
χώρας, δίνοντας έτσι και πάλι στην κυβέρνηση την πρωτοβουλία των κινήσεων σε
όλα τα επίπεδα. 
«Η γενική απραξία, η απουσία συντονισμού στελεχών και οργάνων και κυρίως η
έλλειψη πολιτικών αντανακλαστικών κατέστησαν τη Ν.Δ. αδρανή σε μια στιγμή που
θα έπρεπε να κυριαρχεί στις εξελίξεις και να έχει διαρκώς την κυβέρνηση σε
θέση απολογούμενου», λέει κορυφαίο στέλεχος της Ν.Δ. και προσθέτει: «Αντί να
αναλάβουμε την πρωτοβουλία των κινήσεων και εμείς πρώτοι με προτάσεις και
θέσεις να ανοίξουμε το θέμα της εξυγίανσης των ΜΜΕ, αφήσαμε και πάλι το ΠΑΣΟΚ
να είναι τιμητής των πάντων και να καταθέτει προτάσεις για την εκκαθάριση του
ραδιοτηλεοπτικού τοπίου ενώ κυβερνά 20 χρόνια τη χώρα και είναι υπεύθυνο για
όσα συμβαίνουν». Το ίδιο στέλεχος επισημαίνει: «Και σαν να μην έφθανε το
γεγονός ότι δεν έχουμε τον πρώτο λόγο, δεν ασκούμε καν αντιπολίτευση. Και αυτή
ασκείται από το ίδιο το ΠΑΣΟΚ διά στόματος Θεόδωρου Πάγκαλου». 
Τα «παράκεντρα εξουσίας» 
Όταν ξέσπασε το θέμα της επίθεσης εναντίον του Προέδρου της Δημοκρατίας, στη
Ρηγίλλης θεώρησαν ότι εξαντλούν τον αντιπολιτευτικό τους ρόλο εκδίδοντας μετά
πολλών κόπων και διαβουλεύσεων μια ανακοίνωση περίπου όμοια με εκείνη της
κυβέρνησης. Η μόνη διαφορά της ήταν οι συνήθως αόριστες καταγγελίες της
Ρηγίλλης περί παράκεντρων εξουσίας τα οποία είτε δεν τα γνωρίζει και τα
αναφέρει για τη δημιουργία εντυπώσεων είτε δεν τολμά να τα κατονομάσει. 
Το ΠΑΣΟΚ βγήκε μπροστά 
Ουδείς όμως από το επιτελείο της Ν.Δ. δεν είχε τη διορατικότητα να διαβλέψει
ότι από την επομένη κιόλας το θέμα θα αποκτούσε σοβαρές διαστάσεις και θα
κατέληγε στην ποιότητα της ενημέρωσης αλλά και στη νομιμότητα της λειτουργίας
ορισμένων ραδιοτηλεοπτικών μέσων». Αποτέλεσμα; «Το ΠΑΣΟΚ πήρε πάνω του όλο το
παιχνίδι και βγήκε μπροστά μεταθέτοντας έτσι το ενδιαφέρον της κοινής γνώμης
από το σοβαρά προβλήματα που αντιμετωπίζει στη δημοσιογραφική δεοντολογία». 
«Κορόνες» 
Παλιοί βουλευτές της Ν.Δ. αδυνατούν να κατανοήσουν, όπως λένε, γιατί η Ν.Δ.
έδωσε αυτό το προνόμιο στην κυβέρνηση και παράλληλα έδωσε τον χρόνο που ήθελε
ο κ. Κ. Σημίτης ώστε να πάρει ανάσα από τα μεγάλα προβλήματα που είχαν
συσσωρευθεί κατά τρόπο απειλητικό την περασμένη εβδομάδα στο Μέγαρο Μαξίμου
και στη Χαριλάου Τρικούπη. Έτσι ακολουθώντας την παλιά τακτική του ΠΑΣΟΚ να
αντιπολιτεύεται τον εαυτό του ­ με κορόνες του τύπου «η δημοκρατία δεν
εκβιάζεται». 
Χιούμορ 
Άλλο στέλεχος της Ν.Δ. επιχειρεί να προσεγγίσει με χιούμορ την απραξία του
κόμματός του: «Η δική μας αδράνεια ­ λέει ­ έδωσε τη δυνατότητα στον κ. Σημίτη
να προσγειώσει με μια κίνηση όλα τα αεροπλάνα, ενώ δυο μέρες νωρίτερα έδειχνε
να έχει χάσει το έλεγχο από το πλήθος των προβλημάτων. Και εμείς για μια ακόμη
φορά είμαστε οι άνθρωποι που βλέπουμε τα τρένα να περνούν». 
Η σιωπή της Ρηγίλλης έσπασε για μια στιγμή την Τρίτη. Ενώ η κυβέρνηση είχε
κερδίσει πολιτικά και επικοινωνιακά τις εντυπώσεις, οι Δ. Σιούφας και Π.
Παυλόπουλος κατέθεσαν στη Βουλή ερώτηση προς τον Πρωθυπουργό για την κατάσταση
που επικρατεί στον χώρο των ηλεκτρονικών ΜΜΕ. Η Ν.Δ. όμως έδειξε να παραβιάζει
ανοιχτές πόρτες και έτσι η είδηση πέρασε στα... ψιλά. 
Την ίδια τύχη... επικοινωνιακά είχε και η συνεδρίαση του τομέα Δικαιοσύνης που
έγινε την Παρασκευή δηλαδή με καθυστέρηση μιας εβδομάδας.

Στο Εδιμβούργο 
Ο κ. Κ. Καραμανλής τις κρίσιμες αυτές ημέρες απουσίαζε για σχεδόν μία εβδομάδα
σε προγραμματισμένο ταξίδι στο Λονδίνο και στο Εδιμβούργο. «Μα, ήταν δυνατόν
να ακυρώσει προγραμματισμένο ταξίδι; Τι να έκανε;», λένε βουλευτές φίλοι του
προέδρου, για να εισπράξουν από τους δυσαρεστημένους από την αδράνεια του
κόμματος συναδέλφους τους την εξής απάντηση: «Μα, ο πρόεδρος κρίνεται εν
απουσία του. Σαφώς και δεν μπορούσε να ακυρώσει το ταξίδι, αλλά η απουσία του
αποκάλυψε τη γύμνια του κόμματος. 
Στις πέντε ημέρες που απουσίαζε δεν λειτούργησε κανένα όργανο και δεν υπήρξε
ουσιαστική παρέμβαση σε κανένα ζήτημα». 
Έτσι δεν κερδίζονται εκλογές 
Κορυφαία στελέχη καταλήγουν στη διαπίστωση ότι η Ν.Δ. δεν μπορεί να συνεχίσει
να πορεύεται με τον ίδιο τρόπο στον δρόμο προς την κρίσιμη αναμέτρηση των
εθνικών εκλογών. «Δεν μπορούμε πάντα να μένουμε με σταυρωμένα χέρια
περιμένοντας τα λάθη του ΠΑΣΟΚ. Η ιστορία μάς έχει διδάξει ότι έτσι εκλογές
δεν κερδίζονται, γι' αυτό απαιτείται άμεσα η συγκρότηση ενός οργανωμένου
επιτελείου (της περίφημης ομάδας κρούσης που όλο συζητείται αλλά δεν γίνεται)
το οποίο θα σχεδιάζει, θα προβλέπει, θα προλαμβάνει και κυρίως θα παρεμβαίνει
στα δρώμενα». 
<H3>Μάρτιο η ανακοίνωση για τον Δήμο
</H3>
Μετατίθεται τουλάχιστον για ένα μήνα η ημερομηνία της ανακοίνωσης της
υποψηφιότητας της κ. Ντόρας Μπακογιάννη για τον Δήμο της Αθήνας. Στις αρχές
τις περασμένης εβδομάδας, αμέσως μόλις έφθασε στη Ρηγίλλης η δημοσκόπηση για
τον Δήμο ­ η οποία δείχνει ότι η κ. Ντόρα Μπακογιάννη προηγείται με διαφορά ­
ο πρόεδρος της Ν.Δ. και η πρώην υπουργός επικοινώνησαν τηλεφωνικά. Σύμφωνα με
καλά πληροφορημένα στελέχη της Ν.Δ., συμφώνησαν ότι δεν υπάρχει λόγος να
βιαστούν αφού η Ν.Δ. δεν θα ωφεληθεί αν ανοίξει την αυλαία της προεκλογικής
περιόδου για τον Δήμο 10 μήνες πριν στηθούν οι κάλπες. Επιπλέον ­ όπως
εκτίμησαν ­ «μια τέτοια κίνηση αυτή την ώρα θα έστρεφε στις δημοτικές εκλογές
το ενδιαφέρον της κοινής γνώμης, γεγονός που θα εξυπηρετούσε την κυβέρνηση η
οποία αντιμετωπίζει σοβαρά προβλήματα. Η καθυστέρηση του ενός μήνα πρακτικά
σημαίνει ότι ενώ στελέχη της Ν.Δ. ανέμεναν την ανακοίνωση τέλη Φεβρουαρίου,
τώρα θα πρέπει να αναμένεται τέλη Μαρτίου ή αρχές Απριλίου». 
Την ίδια ώρα, την ενόχληση τόσο του κ. Κ. Καραμανλή όσο και της κ. Ντ.
Μπακογιάννη προκάλεσαν διαρροές επιτελών της Ρηγίλλης προς δημοσιογράφους ότι
ο πρόεδρος της Ν.Δ. είναι δυσαρεστημένος με την κ. Ντ. Μπακογιάννη επειδή
καθυστερεί να λάβει τις αποφάσεις της. 
Πάντως, έπειτα από συνεννόηση των γραφείων του πρόεδρου της Ν.Δ. και της κ.
Ντόρας Μπακογιάννη, ο εκπρόσωπος Τύπου κ. Θ. Ρουσόπουλος με δήλωσή του άφησε
έκθετους τους υπεύθυνους για τις διαρροές: «Όσον αφορά τον Δήμο Αθηναίων, η
επιλογή της υποψηφιότητας και η ανακοίνωσή της σε χρόνο που θα κριθεί
κατάλληλος είναι θέμα του προέδρου της Ν.Δ. Η θέση αυτή έχει διατυπωθεί εδώ
και πολύ καιρό», δήλωσε χαρακτηριστικά και πρόσθεσε με έμφαση: «Ως εκ τούτου,
σημερινά δημοσιεύματα που εμφανίζουν τον πρόεδρο της Ν.Δ. ως "ενοχλημένο",
επειδή δήθεν η κ. Ντόρα Μπακογιάννη καθυστερεί να λάβει τις αποφάσεις της, δεν
ανταποκρίνονται στην πραγματικότητα». 
Πάντως συνεργάτες της πρώην υπουργού επισημαίνουν ότι «δεν έχει αλλάξει τίποτα
στους σχεδιασμούς της κ. Ντ. Μπακογιάννη και ισχύει η δήλωση ότι η τελική
απόφαση θα ληφθεί σε συμφωνία με τον κ. Κ. Καραμανλή και με γνώμονα το
συμφέρον του κόμματος».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17264N101</ED>
<ID>
ID:305845

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N10&aa=1</URL></REF>


Article

<CATEGORY>vin04</CATEGORY>

 <H2>Διαφωτιστής, με εντολή Ανδρέα
</H2><H4>Ο Παπανδρέου ανέθεσε στον Σημίτη την καμπάνια ενημέρωσης για τα ελληνοτουρκικά
</H4>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Πολλοί, ασφαλώς, θυμούνται ότι ο Αναστάσιος Πεπονής διαφώνησε και με
συνεντεύξεις του ­ μετά το '96 ­ με την πολιτική του Κώστα Σημίτη για τις
θέσεις σχετικώς με τις ελληνοτουρκικές σχέσεις, το Κυπριακό και την κρίση με
τα Ίμια. 
Παπανδρέου - Πεπονής. Ο Ανδρέας τον εμπιστευόταν. Του είχε προτείνει να γίνει
Πρόεδρος της Βουλής

Εκείνο που ίσως κανείς δεν θυμάται πλέον, είναι ότι ο Ανδρέας Παπανδρέου, παρά
τις διαφωνίες του με τον Κώστα Σημίτη, ανέθεσε πριν από 25 χρόνια στον
σημερινό πρωθυπουργό, εκτός από τη διαφωτιστική καμπάνια κατά της ένταξης στην
ΕΟΚ ­ και μάλιστα την εποχή της μεγάλης έντασης με την Τουρκία ­ τον
συντονισμό, σε συνεννόηση με τον Αναστάσιο Πεπονή, μιας διακομματικής
επιτροπής για την ενημέρωση του ελληνικού λαού στα εθνικά θέματα (π.χ. Αιγαίο,
υφαλοκρηπίδα, Κυπριακό). 
Το καταγράφει ο πρώην υπουργός ­ από τους έμπιστους συνεργάτες του Γεωργίου
και του Ανδρέα Παπανδρέου ­ στο νέο βιβλίο του, που κυκλοφορεί από τον
εκδοτικό οίκο «Α.Α. Λιβάνη» με τίτλο «1961-1981, τα πρόσωπα και τα γεγονότα».
«Ο Ανδρέας ­ γράφει για το '77 ­ μου ανέθεσε να διερευνήσω για πρόσωπα, να
κινηθώ για την συγκρότηση και την ενεργοποίησή της. Τις συνεννοήσεις και τον
συντονισμό μαζί μου για την σύνθεση της επιτροπής τα ανέθεσε στον Κώστα
Σημίτη. Όσο μπορώ να θυμηθώ και όσο είχα καταλάβει, αποδέχθηκε πρόθυμα, δεν
διέκρινα αμφιβολίες ή δισταγμούς». 
Απαντήσεις

Αλλά δεν είναι αυτό το μοναδικό ντοκουμέντο που φωτίζει την εικοσαετία
'61-'81, το οποίο περιλαμβάνεται στο βιβλίο του Αναστάσιου Πεπονή. Ο
πολιτικός, που εισήγαγε το φυσικό αέριο στο ενεργειακό σύστημα της χώρας και
έφερε στη Βουλή τον νόμο περί αξιοκρατικών προσλήψεων, απαντά σε μία σειρά από
ερωτήματα, πολλές φορές «καυτά»: Ποια ήταν τα μυστικά του Ανδρέα Παπανδρέου
και του Αντώνη Λιβάνη; Πώς και γιατί οι «Νέες Δυνάμεις» συνεργάσθηκαν με την
Ένωση Κέντρου και όχι με το ΠΑΣΟΚ το '74; Πώς οι Αμερικανοί, το Παλάτι, ο
Κωνσταντίνος Μητσοτάκης έβαλαν ­ προδικτατορικά ­ τρικλοποδιά στην
Κεντροαριστερά; Πώς το ΠΑΣΟΚ του 13% διπλασίασε το ποσοστό του από το '74 έως
το '77; Πώς «πέρασαν» στην απομόνωση και στην εξορία μία σειρά από αγωνιστές
του αντιδικτατορικού αγώνα; Σε τι διέφερε ο Ανδρέας από τον Γεώργιο
Παπανδρέου; Πώς γνώρισε την γυναίκα του Χαρίλαου Φλωράκη; Ποιο ρόλο έπαιξε
στην απομόνωση του ΕΑΤ ΕΣΑ η αγωνίστρια ­ φοιτήτρια τότε ­ Πόπη Βουτσινά; 
«Από την επομένη ­ της νίκης του ΠΑΣΟΚ στις εκλογές της 18ης Οκτωβρίου του '81
­ μπαίναμε στο στάδιο των ευθυνών και της δοκιμασίας, στις εναλλαγές δικαίωσης
και διάψευσης», γράφει, επιχειρώντας να είναι ακριβοδίκαιος απέναντι στην
προσπάθεια ενός λαού να φέρει την αλλαγή, αλλά και σ' αυτούς που τον «έφτασαν
μέχρι τον ήλιο ή τον πρόδωσαν». 
Κατά της χούντας

Ο συγγραφέας έχει ασφαλώς δώσει εξετάσεις σε πολύ δύσκολες στιγμές. Όρθωσε το
ανάστημά του ­ όσο λίγοι ­ στη χούντα, στις εκτελέσεις Μπελογιάννη,
Καλούμενου, Μπάτση και Αργυριάδη, στους πραξικοπηματίες που δεν ήθελαν το
βράδυ της 15ης Ιουλίου του '65 να μεταδοθεί από το κρατικό ραδιόφωνο το μήνυμα
του νόμιμου πρωθυπουργού Γεωργίου Παπανδρέου. Και στο βιβλίο του καταγράφει,
με απέραντη σεμνότητα, αυτόν τον αγώνα του, δίδοντας στοιχεία ­ κάτι που πολύ
λίγοι κάνουν ­ για τις όποιες επαφές του με τον αμερικανικό παράγοντα. 
«Τον Αύγουστο του '66 ­ γράφει ­ μου τηλεφώνησε η Μαργαρίτα Παπανδρέου να πάω
στο σπίτι τους στο Ψυχικό, αργά το βράδυ για φαγητό... Στην πίσω βεράντα ο
επιτετραμμένος των ΗΠΑ, ο Νόρμπερτ Άνσουτζ, κι ένας Ελληνοαμερικανός φίλος του
Ανδρέα, καθηγητής πανεπιστημίου, ο Στιβ Ρουσσέας, η Βάνα Θεοχάρη-Φιλιππίδου, ο
Τίτος και η Κυβέλη Ζωγραφίδη... Έφερε ο Ανδρέας την κουβέντα στο ενδεχόμενο
δικτατορίας, με παρουσίασε ως τον θεωρητικό του δικτατορικού κινδύνου....
Ξεκίνησα λέγοντας ότι δεν συμμερίζομαι την πρόσφατη σκέψη του αρχηγού μας πως
μία δικτατορία θα ήταν "βασιλική". "Θα είναι", είπα κοιτάζοντας τον Άνσουτζ,
"αμερικανική". "Δεν μπορεί να γίνει χωρίς να το γνωρίζετε"... Αντέδρασε...
"Πώς είναι δυνατόν να μη γνωρίζετε τι συμβαίνει στον στρατό του ΝΑΤΟ και να
μην μπορείτε να αποτρέψετε ένα πραξικόπημα;". Η ερώτησή του που ακολούθησε
περιείχε και την παραδοχή: "Και τι θέλετε να κάνουμε, να κατεβάσουμε τους
πεζοναύτες;". "Ξέρω ­ του απάντησα ­ τι θα κάνατε εάν είχατε πληροφορίες ότι
απειλείται δικτατορία φιλοσοβιετική"». <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17264N111</ED>
<ID>
ID:305846

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N11&aa=1</URL></REF>


Article

<CATEGORY>vin06</CATEGORY>

 <H2>Ελπίζουν σε νέα ευκαιρία
</H2><H4>Ο 22χρονος πατροκτόνος σήμερα ξανακάθεται στο εδώλιο
</H4>
Από θεατής ενός οικογενειακού δράματος, το οποίο ζούσε επί χρόνια, έγινε
ξαφνικά πρωταγωνιστής του, σκοτώνοντας πριν από τέσσερα χρόνια τον πατέρα του.
Ο 22χρονος Γιάννης Κολόβης κάθεται σήμερα στο εδώλιο του Μεικτού Ορκωτού
Εφετείου της Αθήνας, ενώ η μητέρα του δεν κρύβει την αγωνία της για την έκβαση
της δίκης.

«Αυτή η αναμονή μάς τσακίζει», λέει η μητέρα του Γιάννη Κολόβη: «Άγχος και
αγωνία. Και εγώ και ο Γιάννης μου, αυτές τις ημέρες είμαστε πιεσμένοι
περιμένοντας τη δίκη. Εκεί θα κριθούν τα πάντα»

Ο Γιάννης, που υπηρετεί τη θητεία του στον Στρατό, αγαπούσε τον πατέρα του.
Αγαπούσε όμως και τη μητέρα του και τον μικρότερο αδελφό του. Τις σκηνές βίας
που εκτυλίσσονταν καθημερινά στο σπίτι τους κανένας δεν μπορούσε να τις
συνηθίσει. Και πολύ περισσότερο ο Γιάννης. Μέσα σε λίγα δευτερόλεπτα, εκείνο
το βράδυ της 26ης Φεβρουαρίου 1998, τον κυρίευσε η οργή βλέποντας τον πατέρα
του να προσπαθεί να βιάσει τη μητέρα του ενώπιον του ίδιου και του 10χρονου
αδελφού του. Ήταν μόλις 18 ετών και χωρίς να το σκεφθεί αποφάσισε να
αντιδράσει. Να προστατεύσει τη μητέρα του, αφού η ίδια δεν είχε το σθένος να
το κάνει. Ο πατέρας του είχε πέσει πάνω στη μητέρα του και της είχε κλείσει το
στόμα. Δίπλα τους, στο κρεβάτι, ο μικρός γιος της οικογένειας. Ο Γιάννης
τρομοκρατήθηκε. Φοβήθηκε πως ο πατέρας του θα έπνιγε τη μητέρα του. Προσπάθησε
να τον τραβήξει από πάνω της, αλλά δεν τα κατάφερε. Ένα σφυρί που βρήκε
πρόχειρο στην κουζίνα του μικρού διαμερίσματος τον βοήθησε να σώσει τη μητέρα
του. Ο Γιάννης έμαθε λίγες ώρες αργότερα τι είχε κάνει. Δεν ήθελε να φτάσει ως
εκεί. Η οργή τον είχε τυφλώσει. Έτσι αντιμετώπισε το έγκλημα η Δικαιοσύνη. Το
Μεικτό Ορκωτό Δικαστήριο Λιβαδειάς τού επέβαλε κάθειρξη 8 ετών για
ανθρωποκτονία από πρόθεση σε βρασμό ψυχικής ορμής και ανέστειλε την έκτιση της
ποινής του αφήνοντάς τον προσωρινά ελεύθερο. 
Ο νεαρός δράστης τα χρόνια που πέρασαν αποδείχθηκε αντάξιος των ευκαιριών που
του έδωσε η Δικαιοσύνη. Τελείωσε το Τεχνικό Επαγγελματικό Λύκειο, συνέχισε τις
σπουδές του σε ΙΕΚ και απέκτησε την ειδικότητα του βοηθού μηχανικού
αυτοκινήτων. Ο ίδιος αλλά και όσοι στάθηκαν από την πρώτη στιγμή δίπλα του
ελπίζουν ότι και στο Εφετείο οι δικαστές θα τον κρίνουν με επιείκεια και θα
του επιτρέψουν να συνεχίσει ελεύθερος τη ζωή του.

<H3>«Να μπορέσει να συνεχίσει τον δρόμο του»
</H3>
«Αυτή η αναμονή μάς τσακίζει», λέει η μητέρα του Γιάννη Κολόβη: «Άγχος και
αγωνία. Και εγώ και ο Γιάννης μου, αυτές τις ημέρες είμαστε πιεσμένοι
περιμένοντας τη δίκη. Εκεί θα κριθούν τα πάντα. Αν θα δοθεί η δυνατότητα στον
Γιάννη να συνεχίσει τον δρόμο του, να προχωρήσει στη ζωή του. Πιστεύω ότι
πάντα υπάρχει ελπίδα». Η πόρτα του σπιτιού της κ. Ευανθίας Κολόβη παραμένει
μισάνοιχτη. Τα λόγια βγαίνουν με δυσκολία από το στόμα της. Εξαντλημένη από τα
σοβαρά προβλήματα υγείας που την ταλαιπωρούν, μόλις που στέκεται στα πόδια
της. «Πριν από λίγο επέστρεψα από τον γιατρό. Με ταλαιπωρούν τα προβλήματα στα
γόνατα και στα νεφρά. Η δίκη ήταν να γίνει τον περασμένο Μάιο, αλλά ήμουν σε
τόσο άσχημη κατάσταση που δεν μπορούσα να παραβρεθώ και αναβλήθηκε. Ίσως να
είχαμε τελειώσει τότε. Δυστυχώς τα προβλήματα της υγείας μου δεν το επέτρεψαν
και χρειάζεται να περάσουμε και αυτήν τη δοκιμασία». <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17264N121</ED>
<ID>
ID:305798

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N12&aa=1</URL></REF>


Article

<CATEGORY>vin06</CATEGORY>

 <H2>Έβαλαν το θύμα στην ίδια πτέρυγα με τους φονιάδες του!
</H2>
Στον ανακριτή Πειραιά πρόκειται να απολογηθούν σήμερα οι κρατούμενοι Σπύρος
Χριστοδούλου και ο Αμερικανός Πίτερ Σέντχομ, οι οποίοι κατηγορούνται για τη
δολοφονία τού 34χρονου Αλβανού κακοποιού Κονσταντίν Πάπα. Ο τελευταίος βρέθηκε
απαγχονισμένος, το απόγευμα της Πέμπτης, στο κελί του Σπύρου Χριστοδούλου,
στην Α' πτέρυγα των Δικαστικών Φυλακών του Κορυδαλλού. 
Η... «σκηνοθεσία» αυτοκτονίας δεν έπεισε τους αξιωματικούς της Ασφάλειας
Αττικής. Οι αστυνομικοί, λαμβάνοντας υπόψη την έκθεση του ιατροδικαστή, που
εντόπισε κακώσεις στον λαιμό του θύματος ­ πέρα από τα σημάδια του
απαγχονισμού ­ και την κατάθεση ενός Αλβανού κρατουμένου, ο οποίος κατέθεσε
πως είδε τους δυο κατηγορούμενους έξω από το κελί του Σπύρου Χριστοδούλου το
διάστημα που εκτιμάται ότι δολοφονήθηκε ο Πάπα, σχημάτισαν τη δικογραφία. 
Σύμφωνα με πληροφορίες από την Εισαγγελία Πειραιά, «η δικογραφία θέλει ακόμη
πολλή δουλειά, αφού στηρίζεται σε μία μόνο κατάθεση». Οι δυο κατηγορούμενοι
αρνούνται οποιαδήποτε ανάμειξη. Ο Σπύρος Χριστοδούλου προβάλλει μάλιστα σαν
κύριο επιχείρημα, ότι δεν είναι δυνατόν να δολοφόνησε τον 34χρονο Αλβανό μέσα
στο ίδιο του το κελί, τη στιγμή που όλες οι υποψίες θα έπεφταν, από την πρώτη
στιγμή, πάνω του. Γι' αυτούς που ερευνούν την υπόθεση πρόκειται για
ξεκαθάρισμα λογαριασμών. Όπως όλα δείχνουν, οι νόμοι του οργανωμένου
εγκλήματος εφαρμόστηκαν ακόμη μια φορά μέσα στις φυλακές. Ο Κονσταντίν Πάπα
φέρεται ότι ήταν ο άνθρωπος - κλειδί για την Αστυνομία, αφού με τις
πληροφορίες που έδωσε τους οδήγησε στη σύλληψη του Σπύρου Χριστοδούλου, έπειτα
από ένοπλη συμπλοκή, και στον εντοπισμό του κρησφύγετου του Κώστα Πάσσαρη στον
Νέο Κόσμο... 
Οι ίδιοι, οι σωφρονιστικοί υπάλληλοι, παραδέχτηκαν το απόγευμα της Παρασκευής
ότι αρχικώς έβαλαν τον Κονσταντίν Πάπα στην απομόνωση για να τον
προστατεύσουν, αφού ήξεραν ότι είχε προηγούμενα με τον Σπύρο Χριστοδούλου.
Σύμφωνα με τους ίδιους, όταν αυτός διαμαρτυρήθηκε και ζήτησε να κρατηθεί στην
Α' πτέρυγα, τον άφησαν, με αποτέλεσμα λίγο αργότερα να βρεθεί απαγχονισμένος
στο κελί του Σπύρου Χριστοδούλου. 
Εύλογα προκύπτει το ερώτημα πώς είναι δυνατόν να επιλέγει ένας κρατούμενος πού
θα κρατηθεί και γιατί το επέτρεψαν, τη στιγμή που ήξεραν ότι είχε διαφορές με
τον προαναφερόμενο κρατούμενο. Στο μεταξύ, διεξάγεται ΕΔΕ με εντολή του
υπουργού Δικαιοσύνης Φίλιππου Πετσάλνικου, αλλά, όπως λένε άνθρωποι που
γνωρίζουν καλά τον χώρο των φυλακών, «κανείς δεν περιμένει συγκλονιστικά
αποτελέσματα...». <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17264N122</ED>
<ID>
ID:305859

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N12&aa=2</URL></REF>


Article

<CATEGORY>vin06</CATEGORY>

 <H2>Ο Καλλίνικος κατηγορεί για πλαστογραφία τον Χριστόδουλο
</H2>
Φωτιές στην Ιεραρχία έχει ανάψει ο ναός του Αγίου Σώστη στη Λεωφόρο Συγγρού.
Την εκκλησία, η οποία ανήκε στη Μητρόπολη της Νέας Σμύρνης, θέλει να εντάξει
στην Αρχιεπισκοπή Αθηνών ο κ. Χριστόδουλος, προκαλώντας έντονες αντιδράσεις
στις τάξεις των μητροπολιτών, οι οποίοι, εκτός των άλλων, τον κατηγορούν και
για πλαστογραφία. 
Όλα άρχισαν τον περασμένο Ιούνιο. Τότε ο κ. Χριστόδουλος είχε εκδηλώσει το
ενδιαφέρον του για τον ναό, τα έσοδα του οποίου φτάνουν περίπου τα 50
εκατομμύρια τον χρόνο. 
Όταν η Σύνοδος αποφάσισε τη διχοτόμηση της Μητρόπολης της Νέας Σμύρνης τον
περασμένο Οκτώβριο, όπως φαίνεται από τις εισηγήσεις, δεν είχε κατατεθεί
σχετική πρόταση. Ωστόσο, στην πρόταση της Αρχιεπισκοπής για το θέμα γίνεται
αναφορά σε ληφθείσα απόφαση της Ιεραρχίας, γεγονός που προκάλεσε την έντονη
αντίδραση των Μητροπολιτών Γουμενίσσης και Πειραιώς, οι οποίοι κατηγόρησαν τον
κ. Χριστόδουλο για πλαστογραφία. 
Μάλιστα, ο κ. Καλλίνικος σε δηλώσεις του χθες μίλησε για «φοβερότατη
πλαστογραφία ή για φοβερό ολίσθημα του Αρχιεπισκόπου». <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17264N123</ED>
<ID>
ID:305900

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N12&aa=3</URL></REF>


Article

<CATEGORY>vin06</CATEGORY>

 <H2>«Εμφύλιος» στα ταξί για την απεργία
</H2>
Εμφύλιος «πόλεμος» ξέσπασε στον κλάδο των ταξί, με αφορμή την 24ωρη απεργία
που ξεκίνησαν από τις 5 σήμερα το πρωί οι ιδιοκτήτες των ταξί της Αθήνας. 
Την απόφαση για την απεργία πήρε η διοίκηση του Συνδικάτου Αυτοκινητιστών Ταξί
Αττικής (ΣΑΤΑ), η οποία αντιδρά σε νομοσχέδιο που προβλέπει την αναδιοργάνωση
του κλάδου και τη δημιουργία εταιρειών ταξί. Κατά της απεργίας έχει ταχθεί το
Σωματείο Οδηγών Ταξί Αττικής (ΣΟΤΑ), το οποίο θεωρεί «απαράδεκτη την
προσπάθεια του ΣΑΤΑ να βάλει τροχοπέδη στην ανάπτυξη και στην αναβάθμιση των
ταξί». 
Επίσης, τη θέση της διαχωρίζει από το ΣΑΤΑ και η Πανελλήνια Ομοσπονδία Ενώσεων
Ιδιοκτητών Ταξί και Αγοραίων (ΠΟΕΙΑΤΑ).
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17264N124</ED>
<ID>
ID:305928

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N12&aa=4</URL></REF>


Article

<CATEGORY>vin06</CATEGORY>

 <H2>Πρωθυπουργός... πυροσβέστης
</H2><H4>Έκανε και συστάσεις στον ακούσιο εμπρηστή
</H4>
Ο Πρωθυπουργός έκανε χθες το μεσημέρι τον καθιερωμένο περίπατό του στα
Γεράνεια Όρη, όταν ξαφνικά είδε καπνούς σε κάποιο κτήμα. «Γιατί έβαλες τη
φωτιά;», ρώτησε ο κ. Σημίτης τον 57χρονο αγρότη Σωτήρη Μέξια. «Ήθελα να κάψω
μερικά ξερόχορτα», απάντησε αυτός.

Ο Πρωθυπουργός τού είπε να προσέξει να μην του «φύγει» η φωτιά. Δεν πρόλαβε
όμως να τελειώσει τη φράση του και οι φλόγες είχαν περάσει στο διπλανό
πευκοδάσος. Τότε, η ασφάλεια του Πρωθυπουργού ειδοποίησε την Πυροσβεστική και
την Αστυνομία. Ο αγρότης συνελήφθη και σήμερα οδηγείται στον εισαγγελέα με την
κατηγορία του εμπρησμού από αμέλεια, ενώ η πυρκαγιά σβήστηκε τρεις ώρες
αργότερα, αφού έκαψε 15 στρέμματα. Όλα ξεκίνησαν χθες γύρω στη μία το μεσημέρι
όταν ο αγρότης Σωτήρης Μέξιας έκαιγε ξερόχορτα στο κτήμα του, στη θέση
Πλάτανος, στους Αγίους Θεοδώρους. 
Την ίδια στιγμή, σε απόσταση 150 μέτρων από το σημείο περνούσε ο κ. Κώστας
Σημίτης με τη φρουρά του. Ο Πρωθυπουργός βλέποντας τον καπνό είπε στους
φρουρούς να μάθουν τι συμβαίνει, ενώ συνομίλησε και ο ίδιος με τον αγρότη
ρωτώντας τον γιατί είχε βάλει τη φωτιά. Προτού προλάβει όμως να ολοκληρώσει
τον διάλογό του, είδε τις φλόγες να περνούν στο δάσος και να απειλείται όλη η
περιοχή. 
Από τη φρουρά τού κ. Σημίτη ειδοποιήθηκε τόσο η Πυροσβεστική όσο και η
Αστυνομία. Στο σημείο έσπευσαν 10 οχήματα με 30 πυροσβέστες, 2 αεροσκάφη, αλλά
και 15 άνδρες της ΕΜΑΚ, οι οποίοι μέσα σε τρεις ώρες κατάφεραν να σβήσουν τη
φωτιά, που έκαψε περίπου 15 στρέμματα. 
Ο Σωτήρης Μέξιας, ο οποίος χθες εκρατείτο στο Αστυνομικό Τμήμα Αγίων Θεοδώρων,
ισχυρίστηκε ότι ήθελε να κάψει λίγα ξερόχορτα και πως είχε οργώσει το κτήμα
του με το τρακτέρ για να μην επεκταθεί η φωτιά. Φαίνεται όμως ότι... δεν τα
κατάφερε, παρά και τις παραινέσεις του Πρωθυπουργού και της φρουράς του, οι
οποίοι μάλλον ήταν από τους πρώτους που ειδοποίησαν άμεσα την Πυροσβεστική.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17264N131</ED>
<ID>
ID:305799

</ID><URL>http://ta-nea.dolnet.g /neaweb/neafile.print_unique?e=A&f=17264&m=N13&aa=1</URL></REF>


Article

<CATEGORY>vin04</CATEGORY>

 <H2>Οι αγρότες αποφάσισαν κάθοδο στην Αθήνα
</H2>
ΜΕ ΚΑΘΟΔΟ στην Αθήνα και πανελλαδικό συλλαλητήριο θα συνεχίσουν τις
κινητοποιήσεις οι αγρότες, οι οποίοι χθες αποχώρησαν από όλα τα μπλόκα. Οι
εκπρόσωποι των παραγωγών, μετά την συνεδρίαση που έγινε στα Τέμπη το Σάββατο
το μεσημέρι, αποφάσισαν να ξανασυναντηθούν στη Λάρισα μεθαύριο, προκειμένου να
καθορίσουν την ημέρα που θα γίνει το παναγροτικό συλλαλητήριο στην Αθήνα. Όπως
έχει ήδη αποφασιστεί, η κάθοδος να γίνει με τρακτέρ από τους γειτονικούς
νομούς (Βοιωτία, Κόρινθο, Χαλκίδα) με λεωφορεία και Ι.Χ. 
Μετά τη λήξη του πρώτου γύρου (όπως λένε οι αγρότες) των κινητοποιήσεων, τα
στελέχη του ΚΚΕ κατηγόρησαν τη Ν.Δ. και μερίδα συνδικαλιστών που πρόσκεινται
σε αυτήν ότι υπονόμευσαν τον «αγώνα των αγροτών». «Ο αγώνας υπονομεύθηκε
εξαρχής από την κυβέρνηση, τη Ν.Δ. και ορισμένους συνδικαλιστές», είπε ο κ.
Βαγγέλης Μπούτας. 
Από την πλευρά του, ο ευρωβουλευτής του ΚΚΕ κ. Γιάννης Πατάκης κατηγόρησε τους
συνδικαλιστές της Ν.Δ. για υπονόμευση των κινητοποιήσεων, με αποκορύφωμα την
αποχώρηση των τρακτέρ πριν από την ολοκλήρωση της συνεδρίασης στα Τέμπη. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17264N132</ED>
<ID>
ID:305888

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N13&aa=2</URL></REF>


Article

<CATEGORY>vin06</CATEGORY>

 <H2>Ανοικτές οι Γραμματείες των ΤΕΙ
</H2>
Ανοικτές θα είναι σήμερα οι Γραμματείες των περισσότερων ΤΕΙ στα οποία οι
καθηγητές συνεχίζουν την απεργία τους (Αθήνας, Θεσσαλονίκης, Πάτρας, Πειραιά,
Λάρισας) καθώς οι εκπαιδευτικοί αποφάσισαν να διευκολύνουν τους σπουδαστές σε
θέματα Γραμματείας, παρ' ότι εξακολουθούν να παρεμποδίζουν τις εξετάσεις του
Φεβρουαρίου με αποτέλεσμα να έχει προκληθεί αναστάτωση στους σπουδαστές. 
Κάθε ΤΕΙ θα αποφασίσει τις επόμενες ημέρες ξεχωριστά την περαιτέρω πορεία του,
βάσει της εισήγησης των συνδικαλιστών. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17264N133</ED>
<ID>
ID:305901

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N13&aa=3</URL></REF>


Article

<CATEGORY>vin06</CATEGORY>

 <H2>Παιχνίδια με τον κίνδυνο
</H2><H4>Παιδικές Χαρές: Το 85% πρέπει να κλείσουν - 777 παιδιά τραυματίστηκαν το '99
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

«Μην ανεβαίνεις εκεί, είναι επικίνδυνα. Πρόσεχε, θα χτυπήσεις». Εκεί που τα
ποδοβολητά και τα γέλια των παιδιών θα έπρεπε να κυριαρχούν, οι φωνές αγωνίας
γονιών και γιαγιάδων ακούγονται πιο δυνατά. Εκείνοι βλέπουν τον κίνδυνο να
κρύβεται κάτω από την τσουλήθρα, πάνω στις κούνιες, στις τραμπάλες, στο «γύρω
γύρω όλοι», παντού στο έδαφος. 
Κάτι σαν κούνιες... στην παιδική χαρά που βλέπει στην Λένορμαν. Οι κούνιες
είναι επικίνδυνα κοντά η μία στην άλλη (συνιστάται απόσταση 60 εκ.), ενώ
ελάχιστη είναι και η απόσταση από τα στηρίγματα (συνιστάται 40 εκ.), τα οποία
δεν είναι καλυμμένα σε κανένα σημείο. Το έδαφος είναι τόσο σκληρό όσο και η
άσφαλτος και δεν υπάρχει κανένα προστατευτικό γύρω από την παιδική χαρά

Σύμφωνα με μελέτες, έως και το 50% των ατυχημάτων δεν θα συνέβαιναν αν
τηρούνταν οι προδιαγραφές ασφαλείας στις παιδικές χαρές, οι οποίες κρίνονται
«ακατάλληλες» και «επικίνδυνες» στη συντριπτική τους πλειοψηφία. 
Λένορμαν και Κηφισού. Ίσως από τα πλέον επιβαρημένα κυκλοφοριακά σημεία της
πόλης. Κι όμως εκεί, κάτω από τη γέφυρα, δίπλα στον δρόμο και σε χαμηλότερο
επίπεδο από την άσφαλτο, η παιδική χαρά υπάρχει ακόμη... αν και τα παιδιά
«λείπουν» τις περισσότερες ώρες. Τα όργανα είναι παλιά, κάποια έχουν λυγίσει
από τα χρόνια και τη χρήση, στην περιστρεφόμενη κατασκευή ένα από τα καθίσματα
σχεδόν ακουμπά το έδαφος, όλες οι βίδες και τα σίδερα στα όργανα είναι
ακάλυπτα. Δύο παγκάκια, ένα πεταμένο καλάθι σκουπιδιών, ελάχιστη άμμος να
καλύπτει ίσα ίσα τη σκληρή άσφαλτο του δαπέδου. Συρματόπλεγμα υψώνεται, γιατί
εκεί που τελειώνει ο γκρι τοίχος της παιδικής χαράς ξεκινά το πεζοδρόμιο. Και
ακριβώς δίπλα ο δρόμος, όπου περνούν χιλιάδες αυτοκίνητα και τεράστια φορτηγά
που έρχονται από την Κηφισού. 
Τα όργανα με ελλιπή στήριξη, οι βίδες που προεξέχουν και οι φθαρμένες
επιφάνειες συνοδεύονται από την έλλειψη προστατευτικών αλυσίδων και τα
χαλασμένα καθίσματα στις περισσότερες παιδικές χαρές. 
Σύμφωνα με έρευνα ομάδας φοιτητών της Ιατρικής Σχολής ­ που πραγματοποιήθηκε
στο πλαίσιο του μαθήματος «Υπαρκτή Ιατρική» σε 62 παιδικές χαρές της Αθήνας ­
οι επτά στις δέκα εγκυμονούν από μέτριο έως μεγάλο κίνδυνο. Το 42% των
περιστρεφόμενων κατασκευών δεν στηρίζονται καλά, ενώ πέντε στις δέκα κούνιες
έχουν χαλασμένα καθίσματα. Την ίδια στιγμή, ελαττωματικές από την κατασκευή
τους είναι το 74% στις τραμπάλες. Πιο «σκληρό» από την εικόνα στις παιδικές
χαρές είναι... το έδαφος. Εννιά στις δέκα δεν διαθέτουν κατάλληλο τάπητα, στο
68% προεξέχουν ακάλυπτες βίδες και στο 43% λαμαρίνες. 
«Αν εφαρμόζαμε κατά γράμμα τις προδιαγραφές ασφαλείας που υπάρχουν στις
ευρωπαϊκές χώρες, το 85% των παιδικών χαρών της χώρας θα έπρεπε να κλείσουν
και να φτιαχτούν από την αρχή. Και δεν είναι μόνο οι ορατοί κίνδυνοι. Οι επτά
στις δέκα κούνιες στηρίζονται ανά τέσσερις σε μία δοκό, γεγονός ιδιαίτερα
επικίνδυνο και απαγορευμένο διεθνώς. Και δεν είναι μόνο τα όργανα, αλλά και ο
φωτισμός συχνά είναι ανύπαρκτος, τα υπολείμματα στηλών που προεξέχουν από το
έδαφος είναι επικίνδυνα και η περίφραξη προβληματική», τονίζει ο κ. Ιωάννης
Στ. Παπαδόπουλος, αναπληρωτής καθηγητής στην Ιατρικής Σχολή και ένας από τους
επικεφαλής της έρευνας των φοιτητών. 
Εκατοντάδες τραυματισμοί 
Ελάχιστοι είναι οι κίνδυνοι που κρύβονται πίσω από το όργανο αναρρίχησης στο
οποίο σκαρφαλώνει η μικρή Ματίνα, σε παιδική χαρά του Κορυδαλλού. Όλα τα
προεξέχοντα σημεία (βίδες, σημεία σύνδεσης των σχοινιών) είναι καλυμμένα με
ειδικό πλαστικό, τα σχοινιά είναι γερά συνδεδεμένα με τα ξύλα της κατασκευής,
ενώ στο έδαφος υπάρχει ειδικός ελαστικός τάπητας

Τα 777 έφθασαν τα παιδιά ηλικίας έως 14 ετών που πήγαν στα εξωτερικά ιατρεία
του Νοσοκομείου Παίδων «Αγλαΐα Κυριακού» (το 1999). Όλα είχαν τραυματιστεί σε
παιδικές χαρές. Σύμφωνα με εργασία του Κέντρου Έρευνας και Πρόληψης Παιδικού
Ατυχήματος, τα επικίνδυνα όργανα ήταν στις περισσότερες περιπτώσεις οι
κούνιες, οι τσουλήθρες και οι τραμπάλες. Τα παιδιά υπέστησαν κακώσεις που θα
μπορούσαν να προληφθούν σε ποσοστό έως και 50%, όπως συμπεραίνουν οι
ερευνητές, με την τήρηση των προδιαγραφών ασφαλείας. 
Η μικρή παιδική χαρά στη συμβολή των οδών Λένορμαν και Κάδμου δεν έχει ούτε
καν έναν φράχτη στην πλευρά που βλέπει στη μεγάλη λεωφόρο. Και το να πεταχτεί
κάποιο από τα πιτσιρίκια στον δρόμο δεν είναι ο μοναδικός κίνδυνος. Σύμφωνα με
έρευνα του Εργαστηρίου Οικολογίας και Προστασίας Περιβάλλοντος του Γεωπονικού
Πανεπιστημίου σε 54 παιδικές χαρές, το 65% δεν διέθεταν φυσικό φράχτη πρασίνου
ο οποίος συγκρατεί τους ρύπους και τα αιωρούμενα σωματίδια. «Τα φυτά και τα
δέντρα, σε όποιες παιδικές χαρές υπάρχουν, είναι ανεπαρκή. Η μόνη λειτουργία
τους είναι αισθητική. Οι πράσινοι φράχτες θα πρέπει να είναι πυκνοί και να
φθάνουν σε ύψος τουλάχιστον τα δύο μέτρα, προκειμένου τα παιδιά να
«εισπράττουν» όσο το δυνατόν λιγότερα αιωρούμενα σωματίδια και ρύπους», εξηγεί
η επικεφαλής της έρευνας, δρ Νέλλη Ρήγα-Καρανδεινού.

<H3>Φωτεινά παραδείγματα Κορυδαλλός και Ρέντη
</H3>
Το πολυόργανο στην παιδική χαρά του Ρέντη έχει αντικαταστήσει την κλασική
τσουλήθρα. Φτιαγμένο από ξύλο και μεταλλικά στηρίγματα, δεν αφήνει κανένα
σημείο που προεξέχει ακάλυπτο. Τα σκαλιά ανάβασης είναι πλατιά και τα πλαϊνά
στηρίγματα αρκετά ψηλά ώστε να μειώνουν το κίνδυνο πτώσης 
Όλα τα όργανα είναι καινούργια. Είναι ξύλινα και πολύχρωμα. Καλοσυντηρημένα με
στρογγυλά προστατευτικά καλύμματα σε όλες τις βίδες. Στο έδαφος δεν προεξέχει
τίποτα, αφού ειδικός ελαστικός τάπητας καλύπτει το δάπεδο. Υπάρχουν μόνο δύο
κούνιες σε κάθε δοκό. Και γύρω, ψηλά δέντρα καλύπτουν την παιδική χαρά, η
οποία φωτίζεται από τη στιγμή που θα χαθεί ο ήλιος. Ο δρόμος απέχει αρκετά
μέτρα από τις τραμπάλες και τις τσουλήθρες των παιδιών. 
Η παραπάνω περιγραφή δεν προέρχεται από τα σχέδια κάποιου μηχανικού. Είναι
πραγματικότητα σχεδόν σε όλες τις παιδικές χαρές στον Δήμο Κορυδαλλού και σε
τρεις στου Ρέντη. Στην πλατεία Βενιζέλου, στον Κορυδαλλό, η γιαγιά της
τρίχρονης Ματίνας περιμένει τη μικρή να κατέβει από την τσουλήθρα, να ανέβει
στο δίχτυ, γιατί μετά θα πρέπει να τη βάλει στις κούνιες. Χαμογελά. «Είναι όλα
καινούργια. Βλέπετε, όλες οι βίδες είναι καλυμμένες. Και να πέσει η μικρή, με
αυτό που έχουν βάλει κάτω δύσκολα θα χτυπήσει», λέει. 
Ο Κορυδαλλός ήταν ο πρώτος δήμος που ευαισθητοποιήθηκε στο συγκεκριμένο
ζήτημα. Διέθεσε 50 εκατομμύρια για τη «χαρά» των παιδιών. «Είναι ο μοναδικός
δήμος της χώρας στον οποίο οι παιδικές χαρές πληρούν τις προδιαγραφές
ασφαλείας», σημειώνει ο κ. Παπαδόπουλος, ο οποίος πριν από τις ανακατασκευές
είχε επισκεφθεί ύστερα από πρόσκληση του δήμου όλες τις παιδικές χαρές και
είχε επισημάνει τα σημεία που έπρεπε να διορθωθούν. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17264N141</ED>
<ID>
ID:305800

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N14&aa=1</URL></REF>


Article

<CATEGORY>vin06</CATEGORY>

 <H2>Είχε... μεγάλη τσέπη
</H2><H4>Υπάλληλος κρατούσε τα δημοτικά τέλη που του κατέθεταν ανυποψίαστοι πολίτες
</H4>
Υπάλληλος του Δήμου Αθηναίων φέρεται ότι κρατούσε παράνομα για λογαριασμό
του χρήματα που ανυποψίαστοι πολίτες κατέθεταν για την αποπληρωμή των
δημοτικών τελών, με αποτέλεσμα οι αρμόδιες υπηρεσίες να βγάζουν σε
πλειστηριασμό ακόμη και ακίνητα ερήμην των ενδιαφερομένων. 
Μια τέτοια περίπτωση, με κατηγορούμενο τον μέχρι πρότινος δημοτικό υπάλληλο
Σωτήρη Παχωπό, ο οποίος αποπέμφθηκε από τη θέση του γιατί εκκρεμούσαν εις
βάρος του δεκάδες καταγγελίες, απασχολεί τη Δικαιοσύνη. 
Ο εισαγγελέας έχει ήδη κινήσει ποινική διαδικασία εναντίον του για υπεξαίρεση
ύστερα από μήνυση που είχε υποβάλει ο κ. Αθανάσιος Μπακάλης. Για την υπόθεση
διενεργείται και Ένορκη Διοικητική Εξέταση προκειμένου να διαπιστωθεί ο
αριθμός των θυμάτων του κατηγορουμένου. 
Η ιστορία, όπως περιγράφεται στη μήνυση του κ. Μπακάλη, ο οποίος χρωστούσε
δημοτικά τέλη, που μαζί με τις προσαυξήσεις και τα πρόστιμα έφταναν τα
6.000.000 δρχ., έχει ως εξής: «Ο κ. Παχωπός μού συνέστησε να καταθέσω
προσφυγές, ώστε να μειωθεί η οφειλή μου και με ρώτησε πόσα χρήματα μπορούσα να
καταβάλω, ώστε να σταματήσει η διαδικασία του πλειστηριασμού. Δανειζόμενος από
συγγενείς και φίλους συγκέντρωσα 1.300.000 δραχμές. Επειδή εξέφρασα
επιφυλάξεις εάν θα κατέληγαν τα χρήματά μου στο ταμείο, ο μηνυόμενος μου
παρέδωσε μία πρόχειρη απόδειξη». 
Δέκα μήνες αργότερα του κοινοποιήθηκε απόφαση ότι το σπίτι του έβγαινε σε
πλειστηριασμό στις 6 Ιουνίου 2001. Αμέσως απευθύνθηκε στην ίδια υπηρεσία.
Έκπληκτος διαπίστωσε ότι τα χρήματα που είχε καταβάλει είχαν μπει στην τσέπη
του υπαλλήλου. Αναγκάστηκε να πληρώσει άλλες 500.000 δραχμές για να «παγώσει»
τον πλειστηριασμό. Παρ' όλ' αυτά ο κ. Μπακάλης, όπως εξηγεί ο δικηγόρος κ. Ιω.
Χαρακτινιώτης, μπορεί να στραφεί δικαστικά και εναντίον του Δήμου,
διεκδικώντας τα χρήματα που κατέβαλε την πρώτη φορά. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17264N151</ED>
<ID>
ID:305801

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N15&aa=1</URL></REF>


Article

<CATEGORY>vin06</CATEGORY>

 <H2>70χρονη στο νοσοκομείο με σπογγώδη εγκεφαλοπάθεια
</H2>
Δεν αποκλείουν οι γιατροί του νοσοκομείου «Γ. Παπανικολάου» το ενδεχόμενο η
70χρονη που νοσηλεύεται με συμπτώματα σπογγώδους εγκεφαλοπάθειας, να έχει
προσβληθεί από τη νόσο λόγω κατανάλωσης μολυσμένου κρέατος. Θεωρούν όμως
απίθανη την εκδοχή αυτή, εξαιτίας της ηλικίας της. 
Η ηλικιωμένη από την Πιερία εισήχθη σε κρίσιμη κατάσταση στη Γ' Νευρολογική
Κλινική του νοσοκομείου, με διανοητικές και κινητικές διαταραχές, που σε
περιορισμένο επίπεδο εμφανίστηκαν προ μηνών, όπως βεβαίωσαν οι γιατροί. 
«Τα δύο εγκεφαλογραφήματα μάς έδειξαν ότι πιθανόν να πρόκειται σε σπογγώδη
εγκεφαλοπάθεια», είπε στα «ΝΕΑ» ο διευθυντής της κλινικής καθηγητής Αριστείδης
Κάζης. «Έδειξαν συγκεκριμένες δραστηριότητες που εμφανίζονται κατά τρόπο
περιοδικό». Σήμερα αναμένεται η ασθενής να υποβληθεί και σε νέο κύκλο
εξετάσεων (αίματος, ούρων και εγκεφαλονωτιαίου υγρού), από τα αποτελέσματα των
οποίων θα πιστοποιηθεί εάν πρόκειται για σπογγώδη εγκεφαλοπάθεια. 
Όπως εξήγησε ο κ. Κάζης, τέτοια κρούσματα στην Ελλάδα εμφανίζονται ετησίως σε
ποσοστό ένα προς ένα εκατομμύριο πληθυσμού. Τα συμπτώματα παρατηρούνται σε
ασθενείς ηλικίας από 55-65 χρόνων. «Το γεγονός αυτό μας οδηγεί στην εκτίμηση
πως πρόκειται για ένα από τα τακτικά κρούσματα, χωρίς όμως να αποκλείουμε το
ενδεχόμενο να έχει καταναλώσει επικίνδυνο κρέας», επισήμανε ο κ. Κάζης. 
Πάντως μέχρι και χθες η κατάσταση της ηλικιωμένης χαρακτηριζόταν από τους
γιατρούς που την παρακολουθούν ιδιαίτερα κρίσιμη.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17264N152</ED>
<ID>
ID:305860

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N15&aa=2</URL></REF>


Article

<CATEGORY>vin06</CATEGORY>

 <H2>Καλούνται από τα ΚΤΕΟ
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτήν την εβδομάδα: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΙ
4001 έως ΥΕΙ 7000. 
Εξάλλου, την εβδομάδα από 18 Φεβρουαρίου μέχρι 22 Φεβρουαρίου θα περάσουν από
ΚΤΕΟ τα αυτοκίνητα με τους αριθμούς: 
* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΙ
7001 μέχρι ΥΕΙ 9999. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17264N153</ED>
<ID>
ID:305902

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N15&aa=3</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΑΝΤΩΝΗΣ ΡΟΥΠΑΚΙΩΤΗΣ
</H2><H4>Απαιτούνται αλλαγές και χρόνος
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΠΡΟΕΔΡΟΣ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΩΝ

Όταν ο δικαστής πολιτικολογεί, βγαίνουν χαμένοι και η Δικαιοσύνη και η
πολιτική. Για την καθυστέρηση στην απονομή της Δικαιοσύνης που φτάνει τα όρια
της αρνησιδικίας, ευθύνονται κυρίως εκείνοι που εξαντλούν το ενδιαφέρον τους
γι' αυτήν, είτε με δηλώσεις, είτε με ασκήσεις επί χάρτου. Ο Λευκαδίτης
πρόεδρος του Δικηγορικού Συλλόγου Αθηνών κ. Αντώνης Ρουπακιώτης εκτιμά πως
ζούμε στην κοινωνία της μη συμμετοχής. Και ανησυχεί για το φαινόμενο αυτό. 
Εξωδικαστική επίλυση διαφορών: Αύξηση ή μείωση της δικηγορικής ύλης; 
Αρχή εξορθολογισμού στην απονομής της Δικαιοσύνης και ανάδειξης του θεσμικού
ρόλου του δικηγόρου. Απαιτούνται αλλαγές και χρόνος. 
Νέος γιατρός, παλιός δικηγόρος; 
Ικανός γιατρός - ικανός δικηγόρος. 
Αρνησιδικία: Ευθύνεται ποιος; 
Ίσως υπερβολικός ο χαρακτηρισμός. Ωστόσο για την καθυστέρηση στην απονομή της
Δικαιοσύνης ευθύνονται πολλοί και κυρίως εκείνοι, οι οποίοι εξαντλούν το
ενδιαφέρον τους γι' αυτήν, είτε με δηλώσεις, είτε με ασκήσεις επί χάρτου. 
Δικαιοσύνη του Βαυαρού Μάουερ, στην εποχή του Όθωνα; 
Στη σκιά του. Παρεμβαίνουμε συνεχώς για την απομάκρυνσή μας από αυτήν. 
Τι θα συμβουλεύατε ένα νέο δικηγόρο; 
Είμαστε πολλοί, αλλά θα τα καταφέρουμε, αρκεί ο προγραμματισμός μας να γίνεται
με ροδιαγραφές από το μέλλον. 
Τρία βασικά κριτήρια επιλογής δικηγόρου-υπερασπιστή; 
Απάντηση ίσως ρετρό. Κατάρτιση - υπευθυνότητα - ήθος. 
Δικαστές: Αποτυχημένοι δικηγόροι; 
Αυθαίρετο ως απόφθεγμα. 
Απονομή της Δικαιοσύνης σε ρυθμούς χελώνας; 
Σε κάποιους τομείς ναι, σε άλλους με ταχύτερο ρυθμό, πάντως όχι ικανοποιητικό. 
Με άριστα το δέκα τι βαθμό θα βάζατε στους δικηγόρους ως φορολογούμενους
πολίτες; 
Υπερβαίνουν το 70% ως προς τη φορολογική αξιοπιστία τους, σύμφωνα με τα
επίσημα στοιχεία, ωστόσο ο δρόμος είναι μακρύς και η ενίσχυσή της αναζητείται
και στις δύο άκρες της φορολογικής σχέσης. 
Στις συνδικαλιστικές επάλξεις έως πότε; 
Λένε ότι με διακρίνει η αίσθηση του μέτρου, ωστόσο το άμεσο μέλλον θέλει
δουλειά πολλή. 
Αποχή: Μέτρο πίεσης; 
Ασφαλώς ναι, παρά την κατά καιρούς επιπόλαιη επιμήκυνσή της για αλλότριους
σκοπούς και στην οποία αντισταθήκαμε. Για την τρέχουσα περίοδο, η αποχή είναι
μονόδρομος, στον οποίο άλλοι μάς ωθούν. 
Παραγραφές: Ποιος χάνει ποιος κερδίζει; 
Κανόνας ουσιαστικού δικαίου σε όλα τα σύγχρονα δικαιικά συστήματα. Αυτό ας μη
λησμονείται. 
Δικηγορικές εταιρείες: Κέρδισαν ή έχασαν οι δικηγόροι; 
Μορφή εκσυγχρονισμού στην άσκηση του δικηγορικού επαγγέλματος. 
Αρχαιρεσίες χωρίς κομματικούς υποψηφίους; 
Με κομματικούς και χωρίς κομματικούς. Οι δικηγόροι ωστόσο απέδειξαν ότι
γνωρίζουν να διακρίνουν. 
Αδιαφορούν τα κόμματα; 
Οι δυνατότητες παρέμβασής τους περιορίστηκαν. Η αντίληψη της αυτονομίας του
κοινωνικού μας χώρου έχει επικυρωθεί από τους δικηγόρους. 
Τι δεν πετύχατε; 
Να πείσω κάποιους, που φιλοδοξούν να πρωταγωνιστήσουν στα δικηγορικά πράγματα,
ότι ο ΔΣΑ είναι χώρος ανάδειξης της υπευθυνότητάς μας απέναντι στους
δικηγόρους και την κοινωνία και δεν επιτρέπει τη δημιουργία σχέσεων σκληρής
αντιπαλότητας, όπως κάποιοι επιλέγουν, που επιχειρούν τη ρηγμάτωση του
πολιτισμικού μας κεκτημένου και την επιστροφή στο παρελθόν. 
Τι δεν προλάβατε να κάνετε ως πρόεδρος του ΔΣΑ; 
Να ψηφισθεί το νέο σχέδιο Κώδικα Δικηγόρων, η τροποποίηση του οποίου από την
αρμόδια επιτροπή, υπό την προεδρία μου, βρίσκεται στο τελικό στάδιο. Με το
σχέδιο αλλάζουν πολλά. 
Η Ελληνική Δικαιοσύνη είναι πολυδάπανη για τον πολίτη; 
Όχι, βέβαια. Όσοι το αμφισβητούν, ας επιχειρήσουν τις αναγκαίες συγκρίσεις. 
Πολιτική και Δικαιοσύνη: Σχέσεις αγάπης ή μίσους; 
Ακραία καιρικά φαινόμενα. 
Όταν ο δικαστής πολιτικολογεί... 
Χάνουν και η Δικαιοσύνη και η πολιτική. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17264N161</ED>
<ID>
ID:305847

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το μαχητό της ηλικίας
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Υπάρχει ακόμη στην επαρχία η συνήθεια να χτυπάει πένθιμα η καμπάνα της
εκκλησιάς κάθε φορά που κάποιος αναχωρεί «για τας αιωνίους μονάς». Και βέβαια
η λύπη εκδηλώνεται εντονότερη όταν η αναχώρηση είναι πρόωρη. Μόνον που πια το
πρόωρον του μοιραίου έχει πολύ μεταβληθεί από τότε που θυμάμαι τον εαυτόν μου
μικρό. Αίφνης, όταν ο καλός γείτονας έφυγε ­ πριν από τέσσερις δεκαετίες ­ στα
εβδομήντα του, άκουγα που εύχονταν όλοι «τα χρόνια του να πάρουμε» και τον
μακάριζαν που έφθασε στην ηλικία τού «βαθέος γήρατος». Πράγματι, την αγαπημένη
γειτόνισσα που έφτιαχνε λουκουμάδες στα γενέθλιά μου, τη φώναζα «γιαγιά
Παγώνα», ενώ ήταν ­ τώρα το συνειδητοποιώ ­ μια καλοστεκούμενη πενηντάρα, όπως
πολλές μαμάδες σήμερα με παιδιά στην εφηβεία. Εκείνη δεχόταν την προσφώνηση
φυσικά, σαν να ήταν αυτή η μόνη αρμόζουσα για την ηλικία της ­ πόσο μάλλον που
δεν είχε παιδιά. 
Ε, ναι, οι καιροί έχουν πολύ αλλάξει. Τόσο, που τις προάλλες, μιλώντας για
έναν γνωστό που έφυγε στα 72 του, το 18χρονο κορίτσι μου αναφώνησε «τι κρίμα,
ήταν νέος ακόμη». Και συμφωνήσαμε όλοι, ήταν νέος, όπως «νέοι ακόμη» είναι
όλοι όσοι δεν έχουν περάσει τα 85 ­ εκεί έχει ανέβει πια ο πήχυς για το
παραδεκτό της εγκατάλειψης του μάταιου τούτου κόσμου. Είναι η επιστήμη που
έχει προχωρήσει και δεν λογαριάζεται πια ηλικιωμένος ο άλλοτε γηραιός; Είναι
που ξέρουμε πως το τεκμήριο της ηλικίας έχει γίνει, κατά κάποιο τρόπο, μαχητό;
Προχθές ανέβαινα την ανηφόρα για τους Αγίους Αναργύρους και συναντήθηκα με τον
παλιό φίλο του πατέρα μου, τον μπαρμπα-Μήτσο. Ανέβαινε κοτσονάτος με το
μπαστούνι του. Χαιρετηθήκαμε θερμά και... με προσπέρασε. Το είπα στον γιο του
κι εκείνος μού απάντησε: «Μα είναι ένα παλικαράκι μόλις 93 ετών»!
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17264N162</ED>
<ID>
ID:305892

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Συρματο-πλέγματα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Την Κυριακή το μεσημέρι η καλύτερη προετοιμασία για την τηλεθέαση των
Χειμερινών Ολυμπιακών ήταν μια ήσυχη ανάβαση στον Λυκαβηττό. Είχαν πάει για
βόλτα πολλοί, που όμως δεν προχωρούσαν πέρα από το πάρκινγκ. Ίσως δεν ξέρουν
ότι μπορείς να περπατήσεις στα μονοπατάκια. Μπορεί και να μην τους αρέσει το
περπάτημα ή να το προτιμούν στο σπίτι τους, σε κυλιόμενο διάδρομο. Μπορεί,
απλώς, να φοβούνται το συρματό-πλεγμα. Το ανοιχτό θέατρο Λυκαβηττού, εκεί στην
πίσω πλευρά του πάρκινγκ, είναι ζωσμένο με στρογγυλό συρματόπλεγμα, σαν
στρατόπεδο συγκέντρωσης, φυλακή ασφαλείας επικίνδυνων κρατουμένων ή κάτι
τέτοιο. Γκουαντάναμο και βάλε. Αν κοιτάξεις και τα καθίσματα μέσα, πλαστικά
πορτοκαλί σαν τις στολές των κρατουμένων μελών της Αλ Κάιντα, έρχεται και
δένει. Τι φταίει το Γκουαντάναμο της Κούβας, το μέρος όπου κάποτε έκανε βόλτα
η Γκουαχίρα Γκουανταναμέρα, η μικρή χωριατοπούλα του τραγουδιού; Τι φταίει και
ο Λυκαβηττός, το ωραίο δασάκι στην καρδιά της Αθήνας, τα υποβλητικά άσπρα
βράχια του; Μήπως φταίει το θέατρο, οι καλοκαιρινές συναυλίες, όπου ξένα και
ελληνικά συγκροτήματα τραγούδησαν πολλές φορές την Guantanamera και μάγεψαν
τους αναρριχητές; Μήπως μπήκε το σύρμα για να τους εμποδίζει να ακούσουν τις
συναυλίες χωρίς εισιτήριο; Μήπως είναι τελευταίας τεχνολογίας το συρματόπλεγμα
και μπορεί να συγκρατεί και τους ήχους; Εκτός αν έχει ξεμείνει από εποχές
παλιές, τότε που κυνηγούσαν απηνώς τους τσαμπατζήδες. Θα το βγάλουν τώρα που
ανακαινίζουν και το τελεφερίκ, για τους Ολυμπιακούς του 2004. Εκτός αν το
κρατήσουν ως σύμβολο μπλόκων ασφαλείας. Μπορούν να το φωτογραφίζουν με τη
λεζάντα: δρακόντεια μέτρα στην Αθήνα. Τόσο καταθλιπτικό που είναι, θα πείθει
τους πάντες.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17264N163</ED>
<ID>
ID:305922

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N16&aa=3</URL></REF>


Article

<CATEGORY>vin07</CATEGORY>

 <H2>«Δεν είμαστε τσιράκια!»
</H2><H4>Οι Βρετανοί επιτίθενται οργισμένοι στα γεράκια της Ουάσιγκτον
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Οργισμένη από την αλαζονική στάση του προέδρου Μπους, η Βρετανία
προειδοποιεί ότι δεν θέλει να είναι το «τσιράκι» των Αμερικανών, σε μία
περίοδο που η CIA αναζητεί νέους στόχους για την αμερικανική αντιτρομοκρατική
εκστρατεία από τη Λατινική Αμερική μέχρι την Ασία. 
«Ο άξων του κακού». Σκίτσο του Παντσό από τη «Μοντ»

Φανερά ενοχλημένη από την αμερικανική στάση στον πόλεμο κατά της τρομοκρατίας,
η Βρετανία επιτέθηκε το Σάββατο στα «γεράκια» του Λευκού Οίκου. Αναφερόμενοι
σε σχόλιο του προέδρου Μπους ότι το Ιράκ, το Ιράν και η Βόρεια Κορέα αποτελούν
τον «άξονα του κακού», Βρετανοί κυβερνητικοί παράγοντες δεν έκρυβαν ότι είναι
σήμερα ολοένα και πιο δύσκολο να στέκεται κανείς στο πλευρό των Αμερικανών.
Μάλιστα, ο υπουργός Ευρωπαϊκών Υποθέσεων Πίτερ Χέιν διαμήνυσε ότι η Βρετανία
δεν θα είναι το «τσιράκι» των Αμερικανών. Μολονότι υπογράμμισε ότι η Βρετανία
παραμένει «σταθερά σύμμαχος» των ΗΠΑ, διευκρίνισε ότι η χώρα του είναι
ανεξάρτητη σε ό,τι αφορά την εξωτερική πολιτική. 
Μία ημέρα νωρίτερα, ο Κρις Πάτεν, Ευρωπαίος επίτροπος για τις διεθνείς
σχέσεις, του οποίου είναι γνωστή η στενή σχέση με τον Τόνι Μπλερ, είχε
επιτεθεί κατά της Ουάσιγκτον για την «απόλυτη και απλοϊκή» προσέγγισή της στα
παγκόσμια προβλήματα. «Είναι προτιμότερο να προσπαθήσουμε να προσελκύσουμε
αυτές τις χώρες στη διεθνή κοινότητα, παρά να τις αποκόψουμε από αυτήν», είχε
δηλώσει στην εφημερίδα «Γκάρντιαν». 
Σε ομιλία του στη ιστορική Φαβιανή Εταιρεία του Λονδίνου, ο Πίτερ Χέιν είπε
ότι «υπάρχουν στοιχεία στην Ουάσιγκτον που προτιμούν να δρουν μονομερώς και
μεμονωμένα, παρά σε συνεργασία με άλλες χώρες». Σε κατ' ιδίαν συζητήσεις, η
βρετανική κυβέρνηση επικρίνει πολύ δριμύτερα την αμερικανική τακτική και
προσπαθεί να ενισχύσει τη θέση του υπουργού Εξωτερικών Κόλιν Πάουελ, ο οποίος
πιστεύεται ότι μπορεί να λειτουργήσει ως ανασχετικός παράγοντας στην επιρροή
του προέδρου Μπους και του υπουργού Άμυνας Ντόναλντ Ράμσφελντ. 
Την ίδια ώρα, ο αρχηγός της CIA Τζορτζ Τένετ κατονομάζει μελλοντικούς
αμερικανικούς στόχους στον Λίβανο, την Τουρκία και την Κολομβία - οργανώσεις
που, μολονότι δεν έχουν καμία σχέση με την Αλ Κάιντα του Μπιν Λάντεν,
επιδεικνύουν ωστόσο αντιαμερικανικά αισθήματα και αυτό, σύμφωνα με τον Τένετ,
είναι αρκετό για να τις καταστήσει στόχους της αντιτρομοκρατικής εκστρατείας. 
Η διεύρυνση 
Σε έκθεσή του προς το Κογκρέσο, ο Τένετ διηύρυνε τον ορισμό που έχει δώσει ο
πρόεδρος Μπους για τις τρομοκρατικές οργανώσεις, ώστε να συμπεριληφθούν σε
αυτόν και εκείνες οι οργανώσεις που έχουν διατυπώσει, αλλά δεν έχουν
υλοποιήσει, απειλές εναντίον αμερικανικών συμφερόντων. 
Ο Τένετ κατονόμασε ως απειλή τις Επαναστατικές Ένοπλες Δυνάμεις της Κολομβίας
(FARC), μια αριστερή οργάνωση που όμως δεν έχει κάνει επιθέσεις ούτε στις ΗΠΑ
ούτε εναντίον Αμερικανών στο εξωτερικό. Στο στόχαστρο του Τένετ μπήκε και το
Επαναστατικό Λαϊκό Απελευθερωτικό Κόμμα/Μέτωπο της Τουρκίας, για το οποίο είπε
ότι «έχει επικρίνει ανοιχτά τις ΗΠΑ και τις επιχειρήσεις μας στο Αφγανιστάν».
Φυσικά, από τον κατάλογο των προγραφών της CIA δεν έλειψαν οι παλαιστινιακές
οργανώσεις Ισλαμική Τζιχάντ, Λαϊκό Μέτωπο για την Απελευθέρωση της Παλαιστίνης
και Χαμάς. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17264N571</ED>
<ID>
ID:305794

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N57&aa=1</URL></REF>


Article

<CATEGORY>vin07</CATEGORY>

 <H2>Νεκρός ο αρχηγός των Αλγερινών ισλαμιστών
</H2>
Σε κοινή θέα. Το πτώμα του Ζουάμπρι

Το ηθικό του στρατού μπορεί να αναπτερώθηκε με τον θάνατο του αρχηγού των
ισλαμιστών ανταρτών Αντάρ Ζουάμπρι, ωστόσο οι αναλυτές υποστηρίζουν πως ο
θάνατός του μπορεί να οδηγήσει σε ακόμη περισσότερη αιματοχυσία στην Αλγερία. 
Ο Αντάρ Ζουάμπρι, 31 χρόνων, αρχηγός από το 1996 της φονικής Ένοπλης Ισλαμικής
Ομάδας (GIA), και δύο υπαρχηγοί του σκοτώθηκαν την Παρασκευή έπειτα από μάχη
δυόμισι ωρών με τις δυνάμεις ασφαλείας στο Μπουφάρικ, 25 χλμ. νότια του
Αλγερίου. Το πτώμα του παρουσιάσθηκε το απόγευμα του Σαββάτου στους
δημοσιογράφους ως απόδειξη για τον θάνατό του, τον οποίο οι αρχές είχαν
ανακοινώσει πολλές φορές εσφαλμένα τα τελευταία χρόνια. Υπό την ηγεσία του, η
GIA διεξήγαγε την πιο αιματηρή μέχρι σήμερα φάση του εμφύλιου πολέμου. Σύμφωνα
με την κυβέρνηση, η GIA σκότωσε στην περίοδο αυτή χιλιάδες χωρικούς που
αρνούνταν να υποστηρίξουν τον στόχο της για τη μετατροπή της Αλγερίας σε
ισλαμικό κράτος. 
Το Σάββατο, λίγες ώρες μετά την επίσημη ανακοίνωση του θανάτου του, ισλαμιστές
σκότωσαν έξι αμάχους και τραυμάτισαν έναν έξω από το Αλγέρι. Οι θάνατοι αυτοί,
μαζί με εκείνους του Ζουάμπρι και των δύο συντρόφων του, έκαναν να υπερβούν
τους 100 οι άνθρωποι που έχουν σκοτωθεί στις έξι τελευταίες εβδομάδες στην Αλγερία.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17264N572</ED>
<ID>
ID:305856

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N57&aa=2</URL></REF>


Article

<CATEGORY>vin07</CATEGORY>

 <H2>Τους κατηγορούν για θανάτους αμάχων
</H2>
Για τον θάνατο χιλιάδων αμάχων κατά την αμερικανική εκστρατεία στο Αφγανιστάν
κατηγορείται το Πεντάγωνο, σύμφωνα με την εφημερίδα «Νιου Γιορκ Τάιμς». Οι
επικρίσεις έχουν πληθύνει μετά τις 24 Ιανουαρίου, όταν Αμερικανοί κομάντος
σκότωσαν κατά λάθος τουλάχιστον 15 Αφγανούς αμάχους. Σε μια ασυνήθιστη
αντίδραση, η κεντρική διοίκηση του Πενταγώνου έχει διατάξει τη συγκρότηση
ειδικής εξεταστικής επιτροπής. Σύμφωνα με εκτιμήσεις του Μαρκ Χέρολντ,
καθηγητή στο Πανεπιστήμιο του Νιου Χαμσάιρ, ξεπερνούν τους 3.700 οι άμαχοι που
έπεσαν θύματα των αμερικανικών βομβών από τις 7 Οκτωβρίου μέχρι τις 6
Δεκεμβρίου του περασμένου έτους. 
Σε μια κίνηση που θεωρείται χειρονομία καλής θελήσεως, τόσο προς τη μεταβατική
κυβέρνηση του Αφγανιστάν όσο και προς τις ΗΠΑ, οι ιρανικές αρχές έκλεισαν τα
γραφεία τού αποσχισθέντος Αφγανού πολέμαρχου Γκουλμπουντίν Χεκματιάρ στην
Τεχεράνη. Σύμφωνα με τις ιρανικές εφημερίδες, οι ιρανικές αρχές θεώρησαν ότι ο
Χεκματιάρ, που είναι έντονα αντιαμερικανός και έχει εκφράσει την αντίθεσή του
στην παρουσία ξένων στρατευμάτων στο Αφγανιστάν, έδρασε επιζήμια για την
εθνική ασφάλεια του Ιράν. 
Αμερικανοί πράκτορες στο Αφγανιστάν ανακρίνουν τον πρώην υπουργό Εξωτερικών
των Ταλιμπάν, μουλά Αμπντούλ Ουακίλ Μουταουακίλ, που παραδόθηκε στις
αμερικανικές δυνάμεις. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17264N573</ED>
<ID>
ID:305897

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N57&aa=3</URL></REF>


Article

<CATEGORY>vin07</CATEGORY>

 <H2>Τρία χρόνια θα κρατήσει η δίκη
</H2><H4>Αύριο το μεγάλο ραντεβού του Σλόμπονταν Μιλόσεβιτς με την Ιστορία
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Ο κατηγορούμενος θα εισέλθει στη δικαστική αίθουσα στις 9.30 το πρωί,
πλαισιωμένος από δύο φρουρούς των Ηνωμένων Εθνών. Οι δικαστές θα διαβάσουν το
κατηγορητήριο αργά και καθαρά, προκειμένου να διευκολύνουν το έργο των
διερμηνέων... Τρίτη, 12 Φεβρουαρίου 2002. Άρχεται η δίκη του Σλόμπονταν
Μιλόσεβιτς. 
Εγκλήματα εναντίον της ανθρωπότητας στην Κροατία, την περίοδο 1991-1992.
Γενοκτονία στον πόλεμο της Βοσνίας, μεταξύ 1992 και 1995. Εγκλήματα εναντίον
της ανθρωπότητας στο Κοσσυφοπέδιο, το 1991. Πίσω από τις στεγνές αυτές φράσεις
κρύβονται 150.000 νεκροί, τρία εκατομμύρια πρόσφυγες και δεκάδες χιλιάδες
άνθρωποι που βασανίστηκαν ή φυλακίστηκαν. Οι εισαγγελείς του Διεθνούς Ποινικού
Δικαστηρίου της Χάγης (ΔΠΔ) θα ασχοληθούν αρχικά με το Κοσσυφοπέδιο και
κατόπιν με τις δύο προγενέστερες συγκρούσεις. Θα ακολουθήσουν τη χρονική σειρά
με την οποία απαγγέλθηκαν τα κατηγορητήρια προτού συγχωνευθούν. Η επικεφαλής
εισαγγελέας, Κάρλα Ντελ Πόντε, εκτιμά ότι η δίκη θα διαρκέσει δύο χρόνια,
πολλοί αναλυτές, όμως, ανεβάζουν τη διάρκειά της στα τρία χρόνια. «Είμαι
απόλυτα έτοιμος, αυτή είναι μία μάχη που δεν πρόκειται να χάσω», υποσχέθηκε
τον περασμένο μήνα ο Σλόμπονταν Μιλόσεβιτς. 
Και εντούτοις, ο πρώην πρόεδρος της Γιουγκοσλαβίας θεωρεί το ΔΠΔ «παράνομο»
και τις εναντίον του κατηγορίες «τερατώδεις» - μία εκδικητική συνωμοσία της
Δύσης προκειμένου να αμαυρωθεί η μνήμη της 13ετούς κυριαρχίας του. Αρνήθηκε να
δηλώσει «αθώος ή ένοχος» στις κατηγορίες, δεν θέλησε να διορίσει συνηγόρους
υπεράσπισης. Το δικαστήριο κατέγραψε στα πρακτικά ότι δήλωσε «αθώος» και
διόρισε τρεις εξέχοντες δικηγόρους ως «amici curiae» ή «φίλους του
δικαστηρίου», προκειμένου να διασφαλίσουν ότι θα έχει μία δίκαιη δίκη. Ο
Μιλόσεβιτς διαθέτει, πάντως, «νομικούς συμβούλους», μεταξύ των οποίων και τον
Γάλλο δικηγόρο Ζακ Βερζές, ο οποίος έγινε διάσημος για την υπεράσπιση του
αξιωματικού της Γκεστάπο Κλάους Μπάρμπι, καθώς και του τρομοκράτη Κάρλος. 
Το ισχυρό «όπλο»

Το βάρος των στοιχείων εναντίον του πρώην προέδρου της Γιουγκοσλαβίας μοιάζει
εξουθενωτικό. Οι εισαγγελείς του ΔΠΔ, όμως, θα κληθούν να αποδείξουν την ενοχή
του σε συγκεκριμένα εγκλήματα. Στην προσπάθειά τους αυτή, διαθέτουν ένα ισχυρό
όπλο: το νομικό προηγούμενο που δημιούργησε η δίκη της Νυρεμβέργης. Σύμφωνα με
αυτό, δεν χρειάζεται να αποδείξουν ότι ο Μιλόσεβιτς έδωσε προσωπικά τις
εντολές για τις σφαγές, τα βασανιστήρια και τις εκτοπίσεις, απλώς ότι οι
δράστες ήσαν υφιστάμενοί του και ότι ο ίδιος είχε υποχρέωση ή λόγο να γνωρίζει
ότι θα διέπρατταν παρόμοια εγκλήματα ή ότι δεν έλαβε τα κατάλληλα μέτρα για να
τους σταματήσει ή να τους τιμωρήσει. 
Περισσότεροι από 200 μάρτυρες θα κληθούν να καταθέσουν στο πλαίσιο της δίκης
του Σλόμπονταν Μιλόσεβιτς. Σύμφωνα με τους συνηγόρους του από το Βελιγράδι, ο
ίδιος θα καλέσει ως μάρτυρες υπεράσπισης προσωπικότητες όπως ο Μπιλ Κλίντον, ο
Τόνι Μπλερ και η Μαντλίν Ολμπράιτ. Ακούγεται παράξενο; Είναι ενδεικτικό της
πεποίθησής του ότι η Ιστορία θα τον δικαιώσει. Μέχρι στιγμής, πάντως, οι μόνοι
που μοιάζει να συμμερίζονται την άποψη αυτή είναι οι λίγες χιλιάδες Σέρβοι,
μέλη του κόμματός του, που κατέβηκαν το Σάββατο στους δρόμους του Βελιγραδίου
φωνάζοντας «Σλόμπο, σε αγαπάμε».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17264N581</ED>
<ID>
ID:305795

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N58&aa=1</URL></REF>


Article

<CATEGORY>vin07</CATEGORY>

 <H2>Φτιάχνουν τεχνητές μήτρες
</H2><H4>Επιστήμονες κάνουν τα φανταστικά σενάρια πραγματικότητα
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Σε έναν τεράστιο θάλαμο, λευκό και τεχνητά φωτισμένο, είναι απλωμένα πάρα
πολλά δοχεία, συνδεδεμένα με ογκώδη μηχανήματα. Άπειρα δοχεία. Μέχρι εκεί που
φτάνει το μάτι, η ολόλευκη αποστειρωμένη αίθουσα είναι γεμάτη δοχεία. 
Στην πρώτη σειρά, τα δοχεία είναι γεμάτα από κάποιο υγρό. Στη δεύτερη σειρά το
υγρό είναι πιο παχύρρευστο. Στην τρίτη σειρά έχει πάρει το σχήμα ανθρώπινου
εμβρύου. Στην τελευταία σειρά δοχείων δεν υπάρχει υγρό. Μονάχα ένα μωρό. Ανά
δοχείο. 
Ναι. Πρόκειται όντως για σκηνή από το περίφημο βιβλίο του Άλντους Χάξλεϊ,
«Θαυμαστός Νέος Κόσμος». Ταυτόχρονα όμως πρόκειται και για πραγματικό σενάριο.
Που έχει ήδη αρχίσει να υλοποιείται σε πανεπιστήμιο των ΗΠΑ. Προκαλώντας
μεγάλες αντιδράσεις. Κυρίως από τις γυναίκες... 
Πριν από περίπου έναν μήνα είχε δημοσιευθεί η είδηση ότι υπάρχουν αρκετοί
επιστήμονες στον κόσμο που, από καιρό, εργάζονται πυρετωδώς για τη δημιουργία
μιας τεχνητής μήτρας. Πριν από λίγες εβδομάδες μάλιστα, μια ομάδα επιστημόνων
από την Ιατρική Σχολή του αμερικανικού Πανεπιστημίου του Κορνέλ με επικεφαλής
τον γιατρό Χουνγκ Τσινγκ Λιου ανακοίνωσαν ότι κατόρθωσαν, για πρώτη φορά, να
δημιουργήσουν το εσωτερικό κάλυμμα για τεχνητή μήτρα. Ο στόχος της ομάδας
αυτής των επιστημόνων είναι - όπως λένε - είναι να βοηθήσουν ακόμα περισσότερο
τα ζευγάρια που αντιμετωπίζουν σοβαρά προβλήματα τεκνοποίησης, μέσω της
δημιουργίας μιας ολόκληρης τεχνητής μήτρας που θα μπορούσε, έπειτα, να
μεταμοσχευθεί σε μια γυναίκα. 
Αυτή όμως δεν είναι παρά μόνον η αρχή. Τελικά, όπως λένε πολλοί επιστήμονες, -
μεταξύ των οποίων και ο διαπρεπής Ιάπωνας επιστήμονας Γιοσινόρι Κουγιαμπάρα,
που ήδη πραγματοποιεί παρεμφερή πειράματα με έμβρυα από κατσίκες, στο
Πανεπιστήμιο του Τόκιο - θα είναι δυνατή η ανάπτυξη ενός εμβρύου μέσα σε μια
εξ ολοκλήρου τεχνητή μήτρα. Αυτό σημαίνει ότι θα γίνει ακόμα ευκολότερη η
δημιουργία «κατά παραγγελίαν» παιδιών, καθ' ότι θα είναι πολύ ευκολότερο να
γίνουν γενετικές διορθώσεις και αλλαγές στο κυοφορούμενο σε τεχνητή μήτρα
έμβρυο. Η ταχύτητα της προόδου που σημειώνεται σε αυτό το θέμα έχει ξαφνιάσει
και αναστατώσει τους ειδικούς, οι οποίοι πραγματοποιούν αυτές τις ημέρες,
παγκόσμιο συνέδριο στην Οκλαχόμα με θέμα ακριβώς το φλέγον ερώτημα: «Το τέλος
της μητρότητας;». 
Τα επιχειρήματα

Ορισμένες φεμινίστριες επιχειρηματολογούν υπέρ αυτής της εξέλιξης, τονίζοντας
ότι κάτι τέτοιο θα σημάνει επιτέλους την οριστική απελευθέρωση των γυναικών.
Άλλες φεμινίστριες αντιμετωπίζουν την τεχνητή μήτρα ως την τελική
περιθωριοποίηση του γυναικείου είδους που στερεί από αυτές τον πρωταρχικό τους
ρόλο να διαιωνίζουν το είδος. Η τεχνητή μήτρα - επιχειρηματολογούν - γίνεται η
πιο ουσιαστική έκφραση της ανδρικής κυριαρχίας. Οπλισμένοι λοιπόν με την
τεχνητή μήτρα, τη σεξουαλική τεχνολογία κλωνοποίησης και τα βλαστοκύτταρα,
προκειμένου να παράγουν όλα τα ανθρώπινα μέλη που απαιτούνται, οι άνδρες θα
μπορούσαν με αυτόν τον τρόπο να... αχρηστεύσουν τις γυναίκες. 
Η ανάπτυξη όμως μιας τεχνητής μήτρας που θα επιτρέπει στα έμβρυα να μεγαλώνουν
έξω από το σώμα της μητέρας, δημιουργεί πολλά ηθικά προβλήματα για ζητήματα
που θεωρούνταν, έως σήμερα, λυμένα. Η - έστω και υπό περιορισμούς - άμβλωση
επιτρέπεται σήμερα, επειδή θεωρείται δικαίωμα της γυναίκας να ορίζει ελεύθερα
το σώμα της. Εάν όμως το έμβρυο μπορεί να μεγαλώσει έξω από το σώμα τής
μητέρας, τότε αυτόματα εκείνη παύει να έχει το δικαίωμα να αποφασίσει για την
εξόντωσή του ή όχι. Και τον λόγο τότε παίρνει... το κράτος. Όπως είχε
προβλέψει ο Χάξλεϊ. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17264N591</ED>
<ID>
ID:305796

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N59&aa=1</URL></REF>


Article

<CATEGORY>vin07</CATEGORY>

 <H2>Πατέρας 7 χρόνια μετά θάνατον!
</H2>
Ηθικά προβλήματα όμως φαίνεται ότι ανακύπτουν σε κάθε επίτευγμα της επιστήμης
της τεχνητής γονιμοποίησης. Δύο όψεις έχει και η υπόθεση που αφορά το ζευγάρι
της φωτογραφίας. Πρόκειται για την 35χρονη Νταϊάν Μπλοντ, η οποία απέκτησε τον
τριών ετών σήμερα γιο της, Λίαμ, μέσω τεχνητής γονιμοποίησης με το παγωμένο
σπέρμα του νεκρού συζύγου της. 
Η Βρετανίδα αυτή, η οποία το 1997 κέρδισε, ύστερα από αργές και βασανιστικές
δικαστικές διαμάχες, το δικαίωμα να συλλάβει χρησιμοποιώντας το σπέρμα του
συζύγου της Μάικλ ΜακΜαχόν, ο οποίος είχε πεθάνει από μηνιγγίτιδα το 1995 σε
ηλικία 30 ετών, έχει ξανακάνει χρήση αυτού του δικαιώματος και διανύει πλέον
τον τέταρτο μήνα της (δεύτερης) εγκυμοσύνης της. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17264N592</ED>
<ID>
ID:305857

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N59&aa=2</URL></REF>


Article

<CATEGORY>vin07</CATEGORY>

 <H2>Φούντωσαν και πάλι οι μάχες στη Λωρίδα της Γάζας
</H2>
Η επιδρομή. Παλαιστίνια μεταφέρει την τραυματισμένη κόρη της στο νοσοκομείο

Βίαιες επιθέσεις και από τις δύο πλευρές συνοδεύουν το ταξίδι της επιστροφής
του Ισραηλινού πρωθυπουργού Αριέλ Σαρόν από την Ουάσιγκτον στη χώρα του. 
Ισραηλινά μαχητικά αεροσκάφη εκτόξευσαν χθες το βράδυ τουλάχιστον δύο
πυραύλους εναντίον αστυνομικού τμήματος κοντά στο σπίτι και στο αρχηγείο του
Γιάσερ Αραφάτ στη Γάζα, με αποτέλεσμα να τραυματιστούν δέκα άτομα. 
Η επιδρομή σημειώθηκε λίγες ώρες μετά την επίθεση δύο ενόπλων Παλαιστινίων σε
ισραηλινή στρατιωτική βάση της Μπεέρσεμπα, στο νότιο Ισραήλ. Οι ένοπλοι έβαλαν
με αυτόματα όπλα εναντίον Ισραηλινών που βρίσκονταν έξω από τη βάση, με
αποτέλεσμα να σκοτώσουν δύο στρατιωτίνες και να τραυματίσουν σοβαρά άλλα πέντε
άτομα. Χθες, όμως, έγινε και κάτι ακόμη που μπορεί να έχει αποφασιστική
σημασία στη συνέχεια. Για πρώτη φορά τους τελευταίους 16 μήνες Παλαιστίνιοι
εκτόξευσαν έναν νέου τύπου πύραυλο από τη Λωρίδα της Γάζας. Ο πύραυλος έπληξε
αγροτική περιοχή και δεν προκάλεσε τραυματισμούς, το Ισραήλ όμως θεωρεί ότι το
γεγονός αυτό συνιστά σοβαρή κλιμάκωση του πολέμου. 
Οι υπουργοί Εξωτερικών των «15» υιοθέτησαν το Σάββατο σχέδιο για τη Μέση
Ανατολή που πρότεινε η Γαλλία και προβλέπει τη διεξαγωγή εκλογών στα
παλαιστινιακά εδάφη και την ίδρυση παλαιστινιακού κράτους που θα αναγνωριστεί
αμέσως από το Ισραήλ και θα γίνει δεκτό στον ΟΗΕ.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17264N593</ED>
<ID>
ID:305898

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N59&aa=3</URL></REF>


Article

<CATEGORY>vin07</CATEGORY>

 <H5>ΙΝΔΙΑ
</H5><H2>Ο Γκάντι πρωταγωνιστής σε διαφημίσεις
</H2>
Προώθησε με τη ζωή του τη μη βία, τη φυτοφαγία, τη δημοκρατία και την απλή
ζωή. Σύντομα όμως ο Μαχάτμα Γκάντι μπορεί να διαφημίζει... ένα ευρύ φάσμα
χρήσιμων οικιακών προϊόντων. 
Οι ειρηνιστές πιθανόν να το αποδοκιμάσουν αλλά, όπως μας πληροφορεί η
βρετανική εφημερίδα «Γκάρντιαν», ο δισεγγονός του Γκάντι συνήψε συμφωνία με
μια αμερικανική εταιρεία κατοχύρωσης πνευματικών δικαιωμάτων, την CMG
Worldwide, η οποία θα αναλάβει τη διαχείριση του ονόματος και της εικόνας του
διάσημου προγόνου του. 
Ο Τουσάρ Γκάντι, ένας 38χρονος γραφίστας από τη Βομβάη που προΐσταται του
Ιδρύματος Μαχάτμα Γκάντι, δήλωσε πως υπέγραψε τη συμφωνία για να προστατεύσει
την κληρονομιά του προπάππου του όταν μια μεγάλη αμερικανική τράπεζα ζήτησε να
χρησιμοποιήσει το όνομά του σε διαφήμιση. Με τα έσοδα, είπε, θα ανοικοδομήσει
το σπίτι της συζύγου του Γκάντι και θα κατασκευάσει ένα φράγμα στο κρατίδιο
Γκουτζαράτ, στο οποίο γεννήθηκε ο Γκάντι. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17264N594</ED>
<ID>
ID:305926

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N59&aa=4</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Αποχαιρετισμός στη Μαργαρίτα
</H2>
Λονδρέζοι και τουρίστες αποχαιρέτησαν χθες την πριγκίπισσα Μαργαρίτα,
αφήνοντας λουλούδια και κάρτες έξω από τα ανάκτορα του Κένσινγκτον. Η κηδεία
της πριγκίπισσας, που πέθανε τα ξημερώματα του Σαββάτου, σε ηλικία 71 ετών, θα
γίνει την Παρασκευή. Η πριγκίπισσα τα τελευταία χρόνια είχε σοβαρά προβλήματα
υγείας. Την περασμένη Παρασκευή έπαθε αποπληξία και μεταφέρθηκε στο
νοσοκομείο, όπου άφησε την τελευταία της πνοή. Η Μαργαρίτα θα μείνει στη μνήμη
όλων ως η πριγκίπισσα που απαρνήθηκε την ευτυχία της για να αποτρέψει μια
συνταγματική κρίση και ως η γυναίκα που προσπαθούσε, πολλές φορές χωρίς
επιτυχία, να συμβιβάσει το ανεξάρτητο πνεύμα της με τους κανόνες της ζωής της
βασιλικής οικογένειας. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17264N595</ED>
<ID>
ID:305941

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N59&aa=5</URL></REF>


Article

<CATEGORY>vin07</CATEGORY>

 <H5>ΟΥΙΛ ΓΙΑΝΓΚ
</H5><H2>Πρόσωπα
</H2><H2>Η κατασκευή ενός ειδώλου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ώς τώρα τα είδωλα της ποπ κατασκευάζονταν εν μέρει. Η εκπομπή Pop Idol της
βρετανικής TV προχώρησε ένα βήμα παραπέρα με τον Ουΐλ Γιανγκ. 
Ουΐλ Γιανγκ. Ο στιγμιαίος σταρ γεννιέται

Το νέο είδωλο της ποπ στη Βρετανία δεν έχει γυρίσει ούτε ένα βίντεο και το
πρώτο CD του δεν έχει κυκλοφορήσει ακόμη. Πρόκειται για τον 23χρονο Ουΐλ
Γιανγκ που το βράδυ του Σαββάτου αναδείχθηκε ο μεγάλος νικητής της εκπομπής
Pop Idol, ενός τηλεοπτικού διαγωνισμού ταλέντων με συμμετοχή των τηλεθεατών,
οι οποίοι ανταποκρίθηκαν κατά εκατομμύρια: στις 18 εβδομάδες που διήρκεσε, την
παρακολουθούσαν κάθε εβδομάδα 10 εκατομμύρια σε μια χώρα 58 εκατομμυρίων
ανθρώπων - 9 εκατομμύρια «ψήφισαν» το Σάββατο και ήταν η υψηλότερη τηλεφωνική
συμμετοχή τηλεθεατών που έχει καταγραφεί ποτέ στη Βρετανία. 
Η εκπομπή (παραγωγός η Thames, θυγατρική της Pearson) προσείλκυσε 10.000
υποψήφιους, τους οποίους «ξεκαθάρισε» μια επιτροπή από στελέχη της μουσικής
βιομηχανίας που δεν είχαν ενδοιασμό να λένε, «είσαι πολύ χοντρός για να γίνεις
είδωλο». Απέμειναν 10 και στη συνέχεια οι τηλεθεατές απέρριπταν έναν κάθε
εβδομάδα ώς τον προχθεσινό τελικό. Ο μεγάλος νικητής, ο Ουΐλ Γιανγκ, ο οποίος
εθεωρείτο από τα γραφεία στοιχημάτων ως το αουτσάιντερ, κατάγεται από το
Μπέρκσαϊρ, είναι γιος διευθυντή επιχείρησης και έχει σπουδάσει πολιτικές
επιστήμες στο Πανεπιστήμιο του Έξετερ. Υπερβολικά κομφορμιστής ακόμη και για
κατασκευασμένο είδωλο, δήλωσε ότι η γυναίκα με την οποία θα ήθελε να βγει
ραντεβού είναι η... βασίλισσα Ελισάβετ. Το πρώτο σινγκλ του Ουΐλ, μια εκτέλεση
του Evergreen, βρίσκεται ήδη στην παραγωγή και έχει σίγουρη την πρώτη θέση στα
τσαρτς. 
Πρόκειται για μια κυνική επιχείρηση κατασκευής ενός ακόμη στιγμιαίου σταρ, η
δημοτικότητα του οποίου θα εξαφανισθεί μόλις όλα τα στελέχη της μουσικής
βιομηχανίας θα έχουν βγάλει τα εκατομμύριά τους, λένε οι επικριτές, σύμφωνα με
τους οποίους πραγματικοί νικητές είναι αυτοί που κινούν τους
υποψήφιους-μαριονέτες. Ώς τώρα, τα είδωλα κατασκευάζονταν μεν, αλλά είχαν κάτι
να «πουλήσουν» - για παράδειγμα, ένα διαφορετικό ήχο. Τώρα η μουσική
βιομηχανία πουλάει όχι μόνο το προϊόν, τον Ουΐλ, αλλά και την κατασκευή του. Η
εταιρεία δίσκων βάζει το κοινό να κάνει για λογαριασμό της όλη την έρευνα
αγοράς και ταυτόχρονα να πληρώσει γι' αυτή, μέσω των τηλεφωνημάτων του στην
εκπομπή. Μετά η ίδια εταιρεία ξαναπουλάει στο κοινό τον νικητή, τον οποίο
εκείνο έχει επιλέξει, ως την κατασκευασμένη διασημότητά της. Η μουσική έχει
τελείως δευτερεύοντα ρόλο. Όσο για τον Ουΐλ, ο πρώτος δίσκος του θα είναι το
ζενίθ της καριέρας του - και θα ακολουθήσει η δύση της. Τα 15 λεπτά
διασημότητας που θα έχουμε όλοι κατά Ουώρχολ, τείνουν να περιοριστούν σε πέντε.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17264N601</ED>
<ID>
ID:305797

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N60&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Ένα νέο ρεύμα στην Παλαιστίνη
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πρόσφατες δημοσκοπήσεις δείχνουν ότι ο Αραφάτ και οι ισλαμιστές αντίπαλοί
του υποστηρίζονται από το 40% με 45% των Παλαιστινίων. Και οι υπόλοιποι; Η
«σιωπηλή πλειοψηφία» δεν εκπροσωπείται από κανέναν; 
Σαρόν προς Αραφάτ: «Απόδειξε πως έχεις την εξουσία. Υπάκουσέ μας!» (του
Πατρίκ Σαπάτ) 
Το τοπίο είναι καταθλιπτικότερο από ποτέ. Οι Παλαιστίνιοι είναι κλειδωμένοι σε
220 γκέτο που ελέγχονται από τον ισραηλινό στρατό, ενώ ο αρχηγός τους τελεί
υπό περιορισμό στη Ραμάλα. Άρματα μάχης, αεροσκάφη και ελικόπτερα βομβαρδίζουν
καθημερινά ανθρώπους, κτίρια και ελαιώνες. Τα σχολεία, τα πανεπιστήμια και οι
επιχειρήσεις υπολειτουργούν, ενώ η ανεργία και η φτώχεια πλήττουν το 50% του
πληθυσμού. Εκατοντάδες άνθρωποι έχουν χάσει τη ζωή τους, χιλιάδες έχουν
τραυματιστεί. Και στον έξω κόσμο, μια αντίφαση: όλο και λιγότεροι μιλούν για
την ισραηλινή στρατιωτική κατοχή, όλο και περισσότεροι για την παλαιστινιακή
τρομοκρατία. 
Σε αυτό το κλίμα αρχίζει να διαφαίνεται στους κόλπους των Παλαιστινίων μια νέα
τάση, ένα ανεξάρτητο λαϊκό εθνικιστικό κίνημα, που παίρνει τις αποστάσεις του
τόσο από τη διεφθαρμένη και αδύναμη ηγεσία όσο και από την ισλαμική βία.
Περιλαμβάνει στις τάξεις του καθηγητές όπως ο δρ Χαϊντάρ Αμπντέλ Σάφι και ο δρ
Μουστάφα Μπαργκούτι (μακρινός συγγενής του Μαρουάν Μπαργκούτι της Φατάχ),
λογοτέχνες όπως ο Χασάν Χαντρ και ο Μαχμούντ Νταρουίς, προσωπικότητες διεθνούς
κύρους όπως ο Έντουαρντ Σαΐντ, και εκπροσώπους πολλών τοπικών επαγγελματικών
και εργατικών οργανώσεων. Στα μέσα του περασμένου Δεκεμβρίου, η ομάδα αυτή
έδωσε στη δημοσιότητα ένα κείμενο με το οποίο έκανε έκκληση για παλαιστινιακή
ενότητα και αντίσταση, και ζητούσε να τερματιστεί χωρίς όρους η ισραηλινή
κατοχή. Τα τολμηρότερα σημεία του κειμένου αναφέρονται στην ανάγκη να
βελτιωθεί η εσωτερική κατάσταση των Παλαιστινίων, με ενίσχυση της δημοκρατίας,
μεγαλύτερη διαφάνεια, εδραίωση των θεσμών και - μοιραία - τη διεξαγωγή νέων
βουλευτικών εκλογών. 
Την ώρα που ο Αραφάτ και οι άνθρωποί του σπεύδουν να υπακούσουν στα κελεύσματα
του Σαρόν και του Μπους, γράφει ο Έντουαρντ Σαΐντ στο περιοδικό
Νέησιον, το κίνημα αυτό διακηρύσσει ότι η ειρήνη μπορεί να έλθει μόνο
μετά το τέλος της στρατιωτικής κατοχής. Με τη σημερινή ισραηλινή ηγεσία,
βέβαια, κάτι τέτοιο είναι αδύνατο: ο Σαρόν «χαιρέτισε» τη δημιουργία του νέου
ρεύματος συλλαμβάνοντας, ανακρίνοντας και κακοποιώντας τον Μουστάφα Μπαργκούτι
ύστερα από μια συνέντευξη Τύπου. Η ισραηλινή Αριστερά είναι νεκρή. Θαρραλέες
φωνές όμως ακούγονται, και θα συνεχίσουν να ακούγονται. Ανάμεσά τους, οι
εκατοντάδες έφεδροι που αρνούνται να υπηρετήσουν στα εδάφη, η Επιτροπή του
Τζεφ Χάλπερ κατά των Κατεδαφίσεων Σπιτιών, δημοσιογράφοι, συγγραφείς και άλλοι
διανοούμενοι όπως η Αμίρα Χας, ο Νταβίντ Γκροσμάν και ο Ούρι Αβνέρι. Αυτό που
χρειάζεται τώρα, σημειώνει ο Σαΐντ, είναι να συντονιστούν μεταξύ τους οι
λαϊκές οργανώσεις σε όλο τον κόσμο που υποστηρίζουν τους Παλαιστινίους. Ο
στόχος είναι σαφής: να δοθεί τέλος στη στρατιωτική κατοχή.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17264N602</ED>
<ID>
ID:305858

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N60&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Κάτι παράξενο...
</H3>
... συνέβη πριν από μερικές εβδομάδες: το Ισραήλ ανακάλυψε πως το Ιράν είναι ο
Μεγάλος Σατανάς. Έγινε ξαφνικά. Μονομιάς, η ισραηλινή φάλαγγα άλλαξε
κατεύθυνση. Όλοι οι πολιτικοί, όλοι οι στρατηγοί, όλες οι «στρατευμένες»
εφημερίδες, όλοι οι μίσθαρνοι αναλυτές, ανακάλυψαν μέσα σε μια νύχτα πως το
Ιράν είναι η πραγματική απειλή. Και συμπτωματικά, τότε ακριβώς ανακαλύφθηκε
ένα πλοίο που μετέφερε, λέει, ιρανικά όπλα στον Αραφάτ. Στην Ουάσιγκτον, ο
Σιμόν Πέρες, ένας άνθρωπος για όλες τις εποχές και όλους τους αφέντες,
διηγιόταν ιστορίες για χιλιάδες πυραύλους που είχαν δώσει οι Ιρανοί στην
οργάνωση Χεζμπολά. Μοιάζουν όλα αυτά παρανοϊκά; Καθόλου. Γιατί υπάρχει μέθοδος
σε αυτή την παράνοια. <H3>Μια ματιά...
</H3>
... στον χάρτη με τις στρατιωτικές βάσεις που έστησαν οι Αμερικανοί στη
διάρκεια του πολέμου στο Αφγανιστάν, μας συμβουλεύει να ρίξουμε ο Ισραηλινός
συγγραφέας Ούρι Άβνερι. Αν τις συνδέσουμε μια μια με μια γραμμή με το μολύβι
μας, θα δούμε πως αυτή η γραμμή συμπίπτει με τη διαδρομή του αγωγού με τον
οποίο οι Αμερικανοί θέλουν να κατεβάσουν το πετρέλαιο της Κασπίας στον Ινδικό
ωκεανό. Οι Αμερικανοί το σκέφτονταν πολύ καιρό, λέει ο Άβνερι. Ώσπου τους ήρθε
η ιδέα: Γιατί να παρακάμψουμε το Ιράν με έναν μακρύ αγωγό (μέσω Τουρκμενιστάν,
Αφγανιστάν και Πακιστάν) και να μην τον περάσουμε κατευθείαν μέσα από την
κεντρική πλατεία της Τεχεράνης, που λέει ο λόγος; Τι θα χρειαστούν οι
Αμερικανοί γι' αυτό; Την ανατροπή των Αγιατολάχ του Ιράν, την εγκατάσταση ενός
φιλικού καθεστώτος και την υποστήριξη του Ισραήλ. <H3>Κάτι τέτοιο...
</H3>
... δεν θα μπορούσε να συμβεί, αν οι Αμερικανοί είχαν ανάγκη από τους
Ευρωπαίους και Άραβες συμμάχους τους. Όμως, μετά το Αφγανιστάν, νιώθουν πως
μπορούν να κάνουν μονάχοι τους τα πάντα. Κοιτάζουν με περιφρόνηση τα
αξιοθρήνητα αραβικά καθεστώτα που απλώνουν κάθε τόσο το χέρι για λεφτά και
αγνοούν παντελώς την Ευρώπη. Τι να τους κάνουν οι Αμερικανοί τους αμελητέους
στρατούς της Βρετανίας και της Γερμανίας, όταν ο δικός τους στρατός είναι
ισχυρότερος από όλους μαζί τους στρατούς του κόσμου; <H3>Η ιδέα...
</H3>
... μιας αμερικανοϊσραηλινής συνεργασίας κατά του Ιράν δεν είναι νέα για τον
Σαρόν. Μάλιστα, το 1981, μόλις είχε αναλάβει το υπουργείο Άμυνας, πρότεινε στο
Πεντάγωνο το εξής σχέδιο: σε περίπτωση θανάτου του Χομεϊνί, μπαίνει αμέσως το
Ισραήλ και καταλαμβάνει το Ιράν, για να προλάβει τη Σοβιετική Ένωση. Στη
συνέχεια φτάνουν οι Αμερικανοί και ο ισραηλινός στρατός τούς παραδίδει τη
χώρα. Για τον σκοπό αυτό, το Πεντάγωνο έχει φροντίσει προηγουμένως να
αποθηκεύσει στο Ισραήλ τα πιο εξελιγμένα αμερικανικά όπλα, υπό αμερικανικό
έλεγχο. Το Πεντάγωνο δεν είχε αποδεχτεί τότε αυτό το σχέδιο. Τώρα, η
συνεργασία ξαναμπαίνει στο τραπέζι με νέα δεδομένα. Αργά ή γρήγορα θα φανεί
πόσο αξίζει το αίμα των Ιρανών, των Ισραηλινών και των Παλαιστινίων σε σχέση
με το πετρέλαιο της Κασπίας. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17264N603</ED>
<ID>
ID:305899

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N60&aa=3</URL></REF>


Article

<CATEGORY>vin08</CATEGORY>

 <H2>Οι φτωχότεροι στην Ε.Ε.
</H2><H4>Απόκλιση αντί για σύγκλιση με την Ευρώπη στις αμοιβές
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Οι... φτωχοί συγγενείς της Ευρωπαϊκής Ένωσης (όσον αφορά το επίπεδο των
μισθών) είναι οι Έλληνες εργαζόμενοι. Αύριο αρχίζουν οι διαπραγματεύσεις
μεταξύ της ΓΣΕΕ και των εργοδοτικών οργανώσεων (έμποροι, επαγγελματοβιοτέχνες)
για τη σύναψη της νέας Εθνικής Γενικής Συλλογικής Σύμβασης Εργασίας. 
Τα εργατικά συνδικάτα τονίζουν ότι πρέπει να υπάρξει πραγματική σύγκλιση των
αμοιβών των εργαζομένων στην Ευρωπαϊκή Ένωση. 
Σύμφωνα με τα στοιχεία της Ευρωπαϊκής Στατιστικής Υπηρεσίας αλλά και των
εργατικών συνδικάτων: 
*Ο Έλληνας εργαζόμενος στη βιομηχανία λαμβάνει κατά μέσον όρο το ένα
τρίτο μόλις από τον μισθό του Δανού εργαζομένου, που είναι ο υψηλότερα
αμειβόμενος στην Ευρωπαϊκή Ένωση (για σύγκριση ονομαστικών αποδοχών χωρίς
εφαρμογή στο κόστος ζωής). 
* Στην τελευταία θέση ανάμεσα στις χώρες της Ευρωπαϊκής Ένωσης
κατατάσσονται τα ελληνικά μεσαία στελέχη επιχειρήσεων (σύγκριση καθαρών
αποδοχών). 
* Οι αποδοχές των εργαζομένων στις τράπεζες (εκφρασμένες σε Μονάδες
Αγοραστικής Δύναμης) υστερούν τουλάχιστον κατά 25%-30% από τον μέσο όρο των
αμοιβών των τραπεζοϋπαλλήλων στο σύνολο των χωρών της Ε.Ε. 
* Οι μισθοί των δημοσίων υπάλληλων στην Ελλάδα είναι κατά 60%
χαμηλότεροι από τους αντίστοιχους της Ε.Ε., ενώ η αγοραστική τους δύναμη είναι
40% χαμηλότερη. 
Στο οικονομικό σκέλος της νέας σύμβασης η Συνομοσπονδία θα ζητήσει: 
* Προστασία του πραγματικού εισοδήματος από τον πληθωρισμό με
προκαταβολή εφάπαξ από 1.1.2002 του μέσου ποσοστού της προβλεπόμενης αύξησης
του δείκτη τιμών καταναλωτή για το έτος 2002 και βελτίωσή του ώστε να
καλύπτονται απώλειες του παρελθόντος, για να οδηγηθούμε σταδιακά στην
πραγματική σύγκλιση μισθών στην Ευρωζώνη. 
* Πρόβλεψη ρήτρας διόρθωσης για ενδεχόμενη απόκλιση προς τα άνω του
μέσου πληθωρισμού του 2002 με καταβολή του ποσοστού της διαφοράς από την
1.1.2003. 
* Καταβολή ως δραχμικό (σε ευρώ) ποσό με αναδρομική ισχύ από 1.1.2001
έως 31.12.2001 του ποσοστού που αποτελεί την υπέρβαση του επίσημου τιμαρίθμου
Δεκεμβρίου 1999 με Δεκέμβριο 2000 επί των αποδοχών της 31.12.2000. Ακολούθως,
συνυπολογισμό αυτού του ποσοστού της υπέρβασης στα κατώτατα όρια μισθών και
ημερομισθίων του 2001 ώστε το ποσοστό αυτό να έχει συμπεριληφθεί στη βάση
εκκίνησης των αυξήσεων των κατώτατων αποδοχών του 2002. 
* Συμμετοχή στο οικονομικό αποτέλεσμα από την αύξηση του ακαθάριστου
εγχωρίου προϊόντος στην οποία η συμβολή των εργαζομένων είναι αναμφισβήτητη με
την καταβολή συμπληρωματικού διορθωτικού ποσού. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17264N611</ED>
<ID>
ID:305805

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N61&aa=1</URL></REF>


Article

<CATEGORY>vin08</CATEGORY>

 <H2>Μειώνονται συνεχώς τα κατώτατα όρια
</H2>
Στις διαπραγματεύσεις για τη νέα Εθνική Γενική Σύμβαση Εργασίας, η οποία
μεταξύ άλλων θα καθορίσει και το ποσοστό αύξησης στα κατώτατα ημερομίσθια και
τους μισθούς στον ιδιωτικό τομέα της οικονομίας, η ΓΣΕΕ θα παρατηρήσει ότι οι
απώλειες της αγοραστικής δύναμης των κατώτατων μισθών και ημερομισθίων
παραμένουν σημαντικές και θα σημειώσει ότι κατά την περίοδο 1990-2001 οι
κατώτατοι πραγματικοί μισθοί και τα ημερομίσθια μειώνονται κατά 0,56% ετησίως
και η συνολική μείωση ανέρχεται σε 6,75%. 
Επίσης η ΓΣΕΕ θα διεκδικήσει την εξίσωση του ποσοστού των τριετιών μεταξύ
εργατών και υπαλλήλων, αύξηση των τριετιών, εξίσωση της αποζημίωσης
καταγγελίας της σύμβασης των εργατοτεχνιτών με εκείνη των υπαλλήλων, μείωση
του χρόνου εργασίας (35ωρο χωρίς μείωση αποδοχών) κ.ά. Μεταξύ των θεσμικών
αιτημάτων της ΓΣΕΕ είναι η αναπροσαρμογή του επιδόματος κανονικής άδειας ούτως
ώστε να καλύπτει το σύνολο των ημερών αδείας όταν αυτές υπερβαίνουν το 1/2 του
μήνα, η αύξηση του ποσοστού επιπλέον αμοιβής όσων εργάζονται τις αργίες στο
100% κ.ά.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17264N612</ED>
<ID>
ID:305863

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N61&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Τα παιδία... παίζει </H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Ενοχλούμαι, όπως κι εσείς υποθέτω, όταν σοβαρά, δύσκολα θέματα καταντούν
αντικείμενο ελαφρών επικοινωνιακών παιγνίων. Όσοι ασχολούνται εις βάθος με την
ελληνική οικονομία και το μέλλον της γνωρίζουν καλά ότι χωρίς αυξημένες ξένες
επενδύσεις οι προοπτικές της είναι πενιχρές. Εννοώ βέβαια παραγωγικές
επενδύσεις και όχι το περιοδεύον «κεκαυμένο» κεφάλαιο. Για χρόνια οι
επενδύσεις αυτές είναι περιορισμένες και σχεδόν στάσιμες. Θυμάστε την
κουστωδία επισήμων και μανδαρίνων πριν από λίγα χρόνια όταν παιανίζοντας
πήγαιναν στη Ν. Υόρκη για να προκαλέσουν το ενδιαφέρον για επενδύσεις; Προχθές
ανακοινώθηκε πάλι νέα εκστρατεία για προσέλκυση ξένων επενδύσεων με όχημα το
2004, και με πρωτοβουλία του Ελληνικού Κέντρου Επενδύσεων, διότι έτσι, λέει,
έγινε και στην περίπτωση των Ολυμπιακών του Σίνδεϊ. Βρήκαμε λοιπόν τώρα την
εύκολη λύση της αθηναϊκής Business Club και κάποιας ιστοσελίδας για να
ενημερώνονται οι ξένοι επενδυτές για τις ευκαιρίες στην Ελλάδα ... Και οι
επενδύσεις θα τρέξουν. 
Πόση ελαφρότητα για ένα τόσο δύσκολο πρόβλημα! Όσο καθυστερούμε στην
πραγματική εξυγίανση της οικονομίας μας, τον εκσυγχρονισμό των θεσμών που την
περιβάλλουν και την ορίζουν, όσο η κεντρική διοίκηση είναι καθυστερημένη, ή οι
όροι συναλλαγής μας είναι ασαφείς, με χιλιες-δυό αγκυλώσεις και δυσλειτουργίες
πώς θα αυξηθούν οι επενδύσεις; Με αφορισμούς, δημόσιες σχέσεις, ή αφελείς
εξαγγελίες; Εκτός εάν οι προχθεσινές ξαφνικές αλλαγές σ' ορισμένες διοικήσεις
τραπεζών αποδεικνύουν πόσο σταθερά ισχυρή είναι η οικονομία μας και οι θεσμοί της!!
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17264N613</ED>
<ID>
ID:305924

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N61&aa=3</URL></REF>


Article

<CATEGORY>vin08</CATEGORY>

 <H2>Καυτά ενοίκια για μικρά σπίτια
</H2><H4>Δυσεύρετα τα διαμερίσματα μέχρι 100 τ.μ.
</H4>
<AUTHOR>ΓΙΩΡΓΟΣ ΦΙΝΤΙΚΑΚΗΣ</AUTHOR>

Καίνε τα ενοίκια στα μικρά διαμερίσματα μέχρι 100 τ.μ., τα οποία τον
τελευταίο χρόνο έχουν σημειώσει αύξηση έως και 11% στην ευρύτερη περιοχή του
κέντρου της Αθήνας. Αντίθετα, στα πιο μεγάλα διαμερίσματα οι τιμές έχουν
ελαφρώς υποχωρήσει. 
Τα διαθέσιμα προς ενοικίαση μικρά διαμερίσματα (γκαρσονιέρες και δυάρια)
τείνουν να γίνουν πλέον είδος προς εξαφάνιση, γεγονός που, σε συνδυασμό με την
ολοένα μεγαλύτερη ζήτηση για τέτοια ακίνητα, έχει οδηγήσει τις τιμές στα ύψη. 
Η δυσκολία εξεύρεσης μικρών διαμερισμάτων έχει οδηγήσει αρκετούς από τους
ιδιοκτήτες τους να ζητούν πλέον ακραίες τιμές μίσθωσης - παρ' ότι η περίοδος
αιχμής για αυτού του είδους τα ακίνητα είναι το τρίμηνο Ιουλίου - Σεπτεμβρίου,
λόγω της ζήτησης από φοιτητές. 
Τα ακριβότερα μισθώματα στα διαμερίσματα έως 100 τ.μ. υφίστανται στις καλές
περιοχές του Κέντρου, κοντά στις πανεπιστημιακές σχολές (Ζωγράφου, Ιλίσια,
Γουδί, Παγκράτι) ή κοντά σε σταθμούς του Μετρό και του Ηλεκτρικού (Καλλιθέα,
Χολαργός). Παράγοντες της αγοράς αναφέρουν χαρακτηριστικά ότι οι 3.000 δρχ. το
τετραγωνικό μέτρο αποτελούν τη μέγιστη τιμή ενοικίασης στου Ζωγράφου, δηλαδή
ένα διαμέρισμα 30 τ.μ. φτάνει τις 90.000 δρχ. μηνιαίως, χωρίς να έχουν λείψει
πάντως και μεμονωμένες περιπτώσεις όπου ζητήθηκαν και 100.000 δρχ. 
Οι μεγαλύτερες αυξήσεις πάντως παρατηρούνται στα Ιλίσια και το Γουδί, το
Παγκράτι, την Κυψέλη, το Γαλάτσι, τους Αμπελοκήπους, τον Χολαργό, την
Καλλιθέα, το Χαλάνδρι και την Αγία Παρασκευή. 
Τα δυάρια 
Ανάλογη περίπου είναι και η εικόνα στα δυάρια (50-55 τ.μ.), με τις τιμές να
διαμορφώνονται μεταξύ 100.000 και 140.000 δρχ. τον μήνα σε περιοχές όπως
Ζωγράφου, Ιλίσια και Αμπελόκηποι. Ενοίκια από 90.000 μέχρι 120.000 δρχ. τον
μήνα ζητούνται για σπίτια στα Πατήσια, στην Κυψέλη και στο Γαλάτσι, ενώ στο
Κολωνάκι ένα καλό δυάρι ενδέχεται να ξεπεράσει και τις 200.000 δρχ. τον μήνα. 
Οι τιμές στα μεγάλα 
Η πτώση των ενοικίων στα μεγάλα διαμερίσματα (120-200 τ.μ.) είναι πλέον
εμφανής παντού. Περισσότερο φαίνεται να έχουν πληγεί η Γλυφάδα, η Βούλα, το
Κεφαλάρι, η Κηφισιά, τα Βριλήσσια, η Εκάλη, η Βουλιαγμένη και το Παλαιό
Φάληρο. 
Υπάρχουν, πάντως, και στον τομέα των μεγάλων διαμερισμάτων, γειτονιές όπου τον
τελευταίο χρόνο αυξήθηκαν οι τιμές. Αυτές εντοπίζονται στους Αμπελοκήπους, του
Ζωγράφου, την Κυψέλη, το Γαλάτσι, δηλαδή σε γειτονιές με νέα σχετικά
διαμερίσματα, καλές προσβάσεις ή όπου οι τιμές τα προηγούμενα χρόνια δεν είχαν
ακόμη πιάσει «οροφή». 
Επίσης, ανοδικά κινήθηκαν στο σύνολό τους όλα τα προάστια της Δυτικής Αθήνας,
με τις πιο εντυπωσιακές αυξήσεις να καταγράφονται στο Κερατσίνι, τον
Κορυδαλλό, το Πέραμα και τη Νίκαια.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17264N621</ED>
<ID>
ID:305806

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N62&aa=1</URL></REF>


Article

<CATEGORY>vin08</CATEGORY>

 <H5>ΟΙΚΟΝΟΜΙΚΟ ΠΑΝΕΠΙΣΤΗΜΙΟ
</H5><H2>Πρόγραμμα 330 ωρών για τη διοίκηση
</H2>
Στην υλοποίηση ενός μακροχρόνιου αυτοχρηματοδοτούμενου προγράμματος σε ό,τι
αφορά τη «Διοίκηση Χρηματοοικονομικών Υπηρεσιών» προχωράει το Οικονομικό
Πανεπιστήμιο Αθηνών. Το πρόγραμμα, διαρκείας 330 ωρών, που θα ξεκινήσει από
τον ερχόμενο Μάρτιο και θα ολοκληρωθεί τον Δεκέμβριο, απευθύνεται σε
πτυχιούχους ΑΕΙ και ΤΕΙ, κατά προτίμηση με κάποια εργασιακή εμπειρία, που
σκοπεύουν να αναπτύξουν το επιστημονικό τους υπόβαθρο στα χρηματοοικονομικά,
καθώς επίσης και τις επαγγελματικές και διοικητικές τους ικανότητες. 
Το κόστος συμμετοχής στο πρόγραμμα ανέρχεται σε 4.000 ευρώ, τα οποία θα
καταβληθούν σε ισόποσες δόσεις.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17264N622</ED>
<ID>
ID:305864

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N62&aa=2</URL></REF>


Article

<CATEGORY>vin08</CATEGORY>

 <H5>ΓΕΝΙΚΗ ΤΡΑΠΕΖΑ
</H5><H2>Νέος πρόεδρος ο Αντ. Χασιώτης
</H2>
Ο κ. Αντώνιος Χασιώτης, μέχρι πρότινος υποδιοικητής της Αγροτικής Τράπεζας,
είναι ο νέος πρόεδρος και διευθύνων σύμβουλος της Γενικής Τράπεζας μετά την
παραίτηση του Ιωάννη Μάνου. Επίσης, μετά τις αποχωρήσεις του γενικού διευθυντή
της τράπεζας κ. Γιάννη Μούργελα και του αναπληρωτή γενικού διευθυντή κ. Σπύρου
Παντελιά, το διοικητικό συμβούλιο, κατόπιν προτάσεως του προέδρου της τράπεζας
κ. Αντ. Χασιώτη, τοποθέτησε ως νέο γενικό διευθυντή τον κ. Γιάννη
Τσαμουργκέλη, μέχρι τώρα διευθύνοντα σύμβουλο της Εθνικής Χρηματιστηριακής,
και ως αναπληρωτή γενικό διευθυντή τον κ. Γιώργο Κουτσουδάκη, μέχρι τώρα
σύμβουλο διοίκησης της ΕΤΕΒΑ. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17264N623</ED>
<ID>
ID:305907

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N62&aa=3</URL></REF>


Article

<CATEGORY>vin08</CATEGORY>

 <H5>ΓΕΡΜΑΝΟΣ
</H5><H2>Δημιουργία 400 καταστημάτων στο εξωτερικό
</H2>
Η πανευρωπαΪκή ανάπτυξη και η δημιουργία 400 νέων καταστημάτων στο εξωτερικό
(σήμερα διαθέτει 177) μέχρι το τέλος του 2003 είναι οι βασικοί στόχοι που έχει
θέσει για την ερχόμενη διετία η διοίκηση της εταιρείας Γερμανός. 
Όσον αφορά την εγχώρια αγορά, η εταιρεία στο τέλος του 2001 αριθμούσε συνολικά
257 καταστήματα (434 συνολικά με αυτά στο εξωτερικό), τα οποία μέχρι το τέλος
του 2003 αναμένεται να ανέλθουν στα 300. Τα υπόλοιπα 177 καταστήματα της
εταιρείας είναι εγκατεστημένα σε χώρες της Ανατολικής Ευρώπης, όπως Ρουμανία
(41 καταστήματα), Βουλγαρία (28), Κύπρος (12), Σκόπια (2) και Πολωνία (94). Οι
νέες χώρες στις οποίες η διοίκηση της εταιρείας Γερμανός σχεδιάζει να
επεκταθεί είναι η Ουγγαρία, η Τσεχία, η Πορτογαλία και η Σερβία.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17264N624</ED>
<ID>
ID:305930

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N62&aa=4</URL></REF>


Article

<CATEGORY>vin08</CATEGORY>

 <H2>Δώστε λύση στο Ασφαλιστικό
</H2><H4>Το «Εκοφίν» θα πιέσει την Ελλάδα για επιτάχυνση της μεταρρύθμισης </H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Πίεση για την επίλυση του Ασφαλιστικού αναμένεται να ασκήσει αύριο το
Συμβούλιο Υπουργών Οικονομίας, που συνεδριάζει στις Βρυξέλλες, κατά την
έγκριση του ελληνικού Προγράμματος Σταθερότητας.

Καμία πρόοδος δεν έχει σημειωθεί στο θέμα αυτό τον προηγούμενο χρόνο, θα
αναφέρει το κείμενο του «Εκοφίν», και θα προσθέτει ότι πρέπει άμεσα να
ξεκινήσει η μεταρρύθμιση του ασφαλιστικού συστήματος. 
Στο κείμενο που θα εγκρίνουν οι 15 υπουργοί Οικονομίας θα καλείται επίσης η
κυβέρνηση να δώσει «λεπτομερείς πληροφορίες για τις χρηματοπιστωτικές πράξεις»
με τις οποίες επιτυγχάνει τη μείωση του δημοσίου χρέους. Ως χρηματοπιστωτικές
πράξεις το Συμβούλιο Υπουργών Οικονομίας εννοεί κυρίως την προείσπραξη
μελλοντικών εσόδων, όπως αυτά του Κοινοτικού Πλαισίου Στήριξης, μέσω της
έκδοσης τίτλων του Δημοσίου. 
Στο κείμενο δεν θα υπάρχουν αιχμές για αδιαφάνεια, όπως αυτές που περιείχε το
αρχικό κείμενο της Κομισιόν, το οποίο διορθώθηκε στη συνέχεια στην Οικονομική
και Νομισματική Επιτροπή. Θα επισημαίνεται, όμως, ότι πρέπει να επιταχυνθεί η
μείωση του δημοσίου χρέους. 
Επίσης, θα καλείται η κυβέρνηση να υλοποιήσει τις διαρθρωτικές μεταρρυθμίσεις
που έχει εξαγγείλει, προκειμένου να ενισχυθεί η αποτελεσματικότητα των αγορών
και η ανταγωνιστικότητα της οικονομίας. 
Πάντως, το θέμα που αναμένεται να κυριαρχήσει στο Συμβούλιο θα είναι το
Πρόγραμμα Σταθερότητας της Γερμανίας. Η διεύρυνση του δημοσιονομικού
ελλείμματος της χώρας αυτής οδήγησε την Κομισιόν να προτείνει την αποστολή
προειδοποίησης στην κυβέρνησή της, κάτι που ισοδυναμεί με ταπεινωτική κίνηση,
ιδίως κατά την προεκλογική περίοδο, την οποία διανύει η θεωρούμενη ως
«ατμομηχανή» της ευρωπαϊκής οικονομίας. 
Την εβδομάδα που πέρασε κορυφώθηκε η αντιπαράθεση μεταξύ της Κομισιόν και του
Γερμανού καγκελαρίου κ. Γκ. Σρέντερ, ο οποίος απέδωσε σε «αλλότρια» κίνητρα
την πρωτοβουλία για την έκδοση προειδοποίησης. 
Το θέμα θα συζητηθεί σήμερα το βράδυ στην ομάδα των 11 υπουργών της ζώνης του
ευρώ. Στη σχετική συζήτηση, η οποία έχει προγραμματισθεί να διαρκέσει μιάμιση
ώρα, ο Γερμανός υπουργός κ. Χανς Άιχελ αναμένεται να επισημάνει στους
ομολόγους του ότι είναι εφικτή η μείωση του δημοσιονομικού ελλείμματος, αλλά
με μεγάλο κόστος για την ανεργία. Στο πλευρό της Γερμανίας αναμένεται να
σταθεί η Βρετανία, για δικούς της λόγους, επειδή κατά παράδοση τάσσεται κατά
των παρεμβάσεων στο εσωτερικό άλλων χωρών. 
Για τη στάση που θα τηρήσει η Ελλάδα προϊδέασε την περασμένη Πέμπτη, στην
ομιλία του στη Βουλή, ο υπουργός Οικονομίας κ. Νίκος Χριστοδουλάκης, ο οποίος
υποστήριξε ότι το Σύμφωνο Σταθερότητας πρέπει να γίνεται σεβαστό και πως
αποτελεί μια διασφάλιση ίσης μεταχείρισης μεταξύ των ασθενεστέρων και των
ισχυρών κρατών-μελών. Πάντως, ο κ. Χριστοδουλάκης δεν είπε καθαρά ότι θα
ταχθεί υπέρ της αποστολής προειδοποίησης στη Γερμανία, προφανώς γιατί η στάση
του θα εξαρτηθεί όχι μόνο από τεχνοκρατικά, αλλά και από πολιτικά κριτήρια.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17264N631</ED>
<ID>
ID:305807

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N63&aa=1</URL></REF>


Article

<CATEGORY>vin08</CATEGORY>

 <H5>ΣΗΜΙΤΗΣ </H5><H2>Ενεργειακό κέντρο στη ΝΑ Ευρώπη
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Με έργα που θα αυξήσουν τη δυναμικότητα του σταθμού φυσικού αερίου στη
Ρεβυθούσα, σε 14 εκατομμύρια κυβικά μέτρα την ημέρα (από 4 εκατ. κ.μ. σήμερα),
και την προοπτική δημιουργίας σταθμού παραγωγής ρεύματος στην περιοχή
ενισχύεται ο ρόλος της ΔΕΠΑ, που μπαίνει και στην τελική ευθεία για την
Σοφοκλέους. 
Αυτό προκύπτει από τις επισημάνσεις του Πρωθυπουργού Κ. Σημίτη και του
υπουργού Ανάπτυξης Ά. Τσοχατζόπουλου κατά την επίσκεψή τους στις εγκαταστάσεις
της Δημόσιας Επιχείρησης Αερίου (ΔΕΠΑ) στη νήσο Ρεβυθούσα, κοντά στην Πάχη
Μεγάρων, το Σάββατο. 
Όπως χαρακτηριστικά τόνισε ο Πρωθυπουργός: 
* Το συγκεκριμένο έργο είναι στρατηγικής σημασίας για τις ενεργειακές
διασυνδέσεις της χώρας, που αναβαθμίζουν τον ρόλο της Ελλάδας και την
καθιστούν περιφερειακό, διαμετακομιστικό κέντρο ενέργειας για τη ΝΑ Ευρώπη. 
* Η Ελλάδα αποτελεί αυτό νησίδα ηρεμίας και ανάπτυξης στην ταραγμένη
περιοχή . 
Ο Πρωθυπουργός αναφέρθηκε στις ενεργειακές διασυνδέσεις και συνεργασίες που
είναι σε εξέλιξη. Επισήμανε, μεταξύ άλλων, τις συμφωνίες: 
* ΔΕΠΑ - ΕΝΙ (Ιταλίας) για την κατασκευή υποθαλάσσιου αγωγού αερίου. 
* Το μνημόνιο συνεργασίας Ελλάδας - Τουρκίας (Ιανουάριος 2001) για τη
δημιουργία αγωγού φυσικού αερίου διπλής κατεύθυνσης, που θα συνδέει την
ευρύτερη περιοχή της Κασπίας και της Μ. Ανατολής και του Ιράν με την Ευρώπη
μέσω Τουρκίας και Ελλάδας. 
Σημειώνεται ότι το φυσικό αέριο διαχειρίζεται η ΔΕΠΑ και στις τρεις Εταιρείες
Παροχής Αερίου (ΕΠΑ) σε Αττική, Θεσσαλονίκη και Θεσσαλία συμμετέχουν ξένοι
επενδυτές, οι οποίοι κατέβαλαν συνολικά 360 εκατ. ευρώ (123 δισ. δραχμές), που
θεωρείται η μεγαλύτερη ιδιωτική επένδυση τα τελευταία χρόνια στην Ελλάδα. 
* Στο μεταξύ τη δημιουργία 3 νέων εταιρειών παροχής φυσικού αερίου για
την Κεντρική Μακεδονία, τη Θράκη και τη Θεσσαλία εξήγγειλε στη Θεσσαλονίκη ο
υπουργός Ανάπτυξης, εγκαινιάζοντας το δίκτυο φυσικού αερίου του Δήμου Συκεών.
Ο ίδιος ανέφερε ότι η ΔΕΠΑ ετοιμάζεται να μπει πλέον δυναμικά στη
χρηματιστηριακή αγορά και να στραφεί στην εξεύρεση στρατηγικών επενδυτών.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17264N632</ED>
<ID>
ID:305865

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N63&aa=2</URL></REF>


Article

<CATEGORY>vin08</CATEGORY>

 <H2>Επώνυμες μετοχές offshore
</H2><H4>Τα ονόματα των ιδιοκτητών θα αποκαλύπτονται μόνο στις εποπτικές αρχές
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Προς την υπογραφή διεθνούς σύμβασης με τους φορολογικούς παραδείσους να
αποκαλύπτουν τον ιδιοκτήτη των offshore εταιρειών κατά τη διάρκεια ελέγχων,
κινούνται οι Επιτροπές Κεφαλαιαγοράς όλου του κόσμου. 
Αν και οι Επιτροπές Κεφαλαιαγοράς δεν μπορούν να επιβάλουν την κατάργηση των
offshore, αλλά ούτε να έχουν οποιαδήποτε εμπλοκή σε φορολογικά θέματα,
εντούτοις προσπαθούν να συνεργαστούν με φορολογικούς παραδείσους, ώστε οι
τελευταίοι να παρέχουν στις εποπτικές αρχές πληροφορίες κατά τη διάρκεια
ελέγχων. Σύμφωνα με τις αρχικές σκέψεις, οι φορολογικοί παράδεισοι θα τηρούν
βιβλία στα οποία θα περιλαμβάνονται τα ονόματα των ιδιοκτητών των offshore. Τα
ονόματα των ιδιοκτητών θα αποκαλύπτονται μόνο στις εποπτικές αρχές κατά τη
διάρκεια συγκεκριμένων ελέγχων. 
Τα γεγονότα της 11ης Σεπτεμβρίου 2001 και οι έλεγχοι κυρίως των αμερικανικών
εποπτικών αρχών που «σκόνταφταν» στην ανωνυμία των offshore και των nominee
accounts (λογαριασμοί αντιπροσώπευσης) ευαισθητοποίησαν τη διεθνή κοινότητα
σχετικά με την ενίσχυση της διαφάνειας στις χρηματιστηριακές συναλλαγές. Αυτό
γίνεται με την κατάργηση - σε όλες τις περιπτώσεις - της ανωνυμίας στις
συναλλαγές και την υιοθέτηση της εκκαθάρισης των συναλλαγών σε επίπεδο τελικού
επενδυτή (όπως ισχύει στην Ελλάδα). 
Το σύστημα εκκαθάρισης 
Αυτό είχε ως αποτέλεσμα να υιοθετηθούν οι απόψεις των Επιτροπών Κεφαλαιαγοράς
σχετικά με το σύστημα εκκαθάρισης σε επίπεδο τελικού επενδυτή από το Συμβούλιο
Υπουργών της Ευρωπαϊκής Ένωσης και από το G7. Το επόμενο βήμα προϋποθέτει τη
συνεργασία από την πλευρά των φορολογικών παραδείσων και την υπογραφή διεθνούς
σύμβασης μεταξύ εποπτικών αρχών και φορολογικών παραδείσων. 
Ήδη οι Επιτροπές Κεφαλαιαγοράς που επιθυμούν την κατάργηση τής ανωνυμίας στις
χρηματιστηριακές συναλλαγές έχουν πλέον στο πλευρό τους τις αμερικανικές
εποπτικές αρχές. Επίσης, πριν από 15 ημέρες, στο πλαίσιο των εργασιών του
Παγκόσμιου Οργανισμού Επιτροπών Κεφαλαιαγοράς (IOSCO) στο Χονκ Κονγκ,
συζητήθηκε η επεξεργασία υπογραφής μνημονίου συνεργασίας (memorandum) μεταξύ
όλων των εποπτικών αρχών του κόσμου. Το memorandum αυτό αφορά στην ανταλλαγή
εμπιστευτικών πληροφοριών μεταξύ των εποπτικών αρχών, αλλά και στη παροχή
βοήθειας στους ελέγχους. Μέχρι σήμερα υπήρχαν μόνο διμερείς συνεργασίες ή
συνεργασίες σε επίπεδο περιοχής (π.χ. Βαλκάνια). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17264N641</ED>
<ID>
ID:305808

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N64&aa=1</URL></REF>


Article

<CATEGORY>vin08</CATEGORY>

 <H5>ΣΥΝΟΔΟΣ G7
</H5><H2>Ανάκαμψη της παγκόσμιας οικονομίας
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Ο Μασαγιούρο Σιοκάβα, υπουργός Οικονομικών της Ιαπωνίας 
Η ανάκαμψη της παγκόσμιας οικονομίας άρχισε. Κλίμα αισιοδοξίας για το μέλλον
της παγκόσμιας οικονομίας επικράτησε στη Σύνοδο των υπουργών Οικονομικών και
κεντρικών τραπεζιτών των επτά οικονομικά ισχυρότερων χωρών του πλανήτη, που
πραγματοποιήθηκε το Σάββατο στην Οτάβα του Καναδά. 
Οι ιθύνοντες της οικονομικής πολιτικής των Ηνωμένων Πολιτειών, της Ιαπωνίας,
της Γερμανίας, της Γαλλίας, της Ιταλίας, της Βρετανίας και του Καναδά
εξέφρασαν βάσιμες ελπίδες ότι οι πιθανότητες τερματισμού της οικονομικής
επιβράδυνσης είναι πλέον ισχυρότερες από τους κινδύνους βύθισης της παγκόσμιας
οικονομίας σε ύφεση. 
Ο Αμερικανός Πολ Ο'Νιλ, υπουργός Οικονομικών της μεγαλύτερης οικονομίας του
πλανήτη, δήλωσε πως «μέρα με την ημέρα οι ενδείξεις ότι η ανάκαμψη βρίσκεται
καθ' οδόν πληθαίνουν» και επανέλαβε την πρόβλεψή του ότι ο ετήσιος ρυθμός
ανάπτυξης της αμερικανικής οικονομίας θα φθάσει το τέταρτο φετινό τρίμηνο το
3% έως 3,5%. 
Ελπίδες και ανησυχίες 
Οι ιθύνοντες της ευρωπαϊκής οικονομικής πολιτικής, αν και εμφανίστηκαν
αισιόδοξοι, δεν παρέλειψαν να εκφράσουν τις ανησυχίες τους για τις
ανισορροπίες της αμερικανικής οικονομίας και τα υψηλά επίπεδα των τιμών των
μετοχών στην αμερικανική χρηματιστηριακή αγορά. 
Ο Βιμ Ντούιζενμπεργκ, κεντρικός τραπεζίτης της ευρωζώνης, δήλωσε
χαρακτηριστικά: 
«Ο κίνδυνος ύφεσης της παγκόσμιας οικονομίας, ο οποίος δεν μπορούσε να
αποκλειστεί στα τέλη του 2001, φαίνεται πλέον ότι έχει εξανεμιστεί» και
πρόσθεσε ότι ο ρυθμός ανάπτυξης της ευρωζώνης θα φθάσει το τελευταίο τρίμηνο
του 2002 το 2% έως 2,5% σε δωδεκάμηνη βάση. 
Μικρά περιθώρια για αισιοδοξία υπάρχουν όσον αφορά την ιαπωνική οικονομία, η
οποία τα τελευταία δέκα χρόνια μαστίζεται από στασιμότητα και, κατά περιόδους,
ύφεση. «Είναι πολύ σημαντικό να γίνει και πάλι η Ιαπωνία ένας κινητήρας
ανάπτυξης της παγκόσμιας οικονομίας», δήλωσε ο Αμερικανός υπουργός
Οικονομικών. Όσον αφορά τον μεγάλο ασθενή της Νότιας Αμερικής, την Αργεντινή,
οι επτά ισχυροί χαρακτήρισαν θετικά τα βήματα που έχει κάνει η κυβέρνηση της
χώρας, όπως την απελευθέρωση της διακύμανσης της ισοτιμίας του πέσο. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17264N642</ED>
<ID>
ID:305866

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N64&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Χωρίς κατεύθυνση η κεφαλαιαγορά
</H2>
Η αγορά στο πλαίσιο ανυπαρξίας ειδήσεων και επηρεαζόμενη από το διεθνές
αρνητικό περιβάλλον συνέχισε την αρνητική της πορεία, με τον Γενικό Δείκτη να
σημειώνει απώλειες της τάξεως του 0,77%, φθάνοντας στις 2.527 μονάδες. Τα
ευρωπαϊκά χρηματιστήρια παρουσίασαν μεικτή εικόνα, με τις εταιρείες ΜΜΕ καθώς
και τους κατασκευαστές αυτοκινήτων να παρουσιάζουν άνοδο λόγω της απόφασης της
BskyB να διαγράψει τη συμμετοχή της στον γερμανικό όμιλο ΜΜΕ Kirch και των
καλών αποτελεσμάτων που ανακοίνωσαν σε επίπεδο πωλήσεων η Volvo και η BMW.
Στην ελληνική αγορά ο κλάδος των τηλεπικοινωνιών υποχώρησε λόγω ισχυρών
πωλήσεων στη μετοχή του ΟΤΕ (απώλεσε 3,07%), ενώ και η Πάναφον έχασε σημαντικό
έδαφος. Οι τράπεζες και ασφαλιστικές εταιρείες κράτησαν την αγορά. Οι
επενδυτές συνεχίζουν να επικεντρώνονται στις μετοχές μικρής κεφαλαιοποίησης,
με τη συγκεκριμένη κατηγορία να σημειώνει κέρδη 0,97% στη συνεδρίαση. Ο όγκος
συναλλαγών φάνηκε ενισχυμένος (146,22 εκατ.) βοηθούμενος και από την
πραγματοποίηση μεγάλου πακέτου ύψους 38,3 εκατ. στη μετοχή του Κέκροπα. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17264N643</ED>
<ID>
ID:305908

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N64&aa=3</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Στήριξη στο ευρώ
</H2>
Η BOJ αιφνιδίασε την αγορά την Παρασκευή ανακοινώνοντας μετά τη λήξη της
διήμερης συνεδρίασης την απόφαση για διατήρηση αμετάβλητης νομισματικής
πολιτικής. Η πτώση του χρηματιστηριακού δείκτη Nikkei στα χαμηλότερα επίπεδα
των τελευταίων 18 ετών, το ανεπίλυτο πρόβλημα του αποπληθωρισμού και
γενικότερα οι δυσοίωνες προοπτικές για την ιαπωνική οικονομία είχαν εντείνει
τις πιέσεις προς την BoJ για εφαρμογή μέτρων με στόχο την αύξηση ρευστότητας
στη διατραπεζική αγορά. Η ισοτιμία δολ. /γιεν σημείωσε μικρή πτώση μετά την
ανακοίνωση της BoJ για μη μεταβολή της νομισματικής πολιτικής της, αλλά λίγες
ώρες αργότερα στην αγορά της Νέας Υόρκης ανήλθε στα 135,0. Η ισοτιμία
ευρώ/γιεν ενισχύθηκε στα υψηλότερα επίπεδα των τελευταίων δύο εβδομάδων και
βρέθηκε στα 117,84. Η ισοτιμία ευρώ/δολ. παρουσίασε άνοδο στο 0,8753 για πρώτη
φορά τις τελευταίες δύο εβδομάδες. Επίσης, η πτωτική πορεία που παρουσίασαν τα
αμερικανικά χρηματιστήρια τις τελευταίες ημέρες λόγω της αβεβαιότητας της
αγοράς για την εγκυρότητα των λογιστικών εκθέσεων που παρουσιάζουν μεγάλες
αμερικανικές εταιρείες μετά το σκάνδαλο της Enron, προσέδωσε επίσης κάποια
στήριξη στο ευρώ. Γενικότερα, η κίνηση στην αγορά συναλλάγματος ήταν σχετικά
υποτονική την Παρασκευή, με την αγορά να εστιάζει την προσοχή της σε πιθανά
σχόλια από αξιωματούχους της G7 στο πλαίσιο της διήμερης συνεδρίασής της.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17264N644</ED>
<ID>
ID:305931

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N64&aa=4</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Με τους έντονους πλανητικούς συνδυασμούς που
δέχεται η Σελήνη κατά τη διέλευσή της από το ζώδιό σας φαίνεται να έχει
επεισοδιακό χαρακτήρα αυτή η εβδομάδα. Καθώς τόσο οι σχέσεις όσο και τα
επαγγελματικά σας μπαίνουν στο «στόχαστρο», φροντίστε να είστε έτοιμοι για
όλα. 
Ιχθύες 
(19 Φεβρουαρίου - 20 Μαρτίου). Έχετε πολλά να κάνετε στη διάρκεια αυτής της
εβδομάδας, αφήστε πίσω σας κρίσεις και επικρίσεις και μην είστε απόλυτοι τόσο
στις σχέσεις σας όσο και στις αποφάσεις σας. Οφείλετε να ελιχθείτε με
διπλωματικό τρόπο για το δικό σας καλό. 
Κριός 
(21 Μαρτίου - 19 Απριλίου). Αν και λίγο επεισοδιακή η είσοδος αυτής της
εβδομάδας με τον Άρη στο ζώδιό σας, σίγουρα θα υπάρχουν επαγγελματικές και
κοινωνικές δραστηριότητες, έστω κι αν δεν πραγματοποιούνται πάντα με τον πιο
εύκολο και ευχάριστο τρόπο. 
Ταύρος 
(20 Απριλίου - 20 Μαΐου). Φανείτε προνοητικοί και συνεπείς στις υποχρεώσεις
που έχετε αναλάβει απέναντι σε συναδέλφους και προϊσταμένους. Αν δώσετε τον
καλύτερο εαυτό σας στον επαγγελματικό τομέα σίγουρα θα προωθήσετε με τον
καλύτερο τρόπο τα συμφέροντά σας. 
Δίδυμοι 
(21 Μαΐου - 21 Ιουνίου). Δυναμικά και με πολλή δουλειά αρχίζει η εβδομάδα σας,
ασχοληθείτε λοιπόν με υποθέσεις που αφορούν τρέχουσες συνεργασίες, εμπορικές
δραστηριότητες, συναλλαγές με το Δημόσιο ή τον προγραμματισμό ενός
επαγγελματικού ταξιδιού. 
Καρκίνος 
(22 Ιουνίου - 22 Ιουλίου). Ίσως νιώθετε την επιθυμία να ασχοληθείτε
περισσότερο με τον εαυτό σας και τις προσωπικές σας ανάγκες, όμως τα γεγονότα
και οι καταστάσεις που τρέχουν δεν σας το επιτρέπουν. Κάντε υπομονή, σύντομα
οι εντάσεις θα εξομαλυνθούν και θα ακολουθήσουν πιο ήπιες στιγμές. 
Λέων 
(23 Ιουλίου - 22 Αυγούστου). Οι έντονοι πλανητικοί συνδυασμοί που επηρεάζουν
τον τομέα των σχέσεων δεν σας δίνουν τη δυνατότητα να βάλετε κάποια όρια στις
εξελίξεις που τρέχουν. Ακούστε με προσοχή τι ακριβώς σας ζητά ο σύντροφος και
οι συνεργάτες σας, αν θέλετε να συμπορεύεστε αρμονικά. 
Παρθένος 
(23 Αυγούστου - 23 Σεπτεμβρίου). Αν θέλετε να εξασφαλίσετε τόσο την ψυχική όσο
και τη σωματική σας υγεία, είναι σκόπιμο να πάρετε σημαντικές αποφάσεις για τη
δουλειά σας και την καθημερινή σας ζωή. Μην κάνετε καταχρήσεις για να
μπορέσετε να αντιμετωπίσετε ένα κρυολόγημα ή κάποια άλλα μικροπροβλήματα που
σας ταλαιπωρούν. 
Ζυγός 
(24 Σεπτεμβρίου - 23 Οκτωβρίου). Καθώς η Σύνοδος της Σελήνης με τον Ποσειδώνα
ευνοεί τις δημιουργικές σας δραστηριότητες καιρός ν' ασχοληθείτε πέρα απ' τη
δουλειά σας και με τα χόμπι και τις καλλιτεχνικές σας ανησυχίες. Όσοι από σας
είστε γονείς, δείξτε με κάθε τρόπο πως βρίσκεστε κοντά στα παιδιά σας και για
τις καλές και για τις δύσκολες στιγμές. 
Σκορπιός 
(24 Οκτωβρίου - 22 Νοεμβρίου). Ήρθε η στιγμή να «ξεκαθαρίσετε» με τα άτομα του
οικογενειακού σας περιβάλλοντος αυτά που σας απασχολούν και σας απομακρύνουν
από τους δικούς σας ανθρώπους εδώ και καιρό. Δείξτε την αγάπη και τη φροντίδα
σας κυρίως στα πιο ηλικιωμένα μέλη της οικογένειάς σας. 
Τοξότης 
(23 Νοεμβρίου - 21 Δεκεμβρίου). Με την ευνοϊκή όψη του Άρη με τον Πλούτωνα στο
ζώδιο σας αρχίζει αυτή η εβδομάδα, ανανεώσετε λοιπόν τις φιλικές και τις
κοινωνικές σας σχέσεις, διευρύνετε τον κύκλο των γνωριμιών σας και να είστε
σίγουροι πως θα έχετε τη βοήθεια και τη συμπαράσταση τους στην εκπλήρωση των
στόχων σας. 
Αιγόκερως 
(22 Δεκεμβρίου - 19 Ιανουαρίου). Σημαντικές αλλαγές στον οικονομικό τομέα
φαίνεται να φέρνει αυτή η εβδομάδα που σας υπόσχεται απρόσμενες ευκαιρίες για
κέρδη. Πριν οποιαδήποτε σημαντική απόφαση όμως φροντίστε να είστε σίγουροι πως
τα πράγματα είναι τόσο θετικά όσο φαίνονται. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17264N691</ED>
<ID>
ID:305793

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N69&aa=1</URL></REF>


Article

<CATEGORY>vin06</CATEGORY>

 <H2>Αρχαία Κατ/νσης Β' Λυκείου
</H2><H4>Επιλεγμένα θέματα για τους υποψήφιους μαθητές της Θεωρητικής Κατεύθυνσης
</H4>
<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17264N701</ED>
<ID>
ID:305802

</ID><URL>http://ta-nea.dolnet.gr/neaweb/neafile.print_unique?e=A&f=17264&m=N70&aa=1</URL></REF>


Article

<CATEGORY>vin10</CATEGORY>

 <H5>ΑΕΚ ΚΑΙ ΠΑΟΚ ΑΝΟΙΞΑΝ ΦΤΕΡΑ ΓΙΑ ΤΟΝ ΤΙΤΛΟ
</H5><H2>Όπου τολμούν οι αετοί
</H2>
σελίδες 4-5, 14
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17264O011</ED>
<ID>
ID:305809

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>ΜΑΤ στον Ρέντη!
</H2>
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17264O012</ED>
<ID>
ID:305867

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O01&aa=2</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Σκαρφάλωσε στην τρίτη θέση
</H2>
σελίδα 3
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17264O013</ED>
<ID>
ID:305909

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O01&aa=3</URL></REF>


Article

<CATEGORY>vin10</CATEGORY>

 <H5>SΚΟDΑ: ΑΣΤΑΜΑΤΗΤΗ ΣΥΓΚΟΜΙΔΗ ΒΑΘΜΩΝ
</H5><H2>Με...γκάζι στην Πάτρα
</H2>
<AUTHOR>ΣΤΑΘΗΣ ΚΕΡΑΜΙΔΑΣ</AUTHOR>

* ΠΑΤΡΑ

Πικρή πρεμιέρα για Αναστόπουλο! Στο πρώτο παιχνίδι του στον πάγκο της
Παναχαϊκής δεν κατάφερε να αποφύγει ήττα από την SKODA Ξάνθη (1-3). 
Εντυπωσιακό ήταν το πέρασμα της Ξάνθης από την Πάτρα. Η ομάδα του Νίκου
Καραγεωργίου αιφνιδίασε τον αντίπαλό της στο πρώτο ημίχρονο, πέτυχε δύο γκολ
στις... τρεις αντεπιθέσεις της και εδραίωσε την επιτυχία της. Το παιχνίδι
ξεκίνησε με ενός λεπτού σιγή, στη μνήμη του Γιάννη Παθιακάκη, και στο πρώτο
ημίχρονο η Παναχαϊκή είχε την κατοχή της μπάλας, αλλά δεν ήξερε τι να την...
κάνει. Οι γηπεδούχοι δεν κατάφεραν να απειλήσουν την εστία του Μπούτσεκ, σε
αντίθεση με την Ξάνθη που έκανε αντεπιθέσεις-φωτιά. 
Στο 9', από σέντρα του Παπαδημητρίου από δεξιά ο Λαμπριάκος εκμεταλλεύτηκε την
αδράνεια των Λιγνού και Μπαλτιμά και σκόραρε με κεφαλιά (0-1). 
Στο 30' ο Ουακίλι πραγματοποίησε σόλο από αριστερά, σούταρε, η μπάλα βρήκε στο
οριζόντιο δοκάρι της εστίας του Μπαλτιμά και στην επιστροφή της ο Λαμπριάκος
αστόχησε στην κεφαλιά. 
Στο 35' ο Παπαδημητρίου έβγαλε και πάλι τη σέντρα από δεξιά και ο Γκάγκερ με
σουτ έστειλε την μπάλα στα δίχτυα (0-2). 
Η Παναχαϊκή προσπάθησε να αντιδράσει στη δύση του πρώτου ημιχρόνου, αλλά ο
Μπούτσεκ ήταν σε ετοιμότητα και απέκρουσε τα σουτ των Ιστιόλ (41') και
Κατσουράνη (43'). 
Οι Ξανθιώτες πανηγύρισαν νίκη και στην Πάτρα. Η Skoda συνεχίζει την ξέφρενη κούρσα

Στο δεύτερο ημίχρονο η Παναχαϊκή πίεσε αρκετά (8-1 τα κόρνερ), αλλά είχε και
άγχος. Η Ξάνθη πέτυχε και τρίτο γκολ στο 64' και μάλιστα ενώ... αμυνόταν! Σε
σύγχυση, λοιπόν, στην περιοχή του Μπούτσεκ, ο Ουακίλι απέκρουσε, ο Μπα έφυγε
μόνος του κάτω από τη σέντρα, προχώρησε και πλάσαρε χωρίς πρόβλημα τον
Μπαλτιμά (0-3). 
Η Παναχαϊκή κατάφερε να μειώσει στο 76', όταν ο Βούκσεβιτς με ατομική
προσπάθεια απέφυγε τους αμυντικούς τής Ξάνθης και τον Μπούτσεκ και έστειλε την
μπάλα στα δίχτυα (1-3), αλλά ήταν πολύ δύσκολο να επαναλάβει ό,τι είχε πετύχει
εναντίον του ΠΑΟΚ. 
Στο 62', από σουτ του Κατσουράνη, απέκρουσε ο Μπούτσεκ και η μπάλα βρήκε στο
οριζόντιο δοκάρι της εστίας του, ενώ φάση-καρμπόν έγινε στο 75'. Σουτ του
Κορδονούρη, απόκρουση Μπαλτιμά και οριζόντιο δοκάρι. 
Με λάθη η διαιτησία του Κρεμαστιώτη. Αγνόησε στο 56' παράβαση (πέναλτι) του
Ζαπρόπουλου που απέκρουσε με το χέρι προ του Βούκσεβιτς, ενώ στις
καθυστερήσεις απέβαλε με δεύτερη κίτρινη κάρτα τον Κεφαλά. 
ΟΙ ΠΡΟΠΟΝΗΤΕΣ 
«Είμαστε ευχαριστημένοι από τη νίκη, γιατί μας δίνει τη δυνατότητα να
διεκδικήσουμε κάτι καλύτερο», δήλωσε ο τεχνικός της Ξάνθης Νίκος Καραγεωργίου
και πρόσθεσε: «Ευτυχήσαμε να προηγηθούμε με 2-0 στο πρώτο ημίχρονο και στη
συνέχεια αντέξαμε στην πίεση της Παναχαϊκής, που έπαιξε πολύ καλά στο δεύτερο
ημίχρονο. Συγχαρητήρια στους παίκτες μου για τη σπουδαία επιτυχία». 
Ο προπονητής της Παναχαϊκής Νίκος Αναστόπουλος τόνισε: «Χωρίς να θέλω να
μειώσω τη νίκη της Ξάνθης, θα πω ότι ήταν καθοριστικό το τρίτο γκολ που
δεχθήκαμε. Αντί να μειώσουμε σε 2-1, έγινε το 3-0. Στο πρώτο μέρος ήμασταν
πολύ κακοί, στο δεύτερο είχαμε ευκαιρίες. Υπάρχει πίκρα για το αποτέλεσμα,
αλλά το πρωτάθλημα έχει ακόμη πολύ δρόμο».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17264O021</ED>
<ID>
ID:305819

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O02&aa=1</URL></REF>


Article

<CATEGORY>vin10</CATEGORY>

 <H5>Γηπεδογραφίες </H5><H2>Αλατισμένες εντυπώσεις </H2>
<AUTHOR>ΦΙΛΑΘΛΕΩΝ</AUTHOR>

Το πρώτο πράγμα που σου κάνει εντύπωση όταν επιτέλους φθάσεις στο Σολτ Λέικ
Σίτι - είκοσι έξι ώρες στον αέρα και τον χρόνο μετά την αναχώρησή σου από την
Αθήνα - είναι το πλάτος των δρόμων του. Νομίζεις ότι είσαι ακόμα στον «διεθνή
δρόμο» (όπως, υπέροχα, επιμένει ν' αποκαλεί την εθνική οδό ο τριάντα χρόνια
ξενιτεμένος Έλληνας, που εθελοντικά ήρθε να σε πάρει), ενώ έχεις φθάσει στην
καρδιά του ντάουν-τάουν. 
Φανταστείτε άπειρες σε μήκος Συγγρού, που φέρουν αριθμούς και κατευθύνσεις
αντί για ονόματα (τι ρομαντικό που θα 'ναι να δίνεις το πρώτο σου ραντεβού στη
γωνία της 106ης Νότιας με την 33η Ανατολική!), να τέμνονται με όμοιές τους,
σχηματίζοντας πανομοιότυπα τετράγωνα (μπλοκς) που οδηγούν... Όχι και σε
σπουδαία πράγματα, για να είμαστε ειλικρινείς. Ο χαρακτηρισμός «πόλη» δύσκολα
ταιριάζει σε μια αραιή έκταση ομοιότυπων σπιτιών (θα μπορούσαν εξίσου καλά να
είναι ξενοδοχεία ή νοσοκομεία, βίλες ή γραφεία τελετών) που σχεδόν ντρέπονται
να διασπούν την οδική κυριαρχία. 
Η γνωστή πια από τις εφημερίδες εικόνα των μοβ χιονισμένων βουνών πίσω από
τους ουρανοξύστες είναι σε μεγάλο βαθμό μία οφθαλμαπάτη, γιατί, εκ των ένδον,
οι ουρανοξύστες είναι λίγοι, τα βουνά άφαντα και το φως άλλο. Η «μεγαλύτερη
πόλη που οργάνωσε ποτέ Ολυμπιακούς Αγώνες» δεν κοιμάται ούτε ξεκουράζεται.
Υπάρχει, απλώς, με τον ρυθμό μιας βορειοδυτικής πολιτείας που θέλει την ησυχία
της και την ανάγκη να ξαναβρεί αυτή την ησυχία που ποτέ πια δεν είναι δυνατή. 
Η ΗΧΩ ΤΩΝ ΠΥΡΓΩΝ 
Πρέπει στ' αλήθεια να 'ρθει κανείς στην Αμερική, ιδίως για ένα μεγάλο αθλητικό
γεγονός, για να καταλάβει πόση αλήθεια έχει το κλισέ ότι ένας λαός δεν πρέπει
να χαρακτηρίζεται με βάση την ηγεσία του. Οι Ολυμπιακοί, έστω οι Χειμερινοί,
είναι εδώ, το νιώθεις σε κάθε γωνία κι όμως, αντί για εκμετάλλευση ή πανηγύρι,
σου περνάει μια αίσθηση συγκρατημένης αγωνίας. Η εθνικιστική υστερία, που
βιάστηκαν να προβλέψουν πολλά μέσα ενημέρωσης, είναι εντελώς απούσα. Ένα
«γιατί» κρέμεται ακόμα αναπάντητο στα φιλικά πρόσωπα, που γίνονται ακόμα
φιλικότερα όταν μάθουν ότι είσαι Έλληνας. Στους δρόμους, στην τελετή έναρξης,
η περηφάνια των Αμερικανών για τη χώρα τους είναι δεμένη με την έλλειψη
κατανόησης γι' αυτό που τους συνέβη και με την αναμονή ο αθλητισμός να καλύψει
με τον δικό του τρόπο το ψυχικό κενό. 
Πιο πολύ από τις βέβαιες νίκες, νιώθεις ότι ο κόσμος έχει την ανάγκη των
ειρηνικών μαχών. 
Ο ΑΕΤΟΣ ΠΟΥ ΤΣΙΜΠΑΕΙ 
Η τελετή έναρξης συνδύαζε αυτή την αίσθηση αυτοσυγκράτησης και περηφάνιας.
Είχε μια ταπεινή φαντασμαγορικότητα, αν κάτι τέτοιο μπορεί ποτέ να υπάρξει. Το
μάλλον άχαρο στάδιο εξισορροποιείτο από τον λιτό και ωραία σχεδιασμένο στίβο,
με συγχωρείτε, πάγο. Η συντριπτικά κυρίαρχη παρουσία των ντόπιων στις κερκίδες
ξεχνιόταν μπροστά στο δίκαιο μοίρασμα του χειροκροτήματός τους για όλες τις
αποστολές (με την Τζαμάικα να αποτελεί, για ευνόητους λόγους, τον νικητή της
παρέλασης). Και το ίδιο το σόου, που έχεις μάθει, πια να περιμένεις, να είναι
ένα από τα ίδια (φωτοβολίδες, ιστορικές αναδρομές, κάποιοι διεθνείς Νταλάρες)
ήταν μάλλον λιτό και καλαίσθητο (αν εξαιρέσεις τη μακρόσυρτη σεκάνς της
εποίκισης της Άγριας Δύσης). Οι πιο έντονες στιγμές του ήταν, για μας, το
ξαφνικό πέταγμα ενός αετού που εγκλωβίστηκε χωρίς φόβο στο φως του προβολέα
και η τέλεια αρμονία του «Fragile», του Στινγκ, με το άναμμα των φακών στις
εξέδρες και το λαμπύρισμα των ψυχών τών φιλάθλων. Ο γιγαντισμός του
αμερικανικού αθλητισμού φάνηκε σε όλο του το μεγαλείο στην τελετή αφής της
Φλόγας με τη διαδοχή τόσων γνωστών και άγνωστων Ολυμπιονικών (από τον βασιλιά
του πατινάζ ταχύτητας Ντον Τζένσεν στη σκιέζ με το όνομα βρετανικής
τηλεοπτικής σειράς Πίκαμπον Στριτ). Οι αγώνες αρχίζουν με το μείγμα
ενθουσιασμού και παραδόξου, που χαρακτήριζε τη σωματική μας κατάσταση μετά το
τέλος της τελετής έναρξης: καμένο από το κρύο πρόσωπο μέσα στη νύχτα και τα
χιόνια, παράλυτα, παρά τις τρεις κάλτσες, πόδια από έναν άλλο συνδυασμό των
ίδιων στοιχείων. Το μόνο που έχουμε να περιμένουμε από τους αθλητές είναι να
φανούν το ίδιο πιστοί στη φύση τους. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17264O022</ED>
<ID>
ID:305874

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O02&aa=2</URL></REF>


Article

<CATEGORY>vin10</CATEGORY>

 <H5>ΚΑΡΑΓΚΟΥΝΗΣ: ΣΤΟ 79' ΛΥΓΙΣΕ ΤΟΥΣ ΚΡΗΤΙΚΟΥΣ
</H5><H2>Πορεία κορυφής
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ

Ο Γιώργος Καραγκούνης στέφθηκε λυτρωτής του Παναθηναϊκού και οι «πράσινοι»,
αγκομαχώντας και πάλι, πήραν τη νίκη και στην Κρήτη, αν και ήταν ανώτεροι σε
όλα από τον ΟΦΗ που αγωνίστηκε χωρίς τέσσερα βασικά του στελέχη. Ο κορυφαίος
του αγώνα Καραγκούνης χάρισε στο 79' τη νίκη στους «τριφυλλοφόρους», είχε ο
ίδιος φάουλ-κεραυνό στο 58' στο οριζόντιο δοκάρι του Μπεκιάι κι ένα λεπτό
αργότερα ακυρώθηκε - κακώς - γκολ του Ολιζαντέμπε με υπόδειξη του βοηθού κ.
Δάλλα. Μετά και τη σπουδαία τους νίκη στο Ηράκλειο, προχθές το βράδυ οι
παίκτες του Σέρχιο Μαρκαριάν, αν και δεν απέδωσαν τα αναμενόμενα,
γλυκοκοιτάζουν την κορυφή. Μεγάλη εμφάνιση πραγματοποίησε και ο Μηνάς Πίτσος
στο ντεμπούτο του με την πράσινη φανέλα. 
Από την αρχή του ματς ο Παναθηναϊκός έδειξε ότι πήγε στην Κρήτη για τους τρεις
βαθμούς. Άλλωστε δεν είχε περιθώρια για απώλειες. Κι οι δυο ομάδες πάλευαν για
να πάρουν τον χώρο του κέντρου, οι «πράσινοι» όμως δεν είχαν
αποτελεσματικότητα κι οι μετρημένες μπαλιές που έφτασαν στους Ολιζαντέμπε και
Βλάοβιτς ήταν χωρίς αντίκρυσμα. Κι οι δυο ήταν απογοητευτικοί, γι' αυτό και
αντικαταστάθηκαν. Πράγματι με την είσοδο του Λυμπερόπουλου στην επανάληψη, στη
θέση του Βλάοβιτς, γύρισαν τα πάνω κάτω. Οι παίκτες του Μαρκαριάν είχαν
εγκατασταθεί στην περιοχή του Μπεκιάι και σφυροκοπούσαν. Ο ΟΦΗ από την άλλη,
εμφανώς κουρασμένος από την ασφυκτική πίεση, αναγκάστηκε επιζητώντας τον βαθμό
της ισοπαλίας να ταμπουρωθεί στην άμυνά του και κάπου κάπου να εμφανίζεται
στην επίθεση, όποτε δινόταν ευκαιρία. 
Ο Γιώργος Καραγκούνης πανηγύρισε με τους οπαδούς του Παναθηναϊκού το γκολ που πέτυχε

Στο δεύτερο μέρος ο ΟΦΗ μπήκε πιο ζωηρά, αλλά μετά το πεντάλεπτο ο
Παναθηναϊκός έγινε πιο δραστήριος και χωρίς να φτάσει σε υψηλά επίπεδα
απόδοσης «πατούσε» καλύτερα στον αγωνιστικό χώρο και άρχισε να επισκέπτεται
πιο απειλητικά τα καρέ των γηπεδούχων. Στο 55' Λυμπερόπουλος, Μικάελσεν και
Ολιζαντέμπε έπαιξαν βόλεϊ στην περιοχή του Μπεκιάι, αλλά η κεφαλιά του
Ολιζαντέμπε δεν ανησύχησε τον Αλβανό γκολκίπερ. Έχοντας λοιπόν τον απόλυτο
έλεγχο στη μεσαία γραμμή οι φιλοξενούμενοι με τους Καραγκούνη, Μικάελσεν και
Μπασινά έκαναν ό,τι ήθελαν στο γήπεδο. Στο 58' σε σουτ-φάουλ του Καραγκούνη η
μπάλα σταμάτησε στο οριζόντιο δοκάρι του Μπεκιάι και στο 59' ο Μπασινάς έκανε
σέντρα από αριστερά, πετάχτηκε ο Ολιζαντέμπε και με κεφαλιά έστειλε την μπάλα
στα δίκτυα. Το γκολ ακυρώθηκε με υπόδειξη του επόπτη Κ. Δάλλα. Οι 2.000
«πράσινοι» οπαδοί της θύρας 1, πίσω από την εστία του τερματοφύλακα του ΟΦΗ,
ξέσπασαν κατά του διαιτητή και του βοηθού του και κάποια καθίσματα ξηλώθηκαν
και βρέθηκαν στον αγωνιστικό χώρο. Η σημαντικότερη ευκαιρία που είχαν οι
Κρητικοί ήταν στο 62' με τον Γκόμεζ που σούταρε από τη γραμμή της περιοχής,
αλλά ο Νικοπολίδης σε καλή θέση μπλόκαρε την μπάλα. Πέραν τούτης, ουδεμία από
τους γηπεδούχους. 
ΤΟ ΓΚΟΛ 
Οργανωτής αλλά και εκτελεστής ήταν χθες ο Γιώργος Καραγκούνης

Η συνεχής πίεση των «πρασίνων» δεν άργησε να φέρει το επιθυμητό αποτέλεσμα. Το
μισό γκολ χρεώνεται στον Βαζέχα, ο οποίος στο 67' πήρε τη θέση του
Ολιζαντέμπε. Άλλωστε στην Κρήτη ο γερόλυκος του Παναθηναϊκού έχει καλή
παράδοση. Στο 79' λοιπόν ο Πολωνός έδωσε μια κοφτή κι έξυπνη μπαλιά στον
Καραγκούνη στο κέντρο της άμυνας του ΟΦΗ, προχώρησε ο σκόρερ και με ισχυρό
σουτ έδωσε τη νίκη στην ομάδα του. Στο 82' ο Σάριτς πάσαρε στη μεγάλη περιοχή
στον Βαζέχα, όμως πρόλαβε ο Μπεκιάι και με διπλή προσπάθεια απέτρεψε τον κίνδυνο.

<H3>ΠΙΤΣΟΣ
</H3><H3>Πήρε άριστα στην πρόβα για την Πράγα
</H3>
Η έκτη συνεχόμενη νίκη και η νέα άνοδος προς την κορυφή δεν άλλαξε τη
φιλοσοφία του Σέρχιο Μαρκαριάν, που εμφανίστηκε προσγειωμένος στη συνέντευξη
Τύπου και ικανοποιημένος με τους παίκτες του. Αντίθετα, ο Γιάννης Σαμαράς τα
είχε με την ατυχία. «Νικήσαμε ένα σημαντικό και δύσκολο παιχνίδι. Ο ΟΦΗ είναι
μια πολύ καλή ομάδα, παρά το γεγονός ότι είχε απώλειες και αγωνίστηκε με
τέσσερις βασικές ελλείψεις σε σχέση με άλλους αγώνες. Ο Παναθηναϊκός έπαιξε
πολύ καλό ποδόσφαιρο στο δεύτερο ημίχρονο και αξίζουν συγχαρητήρια στους
παίκτες μου. Ξέρουμε πόσο δύσκολο είναι να νικήσεις εκτός έδρας στην Ελλάδα.
Τώρα σκεφτόμαστε τον αγώνα του Σαββάτου με τον Ακράτητο και μετά το παιχνίδι
με τη Σπάρτα. Θα είναι δύσκολο ματς εκεί, αλλά αν πάρουμε καλό αποτέλεσμα
μπορούμε να συνεχίσουμε στην Ευρώπη», επισήμανε ο Ουρουγουανός τεχνικός. 
Το πρόσωπο της αναμέτρησης ήταν ο Μηνάς Πίτσος και ο Μαρκαριάν... του έβγαλε
το καπέλο: «Έπαιξε πάρα πολύ καλά, αν και το παιχνίδι ήταν δύσκολο γι' αυτόν.
Όμως, από τη στιγμή που πρέπει να παίξει στην Πράγα, απέναντι στη Σπάρτα,
έπρεπε να έχει παιχνίδια στα πόδια του. Συζήτησα μαζί του και συμφωνήσαμε να
παίξει και ήταν πολύ καλός σε άμυνα και επίθεση». 
Στον αντίποδα, ο Γιάννης Σαμαράς είδε για δεύτερη συνεχόμενη φορά στο Ηράκλειο
την ομάδα του να χάνει με γκολ στα τελευταία λεπτά και τόνισε: «Έγινε ένα πολύ
κλειστό παιχνίδι, χωρίς πολλές φάσεις μπροστά στις δύο εστίες. Εμάς δεν μας
ευνόησε η τύχη. Όπως στο ματς με την Ξάνθη, ένα παιχνίδι που πήγαινε στην
ισοπαλία το χάσαμε με γκολ στο τέλος. Είμαι ευχαριστημένος από την προσπάθεια
των ποδοσφαιριστών μου και πιστεύω ότι αξίζαμε έναν βαθμό». 
Ο Μηνάς Πίτσος, σχολιάζοντας την τοποθέτηση του προπονητή του για την απόδοσή
του, δεν εμφανίστηκε το ίδιο ευχαριστημένος: «Εγώ ποτέ δεν είμαι
ικανοποιημένος από την απόδοσή μου. Πάντα κοιτάζω μπροστά και ακόμα πιο ψηλά.
Αν αγωνιστώ στην Πράγα με τη Σπάρτα θα παίξω ακόμα καλύτερα, γιατί για μένα
είναι πρόκληση να παίζω στοΤσάμπιονς Λιγκ. Πήραμε μια δύσκολη νίκη και
συνεχίζουμε, γιατί έχουμε πολύ δρόμο ακόμα». 
ΞΕΧΑΣΑΝ ΤΟΝ ΠΑΘΙΑΚΑΚΗ 
Ο Γιάννης Παθιακάκης άφησε την τελευταία του πνοή την Παρασκευή το μεσημέρι,
όμως στο γήπεδο του Ηρακλείου αγνοήθηκε εντελώς το θλιβερό γεγονός, αφού ούτε
καν τηρήθηκε ενός λεπτού σιγή για τον αδικοχαμένο προπονητή. 
*** Ο Γιαν Στέισκαλ, βοηθός του Γιάροσλαβ Χρέμπικ - προπονητή της
Σπάρτα Πράγας, κατασκόπευσε τον Παναθηναϊκό στο Ηράκλειο. Ωστόσο, αρνήθηκε να
πει οτιδήποτε για τις εντυπώσεις που αποκόμισε από τον αντίπαλο της ομάδας
του. 
*** Ιδιαίτερα αυστηρά ήταν τα μέτρα της Αστυνομίας και οι φίλαθλοι του
Παναθηναϊκού, που ήλθαν από την Αθήνα, ήταν υπό στενή επιτήρηση από την ώρα
που έφτασαν στο Ηράκλειο με τα πλοία της γραμμής μέχρι το βράδυ που
αναχώρησαν. Πάντως, οι περίπου 2.000 οπαδοί του Παναθηναϊκού, που βρέθηκαν στη
Θύρα 1, δεν σταμάτησαν ούτε λεπτό να εμψυχώνουν την ομάδα τους.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17264O031</ED>
<ID>
ID:305825

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Η ΑΛΛΑΓΗ ΤΑΚΤΙΚΗΣ ΑΠΟ ΤΟΝ ΣΑΝΤΟΣ ΣΤΟ Β' ΗΜΙΧΡΟΝΟ ΟΔΗΓΗΣΕ ΣΤΟΥΣ ΤΡΕΙΣ
ΒΑΘΜΟΥΣ - ΣΤΑΘΕΡΑ ΠΡΩΤΗ
</H5><H2>Νίκη με μία κίνηση
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο «Δικέφαλος Αετός» της Αθήνας, η ΑΕΚ του Φερνάντο Σάντος, συνεχίζει να...
πετάει και να οδηγεί την κούρσα του πρωταθλήματος. Βασιζόμενη στο δίδυμο Ίβιτς
και Νικολαΐδη, αλλά και στη σοφή καθοδήγηση του προπονητή της, πέρασε νικηφόρα
από τη Νίκαια επικρατώντας δίκαια του Αιγάλεω με 1-3. 
Οι παίκτες είναι που υλοποιούν τις αποφάσεις του προπονητή, αλλά και αυτός
έχει το δικό του - σημαντικό - μερίδιο ευθύνης. Ο Πορτογάλος τεχνικός άλλαξε
στο δεύτερο 45λεπτο τη μορφή του αγώνα με μία απλή κίνηση και στη συνέχεια οι
Ίβιτς και Νικολαΐδης πήραν το μήνυμα και... εκτέλεσαν το Αιγάλεω. 
ΣΕ ΠΑΓΙΔΑ 
Η ΑΕΚ βρέθηκε παγιδευμένη στο πρώτο μέρος από τον δικό της τρόπο παιχνιδιού
και με το σύστημα 3-5-2 δεν κατάφερε να απεμπλακεί από το στενό μαρκάρισμα και
τα πολλά μαν-του-μαν που είχε τοποθετήσει ο Γιώργος Χατζάρας. Ο Μεϊδάνης
έπαιζε πάνω στον Νικολαΐδη, ο Αλεξόπουλος «βεντούζα» στον Ίβιτς και ο
Σκοπελίτης στον Τσάρτα. Ο Σάντος είδε ότι δεν υπήρχαν κενοί χώροι και σε έναν
τέτοιο άσχημο αγωνιστικό χώρο η ομάδα του δεν μπορούσε να παίξει τεχνικό
ποδόσφαιρο. 
Στο πρώτο μέρος μόνο κάποιες ατομικές ενέργειες του Ντέμη δημιούργησαν
επικίνδυνες καταστάσεις, ενώ οι επιθετικοί έπαιρναν την μπάλα μόνο από βαθιές
σέντρες των αμυντικών και κάποιες του Τσάρτα. Το γκολ φαινόταν δύσκολη υπόθεση
και όλοι όσοι βρίσκονταν στο γήπεδο καταλάβαιναν ότι μόνο κάποια στιγμιαία
αναλαμπή ενός παίκτη θα έφερνε αποτέλεσμα. Αυτό ακριβώς συνέβη στο 35' όταν ο
Ίβιτς έβγαλε τον Νικολαΐδη στον κενό χώρο. Ο Ντέμης πέρασε τον Μπίκιτς και από
πολύ πλάγια θέση έστειλε την μπάλα στο αριστερό δοκάρι και στη συνέχεια αυτή
κατέληξε στα δίχτυα. Ήταν το 0-1. Κι όμως, στο προηγούμενο λεπτό η ΑΕΚ θα
μπορούσε να είχε βρεθεί πίσω στο σκορ, όταν ο Ουάνγκα από πλάγια θέση
πραγματοποίησε γυριστό σουτ και η μπάλα διαγράφοντας καμπύλη κτύπησε στη ρίζα
της αριστερής δοκού του Χιώτη. 
Πανηγυρισμοί για μια δύσκολη, ομολογουμένως, επιτυχία

Ο Σάντος πηγαίνοντας προς στα αποδυτήρια στην ανάπαυλα φαινόταν σκεπτικός και
αποφάσισε να κάνει την κίνησή του. Έβγαλε τον Κασάπη (είχε τραυματιστεί
κιόλας) και πέρασε τον Μαλαδένη, γυρίζοντας το σύστημα της ομάδας του σε
4-4-2. Αυτό ήταν. Ο χώρος «γέμισε» με ποδοσφαιριστές της ΑΕΚ, ενώ ο Μαλαδένης
πρόσθεσε έναν ακόμα πονοκέφαλο στον Χατζάρα. Ο Γεωργέας πέρασε αριστερό μπακ,
ο Λάκης γύρισε στη θέση του δεξιού αμυντικού και ο Μαλαδένης ανέλαβε τον ρόλο
του δεξιού μεσοεπιθετικού. 
Το δίδυμο Νικολαΐδη και Ίβιτς συνεπικουρούμενο από τον Μαλαδένη και τον πολύ
καλό χθες Άκη Ζήκο έβγαλε την ομάδα από το αδιέξοδο. Ο Σέρβος δεν σκόραρε αυτή
τη φορά, αλλά ήταν αυτός που «μαγείρεψε» και τα τρία γκολ της ΑΕΚ. Ο Ντέμης
παράλληλα, χάρη στη μεγάλη κλάση του, σημείωσε το πρώτο γκολ και κέρδισε το
πέναλτι, τη στιγμή που οποιοσδήποτε άλλος παίκτης θα είχε χάσει την μπάλα. 
Η ΑΝΤΙΔΡΑΣΗ 
Το Αιγάλεω δεν είναι ομάδα που παίζει καταστροφικό ποδόσφαιρο. Παρ' ότι όπως
ήταν φυσιολογικό πρόσεξε την άμυνά του, προσπάθησε να αντιδράσει όταν βρέθηκε
πίσω στο σκορ και τα κατάφερε αρχικά. Ομάδα που αγωνίζεται με φοβερή ψυχή και
δύναμη, αλλά πάντα σε αθλητικά πλαίσια και κυρίως με ομαδικό πνεύμα. 
Η ΑΕΚ για μία ακόμα φορά χθες απέδειξε ότι στο ποδόσφαιρο μετράει πολύ η
ψυχολογία και κυρίως η σοβαρότητα. Αυτήν οι «κιτρινόμαυροι» την αντλούν από
τον σπουδαίο προπονητή τους, τον άνθρωπο που έλειπε τόσα χρόνια και μπορεί να
κάνει τους παίκτες του να ξεπεράσουν τα οποιαδήποτε προβλήματα, αλλά και τα
προηγούμενα συνεχόμενα άτυχα αποτελέσματα. 
Είναι ομάδα συνόλου που βέβαια έχει την τύχη να διαθέτει στις τάξεις της και
παίκτες με προσωπικότητα που μπορούν να αλλάξουν τη ροή ενός αγώνα. Η
αυτοπεποίθηση που είχαν οι παίκτες και η φυσιολογική διαφορά δυναμικότητάς
τους φάνηκε στο δεύτερο 45λεπτο. 
Στη δεύτερο 45λεπτο μίλησε η κλάση των ποδοσφαιριστών της. 
Από το πρώτο λεπτό του δεύτερου μέρους η ΑΕΚ ανέλαβε τα ηνία του αγώνα και το
γκολ φαινόταν ότι ήταν θέμα χρόνου. Στο 63' ο Ίβιτς «ανακάλυψε» τον Ντέμη που
έφευγε σαν σφαίρα στον κενό χώρο. Ο επιθετικός της Ένωσης φάνηκε ότι έχανε την
μπάλα. Την τσίμπησε όμως και πέρασε τον Μπίκιτς που του «πήρε» τα πόδια. Ο

άριστος χθες Γιώργος Δούρος έδωσε αμέσως πέναλτι και ο Βασίλης Τσάρτας με
ψυχραιμία έστειλε την μπάλα στα δίχτυα (1-2) για δεύτερη φορά και έκανε τους
οπαδούς της ομάδας του να φωνάζουν «να τοι, να τοι οι πρωταθλητές», αφού
ταυτόχρονα ο Ολυμπιακός γνώριζε την ήττα στη Νέα Σμύρνη από τον Πανιώνιο. 
Ο Χρήστος Μαλαδένης σφράγισε την απόδοσή του με το τρίτο γκολ στο 76'. Ο
Τσάρτας εκτέλεσε κόρνερ, ο Ζαγοράκης έπιασε την κεφαλιά στο πρώτο δοκάρι, ο
Ίβιτς επανέφερε από το δεύτερο και το... βόλεϊ (με το κεφάλι) των παικτών της
ΑΕΚ το τελείωσε ο Μαλαδένης με κεφαλιά αφαιρώντας ουσιαστικά τις όποιες
ελπίδες μπορεί να είχε το Αιγάλεω (1-3). 
Η ΑΕΚ βρίσκεται πλέον δύο βαθμούς μπροστά από τον ΠΑΟΚ, τρεις από τον
Παναθηναϊκό και τέσσερις από τον Ολυμπιακό. Το παιχνίδι της επόμενης
αγωνιστικής στην Ξάνθη είναι αυτό που θα κρίνει πάρα πολλά για το μέλλον της
«κιτρινόμαυρης» ομάδας και θα διεξαχθεί λίγες ημέρες πριν από τον πρώτο αγώνα
του Κυπέλλου ΟΥΕΦΑ με την Ίντερ.

<H3>ΣΑΝΤΟΣ: Το Αιγάλεω αντιστάθηκε δυνατά
</H3><H3>Τα καταφέραμε στα δύσκολα
</H3>
Ο Φερνάντο Σάντος άλλαξε τακτική και νίκησε

Δίκαιη χαρακτήρισε τη νίκη της ΑΕΚ ο Φερνάντο Σάντος, αναγνωρίζοντας
ταυτόχρονα τις δυσκολίες που αντιμετώπισε η ομάδα του στο πρώτο μέρος: «Το
παιχνίδι ήταν πολύ δύσκολο, αλλά η νίκη μας είναι δίκαιη» είπε ο τεχνικός της
«Ένωσης» αμέσως μετά το τέλος του αγώνα και συνέχισε: «Στο πρώτο μέρος το
Αιγάλεω μάς δημιούργησε προβλήματα. Με έξυπνη στρατηγική λειτούργησε καλά και
είχε στηθεί σωστά από τον προπονητή του. Δεν μας επέτρεψε να παίξουμε το
ποδόσφαιρο που μας αρέσει. Ήμασταν υποχρεωμένοι να αγωνιστούμε με ποδόσφαιρο
από... μακριά. Όχι επειδή δεν θέλαμε, αλλά επειδή μάς υποχρέωσε ο αντίπαλος.
Το σκορ στο διάστημα αυτό ήταν δίκαιο. Στα αποδυτήρια, κατά τη διάρκεια της
ανάπαυλας, είπα στους παίκτες να έχουν πιο γρήγορη σκέψη, να αποφύγουμε τα
μαρκαρίσματα των αντιπάλων και να αγωνιστούμε από τα πλάγια. Ελέγξαμε τον
αγώνα, αν και το Αιγάλεω αντιστάθηκε. Στο δεύτερο 45λεπτο δικαιολογήσαμε τη
νίκη μας. Συγχαρητήρια στους παίκτες, γιατί τα κατάφεραν σε έναν τόσο άσχημο
αγωνιστικό χώρο». 
*** Ο Γιώργος Χατζάρας δεν θέλησε να μιλήσει για το παιχνίδι. Ο
τεχνικός του Αιγάλεω εμφανώς συγκινημένος από τον χαμό του Γιάννη Παθιακάκη,
είπε: «Είναι δύσκολη Κυριακή. Συγχαρητήρια στην ΑΕΚ, αλλά οι αγώνες έρχονται
σε δεύτερη μοίρα. Έχουμε χάσει έναν φίλο και είναι υποχρέωσή μου να μην κάνω
δηλώσεις για το ματς. Είναι μια σκληρή ημέρα για το ελληνικό ποδόσφαιρο και η
αγωνιστική δεν θα έπρεπε να γίνει. Εύχομαι να είναι ελαφρύ το χώμα που θα τον
σκεπάσει». 
*** Ο Μιχάλης Καψής εξέφρασε τα συλλυπητήριά του στην οικογένεια του
Γιάννη Παθιακάκη και πρόσθεσε: «Συγχαρητήρια σε όλους τους συμπαίκτες μου για
τη νίκη μας σε έναν τόσο άσχημο αγωνιστικό χώρο. Κάποιοι υπεύθυνοι πρέπει να
κοιτάξουν αυτό το θέμα. Θα ήταν ψέμα αν έλεγα ότι δεν μας απασχόλησε τι έκανε
ο Ολυμπιακός. Όμως εμείς κοιτάζουμε τον κάθε αγώνα μας ξεχωριστά και στο τέλος
θα δούμε τι έχουμε καταφέρει». 
Ο Γιάννης Σκοπελίτης, τόνισε: «Τα λόγια του κ. Σάντος αντικατοπτρίζουν την
εικόνα του αγώνα. Πιστέψαμε ότι κάτι καλό μπορούμε να κάνουμε, όμως οι μεγάλες
ομάδες δεν συγχωρούν το παραμικρό λάθος και αυτό έγινε και σε αυτό το ματς».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17264O041</ED>
<ID>
ID:305826

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΝΤΙΟ ΣΤΟΝ ΠΑΘΙΑΚΑΚΗ
</H5><H2>Αγνόησε τους γιατρούς, πήγε στην προπόνηση
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Κι όλα γίνανε καπνός...

Μέχρι δεκάρας προτίθεται να αποζημιώσει τον αδικοχαμένο Γιάννη Παθιακάκη ο
δήμαρχος Άνω Λιοσίων και ισχυρός παράγοντας του Ακράτητου Νίκος Παπαδήμας! 
Σύμφωνα με αποκλειστικές πληροφορίες της «ΟΜΑΔΑΣ», ο Παθιακάκης είχε υπογράψει
συμβόλαιο με τον Ακράτητο για 2,5 χρόνια, έναντι αμοιβής 220.000.000 δραχμών.
Ο Παπαδήμας λοιπόν που, εκτός των άλλων, θεωρεί το τραγικό συμβάν «εργατικό
ατύχημα» είναι αποφασισμένος να δώσει σταδιακά αυτά τα χρήματα στην οικογένεια
του άτυχου Γιάννη, αναγνωρίζοντας την προσφορά του Παθιακάκη στην ομάδα. Μία
ομάδα άσημη, που ο Παθιακάκης ανέλαβε από τις μικρές κατηγορίες και την
ανέβασε στην Α' Εθνική. 
Μπράβο στον δήμαρχο. Ο οποίος θα ονομάσει το Δημοτικό Στάδιο Άνω Λιοσίων
«Γιάννης Παθιακάκης» στη μνήμη του εκλιπόντος και θα βοηθήσει τα δυο του
παιδιά Δήμητρα, 22 ετών και Γιώργο, 26 ετών. Όχι πως ο Γιάννης δεν είχε
περιουσία. Κάθε άλλο. Η τελευταία του αγορά στον Άγιο Στέφανο Αττικής κοστίζει
εκατοντάδες εκατομμύρια. Ο Γιάννης όμως είχε και χρέη. Τα οποία πρέπει να
διευθετηθούν. Έφυγε τόσο νέος και τόσο ξαφνικά... 
Την κατάσταση βοηθάει ο φίλος του και κουμπάρος του Γιάννης Κυράστας, που
αμέσως βρέθηκε κοντά στην οικογένειά του. Σήμερα η «ΟΜΑΔΑ» αποκαλύπτει τον
τελευταίο διάλογο του Γιάννη Παθιακάκη, λίγες ώρες πριν πάει στην προπόνηση. Ο
Παθιακάκης, λοιπόν, στις 10 το πρωί της Παρασκευής, τηλεφώνησε στον επιστήθιο
φίλο και συνεργάτη του Γιώργο Κοντάκη, στον Άγιο Στέφανο. Ο διάλογος είναι
αποκαλυπτικός: 
- Γιώργο καλημέρα. Τι κάνεις; 
- Καλά, εσύ πώς είσαι; 
- Δεν αισθάνομαι καλά! Κάποιες ζαλάδες, ατονία, αδυναμία. 
- Μην πας στην προπόνηση. Τηλεφώνησε στον γιατρό. 
- Αποκλείεται! Θα πάω στην προπόνηση, γιατί παίζουμε κρίσιμο ματς την Κυριακή.
Τι θα πουν αν δεν πάω; Δεν γίνεται αυτό. Θα πάω και θα τα πούμε τα βράδυ. 
- Να προσέχεις και τηλεφώνησε στον γιατρό. 
- Τι να μου πει ο γιατρός, ρε Γιώργο; Να μην πίνω, να μην καπνίζω, να μην
κουράζομαι κ.λπ. Τα ίδια και τα ίδια... 
Η συνομιλία τελείωσε εκεί. Και ο Γιώργος Κοντάκης ακόμη περιμένει τηλεφώνημα
από τον Γιάννη. 
Έπινε ο Γιάννης. Και κάπνιζε πούρα. Δεν πρόσεχε. Δεν αγαπούσε τους γιατρούς.
Ήταν νέος, όμορφος, είχε λεφτά. Και ήταν ερωτευμένος... Είχε σχεδόν τα πάντα.
Τις τελευταίες μέρες ήταν ευδιάθετος, έκανε χιούμορ, φεγγοβολούσε: «Μη με
φοβάστε εμένα. Δεν καταλαβαίνω τίποτα», μας έλεγε. Είχε υποτιμήσει τον Χάρο;
Δεν τον λογάριασε; Είχε υπερεκτιμήσει τις δυνάμεις του; Δεν θα το μάθουμε
ποτέ. Σήμερα, στις 3 το μεσημέρι θα γίνει η κηδεία του, στον Άγιο Γεώργιο, στη
Νέα Ιωνία. Θα ταφεί στο Νεκροταφείο Μεταμόρφωσης. Σε λίγες ώρες χάθηκαν όλα.
Γιατί ο Γιάννης επέλεξε να πίνει, να καπνίζει, να ερωτεύεται, να παίζει μπάλα.
Έκανε ακριβώς το αντίθετο απ' ό,τι του είπαν οι γιατροί. Αντίο φίλε... 
*** Ο Γιώργος Παράσχος θα αναλάβει χρέη προπονητή στον Ακράτητο. Από
την Τρίτη. Όταν ο Γιάννης θα έχει ταφεί...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17264O042</ED>
<ID>
ID:305878

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O04&aa=2</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Συντήρηση... στις ρεζέρβες
</H3>
* Τον ρόλο του εμψυχωτή στους αναπληρωματικούς ανέλαβε να κάνει ο Μάκης
Ψωμιάδης πριν αρχίσει το χθεσινό παιχνίδι Αιγάλεω - ΑΕΚ. Ο ισχυρός άνδρας της
«κιτρινόμαυρης» ΠΑΕ, μόλις ο Φερνάντο Σάντος ανακοίνωσε την ενδεκάδα του
αγώνα, πλησίασε έναν έναν τους παίκτες και κρατώντας τους φιλικά από τον ώμο
προσπαθούσε να τους δώσει να καταλάβουν πως η ομάδα τούς χρειάζεται όλους και
θα πρέπει να παραμένουν ήρεμοι. <H3>Επεισόδια οπαδών </H3>
* Μικροεπεισόδια μεταξύ των οπαδών των δύο ομάδων δημιουργήθηκαν 35 λεπτά
πριν από την έναρξη του αγώνα. Οι οπαδοί του Αιγάλεω που βρίσκονταν στο πέταλο
πλησίασαν τους αντίστοιχους της ΑΕΚ και μέσα από τα κάγκελα που τους χώριζαν
αντήλλαξαν κτυπήματα, αλλά και αντικείμενα. Η επέμβαση της Αστυνομίας εκτόνωσε
την κατάσταση. <H3>Φιλότιμος ο Κόλα </H3>
* Ο Μπλένταρ Κόλα ζήτησε από τη διοίκηση της ΑΕΚ να μην πληρώνεται μέχρι το
καλοκαίρι και να προχωρήσει σε προσωρινή διακοπή συμβολαίου. Ο παίκτης
ταλαιπωρείται από τραυματισμό και η αποθεραπεία του θα διαρκέσει πολύ χρόνο
και έτσι δεν ήθελε να πληρώνεται χωρίς να βοηθάει την ΑΕΚ. <H3>Όρθιοι οι ρεπόρτερ </H3>
* Απαράδεκτη ήταν χθες η κατάσταση που επικρατούσε στα δημοσιογραφικά
θεωρεία. Παρά τον έλεγχο που υποτίθεται ότι υπήρχε, τα θεωρεία είχαν
κατακλυστεί από κάποιους και κάποιες που μόνο δημοσιογράφοι δεν ήταν, και
αρκετοί εκπρόσωποι του Τύπου έκαναν τη δουλειά τους όρθιοι. 
*** Χθεσινές πληροφορίες ανέφεραν ότι ο Έρικ Ραμπεσαντρατανά σφράγισε
κάποια επιταγή της ΑΕΚ και η διοίκηση τού απαγόρευσε να γυμνάζεται με τους
υπόλοιπους συμπαίκτες του.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17264O051</ED>
<ID>
ID:305827

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O05&aa=1</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ ΚΑΤΗΓΟΡΙΑΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΟΛΥΜΠΙΑΚΟΣ
</H3><H3>Πρώτη ήττα εκτός έδρας
</H3>
Ο Βλίτσεκ πέτυχε 2 γκολ κόντρα στον Ολυμπιακό

Από τις 6.5.2001 είχε να χάσει ο Ολυμπιακός εκτός έδρας. Νικητής ήταν τότε
ο Πανιώνιος (2-1) που επικράτησε και χθες (3-1) αναγκάζοντας τον ΟΣΦΠ στην
πρώτη του ήττα εκτός έδρας εφέτος. Και πέρυσι όπως κι εφέτος ο Ολυμπιακός είχε
προηγηθεί στο σκορ (Πατσατζόγλου, Αλεξανδρής, αντίστοιχα). 
*** Ήταν το δεύτερο γκολ του Αλεξανδρή στη Ν. Σμύρνη (πρώτο στις 23.5.1999,
1-4). Ο άλλοτε άσος της Βέροιας και της ΑΕΚ πέτυχε το 171ο γκολ του στο
πρωτάθλημα και του απομένουν 5 γκολ για να «πιάσει» στην ένατη θέση τον Μιχάλη
Κρητικόπουλο (176). 
*** Οι «ερυθρόλευκοι», που για τέταρτη συνεχή αγωνιστική δέχτηκαν γκολ,
έχουν να νικήσουν στους τρεις τελευταίους αγώνες, σημειώνοντας έτσι εφετινό
αρνητικό ρεκόρ. 
*** Με τρία γκολ που δέχτηκε χθες η πειραϊκή ομάδα συμπλήρωσε 600 στις 23
συμμετοχές στο Επαγγελματικό Πρωτάθλημα και σε 735 αγώνες.

<H3>Πρώτη νίκη της ΑΕΚ
</H3>
Ο Βασίλης Τσάρτας πανηγυρίζει το γκολ που πέτυχε και οι συμπαίκτες του
τρέχουν για να τον συγχαρούν

Η ΑΕΚ, που έχει να επιδείξει τρομερή παράδοση όταν φιλοξενείται από την ομάδα
του Αιγάλεω (αγ. 18, ν. 1, ισοπ. 4, ήττ. 13, τέρμ. 13-43), πέτυχε χθες την
πρώτη της νίκη στο Επαγγελματικό Πρωτάθλημα (1980 - σήμερα), αφού είχε
σημειώσει την τελευταία της νίκη στην έδρα του αντιπάλου της στις 3.9.1978
(0-2, 48' Μαύρος, 67' Μπάγιεβιτς κεφαλιά), ΑΕΚ: Χρηστίδης, Μουσούρης,
Νικολάου, Ραβούσης, Ιντζόγλου (78' Κώτσος), Τσάμης, Δομάζος, Τάσος, Νικολούδης
Τ., Μπάγιεβιτς (75' Παπαδόπουλος Λάζ.), Μαύρος. Διαιτητής: Λαμπρόπουλος.
Εισιτήρια: 10.206. 
*** Προσέχοντας τα αποτελέσματα των αντιπάλων στην έδρα του Αιγάλεω στο
Επαγγελματικό βλέπουμε: 3-2, 0-0, 1-3. 
*** Η «κιτρινόμαυρη» ομάδα συνέχισε να παραμένει μόνη στην κορυφή της
βαθμολογίας. 
*** Ο Ντέμης Νικολαΐδης σκοράρισε για έκτη φορά στα ισάριθμα παιχνίδια που
παίζει. 
***Για πρώτη φορά, μετά 20 αγωνιστικές, ο ΠΑΟΚ δεν δέχθηκε γκολ. 
*** Δεύτερη συνεχής αγωνιστική που σκοράρισε ο Γιασεμάκης και έκανε ατομικό
ρεκόρ. 
*** Για 14η συνεχή αγωνιστική η Παναχαϊκή παρέμεινε χωρίς νίκη από την
πρεμιέρα του φετινού Πρωταθλήματος ­ 23.9.2001, με Αιγάλεω, 5-3 στην Πάτρα). 
<H3>15η ΑΓΩΝΙΣΤΙΚΗ
</H3><H3>Ύστερα από 38 αγώνες
</H3>
Ο Σπύρος Παπαδάκος, ο οποίος γεννήθηκε την 1.1.1958, ανήκει στον Σύνδεσμο
Λακωνίας και συμπλήρωσε 91 διαιτησίες στην Α' Εθνική χρειάστηκε να «σφυρίξει»
38 παιχνίδια για να ξαναδεί τον Παναθηναϊκό να νικάει (από τις 30.8.1998
Προοδευτική - Παναθηναϊκός 1-2). Ήταν το τρίτο συνεχές παιχνίδι που διαιτήτευε
αγώνα του ΟΦΗ. 
*** Ο Παναθηναϊκός είχε να νικήσει με σκορ 0-1 από τις 3.12.2000, όταν είχε
επικρατήσει στο Καυταντζόγλειο του Ηρακλή. Ήταν η 41η νίκη του Παναθηναϊκού με
το πιο πάνω σκορ στο Επαγγελματικό Πρωτάθλημα. 
*** Η αθηναϊκή ομάδα με την νίκη της αυτή στρογγύλεψε τις νίκες της σε 450,
στις 23 συμμετοχές, που έχει στο Επαγγελματικό Πρωτάθλημα και σε 775 αγώνες
που έδωσε σε αυτό. 
<H3>Η ΚΑΛΥΤΕΡΗ ΕΝΔΕΚΑΔΑ
</H3>
15. ΠΟΥΡΛΙΟΤΟΠΟΥΛΟΣ (ΠΑΟΚ)

5. ΠΑΠΑΔΗΜΗΤΡΙΟΥ (Ξάνθης)

7. ΚΑΤΣΟΥΡΑΝΗΣ (Παναχαϊκής)

26. ΜΙΚΕΣ (Ιωνικού)

4. ΒΛΙΤΣΕΚ (Πανιωνίου)

7. ΧΑΓΚΑΝ (Ηρακλή)

26. ΚΑΡΑΓΚΟΥΝΗΣ (Παναθηναϊκού)

23. ΣΙΛΙΑΝ (Πανιωνίου)

30. ΙΒΙΤΣ (ΑΕΚ)

9. ΟΚΚΑΣ (ΠΑΟΚ)

11. ΝΙΚΟΛΑΪΔΗΣ (ΑΕΚ)

<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17264O081</ED>
<ID>
ID:305828

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O08&aa=1</URL></REF>


Article

<CATEGORY>vin10</CATEGORY>

 <H2>14η νίκη του ΠΑΟ επί του ΟΦΗ στο Ηράκλειο
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Η «πράσινη» υπεροχή στην έδρα του ΟΦΗ συνεχίστηκε. Ο Παναθηναϊκός πέτυχε τη
14η νίκη του σε 29 αγώνες που έγιναν εκεί (ο ΟΦΗ νίκησε 6 φορές, ενώ 9
παιχνίδια έληξαν ισόπαλα, τέρματα 27-45). 
Γιώργος Καραγκούνης

*** Ο Γιώργος Καραγκούνης σημείωσε το πρώτο του γκολ κατά τη φετινή
περίοδο. Καθυστερούσε δε να σκοράρει στο πρωτάθλημα από τις 8.4.2001 στον
Βύρωνα: Αθηναϊκός - Παναθηναϊκός 0-4. Ήταν το 20ό του γκολ με τα χρώματα του
Παναθηναϊκού. Κι αν ήταν το πρώτο του γκολ φέτος, στο Ηράκλειο ήταν το
δεύτερο, αφού στο φινάλε του πρωταθλήματος 1998-99 πέτυχε το 0-3 στο νικηφόρο
2-3 υπέρ της ομάδας της Λεωφόρου (30.5.1999). Ο σκόρερ της νίκης έχει
συμμετοχές και στα 22 τελευταία παιχνίδια της ομάδας του, αφού παίζει συνέχεια
από την 1.4.2001 μέχρι σήμερα. 
*** Για έκτη συνεχή περίοδο οι παίκτες του «Τριφυλλιού» έφυγαν χωρίς ήττα
από την έδρα της ομάδας του Ηρακλείου, που νίκησε για τελευταία φορά στην
Κρήτη τον Παναθηναϊκό στις 26.6.1996 (2-1). 
*** Ήταν η έκτη συνεχής νίκη του Παναθηναϊκού στο πρωτάθλημα 2001-02 και η
πέμπτη συνεχής με ένα γκολ διαφορά και με γκολ νίκης στο β' ημίχρονο.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17264O082</ED>
<ID>
ID:305879

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O08&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17264O083</ED>
<ID>
ID:305917

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O08&aa=3</URL></REF>


Article

<CATEGORY>vin10</CATEGORY>

 <H2>Τζόκερ
</H2><H4>Στον «κουμπαρά» 1.765.238,85 ευρώ
</H4>
ΤΖΑΚ-ΠΟΤ είχαμε στη χθεσινή κλήρωση του Τζόκερ. Έτσι στην επόμενη κλήρωση
μεταφέρονται 1.765.238,85 ευρώ. Στις άλλες κατηγορίες βρέθηκαν: 9 τυχεροί με 5
επιτυχίες που παίρνουν από 25.862,32 ευρώ, 76 τυχεροί με 4+1 επιτυχίες που
κερδίζουν από 1.626,48 ευρώ, 1.281 τυχεροί με 4 επιτυχίες που θα μοιραστούν
από 36,95 ευρώ, 3.033 με 3+1 που θα εισπράξουν από 31,65 ευρώ, 59.470 με 3
επιτυχίες που θα πάρουν από 1,55 ευρώ, 38.011 με 2+1 που θα πάρουν από 1,55
ευρώ και 165.587 με 1+1 που θα μοιραστούν από 0,84 ευρώ. Οι τυχεροί αριθμοί:
1, 16, 23, 29, 33 και ο αριθμός του Τζόκερ είναι το 5. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17264O091</ED>
<ID>
ID:305829

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
ΤΖΑΚ ΠΟΤ είχαμε στην πρώτη κατηγορία, στη χθεσινή κλήρωση του ΠΡΟΤΟ. Ο
αριθμός που κληρώθηκε είναι: 8 9 0 7 8 5 1.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17264O092</ED>
<ID>
ID:305880

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟγκόλ
</H2>
Στο ΠΡΟ-ΠΟγκόλ κερδίζουν οι αριθμοί 28, 1, 2, 4, 5, 22, 10, 15. Στην πρώτη
κατηγορία (8άρια) είχαμε Τζακ ποτ. Τα 19 7άρια θα πάρουν από 283,51 ευρώ και
τα 1.051 6άρια από 4,19 ευρώ. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17264O093</ED>
<ID>
ID:305918

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O09&aa=3</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ ΚΑΤΗΓΟΡΙΑ
</H2>
<H3>Έχασε μετά έξι αγώνες
</H3>
Ο Ολυμπιακός Β. ύστερα από έξι αγώνες γνώρισε την ήττα, που ήταν η πρώτη
στο 2002. Συγκεκριμένα στις 2.12.2001 ο Απόλλων Θ. τον νίκησε στην Καλαμαριά
με 2-0. Από τις 8.12.2001 κάθησε στον πάγκο του ο Διαμαντόπουλος, που βοήθησε
στο να κρατηθεί η ομάδα με τα «ερυθρόλευκα» έξι αγώνες χωρίς ήττα. Στους δε
τρεις προηγούμενους δεν δέχτηκε γκολ. 
*** Η Προοδευτική νικώντας τον κράτησε το αήττητο στην έδρα της (από
7.4.2001 με Απόλλωνα Θ. 0-2). 
*** Η ομάδα του Κορυδαλλού διεύρυνε την παράδοση κατά του Ολυμπιακού Β.,
όταν τον φιλοξενούσε (αγ. 7, ν. 4, ισοπ. 2, ήττ. 1, τέρμ. 12-7). 
*** Με το γκολ του ο Αλέκος Τάτσης πέρασε πρώτος σκόρερ της Προοδευτικής
στο πρωτάθλημα 2001-02. Ήταν το έβδομό του τέρμα στη Β' Εθνική [1 με τα
Γιάννινα (κεφαλιά) και 6 με την Προοδευτική (2 κεφαλιές - 1 φάουλ - 3 σουτ)]
σε 42 αγώνες (27 με τα Γιάννινα και 15 με την Προοδευτική).

*** Ο Απόλλων Θ. πέτυχε την πρώτη του νίκη στο 2002, αφού καθυστερούσε για
τέσσερις αγώνες να πάρει τους τρεις βαθμούς (από τις 16.12.2001 - Καλαμάτα
4-0). Όπως και στην α' γύρο έτσι και στον β' νίκησε τον Πατραϊκό με ένα γκολ
διαφορά [2-1 (εκτός), 1-0] και κράτησε το αήττητο που έχει φέτος στην έδρα
του. 
*** Αντίθετα, μετά έξι συνεχείς αγωνιστικές που ο Πατραϊκός δεν γνώριζε την
ήττα [από 2.12.2001 - Καλαμάτα 0-3 (εκτός)] κι ενώ νικούσε στα τέσσερα
προηγούμενα παιχνίδια, ήλθε κι αυτή. 
*** Πρώτο πέναλτι που έδωσε ο Πέππας. Το σουτ του Τρούπκου το απέκρουσε
όμως ο τερματοφύλακας του Πατραϊκού Τριανταφυλλίδης. Είχε δε να χάσει πέναλτι
από τις 21.12.1997, όταν τότε παίκτης της Βέροιας, στο ματς ΠΑΟ-Βέροια 3-1, το
σουτ του το είχε αποκρούσει ο τερματοφύλακας του ΠΑΟΚ Μιχόπουλος. 
*** Ο διαιτητής της συνάντησης Προοδευτικής - Ολυμπιακού Β. Αλεξίου είχε να
δει γηπεδούχο ομάδα στη Β' Εθνική να νικάει από τις 4.11.2000, όταν στο
Περιστέρι το γηπεδούχο Αιγάλεω επεκράτησε του Ναυπακτιακού Αστέρα (2-1).

<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O10</CAT>
<ED>
Κωδικός άρθρου: A17264O101</ED>
<ID>
ID:305810

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O10&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: ΚΑΛΑΜΑΡΙΑ ΚΑΙ ΠΡΟΟΔΕΥΤΙΚΗ ΜΟΝΕΣ ΣΤΟ ΥΨΗΛΟΤΕΡΟ ΣΚΑΛΙ ΤΗΣ ΒΑΘΜΟΛΟΓΙΑΣ
</H5><H2>Ζευγάρι κορυφής
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Δύναμη και πάθος κυριάρχησαν στο παιχνίδι Προοδευτικής - Ολυμπιακός Β. 1-0

Από τους τρεις πρωτοπόρους οι δύο προχώρησαν με νίκες, ενώ ο τρίτος αρκέστηκε
σε ισοπαλία, στη χθεσινή 15η αγωνιστική του πρωταθλήματος Β' Εθνικής. 
Ο λόγος για την Καλαμαριά και την Προοδευτική που ξέφυγαν στον βαθμολογικό
πίνακα, καθώς νίκησαν με 1-0 τον Πατραϊκό και τον Ολυμπιακό Βόλου, αντίστοιχα.
Αντίθετα, ο ΠΑΣ Γιάννινα αναδείχτηκε ισόπαλος 1-1 εκτός έδρας με τον
Πανηλειακό και έμεινε στην τρίτη θέση της βαθμολογίας. Ακολουθεί ο Αθηναϊκός
που αναδείχτηκε ισόπαλος 0-0 στην Καλαμάτα με την τοπική ομάδα. Στην πέμπτη
θέση του βαθμολογικού πίνακα ισοβαθμούν η Καλλιθέα και η Χαλκηδόνα. Η πρώτη
δεν κατάφερε να ξεπεράσει εκτός έδρας το εμπόδιο του Αγίου Νικολάου (1-1), ενώ
η δεύτερη γνώρισε την ήττα στις Σέρρες από τον Πανσερραϊκό με 2-1. Τέλος, ο
Απόλλων πήρε βαθιά βαθμολογική ανάσα καθώς νίκησε 1-0 εκτός έδρας τον
Παναιγιάλειο. 
ΚΑΛΑΜΑΡΙΑ-ΠΑΤΡΑΪΚΟΣ 1-0 
Ανώτερη η Καλαμαριά νίκησε 1-0 τον Πατραϊκό και έμεινε στην κορυφή του
βαθμολογικού πίνακα. Οι γηπεδούχοι εκτός από το γκόλ που πέτυχαν έχασαν
πέναλτι στο 68' με τον Τρούπκο. Οι φιλοξενούμενοι έπαιξαν αμυντικά και
αρκέστηκαν σε αντεπιθέσεις χωρίς αποτέλεσμα. 
ΠΡΟΟΔΕΥΤΙΚΗ-ΟΛΥΜΠΙΑΚΟΣ Β. 1-0 
Χωρίς να πιάσει σπουδαία απόδοση η Προοδευτική επικράτησε 1-0 του κακού
Ολυμπιακού Βόλου. Η ομάδα του Κορυδαλλού αν ήταν πιο προσεκτική στην τελική
της προσπάθεια, θα είχε πετύχει μεγαλύτερο σκορ. 
ΠΑΝΗΛΕΙΑΚΟΣ-ΠΑΣ ΓΙΑΝΝΙΝΑ 1-1 
Πανηλειακός και ΠΑΣ Γιάννινα μοιράστηκαν βαθμούς, γκολ και εντυπώσεις. Στο
πρώτο ημίχρονο το παιχνίδι ήταν μέτριο, με τους φιλοξενουμένους περισσότερο
επικίνδυνους. Στο τελευταίο 25λεπτο οι γηπεδούχοι πίεσαν και κατάφεραν να
ισοφαρίσουν. 
ΚΑΛΑΜΑΤΑ-ΑΘΗΝΑΪΚΟΣ 0-0. 
Χωρίς γκολ έληξε το παιχνίδι Καλαμάτα-Αθηναϊκός. Οι δύο ομάδες είχαν από ένα
δοκάρι με τους Χουτσισβίλι και Σφακιανάκη. 
ΑΓΙΟΣ ΝΙΚΟΛΑΟΣ-ΚΑΛΛΙΘΕΑ 1-1 
Ούτε αυτή την Κυριακή ο Άγιος Νικόλαος γεύτηκε τη χαρά της νίκης. Μπορεί να
προηγήθηκε 1-0, αλλά η Καλλιθέα κατάφερε να ισοφαρίσει. Στο 89' οι γηπεδούχοι
είχαν δοκάρι με τον Καρβελά. 
ΠΑΝΣΕΡΡΑΪΚΟΣ-ΧΑΛΚΗΔΟΝΑ 2-1 
Εντυπωσιακός ο Πανσερραϊκός νίκησε δίκαια 2-1 τη Χαλκηδόνα. Οι γηπεδούχοι ήταν
καλύτεροι και είχαν ευκαιρίες ενώ οι φιλοξενούμενοι μείωσαν στις καθυστερήσεις
του αγώνα. 
ΠΑΝΑΙΓΙΑΛΕΙΟΣ-ΑΠΟΛΛΩΝ 0-1 
Ένα γκολ του Ρούσεφ από χτύπημα φάουλ ήταν αρκετό για να δώσει στον Απόλλωνα
τη νίκη και τους τρεις πολύτιμους βαθμούς.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17264O111</ED>
<ID>
ID:305811

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O11&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ </H5><H2>Την Τετάρτη η συνέχεια </H2>
Μεθαύριο συνεχίζεται το πρωτάθλημα της Γ' Εθνικής κατηγορίας με τα
παιχνίδια της 18ης αγωνιστικής. Το μεγαλύτερο ενδιαφέρον παρουσιάζουν δύο
αγώνες. Ο ένας είναι της πρωτοπόρου Κασσάνδρας που αντιμετωπίζει εκτός έδρας
το Μαρκό, ενώ στην Κέρκυρα η τοπική ομάδα φιλοξενεί τον Ατρόμητο Αθηνών σε ένα
παιχνίδι που θα κρίνει πολλά για την υπόθεση της ανόδου στη Β' Εθνική. 
Τα υπόλοιπα ματς είναι: Καβάλα - Τρίκαλα, Φωστήρας - Ελευσίνα, Χανιά -
Κιλκισιακός, Εθνικός - Λεωνίδιο, Λάρισα - Ναυπακτιακός και Παναιτωλικός -
Απόλλων Κρ. Βρύσης. 
Η βαθμολογία ύστερα από 17 αγώνες έχει ως εξής: Κασσάνδρα 36, Κέρκυρα 35,
Ατρόμητος Αθ. 34, Καβάλα 32, Κιλκισιακός 29, Λάρισα 28, Φωστήρας, Μαρκό 24,
Χανιά 23, Εθνικός 21, Ελευσίνα 16, Τρίκαλα, Λεωνίδιο 14, Παναιτωλικός 11,
Απόλλων Κρ. Βρύσης 0. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17264O112</ED>
<ID>
ID:305868

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O11&aa=2</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H2>
<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17264O113</ED>
<ID>
ID:305910

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O11&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΝ ΚΑΙ ΠΡΟΗΓΗΘΗΚΕ, ΓΝΩΡΙΣΕ ΤΑΠΕΙΝΩΤΙΚΗ ΗΤΤΑ ΑΠΟ ΤΟΝ ΕΚΠΛΗΚΤΙΚΟ ΠΑΝΙΩΝΙΟ
</H5><H2>«Ναυάγιο» στη Νέα Σμύρνη
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Στέναξε χθες βράδυ ο Ολυμπιακός στη Νέα Σμύρνη, όπου γνώρισε βαριά ήττα από
τον υπέροχο Πανιώνιο με σκορ 3-1 και κατρακύλησε στην τέταρτη θέση της
βαθμολογίας. Η πειραϊκή ομάδα βρέθηκε για πρώτη φορά τα τελευταία έξι χρόνια
σ' αυτή τη θέση, τέσσερις βαθμούς πίσω από την ΑΕΚ, τρεις από τον ΠΑΟΚ και
έναν βαθμό πίσω από τον Παναθηναϊκό. 
Ο Πανιώνιος ήταν η ομάδα που... έτρωγε σίδερα στον αγωνιστικό χώρο και έδωσε
την κατάλληλη απάντηση σε όλους εκείνους που είχαν την εντύπωση ότι ο
Ολυμπιακός θα έκανε εύκολο πέρασμα από τη Νέα Σμύρνη. 
Ο χθεσινός Ολυμπιακός ήταν ομάδα 10 λεπτών! Τίποτα άλλο. Είναι χαρακτηριστικό
ότι στα τρία τελευταία ματς (με τον Άρη, τον Ηρακλή και τον Πανιώνιο) ο
Ολυμπιακός έχει αποσπάσει μόλις έναν βαθμό! Κάτω από αυτές τις προϋποθέσεις, ο
εφετινός τίτλος θα αποδειχτεί μακρινό όνειρο για τους «ερυθρόλευκους». 
Αχίλλειος πτέρνα του Ολυμπιακού αποδείχτηκε το κέντρο της άμυνας. Ο Ανατολάκης
έκανε το χειρότερο παιχνίδι του στην πειραϊκή ομάδα και αντικαταστάθηκε με
μεγάλη καθυστέρηση στο 62'. Το νέο απόκτημα του Πανιωνίου, ο 29χρονος Τσέχος
στόπερ Πέτερ Βλίτσεκ, σημείωσε με σχετική ευκολία δύο γκολ, πιάνοντας στον
ύπνο την «ερυθρόλευκη» άμυνα. 
Οι «ερυθρόλευκοι» σημείωσαν πρώτοι γκολ και επαναπαύτηκαν. Η ομάδα του Λεμονή
έκανε αισθητή την παρουσία της στο γήπεδο το πρώτο δεκάλεπτο και στη συνέχεια
ο Πανιώνιος την έκανε να ζήσει έναν εφιάλτη. Μόνο οι φανέλες θύμιζαν τον
Ολυμπιακό. Για 80 λεπτά ο λαοφιλέστερος ελληνικός σύλλογος ήταν για λύπηση.
Δεν είχε ούτε αρχή ούτε τέλος. Η μεγάλη συγκίνηση που είχαν οι φίλοι του
Ολυμπιακού στο μνημόσυνο του Σαββάτου για τα θύματα της Θύρας 7, μετατράπηκε
χθες σε οργή για τον Λεμονή και τους ποδοσφαιριστές του. 
Ο Πέτερ Βλίτσεκ σφραγίζει τον θρίαμβο του Πανιωνίου σημειώνοντας το δεύτερο
προσωπικό του γκολ απέναντι στον Ελευθερόπουλο, που δεν μπορεί να αντιδράσει

Ο Λεμονής έβγαλε γρήγορα από το «ψυγείο» τον Ανατολάκη (τον είχε αποκλείσει
στο ματς Κυπέλλου με την Καλλιθέα λόγω πειθαρχικού παραπτώματος στο
Καυταντζόγλειο), αλλά ο διεθνής στόπερ ήταν χθες εκτός τόπου και χρόνου. Για
την ήττα-ντροπή του Ολυμπιακού δεν φταίει μόνο ο Ανατολάκης. Ευθύνη φέρει ο
Τάκης Λεμονής και όλοι οι ποδοσφαιριστές. Μόνο ο Πρέντραγκ Τζόρτζεβιτς
επέπλευσε από το χθεσινό ναυάγιο. Οι αλλαγές του Λεμονή σε πρόσωπα - Άλβες
αντί Πατσατζόγλου στο 46', Μαυρογενίδης αντί Ανατολάκη στο 62' - δεν βοήθησαν
σε καμία περίπτωση το παιχνίδι του Ολυμπιακού. 
Ο τεχνικός του Πανιωνίου Ντουμίτρου Ντουμιτρίου παρέταξε την ομάδα του με
ιδανικό τρόπο. Ο Ρουμάνος τεχνικός δεν πίστευε ότι θα μπορούσε η ομάδα του από
στατικές φάσεις να βραχυκυκλώσει την άμυνα του Ολυμπιακού. Και όμως ο
Πανιώνιος πέτυχε με σχετική ευκολία τρία γκολ! 
Οι πρωταθλητές φάνηκαν στην αρχή της συνάντησης να ελέγχουν το παιχνίδι,
ωστόσο μετά το 25' ο Πανιώνιος γύρισε το ματς και φιλοδώρησε με τρία γκολ τον
Δημήτρη Ελευθερόπουλο. Την ευθύνη για τα τρία γκολ δεν φέρει ο γκολκίπερ του
Ολυμπιακού, αλλά το κέντρο της άμυνας. Είναι χαρακτηριστικό ότι οι Ανατολάκης,
Κωστούλας ήταν απόντες στις φάσεις και των τριών γκολ. 
Το κακό για τον χθεσινό Ολυμπιακό ξεκινούσε από τον χώρο του κέντρου, όπου οι
αμυντικοί χαφ (και ιδιαίτερα ο Άντζας) δεν μπορούσαν να μαρκάρουν τους
αντιπάλους τους. 
ΔΥΝΑΤΟ ΞΕΚΙΝΗΜΑ 
Στο 3' ο Πατσατζόγλου με κάθετη πάσα τροφοδότησε τον Τζιοβάνι, ο οποίος
πραγματοποίησε παράλληλη σέντρα μέσα στη μικρή περιοχή. Ο Αλεξανδρής πετάχτηκε
στην πορεία της μπάλας και την κατάλληλη στιγμή την έστειλε στα δίχτυα (0-1).
Ο Αλεξανδρής, πριν συμπληρωθεί το 1', είχε στείλει την μπάλα στα δίχτυα της
εστίας του Ντρόμπνι, αλλά δεν «μέτρησε» γκολ γιατί ο επόπτης Τάπρατζης
υπέδειξε οφσάιντ τον 33χρονο στράικερ κάτω από τις διαμαρτυρίες των
φιλοξενουμένων. 
Ο Πέτερ Βλίτσεκ πανηγυρίζει με τον Γιάροσλαβ Ντρόμπνι τη μεγάλη νίκη επί του Ολυμπιακού

Σύμφωνα με την εικόνα του αγώνα στα πρώτα λεπτά οι περίπου 4.000 οπαδοί του
Ολυμπιακού πίστεψαν ότι θα απολαύσουν γκολ και θέαμα. Ωστόσο η ομάδα του
Ντουμίτρου Ντουμιτρίου τους διέψευσε. Οι γηπεδούχοι έβαλαν την μπάλα κάτω και
βρήκαν το πεδίο ελεύθερο. Και μάλιστα χωρίς ιδιαίτερη προσπάθεια. 
ΑΜΕΣΗ ΑΝΤΙΔΡΑΣΗ 
Ο Πανιώνιος απάντησε στο 26', όταν ο Μουζαουί έπιασε δυνατό σουτ, ο
Ελευθερόπουλος απέκρουσε ασθενώς και ο επερχόμενος Σίλιαν ανενόχλητος πέτυχε
την ισοφάριση (1-1). Το δεύτερο και το τρίτο γκολ του Πανιωνίου προήλθαν από
στατικές φάσεις. Στο 31', σε φάουλ του Γκώνια, ο Βλίτσεκ με κεφαλιά σημείωσε
το 2-1. Οι δύο ποδοσφαιριστές του Πανιωνίου ήταν πρωταγωνιστές και στο τρίτο
γκολ. Στο 43' ο Γκώνιας εκτέλεσε κόρνερ, ο Γιαννόπουλος «έπιασε» κεφαλιά, ο
Βλίτσεκ από κοντά σημείωσε το 3-1. Το δεύτερο ημίχρονο άρχισε με καθυστέρηση
15 λεπτών γιατί δεν άναψαν έγκαιρα οι προβολείς. 
Ο Λεμονής ρίσκαρε με στόχο να γυρίσει το παιχνίδι. Ο Ολυμπιακός αγωνίστηκε με
τρεις αμυντικούς στην ευθεία, ενώ ο Άλβες έπαιξε στην επίθεση μαζί με τους
Τζιοβάνι, Αλεξανδρή. 
Οι φιλοξενούμενοι δεν μπόρεσαν να παραβιάσουν την εστία του Ντρόμπνι.
Δημιούργησαν δύο ευκαιρίες με τους Άλβες (61'), Τζόρτζεβιτς (78'), ενώ ο
Πανιώνιος είχε μία κλασική ευκαιρία με τον Σίλιαν (πλάσαρε μόλις άουτ στο
56'). 
Ο Ολυμπιακός έχει παράπονα από τη διαιτησία του Αγγελάκη. Στο 33' ο Ανατολάκης
«έπιασε» κεφαλιά και η φάνηκε ότι η μπάλα πέρασε τη γραμμή της εστίας του
Πανιωνίου, αλλά ο Θεσσαλονικιός ρέφερι, αφού συμβουλεύτηκε τον επόπτη
Ταπρατζη, έδειξε «παίζετε». Ο Ολυμπιακός διαμαρτύρεται και για την πρώτη φάση
του αγώνα. Ο ίδιος επόπτης υπέδειξε οφσάιντ τον Αλεξανδρή, ο οποίος είχε
στείλει την μπάλα στα δίχτυα.

<H3>ΛΕΜΟΝΗΣ: Ζήτησε συγγνώμη από τον κόσμο </H3><H3>Αναλαμβάνω την ευθύνη
</H3>
«Ποτέ δεν πρόκειται να πω ότι φταίνε οι ποδοσφαιριστές στις ήττες. Φταίει ο
προπονητής». Ο Τάκης Λεμονής ανέλαβε χθες την ευθύνη της ήττας από τον
Πανιώνιο. Ο τεχνικός του Ολυμπιακού ήταν απογοητευμένος: «Είναι πολύ δύσκολη
ημέρα για την ομάδα μου. Σίγουρα υπάρχει αναταραχή στον Ολυμπιακό. Αυτή τη
στιγμή η ομάδα χρειάζεται ηρεμία. Οφείλουμε να ζητήσουμε συγγνώμη από τον
κόσμο του Ολυμπιακού. Σήμερα (χθες) είχαμε καλό μόνο το πρώτο δεκάλεπτο. Είχα
πει ότι είμαστε το πρώτο φαβορί για τον τίτλο μετά την πολύ καλή απόδοση που
είχαμε στο ματς με τον Άρη. Τώρα τα πράγματα είναι δύσκολα». Ο προπονητής του
Πανιωνίου Ντουμίτρου Ντουμιτρίου δήλωσε: «Η ομάδα μου βρέθηκε σε πολύ καλή
ημέρα. Οι αντίπαλοί μας πίστεψαν ότι μετά το 0-1, το παιχνίδι τελείωσε. Για
πρώτη φορά σημειώνουμε γκολ από στατικές φάσεις. Δεν περίμενα να πετύχουμε
γκολ στον Ολυμπιακό με αυτό τον τρόπο. Η νίκη μας είναι μεγάλη και οφείλεται
στη συνολική προσπάθεια των ποδοσφαιριστών μας». 
Ο πρόεδρος του Πανιωνίου Αχιλλέας Μπέος μετά τη συνέντευξη Τύπου κάλεσε τους
δημοσιογράφους και έκανε την εξής δήλωση: «Όλη την εβδομάδα ο Πανιώνιος και
εγώ δεχτήκαμε πόλεμο από δημοσιογράφους που δεν σέβονται τη δουλειά τους. Για
μένα, είναι εργολάβοι. Κυκλοφόρησαν ότι ο Πανιώνιος θα δώσει το παιχνίδι στον
Ολυμπιακό. Όσο εγώ είμαι πρόεδρος της ιστορικής ομάδας του Πανιωνίου θα την
υπηρετώ με σεβασμό και θα δίνω απάντηση στους λασπολόγους. Στην Ελλάδα μόνο
μία ομάδα έχει παραρτήματα. Είναι ο Παναθηναϊκός. Μου θυμίζει την Αγγλία σε
αποικιακό χαρακτήρα πριν από πολλά χρόνια. Ο Πανιώνιος δεν ήταν ούτε θα γίνει
παράρτημα καμίας ομάδας. Θα παίζει κάθε Κυριακή για τη νίκη, όποιος και να
είναι ο αντίπαλος στο γήπεδο». 
*** Ενός λεπτού σιγή κρατήθηκε στη μνήμη του Γιάννη Παθιακάκη, λίγο
πριν από την έναρξη του χθεσινού αγώνα. Φίλοι του Πανιωνίου θυμήθηκαν τον
«Πάθια» που είχε κατακτήσει Κύπελλο με τον ομάδα τους το 1979.

<H3>ΣΤΟΥ ΡΕΝΤΗ
</H3><H3>Επεισόδια και αποδοκιμασίες
</H3>
Ένταση χθες στις εγκαταστάσεις του Ρέντη. Περίπου 200 οπαδοί του Ολυμπιακού
μετά τη λήξη του χθεσινού αγώνα με τον Πανιώνιο πήγαν με άγριες διαθέσεις στο
προπονητήριο των «ερυθρολεύκων», αλλά ισχυρή αστυνομική δύναμη και άνδρες των
ΜΑΤ προστάτευσαν τους ποδοσφαιριστές και την τεχνική ηγεσία του Ολυμπιακού. 
Οι φίλοι της πειραϊκής ομάδας εκτόξευσαν ύβρεις στους παίκτες για την
απαράδεκτη εμφάνισή τους στη Νέα Σμύρνη, ενώ ακούστηκαν συνθήματα: «Ομάδα
μοντέλο την κάνατε...»,«Θρύλε θυμήσου, πρωτάθλημα θέλουν ακόμα και οι νεκροί
σου». 
Οι οπαδοί του Ολυμπιακού τα έβαλαν περισσότερο με τους αμυντικούς (Ανατολάκη,
Κωστούλα), γιατί δεν στάθηκαν στο ύψος των περιστάσεων στη Νέα Σμύρνη. Τα εξ
αμάξης άκουσαν και άλλοι ποδοσφαιριστές. Μόνο οι ξένοι του Ολυμπιακού
Τζιοβάνι, Καρεμπέ, Τζόρτζεβιτς δεν αποδοκιμάστηκαν από τους «ερυθρόλευκους»
οπαδούς. Επίθεση δέχτηκε τηλεοπτικό συνεργείο από εξαγριωμένους νεαρούς
οπαδούς. 
Η αστυνομική δύναμη και οι άνδρες των ΜΑΤ κατόρθωσαν να απομακρύνουν τους
οπαδούς του Ολυμπιακού από τις εγκαταστάσεις του Ρέντη και έτσι αποχώρησαν οι
ποδοσφαιριστές, ο Τάκης Λεμονής και οι συνεργάτες του. 
Ο προπονητής του Ολυμπιακού κατά την ώρα της αποχώρησής του περικυκλώθηκε από
περίπου 15 φίλους της ομάδας. Του ζητούσαν να πάρει «κεφάλια», γιατί «ο κόμπος
έφτασε στο χτένι». 
Προχθές στο στάδιο Καραϊσκάκη τελέστηκε το μνημόσυνο για τα 21 αδικοχαμένα
παιδιά της Θύρας 7. Το σύνθημα που δονούσε την ατμόσφαιρα ήταν «αδέλφια ζείτε,
εσείς μας οδηγείτε», ενώ οι μητέρες των θυμάτων ζητούσαν ο Ολυμπιακός να
επιστρέψει στη φυσική του έδρα, το στάδιο Καραϊσκάκη. Χθες στη Νέα Σμύρνη οι
περίπου 4.000 οπαδοί του Ολυμπιακού περίμεναν τη νίκη επί του Πανιωνίου
έχοντας ένα λόγο παραπάνω. Η συγκίνηση μετατράπηκε σε οργή και η κατάσταση
χθες στις εγκαταστάσεις του Ρέντη θύμισε παλιές εποχές και τα «πέτρινα χρόνια»
του Ολυμπιακού. 
«ΤΡΙΖΕΙ» Ο ΠΑΓΚΟΣ 
Ο Τάκης Λεμονής προσπάθησε χθες να δώσει εξηγήσεις στους φίλους της ομάδας του
λέγοντας ότι προέχει η ηρεμία εν όψει του ντέρμπι με τον ΠΑΟΚ στο ΟΑΚΑ. Το
κλίμα όμως είναι βαρύ για τον 42χρονο τεχνικό και χθες κυκλοφόρησε η
πληροφορία ότι σκέφτεται να θέσει την παραίτησή του στη διάθεση του προέδρου
του Ολυμπιακού Σωκράτη Κόκκαλη. 
Η κατάσταση είναι κρίσιμη όσον αφορά το μέλλον του Λεμονή στον Ολυμπιακό και ο
κ. Κόκκαλης θα πάρει τις αποφάσεις του. Σίγουρα ο πρόεδρος της πειραϊκής
εταιρείας είναι πικραμένος από τη φετινή πορεία της ομάδας του, ωστόσο δεν
πρόκειται να πάρει αποφάσεις εν θερμώ. Το πιθανότερο είναι να κρατήσει στον
πάγκο τον Λεμονή μέχρι τη λήξη της περιόδου και στη συνέχεια να προχωρήσει σε
συνεργασία με καταξιωμένο Ευρωπαίο τεχνικό. Σε περίπτωση όμως που ο Ολυμπιακός
δεν επιστρέψει στις επιτυχίες σε τέταρτο συνεχόμενο παιχνίδι, οι εξελίξεις θα
είναι ραγδαίες στο ποδοσφαιρικό τμήμα.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O12</CAT>
<ED>
Κωδικός άρθρου: A17264O121</ED>
<ID>
ID:305812

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O12&aa=1</URL></REF>


Article

<CATEGORY>vin10</CATEGORY>

 <H5>ΣΤΗ ΝΕΑΠΟΛΗ
</H5><H2>Ο Αφάς έβαλε τη σφραγίδα του
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Στους τυφλούς επικρατεί ο μονόφθαλμος, λέει η ελληνική παροιμία και χθες στη
Νεάπολη μονόφθαλμος ήταν ο Ιωνικός που πέτυχε πολύτιμη νίκη (1-0) με
γκολ-ποίημα του Αφάς εις βάρος του Άρη. Με τους τρεις αυτούς βαθμούς, η ομάδα
της Νίκαιας φαίνεται να «κερδίζει» οριστικά την παραμονή της στην Α' Εθνική
κατηγορία, ενώ για τον Άρη τα όνειρα εξόδου στο Κύπελλο ΟΥΕΦΑ απομακρύνονται. 
Ήταν το 19ο λεπτό της συνάντησης, όταν οι αμυντικοί του Άρη έδιωξαν την μπάλα
- ο Κατεργιαννάκης επιχειρούσε άστοχη έξοδο - που έφθασε στον Χάουγκαλντ και
από αυτόν στον Αφάς. Ο τελευταίος, με πλάτη στην εστία του Άρη κοντρολάρισε
την μπάλα με το στήθος και πριν πέσει στο τερέν γύρισε και με δυνατό σουτ την
έστειλε στο παραθυράκι της εστίας του (εκτός θέσης) Κατεργιαννάκη. 
Σε αντίθεση με τον Μοχάμεντ Αφάς, ο Άγγελος Βιλανάκης ήταν ο... αδύναμος
κρίκος των γηπεδούχων. Μπήκε σαν αλλαγή στο παιχνίδι στο 63' και όπως είπε ο
προπονητής του Σωκράτης Γέμελος ήθελε να εκμεταλλευθεί «την ταχύτητά του αλλά
και την ικανότητά του να κρατάει την μπάλα». Ο Βιλανάκης βρέθηκε τετ-α-τετ με
το 2-0 σε δύο περιπτώσεις, βγαλμένες σχεδόν από καρμπόν (69' και 87'), αλλά
αστόχησε, αφού προηγουμένως είχε ξεπεράσει και τον Κατεργιαννάκη. 
Ο Μοχάμεντ Αφάς πέτυχε με θαυμάσιο τρόπο το γκολ που έκρινε την αναμέτρηση

Το χθεσινό παιχνίδι στη Νεάπολη ήταν μετριότατο ποιοτικά στο α' μέρος. Το γκολ
και μια ψευτοευκαιρία για κάθε ομάδα ήταν όλες κι όλες οι καλές φάσεις. Στην
επανάληψη, οι Θεσσαλονικείς μπήκαν δυνατά παρά το γεγονός ότι στο 52'
αποβλήθηκε ο Παπαδόπουλος (αψυχολόγητη ενέργεια, αφού χτύπησε τον Νολ με
αγκωνιά). Στο επόμενο λεπτό, ήταν η καλύτερη στιγμή των φιλοξενουμένων με ένα
δυνατό σουτ του Μάρκου έξω από την περιοχή, που έδιωξε με υπερένταση σε κόρνερ
ο Στρακόσα. 
Η υπεροχή του Άρη (στην εξέδρα βρισκόταν ο νέος τεχνικός της ομάδας Κράους)
δεν είχε αντίκρυσμα, αφού η μπάλα δεν έφθανε με ευκολία στην επίθεση και εκεί
οι επιλογές δεν ήταν οι καλύτερες. «Από την ομάδα έλειπε η δύναμη, η
αυτοπεποίθηση και το πάθος. Αυτά τα στοιχεία θα προσπαθήσουμε να δώσουμε»,
είπε ο Σωκράτης Γέμελος, δηλώνοντας ικανοποιημένος από τη νίκη. Ο (υπηρεσιακός
μαζί με τον Ντίνο Κούη στον πάγκο του Άρη) Γιάννης Τζιφόπουλος επεσήμανε:
«Ελπίζω με τον νέο προπονητή ο Άρης να βρει τον δρόμο των επιτυχιών». 
«ΝΑ ΑΛΛΑΞΟΥΜΕ ΤΟ ΜΕΛΛΟΝ» 
Ο Μπερντ Κράους είναι από το Σάββατο ο νέος προπονητής του Άρη, ωστόσο την
Τετάρτη πρόκειται να αναλάβει τα νέα του καθήκοντα. Ο 45χρονος Αυστριακός
τεχνικός, κατά την παρουσίασή του από τον Γιάννη Ζαχουδάνη, δήλωσε: «Χαίρομαι
γι' αυτήν τη συνεργασία. Την Τετάρτη θα κάνω την πρώτη προπόνηση και θα μιλήσω
στους παίκτες. Ό,τι έχει γίνει στο παρελθόν δεν μπορούμε να το αλλάξουμε, αλλά
μπορούμε να αλλάξουμε το μέλλον». Ο κ. Κράους χθες το βράδυ αναχώρησε για την
πατρίδα του και αναμένεται να επιστρέψει στη Θεσσαλονίκη το βράδυ της Τρίτης.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O12</CAT>
<ED>
Κωδικός άρθρου: A17264O122</ED>
<ID>
ID:305869

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O12&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ: ΟΚΚΑΣ ΚΑΙ ΓΙΑΣΕΜΗ ΟΔΗΓΗΣΑΝ ΣΕ ΤΡΟΧΙΑ ΤΙΤΛΟΥ
</H5><H2>Με «φτερά» από Κύπρο
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Έτοιμος για Τσάμπιονς Λιγκ. Ο ΠΑΟΚ επικράτησε χθες του Ηρακλή με 3-0 και
συνεχίζει με ακέραιες τις ελπίδες του για μεγάλη διάκριση στο εφετινό
πρωτάθλημα. 
Στο δεύτερο σκαλοπάτι της βαθμολογίας έφτασε ο ΠΑΟΚ. Με 31 βαθμούς συγκομιδή ο
Μπάγιεβιτς και οι παίκτες του βρίσκονται πλέον στη «ζώνη του Τσάμπιονς Λιγκ»
ενώ απέχουν μόλις δύο βαθμούς από την πρωτοπόρο ΑΕΚ. Παράλληλα έχουν ένα βαθμό
περισσότερο από τον Παναθηναϊκό και δύο από τον Ολυμπιακό, με τον οποίο θα
συγκρουστούν την Κυριακή στο Ολυμπιακό Στάδιο. 
Η Τούμπα γιόρτασε την άνοδο του ΠΑΟΚ στη βαθμολογία ξεχνώντας τον αποκλεισμό
από το Κύπελλο, με... κυπριακά τραγούδια. Ο Γιασεμή και ο Οκκάς πέτυχαν ξανά
γκολ και συνέβαλαν τα μέγιστα στη νέα επιτυχία του ΠΑΟΚ που έδειξε ότι θα
παλέψει έως το τέλος για να κάνει πραγματικότητα το εφετινό του όνειρο. 
Στο πρώτο ημίχρονο όλα κρίθηκαν σε δύο φάσεις από τις οποίες ο ΠΑΟΚ πήρε το
προβάδισμα στο σκορ. Πρώτα στο 14' ο Βαγγέλης Πουρλιοτόπουλους κράτησε το
«μηδέν» παθητικό, αν και ο Μπαχράμης βγήκε μόνος του από την μπαλιά του Χατζί.
Το σουτ που επιχείρησε όμως δεν νίκησε τον τερματοφύλακα του ΠΑΟΚ που
απέκρουσε με γρήγορη έξοδο. 
Και στο 38' ο Γιασεμάκης Γιασεμή έβαλε πάλι στα μεγάφωνα κυπριακό τραγούδι
όταν αξιοποίησε τη σέντρα από δεξιά του Μπορμπόκη και νίκησε με κεφαλιά τον
Χαλκιά (1-0). Αυτό ήταν όλο το πρώτο μέρος, αφού στο διάστημα αυτό οι δύο
ομάδες έπαιξαν «σφιχτά» κάνοντας δύσκολη τη ζωή των επιθετικών. Υπήρχε πολύς
κόσμος στη μεσαία γραμμή και οι μπαλιές προς τις εστίες έβγαιναν με το
σταγονόμετρο. 
Γιασεμή και Οκκάς πανηγυρίζουν νίκη επί του Ηρακλή

Στο δεύτερο ημίχρονο δεν άλλαξε το σκηνικό. Το παιχνίδι παρέμεινε στον χώρο
του κέντρου και οι δύο τερματοφύλακες ανησύχησαν λίγες φορές. 
Στο 55' ο Χαλκιάς απέκρουσε το σουτ του Γεωργιάδη που είχε γίνει κάτοχος της
μπάλας ύστερα από σέντρα του Κωνσταντινίδη και κεφαλιά του Γιασεμή. 
Στο 64' ο Άγγελος Αναστασιάδης προσπάθησε να ανακατέψει την τράπουλα και
χρησιμοποιώντας τους Νασιόπουλο και Βακουφτσή θέλησε να ενισχύσει την
επιθετική γραμμή του Ηρακλή με στόχο την ισοφάριση. 
Η μεγάλη στιγμή για τον «Γηραιό» προέκυψε στο 77' αλλά ο Πουρλιοτόπουλος ήταν
και πάλι σε ετοιμότητα. Από τη σέντρα του Δρούγα ο Φοφόνκα έκανε το σουτ και η
μπάλα σταμάτησε στο σώμα του Ζέμαν. Στη συνέχεια της φάσης ο Στολτίδης σούταρε
από πολύ κοντά, όμως τα αντανακλαστικά του Πουρλιοτόπουλου λειτούργησαν με τον
καλύτερο τρόπο. 
Και όπως στο πρώτο ημίχρονο, αφού ο ΠΑΟΚ απέφυγε το γκολ, βρήκε αυτός το δρόμο
προς τα δίχτυα. Και πάλι με... κυπριακό άσμα. Στο 84' ο Γιαννάκης Οκκάς έγινε
κάτοχος της μπάλας έξω από την περιοχή του Ηρακλή, απέφυγε με προσποίηση τον
Νεμπεγλέρα και νίκησε τον Χαλκιά με δυνατό σουτ (2-0). 
Ο επίλογος γράφτηκε από τον Καφέ στις καθυστερήσεις του αγώνα (90+) όταν με
σουτ από το ύψος της περιοχής δεν άφησε περιθώρια αντίδρασης στον Χαλκιά
(3-0). 
Χωρίς σοβαρά λάθη η διαιτησία του Παπίλια. Στο 47' οι γηπεδούχοι φώναξαν για
πέναλτι, όταν ο Κούτσης έμπαινε στην περιοχή του Ηρακλή και δέχθηκε την
προβολή του Μιλόγιεβιτς αλλά ο διαιτητής από τον Πειραιά δεν διαπίστωσε παράβαση.

<H3>ΜΠΑΓΙΕΒΙΤΣ
</H3><H3>Μας άνοιξε η όρεξη
</H3>
Ευχές, που έπιασαν τόπο, στον πάγκο του ΠΑΟΚ

«Μας άνοιξε η όρεξη, αλλά δεν χρειάζεται να λέμε πολλά», είπε ο Ντούσαν
Μπάγιεβιτς όταν μετά το τέλος του χθεσινού ντέρμπι ρωτήθηκε για τους στόχους
της ομάδας από εδώ και πέρα. Ο Σερβοέλληνας τεχνικός αναφερόμενος στο παιχνίδι
είπε: «Έγινε ένα πολύ καλό παιχνίδι. 
Ο ΠΑΟΚ είχε την υπεροχή στο πρώτο ημίχρονο και δημιούργησε τις ευκαιρίες για
να πετύχει γκολ. Ξέραμε ότι δεν μπορούμε να καταφέρουμε κάποια πράγματα
απέναντι στον Ηρακλή. Στο δεύτερο ημίχρονο ο Ηρακλής άρχισε να ρισκάρει και
εμείς αποφασίσαμε να παίξουμε με διαφορετικό τρόπο. Με αντεπιθέσεις. Έτσι
βάλαμε δύο γκολ. Συγχαρητήρια στους παίκτες μου που πήραν τη νίκη αυτή, αν και
ήταν πάρα πολύ κουρασμένοι και είχαμε και προβλήματα τραυματισμών». 
Ο Άγγελος Αναστασιάδης, παρόλο που η ομάδα του έχασε με 3-0, έμεινε
ευχαριστημένος από την απόδοση των παικτών του, αφού είπε: «Το σκορ αδικεί την
εικόνα που παρουσίασε το παιχνίδι και την απόδοση της ομάδας μου. Εμείς είχαμε
πρώτοι την ευκαιρία για να προηγηθούμε, αλλά δεχθήκαμε γκολ σε μια φάση που
την έχουμε συζητήσει πάρα πολύ. Στη συνέχεια δημιουργήσαμε ευκαιρίες, μέχρι
και που μαλώσαμε για το ποιος θα βάλει το γκολ. Εκεί δεχθήκαμε το δεύτερο και
το τρίτο γκολ. Είχαμε μπροστά μας έναν Γολγοθά και είχαμε πολλά προβλήματα,
ενώ τα παιδιά ήταν πολύ κουρασμένα». 
*** Ο γενικός διευθυντής της Περούτζια, Σαλβατόρε Φαμπρίτσιο, και ο
σκάουτερ της Άρσεναλ Μπόμπι Μπένετ, βρέθηκαν χθες στις κερκίδες του γηπέδου
της Τούμπας. Ο Ιταλός δεν ήρθε για να παρακολουθήσει κάποιον συγκεκριμένο
ποδοσφαιριστή, του ΠΑΟΚ ή του Ηρακλή. Ο σκάουτερ της Άρσεναλ, όμως, ήρθε για
να παρακολουθήσει τους Καφέ, Οκκά και Γιασεμάκη, οι οποίοι έχουν προταθεί στην
αγγλική ομάδα ως παίκτες που παρουσιάζουν ενδιαφέρον.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O14</CAT>
<ED>
Κωδικός άρθρου: A17264O141</ED>
<ID>
ID:305813

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O14&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΙΤΑΛΙΑ: ΡΟΜΑ ΚΑΙ ΓΙΟΥΒΕΝΤΟΥΣ ΕΜΕΙΝΑΝ ΣΤΟ «Χ»
</H5><H2>Κενό... εξουσίας
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Δημοκρατία - κληρονομική βασιλεία σημειώσατε «Χ». Κάπως έτσι περιέγραψε τη
χθεσινή αναμέτρηση της Ρόμα με τη Γιουβέντους (0-0) ο προπονητής των
«τζιαλορόσι» Φάμπιο Καπέλο στην προσπάθειά του να περιγράψει τα «ιδιοκτησιακά
καθεστώτα» των δύο ιταλικών συλλόγων. 
Το μεγάλο ντέρμπι λοιπόν δεν ανέδειξε νικητή διατηρώντας αμετάβλητη την
κατάσταση στην κορυφή της βαθμολογίας, σε συνδυασμό με την αναπάντεχη ήττα της
Ίντερ από την Μπολόνια με 2-1. Στο παιχνίδι αυτό επανήλθε στη βασική ενδεκάδα
των «νερατζούρι» ο Γρηγόρης Γεωργάτος, ο οποίος φέρει ευθύνη - μαζί με τον
Τόλντο - για το πρώτο γκολ των γηπεδούχων. 
Στο Μιλάνο ο κακός δαίμονας της Μίλαν, Περούτζια, υποχρέωσε και πάλι σε
ισοπαλία τους «ροσονέρι» σε 1-1, αν και τελείωσε το παιχνίδι με εννέα παίκτες
λόγω αποβολής των Μπαϊόκο (60') και Σολιάνο (88'). 
Νέα ήττα για τη Λάτσιο, αυτή τη φορά από την Πάρμα με 1-0, ενώ η Βενέτσια
ουσιαστικά τράβηξε μαζί της στη β' κατηγορία τη Φιορεντίνα επικρατώντας των
Βιόλα 2-0. 
Τότι και Ντάβιντς δεν πανηγύρισαν νίκη

Στο ντέρμπι της Λομβαρδίας Αταλάντα και Μπρέσια έμειναν στο «μηδέν» ενώ ο
προπονητής των φιλοξενουμένων Κάρλο Ματσόνε που έχει ανοίξει βεντέτα με τους
οπαδούς των γηπεδούχων έφυγε με τη συνοδεία αστυνομικών. 
Τα αποτελέσματα: Αταλάντα-Μπρέσια 0-0. Μπολόνια-Έντερ 2-1 (Πέκια 56', Τζάουλι
75' - Σέερντοφ 89'). Λέτσε-Βερόνα 1-1 (Τζιακομάτσι 4' - Φρικ 53').
Μίλαν-Περούτζια 1-1 (Σερζίνιο 18' πέν. - Μπατσάνι 47'). Πάρμα-Λάτσιο 1-0 (Ντι
Βάιο 67'). Τορίνο-Πιασέντζα 1-1 (Φεράντε 82' - Χούμπνερ 73').
Βενέτσια-Φιορεντίνα 2-0 (Μαγκαλιάνες 17', Μανιέρο 54'). Κιέβο-Ουντινέζε 1-2
(Κοσάτο 89' - Κρόλντρουπ 17', Μούτσι 23'). Ρόμα-Γιουβέντους 0-0.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17264O151</ED>
<ID>
ID:305814

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O15&aa=1</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>«Όλε» Μάντσεστερ
</H2>
«Όλε, όλε» φώναζαν οι οπαδοί της Μάντσεστερ Γιουνάιτεντ αποθεώνοντας τον
Νορβηγό επιθετικό της ομάδας τους Όλε Γκιούναρ Σόλσκιερ για τα δύο γκολ που
πέτυχε εναντίον της Τσάρλτον που χάρισαν τη νίκη στους πρωταθλητές με 2-0. 
Η Γιουνάιτεντ συνεχίζει να οδηγεί την κούρσα της Πρέμιερ Λιγκ, με τις
Λίβερπουλ, Νιούκαστλ και Άρσεναλ να ακολουθούν σε απόσταση αναπνοής. 
Η Λίβερπουλ μάλιστα ήταν εντυπωσιακή συντρίβοντας με 6-0 την Ίπσουιτς, η οποία
είχε κερδίσει τα επτά από τα οκτώ τελευταία της παιχνίδια! 
Ο εκτελών χρέη προπονητή των «κόκκινων» Φιλ Τόμπσον είπε για την ομάδα του πως
η ευρεία νίκη ήταν ένα μήνυμα προς τους υπόλοιπους διεκδικητές του τίτλου. 
Τα αποτελέσματα: Τσάρλτον-Μάντσεστερ Γιουνάιτεντ 0-2 (Σόλσκιερ 33', 74').
Άστον Βίλα-Τσέλσι 1-1 (Μλερσον 28' - Λάμπαρντ 65'). Μπόλτον-Γουεστ Χαμ 1-0
(Γκάρντνερ 38'). Ντέρμπι-Σάντερλαντ 0-1 (Κουιν 80'). Φούλαμ-Μπλάκμπερν 2-0
(Χέιλς 31', Μάλμπρανκ 63'). Ίπσουιτς-Λίβερπουλ 0-6 (Ξαβιέ 16', Χέσκι 43', 90',
Χίπια 52', Οουεν 62', 71' ). Μίντλεσμπρο-Λιντς 2-2 (Ινς 51', Γουίντας 88' -
Μπάκε 19', Φάουλερ 54'). Νιούκαστλ-Σάουθαμπτον 3-1 (Ρομπέρ 24', Σίρερ 29', 45'
πέν. - Πάχαρς 39'). Τότεναμ-Λέστερ 2-1 (Άντερτον 37', Ντέιβις 61' - Άακς 79').
Έβερτον-Άρσεναλ 0-1 (66' Βιλτόρ).
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17264O152</ED>
<ID>
ID:305870

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O15&aa=2</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ: Για την Μπάγερν
</H5><H2>Κλαίνε οι Βαυαροί
</H2>
Για το Κύπελλο Ιντερτότο άρχισαν να συζητούν στο Μόναχο οι παράγοντες και οι
παίκτες της Μπάγερν μετά την ισοπαλία στην οποία υποχρεώθηκαν οι Βαυαροί από
την Ντόρτμουντ (1-1). 
Η κατάσταση στους κόλπους του βαυαρικού συλλόγου, ο οποίος έχει πετύχει μόλις
μία νίκη στα δέκα τελευταία παιχνίδια στην Μπουντεσλίγκα, είναι η χειρότερη
των τελευταίων χρόνων. 
Η Μπάγερν αυτή τη στιγμή είναι στην έκτη θέση του πρωταθλήματος που οδηγεί στο
Κύπελλο Ιντερτότο. Ο Ούλι Χένες όμως απέκλεισε την περίπτωση η ομάδα να
διεκδικήσει την έξοδό της στο Κύπελλο ΟΥΕΦΑ μέσω αυτής της διοργάνωσης. Στο
ντέρμπι της Μπουντεσλίγκας πρωταγωνιστής αναδείχτηκε το νέο αστέρι της
Ντόρτμουντ, Σεμπάστιαν Κελ. 
Τα αποτελέσματα: Βέρντερ Βρέμης-Καϊζερσλάουτερν 1-0 (Άιλτον 51').
Λεβερκούζεν-Γκλάντμπαχ 5-0 (Μπάλακ 10', Νόιβιλ 17', Σνάιντερ 31', Ραμέλοφ 84',
Μπερμπάτοφ 87'). Χάνσα Ροστόκ-Φράιμπουργκ 4-0 (Ντι Σάλβο 10', 61', Λανζέ 24',
Ρίντλεβιτς 70'). Μπάγερν-Ντόρτμουντ 1-1 (Έλμπερ 82'-Αμορόσο 78'). Σάλκε-Σαντ
Πάουλι 4-0 (Σαντ 9', Μέλερ 24', Μπέμε 54' πεν., Ρεκ 81' πεν.). Χέρτα
Βερολίνου-Στουτγκάρδη 2-0 (Μαρσελίνο 16', 36'). Βόλφσμπουργκ-Κότμπους 2-1
(Πόντε 12', 24'-Ντε Σίλβα 90'). Νυρεμβέργη-Μόναχο 1860 2-1 (Ρινκ 35', Τάβτσαρ
65'-Μπιερκόφκα 48'). Αμβούργο-Κολωνία 4-0 (Φούκαλ 34', Σισόν 63' αυτογκόλ,
Μπαρμπάρεζ 67', Ρομέρο 83').
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17264O153</ED>
<ID>
ID:305911

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O15&aa=3</URL></REF>


Article

<CATEGORY>vin10</CATEGORY>

 <H5>ΜΑΧΛΑΣ
</H5><H2>Οδηγεί τον Άγιαξ από νίκη σε νίκη
</H2>
Πέντε γκολ σε μία εβδομάδα πέτυχε ο Νίκος Μαχλάς, συνεχίζοντας να οδηγεί τον
Άγιαξ στις νίκες σε πρωτάθλημα και κύπελλο. Χθες, ο διεθνής στράικερ πέτυχε
δύο ακόμη γκολ στη νίκη του Αίαντα με 3-1 επί της Βάαλβικ. Την περασμένη
Κυριακή ο Μαχλάς σκόραρε εναντίον της Βίλαμ, ενώ τρεις ημέρες μετά πέτυχε δύο
ακόμη γκολ εναντίον της Γκρόνινγκεν για το Κύπελλο. 
Ο Άγιαξ ισοβαθμεί με 45 βαθμούς στην πρώτη θέση της βαθμολογίας μαζί με τη
Φέγενορντ, που νίκησε 1-0 εκτός έδρας την Γκρόνινγκεν. Ακολουθεί η Αϊντχόβεν
με 40 και έναν αγώνα περισσότερο. 
*** Δύο γκολ όμως πέτυχε και ο Αλέκος Κακλαμάνος στο βελγικό πρωτάθλημα
με τα χρώματα της Γάνδης. Ο πρώην επιθετικός του Ολυμπιακού σκόραρε στο 51'
και στο 90' χαρίζοντας τον βαθμό της ισοπαλίας στη Γάνδη στον εκτός έδρας
αγώνα με την Μπέβερεν (2-2). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17264O154</ED>
<ID>
ID:305932

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O15&aa=4</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ
</H5><H2>Γύρισε η Ρεάλ
</H2>
Φερνάντο Μοριέντες πέντε αστέρων. Ο Ισπανός επιθετικός της Ρεάλ Μαδρίτης
πέτυχε πέντε γκολ στο 7-0 της ομάδας του εις βάρος της Λας Πάλμας, βοηθώντας
με τον εντυπωσιακό αυτό τρόπο τη «βασίλισσα» να επιστρέψει στην κορυφή της
βαθμολογίας της Πριμέρα Ντιβισιόν. 
Μαζί με τη Ρεάλ στην πρώτη θέση της βαθμολογίας βρίσκεται η Βαλένθια που, αν
και καλύτερη της Θέλτα, δεν κατάφερε να στείλει την μπάλα στα δίχτυα (0-0). 
Στα υπόλοιπα παιχνίδια: Βαλένθια - Θέλτα 0-0, Ντεπορτίβο - Βιγιαρεάλ 0-0,
Εσπανιόλ - Βαγιαδολίδ 1-0, Μάλαγα - Αλαβές 1-0, Οσασούνα - Βαγιεκάνο 1-0,
Σοσιεδάδ - Σαραγόσα 3-1, Τενερίφη - Σεβίλλη 1-1, Μαγιόρκα - Μπαρτσελόνα 0-0. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17264O155</ED>
<ID>
ID:305945

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O15&aa=5</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: ΤΕΛΕΤΗ ΜΕ ΕΝΤΟΝΟ ΑΜΕΡΙΚΑΝΙΚΟ ΧΡΩΜΑ </H5><H2>Έκρηξη πατριωτισμού
</H2>
Με ενάμισι λεπτό σιγής εις μνήμην των θυμάτων της τρομοκρατικής επίθεσης της
11ης Σεπτεμβρίου και την κουρελιασμένη αμερικανική σημαία, που βρέθηκε στο
World Trade Center, να κυματίζει, άρχισε την Παρασκευή (Σάββατο ξημερώματα ώρα
Ελλάδας) η Χειμερινή Ολυμπιάδα στο Σολτ Λέικ Σίτι. 
Περίπου 2.400 αθλητές παρήλασαν μπροστά από τον πρόεδρο των ΗΠΑ Τζορτζ Μπους
Τζούνιορ και τους 52.000 φιλάθλους που γέμισαν το Στάδιο Ράις Έκλς, σε ένα
υπερθέαμα πάνω στον πάγο το οποίο υπερίσχυσε των απίστευτα χαμηλών
θερμοκρασιών που επικρατούσαν. 
Οι διοργανωτές έχουν υποσχεθεί ότι η πόλη της Γιούτα θα είναι το «ασφαλέστερο
μέρος στον πλανήτη», ενώ στο πλαίσιο των μέτρων ασφαλείας έχουν κινητοποιηθεί
15.000 αστυνομικοί και έχουν δαπανηθεί 320 εκατομμύρια ευρώ. 
Το πατριωτικό αίσθημα έφθασε στην κορύφωσή όταν τα μέλη της εθνικής ομάδας
χόκεϊ των ΗΠΑ, η οποία είχε κατακτήσει το χρυσό μετάλλιο στην Ολυμπιάδα του
Λέικ Πλάσιντ, το 1980, άναψαν τον Ολυμπιακό Βωμό. Οι Αμερικανοί είχαν τότε
προκαλέσει τη μεγάλη έκπληξη, επικρατώντας στον τελικό τών - φαβορί -
Σοβιετικών, στην καρδιά του Ψυχρού Πολέμου... 
Ο Ζ. ΡΟΓΚ 
«Το έθνος σας ξεπερνά μια φρικτή τραγωδία που άγγιξε ολόκληρο τον κόσμο», είπε
ενώ τον αποθέωναν ο πρόεδρος της Διεθνούς Ολυμπιακής Επιτροπής Ζακ Ρογκ. Και
συνέχισε: «Στεκόμαστε ενωμένοι μαζί σας στην προώθηση των κοινών ιδανικών και
την ελπίδα για παγκόσμια ειρήνη». Στη συνέχεια, ο κ. Μπους κήρυξε την επίσημη
έναρξη των Αγώνων, λέγοντας: «Εκ μέρους ενός περήφανου και αποφασισμένου
έθνους κηρύσσω την έναρξη της Ολυμπιάδας του Σολτ Λέικ Σίτι». Νωρίτερα, σε
συνάντησή του με την Ολυμπιακή ομάδα της χώρας του, ο κ. Μπους περιέγραψε τους
Αγώνες ως «μια ευκαιρία για τον κόσμο να καταλάβει ότι, ακόμα και σε καιρό
πολέμου, μπορούμε να ζήσουμε ενωμένοι σε μια φιλική διοργάνωση που θα
αναδείξει την ειρήνη».

<H3>ΞΕΝΟΣ ΤΥΠΟΣ
</H3><H3>Δεν έλειψαν οι αντιδράσεις
</H3>
Τα μέλη της εθνικής ομάδας χόκεϊ των ΗΠΑ, η οποία είχε κατακτήσει το χρυσό
μετάλλιο στην Ολυμπιάδα του Λέικ Πλάσιντ, το 1980, ανάβουν τον Ολυμπιακό Βωμό.
Εκτός ΗΠΑ υπήρξαν αντιδράσεις για το πατριωτικό χρώμα της τελετής έναρξης 
Αντιδράσεις προκάλεσε σε μερίδα του ξένου Τύπου το «πατριωτικό» χρώμα που
έδωσαν οι Αμερικανοί στην τελετή έναρξης της Χειμερινής Ολυμπιάδας του Σολτ
Λέικ Σίτι και, κυρίως, η παρουσία στην παρέλαση της σημαίας που είχε βρεθεί
στα ερείπια του World Trade Center, μετά την τρομοκρατική επίθεση της 11ης
Σεπτεμβρίου. Ο Χαφέζ Νταλ, αθλητικός συντάκτης στην εφημερίδα «Αλ Σιγιασάχ»
του Κουβέιτ, είπε χαρακτηριστικά: «Όλα αυτά είναι ένα λάθος. Υποτίθεται ότι θα
έπρεπε να ασχολούμαστε μόνο με τον αθλητισμό»... Εξάλλου, η ρωσική εφημερίδα
«Κομερσάντ» είχε γράψει προτού ακόμα διεξαχθεί η τελετή:«Είναι ενοχλητικό αυτό
που θέλουν να κάνουν. Η σημαία του World Trade Center δεν έχει καμία σχέση με
τους Ολυμπιακούς». Τέλος, η σουηδική «Αφτονμπλάντετ» παρουσίασε μια μεγάλη
φωτογραφία με θεατές που κρατούσαν αμερικανικές σημαίες, σχολιάζοντας: «Παντού
αμερικανικές σημαίες. Έμοιαζε περισσότερο με τους Ολυμπιακούς Αγώνες των
Ηνωμένων Πολιτειών παρά με αυτούς του κόσμου».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17264O161</ED>
<ID>
ID:305815

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O16&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>«Όχι» στον Δημητριάδη </H3>
* Τελικά ο Βασίλης Δημητριάδης δεν θα λάβει μέρος μεθαύριο στο αγώνισμα
αλπικού συνθέτου. Όπως ανακοίνωσε ο πρόεδρος της ΕΟΧ και αρχηγός της ελληνικής
αποστολής Γιάννης Παντελίδης, η ΔΟΕ δεν επιτρέπει στον Έλληνα αθλητή να
συμμετάσχει, διότι δεν έχει συγκεντρώσει ικανοποιητική βαθμολογία στην
παγκόσμια κατάταξη στο συγκεκριμένο αγώνισμα. <H3>Χωρίς... σκάνερ </H3>
* Δεν θα περάσουν τελικά από σκανάρισμα (!) οι φίλοι του χόκεϊ στο Σολτ
Λέικ Σίτι. Οι διοργανωτές είχαν ετοιμάσει ένα σοφιστικέ σύστημα αναγνώρισης
κάθε οπαδού που θα περνούσε τις θύρες του Ολυμπιακού Σταδίου, για τον φόβο
τρομοκρατικής ενέργειας. Το σύστημα όμως δεν λειτούργησε κι έτσι οι φίλαθλοι
γλίτωσαν την ταλαιπωρία... <H3>Προεδρική τιμή </H3>
* Μεγάλες στιγμές (έστω και από τηλεφώνου) έζησε η μητέρα της Αμερικανίδας
αθλήτριας του πατινάζ Σάσα Κοέν. Η 17χρονη Κοέν βρισκόταν δίπλα στον πρόεδρο
των ΗΠΑ Τζορτζ Μπους όταν χτύπησε το κινητό της. Μόλις άκουσε τη φωνή της
μητέρας της δεν δίστασε λεπτό και πέρασε το τηλέφωνο στον πλανητάρχη, ο οποίος
- αφού ξεπέρασε το αρχικό σάστισμά του, απάντησε: «Εδώ πρόεδρος, λέγετε»! <H3>Επιστρέφει </H3>
* Τη θριαμβευτική επιστροφή της στους Χειμερινούς Ολυμπιακούς ετοιμάζει η
Καταρίνα Βιτ. Η εκρηκτική Γερμανίδα πατινέζ έχει βέβαια αποσυρθεί από την
ενεργό δράση, θα κάνει όμως την εμφάνισή της στο Σολτ Λέικ Σίτι ως
τηλεπαρουσιάστρια. Η εκπομπή θα έχει τον εύλογο τίτλο «Hello Katarina» και θα
μεταδίδεται από το γερμανικό τηλεοπτικό κανάλι ARD.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17264O162</ED>
<ID>
ID:305871

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O16&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «ΣΚΟΡ ΓΚΑΝΙΑΝ 4» περιλαμβάνει σήμερα την 4η, 5η, 6η και 7η ιπποδρομία,
ενώ το «ΣΚΟΡ ΓΚΑΝΙΑΝ 6» περιλαμβάνει την 2η, 3η, 4η, 5η, 6η και 7η ιπποδρομία. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΣΛΑΜΜΑ 58 Σωτηρόπ/λος&#0099 
2. ΤΖΩΡΤΖ ΓΟΥΪΝΝ. 54,5 Δρόσος&#0091 
3. ΑΛΚΥΝΕΥΣ 56,5 Ντίνος&#0098 
4. ΜΙΚΡΑΣΙΑΤΗΣ 55,5 Φίλιππος&#0096 
5. ΜΙΝΩΤΑΥΡΟΣ 56,5 Βαλακούδ. Ν.&#0095 
6. ΝΙΚ ΓΟΥΪΝΝΕΡ 55,5 Μαστοράκης&#0097 
7. ΤΡΥΦ. ΓΕΩΡΓΙΟΣ 55,5 Σκιαδόπ/λος&#0092 
8. ΓΚΟΟΥ ΝΑΤ 55 Δημητσάνης&#0094 
9. ΓΟΥΑΪΛ. ΘΙΝΓΚ 53,5 Μπαρούτας&#0093 
- Υποδ.: ΤΡΥΦΩΝ ΓΕΩΡΓΙΟΣ - ΑΛΚΥΝΕΥΣ (Μικρασιάτης) 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΖΑΦΕΙΡΙ 58 Δημητσάνης &#0092 
2. ΙΧΝΗΛΑΤΗΣ 58 Φίλιππος&#0091 
3. ΛΟΥΘΗΡΟΣ 58 Οικονομίδης&#0097 
4. ΜΑΥΡ. ΩΚΕΑΝΟΣ 58 Λάος&#0098 
5. ΜΙΛΩΝ 58 Σκιαδόπ/λος&#0094 
6. ΠΑΝΑΘΗΝΑΪΚΟΣ 58 Ξυνός&#0096 
7. ΠΑΡΑΣΚΕΥΑΣ 58 Γεωργίου&#0099 
8. ΠΟΝΤΟΣ 58 Σωτηρόπ/λος&#0093 
9. ΣΙΝΑΝ ΤΖΟΥΝ. 58 Νίκος&#0095 
- Υποδ.: ΜΙΛΩΝ - ΛΟΥΘΗΡΟΣ (Ζαφείρι) 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΙΝΣΑΪΝΤ ΙΝΦΟ 58 Φίλιππος&#0094 
2. ΛΗΓΚ. ΠΑΟΥΕΡ 58 Λιάκος&#0092 
3. ΜΑΡΑΘ. ΜΠΟΫ 58 Σωτηρόπ/λος&#0091 
4. ΜΑΥΡΟΥΛΗΣ 58 Γεωργίου&#0099 
5. ΟΛΥΜΠ. ΘΕΟΣ 56,5 Ντίνα&#0095 
6. ΠΑΟΚΤΣΗΣ 58 Δημητσάνης&#0096 
7. ΠΑΡΑΛΙΑΣ 58 Ξυνός&#0098 
8. ΠΑΡΙΔΑΚΟΣ 58 Σκιαδόπ/λος&#0093 
9. ΧΑΡΗΣ ΣΙΚΡΕΤ 58 Λέντερης&#0097 
- Υποδ.: ΙΝΣΑΪΝΤ ΙΝΦΟ - ΜΑΡ. ΜΠΟΫ (Ολυμπ. Θεός) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΑΚΛΟΝΗΤΟΣ 58 Νίκος&#0094 
2. ΖΗΝΟΘΕΜΙΣ 58 Δημητσάνης&#0091 
3. ΖΩΝΑΙΟΣ 58 Λάος&#0095 
4. ΛΑΚΥ ΓΟΥΕΪ 58 Βαλακούδ. Ν.&#0096 
5. ΛΑΟΔΟΚΟΣ 58 Σωτηρόπ/λος&#0098 
6. ΝΤΕΪΝΤΖ. ΜΠΟΫ 58 Φίλιππος&#0097 
7. ΠΑΔΟΣ 58 Οικονομίδης&#0093 
8. ΣΟΟΥΜΑΝ 58 Λιάκος&#0092 
- Υποδ.: ΣΟΟΥΜΑΝ - ΖΗΝΟΘΕΜΙΣ (Ντ. Μπόυ) 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΠΙΚ. ΛΕΥΤΕΡΗΣ 59,5 Οικονομίδης&#0095 
2. ΤΖΟΥΜΠ. ΓΟΥΕΪ 57,5 Χαραλάμπ.&#0099 
3. ΓΚΑΜΠΟΡ 54 Ντίνος&#0098 
4. ΔΡΥΜΟΣ 54 Λάος&#0097 
5. Μ. ΠΑΝΑΓΙΩΤΗΣ 50,5 Μπαρούτας&#0093 
6. ΔΥΤΙΚΟΣ 49,5 Γεωργίου&#0096 
7. ΠΙΚ. ΚΩΣΤΑΣ 48,5 Αλέξανδρος&#0094 
8. ΜΠΙΓΚ ΣΤΑΥΡΟΣ 47,5 Σγούρος&#00910 
9. ΜΑΚΗΣ 44,5 Αργύρης&#0091 
10. ΠΙΚΟΛΙΝΟ ΤΖ. 48 Μαστοράκης&#0092 
- Υποδ.: ΔΥΤΙΚΟΣ - ΜΕΓ. ΠΑΝΑΓΙΩΤΗΣ (Πικολ. Λευτέρης) 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΔΟΚΤΟΡΑΣ 58 Φίλιππος&#0092 
2. ΔΥΝΑΤ. ΤΙΓΡΗΣ 57,5 Ξυνός&#0091 
3. ΤΖΑΤΟ ΓΟΥΕΪ 57 Λάος&#0096 
4. ΚΛΥΤΑΙΜΝΗΣΤΡΑ 56,5 Γεωργίου&#0098 
5. ΜΠΛΑΚ ΤΣΙΠ 53 Αργύρης&#0097 
6. ΒΕΡΘΕΡΟΣ 54,5 Σκιαδόπ/λος&#0093 
7. ΜΟΚΑΝΤΟΡ 54 Σγούρος&#0099 
8. ΓΕΡΑΚΑΣ 53,5 Τριανταφύλ.&#0095 
9. ΚΑΡΑΝΟΣ 53,5 Δημητσάνης&#0094 
- Υποδ.: ΤΖΑΤΟ ΓΟΥΕΪ - ΜΠΛΑΚ ΤΣΙΠ (Δόκτορας) 
7η ΙΠΠΟΔΡΟΜΙΑ / Ώρα 6.00, 1.800 μέτρα 
1. ΕΛ ΣΑΡΑΧ 58,5 Νίκος&#0091 
2. ΙΝΤΑΣΤ. ΓΟΥΕΪ 58 Λάος&#0095 
3. ΕΥΡΥΣΘΕΑΣ 54,5 Ντίνος&#0092 
4. ΡΟΥΑΓ. ΦΑΪΑΡ 54 Τριανταφύλ.&#0097 
5. ΓΚΡ. ΣΤΑΥΡΟΣ 49,5 Αργύρης&#0093 
6. ΕΦΕΣΣΟΣ 51,5 Δημητσάνης&#0094 
7. ΠΤΟΛ. ΣΩΤΗΡ 47 Σγούρος&#0096 
- Υποδ.: ΕΥΡΥΣΘΕΑΣ - ΙΝΤ. ΓΟΥΕΪ (Ελ Σαράχ) 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΒΑΛΑΩΡΙΤΗΣ 58 Σκιαδόπ/λος&#0097 
2. ΔΑΗΜΩΝ 56,5 Βαλακούδ. Ν.&#0095 
3. ΘΕΟΚΛΗΤΟΣ 56 Νίκος&#0093 
4. ΔΙΟΡΑΤΙΚΗ 55 Λάος&#0096 
5. ΜΕΓ/ΣΧΟΛΙΤΗΣ 56 Λιάκος&#0098 
6. ΛΟΚΚΙΣ 54 Ζευγώλης&#0099 
7. ΑΝ. ΚΟΜΝΗΝΗ 52,5 Δημητσάνης&#0094 
8. ΜΑΪΟΠΟΥΛΑ 49,5 Αργύρης&#0091 
9. ΓΚΡΕΓΚ ΤΣΕΡΜ. 49,5 Μπαρούτας&#0092 
- Υποδ.: ΘΕΟΚΛΗΤΟΣ - ΒΑΛΑΩΡΙΤΗΣ (Διορατική) 
9η ΙΠΠΟΔΡΟΜΙΑ / Ώρα 7.00, 1.800 μέτρα 
1. ΕΛΣΑ ΓΚΕΡΛ 56,5 Δρόσος&#0091 
2. ΜΕΓ. ΤΑΞΙΑΡΧΗΣ 57,5 Σωτηρόπ/λος&#0097 
3. ΚΑΛ. ΚΩΣΤΑΚΗΣ 56,5 Σκιαδόπ/λος&#0093 
4. ΑΘΑΝ. ΔΙΑΚΟΣ 56 Μαστοράκης&#0098 
5. ΜΠΟΥΛΗΣ 56 Διεγράφη&#009 - 
6. ΕΛΜΠΕΡΕΘ 56 Λιάκος&#0095 
7. ΤΖΟΒΑΝ. ΜΠΟΫ 54 Λάος&#0094 
8. ΧΑΤΖΗΒΑΤΗΣ 54 Χαραλάμπ.&#0092 
9. ΣΤΡΟΝ. ΘΕΜΗΣ 49 Αλέξανδρος&#0096 
- Υποδ.: ΚΑΛΟΣ ΚΩΣΤΑΚΗΣ - ΤΖΟΒ. ΜΠΟΫ (Μεγ. Ταξιάρχης) 
- Δύο αουτσάιντερ: ΠΙΚΟΛ. ΚΩΣΤΑΣ (5η) - ΔΑΗΜΩΝ (8η). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17264O163</ED>
<ID>
ID:305912

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O16&aa=3</URL></REF>


Article

<CATEGORY>vin10</CATEGORY>

 <H5>ΠΑΟ: ΣΤΗΝ ΕΚΠΝΟΗ ΑΠΕΦΥΓΕ ΤΗΝ ΠΑΡΑΤΑΣΗ ΜΕ ΑΝΤΙΠΑΛΟ ΤΟΝ ΠΟΛΥ ΚΑΛΟ ΗΡΑΚΛΗ
</H5><H2>«Γκαστόνε» και τυχερός
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

«Και έπειτα από τόσους τραυματισμούς, με αποκαλείτε ακόμη Γκαστόνε;» είχε
αναρωτηθεί πρόσφατα ο Ζέλικο Ομπράντοβιτς! Το εύστοχο τρίποντο του Καλαϊτζή
στην Πυλαία και το άστοχο του Μπλάκνι χθες στο ΟΑΚΑ, μήπως αποτελούν την
καλύτερη απάντηση στην απορία-παράπονο του Γιουγκοσλάβου προπονητή; 
Αμφισβήτηση των ικανοτήτων του κορυφαίου προπονητή της Ευρώπης δεν υφίσταται,
εξάλλου και ο ίδιος γέλασε μετά την επισήμανση! «Λέτε να είναι έτσι; Ας
ελπίσουμε τότε να συνεχιστεί έτσι» αποκρίθηκε κρατώντας για 17ο συνεχόμενο
παιχνίδι το ροζ φύλλο αγώνα στα χέρια του. 
Βέβαια κι αν ο Μπλάκνι ευστοχούσε, το ματς θα οδηγείτο στην παράταση αφού ο
Ηρακλής θα ισοφάριζε σε 77-77. Το τελικό όμως 77-74 δεν ήρθε με τη βοήθεια της
τύχης, αλλά της καλής άμυνας και τη σταθερή αξία του Μποντίρογκα. 
Το δίδυμο των σερί για τον Παναθηναϊκό χθες ήταν ο Μποντίρογκα και ο
Κουτλουάι αφού ο πρώτος έδωσε το τελικό σύνθημα για την πράσινη αντεπίθεση και
ο δεύτερος με 10 πόντους σε 20'' μετέτρεψε το 35-44 σε 42-44 λίγο πριν λήξει
το ημίχρονο

Το κακό, για τον ΠΑΟ, πρώτο ημίχρονο τελείωσε με μόλις πέντε πόντους υπέρ του
Ηρακλή (42-47), χάρη στην εμπειρία των «πρασίνων» και τον πανικό που προήλθε
στους παίκτες του Πιλαφίδη από την πίεση των γηπεδούχων. Με δέκα πόντους του
Κουτλουάι, εκ των οποίων οι επτά σε 20 δευτερόλεπτα (!), ο Παναθηναϊκός μείωσε
από 35-44 (ο Ηρακλής προηγήθηκε και με 10: 32-42 στο 17') σε 42-44. Με ένα
άλλο σερί, που δημιούργησε ο Μποντίρογκα (με 7π) στις αρχές του 4ου
δεκαλέπτου, οι «πράσινοι» προηγήθηκαν με 71-63 (35'). 
Το ματς πήγε πόντο-πόντο μέχρι το τέλος, ενώ πλέον είχε μετατραπεί σε
μονομαχία: Μποντίρογκα-Χατζηβρέττα. Ο γκαρντ του Ηρακλή έκανε το 73-72 (1.54).
Ο «Ντέκι» απάντησε στο 1.10 (75-72). Ο Μπλάκνι μείωσε σε 75-74 (32''). Βολές
Μποντίρογκα στα 17'': 77-74 και χωρίς τον Χατζηβρέττα που αποβλήθηκε λόγω
φάουλ, την επίθεση εκδήλωσε ο Γιαννουζάκος. Άστοχο τρίποντο, αφού οι
«πράσινοι» δεν πρόλαβαν να εκτελέσουν την εντολή του Ομπράντοβιτς για φάουλ,
επιθετικό ριμπάουντ ο Παπαϊωκείμ και πάσα στον Μπλάκνι που ήταν ολομόναχος στα
6μ25. Το σουτ όμως βρήκε σίδερο και το σκορ δεν άλλαξε.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O17</CAT>
<ED>
Κωδικός άρθρου: A17264O171</ED>
<ID>
ID:305816

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O17&aa=1</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΟΠΟΥΛΟΣ - ΜΙΖΡΑΧΙ
</H5><H2>Κίνηση κατά της ULΕΒ
</H2>
«Επανάσταση» ή δυναμική κινητοποίηση; Οι εξελίξεις θα δείξουν ποιος από τους
δύο χαρακτηρισμούς θα αποδώσει καλύτερα τις κινήσεις που σχεδιάζουν να κάνουν
ο Παναθηναϊκός, η Μακάμπι και αρκετές από τις πρωτοκλασάτες ομάδες που
συμμετέχουν στην Ευρωλίγκα! 
Σύμφωνα με πληροφορίες από τον Παναθηναϊκό και το Ισραήλ, οι κ.κ. Παύλος και
Θανάσης Γιαννακόπουλος φιλοξένησαν στην Αθήνα τον Σιμόν Μιζράχι και συζήτησαν
τα (τεράστια) οικονομικά προβλήματα που εμφανίστηκαν στη φετινή διοργάνωση.
«Από τα 3.650.000 δολάρια που αναγράφονται στο συμβόλαιο, με το ζόρι πήραμε
τώρα τα 600.000», είπε πρόσφατα ο Παύλος Γιαννακόπουλος. 
Οι παράγοντες των δύο ομάδων, μετά το ραντεβού και αφού έχουν βολιδοσκοπήσει
τις προθέσεις αρκετών ομάδων, αποφάσισαν να συναντηθούν με τους παράγοντες της
FIBA και την ULEB προκειμένου να πιέσουν τις καταστάσεις. Ο Μιζράχι φέρεται,
σύμφωνα με τους Ισραηλινούς, να έχει εξασφαλίσει και νέο χορηγό, αφού η
Telefonica δεν έχει ανταποκριθεί στις προσδοκίες και τις εξαγγελίες της. Όλα
θα εξαρτηθούν από την αποφασιστικότητα και τις δυνατότητες (οι οποίες επί τους
παρόντος φαίνονται περιορισμένες) της ULEB αλλά και τις δεσμεύσεις και τις
παραχωρήσεις της FIBA. Εν αναμονή εξελίξεων λοιπόν, με το μόνο βέβαιο ότι η
κατάσταση μοιάζει με καζάνι που βράζει και με την ελπίδα πως επιτέλους θα
βρεθεί αξιόπιστη λύση.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O17</CAT>
<ED>
Κωδικός άρθρου: A17264O172</ED>
<ID>
ID:305872

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O17&aa=2</URL></REF>


Article

<CATEGORY>vin10</CATEGORY>

 <H5>ΧΑΤΖΗΣ: Η καυτή έδρα δεν φόβισε τον άσο της ΑΕΚ
</H5><H2>Ο «δράκος» καταβρόχθισε το Περιστέρι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Όταν ο κοιμισμένος δράκος ξύπνησε, βρυχήθηκε και έβγαλε φωτιές, το Περιστέρι
τρομοκρατήθηκε, τσουρουφλίστηκε και επέστρεψε στη φωλιά του! 
Άρχοντας των δαχτυλιδιών στο χθεσινό παραμύθι στο Περιστέρι αναδείχθηκε ο
Νίκος Χατζής, που μπήκε στο παιχνίδι στο 25' με καλή άμυνα στον εκπληκτικό
Παπαδάτο και 3/3 τρίποντα, διατήρησε την ΑΕΚ στην πρώτη θέση με τη νίκη της
84-75. 
Η ομάδα του Ντράγκαν Σάκοτα πέρασε δύσκολα από το Περιστέρι, αφού αντιμετώπισε
μια ομάδα μεταμορφωμένη. Ο Κώστας Τσαρτσαρής με τον Αλέξη Παπαδάτο και τον
Άνταμ Βόιτσικ έκαναν μεγάλη ζημιά στην «Ένωση» και μέχρι το 25' τα είχαν
καταφέρει (55-49) και μάλιστα πολύ καλά. 
Όταν ο Σάκοτα κόντυνε το σχήμα, η ΑΕΚ βρήκε ρυθμό και τα τρίποντα έπεφταν
βροχή. Τα 4/13 που είχε ο «δικέφαλος» στο πρώτο ημίχρονο έγιναν... 14/27, με
τον Μπιλμπά και τον Ντικούδη να βρίσκουν εύκολα (είχαν από 2/4) τον στόχο από
τα 6 μ. 25, αλλά και τον Χόλντεν με τον Κικίλια να ανεβάζουν ταχύτητα. Στο 36'
το σκορ είχε γίνει 78-67 υπέρ της ΑΕΚ! 
Το Περιστέρι έμεινε από εναλλακτικές λύσεις, αφού Βόιτσικ και Τσαρτσαρής
κουράστηκαν στο τελευταίο 10λεπτο, ενώ ο Ντίνκινς παρά τις φιλότιμες
προσπάθειες έδειχνε ότι τον χωρίζουν περίπου δέκα χρόνια από τον Χόλντεν.
Αντίθετα, ο Σάκοτα βρήκε τέσσερις πρωταγωνιστές από τον πάγκο! Ο Ζήσης στην
αρχή, όπου έπαιξε καλή άμυνα και επιθετικά (10 π.) ήταν αλάνθαστος και στη
συνέχεια οι Μπιλμπά, Χατζής, Κικίλιας.

«Περάσαμε μία από τις πιο δύσκολες έδρες», τόνισε ο Σάκοτα, ενώ ο Πεδουλάκης,
που έμεινε ικανοποιημένος κυρίως από τα ριμπάουντ και την άμυνα στον Χόλντεν,
αναφέρθηκε στο βάθος στον πάγκο. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O17</CAT>
<ED>
Κωδικός άρθρου: A17264O173</ED>
<ID>
ID:305913

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O17&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: «ΖΩΝΤΑΝΟΣ» ΣΤΟ ΚΥΝΗΓΙ ΤΗΣ ΤΡΙΤΗΣ ΘΕΣΗΣ
</H5><H2>Μένει στον στόχο
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

* ΘΕΣΣΑΛΟΝΙΚΗ 
«Ζωντανός» στο κυνήγι της 3ης θέσης στην κανονική περίοδο (το καλύτερο που
μπορεί να πετύχει έτσι όπως τα κατάφερε...) έμεινε ο Ολυμπιακός, φεύγοντας
νικητής (78-73) από το Αλεξάνδρειο κόντρα στον Άρη. 
Σε ένα παιχνίδι που άρχισε και τελείωσε ως ντέρμπι, οι «ερυθρόλευκοι»,
διπρόσωποι για τέταρτο συνεχόμενο παιχνίδι, κατάφεραν να μην «αυτοκτονήσουν»
και να πάρουν τους δύο βαθμούς. Ο Λευτέρης Σούμποτιτς, που έχει παρατηρήσει τη
σωματική και ψυχική κούραση του Θοδωρή Παπαλουκά, δεν δίστασε να τον αφήσει
στον πάγκο, τοποθετώντας τον Νίκο Μπουντούρη βασικό πλέι μέικερ, με στόχο και
την άμυνα. 
Όπως και έγινε, αφού ο Βολιώτης «κλείδωσε» τον Κινγκ και ουσιαστικά έκοψε τον
Άρη στα δύο. Με αποτέλεσμα ο Ολυμπιακός να έχει το εύκολο ριμπάουντ, να βγάλει
τους αιφνιδιασμούς του και να πάρει τη γνώριμη διαφορά (38-20 στο 16') που
συνηθίζει στα τελευταία παιχνίδια. 
Ο Θοδωρής Παπαλουκάς (στη φωτό με τον Κινγκ) έμεινε εκτός βασικής πεντάδας,
αφού ο Νίκος Μπουντούρης πήρε τη θέση του και προσέφερε λύσεις σε άμυνα και επίθεση

Κάπου εκεί, οι «ερυθρόλευκοι» έδειξαν το άλλο τους πρόσωπο και ο Άρης, που
βρήκε τον σκόρερ που έψαχνε στο πρόσωπο του Γιόρικ Ουίλιαμς, έφθασε σε
απόσταση αναπνοής (54-55 στο 30'). Όμως σταμάτησε να τρέχει και έτσι οι
φιλοξενούμενοι «χτυπώντας» κάτω από τα καλάθια, με τον Πάτρικ Φέμερλινγκ να
αποτελεί την αιχμή του δόρατος και τον Τζέιμς Φόρεστ να συμπληρώνει το δίδυμο
ψηλών, έφθασαν στη νίκη. 
«Για 4ο συνεχόμενο παιχνίδι είχαμε τόσο μεγάλες διακυμάνσεις στην απόδοσή μας.
Ενώ ελέγχαμε στην αρχή ρυθμό και ριμπάουντ, φθάσαμε να μην έχουμε οργάνωση στο
παιχνίδι και να κινδυνέψουμε», τόνισε ο Λευτέρης Σούμποτιτς. Ο Μίλαν Μίνιτς
παραδέχθηκε: «Με τόσα λάθη δεν μπορείς να νικήσεις μία τόσο έμπειρη ομάδα όπως
ο Ολυμπιακός. Ήταν λάθη χωρίς πίεση πολλές φορές, λόγω της μεγάλης θέλησής μας
για νίκη».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17264O181</ED>
<ID>
ID:305817

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O18&aa=1</URL></REF>


Article

<CATEGORY>vin10</CATEGORY>

 <H5>ΝΗΑΡ ΗΣΤ: Επταήμερο εκπλήξεων </H5><H2>«Γονάτισε» και τον ΠΑΟΚ στην Καισαριανή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Σε επτά ημέρες η Νήαρ Ηστ δημιούργησε ισχυρές βάσεις για την παραμονή της,
χτίζοντας παράλληλα τον σκελετό ακόμη και για ευρωπαϊκή έξοδο! 
Μετά τον Ολυμπιακό, ήταν η σειρά του ΠΑΟΚ να υποκλιθεί (71-66) στη Νήαρ Ηστ
στην Καισαριανή, θυμίζοντας παλιές καλές εποχές, παίζοντας μπάσκετ υψηλών
προδιαγραφών. Ο Αντώνης Ασημακόπουλος, που συνεχώς βελτιώνεται με τον Κερκ
Κινγκ, έκαναν τη διαφορά και ήταν οι παίκτες που έβαλαν τον θεμέλιο λίθο. Ο
26χρονος φόργουορντ με 15 π. και 6 ριμπάουντ ήταν η πιο αξιόπιστη λύση στην
επίθεση, ενώ ο Αμερικανός πάουερ φόργουορντ με 14 π. και 9 ριμπ. ταλαιπώρησε
τους ψηλούς του ΠΑΟΚ και ανάγκασε τον Αλεξανδρή να βάζει και να... βγάζει το
σακάκι του. 
Ο Τάκης Κορωναίος όμως, βρήκε πολλές λύσεις από τον πάγκο: από τον εξαιρετικό
Παπανικολόπουλο, τον πανύψηλο Ζουρπένκο, τον ώριμο Σοφογιάννη, αλλά γενικά,
έδωσε ανάσες στους Βετούλα, Εϊνίκις, Πετρόπουλο και όταν χρειάστηκε έβγαλαν
ενέργεια. Ο ΠΑΟΚ θα μπορούσε να είχε πετύχει κάτι που δεν του άξιζε: τη νίκη.
Όταν η Νήαρ Ηστ στο τελευταίο 7λεπτο έπαθε μπλακάουτ και έμεινε χωρίς καλάθι,
η ομάδα τής Θεσσαλονίκης κατάφερε να μειώσει στους τέσσερις πόντους (65-61)
και να χάσει πολλά σουτ. Λίγα δευτερόλεπτα πριν από την λήξη, ο παθιασμένος
Σιγάλας με τρίποντο μείωσε στους τρεις (67-64), όμως η ανατροπή δεν επετεύχθη.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17264O182</ED>
<ID>
ID:305873

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O18&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Νίκη επί της Δάφνης
</H5><H2>Σοβαρεύτηκε...
</H2>
Το πάθημα έγινε μάθημα στον Πανιώνιο, που αυτή τη φορά δεν ανησύχησε με
αντίπαλο τη Δάφνη. Η ομάδα της Νέας Σμύρνης αποδίδοντας καλό μπάσκετ κατά
διαστήματα νίκησε 87-68. 
«Όταν αγωνίζεσαι με ομάδες που κινδυνεύεις, οφείλεις να είσαι συγκεντρωμένος
σε όλη τη διάρκεια του παιχνιδιού. Κι αυτή τη φορά, είχαμε αυτό το στοιχείο»,
υποστήριξε στο τέλος ο Παναγιώτης Γιαννάκης. «Πιστεύω ότι μετά τις δύο
τελευταίες εκτός έδρας νίκες, είμαστε σε καλή κατάσταση και μπορούμε να
συνεχίσουμε ακόμα καλύτερα». 
Ο Πανιώνιος αγωνίστηκε χωρίς τους Τζόουνς, Αγαδάκο, αλλά είχε σε πολύ καλή
κατάσταση τους Μάγλο (επιθετικά) και Σίρλεϊ (εξουδετέρωσε τον Μπακ Τζόνσον). 
Οι γηπεδούχοι προηγήθηκαν 46-38 στο ημίχρονο και ουσιαστικά το ματς τέλειωσε
στις αρχές του β' μέρους, όταν πέτυχαν σερί 9-0. 
«Παίξαμε άσχημα και χάσαμε δίκαια» παραδέχθηκε ο προπονητής της Δάφνης, Νίκος
Κωστόπουλος. «Είχαμε άστοχους παίκτες, από τους οποίους περιμέναμε βοήθεια
στην επίθεση». Ο Κωστόπουλος πάντως, εξέφρασε παράπονα και για τα σφυρίγματα
του Τζάμου, λέγοντας: «Δεν ξέρω αν χρωστούσε ένα παιχνίδι στον Πανιώνιο, ίσως
από τότε με τον ΠΑΟΚ. Ο Πανιώνιος όμως δεν είχε ανάγκη τη βοήθεια του».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17264O183</ED>
<ID>
ID:305914

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O18&aa=3</URL></REF>


Article

<CATEGORY>vin10</CATEGORY>

 <H5>ΣΤΟ ΜΑΡΟΥΣΙ
</H5><H2>Ασχολήθηκαν και με τα... μπλόκα
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η εύκολη, όπως διαγραφόταν από τα μέσα του τρίτου δεκαλέπτου, νίκη του
Αμαρουσίου στο σαββατιάτικο ματς με τον Ιωνικό Ν.Φ., έδωσε την ευκαιρία στους
οπαδούς της ομάδας να στρέψουν το ενδιαφέρον τους σε κοινωνικά - και όχι μόνο
- προβλήματα! Από τη Δέσποινα Βανδή και τον Σάκη Ρουβά, μέχρι τα μπλόκα των
αγροτών. 
Για να συμβεί αυτό, για να χάσει δηλαδή ο αγώνας (Μαρούσι - Ιωνικός Ν.Φ.:
89-80) το ενδιαφέρον του, χρειάστηκε να... σπάσει τα μπλόκα των
φιλοξενουμένων, ο Τζίμι Όλιβερ. Το 37-32 του ημιχρόνου έγινε 72-45 (επιμέρους
σκορ: 35-13) στο 28ο λεπτό, χάρη στις εύστοχες προσπάθειες του Αμερικάνου από
τα 6μ25. 
Ο Ιωνικός πρόβαλε αντίσταση. Όσο κρατούσε στην άμυνα και στην επίθεση έδινε
λύσεις ο Ντόουσον. Όταν ο Αμερικάνος περιορίστηκε από τον Παυλίδη και αργότερα
εγκατέλειψε, λόγω εξάρθρωσης στον ώμο, μαζί... εγκατέλειψε και η ομάδα τού
Καλαφατάκη. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17264O184</ED>
<ID>
ID:305933

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O18&aa=4</URL></REF>


Article

<CATEGORY>vin10</CATEGORY>

 <H5>ΑΝΑΤΡΟΠΗ
</H5><H2>«Μπαλωθιές» στη Δράμα
</H2>
Το Ηράκλειο πέτυχε τη μεγάλη ανατροπή και έφυγε με νίκη από τη Δράμα (91-88)!
Έτσι, ξεφεύγει από την αγωνία των επικίνδυνων θέσεων, σε αντίθεση με τον ΚΑΟΔ
που δεν αισθάνεται ακόμα σιγουριά. Όλα βέβαια άρχισαν ιδανικά για τους
γηπεδούχους, που προηγήθηκαν 43-23 στο 17' και έδειχναν αποφασισμένοι να
«καθαρίσουν» το παιχνίδι. Στο β' μέρος όμως, οι φιλοξενούμενοι, με «όπλο» την
άμυνα και εξαιρετικούς στην επίθεση τους Χαρίση και Κανταρτζή, όχι μόνο
μείωσαν, αλλά προηγήθηκαν 87-81 ένα λεπτό πριν από το τέλος! Οι παίκτες του
Ηρακλείου είχαν πολύ καλό ποσοστό στα σουτ τριών πόντων (12/24), αλλά και οι
γηπεδούχοι δεν μπορούσαν να ολοκληρώσουν αιφνιδιασμούς (11/21). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17264O185</ED>
<ID>
ID:305946

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O18&aa=5</URL></REF>


Article

<CATEGORY>vin10</CATEGORY>

 <H5>ΣΤΗΝ Α2
</H5><H2>Δίδυμο κορυφής
</H2>
Ο Μακεδονικός δεν δυσκολεύτηκε να νικήσει τον Σπόρτιγκ (90-64), ενώ ο Απόλλων
Πάτρας επικράτησε εκτός έδρας του Αλίμου (82-76) στο πρωτάθλημα της Α2. 
Τα υπόλοιπα αποτελέσματα στην 18η αγωνιστική: Παπάγου-Ολύμπια Λάρισας 65-83,
Αίας Ευόσμου-Μίλωνας 82-71, Π. Φάληρο-Ιωνικός Ν 66-65, Πανελλήνιος-Χαλκίδα
84-75, Λάρισα-ΜΕΝΤ 84-67. 
Η βαθμολογία: Μακεδονικός 34, Απόλλων Π. 33, Ολύμπια Λ. και Πανελλήνιος από
31, ΜΕΝΤ 30, Λάρισα 28, Χαλκίδα 27, Π. Φάληρο και Μίλωνας από 25, Ιωνικός Ν.,
Άλιμος και Παπάγου από 24, Αίας Ευόσμου 23, Σπόρτιγκ 19.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17264O186</ED>
<ID>
ID:305951

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O18&aa=6</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΜΠΑΣΚΕΤ
</H2>
<H3>ΤΟ ΠΡΟΣΩΠΟ
</H3><H3>Βοήθησε στην ανατροπή του σκορ
</H3>
Ο Χρήστος Χαρίσης έχει αναδειχθεί σε ηγέτη της εφετινής, αρκετά καλής,
παρουσίας του Ηρακλείου στην Α1. 
Ίσως είναι η καλύτερη χρονιά στην καριέρα του διεθνούς πλέι-μέικερ. Ας 
μην ξεχνάμε ότι έχει καθιερωθεί πλέον στην εθνική ομάδα και ο Γιάννης
Ιωαννίδης δείχνει να τον υπολογίζει ιδιαίτερα. 
Στο εκτός έδρας ματς με τον ΚΑΟΔ, ο Χαρίσης ήταν και πάλι ο πρωταγωνιστής.
Βοήθησε το Ηράκλειο στην ανατροπή του σκορ και σε μια νίκη που σημαίνει
ουσιαστικά παραμονή στην κατηγορία.

<H3>Η ΕΠΟΜΕΝΗ ΑΓΩΝΙΣΤΙΚΗ (17η)
</H3>
Τετάρτη 20/2: 
ΟΑΚΑ (19.00 - SuperSport 2): ΑΕΚ - Πανιώνιος, γήπ. Δάφνης (18.00): Δάφνη - ΚΑΟ
Δράμας, γήπ. Ηρακλείου (19.00): Ηράκλειο - Μαρούσι, γήπ. Ιωνικού Ν.Φ. (19.00 -
SuperSport): Ιωνικός Ν.Φ. - Παναθηναϊκός, Ιβανώφειο (19.00): Ηρακλής - Νήαρ
Ηστ, ΕΑΚ Γλυφάδας (17.00 - SuperSport): Ολυμπιακός - ΠΑΟΚ, Αλεξάνδρειο (17.00
- SuperSport 2): Άρης - Περιστέρι. 
<H3>Η ΚΑΛΥΤΕΡΗ ΠΕΝΤΑΔΑ
</H3>
1. Χαρίσης

2. Χατζής

3. Ασημακόπουλος

4. Μποντίρογκα

5. Φέμερλιγκ

<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O19</CAT>
<ED>
Κωδικός άρθρου: A17264O191</ED>
<ID>
ID:305818

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O19&aa=1</URL></REF>


Article

<CATEGORY>vin10</CATEGORY>

 <H5>ΒΕΝΙΖΕΛΟΣ: Για τις ματαιώσεις έργων
</H5><H2>Πρέπει να δίνουμε λιγότερες υποσχέσεις
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Δεν υπάρχει πρόβλημα χωρίς τη λύση του» δήλωσε ο υπουργός Πολιτισμού
Ευάγγελος Βενιζέλος, μετά τη συνάντηση που είχε στο Σολτ Λέικ Σίτι με τον
πρόεδρο της ΔΟΕ κ. Ζακ Ρογκ. 
Ο κ. Βενιζέλος, που βρίσκεται στο Σολτ Λέικ ως επικεφαλής της κυβερνητικής
ομάδας, συζήτησε με τον δρα Ρογκ για το πρόβλημα που αντιμετωπίζει η Αθήνα
στον τομέα της Φιλοξενίας, ενώ στην αναφορά του για τις ακυρώσεις ορισμένων
συγκοινωνιακών έργων υποδομής άφησε αιχμές εναντίον της προηγούμενης πρακτικής
του ΥΠΕΧΩΔΕ. «Πρέπει πάντα να δίνουμε λιγότερες υποσχέσεις από αυτά που
μπορούμε να κάνουμε» είπε ο κ. Βενιζέλος, σύμφωνα με την ανακοίνωση που
εξέδωσε το γραφείο Τύπου του ΥΠΠΟ. «Κι αυτό κάνουμε με την κ. Παπανδρέου.
Είναι προτιμότερο να λέμε ότι θα κατασκευάσουμε έναν κόμβο και στη συνέχεια να
δούμε εάν γίνεται και άλλος, παρά το αντίστροφο». 
Για την έλλειψη των 2.800 κλινών που ζητεί η Ολυμπιακή Οικογένεια, ο υπουργός
διαβεβαίωσε ότι η ΔΟΕ είδε με ενδιαφέρον την ελληνική πρόταση για...
αποκέντρωση της διαμονής θεατών σε τουριστικά καταλύματα όλης της χώρας.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17264O201</ED>
<ID>
ID:305820

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O20&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Νίκες για τους πρωτοπόρους
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Μονομαχία ανάμεσα σε Θωμάκο και Βαφειάδη (δεξιά) από τον αγώνα Ολυμπιακού -
Π. Φαλήρου. Ο παίκτης των Πειραιωτών πέτυχε 7 γκολ

Ολυμπιακός και Βουλιαγμένη συνέχισαν με νέες νίκες στη 13η αγωνιστική του
πρωταθλήματος πόλο της Α1. Οι «ερυθρόλευκοι», με πρωταγωνιστή τον Γιάννη
Θωμάκο (7 γκολ), νίκησαν 19-11 το μαχητικό Π. Φάληρο, ενώ η Βουλιαγμένη με
πρώτο σκόρερ τον Γιώργο Αφρουδάκη επικράτησαν 11-4 του Εθνικού. Ο Αφρουδάκης
θέλει τρία ακόμα γκολ για να φθάσει τα 714 και να γίνει πρώτος σκόρερ όλων των
εποχών, στην Α1. 
Ο Παναθηναϊκός επέστρεψε στις νίκες. Οι «πράσινοι», με κορυφαίους τους Δάνδολο
και Χάμπερτ (από 5 γκολ), επικράτησαν 17-10 του Νηρέα Χαλανδρίου. 
Ο ΝΟ Χανίων βελτιώνεται μετά την άσχημη αρχή και πέτυχε σημαντική εκτός έδρας
νίκη επί της Γλυφάδας, με 11-9. 
Εκτός έδρας επιτυχία και για τον ΝΟ Χίου, αφού ο Άρης άντεξε δύο εννεάλεπτα. Ο
Κρέτου πέτυχε τέσσερα γκολ και η Χίος έφυγε νικήτρια από το Ποσειδώνιο με
11-7. 
Τέλος, στην Πάτρα, ο τοπικός ναυτικός όμιλος επικράτησε 9-7 του ΠΑΟΚ
(Λαμπάτος, Μπάσιτς 2 - Ματζουρίδης, Βούκανιτς 2). 
Η βαθμολογία (σε 13 αγ.): Ολυμπιακός 22 (11 αγ.), Βουλιαγμένη 20 (11 αγ.),
Εθνικός 17 (12 αγ.), Παναθηναϊκός 14, Π. Φάληρο 13, ΝΟ Πάτρας (12 αγ.), ΝΟ
Χανίων και Γλυφάδα (12 αγ.) από 12, ΠΑΟΚ και ΝΟ Χίου από 11, Νηρέας Χαλανδρίου
3, Άρης (12 αγ.) 1. 
*** Οι κληρώσεις στα ευρωπαϊκά πρωταθλήματα εφήβων-νεανίδων: Σλοβακία
και Τουρκία είναι οι αντίπαλοι για τους εφήβους (9-17/8 στο Μπάρι) και Ρωσία,
Ουγγαρία, Ιταλία, Γαλλία, Βρετανία για τις νεάνιδες (13-20/7 στην Πορτογαλία).
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17264O202</ED>
<ID>
ID:305875

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O20&aa=2</URL></REF>


Article

<CATEGORY>vin10</CATEGORY>

 <H2>Χαμόγελα για έναν
</H2>
Μία και μοναδική επιτυχία για την 1η κατηγορία σημάδεψε την προχθεσινή
κλήρωση. Το υπερτυχερό δελτίο κατάφερε να αποσπάσει από τον κουμπαρά τού ΟΠΑΠ
περισσότερα από 1 εκατ. ευρώ. Αίσθηση προκάλεσε η εκ νέου εμφάνιση του 45, ο
οποίος κατά τους 5 τελευταίους διαγωνισμούς παρουσιάστηκε στους 4, με μια μόνο
αποχή, κατά τη 11η κλήρωση. Μικροί και Μεγάλοι μοιράστηκαν τις 6 θέσεις
πετυχαίνοντας την 4η ισοπαλία από την αρχή του χρόνου. Τέλος, στο ΠΡΟΤΟ για
ακόμη έναν διαγωνισμό μόνο η 2η κατηγορία χαμογέλασε στους παίκτες, καθώς
βρέθηκαν 3 επιτυχίες που κερδίζουν περισσότερα από 15.000 ευρώ.

<H3>ΑΠΟΤΕΛΕΣΜΑΤΑ ΤΟΥ 12ου ΔΙΑΓΩΝΙΣΜΟΥ 2002 ΣΑ 09/2/2002 </H3>
* Κληρώθηκαν οι αριθμοί 4, 15, 17, 31, 34, 45

* Συμπληρώθηκαν 5.605.446 στήλες.

* Μοιράστηκαν 1.211.950,91 ευρώ

* Βρέθηκε ένα 6άρι που κερδίζει 1.023.826,54 ευρώ, βρέθηκαν 82 5άρια
που κερδίζουν από 974,52 ευρώ, 4.593 4άρια που κερδίζουν από 13,04 ευρώ και
85.912 3άρια που κερδίζουν από 0,56 ευρώ.

ΠΡΟΤΟ: Κληρώθηκε ο αριθμός 8907851 Δεν βρέθηκε νικητής στην 1η κατηγορία.

Στήλες : 1.758.822
<H3>Πόσες φορές εμφανίστηκαν έως τώρα
</H3>
<H3>Αισθητή απουσία του 0
</H3>
<H3>Τι λένε οι αριθμοί
</H3><H3>Σε 1017 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17264O203</ED>
<ID>
ID:305915

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O20&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΡΑΝΤΕΒΟΥ ΜΕ ΤΗ ΝΙΚΗ ΕΙΧΕ Ο ΠΑΝΑΘΗΝΑΪΚΟΣ ΣΤΗ ΔΡΑΠΕΤΣΩΝΑ
</H5><H2>Διπλή ανατροπή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Οι παίκτες του Παναθηναϊκού (σε πρώτο πλάνο Μαυράκης, Δημητρακόπουλος,
Μούρεκ, Σιδηρόπουλος) πανηγύρισαν πανάξια στη Δραπετσώνα

Η τρίποντη (3-1) νίκη του Παναθηναϊκού επί του Ολυμπιακού στη Δραπετσώνα έφερε
τα πάνω κάτω στην κορυφή της Α1 βόλεϊ, αφού πλέον οι κυρίαρχοι την τελευταία
τετραετία «ερυθρόλευκοι» κατρακύλησαν στην 3η θέση και απειλούνται με
εκθρόνιση από το «Τριφύλλι» και τον Ηρακλή (3-1 στο Ρέθυμνο)! 
Όπλα του Παναθηναϊκού, που είχε ραντεβού με τη νίκη στη Δραπετσώνα (ύστερα από
8 χρόνια που είχε νικήσει πάλι εκεί τον Ολυμπιακό εκτός έδρας), το μπλοκ, το
σερβίς και η ψυχραιμία στα κρίσιμα σημεία. 
Πάντως το σετ της χρονιάς ήταν το 3ο στο «3-0» Άρη - Νίκαιας, αφού έληξε 44-42
και διήρκεσε 34 λεπτά! 
* ΟΛΥΜΠΙΑΚΟΣ - ΠΑΝΑΘΗΝΑΪΚΟΣ 1-3 (22-25, 25-19, 22-25, 23-25). 
ΠΑΟ (Ρ. Σερνιότι): ΣΙΔΗΡΟΠΟΥΛΟΣ 1, ΜΠΡΙ 23, Μαυράκης 4, ΜΟΥΡΕΚ 15,
ΧΑΤΖΗΑΝΤΩΝΙΟΥ 13, Πανταλέων 5 - Δημητρακόπουλος (λίμπερο, 52% υποδ. - 6 αμ.),
Σαμαράς 3. 
ΟΛΥΜΠΙΑΚΟΣ (Ντ. Ρίτσι): Κουρνέτας 4, ΓΚΟΜΕΣ 25, Γκιούρδας 9, Κυριαζής 7,
ΤΣΑΚΙΡΟΠΟΥΛΟΣ 8, ΧΕΙΚΙΝΕΝ 11 - Μίγιτς (λίμπερο, 74% υποδ. - 1 αμ.),
Χριστοφιδέλης, Ξενάκης, Καλαϊτσίδης. 
* ΟΠΕ ΡΕΘΥΜΝΟΥ - ΗΡΑΚΛΗΣ 1-3 (14-25, 16-25, 26-24, 20-25). 
ΗΡΑΚΛΗΣ (Α. Λεώνης): Μποζίδης 2, ΚΡΑΒΑΡΙΚ 20, ΜΠΑΕΦ 16, ΚΟΝΣΤΑΝΤΙΝΟΦ 16,
Γκιρτζίκης 5, ΧΟΦ 14 - ΑΜΑΞΟΠΟΥΛΟΣ (λίμπερο, 78% υποδ. - 3 αμ.), Μέλκας. 
ΡΕΘΥΜΝΟ (Π. Καβαλιεράκης): Σπανόπουλος, ΠΙΡΧΟΝΕΝ 21, Πανούσος 11, ΡΟΧΑΣ 9,
Ουτζής 3, Δεσλής 7 - ΠΑΠΑΔΗΜΗΤΡΙΟΥ (λίμπερο, 73% υποδ. - 6 αμ.), Μπελουμπέκοφ
1, Μιχελάκης, Μιχελάκης 5. 
* ΠΑΝΕΛΛΗΝΙΟΣ Γ.Σ. - ΠΑΟΚ 2-3 (13-25, 25-23, 25-20, 19-25, 13-15). 
ΠΑΟΚ (Τ. Κουμπλής): Ψάρρας 2, ΣΤΑΝΛΕΪ 22, Φλώρος 6, ΣΑΛΜΟΝ 23, Σμαραγδής 6,
ΖΕΛΙΑΣΚΟΦ 16 - ΓΖΟΥΝΤΕΛΗΣ (λίμπερο, 73% υποδ. - 11 αμ.), Κυριακίδης,
Παλιουδάκης 2, Παπακοσμάς, Προύσαλης. 
ΠΓΣ (Ι. Λάιος): Καζάζης 1, Μάρκοβιτς 19, Αγγελίδης 10, ΡΟΥΣΑΚΗΣ 12, ΘΕΟΔΩΡΙΔΗΣ
9, Τόμανοτσι 5 - Δημητρακάκος (λίμπερο, 50% υποδ. - 7 αμ.), Σκόριτς 1,
Μανιάτης 2, Μπαλαγιάννης. 
* ΟΡΕΣΤΙΑΔΑ ΕΜΠΟΡΙΚΗ - ΑΕΚ 3-1 (25-16, 16-25, 25-21, 25-13). 
ΟΡΕΣΤΙΑΔΑ (Γ. Πασσαλίδης): Πέτκοβιτς 2, ΠΟΛΑΚ 17, Μπαρμπούδης 6, Ελγκέτα 13,
Παπάζογλου 7, ΚΙΤΣΙΟΣ 11 - Βλασσακίδης (λίμπερο, 52% υποδ. - 0 αμ.),
Κεμανετζής 1, Παρασκευαΐδης 2, Αποστόλου 1, Πέτρογλου 2, Γραμματικόπουλος 1. 
ΑΕΚ (Χ. Παπαδόπουλος): Πλίκας, Φιλίποφ 2, Λάππας 1, Μπρίτζεβιτς 8, ΡΟΥΜΕΛΙΩΤΗΣ
8, Μπούνφορντ 3 - Χατζηκάλφας (λίμπερο, 51% υποδ. - 9 αμ.), ΙΩΑΝΝΟΥ 8,
ΠΑΠΑΔΑΚΗΣ 3, Θάνος 1. 
* ΑΡΗΣ ΘΕΣΣΑΛΟΝΙΚΗΣ - Α.Ε. ΝΙΚΑΙΑΣ 3-0 (25-23, 25-18, 44-42). 
ΑΡΗΣ (Γ. Λυκούδης): ΚΑΛΜΑΖΙΔΗΣ 5, ΤΖΟΥΡΙΤΣ 18, Μπρουκς 17, ΤΖΙΓΚΙΔΗΣ 9,
ΑΛΕΞΑΝΔΡΟΠΟΥΛΟΣ 11, Ιωαννίδης 7 - Χατζηαντωνίου (λίμπερο, 64% υποδ. - 1 αμ.),
Ωρολογάς, Βασιλειάδης. 
ΝΙΚΑΙΑ (Σ. Δρίκος): Λιάσκος 3, ΝΤΡΑΚΟΒΙΤΣ 21, Κουρούπης 8, ΝΙΚΟΛΙΤΣ 11, Λιώσης
2, Παυλίδης 4 - ΣΤΕΦΑΝΟΥ (λίμπερο, 87% υποδ. - 2 αμ.), Σουλτανόπουλος 1,
Παπαθωμόπουλος, Κατσανεβάκης 6, Βαρδής. 
* ΟΛΥΜΠΙΑΔΑ ΠΑΤΡΑΣ - ΙΩΝΙΚΟΣ ΝΕΑΣ ΦΙΛΑΔΕΛΦΕΙΑΣ 3-0 (25-13, 25-18, 25-23). 
ΟΛΥΜΠΙΑΔΑ (Γ. Χριστόπουλος): ΛΙΒΑΘΗΝΟΣ 6, ΚΟΒΑΤΣΕΦ 18, Πιμάχιν 6, Θεοδωρίδης
5, Προυσέντσεφ 6 - ΜΗΝΟΥΔΗΣ (λίμπερο, 75% υποδ. - 5 αμ.), Μπεκιάρης 2,
Ιωακειμίδης 4. 
ΙΩΝΙΚΟΣ Ν.Φ. (Ε. Κουτουλέας): Στιβαχτής 2, Ρινγκ 15, Δημητρίου 6, Καδάς,
Ρεκλείτης 5, ΠΑΝΔΗΣ 6 - Σαμουήλης (λίμπερο, 41% υποδ. - 3 αμ.), Καραγιάννης 3,
Κυριακάκης 7, Χανδρινός, Διονυσόπουλος.

ΟΙ ΓΥΝΑΙΚΕΣ 
Τον ΖΑΟΝ εσείς, τον Παναθηναΐκό εμείς, φαίνεται πως είπαν οι παίκτριες του
Μαρκόπουλου, όταν έμαθαν ότι ο Άρης νίκησε την ομάδα της Κηφισιάς με 3-1 και
βρήκαν τη δύναμη - με 29 πόντους της πρώτης σκόρερ του Πρωταθλήματος Καρίνα
Μεντβέντεβα - να «καρφώσουν» με τον ίδιο τρόπο τις «πράσινες»! 
Τα αποτελέσματα της 17ης αγωνιστικής της Α1 βόλεϊ γυναικών: Βριλήσσια -
Ηρακλής 3-1 (21-25, 25-16, 25-14,27-25), Άρης - ΖΑΟΝ 3-1 (25-19, 19-25, 25-21,
25-17), Φιλαθλητικός - Καβάλα 3-1 (26-28, 25-15, 25-15, 25-19), Λάρισα -
Πανελλήνιος 1-3 (25-20, 23-25, 18-25, 17-25), Αίας - ΑΕΒΑΣ 3-1 (25-17, 25-12,
23-25, 25-16), Μαρκόπουλο - Παναθηναϊκός 3-1 (25-19, 27-25, 22-25, 25-14). 
Βαθμολογία (17 αγ.): Πανελλήνιος 44, Φιλαθλητικός 39, ΠΑΟ 38, Βριλήσσια και
ΖΑΟΝ 31, Αίας 25, Λάρισα 23, Άρης 19, Ηρακλής 16, ΑΕΒΑΣ 12, Καβάλα 1.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17264O211</ED>
<ID>
ID:305821

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O21&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Έλαμψε στη χθεσινή ημερίδα κλειστού στο ΣΕΦ
</H5><H2>Επίδοση για τελικό από την Κοκλώνη </H2>
Η Γωγώ Κοκλώνη ήταν το πρόσωπο που έλαμψε στη χθεσινή ημερίδα κλειστού στίβου
στο ΣΕΦ, σημειώνοντας στα 60 μ. 7.18 (4η επίδοση φέτος στην Ευρώπη και 2η όλων
των εποχών στην Ελλάδα μετά τα 6.96 της Κατερίνας Θάνου στο Μαεμπάσι το 1999,
με το οποίο είχε αναδειχθεί παγκόσμια πρωταθλήτρια κλειστού)! 
Η αθλήτρια του Πανελληνίου που γυμνάζεται με τον Αντώνη Γιαννουλάκη βάζει
πλώρη με την επίδοση αυτή για τελικό στο Ευρωπαϊκό Πρωτάθλημα Κλειστού της
Βιέννης (1-3 Μαρτίου). 
Αξιόλογες επίσης επιδόσεις στην ημερίδα τα 6.69 του Άρη Γκαβέλα στα 60μ., τα
21.36 του Τάσου Γκούση στα 200μ. (21.16 ο Κύπριος Μάκης Κατσαντώνης), τα
3.42.22 του Θωμά Στρουμπάκου στα 800 μ., τα 6,50 της Νίκης Ξάνθου στο μήκος
και τα 4,10 της Έρρικας Πρεζεράκου στο επί κοντώ. 
ΧΑΡΑΜΗΣ - ΤΣΙΡΜΠΑ 
Ο Παναγιώτης Χαραμής (Πανελλήνιος Γ.Σ.) στα 12 χλμ. ανδρών και η Μαρία Τσίρμπα
(Οδυσσέας Πάτρας) στα 6.000 μ. γυναικών ήταν οι μεγάλοι νικητές στο Πανελλήνιο
Πρωτάθλημα Ανωμάλου Δρόμου που οργάνωσε ο ΣΕΓΑΣ στην Πηγή Τρικάλων.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17264O212</ED>
<ID>
ID:305876

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O21&aa=2</URL></REF>


Article

<CATEGORY>vin10</CATEGORY>

 <H5>ΠΑΓΚΟΣΜΙΟ ΚΥΠΕΛΛΟ: ΤΑ ΜΑΤΣ ΠΡΟΕΤΟΙΜΑΣΙΑΣ ΜΟΝΟΠΩΛΟΥΝ ΤΟ ΕΝΔΙΑΦΕΡΟΝ ΣΤΟ ΚΟΥΠΟΝΙ
ΑΥΤΗΣ ΤΗΣ ΕΒΔΟΜΑΔΑΣ
</H5><H2>Κέρδη σε ρυθμούς Μουντιάλ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Μπέκαμ και Φαν Μπρόνγχορστ θα μονομαχήσουν ξανά σε φιλικό ματς την Τετάρτη,
στο πλαίσιο της προετοιμασίας για τα τελικά του Παγκοσμίου Κυπέλλου

Άρωμα Μουντιάλ στο κουπόνι τού «Πάμε Στοίχημα» αυτής της εβδομάδας. Δεκαεπτά
ομάδες που έχουν εξασφαλίσει τη συμμετοχή τους στην τελική φάση του 17ου
Παγκοσμίου Κυπέλλου θα δώσουν δυνατούς αγώνες προετοιμασίας, σε μία προσπάθεια
οι προπονητές τους να βρουν αξιόπιστες λύσεις για τις δύσκολες στιγμές στα
γήπεδα της Άπω Ανατολής. 
Συνολικά θα διεξαχθούν 16 παιχνίδια στην Ευρώπη και οι αναμετρήσεις που
ξεχωρίζουν είναι οι: Γερμανία-Ισραήλ, Ισπανία-Πορτογαλία, Γαλλία-Ρουμανία,
Ιρλανδία-Ρωσία και Ολλανδία-Αγγλία. 
Είναι η πρώτη φορά που η Γερμανία θα τεθεί αντιμέτωπη σε ποδοσφαιρικό γήπεδο
με το Ισραήλ και τα μέτρα ασφαλείας που έχουν ληφθεί για την αποφυγή
τρομοκρατικού χτυπήματος και επιθέσεων από νεοναζί θεωρούνται πρωτοφανή. 
Η αφίσα με τον βιολιστή σε πρώτο πλάνο που διαφήμιζε τον αγώνα της Γαλλίας με
τη Ρουμανία ήταν η σπίθα που άναψε μεγάλη φωτιά στις σχέσεις των δύο χωρών,
καθώς οι Ρουμάνοι τη θεώρησαν προσβλητική επειδή τους εξίσωσαν με τους
Τσιγγάνους. 
Στην Ολλανδία, οι τουλίπες έχουν μία πρώτης τάξεως ευκαιρία να δείξουν στον
ποδοσφαιρικό κόσμο τι θα χάσει από την απουσία τους από το Παγκόσμιο Κύπελλο. 
Οι Άγγλοι θεωρούνται ιδανικός αντίπαλος για τους Ολλανδούς, αφού και μεγάλο
όνομα διαθέτουν και ιδιαίτερα φιλόδοξοι είναι για την πορεία τους στο
Μουντιάλ. 
Στα παιχνίδια προετοιμασίας, οι φιναλίστ του Μουντιάλ σχεδόν πάντοτε
παρατάσσουν δεύτερες ομάδες, προκειμένου οι προπονητές να κάνουν την τελική
τους επιλογή για τους παίκτες που θα συμπεριλάβουν στην αποστολή. 
Παράλληλα, οι ομάδες που θα παρακολουθήσουν το Μουντιάλ από την τηλεόραση
συνήθως τα δίνουν όλα σ' αυτά τα παιχνίδια για να αποδείξουν πως τους άξιζε
καλύτερη τύχη. 
Πρώτο σημείο στα διεθνή παιχνίδια είναι το «Χ» και στη συνέχεια πλεονέκτημα
έχουν οι γηπεδούχοι.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O22</CAT>
<ED>
Κωδικός άρθρου: A17264O221</ED>
<ID>
ID:305822

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O22&aa=1</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O23</CAT>
<ED>
Κωδικός άρθρου: A17264O231</ED>
<ID>
ID:305823

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O23&aa=1</URL></REF>


Article

<CATEGORY>vin10</CATEGORY>

 <H5>ΝΑΒΑΣ
</H5><H2>Κρατά μόνο τις καλές στιγμές
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Σάββατο βράδυ, λίγο μετά τις 20.00 το βράδυ. Ένας νεαρός κύριος με μακρύ μαλλί
(χωρίς κορδέλα!) εμφανίζεται επί της οδού Μιχαλακοπούλου. Ποιος είναι, πού
πηγαίνει; 
*** Να... ανάψει κερί στην εκκλησία του Αγίου Χαράλαμπου (Ιλισίων) που
γιόρταζε χθες; Όχι. Περνάει το διάζωμα και με γοργά βήματα χάνεται στα στενά.
Λίγο αργότερα, τα λέει με... παλιόφιλους σε αίθουσα ξενοδοχείου. 
*** Το πρόσωπο που αναφέρουμε είναι ο Φερνάντο Νάβας! Ο Αργεντίνος άφησε το
ξενοδοχείο όπου είχε καταλύσει η αποστολή του Άρη και βρέθηκε σε αυτό όπου
διέμεινε η ΑΕΚ. Ο στόχος, προφανής. Να τα πει με τους έως πρότινος συμπαίκτες
του. Τον Ντέμη, τον Γκαμάρα, τους υπόλοιπους στο πολυτελές ξενοδοχείο που
φιλοξενεί την ΑΕΚ. 
*** Αν τα είπε με τον Σάντος; Δεν βάζουμε το χέρι μας στη... φωτιά. Ίσως ο
Πορτογάλος να μη βρήκε χρόνο - την ίδια ώρα μελετούσε κασέτες του Αιγάλεω! 
*** Ο Νάβας πάντως έφυγε με κάπως πικρές αναμνήσεις από τη Νέα Φιλαδέλφεια.
Τώρα φροντίζει να κρατάει τις καλές στιγμές, δεν ξέρουμε όμως τι θα πει το
καλοκαίρι στο ενδεχόμενο επιστροφής του... 
*** Ποιος άλλος την... έκανε για την ΑΕΚ; Ο Μάρκος! Πήγε κατευθείαν στο
δωμάτιο του Ίβιτς για καφεδάκι. Προφανώς δεν είχε και πολλά να πει στη μεγάλη
σάλα... 
Την πρόσληψη του Κράους, πάλι, πώς την είδατε; Στον Άρη σχεδόν ψάχνονται.
Διότι από τη μία δίνουν στον Αυστριακό περί τα 170 εκατ. δρχ. τον χρόνο και
από την άλλη διώχνουν τον Γάλλο με το σχεδόν μισό ή και λιγότερο κασέ. 
*** Η εντύπωση που δημιουργείται; Ορισμένοι θέλουν τον Κράους να... τεστάρεται
έως το καλοκαίρι. Και αν δείξει «καλό πρόσωπο», τότε στις αλλαγές στους
πάγκους ενδέχεται και να πάρει προαγωγή. Άλλωστε, η συνεργασία ποτέ δεν έβλαψε
κανέναν... 
Μετά και τη χθεσινή αγωνιστική επιβεβαιώνεται πανηγυρικά ότι με τον Λεμονή
στην άκρη του πάγκου ο Ολυμπιακός σπάει όλα τα ρεκόρ. Από τη μία η «εξάρα» στο
Κύπελλο (πέρυσι) επί της ΑΕΚ. Ή η «τεσσάρα» για την ίδια διοργάνωση στη
Λεωφόρο. 
*** Από την άλλη τα τέσσερα γκολ από τον ΠΑΟΚ στον τελικό και οι τρεις...
μπάλες από τον Πανιώνιο στη Νέα Σμύρνη. Χειρότερο όλων; Μάλλον θα πρέπει να
ανασύρουμε σκονισμένα χαρτιά από το αρχείο, ώστε να δούμε από πότε ο
Ολυμπιακός έπεσε σε τρεις συνεχείς... λακκούβες. 
*** Έτσι, η τέταρτη (!) θέση στη βαθμολογία ήρθε φυσιολογικά. Τουλάχιστον στο
βόλεϊ οι «ερυθρόλευκοι» ναι μεν ηττήθηκαν στη Δραπετσώνα από τον ΠΑΟ, αλλά
βρέθηκαν - μόνο - στο τρίτο σκαλί. Διπλή πτώση... 
*** Το... τρίτο ημίχρονο δεν εκτυλίχθηκε στη συνέντευξη Τύπου, αλλά στον
Ρέντη. 
*** Την αποστολή την ανέμεναν με διάθεση να αποδοκιμάσουν τους ποδοσφαιριστές
περίπου 200 οπαδοί. Μία ημέρα ύστερα από τη συμπλήρωση 21 ετών από τη θλιβερή
επέτειο της «Θύρας 7», ήθελαν μόνο νίκη και τίτλο. 
*** Ευτυχώς οι ειδικές δυνάμεις έκαναν καλά τη δουλειά τους, αλλά άσχημες
μέρες ξημέρωσαν στο Λιμάνι. 
*** Ζημιές σε αυτοκίνητα ή... ρίψη γλυκών δεν αναφέρθηκαν. 
Συνεπώς, το ντέρμπι με τον ΠΑΟΚ αποκτά άλλη «χάρη». Ο Μπάγιεβιτς, ήδη στη
δεύτερη θέση, προσπέρασε με άνεση το εμπόδιο του Ηρακλή και για μια ακόμη φορά
δικαιώθηκε που... ετοίμαζε και έβαλε τον Πουρλιοτόπουλο στην ενδεκάδα την
κατάλληλη ώρα. 
*** Στον ΠΑΟΚ αξίζουν συγχαρητήρια. Όχι γιατί ξεπέρασε το σοκ του αποκλεισμού
από την ΑΕΚ, αλλά γιατί φρόντισε να τιμήσει με μαύρα περιβραχιόνια τον Γιάννη
Παθιακάκη. Κι ας έπαιζε ο «Πάθιακας» στην Τούμπα δεκαετίες πριν. Ενώ η ΑΕΚ...
Το 2000 πήρε με Παθιακάκη το τελευταίο τρόπαιο, μόνο ο... αρχηγός φορούσε στον
Κορυδαλλό περιβραχιόνιο. Και αυτό όχι μαύρο... Κρίμα. 
*** Με τον Ντέμη σε διαρκή και εξαιρετική φόρμα, ουδείς στη Νέα Φιλαδέλφεια
έχει άγχος για το μέλλον. Το «θέλω τον τίτλο» του Σάντος ήδη ακούγεται
εντονότερα από ποτέ στα αποδυτήρια. 
*** Όσοι διαφωνούν μάλλον προσβλέπουν σε νταμπλ! 
Ο ΠαναθηναΪκός του Μαρκαριάν αθόρυβα, πλην όμως σταθερά, πλησιάζει τις θέσεις
που οδηγούν στον παράδεισο. Έπειτα από τη νίκη στην Κρήτη, οι «πράσινοι» είναι
τρίτοι! Ασφαλώς ο Ουρουγουανός διατηρεί... επαφή με τη θεά Τύχη. Προσέξτε τι
συνέβη στην Κρήτη. 
*** Το ματς ήταν στο 0-0 και ο Μαρκαριάν ετοιμαζόταν να ρίξει στη μάχη τον
Κόλκα. Αντί του Καραγκούνη. Ρίχνει μια ματιά στον Φινλανδό, αλλά μονολογεί:
«Μα, προθέρμανση είναι αυτό που κάνει;» 
*** Έτσι, ο Κόλκα μπήκε μόλις στις καθυστερήσεις, ο «Κάρα» έμεινε και έβαλε το
γκολ, η ιστορία έγραψε το 0-1. 
*** Δικαιολογημένα το ταξίδι της επιστροφής ήταν όλο χαμόγελα. Αν και κάποιοι
λόγω των συνεχών αναταράξεων τα χρειάστηκαν...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17264O241</ED>
<ID>
ID:305824

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O24&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ </H5><H2>Κυριαρχεί η Χειμερινή Ολυμπιάδα </H2>
Οι χειμερινοί Ολυμπιακοί Αγώνες στο Σολτ Λέικ κυριαρχούν στο σημερινό
τηλεοπτικό πρόγραμμα. Καλύπτονται από ΕΤ1, ΝΕΤ και ΕΤ3, ενώ αφιερωμένο εξ
ολοκλήρου σε αυτή τη μεγάλη διοργάνωση είναι και το πρόγραμμα του Eurosport.
Αναλυτικά: 
16.30 (AS1): All Star ΝΒΑ (μπάσκετ). 
17.00 (Supersport): Έβερτον-Άρσεναλ (Μ). 
17.00 (ΕΤ3): Χειμερινοί Ολυμπιακοί Αγώνες. 
18.45 (Supersport): Αμέρικα-Κορίνθιανς (Μ). 
19.00 (AS2): Κερατσίνι-Ηνίοχος (ποδόσφαιρο σάλας, Ζ). 
19.00 (ΝΕΤ): Χειμερινοί Ολυμπιακοί Αγώνες. 
20.00 (AS1): Ιταλικά στιγμιότυπα. 
20.00 (ΝΕΤ): Χειμερινοί Ολυμπιακοί Αγώνες. 
21.00 (AS1): Πάρμα-Λάτσιο (Μ). 
21.00 (ΕΤ1): Χειμερινοί Ολυμπιακοί Αγώνες. 
02.00 (ΕΤ1): Χειμερινοί Ολυμπιακοί Αγώνες. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17264O242</ED>
<ID>
ID:305877

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O24&aa=2</URL></REF>


Article

<CATEGORY>vin10</CATEGORY>

 <H5>ΚΑΜΕΡΟΥΝ </H5><H2>Κατέκτησε το τρόπαιο για τέταρτη φορά
</H2>
Το Καμερούν επικράτησε στη διαδικασία των πέναλτι της Σενεγάλης 3-2 στον
τελικό του Κόπα Αμέρικα και κατέκτησε για τέταρτη φορά στην ιστορία της
διοργάνωσης το τρόπαιο. Η Γκάνα και η Αίγυπτος έχουν επίσης από τέσσερις νίκες
στο Κόπα Άφρικα. Ο χθεσινός τελικός έληξε χωρίς τέρματα και στην κανονική του
διάρκεια και στην παράταση. Την τρίτη θέση κατέκτησε η Νιγηρία νικώντας 1-0
την εκπρόσωπο της διοργανώτριας χώρας Μάλι.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17264O243</ED>
<ID>
ID:305916

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O24&aa=3</URL></REF>


Article

<CATEGORY>vin10</CATEGORY>

 <H5>ΣΠΑΡΤΑ ΠΡΑΓΑΣ
</H5><H2>Ποδαρικό με νίκη
</H2>
Με νίκη ξεκίνησε το 2002 η Σπάρτα Πράγας. Η αντίπαλος του Παναθηναϊκού στο
Τσάμπιονς Λιγκ νίκησε στον πρώτο της αγώνα μετά τη χειμερινή διακοπή του
τσεχικού πρωταθλήματος, επικρατώντας με 2-0 της Χράντετς Κράλοβο. Τα γκολ της
Σπάρτα, που με την επιτυχία της αυτή παρέμεινε στην κορυφή της κατάταξης,
σημείωσαν οι Σιόνκο (2') και Τσίζεκ (25'). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17264O244</ED>
<ID>
ID:305934

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O24&aa=4</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ </H5><H2>Διέξοδος στο τσιγάρο </H2>
Με τόσα που βλέπει από τον Ολυμπιακό, πώς να μη ρουφά με πάθος το τσιγάρο ο
Τάκης Λεμονής; Δίπλα του, ο Τάσος Μητρόπουλος, προφανώς κρίνει ότι δεν ήρθε
(ακόμη) ο καιρός για να αρχίσει το κάπνισμα...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17264O245</ED>
<ID>
ID:305947

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O24&aa=5</URL></REF>


Article

<CATEGORY>vin10</CATEGORY>

 <H5>ΔΙΑΓΩΝΙΣΜΟΣ ΤΡΙΠΟΝΤΩΝ </H5><H2>Πιο εύστοχος ο Στογιάκοβιτς </H2>
Πέρυσι, ηττήθηκε στον τελικό από τον Ρέι Άλεν. Εφέτος όμως, είχε την
εμπειρία. Ο Πρέντραγκ Στογιάκοβιτς αναδείχτηκε νικητής στον διαγωνισμό των
τριπόντων, στο διήμερο του All Star του ΝΒΑ, στη Φιλαδέλφεια. Στον τελικό, ο
Στογιάκοβιτς ευστόχησε στις εννέα από τις δέκα προσπάθειες, όσες όμως και ο
αντίπαλός του, Ουέσλι Πέρσον. Έτσι, η μονομαχία οδηγήθηκε στην... παράταση. Κι
εκεί, ο άσος των Σακραμέντο Κινγκς είχε 7/12 προσπάθειες, ενώ ο Πέρσον πρόλαβε
στα 24'', που είχε στη διάθεσή του, να σημειώσει 4/11.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17264O246</ED>
<ID>
ID:305952

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O24&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Με δύο νίκες ξεκίνησε ο Κοτρωνιάς
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Με τη συμμετοχή 670 σκακιστών ξεκίνησε το τουρνουά του Καπέλ λα Γκραντ, στη
Γαλλία - κοντά στη Δουνκέρκη. Τουρνουά πολύ ισχυρό, στο οποίο παίρνουν μέρος
και δύο Έλληνες σκακιστές.

Ο 37χρονος Βασίλης Κοτρωνιάς, νικητής επτά κλειστών πρωταθλημάτων Ελλάδας στο
παρελθόν ­ σήμερα παίζει με σημαία Κύπρου ­ και ο 21χρονος Στέλιος Χαλκιάς,
ισόβαθμος στην πρώτη θέση του τελευταίου πρωταθλήματος Ελλάδας και δεύτερος
στην τελική κατάταξη μετά τα μπαράζ. Ο Κοτρωνιάς ξεκίνησε με δύο νίκες
απέναντι σε διεθνείς μετρ: στον πρώτο γύρο κέρδισε τον Αντόνιο Φρόις (2354)
και στον χθεσινό δεύτερο γύρο τον Οβίδιου Φοϊσόρ (2443) με τα μαύρα. Ο Στέλιος
Χαλκιάς κέρδισε στον πρώτο γύρο τομ διεθνή μετρ Άνταμ Ζίμπερτ (2345), ενώ
εχθές έπαιζε με τον Ράντοσλαβ Βόιτατσεκ (2427). Κορυφαία ΕΛΟ των αγώνων είναι
οι Σεργκέι Μοβσεσιάν (Τσεχία 2624), Βλάντιμιρ Μπάκλαν (Ουκρανία 2609), Λίβιου
Νισιπεάνου (Ρουμανία 2608), Ζόλταν Γκίμεζι (Ουγγαρία 2606), Βλάντιμιρ
Τσουτσέλοφ (Βέλγιο 2600), Εντουάρντας Ροζεντάλις (Λιθουανία 2598), Ζαν Μαρκ
Ντεγκέβ (Γαλλία 2591), Έρικ βαν ντεν Ντόελ (Ολλανδία 2585) κ.ά. 
Αμπελόκηποι 
Ο Σπύρος Καπνίσης αναδείχθηκε νικητής στο 34ο Τουρνουά των Αμπελοκήπων, σε
ισοβαθμία πάντως με τους Παναγόπουλο και Κατελίν. Οι τρεις παίκτες τερμάτισαν
με 6 βαθμούς σε 7 αγώνες. Μέχρι τον τελευταίο γύρο προηγούνταν ο Νίκος
Παναγόπουλος με 6 βαθμούς σε 6 αγώνες, ωστόσο υπέστη τη μοναδική του ήττα στον
τελευταίο γύρο, από τον Κατελίν. Πρώτος έφηβος ­ αλλά και 4ος στη γενική
κατάταξη ­ αναδείχθηκε ο Αλέξης Κουκουφίκης. 
Τελική βαθμολογία: 1-3) Καπνίσης, Παναγόπουλος, Κατελίν 6 βαθμοί, 4-5) Αλ.
Κουκουφίκης, Ποτέας 5,5 βαθμοί, 6-9) Αθανασιάδης, Μπαμπανιώτης, Χειμάρρας,
Ψήττος 5 βαθμοί, 10-19) Κολάνι, Γκαμαριάν, Δ. Βαζελάκης, Γ. Βλάχος, Τρουπής,
Καραχάλιου, Βασιλείου, Σπυρακόπουλος, Κόκκορης, Κατσαρός 4,5 βαθμοί, 20-28)
Έξαρχος, Λάζαρης, Α. Βλάχος, Κυριαζής, Μεγαλούδης, Μητσάκος, Παπαδόπουλος,
Βόλης, Ιωαννίδης 4 βαθμοί. 
Το επόμενο τουρνουά (το 35ο) των Αμπελοκήπων θα είναι αφιερωμένο στη μνήμη του
Θωμά Γεωργίου. Θα αρχίσει το επόμενο Σάββατο 16 Φεβρουαρίου και θα ολοκληρωθεί
στις 9 Μαρτίου. Οι αγώνες θα γίνονται στο εντευκτήριο της οδού Μακρυνίτσας
12-14 (στάση Μετρό «Αμπελόκηποι») Τετάρτη και Σάββατο, με ώρα έναρξης 5.30
μ.μ. Οι παρτίδες θα είναι εξάωρες και τα έπαθλα θα ανέλθουν στο ποσό των 340
ευρώ (150 ευρώ για τον 1ο νικητή). Δηλώσεις συμμετοχής γίνονται δεκτές στα
τηλέφωνα 010-6724.858, 010-6450.374 ή και επιτόπου, μισή ώρα πριν από την
έναρξη των αγώνων.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17264O991</ED>
<ID>
ID:305830

</ID><URL>http://ta-nea.dolnet.gr/neaweb/neafile.print_unique?e=A&f=17264&m=O99&aa=1</URL></REF>


Article

<CATEGORY>vin09</CATEGORY>

 <H2>Το Χρηματιστήριο των σταρ
</H2><H4>Στο Χρηματιστήριο του Χόλιγουντ μία μετοχή με το ονοματεπώνυμο Έντι Μέρφι
αξίζει περισσότερο από τους Πατσίνο, Χόφμαν, Στριπ, Χόπκινς, Χάκμαν, Μπράντο!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ποιος το λέει ότι ο Έντι Μέρφι «αξίζει» περισσότερο από τον Μπράντο, φερ'
ειπείν; Η πραγματικότητα. Μια πραγματικότητα, γκρίζα, που ακούει στο όνομα
«money». Ο θεός του show business κατήρτισε τους καταλόγους του Champion's
League και της Β' Εθνικής. Χίλια άτομα - ατζέντηδες, παραγωγοί, μάνατζερ - που
ρυθμίζουν και ρυθμίζονται (επαγγελματικά) από τους κανόνες της βιομηχανίας του
θεάματος, απάντησαν σ' ένα βασικό ερώτημα που τους τέθηκε από ένα μεγάλο
αμερικανικό γραφείο ερευνών: Κατά τη γνώμη σας ποιοι αστέρες πουλάνε; 
Ένα όνομα για να εξασφαλίσει μια κάποια αξιοπρεπή θέση στον κατάλογο
του «Star Power» (η δύναμη πυρός ενός αστέρα) πρέπει η μετοχή του να
ανταποκρίνεται σε τρία βασικά κριτήρια: α) Σκίζουν οι ταινίες του στα ταμεία
το πρώτο τριήμερο εξόδου στις αίθουσες; β) Η παρουσία του στην παραγωγή μιας
ταινίας δημιουργεί ασφάλεια στους χρηματοδότες; γ) Πουλάει στη διεθνή αγορά; 
Οι σταρ που συγκέντρωσαν από 87.50 μέχρι 100 πόντους διαθέτουν maximum power.
Όσοι κυμαίνονται από 62.50 μέχρι 87.49 είναι απλώς «δυνατοί» και από εκεί και
κάτω το χάος! Σήμερα είσαι, αύριο δεν είσαι. 
Τα αποτελέσματα αυτής της βαθμολογίας, που δημοσιεύονται στο τελευταίο τεύχος
του επαγγελματικού περιοδικού «Hollywood Reporter», αποτυπώνουν απλώς αυτό που
όλοι ξέρουμε: 
Ας πούμε, ο Νίκολας Κέιτζ είναι το καμάρι της Γουόλ Στριτ, ενώ ο Μπιλ Μπομπ
Θόρντον απλώς τραμπαλίζεται μεταξύ φθοράς και αφθαρσίας. 
Τα χείλη της Τζούλια Ρόμπερς είναι ο... θεός του χολιγουντιανού κεφαλαίου, ενώ
η Κίντμαν μετά βίας συγκαταλέγεται στη Β' Εθνική με τους «δυνατούς». 
Και ο Μάικλ Ντάγκλας είναι πιο ισχυρός από τα δύο καλύτερα ονόματα της
αμερικανικής σκηνής. Τον Ντάστιν Χόφμαν και τον Αλ Πατσίνο. 
Η οικονομική δύναμη μιας υπερπαραγωγής συναρτάται ευθέως με τα ονόματα
των πρωταγωνιστών. Που σημαίνει πως εκείνο που πουλάει δεν είναι τόσο η ταινία
(σενάριο, σκηνοθεσία) όσο τα ονόματα. Η «Αμελί» με την Ρόμπερτς (αν είναι ποτέ
δυνατόν, αλλά το παράδειγμα αξίζει) θα απέφερε μισό δισ. δολάρια σε
εισπράξεις. Με λίγα λόγια, σημασία έχει το ρούχο και δευτερευόντως ο
χαρακτήρας. Επομένως πάμε σινεμά για την πασαρέλα και όχι για το... σινεμά! 
<H3>Οι αμοιβές </H3>
Το αποτέλεσμα είναι αυτονόητο. Οι top σταρ εξασφαλίζουν αμοιβές, για κάθε
ταινία τους, 20 - 25 εκατ. δολάρια (8 - 10 δισ. δρχ.). Ανάμεσά τους, Κρουζ,
Χανκς, Ρόμπερτς. Εκτός από τις αμοιβές τους έχουν το πλεονέκτημα των ποσοστών.
Λογικό. Οι αμοιβές των ονομάτων της Β' κατηγορίας κυμαίνονται από 10 -15 εκατ.
δολάρια (4 - 6 δισ. δρχ.). Και της τρίτης από 1 - 5 εκατ. δολάρια (400 εκατ. -
2 δισ. δρχ.)! Στο μπάσκετ ή στο ποδόσφαιρο το κριτήριο της επιτυχίας είναι
αντικειμενικό. Περισσότερα καλάθια, περισσότερα δολάρια. Στο σινεμά όμως, τα
πράγματα είναι θολά. Ποιος κρίνει τι και ποιον; Φυσικά, ο ανελέητος
ανταγωνισμός. Χόλιγουντ χωρίς star system δεν υπάρχει και star system χωρίς
υπόγεια και ρετιρέ επίσης δεν υπάρχει. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17264P171</ED>
<ID>
ID:305831

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P17&aa=1</URL></REF>


Article

<CATEGORY>vin09</CATEGORY>

 <H2>Θέατρο επί τάπητος και Φεστιβάλ Μουσικής Δωματίου στο Μέγαρο
</H2>
Φεστιβάλ Μουσικής Δωματίου, με έργα Κόνταγι, Μπάρτοκ και Μπραμς, στις 8.30
μ.μ., στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010-7282.333). Η καλλιτεχνική επιμέλεια είναι του Λεωνίδα Καβάκου. Εισιτήρια:
8.000 (23,48 ευρώ), 5.000 (14,67 ευρώ) και 2.000 (5,87 ευρώ). 
Το «Όνειρο στο κύμα» του Αλέξανδρου Παπαδιαμάντη σε μουσική του
Κορνήλιου Σελαμίση παρουσιάζει η Ορχήστρα των Χρωμάτων στο Ίδρυμα Μελίνα
Μερκούρη (Πολυγνώτου 9-11, τηλ. 010-3315.601). 
Συναυλία της 13χρονης σολίστ βιολιού Δανάης Μάτσκε στις 8.30 μ.μ. στο
πολιτιστικό κέντρο Ψυχικού. Στο πιάνο ο Ούβε Μάτσκε. 
Θέατρο 
Οι «Ώρες επισκεπτηρίου» του Ρίτσαρντ Χάρις παρουσιάζονται στο «Θέατρο της Άνοιξης»

Το έργο του Ρίτσαρντ Χάρις "Ώρες επισκεπτηρίου" παρουσιάζει κάθε
Δευτέρα και Τρίτη στις 9.15 μ.μ., στο "Θέατρο της Άνοιξης" (Γερμανικού 20,
Μεταξουργείο, τηλ. 010-5238.870), η Θεατρική Ομάδα "Μηδέν Ρέζους Θετικό". 
"Ζωντανά" 
Στον "Σταυρό του Νότου" (Φραντζή και Θαρύπου 37, Νέος Κόσμος, τηλ.
010-9226.975) απόψε και αύριο ο Θ. Μικρούτσικος και ο Χρ. Θηβαίος. Μαζί τους η
Αλίς Φουρουτζιάν. 
«Νέα γυναίκα, μόνη... τραγουδά» είναι ο τίτλος του λαϊκού ρεσιτάλ του
Σταμάτη Κραουνάκη με πρωταγωνίστρια τη Δήμητρα Παπίου που παρουσιάζεται κάθε
Δευτέρα στον πολυχώρο «Αθηναΐς» (Καστοριάς 34-36, Βοτανικός, τηλ.
010-3480.000). 
Με τη Σαβίνα Γιαννάτου συμπράττει απόψε, στο "Αερικό" (Αγαθάρχου 4-6,
Ψυρή, τηλ. 010-3614.658), το βρετανικό συγκρότημα SHINE. 
"Ι put a spell on love": Με τη Φωτεινή Παπαδάκη και το συγκρότημα
Scream the Move, από σήμερα, στις "Γραμμές" (Κωνσταντινουπόλεως 111, στον
Βοτανικό, τηλ. 010-3462.283). 
Συναυλία έντεχνου τραγουδιού, με τη Φωτεινή Σαββατιανού, τον Μιχάλη
Κακέπη και τον Ηρακλή Κοντό, στις 6μ.μ., στο Κλειστό Γυμναστήριο "Ανδρέας
Παπανδρέου" (Κέννεντυ και Γιαννιτσών, τηλ. 010-5755.654). 
Έκθεση 
Με τίτλο "Ρ. Σήμα Απόπλου" εγκαινιάζεται στις 8 μ.μ., στο "Αέναον"
(Άντερσεν 18 τηλ. 010-6711.264) η έκθεση ζωγραφικής της Μ. Τράκου. 
Συζητήσεις 
Αφιερωμένο στο σύγχρονο ελληνικό θεατρικό έργο είναι το θέμα της
συζήτησης που διοργανώνει το Μορφωτικό Ίδρυμα της ΕΣΗΕΑ στις 7.30 μ.μ., στην
αίθουσα της ΕΣΗΕΑ (Ακαδημίας 20). Συμμετέχουν οι Άννα Συνοδινού, Αριστούλα
Ελληνούδη, Ασημάκης Γιαλαμάς, Παύλος Μάτεσις και Θανάσης Παπαγεωργίου. Κείμενα
διαβάζουν οι Λ. Πρωτοψάλτη, Γ. Τσιτσόπουλος, Ι. Μακρή και Θ. Παπαγεωργίου. 
"Το σύγχρονο ελληνικό αστυνομικό μυθιστόρημα. Η παρουσία και η δυναμική
του μέσα στην ευρωπαϊκή λογοτεχνία" είναι το θέμα της συζήτησης που
πραγματοποιείται στις 8 μ.μ., στην αίθουσα "Αρένα" του Εθνικού Κέντρου Βιβλίου
(Αθαν. Διάκου 4, τηλ. 010-9200.300). Συμμετέχουν: Ανδρέας Αποστολίδης, Αθηνά
Κακούρη, Πέτρος Μάρκαρης και Πέτρος Μαρτινίδης. 
Διάλεξη 
Ο τρίτος κύκλος διαλέξεων του Κώστα Γεωργουσόπουλου με θέμα "Πενήντα
χρόνια νεοελληνικό θέατρο" ξεκινά στις 7 μ.μ., στις "Συναντήσεις της Πύρνας"
(Διονύσου 65, Κηφισιά, τηλ. 010-6230.293). 
<H3>ΕΓΚΑΙΝΙΑ </H3>
Έκθεση ζωγραφικής της Μαρίας Στρατάκου εγκαινιάζεται στις 7.30μ.μ., στην
γκαλερί "Δημόκριτος" (Δημοκρίτου 24, στο Κολωνάκι, τηλ. 010-3629.468).
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17264P181</ED>
<ID>
ID:305832

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>«Μαγείρεψαν» και λάθη
</H2>
http://www.amorenotos.com

Από τα αξιόλογα site του είδους αυτό του Θεάτρου του Νότου στο Αμόρε, περιέχει
πληροφορίες για τις πολλές φετινές του παραστάσεις, αρχείο για παλιότερες,
βιογραφικά των συνεργατών και το Εργαστήρι Νέων Συγγραφέων. Θα βρείτε επίσης
στοιχεία για τις πολλές προσφορές στα μέλη του, αλλά και άτομα με ειδικές
ανάγκες, νέους κάτω των 18 ετών, ξένους υπηκόους με άδεια παραμονής, μέλη
θεραπευτικών κοινοτήτων, κατόχους κάρτας ανεργίας και όσους υπηρετούν την
στρατιωτική τους θητεία. Θα μπορούσαν να λείπουν, όμως, οι ατέλειες και οι
παραλείψεις - τα παράθυρα των βιογραφικών δεν ανοίγουν, τα multimedia αρχεία
είναι πολύ περιορισμένα και η παράσταση της κεντρικής σκηνής δεν είναι, εδώ
και καιρό, «Η κουζίνα του Κυανοπώγωνα»... <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17264P182</ED>
<ID>
ID:305881

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Οι κυρίες με την καραμελίτσα...
</H2>
<AUTHOR>Γ.Δ.Κ.Σ.</AUTHOR>

Θα τις ξέρετε. Δεν μπορεί να μην τις ξέρετε. Τις κυρίες με την καραμελίτσα.
Πανταχού παρούσες. Σε όλα τα θέατρα. Πρόζας, άμα και του μουσικού. Και στην
όπερα. Και στο Μέγαρο. Και στο Ηρώδειο. Και στην Επίδαυρο. Παντού. Στις
απογευματινές, βέβαια, είναι που κυριαρχούν. Συμπαθέστατες κυρίες. Μιας
κάποιας ηλικίας. Με τα ωραία τους τα μαλλάκια, τα φρεσκοχτενισμένα στο
κομμωτήριο, τα φρεσκοβαμμένα ή τα λευκά, τα, κάποτε, λουλακί. Οι οποίες, μόλις
τελειώσει το διάλειμμα - το οποιοδήποτε διάλειμμα -, μα αμέσως μόλις
τελειώσει, κτακ, την ανοίγουν την τσαντούουουλα τους. Και τη βγάααζουν την
καραμελίτσα. Όχι μια τυχαία καραμελίτσα. Τη συγκεκριμένη καραμελίτσα. Αυτή,
την τυλιγμένη στο σελοφάν. Και την «ξεφλουδίζουν». Κρίτσι - κριτς. Πολύ
προσεκτικά. Κρίτσι-κριτς, κρίτσι-κριτς. Για να μην κάνουν θόρυβο.
Κρίτσι-κριτς, κρίτσι-κριτς, κρίτσι-κριτς. 
<H3>...και κρίτσι-κριτς </H3>
Και την πιπιλούν την καραμελίτσα, αλλά, επειδή η καλή η νοικοκυρά - και -
απ΄την καραμελίτσα φαίνεται, με τίποτα δεν το πετούν το σελοφάν χάμω. Στο
χεράκι τους το κρατούν. Και το τρίβουν. Κρίτσι-κριτς, κρίτσι-κριτς,
κρίτσι-κριτς, κρίτσι-κριτς. Ως το τέλος της παράστασης. Ή ως το επόμενο
διάλειμμα, αν υπάρχει. Και τι να πω εγώ; Που τις σέβομαι, κιόλας; Και τις
ντρέπομαι; ΓΙΑΤΙ, κυρία μου, δεν την τρως την καραμελίτσα στο διάλειμμα; Ε;
ΓΙΑΤΙ; Τι κάνεις, είκοσι λεφτά που κρατάει; Και, αφού την τρως, τότε που την
τρως, γιατί δεν κάνεις χρατς, να την «ξεφλουδίσεις»; Μια και καλή; Να
τελειώνουμε; Ε; ΓΙΑΤΙ; Και το σελοφανάκι, τουλάχιστον, βάλ' το στην τσαντούλα
σου, μετά. Βάλ' το, καλή μου. Διότι, τα νεύρα μου, πια. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17264P183</ED>
<ID>
ID:305919

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μεγαλείο της ευτέλειας
</H2>
<AUTHOR>Μ.Π.</AUTHOR>

Γιάννης Κουνέλης

«Μεγαλείο μιας φτωχής τέχνης» χαρακτηρίζει ο γαλλικός Τύπος την έκθεση του
Γιάννη Κουνέλη στην γκαλερί Karsten Greve στο Παρίσι. Και «γροθιά» μερικά από
τα νέα έργα του. Όπως τα γλυπτά για τοίχο που έχουν ημερομηνία 2000-2001. Με
ατσάλινες πλάκες πάνω στις οποίες κρέμεται κάρβουνο και σακιά από ινδική
κάνναβη. Καλυμμένα κάποια με κόκκινο ύφασμα, κάποια άλλα έχοντας απλώς από
πάνω μία θήκη βιολιού. Ικανότατος στη χρήση ευτελών υλικών, κλασικός
εκπρόσωπος της Arte Povera, ο 65χρονος Γιάννης Κουνέλης χρησιμοποιεί
αντικείμενα φετίχ όπως μία λάμπα πετρελαίου, μια σιδερόβεργα ή ένα ξύλινο
κάδρο. Η έκθεσή του μόλις ξεκίνησε και θα διαρκέσει έως τις 30 Μαρτίου.
(Galerie Karsten Greve: 5, rue Debelleyme, 75003, tel.01.42771937). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17264P184</ED>
<ID>
ID:305935

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Κάνε το καλό και ρίξ' το στο τραγούδι </H2>
<AUTHOR>Μ.Μ.</AUTHOR>

Μπορεί αυτόν τον καιρό οι καλλιτέχνες να συμπαραστέκονται στην πληγωμένη Νέα
Υόρκη, αλλά αυτό δεν τους εμποδίζει να είναι συνεπείς και στις «θιβετιανές»
υποχρεώσεις τους. Η ετήσια συναυλία για την υποστήριξη του Θιβέτ θα γίνει
κανονικά στις 22 Φεβρουαρίου στο Κάρνεγκι Χολ, με προσωπικότητες της μουσικής
σκηνής που έχουν δηλώσει ήδη συμμετοχή, όπως η Πάτι Σμιθ, ο Ντέιβιντ Μπάουι, η
Μπέμπελ Ζιλμπέρτο, ο Άνταμ Γιάουτς των Beastie Boys, οι Kronos Quartet και
μοναχοί από το Θιβέτ. Και αν σκεφτεί κανείς πως και ο Τζον Μέλενκαμπ «μαζεύει»
τους δικούς του για συμπαράσταση στους αγρότες με το Farm Aid να θεωρείται και
σημαντικό καλλιτεχνικό γεγονός, ελάχιστοι μένουν τελικά χωρίς μια κάποια
φιλανθρωπική δράση. Αν υπάρχει θεός της μουσικής, πρέπει να υπολογίσει κάτι
τέτοιες κινήσεις... <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17264P185</ED>
<ID>
ID:305948

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P18&aa=5</URL></REF>


Article

<CATEGORY>vin09</CATEGORY>

 <H2>ΤΖΟΝΙ ΚΑΣ
</H2><H2>" Και ο θεός ακούει κάντρι "
</H2><H4>Ο Τζόνι Κας, «ο θρύλος της κάντρι», γίνεται 70. Και είναι αρκετός λόγος αυτός
για να το γιορτάσουν ο Μπομπ Ντίλαν, ο Μπρους Σπρίνγκστιν και μερικοί άλλοι σπουδαίοι
</H4>
<AUTHOR>ΜΑΡΙΑ ΜΑΡΚΟΥΛΗ</AUTHOR>

«Η πιο χαρισματική φιγούρα από την εποχή του Χανκ Γουίλιαμς», λένε για τον
Τζόνι Κας οι μελετητές της κάντρι, της φολκ και της ροκ. Κι εκείνος απαντάει
με τραγούδια για αθώους και ενόχους, δραπέτες και άδικα φυλακισμένους,
δικαστές και κλέφτες, για γυναίκες που τους μένει πιστός για πάντα»

Ο Τζόνι Κας ρίχνει και πάλι λάδι στη φωτιά της κάντρι με ένα καινούργιο
τραγούδι, το For You, που θα χαρίσει μεγαλόκαρδα στον Μελ Γκίμπσον και στην
καινούργια του ταινία. Την ίδια ώρα που με μια σοφή κίνηση η εταιρεία του
επανακυκλοφορεί πέντε κλασικά του άλμπουμ. Από την εποχή που ηχογραφούσε στη
Sun στα ίδια στούντιο με τον Έλβις Πρίσλεϊ, τον Τζέρι Λι Λούις και τον Καρλ
Πέρκινς μέχρι τα πιο τελευταία. Ο κόσμος όλος αναγνωρίζει πως κάποιες σκιές
από τα τραγούδια του κυκλοφορούν στα πιο σημαντικά σταυροδρόμια του ροκ, στις
εμπνεύσεις εκείνων που κάνουν σημαντικό έργο. 
Ο Τζόνι Κας, πάντως, συνεχίζει να κάνει συλλογή από παλιά τουφέκια και
πιστόλια με ιστορία. Από αυτά που ο κόσμος θαυμάζει και υποψιάζεται πως κάποιο
μπορεί και να του φάνηκε χρήσιμο πριν γίνει κομμάτι της συλλογής. Αλλά προς
Θεού. Δεν κάνουμε τα ψώνια μας με παλιά νομίσματα, δεν πυροβολούμε με τέτοια
όπλα. Δεν ήταν αυτός που «σκότωσε έναν άνθρωπο στο Ρίνο μόνο και μόνο για να
τον δει να πεθαίνει. Στη φυλακή βρέθηκε εφτά φορές, αλλά καμιά παραπάνω από
μια νύχτα». Αλλά και για εκείνη τη συναυλία στις φυλακές Φόλσομ, και την άλλη
στο Σεν Κουέντιν. 
Στις 26 Φεβρουαρίου του 1932 γεννήθηκε ο Κας στο Αρκάνσας, ένα από τα
επτά παιδιά του Ρέι και της Κάρι Κας. Ο JR - έτσι τον έλεγαν - έπρεπε να
δουλέψει στις βαμβακοφυτείες από τα τέσσερα για να βοηθήσει την οικογένεια. 
Στα 12 του, ο Τζόνι (όπως τον λένε τώρα) γνώρισε το πρώτο μεγάλο σοκ. Ο
αδελφός του Τζακ, αυτός που θα γινόταν ιερέας, σκοτώθηκε στη δουλειά σε
ατύχημα. Μπορεί να ήταν κι άλλοι λόγοι, αλλά πιο σοβαρός αυτός που στα μάτια
του έφηβου Κας, το Αρκάνσας έπεφτε στενό και μίζερο και κάθε δρόμος έξω από
αυτό, πιο φωτεινός στο μυαλό του. Η Αεροπορία του έδωσε τη λύση και τρία
χρόνια έμεινε στο Λάντεσμπεργκ της Γερμανίας διαβάζοντας και μεταφέροντας
απέναντι τα μηνύματα των Σοβιετικών - ήταν λένε ο πρώτος που ενημέρωσε τους
Αμερικανούς για τον θάνατο του Στάλιν. 
Την επόμενη χρονιά, το '54, ο Κας επέστρεψε στην Αμερική και
παντρεύτηκε τη Βίβιαν Λιμπέρτο και ήταν ο μικρός αδελφός του, ο Ρέι, που -
σύμφωνα με τη βιογραφία του - τον σύστησε σε δύο μηχανικούς αυτοκινήτων, τον
Μάρσαλ Γκραντ και τον Λούθερ Πέρκινς, με τους οποίους άρχισε να παίζει μαζί
μουσική. 
Ένας νεαρός που ανακάτευε την κάντρι με το ρυθμ' εν μπλουζ και είχε επιτυχία
στη σκηνή του Μέμφις με το όνομα Έλβις Πρίσλεϊ, έκανε εντύπωση στον Κας. Πήγε
λοιπόν στην εταιρεία του Σαμ Φίλιπς, τη Sun Records, εκεί που και αυτό το
παλικάρι, ο Πρίσλεϊ, τα πήγαινε καλά, και έπαιξε γκόσπελ, παλιά, καλά γκόσπελ.
Ο Σαμ Φίλιπς δεν είδε τίποτε σ' αυτά και παρακάλεσε τους νέους μουσικούς να
επιστρέψουν με κάτι διαφορετικό. Δύο «διαφορετικά» κομμάτια ήταν το Cry Cry
Cry και το Hey Porter, που έγιναν και τα πρώτα του που η Sun κυκλοφόρησε. 
<H3>Ο καλός, ο κακός και ο... Κας
</H3>
Ο Τζόνι Κας με τον πρόεδρο Νίξον, ενώ συζητούσαν την κατάσταση στις φυλακές
τον Ιούλιο του 1972

Εκεί που πραγματικά έκανε πολύ θόρυβο ο Τζόνι Κας ήταν με το Ι Walk The Line.
Η ιστορία του τραγουδιού ξεκίνησε στα παρασκήνια, σε μια κουβέντα που είχε ο
Καρλ Πέρκινς με τον Κας και που ο πρώτος τον ρωτούσε αν είχε εκμεταλλευτεί τη
φήμη του με τις όμορφες θαυμάστριές που τον κυνηγούσαν στις περιοδείες. «Όχι,
απάντησε ο Κας, εγώ πέρασα τη γραμμή». Το Ι Walk The Line έγινε αυτόματα
μεγάλη επιτυχία, με τον τρόπο που ο Κας το έλεγε, με ειλικρίνεια και
τιμιότητα, με την καρδιά του. Άφηνε τη Sun Records, υπέγραφε στην Columbia,
μετακόμιζε από το Μέμφις στην Καλιφόρνια, και έδινε σε όλους την εντύπωση πως
δεν θα άντεχε ακόμη για πολύ. Ήταν το '58 και η δεκαετία που το ακολουθούσε.
Μέσα σε αυτή χώρισε από τη γυναίκα του και εγκαταστάθηκε στο Νάσβιλ κάτω από
την ίδια στέγη με τον Γουέιλον Τζένινγκς, πρωτοπαλίκαρο της κάντρι, Τεξανό,
και συνεταίρο στις καταχρήσεις. Μυστήριο ή συνωμοσία του καλού, αλλά η καριέρα
του Κας σώθηκε σαν από θαύμα. Το Ring Of Fire που έγραψε για αυτόν η Τζουν
Κάρτερ (Τζουν Κάρτερ - Κας ύστερα από λίγο) είχε όλη την ψυχή τής κάντρι και
την αγάπη της. Ο γάμος έγινε το 1968 και ο Κας εγκατέλειπε τα χάπια το '70.
Ευφυής παραγωγός ο Ρικ Ρούμπιν οδήγησε τον Κας ξανά κάτω από τα φώτα με το
πρώτο μέρος του American Recordings στις αρχές της δεκαετίας του '90 και με
τον Κας πάλι πρωταγωνιστή, για να κυκλοφορήσει με τυμπανοκρουσίες τη συνέχεια.
Ένας άλλος μεγάλος της κάντρι, ο Μάρτι Στιούαρτ ετοιμάζει το αφιέρωμα στον
Κας, με τον Σπρίνγκστιν και τον Ντίλαν, την Έμιλου Χάρις και τη Σέριλ Κρόου,
την αφρόκρεμα της αμερικανικής μουσικής σκηνής. «Αυτό που ήθελα - λέει εκείνος
- είναι να παίζω την κιθάρα μου και να λέω ένα τραγούδι. Και αυτό είναι που
θέλω ακόμη».

<H3>Είπαν </H3>
Μπόνο: Ο Τζόνι Κας τραγουδάει σαν τον ληστή που σταυρώθηκε δίπλα στον
Χριστό και που τα ταπεινά του λόγια έκαναν τον Χριστό να του υποσχεθεί εκείνη
τη νύχτα πως θα βρει τον Παράδεισο. 
Κιθ Ρίτσαρντς (όταν τον ρώτησαν ποιου καλλιτέχνη τους δίσκους θα έπρεπε
κανείς να έχει όλους στη δισκοθήκη του): Θα έλεγα... Τσακ Μπέρι. Ο Τσακ Μπέρι
είναι σημαντικός. Αλλά, φίλε μου... Ο Τζόνι Κας. Αυτός είναι ο άνθρωπός σου. 
Κουέντιν Ταραντίνο: Τα τραγούδια του είναι σαν τα διηγήματα του Τζιμ
Τόμπσον, ποιήματα για την εγκληματική φαντασία. 
«Μου φαίνεται - λέει ο Τζόνι Κας - πως στον Θεό αρέσει η νότια προφορά, πως
συμπαθεί την κάντρι μουσική και λιγάκι την κιθάρα». 
<H3>INFO
</H3>
To Man In Black -The very best of Johnny Cash κυκλοφορεί στις 25 Φεβρουαρίου.
Ενώ επανεκδίδονται τα: «The Fabulous Johnny Cash», «Hymns by Johnny Cash»,
«Ride this Train», «Orange Blossom Special» και «Carryin' on with Johnny Cash
and June Carter Cash».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17264P191</ED>
<ID>
ID:305833

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P19&aa=1</URL></REF>


Article

<CATEGORY>vin09</CATEGORY>

 <H2>Επάγγελμα: παραμυθάς
</H2><H4>Βασιλόπουλα, νεράιδες, μαγικά ραβδάκια, ελιξίρια του έρωτα, φίλτρα του Καλού.
Αν νομίζετε ότι η γκρίζα καθημερινότητά μας έχει απομυθοποιήσει τις ιστορίες
της Χιονάτης (και των συναδέλφων της) και ότι τώρα «παραμυθιάζεται» μόνο μέσω
Ίντερνετ, είστε γελασμένοι...
</H4>
<AUTHOR>ΧΑΡΗ ΠΟΝΤΙΔΑ</AUTHOR>

Ο Στέλιος Πελασγός σπούδασε Αγγλική Φιλολογία στο Πανεπιστήμιο Αθηνών,
παρακολούθησε σεμινάρια παιδαγωγικής και παιδοψυχολογίας και στη συνέχεια
ασχολήθηκε με το θέατρο, αλλά πολύ σύντομα τον τράβηξε η «ζωντάνια και η
φαντασία του κόσμου των παιδιών». Σε ένα από τα ταξίδια του στην Αβινιόν της
Γαλλίας ανακάλυψε την τέχνη του παραμυθά κι από τότε άλλαξε η ζωή του

Όπως όλα δείχνουν, το παραμύθι επιστρέφει. Ή μάλλον επέστρεψε, για να είμαστε
εντελώς σαφείς. Μόνο που τώρα επέστρεψε ντυμένο (ας πούμε) με τα καλά του, με
την εγκυρότητα και τη γοητεία που του προσδίδει ένας επαγγελματίας του είδους. 
Η αλήθεια είναι ότι το επάγγελμα του παραμυθά επανέκαμψε στα μέρη μας σχετικά
πρόσφατα, εκεί γύρω στα μέσα της δεκαετίας του '90, ενώ στη
«βιομηχανοποιημένη» Ευρώπη, όπου η αστικοποίηση μάζεψε νωρίς τις... γιαγιάδες
από τη γνωστή τους θέση, η ειδικότητα του παραμυθά ασκείται εδώ και χρόνια.

Στην Ελλάδα, όπου όλα φτάνουν με μικρή (ή μεγάλη) καθυστέρηση, ο κόσμος
του φανταστικού, του παράλογου, του ανατρεπτικού ξαναγεννιέται μέσα από μια
νέα γενιά ανθρώπων που ανακαλύπτουν και πάλι τη δύναμη της διήγησης, την
ομορφιά των τοπικών γλωσσικών ιδιωμάτων, τον πλούτο της παράδοσης. 
Ένας από αυτούς είναι ο Στέλιος Πελασγός. Σε ένα από τα ταξίδια του στην
Αβινιόν της Γαλλίας ανακάλυψε την τέχνη του παραμυθά κι από τότε άλλαξε η ζωή
του.Όταν είδε στο φως του προβολέα τις εκφράσεις του προσώπου μιας Γαλλίδας
που διηγούνταν ένα παραμύθι για μεγάλους, «χωρίς σκηνικό, χωρίς να έχει βάψει
το πρόσωπό της, έτσι απλά, με τη δύναμη του λόγου», κατάλαβε ότι η τέχνη της
αφήγησης ήταν το επόμενο βήμα του. Έχοντας ως βάση του ένα χωριό του Πηλίου -
όπου ζει εδώ και μερικά χρόνια με τη γυναίκα του και τα δυο μικρά παιδιά τους
- γυρνάει σε όλη την Ελλάδα, δίνοντας παραστάσεις σε σχολεία, θέατρα, μπαρ
(πρόσφατα τον είδαμε στο «Half Note» σε αφηγήσεις για παιδιά, αλλά και
ενηλίκους), συνοδεύοντας τη διήγησή του με ζωντανή μουσική. «Αντλώ πάντα από
την παράδοση, ξένη ή ελληνική - κυρίως ελληνική -, γιατί μόνον η παράδοση
είναι αυτή που δίνει στον μύθο τη σοφία, την πυκνότητα, την οικονομία λόγου
που χαρακτηρίζει το παραμύθι. Βέβαια, ένας καλός παραμυθάς πρέπει πρώτα να
καταλάβει με ποιους έχει να κάνει απέναντί του, και αναλόγως να επιλέξει την
ιστορία που θα διηγηθεί». 
Δηλαδή η ιστορία μεταλλάσσεται κάθε φορά ή όχι; «Όπως σε όλες τις παραδοσιακές
τέχνες, όταν κατακτήσεις τη φόρμα, τότε μπορείς να αυτοσχεδιάσεις. Αλλά αυτό
έρχεται με τον χρόνο, με την πείρα που αποκτάς». 
Ο Στέλιος Πελασγός έχει οργανώσει έτσι τη ζωή του, ώστε να μπορεί να
απολαμβάνει την καθημερινότητα κοντά στη φύση, αλλά και με τη συντροφιά των...
συγχωριανών του που σιγά σιγά μυούνται στην τέχνη της αφήγησης. «Από παππούδες
80 χρονών μέχρι και παιδιά του Γυμνασίου δείχνουν μεγάλο ενδιαφέρον να μάθουν
να αφηγούνται. Καμιά φορά, πάνω σε ένα γλέντι ας πούμε, ακούς την ατάκα "δεν
αφήνουμε τώρα το τραγούδι, να πούμε καμιά ιστορία;". Ο σημερινός άνθρωπος έχει
ανάγκη τη μαγεία, τη φαντασία, το χιούμορ των παραμυθιών. Το παραμύθι είναι
σαν ένα κλειδί που ανοίγει την πόρτα του υποσυνείδητου και σε κάνει να
κοιτάξεις βαθιά μέσα σου». 
<H3>INFO
</H3><H3>Στέλιος Πελασγός </H3>
Παππούδες και γιαγιάδες, που παρακολούθησαν τα σεμινάριά του, θα παρουσιάσουν
τη δουλειά τους το Μάρτιο στον Βόλο. Ο ίδιος ετοιμάζει εμφανίσεις στη Θεσσαλονίκη.

<H3>Απόσταγμα αλήθειας
</H3>
Η Αγνή Στρουμπούλη ξεκίνησε ως κοινωνική λειτουργός, αλλά από πολύ νωρίς
κατάλαβε ότι την ενδιέφερε η δημιουργικότητα των παιδιών. Από το 1996 άρχισε
να ασχολείται με το ελληνικό λαϊκό παραμύθι και έχει δώσει παραστάσεις σε όλη
την Ελλάδα, σε θέατρα, σχολεία, νοσοκομεία, ακόμα και σε φυλακές

Η Αγνή Στρουμπούλη ξεκίνησε από κοινωνική λειτουργός, αλλά από πολύ νωρίς
κατάλαβε ότι την ενδιέφερε η δημιουργικότητα των μικρών παιδιών «που ακόμα δεν
έχει προλάβει να τα ευνουχίσει το σύστημα». 
Ασχολείται, λοιπόν, αποκλειστικά με το ελληνικό λαϊκό παραμύθι από το 1996,
δίνοντας παραστάσεις σε όλη την Ελλάδα, σε θέατρα, σχολεία, νοσοκομεία, ακόμα
και σε φυλακές. 
Οι αφηγήσεις της είναι σκηνοθετημένες - συνεργάζεται από χρόνια με τον
σκηνοθέτη Δήμο Αβδελιώδη -, γιατί πιστεύει ότι δεν αρκεί ο αυθορμητισμός και
οι καλές προθέσεις για να φτιάξεις μια ολοκληρωμένη παράσταση που θα φτάσει
στο κοινό. «Χρειάζεται δουλειά για να βγεις στη σκηνή. Να το έχεις παιδέψει
μέσα σου, να έχεις φτάσει στο "κουκούτσι" του θέματος. Το λαϊκό παραμύθι είναι
δύσκολο, αλλά πολύ ενδιαφέρον, μεταφέρει ένα απόσταγμα αλήθειας». 
Το κοινό της; Αποκλειστικά παιδιά; «Όχι. Υπάρχουν θέματα που δεν θα ενδιέφεραν
ένα μικρό παιδί. Θα απέφευγα, λόγου χάριν, να πω μια ιστορία για το "πείσμα
του έρωτα" στα παιδιά. Όμως, στις περισσότερες περιπτώσεις τα παραμύθια
περιέχουν εικόνες και καταστάσεις που άνετα μπορεί να δεχτεί ένα παιδί. Το
παιδί έχει μέσα του και την κακία και τη ζήλεια και τον φόβο, συναισθήματα που
όταν τα συναντάει σε ένα παραμύθι το βοηθάς να τα εκφράζει και το ίδιο, γιατί
έτσι τα ξορκίζει. 
Επειδή τα παραμύθια δε περιέχουν πολύ συνεπτυγμένα νοήματα και λειτουργούν με
συμβολισμούς, μπορεί το παιδί να πιάσει το πρώτο επίπεδο, όμως είναι σίγουρο
ότι κάτι θα μείνει μέσα του το οποίο θα λειτουργήσει αργότερα». 
Τι την ώθησε να ασχοληθεί με το είδος; «Αυτό που με γοητεύει περισσότερο,
τελικά, είναι η ανατροπή. Τα παραμύθια περιέχουν ανατροπή. Και χιούμορ και
καλά βιωμένη γνώση και αλήθεια... Χωρίς ίχνος διδακτισμού». 
Πηγές της, λαογραφικά βιβλία, αλλά και παλιές καταγραφές, των αρχών του αιώνα,
«όπου η γλώσσα είναι ελεύθερη και πλούσια». 
Διευκρινίζει: «Μπορεί στο παρελθόν οι άνθρωποι να μην είχαν ακαδημαϊκή
εκπαίδευση, όμως υπήρχε απίστευτος γλωσσολογικός πλούτος, από την εκκλησία
ίσως ή και από τα ποιήματα που τα αποστήθιζαν και τα έλεγαν απέξω. Επιπλέον,
με το να μην έχουν πάει σχολείο αισθάνονταν ελεύθεροι να επέμβουν στις λέξεις
κι έτσι έφτιαχναν λέξεις που μετέφεραν ανάγλυφα τα συναισθήματά τους. Εμένα
αυτή η γλώσσα με ενδιαφέρει, γιατί αυτή είναι που κάνει τη διαφορά». 
<H3>INFO
</H3><H3>Αγνή Στρουμπούλη </H3>
Την Αγνή Στρουμπούλη την είδαμε τελευταία φορά στο Μουσείο Λαϊκής Τέχνης, ενώ
αυτό τον καιρό ετοιμάζει την παράσταση «Παραμύθια με ανεξιχνίαστες γριές». 
<H3>Η Σταχτοπούτα στην αυλή των Φαραώ </H3>
Ο Δημήτρης Αβούρης, η Χριστίνα Μανιά και η Νίκη Κάπαρη αποτελούν την Ομάδα
Αφήγησης και Καταγραφής Παραμυθιών, με «ειδικότητα» στα ζακυνθινά παραμύθια. Ο
πρώτος οργάνωσε τον Μάιο του 2001 την Πρώτη Πανελλήνια Συνάντηση Ελληνικού
Παραμυθιού, ενώ η Ομάδα συνεργάζεται με το Παιδικό Μουσείο, με το Νοσοκομείο
Παίδων και δίνει παραστάσεις σε δήμους, σχολεία, θέατρα, μπαρ

Η τριμελής ομάδα του Δημήτρη Αβούρη - Ομάδα Αφήγησης και Καταγραφής Παραμυθιών
- επικεντρώνεται κυρίως στα ζακυνθινά παραμύθια. Ο ίδιος ασχολείται εδώ και
επτά χρόνια με την αφήγηση παραμυθιών, έχει καταγράψει και εκδώσει ένα τρίτομο
έργο με ζακυνθινά παραμύθια, ενώ από χρόνια έχει ιδρύσει στο νησί το
Πολιτιστικό Χωριό «Σκαλιά» και το θέατρο «Αβούρη» που λειτουργεί από το 1995.
Εκεί οργάνωσε τον Μάιο του 2001 την Πρώτη Πανελλήνια Συνάντηση Ελληνικού
Παραμυθιού, ενώ έπεται και επόμενη, πανευρωπαϊκής συμμετοχής αυτή την φορά. Τα
καλοκαίρια η ομάδα στεγάζει τις αφηγήσεις της στο ιδιόκτητο θέατρο και τον
υπόλοιπο χρόνο δίνει παραστάσεις στην Αθήνα και στην επαρχία. 
Ποια είναι η... πρωτοτυπία της Ομάδας Αβούρη; 
Όπως μας εξηγεί η Χριστίνα Μανιά (η δεύτερη συμμετέχουσα είναι η Νίκη Κάπαρη),
η αφήγηση των παραμυθιών συνοδεύεται από τη συμμετοχή του κοινού. Η Ομάδα
συνεργάζεται με το Παιδικό Μουσείο, με το Νοσοκομείο Παίδων και δίνει
παραστάσεις σε δήμους, σχολεία, θέατρα, μπαρ έχοντας ως αποκλειστικά
«εργαλεία» την έκφραση, το σώμα, τη φωνή, «και το ίδιο το κοινό που παίρνει
ρόλους». 
«Στο θέατρο "Επί Κολωνώ" όπου παίξαμε όλο τον Νοέμβρη και τον Δεκέμβρη», λέει
η Χριστίνα Μανιά, «στο φινάλε βάζαμε τα παιδιά να ζωγραφίσουν. Ήταν απίστευτο,
αλλά το καθένα είχε φανταστεί διαφορετικά τους ήρωές του. Αυτή είναι η μαγεία
του παραμυθιού». 
Στο «Μπαράκι του Βασίλη», όπου έπαιζαν τον Ιανουάριο, διηγήθηκαν ζακυνθινά
παραμύθια για μεγάλους. Στα Γιαννιτσά, όπου θα ταξιδέψουν συντόμως, θα παίξουν
για τα παιδιά. «Εκατοντάδες παραδοσιακές ιστορίες, άλλες για μεγάλους, άλλες
για παιδιά. Κάθε χωριό της Ελλάδας έχει τα δικά του παραμύθια και τη δική του
γλώσσα», λέει. «Τον πλούτο της γλώσσας τον κρατάμε, γιατί ζωντανεύει την
αφήγηση». 
Γιατί, άραγε τα περισσότερα παραμύθια, ελληνικά ή ξένα, περνούν πρώτα
μέσα από το... κακό; «Στο τέλος όμως δικαιώνεται το καλό. Και ο κακός έχει
συνήθως μια δεύτερη ευκαιρία. Όσο για τα παιδιά, ακόμη και τον κακό, τον
απειλητικό, τον άσχημο, τον αντέχουν γιατί τον φαντάζονται όπως θέλουν αυτά». 
Τι είναι αυτό που διαπιστώνει κανείς, όταν «ανακατεύει» καλά και κοιτάζει στο
βάθος του... καλαθιού με όλα αυτά τα παραμύθια; «Ότι το παραμύθι είναι η
θετική μορφή της παγκοσμιοποίησης. Ακόμα και σε φυλές της Αφρικής να ψάξεις,
θα βρεις παραμύθια που έχουν κοινά στοιχεία με τα δικά μας, της Γαλλίας, της
Ιταλίας. Ξέρετε από πότε υπάρχει η πρώτη Σταχτοπούτα; Από την εποχή του
Στράβωνα. Ήταν μια εταίρα στην αυλή των Φαραώ...» 
<H3>INFO
</H3><H3>Ομάδα Αβούρη </H3>
Την ομάδα του Δημήτρη Αβούρη την είδαμε πρόσφατα στο «Μπαράκι του Βασίλη» και
στο «Επί Κολωνώ». Το καλοκαίρι θα βρίσκονται στη μόνιμη βάση τους, στο
Πολιτιστικό Χωριό, στη Ζάκυνθο. 
<H3>Μια φορά κι έναν καιρό στα... ράφια </H3>
«Το όνειρο του Βασιλιά Ιβάν», «Το χρυσό Κλαδί», «Η Ταγαρού», «Ο Κανέλλος», «Ο
ατρόμητος Αβέρωφ», «Ο Λύκος ξαναγύρισε», «Ανατολικά του ήλιου και δυτικά της
σελήνης» και δεκάδες άλλα παραμύθια στην... ποδιά των μικρών αναγνωστών. Αν
περνούσες μπροστά από τα ίδια ράφια πριν από πέντε ή έξι χρόνια, είναι ζήτημα
αν θα έβρισκες τα μισά. «Περάσαμε μέσα από μια διάθεση διδακτισμού και μάλιστα
με λίγο άκομψο τρόπο», λέει ο δημιουργός των παιδικών εκδόσεων «Κάστωρ»
Βαγγέλης Παπαδάκης, αναφερόμενος στην προηγούμενη εκδοτική «μόδα» που ήθελε το
«βιβλίο γνώσεων» κυρίαρχο της ελληνικής αγοράς. «Τώρα βλέπουμε μια τάση να
ξανακερδηθεί ένας χώρος που είχε αφεθεί στην τύχη του. Το ενδιαφέρον είναι
ολοφάνερο και από τους εκδότες και από τους ίδιους τους συγγραφείς», λέει. «Η
παιδική λογοτεχνία, με τη μορφή κλασικών παραμυθιών ή νέων ιστοριών επανήλθε»,
συμφωνεί και ο κ. Γιάννης Παπαδόπουλος των εκδόσεων Παπαδόπουλος. «Υπάρχει,
μάλιστα, μεγάλο ενδιαφέρον σε κλασικούς Έλληνες συγγραφείς, Καρκαβίτσα,
Παπαδιαμάντη, Βιζυηνό».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17264P201</ED>
<ID>
ID:305834

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P20&aa=1</URL></REF>


Article

<CATEGORY>vin09</CATEGORY>

 <H2>Μαγεία και στη μεγάλη οθόνη
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Παραμύθι ίσον: Αχαλίνωτες εικόνες με ακόμα πιο αχαλίνωτη και εντελώς ελεύθερη
τη φαντασία μας. Και, φυσικά, ο κινηματογράφος είναι ο μεγαλύτερος παραμυθάς
του καιρού μας... Στις μέρες μας, μάλιστα, όπου οι επιστημονικές και
τεχνολογικές ανακαλύψεις - επαναστατικής ευεργετικότητας για το ανθρώπινο
είδος ή μεταλλαγμένης και εικονικής - ανατρέπουν κάθε δεδομένο του
πολιτισμικού σύμπαντός μας, ο κινηματογράφος «παρηγορεί» με τη μαγεία και το
παραμύθι του τα όνειρά μας και τα ταξιδεύει ως την άκρη του σύμπαντος... 
Απόδειξη απλή και τελεσίδικη για την έκρηξη του παραμυθιού στα πρώτα χρόνια
της τρίτης χιλιετίας μας, τα 1.200.000 εισιτήρια που έκοψαν σε δύο μήνες στη
χώρα μας - και σε πολλές άλλες το ίδιο συνέβη... - δύο σούπερ παραμύθια. «Ο
άρχοντας των δαχτυλιδιών» του Πίτερ Τζάκσον από το «έπος» του Τζ. Ρ. Ρ. Τόλκιν
και «Ο Χάρι Πότερ και η φιλοσοφική λίθος» του Κρις Κολόμπους από το
μπεστ-σέλερ της Τζόαν Κ. Ρόουλινγκ. 
Τα σημερινά παραμύθια, βέβαια, δεν είναι όπως τα παλιά των γιαγιάδων
μας κι ούτε απευθύνονται, μόνο, στα μικρά παιδιά - σε πολλές περιπτώσεις
συμβαίνει το ακριβώς αντίθετο. Κι όταν λέμε παραμύθια δεν εννοούμε ιστορίες με
την απλοϊκότητα του «μια φορά κι έναν καιρό», αλλά περιπέτειες με την πιο
προχωρημένη και ελεύθερη αφήγηση με γκόθικ και αγριευτική ατμόσφαιρα. Αρχή στη
φετινή κινηματογραφική παραμυθοχρονιά έκανε η «Λάρα Κροφτ», το «Σρεκ», «Η
μούμια επιστρέφει», η «Χαμένη Ατλαντίδα» ή η «Αμελί», τα «Ταξιδιάρικα πουλιά»,
ο «Επισκέπτης από την Κόλαση» με τον Τζακ τον Αντεροβγάλτη και το «Κέιτ και
Λεοπόλδος» που εντάσσονται στη νέα αντίληψη περί παραμυθιού, όπου ο περσινός
«Μύθος του ακέφαλου καβαλάρη» έκανε μια καλή «αρχή»... 
Ο ελληνικός κινηματογράφος δεν έχει «ανακαλύψει», ακόμα, αυτή την τάση.
Η «Καρκαλού» του Σταύρου Τορνέ και η «Σκιάχτρα» του Μανούσου Μανουσάκη, με τον
Άλκη Κούρκουλο στην πρώτη κινηματογραφική του εμφάνιση στα μέσα της δεκαετίας
του '80, παραμένουν πρωτοποριακές και... μοναδικές. Φέτος, πάντως, μπορούμε να
ανακαλύψουμε τέτοια στοιχεία στο φιλμ του Λάκη Παπαστάθη «Το μόνο της ζωής του
ταξείδιον» - προβαλλεται αυτές τις μέρες - που σκιαγραφεί τον ταραγμένο κόσμο
του Γεωργίου Βιζυηνού ή στο εγκεφαλικό «Κλέφτης ή η πραγματικότητα» της
Αντουανέτας Αγγελίδη. Λίγα χρόνια πριν, σποραδικά υπήρξαν τέτοια ψήγματα στα
«Σημάδια της νύχτας» του Πάνου Κοκκινόπουλου, στον «Ψύλλο» του Δημήτρη Σπύρου,
στον «Έρωτα στη χουρμαδιά» του Σταύρου Τσιώλη, στους «Εραστές στη μηχανή του
χρόνου» του Δημήτρη Παναγιωτάτου, στη «Πρωινή περίπολο» και στο «Singapore
sling» του Νίκου Νικολαΐδη, στα «Κοράκια» του Τάκη Σπετσιώτη, στη
«Φανουρόπιτα» του Δημήτρη Γιατζουζάκη, στα «Δελφινάκια του Αμβρακικού» του
Ντίνου Δημόπουλου. 
Μέχρι το τέλος της φετινής σεζόν θα προβληθούν κι άλλα ξένα φιλμ που θα
ακουμπάνε ή θα απογειώνονται στον κόσμο του παραμυθιού. Όπως το «The time
machine» από το κλασικό μυθιστόρημα του Χ. Τζ. Γουέλς σκηνοθετημένο από τον
Σάιμον Γουέλς, δισέγγονο του συγγραφέα (!), «Τα δάκρυα του μαύρου τίγρη» του
Γουισίτ Σασανατιένγκ ή «Ο κόμης Μοντεχρίστος» του Κέβιν Ρέινολντς που γνωρίζει
νέα κινηματογραφική «ανάγνωση» στο κλίμα των γκόθικ ή εξπρεσιονιστικών παραμυθιών.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17264P211</ED>
<ID>
ID:305835

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P21&aa=1</URL></REF>


Article

<CATEGORY>vin09</CATEGORY>

 <H2>Όταν η επιδημία γράφει την Ιστορία
</H2><H4>Ποιος είπε ότι οι επιδημίες δεν μπορούν να αλλάξουν τον ρου της Ιστορίας; Ένα
άρθρο στην ελληνική έκδοση του «Νational Geographic» (τεύχος Φεβρουαρίου)
γράφει... την ιστορία επιδημιών που άλλαξαν τα ιστορικά δεδομένα
</H4>
Η Σαρλότ Μπροντέ, συγγραφέας της «Τζέιν Έιρ», υπέκυψε στη φυματίωση το 1855.
Ενώ ο Μέγας Ναπολέων είδε τον κίτρινο πυρετό να αποδεκατίζει τις φρουρές του
στην Καραϊβική

Οι λοιμώδεις νόσοι διέκοψαν πρόωρα σταδιοδρομίες και στρατιωτικές
επιχειρήσεις. Η φυματίωση «χτύπησε» την οικογένεια Μπροντέ,
συμπεριλαμβανομένης της Σαρλότ, συγγραφέως της «Τζέιν Έιρ», που πέθανε το
1855. 
Ο Γουλιέλμος, μοναδικός κληρονόμος της πριγκίπισσας Άννας της Αγγλίας, πέθανε
από ευλογιά το 1700. 
Το 1896 ενώ ο αδερφός του ανέρρωνε από τυφοειδή πυρετό, ο Γουίλμπουρ
Ράιτ αποφάσισε ότι έπρεπε να κατασκευάσουν μια ιπτάμενη μηχανή. Δεκαέξι χρόνια
αργότερα, ο ίδιος ο Γουίλμπουρ πέθανε από την ίδια ασθένεια. 
Το 1532, όταν οι κονκισταδόρες του Πιζάρο έφτασαν στο Περού, ο πληθυσμός των
Ίνκας ήταν ήδη μειωμένος λόγω της ευλογιάς, που είχε εισαχθεί στην Αμερική μια
δεκαετία νωρίτερα. 
Όταν ο κίτρινος πυρετός αποδεκάτισε τις φρουρές του στην Καραϊβική, ο
Ναπολέοντας είχε έναν παραπάνω λόγο να πουλήσει τη Λουιζιάνα στις ΗΠΑ, το
1803. 
Είναι πολύ μικρά για να γίνονται ορατά με γυμνό μάτι, όμως τα μικρόβια που
ευθύνονται για τα λοιμώδη νοσήματα έχουν τη δύναμη να αναχαιτίζουν στρατούς,
να ξεκληρίζουν δυναστείες, να αποδεκατίζουν πληθυσμούς. Η πρόκληση ήταν και
είναι να βρίσκουμε τρόπους να τα ελέγχουμε. Ώς τον 20ό αιώνα ελάχιστα
μπορούσαν να γίνουν για να αναχαιτιστεί η εξάπλωση των ασθενειών που ήταν
μεταδοτικές. Από την άλλη, πανδημίες όπως της πανώλης, που εκτιμάται ότι τον
14ο αι. σκότωσε έναν στους τέσσερις Ευρωπαίους, ερμηνεύονταν συνήθως ως θεία
τιμωρία. Η αλήθεια είναι πιο σύνθετη: πίσω από κάθε επιδημία παίζεται ένα
ύπουλο παιχνίδι, ανάμεσα στον ιό, το θύμα, τις κοινωνικές συνθήκες και το
περιβάλλον. 
Σε μια επιδημία, μια νόσος μεταδίδεται γρήγορα σε μεγάλο αριθμό ατόμων μιας
συγκεκριμένης περιοχής. Πανδημία είναι η επιδημία που εξαπλώνεται σε ολόκληρες
ηπείρους. Καθώς οι άνθρωποι ταξίδευαν όλο και περισσότερο ανά τον κόσμο, μαζί
τους ταξίδευαν και οι ασθένειες. Η ελονοσία ήταν άγνωση στην Αμερική πριν από
την άφιξη των πρώτων Ευρωπαίων εξερευνητών, τον 15ο αιώνα· όμως τον 19ο αιώνα,
είχε πια εξαπλωθεί μέχρι την Καλιφόρνια. 
Μια επιδημία εμφανίζεται μόνον αν οι συνθήκες το ευνοούν. Το κλίμα, οι
συνθήκες υγιεινής και η κατάσταση της υγείας των ευπαθών ομάδων του πληθυσμού
παίζουν όλα ρόλο στην εξέλιξη μιας νόσου. Όσοι επιζούν από κάποιες ασθένειες,
όπως ο κίτρινος πυρετός, αναπτύσσουν ανοσία, μειώνοντας έτσι το ενδεχόμενο
μελλοντικών εξάρσεων του αριθμού των κρουσμάτων. Άλλοι πάλι μικροοργανισμοί
έχουν εκπληκτική ικανότητα μετάλλαξης. 
Ο ιός της γρίπης μεταλλάσσεται τόσο γρήγορα που η ανοσία στο στέλεχος
της μιας χρονιάς δεν προστατεύει απαραίτητα τον ασθενή από αυτό του επόμενου
έτους. Και μάλιστα εξαπλώνεται ταχύτατα. 
<H3>Ελλοχεύουν στον... αέρα </H3>
Αν και πολλές ασθένειες έχουν απειλήσει κατά καιρούς τους ανθρώπους, τα
μικρόβια μεταδίδονται με λίγους τρόπους. 
Ορισμένα μεταδίδονται με μολυσμένο νερό ή τροφή, όπως αυτά της δυσεντερίας
και της χολέρας. Άλλα με τα έντομα, όπως ο ιός του κίτρινου πυρετού και το
πλασμώδιο της ελονοσίας που εισβάλλουν στον οργανισμό με το τσίμπημα
συγκεκριμένων κουνουπιών. 
Ίσως ο πιο συνηθισμένος τρόπος μετάδοσης είναι η εισπνοή αερογενώς
μεταφερόμενων μικροβίων που εκπνέει ο ασθενής. Έτσι μεταδίδονται συνήθως η
φυματίωση και η γρίπη - και στο παρελθόν η ευλογιά. Εκατομμύρια άνθρωποι
πέθαναν από ευλογιά πριν ανακαλυφθεί και κυκλοφορήσει το σχετικό εμβόλιο· το
τελευταίο κρούσμα διαγνώστηκε το 1978. 
Σήμερα είναι γνωστό ότι ο ιός της ευλογιάς επιβιώνει μόνο σε δύο εργαστήρια
στον κόσμο, ένα στις ΗΠΑ και ένα στη Ρωσία. 
LINKS

Νέα στοιχεία για συγκεκριμένες νόσους από το Κέντρο Ελέγχου και Πρόληψης
Λοιμώξεων, στο http: // www.nationalgeographic.com/ngm/0202
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17264P221</ED>
<ID>
ID:305836

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P22&aa=1</URL></REF>


Article

<CATEGORY>vin09</CATEGORY>

 <H2>Και ξενοδοχείο... ψηφιακών απολαύσεων
</H2>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Ένα από τα δωμάτια του ξενοδοχείου Riders Palace

Οι «εθισμένοι» στο Ίντερνετ, στην ηλεκτρονική μουσική και στο λάιφ στάιλ, τώρα
έχουν το δικό τους ξενοδοχείο. 
Βρίσκεται στις Άλπεις (στο Λάαξ, 150 χιλιόμετρα από τη Ζυρίχη), ονομάζεται
Riders Palace και συνδυάζει τον επαναστατικό σχεδιασμό με τις νέες τεχνολογίες
και το σκι. 
Για να μη λείψει τίποτα από τους hi-tech επισκέπτες, κάθε Σάββατο οι πίστες
παίρνουν φωτιά με τους καλύτερους DJ's από το φημισμένο Ministry of Sound του
Λονδίνου. 
Το ξενοδοχείο, που λειτουργεί από τον περασμένο Δεκέμβριο, απευθύνεται,
σύμφωνα με τους εμπνευστές του, «σε ένα καθαρά νεανικό κοινό, το οποίο
αναζητεί ένα καλό περιβάλλον, αγαπά τα σπορ, την τέκνο μουσική, το κλάμπινγκ
και την επικοινωνία, ενώ δείχνει ιδιαίτερο ενδιαφέρον για το ντιζάιν και το
λάιφ στάιλ». 
Γι' αυτούς τους φιλοξενούμενους το Riders Palace προσφέρει ένα πρωτοποριακό
ντιζάιν, από το οποίο δεν λείπουν οι... λεπτομέρειες της νέας τεχνολογίας. Τα
71 δωμάτια (319 κλίνες) διαθέτουν πρόσβαση στο Διαδίκτυο, Playstation και μια
μεγάλη γκάμα βιντεοπαιχνιδιών, DVD, ενώ στο λόμπι υπάρχει ειδικό σινεμά DVD. Η
ατμόσφαιρα συμπληρώνεται από ειδικούς φωτισμούς και ήχους. 
Μία από τις «παραξενιές» του ξενοδοχείου είναι ότι οι κρατήσεις γίνονται μόνον
ηλεκτρονικά. 
Όπως και η πληρωμή. 
Μόνο που η τιμή διαφέρει, ανάλογα με την εποχή και τη ζήτηση. 
Όσοι κάνουν κρατήσεις νωρίς, θα έχουν καλύτερη τιμή, στην οποία
συμπεριλαμβάνεται και το κόστος της μεταφοράς στις χιονοδρομικές πίστες. 
<H3>INFO
</H3>
Ένα δίκλινο κοστίζει 260 ευρώ για μία βραδιά (περιλαμβάνεται μεταφορά στο
χιονοδρομικό κέντρο), ενώ για ένα πενθήμερο είναι 1.152 ευρώ. Κρατήσεις στο http://www.riderspalace.ch
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17264P222</ED>
<ID>
ID:305882

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P22&aa=2</URL></REF>


Article

<CATEGORY>vin09</CATEGORY>

 <H2>Διευθύνσεις «μαϊμούδες» στο σφυρί
</H2><H4>Ουκ ολίγοι επιτήδειοι στήνουν ιστοσελίδες στο Διαδίκτυο που παραπέμπουν σε
γνωστές επιχειρήσεις και τις «εκποιούν»!
</H4>
<AUTHOR>ΧΡΗΣΤΟΣ ΙΕΡΕΙΔΗΣ
</AUTHOR>
<AUTHOR>ΧΡΗΣΤΟΣ ΜΑΝΩΛΑΣ
</AUTHOR>

Χορός εκατομμυρίων στήνεται γύρω από ηλεκτρονικές διευθύνσεις του Διαδικτύου,
όπως του «mega.gr». Οι επιτήδειοι κάτοχοί τους μάλιστα ενημερώνουν και για την
επισκεψιμότητα των ιστοσελίδων για να κάνουν πιο ελκυστικό το προς πώληση προϊόν

«Πωλείται το Mega. Πληροφορίες στο τηλέφωνο...» Η αγγελία είναι αληθινή.
Υπάρχει, δημοσιευμένη, στο Διαδίκτυο. Εκείνο που πωλείται όμως δεν είναι το
τηλεοπτικό κανάλι, αλλά η ηλεκτρονική διεύθυνση http: // www.mega.gr. Το
«εμπόριο» ηλεκτρονικών διευθύνσεων είναι μια πραγματικότητα, λένε οι
επαγγελματίες του είδους. Όταν μάλιστα γίνει το... αλισβερίσι, ο τζίρος
ανέρχεται σε δεκάδες εκατομμύρια. 
Το http: //www.mega.gr είναι η κορυφή του παγόβουνου. Εκατοντάδες είναι οι
ηλεκτρονικές διευθύνσεις στο Διαδίκτυο που μπορεί να παραπέμπουν σε γνωστές
επιχειρήσεις (όχι απαραίτητα από τον χώρο των media), πλην όμως ο χρήστης όταν
«μπει» διαπιστώνει ότι η ιστοσελίδα δεν ανταποκρίνεται σε αυτό που δηλώνει.
Θέλετε ένα ακόμα παράδειγμα; Μια εποχή πληκτρολογώντας τη διεύθυνση www.goody's.gr ο χρήστης ερχόταν σε...
επαφή κάθε άλλο παρά με ένα κλαμπ - «γρήγορα ναι, πρόχειρα όχι» - σάντουιτς. Η
εταιρεία αλυσίδας καταστημάτων ταχυφαγείας έθεσε σε εφαρμογή όλες τις
διαδικασίες που εκπορεύονται από τον Νόμο, προσέφυγε στα δικαστήρια και τελικά
επικράτησε του δαιμόνιου δημιουργού web site, ο οποίος ευελπιστούσε πως εάν
πωλούσε την ιστοσελίδα στην Goody's, θα γινόταν πλουσιότερος κατά μερικά
εκατομμύρια. 
Η πρακτική αυτή είναι γνωστή εδώ και χρόνια κυρίως στο εξωτερικό, αλλά
και στην Ελλάδα, λένε στα «ΝΕΑ» η Ιωάννα Ασμενιάδου, εμπορική διευθύντρια της
εταιρείας δημιουργίας web sites FDS, και ο Φώτης Μαστορόπουλος, ελεύθερος
επαγγελματίας, δημιουργός ιστοσελίδων στο Διαδίκτυο. «Στην περίπτωση του
mega.gr ο δημιουργός της είχε καταχωρίσει σε όλες τις μηχανές αναζήτησης τη
συγκεκριμένη ιστοσελίδα, αλλά και εκτός από όλες τις κλασικές λέξεις
αναζήτησης είχε περάσει λέξεις-κλειδιά (keywords) από τίτλους γνωστών εκπομπών
του Mega, όπως για παράδειγμα "Ποιος θέλει να γίνει εκατομμυριούχος"», θυμάται
η κ. Ασμενιάδου. 
«Επιπλέον είχε όλα τα στατιστικά στοιχεία επισκεψιμότητας του site ως
αποδεικτικό στοιχείο στον υποψήφιο πελάτη πως ακόμα και από λάθος πολλοί
χρήστες έμπαιναν στην ηλεκτρονική σελίδα χρησιμοποιώντας το στοιχείο αυτό ως
ατού για την τιμή πώλησης». Τη διεύθυνση αυτή την είχε κατοχυρώσει ο
δημιουργός της στο Ίδρυμα Τεχνολογίας και Έρευνας του Ινστιτούτου Πληροφορικής
Κρήτης από τον Μάιο του 1999 και είχε έρθει σε επαφή με το Mega για να
πουλήσει την ιστοσελίδα, όπως θυμούνται στελέχη του, έναντι 30 εκατ. δραχμών.
Το κανάλι δεν ενέδωσε στις πιέσεις και τροποποίησε την ηλεκτρονική του
διεύθυνση σε www.megatv.gr. 
Τη σπουδαιότητα της σημειολογίας της διεύθυνσης τόνισε ο κ. Γιώργος
Επιτήδειος, πρόεδρος της Ένωσης Ελλήνων Επαγγελματιών Ιντερνετ λέγοντας πως
«πολύ πριν δημιουργηθεί το site www.wallstreet.com εκατοντάδες χρήστες
επιχειρούσαν να έχουν πρόσβαση στην ηλεκτρονική σελίδα του αμερικανικού
χρηματιστηρίου. Συνειρμικά λειτουργώντας οι χρήστες πίστευαν πως
πληκτρολογώντας τη συγκεκριμένη διεύθυνση θα έμπαιναν στη Μέκκα της
οικονομίας». 
Η πρακτική αγοροπωλησίας «δικτυακών ονομάτων» είναι συνηθισμένη υπόθεση και
στο εξωτερικό. «Στη χώρα μας ο μόνος περιορισμός που υπάρχει είναι η χρήση
τοπωνυμιών. Δεν μπορεί να γίνει ιδιοκτήτης κανείς δηλαδή με όνομα
www.attiki.gr ή www.kriti.gr. Μόνο οι οργανισμοί τοπικής αυτοδιοίκησης μπορούν
να χρησιμοποιούν αυτές τις διευθύνσεις. 
<H3>Διαδικασία κατοχύρωσης </H3>
«Εκείνο που διευκολύνει τις πρωτοβουλίες όσων αναζητούν στο Διαδίκτυο
ευκαιρίες πλουτισμού είναι η απλή διαδικασία που απαιτείται για την κατοχύρωση
μιας διεύθυνσης», εξηγεί ο κ. Μαστορόπουλος. «Μια φωτοτυπία της αστυνομικής
ταυτότητας (και αν αυτή δεν υπάρχει, οποιοδήποτε αποδεικτικό στοιχείο από το
οποίο να προκύπτει η ελληνική ιθαγένεια) και ένα μικρό ποσό (15.000 δρχ. ή
44,02 ευρώ + 18% ΦΠΑ = 17.700 δρχ. ή 51,49 ευρώ). Αυτό και μόνο. Το όνομα
κατοχυρώνεται για δύο χρόνια. Το κόστος κατασκευής μιας σελίδας, δε, ξεκινάει
από τις 7.500 δρχ. ή 22,01 ευρώ». 
LINKS

http: //www.mega.gr

http: //www.skai.gr

http: //www.new.gr

http: //www.bar.gr

http: //www.tv.gr

Ο χρήστης που θα προσπαθήσει να μπει στις ιστοσελίδες αυτές θα βρεθεί προ
εκπλήξεων. Τα ονόματά τους προϊδεάζουν για τα περιεχόμενά τους, όμως δεν
ανταποκρίνονται σ' αυτά που δηλώνουν.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17264P231</ED>
<ID>
ID:305837

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P23&aa=1</URL></REF>


Article

<CATEGORY>vin09</CATEGORY>

 <H5>...ΣΤΟΥ «ΜΑΝΩΛΙΑ»
</H5><H2>Λαϊκός... Σπόρος επί Κολωνώ
</H2><H4>Ο γλυκός ήχος του μπουζουκιού τού Γιάννη Σταματίου και ένα ανθολόγιο από
γνωστά τραγούδια, από αντιβεντέτες τραγουδιστές, σε 4ωρο πρόγραμμα σε λαϊκή
ταβέρνα του Κολωνού
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Με άνεση και διάθεση ο Γιάννης Σταματίου - Σπόρος παίζει το μπουζούκι του και
τραγουδούν η Βούλα Παπαδοπούλου και ο Γρηγόρης Λαγουδάκος

Η πρώτη εικόνα, μόλις κατεβείς τα πέντε σκαλιά στο υπόγειο μαγαζί της
οδού Πλάτωνος, σου δημιουργεί ερωτήματα. Μπουζουξίδικο ή σκυλάδικο δεν είναι.
Μοιάζει με παλιά αποθήκη κρασιού, αλλά ούτε κι αυτό είναι. Τι είναι; Δεν έχει,
εν τέλει, σημασία. Είναι ο ήχος, αυτός ο μοναδικός ήχος του μπουζουκιού, που
μετράει... 
Ένας βετεράνος, ντυμένος στην πένα, αγκαλιάζει το μπουζούκι του και με
τα πρώτα χαϊδέματα στις χορδές του ακούγεται το πρώτο ταξίμι. 
Ο Γιάννης Σταματίου, ο δημοφιλής Σπόρος, με τις πενιές και το αυστηρό
βλέμμα, δίνει το έναυσμα και η Βούλα Παπαδοπούλου με τον Γρηγόρη Λαγουδάτο
παρουσιάζουν τα πρώτα ρεφρέν από τραγούδια του Χιώτη: «Όσο γκριζάρουν τα
μαλλιά, θα μου θυμίζουν τα παλιά», «Πάρε με στο τηλέφωνο κι απ' το γλυκό σου
στόμα θέλω να ακούσω να μου πεις πως μ' αγαπάς ακόμα». 
Δεκαπέντε λεπτά μετά τα μεσάνυχτα της Παρασκευής προς το ξημέρωμα
Σαββάτου και η υπόγεια αίθουσα του «Μανωλιά», με τα 23 βαρέλια γεμάτα ρετσίνα,
είναι κατάμεστη. Περίπου σε 90-110 άτομα υπολογίζω τους θαμώνες. Η σύνθεση,
απ' ό,τι φαίνεται, εκπροσωπείται απ' όλες τις ηλικίες. Η προσοχή των ανθρώπων
που τρώνε και πίνουν στο πρόγραμμα και στα τραγούδια είναι βέβαια μεγάλη, αλλά
όχι συνεχής. 
Παρατηρούμε δύο παρέες μπροστά μας, που σχολιάζουν τις ονομασίες των
βαρελιών: «Ιανός», «Πολύφημος», «Διόνυσος», «Βάκχος», «Λαΐς». Όλα τα βαρέλια
έχουν όνομα και καλό κρασί, θα πει κάποια στιγμή ο Γιάννης Μανωλιάς, για τον
οποίο ο πατέρας του Παύλος λέει ότι νιώθει υπερηφάνεια, γιατί συνεχίζει την
παράδοση του παππού του, του Γιάννη, που πριν από 55 χρόνια στο ίδιο μαγαζί
και στον ίδιο χώρο φιλοξενούσε γνωστά συγκροτήματα με ρεμπέτες τα
Σαββατοκύριακα (Ρούκουνας, Κυρομήτης, Μανισαλής, Ροβερτάκης, Κυριαζής,
Παπαϊωάννου). 
Ο Σπόρος και οι τρεις συνεργάτες του παρουσιάζουν ένα ωραίο λαϊκό
πρόγραμμα. Ο σολίστ με τη δεξιοτεχνία και μαεστρία του ενθουσιάζει και
χειροκροτείται για τους μοναδικούς αυτοσχεδιασμούς του. Πριν από κάθε ενότητα
του προγράμματος παίζει ένα μακρόσυρτο ταξίμι και μετά μπαίνει στα τραγούδια.
Είναι εντυπωσιακός ο τρόπος και η ευχέρεια του Γιάννη Σταματίου - Σπόρου - στο
πέρασμα από το ένα τραγούδι στο άλλο και από το σέρβικο στα λάτιν και τις
ρούμπες. Εκείνες οι γέφυρες που σε καθηλώνουν και σου δημιουργούν την αίσθηση
ότι ακούς κομμάτια, που μοιάζει να ανήκουν στον ίδιο δημιουργό. 
Παίρνει ηρωικά το πρόγραμμα στην πλάτη του, αφού ανέβηκε (εκείνη τη
νύχτα) στη μικρή σκηνή στις 11 και κατέβηκε στις 3.20, με ένα διάλειμμα 15
λεπτών στις 2. 
Μία παρατήρηση: Χρειάζονται κι άλλα δύο όργανα (ίσως μια κιθάρα και ένα
ακορντεόν). Γιατί ο δεξιοτέχνης του μπουζουκιού είναι επόμενο να δείχνει
κουρασμένος, αφού ο κιθαρίστας δεν μπορούσε σε όλες τις στιγμές να τον
ακολουθεί. 
Η Βούλα Παπαδοπούλου και ο Γρηγόρης Λαγουδάκος βγάζουν άνετα τα
τραγούδια του προγράμματος, χωρίς βεντετισμούς. Με συνέπεια. 
Θετικό στοιχείο είναι η επιλογή υπέροχων λαϊκών τραγουδιών. Επιτυχίες
τών Βαμβακάρη, Τσιτσάνη, Χιώτη, Ζαμπέτα, Μητσάκη, Χατζηχρήστου, Καλδάρα,
Δερβενιώτη, Παπαϊωάννου. 
Στα καλά: Η θαυμάσια κουζίνα, το καλό κρασί και οι λογικές τιμές. 
Και κάτι ακόμη: Το μαγαζί, έτσι όπως λειτουργεί, θα έπρεπε να έχει στην
είσοδο μια μικρή φωτεινή μαρκίζα, όπως στα παλιά, καλά χρόνια. 
<H3>Οδηγίες «χρήσης»
</H3>
Πού: Στο κέντρο «Μανωλιάς». Πλάτωνος 130, Ακαδημία Πλάτωνος (Κολωνός),
τηλ. 010-5142.700 και 010-5155.349. 
Πότε: Κάθε Παρασκευή και Σάββατο. 
Πώς πάμε: Ακολουθούμε την οδό Πλάτωνος, από το ύψος της Παλαμηδίου στην
εκκλησία του Αγίου Γεωργίου Κολωνού (πίσω απο τις σιδηροδρομικές γραμμές της
λεωφόρου Κωνσταντινουπόλεως). 
Η περιοχή: Ένα μικρό πάρκο γύρω από τον Άγιο Γεώργιο είναι ίσως ο μόνος
ελεύθερος χώρος στην περιοχή. Τα γραφικά χαμόσπιτα και τα νεοκλασικά έχουν
αντικατασταθεί από πολυκατοικίες. Έξω από το κέντρο του Μανωλιά, σημείο
αναφοράς ένας αιωνόβιος φοίνικας. 
Τιμές: Πλήρες μενού, με κρασί από βαρέλια, 14,67 ευρώ το άτομο. 
<H3>INFO
</H3>
Ο Σπόρος δέχεται να παίζει παραγγελίες, υπό τον όρο να τις ζητούν οι πελάτες
με ωραίο τρόπο...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17264P241</ED>
<ID>
ID:305838

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P24&aa=1</URL></REF>


Article

<CATEGORY>vin09</CATEGORY>

 <H5>...ΣΤΟ ΜΕΓΑΡΟ
</H5><H2>Εκρήξεις ώς την αποθέωση
</H2>
<AUTHOR>Γ.Δ.Κ.Σ.</AUTHOR>

Ο Γιούρι Τεμιρκάνοφ χαιρετάει, με τη Φιλαρμονική του Λένινγκραντ, το κοινό
που τον αποθέωσε στο Μέγαρο Μουσικής

Την Τέταρτη του Τσαϊκόφσκι, πάλι; Όταν ήμουν γύρω στα είκοσι, ένας «εστέτ» της
μουσικής μου είχε πει, όταν άκουσε ότι μου αρέσει ο Τσαϊκόφσκι: «Καλά, μικρός
είσαι, θα σου περάσει...». Δεν μου πέρασε. Ανωριμότητα είναι; Παλιμπαιδισμός;
Δεν ξέρω, αλλά ο Τσαϊκόφσκι συνεχίζει να μου αρέσει. 
Πάλι την Τέταρτη του Τσαϊκόφσκι, λοιπόν; Ε, ναι. Όταν, ειδικά, την ερμηνεύει -
κυριολεκτώ - ένας Γιούρι Τεμιρκάνοφ. Με τη Φιλαρμονική του Λένινγκραντ που,
τώρα, τη λένε «της Άγιας Πετρούπολης». Μεγάλη ορχήστρα. Οι παλαιότεροι ακόμη
μιλούν για την πρώτη έλευσή της στην Αθήνα, στο Ηρώδειο, με τον Γιάνσονς και
τον Σιμιόνοφ και τον Ροζντέστβενσκι, το '66. 
Όταν η Ορχήστρα ξανάρθε στο Ηρώδειο το '90 ήταν, για μας πια, η Αποκάλυψη. Και
ο Τεμιρκάνοφ, που ανέλαβε την ορχήστρα το '88, άλλος ένας μεγάλος που
καλλιέργησε τον σπόρο που είχε σπείρει επί πενήντα χρόνια ο Μραβίνσκι. Από
τότε, ευτυχώς, οι Ρώσοι ήρθαν και ξανάρθαν. Και στο Ηρώδειο και στο Μέγαρο.
Πάντα συναρπαστικοί. Έτσι και τώρα. Η πρώτη τους συναυλία - φίσκα η Αίθουσα
των Φίλων της Μουσικής - άνοιξε με Λιάντοφ, το συμφωνικό ποίημα «Η μαγεμένη
λίμνη». Μια λεπτή, διάφανη, ομιχλώδης ατμόσφαιρα, νηφάλια. Ύστερα, ο
Τεμιρκάνοφ γύρισε και άνοιξε τους ασκούς του Αιόλου με τη Δεύτερη Σουίτα από
«Το πουλί της φωτιάς» του Στραβίνσκι. Ένα κλίμα εκ διαμέτρου αντίθετο.
Εκρήξεις! Και, στο δεύτερο μέρος, η εγκαταβύθιση στα πάθη του Τσαϊκόφσκι. Με
κάτι εκπληκτικές δυναμικές, από δαντελωτά πιανίσιμι μέχρι ιλιγγιώδη στην
τελειότητά τους φορτίσιμι. Σπάνια έχω συγκινηθεί τόσο. Κι αυτό το «κρασί του
'88», ο Τεμιρκάνοφ, ένας μαέστρος ελεγχόμενος, χωρίς «επιδείξεις» έχει ένα
σπάνιο άρωμα. Κάθε φορά και καλύτερο. Δίκαια, νομίζω, «έσπασα» τα χέρια μου
στο χειροκρότημα. Και δίκαια ξελαρυγγιάστηκα στα «μπράβο», Άλλωστε, ολόκληρη η
αίθουσα, εμβρόντητη από τόση ομορφιά, το ίδιο έκανε. Να μας ξανάρθουν.
Γρήγορα! <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17264P242</ED>
<ID>
ID:305883

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P24&aa=2</URL></REF>


Article

<CATEGORY>vin09</CATEGORY>

 <H2>«Ένα τέλειο έγκλημα!»
</H2><H4>Για «ασχημία της ΕΡΤ» που δεν ενημέρωσε για την ταυτότητα του έργου του «Canto
Οlympico» στην αφή της Ολυμπιακής Φλόγας στο Σολτ Λέικ Σίτι μιλά σε δήλωσή του
ο Μίκης Θεοδωράκης. Και η ΕΡΤ απαντά...
</H4>
Πυροτεχνήματα σκέπασαν τον ουρανό του Σολτ Λέικ Σίτι τη στιγμή της αφής της
Ολυμπιακής Φλόγας όταν ακούστηκε το συμφωνικό έργο του Μίκη

«Πριν από αρκετό καιρό οι διοργανωτές της Χειμερινής Ολυμπιάδας του Solt Lake
μού ανακοίνωσαν ότι επιθυμούσαν να χρησιμοποιήσουν αποσπάσματα από το έργο μου
«Canto Olympico» κατά την εναρκτήρια τελετή των Αγώνων και μάλιστα τη στιγμή
της Αφής της Ολυμπιακής Φλόγας. Μού ανακοίνωσαν ότι τη μουσική μου θα
εκτελούσαν η Συμφωνική Ορχήστρα Utah Symphony και η 360μελής Χορωδία Mormon
Tebernacle Choir», γράφει ο Μίκης Θεοδωράκης. 
«Δεν έκρινα ότι θα έπρεπε να κοινοποιήσω αυτό το σημαντικό - όχι μόνο για μένα
- γεγονός στην ελληνική κοινή γνώμη. Πίστευα πιο πολύ στην έκπληξη, βέβαιος
ότι προσφέρω ένα πολύτιμο δώρο στην πατρίδα μου. 
Και ω του θαύματος! Κατά την τελετή ενάρξεως, όπως τη μετέδιδε το απόγευμα του
Σαββάτου η ΝΕΤ, ενώ οι παρουσιαστές αναφέρονταν λεπτομερώς σε πρόσωπα,
συντελεστές και συνθέτες, όταν ήρθε η ώρα της μουσικής μου, όχι μόνο δεν
ενημέρωσαν το ελληνικό κοινό για την ταυτότητα του μουσικού έργου που παιζόταν
και μάλιστα σε μια τόσο κορυφαία και ιερή στιγμή, αλλά την έπνιξαν
κυριολεκτικά κάτω από ηχηρά και ανούσια σχόλια, ώστε να μην ακουστεί τίποτα.
Ένα τέλειο έγκλημα! 
Ήταν μοιραίο η αμαρτωλή ΕΡΤ που από το 1960 με έχει απαγορεύσει κατά τακτά
διαστήματα, να διαπράξει ακόμα μία ασχημία. 
Το πιο αχαρακτήριστο όμως απ' όλα, που δείχνει ότι τίποτα δεν έγινε τυχαία,
είναι το ότι την ίδια ημέρα, στο μεταμεσονύχτιο δελτίο της ΝΕΤ, ύστερα από
παρέμβαση του Τηλέμαχου Χυτήρη, μεταδόθηκε μαζί με την εικόνα της Αφής ένα
πολύ μικρό κομμάτι της μουσικής μου που αυτή τη φορά ακούστηκε καθαρότατα,
χωρίς σχόλια να την σκεπάζουν και αφού προηγήθηκε η ανάλογη ενημέρωση από την
παρουσιάστρια. Τότε γιατί δεν την πρόβαλαν έτσι και τη στιγμή της μεγάλης
ακροαματικότητας; Φαίνεται ότι δεν βαρέθηκαν όλοι αυτοί που επί δεκαετίες
προσπαθούν να πνίξουν τη φωνή μου, να πιστεύουν ότι κρύβοντας από το ελληνικό
κοινό την προσφορά μου αυτή, θα εμπόδιζαν τη μουσική μου και το ελληνικό όνομά
μου να ακουστεί στα πέρατα της Γης... 
Θλίβομαι ειλικρινά που αναγκάζομαι να κάνω αυτή τη δήλωση που με γυρίζει
δεκαετίες πίσω. Ας όψονται οι αμετανόητοι σκοταδιστές που φαίνεται πως είναι
εφτάψυχοι». 
Η ΕΡΤ απάντησε, από την πλευρά της: «Η διοίκηση της ΕΡΤ εκφράζει τη
λύπη και τη συγγνώμη της προς τον μεγάλο Έλληνα δημιουργό Μίκη Θεοδωράκη για
τη μη αναφορά τού ονόματός του κατά τη μετάδοση της τελετής έναρξης των
Χειμερινών Ολυμπιακών Αγώνων, όταν τη στιγμή της Αφής της Ολυμπιακής Φλόγας
ακούστηκε απόσπασμα από το έργο του «Canto Olympico». 
Το ατυχές αυτό γεγονός οφείλεται σε σοβαρή παράλειψη των διοργανωτών, οι
οποίοι δεν έκαναν οποιαδήποτε σχετική αναφορά στο λεπτομερέστατο έντυπο
πρόγραμμα μετάδοσης της τελετής, με αποτέλεσμα οι απροειδοποίητοι Έλληνες
σχολιαστές να μην αναγνωρίσουν μέσα στις δύσκολες συνθήκες της απευθείας
μετάδοσης το μικρής διάρκειας (3 λεπτά και 27'') απόσπασμα από το έργο του
μεγάλου μας συνθέτη. 
Είμαστε σίγουροι ότι εάν ο διάσημος Έλληνας μουσικοσυνθέτης γνώριζε τα
πραγματικά περιστατικά, δεν θα προέβαινε στους σκληρούς και άδικους
χαρακτηρισμούς κατά της δημόσιας τηλεόρασης και των ανθρώπων που εργάζονται σε
αυτήν, που σέβονται και σε κάθε περίπτωση προβάλλουν το εθνικής σημασίας έργο
του». <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17264P491</ED>
<ID>
ID:305839

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P49&aa=1</URL></REF>


Article

<CATEGORY>vin09</CATEGORY>

 <H2>Άραξε το «Μετρό»
</H2>
Μετά τον Αντώνη Θεοχάρη, που από την περασμένη Τετάρτη ανέλαβε σύμβουλος στο
Star Channel, στο δυναμικό του ίδιου καναλιού εντάχθηκε και ο Σταμάτης Μαλέλης
στη θέση του Γενικού Διευθυντή Ειδήσεων και Ενημέρωσης, αφού προηγουμένως
έλυσε το συμβόλαιό του με τον Alpha κοινή συναινέσει. Ο Τέρενς Κουίκ
αναλαμβάνει αναπληρωτής Γενικός Διευθυντής Ειδήσεων και Ενημέρωσης, καθώς και
την παρουσίαση του κεντρικού - απογευματινού - δελτίου ειδήσεων και της
κυριακάτικης εκπομπής του «Κυριακή με τον Τέρενς Κουίκ». Εξάλλου, ο Γιώργος
Τράγκας ενημέρωσε τη διοίκηση του Star πως δεν θα συνεχίσει την παρουσίαση της
καθημερινής - απογευματινής του - εκπομπής «Μετρό».
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17264P492</ED>
<ID>
ID:305884

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P49&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 11/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.45 Alter 
«Στα άδυτα της Μαφίας» (Deep cover) 
Γκανγκστερικό φιλμ - '92 - με έναν αδέκαστο αστυνομικό να διεισδύει σε
οργάνωση διακίνησης ναρκωτικών για την εξάρθρωσή της και να ανακαλύπτει ότι η
διαφθορά δεν είναι... προνόμιο των παρανόμων. Του Μπιλ Ντιουκ, με τους Λόρενς
Φίσμπουρν, Τζεφ Γκόλνμπλουμ, Βικτόρια Ντίλαρντ. (Διάρκεια: 107') ** 
22.00 Antenna 
«Η κυρία του κυρίου» 
Ο Γιάννης Δαλιανίδης μετέφερε στην οθόνη - '62 - την ομώνυμη θεατρική κωμωδία
των Νίκου Τσιφόρου - Πολύβιου Βασιλειάδη. Απολαυστικός - σχεδόν όπως πάντα...
- ο Ντίνος Ηλιόπουλος στον ρόλο του τίμιου μέχρι... ανοησίας υπαλλήλου, που η
γυναίκα του προσπαθεί να του ανοίξει τα μάτια. Μαζί του οι Γκέλυ Μαυροπούλου,
Καίτη Πάνου, Χρήστος Τσαγανέας. (Διάρκεια: 82΄) ** 
23.00 Star 
«Η εισβολή» (The faculty) 
«Νεανική» ταινία τρόμου με εξωγήινη εισβολή σκηνοθετημένη με «στυλάκι» από τον
Ρόμπερτ Ροντρίγκεζ, μαθητή του Ταραντίνο, που ό,τι αξίζει απ΄αυτά που έχει
κάνει ως τώρα είναι το «Ελ Μαριάτσι», ένα φιλμ πριν πέσει στην... εύνοιά του.
Με τους Ιλάιζα Γουντ, Τζος Χάρτνετ. (Διάρκεια: 90') * 
23.30 ΕΤ1 
«Ζουν ανάμεσά μας» (They live) 
Από τα τελευταία καλά φιλμ του μετρ - κάποτε, στη δεκαετία του '80... - τού
τρόμου, Τζον Κάρπεντερ. Ένας περιπλανώμενος παλαιστής βρίσκει ένα ζευγάρι
γυαλιά και όταν τα φοράει ανακαλύπτει τους... εξωγήινους που έχουν κατακλύσει
τη Γη! Με τους Σ. Ρόντι Πάιπερ, Κιθ Ντέιβιντ, Μεγκ Φόστερ, Πίτερ Τζέισον.
(Διάρκεια 90΄) **½ 
23.00 ΕΤ3 
«Εκλεκτικές συγγένειες» (The elective affinities) 
Γαλλοϊταλικό ερωτικό δράμα - παραγωγής 1996 - που βασίζεται στο μυθιστόρημα
που έγραψε ο Γκαίτε στις αρχές του 19ου αιώνα, με θέμα την τραγωδία ενός
παντρεμένου ζευγαριού. Με τους Ιζαμπέλ Ιπέρ, Ζαν Ουγκές Άνγκλαντ, Μαρί Γκιλέν,
Λάουρα Μαρινόνι. Η σκηνοθεσία είναι των Πάολο και Βιτόριο Ταβιάνι. (Διάρκεια
98΄) ** 
01.15 Tempo 
«Η σκηνή του εγκλήματος» (Scene of the crime) 
Ένας βετεράνος αστυνομικός βρίσκεται μπλεγμένος σε μια υπόθεση πολλαπλών
δολοφονιών. Του Τέρενς Γουίνκλες - '96 - με τον Μπεν Γκαζάρα. (Διάρκεια: 87΄)
** 
02.00 Alter 
«Επιχείρηση Ωμέγα» (Omega cop) 
Ταινία καταστροφής - '90 - γυρισμένη «στο πόδι» από τον Πολ Κιριάζι. Ένας
αστυνομικός προστατεύει δύο γυναίκες μετά την καταστροφή της Γης από τον Γ'
Παγκόσμιο Πόλεμο. (Διάρκεια: 89') *

03.15 Star 
Γουίλιαμ Χαρτ και Χάρβεϊ Καϊτέλ στον «Καπνό» του Γουέιν Γουάνγκ (Star, 03.15)

«Καπνός» (Smoke) 
Όλο και πιο συχνά συμβαίνει να ανακαλύπτεις κάποιες καλές ταινίες από τα
μεσάνυχτα ως τα ξημερώματα - στα ιδιωτικά, κυρίως, κανάλια... Όπως αυτή που
που βασίζεται σε διηγήματα του Πολ Όστερ, είναι σκηνοθετημένη ατμοσφαιρικά από
τον Γουέιν Γουάνγκ και παίζουν οι Γουίλιαμ Χαρτ, Χάρβεϊ Καϊτέλ, Φόρεστ
Γουίτακερ. Οι μοναχικοί πελάτες ενός συνοικιακού καπνοπωλείου και οι
προσωπικές στιγμές τους. (Διάρκεια: 108') *** 
04.20 Antenna 
«Το σημάδι του γερακιού» (The mark of the hawk) 
Ο Σίντνεϊ Πουατιέ - φέτος λένε ότι θα του δώσουν ένα «συνολικό» Όσκαρ -
αγωνίζεται για την ισότητα μεταξύ μαύρων και λευκών ως μέλος του αμερικανικού
νομοθετικού σώματος. Του Μάικλ Όντλεϊ. (Διάρκεια: 85΄) **½ 
<H3>ΤΟΡ 3
</H3>
1. «Καπνός»: Καπνοπωλείο συναισθημάτων (03.15 Star) 
2. «Εκλεκτικές συγγένειες». Ερωτικό δράμα των αδελφών Ταβιάνι (23.00,
ΕΤ3) 
3. «Ζουν ανάμεσά μας»: Και μας... πίνουν το αίμα (23.30 ΕΤ1)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17264P493</ED>
<ID>
ID:305925

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P49&aa=3</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΒΕΡΟΛΙΝΟΥ
</H5><H2>Η τρομοκρατία χορηγός της τέχνης </H2><H4>Ο Μπιν Λάντεν έστειλε... ουρές στα ταμεία του «Gosford park», την τελευταία
ταινία του «αντιεμπορικού» Ρόμπερτ Όλτμαν
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

«Πιστεύω πως το 95% των ταινιών που παράγονται στο Χόλιγουντ είναι για τα
σκουπίδια» λέει ο Ρόμπερτ Όλτμαν, που βρίσκεται στο Βερολίνο για την προβολή
της νέας του ταινίας «Gosford park»

Σαν να λέμε πως η τρομοκρατία αναδείχθηκε σε... χορηγό του καλλιτεχνικού
κινηματογράφου. 
«Ακούγεται μακάβριο, αλλά μπορεί να είναι κι έτσι. Πάντως το "Gosford park"
είναι η τρίτη πιο εμπορική μου ταινία, μετά το "Mash" και τον "Ποπάι". Σπάει
τα ταμεία και στην Αμερική και στο Λονδίνο. Πάντως, εγώ προσωπικά δεν είχα
ανάμειξη στο γεγονός. Όσο καιρό βρισκόμουν στην Αγγλία, δυο τραγικά γεγονόνα
συνέβησαν στην πατρίδα. Η εκλογή του Τζορτζ Μπους και το χτύπημα της 11ης
Σεπτεμβρίου». 
Η απίστευτη αυτή κουβέντα έλαβε χώρα χθες το μεσημέρι στο αριστοκρατικό
ξενοδοχείο «Four seasons», κοντά στην ανατολική πλευρά του Βερολίνου. Ο
υπέργηρος Αμερικανός σκηνοθέτης, εκτός από το ποτό του, έπαιρνε και την
εκδίκησή του. Με μια Χρυσή Σφαίρα - καλύτερης σκηνοθεσίας - υπό μάλης και με
τη βεβαιότητα πως αύριο Τρίτη στις 4 το απόγευμα θα ακούσει το όνομά του στις
υποψηφιότητες για Όσκαρ, διανύει μία από τις καλύτερες στιγμές της ζωής του. 
Το χτύπημα της 11ης Σεπτεμβρίου επέδρασε αρνητικά στο Χόλιγουντ; 
«Μόνο αρνητικά; Μαθαίνω πως οι ιθύνοντες τρέχουν πανικόβλητοι. Επακριβώς δεν
ξέρουν τι να κάνουν και τι είδους ταινίες να γυρίσουν. Βάζω στοίχημα πως εντός
των προσεχών ημερών θα πέσουν τα μεγάλα κεφάλια. Οι άνθρωποι το μόνο που
καταλάβαιναν είναι Σβαρτσενέγκερ, καταστροφές, βόμβες, καταδιώξεις, βία και
καράτε. Η χειρότερη γι' αυτούς εξέλιξη είναι πως οι τράπεζες σταμάτησαν τις
επενδύσεις. Χωρίς τράπεζες δεν υπάρχουν ταινίες και χωρίς ταινίες δεν υπάρχει
Χόλιγουντ. Εννοώ το Χόλιγουντ όπως το ξέρουμε». 
Μα αυτές οι ταινίες κόβουν εισιτήρια και φέρνουν κόσμο στις αίθουσες. 
«Τα στοιχεία μερικές φορές είναι παραπλανητικά. Είναι ταινίες για θεατές
ηλικίας 14 ετών. That's all». 
Έστω, αλλά τις βλέπουν. 
«Τι να σας πω. Αν θέλουμε να δούμε άσπρη μέρα πρέπει οι γονείς τους να
σταματήσουν να τους δίνουν χαρτζιλίκι». 
Πιστεύετε πως ο κινηματογράφος είναι χωρισμένος στα δύο; 
«Ό,τι αρέσει σ' εμένα μπορεί να μην αρέσει στους άλλους. Ας πούμε, εγώ πιστεύω
πως το 95% των ταινιών που παράγονται είναι για τα σκουπίδια. Όμως υπάρχει
πλήθος θεατών που τρελαίνεται να "τρώει" αυτά τα σκουπίδια». 
Για παράδειγμα... 
«Ο "Τιτανικός" είναι από τα χειρότερα που έχω δει. Και όμως σάρωσε στα Όσκαρ.
Δικαίωμά τους. Το θεωρώ άθλιο, ηλίθιο και καρτούν». 
Από την εμπειρία σας, ποια κινηματογραφία είναι αρτιότερη, η αμερικανική ή
η αγγλική; 
«Ούτε συζήτηση, η αγγλική. Καλύτεροι τεχνικοί, καλύτερο περιβάλλον εργασίας
και περισσότερο επαρκείς ηθοποιοί». 
Ο Τζέρεμι Νόρθαμ, για παράδειγμα, είναι καλύτερος από τον Τομ Κρουζ; 
«Φυσικά. Οι Άγγλοι είναι περισσότερο ηθοποιοί. Παίζουν στο θέατρο και έχουν
εκπαιδευτεί να συνεργάζονται με τους άλλους ηθοποιούς. Οι Αμερικανοί
καταναλώνονται στον κινηματογράφο και στο βάθος γίνονται επιχειρηματίες». 
Ελπίζετε σ' ένα καλύτερο αύριο; 
«Εξαιτίας της... τρομοκρατίας; Μπορεί ο Μπιν Λάντεν να τους άλλαξε μυαλά. Για
να είμαι ειλικρινής, πιστεύω πως όποια θετική αλλαγή υπάρξει θα είναι
στιγμιαία». 
Έστω στιγμιαία θα έχουμε λιγότερη βία; 
«Μπορεί. Θα κάνει κακό στο ταμείο του Σβαρτσενέγκερ, αλλά πολύ καλό στον
υπόλοιπο κόσμο». 
Η κινηματογραφική βία φέρνει περισσότερη βία; 
«Είναι σαν να με ρωτάτε ποιο ήρθε πρώτα, η κότα ή το αυγό». 
* Το «Gosford park», που προβάλλεται εκτός διαγωνισμού, είναι ένα
πολυπρόσωπο δράμα εποχής (1932) και επίδειξη δεξιοτεχνίας από τον Ρόμπερτ
Όλτμαν. Παίζει η μισή βρετανική σκηνή: Μάγκι Σμιθ, Έλεν Μίρεν, Κριστίν Σκοτ
Τόμας, Έμιλι Γουότσον, Ντέρεκ Τζάκομπι, Άλαν Μπέιτς, Μάικλ Γκάμπον (καλύτερος
όλων), Ρίτσαρντ Γκραντ, Στίβεν Φράι, Τζέρεμι Νόρθαμ. Από 22 Φεβρουαρίου στην
Αθήνα. 
<H3>Οι Έλληνες </H3>
Πέρυσι ήταν η Εβελίνα Παπούλια. Φέτος, η Αθηνά Μαξίμου. Μαζί με καμιά 15αριά
αγόρια και κορίτσια περιφέρονταν χθες στο γυάλινο Sony Center του Βερολίνου,
περικυκλωμένοι από φωτογράφους και τηλεοπτικά συνεργεία. Όλοι τους, ως
ανθρώπινο ντεκόρ της καθιερωμένης, ετήσιας εκδήλωσης Shooting stars της
κινηματογραφικής ευρωπαϊκής ηπείρου. Που ελευθέρως θα πει: Τα νέα ταλέντα του
Γιώργου Οικονομίδη. Τηρουμένων των αναλογιών φυσικά. 
Αύριο καταφθάνει το τιμ του Κωνσταντίνου Γιάνναρη (ο «15αύγουστος» θα
προβληθεί το Σάββατο το πρωί) και το βράδυ στις 9 το Ελληνικό Κέντρο
Κινηματογράφου προσφέρει δείπνο προς τιμήν τους στο Einstein cafe.

<H3>INFO
</H3>
Το Cine Club των «ΝΕΩΝ» εξασφάλισε το αριστοτεχνικό «Gosford park», του
Ρόμπερτ Όλτμαν, σε αβάν πρεμιέρ για την Πέμπτη το βράδυ, 21 Φεβρουαρίου <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P51</CAT>
<ED>
Κωδικός άρθρου: A17264P511</ED>
<ID>
ID:305840

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P51&aa=1</URL></REF>


Article

<CATEGORY>vin09</CATEGORY>

 <H2>Νέο αμφιθέατρο και ηλεκτρονικό «άνοιγμα» για τη Γεννάδειο
</H2>
Με ένα σύγχρονο αμφιθέατρο 355 θέσεων, νέα αναγνωστήρια, «ηλεκτρονική»
πρόσβαση σε μεγάλες βιβλιοθήκες του εξωτερικού και ένα μουσείο που θα
επιτρέπει στο κοινό να γνωρίσει, σε περιοδικές εκθέσεις, τις πολύτιμες
συλλογές της, υποδέχεται η Γεννάδειος Βιβλιοθήκη τη νέα χιλιετία. 
Στο αμφιθέατρο, που θεμελιώθηκε από τον Πρόεδρο της Δημοκρατίας, Κωνσταντίνο
Στεφανόπουλο, εκτός από εκδηλώσεις, θα φιλοξενηθούν συλλογές σπανίων βιβλίων,
ενώ θα υπάρχει επιπλέον χώρος για την αποθήκευση περίπου 150.000 τόμων (σήμερα
«στεγάζει» 100.000). 
Παράλληλα, θα ανακαινιστεί η ανατολική πτέρυγα της Γενναδείου, όπου θα υπάρχει
ειδική αίθουσα με ηλεκτρονικούς υπολογιστές μέσω των οποίων οι ερευνητές θα
έχουν πρόσβαση σε βιβλιοθήκες Ευρώπης και Αμερικής, αναγνωστήριο για τους
μελετητές σπάνιων βιβλίων και αρχείων (ανάμεσά τους εκείνα των Γιώργου Σεφέρη
και Οδυσσέα Ελύτη, του Μαέστρου Δημήτρη Μητρόπουλου και του Ερρίκου Σλήμαν),
εργαστήριο φωτογραφίας και βιβλιοδετείο - εργαστήριο συντήρησης. 
Το έργο, κόστους 1,6 δισ. δρχ., υπολογίζεται να ολοκληρωθεί τον Οκτώβριο του
2003, ενώ έως τότε υπολογίζεται να έχει τελειώσει και η ανάπλαση του κήπου,
κόστους 400 εκατ. δρχ. 
Το επόμενο βήμα θα είναι η λειτουργία ενός μικρού μουσείου στη δυτική πτέρυγα.
Η πρώτη έκθεση, που θα λειτουργήσει το 2004, θα έχει ως θέμα της τον Μαραθώνα,
με βιβλία, αρχεία, έρευνες, εικόνες, ίσως και αρχαιότητες, ενώ στο μέλλον θα
φιλοξενεί περιοδικές εκθέσεις καθώς και μοναδικής αξίας χειρόγραφα, βιβλία και
σχέδια από τη συλλογή των 26.000 τόμων και αρχείων του διπλωμάτη, Ιωάννη
Γενναδίου, χάρη στη δωρεά του οποίου «γεννήθηκε» η βιβλιοθήκη το 1926.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P51</CAT>
<ED>
Κωδικός άρθρου: A17264P512</ED>
<ID>
ID:305885

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P51&aa=2</URL></REF>


Article

<CATEGORY>vin09</CATEGORY>

 <H5>«ΣΥΓΧΡΟΝΑ ΘΕΜΑΤΑ» </H5><H2>Για την Πόλη και τον Μακρυγιάννη </H2><H4>Μια εκτενής, ρηξικέλευθη μελέτη του Άλκη Αγγέλου για την Κωνσταντινούπολη «εκ
των κάτω και εκ των έσω» και δύο άρθρα για τον Μακρυγιάννη (Γιώργος
Γιαννουλόπουλος, Νίκος Θεοτοκάς) είναι λίγα από τα πολλά ενδιαφέροντα θέματα
του περιοδικού
</H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
Πιστό στον επεξηγηματικό του υπότιτλο - Έκδοση Επιστημονικού Προβληματισμού
και Παιδείας - το περιοδικό δημοσιεύει και σ' αυτό το τεύχος (αρ. 78-79)
μελετήματα και άρθρα Ελλήνων και ξένων από τα πεδία της πολιτικής, της
ιστορίας, της οικονομικοκοινωνικής ζωής, της τεχνολογίας, της σύγχρονης
σκέψης. 
Θα ήθελα να επισημάνω την εκτενή μελέτη του Άλκη Αγγέλου που έφυγε πρόσφατα.
«Η Κωνσταντινούπολη εκ των κάτω και εκ των έσω». Το περιοδικό την χαρακτηρίζει
«ρηξικέλευθη». Θα την έλεγα και ανατρεπτική με βάση τον τρόπο που αναπτύσσεται
αλλά και το ύφος του συγγραφέα. Ο Στέφανος Πεσμαζόγλου, μέλος της Συντακτικής
Επιτροπής του περιοδικού, σημειώνει πως «το παρόν κείμενο φαίνεται ότι
αποτελούσε τμήμα μιας ευρύτερης σύνθεσης με επικρατέστερο τίτλο "Η Ελευθερία
της Σκλαβιάς"». Και προσθέτει ότι η μελέτη του Αγγέλου δημοσιεύεται «ακριβώς
όπως βρέθηκε στα κατάλοιπά του, χωρίς φυσικά να γνωρίζουμε την τελική μορφή
που θα της έδινε». 
Μια μελέτη - μάθημα ιστορίας και εθνικής αυτογνωσίας. 
Από τα άλλα θέματα: Δύο άρθρα για τον στρατηγό Μακρυγιάννη. Ο Γιώργος
Γιαννουλόπουλος γράφει για τον «Μακρυγιάννη του Βλαχογιάννη» και υπενθυμίζει:
«Δεν ακριβολογούσε ο Σεφέρης όταν στις 10 Μαρτίου του 1943, απευθυνόμενος στο
ακροατήριο της διάλεξης που έγινε αργότερα η πασίγνωστη δοκιμή "Ένας Έλληνας -
ο Μακρυγιάννης", έλεγε: "Είμαι, με κάποιον τρόπο, ο πρώτος μάρτυρας που ακούτε
για μιαν άγνωστη υπόθεση". Φυσικά δεν αποκλείεται καθόλου εκείνη την ημέρα
στην Αλεξάνδρεια να μην υπήρχε μέσα στην αίθουσα ούτε ένας που να είχε πιάσει
στα χέρια του τα Απομνημονεύματα του Μακρυγιάννη ή να ήξερε οτιδήποτε πέρα από
όσα λένε "οι φυλλάδες της ιστορίας", για να θυμηθούμε μια άλλη, σημαδιακή
φράση του Σεφέρη. Τα λόγια του όμως, προσδίδουν στην περίσταση έναν εναρκτήριο
τόνο, ο οποίος δεν της ανήκει. Γιατί στην πραγματικότητα, ο πρώτος μάρτυρας
για την υπόθεση του Μακρυγιάννη δεν ήταν ο Σεφέρης, αλλά ο Γιάννης
Βλαχογιάννης. Και όχι μόνο επειδή ανακάλυψε το άγνωστο χειρόγραφό του και
ξόδεψε δεκαεφτά ολόκληρους μήνες για να αποκρυπτογραφήσει λέξη προς λέξη το
"απελέκητο γράψιμο" του στρατηγού. Η συμβολή του δεν περιορίζεται στην
αποκατάσταση του κειμένου, όπως αφήνει να εννοηθεί ο Σεφέρης, επιδεικνύοντας
τη χαρακτηριστική τάση της γενιάς του '30 να διογκώνει το ρόλο της στα
νεοελληνικά γράμματα». 
Το δεύτερο άρθρο με τίτλο «Ο Γιαννάκης του Λιδωρίκη - Μυθοπλασίες και
προβλήματα ταυτίσεων για τα νεανικά χρόνια του Μακρυγιάννη», έγραψε ο Νίκος
Θεοτοκάς. 
<H3>«ΚΟΣΜΟΓΡΑΦΙΑ»
</H3><H3>Με κείμενα Σημίτη και Μπακογιάννη </H3>
Νέο περιοδικό με θέματα Διεθνών Σχέσεων «που φέρνει στον νου το παλιό εκείνο
μάθημα της κατανόησης του κόσμου», καθώς σημειώνει ο εκδότης του. Όπως για
κάθε περιοδικό που τυπώνει το πρώτο του τεύχος, να κάνω και γι' αυτό τις
συστάσεις. Στην «Κοσμογραφία», που θα κυκλοφορεί κάθε τρεις μήνες, εκδότης
είναι ο Ιωάννης Ν. Σκουμπούρης και διευθύντρια η Ξένη Δ. Μπαλωτή. Με 114
σελίδες μεγάλου σχήματος, ρίχνει το βάρος του στην εύκολη ανάγνωση των
κειμένων και λιγότερο στη μοντέρνα σελιδοποίηση. Συνεργάτες του, γνωστά και
λιγότερο γνωστά ονόματα αρθρογράφων και αναλυτών, κυρίως από τον χώρο της
διεθνούς πολιτικής και οικονομίας, αλλά και από άλλα πεδία. 
Για το πρώτο τεύχος του το περιοδικό εξασφάλισε άρθρα του Κώστα Σημίτη και της
Ντόρας Μπακογιάννη, στο πλαίσιο του αφιερώματος για «Το μέλλον της Ευρώπης». 
Ο Πρωθυπουργός επισημαίνει τρεις άξονες, πάνω στους οποίους θα κινηθεί
μελλοντικά η χώρα: 
* Τη σταθερότητα και την ανάπτυξη της οικονομίας. 
* Τη διαμόρφωση ενός νέου κοινωνικού κράτους, σύγχρονου, βιώσιμου,
αποτελεσματικού και πιο δίκαιου. 
* Την ολόπλευρη ενίσχυση της θέσης της χώρας στους κόλπους της Ε.Ε. και
τον διεθνή περίγυρό της. 
Η Ντόρα Μπακογιάννη σχολιάζει τα «ελληνικά λάθη» στο θέμα «Ευρωστρατός και
Τουρκία». 
Με ενδιαφέρον διαβάζεται το άρθρο του Βαγγέλη Κάσσου, που προτείνει την
αναθεώρηση του περίφημου ορισμού του Γάλλου ποιητή Πωλ Βαλερί (1922), που
όρισε ευρωπαϊκούς όλους τους λαούς, οι οποίοι στην πορεία της Ιστορίας
δέχθηκαν τρεις επιρροές: την επιρροή της Ρώμης, την επιρροή του Χριστιανισμού
και την επιρροή της Αρχαίας Ελλάδας.

<H3>«ΑΝΕΜΟΣ» </H3><H3>Ο Μελετζής στην Άνδρο
</H3>
Είναι ευλογία και χαρά των ματιών οι φωτογραφίες νησιών και νησιωτών από το
αρχείο του μεγάλου φωτογράφου Σπύρου Μελετζή, που δημοσιεύθηκαν πρόσφατα. Ήδη
έχει κυκλοφορήσει το υπέροχο λεύκωμα «Ιθάκη» που έχει τυπώσει ο δήμος και έχει
επιμεληθεί η Νίνα Κασσιανού. 
Πριν από λίγες ημέρες κυκλοφόρησε το περιοδικό «Άνεμος» της Άνδρου (αρ. 78),
που φιλοξενεί θαυμάσιες φωτογραφίες και συνέντευξη του Μελετζή, χάρη και στη
συμβολή της ανιψιάς του, Άννας Δούκισα. 
Οι φωτογραφίες τραβήχτηκαν το 1945 και έχουν αποτυπώσει τοπία και ανθρώπους
του νησιού στη Χώρα, στο Γαύριο και στον Όρμο Κορθίου. Ο Μελετζής είχε φτάσει
στην Άνδρο προσκεκλημένος του φαρμακοποιού Κασιμάτη, που ήθελε τις φωτογραφίες
για να κοσμήσει ένα ημερολόγιο. Πολλοί από τους παλιούς Ανδριώτες θα θυμούνται
το «Γλάρος» με το οποίο ταξίδεψε - και βεβαίως φωτογράφισε - ο Μελετζής. Επί
25 ημέρες γύριζε με τα πόδια και «αιχμαλώτιζε» στιγμές ανθρώπων και τοπίων, με
την ευαίσθητη ματιά του. Τρεις δήμους έχει η Άνδρος. Θα βρεθεί κάποιος να
τυπώσει ένα λεύκωμα ή έστω να οργανώσει μια έκθεση με το σύνολο των
φωτογραφιών της Άνδρου, όπως σωστά επισημαίνει ο «Άνεμος»;

<H3>«ΣΥΝΑΞΗ» </H3><H3>Είκοσι χρόνια </H3>
Αφιερωμένο στα 15 χρόνια από τον θάνατο του ιδρυτή της Π. Νέλλα και στα είκοσι
χρόνια κυκλοφορίας του είναι το νέο τεύχος (αρ. 80) του περιοδικού τής
«σπουδής στην Ορθοδοξία». Το χρέος της θεολογίας, υπογραμμίζουν οι εκδότες,
είναι «να συναντιέται δημιουργικά με τα δεδομένα κάθε εποχής, να διαλέγεται με
τα στοιχεία κάθε κοινωνίας και αποστρέφεται την καθήλωση στο παρελθόν και τον
εγκλωβισμό της σε ξύλινες γλώσσες». Και νομίζω, σε αυτά τα χνάρια πατούν αν
συγκριθούν τα μελετήματα του περιοδικού με άλλες υστερικές κραυγές, έντυπες ή
προφορικές. Μπορεί να μη συμφωνεί κάποιος με την εκκινητήρια θέση πολλών
άρθρων, αλλά δεν μπορεί να παραβλέψει την αποδεδειγμένη έφεσή τους στον
διάλογο. 
<H3>ΔΑΙΜΩΝ ΦΡΙΚΤΟΣ </H3>
Πώς κατάφερε αυτός ο φρικτός δαίμονας να μετατρέψει, στην προηγούμενη Δευτέρα,
το όνομα του Δ. Μουσμούτη (Ζακυνθινό Ημερολόγιο) σε... Μοναμούτη, μόνον ο
ίδιος γνωρίζει. 
<H3>ΔΙΕΥΘΥΝΣΕΙΣ
</H3>
* ΣΥΓΧΡΟΝΑ ΘΕΜΑΤΑ: Βαλαωρίτου 12, Αθήνα - 10671, τηλ. 010-3628.501. 
* ΚΟΣΜΟΓΡΑΦΙΑ: Α. Παπαναστασίου 101, Αιγάλεω - 12241, τηλ.
010-5616.690. 
* ΑΝΕΜΟΣ: Άγιος Πέτρος - 84501 Άνδρος, τηλ. 0944-266.862. 
* ΣΥΝΑΞΗ: Θερμοπυλών 39, Βριλήσσια - 15235, τηλ. 010-8049.396. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P52</CAT>
<ED>
Κωδικός άρθρου: A17264P521</ED>
<ID>
ID:305841

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P52&aa=1</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Τσέχωφ για πάντα και παντού
</H2><H4>Ο διηγηματογράφος Τσέχωφ έγινε, στη Ρωσία τουλάχιστον, από την πρώτη στιγμή
κοινά παραδεκτός, ενώ ο δραματουργός και αποτυχίες αντιμετώπισε και πολύ αργά
(σε σχέση πάντα με τον πεζογράφο) βρήκε τον βηματισμό του
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Σκηνή από την παράσταση «Η κυρία με το σκυλάκι»

Είναι λάθος να μη συνεξετάζουμε τον πεζογράφο και τον δραματουργό (στην
περίπτωση του Τσέχωφ) και ακόμη μεγαλύτερο λάθος να μην αντιλαμβανόμαστε πως
οι δύο ιδιότητες λειτουργούν σαν συγκοινωνούντα δοχεία. 
Παλιότερα είχα επιμείνει στη διατύπωση ότι ο Τσέχωφ των μονοπράκτων δεν ήταν
μια άλλη μορφή δημιουργίας διαφορετική απ' τον Τσέχωφ των τεσσάρων ή έξι (αν
θέλετε) πολυπρόσωπων και τετράπρακτων δραμάτων του. Υπάρχουν μελετητές του
έργου του που θέλουν τον Τσέχωφ των μονοπράκτων συγγενέστερο με τον πεζογράφο,
ενώ βλέπουν μιαν άλλη γραφή και άλλο στυλ στον δραματουργό. Όσοι όμως, όπως ο
γράφων, επιμένουν να παίρνουν στα σοβαρά (κι όχι ως παραξενιά, ως κάμωμα και
ως γκρίνια) τη διαφωνία του Τσέχωφ με τη σκηνοθετική αντίληψη του
Στανισλάβσκι, όσοι διαβλέπουν στα κείμενα των ώριμων θεατρικών του κειμένων
την ίδια ειρωνική, τρυφερή συνάμα αλλά και ανατρεπτική γραφή των διηγημάτων,
αντιλαμβάνονται γιατί ο Τσέχωφ πεισματικά και επίμονα ονόμαζε κωμωδίες τα έργα
του. Κι όταν το αντιληφθεί κανείς, ευθύς θα του αποκαλυφθεί ο κοινός κόσμος
διηγημάτων - μονοπράκτων - θεατρικών αριστουργημάτων. Και η κοινή ματιά του
δημιουργού. 
Έχει κατά καιρούς γίνει απόπειρα από πολλούς και εκλεκτούς, δικούς μας και
ξένους, να θεατροποιήσουν τα διηγήματά του, πράγμα βέβαια που σημαίνει ότι
ανιχνεύουν στα περισσότερα από αυτά θεατρικούς πυρήνες. Ο Γιώργος όμως
Μιχαηλίδης τόλμησε κάτι πιο πέρα από αυτό. Δανειζόμενος θεατρικούς πυρήνες από
τα διηγήματα, δίκην μοτίβων, συγκρότησε ένα πολυπρόσωπο έργο, μεγάλης
διάρκειας που έχει το πνεύμα των μονοπράκτων, τη λοξή ματιά του πεζογράφου,
αλλά τείνει προς την ώριμη δραματουργία του Τσέχωφ. Ένα τσεχωφικό θεατρικό
σώμα, σάρκα εκ της σαρκός του Τσέχωφ. Πριν από λίγα χρόνια, ο Μιχαηλίδης ως
δραματουργός είχε διασκευάσει τον ασυμμάζευτο «Πλατόνωφ» σε ένα πυκνό έργο
που, εγώ τουλάχιστον, το θεωρώ και πρότυπο δραματουργικής επανορθωτικής
χειρουργικής και, ως αποτέλεσμα, έργο ισάξιο να σταθεί πλάι στα τέσσερα
τσεχωφικά αριστουργήματα. Αυτή η συνεχής ενασχόληση του Μιχαηλίδη με τον
μέγιστο Ρώσο ποιητή των ηθών (έχει ανεβάσει και τις «Τρεις Αδελφές» και τον
«Βυσσινόκηπο» - λίγο πολύ χωρίς αποστάσεις από την πάγια μεταστανισλαβσκική
μέθοδο) - τον οδήγησε σε μια αποκαλυπτική οικείωση με τον μικρόκοσμό του. 
«Η κυρία με το σκυλάκι» που παρουσιάζει στο «Ανοιχτό Θέατρο» είναι ένα
προσωπικό κατόρθωμα δραματουργίας του Μιχαηλίδη πάνω σε θέματα του Τσέχωφ.
Διαφωνώ λοιπόν πλήρως με το να αποδίδεται στον Τσέχωφ. Είναι έργο του Γιώργου
Μιχαηλίδη, ώριμο και αυθεντικό, πάνω σε θέματα και μοτίβα δανεισμένα από τον
Τσέχωφ και συνάμα ένα θυμίαμα λατρείας στην τσεχωφική τεχνική. Είναι κάτι
ανάλογο με τις «Έξι λαϊκές ζωγραφιές» του Μάνου Χατζιδάκι, ένα αριστούργημα
αυθεντικά προσωπικό του συνθέτη με θέματα δανεισμένα από τους ρεμπέτες.
Ανάλογο οι Χοροί του Σκαλκώτα. Ας τολμήσει ο Μιχαηλίδης, κανείς δεν θα τον
κατακρίνει, είναι τόσο εμπνευσμένο το έργο του, έχει τόση πρωτοτυπία, ευρήματα
έξοχα, μεταφορές και μεταπτώσεις θεμάτων στην ελάσσονα και στη μείζονα κλίμακα
που εγώ, τουλάχιστον, αν θεωρηθεί το έργο του ότι εντάσσεται στον
μεταμοντερνισμό, θα ζητωκραυγάσω υπέρ του. Αν και επιμένω στον όρο
Δια-μοντερνισμός, μια διολίσθηση μέσα στις διαχρονικές μεταμορφώσεις του
μοντέρνου. 
Βλέποντας κανείς την «Κυρία με το σκυλάκι» του Μιχαηλίδη αντιλαμβάνεται πως η
τσεχωφική μέθοδος και η επιρροή της στο θέατρο του 20ού αιώνα ήταν όντως μια
επανάσταση. Είναι μια επανάσταση, η τρίτη στην ιστορία του παγκόσμιου θεάτρου.
Η πρώτη, αριστοτελική, καθόριζε τους χαρακτήρες από τη μίμηση πράξεως
(τραγωδία εστί μίμησις πράξεων και ουχί ανθρώπων), η δεύτερη του αστικού
θεάτρου εκκινούσε από τους χαρακτήρες και φώτιζε τις πράξεις (ο Ταρτούφος, ο
Φάουστ, ο Βόιτσεκ, η Έντα Γκάμπλερ, η Δεσποινίς Τζούλια). Ο Τσέχωφ εκκινούσε
από κοινωνικούς τύπους και τους μελετούσε μέσα σε συνθήκες - πράξεις ως
συμπεριφορές, βολικές για την έρευνα. Έρευνα συγγραφέα, ιατρού μικροβιολόγου,
επιδημιολόγου και ψυχιάτρου. Η τέταρτη επανάσταση είχε τη σφραγίδα του Μπρεχτ
και η πέμπτη του Μπέκετ, του Πίντερ, του Άλμπι, του Μπότο Στράους. Η τέταρτη
«βλέπει» τον άνθρωπο μέσα στην επική αφήγηση της ιστορίας, η πέμπτη επιστρέφει
στη στιγμή του τοκετού στο αδιαμόρφωτο χάος πριν γίνει κόσμος, γλώσσα,
ιδεολογία και δόγμα ή μετά από αυτά. 
Ο Μιχαηλίδης κωδικοποιεί αυτή την επανάσταση ως πρωτότυπος δημιουργός
και παίρνει θέση δίπλα στους άλλους Νεοέλληνες συγγραφείς, όπως με ανάλογα
έργα δικαιωματικά ανήκουν ο Καμπανέλλης του «Παραμυθιού χωρίς όνομα», ο
Μάτεσις του «Προς την Ελευσίνα» και ο Ζιώγας του «Φιλοκτήτη» και των «Κάφρων»
(διασκευές αντίστοιχα της Δέλτα, του Φώκνερ, του Σοφοκλή και του Ευριπίδη). Ο
Μιχαηλίδης σκηνοθέτης έστησε μια από τις ευτυχισμένες του παραστάσεις. Σε ένα
έξοχο σκηνικό χώρο που σχεδίασε η Ντούτση, με θαυμάσια κοστούμια, έχοντας ως
στήριγμα μια μουσική υποδόρια και ουσιώδη του Αντώνη Μιχαηλίδη, ο σκηνοθέτης
δίδαξε στους ηθοποιούς ρυθμούς, στάσεις, παύσεις, τυπικές συμπεριφορές αλλά
και φιγούρες καρικατούρας με δαιμόνια έμπνευση. Χωρίς να προδώσει τον πυρήνα
του τσεχωφικού τυπολογίου και της κοινωνικής καταγωγής των χαρακτήρων, μας
έπεισε πως η αγνότητα, η αφέλεια, η πίστη αλλά και η ευτέλεια, η βλακεία, η
χαμέρπεια, ο σχολαστικισμός είναι υπερεθνικά, διαχρονικά και τραγικά
μεταμορφούμενα και πολλαπλασιαζόμενα προτερήματα και κουσούρια της
ανθρωπότητας. Ο ίδιος (να μη βασκάνουμε) ο Μιχαηλίδης, με κύρος, ειρωνεία και
εγκαρτέρηση για τα ανθρώπινα, κράτησε τον ρόλο του αφηγητή. 
Η Ντίνα Μιχαηλίδη πλάθει τον καλύτερο έως τώρα ρόλο της. Σπάνια στο θέατρό μας
μια ηθοποιός έχει μεταφέρει με τόση σαφήνεια τον απελπισμένο έρωτα μαζί με την
εγκαρτέρηση, την κατανόηση, την ταπείνωση και την ευσέβεια στις μικρές χαρές
του κόσμου. 
Έξοχο υποκριτικό διαμάντι η καρικατούρα που σχεδίασε με περισσή ευφορία
ταλάντου ο Δημήτρης Γιαννόπουλος. Μάθημα μέτρου και κριτικού ρεαλισμού. 
Ο Ηλίας Στρατάκος προχωρεί, κατακτά την τεχνική του και σχεδιάζει με
περισσότερη σιγουριά τον πυρήνα του ρόλου του. 
Η Ελένη Κρίτα με μέτρο και ουσιώδη σκιαγράφηση έπλασε έναν έξοχο αντιπαθή τύπο
μεγαλοαστικής συζύγου. 
Ο Χρύσανθος Καγιάς εκπληκτικός στις μεταμορφώσεις του, και σωστός στις δικές
του ο Δημ. Δεγαΐτης. 
<H3>INFO
</H3>
«Η κυρία με το σκυλάκι» του Άντον Τσέχωφ παρουσιάζεται στο «Ανοιχτό Θέατρο»,
Κάλβου 10, Γκύζη, τηλ. 010-6445.749.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P53</CAT>
<ED>
Κωδικός άρθρου: A17264P531</ED>
<ID>
ID:305842

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P53&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Τίποτα... </H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Για Νόμπελ Ειρήνης ο Μπους και ο Μπλερ... Τέτοια ξεφτίλα των ανθρώπινων αξιών
δεν έχει ματαγίνει. Τέτοιος ξεπεσμός της έννοιας «λαός». Τέτοια ορθάνοιχτη
κοροϊδία και δεν ξεσηκώνονται, παρά μόνο κάτι «τρομοκράτες», κάτι άνεργοι,
κάτι απελπισμένοι απανταχού της γης. 
Και, βέβαια, τόσο λίγοι που είναι, τους ρίχνουν ένα δακρυγόνο ή τους βαράνε με
τα κλομπ ή, απλά, τους πυροβολούν εν ψυχρώ. Οι μάζες (ο λαός!) κοιμούνται
μπροστά στην τηλεόραση, βλέποντας τον πρώτο «εφιάλτη»-πολεμοκάπηλο να κηρύσσει
την έναρξη των Ολυμπιακών Αγώνων μιλώντας για ειρήνη. Και τον χειροκροτούν...
(«Νομίζετε πως ζείτε, αλλ' είστε πεθαμένοι», τελειώνει η Αποκάλυψη). 
ΥΓ1: Στον τζελβέ που βγαίνει «αργά» - ως ζόμπι που είναι - πάτε όλοι και όλες
οι κουφαλίτσες και οι πουτανίτσες. Για να σας πιει και την τελευταία σταγόνα
του σκοτωμένου αίματός σας. 
ΥΓ2: Το ξεκατινιασμένο ζευγάρι συνεχίζει να ξεκατινιάζει το Alter έγκο του από
κανάλι σε κανάλι. Τα σημάδια της πνευματικής και της ψυχικής παρακμής του
φαίνονται πλέον καθαρά στα μούτρα τους. Ασχήμυναν και οι δυο. Δεν βλέπονται...
(Ηλίθιοι αυτόχειρες). 
ΥΓ3: Οι «Εκτελεστές» σταματάνε τη δράση τους την ερχόμενη Πέμπτη. Γκρεμίζονται
στα Τάρταρα της τηλεκατευθυνόμενης πλύσης (του κενού πλέον) εγκεφάλου του
κοινού - από πολιτικούς απάντων των κομμάτων μέχρι διανόηση, φοιτηταριό και
υπαλληλοεργατιά... (Μήπως έχετε ήδη πεθάνει;). <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P53</CAT>
<ED>
Κωδικός άρθρου: A17264P532</ED>
<ID>
ID:305886

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P53&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Vanilla sky. 15.20-18.00-20.40-23.15. (Πατησίων 140 * 010 - 8259.975,
010 - 8215.327).

Αίθουσα 2

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ.

Αίθουσα 3

Kate and Leopold. 16.00-18.20-20.40-23.00.

Αίθουσα 4

Η συμμορία των έντεκα. 15.00-17.20-19.40-22.00-00.20.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30.
/ Η χαμένη Ατλαντίδα. 15.30-17.15 μεταγλ. 
ΑΘΗΝΑ

Kate and Leopold. 18.15-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Το σκοτεινό αντικείμενο του πόθου. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Kate and Leopold. 17.40-20.20-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Η συμμορία των έντεκα. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Kate and Leopold. 17.20-20.00-22.40. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.20-20.40-23.00, μαζί και η μικρού μήκους: Γκόγκος.

Αίθουσα 3

Η συμμορία των έντεκα. 15.20-17.50-20.20-22.50.

Αίθουσα 4 
Κωδικός: Enigma. 18.20-20.40-23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Kate and Leopold. 18.00-20.30-23.00 (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους: Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 17.30-19.15-21.00. / Οδός Μαλχόλαντ 22.50.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 20.30-23.00. / Η συμμορία των έντεκα. 18.10.
(Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.30-23.00.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους: Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Κάποιος θα τσιμπήσει. 21.00-23.10. / Το τάμα 18.15.(Γενναίου
Κολ/τρώνη 16, Κουκάκι, * 010 - 9240.239).

ART ECRAN Cinema 2

Vanilla sky. 17.45-20.45-23.10 
ART STUDIO Cinema

Κάποιος θα τσιμπήσει. 19.00-23.00. / Το τάμα 18.15. (Πλατεία
Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 17.45-20.00-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους: Τσιπς. Δευτ.: Νύχτες Σινέ-πρόκλησης 23.00 Το χρήμα, μια
μυθολογία του σκότους. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 22.40. / Ταξιδιάρικα πουλιά 18.00. Ημερολόγια
καταστρώματος - Γιώργος Σεφέρης 19.50-21.10 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 20.30-23.00. / Η συμμορία των έντεκα. 18.10 (Θάσου
22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Κωδικός: Enigma. 18.00-20.30-23.00.

Αίθουσα 3

Vanilla sky. 17.20-20.00-22.40. 
Αίθουσα 4

Δεκαπενταύγουστος. 18.10-20.30-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Η συμμορία των έντεκα. 17.30-20.00-22.30-01.00. / Ο Χάρι Πότερ και η
φιλοσοφική λίθος. 11.30-14.30 μεταγλ. (Φραγκοκκλησιάς και Γρανικού,
Μαρούσι * 010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.30-14.00-16.30-19.00-21.30-24.00.

Αίθουσα 3

Kate and Leopold. 12.00-14.30-17.00-19.30-22.00-00.30.

Αίθουσα 4

Vanilla sky. 11.15-14.00-16.45-19.45. / Επισκέπτης από την κόλαση.
22.45-01.15. 
Αίθουσα 5

Ο Χάρι Πότερ και η φιλοσοφική λίθος. 12.30-15.30 μεταγλ. /
Δεκαπενταύγουστος. 18.45-21.15-23.45, μαζί και η μικρού μήκους: Θα
ταΐσεις το ψάρι μου.

Αίθουσα 6

Ένας και μοναδικός. 12.15-14.15-16.15-18.15-20.15. / Οι άλλοι 22.15-00.45.

Αίθουσα 7

Κωδικός: Enigma. 16.45-19.15-21.45-00.15. / Η χαμένη Ατλαντίδα.
12.45-14.45 μεταγλ.

Αίθουσα 8

Vanilla sky. 12.15-15.00-17.45-20.30-23.15. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.45-17.15-20.45-00.15.

Αίθουσα 10

Kate and Leopold. 11.00-13.30-16.00-18.30-21.00-23.30.

VILLAGE CINEMAS PANGRATI 
Αίθουσα 1

Vanilla sky. 17.45-20.30-23.30. / Ο Χάρι Πότερ και η φιλοσοφική
λίθος. 11.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 12.30-15.00-17.30-20.00. Μαζί και η μικρού μήκους:
Θα ταΐσεις το ψάρι μου; / Επισκέπτης από την Κόλαση. 22.30-01.00

Αίθουσα 3

Κωδικός: Enigma. 16.30-19.00-21.30-24.00. / Η χαμένη Ατλαντίδα.
12.00-14.00 μεταγλ.

Αίθουσα 4

Η συμμορία των έντεκα. 11.00-13.30-16.00-18.30-21.00-23.45.

Αίθουσα 5

Kate and Leopold. 12.00-14.30-17.00-19.30-22.00-00.30.

VILLAGE ENTERTAINMENT PARK

Αίθουσα 1

Κωδικός: Enigma. 12.45-15.15-17.45-20.15-22.45-01.15. (Θηβών 228 &
Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.30-19.00-21.30-24.00. Μαζί και η
μικρού μήκους: Θα ταΐσεις το ψάρι μου;

Αίθουσα 3

Vanilla sky. 11.45-14.30-17.15-20.00 / Οι άλλοι. 23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Κωδικός: Enigma. 11.45-14.15-16.45-19.15-21.45-00.15. 
Αίθουσα 6

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Η
συμμορία των έντεκα. 20.30-23.00-01.30. 
Αίθουσα 7

Η συμμορία των έντεκα. 11.30-14.00-16.30-19.00-21.30-24.00.

Αίθουσα 8

Vanilla sky. 12.45-15.30-18.15-21.00-23.45.

Αίθουσα 9

Η συμμορία των έντεκα. 12.00-14.30-17.00-19.30-22.00-00.30.

Αίθουσα 10

Επισκέπτης από την Κόλαση. 11.30-14.00-16.30-19.00-21.30-24.00.

Αίθουσα 11

Vanilla sky. 19.15-22.00-00.45. / Ο Χάρι Πότερ και η φιλοσοφική
λίθος. 13.00-16.00 μεταγλ.

Αίθουσα 12

Η συμμορία των έντεκα. 11.00-13.30-16.00-18.30-21.00-23.30.

Αίθουσα 13

Kate and Leopold. 18.15-20.45-23.15. / Ο Χάρι Πότερ και η φιλοσοφική
λίθος. 12.00-15.00 μεταγλ.

Αίθουσα 14

Kate and Leopold. 11.45-14.15-16.45-19.15-21.45-00.15.

Αίθουσα 15

Kate and Leopold. 12.45-15.15-17.45-20.15-22.45-01.15.

Αίθουσα 16

Ένας και μοναδικός. 13.15-15.45-18.00-20.30-22.45-01.00.

Αίθουσα 17

Δεκαπενταύγουστος. 17.30-20.00-22.30-01.00. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.30-13.30-15.30 μεταγλ.

Αίθουσα 18

Ο άρχοντας των δαχτυλιδιών - Η συντροφιά του δαχτυλιδιού. 1300-16.30-20.00-23.30.

Αίθουσα 19

Η συμμορία των έντεκα. 12.30-15.00-17.30-20.00. / Επισκέπτης από την
Κόλαση. 22.30-01.00 
Αίθουσα 20

Kate and Leopold. 12.15-14.45-17.15-19.45-22.15-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00 (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Kate and Leopold. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Vanilla sky. 17.30-20.15-23.00. / Η χαμένη Ατλαντίδα. 15.30
μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Σαν τον σκύλο με τη γάτα.
15.30 μεταγλ.

ΚΗΦΙΣΙΑ Cinemax Ericsson 3

Kate and Leopold. 20.45-23.00. / Η συμμορία των έντεκα. 15.45-18.15.

ΜΑΡΓΑΡΙΤΑ Despec 
Αίθουσα 1

Kate and Leopold. 18.20-20.40-23.00 (Πλατεία Δαβάκη - Καλλιθέα * 010 - 9568.370).

Αίθουσα 2

Κωδικός: Enigma. 17.50-20.05-22.20. 
Αίθουσα 3

Η συμμορία των έντεκα. 17.30-19.50-22.15. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Οι άλλοι. 18.20-20.20-22.20. (Παγκράτι * 010 - 7511.515).

ΜΕΤΡΟΠΟΛΙΤΑΝ

Kate and Leopold. 17.40-20.00-22.20 (Λεωφ. Βουλιαγμένης Πλ. Καλογήρων *
010 - 9706.010).

ΜΠΡΟΝΤΓΟΥΑΙΗ

Οι άλλοι. 19.10-21.10-23.10 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Επισκέπτης από την Κόλαση. 17.10-19.50-22.30. (Οδός Ακαδημίας 57 * 010
- 3622.683).

ΟΠΕΡΑ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.45-20.15-22.45. (Οδός
Ακαδημίας 57 * 010 - 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Vanilla sky. 17.40-20.20-23.00 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Επισκέπτης από την Κόλαση. 18.00-20.15-22.30 (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 8.10-20.30-23.00. (Καλλιθέα *
010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 20.00-22.40.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο ποδηλάτης του Πεκίνου. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Πριν πέσει η νύχτα. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο άρχοντας των δαχτυλιδιών - Η συντροφιά του δαχτυλιδιού. 18.15-21.30.
(Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Πόρτο Χέλι * 07540.52110).

ΟΣΚΑΡ

Το ζευγάρι της χρονιάς. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η φούσκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.30. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Κωδικός: Enigma. 18.30-20.45-23.00. (Παπ/στασίου 44 - Β. Παύλου * 010 -
4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. 18.30-20.45-23.00. Αίθουσα 2 Ο Χάρι
Πότερ και η φιλοσοφική λίθος. Μεταγλ. 18.30. / Τζόνι Ντεπ - Επισκέπτης
από την Κόλαση. 21.00-23.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15. / Kate &
Leopold. 15.30-18.00-20.30-23.00. Αίθουσα 2 Δεκαπενταύγουστος.
12.45-15.15-17.45-20.15 / Οι άλλοι. 22.45-01.15. Αίθουσα 3 Ο
Χάρι Πότερ και η φιλοσοφική λίθος. Μεταγλ. 11.30-14.30. Αίθουσα 4
Vanilla sky. 12.15-15.00-17.45-20.45-23.45. Αίθουσα 5 Η συμμορία των
έντεκα. 12.00-14.30-17.00-19.30-22.00-00.30. Αίθουσα 6 Ο Χάρι Πότερ και
η φιλοσοφική λίθος. Μεταγλωτ. 12.30-15.30. / Η συμμορία των έντεκα.
18.30-21.00-23.30. Αίθουσα 7 Κωδικός: Αίνιγμα.
11.45-14.15-16.45-19.15-21.45-00.15. Αίθουσα 8 Ο άρχοντας των
δακτυλιδιών. 12.45-16.15-19.45-23.15. Αίθουσα 9 Kate & Leopold.
11.30-14.00-16.30-19.00-21.30-00.00. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 My sweet home. 19.00-21.00-23.00. (Dolby Stereo). (* 0310 -
235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής μου ταξίδι. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Ημερολόγιο καταστρώματος. 18.00-19.30. /
Ποιος να ξέρει. 20.15-23.00. (* 0310 - 378.404, Dolby Stereo) 
ΠΑΛΛΑΣ

Κωδικός αίνιγμα. 18.15-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός. 17.00-18.50.
/ Moulin Rouge. 20.40-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Δεκαπενταύγουστος.
16.00-18.25-20.50-23.15. ΑΙΘΟΥΣΑ 7 Vanilla sky. 17.20-20.10-23.00.
ΑΙΘΟΥΣΑ 8 Κωδικός: Αίνιγμα. 16.20-18.40-21.00-23.20. (* 0310 - 290.100,
290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Kate & Leopold. 11.40-14.20-17.20-19.50-22.20. (Dolby Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Μεταγλ. 13.30-16.50. /
Η συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ
4 Σε εχθρικό έδαφος. 12.40-15.10-17.30-19.40. / Επισκέπτης από την
κόλαση. 21.50-00.10. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 12.20-14.50-17.20. / Ο άρχοντας των δαχτυλιδιών.
19.20-22.40. (Dolby Digital DTS). ΑΙΘΟΥΣΑ 6 Η χαμένη Ατλαντίδα.
Μεταγλ. 11.30-13.50-16.00. / Δεκαπενταύγουστος. 18.20-20.40-23.00.
(Dolby Digital DTS). ΑΙΘΟΥΣΑ 7 Ένας και μοναδικός.
12.00-14.10-16.10-18.10. / Vanilla sky. 20.15-22.50. (Dolby Digital
DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος. 13.30-16.50. /
Vanilla sky. 21.00-23.40. (Dolby Digital DTS). ΑΙΘΟΥΣΑ 9 Κωδικός:
αίνιγμα. 12.50-15.30-18.00-20.50-23.20. ΑΙΘΟΥΣΑ 10 Η συμμορία των
έντεκα. 12.10-14.30-17.00-20.00-22.30. (Dolby Digital DTS). ΑΙΘΟΥΣΑ 11
Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00-00.30. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Χάρι Πότερ και η
φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένα Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Επισκέπτης από την Κόλαση. (* 34.551). 
Αίθουσα 2: Οι άλλοι. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17264P541</ED>
<ID>
ID:305854

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P54&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Η μικρή Φραγκίσκη Μουστάκη ως εγγονός που θυμάται «Το μόνον της ζωής του
ταξείδιον» του παππού του. Και ο Λάκης Παπαστάθης σκηνοθετεί ένα φιλμ εποχής
γύρω από την ταραγμένη προσωπικότητα του Γεωργίου Βιζυηνού

«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του - εξαίρετη η σκηνή α λα «Μύθος του
ακέφαλου καβαλάρη» με το τρεχαλητό των αλόγων μέσα στα «δάση» φωτογραφημένη
από τον Γιάννη Δασκαλοθανάση. Σκηνοθεσία Λάκης Παπαστάθης - επτά Κρατικά
Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη. (Απόλλων,
Άστρον) 
«Kate and Leopold»: Ρομάντζο με δύο νέους που συναντώνται στη Νέα
Υόρκη, αλλά χρονικά τούς... χωρίζουν δύο αιώνες! Του Τζέιμς Μάνγκολντ. Με τους
Μεγκ Ράιαν Χιου Τζάκμαν. Αελλώ 3, Αθηνά (Άγ. Ανάργ.), Αθήναιον, Αθήναιον
cinepolis 1, Αίγλη 1, Άνταμς 2, Άστορ, Άτταλος, Βάρκιζα 2, Cinerama Village
centre 3, 10, Village Παγκρ. 5, Village Park 1, 13, 14, 15, 20, Διάνα, Ίλιον,
Κηφισιά 3, Μαργαρίτα 1, Παλλάς, Τρία Αστέρια, Φοίβος, Χαϊλάιφ ). 
«Κωδικός Αίνιγμα»: Ρομαντικό θρίλερ από το μπεστ σέλερ του Ρόμπερτ
Χάρις. Με τους Κέιτ Γουίνσλετ, Ντάγκρεϊ Σκοτ. (Αθήναιον Cinepolis 4, Cine City
2, Village centre7, Village Παγκρ. 5, Village park 5, Μαργαρίτα 2,
Μετροπόλιταν Πλάζα 2, Καστέλλα) 
«Κάποιος θα τσιμπήσει»: Σατιρική κωμωδία για τη «φιλοσοφία» των εμπόρων
με τους Κέβιν Σπέισι, Ντάνι Ντε Βίτο, Πίτερ Φατσινέλι. Σκηνοθεσία Τζον
Σουάνμπεκ.(Art studio, Art Ecran 1) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. Μαζί και η ωραία μικρού
μήκους ταινία «Το φουστάνι», της Φωτεινής Βαξεβάνη. (Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη -, Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 2,
Αθήναιον Cinepolis 2, Αλεξάνδρα (Καλιθ.), Cine city 4, Village Παγκρ. 2,
Village park 2, 17, Γαλαξίας, Έλλη, Κηφισιά 2] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα πανέξυπνη κωμωδία του με ατάκες-φαρμάκι. (Μαρούσι 2,
Άστυ, Αφαία, Δαναός 2, Δημ. Κινημ. Ρεξ). 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Αλφαβίλ) 
<H3>ΘΕΣΣΑΛΟΝΙΚΗ
</H3>
«Αστερίξ και Οβελίξ: Επιχείρηση Κλεοπάτρα». (Κάπιτολ, Μετροπόλιταν,
Ολύμπιον 1, Πλατεία Άλφα Οντεόν 1,5, Ster Century Cinemas 1, 11).

«Το μόνον της ζωής μου ταξείδιον». (Μακεδονικόν).

«Ημερολόγιο καταστρώματος». (Ολύμπιον - «Παύλος Ζάννας»).

«Δεκαπενταύγουστος». (Village Centre 2, Έσπερος 1, Πλατεία Alpha Odeon
6, Ster Centrury Cinemas 6).
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17264P542</ED>
<ID>
ID:305895

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P54&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Νέα γυναίκα μόνη... τραγουδά» του
Στ. Κραουνάκη Παπίου, Γ. Καραλής (Καστοριάς 34-36, από Ιερά Οδό 63, * 010 - 34.80.000).

ΒΑΣΙΛΑΚΟΥ. «Ιστορία για ελέφαντες» του Ν. Μασούδη Καραχισαρίδης
(σκηνοθ.), Γ. Γιαννόπουλος (Προφήτου Δανιήλ 3 - Πλαταιών, Κεραμεικός, * 010 - 34.67.735).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 010 - 32.55.444).

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΜΕΛΙ. «Play Strindberg» του Φρ. Ντίρενματ Άγγ. Αντωνόπουλος,
Κοταμανίδου (Φωκαίας 4 - Αριστοτέλους 87, πλατεία Βικτωρίας, * 010 -
82.21.111, 010 - 82.23.160).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής
Δωματίου. Λεωνίδας Καβάκος, βιολί - Τσάρλς Ναϊντίχ, κλαρινέτο - Γιαν
Φόγκλερ, βιολοντσέλο - Γιώργος Πέτρου, πιάνο - Χρίστος
Παπαγεωργίου, πιάνο - Νονπούκο Ιμάϊ, βιόλα - Μίριγιαμ Κόντζεν,
βιολί - Δημήτρης Δεσύλλας, κρουστά: συναυλία (Δευτ) - Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο:
συναυλία (Πεμ) Φεστιβάλ Μουσικής Δωματίου. Κουαρτέτο Εγχόρδών του Τόκιο:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.) Γιανουδάκη (Ακαδήμου 14, * 010 - 52.34.382).

ΜΟΥΣΟΥΡΗ. «Black out» του Τζ. Σάρκι Μυριανθόπουλος, Αβδελοπούλου
(πλατεία Καρύκη 6, * 010 - 33.10.936).

ΠΕΡΟΚΕ. «Η ζωή του Στέλιου» των Ν. Καμπάνη - Π. Γεραμάνη Τερζάς, Στ.
Καζαντζίδης (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040)

ΣΥΝΕΡΓΕΙΟ.«Μαρισόλ» του Χ. Ριβέρα Π. Μιχαηλίδης (σκηνοθ),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010 - 92.36.992

ΤΕΧΝΟΧΩΡΟΣ. «Τα πικρά δάκρυα της Πέτρα φον Καντ» του Ρ.Β. Φασμπίντερ
Αθανίτης (σκηνοθ.), Κάλμπαρη (Μαυρομιχάλη 161, Ξιφίου, * 010 - 64.20.522).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
ΚΘΒΕ - Μονή Λαζαριστών- Σκηνή Σωκράτης Καραντινός: «Λίγο απ' όλα» από
το Θέατρο Σφενδόνη-Άννα Κοκκίνου. Παραστάσεις κάθε Τρίτη στις 9 μ.μ., κάθε
Τετάρτη στις 7 μ.μ., την Πέμπτη και την Παρασκευή στις 9 μ.μ., το Σάββατο στις
6 μ.μ. και στις 9 μ.μ. και την Κυριακή στις 6 μ.μ. και στις 9 μ.μ. Τηλ. 0310 -
652.020, 0310 - 589.102.

Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310 - 223.785

ΚΘΒΕ - Μικρό Θέατρο - Θέατρο Φλέμιγκ. «Εσένα όμως θα σε βιάσω» της
Μαργαρίτας Λυμπεράκη κάθε Παρασκευή 10 μ.μ. και «Ασθενής χωρίς αιτία»
του Μολιέρου σε διασκευή της Καρίνας Ιωαννίδου και σκηνοθεσία Γρηγόρη
Μήττα. Παραστάσεις κάθε Σάββατο και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονικής: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P55</CAT>
<ED>
Κωδικός άρθρου: A17264P551</ED>
<ID>
ID:305855

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P55&aa=1</URL></REF>


Article

<CATEGORY>vin09</CATEGORY>

 <H2>Ο... Γάμος του Οζ
</H2>
Η μητέρα της, Τζούντι Γκάρλαντ, περπάτησε στον κίτρινο δρόμο για τη χώρα του
Οζ παρέα με έναν τενεκεδένιο άνθρωπο, έναν αχυράνθρωπο και ένα λιοντάρι. Όταν
η Λάιζα Μινέλι παντρευτεί, τον ερχόμενο μήνα, τον παραγωγό συναυλιών Ντέιβιντ
Γκεστ, η συνοδεία της στην εκκλησία θα είναι εξίσου... εκκεντρική. 
Σε συνέντευξη που παραχώρησε η 56χρονη σόου γούμαν για το τεύχος Μαρτίου του
περιοδικού «Vanity Fair», αποκαλύπτει ότι η Λιζ Τέιλορ θα είναι η παράνυμφος
(ναι, η γνωστή Λιζ Τέιλορ), η Γουίτνεϊ Χιούστον θα τραγουδήσει, ενώ τη νύφη
στον γαμπρό θα παραδώσει ο (κρατηθείτε) Μάικλ Τζάκσον. 
«Ο κόσμος δεν μπορεί να συνειδητοποιήσει πόσο πολύ αγαπιόμαστε», δηλώνει ο
γαμπρός. Αλλά απ' ό,τι φαίνεται αυτό θα αλλάξει, καθώς το ζευγάρι έχει καλέσει
στον γάμο του, ούτε λίγο ούτε πολύ, 1.200 άτομα (!).
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17264P561</ED>
<ID>
ID:305843

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P56&aa=1</URL></REF>


Article

<CATEGORY>vin09</CATEGORY>

 <H2>Με τον αέρα του «Καψιμί»!
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Εν δυο, εν δυο. Προοοοοσοχή! Πώς θα υπηρετήσετε βρε έτσι την πατρίδα; Αφήστε,
αμέσως, κάτω την κιθάρα και κάντε ένα βηματάκι μπρος. Εμπρός μαρς... προς
«Αερικό» μεριά. Ο Φοίβος Δεληβοριάς μπροστά και οι υπόλοιποι να τον ακολουθούν
στην έξοδο. Το «Καψιμί» φεύγει για λίγο από τη βάση του και μπαίνει κάτω απο
τα φωτάκια της σκηνής. Από τις 14 του μηνός γίνεται τραγούδι (τραγούδια
δηλαδή) και επί οκτώ ημέρες γιορτάζει τον... επαναπατρισμό του, με τον αέρα
πλέον του πολίτη. 
Εν ολίγοις, ο Φοίβος Δεληβοριάς, πάει, τελείωσε, την έκανε την υποχρέωσή του
στην πατρίδα και επιστρέφει δριμύτερος, γεμάτος φρέσκες εμπειρίες, οι οποίες
ήδη πέρασαν στη νέα του δουλειά υπό τον εύγλωττο τίτλο «Καψιμί». 
Ποιος είναι ο Φοίβος Δεληβοριάς; Ε, μα πολύ γρήγορα ξεχνάτε - αλλά δεν
πειράζει γιατί θυμάστε τον Βαγγέλη. Στίχος ζουμερός, ματιά διεισδυτική, γλώσσα
κοφτερή, χιούμορ και αυτοσαρκασμός. Ένας νέος που ξεκίνησε στα 16 του ως
«παιδί θαύμα» (1989, «Παρέλαση», Σείριος), μετά χάθηκε για κάμποσα χρόνια και
εμφανίστηκε ξανά το 1995 με δικές του συνθέσεις στο «Η ζωή μόνον έτσι είναι
ωραία» (Sony) και αργότερα στο «Χάλια» (απ' όπου και ο εν λόγω Βαγγέλης).
Παιδί από σπίτι νεοσμυρνιώτικο, μεγαλωμένο με τα τραγούδια του Σαββόπουλου στο
προσκεφάλι του και με την ευλογία του Μάνου Χατζιδάκι στην πρώτη του
δισκογραφική απόπειρα, τον θυμόμαστε για πρώτη φορά στο «Μετρό» δίπλα στον
Ορφέα Περίδη, ο οποίος υπήρξε και δάσκαλός του στην κιθάρα. Αργότερα θα μας
τον σύστηνε και ο Διονύσης Σαββόπουλος από τη σκηνή της «Σφεντόνας», ενώ τα
τελευταία χρόνια, πριν τον ντύσει η πατρίδα στο χακί, έκανε επιλεγμένες
εμφανίσεις σε μουσικές σκηνές, φτιάχνοντας τα δικά του προγράμματα και σιγά
σιγά ένα μικρό αλλά πιστό κοινό. 
Από την Πέμπτη, στο «Αερικό» (Αγαθάρχου 4-6, τηλ. 010-3255359), στις
9.30 μ.μ. Με εξαμελή ορχήστρα και τη νέα τραγουδίστρια Μαρία Στεφανή.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17264P562</ED>
<ID>
ID:305887

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P56&aa=2</URL></REF>


Article

<CATEGORY>vin09</CATEGORY>

 <H2>«Ντροπή σου, Άρνι»
</H2>
Τι κοινό έχουν οι κάτοικοι της Κολομβίας και οι πυροσβέστες; Είναι και οι δύο
αντίθετοι στη νέα ταινία του Άρνολντ Σβαρτσενέγκερ. Στο «Collateral Damage»,
όπως τιτλοφορείται το φιλμ, ο «σκληρός» του Χόλιγουντ υποδύεται έναν
πυροσβέστη, που παίρνει τον νόμο στα χέρια του όταν η γυναίκα του και ο γιος
του σκοτώνονται από έναν Κολομβιανό αντάρτη. 
Η ταινία επρόκειτο να βγει στις αίθουσες στις 5 του περασμένου Οκτωβρίου. Το
τρομοκρατικό χτύπημα της 11ης Σεπτεμβρίου και το γεγονός ότι επρόκειτο για μια
ταινία με μεγάλη δόση βίας ανέβαλαν την πρεμιέρα. Τώρα, οι πυροσβέστες
δηλώνουν προσβεβλημένοι από τη στάση του κινηματογραφικού ήρωα και οι
Κολομβιανοί θεωρούν ότι η ταινία θα δημιουργήσει αρνητικά στερεότυπα για τον
λαό της Κολομβίας. Η πρεμιέρα δόθηκε τελικά τις προάλλες και τα... σκάγια από
τις αντιδράσεις (στον «σκληρό» Άρνι και το θέμα της ταινίας του) βρήκαν και
τον πρώην δήμαρχο της Νέας Υόρκης Ρούντολφ Τζουλιάνι, που έκανε το «λάθος» να
δώσει το «παρών»...
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17264P563</ED>
<ID>
ID:305920

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P56&aa=3</URL></REF>


Article

<CATEGORY>vin09</CATEGORY>

 <H2>γιατί...
</H2><H2>λένε ότι ο χρυσός τρώγεται; </H2>
<AUTHOR>ΕΦΗ ΦΑΛΙΔΑ</AUTHOR>

Επειδή οι επιδειξίες πρίγκιπες της Σαουδικής Αραβίας χρησιμοποιούν τα λεπτά
φύλλα χρυσού για να τυλίγουν μερικά εκλεκτά εδέσματα, προκειμένου να
εντυπωσιάσουν τους καλεσμένους τους. Η χρήση του χρυσού ήταν ήδη γνωστή στη
μεσαιωνική ευρωπαϊκή κουζίνα, όπου έβρισκε θέση στο τραπέζι ως διακοσμητικό
στοιχείο των φαγητών. 
Αντίστοιχα και στην Ιαπωνία τού σήμερα τα λεπτά φύλλα χρυσού αντικαθιστούν τα
φύκια και οι σεφ των σούσι τυλίγουν με αυτά τις μικρές μπουκιές ψαριού.
Επίσης, όπως αναφέρει ο Άλαν Ντέιβιντσον στο μνημειώδες λεξικό Oxford
companion to food, στο Πακιστάν και την Ινδία ο χρυσός και ο άργυρος αποτελούν
τη βάση για τα γεύματα των παραδοσιακών γάμων. 
Εξάλλου και η λίστα της Ευρωπαϊκής Ένωσης, με τις εγκεκριμένες χρωστικές, έχει
δώσει τους κωδικούς Ε175 στον χρυσό και Ε174 στον άργυρο επιτρέποντας να
λάμπουν στα πιάτα των Ευρωπαίων πολιτών. Ο χρυσός είναι επίσης γνωστό στους
υγιεινιστές διατροφολόγους ότι λειτουργεί ως τονωτικό για τον οργανισμό, παρ'
όλο που αποβάλλεται εύκολα και το αίμα δεν κρατάει μεγάλες ποσότητες από το μη
τοξικό αυτό μέταλλο. <REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17264P564</ED>
<ID>
ID:305936

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P56&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Πρωτεύουσα της Αγκόλας. 2. Νίκησε σε πόλεμο που διεξήχθη στο
τέλος του 1971. ­ Ένας από τους κυριότερους εκπρόσωπους του ευρωπαϊκού
διαφωτισμού. 3. Παραλιακή τοποθεσία της Αττικής. 4. Πληρότητα
εκφράζει, στην καθαρεύουσα. ­ Τροπικό επίρρημα. 5. Αρχαίο κτητικό
(αντίστρ.). ­ Και αυτή ανακηρύχθηκε. 6. Από τα πολλά... λίγα. ­ Ένα...
καταφύγιο (αιτ.). 7. Ξενικός χαρακτηρισμός κρασιού. ­ Τίτλος ποιήματος
του Καβάφη. 8. Ορισμένη η διάρκειά της. ­ Γίνεται και από σταφύλια.
9. Αόριστο άρθρο της γλώσσας μας. ­ Στους πρόποδές της βρίσκονται τα
Αμπελάκια. 
ΚΑΘΕΤΑ 
1. Μεσογειακό κράτος. 2. Πέθανε εξόριστος στην Αγία Ελένη (με
άρθρο). 3. Μία από τις μικρότερες σε έκταση και πληθυσμό επαρχίες της
χώρας μας. ­ Φωνή πουλιού. 4. Με το φως δημιουργείται (αντίστρ.).
5. Συνηθισμένο σε τηλεφωνήματα. ­ Η Κωνσταντινούπολη ένα από τα αρχικά
της. 6. Φλαμανδός ζωγράφος του 17ου αιώνα. 7. Επιτραπέζιο σκεύος
(γεν.). 8. Μόριο της γλώσσας μας. ­ Έχει τους γιατρούς του. 9.
Τοπικό επίρρημα. ­ Συνδετικός ο ρόλος του. 
ΛΥΣΗ (9/2/2002) 
ΟΡΙΖΟΝΤΙΑ: 1. ΘΡΑΣΥΛΛΟΣ 2. ΕΑΡΙΝΟΙ 3. ΙΣΤΟΣ ­ ΤΑΣ
4. ΑΑ ­ ΧΑΜ 5. ΡΑ ­ ΤΟΡΝΟΣ 6. ΩΜΑ ­ ΚΡΕΑΣ 7.
ΤΥΦΛΟΜΥΓΑ 8. ΟΝΤΑ ­ ΙΣΟΙ 9. ΥΑΙΑΝΑ ­ ΑΣΗ. ΚΑΘΕΤΑ: 1.
ΘΕΣΠΡΩΤΟΥ 2. ΟΑΡ ­ ΑΜΥΝΑ 3. ΑΡΤΑ ­ ΑΦΤΙ 4. ΤΑΣΙΣ ­ ΛΑΝ
5. ΥΝΙ ­ ΟΣΟ 6. ΛΟ ­ ΧΡΑΜΙ 7. ΛΙΤΑΝΕΥΣΗ 8. ΑΜΟΡΓΟΣ
9. ΣΑΣ ­ ΣΚΑΙΑ.
<REF><SOURCE>
ΤΑ ΝΕΑ</SOURCE>
<DATE>, 11-02-2002</DATE>
<CAT>, Σελ.: P68</CAT>
<ED>
Κωδικός άρθρου: A17264P681</ED>
<ID>
ID:305853

</ID><URL>http://ta-nea.dolnet.gr/neaweb/neafile.print_unique?e=A&f=17264&m=P68&aa=1</URL></REF>


Article

<CATEGORY>vin04</CATEGORY>

 <H5>Ο ΥΠΟΨΗΦΙΟΣ ΤΟΥ ΠΑΣΟΚ ΜΙΛΑΕΙ ΣΤΑ «ΝΕΑ»
</H5><H2>ΑΡΙΣΤΕΡΑ-ΔΕΞΙΑ ανοίγματα Παπουτσή για την Αθήνα
</H2>
Αμφίπλευρο άνοιγμα - τόσο προς τα αριστερά όσο και προς τα δεξιά του ΠΑΣΟΚ -
ετοιμάζει τώρα ο κ. Χρήστος Παπουτσής, λίγες μόλις ώρες μετά την αιφνιδιαστική
επισημοποίηση της υποψηφιότητάς του για τον Δήμο της Αθήνας. Ο πρώην Επίτροπος
της Ελλάδας στην Ευρωπαϊκή Ένωση δηλώνει στα «ΝΕΑ» ότι «μπαίνουμε στον αγώνα
για να νικήσουμε», ότι «το μέλλον της Αθήνας είναι υπόθεση όλων των πολιτών
της» και αποκαλύπτει ότι προτίθεται να αναλάβει «πρωτοβουλίες για ευρύτερες συνεργασίες».

σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17265N011</ED>
<ID>
ID:306010

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N01&aa=1</URL></REF>


Article

<CATEGORY>vin06</CATEGORY>

 <H5>ΜΟΔΑ
</H5><H2>Αποκριάτικα «φρουτάκια» και Μπιν Λάντεν
</H2>
σελίδα 14
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17265N013</ED>
<ID>
ID:306065

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N01&aa=3</URL></REF>


Article

<CATEGORY>vin07</CATEGORY>

 <H2>Έρευνα: Τα κινητά βλάπτουν τον εγκέφαλο των παιδιών
</H2>
σελίδα 43
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17265N014</ED>
<ID>
ID:306087

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N01&aa=4</URL></REF>


Article

<CATEGORY>vin06</CATEGORY>

 <H2>Και εισαγόμενη ρύπανση
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17265N015</ED>
<ID>
ID:306106

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N01&aa=5</URL></REF>


Article

<CATEGORY>vin06</CATEGORY>

 <H5>Ερωτήσεις καιαπαντήσεις από το υπουργείο Παιδείας
</H5><H2>Τα άγνωστα Τμήματα των ΑΕΙ
</H2><H4>Θέματα και λύσεις για τα μαθήματα ειδικότητας των ΤΕΕ
</H4>
<H3>Κουίζ: Ποια καριέρα σας ταιριάζει
</H3>
στο ειδι
κό έν
θετο
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17265N016</ED>
<ID>
ID:306119

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΙΑ ΚΑΘΑΡΙΣΤΡΙΑ του υπουργείου Οικονομικών παίρνει μεγαλύτερες αποδοχές
από έναν πτυχιούχο υπάλληλο άλλου υπουργείου. Η μισθολογική ανισότητα ανάμεσα
στους υπαλλήλους του δημόσιου τομέα εξακολουθεί να υπάρχει και εν έτει 2002.
Ο Η. Γεωργάκης στη σελ. 11. 
ΟΙ ΣΤΑΣΕΙΣ που... μιλάνε θα αρχίσουν να λειτουργούν σε λίγες ημέρες.
Στην αρχή θα είναι περίπου 300. Μέχρι τα τέλη του 2003, όμως, θα φθάσουν τις
3.000. Και τι θα λένε; Ε! ψιτ, το λεωφορείο που έρχεται είναι το 450! κ.λπ.
κ.λπ. Ο Κ. Ντελέζος στη σελ. 15. 
Γ. ΒΑΣΙΛΑΚΟΠΟΥΛΟΣ: Το ελληνικό μπάσκετ με τους 400.000 ενεργούς αθλητές
μπορεί να λύσει, εφόσον το επιθυμούν, πολλά οργανωτικά ζητήματα και με
ελάχιστο κόστος. Οι «20 Ερωτήσεις» του Γ. Χούπη στη σελ. 16. 
Ο ΣΑΙΞΠΗΡ παραμένει μυστήριο για 500 χρόνια. Ποιος ήταν ο αληθινός
συγγραφέας των έργων του, που συνετέλεσαν στη δημιουργία της αγγλικής γλώσσας:
ο βάρδος του Στράτφορντ ή ο 17ος κόμης της Οξφόρδης; Από τους «New York
Times» στους ΟΡΙΖΟΝΤΕΣ, σελ. 17. 
ΑΡΘ. ΖΕΡΒΟΣ: Δημιουργήθηκε εκ του μηδενός ένας ισχυρός βιομηχανικός
κλάδος, εκείνος της αιολικής ενέργειας, όπου η Ευρώπη πρωτοστατεί. Η
αμερικανική βιομηχανία είναι υποδεέστερη. Η Λαμπρινή Σταμάτη στους
ΟΡΙΖΟΝΤΕΣ, σελ. 19. 
ΤΑ ΨΑΡΙΑ λένε την ιστορία του Αιγαίου. Οι αρχαιολόγοι μελετούν
υπολείμματα ψαριών στο Ακρωτήρι Σαντορίνης και αλλού και αποσπούν σημαντικές
πληροφορίες για τη ζωή στην εποχή του χαλκού. Η Λαμπρινή Σταμάτη στους
ΟΡΙΖΟΝΤΕΣ, σελ. 21. 
Η ΟΙΚΟΓΕΝΕΙΑ Μιλόσεβιτς είχε μια κακή χρονιά. Ο πατέρας Σλόμπονταν
δικάζεται στη Χάγη με την κατηγορία της γενοκτονίας. Αλλά και η σύζυγος
Μιριάνα, ο γιος Μάρκο και η κόρη Μαρίγια κατηγορούνται για διάφορα αδικήματα
βίας. Ο Blaine Harden, από τους «New York Times», στη σελ. 41. Βλ. και «Διαστάσεις», σελ. 44. 
Η ΜΕΓΑΛΥΤΕΡΗ τεχνητή λίμνη της Ευρώπης άρχισε την Παρασκευή να γεμίζει
νερό. Οι υδατοφράκτες έκλεισαν παρουσία του πρωθυπουργού. Το όνειρο της
Ευρωπαϊκής Ένωσης να σώσει τον πορτογαλικό Νότο από την ξηρασία γίνεται
πραγματικότητα ή πρόκειται για «τρέλα»; Σελ. 43. 
Η ΕΝΑΣΧΟΛΗΣΗ σημαντικού αριθμού ακαδημαϊκών 
δασκάλων με τη σύνταξη τεχνικών δελτίων του Γ' ΚΠΣ 
και την παρακολούθηση υλοποίησης των κοινοτικών 
δράσεων, όπως επίσης και οι αναπόφευκτες τριβές με 
μέλη της πανεπιστημιακής κοινότητας (π.χ. διοικητικό 
προσωπικό) έχουν δημιουργήσει συνθήκες που 
αντιστρατεύονται το ακαδημαϊκό περιβάλλον, τη 
διαδικασία εκπαίδευσης και την παραγωγή νέας γνώσης. 
Ο Χρ. Β. Μασσαλάς στην «Τρίτη Άποψη». Σελ. 6. 
Η «ΛΟΓΙΚΗ» ότι οι «δεξιοί» κερδίζουν ούτως ή άλλως στις 
δημοτικές εκλογές τη μάχη της Αθήνας, φαίνεται μάλλον... 
ανιστόρητη. Όσο για το ότι οι «δεξιοί» βγαίνουν από την πρώτη 
Κυριακή και αυτό αποτελεί «μύθο». Η μακρά προεκλογική 
μάχη που άρχισε μόλις χθες επιφυλάσσει πολλές εκπλήξεις. 
Ο Γ.Ε. Διακογιάννης στους «Προβολείς». Σελ. 6. 
ΚΑΝΕΝΑ παιδί δεν συνηθίζει τον πόνο. Ας λένε ότι εμείς 
εδώ ξέρουμε από αυτά. Τίποτα δεν έμαθα. Δεν θέλω να 
μάθω. Δεν θέλω να συνηθίσω. Μην ξοδεύετε τον 
προβληματισμό περί ηθικής στα κατεψυγμένα σπέρματα. 
Κρατήστε τον για τα γεννημένα παιδιά που τα ξαφνιάζει η βία. 
Η Άννα Δαμιανίδη στα «Αναλώσιμα». Σελ. 16. 
Η ΓΙΑΓΙΑ της Ιπποκράτους δεν φαίνεται επαγγελματίας. 
Μου θυμίζει περισσότερο κάτι ηλικιωμένους που 
ξεμένουν σε ορεινά χωριά και ζουν μοναχικά 
περιμένοντας στωικά να γίνουν νιφάδες χιονιού. 
Η Μαρία Νταλιάνη «Σε πρώτο ενικό». Σελ. 16. 
Κ. ΣΠΕΪΣΙ: Στην Αμερική είναι ευκολότερο να βρεις 100 εκατομμύρια δολάρια
για μια μεγάλη παραγωγή, παρά 10 ή ακόμη και 5 για μια μικρή και ανεξάρτητη.
Το μεγάλο χρήμα δυσπιστεί στο καινούργιο και στην τόλμη. Ο Δ. Δανίκας,
από το Βερολίνο, στους ΟΡΙΖΟΝΤΕΣ, σελ. 23. 
Δ. ΜΗΤΡΟΠΑΝΟΣ: Θεωρώ χρέος μου να τραγουδήσω και να γνωρίσω στις νεώτερες
γενιές τα λαϊκά τραγούδια που έγραψαν ιστορία. Εξήντα αριστουργήματα με
αναλλοίωτο το άρωμα της εποχής από το τζουκ μποξ της καρδιάς. Ο Π.
Γεραμάνης στους ΟΡΙΖΟΝΤΕΣ, σελ. 22. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17265N021</ED>
<ID>
ID:305986

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φορεμένο
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Παπούτσι από το κόμμα τους κι ας είν' και φορεμένο.

Με τιμή
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17265N022</ED>
<ID>
ID:306056

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Θυελλώδεις βοριάδες στο Αιγαίο, πρόσκαιρα στα Ν.Α. πολύ θυελλώδεις, σταδιακά
εξασθενούντες. Στο Ιόνιο μέχρι ισχυρές τοπικές βροχές, νωρίς το πρωί σε Κρήτη
και Δωδεκάνησα. 
ΑΤΤΙΚΗ 
Βοριάδες ισχυροί, στα ανατολικά πολύ ισχυροί, εξασθενούντες. Λίγη συννεφιά.
Μέγιστη θερμοκρασία στην Αθήνα 14oC. 
ΘΕΣΣΑΛΟΝΙΚΗ 
Ηλιοφάνεια, άνεμοι Β.Δ., πρόσκαιρα ισχυροί. Μέγιστη θερμοκρασία στην πόλη
11oC. 
<H3>ΑΥΡΙΟ
</H3>
Ηλιοφάνεια σ' ολόκληρη τη χώρα, άνοδος της θερμοκρασίας. Άνεμοι βορειοδυτικοί
πρόσκαιρα ισχυροί στην Ανατολική και Νότια Ελλάδα. <H3>Πέμπτη 14/2
</H3>
Ομίχλες το πρωί, μετά ηλιοφάνεια, το απόγευμα συννεφιά στα βορειοδυτικά.
Άνεμοι δυτικών διευθύνσεων ασθενείς και στα νότια μέτριοι (4-5 Μπωφόρ).
Θερμοκρασίες υψηλές για την εποχή.

<H3>Παρασκευή 15/2
</H3>
Βροχές στη δυτική, κεντρική και βόρεια χώρα, εντεινόμενες το βράδυ που θα
εκδηλωθούν και καταιγίδες. Μέτριοι έως ισχυροί νοτιάδες (5-6 Μπωφόρ),
τρεπόμενοι το βράδυ στα βόρεια σε βοριάδες.



Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Με αντίπαλο τις δημοσκοπήσεις
</H2><H4>Με Παπουτσή πρόλαβαν Ν.Δ. - Ντόρα
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Μπορεί να πει κανείς ό,τι θέλει για το ΠΑΣΟΚ - ένα πράγμα μόνο δεν μπορεί
να αμφισβητήσει: ότι τα στελέχη του ξέρουν να κάνουν πολιτική και, μάλιστα, με μαεστρία.

Στο ΠΑΣΟΚ, ακόμη και στις μάχες που θεωρούνται χαμένες, μπορούν τουλάχιστον να
κερδίσουν επικοινωνιακά τις εντυπώσεις της πρώτης στιγμής. Έτσι χθες ο Κώστας
Λαλιώτης ακόμη μια φορά αιφνιδίασε τους πάντες. Ανακοίνωσε την υποψηφιότητα
του Χρήστου Παπουτσή για τον Δήμο Αθηναίων σε μια στιγμή όπου όλοι πίστευαν
ότι το κόμμα που θα άνοιγε την αυλαία των υποψηφίων για τις δημοτικές εκλογές
θα ήταν η Νέα Δημοκρατία. Ηγεσία και στελέχη της Ν.Δ., ωστόσο, εμφανίζονται
απολύτως σίγουροι για τη νίκη του κόμματος στην Αθήνα και επικαλούνται
δημοσκόπηση που έχουν στα χέρια τους, από την οποία προκύπτει ότι η Ντόρα
Μπακογιάννη κερδίζει με άνεση τον όποιο υποψήφιο του κυβερνώντος κόμματος.
Πάντως, η αλήθεια είναι ότι η Ν.Δ. έχει μια παράδοση να κερδίζει τις
δημοσκοπήσεις αλλά όχι και τις εκλογές... 
Και μια που ο λόγος για τη Ρηγίλλης, τώρα αρχίζουν να συνειδητοποιούν
τα στελέχη της Ν.Δ. ότι δημοτικές εκλογές δεν είναι μόνο ο Δήμος Αθηναίων. Οι
συμμαχίες με τα κόμματα της Αριστεράς, στις οποίες προσέβλεπαν με σιγουριά,
πλέον δεν είναι διασφαλισμένες. Τον πόλεμο που ξέσπασε στα μπλόκα μεταξύ των
συνδικαλιστών της Ν.Δ. και του ΚΚΕ - να το θυμηθείτε - θα τον πληρώσει ακριβά
η Ρηγίλλης όταν έρθει το... πλήρωμα του χρόνου. 
Το πλήρωμα του χρόνου, πάντως, έφτασε για την έναρξη του
ελληνοτουρκικού διαλόγου. Οι κ.κ. Παπανδρέου και Τζεμ συναντώνται σήμερα στην
Κωνσταντινούπολη για να δώσουν και επισήμως το «πράσινο φως» στον διάλογο για
τα θέματα του Αιγαίου. Οι πρώτες δυσκολίες, πάντως, έχουν ήδη ανακύψει καθώς η
τουρκική πλευρά δεν θέλει εκ προοιμίου να δεσμευθεί για το πλαίσιο στο οποίο
θα γίνουν οι «διερευνητικές επαφές» των εκπροσώπων των δύο υπουργείων
Εξωτερικών. Αν σε όλα αυτά προσθέσει κανείς την πρόσφατη επιστολή Τζεμ στους
«15», με την οποία μιλούσε για δύο κράτη στην Κύπρο, αλλά και τις απειλές
Ντενκτάς να φύγει από τις συνομιλίες με τον Πρόεδρο Κληρίδη, είναι σαφές ότι ή
στραβός είν' ο γιαλός ή στραβά αρμενίζουμε... 
Να κάθεται ο επιβάτης στη στάση του λεωφορείου και ξαφνικά να ακούει
την ίδια τη στάση... να του μιλάει και να του λέει τον αριθμό του λεωφορείου
που θα φτάσει τα επόμενα λεπτά δεν είναι μικρή υπόθεση. Ιδιαίτερα, μάλιστα,
εάν μιλάμε για τις αστικές συγκοινωνίες της Αθήνας. Ο εκσυγχρονισμός μας θέλει
Ευρωπαίους! Φτάνει να υπάρχουν και λεωφορεία...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17265N032</ED>
<ID>
ID:306034

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το στοίχημα
</H2>
Η ΕΠΙΛΟΓΗ του κ. Χρήστου Παπουτσή, ενός εκ των κορυφαίων στελεχών του
ΠΑΣΟΚ, ως υποψηφίου για τον Δήμο της Αθήνας... 
ΕΠΙΒΕΒΑΙΩΝΕΙ πλήρως τον πολιτικό χαρακτήρα των προσεχών δημοτικών
εκλογών... 
ΠΟΛΥ περισσότερο που και η Νέα Δημοκρατία φαίνεται ότι σε παρόμοια
κίνηση θα προχωρήσει. 
ΔΕΙΧΝΕΙ όμως και την πεποίθηση του κυβερνώντος κόμματος ότι η εκλογή
δημάρχου στην Αθήνα... 
ΔΕΝ είναι μια χαμένη υπόθεση για το ίδιο, όπως υποστηρίζουν μερικοί. 
ΤΟ ζητούμενο βέβαια σε μια εκλογική αναμέτρηση δεν είναι μόνο το όνομα
του υποψηφίου... 
ΑΛΛΑ κυρίως το πρόγραμμα, οι ιδέες και οι προτάσεις που έχει για τη
βελτίωση της ποιότητας ζωής των κατοίκων της πρωτεύουσας... 
ΟΠΩΣ και της ίδιας της πόλης, εν όψει μάλιστα και των Ολυμπιακών Αγώνων
του 2004... 
ΠΟΥ αποτελούν και το μεγάλο στοίχημα για μια ουσιαστική και
μακροπρόθεσμη αναβάθμιση της πρωτεύουσας. 
ΠΟΛΛΕΣ φορές στο παρελθόν, με ευθύνη κυρίως της Νέας Δημοκρατίας, ο
Δήμος Αθηναίων χρησιμοποιήθηκε ως εφαλτήριο... 
ΓΙΑ προσωπική ανέλιξη κομματικών στελεχών, με αποτέλεσμα να οξυνθούν τα
προβλήματα της πόλης. 
ΕΤΣΙ η επιτυχία του κ. Παπουτσή θα κριθεί ακριβώς από την προοπτική που
θα χαράξει για την Αθήνα και τους κατοίκους της... 
ΚΑΙ από την ικανότητά του να ξεπεράσει τα στενά κομματικά πλαίσια και
να κινητοποιήσει ευρύτερες ομάδες πολιτών γύρω από αυτόν τον στόχο.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17265N033</ED>
<ID>
ID:306072

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Παντελής Μπουκάλας: 
(ο αρθρογράφος για την παραδημοσιογραφία) 
«Ιδού όμως που, χάρη στη δράση της ασύδοτα εμπορικής τηλεόρασης, φτάσαμε να
ανασυστήσουμε, κάπως ιδιότροπα, τον θεσμό των «επωνύμων αρχόντων» της αρχαίας
Αθήνας (ή, πιο πιθανό, των «επωνύμων υπάτων» της Ρώμης). 
Τώρα λοιπόν ο θεσμός των επωνύμων αρχόντων «ενσαρκώνεται» από τους πέντε-δέκα
«αστέρες» μιας παραδημοσιογραφίας ειδικευμένης στον αυριανιστικής κοπής
λαϊκισμό· ιδιοκτήτες ημιαποτυχημένων κίτρινων εντύπων στην πλειονότητά τους,
όπου συμφύρεται ο εθνικισμός με τον σεξισμό και ο ρατσισμός με το σκανδαλώδες
κουτσομπολιό, και όπου βεβαίως δεν γίνεται σεβαστό κανένα δικαίωμα των
εργαζομένων, δεν έχουν πάντως κανέναν ενδοιασμό να υποδυθούν τους άτεγκτους
ηθικοδιδασκάλους. Συνεργοί τους οι εκπομπάρχες και οι προαγωγοί των ριάλιτι
σόου και οι παραθυρόβιοι εισαγγελείς, που αποφαίνονται για τα πάντα, ακριβώς
επειδή δεν έχουν να πουν τίποτε». 
(«Καθημερινή») <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17265N034</ED>
<ID>
ID:306102

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Με τέτοια νοσοκομεία ξέρω να κάνω κι εγώ αντιπολίτευση...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N041</ED>
<ID>
ID:305985

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Ελένη Βιτάλη: 
(η τραγουδίστρια, στο «Echo») 
«Ο κόσμος δεν είναι μάζα. Ούτε βούρλα. Ή, τουλάχιστον, δεν είναι όλος ο κόσμος
βούρλα. Αυτοί που πηγαίνουν και στα ποιοτικά και στους "απέναντι" είναι αυτοί
που τρώνε και το κρέας και τη σόγια μαζί». 
Βύρων Πολύδωρας: 
(ο βουλευτής της Ν.Δ., στον Πλάνετ, για την άποψη ότι ο κ. Αραβαντινός είναι
το στήριγμα του σωφρονιστικού συστήματος) 
«Δεν είναι ανεκτό, σαν διοικητικός μηχανισμός, αυτό το πράγμα. Και να μου λέει
ότι, ξέρεις, εδώ έχουμε έναν πραγματικό φύλακα - άγγελο, ο οποίος τροχονομεί
τις δολοφονίες, τις αυτοκτονίες, τα ατυχήματα, τους απαγχονισμούς. Ε, όχι». 
Αλέξης Αλεξανδρής: 
(ο ποδοσφαιριστής του Ολυμπιακού, στο «Down Town») 
«Θα ήθελα να είχα δοκιμάσει και σε μια άλλη χώρα: να εκτελέσω ένα κόρνερ και
να μη φοβάμαι ότι θα φάω μπουκάλι στο κεφάλι. Είναι αυτή η άλλη κουλτούρα...». 
Δημήτρης Αβραμόπουλος: 
(ο πρόεδρος του ΚΕΠ, για τα «αξιόλογα στελέχη» του κόμματός του, στο Mega ­
από το «Βήμα») 
«Αριθμητικά επαρκούν και για τον σχηματισμό κυβέρνησης». 
Δημήτρης Ρέππας: 
(ο υπουργός Εργασίας ­ στην «Ελευθεροτυπία») 
«Σταματήστε να γκρινιάζετε. Τα μέσα ενημέρωσης στην Ελλάδα, και ιδιαίτερα ο
Τύπος, δεν παρουσιάζουν την αρνητική εικόνα που έχουν σε άλλες χώρες, οι
οποίες θεωρούνται ανεπτυγμένες». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N043</ED>
<ID>
ID:306070

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Αδιαφορία </H2>
Ο λόγος στους αναγνώστες. 
Ο Θεοφ. Μεταλλίδης, Εθν. Αμύνης 14, Θεσσαλονίκη, γράφει: 
«Εγώ που γράφω την επιστολή αυτή κατάγομαι από ένα μικρό χωριό του Νομού
Σερρών, αλλά εδώ στη Θεσσαλονίκη μεγάλωσα και ζω τα περισσότερά μου χρόνια.
Από τις μεταπολεμικές κυβερνήσεις, ήτοι από τις 18-10-1944 μέχρι τις 9-4-2000,
σχηματίστηκαν 58 κυβερνήσεις, άλλες βραχύβιες και άλλες κανονικές. Από όλες
αυτές τις κυβερνήσεις, λίγες έδειξαν ελάχιστο ενδιαφέρον για τη συμπρωτεύουσα.
Ό,τι κατόρθωσε να πετύχει η Θεσσαλονίκη το πέτυχε με μεγάλους αγώνες των
εκάστοτε τοπικών αρχόντων. Το βλέπουμε και στις σημερινές μέρες μας.
Περισσότερο ενδιαφέρον έδειξαν για την Αθήνα. Τη συμπρωτεύουσα την ξεγελούν
δήθεν με ένα υπουργείο Μακεδονίας και Θράκης και με έναν υπουργό με
περιορισμένες αρμοδιότητες. 
Όπως γνωρίζουμε, το περιβάλλον αποτελεί πρωταρχικό στοιχείο της υγείας μας.
Και όταν λέμε υγεία δεν σημαίνει μόνον έλλειψη νόσου, αλλά αρμονική ανάπτυξη
ζωής και υγείας. Εδώ θα μου επιτρέψετε ν' αναφέρω τις γνώμες μερικών σοφών
ανδρών που έλεγαν τα εξής για την Αθήνα: Ο Κικέρων απέδιδε την οξύτητα του
πνεύματος των Αθηναίων στη λεπτότητα του αέρα της Αττικής. Ο δε Αριστείδης
επαινούσε τον αέρα της Αττικής και τον θεωρούσε άριστο και πολύ καθαρό. Ο δε
Κασσιόδωρος υποστήριζε ότι η Αθήνα έγινε έδρα σοφίας. 
Ας δούμε αν και η συμπρωτεύουσα έχει αυτά τα χαρίσματα. Το κυκλοφοριακό είναι
σχεδόν όμοιο και χειρότερο των Αθηνών. Εάν ανέβει κανείς σε ένα ψηλό σημείο
της Θεσσαλονίκης, θα παρατηρήσει πως η ωραία νύμφη του Θερμαϊκού σκεπάζεται
από ένα νέφος και κάτω από αυτό το νέφος κινείται ένα πλήθος 1.500.000
ανθρώπων. Το πράσινο της Θεσσαλονίκης είναι πολύ περιορισμένο και κατανέμεται
ως εξής: στον Εύοσμο και Άγιο Παύλο προσεγγίζει σχεδόν το μηδέν. Στη Νεάπολη
το 0,33, στην Τριανδρία το 0,38, στην Πολίχνη 1,58, στους Αμπελοκήπους 2,95,
στη Σταυρούπολη 3,27. Το Γ' Σώμα Στρατού καλύπτει έκταση 120 στρεμμάτων. Τα
στρατόπεδα μέσα στη Θεσσαλονίκη καλύπτουν έκταση 2.500 στρεμμάτων γης, ενώ
μπορούσαν να γίνουν πνεύμονες πρασίνου. 
Η Θεσσαλονίκη μολύνεται κυρίως από δύο μεγάλα εργοστάσια: ΕΚΟ και ΤΙΤΑΝ. Αυτό
δείχνει την προχειρότητα με την οποία κατασκευάστηκαν αυτά τα δύο εργοστάσια.
Και στην Αθήνα, δυστυχώς, σε μία έκταση 428 τετραγωνικών χιλιομέτρων ζουν και
κινούνται, σύμφωνα με την απογραφή του 1981, 3.027.331 άνθρωποι. Η πυκνότητα
ανέρχεται σε 7.073 άτομα ανά τετρ. χιλ., περισσότεροι από το Τόκιο που έχει
5.388 άτομα ανά τετρ. χιλ. Το κυκλοφοριακό στην πόλη της Θεσσαλονίκης σχεδόν
πλησιάζει των Αθηνών. Η Θεσσαλονίκη αγωνιά πότε θα κατασκευαστούν το Μετρό, η
υποθαλάσσια αρτηρία και το πάρκινγκ».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N044</ED>
<ID>
ID:306104

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=4</URL></REF>


Article

<CATEGORY>vin05</CATEGORY>

 <H2>Σημίτης καλεί Μίκη
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ιδιαιτέρως στενοχωρήθηκε ο κ. Κ. Σημίτης όταν έμαθε ότι ο κ. Μ.
Θεοδωράκης εκνευρίστηκε ­ και με το δίκιο του ­ από την παράλειψη του ονόματός
του και του έργου του, στην τηλεοπτική μετάδοση της τελετής έναρξης των
Χειμερινών Ολυμπιακών, αλλά και στο ίδιο το πρόγραμμα των διοργανωτών. Σήκωσε
λοιπόν κατ' αρχήν το τηλέφωνο και μίλησε με την κ. Γιάννα Αγγελοπούλου, στο
Σολτ Λέικ Σίτι. Της ζήτησε να διερευνήσει «τι συνέβη» με τους Αμερικανούς. 
Στη συνέχεια, τηλεφώνησε στον κ. Μ. Θεοδωράκη και του υποσχέθηκε ότι θα
ερευνήσει ο ίδιος «τι συνέβη» στην τηλεοπτική μετάδοση... <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N045</ED>
<ID>
ID:306109

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=5</URL></REF>


Article

<CATEGORY>vin05</CATEGORY>

 <H2>Ποιοι ήταν εκείνοι οι δήμαρχοι;
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ποιοι ήταν εκείνοι οι δήμαρχοι, οι οποίοι παρουσιάστηκαν στο υπουργείο
Οικονομίας, στις συσκέψεις με τους κοινοτικούς που μας απειλούν με δικαστήριο
για τα περιβαλλοντικά μας «κόλπα», και έδειχναν φωτογραφίες των «αδέσποτων»
χωματερών τους, όπου είχαν φυτέψει... λουλούδια για να τις εμφανίσουν ως...
ευρωχωματερές; Από την Ανατολική Αττική πάντως, ήταν αρκετοί!
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N046</ED>
<ID>
ID:306120

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=6</URL></REF>


Article

<CATEGORY>vin05</CATEGORY>

 <H2>Οι τρεις της Ερυθραίας </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Επισκέψεις δέχθηκε τις προάλλες στο σπίτι του, στην Ερυθραία, ο πρώην
υπουργός και λοιπά, κ. Απ. Λάζαρης. Οι αυτόπτες είδαν τους κ.κ. Χαρ. Φλωράκη
και Μ. Ανδρουλάκη να μπαίνουν ­ χωρίς προφυλάξεις, για να εξηγούμαστε... <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N047</ED>
<ID>
ID:306125

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=7</URL></REF>


Article

<CATEGORY>vin05</CATEGORY>

 <H2>Θα προλάβουν έως το 2004... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τις υπογραφές των πάντων υπέρ της ιδέας της Ολυμπιακής Εκεχειρίας
εξασφάλισε στο ταξίδι της στα Σκόπια η κ. Μαρία Δαμανάκη. Και όταν λέμε των
πάντων, εννοούμε των πάντων, από τον Τραϊκόφσκι έως τον Τζαφέρι και τον
Ρουγκόβα. Αν και έτσι όπως πάει η κατάσταση στην περιοχή, θα έχει γίνει... ο
χαμός ώς το 2004 και δεν θα έχουν πια την ανάγκη... εκεχειρίας! <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N048</ED>
<ID>
ID:306128

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=8</URL></REF>


Article

<CATEGORY>vin05</CATEGORY>

 <H2>Η πρώτη εκδήλωση </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με Μ. Χρυσοχοΐδη και Τ. Μίλερ, που μίλησαν για την τρομοκρατία,
πραγματοποιήθηκε χθες το βράδυ η πρώτη εκδήλωση του ΚΕΝΕΠ τής κ. Ντόρας
Μπακογιάννη. Προφανώς θέλησε να... τρομοκρατήσει τους μελλοντικούς
συνυποψηφίους της στην Αθήνα! <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17265N049</ED>
<ID>
ID:306129

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N04&aa=9</URL></REF>


Article

<CATEGORY>vin05</CATEGORY>

 <H2>Και όμως, (κάποιοι) δεν ήθελαν
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ομόφωνα, λέει, συναίνεσαν οι βουλευτές της Α' Αθήνας του ΠΑΣΟΚ, όπως και η
Γραμματεία της Νομαρχιακής Οργάνωσης, κατά τη χθεσινή σύσκεψη που
πραγματοποιήθηκε στη Χαριλάου Τρικούπη, στην υποψηφιότητα Παπουτσή για τον
Δήμο Αθηναίων. Και σε ό,τι αφορά τη χθεσινή σύσκεψη, τα πράγματα είναι έτσι
ακριβώς ­ ουδείς αντέδρασε. Σε ό,τι αφορά όλα τα υπόλοιπα, τα πράγματα δεν
είναι καθόλου έτσι. Γιατί; 
Μα, επειδή θεωρείται ότι όποιος διεκδικήσει τον Δήμο Αθηναίων ­ ειδικά αν «τα
πάει καλά» ­ κερδίζει «πόντους» για την επανεκλογή του στο βουλευτικό αξίωμα,
ειδικά αν οι καιροί γίνουν χαλεποί... 
Όπως είναι γνωστό, στην Α' Αθήνας εξελέγησαν από το ΠΑΣΟΚ στις εκλογές του
2000, οι κ.κ. Γ. Παπανδρέου, Φώφη Γεννηματά, Κ. Σκανδαλίδης, Γ. Παπαντωνίου,
Χρ. Παπουτσής, Ν. Αλευράς, Γερ. Αρσένης, Στ. Μανίκας. Τώρα: ο κ. Σκανδαλίδης ­
και ως υπουργός Εσωτερικών ­ ήταν εκείνος που κάλεσε τον κ. Παπουτσή και του
πρότεινε να διεκδικήσει τη δημαρχία. Άρα, τον στηρίζει. Οι υπόλοιποι; 
Και μαζί και χώρια 
Λοιπόν, για τους υπόλοιπους τα πράγματα είναι πιο σύνθετα. Να, για παράδειγμα,
είναι γνωστό ότι ο κ. Χρ. Παπουτσής εντάσσεται στη λεγόμενη «εσωκομματική
αντιπολίτευση» του ΠΑΣΟΚ, όπως ο κ. Γερ. Αρσένης. Ο οποίος ­ παρ' ότι δεν είχε
αντιπρόταση και συμφώνησε με την υποψηφιότητα Παπουτσή ­ δεν θα ήθελε να
ενισχυθεί ένα στέλεχος που απευθύνεται στην ίδια «δεξαμενή ψηφοφόρων»... 
Σαραντάρηδες και... ζηλιάρηδες 
Από την άλλη πλευρά, ο κ. Χρ. Παπουτσής ανήκει στη γενιά των «σαραντάρηδων»
και απευθύνεται στους πιο νέους ψηφοφόρους. Όπως και η κ. Φώφη Γεννηματά και
οι κ.κ. Ν. Αλευράς, Στ. Μανίκας. Οι οποίοι επίσης στήριξαν την υποψηφιότητα
Παπουτσή στη σύσκεψη, αλλά ε, δεν πλέουν και σε πελάγη ευτυχίας... <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17265N052</ED>
<ID>
ID:306033

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N05&aa=2</URL></REF>


Article

<CATEGORY>vin05</CATEGORY>

 <H2>Η χάρη του γοργού </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ύστερα από την αποτυχία της Χαριλάου Τρικούπη στην υπόθεση «Ειρήνη Παπά για
δήμαρχος», στο ΠΑΣΟΚ δεν είχαν και μεγάλες πολυτέλειες. Όταν ο κ. Χρ.
Παπουτσής δήλωσε δημοσίως ότι έθετε τον εαυτό του «στη διάθεση του Κινήματος»,
ήταν σαφές ότι δεν είχαν πια άλλη επιλογή. 
Όπως δεν είχαν άλλη επιλογή, όταν στην τελευταία συνεδρίαση του Εκτελεστικού
Γραφείου ο κ. Παπουτσής κατέστησε σαφές ότι το όνομα «του όποιου υποψηφίου» θα
έπρεπε να ανακοινωθεί γρήγορα, γιατί σε αντίθετη περίπτωση υπήρχε κίνδυνος «να
καεί». Έτσι, μόλις ολοκληρώθηκε η χθεσινή σύσκεψη στη Χαριλάου Τρικούπη, ο κ.
Κ. Λαλιώτης τηλεφώνησε στον κ. Κ. Σημίτη και πήρε σε δευτερόλεπτα το ΟΚ για
την ανακοίνωση της υποψηφιότητας...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17265N053</ED>
<ID>
ID:306071

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Ο αδύναμος κρίκος... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στο επιτελείο του κ. Χρ. Παπουτσή μετέχουν στελέχη του ΠΑΣΟΚ που έχουν
μεγάλη εμπειρία σε εκλογικές αναμετρήσεις. Και έτσι, στα πρώτα τους
προγράμματα για τις κινήσεις της «επόμενης ημέρας» της επισημοποίησης της
υποψηφιότητας Παπουτσή, επιχειρούν να βρούν τον «αδύναμο κρίκο», ο οποίος έχει
όνομα: Δημήτρης Μπέης... 
Ο πρώην δήμαρχος πήγε καλά στις τελευταίες δημοτικές εκλογές, αλλά έχει
απογυμνωθεί από συνεργάτες, οι περισσότεροι εκ των οποίων προέρχονταν από την
«εσωκομματική αντιπολίτευση» του ΠΑΣΟΚ που αντιδρούσαν το '98 στην
υποψηφιότητα Δαμανάκη και θα ήταν σήμερα εύκολα αφομοιώσιμοι από τον κ.
Παπουτσή. Ωστόσο, έχει ήδη ανακοινώσει την υποψηφιότητά του για τις δημοτικές
εκλογές. Μία συνεργασία του με τον κ. Παπουτσή θα μπορούσε να σημαίνει πολλά ­
υπό κάποιες προϋποθέσεις, ώς και... δεύτερο γύρο!!! <H3>Κοινή καταγωγή </H3>
Τώρα, γιατί σκέπτονται την προσέγγιση του κ. Δ. Μπέη; Μα, κατ' αρχήν,
υπάρχει η κοινή εσωκομματική καταγωγή ­ και ύστερα, το επιχείρημα: στις
εκλογές του '98, ο πρώην δήμαρχος ψηφίστηκε από πάμπολλους ψηφοφόρους του
ΠΑΣΟΚ, που θα ήθελαν στη θέση της κ. Μαρίας Δαμανάκη έναν υποψήφιο... σαν τον
κ. Χρ. Παπουτσή!
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17265N054</ED>
<ID>
ID:306092

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΙ ΣΟΥ ΕΙΝΑΙ Η ΖΩΗ ­ ο κ. Κ. Λαλιώτης να ανακοινώνει την υποψηφιότητα
του κ. Χρ. Παπουτσή για την Αθήνα. Και μάλιστα, να έχει συμφωνήσει σ' αυτό ο
κ. Κ. Σημίτης... 
ΕΤΣΙ ΕΙΝΑΙ ΣΤΟ ΠΑΣΟΚ ­ εκεί που είναι χώρια, ξαφνικά... όλοι μαζί! 
ΠΑΝΤΩΣ, Ο κ. ΠΑΠΟΥΤΣΗΣ είναι από πολλές απόψεις τυχερός. Να, σκεφθείτε
για παράδειγμα ότι η τελευταία υποψηφιότητα που υποστήριξε το ΠΑΣΟΚ στην
Αθήνα, δεν είχε ξεπεράσει το 17%... 
ΤΟ ΠΑΣΟΚ είν' εδώ ­ η Αθήνα; 
ΑΝΤΕ ΤΩΡΑ να συνεργαστούν οι «εκσυγχρονιστές» της Α' Αθήνας με τους
«σκληρούς» της εσωκομματικής αντιπολίτευσης για τις δημοτικές εκλογές... 
ΟΣΟ ΔΕΝ ΑΝΑΚΟΙΝΩΝΕΙ η Νέα Δημοκρατία για την Αθήνα πάντως, το σύνθημα
του ΠΑΣΟΚ θα είναι ένα και μοναδικό: Θέλουμε αντίπαλο! 
ΠΟΙΟΝ ΘΑ ΣΤΗΡΙΞΕΙ ο κ. Δημ. Αβραμόπουλος για τη δημαρχία; Καλά, ξέρετε
εσείς κανέναν που εξελέγη... διά βοής, να επιλέγει τον διάδοχό του; 
ΔΕΞΙΑ - ΑΡΙΣΤΕΡΑ ανοίγματα ετοιμάζει ο κ. Παπουτσής ­ κεντρώα; <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17265N055</ED>
<ID>
ID:306110

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Προβλήματα υλοποίησης...
</H2><H4>Σχεδιασμένες παρεμβάσεις και προτεραιότητες για το Γ' ΚΠΣ
</H4>
<AUTHOR>ΧΡΗΣΤΟΣ Β. ΜΑΣΣΑΛΑΣ</AUTHOR>

Το Γ' ΚΠΣ, με τις σχεδιασμένες παρεμβάσεις και προτεραιότητες, αποτελεί μια
σημαντική ευκαιρία για: α) την πραγματική σύγκλιση της ελληνικής
οικονομίας προς τις αντίστοιχες των χωρών της Ε.Ε., β) την αντιμετώπιση
της ανεργίας, γ) την αντιμετώπιση των αδυναμιών της Δημόσιας Διοίκησης,
δ) την ενίσχυση των υποδομών, ε) την προστασία του
περιβάλλοντος, στ) τον εκσυγχρονισμό του παραγωγικού ιστού, ζ)
την ανάπτυξη καινοτόμων δράσεων και η) την αναβάθμιση της ποιότητας
της ζωής. Για την επίτευξη των παραπάνω στόχων απαιτείται η αποτελεσματικότητα
των δομών διαχείρισης και υλοποίησης των σχεδιασμένων παρεμβάσεων, τόσο σε
επίπεδο αρχών διαχείρισης όσο και σε επίπεδο φορέων υλοποίησης. Πρέπει να
σημειωθεί ότι οι δομές αυτές πρέπει να ενσωματώνουν μηχανισμούς που θα
εξασφαλίζουν τη συνεχή αξιολόγηση των δράσεων, την ποιότητα των παραγομένων
αποτελεσμάτων και τις διορθωτικές πορείες για την ανταπόκρισή τους στις
προσδοκίες που περιγράφονται στο σχέδιο της εθνικής δράσης για την απασχόληση.
Όπως είναι γνωστό, βαδίζουμε προς το τέλος του δευτέρου έτους της περιόδου
προγραμματισμού του Γ' ΚΠΣ (2000-2006). Ο μη αποτελεσματικός σχεδιασμός και η
προβληματική στελέχωση των διαφόρων δομών, όπως επίσης και η μη έγκαιρη λήψη
πολιτικών αποφάσεων έχουν δημιουργήσει προβλήματα που απαιτούν άμεση
αντιμετώπιση. Τα πιο σημαντικά προβλήματα είναι: α) αδυναμίες στον
συντονισμό μεταξύ διαχειριστικών αρχών και ασαφές σύστημα διαχείρισης, β)
μεγάλες καθυστερήσεις στην προκήρυξη έργων (τους τελευταίους δύο μήνες
άρχισε η προκήρυξη των νέων έργων για τα ΑΕΙ), γ) σύνθετα τεχνικά
δελτία έργων - υποέργων και πολύπλοκες διοικητικές διαδικασίες υποβολής
προτάσεων και διαχείρισης των έργων, δ) μεγάλες καθυστερήσεις στην
έγκριση των τεχνικών δελτίων έργων και στην ένταξη των έργων, ε)
μεγάλες καθυστερήσεις στην ομαλή χρηματοδότηση των εγκεκριμένων έργων,
στ) εισαγωγή στοιχείων στο Ολοκληρωμένο Πληροφοριακό Σύστημα (ΟΠΣ). 
Στις δομές υλοποίησης-διαχείρισης σημαντικών έργων του ΚΠΣ υπάγονται και
εκείνες των ΑΕΙ. Από τη φύση τους και την παράδοσή τους τα ΑΕΙ δεν διαθέτουν
προσανατολισμένες δομές σε διαχείριση τέτοιων δράσεων. Ανάλογα με τη φύση κάθε
δράσης και τις εμπλεκόμενες ακαδημαϊκές μονάδες δημιουργούνται ομάδες εργασίας
για την «επιχείρηση-τεχνικό δελτίο» και υλοποίηση του έργου που απαιτούν
υψηλούς βαθμούς προσπάθειας και αγωνίας. Η ενασχόληση σημαντικού αριθμού
ακαδημαϊκών δασκάλων με τη σύνταξη τεχνικών δελτίων και την παρακολούθηση
υλοποίησης των κοινοτικών δράσεων, όπως επίσης και οι αναπόφευκτες τριβές με
μέλη της πανεπιστημιακής κοινότητας, π. χ. διοικητικό προσωπικό, έχουν
δημιουργήσει συνθήκες που αντιστρατεύονται το ακαδημαϊκό περιβάλλον, τη
διαδικασία εκπαίδευσης και την παραγωγή νέας γνώσης. Αρκεί μόνο να τονιστεί
ότι κάθε χρόνο οι προτάσεις για χρηματοδότηση έρευνας λιγοστεύουν με δραματικό
ρυθμό, γιατί η βασική ενασχόληση έχει μετατοπιστεί, χωρίς αποκλειστική ευθύνη
των μελών ΔΕΠ, στην υλοποίηση έργων των ΚΠΣ. Αν η σημερινή κατάσταση
συνεχιστεί, οι μεν υποδομές θα ενισχυθούν και τα προγράμματα σπουδών θα
αναβαθμιστούν το δε ακαδημαϊκό περιβάλλον θα υποστεί μη αναστρέψιμες βλάβες. 
Μια προσπάθεια άρσης των γενικότερων αδυναμιών στην υλοποίηση των έργων του Γ'
ΚΠΣ θα ενισχύσει την άρση των παρενεργειών και στα ΑΕΙ. Προς την κατεύθυνση
αυτή προτείνεται: α) συντονισμός, αναδιάρθρωση και ενδυνάμωση της
συνεργασίας των διαχειριστικών αρχών και της αρχής πληρωμής (σαφής και
συνολικός προγραμματισμός των αλληλοσυμπληρούμενων ενεργειών, συνολική
διαχείριση έργων που έχουν πολλούς φορείς χρηματοδότησης, κοινό σύστημα
κατηγοριοποίησης των επιλέξιμων δαπανών και κοινό σύστημα διαχείρισης και
παρακολούθησης των έργων.....) και β) αναδιάρθρωση και υποστήριξη δομών
οργάνωσης της διαχείρισης στο επίπεδο του φορέα υλοποίησης και των ενδιαμέσων
φορέων. 
Πρέπει να γίνει κοινή συνείδηση ότι η αξιόπιστη υλοποίηση των σχεδιασμένων
δράσεων αποτελεί εθνική ανάγκη και απαιτεί αποτελεσματική και αξιόπιστη
συνεργασία των εμπλεκομένων δομών. Επειδή ζούμε στην κοινωνία των νέων
τεχνολογιών προτείνουμε την αξιοποίηση των δυνατοτήτων του Διαδικτύου, τόσο
για την υποβολή των τεχνικών δελτίων όσο και των μηνιαίων δελτίων δαπανών. Το
κέρδος θα είναι διπλό: απλούστευση των διαδικασιών και δημιουργία κουλτούρας
νέων τεχνολογιών. 
Ο Χρήστος Β. Μασσαλάς είναι πρύτανης του Πανεπιστημίου Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17265N062</ED>
<ID>
ID:306058

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο μύθος της Αθήνας
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αυτή η «λογική» ότι οι «δεξιοί» κερδίζουν, ούτως ή άλλως, στις δημοτικές
εκλογές τη μάχη της Αθήνας φαίνεται μάλλον... ανιστόρητη. Γιατί, μετά το '74,
δήμαρχοι δεν υπήρξαν μόνον ο Μιλτιάδης Έβερτ και ο Δημήτρης Αβραμόπουλος, αλλά
και ο Γιάννης Παπαθεοδώρου και ο Δημήτρης Μπέης. Όσο για το ότι οι «δεξιοί»
βγαίνουν από την πρώτη Κυριακή, και αυτό αποτελεί «μύθο». Γιατί εκτός της
περίπτωσης του κ. Αβραμόπουλου (1998) και ο Παπαθεοδώρου(1975), τον οποίο
ψήφισαν οι «αντιδεξιές» πολιτικές δυνάμεις βγήκε με την πρώτη δήμαρχος της Αθήνας.

Η περίπτωση του Αντώνη Τρίτση, ο οποίος αντιπαρατέθηκε στη Μελίνα Μερκούρη,
είναι εντελώς διαφορετική. Ο ίδιος ήταν ιστορικό, κορυφαίο και αγαπητό
στέλεχος του ΠΑΣΟΚ. Και η Μελίνα Μερκούρη βρέθηκε στη δίνη μίας περιπέτειας,
λίγο μετά το '89, όπου το κυβερνών κόμμα θεώρησε ως μοναδική υπεύθυνη την
Αριστερά για τη «συγκυβέρνηση» και την παραπομπή του Ανδρέα Παπανδρέου στο
Ειδικό Δικαστήριο... Κι αυτό συνέβη την ώρα που η Αριστερά, όπως και ο Ανδρέας
Παπανδρέου υπήρξαν «θύματα» άλλων «παρεμβάσεων», ασφαλώς και των λαθών τους,
με αποτέλεσμα το χάσμα που είχε δημιουργηθεί ανάμεσα στους δύο χώρους να μη
μπορεί να καλυφθεί ούτε από τη θεϊκή Μελίνα, και μάλιστα με αντίπαλο έναν
μεγάλο του ΠΑΣΟΚ, τον Αντώνη Τρίτση.

Η ιστορία των δημοτικών εκλογών της Αθήνας ­ όπως και της Πάτρας ­ δείχνει ότι
«δεξιός» δήμαρχος δεν «βγαίνει» στην περίπτωση εκείνη που όλες οι
αποκαλούμενες «δημοκρατικές δυνάμεις» συμμαχούν, τουλάχιστον στον δεύτερο γύρο
των εκλογών. Υφίσταται όμως σήμερα αυτό το ιστορικό σχήμα; Ποίο είναι το
σημερινό ΠΑΣΟΚ και ποία είναι η Αριστερά του 2002; Μπορούν να συμμαχήσουν ή
όχι, και γιατί; Τα τείχη που έχουν ορθωθεί μεταξύ τους είναι ανυπέρβλητα και
γιατί; Θα προβληθεί από την Αριστερά μία σοβαρή εναλλακτική λύση απέναντι στο
ΠΑΣΟΚ και τη Ν.Δ., που θα μπορούσε να «παίξει» στον δεύτερο γύρο; Εάν όχι,
τότε τι μπορεί να ακολουθήσει;

Ασφαλώς η μακρά προεκλογική μάχη, που μόλις άρχισε χθες, επιφυλάσσει πολλές
εκπλήξεις. Και τίποτα δεν μπορεί να θεωρείται ­ εκ των προτέρων ­ δεδομένο...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17265N063</ED>
<ID>
ID:306086

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N06&aa=3</URL></REF>


Article

<CATEGORY>vin04</CATEGORY>

 <H2>Όσα ξόδεψαν οι σύνεδροι...
</H2>
Η παγκόσμια ελίτ συναντήθηκε για ακόμη μια φορά στο Παγκόσμιο Οικονομικό
Φόρουμ με θέμα το πώς να παραμείνει ελίτ. Σύμφωνα με την τουριστική υπηρεσία
της Νέας Υόρκης, οι 3.000 σύνεδροι άφησαν στα ξενοδοχεία, τις αίθουσες
δεξιώσεων και τα εστιατόρια της πόλης 100 εκατομμύρια δολάρια. Το ποσό αυτό
αναλογεί σε 33.333,33 δολάρια κατ' άτομο. 
Μέσα σε πέντε ημέρες, κάθε σύνεδρος ξόδεψε κατά μέσο όρο τέσσερις φορές όσα
βγάζει ο μέσος Μεξικανός, 14 φορές όσα βγάζει ο μέσος Ινδός, 22 φορές όσα
βγάζει ο μέσος πολίτης του Μπανγκλαντές και 74 φορές όσα βγάζει ο μέσος
πολίτης της Σιέρα Λεόνε μέσα σε ένα χρόνο. Την ίδια ώρα, ο Κόφι Ανάν ζήτησε να
χορηγηθεί ετήσια βοήθεια 50 δισεκατομμυρίων δολαρίων προκειμένου να μειωθεί η
παγκόσμια φτώχεια στο μισό έως το 2015. Το ποσό αυτό αντιστοιχεί σε λιγότερο
από 1% του ΑΕΠ του ανεπτυγμένου κόσμου.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17265N064</ED>
<ID>
ID:306103

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N06&aa=4</URL></REF>


Article

<CATEGORY>vin04</CATEGORY>

 <H2>Ένα βήμα εμπρός και δύο πίσω </H2><H4>Η Άγκυρα δείχνει τις προθέσεις της πριν από τη συνάντηση Παπανδρέου - Τζεμ </H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Διαφωνίες και ασυμφωνίες σημαδεύουν την προσπάθεια ελληνοτουρκικού διαλόγου
από το «καλημέρα», καθώς οι κ.κ. Παπανδρέου και Τζεμ στη σημερινή τους
συνάντηση δεν αναμένεται να εκδώσουν κοινή δήλωση.

Παπανδρέου - Τζεμ. Δύσκολα αναμένεται να εκδώσουν κοινή δήλωση

Την ίδια στιγμή, η διαφαινόμενη εκ νέου αδιαλλαξία του κ. Ντενκτάς έχει
«βαρύνει» τη διαδικασία των συνομιλιών για το Κυπριακό. 
Το κοινό ανακοινωθέν, η δήλωση των υπουργών Εξωτερικών Ελλάδας και Τουρκίας,
μέχρι χθες το βράδυ δεν φαινόταν πιθανό. Η ελληνική πλευρά θεωρεί ότι ένα
τέτοιο κείμενο θα έπρεπε να περιέχει το πλαίσιο της διερευνητικής διαδικασίας
­ και το οποίο, σύμφωνα με τον κ. Παπανδρέου, θα πρέπει να ορίζεται από το
Διεθνές Δίκαιο, το Ελσίνκι, την ακεραιότητα των συνόρων. Η τουρκική πλευρά,
ωστόσο, εμφανίζεται απρόθυμη να «ενταχθεί» αυτή τη στιγμή σε ένα τέτοιο
πλαίσιο ­ και αντιπροτείνει μια κοινή δήλωση, χωρίς ουσία στην πραγματικότητα. 
Όμως μια τέτοια «μη-δήλωση» θα είχε ως συνέπεια να απολέσει ο κ. Παπανδρέου τη
συναίνεση της αξιωματικής αντιπολίτευσης, καθώς η Ν.Δ. έχει ξεκαθαρίσει ότι θα
προσβάλει την όλη διαδικασία εάν διαπιστώσει πως το πλαίσιο στο οποίο έχει
δεσμευθεί ο υπουργός Εξωτερικών στη Βουλή δεν τηρείται. 
Ως εκ τούτου, Γιώργος Παπανδρέου και Ισμαήλ Τζεμ αναμένεται να ανακοινώσουν
απλώς πως προχωρεί η διαδικασία της διερεύνησης και ενδεχομένως την ημερομηνία
της πρώτης συνάντησης των πολιτικών διευθυντών των υπουργείων Εξωτερικών. Κατ'
αυτόν τον τρόπο, όμως, όλα τα «δύσκολα» παραπέμπονται στους διπλωμάτες και
τους νομικούς. 
Στο μεταξύ στενός συνεργάτης του κ. Παπανδρέου στα ελληνοτουρκικά τόνιζε πως
κατά το μάλλον ή ήττον έχει επιτευχθεί συμφωνία ως προς τη μέθοδο: «Εμείς
λέγαμε στο Δικαστήριο για την υφαλοκρηπίδα. Αυτοί έλεγαν διαπραγμάτευση για
όλα. Ε, τώρα θα υπάρξει και διαπραγμάτευση και Δικαστήριο». Η ίδια πηγή
σημείωνε ότι στην πραγματικότητα δεν είναι η Ελλάδα επισπεύδουσα ­ ούτε έχει
λόγο να είναι. Ενώ για τα προβλήματα που θα θέσει η Τουρκία σε σχέση με την
υφαλοκρηπίδα (από τις γκρίζες ζώνες και το εύρος των χωρικών υδάτων μέχρι την
αποστρατιωτικοποίηση των νησιών), έλεγε πως «τα ξέρουμε αυτά από το '74 και τη
διαδικασία που έκανε ο Κωνσταντίνος Καραμανλής ­ δεν αιφνιδιαζόμαστε». 
Πάντως, οι κ.κ. Παπανδρέου και Τζεμ, στη σημερινή τους συνάντηση αναμένεται να
συζητήσουν ­ ως είθισται ­ και το Κυπριακό. Όμως, οι απειλές που φέρεται να
εκτοξεύει ο Ραούφ Ντενκτάς για αποχώρηση από τις συνομιλίες ­ με πρόσχημα την
άφιξη των 40 ρωσικών ελικοπτέρων στην Κύπρο ­ όπως και η επιστολή του Ισμαήλ
Τζεμ προς τους «15» για το Κυπριακό έχουν «βαρύνει» την ατμόσφαιρα. Σε μια
προσπάθεια πάντως να κρατήσουν ζωντανή τη διαδικασία της ελληνοτουρκικής
προσέγγισης ­ ασχέτως διαλόγου ­ οι κ.κ. Παπανδρέου και Τζεμ αναμένεται να
ανακοινώσουν την ανάληψη κοινής πρωτοβουλίας στα Βαλκάνια, με έμφαση στην
καταπολέμηση της τρομοκρατίας. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17265N071</ED>
<ID>
ID:306013

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N07&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Περί διαλόγου διάλογος </H2>
<AUTHOR>Γ.Ε. ΣΕΚΕΡΗΣ</AUTHOR>

Για πολλοστή φορά διεξάγεται δημόσια συζήτηση για τα υπέρ και τα κατά ενός
ελληνοτουρκικού διαλόγου. Και μολονότι η εκατέρωθεν επιχειρηματολογία έχει
μάλλον εξαντληθεί, η κρισιμότητα του διαλόγου γι' αυτόν τον διάλογο
δικαιολογεί ίσως μια ακόμη έκφραση γνώμης. 
Διάλογος με την Τουρκία επιχειρήθηκε από όλες τις μεταπολιτευτικές
κυβερνήσεις. Κατά κανόνα, μάλιστα, ως επακόλουθο ελληνοτουρκικών κρίσεων. Επί
παραδείγματι: Τα τραγικά γεγονότα του θέρους του 1974 ακολούθησε το κοινό
ανακοινωθέν των Βρυξελλών του επόμενου Μαΐου. Την έξοδο του Σισμίκ του Ιουλίου
1976, το πρακτικό της Βέρνης του επόμενου Νοεμβρίου. Τον «Μάρτη του 1997», το
Νταβός του επόμενου Ιανουαρίου. Τη νύκτα των Ιμίων του Ιανουαρίου 1996, η
Συμφωνία της Μαδρίτης του Ιουλίου του 1997. Και τις κρίσεις των S-300 και
Οτζαλάν των αρχών του 1998, η εγκαινιασθείσα τον Ιούνιο του ίδιου έτους στη
Νέα Υόρκη προσπάθεια ελληνοτουρκικής προσέγγισης. Η αλληλουχία δε αυτή κρίσεων
και διαπραγματεύσεων είναι αυστηρά αιτιώδης. Καθώς, με τη χώρα εκάστοτε στα
πρόθυρα του πολέμου, ο διάλογος χρησιμεύει ως μέσο εκτόνωσης. Επεκτεινόμενος
μάλιστα κατ' ανάγκην πέραν τής, σύμφωνα με την επίσημη ελληνική θέση, μόνης
ελληνοτουρκικής εκκρεμότητας ­ ήτοι της δικαστικής επίλυσης της διένεξης για
την υφαλοκρηπίδα. Και τούτο χωρίς ­ παρά τους περί του αντιθέτου ισχυρισμούς ­
να επιβαρύνεται η διαπραγματευτική μας θέση. (Άλλο θέμα η εθνική ζημία που
προέκυψε από τον χειρισμό των προηγηθεισών των διαπραγματεύσεων κρίσεων.) Αλλά
και χωρίς να έχει επιλυθεί κανένα από τα μείζονα προβλήματα που δυναμιτίζουν
τις ελληνοτουρκικές σχέσεις. Και των οποίων σημειωτέον την επίλυση η
γεωπολιτική αναβάθμιση της Τουρκίας μετά την 11η Σεπτεμβρίου καθιστά ακόμη
δυσχερέστερη ­ ενώ παραμένει άγνωστο σε ποιο βαθμό η στάση της Άγκυρας θα
επηρεασθεί από την κοινοτική της προοπτική. 
Παρά ταύτα, όμως, η σχετική διαπραγματευτική προσπάθεια δεν πρέπει να
εγκαταλειφθεί. Εκτός των άλλων, χάριν της διεθνούς εικόνας μας. Αλλά και λόγω
των αποφάσεων του Ελσίνκι ­ οι οποίες, ειρήσθω εν παρόδω, προωθώντας την
κυπριακή ένταξη, και αναδεικνύοντας τη νομική και ευρωπαϊκή διάσταση των
ελληνοτουρκικών, τα δικά μας πρωτίστως συμφέροντα εξυπηρετούν. Βέβαια, το
κλίμα του επιχειρούμενου διαλόγου θα βελτιωνόταν δραστικά αν η Άγκυρα ήρε το
casus belli ­ ή έστω σταματούσε τις απαράδεκτες παραβιάσεις του εναέριου χώρου
μας. Οι θεμελιώδεις όμως προϋποθέσεις για μια ενδεχομένως επωφελή και πάντως
ακίνδυνη διαπραγμάτευση εξαρτώνται από εμάς τους ίδιους. Και είναι, αφενός, η
χάραξη ελληνικής διαπραγματευτικής στρατηγικής ­ με τον καθορισμό, ειδικότερα,
στόχων και ελάχιστων γραμμών υποχώρησης. (Δυστυχώς δε οι θητεύσαντες στην
ελληνική διπλωματία γνωρίζουν ότι η εκπλήρωση του όρου αυτού πολύ απέχει του
να είναι αυτονόητη.) Και, αφετέρου, η ενίσχυση του στρατιωτικού μας
αποτρεπτικού ­ ως εκδήλωση αποφασιστικότητας και εγγύηση ασφαλείας. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17265N072</ED>
<ID>
ID:306059

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N07&aa=2</URL></REF>


Article

<CATEGORY>vin04</CATEGORY>

 <H2>Αιφνιδίασε το ΠΑΣΟΚ
</H2><H4>Λαλιώτης: «Η μάχη της Αθήνας πρέπει να δοθεί με ευρύτατες συναινέσεις»
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ
</AUTHOR>
<AUTHOR>ΓΙΑΝΝΗΣ ΠΟΛΙΤΗΣ
</AUTHOR>

Ο Κ. Λαλιώτης εξέφρασε την αισιοδοξία του για το εκλογικό αποτέλεσμα και
ουσιαστικά έριξε τις πρώτες γέφυρες προς την προοδευτική αντιπολίτευση,
τονίζοντας ότι «η μάχη της Αθήνας μπορεί και πρέπει να δοθεί με ευρύτατες
πολιτικές και κοινωνικές συναινέσεις, με όρους συνεργασίας, νίκης και
ελπίδας». Τα κόμματα της Αριστεράς αντέδρασαν συγκρατημένα, ενώ η Νέα
Δημοκρατία περιορίσθηκε σε σχόλια του τύπου «ούτε κρύο ούτε ζέστη» για την
υποψηφιότητα αυτή. 
Πολιτικοποίηση

Οι πληροφορίες όμως επιβεβαιώνουν τον αιφνιδιασμό που αισθάνθηκαν στη Ρηγίλλης
από τον χρόνο της ανακοίνωσης της υποψηφιότητας του ΠΑΣΟΚ, αλλά και από την
επιλογή του κυβερνώντος κόμματος να προτείνει ένα μέλος του Εκτελεστικού
Γραφείου για υποψήφιο. Η πολιτικοποίηση της εκλογικής αναμέτρησης από το ΠΑΣΟΚ
φέρνει ακόμη πιο κοντά την υποψηφιότητα της Ντόρας Μπακογιάννη, καθώς η Ν.Δ.
δεν μπορεί να απαντήσει με μη πολιτική υποψηφιότητα ή ένα στέλεχος μικρότερης
εμβέλειας, παρά το γεγονός ότι τα εκλογικά ποσοστά της Ν.Δ. στην Α' Αθήνας
υπερέχουν σημαντικά του ΠΑΣΟΚ. Ακόμη και στις βουλευτικές εκλογές του Απριλίου
του 2000, στις οποίες είχε επικρατήσει του ΠΑΣΟΚ, η Ν.Δ. είχε συγκεντρώσει
στην Α' Αθήνας 42,36% έναντι 39,76%. 
Από την άλλη πλευρά, η αιφνιδιαστική αναγγελία του ΠΑΣΟΚ επιταχύνει τις
εξελίξεις στη Ν.Δ., καθώς λογικά θα μεγαλώσει η πίεση στην κ. Μπακογιάννη να
λάβει επιτέλους τις αποφάσεις της. Στελέχη του κόμματος της αξιωματικής
αντιπολίτευσης δεν απέκλειαν, εξαιτίας αυτής της πίεσης, η κ. Μπακογιάννη να
αποφασίσει πολύ νωρίτερα από το τέλη του επόμενου μήνα, όπου είχε μεταθέσει
την αναγγελία της υποψηφιότητάς της. 
Η τελική απόφαση

Τα ίδια στελέχη θεωρούσαν πάντως ως βέβαιη την υποψηφιότητα της κ.
Μπακογιάννη, ανεξάρτητα από τις όποιες καθυστερήσεις στην ανακοίνωσή της.
Φαίνεται πάντως ότι η τελική απόφαση για το μέλλον της υποψηφιότητας της κ.
Μπακογιάννη θα ληφθεί στη διάρκεια της συνάντησης που θα γίνει μέσα στην
εβδομάδα. 
Ένα άλλο στοιχείο πίεσης προς τον κ. Καραμανλή, είναι ότι το κόμμα θεωρεί
δεδομένη τη νίκη στις δημοτικές εκλογές. Άρα, οτιδήποτε λιγότερο, όπως λ.χ. να
παιχτεί ο Δήμος Αθηναίων στον δεύτερο γύρο, θα αποτελεί μια ήττα, ανεξάρτητα
από το τελικό αποτέλεσμα. 
Το ΚΕΠ

Σημαντικός παράγων για την έκβαση της αναμέτρησης θεωρούνται τα κόμματα της
Αριστεράς, αλλά και το ΚΕΠ του Δημ. Αβραμόπουλου, που επίσης αντέδρασε
συγκρατημένα στην πρωτοβουλία του ΠΑΣΟΚ να ανακοινώσει οκτώ ολόκληρους μήνες
πριν από τις δημοτικές εκλογές τον υποψήφιό του για τον Δήμο της Αθήνας. Με
βάση αυτές τις αντιδράσεις είναι προφανές ότι το ΠΑΣΟΚ πρέπει να δουλέψει πολύ
για να διευρύνει εκτός της κομματικής του πελατείας τα ποσοστά της
υποψηφιότητας του πρώην υπουργού Εμπορικής Ναυτιλίας. Φαινομενικά, το έργο του
είναι πιο εύκολο σε σχέση με την προηγούμενη αναμέτρηση (Αβραμόπουλου -
Δαμανάκη), καθώς είναι κάτι περισσότερο από βέβαιο ότι θα συγκεντρώσει ποσοστά
πολύ υψηλότερα του 17% που περίπου έλαβε η υποψήφια του ΠΑΣΟΚ στις δημοτικές
του '98. 
<H3>Ανακοινώσεις υποψηφιοτήτων ανά εβδομάδα σχεδιάζει το ΠΑΣΟΚ
</H3>
Μιλώντας για την υποψηφιότητα Παπουτσή ο Κ. Λαλιώτης τόνισε στη χθεσινή
σύσκεψη ότι «πρέπει το πρόγραμμα του υποψηφίου για τον Δήμο της Αθήνας να
ανταποκρίνεται στις απαιτήσεις της σύγχρονης Αθήνας». Η αναφορά αυτή έγινε σε
συνέχεια μεγάλης συζήτησης στη διάρκεια της σύσκεψης και στην οποία τονίσθηκε
ότι «το πρόσωπο της σημερινής Αθήνας είναι τελείως διαφορετικό από αυτό των
προηγούμενων εκλογικών αναμετρήσεων». 
Οι μετανάστες 
Επισημάνθηκε ιδιαίτερα ο μεγάλος αριθμός οικονομικών μεταναστών που ζουν στις
γειτονιές της Αθήνας, γεγονός που μπορεί να προκαλέσει ξενοφοβικές αντιδράσεις
από τους Έλληνες κατοίκους ή ακόμη και ρατσιστικές τάσεις. Ειπώθηκε
συγκεκριμένα ότι πρέπει το πρόγραμμα να απαντά σ' αυτά τα προβλήματα, που
ταυτίζονται με ζητήματα διαβίωσης, λειτουργίας κοινόχρηστων χώρων, σχολείων
κ.λπ. 
Στη σύσκεψη έλαβαν μέρος, πλην του Κ. Λαλιώτη και του Μιχ. Νεονάκη, ο Κ.
Σκανδαλίδης και οι βουλευτές Γερ. Αρσένης, Ν. Αλευράς, Φ. Γεννηματά, Στ.
Μανίκας, Χρ. Παπουτσής, ο γραμματέας Οργανωτικού Λ. Κατσικαρέλης και ο
γραμματέας της Νομαρχιακής Α' Αθήνας Δ. Λυμπεράκης. Απουσίαζαν ο Γ. Παπανδρέου
που μόλις είχε επιστρέψει από τις ΗΠΑ και ο Γ. Παπαντωνίου που εκείνη την ώρα
συναντιόταν με τον πρωθυπουργό Κ. Σημίτη. Όπως έγινε γνωστό, ο Πρωθυπουργός
επικοινώνησε με τον κ. Παπουτσή, του ευχήθηκε καλή επιτυχία και του ανακοίνωσε
την πλήρη συμπαράστασή του. 
Το ΠΑΣΟΚ σχεδιάζει να ανακοινώνει ένα πακέτο υποψηφιοτήτων για μη
«προβληματικούς» δήμους ανά εβδομάδα, με σκοπό να έχει «κλείσει» τα
περισσότερα ονόματα έως τις 15 Μαρτίου. Ο στόχος είναι να αιφνιδιάζεται η Ν.Δ.
όπου αυτό είναι δυνατόν και να κερδίζονται έτσι οι εντυπώσεις έναντι του
κόμματος της αξιωματικής αντιπολίτευσης. 
<H3>Ένας Ευρωπαίος για την Αθήνα </H3>
Ο Χρήστος Παπουτσής είναι βουλευτής Α' Αθήνας του ΠΑΣΟΚ, μέλος του
Εκτελεστικού του Γραφείου, πρώην επίτροπος στην Ε.Ε. και πρώην υπουργός
Εμπορικής Ναυτιλίας. 
Γεννήθηκε στη Λάρισα το 1953 ­ από το 1960 μετακόμισε στην Αθήνα
οικογενειακώς. Σπούδασε οικονομικά στο Πανεπιστήμιο Αθηνών και συμμετείχε
ενεργά στο αντιδικτατορικό φοιτητικό κίνημα (εξεγέρσεις Νομικής - Πολυτεχνείου
το 1973). Το 1974 οργανώθηκε στο ΠΑΣΟΚ και από το 1977 είναι συνεχώς μέλος της
Κεντρικής Επιτροπής του. Την περίοδο 1978-80 ήταν πρόεδρος της ΕΦΕΕ. Το 1984
εξελέγη ευρωβουλευτής, όπως και το 1989 και το 1994, συνολικά 11 χρόνια, εκ
των οποίων αρκετά ήταν επικεφαλής των ευρωβουλευτών του ΠΑΣΟΚ και μέλος του
προεδρείου του κόμματος των «ευρωσοσιαλιστών» και αντιπρόεδρος της Κ.Ο. 
Το 1994 ο Ανδρέας Παπανδρέου τον επέλεξε ως τον Έλληνα επίτροπο στην Ε.Ε. ­
καθήκοντα ανέλαβε το 1995. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17265N082</ED>
<ID>
ID:306050

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N08&aa=2</URL></REF>


Article

<CATEGORY>vin04</CATEGORY>

 <H5>ΧΡΗΣΤΟΣ ΠΑΠΟΥΤΣΗΣ
</H5><H2>«Συνεργασία με όλους»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Πρωτοβουλίες για τολμηρά ανοίγματα, τόσο προς τα αριστερά όσο και προς τα
δεξιά, του ΠΑΣΟΚ σχεδιάζει τώρα ο κ. Χρήστος Παπουτσής, λίγες ώρες μετά την
επισημοποίηση της υποψηφιότητάς του για τον Δήμο της Αθήνας. 
Μιλώντας στα «ΝΕΑ», ο πρώην επίτροπος της Ελλάδας στην Ευρωπαϊκή Ένωση
αναφέρει χαρακτηριστικά ότι «μπαίνουμε στον αγώνα για να κερδίσουμε» και
τονίζει πως επιδίωξή του είναι «συνεργασία με όλους για το καλό της Αθήνας και
ιδιαίτερα με εκείνους που μας ενώνει η κοινή αντίληψη για την κοινωνία των
πολιτών». 
Το πώς, και κυρίως προς τα πού, θα κινηθεί το μέλος του Εκτελεστικού Γραφείου
και πρώην υπουργός ήταν φανερό χθες από το κλίμα στο πολιτικό γραφείο του. 
Συνεργάτες του ανέφεραν ότι στο πλαίσιο των πρωτοβουλιών που θα αναλάβει
αμέσως ο κ. Παπουτσής είναι και συναντήσεις με τις ηγεσίες των κομμάτων της
Αριστεράς (ΚΚΕ, ΣΥΝ) και του ΔΗΚΚΙ, αλλά και των κομμάτων της συντηρητικής
πλευράς, εκτός της Ν.Δ. 
Έτσι, θα επιδιώξει συναντήσεις και με τον πρόεδρο του ΚΕΠ και νυν Δήμαρχο κ.
Δ. Αβραμόπουλο, τον πρόεδρο της Πολιτικής Άνοιξης κ. Αντώνη Σαμαρά, τον πρώην
πρόεδρο των Φιλελευθέρων και ανεξάρτητο σήμερα βουλευτή κ. Στ. Μάνο και άλλες
προσωπικότητες που θα μπορούσαν να προσθέσουν τις δυνάμεις τους για μια
«σύγχρονη ευρωπαϊκή πρωτεύουσα». 
Ανάλογες κινήσεις προγραμματίζει και για τις αντίστοιχες δημοτικές ομάδες,
αλλά και κινήσεις που έχουν ενεργό παρουσία στα δημοτικά διαμερίσματα και τις
συνοικίες της Αθήνας. 
Ως βουλευτής της Α' Αθήνας έχει ήδη από χρόνια ασχοληθεί με τα προβλήματα της
πρωτεύουσας. 
Είναι χαρακτηριστικό ότι χθες το απόγευμα στο γραφείο του δέχθηκε εκατοντάδες
επισκέψεις και τηλεφωνήματα, κυρίως από στελέχη οργανώσεων, τεχνοκράτες,
επιστήμονες, εκπροσώπους μαζικών φορέων, παλιούς του συναγωνιστές του
αντιδικτατορικού και φοιτητικού κινήματος απ' όλους τους χώρους. 
«Το μέλλον της Αθήνας είναι υπόθεση όλων των πολιτών της», λέει μιλώντας στα
«ΝΕΑ» ο κ. Χρ. Παπουτσής, έχοντας μόλις τελειώσει ένα τηλεφώνημα με 2-3 πρώην
συμμαθητές του από το 8ο Γυμνάσιο της Πλατείας Κολιάτσου. 
Πάντως, το πρώτο τηλεφώνημα που δέχθηκε ο κ. Παπουτσής μετά την αναγγελία της
υποψηφιότητάς του από τον κ. Κώστα Λαλιώτη ήταν από τον Πρωθυπουργό κ. Κ. Σημίτη

<H3>«Το μέλλον της Αθήνας είναι υπόθεση όλων» </H3>
«Είναι εξαιρετική τιμή για μένα η απόφαση του ΠΑΣΟΚ να ηγηθώ στη μεγάλη αυτή
συλλογική προσπάθεια», λέει για την υποψηφιότητά του ο κ. Χρήστος Παπουτσής. 
Απ' ό,τι φαίνεται ο κ. Κώστας Σημίτης είχε από αρκετές ημέρες καταλήξει στην
υποψηφιότητα του κ. Χρ. Παπουτσή. Ωστόσο, ήθελε να τηρηθούν όλες οι κομματικές
διαδικασίες. Αυτά που ο Πρωθυπουργός προσμέτρησε στην υποψηφιότητα Παπουτσή
ήταν ότι από τους πιθανούς υποψηφίους ο πρώην υπουργός είχε το «καλύτερο
προφίλ» για το αξίωμα του δημάρχου Αθηναίων με βάση την πολιτική του εμπειρία,
την ηλικία του, και κυρίως την «ευρωπαϊκή ματιά» που διαθέτει. Άλλωστε, η
δημιουργία μιας «ευρωπαϊκής πρωτεύουσας» εν όψει και των Ολυμπιακών Αγώνων
είναι το όραμα του κ. Παπουτσή για την Αθήνα: 
«Μια σύγχρονη ευρωπαϊκή πρωτεύουσα ­ πάνω απ' όλα μια ανθρώπινη πόλη με
ευημερία και αλληλεγγύη. Με πολίτες που συμμετέχουν ενεργά και δημοκρατικά
στις λειτουργίες του Δήμου, σ' ένα συνολικό πρόγραμμα δημιουργίας, προόδου,
ανάπτυξης και προστασίας του περιβάλλοντος. Κι αυτό το όραμα είναι κοινό για
τη μεγάλη πλειοψηφία των Αθηναίων», υπογραμμίζει. 
Ουδείς αρνείται ότι οι εκλογές του Οκτωβρίου είναι μια δύσκολη μάχη. Όπως και
ότι με βάση τη δύναμη των κομμάτων στις προηγούμενες εκλογικές αναμετρήσεις η
Ν.Δ. δείχνει να έχει πλεονέκτημα στον Δήμο Αθηναίων. 
Όταν στον πρώην πρόεδρο της ΕΦΕΕ γίνεται η επισήμανση αυτή, ο κ. Παπουτσής
απαντάει με σιγουριά: «Δεν υπάρχουν εκλογικές μάχες με προδιαγραμμένο
αποτέλεσμα. Αυτή η αντίληψη υποτιμά τους Αθηναίους πολίτες και τον ίδιο τον
θεσμό της Αυτοδιοίκησης. Δεν μας ταιριάζει η ηττοπάθεια. Μπαίνουμε στον αγώνα
για να νικήσουμε», τονίζει με βεβαιότητα. 
«Θα παρουσιάσουμε στους πολίτες της Αθήνας ένα πρόγραμμα το οποίο πιστεύω ότι
θα ανταποκρίνεται στο αίτημα για αλλαγή, για μια νέα πνοή στην πόλη, στο
κέντρο και στις γειτονιές». 
Και προσθέτει αναφερόμενος στο θέμα των συμμαχιών: 
«Τα προβλήματα της σύγχρονης πόλης», λέει στα «ΝΕΑ», «απαιτούν τη συνεργασία
και τη συστράτευση των ζωντανών κοινωνικών κινημάτων, όλων των ενεργών
πολιτών. Το μέλλον της Αθήνας είναι υπόθεση όλων των πολιτών της. Γι' αυτό
είναι αναγκαία μια ισχυρή κοινωνική και πολιτική πλειοψηφία, μια προοδευτική
πλειοψηφία που θα θέσει μια νέα ημερήσια διάταξη στον Δήμο της Αθήνας, θα
προβάλει ένα σύγχρονο πολιτικό πρόγραμμα που να εμπνέει και να ενεργοποιεί
τους πολίτες. Επιδιώκω συνεργασία με όλους για το καλό της Αθήνας και
ιδιαίτερα με εκείνους που μας ενώνει η κοινή αντίληψη για την κοινωνία των
πολιτών. Σ' αυτή την κατεύθυνση πρόκειται να κινηθώ και να αναλάβω
πρωτοβουλίες για ευρύτερες συνεργασίες».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17265N091</ED>
<ID>
ID:306014

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N09&aa=1</URL></REF>


Article

<CATEGORY>vin04</CATEGORY>

 <H2>ΓΣΕΕ και συμμαχίες για τις δημοτικές οι «πονοκέφαλοι» του ΚΚΕ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Έντονος προβληματισμός για δύο κορυφαία ζητήματα αναπτύσσεται τις τελευταίες
ημέρες στο ΚΚΕ, το οποίο έχει να πάρει άμεσα δύο αποφάσεις: Μία για το τι
ακριβώς θα κάνει στο συνδικαλιστικό κίνημα σε σχέση με τη ΓΣΕΕ, που πρέπει να
συγκεκριμενοποιηθεί στη Συνδιάσκεψη του κόμματος στις 23 και 24 Φεβρουαρίου.
Και μία για το ποιες ακριβώς συμμαχίες θα επιλέξει, κυρίως στις δημοτικές εκλογές.

Τα ερωτήματα που απασχολούν για το δεύτερο ζήτημα ­ αυτό των δημοτικών εκλογών
­ το Πολιτικό Γραφείο του κόμματος είναι: Θα υπάρξει ή όχι, και αν ναι σε ποία
έκταση συνεργασία με το ΔΗΚΚΙ, με δυνάμεις του ΣΥΝ, ανένταχτους της Αριστεράς,
ακόμα και κάποιους που κινούνται στον χώρο του ΠΑΣΟΚ; Στους μεγάλους δήμους
της χώρας (Αθήνα, Θεσσαλονίκη, Πειραιάς) θα «κατέβουν» κομματικοί υποψήφιοι
(οι κ.κ. Σπ. Χαλβατζής, Α. Σαχίνης και Κ. Τζατζάνης) ή θα γίνουν ευρύτερες
συμμαχίες αναζητώντας προσωπικότητες με μεγάλη απήχηση και σε ψηφοφόρους του
ΠΑΣΟΚ και της Ν.Δ. (π.χ. Α. Πεπονής, Α-Γ. Μαγκάκης, Μ. Γλέζος, Θ.
Μικρούτσικος, Μ. Θεοδωράκης); Πόσο μπορεί κανείς να αξιοποιήσει ­ ακόμα και
εκτός Πάτρας ­ προσωπικότητες του κόμματος σαν τον αντιπρόεδρο της Βουλής
Παναγιώτη Κοσιώνη, ο οποίος έχει δηλώσει υποψήφιος για την αχαϊκή πρωτεύουσα;
Και κατά πόσο μπορούν και σήμερα να «στηθούν» ψηφοδέλτια ανοιχτά σε ευρύτερες
συνεργασίες σαν αυτό που είχε παρουσιάσει, στο παρελθόν, ο Λέων Αυδής;

Αν για το θέμα των δημοτικών εκλογών ­ για τις νομαρχιακές τα διλήμματα είναι
πιο εύκολα ­ ο προβληματισμός που αναπτύσσεται είναι έντονος, για την πορεία
του συνδικαλιστικού κινήματος, τον νέο ρόλο της ΕΣΑΚ (αν θα συνεχίσει να
υφίσταται) και την αναβάθμιση του ΠΑΜΕ (του Εργατικού Μετώπου), τα διλήμματα
που τίθενται είναι περισσότερα και σοβαρότερα.

Ο προβληματισμός που αναδεικνύεται σε μία μεγάλη γκάμα κομματικών οργάνων του
ΚΚΕ είναι αν θα ενισχυθεί το ΠΑΜΕ για να διαδραματίσει έναν αποτελεσματικό
ρόλο εξυγίανσης και αλλαγής προσανατολισμών της ΓΣΕΕ ή αν θα αποτελέσει «το
πρόπλασμα» ενός άλλου ­ από τη ΓΣΕΕ ­ οργανωτικού σχήματος στο συνδικαλιστικό κίνημα.

Στην εισήγηση του κ. Κ. Παρασκευά (μέλους του Π.Γ.) προς τη Συνδιάσκεψη ­ θα
εκλεγεί γι' αυτήν ένα μέλος ανά εβδομήντα ­ δείχνει να επικρατεί η δεύτερη
άποψη. «Να ανοίξει ουσιαστική συζήτηση ­ τονίζεται ­ μέσα στους εργαζόμενους
και να συγκροτηθούν πλατιές επιτροπές αγώνα, σαν πρόπλασμα του νέου
οργανωτικού σχήματος».

Είναι όμως αυτή η καλύτερη επιλογή; Στελέχη του ΚΚΕ σημειώνουν ότι πέρυσι ­
για το ασφαλιστικό πρόβλημα ­ όταν το ΠΑΜΕ βρέθηκε στην κοινή συγκέντρωση, όχι
απλά η όλη εκδήλωση ήταν μαζικότερη, αλλά και πέτυχε να κυριαρχήσει «πολιτικά
και ηθικά». Αντιθέτως ­ υποστηρίζουν ορισμένοι ­ με τις χωριστές συγκεντρώσεις
της Πρωτομαγιάς φάνηκε να «σπάει» το μέτωπο και να φυλλορροεί.

Το θέμα ­ για το ΚΚΕ και την Αριστερά γενικότερα ­ είναι σοβαρό. Άλλωστε, όπως
ο Χαρίλαος Φλωράκης έχει επισημάνει στο 16ο Συνέδριο του κόμματος, προέχει η
ανάγκη να δημιουργηθεί ένα ευρύ λαϊκό μέτωπο για να αντιμετωπίσει «τη λαίλαπα
της λεγόμενης παγκοσμιοποίησης και της νέας τάξης πραγμάτων στον κόσμο».

Τι τελικώς θα αποφασίσει το ΚΚΕ ­ και για την τακτική του στο μαζικό κίνημα ­
είναι θέμα πλέον ημερών. Ωστόσο, οι αποφάσεις του αυτές ­ λόγω των γενικότερων
εξελίξεων στον κόσμο και στην Ελλάδα, όπως πιστεύουν ιστορικά στελέχη της
Αριστεράς ­ αποκτούν, και για τη δική του πορεία, ένα ιδιαίτερο ιστορικό βάρος.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17265N092</ED>
<ID>
ID:306051

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N09&aa=2</URL></REF>


Article

<CATEGORY>vin04</CATEGORY>

 <H2>Τα μπλόκα «έσπασαν» στην Πλατεία Κολωνακίου
</H2><H4>Οι προστριβές Ν.Δ. - ΚΚΕ για το Αγροτικό
</H4>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

«Τα μπλόκα δεν διαλύθηκαν στα Τέμπη, αλλά στην Πλατεία Κολωνακίου». Η
παρατήρηση αυτή πολιτικού παράγοντα, ο οποίος είναι γνώστης των αγροτικών
θεμάτων, «φωτογραφίζει» τις πρόσφατες εξελίξεις στον Θεσσαλικό Κάμπο. 
Ε. Μπούτας (ΚΚΕ) - Θαν. Νασίκας (Ν.Δ.). Και οι δύο ήθελαν το κλείσιμο των
δρόμων. Η γραμμή της Ρηγίλλης, όμως, ήταν διαφορετική

Ο υπαινιγμός αφορά τη στάση της Ν.Δ., στελέχη της οποίας συνηθίζουν να
απολαμβάνουν στο Κολωνάκι τον καπουτσίνο τους. «Η πολιτική αντοχή της Ρηγίλλης
στους αποκλεισμούς των δρόμων», επισημαίνεται, «δεν ξεπέρασε κατά πολύ το
δεκάωρο». Στην πολιτική αγροτοσυνδικαλιστών προσκειμένων στη Ν.Δ. χρεώνουν το
«σπάσιμο» του αγροτικού μετώπου στελέχη του ΚΚΕ όπως ο Γιάννης Πατάκης και ο
Βαγγέλης Μπούτας, οι οποίοι έκαναν λόγο για «υπονόμευση». Είχε προηγηθεί το
οξύτατο πρωτοσέλιδο του κυριακάτικου «Ριζοσπάστη», σύμφωνα με το οποίο
«εκβιάστηκε» από τη Ν.Δ. η αναστολή των κινητοποιήσεων. Τις προστριβές των δύο
πλευρών γύρω από τα τρακτέρ τις επισήμαναν και κυβερνητικές πηγές. 
Πού οφείλεται η «πισώπλατη μαχαιριά» στο Αγροτικό; Πολύ απλά, στο γεγονός ότι
Ν.Δ. και ΚΚΕ δεν έχουν κοινά συμφέροντα και επιδιώξεις. Στελέχη της Ρηγίλλης
αποδέχονται κατ' ιδίαν ότι η «Ν.Δ. δεν είναι κόμμα διαμαρτυρίας» ούτε
ενδιαφέρεται να «υποδαυλίσει αγροτικό ακτιβισμό, τον οποίο στη συνέχεια να
βρούμε μπροστά μας ως κυβέρνηση». Από την αρχή η Ν.Δ. αναγνώριζε τα δίκαια των
αιτημάτων των αγροτών, ήταν όμως εναντίον του κλεισίματος των δρόμων ­
πρακτική που δεν είναι καθόλου δημοφιλής σε άλλες κοινωνικές ομάδες, ιδίως δε
στους αυτοκινητιστές. 
Η διαφορά αντίληψης με το ΚΚΕ διεφάνη από την αρχή. Οι δεξιοί
αγροτοσυνδικαλιστές ήθελαν να πάνε με τα τρακτέρ στην Αθήνα και όχι να στήσουν
μπλόκα. «Μπορεί συνδικαλιστές όπως ο Νασίκας να έβγαιναν με ακραίες θέσεις στα
τηλεοπτικά παράθυρα», λένε τοπικές πηγές με γνώση του θέματος, «η πραγματική,
όμως, γραμμή της Ρηγίλλης ήταν διαφορετική: "Βγάλτε τους αγρότες στους
δρόμους, αλλά μην τους κλείσετε"». Οι πραγματιστές του ΚΚΕ δεν είχαν
αυταπάτες, αφού ήξεραν ότι «δεν θα είχαν μαζί τους μέχρι τέλους τη Ν.Δ.». 
Τώρα που η διαμάχη μείζονος και ελάσσονος αντιπολιτεύσεως δημοσιοποιήθηκε, το
ερώτημα είναι τι συνέπειες θα έχει. Στον Θεσσαλικό Κάμπο λένε ότι «έτσι κι
αλλιώς τη μεγαλύτερη κινητοποίηση την έκανε το ΚΚΕ». Άρα η απουσία της Ν.Δ.
δεν θα είναι αισθητή. Αν οι μετριοπαθείς αγροτοσυνδικαλιστές της Ν.Δ. κάτσουν
στην άκρη, τότε οι κινητοποιήσεις μπορεί να πάρουν πολύ πιο ακραίο χαρακτήρα.
Δεν χρειάζονται, άλλωστε, και τόσα τρακτέρ για να κλείσει ο δρόμος. Ωστόσο, τα
πράγματα δεν είναι έτσι απλά. «Η Αστυνομία μπορεί να μετακινήσει δέκα τρακτέρ,
ενώ για να μετακινήσει χίλια δεν αρκούν ούτε σαράντα γερανοί». Δεν είναι,
όμως, βέβαιο αν θα φθάσουν ως εκεί τα πράγματα. Στην κυβέρνηση επιμένουν ότι
«οι κινητοποιήσεις είναι υποτονικές και δεν θυμίζουν σε τίποτε όσα έγιναν προ
τριετίας. Το αγροτικό εισόδημα έχει αυξηθεί και οι αγρότες δεν είναι
διατεθειμένοι να κατεβούν στον δρόμο». 
Το ερώτημα, μετά την κατάρρευση των μπλόκων, είναι αν υπάρχουν πράγματι
περιθώρια μιας άτυπης τακτικής σύμπλευσης Ν.Δ. - ΚΚΕ, ιδίως στις δημοτικές.
Στελέχη της Ρηγίλλης δεν βλέπουν να υπάρχει πρόβλημα. «Στις δημοτικές οι
συνεργασίες είναι α λα καρτ, ώστε με την ανοχή της μιας πλευράς να εκλεγεί ο
υποψήφιος της άλλης. Στόχος να έχει χάσει όσο γίνεται περισσότερους δήμους και
νομαρχίες το ΠΑΣΟΚ όταν φθάσει η ώρα του τελικού λογαριασμού». Έτσι, η
«πισώπλατη μαχαιριά» στο Αγροτικό δεν είναι βέβαιο ότι θα έχει ευρύτερες
συνέπειες στις πολιτικές ισορροπίες.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17265N101</ED>
<ID>
ID:306011

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N10&aa=1</URL></REF>


Article

<CATEGORY>vin04</CATEGORY>

 <H2>Συλλήψεις και καταδίκες θέλει ο Μίλερ
</H2>
Συλλήψεις αλλά και καταδικαστικές αποφάσεις τρομοκρατών ζήτησε χθες από την
ελληνική κυβέρνηση ο Αμερικανός πρέσβης Τόμας Μίλερ. Ο κ. Μίλερ επανέλαβε ότι
το μέτρο της επιτυχίας στον αγώνα κατά της 17 Νοέμβρη είναι οι συλλήψεις και
οι διώξεις. «Όλα τα άλλα είναι δευτερεύοντα», υπογράμμισε χαρακτηριστικά.
Πρόσθεσε όμως ότι χρειάζεται καλή προετοιμασία ώστε οι διώξεις να μπορούν να
σταθούν στο δικαστήριο, ενώ χαρακτήρισε τη συνεργασία με την ελληνική
κυβέρνηση πολύ καλή. 
Παράλληλα ο Αμερικανός πρέσβης - μιλώντας σε χθεσινή εκδήλωση του Κέντρου
Πολιτικού Προβληματισμού-«Παύλος Μπακογιάννης» χαρακτήρισε αντιπαραγωγική την
προδημοσίευση στοιχείων και λιστών υπόπτων για την τρομοκρατία διότι αυτό
προσφέρει πληροφορίες στους τρομοκράτες και αποσπά την προσοχή από τις
έρευνες. 
Στην ίδια εκδήλωση ο υπουργός Δημόσιας Τάξης κ. Μιχάλης Χρυσοχοΐδης είπε ότι η
απάντηση στην τρομοκρατία είναι η διεθνής συνεργασία. Σε ό,τι αφορά την 17η
Νοέμβρη ο κ. Χρυσοχοΐδης είπε ότι πρόκειται για μία δράκα δολοφόνων που
προβαίνει σε απεχθείς πράξεις. «Όλα τα άλλα είναι σενάρια. Τα περί μυστικών
υπηρεσιών είναι παραλογισμός», είπε ο κ. Χρυσοχοΐδης και πρόσθεσε ότι «η
Ελλάδα θα πρέπει να επισπεύσει τις προσπάθειές της για την εξάρθρωση της
τρομοκρατίας εν όψει Ολυμπιακών Αγώνων». Δήλωσε ακόμη ότι η κυβέρνηση πρέπει
να είναι αισιόδοξη σε αυτόν τον αγώνα ενώ ανακοίνωσε ότι η κυβέρνηση
διαμορφώνει ένα νέο πλαίσιο προστασίας των οικογενειών των θυμάτων που
περιλαμβάνει την ηθική και πολιτική στήριξή τους.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17265N102</ED>
<ID>
ID:306049

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N10&aa=2</URL></REF>


Article

<CATEGORY>vin06</CATEGORY>

 <H2>Άνισες αμοιβές στο Δημόσιο
</H2><H4>Η χορήγηση επιδομάτων δεν κλείνει την ψαλίδα
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ανοιχτή παραμένει η ψαλίδα των αμοιβών των δημοσίων υπαλλήλων παρά τη
χορήγηση επιδομάτων σε χαμηλόμισθους εργαζομένους στο Δημόσιο. Μάλιστα οι
ανισότητες αυτές φθάνουν και τις 350.000, ενώ υπάρχουν και περιπτώσεις που μια
καθαρίστρια παίρνει περισσότερα χρήματα από έναν πτυχιούχο

Τα νέα, επίσημα, στοιχεία του υπουργείου Οικονομικών δείχνουν ότι και το έτος
2002, παρά την καταβολή του επιδόματος των 60.000 δρχ., θα εξακολουθούν να
υπάρχουν μεγάλες μισθολογικές ανισότητες μεταξύ των υπαλλήλων με ίδια έτη
υπηρεσίας και το ίδιο επίπεδο εκπαίδευσης. Μάλιστα οι ανισότητες αυτές φθάνουν
σήμερα και τις 350.000 δρχ. και το φαινόμενο μια καθαρίστρια στο υπουργείο
Οικονομικών να έχει μεγαλύτερες αποδοχές από έναν πτυχιούχο υπάλληλο
υπουργείου εξακολουθεί να υφίσταται. 
Στη λίστα των υπαλλήλων με τις υψηλότερες αποδοχές βρίσκονται οι ελεγκτές
εναέριας κυκλοφορίας αλλά και άλλοι εργαζόμενοι στην Υπηρεσία Πολιτικής
Αεροπορίας, κυρίως λόγω της χορήγησης του επιδόματος Eurocontrol (σ.σ.: τα
ποσά του δεν είναι σταθερά και αντιστοιχούν σε ποσά χαμηλής και υψηλής
περιόδου), οι τελωνειακοί και οι χημικοί, καθώς και οι εφοριακοί. Αντίθετα, οι
υπάλληλοι των υπουργείων και εποπτευόμενων οργανισμών εξακολουθούν να
βρίσκονται μακράν τελευταίοι στις αμοιβές. 
Κατά την ΑΔΕΔΥ η επί σειρά ετών εισοδηματική πολιτική αμοιβών εκτός από τη
μείωση της αγοραστικής δύναμης έχει φαλκιδεύσει τις συντάξιμες αποδοχές και
αντί για το 80% των εν ενεργεία αποδοχών οι συντάξεις βρίσκονται σήμερα για
πολλούς κλάδους στο 45-50%. Μάλιστα η ανώτατη δημοσιοϋπαλληλική οργάνωση
διαπιστώνει ότι έχουν δημιουργηθεί διαφορετικές και πολλές ταχύτητες αμοιβών
στο Δημόσιο που δεν στηρίζονται σε καμία αντικειμενική βάση, με δυσμενείς
επιπτώσεις στη στελέχωση και λειτουργία των δημόσιων υπηρεσιών αλλά και στο
ανθρώπινο δυναμικό.

<H3>Τον Μάιο θα δοθούν οι αυξήσεις
</H3>
Θα πρέπει να τονιστεί ότι οι αυξήσεις της φετινής εισοδηματικής πολιτικής (από
2,5% έως 3,2%) θα δοθούν με σημαντική καθυστέρηση το Μάιο, αφού η σχετική
τροπολογία δεν έχει ακόμη ψηφιστεί. 
Τέλος, υπενθυμίζεται ότι ο κυβερνητικός σχεδιασμός προβλέπει την εφαρμογή νέου
μισθολογίου στο Δημόσιο από το 2003 που θα συνδέει τις αμοιβές των δημοσίων
υπαλλήλων με τη γνώση, τα προσόντα, την αποτελεσματικότητα και την υπηρεσιακή
ευθύνη. Για την κατάρτιση του νέου μισθολογίου λειτουργεί ειδική επιτροπή, η
οποία αναμένεται να παραδώσει το πόρισμά της τον ερχόμενο Απρίλιο.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17265N111</ED>
<ID>
ID:305960

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N11&aa=1</URL></REF>


Article

<CATEGORY>vin06</CATEGORY>

 <H2>Αποφασίζεται αν θα παραταθεί η αποχή στα ΤΕΙ
</H2>
Η Ομοσπονδία των καθηγητών ΤΕΙ (ΟΣΕΠ-ΤΕΙ) θα αποφασίσει σήμερα αν θα παραταθεί
για τέταρτη συνεχή εβδομάδα η αποχή του διδακτικού προσωπικού που εξελίσσεται
στα 5 μεγαλύτερα ΤΕΙ της χώρας (Αθήνας, Πειραιά, Θεσσαλονίκης, Πάτρας,
Λάρισας) και έχει μπλοκάρει την εξεταστική περίοδο των σπουδαστών. Οι
καθηγητές των ΤΕΙ ζητούν να αλλάξει ο τρόπος εξέλιξης του διδακτικού
προσωπικού που καθιερώθηκε με την ανωτατοποίηση, κάτι που όμως έχει αποκλείσει
ο υπουργός Παιδείας. 
Ο πρόεδρος του Ενιαίου Συλλόγου Εκπαιδευτικού Προσωπικού του ΤΕΙ Θεσσαλονίκης
Νικόλαος Φολίνας επισήμανε τον κίνδυνο να χαθεί ολόκληρο το εξάμηνο για τους
σπουδαστές και όχι μόνο η εξεταστική, σε περίπτωση που οι κινητοποιήσεις των
καθηγητών συνεχιστούν. Και πρόσθεσε πως αν η απεργία λήξει σύντομα, οι
εκπαιδευτικοί είναι διατεθειμένοι να καλύψουν τα κενά, ώστε να μη χαθεί η
εξεταστική και το εξάμηνο για τους σπουδαστές. 
Ο αντιπρόεδρος του ΕΣΕΠ ­ ΤΕΙ Πειραιά Κων. Κουλούρης τόνισε ότι οι
εκπαιδευτικοί βρίσκονται σε επαφή με τους σπουδαστές, ώστε να προχωρήσουν σε
κοινές κινητοποιήσεις, πιθανόν από την ερχόμενη εβδομάδα. Από την πλευρά τους,
εκπρόσωποι φοιτητών τόνισαν ότι συμφωνούν με τα αιτήματα των καθηγητών.
Ωστόσο, όπως είπαν, διαφωνούν με τις κινητοποιήσεις τους, οι οποίες θέτουν σε
κίνδυνο την εξεταστική περίοδο.

Θα απεργήσουν οι καθηγητές

Νέες απεργιακές κινητοποιήσεις αποφάσισε χθες να εισηγηθεί στον κλάδο των
καθηγητών Μέσης Εκπαίδευσης η ΟΛΜΕ. Το κεντρικό συνδικαλιστικό όργανο των
καθηγητών προτείνει μια 24ωρη απεργία στις 8 Μαρτίου, μια 48ωρη στις 11 και 12
Απριλίου και κλιμάκωση των κινητοποιήσεων ευθύς μετά τις εορτές του Πάσχα. Την
απόφαση για το αν θα υιοθετήσουν ή όχι την πρόταση της ΟΛΜΕ θα λάβουν σε
συνέλευση που θα γίνει στις 23 Φεβρουαρίου οι πρόεδροι των τοπικών ΕΛΜΕ.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17265N112</ED>
<ID>
ID:306025

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N11&aa=2</URL></REF>


Article

<CATEGORY>vin06</CATEGORY>

 <H2>Ξέσπασμα με δάκρυα χαράς
</H2><H4>Ο πατροκτόνος «χάθηκε» στην αγκαλιά της μητέρας του
</H4>
<AUTHOR>ΜΙΝΑ ΜΟΥΣΤΑΚΑ</AUTHOR>

Εξομολογήθηκε ενώπιον των δικαστών χωρίς να παίζει θέατρο και εκείνοι
φάνηκαν γενναιόδωροι απέναντι στον 22χρονο Γιάννη Κολόβη, ο οποίος είχε
σκοτώσει τον πατέρα του, Νίκο, γιατί δεν άντεχε άλλο να τον βλέπει να
κακοποιεί τη μητέρα του. 
Δεύτερη ευκαιρία. Στην αγκαλιά της μητέρας του έτρεξε ο 22χρονος Γιάννης
Κολόβης, που έφυγε ελεύθερος από τα δικαστήρια 
Προσέγγισαν τον κατηγορούμενο με ευαισθησία και όταν έφτασε η στιγμή να
απαντήσουν στο κρίσιμο ερώτημα, εάν πρέπει να τον στείλουν στη φυλακή, είπαν
«όχι» προσφέροντάς του την ελευθερία του. 
Ο 22χρονος νεαρός, φορώντας τη στολή του σμηνίτη, κάθησε στο εδώλιο του
κατηγορουμένου και δεν σήκωσε ούτε μία στιγμή τα μάτια του να κοιτάξει τους
δικαστές, προτού ο πρόεδρος του δικαστηρίου τον καλέσει να απολογηθεί. «Δεν
ήθελα να σκοτώσω τον πατέρα μου. Αυτή είναι η μόνη αλήθεια που μπορώ να σας
πω. Νόμιζα ότι η μητέρα μου κινδύνευε. Το μυαλό μου θόλωσε. Εκείνη τη στιγμή
δεν ήμουν εγώ...», υποστήριξε με τρεμάμενη φωνή και μάτια δακρυσμένα. 
Τα μέλη του Μεικτού Ορκωτού Εφετείου της Αθήνας κατά πλειοψηφία μετέτρεψαν την
κατηγορία της ανθρωποκτονίας από πρόθεση σε βρασμό ψυχικής ορμής σε θανατηφόρα
σκοπούμενη σωματική βλάβη. Δύο ένορκοι μάλιστα είχαν την άποψη ότι έπρεπε ο
κατηγορούμενος να κηρυχθεί αθώος με το σκεπτικό πως όταν τέλεσε το έγκλημα
βρισκόταν σε «νομιζόμενη άμυνα», όπως είχε ζητήσει στην αγόρευσή του ο
συνήγορός του κ. Αλέξ. Λυκουρέζος επισημαίνοντας ότι «η ενδεχόμενη αθώωσή του
δεν θα σήμαινε δικαίωση της πράξης του, αλλά ουσιαστική διερεύνηση της ψυχικής
του κατάστασης». Ήταν από τις ελάχιστες φορές που δικαστήριο αναγνώρισε στο
πρόσωπο του κατηγορουμένου και τα πέντε ελαφρυντικά που προβλέπει ο Ποινικός
Κώδικας (πρότερος έντιμος βίος, ανάρμοστη συμπεριφορά θύματος, ειλικρινής
μεταμέλεια, μετεφηβική ηλικία και καλή συμπεριφορά για μεγάλο χρονικό διάστημα
μετά την πράξη) δείχνοντας το επιεικές πρόσωπο της Δικαιοσύνης. Η τελική
τιμωρία για το έγκλημά του ­ φορτίο βαρύ που θα κουβαλάει μέσα του μια ζωή ­
ήταν φυλάκιση 3 ετών με αναστολή. 
Μόλις ο Γιάννης Κολόβης άκουσε την ετυμηγορία των δικαστών και συνειδητοποίησε
ότι κρατούσε πια στα χέρια του την πολυπόθητη για κάθε κατηγορούμενο «δεύτερη
ευκαιρία», ξέσπασε σε δάκρυα χαράς. Λίγα βήματα πιο πίσω βρίσκονταν παλιοί
συμμαθητές του, οι καθηγητές του που τον βοήθησαν να τελειώσει το Λύκειο, ο
εργοδότης του στο συνεργείο όπου εργαζόταν ως βοηθός μηχανικού αυτοκινήτων,
αλλά και ο σμηναγός του, ο οποίος έχοντας προχωρήσει ένα βήμα μπροστά από τους
δικαστές πριν από την έκδοση της απόφασή τους ανακοίνωσε ότι για την παρέλαση
της 25ης Μαρτίου έχουν επιλέξει και τον Γιάννη. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17265N121</ED>
<ID>
ID:305961

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N12&aa=1</URL></REF>


Article

<CATEGORY>vin06</CATEGORY>

 <H2>Μάρτυρες αναγνώρισαν τον φονιά του Σκολαρίκου
</H2>
Γιάννης Δ. Μυλωνάς. Τον «έκαψαν» οι μάρτυρες

Πριν από λίγες ημέρες, στις 5 Φεβρουαρίου, τα δύο παιδιά και η σύζυγος του
διευθυντή υποκαταστήματος του ΟΤΕ Γιάννη Σκολαρίκου τίμησαν τη μνήμη του για
τον έναν χρόνο που συμπληρώθηκε από την άγρια δολοφονία του. Την ίδια εβδομάδα
κλιμάκιο αξιωματικών της Ασφάλειας βρισκόταν στη Μυτιλήνη, στην τελική ευθεία
των ερευνών για τη σύλληψη του δολοφόνου του. 
Προχθές το βράδυ η επιχείρηση των αξιωματικών της Ασφάλειας στο χωριό
Πτερούντα πήρε τέλος και ο δράστης του στυγερού εγκλήματος Γιάννης Δ. Μυλωνάς,
35 χρόνων, συνελήφθη. Με χειροπέδες οδηγήθηκε στα δικαστήρια και αεροπορικώς
χθες το βράδυ μεταφέρθηκε στα κεντρικά της Ασφάλειας Αττικής. 
Σεσημασμένος για κλοπές και χρήστης ναρκωτικών, ο Γιάννης Δ. Μυλωνάς αρνήθηκε
στους αξιωματικούς της Ασφάλειας ότι είναι ο δράστης της δολοφονίας, ενώ παρά
τις έρευνες δεν έχει ακόμα βρεθεί το όπλο του εγκλήματος. 
Τα στοιχεία όμως που έχουν συγκεντρώσει οι Αρχές Ασφαλείας διαψεύδουν τους
ισχυρισμούς του και ο ανακριτής εξέδωσε ένταλμα σύλληψης. Ειδικότερα, αυτόπτης
μάρτυρας της βίαιης σκηνής τον αναγνώρισε με βεβαιότητα. Επίσης, ταιριάζουν οι
περιγραφές και άλλων μαρτύρων, όπως το ότι ο δράστης είναι αριστερόχειρας και
πως το δάχτυλό του ήταν δεμένο με επίδεσμο. Πράγματι, τότε, ο Γιάννης Μυλωνάς
είχε πρόβλημα στο χέρι από τροχαίο ατύχημα. 
Εκείνο το πρωί, ο άτυχος διευθυντής υποκαταστήματος του ΟΤΕ Γιάννης Σκολαρίκος
με το αυτοκίνητό του κατευθυνόταν προς τη δουλειά του. Σταμάτησε το αυτοκίνητό
του με αναμμένη τη μηχανή σε πολυσύχναστο δρόμο στο Παλαιό Φάληρο και
πετάχθηκε στο περίπτερο για να αγοράσει τσιγάρα. Τα λίγα λεπτά που έλειψε,
στάθηκαν μοιραία για τη ζωή του. Ο δράστης στην προσπάθειά του να του κλέψει
το αυτοκίνητο τον εκτέλεσε εν ψυχρώ με πέντε σφαίρες. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17265N122</ED>
<ID>
ID:306026

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N12&aa=2</URL></REF>


Article

<CATEGORY>vin06</CATEGORY>

 <H2>Η πίτα των εφημεριδοπωλών
</H2>
Με συμμετοχή πλήθους εκπροσώπων του πολιτικού, του δημοσιογραφικού και του
εκδοτικού κόσμου έκοψε την πρωτοχρονιάτικη πίτα της, στο ξενοδοχείο
Intercontinental, η Ένωση Εφημεριδοπωλών Αθηνών. Το πρώτο κομμάτι έκοψε ο
πρόεδρος της Βουλής Απόστολος Κακλαμάνης και το δεύτερο ο υπουργός Τύπου και
ΜΜΕ Χρήστος Πρωτόπαπας. Αμφότεροι μίλησαν με θερμά λόγια για τον κλάδο των
εφημεριδοπωλών και τόνισαν το βάρος της συμβολής του στον χώρο της ενημέρωσης.
Από την πλευρά του, ο πρόεδρος της Ένωσης Εφημεριδοπωλών αναφέρθηκε στη
σημασία της ετήσιας βράβευσης των παιδιών των εφημεριδοπωλών που αρίστευσαν
την περασμένη σχολική περίοδο ή πέτυχαν σε ανώτερα και ανώτατα εκπαιδευτικά
ιδρύματα. Τα βραβεία συνοδεύτηκαν από χρηματικά έπαθλα. Στη φωτογραφία ο
πρόεδρος της Βουλής Απ. Κακλαμάνης με τον πρόεδρο της Ένωσης Χρ. Μητρόπουλο
και τα μέλη του Δ.Σ.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17265N123</ED>
<ID>
ID:306066

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N12&aa=3</URL></REF>


Article

<CATEGORY>vin06</CATEGORY>

 <H2>Έως 9 μήνες η καθυστέρηση για δημοσίευση απόφασης
</H2>
Για προσφυγή που ήταν προδήλως απαράδεκτη χρειάστηκε να περάσουν επτά χρόνια
προκειμένου να κριθεί και να δημοσιευθεί η δικαστική απόφαση. Σε άλλες
υποθέσεις οι καθυστερήσεις ξεπέρασαν τα τρία χρόνια. Και για όλα αυτά ­ και
πριν η κατάσταση φθάσει στο απροχώρητο και για τη διοικητική δικαιοσύνη ­ το
Συμβούλιο της Επικρατείας αποφάσισε να λάβει μέτρα: στο εξής, η καθυστέρηση
για τη δημοσίευση μιας απόφασης δεν θα πρέπει να ξεπερνά τους εννέα μήνες,
διαφορετικά οι δικαστές θα καλούνται σε εξηγήσεις. 
Το ζήτημα των καθυστερήσεων απασχόλησε τη διοικητική Ολομέλεια του ΣτΕ, η
οποία αποδέχθηκε την εισήγηση του συμβούλου Επικρατείας κ. Γ. Παναγιωτόπουλου
να τεθούν χρονικά όρια, περάν των οποίων ο δικαστής θα είναι υπόλογος. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17265N124</ED>
<ID>
ID:306089

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N12&aa=4</URL></REF>


Article

<CATEGORY>vin06</CATEGORY>

 <H2>5 «πολύπλοκα κατηγορώ» για το περιβάλλον
</H2>
Πέντε «ιδιαίτερα πολύπλοκες καταγγελίες» και 29 εκκρεμότητες για θέματα
περιβάλλοντος άφησε πίσω της η σύσκεψη που πραγματοποιήθηκε πρόσφατα μεταξύ
εκπροσώπων της Ευρωπαϊκής Επιτροπής, του ΥΠΕΧΩΔΕ και του ΥΠΕΘΟ. 
Ποια είναι όμως αυτά τα πέντε έργα για τα οποία θα αναζητηθούν συγκεκριμένες
λύσεις στις δύο επόμενες συσκέψεις τον προσεχή Απρίλιο, το ΥΠΕΧΩΔΕ απέφυγε
να... ανακοινώσει. Όπως έγραψαν «ΤΑ ΝΕΑ», στην ατζέντα με τα ευρωπαϊκά
«κατηγορώ» για το περιβάλλον περιλαμβάνονται, μεταξύ άλλων, η μόλυνση στο
Θριάσσιο Πεδίο, τα Χρυσωρυχεία στις Σάπες και το Πέραμα Έβρου, η ελλιπής
χαρτογράφηση των Ζωνών Ειδικής Προστασίας, ο Αχελώος, το εργοστάσιο της ΔΕΗ
στη Βάλια Κάλντα, οι ανεξέλεγκτες χωματερές σε ολόκληρη τη χώρα και η επέκταση
της Πετρόλα. 
Σύμφωνα με πληροφορίες, μεταξύ των έργων που «πέρασαν» τον κοινοτικό «έλεγχο»
περιλαμβάνεται η κατασκευή του αυτοκινητοδρόμου στον Υμηττό και η διαχείριση
της λάσπης που παράγεται στην Ψυττάλεια. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17265N125</ED>
<ID>
ID:306107

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N12&aa=5</URL></REF>


Article

<CATEGORY>vin06</CATEGORY>

 <H2>Μικροσεισμός από... έγγραφο
</H2><H4>Αναστάτωση στη Ζάκυνθο - έκλεισαν και τα σχολεία
</H4>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ
</AUTHOR>
<AUTHOR>ΜΑΤΙΝΑ ΗΡΕΙΩΤΟΥ
</AUTHOR>

Αναταραχή προκάλεσε στη Ζάκυνθο η διαρροή ενός εγγράφου, σύμφωνα με το
οποίο θα έπρεπε οι αρχές να βρίσκονται σε εγρήγορση λόγω της έξαρσης της
σεισμικότητας στην περιοχή, την τελευταία εβδομάδα. 
Πάντως, οι επιστήμονες που παρακολουθούν το φαινόμενο σημειώνουν πως η περιοχή
είναι πολύ γνωστή για την υψηλή σεισμικότητα και δεν υπάρχουν ενδείξεις για
δραστηριότητα έξω από το φυσιολογικό για τα δεδομένα της. 
Στο διάστημα από τις 4 έως τις 10 Φεβρουαρίου οι σεισμογράφοι του Εργαστηρίου
Σεισμολογίας του Πανεπιστημίου της Πάτρας έχουν καταγράψει πεντακόσιες
σεισμικές δονήσεις της τάξεως των 2 έως 4,4 Ρίχτερ με επίκεντρο τον Κόλπο του
Λαγανά, στη Ζάκυνθο. Το Εργαστήριο επισήμανε τη δραστηριότητα αυτή με έγγραφό
του προς τη Γενική Γραμματεία Πολιτικής Προστασίας, η οποία με τη σειρά της
ενημέρωσε τη Διεύθυνση Πολιτικής Προστασίας της Νομαρχίας Ζακύνθου. 
Το έγγραφο όμως, που είχε χαρακτήρα ενημερωτικό, διέρρευσε και σε συνδυασμό με
μια άσκηση ετοιμότητας που γίνεται σταθερά δύο φορές τον χρόνο στα σχολεία του
νησιού και είχε προγραμματισθεί για χθες, η φημολογία προκάλεσε την αναστάτωση
και την αναταραχή. Τα σχολεία στη Ζάκυνθο τελικά δεν λειτούργησαν. «Δεν
υπάρχουν ενδείξεις πως έχουμε μπροστά μας δραστηριότητα έξω από τα φυσιολογικά
για τη συγκεκριμένη περιοχή», είπε στα «ΝΕΑ» ο ομότιμος καθηγητής Σεισμολογίας
κ. Βασίλης Παπαζάχος. Και πρόσθεσε: «Η Ζάκυνθος είναι πολύ γνωστή για την
υψηλή σεισμικότητα και μετά τον μεγάλο σεισμό του '53 θωρακίστηκε όσο καμιά
άλλη περιοχή στην Ελλάδα. Η Πολιτεία οφείλει βεβαίως να βρίσκεται σε
εγρήγορση, αλλά σε καμία περίπτωση δεν χρειάζεται ανησυχία ή πανικός». Από την
πλευρά του, ο καθηγητής Άκης Τσελέντης ανέφερε στα «ΝΕΑ» ότι «τις τελευταίες
ημέρες υπάρχει μια έντονη σεισμική δραστηριότητα στη Δυτική Ελλάδα και αυτό
μας προβληματίζει». 
Από τους σεισμογράφους έχουν καταγραφεί 30 δονήσεις στο στενό Ρίου -
Αντιρρίου, περίπου 10 στη λίμνη της Τριχωνίδας, αλλά και στην Κεφαλονιά. 
«Κατά διαστήματα», λέει ο καθηγητής Γεωλογίας του Πανεπιστημίου Αθηνών
Ευθύμιος Λέκκας, «στην περιοχή της Ζακύνθου παρατηρείται ένταση της
σεισμικότητας που εκδηλώνεται με επιφανειακούς σεισμούς μικρής έντασης. Τις
περισσότερες φορές δεν οδηγεί σε μεγάλο σεισμό, αλλά σταδιακά η δραστηριότητα
αυτή φθίνει και οι δονήσεις παύουν. Η Ζάκυνθος πάντως, είναι θωρακισμένη, τα
κτίριά της είναι χτισμένα με τους αυστηρότερους κανονισμούς και απόδειξη τού
ότι μπορεί να αντέξει είναι πως δεν είχαμε ζημιές από τον σεισμό των 6,9
Ρίχτερ, τον Νοέμβριο του 1997». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17265N131</ED>
<ID>
ID:305962

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N13&aa=1</URL></REF>


Article

<CATEGORY>vin06</CATEGORY>

 <H2>Ήταν «σκηνοθετημένη» αυτοκτονία
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Νέα στοιχεία που συνηγορούν υπέρ της εκδοχής ότι ο θάνατος του 34χρονου
Αλβανού κακοποιού Κονσταντίν Πάπα είναι «σκηνοθετημένη» αυτοκτονία, έχει,
σύμφωνα με πληροφορίες, ο 2ος ανακριτής Πειραιά Θανάσης Μουστάκης, στον οποίο
απολογήθηκαν χθες, οι δύο κρατούμενοι Σπύρος Χριστοδούλου και Πίτερ Σέντχομ
(Αμερικανός). 
Εναντίον των προαναφερομένων έχει ασκηθεί ποινική δίωξη για ανθρωποκτονία κατά
συναυτουργία. 
Σύμφωνα με τις ίδιες πληροφορίες, ο ιατροδικαστής Πειραιά Βασίλης Δημόπουλος,
ο οποίος διενήργησε μαζί με τον συνάδελφό του Ηλία Μπογιόκα τη νεκροψία -
νεκροτομή, κατέθεσε στον ανακριτή ότι ο Κονσταντίν Πάπα είχε προθανάτιες
κακώσεις στον λαιμό, ενώ δεν έφερε εκχυμώσεις κυκλικού σχήματος στην εξωτερική
επιφάνεια του λαιμού, πράγμα που σημαίνει ότι δεν στραγγαλίστηκε. 
Το στοιχείο αυτό, σε συνδυασμό με την πληροφορία από τον χώρο των φυλακών, ότι
το θύμα πήγε στο κελί τού Σπύρου Χριστοδούλου όπου σημειώθηκε καβγάς, οδηγεί
τους αστυνομικούς που ερευνούν την υπόθεση, να μην αποκλείουν το γεγονός ότι
ενδεχομένως οι δύο κατηγορούμενοι μετά τον ξυλοδαρμό του Κονσταντίν Πάπα να
σκηνοθέτησαν την αυτοκτονία προκειμένου να καλύψουν τα ίχνη τους. 
Ωστόσο, και οι δύο αρνούνται οποιαδήποτε συμμετοχή τους στη δολοφονία.
Μάλιστα, σύμφωνα με πληροφορίες, ο Σπύρος Χριστοδούλου υποστήριζε στην
απολογία του ότι την ώρα που βρέθηκε νεκρός ο 34χρονος Αλβανός, αυτός
βρισκόταν στο προαύλιο της φυλακής. 
Σε ερώτηση του ανακριτή αν είχε προηγούμενα με τον Κονσταντίν Πάπα, ο οποίος
φέρεται να ήταν ο άνθρωπος που βοήθησε την Αστυνομία να τον συλλάβουν,
απάντησε ότι η σύλληψή του οφείλεται σε τυχαίο γεγονός και πως δεν πιστεύει
αυτά που ακούγονται... Το στοιχείο στο οποίο στηρίχθηκε όλη η δικογραφία που
σχηματίστηκε είναι η κατάθεση ενός Αλβανού κρατούμενου, ο οποίος κατέθεσε ότι
είδε τον Σπύρο Χριστοδούλου και τον Αμερικανό Πίτερ Σέντχομ έξω από το κελί
τού πρώτου το διάστημα που εκτιμάται ότι δολοφονήθηκε ο Κονσταντίν Πάπα. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17265N132</ED>
<ID>
ID:306027

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N13&aa=2</URL></REF>


Article

<CATEGORY>vin06</CATEGORY>

 <H2>Ο Μπιν Λάντεν παίζει φρουτάκια
</H2><H4>Οι Ταλιμπάν, η μπούρκα και ο Χάρι Πότερ προτιμώνται για τις Απόκριες
</H4>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>
<AUTHOR>ΜΑΝΟΣ ΧΑΡΑΛΑΜΠΑΚΗΣ
</AUTHOR>

Ο Μπιν Λάντεν θα βρίσκεται σε λίγες ημέρες στην Ελλάδα μαζί με τους μαχητές
Ταλιμπάν. Το ίδιο και οι Αφγανές γυναίκες με την μπούρκα. Αλλά και ο Χάρι
Πότερ θα τριγυρνάει στους δρόμους και θα εντυπωσιάζει με τα μαγικά του, ενώ
τα... γνωστά φρουτάκια θα βγουν από τα καταστήματα τυχερών παιχνιδιών.

Πάντως, έκτακτα μέτρα ασφαλείας δεν αναμένονται ούτε για το ενδεχόμενο
τρομοκρατικής ενέργειας ούτε για την κοσμοσυρροή παιδιών λόγω του... Πότερ.
Πρόκειται απλά για τις αποκριάτικες στολές που θα φορέσουν μικροί και μεγάλοι
στα φετινά καρναβάλια και τα αποκριάτικα πάρτι. 
Έκπληξη τα φρουτάκια 
Ήδη, στα βεστιάρια και στα καταστήματα πώλησης αποκριάτικων ειδών οι παραπάνω
στολές με τα απαραίτητα αξεσουάρ, που συμπληρώνουν την εικόνα, προσελκύουν το
μεγαλύτερο κομμάτι του αγοραστικού κοινού. Άλλωστε, όπως σημειώνουν
κατασκευαστές αλλά και πωλητές αποκριάτικων στολών, οι καταναλωτές ζητούν
πάντα στολές που έχουν να κάνουν με θέματα της επικαιρότητας. Τα φρουτάκια,
για παράδειγμα, δεν προκάλεσαν αναταραχή μόνο στην πολιτική ζωή, αλλά και
στους κατασκευαστές αποκριάτικων στολών. «Τώρα φτιάχνουμε στολές με θέμα τα
φρουτάκια. Ήταν η έκπληξη της τελευταίας στιγμής», λέει ο κ. Νίκος Γιανναδάκης
ο οποίος έχει εργοστάσιο κατασκευής στολών και εισαγωγής αποκριάτικων
αξεσουάρ. 
Πηγές έμπνευσης 
Κινηματογραφικοί ήρωες (όπως φέτος ο Χάρι Πότερ), παιχνίδια που κινήθηκαν καλά
στις γιορτές (όπως η κούκλα Σίντι), αλλά και πρόσωπα της επικαιρότητας που
είναι σε όλους γνωστά (όπως ο Μπιν Λάντεν και ο Τσάκας) αποτελούν τις... πηγές
έμπνευσης των κατασκευαστών αποκριάτικων στολών. «Παρακολουθούμε τα επίκαιρα
θέματα από τον Οκτώβριο και αν κρίνουμε ότι ένα παιχνίδι έχει μεγάλες πωλήσεις
το κάνουμε στολή», εξηγεί ο κ. Παναγιώτης Βέργος που διατηρεί εργοστάσιο
κατασκευής στολών.

Χάρρυ Πότερ. Η ταινία του έσπασε ταμεία. Τα βιβλία του έγιναν ανάρπαστα και
τώρα ήρθε η σειρά εκατοντάδων παιδιών να γίνουν έστω για λίγο... μάγοι
φορώντας τη στολή του

«Το ίδιο κάνουμε αν διαπιστώσουμε ότι ένας ήρωας του κινηματογράφου έχει
μεγάλη απήχηση στα παιδιά, όπως φέτος ο Χάρι Πότερ». Παράλληλα, οι δημιουργοί
των αποκριάτικων στολών παρακολουθούν στενά και την αγορά τους εξωτερικού. 
Όσο για τις υπόλοιπες κλασικές αποκριάτικες στολές, ετοιμάζονται από τα
εργοστάσια και τις βιοτεχνίες αμέσως μόλις τελειώνουν οι απόκριες. «Το
εργοστάσιο δεν σταματά να δουλεύει όλο τον χρόνο. Μόλις τελειώσουν οι απόκριες
αρχίζει παράλληλα η κατασκευή των διαχρονικών στολών και οι έρευνες αγοράς για
τη δημιουργία νέων», συμπληρώνει ο κ. Γιανναδάκης. 
Σταθερές αξίες 
Η επικαιρότητα πάντως στις Απόκριες δεν κυλάει με ρυθμούς... τηλεόρασης. Οι
κατασκευαστές εκτιμούν ότι στα καρναβάλια και τα πάρτι θα δούμε και στολές που
είχαν φορεθεί και τις προηγούμενες χρονιές, όπως οι παπαροκάδες, η μάσκα της
ταινίας «Scream», οι τρελές αγελάδες. Υπάρχουν βέβαια και σταθερές
αποκριάτικες αξίες. «Κλασικά κοστούμια όπως ο Ζορό, ο πειρατής, ο Ρομπέν των
δασών, η βασίλισσα της νύχτας, για τους μικρούς και μάγισσες, χήρες, νοσοκόμες
και καλόγριες για τους μεγάλους δεν λείπουν ποτέ από τις βιτρίνες», λέει ο κ.
Νίκος Πανταζόπουλος ιδιοκτήτης μεγάλης αλυσίδας καταστημάτων παιχνιδιών. 
Η Πάτρα 
Το έναυσμα για την αγοραστική κίνηση δίνει το καρναβάλι της Πάτρας. «Οι πρώτες
εικόνες που μεταδίδονται για το πατρινό καρναβάλι κάνουν όλους να νιώθουν ότι
έρχονται οι Απόκριες. Τα τελευταία χρόνια όλο και περισσότεροι δήμοι
οργανώνουν εκδηλώσεις και τα αποκριάτικα πάρτι αυξάνονται. Έτσι ανοδική πορεία
έχει και το ενδιαφέρον του κόσμου», σημειώνει η κ. Δέσποινα Μουζάκη η οποία
έχει βεστιάριο στη Ν. Ερυθραία. 
Οι ενήλικοι «πιστοί» των μεταμφιέσεων αυξάνουν σημαντικά τα τελευταία 6
χρόνια. «Τα αποκριάτικα πάρτι έχουν γίνει μόδα όχι μόνο για τους μικρούς. Αυτή
η τάση μάς οδηγεί να δώσουμε φέτος βαρύτητα και στις στολές για μεγάλους»,
λέει ο κ. Πανταζόπουλος. Το ξεφάντωμα στα πάρτι επιβάλλει πρωτοτυπία αλλά
και... πρόκληση. «Όσο λιγότερο ύφασμα έχουν οι στολές τόσο περισσότερο
πουλάνε», τονίζει χαριτολογώντας η κ. Αγγελική Δανεσσή ιδιοκτήτρια εργοστασίου
αποκριάτικων στολών. «Οι γυναίκες προτιμούν προκλητικές μεταμφιέσεις όπως οι
κλασικές στολές της εύθυμης χήρας, της σέξι νοσοκόμας και καλόγριας. Οι άνδρες
από την άλλη προτιμούν το αστείο», λέει ο κ. Βέργος.

<H3>Στολές για όλα τα βαλάντια με τιμές πώλησης από 11 έως 88 ευρώ </H3>
Στα βεστιάρια και τα καταστήματα πώλησης αποκριάτικων ειδών μπορεί να βρει
κανείς στολές για όλα τα βαλάντια. Οι τιμές ποικίλλουν ανάλογα με την
ποιότητα, τα υλικά και τα συνοδευτικά αξεσουάρ - μάσκες, δόντια, περούκες. Και
βέβαια άλλο να αγοράσεις και άλλο να νοικιάσεις. Οι τιμές πώλησης αρχίζουν από
11,74 ευρώ και φθάνουν τα 88 ευρώ, για τους μικρούς και για τους μεγάλους από
35,21 έως 117,4 ευρώ. Πιο φτηνές ωστόσο, είναι οι ενοικιάσεις στολών (από
11,74 έως 44 ευρώ). 
Η στολή του μικρού μάγου (Χάρι Πότερ) κοστίζει 22 ευρώ, ενώ ο σταρ των φετινών
μεταμφιέσεων, Μπιν Λάντεν, κυμαίνεται από 58 - 65 ευρώ. Για τις γυναίκες η
μπούρκα κοστίζει 58 ευρώ. Για εκείνους που επιθυμούν την τελειότητα στη
μεταμφίεση, η μάσκα του Λάντεν πωλείται 15 ευρώ, η ξύλινη σκούπα του Πότερ 10
ευρώ και η διάσημη καράφλα του Τσάκα 15 ευρώ. Πάντως, η αποκριάτικη αγορά,
εγχώρια και μη, έχει κάνει την εμφάνισή της και στο Διαδίκτυο, όπου γίνονται
παραγγελίες ή αγορές. 
LINKS:

* http: //www.domino.gr

* http: //www.carnival.com.gr

* http: //www.fancydress.com

* http: //www.buycostumes.com
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17265N141</ED>
<ID>
ID:305963

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N14&aa=1</URL></REF>


Article

<CATEGORY>vin06</CATEGORY>

 <H2>Οι στάσεις θα... μιλάνε
</H2><H4>Οι επιβάτες του ΟΑΣΑ θα ενημερώνονται για το λεωφορείο που πλησιάζει
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ο επιβάτης περιμένει υπομονετικά σε μία από τις στάσεις της λεωφόρου
Συγγρού το αστικό λεωφορείο που θα τον μεταφέρει στο Χαλάνδρι. Ωστόσο, δεν
φορά τα γυαλιά του, ώστε να δει από μακριά αν το λεωφορείο που πλησιάζει είναι
πράγματι αυτό που περιμένει... 
Μέχρι τα τέλη του 2003, σύμφωνα με το πρόγραμμα τηλεματικής του ΟΑΣΑ, στην
Αττική θα υπάρχουν συνολικά 3.000 «έξυπνες στάσεις» που θα ενημερώνουν τους επιβάτες

Το πρόβλημά του έρχεται να λύσει η ίδια η στάση που ξαφνικά αρχίζει να...
μιλάει: «Το λεωφορείο που πλησιάζει είναι το 450»... Δεν πρόκειται για σενάριο
επιστημονικής φαντασίας, αλλά για πραγματικότητα που θα ζήσουν σε λίγες ημέρες
- έως τα τέλη του μήνα - οι επιβάτες τεσσάρων μεγάλων λεωφορειακών γραμμών της
Αθήνας που χρησιμοποιούν τις αστικές συγκοινωνίες για τις καθημερινές
μετακινήσεις τους. 
Ο Οργανισμός Αστικών Συγκοινωνιών της Αθήνας (ΟΑΣΑ) θέτει σε πιλοτική εφαρμογή
το πρόγραμμα ηχητικής ενημέρωσης των επιβατών του, «Άκου τη Στάση». Βάσει του
προγράμματος αυτού, οι επιβάτες θα ενημερώνονται από μεγάφωνα που θα είναι
εγκατεστημένα μέσα στα αστικά λεωφορεία αλλά και στις στάσεις, για τους
αριθμούς των λεωφορείων και τις στάσεις της διαδρομής, αναλυτικά.
Συγκεκριμένα, οι επιβάτες που θα περιμένουν στις στάσεις θα ακούν το μήνυμα
«το λεωφορείο που έρχεται είναι το...», ενώ οι επιβάτες που θα βρίσκονται μέσα
στα λεωφορεία θα ακούν τη φράση «η επόμενη στάση είναι...». 
Σε πρώτη φάση, στο πρόγραμμα της ηχητικής ενημέρωσης επιβατών έχουν ενταχθεί
περίπου 65 αστικά λεωφορεία της ΕΘΕΛ και 300 στάσεις που βρίσκονται κατά μήκος
των γραμμών: Α1 Ακτή Ξαβερίου - Βούλα Β1 Ακτή Ξαβερίου - Τερψιθέα, 450 Δέλτα
Φαλήρου - Πλατεία Χαλανδρίου και 550 Δέλτα Φαλήρου - Πλατεία Πλατάνου
(Κηφισιά). 
Μέχρι τα τέλη του 2003, σύμφωνα με το πρόγραμμα τηλεματικής του ΟΑΣΑ, στην
Αττική θα υπάρχουν συνολικά 3.000 «έξυπνες στάσεις» που θα ενημερώνουν με
ακρίβεια τους επιβάτες όχι μόνο ηχητικά αλλά και με ηλεκτρονικούς πίνακες για
τους χρόνους άφιξης των λεωφορείων και των τρόλεϊ. 
Οι «έξυπνες στάσεις» θα τοποθετηθούν καταρχήν κατά μήκος των ολυμπιακών
διαδρομών των αστικών συγκοινωνιών, ενώ στη συνέχεια θα επεκταθούν και στο
υπόλοιπο Λεκανοπέδιο. 
Η διοίκηση του ΟΑΣΑ αναμένεται μέσα στο ερχόμενο διάστημα να αποφασίσει για
την τεχνολογία του δικτύου τηλεματικής που θα εγκατασταθεί στην Αττική και θα
έχει συνολικό κόστος περίπου 13 δισ. δραχμές. Η χρηματοδότηση του όλου έργου
έχει εξασφαλιστεί από το Γ' Κοινοτικό Πλαίσιο Στήριξης. Στο όλο σύστημα θα
ενσωματωθούν και τα δύο προγράμματα τηλεματικής που εφαρμόζονται ήδη σε 200
τρόλεϊ και σε 300 αστικά λεωφορεία. 
Στο μεταξύ, όπως ανακοίνωσε χθες ο πρόεδρος του ΟΑΣΑ και της ΕΘΕΛ κ. Γιάννης
Μανιάτης, μέσα στον περασμένο χρόνο τα λεωφορεία της ΕΘΕΛ έκαναν ρεκόρ
διαδρομών καλύπτοντας συνολικά 100.079.094 χιλιόμετρα. Σύμφωνα με τον κ.
Μανιάτη, «το ρεκόρ αυτό σημειώνεται για πρώτη φορά στην 50χρονη ιστορία των
θερμικών λεωφορείων», καθώς τα περίπου 1.700 μπλε λεωφορεία εκτελούσαν
καθημερινά 13.000 δρομολόγια μεταφέροντας 1.300.000 επιβάτες.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17265N151</ED>
<ID>
ID:305964

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N15&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Κάθε ταξί στην κυκλοφορία ισοδυναμεί με 20 Ι.Χ.
</H2>
<AUTHOR>ΣΤΡΑΤΟΣ ΠΑΠΑΔΗΜΗΤΡΙΟΥ</AUTHOR>

Τα συνολικά χιλιόμετρα που διανύουν ημερησίως τα 15.000 ταξί της Αθήνας είναι
πάνω από 100 φορές το μήκος της περιφέρειας της Γης στον Ισημερινό. Εύκολα
λοιπόν αντιλαμβάνεται ο καθένας πόσο η κυκλοφορία επιβαρύνεται από τα ταξί 
Χθες, Δευτέρα 11-2-02, οι Αθηναίοι ζήσαμε μια διαφορετική πόλη. Πολύ λιγότερη
κυκλοφοριακή συμφόρηση, άνεση μετακίνησης στους δρόμους, αύξηση κατά 25% της
ταχύτητας των Μαζικών Μέσων Μεταφοράς. 
Τι συνέβη; Απλούστατα, είχαν απεργία τα ταξί. Θα αναρωτηθεί εύλογα κάποιος πώς
τα 15.000 οχήματα που είναι τα ταξί στο Λεκανοπέδιο είναι ικανά να επιβαρύνουν
τόσο πολύ τον κυκλοφοριακό φόρτο; Η απάντηση είναι καταφατική και εξηγήσιμη. 
Κάθε ταξί στην κυκλοφορία ισοδυναμεί με 20 αυτοκίνητα. Τα συνολικά χιλιόμετρα
που διανύουν ημερησίως και τα 15.000 ταξί της Αθήνας είναι πάνω από 100 φορές
το μήκος της περιφέρειας της Γης στον Ισημερινό. Αν ληφθεί δε υπόψη και η
άναρχη, άνευ κανόνων κίνησή τους (συνεχής κίνηση, «ψάρεμα» στην δεξιά λωρίδα,
παράνομες στάσεις κ.λπ.) εύκολα αντιλαμβάνεται ο καθένας που ζει και κινείται
στην πόλη πόσο η κυκλοφορία επιβαρύνεται από τα ταξί. 
Σε μερικούς οδικούς άξονες έχει παρατηρηθεί ότι τα ταξί αποτελούν το 50% των
οχημάτων. Είναι καιρός να επανεξετασθεί ο ρόλος του ταξί. Να σταματήσει να
αποτελεί παρασυγκοινωνία, με πολλαπλές μισθώσεις και «αδέσποτη» κίνηση, που
δημιουργεί εκτός άλλων και πλείστα όσα προβλήματα στις δημόσιες συγκοινωνίες
(παραβίαση λεωφορειολωρίδων, παράνομες στάσεις κ.λπ.). 
Σήμερα το ταξί επιδοτείται τόσο στην τιμή αγοράς του (μείωση δασμών) όσο και
στη χρήση του (κατανάλωση πετρελαίου). Οι δαπάνες αυτές πρέπει να αυξηθούν και
να περάσουν στον καταναλωτή. Το ζητούμενο δεν είναι να μειωθεί το εισόδημα των
οδηγών ταξί, αλλά τα διανυόμενα χιλιόμετρα. Το ταξί δεν μπορεί να γίνει
λεωφορείο όπως και το λεωφορείο δεν μπορεί να παρέχει εξυπηρέτηση πόρτα -
πόρτα. Υπάρχει ρόλος και χώρος για όλα τα μέσα μεταφοράς αρκεί το καθένα να
υπόκειται σε κανόνες εξ υπαρχής σχεδιασμένους σύμφωνα με τις ανάγκες της πόλης.

Ο Στράτος Παπαδημητρίου είναι Διδάκτωρ Συγκοινωνιολόγος και Διευθύνων
Σύμβουλος του Ο.Α.Σ.Α.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17265N152</ED>
<ID>
ID:306054

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N15&aa=2</URL></REF>


Article

<CATEGORY>vin06</CATEGORY>

 <H2>Νεκρός και Έλληνας σε καραμπόλα 100 οχημάτων στην Ιταλία
</H2>
Τρεις νεκροί, μεταξύ αυτών και ένας Έλληνας, και δεκάδες τραυματίες ήταν ο
τραγικός απολογισμός μεγάλης καραμπόλας με 100 οχήματα που σημειώθηκε χθες το
πρωί στον αυτοκινητόδρομο Α14, στο Ρίμινι της Ιταλίας. 
Κατά τη σύγκρουση σκοτώθηκε ο 32χρονος Δημήτρης Τσάτσος, συνοδηγός τουριστικού
λεωφορείου, ενώ τραυματίστηκαν η Κωνσταντίνα Αρμάου, ο Κωνσταντίνος
Αποστολίδης, η Σοφία Καμένου, ο Γιάννης Κοκκινίδης, η Δήμητρα Πετρούλια και η
Κωνσταντίνα Τσάκωνα. 
Το λεωφορείο του ταξιδιωτικού γραφείου New Line, που κατευθυνόταν από την
Μπολόνια στο Μπάρι με τελικό προορισμό την Αθήνα, μετέφερε 13 Έλληνες Έλληνες
φοιτητές, που σπουδάζουν στη γειτονική χώρα, καθώς και συγγενείς τους. 
Το πρωτοφανές δυστύχημα, στο οποίο ενεπλάκησαν 100 οχήματα, προκλήθηκε όταν
κάτω από άγνωστες συνθήκες φορτηγό άδειασε στον δρόμο το φορτίο πολυστυρενίου
που μετέφερε. Κατά τη σφοδρή σύγκρουση, εκδηλώθηκε πυρκαγιά, που γρήγορα
επεκτάθηκε, με αποτέλεσμα να χάσουν τη ζωή τους 3 άτομα και να τραυματισθούν
50. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17265N153</ED>
<ID>
ID:306067

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N15&aa=3</URL></REF>


Article

<CATEGORY>vin06</CATEGORY>

 <H2>Ίδιος αριθμός σταθερού και σε άλλη εταιρεία
</H2>
Τον ίδιο αριθμό σταθερού τηλεφώνου, ακόμα και όταν αλλάζουν εταιρεία, θα
μπορούν να διατηρούν οι Έλληνες συνδρομητές στα τέλη του χρόνου. Επιπλέον, θα
επιλέγουν την εταιρεία μέσω της οποίας θα κάνουν τις κλήσεις τους, χωρίς την
πληκτρολόγηση ειδικού κωδικού. Η Εθνική Επιτροπή Τηλεπικοινωνιών και
Ταχυδρομείων (ΕΕΤΤ) ανακοίνωσε χθες ότι αρχίζει διαβουλεύσεις με όλους τους
ενδιαφερόμενους τηλεπικοινωνιακούς οργανισμούς για τα θέματα της φορητότητας
των τηλεφωνικών αριθμών και την υπηρεσία της προεπιλογής φορέα. Η φορητότητα
αριθμού επιτρέπει στον συνδρομητή σταθερής τηλεφωνίας να αλλάξει
τηλεπικοινωνιακό πάροχο (εταιρεία), διατηρώντας όμως τον τηλεφωνικό του αριθμό.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17265N154</ED>
<ID>
ID:306090

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N15&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΓΙΩΡΓΟΣ ΒΑΣΙΛΑΚΟΠΟΥΛΟΣ
</H2><H4>Η κριτική δεν είναι δικαίωμα, είναι υποχρέωση
</H4>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΠΡΟΕΔΡΟΣ ΤΗΣ ΕΛΛΗΝΙΚΗΣ ΟΜΟΣΠΟΝΔΙΑΣ ΚΑΛΑΘΟΣΦΑΙΡΙΣΗΣ

Ο πρόεδρος της ΕΟΚ, Γιώργος Βασιλακόπουλος, πιστεύει ότι το ελληνικό
μπάσκετ μπορεί να λύσει πολλά οργανωτικά ζητήματα εν όψει των Ολυμπιακών
Αγώνων του 2004 και μάλιστα με ελάχιστο κόστος. Υποστηρίζει ότι ο εθελοντισμός
αποτελεί βασική αρχή του Ολυμπισμού και τονίζει με έμφαση ότι η κριτική δεν
είναι δικαίωμα, αλλά υποχρέωση. Επίσης, εκφράζει την αισιοδοξία του ότι η
εθνική ομάδα θα βρεθεί και πάλι στην κορυφή. 
Το μπάσκετ προσέθεσε δυναμική στον εθελοντισμό; 
Το ελληνικό μπάσκετ με την άμεση και ζωντανή σχέση που διατηρεί με τις
ευρύτερες μάζες πάντα προσθέτει, ποτέ δεν αφαιρεί. 
Πώς αποφασίσατε να βοηθήσετε αυτήν την προσπάθεια; 
Ο εθελοντισμός, δηλαδή η «αυθόρμητη λαϊκή συμμετοχή», αποτελεί βασική αρχή του
Ολυμπισμού και με αυτήν την έννοια ήμουν και θα είμαι αρωγός. 
Πολλοί σκέφτηκαν πως αλλάξατε απόψεις για το θέμα του 2004. 
Οι προβληματισμοί μου, οι θέσεις μου, οι αντιθέσεις μου, οι εναντιώσεις μου ως
προς την σκοπιμότητα της διεκδίκησης, αλλά και τη δυνατότητα υλοποίησης χωρίς
να οδηγηθεί η χώρα σε «εθνική περιπέτεια» παραμένουν αναλλοίωτες. 
Θα συνεχιστεί αυτή η συνεργασία; 
Ναι, εφ' όσον κινείται στα πλαίσια των αρχών και των αξιών του Αθλητισμού και
του Ολυμπισμού. 
Οι σχέσεις σας με την κ. Αγγελοπούλου; 
Με τη Γιάννα ή με την κ. πρόεδρο της ΟΕΟΑ 2004; 
Με ποιον τρόπο μπορεί το μπάσκετ να ενισχύσει ακόμα περισσότερο αυτήν την
προσπάθεια; 
Εφ' όσον το επιθυμούν το ελληνικό μπάσκετ με τους 400.000 ενεργούς αθλητές
μπορεί να λύσει πολλά οργανωτικά ζητήματα και με ελάχιστο κόστος. 
Δηλώσατε ότι δεν είστε αρνητικός άνθρωπος... 
Και πράγματι δεν είμαι, γιατί έχω πάντα θέσεις και υπηρετώ συγκεκριμένες
κοινωνικές και αθλητικές αξίες. 
Όμως, δεν πρόκειται να κρατήσετε το στόμα σας κλειστό... 
Ασφαλώς και όχι. Αποτελεί επίτευγμα το ότι μπορώ να ανοίγω το στόμα μου όπως
θέλω και όποτε θέλω και για αυτό φροντίζω να μην είναι «μπουκωμένο». 
Μπορεί να υπάρξει κοινή πορεία με το 2004; 
Οπωσδήποτε πρέπει, αλλά δεν νομίζω ότι μπορεί... 
Θα συνεχίσετε να ασκείτε κριτική στις ενέργειες της Οργανωτικής Επιτροπής; 
Για όσους έχουν το «θλιβερό» προνόμιο της γνώσης, η κριτική δεν είναι
δικαίωμα, είναι υποχρέωση. 
Δημόσιος διάλογος: Μπορεί να προσφέρει χρήσιμα στοιχεία σε αυτήν την
προσπάθεια της χώρας μας; 
Είναι η μοναδική διαδικασία μέσα από την οποία μπορεί να επιτευχθεί η σύνθεση
και η συνεννόηση. 
Τι έχετε να προτείνετε στην κ. Αγγελοπούλου ως μία ακόμα βοήθεια για τον
εθελοντισμό; 
Το τρίπτυχο «ΜΕΤΡΟ - ΛΙΤΟ - ΑΞΙΟΠΡΕΠΕΙΑ» να αντικαταστήσει το τρίπτυχο
«ΣΠΑΤΑΛΗ - ΧΛΙΔΗ - ΜΕΓΑΛΟΪΔΕΑΤΙΣΜΟΣ». 
Είστε, πάντως, ικανοποιημένος από τη νέα προσπάθεια της Εθνικής. 
Απόλυτα. Ένας νέος κύκλος επιτυχιών ξεκίνησε, το ελληνικό μπάσκετ σε πείσμα
κάποιων στέκεται όρθιο, είναι και θα είναι παρόν. 
Μπορούμε να είμαστε αισιόδοξοι για το τελικό αποτέλεσμα; 
Όχι μόνο αισιόδοξοι, αλλά βέβαιοι. Το 2003 και το 2004 δεν είναι μακριά. Η
κορυφή μάς περιμένει και πάλι. 
Είστε, πάντως, πικραμένος από το γεγονός ότι δεν καλύφθηκε τηλεοπτικά το
ματς με το Ισραήλ. 
Ήταν μία μεγάλη «ΑΠΡΕΠΕΙΑ». Οι υπεύθυνοι της ΕΡΤ θα πρέπει να δώσουν
εξηγήσεις. 
Μπορεί, όμως, το μπάσκετ να ξεπεράσει την κρίση; 
Η «κρίση» είναι τεχνητή και υποκινούμενη για αυτό και ήδη ξεπερνιέται. 
Να περιμένουμε στη νέα περίοδο μία διαφορετική Ευρωλίγκα με όλες τις
ισχυρές ομάδες μετά τις τελευταίες εξελίξεις στο Μόναχο; 
Εκτιμώ πως ναι και μάλιστα κάτω από την ομπρέλα της FIBA Europe. 
Τι πρέπει να αλλάξει στο επαγγελματικό μπάσκετ; 
Να αλλάξει η νοοτροπία, πρακτικές, συμπεριφορές, να γίνει πιο υπεύθυνο και να
σέβεται τη σχέση αθλητισμού και κοινωνίας. 
Μπορεί να υπάρξει κοινή πορεία μεταξύ ΕΟΚ και ΕΣΑΚΕ; 
Ασφαλώς, αλλά στη βάση ενός πλαισίου θέσεων και αρχών και όχι στη βάση
ιδιοκτησιακών λογικών ή προσωπικών στρατηγικών και βλέψεων. 
Η Πολιτεία κινείται προς τη σωστή κατεύθυνση σε ό,τι αφορά τα προβλήματα
του επαγγελματικού μπάσκετ; 
Το μπάσκετ είναι ένα, τα προβλήματα διαφέρουν ανάλογα με το επίπεδο αθλητών
που εκπροσωπούν και εκφράζουν και μέχρι στιγμής, η Πολιτεία κινείται και
αντιμετωπίζει με μεγάλη ευθύνη, υπεύθυνη στάση και ιδιαίτερη
αποτελεσματικότητα τις «τεχνητά» προκαλούμενες κρίσεις.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17265N161</ED>
<ID>
ID:306012

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η γιαγιά στην Ιπποκράτους
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Η γιαγιά στην Ιπποκράτους διστάζει ν' απλώσει το χέρι. Διστάζει ακόμα και να
μιλήσει. Μάλλον ψελλίζει κάτι που δύσκολα γίνεται αντιληπτό από τους
περαστικούς. Εκλιπαρεί με το βλέμμα, αλλά ποιος έχει πλέον χρόνο ή διάθεση να
ρίξει τα μάτια σε άλλη μια ηλικιωμένη που στέκεται στον δρόμο ζητιανεύοντας; 
Αυτή η γιαγιά όμως στην Ιπποκράτους είναι διαφορετική. Οι κινήσεις της
προδίδουν ερασιτεχνισμό και η απόγνωση, στην άκρη του βλέμματος, αμηχανία και
ντροπή. 
Ακόμα και τα ρούχα της δεν είναι αυτό που λέμε «επαγγελματία». 
Ο Γιώργος, αν και μισεί τους επαγγελματίες ζητιάνους, βγάζει αμέσως μερικά
κέρματα ευρώ και της δίνει. Εκφράζει την ευγνωμοσύνη της με ένα εξίσου αμήχανο
νεύμα. 
Η εικόνα της μας ακολουθεί. Καταναλώνοντας εικόνες διασχίζουμε δρόμους και
τετράγωνα, προσπερνάμε ανθρώπους που σέρνονται στο πεζοδρόμιο, τα σώματα σαν
να προσπαθούν να κολλήσουν με τη γη. Όρθιες στέκουν στις ίδιες πάντα
γωνίες-στέκια οι γνωστές μαυροφορούσες που ψιθυρίζουν ευχές καλοσύνης
απλώνοντας πιεστικά το χέρι... Ανατριχιάζω κάθε φορά που τις ακούω, αποστρέφω
το πρόσωπο, και κλείνω τ' αυτιά στις ευχές που εκφέρονται με ηχόχρωμα
κατάρας... 
Η γιαγιά της Ιπποκράτους δεν φαίνεται επαγγελματίας. Μου θυμίζει περισσότερο
κάτι ηλικιωμένους που ξεμένουν σε ορεινά χωριά, και ζουν μοναχικά περιμένοντας
στωικά να γίνουν νιφάδες χιονιού. Μακριά από τους δείκτες, τα ποσοστά αύξησης
του ΑΕΠ εξαιτίας του 2004, το ευρωβαρόμετρο και τα προβλήματα ποιότητας ζωής
όσων κολλάνε μιάμιση ώρα στη Λεωφόρο Κηφισίας από την κίνηση. 
Και που να πάρει, αν είμαστε μόνο 11 εκατομμύρια άνθρωποι σε μια χώρα και
βγάζουμε τους ηλικιωμένους στη ζητιανιά τι ακριβώς φιλοδοξούμε; Να αποκτήσουμε
το έξυπνο σπίτι του μέλλοντος για να προγραμματίζουμε τη σούπερ ντούπερ
καφετιέρα να φτιάχνει εσπρέσο στις 7.19' το πρωί; <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17265N162</ED>
<ID>
ID:306055

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Ηθικά προβλήματα
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Κατά κάποιο περίεργο τρόπο τα δυο παιδάκια, στις δυο φωτογραφίες, έμοιαζαν
μεταξύ τους. Έμοιαζαν χωρίς να έχουν καμιά σχέση. Το ένα ήταν κοριτσάκι στη
Λωρίδα της Γάζας. Το μετέφερε η μητέρα του τραυματισμένο. Κοίταζε πλάγια τον
φακό, μια σκούρα σκιά από δάκρυα ή απλώς πόνο στεφάνωνε τα μάτια της. Το άλλο
ήταν αγοράκι στη Βρετανία, στην αγκαλιά της μητέρας του κι αυτό, μιας γελαστής
μητέρας. Μόλις κέρδισε το δικαίωμα να μείνει ξανά έγκυος με το σπέρμα του
συζύγου η μητέρα, γι' αυτό χαμογελούσε. Κατεψυγμένο το σπέρμα, νεκρός ο
σύζυγος. Ηθικά προβλήματα, έλεγε η λεζάντα, προκύπτουν από κάθε επίτευγμα της
επιστήμης. Είναι σωστό να κάνει κανείς παιδιά από κατεψυγμένο σπέρμα; Ωστόσο
το βλέμμα της άλλης μικρής, από το πάνω μέρος της σελίδας, φώναζε βουβά: «Εδώ
είναι τα ηθικά προβλήματα, σ' εμένα. Σ' εμένα που πονάω, γιατί με βρήκανε τα
θραύσματα των πυραύλων. Σ' εμένα που ξαφνιάζομαι απ' τον πόνο, γιατί δεν έχω
συνηθίσει να πονάω. Κανένα παιδί δεν συνηθίζει. Ας λένε ότι εμείς εδώ ξέρουμε
απ' αυτά. Τίποτα δεν έμαθα. Δεν θέλω να μάθω. Δεν θέλω να συνηθίσω. Μην
ξοδεύετε τον προβληματισμό περί ηθικής στα κατεψυγμένα σπέρματα. Κρατήστε τον
για τα γεννημένα παιδιά, που τα ξαφνιάζει η βία. Αυτό το ξάφνιασμα δεν
δημιουργεί ηθικά προβλήματα; Και να με τρέχουν στον γιατρό σαν ένα από τα δέκα
άτομα των σημερινών τραυματισμών, λες και δεν είμαι μοναδική κι ανεπανάληπτη;
Λες και θα έπρεπε να έχω προετοιμαστεί για κάτι τέτοιο, μόνο και μόνο επειδή
γεννήθηκα στη Λωρίδα της Γάζας; Αυτό δεν είναι το αληθινό ηθικό πρόβλημα;».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17265N163</ED>
<ID>
ID:306084

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N16&aa=3</URL></REF>


Article

<CATEGORY>vin07</CATEGORY>

 <H2>Βίος και πολιτεία
</H2><H4>Η οικογένεια Μιλόσεβιτς συνεχίζει να ζει σε αυταπάτες
</H4>
Η πρώην πρώτη οικογένεια των Βαλκανίων είχε μια πολύ κακή χρονιά. Ο
πατέρας, ο Σλόμπονταν, μεταφέρθηκε στη Χάγη και του απαγγέλθηκε η κατηγορία
της γενοκτονίας. Σήμερα αρχίζει η δίκη του. 
Η οικογένεια του πρώην ισχυρού άνδρα των Βαλκανίων. Η σύζυγος του Μίρα, ο
γιός του Μάρκο και η νύφη του, στα εγκαίνια του «Bombipark» που διήυθυνε ο
Μάρκο στο Ποζάρεβατς

Ο γιος, ο Μάρκο, παραπέμπεται με την κατηγορία ότι απείλησε στέλεχος της
αντιπολίτευσης να τον κόψει με ηλεκτρικό πριόνι και να πετάξει τα κομματάκια
στο ποτάμι. Η κόρη, η Μαρίγια, κατηγορείται ότι τη νύχτα που συνελήφθη ο
πατέρας της, πριν από δέκα μήνες, έριξε με το πιστόλι της υπό την επήρεια
ναρκωτικών και αλκοόλ. Και η μητέρα, η Μιριάνα, θα δικαστεί με την κατηγορία
ότι χρησιμοποίησε την επιρροή της για να αποκτήσει διαμέρισμα η μπέιμπι σίτερ
του εγγονού της. 
Πριν από λίγους μήνες επισκέφθηκα τη σύζυγο του Μιλόσεβιτς στο σπίτι της και
τη ρώτησα γιατί νομίζει πως τα διεθνή και τα σερβικά δικαστήρια θέλουν να
κλείσουν όλη την οικογένειά της στη φυλακή. «Είναι μέρος ενός ειδικού πολέμου
εναντίον της οικογένειας», απάντησε. «Ενός βρώμικου και μυστηριώδους πολέμου.
Προφανώς αυτοί οι άνθρωποι που δεν έχουν ευτυχισμένες οικογένειες ζηλεύουν και
μισούν την οικογένειά μας, όπου όλοι είναι χαρούμενοι». 
Η Μιριάνα Μάρκοβιτς ίσως να ήταν η γυναίκα με τη μεγαλύτερη επιρροή στην
ιστορία των Βαλκανίων. Σχεδίασε τη σταδιοδρομία του συζύγου της, οργανώνοντας
την άνοδό του και επιταχύνοντας την πτώση του (όταν ο Μιλόσεβιτς δεν
ακολουθούσε τις συμβουλές της, συνήθιζε να πέφτει στο κρεβάτι και να
παριστάνει την άρρωστη μέχρι να τον κάνει να αλλάξει γνώμη). Σύμφωνα με
Σέρβους αξιωματούχους, είναι ύποπτη για απόπειρα φόνου ενός πολιτικού της
αντιπολίτευσης, για την εξαφάνιση ενός πρώην κομμουνιστή ανταγωνιστή της και
για τη δολοφονία ενός δημοσιογράφου το 1999. Ο κόσμος τη μισεί, ακόμη
περισσότερο από τον σύζυγό της. Στους δρόμους του Βελιγραδίου, την αποκαλούν
συχνά «κόκκινη μάγισσα». 
Η ιδιωτική ζωή της οικογένειας Μιλόσεβιτς χαρακτηριζόταν από τις ίδιες
αυταπάτες που χαρακτήριζαν την πολιτική τους. Ο Μάρκο έγινε διάσημος επειδή
κατέστρεφε το ένα πολυτελές αυτοκίνητό του μετά το άλλο. Η Μαρίγια σκότωσε
κάποτε το σκυλί ενός πρώην εραστή της. Ο Μάρκο έπαιρνε τα όπλα του και τους
σωματοφύλακές του στα νάιτ κλαμπ και έσπαγε στο ξύλο τους ανθρώπους που δεν
του άρεσαν οι φάτσες τους. Η Μαρίγια έπαιρνε τα όπλα της και τους
σωματοφύλακές της στα νάιτ κλαμπ αναζητώντας τους άνδρες που την είχαν
προδώσει. Όσο κυβερνούσαν οι γονείς τους, έκαναν επίδειξη των αυτοκινήτων τους
και των ρούχων τους. Κι εκείνοι δεν έκρυψαν ποτέ την υπερηφάνειά τους γι'
αυτούς. 
Ο στενότερος οικογενειακός δεσμός, πάντως, είναι ανάμεσα στους δύο συζύγους.
Τους τελευταίους μήνες, η Μάρκοβιτς προσπαθούσε να βρίσκεται όσο μπορούσε
κοντύτερα στον σύζυγό της, και το ίδιο θα κάνει στη διάρκεια της δίκης του.
Αλλά θεωρεί πως ούτε εκείνη ούτε ο σύζυγός της πρέπει να απολογηθούν για
τίποτα. Όπως λέει, από τους τέσσερις πολέμους που έγιναν κατά τη βασιλεία
τους, ο μόνος «σημαντικός» ήταν εκείνος του Κοσόβου. Στο κάτω-κάτω, μόνον
εκείνος έφερε τον πόλεμο στο Βελιγράδι.

<H3>Αποφασισμένη η Ντελ Πόντε
</H3>
Με την εισαγωγική αγόρευση της εισαγγελέως Κάρλα Ντελ Πόντε ξεκινά σήμερα το
πρωί, στις 9: 30 τοπική ώρα (10: 30 ώρα Ελλάδας), η δίκη του Σλόμπονταν
Μιλόσεβιτς στο Διεθνές Ποινικό Δικαστήριο της Χάγης. 
Τον λόγο θα πάρουν στη συνέχεια οι αναπληρωτές εισαγγελείς: ο Βρετανός Τζέφρι
Νάις θα αναφερθεί γενικά στα τρία κατηγορητήρια που έχουν απαγγελθεί εναντίον
του Μιλόσεβιτς, για το Κοσσυφοπέδιο, τη Βοσνία και την Κροατία, και ο Καναδός
Ντερκ Ρίνεβελντ θα αναφερθεί ειδικά στον πόλεμο του Κοσσυφοπεδίου, στον οποίο
και θα επικεντρωθεί αρχικά η δίκη. 
«Μπορώ να διαβεβαιώσω τον Σλόμπονταν Μιλόσεβιτς ότι υπάρχουν αδιάσειστες
αποδείξεις εναντίον του. Είμαι σίγουρη ότι θα καταδικαστεί», δήλωσε χθες σε
συνέντευξη που παραχώρησε στην ιταλική εφημερίδα La Republica η Ντελ Πόντε.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17265N411</ED>
<ID>
ID:305956

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N41&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Η δίκη πρέπει να είναι επώδυνα δίκαιη
</H2>
<AUTHOR>JOHN SIMPSON</AUTHOR>

Υπάρχει μία ολοφάνερη νευρικότητα στους άνδρες και στις γυναίκες που έχουν
αναλάβει τη δίωξη του Σλόμπονταν Μιλόσεβιτς στη Χάγη. Ίσως διότι γνωρίζουν ότι
πρόκειται για τη μεγαλύτερη δίκη στην ιστορία του Διεθνούς Ποινικού
Δικαστηρίου. Ίσως διότι ανησυχούν μήπως οι κατηγορίες δεν στοιχειοθετηθούν. 
Σε γενικές γραμμές, φυσικά, δεν υπάρχει καμία σοβαρή αμφιβολία ότι ο άνθρωπος
αυτός είναι ένοχος. Αναμόχλευσε εσκεμμένα τα εθνικά μίση στη Γιουγκοσλαβία
προκειμένου να αναλάβει την προεδρία και τέθηκε επικεφαλής ενός καθεστώτος το
οποίο έστρεψε, για πολιτικούς λόγους, τον στρατό του εναντίον των μη σερβικών
δημοκρατιών της χώρας. Ο στρατός αυτός και τα παραστρατιωτικά του παρακλάδια
έβαλαν στόχο τον άμαχο πληθυσμό, καίγοντας τα σπίτια του και δολοφονώντας
δεκάδες χιλιάδες ανθρώπους. 
Ο Μιλόσεβιτς και οι οπαδοί του δεν μπορούν να χρησιμοποιήσουν, ως υπεράσπιση,
το επιχείρημα ότι οι Κροάτες, οι Βόσνιοι και οι αλβανόφωνοι του Κοσσυφοπεδίου
εκδίωξαν και δολοφόνησαν, με τη σειρά τους, Σέρβους κατοίκους. Το έπραξαν
πράγματι, σε μία εξίσου αποτρόπαιη κλίμακα. Υποβολέας, όμως, του αρχικού
σχεδίου για μία Μεγάλη Σερβία ήταν ο Μιλόσεβιτς. Και αυτό ακριβώς το σχέδιο
ήταν που οδήγησε στον χαμό τόσο πολλών ζωών. 
Το δύσκολο θα είναι να αποδειχθούν όλα αυτά. Έπειτα από κάθε πόλεμο,
ακολουθούσε μία γιγάντια προσπάθεια καταστροφής των τεκμηρίων. Ακόμη
περισσότερα έγγραφα καταστράφηκαν μετά την ανατροπή του Μιλόσεβιτς, τον
Οκτώβριο του 2000. Φυσικά, οι εισαγγελείς ελπίζουν να πείσουν υπουργούς,
στρατηγούς και αξιωματούχους του καθεστώτος Μιλόσεβιτς να καταθέσουν εναντίον
του. Το πιθανότερο, όμως, είναι ότι οι στενότεροι συνεργάτες του Μιλόσεβιτς,
οι μοναδικοί μάρτυρες που μπορούν να πουν με αξιοπιστία και βεβαιότητα ότι
έδωσε τις εντολές για τις επιχειρήσεις εθνοκάθαρσης, θα παραμείνουν σιωπηλοί.
Διότι γνωρίζουν ότι επιμαρτυρώντας την ευθύνη του θα ομολογούν και τη δική
τους. 
Η δίκη του Σλόμπονταν Μιλόσεβιτς θα πρέπει να είναι επώδυνα και επιμελημένα
δίκαιη. Γι' αυτό και οι δικαστές θα επιτρέψουν στον πρώην πρόεδρο της
Γιουγκοσλαβίας να αποκαλύψει κάθε είδους ενοχλητικές λεπτομέρειες όσον αφορά
τις επαφές του με δυτικές κυβερνήσεις. Θα είναι μία από τις πλέον σημαντικές
δίκες που έγιναν ποτέ. Με εντονότατες επιπτώσεις στον τρόπο με τον οποίο θα
διοικούν τις χώρες τους στο μέλλον οι πολιτικοί ηγέτες ολόκληρου του κόσμου. 
Ο John Simpson είναι υπεύθυνος για τα διεθνή θέματα του BBC. Το σχόλιό
του δημοσιεύθηκε στην εφημερίδα «Sunday Telegraph».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17265N412</ED>
<ID>
ID:306057

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N41&aa=2</URL></REF>


Article

<CATEGORY>vin07</CATEGORY>

 <H2>Νέα τετραπλή επίθεση
</H2><H4>Το Ισραήλ συνεχίζει να χτυπά τους Παλαιστινίους στη Γάζα
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Η βία μοιάζει να είναι πλέον αδιαμφισβήτητος νικητής στη Μέση Ανατολή.
Προτού περάσουν 24 ώρες από την Κυριακή, όταν ένας πύραυλος Κασέμ-2
παλαιστινιακής κατασκευής εκτοξεύθηκε στο Ισραήλ από τη Γάζα, το Ισραήλ είχε
πραγματοποιήσει τέσσερις επιθέσεις στην παλαιστινιακή πόλη. 
Οι φλόγες. Κτίριο στην πόλη της Γάζας βομβαρδίζεται από ισραηλινούς πυραύλους

Χθες, για δεύτερη ημέρα συνεχίστηκαν οι ισραηλινές επιθέσεις εναντίον
παλαιστινιακών στόχων στη Γάζα, λίγες μόνον ώρες μετά την εισβολή των
Ισραηλινών στην αυτόνομη παλαιστινιακή πόλη Ναμπλούς. Πληροφορίες κάνουν λόγο
ότι από τους ισραηλινούς πυραύλους που εκτοξεύθηκαν από μαχητικά αεροσκάφη οι
τραυματίες είναι περισσότεροι από 80. Ο Κόφι Ανάν δηλώνει «στενοχωρημένος» από
την κλιμάκωση της βίας. 
Τρία μαχητικά αεροσκάφη βομβάρδισαν χθες το κτιριακό συγκρότημα Σαράγια, που
στεγάζει την κεντρική φυλακή της Γάζας, τις υπηρεσίες στρατιωτικών πληροφοριών
και τη Δύναμη 17 (προσωπική φρουρά του Γιάσερ Αραφάτ), λίγη ώρα αφού ισραηλινά
ελικόπτερα είχαν εκτοξεύσει πέντε πυραύλους εναντίον του ίδιου στόχου. Σύννεφα
καπνού υψώθηκαν επάνω από την πόλη της Γάζας και συντρίμμια εκτοξεύθηκαν προς
όλες τις κατευθύνσεις. 
Λίγες ώρες αφότου εκδηλώθηκε αυτή η επίθεση, περίπου 500 Παλαιστίνιοι
διαδηλωτές εισέβαλαν σε φυλακή της Χεβρώνας, στο νότιο τμήμα της Δυτικής Όχθης
και απελευθέρωσαν 10 κρατουμένους που ανήκαν στη Χαμάς και την Τζιχάντ. Οι
δεσμοφύλακες στάθηκαν ανίκανοι να συγκρατήσουν το πλήθος που, μαινόμενο,
έσπασε την πόρτα της φυλακής. 
Το περιστατικό αυτό ήταν το πιο πρόσφατο από μια μακρά σειρά εισβολών που
πραγματοποιούν Παλαιστίνιοι διαδηλωτές σε φυλακές, φοβούμενοι ότι θα ενταθούν
οι ισραηλινές αεροπορικές επιδρομές σε παλαιστινιακές φυλακές και άλλες
εγκαταστάσεις ασφαλείας, όπου κρατούνται ισλαμιστές μαχητές. 
Εν μέσω επιδρομών, ο ισραηλινός στρατός αποφάσισε να ζητήσει και «συγνώμη» για
την αεροπορική επίθεση που είχε πραγματοποιήσει εναντίον της Γάζας προχθές το
βράδυ και είχε ως αποτέλεσμα τον τραυματισμό δύο υπαλλήλων του Οργανισμού
Ηνωμένων Εθνών. 
Η δήλωση

«Εκφράζουμε τη λύπη μας για τον τραυματισμό των δύο υπαλλήλων της UNESCO που
βρίσκονταν στους τελευταίους ορόφους κτιρίου στη Γάζα», αναφέρεται σε
ανακοίνωση του ισραηλινού στρατού. «Οι δυνάμεις μας αντέδρασαν χθες το βράδυ
στη φονική επίθεση στην Μπερσέμπα, αλλά η επιδρομή δεν είχε στόχο το κτίριο
της UNESCO, το οποίο επλήγη κατά λάθος». 
Στο μεταξύ, ο Παλαιστίνιος ηγέτης Γιάσερ Αραφάτ προειδοποίησε ότι οποιαδήποτε
προσπάθεια του Ισραήλ να τον εκδιώξει από τη θέση τού συνομιλητή στην
ειρηνευτική διαδικασία είναι καταδικασμένη να αποτύχει. 
Σε συνέντευξή του στο BBC, ο Γιάσερ Αραφάτ ανέφερε ότι το Ισραήλ θα πρέπει να
κάνει διαπραγματεύσεις μαζί του, διότι είναι ο εκλεγμένος ηγέτης των
Παλαιστινίων. Οι Ισραηλινοί «είναι υποχρεωμένοι να διαπραγματευθούν με τον
παλαιστινιακό λαό, που εξέλεξε τον Γιάσερ Αραφάτ και που θα εκλέξει μετά τον
Αραφάτ οποιονδήποτε ηγέτη», ανέφερε. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17265N421</ED>
<ID>
ID:305957

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N42&aa=1</URL></REF>


Article

<CATEGORY>vin07</CATEGORY>

 <H2>Οι σεισμοπαθείς ακόμη περιμένουν τη βοήθεια
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

«Καταστραφήκαμε», «καταστραφήκαμε»... Δεν έλεγε τίποτε άλλο, μόνο
«καταστραφήκαμε», ο ψηλός, γεροδεμένος, ασπρομάλλης ηλικιωμένος άνδρας με το
κασκέτο. Σεισμοπαθής. Του πρόσφατου σεισμού στο Αφιόν. 
Καμιά διακοσαριά σωσίες του, άνδρες με κασκέτα, κουρασμένα και λυπημένα
πρόσωπα, είχαν μαζευτεί, τρεις ημέρες μετά τον σεισμό, μπροστά στο δημαρχιακό
μέγαρο - ένα ακαλαίσθητο μπετονένιο μικρό δίπατο κτίσμα - της κωμόπολης του
Σουλτάν-νταγ. «Σκηνές», φώναζαν, «θέλουμε σκηνές». Ο δήμαρχος με ένα μικρόφωνο
στο χέρι, από το μπαλκόνι του δευτέρου ορόφου, τους «βεβαίωνε» ότι όπου νά
'ναι θα καταφθάσει η βοήθεια. Εκείνοι, όμως, είχαν μείνει με τις οικογένειές
τους, παιδιά, γυναίκες, νύφες, γαμπροί, τρεις νύχτες στο ύπαιθρο με μείον
πέντε βαθμούς. Δεν έφευγαν. Φώναζαν περισσότερο. Τότε, η εικόνα στο μπαλκόνι
άλλαξε: τη θέση του δημάρχου πήρε ο διοικητής της στρατοχωροφυλακής, που, με
το μικρόφωνο στο χέρι, τους είπε να «διαλυθούν». Εκείνοι επέμεναν. Όχι, για
πολύ. Η υπομονή του διοικητή είχε τα όριά της. Κάλεσε άλλους άνδρες, με στολές
και τουφέκια και τους «έπεισαν» - στοργικά είναι η αλήθεια, δεν μάτωσε
ρουθούνι - να διαλυθούν. 
Την τέταρτη ημέρα μετά την «επίσκεψη» του γιου του Τάρταρου και της Γης, την
Πέμπτη (7/2), επισκέφθηκε την περιοχή ο Πρόεδρος της Δημοκρατίας Αχμέτ
Νετζντέτ Σεζέρ. Η διαδρομή που θα ακολουθούσε περιελάμβανε διάφορα χωριά, όχι
όμως το Ντερέσινεκ, που κανείς δεν είχε ακούσει έως τότε το όνομά του ανάμεσα
στα πληγέντα από τον σεισμό χωριά - είναι και τόσα πολλά... Το έμαθαν οι
κάτοικοι του Ντερέσινεκ ότι ο Πρόεδρος θα πήγαινε στο γειτονικό χωριό,
συμφώνησαν και του έκοψαν τον δρόμο. Ο Σεζέρ δεν άφησε τους ένστολους συνοδούς
του να τους «διαλύσουν». Σταμάτησε, τους άκουσε και τα φορτηγά της Ερυθράς
Ημισελήνου πήγαν, πράγματι, το ίδιο απόγευμα στο Ντερέσινεκ. 
Επειδή, όμως, το συμβάν τον είχε καθυστερήσει από το πρόγραμμά του, ο Σεζέρ
παρέκαμψε το γειτονικό Γιακάσενεκ, που ήταν σχεδιασμένο να επισκεφθεί. Οι
Γιακασενεκιώτες τον περίμεναν. Εκείνος θα ήταν η σωτηρία τους. Σαν κατάλαβαν,
όμως, τι είχε συμβεί, πήγαν και έπιασαν τον δήμαρχό τους και τον μαύρισαν στο
ξύλο, «γιατί δεν είχε φροντίσει να περάσει ο Σεζέρ να δει τα χάλια τους». 
Το πρώτο επεισόδιο ήταν μια «στιγμή» στο αντιπολιτευόμενο φιλοϊσλαμικό κανάλι
7, κανένας άλλος δεν το «πήρε είδηση». Το δεύτερο, παρουσιάστηκε στον Τύπο και
την τηλεόραση, ευτράπελα: οι Γιακασενεκιώτες ζήλεψαν, λέει, του
Ντερεσινεκιώτες και έδειραν τον δήμαρχό τους. Τα χωριά είναι ορεινά - παράγουν
τα καλύτερα κεράσια της Τουρκίας -, το Αφιόν απέχει δύομισι ώρες με το
αυτοκίνητο από την Άγκυρα - πολύ μακριά, δηλαδή. 
* Το Ανώτατο Ραδιοτηλεοπτικό Συμβούλιο της Τουρκίας (RTUK) αποφάσισε
χθες να απαγορεύσει για ένα χρόνο τη λειτουργία του τηλεοπτικού δικτύου του
Ντιγιαρμπακίρ GUN TV επειδή μετέδωσε σε μεταμεσονύκτια εκπομπή του κουρδικά
τραγούδια «που εξυμνούσαν το ΡΚΚ και προσέβαλαν το τουρκικό κράτος».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17265N422</ED>
<ID>
ID:306022

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N42&aa=2</URL></REF>


Article

<CATEGORY>vin07</CATEGORY>

 <H5>ΙΡΑΝ
</H5><H2>Διαδήλωσαν εναντίον των ΗΠΑ
</H2>
Με το σύνθημα «Ο λαός μας γρηγορεί και μισεί την Αμερική» δεκάδες χιλιάδες
Ιρανοί συγκεντρώθηκαν χθες στο κέντρο της Τεχεράνης για να τιμήσουν την 23η
επέτειο της Ισλαμικής Επανάστασης του 1979 και να καταδικάσουν τις
αμερικανικές διακηρύξεις περί συμμετοχής του Ιράν στον «άξονα του κακού». 
Οι διαδηλωτές ξεκίνησαν από επτά σημεία της πρωτεύουσας και συγκεντρώθηκαν
στην κεντρική πλατεία Αζάντι, όπου μίλησε ο Ιρανός πρόεδρος Μοχάμεντ Χαταμί, ο
οποίος προχθές είχε προειδοποιήσει ότι η πολιτική των Ηνωμένων Πολιτειών
μπορεί να οδηγήσει σε έναν απρόβλεπτο παγκόσμιο πόλεμο. 
Οι διαδηλωτές φώναζαν συνθήματα κατά του Αμερικανού προέδρου Τζορτζ Μπους και
του Ισραηλινού πρωθυπουργού Αριέλ Σαρόν.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17265N423</ED>
<ID>
ID:306062

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N42&aa=3</URL></REF>


Article

<CATEGORY>vin07</CATEGORY>

 <H5>ΓΑΛΛΙΑ
</H5><H2>Υποψήφιος πρόεδρος ο Σιράκ
</H2>
«Ναι, θα είμαι υποψήφιος»: με αυτή την επίσημη δήλωση, ο πρόεδρος της Γαλλίας
Ζακ Σιράκ έδωσε χθες τέλος στις εικασίες των τελευταίων μηνών για το αν θα
διεκδικούσε ή όχι μία δεύτερη προεδρική θητεία στις εκλογές που πρόκειται να
διεξαχθούν τον Απρίλιο. Ο 69χρονος Σιράκ, ιδρυτής του συντηρητικού κόμματος
Συναγερμός για τη Δημοκρατία (RPR), αναμένεται να αντιμετωπίσει στις εκλογές
αυτές τον σοσιαλιστή πρωθυπουργό της Γαλλίας Λιονέλ Ζοσπέν, με τον οποίο
«συγκατοικεί» στην εξουσία από το 1997.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17265N424</ED>
<ID>
ID:306088

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N42&aa=4</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Ληστεία στο Χίθροου
</H2>
Το αστρονομικό ποσό των 6,5 εκατομμυρίων δολαρίων (περίπου 7,4 εκατομμύρια
ευρώ ή 2,5 δισεκατομμύρια δραχμές) έκλεψαν άγνωστοι από ένα θωρακισμένο όχημα
της αεροπορικής εταιρείας British Airways στο αεροδρόμιο Χίθροου του Λονδίνου.
Τα χρήματα είχαν φτάσει αεροπορικώς από το Μπαχρέιν και θα έφταναν με ασφάλεια
και στον (άγνωστο μέχρι στιγμής) δικαιούχο τους, αν δύο, σύμφωνα με
πληροφορίες, άνδρες δεν επιτίθονταν και δεν ακινητοποιούσαν τον οδηγό της
χρηματαποστολής δένοντάς τον χειροπόδαρα. Οι δράστες διέφυγαν στη συνέχεια με
ένα άλλο όχημα.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17265N425</ED>
<ID>
ID:306105

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N42&aa=5</URL></REF>


Article

<CATEGORY>vin07</CATEGORY>

 <H2>Το φράγμα φέρνει τον διχασμό
</H2><H4>Το έργο της Ε.Ε. στην Πορτογαλία εξοργίζει κατοίκους και οικολόγους
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Η μεγαλύτερη τεχνητή λίμνη στην Ευρώπη άρχισε την περασμένη Παρασκευή να
γεμίζει με νερό, στο χωριό Αλκέβα του πορτογαλικού Νότου. Έτσι γίνεται
πραγματικότητα ένα όνειρο της Ευρωπαϊκής Ένωσης, αλλά και του δικτάτορα
Αντόνιο Σαλαζάρ. 
Το φράγμα. Οι υδατοφράκτες έκλεισαν και σε λίγο το νερό θα κατακλύσει την
Αλκέβα, δημιουργώντας τη μεγαλύτερη τεχνητή λίμνη στον πορτογαλικό νότο 
Η τεχνητή πλημμυρίδα εξοργίζει τους κατοίκους της περιοχής και προβληματίζει
τους οικολόγους: πρόκειται άραγε για ένα εμπνευσμένο σχέδιο που θα σώσει τον
πορτογαλικό Νότο από τη μόνιμη ξηρασία και τη φτώχεια ή για τη μεγαλύτερη
«τρέλα» στα δημόσια έργα της Ευρωπαϊκής Ένωσης; 
Οι μεγάλοι υδατοφράκτες του φράγματος της Αλκέβας έκλεισαν τελετουργικά την
Παρασκευή από τον Πορτογάλο πρωθυπουργό Αντόνιο Γκουτιέρες, συγκρατώντας τα
ορμητικά νερά του ποταμού Γουαδιάνα και πλημμυρίζοντας την περιοχή. Με μαύρες
σημαίες, δεκάδες διαδηλωτές εξέφρασαν την αντίθεσή τους, προειδοποιώντας για
την επικείμενη εξαφάνιση μοναδικών οικοσυστημάτων, προστατευόμενων ειδών, ενός
ρωμαϊκού φρουρίου, δεκάδων αρχαιολογικών χώρων, ενός εκατομμυρίου δένδρων και
του μεσαιωνικού χωριού Λουζ. 
Με το κλείσιμο των υδατοφρακτών ολοκληρώθηκε ένα σχέδιο αξίας 2
δισεκατομμυρίων ευρώ, το οποίο είχε οραματιστεί πρώτος, πριν από 50 χρόνια, ο
δικτάτορας Σαλαζάρ προκείμενου να μετατρέψει σε επίγειο παράδεισο τις άγονες
εκτάσεις του Αλεντέγιου. Ένα εκτεταμένο δίκτυο από κανάλια και αγωγούς θα
μετατρέψει μια έκταση 1.100 τετραγωνικών χιλιομέτρων σε ελαιώνες και χωράφια
για την καλλιέργεια κηπευτικών και ντομάτας. 
Η επιτυχία ή αποτυχία της Αλκέβας ενδιαφέρει ιδιαίτερα όχι μόνο τις
εκατοντάδες οικογένειες που υποχρεώθηκαν να εγκαταλείψουν τα σπίτια τους για
να γίνει η τεχνητή λίμνη, αλλά και τους Ευρωπαίους αγρότες και οικολόγους. «Η
μεγαλύτερη σφαγή δένδρων στην Ευρώπη!» έγραφαν στα πανό τους κάτοικοι της
περιοχής που διαδήλωσαν την περασμένη Παρασκευή στην Αλκέβα. Για πολλούς
οικολόγους, σύμφωνα με την εφημερίδα «Γκάρντιαν», το σχέδιο αυτό δεν είναι
παρά ο «λευκός ελέφαντας» που είχε οραματιστεί ο Πορτογάλος δικτάτορας. Επίσης
επισημαίνουν ότι οι ρύποι που πέφτουν στα ισπανικά ποτάμια και καταλήγουν στην
Πορτογαλία θα απορροφούνται από το έδαφος και θα διοχετεύονται στην τροφική
αλυσίδα. Όσο για την πανίδα, το φράγμα θα λειτουργήσει ως ένα εμπόδιο μήκους
80 χιλιομέτρων στη μετανάστευση των ζωικών ειδών της περιοχής, όπου τις πιο
βαριές απώλειες αναμένεται να υποστούν οι νυχτερίδες, τα αρπακτικά, οι
βασιλικοί αετοί, ο ιβηρικός λυγξ και οι μαυροπελαργοί. 
Το χειρότερο από όλα, σύμφωνα με τον περιβαλλοντολόγο Ζοζέ Πάουλο Μαρτίνς,
είναι ότι δεν υπάρχει καμιά εγγύηση για την αποδοτικότητα του έργου. Το νερό
που προορίζεται για άρδευση θα πρέπει να αντλείται και να καθαρίζεται, γι'
αυτό θα είναι πολύ ακριβό. «Σύμφωνα με απόρρητες εκθέσεις της κυβέρνησης»,
λέει ο Μαρτίνς, «μόνο το 48% των αρδευόμενων γαιών θα μπορεί να καλλιεργηθεί
επικερδώς». 
Όμως, οι οικολόγοι δεν είναι παρά μια μειοψηφία. Όλα τα πολιτικά κόμματα της
Πορτογαλίας υποστηρίζουν το έργο και θέλουν να γεμίσει το γρηγορότερο το
φράγμα με νερό. «Το είδος που απειλείται με εξαφάνιση από την περιοχή είναι ο
άνθρωπος», λέει ο Ζοζέ Καρέιρα Μάρκος, ο κομμουνιστής δήμαρχος της κωμόπολης
Μπέζα. «Έχουμε μια ευκαιρία να το αποτρέψουμε. Έχουμε τον ήλιο, έχουμε τη γη
και τώρα έχουμε και το νερό». 
Αν η Αλκέβα δουλέψει και διατηρηθεί η χρηματοδότηση από το Ευρωπαϊκό Κοινοτικό
Ταμείο, ίσως να σημάνει η αρχή μιας νέας εποχής για την ανέγερση φραγμάτων και
σε άλλες περιοχές της Ευρώπης. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17265N431</ED>
<ID>
ID:305958

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N43&aa=1</URL></REF>


Article

<CATEGORY>vin07</CATEGORY>

 <H2>Τα κινητά βλάπτουν τον παιδικό εγκέφαλο
</H2>
Η έρευνα. Επιστήμονες ανακάλυψαν πως τα κινητά μειώνουν την εγκεφαλική
δραστηριότητα των παιδιών

Ελάχιστα λεπτά συνομιλίας ενός παιδιού από κινητό τηλέφωνο μειώνουν σημαντικά
τις εγκεφαλικές του λειτουργίες για σχεδόν μία ώρα, σύμφωνα με αποτελέσματα
νέας ισπανικής μελέτης. 
Η μελέτη βασίστηκε σε δοκιμές που έκανε ο Γερμανός ερευνητής Μίχαελ Κλιάισεν
στο Νευροδιαγνωστικό Ερευνητικό Κέντρο στη Μαρμπέλα της Ισπανίας και είναι η
πρώτη που δείχνει πώς αντιδρά ο εγκέφαλος ενός παιδιού στη χρήση κινητού
τηλεφώνου. Με τη βοήθεια ενός σπινθηρογράφου, ο Κλιάισεν κατάφερε να
δημιουργήσει εικόνες για το πώς οι εγκέφαλοι ενός 11χρονου αγοριού και ενός
13χρονου κοριτσιού αντέδρασαν στη χρήση κινητού τηλεφώνου. 
Τα συμπεράσματα

Οι δοκιμές έδειξαν ότι η δραστηριότητα του εγκεφάλου των παιδιών μειώθηκε
σημαντικά, κυρίως στην πλευρά που χρησιμοποιήθηκε το κινητό τηλέφωνο, ελάχιστα
λεπτά από την ώρα που άρχισε η συνομιλία. Επίσης η δραστηριότητα του εγκεφάλου
περιορίστηκε κάτω του φυσιολογικού ορίου σε μεγάλα τμήματά του για 50 λεπτά
μετά το τέλος της κλήσης. 
«Η συμβουλή μου προς όλους τους γονείς είναι να μην επιτρέπουν στα παιδιά τους
να χρησιμοποιούν κινητό τηλέφωνο. Δεν πλήττεται μόνο η ηλεκτρική δραστηριότητα
του εγκεφάλου, αλλά και οι βιοχημικές αντιδράσεις του. Δεν γνωρίζουμε αν είναι
επικίνδυνο, όμως αυτό που γνωρίζουμε είναι ότι ο εγκέφαλος ενός παιδιού, που
δεν έχει πλήρως αναπτυχθεί, είναι πιο ευάλωτος από τον εγκέφαλο ενός
ενηλίκου», τόνισε ο Γερμανός ερευνητής.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17265N432</ED>
<ID>
ID:306023

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N43&aa=2</URL></REF>


Article

<CATEGORY>vin07</CATEGORY>

 <H2>Πεθαίνουν πρόωρα τα κλωνοποιημένα ζώα
</H2>
Αφού παρακολούθησαν τη ζωή και τον θάνατο μιας ντουζίνας κλωνοποιημένων
ποντικών για περισσότερο από δύο χρόνια, ερευνητές στην Ιαπωνία κατέληξαν στο
αποθαρρυντικό συμπέρασμα ότι η ζωή ενός κλώνου είναι γεμάτη από πνευμονικά και
ηπατικά προβλήματα - και σύντομη. Ώς τώρα είχαν διαπιστωθεί σε πολλά
κλωνοποιημένα ζώα παχυσαρκία, προβλήματα του ανοσοποιητικού συστήματος και
γενετικά ελαττώματα, αλλά είναι η πρώτη φορά που διαπιστώνεται σχέση ανάμεσα
στην κλωνοποίηση και στον πρόωρο θάνατο. Η διαπίστωση δημιουργεί νέες
ανησυχίες για τις απόπειρες να παραχθεί ένα ανθρώπινο κλωνοποιημένο μωρό,
ανακοίνωσε η ομάδα των ερευνητών που πραγματοποίησε την τελευταία έρευνα. 
Ερευνητές του Εθνικού Ινστιτούτου Λοιμωδών Νόσων στο Τόκιο διαπίστωσαν ότι 10
από τους 12 κλωνοποιημένους ποντικούς τους πέθαναν νέοι, προτού περάσουν 800
ημέρες από τη γέννησή τους. Συγκριτικά, από επτά ποντικούς που συνελήφθησαν με
φυσικό τρόπο και γεννήθηκαν ταυτόχρονα μόνον ένας είχε πεθάνει πριν από το
όριο των 800 ημερών. 
Τα κλωνοποιημένα τρωκτικά υπέφεραν από βαριά πνευμονία, ηπατική ανεπάρκεια και
όγκους και οι ερευνητές πιστεύουν πως η διαδικασία της κλωνοποίησης μπορεί να
προκάλεσε ζημιές στο ανοσοποιητικό σύστημά τους.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17265N433</ED>
<ID>
ID:306063

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N43&aa=3</URL></REF>


Article

<CATEGORY>vin07</CATEGORY>

 <H5>ΑΝΝΑ ΠΟΛΙΤΚΟΦΣΚΑΓΙΑ
</H5><H2>Πρόσωπα
</H2><H2>Η εξαφάνιση της δημοσιογράφου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η δημοσιογράφος Άννα Πολιτκόφσκαγια είχε αποκαλύψει τις αγριότητες 
των Ρώσων στρατιωτικών στην Τσετσενία· την Κυριακή εξαφανίστηκε ενώ βρισκόταν
υπό κράτηση. 
Άννα Πολιτκόφσκαγια. Τολμά να διαμαρτύρεται για τις αγριότητες των Ρώσων στην Τσετσενία

«Χαμένη ηθική συνείδηση της Ρωσίας» είχε χαρακτηρίσει η βρετανική «Γκάρντιαν»
την Άννα Πολιτκόφσκαγια. Δημοσιογράφος της δεκαπενθήμερης εφημερίδας «Νόβαγια
Γκαζέτα» και μητέρα έφηβων παιδιών, τιμήθηκε το 2000 με τη Χρυσή Πένα της
Ρωσικής Ένωσης Δημοσιογράφων και είναι από τους ελάχιστους Ρώσους
διανοουμένους που τολμούν να διαμαρτύρονται για τις αγριότητες των ρωσικών
στρατευμάτων στην Τσετσενία. Έγραψε για τις λεηλασίες και τις απαγωγές
Τσετσένων αμάχων από Ρώσους στρατιωτικούς, οι οποίοι τους φυλακίζουν σε
στρατόπεδα μέχρι να πληρώσουν λύτρα οι οικογένειές τους. Έγραψε για τους
μισογεμάτους νερό λάκκους στους οποίους τούς κρατούν και για τα βασανιστήρια
που για πολλούς απέβησαν μοιραία. Έγραψε για το Γκρόζνι που είναι «μια ζωντανή
κόλαση, ένας άλλος κόσμος, ένας τρομερός Άδης... δεν υπάρχουν σημάδια
πολιτισμού ανάμεσα στα ερείπια - εκτός από τους ίδιους τους ανθρώπους». Έγραψε
για τα παιδιά που παίζουν αδιάφορα ανάμεσα σε εκρήξεις και πυροβολισμούς, για
τους μαζικούς τάφους που ανακαλύπτονται, για Ρώσους στρατιώτες που πυροβολούν
αθώους πολίτες χωρίς προφανή αιτία - «αν δεν δώσεις στους στρατιώτες στα
μπλόκα ένα "Έντυπο 10" - ένα δεκάρουβλο - κινδυνεύεις να σε πυροβολήσουν στην
πλάτη». «Κάθε συζήτηση για ανθρώπινα δικαιώματα είναι ανόητη», έγραφε η
Πολιτκόφσκαγια. «Τέτοια δικαιώματα απλώς δεν υφίστανται». Δύο χιλιάδες πολίτες
έχουν εξαφανιστεί. «Η συνολική εικόνα του τσετσενικού γκέτο δεν είναι απλώς
ζοφερή, είναι ακατανόητη... Τι ζητάει ο Πούτιν στην Τσετσενία;», ρωτούσε η
δημοσιογράφος. 
Πέρυσι τον Φεβρουάριο συνελήφθη στη Νότια Τσετσενία, οι στρατιώτες την
απείλησαν ότι θα τη βιάσουν και θα την εκτελέσουν, τής απαγγέλθηκε κατηγορία
πως παραβίασε τη νομοθεσία που διέπει τη δημοσιογραφική κάλυψη της σύγκρουσης
και διατάχθηκε να εγκαταλείψει την Τσετσενία. Επέστρεψε όμως για να φέρει τα
χρήματα που είχε υποσχεθεί για να εγχειρηθεί ένα παιδί γεμάτο εγκαύματα.
Μίλησε τότε με τον επικεφαλής μιας ομοσπονδιακής ερευνητικής επιτροπής που
είχε συγκεντρώσει στοιχεία για καταχρήσεις του στρατού και, μία ώρα μετά, το
ελικόπτερο που μετέφερε την επιτροπή εξερράγη. Δεν υπήρχαν πουθενά τριγύρω
Τσετσένοι, έγραψε αμφισβητώντας την επίσημη θέση του στρατού και εισπράττοντας
απειλές κατά της ζωής της που την έκαναν να καταφύγει στη Βιέννη. «Αυτό που με
βασανίζει περισσότερο», είχε πει πρόσφατα, «είναι η σκέψη ότι αυτοί που ήθελαν
να σταματήσουν τη δουλειά μου τα κατάφεραν». 
Το Σάββατο οι στρατιωτικοί συνέλαβαν και πάλι την Άννα Πολιτκόφκσαγια στη
Νότια Τσετσενία. Την Κυριακή ανακοίνωσαν πως η δημοσιογράφος εξαφανίστηκε ενώ
εκρατείτο στη στρατιωτική βάση του Σατόι. Ο αρχισυντάκτης της Σεργκέι Σοκόλοφ
εξέφρασε «εξαιρετική ανησυχία» για την εξαφάνισή της.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17265N441</ED>
<ID>
ID:305959

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N44&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Ζητούμενο, η αλήθεια
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κάπως περίεργα πρέπει να αισθάνονται σήμερα οι γυναίκες της Σρεμπρένιτσα.
Κάποιοι δικαστές ισχυρίζονται ότι θα αποδώσουν επιτέλους δικαιοσύνη για το
δράμα τους. 
Στο Σαράγεβο: μια Βόσνια επισκέπτεται το νεκροταφείο όπου είναι θαμμένα
χιλιάδες θύματα των βομβαρδισμών της πόλης

Η συζήτηση έχει αρχίσει εδώ και μήνες, για την ακρίβεια από την ημέρα της
μεταγωγής του Σλόμπονταν Μιλόσεβιτς στη Χάγη. Και η συζήτηση αυτή δεν αφορά
περιέργως τα ίδια τα εγκλήματα του πρώην ηγέτη της Γιουγκοσλαβίας. Αυτά δεν τα
αρνείται ούτε ο ίδιος. Τα δικαιολογεί απλώς στο όνομα του πολέμου κατά της
«τρομοκρατίας» ή της προστασίας των Σέρβων από όσους τους επιβουλεύονταν. Η
11η Σεπτεμβρίου, μάλιστα, πρόσφερε στον Μιλόσεβιτς ακόμη ένα επιχείρημα: ο
Μπιν Λάντεν είχε μεταβεί επανειλημμένα στην Αλβανία, άρα οι Αλβανοί είναι
τρομοκράτες, άρα καλώς προσπάθησε να τους ξεριζώσει από το Κόσοβο. Κατά βάθος,
ανήκει κι αυτός στην αντιτρομοκρατική συμμαχία του Μπους. Γι' αυτό άλλωστε και
του ζήτησε πρόσφατα χάρη μέσω της γυναίκας του. 
Δύο είναι τα κυριότερα επιχειρήματα που προβάλλονται από τους υποστηρικτές του
Μιλόσεβιτς (αλλά και ορισμένους καλών προθέσεων ανθρώπους) εναντίον της δίκης
που αρχίζει σήμερα. Το πρώτο θα μπορούσε να συμπυκνωθεί στη φράση: «Κοίτα
ποιοι μιλάνε!». Με άλλα λόγια, η Δύση δεν δικαιούται να δικάσει τον πρώην
ισχυρό άνδρα των Βαλκανίων επειδή α) είχε για χρόνια παρτίδες μαζί του
και β) έχει τα χέρια της ματωμένα από τους βομβαρδισμούς του
Βελιγραδίου, του Αφγανιστάν, του Ιράκ, του Βιετνάμ κ.λπ. Όμως τη δίκη αυτή δεν
την κάνει η Δύση, αλλά ένα Διεθνές Δικαστήριο που συγκροτήθηκε με απόφαση του
Συμβουλίου Ασφαλείας του ΟΗΕ και έχει απαγγείλει κατηγορίες εναντίον 80 ακόμη
υπόπτων για εγκλήματα πολέμου. Στη θέση του εισαγγελέα δεν κάθεται ο
Αμερικανός πρόεδρος, αλλά μια θαρραλέα κυρία που έχει διακριθεί για τους
αγώνες της εναντίον της ιταλικής Μαφίας. Την κατηγορούν συχνά για το πάθος
της: θα έπρεπε, αντίθετα, να την επαινούν γι' αυτό. 
Το δεύτερο επιχείρημα είναι ότι υπάρχουν στον κόσμο κι άλλοι εγκληματίες εκτός
από τον Μιλόσεβιτς. Γιατί να δικάζεται εκείνος και να κυκλοφορούν ελεύθεροι ο
Σαρόν, ο Πινοσέτ, ο Κίσινγκερ; Δεν αποδεικνύεται έτσι η πολιτική των δύο
μέτρων και δύο σταθμών που ακολουθεί η Δύση; Ασφαλώς. Κανείς δεν λέει ότι ο
κόσμος είναι δίκαιος ή ότι τον κυβερνούν άγγελοι. Το ζητούμενο όμως είναι η
επέκταση της δικαιοσύνης, όχι η διαιώνιση της αδικίας. Να δημιουργηθούν οι
προϋποθέσεις εκείνες που θα επιτρέψουν την παραπομπή σε δίκη όσο το δυνατόν
περισσοτέρων υπόπτων για εγκλήματα - όχι να εξακολουθήσουν να γίνονται
αποδεκτά αυτά τα εγκλήματα στο όνομα μιας «ρεάλ πολιτίκ» που συνεχώς
αναπροσαρμόζεται. 
Η δίκη που αρχίζει σήμερα στη Χάγη μπορεί να είναι το τελευταίο βήμα ενός
ξεκαθαρίσματος λογαριασμών ή το πρώτο βήμα μιας προσπάθειας του πολιτισμένου
κόσμου για ένα καλύτερο μέλλον. Ο Μιλόσεβιτς δεν ενδιαφέρεται να λάμψει η
αλήθεια. Εμείς;
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17265N442</ED>
<ID>
ID:306024

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N44&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Δεν γνωρίζουμε...
</H3>
... πού βρισκόταν ο Τζορτζ Μπους το 1979, αλλά σίγουρα κάτι θα θυμάται από την
εξέγερση του ιρανικού λαού που ανέτρεψε τον Σάχη, την κυριότερη μαριονέτα της
Αμερικής στην περιοχή. 
Το κίνημα που ανέτρεψε τον Σάχη είχε μέσα του σοσιαλδημοκράτες, κομμουνιστές
κάθε είδους, φοιτητές, αγρότες, διανοούμενους, μεσοαστούς και ισλαμιστές κάθε
απόχρωσης. Όταν ανέλαβε την εξουσία ο Χομεϊνί, αυτός και η θεοκρατική
κυβέρνησή του επέβαλαν ένα μισαλλόδοξο καθεστώς και φίμωσαν κάθε διαφορετική
φωνή. Αυτές οι πράξεις, μαζί με τις χρηματοδοτούμενες από την Αμερική
επιχειρήσεις κατά της ιρανικής κυβέρνησης (χρηματοδότηση ενός μέρους της
αντιπολίτευσης και του αιματηρού πολέμου του Ιράκ κατά του Ιράν), έσβησαν τις
ελπίδες του ιρανικού λαού για αλλαγή και οδήγησαν τη χώρα στη σημερινή
κατάσταση. <H3>Ο ιρανικός λαός...
</H3>
... είναι σήμερα αποφασισμένος, ό,τι και αν συμβεί, να μην επιτρέψει στην
Αμερική να ξαναπάρει στα χέρια της τις τύχες της χώρας του. Μολονότι υπάρχουν
βαθιές διαιρέσεις στο ιρανικό πολιτικό φάσμα, οποιαδήποτε επίθεση από την
Αμερική - με ή χωρίς τη συνεργασία του Ισραήλ - θα τις έσβηνε αμέσως. Επίσης,
μια τέτοια επίθεση θα σήμαινε το τέλος των μετριοπαθών στοιχείων στο Ιράν,
αφού πάντα ένας πόλεμος βγάζει στην επιφάνεια τα πιο αντιδραστικά στοιχεία
μιας κοινωνίας. Αν θέλουμε παραδείγματα, φτάνει να ρίξουμε μια ματιά στο
σημερινό δεξιόστροφο αμερικανικό πολιτικό κλίμα. Και όμως, παρά τον
ιμπεριαλιστικό χαρακτήρα της αμερικανικής εξωτερικής πολιτικής επί Κλίντον,
είχαν καταβληθεί τότε προσπάθειες για να ανοίξει ένας διάλογος με τα κράτη που
θεωρούσε «απείθαρχα» η Αμερική (όπως το Ιράν). Τώρα, που πάνω από την
Ουάσιγκτον πετάνε μόνο τα «γεράκια», αυτός ο διάλογος έχει ξεχαστεί. <H3>Οι Ιρανοί...
</H3>
... που διαδηλώνουν αυτές τις μέρες στην Τεχεράνη και άλλες ιρανικές πόλεις
κατά της Αμερικής εκφράζουν την αντίθεσή τους στον πόλεμο τον οποίο ετοιμάζει
ο πρόεδρος Μπους εναντίον του «άξονα του κακού» (Ιράκ, Ιράν, Βόρεια Κορέα).
Μπορεί να διαφωνεί κανείς με πολλές πολιτικές και κοινωνικές καταστάσεις που
υπάρχουν σε αυτές τις χώρες, αλλά αυτές δεν τις κάνουν περισσότερο «κακές» από
οποιαδήποτε άλλη χώρα. <H3>Γιατί...
</H3>
... αν εφαρμόσουμε και στην Αμερική την ίδια λογική που εφαρμόζει η ίδια για
να συμπεριλάβει κάποιες χώρες στον «άξονα του κακού», τότε πού καταλήγουμε;
Στο ότι η Αμερική είναι και αυτή μέρος του άξονα. Γιατί αν η εξαγωγή όπλων
μαζικής καταστροφής από μια χώρα είναι αιτία για να εξαπολύσει κανείς πόλεμο
εναντίον της, τότε η Αμερική, που είναι ο μεγαλύτερος εξαγωγέας τέτοιων όπλων
σε όλον τον κόσμο, θα μπορούσε να αποτελέσει έναν «λογικό» στρατιωτικό στόχο.
Φυσικά κάτι τέτοιο δεν πρόκειται να συμβεί (ελπίζουμε) στην Αμερική. Όμως, δεν
πρέπει να συμβεί και πουθενά αλλού. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17265N443</ED>
<ID>
ID:306064

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N44&aa=3</URL></REF>


Article

<CATEGORY>vin08</CATEGORY>

 <H2>Φορολογικά πριμ
</H2><H4>Ελαφρύνσεις και κίνητρα για επιχειρήσεις
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Φορολογικές ελαφρύνσεις για μισθωτούς και συνταξιούχους, φορολογικά κίνητρα
για προσλήψεις ανέργων και για συγχωνεύσεις επιχειρήσεων, αλλά και μέτρα για
την καταπολέμηση των πλαστών τιμολογίων περιλαμβάνει μεταξύ άλλων το
νομοσχέδιο για την επιχειρηματικότητα που κατατέθηκε χθες στη Βουλή. 
Οι μισθωτοί και οι συνταξιούχοι επωφελούνται από τη νέα φορολογική κλίμακα, η
οποία αυξάνει κατά 1.000 ευρώ το ποσό του πρώτου, αφορολόγητου, κλιμακίου
εισοδήματος, ώστε να διαμορφωθεί πλέον στα 8.400 ευρώ, δηλαδή στα 2.862.000
δραχμές. 
Οι περισσότερες ρυθμίσεις του νομοσχεδίου του υπουργείου Οικονομίας για «την
ενίσχυση της κεφαλαιαγοράς και την ανάπτυξη της επιχειρηματικότητας» είχαν
ανακοινωθεί προ καιρού, αλλά είχε καθυστερήσει η θεσμοθέτησή τους. Τώρα, εκτός
από την αύξηση του αφορολογήτου, καθιερώνονται οι εξής ελαφρύνσεις: 
* Η έκπτωση του 2,5% στο φόρο εισοδήματος για την εφάπαξ πληρωμή του θα
δίνεται ακόμη κι αν αυτός βεβαιώνεται σε μία ή δύο δόσεις, υπό την προϋπόθεση
ότι θα καταβάλλεται εφάπαξ και μέσα στην προθεσμία της πρώτης δόσης. Έτσι, δεν
θα επιβαρύνονται οι φορολογούμενοι, εξαιτίας των καθυστερήσεων αποστολής των
εκκαθαριστικών, για τις οποίες ευθύνεται η Εφορία. 
* Έκπτωση 2,5% επί της οφειλής, αλλά μέχρι ποσού 118 ευρώ, θα
δικαιούται κάθε φορολογούμενος που υποβάλλει μέσω Ίντερνετ τη δήλωσή του,
ανεξάρτητα από τον αριθμό των δόσεων. Επιπλέον, όταν η δήλωση υποβάλλεται
ηλεκτρονικά, δεν χρειάζεται να συνυποβάλλονται δικαιολογητικά δαπανών. 
* Για τις επιχειρήσεις προβλέπονται φοροαπαλλαγές ως κίνητρο για
προσλήψεις εργαζομένων. Έτσι, για αύξηση του προσωπικού τους κατά 5%, 10% ή
12,5% μειώνεται ο συντελεστής φορολογίας εισοδήματός τους για το 2002 από 35%
σε 34%, 33% ή 32,5% αντίστοιχα. Η μείωση δεν μπορεί να υπερβαίνει τα 15.000
ευρώ ανά νεοπροσληφθέντα εργαζόμενο. Επίσης, οι επιχειρήσεις που θα
ευεργετηθούν από τη διάταξη δεν πρέπει να προβούν σε μείωση του προσωπικού
τους κατά την επόμενη χρήση. 
* Μειώνονται, επίσης, οι συντελεστές φορολόγησης των αμοιβών των
ναυτικών. Έτσι, οι αξιωματικοί του εμπορικού ναυτικού θα φορολογούνται πλέον
με συντελεστή 6% και το κατώτερο πλήρωμα με 3% για τις αμοιβές που θα
αποκτώνται από το 2002 και μετά. 
* Λαμβάνονται μέτρα για τον περιορισμό του φαινομένου των εικονικών
συναλλαγών και των πλαστών τιμολογίων. Συγκεκριμένα, προβλέπεται ότι στο εξής
θα γίνεται μόνο μέσω τραπεζικού λογαριασμού ή με δίγραμμη επιταγή η εξόφληση,
τμηματική ή ολική, της αγοράς αγαθών ή υπηρεσιών, αξίας πάνω από 15.000 ευρώ.
Ο λήπτης πλαστού ή εικονικού τιμολογίου θα έχει τις ίδιες ποινές με τον
εκδότη. 
Κίνητρα για συγχωνεύσεις 
Φορολογικά κίνητρα προβλέπονται επίσης για τις συγχωνεύσεις των επιχειρήσεων,
ώστε να δημιουργηθούν ισχυρές ελληνικές επιχειρήσεις. Συγκεκριμένα,
προβλέπεται η μείωση κατά 10% για την πρώτη διαχειριστική χρήση και κατά 5%
για τη δεύτερη διαχειριστική χρήση του συντελεστή φορολογίας των ανώνυμων
εταιρειών που θα προέλθουν, μέχρι 31-12-2004, από τη συγχώνευση άλλων
εταιρειών. Το κίνητρο αυτό αφορά τόσο τις εισηγμένες στο ΧΑΑ εταιρείες όσο και
τις μη εισηγμένες, καθώς επίσης και τους αγροτικούς συνεταιρισμούς. 
Ακόμη, για την ενίσχυση της επιστημονικής έρευνας προβλέπεται η αφαίρεση από
τα καθαρά κέρδη των επιχειρήσεων ποσοστού 50% των σχετικών δαπανών που
πραγματοποιούνται μέσα στην ίδια χρήση. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17265N451</ED>
<ID>
ID:305987

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N45&aa=1</URL></REF>


Article

<CATEGORY>vin08</CATEGORY>

 <H2>Διευκολύνεται η εισαγωγή σε ξένες αγορές </H2>
Προβλέπεται, επίσης, η υποχρεωτική εφαρμογή από τις εισηγμένες στο ΧΑΑ
ανώνυμες εταιρείες των Διεθνών Λογιστικών Προτύπων στις οικονομικές
καταστάσεις των περιόδων που λήγουν μετά τις 31-12-2002. Έτσι, διευκολύνεται η
συγκρισιμότητα των στοιχείων και διευκολύνεται η εισαγωγή ελληνικών
επιχειρήσεων σε ξένα Χρηματιστήρια. Επίσης, με διατάξεις του νομοσχεδίου: 
* Προβλέπεται ότι οι διοικήσεις ασφαλιστικών οργανισμών θα μπορούν να
αποφασίζουν για τις επενδύσεις των αποθεματικών τους, χωρίς να χρειάζονται
έγκριση της ειδικής επιτροπής της Τραπέζης της Ελλάδος. 
* Παρέχεται η δυνατότητα, από τη χρήση του 2001 και μετά, να
αποτιμώνται στην τρέχουσα αξία τους τα χρηματοοικονομικά μέσα (μετοχές,
χρεόγραφα και παράγωγα) που κατέχουν επιχειρήσεις εισηγμένες στο ΧΑΑ. 
* Διευκολύνεται η σύσταση αμοιβαίων ακινήτων και εταιρειών επενδύσεων
σε ακίνητη περιουσία, καθώς τροποποιείται το περιοριστικό πλαφόν επένδυσης του
ενεργητικού τους σε ακίνητα. 
* Τροποποιούνται οι διατάξεις για την εισαγωγή στο ΧΑΑ μετοχών
εταιρειών Επενδύσεων Ποντοπόρου Ναυτιλίας. 
* Θεσμοθετείται το Αμοιβαίο Κεφάλαιο Επιχειρηματικών Συμμετοχών
κλειστού τύπου (ΑΚΕΣ).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17265N452</ED>
<ID>
ID:306035

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κίνητρα και αντίκτυπος
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Θετικά είναι, χωρίς αμφιβολία, τα κίνητρα του νομοσχεδίου-σκούπα για την
ενίσχυση της επιχειρηματικότητας και του Χρηματιστηρίου που κατατέθηκε χθες
στη Βουλή. Φοροαπαλλαγές για νέες προσλήψεις, κίνητρα για συγχωνεύσεις, νέοι
και σύγχρονοι θεσμοί για τη δραστηριοποίηση επιχειρηματικών κεφαλαίων είναι
σίγουρα ευπρόσδεκτα από τους επιχειρηματίες, αλλά θα μπορούσαν να έχουν θετικό
αντίκτυπο και στην οικονομία συνολικά. 
Για τον λόγο αυτό και παρά το γεγονός ότι το κείμενο του νομοσχεδίου είναι
εξαιρετικά δαιδαλώδες και ανομοιογενές, αφού επιχειρεί να κλείσει δεκάδες
άσχετες μεταξύ τους μικρές και μεγάλες εκκρεμότητες, θα περίμενε κανείς ότι η
αγορά θα το αντιμετώπιζε με ευνοϊκό τρόπο. Πλην, όμως, η Σοφοκλέους - στον
βαθμό που αυτή εκπροσωπεί την αγορά - αντέδρασε χθες με αδιαφορία, αν όχι με
αρνητικό τρόπο, αφού ο Δείκτης υποχώρησε. 
Η αντίδραση αυτή επιβεβαιώνει ότι αυτό που επιθυμεί το Χρηματιστήριο, αυτό που
θα μπορούσε να προκαλέσει ενθουσιασμό στην αγορά, δεν είναι πλέον οι
νομοθετικές ρυθμίσεις, όσο ευπρόσδεκτες κι αν είναι αυτές. Έχει περάσει
ανεπιστρεπτί η εποχή που η παραμικρή ανακοίνωση μέτρου για τη Σοφοκλέους
επιδρούσε άμεσα στον Δείκτη. Τώρα, το Χρηματιστήριο θα μπορούσε ίσως να
συγκινηθεί μόνο από μια σημαντική επιχειρηματική πρωτοβουλία, ή - καλύτερα -
από μια γενικότερη βελτίωση του κλίματος στην οικονομία, η οποία θα οδηγούσε
σε αυξημένη κερδοφορία για τις εισηγμένες επιχειρήσεις. Αλλά γι' αυτό το
τελευταίο χρειάζεται χρόνος...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17265N453</ED>
<ID>
ID:306085

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N45&aa=3</URL></REF>


Article

<CATEGORY>vin08</CATEGORY>

 <H2>Φθηνή για τους πολλούς
</H2><H4>Ακριβή για τις μεγάλες συναλλαγές η Σοφοκλέους
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Η Σοφοκλέους είναι φθηνή για τους μικρούς επενδυτές και ακριβή για τους
μεγάλους. Αυτό προκύπτει από μελέτη του Χρηματιστηρίου, σχετικά με το κόστος
συναλλαγών στις αγορές μετοχών της Ευρώπης. 
Μία απλή εντολή στο ΧΑΑ αξίας μέχρι 3.000 ευρώ στοιχίζει στον επενδυτή 0,66
ευρώ όταν η ίδια στην Κύπρο στοιχίζει 1,80 ευρώ, στη Μαδρίτη 7,20 ευρώ, στη
Φρανκφούρτη 1,50 ευρώ και στο Ελσίνκι 1,71 ευρώ. Από την άλλη, όσο μεγαλώνει η
αξία συναλλαγών η Σοφοκλέους γίνεται πιο ακριβή. Επιπλέον, πολλά Χρηματιστήρια
προσφέρουν σημαντικές εκπτώσεις στα μεγάλα μέλη τους, σύμφωνα με τη πολιτική
να στηρίζουν τα μεγαλύτερα εξ' αυτών. 
Τα κόστη αυτά δεν περιλαμβάνουν τις χρηματιστηριακές προμήθειες, αλλά όλα τα
άλλα κόστη όπως έξοδα του Χρηματιστηρίου. Τα κόστη αυτά έχουν μετρηθεί σαν να
μπορούσε ο επενδυτής να έδινε εντολή αγοράς ή πώλησης μετοχών απευθείας στο
Χρηματιστήριο χωρίς να παρεμβάλλεται χρηματιστηριακή εταιρεία. 
Μετρώντας το κόστος αυτό το Χρηματιστήριο Αξιών Αθηνών επιθυμεί να αναθεωρήσει
την τιμολογιακή του πολιτική, ώστε να αυξήσει την ανταγωνιστικότητά του.
Ωστόσο, μελέτες διεθνών επενδυτικών οίκων που μετρούν το κόστος συναλλαγών με
βάση τις διακυμάνσεις και το εύρος μεταξύ τιμής αγοράς και πώλησης μετοχών
κατατάσσουν τη Σοφοκλέους μεταξύ των πιο ακριβών αγορών. Μιλώντας στα «ΝΕΑ» η
εκτελεστική αντιπρόεδρος του ΧΑΑ κ. Λητώ Ιωαννίδου επεσήμανε ότι «το ΧΑΑ είναι
στη διαδικασία ολοκλήρωσης της μελέτης που κάνει σχετικά με τα διάφορα κόστη
και θα επαναπροσδιορίσει τη τιμολογιακή πολιτική του. Πάντως, αυτό που έχει
δείξει η μελέτη για τη φάση, η οποία έχει ολοκληρωθεί, είναι ότι το ΧΑΑ είναι
πολύ ανταγωνιστικό έναντι των μεγάλων ευρωπαϊκών Χρηματιστηρίων για συναλλαγές
μικρής και μεσαίας αξίας και για μεγάλο πλήθος εντολών, που άλλωστε
χαρακτηρίζουν την αγορά μας». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17265N461</ED>
<ID>
ID:305988

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N46&aa=1</URL></REF>


Article

<CATEGORY>vin08</CATEGORY>

 <H5>ΑΡΓΕΝΤΙΝΗ: </H5><H2>Δίψα για δολάρια
</H2>
Οι κάτοικοι της Αργεντινής στήθηκαν χθες για πολλές ώρες στα ανταλλα-κτήρια
συναλλάγματος προκειμένου να αγοράσουν δολάρια

Η χθεσινή, πρώτη ημέρα ελεύθερης διαπραγμάτευσης του πέσο της Αργεντινής στις
αγορές συναλλάγματος συνοδεύτηκε από μεγάλες ουρές στα ανταλλακτήρια
συναλλάγματος του Μπουένος Άιρες και των άλλων μεγάλων πόλεων της χώρας. Οι
κάτοικοι της Αργεντινής φάνηκαν χθες να μη θεωρούν αξιόπιστη τη δέσμευση της
κυβέρνησης του προέδρου Εντουάρντο Ντουχάλντε για τη στήριξη του πέσο και
έσπευσαν να απαλλαγούν από τα πέσο τους για να αποκτήσουν αμερικανικά δολάρια.
Τον περασμένο μήνα η Αργεντινή δήλωσε αδυναμία εξυπηρέτησης του εξωτερικού της
χρέους και πήρε την απόφαση να απελευθερώσει την ισοτιμία του πέσο, η οποία
ήταν κλειδωμένη στο ένα προς ένα με το αμερικανικό δολάριο. Ωστόσο, το μέτρο
συνοδεύτηκε με περιορισμούς των τραπεζικών αναλήψεων και της εξαγωγής
συναλλάγματος. Τα μέτρα αυτά προκαλούν καθημερινά διαδηλώσεις στους δρόμους
του Μπουένος Άιρες.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17265N462</ED>
<ID>
ID:306036

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N46&aa=2</URL></REF>


Article

<CATEGORY>vin08</CATEGORY>

 <H5>ΕCΟ/FΙΝ
</H5><H2>Συμβιβασμός για τα γερμανικά ελλείμματα
</H2>
Συμβιβαστική λύση επετεύχθη αργά χθες στο πλαίσιο του άτυπου συμβουλίου
υπουργών Οικονομίας και Οικονομικών της ζώνης του Ευρώ σχετικά με την
ενεργοποίηση της διαδικασίας «έγκαιρης προειδοποίησης» κατά της Γερμανίας -
και της Πορτογαλίας - όσον αφορά στο ύψος του διογκωμένου δημοσιονομικού της
ελλείμματος. 
Σύμφωνα με αυτή, η Γερμανία αναμένεται να δεσμευτεί ότι θα τιθασεύσει τις
δαπάνες της και θα διαθέσει όποια πρόσθετα έσοδά της για τον περιορισμό του
ελλείμματος. Σε αντάλλαγμα οι αρμόδιοι υπουργοί θα κλείσουν το θέμα. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17265N463</ED>
<ID>
ID:306073

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N46&aa=3</URL></REF>


Article

<CATEGORY>vin08</CATEGORY>

 <H5>ΓΕΝΙΚΗ ΤΡΑΠΕΖΑ
</H5><H2>Προέχει ο στρατηγικός επενδυτής
</H2>
Άμεσες οι εξελίξεις στη Γενική Τράπεζα, καθώς μετά τις παραιτήσεις της
Παρασκευής χθες το πρωί ανέλαβαν τα καθήκοντά τους ο νέος πρόεδρος κ. Αν.
Χασιώτης, ο γενικός διευθυντής κ. Ι. Τσαμουργκέλης και ο αναπληρωτής γενικός
διευθυντής κ. Γ. Κουτσουδάκης. Την Κυριακή το πρωί προηγήθηκε ενημέρωση της
νέας διοίκησης από τους απερχόμενους κ.κ. Ι. Μάνο και Ι. Μούργελα.
«Πρωταρχικός μας στόχος θα είναι να δημιουργήσουμε μια νέα τράπεζα», δήλωσε ο
κ. Χασιώτης, απευθυνόμενος στους διευθυντές και τα στελέχη της Γενικής. 
Η νέα διοίκηση θα πρέπει να προωθήσει άμεσα το θέμα του στρατηγικού επενδυτή. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17265N464</ED>
<ID>
ID:306093

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N46&aa=4</URL></REF>


Article

<CATEGORY>vin08</CATEGORY>

 <H2>Άνοιξη στα παράγωγα
</H2>
Αυξήθηκαν κατά 449 οι επενδυτές στο Χρηματιστήριο Παραγώγων Αθηνών τον
Ιανουάριο και σήμερα ανέρχονται σε 9.582, έναντι 9.133 του τέλους του 2001. Η
αύξηση των επενδυτών στα παράγωγα κατά 4,9% συνοδεύτηκε και από αύξηση κατά
25% στις συναλλαγές, ενώ ο μέσος ημερήσιος αριθμός αγοραπωλησιών στα συμβόλαια
μελλοντικής εκπλήρωσης (ΣΜΕ) και στα δικαιώματα σημείωσε αύξηση κατά 2%. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17265N465</ED>
<ID>
ID:306111

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N46&aa=5</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Η έλλειψη αγοραστικού ενδιαφέροντος συνεχίζεται
</H2>
Η κατάθεση του νομοσχεδίου από την κυβέρνηση που παρέχει φορολογικές
ελαφρύνσεις σε αύξηση θέσεων εργασίας ή και σε συγχωνεύσεις επιχειρήσεων δεν
ήταν αρκετή για να αλλάξει, έστω και προσωρινά, το επενδυτικό κλίμα στη
Σοφοκλέους. Ο Γενικός Δείκτης συνέχισε την καθοδική του πορεία σημειώνοντας
απώλειες της τάξεως του 0,64% κλείνοντας στις 2.511 μονάδες. Αντίθετα τα
ευρωπαϊκά Χρηματιστήρια παρουσίασαν πολύ θετική εικόνα, κυρίως εξαιτίας καλών
εταιρικών αποτελεσμάτων από δύο σημαντικές εταιρείες ΜΜΕ, τη Vivendi Universal
και την Lagardere. Τη θετική εικόνα των ευρωπαϊκών Χρηματιστηρίων βοήθησε
σημαντικά και το αυξημένο αγοραστικό ενδιαφέρον για τις εταιρείες του κλάδου
των τηλεπικοινωνιών (Deutsche Telekom και France Telekom). Αντίθετα, στην
ελληνική αγορά για δεύτερη συνεχόμενη συνεδρίαση ο κλάδος των Τηλεπικοινωνιών
οδήγησε τον Γενικό Δείκτη σε πτώση εξαιτίας έντονων ρευστοποιήσεων στη μετοχή
του ΟΤΕ (απώλεσε 1,47%) και της Vodafon-Panafon (απώλεσε 1,94%). Αντιθέτως, οι
μετοχές του τραπεζικού κλάδου και των εταιρειών ασφαλειών πραγματοποίησαν
καλύτερη απόδοση από την αγορά. 
Αναμένουμε ότι οι ανακοινώσεις των αποτελεσμάτων της χρονιάς 2001, την επόμενη
εβδομάδα αρχικά από τις εταιρείες του τραπεζικού τομέα και εν συνεχεία των
υπολοίπων κλάδων θα δώσουν στην αγορά κατεύθυνση. Ο όγκος συναλλαγών παρέμεινε
χαμηλός στα 71.03 εκατ. όπως παρουσιάζεται από την αρχή της χρονιάς (ο μέσος
όγκος συναλλαγών έως και σήμερα κυμαίνεται περίπου στα 112 εκατ.).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17265N471</ED>
<ID>
ID:305989

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N47&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Ενίσχυση του ευρώ έναντι του δολαρίου
</H2>
Η ισοτιμία ευρώ/δολ. ανήλθε χθες υψηλότερα από το επίπεδο του 0,88 για πρώτη
φορά από τις 23 Ιανουαρίου (0,8801) ευνοούμενη από την αβεβαιότητα της αγοράς
για την αξιοπιστία των λογιστικών εκθέσεων μεγάλων αμερικανικών εταιρειών μετά
το σκάνδαλο της Enron καθώς και τα πρόσφατα σημαντικά ισχυρότερα από τα
αναμενόμενα οικονομικά στοιχεία που προήλθαν από τη μεγαλύτερη οικονομία της
ευρωζώνης (δείκτης βιομηχανικών παραγγελιών και βιομηχανικής παραγωγής για τον
μήνα Δεκέμβριο). Η ενίσχυση της ισοτιμίας ευρώ/δολ. βρήκε στήριξη και στην
αποδυνάμωση του δολαρίου ως προς τη στερλίνα, με την ισοτιμία στερλίνας/δολ.
να ανέρχεται στο 1,4248. 
Η ισοτιμία δολ. /γιεν υποχώρησε στην αγορά της Νέας Υόρκης στα 133,63/68
έναντι του υψηλού της ημέρας που σημειώθηκε λίγες ώρες νωρίτερα (134,98) μετά
τη φημολογία ότι οι ιαπωνικές αρχές ενδεχομένως προσπαθήσουν να στηρίξουν το
γιεν εν όψει της επίσκεψης του προέδρου των ΗΠΑ κ. Μπους στην Ιαπωνία στις 17
Φεβρουαρίου. Η επίσημη επίσκεψη του προέδρου και ο «επαναπατρισμός» κεφαλαίων
λόγω της λήξης του οικονομικού έτους στις 31 Μαρτίου στην Ιαπωνία, ενδέχεται
να προσδώσουν κάποια μικρή στήριξη στο γιεν. Παρ' όλα αυτά, το αίσθημα για το
ιαπωνικό νόμισμα παραμένει αρνητικό δεδομένης της αντίληψης της αγοράς ότι οι
ιαπωνικές αρχές είναι έτοιμες να αποδεχθούν μία περαιτέρω αποδυνάμωση του γιεν
με στόχο τη στήριξη της οικονομίας η οποία βρίσκεται σε ύφεση για τρίτη φορά
τα τελευταία δέκα χρόνια. 
Επίσης, η απουσία οποιασδήποτε δήλωσης από την G7 για το αποδυναμωμένο γιεν
κατά τη διάρκεια της διήμερης συνεδρίασης το προηγούμενο Σαββατοκύριακο είναι
πιθανόν να αποτελεί ένδειξη ότι οι 7 πλουσιότερες χώρες είναι έτοιμες να
αποδεχθούν μία υποχώρηση του γιεν σε ακόμα χαμηλότερα επίπεδα. 
Το θέμα των συναλλαγματικών ισοτιμιών δεν αποτέλεσε αντικείμενο συζήτησης στη
συνεδρίαση της G7 παρά τις πρόσφατες διαμαρτυρίες κυβερνητικών αξιωματούχων
από χώρες της Ασίας για το συγκριτικό εμπορικό πλεoνέκτημα της Ιαπωνίας από τη
διολίσθηση του γιεν.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17265N472</ED>
<ID>
ID:306037

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N47&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Μεικτές τάσεις στα συμβόλαια
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.376,00
μονάδες σημειώνοντας πτώση 0,35% σε σχέση με την προηγούμενη συνεδρίαση με
αξία συναλλαγών 19,10 εκατ. ευρώ, όγκο συναλλαγών 2.768 συμβολαίων και αριθμό
ανοιχτών συμβολαίων 8.826. Το συμβόλαιο του μηνός Μαρτίου 2002 έκλεισε στις
1.378,62 μονάδες. Ο όγκος συναλλαγών ανήλθε στα 1.471 συμβόλαια αξίας 10,17
εκατ. ευρώ ενώ ο αριθμός των ανοιχτών συμβολαίων ανήλθε στα 4.968 συμβόλαια.
Το συμβόλαιο του μηνός Απριλίου έκλεισε στις 1.379,06 μονάδες, με αξία
συναλλαγών 580 χιλ. ευρώ. 
Το συμβόλαιο του Φεβρουαρίου 2002 πάνω στον FTSE 40 έκλεισε στις 277,42
μονάδες παρουσιάζοντας άνοδο της τάξεως του 0,06% σε σχέση με την προηγούμενη
συνεδρίαση, η αξία συναλλαγών ανήλθε σε 2,59 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 1.865 και 931 συμβόλαια,
αντίστοιχα. Το συμβόλαιο του μηνός Μαρτίου 2002 έκλεισε στις 276,25 μονάδες,
με πτώση της τάξεως του 0,09%, αξία συναλλαγών 1,23 εκατ. ευρώ και αριθμό
ανοιχτών συμβολαίων 1.169. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17265N473</ED>
<ID>
ID:306074

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N47&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17265N481</ED>
<ID>
ID:305990

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N48&aa=1</URL></REF>


Article

<CATEGORY>vin08</CATEGORY>

 <H2>Στις 2.511,18 μονάδες ο Γενικός Δείκτης
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.511,18 μονάδες, με
πτώση της τάξεως του 0,64%. Η μεγαλύτερη ενδοσυνεδριακή τιμή σημειώθηκε στις
2.552,97 μονάδες ενώ η μικρότερη στις 2.509,71 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.366,21 275,48 και 808,50 μονάδες σημειώνοντας πτώση 0,46%, 0,83% και 0,78%.

Ο δείκτης της Παράλληλης Αγοράς έκλεισε στις 248,04 μονάδες σημειώνοντας πτώση
0,19%.Από τις 363 μετοχές που άνοιξαν 85 κινήθηκαν ανοδικά, 228 πτωτικά και 50
παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
των Τροφίμων Ποτών με ποσοστό 0,18%, ενώ την μεγαλύτερη πτώση σημείωσαν οι
κλάδοι των Τηλεπικοινωνιών και των Κατασκευών με ποσοστό 1,14%. Η αξία των
συναλλαγών διαμορφώθηκε σε 71,03 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N49</CAT>
<ED>
Κωδικός άρθρου: A17265N491</ED>
<ID>
ID:305991

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N49&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Στο δικό σας ζώδιο πραγματοποιείται η Νέα
Σελήνη του μήνα: φέρνοντας στο προσκήνιο προσωπικά και επαγγελματικά θέματα,
δεν θα πρέπει λοιπόν να τα αγνοήσετε, αντιθέτως να τα μελετήσετε πολύ σοβαρά,
προκειμένου να πάρετε με προσοχή τις ανάλογες αποφάσεις. 
Ιχθύες 
(19 Φεβρουαρίου - 20 Μαρτίου). Με τον σχηματισμό της Νέας Σελήνης στο ζώδιο
του Υδροχόου έχετε την τάση να αντιμετωπίζετε τα πάντα με υπερβολική δόση
άγχους. Αποφύγετε λοιπόν τουλάχιστον να προκαλέσετε με τη στάση σας άτομα που
θα μπορούσαν να σας ταλαιπωρήσουν ψυχικά, δικαιολογημένα ή αδικαιολόγητα. 
Κριός 
(21 Μαρτίου - 19 Απριλίου). Ηλεκτρισμένη ατμόσφαιρα θα μπορούσε να
δημιουργήσει σήμερα η Νέα Σελήνη στο φιλικό και κοινωνικό σας περιβάλλον,
απαιτείται λοιπόν προσεκτικός χειρισμός στις σχέσεις σας, αν δεν θέλετε ν'
απομακρυνθούν από κοντά σας άτομα που αγαπάτε ή θα μπορούσαν να σας φανούν
χρήσιμα. 
Ταύρος 
(20 Απριλίου - 20 Μαΐου). Η Νέα Σελήνη του μήνα φέρνει στο προσκήνιο
επαγγελματικά θέματα που μέχρι τώρα φαίνεται πως καθυστερούσαν. Ξαναβάλτε
λοιπόν στο «τραπέζι των διαπραγματεύσεων» την αίτηση για μια προαγωγή ή την
αύξηση που δικαιούστε. 
Δίδυμοι 
(21 Μαΐου - 21 Ιουνίου). Στον άξονα της κίνησης και της επικοινωνίας
πραγματοποιείται η Νέα Σελήνη του Φεβρουαρίου, τονίζοντας τον παρορμητισμό
αλλά και την ανυπομονησία σας, αποφύγετε λοιπόν λάθη τακτικής από κεκτημένη
ταχύτητα. Αν σκοπεύετε να κάνετε μια σοβαρή συζήτηση, μια διαπραγμάτευση ή ένα
ταξίδι στο εξωτερικό, φροντίστε με επιμέλεια κάθε λεπτομέρεια. 
Καρκίνος 
(22 Ιουνίου - 22 Ιουλίου). Μην αφήσετε το άγχος και την ανασφάλεια να κυβερνά
τα συναισθήματά σας σήμερα. Η Νέα Σελήνη θα μπορούσε να σας κάνει
υποκειμενικούς στις απόψεις σας. Μη χάσετε την ψυχραιμία σας και μην αγνοήσετε
κάποια προβλήματα υγείας, αν υπάρχουν. 
Λέων 
(23 Ιουλίου - 22 Αυγούστου). Εύθικτους, ευάλωτους και με κυκλοθυμική
συμπεριφορά απέναντι στον σύντροφο ή κάποιο συνεργάτη σας θα μπορούσε να σας
κάνει η επίδραση της Νέας Σελήνης. Αντιμετωπίστε με ψυχραιμία λοιπόν
οικογενειακά, επαγγελματικά και αισθηματικά θέματα. 
Παρθένος 
(23 Αυγούστου - 23 Σεπτεμβρίου). Στον άξονα της ψυχικής και της σωματικής σας
υγείας πραγματοποιείται η Νέα Σελήνη αυτού του μήνα και ενδέχεται και κάποια
μείωση στις άμυνες του οργανισμού σας. Μην πανικοβάλλεστε όμως, αυτό που σας
χρειάζεται είναι ένας σωστός προγραμματισμός για ξεκούραση και ψυχαγωγία. 
Ζυγός 
(24 Σεπτεμβρίου - 23 Οκτωβρίου). Μια πολύ δημιουργική περίοδος αρχίζει από
σήμερα για σας, καθώς με νεανικό ενθουσιασμό ασχολείστε με τα ενδιαφέροντά
σας, τα χόμπι και τις δημιουργικές δραστηριότητες που σας εκφράζουν. Όσοι
είστε γονείς ζήστε γλυκές ευχάριστες στιγμές κοντά στα παιδιά σας. 
Σκορπιός 
(24 Οκτωβρίου - 22 Νοεμβρίου). Τον οικογενειακό τομέα φαίνεται να επηρεάζει η
Νέα Σελήνη αυτού του μήνα, βάλτε λοιπόν γερές βάσεις στις σχέσεις σας με τους
δικούς σας ανθρώπους, γιατί μπορεί πολύ σύντομα να τους χρειαστείτε. 
Τοξότης 
(23 Νοεμβρίου - 21 Δεκεμβρίου). Μια μέρα αλλιώτικη από τις άλλες προβλέπεται
να είναι η σημερινή, ζήστε λοιπόν στιγμές με πάθος, χωρίς προκαταλήψεις και
αφήστε τη φαντασία σας να ταξιδέψει προς το καλύτερο. 
Αιγόκερως 
(22 Δεκεμβρίου - 19 Ιανουαρίου). Παρ' όλες τις δυσκολίες των «καιρών» που
υπάρχουν αυτό το διάστημα, η Νέα Σελήνη έρχεται να αναβαθμίσει τα
επαγγελματικά, αλλά και τις οικονομικές απολαβές σας. Με την προϋπόθεση βέβαια
ότι θα κάνετε «καλούς λογαριασμούς». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17265N551</ED>
<ID>
ID:305955

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N55&aa=1</URL></REF>


Article

<CATEGORY>vin06</CATEGORY>

 <H5>«Στην Ε' Γυμνασίου δεν ήξερα ποιο δρόμο να τραβήξω»
</H5><H2>o υποψήφιος
</H2><H2>Δεν ήθελα να μεγαλώσω
</H2><H4>Στην Ε' Γυμνασίου, σημερινή Β' Λυκείου, ο «επαγγελματικός προσανατολισμός»
δέθηκε βρόχος γύρω από τον λαιμό μου. </H4>
<AUTHOR>ΕΛΕΝΗ ΚΟΥΡΚΟΥΛΑ</AUTHOR>

Όρος της κοινωνίας των μεγάλων. Των ενηλίκων. Κι εγώ επίμονα αρνιόμουν να
μεγαλώσω. Είναι ένα συναίσθημα που δυστυχώς ή ευτυχώς με κυνηγάει ακόμα, όσες
ευθύνες κι αν η ζωή εναπόθεσε στους ώμους μου. 
Στην Ε' Γυμνασίου, λοιπόν, δεν ήξερα ποιον δρόμο να τραβήξω. Ο μονόδρομος ήταν
και είναι ακόμα για μένα ταυτόσημος με το αδιέξοδο, τον δρόμο χωρίς επιστροφή. 
Υπό κοινωνική και οικογενειακή πίεση αποφάσισα να σπουδάσω δημοσιογραφία.
Έδωσα εξετάσεις στη Νομική Σχολή. Απέτυχα. Έφυγα αποτυχημένη για σπουδές στο
Παρίσι. 
Δύο χρόνια μετά επέστρεψα, εργάστηκα σαν δημοσιογράφος, αλλά, φευ, ανακάλυψα
το θέατρο. Το σπούδασα, το ερωτεύτηκα κι εκείνο μού 'δωσε απλόχερα. 
Πορεύτηκα δεκάξι χρόνια τον δρόμο του θεάτρου, «επαγγελματικά πλήρως
προσανατολισμένη» μέχρι που μου έμοιασε μονόδρομος. Αδιέξοδος. 
Μπήκα στην πολιτική. Πλατιά λεωφόρος δημιουργίας. 
Δεν τη σπούδασα, την έμαθα από παιδί. Αυτή είναι μέχρι σήμερα η προσωπική
επαγγελματική μου περιπέτεια. Γεμάτη εκπλήξεις, στροφές και αλλαγές. 
Στην παιδική μου έκθεση στο ερώτημα τι θα γίνω όταν μεγαλώσω, απάντησα:
«Μανούλα». 
Δεν έγινα. 
Στην εφηβεία μου είχα «τάσεις παιδοψυχολογίας». Απεφεύχθη το μοιραίο.
Δημοσιογράφος, πάλι, δεν έγινα. 
Έγινα τόσα άλλα που δεν είχα φανταστεί ούτε στα πολυδαίδαλα όνειρά μου. 
Κι εκτός από αυτά, τα επαγγελματικά, εκμεταλλεύτηκα προς όφελός μου τον
ελεύθερο χρόνο μου, αγάπησα τους φίλους μου, αισθάνθηκα τους συνανθρώπους μου,
ερωτεύτηκα και πλούτισα. Απόκτησα τον πλούτο τον αληθινό, τον πλούτο της
ανθρώπινης επαφής. 
Με λίγα λόγια, όπως λέει και ο ποιητής: «Στη ζωή, διάλεξα, τον δρόμο τον
λιγότερο πεπατημένο, κι αυτό έκανε όλη τη διαφορά». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17265N571</ED>
<ID>
ID:305965

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N57&aa=1</URL></REF>


Article

<CATEGORY>vin06</CATEGORY>

 <H5>ΑΕΙ
</H5><H2>o υποψήφιος
</H2><H2>Τα «άγνωστα» Τμήματα
</H2>
ΣΕΛΙΔΕΣ 60-63
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17265N572</ED>
<ID>
ID:306028

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N57&aa=2</URL></REF>


Article

<CATEGORY>vin06</CATEGORY>

 <H5>ΑΝΟΙΧΤΗ ΓΡΑΜΜΗ
</H5><H2>o υποψήφιος
</H2><H2>Το υπουργείο Παιδείας απαντά σε όλες τις απορίες
</H2>
ΣΕΛΙΔΑ 58
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17265N573</ED>
<ID>
ID:306068

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N57&aa=3</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>ΣΠΟΥΔΕΣ ΣΤΗ ΒΡΕΤΑΝΙΑ
</H2>
ΣΕΛΙΔΑ 63
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17265N574</ED>
<ID>
ID:306091

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N57&aa=4</URL></REF>


Article

<CATEGORY>vin06</CATEGORY>

 <H5>ΤΕΕ - ΤΕΙ
</H5><H2>o υποψήφιος
</H2><H2>Τα περυσινά θέματα στα Τμήματα Ειδικότητας
</H2>
ΣΕΛΙΔΕΣ 64-67
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17265N575</ED>
<ID>
ID:306108

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N57&aa=5</URL></REF>


Article

<CATEGORY>vin06</CATEGORY>

 <H5>ανοιχτή γραμμή με το υπουργείο Παιδείας
</H5><H2>o υποψήφιος
</H2><H2>Ποιοι έχουν δικαίωμα στο 10%
</H2>
Η ανοικτή γραμμή με το υπουργείο Παιδείας σάς δίνει απαντήσεις.
Ομαδοποιούμε τις ερωτήσεις και σας μεταφέρουμε τις απαντήσεις που μάς δίνει η
αρμόδια Διεύθυνση του ΥΠΕΠΘ, με βάση την ισχύουσα νομοθεσία. 
Τις ερωτήσεις και απορίες σας μπορείτε να απευθύνετε στην ηλεκτρονική
<AUTHOR>διεύθυνση srapti@dolnet. gr ή στη</AUTHOR>
διεύθυνση των «ΝΕΩΝ», Χρ. Λαδά 3 Τ.Κ. 102 37 Αθήνα. 
Υπάρχει και το τηλέφωνο 010 - 33 33 555, 11-12 το πρωί και 5.30-6.30 το
απόγευμα, μόνο που πρέπει να έχετε υπομονή, γιατί οι γραμμές είναι λίγες κι
εσείς πάρα πολλοί!

1. Πόσες φορές έχω δικαίωμα να είμαι υποψήφιος/α με το 10%; 
2. Πότε και πού πρέπει να καταθέσω μηχανογραφικό δελτίο για να είμαι και
πάλι υποψήφιος/α με το 10%; 
- Τον Ιούλιο, στη Διεύθυνση Δευτεροβάθμιας Εκπαίδευσης, στην οποία ανήκει το
Λύκειο από το οποίο αποφοίτησες. Ως τότε όμως θα έχουν ανακοινωθεί περαιτέρω
λεπτομέρειες από το υπουργείο Παιδείας. 
3. Θέλω να είμαι υποψήφιος/α με το 10%. Έχω πριμοδότηση ενός ή
περισσοτέρων μορίων, όπως είχε ανακοινωθεί παλαιότερα, ή όχι; 
- Όχι, δεν υπάρχει πριμοδότηση. Συμμετέχεις στην επιλογή με το περυσινό σύνολο
μορίων. Κι αν έχεις δώσει εξετάσεις δύο φορές, δηλαδή και το 2000 και το 2001,
τότε συμμετέχεις με το τελευταίο σύνολο μορίων, δηλαδή με τα μόρια που
συγκέντρωσες το 2001. 
4. Έχω περάσει σε ένα πανεπιστημιακό Τμήμα από πέρυσι. Αν υποβάλω
μηχανογραφικό δελτίο για να είμαι και πάλι υποψήφιος/α με το 10% και δεν
καταφέρω να εισαχθώ στη Σχολή που επιθυμώ, θα χάσω τη θέση μου στο
πανεπιστημιακό Τμήμα που ήδη φοιτώ; 
- Όχι, τη θέση σου δεν τη χάνεις, εφόσον βεβαίως έχεις εγγραφεί στο Τμήμα
αυτό. Σημειώνεται ότι απαγορεύεται να δηλώσεις το ίδιο Τμήμα και πάλι στο νέο
μηχανογραφικό δελτίο. 
5. Στο Σχολείο που κατέθεσα την αίτησή μου 1-10 Φεβρουαρίου για να
ξαναδώσω εξετάσεις, δεν μου έδωσαν καμιά απόδειξη. Θα πάρω κάποιο αποδεικτικό
τις επόμενες ημέρες; Πώς μπορώ να βεβαιωθώ ότι δεν πρόκειται να χαθεί η αίτησή
μου; 
- Από το υπουργείο Παιδείας μάς διαβεβαιώνουν ότι ουδείς λόγος ανησυχίας
υπάρχει. Σε κάθε Σχολείο συντάσσεται ειδική κατάσταση με τα ονόματα των
υποψηφίων που κατέθεσαν αίτηση-δήλωση. Κατά συνέπεια, ακόμη κι αν «παραπέσει»
μια αίτηση-δήλωση, το όνομα θα είναι περασμένο στην ειδική ονομαστική
κατάσταση. 
6. Έχω αποφοιτήσει το 1991 από ΤΕΛ (Διοίκηση, Οικονομία & Τμήμα
Υπαλλήλων Γραφείου). Μπορώ να πάρω μέρος στις Πανελλήνιες Εξετάσεις; Αν ναι,
τότε μπορώ να δηλώσω τη Σχολή Δομικών του ΤΕΙ; 
- Μπορείς να πάρεις μέρος στις ειδικές Πανελλήνιες Εξετάσεις, που
διενεργούνται για τους αποφοίτους ειδικότητας των ΤΕΕ και των παλαιών ΤΕΛ,
αλλά δεν μπορείς να δηλώσεις τη Σχολή Δομικών ΤΕΙ. Μπορείς να δηλώσεις μόνο τα
Τμήματα στα οποία οδηγεί η ειδικότητα την οποία τελείωσες. 
Αν όμως θέλεις οπωσδήποτε τη Σχολή Δομικών του ΤΕΙ, τότε μπορείς να δώσεις
Πανελλήνιες Εξετάσεις στα εννέα μαθήματα της Γ' Λυκείου και να δηλώσεις στο
μηχανογραφικό σου δελτίο και τη Σχολή Δομικών του ΤΕΙ και όποια άλλη Σχολή
θέλεις. 
Προσοχή όμως, πρέπει να επιλέξεις μία από τις δύο περιπτώσεις. 
7. Είμαι μαθήτρια με αλβανική υπηκοότητα, με επτά χρόνια μόνιμης
διαμονής στην Ελλάδα, μπορώ να είμαι υποψήφια για την στρατιωτική οικονομική
σχολή; 
- Θα πρέπει να αναζητήσεις την απάντηση στο Γραφείο Ενημέρωσης Κοινού του
υπουργείου Εθνικής Άμυνας, Πανεπιστημίου 9Α ή στα τηλέφωνα 010 32 20 046 και
010 32 20 245. 
8. Φοιτώ στη Γ' Τάξη εσπερινού Λυκείου. Είμαι παιδί πολύτεκνης
οικογένειας και προστάτης. Θα ήθελα να μπω στα Σώματα Ασφαλείας. Πρέπει να
δώσω Πανελλήνιες; 
- Αφού πάρεις το Απολυτήριό σου μπορείς να δώσεις τις Πανελλήνιες Εξετάσεις
στα εννέα μαθήματα, όπως ακριβώς οι συμμαθητές σου και συνυποψήφιοί σου από τα
ημερήσια Ενιαία Λύκεια. Για περισσότερες όμως πληροφορίες μπορείς να
απευθυνθείς στη Διεύθυνση Προσωπικού του υπουργείου Δημόσιας Τάξης στα
τηλέφωνα 010 69 80 910 και 010 69 28 510. 
9. Έδωσα πέρυσι εξετάσεις. Εξετάστηκα και στο μάθημα Αρχές Οικονομίας.
Φέτος θέλω να ξαναδώσω εξετάσεις, αλλά δεν θέλω να δώσω το μάθημα Αρχές
Οικονομίας, τι κάνω; Αν θέλω μπορώ να είμαι υποψήφιος/α και με το 10%; 
- Αν θέλεις μπορείς να είσαι υποψήφιος/α με το 10%, χρησιμοποιώντας το
περυσινό σύνολο μορίων. Επίσης, αν θέλεις, έχεις το δικαίωμα να δώσεις και
πάλι εξετάσεις και στα εννέα μαθήματα. Να μην εξεταστείς δηλαδή στις Αρχές
Οικονομίας, αλλά αν στοχεύεις Σχολές του πέμπτου πεδίου δεν σε συμφέρει να
χάσεις μόρια από το μάθημα αυτό.

<H3>Η εισαγωγή κοριτσιών στις Στρατιωτικές Σχολές
</H3>
Από πότε είναι ελεύθερη η εισαγωγή κοριτσιών στις Στρατιωτικές Σχολές; 
Από φέτος. Με Υπουργική Απόφαση καταργήθηκαν τα ποσοστά, που ίσχυαν
παλαιότερα. Χωρίστηκαν όμως οι Στρατιωτικές Σχολές σε δύο ομάδες, για τις
οποίες απαιτούνται διαφορετικά κατώτατα όρια στα αγωνίσματα, ίδια και για τα
αγόρια και για τα κορίτσια. Τα πιο «ζόρικα» όρια αφορούν τα όπλα της
Στρατιωτικής Σχολής Ευελπίδων (ΣΣΕ), τη Σχολή Ναυτικών Δοκίμων (ΣΝΔ), τους
ιπτάμενους της Σχολής Ικάρων (ΣΙ) και τα όπλα της Σχολής Μονίμων Υπαξιωματικών
(ΣΜΥ). <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17265N581</ED>
<ID>
ID:305966

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N58&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Τα καλύτερα δεν έχουν έρθει ακόμη...
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Ποια είναι η καριέρα που μας ταιριάζει; Ποια είναι η επαγγελματικής μας
ταυτότητα; Αααχ και να το ξέραμε... Μικροί και μεγάλοι, παλαιοί, παμπάλαιοι
και νέοι υποψήφιοι. Μερικές φορές ­ πιστέψτε με ­ μπορεί να μην το βρούμε
ποτέ. Αξίζει όμως τουλάχιστον να προσπαθήσουμε. Κυρίως εσείς, οι νέοι
άνθρωποι, που τώρα ξεκινάτε, αλλά και οι γονείς, που ίσως κουραστήκατε και γι'
άλλο επάγγελμα θα θέλατε να πάτε! Γι' αυτό ρίξτε μια ματιά στις σελίδες 10-11
και 24. Έχει ενδιαφέρον. 
Όπως εξαιρετικό ενδιαφέρον έχουν και τα... άγνωστα πανεπιστημιακά τμήματα στις
σελίδες 4 έως και 6. Αυτά τα τμήματα με τα... περίεργα ονόματα και τους
δυσνόητους τίτλους, που σε πάρα πολλούς γονείς και υποψηφίους δημιουργούν το
ερώτημα: «Να το δηλώσει ή να μην το δηλώσει; Κι αν το δηλώσει και πετύχει,
αξίζει τον κόπο και τα έξοδα να πάει ή θα σπουδάζει τέσσερα χρόνια και μετά θα
κάθεται να μας κοιτάει...»: 
Ε, λοιπόν, να σας πω κάτι: αν όχι σε όλα, στα περισσότερα από αυτά τα τμήματα,
που πολλοί μπορεί να τα βλέπετε με καχυποψία, κρύβεται το μέλλον μας. Να
είμαστε όλοι καλά, σε μερικά χρόνια θα με θυμηθείτε! 
Αν πάλι σκέπτεσθε ως λύση και το εξωτερικό, σας δίνουμε και μια γεύση σήμερα,
μια πρώτη ιδέα για το πώς θα προσεγγίσετε το θέμα «σπουδές στη Μεγάλη
Βρετανία». 
Αν τώρα είστε από τα Τεχνικά Επαγγελματικά Εκπαιδευτήρια (ΤΕΕ), έχουμε για σας
τα περυσινά θέματα και τις απαντήσεις στα μαθήματα ειδικότητας. Γυρίστε στις
σελίδες 8, 10 και 11 και ρίξτε το στη μελέτη. 
Μόλις όμως κουραστείτε, κάντε ένα διάλειμμα και ρίξτε το στο... άσχετο,
γυρίζοντας στη σελίδα 7. 
Κι αν έχετε «πέσει» ψυχολογικά, γυρίστε στη σελίδα 14. Θα καταλάβετε ότι τα
καλύτερα δεν έχουν έρθει ακόμη... <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17265N582</ED>
<ID>
ID:306029

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N58&aa=2</URL></REF>


Article

<CATEGORY>vin06</CATEGORY>

 <H5>Πώς επιλέγονται τα θέματα της Βιολογίας - Ποια η βαρύτητα του καθενός
</H5><H2>o υποψήφιος
</H2><H2>«Κλειδί» το 4ο ερώτημα
</H2>
<AUTHOR>ΝΙΚΟΛΕΤΑ ΜΟΥΤΟΥΣΗ</AUTHOR>

Από το 1990 έχει βρεθεί αντιμέτωπος με τις αγωνίες των υποψηφίων, αλλά και
με τη δική του αγωνία όταν κάθε φορά καλείται να αποφασίσει για τα θέματα των
εξετάσεων στο μάθημα της Βιολογίας. Προ ετών μάλιστα ο Θεόδωρος Κατσώρχης,
καθηγητής του Τμήματος Βιολογίας στο Πανεπιστήμιο Αθηνών και εξωτερικός
σύμβουλος του Παιδαγωγικού Ινστιτούτου, στενοχωρήθηκε ιδιαιτέρως όταν τα
θέματα της Βιολογίας έγιναν πρώτη είδηση σε τηλεοπτικά κανάλια και ακούστηκαν
πρωτοφανείς καταγγελίες. 
Ο Θεόδωρος Κατσώρχης, είναι εξεταστής Βιολογίας

Για τις τότε καταγγελίες «ήταν θέμα συντεχνιακό και δεν είχε καμία σχέση με τη
σαφήνεια και επιστημονικότητα των θεμάτων, αλλά δημιούργησε προβλήματα στα
παιδιά κατά τη διάρκεια των εξετάσεων, γεγονός που συνιστά μεγάλο έγκλημα»,
υποστηρίζει ο κ. Κατσώρχης. Και χαρακτηρίζει «ανεπίτρεπτο να χρησιμοποιούνται
τα παιδιά για οποιοδήποτε λόγο». Αυτή η αντίληψη είναι κυρίαρχη και όταν
επιλέγει τα θέματα των εξετάσεων. «Είναι αδιανόητο να δημιουργηθεί πρόβλημα,
έστω και από κάποια αβλεψία» αναφέρει, σκεπτόμενος τους κόπους των υποψηφίων.
«Είναι πολλά τα μαθήματα, τεράστια η ύλη και κουράζονται πολύ», επισημαίνει. 
Τρεις συμβουλές 
Μόνο με την ευχή για «καλή επιτυχία» μπορεί να συνοδεύσει τους υποψηφίους ο κ.
Κατσώρχης, αναγνωρίζοντας πόσο δύσκολη είναι γι' αυτούς η περίοδος πριν και
κατά τη διάρκεια των εξετάσεων. Και επισημαίνοντας πως δεν υπάρχουν
προκαθορισμένες συνταγές επιτυχίας, περιορίζεται σε τρεις περιεκτικές
συμβουλές: 
* Διάβασμα αρκετό. 
* Όσο το δυνατόν πιο ήρεμο μυαλό. 
* Προσοχή στο τι ζητάνε οι ερωτήσεις, γιατί δεν έχει μπει ούτε ένα «και»
παραπάνω ή παρακάτω απ' ό,τι πρέπει.

<H3>Βαρύτητα στην κρίση </H3>
Κατά την επιλογή ιδιαίτερη σημασία αποδίδεται ­ σύμφωνα με τον κ. Κατσώρχη ­
ώστε τα θέματα να καλύπτουν το τρίπτυχο: «Να είναι όσο το δυνατόν πιο καθαρά,
να μη δημιουργούν σύγχυση και να είναι εντός ύλης». Από 'κεί και πέρα
καταβάλλεται προσπάθεια να μην επιλεγούν θέματα που έχουν δημοσιευθεί στις
εφημερίδες ή έχουν δει το φως της δημοσιότητας με κάποιο άλλο τρόπο. «Χωρίς
βέβαια τα θέματα αυτά να αποκλείονται, γιατί τότε θα έμενε μόνον το εξώφυλλο
των βιβλίων για να εξετασθούν οι υποψήφιοι», αναφέρει χαρακτηριστικά. Απλώς,
όπως τονίζει, τα θέματα αυτά διατυπώνονται με διαφορετικό τρόπο, δίνεται
βαρύτητα σε διαφορετικά σημεία της συγκεκριμένης ύλης, ώστε να μη συμπίπτουν
ακριβώς με όσα έχουν δημοσιευθεί. 
Ο βαθμός δυσκολίας των ερωτήσεων είναι ­ επισημαίνει ο κ. Κατσώρχης ­ ανάλογος
με τη σειρά που εμφανίζονται στις εξετάσεις. «Στο πρώτο ερώτημα των πολλαπλών
επιλογών χαρίζονται σχεδόν οι 3-5 μονάδες» αναφέρει, ενώ αντιθέτως κατά την
επιλογή των θεμάτων δίνεται ιδιαίτερη βαρύτητα στο τέταρτο ερώτημα, το οποίο
είναι κρίσεως και «μέσω αυτού γίνεται ουσιαστικά η επιλογή των πολύ καλών και
των καλών υποψηφίων».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17265N591</ED>
<ID>
ID:305967

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N59&aa=1</URL></REF>


Article

<CATEGORY>vin06</CATEGORY>

 <H5>ΥΠΟΥΡΓΕΙΟ ΠΑΙΔΕΙΑΣ
</H5><H2>o υποψήφιος
</H2><H2>Καμία αλλαγή στη βαθμολογία για ΑΕΙ-ΤΕΙ
</H2>
«Η εισαγωγή των υποψηφίων στα ΑΕΙ και στα ΤΕΙ θα πραγματοποιηθεί φέτος όπως
ακριβώς και πέρυσι» τονίζεται σε ανακοίνωση του γραφείου Τύπου του υπουργείου
Παιδείας, με αφορμή δημοσίευμα απογευματινής εφημερίδας, σύμφωνα με το οποίο
τίθεται από φέτος κατώτατο όριο βαθμολογίας για την εισαγωγή στα ΑΕΙ και στα
ΤΕΙ. 
«Τονίζεται κατηγορηματικά», σημειώνεται στην ανακοίνωση του γραφείου Τύπου,
«ότι το υπουργείο Παιδείας, για τις Σχολές της δικής του αρμοδιότητας, δηλαδή
για τα Πανεπιστήμια και τα Τεχνολογικά Εκπαιδευτικά Ιδρύματα (ΤΕΙ), δεν
προτίθεται να πραγματοποιήσει οποιαδήποτε μεταβολή στις προϋποθέσεις εισαγωγής
και γι' αυτό δεν υπάρχει ανάλογη υπουργική απόφαση». 
Στην ίδια ανακοίνωση διευκρινίζεται ότι «το υπουργείο έχει την ευθύνη της
διεξαγωγής των εξετάσεων όχι μόνο για τα ανώτατα ιδρύματα της ευθύνης του,
αλλά και για τις Σχολές Τριτοβάθμιας Εκπαίδευσης, αρμοδιότητας άλλων
υπουργείων, για κάποιες από τις οποίες ισχύουν ήδη ειδικές ρυθμίσεις όσον
αφορά την κατώτερη βαθμολογία εισαγωγής», όπως π.χ. για τις Στρατιωτικές
Σχολές, που είναι αρμοδιότητας υπουργείου Εθνικής Άμυνας επειδή όμως τα όρια
και οι προϋποθέσεις αυτές αλλάζουν κάποιες φορές από χρόνο σε χρόνο
(καταγράφονται στις ειδικές προκηρύξεις που εκδίδονται από τα αρμόδια
υπουργεία κάθε Μάρτιο) και γι΄ αυτό ακριβώς τον λόγο ο υπουργός Παιδείας, που
βάζει την τελική υπογραφή, πρέπει να έχει από τον νόμο την ευχέρεια να
ικανοποιεί τα αιτήματα, που κάθε φορά μπορεί να τίθενται από τα άλλα
υπουργεία. Αυτό τον σκοπό και μόνο εξυπηρετεί ­ διαβεβαιώνει αξιόπιστη πηγή
του υπουργείου Παιδείας ­ η σχετική εξουσιοδότηση, που υπάρχει στον νόμο. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17265N592</ED>
<ID>
ID:306030

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N59&aa=2</URL></REF>


Article

<CATEGORY>vin06</CATEGORY>

 <H5>Το αντικείμενο σπουδών και οι επαγγελματικές προοπτικές
</H5><H2>o υποψήφιος
</H2><H2>Τα «Τμήματα-γρίφοι» κρύβουν... θησαυρούς
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Πολλά από τα Τμήματα ΑΕΙ και ΤΕΙ, ιδιαίτερα αυτά που ιδρύθηκαν τα τελευταία
τρία χρόνια, σίγουρα θα προκαλέσουν πονοκέφαλο στους υποψήφιους του Ενιαίου
Λυκείου, που θα κληθούν μετά τις εξετάσεις και τη γνωστοποίηση των
αποτελεσμάτων να συμπληρώσουν το μηχανογραφικό δελτίο με τις προτιμήσεις τους. 
Κι αυτό, γιατί ούτε οι ονομασίες τους παραπέμπουν στο επιστημονικό
αντικείμενο που «θεραπεύουν» και στο επάγγελμα που οδηγούν ούτε υπάρχει και
ενημέρωση τέτοια τουλάχιστον, που να φτάνει σε όλους τους ενδιαφερομένους.
Έτσι, είναι πολύ πιθανό αρκετοί υποψήφιοι, προκειμένου να μη μείνουν έξω από
κάποιο ΑΕΙ ή ΤΕΙ, να δηλώσουν και Τμήματα που ούτε μπορούν να φανταστούν τι
διδάσκουν ή σε τι επάγγελμα οδηγούν! 
Για παράδειγμα, πόσοι υποψήφιοι γνωρίζουν, αν δηλώσουν το Τμήμα
Πολιτισμικής Τεχνολογίας και Επικοινωνίας, τι θα σπουδάσουν και τι θα βγουν;
Παραθέτουμε τα «Τμήματα-γρίφους» με επεξήγηση για το αντικείμενο σπουδών,
καθώς και το είδος της απασχόλησης.

Γραφικών Τεχνών και Σχεδίασης Συστημάτων (ΑΕΙ) 
(4ο Επιστημονικό Πεδίο) 
Το αντικείμενο του νέου τμήματος (Σύρος) είναι η ολοκληρωμένη Σχεδίαση
Προϊόντων και Συστημάτων με τη δημιουργική χρήση γνώσης και ιδεών από ένα
μεγάλο εύρος των τεχνών και των επιστημών και με μεγάλη έμφαση στη χρήση νέων
τεχνολογιών. 
Οι βασικές κατευθύνσεις που αποτελούν έννοιες-κλειδιά άμεσα σχετιζόμενες με το
αντικείμενο του τμήματος, και οι οποίες χαρακτηρίζουν και τις κύριες
κατευθύνσεις του, είναι: Σχεδίαση Προϊόντων, Επικοινωνία Ανθρώπου-Μηχανής,
Γραφικές Τέχνες, Βιομηχανικός Σχεδιασμός, Οργανωσιακός Σχεδιασμός. 
Αξίζει να σημειωθεί ότι η σύνθεση των γνωστικών αντικειμένων που προσφέρονται
από το τμήμα δεν υπάρχει σήμερα σε άλλα ελληνικά ΑΕΙ, σε αντίθεση με τον
μεγάλο και συνεχώς αυξανόμενο αριθμό Σχολών Σχεδίασης διεθνώς. Η φοίτηση
διαρκεί 8 εξάμηνα. 
Τμήμα Βιοχημείας και Βιοτεχνολογίας (ΑΕΙ) 
(κοινό 3ου και 4ου Επιστημονικού Πεδίου) 
Νέο τμήμα (Λάρισα) που εντάσσεται στη Σχολή Επιστημών Υγείας του Πανεπιστημίου
Θεσσαλίας και λειτούργησε για πρώτη χρονιά το 2000-2001. Η σπουδαιότητα αυτού
του τμήματος είναι μεγάλη, διότι είναι το πρώτο τμήμα Βιοχημείας -
Βιοτεχνολογίας στην Ελλάδα. Καλύπτει ένα γνωστικό αντικείμενο αιχμής και
παράγει επιστήμονες οι οποίοι, ως βιοχημικοί, μπορούν να απασχοληθούν από
δημόσιους ή ιδιωτικούς φορείς, σε ερευνητικά ή διαγνωστικά εργαστήρια, σε
φαρμακευτικές εταιρείες, οργανισμούς ή εκπαιδευτικά ιδρύματα. Η φοίτηση
διαρκεί 8 εξάμηνα. 
Ειδικότερα, οι πτυχιούχοι ως βιοτεχνολόγοι μπορούν να εργαστούν σε
βιοτεχνολογικές βιοτεχνίες / βιομηχανίες και, αν χρειαστεί, εύκολα να
εξειδικευθούν περαιτέρω στη γεωργική / φαρμακευτική / βιομηχανική κ.τ.λ.
βιοτεχνολογία, είτε με επιτόπια πρακτική άσκηση στον χώρο εργασίας τους είτε
σε ένα μεταπτυχιακό πρόγραμμα σπουδών. 
Μηχανικών Διαχείρισης Ενεργειακών Πόρων (ΑΕΙ) 
(4ο Επιστημονικό Πεδίο) 
Το τμήμα (Κοζάνη) ανήκει στο Πανεπιστήμιο Θεσσαλονίκης και άρχισε τη
λειτουργία του από το ακαδημαϊκό έτος 1999-2000. Σκοπός του είναι η κατάρτιση
επιστημόνων μηχανικών στον τομέα των Ενεργειακών Πόρων. Ειδικότερα, οι
σπουδαστές μελετούν την παραγωγή, μετατροπή και αποθήκευση μορφών ενέργειας,
καθώς και με τις περιβαλλοντικές επιπτώσεις της ενέργειας σε τοπικό,
περιφερειακό και διεθνές επίπεδο, αλλά και τη χάραξη ενεργειακής πολιτικής σε
εθνικό και διεθνές επίπεδο. Η φοίτηση διαρκεί 10 εξάμηνα. 
Οι πτυχιούχοι του τμήματος απασχολούνται κυρίως σε θέσεις ενεργειακού
διαχειριστή, φορέων του δημόσιου και ιδιωτικού τομέα, όπως βιομηχανίες ή
επιχειρήσεις ή εταιρείες παραγωγής και διανομής ηλεκτρικής ενέργειας και
πετρελαιοειδών προϊόντων (Δημόσια Επιχείρηση Ηλεκτρισμού,Δημόσια Επιχείρηση
Φωταερίου, Διυλιστήρια δημόσια και ιδιωτικά, επιχειρήσεις διανομής
πετρελαιοειδών προϊόντων κ.λπ.) ή σε θέσεις του τομέα σχεδιασμού και
λειτουργίας κτιρίων ή σε θέσεις εκπαιδευτικών της Δευτεροβάθμιας Εκπαίδευσης,
ιδιαίτερα δε της τεχνικής-επαγγελματικής. 
Τεχνολογίας και Συστημάτων Παραγωγής (ΑΕΙ) 
(4ο Επιστημονικό Πεδίο) 
Σκοπός του τμήματος (Πανεπιστήμιο Πειραιά) είναι η ανάδειξη στελεχών στην
επιστήμη της Διοίκησης της Παραγωγής, με έμφαση στις εφαρμογές των νέων
τεχνολογιών στα συστήματα της παραγωγής. Στόχος του είναι να εφοδιάσει τους
φοιτητές με τη γνώση της επιστημονικής μεθοδολογίας που απαιτείται για την
ανάλυση, τον σχεδιασμό, την υλοποίηση και την οργάνωση κατάλληλων συστημάτων,
με σκοπό την αποτελεσματική αντιμετώπιση των πολύπλοκων προβλημάτων τα οποία
ανακύπτουν από τις αλληλεξαρτήσεις ανθρώπινου παράγοντα, πρώτων υλών ή υλικών
μέσων παραγωγής. 
Προς τον σκοπό αυτό, το πρόγραμμα περιλαμβάνει μαθήματα υποδομής που
αναφέρονται στις βασικές ενότητες των Φυσικών, Μαθηματικών και
Κοινωνικο-Οικονομικών Επιστημών. Επιπλέον, εισάγει την πρόσθετη και σημαντική
διάσταση του ανθρώπινου παράγοντα, τις δραστηριότητές του, τη συμπεριφορά και
τη δημιουργικότητά του. Η φοίτηση διαρκεί 8 εξάμηνα. 
Διοικητικής Επιστήμης και Τεχνολογίας (ΑΕΙ) 
(κοινό 4ου και 5ου Επιστημονικού Πεδίου) 
Το τμήμα είναι νέο, ανήκει στο Οικονομικό Πανεπιστήμιο Αθηνών και δέχθηκε τους
πρώτους 150 φοιτητές το 2000-2001. Το πρόγραμμα σπουδών του έχει σχεδιασθεί
για να προετοιμάζει στελέχη για επιχειρήσεις και οργανισμούς, ικανά να
αντιμετωπίζουν με επιτυχία την πολυπλοκότητα των σύγχρονων και μελλοντικών
τεχνολογικών, οικονομικών και κοινωνικών προκλήσεων. Πιο συγκεκριμένα, ο
σκοπός του προγράμματος είναι η δημιουργία στελεχών με βασικές γνώσεις
διοικητικής επιστήμης πλαισιωμένες με γνώσεις και ικανότητες διαχείρισης και
χρήσης των σύγχρονων τεχνολογιών αλλά και με τις απαραίτητες διοικητικές και
ηγετικές ικανότητες. Με αυτό το μείγμα γνώσεων και ικανοτήτων θα μπορούν να
λαμβάνουν και να υλοποιούν αποτελεσματικά στρατηγικές και λειτουργικές
αποφάσεις, οι οποίες από τη φύση τους απαιτούν διεπιστημονική προσέγγιση. 
Βαλκανικών - Σλαβικών και Ανατολικών Σπουδών (ΑΕΙ) 
(1ο Επιστημονικό Πεδίο) 
Λειτουργούν τμήματα στο Πανεπιστήμιο Θεσσαλονίκης (Φλώρινα) - (Βαλκανικών
Σπουδών) και στο Πανεπιστήμιο Μακεδονίας (Βαλκανικών - Σλαβικών και Ανατολικών
Σπουδών). 
Αποστολή του τμήματος Βαλκανικών - Σλαβικών και Ανατολικών Σπουδών του
Πανεπιστημίου Μακεδονίας, που άρχισε να λειτουργεί το 1998-1999, είναι να
καλλιεργεί και να προάγει τη γνώση στη γλώσσα, την Ιστορία και τον Πολιτισμό
των βαλκανικών και ανατολικών χωρών, να μελετά και να αναπτύσσει τις
οικονομικές, κοινωνικές και πολιτιστικές σχέσεις των κρατών αυτών με την
Ελλάδα. Το ενιαίο πτυχίο προσδιορίζεται από επιμέρους κατευθύνσεις ως εξής: Ι.
Σλαβικών Σπουδών ΙΙ. Ανατολικών Σπουδών ΙΙΙ. Βαλκανικών Σπουδών. Το πρόγραμμα
μαθημάτων του τμήματος δίνει έμφαση: κατά τη διάρκεια των τεσσάρων ετών στην
εκμάθηση της ρωσικής και μιας ακόμη γλώσσας της περιοχής. 
Σκοπός του τμήματος Βαλκανικών Σπουδών του Πανεπιστημίου Θεσσαλονίκης, που
εδρεύει στη Φλώρινα και άρχισε να λειτουργεί το 1999-2000, είναι η γνώση της
γλώσσας, της ιστορίας, του πολιτισμού των λαών αυτών των χωρών. Επιπλέον, η
συμβολή στη μελέτη και η προώθηση των σχέσεων του Ελληνισμού με τους λαούς
αυτούς. Συγκεκριμένα, στις καθαρά γεωπολιτικές βαλκανικές σπουδές του
προγράμματος εντάσσονται τα μαθήματα της Γλώσσας, της Ιστορίας, της Κοινωνικής
Ανθρωπολογίας, της Ανθρωπογεωγραφίας και των Διεθνών Σχέσεων. 
Απαραβίαστος κανόνας είναι η συστηματική παρακολούθηση δύο βαλκανικών γλωσσών
σε όλα τα επίπεδα επί 8 εξάμηνα.

<H3>2.000 θέσεις με προοπτικές
</H3><H3>Το Who is who 15 νέων Πανεπιστημιακών Τμημάτων
</H3>
Δασολογίας & Διαχείρισης Περιβάλλοντος & Φυσικών Πόρων (ΑΕΙ) 
(4ο Επιστημονικό Πεδίο) 
Το τμήμα ιδρύθηκε και λειτουργεί στην πόλη της Ορεστιάδας από το 1999, ως
ανεξάρτητο τμήμα του Δημοκρίτειου Πανεπιστημίου Θράκης. Σκοπός του είναι να
καταρτίσει επιστήμονες οι οποίοι θα μελετούν, θα ερευνούν και θα εφαρμόζουν
σύγχρονες μεθόδους για την ανάπτυξη, προστασία, βελτίωση, αξιοποίηση και
διαχείριση των δασών και του φυσικού περιβάλλοντος. Οι πτυχιούχοι του τμήματος
έχουν ως κύρια ενασχόληση την προστασία, αναγέννηση και επέκταση του φυσικού
τοπίου και των δασικών εκτάσεων, την δασική οικολογία και την οικολογία των
υγροβιότοπων. Επίσης, έχουν τη δυνατότητα ­ εφαρμόζοντας σύγχρονη τεχνολογία ­
να παρέχουν υπηρεσίες για ορθολογική διαχείριση του δάσους και για διαχείριση
- αξιοποίηση των φυσικών πόρων που αφορούν τον δασικό πλούτο. Η φοίτηση
διαρκεί 10 εξάμηνα.

Πολιτισμικής Τεχνολογίας και Επικοινωνίας (ΑΕΙ) 
(κοινό 1ου και 4ου Επιστημονικού Πεδίου) 
Πρόκειται για νέο τμήμα (Μυτιλήνη), που δέχθηκε τους πρώτους εισακτέους τον
Οκτώβριο του 2000. Εντάσσεται στη Σχολή Κοινωνικών Επιστημών του Πανεπιστημίου
Αιγαίου και έχει ως αποστολή την καλλιέργεια και την προαγωγή της γνώσης για
τον πολιτισμό και την πολιτισμική κληρονομιά, την αξιοποίηση των τεχνολογιών
πληροφορικής σε θέματα πολιτισμού και πολιτισμικής διαχείρισης και την
κατάρτιση επιστημόνων ειδικευμένων στις σύγχρονες μεθόδους σχεδιασμού,
παραγωγής, διάδοσης και διαχείρισης πολιτισμικών προϊόντων και δράσεων, με τη
χρήση των νέων τεχνολογιών. 
Το αντικείμενο ενασχόλησης των πτυχιούχων καλύπτει δραστηριότητες σε επιμέρους
επιστημονικά αντικείμενα όπως: μουσειολογία, αθλητισμό, πολιτισμική
διαχείριση, διαπολιτισμική εκπαίδευση, πολιτιστική εμψύχωση, πολιτιστική
προβολή, τηλεματική, ηλεκτρονικό μουσείο, οπτικοακουστικά αρχεία,
κινηματογράφος, φωτογραφία, κινούμενα σχέδια, βιντεο-τέχνη, τεχνολογίες
εικονικής πραγματικότητας και προσομοίωσης. 
Βιολογικών Εφαρμογών και Τεχνολογιών (ΑΕΙ) 
(κοινό 3ου και 4ου Επιστημονικού Πεδίου) 
Νέο τμήμα στο Πανεπιστήμιο Ιωαννίνων που λειτούργησε πρώτη χρονιά φέτος
(2000-2001). Έχει ως αποστολή την καλλιέργεια και προαγωγή της επιστήμης της
Βιολογίας, τη θεραπεία γενικότερα των επιστημών ζωής στο περιγραφικό,
κυτταρικό και μοριακό επίπεδο, παρέχοντας γνώση και καλλιεργώντας τη βασική
εφαρμοσμένη και τεχνολογική έρευνα με άξονες: 
1. Την παροχή πανεπιστημιακών γνώσεων όλου του φάσματος των επιστημών ζωής με
έμφαση στις τεχνολογίες που απορρέουν από τις εφαρμογές τους και 2. Την
παραγωγή γνώσεων και τη δημιουργία τεχνολογιών με κύριο προσανατολισμό τη
μελέτη, αξιοποίηση, εκμετάλλευση και προστασία των έμβιων πόρων και βιοτόπων
σε τοπικό και εθνικό επίπεδο. 
Ο πτυχιούχος του τμήματος Βιολογικών Εφαρμογών και Τεχνολογιών έχει τη
δυνατότητα να απασχοληθεί σε ερευνητικά κέντρα, ινστιτούτα, σε επιχειρήσεις
και οργανισμούς του δημόσιου και ιδιωτικού τομέα, που δραστηριοποιούνται σε
τομείς βιολογίας και τεχνολογίας φυτών και ζώων, βιοχημικών εφαρμογών,
μοριακών βιοεπιστημών, εφαρμοσμένης γενετικής, βιοτεχνολογίας και
βιοποικιλότητας και οικολογίας, καθώς και στη δημόσια και ιδιωτική εκπαίδευση
για τη διδασκαλία μαθημάτων της ειδικότητάς του. 
Μοριακής Βιολογίας και Γενετικής (ΑΕΙ) 
(3ο Επιστημονικό Πεδίο) 
Το τμήμα Μοριακής Βιολογίας και Γενετικής είναι νέο τμήμα (Αλεξανδρούπολη),
που ξεκίνησε τη λειτουργία του το 2000-2001. Σκοπός του τμήματος είναι η
καλλιέργεια και η προαγωγή των βιοεπιστημών. Η καλλιέργεια επιστημόνων ικανών
να παράγουν βασική έρευνα στις βιοεπιστήμες, να εφαρμόζουν τις γνώσεις και την
εμπειρία τους στην ιατρική έρευνα και εφαρμογή, να διδάσκουν τις βιοεπιστήμες
στην εκπαίδευση και να συμμετέχουν στην οργάνωση της βιοτεχνολογίας. Οι
σπουδές διαρκούν συνολικά 8 εξάμηνα. 
Επιστήμης και Τεχνολογίας Υλικών (ΑΕΙ) 
(κοινό 2ου και 4ου Επιστημονικού Πεδίου) 
Αποστολή του τμήματος (Ιωάννινα - Ηράκλειο) είναι η καλλιέργεια και η προαγωγή
της Επιστήμης και Τεχνολογίας Υλικών με τη μελέτη των διαφόρων πτυχών και
ιδιοτήτων τους, με σκοπό να καταστήσει δυνατή τη χρήση και εκμετάλλευσή τους
σε πρακτικές εφαρμογές, κυρίως στους τομείς των πολυμερών υλικών,
μεταλλουργίας, μηχανικής υλικών, ηλεκτρικών και άλλων υλικών. 
Η ελάχιστη διάρκεια φοίτησης είναι δέκα (10) εξάμηνα. Στο τμήμα των Ιωαννίνων,
το 2001, το σύνολο των εγγεγραμμένων φοιτητών του τμήματος ήταν περίπου 250,
ενώ το τμήμα του Ηρακλείου άρχισε την λειτουργία του το ακαδημαϊκό έτος
2001/02 
Ο πτυχιούχος του τμήματος έχει τη μελέτη, τον σχεδιασμό, την παραγωγή -
κατασκευή, την υποστήριξη, τον έλεγχο, την έρευνα νέων υλικών και τις
τεχνολογικές εφαρμογές τους, τη δυνατότητα να απασχολείται σε ερευνητικά
κέντρα, ινστιτούτα, σε επιχειρήσεις και οργανισμούς του δημόσιου και ιδιωτικού
τομέα που δραστηριοποιούνται στους τομείς που αναφέρονται στην αποστολή του
τμήματος, καθώς και στη δημόσια και ιδιωτική εκπαίδευση για τη διδασκαλία
μαθημάτων της ειδικότητάς τους. 
Επιστημών της Θάλασσας (ΑΕΙ) 
(2ο Επιστημονικό Πεδίο) 
Οι στόχοι της λειτουργίας του νέου τμήματος (Μυτιλήνη) είναι οι παρακάτω: 
Εκπαιδευτική και ερευνητική δραστηριότητα σε θέματα του θαλάσσιου
περιβάλλοντος, με έμφαση στις φυσικές, χημικές, βιολογικές και γεωλογικές
διεργασίες. 
Εκπαιδευτική και ερευνητική δραστηριότητα σε θέματα Τεχνολογίας της Αλιείας,
Αλιευτικής Εκμετάλλευσης και Διαχείρισης καθώς και σε θέματα
Υδατοκαλλιεργειών. 
Εκπαιδευτική και ερευνητική δραστηριότητα σε θέματα θαλάσσιων εφαρμογών. Η
φοίτηση διαρκεί 8 εξάμηνα. 
Οι πτυχιούχοι μπορούν να απασχολούνται σε φορείς του δημόσιου και ιδιωτικού
τομέα, που δραστηριοποιούνται στα παραπάνω αναφερόμενα αντικείμενα όπως:
υπουργείο Περιβάλλοντος, Χωροταξίας και Δημοσίων Έργων και επιμέρους
εποπτευόμενους φορείς του (για έργα λιμανιών, ανάπτυξη και προστασία ακτών,
προστασία θαλάσσιου περιβάλλοντος). Υπουργείο Εμπορικής Ναυτιλίας και
επιμέρους εποπτευόμενες υπηρεσίες του (λιμεναρχεία, λιμενικά ταμεία). Γενικό
Επιτελείο Ναυτικού (Υδρογραφική Υπηρεσία), ναυτιλιακά γραφεία και γραφεία
μελετών (για παράκτια και θαλάσσια έργα και περιβαλλοντικές μελέτες). 
Μεσογειακών Σπουδών (ΑΕΙ) 
(1ο Επιστημονικό Πεδίο) 
Το τμήμα (Ρόδος), που άρχισε τη λειτουργία του το 1999-2000, έχει ως αποστολή
τη μελέτη και την έρευνα για τον πολιτισμό, την ιστορία, τις γλώσσες (Αραβική,
Τουρκική, Εβραϊκή και Ελληνική), τις οικονομικές και πολιτικές δομές των χωρών
της Νότιας και ΝΑ Μεσογείου. Τομείς του τμήματος είναι οι Διεθνείς Σχέσεις και
Οργανισμοί, η Αρχαιολογία και η Αρχαιομετρία και η Γλωσσολογία της ΝΑ
Μεσογείου. 
Οι φοιτητές του τμήματος παρακολουθούν τα Αγγλικά ως υποχρεωτική ξένη γλώσσα.
Επίσης, παρακολουθούν μία υποχρεωτικά και μία τουλάχιστον προαιρετικά, από τα
Αραβικά, Τουρκικά, Εβραϊκά. 
Οι πτυχιούχοι έχουν ως κύρια ενασχόληση τη μελέτη των σύγχρονων τάσεων
συνεργασίας και επικοινωνίας βάσει των νέων πολιτικών, κοινωνικών και
οικονομικών δεδομένων του χώρου της Μεσογείου, ως σύνολο, και την υιοθέτηση
των νέων μεθοδολογιών των φυσικών επιστημών για την επίλυση αρχαιολογικών
προβλημάτων. 
Μηχανικών Οικονομίας και Διοίκησης (ΑΕΙ) 
(4ο Επιστημονικό Πεδίο) 
Το τμήμα Μηχανικών Οικονομίας και Διοίκησης (έδρα η Χίος) έχει ως αποστολή την
καλλιέργεια και την προαγωγή της επιστήμης του μηχανικού οικονομίας και
διοίκησης, με τη διδασκαλία, την έρευνα και την εφαρμογή συστηματικών τρόπων
βελτίωσης της παραγωγικής διαδικασίας και την κατάρτιση εξειδικευμένων
μηχανικών ικανών να μελετούν, ερευνούν και κατανοούν όλες τις πλευρές ενός
οργανισμού / επιχείρησης (εμπορικές, χρηματοοικονομικές και τεχνικές), ώστε να
αποκτούν σφαιρική άποψη όλων των επιχειρηματικών διαδικασιών και των μεταξύ
τους αλληλεπιδράσεων. 
Οι πτυχιούχοι έχουν ως κύριο αντικείμενο ενασχόλησης τον σχεδιασμό τής δομής,
της διαχείρισης και της λειτουργίας σύγχρονων τεχνολογικών και διοικητικών
συστημάτων και την εκπόνηση ποικίλων μελετών για την οργάνωση επιχειρήσεων. Η
ελάχιστη υποχρεωτική διάρκεια φοίτησης είναι δέκα (10) εξάμηνα. 
Πληροφοριακών και Επικοινωνιακών Συστημάτων (ΑΕΙ) 
(τμήμα κοινό 2ου και 4ου Επιστημονικού Πεδίου) 
Σκοπός του τμήματος (Πανεπιστήμιο Αιγαίου - Σάμος) είναι να εκπαιδεύει
επιστήμονες ικανούς να ασχολούνται με τη σύλληψη, τον σχεδιασμό, την ανάπτυξη,
την αξιολόγηση και την εφαρμογή των πληροφοριακών και επικοινωνιακών
συστημάτων. 
Το Τμήμα Πληροφοριακών και Επικοινωνιακών Συστημάτων αποσκοπεί στην
τροφοδότηση ζωτικών τομέων της οικονομίας και της εκπαίδευσης με στελέχη που
θα έχουν τις ικανότητες να σχεδιάζουν, αναπτύσσουν, αναβαθμίζουν και
εποπτεύουν τη λειτουργία Πληροφοριακών Συστημάτων, αξιοποιώντας τις
δυνατότητες της Πληροφορικής και των Επικοινωνιών. Παράλληλα, να αξιολογούν
την αποδοτικότητα της λειτουργίας, την ορθολογικότητα και την
αποτελεσματικότητα της ασκούμενης διοίκησης, καθώς και την επαρκή αξιοποίηση
των ανθρώπινων και τεχνολογικών πόρων κάθε Πληροφοριακού ή Επικοινωνιακού
Συστήματος. Η διάρκεια φοίτησης είναι 8 εξάμηνα. 
Οι πτυχιούχοι του τμήματος αυτού μπορούν να εργαστούν ως στελέχη στον δημόσιο
και ιδιωτικό τομέα, και ειδικότερα σε εφαρμογές: Τηλεεργασίας - εκπαίδευσης
από απόσταση - ελέγχου αερομεταφορών - διασύνδεσης πληροφοριακών συστημάτων
υγείας - τηλεϊατρικής - ηλεκτρονικού εμπορίου - διασύνδεσης ερευνητικών και
ακαδημαϊκών δικτύων - παροχής υπηρεσιών σε επιχειρήσεις - διαχείρισης οδικών
δικτύων και μεταφορών.

http: //Katsikas. 8k.
com Email:
Katsikas@teacher. com <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17265N601</ED>
<ID>
ID:305968

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N60&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Λατινικά: Προσοχή στη μετάφραση
</H2>
Ο Γιώργος Κρικώνης είναι βαθμολογητής Λατινικών

Δεν είναι μόνον διευθυντής του 54ου Ενιαίου Λυκείου Αθηνών. Ο Γιώργος Κρικώνης
διαθέτει και μακρόχρονη «θητεία» στη βαθμολόγηση γραπτών για το μάθημα των
Λατινικών. Στο διάστημα αυτό έχει συναντήσει «καλά» και «κακά» γραπτά, πολλά
λάθη αλλά και άγχη των υποψηφίων. Όπως έχει καταγράψει, τα συνηθέστερα λάθη
εντοπίζονται: 
Στη μετάφραση 
* Ο νεοελληνικός λόγος πάσχει, πολλές φορές, με λάθη έκφρασης, λεξιλογίου και
σύνταξης. 
* Ο μαθητής που έχει διαβάσει πρόχειρα προσπαθεί να αποδώσει το λατινικό
κείμενο σε νεοελληνικό λόγο, ο οποίος παρουσιάζει κενά. 
Στη γραμματική 
* Λάθη καταλήξεων στα ρήματα, αδυναμία να αναγνωρισθεί το θέμα και οι αρχικοί
τους χρόνοι και στις δύο φωνές. 
* Δεν αναγνωρίζονται οι συζυγίες, η φωνή και οι εγκλίσεις των ρημάτων. 
* Τα επίθετα δεν διακρίνονται με ευκολία, υπάρχει αδυναμία σχηματισμού
παραθετικών των επιθέτων. 
* Οι αντωνυμίες συγχέονται με τα ονόματα και κλίνονται λάθος. 
* Αδυναμία αφομοίωσης της ύλης, προσπάθεια απομνημόνευσης στείρας και χωρίς
κριτική αξιολόγηση των δεδομένων της ύλης, η οποία σημειωτέον δεν είναι
μεγάλη, αφού διδάσκεται σε δύο τάξεις αντί της μίας του παλαιού συστήματος. 
Στο συντακτικό 
* Δεν αφομοιώνονται με ευκολία οι εξαιρέσεις του λατινικού συντακτικού σε
σχέση με αυτό της αρχαίας ελληνικής γλώσσης. 
* Ο μαθητής αρκείται απλά να απαντήσει και όχι να δικαιολογήσει, πράγμα που
ζητείται τις περισσότερες φορές στα ερωτήματα. 
Ο κ. Κρικώνης εξηγεί και τους λόγους της κακής επίδοσης μαθητών, οι οποίοι
είναι προετοιμασμένοι: 
* Ο καλός μαθητής εκτιμά λάθος τις δυνατότητές του και απαντά, αρκετές φορές,
επιπόλαια. 
* Η υπερπροσπάθεια στη μελέτη όλων των μαθημάτων του στερεί την κρίσιμη στιγμή
την ιδιαίτερη προσοχή που χρειάζονται ορισμένα σημεία-κλειδιά των ερωτήσεων.
Τέτοια σημεία εντοπίζονται στη μετάφραση, στη γραμματική (στα λίγα κρίσιμα
ερωτήματα) και στο συντακτικό (στη μη ολοκληρωμένη και τεκμηριωμένη, όπου
χρειάζεται, απάντηση). 
Συνιστά, τέλος, οι υποψήφιοι όταν μελετούν να προσέχουν: 
* Να επαναλαμβάνονται συνεχώς στη μελέτη τα κρίσιμα και δύσκολα σημεία. 
* Όχι διάβασμα με «παπαγαλία» στη μετάφραση και τις καταλήξεις. 
* Σωστή διατροφή και καλός ύπνος. 
* Χρόνος για ανάπαυλα-ψυχαγωγία.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17265N611</ED>
<ID>
ID:305969

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N61&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Οι έξι βασικές κινήσεις για σπουδές στη Βρετανία
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

1. Αρχικά πρέπει να επιλέξει κανείς το είδος των σπουδών που επιθυμεί
και το Πανεπιστήμιο στο οποίο θα φοιτήσει. Βοήθεια σε αυτό θα ζητηθεί από το
Βρετανικό Συμβούλιο, το οποίο διατηρεί ειδική συμβουλευτική υπηρεσία για
υποψηφίους. Υπάρχουν περίπου 140 βρετανικά Πανεπιστήμια και κολέγια, στα οποία
όμως από το 1992 συμπεριλαμβάνονται τα παλιά «Πολυτέκνικς», που παρέχουν
σπουδές σχετικές με βιομηχανία, επιχειρήσεις και ελεύθερα επαγγέλματα και
αναβαθμίστηκαν. Ρωτήστε συνεπώς τι είναι αυτό που επιλέγετε. 
2. Για λόγους ασφάλειας, μετά την αρχική επιλογή του Πανεπιστημίου
είναι χρήσιμη η επικοινωνία με το ΔΙΚΑΤΣΑ, ώστε να διαπιστωθεί αν το ίδρυμα
είναι ομοταγές προς τα Ελληνικά και συνεπώς, εάν το πτυχίο αναγνωρίζεται στην
Ελλάδα. Προσέξτε: Εάν το Πανεπιστήμιο συνεργάζεται και με ελληνικά κολέγια
παρέχοντας σπουδές και εντός Ελλάδας, πρέπει να διασφαλίσετε ότι στο τέλος των
σπουδών θα σάς χορηγηθεί βεβαίωση ότι σπουδάσατε εξ ολοκλήρου στη Βρετανία,
αλλιώς το ΔΙΚΑΤΣΑ πιθανώς να αρνηθεί να αναγνωρίσει το πτυχίο. 
3. Προϋπόθεση για την εισαγωγή είναι η κατοχή τίτλου γλωσσομάθειας και
(όχι σε όλα) η συμμετοχή σε εξετάσεις GCE, που γίνονται ­ όπως και τα τεστ για
τη γλωσσομάθεια ­ και στην Ελλάδα. Για όσους δεν συγκεντρώνουν τις
προϋποθέσεις, υπάρχει και η λύση τού προπαρασκευαστικού έτους (foundation). Η
καλύτερη περίοδος για να κινηθούν οι διαδικασίες, είναι το καλοκαίρι του
προηγούμενου έτους. Γι' αυτό αν περιμένει κανείς να δει αν πέρασε ή όχι στα
ελληνικά ΑΕΙ, αντιμετωπίζει τον κίνδυνο να μην προφτάσει να βρει θέση σε
αγγλικό ΑΕΙ για το ίδιο έτος. 
4. Η αίτηση, μέσω Βρετανικού Συμβουλίου, υποβάλλεται σε 2 κεντρικούς
φορείς (UCAS για θεωρητικές - θετικές επιστήμες και ADAR για εικαστικές
σπουδές) και μπορούν να δηλωθούν αντίστοιχα 6 και 4 προτιμώμενα Πανεπιστήμια.
Η απόφαση για το ποιο Πανεπιστήμιο σάς κάνει δεκτό ανακοινώνεται την άνοιξη. 
5. Για όσους δεν γίνονται δεκτοί, από τον Αύγουστο δημοσιεύεται η λίστα
«clearing», δηλαδή οι κενές θέσεις σε άλλα Πανεπιστήμια, οπότε δίδεται νέα
προθεσμία στους ενδιαφερομένους. Τα δίδακτρα θα εξαρτηθούν από το οικογενειακό
εισόδημα και ενδεχομένως να φτάσουν έως και τις 1.025 λίρες το έτος. Το κόστος
ζωής υπολογίζεται σε 6.000 - 7.000 λίρες το έτος, ανάλογα με την πόλη (Μια
λίρα ισούται με 1,60 ευρώ περίπου ή 550 δρχ). 
6. Επίσης, πολύ χρήσιμο είναι να παρακολουθήσετε την ετήσια έκθεση
αναγνωρισμένων βρετανικών Πανεπιστημίων που οργανώνει κάθε καλοκαίρι το
Βρετανικό Συμβούλιο στην Αθήνα και άλλες μεγάλες πόλεις. 
<H3>ΧΡΗΣΙΜΑ: </H3>
Βρετανικό Συμβούλιο: 010-3692.333. 
Ίντερνετ: http: //www.
britishcouncil. gr/. 
Επίσης http: //www. ucas.
com/instit/index. html (υπάρχει πλήρης λίστα των Βρετανικών ΑΕΙ). 
ΔΙΚΑΤΣΑ: 010-6756.362-010-6756.368. ΙΤΕ: 010-9221000 (για έλεγχο τίτλων
σπουδών τεχνολογικής εκπαίδευσης). <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17265N631</ED>
<ID>
ID:305970

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N63&aa=1</URL></REF>


Article

<CATEGORY>vin06</CATEGORY>

 <H5>Ηλεκτρονικό site επί παντός επιστητού από παιδιά με χιούμορ
</H5><H2>o υποψήφιος
</H2><H2>Ενημερωθείτε από... τον «άσχετο»
</H2>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Μία διαδικτυακή πύλη έχει την... ηλεκτρονική υποχρέωση να βρίσκει τα πάντα!
Να έχει σχέση με όλα. Κι όμως κάποιοι δηλώνουν ευθαρσώς «άσχετοι»! Κι όχι μόνο
το δηλώνουν, αλλά έχουν φτιάξει και την αντίστοιχη πύλη. Πάντως, το www. asxetos. gr κάθε άλλο παρά «άσχετο»
είναι. Απλώς τα παιδιά προφανώς διαθέτουν ισχυρή δόση χιούμορ. 
Με θεματικές ενότητες επί παντός επιστητού, σχετικού και άσχετου (η λέξη εντός
ή εκτός εισαγωγικών), με χιλιάδες συνδέσεις με άλλα sites ή άρθρα, μηχανή
αναζήτησης για όλο το Ίντερνετ και για το συγκεκριμένο site, με σημεία αιχμής
της επικαιρότητας, o «άσχετος» τα έχει όλα και τα... δίνει όλα. Θέματα για την
εκπαίδευση, τον ελεύθερο χρόνο, τη μουσική, τους καλλιτέχνες, το κλάμπινγκ,
τον κινηματογράφο, τ' αθλητικά και φυσικά το χρηματιστήριο (άσχετο!). Κι
επειδή, καθώς φαίνεται, τα παιδιά δεν είναι «μοναχοφάηδες», προφανώς υπάρχουν
links και για άλλες μηχανές αναζήτησης και πύλες του Διαδικτύου. 
Στην asxetosxoli, που είναι και μόνιμη στήλη του site, «δίνονται» on line
μαθήματα και οδηγίες για αρχάριους, σχετικά με την εγκατάσταση και χρήση
προγραμμάτων στον υπολογιστή. Και φυσικά, τζάμπα. Κάτι είναι κι αυτό, γιατί
για φαντάσου τώρα να περιμένεις από τον κολλητό πότε θα ευκαιρήσει από τα
μαθήματα, που προφανώς είναι πηγμένος, να σου δείξει πώς συμπιέζεις (zip) και
αποσυμπιέζεις (unzip) αρχεία. 
«Ανοιχτά μυαλά», τα παιδιά, κατά του ανταγωνισμού και του εμπορίου, έχουν όλη
την καλή διάθεση να βοηθήσουν τις προσπάθειες των συνανθρώπων τους. Έτσι ο
«asxetistas» δέχεται με μία φόρμα υποβολής αίτησης, να συμπεριλάβει στα links
του asxetos. gr και τη δική σας σελίδα, είτε είναι προσωπική, είτε του
σχολείου, είτε της παρέας. Αρκεί μόνο να μην είναι διαφημιστική και το
περιεχόμενο να τηρεί τουλάχιστον τα προσχήματα... Όπως λέει πάντως ο βασικός
«άσχετος» ( και όχι ύποπτος), προσφορές κειμένων, απόψεων και άρθρων
καλοδεχούμενες. 
Η περιπλάνηση πάντως έχει μία και μόνη προϋπόθεση. Όποιος μπαίνει γίνεται
αυτόματα ένας «άσχετος». Όχι δεν είναι προσβλητικό. Οι φανατικοί του site
άλλωστε δεν έχουν κανένα πρόβλημα να αποδεχτούν τον τίτλο και το δηλώνουν στο
βιβλίο των επισκεπτών. Κι εδώ το χιούμορ των δημιουργών δίνει ρέστα... στο
τέλος της σελίδας λέει χαρακτηριστικά «αυτήν τη στιγμή σε όλο το site του
"asxetu" βρίσκονται on line 50 "asxetoi".... κάποιος είναι ο πιο asxetos...
κάποιος ήρθε να περάσει την ώρα του...». 
Δημιουργοί της πύλης, που μετρά έναν ιντερνετικό χρόνο ζωής, είναι μία παρέα
φίλων αλλά και ανθρώπων που γνωρίστηκαν μέσω Διαδικτύου. Στο σχετικό
Asxetorial (κοινώς γνωστόν ως editorial), οι προθέσεις ξεκαθαρίζονται σε μία
μόνο πρόταση, «Το πληροφοριακό υλικό που θα συναντήσετε χαρακτηρίζεται από
ποικιλία που δεν επιβάλλει το "συνηθίζεται" και η "πεπατημένη", αλλά τα
προσωπικά μας ενδιαφέροντα». 
Και κάτι τελευταίο. Η αρχική σελίδα του «άσχετου» αργεί λίγο να εμφανιστεί
στην οθόνη (προφανώς φταίει ο server), αλλά τι να κάνουμε, το καλό πράγμα
αργεί να γίνει. Και για όσους επιμένουν στην εμφάνιση, η πρώτη σελίδα του site
είναι μάλλον «παραφορτωμένη», αλλά με λίγη καλή θέληση η προσαρμογή στο
«περιβάλλον» δεν είναι δύσκολη. Κι αν ακόμη υπάρχουν απορίες, στο τέλος της
σελίδας, το «χεράκι» κάνει «κλικ» στο «λέγε... και... μαρτύρα» (ή κοινώς FAQ). 
<H3>«Μάθε παιδί μου γράμματα»
</H3>
Στην κατηγορία «εκπαίδευση», το εισαγωγικό σλόγκαν τα λέει όλα. «"Μάθε παιδί
μου γράμματα"... αλλιώς βγάλε το "ρ"». Υπάρχουν συνολικά 302 συνδέσεις για
εκπαιδευτικά θέματα: από τις σελίδες κρατικών φορέων (υπουργείο Παιδείας -
Παιδαγωγικό Ινστιτούτο - Γενική Γραμματεία Νέας Γενιάς) και διευθύνσεις
σχολείων που έχουν σελίδες στο Ίντερνετ, μέχρι σελίδες ειδικές για Χημεία,
Βιολογία, Φυσική, εφαρμοσμένες επιστήμες, ακόμη και για μουσικές σπουδές ή και
ξενόγλωσσα ινστιτούτα. Στις υποκατηγορίες της «εκπαίδευσης» υπάρχουν επιπλέον
links για όλες τις βαθμίδες εκπαίδευσης. 
Από τον «άσχετο» υπάρχει απευθείας σύνδεση με την ελληνική εκπαιδευτική πύλη
www. edra.gr. Η εκπαιδευτική επικαιρότητα, αλλά και όλα τα θέματα που
απασχολούν μαθητές και καθηγητές έχουν το «κλικ» τους στην «έδρα». 
<H3>Τι θα βρείτε
</H3><REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17265N632</ED>
<ID>
ID:306031

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N63&aa=2</URL></REF>


Article

<CATEGORY>vin06</CATEGORY>

 <H5>Εξετάσεις ΤΕΕ για ΤΕΙ
</H5><H2>o υποψήφιος
</H2><H2>Τα ειδικά μαθήματα και οι απαντήσεις
</H2>
Η πρόσβαση των τελειοφοίτων και αποφοίτων από τα Τεχνικά - Επαγγελματικά
Εκπαιδευτήρια (ΤΕΕ) στα Τεχνολογικά Εκπαιδευτικά Ιδρύματα (ΤΕΙ) γίνεται με
εξετάσεις σε τρία μαθήματα: στα Νέα Ελληνικά, στα Μαθηματικά και σε ένα μάθημα
ειδικότητας. «Ο ΥΠΟΨΗΦΙΟΣ» εξασφάλισε και σας «παραδίδει» τα περυσινά θέματα
των εξετάσεων και τις απαντήσεις στα μαθήματα ειδικότητας. Σημειώνεται ότι
μερικά μαθήματα ειδικοτήτων έχουν αλλάξει. Κατά συνέπεια δεν υπάρχουν...
περυσινά θέματα. Οι απόφοιτοι πάντως ας έχουν υπόψη τους ότι με βάση τον νόμο,
θα πρέπει να δώσουν εξετάσεις στο νέο μάθημα που έχει οριστεί για την
ειδικότητά τους, παρά το γεγονός ότι δεν το έχουν διδαχθεί. 
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17265N641</ED>
<ID>
ID:305971

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N64&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Ποιά καριέρα σας ταιριάζει
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17265N681</ED>
<ID>
ID:305972

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N68&aa=1</URL></REF>


Article

<CATEGORY>vin06</CATEGORY>

 <H5>Τα παιδιά γράφουν και κριτικάρουν
</H5><H2>o υποψήφιος
</H2><H2>Με το... πενάκι των μαθητών
</H2>
<H3>Τα ανθρωπιστικά μαθήματα πρέπει να μείνουν ζωντανά </H3>
Μας χαρακτηρίζουν εθισμένους στην υποκουλτούρα, τον χουλιγκανισμό, τις
«ακραίες» μορφές διασκέδασης, άγονα και ακαλαίσθητα άτομα που αδιαφορούν για
τα αγαθά του πνεύματος. Παρ' όλα αυτά, σημαντικό ρόλο στην εκδήλωση ανάλογης
συμπεριφοράς διαδραματίζει και η παροχή ελλιπούς ανθρωπιστικής παιδείας από το
σχολείο. 
Μαθήματα όπως η Ιστορία και τα Αρχαία θεωρούνται από την πλειονότητα των νέων
επιεικώς άχρηστα, το πρώτο γιατί μέσα σ' ένα 24ωρο το έχουμε ξεχάσει (το
βιβλίο δε στη Β' Λυκείου είναι τόσο δυσνόητο που και στην καθαρεύουσα να ήταν
γραμμένο τα ίδια θα καταλαβαίναμε) και το δεύτερο επειδή δεν πρόκειται ποτέ να
το χρησιμοποιήσουμε πρακτικά. 
Κι όμως τα ανθρωπιστικά μαθήματα μένοντας «ζωντανά» μπορούν να συμβάλλουν στη
διεύρυνση των πνευματικών οριζόντων της νεολαίας. Οι «Αρχές Φιλοσοφίας» και ο
«Επιτάφιος» του Περικλή, για παράδειγμα, δεν θα έπρεπε να είναι μαθήματα
θεωρητικής κατεύθυνσης, αλλά κορμού. 
Φυσικά, το να αγνοεί κανείς στη σύγχρονη εποχή την τεχνολογική ανάπτυξη είναι
σαν να πετάει την τηλεόραση από το παράθυρο λόγω του Big Brother. 
Από την άλλη πλευρά, ζητάμε να εκπληρωθεί το όνειρό μας. Εκείνο το όνειρο που
αναφέρει ο Ι.Μ. Παναγιωτόπουλος «το όνειρο της γενιάς μας: ο εξανθρωπισμός της
επιστήμης». 
Στεφανία Καπακτσή - Β' Λυκείου 1ο Λύκειο Αγίας Παρασκευής

<H3>Κουράστηκα να βλέπω το σχολείο σαν... βαθμό </H3>
Εχω μια παράκληση, για όλους όσους ασχολούνται με την «τέχνη» του
εκπαιδευτικού συστήματος! 
Κύριοι και κυρίες, η «τέχνη» αυτή, όπως και όλες οι τέχνες, χρειάζεται μεράκι.
Μεράκι, αγάπη και μεγάλη καρδιά για να αντέξει και να χωρέσει όλα τα παιδιά
της χώρας μας!!! 
Δεν εναντιώνομαι σε κανέναν! Απλώς, νιώθω πληγωμένη και απογοητευμένη για έναν
χώρο στον οποίο έχω περάσει πολλές ώρες, και περνώ τη μισή μου μέρα. 
Θα αναφέρω μερικούς λόγους που νιώθω έτσι. Πρώτα απ' όλα μ' ενοχλεί η
βαθμοθηρία! 
Κουράστηκα να βλέπω τα παιδιά έτσι. Να στάζει το στόμα τους μέλι για να
κερδίσουν έναν βαθμό παραπάνω. Κουράστηκα από τα ψέματα: ότι δήθεν δεν θα
μάθουν τα παιδιά στην παπαγαλία (κι από την άλλη να μαθαίνουν κατεβατά
ολόκληρα για να κερδίσουν τις πολύτιμες μονάδες). Κουράστηκα να βλέπω
καθηγητές χωρίς όρεξη, που έρχονται να συμπληρώσουν το ωράριό τους και να
φύγουν. 
Κουράστηκα να βλέπω το σχολείο σαν βαθμό, σαν κόλλα αναφοράς των Πανελλαδικών
Εξετάσεων. 
Κρούω τον κώδωνα του κινδύνου σε σας τους υπεύθυνους! Δεν αντιλέγω ότι το
σύστημα έχει αρκετά καλά στοιχεία. Δεν μου αρκεί! Στ' αυτιά μου ακούγεται
λίγο. Θέλω το εκπαιδευτικό σύστημα να έχει μόνο καλά στοιχεία! Ζητάω πολλά; 
Δήμητρα Ψαχούλια - Γ' Λυκείου 3ο Λύκειο Αθηνών

<H3>Τόσο διάβασμα καθημερινά, για ένα... 30% </H3>
Ειλικρινά ποτέ δεν θα μπορούσα να πιστέψω πως ένα εκπαιδευτικό σύστημα θα
μπορούσε να με καταστήσει έρμαιο των βαθμών (κι όχι της γνώσης) και θα μοίραζε
το καθημερινό 24ωρό μου ανάμεσα σε σχολείο - σπίτι - φροντιστήριο - διάβασμα
και αντίστροφα. 
Θεωρώ πολύ ανούσιο να δίνουμε Πανελλαδικές Εξετάσεις και στη Β' Λυκείου και
είναι κάτι που λέω έχοντας προσωπική εμπειρία. Να αναλώνεσαι σε τόσο διάβασμα,
να αγχώνεσαι τόσο πολύ, να στερείς από τον εαυτό σου οποιαδήποτε άλλη
απασχόληση, για ποιον λόγο; 
Για έναν βαθμό που είναι, αν όχι βέβαιο, σχεδόν βέβαιο πως δεν θα
χρησιμοποιήσεις πουθενά; 
Από την άλλη το ενδιαφέρον για το σχολείο ολοένα και μειώνεται αφού ο
προφορικός βαθμός συνυπολογίζεται μόνο σε ποσοστό 30% στην εξαγωγή του μέσου
όρου. Τόση προσπάθεια για το καθημερινό διάβασμα του σχολείου. Τόση πίεση και
άγχος για τα διαγωνίσματα, για το «τίποτα»; Ας παρέμενε τουλάχιστον το 50%. 
Ας μου πει επίσης κάποιος, γιατί να εξετάζομαι πανελλαδικώς σε μαθήματα που
διόλου θα μου φανούν χρήσιμα; Και τέλος, τι είναι αυτό που κάνει το υπουργείο
Παιδείας να πιστεύει πως το εκπαιδευτικό σύστημα είναι επιτυχές, ωφέλιμο και
καλύτερο από το προηγούμενο;

Έλεος... Όχι άλλες αλλαγές, για φέτος τουλάχιστον! 
Νίκη Βασιλείου - Γ' Λυκείου 2ο Λύκειο Αγίας Παρασκευής
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17265N682</ED>
<ID>
ID:306032

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N68&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Σκέψου... «οικονομικά»... </H2>
Η Ειρήνη Φλωροπούλου είναι Οικονομολόγος

1. Προγραμμάτισε το διάβασμά σου, αρχίζοντας από τη μελέτη της θεωρίας.
Με αυτό τον τρόπο θα αποκτήσεις τις γνώσεις που είναι απαραίτητες για τη λύση
των ασκήσεων. 
2. Μια γρήγορη ανάγνωση της θεωρίας δεν είναι αρκετή για την κατανόησή
της. Διάβασέ την όσες φορές χρειαστεί, μέχρι να βεβαιωθείς πως γνωρίζεις καλά
το περιεχόμενό της. 
3. Δώσε μεγάλη προσοχή στα παραδείγματα και τις εφαρμογές. Θα σου
προσφέρουν πολύτιμη βοήθεια όταν θα έλθεις αντιμέτωπος με τις «μπλε σελίδες»
του σχολικού βιβλίου. 
4. Χωρίς φόβο, συνέχισε με τις ασκήσεις. Αν έχεις καταλάβει τη θεωρία,
τα παραδείγματα και τις εφαρμογές του βιβλίου, δεν υπάρχει λόγος να διστάζεις. 
5. Πριν επιχειρήσεις να λύσεις οποιαδήποτε άσκηση, διάβασέ την πολλές
φορές προσεκτικά, μέχρι να διευκρινίσεις ποια είναι τα δεδομένα και ποια τα
ζητούμενα. 
6. Μην πανικοβάλλεσαι! Σκέψου απλά και λογικά. Χρησιμοποίησε τις
γνώσεις που αποκόμισες από τη θεωρία και ακολούθησε τα παραδείγματα του
βιβλίου, για να μπορέσεις να λύσεις την άσκηση. 
7. Θυμήσου ότι πρέπει να αναφέρεις τους τύπους που χρησιμοποιείς κάθε
φορά, να δείχνεις αναλυτικά τις πράξεις που έχουν γίνει και να παρουσιάζεις με
σαφήνεια το αποτέλεσμα. 
8. Μη χρησιμοποιείς αριθμομηχανή για την εκτέλεση των πράξεων. Στις
εξετάσεις απαγορεύεται η χρήση της. 
9. Αν χρειαστεί να φτιάξεις κάποιο διάγραμμα, φρόντισε στη συνέχεια να
το εξηγείς με τα κατάλληλα σχόλια. 
10. Ο χρόνος είναι με το μέρος σου. Δώσε έμφαση στη θεωρία και λύνε όσο
το δυνατόν περισσότερες ασκήσεις για να αποκτήσεις θάρρος και αυτοπεποίθηση. 
Καλή επιτυχία <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17265N691</ED>
<ID>
ID:305973

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N69&aa=1</URL></REF>


Article

<CATEGORY>vin06</CATEGORY>

 <H5>Γνωρίστηκαν και δέθηκαν στο ταξίδι που διοργανώνει η Γραμματεία Νέας Γενιάς
</H5><H2>o υποψήφιος
</H2><H2>Η παρέα της Μαδρίτης πάλι μαζί </H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Τι κι αν ήταν σκορπισμένοι σε κάθε γωνιά της Ελλάδας; Τι κι αν η χρονιά που
πέρασε ήταν από τις δυσκολότερες ­ αυτή της τελικής ευθείας για τις εξετάσεις;
Με τηλέφωνα, με γράμματα, με e-mail, με κάτι ευχετήριες κάρτες, με κάτι
εκδρομές, η επαφή ­ η παρέα ­ κρατήθηκε. Πέρασαν τα «ζόρια», άφησαν πίσω την
Γ' Λυκείου και το εξουθενωτικό διάβασμα. Ξαναβρέθηκαν όλοι στην Αθήνα:
φοιτητές πια, άλλοι στην Ιατρική, άλλοι στη Νομική, άλλοι στο Οικονομικό,
άλλοι στο Πολυτεχνείο... 
Όλοι όμως εδώ ­ συντροφιά. Μια συντροφιά που γνωρίστηκε πριν από ενάμιση χρόνο
στη Μαδρίτη. Άγνωστοι μεταξύ αγνώστων στην αρχή, με μοναδικό σημείο επαφής
έναν πολύ καλό βαθμό στη Β' Λυκείου (από 19 και πάνω...), που τους έδινε το
δικαίωμα συμμετοχής σ' ένα ταξίδι που διοργάνωνε η Γραμματεία Νέας Γενιάς,
έπειτα από πρωτοβουλία του Πρωθυπουργού κ. Κώστα Σημίτη. (Αντίστοιχα ταξίδια
στις πόλεις της Ευρώπης διοργανώθηκαν και φέτος. Όμως, το τρομοκρατικό χτύπημα
στις ΗΠΑ και ο φόβος μαθητών και γονιών τα... ανέβαλαν μέχρι νεωτέρας). 
Το «δεύτερο γκρουπ της Μαδρίτης» έδεσε σε μια ζωντανή, χαρούμενη και δυνατή
παρέα από την πρώτη κιόλας ημέρα του ταξιδιού. Μία εβδομάδα μετά,
επιστρέφοντας στην Ελλάδα ­ για να σκορπιστεί ο καθένας στο σπίτι, στο
σχολείο, στο διάβασμά του ­ ήταν πια «κολλητοί φίλοι». Μετά τον «Γολγοθά των
εξετάσεων», έχοντας πια αφήσει για τα καλά στην άκρη τους βασανιστικούς μήνες
μελέτης και αγωνίας, η «παρέα της Μαδρίτης» ­ πρωτοετείς φοιτητές όλοι σήμερα,
οι περισσότεροι σε σχολές της Αθήνας ­ είναι και πάλι μαζί... 
«Ήταν Σεπτέμβριος του 2000. Η παρέα μας γεννήθηκε σε μια ξένη ­ μα φιλόξενη ­
χώρα. Τράφηκε με παέγια, ποτίστηκε με σαγκρία, έκανε τα πρώτα της βήματα πάνω
σ' έναν χασαποσέρβικο στην Πλάθα ντε Μαγιόρ, αγνάντεψε την ομορφιά του κόσμου
πάνω από ένα ύψωμα στο Τολέδο, είπε τις πρώτες λέξεις πάνω σ' ένα ισπανικό
τραγούδι, με τη συνοδεία μιας τσιγγάνικης κιθάρας... Μάθαμε πολλά στον χρόνο
που πέρασε. Ωριμάσαμε, δυναμώσαμε ­ εμείς οι ίδιοι και μαζί και η παρέα μας.
Περάσαμε από το Λύκειο στο Πανεπιστήμιο, ζήσαμε την ένταση των εξετάσεων, αλλά
δεν χάσαμε ούτε το κέφι, ούτε τη ζωντάνια, ούτε το δέσιμό μας». Η Ιωάννα
Κουκούτση (η «Juanita» της συντροφιάς «των Ισπανών» ­ όπως αναγνωρίζονται
μεταξύ των συμφοιτητών τους στις σχολές) μοιάζει να μιλά εκ μέρους όλων. 
Κανείς δεν έχει κάνει πίσω. Ακόμη και εκείνοι που πέρασαν στην Πάτρα ή στη
Θεσσαλονίκη, ακόμη και κάποιοι που δεν πέρασαν πουθενά και πήραν άλλους
δρόμους, όλοι βρίσκονται σε επαφή, όλοι αναζητούν τα νέα ο ένας του άλλου. Ο
«Πιέδρο» (επισήμως... Πέτρος Μπούρας), η Καλλιόπη, ο Κώστας, η Σοφία, ο
Γιώργος και ο άλλος Γιώργος, ο «Χόρχε», ο Στάθης, ο Θοδωρής και ο άλλος
Θοδωρής (ο «τραγιάσκας»), ο Σταμάτης, η Κατερίνα, η Χριστίνα, η Ευτυχία, η
Ρουμπίνη, η Μαρία, η Τίνα, η Ευγενία, έχουν πια κοινούς κώδικες, ξεχωριστά
σημεία επαφής, μια σχέση ιδιαίτερη, ένα δέσιμο ξεχωριστό... 
«Το ταξίδι στην Ισπανία δεν τέλειωσε. Συνεχίζεται εδώ στην Αθήνα», λέει η
Βίλλυ Μπέσα, πρωτοετής στην Ιατρική Αθήνας. «Πέρυσι, εξαιτίας των υποχρεώσεων
του σχολείου, δεν μπορούσαμε να βρεθούμε πολλές φορές. Όμως, το καλοκαίρι
αξιοποιήσαμε κάθε ευκαιρία. Πήγαμε μαζί διακοπές, κάναμε εκδρομές.
Γνωριστήκαμε καλύτερα. Πλέον, οι περισσότεροι είμαστε συμφοιτητές και
βρισκόμαστε καθημερινά»... 
Τις πρώτες ημέρες στο Πανεπιστήμιο, τα παιδιά που ήρθαν από την επαρχία, είχαν
για στήριγμα τους φίλους από τη Μαδρίτη που έμεναν στην Αθήνα. Συμφοιτητές
ορισμένοι, πέρασαν μαζί τη διαδικασία της εγγραφής ή της αναζήτησης σπιτιού,
έγιναν πόλος έλξης για τις καινούργιες παρέες που χτίστηκαν σε καθεμία από τις
σχολές. «Δεν είναι υπερβολή να πω πως εκείνη η εκδρομή στη Μαδρίτη μού άλλαξε
τη ζωή», λέει η Σοφία Τσακνάκη, που έμενε στα Γρεβενά και τώρα ζει και
σπουδάζει στην Αθήνα, στην Ιατρική Σχολή. «Ακόμη και τώρα, που πέρασε καιρός
και βλέπω τα πράγματα από απόσταση, είμαι σίγουρη πως έτσι είναι. Βρήκα άτομα
που με καταλαβαίνουν, που ταιριάζω μαζί τους. Κι αυτό που έδωσε αισιοδοξία και
δύναμη για να προσπαθήσω να φτάσω τον στόχο μου, να περάσω στη σχολή που
ήθελα. Μπορεί, για έναν χρόνο ­ τον τελευταίο του σχολείου ­ να μη συναντήθηκα
με τα παιδιά (λόγω της απόστασης), όμως ήμασταν σε επαφή, στήριζε ο ένας τον
άλλον, με αστεία, με παιχνίδια, με συζητήσεις σοβαρές. Σήμερα, στην Ιατρική
είμαστε 10 από τα «παιδιά της Μαδρίτης». Και με τους υπόλοιπους, που
σπουδάζουν εδώ στην Αθήνα, βρισκόμαστε επίσης πολύ συχνά. Είναι μια παρέα με
παρελθόν, παρόν και ­ στα σίγουρα ­ μέλλον»... 
<H3>«Ας προσηλωθεί ο καθένας στον στόχο του και θα τα ξαναπούμε»
</H3>
Μοιάζει, η περίοδος από τον Οκτώβριο του 2000 μέχρι και τα μέσα Ιουνίου του
2001 να ήταν μια... παρένθεση στο κέφι, τη διάθεση και τη ζωντάνια των παιδιών
που γνωρίστηκαν και έφτιαξαν μια ζεστή συντροφιά, γύρω από τα αξιοθέατα και τα
μουσεία της Μαδρίτης. Χωρίς κανείς να την εκφράσει με σαφήνεια, η συμφωνία
υπήρχε από τη στιγμή που επέστρεψαν στην Ελλάδα και χώρισαν: «Ας
συγκεντρωθούμε τώρα, ας προσηλωθεί ο καθένας στον στόχο του και θα τα
ξαναπούμε... στα σίγουρα»! 
Αυτό έγινε. «Η περυσινή χρονιά είχε άγχος και διάβασμα. Εκτός από τις έντονες
αναμνήσεις, τις φωτογραφίες, τις κουβέντες από το τηλέφωνο... Αλλά να, που
δικαιωθήκαμε. Φέτος πετύχαμε όλοι τους στόχους μας και συγκεντρωθήκαμε ξανά.
Είναι πολύ σπάνιο να καταφέρουν τόσοι άνθρωποι να ταιριάξουν τόσο καλά μεταξύ
τους», εξηγεί η Τίνα Καλαϊτζάκη, φοιτήτρια επίσης στην Ιατρική της Αθήνας. 
«Ήταν φάρος αυτό το ταξίδι ­ όσο κι αν ακούγεται παράξενο», λέει ο Κώστας
Ψαθάς, που σπουδάζει στη Νομική. «Έφεγγε έναν ολόκληρο χρόνο και τώρα ξανά
εδώ... Οι ισχυρές φιλίες που δημιουργήθηκαν στην Ισπανία, έγιναν πόλος έλξης
και για νέες παρέες στις σχολές μας». «Το ταξίδι στην Ισπανία», θα
συμπληρώσουν η Ευτυχία Χαρατσή και η Νίκη Κόλλια, «μας χάρισε μια μεγάλη,
τρελή παρέα αλλά και ξεχωριστές φιλίες».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17265N701</ED>
<ID>
ID:305974

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N70&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Αρχαία Ελληνικά θεωρητικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N71</CAT>
<ED>
Κωδικός άρθρου: A17265N711</ED>
<ID>
ID:305975

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N71&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Νεολληνική Γλώσσα Γ' Λυκείου
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17265N721</ED>
<ID>
ID:305976

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N72&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Βιολογία Γενικής Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N73</CAT>
<ED>
Κωδικός άρθρου: A17265N731</ED>
<ID>
ID:305977

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N73&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Γεωμετρία Β' Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N74</CAT>
<ED>
Κωδικός άρθρου: A17265N741</ED>
<ID>
ID:305978

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N74&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Άλγεβρα Β' Λυκείου </H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N75</CAT>
<ED>
Κωδικός άρθρου: A17265N751</ED>
<ID>
ID:305979

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N75&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Αρχές Οικονομικής Θεωρίας </H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N76</CAT>
<ED>
Κωδικός άρθρου: A17265N761</ED>
<ID>
ID:305980

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N76&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Ιστορία Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N77</CAT>
<ED>
Κωδικός άρθρου: A17265N771</ED>
<ID>
ID:305981

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N77&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Λογοτεχνία Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N78</CAT>
<ED>
Κωδικός άρθρου: A17265N781</ED>
<ID>
ID:305982

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N78&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Μαθηματικά Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17265N791</ED>
<ID>
ID:305983

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N79&aa=1</URL></REF>


Article

<CATEGORY>vin06</CATEGORY>

 <H5>επαγγελματικός προσανατολισμός
</H5><H2>o υποψήφιος
</H2><H2>Το δικό σου... δελτίο ταυτότητας </H2><H4>«Χαρτογράφησε» τον εαυτό σου για να διορθώσεις τα «στραβά» </H4>
Μπορείς άραγε ν' απαντήσεις αν σου ζητήσουν να χαρακτηρίσεις με πέντε
λέξεις τον εαυτό σου; Ξέρεις τα χαρακτηριστικά της προσωπικότητάς σου; Μην
τρομάζεις, δεν χρειάζεται να είναι κανείς ψυχολόγος για να περιγράψει τον
εαυτό του. Αν έχεις λίγο χρόνο, η δραστηριότητα που ακολουθεί μπορεί να σε
βοηθήσει να σκεφτείς τι βρίσκεται πίσω από την πρώτη εικόνα που βλέπεις στον
καθρέφτη! Αρκετά με τα λόγια, είναι καιρός για δουλειά! Μη φοβάσαι, κανείς δεν
πρόκειται να γελάσει πίσω από την πλάτη σου αν σημειώσεις ότι είσαι το πιο
περιζήτητο άτομο σε ολόκληρη τη χώρα!


Επιμέλεια Συντονιστής: Στέφανος Τζέπογλου, Σύμβουλος Παιδαγωγικού Ινστιτούτου

Συνεργάτες: Κατερίνα Βάγγερ, Κατερίνα Κεδράκα, Στέλιος Κρασσάς, Γιώργος
Λογιώτης, Γεωργία Παύλου Σύμβουλοι Επαγγελματικού Προσανατολισμού, εκπαιδευτικοί
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: N80</CAT>
<ED>
Κωδικός άρθρου: A17265N801</ED>
<ID>
ID:305984

</ID><URL>http://ta-nea.dolnet.gr/neaweb/neafile.print_unique?e=A&f=17265&m=N80&aa=1</URL></REF>


Article

<CATEGORY>vin10</CATEGORY>

 <H5>ΚΡΙΤΗΡΙΟ ΓΙΑ ΤΟΝ ΛΕΜΟΝΗ Η ΑΝΑΜΕΤΡΗΣΗ ΜΕ ΤΟΝ ΠΑΟΚ
</H5><H2>Τελευταία ευκαιρία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τα συντρίμμια του προσπαθεί να μαζέψει ο Ολυμπιακός την επομένη ημέρα από τη
βαριά ήττα στη Νέα Σμύρνη από τον Πανιώνιο. Η πειραϊκή ομάδα κατρακύλησε στην
τέταρτη θέση της βαθμολογίας και το ντέρμπι με τον ΠΑΟΚ στο ΟΑΚΑ είναι οριακό
για την εφετινή πορεία της. 
Ο Τάκης Λεμονής γνωρίζει πολύ καλά ότι την Κυριακή παίζει το «κεφάλι» του. Η
νίκη παρουσιάζεται μονόδρομος για τους «ερυθρόλευκους», ύστερα από τη
συγκομιδή μόλις ενός βαθμού στα ματς με τον Άρη, τον Ηρακλή και τον Πανιώνιο. 
Ο Ολυμπιακός δεν έχει άλλα περιθώρια για απώλεια βαθμών. Εφόσον οι πρωταθλητές
επιστρέψουν στις επιτυχίες δεν πρόκειται να δρομολογηθούν εξελίξεις στο
ποδοσφαιρικό τμήμα. Σε αντίθετη περίπτωση, ο πρόεδρος του Ολυμπιακού Σωκράτης
Κόκκαλης αναμένεται να επιφέρει αλλαγές στην τεχνική ηγεσία της ομάδας του. 
Στον Ολυμπιακό έχει προταθεί ο Τούρκος πρώην τεχνικός της Μίλαν, Φατίχ Τερίμ,
ενώ σαν προσωρινές λύσεις έως το καλοκαίρι παρουσιάζονται ο Όλεγκ Μπλαχίν και
ο Νίκος Αλέφαντος. 
Ο Λεμονής χτύπησε «καμπανάκι» χθες στους παίκτες του Ολυμπιακού:«Φθάσαμε σε
οριακό σημείο και το ματς της Κυριακής με τον ΠΑΟΚ είναι χωρίς αύριο. Δεν
είναι της παρούσης να ψάξουμε να βρούμε τα αίτια της ήττας από τον Πανιώνιο.
Αυτό που πρέπει να κάνουμε είναι να προετοιμαστούμε για τον αγώνα με τον ΠΑΟΚ
και να ανατρέψουμε αυτή την κατάσταση, αφού τίποτα ακόμα δεν έχει κριθεί.
Πρέπει να μείνουμε ενωμένοι τώρα στα δύσκολα. Θέλουμε μόνο νίκες έως στο τέλος
του πρωταθλήματος. Από εμάς εξαρτάται να βρεθούμε και πάλι στην κορυφή». 
Οι «ερυθρόλευκοι» θα παραταχθούν κόντρα στον ΠΑΟΚ με ενισχυμένο κέντρο, καθώς
θα επιστρέψουν οι Ζε Ελίας, Γιαννακόπουλος. Ο Βραζιλιάνος αμυντικός μέσος
μπήκε χθες στον ρυθμό των προπονήσεων, ενώ ο Γιαννακόπουλος πρόκειται αύριο να
ακολουθήσει κανονικά το πρόγραμμα της προπόνησης. 
Χθες δεν γυμνάστηκαν ο Νινιάδης (ένιωσε σφίξιμο στον δεξιό προσαγωγό) και ο
Τζιοβάνι (έχει υποστεί ελαφρά κάκωση της δεξιάς ποδοκνημικής). Το ιατρικό τιμ
του Ολυμπιακού υποστήριξε ότι και οι δύο ποδοσφαιριστές θα τεθούν στη διάθεση
του προπονητή τους για το ματς με τον ΠΑΟΚ. 
Σήμερα οι «ερυθρόλευκοι» θα έχουν ρεπό. 
*** Ο υφυπουργός Αθλητισμού Γιάννης Κουράκης, ο υφυπουργός Εξωτερικών
Γρηγόρης Νιώτης, οι ποδοσφαιριστές Τζιοβάνι, Καρεμπέ, Ανατολάκης, Νινιάδης, ο
υπεύθυνος Επικοινωνίας και Συνδέσμων της ΠΑΕ Ολυμπιακός Γιάννης Μώραλης, η
πρόεδρος του συλλόγου θυμάτων της Θύρας 7, κ. Τουμανίδου, ο πρώην παράγοντας
του Ολυμπιακού Β. Σιφαλάκης, οι δημοσιογράφοι Πάνος Γεραμάνης («ΤΑ ΝΕΑ»),
Σωτήρης Πουλόπουλος, Μανώλης Δράκος και οι βετεράνοι «ερυθρόλευκοι»
ποδοσφαιριστές Σπύρος Χαραλάμπους, Νίκος Τσαμάκος, Κώστας Σαραλιώτης, Νίκος
Καψιμάλης, Κώστας Μάνος, Βαγγέλης Καπατσώρης, Γιώργος Κοκκολάκης, Πέτρος
Ξανθόπουλος και Όλεγκ Προτάσοφ βραβεύθηκαν στη χθεσινή ετήσια γιορτή της κοπής
της πίτας του Συνδέσμου Βετεράνων Ποδοσφαιριστών του Ολυμπιακού, που
πραγματοποιήθηκε σε ξενοδοχείο της Καστέλλας στον Πειραιά. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17265O011</ED>
<ID>
ID:305992

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: ΟΙ ΟΠΑΔΟΙ ΕΤΟΙΜΑΖΟΥΝ ΕΚΣΤΡΑΤΕΙΑ ΣΤΗΝ ΑΘΗΝΑ
</H5><H2>Ξεσηκωμός
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Οι οπαδοί του ΠΑΟΚ φιλοδοξούν να κάνουν Τούμπα το ΟΑΚΑ

Εκστρατεία στο Ολυμπιακό Στάδιο ετοιμάζουν οι φίλαθλοι του ΠΑΟΚ. Σε
επικοινωνία που είχαν χθες οι εκπρόσωποι συνδέσμων φιλάθλων του «Δικεφάλου» με
τον διευθυντή της ΠΑΕ, Σίμο Λάζαρη, του είπαν ότι υπολογίζουν τους φιλάθλους
που θα βρεθούν κοντά στην ομάδα στο παιχνίδι με τον Ολυμπιακό σε πάνω από δέκα
χιλιάδες. 
Σήμερα αναμένεται να δώσουν οι σύνδεσμοι φιλάθλων του ΠΑΟΚ στην ΠΑΕ το
οριστικό νούμερο των φιλάθλων που θα ταξιδεύσουν προς την Αθήνα προκειμένου να
παρακολουθήσουν το ντέρμπι της Κυριακής. 
Μόνον οι παίκτες που δεν αγωνίστηκαν στο παιχνίδι με τον Ηρακλή προπονήθηκαν
χθες στα βοηθητικά γήπεδα της Νέας Ευκαρπίας, υπό τις οδηγίες του Τάκη Περσία,
αφού ο Ντούσαν Μπάγιεβιτς μετέβη στην Αθήνα, προκειμένου να παραστεί στην
κηδεία του Γιάννη Παθιακάκη. Από σήμερα αρχίζει η προετοιμασία της ομάδας του
«Δικεφάλου» για το ντέρμπι με τον Ολυμπιακό. Μέχρι αύριο ο Ντούσαν Μπάγιεβιτς
δεν θα έχει στη διάθεσή του τους διεθνείς Γεωργιάδη, Κατσαμπή, Καφέ και
Κωνσταντινίδη, ενώ σήμερα αναμένεται να επιστρέψει στη Θεσσαλονίκη από την
πατρίδα του ο Κόφι Αμπονσά. Έως το τέλος της εβδομάδας αναμένεται να έχει
επιστρέψει και ο Ινφαένι Ουντέζε που ολοκλήρωσε τις υποχρεώσεις του με την
εθνική ομάδα της Νιγηρίας. Μοναδικός απών για το παιχνίδι αυτό θα είναι ο
Βασίλης Μπορμπόκης που είναι τιμωρημένος, ενώ ο Καφές με τον Κούτση που
αντιμετώπισαν κάποια μικροπροβλήματα τραυματισμών κατά τη διάρκεια του αγώνα
με τον Ηρακλή θα είναι στη διάθεση του Ντούσαν Μπάγιεβιτς. «Θα πάμε στο ΟΑΚΑ
για ένα θετικό αποτέλεσμα. Στο παιχνίδι αυτό δεν αρχίζει ούτε τελειώνει το
πρωτάθλημα», είπε ο Γιώργος Γεωργιάδης αναφερόμενος στον αγώνα του Ολυμπιακού Σταδίου.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O021</ED>
<ID>
ID:305993

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΘΙΑΚΑΚΗΣ: Χιλιάδες κόσμου τον αποχαιρέτησε
</H5><H2>«Ανεξίτηλο το πέρασμά του»
</H2>
Αντίο Γιάννη. Πολλοί σε αγάπησαν. Στον τελευταίο αποχαιρετισμό έδωσαν το
«παρών» περίπου 2.000 άτομα... 
Ήταν εκεί οι παίκτες τους οποίους ο Γιάννης Παθιακάκης είχε οδηγήσει με τον
Απόλλωνα στην Ευρώπη, το 1995. Και ήταν, επίσης, οι πιο πολλοί ποδοσφαιριστές
της ΑΕΚ. Ήταν ο Μπάγιεβιτς (το ίνδαλμά του), ο Μίμης Δομάζος, ήταν ο
υφυπουργός Αθλητισμού Γιάννης Κουράκης. Η σορός ήταν σκεπασμένη με τις σημαίες
του Απόλλωνα και του Ακράτητου. Τις δύο ομάδες, που μαζί του, γνώρισαν τις
σπουδαιότερες σελίδες δόξας τους. Αλλά ο Γιάννης δεν έβλεπε τις σημαίες... 
Ο Άρης Καμάρας, ένας από τους μεγαλύτερους παίκτες που ανέδειξε το ελληνικό
ποδόσφαιρο, είπε λίγα λόγια με νόημα: 
«Ακόμη και ο σκληρός τρόπος με τον οποίο έφυγε από τη ζωή ήταν χαρακτηριστικός
τού πόσο την αγάπησε. Την αντιμετώπισε με θάρρος και αυτό πλήρωσε. Από όπου
και αν πέρασε, το πέρασμά του ήταν ανεξίτηλο»... 
Τι απομένει; Απολύτως τίποτα. Απλώς, από σήμερα ο νέος προπονητής του
Ακράτητου ονομάζεται Γιώργος Παράσχος. Και η ζωή συνεχίζεται...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O022</ED>
<ID>
ID:306038

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=2</URL></REF>


Article

<CATEGORY>vin10</CATEGORY>

 <H5>ΟΡΙΣΤΗΚΕ
</H5><H2>Ακράτητος -Εθν. Αστέρας στις 27 Φεβρουαρίου
</H2>
Την άλλη Τετάρτη 27 του μήνα, στις 5 μ.μ., θα γίνει το αναβληθέν παιχνίδι
Ακράτητου - Εθνικού Αστέρα, σύμφωνα με χθεσινή απόφαση της Εκτελεστικής
Επιτροπής της ΕΠΑΕ. 
Ο πρόεδρος της Παναχαϊκής και μέλος της διοίκησης της διοργανώτριας Άρης
Λουκόπουλος ζήτησε το ματς να γίνει αύριο. Κι αυτό - έστω και αν δεν
αναφέρθηκε επισήμως - επειδή την Κυριακή η ομάδα του αγωνίζεται κόντρα στον
Εθνικό Αστέρα και φυσικά υπάρχει άμεσο ενδιαφέρον για το αποτέλεσμα του
αναβληθέντα αγώνα, αφού και οι τρεις ομάδες βρίσκονται στις τελευταίες θέσεις
του βαθμολογικού πίνακα. Μάλιστα, ο κ. Λουκόπουλος υπέβαλε και επισήμως το
σχετικό αίτημα. Το αίτημα όμως των δύο ομάδων, Ακράτητου και Εθνικού Αστέρα,
ήταν να γίνει στις 27 του μήνα και τελικά σε αυτή την ημερομηνία ορίσθηκε. 
*** Άλλα 50 εκατ. δρχ., που προορίζονταν για το ταμείο της ΕΠΑΕ,
κατέληξαν στα «χέρια» των εργολάβων, οι οποίοι έχουν λαμβάνειν από τη
διοργανώτρια για τα έργα ανακατασκευής των γηπέδων. Η ΕΠΑΕ υπέγραψε την
περασμένη εβδομάδα σύμβαση με την ΕΡΤ, ύψους 300 εκατ. δρχ., για τα
στιγμιότυπα των αγώνων. Χθες ήταν να λάβει 50 εκατ. δρχ., όμως την πρόλαβαν τα
κατασχετήρια. 
*** Την Παρασκευή στις 12.00 θα πραγματοποιηθεί η κλήρωση της
ημιτελικής φάσης του Κυπέλλου Ελλάδας. Στην κληρωτίδα θα μπουν Ολυμπιακός,
ΑΕΚ, Ηρακλής και Σκόντα Ξάνθης, ενώ τα πρώτα παιχνίδια θα γίνουν στις 6 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O023</ED>
<ID>
ID:306075

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΟ Σ.τ.Ε. </H5><H2>«Ναι» στον Άγ. Κοσμά </H2>
Το «πράσινο φως» για την κατασκευή του Ολυμπιακού Κέντρου Ιστιοπλοΐας, στον
Άγιο Κοσμά, άναψε το Συμβούλιο της Επικρατείας, κρίνοντας νόμιμες τις βασικές
διατάξεις του σχεδίου προεδρικού διατάγματος για τις απαιτούμενες εργασίες. 
Όπως προβλέπεται, η απόρριψη των υλικών που θα συγκεντρωθούν από εκσκαφές θα
γίνει σε θαλάσσια βάθη μεγαλύτερα των 50 μέτρων και σε απόσταση τουλάχιστον
δύο χιλιομέτρων από την ακτογραμμή. Το ΣτΕ σημειώνει ότι απαγορεύεται η
απόρριψη στη θάλασσα κάθε άλλου υλικού που θα συγκεντρωθεί στην πορεία του
έργου, εκτός από τα υλικά εκσκαφής ή εκβάθυνσης.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O024</ED>
<ID>
ID:306094

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Κυρίαρχος το... χιόνι
</H2>
Οι Χειμερινοί Ολυμπιακοί Αγώνες με συνεχή κάλυψη από το Eurosport, αλλά και
με μεταδόσεις από ΕΤ1, ΝΕΤ και ΕΤ3 κυριαρχούν και στο σημερινό τηλεοπτικό
πρόγραμμα. Αναλυτικά: 
16.00 (SuperSport 2): Νήαρ Ηστ - ΠΑΟΚ (μπάσκετ, Μ). 
17.00 (SuperSport): Αγγλικά στιγμιότυπα 
17.00 (ΕΤ3): Χειμερινοί Ολυμπιακοί Αγώνες. 
17.30 (AS 2): Φιλαθλητικός - Ραβέννα (βόλεϊ Γυναικών, Ζ). 
18.00 (SuperSport): Γερμανικά στιγμιότυπα. 
19.00 (SuperSport): Πορτογαλικά στιγμιότυπα. 
19.05 (ΝΕΤ): Χειμερινοί Ολυμπιακοί Αγώνες. 
19.30 (SuperSport): Ισπανικά στιγμιότυπα. 
20.00 (AS 1): Γαλλικά στιγμιότυπα. 
20.30 (ΝΕΤ): Χειμερινοί Ολυμπιακοί Αγώνες. 
21.00 (SuperSport 2): Ντάλας - Ντιτρόιτ (χόκεϊ επί πάγου, Μ). 
21.00 (ΕΤ1): Χειμερινοί Ολυμπιακοί Αγώνες. 
02.00 (ΕΤ1): Χειμερινοί Ολυμπιακοί Αγώνες. 
05.30 (AS 2): Λ.Α. Λέικερς - Ουάσιγκτον (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O025</ED>
<ID>
ID:306112

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=5</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Παραπομπή
</H2>
Επιβαρυντική για τον βοηθό διαιτητή Γ. Τάπρατζη από τον σύνδεσμο
Αιτωλοακαρνανίας είναι η έκθεση του παρατηρητή διαιτησίας κ. Χατζή, για την
απόδοσή του στο παιχνίδι Πανιώνιος - Ολυμπιακός. Ο Καρδιτσιώτης παρατηρητής
καταλογίζει λάθη στον κ. Τάπρατζη ως προς την εφαρμογή κανονισμών και η
Κεντρική Επιτροπή Διαιτησίας τον παρέπεμψε στην Πειθαρχική Επιτροπή. Αντίθετα,
ο κ. Χατζής έκρινε καλούς τον διαιτητή Νίκο Αγγελάκη και τον βοηθό του Ν. Αγαδάκο.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O026</ED>
<ID>
ID:306121

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17265O027</ED>
<ID>
ID:306126

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O02&aa=7</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ: ΟΙ ΟΜΑΔΕΣ «ΔΕΜΕΝΕΣ» ΣΤΟ ΑΡΜΑ ΤΟΥ ΚΙΡΧ
</H5><H2>Φόβοι για κραχ
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Η πιθανή κατέρρευση του υπερχρεωμένου κολοσσού των μίντια τού Λέο Κιρχ έχει
προκαλέσει πανικό στην Μπουντεσλίγκα, καθώς μπορεί να οδηγήσει στην καταστροφή
πολλές ποδοσφαιρικές ομάδες. 
Ο Κιρχ πρέπει να καταβάλει 1,5 δισ. ευρώ στις ομάδες της Α' και Β' κατηγορίας
του γερμανικού πρωταθλήματος, μέχρι το 2004, για τα τηλεοπτικά δικαιώματα. Η
συμφωνία προβλέπει να καταβληθούν στις ομάδες μεταξύ 8 εκατ. ευρώ και 25 εκατ.
ευρώ. Τα χρήματα αυτά αντιπροσωπεύουν σε πολλές περιπτώσεις και το μισό ποσό
από τα συνολικά έσοδα που έχουν οι σύλλογοι. 
Η κατάρρευση του Ομίλου Κιρχ ίσως συμπαρασύρει και τη Φόρμουλα 1. Πιστεύεται
πως η Deutsche Bank πρότεινε στον Όμιλο Κιρχ να πουλήσει τα δικαιώματά του στη
Φόρμουλα 1 στην Daimler Chrysler ή στην BMW. 
Μπάγερν και Ντόρτμουντ έχουν... λαμβάνειν από τον Όμιλο Κιρχ και έχουν λόγο
να ανησυχούν

Ωστόσο, ο πρόεδρος της Daimler Chrysler Γιούργκεν Χούμπερτ αρνήθηκε πως
υπάρχει ενδιαφέρον από την εταιρεία του. Είπε χαρακτηριστικά πως οι πιο
σημαντικές ομάδες που μετέχουν στη Φόρμουλα 1 - η BMW, η Fiat, η Renault και η
Ford - θέλουν να δημιουργήσουν το δικό τους πρωτάθλημα από το 2008, το οποίο
θα αποκαλείται Παγκόσμιο Πρωτάθλημα Γκραν Πρι. 
Λέει ο κ. Χούμπερτ: «Είχαμε προτάσεις από τον Όμιλο Κιρχ για τον τρόπο που θα
μπορούσαμε να συνεργαστούμε. Όμως, τα αποτελέσματα ήταν απογοητευτικά». 
Ο κ. Χούμπερτ ίσως αλλάξει γνώμη καθώς η Deutsche Bank έχει μεγάλο ποσοστό
μετοχών στην Daimler Chrysler και ο πρόεδρος της Χίλμαρ Κόπερ ηγείται, επίσης,
του εποπτικού συμβουλίου της αυτοκινητοβιομηχανίας. Αν η Φόρμουλα 1 δεν
πωληθεί στη σωστή τιμή, τότε θα αποτελεί μία ακόμη ήττα του Κιρχ. 
Ο Βέρνερ Σμιντ, πρόεδρος της BayernLB, του μεγαλύτερου πιστωτή του Ομίλου Κιρχ
πιστεύει πως η αυτοκρατορία του Κιρχ διαθέτει ακόμη ένα δύο πολύτιμα πετράδια
που μπορούν να προσελκύσουν αγοραστές από το εσωτερικό ή εξωτερικό.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17265O031</ED>
<ID>
ID:305994

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ: Πριμ 2.347 ευρώ σε κάθε παίκτη
</H5><H2>Κάνουν όνειρα Ευρώπης στη Νέα Σμύρνη
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ένα 24ωρο μετά τη μεγάλη νίκη του Πανιωνίου επί του Ολυμπιακού με 3-1 βρήκε
τους υπεύθυνους της ΠΑΕ να κάνουν όνειρα. Μπορεί ο χθεσινός καιρός να ήταν
βροχερός, όμως, στην Πλατεία της Νέας Σμύρνης τα χαμόγελα περίσσευαν. Άλλωστε,
δεν είναι τυχαίο ότι και ο ισχυρός άνδρας της ΠΑΕ κ. Αχιλλέας Μπέος έκανε λόγο
- για μία ακόμα φορά - για δικαίωση των κόπων του, δίνοντας απάντηση σε όλους
όσους άφησαν υπονοούμενα για την έκβαση του συγκεκριμένου παιχνιδιού, την
περασμένη εβδομάδα. «Με τέτοιες εμφανίσεις δεν φοβόμαστε κανέναν» τόνισε ο κ.
Μπέος στους παίκτες της ομάδας του, ανακοινώνοντας ότι το πριμ για τη νίκη επί
του Ολυμπιακού, θα είναι 2.347 ευρώ (800.000 δραχμές) στον καθένα. 
Στον Πανιώνιο δεν κρύβουν τις φιλοδοξίες τους για τη φετινή περίοδο, ενώ οι
πιο αισιόδοξοι κάνουν όνειρα ακόμα και για Ευρώπη. Στόχος δύσκολος ο οποίος
για να επιτευχθεί θα χρειαστεί συνδυασμός αποτελεσμάτων. Χαρακτηριστική είναι
η δήλωση του Πέτερ Βλτσεκ, που για πρώτη φορά στην καριέρα του σημειώνει δύο
γκολ σε ένα παιχνίδι, ο οποίος τόνισε: «Στον Πανιώνιο ήρθαν καλοί παίκτες την
περίοδο του Ιανουαρίου και όταν καταλάβουμε ο ένας το παιχνίδι του άλλου, τότε
τα πράγματα θα είναι καλύτερα για την ομάδα μου. Όλα, πλέον, θα είναι ανοιχτά,
ακόμα και για έξοδο στην Ευρώπη». Το προχθεσινό παιχνίδι παρακολούθησαν
σκάουτερ από την Περούτζια και τη Σάντερλαντ. Τις εντυπώσεις «έκλεψε» ο Τάκης
Γκώνιας, ο οποίος το καλοκαίρι μένει ελεύθερος, καθώς τελειώνει το συμβόλαιό
του με τον Πανιώνιο. Πάντως, ο διεθνής μέσος στο ματς με τον Ολυμπιακό έπαθε
διάστρεμμα και η σοβαρότητα της κατάστασής του θα ξεκαθαρίσει αύριο.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17265O032</ED>
<ID>
ID:306039

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O03&aa=2</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ
</H5><H2>Η ανορεξία «θερίζει» τους αθλητές του άλματος
</H2>
Έρευνα στα συνεχόμενα κρούσματα ανορεξίας ανάμεσα στους αθλητές του άλματος
του σκι, οι οποίοι συμμετέχουν στην Ολυμπιάδα του Σολτ Λέικ Σίτι, ξεκίνησε η
Διεθνής Ολυμπιακή Επιτροπή. Πολλοί αθλητές ακολουθούν εξαντλητικές δίαιτες,
έτσι ώστε να είναι πολύ αδύνατοι, κάτι που τους βοηθά να είναι πιο
«αεροδυναμικοί» τη στιγμή που βρίσκονται στον αέρα. Μάλιστα, ο αμερικανικός
Τύπος δηλώνει σοκαρισμένος από την κοκαλιάρικη εμφάνιση των αθλητών της χώρας
με τη «San Jose Mercury» να καταλήγει: «Φαίνονται να έχουν πραγματική ανάγκη
για φαΐ. Τουλάχιστον ένα τσίζμπεργκερ της τελευταίας στιγμής»! 
Με... σκελετό παρομοίασε τον Σβεν Χάναβαλντ ο αντίπαλός του Άλαν Άλμπορν

To φαινόμενο, βέβαια, αγγίζει και τους αθλητές των άλλων χωρών όπως τον
Γερμανό Σβεν Χάναβαλντ, τον οποίο πολλοί αποκαλούν «οριακά ανορεξικό». Ο
Αμερικανός αθλητής Άλαν Άλμπορν δε (παρά το ότι και ο ίδιος δεν μπορεί να
περηφανεύεται για τα κιλά του...) είχε πει για τον Χάναβαλντ: «Μοιάζει με
σκελετό. Δείχνει να μην έχει ενέργεια για τίποτα»...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17265O033</ED>
<ID>
ID:306076

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O03&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17265O034</ED>
<ID>
ID:306095

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O03&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Τα χθεσινά αποτελέσματα και οι αποδόσεις σε ευρώ: 
1η: Αλκυνεύς (Ντίνος) 0,45 - 0,31. Τρύφων Γεώργιος 1,71. Τρίτος και
τέταρτος, Μικρασιάτης και Τζωρτζ Γουίννερ. Δίδυμο 3Χ7 = 2,53. Φορκάστ 3Χ7 =
2,75. Τρίο 3Χ4Χ7 = 3,24. Τρικάστ 3Χ7Χ4 = 9,47. Τετραπλό 3Χ7Χ4Χ2 = 30,96. 
2η: Σινάν Τζούνιορ (Νίκος) 8,84 - 3,01. Παναθηναϊκός 0,90. Τρίτος και
τέταρτος, Παρασκευάς και Ιχνηλάτης. Δίδυμο 6Χ9 = 25,61. Φορκάστ 9Χ6 = 128,31.
Σύνθετο 3Χ9 = 16,61. Σ.Δ. 3Χ7Χ6Χ9 = 324,41. Τρίο 6Χ7Χ9 = 51,00, Τρικάστ 9Χ6Χ7
= 606,50. Τετραπλό 9Χ6Χ7Χ2 = 3.340,63. 
3η: Ολυμπιακός Θεός (Ντίνα) 1,54 - 0,85. Ινσάιντ Ίνφο 0,53. Τρίτος και
τέταρτος, Μάραθων Μπόυ και Λήγκαλ Πάουερ. Δίδυμο 1Χ5 = 2,62. Φορκάστ 5Χ1 =
4,34. Σύνθετο 9Χ5 = 30,73. Σ.Δ. 6Χ9Χ1Χ5 = 466,11. Τρίο 1Χ3Χ5 = 2,67. Τρικάστ
5Χ1Χ3 = 13,10. Τετραπλό 5Χ1Χ3Χ2 = 217,90. 
4η: Σόουμαν (Λιάκος) 1,02 - 0,37. Ζηνοθέμις 0,64. Τρίτος και τέταρτος,
Πάδος και Ζωναίος. Δίδυμο 2Χ8 = 0,81. Φορκάστ 8Χ2 = 1,86. Σύνθετο 5Χ8 = 5,42.
Σ.Δ. 1Χ5Χ2Χ8 = 9,52. Τρίο 2Χ7Χ8 = 0,59. Τρικάστ 8Χ2Χ7 = 2,87. Τετραπλό 8Χ2Χ7Χ3
= 38,79. 
5η: Μ. Παναγιώτης (Μπαρούτας) 2,30 - 1,08. Δυτικός 0,53. Τρίτος και
τέταρτος, Πικ. Λευτέρης και Δρυμός. Δίδυμο 5Χ6 = 6,91. Φορκάστ 5Χ6 = 14,93.
Σύνθετο 8Χ5 = 7,78. Σ.Δ. 2Χ8Χ5Χ6 = 20,82. Τρίο 1Χ5Χ6 = 3,85. Τρικάστ 5Χ6Χ1 =
53,35. Τετραπλό 5Χ6Χ1Χ4 = 492,10. 
6η: Δόκτορας (Φίλιππας) 1,51 - 0,54. Δυνατός Τίγρης 1,80. Τρίτος και
τέταρτος, Κάρανος και Τζάτο Γουέι. Δίδυμο 1Χ2 = 3,70. Φορκάστ 1Χ2 = 6,25.
Σύνθετο 5Χ1 = 12,54. Σ.Δ. 5Χ6Χ1Χ2 = 302,51, Τρίο 1Χ2Χ9 = 14,29. Τρικάστ 1Χ2Χ9
= 67,23. Τετραπλό 1Χ2Χ9Χ3 = 134,04. 
* Διεγράφη ο ίππος 4, Κλυταιμνήστρα. 
7η: Έφεσσος (Δημητσάνης) 1,16 - 0,48. Ιντάστριους Γουέι 0,45. Τρίτος,
Ρουαγιάλ Φάιρ. Δίδυμο 2Χ6 = 1,80. Φορκάστ 6Χ2 = 5,34. Σύνθετο 1Χ6 = 7,22. Σ.Δ.
1Χ2Χ2Χ6 = 24,55. Τρίο 2Χ4Χ6 = 15,52. Τρικάστ 6Χ2Χ4 = 80,99. 
8η: Βαλαωρίτης (Σκιαδόπουλος) 0,87 - 0,61. Διορατική 0,76. Τρίτος και
τέταρτος, Θεόκλητος και Δαήμων. Δίδυμο 1Χ4 = 1,92. Φορκάστ 1Χ4 = 5,03. Σύνθετο
6Χ1 = 4,44. Σ.Δ. 2Χ6Χ1Χ4 = 12,84. Τρίο 1Χ3Χ4 = 1,9. Τρικάστ 1Χ4Χ3 = 11,46.
Τετραπλό 1Χ4Χ3Χ2 = 32,12. 
* Διεγράφη ο ίππος 6, Λοκκίς. 
9η: Καλ Κωστάκης (Σκιαδόπουλος) 0,77 - 0,56. Τζοβάνας Μπόυ 0,42. Τρίτος και
τέταρτος, Μέγας Ταξιάρχης και Έλσα Γκερλ. Δίδυμο 3Χ7 = 0,75. Φορκάστ 3Χ7 =
1,33. Σύνθετο 1Χ3 = 1,87. Σ.Δ. 1Χ4Χ3Χ7 = 6,29. Τρίο 2Χ3Χ7 = 1,10. Τρικάστ
3Χ7Χ2 = 3,24. Τετραπλό 3Χ7Χ2Χ1 = 20,71. 
* Διεγράφη ο ίππος 5, Μπούλης. 
* Σκορ Γκανιάν 4: 1.003,93. 
* Σκορ Γκανιάν 6: Τζακ ποτ (36.867,60).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17265O035</ED>
<ID>
ID:306113

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O03&aa=5</URL></REF>


Article

<CATEGORY>vin10</CATEGORY>

 <H5>ΜΙΝΤΛΕΣΜΠΡΟ : ΠΡΟΣΦΕΡΕΙ 9,5 ΕΚΑΤ. ΕΥΡΩ ΓΙΑ ΝΑ ΑΠΟΚΤΗΣΕΙ ΤΟΝ 18ΧΡΟΝΟ ΑΣΟ - Ο
ΠΑΟ ΤΟ ΔΙΑΨΕΥΔΕΙ
</H5><H2>Σίριαλ με Μπόατεγκ
</H2><H4>* «Πρόκειται για μία μεγάλη επένδυση, αφού η αξία του αναμένεται να έχει
ανοδικές τάσεις», σημειώνει η έγκυρη «Ιndependent» που προβλέπει ότι οι Άγγλοι
θα δεσμεύσουν τον Γκανέζο με πολυετές συμβόλαιο
</H4>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Ντέρεκ Μπόατεγκ είναι πολύ πιθανόν να συνεχίσει την καριέρα του στην
Πρέμιερ Λιγκ, με τα χρώματα της Μίντλεσμπρο

Στον δρόμο για την Μίλντλεσμπρο βρίσκεται ο Ντέρεκ Μπόατεγκ! Και σύμφωνα με
την έγκυρη εφημερίδα «Independent», αλλά και το BBC, η αγγλική ομάδα βρίσκεται
μια ανάσα από την απόκτηση του Γκανέζου άσου, αντί του ποσού των 9.500.000
ευρώ. Από την πλευρά του Παναθηναϊκού διαψεύδεται οποιαδήποτε συμφωνία ή
(επίσημη) επαφή, ενώ το ίδιο συμβαίνει και από την Μίντλεσμπρο. 
Ωστόσο, οι όλες ενέργειες για τη μετακίνηση του 18χρονου μεσοεπιθετικού
γίνονται με άκρα μυστικότητα και τις κάνει ο μάνατζερ του ποδοσφαιριστή, που
έχει επαφές με την αγγλική ομάδα. Πώς έχουν τα πράγματα; 
Όπως αναφέρεται στον αγγλικό Τύπο, το περασμένο Σαββατοκύριακο ο μάνατζερ του
Μπόατεγκ βρέθηκε στην Αγγλία, ενώ μάλιστα υποστηρίζεται ότι παράλληλες
συζητήσεις και συμφωνία υπήρξε μεταξύ του Παναθηναϊκού και της Μίντλεσμπρο,
κάτι βέβαια που δεν επιβεβαιώνει η ΠΑΕ. Επίσης αναφέρεται ότι ο Στιβ ΜακΚλάρεν
είχε εντοπίσει τον Μπόατεγκ από την αναμέτρηση του «τριφυλλιού» με την
Μάντσεστερ Γιουνάιτεντ στο Ολυμπιακό Στάδιο, στην περσινή διοργάνωση του
Τσάμπιονς Λιγκ, αφού τότε ο νυν τεχνικός της Μίντλεσμπρο ήταν βοηθός του Σερ
Αλεξ Φέργκιουσον. Παρ' όλα αυτά, η αποτυχία της αγγλικής ομάδας να αποκτήσει
τόσο τον Ντιέγκο Φορλάν όσο και τον Ντουάιτ Γιορκ, ώθησε τον ΜακΚλάρεν στη
λύση του άσου του ΠΑΟ, για τον οποίο σημειώνεται η ικανότητά του να αγωνιστεί
τόσο ως καθαρόαιμος στράικερ όσο και ως επιθετικό χαφ. 
Επιπλέον, οι εντυπωσιακές εμφανίσεις του Μπόατεγκ στο Παγκόσμιο Πρωτάθλημα
Νέων της Αργεντινής με την εθνική ομάδα της Γκάνας, κίνησαν το ενδιαφέρον
ισπανικών και ιταλικών συλλόγων όμως «οι περισσότερες ομάδες δεν θέλησαν να
δαπανήσουν τόσα χρήματα γι' αυτόν, αλλά ο ΜακΚλάρεν έχει το ελεύθερο πλέον να
ξοδέψει όσα θέλει», σημειώνει η «Independent» και προσθέτει ότι ο άσος του
«τριφυλλιού» θα ταξιδέψει την τρέχουσα εβδομάδα στην Αγγλία για ιατρικές
εξετάσεις και διαπραγματεύσεις για τους όρους του συμβολαίου του.
Υπογραμμίζεται επίσης ότι ο Γκανέζος θα αποκτήσει εύκολα άδεια από τον
Παναθηναϊκό λόγω των συμμετοχών του στην εθνική. «Αποκτώντας τον Μπόατεγκ θα
πρόκειται για μια μεγάλη επένδυση, αφού η αξία του αναμένεται να έχει ανοδικές
τάσεις συνεχώς. Η Μίντλεσμπρο θα τον δεσμεύσει με πολυετές συμβόλαιο»,
καταλήγει η «Independent». Εμείς θα προσθέσουμε ότι εφόσον υπάρξει
ικανοποιητική προσφορά από τον αγγλικό σύλλογο ο Παναθηναϊκός θα παραχωρήσει
τον παίκτη. 
ΤΑ ΕΙΣΙΤΗΡΙΑ 
Οι οπαδοί του Παναθηναϊκού δείχνουν έντονο ενδιαφέρον για τα εισιτήρια του
αγώνα με τον Ακράτητο

Στο μεταξύ, ούτε... καρφίτσα δεν θα πέφτει στη Λεωφόρο το προσεχές Σάββατο στο
παιχνίδι κόντρα στον Ακράτητο. Μπορεί το ματς να μην είναι ντέρμπι, όμως ο
κόσμος του Παναθηναϊκού διψάει για τον τίτλο και το σερί των έξι συνεχόμενων
νικών σε συνδυασμό με τα στραβοπατήματα των υπόλοιπων διεκδικητών έχει...
εκτοξεύσει τον ενθουσιασμό του κόσμου στα ύψη. Ενδεικτικό της ζήτησης είναι
ότι από χθες το πρωί σχηματίστηκαν... ουρές έξω από τα εκδοτήρια της Λεωφόρου
και όπως δείχνουν τα πράγματα μέχρι αύριο δεν θα υπάρχει εισιτήριο ούτε για
δείγμα! Υπάρχουν τέσσερις διαφορετικές τιμές για τα εισιτήρια, τα οποία
κοστίζουν 10, 15, 20 και 30 ευρώ για τις θέσεις των VIP. Βέβαια, όποιος
θελήσει μπορεί να προμηθευτεί ένα πακέτο εισιτηρίων για τους τρεις αγώνες με
Ακράτητο, Σπάρτα Πράγας και Ρεάλ, που κοστίζουν 100 και 130 ευρώ. 
Εξάλλου, χθες το πρωί, ο Σέρχιο Μαρκαριάν προπόνησε τους 10 εναπομείναντες
παίκτες του. Απών ήταν ο Παναγιώτης Μπαρτζώκας, ο οποίος ταλαιπωρείται από
ωτίτιδα. Οι υπόλοιποι 14 έχουν ενσωματωθεί με τις εθνικές τους ομάδες και
αναμένεται να επιστρέψουν μεθαύριο στις προπονήσεις. Αργότερα ο Ουρουγουανός
τεχνικός συναντήθηκε με τον Τάσο Σιούλα, ο οποίος παρακολούθησε την Σπάρτα στη
νίκη της επί της Χράντετς. Ο συνεργάτης του Μαρκαριάν επισήμανε ότι η τσέχικη
ομάδα είναι στα μέτρα του «τριφυλλιού» και ότι ο Παναθηναϊκός έχει τις
δυνατότητες να αποσπάσει θετικό αποτέλεσμα στην Πράγα. 
Τέλος σήμερα αναμένεται στην Αθήνα η ΑΒ Κοπεγχάγης, η οποία θα φιλοξενηθεί
στην Παιανία για προετοιμασία και αύριο θα αντιμετωπίσει σε προπονητικό φιλικό
τους «πράσινους», οι οποίοι θα παραταχθούν με αρκετούς ερασιτέχνες. Την ίδια
μέρα θα έρθει στην Ελλάδα και η ακαδημία της γερμανικής Ροϊτλίγκεν, που θα
φιλοξενηθεί επίσης στις εγκαταστάσεις του Παναθηναϊκού. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O041</ED>
<ID>
ID:305995

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=1</URL></REF>


Article

<CATEGORY>vin10</CATEGORY>

 <H5>ΒΡΥΖΑΣ: Πρόσκληση στους φιλάθλους για το φιλικό με τη Σουηδία
</H5><H2>«Έδρα της Εθνικής η Θεσσαλονίκη»
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ

Χαριστέας, Πατσατζόγλου και Γεωργιάδης χθες στο ξενοδοχείο όπου συγκεντρώθηκε
η αποστολή της εθνικής ομάδας

Πρόσκληση στους φιλάθλους της Θεσσαλονίκης απηύθυναν χθες οι ποδοσφαιριστές
της εθνικής μας ομάδας, εν όψει του αυριανού φιλικού αγώνα (7 μ.μ.) στο γήπεδο
Χαριλάου με αντίπαλο την εθνική ομάδα της Σουηδίας. 
Το παιχνίδι αυτό είναι μια ευκαιρία για τον Ότο Ρεχάγκελ να δει τους παίκτες
που έχει στη διάθεσή του και να επιλέξει αυτούς στους οποίους μπορεί να
υπολογίζει, προκειμένου να κτίσει την εθνική μας ομάδα που θα διεκδικήσει την
πρόκρισή της στο Πανευρωπαϊκό Πρωτάθλημα του 2004. 
Οι 20 ποδοσφαιριστές που επέλεξε ο κ. Ρεχάγκελ και που συγκεντρώθηκαν χθες το
πρωί στη Θεσσαλονίκη είναι: Νικοπολίδης, Χαλκιάς, Πατσατζόγλου, Σεϊταρίδης,
Κατσαμπής, Κυργιάκος, Φύσσας, Κασάπης, Νταμπίζας, Καραγκούνης, Καφές, Τσάρτας,
Ζαγοράκης, Κωνσταντινίδης, Γεωργιάδης, Χαριστέας, Μαχλάς, Λυμπερόπουλος,
Βρύζας. Ο Ντέμης Νικολαΐδης αναμενόταν χθες το βράδυ στην Θεσσαλονίκη, αφού
ζήτησε (και πήρε) άδεια να παραμείνει στην Αθήνα, προκειμένου να παραστεί στην
κηδεία του Γιάννη Παθιακάκη. 
«Ήρθε η ώρα να κάνουμε το μεγάλο μπαμ και να κάνει η εθνική μας ομάδα μια
επιτυχία» είπε χθες ο Άγγελος Χαριστέας και συνέχισε: «Στο παιχνίδι με την
Αγγλία δείξαμε το σοβαρό πρόσωπο της Εθνικής. Τώρα πρέπει να συνεχίσουμε με
τον ίδιο τρόπο». Ο Γιώργος Γεωργιάδης κάλεσε τους φιλάθλους της Θεσσαλονίκης
να βρεθούν αύριο στο Χαριλάου, προκειμένου να ενισχύσουν το εθνικό μας
συγκρότημα. «Ύστερα από καιρό παίζουμε στη Θεσσαλονίκη και καλό θα είναι να
έρθει ο κόσμος στο γήπεδο για να δει ένα διεθνές παιχνίδι. Η εθνική μας ομάδα
έχει καλούς παίκτες και αυτό δεν μπορεί να αμφισβητηθεί από κανένα. Όπως
αποδείχθηκε και με την Αγγλία η εθνική ομάδα έχει δυνατότητες και ο κόσμος
μπορεί να ελπίζει και να περιμένει πολλά από την Εθνική» είπε ο μεσοεπιθετικός
του ΠΑΟΚ, ενώ ο Ζήσης Βρύζας έκανε την πρόταση: «Η Θεσσαλονίκη πρέπει να είναι
έδρα της Εθνικής, γιατί οι διεθνείς είναι κατά 80% ποδοσφαιριστές από τη Β.
Ελλάδα. Στο αυριανό παιχνίδι θέλουμε τον κόσμο δίπλα μας για να μας βοηθήσει,
αλλά και για να δει ότι η εθνική μας ομάδα παίζει, πλέον, καλό ποδόσφαιρο». 
«ΔΥΝΑΤΟ ΤΕΣΤ» 
Το αυριανό ματς αποτελεί για την Εθνική Σουηδίας ένα σημαντικό τεστ εν όψει
των υποχρεώσεών της στο Μουντιάλ. Ο ένας εκ των δύο προπονητών της σουηδικής
ομάδας Τόμις Σέντεμπεργκ είπε ότι είναι ένα δυνατό τεστ για την ομάδα του, ενώ
αναφερόμενος στην Εθνική Ελλάδος τόνισε ότι τον εντυπωσίασε η άμυνά της στο
παιχνίδι με την Εθνική Αγγλίας, καθώς και οι Νταμπίζας, Χαριστέας. 
Οι εκλέκτορες της Σουηδίας, Τόμις Σέντεμπεργκ και Λαρς Λάμπεργκερ, δεν θα
έχουν στη διάθεσή τους τους Λάρσον, Αλεξάντερσον, Μπλόγκμβιστ και Μιλν. Οι
παίκτες που συμπεριελήφθηκαν στη σουηδική αποστολή είναι: Μάγκνους, Ίσακσον,
Κ. Άντερσον, Π. Άντερσον, Έντμαν, Μέλμπεργκ, Μιέλμπι, Σβένσον, Άλμτσεκ,
Άντερσον, Έλμαντερ, Φάρνερουντ, Γιόνσον, Λίντεροθ, Α. Σβένσον, Μ. Σβένσον,
Σελάκοβιτς, Ιμπραΐμοβιτς. 
Η εθνική μας ομάδα των Ελπίδων θα δώσει φιλικό παιχνίδι με αντίπαλο την
αντίστοιχη ομάδα της Σουηδίας αύριο στο Λιτόχωρο (3 μ.μ.).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O042</ED>
<ID>
ID:306040

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Το μεγάλο όπλο κάθεται στον πάγκο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Χαμηλούς τόνους προσπαθεί να κρατήσει ο Φερνάντο Σάντος στην ΑΕΚ. Ο Πορτογάλος
τεχνικός παρά τη νίκη και την πρωτοπορία στη βαθμολογία δεν θέλει να αφήσει
τους παίκτες του να μείνουν στη νίκη της προηγούμενης Κυριακής επί του
Αιγάλεω. 
Ο προπονητής της ΑΕΚ δημιουργεί το δικό του σημαντικό ρεκόρ. Έχει καθήσει 34
φορές σε επίσημους αγώνες στον πάγκο της «κιτρινόμαυρης» ομάδας και σ' αυτούς
τους αγώνες έχει σημειώσει 28 νίκες, πέντε ήττες και μόνο μία ισοπαλία. Αυτή
ήταν στον εκτός έδρας αγώνα Κυπέλλου με το Αιγάλεω (3-3). 
Σημαντικότατο ρόλο στην επιτυχία της ΑΕΚ έχει παίξει ο προπονητής της. 
ΚΡΑΤΑΕΙ ΙΣΟΡΡΟΠΙΕΣ 
Είναι γνωστό ότι ο Σάντος έχει καταφέρει να κρατήσει τις ισορροπίες στα
αποδυτήρια, αλλά και το καλό κλίμα. Αυτό που παίζει τον πιο σημαντικό ρόλο σε
κάθε ομάδα. Προτρέπει τους ποδοσφαιριστές να κρατούν χαμηλούς τόνους, να
κοιτάζουν το κάθε παιχνίδι ξεχωριστά και να μην υποτιμούν κανέναν αντίπαλο.
Όλα αυτά έχουν παίξει σημαντικό ρόλο στη δημιουργία ισχυρού συνόλου, το οποίο
οδηγεί την κούρσα του πρωταθλήματος. 
Ο Φερνάντο Σάντος έχει καθοδηγήσει την ΑΕΚ σε 34 επίσημους αγώνες και έχει
καταφέρει να βγεί νικητής 28 φορές

Ο Σάντος έχει δείξει ότι δεν έχει εμπάθειες και πάνω απ' όλα κοιτάζει το
συμφέρον της ομάδας του. Τρανή απόδειξη είναι η περίπτωση Ίβιτς. Ο προπονητής
ήταν αντίθετος αρχικά στην απόκτησή του, αλλά η απόδοση του Σέρβου τον
ανάγκασε να τον χρησιμοποιεί στην αρχική ενδεκάδα, αφήνοντας εκτός (και αυτό
είναι το πιο σημαντικό) μία δική του επιλογή, τον Φόλια. 
«ΘΕΛΩ ΠΡΩΤΑΘΛΗΜΑ» 
Ο Σάντος έμεσα, έστειλε το μήνυμα: «Θέλω το πρωτάθλημα», είπε στην τελευταία
συνέντευξη Τύπου, αφού έμαθε πλέον ότι αυτός είναι ο διακαής στόχος όλων των
«Ενωσιτών». Η ΑΕΚ δεν είναι ομάδα που έχει χρονικά περιθώρια να περιμένει.
Πρέπει να κατακτήσει άμεσα τίτλο. 
Αυτός είναι ο στόχος του Πορτογάλου. Οι πρόσφατες αποτυχίες δεν τον
αποθάρρυναν και έχοντας στο πλευρό του τη διοίκηση και τον κόσμο, πιστεύει ότι
οι ποδοσφαιριστές του έχουν τις δυνατότητες να κατακτήσουν στο τέλος του
πρωταθλήματος τον πολυπόθητο τίτλο. Άλλωστε, όπου σταθεί και όπου βρεθεί
εκφράζει την εμπιστοσύνη του στους παίκτες του και την πεποίθησή του ότι
μπορούν να τα καταφέρουν. 
*** Χθες το πρωί ο Αντώνης Μήνου ενημέρωσε τον προπονητή για τα όσα
είδε στο αγώνα Μπολόνια - Ίντερ (2-1). 
*** Δεν εμπνέει ανησυχία η περίπτωση του τραυματισμού του Μιχάλη
Κασάπη. Ο παίκτης έχει θλάση στον δικέφαλο και χθες έκανε χαλάρωμα στην
προπόνηση των διεθνών. 
*** Τά έψαλε στους παίκτες της ΑΕΚ ο Μάκης Ψωμιάδης στην ανάπαυλα του
αγώνα με το Αιγάλεω. Ο ισχυρός άνδρας της ΠΑΕ, ενημέρωσε για τη μέχρι εκείνη
στιγμή ήττα του Ολυμπιακού και είπε στους ποδοσφαιριστές της ομάδας του, ότι
έπρεπε να δώσουν τον καλύτερο εαυτό τους για να πάρουν τη νίκη. Μετά το τέλος
του αγώνα μίλησε ιδιαιτέρως με τον Άκη Ζήκο σε μία - ίσως - προσπάθεια
επαναπροσέγγισης των δύο πλευρών για την ανανέωση του συμβολαίου του παίκτη.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O043</ED>
<ID>
ID:306077

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ: Είχε απώλειες στην Τούμπα
</H5><H2>Έχασε και τον Χάγκαν
</H2>
Στο (προχθεσινό) ματς με τον ΠΑΟΚ δεν έχασε μόνο τους τρεις βαθμούς ο Ηρακλής,
αλλά και τον Εμπενίζερ Χάγκαν. 
Ο μεσοεπιθετικός του «Γηραιού» αντικαταστάθηκε στο 71' του αγώνα της Τούμπας,
επειδή ένιωθε ενοχλήσεις στον δικέφαλό του. Ο γιατρός του Ηρακλή, Μπάμπης
Λαζαρίδης, διαπίστωσε χθες που εξέτασε και πάλι τον Χάγκαν ότι υπέστη θλάση
στον δικέφαλο και έτσι θα πρέπει να μείνει εκτός αγωνιστικής δράσης για δύο
τουλάχιστον εβδομάδες. Αυτό σημαίνει ότι ο Άγγελος Αναστασιάδης δεν υπολογίζει
στις υπηρεσίες του Γκανέζου άσου στα παιχνίδια με τον Ιωνικό και το Αιγάλεω. 
Παράλληλα, δεν θα προπονηθούν σήμερα και οι Βλάνταν Μιλόγιεβιτς, Στολτίδης για
προληπτικούς λόγους, αφού αντιμετωπίζουν μικροπροβλήματα τραυματισμών και ο
γιατρός της ομάδας τούς συνέστησε να ξεκουραστούν. Σύμφωνα με τις εκτιμήσεις
του κ. Λαζαρίδη, δεν υπάρχει θέμα μη συμμετοχής τους στο παιχνίδι με τον
Ιωνικό. Ο Γιώργος Βακουφτσής, ο οποίος τραυματίστηκε στο παιχνίδι με τον ΠΑΟΚ
και χρειάστηκε να του τοποθετηθούν οκτώ ράμματα στο κεφάλι, δεν αντιμετωπίζει
πρόβλημα και παίρνει κανονικά μέρος στις προπονήσεις της ομάδας. 
Ο Άγγελος Αναστασιάδης μίλησε και πάλι χθες στους παίκτες του για το παιχνίδι
της Τούμπας, λέγοντάς τους ότι είναι μεν ευχαριστημένος από την απόδοσή τους,
αλλά όχι και από τον τρόπο που ενήργησαν σε συγκεκριμένες φάσεις, όπως εκείνη
του πρώτου γκολ που πέτυχε ο ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O044</ED>
<ID>
ID:306096

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Συλλαλητήριο πριν από τη γενική συνέλευση
</H2>
Σήμερα το βράδυ αναμένεται να επιστρέψει στη Θεσσαλονίκη ο Μπερντ Κράους, αφού
από αύριο αναλαμβάνει τα καθήκοντά του στην ομάδα του Άρη. Ο νέος προπονητής
των «κίτρινων» δεν έρχεται στην καλύτερη δυνατή περίοδο στην ομάδα του Άρη,
αφού σήμερα είναι προγραμματισμένο να γίνει η έκτακτη γενική συνέλευση των
μετόχων της ΠΑΕ που ζήτησε με εξώδικο ο Α.Σ. Άρης από τον Γιάννη Ζαχουδάνη,
προκειμένου να ελεγχθεί το μετοχολόγιο της εταιρείας, καθώς και να γίνει
διαχειριστικός έλεγχος στα οικονομικά της βιβλία. Η συνέλευση αυτή θα αρχίσει
στις 8 μ.μ., ενώ μία ώρα νωρίτερα υπάρχει προγραμματισμένη συγκέντρωση των
οργανωμένων φιλάθλων του Άρη έξω από τα γραφεία της ομάδας. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O045</ED>
<ID>
ID:306114

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=5</URL></REF>


Article

<CATEGORY>vin10</CATEGORY>

 <H5>ΛΑΜΠΡΙΑΚΟΣ
</H5><H2>Βλέψεις για ΟΥΕΦΑ
</H2>
«Εδώ που φτάσαμε θέλουμε δεν θέλουμε βλέπουμε την έξοδά μας στην Ευρώπη. Η
ομάδα παίζει πολύ καλό ποδόσφαιρο από την αρχή της περιόδου και αν συνεχίσουμε
έτσι, τότε ελπίζω να υλοποιήσουμε τους στόχους μας». 
Τα παραπάνω τόνισε χθες στην ΕΡΑ-Σπορ ο Σταύρος Λαμπριάκος. Ο υψηλόσωμος
επιθετικός της SKODA Ξάνθης αναφερόμενος στο ματς της προσεχούς Κυριακής με
αντίπαλο την πρωτοπόρο ΑΕΚ είπε: «Μπορεί η αντίπαλός μας να βρίσκεται στην
πρώτη θέση, όμως, εμείς στο γήπεδό μας με τη βοήθεια του κόσμου είμαστε
εξαιρετικά δυνατοί. Θα επιδιώξουμε τη νίκη για την ιστορία της Ξάνθης και για
να ικανοποιήσουμε τους εαυτούς μας».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O046</ED>
<ID>
ID:306122

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=6</URL></REF>


Article

<CATEGORY>vin10</CATEGORY>

 <H5>ΣΤΡΑΚΟΣΑ
</H5><H2>Για φιλικό στην Αλβανία
</H2>
Στην Αλβανία βρίσκεται από χθες ο Φώτης Στρακόσα, προκειμένου να πάρει μέρος
στο φιλικό παιχνίδι της εθνικής ομάδας της χώρας του με αντίπαλο το
Λουξεμβούργο. Ο διεθνής τερματοφύλακας θα επιστρέψει στις προπονήσεις του
Ιωνικού την Πέμπτη. Στο μεταξύ, ο Σωκράτης Γέμελος, δεν υπολογίζει για τα ματς
με Ηρακλή (εκτός) και Ολυμπιακό (εντός) τον Αφάς, ο οποίος συμπλήρωσε έξι
κίτρινες κάρτες.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17265O047</ED>
<ID>
ID:306127

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O04&aa=7</URL></REF>


Article

<CATEGORY>vin10</CATEGORY>

 <H5>ΧΑΡΙΣΗΣ: ΚΑΤΑΞΙΩΣΗ Η ΕΘΝΙΚΗ
</H5><H2>Δικαιώθηκα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Χρήστος Χαρίσης μπορεί να μην πήρε πέρυσι την πολυπόθητη μεταγραφή, αλλά
δικαιώθηκε για την επιμονή του

Το περασμένο καλοκαίρι δεν ήταν και η καλύτερη περίοδος της ζωής του. Ο
Χρήστος Χαρίσης γνώριζε το ενδιαφέρον αρκετών ομάδων, αλλά η μεταγραφή που
περίμενε δεν έγινε. Παρ' όλα αυτά, αντιμετώπισε με ψυχραιμία την κατάσταση. 
Στρώθηκε στη δουλειά και έως τώρα είναι ο ηγέτης του Ηρακλείου. Ο Χαρίσης
συγκαταλέγεται στους καλύτερους Έλληνες σκόρερ (17,3 π.), μοιράζεται την πρώτη
θέση στους πασέρ με τον Παπαλουκά (μ.ό. 4,7) και είναι μεταξύ των κορυφαίων
στα κλεψίματα (μ.ό. 1,6). Το κερασάκι στην τούρτα ήταν η μονιμοποίηση στην
εθνική ομάδα. 
«Σίγουρα είναι η καλύτερη χρονιά στην καριέρα μου» λέει ο Χρήστος Χαρίσης,
κορυφαίος του Ηρακλείου και στην εκτός έδρας νίκη στη Δράμα, με την οποία
οριστικοποιήθηκε η παραμονή στην Α1. «Δεν κρύβω ότι στενοχωρήθηκα το καλοκαίρι
από το γεγονός ότι δεν έγινε η μεταγραφή μου. Ήταν ένας στόχος που δεν
υλοποιήθηκε. Όταν, όμως, άρχισε η δουλειά στο γήπεδο τα ξέχασα όλα. Άλλωστε
δεν έχω να αποδείξω σε κανέναν τίποτα. Όλοι γνωρίζουν τις δυνατότητές μου και
αισθάνομαι έτοιμος για το μεγάλο άλμα. Κρατάω την τύχη μου στα χέρια μου, αφού
το καλοκαίρι λήγει το συμβόλαιό μου με το Ηράκλειο». 
Ο Χαρίσης αισθάνεται ικανοποίηση και για τη μονιμοποίηση του στην Εθνική:
«Αποτελεί μία ακόμα δικαίωση για τις προσπάθειές μου. Ήμουν στην Εθνική και
παλαιότερα, αλλά όχι ενεργό μέλος. Ο κ. Ιωαννίδης μού έδωσε αυτήν την ευκαιρία
και αισθάνομαι ότι οι υποχρεώσεις μου είναι πολύ μεγαλύτερες». 
Ικανοποιημένος είναι και από τη φετινή πορεία του Ηρακλείου: «Έχουμε καλή
χημεία στην ομάδα. Και αυτό είχε αποτέλεσμα να βρούμε ρυθμό και να έρθουν τα
καλά αποτελέσματα. Χάσαμε κάποια παιχνίδια στον πόντο και αυτό είναι και θέμα
τύχης. Όμως και η ομάδα έχει κάποιες αδυναμίες».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17265O061</ED>
<ID>
ID:305996

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O06&aa=1</URL></REF>


Article

<CATEGORY>vin10</CATEGORY>

 <H5>ΒΟΛΕΪ: Φιλαθλητικός - Ραβέννα
</H5><H2>Με στόχο το θαύμα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Για το θαύμα της νίκης με 3-0 σετ και παθητικό πόντων μικρότερο από 64
συνολικά πάει ο Φιλαθλητικός στον αποψινό αγώνα ρεβάνς με την ιταλική Ραβέννα
στην Πυλαία (17.30, απευθείας από Alpha Digital), προκειμένου να προκριθεί στο
φάιναλ φορ του Κυπέλλου CEV Γυναικών. 
Παρά το γεγονός ότι ο προπονητής του Φιλαθλητικού Γιάννης Κυλίτσης θα έχει στη
διάθεσή του όλες τις παίκτριές του δεν θα είναι εύκολη έστω και η νίκη
απέναντι στην πανίσχυρη ιταλική ομάδα που διαθέτει αστέρια όπως η Περουβιανή
Περέζ ντελ Σολάρ, η Ιταλίδα διεθνής Ρινιέρι, η Ρωσίδα Ντονιέτς και η
Αμερικανίδα Σίκορα. Στη Μόσχα εκστρατεύει απόψε ο Ολυμπιακός για τον δύσκολο
πρώτο προημιτελικό Τσάμπιονς Λιγκ με την ιδιαίτερα ισχυρή Λουζνίκι, ενώ
αναμένονται σήμερα η περίφημη Ασιστέλ Μιλάνο του Τζαμπάολο Μοντάλι για αγώνα
ρεβάνς με Παναθηναϊκό στη Λεωφόρο στο Κύπελλο CEV και η γαλλική Τουρ για τον
πρώτο προημιτελικό Τσάμπιονς Λιγκ με Ηρακλή στο Αλεξάνδρειο. Οι αγώνες αυτοί
διεξάγονται αύριο Τετάρτη. 
MVP Ο ΜΠΡΙ 
Ο Φαμπρίς Μπρι του Παναθηναϊκού με τους 23 πόντους που σημείωσε στο 3-1 επί
του Ολυμπιακού στη Δραπετσώνα αναδείχθηκε πολυτιμότερος παίκτης της 18ης
αγωνιστικής της Α1 βόλεϊ. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17265O062</ED>
<ID>
ID:306041

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O06&aa=2</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17265O063</ED>
<ID>
ID:306078

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O06&aa=3</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΜΠΑΣΚΕΤ
</H2>
<REF><SOURCE>ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17265O064</ED>
<ID>
ID:306097

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O06&aa=4</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΤΟΝ ΠΡΟΒΛΗΜΑΤΙΖΟΥΝ ΟΙ ΜΕΤΑΠΤΩΣΕΙΣ
</H5><H2>Βρείτε ρυθμό!
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Στους ρυθμούς του καρναβαλιού αρχίζουν σιγά σιγά να ζουν οι περισσότερες
πόλεις στην Ελλάδα και οι πρώτες μάσκες έχουν κάνει την εμφάνισή τους. Στον
Ολυμπιακό πάντως έχουν καθιερώσει τις μεταμφιέσεις (πιο σωστά θα λέγαμε
μεταμορφώσεις) και φροντίζουν σε κάθε παιχνίδι να τις δείχνουν. 
Ο Λευτέρης Σούμποτιτς δεν πιστεύει στα μάτια του βλέποντας τη νέα του ομάδα να
φορά (συνήθως στην αρχή του αγώνα) τη μάσκα του... σούπερμαν και να
μετατρέπουν σε περίπατο τα παιχνίδια τους, ακόμα και με δυνατούς αντιπάλους,
όπως η πρωταθλήτρια Ευρώπης Μακάμπι και ο Άρης στο γήπεδό του. Και στα δύο
παιχνίδια οι «ερυθρόλευκοι» προηγήθηκαν με συνοπτικές διαδικασίες έως και 18
πόντους, αλλά έχασαν το ίδιο εύκολα τη διαφορά. Τι συμβαίνει λοιπόν όταν ο
Ολυμπιακός φορά τη δεύτερη μάσκα του και μεταμορφώνεται σε... αδύναμο κρίκο
και πού οφείλεται αυτό; 
ΑΝΤΙΔΟΤΟ 
Ο Λευτέρης Σούμποτιτς προσπαθεί να βρει τι φταίει για τις συνεχείς
αγωνιστικές μεταπτώσεις των «ερυθρολεύκων» 
Είναι φανερό πως οι «ερυθρόλευκοι» παίκτες έχουν χάσει την αυτοπεποίθησή τους,
αλλά δείχνουν και έντονα σημάδια κόπωσης, μην μπορώντας να κρατήσουν ένα ρυθμό
για κάποια λεπτά. Σε αυτό το σημείο έχει ρίξει όλο το βάρος του ο «Πίξι»
προσπαθώντας να αλλάξει, όσο προλαβαίνει, τα δεδομένα, έτσι ώστε ο Ολυμπιακός
να παρουσιαστεί «φρεσκαρισμένος» στα πλέι οφ, όταν και θα κριθούν τα πάντα, με
τους Πειραιώτες πάντως να πρέπει να «σπάσουν» τουλάχιστον διπλό πλεονέκτημα
έδρας για να φτάσουν στον τίτλο. Και λέμε τουλάχιστον διότι αν δεν προσέξουν
μπορεί να βρεθούν ακόμα και στην 5η θέση. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17265O071</ED>
<ID>
ID:305997

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ο ανταγωνισμός ικανοποιεί τον Σάκοτα
</H5><H2>Ο Καρ... αφύπνισε τον Χατζή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Γεύση από ΝΒΑ δεν έδωσε ο Κρις Καρ στην ΑΕΚ, αλλά ο Nick Chatzis! Αλλαγή...
ρόλων; Ο Καλαματιανός γκαρντ δείχνει άλλος άνθρωπος από τη μέρα που ήρθε ο
Αμερικανός στην Ένωση και απ' ό,τι φάνηκε στα δύο τελευταία παιχνίδια, με την
Ουράλ και το Περιστέρι, ο Ντράγκαν Σάκοτα απολαμβάνει τους καρπούς του
ανταγωνισμού! Στην αρχή έβλεπε τον Άριαν Κόμαζετς να ξεκινάει στην πεντάδα και
όταν ήρθε ανέτοιμος ο Κρις Καρ, ο Χατζής αφηνίασε. Ανέβασε τον ρυθμό στις
προπονήσεις, αφού πλέον ανταγωνίζεται έναν Αμερικανό, που προέρχεται από το
ΝΒΑ και δεν είναι τυχαίο ότι στα δύο τελευταία ματς αγωνίστηκε 10 και 12 λεπτά
και ήταν ο κορυφαίος. Δείχνει ωριμότητα, «δένει» καλύτερα με τον Κακιούζη και
στα τρίποντα είναι «φαρμάκι» (2/3 και 3/3 αντίστοιχα). «Το θέμα είναι να
νικάει η ομάδα. Τη μια θα είμαι εγώ, τη άλλη κάποιος άλλος. Συνεχίζω τη σκληρή
δουλειά και έχω τα κότσια, όποτε και όταν χρειαστεί να βγάλω την ομάδα από το
αδιέξοδο», τόνισε ο αρχηγός της ΑΕΚ. Ο Καρ δεν έχει δείξει ακόμη την αξία του.
Στο Περιστέρι στάθηκε άτυχος, αφού η μπάλα τον πρόδωσε σε κάρφωμα, ενώ έχασε
και ένα σουτ και στη συνέχεια την αυτοπεποίθησή του. Η εμπειρία του θα τον
βοηθούσε να τα καταφέρει στη συνέχεια του αγώνα, όμως είναι ανέτοιμος.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17265O072</ED>
<ID>
ID:306042

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O07&aa=2</URL></REF>


Article

<CATEGORY>vin10</CATEGORY>

 <H5>ΟΛ ΣΤΑΡ ΓΚΕΪΜ
</H5><H2>Κάλεσμα από τον Αλβέρτη
</H2>
«Ελάτε να διασκεδάσουμε». Ο Φραγκίσκος Αλβέρτης, πρόεδρος του συνδέσμου
Ελλήνων καλαθοσφαιριστών, έστειλε χθες τις... προσκλήσεις για το φετινό All
Star του ελληνικού πρωταθλήματος, το οποίο θα διεξαχθεί Παρασκευή και Σάββατο,
στη Δράμα. 
«Είναι μία καλή ευκαιρία για να ξεφύγουμε από τον ανταγωνισμό και την πίεση.
Είμαι σίγουρος ότι θα έχει απόλυτη επιτυχία» είπε ο Αλβέρτης. Όσον αφορά τις
συμμετοχές: Ο Παναγιώτης Γιαννάκης και ο Νίκος Παύλου θα κοουτσάρουν την
ελληνική ομάδα και τους: Παπαλουκά, Χαρίση, Σδράκα, Διαμαντόπουλο,
Χατζηβρέττα, Σιγάλα, Αλβέρτη, Παπανικολάου, Κακιούζη, Τσαρτσαρή, Παπαδόπουλο,
Ντικούδη. Ο Ζέλικο Ομπράντοβιτς και ο Ντράγκαν Σάκοτα θα είναι οι προπονητές
στην ομάδα των ξένων με τους: Χόλντεν, Λόρθριτζ, Σκιαρά, Φορντ, Κουτλουάι,
Μποντίρογκα, Καρ, Γκιμπέρτ, Βόιτσικ, Νόλαν, Μπραγκς, Όλιβερ. Το παιχνίδι αυτό
θα διεξαχθεί το Σάββατο μαζί με τους διαγωνισμούς καρφωμάτων και τριπόντων,
ενώ για την Παρασκευή έχει προγραμματιστεί ο αγώνας των βετεράνων.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17265O073</ED>
<ID>
ID:306079

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O07&aa=3</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ: Αιχμές για την επιλογή
</H5><H2>Κάτι δεν γίνεται σωστά...
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Ο τρόπος επιλογής παικτών και τεχνικών στο ελληνικό Ολ σταρ Γκέιμ προκάλεσε
τα σχόλια του Βαγγέλη Αλεξανδρή

Δυσμενή σχόλια από δύο προπονητές προκάλεσαν οι προσκλήσεις για το δέκατο all
star game, που θα γίνει το Σάββατο στη Δράμα. Εντυπωσιακή είναι η απουσία του
Κώστα Πιλαφίδη από τον κατάλογο των «εκλεκτών», μολονότι η ομάδα του εκπλήσσει
και με τη βαθμολογική θέση της και με την ποιότητα του μπάσκετ που παίζει. 
«Δεν είναι κάτι που με συγκινεί, ούτε θετικά ούτε αρνητικά. Πιστεύω ότι θα
είναι άξιοι εκπρόσωποι του αθλήματος και θα δούμε ένα ωραίο παιχνίδι», δήλωσε
ο προπονητής του Ηρακλή στο περιθώριο της κοπής της πρωτοχρονιάτικης πίτας του
Συνδέσμου Ελλήνων Προπονητών Καλαθόσφαιρας (ΣΕΠΚ). 
Ο προπονητής του «γηραιού» σχολίασε καυστικά την απουσία του Ρόντρικ Μπλάκνεϊ:
«Μπορεί, με την απόδοσή του, να κάνει αυτούς που δεν τον ψήφισαν να του
ζητήσουν συγγνώμη στο τέλος της περιόδου». 
Τιμώμενο πρόσωπο της βραδιάς από τους συναδέλφους του ήταν ο Βαγγέλης
Αλεξανδρής, νικητής του Κυπέλλου Σαπόρτα πέρυσι με το Μαρούσι. Ο προπονητής
του ΠΑΟΚ αναφερόμενος στο θέμα της ψηφοφορίας είπε: «Κάτι δεν γίνεται σωστά.
Δεν ξέρω πόσο μετράνε οι δημόσιες σχέσεις. Από τη στιγμή που δεν υπάρχει
κάποιος νόμος ή διάταξη από την οποία να καθορίζονται οι προσκλήσεις, όλα
είναι πιθανά». 
Στο μεταξύ, όπως ανακοίνωσε ο αντιπρόεδρος του συνδέσμου Παρασκευάς
Μουρατίδης, ομιλητές του φετινού καμπ (3-4-5/8) του ΣΕΠΚ θα είναι, μεταξύ
άλλων, οι Έτορε Μεσίνα, Ζέλικο Ομπράντοβιτς. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17265O074</ED>
<ID>
ID:306098

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O07&aa=4</URL></REF>


Article

<CATEGORY>vin10</CATEGORY>

 <H5>ΠΑΟ - ΜΑΚΑΜΠΙ
</H5><H2>Πρώτη μάχη κατά ULΕΒ και FΙΒΑ
</H2>
Την επόμενη Πέμπτη (21/2) θα δοθεί η πρώτη (οικονομική) μάχη από τον πρόεδρο
της Μακάμπι Σιμόν Μιζράχι και τον Παύλο Γιαννακόπουλο. Όλο το παιχνίδι θα
γίνει στο Μόναχο, την ημέρα που έχει προγραμματιστεί η κρίσιμη συνάντηση
εκπροσώπων ULEB και Fiba-Europe. Και οι δύο θα είναι στην πόλη της Βαυαρίας
για να ξεκαθαρίσουν τα πράγματα. Τι θα γίνει με το οικονομικό κομμάτι μιας
ενδεχόμενης συμφωνίας; Κι αυτό, επειδή είναι «καμένοι» από τη συμφωνία με την
Τελεφόνικα. Η δεύτερη μάχη θα δοθεί στη Βαρκελώνη, κόντρα στον Πορτέλα. Ο
Μιζράχι θα υποβάλει συγκεκριμένες προτάσεις στον πρόεδρο της ULEB. Η πρώτη,
είναι οικονομική και αφορά τα τηλεοπτικά δικαιώματα. Μεικτό σύστημα
διαχείρισης: όποιος μπορεί τα διαπραγματεύεται μόνος του, αν όχι, πάει σε
κεντρικό σύστημα. Η δεύτερη, αφορά το αγωνιστικό κομμάτι. Όχι όλες οι ομάδες
με συμβόλαιο. Αν δεν πετύχουν ικανοποιητική συμφωνία, τότε μπορεί να την
«πληρώσει» η ULEB. Δημιουργούν μία νέα διοργάνωση, έστω και με λιγότερες
ομάδες, με τις οποίες έχει γίνει ήδη επαφή! Και ο Μιζράχι έχει έτοιμο χορηγό.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17265O075</ED>
<ID>
ID:306115

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O07&aa=5</URL></REF>


Article

<CATEGORY>vin10</CATEGORY>

 <H5>ΟΜΠΡΑΝΤΟΒΙΤΣ
</H5><H2>Οικονομία δυνάμεων
</H2>
«Τώρα έρχονται τα δύσκολα», λέει και ξαναλέει ο Ζέλικο Ομπράντοβιτς! Λίγο πριν
από την τελική ευθεία, τα κρίσιμα ντέρμπι κατάταξης, τον προκριματικό όμιλο
για το φάιναλ-φορ και φυσικά τα πλέι-οφ πρωταθλήματος, εκείνο που φαίνεται να
απασχολεί τον Γιουγκοσλάβο προπονητή είναι η «οικονομία δυνάμεων». Σε κάθε
ευκαιρία ο Ομπράντοβιτς ξεκουράζει τους παίκτες του θέλοντας να γεμίσουν
τις... μπαταρίες τους. Τώρα, πριν από το (αδιάφορο βαθμολογικά) ματς με τη
Ρεάλ έδωσε δύο ημέρες άδεια στους παίκτες του και θα διαθέσει μόνο μία ημέρα
για προετοιμασία!
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17265O076</ED>
<ID>
ID:306123

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O07&aa=6</URL></REF>


Article

<CATEGORY>vin10</CATEGORY>

 <H5>ΟΠΑΔΟΙ ΟΛΥΜΠΙΑΚΟΥ </H5><H2>Μήνυμα σε Λεμονή
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η ήττα του Ολυμπιακού στη Νέα Σμύρνη και τα παρεπόμενα στον Ρέντη δεν ήταν τα
μόνα στο Λιμάνι. Ή αν θέλετε, οι φουρτούνες δεν πέρασαν και μόνο ένας καλός...
μετεωρολόγος μπορεί να πει τι θα συμβεί στο εξής. 
*** Χθες, για παράδειγμα, τη σκυτάλη πήραν οι οργανωμένοι οπαδοί: το μήνυμα
στον Τάκη Λεμονή σαφέστατο: «Παραιτήσου!». Θυμίζουμε ότι από την ίδια
συχνότητα, προ ολίγου καιρού είχε δοθεί το σύνθημα στον (επίσης νεαρό) κόουτς
Ηλία Ζούρο: «Δεν είσαι ο Φιλ Τζάκσον»! 
*** Παρομοίωση για τον προπονητή ποδοσφαίρου του Ολυμπιακού δεν υπήρξε. Τι να
έλεγαν δηλαδή... 
«Δεν είσαι Μπάγιεβιτς»! Τζιζ... Αυτό ούτε ο συνήθως ισχυρογνώμων πρόεδρος δεν
θα το άντεχε. Αφήστε που θα μπορούσε και να κρατήσει τον Λεμονή. Ενώ τώρα... 
*** Όλα τα ενδεχόμενα είναι ανοιχτά. Τι θα βγάλει το... δυνατό γέλιο του
προέδρου; Θα φανεί ότι ακολουθεί τις βουλές του κόσμου ή θα προσπαθήσει να
πείσει τους πάντες ότι τουλάχιστον το δεύτερο πείραμά του θα στεφθεί με
επιτυχία; 
*** Αξίζει, όμως, να δούμε και το εξής: για όσους διακρίνουν πίσω από τις
κουρτίνες, οι διαιτησίες στον Ολυμπιακό παίζουν κάποιο ρόλο για τα δεινά. Τι
εννοούμε; Απλά ότι στο παρελθόν σφυρίγματα τύπου Νέας Σμύρνης δεν βλέπαμε. 
*** Ο Ανατολάκης πώς σας φάνηκε; Μπορεί ορισμένοι να τον θεωρούν
αντι-δημοσιογραφικό και τα ρέστα, αλλά στα δύσκολα έδωσε το «παρών».
Τηλεφωνικό... ρεσιτάλ: «Ήρθα από τη Θεσσαλονίκη, αγαπώ, όμως, τον Ολυμπιακό
και θα τα δώσω όλα για τον τίτλο»! 
*** Γερά ρε Γιώργο! Και χωρίς χαμόγελα... 
*** Άλλωστε, ποιος μπορεί να θέλει το καλό της ομάδας περισσότερο από τους
ίδιους τους ποδοσφαιριστές; Ε; 
***Ερώτηση: προτού τοποθετηθεί ο Ανατολάκης εξασφάλισε τη σχετική άδεια; 
Μία ημέρα πέρασε από τις στομφώδεις καταγγελίες του Αχιλλέα Μπέου, ωστόσο,
καμιά εξέλιξη στα περί «παραρτημάτων που έχει μόνο ο Παναθηναϊκός» δεν είχαμε.
Κάποιοι το εξέλαβαν και ως unfair από τη Νέα Σμύρνη. Όλα τα στοιχεία, συνήθως,
προσκομίζονται. 
*** Γκρίνια, πάντως, από τους αδελφούς Διονυσίου δεν σημειώθηκε! 
*** Ούτε, όμως, ο Παναθηναϊκός αντέδρασε. 
Στον Άρη με ενδιαφέρον αναμένεται η συγκρότηση σε σώμα του Διοικητικού
Συμβουλίου. 
*** Πρόεδρος αναμένεται να είναι ο κ. Ζαχουδάνης. Και β' αντιπρόεδρος ο...
παραιτηθείς (!) Τάκης Ανδριάς. Ποιος προαλείφεται για α' αντιπρόεδρος; Το
όνομα δεν έχει τόσο μεγάλη σημασία όσο το εξής γεγονός: ο κ. Ζαχουδάνης
εξασφάλισε «γερή πλάτη» και μέσα στο συμβούλιο! 
Σιγά σιγά... ξεψαρώνει ο Γ. Μπατατούδης. Πρόσφατα ύστερα από αρκετά μεγάλο
χρονικό διάστημα εμφανίστηκε αγέρωχος στην Τούμπα. Στο ματς με τον Ηρακλή το
προχώρησε... Πήγε στα αποδυτήρια για μια κουβέντα με το τεχνικό τιμ. Πρόοδος. 
*** Πριμ δεν έδωσε. Το είχε τάξει παραμονή του ματς. «Έως το Σάββατο θα λάβετε
100 εκατ. δρχ.» είπε στους παίκτες. Και ήταν πιστευτός ο παράγοντας... 
Το φλερτ Μίντλεσμπρο - Μπόατεγκ που απεκάλυψε η «Ιντιπέντεντ» πώς το είδατε;
Βέβαια, αν επρόκειτο για δύο ή τρία δισ., ήδη, θα ήταν στον δρόμο για την
Αγγλία ο Γκανέζος. Προσέξτε, όμως, τι συμβαίνει εκεί: λόγω κρύου, οι παίκτες
το... τσούζουν λιγουλάκι παραπάνω. Πόσο παραπάνω; Σας λέμε μόνο ότι ο
προκάτοχος του Μακ Λάρεν, ο Μπράιαν Ρόμπσον, τους έβαζε πριν από την προπόνηση
να τρέχουν στη γραμμή του άουτ να δει αν γίνονται... οκτάρια! 
*** Απίστευτο δεν φαίνεται; Όταν μάθουμε αν αντέχει το κρύο (ή το ποτό...) ο
Ντέρεκ, θα σας ενημερώσουμε. 
Αγανάκτηση προέλευσης Ηρακλείου: οι δημοσιογράφοι που παρακολουθούν τους
αγώνες του ΟΦΗ συχνά αναγκάζονται στην τσάντα να βάζουν και ένα κουτί Azax! Ο
λόγος; Τα τζάμια δεν καθαρίζονται σχεδόν ποτέ! Η ορατότητα στον αγωνιστικό
χώρο αδύνατη. 
*** Μάλιστα, λέγεται ότι θα κινηθούν μόνοι τους για να εξασφαλίσουν την
ελάχιστη δυνατή καθαριότητα. 
*** Ακούει άραγε κάποιος αρμόδιος; 
Στο μπάσκετ η επιλογή των προπονητών για το All star game που θα διεξαχθεί το
προσεχές Σάββατο στη Δράμα σχολιάστηκε ποικιλοτρόπως. Από τη μία Σάκοτα -
Ομπράντοβιτς και από την άλλη Γιαννάκης - Παύλου. Μάλλον, ο «ρούκι» Κώστας
Πιλαφίδης πρέπει να κατακτήσει τίτλο με τον Ηρακλή για να τον προτιμήσουν. 
Πλήθος κόσμος αποχαιρέτησε χθες μέσα σε κλίμα έντονης συγκινησιακής φόρτισης
τον Γιάννη Παθιακάκη. Ένας, όμως, δεν πρόλαβε... Στον δρόμο για τον Άγιο
Γεώργιο Νέας Ιωνίας ο επικεφαλής του τμήματος δημοσίων σχέσεων και σύμβουλος
της ΕΠΣΑ, Δημήτρης Χριστόπουλος, έπαθε καρδιακό επεισόδιο. Δεν έφτασε καν στην
εκκλησία! 
*** Δύσκολη ημέρα η χθεσινή για το ποδόσφαιρο...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17265O081</ED>
<ID>
ID:305998

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΠΕΚΑΜ </H5><H2>Απειλεί να φύγει από τη Μάντσεστερ </H2>
Και το σίριαλ της παραμονής του Ντέιβιντ Μπέκαμ στη Μάντσεστερ Γιουνάιτεντ
καλά κρατεί... Ο «Μπεκς» τάραξε το καλό κλίμα που επικρατούσε στο Ολντ
Τράφορντ μετά την είδηση για την ανανέωση του συμβολαίου του Άλεξ Φέργκιουσον
και το προχθεσινό 2-0 επί της Τσάρλτον, υποστηρίζοντας πως στην περίπτωση που
ο σύλλογος δεν ικανοποιήσει τις απαιτήσεις του θα ψάξει για νέα ομάδα. Και ο
Μπέκαμ κατέληξε: «Η Μάντσεστερ Γιουνάιτεντ είναι μια μεγάλη ομάδα και ο κόσμος
πιστεύει ότι πρέπει να μείνω. Για να γίνει αυτό όμως θα χρειαστεί να μου
φερθούν δίκαια». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17265O082</ED>
<ID>
ID:306043

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O08&aa=2</URL></REF>


Article

<CATEGORY>vin10</CATEGORY>

 <H5>ΙΝΤΕΡ </H5><H2>Εμφύλιος για τον Ρονάλντο </H2>
Εμφύλιο πόλεμο έχει προκαλέσει στην Ίντερ η συνεχιζόμενη παραμονή του Ρονάλντο
στη Βραζιλία. Ο Έκτορ Ραούλ Κούπερ είχε ζητήσει από τον ποδοσφαιριστή του να
ολοκληρώσει την αποθεραπεία του και να επιστρέψει το περασμένο Σάββατο στο
Μιλάνο, αίτημα όμως το οποίο ακύρωσε ουσιαστικά η διοίκηση του συλλόγου που
επέτρεψε στο «φαινόμενο» να μείνει στην πατρίδα του όσο αυτός επιθυμεί. Η
εξέλιξη αυτή, όπως ήταν λογικό, εξόργισε τον Κούπερ ο οποίος είπε: «Το
σημαντικότερο είναι να είναι καλά ο Ρονάλντο και να προπονείται με τους
συμπαίκτες του. Αυτό όμως δεν συμβαίνει». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17265O083</ED>
<ID>
ID:306080

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O08&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ </H5><H2>Επίθεση Καν σε Χένες </H2>
Σε κατάσταση αποσύνθεσης βρίσκεται πλέον η Μπάγερν Μονάχου. Χθες ο Όλιβερ Καν
επιτέθηκε στον μάνατζερ του συλλόγου, Ούλι Χένες για σχόλια που είχε κάνει ο
τελευταίος μετά το εντός έδρας 1-1 με τη Μπορούσια Ντόρτμουντ: «Ο Ούλι έχει το
δικαίωμα να ασκεί κριτική αλλά το λαϊκίστικο στυλ που ακολουθεί δεν βοηθά
κανένα. Εγώ δεν έχω κανένα πρόβλημα με αυτόν αλλά γιατί λέει ό,τι λέει
δημοσίως και δεν τολμά να έρθει να μας τα πει πρόσωπο με πρόσωπο»;
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17265O084</ED>
<ID>
ID:306099

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O08&aa=4</URL></REF>


Article

<CATEGORY>vin10</CATEGORY>

 <H5>ΕΝ ΟΨΕΙ ΜΟΥΝΤΙΑΛ </H5><H2>«Πασαρέλα» για τις νέες φανέλες
</H2>
Όλος ο... θίασος επί σκηνής. Έστω και χωρίς Καρεμπέ. Ο Ροζέ Λεμέρ μαζί με
παίκτες της παγκόσμιας πρωταθλήτριας και κατόχου του ευρωπαϊκού τίτλου,
Εθνικής Γαλλίας, παρουσιάζουν την... καλοκαιρινή κολεξιόν. Δηλαδή, τη φανέλα
που θα φορεθεί στα γήπεδα της Άπω Ανατολής. Κοντά στον πετεινό χωρά ένα ακόμη
αστεράκι! Λέτε; Στην ένθετη φωτογραφία ο Ντέιβιντ Μπέκαμ σε ρόλο μοντέλου.
Έστω και χωρίς τη Βικτώρια καταφέρνει περίφημα να δείξει σε όλο τον κόσμο τη
φανέλα της Εθνικής Αγγλίας.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17265O085</ED>
<ID>
ID:306116

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O08&aa=5</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ </H5><H2>Έχασε τη μάχη ο Βυλλιώτης </H2>
Ο πατριάρχης και ιδρυτικό στέλεχος του Γ.Σ. Περιστερίου Πλούταρχος
Βυλλιώτης έχασε χθες τη μάχη με τον καρκίνο. Ο εμπνευστής και πρόεδρος για
κάποια χρόνια του Γυμναστικού Συλλόγου των δυτικών προαστίων (το 1971), έφυγε
σε ηλικία 61 ετών, έχοντας όμως αφήσει έργο στον σύλλογο, τον αθλητισμό και τη
νεολαία. Το Δ.Σ. του ΓΣΠ αποφάσισε να καθιερώσει τουρνουά προς τιμήν του και
να συνεισφέρει 300.000 δρχ. στην Ιερά Μητρόπολη Περιστερίου για την ανέγερση γηροκομείου.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17265O086</ED>
<ID>
ID:306124

</ID><URL>http://ta-nea.dolnet.gr/neaweb/neafile.print_unique?e=A&f=17265&m=O08&aa=6</URL></REF>


Article

<CATEGORY>vin09</CATEGORY>

 <H2>Σαίξπηρ, ένα μυστήριο 400 ετών
</H2><H4>Η διαμάχη για την αληθινή ταυτότητα του Σαίξπηρ ξαναφουντώνει σε Αγγλία και
Αμερική με νέες θεωρίες, ιστορικές έρευνες και συνέδρια
</H4>
Ποιος έγραψε τα έργα του Σαίξπηρ; Ο Βάρδος του Στράτφορντ στο Έιβον υπήρξε
ιστορικό πρόσωπο ή μήπως συγγραφέας ήταν κάποιος από τους Φράνσις Μπέικον,
Κρίστοφερ Μάρλοου ή Έντουαρντ ντε Βίερ, 17ος Κόμης της Οξφόρδης; Ατέλειωτες οι
ακαδημαϊκές διαμάχες και στις δύο όχθες του Ατλαντικού για το ποιος ήταν
τελικά ο μυστηριώδης ποιητής που συνετέλεσε στη δημιουργία της αγγλικής
γλώσσας και θεωρείται από τους μεγαλύτερους θεατρικούς συγγραφείς στην
ιστορία. 
Ο Μπέικον, ο Μάρλοου και πολλοί ακόμα έχουν προταθεί κατά καιρούς ως υποψήφιοι
για τον τίτλο, στη θέση του Βάρδου του Στράτφορντ. Όμως το αδύναμο σημείο όλων
των αντιπάλων υποψηφίων είναι ότι η γραφή των έργων τους διαφέρει πολύ από τη
σαιξπηρική. Τα τελευταία χρόνια, η θεωρία του Κόμη της Οξφόρδης κερδίζει
ολοένα και περισσότερο έδαφος στα ακαδημαϊκά σαλόνια. Μόλις τον περασμένο
μήνα, ένα διεθνές σεμινάριο στο Ινστιτούτο Σμισθόνιαν στην Ουάσιγκτον
συγκέντρωσε την αφρόκρεμα των ειδικών και των δύο «σχολών». Στρατφορντιανοί
και Οξφορδιανοί βρήκαν την ευκαιρία να αντιπαραθέσουν τις απόψεις τους, να
επιδείξουν τα νέα ευρήματα των ερευνών τους. 
Ο Τζόζεφ Φάινς ως «Ερωτευμένος Σαίξπηρ»

Προς μεγάλη χαρά του... Οργανισμού Τουρισμού του Στράτφορντ, ο δικός
τους Βάρδος καθιερώθηκε ως Σαίξπηρ το 1769, από έναν τραγικό συγγραφέα τον
Ντέιβιντ Γκάρικ, κατά τον εορτασμό του ιωβηλαίου του ποιητή. 
Τα πρώτα σημάδια αμφισβήτησης φαίνονται 16 χρόνια αργότερα. Ένας κληρικός
αναλαμβάνει τον ρόλο του ντετέκτιβ, υποψιάζεται ότι κάτι ύποπτο συμβαίνει στο
Στράτφορντ, καθώς δεν βρίσκει πουθενά βιβλία ή χειρόγραφα με την υπογραφή του
Σαίξπηρ. 
Η θεωρία για τον Ντε Βίερ, παρότι ξεκίνησε το 1920, παρουσιάζεται σήμερα
ισχυρότερη από ποτέ, χάρη σε έναν ακαδημαϊκό από τη Μασαχουσέτη και τη
λεπτομερέστατη διδακτορική του διατριβή. Το 2000, ο Ρότζερ Στριτμάστερ
παρουσίασε σε 500 σελίδες πλήθος ιστορικών στοιχείων υπέρ του Κόμη της
Οξφόρδης, βρίσκοντας στα έργα του Σαίξπηρ περιστατικά από τη ζωή του Ντε Βίερ. 
Ποιοι είναι όμως οι δύο υποψήφιοι για τον πολυπόθητο θρόνο του Σαίξπηρ; Ο
Βάρδος του Στράτφορντ, που συγκεντρώνει τις περισσότερες ψήφους, έζησε από το
1564 ως το 1616. Πήγε σχολείο στην πόλη, στις όχθες του ποταμού Έιβον, διάβαζε
πολλά βιβλία και η οικογένειά του ήταν μορφωμένη. Οι υποστηρικτές του
πιστεύουν ότι ήταν ηθοποιός και χρησιμοποιούσε το όνομα Shakspere στην επαρχία
και Shakespeare στην πόλη. 
Ψέματα, λένε οι Οξφορδιανοί. Ήταν επιχειρηματίας, τοκογλύφος, επενδυτής
ακινήτων και θεατρικών σχημάτων, δεν είχε ποτέ του βιβλία και κανένα στοιχείο
δεν υπάρχει για την εκπαίδευσή του. Ο Ντε Βίερ από την άλλη - χωρίς ταλέντο
και παλιάνθρωπος για τους αντιπάλους του - διαθέτει όλα τα στοιχεία που
ταιριάζουν στον Σαίξπηρ: ανήκε στην αριστοκρατία της Οξφόρδης, είχε κλασική
παιδεία, υποστήριζε τον Οίκο των Λάνκαστερ στον Πόλεμο των Ρόδων, είχε κλίση
προς τους Καθολικούς και σχέση αγάπης-μίσους με τις γυναίκες, αγαπούσε τη
λογοτεχνία, την Ιταλία, τις τραγωδίες, τη μουσική και τα σπορ. Χάνοντας τον
πατέρα του σε ηλικία 12 χρόνων, απέκτησε ως κηδεμόνα τον Γουίλιαμ Σέσιλ,
πανίσχυρο υπουργό της βασίλισσας Ελισάβετ. Ο Άρθουρ Γκόλντινγκ, αδελφός της
μητέρας του, μετέφρασε τις «Μεταμορφώσεις» του Οβιδίου, έργο με μεγάλη επιρροή
στον Σαίξπηρ. 
Είναι αλήθεια, πως ο Κόμης δεν είχε και την καλύτερη φήμη στον κύκλο
του. Ήταν πάντως, ποιητής, θεατρικός συγγραφέας και προστάτης αρκετών
συγγραφέων της αγγλικής Αναγέννησης, που του αφιέρωσαν πολλά έργα τους.
Ταξιδεύοντας συχνά στη Γαλλία και την Ιταλία, επισκέφθηκε όλα τα μέρη που
αναφέρονται στα έργα του Σαίξπηρ και λάμβανε ένα μεγάλο ετήσιο εισόδημα από τη
βασίλισσα, άγνωστο γιατί. Οι δικοί του φανατικοί επιμένουν ότι το στυλ και
ύφος της γραφής του ταιριάζει στον Σαίξπηρ καλύτερα από οποιοδήποτε
ελισαβετιανό συνάδελφό του. 
<H3>Και ο Φρόυντ στη διαμάχη </H3>
Η λύση στο μυστήριο του Σαίξπηρ έχει απασχολήσει δεκάδες ιστορικούς και
επιστήμονες ανά τους αιώνες, προκαλώντας έντονα πάθη. Ακόμα και ο Σίγκμουντ
Φρόυντ, φανατικός θαυμαστής των σαιξπηρικών έργων, πήρε θέση επί του ζητήματος
τασσόμενος στο πλευρό του Κόμη της Οξφόρδης. Ο πατέρας της ψυχανάλυσης έστρεφε
συχνά το βλέμμα του στον Άγγλο ποιητή για έμπνευση και ψυχολογική ενόραση.
Αφού διάβασε σχετικά βιβλία της εποχής του, κατέληξε στο συμπέρασμα ότι «ο
άνδρας από το Στράτφορντ δεν φαίνεται να διαθέτει τίποτα που να στηρίζει τη
θέση του, αντίθετα ο Οξφορδιανός έχει σχεδόν τα πάντα».

LINKS

http://www.shakespeare-oxford.com

http://www.shakespeareauthorship.com

http://www.shakespearefellowship.org

http://www.socrates.berkeley.edu/~anhelson
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17265P171</ED>
<ID>
ID:305999

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P17&aa=1</URL></REF>


Article

<CATEGORY>vin09</CATEGORY>

 <H2>Αφιέρωμα στον Ψαθά και τιμητική βραδιά για την Άννα Καλουτά
</H2>
Ο Δημήτρης Ψαθάς στο γραφείο του, μπροστά σε εκατοντάδες επιστολές που
λάμβανε καθημερινά

Αφιερωμένη στην 50χρονη προσφορά του Δημήτρη Ψαθά στη δημοσιογραφία είναι η
εκδήλωση που διοργανώνει ο Σύλλογος Κωνσταντινουπολιτών στις 7 μ.μ. στο
Πνευματικό Κέντρο του Δήμου Αθηναίων (Ακαδημίας 50). Μιλούν οι Γιάννης Καψής
και Ελένη Μπίστικα. Αποσπάσματα από έργα του Δημήτρη Ψαθά διαβάζουν οι Άννα
Καλουτά, Ελένη Ανουσάκη, Μέλπω Ζαρόκωστα και Θάνος Καλιώρας. Παράλληλα θα
λειτουργεί έκθεση των Απάντων του συγγραφέα καθώς και έκθεση φωτογραφίας. 
Εκθέσεις 
Έκθεση ζωγραφικής της Ευγενίας Αποστόλου εγκαινιάζεται απόψε στην
γκαλερί «Νέες Μορφές» (Βαλαωρίτου 9, τηλ. 010-3637.233). 
Το καράβι είναι το θέμα της ομαδικής έκθεσης των συνεργατών της γκαλερί
«Χριστίνα Καρελλά» (Αλεξ. Παπαναστασίου 3, Νέο Ψυχικό, τηλ. 010-6777.376), που
εγκαινιάζεται στις 7 μ.μ. στις αίθουσές της. 
Βιβλίο 
Το βιβλίο του Αντώνη Παπαρίζου «Η Ελευθερία Ενώπιον του Θανάτου» και
«Θεός, Εξουσία και Θρησκευτική Συνείδηση» (Εκδόσεις Ελληνικά Γράμματα),
παρουσιάζουν στις 8 μ.μ., στη Στοά του Βιβλίου (Πεσμαζόγλου 5), οι Κοσμάς
Ψυχοπαίδης, Νίκος Τζαβάρας, Μάριος Μπέγζος και Δημήτρης Λαμπρέλλης. 
Σεμινάρια 
Σεμινάρια για την υποκριτική τέχνη μέσα από το σώμα θα πραγματοποιήσουν
από τις 18 έως τις 23 Φεβρουαρίου, στο θέατρο «Βαφείο» (Αγίου Όρους και
Κωνσταντινουπόλεως, Βοτανικός, τηλ. 010-342.4212), οι Θάνος Πρίτσας και
Alberto Pittotzi. 
Master Class τρομπονιού, με τον Σουηδό Ίνγκεμαρ Ρους, από σήμερα έως
και τις 16 του μηνός, στο Ωδείο «Φίλιππος Νάκας» (Ιπποκράτους 41, τηλ.
010-3634.000). 
Εκδήλωση 
Τιμητική βραδιά αφιερωμένη στην Άννα Καλουτά διοργανώνεται στις 9.30
μ.μ. στο θέατρο «Αυλαία» (Κουντουριώτου 182 και 2ας Μεραρχίας, τηλ.
010-4296.414). Για την τιμώμενη ηθοποιό θα μιλήσει ο Γιώργος Λαζαρίδης, ενώ
τιμητική πλακέτα θα της απονείμει ο δήμαρχος Πειραιά, Χρήστος Αγραπίδης. 
«Ζωντανά» 
Στο ροκ μπαρ «La Rocka» (Βασ. Παύλου 23, στην Καστέλλα, τηλ.
010-4177.660) εμφανίζεται απόψε ο Λάκης με τα Ψηλά Ρεβέρ. 
Ακρόαση 
Ηθοποιούς έως 27 ετών αναζητά ο Βαγγέλης Θεοδωρόπουλος για τις ανάγκες
του «Γλάρου» του Α. Τσέχωφ, το Σάββατο από τις 10 π.μ. - 3 μ.μ. στο Θέατρο του
Νέου Κόσμου (Αντισθένους 7 και Θαρύπου, τηλ. 010-9212.900). 
Ντοκιμαντέρ 
Φεστιβάλ ντοκιμαντέρ ξεκινά από σήμερα και έως τις 16 Φεβρουαρίου στο
Γαλλικό Ινστιτούτο Αθηνών (Σίνα 31, τηλ. 010-3646.873) με θέμα «Κινηματογράφος
και Πραγματικότητα». 
Ομιλίες 
«Θεσμοί ολέθρου της ζωής του ανθρώπου» είναι το θέμα της ομιλίας του
ακαδημαϊκού Κωνσταντίνου Δεσποτόπουλου, στις 7 μ.μ., στην Ακαδημία Αθηνών. 
«Τα Βαλκάνια την εποχή των εθνικισμών» είναι ο τίτλος της ομιλίας που
δίνει στις 7.30 μ.μ., στο Εθνικό Ίδρυμα Ερευνών (Βασ. Κωνσταντίνου 48, τηλ.
010-7273.501), ο Πασχάλης Κιτρομηλίδης. 
<H3>ΕΙΚΑΣΤΙΚΑ </H3>
Έργα των Barry McGee και Margaret Kilgallen παρουσιάζει έως τις 28
Φεβρουαρίου το Κέντρο Σύγχρονης Τέχνης του Ιδρύματος ΔΕΣΤΕ (Ομήρου 8, Νέο
Ψυχικό, τηλ 010- 6729.460).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17265P181</ED>
<ID>
ID:306000

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Η Οδύσσεια του Διαστήματος
</H2>
http: //spaceday.digisle.tv/

Ένα ταξίδι στο Διάστημα, πολύ καλά οργανωμένο και άκρως διδακτικό, προτείνει
το Cyber Space Day, ένα ζωντανό πρόγραμμα στο Διαδίκτυο που επιχειρεί να
μεταφέρει την αίσθηση τού να ζει και να εργάζεται κανείς εκτός... Γης, σε
μαθητές, δασκάλους και φανατικούς της Οδύσσειας του Διαστήματος. Το site
«εκπέμπει» ζωντανά από το National Air and Space Museum και δίνει την ευκαιρία
στους επισκέπτες του να μάθουν περισσότερα για τη ζωή στον Διεθνή Διαστημικό
Σταθμό και τα ερευνητικά εργαστήρια που έχουν στηθεί εκεί ή ακόμη και να
απευθύνουν ερωτήσεις σε ανθρώπους όπως ο John Glenn που γνωρίζουν από πρώτο
χέρι πώς είναι να βρίσκεται κανείς «εκεί έξω»... <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17265P182</ED>
<ID>
ID:306044

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Σοφία ορθή
</H2>
<AUTHOR>Γ.Δ.Κ.Σ.</AUTHOR>

Τι ορθοστασία είναι αυτή... Μα - τι - ορθοστασία - είναι - ΑΥΤΗ! Στις πάσης
Ελλάδος θεατρικές πρωτοπορίες. Το 'χω ξαναγράψει, βέβαια. Αλλά όλο και
απλώνεται το πράγμα. Ταχύτατα. Κάτι, μακριά από 'δω, σαν το «Παιχνίδι της
σφαγής» του Ιονέσκο. Γιατί αυτή η μόδα, βρε παιδιά; Ε, δεν είμαι και της
αυλαίας, της βελούδινης - μεταξύ μας, όχι ότι είναι κι άσχημη, κι ότι δεν
συμφωνείτε, κι ότι, αν σας τύχαινε, δεν θα της δίνατε να καταλάβει... - αλλά
αυτό το «περιμένετε στο φουαγιέ», και «περιμένετε στον δρόμο μέχρι να
ετοιμαστούν οι ηθοποιοί στη σκηνή», και ότι «έτσι είναι η άποψη η
σκηνοθετική», και «περιμένετε γιατί οι ηθοποιοί κάνουν ακόμα ζέσταμα»... Ας
έκαναν το ζέσταμα απ' το σπίτι τους. Τι φταίω, 'γώ, να περιμένω, με τις ώρες,
παστωμένος, στο φουαγιέ, το καμαρούλα μια σταλιά δύο επί τρία, το
«μπαρουτοκαπνισμένο», που δεν καπνίζω κιόλας; Μην είν' η πίεση η ορθοστατική
της πρωτοπορίας; Μην είν' η οσφυαλγία; Μην είν' της πρωτοπορίας η φλεβίτιδα
και το λουμπάγκο; Όχι ότι πάσχω από κάτι εξ αυτών, αλλά εκεί σε οδηγούν αυτά
τα «παιδιά τα ατίθασα...». <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17265P183</ED>
<ID>
ID:306081

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τέχνη με δόσεις... </H2>
<AUTHOR>Π.Κ.</AUTHOR>

Ογδόντα εκατ. δρχ. θα πληρώσει το Κρατικό Μουσείο Σύγχρονης Τέχνης
Θεσσαλονίκης για να αγοράσει το πλουσιότερο εικαστικό αρχείο της χώρας μας, με
έντυπα, βιβλία, φωτογραφίες, σλάιντς και το ηλεκτρονικό σύστημα καταγραφής
τους. Ποιος, θα πείτε, διατηρεί ένα τέτοιο αρχείο; Μα, ο Εκδοτικός Οίκος
Μέλισσα... Τα χρήματα, διαβεβαίωνε ο Διευθυντής του Μουσείου καθηγητής Μίλτος
Παπανικολάου, θα δοθούν με δόσεις. Είναι, άλλωστε, συνηθισμένος στις...
δόσεις, αφού κάθε εξάμηνο, το εν λόγω μουσείο, πληρώνει στους κληρονόμους του
αείμνηστου συλλέκτη Κωνσταντίνου Κωστάκη δόση 300 εκατομμυρίων δραχμών, μέσω
τραπεζικού δανείου για την εξόφληση της αγοράς της συλλογής της ρωσικής πρωτοπορίας.

<H3>...και ανταπόδοση </H3>
Στο μεταξύ όμως, έρχεται και η ανταπόδοση. Περίπου εβδομήντα εκατομμύρια
δραχμές ήταν η περσινή είσπραξη από τις εκθέσεις που οργάνωσε το νεαρό
μουσείο, το οποίο είναι καρπός της Θεσσαλονίκης Πολιτιστικής Πρωτεύουσας. Και
σε επίπεδο επισκεπτών μετράει ήδη 155.000 πολίτες και 90.000 μαθητές, στη
μόνιμη έκθεση της Μονής Λαζαριστών. Υπάρχει όμως και η ανταπόδοση εις είδος.
Πρόσφατα άνοιξε μια τέλεια διαμορφωμένη αποθήκη του λιμανιού της Θεσσαλονίκης
η πρώτη έκθεση - μονογραφία, με την οποία αξιοποιείται η Συλλογή Κωστάκη.
Είναι αφιερωμένη στην κατασκευή και τον πρωτοπόρο της Τάτλιν και τον Κύκλο
του. Αποτελείται κατά το ήμισυ από έργα που ήλθαν ως δάνεια από μουσεία του
εξωτερικού και από το πλούσιο απόθεμα της Συλλογής Κωστάκη. Εδώ η Εθνική
Πινακοθήκη κάνει εκθεσιακή πολιτική στο εξωτερικό με τον δανεισμό μισού Ελ
Γκρέκο, τη Συναυλία των Αγγέλων. Με την κατάλληλη διαχείριση η Θεσσαλονίκη θα
μπορεί να ζητεί και να παίρνει από το εξωτερικό ό,τι εικαστικό δάνειο θελήσει. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17265P184</ED>
<ID>
ID:306100

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Πόσες ακόμη καταδίκες;
</H2>
<AUTHOR>Ε.Ε.</AUTHOR>

Στην Ελλάδα, η φύση υποφέρει. Όχι μόνο από τους πολίτες της, αλλά και από την
πολιτεία, που δεν δείχνει ιδιαίτερο ζήλο για την προστασία της. Επτά
περιβαλλοντικές οργανώσεις διαμαρτύρονται στον υπουργό ΠΕΧΩΔΕ γιατί δεν
εφαρμόζονται οι κοινοτικές οδηγίες για τα πουλιά και τους οικότοπους. Και
ζητούν μία σειρά άμεσων μέτρων, όπως την ενεργοποίηση του συντονιστικού
οργάνου για το δίκτυο Natura 2000 και την ένταξη των προστατευόμενων περιοχών
σε ένα ευρύ πλαίσιο χωροταξικού σχεδιασμού της χώρας. Άλλωστε, μόλις το
περασμένο καλοκαίρι το Ευρωπαϊκό Δικαστήριο καταδίκασε την Ελλάδα για ελλιπή
προστασία της περιοχής ωοτοκίας της καρέτα-καρέτα στη Ζάκυνθο. Πόσες ακόμη
καταδίκες μάς χρειάζονται; <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17265P185</ED>
<ID>
ID:306117

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P18&aa=5</URL></REF>


Article

<CATEGORY>vin09</CATEGORY>

 <H2>ΑΡΘΟΥΡΟΣ ΖΕΡΒΟΣ
</H2><H2>Κι όμως, ο άνεμος φέρνει δισ. ευρώ! </H2><H4>Από τις αρχές της δεκαετίας του '80 αναμετρά τις δυνάμεις του με εκείνες
του... ανέμου. Ο πρόεδρος της Ευρωπαϊκής Ένωσης Αιολικής Ενέργειας, καθηγητής
Αρθούρος Ζερβός εξηγεί πώς γεννήθηκε από το μηδέν μια αγορά με τζίρο έξι δισ. ευρώ!
</H4>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

«Όταν πρωτοξεκίνησε η έρευνα στον χώρο των ανανεώσιμων πηγών ενέργειας, στις
αρχές της δεκαετίας του '80, έπρεπε να πείσουμε τόσο για την αξιοπιστία της
τεχνολογίας όσο και για τη σοβαρότητα της εναλλακτικής λύσης που προτείνουμε»,
λέει ο κ. Αρθούρος Ζερβός. «Σήμερα, τα ζητήματα αυτά θεωρούνται δεδομένα. Οι
όποιες καθυστερήσεις - ελληνικές κυρίως - οφείλονται στη γραφειοκρατία»

Είκοσι χρόνια πριν ήταν τα... Μίκι Μάους της ενέργειας. Τον θυμάται ακόμη τον
χαρακτηρισμό ο κ. Αρθούρος Ζερβός, καθηγητής στη Μονάδα Ανανεώσιμων
Ενεργειακών Πόρων του Πολυτεχνείου και πρόεδρος της Ευρωπαϊκής Ένωσης Αιολικής
Ενέργειας. Και γελάει. «Στα πρώτα χρόνια μάς αντιμετώπιζαν ως "περίεργους",
"γραφικούς". Μιλούσαν για εμάς λέγοντας πως "είναι και κάτι "παιδιά" που
παίζουν με τα παιχνιδάκια τους, ενοχλώντας μερικές φορές εκείνους τους
"μεγάλους" που στηρίζουν την ηλεκτροπαραγωγή". Και η αλήθεια είναι πως οι
περισσότεροι από εμάς, τότε, ήμασταν και λίγο ρομαντικοί και λίγο ακτιβιστές
και λίγο... Ρομπέν των Δασών. 
Τα χρόνια που πέρασαν όμως μάς δικαίωσαν και μας άλλαξαν. Σήμερα η ευρωπαϊκή
αιολική βιομηχανία έχει τζίρο που ξεπερνά τα τέσσερα δισ. ευρώ. Δεν υπάρχει
χώρος για δονκιχωτισμούς. Υπάρχουν ακόμη άνθρωποι που προτάσσουν την
περιβαλλοντική ευαισθησία, ακτιβιστές και... επαναστάτες, αλλά και άνθρωποι με
ενδιαφέρον καθαρά οικονομικό. Είναι κι αυτό ένα από τα στοιχεία που κάνουν τον
κλάδο τόσο ενδιαφέροντα». 
Ο ίδιος, από το 1982, έστρεψε το προσωπικό του ενδιαφέρον για την
προστασία του περιβάλλοντος προς το κανάλι της έρευνας. Αξιοποιώντας την
επιστημονική του κατάρτιση στην Αεροδυναμική, αναζήτησε, στον πανεπιστημιακό
χώρο και συγκεκριμένα στο Πολυτεχνείο, τον κλάδο με τις περισσότερες
δυνατότητες για εφαρμογές στον ελλαδικό χώρο. Τον βρήκε στην αιολική ενέργεια.
Σ' αυτόν τον τομέα ειδικεύεται και τα τελευταία είκοσι χρόνια ζει ένα...
σκωτσέζικο ντους: τους ρυθμούς ανάπτυξης της αιολικής ενέργειας, από τη μια να
φτάνουν το 40% στο σύνολο των χωρών της Ευρωπαϊκής Ένωσης, και από την άλλη,
στην Ελλάδα μετά βίας να αγγίζουν διψήφιο αριθμό. 
«Όχι πως δεν υπάρχει ενδιαφέρον στη χώρα μας. Υπάρχει και μάλιστα είναι
έντονο», λέει ο κ. Ζερβός. «Αυτήν τη στιγμή έχουμε αιτήσεις για εγκαταστάσεις
στην ελληνική επικράτεια, που θα παράγουν περί τα 10.000 μεγαβάτ. Όμως το
φρένο ήταν και παραμένει η γραφειοκρατική λογική μας. Ξεκινά από τη
δημοσιοϋπαλληλική νοοτροπία που αντιστέκεται σε οτιδήποτε διαφορετικό και
καινούργιο, σε οτιδήποτε απειλεί να ταράξει τα στάσιμα νερά. Αυτή ήταν η
αντιμετώπιση ορισμένων διοικητικών στελεχών της ΔΕΗ - όχι της επιχείρησης, ως
σύνολο, αλλά κυρίως των ανθρώπων που βρίσκονται στα κέντρα των αποφάσεων. 
Από την άλλη, υπάρχουν οι γνωστές καθυστερήσεις που γεννά το Ελληνικό
Δημόσιο. Πόσο μάλλον τη στιγμή που για τη δημιουργία ενός αιολικού πάρκου
απαιτούνται άδειες από... 36 διαφορετικές υπηρεσίες και συντονισμός μεταξύ
επτά διαφορετικών υπουργείων (Ανάπτυξης, ΠΕΧΩΔΕ, Εθνικής Οικονομίας, Γεωργίας,
Πολιτισμού, Μεταφορών, Εθνικής Άμυνας). Κάτω από τις συνθήκες αυτές, μπορεί
εύκολα να καταλάβει κανείς γιατί η Ελλάδα ήταν και παραμένει στην... ουρά,
μεταξύ των χωρών της Ευρωπαϊκής Ένωσης. Τελευταίες μεταξύ των τελευταίων, αν
και σε χειρότερη θέση από εμάς είναι η Πορτογαλία και η Ιρλανδία». 
Κι όμως, ο κ. Ζερβός - ένας Έλληνας - ανέλαβε, στις αρχές του χρόνου, πρόεδρος
της Ευρωπαϊκής Ένωσης Αιολικής Ενέργειας (EWEA) και μάλιστα με τη σύμφωνη
γνώμη όλων των μελών του διοικητικού της συμβουλίου. Είναι άραγε μειονέκτημα
το γεγονός ότι προέρχεται από μία χώρα που βρίσκεται τόσο πίσω στην αξιοποίηση
της δύναμης του ανέμου; «Από μια άποψη, είναι. Ταυτόχρονα όμως, επειδή δεν
έχουμε παραγωγή αιολικών, για να την υποστηρίξουμε, είναι πιο εύκολο να
κρατήσεις ουδέτερη και αντικειμενική στάση απέναντι στα όποια ζητήματα». 
Πού θα πάει. Θα αλλάξει η εικόνα και στην Ελλάδα. Ο κ. Ζερβός εκτιμά
πως το ποτάμι δεν γυρίζει πίσω. «Στα χρόνια που πέρασαν, η αντιμετώπιση όχι
μόνο της αιολικής ενέργειας, αλλά του συνόλου των ανανεώσιμων πηγών έχει
αλλάξει ριζικά. Όλο και περισσότεροι δέχονται πια πως το ενεργειακό μέλλον της
ανθρωπότητας περνά από τις ανανεώσιμες. Σε μερικές δεκαετίες (άλλοι λένε
τρεις, άλλοι πέντε, δεν έχει σημασία) το πετρέλαιο και το φυσικό αέριο θα
τελειώσουν. Και καθώς το ένα μετά το άλλο τα κράτη του πλανήτη αποκλείουν την
πυρηνική ενέργεια, δεν μένει άλλη λύση πέρα από τις ανανεώσιμες». 
<H3>Αιολική ενέργεια... εκ του μηδενός
</H3>
Όπως και να το δει κανείς - είτε ως αίτημα των περιβαλλοντικών οργανώσεων είτε
ως επιστημονική-ερευνητική πρόταση - η αιολική ενέργεια βρήκε αμέσως σημείο
επαφής με την αγορά. «Δημιουργήθηκε εκ του μηδενός ένας ισχυρός βιομηχανικός
κλάδος, όπου η Ευρώπη πρωτοστατεί», λέει ο κ. Αρθούρος Ζερβός. «Η αμερικανική
βιομηχανία αιολικών είναι σαφώς υποδεέστερη της ευρωπαϊκής. Εδώ λειτουργούν
έξι ή εφτά μεγάλες βιομηχανίες, ενώ στις ΗΠΑ μόνο μία. Το 85% της παγκόσμιας
παραγωγής αιολικών γίνεται στην Ευρώπη και εδώ βρίσκεται περίπου το 70% όλων
των εγκαταστάσεων. Βρισκόμαστε στο κέντρο της αιολικής παραγωγής». 
Με μια δεύτερη ανάγνωση, τα γερά θεμέλια πάνω στα οποία στηρίζεται η οικονομία
της αιολικής ενέργειας είναι οι θέσεις εργασίας που προσφέρει. «Υπολογίζεται
ότι σε ολόκληρη την Ευρώπη οι άμεσα εμπλεκόμενοι στον τομέα των αιολικών
ξεπερνούν τις 60.000. Οι μεγαλύτερες βιομηχανίες βρίσκονται στη Δανία και τη
Γερμανία, τα τελευταία χρόνια όμως μπαίνει δυναμικά στο παιχνίδι και η Ισπανία
(κι αυτό είναι πολύ σημαντικό για μας, μιας και πρόκειται για μια χώρα που
μοιάζει πολύ στην Ελλάδα. Βέβαια εκεί, μέσα στο 2001, εγκαταστάθηκαν 1.000
μεγαβάτ, ενώ στη χώρα μας, πέρυσι, με δυσκολία φτάσαμε τα 100». 
Η μεγάλη συζήτηση σε όλες τις χώρες της Ευρώπης, αυτή την περίοδο, αφορά την
απελευθέρωση της αγοράς ενέργειας και το κατά πόσον μπορεί το κράτος να
ενισχύσει τις ανανεώσιμες πηγές ενέργειας χωρίς να αυτό να θεωρηθεί αθέμιτος
ανταγωνισμός. «Αργά ή γρήγορα, το ίδιο δίλημμα θα φτάσει και στην Ελλάδα. Ήδη
στη Γερμανία ιδιωτικές εταιρείες πήγαν το κράτος στα δικαστήρια, επειδή
πριμοδότησε την τιμή της κιλοβατώρας για να ενισχύσει τις επενδύσεις σε
αιολικά πάρκα. Η υπόθεση κατέληξε στο ευρωπαϊκό δικαστήριο, το οποίο και
έκρινε πως η πρακτική αυτή δεν αποτελεί αθέμιτο ανταγωνισμό, με τη λογική ότι
η πριμοδότηση αντιστοιχεί στο περιβαλλοντικό κέρδος από τη χρήση ανανεώσιμων
πηγών ενέργειας».

<H3>Έλλειψη δικτύων </H3>
To μεγαλύτερο «αγκάθι» για την αιολική ενέργεια στην Ελλάδα είναι η έλλειψη
δικτύων. «Δεν υπάρχει κανένας μεγάλος σταθμός παραγωγής ενέργειας σε περιοχές
με λίγους κατοίκους. Όμως αυτές είναι οι ανεμογενείς περιοχές», λέει ο κ.
Ζερβός. «Η Εύβοια και η Λακωνία, περιοχές με τους ισχυρότερους ανέμους, όση
ενέργεια και να παράγουν δεν μπορούν να τη μεταφέρουν προς τα μεγάλα αστικά
κέντρα». 
Η λύση βρέθηκε στο Γ' Κοινοτικό Πλαίσιο Στήριξης και στην πρόταση οι
ενδιαφερόμενοι επενδυτές να συγχρηματοδοτήσουν την κατασκευή ή επέκταση των
δικτύων. «Είναι μια λύση. Όμως, θα χρειαστεί χρόνος. Σύμφωνα με τις εκτιμήσεις
της ΔΕΗ, το δίκτυο για την Εύβοια θα είναι έτοιμο μέχρι το 2003 και για τη
Λακωνία θα ολοκληρωθεί το 2006. Τότε δηλαδή που θα τελειώνει το Γ' ΚΠΣ. Αυτό
σημαίνει ότι η παραμικρή καθυστέρηση, εκτός των άλλων, μας θέτει και εκτός του
προγράμματος χρηματοδότησης».

<H3>INFO
</H3>
«Στην Ευρώπη είναι εγκατεστημένα αιολικά πάρκα που παράγουν 17.000 μεγαβάτ
ενέργειας. Στην Ελλάδα, όπου οι συνθήκες θεωρούνται ιδανικές, το σύνολο των
εγκαταστάσεων παράγει περίπου 300 μεγαβάτ».
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17265P191</ED>
<ID>
ID:306001

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P19&aa=1</URL></REF>


Article

<CATEGORY>vin09</CATEGORY>

 <H2>Πετάει, πετάει η ρύπανση
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Για τον Αλέξη και τη Μαίρη, οι αυγουστιάτικες ημέρες σε εκείνο το απόμερο
κυκλαδονήσι ήταν ό,τι καλύτερο για τις καλοκαιρινές τους διακοπές. Θάλασσα,
ησυχία και πάνω απ' όλα καθαρός αέρας. Κανένας θόρυβος από αυτοκίνητα. Μονάχα
το πλοίο της γραμμής και κάποιο αεροπλάνο ψηλά τον ουρανό. 
Τις ίδιες αυγουστιάτικες μέρες, που ήταν ημέρες δουλειάς για κάποιους Έλληνες
και ξένους επιστήμονες, το ίδιο απόμερο κυκλαδονήσι παρουσίαζε μια εικόνα
λιγότερο ειδυλλιακή από εκείνη που βίωνε ο Αλέξης και η Μαίρη. Μέσα στο
αεροσκάφος που τριγυρνούσε πάνω από το Αιγαίο, η ομάδα των επιστημόνων έβλεπε
τα ειδικά όργανα να ανιχνεύουν ιδιαίτερα υψηλές συγκεντρώσεις διαφόρων ρύπων,
που με μια πρώτη ματιά «δεν είχαν καμιά δουλειά εκεί πέρα». 
Ή μήπως είχαν; Μάλλον το δεύτερο ισχύει, μιας και η ατμοσφαιρική ρύπανση
αποτελεί πλέον ένα αγαθό που δεν «απολαμβάνουν» μόνο οι κάτοικοι των
πυκνοκατοικημένων μεγαλουπόλεων. Ο αέρας παρασύρει όλους τους ρύπους που
θέλουμε να αποφύγουμε πηγαίνοντας στο βουνό ή τη θάλασσα. Το αεροσκάφος που
ανήκε στο Max Planck Institute for Chemistry της Γερμανίας προσγειώθηκε στην
Κρήτη και οι επιστήμονες μαζί με τούς συναδέλφους τους από το Εργαστήριο
Περιβαλλοντικών Χημικών Διεργασιών (ΕΧΕΠΗΔΙ) του Πανεπιστημίου Κρήτης άρχισαν
να αναλύουν τα αποτελέσματα των μετρήσεων που έλαβαν από μια απομακρυσμένη
περιοχή στα βόρεια του Νομού Λασιθίου. 
Διαπίστωσαν ότι το όζον βρισκόταν σε υψηλές τιμές. Το ίδιο συνέβαινε με τις
ενώσεις του θείου και τους πολυαρωματικούς υδρογονάνθρακες, δηλαδή τα προϊόντα
οποιασδήποτε καύσης (εξατμίσεις, καυστήρες, κ.λπ.). Τον περασμένο Αύγουστο
διέσχισε την Ανατολική Ελλάδα μια αέρια μάζα που μετέφερε ποσότητες όζοντος
και θειικών ιόντων (ουσίες που παράγονται από την οξείδωση του διοξειδίου του
θείου) σε τέτοια πυκνότητα, που έφθασε να ξεπερνά ακόμη και τα επίπεδα που
έχουν τεθεί από την Ε.Ε. για την ανθρώπινη υγεία και τη βλάστηση. 
Το όριο για την ποσότητα του όζοντος στον αέρα, όταν μιλάμε για τα
χαμηλότερα στρώματα της ατμόσφαιρας που μας επηρεάζουν, δηλαδή 1-3 χιλιόμετρα
ύψος, είναι τα 53 μέρη στο δισεκατομμύριο. Που σημαίνει ότι στο ένα
δισεκατομμύριο μόρια αέρα, το όριο είναι τα 53 μόρια όζοντος. Στην περιοχή του
Λασιθίου τη δεδομένη χρονική στιγμή μετρήθηκαν μέχρι και 60 και 65 μέρη στο
δισεκατομμύριο. 
Με τα αποτελέσματα αυτά, ο διευθυντής του ΕΧΕΠΗΔΙ καθηγητής Ευριπίδης
Στεφάνου, ο αναπληρωτής καθηγητής Νικόλαος Μιχαλόπουλος και η επίκουρος
καθηγήτρια Μαρία Κανακίδου, αναζήτησαν την προέλευση της αέριας μάζας.
Εισήγαγαν στον υπολογιστή στοιχεία για την ημέρα, τον μήνα και το γεωγραφικό
πλάτος της περιοχής και αυτός, ανατρέχοντας πίσω στον χρόνο, υπέδειξε στον
μετεωρολογικό χάρτη τη διαδρομή της αέριας μάζας. 
Προερχόταν από τα Βαλκάνια. Άλλες ημέρες αποδείχθηκε ότι μια ρυπογόνος αέρια
μάζα ερχόταν από τη Δυτική ή την Κεντρική Ευρώπη ­ τελικά κινήθηκε προς το
Ισραήλ μαζί με όλους τους ρύπους που μετέφερε. Η λεκάνη της Ανατολικής
Μεσογείου δέχεται συχνά τέτοιες επισκέψεις. 
Η ατμοσφαιρική ρύπανση φθάνει συχνά στη χώρα μας και ανάλογα με τις εποχές και
τους ανέμους που πνέουν, έχει και διαφορετική προέλευση. Ο λέκτορας Φυσικής
Περιβάλλοντος στο Τμήμα Φυσικής του ΑΠΘ, Δημήτρης Μελλάς μάς παραθέτει
στοιχεία από το Ερευνητικό Κέντρο που ασχολείται με τη Μεταφορά Μεγάλης
Κλίμακας Ατμοσφαιρικής Ρύπανσης (ΕΜΕΡ) - εδρεύει στη Νορβηγία - και από τα
οποία προκύπτει ότι η Βουλγαρία ευθύνεται για τους περισσότερους ρύπους στη
χώρα μας. 
«Η Βουλγαρία βρίσκεται σε τέτοια θέση, ώστε πολλές φορές, όταν πνέουν
βόρειοι άνεμοι, προωθούν σε εμάς ρύπους όπως οι θειικές ενώσεις (προϊόντα
βιομηχανικών εκπομπών). Η Βουλγαρία κατέχει περίπου το 30% της "εισαγόμενης"
ατμοσφαιρικής ρύπανσης στη χώρα μας κάθε χρόνο». Ένα άλλο 30% προέρχεται από
γηγενείς πηγές. Μια από αυτές είναι η Πτολεμαΐδα. Ρύπανση ταξιδεύει πάνω από
την Ελλάδα προερχόμενη επίσης από την Ιταλία, τη Ρουμανία ακόμη και την
Ισπανία. «Εκεί καίνε λιγνίτη για να παράξουν ηλεκτρικό ρεύμα. Πολλές φορές,
όταν πνέουν άνεμοι από δυτικές διευθύνσεις, μεταφέρουν και ρύπους που
προέρχονται από τις καύσεις αυτές». 
Από τις ίδιες περιοχές ο αέρας μεταφέρει προς την Ελλάδα και υδρογονάνθρακες,
που καθώς ενώνονται με άλλες ουσίες, σχηματίζεται όζον. Για να γίνει όμως
αυτό, χρειάζεται ηλιοφάνεια - μόνο τότε μπορούν να γίνουν οι λεγόμενες
φωτοχημικές αντιδράσεις. Το όζον δεν είναι ωφέλιμο όταν βρίσκεται στα
χαμηλότερα στρώματα της ατμόσφαιρας. Ψηλότερα είναι που ωφελεί, καθώς
«φιλτράρει» την υπεριώδη ακτινοβολία του ηλίου. Στην Ελλάδα βέβαια έχουμε
πολλές ημέρες ηλιοφάνειας τον χρόνο. Ωστόσο η ρύπανση αυτή δεν μένει στη χώρα
μας αλλά μετακινείται. Όπως άλλωστε μεταφέρεται και η ρύπανση που εμείς
παράγουμε και στέλνουμε στα Βαλκάνια, την Τουρκία, αλλά τη θάλασσα, καθώς τα
σωματίδια πέφτουν στο νερό. 
<H3>Ξεσκόνιζαν τη... Σαχάρα
</H3>
Χρόνια τώρα οι επιστήμονες γνωρίζουν ότι η ρύπανση δεν σταματά στα γεωγραφικά
σύνορα των χωρών. Ο αέρας ταξιδεύει παντού και μεταφέρει από τη μια άκρη τής
Γης στην άλλη κάθε ρύπο που παράγεται από την ανθρώπινη δραστηριότητα, και όχι
μόνο. Οι κάτοικοι, για παράδειγμα, των Δυτικών Ινδιών συμβαίνει συχνά να
ξεσκονίζουν τα ρούχα τους από σκόνη που έρχεται από τη Σαχάρα. 
Πολύ παλαιότερα, το 1939, πυρκαγιές δασών που σάρωσαν τη Βικτόρια της
Αυστραλίας εξέπεμψαν καπνούς που προκάλεσαν ατμοσφαιρική ρύπανση στο
Κουίνσλαντ που βρίσκεται 3.300 χλμ. μακριά. Ακόμη και στην Ανταρκτική και τη
Γροιλανδία έχουν εντοπιστεί ποσότητες χλωριωμένων φυτοφαρμάκων. Το γεγονός ότι
ουδέποτε χρησιμοποιήθηκαν εκεί τέτοιες ουσίες σημαίνει απλώς ότι μεταφέρθηκαν
με την κυκλοφορία του αέρα. 
Το αντίκτυπο στο περιβάλλον είναι αρκετά σοβαρό. Και όχι μακριά από τη
γειτονιά μας. Πρόσφατα στοιχεία δείχνουν ότι ρύπανση από ενώσεις του θείου και
ενώσεις του αζώτου (π.χ. αμμωνία ή οξείδια αζώτου) έχει προκαλέσει προβλήματα
σε 14.000 σουηδικές λίμνες. Τα νερά γίνονται όξινα δηλαδή. Επακόλουθη συνέπεια
είναι και ο ευτροφισμός λιμνών και ποταμών. Το άζωτο αλλοιώνει τη σύστασή
τους. Από αυτή την ιστορία δεν έχουν γλιτώσει ούτε τα ευρωπαϊκά δάση.
Εκτιμάται ότι το 25% των δέντρων της ηπείρου μας έχει βλαφτεί από τη
διασυνοριακή ρύπανση. Τα φύλλα πέφτουν, οι κορμοί ξεραίνονται. Παραδόξως η
χώρα μας έχει επηρεαστεί λιγότερο από τέτοια προβλήματα επειδή τα εδάφη μας
έχουν την ικανότητα να απορροφούν αυτές τις ουσίες όταν επικάθονται.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17265P201</ED>
<ID>
ID:306002

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P20&aa=1</URL></REF>


Article

<CATEGORY>vin09</CATEGORY>

 <H2>Αρχαίες ψαριές λένε την ιστορία του Αιγαίου
</H2><H4>Είναι μικρά, σώζονται ανάμεσα στα συντρίμμια και μπορούν να περιγράψουν
μαγευτικές ιστορίες. Για το περιβάλλον κατά την αρχαιότητα, για τα ψάρια και
τους ψαράδες του Αιγαίου...
</H4>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Η κ. Δήμητρα Μυλωνά μελετά μικροσκοπικά οστά ψαριών στο εργαστήριό της, στο
Ινστιτούτο Μεσογειακών Ερευνών του Ινστιτούτου Τεχνολογίας Έρευνας, στο Ρέθυμνο

Ο χρόνος γυρίζει πίσω. Στην Εποχή του Χαλκού. Τόπος, η Σαντορίνη. Το Ακρωτήρι.
Τα νερά τότε, έβγαζαν γόπες, συναγρίδες, μουρμούρες, λυθρίνια, σπάρους,
σάλπες, μαρίδες, σκάρους, καλογρίτσες, σφυρίδες, ροφούς, χάνους, τουρνάδες, κι
ένα είδος καρχαρία (Isusrus oxyrinchus)... 
Αμέτρητα οστά ψαριών έχουν βρεθεί στις ανασκαφές. Όπως εξηγεί η κ. Δήμητρα
Μυλωνά, αρχαιολόγος με ειδίκευση στην αρχαιοζωολογία, από το Ινστιτούτο
Μεσογειακών Σπουδών του ΙΤΕ, στο Ρέθυμνο, «Τα περισσότερα από τα οστά που
έχουν βρεθεί αντιστοιχούν σε είδη ψαριών που ζουν κοντά στις ακτές, σε
βραχώδεις ή αμμώδεις βυθούς. Έτσι, πιθανολογούμε πως το ψάρεμα γινόταν από την
ακτή ή πολύ κοντά σε αυτή, με βάρκα». 
Όπως όλοι οι αρχαιολόγοι, έτσι και η κ. Μυλωνά ψάχνει τα απομεινάρια του
παρελθόντος. Μόνο που εκείνη σκάβει βαθύτερα σε ό,τι απέμεινε από την
καταστροφή, για να φωτίσει τις λεπτομέρειες: ευρήματα που μπορεί να έχουν
διάσταση μικρότερη κι από ένα χιλιοστό του μέτρου, τα οποία όμως θα σημάνουν
την εκκίνηση για ένα διαφορετικό ταξίδι προς τα πίσω... «Από ένα μικροσκοπικό
αρχαιολογικό αντικείμενο μπορούμε να φτάσουμε σε ανθρώπινες συνήθειες, αλλά
και χαρακτηριστικά της φύσης, χιλιετίες πριν». 
Στο Ακρωτήρι, για παράδειγμα, οι ενδείξεις περιγράφουν την αλιεία ως
μια οργανωμένη οικονομική δραστηριότητα, αλλά και ως ευρύτατα διαδεδομένη
ερασιτεχνική απασχόληση. «Στην ανασκαφή της Δυτικής Οικίας βρέθηκε ένα αγγείο
γεμάτο υπολείμματα μεγάλου αριθμού ολόκληρων ψαριών. Αυτό υποδηλώνει ότι η
αλιεία ήταν συστηματική, αλλά και πως οι άνθρωποι της εποχής είχαν αναπτύξει
τεχνογνωσία για τη διατήρηση των ψαριών». Οι συνθήκες στη Σαντορίνη είναι
ιδανικές για τη συγκεκριμένη έρευνα. Όχι μόνο επειδή οι ανασκαφείς έδωσαν από
την πρώτη στιγμή σημασία στη συλλογή των οργανικών καταλοίπων (εδώ και 15
χρόνια έχουν συγκεντρωθεί πολλά ευρήματα και πολλές πληροφορίες) αλλά και
επειδή ο τρόπος με τον οποίο καταστράφηκε ο οικισμός (το ότι θάφτηκε κάτω από
τόνους ηφαιστειακής τέφρας) βοήθησε να διατηρηθούν τα ευρήματα αυτά. 
<H3>Φύση δεν υπήρχε χωρίς τον Άνθρωπο
</H3>
Για τους ανθρώπους που έχουν «κοιτάξει» πίσω, στο περιβάλλον της αρχαιότητας,
η συζήτηση περί προστασίας της φύσης και αειφόρου ανάπτυξης αποκτά διαφορετική
δυναμική. «Όταν μελετάς το παρελθόν, συνειδητοποιείς πως τα όρια ανάμεσα στο
τι είναι φυσικό και τι κατεστραμμένο από τον άνθρωπο είναι πολύ διαφορετικά
από αυτά που συνήθως φανταζόμαστε», λέει η κ. Δήμητρα Μυλωνά. «Αποδεικνύεται
ότι συχνά υπερβάλλουμε ως προς το πόσο καταστροφική μπορεί να είναι η
ανθρώπινη παρέμβαση στη φύση. Γιατί βλέπεις πως, ανέκαθεν, ήταν η ανθρώπινη
δραστηριότητα που διαμόρφωνε (όπως και εξακολουθεί να διαμορφώνει) πάγια το
φυσικό περιβάλλον. Ας πάρουμε για παράδειγμα αυτό που λέγεται φυσικό
περιβάλλον στην Κρήτη. Δεν είναι απόλυτα φυσικό. Έχει διαμορφωθεί από τον
άνθρωπο. Η πανίδα, τα ζώα, έχουν έρθει μαζί με τον άνθρωπο, μετά την έβδομη
χιλιετία». 
<H3>INFO
</H3><H3>«Φλύαρα» κόκαλα </H3>
«Ένας ωτόλιθος (το κόκαλο του αυτιού) μπορεί να πει από ποιο ψάρι προέρχεται,
τι μέγεθος και τι βάρος είχε, ποιας ηλικίας ήταν, ποια εποχή του χρόνου
αλιεύθηκε. Με χημικές μεθόδους, αποκαλύπτει και τη θερμοκρασία που είχε το
νερό». 
<H3>Στα «σκουπίδια» των ανασκαφών
</H3>
Αναπαράσταση αρχαίας... ψαριάς, σε αττικό μελανόμορφο αγγείο, που φυλάσσεται
στο Κρατικό Μουσείο του Βερολίνου

Πρώτες μελέτησαν τα... σκουπίδια των ανασκαφών οι ξένες αρχαιολογικές σχολές.
Τα τελευταία χρόνια, με την αρχαιοζωολογική έρευνα ασχολούνται πολλοί Έλληνες
επιστήμονες και αρκετά πανεπιστημιακά τμήματα. Μεταξύ των πιο αξιόλογων τόπων
είναι το σπήλαιο του Κύκλωπα, στα Γιούρα των Σποράδων. Σύμφωνα με την κ.
Δήμητρα Μυλωνά, «εκεί κατοικούσαν άνθρωποι από τη Μεσολιθική Περίοδο, κι όλα
δείχνουν πως εκείνη την εποχή έδιναν πολύ μεγάλη σημασία στην αλιεία». Στο
σπήλαιο έχουν βρεθεί χιλιάδες επί χιλιάδων οστά ψαριών, σε πολύ καλή
κατάσταση. Η μελέτη τους δείχνει κατ' αρχήν το ενδιαφέρον των κατοίκων του
σπηλαίου για το παράκτιο ψάρεμα. «Ψάρευαν κυρίως φαγκριά, σαργούς και κεφάλους
σε ορισμένες περιοχές, αλλά και πάρα πολλά μεταναστευτικά ψάρια - μεγάλους
τόνους, μαγιάτικα, μικρά σκουμπριά και κολιούς. Το ενδιαφέρον είναι ότι σε
ορισμένες περιοχές και σε ορισμένες περιόδους, από αυτά τα μεταναστευτικά
ψάρια βρίσκουμε μόνο σπονδύλους και ελάχιστα οστά του κεφαλιού. Αυτό αποτελεί
μια ισχυρή ένδειξη ότι συντηρούσαν τα ψάρια - τα ξέραιναν, τα πάστωναν ή τα
κάπνιζαν». Συστηματική ανασκαφή έχει γίνει επίσης στην Ανατολική Κρήτη -
κυρίως στο Παλαίκαστρο, στο Μόχλος και στην Ψείρα. «Η έρευνα εκεί αφορά την
περιοχή και την εποχή των ανακτόρων: μια συγκεντρωτική οικονομία, δηλαδή, όπου
η αλιεία υπάρχει χωρίς όμως να είναι κυρίαρχη δραστηριότητα. Δεν έχει
συμμετοχή στην ανακτορική γραφειοκρατία (δεν βρίσκουμε αναφορές σε ψάρια στις
πινακίδες ή στις αποθήκες των ανακτόρων), όμως οστά βρίσκονται παντού όταν
γίνονται ανασκαφές. Πράγμα που σημαίνει πως, ενώ ήταν αγαπημένο έδεσμα των
ανθρώπων, τα ψάρια δεν αποτελούσαν μέρος της επίσημης οικονομίας».

<H3>INFO
</H3>
Πληροφορίες για τα ψάρια και το περιβάλλον της αρχαίας Θήρας μπορεί να βρει
κανείς στο βιβλίο «Σαντορίνη, Θήρα, Θηρασία, Ασπρονήσι, Ηφαίστεια» του Ιωάννη
Δανέζη (εκδόσεις «Αδάμ», τιμή 208 ευρώ).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17265P211</ED>
<ID>
ID:306003

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P21&aa=1</URL></REF>


Article

<CATEGORY>vin09</CATEGORY>

 <H2>Στο τζουκ μποξ της καρδιάς
</H2><H4>Εξήντα τραγούδια «παίζει» στο τζουκ μποξ της καρδιάς ο Δημήτρης Μητροπάνος,
που επιστρέφει στο «Ζoom» της Πλάκας
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«Αυτά τα όμορφα τραγούδια τα κράτησα χρόνια ολόκληρα μέσα μου. Και τώρα, στο
τζουκ μποξ της καρδιάς, θα τα ακούσω μαζί με τον κόσμο, θα τα πω μαζί του και
θα τα μοιραστώ», λέει ο Δημήτρης Μητροπάνος για τα 60 τραγούδια του νέου
προγράμματός του, στο «Zoom» της Πλάκας

«Θεωρώ χρέος μου αλλά και εσωτερική ανάγκη να τραγουδήσω και να γνωρίσω στις
νεώτερες γενιές τα λαϊκά τραγούδια που έγραψαν ιστορία τα τελευταία 45
χρόνια». Λόγια απλά από τον Δημήτρη Μητροπάνο, που με την ένταση της φωνής του
(από τα βάθη της ψυχής), δίνει μια διαφορετική αισθητική στο λαϊκό τραγούδι
τού χθες και τού σήμερα. «Εξήντα τραγούδια αριστουργήματα, με αναλλοίωτο το
άρωμα της εποχής τους, που μπορούν ακόμη να αγγίζουν τις πιο ευαίσθητες χορδές
μας» αποτελούν, λοιπόν, και το καινούργιο τρίωρο πρόγραμμά του, στη μουσική
σκηνή τού «Ζοοm» της Πλάκας, όπου επιστρέφει ύστερα από έξι χρόνια. Με ένα
λαϊκό ρεσιτάλ, από το βράδυ της Πέμπτης 14 Φεβρουαρίου (και κάθε Πέμπτη έως
Σάββατο), με τη στήριξη των «ΝΕΩΝ». 
Στις τελευταίες πρόβες, που παρακολουθήσαμε, μας παγιώθηκε η πεποίθηση ότι το
πρόγραμμα αυτό ακολουθεί, σαν σε μια διαδρομή, μεγάλες στιγμές του γνήσιου
λαϊκού τραγουδιού, σε όλες του τις τάσεις. 
«Ήπια τα χείλη σου και χάνομαι/ ήπια την ίδια τη ζωή... / εκεί που
γιορτάζει ο έρωτας/ μη σβήσει αυτή η στιγμή». Είναι η έκπληξη, στο πρώτο
μέρος. Ένα καταπληκτικό τραγούδι του Άκη Πάνου («Μαρμάρωσε, Θεέ μου»), που
είχαμε δύο δεκαετίες να το ακούσουμε και θα το απολαύσουμε τώρα από τη
μοναδική ερμηνεία του Δημήτρη Μητροπάνου. Που με ενθουσιασμό, λες και ξεκινά
τώρα την καριέρα του, εξομολογείται: 
«Είναι η στιγμή που νιώθω την ανάγκη να εκφράσω πράγματα ανείπωτα,
εσωτερικά. Τα τραγούδια που λέω με τους συνεργάτες μου, εκτός από το άρωμα της
εποχής τους, έχουν και μια λειτουργικότητα που επιβάλλει η ανάγκη του καιρού
μας. Αυτά τα όμορφα λόγια, αυτές τις μελωδίες, δεν τα ζητούν μόνον οι άνθρωποι
που τα έζησαν και τα τραγούδησαν το '60, το '70 και το '80. Τα ζητούν, σαν
ανάγκη τους, και τα παιδιά του σήμερα. Οι 20άρηδες και οι 30άρηδες. Είναι τα
παιδιά που παίρνουν τη σκυτάλη και την ευθύνη να γνωρίσουν τούτο το έργο στις
γενιές που έρχονται». 
Η επιλογή τού «Ζοοm» για να παρουσιάσει το τρίωρο πρόγραμμα με 60
τραγούδια λαϊκά κρίθηκε αναγκαία, γιατί τον εκφράζει ως χώρος λειτουργικός:
«Πιστεύω ότι μέσα σ' αυτό τον χώρο καλλιτέχνες και κοινό συνεννοούνται
καλύτερα, πιο άμεσα. Το πρόγραμμα παίρνει τη μορφή της παρέας και πολλές
στιγμές τραγουδάμε όλοι μαζί. Ο κόσμος έχει τη δική του συμμετοχή κι αυτό έχει
μεγάλη σημασία για εμένα». 
Στο πρόγραμμα τραγουδούν μαζί του η Στέλλα Χροναίου, ο Νίκος Ανδρουλάκης και η
Χρύσα Στεφανάκη. 
Ξεχωριστή, στο πρόγραμμα του Δημήτρη Μητροπάνου στο «Ζοοm», μία ενότητα
τύπου... τζουκ μποξ. «Αυτά τα όμορφα τραγούδια τα κράτησα χρόνια ολόκληρα μέσα
μου. Και τώρα, στο τζουκ μποξ τής καρδιάς, θα τα ακούσω μαζί με τον κόσμο, θα
τα πω μαζί του και θα τα μοιραστώ», λέει ο Δημήτρης Μητροπάνος. «Και είναι
τόσα τα τραγούδια, τόσα που θέλω να πω. Έτσι όπως ζωντανεύει η επιθυμία μου να
τα ακούσω στα παιδικά μου χρόνια, ρίχνοντας το κέρμα μιας δραχμής κι αργότερα
του τάλιρου στα πραγματικά τζουκ μποξ στα καφενεία, τα σφαιριστήρια και τις
λαϊκές ταβέρνες. Οι πολύ έντονες μνήμες μου από εκείνες τις εποχές, που ο
κόσμος δεν είχε τη δυνατότητα να ακούει τους μεγάλους τραγουδιστές της
προτίμησής του στα λαϊκά μαγαζιά κι εύρισκε τον τρόπο να ρίχνει τις δραχμές
στα τζουκ μποξ και να απολαμβάνει τις λαϊκές επιτυχίες πίνοντας το ούζο ή το
κρασί του με λίγο μεζέ. Όλα αυτά που έζησα, με συγκινούν και με τονώνουν κι
έτσι βγάζω όλο μου τον εαυτό την ώρα που τραγουδώ αυτά τα αθάνατα τραγούδια». 
Το πρόγραμμα κλείνει με έναν κύκλο από τα ωραιότερα ζεϊμπέκικα, στα
οποία η απόδοση του Μητροπάνου - που εκείνες τις στιγμές ξεπερνά τον εαυτό του
- φτάνει στα... ύψη! «Δώσε μου φωτιά», «Πες μου πού πουλάν' καρδιές»,
«Καλαμιές», «Κυρα-Ζωή», «Σαββατόβραδο», «Η ζωή μου όλη».

Επίσης θ' ακουστούν και οι μεγάλες επιτυχίες που τραγούδησε ο Δημήτρης
Μητροπάνος «Σ' αναζητώ στη Σαλονίκη» και «Λαδάδικα», από τους πασίγνωστους
κύκλους τραγουδιών του συνθέτη Μάριου Τόκα.

<H3>Εντυπωσιακό άνοιγμα
</H3>
Το άνοιγμα του προγράμματος είναι εντυπωσιακό. Ο Μητροπάνος, με τη συνοδεία
μιας καταπληκτικής ορχήστρας, που διευθύνει ο Γιάννης Παπαζαχαριάκης, δίνει
τον καλύτερό του εαυτό στην ερμηνεία της επιτυχίας (και ενορχηστρωτικά) του
Σταύρου Ξαρχάκου και του Λευτέρη Παπαδόπουλου «Κλάψτε ουρανοί κι αστέρια». Κι
ύστερα «Όλα είναι εδώ» του Λαυρέντη Μαχαιρίτσα, «Ποτέ» του Σταμάτη Κραουνάκη,
«Ερωτικό» του Θάνου Μικρούτσικου, «Μικρό μου βότσαλο», «Θολό ποτάμι» του
Δημήτρη Παπαδημητρίου. Για τα δύο τελευταία τραγούδια ο Μητροπάνος εξηγεί ότι
είναι τα πιο πρόσφατα που έχει ηχογραφήσει και μ' αυτό τον τρόπο δένει το
πρόγραμμα και ζυγίζει τα μουσικά ρεύματα ανάμεσα στο χθες και το σήμερα. Και
συμπληρώνει: «Ο ρομαντισμός υπάρχει και σήμερα. Αλίμονο αν σ' αυτή την εποχή
που ζούμε απουσίαζαν οι ρομαντικοί. Μέσα σ' αυτούς θεωρώ πως είμαι κι εγώ».

<H3>Οδηγίες «χρήσης»
</H3>
Πού: Στη μουσική σκηνή «Zoom», Κυδαθηναίων 37, στην Πλάκα. Τηλ:
010-3225.920 και 010-3245.595. 
Πότε: Κάθε Πέμπτη, Παρασκευή, Σάββατο στις 11 μ.μ., κάθε Κυριακή στις
9.30 μ.μ. 
Τιμές: Ποτό στο μπαρ, 15 ευρώ (5.110 δρχ.) το άτομο. Ελάχιστη
κατανάλωση στο τραπέζι 30 ευρώ (10.220 δρχ.) το άτομο. Φιάλη ουίσκι για
τέσσερα άτομα 118 ευρώ (40.209 δρχ.).

<H3>INFO
</H3><H3>«Άγιος Φεβρουάριος» </H3>
Όλα τα τραγούδια του έργου «Άγιος Φεβρουάριος» σε μουσική Δήμου Μούτση και
στίχους Μάνου Ελευθερίου, που κλείνει τριάντα χρόνια από την κυκλοφορία του,
ερμηνεύει, σε ξεχωριστή ενότητα, ο Δημήτρης Μητροπάνος με τους συνεργάτες του,
στο πρόγραμμα του «Zoom». Τον Φεβρουάριο του 1972 που γράφτηκε το έργο,
αυθεντικοί ερμηνευτές του ήταν ο Δημήτρης Μητροπάνος και η Πετρή Σαλπέα. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17265P221</ED>
<ID>
ID:306004

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P22&aa=1</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΒΕΡΟΛΙΝΟΥ
</H5><H2>Η Οδύσσεια ενός ξεριζωμένου... Κέβιν
</H2><H4>Σημασία δεν έχει τι λες, αλλά πώς το λες. Κάπως έτσι ο Νίκος Ξανθόπουλος
μεταμορφώθηκε σε Κέβιν Σπέισι! </H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο Κέβιν Σπέισι και η Τζούλιαν Μουρ στα «Ναυτιλιακά Νέα» του Λάσε Χάλστρομ.
Μελόδραμα α λα Νίκος Ξανθόπουλος, με συντελεστές που «φωνάζουν» Όσκαρ. Ο...
ξεριζωμένος Κέβιν επιστρέφει στο ψαροχώρι του, και η ταινία πάει για βραβείο κοινού

Την αλήθεια; Στη θέση του διευθυντή της Μπερλινάλε θα πέταγα τα «Ναυτιλιακά
Νέα» (Shipping News) σε κάποιο περιφερειακό σινεμαδάκι. Και αν ήμουν Κέβιν
Σπέισι και ο Λάσε Χάλστρομ ο σκηνοθέτης της ταινίας μού πρότεινε τον ρόλο ενός
ξεριζωμένου Νίκου Ξανθόπουλου που επιστρέφει στο ψαροχώρι του, θα του έκλεινα
κατάμουτρα την πόρτα. Το αποτέλεσμα; Το μελόδραμα είδους Στράντζαλη έγινε
γεγονός, η ταινία πάει για βραβείο κοινού και ο πασίγνωστος σε όλους μας ήρωας
«Ξανθόπουλου type» έγινε Κέβιν Σπέισι. Που πάει να πει «αν έχεις Κέβιν Σπέισι
διάβαινε και ριζικό περπάτει». Επειδή όπως καταλάβατε η ταινία «δεν λέει» αλλά
ο... Ξανθόπουλος λέει, απολαύστε τον. 
Μας εγκαταλείπετε; 
«Εγώ, εσάς τους φίλους μου τους δημοσιογράφους; Ποτέ». 
Μα πρόκειται να εγκαταλείψετε τον ρόλο του ηθοποιού. 
«Προσωρινά. Μόνο για τους επόμενους 8 με 9 μήνες. Έτσι, για να πάρω μια ανάσα,
και για να παίξω τον ρόλο του παραγωγού. Ξέρετε, έχω μια μικρή εταιρεία που
πάει καλά και που πρόκειται να μπει πιο δυναμικά στην αγορά. Α, μη με κοιτάτε
με καχυποψία. Όταν λέω παραγωγός, δεν εννοώ πως θα κυκλοφορώ με πούρο και με
κοιλιά. Απλώς θα προσπαθήσω να επαναλάβω ό,τι καλό εισέπραξα από μερικούς
ανθρώπους που με βοήθησαν στην καριέρα μου. Να βοηθήσω με τις μικρές μου
δυνάμεις τα νέα ταλέντα. Ταλαντούχους αλλά ανώνυμους σκηνοθέτες και
συγγραφείς. Σας βεβαιώ υπάρχουν μπόλικοι». 
Ποιος ήταν ο φύλακας - άγγελος του Κέβιν Σπέισι; 
«Όταν ήμουν μόλις 13 ετών και μέλος περιοδεύοντος θιάσου, έτυχε να
παρακολουθήσω ένα μικρό σεμινάριο του Τζακ Λέμον και του Γουόλτερ Ματάου. Μετά
τον θάνατο του Τζακ Λέμον ο κόσμος για μένα έγινε περισσότερο μελαγχολικός.
Όταν του ζήτησα τη συμβουλή του, μου είπε: "Kid, μην ακούς κανέναν άλλο παρά
μόνο τον εαυτό σου. Θέλεις να γίνεις ηθοποιός; Ωραία... να γίνεις. Αλλά για να
το καταφέρεις, δύο πράγματα πρέπει να κάνεις. Σπουδές στη Νέα Υόρκη και
θέατρο. Και πρόσεξε, όταν ανέβεις ψηλά στο Χόλιγουντ να μην ξεχάσεις τον μικρό
Κέβιν. Που πάει να πει, μην καβαλήσεις καλάμι και πάρουν τα μυαλά σου αέρα». 
Με το ένα πόδι στον κόσμο των ανεξάρτητων παραγωγών και με το άλλο στο
Χόλιγουντ; 
«Σας είπα, υπάρχει αφθονία ταλέντων. Αλλά να ξέρετε κάτι. Στην Αμερική είναι
ευκολότερο να βρεις 100 εκατομμύρια δολάρια για μια μεγάλη παραγωγή παρά 10 ή
ακόμα 5 για μια μικρή και ανεξάρτητη. Το χρήμα, το μεγάλο χρήμα, είναι
δύσπιστο στο καινούργιο και στην τόλμη». 
Είναι δική σας επιλογή να παίζετε τον bad guy; 
«Απλώς ψάχνω ήρωες με πολύπλευρο χαρακτήρα. Η επιτυχία ενός ηθοποιού στον
κινηματογράφο είναι αποτέλεσμα συλλογικής δουλειάς. Ο Λάσε Χάλστρομ (ο
σκηνοθέτης) στα γυρίσματα μού έλεγε μονότονα: "Κέβιν, παίξε χαμηλά, χαμηλά,
χαμηλά". Εγώ έπαιζα όσο χαμηλά μπορούσα, αλλά εκείνος επαναλάμβανε διαρκώς το
ίδιο μοτίβο. "Λάσε, του λέω, πότε θα παίξω πιο δυνατά;". "Αργότερα" μου
απαντάει. "Δηλαδή, πότε αργότερα;". "Ίσως στην επόμενη ταινία"». 
Και η μεγαλύτερη φιλοδοξία σας; Ο «Άμλετ»; 
«Φυσικά ο Σαίξπηρ. Πολλά έργα του Σαίξπηρ. Τώρα που το ξανασκέφτομαι θα άρχιζα
με κάτι άλλο και θα τελείωνα με "Άμλετ"». 
Φαίνεστε μεγαλύτερος. 
«Πού και πότε; Μεγαλύτερος τώρα, μεγαλύτερος στην ταινία; Πέστε μου σύντομα
γιατί κρύος ιδρώτας αρχίζει να τρέχει στη ραχοκοκαλιά μου». 
Μεγαλύτερος στην ταινία. 
«Guys, σας ευχαριστώ».

<H3>Με μια ματιά </H3>
* «Τα Ναυτιλιακά Νέα»»: Η επιστροφή ενός ξεριζωμένου 
* Κέβιν Σπέισι: Για έναν χρόνο παραγωγός. 
* «Bloody Sunday» και «8 Γυναίκες»: Προηγούνται για βραβεία. 
* «Ένας υπέροχος άνθρωπος»: Προβάλλεται απόψε εκτός συναγωνισμού. 
* «Αμαντέους»: Σε νέα ολοκληρωμένη 3ωρη κόπια, όπως την ήθελε ο Φόρμαν. 
* «Αμήν»: Αύριο 13, η τυχερή μέρα του Κώστα Γαβρά. 
* «Δεκαπενταύγουστος»: Λες; Πάντως μέχρι στιγμής καλύτερος από τους
περισσότερους αντιπάλους του. 
* Κέβιν Σπέισι, Ράσελ Κρόου, Κέιτ Μπλάνσετ αναστατώνουν την Μπερλινάλε.

<H3>INFO
</H3>
«Τα Ναυτιλιακά Νέα» θα προβληθούν στην Ελλάδα τον Μάρτιο. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17265P231</ED>
<ID>
ID:306005

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P23&aa=1</URL></REF>


Article

<CATEGORY>vin09</CATEGORY>

 <H2>Τα μενίρ του Οβελίξ «πλάκωσαν» τον Τομ Κρουζ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Αρέσει περισσότερο στους σινεφίλ και στους φαν του κόμικ ο νέος
κινηματογραφικός «Αστερίξ και Οβελίξ: Επιχείρηση Κλεοπάτρα» από την πρώτη και
ολίγον χάλια ταινία που θύμιζε... ελληνική βιντεοταινία, ενώ το «Vanilla sky»
με τον Τομ Κρουζ απογοητεύει... Έτσι, λοιπόν, ο Οβελίξ-Ντεπαρντιέ έχει
συγκεντρώσει 80.000 θεατές σε δέκα ημέρες προβολής και το «Vanilla sky»-Τομ
Κρουζ 92.500 σε 17 ημέρες προβολής - σε Αθήνα και Πειραιά και οι δύο. Ας
αναφερθεί ότι ο «Αστερίξ» έκανε 32.000 εισιτήρια το δεύτερο τριήμερο προβολής
του, όσο και στο άνοιγμά του, που δείχνει ότι η διαφήμιση από «στόμα σε στόμα»
είναι θετική και με αυξανόμενους ρυθμούς... 
Ευχάριστα, όμως, είναι τα νέα και για τον ελληνικό κινηματογράφο - είτε
πρόκειται για τον «δύσκολο» είτε για τον... μεταμοντέρνο. Η πρώτη περίπτωση
αφορά «Το μόνον της ζωής του ταξείδιον» του Λάκη Παπαστάθη, που τις τρεις
πρώτες ημέρες προβολής του σε δύο αίθουσες στην Αθήνα έκανε 3.591 εισιτήρια
και σε μία στη Θεσσαλονίκη 441 εισιτήρια. Όσο για τον «15Αύγουστο» του
Κωνσταντίνου Γιάνναρη - διαγωνίζεται αύριο στο Φεστιβάλ Βερολίνου - έχει κάνει
σε 10 ημέρες προβολής 40.000 εισιτήρια σε Αθήνα και Θεσσαλονίκη. Ακόμα και το
ντοκιμαντέρ «Ημερολόγια καταστρώματος-Γιώργος Σεφέρης» του Στέλιου
Χαραλαμπόπουλου σε 10 ημέρες προβολής σε... μιάμιση αίθουσα έκανε 4.000
εισιτήρια και θα συνεχίσει από την Παρασκευή να προβάλλεται σε τρεις αίθουσες
στην Αθήνα - Άστυ, Τριανόν, Αφαία - και μία - Ολύμπιον 2-Παύλος Ζάνας - στη
Θεσσαλονίκη. 
Από μέτρια έως... συμπαθητικά πήγε το «Kate and Leopold», που στο πρώτο
τριήμερο έκοψε 27.000 εισιτήρια σε Αθήνα και Πειραιά - πανελλαδικά 36.000 -
ενώ το «Αίνιγμα» έκανε 8.000 εισιτήρια και το «Κάτι θα τσιμπήσει» 3.000
εισιτήρια σε δύο αίθουσες. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17265P232</ED>
<ID>
ID:306045

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P23&aa=2</URL></REF>


Article

<CATEGORY>vin09</CATEGORY>

 <H5>...ΣΤΗΝ ΕΚΘΕΣΗ ΠΕΡΔΙΚΙΔΗ
</H5><H2>Όταν το κόκκινο φαντάζει σαν αίμα
</H2><H4>«Ξυπνάει τα αίματα» η αναδρομική έκθεση του Δημήτρη Περδικίδη στο Μακεδονικό
Μουσείο Σύγχρονης Τέχνης, στη Θεσσαλονίκη
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο Δημήτρης Περδικίδης με στολή... εργασίας και χαρακτηριστικά έργα του 1971

Μια έκθεση-ποταμός, στην οποία κυριαρχούν ο δυνατός - και τόσο ισπανικός -
συνδυασμός του κόκκινου, σαν αίμα, με το μαύρο. Είναι οι ταινίες, τα κείμενα,
οι ήχοι, οι φωνές, η μουσική. Όλα αυτά που κάνουν τον επισκέπτη να αλλάζει
διάθεση. 
Το πρόσωπο: Ωραίος σαν μεγάλο παιδί. Με παράστημα στρατιωτικού, έκφραση
ενός πρίγκιπα. Φωτεινό και φλογερό βλέμμα. Χαρακτηριστικά που έμειναν
αναλλοίωτα στη μορφή τού Δημήτρη Περδικίδη (1922-1989) ακόμα κι όταν πέθανε,
παραμελημένος από την Πολιτεία σε κάποιο νοσοκομείο της Αθήνας, το 1989. Τον
γνωρίζουμε μέσα από παλιές φωτογραφίες. 
Το έργο: Διακρίνονται τρεις μεγάλες ενότητες. Τα αφηρημένα,
εξπρεσιονιστικά, χρωματικά και πιο δυνατά έργα του, τα στρατευμένα έργα του
κριτικού ρεαλισμού, που σχολιάζουν συχνά τον πόλεμο και τα θύματά του -
Βιετνάμ, Αφρική, Κούβα. Τρίτο στάδιο, τα γεωμετρικά - όταν ο καλλιτέχνης προς
το τέλος της ζωής του γυρνά στις πηγές της έμπνευσης της πρωτοπορίας. Την
αφαίρεση και τον κονστρουκτιβισμό. 
Σύνθημα: «Η ηθική του μέλλοντος θα είναι η αισθητική» (Μαξίμ Γκόρκι). 
Ψίθυροι: Στην αρχή νομίζεις ότι αυτό που ακούς είναι ηχογραφημένο
ντοκουμέντο με τη φωνή του Δημήτρη Περδικίδη να εξομολογείται. «Γεννήθηκα στον
Πειραιά και οι γονείς μου ήταν Κρητικοί». Οδηγημένος από τη φωνή (του
Αλέξανδρου Φασόη) και την απαλή μουσική που ακούγεται, προχωρείς και βρίσκεσαι
απέναντι σε ένα βίντεο για τον καλλιτέχνη. Στο υπόγειο, άλλο οπτικοακουστικό
υλικό. Οι ταινίες έγιναν ειδικά για την έκθεση από τη Νουνού Αλεξοπούλου. 
Ντεσιμπέλ: Ένα ημίωρο ντοκιμαντέρ για την τέχνη της ισπανικής
πρωτοπορίας 1950-1985 γεμίζει με ήχους, κίνηση και εικόνες της εποχής τη
μεγάλη οθόνη στη μισοσκότεινη αίθουσα της έκθεσης, που μετατράπηκε σε αίθουσα
προβολής και εισάγει τον επισκέπτη που το επιθυμεί στο κλίμα και την ιστορία
της ισπανικής πρωτοπορίας και των πρωταγωνιστών της, τον Αντόνιο Σάουρα, τον
Χουάν Μιρό, τον Αντόνιο Ταπιές κ.ά. 
Ισπανία: Ο Περδικίδης ήθελε να σπουδάσει τη ζωγραφική στη χώρα τού
Γκόγια και του Βελάσκεζ, εκεί όπου η τέχνη ζωγράφιζε με την ψυχή. Πέτυχε μια
μικρή υποτροφία. Έφυγε το 1953 και έμεινε εκεί έως το 1985, μια ζωή. Εκεί και
διακρίθηκε. Η Ισπανία έστειλε έργα του Περδικίδη στις Μπιενάλε της Βενετίας,
του Σάο Πάολο, στη Νέα Υόρκη και βοήθησε στη διεθνή διάδοση του έργου του.
Υπήρξε μια αληθινή μάνα για τον Έλληνα μέτοικο. 
Το ξύλο, το ύφασμα και το χρώμα μέσα στον «στόχο» της ζωγραφικής του Δημήτρη
Περδικίδη (έργο του 1966)

Ελλάδα: Το ανθρώπινο στοιχείο, το σώμα, οι μυθολογικές αναφορές, η
μνήμη της Ιστορίας είναι στοιχεία που θυμίζουν Ελλάδα στο έργο του Περδικίδη.
Πιο πολύ όμως είναι το λευκό χρώμα που παρεμβαίνει σε πολλούς από τους πίνακές
του για να μετριάσει την έντονη σύγκρουση μεταξύ του κόκκινου και του μαύρου,
που κάνει το έργο του πιο ελληνικό. 
Άρης: Είναι ο Άρης Βελουχιώτης έφιππος, με τα μαύρα μαλλιά, που
προβάλλει μοναχός χωρίς τον αέρα της νίκης, με φόντο τον σταυρό και τις
γραμμές της ελληνικής σημαίας, με ψυχρό μπλε, σχεδιασμένο με τον αερογράφο, σ'
ένα έργο του 1976 από τη Μαδρίτη. Είναι η κηλίδα του κόκκινου χρώματος που
μοιάζει με το αίμα που σκορπάει στην άσφαλτο, που εκφράζουν τη διάψευση των
ρομαντικών ονείρων του στρατευμένου καλλιτέχνη, αλλά και την κριτική στάση του
απέναντι στον μηχανοποιημένο σύγχρονο κόσμο. 
Ξεναγήσεις: Καθημερινά στις 12 μ. και στις 7 μ.μ. 
«Μπουτίκ» τέχνης: Προσφέρει ποικιλία πρωτότυπων και πολλαπλών έργων
τέχνης, χρηστικών αντικειμένων και κοσμημάτων σχεδιασμένων από καλλιτέχνες.
Προσεγμένα κομμάτια σε τιμές πολύ προσιτές. 
Σχέδια: Το νέο κτίριο του μουσείου έχει έκταση 2.500 τ.μ., αρχικό
προϋπολογισμό 1 δισ. δρχ. και θα είναι έτοιμο αυτό το φθινόπωρο. Χτίζεται
δίπλα στο υπάρχον περίπτερο και πρόκειται να στεγάσει τις μόνιμες συλλογές του
Μακεδονικού Μουσείου Σύγχρονης Τέχνης, που αριθμούν περί τα 3.000 έργα τέχνης. 
<H3>Οδηγίες «χρήσης»
</H3>
Πού: Το Μακεδονικό Μουσείο Σύγχρονης Τέχνης ξεχωρίζει γιατί βρίσκεται
στο καλύτερο σημείο του αχανούς χώρου της Διεθνούς Έκθεσης Θεσσαλονίκης, κοντά
στην κύρια είσοδο. 
Πότε: Καθημερινά, 10 π.μ. - 2 μ.μ. και 6 μ.μ. - 9 μ.μ. Κυρ. 11 π.μ. - 3
μ.μ. Δευτέρα κλειστά. 
Πόσο: Εισιτήριο 3 ευρώ και με έκπτωση 1,5 ευρώ. 
Κατάλογος: Επιμελημένος από την ιστορικό Τέχνης Μαρία Κοτζαμάνη και
πολύ οικονομικός - χάρη στη χορηγία της Alpha Bank. Έχει 299 πλούσια
τεκμηριωμένες και εικονογραφημένες σελίδες, είναι των Εκδόσεων Ίτανος και
κοστίζει 29,35 ευρώ (10.000 δρχ.). 
<H3>INFO
</H3>
Εκπαιδευτικά προγράμματα: για παιδιά οργανώνονται συστηματικά και μέχρι τώρα
υπολογίζεται ότι τα έχουν παρακολουθήσει περί τις 40.000 μαθητές.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17265P241</ED>
<ID>
ID:306006

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Κάνει το ποδήλατο φορτιστή!
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Αν έχετε ποδήλατο και κινητό τηλέφωνο, τότε αυτή η συσκευή είναι ειδικά
σχεδιασμένη για σας. 100% οικολογική, σας δίνει τη δυνατότητα να φορτίσετε το
κινητό σας τηλέφωνο (αλλά και όποια άλλη επαναφορτιζόμενη συσκευή) χωρίς να
πληρώσετε δραχμή... Μόνο με τον ιδρώτα σας, καθώς παράγει ενέργεια, ενώ εσείς
κάνετε πετάλι! Σχεδιάστηκε από Βρετανούς και πωλείται στη Βρετανία αλλά και σε
ολόκληρη την Ευρώπη, μέσω του Internet. Φορτίζει όλα τα κινητά τηλέφωνα και
προσαρμόζεται σε όλα τα ποδήλατα, εύκολα. Ουσιαστικά πρόκειται για ένα δυναμό
(6v/3w) το οποίο συνδέεται με τον φορτιστή και τη βάση για το τηλέφωνο. Η
εμπορική του ονομασία είναι Pedal & Power και έχει ήδη κάνει θραύση στις
χώρες με τα περισσότερα ποδήλατα, στην Αγγλία, την Ολλανδία αλλά και την Ιταλία

<H3>INFO
</H3>
Η τιμή του Pedal & Power είναι περίπου 26 ευρώ. Μπορείτε να το
παραγγείλετε αλλά να βρείτε και περισσότερες πληροφορίες γι' αυτό στην
ηλεκτρονική διεύθυνση: http: //www.ikonglobal.com/
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17265P242</ED>
<ID>
ID:306046

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P24&aa=2</URL></REF>


Article

<CATEGORY>vin09</CATEGORY>

 <H2>Διπλή ενοχή, διπλή ευθύνη
</H2><H4>Διπλή ευθύνη για την αποσιώπηση του ονόματός του, ως δημιουργού του «Canto
Οlympico», αποδίδει ο Μίκης Θεοδωράκης. Στο θέμα πήραν θέση και τα κόμματα </H4>
Το συμφωνικό έργο του Μίκη Θεοδωράκη «Canto Olympico», που ακούστηκε στην
τελετή έναρξης των Χειμερινών Ολυμπιακών Αγώνων στο Σολτ Λέικ Σίτι, σε
ολόκληρο τον κόσμο, επί 3 λεπτά και 27'', ήταν αγνώστου... πατρός

Για «κατάφωρη προσβολή» εις βάρος του, αλλά και εις βάρος της Ελλάδας, από
τους διοργανωτές των Χειμερινών Ολυμπιακών Αγώνων του Σολτ Λέικ Σίτι στην
τελετή της Ολυμπιακής Φλόγας, μιλούσε χθες ο Μίκης Θεοδωράκης σε νεώτερη
δήλωσή του, με την οποία επανήλθε στο θέμα της αποσιώπησης της ταυτότητας του
έργου του «Canto Olympico», που παιζόταν επί 3 λεπτά και 27'' και ακούστηκε
σχεδόν σε ολόκληρο τον πλανήτη. 
Ευθύνη, όμως, κατά τον Μίκη Θεοδωράκη, φέρει και η ΕΡΤ, την οποία ο ίδιος είχε
ενημερώσει με δύο επιστολές του το βράδυ της Παρασκευής 8 Φεβρουαρίου και το
πρωί του Σαββάτου, 9 του μηνός, πριν από την τελετή έναρξης των 19ων
Χειμερινών Ολυμπιακών Αγώνων. «Το πρόβλημα της αποσιώπησης της ταυτότητας του
"Canto Olympico" και του ονόματος του δημιουργού του στην εναρκτήρια τελετή
των Χειμερινών Ολυμπιακών Αγώνων στο Σολτ Λέικ Σίτι, φαίνεται ότι έχει
ευρύτερες διαστάσεις απ' ό,τι φάνηκε στην αρχή. Πρόκειται για μια κατάφωρη
προσβολή από μέρους των διοργανωτών στο πρόσωπο του δημιουργού αλλά και
ευρύτερα προς την Ελλάδα», ανέφερε χθες ο Μίκης Θεοδωράκης. 
«Η Οργανωτική Επιτροπή των Αγώνων αυτοβούλως επέλεξε την προαναφερόμενη
σύνθεση και την ενέταξε στο πρόγραμμα της τελετής και μάλιστα στην κορυφαία
στιγμή της, της εισόδου της Ολυμπιακής Φλόγας στο στάδιο και της αφής της.
Τελικά η σύνθεση αποδόθηκε, κατά το πρόγραμμα, από την Utah Symphony Orchestra
και τη χορωδία Mormon Tabernacle Choir. Πλην όμως το όνομα του δημιουργού και
ο τίτλος του έργου δεν ανακοινώθηκαν και παραλείφθηκαν από το λεπτομερέστατο
πρόγραμμα, που διανεμήθηκε από τους διοργανωτές σε όλους τους
δημοσιογράφους-παρουσιαστές των τηλεοπτικών καναλιών, τόσο των αμερικανικών,
όσο και όλων των άλλων χωρών. Όταν δε ρωτήθηκαν οι διοργανωτές, είπαν ότι
πρόκειται για απλή παράβλεψη». 
Όμως ο Μίκης Θεοδωράκης θέτει το ερώτημα: «Είναι δυνατόν σε μια τόσο σημαντική
διοργάνωση να υπάρχει τέτοιο λάθος; Ίσως η πιο λογική εξήγηση να είναι ότι την
τελευταία στιγμή υπήρξε κάποια άνωθεν παρέμβαση, πιθανόν και για πλήρη
απάλειψη του έργου από την τελετή, για λόγους που όλοι στην Ελλάδα γνωρίζουμε.
Επειδή προφανώς ήταν αργά πια για κάτι τέτοιο, επελέγη η εύκολη λύση, να
παιχτεί το έργο αλλά να αποσιωπηθεί η ταυτότητά του. Βεβαίως η ευθύνη της ΕΡΤ
παραμένει στον βαθμό που ήταν ενημερωμένη με δελτίο Τύπου πριν από τη βραδινή
μετάδοση της τελετής το περασμένο Σάββατο, 9 Φεβρουαρίου. 
Πάντως, είναι φανερό ότι η παράλειψη αυτή των διοργανωτών των Χειμερινών
Ολυμπιακών Αγώνων ξεπερνά τον δημιουργό και αφορά όλη την Ελλάδα, διότι είναι
μια κατάφωρη προσβολή εις βάρος της». 
Η ΕΡΤ, από την πλευρά της, μιλούσε χθες μόνον για παράλειψη των διοργανωτών
της Χειμερινής Ολυμπιάδας, οι οποίοι παραδέχθηκαν το λάθος τους. «Με κείμενό
τους προς την ελληνική τηλεοπτική αποστολή παραδέχονται ότι υπήρξε δική τους
παράλειψη η μη αναφορά του ονόματος του συνθέτη και του έργου του στο επίσημο
πολυσέλιδο πρόγραμμα μετάδοσης της τελετής έναρξης», ανέφερε ανακοίνωση της
ΕΡΤ. 
«Η αποστολή της ΕΡΤ διαμαρτυρήθηκε εντονότατα προς τους υπεύθυνους κατά τη
διάρκεια της καθημερινής συνάντησης των μελών όλων των τηλεοπτικών σταθμών που
καλύπτουν τους Αγώνες, με αποτέλεσμα ο εκπρόσωπος των διοργανωτών να
παραδεχθεί δημοσίως τη σοβαρότατη παράλειψή τους και να εκφράσει τη λύπη του». 
<H3>Αντιδράσεις </H3>
Στο θέμα αναφέρθηκε και ο υπουργός Τύπου και ΜΜΕ κ. Χρήστος Πρωτόπαπας,
που τόνισε πως ο υφυπουργός Τύπου κ. Τηλέμαχος Χυτήρης επικοινώνησε με την ΕΡΤ
και αποκαταστάθηκε η σχετική παράλειψη. Επισήμανε δε πως οι διοργανωτές της
Χειμερινής Ολυμπιάδας ενημέρωσαν, με φαξ, την κυβέρνηση ότι «από λάθος των
διοργανωτών το όνομα του Μίκη Θεοδωράκη είχε παραλειφθεί από το πρόγραμμα,
όπως έλειπαν και άλλων συνθετών τα ονόματα, τα οποία προστέθηκαν εκ των
υστέρων». 
Για υπεκφυγές της διοίκησης της ΕΡΤ, που δεν πείθουν, έκανε χθες λόγο ο
εκπρόσωπος της Ν.Δ. κ. Θοδωρής Ρουσόπουλος, σε δήλωσή του, στην οποία αναφέρει
ότι η κρατική ραδιοτηλεόραση «εγνώριζε - μέσω δελτίου Τύπου που εξέδωσε ο κ.
Θεοδωράκης και το οποίο απεστάλη εγκαίρως στην ΕΡΤ - και συνεπώς θα έπρεπε να
ενημερώσει τους απεσταλμένους της στο Σολτ Λέικ Σίτι ότι απόσπασμα του
μουσικού έργου "Canto Olympico" επένδυσε μουσικά την τελετή έναρξης των
Χειμερινών Ολυμπιακών Αγώνων». 
Για παρέμβαση των Αμερικανών στην επιτροπή της Χειμερινής Ολυμπιάδας, ώστε να
διαγραφεί το όνομα του Μίκη Θεοδωράκη, μιλούσε η γενική γραμματέας της
Κεντρικής Επιτροπής του ΚΚΕ κ. Αλέκα Παπαρήγα σε διάβημα της στον υπουργό
Εξωτερικών καθώς «η εξέλιξη της υπόθεσης δείχνει ότι δεν πρόκειται για τεχνικό
λάθος ή παράλειψη». Η κ. Παπαρήγα θα προχωρήσει σε ανάλογο διάβημα και προς
τον υπουργό Πολιτισμού κ. Ευάγγελο Βενιζέλο.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17265P331</ED>
<ID>
ID:306007

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P33&aa=1</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 12/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Tempo 
«Όλοι οι άνδρες είναι ίδιοι» 
Η Άννα Φόνσου ως «ζουμερή» υπηρετριούλα που αναστατώνει όλα τα αρσενικά του
σπιτιού στο οποίο δουλεύει. Αντέχει ακόμα η κωμωδίούλα - '66 - του Αλέκου
Σακελλάριου. Παίζουν επίσης οι: Διονύσης Παπαγιαννόπουλος, Γιάννης Βογιατζής,
Γιάννης Γκιωνάκης, Μαρίκα Κρεβατά, Μέλπω Ζαρόκωστα. (Διάρκεια: 83') ** 
21.00 Mega 
«Τρεις ευχές» 
Η δεύτερης διαλογής ταινία τρόμου «Ξέρω τι κάνατε πέρυσι το καλοκαίρι» σε
ελληνική εκδοχή με τις ίδιες σεναριακές απιθανότητες, που η τηλεσκηνοθεσία τής
Ελισάβετ Χρονοπούλου κάνει ό,τι μπορεί, για να τις συμμαζέψει. Τρεις αχώριστοι
φίλοι χτυπάνε με το αυτοκίνητό τους έναν νεαρό, πετάνε το πτώμα του σε λίμνη,
συνεχίζουν τη ζωή τους και συνδέονται συναισθηματικά με την ίδια κοπέλα που
έχει κάποια σχέση με το... αμάρτημά τους! * 
21.00 Star 
Σον Κόνερι και Ούμα Θέρμαν στους «Εκδικητές» (Star, 21.00)

«Οι εκδικητές» (The avengers) 
Παταγώδη εμπορική αποτυχία γνώρισε η προσπάθεια - '98 - νεκρανάστασης της
δημοφιλούς σειράς του '60. Κι ας έχει για πρωταγωνιστές δύο νέους σταρ - Ρέιφ
Φάινς, Ούμα Θέρμαν - και τον βετεράνο Σον Κόνερι. Ο Βρετανός πράκτορας Τζον
Στιντ και η βοηθός του Έμα Πιλ εναντίον παρανοϊκού τύπου που κατέχει μηχανή,
με την οποία ελέγχει τα καιρικά φαινόμενα! Σκηνοθεσία: Τζερεμάια Τσέτσικ.
(Διάρκεια: 85') ** 
22.00 Alter 
«Ο απίθανος κόσμος του Γουέιν 2» (Wayne's world 2) 
Σίκουελ φαρσοκωμωδίας - '93 - όπου οι δύο φίλοι από το Ιλινόις αποφασίζουν να
φύγουν από το σπίτι τους. Του Στέφεν Σούρτζικ, με τους: Μάικ Μάγιερς, Ντάνα
Κάρβεϊ και τους «παλιούς» Κιμ Μπάσινγκερ, Ρομπ Λόου, Κρίστοφερ Γουόκεν.
(Διάρκεια: 94') *

23.00 Mega 
«Η πόλη των αγγέλων» (City of angels) 
Άλλα τα μάτια του λαγού άλλα της κουκουβάγιας, και η σύγκρισή της με «Τα φτερά
του έρωτα» του Βιμ Βέντερς, πάνω στο σενάριο της οποίας «παίζει», την
συντρίβει. Παρ' όλα αυτά, η Μέγκ Ράιαν είναι γοητευτική ως καρδιοχειρουργός
που την ερωτεύεται ο Νίκολας Κέιτζ, που είναι άγγελος, με έργο να περισυλλέγει
ψυχές νεκρών - δεν του πάει με τίποτα η... αγγελοποίηση. Εντυπωσιακές σκηνές -
ψηφιακά εφέ, αλλά άνευρη, ψυχρή και αδιάφορη σκηνοθεσία από τον Μπραντ
Σίλμπερλινγκ. (Διάρκεια: 110') ** 
23.30 ΕΤ1 
«Η κόρη του στρατιώτη δεν κλαίει ποτέ» (Α soldier's daughter never
cries) 
Ο Τζέιμς Άιβορι επαναλαμβάνει το γοητευτικό και «δαντελένιο» του στυλ μ' ένα
οικογενειακό δράμα που ζει ζευγάρι Αμερικανών στο Παρίσι μετά τον πόλεμο. Με
τους καλούς Κρις Κριστόφερσον, Μπάρμπαρα Χέρσεϊ, Λίλι Σομιέσκι. (Διάρκεια
121') ** 
01.30 Star 
«Οργή Θεού» (Hemoglobin) 
Ανεκδιήγητη ταινία τρόμου - '98 - με... μεταλλαγμένες ερμαφρόδιτες υπάρξεις
και αιμοδιψείς ορέξεις. Του Πίτερ Σβάτεκ, με τους: Ρούτγκερ Χάουερ, Ρόι
Ντιπουά. (Διάρκεια: 88'). 
<H3>ΤΟΡ 3
</H3>
1. «Η πόλη των αγγέλων». Ο Νίκολας Κέιτζ με... φτερά (23.00, Mega) 
2. «Η κόρη του στρατιώτη δεν κλαίει ποτέ». Με Τζ. Άιβορι (23.30, ΕΤ1) 
3. «Οι εκδικητές». Δεν... νεκραναστήθηκαν (21.00, Star) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17265P332</ED>
<ID>
ID:306060

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P33&aa=2</URL></REF>


Article

<CATEGORY>vin09</CATEGORY>

 <H2>Η Νelly's της προσφυγιάς
</H2><H4>Την «άλλη πλευρά» της εύθραυστης «φωτογράφου του γυμνού» Νelly's παρουσιάζει
μία έκθεση φωτογραφιών της με άξονα την προσφυγιά </H4>
Έχουν ήδη περάσει τα πρώτα χρόνια μετά τη Μικρασιατική Καταστροφή, αλλά η
σφραγίδα του πόνου και η φτώχεια είναι σαν όλα να έγιναν χθες

Δεκαεπτά φωτογραφίες - πίνακες ήταν αρκετές για να αποτυπώσουν και να
εκφράσουν τον σπαραγμό και τον καημό της προσφυγιάς, από τη Nelly's. Και
αυτές, μόνο που τραβήχθηκαν σε προσφυγικούς καταυλισμούς τα πρώτα χρόνια μετά
τη Μικρασιατική Καταστροφή, παρουσιάζει η Έκθεση «Προσφυγικοί Καημοί με τον
φακό της Nelly's», που ανοίγει απόψε στο Πνευματικό Κέντρο του Δήμου Αθηναίων. 
Η εύθραυστη «Ευρωπαία» και αστή Νέλλυ, η φωτογράφος των αγαλμάτινων σωμάτων,
των γυμνών χορευτριών του μπαλέτου, των εστεμμένων, με αυτή τη σειρά των
φωτογραφιών δείχνει τον άλλο εαυτό της. Γίνεται η προσφυγοπούλα Έλλη
Σουγιουλτζόγλου από το Αϊδίνι. Που βλέπει τα κουρελιασμένα ρούχα και συνθέτει
την «Πιετά» των προσφύγων με πρωταγωνιστές τους αδυνάτους του ξεριζωμού: τη
μάνα, τα παιδιά, τους γέροντες. Αυτό που αποτυπώνει είναι τα πρόσωπα, η
αίσθηση του πόνου, η λύπη, αλλά και ένα είδος αξιοπρέπειας, τη συνέχεια της
ζωής. 
«Γύρισα όλους τους καταυλισμούς των δυστυχισμένων αυτών πλασμάτων και,
όπως ανήκα και εγώ στον ξεκληρισμένο Ελληνισμό της Μικράς Ασίας, ένιωσα,
κατάλαβα τη δυστυχία τους και μπόρεσα να αποδώσω όλη την τραγική τους
αθλιότητα», σημείωνε η ίδια γι' αυτές τις φωτογραφίες που ανήκουν τώρα στο
φωτογραφικό αρχείο του Μουσείου Μπενάκη. Η ίδια, στο φωτογραφικό εργαστήριο
που είχε ήδη ανοίξει στην Αθήνα, επεξεργάσθηκε τις φωτογραφίες με μια
ιδιαίτερη τεχνική - το μπρομόιλ, που μπορεί να σβήνει κάποιες λεπτομέρειες και
να δίνει στη φωτογραφία την υφή ενός ζωγραφικού πίνακα. Ζωγραφικά είναι
άλλωστε και τα πυραμιδοειδή ή ελικοειδή πρότυπα που χρησιμοποιεί στη σύνθεση
των σκηνών. 
Στη Μικρασιατική Καταστροφή οφείλει άλλωστε η Nelly's τη στροφή της προς τη
φωτογραφία. Αρχικά, το 1920, η Νέλλυ έφυγε από τη Σμύρνη για τη Γερμανία
προκειμένου να σπουδάσει ζωγραφική. Με την Καταστροφή, αντιλήφθηκε ότι
χρειαζόταν πλέον ένα βιοποριστικό επάγγελμα και έκανε στροφή προς την τέχνη
της φωτογραφίας. Η έκθεση «Προσφυγικοί καημοί» πρωτοπαρουσιάσθηκε στο στούντιό
της, στην οδό Ερμού 49, το 1926, έναν χρόνο προτού ξεσηκώσει διεθνώς σάλο με
τις φωτογραφίες της γυμνής χορεύτριας Μόνας Πάιβα στον Παρθενώνα. 
Η έκθεση πραγματοποιείται σε συνεργασία με την Ένωση Σμυρναίων επί τη ευκαιρία
της 80ής επετείου από την Μικρασιατική Καταστροφή. 
<H3>INFO
</H3>
Στο Πνευματικό Κέντρο του Δήμου Αθηναίων (Ακαδημίας 50), καθημερινά 9 π.μ. - 1
μ.μ. και 5 μ.μ. - 9 μ.μ. Δευτέρα και Κυριακή απόγευμα κλειστά. Τηλ.
010-3621.601. Είσοδος ελεύθερη.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17265P351</ED>
<ID>
ID:306008

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P35&aa=1</URL></REF>


Article

<CATEGORY>vin09</CATEGORY>

 <H2>Άλλο το 'να, άλλο τ' άλλο...
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Ένας δυϊσμός, μια σχιζοφρένεια έχει καταλάβει τελευταία την πιάτσα του
περιοδικού Τύπου. Ένα δισυπόστατο, ένα διμούτσουνο. Ένα δόκτωρ Τζέκιλ μίστερ
Χάιντ. Και δεν εννοώ μόνο τα περιοδικά, περιοδικά. Εννοώ και αυτά που
ντύνονται εφημερίδα, πας να την ανοίξεις και σου γλιστράει το γυαλιστερό το
ένθετο, «τσα» εδώ είμαι κι εγώ. Εδώ είσαι, αλλά τι είσαι; Ποιο είσαι; Διότι
πέρα από δύο συνεντεύξεις για ξεκάρφωμα και τρεις φωτό ντιζάιν, μια συνταγή
στρουθοκαμήλου, ένα ωροσκόπιο (εγώ πάλι έχω τον Ερμή ανάδρομο) και ένα, πού θα
πάτε, τι θα πιείτε, η βασική τους ύλη είναι το ξεκατίνιασμα. Τι κοτσάνα είπε η
τραγουδίστρια, τι καριέρα κάνει ο τάδε, πόσα παίρνει ο δείνα, ποιος τον
παίρνει, ποιος τον δίνει, ποια τον πιάνει, ποια τ' αφήνει. Κι ώς εδώ καλά,
είναι κάποιας κουλτούρας τα παιδιά και όσο να 'ναι δεν το σηκώνουν το μπανάλ.
Καρφί στο μάτι τους. Δεν μπορούνε αυτά τα πλάσματα τα γαλουχημένα με τον
Προυστ, τον Φώκνερ και τον Μαλαρμέ, με τα αυτιά τους τα καλομαθημένα στις
συμφωνίες του Μάλερ, τα σονέτα του Μπετόβεν και τις γυμνοπαιδιές του Ερίκ
Σατί, να ακούνε την Καίτη και να διαβάζουνε την κοτσάνα της Άντζελας. Όχι, θα
το στηλιτεύσουν το κακό όπου κι αν φυτρώνει. Είναι μέγιστοι αυτοί, είναι οι
στυλοβάτες του Καλού και του Υψηλού. Ξεχνάνε βέβαια (και καλά κάνουν αλλιώς
πώς να κοιταχτούνε στον καθρέφτη χωρίς να σηκωθεί το είδωλο και να τους
φτύσει). ξεχνάνε ότι τη μεγαλειώδη αυτή καριέρα τους τη χρωστάνε στο ότι
σχολίασαν με μπρίο το μπούστο της Βάνας και το οπίσθιο της Γωγώς. Κι ώς εδώ
καλά, αλλά... Στο εξώφυλλο το ίδιο του ιδίου περιοδικού όμως, τη Βάνα, τη Γωγώ
και την Άντζελα έχουν και τις περιγράφουν σαν θεές. Και, να, φωτογραφίες και,
να, συνεντεύξεις. Που αργότερα σε άλλη στήλη θα τις ξεψωνίσουν μ' όλη τη
δύναμη της ψυχής τους (της ανύπαρκτης άλλωστε). Και μ' ένα ύφος δε! Ένα στυλ!
Οι μάγοι του κονδυλοφόρου και οι γητευτές της πένας. 
Τα 'λεγα στη φίλη μου, την υπέρβαρη, την Ορσαλία που είχε κάτσει δίπλα στο
κέικ και το ίσιωνε με το μαχαίρι τρώγοντάς το αργά και με λαγνεία. 
- Είδες, της λέω, κατάντια, πώς το εξηγείς εσύ αυτό; 
- Εσύ, Σταμάτη μου, πώς το εξηγείς που όταν σε βρίζει μια εφημερίδα, μετά,
όταν σου ζητήσει συνέντευξη, τρέχεις και την δίνεις; 
- Δεν φταίει κάνας άλλος, αγάπη μου, εγώ φταίω που σ' άφησα και μου
χλαπάκιασες όλο το ψυγείο και αρκούμαι να σε αποκαλώ υπέρβαρη. Χοντρέλα, ε,
χοντρέλα. 
Δεν έφυγε με το «χοντρέλα». Κάθησε και το καθάρισε όλο μου το γλυκό.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17265P352</ED>
<ID>
ID:306047

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P35&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Πρότυπα και αξίες </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Η δικαιολογημένη πρόσφατη αγανάκτηση των δημοσιογράφων που εννοούν να είναι,
να φαίνονται και να λειτουργούν ως δημόσια υπεύθυνα πρόσωπα στην υπηρεσία της
ενημέρωσης των πολιτών, φέρνει στην επιφάνεια την απαξίωση και άλλων συναφών
επαγγελμάτων. Γιατροί, εκπαιδευτικοί, πολιτικοί, ηθοποιοί και αν οφείλουν να
ξαναθυμηθούν ότι δεν ασκούν ένα οποιοδήποτε απλό, βιοποριστικό επάγγελμα, αλλά
ένα κοινωνικό, πνευματικό λειτούργημα! Μεγάλα λόγια; Καθόλου! 
Στον τελματώδη, δημιουργημένο τηλεοπτικό - ραδιοφωνικό χυλό αλέθονται οι
πάντες, άξιοι και πλήρως ανάξιοι. Σε πρότυπα καταξίωσης αναγνωρίσθηκαν και
προβιβάσθηκαν οι επιτήδειοι της σαχλαμάρας, της ευκολίας, του δήθεν. Διαζύγια,
ξυλοδαρμοί, γάμοι, εγκυμοσύνες, τραβεστί και πόρνες έγιναν πρώτες «ειδήσεις». 
Χυδαιολογίες, φτηνά, πρόστυχα θεάματα έκαναν ινδάλματα τους πρωταγωνιστές
τους. Μέχρι και οι νεαροί του «Big Brother» ηρωοποιήθηκαν, κρίθηκαν άξιοι να
προσκληθούν επί ίσοις όροις με τον Πρόεδρο της Δημοκρατίας σε θεατρική
πρεμιέρα. 
Αυτοί οι κρυφοί καταδότες των «φίλων» τους, που ξεσπούσαν σε κλάματα κάθε λίγο
και λιγάκι. Από τύψεις, άραγε, ή από χαρά για το «αραίωμα»; 
Οι αξίες, τα πρότυπα του άλλοτε έδειχναν τουλάχιστον προς τα πάνω, προς το
καλό καγαθό, ποια οδό να βαδίσεις, πού να στραφείς να τους φθάσεις, να τους
ξεπεράσεις. Σήμερα το κακό ανταμείβεται, το καλό αγνοείται ή απλώς
παραμερίζεται. Όλοι ίσοι προς τα κάτω, προς την αθλιότητα της ασχετοσύνης, της
ευτέλειας, της πληρωμένης αρπαχτής. Το μόνο παρήγορο, ότι οι αντιστάσεις
υπάρχουν και είναι γερές. Τα υγιή κύτταρα παλεύουν με τα σαπρόφυτα. Πιάσαμε
ήδη πάτο. Ήρθε η ώρα της ανάδυσης. Και μας αφορά όλους.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17265P353</ED>
<ID>
ID:306082

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P35&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Ώρες επισκεπτηρίου» του Ρ. Χάρις Α. Ανδρεοπούλου (σκηνοθ.),
Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισιάδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής
Δωματίου. Λεωνίδας Καβάκος, βιολί - Τσάρλς Νάιντιχ, κλαρινέτο -
Γιαν Φόγκλερ, βιολοντσέλο - Γιώργος Πέτρου, πιάνο - Χρίστος
Παπαγεωργίου, πιάνο - Νομπούκο Ιμάϊ, βιόλα - Μίριγιαμ Κόντζεν,
βιολί - Δημήτρης Δεσύλλας, κρουστά: συναυλία (Δευτ) Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο:
συναυλία (Πέμ.) Φεστιβάλ Μουσικής Δωματίου. Κουαρτέτο Εγχόρδων του Τόκιο:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161, Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

Οι συντελεστές της μουσικής παράστασης «Θέλετε δεντρ' ανθίσετε, θέλετε
μαραθείτε» που παρουσιάζεται από την Τατιάνα Λύγαρη στο μουσικό βαγόνι Orient
Express, στο «Τρένο στο Ρουφ»

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Μονή Λαζαριστών - Σκηνή Σωκράτης Καραντινός: «Λίγο απ' όλα» από
το Θέατρο Σφενδόνη-Άννα Κοκκίνου. Παραστάσεις κάθε Τρίτη στις 9 μ.μ., κάθε
Τετάρτη στις 7 μ.μ., την Πέμπτη και την Παρασκευή στις 9 μ.μ., το Σάββατο στις
6 μ.μ. και στις 9 μ.μ. και την Κυριακή στις 6 μ.μ. και στις 9 μ.μ. Τηλ. 0310 -
652.020, 0310 - 589.102.

Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310 - 223.785.

ΚΘΒΕ - Μικρό Θέατρο - Θέατρο Φλέμιγκ. «Εσένα όμως θα σε βιάσω» της
Μαργαρίτας Λυμπεράκη κάθε Παρασκευή 10 μ.μ. και «Ασθενής χωρίς αιτία»
του Μολιέρου σε διασκευή της Καρίνας Ιωαννίδου και σκηνοθεσία Γρηγόρη
Μήττα. Παραστάσεις κάθε Σάββατο και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Θέατρο Αυλαία. «Ο μικρός Έγιολφ» του Ερρίκου Ίψεν από τη Σκηνή του
Βορρά. Παραστάσεις Δευτέρα, Πέμπτη, Παρασκευή στις 9.15 μ.μ. και Τετάρτη και
Κυριακή στις 8 μ.μ. Τηλ. 0310 - 243.066.

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P36</CAT>
<ED>
Κωδικός άρθρου: A17265P361</ED>
<ID>
ID:306020

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P36&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Vanilla sky. 15.20-18.00-20.40-23.15. (Πατησίων 140 * 010 - 8259.975,
010 - 8215.327).

Αίθουσα 2

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ.

Αίθουσα 3

Kate and Leopold. 16.00-18.20-20.40-23.00.

Αίθουσα 4

Η συμμορία των έντεκα. 15.00-17.20-19.40-22.00-00.20.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30.
/ Η χαμένη Ατλαντίδα. 15.30-17.15 μεταγλ. 
ΑΘΗΝΑ

Kate and Leopold. 18.15-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Το σκοτεινό αντικείμενο του πόθου. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Kate and Leopold. 17.40-20.20-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Η συμμορία των έντεκα. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Kate and Leopold. 17.20-20.00-22.40. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.20-20.40-23.00, μαζί και η μικρού μήκους: Γκόγκος.

Αίθουσα 3

Η συμμορία των έντεκα. 15.20-17.50-20.20-22.50.

Αίθουσα 4 
Κωδικός: Enigma. 18.20-20.40-23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Kate and Leopold. 18.00-20.30-23.00 (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους: Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 17.30-19.15-21.00. / Οδός Μαλχόλαντ 22.50.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 20.30-23.00. / Η συμμορία των έντεκα. 18.10.
(Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.30-23.00.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους: Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Κάποιος θα τσιμπήσει. 21.00-23.10. / Το τάμα 18.15.(Γενναίου
Κολ/τρώνη 16, Κουκάκι, * 010 - 9240.239).

ART ECRAN Cinema 2

Vanilla sky. 17.45-20.45-23.10 
ART STUDIO Cinema

Κάποιος θα τσιμπήσει. 19.00-23.00. / Το τάμα 18.15. (Πλατεία
Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 17.45-20.00-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους: Τσιπς. Δευτ.: Νύχτες Σινέ-πρόκλησης 23.00 Το χρήμα, μια
μυθολογία του σκότους. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 22.40. / Ταξιδιάρικα πουλιά 18.00. Ημερολόγια
καταστρώματος - Γιώργος Σεφέρης 19.50-21.10 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 20.30-23.00. / Η συμμορία των έντεκα. 18.10 (Θάσου
22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Κωδικός: Enigma. 18.00-20.30-23.00.

Αίθουσα 3

Vanilla sky. 17.20-20.00-22.40. 
Αίθουσα 4

Δεκαπενταύγουστος. 18.10-20.30-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Η συμμορία των έντεκα. 17.30-20.00-22.30-01.00. / Ο Χάρι Πότερ και η
φιλοσοφική λίθος. 11.30-14.30 μεταγλ. (Φραγκοκκλησιάς και Γρανικού,
Μαρούσι * 010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.30-14.00-16.30-19.00-21.30-24.00.

Αίθουσα 3

Kate and Leopold. 12.00-14.30-17.00-19.30-22.00-00.30.

Αίθουσα 4

Vanilla sky. 11.15-14.00-16.45-19.45. / Επισκέπτης από την κόλαση.
22.45-01.15. 
Αίθουσα 5

Ο Χάρι Πότερ και η φιλοσοφική λίθος. 12.30-15.30 μεταγλ. /
Δεκαπενταύγουστος. 18.45-21.15-23.45, μαζί και η μικρού μήκους: Θα
ταΐσεις το ψάρι μου.

Αίθουσα 6

Ένας και μοναδικός. 12.15-14.15-16.15-18.15-20.15. / Οι άλλοι 22.15-00.45.

Αίθουσα 7

Κωδικός: Enigma. 16.45-19.15-21.45-00.15. / Η χαμένη Ατλαντίδα.
12.45-14.45 μεταγλ.

Αίθουσα 8

Vanilla sky. 12.15-15.00-17.45-20.30-23.15. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.45-17.15-20.45-00.15.

Αίθουσα 10

Kate and Leopold. 11.00-13.30-16.00-18.30-21.00-23.30.

VILLAGE CINEMAS PANGRATI 
Αίθουσα 1

Vanilla sky. 17.45-20.30-23.30. / Ο Χάρι Πότερ και η φιλοσοφική
λίθος. 11.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 12.30-15.00-17.30-20.00. Μαζί και η μικρού μήκους:
Θα ταΐσεις το ψάρι μου; / Επισκέπτης από την Κόλαση. 22.30-01.00

Αίθουσα 3

Κωδικός: Enigma. 16.30-19.00-21.30-24.00. / Η χαμένη Ατλαντίδα.
12.00-14.00 μεταγλ.

Αίθουσα 4

Η συμμορία των έντεκα. 11.00-13.30-16.00-18.30-21.00-23.45.

Αίθουσα 5

Kate and Leopold. 12.00-14.30-17.00-19.30-22.00-00.30.

VILLAGE ENTERTAINMENT PARK

Αίθουσα 1

Κωδικός: Enigma. 12.45-15.15-17.45-20.15-22.45-01.15. (Θηβών 228 &
Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.30-19.00-21.30-24.00. Μαζί και η
μικρού μήκους: Θα ταΐσεις το ψάρι μου;

Αίθουσα 3

Vanilla sky. 11.45-14.30-17.15-20.00 / Οι άλλοι. 23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Κωδικός: Enigma. 11.45-14.15-16.45-19.15-21.45-00.15. 
Αίθουσα 6

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Η
συμμορία των έντεκα. 20.30-23.00-01.30. 
Αίθουσα 7

Η συμμορία των έντεκα. 11.30-14.00-16.30-19.00-21.30-24.00.

Αίθουσα 8

Vanilla sky. 12.45-15.30-18.15-21.00-23.45.

Αίθουσα 9

Η συμμορία των έντεκα. 12.00-14.30-17.00-19.30-22.00-00.30.

Αίθουσα 10

Επισκέπτης από την Κόλαση. 11.30-14.00-16.30-19.00-21.30-24.00.

Αίθουσα 11

Vanilla sky. 19.15-22.00-00.45. / Ο Χάρι Πότερ και η φιλοσοφική
λίθος. 13.00-16.00 μεταγλ.

Αίθουσα 12

Η συμμορία των έντεκα. 11.00-13.30-16.00-18.30-21.00-23.30.

Αίθουσα 13

Kate and Leopold. 18.15-20.45-23.15. / Ο Χάρι Πότερ και η φιλοσοφική
λίθος. 12.00-15.00 μεταγλ.

Αίθουσα 14

Kate and Leopold. 11.45-14.15-16.45-19.15-21.45-00.15.

Αίθουσα 15

Kate and Leopold. 12.45-15.15-17.45-20.15-22.45-01.15.

Αίθουσα 16

Ένας και μοναδικός. 13.15-15.45-18.00-20.30-22.45-01.00.

Αίθουσα 17

Δεκαπενταύγουστος. 17.30-20.00-22.30-01.00. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.30-13.30-15.30 μεταγλ.

Αίθουσα 18

Ο άρχοντας των δαχτυλιδιών - Η συντροφιά του δαχτυλιδιού. 1300-16.30-20.00-23.30.

Αίθουσα 19

Η συμμορία των έντεκα. 12.30-15.00-17.30-20.00. / Επισκέπτης από την
Κόλαση. 22.30-01.00 
Αίθουσα 20

Kate and Leopold. 12.15-14.45-17.15-19.45-22.15-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00 (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Kate and Leopold. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Vanilla sky. 17.30-20.15-23.00. / Η χαμένη Ατλαντίδα. 15.30
μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Σαν τον σκύλο με τη γάτα.
15.30 μεταγλ.

ΚΗΦΙΣΙΑ Cinemax Ericsson 3

Kate and Leopold. 20.45-23.00. / Η συμμορία των έντεκα. 15.45-18.15.

ΜΑΡΓΑΡΙΤΑ Despec 
Αίθουσα 1

Kate and Leopold. 18.20-20.40-23.00 (Πλατεία Δαβάκη - Καλλιθέα * 010 - 9568.370).

Αίθουσα 2

Κωδικός: Enigma. 17.50-20.05-22.20. 
Αίθουσα 3

Η συμμορία των έντεκα. 17.30-19.50-22.15. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Οι άλλοι. 18.20-20.20-22.20. (Παγκράτι * 010 - 7511.515).

ΜΕΤΡΟΠΟΛΙΤΑΝ

Kate and Leopold. 17.40-20.00-22.20 (Λεωφ. Βουλιαγμένης Πλ. Καλογήρων *
010 - 9706.010).

ΜΠΡΟΝΤΓΟΥΑΙΗ

Οι άλλοι. 19.10-21.10-23.10 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Επισκέπτης από την Κόλαση. 17.10-19.50-22.30. (Οδός Ακαδημίας 57 * 010
- 3622.683).

ΟΠΕΡΑ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.45-20.15-22.45. (Οδός
Ακαδημίας 57 * 010 - 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Vanilla sky. 17.40-20.20-23.00 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Επισκέπτης από την Κόλαση. 18.00-20.15-22.30 (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 8.10-20.30-23.00. (Καλλιθέα *
010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 20.00-22.40.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο ποδηλάτης του Πεκίνου. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Πριν πέσει η νύχτα. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο άρχοντας των δαχτυλιδιών ­ Η συντροφιά του δαχτυλιδιού. 18.15-21.30.
(Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Πόρτο Χέλι * 07540.52110).

ΟΣΚΑΡ

Το ζευγάρι της χρονιάς. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η φούσκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.30. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Κωδικός: Enigma. 18.30-20.45-23.00. (Παπ/στασίου 44 - Β. Παύλου * 010 -
4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Τζόνι Ντεπ - Επισκέπτης από την Κόλαση.
21.00-23.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15. / Kate &
Leopold. 15.30-18.00-20.30-23.00. Αίθουσα 2 Δεκαπενταύγουστος.
12.45-15.15-17.45-20.15 / Οι άλλοι. 22.45-01.15. Αίθουσα 3 Ο
Χάρι Πότερ και η φιλοσοφική λίθος. Μεταγλ. 11.30-14.30. / Επισκέπτης
από την κόλαση. 17.30-20.00-22.30-01.00. Αίθουσα 4 Vanilla sky.
12.15-15.00-17.45-20.45-23.45. Αίθουσα 5 Η συμμορία των έντεκα.
12.00-14.30-17.00-19.30-22.00-00.30. Αίθουσα 6 Ο Χάρι Πότερ και η
φιλοσοφική λίθος. Μεταγλωτ. 12.30-15.30. / Η συμμορία των έντεκα.
18.30-21.00-23.30. Αίθουσα 7 Κωδικός: Αίνιγμα.
11.45-14.15-16.45-19.15-21.45-00.15. Αίθουσα 8 Ο άρχοντας των
δακτυλιδιών. 12.45-16.15-19.45-23.15. Αίθουσα 9 Kate & Leopold.
11.30-14.00-16.30-19.00-21.30-00.00. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 My sweet home. 19.00-21.00-23.00. (Dolby Stereo). (* 0310 -
235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Ημερολόγιο καταστρώματος. 18.00-19.30. /
Ποιος να ξέρει. 20.15-23.00. (* 0310 - 378.404, Dolby Stereo) 
ΠΑΛΛΑΣ

Κωδικός αίνιγμα. 18.15-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός. 17.00-18.50.
/ Moulin Rouge. 20.40-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Δεκαπενταύγουστος.
16.00-18.25-20.50-23.15. ΑΙΘΟΥΣΑ 7 Vanilla sky. 17.20-20.10-23.00.
ΑΙΘΟΥΣΑ 8 Κωδικός: Αίνιγμα. 16.20-18.40-21.00-23.20. (* 0310 - 290.100,
290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Kate & Leopold. 11.40-14.20-17.20-19.50-22.20. (Dolby Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Μεταγλ. 13.30-16.50. /
Η συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ
4 Σε εχθρικό έδαφος. 12.40-15.10-17.30-19.40. / Επισκέπτης από την
κόλαση. 21.50-00.10. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 12.20-14.50-17.20. / Ο άρχοντας των δαχτυλιδιών.
19.20-22.40. (Dolby Digital DTS). ΑΙΘΟΥΣΑ 6 Η χαμένη Ατλαντίδα.
Μεταγλ. 11.30-13.50-16.00. / Δεκαπενταύγουστος. 18.20-20.40-23.00.
(Dolby Digital DTS). ΑΙΘΟΥΣΑ 7 Ένας και μοναδικός.
12.00-14.10-16.10-18.10. / Vanilla sky. 20.15-22.50. (Dolby Digital
DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος. 13.30-16.50. /
Vanilla sky. 21.00-23.40. (Dolby Digital DTS). ΑΙΘΟΥΣΑ 9 Κωδικός:
αίνιγμα. 12.50-15.30-18.00-20.50-23.20. ΑΙΘΟΥΣΑ 10 Η συμμορία των
έντεκα. 12.10-14.30-17.00-20.00-22.30. (Dolby Digital DTS). ΑΙΘΟΥΣΑ 11
Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00-00.30. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Χάρι Πότερ και η
φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένη Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ - ΤΟΠΙΝΩ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Επισκέπτης από την Κόλαση. (* 34.551). 
Αίθουσα 2: Οι άλλοι. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17265P381</ED>
<ID>
ID:306021

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P38&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του - εξαίρετη η σκηνή α λα «Μύθος του
ακέφαλου καβαλάρη» με το τρεχαλητό των αλόγων μέσα στα «δάση» φωτογραφημένη
από τον Γιάννη Δασκαλοθανάση. Σκηνοθεσία Λάκης Παπαστάθης - επτά Κρατικά
Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη. (Απόλλων,
Άστρον) 
«Kate and Leopold». Μεγκ Ράιαν, Χιού Τζάκμαν στη ρομαντική κομεντί του Τζέιμς Μάνγκολντ

«Kate and Leopold»: Ρομάντζο με δύο νέους που συναντώνται στη Νέα
Υόρκη, αλλά χρονικά τούς... χωρίζουν δύο αιώνες! Του Τζέιμς Μάνγκολντ. Με τους
Μεγκ Ράιαν Χιου Τζάκμαν. Αελλώ 3, Αθηνά (Άγ. Ανάργ.), Αθήναιον, Αθήναιον
cinepolis 1, Αίγλη 1, Άνταμς 2, Άστορ, Άτταλος, Βάρκιζα 2, Cinerama Village
centre 3, 10, Village Παγκρ. 5, Village Park 1, 13, 14, 15, 20, Διάνα, Ίλιον,
Κηφισιά 3, Μαργαρίτα 1, Παλλάς, Τρία Αστέρια, Φοίβος, Χαϊλάιφ ). 
«Κωδικός Αίνιγμα»: Ρομαντικό θρίλερ από το μπεστ σέλερ του Ρόμπερτ
Χάρις. Με τους Κέιτ Γουίνσλετ, Ντάγκρεϊ Σκοτ. (Αθήναιον Cinepolis 4, Cine City
2, Village centre7, Village Παγκρ. 5, Village park 5, Μαργαρίτα 2,
Μετροπόλιταν Πλάζα 2, Καστέλλα) 
«Κάποιος θα τσιμπήσει»: Σατιρική κωμωδία για τη «φιλοσοφία» των εμπόρων
με τους Κέβιν Σπέισι, Ντάνι Ντε Βίτο, Πίτερ Φατσινέλι. Σκηνοθεσία Τζον
Σουάνμπεκ.(Art studio, Art Ecran 1) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. Μαζί και η ωραία μικρού
μήκους ταινία «Το φουστάνι», της Φωτεινής Βαξεβάνη. (Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη -, Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 2,
Αθήναιον Cinepolis 2, Αλεξάνδρα (Καλιθ.), Cine city 4, Village Παγκρ. 2,
Village park 2, 17, Γαλαξίας, Έλλη, Κηφισιά 2] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα πανέξυπνη κωμωδία του με ατάκες-φαρμάκι. (Μαρούσι 2,
Άστυ, Αφαία, Δαναός 2, Δημ. Κινημ. Ρεξ). 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Αλφαβίλ) 
<H3>ΘΕΣΣΑΛΟΝΙΚΗ
</H3>
«Αστερίξ και Οβελίξ: Επιχείρηση Κλεοπάτρα». (Κάπιτολ, Μετροπόλιταν,
Ολύμπιον 1, Πλατεία Άλφα Οντεόν 1, 5, Ster Century Cinemas 1, 11).

«Το μόνον της ζωής του ταξείδιον». (Μακεδονικόν).

«Ημερολόγιο καταστρώματος». (Ολύμπιον - «Παύλος Ζάννας»).

«Δεκαπενταύγουστος». (Village Centre 2, Έσπερος 1, Πλατεία Alpha Odeon
6, Ster Centrury Cinemas 6).
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17265P382</ED>
<ID>
ID:306061

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P38&aa=2</URL></REF>


Article

<CATEGORY>vin09</CATEGORY>

 <H2>Έλτον για... φόρεμα
</H2>
Η ώρα του Έλτον Τζον έχει σημάνει. Ίσως και να μην έφυγε ποτέ. Απλά να έκανε
ένα μικρό διάλειμμα. Και τώρα, που βγήκε με νέο άλμπουμ στα τραγούδια της
Δυτικής Ακτής και με βίντεο παρανοϊκής αισθητικής υπογεγραμμένο από τον
εξτραβαγκάν φωτογράφο Ντέιβιντ Λασαπέλ, ο κύριος Έλτον Τζον έχει πολλούς
λόγους για να νιώθει ικανοποιημένος 
Λόγος πρώτος, ο τραγουδιστής του γκρουπ 'Ν Sync Τζάστιν Τίμπερλεϊκ εμφανίζεται
σε αυτό το βίντεο του Λασαπέλ με ένα ρετρό λουκ Έλτον Τζον των 70'ς. Λόγος
δεύτερος, η εταιρεία καλλυντικών MAC του πρότεινε να πρωταγωνιστήσει στην
καμπάνια της για το κραγιόν Vivaglam. Λόγος τρίτος, το στυλ «ο Έλτον Τζον στο
Λας Βέγκας» εκτιμάται από τους στυλίστες των γυναικείων περιοδικών μόδας και
από την εταιρεία οπτικών Facial Index σε τέτοιο βαθμό που είναι ζήτημα μηνών
να κυκλοφορήσουν στην αγορά γυαλιά ηλίου κιτς διαστάσεων και αποχρώσεων όπως
τα δικά του. 
Και νομίζαμε ότι η χειρότερη αναβίωση ήταν τα 80'ς. Γιατί δεν είχαμε
υπολογίσει πως υπήρχε ακόμη η φάση Έλτον Τζον...
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17265P401</ED>
<ID>
ID:306009

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P40&aa=1</URL></REF>


Article

<CATEGORY>vin09</CATEGORY>

 <H2>Πείτε μας, κύριε πυροσβέστα
</H2>
Τον περασμένο Οκτώβριο, η καθηγήτρια δημοσιογραφίας Αν Νέλσον και ο θεατρικός
σκηνοθέτης Τζιμ Σίμσον συναντήθηκαν σε μία από τις πολλές φιλανθρωπικές
εκδηλώσεις στη Νέα Υόρκη για τα θύματα της 11ης Σεπτεμβρίου. Η Νέλσον είχε
βοηθήσει τον αρχηγό της πυροσβεστικής υπηρεσίας να γράψει επικήδειους για τους
πυροσβέστες που είχαν χάσει τη ζωή τους στο Παγκόσμιο Κέντρο Εμπορίου, και
όταν διηγήθηκε την εμπειρία της στον Σίμσον αυτός πρότεινε να τη διασκευάσουν
σε θεατρικό έργο. 
Το αποτέλεσμα είναι η παράσταση «The Guys» (Τα Παιδιά), που ανέβηκε στο θέατρο
«Flea» με πρωταγωνιστές τη Σιγκούρνι Γουίβερ (η οποία, εντελώς συμπτωματικά,
τυγχάνει σύζυγος του σκηνοθέτη και ιδιοκτήτη του θεάτρου) και τον γνωστό
κωμικό Μπιλ Μάρεϊ σε έναν απροσδόκητα δραματικό ρόλο. Η παρουσία δύο σταρ
τέτοιου μεγέθους σε μία μικρή «περιθωριακή» σκηνή είχε ως αποτέλεσμα ουρές στο
κέντρο του Μανχάταν. Και τώρα που ο Μπιλ Μάρεϊ αποχωρεί λόγω γυρισμάτων, οι
παραστάσεις διακόπτονται και θα συνεχιστούν από τις 18 Φεβρουαρίου με δύο νέα
πρόσωπα: τη Σούζαν Σάραντον και τον Άντονι Λα Πάλια. 
Τα εισιτήρια κοστίζουν 55 δολάρια (15 για πυροσβέστες), και όσοι σχεδιάζουν να
επισκεφθούν το Μανχάταν μπορούν να τα παραγγείλουν μέσω Ίντερνετ στη διεύθυνση
www.smarttix.com.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17265P402</ED>
<ID>
ID:306048

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P40&aa=2</URL></REF>


Article

<CATEGORY>vin09</CATEGORY>

 <H2>Μαντόνα μου, 007
</H2>
Η έκπληξη στη νέα ταινία με τις περιπέτειες του θρυλικού πράκτορα Τζέιμς Μποντ
δεν θα είναι ο πρωταγωνιστής της Πιρς Μπρόσναν. Ούτε το σαγηνευτικό κορίτσι
του, που θα υποδυθεί η εντυπωσιακή Χέιλ Μπέρι. Αλλά η φωνή της Μαντόνας που θα
δώσει «φωνή» στη νέα περιπέτεια του πράκτορα 007, στη μεγάλη οθόνη. Η «μαμά»
τής ποπ ακολουθεί τα χνάρια των Πολ Μακάρτνεϊ, Τομ Τζόουνς, Σίρλεϊ Μπάσεϊ,
Τίνα Τέρνερ, Σίνα Ίστον, Νάνσι Σινάτρα και Σέριλ Κρόου, οι οποίοι στο παρελθόν
είχαν ερμηνεύσει τραγούδια των ταινιών του 007. Οι φήμες ήθελαν τη Μαντόνα και
σε μια εμφάνιση-έκπληξη στο πλευρό του Πιρς Μπρόσναν, αλλά τελικά η ποπ σταρ
θα δηλώσει την παρουσία της μόνο μέσω της φωνής της. Αν και «αόρατη», όλα
δείχνουν πως θα καταφέρει να τραβήξει για ακόμα μία φορά τους προβολείς πάνω της.
<REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17265P403</ED>
<ID>
ID:306083

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P40&aa=3</URL></REF>


Article

<CATEGORY>vin09</CATEGORY>

 <H2>Μα, για τα «κουνελάκια»;
</H2>
<AUTHOR>Μ.Μ.</AUTHOR>

Ποιος; Ο Μπάρι Γουάιτ, αυτός που τραγουδάει για ζαχαρένιες αγάπες, για
μεταξωτά σεντόνια, για αισθησιακές υπάρξεις, πάντα με τη βαριά, βελούδινη φωνή
του, στα όρια του πάθους και της λαγνείας, με πολλά μμμμμ, άλλα τόσα αχχχχ και
άλλα επιφωνήματα κρεβατοκάμαρας, αυτός ο Μπάρι Γουάιτ, αρνήθηκε στον Ντιμίτρι
Φρομ Πάρις, Γάλλο ντιτζέι παραγωγό και με διασυνδέσεις στο μέγαρο του Χιου
Χέφνερ, να δώσει «κομμάτι» από τα κομμάτια του. Για να το πάρει ο Ντιμίτρι να
το ανακατέψει με ρυθμούς στη συλλογή του After the Playboy Mansion - με σήμα
το «κουνελάκι». Ο λόγος... «μα, η μουσική μου για τα κουνελάκια;». 
Ενδέχεται βεβαίως η «κρεβατομουρμούρα» του Μπάρι Γουάιτ να μην είναι άσχετη
από το γεγονός πως η «εξοχότητά» του φιγουράρει στις πρώτες θέσεις της λίστας
με εκείνους που ζητούν τα περισσότερα για να δανείσουν «δείγμα» από τραγούδι
τους με σκοπό να ενταχθεί αλλού (όπως λέμε... σαμπλς). Ο κ. Γουάιτ απαιτεί
περί τα 35.300 ευρώ, ενώ κάπου εκεί κοντά στις απαιτήσεις του βρίσκονται ο
Στινγκ, ο Φιλ Κόλινς και ο Άιζακ Χέιζ δικαίως. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17265P404</ED>
<ID>
ID:306101

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P40&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>τα θηλαστικά έχουν θερμοκρασία 36 - 37 βαθμών; </H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Πράγματι, στα θερμόαιμα ζώα (αλλά και πουλιά) η θερμοκρασία σώματος είναι
υψηλότερη από αυτή που περιμένει κανείς να βρει οπουδήποτε στο γήινο
περιβάλλον. Και υπάρχει λόγος γι' αυτό. Η υψηλή θερμοκρασία σώματος επιταχύνει
τους ρυθμούς του μεταβολισμού και έτσι επιτρέπει ταχύτερη κίνηση. Τα ερπετά,
για παράδειγμα, τα οποία είναι ψυχρόαιμα, είναι αδύνατον να ξεφύγουν από έναν
εχθρό, πριν βρουν μια ζεστή πέτρα ή μείνουν για ώρα κάτω από τον ήλιο, ώστε να
ανεβάσουν τη θερμοκρασία του σώματός τους. Άρα η υψηλή θερμοκρασία είναι όπλο
για την επιβίωση. 
Ένας άλλος λόγος για τον οποίο στα θηλαστικά η θερμοκρασία σώματος πρέπει να
είναι υψηλή αφορά τις χημικές αντιδράσεις πρωτεϊνών και ενζύμων, που
λειτουργούν ως καταλύτες στον οργανισμό. Τα ένζυμα λειτουργούν με μέγιστη
αποτελεσματικότητα σε θερμοκρασίες που φθάνουν τους 37 βαθμούς. Αν η
θερμοκρασία πέσει στους 27 βαθμούς, η αποτελεσματικότητα των ενζύμων μειώνεται
κατά 50% (γι' αυτό και τα ψυχρόαιμα ζώα πέφτουν σε χειμερία νάρκη). Προβλήματα
πάλι δημιουργούνται και όταν η θερμοκρασία αυξηθεί (σε αυτή την περίπτωση, τα
ένζυμα αλλοιώνονται). <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17265P405</ED>
<ID>
ID:306118

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P40&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ

1. Περιλαμβάνονται στα έγχορδα. 2. Μία από τις εννέα Μούσες.
3. Διακινούνται παράνομα (γεν.). 4. Αρχαίος αττικός δήμος. -
Σκώτος οικονομολόγος και φιλόσοφος του 18ου αιώνα. 5. Χρησιμοποιούνται
και από μοναχούς (αντίστρ.). 6. Από τα τρία τα... μισά. - Σκηνοθέτης
της ταινίας «Και ο Θεός έπλασε τη γυναίκα». 7. Κυκλοτερές οικοδόμημα.
8. Χαρακτηρίζεται και μία συνεργασία. - Άρθρο. 9. Μυθικός
βασιλιάς των Μεγάρων. - Είναι αρκετά από τα αρχαία μνημεία του τόπου μας. 
ΚΑΘΕΤΑ 
1. Ένα φρούτο... εριστικό. - Μορφή φόβου. 2. Σημαίνουν και τα
χυδαία (αντίστρ.). 3. Απεκαλείτο ο Δαρείος Β'. - Ασιατική έρημος.
4. Πόλη του Νομού Λάρισας (μία γραφή). 5. Προστακτική...
παραδειγματισμού. - Νόμισμα της Νοτίου Αφρικής. 6. Αναφέρεται πως
ερωτεύθηκε τον Διογένη. - Πρωταγωνίστησε στην ταινία του Καζάν «Ανατολικά της
Εδέμ». 7. Νεόπλασμα που δεν δημιουργεί κινδύνους για τον οργανισμό.
8. Λέξη της νηπιακής διαλέκτου. - Άρθρο. 9. Σύμβολα ποιότητας. -
Είναι και οι μυρτιές. 
ΛΥΣΗ (11/2/2002) 
ΟΡΙΖΟΝΤΙΑ: 1. ΛΟΥΑΝΤΑ 2. ΙΝΔΙΑ - ΛΟΚ 3. ΒΑΡΚΙΖΑ 4.
ΑΠΑΣ - ΕΤΣΙ 5. ΣΟΝ - ΑΓΙΑ 6. ΟΛ - ΤΕΚΕ 7. ΣΕΚ - ΚΕΡΙΑ
8. ΩΡΑ - ΡΑΚΙ 9. ΕΝΑ - ΟΣΣΑ. ΚΑΘΕΤΑ: 1. ΛΙΒΑΝΟΣ 2. Ο
ΝΑΠΟΛΕΩΝ 3. ΥΔΡΑΣ - ΚΡΑ 4. ΣΚΙΑ 5. ΝΑΙ - ΑΕΚ 6.
ΖΕΓΚΕΡΣ 7. ΑΛΑΤΙΕΡΑΣ 8. ΣΑ - ΙΚΑ 9. ΕΚΕΙ - ΚΑΙ. <REF><SOURCE>
ΤΑ ΝΕΑ</SOURCE>
<DATE>, 12-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17265P541</ED>
<ID>
ID:306019

</ID><URL>http://ta-nea.dolnet.gr/neaweb/neafile.print_unique?e=A&f=17265&m=P54&aa=1</URL></REF>


Article

<CATEGORY>vin06</CATEGORY>

 <H5>ΣΥΓΚΡΙΤΙΚΟΣ ΠΙΝΑΚΑΣ ΣΕ ΙΔΙΩΤΙΚΑ ΚΑΙ ΔΗΜΟΣΙΑ ΝΟΣΟΚΟΜΕΙΑ
</H5><H2>ΤΙΜΕΣ ΣΟΚ σε ιδιωτικές κλινικές-ακριβότερες ώς 300%
</H2>
Με τιμές σοκ κοστολογούν τα ιδιωτικά νοσοκομεία τις υπηρεσίες τους. Μέχρι και
300% παραπάνω κοστίζουν οι ιατρικές πράξεις, από την πιο απλή εξέταση ή
ιατρική επίσκεψη μέχρι και τις δύσκολες χειρουργικές επεμβάσεις, ενώ η τιμή
ανεβαίνει και ανάλογα με τα... κρεβάτια του θαλάμου. Και τα υλικά υπερβαίνουν
συχνά ακόμα και το κόστος της επέμβασης. Όπως χαρακτηριστικά λένε ειδικοί,
αυτό συμβαίνει γιατί τα ιδιωτικά θεραπευτήρια καθορίζουν τα τιμολόγιά τους
αυθαίρετα, χωρίς κανέναν έλεγχο και χωρίς να υπάρχει καμιά προστασία για τους ασθενείς.

σελίδες 10-
11
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17266N011</ED>
<ID>
ID:306135

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N01&aa=1</URL></REF>


Article

<CATEGORY>vin07</CATEGORY>

 <H5>ΧΑΓΗ
</H5><H2>Βαρύ κατηγορώ με αμφισβητούμενη διαδικασία
</H2>
σελ. 16 και ΡΙΠΕΣ: Επιλεκτικά (σελ. 3)
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17266N013</ED>
<ID>
ID:306209

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N01&aa=3</URL></REF>


Article

<CATEGORY>vin08</CATEGORY>

 <H2>Σπουδές με δάνεια και ασφάλειες
</H2>
σελίδες 36-37
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17266N014</ED>
<ID>
ID:306240

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N01&aa=4</URL></REF>


Article

<CATEGORY>vin06</CATEGORY>

 <H2>Γιατί μήνυσα τον υπουργό Άμυνας των ΗΠΑ
</H2>
Η αντισμήναρχος Μάρθα ΜακΣάλι μιλάει στα «ΝΕΑ» για την απόφασή της να μηνύσει
τον κ. Ντόναλντ Ράμσφελντ.

στο ένθετο
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17266N015</ED>
<ID>
ID:306253

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N01&aa=5</URL></REF>


Article

<CATEGORY>vin06</CATEGORY>

 <H2>Όλες οι δόσεις και τα επιτόκια για όλα τα μοντέλα Ι.Χ. </H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17266N016</ED>
<ID>
ID:306263

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΗΝ ΚΑΤΑΡΓΗΣΗ της υποχρεωτικής θεώρησης των βιβλιαρίων υγείας για
800.000 συνταξιούχους γήρατος, ανασφάλιστους, υπερηλίκους και συνταξιούχους
αναπηρίας, εφ' όρου ζωής, ανακοίνωσε χθες ο διοικητής του ΟΓΑ Γ. Μουτσόπουλος.
Ο Η. Γεωργάκης στη σελ. 12. 
ΣΤΑ ΤΑΞΙ και τους ιδιοκτήτες τους δίνονται «γενναία» φορολογικά κίνητρα
για τη συσπείρωσή τους σε 80-100 εταιρείες, συνολικά. Για την καλύτερη
εξυπηρέτηση του κοινού. Αλλά ορισμένοι δεν θέλουν να προχωρήσουν. Ο Κ.
Ντελέζος στη σελ. 13. 
Ο Ν. ΤΣΟΜΣΚΙ μόλις έφθασε στην Κωνσταντινούπολη, πήγε κατ' ευθείαν στον
εισαγγελέα του Δικαστηρίου Κρατικής Ασφάλειας και δήλωσε: «Είμαι ο συγγραφέας
του βιβλίου που θα δικάσετε αύριο». Ο εισαγγελέας επιφυλάχθηκε να αποφασίσει
αν θα του απευθύνει κατηγορίες. Σελ. 15. 
Ο ΧΑΡΤΙΝΟΣ «Άρχοντας των Δαχτυλιδιών» κερδίζει 13 υποψηφιότητες Όσκαρ.
Δηλαδή πέντε περισσότερες από τον πρωτομάστορα Ρ. Όλντμαν και δέκα επιπλέον
από τον «Άλι». Κάνεις έγκλημα μετά ή δεν κάνεις; Στους «Ορίζοντες»,
σελ. 19. 
ΣΤΡ. ΧΑΒΙΑΡΑΣ: Θα διδάσκω το μάθημα της συγγραφής μυθιστορήματος.
Εκείνο που προσπαθώ να κάνω είναι να επιταχύνω τη διαδικασία ωρίμανσης των
επίδοξων συγγραφέων. Η Μικέλα Χαρτουλάρη στους «Ορίζοντες», σελ. 23. 
ΤΟ ΦΙΛΜ καταργείται. Ένα τσιπάκι που κατασκεύασε ο ακούραστος Κάρβερ
Μιντ έρχεται να στείλει το φιλμ στη μεγάλη λίστα των απειλούμενων με
εξαφάνιση... ειδών. Και να βελτιώσει τις αποδόσεις φωτογράφων και
κινηματογραφιστών. Στους «Ορίζοντες», σελ. 24. 
«ΣΥΓΓΝΩΜΗ Μίκη» είπαν οι Αμερικανοί διοργανωτές των Χειμερινών
Ολυμπιακών Αγώνων του Σολτ Λέικ, ύστερα από παρέμβαση του Πρωθυπουργού Κ.
Σημίτη. Η «συγγνώμη» μάλιστα, διατυπώθηκε και εγγράφως σε σχετική επιστολή.
Στους «Ορίζοντες», σελ. 25. 
Η ΝΑΟΜΙ ΚΑΜΠΕΛ, η «μαύρη γαζέλα» της μόδας, πάλι στα δικαστήρια.
Κατέθεσε μήνυση κατά της σκανδαλοθηρικής εφημερίδας «Daily Mirror», αλλά,
ταυτόχρονα, παραδέχθηκε δημόσια ότι υπήρξε χρήστης ναρκωτικών.
«Ορίζοντες», σελ. 32. 
ΕΧΩ ΠΑΘΕΙ μια... ψυχολογία με τους Ολυμπιακούς Αγώνες της 
Αθήνας: θυμώνω και στενοχωριέμαι όποτε διαβάζω ότι κάποια 
έργα δεν προχωρούν, ξενοδοχεία δεν κτίζονται, κυβέρνηση και 
Γιάννα έχουν διαφωνίες κ.λπ. Θυμώνω και στενοχωριέμαι γιατί θέλω 
να κερδίσουμε το στοίχημα. Ο Λ. Παπαδόπουλος στις «Ματιές» σελ. 4. 
ΚΑΝΕΝΑΣ κώδικας δεοντολογίας, κανένας νόμος, καμιά 
απειλή για κυρώσεις δεν είναι ικανά να καθορίσουν τη 
συμπεριφορά ενός δημοσιογράφου την ώρα της δουλειάς του

... Η μόνη άμυνα του αναγνώστη, του ακροατή ή του 
τηλεθεατή απέναντι στην κακοποίηση της είδησης είναι η 
ικανότητά του να επιλέγει. Ο Α. Ρενιέρης στους «Προβολείς», σελ. 6. 
Η «ΠΕΡΙΟΔΟΣ του μέλιτος» πτυχίου - αγοράς εργασίας τελείωσε. 
Το Πανεπιστήμιο παρουσιάζεται στα μάτια των οικογενειών που 
«επένδυσαν» στις σπουδές των γόνων τους, ως αγνώμων οφειλέτης, 
ο οποίος δεν αποδίδει ούτε τους «τόκους» ούτε το «επενδυμένο 
κεφάλαιο»... Ο Χρ. Κάτσικας στην «Τρίτη Άποψη», σελ.
6. 
Ο ΧΙΟΥΜΟΡΙΣΤΑΣ εντελώς αιφνιδίως και χωρίς καθόλου να 
υπολογίσει τη νεανική μου δυσκαμψία, μου μοστράρει, ανήμερα 
του Αγίου Βαλεντίνου κι εν μέσω της Πλατείας Εξαρχείων, ένα 
ματσάκι από εκείνα τα θρασύτατα μυρωδάτα ζουμπούλια, που 
σας έλεγα... Η Ρούλα Γεωργακοπούλου «Σε πρώτο ενικό», σελ. 14. <H3>20 Ερωτήσεις
</H3>
Λ. ΚΥΡΚΟΣ: Η ΕΔΑ έδωσε μία μεγάλη ώθηση στον αγώνα για την αποκατάσταση
της ομαλότητας, τον εκδημοκρατισμό της δημόσιας ζωής και την εθνική
συμφιλίωση. Ο Ηλίας Ηλιού υπήρξε υπόδειγμα σύγχρονου διανοουμένου. Οι
«20 Ερωτήσεις» της Τζώρτζιας Κοντράρου στη σελ. 14. 
Ρ. ΚΡΟΟΥ: Μπορεί να φταίει αυτό το πνεύμα της περιπέτειας που μας εμπνέει,
στην Αυστραλία και τη Νέα Ζηλανδία, όχι μόνο στην τέχνη, αλλά και στην
επιστήμη και τον αθλητισμό. Μιλάει ο ηθοποιός, υποψήφιος για Όσκαρ, που
υποδύεται τον Νομπελίστα Τζον Νας. Ο Δ. Δανίκας από το Βερολίνο στους
«Ορίζοντες», σελ. 17. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17266N021</ED>
<ID>
ID:306141

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ανοίγματα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γράψατε ότι ο κ. Παπουτσής θα κάνει αριστερά - δεξιά ανοίγματα. Πολύ καλά θα
κάνει, αρκεί να μην τα κάνει ταυτόχρονα.

Με τιμή
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17266N022</ED>
<ID>
ID:306206

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ηλιοφάνεια σ' ολόκληρη τη χώρα. Άνεμοι βορειοδυτικοί μέτριοι και στο
Νοτιοανατολικό Αιγαίο ισχυροί, γρήγορα εξασθενούντες. Μέγιστες θερμοκρασίες
17-19oC. 
ΑΤΤΙΚΗ 
Ήλιος, ασθενείς βορειοδυτικοί άνεμοι. Μέγιστη θερμοκρασία στην Αθήνα
19oC. 
ΘΕΣ/ΝΙΚΗ 
Ηλιοφάνεια, άνεμοι ασθενείς, μέγιστη θερμοκρασία στην πόλη 17oC. 
<H3>ΑΥΡΙΟ
</H3>
Ομίχλες το πρωί. Το απόγευμα συννεφιά στα δυτικά και βόρεια, ίσως βρέξει τη
νύχτα σε Β. Ιόνιο, Ήπειρο. Ισχυροί νοτιοδυτικοί άνεμοι στα πελάγη. Υψηλές
θερμοκρασίες για την εποχή. <H3>Παρασκευή 15/2
</H3>
Βροχές στα δυτικά, κεντρικά, βόρεια και νησιά Α. Αιγαίου εντεινόμενες το
βράδυ. Στην υπόλοιπη χώρα τοπικές συννεφιές. Μέτριοι ισχυροί νοτιάδες (5-6
Μπωφόρ). Από το βράδυ στα βόρεια βοριάδες ίδιας έντασης. 
<H3>Σάββατο 16/2
</H3>
Βροχές τοπικά ισχυρές, καταιγίδες στις θαλάσσιες περιοχές, χιόνια στα
ηπειρωτικά ορεινά, χαμηλότερα στη Βόρεια Ελλάδα. Πολύ ισχυροί έως θυελλώδεις
βοριάδες στα κεντρικά, βόρεια (7-8 Μπωφόρ), σταδιακά και στις υπόλοιπες
περιοχές. Πτώση της θερμοκρασίας. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Στον δεύτερο γύρο όλα παίζονται...
</H2><H4>... και η Ντόρα κατεβάζει τον πήχυ
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Όπως όλοι καταλάβαμε, με την υποψηφιότητα Παπουτσή το ΠΑΣΟΚ έκανε διάνα.
Διότι εξασφάλισε με ένα σμπάρο δυο τρυγόνια. 
Από τη μία εισέπραξε επικοινωνιακά κέρδη αφού άνοιξε με αυτοπεποίθηση την
αυλαία των δημοτικών εκλογών. Από την άλλη έστρεψε το ενδιαφέρον της κοινής
γνώμης μακριά από τα προβλήματα της κυβέρνησης και ακόμη πιο μακριά από τον
Θεόδωρο Πάγκαλο και την «επώδυνη αντιπολίτευσή» του, όπως την χαρακτηρίζει
εύστοχα ο κ. Μ. Λιάπης - για να διαμηνύσει προφανώς στον εξάδελφό του Κώστα
Καραμανλή ότι η δική του αντιπολίτευση είναι ανώδυνη. 
Η αιφνιδιαστική ανακοίνωση του Χρ. Παπουτσή δίνει την δυνατότητα στο
ΠΑΣΟΚ να δημιουργήσει τις επόμενες εβδομάδες μία δυναμική γύρω από το όνομα
του νέου υποψηφίου η οποία μπορεί να φρενάρει τον αέρα της Ντόρας Μπακογιάννη.
Στόχος του ΠΑΣΟΚ είναι να οδηγήσει την αναμέτρηση στον δεύτερο γύρο, όπου όλα
πλέον θα είναι ανοιχτά. Πάντως και η κυρία Μπακογιάννη από την πλευρά της,
στην προσπάθεια να μη δημιουργήσει υπέρμετρες προσδοκίες οι οποίες είναι
δυνατόν να διαψευσθούν από το εκλογικό αποτέλεσμα, απαντά ότι οι δημοτικές
εκλογές έχουν δύο γύρους. Το εκλογικό παιχνίδι στην Αθήνα ίσως να αποκτήσει
ενδιαφέρον... 
Δεν είναι χωρίς ενδιαφέρον και οι εξελίξεις στα αντιτρομοκρατικά μετά
και τις δηλώσεις Μίλερ ότι οι ΗΠΑ μετρούν την αποτελεσματικότητα των ελληνικών
διωκτικών αρχών, όχι μόνο από τις συλλήψεις αλλά και τις καταδίκες.
Διπλωματικές πηγές, μάλιστα, λένε ότι η αμερικανική πλευρά έχει δώσει μία
άτυπη διορία για να υπάρξουν αποτελέσματα στην αντιτρομοκρατική πολιτική της
κυβέρνησης έως το τέλος του 2002. Αφήνοντας έτσι να εννοηθεί ότι ύστερα από
αυτό το χρονικό περιθώριο οι αμερικανικές πιέσεις στον τομέα αυτό στη χώρα μας
θα είναι ασφυκτικές... 
Όπως ασφυκτικό είναι το πλαίσιο απόδοσης δικαιοσύνης που επιβάλλουν οι
ισχυροί του πλανήτη με την δίκη του Σλόμπονταν Μιλόσεβιτς. Μία δίκη που
«σίγουρα θα γράψει ιστορία», μόνο που αυτή την ιστορία θα την έχουν γράψει -
όπως πάντα - οι νικητές... 
Με... τσάι και συμπάθεια αλλά χωρίς ειδήσεις έγινε η συνάντηση του Γ.
Παπανδρέου και του Ι. Τζεμ στην Κωνσταντινούπολη. Οι δύο άνδρες διαπίστωσαν
για μία ακόμη φορά ότι ο ελληνοτουρκικός διάλογος δεν είναι δα και εύκολη
υπόθεση. Έτσι αποφάσισαν να αρχίσουν μεν οι διερευνητικές επαφές μεταξύ των
εκπροσώπων των δύο υπουργείων Εξωτερικών, επιχείρησαν όμως με κάθε τρόπο να
«προσγειώσουν» τις προσδοκίες του εγχειρήματος.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17266N032</ED>
<ID>
ID:306183

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Επιλεκτικά
</H2>
Η ΔΙΕΘΝΗΣ νομιμότητα δοκιμάζεται από χθες στο Διεθνές Δικαστήριο της
Χάγης, στη δίκη του πρώην προέδρου της Γιουγκοσλαβίας Σλόμπονταν Μιλόσεβιτς. 
ΟΥΔΕΙΣ αμφιβάλλει για τις ευθύνες του Μιλόσεβιτς στα όσα τραγικά
διαδραματίστηκαν τα τελευταία δέκα χρόνια στη Γιουγκοσλαβία... 
ΟΜΩΣ και ουδείς μπορεί να δεχθεί ότι είναι ο μόνος από τους ηγέτες της
εποχής που ευθύνεται για το δράμα της χώρας του. 
ΣΤΟΝ υπερδεκαετή πόλεμο στην πρώην Γιουγκοσλαβία πολλοί υπερέβησαν κάθε
έννοια νομιμότητας και είχαν συμμετοχή σε εγκλήματα ανάλογα με αυτά για τα
οποία δικάζεται ο Μιλόσεβιτς... 
ΚΑΙ όχι μόνο Σέρβοι, Κροάτες ή Βόσνιοι. 
ΣΤΗ γείτονα χώρα και με τον μανδύα της επιβολής της νομιμότητας,
εγκλήματα διέπραξαν και οι σημερινοί δικαστές του Μιλόσεβιτς. 
ΣΤΗ ΧΑΓΗ δίδεται η εντύπωση ότι επιχειρείται επιλεκτική εφαρμογή της
Δικαιοσύνης και αυτό καθιστά τη δίκη μονομερή... 
ΠΟΣΟ μάλλον που ανάλογα εγκλήματα στο παρελθόν όπως στην Κύπρο, τη
Χιλή, το Βιετνάμ, το Ιράκ ακόμη και πρόσφατα στο Αφγανιστάν και αλλού... 
ΚΑΘΟΛΟΥ δεν απασχόλησαν τη διεθνή Δικαιοσύνη. 
Η υπόμνηση αυτών των παραλείψεων δεν σημαίνει - σε καμία περίπτωση -
δικαίωση ή απαλλαγή του Μιλόσεβιτς. 
ΔΕΙΧΝΕΙ όμως ότι οι ισχυροί της γης μπορούν μεν να επιβάλουν τη
Δικαιοσύνη που οι ίδιοι επιλέγουν... 
ΑΛΛΑ με τέτοιες πρακτικές και μονομερείς ενέργειες... 
ΔΕΝ κατοχυρώνεται και η διεθνής νομιμότητα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17266N033</ED>
<ID>
ID:306217

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Δ.Κ. Ψυχογιός 
(ο αρθρογράφος περιγράφει ορισμένα «πείσματα») 
«Ο Θ. Πάγκαλος έχει το πείσμα του προφήτη που θέλει να δικαιωθεί και κάνει
ό,τι μπορεί για να το επιτύχει. Και μάλλον θα το επιτύχει. Και άλλο συνέδριο,
για να επαναφέρει την τάξη στις γραμμές του κυβερνώντος κόμματος, δεν μπορεί
πια να κάνει ο Κ. Σημίτης. 
Και έτσι, χάρη στον Θ. Πάγκαλο, η ανάδειξη του Χρ. Παπουτσή σε υποψήφιο
δήμαρχο Αθηναίων δεν θα έχει τον επικοινωνιακό και πολιτικό αντίκτυπο που θα
μπορούσε να φέρει. Ο Χρ. Παπουτσής θα μπορούσε να σηματοδοτεί τη συσπείρωση
του κυβερνώντος κόμματος πίσω από υποψήφιο που έχει το πλεονέκτημα να
συνδυάζει τη νεότητα με πλούσια πολιτική εμπειρία. Το πιθανότερο όμως είναι
ότι ώς τον Οκτώβριο θα μας απασχολούν περισσότερο τα ενδοπασοκικά παρά η
προεκλογική εκστρατεία. 
(«Το Βήμα»)
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17266N034</ED>
<ID>
ID:306249

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Πρόεδρε, το 2002 δεν είναι δίσεκτο ­ κοίτα μόνο μη γίνει «βρώμικο»
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N041</ED>
<ID>
ID:306140

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Θεόδωρος Πάγκαλος: 
(ο πρώην υπουργός στην «Κυριακάτικη Ελευθεροτυπία») 
«Δεν μ' ενδιαφέρει να γίνω αρχηγός! Είμαι υγιής και πλέον η φιλαυτία μου είναι
πολύ ικανοποιημένη». 
Κώστας Σκανδαλίδης: 
(ο υπουργός Εσωτερικών στο «Βήμα της Κυριακής») 
«Η διαδοχολογία στο ΠΑΣΟΚ είναι κάτι σαν επιδημία. Με την εμφάνιση του
παραμικρού προβλήματος ανθεί και μετά όλοι μαζί την εξορκίζουμε ως άνθος του
κακού». 
Ελένη Καστάνη: 
(η ηθοποιός, στην «Καθημερινή») 
«Στον κινηματογράφο δουλεύεις, υπάρχει χώρος και χρόνος για πραγματική
δουλειά. Στην τηλεόραση είναι ακριβώς το αντίθετο. Αισθάνεσαι εργάτης σε φάμπρικα».

Μιχάλης Λιάπης: 
(ο βουλευτής της Ν.Δ., στο «Βήμα», για το ενδεχόμενο να είναι υποψήφια
δήμαρχος η κ. Μπακογιάννη) 
«Ό,τι θέλει το κορίτσι». 
Μίμης Ανδρουλάκης: 
(Τι ιδιότητα δηλώνει σήμερα; ­ στην «Απογευματινή») 
«Είμαι ένα σύνολο από πρώην ιδιότητες: πρώην μηχανικός, πρώην μαθηματικός,
πρώην πολιτικός της Αριστεράς, πρώην νέος...». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N043</ED>
<ID>
ID:306215

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>«Ψυχολογία» </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Έχω πάθει μια... ψυχολογία ­ όπως έλεγε ο Μπιθικώτσης, καλή του ώρα ­ με τους
Ολυμπιακούς Αγώνες της Αθήνας: θυμώνω και στενοχωριέμαι, όποτε διαβάζω ότι
κάποια έργα δεν προχωρούν, ξενοδοχεία δεν χτίζονται, κυβέρνηση και Γιάννα
έχουν διαφωνίες κ.λπ. Θυμώνω και στενοχωριέμαι, γιατί θέλω να κερδίσουμε το
στοίχημα. Να πετύχει η διοργάνωση. Την ανάληψη της οποίας αντιμετώπισα ­ και
το έγραψα πολλάκις ­ με μεγάλο σκεπτικισμό, αναλογιζόμενος τι θα πληρώσουμε
και τι θα τραβήξουμε, ώς το 2004... 
Έπαθα, λοπόν, μια... ψυχολογία, όταν διάβασα, προ ημερών, σε τρεις,
τουλάχιστον, εφημερίδες, ότι το τρένο που θα οδηγεί στο αεροδρόμιο, την
κρίσιμη περίοδο των Αγώνων, θα είναι, περίπου, ο γνωστός σε όλους μας...
«μουντζούρης»! Τα πράγματα, όμως, ευτυχώς, δεν είναι έτσι. Το τρένο για το
«Βενιζέλος», θα είναι ηλεκτροκινούμενο. Όπως και όλος ο προαστιακός
σιδηρόδρομος. Και θα παρέχει «υπηρεσίες υψηλού επιπέδου». 
Γενικός διευθυντής και διευθύνων σύμβουλος της εταιρείας (ΕΡΓΟΣΕ) που έχει την
ευθύνη για τα έργα του ΟΣΕ, είναι ο Χρήστος Τσίτουρας. Μου λέει: «Με τρεις
εργολαβίες, συνολικού ύψους 207 δισ. δραχμών, υλοποιείται το έργο του
προαστιακού σιδηροδρόμου. Η σύνδεση, δηλαδή, με το αεροδρόμιο και η αναβάθμιση
της γραμμής Ρέντης - Μενίδι. Η πρώτη εργολαβία ξεκινάει αμέσως. Η δεύτερη,
αρχίζει τον Μάρτιο. Και η τρίτη, Σεπτέμβριο - Οκτώβριο. Την άνοιξη του 2004,
με βάση τον προγραμματισμό των εργολαβιών, ο σιδηροδρομικός διάδρομος Ρέντη -
αεροδρομίου θα βρίσκεται σε πλήρη λειτουργία. Με ηλεκτροκίνηση φυσικά θα
λειτουργεί, επίσης, η νέα διπλή γραμμή υψηλών ταχυτήτων Αθήνας - Κορίνθου -
Κιάτου, με παράκαμψη προς Λουτράκι και θα έχουν ολοκληρωθεί αναβαθμίσεις στη
διαδρομή Αθήνας - Θήβας». 
Την εποχή που εγκαινιάστηκε το «Ελευθέριος Βενιζέλος», ο Πάγκαλος είχε δώσει
μία συνέντευξη, στην οποία τόνιζε, ότι πριν από το πολυδάπανο και πολυτελές
αεροδρόμιο θα έπρεπε να είχαμε φτιάξει ένα αξιόλογο σιδηροδρομικό δίκτυο, που
θα συνέδεε ολόκληρη την Ελλάδα, καθέτως και οριζοντίως. Φαίνεται πως δεν θα
αργήσει και πολύ η μέρα, που το πανάρχαιο ­ από την εποχή του Χ. Τρικούπη ­
σιδηροδομικό δίκτυο της χώρας, θα αντικατασταθεί από ένα καινούργιο, σύγχρονο,
αξιόπιστο, για το οποίο θα δαπανηθεί 1,3 τρισ. δραχμών! 
Σημειώνει, ο Χ. Τσίτουρας, δείχνοντάς μου χάρτες και σχέδια:
«Ανακατασκευάζονται πλήρως, με χαράξεις που θα επιτρέπουν υψηλές ταχύτητες,
σημαντικα τμήματα του σιδηροδρομικού ΠΑΘΕ (Πάτρα - Αθήνα - Θεσσαλονίκη -
σύνορα με FYROM και Βουλγαρία). Η χώρα μας, όμως, είναι γεμάτη βουνά. Για τις
γραμμές υψηλής ταχύτητας, χρειάζονται σήραγγες συνολικού μήκους 86
χιλιομέτρων, όπως και άλλα, πολύπλοκα τεχνικά έργα (γέφυρες κ.λπ.). Όλ' αυτά,
γίνονται τώρα. Οι καινούργιες γραμμές, θα μπαίνουν σταδιακά στην κυκλοφορία,
από φέτος ώς το 2008. Τότε, η διαδρομή Αθήνα - Θεσσαλονίκη, θα κρατάει μόνο 3
ώρες και 50 λεπτά...». Άντε να δούμε... <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N044</ED>
<ID>
ID:306252

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=4</URL></REF>


Article

<CATEGORY>vin05</CATEGORY>

 <H2>Φοβού τους Δαναούς </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Με δώρα πλούσια πήγε ο υπουργός Άμυνας κ. Γ. Παπαντωνίου στον πρώην
βασιλιά και νυν πρωθυπουργό της Βουλγαρίας Συμεών. Κι εκείνος του εξέφρασε την
αγάπη του για όλους τους Έλληνες, αλλά κυρίως για τους Έλληνες υπουργούς, που
πάντοτε πηγαίνουν να τον συναντήσουν με όμορφα δώρα. 
- Φοβού τους Δαναούς και δώρα φέροντας, σχολίασε με ελαφρό μειδίαμα ο
κ. Παπαντωνίου. Ο οποίος, στην είσοδο, είχε πάρει μία ελαφρά κρυάδα, όταν
έφθασε τέσσερα λεπτά νωρίτερα από την καθορισμένη ώρα και οι αρμόδιοι του
πρωτοκόλλου, επηρεασμένοι από τον πρότερο βασιλικό βίο του Συμεών, του τόνισαν
ότι θα έπρεπε να περιμένει ακριβώς τέσσερα λεπτά πριν περάσει την πόρτα του!
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N045</ED>
<ID>
ID:306255

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=5</URL></REF>


Article

<CATEGORY>vin05</CATEGORY>

 <H2>Έτριβαν τα μάτια τους! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο γιος... εν αποστρατεία δικαστικού, ο οποίος έγινε γνωστός στο πανελλήνιο
φορώντας εκείνη την καταπληκτική τήβεννο με τα «γουνάκια», έλαβε μέρος σε
συνέλευση δικηγόρων του ΠΑΣΟΚ. Πολλοί έτριβαν τα μάτια τους από την έκπληξη ­
προφανώς πιστεύουν ότι το μήλο πέφτει πάντα κάτω από τη μηλιά. Αμ δε...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N046</ED>
<ID>
ID:306265

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=6</URL></REF>


Article

<CATEGORY>vin05</CATEGORY>

 <H2>Η σύζυγος και το αίσθημα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ο γνωστός καλλιτέχνης κ. Λ. Πανταζής είχε κάνει διάσημο το «Από 'δώ η
γυναίκα μου κι από 'δώ το αίσθημά μου», χωρίς να διανοείται ότι οι στίχοι θα
μπορούσαν κάποια στιγμή να έχουν και πολιτικό αντίκρυσμα. Και όμως, αν η μοίρα
τον είχε οδηγήσει χθες στα γραφεία της «Αυγής» για την τελετή της κοπής της
πίτας της εφημερίδας, σίγουρα θα το σιγοτραγουδούσε με νόημα, αν έβλεπε: 
Από τη μία πλευρά να παρατάσσονται οι κ.κ. Κ. Λαλιώτης, Ν. Αθανασάκης και
Π. Θεοδωρικάκος από το ΠΑΣΟΚ. Και από την άλλη οι κ.κ. Θ. Ρουσόπουλος και Γ.
Ανδριανός από τη Ν.Δ... 
Και μην ψάχνετε ποιοι είναι η «γυναίκα» και ποιοι το «αίσθημα». Το θέμα
είναι ότι όλοι... κομμάτι από την πίτα γύρευαν! <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N047</ED>
<ID>
ID:306271

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=7</URL></REF>


Article

<CATEGORY>vin05</CATEGORY>

 <H2>Συνεδρίαση εξπρές
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πολλά χρόνια είχε να συμβεί κάτι ανάλογο ­ η χθεσινοβραδινή συνεδρίαση της
Βουλής ολοκληρώθηκε πριν νυχτώσει. Κράτησε μόνο μία ωρίτσα, λόγω ελλείψεως
νομοσχεδίων. Τα λύσαμε όλα τα προβλήματα, φαίνεται!
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17266N048</ED>
<ID>
ID:306274

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N04&aa=8</URL></REF>


Article

<CATEGORY>vin05</CATEGORY>

 <H2>Δεν άντεξε ώς το τέλος! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εντάξει, είναι απολύτως βέβαιον ότι αν και πέρασε καιρός, μάλλον θυμάστε
εκείνα τα κακοήθη που λέγονταν παλαιότερα για τον κ. Κ. Μητσοτάκη. Ότι δηλαδή
ήταν «ο καλύτερος υπουργός του Σημίτη», ότι ήταν «επίτιμος αρχηγός της
αξιωματικής συμπολίτευσης» και όλα τα σχετικά. Μάλιστα, κάποιοι ασεβείς
νεοδημοκράτες είχαν φθάσει να κάνουν και δημόσιες δηλώσεις, ότι «όποτε έχει
πρόβλημα η κυβέρνηση, κάνει κάτι ο Μητσοτάκης και το πρόβλημα περνάει στη Νέα
Δημοκρατία»! 
Όλα αυτά, κάποτε. Γιατί εδώ και πολύ - πολύ καιρό, οι σχέσεις Καραμανλή -
Μητσοτάκη εμφανίζονται ως περίπου ειδυλλιακές. Ο επίτιμος είχε πάψει να
δημιουργεί το οποιοδήποτε εσωκομματικό πρόβλημα και, κυρίως, είχε πάψει να
κάνει κριτική στην αξιωματική αντιπολίτευση. 
Ε, δεν άντεξε άλλο ο άνθρωπος. Βγήκε στον Antenna και «τα 'ριξε» μεν στην
κυβέρνηση, αλλά το φαρμάκι το κράτησε για την αντιπολίτευση. Η οποία, κατά τον
κ. Μητσοτάκη... δεν ενοχλεί την κυβέρνηση σε τίποτα! 
Τι ήθελε να πει... 
Όπως συμβαίνει σε τέτοιες περιπτώσεις, οι συνεργάτες του επίτιμου προέδρου της
Νέας Δημοκρατίας ανέλαβαν να εξηγήσουν τι εννοούσε. Και είπαν ότι... θέλει να
πιέσει τον κ. Κ. Καραμανλή για να κάνει ακόμα πιο σκληρή αντιπολίτευση, ώστε
να «φύγει μια ώρα αρχύτερα το ΠΑΣΟΚ από την εξουσία»! Χμμ... μάααλιστα. Εμείς
το πιστεύουμε απολύτως ­ το ερώτημα είναι αν το πιστεύουν και στη Ρηγίλλης. Ε,
λοιπόν, δεν το πίστεψαν... 
Αλλάζει τη γραμμή 
Πού αποδίδουν οι άνθρωποι της Ρηγίλλης την ξαφνική... προτροπή Μητσοτάκη; Μα,
σε πολλά και διάφορα ­ αλλά προτίμησαν να δαγκώσουν τη γλώσσα τους και να μη
ρίξουν λάδι στη φωτιά, ελπίζοντας ότι... δεν θα φουντώσει!
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17266N052</ED>
<ID>
ID:306182

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N05&aa=2</URL></REF>


Article

<CATEGORY>vin05</CATEGORY>

 <H2>Και όμως, επιμένουν...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Την περίφημη ρήση του Θεμιστοκλή ­ πάταξον μεν, άκουσον δε ­ προβάρουν από
τώρα οι αρμόδιοι του ΠΑΣΟΚ. Για ποιον την προβάρουν; Μα, για τον πρώην δήμαρχο
Αθηναίων κ. Δημ. Μπέη. Ο οποίος πήρε φόρα από την πρώτη στιγμή της ανακοίνωσης
της υποψηφιότητας Παπουτσή και άρχισε να λέει τα μύρια όσα εναντίον του
υποψηφίου του ΠΑΣΟΚ για τον Δήμο Αθηναίων... 
Λοιπόν, παρ' όλα αυτά, στη Χαριλάου Τρικούπη πιστεύουν ακράδαντα ότι αξίζει να
δοκιμάσουν την επαφή με τον κ. Μπέη ­ έχουν μάλιστα αποδεχθεί ότι θα κλείσουν
τα αυτιά στα παράπονά του, για να τον... βοηθήσουν να εκτονωθεί! <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17266N053</ED>
<ID>
ID:306216

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N05&aa=3</URL></REF>


Article

<CATEGORY>vin05</CATEGORY>

 <H2>Λαρισαίος πυρετός...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τρεις ­ ζωή να 'χουνε ­ βουλευτές έχει εκλέξει η Νέα Δημοκρατία στον Νομό
Λάρισας. Κατσαρός, Γαρουφαλιάς και Ζώης, οι οποίοι, μιας και το φέρνει η
κουβέντα, ε, δεν είχαν δα και καταστενοχωρηθεί με τη διαγραφή Σουφλιά, που τον
είχε θέσει αυτομάτως εκτός συνδυασμών της Νέας Δημοκρατίας. Άνοιξε και μια
θέση, βρε αδερφέ... 
Τέλος πάντων, πέρασε ο καιρός, ο «Λαρισάρχης» Σουφλιάς επέστρεψε στο κόμμα
της αξιωματικής αντιπολίτευσης και την περασμένη Κυριακή, έκανε ο άνθρωπος την
πρώτη του συγκέντρωση στην «πόλη του». 
Καταλαβαίνετε ­ θερμή υποδοχή, πολύς κόσμος και όλα τα σχετικά. Αλλά το
ερώτημα που μεταφέρει στα νερά του της Λαρίσης το ποτάμι που το λένε Πηνειό,
δεν απαντήθηκε: Θα είναι και πάλι υποψήφιος στην περιοχή ο κ. Σουφλιάς ή όχι; 
Και δώσ' του να ανεβαίνει ο πυρετός των βουλευτών της Νέας Δημοκρατίας... 
<H3>Έφυγε, θα γυρίσει </H3>
Το μόνο που είπε ο κ. Σουφλιάς ήταν ότι από τη Λάρισα ξεκίνησε και στη
Λάρισα θα γυρίσει, χωρίς να ξεκαθαρίσει αν θα είναι για εκλογές ή για διακοπές
­ αν και Θεσσαλός, μίλησε λακωνικά! <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17266N054</ED>
<ID>
ID:306239

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΕΘΕΑΘΗ ΝΑ ΑΝΑΒΕΙ κερί σε εκκλησία της Σόφιας ο κ. Γ. Παπαντωνίου. Όχι,
δεν μαθεύτηκε η ευχή του ­ αλλά τα ευκόλως εννοούμενα... 
ΠΑΝΤΩΣ, ΥΣΤΕΡΑ από τη συνάντησή του με τον κ. Κ. Σημίτη δεν επανέλαβε
τις τελευταίες του διαφοροποιήσεις στα θέματα των σχέσεων με την Τουρκία.
Πράγμα που σκόρπισε ικανοποίηση σε κάποιους στο Μέγαρο Μαξίμου... 
ΠΑΡΗΓΓΕΙΛΕ ΤΙΣ ΠΡΩΤΕΣ δημοσκοπήσεις για τις δημοτικές εκλογές το ΠΑΣΟΚ.
Τα αποτελέσματα θα τα μάθουμε αν και εφ' όσον... 
ΚΑΘΟΛΟΥ ΚΑΛΑ για κανέναν από τους δύο δεν πήγε η συνάντηση Λαλιώτη με
τον δήμαρχο Περιστερίου κ. Δημητρακόπουλο... 
ΔΙΕΥΚΟΛΥΝΕΙ Ο κ. Κ. ΠΑΤΤΑΚΟΣ το ΠΑΣΟΚ και δεν θα είναι και πάλι
υποψήφιος στο Χαλάνδρι ­ μάλλον πολύ λίγοι θα δείξουν τέτοια κομματική
συμπεριφορά... 
ΕΠΙΣΤΟΛΗ ΑΠΟ ΤΟΝ ΔΗΜΑΡΧΟ ΣΥΜΗΣ με αιτήματα αλλά και κριτική για τους
«καρεκλάδες της Αθήνας» έλαβε ο κ. Χρ. Βερελής. Ο οποίος έσπευσε να
ικανοποιήσει το αίτημα, για να απαντήσει στην κριτική... 
ΓΙΑΤΙ ΟΜΩΣ ΤΟΝ ΕΙΠΕ «ΚΑΡΕΚΛΑ» ο δήμαρχος; Αν θυμάστε, κάποτε οι
«ροκάδες» είχαν ως αντιπάλους τους «καρεκλάδες»! 
ΛΕΤΕ γι' αυτό; <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17266N055</ED>
<ID>
ID:306256

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Μύθος και πραγματικότητα
</H2><H4>Το σχολείο και οι «ανάγκες της αγοράς»
</H4>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Αν «κρυφάκουγε» κανείς τις συζητήσεις που «ανοίγουν» οι γονείς οι οποίοι έχουν
παιδιά στο Λύκειο και βρίσκονται στην αφετηρία εκκίνησης για την πρόσβαση στην
Τριτοβάθμια Εκπαίδευση, θα διαπίστωνε ότι όλες οι κουβέντες εστιάζονται στην
εναγώνια αναζήτηση σπουδών οι οποίες έχουν επαγγελματική προοπτική. Παράλληλα,
η «απομαγνητοφώνηση» των συνομιλιών των νέων που σπουδάζουν σε κάποιο ΑΕΙ -
ΤΕΙ φέρνει στο προσκήνιο τη «γραμματική» και το «συντακτικό» ενός αισθήματος
αβεβαιότητας και ανασφάλειας σχετικά με το επαγγελματικό τους μέλλον. 
Η ταυτότητα των συζητήσεων μαζί με την έκταση και την ένταση που τις
χαρακτηρίζουν σταδιοδρομούν, βεβαίως, στην «πίστα» της ανεργίας των
πτυχιούχων, η οποία εδώ και κάμποσα χρόνια έχει μετατρέψει τα «Ηλύσια Πεδία»
των ΑΕΙ σε κήπο της Εδέμ μετά το δάγκωμα του μήλου από την Εύα. 
Πράγματι, ιδιαίτερα εδώ και μία δεκαετία, που η «περίοδος μέλιτος» πτυχίου -
αγοράς εργασίας τελείωσε, το Πανεπιστήμιο παρουσιάζεται στα μάτια των
οικογενειών που «επένδυσαν» στις σπουδές των γόνων τους ως αγνώμων οφειλέτης ο
οποίος δεν αποδίδει ούτε τους «τόκους» ούτε το «επενδυμένο κεφάλαιο», καθώς τα
διαπιστευτήριά του, όταν δεν παίρνουν πιστοποιητικό εγκυρότητας από το αόρατο
χέρι της αγοράς εργασίας, δεν έχουν καμιά «ανταλλακτική» αξία. Παράλληλα,
προβάλλεται από παντού (επιχειρήσεις, ΜΜΕ, «ειδικούς» κ.λπ.) ότι «εκείνο που
απουσιάζει δεν είναι οι θέσεις στην αγορά εργασίας αλλά το κατάλληλα
εξειδικευμένο προσωπικό που θα τις «καλύψει». Στα πλαίσια αυτά, το
εκπαιδευτικό σύστημα της χώρας κατηγορείται ότι εμφανίζει εντυπωσιακές
«ανελαστικότητες» και ότι «αδυνατεί να ανταποκριθεί έγκαιρα στις νέες ανάγκες,
καθώς έχει δομηθεί πάνω σ' ένα παρωχημένο σύστημα παραγωγής με κουλτούρα
τακτοποίησης και όχι απασχόλησης». 
Το επιχείρημα ότι η προσαρμογή των σπουδών στις ανάγκες της «αγοράς» θα
εξασφαλίσει άμεσα μια επικερδή εργασία στους αποφοίτους, είναι εντελώς αβάσιμο
και παραπλανητικό. Η ανεργία των πτυχιούχων δεν οφείλεται στην έλλειψη των
κατάλληλων ειδικοτήτων και δεξιοτήτων τους. Αν το πρόβλημα ήταν τόσο απλό,
τότε μέσα από μέτρα αναδιανομής του αριθμού των εισακτέων στις διάφορες
ειδικότητες θα μπορούσε να αντιμετωπιστεί. 
Στην πραγματικότητα, οι νέες γενιές εργαζομένων και ειδικά πτυχιούχων είναι
κατά τεκμήριο πολύ πιο «μορφωμένες» απ' ό,τι μια γενιά πριν: μεταπτυχιακές
σπουδές, ηλεκτρονικός αλφαβητισμός, ξένες γλώσσες κ.λπ. Παρ' όλα αυτά,
εντάσσονται με πολύ πιο δυσμενείς όρους στην αγορά εργασίας. Βλέπουμε τους
νέους σήμερα να προσπαθούν να πάρουν όλο και πιο πολλά «χαρτιά» στα χέρια τους
για να δημιουργήσουν περισσότερες και καλύτερες προϋποθέσεις εύρεσης εργασίας.
Το ερώτημα είναι: Βρίσκουν; Όταν δεν υπάρχουν θέσεις εργασίας, πώς είναι
δυνατόν να βρουν; 
Η εξέλιξη αυτή οφείλεται στο γεγονός ότι το μεγάλο πρόβλημα της ανεργίας δεν
μπορεί να λυθεί. Η αδυναμία αυτή μετατρέπεται ­ μέσα σ' ένα σύννεφο σκόνης ­
σε «προτέρημα», βαφτίζεται ανταγωνισμός και προκύπτει η κούρσα των πτυχίων και
των χαρτιών. 
Ειδικοί στον χώρο της απασχόλησης στη Γερμανία (Sueddeutsche Zeitung) εφιστούν
την προσοχή των νέων όσον αφορά την επιλογή του επαγγέλματός τους.
Συγκεκριμένα, επισημαίνουν ότι σε πολλές περιπτώσεις η επιλογή σπουδών με βάση
τις προοπτικές επαγγελματικής αποκατάστασης δεν αποτελεί ιδιαίτερα ασφαλές
κριτήριο, καθ' ότι η αγορά εργασίας είναι υπό συνεχή αναμόρφωση. Τι συστήνουν;
Να αποφεύγουν να επιλέγουν τις σπουδές τους με βάση τις ανάγκες της αγοράς
εργασίας. 
Όσο παράδοξη και αν φαίνεται η παραπάνω πρόταση, οφείλουμε να πάρουμε υπόψη
μας ότι ένας νέος ή νέα ηλικίας 18 ετών από την ώρα που θα πετύχει την είσοδό
του στο Πανεπιστήμιο μέχρι την ώρα που θα «βγει» στην αγορά εργασίας θα έχουν
περάσει επτά έως και δέκα χρόνια (πτυχίο - μεταπτυχιακό και στρατός για τους
άνδρες). Το δεκαετές αυτό κενό έχει ως συνέπεια η επιλογή σπουδών να απέχει
χρονικά τόσο πολύ από την είσοδο στον επαγγελματικό χώρο, που μπορεί να
αποδειχθεί εντελώς εσφαλμένη. Παραδείγματος χάριν, αυτή την εποχή υπάρχει
μεγάλη ζήτηση για νέους ανθρώπους με γνώση Προγραμματισμού. Η προσφορά είναι
ακόμη μικρή. Γιατί; Διότι όσοι είναι έτοιμοι να εισέλθουν στον επαγγελματικό
χώρο το 2001, επέλεξαν αντικείμενο σπουδών πριν από το 1995, δηλαδή πριν από
μια αιωνιότητα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17266N062</ED>
<ID>
ID:306207

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Κώδικας είναι η ψυχή μας!
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Κανένας κώδικας δεοντολογίας, κανένας νόμος, καμία απειλή για κυρώσεις δεν
είναι ικανά να καθορίσουν τη συμπεριφορά ενός δημοσιογράφου την ώρα της
δουλειάς του. Η δημοσιογραφία είναι μια παράξενη ιδιότητα που υπάρχει σε
ορισμένους ανθρώπους και υλοποιείται με μόνη υπακοή στον νόμο της καρδιάς
τους, στην ατομική ευθύνη τους και στην αίσθηση του καθήκοντος απέναντι σε
αυτό που λέμε είδηση, δηλαδή στην ενημέρωση των υπόλοιπων ανθρώπων. 
Απέναντι στην είδηση δεν υπάρχει κώδικας δεοντολογίας που θα αποτρέψει τη
δημοσιοποίησή της, δεν υπάρχει κανόνας για το πώς θα παρουσιαστεί και, πολλές
φορές, πώς θα εξευρεθεί, παρά μόνο το υψηλό αίσθημα ευθύνης που έχει ή δεν
έχει ο δημοσιογράφος. Αυτό ακριβώς εννοούσαν οι παλαιότεροι δημοσιογράφοι όταν
έλεγαν ότι η δημοσιογραφία είναι πρωτίστως λειτούργημα και κατόπιν
βιοποριστικό επάγγελμα. Όταν υπάρχει η είδηση, όλα τα υπόλοιπα κανονικά πρέπει
να έρχονται μόνα τους. 
- Μα πρέπει να είναι ασύδοτοι οι δημοσιογράφοι; θα αναρωτηθείτε. 
Ασφαλώς όχι. Αλλά η φύση του λειτουργήματος τους είναι τέτοια που οι διάφοροι
κώδικες, νόμοι και απαγορεύσεις ή περιορισμοί ελάχιστα μπορούν να συμβάλουν
στην αποτροπή ακραίων φαινομένων εκμετάλλευσης των ειδήσεων για προσωπικούς,
πολιτικούς, οικονομικούς ή άλλους λόγους. Να είστε σίγουροι ότι ­ αν δεν το
θέλει ο ίδιος ο δημοσιογράφος ­ δεν υπάρχει τρόπος να σταματήσει η
δημοσιοποίηση, η παραποίηση, η εκμετάλλευση κ.λπ. μιας είδησης, όσοι κώδικες
δεοντολογίας ή απαγορευτικοί νόμοι και αν υπάρχουν. Ο αληθινός δημοσιογράφος
έχει τον κώδικα δεοντολογίας στην ψυχή του και αν δεν τον έχει εκ γενετής,
καμία αρχή ­ είτε κυβέρνηση λέγεται αυτή είτε συνδικαλιστικό σωματείο ­ δεν
μπορεί να του επιβάλει να σέβεται κάτι που δεν γνωρίζει ότι υπάρχει. 
Φοβούμαι πως η συζήτηση για κώδικες δεοντολογίας που έρχονται στην
επικαιρότητα, μετά τον τελευταίο θόρυβο, ακόμη και αν είναι οι τελειότεροι
στον κόσμο δεν έχουν και πολλά να προσφέρουν στην ενημέρωση των πολιτών. Η
μόνη άμυνα του αναγνώστη, του ακροατή ή του τηλεθεατή απέναντι στην κακοποίηση
της είδησης είναι η ικανότητά του για τη σωστή επιλογή τού τι διαβάζει, τι
ακούει και τι βλέπει. Η σωστή επιλογή θα αφήσει χωρίς πελάτες όσους κακοποιούν
τη δημοσιογραφία. Και τότε αυτοί θα εκλείψουν...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17266N063</ED>
<ID>
ID:306233

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N06&aa=3</URL></REF>


Article

<CATEGORY>vin04</CATEGORY>

 <H2>Το σκάνδαλο ανεργίας στη Γερμανία
</H2>
Τα Χριστούγεννα ήλθαν νωρίτερα για τη γερμανική κυβέρνηση την περασμένη
εβδομάδα: μερικοί μαθητές ντύθηκαν για λίγο Αγιοβασίληδες και κατόρθωσαν να
αποσπάσουν την προσοχή από το σκανδαλιστικό ποσοστό ανεργίας της χώρας. Όλως
περιέργως, ήταν οι αντιπολιτευόμενοι Χριστιανοδημοκράτες που δέχθηκαν πυρά,
όταν αποκαλύφθηκε πως το ομοσπονδιακό γραφείο ευρέσεως εργασίας, που
διοικείται από έναν πρώην βουλευτή τους, δημοσίευε ψεύτικα στοιχεία: αντί να
διασφαλίζει εργασία στους μισούς από όσους υπέβαλαν αίτηση, όπως υποστήριζε,
το ποσοστό επιτυχίας του ήταν χαμηλότερο του 20%. Το πραγματικό σκάνδαλο,
όμως, είναι η μακροπρόθεσμη αποτυχία της Γερμανίας να δημιουργήσει θέσεις
εργασίας. Ο καγκελάριος Σρέντερ δεν έχει καμιά ελπίδα να μειώσει τον συνολικό
αριθμό των ανέργων στα 3,5 εκατομμύρια μέχρι τις εκλογές του Σεπτεμβρίου, όπως
είχε υποσχεθεί. Ουδείς μπορεί να υποστηρίξει ότι η μεταρρύθμιση της αγοράς
εργασίας είναι εύκολη ή ανώδυνη. Αν, όμως, δεν αναθεωρηθεί το παλαιό
σωματειακό μοντέλο εργασίας, το σκάνδαλο της ανεργίας θα ταλαιπωρεί τη
Γερμανία για πολύ ακόμα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17266N064</ED>
<ID>
ID:306250

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N06&aa=4</URL></REF>


Article

<CATEGORY>vin04</CATEGORY>

 <H2>Προσγειώνουν τις προσδοκίες
</H2><H4>Διερευνητικές επαφές από μηδενική βάση αποφάσισαν Παπανδρέου - Τζεμ </H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Παπανδρέου - Τζεμ. Δεν κατάφεραν να συμφωνήσουν σε ένα κοινό πλαίσιο για τον
ελληνοτουρκικό διάλογο

Στη σύντομη συνάντηση που είχαν οι δύο υπουργοί ­ στο περιθώριο του Φόρουμ
Ευρωπαϊκής Ένωσης και ισλαμικών κρατών ­ συμφωνήθηκε απλώς να ξεκινήσουν οι
διερευνητικές επαφές μεταξύ των πολιτικών διευθυντών, πρέσβεων κ.κ. Σκοπελίτη
και Ιλντίμ. Σκοπός τους θα είναι μόνο να διαπιστωθεί «εάν και κατά πόσον»
υπάρχει κάποιο κοινό έδαφος για την προώθηση των διμερών προβλημάτων. 
Η «προσγείωση» του θέματος αποδίδεται στην αδυναμία των δύο πλευρών να
καταλήξουν έστω και σε ένα κοινό πλαίσιο ­ κάποιες γενικές αρχές που θα
διέπουν τη διαδικασία. Έτσι, οι πολιτικοί διευθυντές θα ξεκινήσουν ουσιαστικά
από «μηδενική βάση». 
Χαρακτηριστικό του μετριασμού των προσδοκιών είναι και το ότι ο Γιώργος
Παπανδρέου όχι απλώς έκανε λόγο για «μετρημένες φιλοδοξίες», αλλά και τόνισε
ότι «έχουμε διαφορετική προσέγγιση με την Τουρκία, δεν έχουν αλλάξει οι θέσεις
μας ­ εμείς πιστεύουμε στο Διεθνές Δίκαιο και τις διεθνείς συμφωνίες, στην
εδαφική ακεραιότητα και το ευρωπαϊκό κεκτημένο». 
Μάλιστα, ο υπουργός Εξωτερικών επέμεινε πως απλώς «σήμερα είναι καλύτερες οι
συνθήκες» για μια απόπειρα επίλυσης διαφορών ­ αλλά αυτό δεν σημαίνει πως
πρέπει να έχουμε «μεγάλες προσδοκίες». 
Σύμφωνα με τον κ. Παπανδρέου, οι καλύτερες αυτές συνθήκες είναι η βελτίωση στα
θέματα χαμηλής αντιπαλότητας, ο ειλικρινής διάλογος χωρίς την εμπλοκή των
κυριαρχικών μας δικαιωμάτων, η ευρωπαϊκή πορεία της Τουρκίας και η δεσμευτική
ημερομηνία του Ελσίνκι για το 2004, καθώς και η ανάγκη της Άγκυρας να της
δώσουν οι «15» ημερομηνία έναρξης ενταξιακών διαπραγματεύσεων. 
Ο Γιώργος Παπανδρέου έκανε ιδιαίτερη μνεία και στην πίεση των Αμερικανών,
ιδιαίτερα μετά την 11η Σεπτεμβρίου, να υπάρχει περιφερειακή σταθερότητα. Την
ίδια στιγμή, ωστόσο, Ευρωπαίοι διπλωμάτες στην Τουρκία έλεγαν πως η ανάδειξη
του Ιράκ σε νούμερο 1 εχθρό των ΗΠΑ ­ μαζί με το Ιράν και την Κορέα ­ έχει
«δώσει αέρα» στην Άγκυρα. Επιπλέον, οι Αμερικανοί αξιωματούχοι σε όλες τις
επαφές τους με τους Ευρωπαίους, υπογραμμίζουν μετ' επιτάσεως τον
«αναντικατάστατο ρόλο της Τουρκίας» για τις αμερικανικές (αντιτρομοκρατικές)
προτεραιότητες. 
Προς επίρρωσιν των παραπάνω, επικαλούνται πρόσφατο δημόσιο ­ πλην... ανώνυμο ­
μήνυμα του δεύτερου στην ιεραρχία του στρατεύματος μετά τον στρατηγό
Κιβρίκογλου και «πολιτικού εκπροσώπου» του στρατού. «Η Τουρκία θα διαλυθεί εάν
κάνει τις μεταρρυθμίσεις που της ζητά η Ένωση ­ και μέλος της Ε.Ε. θα γίνει
λόγω της ισχύος της και του γεωστρατηγικού της ρόλου», ήταν το μήνυμα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17266N071</ED>
<ID>
ID:306167

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N07&aa=1</URL></REF>


Article

<CATEGORY>vin04</CATEGORY>

 <H2>Άτυπη διορία των ΗΠΑ για την τρομοκρατία
</H2>
Μια άτυπη διορία, που λήγει στα τέλη του 2002, έχουν δώσει οι Αμερικανοί στην
ελληνική κυβέρνηση, προκειμένου η τελευταία να παράσχει απτά αποτελέσματα στην
καταπολέμηση της τρομοκρατίας. 
Η διορία αυτή ­ που για ορισμένους στην Αθήνα μοιάζει περισσότερο με
τελεσίγραφο ­ εξηγεί και γιατί ποικίλες πλευρές, αμέσως μετά την επίσκεψη του
κ. Σημίτη στις Ηνωμένες Πολιτείες, μιλούσαν για «μια κρίσιμη χρονιά στο μέτωπο
της 17Ν». 
Όπως εξηγούν οι Αμερικανοί στις ημιεπίσημες συνομιλίες τους με Έλληνες
αξιωματούχους, η προθυμία της Αθήνας να συνεργαστεί με τις αμερικανικές
υπηρεσίες δεν την έχει καταστήσει αυτομάτως «αθώα». Όπως λένε χαρακτηριστικά,
«είστε υπό επιτήρηση» (on probation). 
Η Ουάσιγκτον έχει γίνει πλέον και πολύ πιο σαφής στις απαιτήσεις της. Έτσι, η
παλαιά απαίτηση για «συλλήψεις» έχει πλέον αντικατασταθεί από τις «καταδίκες»
­ δηλαδή, συλλήψεις υπόπτων για τους οποίους θα υπάρχουν επαρκή στοιχεία που
θα διασφαλίζουν την καταδίκή τους από τη Δικαιοσύνη, αλλά και νομικά εργαλεία
τέτοια που να εξασφαλίζουν πως πράγματι ένας τρομοκράτης θα μπαίνει στη φυλακή
(και δεν θα κυκλοφορεί ελεύθερος ύστερα από έξι μήνες). 
Η διορία που δίνουν οι Αμερικανοί προσδιορίζεται από δύο μεγάλα γεγονότα: τους
Ολυμπιακούς Αγώνες του 2004 και την ελληνική προεδρία της Ευρωπαϊκής Ένωσης,
το πρώτο εξάμηνο του 2003. 
«Μας είναι δύσκολο να φανταστούμε ότι θα ηγείται της Ευρώπης μια χώρα που δεν
έχει κάνει τίποτε για την τρομοκρατία», λένε χαρακτηριστικά οι Αμερικανοί. Και
προσθέτουν πως πλέον οι φραστικές δηλώσεις στελεχών της ελληνικής κυβέρνησης,
με τις οποίες καταδικάζεται η τρομοκρατία και διαβεβαιώνεται η βούληση για την
εξάρθρωσή της, «δεν αρκούν». «Η βούληση φαίνεται με πράξεις ­ όχι με λόγια»,
συμπληρώνουν. 
Οι ίδιες αμερικανικές πηγές παραδέχονται πως μετά την επίθεση της 11ης
Σεπτεμβρίου το «πάνω χέρι» στη διαπάλη εξουσίας στην Ουάσιγκτον το έχει πάρει
η CIA, ως «η μόνη ικανή» να διαχειριστεί την καταπολέμηση της τρομοκρατίας
διεθνώς. Αυτό, όμως, σημαίνει ταυτοχρόνως πως χώρες και κυβερνήσεις κρίνονται
με αποκλειστικό κριτήριο τις επιδόσεις και τη στάση τους έναντι της τρομοκρατίας.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17266N072</ED>
<ID>
ID:306199

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N07&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η πολιτική της τρομοκρατίας...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Κάποια στιγμή ­ είπε σε εκδήλωση ο υπουργός Δημόσιας Τάξης, παρουσία του
Αμερικανού πρέσβη ­ κατηγορήσαμε για ψύχωση τους Αμερικανούς στο θέμα της
τρομοκρατίας, αλλά μετά τα γεγονότα της 11ης Σεπτεμβρίου δικαιώθηκαν». Η
δήλωση αυτή γεννά ερωτήματα: Χρησιμοποιήθηκε, ναι ή όχι, ο μπαμπούλας της
τρομοκρατίας για τις αμερικανικές ταξιδιωτικές οδηγίες εις βάρος της χώρας
μας; 
Το κυβερνών κόμμα ­ στο οποίο ανήκει ο υπουργός ­ έχει, ναι ή όχι, πολλές
φορές κατηγορήσει την Ουάσιγκτον ότι η εκστρατεία της κατά της τρομοκρατίας
παίρνει «αμπάριζα» απελευθερωτικά κινήματα; Ο υπουργός έχει ακούσει, ναι ή
όχι, ότι πολλοί σοβαροί παράγοντες και στη Δύση, πέραν του Τρίτου Κόσμου,
κάνουν λόγο για «κρατική τρομοκρατία των ΗΠΑ, που έχουν γεμίσει με στρατιώτες
τους, τύπου Ράμπο, τα πέρατα της οικουμένης» ή ότι «με την πολιτική των
στρατοδικείων του προέδρου Μπους καταστρατηγείται κάθε έννοια ανθρωπίνων
δικαιωμάτων»; Και κάτι... απλό: Οι Αμερικανοί δεν έχουν ψύχωση με την
τρομοκρατία, όπως πιστεύει ο υπουργός. Πολιτική κάνουν...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17266N073</ED>
<ID>
ID:306234

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N07&aa=3</URL></REF>


Article

<CATEGORY>vin04</CATEGORY>

 <H2>«Αγκάθια» και «ρόδα» για τον Παπουτσή
</H2><H4>Πώς αντιμετωπίζει τα «συν» και τα «πλην» της υποψηφιότητάς του για τον Δήμο
της Αθήνας
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Αυτόνομη αλλά (και) παράλληλη πορεία με το κυβερνών κόμμα επιλέγει ο
υπο-ψήφιος για τον Δήμο της Αθήνας κ. Χ. Παπουτσής, σε μια προσπάθεια να
ενισχύσει τη δυναμική που αποκτά, όπως εκτιμά η Χαριλάου Τρικούπη, η
υποψηφιότητά του.

Έσπευσε μάλιστα χθες να ξεκαθαρίσει το πλαίσιο των σχέσεων τού υπό συγκρότηση
συνδυασμού του με την κυβερνητική παράταξη στην πρώτη συνάντηση που είχε με
τον Πρωθυπουργό κ. Κ. Σημίτη. 
Το άμεσο ξεκαθάρισμα που επιδίωξε και η πορεία που επέλεξε ο κ. Παπουτσής δεν
μπορεί να κρύψει πάντως τα προβλήματα που αντιμετωπίζει η υποψηφιότητά του
στην πολύ δύσκολη για το ΠΑΣΟΚ εκλογική περιφέρεια της Αθήνας. 
Ωστόσο, στη Χαριλάου Τρικούπη και στο Μέγαρο Μαξίμου επικρατεί αισιοδοξία, και
μάλιστα στελέχη που έχουν διερευνήσει τα δεδομένα δεν διστάζουν να μιλούν
ακόμα και για εκλογή Παπουτσή υπό προϋποθέσεις. Ορισμένες δε απ' αυτές,
σύμφωνα με στελέχη του ΠΑΣΟΚ, «είναι δυνατόν να καλυφθούν εύκολα», καθώς, όπως
λένε, εξαρτώνται από το ίδιο το κόμμα και τα στελέχη του. Το πρώτο «αγκάθι»
δηλαδή είναι κατά πόσο θα επιτευχθεί η άμεση, συνεχής και χωρίς επιφυλάξεις
υποστήριξη του κ. Παπουτσή από τους συντρόφους του στην Α' Αθήνας. 
Το δεύτερο «αγκάθι» που έχει να αντιμετωπίσει ο κ. Παπουτσής είναι ότι στους 9
μήνες που απομένουν έως τις δημοτικές εκλογές θα αναγκαστεί, στην προσπάθειά
του να τηρήσει αποστάσεις από την κυβέρνηση, να ασκήσει κριτική στους
χειρισμούς της σε διάφορα θέματα. Κάτι που ίσως αναζωπυρώσει τις αντιθέσεις
του με το εκσυγχρονιστικό στρατόπεδο και οδηγήσει σε τριβές όσον αφορά την
υποστήριξή του από το σύνολο της οργάνωσης. 
Για τον Αβραμόπουλο

Το τρίτο «αγκάθι» είναι η τακτική που θα πρέπει να επιλέξει απέναντι στον κ.
Αβραμόπουλο καθώς ενδεχόμενη ευθεία επίθεση στη θητεία Αβραμόπουλου στον δήμο
θα οδηγήσει στην αποκοπή του από την εκλογική βάση του προέδρου του ΚΕΠ.
Εκλογική βάση η οποία, καθώς διατηρεί επιφυλάξεις απέναντι στη Ν.Δ. και
ενδεχομένως στην κ. Ντόρα Μπακογιάννη, αποτελεί ένα ευνοϊκό ακροατήριο για τον
κ. Παπουτσή. 
Ο κ. Παπουτσής, λένε συνεργάτες του, είναι αποφασισμένος να αντιμετωπίσει ένα
προς ένα τα «αγκάθια» της υποψηφιότητάς του. Έτσι θα εκφέρει σταθερά τον
πολιτικό του λόγο, ενώ όσον αφορά τον κ. Αβραμόπουλο η «γραμμή» του είναι ότι
δεν πρόκειται να κάνει πολεμική, ωστόσο δεν μπορεί να μην ασκήσει κριτική σε
αδυναμίες και λανθασμένους χειρισμούς του δημάρχου κατά την 8ετή θητεία του.
Παράλληλα, όμως, ο κ. Παπουτσής είναι διατεθειμένος να αναγνωρίσει τα όποια
θετικά έργα του κ. Αβραμόπουλου. Το κύριο βάρος της πολιτικής του πρότασης
πάντως θα αφορά τις νέες ανάγκες της Αθήνας και τις προοπτικές της για το
μέλλον. 
Ωστόσο, η υποψηφιότητα Παπουτσή διαθέτει ­ κατά τη Χαριλάου Τρικούπη ­ και μία
σειρά πλεονεκτημάτων τα οποία μπορούν να αξιοποιηθούν περαιτέρω. 
Αυτοδυναμία στις επιλογές

Κατ' αρχήν η ίδια η αυτόνομη και παράλληλη σχέση που επέλεξε με το κόμμα. Οι
δημοτικές εκλογές δεν είναι μια «στενή κομματική μάχη» αλλά μια ουσιαστική
πολιτική μάχη, στην οποία θα πρέπει να συστρατευθούν ευρύτερες πολιτικές και
κοινωνικές δυνάμεις. Στο πλαίσιο αυτό μάλιστα ο κ. Παπουτσής συμφώνησε με τον
κ. Σημίτη να έχει αυτοδυναμία στις επιλογές και στις πρωτοβουλίες του. 
Το δεύτερο πλεονέκτημα που θα επιδιώξει να αξιοποιήσει ο κ. Παπουτσής είναι οι
καλές του σχέσεις με την Αριστερά. Σχέσεις που οφείλονται στην καταγωγή του
(προέρχεται από μια καθαρά αριστερή οικογένεια) και στην προσωπική του
πολιτική διαδρομή (αντιδικτατορικός αγώνας, φοιτητικό κίνημα - ΕΦΕΕ κ.λπ.).
Ήδη υπάρχει τάση συσπείρωσης πρώην κομματικών στελεχών της γενιάς του και
πέραν του ΠΑΣΟΚ. 
Το τρίτο πλεονέκτημα είναι η δυνατότητά του να συσπειρώσει και να ενώσει το
ΠΑΣΟΚ της Αθήνας ­ έναν χώρο στον οποίο το κυβερνών κόμμα έχει τραυματισθεί
στο παρελθόν. Στο πλαίσιο αυτό θεωρείται εκ των καταλληλοτέρων συνομιλητών για
προσέγγιση δυνάμεων που έχουν δυσαρεστηθεί και έχουν αποχωρήσει από το ΠΑΣΟΚ
με κριτική διάθεση. Κορυφαία περίπτωση αυτής της κατηγορίας είναι για το ΠΑΣΟΚ
ο πρώην δήμαρχος κ. Δημ. Μπέης, ο οποίος ωστόσο χθες σε δηλώσεις του όχι μόνο
τάχθηκε κατά της υποψηφιότητας Παπουτσή, χαρακτηρίζοντάς τον μάλιστα «μεγάλο
απόντα», αλλά επιμένει και στη δική του κάθοδο στις εκλογές. 
Ευρωπαϊκή δυναμική

Σ' αυτό πάντως που θα στηριχθεί ένα σημαντικό μέρος της καμπάνιας του κ.
Παπουτσή είναι το «ευρωπαϊκό προφίλ» του ­ «ένας Ευρωπαίος για την Αθήνα»
είναι ένα πολιτικό μήνυμα που μπορεί να δώσει δυναμική στην υποψηφιότητά του.
Κι αυτό παράλληλα με την αξιοποίηση της εμπειρίας του κ. Παπουτσή ως επιτρόπου
στην Ευρωπαϊκή Ένωση σε θέματα που σχετίζονται με προβλήματα μεγαλουπόλεων,
όπως η ενέργεια, ο τουρισμός κ.λπ. 
Τέλος, οι συνεργάτες του «ποντάρουν» πολλά στο «ήρεμο προφίλ» που έχει
καλλιεργήσει μέχρι τώρα. «Ένα στέλεχος πρώτης γραμμής, δοκιμασμένο και με
χαρακτήρα ήρεμο, μπορεί να λειτουργήσει πολυσυλλεκτικά», λένε χαρακτηριστικά
εννοώντας τη δυνατότητά του να προσελκύσει και μετριοπαθείς συντηρητικούς ψηφοφόρους.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17266N081</ED>
<ID>
ID:306168

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N08&aa=1</URL></REF>


Article

<CATEGORY>vin04</CATEGORY>

 <H2>Κόντρα ΠΑΣΟΚ - Ν.Δ. για τα ραδιοτηλεοπτικά
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Κόντρα κυβέρνησης - Ν.Δ. προκάλεσε η αιφνίδια επίσκεψη χθες το πρωί του
αρχηγού της αξιωματικής αντιπολίτευσης Κώστα Καραμανλή στον πρόεδρο της Βουλής
Απόστολο Κακλαμάνη, στον οποίο έθεσε δύο ζητήματα. 
Πρώτον, την ανάγκη για άμεση νομοθετική ρύθμιση ­ με βάση το Σύνταγμα ­ των
θεμάτων που αφορούν την ιδιοκτησία και το ασυμβίβαστο των ΜΜΕ. Και δεύτερον,
να παρουσιάζει η ΕΡΤ τις εργασίες της Βουλής. 
Η κίνηση αυτή του κ. Καραμανλή προκάλεσε την έντονη και άμεση αντίδραση της
κυβέρνησης. 
Ο υπουργός Τύπου και ΜΜΕ Χρήστος Πρωτόπαπας μάλιστα έκανε λόγο για υποκριτικό
ενδιαφέρον της Ν.Δ. Και θύμισε πως είναι γνωστό ότι αύριο Πέμπτη θα συζητηθεί
ούτως ή άλλως σε κυβερνητικό επίπεδο το νομοσχέδιο που θα προσδιορίζει την
έννοια του βασικού μετόχου στα ΜΜΕ. 
Και θα αφορά το ποσοστό συμμετοχής σε έντυπο ή ραδιοτηλεοπτικό μέσο που θα
έχει ένας επιχειρηματίας που συναλλάσσεται με το Δημόσιο. 
Έχει προηγηθεί όμως και κάποιο παρασκήνιο. 
Ο αρχηγός της Ν.Δ. σε απανωτές συσκέψεις με στελέχη του έχει καταλήξει πως
μπορεί σε αυτή τη φάση να πιέσει ιδιαίτερα την κυβέρνηση να καθορίσει χαμηλό
ποσοστό συμμετοχής ­ σε μετοχές ­ ενός εργολάβου του Δημοσίου στα ΜΜΕ. 
Ακόμα και χθες στη συζήτηση που είχε με τον κ. Κακλαμάνη δεν έκρυψε αυτές τις
προθέσεις του, προσδιορίζοντας ­ εμμέσως ­ ότι το ποσοστό αυτό πρέπει να είναι
το πολύ 1%, ενώ ο εισηγητής του ΠΑΣΟΚ στην αναθεώρηση του Συντάγματος
Ευάγγελος Βενιζέλος (υπουργός Πολιτισμού σήμερα) έκανε λόγο προ μηνών για 5% -
7%. 
Πηγή της Κοινοβουλευτικής Ομάδας του κυβερνώντος κόμματος σημείωνε ότι σε
καμία περίπτωση δεν θα μπορούσε να είναι τόσο χαμηλό το ποσοστό ­ όπως προωθεί
ο κ. Καραμανλής ­ διότι έτσι αντί να προχωρήσει το όλο σύστημα των ΜΜΕ σε
εξυγίανση, θα συνέβαινε το εντελώς αντίθετο, λόγω της σημερινής λειτουργίας
του Χρηματιστηρίου.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17266N082</ED>
<ID>
ID:306200

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Γινγκ και γιανγκ
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Δεν είναι καθόλου βέβαιον ότι στο ΠΑΣΟΚ ασχολούνται με ανατολίτικη φιλοσοφία.
Ωστόσο, η επικαιρότητα των ημερών αποδεικνύει ότι η πολιτική παραμένει υπόθεση
«γινγκ» και «γιανγκ». Το άσπρο γίνεται διαρκώς μαύρο και αντιστρόφως. Στο
τέλος του περασμένου καλοκαιριού κάποιοι έβλεπαν τον Χρήστο Παπουτσή «εκτός
παιχνιδιού». Η έξοδός του από το υπουργείο Εμπορικής Ναυτιλίας εθεωρείτο το
ένα από τα δύο «στάνταρ» του ανασχηματισμού (το άλλο ήταν η παραμονή του
Γιώργου Παπανδρέου στο ΥΠΕΞ). Στο στρατόπεδο Τσοχατζόπουλου, κάποιοι του
χρέωναν τη στρατηγική που τους οδήγησε στο φιάσκο του Συνεδρίου. Και κάποιοι
άλλοι επέμεναν ότι ακόμη και η εκλογή του στο Εκτελεστικό Γραφείο «ήταν στο
τσακ». Τρεις μήνες αργότερα, το «γινγκ» έγινε «γιανγκ». Υποψήφιος του ΠΑΣΟΚ
για τον Δήμο Αθήνας, ο Παπουτσής έχει επιστρέψει θριαμβευτικά. Η εσωκομματική
ειρωνεία είναι ότι λαμβάνει ­ επισήμως τουλάχιστον ­ υποστήριξη από τους
«εκσυγχρονιστές» περί το Μέγαρο Μαξίμου, στους οποίους το πρόσωπό του
προκαλούσε πάντοτε πολιτική αλλεργία. Υποστηρίζεται επίσης με δημόσια δήλωση
από τον Τσοχατζόπουλο, αλλά και από τη Χαριλάου Τρικούπη, αφού ο Κώστας
Λαλιώτης δεν έβγαλε τελικώς λαγό από το μανίκι για τη δημαρχία της Αθήνας. Σαν
να λέμε, «ανθ' ημών Παπουτσής». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17266N083</ED>
<ID>
ID:306235

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N08&aa=3</URL></REF>


Article

<CATEGORY>vin04</CATEGORY>

 <H2>Και ευλογίες Σημίτη
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ
</AUTHOR>
<AUTHOR>ΓΙΑΝΝΗΣ Λ. ΠΟΛΙΤΗΣ
</AUTHOR>

Με τις, δημόσιες, ευλογίες του Πρωθυπουργού Κώστα Σημίτη, ξεκίνησε ουσιαστικά
από χθες την προεκλογική του εκστρατεία ο υποψήφιος του ΠΑΣΟΚ για τον δήμο της
Αθήνας Χρήστος Παπουτσής. Ο υποψήφιος του κυβερνώντος κόμματος επιβεβαίωσε ότι
προτίθεται να ανοίξει διάλογο με τις προοδευτικές δυνάμεις με στόχο την
ευρύτερη δυνατή υποστήριξή του. Και σημείωσε ότι ο αγώνας αυτός «ξεφεύγει από
τα κομματικά πλαίσια», θέση στην οποία φαίνεται ότι θα παίξει με επιμονή το
ΠΑΣΟΚ. 
Πληροφορίες αναφέρουν ότι ο Πρωθυπουργός Κ. Σημίτης ενεθάρρυνε τον υποψήφιο
του ΠΑΣΟΚ, με τη φράση «μπράβο σου, καλή επιτυχία να έχεις», και τον προέτρεψε
να εργαστεί με επιμονή στην κατεύθυνση της συνεργασίας των προοδευτικών
δυνάμεων. 
Η συνάντηση διήρκεσε περί τα 40 λεπτά και στη διάρκειά της φαίνεται ότι γύρισε
σελίδα στις σχέσεις των δύο ανδρών, που δεν ήταν οι καλύτερες δυνατές από την
προσυνεδριακή περίοδο. 
Παρά το γεγονός όμως ότι η υποστήριξη του κ. Σημίτη στον κ. Παπουτσή φαίνεται
να είναι ειλικρινής, δεν μοιάζει να συμβαίνει το ίδιο με το σύνολο των
βουλευτών της Α' Αθήνας. Ορισμένοι εξ αυτών, δύο ή τρεις, αντιμετωπίζουν την
υποψηφιότητα του κ. Παπουτσή ως προσπάθεια εδραίωσής του στη δύσκολη εκλογική
περιφέρεια της Α' Αθήνας, όπου η δύναμη του ΠΑΣΟΚ σε βουλευτές ενδέχεται να
υποστεί σημαντική μείωση σε περίπτωση ήττας του κόμματος στις εθνικές εκλογές.
Ήδη οι βουλευτές αυτοί έχουν διατυπώσει τις επιφυλάξεις τους σε κυβερνητικά
στελέχη, και για τον λόγο αυτό ο γραμματέας του κόμματος Κ. Λαλιώτης πρόκειται
να έχει χωριστές συναντήσεις με όλους τους βουλευτές της Α' Αθήνας προκειμένου
να τους ζητήσει να στηρίξουν εμπράκτως τον υποψήφιο του κόμματος για τον δήμο
της πρωτεύουσας. 
Στο μεταξύ στη Νέα Δημοκρατία αναζητούν εύσχημο τρόπο για να ανακοινώσουν την
υποψηφιότητα της Ντόρας Μπακογιάννη. 
Το θέμα της υποψηφιότητας έχει κλείσει και τυπικά. Στις αλλεπάλληλες
τηλεφωνικές επαφές που είχαν μετά την ανακοίνωση του υποψηφίου του ΠΑΣΟΚ, η κ.
Μπακογιάννη και ο Κ. Καραμανλής συμφώνησαν σε όλα ­ και στο κυριότερο: στο τι
θα γίνει μετά, αφού δηλαδή η πρώην υπουργός κερδίσει τις εκλογές, όπως
πιστεύει η Ν.Δ. Στελέχη πιέζουν η ανακοίνωση της υποψηφιότητας της κ.
Μπακογιάννη να γίνει τώρα, στη συνεδρίαση της Κεντρικής Επιτροπής του κόμματος
που θα συνεδριάσει το διήμερο 15-16 Φεβρουαρίου.

Αλλά ο κ. Καραμανλής και η ίδια η υποψήφια πιστεύουν ότι πρέπει να
μεσολαβήσει ένα διάστημα από την ανακοίνωση της υποψηφιότητας του κ. Παπουτσή,
για να μη φανεί ότι η Ν.Δ. σύρθηκε πίσω από το ΠΑΣΟΚ. Όμως το σοβαρότερο θέμα
είναι το πώς θα απεμπλακεί η υποψηφιότητα της κ. Μπακογιάννη από τις
υποψηφιότητες του κόμματος σε προηγούμενες δημοτικές εκλογές. 
Ήδη από το περιβάλλον της πρώην υπουργού διευκρινίζεται με νόημα ότι «οι
δημοτικές εκλογές είναι σε δύο γύρους», σε μια εμφανή προσπάθεια της κ.
Μπακογιάννη να κατεβάσει τον πήχη, καθώς τα φιλικά προς τη Ν.Δ. μέσα
ενημέρωσης προβλέπουν ότι θα κερδίσει από τον πρώτο γύρο των εκλογών. Στο
ΠΑΣΟΚ πιστεύουν ότι εάν η υποψηφιότητα Παπουτσή αποκτήσει δυναμική στη
διάρκεια αυτών των πρώτων εβδομάδων, ενδέχεται να συσπειρώσει ψηφοφόρους και
εκτός ΠΑΣΟΚ, ανεξάρτητα από το αν επιτευχθούν συμφωνίες και συναινέσεις. Σε
μια τέτοια περίπτωση, πιστεύουν, ο κ. Παπουτσής μπορεί να πάει την αναμέτρηση
σε δεύτερο γύρο, και τότε, σύμφωνα με τον Κ. Λαλιώτη, «όλα είναι ανοιχτά». Ο
γραμματέας του ΠΑΣΟΚ που συναντήθηκε χθες με τον κ. Σημίτη χαρακτήρισε την
υποψηφιότητα της κ. Μπακογιάννη «οικογενειακή υπόθεση της Ν.Δ.». 
Ο κ. Λαλιώτης ανέφερε ότι έως 15-20 Μαρτίου θα έχει ολοκληρωθεί η διαδικασία
ανακοίνωσης των ονομάτων των υποψηφίων του ΠΑΣΟΚ ανά τη χώρα...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17266N092</ED>
<ID>
ID:306201

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N09&aa=2</URL></REF>


Article

<CATEGORY>vin04</CATEGORY>

 <H2>Οι άλλες υποψηφιότητες
</H2>
Δύο ακόμα υποψηφιότητες έχουν ήδη ανακοινωθεί για τον Δήμο της Αθήνας. Πέραν
αυτής της κ. Ντόρας Μπακογιάννη από τη Νέα Δημοκρατία ­ που αναμένεται να
δημοσιοποιηθεί τον Μάρτιο ­ ο Συνασπισμός έχει ανακοινώσει επισήμως ότι
στηρίζει τον βουλευτή Αθηνών κ. Φώτη Κουβέλη. Ως ανεξάρτητος υποψήφιος έχει
δηλώσει ότι θα κατέβει και πάλι στις εκλογές ο πρώην βουλευτής και επί
οκταετία (1978-86) δήμαρχος Αθηναίων κ. Δημήτριος Μπέης. Από την πλευρά του
ΚΚΕ οι συζητήσεις συνεχίζονται. Το όνομα που ακούγεται περισσότερο είναι
εκείνο του μέλους του Πολιτικού Γραφείου κ. Σπύρου Χαλβατζή. Τέλος, κύκλοι του
ΚΕΠ αναφέρουν ότι οι αποφάσεις σε σχέση με την Αθήνα θα ανακοινωθούν μετά το καλοκαίρι.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17266N093</ED>
<ID>
ID:306230

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N09&aa=3</URL></REF>


Article

<CATEGORY>vin06</CATEGORY>

 <H5>Σε ιδιωτικά και δημόσια νοσοκομεία
</H5><H2>Το κόστος των επεμβάσεων
</H2><H4>Φωτιά οι τιμές στα ιδιωτικά νοσοκομεία. Απο απλές εξετάσεις έως τις πιο
δύσκολες ιατρικές επεμβάσεις, το τιμολόγιο είναι τσουχτερό. Την ίδια στιγμή,
τα δημόσια, αν και φτηνότερα, αντιμετωπίζουν τα περιστατικά σε διπλάσιο χρόνο.
</H4>
<REF><SOURCE>ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17266N101</ED>
<ID>
ID:306136

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N10&aa=1</URL></REF>


Article

<CATEGORY>vin06</CATEGORY>

 <H2>Ανεξέλεγκτες οι τιμές
</H2><H4>Διαφορές - σοκ στο κοστολόγιο ιδιωτικών και δημόσιων νοσοκομείων
</H4>
<AUTHOR>ΒΟΥΛΑ ΚΕΧΑΓΙΑ
</AUTHOR>
<AUTHOR>ΔΕΣΠΟΙΝΑ ΚΟΥΚΛΑΚΗ
</AUTHOR>
<AUTHOR>ΚΑΤΕΡΙΝΑ ΡΟΥΤΣΗ
</AUTHOR>

Μέχρι και 300% υψηλότερο μπορεί να είναι το κόστος των υπηρεσιών στα
ιδιωτικά νοσοκομεία, σε σύγκριση με τα δημόσια όπως λένε οι ειδικοί. Με
τιμές-σοκ κοστολογούνται τα πάντα, από τα υλικά ή μια απλή εξέταση μέχρι ένα
δύσκολο χειρουργείο. 
Εγχείρηση ανοικτής καρδιάς. Στο δημόσιο νοσοκομείο η ημέρα κοστίζει 55,52
ευρώ, ενώ στο ιδιωτικό 500 ευρώ

Η ιατρική επίσκεψη κοστολογείται στα εξωτερικά ιατρεία ενός δημόσιου
νοσοκομείου με 4, 5 - 5,87 ευρώ. Στα ιδιωτικά νοσοκομεία η επίσκεψη στον
γιατρό μπορεί να φθάσει μέχρι και τα 90 ευρώ, ανάλογα με τη θέση του κάθε
γιατρού. Ο φυσιολογικός τοκετός σε δημόσιο νοσοκομείο κοστολογείται με 12,97
ευρώ ανά ημέρα νοσηλείας. Σε ένα ιδιωτικό μαιευτήριο, η αντίστοιχη περίπτωση
κοστίζει μέχρι και 320 ευρώ την ημέρα (σε τετράκλινο θάλαμο). Η εγχείρηση
ανοικτής καρδιάς (by-pass) χρεώνεται στο δημόσιο με 55,52 ευρώ, ενώ σε ένα
ιδιωτικό νοσοκομείο η ίδια επέμβαση και η νοσηλεία μπορεί να κοστίσει μέχρι
και 500 ευρώ την ημέρα. 
Σύμφωνα ωστόσο με πρόσφατες έρευνες, τα ιδιωτικά νοσοκομεία δεν κερδίζουν μόνο
σε χρήμα αλλά και σε χρόνο. Τα περιστατικά διακινούνται γρήγορα και οι
ιατρικές πράξεις γίνονται ακόμη και στον μισό χρόνο, από όσο χρειάζονται για
να ολοκληρωθούν στα δημόσια νοσοκομεία. 
Με το που περνάει κανείς το... κατώφλι ενός ιδιωτικού θεραπευτηρίου, ο
λογαριασμός αρχίζει να «τρέχει». Ακόμα και τα υλικά (από γάζες, βαμβάκι και
οινόπνευμα μέχρι ράμματα και άλλα υλικά για εγχειρήσεις) χρεώνονται έξτρα και
η τιμή τους μπορεί μερικές φορές να ξεπεράσει ακόμα και το κόστος της ίδιας
της νοσηλείας. Οι ασθενείς μοιάζουν να νοσηλεύονται σε... ξενοδοχεία, αφού όσο
λιγότερα κρεβάτια έχει ο θάλαμος τόσο ανεβαίνει και η τιμή του. 
Στοιχεία από έρευνα του καθηγητή Οικονομικών της Υγείας κ. Γιάννη Κυριόπουλου,
«οι ιδιωτικές δαπάνες υγείας στη χώρα είναι αρκετά υψηλές σε σχέση με τις
υπόλοιπες χώρες του ΟΟΣΑ, ενώ υπολογίζεται ότι απορροφούν το 40% των συνολικών
δαπανών για την υγεία». Όπως σχολιάζει ο κ. Κυριόπουλος, «οι τιμές σε ιδιωτικά
νοσοκομεία διαμορφώνονται ανεξέλεγκτα». 
Την ίδια στιγμή, το τιμολόγιο που προβλέπεται από το σχετικό προεδρικό
διάταγμα για τα δημόσια νοσοκομεία φαίνεται ότι δεν καλύπτει το πραγματικό
κόστος νοσηλείας. Έρευνα του κ. Κυριόπουλου υποδηλώνει ότι οι τιμές που
προβλέπει ο νόμος (και το οποίο καλύπτεται από τα ασφαλιστικά ταμεία),
καλύπτουν περίπου το 21% του πραγματικού κόστους. «Μία ημέρα νοσηλείας σε
Μονάδα Εντατικής Θεραπείας κοστίζει περίπου 586,9 ευρώ, αλλά το κόστος που
καλύπτεται από τα ταμεία δεν ξεπερνάει τα 293,5 ευρώ», αναφέρει χαρακτηριστικά
ο αντιπρόεδρος του Ιατρικού Συλλόγου Αθηνών κ. Γιώργος Πατούλης. Ο ίδιος
προσθέτει πως «οι τιμές είναι καθηλωμένες σε σχέση με το πραγματικό κόστος.
Και αυτό σε συνδυασμό με την καθυστέρηση στη διακίνηση των περιστατικών κάνει
δύσκολη την καλή λειτουργία των δημόσιων νοσοκομείων».
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17266N111</ED>
<ID>
ID:306137

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N11&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Έως 300% υψηλότερες τιμές
</H2>
<AUTHOR>ΓΙΑΝΝΗΣ ΚΥΡΙΟΠΟΥΛΟΣ</AUTHOR>

Στο ελληνικό σύστημα υγείας δεν υπάρχει σταθερό και σαφές σύστημα τιμών και οι
επιπτώσεις αυτής της έλλειψης είναι αρνητικές, ιδίως στον ιδιωτικό τομέα, όπου
η διαμόρφωση των τιμών είναι ελεύθερη και αυθαίρετη, χωρίς καμιά προστασία για
τον καταναλωτή. Έτσι οι τιμές στα ιδιωτικά νοσοκομεία είναι για τον πολίτη έως
και 300% υψηλότερες.

Όπως είναι γνωστό, τα δημόσια νοσοκομεία και κοινωνικοασφαλιστικά συστήματα
υγείας ρυθμίζονται με κανόνες και έχουν θεωρητικά (σχεδόν) μηδενικές τιμές.
Έχει όμως εμπειρικά δειχθεί ότι τα δημόσια συστήματα (όπως τα σκανδιναβικά και
το ελληνικό ΕΣΥ) έχουν υψηλό κόστος χρόνου και μηδενικές τιμές και ευνοούν
τους μη έχοντες, ενώ οι ιδιωτικές υπηρεσίες (όπως στις ΗΠΑ) έχουν χαμηλότερο
κόστος χρόνου και υψηλότερες τιμές και ανταποκρίνονται στους κατέχοντες. 
Αν και η διάκριση δημόσιου και ιδιωτικού δεν έχει το βάρος των προηγούμενων
δεκαετιών, το θέμα έχει μετατοπιστεί στο ερώτημα «ποιος πληρώνει;». Στη χώρα
μας τα νοικοκυριά επωμίζονται μεγάλο μέρος της δαπάνης για την υγεία και ως εκ
τούτου η ύψιστη προτεραιότητα της εθνικής υγειονομικής πολιτικής είναι η
χρηματοδοτική υποστήριξη του δημόσιου συστήματος υγείας και της κοινωνικής
ασφάλισης υγείας. 
Στις υπηρεσίες υγείας γενικά χρησιμοποιούνται κατά περίπτωση τιμές ονομαστικές
(αυτές που ορίζονται επισήμως από το κράτος αλλά δεν τηρούνται), πραγματικές
(αυτά που πληρώνει ο ασθενής και τα Ταμεία) και σκιώδεις (τις επινοούν οι
επιστήμονες, όταν δεν μπορεί να εκτιμηθεί το πραγματικό κόστος). 
Ο Γιάννης Κυριόπουλος είναι καθηγητής Οικονομικών της Υγείας στην Εθνική
Σχολή Δημόσιας Υγείας.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17266N112</ED>
<ID>
ID:306204

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N11&aa=2</URL></REF>


Article

<CATEGORY>vin06</CATEGORY>

 <H2>Βιβλιάρια χωρίς θεώρηση
</H2><H4>Καταργείται η γραφειοκρατία για 800.000 συνταξιούχους του ΟΓΑ
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Την κατάργηση της υποχρεωτικής θεώρησης βιβλιαρίων υγείας για 800.000
συνταξιούχους γήρατος, ανασφάλιστους υπερηλίκους και συνταξιούχους αναπηρίας
εφ' όρου ζωής ανακοίνωσε χτες ο διοικητής του ΟΓΑ, Γιώργος Μουτσόπουλος. 
Παράλληλα τέθηκε σε ισχύ σειρά μέτρων για τη συντόμευση των διαδικασιών
έκδοσης σύνταξης. 
Τα βιβλιάρια των συνταξιούχων δεν θα θεωρούνται πλέον ανά διετία, όπως ίσχυε
μέχρι σήμερα, αλλά θα ισχύουν εφ' όρου ζωής. Με την ίδια απόφαση απλουστεύεται
η διαδικασία θεώρησης των βιβλιαρίων υγείας για ορισμένες άλλες κατηγορίες
ασφαλισμένων του ΟΓΑ. Για τους:

* Εγγεγραμμένοι στον κλάδο κύριας ασφάλισης, εφόσον δεν οφείλουν
(ληξιπρόθεσμες) εισφορές σύνταξης και ασθενείας. 
* Συνταξιούχοι με προσωρινή αναπηρία. 
* Συνταξιούχοι χηρείας και ορφανίας. 
* Προστατευόμενα μέλη όλων των ανωτέρω κατηγοριών. 
Η θεώρηση των βιβλιαρίων υγείας των ανωτέρω κατηγοριών θα γίνεται μέχρι την
31η Δεκεμβρίου του έτους στο οποίο προσκομίζονται τα βιβλιάρια στους κατά
τόπους ανταποκριτές του ΟΓΑ για θεώρηση. 
Εκτός από την κατάργηση της θεώρηση των βιβλιαρίων υγείας προωθούνται διάφορα
μέτρα για την καλύτερη εξυπηρέτηση των ασφαλισμένων του ΟΓΑ. Μεταξύ άλλων: 
* Συντομεύεται ο χρόνος απονομής των συντάξεων του ΟΓΑ παράλληλα με την
απλούστευση των διαδικασιών απονομής τους. Παράλληλα καταργούνται τα
εισοδηματικά κριτήρια για τη χορήγηση του πολυτεκνικού επιδόματος, του
επιδόματος τρίτου παιδιού και τις ισόβιας σύνταξης από τον ΟΓΑ. 
* Οι ασφαλισμένοι του κλάδου κύριας ασφάλισης, οι οποίοι καθίστανται
συνταξιούχοι γήρατος με ελάχιστο χρόνο 15 έτη ασφάλισης, θα δικαιούται με τις
ίδιες χρονικές προϋποθέσεις και τη βασική σύνταξη γήρατος έναντι των 25 ετών
που ίσχυε μέχρι σήμερα. Εξάλλου οι ασφαλισμένοι του κλάδου κύριας ασφάλισης
που καθίστανται συνταξιούχοι αναπηρίας στο εξής και με τις ίδιες προϋποθέσεις
θα δικαιούται και τη βασική σύνταξη αναπηρίας. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17266N121</ED>
<ID>
ID:306138

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N12&aa=1</URL></REF>


Article

<CATEGORY>vin06</CATEGORY>

 <H2>Δεν άντεξε τον πόνο και κατέρρευσε
</H2>
Καίτη Καλαθάκη: Κατέρρευσε η μητέρα της Σούλας Καλαθάκη την ώρα που κατέθετε
για την απαγωγή και τη δολοφονία της κόρης της

Η καρδιά της μητέρας τής δολοφονημένης Σούλας Καλαθάκη δεν άντεξε τη
συναισθηματική φόρτιση. Η Καίτη Καλαθάκη κατέρρευσε την ώρα που βρισκόταν στο
βήμα του μάρτυρα. 
Οι δικαστές, βλέποντας τη γυναίκα να μην αισθάνεται καλά, διέκοψαν τη
συνεδρίαση και ειδοποιήθηκε αμέσως ασθενοφόρο. Επί τρεις ώρες η κ. Καίτη
Καλαθάκη στάθηκε απέναντι στους δικαστές μιλώντας για «την άδικη μοίρα του
παιδιού της, που κάποιοι το παγίδευσαν και το σκότωσαν». Τα δάκρυα από τα
μάτια της δεν σταματούν να τρέχουν ούτε μία στιγμή. Η κατάθεσή της, γεμάτη
οδύνη για τον χαμό της Σούλας, αλλά και οργή για τον Παναγιώτη Κράμπη, τον
αρχηγό ­ όπως τον χαρακτήρισε ­, και τους άλλους συγκατηγορουμένους του για το
διπλό έγκλημα. 
«Ο καθένας από τους κατηγορουμένους έχει το δικό του μερίδιο ευθύνης. Η
διαίσθηση της μάνας μού λέει ότι οι φόνοι έγιναν στο σπίτι της Μάνιας
Χωραΐτου. Ήθελαν να σκοτώσουν τον Νικολαΐδη. Το δικό μου παιδί όμως γιατί δεν
το έδιωχναν; Γιατί;...», φώναξε με όλη τη δύναμη της ψυχής της. Και πρόσθεσε:
«Εγώ δεν έθαψα το σώμα του παιδιού μου. Ένα κρανίο έθαψα. Όταν πήγα στον τόπο
του εγκλήματος, ψάχνοντας μέσα στους θάμνους, ξεκόλλησα την αλογοουρά της
Σούλας. Ήθελα να ξέρω, αυτοί οι άνθρωποι δεν είχαν οικογένεια, δεν είχαν
ψυχή;». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17266N122</ED>
<ID>
ID:306180

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N12&aa=2</URL></REF>


Article

<CATEGORY>vin06</CATEGORY>

 <H2>Οι προϋποθέσεις για να γίνουν οριστικές οι προσωρινές συντάξεις </H2>
Οι υπηρεσίες του ΟΓΑ θα προβούν αυτεπαγγέλτως σε ρυθμίσεις ώστε να γίνουν
οριστικές προσωρινές βασικές συντάξεις μεγάλου αριθμού συνταξιούχων χωρίς να
απαιτείται επανάκρισή τους από τις αρμόδιες Υγειονομικές Αρχές. Αυτό μπορεί να
γίνει όταν ο συνταξιούχος: 
1. Έχει συμπληρώσει το 55ο έτος της ηλικίας του και χρόνο
συνταξιοδότησης 7 ετών συνεχώς, κατά τη διάρκεια των οποίων υποβλήθηκε σε
τουλάχιστον 3 εξετάσεις από τις οικείες υγειονομικές επιτροπές. 
2. Έχει συμπληρώσει το 60ό έτος της ηλικίας του και χρόνο
συνταξιοδότησης 5 ετών συνεχώς, κατά τη διάρκεια των οποίων υποβλήθηκε σε
τουλάχιστον 2 εξετάσεις από τις οικείες υγειονομικές επιτροπές. 
3. Έχει συμπληρώσει συνεχή 12ετία συνταξιοδότησης, ανεξαρτήτως ορίου
ηλικίας. 
4. Έχει συμπληρώσει 20ετή διακεκομμένη συνταξιοδότηση αλλά από τριετίας
συνεχή, ανεξαρτήτως ηλικίας. 
Όσον αφορά τα εισοδηματικά κριτήρια για τα επιδόματα που καταβάλλει ο ΟΓΑ
(πολυτεκνικό, τρίτου παιδιού, ισόβιας σύνταξης), από την 1.1.2002 τα επιδόματα
αυτών των κατηγοριών χορηγούνται ανεξάρτητα από το ύψος του οικογενειακού
επιδόματος. Παράλληλα μειώνεται δραστικά ο χρόνος έγκρισης και καταβολής των
επιδομάτων καθώς δεν θα απαιτείται πλέον η διασταύρωση των στοιχείων που δίνει
κάθε ενδιαφερόμενος με τα στοιχεία της φορολογικής του δήλωσης. Τονίζεται ότι
η ρύθμιση αυτή δεν έχει αναδρομική ισχύ και αφορά τα επιδόματα για τα οποία
έγιναν αιτήσεις χορήγησης από την 1.1.2002.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17266N123</ED>
<ID>
ID:306212

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N12&aa=3</URL></REF>


Article

<CATEGORY>vin06</CATEGORY>

 <H2>Αυξήσεις έως και 7,2% ζητεί η ΓΣΕΕ
</H2>
Η χορήγηση ουσιαστικών αυξήσεων μέχρι και 7,2% για το 2002 και η μείωση του
χρόνου εργασίας είναι τα αιτήματα-κλειδιά που θα καθορίσουν την πορεία των
διαπραγματεύσεων που άρχισαν χθες μεταξύ της ΓΣΕΕ και των εργοδοτικών
οργανώσεων (βιομήχανοι, έμποροι, επαγγελματοβιοτέχνες), για τη σύναψη της νέας
Εθνικής Γενικής Συλλογικής Σύμβασης Εργασίας. Νέα συνάντηση καθορίστηκε να
γίνει στις 21 Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17266N124</ED>
<ID>
ID:306238

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N12&aa=4</URL></REF>


Article

<CATEGORY>vin06</CATEGORY>

 <H2>Αρνείται την εμπλοκή του στον φόνο
</H2>
Σε μια παρεξήγηση από την οποία κινδυνεύει να καταστραφεί η ζωή του αποδίδει ο
35χρονος Γιάννης Μυλωνάς την εμπλοκή του στην υπόθεση της δολοφονίας τού
διευθυντή υποκαταστήματος του ΟΤΕ Γιάννη Σκολαρίκου, που έγινε πριν από έναν
χρόνο στην περιοχή του Παλαιού Φαλήρου. 
Ο Γιάννης Μυλωνάς, ο οποίος κατηγορείται για ανθρωποκτονία από πρόθεση και
ληστεία, οδηγήθηκε χθες το μεσημέρι ενώπιον του 13ου τακτικού ανακριτή, από
τον οποίο ζήτησε και πήρε προθεσμία για την Παρασκευή. Ο κατηγορούμενος, που
συνελήφθη στο χωριό Πτερούντα της Μυτιλήνης, αρνήθηκε ότι αυτός είναι ο
δράστης του στυγερού εγκλήματος. Υποστήριξε μάλιστα ότι το κρίσιμο χρονικό
διάστημα εργαζόταν στη Μυτιλήνη και επιφυλάχθηκε να προτείνει μάρτυρες που
επιβεβαιώνουν τον ισχυρισμό του, καθώς και να προσκομίσει στον ανακριτή την
καρτέλα με τα ένσημα του ΙΚΑ, από όπου προκύπτει ότι είχε απασχοληθεί ακόμη
και την ημέρα της δολοφονίας.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17266N125</ED>
<ID>
ID:306254

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N12&aa=5</URL></REF>


Article

<CATEGORY>vin06</CATEGORY>

 <H2>Χάθηκε πορτοφόλι </H2>
Μεταξύ Πανεπιστημίου και Ευαγγελισμού, ίσως στο Μετρό, εχάθηκε στις 12/2 το
μεσημέρι ένα πορτοφόλι χωρίς χρήματα. Περιέχει μόνο ταυτότητες και άλλα
έγγραφα άχρηστα γι' αυτόν που τα βρήκε, ο οποίος παρακαλείται να τηλεφωνήσει
στο 010-7240.276 για να τα παραδώσει. Αμοιβή-εύρετρα: 200 ευρώ (68.000 δρχ.).
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17266N126</ED>
<ID>
ID:306264

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N12&aa=6</URL></REF>


Article

<CATEGORY>vin06</CATEGORY>

 <H2>Σκοτώνουν τα 8χρονα ταξί
</H2><H4>Έξωση από την Αθήνα -γενναία κίνητρα για την ένταξή τους σε εταιρείες
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

«Γενναία» φορολογικά κίνητρα για την ένταξη όλων των ταξί της Αττικής σε
περίπου 80-100 εταιρείες, καθώς και για την αντικατάσταση του στόλου των
παλαιών ταξί της Αθήνας (δεν θα υπερβαίνει τα 8 χρόνια), περιλαμβάνει το
σχέδιο του υπουργείου Μεταφορών και Επικοινωνιών.

Το σχέδιο αυτό παρουσιάστηκε χθες από τον υπουργό Μεταφορών και Επικοινωνιών
Χρίστο Βερελή στους εκπροσώπους των ιδιοκτητών ταξί όλης της χώρας, ενώ
σύντομα θα προωθηθεί με τη μορφή νομοσχεδίου στη Βουλή. 
Ειδικά για την Αττική, το υπουργείο Μεταφορών θεωρεί ότι ο αριθμός των περίπου
13.500-15.000 ταξί που κυκλοφορούν σήμερα «είναι μεγάλος» και θα μπορούσε να
μειωθεί κατά 10% έως 20% μέσω της εκκαθάρισης του μητρώου και του εντοπισμού
των πλαστών αδειών. 
Δικαίωμα επιλογής 
Σύμφωνα με το σχέδιο, οι ιδιοκτήτες των ταξί θα έχουν τη δυνατότητα να
επιλέξουν εάν θα εξακολουθήσουν να εργάζονται με το σημερινό καθεστώς ή θα
ενταχθούν σε εταιρείες. 
Οι ιδιοκτήτες ταξί που θα μείνουν εκτός των εταιρειών θα μπορούν να έχουν στην
κατοχή τους μόνο μια άδεια, ενώ θα συνεχίσουν να φορολογούνται όπως και
σήμερα. 
Αντίθετα, οι ιδιοκτήτες των ταξί που θα ενταχθούν στις νέες Ανώνυμες Εταιρείες
Ταξί (ΑΕΤ) θα απαλλαγούν για πέντε χρόνια από την καταβολή του φόρου
εισοδήματος και του ΦΠΑ, καθώς και από κάθε άλλο τέλος ή εισφορά (πλην των
ασφαλιστικών εισφορών). 
Έπειτα από την παρέλευση της πενταετίας θα φορολογούνται με βάση το ετήσιο
τεκμαρτό εισόδημα της εταιρείας (η κατανομή του φόρου θα γίνεται ανά άδεια
ταξί που εκμεταλλεύεται η εταιρεία). 
Κάθε ΑΕΤ θα πρέπει να συγκεντρώνει τουλάχιστον 150 άδειες ταξί. Το μετοχικό
κεφάλαιο των ΑΕΤ θα αποτελείται ­ μεταξύ άλλων ­ από τις άδειες των ταξί και
τα οχήματα (προσφορά σε είδος), ενώ σε όλους τους μετόχους θα παραχωρούνται
ονομαστικές μετοχές. 
Οι ιδιοκτήτες των ταξί που θα μπουν στις εταιρείες θα αμείβονται είτε με
ποσοστά επί των εισπράξεων είτε με κάποιο σταθερό ποσό ανά μήνα ή με
οποιονδήποτε άλλο τρόπο καθορίσει η κάθε ΑΕΤ. 
Η ηλικία των ταξί 
Η ηλικία των ταξί της πρωτεύουσας δεν θα υπερβαίνει τα 8 χρόνια (στην
περιφέρεια το όριο αυτό αναμένεται να είναι μεγαλύτερο). Για την αντικατάστασή
τους μέσα στην πρώτη πενταετία από την ψήφιση του νομοσχεδίου, μόνο τα μέλη
των ΑΕΤ (και όχι οι μεμονωμένοι ιδιοκτήτες ταξί) θα απαλλάσσονται από την
καταβολή του τέλους ταξινόμησης. 
Στις ΑΕΤ θα δοθούν 500 άδειες για νέου τύπου ταξί (6+1 θέσεων), καθώς και
άλλες 100 άδειες για ταξί πολυτελείας. 
Οι μέτοχοι που θα αποχωρούν από τις ΑΕΤ μέσα σε διάστημα πέντε χρόνων από την
ημερομηνία της συστάσεώς τους θα δικαιούνται να λάβουν την άδεια ταξί και το
όχημα που εισέφεραν στην εταιρεία. 
Επίσης, για διάστημα πέντε χρόνων οι μετοχές των ΑΕΤ θα μεταβιβάζονται μόνο σε
επαγγελματίες οδηγούς ή κατόχους άδειας οδηγού ταξί. Με την πάροδο της
πενταετίας η μεταβίβαση των μετοχών θα είναι ελεύθερη, ενώ δεν θα επιτρέπεται
η δημιουργία νέων ΑΕΤ. 
Το σχέδιο του υπουργείου Μεταφορών προβλέπει αλλαγές και στο καθεστώς
τιμολόγησης, με πιθανή την κατάργηση της χρονοχρέωσης. Επίσης, οι εταιρείες θα
έχουν τη δυνατότητα της διαπραγμάτευσης του κομίστρου όταν πρόκειται για
ομαδικές ή ειδικές μισθώσεις. 
Οι σημερινές ενώσεις των Ραδιοταξί θα μπορούν να μετεξελιχθούν σε ΑΕΤ εφόσον
αριθμούν τουλάχιστον 150 μέλη. 
Όλα τα ταξί των εταιρειών θα έχουν ειδικές προδιαγραφές ασφαλείας (κάμερες,
ειδική συχνότητα κινδύνου, σύστημα εντοπισμού τους, ενδιάμεσο γυάλινο χώρισμα
κ.λπ.), ενώ θα μπορούν να χρησιμοποιούνται και για περιορισμένη διαφήμιση.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17266N131</ED>
<ID>
ID:306139

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N13&aa=1</URL></REF>


Article

<CATEGORY>vin06</CATEGORY>

 <H2>Η κάμερα της Τροχαίας έπιασε 830 παραβάτες
</H2>
Οι παραβάτες. Σύντομα θα κληθούν να πάρουν τη φωτογραφία και να πληρώσουν το πρόστιμο

Οι πρώτες οχτακόσιες τριάντα ηλεκτρονικές κλήσεις με τις φωτογραφίες θα
αποσταλούν στους παραβάτες οδηγούς Ι.Χ. και ταξί που μπήκαν παράνομα στους
λεωφορειόδρομους, οι οποίοι ελέγχονται από τις ηλεκτρονικές κάμερες της
Τροχαίας. 
Οι δύο ηλεκτρονικές κάμερες που τοποθετήθηκαν και λειτουργούν από τις αρχές
Ιανουαρίου στις Λεωφόρους Κηφισίας και Πατησίων κατέγραψαν παραβάσεις στους
λεωφορειόδρομους. Οι πρώτες 830 φωτογραφίες που δείχνουν τους αριθμούς
κυκλοφορίας θα αποσταλούν στο υπουργείο Μεταφορών για να βρεθούν τα στοιχεία
των ιδιοκτητών τους. Οι παραβάτες οδηγοί θα κληθούν στη συνέχεια για να
παραλάβουν τις φωτογραφίες και να πληρώσουν το πρόστιμο των 26.500 δρχ. για
την παράβαση. Να σημειωθεί ότι οι οχτακόσιες τριάντα ηλεκτρονικές κλήσεις
αφορούν τις παραβάσεις που έγιναν στον λεωφορειόδρομο της Κηφισίας. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17266N132</ED>
<ID>
ID:306181

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N13&aa=2</URL></REF>


Article

<CATEGORY>vin06</CATEGORY>

 <H2>Κλειστά επ' αόριστον πέντε ΤΕΙ
</H2>
Κλιμάκωση των κινητοποιήσεών τους επί αόριστο χρονικό διάστημα αποφάσισε να
προτείνει χθες στα ΤΕΙ το κεντρικό συνδικαλιστικό σωματείο των καθηγητών
(ΟΣΕΠ-ΤΕΙ), με αποτέλεσμα να κινδυνεύει πλέον άμεσα να χαθεί η εξεταστική
περίοδος των σπουδαστών στα πέντε μεγαλύτερα ΤΕΙ της χώρας, που έχουν εισέλθει
ήδη στην τέταρτη εβδομάδα μη λειτουργίας τους. 
Οι καθηγητές των ΤΕΙ αποφάσισαν ύστερα από πολύωρη συνεδρίαση να φθάσουν στα
άκρα την αντιπαράθεσή τους με το υπουργείο Παιδείας και ζήτησαν συνάντηση με
τον Πρωθυπουργό, τον υπουργό Παιδείας και τα κόμματα προκειμένου να βρεθεί
λύση στα προβλήματά τους. Το κύριο αίτημά τους είναι να παραμείνουν όλοι στη
βαθμίδα του καθηγητή όπως πριν από την ανωτατοποίηση και να μην υπαχθούν όσοι
δεν διαθέτουν τα τυπικά προσόντα (διδακτορικά, μεταπτυχιακά) στην προσωποπαγή
θέση του αναπληρωτή καθηγητή, ώσπου να τα αποκτήσουν, όπως καθιερώθηκε με τον
νέο νόμο για την αναβάθμιση των ΤΕΙ. 
Έτσι και αυτή την εβδομάδα, τα ΤΕΙ Αθήνας, Θεσσαλονίκης, Πάτρας, Πειραιά και
Λάρισας αναμένεται να μείνουν κλειστά (σχετική απόφαση θα λάβει το κάθε ίδρυμα
ξεχωριστά). <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17266N133</ED>
<ID>
ID:306213

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N13&aa=3</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΛΕΩΝΙΔΑΣ ΚΥΡΚΟΣ
</H2><H4>Η ΕΔΑ δεν είχε ανάγκη από προσωπείο
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΙΣΤΟΡΙΚΟ ΣΤΕΛΕΧΟΣ ΤΗΣ ΑΡΙΣΤΕΡΑΣ

Πενήντα χρόνια από την ίδρυση της ΕΔΑ και ο Λεωνίδας Κύρκος ξετυλίγει πόντο
πόντο το κουβάρι της προσφοράς της. Ενώ διακρίνει μία νέα ανάταση του ρόλου
της Αριστεράς μπροστά στην παγκοσμιοποίηση.

1958: Η Αριστερά (ΕΔΑ) από την παρανομία στην αξιωματική αντιπολίτευση. Η
προσφορά της; 
Έδωσε μία μεγάλη ώθηση στον αγώνα για την αποκατάσταση της ομαλότητας, τον
εκδημοκρατισμό της δημόσιας ζωής και την εθνική συμφιλίωση. 
ΕΔΑ: Πασαλίδης, Ηλιού ίσον νηφαλιότητα. Κύρκος - Μπριλλάκης η αιχμή στις
κοινοβουλευτικές μάχες... 
Η αιχμή στις κοινοβουλευτικές μάχες ήταν ο Ηλίας Ηλιού. Όλοι οι άλλοι
μετείχαμε κατά τούς τότε καταμερισμούς. 
Εννέα χρόνια μετά την ήττα στον εμφύλιο, η Αριστερά σε πρώτο πλάνο. Η
ερμηνεία; 
Η στρατιωτική ήττα της Αριστεράς επιβλήθηκε με τα όπλα. Ο λαός δεν είχε
πεισθεί ότι ο εμφύλιος ήταν αναγκαίος και δεν κέρδισε τίποτε απ' αυτόν. Η
κατάστασή του επιδεινώθηκε, ενώ άλλοι κέρδισαν και κυριάρχησαν, υπέφερε και
ασφυκτιούσε. Αναζητούσε διέξοδο. Τα κόμματα του Κέντρου έπαιζαν με τον πόνο
του και δεν ήταν φερέγγυα. Η ΕΔΑ έδειχνε τον δρόμο και πρόσφερε την ελπίδα. 
Μισός στην ΕΔΑ, μισός στο παράνομο ΚΚΕ; 
Ολόκληρος στην ΕΔΑ, με κρίσιμες επιρροές από την εξόριστη ηγεσία του ΚΚΕ. 
ΕΔΑ: Ο Δούρειος Ίππος του ΚΚΕ; 
Ανόητο εφεύρημα εκείνων που δεν ήθελαν να δουν τις πραγματικότητες και έπαιζαν
στο ταμπλό της αντικομμουνιστικής υστερίας. Η ΕΔΑ δεν έκρυβε την πολιτική της
και τους στόχους της, ανάμεσα στους οποίους ήταν η νομιμοποίηση του ΚΚΕ. Είχε
καθαρό πρόσωπο. Δεν είχε ανάγκη από προσωπείο. 
Γιάννης Πασαλίδης: Χαρακτηρίστε τον με μία φράση; 
Σοφός από την ηλικία, τις εμπειρίες και τη γνώση του. 
... και τον Ηλία Ηλιού... 
Υπόδειγμα σύγχρονου διανοουμένου. Ένα κόσμημα του Κοινοβουλίου και της
πολιτικής μας ζωής. 
Παρέμβαση στην πολιτική με πολιτισμό; 
Η ΕΔΑ έφερε έναν καινούργιο πολιτικό πολιτισμό με έμφαση στον ανοικτό διάλογο
των ιδεών και τον σεβασμό στην άλλη άποψη. 
Λαμπράκηδες: Η ανάταση της γενιάς του '60. Τι απέμεινε σήμερα; 
Η ανάταση άφησε βαθιά εντυπώματα στη συνείδηση της γενιάς και στον πολιτισμό,
που μεταγγίζεται στις νεώτερες. 
Λεωνίδας Κύρκος: Βάλτε έναν τίτλο στη ζωή σας; 
Δεν βάζω. 
Η Αριστερά την εποχή της παγκοσμιοποίησης; 
Άρχισε ήδη μία νέα ανάταση. Όπως θα έλεγε o Μανώλης Αναγνωστάκης: «Κι ήθελε
ακόμα πολύ φως να ξημερώσει. Όμως εγώ δεν παραδέχθηκα την ήττα». 
Πόρτε Αλέγκρε: «Ήμουν κι εγώ εκεί»; 
Και εκεί και παντού... 
Σύγχρονη πολιτική παλαίστρα: υπάρχει χώρος για όραμα; 
Χωρίς αυτό δεν υπάρχει ζωή ούτε αγώνας. 
Ο αγώνας τελικά δικαιώθηκε; 
Κανένας αγώνας για την κοινωνική δικαιοσύνη και την ανθρωπιά δεν πάει χαμένος. 
Ο Λεωνίδας Κύρκος σήμερα μπορεί να αναφωνήσει, «τον δρόμον τετέλεκα, την
πίστιν τετήρηκα· απόκειταί μοι ο της δικαιοσύνης στέφανος»; 
Έχω, ελπίζω, καιρό ακόμα. Όταν θα 'ρθει η ώρα μου θα ήθελα να μπορώ να
αναφωνήσω τη φράση: «Μου αρέσει». 
Συμφωνείτε με τη διαπίστωση ότι «οι μαρξιστές που ανάλωσαν τη ζωή τους υπέρ
των αδικουμένων είναι μέγιστες ηθικές προσωπικότητες»; 
Ναι. Αλλά όχι μόνο. Όλοι που... 
Τι θα απαντούσατε στο σύνθημα των τοίχων «Αγοράστε καινούργια σοσιαλιστική
συνείδηση»; 
Η σοσιαλιστική συνείδηση δεν αγοράζεται. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17266N141</ED>
<ID>
ID:306166

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο Βαλεντίνος των Εξαρχείων
</H2>
<AUTHOR>ΡΟΥΛΑ ΓΕΩΡΓΑΚΟΠΟΥΛΟΥ</AUTHOR>

Τις διαφορές μου με τον άγιο τις έχω λύσει προ πολλού. Θα σας διηγηθώ την
ιστορία μήπως και σας συνετίσει. 
Μια φορά κι έναν καιρό, τότε που σαν νέοι ράβαμε το πρώτο μας ιδεολογικό
κουστουμάκι, με ένα νούμερο μικρότερο από το κανονικό και τα μυαλά εντελώς
λυτά, κατέβαινα, πού αλλού, στην Πλατεία Εξαρχείων. Και τα 'φερε έτσι ο
διάβολος ώστε να 'ναι Σάββατο και 14 Φεβρουαρίου. Στα φοιτητικά καφενεία το
αδιαχώρητο και στην καρδιά της πιο περίκλειστης ιδεολογικά πλατείας ένα
θρασύτατο κιόσκι με θρασύτατα παχουλά ζουμπούλια να διαλαλεί τον άγιο με το
ματσάκι. 
Οι πιο παλιοί από σας αντιλαμβάνονται κιόλας το γελοίο συναπάντημα τόπου και
χρόνου. Εκ των υστέρων όλα φαίνονται εύκολα. Τότε όμως; 
Με βήμα αποφασισμένης σουφραζέτας, ένα στο αριστερό-δύο στο δεξί, κάνω το
δεύτερο σφάλμα της ημέρας. Φτάνω εγκαίρως στο ραντεβού που είχα με κάποιον
φίλο για να πάμε σινεμά. Και τότε, θες διότι ο φίλος αυτός ήταν μεγάλος
πλακατζής, θες γιατί με στένευε αφόρητα το ιδεολογικό μπλουτζίν μου, πάντως
αγίου Βαλεντίνου ανήμερα, είκοσι χρόνια πριν, έζησα το απόλυτο ρεζιλίκι μου. 
Για να μη σας τα πολυλογώ, ο συγκεκριμένος χιουμορίστας εντελώς αιφνιδίως και
χωρίς καθόλου να υπολογίσει τη νεανική μου δυσκαμψία, μου μοστράρει ένα
ματσάκι από εκείνα τα θρασύτατα μυρωδάτα ζουμπούλια που σας έλεγα. Ω, ναι,
πιστέψτε το. Το έκανα η ανόητη: πριν με πάρει κανένα μάτι τα έχωσα
γρήγορα-γρήγορα στην τσάντα μου και τράβηξα το φερμουάρ. Έτσι έχασα ένα φίλο
κι αν σας το λέω είναι για να μην πάθετε κι εσείς τα ίδια.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17266N142</ED>
<ID>
ID:306205

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Σαν να ζούμε σ' άλλο δήμο
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Ο κ. Καραμανλής επισκέφθηκε τα νοσοκομεία πετυχαίνοντας εμφάνιση συναίνεσης.
Ποιος αρνείται ότι χρειαζόμαστε καλύτερα νοσοκομεία; Βολική δουλειά, να
πηγαίνεις σε μέρη φορτισμένα και προβληματικά και να αφήνεις να μιλούν, να
κραυγάζουν, αντί για σένα. Θα πάει άραγε και στα σχολεία; Ή μήπως έχει μάθει
ότι τα σχολεία υπάγονται πια στους δήμους; Δηλαδή, αν φωτογρα-φηθεί μπροστά σε
μια σειρά σκουπιδο-σακούλες, κάτω από τοίχους μαδημέ-νους, σε σχολείο της
Αθήνας, κάνει επίθεση στο κόμμα του, που κυβερνά αυτό τον Δήμο πάνω από δέκα
χρόνια. Κρίμα κι άδικο για τον Καραμανλή και τους άλλους, που έχουν τόσο
στερηθεί την εξουσία. Όλον αυτό τον καιρό που οι εν δυνάμει υπουργοί της Ν.Δ.
βρίσκονται εκτός νυμφώνος, εκεί στον Δήμο κυβερνούν τα στελέχη της Ν.Δ., ήσυχα
κι ωραία, ξεχασμένα από όλους. Ξεχασμένα από την αντιπολίτευση, διότι ποιος να
την κάνει, το ΠΑΣΟΚ που 'ναι κυβέρνηση; Ξεχασμένα κι από τους δημότες, που
τόσο δεν αντέχουν τη ζωή τους στην πόλη αυτή, ώστε προτιμούν να μην
ασχολούνται με ό,τι την αφορά, παρά μόνο αν πέσουν πάνω του στην πορεία της
ζωής τους. Μόνο να φεύγουν θέλουν οι Αθηναίοι, να δραπετεύουν νοερά και
κυρολεκτικά, είτε με το αυτοκίνητο στην εξοχή, είτε με τον Αβραμόπουλο στις
φωτογραφίες. Ο σημερινός δήμαρχος μετέφερε την έννοια της δημαρχίας σε σφαίρα
ιδεατή. Ακόμα κι αν επισκεπτόταν σχολείο ο Καραμανλής λοιπόν, λίγοι θα
συνειδητοποιούσαν ότι κάνει κριτική στον Δήμο, όπως λίγοι ξέρουμε πόσες πολλές
αρμοδιότητες έχουν σήμερα οι δήμοι, πόσο πολύ μεγάλο μερίδιο της ευθύνης για
τις δημόσιες υπηρεσίες τους ανήκει. Αλλά εμείς κυκλοφορούμε σαν να ζούμε σ'
άλλη πόλη.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17266N143</ED>
<ID>
ID:306231

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N14&aa=3</URL></REF>


Article

<CATEGORY>vin07</CATEGORY>

 <H2>Κόντρα στη λογοκρισία
</H2><H4>Ο Τσόμσκι στην Τουρκία για να παραστεί σε δίκη εναντίον βιβλίου του
</H4>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Στο αεροδρόμιο. Ο Αμερικανός γλωσσολόγος Νόαμ Τσόμσκι καλωσορίζεται από
μικρές Κούρδισσες με παραδοσιακές φορεσιές

Ο «σημαντικότερος», σύμφωνα με τους Νιού Γιόρκ Τάιμς, «εν ζωή διανοούμενος»,
δεν ήρθε για να συμμετάσχει σε κάποιον επίσημο εορτασμό, αλλά για να παραστεί
στη δίκη του εκδότη του βιβλίου του «Αμερικανικός Παρεμβατισμός», ο οποίος
δικάζεται στο 3ο Δικαστήριο Κρατικής Ασφαλείας Κωνσταντινούπολης «για
αποσχιστική προπαγάνδα», σύμφωνα με το άρθρο 8 του τουρκικού Αντιτρομοκρατικού
Νόμου. 
Ο Τσόμσκι πήγε, με το που έφθασε χθες το πρωί, κατευθείαν στον εισαγγελέα του
Δικαστηρίου Κρατικής Ασφαλείας και δήλωσε ότι «είμαι ο συγγραφέας του βιβλίου
που θα δικάσετε αύριο». Ο εισαγγελέας Μπεκίρ Αλντεμίρ επιφυλάχθηκε να
αποφασίσει αν θα «του απευθύνει κατηγορίες». Ο Τσόμσκι αναμένεται να κάνει την
ίδια δήλωση και σήμερα (13/2), ενώπιον των δικαστών, στη διάρκεια της δίκης
του εκδότη του, Φατίχ Τας. 
Ο Αμερικανός γλωσσολόγος δεν θα περιοριστεί σ' αυτά: μετά τη σημερινή δίκη, θα
παρουσιαστεί πάλι στον εισαγγελέα για να του δηλώσει ότι ο ίδιος είναι επίσης
συνεκδότης του βιβλίου «Το Αδίκημα της Σκέψης - 2001», που εκδόθηκε πέρυσι
στην Τουρκία. Η δίκη εναντίον των συνεκδοτών-συγγραφέων του βιβλίου αυτού, στο
οποίο περιλαμβάνεται και άρθρο του Τσόμσκι, συνεχίζεται. 
«... Γνωρίζουμε τι συμβαίνει στις χώρες του Τρίτου Κόσμου όπου τα ανθρώπινα
δικαιώματα καταπατούνται βάναυσα: εφημερίδες κλείνονται, βιβλία απαγορεύονται,
συγγραφείς κλείνονται στις φυλακές, δολοφονούνται. Αυτοί οι τρόποι ελέγχου,
που τους γνωρίζουμε καλά στην Τουρκία, έπληξαν τώρα και ένα βιβλίο του
Τσόμσκι... Ένα πράγμα πρέπει νομίζω να θυμόμαστε: ο Τσόμσκι κριτικάρει τις
ΗΠΑ, τη χώρα του -, αυτό ακριβώς πρέπει να κάνουμε κι εμείς. Το να επικρίνουμε
την Αμερική χωρίς να κρίνουμε το δικό μας κράτος είναι εθνικισμός. Και ο
Τσόμσκι μάς έμαθε ότι ο εθνικισμός χρησιμεύει για να αποκρύπτονται τα
συμφέροντα των στρατιωτικών μηχανισμών και των μεγάλων εταιρειών. Ας
προσπαθήσουμε, λοιπόν, να θέσουμε κι εμείς στο δικό μας κράτος, στα δικά μας
Μέσα Μαζικής Ενημέρωσης, τα ερωτήματα που εκείνος απευθύνει στη δική του χώρα.
Αυτό είναι το ζητούμενο, αυτό είναι και το νόημα της σημερινής ημέρας». 
Με τα λόγια αυτά έκλεισε ο Ορχάν Παμούκ τη σύντομη ομιλία με την οποία
παρουσίασε τον Νόαμ Τσόμσκι στο κοινό κατά τη χθεσινή πρώτη ομιλία του στο
ξενοδοχείο «Μαρμαρά» στο κέντρο της πόλης, οργανωμένη από τον Σύλλογο
Σύγχρονων Τούρκων Δημοσιογράφων με θέμα «Μέσα Μαζικής Ενημέρωσης, Πόλεμος,
Δημοκρατία». 
Οι καταδικαστέες φράσεις

Σήμερα, στις 4 το απόγευμα, μετά τη δίκη, ο Τσόμσκι θα μιλήσει σε φοιτητές στο
Πανεπιστήμιο Μπιλγκί της Κωνσταντινούπολης και το πρωί της Πέμπτης (14/2) θα
αναχωρήσει για το Ντιγιαρμπακίρ, όπου θα κάνει μια ομιλία και θα έχει επαφές
με την Πλατφόρμα Δημοκρατίας και τον Δικηγορικό Σύλλογο. 
«... Μετά το 1984, η Τουρκία κήρυξε πόλεμο κατά του κουρδικού πληθυσμού που
ζει στην Τουρκία. Είναι σαφές ότι αυτό δεν είχε καμιά σχέση με τον Ψυχρό
Πόλεμο. Οφειλόταν σε εξέγερση. 
Έγινε εκτεταμένη εθνοκάθαρση, με δεκάδες χιλιάδες νεκρούς, δύο ή τρία
εκατομμύρια πρόσφυγες, τρεισήμισι χιλιάδες καμένα χωριά...». 
Αυτή είναι μια από τις καταδικαστέες φράσεις του άρθρου με τίτλο «Δυνατότητες
Ειρήνευσης στη Μέση Ανατολή» του Νόαμ Τσόμσκι, που περιλαμβάνεται στη συλλογή
άρθρων με τον τίτλο «Αμερικανικός Παρεμβατισμός», που θα είναι το θέμα της
σημερινής δίκης στο Δικαστήριο Κρατικής Ασφαλείας της Κωνσταντινούπολης. 
Οι αντιδράσεις 
Δεν έχει υπάρξει μέχρι στιγμής επίσημη αντίδραση στην επίσκεψη Τσόμσκι εκ
μέρους της τουρκικής κυβέρνησης. Τα πανηγυρικά άρθρα που γράφτηκαν σε μεγάλο
μέρος του τουρκικού Τύπου και η κοσμοπλημμύρα στη χθεσινή ομιλία του ήταν
ενδεικτική τού πώς ένα μέρος του κόσμου «πανηγύρισε» για την έλευση του Νόαμ
Τσόμσκι στην Τουρκία. Είναι, όμως, και μερίδα του Τύπου, που όπως επεσήμανε ο
Ορχάν Παμούκ «κάποτε χειροκροτούσε τον Τσόμσκι επειδή επέκρινε την Αμερική και
το Ισραήλ, αλλά προσπαθεί να μας πείσει ότι πρόκειται για έναν εκκεντρικό
περιθωριακό, τώρα που μίλησε για το Κουρδικό». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17266N151</ED>
<ID>
ID:306131

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N15&aa=1</URL></REF>


Article

<CATEGORY>vin07</CATEGORY>

 <H2>Το FΒΙ προειδοποιεί για νέο χτύπημα
</H2>
«Ζητούνται πληροφορίες». Το site του FBI

Επείγουσα προειδοποίηση για μεγάλης κλίμακας τρομοκρατική επίθεση εντός των
ΗΠΑ ή σε χώρο αμερικανικών συμφερόντων ανά τον κόσμο εξέδωσε χθες τα
ξημερώματα το FBI. Ως «εγκέφαλό» της φωτογραφίζει τον 23χρονο Φαουάζ
αλ-Ραμπέεϊ (γνωστό και ως «Φουρκάν»), πολίτη της Υεμένης, και το δίκτυό του. Η
πληροφορία προέκυψε από μαρτυρίες συλληφθέντων μαχητών της Αλ Κάιντα στο
Αφγανιστάν και από κρατουμένους στο Γκουαντάναμο. 
Ως συνέχεια της προειδοποίησης αυτής, οι αρχές της Υεμένης δήλωσαν χθες ότι
έχουν συλλάβει τον αδελφό τού Φαουάζ αλ-Ραμπέεϊ. Ο Φαουάζ αλ-Ραμπέεϊ, ο οποίος
γεννήθηκε το 1979, θεωρείται ότι ανήκει στο στενό περιβάλλον του ηγέτη της Αλ
Κάιντα Οσάμα Μπιν Λάντεν. 
Την ίδια στιγμή, η πακιστανική αστυνομία ανακοίνωσε ότι συνέλαβε τον ισλαμιστή
σεΐχη Αχμέντ Όμαρ, έναν από τους βασικούς υπόπτους για την απαγωγή του
Αμερικανού δημοσιογράφου της «Wall Sreet Journal», τον Ντάνιελ Περλ, και
πρόσθεσε ότι οι πρώτες πληροφορίες αναφέρουν ότι ο Περλ είναι ζωντανός. 
Αποστάσεις από την εξωτερική πολιτική που ακολουθεί η Ουάσιγκτον κράτησε και ο
υπουργός Εξωτερικών της Γερμανίας Γιόσκα Φίσερ. Μετά τον Βλαντίμιρ Πούτιν και
τον Γάλλο υπουργό Εξωτερικών Ιμπέρ Βεντρίν, ο Φίσερ ζήτησε από τις ΗΠΑ να μην
επέμβουν στρατιωτικά εναντίον του Ιράκ.

LINKS:

* www.fbi.gov
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17266N152</ED>
<ID>
ID:306176

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N15&aa=2</URL></REF>


Article

<CATEGORY>vin07</CATEGORY>

 <H2>«Μεσαιωνική βαρβαρότητα»
</H2><H4>Ο Μιλόσεβιτς παρακολούθησε ατάραχος το βαρύ «Κατηγορώ» της Ντελ Πόντε
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Ήταν η στιγμή που περίμενε. Μίλησε για εγκλήματα «σχεδόν μεσαιωνικής
βαρβαρότητας». Σκιαγράφησε το πορτρέτο ενός ανθρώπου που έσπασε κάθε ηθικό
φραγμό προκειμένου να ικανοποιήσει «τη δίψα του για εξουσία». Αναγνώρισε ότι η
δίκη αυτή «θα γράψει ιστορία». Και συνέταξε η ίδια τις πρώτες της λέξεις.

Δίκη Μιλόσεβιτς. Παίρνοντας πρώτη τον λόγο, η εισαγγελέας Κάρλα ντελ Πόντε
κατηγόρησε τον πρώην πρόεδρο της Γιουγκοσλαβίας για μια εκστρατεία, κατά την
οποία εισήγαγε τη λέξη «εθνοκάθαρση στο καθημερινό μας λεξιλόγιο»

«Ως εισαγγελέας», είπε με αποφασιστική φωνή η Κάρλα Ντελ Πόντε, «φέρω τον
Μιλόσεβιτς ενώπιόν σας προκειμένου να αντιμετωπίσει τις κατηγορίες που τον
βαραίνουν». Η δίκη του πρώην προέδρου της Γιουγκοσλαβίας, η μεγαλύτερη δίκη
μετά τη Νυρεμβέργη, ξεκίνησε χθες το πρωί στο Διεθνές Ποινικό Δικαστήριο με
μια εισαγωγική αγόρευση, ιδιαίτερα σκληρή. 
«Πίσω από τα εθνικιστικά προσχήματα και τις ωμότητες της εθνοκάθαρσης, πίσω
από τη στομφώδη ρητορική και τις χιλιοειπωμένες φράσεις, το κίνητρο του
Μιλόσεβιτς ήταν απλώς η δίψα για την εξουσία», είπε η Ντελ Πόντε. «Εξαιρετικός
στους τακτικούς ελιγμούς αλλά μέτριος στρατηγός, ο Μιλόσεβιτς δεν έκανε τίποτε
άλλο από το να επιδιώξει την ικανοποίηση της φιλοδοξίας του με τίμημα την
επιβολή ανείπωτων δεινών σε όσους του αντιτάχθηκαν ή απείλησαν την προσωπική
του στρατηγική εξουσίας». 
Η επικεφαλής εισαγγελέας του ΔΠΔ κατηγόρησε τον Μιλόσεβιτς για μία εκστρατεία
που εισήγαγε τη λέξη «εθνοκάθαρση στο καθημερινό μας λεξιλόγιο». Επεσήμανε πως
ο δικός της ρόλος «είναι να επιτρέψω στις φωνές των θυμάτων να ακουστούν». Πως
η δίκη αυτή «είναι ποινική», διεξάγεται εναντίον ενός συγκεκριμένου ανθρώπου.
«Σήμερα», δήλωσε η Κάρλα Ντελ Πόντε, «βλέπουμε περισσότερο από ποτέ τη διεθνή
δικαιοσύνη εν δράσει». Τον λόγο πήρε στη συνέχεια ο αναπληρωτής εισαγγελέας
Τζέφρι Νάις, για να αναπτύξει τα κοινά σημεία των τριών κατηγορητηρίων.
Ξεκινώντας από το Κοσσυφοπέδιο και συνεχίζοντας με την Κροατία και τη Βοσνία,
ο Νάις είπε στο δικαστήριο ότι ο Μιλόσεβιτς είχε ευθύνη για τη δράση των
σερβικών στρατευμάτων, «διαδραμάτισε έναν θεμελιώδη ρόλο στον σχεδιασμό, την
οργάνωση και την εκτέλεση του σχεδίου» δημιουργίας μιας Μεγάλης Σερβίας.
«Γνώριζε τι συνέβαινε; Φυσικά γνώριζε». 
Το χαμόγελο

Ο κατηγορούμενος άκουγε ατάραχος. Ούτε αυτή η απουσία της αγαπημένης του
συζύγου, Μίρα Μάρκοβιτς, δεν φάνηκε να τον επηρεάζει. Κοιτούσε αδιάφορα τους
δικαστές, κρατούσε μερικές σημειώσεις, πού και πού έγνεφε στους οπαδούς του
που παρακολουθούσαν τα τεκταινόμενα από το ακροατήριο, μέσα από το αλεξίσφαιρο
τζάμι. Οι μόνες λέξεις που φέρεται να είπε ήταν και οι πρώτες που απηύθυνε
στους «amici curiae», τους «φίλους του δικαστηρίου», που έχει διορίσει το ίδιο
το δικαστήριο προκειμένου να διασφαλίσει τη διεξαγωγή μίας δίκαιης δίκης. 
«Τις ακούτε αυτές τις αηδίες;», τους ρώτησε σύμφωνα με τον Ζντένκο Τομάνοβιτς,
δικηγόρο του από το Βελιγράδι. «Πώς να μην αντιδράσει κανείς;». Και αντέδρασε.
Με ένα χαμόγελο την ώρα που προβάλλονταν στιγμιότυπα από μία ομιλία του στο
Κοσσυφοπέδιο, από το 1987, όταν είχε δηλώσει στους Σέρβους: «Κανείς δεν πρέπει
να τολμήσει να σας πλήξει». 
Ο Σλόμπονταν Μιλόσεβιτς θα πάρει για πρώτη φορά τον λόγο αύριο, και όχι σήμερα
όπως είχε προγραμματιστεί, λόγω καθυστέρησης της διαδικασίας. Σύμφωνα με τους
νομικούς του συμβούλους, «θα χρησιμοποιήσει το δικαστήριο για να πει την
αλήθεια. Θα επισημάνει όλες τις νομικές παρατυπίες. Θα απαιτήσει την
απελευθέρωσή του. Θα δείξει ότι αυτή η δίκη είναι πολιτική». Και θα κλητεύσει
ως μάρτυρες προσωπικότητες από τη Δύση.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17266N161</ED>
<ID>
ID:306132

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N16&aa=1</URL></REF>


Article

<CATEGORY>vin07</CATEGORY>

 <H2>53χρονος στρατηγός ο μάρτυρας-κλειδί
</H2>
Ένας στρατηγός, που ήταν αρχηγός της αστυνομίας υπό τον Σλόμπονταν Μιλόσεβιτς,
θα είναι ο βασικός μάρτυρας κατηγορίας στη δίκη του πρώην προέδρου της
Γιουγκοσλαβίας για γενοκτονία. Ο στρατηγός Βλάστιμιρ Τζόρτζεβιτς μεταφέρθηκε
αεροπορικώς πριν από τουλάχιστον δύο εβδομάδες στη Χάγη, όπου διαμένει υπό
αυστηρή προστασία και με ψεύτικη ταυτότητα, σύμφωνα με πηγές της σερβικής
αστυνομίας τις οποίες επικαλείται η εφημερίδα του Βελιγραδίου «Βετσέρνιε
Νόβοστι». Ο Τζόρτζεβιτς, 53 χρόνων, γνωστός ως «Ρότζα», περιλαμβανόταν στον
κατάλογο των κατηγορουμένων της Εισαγγελίας για τον ρόλο που φέρεται να
διεδραμάτισε στις ωμότητες που διαπράχθηκαν από σερβικές δυνάμεις εναντίον
Αλβανών στο Κόσοβο πριν από τους βομβαρδισμούς του ΝΑΤΟ. Συμφώνησε να
καταθέσει κατά του Μιλόσεβιτς με αντάλλαγμα την ασυλία του από τη Δικαιοσύνη
και πιστεύεται ότι έχει παραδώσει στο δικαστήριο ηχογραφήσεις τηλεφωνικών
συνομιλιών στις οποίες ο πρόεδρος τού δίνει την εντολή να εξαφανίσει από το
Κόσοβο αποδεικτικά στοιχεία, περιλαμβανομένων των πτωμάτων εκατοντάδων
δολοφονημένων Αλβανών. 
Πέρυσι το Βελιγράδι έκανε γνωστό πως η σερβική αστυνομία είχε μεταφέρει
πτώματα Αλβανών από το Κόσοβο στη Σερβία. Δεκάδες πτώματα μεταφέρθηκαν σ' ένα
φορτηγό ψυγείο που βρέθηκε στον βυθό του Δούναβη. Εκατοντάδες άλλα ξεθάφτηκαν
δίπλα σε στρατόπεδο εκπαίδευσης των ειδικών δυνάμεων έξω από το Βελιγράδι. 
Ο στρατηγός Τζόρτζεβιτς αναμένεται ότι θα είναι ένας ιδιαίτερα καταδικαστικός
μάρτυρας επειδή είχε αναλάβει να «καθαρίσει την περιοχή» πριν φθάσουν τα
στρατεύματα του ΝΑΤΟ στο Κόσοβο, λέει ο Ντούσαν Μιχαήλοβιτς, ο σημερινός
υπουργός Εσωτερικών. Ο στρατηγός ήταν έμπιστο μέλος του εσωτερικού κύκλου του
Μιλόσεβιτς και βρισκόταν πάντα στην πρώτη σειρά των αξιωματούχων, δίπλα στον
πρόεδρο σε προεκλογικές συγκεντρώσεις και άλλες δημόσιες εκδηλώσεις.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17266N162</ED>
<ID>
ID:306177

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N16&aa=2</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Στημένη δίκη
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Με την επιδιωκόμενη καταδίκη του Σλόμπονταν Μιλόσεβιτς οι νικητές επιθυμούν να
ξεχάσει η ανθρωπότητα τα δικά τους εγκλήματα που αρχίζουν με την παρέμβασή
τους για τη διάλυση της Γιουγκοσλαβίας. Κατηγορούμενος, εκείνος με τον οποίο
μοιράστηκαν τον καναπέ του γραφείου του στο Βελιγράδι και αντάλλαξαν
φιλοφρονήσεις, αποκαλώντας τον «εγγυητή της ειρήνης στα Βαλκάνια», μαζί με
άλλους Δυτικούς αξιωματούχους, ο Ρίτσαρντ Χόλμπρουκ και οι λόρδοι Κάρινγκτον
και Όουεν. 
Η δίκη του Μιλόσεβιτς πραγματοποιείται, ενώ υπουργός Εξωτερικών της Βρετανίας
είναι ο Τζακ Στρόου. Ο οποίος ως υπουργός Εσωτερικών είχε υπογράψει την εντολή
να μη συνεχιστεί η διαδικασία για την έκδοση του Αουγκούστο Πινοτσέτ στην
Ισπανία. Η δίκη στο Ποινικό Δικαστήριο της Χάγης πραγματοποιείται την ώρα που
η Ουάσιγκτον εξακολουθεί να αντιτίθεται με σθένος στη δημιουργία Μόνιμου
Διεθνούς Ποινικού Δικαστηρίου για Εγκλήματα Πολέμου υπό την αιγίδα του ΟΗΕ.
Επειδή ελλοχεύει ο κίνδυνος να συρθεί στο σκαμνί του κατηγορουμένου η μόνη
στον κόσμο υπερδύναμη. Πρωταγωνιστής στην αντίθεση αυτή των ΗΠΑ ο «Μιλόσεβιτς
του Μανχάταν», όπως αποκαλούν τον πρώην υπουργό Εξωτερικών Χένρι Κίσινγκερ
τρεις αρθρογράφοι του «Βίλατζ Βόις» και ζητούν τη σύλληψή του. Για τον
Κίσινγκερ εκκρεμεί ένταλμα Γάλλου δικαστή σε σχέση με τις παραβιάσεις των
ανθρωπίνων δικαιωμάτων στη Λατινική Αμερική. 
Οι 66 κατηγορίες εναντίον του Μιλόσεβιτς θα συνεκδικαστούν, όπως έπεισε τελικά
το δικαστήριο η εισαγγελέας Κάρλα ντελ Πόντε, προκειμένου οι μάρτυρες να
καταθέσουν μία φορά. Όπως επισημαίνει η Βέσνα Πέριτς στον «Ιντιπέντεντ», «η
Ντελ Πόντε φοβόταν πως οι κατηγορίες εναντίον Μιλόσεβιτς για το Κοσσυφοπέδιο
θα καταρρεύσουν επειδή δεν αναμένει να καταθέσει εναντίον του κάποιος από τους
στενούς συνεργάτες του. Επίσης, όλοι οι μάρτυρες κατηγορίας κατέθεσαν σε
αξιωματικούς των δυτικών μυστικών υπηρεσιών και οι καταθέσεις αυτές μπορεί να
μη γίνουν αποδεκτές από το Δικαστήριο. Χώρια που ήδη έχουν πεθάνει 90 μάρτυρες
κατηγορίας». Ο πρόεδρος της Γιουγκοσλαβίας Βόγισλαβ Κοστούνιτσα πιστεύει πως
το Ποινικό Δικαστήριο στρέφεται εναντίον του σερβικού έθνους και ο Μιλόσεβιτς
θα έπρεπε να δικαστεί στην πατρίδα του. «Θα είναι δίκαιη η δίκη;» ρώτησαν τον
διορισμένο από το δικαστήριο «εγγυητή προάσπισης των δικαιωμάτων του
κατηγορουμένου» δικηγόρο Στίβεν Κέι. «Θα δούμε», απάντησε. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17266N163</ED>
<ID>
ID:306232

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N16&aa=3</URL></REF>


Article

<CATEGORY>vin07</CATEGORY>

 <H2>Ασφάλεια με... τρύπες
</H2><H4>Τα μέτρα στο Χίθροου δεν εμπόδισαν τους θρασύτατους ληστές
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Από τότε που άρχισε ο πόλεμος κατά της τρομοκρατίας, οι βρετανικές
υπηρεσίες ασφαλείας προέτρεπαν όλες τις ευρωπαϊκές χώρες να λάβουν δρακόντεια
μέτρα ασφαλείας στα αεροδρόμιά τους, παίρνοντας παράδειγμα από τα
«υποδειγματικά» μέτρα ασφαλείας που θεσπίστηκαν στο Χίθροου. 
Αυτά τα μέτρα ασφαλείας λοιπόν που θεσπίσθηκαν για το βρετανικό αεροδρόμιο
Χίθροου, το οποίο ανήκει στη δικαιοδοσία της British Airways, αποδείχθηκαν
τόσο... υποδειγματικά ώστε να επιτρέψουν, πριν από λίγες ημέρες, να
πραγματοποιηθεί εκεί μία από τις μεγαλύτερες και θρασύτερες ληστείες στη
βρετανική ιστορία! 
Η ιστορία θα έμοιαζε με παιδαριώδες σενάριο, εάν δεν επρόκειτο για
πραγματικότητα: Προχθές το πρωί, δύο Ασιάτες, φορώντας στολές προσωπικού της
British Airways, εισήλθαν με όχημα της ίδιας εταιρείας σε χώρο υψίστης
ασφαλείας του αεροδρομίου - στον χώρο προσγείωσης των αεροπλάνων -,
ακινητοποίησαν χωρίς όπλα έναν υπάλληλο της British Airways που ξεφόρτωνε
κούτες με χρήματα από ένα αεροπλάνο, του άρπαξαν τις κούτες με τα χρήματα και
μετά, σαν... κύριοι, εξαφανίστηκαν μαζί με 3,5 δισ. δραχμές. 
Χαρακτηριστικό της ληστείας αυτής ήταν, κατά γενική ομολογία, το θράσος.
Θράσος, που πολλοί υποψιάζονται ότι μπορεί να οφείλεται στη γνώση και στον
τέλειο σχεδιασμό του εγκλήματος. Συγκεκριμένα, έντονες είναι οι υποψίες ότι οι
δύο ληστές μπορεί είτε να εργάζονταν στο αεροδρόμιο είτε να είχαν συνεργούς
τους υπαλλήλους. Σύμφωνα με ανώτερο αξιωματούχο της Σκότλαντ Γιαρντ,
πραγματοποιείται εξονυχιστική έρευνα για να εξακριβωθεί κατά πόσον κάποιος
υπάλληλος του αεροδρομίου μπορεί να ήταν αναμεμειγμένος στη ληστεία. 
Βέβαια, οι βρετανικές αρχές επισημαίνουν ότι οι ληστές πρέπει να
αντιμετωπίζουν ένα σοβαρό πρόβλημα: με ποιον ακριβώς τρόπο να... ξεφορτωθούν
τα χρήματα που πήραν. Αλλά ειδικοί στο θέμα του ξεπλύματος του μαύρου χρήματος
επισημαίνουν ότι οι ληστές πρέπει ήδη να έχουν λάβει υπόψη τους αυτό το
πρόβλημα και να έχουν στήσει ολόκληρη ειδική επιχείρηση ξεπλύματός του. 
Η αναστάτωση

Τα κλεμμένα χρήματα όμως δεν είναι ο πρωταρχικός λόγος για τον οποίο οι
βρετανικές υπηρεσίες ασφαλείας βρίσκονται σε μεγάλη αναστάτωση από την
προχθεσινή ληστεία στο Χήθροου. Αυτό που προέχει είναι η ασφάλεια. Η ασφάλεια
που παραβιάσθηκε προχθές, με τον πλέον προφανή τρόπο, γελοιοποιώντας τις αρχές
του αεροδρομίου που εδώ και εβδομάδες «καυχώνται» για το υπερσύγχρονο σύστημα
υψίστης ασφαλείας που έχουν εγκαταστήσει στο Χίθροου. «Οι δράστες της ληστείας
αυτής γνώριζαν μέχρι τελευταίας λεπτομέρειας τα πάντα για το αεροδρόμιο, το
σύστημα ασφαλείας του, τις ώρες προσγείωσης και απογείωσης των πτήσεων», λέει
χαρακτηριστικά ένας πρώην πιλότος της British Airways. Και συνεχίζει: «Αν
λοιπόν είναι τόσο εύκολο να εισέλθει κάποιος λαθραία στο Χίθροου, να κάνει
ληστεία χωρίς να χρησιμοποιήσει καν όπλο, να διαφύγει ανενόχλητος με
δισεκατομμύρια, δεν θα ήταν εξίσου εύκολο για όποιον θα ήθελε να τοποθετήσει
και μια βόμβα;». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17266N331</ED>
<ID>
ID:306133

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N33&aa=1</URL></REF>


Article

<CATEGORY>vin07</CATEGORY>

 <H2>Γίνονται καλόγριες κάθε... Σαββατοκύριακο
</H2>
Αδελφές μαμάδες. Το πρόγραμμα των μοναστηριών πέτυχε

Ολοένα και περισσότερες Αμερικανίδες εγκαταλείπουν δουλειά και σπίτι για να
πάνε να μονάσουν. Τα καθολικά μοναστήρια του Σαν Φρανσίσκο τις περιμένουν με
ορθάνοιχτες τις πύλες. 
Έχει τη φήμη πως είναι η πόλη της αμφισβήτησης και της ελευθερίας. Όμως, οι
μοναχές του Σαν Φρανσίσκο δεν περίμεναν να έχει τόση μεγάλη επιτυχία η
πρωτοβουλία τους «μοναστήρια ανοιχτά το Σαββατοκύριακο». Με μια διαφημιστική
εκστρατεία, τα καθολικά μοναστήρια της περιοχής χρησιμοποιούν το μάρκετινγκ
για να βελτιώσουν την εξωτερική εικόνα τους και για να προσελκύσουν μοναχές.
Δεν περίμεναν όμως τόση κοσμοσυρροή. Η κρίση που αντιμετώπιζαν μέχρι τώρα
μοιάζει κιόλας να έχει ξεπεραστεί: παντρεμένες γυναίκες, μεσόκοπες μητέρες,
σπεύδουν στα μοναστήρια όταν πια δεν τις έχουν ανάγκη οι σύζυγοί τους ή τα
παιδιά τους. Τις φωνάζουν «αδελφές μαμάδες». 
Επαγγελματισμός 
Για να πετύχει το πρόγραμμα «μοναστήρια ανοιχτά το Σαββατοκύριακο» στην
Καλιφόρνια, οι μοναχές επέδειξαν έναν πολύ αμερικανικό επαγγελματισμό. Στο
μοναστήρι του Αγίου Ονόματος, στην περιοχή Σάνσετ του Σαν Φρανσίσκο,
προσφέρονται στις επισκέπτριες φυλλάδια, μπαλόνια με τη στάμπα του μοναστηριού
και μια διαφημιστική βιντεοκασέτα. Οι μοναχές (έξι κανονικές και τέσσερις
αδελφές του ελέους) κερνούν τσάι και γλυκό. Η πιο ικανή στις δημόσιες σχέσεις,
η αδελφή Μπέρνι (κατά κόσμον Μπερναντέτ Χαρτ), που βρίσκεται στη μονή 43
χρόνια, έχει αναλάβει «τουριστική οδηγός και υπεύθυνη προσηλυτισμού». 
Τα τελευταία 40 χρόνια, ο αριθμός των μοναχών μειώθηκε από 170.000 σε 70.000
σε όλη την Αμερική. Το παράδοξο είναι πως αυτή η κρίση συνέπεσε με μια
εντυπωσιακή αύξηση του καθολικού πληθυσμού της χώρας. 
Η επιχείρηση «ανοιχτά μοναστήρια» έχει στόχο να διαλύσει τις προκαταλήψεις και
να αφαιρέσει το πέπλο μυστηρίου με το οποίο καλύπτεται η μοναστική ζωή. Ή, για
να χρησιμοποιήσουμε τη διάλεκτο του μάρκετινγκ που υιοθέτησαν τα μοναστήρια
της Καλιφόρνιας για να μιλήσουν στον λαό της Σίλικον Βάλεϊ, ο στόχος είναι να
προβληθεί η ζωή στο μοναστήρι σαν μια νέα εναλλακτική λύση. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17266N332</ED>
<ID>
ID:306178

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N33&aa=2</URL></REF>


Article

<CATEGORY>vin07</CATEGORY>

 <H5>ΑΥΣΤΡΙΑ
</H5><H2>Καρκινογόνεςοι ισπανικές πιπεριές
</H2>
Περιβαλλοντική οργάνωση προειδοποιεί τους Αυστριακούς να μην αγοράζουν
πιπεριές που έχουν εισαχθεί από την Ισπανία: στη γυαλιστερή τους επιφάνεια
υπάρχουν ουσίες που ακόμα και σε ελάχιστες ποσότητες είναι δυνατόν να
προκαλέσουν καρκίνο. 
Σύμφωνα με δημοσιεύματα αυστριακών εφημερίδων, μέλη της οργάνωσης
Γκλόμπαλ-2000 αγόρασαν από διάφορα σούπερ μάρκετ της χώρας δέκα κιλά κόκκινες,
πράσινες και κίτρινες πιπεριές ισπανικής προέλευσης. Έπειτα από εργαστηριακούς
ελέγχους αποδείχθηκε πως όλες ήταν μολυσμένες με φυτοφάρμακα. Όπως δήλωσε στην
εφημερίδα «Στάνταρντ» ο εκπρόσωπος της οργάνωσης Κλάους Καστεχόφερ, η υπόθεση
αυτή είναι ένα «μεγάλο σκάνδαλο, αφού ο ανύποπτος καταναλωτής αρκεί να φάει
μία μόνο πιπεριά για να πάρει ένα επικίνδυνο κοκτέιλ οκτώ φυτοφαρμάκων». 
Οι ουσίες αυτές είναι καρκινογόνες και αρκεί μία μικρή ποσότητα για να
προκληθούν μεταβολές στις ορμόνες και στο κεντρικό νευρικό σύστημα των
ανθρώπων. 
Το δημοσίευμα καταλήγει υπογραμμίζοντας ότι σχεδόν όλες οι πιπεριές που
πουλήθηκαν στην Αυστρία κατά τη διάρκεια του χειμώνα προέρχονταν από την
Ισπανία. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17266N333</ED>
<ID>
ID:306210

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N33&aa=3</URL></REF>


Article

<CATEGORY>vin07</CATEGORY>

 <H5>ΙΡΑΝ
</H5><H2>117 νεκροί σε πτώση αεροσκάφους
</H2>
Οι ιρανικές αρχές επιβεβαίωσαν χθες ότι νεκροί είναι και οι 117 επιβαίνοντες
στο ιρανικό Τουπόλεφ 154 που κατέπεσε και συνετρίβη σε ορεινή περιοχή κοντά
στην πόλη Χοραμαμπάντ, στο Δυτικό Ιράν. Στους νεκρούς περιλαμβάνονται τέσσερις
κυβερνητικοί αξιωματούχοι και δύο ξένοι, δήλωσε χθες στο πρακτορείο Ρώυτερ
κυβερνητικός αξιωματούχος στην Τεχεράνη. 
Το αεροσκάφος, που ανήκε σε θυγατρική εταιρεία του κρατικού αερομεταφορέα Ιράν
Αιρ, είχε απογειωθεί από την Τεχεράνη και κατευθυνόταν στη Χοραμαμπάντ, όταν
εξαφανίστηκε από τα ραντάρ, τη στιγμή που πετούσε νοτιοδυτικά της πόλης, η
οποία βρίσκεται στα ανατολικά της οροσειράς Ζάγκρος. Ο κρατικός ραδιοσταθμός
μετέδωσε ότι χωρικοί στην περιοχή άκουσαν μία έκρηξη. Κάτοικοι υποστήριξαν ότι
την προσγείωση ενδέχεται να δυσκόλεψε η χαμηλή νέφωση που επικρατούσε πάνω από
την πόλη. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17266N334</ED>
<ID>
ID:306237

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N33&aa=4</URL></REF>


Article

<CATEGORY>vin07</CATEGORY>

 <H5>ΖΑΚ ΒΕΡΖΕΣ
</H5><H2>Πρόσωπα
</H2><H2>Δικηγόρος «μαύρων προβάτων»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Οι δικηγόροι ενός κακοποιού σπάνια είναι αρκετά καλλιτέχνες ώστε να
στρέψουν προς όφελος τού πελάτη τους την ωραία φρίκη της πράξης του», έγραψε ο
Νίτσε. «Συμφωνώ», λέει ο Ζακ Βερζές. «Όταν βέβαια δηλώνουν ένοχοι...». 
Ζακ Βερζές. Ο νομικός σύμβουλος του Μιλόσεβιτς στη δίκη της Χάγης

Αλλά οι πελάτες τού γνωστότερου δικηγόρου της Γαλλίας δεν δηλώνουν ποτέ
ένοχοι, είτε είναι ο Κλάους Μπάρμπι, ο Κάρλος το Τσακάλι ή ο Σλόμπονταν
Μιλόσεβιτς. Για τους επικριτές του, τα χέρια του Βερζές είναι λερωμένα όσο και
των προσώπων που υπερασπίζεται. Τον έχουν πει αντισημίτη και υποστηρικτή
τρομοκρατών, ενώ υπουργός τον είχε χαρακτηρίσει «θρυμματισμένη προσωπικότητα».
Η υπερασπιστική τακτική του είναι να επιτίθεται στον κατήγορο. Στη δίκη του
Μπάρμπι, τονίζει, «δεν υπερασπιζόμουν τους ναζί. Αντίθετα, ρώτησα τη Γαλλία,
πώς μπορεί να δικάζει τον Μπάρμπι για ό,τι έκανε, ύστερα απ' όσα έκανε εκείνη
στην Αφρική ή την Ινδοκίνα». Ακούγεται σαν το «κι εσείς γιατί σκοτώνετε τους
μαύρους;» του ανεκδότου, αλλά το ίδιο θα έκανε κι αν αγόρευε στη Χάγη: «Σε
ολόκληρη την ιστορία, η Δύση υπήρξε το μεγαλύτερο αρπακτικό στον κόσμο. Ο
Μιλόσεβιτς είναι το θύμα της επιθετικότητας του ΝΑΤΟ... Ναι, υπήρχαν
προβλήματα μεταξύ των εθνοτήτων στο Κόσοβο, αλλά αυτό δεν δικαιολογεί τη
στρατιωτική επέμβαση. Το ΝΑΤΟ δεν επενέβη στη σύγκρουση στη Βόρεια Ιρλανδία ή
στη σύγκρουση με τους Βάσκους στην Ισπανία». 
Ο πατέρας του Βερζές ήταν ένας Γάλλος γιατρός και διπλωμάτης που στη δεκαετία
του '20 έχασε τη δουλειά του στο Σιάμ (σημερινή Ταϊλάνδη) επειδή παντρεύτηκε
μια Βιετναμέζα και μετανάστευσε με την οικογένειά του στη Γαλλική Ρεϊνιόν,
στον Ινδικό Ωκεανό. Στην εφηβεία του, ο Βερζές εντάχθηκε στο Κομμουνιστικό
Κόμμα - ήταν, λέει, το μοναδικό κόμμα που δεχόταν μη λευκούς. «Δεν είμαι
θρυμματισμένη, αλλά διπλή προσωπικότητα», τονίζει. «Έχω ευρωπαϊκή κουλτούρα,
αλλά και τις ευαισθησίες κάποιου που μεγάλωσε σε αποικία». Στα 17 του ξεκίνησε
για την Ευρώπη, ώστε να συμμετάσχει στη Γαλλική Αντίσταση, αλλά η Γαλλία ήταν
αποκλεισμένη και κατέληξε στη Βρετανία με τον Ντε Γκωλ και τους Ελεύθερους
Γάλλους του. Μετά τον πόλεμο σπούδασε στο Παρίσι, όπου απέκτησε όνομα
σκληροπυρηνικού αριστερού. Και μόλις ξέσπασε ο πόλεμος της Αλγερίας, στα τέλη
της δεκαετίας του 1950, πήγε στη χώρα αυτή για να υπερασπιστεί Αλγερινούς που
οι Γάλλοι χαρακτήριζαν τρομοκράτες. 
Όταν επέστρεψε, άρχισε να υπερασπίζεται διάφορα «μαύρα πρόβατα» της Γαλλίας
και σταδιακά απέκτησε έναν νέο στόχο, το Ισραήλ. Στο βιογραφικό του υπάρχει
ένα αρκετά μεγάλο κενό: το 1970 εξαφανίστηκε για οκτώ χρόνια και αρνείται
μέχρι σήμερα να εξηγήσει αυτή την απουσία του. «Γιατί να σας πω;» ρωτάει. «Το
επεισόδιο δείχνει απλώς ότι μπορώ να κρατάω μυστικά».
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17266N341</ED>
<ID>
ID:306134

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N34&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>«Υes, Ι am»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πότε ακριβώς «τελείωσε» ο Μιλόσεβιτς; Όταν έχασε τις εκλογές; Όταν
συνελήφθη στη βίλα του και κλείστηκε στη φυλακή; Ή όταν τον μετέφεραν στη
Χάγη; 
Σλόμπονταν Μιλόσεβιτς (σκίτσο από τους «Τάιμς»)

Εικοστή ογδόη Ιουνίου 2001. Ο Σλόμπονταν Μιλόσεβιτς μεταφέρεται από τις
φυλακές του Βελιγραδίου στο ελικοδρόμιο, προκειμένου να οδηγηθεί στη Χάγη. Έξω
από το ελικόπτερο τον περιμένει ένας γραμματέας του Διεθνούς Ποινικού
Δικαστηρίου για την πρώην Γιουγκοσλαβία. Κρατά στα χέρια του ένα έντυπο.
Κοιτάζει τον κρατούμενο στα μάτια, και τον ρωτά: «Είστε ο Σλόμπονταν
Μιλόσεβιτς;». Ο Σλόμπο αιφνιδιάζεται, και δεν απαντά. Ο γραμματέας ρωτά για
δεύτερη φορά: «Είστε ο Σλόμπονταν Μιλόσεβιτς;». Ο Σλόμπο κάνει μια γκριμάτσα
που προδίδει τον εκνευρισμό του, μαζί με ένα βήμα προς τα πίσω. Ο υπάλληλος
του Δικαστηρίου απευθύνει την ερώτηση για τρίτη φορά. «Είστε ο Σλόμπονταν
Μιλόσεβιτς;». Ο Σλόμπο κινείται προς το μέρος του και του πετάει: «Fuck you!».
Για τέταρτη φορά, πολύ ήρεμα, ο άνδρας τον ρωτά: «Είστε ο Σλόμπονταν
Μιλόσεβιτς;». Ο Σλόμπο δεν πιστεύει αυτό που συμβαίνει. Κάνει μια χειρονομία,
αλλά δεν απαντά. Η ερώτηση τίθεται για πέμπτη φορά: «Είστε ο Σλόμπονταν
Μιλόσεβιτς;». Ο Σλόμπο μένει σιωπηλός για πέντε δευτερόλεπτα. Έπειτα χαμηλώνει
το κεφάλι και μουρμουρίζει: «Yes, Ι am». 
Τη σκηνή την περιγράφει στον απεσταλμένο της Μοντ ένας από τους ανθρώπους που
ήταν μπροστά. Λέγεται Τσεντομίρ «Τσέντα» Γιοβάνοβιτς, είναι τριάντα ετών, και
υπήρξε πρωτεργάτης τόσο των φοιτητικών διαδηλώσεων στο Βελιγράδι τη δεκαετία
του '90 όσο και των αντικυβερνητικών διαδηλώσεων το φθινόπωρο του 2000. Είναι
ο άνθρωπος στον οποίο ο πρωθυπουργός Ζόραν Τζίντζιτς ανέθεσε να
διαπραγματευθεί την παράδοση του Μιλόσεβιτς στη σερβική αστυνομία και να
εποπτεύσει στη συνέχεια τη μεταφορά του στη Χάγη. Αυτόν πυροβόλησε πέντε φορές
η κόρη του δικτάτορα την ώρα που έπαιρναν τον πατέρα της από τη βίλα. Χωρίς να
τον πετύχει. Ήταν, βέβαια, και μεθυσμένη. 
Μέχρι την τελευταία στιγμή, ο Μιλόσεβιτς δεν μπορούσε να πιστέψει ότι θα τον
παραδώσουν στη Χάγη. Ένας Σέρβος δεν δίνει ποτέ ένα Σέρβο, ακόμη και ο
Τζίντζιτς δεν θα μπορούσε να συνεργαστεί με αυτόν τον επονείδιστο θεσμό. Όταν
ο διευθυντής των φυλακών του Βελιγραδίου τον πληροφόρησε ότι πρέπει να φτιάξει
τη βαλίτσα του, έμεινε κατάπληκτος: «Δεν πιστεύω να με πάνε στη Χάγη!».
Τουλάχιστον όχι εκείνη την ημέρα, όχι στις 28 Ιουνίου, την επέτειο της ήττας
στο Κόσοβο Πόλιε από τους Οθωμανούς το 1389, την επέτειο της δολοφονίας του
αρχιδούκα της Αυστρίας στο Σαράγεβο το 1914, την επέτειο της ηρωικής ομιλίας
του ίδιου του Μιλόσεβιτς στην Πρίστινα, το 1989... 
Κι όμως, αυτό ακριβώς συνέβη. Από ένα παιχνίδι της μοίρας, λέει ο Γιοβάνοβιτς.
«Εκείνο το "Yes, Ι am" στο ελικοδρόμιο ήταν το τέλος του Μιλόσεβιτς».
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17266N342</ED>
<ID>
ID:306179

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N34&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Η Φιλαρμονική...
</H3>
... της Νέας Υόρκης, όταν θα κλείνει ένας χρόνος από την τραγωδία, θα ανοίξει
τη νέα σεζόν με ένα κομμάτι για την επίθεση της 11ης Σεπτεμβρίου στο Μανχάταν.
Η τρέχουσα σεζόν άνοιξε μία εβδομάδα μετά την επίθεση, με το «Γερμανικό
Ρέκβιεμ». Μουσικοί, χορωδία και ακροατές ένιωσαν παγιδευμένοι μέσα στη θλίψη
και την αισιοδοξία της μουσικής του Μπραμς. Έξω από το Λίνκολν Σέντερ, μερικοί
θαρραλέοι Νεοϋορκέζοι στριμώχνονταν κάτω από τη βροχή για να παρακολουθήσουν
τη συναυλία πάνω σε μια μεγάλη οθόνη. Ύστερα, οι ακροατές αποχώρησαν σιωπηλά,
χωρίς χειροκρότημα. <H3>Η σύνθεση...
</H3>
... του επετειακού κομματιού, που θα διευθύνει ο Λόριν Μάαζελ στις 19
Σεπτεμβρίου 2002, ανατέθηκε στον Αμερικανό Τζον Άνταμς. Το περιοδικό «Αντάντε»
διατυπώνει μερικές επιφυλάξεις. Το εικοσάλεπτο κομμάτι θα παιχτεί πριν από την
«Ενάτη» του Μπετόβεν - αυτό το μνημείο της ανθρώπινης αισιοδοξίας. Τα
ερωτήματα είναι πολλά. Μπορεί κανείς να δημιουργήσει από την καταστροφή;
Μπορεί να μεταγράψει σε ηχόχρωμα μια συμφορά; Και τι θα είναι αυτό το έργο;
Ένας επικήδειος στον πολιτισμό, όπως οι «Μεταμορφώσεις» του Ρίχαρντ Στράους;
Ένας παιάνας στην αμερικανική δημοκρατία, όπως το «Πορτρέτο του Λίνκολν» του
Κόπλαντ; Η σημασία του τρομερού πλήγματος δεν έχει αποκρυσταλλωθεί ακόμη. Τα
μεγάλα μουσικά κομμάτια με αφορμή μια τραγωδία γράφτηκαν τα περισσότερα ύστερα
από μια - δυο δεκαετίες, όταν πια είχαν κατακαθίσει τα αισθήματα. Ο Μπέντζαμιν
Μπρίτεν έζησε όλον τον Β' Παγκόσμιο Πόλεμο, αλλά περίμενε μέχρι το 1961 για να
δώσει το «Πολεμικό εμβατήριο» - την ίδια χρονιά με τη «Θρηνωδία για τα θύματα
της Χιροσίμας» του Κριστόφ Πεντερέτσκι. <H3>Ο Σοστακόβιτς...
</H3>
... ο σοβιετικός μουσικός «σχολιαστής» της Ιστορίας, έγραψε την Εβδόμη
συμφωνία του («Λένινγκραντ») όσο ακόμη οι ναζί πολιορκούσαν την πόλη. Το 1942,
η παρτιτούρα τυπώθηκε σε μικροφίλμ και φυγαδεύτηκε από τη Μόσχα στην Τεχεράνη,
το Κάιρο, το Μπουένος Άιρες και τη Νέα Υόρκη, όπου παίχτηκε υπό τη διεύθυνση
του Αρθούρου Τοσκανίνι. Το «θέμα της εισβολής», όπως το είπε ο συνθέτης, σε
συνεπαίρνει κιόλας από την αρχή, με φανφάρες και τύμπανα. Όμως, αργότερα ο
Σοστακόβιτς θα αποκαλύψει πως είχε το έργο έτοιμο πολύ πριν από τη γερμανική
εισβολή στη Ρωσία. Η Εβδόμη, εξήγησε, «δεν είναι για το πολιορκημένο
Λένινγκραντ, αλλά για το Λένινγκραντ που κατέστρεψε ο Στάλιν και αποτελείωσε ο
Χίτλερ». Αυτό είναι το πρόβλημα με τα «ηρωικά» έργα: εύκολα παρακολουθεί
κανείς την κλαγγή των όπλων, αλλά δύσκολα μπορεί να μαντέψει το χρώμα της
στολής. <H3>Τι να κάνει...
</H3>
... λοιπόν ένας που πρέπει να σταθεί μπροστά στην 11η Σεπτεμβρίου; «Πες την
αλήθεια, αλλά πες την λοξά», συμβούλευε η ποιήτρια Έμιλι Ντίκινσον. Αλλιώς,
ξεπέφτει κανείς στο «γήπεδο» του δημοσιογράφου - σε ένα παιχνίδι χαμένο από
χέρι. Γιατί τι πιο άμεσο από τις φωτογραφίες με τον καπνό, τη στάχτη και το
λειωμένο ατσάλι; <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17266N343</ED>
<ID>
ID:306211

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N34&aa=3</URL></REF>


Article

<CATEGORY>vin08</CATEGORY>

 <H2>Άμεσα μέτρα για Ταμεία </H2><H4>Χριστοδουλάκης: Ξεκινάει ο διάλογος τον Μάρτιο
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Μην καθυστερείτε στη λήψη μέτρων για το Ασφαλιστικό, καθώς υπάρχει σοβαρός
κίνδυνος ανισορροπίας του συστήματος εξαιτίας της γήρανσης του πληθυσμού.

Με την προτροπή αυτή προς την ελληνική κυβέρνηση εγκρίθηκε ομόφωνα το
πρόγραμμα σταθερότητας και ανάπτυξης της ελληνικής οικονομίας 2001-2004 στη
χθεσινή συνεδρίαση του ΕΚΟΦΙΝ στις Βρυξέλλες. 
Στην ανάγκη άμεσης λήψης μέτρων για το Ασφαλιστικό αναφέρθηκε στη σύντομη
τοποθέτησή του για το ελληνικό πρόγραμμα σταθερότητας και ο αρμόδιος για
οικονομικά θέματα επίτροπος της Ευρωπαϊκής Ένωσης κ. Π. Σόλμπες, ο οποίος
τόνισε ότι στο παρελθόν - από την προηγούμενη ασφαλιστική μεταρρύθμιση - δεν
υπήρξε πρόοδος στην επίλυση του προβλήματος επισημαίνοντας όμως ότι είναι
γνωστό πως το θέμα αυτό αποτελεί πρώτη προτεραιότητα της ελληνικής κυβέρνησης. 
Από την πλευρά του ο υπουργός Οικονομίας και Οικονομικών κ. Νίκος
Χριστοδουλάκης στην ομιλία του προανήγγειλε ότι τον Μάρτιο αναμένεται να
ξεκινήσει ο διάλογος με τους κοινωνικούς φορείς για την αναμόρφωση του
ασφαλιστικού συστήματος. 
Επιτάχυνση

Παράλληλα ο Έλληνας υπουργός τόνισε ότι η κυβέρνηση θα επιδιώξει την
επιτάχυνση και την εμβάθυνση των διαρθρωτικών αλλαγών στην ελληνική οικονομία
με στόχο - όπως είπε - η Ελλάδα τα επόμενα χρόνια να κινηθεί προς την
κατεύθυνση της ανάπτυξης και της πραγματικής σύγκλισης με τις άλλες
ανεπτυγμένες ευρωπαϊκές οικονομίες. 
Η έγκριση του ελληνικού προγράμματος σταθερότητας και ανάπτυξης έγινε χωρίς
καμία ουσιαστική παρατήρηση επί των προβλέψεων που περιλαμβάνονται σε αυτό. 
Υψηλοί ρυθμοί

Ενδεικτικό είναι ότι στην τοποθέτησή του ο κ. Σόλμπες αναφέρθηκε στους υψηλούς
ρυθμούς ανάπτυξης της ελληνικής οικονομίας και χαρακτήρισε εφικτούς τους
στόχους του προγράμματος για την πορεία των βασικών μακροοικονομικών μεγεθών
τα επόμενα χρόνια.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17266N351</ED>
<ID>
ID:306142

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N35&aa=1</URL></REF>


Article

<CATEGORY>vin08</CATEGORY>

 <H2>Συμβιβασμός για Γερμανία </H2>
Ύστερα από αλλεπάλληλες διαβουλεύσεις και έντονο πολιτικό παρασκήνιο στους
κόλπους της Ευρωπαϊκής Ένωσης, βρέθηκε τελικά συμβιβαστική λύση προκειμένου να
αποφευχθεί η δημόσια επίπληξη της Γερμανίας από το ΕΚΟΦΙΝ για το δημοσιονομικό
της πρόβλημα. 
Χρειάσθηκαν 5 ώρες έντονων διαβουλεύσεων στο πλαίσιο της συνεδρίασης του
Eurogroup, προχθές το βράδυ, προκειμένου να βρεθεί η χρυσή τομή. 
Στη δήλωση του ΕΚΟΦΙΝ, που εγκρίθηκε ομόφωνα, επισημαίνεται ότι η σύσταση της
Κομισιόν - πριν από δύο εβδομάδες - προς τη γερμανική κυβέρνηση για το ύψος
του δημοσιονομικού της ελλείμματος έγινε στο πλαίσιο των κανόνων που προβλέπει
το Σύμφωνο Σταθερότητας και Ανάπτυξης. Τονίζεται, ωστόσο, ότι το ΕΚΟΦΙΝ
καλωσορίζει τις διαβεβαιώσεις που έδωσε η γερμανική κυβέρνηση πως το έλλειμμά
της δεν θα υπερβεί το 3%, ότι δεν θα προχωρήσει σε επιπλέον μέτρα για την
επιδείνωση της δημοσιονομικής κατάστασης, καθώς και πως στον βαθμό που θα
υπάρξει ανάκαμψη της οικονομίας της θα ληφθούν πρόσθετα μέτρα για τον
μηδενισμό του ελλείμματός της το 2004. 
Κομβικό σημείο στη δήλωση του ΕΚΟΦΙΝ αποτελεί η τελευταία παράγραφος για τη
σύνταξη της οποίας, σύμφωνα με πληροφορίες, ήταν ουσιαστική η συμμετοχή του
Έλληνα υπουργού Οικονομίας και Οικονομικών Νίκου Χριστοδουλάκη. Στην παράγραφο
αναφέρεται ότι το ΕΚΟΦΙΝ θεωρεί τις διαβεβαιώσεις της γερμανικής κυβέρνησης ως
«πρακτική ανταπόκρισή της» στη σύσταση της Ευρωπαϊκής Επιτροπής. Με τον
χειρισμό αυτόν εκτιμάται ότι διασφαλίσθηκε η συνοχή του Συμβουλίου και το
κύρος της Κομισιόν. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17266N352</ED>
<ID>
ID:306184

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N35&aa=2</URL></REF>


Article

<CATEGORY>vin08</CATEGORY>

 <H2>Ιδιώτες και σε μικρά έργα...
</H2>
Ιδιώτες θα αναλαμβάνουν με αυτοχρηματοδότηση την κατασκευή ακόμη και μικρών
δημοσίων έργων, όπως είναι τα νομαρχιακά και τα δημοτικά, είπε χθες ο
υφυπουργός Οικονομίας και Οικονομικών Χρ. Πάχτας, ανακοινώνοντας ότι το
σχετικό νομοσχέδιο θα είναι έτοιμο εντός του Φεβρουαρίου. 
Ο ίδιος μετέθεσε για το προσεχές φθινόπωρο την αναθεώρηση του αναπτυξιακού
νόμου, με βάση τον οποίο ο υπουργός Οικονομίας και Οικονομικών Νίκος
Χριστοδουλάκης έχει δηλώσει ότι φιλοδοξεί να προσελκύσει νέες επενδύσεις.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17266N353</ED>
<ID>
ID:306218

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N35&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Το στοίχημα των νέων εφόρων
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Στο υπουργείο Οικονομικών ολοκληρώθηκε η διαδικασία εκλογής των νέων
διευθυντών. Πρόκειται για τα στελέχη που θα αναλάβουν επικεφαλής σε Εφορίες
και σε ελεγκτικά κέντρα ολόκληρης της χώρας. Όμως, το πρόβλημα αυτή τη στιγμή
στο φορολογικό σύστημα της χώρας δεν εντοπίζεται μόνο στην υπερφορολόγηση
ορισμένων οικονομικών δραστηριοτήτων (π.χ. ακίνητα), αλλά και στο γεγονός ότι
οι σχέσεις με τον φορολογούμενο διαπνέονται από ένα πνεύμα καχυποψίας και
γραφειοκρατίας. Αυτό πρακτικά έχει ως αποτέλεσμα ο μηχανισμός διαχείρισης
φόρων να είναι «απάνθρωπος» στην Ευρώπη. Δηλαδή, η Εφορία στην Ελλάδα είναι
ένα πανάκριβο μαγαζί με πολύ άσχημο σέρβις. Αυτή είναι η πραγματική πρόκληση
που θα κληθούν να αντιμετωπίσουν οι περισσότεροι από τους 60 νέους διευθυντές
του υπουργείου Οικονομικών. Θα πρέπει μέσα στο πλαίσιο που μας επιτρέπει το
ισχύον αφυδατωμένο θεσμικό πλαίσιο να προσπαθήσουν να κάνουν εύκολη την
καθημερινότητα των φορολογουμένων είτε αυτοί είναι φυσικά πρόσωπα είτε
επιχειρήσεις. Πρόκειται για ένα στοίχημα που θα έχει άμεσα αντίκτυπο ακόμα και
στο ύψος των εσόδων που εισπράττουν καθημερινά η Εφορία και το ελεγκτικό
κέντρο. Για να κερδηθεί, θα πρέπει εδώ και τώρα τα στελέχη του φορολογικού
μηχανισμού να συνειδητοποιήσουν ότι θα πρέπει να σέβονται τον χρόνο και την
ψυχολογία του φορολογουμένου.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17266N354</ED>
<ID>
ID:306251

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N35&aa=4</URL></REF>


Article

<CATEGORY>vin08</CATEGORY>

 <H2>Σπουδές με δάνεια και ασφαλιστήρια
</H2><H4>Οι εναλλακτικές λύσεις όταν τα κεφάλαια της οικογένειας δεν επαρκούν για τις
σπουδές των παιδιών
</H4>
<AUTHOR>ΓΙΩΡΓΟΣ ΜΑΝΤΕΛΑΣ
</AUTHOR>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ
</AUTHOR>
<AUTHOR>ΓΙΩΡΓΟΣ ΦΙΝΤΙΚΑΚΗΣ
</AUTHOR>

Οι σπουδές των παιδιών είναι ο μόνιμος «πονοκέφαλος» για τους γονείς. Σε
αυτό τον «βωμό» είναι αποφασισμένοι να κάνουν κάθε θυσία, ακόμη και να δανειστούν.

Έχει υπολογιστεί από τραπεζικά στελέχη ότι το μέσο ετήσιο κόστος για κάθε
φοιτητή ξεπερνά τα δύο εκατ. δραχμές, ενώ εάν τα παιδιά σπουδάζουν μακριά από
το σπίτι τότε το ποσό αυτό αυξάνεται σημαντικά. Στην περίπτωση αυτή, στα έξοδα
θα πρέπει να συνυπολογιστεί και το κόστος διαβίωσης (ενοίκιο, έξοδα διατροφής,
μετακινήσεις κ.λπ.) πέραν όλων των άλλων. 
Το πρόβλημα αυτό το γνωρίζουν οι οικογένειες, αλλά το γνωρίζουν επίσης καλά οι
τράπεζες και οι ασφαλιστικές εταιρείες. 
Οι δύο λύσεις 
Από την καθημερινή πρακτική προκύπτει ότι δύο είναι οι εναλλακτικές λύσεις
όταν τα κεφάλαια της οικογένειας δεν επαρκούν. 
Η πρώτη έχει να κάνει με την κλασική λύση του τραπεζικού δανεισμού. 
Η δεύτερη, που εντάσσεται στη σφαίρα πιο μακρόπνοου προγραμματισμού, έχει να
κάνει με την εξασφάλιση της χρηματοδότησης των σπουδών μέσω ασφαλιστικών
προγραμμάτων. 
Τόσο στη μία όσο και στην άλλη περίπτωση, τράπεζες και ασφαλιστικές εταιρείες
έχουν φροντίσει να διαθέσουν στην αγορά προγράμματα για κάθε ανάγκη και τσέπη.
Έτσι, σήμερα μια οικογένεια προκειμένου να σπουδάσει το παιδί της μπορεί να
δανειστεί μέχρι και 25.000 ευρώ (περίπου 8,5 εκατ. δραχμές). Από την άλλη
πλευρά, πληρώνοντας ένα ετήσιο ασφάλιστρο 880 ευρώ (περίπου 300.000 δραχμές)
μπορεί στο τέλος του προγράμματος να εξασφαλίσει το ποσό των 29.347 ευρώ
(περίπου 10 εκατ. δραχμές) για τον ίδιο σκοπό. Δεν έχει λοιπόν παρά να
διαλέξει τι την συμφέρει περισσότερο. Είναι χαρακτηριστικό το γεγονός ότι
υπάρχουν οικογένειες που φροντίζουν να «ασφαλίσουν» τις πανεπιστημιακές
σπουδές του παιδιού τους από το νηπιαγωγείο. Τι καταφέρνουν με αυτό; Με ένα
ασφάλιστρο που καταβάλλεται σε ετήσια βάση μπορούν να εξασφαλίσουν τα χρήματα
εκείνα που θα είναι απαραίτητα για να σπουδάσει το παιδί όταν θα μπει στο
πανεπιστήμιο. Εάν πάλι δεν έχουν κάνει τέτοιο πρόγραμμα, υπάρχει πάντα η λύση
του τραπεζικού δανεισμού. 
Σπουδαστικά δάνεια 
Επειδή η συγκεκριμένη αγορά από χρόνο σε χρόνο μεγαλώνει ολοένα και
περισσότερο, οι τράπεζες έχουν φροντίσει να διαθέτουν ένα συνδυασμό δανειακών
προϊόντων για σπουδές. Τα δάνεια αυτά αφορούν τόσο προπτυχιακές όσο και
μεταπτυχιακές σπουδές, προορίζονται να καλύψουν μεταξύ άλλων στεγαστικές αλλά
και άλλες τρέχουσες ανάγκες και δίνονται με όρους σχετικά πιο ευέλικτους σε
σχέση με τα παραδοσιακά προσωπικά ή καταναλωτικά δάνεια. Στον «χορό» των
σπουδαστικών δανείων έχουν μπει σχεδόν όλες οι τράπεζες, μικρές και μεγάλες.
Αναφέρονται για παράδειγμα η Εθνική, η EFG Eurobank Ergasias, η Αγροτική, η
Εμπορική, η Τράπεζα Πειραιώς, αλλά και η Novabank, η Τράπεζα Κύπρου και η
Λαϊκή Τράπεζα. Με ένα επιτόκιο που κυμαίνεται από 7,02% έως 10,25%, για ποσά
από 1.500 ευρώ έως 250.000 ευρώ και με διάρκεια αποπληρωμής από 36 έως 360
μήνες, τα πιστωτικά ιδρύματα παρέχουν λύσεις για όλα τα βαλάντια. 
Τι να προσέχετε 
Το επενδυτικό ρίσκο δεν πρέπει να απειλεί το μέλλον των παιδιών. Γι' αυτό
φροντίστε η εταιρεία που θα δεσμευτεί για τη διαχείριση των κεφαλαίων σας,
ανεξάρτητα από τις διακυμάνσεις των αγορών, να σας παρέχει ένα ελάχιστο
εγγυημένο κεφάλαιο. Προσοχή χρειάζονται ακόμη οι ασφαλιστές που υπόσχονται
καλύτερες παροχές σε άλλη εταιρεία. Στόχος τους μπορεί να είναι η είσπραξη της
προμήθειας, αφού συμβόλαιο που μεταφέρεται σε άλλη εταιρεία είναι σαν να
ξεκινάει από την αρχή και οι προμήθειες κατά το πρώτο ασφαλιστικό έτος
κυμαίνονται από 50% επί του ασφαλίστρου, για να φθάσουν σε ορισμένες εταιρείες
έως και στο 70%. 
Σημειώνεται ότι, ο ενδιαφερόμενος θα πρέπει να γνωρίζει ότι κινδυνεύει να
χάσει σημαντικά χρήματα από το αρχικό του κεφάλαιο αν για κάποιο λόγο θελήσει
να το «σπάσει» στα τρία πρώτα χρόνια ισχύος. Εάν το ασφαλιστήριο βρίσκεται στο
τρίτο έτος και θελήσει να το εξαγοράσει, θα του αποδοθεί μόνο το 70%-80% από
το κεφάλαιο που έχει επενδυθεί. Όμως κατά την πρώτη τριετία ενός συμβολαίου,
μόνο ένα μικρό ποσοστό του ασφαλίστρου επενδύεται για τη δημιουργία του
επιθυμητού κεφαλαίου. Το υπόλοιπο ποσό δαπανάται για αμοιβές συνεργατών,
διαχειριστικά έξοδα, φόρους, χαρτόσημα.

<H3>Ασφαλιστικά προγράμματα </H3>
Τα ασφαλιστικά προγράμματα αποτελούν μια λύση που προτιμούν όλο και
περισσότεροι γονείς για να εξασφαλίσουν τις σπουδές των παιδιών τους. Στην
περίπτωση αυτή, οι επιλογές που έχει μια οικογένεια είναι τρεις: 
1) Ένα παραδοσιακό ασφαλιστήριο συμβόλαιο μηδενικού ρίσκου, με
εγγυημένο επιτόκιο συνήθως 2,5% (ή 3,35% σαν «οροφή» από την 1η Μαρτίου, βάσει
υπουργικής απόφασης). 
2) Ένα σύγχρονο προϊόν (unit linked) το οποίο επενδύει τα κεφάλαια που
μαζεύονται στην κεφαλαιαγορά, εξασφαλίζοντας υψηλότερες από τις στάνταρ
αποδόσεις των κλασικών μορφών επένδυσης, αλλά ταυτόχρονα έχει και μεγαλύτερο
ρίσκο. 
3) Ένα unit linked που συνδέεται με επενδύσεις, αλλά το συμβόλαιο
παρέχει μια δικλίδα ασφαλείας, δηλαδή στη λήξη του εγγυάται μια ελάχιστη
εγγυημένη απόδοση, ανεξάρτητα από τις διακυμάνσεις των αγορών. 
Στον «χορό» των «παιδικών», όπως διαφημίζονται από τις εταιρείες αυτού του
είδους τα ασφαλιστήρια συμβόλαια, έχουν ήδη δραστηριοποιηθεί εταιρείες όπως
είναι η Εθνική Ασφαλιστική, η Metrolife, η Nationale Nederlanden, η Generali,
η Ασπίς Πρόνοια κ.α. 
Η μέση διάρκεια αυτής της κατηγορίας των ασφαλιστηρίων κυμαίνεται μεταξύ 18
και 25 χρόνων. Ένα τέτοιο συμβόλαιο συνιστάται να υπογράφεται όσο πιο μικρό
είναι το παιδί. 
Στα «παιδικά», ακόμη κι αν ο συμβαλλόμενος φύγει από τη ζωή ή μείνει ολικά
ανίκανος, η εταιρεία αναλαμβάνει την πληρωμή των ασφαλίστρων μέχρι τη λήξη του
συμβολαίου. 
Μετά τη πρώτη τριετία δίνεται η δυνατότητα της ανάληψης χρημάτων υπό την μορφή
δανείου για την αντιμετώπιση οποιασδήποτε έκτακτης ανάγκης. Το δάνειο, μαζί με
τους τόκους, θα αφαιρεθεί από το τελικό ποσό που θα πάρει το παιδί στη λήξη
του συμβολαίου. 
Στη λήξη του συμβολαίου, το παιδί έχει τη δυνατότητα να εισπράξει το ποσό που
έχει δημιουργηθεί, είτε ένα μέρος του και το υπόλοιπο να το λαμβάνει υπό την
μορφή μηνιαίας σύνταξης. Επίσης, τα ασφάλιστρα μέχρι ενός ποσοστού εκπίπτουν
από το φορολογητέο εισόδημα. 
Βάσει του νόμου, το κεφάλαιο που συγκεντρώνεται σε ένα παραδοσιακό
ασφαλιστήριο πρόγραμμα επιτρέπεται να επενδύεται έως 50% σε ακίνητα, έως 30%
σε τίτλους ρέπος, έως 30% σε μετοχές, έως 30% σε μερίδια αναπτυξιακών
αμοιβαίων, έως 30% σε κρατικά ομόλογα και έως 5% σε ομόλογα ίδιας επιχείρησης. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17266N361</ED>
<ID>
ID:306143

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N36&aa=1</URL></REF>


Article

<CATEGORY>vin08</CATEGORY>

 <H2>Αυξήσεις τιμών σε τρόφιμα και άλλα βασικά είδη δημιουργούν βαρύ κλίμα...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Κλίμα ανατιμήσεων καλλιεργείται στην αγορά με νέες αυξήσεις τιμών σε τρόφιμα
και άλλα βασικά είδη, που κυμαίνονται σε αυτή τη φάση σε 3%-4% από την 1η
Μαρτίου. 
Το θέμα δεν φαίνεται να μπορεί να αντιμετωπισθεί από τους αρμοδίους του
υπουργείου Ανάπτυξης (Τομέας Εμπορίου) παρ' όλο ότι προηγήθηκαν συναντήσεις
στελεχών του υπουργείου με εκπροσώπους των βιομηχανιών τροφίμων. 
Το κλίμα είναι βαρύ στις σχέσεις εκπροσώπων επιχειρήσεων (π.χ. κλάδος τροφίμων
κ.λπ.) με την ηγεσία της Γενικής Γραμματείας Εμπορίου και έτσι αναμένεται
προσωπική πρωτοβουλία (άνοιγμα το χαρακτηρίζει το περιβάλλον του) του υπουργού
Ανάπτυξης κ. Α. Τσοχατζόπουλου στα θέματα της αγοράς. 
Σύμφωνα με τις πληροφορίες που υπάρχουν, προκύπτει ότι οι εκπρόσωποι
επιχειρήσεων στις συναντήσεις τους με στελέχη του υπουργείου υποστηρίζουν ότι
οι τιμές χονδρικής παρέμειναν για μεγάλο χρονικό διάστημα «παγωμένες» και γι'
αυτό τον λόγο προκαλούνται ανατιμήσεις. Αυτό όμως έρχεται σε αντίθεση με τις
διαπιστώσεις της ηγεσίας του υπουργείου Ανάπτυξης για την ύπαρξη «μαύρης
λίστας» επιχειρήσεων που αυξάνουν τις τιμές προϊόντων και υπηρεσιών (π.χ. μετά
την εφαρμογή του ευρώ κ.λπ.). 
Εξάλλου, το τελευταίο τρίμηνο του 2001 έχουν ήδη αυξηθεί οι τιμές προϊόντων τα
οποία παράγουν και διακινούν βιομηχανίες για την άνοιξη και το καλοκαίρι του
2002 (π.χ. παγωτά κ.λπ.). 
Δεν διευκρινιζόταν αρμοδίως τι συμβαίνει με τις διαπιστώσεις για πρόσφατες
ανατιμήσεις (αναψυκτικά, χυμοί, εμφιαλωμένα νερά) για τις οποίες επεβλήθησαν
από τον υπουργό Ανάπτυξης και βαριά πρόστιμα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17266N362</ED>
<ID>
ID:306185

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N36&aa=2</URL></REF>


Article

<CATEGORY>vin08</CATEGORY>

 <H2>Στα μπαούλα 280 δισ. δραχμές
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Κι όμως, περίπου 280 δισεκατομμύρια δραχμές, τα περισσότερα από τα οποία
βρίσκονται σήμερα σε μπαούλα, συρτάρια και άλλες... κρύπτες, κινδυνεύουν να μη
μετατραπούν σε ευρώ, είτε από άγνοια των κατόχων τους, είτε από αμέλεια. Το
ποσό αυτό αντιστοιχεί περίπου στο 10% του κυκλοφορούντος χρήματος, το οποίο
υπολογίζεται σήμερα σε 2,88 τρισεκατομμύρια δραχμές. 
Από την ημέρα που ξεκίνησε η μετατροπή των δραχμών σε ευρώ, δηλαδή από την 1η
Ιανουαρίου, έως και χθες, υπολογίζεται ότι είχε μετατραπεί σε ευρώ περίπου το
80% των δραχμών, ενώ, σύμφωνα με τις εκτιμήσεις αρμοδίων τραπεζικών στελεχών
που παρακολουθούν τη ροή, έως τις 28 Φεβρουαρίου (σ.σ. τελευταία ημέρα των
μετατροπών από τις εμπορικές τράπεζες) το ποσοστό αυτό θα έχει φθάσει περίπου
στο 90%. Κατά συνέπεια, θα περισσέψει περίπου ένα 10%, το οποίο αντιστοιχεί
περίπου σε 280 δισεκατομμύρια δραχμές, η τύχη των οποίων διερευνάται. 
Τα ενδεχόμενα σε αυτή την περίπτωση είναι δύο: είτε οι κάτοχοί τους θα πρέπει
να κάνουν τις μετατροπές τους στην Τράπεζα της Ελλάδος, είτε τα χρήματα αυτά ή
μέρος τους δεν θα ανταλλαγούν ποτέ. 
Υπενθυμίζεται ότι και μετά τις 28 Φεβρουαρίου οι κάτοχοι δραχμικών
χαρτονομισμάτων και κερμάτων θα μπορούν να τα ανταλλάξουν με ευρώ. Όμως η
διαδικασία αυτή θα γίνεται αποκλειστικά στην κεντρική τράπεζα της χώρας και
ειδικότερα: έως το 2012 αν πρόκειται για χαρτονομίσματα ή έως το 2004 αν
πρόκειται για κέρματα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17266N363</ED>
<ID>
ID:306219

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N36&aa=3</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Κύρια αιτία της πτώσης οι Τράπεζες
</H2>
Οι αναφορές στον ημερήσιο Τύπο για μικρότερα κέρδη από τα αναμενόμενα όσον
αφορά την κερδοφορία των Τραπεζών οδήγησαν την αγορά σε χαμηλότερα ακόμη
επίπεδα. 
Ως αποτέλεσμα, ο Γενικός Δείκτης έκλεισε με απώλειες της τάξης του 0,35%, λίγο
ψηλότερα από το ψυχολογικό όριο των 2.500 μονάδων. 
Ο κλάδος των Τραπεζών αποτέλεσε την κύρια αιτία πτώσης (0,87%), με την Εθνική
Τράπεζα να υποχωρεί κατά 0,63%, την EFG - Eurobank κατά 1,79% και την Τράπεζα
Πειραιώς κατά 0,88%. Αντιθέτως, ο κλάδος των Τηλεπικοινωνιών, έπειτα από τρεις
συνεχόμενες συνεδριάσεις με σημαντικές ρευστοποιήσεις, έκλεισε με άνοδο, με
την μετοχή του ΟΤΕ να κερδίζει 1,03%, στα 17,60 ευρώ. 
Θετικό επίσης πρόσημο εμφάνισαν ο κλάδος των Κατασκευών με άνοδο 0,87% και ο
κλάδος των εταιρειών Συμμετοχών με 0,63%. Ο όγκος συναλλαγών για δεύτερη
συνεχόμενη συνεδρίαση παρέμεινε χαμηλός, στα 86,7 εκατ. ευρώ.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17266N381</ED>
<ID>
ID:306144

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N38&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ
</H5><H2>Μικρή πτώση του ευρώ έναντι του δολαρίου
</H2>
Το ευρώ σημείωσε μικρή πτώση έναντι του δολαρίου χθες στην αγορά της Νέας
Υόρκης με την αντίστοιχη ισοτιμία να υποχωρεί στα 0,8760/65 έναντι του υψηλού
της ημέρας 0,8800 που σημειώθηκε λίγες ώρες νωρίτερα στην Ασία. Η αρχική
ενίσχυση του κοινού ευρωπαϊκού νομίσματος προήλθε από την ανακοίνωση του
Ecofin ότι καταψήφισε την πρόταση της Ευρωπαϊκής Επιτροπής για «προειδοποίηση»
προς τη Γερμανία και την Πορτογαλία αναφορικά με την αύξηση του ελλείμματος
του προϋπολογισμού τους κοντά στο ανώτατο όριο του 3,0% ως προς το ΑΕΠ. Η
αποτυχία όμως του ευρώ να υπερβεί το σημείο αντίστασης του 0,88, η ανακοίνωση
του ευρωπαϊκού ομίλου τηλεπικοινωνιών Carrier 1 για πτώχευση και η αμφισβήτηση
της αγοράς για την αξιοπιστία του Συμφώνου Σταθερότητας αποτέλεσαν στη
συνέχεια αρνητικούς παράγοντες για τη πορεία του ευρώ. 
Η ισοτιμία δολ/γιεν κυμαινόταν στην αγορά της Ν.Υ. στα 133,33/37, περίπου,
έναντι του χαμηλότερου τής τελευταίας εβδομάδας που σημειώθηκε λίγες ώρες
νωρίτερα, 133,23. Η ανησυχία της αγοράς για τη φερεγγυότητα των λογιστικών
πρακτικών μεγάλων αμερικανικών επιχειρήσεων μετά την οικονομική κατάρρευση της
Enron και ο επαναπατρισμός κεφαλαίων στην Ιαπωνία εν όψει της λήξης του
οικονομικού έτους στις 31 Μαρτίου, αναμένεται να ασκήσουν πίεση προς το
δολάριο μεσοπρόθεσμα. Παρ' όλα αυτά, το αίσθημα της αγοράς για το γιεν
παραμένει αρνητικό όχι μόνο λόγω των δυσοίωνων προοπτικών για την οικονομία
αλλά και λόγω του ενδεχομένου καθυστέρησης ή ακόμα και εγκατάλειψης του
προγράμματος διαρθρωτικών αλλαγών. Η δημοτικότητα του πρωθυπουργού κ. Koizumi
- το όπλο που διέθετε μέχρι τώρα προς τους αντιμεταρρυθμιστές του LDP- έχει
υποχωρήσει στο 45%-55% μετά την απόφασή του να απομακρύνει από τη θέση της την
υπουργό Εξωτερικών Tanaka την προηγούμενη εβδομάδα. Η αντιπολίτευση έχει
ζητήσει τη διαδικασία ψήφου εμπιστοσύνης για τον υπουργό Γεωργίας Takebe
δεδομένου ότι θεωρείται υπεύθυνος για την εμφάνιση της επιδημίας του αφθώδους
πυρετού στην Ιαπωνία. Ο κ. Koizumi προκειμένου να πείσει τα μέλη της «παλιάς
φρουράς» του LDP να καταψηφίσουν την πρόταση αυτή είναι πιθανόν να προβεί σε
μυστική συμφωνία για νέες υποχωρήσεις αναφορικά με το πρόγραμμα των αναγκαίων
διαρθρωτικών αλλαγών.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17266N382</ED>
<ID>
ID:306186

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N38&aa=2</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Πτώση 0,63% για το συμβόλαιο του Φεβρουαρίου 2002
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.367,35
μονάδες σημειώνοντας πτώση 0,63% σε σχέση με την προηγούμενη συνεδρίαση με
αξία συναλλαγών 26,33 εκατ. ευρώ, όγκο συναλλαγών 3.843 συμβολαίων, και αριθμό
ανοιχτών συμβολαίων 7.346. Το συμβόλαιο του μηνός Μαρτίου 2002 έκλεισε στις
1.370,59 μονάδες. Ο όγκος συναλλαγών ανήλθε στα 3.096 συμβόλαια αξίας 21,24
εκατ. ευρώ ενώ ο αριθμός των ανοιχτών συμβολαίων ανήλθε στα 6.447 συμβόλαια.
Το συμβόλαιο του μηνός Απριλίου έκλεισε στις 1.371,17 μονάδες, με αξία
συναλλαγών 1,34 εκατ. ευρώ. Το συμβόλαιο του μηνός Ιουνίου 2002 έκλεισε στις
1.364,37 μονάδες, με πτώση της τάξεως του 0,63%, αξία συναλλαγών 68 χιλ. ευρώ
και αριθμό ανοιχτών συμβολαίων 90. 
Το συμβόλαιο του Φεβρουαρίου 2002 πάνω στον FTSE 40 έκλεισε στις 276,54
μονάδες παρουσιάζοντας πτώση της τάξεως του 0,32 % σε σχέση με την προηγούμενη
συνεδρίαση, η αξία συναλλαγών ανήλθε σε 1,24 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 1.770 και 450 συμβόλαια,
αντίστοιχα. Το συμβόλαιο του μηνός Μαρτίου 2002 έκλεισε στις 275,64 μονάδες,
με πτώση της τάξεως του 0,22%, αξία συναλλαγών 948 χιλ. ευρώ και αριθμό
ανοιχτών συμβολαίων 1.239.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17266N383</ED>
<ID>
ID:306220

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N38&aa=3</URL></REF>


Article

<CATEGORY>vin08</CATEGORY>

 <H2>ΣΥΝΑΛΛΑΓΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17266N391</ED>
<ID>
ID:306145

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N39&aa=1</URL></REF>


Article

<CATEGORY>vin08</CATEGORY>

 <H2>Πτώση 0,35% για τον Γενικό Δείκτη
</H2>
Με πτώση έκλεισαν οι τιμές των μετοχών του Χρηματιστηρίου Αξιών Αθηνών κατά τη
χθεσινή συνεδρίαση. Ο Γενικός Δείκτης Τιμών έκλεισε στις 2.502,40 μονάδες, με
πτώση της τάξεως του 0,35%. Η μεγαλύτερη ενδοσυνεδριακή τιμή σημειώθηκε στις
2.521,76 μονάδες ενώ η μικρότερη στις 2.494,30 μονάδες.

Οι δείκτες FTSE/ΧΑΑ 20, FTSE/ΧΑΑ MID 40 και FTSE/ΧΑΑ SMALL CAP 80 έκλεισαν
στις 1.360,41 274,85 και 807,66 μονάδες σημειώνοντας πτώση 0,42%, 0,23% και 0,10%.

Ο δείκτης της Παράλληλης Αγοράς έκλεισε στις 248,25 μονάδες σημειώνοντας άνοδο
0,08%. Από τις 362 μετοχές που άνοιξαν 114 κινήθηκαν ανοδικά, 175 πτωτικά και
73 παρέμειναν σταθερές. 
Από τους επιμέρους κλαδικούς δείκτες την μεγαλύτερη άνοδο σημείωσε ο κλάδος
των Κατασκευών με ποσοστό 0,87%, ενώ την μεγαλύτερη πτώση σημείωσε ο κλάδος
του Λιανικού Εμπορίου με ποσοστό 1,35%.

Η αξία των συναλλαγών διαμορφώθηκε σε 86,70 εκατ. ευρώ. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N40</CAT>
<ED>
Κωδικός άρθρου: A17266N401</ED>
<ID>
ID:306146

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N40&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Πολύ σημαντική η σύνοδος Ηλίου - Ουρανού που
πραγματοποιείται σήμερα στο ζώδιό σας και η προσωπική σας επιτυχία εξαρτάται
κυριολεκτικά από τις δικές σας πρωτοποριακές προσπάθειες. Αξιοποιήστε λοιπόν
τον δυναμισμό σας και τις ευνοϊκές συγκυρίες για να επιτύχετε τα σχέδιά σας. 
Ιχθύες 
(19 Φεβρουαρίου - 20 Μαρτίου). Πολύ ευνοϊκή η είσοδος της Αφροδίτης στο ζώδιό
σας, φροντίστε λοιπόν να μη χάσετε τις ευκαιρίες που σας δίνονται, τώρα που το
μυαλό σας κατεβάζει ιδέες, παράγει επιχειρήματα, κάνει σημαντικές προτάσεις
και κυρίως πείθει τους άλλους. 
Κριός 
(21 Μαρτίου - 19 Απριλίου). Μην αφήνετε πλέον πιέσεις ή υποχρεώσεις να σας
κρατούν μακριά από τους στόχους σας, καιρός για δραστικές αλλαγές και κυρίως
για την προσωπική σας ανεξαρτησία. Άλλωστε τα γεγονότα και οι καταστάσεις
φαίνεται πως σύντομα θα σας βγάλουν από την απομόνωσή σας. 
Ταύρος 
(20 Απριλίου - 20 Μαΐου). Καιρός να αντιμετωπίσετε με ρεαλιστικό τρόπο
οποιαδήποτε δυσκολία υπάρχει στον επαγγελματικό τομέα. Ήρθε η στιγμή να κάνετε
μια σοβαρή συζήτηση γι' αυτά που σας απασχολούν, μη βιαστείτε όμως να
δεσμευτείτε αν δεν είστε σίγουροι για τις αποφάσεις σας. 
Δίδυμοι 
(21 Μαΐου - 21 Ιουνίου). Οι πλανητικοί συνδυασμοί της ημέρας σάς βοηθούν στην
επίλυση νομικών θεμάτων αν υπάρχουν. Βρείτε τον καλύτερο τρόπο για συνεννόηση
και τακτοποίηση οφειλών προς το Δημόσιο ή κάποιους οργανισμούς. 
Καρκίνος 
(22 Ιουνίου - 22 Ιουλίου). Η τρυφερή και γλυκιά Αφροδίτη κάνει την είσοδό της
στο ζώδιο των Ιχθύων και ίσως είναι το καλύτερο διάστημα για να
προγραμματίσετε ένα μακρινό ταξίδι που θα μπορούσε να συνδυάσει τις
επαγγελματικές σας υποχρεώσεις με την προσωπική σας ικανοποίηση. 
Λέων 
(23 Ιουλίου - 22 Αυγούστου). Η σημερινή σύνοδος του Ηλίου με τον Ουρανό
επηρεάζει τόσο τις προσωπικές όσο και τις επαγγελματικές σας σχέσεις. Νιώθετε
την ανάγκη να αισθάνεστε ασφαλείς κοντά στους δικούς σας ανθρώπους, όμως οι
αναθεωρήσεις σε βασικούς τομείς της ζωής σας είναι απαραίτητες. 
Παρθένος 
(23 Αυγούστου - 23 Σεπτεμβρίου). Καθώς ξαναμπαίνετε δυναμικά στον χώρο των
καθημερινών υποχρεώσεων, καλό θα ήταν να μην αμελήσετε κάποια προβλήματα
υγείας που υπάρχουν. Σε ό,τι αφορά τις σχέσεις σας, δείτε με κατανόηση τις
απαιτήσεις των άλλων απέναντί σας. 
Ζυγός 
(24 Σεπτεμβρίου - 23 Οκτωβρίου). Η «δική» σας Αφροδίτη κάνοντας την είσοδό της
στο ζώδιο των Ιχθύων σάς χαρίζει έμπνευση, ενθουσιασμό και δημιουργική
διάθεση. Έντονη ερωτική ζωή και καινούργιες γνωριμίες αλλάζουν το τοπίο για
τους αδέσμευτους. Όσο για σας που είστε γονείς, πλησιάστε περισσότερο τα
παιδιά σας. 
Σκορπιός 
(24 Οκτωβρίου - 22 Νοεμβρίου). Καιρός να βάλετε «επί τάπητος» θέματα που
απασχολούν ολόκληρη την οικογένεια, αποφύγετε εξάρσεις και επαναστατική
διάθεση. Μια καλοπροαίρετη σοβαρή συζήτηση θα δώσει λύσεις που θα
ικανοποιήσουν όλους τελικά. 
Τοξότης 
(23 Νοεμβρίου - 21 Δεκεμβρίου). Εκτονωθείτε με δραστηριότητες που απαιτούν
φυσική προσπάθεια και προγραμματίστε μια συνάντηση με τους συγγενείς και τα
αδέλφια σας. Μια ευχάριστη κουβέντα μαζί τους ίσως δώσει απάντηση στα θέματα
που σας απασχολούν τον τελευταίο καιρό. 
Αιγόκερως 
(22 Δεκεμβρίου - 19 Ιανουαρίου). Ήρθε η στιγμή να ασχοληθείτε ουσιαστικά με τα
οικονομικά θέματα που σας απασχολούν, η σημερινή μέρα αποτελεί μια εγγύηση για
τη βελτίωση του εισοδήματός σας ή ακόμα για να μπορέσετε να διευθετήσετε
επαγγελματικά ή οικονομικά που εκκρεμούν. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17266N421</ED>
<ID>
ID:306130

</ID><URL>http://ta-nea.dolnet.gr/neaweb/neafile.print_unique?e=A&f=17266&m=N42&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΝΑΖΗΤΕΙ ΠΡΟΠΟΝΗΤΗ, ΑΛΛΑ...
</H5><H2>Ασπίδα παικτών
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Αυτοί που γελάνε τώρα με τον Ολυμπιακό, στη συνέχεια θα κλάψουν. Η ομάδα
χρειάζεται ηρεμία, επεσήμανε ο Αλέξης Αλεξανδρής, που στηρίζει Λεμονή

Στην αναζήτηση προπονητή βρίσκεται η διοίκηση του Ολυμπιακού. Ο πρόεδρος της
ΠΑΕ Σωκράτης Κόκκαλης έχει συνειδητοποιήσει ότι έφθασε το τέλος εποχής για τον
Τάκη Λεμονή και ήδη έχει μπει σε εφαρμογή το σχέδιο της αντικατάστασής του. 
Ο κ. Κόκκαλης επιθυμεί να βρεθεί η κατάλληλη λύση στην τεχνική ηγεσία του
Ολυμπιακού με την πρόσληψη καταξιωμένου Ευρωπαίου προπονητή. Ωστόσο στην
παρούσα φάση δεν είναι τόσο εύκολο να αναλάβει τον Ολυμπιακό το «μεγάλο
όνομα». Χωρίς όμως αυτό να σημαίνει ότι είναι και αδύνατον. Εξάλλου, υπάρχει η
δυνατότητα να επιτευχθεί συμφωνία και το καλοκαίρι να αναλάβει τα καθήκοντά
του. 
Η δεύτερη περίπτωση είναι να βρεθεί προσωρινή λύση και η τρίτη είναι να
συνεχίσει ο Τάκης Λεμονής έως το τέλος της σεζόν. Η τελευταία εκδοχή μπορεί να
συμβεί με μία βασική προϋπόθεση: Να νικήσει ο Ολυμπιακός τον ΠΑΟΚ την Κυριακή
στο ΟΑΚΑ. 
Ένα από τα ονόματα που «παίζει» για να αναλάβει το πόστο της τεχνικής ηγεσίας
του Ολυμπιακού είναι ο Σερβοβόσνιος κόουτς της Λιλ, Βαχίντ Χαλίλχοτζιτς.
Παράλληλα εξετάζονται και άλλες περιπτώσεις προπονητών, μεταξύ των οποίων ο
Τούρκος Φατίχ Τερίμ. Τηλεοπτικό ρουμανικό κανάλι μετέδωσε χθες ότι ο
Ολυμπιακός έκανε πρόταση στον Ρουμάνο τεχνικό της Γαλατασαράι, Μιρτσέα
Λουτσέσκου. 
ΤΟΝ ΣΤΗΡΙΖΕΙ 
Στο μεταξύ, ο αρχηγός του Ολυμπιακού Αλέξης Αλεξανδρής έστησε «ασπίδα» για τον
Τάκη Λεμονή, ενώ έστειλε το μήνυμα στους αντιπάλους της ομάδας του. Ο
Αλεξανδρής, με τηλεφωνική παρέμβαση στην εκπομπή των οργανωμένων οπαδών του
Ολυμπιακού «Θύρα 7» στο Magic Πειραιά, τόνισε: «Αυτοί που γελάνε τώρα με τον
Ολυμπιακό, στη συνέχεια θα κλάψουν. Η ομάδα χρειάζεται ηρεμία. Σε δύο-τρεις
αγωνιστικές θα δείτε πού θα βρίσκεται ο Ολυμπιακός. Είναι άδικη η κριτική που
γίνεται στον κ. Λεμονή. Είναι ένας άνθρωπος που αγαπάει τον Ολυμπιακό και έχει
προσφέρει τα μέγιστα. Όσα λέγονται, ότι πρέπει να παραιτηθεί ο προπονητής,
είναι αστειότητες. Δεν φταίει ο προπονητής. Καμία ευθύνη δεν έχει ο κ. Λεμονής
αν εγώ έχασα τέσσερις ευκαιρίες στο ματς με τον Άρη ή αν δεν μάρκαρα σωστά τον
παίκτη και δεχτήκαμε γκολ από στημένη φάση. Ως αρχηγός του Ολυμπιακού θέλω να
πω ότι είμαστε ενωμένοι, δεν υπάρχει κανένα πρόβλημα μεταξύ μας. Τις δύο
τελευταίες ημέρες έχω ακούσει απίστευτα πράγματα. Ότι οι παίκτες δεν μιλάνε
μεταξύ τους, ότι υπάρχει δυσαρέσκεια για τα συμβόλαια ορισμένων, ότι κάποιοι
γελούσαν μετά την ήττα από τον Πανιώνιο. Όλα αυτά δεν ανταποκρίνονται στην
αλήθεια. Ο κόσμος θα πρέπει να δει την ανθρώπινη πλευρά των ποδοσφαιριστών. Να
καταλάβει ότι μπορεί σε ένα ματς να μην είναι καλοί. Εμείς οι ποδοσφαιριστές
χάσαμε τα ματς, εμείς θα ξαναφέρουμε την ομάδα στην κορυφή». Οι «ερυθρόλευκοι»
θέλουν «ασπίδα» τον κόσμο τους στις δύσκολες στιγμές και θα περιμένουν να
δώσει βροντερό «παρών» στο ντέρμπι της Κυριακής με τον ΠΑΟΚ. Υπολογίζεται ότι
πάνω από 30.000 οπαδοί του Ολυμπιακού θα βρεθούν την Κυριακή στο ΟΑΚΑ. 
ΟΙ ΝΕΟΙ 
Ο Ζε Ελίας και ο Στέλιος Γιαννακόπουλος αναμένεται να είναι τα «νέα πρόσωπα»
στην ενδεκάδα. Ο Βραζιλιάνος αμυντικός μέσος έχει μπει στον ρυθμό των
προπονήσεων και ο Γιαννακόπουλος πρόκειται σήμερα να ακολουθήσει κανονικά το
πρόγραμμα της ομάδας. Στη διάθεση του Λεμονή θα τεθεί εκτός σοβαρού απροόπτου
και ο Ρόμπερτς. Αντίθετα, αμφίβολη θεωρείται η συμμετοχή του Νινιάδη (έχει
ενοχλήσεις στους προσαγωγούς).
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17266O011</ED>
<ID>
ID:306147

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O01&aa=1</URL></REF>


Article

<CATEGORY>vin10</CATEGORY>

 <H5>ΚΑΤΑ ΔΟΕ: «ΟΠΩΣ ΤΗΣ ΦΕΡΟΝΤΑΙ, ΦΕΡΕΤΑΙ»
</H5><H2>Ξέσπασμα Βενιζέλου
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Αλλιώς συμπεριφέρεται απέναντι σε μία χώρα 10 εκατομμυρίων κατοίκων που
θεωρεί ότι πρέπει να απολογείται και αλλιώς απέναντι σε μία υπερδύναμη 300
εκατομμυρίων που ελέγχει όλο τον κόσμο, τόνισε για τη ΔΟΕ ο υπουργός
Πολιτισμού Ευάγγελος Βενιζέλος

Ξέσπασε χθες ο υπουργός Πολιτισμού Ευάγγελος Βενιζέλος κατά των «απαιτήσεων»
της Διεθνούς Ολυμπιακής Επιτροπής για τα ολυμπιακά έργα, στέλνοντας ταυτόχρονα
τα δικά του μηνύματα προς τη Λωζάννη. 
Σε διαφορετικό ύφος απ' ό,τι είχε συνηθίσει τους δημοσιογράφους, ο υπουργός
Πολιτισμού ανέβασε τη θερμοκρασία της συνεργασίας της ελληνικής πλευράς με τη
ΔΟΕ θεωρώντας ότι έχει τακτική «δύο ταχυτήτων». «Πρέπει να ξέρετε ότι η ΔΟΕ
φέρεται όπως της φέρονται», τόνισε ο υπουργός. «Αλλιώς συμπεριφέρεται απέναντι
σε μία χώρα 10 εκατομμυρίων κατοίκων που θεωρεί ότι πρέπει να απολογείται, και
αλλιώς απέναντι σε μία υπερδύναμη 300 εκατομμυρίων που ελέγχει όλο τον κόσμο.
Να είμαστε αξιοπρεπέστεροι και αποτελεσματικότεροι». 
Στη χθεσινή συνέντευξη Τύπου, κατά την οποία ο κ. Βενιζέλος αναφέρθηκε στις
σημαντικές επαφές που είχε στο Σολτ Λέικ με τον Ζακ Ρογκ, τον Ντένις Όσβαλντ,
εκπροσώπους της κινεζικής ηγεσίας και τον Κόφι Ανάν, τονίστηκε πως παρά τις
καθυστερήσεις η πορεία προς το 2004 είναι καλή. «Ο κ. Όσβαλντ είπε πως οι
αγώνες θα είναι τέλειοι», επισήμανε ο υπουργός. Στο Σολτ Λέικ επισκέφθηκε το
κέντρο για την Ασφάλεια των Αγώνων - τομέας που ανέβασε το συνολικό κόστος των
Χειμερινών Ολυμπιακών κατά 10%. Ο υπουργός Πολιτισμού, ο οποίος παρακολουθεί
την πορεία προς το 2004 από την ανάληψη των Αγώνων, και γνωρίζει εις βάθος τις
ελληνικές υποσχέσεις προς τη ΔΟΕ, χθες ξεκαθάρισε ότι η ελληνική πλευρά
συνεργάζεται, αλλά δεν δέχεται άκριτα τις απαιτήσεις. «Εγώ είπα στον κ. Ρογκ
ότι η ελληνική κυβέρνηση σάς ανακοινώνει επισήμως, όπως είπε και η κ.
Παπανδρέου, θα κατασκευαστεί ένας κόμβος στην Κηφισίας. Δεν έχουμε καμία
υποχρέωση απέναντί σας να κατασκευάσουμε οτιδήποτε. Έχουμε υποχρέωση να
κάνουμε οδικά έργα. Εν τούτοις εμείς θα προσπαθήσουμε να κάνουμε όσα έργα
γίνεται περισσότερα μέχρι το 2004. Παρ' ότι ο προγραμματισμός είναι
προγραμματισμός του Γ' Κοινοτικού Πλαισίου Στήριξης και αφορά το 2006. Δεν
κάνουμε έργα υποδομής επειδή το θέλει η ΔΟΕ». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O021</ED>
<ID>
ID:306148

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Ο οικονομικός έλεγχος έβγαλε «λαβράκι»
</H5><H2>Οι μετοχές ενέχυρο στον προηγούμενο ιδιοκτήτη
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
«Οι μετοχές της ΠΑΕ Άρης έχουν δοθεί ενέχυρο στην εταιρεία από την οποία
αγοράστηκαν» αποκάλυψε χθες ο νομικός σύμβουλος του Γιάννη Ζαχουδάνη,
Κωνσταντίνος Βαρβάτος, κατά τον διαχειριστικό έλεγχο που ζήτησαν και έκαναν οι
εκπρόσωποι του Α.Σ. Άρης. Η εταιρεία από όπου αγοράστηκαν οι μετοχές είναι η
Ίντερ Φαϊνάνσιαλ Σίστεμς. Το δεύτερο στοιχείο που βγήκε στην επιφάνεια από τον
χθεσινό έλεγχο στα γραφεία της ΠΑΕ, ήταν ότι το βιβλίο των μετόχων της
εταιρείας που πήρε το 1997 ο Δημήτρης Κοντομηνάς, βρίσκεται ακόμη στα χέρια
του και δεν έχει επιστραφεί, αλλά ούτε έχει ζητηθεί από τον νέο ιδιοκτήτη της
ΠΑΕ Γιάννη Ζαχουδάνη, ενώ το τρίτο σημείο της χθεσινής βραδιάς ήταν η
παραίτηση του συμβούλου της ΠΑΕ Χαράλαμπου Γιαμακίδη, ο οποίος είχε
συμπεριληφθεί στο Δ.Σ. το βράδυ της Κυριακής, όμως χθες παραιτήθηκε λέγοντας:
«Αυτά όλα δεν μου τα είπε ο Γιάννης Ζαχουδάνης. Τώρα που τα έμαθα,
παραιτούμαι». Τα γραφεία της ΠΑΕ Άρης χθες βρέθηκαν υπό πολιορκία, για τρεις
περίπου ώρες από διακόσιους περίπου φιλάθλους της ομάδας, οι οποίοι φώναζαν
συνθήματα εναντίον του Δημήτρη Κοντομηνά, του Γιάννη Ζαχουδάνη, του Τάκη
Ανδριά και του Πασχάλη Τουντούρη.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O022</ED>
<ID>
ID:306187

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΠΟ ΤΟ ΣτΕ
</H5><H2>«Ναι» σε τρεις λεωφόρους
</H2>
Χωρίς προβλήματα θα συνεχιστούν τα έργα για την κατασκευή τριών ανισόπεδων
κόμβων επί της Λεωφόρου Κηφισίας, εν όψει και των Ολυμπιακών Αγώνων του 2004,
ενώ «πράσινο φως» ανάβει το ΣτΕ για την πορεία των εργασιών τόσο στον Ελαιώνα
(όπου θα δημιουργηθούν εγκαταστάσεις υποδοχής αθλητών), όσο και στη Λεωφ.
Μαραθώνος, από την οποία διέρχεται η Μαραθώνια Διαδρομή. 
Το ΣτΕ απέρριψε - με οριακή πλειοψηφία - τις προσφυγές κατά της κατασκευής των
τριών ανισόπεδων κόμβων στη Λεωφ. Κηφισίας (στη Φιλοθέη, την είσοδο Χαλανδρίου
και τον Φάρο Ψυχικού), κρίνοντας απολύτως νόμιμες τις χωροταξικές αλλαγές στην
περιοχή. 
Παράλληλα, έκρινε νόμιμο το σχέδιο διατάγματος για τις ρυμοτομικές αλλαγές
στην περιοχή του Ελαιώνα, στα όρια των Δήμων Αγίου Ιωάννη Ρέντη και Ταύρου,
όπου πρόκειται να δημιουργηθούν εγκαταστάσεις υποδοχής αθλητών, ενώ έκρινε
νόμιμη και τη διαπλάτυνση της Λεωφόρου Μαραθώνος. Μέχρι την εκδίκαση (1η
Μαρτίου) της κύριας προσφυγής κατά του έργου, δέχθηκε πάντως να μην κοπούν
δένδρα ηλικίας άνω των 8 ετών κατά μήκος της Λεωφόρου.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O023</ED>
<ID>
ID:306221

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=3</URL></REF>


Article

<CATEGORY>vin10</CATEGORY>

 <H5>ΚΑΥΤΑΝΤΖΟΓΛΕΙΟ
</H5><H2>Και με σκέπαστρο
</H2>
Με σκέπαστρο πάνω από τις δυτικές εξέδρες του θα παραδοθεί το Καυταντζόγλειο
Στάδιο προς χρήση τον Δεκέμβριο του 2003, οπότε θα ολοκληρωθούν τα έργα
ανάπλασης, απαραίτητα για τη διεξαγωγή αγώνων ποδοσφαίρου του ολυμπιακού
τουρνουά. 
Η ανακοίνωση της λεπτομέρειας του σημαντικού έργου έγινε από τον διευθυντή
Υποδομών και Εγκαταστάσεων τού «Αθήνα 2004», Παναγιώτη Μεταξάτο, κατά την
ομιλία του στο πλαίσιο του όγδοου κύκλου ολυμπιακής ενημέρωσης στη
Θεσσαλονίκη. 
Ο κ. Μεταξάτος τόνισε ακόμη ότι ο στίβος του σταδίου «θα παραμείνει ως έχει»,
αναφερόμενος στα κουλουάρ που χρησιμοποιούνται από τους αθλητές του κλασικού
αθλητισμού. Η χωρητικότητα του Καυταντζογλείου θα φθάσει τους 44.000
καθήμενους θεατές, ενώ το συνολικό κόστος της ανάπλασης είναι 46,41 εκατ.
ευρώ, περιλαμβανομένου και του ΦΠΑ. 
Στο μεταξύ, όπως ανακοίνωσε ο διευθυντής του αγωνιστικού τομέα ποδοσφαίρου τού
«Αθήνα 2004» Πατρίκ Κομνηνός, η πρώτη αγωνιστική εκδήλωση των Ολυμπιακών
Αγώνων θα γίνει στη Θεσσαλονίκη. Πρόκειται για παιχνίδι του ολυμπιακού
τουρνουά ποδοσφαίρου.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O024</ED>
<ID>
ID:306241

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Ποδόσφαιρο
</H2>
Το ποδόσφαιρο κυριαρχεί στο αποψινό τηλεοπτικό πρόγραμμα. 
15.00 (AS1): Λάρισα-Ναυπακτιακός (Ζ). 
15.00 (AS2): Καβάλα-Τρίκαλα (Ζ). 
17.00 (ΕΤ3): Χειμερινή Ολυμπιάδα. 
17.45 (AS1): Εθνικός-Ολυμπιακός (πόλο, Ζ). 
18.00 (AS2): Λουζνίκι-Μόσχας-Ολυμπιακός (βόλεϊ, Ζ). 
18.00 (ΕΤ3): Ηρακλής-Τουρ (βόλεϊ, Ζ). 
19.00 (AS1): ΠΑΟ-Ασιστέλ (βόλεϊ, Ζ). 
19.00 (ΕΤ1): Ελλάδα-Σουηδία (Ζ). 
19.00 (Supersport): Βουλιαγμένη-Γλυφάδα (πόλο, Ζ). 
19.00 (ΝΕΤ): Χειμερινή Ολυμπιάδα. 
21.00 (ΕΤ1): Χειμερινή Ολυμπιάδα. 
21.30 (AS1): Ολλανδία-Αγγλία (Ζ). 
21.45 (AS2): Γαλλία-Ρουμανία (Ζ). 
22.30 (Alter): Ισπανία-Πορτογαλία (Ζ). 
01.45 (SS 2): Σάντος-Παρανά (Ζ). 
02.00 (ΕΤ1): Χειμερινή Ολυμπιάδα. 
03.00 (AS2): Μιλγουόκι-Κλίβελαντ (ΝΒΑ, Ζ). <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O025</ED>
<ID>
ID:306257

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=5</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>2 ντέρμπι
</H2>
Το ντέρμπι Κέρκυρα-Ατρόμητος Αθ. ξεχωρίζει στη σημερινή 18η αγωνιστική του
πρωταθλήματος Γ' Εθνικής Κατηγορίας, ενώ παράλληλα εξαιρετικό ενδιαφέρον
παρουσιάζει η αναμέτρηση Μαρκό-Κασσάνδρα. Τα υπόλοιπα παιχνίδια είναι
Καβάλα-Τρίκαλα, Χανιά-Κιλκισιακός, Λάρισα-Ναυπακτιακός, Φωστήρας-Ελευσίνα,
Εθνικός-Λεωνίδιο και Παναιτωλικός-Απόλλων Κρ. Βρύσης.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O026</ED>
<ID>
ID:306266

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17266O027</ED>
<ID>
ID:306272

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O02&aa=7</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: ΠΡΩΤΕΣ ΗΜΕΡΕΣ ΜΕ ΠΡΟΒΛΗΜΑΤΑ ΚΑΙ ΚΩΜΙΚΕΣ ΚΑΤΑΣΤΑΣΕΙΣ
</H5><H2>Μποτιλιάρισμα...
</H2><H4>* Ο πρόεδρος της Οργανωτικής Επιτροπής έκανε τον... τροχονόμο, ενώ στο πατινάζ
ταχύτητας οι φίλαθλοι χάνουν τους αθλητές στις στροφές, αφού το κλειστό
σχεδιάστηκε για μπάσκετ!
</H4>
Τα προβλήματα στο κυκλοφοριακό και οι καθυστερήσεις που προκαλούν οι έλεγχοι
ασφαλείας έχουν δημιουργήσει χάος σε μερικά από τα πιο δημοφιλή αγωνίσματα των
Χειμερινών Ολυμπιακών Αγώνων. 
Πολλοί φίλαθλοι έχουν μείνει κατάπληκτοι με όσα συμβαίνουν στους Αγώνες, με
τις καθυστερήσεις στα μέσα μεταφοράς που έχουν ως αποτέλεσμα χιλιάδες από
αυτούς, που έχουν πληρώσει ακριβά εισιτήρια, να μην παρακολουθούν τα
αγωνίσματα. 
Τα προβλήματα είναι τόσο μεγάλα ώστε ακόμη και ο πρόεδρος της Οργανωτικής
Επιτροπής του Σολτ Λέικ Μιτ Ρόμνι αναγκάστηκε να εγκαταλείψει το αυτοκίνητό
του για να ρυθμίσει την κυκλοφορία σε μονόδρομο, καθώς οι οδηγοί προσπαθούσαν
να φύγουν από την αντίθετη έξοδο. 
Ο κ. Ρόμνι ήταν καθ' οδόν για να παρακολουθήσει τους αγώνες κατάβασης ανδρών,
που θεωρείται ένα από τα δημοφιλέστερα αγωνίσματα, αλλά τελικά δεν κατάφερε να
απολαύσει τις προσπάθειες των αθλητών που αγωνίστηκαν πρώτοι. 
Υπήρχαν αναφορές πως φίλαθλοι, οι οποίοι είχαν αγοράσει εισιτήρια αξίας
εκατοντάδων δολαρίων, έχασαν πολλούς από τους αγώνες. 
Σε μία περίπτωση, κατά τη διάρκεια αγώνων σκέιτινγκ στο παγοδρόμιο του Σολτ
Λέικ, το 40 τοις εκατό των φιλάθλων που είχαν εισιτήριο δεν κατάφεραν να
περάσουν έγκαιρα από τον έλεγχο ασφαλείας! 
Οι περισσότεροι από τους φιλάθλους που δεν κατάφεραν να μπουν έγκαιρα στο
παγοδρόμιο κατείχαν εισιτήρια αξίας 200 δολαρίων το ένα. 
Παρά την παρουσία των τροχονόμων, σε αρκετά αγωνίσματα, πολλοί φίλαθλοι
έχασαν τις προσπάθειες αθλητών που επιχειρούσαν πρώτοι

«Τους εξυπηρετήσαμε σωστά. Τους είχαμε πει να βρίσκονται εδώ από πολύ νωρίς,
κάτι που δεν έκαναν», δήλωσε ένας παράγοντας. Άλλοι φίλαθλοι εξέφρασαν
παράπονα πως από τις θέσεις τους δεν μπορούσαν να παρακολουθήσουν τους αγώνες. 
Το στάδιο είχε σχεδιαστεί για αγώνες μπάσκετ και η πίστα του πατινάζ είναι
μεγαλύτερη από το παρκέ. Ακόμη και οι φίλαθλοι που είχαν εισιτήρια αξίας 275
δολαρίων έχαναν στις γωνίες τους αθλητές του πατινάζ ταχύτητας. Για να
ξεπεραστεί κάπως αυτό το πρόβλημα, έχουν τοποθετηθεί τεράστιες οθόνες, οι
οποίες όμως και αυτές δεν λειτούργησαν σωστά το περασμένο Σάββατο. 
ΥΠΕΡΒΟΛΙΚΟΙ ΕΛΕΓΧΟΙ 
Τα προβλήματα θυμίζουν όσα συνέβησαν στους Ολυμπιακούς Αγώνες της Ατλάντας, αν
και εκεί η κατάσταση ήταν πολύ χειρότερη. 
Επίσης, πολλοί αθλητές παραπονούνται πως περνούν από εξονυχιστικό έλεγχο όπως
και οι φίλαθλοι. 
Μετά την κατάκτηση του ασημένιου μεταλλίου από τη Ρωσίδα σκιέζ Λαρίσα
Λαζούτινα στα 15 χιλιόμετρα αντοχής, οι υπεύθυνοι ασφαλείας τής άνοιξαν το
μπουκάλι με το νερό και το... μύρισαν για να δουν τι περιέχει! «Ήταν
πραγματικά απογοητευτικό », σχολίασε η Ρωσίδα Ολυμπιονίκης.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17266O031</ED>
<ID>
ID:306149

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O03&aa=1</URL></REF>


Article

<CATEGORY>vin10</CATEGORY>

 <H5>ΤΑΠΕΙΝΩΣΗ
</H5><H2>Ταξίδεψαν με τα χέρια στο κεφάλι!
</H2>
Θέλησε να πάει στην τουαλέτα και κατέληξε στη... φυλακή, γιατί παραβίασε τους
κανόνες ασφαλείας που ακολουθούν οι Αμερικανοί μετά την τραγωδία της 11ης
Σεπτεμβρίου. 
Επιβάτης που ταξίδευε αεροπορικά (πρώτη θέση) από το Λος Άντζελες για το Σολτ
Λέικ Σίτι υποχρεώθηκε να περάσει δύο ημέρες και νύχτες στη φυλακή, διότι
σηκώθηκε όρθιος 20 λεπτά πριν από την προσγείωση του αεροπλάνου, για να
ικανοποιήσει τις... φυσικές του ανάγκες. Ο μεσήλικας άνδρας, τα στοιχεία του
οποίου δεν έγιναν γνωστά, αγνόησε τους κανονισμούς που έχουν υιοθετηθεί για
την ασφάλεια των Χειμερινών Ολυμπιακών, οι οποίοι ορίζουν πως οι επιβάτες
πρέπει να παραμένουν στις θέσεις τους στα 30 τελευταία λεπτά κάθε πτήσης. Όταν
η αεροσυνοδός προσπάθησε να τον πείσει να επιστρέψει στη θέση του, ο άνδρας
έκανε σχόλια, τα οποία εκείνη θεώρησε απειλητικά. Έτσι, τρεις ένοπλοι φρουροί,
οι οποίοι βρίσκονταν στο αεροπλάνο, έθεσαν τον άνδρα υπό περιορισμό, ενώ
διέταξαν όλους τους επιβάτες να τοποθετήσουν τα χέρια στο κεφάλι τους μέχρι το
τέλος της πτήσης! Ο άνδρας μεταφέρθηκε στη φυλακή στο Σολτ Λέικ Σίτι και θα
αντιμετωπίσει τις κατηγορίες που σχετίζονται με τις πράξεις του.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17266O032</ED>
<ID>
ID:306188

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΕ ΠΑΝΑΧΑΪΚΗ: Αιχμές Λουκόπουλου για το γήπεδο
</H5><H2>«Δούρειος ίππος ο Νικολακόπουλος»
</H2>
Κατηγορίες για αθέμιτη παρέμβαση του επιχειρηματία Γ. Νικολετάτου - συγγενής
του οποίου είναι πρόεδρος του Πατραϊκού - εις βάρος της ΠΑΕ Παναχαϊκή έκανε
χθες από ραδιοφώνου, στην Πάτρα, ο πρόεδρος της Παναχαϊκής Άρης Λουκόπουλος. Ο
Γ. Νικολετάτος είναι το πρόσωπο της επικαιρότητας στην Πάτρα μετά τον θόρυβο
που ξέσπασε γύρω από τον ηλεκτρονικό τζόγο στην αχαϊκή πρωτεύουσα. Ο κ.
Λουκόπουλος μιλώντας στο Ωμέγα Ράδιο στράφηκε κατά της διοίκησης της
ερασιτεχνικής Παναχαϊκής εμπλέκοντας τον Όμιλο Νικολετάτου. Η κόντρα ΠΑΕ και
ερασιτεχνικής Παναχαϊκής ήταν έντονη. Ο Άρης Λουκόπουλος εμφάνισε τον πρόεδρο
της ερασιτεχνικής Παναχαϊκής Α. Νικολακόπουλο ως «δούρειο ίππο» του
Νικολετάτου στον χώρο του ποδοσφαίρου. Πληροφορίες αναφέρουν πως ο καβγάς
αφορά το γήπεδο της Παναχαϊκής, που ανήκει στην ερασιτεχνική ομάδα, το οποίο
ήθελε να διεκδικήσει ο Πατραϊκός, στο ενδεχόμενο ανόδου του στην Α' κατηγορία.
Ο κ. Νικολακόπουλος, από την πλευρά του, δήλωσε πως «όσα λεφτά πήρα από τον
Νικολετάτο και άλλους επιχειρηματίες τα έδωσα στον Λουκόπουλο, αλλά ο άνανδρος
δεν βγαίνει να τα πει».
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17266O033</ED>
<ID>
ID:306222

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΣΡΑΗΛ
</H5><H2>Πρώτο φιλικό με τα «Πάντσερ» σε γερμανικό έδαφος
</H2>
Με ανυπομονησία περιμένει η γερμανοεβραϊκή κοινότητα το αποψινό φιλικό
παιχνίδι Γερμανία - Ισραήλ, στο Καϊζερσλάουτερν. Θα είναι ο πρώτος αγώνας (σε
γερμανικό έδαφος) ανάμεσα στις δύο ομάδες και ο κ. Πολ Σπίγκελ, πρόεδρος των
λιγοστών Εβραίων που έχουν απομείνει στη χώρα, μιλάει για ένα θαύμα: «Είμαι
πολύ χαρούμενος γι' αυτό που θα γίνει. Το ότι μόλις 57 χρόνια μετά τα
χειρότερα εγκλήματα που έχουν ποτέ διαπραχθεί στην ιστορία της ανθρωπότητας θα
μπορέσει να διεξαχθεί ένα τέτοιο παιχνίδι είναι ένα θαύμα για μένα». 
Ο Σπίγκελ, που γλίτωσε, αντίθετα με τον πατέρα του και τη μεγαλύτερη αδερφή
του, τον θάνατο καταφεύγοντας σε ένα αγρόκτημα στο Βέλγιο, υπογράμμισε τις
καλές σχέσεις τού Ισραήλ με τη μεταπολεμική Γερμανία: «Μετά τις ΗΠΑ, η
Γερμανία είναι η πιο καλή μας σύμμαχος και ήταν ώρα αυτό να επιβεβαιωθεί και
στον αθλητισμό». 
Οι δύο ομάδες έχουν βρεθεί δύο φορές αντιμέτωπες σε φιλικά παιχνίδια.
Αμφότερες οι συναντήσεις διεξήχθησαν στο Τελ Αβίβ με τη «Νασιοναλμάνσαφτ» να
κερδίζει με 2-0 το 1987 και με 1-0 δέκα χρόνια αργότερα. Ο σημερινός αγώνας
είχε αρχικά προγραμματιστεί και αυτός να γίνει στην ισραηλινή πόλη, η έδρα του
όμως άλλαξε μετά τα γεγονότα της 11ης Σεπτεμβρίου. Τον αγώνα του «Φριτς
Βάλτερ» αναμένεται να τον παρακολουθήσουν 20.000 φίλαθλοι, με δρακόντεια μέτρα
ασφαλείας. 
ΤΑ ΑΛΛΑ ΜΑΤΣ 
Στο μεταξύ, ο κακός καιρός έχει δυναμιτίσει (!) τη διεξαγωγή των φιλικών
αγώνων Ουαλίας - Αργεντινής και Ολλανδίας - Αγγλίας. Και στις δύο περιπτώσεις
οι φιλοξενούμενοι απαιτούν το κλείσιμο της οροφής του «Μιλένιουμ» και του
«Αρένα», αντίστοιχα, ενώ οι γηπεδούχοι εξακολουθούν να «το σκέφτονται». Η
κατάσταση είναι σαφώς χειρότερη για τους Νοτιοαμερικανούς που χθες γνώρισαν
απίστευτη ταλαιπωρία μέχρι να βρουν στο Κάρντιφ ένα γήπεδο με - σχετικά -
στεγνό αγωνιστικό χώρο, ώστε να προετοιμαστούν για το ματς...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17266O034</ED>
<ID>
ID:306242

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O03&aa=4</URL></REF>


Article

<CATEGORY>vin10</CATEGORY>

 <H5>ΡΕΧΑΓΚΕΛ: ΑΝ ΥΠΑΡΧΕΙ ΚΑΠΟΙΟΣ ΤΟΥ ΟΛΥΜΠΙΑΚΟΥ ΠΟΥ ΤΟΝ ΧΡΕΙΑΖΟΜΑΙ, ΘΑ ΤΟΝ ΚΑΛΕΣΩ
ΣΤΗΝ ΕΘΝΙΚΗ
</H5><H2>«Δεν δωροδοκούμαι»
</H2><H4>* «Δεν θα κάνω προσκλήσεις με βάση τα ποσοστά, αλλά με βάση ποιοι παίκτες μου
κάνουν» τόνισε ο ομοσπονδιακός τεχνικός
</H4>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ο Ότο Ρεχάγκελ υπεραμύνθηκε των επιλογών του και ξεκαθάρισε ότι θα
εξακολουθήσει να έχει αντικειμενικά κριτήρια στις κλήσεις των διεθνών

«Εγώ είμαι καθαρός Γερμανός και δεν δωροδοκούμαι. Θα κάνω δίκαια τη δουλειά
μου», είπε χαμογελώντας με νόημα ο Ότο Ρεχάγκελ στη χθεσινή συνέντευξη Τύπου
που παραχώρησε, εν όψει της σημερινής φιλικής αναμέτρησης της εθνικής μας
ομάδας ποδοσφαίρου των ανδρών με αντίπαλο τη Σουηδία, στο γήπεδο Χαριλάου της
Θεσσαλονίκης (7.00 μ.μ.). 
Την απάντηση αυτή έδωσε ο Γερμανός τεχνικός, όταν του ζητήθηκε να σχολιάσει τη
δυσαρέσκεια που φέρεται να υπάρχει από πλευράς Ολυμπιακού όσον αφορά τις
κλήσεις των διεθνών ποδοσφαιριστών για το συγκεκριμένο παιχνίδι, και πρόσθεσε:
«Όλοι έχετε παρακολουθήσει την πορεία που έκαναν ο Παναθηναϊκός, η ΑΕΚ και ο
ΠΑΟΚ στην Ευρώπη. Εγώ είμαι απόλυτα ελεύθερος να επιλέγω παίκτες. Δεν έχω
ιδιαίτερη συμπάθεια σε καμία ομάδα. Δεν θα κάνω προσκλήσεις με βάση τα
ποσοστά, αλλά με βάση ποιους παίκτες χρειάζομαι, χωρίς προκαταλήψεις και
συμπάθειες. Για μένα μετρά η Εθνική. Τους παίκτες του Ολυμπιακού τους θέλω,
αλλά χρησιμοποιώ αυτούς που χρειάζομαι. Στην Ισπανία, το μεγαλύτερο ποσοστό
παικτών είναι από τη Ρεάλ. Στη Γερμανία ένα διάστημα το 50% των παικτών ήταν
από την Μπάγερν. Παίζει ρόλο σε τι φόρμα βρίσκεται η κάθε ομάδα και τι
στρατηγική ακολουθεί. Είμαι καθαρός Γερμανός και δεν δωροδοκούμαι. Θα κάνω τη
δουλειά μου δίκαια. Με την απόδοσή μας στο Μάντσεστερ ανοίξαμε μια πόρτα. Ήταν
αυτοί οι παίκτες. Αν υπάρχει κάποιος του Ολυμπιακού που τον χρειάζομαι, θα τον
πάρουμε. Δεν κατάλαβα πάντως ποιος το έβγαλε αυτό το θέμα με τον Ολυμπιακό». 
Στη συνέχεια ο κ. Ρεχάγκελ αναφέρθηκε στο σημερινό παιχνίδι της εθνικής μας
ομάδας, όπου τόνισε ότι θα ξεκινήσουν σίγουρα οι Χαριστέας, Κυργιάκος,
Σεϊταρίδης, Πατσατζόγλου, Νικολαΐδης, Νικοπολίδης και Νταμπίζας, ενώ στη
συνέχεια θα χρησιμοποιήσει όλους τους παίκτες που έχει στη διάθεσή του, όπως
και οι προπονητές της Σουηδίας, αφού αυτή ήταν η συμφωνία που έγινε για το
συγκεκριμένο φιλικό. 
Μια είδηση που βγήκε από τη χθεσινή συνέντευξη Τύπου ήταν ότι ο Ότο Ρεχάγκελ
θέλει ως έδρα για την εθνική μας ομάδα ένα γήπεδο καθαρά ποδοσφαιρικό και
μέχρι τώρα έχει επιλέξει ως τα ιδανικότερα για έδρες της εθνικής μας ομάδας το
Χαριλάου και τη Λεωφόρο. 
ΟΙ ΕΛΠΙΔΕΣ 
Σήμερα, στις 3.00 μ.μ., στο Λιτόχωρο, στο Στάδιο «Πύρος Δήμας», η εθνική μας
ομάδα των ελπίδων θα δώσει φιλικό παιχνίδι με την αντίστοιχη ομάδα της
Σουηδίας. «Ο αγώνας με τη Σουηδία είναι ένας από τους τρεις φιλικούς αγώνες
που θα δώσει η ομάδα στο πλαίσιο της προετοιμασίας της για την τελική φάση του
Ευρωπαϊκού Πρωταθλήματος», είπε χθες ο Ανδρέας Μιχαλόπουλος.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17266O041</ED>
<ID>
ID:306150

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O04&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: Αυστηρά μέτρα ασφαλείας για το ματς Ολυμπιακός - ΠΑΟΚ </H5><H2>Ντέρμπι χωρίς... ευρώ στο ΟΑΚΑ
</H2><H4>* Επτά χιλιάδες εισιτήρια επί συνόλου 48.655 θα παραλάβει ο «δικέφαλος του Βορρά»
</H4>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Αυτή τη φορά οι κόντρες και οι αντεγκλήσεις για τα εισιτήρια δεν υπήρξαν και,
όλοι ελπίζουν, το καλό κλίμα που διεφάνη στη χθεσινή σύσκεψη που
πραγματοποιήθηκε στα γραφεία της ΕΠΑΕ να συνεχιστεί την Κυριακή (7 μ.μ.) στις
εξέδρες του ΟΑΚΑ, στο ντέρμπι της αγωνιστικής ανάμεσα στον Ολυμπιακό και τον
ΠΑΟΚ. 
Στη σύσκεψη τονίστηκε ότι ο έλεγχος θα είναι εξονυχιστικός κατά την προσέλευση
των οπαδών των στο γήπεδο, στο οποίο κανείς δεν θα μπορεί να πλησιάσει αν δεν
διαθέτει εισιτήριο. Επίσης θα κατάσχονται όλα τα κέρματα, γι' αυτό καλύτερα
είναι οι φίλαθλοι να τα αφήσουν σπίτι τους, καθώς τα ευρώ δεν είναι...
δραχμούλες. Ακόμη αποφασίστηκε: 
* Συνολικά για το ντέρμπι θα εκδοθούν 48.655 εισιτήρια, εκ των οποίων
περίπου 40.000 θα πάρει ο γηπεδούχος Ολυμπιακός. 
* Κενές θα μείνουν οι θύρες 20, 22, 24, 26, 28 και 30, καθώς και 1, 2,
3, 4. 
* Στον ΠΑΟΚ θα δοθούν 7.000 εισιτήρια, στις θύρες 32, 33, 34 και 35.
Από αυτά, τα 4.000 θα είναι αξίας 9 ευρώ (3.067 δρχ.) το καθένα και τα
υπόλοιπα 3.000 αξίας 12 ευρώ (4.089 δρχ.) το καθένα. 
* Τα πούλμαν με τους οπαδούς του ΠΑΟΚ θα σταθμεύσουν στο πάρκινγκ του
κλειστού και οι Θεσσαλονικείς θα μπουν στο γήπεδο μόλις ανοίξουν οι θύρες,
στις 4.30 μ.μ. 
* Οι τιμές των εισιτηρίων θα κυμαίνονται από 9 μέχρι και 73 ευρώ
(24.875 δρχ.). Πάντως, τα ακριβά εισιτήρια (των 73 ευρώ) θα είναι λίγα - μόλις
1.000. Ακόμη, θα υπάρχουν εισιτήρια των 12 ευρώ (4.089 δρχ.), των 15 ευρώ
(5.111 δρχ.) και των 18 ευρώ (6.134 δρχ.). 
*** Την έντονη διαμαρτυρία του για τον τρόπο διοίκησης του Θανάση
Κανελλόπουλου εκφράζει η ΠΑΕ Παναθηναϊκός προς τον πρόεδρο της ΕΠΑΕ με έγγραφο
που υπογράφει ο β' αντιπρόεδρός της Παναγιώτης Τσιρικολιάς. Ο Παναθηναϊκός
λοιπόν, αφού διαπιστώνει ότι η συνεδρίαση του Δ.Σ. αντικαθίσταται από τον
πρόεδρο της ΕΠΑΕ, δηλώνει κατηγορηματικά πως δεν αποδέχεται τη δική του κρίση
- απόφαση «να συνθέτει και να αποστέλλει τις προτάσεις της ΕΠΑΕ προς την ΕΠΟ»,
αφού αυτό είναι δουλειά του διοικητικού συμβουλίου και της Γενικής Συνέλευσης
της διοργανώτριας. 
*** Σε απολογία κλήθηκαν για αύριο από τον αθλητικό δικαστή οι ΠΑΕ ΟΦΗ,
Παναθηναϊκός, Ηρακλής, Πανηλειακός, ΠΑΣ Γιάννινα και Παναιγιάλειος.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17266O042</ED>
<ID>
ID:306189

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Με... στρατιά οπαδών στην Αθήνα
</H2>
Η ΠΑΕ ΠΑΟΚ θα απαντήσει σήμερα στην ΠΑΕ Ολυμπιακός για τον ακριβή αριθμό των
εισιτηρίων που θα πάρει για το ντέρμπι του ΟΑΚΑ. «Έχουμε ήδη εξασφαλίσει επτά
χιλιάδες εισιτήρια και έτσι δεν ανησυχούμε», είπε ο διευθυντής της ΠΑΕ ΠΑΟΚ
Σίμος Λάζαρης, ο οποίος είναι ένας από τους βασικούς συντονιστές της καθόδου
των οπαδων του «δικεφάλου» στην Αθήνα. Οι οπαδοί του ΠΑΟΚ θα αναχωρήσουν όλοι
μαζί με τα λεωφορεία τους από τη Θεσσαλονίκη και θα μπαίνουν ανά ομάδες των
δέκα ή των δεκαπέντε λεωφορείων στην Αθήνα, με προορισμό το ΟΑΚΑ. 
Οι οπαδοί του ΠΑΟΚ ετοιμάζουν «εκστρατεία» για το ντέρμπι με τον Ολυμπιακό

Λιγοστεύουν τα προβλήματα για τον Ντούσαν Μπάγιεβιτς εν όψει του ντέρμπι με
τον Ολυμπιακό. Χθες επέστρεψε στη Θεσσαλονίκη ο Κόφι Αμπονσά, ενώ σήμερα
ειδοποίησε ότι επιστρέφει και ο Ινφαένι Ουντέζε από τη Νιγηρία. 
*** Ο Γιώργος Μπατατούδης, το μέλος της διοίκησης Χρήστος Γκροζούδης και ο
Μλάντεν Φορτούλα, αναχωρούν σήμερα για το Τορίνο προκειμένου να έχουν
διερευνητική συζήτηση με παράγοντες της Γιουβέντους για τη σύναψη σχέσεων
συνεργασίας με την ιταλική ομάδα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17266O043</ED>
<ID>
ID:306223

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: 1,9 εκατ. ευρώ στους ποδοσφαιριστές
</H5><H2>Με γεμάτες τσέπες οι παίκτες στην Ξάνθη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Κάρλος Γκαμάρα αναμένεται να επιστρέψει την Παρασκευή από την Παραγουάη και
να μπορέσει να αγωνιστεί εναντίον της Ξάνθης

Καταβλήθηκαν χθες οι δόσεις των συμβολαίων των ποδοσφαιριστών της ΑΕΚ. Ο Μάκης
Ψωμιάδης, κάνοντας πράξη όσα είχε υποσχεθεί το βράδυ του θριάμβου της Ένωσης
στην Τούμπα εναντίον του ΠΑΟΚ, κατέβαλε χθες το ποσό των 1.907.000 ευρώ
(περίπου 650 εκατ. δραχμές) που αναλογούσαν σε δόσεις συμβολαίων, αλλά και σε
κάποια πριμ τα οποία είχε υποσχεθεί στους παίκτες. 
Μεταξύ των ποδοσφαιριστών που έπρεπε να πάρουν χρήματα αυτόν τον μήνα είναι
και οι Τσάρτας, Νικολαΐδης και Γκαμάρα. 
Ο Μάκης Ψωμιάδης βρίσκεται στη Θεσσαλονίκη και χθες είχε ιδιαίτερη συνομιλία
με τον Μιχάλη Κασάπη, αφού ανησυχεί για την κατάσταση της υγείας του
ποδοσφαιριστή. Ο Κασάπης διαβεβαίωσε τον ισχυρό άνδρα της ΑΕΚ ότι δεν έχει
κάτι σοβαρό και - εκτός απροόπτου - θα αγωνιστεί στο σημερινό παιχνίδι της
Εθνικής με τη Σουηδία. Είναι, λοιπόν, φυσικό να είναι και στη διάθεση του
Φερνάντο Σάντος για το παιχνίδι της Κυριακής με τη SKODA Ξάνθη. 
ΤΑ ΕΙΣΙΤΗΡΙΑ ΜΕ ΙΝΤΕΡ 
Τη... θέση τους στην εξέδρα αρχίζουν να καταλαμβάνουν οι οπαδοί της ΑΕΚ, εν
όψει του αγώνα ρεβάνς με την Ίντερ. 
Παρ' ότι ακόμα δεν έχει γίνει το πρώτο παιχνίδι και χωρίς, φυσικά, να είναι
γνωστό και το αποτέλεσμά του, οι οπαδοί της Ένωσης δείχνουν το ενδιαφέρον τους
να σταθούν κοντά στην αγαπημένη τους ομάδα. Άλλωστε και το όνομα της αντιπάλου
είναι ένα μεγάλο κίνητρο για τους φίλους της ΑΕΚ, που θα θελήσουν να
παρακολουθήσουν το ματς. 
Τα εισιτήρια θα κυκλοφορήσουν μεθαύριο, αλλά οι τιμές τους είναι ιδιαίτερα
«τσουχτερές». Μέχρι τώρα τα πιο ακριβά εισιτήρια που έχει εκδώσει η
«κιτρινόμαυρη» ΠΑΕ ήταν πέρυσι με την Μπαρτσελόνα και φέτος με τον Ολυμπιακό. 
Και στα δύο παιχνίδια το γήπεδο σχεδόν γέμισε. Το ίδιο αναμένεται να συμβεί
και τώρα και αν, μάλιστα, το σκορ του πρώτου παιχνιδιού επιτρέπει όνειρα για
πρόκριση, τότε οι άνθρωποι της ΠΑΕ θα πρέπει να... κρυφτούν. 
Τα πιο ακριβά «κομμάτια» θα εκδοθούν στη θύρα 18, όπου στοιχίζουν 88 ευρώ. Στη
θύρα 3 κοστίζουν 75 ευρώ, στις 5-6-7 και 16-17-19 αντιστοιχούν σε 60 ευρώ,
στις 8 και 12 στοιχίζουν 45 ευρώ, στις 21 και 24 έχουν 40 ευρώ. Τα πιο φτηνά
είναι στις θύρες 9 και 11 με 20 ευρώ. Δεν έχουν ανακοινωθεί τιμές για τις
θύρες 1 και 2, αφού θα τις χρησιμοποιήσουν οι οπαδοί της Ίντερ και τα
εισιτήρια θα τιμώνται προς 30 ευρώ. Αντίστοιχα, η ΑΕΚ θα παραλάβει 5.000
εισιτήρια από την ιταλική ομάδα για το πρώτο παιχνίδι που, επίσης, η τιμή τους
είναι 30 ευρώ. 
*** Χθες ξεκίνησε προπονήσεις ο Γκρεγκόρζ Μιελκάρσκι. Ο παίκτης είχε
τιμωρηθεί από τη διοίκηση με τρίμηνη διακοπή συμβολαίου, η οποία έληξε, ενώ
ταυτόχρονα υποβλήθηκε σε εγχείρηση στο γόνατο. Σε δύο εβδομάδες ο Πολωνός θα
είναι έτοιμος να τεθεί στη διάθεση του Φερνάντο Σάντος, εφόσον βέβαια δώσει
την έγκρισή της η διοίκηση. 
*** Στις πατρίδες τους βρίσκονται οι Γκαμάρα και Πέτκοφ. Ο πρώτος θα
αγωνιστεί στο φιλικό παιχνίδι Παραγουάης - Βολιβίας και ο δεύτερος στο ματς
Κροατίας - Βουλγαρίας, τα οποία θα διεξαχθούν σήμερα. Ο Παραγουανός αναμένεται
να επιστρέψει μεθαύριο και το θέμα το οποίο τίθεται είναι αν θα προλάβει να
είναι συνεπής, ώστε να μην υπάρχει πρόβλημα με τη συμμετοχή του στο ματς της Ξάνθης.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17266O044</ED>
<ID>
ID:306243

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O04&aa=4</URL></REF>


Article

<CATEGORY>vin10</CATEGORY>

 <H5>ΜΠΟΑΤΕΓΚ
</H5><H2>Διαπραγματεύσεις μετά την Πράγα
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Το σοβαρό πλην... κρυφό ενδιαφέρον της Μίντλεσμπρο για τον Ντέρεκ Μπόατεγκ
καλά κρατεί. Και ο μάνατζερ του ποδοσφαιριστή του Παναθηναϊκού, Πάτρικ Μερκ,
τηρώντας διπλωματική στάση με χθεσινές δηλώσεις του ναι μεν διέψευσε - όπως
και η ΠΑΕ - οποιαδήποτε συμφωνία, ωστόσο, δεν απέκλεισε το ενδεχόμενο να
δρομολογηθούν ταχύτατες εξελίξεις στην υπόθεση. Μάλιστα, όπως αφήνουν να
εννοηθεί «κύκλοι» που πρόσκεινται στον επίσημο ΠΑΟ, μετά το παιχνίδι με τη
Σπάρτα Πράγας θα ξεκινήσουν σοβαρές και... αληθινές διαπραγματεύσεις. 
«Άκουσα και εγώ φήμες για ενδεχόμενη συμφωνία του Μπόατεγκ με τη Μίντλεσμπρο,
αλλά δεν είναι τίποτε παραπάνω από φήμες. Γνωρίζω πως η αγγλική ομάδα θέλει
τον Ντέρεκ, τους αρέσει, έχουν δείξει κάποιο ενδιαφέρον, αλλά δεν υπάρχει
επίσημη πρόταση ή κάποιες διαπραγματεύσεις» ξεκαθάρισε ο Μερκ και εξήγησε:
«Γνωρίζω πως έχουν μεγάλη εκτίμηση στον Ντέρεκ και τώρα εξαρτάται από τη δική
τους απόφαση αν θέλουν να κάνουν το επόμενο βήμα. Ο Ντέρεκ θέλει να παίξει
στην Πρέμιερ Λιγκ, αλλά, βέβαια, ήδη αγωνίζεται σε μία από τις κορυφαίες
ομάδες της Ευρώπης. Σας ομολογώ, πάντως, ότι η Μίντλεσμπρο είναι μία από τις
πολλές ομάδες που ενδιαφέρονται να τον αποκτήσουν». 
Ο Ντέρεκ Μπόατεγκ βρίσκεται στο στόχαστρο της Μίντλεσμπρο, όπως παραδέχθηκε ο
μάνατζέρ του Πάτρικ Μερκ

Στο συνέχεια, ο Μερκ αποκάλυψε ότι έχει γίνει μία διερευνητική επαφή: «Η
Μίντλεσμπρο ήρθε σε επαφή μαζί μου και βολιδοσκόπησε τη διάθεση του Μπόατεγκ
να πάει στην Αγγλία, τον χαρακτήρα του και τι συμβαίνει με τον συμβόλαιό του.
Όμως, το πρώτο βήμα πρέπει να το κάνει η αγγλική ομάδα και αφού συμφωνήσει με
τον Παναθηναϊκό να συζητήσει και με τον Ντέρεκ». 
ΦΙΛΙΚΟ ΓΙΑ 11 ΠΑΙΚΤΕΣ 
Στο μεταξύ, αν και ο Σέρχιο Μαρκαριάν θα ήθελε να έχει όλους τους παίκτες του
στη διάθεσή του, εν όψει των αγώνων με Ακράτητο και Σπάρτα Πράγας, εντούτοις,
αυτό είναι αδύνατον, λόγω των υποχρεώσεων τους με τις εθνικές ομάδες. Πάντως,
παρά την απουσία δεκατεσσάρων ποδοσφαιριστών παρουσιάζεται μιας πρώτης τάξεως
ευκαιρία στον Ουρουγουανό να «ακτινογραφήσει» με την ησυχία του την τσέχικη
ομάδα, η οποία παρουσιάζεται διαφορετική μετά τις παραχωρήσεις παικτών της στη
μεταγραφική περίοδο. Στον αγωνιστικό τομέα θα διεξαχθεί σήμερα το πρωί
προπονητικό φιλικό με αντίπαλο την ΑΒ Κοπεγχάγης, η οποία φιλοξενείται στις
εγκαταστάσεις της Παιανίας. 
*** Έστω και τραυματίας ο Μιχάλης Κωνσταντίνου σκόραρε χθες με τα
χρώματα της Εθνικής Κύπρου. Πέτυχε το μοναδικό γκολ της ομάδας του στο 1-1
κόντρα στην Αρμενία και χειροκροτήθηκε που ακόμα και με ελαφρύ διάστρεμμα
κατάφερε να στείλει την μπάλα στα δίχτυα...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17266O051</ED>
<ID>
ID:306151

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ: ΠΡΟΚΛΗΣΗ ΓΙΑ ΟΛΥΜΠΙΑΚΟ, ΗΡΑΚΛΗ ΚΑΙ ΠΑΟ </H5><H2>Τριπλό μπλοκ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Παναθηναϊκός και Ηρακλής χρειάζονται πάθος απόψε για νικηφόρα αποτελέσματα
εναντίον Ευρωπαίων αντιπάλων

Πρόκληση τριπλού ευρωπαϊκού... μπλοκ απόψε για το ελληνικό βόλεϊ με Ολυμπιακό
στη Μόσχα και Ηρακλή στο Αλεξάνδρειο με τη γαλλική Τουρ σε πρώτους
προημιτελικούς Τσάμπιονς Λιγκ, ενώ ο Παναθηναϊκός υποδέχεται στο Κύπελλο CEV
την Ασιστέλ Μιλάνο του Τζαμπάολο Μοντάλι! 
Στο Αλεξάνδρειο (18.00, ΕΤ3) ο Ηρακλής θέλει νίκη, ει δυνατόν με 3-0 εν όψει
της ρεβάνς, αφού η Τουρ έχει δυνατή έδρα. 
Και νίκη 3-1 στη Λεωφόρο (19.00, Alpha Sports 1) ίσως αρκεί για πρόκριση
Παναθηναϊκού στο φάιναλ φορ, αφού έχασε 1-3 και μόλις 3 πόντους διαφορά
(91-94) στο Μιλάνο. 
Όσο για τον Ολυμπιακό έχει δύσκολο έργο στη Μόσχα (19.00, Alpha Sports 2)
κόντρα στη νεανική «μηχανή» που διέλυσε δύο φορές 3-1 την πανίσχυρη ιταλική
Σίσλεϊ Τρεβίζο.... 
ΗΤΑΝ ΚΟΝΤΑ! 
Έδειξε ότι μπορούσε ν' απειλήσει την πανίσχυρη ιταλική Ραβέννα ο Φιλαθλητικός,
ο οποίος αποκλείστηκε με το κεφάλι ψηλά από το φάιναλ φορ του Κυπέλλου CEV,
χάνοντας στην Πυλαία 2-3 σετ (22-25, 14-25, 25-22, 25-21, 8-15). 
ΦΙΛΑΘΛΗΤΙΚΟΣ (Ι. Κυλίτσης): ΛΙΤΒΙΝΣΚΑ 5, ΜΠΟΖΙΛΟΒΑ 20, Σάκκουλα 8,
Σάλτσεβιτς 8, ΟΡΔΟΥΛΙΔΟΥ 17, ΜΠΡΑΓΙΑ 7 - ΛΑΜΠΡΑΚΗ (λίμπερο, 73% υποδ.- 6 άμ.). 
ΡΑΒΕΝΝΑ (Μ. Μπενέλι): Μπόουν 3, Ντόνετς 11, ΡΙΝΙΕΡΙ 20, Λο Μπιάνκο 1,
Ντελ Σολάρ 5, Σέκολο 12- ΣΙΚΟΡΑ (λίμπερο, 80% υποδ.- 19 αμ.), ΚΡΕΜΟΝΕΖΙ 8,
Κρουτσιάνι 6, ΜΑΖΕΡ 17. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O061</ED>
<ID>
ID:306152

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: Σούπερ σταρ του ύψους στο ΣΕΦ </H5><H2>Υπόσχονται θέαμα και συγκινήσεις
</H2>
Εντυπωσιακό θέαμα και πολλές συγκινήσεις αναμένεται να προσφέρει το άλμα εις
ύψος των ανδρών στο διεθνές μίτινγκ κλειστού στίβου Αθήνα 2002 (Τετάρτη 20
Φεβρουαρίου στο ΣΕΦ), σύμφωνα με τα ονόματα αθλητών που δήλωσαν συμμετοχή. 
Ούτε λίγο ούτε πολύ, υπάρχουν σούπερ σταρ του αγωνίσματος όπως ο Ρώσος
παγκόσμιος πρωταθλητής ανοικτού στίβου 1999 Βιάτσεσλαβ Βορονίν (παντρεμένος με
Ελληνίδα!), ο νεαρός συμπατριώτης του Γιάροσλαβ Ριμπάκοφ (2ος στο Έντμοντον),
ο Σουηδός κορυφαίος φέτος στον κόσμο με 2,35 Στάφαν Στραντ, ο Ουκρανός
(ασημένιος πέρυσι στο Παγκόσμιο Κλειστού) Αντρέι Σοκολόφσκι, ο Καναδός Μαρκ
Μπόσγουελ (2,33 πέρυσι) και οι Λευκορώσοι Γκενάντι Μορόζ (2,33) και Αντρέι
Τζούμπα (2,31)! <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O062</ED>
<ID>
ID:306190

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Πειραϊκό ντέρμπι </H2>
Δύο εξ αναβολής αγώνες για το πρωτάθλημα της Α1 κατηγορίας στο πόλο θα
διεξαχθούν σήμερα: Στις 17.45 στο κολυμβητήριο του Πειραιά ο Εθνικός θα
αντιμετωπίσει τον Ολυμπιακό, στο πλαίσιο της 12ης αγωνιστικής. Το παιχνίδι θα
καλυφθεί απευθείας από τον Alpha Sports 1. Επίσης, στις 19.00, η Βουλιαγμένη
θα αντιμετωπίσει τη Γλυφάδα. Το παιχνίδι αυτό είναι στο πλαίσιο της 9ης αγωνιστικής.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O063</ED>
<ID>
ID:306224

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=3</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ </H5><H2>Υποσμηναγός η Πολλάτου </H2>
Υποσμηναγός της Πολεμικής Αεροπορίας ορκίστηκε χθες η Ολυμπιονίκης του ανσάμπλ
Άννα Πολλάτου. Η αθλήτρια, που μέχρι τώρα δεν είχε ενταχθεί στις Ένοπλες
Δυνάμεις λόγω ηλικίας, είχε συνάντηση και με τον υφυπουργό Άμυνας κ. Λάζαρο
Λωτίδη, ο οποίος τη συνεχάρη. «Θα συμβάλω στην επιτυχία των Ολυμπιακών Αγώνων
του 2004 με όλες μου τις δυνάμεις» είπε στον υφυπουργό η 19χρονη πρωταθλήτρια.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O064</ED>
<ID>
ID:306244

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=4</URL></REF>


Article

<CATEGORY>vin10</CATEGORY>

 <H5>ΔΑΝΙΗΛΙΔΟΥ </H5><H2>Στον β' γύρο </H2>
Η Λένα Δανιηλίδου προκρίθηκε στον δεύτερο γύρο στο τουρνουά τένις του Κατάρ
(170.000 δολαρίων), αφού κατάφερε να αποκλείσει στο πρώτο παιχνίδι την Ιταλίδα
Ρίτα Γκράντε. Η Δανιηλίδου νίκησε με 6-2, 6-4. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O065</ED>
<ID>
ID:306258

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O066</ED>
<ID>
ID:306267

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=6</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O067</ED>
<ID>
ID:306273

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=7</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ 4» περιλαμβάνει σήμερα την 4η, 5η, 6η και 7η ιπποδρομία, ενώ το
«Σκορ 6» (Μεταφέρθηκαν 36.967,60 ευρώ) την 2η, 3η, 4η, 5η, 6η και 7η
ιπποδρομία. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΒΟΛΙΔΑ 58 Δημητσάνης&#0094 
2. ΔΗΜΟΚΡΑΤΙΣΣΑ 58 Ζευγώλης&#0093 
3. ΔΩΡΟΝΙΚΗ 58 Λέντερης&#0098 
4. ΖΑΒΙΤΣΑ 58 Βαλακούδ. Ν.&#0095 
5. ΖΑΛΑΟ 58 Φίλιππος&#0091 
6. ΚΑΙΣΑΡΙΑΝΗ 58 Τριανταφύλ.&#0092 
7. ΚΛ. ΜΑΡΙΑΝΝΑ 56,5 Ντίνα&#0096 
8. ΠΑΛΜ ΜΠΗΤΣ 58 Σωτηρόπ/λος&#0097 
- Υπόδ.: ΚΛΕΒΕΡ ΜΑΡΙΑΝΝΑ - ΖΑΛΑΟ (Ζαβίτσα). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΧΡΥΣΤΑΛΛΕΝΙΑ 58 Ζευγώλης&#0091 
2. ΚΡΗΤΙΚΙΑ 57 Γεωργίου&#0098 
3. ΠΙΚΟΛ. ΑΝΑΪΤ 56 Δάλαρης&#0099 
4. ΑΜΦΙΚΛΕΙΑ 55,5 Δημητσάνης&#0097 
5. ΩΡΑΙΑ ΣΟΦΙΑ 55,5 Μαστοράκης&#0094 
6. ΑΡΑΧΝΗ 55 Νικολαΐδης&#0096 
7. ΜΑΡΙΑ ΘΗΡΕΣΙΑ 55 Λάος&#0092 
8. ΜΥΘΗΜΝΑ 55 Ξυνός&#0095 
9. ΦΕΒΡΩΝΙΑ 53,5 Χαλιάσος&#0093 
- Υπόδ.: ΧΡΥΣΤΑΛΛΕΝΙΑ - ΚΡΗΤΙΚΙΑ (Πικολίνα Ανάιτ). 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΚΟΝΝΕΞΙΟΝΣ 58 Ντίνος&#0095 
2. ΛΟΥΚΑ ΣΠΙΘΑ 55,5 Δρόσος&#0093 
3. ΜΑΟΥΝΤ. ΧΑΪΤΣ 58 Φίλιππος&#0097 
4. ΝΤΟΝΑΤΕΛΛΑ 58 Ζευγώλης&#0096 
5. ΠΟΛΚΑ 58 Σωτηρόπ/λος&#009 2 
6. ΣΚΑΝΔΑΛΗ 58 Νίκος&#0099 
7. ΤΟΛΜΗΡΗ 58 Γεωργίου&#0094 
8. ΦΙΟΡΙΝΑ 58 Τριανταφύλ.&#0091 
9. ΩΡΑΙΑ ΚΙΚΗ 58 Ξυνός&#0098 
- Υπόδ: ΜΑΟΥΝΤΕΝ ΧΑΪΤΣ - ΠΟΛΚΑ (Ωραία Κική). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΑΜΠΩΤΙΣ 58 Οικονομίδης&#0096 
2. ΕΛΙΖΑΜΠ. ΦΟΥΣΚ 58 Λιάκος&#0093 
3. ΖΑΡΑ 58 Δημητσάνης&#0092 
4. ΖΑΧΑ 58 Λάος&#0097 
5. ΛΑΚΥ ΣΤΑΡ 58 Τσεργάς&#0094 
6. ΜΙΣ ΣΑΝΤΡΑ 58 Νίκος&#0095 
7. ΜΠΛΟΥ ΜΠΕΛ 58 Σωτηρόπ/λος&#0091 
- Υπόδ.: ΖΑΧΑ - ΜΠΛΟΥ ΜΠΕΛ (Άμπωτις). 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΛΟΥΜΟΥΜΠΑ 57 Αργύρης&#0096 
2. ΝΤΕΖΕΡΤ ΡΟΟΥΖ 56 Δημητσάνης&#0091 
3. ΠΕΠΕΡ 54 Ξυνός&#0093 
4. ΜΙΣ ΣΑΝΤΡΙΝΑ 51,5 Γεωργίου&#0092 
5. ΜΙ ΑΜ. ΡΟΥΛΑ 50 Τσεργάς&#0095 
6. ΧΟΡΔΗ 48 Μαστοράκης&#0097 
7. ΦΑΙΡΥ ΧΕΒΕΝ 48,5 Ντίνα&#0094 
- Υπόδ.: ΛΟΥΜΟΥΜΠΑ - ΠΕΠΕΡ (Μις Σαντρίνα) 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΛΑΜΨΑΚΗ 54,5 Άγγελος&#0091 
2. ΕΝΕΡΓΕΙΑ 57,5 Χαραλάμπ.&#0096 
3. ΒΑΣΙΑ ΦΟΥΣΚ 56,5 Φίλιππος&#0093 
4. ΑΛΕΪΟΡ 56 Δάλαρης&#0098 
5. ΚΙΣΣΙΝΓΚ ΓΟΥΕΪ 55,5 Λάος&#0095 
6. ΑΜΟΥΖΕΝΗ 55 Σκιαδόπ/λος&#0092 
7. ΑΝΤΙΘΕΣΗ 54,5 Ξυνός&#0097 
8. ΑΡΙΣΒΗ 54,5 Νικολαΐδης&#0094 
- Υπόδ.: ΚΙΣΣΙΝΓΚ ΓΟΥΕΪ - ΒΑΣΙΑ ΦΟΥΣΚ (Αντίθεση) 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΟΜ. ΚΟΡΔΙΑΝΗ 55,5 Δρόσος&#0092 
2. ΚΙΚΙΤΣΑ 57 Τριανταφύλ.&#0095 
3. ΣΑΝΤΑ ΜΑΡΙΝΑ 57 Λάος &#0097 
4. ΤΣΑΟ ΣΟΦΟΥΛΑ 57 Ξυνός&#0094 
5. ΜΠΛΑΚ ΓΚΕΡΛ 56,5 Ντίνος&#0091 
6. ΡΕΓΓΙΝΑ ΣΤΑΡ 56 Τσεργάς&#0096 
7. ΡΟΖΑΛΙΝΤΑ 56 Νικολαΐδης&#0093 
- Υπόδ.: ΣΑΝΤΑ ΜΑΡΙΝΑ - ΟΜΟΡΦΗ ΚΟΡΘΙΑΝΗ (Ρεγγίνα Σταρ). 
8η ΙΠΠΟΔΡΟΜΙΑ / Ώρα 6.30, 1.400 μέτρα 
1. ΣΥΛΒΑΝΑ 58 Οικονομίδης&#0093 
2. ΑΜΑΡΤΩΛΗ 57 Νικολαΐδης&#0098 
3. ΠΙΚ. ΧΡΗΣΤΟΣ 56,5 Δάλαρης&#0091 
4. ΤΖΟΥΡΝ. ΓΟΥΕΪ 54 Λάος&#0097 
5. ΑΡΧ/ΡΕΜΠΕΤΗΣ 54 Ζευγώλης&#0095 
6. ΚΩΝΣΤΑΝΤΗΣ 52,5 Κυριακόπ. &#0092 
7. ΔΙΑΧΥΤΙΚΗ 51,5 Χαραλάμπ.&#0094 
8. ΜΑΤΖ. ΓΟΥΪΝΝΕΡ 51 Τσεργάς &#0096 
- Υπόδ.: ΠΙΚΟΛ. ΧΡΗΣΤΟΣ - ΣΥΛΒΑΝΑ (Ματζ. Γουίννερ). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΙΣΤΒΑΝ 59,5 Οικονομίδης &#0094 
2. ΜΑΡΟΥΑ 56,5 Ντίνος&#0092 
3. ΩΡ. ΤΟΥ ΠΕΡΑ 56 Γεωργίου&#0095 
4. ΜΑΡΑΘ. ΦΑΪΤΕΡ 55,5 Σκιαδόπ/λος&#0096 
5. ΙΕΡΩΝ 54,5 Νικολαΐδης&#0093 
6. ΙΤΑΛΙΔΑ 54 Τσεργάς&#0097 
7. ΛΕΪΝΤΥ ΚΑΤΙΑ 52 Λάος&#0091 
8. ΠΥΡΡΟΣ 49,5 Αλέξανδρος&#0099 
9. ΣΗ ΣΤΑΡ 45,5 Χαλιάσος &#0098 
- Υπόδ.: ΜΑΡΟΥΑ - ΙΤΑΛΙΔΑ (Ιέρων). 
- Δύο αουτσάιντερ: ΤΖΟΥΡΝΕΫ ΓΟΥΕΪ (8η) - ΛΕΪΝΤΥ ΚΑΤΙΑ (9η).
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17266O068</ED>
<ID>
ID:306275

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O06&aa=8</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΠΡΕΠΕΙ ΝΑ ΑΠΟΚΤΗΣΟΥΜΕ ΝΟΟΤΡΟΠΙΑ ΠΡΩΤΑΘΛΗΤΗ
</H5><H2>Θα αλλάξουμε!
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Στην καριέρα μου έχω κατακτήσει τίτλους τόσο ως παίκτης όσο και ως προπονητής
και γνωρίζω πώς νιώθει ο παίκτης που πετυχαίνει κάτι τέτοιο. Αλλάζει η
αυτοπεποίθησή του, γίνεται άλλος άνθρωπος. Αυτό θέλω να μεταφέρω στους παίκτες
μου και ξέρω πώς θα το κάνω. Είναι η πιο δύσκολη δουλειά μου, αλλά θα το
πετύχω να τους περάσω τη νοοτροπία του πρωταθλητή». 
Ο Λευτέρης Σούμποτιτς ήταν κατηγορηματικός μιλώντας χθες, με αφορμή τον
αυριανό αγώνα κόντρα στην Μπενετόν. Στον λίγο καιρό που βρίσκεται στους
Πειραιώτες έχει διαγνώσει την έλλειψη αυτοπεποίθησης των παικτών, οι οποίοι
πολλές φορές, ενώ έχουν διαφορά ακόμα και 18 πόντων, μόλις δεχθούν 5-6 πόντους
μαζεμένους παρουσιάζουν σημάδια πανικού. 
«Στον Ολυμπιακό, το σερί των πέντε συνεχόμενων πρωταθλημάτων είχε ζήσει μόνο
ένας παίκτης από αυτούς που είναι σήμερα στην ομάδα, ο Μίλαν Τόμιτς, ο οποίος
ζει και αναπνέει για να ξαναβρεθεί στην κορυφή, αφού γνωρίζει πώς είναι να
είσαι πρωταθλητής. Από τους υπόλοιπους, ο Παπανικολάου το έζησε προλαβαίνοντας
τα δύο τελευταία πρωταθλήματα και ο Μπουντούρης από τις προηγούμενες ομάδες
του. Οι υπόλοιποι δεν έχουν ζήσει αυτό το συναίσθημα και θα πρέπει όλοι να
αποκτήσουν τη νοοτροπία του πρωταθλητή. 
ΤΑ ΛΑΘΗ 
Ο Λευτέρης Σούμποτιτς διαπίστωσε ότι οι συνεχείς αγωνιστικές μεταπτώσεις των
παικτών του οφείλονται σε έλλειψη αυτοπεποίθησης και αυτό είναι που θέλει να
αλλάξει όσο γίνεται συντομότερα

Εκεί εστιάζεται το πιο δύσκολο κομμάτι της δουλειάς μας», τόνισε ο «Πίξι», που
στάθηκε ιδιαίτερα και στα λάθη. 
«Δεν μπορείς να πας πουθενά με 19 λάθη ανά παιχνίδι, αφού αυτός είναι ο μέσος
όρος που έχουμε στους τέσσερις αγώνες που κάθησα στον πάγκο της ομάδας.
Ιδιαίτερα τα λάθη στο φινάλε θα πρέπει να τα διορθώσουμε άμεσα», συνέχισε,
αρνούμενος να απαντήσει αν βρήκε... ευνουχισμένους τους παίκτες ή αν βρήκε
κάποιους καμένους... 
«Εγώ δεν πρόκειται ούτε να κατηγορήσω κανέναν ούτε να βρω δικαιολογίες. Με
ενδιαφέρει να πάρω το μάξιμουμ από κάθε παίκτη και χαίρομαι όταν βλέπω τον
Φόρεστ να παρουσιάζει στα δύο τελευταία παιχνίδια μεγάλη βελτίωση ή τις
εμφανίσεις του Μπουντούρη και του Φέμερλινγκ. Μου άρεσε που ο Γερμανός
τσαντίστηκε και έπαιξε με τέτοιο πάθος στο Αλεξάνδρειο», συνέχισε ο κόουτς του
Ολυμπιακού, ο οποίος ξεκαθάρισε πως στην Ιταλία η ομάδα θα πάει για τη νίκη. 
ΜΟΝΟ ΝΙΚΕΣ 
«Δεν κάνουμε υπολογισμούς και ούτε διαλέγουμε αντιπάλους. Ο στόχος μας είναι
πάντα η νίκη και έτσι θα παίξουμε κόντρα και στην Μπενετόν, που είναι ομάδα με
φιλοσοφία βγαλμένη από το ΝΒΑ». 
Όσο για το πρότυπο του μπάσκετ που φαντάζεται στον Ολυμπιακό; 
«Θα ήθελα να παίζουμε όπως στο τρίτο δεκάλεπτο με τη Μακάμπι, όταν αγγίξαμε το
τέλειο. Υπολογίζω όλους τους παίκτες μου, αφού η ομάδα έχει μεγάλο βάθος»,
κατέληξε, αφού μίλησε με τα καλύτερα λόγια και για τον Θοδωρή Παπαλουκά, τον
παίκτη που είχε και στον Πανιώνιο και από τον οποίο περιμένει πολλά.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17266O071</ED>
<ID>
ID:306153

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O07&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ Ν.Φ.: «Πινγκ πονγκ» ευθυνών για την πορεία της ομάδας
</H5><H2>Σε κόντρα Καλαφατάκης και διοίκηση
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Διοίκηση και προπονητής στον Ιωνικό Ν.Φ. έχουν μία «άτυπη κόντρα» σε μία
κρίσιμη για την ομάδα περίοδο. Ζητήθηκε η παραίτηση του Γιώργου Καλαφατάκη, ο
οποίος αρνήθηκε απαντώντας: «Πιστεύω ότι μπορούμε να παραμείνουμε στην
κατηγορία και μπορούμε να παλέψουμε». 
Στο τελευταίο, βέβαια, δεν διαφωνεί ο πρόεδρος της ΚΑΕ, Παναγιώτης Βοϊλής,
έχει όμως μία διαφορετική άποψη, σε άλλα θέματα, ουσιαστικά, του επιρρίπτει
ευθύνες για την πορεία της ομάδας: «Υπάρχει μία δυσαρέσκεια για τον προπονητή
της ομάδας. Του έχουμε ζητήσει να μη διαμαρτύρεται στους διαιτητές, αλλά τα
ίδια έκανε και το ματς με το Μαρούσι, με αποτέλεσμα να δεχθεί τεχνική ποινή σε
κρίσιμο σημείο. Θεωρούμε ότι χάσαμε δύο κρίσιμα ματς, στα οποία αν είχαμε
νικήσει θα ήμασταν τώρα πιο ήρεμοι. Στο προπονητικό τιμ προσφέραμε τα πάντα.
Αλλάξαμε ξένους και πάντα δεχόμασταν τις επιλογές τους. Δεν θέλω να διαλύσω
την ομάδα, αντίθετα, πιστεύω ότι έχουμε ακόμα ελπίδες παραμονής» λέει ο κ.
Βοϊλής, θέτοντας παράλληλα ένα ακόμα θέμα για την Α1, με αφορμή τον
τραυματισμό του Ντόουσον: «Γιατί να μην μπορούμε να αντικαταστήσουμε και μετά
τις 31/1 έναν ξένο παίκτη, ο οποίος αποδεδειγμένα είναι τραυματίας και δεν
μπορεί να αγωνιστεί;». Σε αυτήν την ιστορία υπάρχει και μία λεπτομέρεια: Το
συμβόλαιο του Γιώργου Καλαφατάκη είναι διετές και «κλειστό», άρα αν απολυθεί
θα πρέπει να λάβει ολόκληρο το ποσόν του συμβολαίου του. Όσον αφορά όσα
ακούγονται περί μειώσεις των αποδοχών των παικτών ο κ. Βοϊλής διαψεύδει τα πάντα!
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17266O072</ED>
<ID>
ID:306191

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ: Για τον Βυλλιώτη
</H5><H2>Με πένθος κόντρα στην Ούλκερ
</H2>
Απόψε το βράδυ θα αναχωρήσουν για την Κωνσταντινούπολη ο Αργύρης Πεδουλάκης με
τον βοηθό του Δημήτρη Κουστένη, προκειμένου να παραβρεθούν το μεσημέρι (15.30)
για το τελευταίο «αντίο» στον πατριάρχη του Περιστερίου Πλούταρχο Βυλλιώτη. 
Η νεκρώσιμη ακολουθία θα ψαλεί στον Ιερό Ναό Αγίου Αντωνίου της Ριζούπολης. 
Στο αυριανό (τελευταίο) παιχνίδι της Ευρωλίγκας με την Ούλκερ ο προπονητής του
Περιστερίου θα δώσει μεγάλο χρόνο συμμετοχής στα νέα παιδιά, ενώ αποφασίστηκε
όλοι οι παίκτες να φορούν πένθιμο περιβραχιόνιο για σαράντα ημέρες.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17266O073</ED>
<ID>
ID:306225

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O07&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ, ΠΑΟΚ, ΗΡΑΚΛΗΣ
</H5><H2>Τουρνουά για τον εθελοντισμό
</H2>
* ΘΕΣΣΑΛΟΝΙΚΗ

Εξήντα λεπτά μπάσκετ θα προσφέρουν δωρεάν στους φιλάθλους της Θεσσαλονίκης οι
τρεις μεγάλες ομάδες της πόλης αύριο στο Αλεξάνδρειο Μέλαθρο με στόχο την
προώθηση του εθελοντισμού εν όψει των Ολυμπιακών Αγώνων 2004. 
Τρία 20λεπτα ντέρμπι, λοιπόν, στο «Παλέ», για τον εθελοντισμό και «όσοι πιστοί
προσέλθετε» είναι το σύνθημα των παραγόντων των Άρη, Ηρακλή και ΠΑΟΚ, που
είχαν την ιδέα και αναλαμβάνουν την υλοποίησή της με δική τους πρωτοβουλία. 
Το πρώτο θα ξεκινήσει στις 6 μ.μ., ενώ σήμερα θα γίνει η κλήρωση για τη σειρά
των αγώνων του ιδιόμορφου τουρνουά και η ανακοίνωση των λεπτομερειών
διεξαγωγής του. 
Θα είναι μια βραδιά-«όαση», εν μέσω τόσων προβλημάτων.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17266O074</ED>
<ID>
ID:306245

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O07&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Σοκ με Ταπούτο
</H2>
Νέος τραυματισμός για τον Χρήστο Ταπούτο! Ο νεαρός φόργουορντ τραυματίστηκε
χθες στην προπόνηση στο χέρι και τέθηκε εκτός αποστολής για τον αγώνα με την
Τσιμπόνα στην Κροατία, ενώ είναι αμφίβολο αν θα συμμετάσχει στον διαγωνισμό
καρφωμάτων στο Ολ Σταρ Γκέιμ. 
Ο Ταπούτος είχε ταλαιπωρηθεί αρκετό καιρό από τις αμυγδαλές του, ενώ στη
συνέχεια είχε μικροτραυματισμό, με αποτέλεσμα να μην έχει καταφέρει να δείξει
τις αληθινές δυνατότητές του στην ΑΕΚ.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17266O075</ED>
<ID>
ID:306259

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O07&aa=5</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Νέα «αστοχία»
</H2>
Επιτέλους ας συμφωνήσουν στη Δάφνη! Οι αλλαγές στην τεχνική ηγεσία, στο έμψυχο
υλικό και στη διοίκηση, συνεχίζουν να ταλαιπωρούν την ομάδα και να τη
σπρώχνουν στον γκρεμό, αφού υπάρχει πλήρης ασυνεννοησία. Λίγες ημέρες μετά τις
δηλώσεις του προπονητή Νίκου Κωστόπουλου για τη διαιτησία του Τζάμου («ή θα
πρέπει να είχε πλάτες ή κάτι χρωστούσε στον Πανιώνιο») η ΚΑΕ Δάφνη με
ανακοίνωσή της τού έβαλε... πιπέρι και τις χαρακτήρισε «ατυχείς»!
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17266O076</ED>
<ID>
ID:306268

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O07&aa=6</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ιατρικές... διαρροές
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Λίγο προτού οι υποχρεώσεις της ΑΕΚ για την περασμένη ποδοσφαιρική περίοδο
ολοκληρωθούν, ο Μπλένταρ Κόλα υποβλήθηκε σε αρθροσκόπηση στην ποδοκνημική.
Πριν από λίγες ημέρες ο ίδιος τραυματισμός, όπως ειπώθηκε, ίσως σταθεί αιτία
στο να διακόψει (προσωρινά;) την καριέρα του στη Νέα Φιλαδέλφεια. 
*** Ωστόσο, στην όλη υπόθεση υπάρχει αρκετό παρασκήνιο. Δεν αφορά μόνο τον
αριστεροπόδαρο μέσο, αλλά την εν γένει λειτουργία ορισμένων μέσα στην ΑΕΚ. Ας
δούμε κάποιες πτυχές. 
*** Ο «Μπλέντι» χειρουργήθηκε από τον Π. Νικολάου και τις πρώτες ημέρες
λέγεται ότι ακολούθησε πιστά τις οδηγίες. 
*** Στην καλοκαιρινή προετοιμασία ο Κόλα μπήκε σχεδόν έτοιμος στις ασκήσεις.
Πόση ένταση έβαλε, τι δύναμη έδωσε, ασφαλώς αρμόδιος να κρίνει ήταν ο
γυμναστής. Μετείχε σε αγώνες, αλλά ποτέ δεν... έκλεψε την καρδιά του Σάντος
για να του δώσει φανέλα βασικού, αν και τούτο δεν είναι το ζητούμενο. 
*** Προς το τέλος του 2001 ο μέσος είχε πλήρως αποστασιοποιηθεί! Καμία επαφή
με τον κ. Νικολάου, άσχετα αν ο γιατρός είχε πλήρη γνώση, ακόμη και πλάκες από
την εγχείρηση. Στον Νίκο Πανταζή ο Κόλα δεν απευθύνθηκε... 
Λέγεται ότι μπήκε στο... τιμ που αναζητά αλλού συμβουλές. Ιατρικής φύσεως.
Βέβαια, ο Μ. Ψωμιάδης γνωρίζει καλά ότι η ΑΕΚ διαθέτει το αρτιότερο ιατρικό
δυναμικό και ζητά από τους ποδοσφαιριστές να ακολουθούν τη «γραμμή» που ορθώς
δίνεται. Άλλωστε, όταν ζητάς συμβουλές στην προθέρμανση ή στους αγώνες, πώς
κατά τη διάρκεια της εβδομάδας την... ψάχνεις αλλού; 
*** Το ποιος παρέσυρε τον Κόλα είναι ένα θέμα. Το αν το τιμ γιγαντωθεί αφορά
τα ενδότερα της ΑΕΚ και όχι τη στήλη. Ο Κόλα, πάντως, δεν ήθελε να πάει
δανεικός στο Αιγάλεω και λίγες ημέρες πριν από τη γνωστοποίηση των ενοχλήσεων
έπαιζε κανονικά... ποδοβόλεϊ σε αίθουσα. Ουδέποτε μίλησε με τον επιστήμονα Ν.
Πανταζή. 
*** Το αν προχώρησε σε... βελονισμό, όπως για παράδειγμα λέγεται ότι έκανε ο
Μιελκάρσκι νωρίτερα από την εγχείρηση, δεν επιβεβαιώνεται. Και, φυσικά, δεν
είναι το μείζον αν τον είδε ο άξιος Α. Μήτσου. 
*** Ξεκάθαρο: όταν η ΑΕΚ διαθέτει Π. Νικολάου και Ν. Πανταζή οι διαρροές
προξενούν τουλάχιστον ερωτήματα. Τις «κολόνες» πρέπει να τις σέβονται. 
*** Εκτός κι αν υπάρχουν χρήματα για σπατάλη. Όπως λόγου χάρη τα περίπου 20
εκατ. που διατέθηκαν πέρυσι δεξιά κι αριστερά... 
Μια έκπληξη περίμενε χθες όσους βρέθηκαν κοντά στην Πλατεία Αλεξάνδρας και
ιδιαίτερα όσους θέλησαν να παρακολουθήσουν τη συνέντευξη Τύπου του Σούμποτιτς.
Ξαφνικά, εμφανίστηκε ο Βασίλης Χατζηπαναγής! 
*** Σίγουρα ο «Βάσια» δεν θέλησε να δει από κοντά τον «Πίξι» - το μπάσκετ
ουδέποτε ήταν προτεραιότητά του. 
*** Για μεταγραφή θα... ψάχναμε αν ο χρόνος γύριζε στη δεκαετία του '80 όταν ο
Ολυμπιακός ήθελε, αλλά δεν μπορούσε να πάρει τη «σημαία» του Ηρακλή. 
*** Άρα τι ήθελε ο «Νουρέγιεφ» στο Πασαλιμάνι; 
Βραδάκι Δευτέρας στη Θεσσαλονίκη εθεάθησαν μαζί οι κ.κ. Ζαχουδάνης και
Ψωμιάδης. Όπως είναι γνωστό, η σχέση τους εξελίσσεται σε φιλικότατη. Τι να
συζητούσαν όμως; Μάλλον για τα διοικητικά του Άρη. Η μεταγραφική περίοδος
πέρασε... 
*** Α, το βρήκαμε! Θα δει τους διεθνείς της ΑΕΚ στο σημερινό φιλικό της
Εθνικής και θα επιστρέψει στην Αθήνα. Πάντα κοντά στην ομάδα. Το «λένε» και οι
λογαριασμοί των ποδοσφαιριστών... 
Το χθεσινό (προγραμματισμένο) ρεπό που χορήγησε ο Τάκης Λεμονής στους
ποδοσφαιριστές του Ολυμπιακού ενδέχεται να λειτουργήσει και ως καταπραϋντικό
της σοβούσης κρίσης στους «ερυθρολεύκους». Ο Λεμονής και σήμερα θα εμφανιστεί
νωρίς το μεσημέρι στον Ρέντη. 
*** Ερώτηση: δεν είναι λιγάκι άδικο για τον τεχνικό να βάλλεται πανταχόθεν και
ο επίσημος Ολυμπιακός να μην παίρνει - έστω για τα μάτια του κόσμου - θέση;
Έτσι θα προχωρήσουν ως το ντέρμπι με τον ΠΑΟΚ στον Πειραιά. Με διαρκή
αμφισβήτηση; 
*** Όσο για το ποια τηλεοπτική εκπομπή βλέπουν εσχάτως οι παίκτες, η απάντηση
έρχεται άμεσα: αυτή των οργανωμένων οπαδών! Δικαίως... Σκεφθείτε ότι την
περασμένη Τετάρτη πήγαν να δουν το ΠΑΟΚ - ΑΕΚ και στο τρίτο γκολ του Ντέμη
ανέβηκαν στα δωμάτιά τους στο ξενοδοχείο της Λεωφόρου Συγγρού! 
Γάμος εν όψει! Τουλάχιστον αυτό είναι το όνειρο του Γ. Μπατατούδη. Να
συνεργαστούν ΠΑΟΚ και Γιουβέντους. 
*** Ήδη επαφή τμημάτων μάρκετινγκ έγινε. Ανεβαίνουν στη Θεσσαλονίκη. 
Συνέντευξη στη «Sportline» έδωσε ο Ντέγιαν Μποντίρογκα. «Θέλω να μείνω στον
ΠΑΟ και να είμαστε πρώτοι παντού», είπε με σιγουριά μεταξύ άλλων. Προσπερνά
την πρόκληση του ΝΒΑ. Τι δεν αποκάλυψε; Την πρόθεσή του να «στήσει» καμπ για
μικρά παιδιά το ερχόμενο καλοκαίρι. Από τον «Μπόντι» τα μυστικά του μπάσκετ οι
νεοσσοί θα τα μάθουν. Και αν μυηθούν και στον τομέα «δημόσιες σχέσεις», η
επιτυχία θα είναι εξασφαλισμένη!
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17266O081</ED>
<ID>
ID:306154

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ </H5><H2>Αμφιβολίες για την αξία του Μπαρτέζ
</H2>
Ο Φαμπιάν Μπαρτέζ ίσως γίνει η αιτία που η Γαλλία θα αποτύχει στο Παγκόσμιο
Κύπελλο της Νότιας Κορέας και της Ιαπωνίας σύμφωνα με τους Ζμπίγκνιεφ Μπόνιεκ
και Μάριο Ζαγκάλο! Οι «γκέλες» που έχει κάνει εφέτος στη Μάντσεστερ
Γιουνάιτεντ ο Γάλλος γκολκίπερ έχουν προβληματίσει τους δύο βετεράνους άσους,
οι οποίοι εξέφρασαν χθες τις αμφιβολίες τους για την αξία του. Ο Μπόνιεκ
τόνισε πως οι «Μπλε» έχουν την καλύτερη άμυνα, το καλύτερο κέντρο και την
καλύτερη επίθεση στον κόσμο, αλλά «ο Φαμπιάν δεν είναι ο καλύτερος
τερματοφύλακας στον κόσμο. Η απόσταση ανάμεσα στα καλά του ματς και τα κακά
είναι τεράστια. Εγώ αν έπαιζα μαζί του δεν θα του είχα ποτέ εμπιστοσύνη». Από
την πλευρά του, ο Ζαγκάλο δήλωσε: «Δεν είναι αυτός που ήταν. Έχει πανικοβληθεί
και η Εθνική Γαλλίας πρέπει να βρει άλλο γκολκίπερ το συντομότερο»! <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17266O082</ED>
<ID>
ID:306192

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O08&aa=2</URL></REF>


Article

<CATEGORY>vin10</CATEGORY>

 <H5>ΜΠΑΡΤΣΕΛΟΝΑ </H5><H2>Προσπαθεί να κρατήσει τον Ριβάλντο
</H2>
Για πάντα στο Καμπ Νόου προσπαθεί να κρατήσει τον Ριβάλντο η Μπαρτσελόνα.
Σύμφωνα με δημοσιεύματα του ισπανικού Τύπου, ο καταλανικός σύλλογος έχει ήδη
αρχίσει συνομιλίες με τον Βραζιλιάνο άσο για την ανανέωση του συμβολαίου του,
το οποίο λήγει στις 30 Ιουνίου 2003. Οι λεπτομέριες για το οικονομικό σκέλος
του συμβολαίου δεν έχουν ακόμη γίνει γνωστές. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17266O083</ED>
<ID>
ID:306226

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O08&aa=3</URL></REF>


Article

<CATEGORY>vin10</CATEGORY>

 <H5>ΛΑΤΣΙΟ </H5><H2>Προπηλάκισαν τον Τζακερόνι
</H2>
Το ποτήρι ξεχείλισε στη Λάτσιο! Η νέα ήττα των πάλαι ποτέ πρωταθλητών
Ιταλίας από την Πάρμα, την Κυριακή στο ιταλικό πρωτάθλημα, εξόργισε τους
οπαδούς της οι οποίοι πολιόρκησαν χθες το προπονητικό κέντρο του Φορμέλο και
προπηλάκισαν τον προπονητή Αλμπέρτο Τζακερόνι. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17266O084</ED>
<ID>
ID:306246

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O08&aa=4</URL></REF>


Article

<CATEGORY>vin10</CATEGORY>

 <H5>ΡΕΧΑΓΚΕΛ </H5><H2>Σαφές το μήνυμα
</H2>
Δεν τα... πιάνει, δήλωσε χθες ξεκάθαρα ο Ότο Ρεχάγκελ! Το μήνυμα σαφέστατο.
Δεν δωροδοκείται. Το είπε σχετικά με τις κλήσεις των διεθνών για το φιλικό με
τη Σουηδία. Στη φωτογραφία, εικονίζεται με ύφος που επιβεβαιώνει τη δήλωσή
του, ενώ... πιάνει το σημαιάκι του κόρνερ, παρακολουθώντας τη χθεσινή
προπόνηση της εθνικής μας ομάδας.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17266O085</ED>
<ID>
ID:306260

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O08&aa=5</URL></REF>


Article

<CATEGORY>vin10</CATEGORY>

 <H5>ΑΚΡΑΤΗΤΟΣ </H5><H2>Θα προσλάβει ψυχολόγο
</H2>
Ψυχολόγο προτίθεται να προσλάβει ο Ακράτητος! Την είδηση αποκάλυψε ο
Γιώργος Παράσχος, ο οποίος χθες έκανε ντεμπούτο στα Άνω Λιόσια και υπέγραψε
συμβόλαιο 1 1/2 έτους. Δήλωσε ο Παράσχος: «Αναλαμβάνω τον Ακράτητο σε μία
δύσκολη περίοδο. Καταλαβαίνω το σοκ που έχουν υποστεί οι παίκτες από τον
τραγικό θάνατο του Παθιακάκη. Μίλησα με τον κ. Παπαδήμα και δεν αποκλείεται να
προσλάβουμε ψυχολόγο για να μιλήσει στους ποδοσφαιριστές». Ο Παράσχος είπε,
επίσης, ότι το να δουλεύεις στον Ακράτητο αποτελεί πρόκληση για κάθε
προπονητή, αφού αυτή η ομάδα προσφέρει όλες τις προϋποθέσεις για επιτυχία.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17266O086</ED>
<ID>
ID:306269

</ID><URL>http://ta-nea.dolnet.gr/neaweb/neafile.print_unique?e=A&f=17266&m=O08&aa=6</URL></REF>


Article

<CATEGORY>vin09</CATEGORY>

 <H5>ΡΑΣΕΛ ΚΡΟΟΥ
</H5><H2>Το Νόμπελ των Όσκαρ
</H2><H4>Στο Βερολίνο έμαθε τα νέα για την υποψηφιότητά του στα Όσκαρ ο Ράσελ Κρόου.
Αλλά τα προσπέρασε με ένα ουίσκι στο χέρι...
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Τον σχιζοφρενή Νομπελίστα μαθηματικό Τζον Νας υποδύεται ο Ράσελ Κρόου στην
ταινία «Ένας υπέροχος άνθρωπος», ρόλος που του χάρισε την τρίτη συνεχόμενη
υποψηφιότητα για Όσκαρ. Αν κερδίσει, θα είναι ο τρίτος ηθοποιός που το
καταφέρνει, μετά τους Σπένσερ Τρέισι και Τομ Χανκς

Όταν έχεις στο τσεπάκι σου το δεύτερο Όσκαρ, τότε είσαι ο πιο άνετος σταρ του
Χόλιγουντ. Με αυτή την άνεση ο Ράσελ Κρόου ξάπλωσε χθες το μεσημέρι στη σουίτα
του, στο Βερολίνο, άνοιξε στο CNN και περίμενε την απόφαση της Ακαδημίας
Κινηματογράφου (τις υποψηφιότητες για τα Όσκαρ) με ένα ουίσκι στο χέρι. 
Μόλις ανακοινώθηκε η λίστα το πρώτο πράγμα που έκανε ήταν να τηλεφωνήσει στους
δύο άλλους. Πρώτα στο Ρον Χάουαρντ, τον σκηνοθέτη του «Ένας υπέροχος άνθρωπος»
και έπειτα στην συμπρωταγωνίστριά του, την Τζένιφερ Κόνελι. Και τους είπε επί
λέξει: «Έι, guys, είστε κι εσείς μέσα». 
Και εσείς πώς το πήρατε; - τον ρώτησαν, στο Βερολίνο. 
«Α, τίποτε δεν άλλαξε. Το πιο υγιές πράγμα για έναν ηθοποιό είναι να παραμένει
ηθοποιός. Όσα Όσκαρ και όσες υποψηφιότητες και αν πάρει». 
Τελικά, τι από τα δύο προτιμάτε; Beautiful mind (υπέροχο μυαλό) ή strong
body (δυνατό σώμα), γιατί, όπως βλέπουμε, διαθέτετε και από τα δύο; 
«Το καλύτερο που έχω να κάνω είναι να προσπεράσω την ερώτησή σας», είπε το
παλικάρι με το ψιλοκομμένο γενάκι και τη βραχνή γοητευτική φωνή, που έχει πια
βγάλει την πανοπλία του «Μονομάχου». 
Ναι, αλλά στην Αυστραλία ξεκινήσατε παίζοντας σε μικρές παραγωγές και η
ταινία σας, εκτός των άλλων, απειλείται από τις 13 υποψηφιότητες του «Άρχοντα
των δαχτυλιδιών», που την έκανε ο συμπατριώτης σας Πίτερ Τζάκσον. 
«Καθόλου περίεργο. Η βεντάλια της Ακαδημίας είναι μεγάλη, πράγμα που εξηγεί
τις πολλές υποψηφιότητες για τον "Άρχοντα των δαχτυλιδιών". Όσο για τις
επιλογές μου, αυτές παραμένουν ακλόνητα ethical - ηθικές. Είτε πρόκειται για
ταινίες μικρού ή μεγάλου κόστους. Άλλωστε, το "Beautiful Mind" (Ένας υπέροχος
άνθρωπος) κόστισε μόλις 47 εκατ. δολάρια. Σημασία δεν έχει το μέγεθος, αλλά το
αποτέλεσμα». 
Είναι συμπτωματικό που πάντα κερδίζουν Όσκαρ όσοι υποδύονται άτομα με
ειδικές ανάγκες; Φόρεστ Γκαμπ, Άνθρωπος της βροχής... 
«Παιδιά, δεν αντέχω τον κυνισμό σας. Έλεος. Πάμε παρακάτω». 
Τι το ιδιαίτερο έχουν η Αυστραλία και η Νέα Ζηλανδία για να διαθέτουν
τόσους υποψήφιους; Κίντμαν, Τζάκσον, Μπλάνσετ, Κρόου, είναι όλοι μέσα. 
«Μπορεί να... φταίει το πνεύμα περιπέτειας, που μας εμπνέει. Όχι μόνον στην
Τέχνη, αλλά και στην επιστήμη και τον αθλητισμό. Παρεμπιπτόντως, χάρηκα για
την Νικόλ. Ύστερα από μία περίοδο τόσης απογοήτευσης ελπίζω αυτή η
υποψηφιότητα να της χαρίσει λίγη ευτυχία». 
Δεν με εκπλήσσει το γεγονός πως ήσασταν «σκράπας» στα μαθηματικά (σ.σ.: στο
«Ένας υπέροχος άνθρωπος» υποδύεται μια σχιζοφρενή μαθηματική ιδιοφυία με
Νόμπελ). Εκείνο όμως που δεν μας έχετε πει είναι για μια μικρή ιστορία, στα
σχολικά σας χρόνια, ανάμεσα σε σας και σε ένα φίλο σας. 
Ο σταρ χλωμιάζει για κλάσματα δευτερολέπτου. Επικρατεί νεκρική σιγή. Στο τέλος
η Γερμανίδα που συντόνιζε την κουβέντα αρπάζει το μικρόφωνο και λέει με
συγκρατημένο τόνο: «Από εδώ και πέρα μόνον σοβαρές ερωτήσεις». 
Η αντίδραση από τους δημοσιογράφους ήταν αυτόματη κι ομόφωνη. Ένα παρατεταμένο
«Μμμμμμμμμμ» και τίποτε άλλο. End of story. 
<H3>Ιδιοφυής... συνάντηση
</H3>
Ο Τζον Νας, νομπελίστας των Μαθηματικών, πήγε στο πλατό του Beautiful Mind
(Ένας υπέροχος άνθρωπος), την τρίτη ημέρα των γυρισμάτων για να συναντήσει τον
Ράσελ Κρόου, τον ηθοποιό που τον υποδύεται στην ταινία. Το θυμήθηκε ο ίδιος ο
Κρόου στο Βερολίνο, συμπληρώνοντας πως ο νομπελίστας έχει ένα «εξαιρετικό
αναλυτικό μυαλό». Η ταινία δε που χάρισε την τρίτη υποψηφιότητα για Όσκαρ στον
Ράσελ Κρόου θα προβάλλεται στις ελληνικές αίθουσες από 1ης Μαρτίου.

<H3>Ακόμη
</H3><H3>ΤΑ ΒΡΑΒΕΙΑ
</H3>
Οι υποψηφιότητες για τα Όσκαρ 2002 στη σελ. 19
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17266P171</ED>
<ID>
ID:306155

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P17&aa=1</URL></REF>


Article

<CATEGORY>vin09</CATEGORY>

 <H2>«Η κυρία Κλάιν» και αφιέρωμα στη μνήμη του Αντρέα Φραγκιά
</H2>
Τα μονόπρακτα «Η κόρη του παντοπώλου» του Α. Βλάχου, «Η μαύρη παρηγοριά» και
«Υπό εχεμύθειαν» του Ν. Λάσκαρη και «Ο θάνατος του Περικλέους» του Δ. Κορομηλά
παρουσιάζονται από σήμερα (εκτός Δευτέρας και Τρίτης) στο Λαϊκό Θέατρο της
Νέας Ερυθραίας (Καζαντζάκη και Σκουφά, τηλ. 010.6206.190), σε σκηνοθεσία Δημ.
Αθανασόπουλου και σκηνικά και κοστούμια Γιώργου Λαμπράκη. 
«Acropolis now» είναι ο τίτλος της παράστασης που παρουσιάζει στο «Από
Μηχανής Θέατρο» (Ακαδήμου 13, Μεταξουργείο, τηλ. 010.5231.131) η Ομάδα Θεάτρου
«Συν Αθηνά» σε σκηνοθεσία Άντριαν Φρίλινγκ και Αθηνάς Παππά. Παίζουν: Αθηνά
Παππά, Άντριαν Φρίλινγκ, Γιώργος Σουξές, Ντόρα Ζαχαροπούλου και Νίκος
Πιπινέλης. 
Σκηνή από το έργο «Η κυρία Κλάιν» (με την Ελένη Χατζηαργύρη, την Αννίτα
Δεκαβάλλα και την Χριστίνα Αλεξανιάν) που ανεβαίνει στο «Θέατρο Εξαρχείων»

Το έργο του Νίκολας Ράιτ «Η κυρία Κλάιν» παρουσιάζεται στο «Θέατρο
Εξαρχείων» (Θεμιστοκλέους 69, τηλ. 010.3300.879) σε μετάφραση Αννίτας
Δεκαβάλλα και σκηνοθεσία Τάκη Βουτέρη. Πρωταγωνιστεί η Ελένη Χατζηαργύρη. Μαζί
της οι Αννίτα Δεκαβάλλα και Χριστίνα Αλεξανιάν. 
«Στο Σκοτάδι Κοιτάξατε;» είναι τo έργο του Καρλ Βάλεντιν που
παρουσιάζεται στις «Γραμμές» (Κωνσταντινουπόλεως 11, Βοτανικός, τηλ.
010.3414.350), σε σκηνοθεσία Δημήτρη Σκλάβου. Παίζουν: Νίκος Καίσαρης,
Διονύσης Παπαδόπουλος, Λαφίνα Τζελέπη και Χριστίνα Τσινισιζέλη. Συμμετέχουν οι
Apurimac. 
Έκθεση 
«Η ζωγραφική της Γενιάς του '70 - Α΄ Ανάγνωση» είναι ο τίτλος της
έκθεσης που εγκαινιάζεται σήμερα, στο Μουσείο Φρυσίρα (Μονής Αστερίου 7, τηλ.
010.3234.678). Την έκθεση, που περιλαμβάνει έργα Κανακάκι, Μπότσογλου,
Ψυχοπαίδη, Θεοφυλακτόπουλου, Κατζουράκη, Μπάικα, Πατρασκίδη, Δίγκα, Σκουλάκη,
Χουλιαρά, Βαλαβανίδη, Ιωάννου, Κάσση, Κόττη, Ράτσικα, Χριστάκη, Γκολφίνου,
Κυριαζή, Πολυμέρη και Λάμπερτ, θα χαιρετίσει στις 9 μ.μ. ο Νίκος
Κωνσταντόπουλος. 
Βιβλίο 
Το δίτομο έργο «Άτλας της Διασποράς» (εκδόσεις «Αλέξανδρος»),
παρουσιάζεται στις 12 μ. στην Παλαιά Βουλή (Σταδίου 13). Θα προλογίσει ο
εκδότης Νικόλαος Καραμανλής και θα μιλήσουν ο Αρχιεπίσκοπος Χριστόδουλος και
οι Νίκος Κωνσταντόπουλος, Γιώργος Παπανδρέου, Ευάγγελος Βενιζέλος, Δημήτρης
Αβραμόπουλος, Ντόρα Μπακογιάννη, Προκόπης Παυλόπουλος, Λιάνα Κανέλλη, Γιάννης
Μαγκριώτης, Γρηγόρης Νιότης, Δημήτρης Νόλλης, Richard Clogg και Βλάσης
Αγτζίδης. 
«Ζωντανά» 
Στις «Φωνές» (Αρτέμονος 9, στον Νέο Κόσμο, τηλ. 010.9270.628)
εμφανίζεται απόψε το νεοσύστατο σχήμα του Τάκη Μπαρμπέρη Indiom. 
Αφιέρωμα 
Αφιερωμένη στη μνήμη του Αντρέα Φραγκιά είναι η εκδήλωση που
διοργανώνει στις 8 μ.μ., στη Στοά του Βιβλίου (Πεσμαζόγλου 5), ο εκδοτικός
οίκος «Κέδρος». Για τη ζωή και το έργο του εκλεκτού πεζογράφου μιλούν οι
Γιώργης Γιατρομανωλάκης, Μάρω Δούκα, Μένης Κουμανταρέας, Δημήτρης Ραυτόπουλος
και Αντώνης Καρκαγιάννης. Αποσπάσματα έργων του διαβάζουν οι Ειρήνη Ιγγλέση
και Φοίβος Ταξιάρχης.

<H3>ΠΡΟΒΟΛΗ </H3>
Οι άνθρωποι της Υεμένης και τα εντυπωσιακά της κτίρια, αλλά και η
αντιπαράθεση με τ' αντίστοιχα της Νέας Υόρκης, θα ξετυλιχτούν στις 18.00, στο
βιβλιοπωλείο «Ελευθερουδάκης» (Πανεπιστημίου 17, 3ος όροφος) μέσ' από τα
slides του αρχιτέκτονα Παντελή Χερουβείμ.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17266P181</ED>
<ID>
ID:306156

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Καημοί... ζευγαριών
</H2>
http: //www.conversely.com

Σχέσεων το ανάγνωσμα, οι σελίδες αυτές ασχολούνται με θέματα αντρών και
γυναικών. Εσείς ρωτάτε για τον καημό σας, οι «ειδικοί» σας απαντούν. Συζητάτε
με άλλους παθόντες στο φόρουμ, ανταλλάσσετε τις πολύτιμες εμπειρίες σας και
καταλήγετε σε συμπεράσματα. Διαβάστε ακόμα άρθρα γύρω από καθετί που συμβαίνει
σε μία σχέση, ανέκδοτα, ιστορίες άλλων κ.λπ. Απαραίτητη προϋπόθεση η γνώση της
αγγλικής γλώσσας. Το υλικό ανανεώνεται κάθε μήνα. Αν το διάβαζε η Μπρίτζετ
Τζόουνς, μπορεί να μη χρειαζόταν να γράψει το ημερολόγιό της. Αλλά τότε, θα
χάναμε εμείς την απόλαυση της ανάγνωσής του... <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17266P182</ED>
<ID>
ID:306193

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Με τα φώτα νυσταγμένα και βαριά
</H2>
<AUTHOR>Γ.Δ.Κ.Σ.</AUTHOR>

Των άκρων κι αυτή η ΕΤ3. Την είχε προγραμματισμένη, την εκπομπή «Όπερα», με τη
μετάδοση μιας ολόκληρης όπερας, κάθε Κυριακή, στις 10 το πρωί, εκεί, με την
τσίμπλα στο μάτι, μετά την Θείαν Λειτουργίαν, όταν οι άλλοι προβάλλουν
κινούμενα σχέδια. Όλως προσφάτως, τη «μετακόμισε». Αργά. Πολύ αργά. Τότε που
βγαίνει στο άλλο ο κ. Μαστοράκης με τα ξέκωλα. Να βλέπεις - και να ακούς -
«Ναμπούκο», ώς τις 3 τα ξημερώματα, και να 'χεις να ξυπνήσεις στις 7 το πρωί
για δουλειά, και να σου πέφτει το βλέφαρο, και να πολεμάς απεγνωσμένα να το
κρατήσεις ανοιχτό, και να σου βαρούν, επιπλέον, οι από πάνω, κι οι από κάτω,
κι οι από δίπλα τους τοίχους «σκάσε, με τις άριες, κοιμόμαστε!», ε, δεν είναι
και το ιδεώδες. Βέβαια, μη λέω και πολλά-πολλά... Και εξαφανιστεί και
εντελώς... Και μπράβο της ΕΤ3, που διατηρεί εκπομπή όπερας, για άτομα
«προβληματικά», «περιθωριακά» και... «με ιδιαιτερότητες». Οι άλλες, οι
κρατικές οι τηλεοράσεις, από τότε που χρίστηκαν «δημόσιες», την όπερα, που,
πότε-πότε, την «τιμούσαν», καθότι διόλου «catchy», την εκτόπισαν στη
Θεσσαλονίκη. Πως λέγανε, κάποτε, «στα σύνορα θα σε στείλω εσένα»; <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17266P183</ED>
<ID>
ID:306227

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Γλίτωσε το «Έμπασσυ» </H2>
<AUTHOR>Π.Θ.Κ</AUTHOR>

Γλίτωσε τη... μετάλλαξη το «Έμπασσυ» - να γίνει, δηλαδή, εμπορικό κέντρο,
σούπερ μάρκετ κ.ά. Οι «ζυμώσεις», οι «προσφορές», οι «επαφές» για την τύχη του
μοναδικού σινεμά του Κολωνακίου γίνονται για ένα νέο ξεκίνημά του ως
ανανεωμένο σινε-στέκι, όπως απαιτούν τα δεδομένα του καιρού μας... Με δύο
κυρίαρχες τάσεις. Από τη μία να διαιρεθεί και να δούμε άλλο ένα multiplex και
από την άλλη να αφαιρεθούν όλα τα επιπρόσθετα «στολίδια» του ώστε να
λειτουργήσει με την αρχική, αρχιτεκτονική μορφή του. Όσο για τον επί 33 χρόνια
σινεφίλ «άνθρωπό» του, τον επιχειρηματία Γιώργο Παπαντωνίου, έφθασε η ώρα να
μας πει «αντίο», καθώς ετοιμάζει τα χαρτιά του για σύνταξη - αν και πιστεύω
ότι το σινεμά είναι... σαράκι και δεν πρόκειται να τον χάσουμε - μακάρι... -
εύκολα από την πιάτσα. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17266P184</ED>
<ID>
ID:306247

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ες Πάρον τα σπουδαία
</H2>
<AUTHOR>Μ.Π.</AUTHOR>

Μία έκδοση από εκείνες που δεν κυκλοφορούν πολύ, χωρίς αυτό να προσδιορίζει
στο ελάχιστο τη σημασία τους, έρχεται να προσθέσει ένα λιθαράκι στη διάσωση
της μουσικής μας παράδοσης. Συρτούς, μπάλους, καλαματιανούς, αγεράνους,
κάλαντα, νανουρίσματα, μοιρολόγια, ζεϊμπέκικο, θρησκευτικά τραγούδια, ρίμες,
οργανικά, με άλλα λόγια το σύνολο της μουσικής παράδοσης της Πάρου και της
Αντιπάρου, περιέχονται στο βιβλίο του Μανόλη Αντωνίου Χανιώτη, που εκδόθηκε με
τη βοήθεια της Τοπικής Αυτοδιοίκησης και συλλόγων των δύο νησιών. Πρόκειται
για τον δεύτερο τόμο της «Παραδοσιακής μουσικής Πάρου - Αντιπάρου», που έχει
και μια ενδιαφέρουσα παράμετρο. Παράλληλα με τους στίχους, καταγράφονται οι
παρτιτούρες των τραγουδιών και μάλιστα, όπου χρειάζεται, με δύο συστήματα
γραφής: τη βυζαντινή παρασημαντική και την ευρωπαϊκή. Οι ενδιαφερόμενοι να
αποκτήσουν το βιβλίο θα πρέπει να επικοινωνήσουν με τον ίδιο τον συγγραφέα
του, στα τηλέφωνα 010/2822.047, 0977/209.986. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17266P185</ED>
<ID>
ID:306261

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P18&aa=5</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα λόγια ήταν περιττά...
</H2>
<AUTHOR>Ε.Ε.</AUTHOR>

Δικαιολόγησαν το θαυμαστικό στο όνομά τους οι Godspeed U Black Emperor! στο
«Ρόδον». Χίλιοι και κάτι τυχεροί ταξίδεψαν παρέα με τους απίστευτους Καναδούς
σε έναν άλλον κόσμο επί δυόμισι ώρες (ακόμα μία ένδειξη σεβασμού του
συγκροτήματος προς τους εαυτούς τους κατ' αρχήν και μετά προς τους φαν τους).
Εννέα μουσικοί με όπλα τους ένα βιολοντσέλο, ένα βιολί, δύο μπάσα, ντραμς και
περίεργα κρουστά, πλήκτρα και τρεις κιθάρες, 15λεπτα κομμάτια και τη δύναμη
της μουσικής και της εικόνας, προβάλλοντας από πίσω τους σκοτεινά βίντεο από
τη Νέα Υόρκη, ουρανοξύστες, φώτα, γέφυρες και ματωμένα αστικά τοπία. Το μόνο
που απουσίαζε ήταν οι λέξεις, αλλά, έτσι και αλλιώς, αποδείχθηκαν περιττές. Να
μας ξανάρθουν. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17266P186</ED>
<ID>
ID:306270

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P18&aa=6</URL></REF>


Article

<CATEGORY>vin09</CATEGORY>

 <H2>Ο άρχοντας των «εγκλημάτων»
</H2><H4>Υποψηφιότητες για Όσκαρ είπατε; Καλύτερα... έγκλημα
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Όταν ο χάρτινος «Άρχοντας των Δαχτυλιδιών» κερδίζει 13 υποψηφιότητες, δηλαδή
πέντε περισσότερες από τον πρωτομάστορα Ρόμπερτ Όλτμαν και δέκα επιπλέον από
τον «Άλι», ε, τότε, βγαίνουν μαχαίρια! 
Αφού όμως έτσι λέει το... μαχαίρι του «θείου», έτσι είναι! Αφού πιστεύει - που
δεν το πιστεύει, αλλά θέλει εμείς τα κορόιδα να το πιστέψουμε - πως ο Πίτερ
Τζάκσον του «Άρχοντα των Δαχτυλιδιών» είναι ανώτερος σκηνοθέτης από τον
εξαφανισμένο Μάικλ Μαν και ισοδύναμος ενός Ρόμπερτ Όλτμαν... έτσι είναι. 
Οι άνθρωποι δεν παίζονται. Φανταστείτε, δηλαδή, τι θα μας συνέβαινε αν
περνούσε από τα χέρια τους η παραγωγή του παγκόσμιου κινηματογράφου.
Απαξάπαντες θα είχαμε μεταβληθεί σε... χάμπουργκερ. Διότι (εκ των
υποψηφιοτήτων) προκύπτουν και τα εξής χαριτωμένα: 
Πρώτον, το «Άλι» - για τον Μοχάμεντ Άλι - δηλαδή η καλύτερη αμερικανική
ταινία της χρονιάς, πετάχτηκε στα καναβάτσα. Αυτό δα έλειπε, να τιμήσουν έναν
ήρωα που λέει: «Κατηγορούμενη για μένα είναι η αμερικανική κυβέρνηση, όχι οι
Βιετκόνγκ. Αυτοί δεν μου έφταιξαν σε τίποτα». 
Δεύτερον, το «Ένας υπέροχος άνθρωπος», δραματάκι της μιας μπουκιάς,
σκαρφάλωσε στα ύψη απειλώντας τη δαντέλα του Ρόμπερτ Όλτμαν («Gosford Park»).
Η καλλιτεχνική απόσταση που τους χωρίζει είναι επιπέδου Μιμής Ντενίση με
Αμαλία Μουτούση. 
Τρίτον, το συμπαθές αλλά συνηθισμένο «In the bedroom» κερδίζει
υποψηφιότητα ως καλύτερη ταινία, αλλά χάνει ως σκηνοθεσία. Μα, βρε αθεόφοβοι,
τέτοια πράγματα στο Φεστιβάλ Θεσσαλονίκης γίνονται. 
Τέταρτον, ενώ καταδέχονται να ανοίξουν την πόρτα στο σενάριο του
«Αμελί», την κλείνουν για τη σκηνοθεσία. Έλεος. Και ο πιο άσχετος θεατής είναι
το πρώτο πράγμα που βλέπει... 
Πέμπτον, είμαι χίλια τοις εκατό βέβαιος πως υποκλίνονται στον Όλτμαν
επειδή η ιστορία τού «Gosford Park» αναφέρεται στην προπολεμική αριστοκρατία
της Αγγλίας. Έτσι και τους τα 'ψελνε θα τον άφηναν στο ράφι. Περί αυτού μην
έχετε αμφιβολία. 
Και έκτον... άλλα αντί άλλων με την Κίντμαν. Την προτείνουν για τη
λαμπερή περιφορά της στο «Μουλέν Ρουζ» και ουχί για την αληθινά εξαιρετική της
ερμηνεία στο θρίλερ «Οι άλλοι». 
Ναι, θα πείτε, αλλά βλέπουμε δύο Αφροαμερικανούς στην πεντάδα των καλύτερων
ανδρικών ρόλων (Γουίλ Σμιθ - Ντενζέλ Ουάσιγκτον). Από ολότελα καλή κι η
Παναγιώταινα. 
Να είμαστε και ευχαριστημένοι με τις οκτώ υποψηφιότητες στον Όλτμαν. Ψιλά
γράμματα, συνηθισμένα άλλοθι!

Η 74η Τελετή Απονομής των Βραβείων Όσκαρ θα πραγματοποιηθεί 24 Μαρτίου, στο
νέο της «σπίτι», το Kodak Theatre. Οικοδέσποινα της βραδιάς θα είναι η Γούπι Γκόλντμπεργκ

<H3>ΣΤΑ ΤΑΜΕΙΑ
</H3>
Ο «Άρχοντας των Δαχτυλιδιών» έχει εισπράξεις 442,7 εκατ. δολαρίων σε όλο τον
κόσμο, ενώ στην Ελλάδα έκοψε ως τώρα 768.000 εισιτήρια 
<H3>INFO
</H3>
* Βρετανών επέλαση! Οκτώ ηθοποιοί από τη Γηραιά Αλβιώνα είναι υποψήφιοι
για Όσκαρ Α' και Β' Ρόλου. Πρόκειται για τους Τζούντι Ντεντς, Τομ Γουίλκινσον,
Έλεν Μίρεν, Μάγκι Σμιθ, Κέιτ Γουίνσλετ, Ίαν ΜακΚέλεν, Τζιμ Μπρόαντμπεντ, Μπεν
Κίνγκσλεϊ. 
* Και η Αυστραλία με τη Νέα Ζηλανδία δεν πάνε πίσω, με τον Ράσελ Κρόου
στον Α' Ανδρικό Ρόλο, τη Νικόλ Κίντμαν στον Α' Γυναικείο και τον Πίτερ Τζάκσον
στη Σκηνοθεσία. 
* Δύο Αφρικανοαμερι-κάνοι, ο Γουίλ Σμιθ και ο Ντένζελ Γουάσινγκτον,
βρίσκονται στην πεντάδα του Α' Ανδρικού Ρόλου, και μάλιστα τη χρονιά που ο
Σίντνεϊ Πουατιέ θα παραλάβει το Όσκαρ Καριέρας από την Ακαδημία
Κινηματογράφου. 
* Οι 13 υποψηφιότητες του «Άρχοντα των δαχτυλιδιών» είναι οι
περισσότερες στην ιστορία του θεσμού μετά τις 14 του «Τιτανικού» και του «Όλα
για την Εύα». 
* Τους φετινούς υποψηφίους επέλεξαν 5.500 μέλη της Ακαδημιάς
Κινηματογράφου των ΗΠΑ.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17266P191</ED>
<ID>
ID:306157

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P19&aa=1</URL></REF>


Article

<CATEGORY>vin09</CATEGORY>

 <H2>Γιατί μήνυσα τον Ράμσφελντ
</H2><H4>Η κυρία έχει κότσια. Δεν είναι μόνο η πρώτη Αμερικανίδα πιλότος που πέταξε σε
ένοπλη σύγκρουση ή η πλέον υψηλόβαθμη γυναίκα της αμερικανικής Πολεμικής
Αεροπορίας. Η αντισμήναρχος Μάρθα ΜακΣάλι, η γυναίκα που μήνυσε τον Αμερικανό
υπουργό Άμυνας Ντόναλντ Ράμσφελντ, επειδή παραβίασε συνταγματικά της
δικαιώματα, μιλά στα «ΝΕΑ»
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Η 35χρονη Μάρθα ΜακΣάλι κατέχει πολλά ρεκόρ. Είναι η πρώτη γυναίκα στην
ιστορία των αμερικανικών Ενόπλων Δυνάμεων που πέταξε με μαχητικό αεροσκάφος σε
ένοπλη σύγκρουση. Το 1995 και το 1996 πέταξε περισσότερο από 100 ώρες πάνω από
το Νότιο Ιράκ για να ενισχύσει τις εκεί αμερικανικές δυνάμεις. 
Είναι η πλέον υψηλόβαθμη γυναίκα της αμερικανικής Πολεμικής Αεροπορίας και μία
από τις επτά πρώτες γυναίκες που κατάφεραν να φθάσουν τόσο ψηλά στην ιεραρχία.
(αυτή τη στιγμή υπάρχουν 39 γυναίκες πιλότοι μαχητικών αεροσκαφών). 
Αυτή τη φορά όμως δεν βρίσκεται στη δημοσιότητα για τις στρατιωτικές της
ικανότητες. Αιτία η αμπάγια, ένα είδος μαύρης «μπούρκας», που καλύπτει όλο το
σώμα και που υποχρεώνονται να φορούν οι Αμερικανίδες αξιωματικοί οι οποίες
υπηρετούν στη Σαουδική Αραβία. Οι 850 Αμερικανίδες, που υπηρετούν σε σύνολο
5.000 αξιωματικών της Πολεμικής Αεροπορίας εκεί, απειλούνται με στρατοδικείο
αν δεν συμμορφωθούν με τον κανονισμό. 
Σύμφωνα με τον ίδιο κανονισμό, οι ίδιες απαγορεύεται να οδηγούν αυτοκίνητο,
πρέπει να κάθονται πάντα στα πίσω καθίσματα και απαγορεύεται να βγαίνουν έξω
από τη βάση χωρίς τη συνοδεία ανδρός. Η αντισμήναρχος ΜακΣάλι αποφάσισε να
υποβάλει μήνυση στο Πεντάγωνο επειδή θεωρεί ότι ο κανονισμός όχι μόνο
παραβιάζει τη θρησκευτική της ελευθερία αλλά και πως υπακούοντας στέλνει το
λάθος μήνυμα ότι, αν και είναι η πιο υψηλόβαθμη, πιστεύει στη δουλική
συμπεριφορά απέναντι στους άνδρες. 
Από το 1995 αγωνιζόταν αθόρυβα για την απάλειψη του κανονισμού και τον
περασμένο Δεκέμβριο, βλέποντας ότι δεν άλλαζε τίποτα, αποφάσισε να πάρει την
κατάσταση στα χέρια της, μηνύοντας τον κ. Ράμσφελντ ενώ ο πόλεμος στο
Αφγανιστάν βρισκόταν σε εξέλιξη. 
Οι αξιωματικοί γυναίκες είναι οι μόνες ομοσπονδιακές υπάλληλοι των ΗΠΑ στη
Σαουδική Αραβία που υπόκεινται σ' αυτούς τους περιορισμούς, ενώ το Πεντάγωνο
ισχυρίζεται ότι η πολιτική αυτή τις προστατεύει από τη θρησκευτική αστυνομία
και από τρομοκρατικές επιθέσεις. 
Η κ. ΜακΣάλι, η οποία αγωνιζόταν για την απάλειψη της διάταξης πολύ
προτού επηρεάσει την ίδια, αφού μεταφέρθηκε στη Σαουδική Αραβία τον περασμένο
Νοέμβριο, την εποχή που βρισκόταν στο Κουβέιτ, κατάφερε να αλλάξει έναν άλλο
κανονισμό, σύμφωνα με τον οποίο όλες οι αξιωματικοί ήταν υποχρεωμένες να
κάνουν τζόγκινγκ και να αθλούνται στην έρημο με καλυμμένα σώματα από την
κορυφή ώς τα νύχια, ακόμη και μέσα στη βάση. 
Τώρα όμως μπορεί να καταστρέψει όλα όσα έφτιαξε. «Υπάρχουν στιγμές στη ζωή σου
που πρέπει να πάρεις μια σκληρή απόφαση: ή να υψώσεις το ανάστημά σου απέναντι
σε αυτό που συμβαίνει και να αδράξεις την ευκαιρία να βγάλεις τη φωνή σου προς
τα έξω με σεβασμό ή να καλύψεις τον εαυτό σου. Ό,τι πρόκειται να συμβεί, ας
γίνει», λέει.

<H3>«Οι άντρες φορούσαν τζιν»
</H3>
«Ήμουν το πλέον υψηλόβαθμο στέλεχος στη Σαουδική Αραβία και, όμως, ήμουν
καλυμμένη ολόκληρη με την αμπάγια και με μαντίλι στο κεφάλι, ενώ οι άνδρες
στρατιωτικοί έκαναν βόλτες φορώντας τζιν και χρωματιστά πουκάμισα», θυμάται η
αντισμήναρχος Μάρθα ΜακΣάλι

Δεν θα ξεχάσει ποτέ την πρώτη φορά που έπρεπε να φορέσει την αμπάγια. «Πέταξα
μέχρι την αεροπορική βάση Prince Sultan στη Σαουδική Αραβία. Έφθασα μες στα
μεσάνυχτα. Τότε, εμφανίστηκε ένας νέος στρατιώτης και μου είπε με δυο λόγια
ότι έπρεπε να καθήσω στο πίσω κάθισμα του αυτοκινήτου και να φορέσω όλο αυτό
το πράγμα! Μπήκα στο αυτοκίνητο, ως το πιο υψηλόβαθμο στέλεχος εκεί! Στο πίσω
κάθισμα, φορώντας την αμπάγια και μαντίλι στο κεφάλι! Την ίδια ώρα (ήταν πολύ
αργά), οδεύουμε προς ένα προάστιο με σκούρα, στο χρώμα παραλλαγής, παράθυρα
και βλέπω έναν σωρό κοντοκουρεμένους Αμερικανούς στρατιωτικούς να
πηγαινοέρχονται από τη μία βάση στην άλλη, φορώντας χρωματιστά πουκάμισα και
τζιν!» 
Ύστερα από πολλές προσπάθειες, πήρε την οριστική απόφαση. «Πήρα την
απόφαση να μηνύσω τον κ. Ράμσφελντ, αφού επί έξι χρόνια αγωνιζόμουν να αλλάξω
αυτή την πολιτική από μέσα. Ύστερα από έναν χρόνο που έθιγα το θέμα, έπειτα
από οκτώ μήνες που εγώ η ίδια συμμορφώθηκα με την εντολή, ύστερα από τέσσερις
μήνες υποσχέσεων ότι η πολιτική θα αναθεωρηθεί και θα λάβουν σοβαρά υπόψη τους
το ζήτημα και αφού πέντε γερουσιαστές έστειλαν επιστολές στον υπουργό Άμυνας
σχετικά με το θέμα, περίμενα, περίμενα, περίμενα για μια αλλαγή». 
Επειδή όμως φάνηκε ότι απευθυνόταν σε... ώτα μη ακουόντων, «τον περασμένο
Δεκέμβριο αποφάσισα να κάνω κάτι πιο δραστικό και να αφήσω το θέμα στα χέρια
της Δικαιοσύνης, για να συντελεστεί επιτέλους μια αλλαγή "απ' έξω"». Το
Ινστιτούτο Ράδερφορντ, που ανέλαβε την υπεράσπισή της, «επικοινώνησε μαζί μου
τον περασμένο Απρίλιο, αφού είχε δει ένα άρθρο στην USA Today και μου
προσέφερε νομική βοήθεια. Ήμασταν σ' επαφή και περιμέναμε τέσσερις μήνες,
πιστεύοντας ότι η πολιτική αυτή θα άλλαζε στο πλαίσιο της γενικής αναθεώρησης
πολιτικής που γινόταν τότε». 
Την περίοδο αυτή δεν έμεινε με σταυρωμένα χέρια: «Ρωτούσα συνέχεια τι γίνεται
με την αναθεώρηση. Απρίλιος, Μάιος, Ιούνιος, Ιούλιος, Αύγουστος, περνούσαν οι
μήνες και δεν φαινόταν να γίνεται τίποτα σύντομα. Τους είπα λοιπόν τον
Αύγουστο, σε δύο εβδομάδες θα υποβάλλω μήνυση, γι' αυτό αν σκοπεύουν να
αναθεωρήσουν τον κανονισμό, τώρα είναι η κατάλληλη εποχή ώστε να το αποφύγουμε
όλο αυτό. Ύστερα το καθυστερήσαμε μέχρι τον Δεκέμβριο γιατί είχαν προηγηθεί τα
γεγονότα της 11ης Σεπτεμβρίου, ο κόσμος θρηνούσε και οι ένοπλες δυνάμεις ήταν
συγκεντρωμένες εκεί. Έκανα τη μήνυση προτού φύγω από τη Σαουδική Αραβία». 
Για την αντισμήναρχο ΜακΣάλι, η υπόθεση αυτή δεν είναι ζήτημα εγωισμού
ούτε υπερηφάνειας. «Είναι ζήτημα πίστης και ηθικής υποχρέωσης στον όρκο
καθήκοντος που έχω δώσει. Είμαι χριστιανή και η πίστη μου είναι το κέντρο του
εαυτού μου. Ήταν εντελώς απαράδεκτο για μένα να φορώ το ρούχο μιας θρησκείας
στην οποία δεν πιστεύω και της οποίας δεν είμαι οπαδός». 
Επιπλέον, «δεν μιλάμε μόνο για μένα, αλλά για όλες τις γυναίκες που είναι
υποχρεωμένες να ακολουθούν αυτόν τον κανονισμό, τις αξιωματικούς που υπηρετούν
στη Σαουδική Αραβία. Όλες ρισκάρουμε τη ζωή μας για να υπερασπισθούμε το έθνος
μας και βρισκόμαστε στη Σαουδική Αραβία ως επίσημοι αξιωματικοί της κυβέρνησης
των ΗΠΑ και των Ενόπλων Δυνάμεων των ΗΠΑ, παίρνοντας μέρος σε αποστολή όπως
και οι άνδρες». 
Το θέμα όμως δεν είναι μόνο θρησκευτικό. «Είναι μειωτικό και ταπεινωτικό όχι
μόνο το να είσαι υποχρεωμένη να φοράς την αμπάγια, αλλά και να πρέπει να
κάθεσαι στο πίσω κάθισμα του αυτοκινήτου, να μην σου επιτρέπεται να οδηγήσεις
και να πρέπει να έχεις πάντα έναν άνδρα δίπλα σου, έναν κατώτερο σε βαθμό
αξιωματικό, για να ισχυρίζεται ότι είναι ο σύζυγός σου».

<H3>Μια απόφαση - αυτοκτονία
</H3>
Πιο υψηλόβαθμη από τους άνδρες συναδέλφους της ήταν στη Σαουδική Αραβία η
Μάρθα ΜακΣάλι (δεξιά). Ωστόσο, ήταν υποχρεωμένη να φορά την αμπάγια και να μην
κάνει βήμα έξω από τη Βάση δίχως άνδρα στο πλευρό της

«Κατάλαβα από την προσωπική μου εμπειρία ότι αυτή η πολιτική δεν ήταν απλώς
λάθος, αλλά παράλογη και άχρηστη. Σκέφθηκα λοιπόν, εντάξει, θα τη φορέσω μια
φορά και μετά θα προσπαθήσω να αλλάξω τα πράγματα». Αυτό όμως δεν συνέβη. Με
πίεζαν να φύγω από τη βάση για να κάνω τη δουλειά μου και μ' έβαζαν στη θέση
να τους πω, ξέρετε, αυτό είναι θέμα ηγεσίας. Πρέπει να κάνεις αυτό κι εκείνο
για να κάνεις σωστά τη δουλειά σου. Έτσι, σε αρκετές περιπτώσεις είχα να
αντιμετωπίσω το δίλημμα: να ακολουθήσω την πίστη μου και τον στρατιωτικό μου
όρκο ή αυτήν τη διαταγή;», λέει. 
Πολλοί χαρακτήρισαν αυτοκτονία την απόφασή της να μηνύσει τον Ντόναλντ
Ράμσφελντ και μάλιστα σε μια εποχή που έχει να ασχοληθεί με σοβαρότερα θέματα,
όπως... ο πόλεμος. Εκείνη, όμως, είναι αποφασισμένη. Όσο για το αν ο
Αμερικανός υπουργός έχει σοβαρότερα θέματα με τα οποία πρέπει να ασχοληθεί, η
απάντησή της είναι σαφής: «Τι μπορεί να είναι πιο σοβαρό από την υπεράσπιση
του Συντάγματός μας, που είναι το στήριγμα ολόκληρου του έθνους μας;». 
Το θέμα είναι σοβαρό, αλλά η καριέρα της αυτή τη στιγμή ίσως να
καταστρέφεται. Και όλα δείχνουν πως αφού το θέμα δεν διευθετήθηκε... ειρηνικά
διά της νομοθετικής οδού με την απάλειψη του επίμαχου κανονισμού, ο κ.
Ράμσφελντ και το Πεντάγωνο θα εμφανισθούν ως κατηγορούμενοι στα δικαστήρια
στις αρχές Μαρτίου. Τι είπαν οι άνδρες συνάδελφοί της; «Πολλοί άνδρες που
δούλευαν για μένα, όπως και αρκετοί ανώτεροί μου, με τραβούσαν παραπέρα
διακριτικά και μου έλεγαν "κάνεις το σωστό για την Αμερική, για την πίστη σου
και για τον στρατιωτικό σου όρκο. Είμαστε μαζί σου"». 
Δεν ήταν όμως όλοι στο πλευρό της. «Υπάρχουν άνθρωποι που δεν καταλαβαίνουν
γιατί το κάνω αυτό. Γιατί, ειλικρινά, δεν τους αφορά κι έτσι σκέπτονται, "ε,
και τι έγινε; Φόρεσέ το και τελείωνε. Θα πάθεις τίποτα αν το φορέσεις;". Το
θέμα δεν είναι αυτό και ούτε αποτελεί κριτήριο για να κρίνουμε αν κάτι είναι
λάθος ή σωστό. Υπήρξαν πολλοί ανώτεροί μου οι οποίοι εκνευρίστηκαν πάρα πολύ,
μιλούν για την καταδίκη μου και πιστεύουν ότι οι επιλογές μου και οι πράξεις
μου για το θέμα δείχνουν προδοτική συμπεριφορά, αντιεπαγγελματισμό και
αποδεικνύουν πως δεν είμαι καλή ηγέτις». 
Και τα «χειροκροτήματα», τι έγιναν; «Όλα αυτά τα πράγματα και όλες τις αξίες
για τις οποίες στο παρελθόν με επαινούσαν και με προωθούσαν, ξαφνικά
εξανεμίσθηκαν, μόνο και μόνο επειδή τράβηξα μια γραμμή και είπα, αυτό είναι
αντισυνταγματικό, είναι αντιαμερικανικό και πρέπει ν' αλλάξει». 
Τι θα συμβούλευε αυτή η γενναία γυναίκα τις γυναίκες που αντιμετωπίζουν
παρόμοια διλήμματα; «Το ότι πολλές δεν βγαίνουν προς τα έξω να μιλήσουν για
όσα παραβιάζουν τα δικαιώματά τους, δεν σημαίνει έλλειψη κουράγιου, αλλά ίσως
ότι δεν τους δίνονται οι ευκαιρίες. Θα τις ενθάρρυνα να ακολουθήσουν την
καρδιά τους, να κάνουν αυτό που πιστεύουν ότι είναι σωστό για τις ίδιες σ'
εκείνη την περίοδο της ζωής τους. Αν το μόνο τους πρόβλημα είναι ότι φοβούνται
την ανταπόδοση και την τιμωρία, τότε θα τους έλεγα να υπερασπιστούν με όλη
τους την ψυχή αυτά που είναι πιο σημαντικά από τις γνώμες των άλλων». 
Το συμπέρασμα; Ζούμε σ' έναν... ανδρικό κόσμο; «Η κοινωνία εξελίχθηκε,
αγκαλιάζοντας και εκτιμώντας τη συνεισφορά των γυναικών σε όλα τα επίπεδα, τον
γυναικείο τρόπο και τα γυναικεία δώρα στον κόσμο. Οπωσδήποτε έχουμε διανύσει
μεγάλο δρόμο. Και νομίζω ότι ο λόγος που οι πολιτικές αυτές παραμένουν σε
λειτουργία εδώ και σχεδόν μία δεκαετία είναι πως δεν υπήρχαν γυναίκες
διοικητές στη Σαουδική Αραβία, στις οποίες θα απευθυνόταν μια τέτοια διαταγή.
Όσο περισσότερες γυναίκες θα έχουμε ηγετικές θέσεις, τόσο πιο δύσκολο θα είναι
να εφαρμόζονται αυτές οι πολιτικές και να εξακολουθούν να ισχύουν επί χρόνια».

<H3>«Χειροκροτούσαν την απαλλαγή από την μπούρκα»
</H3>
Ο 56χρονος Τζον Γουάιτχεντ, ιδρυτής και πρόεδρος του Rutherford Institute, του
νομικού οργανισμού που δραστηριοποιείται στον τομέα των ανθρωπίνων δικαιωμάτων
και πολιτικών ελευθεριών (έγινε διάσημος ως συνήγορος της Πόλα Τζόουνς στη
μήνυση για σεξουαλική παρενόχληση εναντίον του πρόεδρου Κλίντον), μιλάει στα
«ΝΕΑ» για την υπόθεση: «Την εποχή που κάναμε τη μήνυση η κ. ΜακΣάλι ηγείτο
μιας ομάδας Έρευνας και Διάσωσης στη Σαουδική Αραβία. Τότε, σύσσωμοι οι
Αμερικανοί πολιτικοί, συμπεριλαμβανομένης και της σημερινής πρώτης κυρίας των
ΗΠΑ Λόρα Μπους, χειροκροτούσαν την απελευθέρωση των γυναικών του Αφγανιστάν
από την μπούρκα. Την ίδια ώρα οι Αμερικανίδες, οι οποίες πολεμούσαν στον
πόλεμο που ήταν, σύμφωνα με την κ. Μπους, «ένας αγώνας για τα δικαιώματα και
την αξιοπρέπεια των γυναικών», ήταν υποχρεωμένες να φορούν το ρούχο μιας
θρησκείας στην οποία δεν πιστεύουν. Όσο για τις επικρίσεις, απαντά απλώς:
«Κάνουμε το σωστό. Το σωστό όμως δεν είναι πάντα και δημοφιλές...».
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17266P201</ED>
<ID>
ID:306158

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P20&aa=1</URL></REF>


Article

<CATEGORY>vin09</CATEGORY>

 <H5>VΑΝGΕLΙS
</H5><H2>Ελληνικός ήχος στο διεθνές πάνθεον της πλατίνας </H2>
<AUTHOR>ΧΑΡΗ ΠΟΝΤΙΔΑ</AUTHOR>

Τα πλατινένια βραβεία που απονέμει η διεθνής IFPI (Διεθνής Ένωση Δισκογραφικών
Εταιρειών) ουδεμία σχέση έχουν με τους «πλατινένιους» δίσκους της εγχώριας
παραγωγής. Γιατί για να μπεις στο... πάνθεον των εκλεκτών της «δικής τους»
πλατίνας, πρέπει να περάσεις από το πορτοφόλι τουλάχιστον 1.000.000
καταναλωτών, νούμερο αδιανόητο για τα ελληνικά δεδομένα. 
Στα έξι χρόνια που λειτουργεί ο θεσμός (IFPI Platinum Europe Award), ουδέποτε
είδαμε τη χώρα μας στις λίστες των μεγάλων εμπορικών επιτυχιών - απουσία που,
ομολογουμένως, δεν μας ξένιζε. Το 2001 όμως είχαμε τον κρυμμένο άσο στο
μανίκι: Vangelis το όνομα αυτού, «Portraits» (και ουχί «Mythodea») o τίτλος
του άλμπουμ. «Το 2001», μας πληροφορεί το site των βραβείων, «η επιτυχημένη
πορεία της Ευρώπης συνεχίστηκε με ακόμα πιο εντυπωσιακά αποτελέσματα,
αναδεικνύοντας την Αγγλία και την Ιρλανδία ως βασικούς... αιμοδότες των
μεγάλων επιτυχιών» (το 39% της αγοράς). 
Νικητές, αναδείχθηκαν ο Εγγλέζος Ρόμπι Γουίλιαμς και ο Ιταλός Αντρέα Μποτσέλι
με πάνω από 1.000.000 αντίτυπα στα τρία διαφορετικά άλμπουμ που κυκλοφόρησε ο
καθένας, ενώ η Ντάιντο (Dido) θεωρείται το μεγάλο... μπουμ της χρονιάς, με
4.000.000 αντίτυπα για το πρώτο της άλμπουμ («No Angel»). 
To 2001 όμως είναι και η χρονιά με το υψηλότερο ποσοστό μη αγγλόφωνων
επιτυχιών, με τρεις νέες χώρες - Αργεντινή, Ελλάδα και Τζαμάικα - να
προστίθενται στη μεγάλη λίστα των δυσθεώρητων 1.000.000 πωλήσεων. 
Στο compilation άλμπουμ «Portraits», ο διεθνής μας Vangelis συγκεντρώνει
παλιές του ηχογραφήσεις, από τα πρώτα του ηλεκτρονικά βήματα, κομμάτια από τη
συνεργασία του με τον John Andersen και γνωστά επικά ορχηστρικά θέματα από τις
ταινίες «1492, Χριστόφορος Κολόμβος» (The Conquest of Paradise) και «Οι Δρόμοι
της Φωτιάς» (The Chariots of Fire). <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17266P211</ED>
<ID>
ID:306159

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P21&aa=1</URL></REF>


Article

<CATEGORY>vin09</CATEGORY>

 <H5>...ΣΤΟ ΘΕΑΤΡΟ «ΒΙΚΤΩΡΙΑ»
</H5><H2>Ποτό με φόντο μια «Σφαγή»
</H2><H4>Οκτώ φρέσκα παιδιά του θεάτρου «παίζουν» με χιούμορ αλλά και σοβαρότητα με το
«Παιχνίδι της σφαγής» του Ιονέσκο, ενώ εσείς πίνετε αμέριμνοι το ποτό σας...
</H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Μερικά από τα παιδιά της «Φάκας», «παίζοντας» με τον Ιονέσκο

Μόδα είπατε; Μπορεί. Αλλά τα bar theatres, μετεξέλιξη των πάλαι ποτέ
καφεθεάτρων, με πρωτοπόρο στη νέα εποχή το «Κέλσος Stage», τείνουν να γίνουν
καθεστώς και έχουν εξελιχθεί σε πόλο έλξης για μια νεολαία που δεν έχει στις
προτεραιότητές της το θέατρο. 
«Βικτώρια». Στο φουαγιέ του θεάτρου που έχει στήσει, κοντά στην ομώνυμη
πλατεία, ο σκηνοθέτης Γιώργος Θεοδοσιάδης, μαζί με τον ακάματο συνεργάτη του,
τον ηθοποιό Κώστα Κοντογιάννη, για να στεγάσει την Δραματική Σκηνή του,
δημιούργησε μια μικρούλα Δεύτερη Σκηνή, με την ανοιχτή μορφή του bar theatre:
την Δραματική Σκηνή Junior. Σκοπός της, να φιλοξενήσει τη νέα θεατρική ομάδα
«Φάκα». 
Στη «Φάκα». Συμμετέχουν εννέα νέοι - σαρξ εκ της σαρκός της Δραματικής
Σχολής Αθηνών του Γιώργου Θεοδοσιάδη: τέσσερις απόφοιτοι της τάξης του 2001
και πέντε τριτοετείς μαθητές της. 
Το έργο. Τα παιδιά διάλεξαν την τραγικωμωδία του Ευγένιου Ιονέσκο «Το
παιχνίδι της σφαγής», ένα ιδεώδες για την περίπτωσή τους έργο συνόλου, το
διασκεύασαν και έστησαν μια παράσταση, την οποία χαρακτηρίζουν «Ένα παιχνίδι
στο "Παιχνίδι της σφαγής", βασισμένο στο έργο του Ευγένιου Ιονέσκο - Work in
progress». Μια θανατηφόρα επιδημία απλώνεται σε μια πόλη χωρίς να φείδεται
ουδενός. 
Ο σκηνοθέτης. Το - άγνωστο ακόμη - όνομά του: Έκτορας Μελάνης. Είναι το
ένα από τα εννιά παιδιά της «Φάκας» και ο ένας από τους απόφοιτους της σχολής.
Μια παράσταση κόμικς που έστησε από το πρώτο ήδη έτος, και το ενδιαφέρον του
για τη σκηνοθεσία ήταν η αφορμή για να του εμπιστευτούν ο Γιώργος Θεοδοσιάδης
και τα παιδιά της «Φάκας» τη σκηνοθεσία. 
Η παράσταση. Γρήγορη, νευρώδης, με χιούμορ, με πολύ γέλιο και με δάκρυ,
απρόσμενα ώριμη και ουσιώδης: μια έκπληξη. Και μάλιστα σε σκηνούλα μια σταλιά,
αν όχι δύο επί τρία, το πολύ δύο (βάθος) επί δέκα. Απλωμένη, πάντως, και σε
όλο το φουαγιέ. 
Σκηνικό. Ατμόσφαιρα με το τίποτα. 
Κοστούμια. Με το μαύρο χρώμα να κυριαρχεί, με ύφος προσωπικό, αν και
συγκεντρώθηκαν από το βεστιάριο της Κεντρικής Σκηνής. 
Τα παιδιά. Φαίνεται η τρομερή δουλειά που έχουν κάνει. Ένα σύνολο
αξιοθαύμαστα δεμένο και, λες, οδηγημένο από έμπειρο σκηνοθέτη. 
Καλτ. Η Παρθένα Χοροζίδου η οποία έχει ξεκινήσει από το Εργαστήριο
Υποκριτικής που είχε δημιουργήσει ο Σταμάτης Κραουνάκης, στο ΔΗΠΕΘΕ Καβάλας.
Μια κωμική καρατερίστα, με τάλαντο ανάλογο των - πολλών - κιλών της. 
Οι ατάκες. Αυτές που φωνάζουν off, στη σκηνή τής ως εκ των πραγμάτων
περιττής απόδρασης των φυλακισμένων μέσα από τους υπονόμους: «Ο Ιονέσκο! Μας
κυνηγάει ο Ιονέσκο! Συγγνώμη! Δεν θα το ξανακάνουμε!». 
Παράλειψη. Το όνομα του μεταφραστή, πάνω στη δουλειά του οποίου
βασίστηκε η διασκευή. Κίνηση ήθους, την οποία οφείλουν να κάνουν οι νέοι
άνθρωποι που ξεκινούν στο χώρο. 
Ο χώρος. Ένα μετρίου μεγέθους φουαγιέ, με μπαρ και έντεκα τραπέζια που
«σηκώνουν» τέσσερα κατ' αρχάς άτομα, με δυνατότητες «διεύρυνσης» -
χωρητικότητα γύρω στα εξήντα άτομα. Στον ένα τοίχο απλώνεται, εν είδει
τοιχογραφίας, ένα τεράστιο κολάζ με τη φωτογραφία του «πατριάρχη» Γιώργου
Θεοδοσιάδη και με φωτογραφίες από σκηνές και πρόσωπα των παραστάσεων που έχει
κάνει εδώ και επτά χρόνια στο «Βικτώρια». Καμωμένο από τον ηθοποιό και
καλόγουστο σκηνογράφο - ενδυματολόγο Σάββα Πασχαλίδη, ο οποίος έχει επιμεληθεί
και την όψη της παράστασης. 
Το κοινό. Συντριπτικά νεανικό. «Τεκνάκια» που, προφανώς, τους
ενδιαφέρει κάτι περισσότερο από τις θεατρικές σάχλες - ποπ κορν της μιας
χρήσεως. Κατευχαριστημένο, καθόλου δεν έδειχνε να έχει πιαστεί «στη φάκα»... 
<H3>Οδηγίες «χρήσης»
</H3>
Πού: Στο φουαγιέ του θεάτρου «Βικτώρια» (Μαγνησίας 5, 3ης Σεπτεμβρίου
119, κοντά στην Πλατεία Βικτωρίας, τηλ. 010-8253801). 
Πότε: Κάθε Δευτέρα και Τρίτη, στις 10 το βράδυ και κάθε Παρασκευή,
μεταμεσονύκτια, στις 12.15. 
Πόσο: 8,80 ευρώ μαζί με το πρώτο ποτό. 
Για προχωρημένους: Βραδιά Παρασκευής από το «Μπαρ των αγγέλων» στο bar
theatre. Μπορείτε να δείτε στις 9, στην Κεντρική Σκηνή του θεάτρου «Βικτώρια»,
το άπαιχτο έως τώρα στην Ελλάδα έργο του Τενεσί Ουίλιαμς «Το μπαρ των
αγγέλων», στη σκηνοθεσία του Γιώργου Θεοδοσιάδη. Όταν τελειώσει ­ γύρω στις 11
­, μείνετε στο φουαγιέ του θεάτρου, πιείτε ένα πρώτο ποτό, «χαζεύοντας» τα
παιδιά που ετοιμάζουν τη σκηνή τους και δείτε και τη δική τους παράσταση.
Χαλαροί, μια και την επομένη ξημερώνει Σάββατο.

<H3>INFO
</H3>
Πριν ή μετά την παράσταση μπορείτε να κάνετε μια βόλτα ώς τη γειτονική Πλατεία
Βικτωρίας και να τσιμπήσετε κάτι ή να φάτε ένα γλυκό. Σας προσφέρει ποικίλες δυνατότητες.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17266P221</ED>
<ID>
ID:306160

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P22&aa=1</URL></REF>


Article

<CATEGORY>vin09</CATEGORY>

 <H5>Γ. ΣΗΜΑΙΟΦΟΡΙΔΗΣ
</H5><H2>Έφυγε ο «πρεσβευτής» της νεώτερης αρχιτεκτονικής
</H2>
<AUTHOR>ΓΙΩΡΓΟΣ ΤΖΙΡΤΖΙΛΑΚΗΣ</AUTHOR>

Υπάρχουν ορισμένοι κλισαρισμένοι τρόποι με τους οποίους συνήθως αποχαιρετούμε
τους χαρισματικούς και δημιουργικούς ανθρώπους όταν φεύγουν πρόωρα από τη ζωή.
Θα μπορούσα άνετα να τον υιοθετήσω αν ο Γιώργος Σημαιοφορίδης (γ. 1955), που
έφυγε χθες το μεσημέρι από οξύ έμφραγμα, στο Λουγκάνο, δεν ήταν ένας από τους
στενούς, καλύτερούς μου φίλους. Ξεκινήσαμε μαζί τις αρχιτεκτονικές σπουδές και
τις «περιπλανήσεις» στη Ρώμη, για να συνεχίσει εκείνος αργότερα στη Φλωρεντία
και στο Λονδίνο. Το 1989 εκδώσαμε μαζί το «Τεύχος», μεταφέροντας το ξέφρενο
παραλήρημα των «περιπλανήσεων» (μια λέξη που αγαπούσε πολύ) στην αθηναϊκή
μεγαλούπολη, για να συνεχίσει εκείνος αργότερα με το «Europan», το
«Μετάπολις», την περιοδεύουσα έκθεση «Τοπία του εκμοντερνισμού» (σε συνεργασία
με τον Γιάννη Αίσωπο) και μια σειρά από διδακτικές εμπειρίες από τη Ζυρίχη
μέχρι τη Λατινική Αμερική. 
Θα έρθει κάποτε η ώρα πιο ώριμων εκτιμήσεων και του απολογισμού του έργου μιας
γενιάς (εν τέλει), που θέλησε - άλλοτε αδέξια και άλλοτε περισσότερο
συστηματικά - να ανατρέψει τον μίζερο απομονωτισμό και τα εξουθενωμένα
στερεότυπα της αρχιτεκτονικής μας. Πρέπει να παραδεχθούμε όμως ότι συνήθως
πολλά πράγματα τα αναγνωρίζουμε καλύτερα από την πλάτη τους - όταν φεύγουν. 
Ο Γιώργος Σημαιοφορίδης ήταν ο ικανότερος και ο πιο δυναμικός «πρεσβευτής» της
νεώτερης αρχιτεκτονικής μας - και κανένα από τα μεγαλόσχημα ιδρύματα δεν
φρόντισε να τον αξιοποιήσει ή έστω να του το αναγνωρίσει χωρίς προσχήματα. Δεν
είναι λίγοι εκείνοι που αναφέρονται στον «δύσκολο» χαρακτήρα του. Αυτό όμως
που εμείς νιώθαμε σαν «δυσκολία» δεν ήταν παρά η λατρεία που έτρεφε για τις
καταστάσεις δημιουργικής έξαρσης, για τη φούρια και τη δύναμη να κάνουμε
πράγματα. Υπήρξε μια τρυφερότητα σ' αυτή τη φούρια που όλοι θα νοσταλγήσουμε
γρήγορα. Στον Σημαιοφορίδη άρεσε να πηγαίνει τα πράγματα στα όριά τους. Κι
αυτός ήταν ο πιο ασφαλής τρόπος για να τα μαθαίνει και να τα μοιράζεται.
Μπορεί μια τέτοια αναφορά να είναι ατελής. Είναι όμως ειλικρινής. 
Ο Γιώργος Τζιρτζιλάκης είναι αρχιτέκτονας.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17266P222</ED>
<ID>
ID:306194

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P22&aa=2</URL></REF>


Article

<CATEGORY>vin09</CATEGORY>

 <H2>ΣΤΡΑΤΗΣ ΧΑΒΙΑΡΑΣ
</H2><H2>Ο συγγραφέας που διδάσκει μυθιστόρημα
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Στα 44 του ο Στρατής Χαβιαράς έγραψε στις ΗΠΑ το πρώτο του μυθιστόρημα «Όταν
τραγουδούσαν τα δέντρα» και στα 49 έκανε τη μεγάλη του επιτυχία «Τα ηρωικά
χρόνια». Τώρα, έπειτα από 32 χρόνια στο Χάρβαρντ, επέστρεψε στην Ελλάδα, όπου
γράφει το τρίτο του μυθιστόρημα για το παραμύθι και την αφήγηση ως στάση ζωής
και μέσο επιβίωσης στην κοινωνία

Το γράψιμο, λένε κάποιοι, είναι ιδιωτική υπόθεση. Δεν διδάσκεται. Μόνος σου
βρίσκεις τους δρόμους και τους τρόπους, σπας τα μούτρα σου και προχωράς. Αν
έχεις ταλέντο, θα τα καταφέρεις. Γι' αυτό και δεν μπορούν όλοι να γίνουν
συγγραφείς. 
Τα πράγματα δεν είναι τόσο απλά, απαντούν κάποιοι άλλοι. Το μυθιστόρημα, η
ποίηση, έχουν κανόνες όπως όλες οι τέχνες. Αν δεν τους προσέξεις, το γραπτό
σου θα είναι αδύναμο, θα «μπάζει» και δεν θα καταφέρει ποτέ να ξεφύγει από τον
μέσο όρο. Από αυτή τη θέση ξεκίνησαν εδώ και μισόν αιώνα περίπου στα
αμερικανικά πανεπιστήμια, τα μαθήματα δημιουργικής γραφής. Ένα τέτοιο μάθημα,
εξειδικευμένο στη συγγραφή μυθιστορήματος, για συνειδητούς νέους πεζογράφους,
εξοικειωμένους με την αμερικανική και την ξένη λογοτεχνία, κάνει κάθε
καλοκαίρι στο Πανεπιστήμιο του Χάρβαρντ ο Στρατής Χαβιαράς. Αυτό θα μεταφέρει
από τις 5 Μαρτίου μέχρι τις 25 Απριλίου, κάθε Τρίτη και Παρασκευή, στο
νεοσύστατο Ευρωπαϊκό Κέντρο Μετάφρασης Λογοτεχνίας (ΕΚΕΜΕΛ) που
χρηματοδοτείται από το Εθνικό Κέντρο Βιβλίου για την προώθηση της ελληνικής
λογοτεχνίας στις μεγάλες γλώσσες. 
«Εκείνο που προσπαθώ να κάνω», εξηγεί στα ΝΕΑ, «είναι να επιταχύνω τη
διαδικασία ωρίμανσης των επίδοξων συγγραφέων. Να βοηθήσω τον κάθε "μαθητή" να
συνειδητοποιήσει τι ακριβώς τον ενδιαφέρει, πού σκοντάφτει, πώς μπορεί να
βελτιωθεί ώστε να ολοκληρώσει την προσωπική πορεία του, αναπτύσσοντας με τον
καλύτερο τρόπο, τις ιδιαιτερότητες της γραφής του. Όπως έλεγε ο Ρουσσώ "Όσο
μεγάλο κι αν είναι το φυσικό ταλέντο ενός ανθρώπου, η τέχνη της γραφής δεν
μπορεί να μαθευτεί μεμιάς"». 
Συγγραφέας που έγινε διάσημος το 1984, όταν με το αυτοβιογραφικό μυθιστόρημά
του «Τα ηρωικά χρόνια» για τον ελληνικό Εμφύλιο, απάντησε στην ψυχροπολεμική
«Ελένη» του Νικ Γκέιτζ, ο Στρατής Χαβιαράς εργάστηκε επί 32 χρόνια στο
Χάρβαρντ ως διευθυντής της πανεπιστημιακής βιβλιοθήκης και ψυχή του
λογοτεχνικού περιοδικού «Harvard Review». Τώρα, στα 66 του, συνδέει τη Βοστώνη
με την Αθήνα με πανεπιστημιακά σεμινάρια συγγραφής. Ιδού μια πρόγευση: 
Το μότο: Make it new και Less is more. Είναι τα δύο συνθήματα που
δίνουν το στίγμα της διδασκαλίας του. Το μυθιστόρημα, λέει, είναι ένας
μικρόκοσμος. Φρόντισε να προικίσεις ό,τι γράφεις με μια καινούργια πνοή.
Γνήσια και πρωτότυπη. Αλλά πρόσεξε και την οικονομία του λόγου σου: Όσο
λιγότερες είναι οι φλυαρίες σου τόσο πιο δραστικά θα είναι τα όσα λες. 
Το ζητούμενο είναι: Να γίνεις ένας καλός παραμυθάς. Να μάθεις να λες
μια ιστορία με ενδιαφέρον. 
Τι διδάσκει: Το γράψιμο ενός μυθιστορήματος θέτει κάποια προβλήματα που
δεν μπορείς να τα αγνοήσεις και έχει κάποιες αρχές που δεν πρέπει να
παραβιάσεις, λέει ο Χαβιαράς. Το μάθημά του λοιπόν βασίζεται σε ασκήσεις. Οι
μαθητές διαβάζουν κάποια κείμενα από μεγάλους στυλίστες όπου αποτυπώνονται
χαρακτηριστικές τεχνικές και καλούνται έπειτα να γράψουν τις δικές τους
εκδοχές που θα συζητηθούν στο επόμενο μάθημα. Με αυτόν τον τρόπο και
απαντώντας σε ασκήσεις του τύπου «Γράψτε μια σελίδα που να προκαλεί γέλιο» ή
«Έναν μονόλογο» ή «Ένα απόσπασμα που να υποδηλώνει τον χρόνο που κυλά» κ.λπ.
εξοικειώνονται με τα «μυστικά» ενός μυθιστορήματος: Με τη σημασία του ρυθμού,
του τόνου, της δομής, της οπτικής γωνίας της αφήγησης, της ψυχολογίας των
χαρακτήρων, της αλήθειας, με το τι σημαίνει φλυαρία, κλισέ, με διάφορες
τεχνικές π.χ. του φλας μπακ κ.ο.κ 
Έτσι κάνουν στο Χάρβαρντ; Ακριβώς. Μόνο που επειδή οι μαθητές θα είναι
Έλληνες, θα τους δοθούν και κείμενα Ελλήνων «μαστόρων» της γραφής για να
μελετήσουν. Και μία λεπτομέρεια: Σε πολλούς Έλληνες αναγνώστες αρέσει ο
διάλογος. Ο Χαβιαράς όμως διδάσκει την οικονομία στα διαλογικά μέρη. Διότι
ανήκει στη σχολή εκείνη που υιοθετεί τον διάλογο μόνον για ό,τι δεν μπορεί να
ειπωθεί αλλιώς. 
<H3>«Το πάθος δεν διδάσκεται» </H3>
Τι δεν διδάσκει; Το ταλέντο, την κλίση, το πάθος, «την αγάπη για ό,τι
γράφει κανείς», που είναι απαραίτητη. Είναι το κάτι τι που κάνει τη διαφορά.
«Αυτό δεν το διδάσκω ούτε και θέλω να το διδάξω γιατί θα κινδύνευε να
ισοπεδωθεί η προσωπικότητα του κάθε "μαθητή"». 
Τι προσέχει; Τις ιδιαιτερότητες. «Όσο πιο πεπειραμένος είσαι, εξηγεί,
τόσο περισσότερα χαρακτηριστικά αναγνωρίζεις στους μαθητές σου, βλέποντας πώς
λύνει ο καθένας τους τα διάφορα προβλήματα της γραφής. Γι' αυτό, εκτός από τα
σεμινάρια στην τάξη, κάνω και τετ-α-τετ συναντήσεις ώστε να εστιάσω καλύτερα
στην κατεύθυνση που ο καθένας έχει διαλέξει και ανάλογα να αντιμετωπίσω και
τις αδυναμίες του. Δεν θέλω να χειραγωγήσω τους μαθητές ούτε θέλω να γράφουν
όλοι ομοιόμορφα. Από αυτήν την άποψη, η Ελλάδα μπορεί να είναι πιο ευρύχωρη
από την Αμερική. Διότι στην Αμερική, λέει ο Χαβιαράς, δεν πολυσηκώνουν πια την
ανανεωτική - νεωτερική - γραφή. Οι εκδότες στοχεύουν στο χρήμα και αδιαφορούν
για την τέχνη». 
Ένα παράδειγμα: Άλλος κτίζει έναν χαρακτήρα με μια πινελιά, άλλος με
πολλές λεπτομέρειες, είναι θέμα επιλογής. Όλοι όμως πρέπει να μάθουν πώς να
πλάθουν τη μοναδικότητα ενός χαρακτήρα και πώς να τον ολοκληρώνουν σταδιακά
συνθέτοντας την ψυχολογία του. 
Μην ξεχνάμε: «Όλα γίνονται, λέει, στο μυθιστόρημα. Αρκεί να μην
μπερδεύει κανείς τον εαυτό του με τον Θεό. Είσαι δημιουργός αλλά είσαι κυρίως
δημιούργημα». 
Στο τέλος: Αν έχεις το ταλέντο, στο τέλος «θα κάνεις αυτό που θες. Θα
το κάνεις όμως καλύτερα», λέει ο Στρατής Χαβιαράς, «διότι θα το κάνεις
συνειδητά γνωρίζοντας γιατί διαλέγεις την κάθε λύση. Και κυρίως θα κερδίσεις
χρόνο - εμένα μου πήρε είκοσι χρόνια για να βρω τη φωνή μου - και θα μπορείς
να κινηθείς με μεγαλύτερη άνεση στον χώρο σου». 
Η προβολή δεν παίζει ρόλο; «Όχι όσο νομίζουμε. Το πιο σημαντικό για ένα
βιβλίο δεν είναι η προβολή του από τα ΜΜΕ, αλλά η ζωντανή διαφήμισή του από
στόμα σε στόμα». 
<H3>Τα πρώτα βήματα </H3>
Τα πρώτα βήματα διδασκαλίας δημιουργικής γραφής έγιναν στην Ελλάδα πριν από
μερικά χρόνια, όχι, όμως, όπως τώρα, σε πανεπιστημιακό επίπεδο. Ο Νίκος
Παπανδρέου έκανε έναν κύκλο μαθημάτων στο πλαίσιο των εργαστηρίων του οίκου
Κρίστι'ς, αλλά και η Χριστιάνα Λαμπρινίδη στη σχολή της, ενώ για ένα ευρύτερο
κοινό, που αναζητά μια εκφραστική διέξοδο, δημιουργήθηκε η Σχολή Συγγραφέων
της Κ. Ρήγα. Πρωτοπόρα στον τομέα, από το 1937, τα αμερικανικά πανεπιστήμια,
όπου θα βρει κανείς σήμερα 340 ατελιέ «κατασκευής» συγγραφέων με καθηγητές
πλήθος πρώτα ονόματα της αμερικανικής λογοτεχνίας. Τον ίδιο τον Χαβιαρά τον
δίδαξαν ο Ρέιμοντ Κάρβερ και ο Τζον Ίρβινγκ στο Κολέγιο Γκοντάρ στο Βερμόντ.
Στη Λατινική Αμερική, αντίστοιχα ατελιέ άνθησαν ως εστίες ενάντια στη
λογοκρισία των δικτατορικών καθεστώτων ενώ στην Ιαπωνία, εκεί είναι που
διδάσκεται η τέχνη των χαϊκού (σύντομα ποιήματα με τρεις στίχους και δεκαεπτά
συλλαβές). Όσο για τη Δυτική Ευρώπη, η μόδα έφτασε εκεί στη δεκαετία του '80.

<H3>INFO
</H3>
Από τις 5 Μαρτίου έως τις 25 Απριλίου στο ΕΚΕΜΕΛ (Λυκαβηττού 2 και Ακαδημίας,
τηλ. 010-3639.525, 010-3639.520) κάθε Τρίτη και Παρασκευή, ο Στρατής Χαβιαράς
θα κάνει Σεμινάρια Συγγραφής Μυθιστορήματος, διάρκειας δυόμισι ωρών το καθένα.
Δίδακτρα: 120.000 δρχ. (352 ευρώ), το 1/3 περίπου απ' όσο πληρώνουν για
αντίστοιχα σεμινάρια οι Γάλλοι. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17266P231</ED>
<ID>
ID:306161

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P23&aa=1</URL></REF>


Article

<CATEGORY>vin09</CATEGORY>

 <H2>Ήρθε το τέλος του φιλμ;
</H2><H4>Ο διάδοχος του φιλμ είναι εδώ. Ένα τσιπάκι αυξάνει και βελτιώνει τις
δυνατότητες σε ψηφιακές φωτογραφικές μηχανές και βίντεο
</H4>
Ο Κάρβερ Μιντ δείχνει με καμάρι το νέο τεχνολογικό επίτευγμά του. Το
μικροτσίπ Χ3 κατάλληλο για ψηφιακές φωτογραφικές μηχανές πολλαπλασιάζει τις
δυνατότητες ανάλυσης των εικόνων και εξασφαλίζει «ζωντανά» χρώματα

Ένα μικροτσίπ, με διαστάσεις λίγο μικρότερες από εκείνες του σλάιντ, αλλάζει
τον ρου της ιστορίας του φιλμ (φωτογραφικού και κινηματογραφικού). Για την
ακρίβεια τα φιλμ φαίνεται πως θα ενταχθούν στη μεγάλη λίστα των...
απειλούμενων με εξαφάνιση ειδών του πλανήτη! 
Το τσιπάκι Χ3, που κατασκεύασε ο ακούραστος, στα 67 χρόνια του, Κάρβερ Μιντ,
ιδρυτής και πρόεδρος της εταιρείας FOVEON που εδρεύει στην περίφημη Silicon
Valley (όπου ξεκίνησε και η «επανάσταση» των ηλεκτρονικών υπολογιστών) και
ειδικεύεται στην κατασκευή μικροτσίπ, λύνει τα χέρια φωτογράφων και
κινηματογραφιστών πολλαπλασιάζοντας τις δυνατότητες των εργαλείων δουλειάς
τους. 
Το Χ3 διατίθεται ήδη στην αγορά και εφοδιάζει φωτογραφικές και
κινηματογραφικές μηχανές, ιαπωνικής φίρμας, οι οποίες ήδη κυκλοφορούν στο
εμπόριο. Το κόστος απόκτησης είναι σχεδόν απαγορευτικό. Αλλά η FOVEON δεν
επαναπαύεται στις δάφνες της. Ο Κάρβερ Μιντ με το επιτελείο του σχεδιάζει το
τσιπάκι δεύτερης γενιάς που θα λανσάρει το φθινόπωρο και εάν τύχει θερμής
υποδοχής και από άλλες εταιρείες φωτογραφικών και κινηματογραφικών ειδών δεν
είναι απίθανο οι νέες ψηφιακές κάμερες, με το τσιπάκι στο στάνταρ εξοπλισμό,
να πωλούνται από τις αρχές του επόμενου έτους σε πολύ προσιτές τιμές. 
Ο ανταγωνισμός αναπόφευκτα θα γίνει εντονότερος αν αναλογιστεί κάποιος
πως η κάμερα με το Χ3 προσφέρει δυνατότητες υψηλής ανάλυσης τουλάχιστον
ισάξιες μοντέλου που συναντά στις προθήκες καταστημάτων με ελάχιστη τιμή 6.000
δολάρια (2.358.000 δρχ. ή 6.920,03 ευρώ). 
«Θα μεταμορφώσει ολόκληρο τον βιομηχανικό κλάδο», έλεγε εξειδικευμένος
οικονομικός αναλυτής, αναφερόμενος στο επίτευγμα της FOVEON. 
Η Kodak στο μεταξύ είχε επαφές με τη FOVEON με σκοπό να εφοδιάζει με το Χ3
τουλάχιστον ένα προϊόν της. Και εάν ο Κάρβερ Μιντ επιθυμεί η εταιρεία του να
πετύχει τους στόχους της και να παίξει πρωταγωνιστικό ρόλο στη συγκεκριμένη
αγορά, τότε είναι επιτακτική η ανάγκη προσέλκυσης πελατών όπως η Kodak. 
Με τον αισθητήρα που διαθέτει το τσιπάκι δεν αποκλείεται να γεφυρωθεί το...
χάσμα ανάμεσα στις ψηφιακές φωτογραφικές μηχανές και στις βιντεοκάμερες. Οι
αισθητήρες των φωτογραφικών μηχανών μπορεί3 να κάνουν ρυθμίσεις υψηλής
ανάλυσης μόνο σε σταθερά «κάδρα». Με το Χ3 η φωτογραφική μηχανή μπορεί να
μετατραπεί σε βιντεοκάμερα και το αντίστροφο. 
Εξπέρ της φωτογραφίας θεωρούν το Χ3 ως εφεύρεση ανάλογη με εκείνη του
ασπρόμαυρου φιλμ που έγινε στα εργαστήρια Bell και πως εξαλείφει τις
χρωματικές αποκλίσεις των σημερινών ψηφιακών φωτογραφικών μηχανών. 
<H3>INFO
</H3>
Η FOVEON, προς το παρόν, εξοπλίζει με το τσιπάκι της ένα από τα μοντέλα της
ιαπωνικής εταιρείας φωτογραφικών μηχανών SIGMA προς 3.000 δολάρια (1.179.000
δρχ. ή 3.460 ευρώ). Η τιμή πώλησης εκτιμάται πως θα κατέβει στα 1.000 δολάρια
(το πολύ δηλαδή 393.000 δρχ. ή 1.153,34 ευρώ) από τη στιγμή που θα αρχίσει η
μαζική παραγωγή.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17266P241</ED>
<ID>
ID:306162

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P24&aa=1</URL></REF>


Article

<CATEGORY>vin09</CATEGORY>

 <H2>Λάτρεις του Μπετόβεν «απαίτησαν» επιπλέον συναυλίες
</H2>
Η Φιλαρμονική του Λονδίνου θα είναι η τρίτη Ορχήστρα που θα διευθύνει ο Κουρτ
Μαζούρ στο Μέγαρο Μουσικής Αθηνών

Ο Λούντβιχ βαν Μπετόβεν είναι εξαιρετικά δημοφιλής στη χώρα μας. Τόσο ώστε οι
φιλόμουσοι να «υποχρεώσουν» το Μέγαρο Μουσικής Αθηνών να αναθεωρήσει το
πρόγραμμα συναυλιών στο πλαίσιο του αφιερώματος στον μεγάλο συνθέτη. 
Η Φιλαρμονική Ορχήστρα του Λονδίνου, υπό τον μόνιμο αρχιμουσικό της Κουρτ
Μαζούρ, επρόκειτο να ερμηνεύσει φέτος, σε τέσσερις συναυλίες, τις εννέα
Συμφωνίες από μία φορά. Κατόπιν όμως ασφυκτικής πιέσεως του κοινού, θα
ερμηνευθούν η 6η, η 7η και η 9η Συμφωνία από δύο φορές, ενώ το 2003 θα
ερμηνευθούν και οι εννέα Συμφωνίες, όχι πια σε τέσσερις, αλλά σε οκτώ
συναυλίες. 
Στις δύο από τις τέσσερις προγραμματισμένες για φέτος συναυλίες, την Πέμπτη 28
και την Παρασκευή 29 Μαρτίου, θα ερμηνευθεί η περίφημη 9η Συμφωνία, ενώ την
Τρίτη 26 και την Τετάρτη 27 Μαρτίου το κορυφαίο συμφωνικό συγκρότημα της
Βρετανίας θα ερμηνεύσει την 6η - «Ποιμενική» - και την 7η Συμφωνία του
Λούντβιχ βαν Μπετόβεν. Όσον αφορά τον Κουρτ Μαζούρ είναι η τρίτη φορά που
ανεβαίνει στο πόντιουμ του Μεγάρου Μουσικής. Είχε διευθύνει, το 1995, τη
Φιλαρμονική Ορχήστρα της Νέας Υόρκης και το 1996 την Ορχήστρα Γκεβάντχαουζ της Λειψίας.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17266P242</ED>
<ID>
ID:306195

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P24&aa=2</URL></REF>


Article

<CATEGORY>vin09</CATEGORY>

 <H2>«Συγγνώμη Μίκη»
</H2><H4>«Συγγνώμη Μίκη», είπαν οι Αμερικανοί διοργανωτές των Χειμερινών Ολυμπιακών
Αγώνων του Σολτ Λέικ, έπειτα από παρέμβαση του Έλληνα Πρωθυπουργού Κώστα
Σημίτη. </H4>
Οι Αμερικανοί ζήτησαν εγγράφως συγγνώμη από τον Μίκη Θεοδωράκη για την
αποσιώπηση του ονόματός του ως δημιουργού του «Canto Olympico»

Η «συγγνώμη» των Αμερικανών διοργανωτών της Χειμερινής Ολυμπιάδας του Σολτ
Λέικ Σίτι προς τον Μίκη Θεοδωράκη διατυπώθηκε εγγράφως, σε επιστολή που
έστειλε για το θέμα αυτό η Οργανωτική Επιτροπή στην κ. Γιάννα Αγγελοπούλου. Η
αποσιώπηση του ονόματος του Μίκη Θεοδωράκη από την τελετή έναρξης των
Χειμερινών Ολυμπιακών Αγώνων, που ξεκίνησαν στις 8 Φεβρουαρίου στην Πολιτεία
Γιούτα, προκάλεσε αλυσιδωτές αντιδράσεις στην Ελλάδα, αλλά και την
πρωθυπουργική παρέμβαση. 
Ο δημιουργός με δηλώσεις του χαρακτήρισε ως «κατάφορη προσβολή» εις βάρος του
και εις βάρος της Ελλάδας την αποσιώπηση του ονόματός του, όταν δισεκατομμύρια
τηλεθεατές και φυσικά ένα κατάμεστο γήπεδο παρακολουθούσε την Ολυμπιακή Φλόγα
να εισέρχεται υπό τους ήχους του «Canto Olympico». Ούτε οι θεατές του γηπέδου,
ούτε και όσοι έκαναν τη ζωντανή τηλεοπτική μετάδοση της τελετής Έναρξης
ανέφεραν το όνομα του Μίκη Θεοδωράκη. Την πικρία του Μίκη όμως προκάλεσαν
ακόμα και οι απεσταλμένοι της ΕΡΤ, στους οποίους σαφώς καταλόγισε ευθύνες για
την επίσης, αποσιώπηση του ονόματός του. 
Για το θέμα παρενέβη ο ίδιος ο Πρωθυπουργός. Σύμφωνα με πληροφορίες, ο κ.
Σημίτης συνομίλησε τηλεφωνικά με την πρόεδρο της Οργανωτικής Επιτροπής «Αθήνα
2004» κ. Γιάννα Αγγελοπούλου, ζητώντας της να επικοινωνήσει με τον Αμερικανό
ομόλογό της Μ. Ρόμνεϊ προκειμένου να υπάρξει ενανόρθωση. 
Η κ. Αγγελοπούλου μετέφερε την ελληνική δυσαρέσκεια στους διοργανωτές τής
Χειμερινής Ολυμπιάδας και με επιστολή που υπογράφει τελικά η κ. Νάνσι Βόλνερ,
επικεφαλής Υπηρεσιών Τύπου, Πρωτοκόλλου και Τελετών και αποδέκτες τον έλληνα
Πρωθυπουργό και την κ. Αγγελοπούλου, εκφράζεται η «συγγνώμη» των Αμερικανών
διοργανωτών. Και η ΕΡΤ με ανακοίνωσή της παραδέχθηκε ότι υπήρξε παράλειψη. 
Τη θλίψη του για το επεισόδιο εξέφρασε χθες και ο υπουργός Πολιτισμού κ.
Ευάγγελος Βενιζέλος, ο οποίος ήταν παρών στην Τελετή Έναρξης. «Τρεις ήταν οι
στιγμές στο Σολτ Λέικ που με έκαναν να νιώσω περήφανος» είπε ο υπουργός. «Οι
δύο είναι κλασικές. Η είσοδος της ελληνικής σημαίας πρώτης, μαζί με την
ελληνική ομάδα, όπως επιβάλλει ο Ολυμπιακός Χάρτης. Η ανάκρουση του Εθνικού
Ύμνου βεβαίως. Και το απόσπασμα του «Canto Olympico» του Μίκη Θεοδωράκη, το
οποίο για μένα τουλάχιστον ήταν ευκρινέστατο». 
Ο κ. Βενιζέλος, δίνοντας όμως μια αισιόδοξη νότα στο συμβάν, συμπλήρωσε πως
«ουδέν κακόν αμιγές καλού». «Όλη αυτή η συζήτηση που έγινε οδήγησε στο να
ενημερωθεί καλύτερα η ελληνική κοινή γνώμη για τη μεγάλη τιμή που έγινε στην
Ελλάδα και στον ελληνικό πολιτισμό με την επιλογή αυτού του αποσπάσματος».

<H3>ΜΙΚΗΣ
</H3>
«Δεν θα επανέλθω στο θέμα αυτό», ήταν το μόνο που δήλωσε χθες στα «ΝΕΑ» ο
Μίκης Θεοδωράκης. Άλλωστε, όπως έλεγε, «δεν θίγομαι μόνο εγώ, θίγεται η Ελλάδα».
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17266P251</ED>
<ID>
ID:306163

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P25&aa=1</URL></REF>


Article

<CATEGORY>vin09</CATEGORY>

 <H2>Στις... γκρίζες ζώνες των ονείρων
</H2>
Στις «Γκρίζες ζώνες» των ονείρων και των συμπτώσεων ρίχνουν φως οι Μαρία
Καρχιλάκη, Σωτήρης Δανέζης και Κώστας Βαξεβάνης (Mega, 23.45). 
Ο Σωτήρης Δανέζης αναζητεί την επιστημονική εξήγηση των ονείρων. Είναι
«γκρίζες ζώνες» στο μυαλό ή προφητικά μηνύματα του υποσυνείδητου; Η Μαρία
Καρχιλάκη εστιάζει στις περίεργες συμπτώσεις της ζωής μας, σε περιπτώσεις στις
οποίες η τύχη έπαιξε καθοριστικό ρόλο στη ζωή κάποιων ανθρώπων και παρουσιάζει
πώς η κβαντική φυσική και η επιστήμη τής στατιστικής δίδουν απαντήσεις. Ο
Κώστας Βαξεβάνης παρουσιάζει ένα ρεπορτάζ με θέμα τα μοιραία δευτερόλεπτα που
άλλαξαν τη ζωή ανθρώπων για πάντα.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17266P252</ED>
<ID>
ID:306196

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P25&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 13/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Mega 
«Η νύφη το 'σκασε» (Runaway bride) 
Εννέα χρόνια μετά την πετυχημένη κομεντί «Pretty woman», το ίδιο τιμ - Γκάρι
Μάρσαλ, Τζούλια Ρόμπερτς, Ρίτσαρντ Γκιρ - ξανακτυπά... Μόνο που το γεύμα είναι
σαν ξαναζεσταμένο φαγητό, έχοντας χάσει την αρχική νοστιμιά του. Η Ρόμπερτς
ως... ανδροφάγος και ο Γκιρ ως μοιραίος έρωτάς της... (Διάρκεια: 116')** 
21.45 Antenna 
«Ο ψεύτης» 
Κωμωδία του Γιάννη Δαλιανίδη - παραγωγής 1968 - με τον Κώστα Βουτσά, τη Νόρα
Βαλσάμη, τον Βαγγέλη Σειληνό, τον Διονύση Παπαγιαννόπουλο και τη Ζωζώ
Σαπουντζάκη. (Διάρκεια: 88')** 
23.00 Star 
Ο Ρόμπερτ Ντε Νίρο πρωταγωνιστεί στην ταινία «Κόπλαντ» (Star, 23.00)

«Κόπλαντ» (Copland) 
Κύκλωμα διαφθοράς στους κόλπους της αστυνομίας με σταρ πρωταγωνιστές:
Σιλβέστερ Σταλόνε, Ρόμπερτ ντε Νίρο, Χάρβεϊ Καϊτέλ, Ρέι Λιότα. Σκηνοθεσία:
Τζέιμς Μάνγκολντ («Χέβι», «Το κορίτσι που άφησα πίσω»). (Διάρκεια: 100')** 
23.30 ΕΤ1 
«Απιστίες και αμαρτίες» (Crimes and misdemeanors) 
Κωμικο-δραματική ταινία - '89 - του Γούντι Άλεν με το γνώριμο αυτοσαρκαστικό
χιούμορ του, που δεν είχε κάνει ιδιαίτερη εμπορική επιτυχία. Ένας οφθαλμίατρος
που έχει δεσμό, αντιμετωπίζει το εξής δίλημμα: να τη σκοτώσει ή να την...
παντρευτεί! Με τους Μάρτιν Λαντάου, Μία Φάροου - λίγο πριν μαλλιοτραβηχτεί με
τον Γούντι Άλεν - Αντζέλικα Χιούστον, Κλερ Μπλουμ, Άλαν Άλντα και τον ίδιο τον
σκηνοθέτη. (Διάρκεια: 104') *** 
00.20 ΕΤ3 
«Μαύρη αλεπού» (Black fox) 
Ο Κρίστοφερ Ριβ ως έποικος στο Τέξας, του 1861, που μαζί με τον αδελφό του
αντιστέκεται στους Ινδιάνους Κιόβα, οι οποίοι κρατούν ομήρους τις γυναίκες και
τα παιδιά της πόλης. Έτσι αρχίζουν έναν αγώνα προκειμένου να σώσουν τις
οικογένειές τους από τους Ινδιάνους πολεμιστές. Μικρό φιλμάκι - '95 - του
Στίβεν Χίλαρντ Στερν. (Διάρκεια: 92')* 
23.15 Tempo 
«Εφιαλτικό ταξίδι» (Murder on the Rio Grande) 
Ένα ζευγάρι κάνει ράφτινγκ - κατάβαση με φουσκωτή βάρκα - στον ποταμό Ρίο
Γκράντε όταν ένας άγνωστος σκοτώνει τον άνδρα και τον οδηγό τους και η γυναίκα
μένει μόνη και πέφτει σε τρεις εμπόρους ναρκωτικών. Του Ρομπ Ισκόβε με τη
Βικτόρια Πρίνσιπαλ. (Διάρκεια: 93')** 
01.30 Star 
«Πολίτης Χ» (Citizen Χ) 
Αστυνομικό θρίλερ με το κυνήγι ενός σίριαλ κίλερ. Με γνωστούς και καλούς
ηθοποιούς: Στίβεν Ρία, Ντόναλντ Σάδερλαντ, Μαξ Φον Σίντοφ, Τζον Γουντ.
(Διάρκεια: 99')** 
03.20 Antenna 
«Το χέρι του διαβόλου» (The devil's hand) 
Ταινία τρόμου δεύτερης διαλογής - '62 - με μαύρη μαγεία. Με τον Ρόμπερτ Άλντα
- πατέρα του Άλαν Άλντα - και τη Μεξικάνα Λίντα Κριστιάν. Του Γουίλιαμ Χόουλ.
(Διάρκεια: 69')**

<H3>ΤΟΡ 3
</H3>
1. «Απιστίες και αμαρτίες»: Γούντι Άλεν διαρκείας κεφιού και έμπνευσης
(23.30 ΕΤ1) 
2. «Η νύφη το 'σκασε»: Ξαναζεσταμένο... φαγητό (21.00, Mega) 
3. «Κόπλαντ»: Διαφθορά με... σταρ (23.00 Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17266P253</ED>
<ID>
ID:306236

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P25&aa=3</URL></REF>


Article

<CATEGORY>vin09</CATEGORY>

 <H2>Η πατρίδα ως σταυρόλεξο
</H2><H4>Τι μπορεί να προσφέρει η τέχνη σε μια εποχή που τα διεθνή γεγονότα αλλάζουν
τις αναλογίες ατομικής, εθνικής και ανθρώπινης ταυτότητας; </H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Το «Σταυρόλεξο» του Γιάννη Ψυχοπαίδη. Ένα εικαστικό παιχνίδι που δένει τον
ζωγράφο και τους θεατές του σε μια κοινή μοίρα, πνευματική και ψυχική

Ποια είναι άραγε η πατρίδα των ζωγράφων μας; Ο τόπος όπου συγκινούνται μαζί
μας απ' την κοινή μοίρα, ή τα διεθνή εκθεσιακά κέντρα όπου λαχταρούν να
αναγνωρισθούν ως ισάξιοι των διαφημισμένων ομοτέχνων τους; 
Αρκετές φορές ώς τώρα θέσαμε αυτό το οριακό ερώτημα στους εαυτούς μας στη
δεκαετία που πέρασε, με αφορμή σημαντικές εκθέσεις, όταν τόσο η ίδια η τέχνη
όσο και η έννοια της πατρίδας βρίσκονται σε ριζικό επαναπροσδιορισμό. Το
γιατί, είναι γνωστό ευρύτατα πλέον: η ελεύθερη αγορά προϊόντων και, ιδίως,
επικοινωνιών αποσυνδέει τον τόπο όπου ζούμε από τα προϊόντα τα οποία
καταναλώνουμε, άρα ο κάτοικος μιας χώρας μπορεί να διαμορφώνεται σωματικά ή
ψυχικά από ιδέες και τέχνες εισαγόμενες από αλλού, και αντιστρόφως. Οι
εικόνες, ζωγραφισμένες ή μηχανοποίητες, δεν έχουν πλέον πατρίδα, κι όλοι οι
κάτοικοι του πλανήτη μπορεί ν' αγαπούν τον Πικάσο, τα Φαγιούμ, τον Χίτσκοκ, το
CNN, το MTV. Είναι η μετα-μοντέρνα εποχή. Τώρα, τα «κλειδιά» που καθιερώνουν
τη τέχνη είναι οι συγκινήσεις, οι πεποιθήσεις και η θρησκευτικότητα, ό,τι
υπερβαίνει τους σκεπτικισμούς και δηλώνει αθώα τις παλλόμενες καρδιές. Η
πληροφορία από μόνη της είναι «ελεύθερο αγαθό» σαν τον αέρα. Όμως καθενός μας
τα σωθικά δεν πάλλονται με τον ίδιο τρόπο. 
Οι παλιότεροι αναγνώστες της στήλης θα θυμούνται όσα γράψαμε για τον
Γιάννη Ψυχοπαίδη - έναν απ' τους σημαντικότερους ζωγράφους μας - τον οποίο
αυτές τις μέρες συναντάμε και πάλι σε μια εκτεταμένη έκθεση με κεντρικό θέμα
ένα σταυρόλεξο στον τοίχο φτιαγμένο από μικρές χαρακτηριστικές ζωγραφιές του,
μια μικρή αναδρομική. Το έργο είναι «ανοιχτό», συμπληρώνεται απ' όσους άλλους
πίνακες ακολουθήσουν ή από το βλέμμα των θεατών. Οι μικροσκοπικοί πίνακες που
το αποτελούν και οι πολλοί άλλοι της έκθεσης έχουν τη γνωστή μαστοριά του
καλλιτέχνη, εικαστική και διανοητική, και αναφέρονται σε θέματα κριτικού
ρεαλισμού - πολιτικοί, επιχειρηματίες, επικαιρότητα, μαζικά προϊόντα - αλλά
και ψυχής, όπως η χαμένη αθωότητα του παιδικού ονείρου. Ο ζωγράφος δηλώνει τον
μετεωρισμό ανάμεσα στις δύο πλευρές της ζυγαριάς, και απ' αυτήν την άποψη και
μόνο η έκθεσή του πατά γερά στο 2002 και ανατέμνει την κοινή μας πορεία, χωρίς
να εξαιρεί τον εαυτό του. 
Στο τελευταίο αυτό σημείο ας σταθούμε περισσότερο. Κατηγορήσαμε
παλιότερα τον Ψυχοπαίδη - όπως άλλωστε και τον Γ. Λάππα ή τον Ν.
Χατζηκυριάκο-Γκίκα - για διανοουμενισμό και εγκεφαλικότητα, κυρίως επειδή οι
ζωγραφικές του ικανότητες και η ιστορική του γνώση κινούνται σε τόσο υψηλές
κλίμακες ώστε απ' αυτόν δικαιούμαστε να αναμένουμε και το «κάτι επιπλέον», μια
πρόταση συλλογικής αποδοχής, υπέρβασης, προοπτικής. Χίλιοι τόνοι κριτικών
αναλύσεων δεν ζυγίζουν όσο δυο γραμμάρια αυτοκριτικής εξομολόγησης, και μιας
πίστης προς κάτι θετικό. Κανείς δεν μπορεί να συγκινήσει το κοινό του αν πριν
δεν ματώσει ο ίδιος, η παραδοχή της ανθρώπινης αδυναμίας, είναι που κάνει μια
τέχνη ν' αγαπιέται, πιστεύω. 
Έχει τέτοια γνωρίσματα αυτή η έκθεση του Ψυχοπαίδη; Νομίζω πως ναι. Δεν έχει
τον «φόβο του λάθους» που γράψαμε κάποτε, διότι τώρα αφήνεται και παίζει άφοβα
με τους κατά καιρούς προβληματισμούς του, σαν να είναι κομμάτια ενός παζλ που
κι ο ίδιος - παιδί και μάρτυρας μιας πολυτάραχης εποχής - θα ήθελε εξαρχής να
ζήσει πιο αθώα, σαν «μαγικός ζωγράφος», όπως σημειώνει. Επιβεβαιώνεται μεν και
πάλι ο ίδιος ως ένας υψηλότατων προδιαγραφών στοχαστής της όρασης, αλλά
ταυτόχρονα «αγιογραφεί» όσα ζωγραφίζει, δεν τα «εξουδετερώνει» διανοητικά,
συμπεριλαμβάνει και τα μαύρα-απροσδιόριστα μέρη του σταυρολέξου στο έργο του. 
Γίνεται δημιουργός (Δήμος+Έργο), μεταδίδοντάς μας εκείνο το ώριμο ψυχικό
«κλικ» που μεταμορφώνει την τέχνη σε πυξίδα πλοήγησης για πατρίδα, το ίδιο που
παλιότερα μετέτρεψε σε «δικούς μας» τους «λόγιους» Ν. Γύζη, Κ. Παρθένη και
όσους άλλους έκλεψαν στη ζυγαριά, βαρύνοντας περισσότερο προς τη συγκίνηση από
τη σκέψη. 
Διότι με τον σκεπτικισμό και μόνο, ο κόσμος μας φαίνεται μονίμως χάλια και ο
θάνατος μας περιμένει μονίμως στη γωνία. Η πίστη και η αντιπρόταση είναι που
μας κάνουν να «τραβούμ' εμπρός». 
<H3>INFO
</H3>
Γ. Ψυχοπαίδης, Γκαλερί Ζουμπουλάκη, Πλ. Κολωνακίου 20, Κολωνάκι, τηλ.
010-3608.278. Μέχρι 23 Φεβρουαρίου, Τρ. - Παρ. 10 π.μ. - 2 μ.μ. & 6 - 9
μ.μ. Σάβ. 10 π.μ. - 2 μ.μ.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17266P271</ED>
<ID>
ID:306164

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P27&aa=1</URL></REF>


Article

<CATEGORY>vin09</CATEGORY>

 <H2>Και εγένετο ελληνική έδρα Μουσειολογίας
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Στον λεγόμενο πολιτισμένο κόσμο η μουσειολογία διδάσκεται εδώ και χρόνια σε
περισσότερα από χίλια Πανεπιστήμια αλλά, στην Ελλάδα, που τροφοδότησε κατά
καιρούς τα μουσεία του κόσμου με εκθέματα και συνθέτει ένα τεράστιο «μουσείο»,
αγνοείτο μέχρι σήμερα η ύπαρξή της. 
Το πρώτο μεταπτυχιακό Τμήμα Μουσειολογίας ιδρύθηκε πριν λίγες ημέρες στο
Αριστοτέλειο Πανεπιστήμιο Θεσσαλονίκης. 
«Η διαχείριση του πολιτισμού απαιτεί την ύπαρξη μιας συγκεκριμένης θεωρίας η
οποία θα έχει την τόλμη να αναγγέλλει μαζί με τη γέννηση του 21ου αιώνα, τον
θάνατο του παραδοσιακού μουσείου και τη γέννηση ενός νέου», τόνιζε στη
διάρκεια του Διεθνούς Συμποσίου στη Θεσσαλονίκη ο αρχαιολόγος (επιχείρησε την
πρωτότυπη αναπαράσταση του λιμναίου οικισμού στο Δισπηλιό της Καστοριάς και
παλιότερα έκθεση παλαιολιθικών ευρημάτων στο Μουσείο του Βόλου) Γιώργος
Χουρμουζιάδης. Η τοποθέτησή του, μαζί με άλλες Ελλήνων και ξένων συναδέλφων
του στο Διεθνές Συμπόσιο, και η επιστημονική εμμονή και οι χρόνιες προσπάθειες
της καθηγήτριας Ματούλας Σκαλτσά, αποτέλεσαν τον πυρήνα για την ίδρυση (με
απόφαση του υπουργείου Παιδείας) του πρώτου μεταπτυχιακού Τμήματος
Μουσειολογίας. Την ευθύνη της διδασκαλίας θα έχουν τέσσερα τμήματα (τα δύο
Παιδαγωγικά του ΑΠΘ και της Φλώρινας, το Τμήμα Αρχιτεκτόνων και Μηχανολόγων)
με διευθύντρια την καθηγήτρια Ιστορίας της Τέχνης και Μουσειολογίας του ΑΠΘ
Ματούλα Σκαλτσά. Στο Τμήμα θα μετάσχουν αρχικά 14 απόφοιτοι των Τμημάτων
Ιστορίας - Αρχαιολογίας, Παιδαγωγικής, Μηχανολόγων, Αρχιτεκτόνων και Διοίκησης
- Διαχείρισης). 
Η φοίτηση στο νεοϊδρυθέν Τμήμα διαρκεί τέσσερα εξάμηνα (τα δύο πρώτα
διδασκαλία, το τρίτο πρακτική εξάσκηση σε μουσεία ή πολιτιστικούς οργανισμούς
και το τέταρτο διπλωματική εργασία).
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17266P272</ED>
<ID>
ID:306197

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P27&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Προσφορά πολύτιμη
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Δεν μπορώ να πω ότι δεν με αιφνιδίασε ένα ογκώδες πόνημα που είχε την καλοσύνη
να μου προσφέρει ο δήμαρχος Παιανίας κ. Δάβαρης, προϊόν προσωπικού του
μερακιού. Πρόκειται για το πολυτιμότατο έργο «Επετειακά δημοτικά τραγούδια, σε
βυζαντινή και ευρωπαϊκή μουσική σημειολογία». Συγγραφέας του, ο
μουσικοδιδάσκαλος και μελετητής της παραδοσιακής μας μουσικής Κωνσταντίνος
Μάρκος. Έργο βαθιάς αγάπης για την ελληνική δημοτική μουσική, μεθοδικό,
συστηματικό και άκρως παιδαγωγικό. Οι τετρακόσιες σελίδες αυτού του μοναδικού
μουσικολογικού ανθολογίου περιέχουν στίχους και μουσική (στα δύο ιδιώματα,
βυζαντινό και ευρωπαϊκό) από τον ακριτικό κύκλο έως τον εθνικό ύμνο, τραγούδια
ιστορικά, του γάμου, των εορτών, κάλαντα από όλη την Ελλάδα, πρόσφατα του
αλβανικού έπους, ακόμη και μερικά έντεχνα γνωστά, που έγιναν, μέσω σχολικής
πράξης, δημοφιλή, επετειακά και άδονται ως δημώδη. Ο Δήμος Παιανίας εκδίδοντας
αυτό το σημαντικό και ψυχωφελές εργαλείο παιδείας καλύπτει ανάγκες σχολείων,
σωματείων, συλλόγων προσφέροντάς τους ποίηση, νότες και ειδολογικό υλικό.
Υπάρχουν χορωδίες ανά την επικράτεια, μουσικά παραδοσιακά συγκροτήματα που δεν
έχουν τα μέσα να συγκροτήσουν το ρεπερτόριό τους και να αποκτήσουν
παρτιτούρες. Η πρωτοβουλία του δημάρχου Παιανίας προσφέρει παιδεία και
πρακτική. Ο λόγος στο υπουργείο Παιδείας
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17266P273</ED>
<ID>
ID:306228

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P27&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Ώρες επισκεπτηρίου» του Ρ. Χάρις Α. Ανδρεοπούλου (σκηνοθ.),
Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ. (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

Σκηνή από «Το χαμένο γράμμα» του Καρατζιάλε που παρουσιάζεται από τη Θεατρική
Σκηνή Πολιτιστικού Κέντρου Δήμου Ηρακλείου Αττικής στο εκεί δημοτικό θέατρο σε
σκηνοθεσία Βάσως Παπαθεοδώρου - Μπελίτση

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισαρίδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ. «Η κόρη του παντοπώλου» του Α. Βλάχου - «Η
μαύρη παρηγοριά» - «Υπό εχεμύθειαν» του Ν. Λάσκαρη - «Ο θάνατος του
Περικλέους» του Δ. Κορομηλά Δ. Αθανασόπουλος (αίθουσα εκδηλώσεων,
Καζαντζάκη - Σκουφά, * 010 - 62.06.190).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής
Δωματίου. Λεωνίδας Καβάκος, βιολί - Τσάρλς Νάιντιχ, κλαρινέτο -
Γιαν Φόγκλερ, βιολοντσέλο - Γιώργος Πέτρου, πιάνο - Χρίστος
Παπαγεωργίου, πιάνο - Νομπούκο Ιμάϊ, βιόλα - Μίριγιαμ Κόντζεν,
βιολί - Δημήτρης Δεσύλλας, κρουστά: συναυλία (Δευτ) Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο:
συναυλία (Πέμ.) Φεστιβάλ Μουσικής Δωματίου. Κουαρτέτο Εγχόρδων του Τόκιο:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161 - Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Μονή Λαζαριστών - Σκηνή Σωκράτης Καραντινός: «Λίγο απ' όλα» από
το Θέατρο Σφενδόνη-Άννα Κοκκίνου. Παραστάσεις κάθε Τρίτη στις 9 μ.μ., κάθε
Τετάρτη στις 7 μ.μ., την Πέμπτη και την Παρασκευή στις 9 μ.μ., το Σάββατο στις
6 μ.μ. και στις 9 μ.μ. και την Κυριακή στις 6 μ.μ. και στις 9 μ.μ. Τηλ. 0310 -
652.020, 0310 - 589.102.

Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310 - 223.785.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17266P281</ED>
<ID>
ID:306174

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P28&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Vanilla sky. 15.20-18.00-20.40-23.15. (Πατησίων 140 * 010 - 8259.975,
010 - 8215.327).

Αίθουσα 2

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ.

Αίθουσα 3

Kate and Leopold. 16.00-18.20-20.40-23.00.

Αίθουσα 4

Η συμμορία των έντεκα. 15.00-17.20-19.40-22.00-00.20.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30.
/ Η χαμένη Ατλαντίδα. 15.30-17.15 μεταγλ. 
ΑΘΗΝΑ

Kate and Leopold. 18.15-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Το σκοτεινό αντικείμενο του πόθου. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Kate and Leopold. 17.40-20.20-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Η συμμορία των έντεκα. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Kate and Leopold. 17.20-20.00-22.40. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.20-20.40-23.00, μαζί και η μικρού μήκους: Γκόγκος.

Αίθουσα 3

Η συμμορία των έντεκα. 15.20-17.50-20.20-22.50.

Αίθουσα 4 
Κωδικός: Enigma. 18.20-20.40-23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Kate and Leopold. 18.00-20.30-23.00 (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους: Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 17.30-19.15-21.00. / Οδός Μαλχόλαντ 22.50.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 20.30-23.00. / Η συμμορία των έντεκα. 18.10.
(Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.30-23.00.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους: Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Κάποιος θα τσιμπήσει. 21.00-23.10. / Το τάμα 18.15.(Γενναίου
Κολ/τρώνη 16, Κουκάκι, * 010 - 9240.239).

ART ECRAN Cinema 2

Vanilla sky. 17.45-20.45-23.10 
ART STUDIO Cinema

Κάποιος θα τσιμπήσει. 19.00-23.00. / Το τάμα 18.15. (Πλατεία
Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 17.45-20.00-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους: Τσιπς. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 22.40. / Ταξιδιάρικα πουλιά 18.00. Ημερολόγια
καταστρώματος - Γιώργος Σεφέρης 19.50-21.10 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 20.30-23.00. / Η συμμορία των έντεκα. 18.10 (Θάσου
22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Κωδικός: Enigma. 18.00-20.30-23.00.

Αίθουσα 3

Vanilla sky. 17.20-20.00-22.40. 
Αίθουσα 4

Δεκαπενταύγουστος. 18.10-20.30-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Η συμμορία των έντεκα. 17.30-20.00-22.30-01.00. / Ο Χάρι Πότερ και η
φιλοσοφική λίθος. 11.30-14.30 μεταγλ. (Φραγκοκκλησιάς και Γρανικού,
Μαρούσι * 010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.30-14.00-16.30-19.00-21.30-24.00.

Αίθουσα 3

Kate and Leopold. 12.00-14.30-17.00-19.30-22.00-00.30.

Αίθουσα 4

Vanilla sky. 11.15-14.00-16.45-19.45. / Επισκέπτης από την κόλαση.
22.45-01.15. 
Αίθουσα 5

Ο Χάρι Πότερ και η φιλοσοφική λίθος. 12.30-15.30 μεταγλ. /
Δεκαπενταύγουστος. 18.45-21.15-23.45, μαζί και η μικρού μήκους: Θα
ταΐσεις το ψάρι μου.

Αίθουσα 6

Ένας και μοναδικός. 12.15-14.15-16.15-18.15-20.15. / Οι άλλοι 22.15-00.45.

Αίθουσα 7

Κωδικός: Enigma. 16.45-19.15-21.45-00.15. / Η χαμένη Ατλαντίδα.
12.45-14.45 μεταγλ.

Αίθουσα 8

Vanilla sky. 12.15-15.00-17.45-20.30-23.15. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.45-17.15-20.45-00.15.

Αίθουσα 10

Kate and Leopold. 11.00-13.30-16.00-18.30-21.00-23.30.

VILLAGE CINEMAS PANGRATI 
Αίθουσα 1

Vanilla sky. 17.45-20.30-23.30. / Ο Χάρι Πότερ και η φιλοσοφική
λίθος. 11.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 12.30-15.00-17.30-20.00. Μαζί και η μικρού μήκους:
Θα ταΐσεις το ψάρι μου; / Επισκέπτης από την Κόλαση. 22.30-01.00

Αίθουσα 3

Κωδικός: Enigma. 16.30-19.00-21.30-24.00. / Η χαμένη Ατλαντίδα.
12.00-14.00 μεταγλ.

Αίθουσα 4

Η συμμορία των έντεκα. 11.00-13.30-16.00-18.30-21.00-23.45.

Αίθουσα 5

Kate and Leopold. 12.00-14.30-17.00-19.30-22.00-00.30.

VILLAGE ENTERTAINMENT PARK

Αίθουσα 1

Κωδικός: Enigma. 12.45-15.15-17.45-20.15-22.45-01.15. (Θηβών 228 &
Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.30-19.00-21.30-24.00. Μαζί και η
μικρού μήκους: Θα ταΐσεις το ψάρι μου;

Αίθουσα 3

Vanilla sky. 11.45-14.30-17.15-20.00 / Οι άλλοι. 23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Κωδικός: Enigma. 11.45-14.15-16.45-19.15-21.45-00.15. 
Αίθουσα 6

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Η
συμμορία των έντεκα. 20.30-23.00-01.30. 
Αίθουσα 7

Η συμμορία των έντεκα. 11.30-14.00-16.30-19.00-21.30-24.00.

Αίθουσα 8

Vanilla sky. 12.45-15.30-18.15-21.00-23.45.

Αίθουσα 9

Η συμμορία των έντεκα. 12.00-14.30-17.00-19.30-22.00-00.30.

Αίθουσα 10

Επισκέπτης από την Κόλαση. 11.30-14.00-16.30-19.00-21.30-24.00.

Αίθουσα 11

Vanilla sky. 19.15-22.00-00.45. / Ο Χάρι Πότερ και η φιλοσοφική
λίθος. 13.00-16.00 μεταγλ.

Αίθουσα 12

Η συμμορία των έντεκα. 11.00-13.30-16.00-18.30-21.00-23.30.

Αίθουσα 13

Kate and Leopold. 18.15-20.45-23.15. / Ο Χάρι Πότερ και η φιλοσοφική
λίθος. 12.00-15.00 μεταγλ.

Αίθουσα 14

Kate and Leopold. 11.45-14.15-16.45-19.15-21.45-00.15.

Αίθουσα 15

Kate and Leopold. 12.45-15.15-17.45-20.15-22.45-01.15.

Αίθουσα 16

Ένας και μοναδικός. 13.15-15.45-18.00-20.30-22.45-01.00.

Αίθουσα 17

Δεκαπενταύγουστος. 17.30-20.00-22.30-01.00. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.30-13.30-15.30 μεταγλ.

Αίθουσα 18

Ο άρχοντας των δαχτυλιδιών - Η συντροφιά του δαχτυλιδιού. 1300-16.30-20.00-23.30.

Αίθουσα 19

Η συμμορία των έντεκα. 12.30-15.00-17.30-20.00. / Επισκέπτης από την
Κόλαση. 22.30-01.00 
Αίθουσα 20

Kate and Leopold. 12.15-14.45-17.15-19.45-22.15-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00 (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Kate and Leopold. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Vanilla sky. 17.30-20.15-23.00. / Η χαμένη Ατλαντίδα. 15.30
μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Σαν τον σκύλο με τη γάτα.
15.30 μεταγλ.

ΚΗΦΙΣΙΑ Cinemax Ericsson 3

Kate and Leopold. 20.45-23.00. / Η συμμορία των έντεκα. 15.45-18.15.

ΜΑΡΓΑΡΙΤΑ Despec 
Αίθουσα 1

Kate and Leopold. 18.20-20.40-23.00 (Πλατεία Δαβάκη - Καλλιθέα * 010 - 9568.370).

Αίθουσα 2

Κωδικός: Enigma. 17.50-20.05-22.20. 
Αίθουσα 3

Η συμμορία των έντεκα. 17.30-19.50-22.15. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Οι άλλοι. 18.20-20.20-22.20. (Παγκράτι * 010 - 7511.515).

ΜΕΤΡΟΠΟΛΙΤΑΝ

Kate and Leopold. 17.40-20.00-22.20 (Λεωφ. Βουλιαγμένης Πλ. Καλογήρων *
010 - 9706.010).

ΜΠΡΟΝΤΓΟΥΑΙΗ

Οι άλλοι. 19.10-21.10-23.10 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Επισκέπτης από την Κόλαση. 17.10-19.50-22.30. (Οδός Ακαδημίας 57 * 010
- 3622.683).

ΟΠΕΡΑ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.45-20.15-22.45. (Οδός
Ακαδημίας 57 * 010 - 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Vanilla sky. 17.40-20.20-23.00 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Επισκέπτης από την Κόλαση. 18.00-20.15-22.30 (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 8.10-20.30-23.00. (Καλλιθέα *
010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 20.00-22.40.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο ποδηλάτης του Πεκίνου. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Πριν πέσει η νύχτα. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο άρχοντας των δαχτυλιδιών - Η συντροφιά του δαχτυλιδιού. 18.15-21.30.
(Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Πόρτο Χέλι * 07540.52110).

ΟΣΚΑΡ

Το ζευγάρι της χρονιάς. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η φούσκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.30. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Κωδικός: Enigma. 18.30-20.45-23.00. (Παπ/στασίου 44 - Β. Παύλου * 010 -
4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

SOS-Πεντάγωνο καλεί Μόσχα. 20.30. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Τζόνι Ντεπ - Επισκέπτης από την Κόλαση.
21.00-23.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15. / Kate &
Leopold. 15.30-18.00-20.30-23.00. Αίθουσα 2 Δεκαπενταύγουστος.
12.45-15.15-17.45-20.15 / Οι άλλοι. 22.45-01.15. Αίθουσα 3 Ο
Χάρι Πότερ και η φιλοσοφική λίθος. Μεταγλ. 11.30-14.30. / Επισκέπτης
από την κόλαση. 17.30-20.00-22.30-01.00. Αίθουσα 4 Vanilla sky.
12.15-15.00-17.45-20.45-23.45. Αίθουσα 5 Η συμμορία των έντεκα.
12.00-14.30-17.00-19.30-22.00-00.30. Αίθουσα 6 Ο Χάρι Πότερ και η
φιλοσοφική λίθος. Μεταγλωτ. 12.30-15.30. / Η συμμορία των έντεκα.
18.30-21.00-23.30. Αίθουσα 7 Κωδικός: Αίνιγμα.
11.45-14.15-16.45-19.15-21.45-00.15. Αίθουσα 8 Ο άρχοντας των
δακτυλιδιών. 12.45-16.15-19.45-23.15. Αίθουσα 9 Kate & Leopold.
11.30-14.00-16.30-19.00-21.30-00.00. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 My sweet home. 19.00-21.00-23.00. (Dolby Stereo). (* 0310 -
235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Ημερολόγιο καταστρώματος. 18.00-19.30. /
Ποιος να ξέρει. 20.15-23.00. (* 0310 - 378.404, Dolby Stereo) 
ΠΑΛΛΑΣ

Κωδικός αίνιγμα. 18.15-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός. 17.00-18.50.
/ Moulin Rouge. 20.40-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Δεκαπενταύγουστος.
16.00-18.25-20.50-23.15. ΑΙΘΟΥΣΑ 7 Vanilla sky. 17.20-20.10-23.00.
ΑΙΘΟΥΣΑ 8 Κωδικός: Αίνιγμα. 16.20-18.40-21.00-23.20. (* 0310 - 290.100,
290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Kate & Leopold. 11.40-14.20-17.20-19.50-22.20. (Dolby Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Μεταγλ. 13.30-16.50. /
Η συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ
4 Σε εχθρικό έδαφος. 12.40-15.10-17.30-19.40. / Επισκέπτης από την
κόλαση. 21.50-00.10. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 12.20-14.50-17.20. / Ο άρχοντας των δαχτυλιδιών.
19.20-22.40. (Dolby Digital DTS). ΑΙΘΟΥΣΑ 6 Η χαμένη Ατλαντίδα.
Μεταγλ. 11.30-13.50-16.00. / Δεκαπενταύγουστος. 18.20-20.40-23.00.
(Dolby Digital DTS). ΑΙΘΟΥΣΑ 7 Ένας και μοναδικός.
12.00-14.10-16.10-18.10. / Vanilla sky. 20.15-22.50. (Dolby Digital
DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος. 13.30-16.50. /
Vanilla sky. 21.00-23.40. (Dolby Digital DTS). ΑΙΘΟΥΣΑ 9 Κωδικός:
αίνιγμα. 12.50-15.30-18.00-20.50-23.20. ΑΙΘΟΥΣΑ 10 Η συμμορία των
έντεκα. 12.10-14.30-17.00-20.00-22.30. (Dolby Digital DTS). ΑΙΘΟΥΣΑ 11
Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00-00.30. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Χάρι Πότερ και η
φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένη Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Επισκέπτης από την Κόλαση. (* 34.551). 
Αίθουσα 2: Οι άλλοι. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17266P301</ED>
<ID>
ID:306175

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του - εξαίρετη η σκηνή α λα «Μύθος του
ακέφαλου καβαλάρη» με το τρεχαλητό των αλόγων μέσα στα «δάση» φωτογραφημένη
από τον Γιάννη Δασκαλοθανάση. Σκηνοθεσία Λάκης Παπαστάθης - επτά Κρατικά
Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη. (Απόλλων,
Άστρον) 
«Kate and Leopold»: Ρομάντζο με δύο νέους που συναντώνται στη Νέα
Υόρκη, αλλά χρονικά τούς... χωρίζουν δύο αιώνες! Του Τζέιμς Μάνγκολντ. Με τους
Μεγκ Ράιαν Χιου Τζάκμαν. Αελλώ 3, Αθηνά (Άγ. Ανάργ.), Αθήναιον, Αθήναιον
cinepolis 1, Αίγλη 1, Άνταμς 2, Άστορ, Άτταλος, Βάρκιζα 2, Cinerama Village
centre 3, 10, Village Παγκρ. 5, Village Park 1, 13, 14, 15, 20, Διάνα, Ίλιον,
Κηφισιά 3, Μαργαρίτα 1, Παλλάς, Τρία Αστέρια, Φοίβος, Χαϊλάιφ ). 
«Κωδικός Αίνιγμα»: Ρομαντικό θρίλερ από το μπεστ σέλερ του Ρόμπερτ
Χάρις. Με τους Κέιτ Γουίνσλετ, Ντάγκρεϊ Σκοτ. (Αθήναιον Cinepolis 4, Cine City
2, Village centre7, Village Παγκρ. 5, Village park 5, Μαργαρίτα 2,
Μετροπόλιταν Πλάζα 2, Καστέλλα) 
« Κάποιος θα τσιμπήσει» και οι Κέβιν Σπέισι, Ντάνι Ντε Βίτο στη σάτιρα του
Τζον Σουάνμπεκ με σενάριο Ρότζερ Ρούεφ

«Κάποιος θα τσιμπήσει»: Σατιρική κωμωδία για τη «φιλοσοφία» των εμπόρων
με τους Κέβιν Σπέισι, Ντάνι Ντε Βίτο, Πίτερ Φατσινέλι. Σκηνοθεσία Τζον
Σουάνμπεκ.(Art studio, Art Ecran 1) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. Μαζί και η ωραία μικρού
μήκους ταινία «Το φουστάνι», της Φωτεινής Βαξεβάνη. (Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη -, Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 2,
Αθήναιον Cinepolis 2, Αλεξάνδρα (Καλιθ.), Cine city 4, Village Παγκρ. 2,
Village park 2, 17, Γαλαξίας, Έλλη, Κηφισιά 2] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα πανέξυπνη κωμωδία του με ατάκες-φαρμάκι. (Μαρούσι 2,
Άστυ, Αφαία, Δαναός 2, Δημ. Κινημ. Ρεξ). 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Αλφαβίλ) 
<H3>ΘΕΣΣΑΛΟΝΙΚΗ
</H3>
«Αστερίξ και Οβελίξ: Επιχείρηση Κλεοπάτρα». (Κάπιτολ, Μετροπόλιταν,
Ολύμπιον 1, Πλατεία Άλφα Οντεόν 1, 5, Ster Century Cinemas 1, 11).

«Το μόνον της ζωής του ταξείδιον». (Μακεδονικόν).

«Ημερολόγιο καταστρώματος». (Ολύμπιον - «Παύλος Ζάννας»).

«Δεκαπενταύγουστος». (Village Centre 2, Έσπερος 1, Πλατεία Alpha Odeon
6, Ster Centrury Cinemas 6).
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17266P302</ED>
<ID>
ID:306208

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P30&aa=2</URL></REF>


Article

<CATEGORY>vin09</CATEGORY>

 <H2>«Έκλεπτον οπώρας. Ε, και;»
</H2>
Στα δικαστήρια και πάλι η «μαύρη γαζέλα» της μόδας, Ναόμι Κάμπελ. Όχι για τις
ανάγκες φωτογράφισης. Ούτε επειδή την κατηγορούν ότι χειροδίκησε εις βάρος της
- ελληνικής καταγωγής - γραμματέως της. Αλλά για να καταθέσει μήνυση κατά της
βρετανικής σκανδαλοθηρικής εφημερίδας «Daily Mirror», που αποκάλυψε ότι η
Ναόμι παρακολουθούσε πρόγραμμα απεξάρτησης από ναρκωτικά. Η εφημερίδα
δημοσίευσε μάλιστα φωτογραφία του τοπ μόντελ να βγαίνει από τον χώρο
αποτοξίνωσης, πριν από ένα χρόνο. 
Βέβαια, η μήνυση έφερε και την αποκάλυψη. Καθώς η Ναόμι αναγκάστηκε να
παραδεχθεί, δημοσίως (φευ!) ότι ήταν χρήστης απαγορευμένων «τοξικών» ουσιών
και ότι παρακολούθησε πρόγραμμα απεξάρτησης. Με τη διαφορά όμως ότι η όλη
διαδικασία αφορά προσωπικά της δεδομένα, που «παραβιάστηκαν από τους
παπαράτσι». Και όπως φαίνεται η υπόθεσή της πήρε, υπ' αυτό το πρίσμα, τον
δρόμο της δικαίωσης...
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17266P321</ED>
<ID>
ID:306165

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P32&aa=1</URL></REF>


Article

<CATEGORY>vin09</CATEGORY>

 <H2>Κατά 39 εκατ. ευρώ πλουσιότεροι οι Βeatles
</H2>
Η ροκ αριστοκρατία έχει - πάντα - να εισπράττει. Ακόμη σε χαλεπούς καιρούς
οικονομικής κρίσης, δισκογραφικής πτώσης και μαρασμού έμπνευσης, οι ροκ σταρ
έχουν να κάνουν καταθέσεις. Μετά την επανάσταση, δηλαδή, περάστε από το
ταμείο. Οι Beatles και οι U2 πρώτοι για το 2001. 
Για τα «Σκαθάρια» εισπρακτική επιτυχία υπήρξε μέσα στη χρονιά που πέρασε το
άλμπουμ με τα πιο γνωστά τους τραγούδια και τίτλο «1» που τους έκανε
πλουσιότερους (καημένε, άτυχε Τζορτζ) κατά 39 εκατ. ευρώ. 
Οι Ιρλανδοί U2 θριάμβευσαν με το «All That You Can't Leave Behind» και την
περιοδεία τους, που μπορεί να τους κούρασε στους δρόμους, αλλά δεν πήγε και
χαμένος ο κόπος (χαμένος με 36 εκατ. ευρώ;). Ανάμεσα στους παλιούς και
καταξιωμένους, η μικρή Ντάιντο. Ήρθε από το πουθενά σχεδόν (εκτός αν ληφθεί
υπόψη η αδελφική βοήθεια του Ρόλο των Faithless) και χάρη στην επιλογή του
κομματιού της από τον ράπερ Έμινεμ - που της έδωσε έτσι το εισιτήριο για όλο
τον κόσμο - η Ντάιντο έφτασε στην πέμπτη θέση των πλουσιότερων του ροκ κατά το
περιοδικό Heat και τα επτάμισι εκατ. ευρώ που κέρδισε πέρσι. Το πρώτο της
άλμπουμ «No Angel» ήταν αυτό με τις μεγαλύτερες πωλήσεις πέρσι. Η καλή μέρα
για τη δεσποινίδα Ντάιντο φάνηκε από το πρωί. Από τη δεύτερη (των U2) θέση έως
την πέμπτη της Ντάιντο θα συναντήσουμε τον σερ Έλτον Τζον και τους Pink Floyd
που θυμήθηκαν τα παλιά και το κοινό ήταν πρόθυμο να τους ακολουθήσει μέχρι το ταμείο.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17266P322</ED>
<ID>
ID:306198

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P32&aa=2</URL></REF>


Article

<CATEGORY>vin09</CATEGORY>

 <H2>Ουπς, να και η κάμερα
</H2>
Μέχρι χθες η διεθνής μουσική σκηνή είχε την «αγνή» της. Την Μπρίτνεϊ Σπίαρς.
Τώρα απέκτησε και η Έβδομη Τέχνη τη δική της. Και πάλι στο πρόσωπο της
20χρονης ξανθούλας ποπ σταρ. Η πρώτη της ταινία, «Crossroads»
(«Σταυροδρόμια»), έκανε ήδη πρεμιέρα στο Λος Άντζελες. Η νεαρή πρωταγωνίστρια,
που υποδύεται μια έφηβη που αναζητά τη μαμά της, έπλεε σε πελάγη ευτυχίας και
συνοδευόταν από τον επίσης «άσπιλο και αμόλυντο» μνηστήρα της Τζάστιν
Τιμπερλέικ. Δήλωσε δε, πως δεν φοβήθηκε στιγμή μήπως το όλο εγχείρημα
εξελιχθεί σε «σαπουνόφουσκα», ανάλογο εκείνου της Μαράια Κάρεϊ.
<REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17266P323</ED>
<ID>
ID:306229

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P32&aa=3</URL></REF>


Article

<CATEGORY>vin09</CATEGORY>

 <H2>Ελληνικές μπουκιές, στο Βερολίνο
</H2>
<AUTHOR>Δ. Δ.</AUTHOR>

Πόσοι πρόλαβαν να ρίξουν μια μπουκιά παστίτσιο στο στόμα τους; Πάντως, η Αθηνά
Μαξίμου καλά κάνει και προσέχει τη σιλουέτα της. Αλλά ο Δημήτρης Γιατζουτζάκης
τι να προσέξει; Την ακτινογραφία του; Κρίμα, του χρειάζεται κάνα κιλό
παραπάνω. Φαντάζομαι πως ούτε ο τιμώμενος Κωνσταντίνος Γιάνναρης πρόλαβε να
δοκιμάσει την ελληνοπρεπή κουζίνα του βερολινέζικου «Αϊνστάιν καφέ». Κρίμα,
διότι και αυτός είναι κατηγορίας φτερού. Ως βάρος, όχι ως αξία. Διότι μ' ένα
χαμόγελο που έφθανε στα αυτιά του διέσχιζε και ψιθύριζε «μου αρκεί που η
ταινία μου ήρθε στο Βερολίνο». Πράγμα που δικαίως και κομψότατα θα πει: Οι
Γερμανοί διόρθωσαν την αδικία που διέπραξαν 50 πατριώτες μου στο Φεστιβάλ της
Θεσσαλονίκης! 
Έτσι που λέτε. Ούτε ο Μισέλ Δημόπουλος - απ' όσο έμαθα - πρόλαβε να βάλει μισή
μπουκιά στο στόμα του. Δυστυχώς για την πείνα του, ευτυχώς για τα κιλά του.
Και το... χειρότερο; Ούτε καν ο διευθυντής του Φεστιβάλ του Ρότερνταμ κατάφερε
να... αρπάξει μισό πιάτο. Τι πανικός κι αυτός. Εκατοντάδες κοράκια της
διεθνούς κινηματογραφικής δημοσιογραφίας κατασπάραξαν ακόμα και τα
τραπεζομάντιλα της προχθεσινής δεξίωσης του Κέντρου Κινηματογράφου, που έγινε
προς τιμήν του «Δεκαπενταύγουστου». <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17266P324</ED>
<ID>
ID:306248

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P32&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>λέμε το @ παπάκι; </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Η επιλογή του συμβόλου @ για τις διευθύνσεις e-mail έγινε από τον Ρέι
Τόμλινσον, συγγραφέα του πρώτου προγράμματος αποστολής ηλεκτρονικών μηνυμάτων
στο ARPAnet - το δίκτυο που μετεξελίχθηκε στο Ίντερνετ. 
Το @ συναντάται για πρώτη φορά σε φλωρεντιανό έγγραφο του 16ου αιώνα. Στα
αγγλικά, χρησιμοποιείται αντί της λέξης at, δηλώνοντας τοποθεσία. Η ευκολία
στη χρήση του, μια που βρίσκεται σε όλα τα πληκτρολόγια, ήταν ένα από τα
κριτήρια επιλογής. Παρόλο που τα πρώτα χρόνια υπήρξαν κάποια προβλήματα
συμβατότητας, η καθιέρωση του λειτουργικού Unix στο δίκτυο σήμανε την οριστική
επικράτηση του συμβόλου. 
Όταν άρχισε να εξαπλώνεται το Ίντερνετ, οι μη αγγλόφωνοι χρήστες σκέφτηκαν
διάφορα ονόματα για το @. Οι πρώτοι χρήστες στην Ελλάδα είδαν στο σύμβολο ένα
παπάκι με μακρύ λαιμό και καθιέρωσαν τη νέα του ονομασία. Στη Νότια Αφρική,
προτιμούν την ουρά πιθήκου, στην Ιταλία το σαλιγκάρι, στη Σερβία την μαϊμού,
ενώ στο Ισραήλ το γλυκό στρούντελ. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17266P325</ED>
<ID>
ID:306262

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P32&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Δεν αποφεύγονται από τους αυθόρμητους. 2. Η ύλη τους
ποικίλλει. 3. Χρονικός σύνδεσμος. ­ Αραβική ονομασία της Συρίας.
4. Γιορτάζει τον Ιανουάριο (αιτ.). ­ Αρχαίο κτητικό. 5. Γι'
αυτήν έκτισε ο Φραγκίσκος Ιωσήφ της Αυστρίας το «Αχίλλειον» στην Κέρκυρα.
6. Σκώτος εξερευνητής των πόλων. ­ Συχνά... θανάσιμο. 7.
Χωρίζεται σε δύο κοιλότητες. ­ Έχει τις αποφύσεις του (αντίστρ.). 8.
Από την κορυφή της άρπαξε τον Γανυμήδη ο Δίας (γεν.). ­ Μουσική νότα.
9. Προηγούνται του... Πάπα. ­ Πατέρας του Ιακώβ. 
ΚΑΘΕΤΑ 
1. Παρατηρείται σε όσους αναρρώνουν από σοβαρές δηλητηριάσεις.
2. «Μικρή» στον τίτλο μελοδράματος του Διον. Λαυράγκα. 3.
Συγγραφέας... συρραφέας (αιτ.). 4. Είδος ψαριού (γεν.). ­ Σαν
μεταχείριση η δίκαια (αντίστρ.). 5. Τόσα χρόνια έζησε ο Ελ. Βενιζέλος
(αντίστρ.). ­ Ό,τι και το 3β' οριζόντια. 6. Βρίσκονται μέσα στη...
μόδα. ­ Μπορεί να είναι υλική ή ηθική (αντίστρ.). 7. Το λιοντάρι,
αρχαϊστί. ­ Μητέρα της ήταν η Ρέα. 8. Αόριστη επιμεριστική αντωνυμία.
9. Βρίσκεται στην Κεφαλονιά. ­ Δεν ακούγεται με απάθεια. 
ΛΥΣΗ (12/2/2002) 
ΟΡΙΖΟΝΤΙΑ: 1. ΜΑΝΤΟΛΙΝΑ 2. ΟΥΡΑΝΙΑ 3. ΛΑΘΡΑΙΩΝ 4.
ΟΙΟΝ ­ ΣΜΙΘ 5. ΡΑΣΑ 6. ΤΡ ­ ΒΑΝΤΙΜ 7. ΡΟΤΟΝΤΑ 8.
ΑΓΑΣΤΗ ­ ΤΟ 9. ΚΑΡ ­ ΝΑΟΙ. ΚΑΘΕΤΑ: 1. ΜΗΛΟ ­ ΤΡΑΚ 2.
ΑΓΟΡΑΙΑ 3. ΝΟΘΟΣ ­ ΤΑΡ 4. ΤΥΡΝΑΒΟΣ 5. ΟΡΑ ­ ΡΑΝΤ
6. ΛΑΙΣ ­ ΝΤΗΝ 7. ΙΝΩΜΑΤΑ 8. ΝΙΝΙ ­ ΤΟ 9. ΑΑ ­
ΘΑΜΝΟΙ. <REF><SOURCE>
ΤΑ ΝΕΑ</SOURCE>
<DATE>, 13-02-2002</DATE>
<CAT>, Σελ.: P47</CAT>
<ED>
Κωδικός άρθρου: A17266P471</ED>
<ID>
ID:306173

</ID><URL>http://ta-nea.dolnet.gr/neaweb/neafile.print_unique?e=A&f=17266&m=P47&aa=1</URL></REF>


Article

<CATEGORY>vin06</CATEGORY>

 <H5>ΚΑΙ ΠΡΟΣΛΗΨΕΙΣ ΕΚΤΟΣ ΑΣΕΠ ΜΕΣΑ Σ' ΕΝΑ ΜΗΝΑ
</H5><H2>ΔΗΜΟΣΙΟ Α.Ε. με προαγωγές εξπρές και πριμ
</H2>
Αλλαγές στο σύστημα προσλήψεων ­ με προσλήψεις-εξπρές, εντός τριάντα ημερών ­
αλλά και στην αξιολόγηση και εξέλιξη των δημοσίων υπαλλήλων, με βαθμολογική
και οικονομική πριμοδότηση των ικανών και με προσόντα υπαλλήλων, προβλέπει η
πρόταση που έφερε χθες στο Εθνικό Συμβούλιο Δημόσιας Διοίκησης ο Κώστας
Σκανδαλίδης. Στην ίδια πρόταση περιλαμβάνονται μέτρα για την πάταξη της
διαφθοράς στο Δημόσιο, αλλά και την αναβάθμιση των υπηρεσιών του με στόχο την
καλύτερη εξυπηρέτηση των πολιτών. Η ΑΔΕΔΥ και τα κόμματα υποδέχθηκαν θετικά
την πρόταση, που αναμένεται να κατατεθεί στη Βουλή σε περίπου τρεις μήνες.

σελίδα 13
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17267N011</ED>
<ID>
ID:306280

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N01&aa=1</URL></REF>


Article

<CATEGORY>vin06</CATEGORY>

 <H5>ΠΑΙΔΕΙΑ
</H5><H2>80.000 όμηροι στον εμφύλιο των ΤΕΙ
</H2>
σελ. 10 και ΡΙΠΕΣ (σελ. 3)
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17267N013</ED>
<ID>
ID:306368

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N01&aa=3</URL></REF>


Article

<CATEGORY>vin06</CATEGORY>

 <H2>Νέο ΙΚΑ με παλιές... ουρές
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17267N014</ED>
<ID>
ID:306391

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N01&aa=4</URL></REF>


Article

<CATEGORY>vin08</CATEGORY>

 <H2>Με αναδρομικό ΦΠΑ απειλούνται 500.000 επιχειρήσεις
</H2>
σελίδα 55
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17267N015</ED>
<ID>
ID:306407

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N01&aa=5</URL></REF>


Article

<CATEGORY>vin06</CATEGORY>

 <H5>ΟΡΙΖΟΝΤΕΣ
</H5><H2>Οι άγριες νύχτες του Αγίου Βαλεντίνου
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17267N016</ED>
<ID>
ID:306416

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N01&aa=6</URL></REF>


Article

<CATEGORY>vin06</CATEGORY>

 <H2>Πιο αποδοτικές οι δίαιτες με θερμίδες
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17267N017</ED>
<ID>
ID:306423

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N01&aa=7</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΟΡΚΑ έχει εμφανιστεί στο Αιγαίο; Ουδείς μπορεί να απαντήσει με
βεβαιότητα. Το πέρασμά της στο Αρχιπέλαγος παραμένει γρίφος. Η όρκα, πάντως,
δεν είναι φάλαινα, αλλά είδος δελφινιού. Και φυσικά δεν είναι δολοφόνος.
Η Κατερίνα Ρούτση στη σελ. 12. 
ΤΟ ΕΝΩΜΕΝΟ αγροτικό κίνημα που απειλούσε να κλείσει τους δρόμους με
τρακτέρ έχει λήξει. Ύστερα από τις διαφωνίες ανάμεσα στους συνδικαλιστές της
Ν.Δ. και του ΚΚΕ. Ο Γ. Βουνάτσος στη σελ. 14. 
ΤΖ. Π. ΑΛΑΡΝΤ: Το μέλλον της ψυχαγωγίας θα είναι ηλεκτρονικό. Θέλουμε ο
κόσμος να παίζει όλο και περισσότερο. Να ψυχαγωγούνται στο σπίτι τους με
φίλους ή μόνοι τους. Το Χ ΒΟΧ είναι ένα βήμα μετά την επιτυχία Playstation 2.
Η Έφη Φαλίδα στους «Ορίζοντες» σελ. 27. 
Η ΤΕΧΝΟΛΟΓΙΑ στην υπηρεσία της παράδοσης. Επιστήμονες, ερευνητές και
φιλόμουσοι μπορούν να μελετήσουν 2.500 τραγούδια της Θράκης που ηχογραφήθηκαν
ύστερα από 38 αποστολές σε 65 πόλεις και χωριά. Στους «Ορίζοντες»,
σελ. 43. 
Ο ΓΙΑΝ. ΜΟΡΑΛΗΣ μια φορά κάθε πέντε χρόνια παρουσιάζει τη δουλειά του.
Συνήθως Μάρτιο και πάντα στην Γκαλερί Ζουμπουλάκη. Φέτος παρουσιάζει 16 μεγάλα
«ερωτικά» έργα. «Ορίζοντες», σελ. 30. 
ΤΣ. ΙΣΤΟΝ: Όσοι χρησιμοποιούν σωματοφύλακες είναι... βουτυρόπαιδα. Δεν
χρησιμοποίησα ποτέ. Κι ας έχω δεχθεί απειλές από παρανοϊκούς θαυμαστές. Στο
σπίτι μου έχω δέκα όπλα που με προστατεύουν. Θα πυροβολούσα στο ψαχνό για να
σώσω τη ζωή μου. Στους «Ορίζοντες», σελ. 48. 
ΤΟ ΜΕΓΑΛΟ πάρκο της Αφρικής, το διασυνοριακό πάρκο του Μεγάλου Λιμπόπο
θα καταλαμβάνει αρχικά 35.000 και αργότερα 100.000 τετραγωνικά χιλιόμετρα. Και
θα γεμίσει με λιοντάρια, ελέφαντες, ακόμη και ανθρώπους. Σελ. 53. 
Η ΑΜΕΡΙΚΗ ήταν πάντα δυσυπόστατη και αντιφατική. 
Μια κουλτούρα όπου η παράδοση υποδοχής των 
μεταναστών συνυπήρξε μ' ένα ακραίο καθεστώς 
ακραίων φυλετικών διακρίσεων στον Νότο, 
που διήρκεσε έως τη δεκαετία του '60. Ο Δ. 
Μητρόπουλος στους «Προβολείς». Σελ. 6. 
ΕΝΑ ΘΕΜΑ φοροκλοπής και χρήσεων γης 
(ώστε να μη μετατρέπονται σε «φρουτιέρες» 
ολόκληρες περιοχές) μετατράπηκε σε λυδία 
λίθο της ηθικής της κοινωνίας. Έγινε αφορμή 
να εξαπολυθούν μύδροι κατά του τζόγου και 
να φθάσουμε σε επίπεδο ποτοαπαγόρευσης. 
Ο Θ. Γεωργακόπουλος στην «Τρίτη Άποψη». Σελ. 6. 
ΥΠΑΡΧΟΥΝ δύο Βαλεντίνοι: ο ένας με τις 
καρδιές, ο άλλος με τις σοκολάτες. Ο 
πρώτος, είναι για τους μικρούς, να τους 
θυμίζει πανδήμως και πιεστικώς, με αφίσες, 
διαφημίσεις, προτροπές και προσφορές, 
ότι οφείλουν να ερωτευτούν, ακόμα κι αν φοβούνται. 
Η Άννα Δαμιανίδη στα «Αναλώσιμα». Σελ. 16. 
Ο ΚΟΣΜΟΣ τώρα πιστεύει πως η Αμερική έχει 
χάσει τα λογικά της. Κι αυτό δεν το λέει κάποιος 
από τους ηγέτες του «άξονα του κακού». Το λέει 
η αλησμόνητη τέως υπουργός των Εξωτερικών 
των ΗΠΑ Μαντλίν Ωλμπράιτ. Ο Ρούσσος Βρανάς 
στους «Δρόμους». Βλ. και «Πρόσωπα» σελ. 54 και σελ. 19. 
Κ. ΓΑΒΡΑΣ: Το Βατικανό, όπως και κάθε επίσημη Εκκλησία, είναι όργανο
κοσμικής εξουσίας. Αντιδρά με τον ίδιο τρόπο που αντιδρούν οι κυβερνήσεις
χωρίς καμιά θεολογική συστολή και χωρίς ίχνος ηθικής. Ο Δ. Δανίκας από
το Βερολίνο στους «Ορίζοντες», σελ. 31. 
ΟΙ ΣΤΟΛΕΣ των αθλητών που παίρνουν μέρος στους Χειμερινούς Ολυμπιακούς
Αγώνες του Σολτ Λέικ, σχεδιάστηκαν σε επιστημονικά εργαστήρια, δοκιμάστηκαν σε
αεροδυναμικές σήραγγες και κρατήθηκαν έως την τελευταία στιγμή ως
«επτασφράγιστο» μυστικό. Η Εύη Ελευθεριάδου στους «Ορίζοντες», σελ. 25. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17267N021</ED>
<ID>
ID:306287

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μετριασμός
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Μετριάζουν τις προσδοκίες οι κ.κ. Παπανδρέου και Τζεμ. Δηλαδή, ή θα είναι
διάλογος και δεν θα είναι ελληνοτουρκικός ή θα είναι ελληνοτουρκικός και δεν
θα είναι διάλογος. 
Με τιμή <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17267N022</ED>
<ID>
ID:306363

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Τοπικές συννεφιές στη Δυτική, Βόρεια Ελλάδα και τα νησιά του Ανατολικού
Αιγαίου. Ηλιοφάνεια στις υπόλοιπες περιοχές. Ισχυροί νοτιάδες στα νότια
πελάγη. Αυξημένη υγρασία. 
ΑΤΤΙΚΗ 
Ηλιοφάνεια, νοτιάδες μέχρι μέτριοι, «νέφος». Μέγιστη θερμοκρασία στην Αθήνα
20oC. 
ΘΕΣΣΑΛΟΝΙΚΗ 
Ηλιοφάνεια, ασθενείς άνεμοι. Μέγιστη θερμοκρασία στην πόλη 17oC. 
<H3>ΑΥΡΙΟ
</H3>
Βροχές στα δυτικά, κεντρικά, βόρεια και Α. Αιγαίο. Χιόνια στα ορεινά, ίσως το
απόγευμα και στα βόρεια πεδινά. Πτώση της θερμοκρασίας. Στο Κεντρικό και
Βόρειο Αιγαίο πολύ ισχυροί, πιθανώς θυελλώδεις βοριάδες. <H3>Σάββατο 16/2
</H3>
Τοπικές βροχές στην Κ. και Β. Ελλάδα, ασθενείς χιονοπτώσεις στα ορεινά.
Πρόσκαιρα πολύ ισχυροί νοτιάδες στα δυτικά (6-7 Μπωφόρ). Στα ανατολικά πιθανώς
έως θυελλώδεις βοριάδες (7-8 Μπωφόρ). Πτώση της θερμοκρασίας. 
<H3>Κυριακή 17/2
</H3>
Βροχές στην κεντρική και βόρεια χώρα, λίγα χιόνια στα ορεινά. Χαμηλές
θερμοκρασίες παντού. Από το βράδυ εξασθένηση των ανέμων που θα πνέουν στα
δυτικά νότιοι έως πολύ ισχυροί (6-7 Μπωφόρ) και στα ανατολικά βόρειοι πιθανώς
θυελλώδεις (7-8 Μπωφόρ).



Article

<CATEGORY>vin01</CATEGORY>

 <H2>Τ0 ΣΤΙΓΜΑ ΤΗΣ ΗΜΕΡΑΣ
</H2><H2>Λίφτινγκ στο Δημόσιο
</H2><H4>Εκσυγχρονισμός με ιδιωτικά κριτήρια
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Θυμάστε εκείνο το σύνθημα - στόχο περί εκσυγχρονισμού της χώρας που
σημάδεψε και την άνοδο του Κ. Σημίτη στην πρωθυπουργία; 
Η... επικαιρότητά του, θα έχετε καταλάβει, παραμένει κάμποσα χρόνια μετά -
όπως παραμένει βέβαια και ζητούμενο η... υλοποίησή του. Να, πάρτε για
παράδειγμα, τον δημόσιο τομέα. Τώρα προχωρεί, λέει η κυβέρνηση, σε λίφτινγκ -
θέλει να τον κάνει να λειτουργεί με ιδιωτικοοικοομικά κριτήρια, κάτι σαν
Δημόσιο Α.Ε., ας πούμε. Πώς θα γίνει αυτό; Κατ' αρχάς, με προσλήψεις και
προαγωγές εξπρές. Κίνητρα, δηλαδή, για να προσελκύσουν στελέχη με προσόντα και
πτυχία και στον δημόσιο τομέα. Κάλλιο αργά παρά ποτέ, θα πείτε. Βεβαίως, αλλά
να δούμε και τι θα γίνει στην πράξη από τις εκσυγχρονιστικές αυτές εξαγγελίες. 
Εκσυγχρονισμό θα επιχειρήσει σήμερα και η Κυβερνητική Επιτροπή, όπου ο
Χρήστος Πρωτόπαπας θα παρουσιάσει τις προτάσεις του για να μπει τάξη στην
αναρχία του χώρου της ενημέρωσης. Ήτοι, το ποσοστό του βασικού μετόχου - κάπου
5% μόνο, λένε οι πληροφορίες - τις άδειες των καναλιών και άλλα ακανθώδη.
Τώρα, όπως αντιλαμβάνεσθε, επειδή και αυτός ο εκσυγχρονισμός κομμάτι δύσκολος
μάς φαίνεται, η Ν.Δ. έχει αρχίζει ήδη να σηκώνει τη φωνή επικινδύνως - «να η
διαπλοκή», αναμένεται να πει για πολλοστή φορά, εξάλλου. 
Αυτά αποτελούν το «εκσυγχρονιστικό δελτίο» της ημέρας, από κει και πέρα
θριαμβεύει κάτι μάλλον αντίθετο. Διότι πώς να εκλάβει κανείς τούτο το
φαινόμενο, όταν 80.000 σπουδαστές των ΤΕΙ κινδυνεύουν να χάσουν το εξάμηνο,
όμηροι ενός εμφυλίου καθηγητών; Ή πώς να χαρακτηρίσει κανείς το «δεδομένο» και
«σύνηθες» φαινόμενο με τις ουρές στο ΙΚΑ; Είναι δυνατόν αυτή η εικόνα της
ντροπής να θεωρείται αυτονόητη σε μια ευρωπαϊκή χώρα του 21ου αιώνα; Θα μου
πείτε, υπάρχουν και χειρότερα: να, στον ιδιωτικό τομέα απολύθηκαν το 2001
περίπου 600.000 άνθρωποι, προδιαγράφοντας περαιτέρω αύξηση του δείκτη της
ανεργίας στη χώρα, εκεί που ο «εκσυγχρονισμός», εάν ενθυμούμαι καλώς, μιλούσε
περί 300.000 νέων θέσεων εργασίας. 
Και για να μην ξεχνιόμαστε, υπάρχει και η πολιτική. Ο Τομ Μίλερ, ας
πούμε, άφησε και κάποια υπονοούμενα πάλι περί συλλήψεων και παραπομπών για τη
17Ν αρνούμενος να απαντήσει σε ό,τι πραγματικά καίει. 
Τον Πρόεδρο της Δημοκρατίας ενημέρωσε χθες ο Κώστας Σημίτης και, όπως
αντιλαμβάνεσθε, η εξωτερική πολιτική (ελληνοτουρκικός διάλογος και Κυπριακό)
σχεδόν μονοπώλησε τη συζήτηση των δύο ανδρών...
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17267N032</ED>
<ID>
ID:306337

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Υποβάθμιση </H2>
ΣΕ ΜΙΑ ιδιότυπη ομηρεία έχουν οδηγηθεί περίπου 80.000 σπουδαστές των
πέντε μεγαλύτερων ΤΕΙ της χώρας... 
ΑΠΟ την, επίσης ιδιότυπη, στάση των καθηγητών, οι οποίοι ναι μεν
επισήμως δεν έχουν κηρύξει απεργία... 
ΠΡΟΦΑΝΩΣ για να μην τους περικόπτεται η αμοιβή... 
ΕΧΟΥΝ βρει όμως τρόπο να μη γίνονται μαθήματα και - κυρίως -
εξετάσεις... 
ΜΕ αποτέλεσμα οι σπουδαστές να κινδυνεύουν με απώλεια του εξαμήνου. 
ΕΙΝΑΙ δικαίωμα των καθηγητών να διεκδικούν με τον τρόπο που νομίζουν
την ικανοποίηση των αιτημάτων τους. 
ΟΜΩΣ είναι φανερό ότι η τακτική που επέλεξαν, εκτός του ότι διχάζει
τους ίδιους... 
ΑΦΟΥ εκείνοι που υποστηρίζουν ότι θίγονται δεν ξεπερνούν τους 850 σε
σύνολο περίπου 2.500... 
ΤΟΥΣ φέρνει σε ευθεία αντίθεση και με τους σπουδαστές, γεγονός
πρωτόγνωρο για κινητοποιήσεις στον χώρο της παιδείας. 
ΠΟΛΥ περισσότερο που, όταν ζητούσαν να γίνουν ανώτατα ιδρύματα τα ΤΕΙ,
αίτημα που, ορθώς, ικανοποιήθηκε... 
ΓΝΩΡΙΖΑΝ ότι θα έπρεπε να έχουν τα ανάλογα προσόντα για να παραμείνουν
στην ίδια εκπαιδευτική βαθμίδα. 
ΓΙΑ τον λόγο αυτό άλλωστε υπήρξε δημόσια δέσμευση της κυβέρνησης ότι σε
κάθε περίπτωση δεν πρόκειται να χάσουν τη θέση τους. 
ΓΙΝΕΤΑΙ φανερό ότι η επιμονή ενός μέρους των διδασκόντων στα ΤΕΙ σε
κινητοποιήσεις... 
ΜΕ μοναδικό σκοπό να ονομάζονται καθηγητές Ανώτατων Εκπαιδευτικών
Ιδρυμάτων... 
ΟΧΙ μόνο ταλαιπωρεί χωρίς λόγο χιλιάδες σπουδαστές... 
ΑΛΛΑ κινδυνεύει να οδηγήσει σε υποβάθμιση τόσο των ΤΕΙ όσο και των
ίδιων των διδασκόντων. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17267N033</ED>
<ID>
ID:306373

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Στάμος Ζούλας 
(ο αρθρογράφος με αφορμή την έξαρση του ντόπινγκ και της εμπορευματοποίησης
των Ολυμπιακών Αγώνων) 
«Οι χειμερινοί Ολυμπιακοί Αγώνες του Σολτ Λέικ αναδεικνύουν το παράλληλο
πρόβλημα του βιονικού «υπεραθλητού» και των πανάκριβων «βοηθημάτων» της
σύγχρονης τεχνολογίας, για την κατάκτηση της χρυσοφόρου «νίκης». Σίγουρα, δε,
το πρόβλημα αυτό θα επικυριαρχήσει, εν όψει των Ολυμπιακών Αγώνων του 2004
στην Αθήνα, αφού το ντόπινγκ τελεί εν διωγμώ. Κατά τα άλλα, εμείς επιλέξαμε ως
σύμβολο των Αγώνων «μας» το στεφάνι από κλάδο ελαίας, ενώ οι νικητές θα
στεφθούν με χρυσαδαμάντινη τιάρα. Θα παιανίσουμε το «αρχαίο πνεύμα αθάνατο,
αγνέ πατέρα του ωραίου, του μεγάλου και τ' αληθινού». Φοβάμαι ότι ούτε ωραίο
ούτε μεγάλο ούτε αληθινό θα είναι το αρχαίο πνεύμα το βράδυ της 13ης Αυγούστου
του 2004, όταν θα ανάβει η φλόγα της Ολυμπίας στο Ολυμπιακό μας Στάδιο. Το
μόνο που μένει να ευχηθούμε είναι το «αρχαίο πνεύμα αθάνατο» να μην αποδειχθεί
και μοιραία θνητό, επιστρέφοντας στην πατρώα γη απλώς για να ενταφιασθεί...». 
(«Η Καθημερινή») <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17267N034</ED>
<ID>
ID:306401

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Η Νέα Δημοκρατία έδωσε στη δημοσιότητα τη φωτογραφία της υποψηφίας της για τον
Δήμο Αθηναίων. Για να κρατήσουν το ενδιαφέρον, θα ανακοινώσουν το όνομά της σε
μερικές ημέρες
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N041</ED>
<ID>
ID:306286

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Μαρία Βασιλάκου: 
(η Ελληνίδα βουλευτής των Πρασίνων της Αυστρίας, στο «Μετρό») 
«Μπορεί να αναγνωρίζω ότι η αμερικανική κουλτούρα είναι μέρος του δικού μας
πολιτισμού γιατί και εγώ είμαι γενιά της Coca-Cola, αυτό όμως δεν σημαίνει ότι
έχω ξεχάσει τις ρίζες μου, ότι έγινα ξενομανής ή ότι απαλλάσσω τις ΗΠΑ από τις
ευθύνες τους». 
Σπύρος Βούγιας: 
(ο υφυπουργός Μεταφορών, στον «Τύπο της Κυριακής») 
«Συχνά η αλαζονεία των μικρότερων κομμάτων είναι ισχυρότερη από αυτή των
μεγάλων». 
Μιλτιάδης Έβερτ: 
(ο βουλευτής της Ν.Δ. στον «Επενδυτή» για τις δημοτικές εκλογές του Οκτωβρίου) 
«Σας θυμίζω ότι στις τελευταίες εκλογές πήραμε 43% στον πρώτο γύρο. Για να
ανεβείς στο 50,1% είναι πολύ μεγάλη ανηφόρα». 
Γιάννης Πανούσης: 
(ο καθηγητής Εγκληματολογίας, στον «Σκάι», για τον τζόγο στις φυλακές) 
«Ενώ πιστεύουμε ότι στις φυλακές φρουρούνται άνθρωποι οι οποίοι τέλεσαν κάποιο
έγκλημα και η κοινωνία τούς στερεί την ελευθερία, στην ουσία οι φυλακές είναι
ένας χώρος όπου δεν σταματάνε οι δοσοληψίες, οι διαμεσολαβήσεις και οι
σχεδιασμοί εγκλημάτων». 
Γιάννος Παπαντωνίου: 
(ο υπουργός Άμυνας, προς τους νεολαίους του ΠΑΣΟΚ) 
«Υπάρχει διαφθορά, δεν δεχόμαστε όμως πως όλοι είμαστε διεφθαρμένοι!»
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N043</ED>
<ID>
ID:306371

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Οι κεντρώοι... </H2>
Ο λόγος στους αναγνώστες. 
Ο κ. Δημητριάδης, Σταδίου 39, Αθήνα, γράφει: 
«Από την εποχή που εκλέχτηκε αρχηγός της Ν.Δ. ο Κ. Καραμανλής, άρχισε μία
συστηματική προσπάθεια ριζικής αλλαγής της πολιτικής της, με σκοπό την
παραπλάνηση των πολιτών και τη νίκη στις επόμενες εκλογές, βοηθούμενος βέβαια
και από τα λάθη των κυβερνήσεων του ΠΑΣΟΚ. Στα πλαίσια αυτά και το περίφημο
άνοιγμα στον κεντρώο χώρο, άρχισε να δείχνει κοινωνικές ευαισθησίες, άγνωστες
για τη Δεξιά στο παρελθόν, "ανακάλυψε" τους άνεργους, τους αγρότες, τους
χαμηλοσυνταξιούχους, την υγεία, την παιδεία κ.λπ. Με άλλα λόγια, προσπάθησε
και προσπαθεί να μας πείσει ότι είναι άλλο κόμμα, νέο και με μέλλον, και δεν
έχει καμία σχέση με το κόμμα που ίδρυσε ο θείος του το 1974 και πολύ
περισσότερο με την αλησμόνητη ΕΡΕ. Αποφεύγει συστηματικά την αναδρομή στο
παρελθόν, προφανώς από ενοχή και ντροπή, αφήνοντας όμως κάποιους βουλευτές της
να υπερασπίζονται τον Γλύξμπουργκ και να πηγαίνουν στις "γιορτές" του μίσους
στου Μακρυγιάννη και στο Βίτσι, για να μην ξεχνούν τις ρίζες τους. 
Τελευταία του προκαλεί ταραχή η εμπέδωση των διαχωριστικών γραμμών μεταξύ
συντήρησης και προόδου, που υπάρχουν σε όλες τις κοινοβουλευτικές δημοκρατίες,
που επιχειρεί το ΠΑΣΟΚ, διότι δεν τον συμφέρει. Γνωρίζει πολύ καλά ότι οι
πολιτικοί συσχετισμοί στην Ελλάδα από πολλά χρόνια είναι περίπου 40% για τον
συντηρητικό και 60% για τον προοδευτικό χώρο, και συνεπώς για να έχει
πιθανότητες να κερδίσει τις εκλογές πρέπει να προκληθεί γενικότερη πολιτική
σύγχυση και να μείνουν στην άγνοια της πολιτικής ιστορίας του τόπου κυρίως οι
νέοι πολίτες-ψηφοφόροι. 
Και μέσα στην πολιτική αυτή συγκυρία έρχεται το βιβλίο του κ. Γρυλλάκη,
υπερυπουργού και εξ απορρήτων του κ. Μητσοτάκη από το Ι985-Ι993, να γκρεμίσει
όλο το απατηλό αυτό προφίλ. Τα περισσότερα, βέβαια, τα γνώριζε ο ελληνικός
λαός. Το παρακράτος της Δεξιάς στην περίοδο 1989-1993 είναι γνωστό, γνωστοί
και οι πρωταγωνιστές του, όπως και ότι χωρίς το "βρώμικο '89" ούτε η Ν.Δ. θα
γινόταν κυβέρνηση ούτε ο κ. Μητσοτάκης πρωθυπουργός. Και ποια είναι η
αντίδραση της Ν.Δ. στις αποκαλύψεις Γρυλλάκη; Ο κ. Μητσοτάκης αποκηρύσσει τον
στενό συνεργάτη του, ο κ. Καραμανλής σιωπά, ο κ. Ρουσσόπουλος μας συνιστά να
ασχοληθούμε με τον... Τζων λε Καρρέ και πολλά επώνυμα στελέχη της Ν.Δ.
βγαίνουν στα ΜΜΕ και, μιμούμενοι το γνωστό προκάτ χαμόγελο της κ. Μπακογιάννη,
ισχυρίζονται ότι πίσω από τον κ. Γρυλλάκη βρίσκεται το... ΠΑΣΟΚ και ο κ.
Λαλιώτης! Τέτοια η σύγχυση και ο πανικός τους. Βέβαια, ο ελληνικός λαός έχει
κρίση και το βιβλίο του κ. Γρυλλάκη απλά φρεσκάρει τη μνήμη μας».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N044</ED>
<ID>
ID:306402

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=4</URL></REF>


Article

<CATEGORY>vin05</CATEGORY>

 <H2>Τετ α τετ συνάντηση
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τον απερχόμενο αρχηγό της Πολεμικής Αεροπορίας κ. Δ. Λυντζεράκο δέχεται σήμερα
σε τετ α τετ συνάντηση στο Μέγαρο Μαξίμου ο Πρωθυπουργός κ. Κ. Σημίτης.
Πρόκειται για μία κίνηση που δεν συνηθίζεται και πάντως δεν τη συνηθίζει ο κ.
Σημίτης. Λέτε να γίνει ο απερχόμενος... επερχόμενος κάπου αλλού;
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N045</ED>
<ID>
ID:306405

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=5</URL></REF>


Article

<CATEGORY>vin05</CATEGORY>

 <H2>Δεν ήθελε να μιλήσει </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Σοκαρίστηκε από το τραγικό συμβάν ο κ. Γ. Παπανδρέου ­ ο πρόεδρος του
Ελληνοαραβικού Συνδέσμου Ι. Κασσιμάτης κατέρρευσε ενώ τον παρουσίαζε σε
εκδήλωση του Ελληνοαραβικού Εμπορικού Επιμελητηρίου ­ και αμέσως απευθύνθηκε
στους διοργανωτές, δηλώνοντάς τους ότι δεν επρόκειτο να κάνει την
προγραμματισμένη ομιλία του. 
Λίγο αργότερα όμως, κάποιος από την πλευρά των διοργανωτών πήρε το
μικρόφωνο και ανακοίνωσε ότι ο άτυχος Κασσιμάτης, ήταν «καλύτερα». Έτσι, ο
υπουργός πραγματοποίησε την ομιλία του και μόνον όταν ολοκληρώθηκε, ο ίδιος
άνθρωπος πήρε πάλι το μικρόφωνο για να ανακοινώσει τη θλιβερή είδηση του
θανάτου του Κασσιμάτη. Ο οποίος είχε πεθάνει ακαριαία... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N046</ED>
<ID>
ID:306417

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=6</URL></REF>


Article

<CATEGORY>vin05</CATEGORY>

 <H2>Διάλογος και Νotis </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Χθες το πρωί αναχώρησε από την Κωνσταντινούπολη για την Αθήνα ο υπουργός
Εξωτερικών κ. Γ. Παπανδρέου. Χθες το βράδυ, έφθασε στην Πόλη από την Αθήνα ο
κ. Notis Σφακιανάκης για να δώσει μία σειρά συναυλιών μπροστά στο
κωνσταντινουπολίτικο κοινό... 
Είχε προηγηθεί η συνάντηση του κ. Παπανδρέου με τον κ. Ι. Τζεμ, που
μετρίασε κατά πολύ τις προσδοκίες από τον «ελληνοτουρκικό διάλογο». Ο κ.
Notis, ως γνωστόν, δεν διαθέτει ομόλογο... 
Πάντως, κάποιοι την έριξαν την ιδέα ­ αν μπορούσε να μείνει ο κ. Παπανδρέου
για να πάει με τον κ. Τζεμ στη συναυλία του Notis, θα μπορούσε να...
ξαναζεσταθεί το κλίμα και κυρίως να αναβαθμιστεί ο διάλογος! 
Ωστόσο, η ιδέα δεν συζητήθηκε σοβαρά ­ δεν το επέτρεπε άλλωστε και το
φορτωμένο πρόγραμμα του υπουργού. Ίσως στην επόμενη συναυλία της Άντζελας... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N047</ED>
<ID>
ID:306424

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=7</URL></REF>


Article

<CATEGORY>vin05</CATEGORY>

 <H2>Πολύ δεν βιάζονται; </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εντάξει, το «Time» είναι γνωστό από παλιά, ότι δεν χρωστάει καλή κουβέντα.
Προσέξτε όμως τι έγραψε χθες: Ότι όσοι ενδιαφέρονται να παρακολουθήσουν τους
Αγώνες του 2004, ας προμηθευτούν... σκηνές για τη διαμονή τους! <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17267N048</ED>
<ID>
ID:306426

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N04&aa=8</URL></REF>


Article

<CATEGORY>vin05</CATEGORY>

 <H2>Βασιλικός λογαριασμός... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ύστερα από την ολοκλήρωση της συζήτησης ­ στο σημερινό Υπουργικό Συμβούλιο ­
για το νέο νομοσχέδιο που θα ορίζει τα ασυμβίβαστα για τους μετόχους των Μέσων
Ενημέρωσης, θα λάβει τον λόγο ο υπουργός Οικονομίας κ. Ν. Χριστοδουλάκης. Όχι,
η εισήγησή του δεν θα αφορά ασυμβίβαστα, αλλά συμβιβασμούς... 
Η εισήγηση Χριστοδουλάκη αφορά τους... βασιλικούς λογαριασμούς ­ αυτούς που
δεν κάνουν τους καλούς φίλους. Εν ολίγοις, ο υπουργός έχει το θλιβερό καθήκον
να ενημερώσει τους συναδέλφους του για τις εξελίξεις στην υπόθεση της
διεκδίκησης από τον κ. Γλύξμπουργκ της λεγόμενης «βασιλικής περιουσίας», με τη
γνωστή προσφυγή στο Δικαστήριο Ανθρωπίνων Δικαιωμάτων, το οποίο, αν θυμάστε,
τον έχει κατ' αρχήν δικαιώσει και τώρα απομένει η επιδίκαση της αποζημίωσης. 
Για τη λυπητερή, δηλαδή, ο λόγος... 
Τα δισ. πάνε, τα δισ. έρχονται 
Λοιπόν, η ώρα του λογαριασμού δεν είναι μακρινή ­ άντε, το πολύ σε δύο μήνες
θα γνωρίζουμε τι οφείλουμε στον... αδικημένο κ. Γλύξμπουργκ. Διότι σήμερα,
ούτε ο κ. Χριστοδουλάκης μπορεί να ξέρει τον λογαριασμό μιας και οι νομικοί
συνεχίζουν την παρασκηνιακή διαπραγμάτευση... 
Μιλάμε πάντως για εκατομμύρια ευρώ ή για δισ. δραχμές... 
Η νίκη και η ήττα... 
Με πόσα θα είμαστε ευχαριστημένοι; Με πόσα δισ. δραχμές αποζημίωση ­ δεν λέμε
για ευρώ, γιατί δεν έχουμε ακόμα εξοικειωθεί με τέτοια ποσά ­ θα θεωρήσει η
κυβέρνηση ότι «πήγε καλά»; Λοιπόν, οποιαδήποτε αποζημίωση στον κ. Γλύξμπουργκ
κάτω από τα 30 δισ., θα είναι έως και καλοδεχούμενη. Πόσα ζητάει ο Τέως; Κάτι
δισ. δραχμές λιγότερα από τα 200, παρακαλώ ­ για να αποδείξει προφανώς ότι δεν
μας θεωρεί... Ψωροκώσταινα! <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17267N052</ED>
<ID>
ID:306336

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N05&aa=2</URL></REF>


Article

<CATEGORY>vin05</CATEGORY>

 <H2>Αρχιπαπαγάλοι και καταδότες... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ό,τι αρχίζει αγωνιστικό, τελειώνει με σκληρούς χαρακτηρισμούς τους οποίους
αντήλλαξαν στη χθεσινή τους σύσκεψη οι αγροτοσυνδικαλιστές της Νέας
Δημοκρατίας και του ΚΚΕ. Ποιος νίκησε σε αυτή την ιδιότυπη κόντρα των
χαρακτηρισμών; 
Ο κ. Θ. Νασίκας, της Νέας Δημοκρατίας, μίλησε πρώτα για «παπαγαλάκια του
"Ριζοσπάστη"» και στη συνέχεια, καθώς η ένταση μεγάλωνε, χαρακτήρισε τον κ. Γ.
Πατάκη «αρχιπαπαγάλο του ΚΚΕ». (Μόνο μην πει αργότερα ότι το είπε... για
κομπλιμέντο!). 
Ο κ. Πατάκης πάλι, είπε ότι... δεν είναι καταδότης για να δείξει με το δάκτυλο
ποιοι υπονόμευσαν τις κινητοποιήσεις των αγροτών ­ απλώς, κοιτούσε έντονα προς
τη μεριά του κ. Νασίκα... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17267N053</ED>
<ID>
ID:306372

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N05&aa=3</URL></REF>


Article

<CATEGORY>vin05</CATEGORY>

 <H2>Αυτοί δεν κινδυνεύουν </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Άλλη μία ομαδική κίνηση βουλευτών εκδηλώνεται σήμερα. Αλλά αυτοί δεν
πρόκειται να κινδυνεύσουν από «διαρροές», ότι είναι εχθροί της κυβέρνησης και
υπονομευτές, όπως για παράδειγμα εκείνοι οι «45» του Ασφαλιστικού. 
Γιατί; Μα, επειδή η νέα κίνηση μπορεί να χαρακτηριστεί ως υπονομευτική
μόνον από το υπουργείο Γεωργίας. Βλέπετε, οι άνθρωποι έχουν δώσει ραντεβού
στον Υμηττό για να κάνουν δενδροφύτευση! 
Είναι μία πρωτοβουλία που είχε ξεκινήσει πέρυσι ο κ. Λ. Αποστολίδης ­ τότε,
στη δενδροφύτευση είχε πάρει μέρος και η κ. Δάφνη Σημίτη. Φέτος; Ε, ας ρωτήσει
πρώτα... τον κ. Γ. Δρυ!
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17267N054</ED>
<ID>
ID:306392

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N05&aa=4</URL></REF>


Article

<CATEGORY>vin05</CATEGORY>

 <H2>Απαντούν με μετρήσεις </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Προβλήματα, πολλά προβλήματα προκαλεί στο ΠΑΣΟΚ η άρνηση πολλών «χαμένων
από χέρι» δημάρχων να παραμερίσουν. Έτσι, στο κυβερνών κόμμα βρήκαν την
απλούστερη λύση: παρήγγειλαν σειρά δημοσκοπήσεων για τις «προβληματικές
περιπτώσεις» και τώρα περιμένουν να δουν πόσο... πειστικά θα είναι τα αποτελέσματα!
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17267N055</ED>
<ID>
ID:306406

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N05&aa=5</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΟ ΠΗΡΕ ΑΠΟΦΑΣΗ η κ. Ντόρα Μπακογιάννη ­ και κέφι της κάνει να
ασχοληθεί με την Αθήνα και κέφι της κάνει να το διεκδικήσει. Το θέμα είναι θα
κάνει κέφι στους ψηφοφόρους να της κάνουν το κέφι... 
ΠΑΝΤΩΣ. ΤΟ ΠΑΣΟΚ την ψιλοαιφνιδίασε τη Νέα Δημοκρατία με την επιλογή
Παπουτσή. Και την αιφνιδίασε ακόμα περισσότερο το «στυλ» του υποψηφίου, που
δεν είναι καθόλου... ροκ! 
ΕΤΣΙ, ΤΙΣ ΠΡΩΤΕΣ ώρες αναγκάστηκαν και οι νεοδημοκράτες να αναγνωρίσουν
την ευπρέπεια Παπουτσή, αλλά από χθες άρχισαν. Γιατί, λέει, δεν τον έκανε
υπουργό ο Σημίτης; Κι αυτούς, γιατί δεν τους έκανε κυβέρνηση ο λαός; 
ΑΛΛΩΣΤΕ, ούτε την κ. Μπακογιάννη έκανε υπουργό ο Σημίτης ­ αλλά κι αυτή
κατεβαίνει για δήμαρχος... 
ΓΙΑΤΙ ΔΕΝ ανακοινώνουν στη Ν.Δ. την υποψηφιότητα Μπακογιάννη; Επειδή
θέλει να το 'χει ο κόσμος τούμπανο κι αυτοί κρυφό καμάρι... 
ΤΟ ΠΙΟ ΩΡΑΙΟ είναι ότι... αιφνιδιάστηκαν και στη Ρηγίλλης με την
υποψηφιότητα Μπακογιάννη ­ επειδή η βουλευτής τα είχε κανονίσει εν κρυπτώ με
τον κ. Καραμανλή... 
ΤΡΙΤΗ ΕΚΔΟΣΗ κάνει το βιβλίο Κάππου ­ με κριτική στον «σοβιετικό
σχηματισμό». Και... χαρά ο Περισσός...
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17267N056</ED>
<ID>
ID:306418

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N05&aa=6</URL></REF>


Article

<CATEGORY>vin04</CATEGORY>

 <H2>Η αποτρεπτική ικανότητα των ΗΠΑ
</H2>
<AUTHOR>THOMAS L. FRIEDMAN</AUTHOR>

Είναι πραγματικά καθησυχαστικό να βλέπει κανείς πόσο ζεστά έχουν αγκαλιάσει οι
Ευρωπαίοι την άποψη του προέδρου Μπους ότι ένας «άξονας του κακού» απειλεί την
παγκόσμια ειρήνη. Μόνο που ο Μπους πιστεύει ότι ο άξονας του κακού είναι το
Ιράν, το Ιράκ και η Βόρεια Κορέα. Ενώ οι Ευρωπαίοι πιστεύουν ότι είναι ο
Ντόναλντ Ράμσφελντ, ο Ντικ Τσέινι και η Κόντι Ράις. 
Προσωπικά, αναγνωρίζω ότι έχουν δίκιο σε πολλά σημεία. Αλλά εξακολουθώ να
εγκρίνω αυτό που είπε ο Μπους. Διότι οι επικριτές του χάνουν την ουσία: η 11η
Σεπτεμβρίου συνέβη διότι η Αμερική έχασε την αποτρεπτική της ικανότητα. Τη
χάσαμε διότι επί 20 χρόνια δεν εκδικηθήκαμε ποτέ, δεν προσαγάγαμε ποτέ στη
Δικαιοσύνη αυτούς που δολοφόνησαν Αμερικανούς. 
Υπάρχουν πολλά που δεν μου αρέσουν στην εξωτερική πολιτική της κυβέρνησης
Μπους. Η θέλησή της, όμως, να αποκαταστήσει την αποτρεπτική μας ικανότητα δεν
είναι ένα από αυτά.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17267N062</ED>
<ID>
ID:306356

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N06&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η μέθοδος της υπερβολής
</H2><H4>Τα τηλεοπτικά «πυροτεχνήματα» συσκοτίζουν τα προβλήματα </H4>
<AUTHOR>ΘΑΝΑΣΗΣ ΓΕΩΡΓΑΚΟΠΟΥΛΟΣ</AUTHOR>

Τελικά, φαίνεται πως όταν στο ελληνικό πολιτικό σύστημα παρουσιάζεται εικόνα
ομοφωνίας πρέπει ­ το λιγότερο ­ να επιφυλάσσεσαι. Τα παραδείγματα είναι πολλά
και μάλιστα από την πρόσφατη πολιτική ιστορία. 
Το τελευταίο υπήρξε μόλις πριν από δύο εβδομάδες, όταν σημειώθηκε μια
πραγματική εκστρατεία υπεράσπισης του Προέδρου της Δημοκρατίας. Αφορμή ήταν
μια «κίτρινη» τηλεοπτική εκπομπή, στην οποία έγινε μια καταφανώς ατυχής
προσπάθεια να εμπλακεί ο Κ. Στεφανόπουλος στην υπόθεση του παράνομου τζόγου,
με βάση τη γνωστή λογική... «ο αστυνόμος είναι... μπουζούκι». 
Η αντίδραση δεν χαρακτηρίσθηκε μόνο από την ομοφωνία, αλλά και από την άκριτη
υπερβολή. Κυκλοφόρησαν σενάρια παραίτησης του Προέδρου και προκήρυξης πρόωρων
εκλογών, ανακαλύφθηκαν κίνδυνοι για το πολίτευμα, καταδικάσθηκαν θεσμικά
παράκεντρα και σκοτεινά συμφέροντα που συνωμοτούν κ.ο.κ. Εν γένει, σχεδόν, οι
πάντες επιδόθηκαν στο γνώριμο ­ εν Ελλάδι ­ σπορ της συνωμοσιολογίας. 
Βέβαια, είχε προηγηθεί μια άλλη υπερβολή με διαφορετικό πρόσημο, αλλά με
αφορμή και πάλι «κίτρινες» τηλεοπτικές εκπομπές. Η υπερβολή αφορούσε τον τζόγο
­ παράνομο και μη. Οι καραδοκούντες Κήνσορες, πήραν τη σκυτάλη από τις
αμφιλεγόμενες αποκαλύψεις αυτών των εκπομπών και επιδόθηκαν σε ένα πραγματικό
παραλήρημα στείρας ηθικολογίας, αδιέξοδου πουριτανισμού και παλιομοδίτικου
κρατικισμού. 
Ένα θέμα φοροδιαφυγής-φοροκλοπής και χρήσεων γης (ώστε να μη μετατρέπονται σε
«φρουτιέρες» ολόκληρες περιοχές) μεγιστοποιήθηκε και μετατράπηκε σε λυδία λίθο
για την ηθική όλης της κοινωνίας. Ένα πολύ συγκεκριμένο θέμα έγινε αφορμή για
να εξαπολυθούν μύδροι κατά του τζόγου στο σύνολό του, που, αν παίρνονταν στα
σοβαρά, θα οδηγούσαν από τη μία να καταργηθούν καζίνα, ΠΡΟ-ΠΟ, ΛΟΤΤΟ και όλα
τα επίσημα παιχνίδια και από την άλλη να επιβληθούν πρωτοφανείς απαγορεύσεις
επιπέδου ποτοαπαγόρευσης. 
Όπως σημείωνε, εύστοχα, τις προάλλες στα «ΝΕΑ» ο Χρ. Ιορδάνογλου: «... ο
δρόμος των επεμβάσεων στην καθαρά ατομική σφαίρα (ακόμα και με τις καλύτερες
προθέσεις) δεν έχει σταματημό. Αλήθεια, πού μπαίνει το όριο; Και το αλκοόλ και
το κάπνισμα χαλούν οικογένειες. Όσο δε για τον έρωτα, αυτός να δείτε πόσες
οικογένειες χαλάει...». 
Όταν, όμως, ακολουθείς τη μέθοδο της υπερβολής, η μία υπερβολή προετοιμάζει το
έδαφος για την επόμενη και, κυρίως, υποπίπτεις σε ακραίες αντιφάσεις. Στο
παράδειγμά μας, η περίπτωση κίτρινης δημοσιογραφίας που αφορούσε τον Πρόεδρο
της Δημοκρατίας ρίχτηκε στο πυρ το εξώτερον. Η ­ κατά τίτλο ­ κίτρινη
δημοσιογραφία που αφορούσε τον τζόγο ­ και η οποία προετοίμασε το έδαφος στην
καταδικασθείσα ­ περίπου καθαγιάστηκε. 
Δεν ήταν μόνο ή κυρίως οι αλλεπάλληλες συσκέψεις για τον τζόγο και τη
διαφθορά. Ήταν, κυρίως, η συνάντηση του δημοσιογράφου-Πουαρώ με τον υπουργό
Δημόσιας Τάξης, κατόπιν προσκλήσεως του δεύτερου, και η αποπομπή
Χρυσανθακόπουλου από την Κ.Ο. του ΠΑΣΟΚ. Ο συγκεκριμένος βουλευτής θα μπορούσε
να είχε διαγραφεί πολλές φορές στο παρελθόν, όταν υποστήριζε σχεδόν
«εθνικοσοσιαλιστικές» θέσεις. Αποπέμφθηκε τώρα και έτσι, κατ' ουσίαν,
νομιμοποιήθηκε η υποκλοπή ­ διά της κρυφής κάμερας ­ προσωπικών συνομιλιών.
Καθαγιάστηκε η κίτρινη δημοσιογραφία που καταδικάσθηκε λίγες ημέρες μετά, στο
πρόσωπο ενός άλλου «λειτουργού» της. 
Η υπερβολή δεν οδηγεί όμως μόνο σε αντιφάσεις, αλλά και σε διαδοχικές...
ανακαλύψεις της Αμερικής. 
Διότι σενάρια πίεσης ή και αποσταθεροποίησης του πολιτικού σκηνικού από
συμφέροντα με ονοματεπώνυμο πράγματι αναπτύσσονται κατά καιρούς. Με πιο σοβαρό
τρόπο, όμως, από τις τηλεοπτικές «φούσκες». 
Διότι το πρόβλημα της χρηματοδότησης των πολιτικών από τοπικούς ή εθνικούς
βαρόνους είναι πράγματι υπαρκτό. Και το αμετάβλητο ­ έως σήμερα ­ εκλογικό
σύστημα συμβάλλει καθοριστικά στην ένταση του προβλήματος. 
Διότι ζητήματα δημοσιογραφικής δεοντολογίας πράγματι υπάρχουν, όπως όμως
υπήρχαν και πολλές φορές στο παρελθόν, όταν η συντριπτική πλειοψηφία περί άλλα
ετύρβαζε. 
Διότι θέματα με τα ΜΜΕ πράγματι υφίστανται και μάλιστα πολλά, αλλά είναι μια
ιδιότυπη διακομματική συναίνεση που διατήρησε άναρχο το ραδιοτηλεοπτικό πεδίο
και «γκρίζες ζώνες» στον Τύπο. 
Εν ολίγοις, οι κατά καιρούς υπερβολές, όπως αυτές που ζήσαμε τελευταία, όχι
μόνο δεν φωτίζουν αλλά και συσκοτίζουν τα προβλήματα που έχουν μονιμότητα και
διάρκεια. Μοιάζουν με πυροτεχνήματα που αδυνατούν να φωτίσουν τη «σκοτεινή όψη
της Σελήνης». Μερικές φορές, δε, μπορούν να προξενήσουν και ατυχήματα. 
Ο δημοσιογράφος Θανάσης Γεωργακόπουλος είναι στέλεχος της Ανανεωτικής
Εκσυγχρονιστικής Κίνησης της Αριστεράς. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17267N063</ED>
<ID>
ID:306387

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N06&aa=3</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Αυτή δεν είναι η Αμερική»
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Από όλους τους ροκ τραγουδιστές, ο Ντέιβιντ Μπάουι είναι ίσως ο αυθεντικότερος
εκφραστής της παρακμής. Έτσι, δεν είναι τυχαίο ότι ένα δικό του τραγούδι είχε
«ντύσει» μουσικά μια όχι και τόσο παλιά ταινία που είχε τίτλο: «Το γεράκι και
ο χιονάνθρωπος». Το φιλμ ήταν βασισμένο στην αυθεντική ιστορία δύο Αμερικανών
φοιτητών που έγιναν πράκτορες της ΕΣΣΔ. Κίνητρο δεν ήταν η ιδεολογία, ούτε το
χρήμα. Ήταν κυρίως η διαλυτική ατμόσφαιρα ηττοπάθειας που είχε καταλάβει τις
ΗΠΑ τη δεκαετία του '70. «Αυτή δεν είναι η Αμερική», τραγουδούσε μελαγχολικά ο
Μπάουι. 
Η σημερινή Αμερική δεν έχει καμία σχέση με την Αμερική του Φορντ ή του Κάρτερ.
Μετά το αρχικό σοκ, η 11η Σεπτεμβρίου επιβεβαίωσε την επικυριαρχία των ΗΠΑ
επάνω στον πλανήτη. Κλασικό παράδειγμα το Αφγανιστάν. Δορυφόροι,
τηλεκατευθυνόμενα αεροπλάνα και βόμβες-«μαργαριτοκόφτες» κατέρριψαν μια για
πάντα τον μύθο του ανταρτοπόλεμου. Ποτέ η Αμερική δεν ήταν τόσο ισχυρή. Μόνο
που η ισχύς παράγει υπερβολή. Ο νέος αντιτρομοκρατικός νόμος καταργεί
ουσιαστικά το habeas corpus, την κλασική κατάκτηση της δυτικής δημοκρατίας.
Στα αεροδρόμια αναμένει τους ταξιδιώτες πρωτοφανές ηλεκτρονικό φακέλωμα που
δημιουργεί ένα νέο καθεστώς διακρίσεων. Στο εσωτερικό, μια αστυνομολαγνική
νοοτροπία βλέπει παντού υπόπτους. Στα εξωτερικά, η αμερικανική πολιτική είναι
πλέον μονομερής διαδικασία ­ μέχρι τους υποτακτικούς Βρετανούς κατάφερε να
εξοργίσει η «ατάκα» του Μπους για τον «άξονα του κακού». 
Η αλήθεια είναι πως η Αμερική ήταν πάντοτε δισυπόστατη και αντιφατική. Μια
κουλτούρα όπου η παράδοση υποδοχής των μεταναστών συνυπήρξε με ένα καθεστώς
ακραίων φυλετικών διακρίσεων στον Νότο, που κράτησε ώς τη δεκαετία του '60.
Μια έννομη τάξη που στέλνει στην ηλεκτρική καρέκλα καθυστερημένα άτομα,
συγχρόνως όμως προστατεύει θεσμικά τον δημοσιογραφικό έλεγχο της εξουσίας με
αποκορύφωμα το Γουοτεργκέιτ, αποκάλυψη χωρίς τίποτε ανάλογο σε άλλη χώρα. Στην
παρούσα συγκυρία, είναι το σκληρό, ακραίο πρόσωπο που κυριαρχεί. Όπως
τραγουδάει όμως και ο Μπάουι, «αυτή δεν είναι η Αμερική». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17267N064</ED>
<ID>
ID:306403

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N06&aa=4</URL></REF>


Article

<CATEGORY>vin04</CATEGORY>

 <H2>Ο... 3ος δρόμος για συνεργασία
</H2><H4>Δημοτικές: «Γραμμή» του ΠΑΣΟΚ για τοπικές συμφωνίες με τα προοδευτικά κόμματα
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Απόπειρες να σπάσει τον απομονωνισμό του κάνει το ΠΑΣΟΚ, με αφορμή τις
δημοτικές εκλογές, και απ΄ ό,τι δείχνουν τα πράγματα η αυτάρεσκη πολιτική του
αυτάρκεια ανήκει πια στο παρελθόν.

Η διαπίστωση ότι το κυβερνών κόμμα υστερεί σημαντικά της Ν.Δ. στις
δημοσκοπήσεις, οδηγεί κορυφαία κυβερνητικά και κομματικά στελέχη στην εκτίμηση
ότι οι κρίσιμες δημοτικές εκλογές δεν κερδίζονται με μονοκομματικά ψηφοδέλτια.
Στο πλαίσιο αυτό, εκείνο που πρέπει να περιμένει κανείς το επόμενο διάστημα,
και πάντως πριν από την ολοκλήρωση των συνδυασμών των κομμάτων, είναι η
επίθεση φιλίας που θα εξαπολύσει το ΠΑΣΟΚ προς τα κόμματα της ελάσσονος
αντιπολίτευσης. 
Σύμφωνα με πληροφορίες, η τακτική που θα ακολουθήσει το ΠΑΣΟΚ θα είναι εντελώς
διαφορετική από ανάλογες προσπάθειες που έγιναν στο παρελθόν και αποδείχθηκαν
αναποτελεσματικές. Θα αποφύγει τις κεντρικές, προγραμματικές συμφωνίες, και θα
καταφύγει σε συμφωνίες τοπικού χαρακτήρα. Όπως έγινε γνωστό, το κόμμα θα
ευνοήσει τοπικές συμφωνίες ακόμη κι αν ο υποψήφιος δήμαρχος ή νομάρχης δεν
ανήκουν στις τάξεις του. Η «γραμμή» που θα δοθεί θα είναι οι συμφωνίες να
είναι ολοκληρωτικές, δηλαδή από τον πρώτο γύρο, έτσι ώστε να πεισθούν τα
κόμματα της προοδευτικής αντιπολίτευσης για τις αγαθές προθέσεις του ΠΑΣΟΚ
απέναντί τους! 
Έτσι είναι πολύ πιθανόν το ΠΑΣΟΚ να καταλήξει σε αποφάσεις - έκπληξη, ακόμη
και για τις ίδιες του τις οργανώσεις, στηρίζοντας από τον πρώτο γύρο
υποψηφιότητες που ανήκουν σε άλλους πολιτικούς χώρους. Πληροφορίες αναφέρουν
ότι της τακτικής αυτής δεν θα εξαιρεθούν ούτε οι μεγάλοι δήμοι, όπου λογικά το
ΠΑΣΟΚ αναμένεται να κατεβάσει δικά του ψηφοδέλτια. Από πολλές πλευρές πια
ακούγεται ότι η λύση στη δυστοκία των κορυφαίων στελεχών να συμφωνήσουν στο
όνομα του υποψηφίου για τον Δήμο Θεσσαλονίκης μπορεί να είναι το στέλεχος του
ΚΚΕ Αγάπιος Σαχίνης. Και η μη ύπαρξη ισχυρής υποψηφιότητας για τον Δήμο της
Πάτρας μπορεί να οδηγήσει το ΠΑΣΟΚ στην υποστήριξη του βουλευτή του ΚΚΕ
Παναγιώτη Κοσιώνη! 
Ο γραμματέας του κόμματος Κώστας Λαλιώτης, υπέρμαχος των διαχωριστικών γραμμών
με τη Νέα Δημοκρατία, δουλεύει τώρα για να προετοιμάσει την προσέγγιση του
κυβερνώντος κόμματος με την προοδευτική αντιπολίτευση. 
Κατά τον γραμματέα του ΠΑΣΟΚ, η προσπάθεια που έκανε το προηγούμενο διάστημα
με το «σκληρό ροκ» κατά της Ν.Δ., διευκολύνει το έδαφος για τις συνεργασίες
αυτές, αφού οριοθέτησε τους χώρους της προόδου και της συντήρησης.

<H3>Πρώτο «άνοιγμα» στο ΚΕΠ
</H3>
Το πρώτο άνοιγμα προς την αντιπολίτευση πραγματοποιεί σήμερα ο νεοχρισθείς
υποψήφιος του ΠΑΣΟΚ για τον Δήμο Αθηναίων, Χρήστος Παπουτσής. Ο κ. Παπουτσής
επισκέπτεται σήμερα τον δήμαρχο Αθηναίων Δημ. Αβραμόπουλο, προκειμένου να
διερευνήσει τις προθέσεις του σχετικά με τις δημοτικές εκλογές. Αν δηλαδή το
ΚΕΠ κατεβάσει υποψήφιο ή θα στηρίξει υποψήφιο άλλου κόμματος, και ειδικότερα
την κ. Ντόρα Μπακογιάννη. Ο υποψήφιος του ΠΑΣΟΚ θα πραγματοποιήσει και άλλες
επαφές εντός των επόμενων ημερών, σε μια προσπάθεια να διευρύνει την πολιτική
του στήριξη και πέραν του ΠΑΣΟΚ. 
Χθες ο κ. Παπουτσής μίλησε επίσης υπέρ της συνεργασίας των κομμάτων της
προοδευτικής παράταξης, δηλώνοντας ότι η ανακοίνωση από μέρους του ΚΚΕ της
υποψηφιότητας του κ. Σπ. Χαλβατζή και του κ. Φ. Κουβέλη εκ μέρους του ΣΥΝ, δεν
σημαίνει κατ' ανάγκην ότι έχουν εκλείψει οι πιθανότητες για συνεργασία με τα
κόμματα αυτά, ακόμη και από τον πρώτο γύρο. Ο κ. Παπουτσής σχολίασε με τη λέξη
«καλοδεχούμενη» την υποψηφιότητα της κ. Μπακογιάννη. 
Από την πλευρά της Ν.Δ. έκανε δηλώσεις ο γραμματέας του κόμματος Β.
Μεϊμαράκης, ο οποίος χαρακτήρισε την υποψηφιότητα Παπουτσή «εξόχως πολιτική».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17267N072</ED>
<ID>
ID:306357

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N07&aa=2</URL></REF>


Article

<CATEGORY>vin04</CATEGORY>

 <H2>«Όχι» του ΚΚΕ σε ΠΑΣΟΚ και Ν.Δ. - «Ναι» στο ΔΗΚΚΙ
</H2>
Θεσσαλονίκη, 
Γραφείο Βόρειας Ελλάδας 
Το ΚΚΕ δεν πρόκειται να συνεργασθεί με κανένα από τα δύο μεγάλα κόμματα στις
δημοτικές και νομαρχιακές εκλογές επανέλαβε χθες η γενική γραμματέας του
κόμματος Αλέκα Παπαρήγα, αποκλείοντας κατηγορηματικά το ενδεχόμενο στήριξης
συνδυασμών του ΠΑΣΟΚ ή της Ν.Δ. κατά τον δεύτερο γύρο της εκλογικής
διαδικασίας για την Τοπική Αυτοδιοίκηση. 
Εντούτοις, η θέση αυτή δεν θα ισχύσει για τους μικρότερους πολιτικούς
σχηματισμούς, καθώς η χθεσινή παρουσία της κ. Παπαρήγα στη Θεσσαλονίκη ήρθε να
επισφραγίσει τη συνεργασία του κόμματός της με το ΔΗΚΚΙ στη μάχη για τη
διεκδίκηση του νομαρχιακού θώκου. 
Για την ακρίβεια, όπως επισήμως ανακοινώθηκε χθες, το ΚΚΕ θα συνεργασθεί με το
ΔΗΚΚΙ στις εκλογές για τη νομαρχία Θεσσαλονίκης ενισχύοντας τον υποψήφιό του,
πρώην βουλευτή της β' περιφέρειας, Γιώργο Ρόκκο. Σε «αντάλλαγμα» το ΔΗΚΚΙ θα
συμπράξει με το Κομμουνιστικό Κόμμα στην εκλογική αναμέτρηση για τον κεντρικό
δήμο της Θεσσαλονίκης, όπου το ΚΚΕ κατέρχεται και πάλι με επικεφαλής τον
Αγάπιο Σαχίνη. 
Μιλώντας χθες το βράδυ σε εκδήλωση της κομματικής οργάνωσης του ΚΚΕ στη
Θεσσαλονίκη, η κ. Παπαρήγα κατέστησε σαφές ότι το κομμουνιστικό κόμμα δεν
προτίθεται να προχωρήσει σε συμφωνίες για εκλογικές συνεργασίες με το κυβερνών
κόμμα και το κόμμα της αξιωματικής αντιπολίτευσης. Αντιθέτως μάλιστα, όπως
είπε, θα προκαλέσει συσπειρώσεις «που δεν κλείνουν το μάτι στα αριστερά
αγκαλιάσματά τους, που δεν θέλουν να καθήσουν στο τραπέζι της συνδιαχείρισης». 
Όπως ανέφερε, το κυρίαρχο είναι ο απεγκλωβισμός από την πολιτική του ΠΑΣΟΚ και
της Νέας Δημοκρατίας «και στους δύο γύρους», καθώς και η ανάδειξη στην Τοπική
Αυτοδιοίκηση προσώπων τα οποία και θα ηγηθούν ψηφοδελτίων που θα στηρίξει το
ΚΚΕ, ώστε να υψωθούν μεγαλύτερα φράγματα στις κεντρικές επιλογές. 
Η γενική γραμματέας του ΚΚΕ επεσήμανε επίσης πως οι νέες τοπικές αρχές θα
πρέπει να είναι διατεθειμένες να αντισταθούν και να απειθαρχήσουν, ώστε να
μπει φρένο στη λαίλαπα των αντιλαϊκών επιλογών.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17267N073</ED>
<ID>
ID:306383

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N07&aa=3</URL></REF>


Article

<CATEGORY>vin04</CATEGORY>

 <H2>«Είναι πολλά τα λεφτά»...
</H2><H4>Πιέσεις, τρικ και παζάρια για τα συμβόλαια των όπλων
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Όταν ο κ. Κώστας Σημίτης βγήκε από το Οβάλ Γραφείο είχε πολλούς λόγους να
νιώθει ικανοποιημένος. Οι συνεργάτες του τον είχαν προϊδεάσει ότι ο Πρόεδρος
Μπους, πέραν των άλλων, θα τον πίεζε υπέρμετρα για την αγορά αμερικανικών
όπλων. 
Καραμπόλα θα παίζουν από τα μέσα Μαρτίου μέχρι το Πάσχα αποφάσεις του ΚΥΣΕΑ
(για τανκς, αεροπλάνα και ηλεκτρονικά) και ταξίδια του κ. Γ. Παπαντωνίου σε
ενδιαφερόμενες χώρες

Η σχετική συζήτηση έκλεισε, λένε, γρήγορα με μια επισήμανση του Έλληνα
Πρωθυπουργού: 
­ Κύριε Πρόεδρε, είναι σε εξέλιξη οι διαδικασίες... Από τις ΗΠΑ αγοράζουμε το
45% των εξοπλισμών μας. 
Ωστόσο, το αμερικανικό... πρέσινγκ δεν σταμάτησε εκεί. Ακολούθησε ο υπουργός
Άμυνας κ. Ντ. Ράμσφελντ, ο οποίος υποδέχθηκε, λένε, τον κ. Σημίτη έχοντας
μπροστά του έναν φάκελο με τον εύγλωττο τίτλο: «To Do: Arms deals with Greece»
αξίας περίπου 1,9 τρισεκατομμυρίων δραχμών ή επί το ευρωπαϊκότερον 5,6 δισ.
ευρώ. Και το... πρέσινγκ στον υπουργό Άμυνας κ. Γιάννο Παπαντωνίου που
επισκέπτεται τις ΗΠΑ στις 8 - 11 Απριλίου θα συνεχισθεί, ανεξάρτητα αν μέχρι
τότε κάποια συμβόλαια θα έχουν ήδη υπογραφεί. 
Βεβαίως το ταξίδι στην Ουάσιγκτον δεν είναι το μόνο στην ατζέντα του υπουργού
Άμυνας, ούτε οι πιέσεις... μονοπωλούνται από τις ΗΠΑ. 
Μυρίζουν... μπαρούτι 
Βερολίνο, Λονδίνο και Σαραγόσα Ισπανίας είναι οι κύριοι σταθμοί τού
προγράμματος του υπουργού Άμυνας που θα έχουν ολοκληρωθεί έως τον Μάιο.
Σταθμοί που... μυρίζουν μπαρούτι, καθώς εταιρείες από τη Γερμανία, τη Βρετανία
και την Ισπανία ­ όπως και από τις ΗΠΑ, το Ισραήλ την Ιταλία και τη Γαλλία ­
«παίζουν» στα τρία άμεσης προτεραιότητας συμβόλαια όπλων. Πρόκειται για τα
τανκς (ανταγωνίζονται για τα 500 - 800 δισ. δρχ. Βρετανία, Γαλλία, Γερμανία
και ΗΠΑ), τα μεσαίου μεγέθους μεταφορικά αεροσκάφη (διεκδικούν τα 100 δισ. η
Ισπανία και μία ιταλο-αμερικανική κοινοπραξία) και τα ηλεκτρονικά συστήματα
αυτοπροστασίας των νέων F-16 και των ελικοπτέρων αξίας περίπου 100 δισ. Για τα
τελευταία, ΗΠΑ και Ισραήλ κοντράρουν τώρα πλέον μόνο για το ποσοστό που θα
έχει η κάθε μια στο όλο πρόγραμμα. 
Στο Πεντάγωνο και το Μέγαρο Μαξίμου ετοιμάζουν... αντίδοτα για να
εξουδετερωθούν οι πιέσεις. Έτσι έκαναν έναν γενικό προγραμματισμό που
προβλέπει γενικώς ότι οι τρεις «καυτές» ανοιχτές διαδικασίες (για τανκς,
μεταφορικά, συστήματα αυτοπροστασίας) «θα κλείνουν με την ολοκλήρωση των
επισκέψεων αυτών». Στο πλαίσιο αυτό η κυβέρνηση σταθμίζει πότε είναι ο
κατάλληλος χρόνος για τη λήψη από το ΚΥΣΕΑ κάθε μιας ή και όλων των αποφάσεων
μαζί. 
Ακροβασία 
Η ακροβασία με τις ημερομηνίες των αποφάσεων όμως δεν έχουν σχέση μόνο με την
αποφυγή πιέσεων για τα ελληνικά εξοπλιστικά προγράμματα. Οι αρμόδιοι της
κυβέρνησης ­ που θυμούνται τον κινηματογραφικό Σπύρο Καλογήρου να... πάσχει
διαπιστώνοντας ότι «είναι πολλά τα λεφτά Άρη» ­ εκτιμούν ότι με τις κατάλληλες
μικρο-μεταθέσεις των αποφάσεων μπορούν να μεγιστοποιηθούν τα διπλωματικά οφέλη
για τη χώρα. Και αυτό πάντα με πιστή τήρηση των διαδικασιών των σχετικών
προκηρύξεων. 
Να σημειωθεί ότι στο προηγούμενο εξοπλιστικό πρόγραμμα 1996-2000 οι ΗΠΑ
έρχονταν πρώτες στην προτίμηση των ελληνικών Ενόπλων Δυνάμεων για όπλα και
ακολουθούσαν ­ σε απόσταση ­ οι Γάλλοι, οι Γερμανοί, οι Ρώσοι και τέλος οι
Βρετανοί. Το ενδιαφέρον για την επόμενη πενταετία είναι κατά πόσον η σειρά των
μεγάλων προμηθευτών της χώρας (πλην ΗΠΑ που, έτσι κι αλλιώς, αναμένεται να
έχουν τη μερίδα του λέοντος) θα αλλάξει.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17267N081</ED>
<ID>
ID:306318

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N08&aa=1</URL></REF>


Article

<CATEGORY>vin04</CATEGORY>

 <H2>Μίλερ: Θα μιλήσω όταν γίνουν συλλήψεις
</H2>
Ο κ. Μίλερ, στη διάρκεια συνέντευξης Τύπου που έδωσε στην Ένωση Ξένων Ανταποκριτών

Την αίσθηση πως έχουν προκύψει ενδείξεις για την ενοχή συγκεκριμένων ανθρώπων
για τρομοκρατικές πράξεις της 17Ν δημιούργησε χθες ο Αμερικανός πρέσβης, Τομ
Μίλερ, ο οποίος ωστόσο αρνήθηκε να συζητήσει την πορεία των ερευνών για την
εξάρθρωση της οργάνωσης. 
Ο κ. Μίλερ, στη διάρκεια συνέντευξης Τύπου που έδωσε στην Ένωση Ξένων
Ανταποκριτών, έθεσε ως στόχο τη σύλληψη και παραπομπή «της ηγεσίας της 17Ν» με
μια καλά προετοιμασμένη - από πλευράς στοιχείων - υπόθεση και ξεκαθάρισε ότι ο
ρόλος των αμερικανικών υπηρεσιών είναι συμβουλευτικός. 
Ο Αμερικανός πρέσβης ήταν ιδιαίτερα αιχμηρός όταν του ζητήθηκε να απαντήσει
κατά πόσον υπάρχουν ενδείξεις για κάποια πρόσωπα και αυτά δεν συλλαμβάνονται.
«Θα μιλήσω όταν γίνουν συλλήψεις. Τώρα το βρίσκω άκρως αντιπαραγωγικό», είπε ο
κ. Μίλερ. Ενώ σε άλλη ερώτηση, για τη συνεργασία με την ελληνική κυβέρνηση
σχετικά με τα αρχεία της «Στάζι», είπε πως «μερικά πράγματα είναι καλύτερα να
γίνονται πίσω από κλειστές πόρτες». 
Ο κ. Μίλερ μίλησε για βελτίωση των ελληνοαμερικανικών σχέσεων τις τελευταίες
δεκαετίες ενώ αναφερόμενος στην ενταξιακή πορεία της Κύπρου είπε ότι η χώρα
του «υποστηρίζει οτιδήποτε μπορεί να προωθήσει τις συνομιλίες για την επίλυση
του Κυπριακού». 
Πάντως, ο Αμερικανός πρέσβης φάνηκε να έρχεται σε δύσκολη θέση όταν
χαρακτήρισε την κυβέρνηση της δεκαετίας του '80 - του Ανδρέα Παπανδρέου - ως
«σοσιαλιστική», αφήνοντας να εννοηθεί ότι η σημερινή δεν είναι.

Τον... παρεξηγήσιμο σκόπελο απέφυγε λέγοντας ότι πολλές λέξεις και εκφράσεις
παρερμηνεύονται όταν κανείς έχει τη θέση του....
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17267N082</ED>
<ID>
ID:306358

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N08&aa=2</URL></REF>


Article

<CATEGORY>vin04</CATEGORY>

 <H2>Ο Ντενκτάς προσπαθεί να κλείσει το κεφάλαιο «πρόσφυγες»
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

«Εγώ είμαι από την Πάφο, αλλά δεν είμαι πρόσφυγας». Η δήλωση ανήκει στον
Ντενκτάς, που με αυτό τον κυνικό και ειρωνικό τρόπο επιχειρεί να «κλείσει» το
θέμα της επιστροφής των προσφύγων και να το διαγράψει από την ατζέντα των
συνομιλιών. 
Η δήλωση Ντενκτάς έγινε μετά τη συνάντησή του με τον Βρετανό μεσολαβητή λόρδο
Χάνι, που πρώτος από τους μεσολαβητές πραγματοποιεί από χθες διαβουλεύσεις στη
Λευκωσία. Η αναφορά του κατοχικού ηγέτη συνδέεται άμεσα με τη σημερινή
συνάντησή του με τον πρόεδρο Κληρίδη, κατά την οποία αναμένεται να συζητηθεί η
εδαφική πτυχή εκ παραλλήλου με το θέμα των περιουσιών. 
Έσπευσε έτσι να διαγράψει το θέμα των προσφύγων, ώστε να δικαιολογήσει τη
θέση του για «συνοριακές» μάλλον διευθετήσεις στο εδαφικό αντί της επιστροφής
ικανού ποσοστού εδάφους για την επανεγκατάσταση των προσφύγων στις εστίες
τους. Καθώς σήμερα πραγματοποιείται νέα συνάντηση Κληρίδη με τον Ντενκτάς, το
κλίμα χαρακτηρίζεται από απαισιοδοξία. Ο Ντενκτάς κάνει ό,τι μπορεί για να
διατηρήσει αυτό το κλίμα με διαδοχικές δηλώσεις. Σε άλλες δηλώσεις του
συνέστησε στους Τουρκοκυπρίους να μη διακατέχονται από «υπέρμετρη αισιοδοξία»
ότι το πρόβλημα θα λυθεί αύριο ή μεθαύριο. Επέμεινε στην αναγνώριση της
πραγματικότητας και επανήλθε στο παλιό του επιχείρημα ότι η Κύπρος δεν μπορεί
να ενταχθεί στην Ευρωπαϊκή Ένωση επειδή το απαγορεύουν οι συμφωνίες του 1960.
Ανέφερε μάλιστα ότι μόνο μαζί με την Τουρκία μπορεί να ενταχθεί η Κύπρος. 
Την απαισιοδοξία ως προς τα έως τώρα αποτελέσματα των απευθείας συνομιλιών
φαίνεται να συμμερίζεται και ο Βρετανός μεσολαβητής λόρδος Χάνι. Ο
κυβερνητικός εκπρόσωπος Μ. Παπαπέτρου είπε ότι σε μεγάλο βαθμό υπήρξε
συναντίληψη κατά τη συνάντηση Κληρίδη - Χάνι. Σύμφωνα μάλιστα με πληροφορίες,
ο Βρετανός μεσολαβητής διαβεβαίωσε ότι κατά τον επόμενο γύρο συνομιλιών θα
αρχίσει να εκδηλώνεται η παρέμβαση τόσο των Ηνωμένων Εθνών όσο και των διεθνών μεσολαβητών.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17267N083</ED>
<ID>
ID:306384

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N08&aa=3</URL></REF>


Article

<CATEGORY>vin04</CATEGORY>

 <H2>Θα δοθούν 6 τηλεοπτικές άδειες
</H2><H4>Σκληρή γλώσσα Καραμανλή κατά Σημίτη για τη διαφθορά
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Οριστικοποιούνται οι τηλεοπτικές άδειες πανελλαδικής εμβέλειας που θα
χορηγηθούν εντός του 2002. Παράλληλα, στo σημερινό Υπουργικό Συμβούλιο ο
υπουργός Τύπου εισηγείται να ισχύσει ασυμβίβαστο για την ανάθεση δημοσίων
έργων σε όσους κατέχουν πάνω από 5% μετοχών σε ΜΜΕ.

Μόλις χθες, κατά τη συνεδρίαση του Πολιτικού Γραφείου της Ν.Δ., ο Κ.
Καραμανλής... ανακάλυψε τη διαφθορά 
Σύμφωνα με κυβερνητικές πηγές, στο σχετικό νομοσχέδιο που παρουσιάζει σήμερα ο
υπουργός Τύπου υπάρχουν διατάξεις που αποτρέπουν τον έλεγχο των Μέσων
Ενημέρωσης από προμηθευτές του Δημοσίου ακόμη και μέσω παρένθετων προσώπων
(συγγενών και οικονομικά εξαρτημένων). 
Κατά τις ίδιες πληροφορίες το Υπουργικό Συμβούλιο θα αποφασίσει να δοθούν
εντός του έτους οι άδειες λειτουργίας των ραδιοτηλεοπτικών σταθμών. Όπως έγινε
επίσης γνωστό στις 27 και 28 Φεβρουαρίου θα συνέλθει το Ραδιοτηλεοπτικό
Συμβούλιο για να καθορίσει τους κώδικες δεοντολογίας. 
Εν τω μεταξύ σκληρή γλώσσα εναντίον της κυβέρνησης για τη διαφθορά στο Δημόσιο
χρησιμοποίησε ο κ. Κ. Καραμανλής αλλά και τα κορυφαία στελέχη της Ν.Δ. στη
χθεσινή συνεδρίαση του Πολιτικού Γραφείου του κόμματος. Ο κ. Κ. Καραμανλής
τόνισε με έμφαση ότι «η διαφθορά έφθασε στο μεδούλι της δημόσιας ζωής» και
ανέφερε ως κύριες αιτίες αυτού του φαινομένου την αναξιοκρατία, τον κομματισμό
και την ατιμωρησία στον δημόσιο τομέα. 
Ο εκπρόσωπος Τύπου κ. Θ. Ρουσόπουλος, μεταφέροντας το κλίμα που επικράτησε στη
συνεδρίαση, δήλωσε πως «είναι κοινή διαπίστωση ότι με ευθύνη των κυβερνήσεων
του ΠΑΣΟΚ και κυρίως των κυβερνήσεων του κ. Σημίτη η διαφθορά αποτελεί σήμερα
το μεγαλύτερο πρόβλήμα του τόπου». 
Με αφορμή τη σημερινή συνεδρίαση του Υπουργικού Συμβουλίου για τα ΜΜΕ, στο
Πολιτικό Συμβούλιο της Ν.Δ. έγινε εκτενής αναφορά για την κατάσταση που
επικρατεί στα μέσα ενημέρωσης της χώρας. Ο κ. Π. Παυλόπουλος, ο οποίος μαζί με
τον κ. Β. Πολύδωρα ήταν οι βασικοί εισηγητές, δήλωσε πως το κόμμα του
«δεσμεύεται ως κυβέρνηση να ψηφίσει αμέσως στη Βουλή όλες τις προτάσεις του
νόμου που έχει κατά καιρούς καταθέσει για τη διαφάνεια ιδίως στα ΜΜΕ και στον
τομέα ανάθεσης των συμβάσεων δημοσίων έργων, προμηθειών και παροχής
υπηρεσιών». Επίσης ο κ. Γ. Σουφλιάς πρότεινε στον κ. Κ. Καραμανλή να
συναντηθεί με όλους τους ιδιοκτήτες των ΜΜΕ και να τους ενημερώσει για τις
θέσεις του κόμματος στον τρόπο λειτουργίας των Μέσων Ενημέρωσης. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17267N091</ED>
<ID>
ID:306319

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N09&aa=1</URL></REF>


Article

<CATEGORY>vin04</CATEGORY>

 <H2>Παπαρήγα: Συμφωνημένος αγώνας πυγμαχίας μεταξύ ΓΣΕΕ-ΣΕΒ
</H2>
Στο στόχαστρο της κριτικής του Περισσού βρίσκεται το τελευταίο διάστημα η
ηγεσία της ΓΣΕΕ. Αναφερόμενη στην εισοδηματική πολιτική, χθες στη Θεσσαλονίκη,
η κ. Αλέκα Παπαρήγα χαρακτήρισε τον διάλογο που ξεκίνησε ανάμεσα στον ΣΕΒ και
τη ΓΣΕΕ «συμφωνημένο αγώνα πυγμαχίας, όπου ο ένας ενδιαφέρεται να τα πάρει
όλα, τα περισσότερα, και ο άλλος να έχει μια αξιοπρεπή ήττα». 
Παράλληλα, ο χθεσινός «Ριζοσπάστης» στο κύριο άρθρο του χαρακτηρίζει
«συμβιβασμένη την ηγεσία της ΓΣΕΕ που ξεπουλάει τους αγώνες». 
Οι επιθέσεις εναντίον της ηγεσίας της ΓΣΕΕ ­ που είχαν σαν αφετηρία τις
προτάσεις που διατύπωσε πρόσφατα ο πρόεδρός της κ. Χρήστος Πολυζωγόπουλος εν
όψει του κοινωνικού διαλόγου για το Ασφαλιστικό ­ έγιναν αφορμή να επανέλθουν
τα σενάρια που θέλουν το ΚΚΕ να προωθεί μια «άλλη ΓΣΕΕ με κεντρικό πυρήνα το
Πανεργατικό Αγωνιστικό Μέτωπο (ΠΑΜΕ)». 
Ο Περισσός ετοιμάζει πανελλαδική συνδιάσκεψη μέσα στον Φεβρουάριο με
αντικείμενο τη δουλειά του κόμματος στο συνδικαλιστικό κίνημα, όπου δεν
αποκλείεται να αποφασιστεί και η διάλυση της συνδικαλιστικής παράταξης του
ΚΚΕ, ΕΣΑΚ-Σ. 
Κύκλοι της ηγεσίας της ΓΣΕΕ επισημαίνουν πάντως ότι τα ίδια σενάρια «είχαν
κυκλοφορήσει και τον προηγούμενο χρόνο», χωρίς να υλοποιηθούν: 
«Δεν υπάρχει περίπτωση διάσπασης του συνδικαλιστικού κινήματος», λέει
χαρακτηριστικά κορυφαίο συνδικαλιστικό στέλεχος. 
Συνδικαλιστικά στελέχη που είναι σε θέση να γνωρίζουν πρόσωπα και πράγματα στο
συνδικαλιστικό κίνημα λένε πάντως ότι η διάλυση της ΕΣΑΚ είναι πολύ πιθανή. 
Εκτιμούν όμως ότι αν γίνει θα οφείλεται κυρίως σε οργανωτικά αίτια: 
Δεν υπάρχει λόγος, όπως λένε, «να συντηρεί το ΚΚΕ ταυτόχρονα δύο υλικοτεχνικές
υποδομές στο ΠΑΜΕ και στην ΕΣΑΚ», ενώ θεωρούν ως πιθανό αποτέλεσμα των
διεργασιών να καταστεί το ΠΑΜΕ ο ενιαίος και ισχυρός πόλος έκφρασης του ΚΚΕ
στο συνδικαλιστικό κίνημα.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17267N092</ED>
<ID>
ID:306359

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N09&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το συρτάρι με τις δεσμεύσεις
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ο Πρωθυπουργός το είχε πει καθαρά όταν ξέσπασε η κρίση με την από τηλεοράσεως
επίθεση στον Πρόεδρο της Δημοκρατίας: Το συντομότερο δυνατό, θα κλείσει το
θέμα της χορήγησης οριστικών αδειών λειτουργίας στους τηλεοπτικούς σταθμούς.
Σήμερα συνεδριάζει το Υπουργικό Συμβούλιο. Ελπίζουμε να θυμάται εκείνη, την
προ δεκαημέρου μόλις δέσμευσή του. Κι επειδή δεν το έκανε τις προάλλες, ας το
κάνει τώρα: μαζί με τις εξαγγελίες, ας πει κι ένα μεγάλο συγγνώμη στον
ελληνικό λαό, γιατί όλα αυτά τα χρόνια, από το '89 και μετά, η πολιτεία
συντηρούσε ένα φαύλο καθεστώς ημιπαρανομίας. Θα ρωτήσει κάποιος: Ευθύνεται ο
Σημίτης γιατί δεν δόθηκαν οι άδειες το '89, το '90, το '91, το '92, το '93, το
'94, το '95, το '96; Είναι δυνατόν να ευθύνεται γιατί η κυβέρνηση Ζολώτα, η
κυβέρνηση Μητσοτάκη και η κυβέρνηση Παπανδρέου δεν έπραξαν το καθήκον τους
απέναντι στον νόμο και το δημόσιο συμφέρον; Όχι. Κανείς δεν μπορεί να του
καταλογίσει ευθύνες που δεν του ανήκουν. Ευθύνεται όμως γιατί επί 6ετία
συντήρησε αυτή την ανώμαλη κατάσταση. Γιατί δεν κατάφερε να καθαρίσει το
ραδιοτηλεοπτικό τοπίο. Γιατί με την αβελτηρία που επέδειξε, συντήρησε το νόθο
καθεστώς και επέτρεψε να δράσουν ανενόχλητα τα κάθε λογής συμφέροντα. Τώρα,
εξαιτίας της επίθεσης κατά του Προέδρου της Δημοκρατίας ­ με όχημα διάφορα
ραδιοτηλεοπτικά μέσα ­ δεσμεύθηκε ότι το θέμα θα λήξει. Να το δούμε και να μην
το πιστέψουμε. Γιατί και άλλες φορές έχει δεσμευθεί, αλλά οι δεσμεύσεις του
έχουν λάβει τη θέση τους στο συρτάρι της λήθης. Μαζί με τόσες άλλες...
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17267N093</ED>
<ID>
ID:306388

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N09&aa=3</URL></REF>


Article

<CATEGORY>vin06</CATEGORY>

 <H2>Στα... δύο οι καθηγητές ΤΕΙ
</H2><H4>Ενώ η εξεταστική για 80.000 σπουδαστές έχει μπει σε «κόκκινη ζώνη»
</H4>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Σε ιδιότυπο «καθεστώς ομηρείας» κρατούν περισσότερους από 80.000 σπουδαστές
των ΤΕΙ οι καθηγητές των 5 μεγάλων Ιδρυμάτων που απέχουν. Αποτέλεσμα είναι να
έχει μπει σε «κόκκινη ζώνη» η εξεταστική περίοδος και να κινδυνεύει να χαθεί
οριστικά εάν η κινητοποίηση συνεχιστεί και την άλλη εβδομάδα.

Σε αντικατάληψη σκέπτονται να προχωρήσουν και οι τελειόφοιτοι των ΤΕΙ Πειραιά
και Αθήνας Άγγελος Χαριτόπουλος και Κώστας Ράντζος

Οι περισσότεροι σπουδαστές στα ΤΕΙ Αθήνας, Θεσσαλονίκης, Πειραιά, Πάτρας και
Λάρισας έχουν αρχίσει να ξεσηκώνονται εναντίον των καθηγητών τους και
ορισμένοι μάλιστα δηλώνουν ότι αν οι κινητοποιήσεις συνεχιστούν, σκέφτονται να
προχωρήσουν ακόμα και σε... αντικατάληψη των διοικητικών υπηρεσιών των ΤΕΙ,
ώστε να μπλοκάρουν τις μισθοδοσίες των καθηγητών τους και να τους εξαναγκάσουν
έτσι να ανοίξουν τα Ιδρύματα για να κάνουν τις εξετάσεις τους... 
Το αξιοπερίεργο είναι ότι ενώ οι καθηγητές ουσιαστικά απεργούν, εντούτοις
έχουν προσδώσει στην κινητοποίησή τους τη μορφή «κατάληψης», με αποτέλεσμα να
εξακολουθούν να πληρώνονται κανονικά παρ' ότι δεν εργάζονται εδώ και περίπου
έναν μήνα. Για πρώτη φορά δηλαδή έχουμε το παράδοξο οι καθηγητές να κάνουν
κατάληψη και οι σπουδαστές να ζητούν να εξεταστούν! 
Το γεγονός αυτό στηλίτευσε χθες ο υπουργός Παιδείας κ. Π. Ευθυμίου μετά την
τακτική ενημερωτική συνάντησή του με τον Πρωθυπουργό τον οποίον πληροφόρησε
για τις εξελίξεις, κάνοντας λόγο για «πολιτικό, νομικό και ηθικό θέμα» που
προκύπτει από τις κινητοποιήσεις. Ο κ. Ευθυμίου είπε ότι παρά την αποχή, η
μισθοδοσία των καθηγητών συνεχίζεται κανονικά και πρόσθεσε ότι δεν είναι
δυνατόν να κρατούνται σε ομηρεία 80.000 σπουδαστές επειδή «ένα κομμάτι του
Δημοσίου έχει κηρύξει λοκ άουτ στον εαυτό του». 
Ο υπουργός κάλεσε σε νέα συνάντηση τη συνδικαλιστική ηγεσία των καθηγητών ΤΕΙ
αύριο Παρασκευή, σε μια ύστατη προσπάθεια να βρεθεί λύση στην κρίση που έχει
χωρίσει τα ΤΕΙ σε δύο κατηγορίες, καθώς από τα 14 απεργούν τα πέντε, ενώ στα
υπόλοιπα οι εξετάσεις διενεργούνται κανονικά. Μάλιστα, έχει ήδη δημιουργηθεί
«εμφύλιος» διχασμός όχι μόνο στις σπουδές των παιδιών ­ καθώς οι περίπου
70.000 σπουδαστές των περιφερειακών ΤΕΙ εξετάζονται κανονικά αυτές τις μέρες ­
αλλά και ανάμεσα στους ίδιους τους καθηγητές. 
Είναι χαρακτηριστικό ότι οι Ενώσεις διδακτόρων καθηγητών των ΤΕΙ Αθήνας και
Θεσσαλονίκης, εξέδωσαν χθες ανακοινώσεις με τις οποίες χαρακτηρίζουν
αυθαίρετες τις καταλήψεις, διαχωρίζουν τη θέση τους και καλούν με σκληρή
γλώσσα τους «καταληψίες» συναδέλφους τους να επιστρέψουν άμεσα στα καθήκοντά
τους και να συνεχίσουν τις εξεταστικές διαδικασίες, γιατί «η κατάληψη ως μορφή
αγώνα μειώνει τον εκπαιδευτικό και σπιλώνει το κύρος ενός Ανώτατου
Εκπαιδευτικού Ιδρύματος». 
Ο κ. Ευθυμίου απέκλεισε πάντως το ενδεχόμενο να γίνει δεκτό το βασικό αίτημα
των καθηγητών ΤΕΙ, δηλαδή να παραμείνουν στη βαθμίδα του καθηγητή που κατείχαν
πριν από την ανωτατοποίηση ακόμα κι αν δεν διαθέτουν τα τυπικά προσόντα, όπως
μεταπτυχιακό και διδακτορικό δίπλωμα, λέγοντας ότι κάτι τέτοιο θα
οπισθοδρομούσε την ελληνική εκπαίδευση. Επανέλαβε πάντως τη ρητή δέσμευση ότι
κανείς από τους καθηγητές δεν θα χάσει τη θέση του, ακόμα κι αν δεν αποκτήσει
τα τυπικά προσόντα μέσα στις προθεσμίες που ορίζει ο νέος νόμος, δηλαδή μέχρι
το 2008. 
Οι καθηγητές ωστόσο, όπως τόνισαν σε συνέντευξη Τύπου χθες οι εκπρόσωποι του
κεντρικού συνδικαλιστικού τους οργάνου (ΟΣΕΠ-ΤΕΙ) κ.κ. Σ. Μπρέστας και Ν.
Φολίνας και το μέλος της Επιτροπής Κινητοποιήσεων κ. Κ. Κουλούρης, δεν
σκοπεύουν να υποχωρήσουν. 
Για πρώτη φορά όμως, υποδεικνύουν και μια διαφορετική πιθανότητα διεξόδου από
την κρίση. Ζητούν, στην περίπτωση που τα αιτήματά τους δεν γίνουν δεκτά, να
τους δοθεί η δυνατότητα εθελουσίας εξόδου με πλήρη συνταξιοδότηση. 
Στην κρίση που ξαφνικά προέκυψε όμως, μπήκαν από χθες και οι έκτακτοι
καθηγητές των ΤΕΙ, οι οποίοι είναι πολύ περισσότεροι από τους μόνιμους
συναδέλφους τους που τώρα απεργούν. Σε ανακοίνωση που εξέδωσε η Ομοσπονδία
τους, οι περίπου 6.500 έκτακτοι καθηγητές (σ.σ. οι μόνιμοι είναι περίπου 2.300
συνολικά) προαναγγέλλουν και αυτοί δυναμικές κινητοποιήσεις, ζητώντας αυξήσεις
στους «τριτοκοσμικούς», όπως λένε, μισθούς τους, δυνατότητες εξέλιξης,
αναγνώριση προϋπηρεσίας κ.ά. 
<H3>ΣΠΟΥΔΑΣΤΕΣ
</H3><H3>Αντικατάληψη για να μπλοκάρουν τη μισθοδοσία
</H3>
Αντικατάληψη στις διοικητικές υπηρεσίες των ΤΕΙ, με σκοπό να παρεμποδίσουν τη
μισθοδοσία των καθηγητών τους προκειμένου να τους υποχρεώσουν ώστε να ανοίξουν
τα ιδρύματα και να συνεχιστούν οι εξετάσεις, σκέπτονται να επιχειρήσουν
ορισμένοι σπουδαστές αν η αποχή των καθηγητών συνεχιστεί! 
Οι σπουδαστές έχουν κι αυτοί χωριστεί σε δύο κατηγορίες εξαιτίας της κατάληψης
των καθηγητών, ενώ οι φοιτητικές παρατάξεις συμφωνούν μεν ότι δεν πρέπει να
χαθεί το εξάμηνο, διαφωνούν όμως ­ όπως συνήθως ­ ως προς τη θέση που οι ίδιοι
οι σπουδαστές πρέπει να κρατήσουν. 
«Οι καθηγητές κάνουν αγώνα δίχως πραγματικό κόστος, αφού εξακολουθούν να
πληρώνονται. Δεν διακινδυνεύουν τίποτα. Και δεν είναι όλοι οι καθηγητές που
αντιδρούν, αλλά μόνον όσοι δεν έχουν υψηλά ακαδημαϊκά προσόντα και θέλουν να
παραμείνουν στις υπάρχουσες βαθμίδες. Γι' αυτό πολλοί σπουδαστές σκεπτόμαστε
σοβαρά το ενδεχόμενο να κάνουμε αντικατάληψη στις διοικητικές υπηρεσίες και να
μπλοκάρουμε τις μισθοδοσίες, ώστε να τους εξαναγκάσουμε να επιστρέψουν στις
εξετάσεις!», λένε στα «ΝΕΑ» οι τελειόφοιτοι των ΤΕΙ Πειραιά και Αθήνας Άγγελος
Χαριτόπουλος και Κώστας Ράντζος. 
Την ίδια εκτίμηση κάνει στα «ΝΕΑ» και ο γραμματέας της σπουδάζουσας νεολαίας
ΠΑΣΟΚ Στ. Τσιλίκης, τονίζοντας ότι αν η κινητοποίηση ήταν δίκαιη θα
συμμετείχαν όλοι οι καθηγητές, όλοι οι σπουδαστές και όλα τα ΤΕΙ. Αντίθετα, ο
υπεύθυνος της ΔΑΠ ΤΕΙ Γιώργος Ζαΐμης, αν και λέει ότι η εξεταστική περίοδος
δεν πρέπει να χαθεί, δεν κρίνει τις κινητοποιήσεις των καθηγητών που
αγωνίζονται. «Το υπουργείο Παιδείας είναι που νομοθετεί και πρέπει να
συζητήσουν ώστε να βρεθεί μια λύση», λέει. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17267N101</ED>
<ID>
ID:306281

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N10&aa=1</URL></REF>


Article

<CATEGORY>vin06</CATEGORY>

 <H2>Υπουργείο Παιδείας: Δεν μειώνεται η εξεταστέα ύλη για Β' και Γ' Λυκείου
</H2>
Δεν υπάρχει θέμα μείωσης της διδακτέας-εξεταστέας ύλης των δύο τελευταίων
τάξεων του Λυκείου, ανακοινώθηκε χθες από το υπουργείο Παιδείας. 
Σε ανακοίνωση επισημαίνεται ότι «το υπουργείο Παιδείας τουλάχιστον τέσσερις
φορές τον χρόνο παρακολουθεί την εξέλιξη της διδασκαλίας σε όλα τα σχολεία της
χώρας. Η εγκύκλιος, στην οποίαν αναφέρεται το δημοσίευμα, εντάσσεται σε αυτή
τη συνήθη πρακτική παρακολούθησης, προκειμένου να εξασφαλισθεί η ολοκλήρωση
της διδασκαλίας. Επομένως, η εγκύκλιος αποσκοπεί στην ολοκλήρωση της ύλης και
όχι στη μείωσή της». 
Στην ίδια ανακοίνωση υπογραμμίζεται ότι «δεν ανταποκρίνεται στην
πραγματικότητα δημοσίευμα απογευματινής εφημερίδας περί μείωσης της ύλης σε
έξι μαθήματα της Β΄ και της Γ΄ Λυκείου». 
Η κατηγορηματική διάψευση του υπουργείου Παιδείας έρχεται σε μιαν εποχή που
συνήθως αρχίζουν να ασκούνται πιέσεις για τη μείωση της ύλης. Αξιόπιστη πηγή
όμως του υπουργείου Παιδείας σημειώνει ότι «αν προχωρούσαμε σε περαιτέρω
μείωση της ύλης, στο τέλος δεν θα είχαμε θέματα για τις εξετάσεις». 
Σημειώνεται ότι με την εν λόγω εγκύκλιο υποδεικνύεται στους διευθυντές των
σχολείων, αφού εκτιμήσουν τον ρυθμό διδασκαλίας των μαθημάτων σε κάθε τάξη και
τμήμα, να προβούν, όπου χρειάζεται, σε αναμόρφωση του προγράμματος, ώστε να
καλυφθεί οπωσδήποτε η ύλη ώς το τέλος του διδακτικού έτους. 
Υπενθυμίζεται ότι ο τελευταίος ειδικός χειρισμός μαθήματος είχε γίνει το 2000,
όταν διαπιστώθηκε ότι το μάθημα της Πληροφορικής δεν είχε διδαχθεί πρακτικά σε
20 Λύκεια της χώρας είτε γιατί δεν διορίστηκε ποτέ καθηγητής είτε γιατί ο
καθηγητής τοποθετήθηκε πάρα πολύ αργά. Οι μαθητές των Λυκείων αυτών δεν
εξετάστηκαν στο εν λόγω μάθημα.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17267N102</ED>
<ID>
ID:306332

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N10&aa=2</URL></REF>


Article

<CATEGORY>vin06</CATEGORY>

 <H2>Μια (χαμένη) ημέρα στο ΙΚΑ...
</H2><H4>Η ουρά και η ταλαιπωρία των ασφαλισμένων παραμένει
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

Την ίδια στιγμή που διαφημίζεται τηλεοπτικά ο εκσυγχρονισμός του ΙΚΑ, οι
ουρές παραμένουν. Χθες, πρώτη μέρα μετά τη λήξη της απεργίας των γιατρών,
εκατοντάδες ασθενείς έσπευσαν στα ιατρεία για να προλάβουν να εξεταστούν πριν
από τη νέα απεργία της επόμενης εβδομάδας. Αυτό βέβαια δεν σημαίνει ότι
εξυπηρετήθηκαν κιόλας.

Στην ουρά. Ταλαιπωρίας συνέχεια για τους ασφαλισμένους του ΙΚΑ. Έσπευσαν
χθες κατά εκατοντάδες στα ιατρεία για να προλάβουν να εξετασθούν πριν από τη
νέα απεργία των γιατρών

«Είχα κλείσει ραντεβού για να με εξετάσει οφθαλμίατρος στις 6 Φεβρουαρίου στο
ΙΚΑ Ιπποκράτους. Μου τηλεφώνησαν και μου είπαν ότι ο γιατρός δεν μπορεί να με
δει εκείνη την ημέρα γιατί κάτι του έτυχε. Έκλεισα ραντεβού για την επομένη, 7
του μηνός. Όμως είχε ξεκινήσει η απεργία...», λέει η ασθενής κ. Νίκη.
«Κανόνισα νέο ραντεβού για τις 14 Μαρτίου. Δεν μπορούσα όμως να περιμένω άλλο
και ήρθα στις 7.30 το πρωί χωρίς ραντεβού. Ο γιατρός δεν με δέχτηκε. Υπήρχε
ένα κενό για τον απογευματινό οφθαλμίατρο. Θα περιμένω ώς το απόγευμα για να
εξεταστώ...». 
Στο ΙΚΑ της οδού Ιπποκράτους οι περισσότεροι γιατροί δέχονταν στα κενά τους
ασθενείς που είχαν ακυρωθεί τα ραντεβού τους. Ωστόσο, όσοι είχαν κλείσει
ραντεβού για νευρολόγο, ψυχίατρο, οφθαλμίατρο και ορθοπεδικό θα πρέπει να
περιμένουν από 15 έως 30 ημέρες για να εξεταστούν, αφού οι λίστες με τα
ραντεβού των προσεχών ημερών είναι γεμάτες. 
Η κ. Μαρία Σταματοπούλου περίμενε χθες τρεις ώρες στο ΙΚΑ Ομονοίας για να της
γράψει ο παθολόγος μία σειρά αιματολογικών εξετάσεων. «Είχα κλείσει ραντεβού
για τις 11 Φεβρουαρίου. Έπεσα όμως πάνω στην απεργία. Μου έκλεισαν νέο, αλλά
για τις 27 Φεβρουαρίου. Δεν γινόταν να περιμένω τόσο. Μέχρι να κάνω τις
εξετάσεις και να πάρω τα αποτελέσματά τους θα χρειαζόταν άλλος ένας μήνας.
Ήρθα λοιπόν σήμερα στον παθολόγο, που εξετάζει χωρίς ραντεβού. Τι να έκανα;».
Δίπλα της δεκάδες άλλοι ασθενείς περίμεναν να εξεταστούν και τόνιζαν ότι
έσπευσαν όλοι στα ιατρεία χθες γιατί είχαν μάθει ότι προγραμματίζεται και...
νέα απεργία. 
Όσο για τα ιατρεία του ΙΚΑ Καλλιθέας, που συνήθως είναι γεμάτα, χθες στους
χώρους αναμονής χρειάστηκε να ανοίξουν ακόμα και οι ανεμιστήρες, αφού οι
ασθενείς που περίμεναν να εξεταστούν ήταν πάρα πολλοί. Η κ. Χριστίνα Καρζή
κοντεύει να τελειώσει ένα μυθιστόρημα που διαβάζει όσο περιμένει. «Η ώρα είναι
3 και περιμένω από τις 11 για να μου γράψουν φάρμακα ο ορθοπεδικός και ο
χειρουργός». 
Η ίδια κατάσταση επικρατούσε και και σε άλλα Τμήματα, όπως στο Ορθοπεδικό και
το Καρδιολογικό. «Πάντα έχει κόσμο στην Καλλιθέα. Σήμερα όμως ήρθαν
περισσότεροι εξαιτίας της απεργίας των προηγούμενων ημερών», λέει η κ. Αργυρώ
Φωκιανού, που διαμαρτύρεται ότι περιμένει 4 ώρες. 
«Εγώ θα μείνω» 
Όσο για το Νευρολογικό Τμήμα, εκεί η κατάσταση απαιτούσε... γερά νεύρα, που
μάλλον δεν τα είχαν οι ασθενείς καθώς στριμώχνονταν πολλοί σε έναν υπερβολικά
στενό διάδρομο. Μάλιστα, σε κάποια στιγμή ο γιατρός ενημέρωσε τον κόσμο ότι
κάποιοι θα έπρεπε να αποχωρήσουν γιατί δεν προλάβαινε να τους εξετάσει όλους.
Αρκετοί έφυγαν χωρίς να εξυπηρετηθούν, άλλοι έλεγαν «εγώ θα μείνω, περίμενα
τόσες μέρες». 
<H3>Στις τράπεζες η πληρωμή εισφορών
</H3>
Από την ερχόμενη Δευτέρα, 300.000 επιχειρήσεις και ελεύθεροι επαγγελματίες θα
μπορούν να πληρώνουν τις εργοδοτικές τους εισφορές στο ΙΚΑ μέσω των τραπεζών.
Αυτό συνεπάγεται ότι η εποχή της ταλαιπωρίας μπροστά από τα γκισέ των ταμείων
του ΙΚΑ, για την τακτοποίηση της συγκεκριμένης υποχρέωσης, περνάει στο
παρελθόν, αφού η εισφορά θα μπορεί να πληρώνεται ακόμη και μέσω του τηλεφώνου
ή με μια εντολή χρέωσης του λογαριασμού ή ακόμα και μέσω του Internet ή του
ΑΤΜ. 
Αρκεί οι εργοδότες να έχουν εφοδιαστεί από το ΙΚΑ με τον νέο αριθμό μητρώου, ο
οποίος και θα τους «ανοίγει» τις πύλες των πιστωτικών ιδρυμάτων και των
εναλλακτικών δικτύων τους.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17267N111</ED>
<ID>
ID:306282

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N11&aa=1</URL></REF>


Article

<CATEGORY>vin06</CATEGORY>

 <H2>Πέθανε όταν ανέβηκε στο βήμα
</H2>
Πέθανε ξαφνικά χθες το μεσημέρι ο πρόεδρος του Ελληνοαραβικού Επιμελητηρίου
Ιωάννης Κασσιμάτης, 78 ετών. Υπέστη, πιθανόν, καρδιακό επεισόδιο την ώρα που
από το βήμα χαιρέτιζε την εκδήλωση, την οποία οργάνωσε το Επιμελητήριο στο
ξενοδοχείο Ιντερκοντινένταλ, προς τιμήν του υπουργού Εξωτερικών Γ. Παπανδρέου. 
Σύμφωνα με πληροφορίες, υπήρξε καθυστέρηση στην παροχή πρώτων βοηθειών. Το
Εθνικό Κέντρο Άμεσης Βοήθειας κατέγραψε την κλήση στις 14.58 και την άφιξη του
ασθενοφόρου στο ξενοδοχείο 9 λεπτά αργότερα. 
Όμως στο ασθενοφόρο δεν υπήρχε γιατρός, αφού, σύμφωνα με τις ίδιες
πληροφορίες, δεν επρόκειτο για κινητή μονάδα του ΕΚΑΒ (είχε κληθεί, αλλά
καθυστέρησε να φθάσει). 
Ο Ιωάννης Κασσιμάτης, 78 ετών, διεκομίσθη νεκρός στο Ωνάσειο.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17267N112</ED>
<ID>
ID:306333

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N11&aa=2</URL></REF>


Article

<CATEGORY>vin06</CATEGORY>

 <H2>Ζει η όρκα στο Αιγαίο;
</H2><H4>Όσοι ισχυρίζονται ότι την είδαν, πιθανόν να την έχουν μπερδέψει με άλλα κήτη
</H4>
<AUTHOR>ΚΑΤΕΡΙΝΑ ΡΟΥΤΣΗ</AUTHOR>

Το πέρασμά της παραμένει γρίφος. Έχει ή δεν έχει εμφανιστεί τελικά η όρκα
στις ελληνικές θάλασσες; Πρόσφατες αναφορές την θέλουν να περνά από το
Ανατολικό Αιγαίο στον Κόλπο της Σμύρνης. Κάποιοι άλλοι την είδαν, λένε,
παλιότερα στο Ιόνιο, έξω από το νησάκι Κάλαμος. 
Οι ψαράδες στον Αμβρακικό κάνουν λόγο για τεράστια θαλάσσια κήτη. «Πρόσφατα,
ιστιοπλόοι ανέφεραν ότι είδαν ένα τεράστιο κήτος που έμοιαζε με την όρκα στο
Ανατολικό Αιγαίο, απέναντι από τη Σμύρνη. Δυστυχώς όμως δεν είχαν τη
δυνατότητα να το φωτογραφήσουν, ώστε να μελετηθεί το ζώο. Έτσι, οι αναφορές
τους δεν έχουν επιβεβαιωθεί», σημειώνει ο κ. Δημήτρης Ζαφειρόπουλος, δρ
ωκεανογράφος, στον οποίο αναφέρθηκε το συμβάν. Πάντως, σε όσες αναφορές υπήρξε
φωτογραφικό υλικό, όσοι νόμιζαν ότι τις είδαν, τις είχαν τελικά μπερδέψει με
σταχτοδέλφινα ή με τη μεγαπτεροφάλαινα. 
Όμως, το θαλάσσιο κήτος έχει ξεφύγει κι άλλες φορές από τις φωτογραφικές
μηχανές, τα βίντεο αλλά και τις επιστημονικές παρατηρήσεις. «Δεν μπορούμε να
πούμε ότι υπάρχει μέχρι στιγμής τεκμηριωμένη αναφορά παρουσίας της όρκας όχι
μόνο στις ελληνικές θάλασσες αλλά και γενικότερα στην Ανατολική Μεσόγειο». 
Νεκρή

«Μόνο μια βρέθηκε κάποτε νεκρή στην Αίγυπτο», σημειώνει ο κ. Αλέξανδρος
Φραντζής, δρ Βιολογικής Ωκεανογραφίας και πρόεδρος του Ινστιτούτου Κητολογικών
Ερευνών «Πέλαγος». Και συμπληρώνει, όμως, ότι «αυτό δεν σημαίνει ότι δεν
μπορεί να έχει έρθει κάποια στιγμή ή να την συναντήσουμε στο μέλλον». 
Αντίθετα, δεν είναι λίγες οι εμφανίσεις της στην Ισπανία, τη Γαλλία, την
Κορσική, ακόμη και την Ιταλία. Μάλιστα, στα Στενά του Γιβραλτάρ, στο εσωτερικό
από την πλευρά της Μεσογείου, κατοικεί μόνιμα ένας μικρός πληθυσμός που
απαρτίζεται από 12 άτομα. «Μεμονωμένα άτομα ή ζευγάρια έχουν κάνει την
εμφάνισή τους στη Δυτική Μεσόγειο. Εκτός όμως απ' αυτόν στο Γιβραλτάρ δεν
υπάρχει κανένα άλλο μέρος της Μεσογείου που να κατοικούν οι όρκες». 
Τα θαλάσσια κήτη έρχονται από τον Ατλαντικό, όπου υπάρχουν μόνιμοι πληθυσμοί,
μπαίνουν από τα Στενά του Γιβραλτάρ και περιπλανώνται στη Μεσόγειο. Στη
συνέχεια επιστρέφουν στις ομάδες τους. Μάλιστα, η όρκα είναι το ταχύτερο
κητώδες, καθώς καλύπτει αποστάσεις με μέση ταχύτητα 7,5 χιλιόμετρα την ώρα (4
κόμβους). «Δεν ξέρουμε τι ακριβώς είναι εκείνο που τις κάνει να περιπλανώνται.
Οι όρκες βρίσκονται ψηλά στην κλίμακα ευφυΐας των θηλαστικών, θα μπορούσε
κανείς να πει ότι εξερευνούν το περιβάλλον», εξηγεί ο δρ Φραντζής. 
Αν και η θερμοκρασία της Μεσογείου δεν αποτελεί πρόβλημα για τα θαλάσσια αυτά
κήτη, εντούτοις φαίνεται ότι δεν υπάρχει αφθονία τροφής, σημαντικός παράγοντας
για να γίνει μια θαλάσσια περιοχή μόνιμη κατοικία της όρκας. «Οι όρκες
χρειάζονται μεγάλες ποσότητες τροφής. Ανάλογα με τα πολιτιστικά στοιχεία κάθε
πληθυσμού τρέφονται είτε με το πλαγκτόν είτε με ρέγγες, σολομούς, ακόμη και
πιγκουίνους, φώκιες, θαλάσσιους λέοντες και μικρά δελφίνια», αναφέρει ο δρ
Ζαφειρόπουλος. 
Η όρκα είναι ιδιαίτερα κοινωνικό ζώο. Αν και δεν είναι σαν τα δελφίνια που
παίζουν με τον άνθρωπο αλλά και τα κύματα πίσω από τα σκάφη ­ εκείνες ποτέ δεν
θα το έκαναν ­ εντούτοις η κοινωνική τους οργάνωση είναι σύνθετη. Αναπτύσσουν
δική τους διάλεκτο, διαφορετική σε κάθε κοινότητα, φροντίζουν με σχεδόν
«ανθρώπινο» τρόπο τα μικρά τους, στα οποία διδάσκουν τους κανόνες συμβίωσης
της ομάδας. 
Τα αρσενικά έχουν βάρος από 5 έως 8 τόνους και τα θηλυκά 3-4. Το μήκος τους
σπάνια υπερβαίνει τα 10 μέτρα. Η πλάτη τους είναι μαύρη και από κάτω έχουν
χρώμα λευκό. Χαρακτηριστικό τους, το πτερύγιο που έχουν στη ράχη, το οποίο
φτάνει και τα 2 μέτρα.

<H3>Δεν είναι δολοφόνος
</H3>
Η όρκα δεν είναι φάλαινα! Είναι το μεγαλύτερο δελφίνι. Ανήκει στην κατηγορία
delfinidae μαζί με άλλα 30 είδη δελφινιών. 
Η όρκα δεν είναι δολοφόνος! Δεν υπάρχει καμία καταγεγραμμένη επίθεση σε
άνθρωπο όταν η όρκα βρίσκεται στο φυσικό της περιβάλλον. Η ονομασία
«δολοφόνος» προήλθε από το αγγλικό «killer whale», το οποίο της αποδόθηκε
εξαιτίας του εντυπωσιακού τρόπου που βγαίνει από το νερό στην ακτή για να
θηρεύσει τους θαλάσσιους λέοντες και τις φώκιες. 
Η όρκα, παρά το βάρος και το μέγεθός της, είναι το ταχύτερο κητώδες! Εξαιτίας
της μορφολογίας της, του μυϊκού συστήματος και της δυνατής της ουράς μπορεί να
καλύψει απόσταση 4 κόμβων (7,5 χιλιόμετρα) μέσα σε μία ώρα.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17267N121</ED>
<ID>
ID:306283

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N12&aa=1</URL></REF>


Article

<CATEGORY>vin06</CATEGORY>

 <H2>«Λίφτινγκ» στους σταθμούς του ΗΣΑΠ
</H2>
Μακέτα του ανακαινισμένου σταθμού της Νέας Ιωνίας 
Στα βήματα του Μετρό προχωρεί και ο ηλεκτρικός σιδηρόδρομος της Αθήνας (ΗΣΑΠ)
που άρχισε σταδιακά να αλλάζει εμφάνιση και να αποκτά τους πρώτους
υπερσύγχρονους σταθμούς. 
Η διοίκηση του ΗΣΑΠ ­ μετά την πλήρη ανακαίνιση των σταθμών Αγίου Ελευθερίου
και Πειραιά ­ προχωρεί τώρα στην ανάπλαση του σταθμού της Νέας Ιωνίας, με
στόχο τη βελτίωση της συγκοινωνιακής εξυπηρέτησης των κατοίκων του δήμου. 
Όπως ανακοινώθηκε χθες, οι εργασίες ανάπλασης θα δημοπρατηθούν μέσα στον
ερχόμενο μήνα, ενώ ο νέος σταθμός, που εξυπηρετεί καθημερινά 25.000 επιβάτες,
προβλέπεται να παραδοθεί στα τέλη του 2002. Ο συνολικός προϋπολογισμός του
έργου ανέρχεται σε 1,25 δισ. δρχ. 
Μέχρι το 2003 θα έχουν ανακαινιστεί και οι υπόλοιποι 21 σταθμοί του ΗΣΑΠ, ενώ
το συνολικό κόστος των εργασιών θα φθάσει τα 30 δισ. δρχ. 
Στο στάδιο της δημοπράτησης βρίσκονται και τα έργα ανακατασκευής των σταθμών
της πλατείας Βικτωρίας, των Πευκακίων, του Μοσχάτου και της Καλλιθέας. Στόχος
είναι τα έργα να έχουν τελειώσει μέσα στο 2002. 
Επίσης, εντός του 2002 θα δοθούν για αναδιαμόρφωση οι σταθμοί του Ταύρου, των
Πετραλώνων, των Κάτω Πατησίων, του Περισσού, του ΚΑΤ και της Κηφισιάς. 
Οι υπόλοιποι οκτώ σταθμοί προγραμματίζεται να εκσυγχρονιστούν μέσα στο 2003.
Τον ίδιο χρόνο, θα έχει ολοκληρωθεί η κατασκευή και του νέου σταθμού της
Νεραντζιώτισσας, ο οποίος θα βρίσκεται μεταξύ της Ειρήνης και του Αμαρουσίου.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17267N122</ED>
<ID>
ID:306334

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N12&aa=2</URL></REF>


Article

<CATEGORY>vin06</CATEGORY>

 <H2>Προαγωγές εξπρές και πριμ
</H2><H4>Ιδιωτικά κριτήρια στο Δημόσιο - Θετική υποδοχή από όλους
</H4>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Αλλαγές στο σύστημα προσλήψεων ­ με προσλήψεις εξπρές εντός τριάντα ημερών
­ αλλά και στην αξιολόγηση και εξέλιξη των δημοσίων υπαλλήλων, με πριμοδότηση
των ικανών και με προσόντα υπαλλήλων.

Αυτό επαγγέλλεται η συνολική πρόταση για «τις αναγκαίες τομές στη Δημόσια
Διοίκηση», που έφερε χθες στο Εθνικό Συμβούλιο Δημόσιας Διοίκησης ο κ. Κώστας
Σκανδαλίδης προτού την καταθέσει στη Βουλή, γύρω στον Μάιο. 
Στη «νέα Δημόσια Διοίκηση» δεν θα μεσολαβούν μέχρι και δύο χρόνια από την
προκήρυξη μιας θέσης μέχρι την πλήρωσή της. Οι δημόσιοι υπάλληλοι δεν θα
βαθμολογούνται όλοι με «10» (όπως ισοπεδωτικά συμβαίνει σήμερα) και οι
ικανότεροι εξ αυτών δεν θα χρειάζεται να περιμένουν 25 και 30 χρόνια για να
γίνουν ­ αν τους το επιτρέψει η επετηρίδα ­ διευθυντές ή γενικοί διευθυντές.
Ούτε και θ' αμείβονται το ίδιο με άλλους συναδέλφους τους, που έχουν λιγότερα
προσόντα, αλλά ­ δυστυχώς ­ τον ίδιο χρόνο προϋπηρεσίας. 
Θετικά σχόλια 
Η «έκπληξη» ήρθε από την υποδοχή που επεφύλαξαν στην πρόταση οι «εταίροι» στο
Εθνικό Συμβούλιο (ΑΔΕΔΥ, κόμματα, ΑΣΕΠ, Συνήγορος του Πολίτη, ΓΣΕΕ, ΚΕΔΚΕ,
ΕΝΑΕ κ.λπ.), η οποία, αντίθετα απ' ό,τι είχαμε συνηθίσει μέχρι τώρα, ήταν κάτι
παραπάνω από θετική. «Ολοκληρωμένο πλαίσιο στρατηγικής που μπορεί να οδηγήσει
σε αποδοχή και συναίνεση, αφού συνδυάζει με σύγχρονο τρόπο την με επάρκεια
πολιτική και τεχνική προσέγγιση», χαρακτήρισε την πρόταση ο πρόεδρος της ΑΔΕΔΥ
κ. Παπασπύρος. Ακόμη και η Νέα Δημοκρατία εκφράστηκε με θετικά λόγια, ζητώντας
μάλιστα επίσπευση των διαδικασιών γιατί «... χρόνια τ' ακούμε και χρόνια δεν
τα βλέπουμε». Ωστόσο, ο Συνήγορος του Πολίτη, κ. Διαμαντούρος, αισθάνθηκε την
υποχρέωση να υπενθυμίσει «μιαν αλήθεια που την ξεχνούν όλοι», την ανάγκη να
«υπάρξει πολιτική βούληση για την εφαρμογή των υπαρχουσών διατάξεων νόμου»,
διαπιστώνοντας ότι «υπάρχει εξαιρετικά μεγάλη χαλάρωση σε αυτό το θέμα, πράγμα
που παράγει διαφθορά...». 
Τριετής προγραμματισμός 
Για το θέμα των προσλήψεων, ο κ. Σκανδαλίδης τόνισε πως ο προγραμματισμός θα
είναι τριετής και ότι τα για τα επόμενα δύο χρόνια η προτεραιότητα θα δοθεί
στην πρόσληψη εξειδικευμένων στελεχών στην περιφέρεια και τα υπουργεία, ικανών
να διαχειριστούν θέματα που άπτονται της διαχείρισης των κονδυλίων του Γ' ΚΠΣ
ή πολιτικών στις οποίες πρέπει να δοθεί ιδιαίτερο βάρος, π.χ. ασφάλεια,
λαθρομετανάστευση, υγεία κ.λπ. Ενδεικτικά ανέφερε τις επιβεβλημένες προσλήψεις
ειδικών φρουρών - συνοριακών φυλάκων, ειδικευμένων στελεχών στο υπουργείο
Υγείας, στα νοσοκομεία κ.λπ. Ήδη, χθες, ο κ. Χρυσοχοΐδης εξήγγειλε την
πρόσληψη 2.500 ειδικών φρουρών, ενώ δήλωσε πως η έκδοση διαβατηρίων θα περάσει
από τις Νομαρχίες στην Αστυνομία. 
Για τη διαφθορά στο Δημόσιο 
Για την πάταξη της διαφθοράς στο Δημόσιο, ο κ. Σκανδαλίδης ανήγγειλε τη
σύσταση ολιγομελούς, ευέλικτου οργάνου κύρους για τον έλεγχο της διοίκησης,
αλλά και των ελεγκτικών της μηχανισμών, το οποίο θα διενεργεί επιθεωρήσεις, θα
μπορεί να ζητεί την άρση του απορρήτου σε τραπεζικούς λογαριασμούς και τη
συνδρομή εξειδικευμένου προσωπικού και από τον ιδιωτικό τομέα «για
συγκεκριμένες επιθεωρήσεις που απαιτούν τεχνογνωσία». 
Ακόμη προανήγγειλε τη διεύρυνση της δράσης του Σώματος Επιθεωρητών Ελεγκτών
Δημόσιας Διοίκησης, το οποίο αναβαθμίζει. 
Το πόθεν έσχες θα κατατίθεται μέσω του ΤΑΧΙΣ απ' όλα ανεξαιρέτως τα
διευθυντικά στελέχη του Δημοσίου και όλους τους υπαλλήλους που κατέχουν θέσεις
ευθύνης σε κρίσιμες υπηρεσίες (Πολεοδομίες, Εφορίες, Αστυνομία, Υπηρεσίες
Υγείας). 
<H3>ΠΡΟΣΛΗΨΕΙΣ </H3><H3>Σε 30 ημέρες και εκτός ΑΣΕΠ </H3>
Τριάντα ημέρες θα μεσολαβούν μεταξύ του τέλους της προθεσμίας υποβολής των
αιτήσεων ή του γραπτού διαγωνισμού και των προσλήψεων. Αυτός είναι ο φιλόδοξος
στόχος του υπουργείου Εσωτερικών το οποίο προχωρεί σε μια σειρά μέτρων, ώστε
το σύστημα των προσλήψεων να γίνει ευέλικτο και ως εκ τούτου ταχύτερο. 
Στο πλαίσιο αυτό, ο κ. Σκανδαλίδης άφησε χθες ανοιχτό το ενδεχόμενο να δοθεί
και σε άλλους φορείς η δυνατότητα να προχωρούν σε προσλήψεις εκτός ΑΣΕΠ (με τα
κριτήρια όμως του νόμου Πεπονή), ενώ έχει ήδη προαναγγελθεί από το υπουργείο η
εξαίρεση και των κεντρικών υπηρεσιών δήμων (ισχύει για τις ανταποδοτικές τους
υπηρεσίες), περιορίζοντας το ΑΣΕΠ σε εκ των υστέρων δειγματοληπτικούς
ελέγχους. 
Σύμφωνα με τις σκέψεις που υπάρχουν θα εξαιρεθούν τα ΝΠΔΔ που εποπτεύονται από
τα υπουργεία, έτσι ώστε η δικαιοδοσία του ΑΣΕΠ να περιοριστεί στον αμιγώς
στενό δημόσιο τομέα (κεντρικές υπηρεσίες των υπουργείων). 
Επιπλέον, οι γραπτοί διαγωνισμοί θα περιοριστούν στο ελάχιστο και μόνο για
προσλήψεις σε κλάδους ειδικών απαιτήσεων (π.χ. ελεγκτές εναέριας κυκλοφορίας,
εφοριακοί, τραπεζικοί κ.λπ.), ενώ επεκτείνεται σταδιακά η εξέταση μέσω
ερωτήσεων πολλαπλών επιλογών ή τεστ ικανοτήτων-δεξιοτήτων (θα εφαρμοστεί γιά
πρώτη φορά, φέτος, στον επικείμενο διαγωνισμό της Αγροτικής Τράπεζας). Τέλος,
θα γενικευτεί η εφαρμογή αντικειμενικών κριτηρίων (με χρήση συντελεστών
βαρύτητας), θα επαναξιολογηθούν τα κοινωνικά κριτήρια και θα αποκεντρωθεί
χωροταξικά το ΑΣΕΠ.

<H3>ΑΞΙΟΛΟΓΗΣΗ </H3><H3>Θα μετράνε σπουδές, γλώσσες και ικανότητες </H3>
Διευθυντής ύστερα από 12 και γενικός διευθυντής ύστερα από 17 χρόνια
προϋπηρεσίας (αντί των 25 και 30 που απαιτούνται σήμερα) μπορεί να γίνει με το
νέο σύστημα αξιολόγησης-εξέλιξης ένας δημόσιος υπάλληλος: αρκεί να έχει
σπουδές, να ξέρει ξένες γλώσσες, να είναι ικανός και αποδοτικός στη δουλειά
του. 
Με το νέο σύστημα, οι δημόσιοι υπάλληλοι τίθενται υπό διαρκή, ετήσια
αξιολόγηση, τόσο γιά την παραμονή τους στην ίδια θέση όσο και για την προαγωγή
τους. 
Για τις θέσεις ευθύνης τμηματαρχών, διευθυντών και γενικών διευθυντών οι
υποψήφιοι θα υποβάλλονται σε γραπτή δοκιμασία, αλλά και σε προσωπικές
συνεντεύξεις από ειδικές επιτροπές της Εθνικής Σχολής Δημόσιας Διοίκησης. 
Η εξέλιξη στην υπαλληλική ιεραρχία μετά την αξιολόγηση ακολουθεί τους παρακάτω
πέντε βαθμούς: δόκιμος δημόσιος λειτουργός για τους νεοεισερχόμενους με
ελάχιστο χρόνο παραμονής δύο χρόνια. Εισηγητής (για 5 τουλάχιστον χρόνια),
τμηματάρχης (για 5 τουλάχιστον χρόνια), διευθυντής ( επίσης για 5 τουλάχστον
χρόνια) και γενικός διευθυντής. 
<H3>ΜΙΣΘΟΛΟΓΙΟ </H3><H3>Προβλέπονται και πριμ </H3>
Το νέο μισθολόγιο στο Δημόσιο επανασυνδέει τον μισθό με τον βαθμό των δημοσίων
υπαλλήλων (με τριετίες και χρονοεπιδόματα). Επιφυλάσσει όμως ειδικές αποδοχές
γιά τα ανώτατα στελέχη της υπαλληλικής ιεραρχίας ανάλογα με τη θέση ευθύνης. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17267N131</ED>
<ID>
ID:306284

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N13&aa=1</URL></REF>


Article

<CATEGORY>vin06</CATEGORY>

 <H2>Τα έσπασαν οι αγρότες με βαριές κουβέντες
</H2><H4>Άδοξο τέλος στη συνεργασία Ν.Δ. - ΚΚΕ
</H4>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Τέλος εποχής για το «ενωμένο» αγροτικό κίνημα χθες στην αίθουσα της Ένωσης
Αγροτικών Συνεταιρισμών Λάρισας έπειτα από την αποχώρηση των προσκείμενων στο
ΚΚΕ αγροτοσυνδικαλιστών.

Προς στιγμήν απειλήθηκαν ακόμη και συμπλοκές, αλλά με την επέμβαση των
ψυχραιμοτέρων τα πνεύματα «ηρέμησαν», αφού πρώτα ακούστηκαν «βαριές» κουβέντες
και από τις δύο πλευρές. 
Όλα αυτά έγιναν χθες κατά τη διάρκεια της προγραμματισμένης πανελλαδικής
σύσκεψης με σκοπό τη διοργάνωση συλλαλητηρίου με κάθοδο στην Αθήνα. Οι
κατηγορίες που είχαν διατυπωθεί τις προηγούμενες ημέρες για υπονόμευση των
αγροτικών κινητοποιήσεων από τους αγροτοσυνδικαλιστές που πρόσκεινται στη Ν.Δ.
ήταν «λάδι στη φωτιά» και η αρχή του τέλους της συνεργασίας των
αγροτοσυνδικαλιστών της Ν.Δ. και του ΚΚΕ. Ο πρόεδρος της Ένωσης Αγροτικών
Συνεταιρισμών Λάρισας κ. Κοκκινούλης απευθυνόμενος προς τους κ.κ. Πατάκη και
Μπούτα τούς κάλεσε να κατονομάσουν ποιοι ήταν εκείνοι που υπονόμευσαν τον
αγώνα από την πλευρά της Ν.Δ. λέγοντας πως ο ίδιος δεν δέχεται τη μομφή του
προδότη και «πρέπει να ξεκαθαρίσετε τη θέση σας ονομάζοντας ποιους θεωρείτε
υπονομευτές...». Ο κ. Μπούτας απαντώντας είπε πως «είναι σίγουρο ότι
υπονομεύτηκε από τη Ν.Δ. ο αγώνας των αγροτών», αφού η ηγεσία της επαναλάμβανε
καθημερινά πως δεν θέλει κλείσιμο δρόμων, όπως έκανε και ο επίτιμος πρόεδρός
της κ. Μητσοτάκης, ο οποίος μάλιστα απένειμε τα εύσημα στην κυβέρνηση που
κράτησε ανοικτούς τους δρόμους. «Δεν μπορώ να καταλάβω, είπε, πως στη Θέρμη
αποφασίζαμε για κλιμάκωση του αγώνα και την επομένη μιλούσαμε για
αποκλιμάκωση...». 
Ο διάλογος μεταξύ των αγροτοσυνδικαλιστών συνεχίστηκε σε κλίμα έντασης και
ανταλλαγής κατηγοριών. Τελικά, οι προσκείμενοι στο ΚΚΕ συνδικαλιστές
αποχώρησαν λέγοντας πως θα ξαναβρεθούν «αν οι δρόμοι του αγώνα συμπέσουν». Ο
κ. Νασίκας από την πλευρά του έθεσε το ζήτημα της καθόδου στην Αθήνα, που ήταν
και το θέμα της σύσκεψης, αρχικά. Όμως, τελικά μετά την αποχώρηση των
προσκείμενων στο ΚΚΕ, όσοι είχαν απομείνει στην αίθουσα συμφώνησαν πως το
συλλαλλητήριο στην Αθήνα «είναι θέμα τιμής» να πραγματοποιηθεί, αλλά δεν
οριστικοποιήθηκε η ημερομηνία. Όπως ειπώθηκε, τις επόμενες ημέρες θα γίνει νέα
συνάντηση στη Θεσσαλονίκη ώστε να ληφθεί εκεί απόφαση. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17267N141</ED>
<ID>
ID:306285

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N14&aa=1</URL></REF>


Article

<CATEGORY>vin06</CATEGORY>

 <H2>Τον Κράμπη υπέδειξε για τους φόνους
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Παναγιώτης Κράμπης. Τον κατονόμασε ως εγκέφαλο της απαγωγής και της
δολοφονίας του Γ. Νικολαΐδη, η σύζυγος του θύματος

Τον Παναγιώτη Κράμπη κατονόμασε ως εγκέφαλο της απαγωγής και της δολοφονίας
του επιχειρηματία Γιώργου Νικολαΐδη η εν διαστάσει σύζυγός του κ. Αλεξάνδρα
Νικολαΐδη, ο οποία κατέθεσε χθες ενώπιον του Μεικτού Ορκωτού Δικαστηρίου
Αθηνών, υποστηρίζοντας ότι το κίνητρο ήταν η περιουσία του θύματος. 
«Γνώρισα τον Π. Κράμπη μέσω του συζύγου μου. Αμέσως τον αντιπάθησα. Ίσως από
διαίσθηση... Ήταν ένας άνθρωπος ανεπάγγελτος, που ήταν προσκολλημένος συνέχεια
πάνω στον Γιώργο. Έχω καταλήξει στο συμπέρασμα ότι σχεδίαζαν την απαγωγή από
τον Φεβρουάριο του 1997. Όλοι οι κατηγορούμενοι έχουν μερίδιο συμμετοχής. Ο
ένας έφερε τον άλλον. Έφτιαξαν μία συμμορία. Ο χρόνος επιλογής του εγκλήματος
συνδέεται άμεσα με την πενθήμερη άδεια που είχε πάρει από τις φυλακές ο
απολειπόμενος κατηγορούμενος Ηλίας Μαζαράκης, ο οποίος ήταν κρατούμενος για τη
δολοφονία της θείας και του παππού του. Όσοι τον γνωρίζουν τον περιγράφουν
άνθρωπο ψυχρό και σκληρό». Είναι τα λόγια της κ. Νικολαΐδη, η οποία προσπαθεί
με όσα στοιχεία γνωρίζει να βοηθήσει τους δικαστές στο έργο τους. Άλλες
στιγμές ψύχραιμη και άλλες πάλι φορτισμένη συναισθηματικά μιλά για την
προσωπικότητα του ανθρώπου με τον οποίο μοιράστηκε 20 χρόνια. 
Η δίκη συνεχίζεται σήμερα.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17267N142</ED>
<ID>
ID:306335

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N14&aa=2</URL></REF>


Article

<CATEGORY>vin06</CATEGORY>

 <H2>45 δισ. για 16 νοσοκομεία
</H2>
Δεκαέξι νοσοκομεία της Αθήνας και της Θεσσαλονίκης θα αναβαθμίσει έως το
επόμενο έτος το υπουργείο Υγείας, εκσυγχρονίζοντας τις υποδομές και
ενισχύοντας τον εξοπλισμό τους που, λόγω παλαιότητας, δεν επαρκεί για να
καλύψει τις υπάρχουσες ανάγκες. Το ύψος των επενδύσεων που έχει προβλεφθεί γι'
αυτόν τον σκοπό είναι της τάξεως των 45,3 δισ. δραχμών. 
Συνολικά, βρίσκονται σε εξέλιξη μελέτες και έργα μεγάλης κλίμακας για 50
νοσοκομεία της χώρας. Τα έργα θα ολοκληρωθούν μέχρι το 2006. 
Τα νέα νοσηλευτικά ιδρύματα των οποίων τα έργα θα δημοπρατηθούν σύντομα είναι
τα Νοσοκομεία Αγρινίου, Βόλου, Χαλκίδας, Καβάλας και Αγίων Αναργύρων.
Παράλληλα σχεδιάζονται μεγάλες επεκτάσεις στα Νοσοκομεία Βέροιας, Κιλκίς,
Πολυγύρου, Τρικάλων, Λαμίας, Πρεβέζης, Ρεθύμνου, Φιλιατών, Λευκάδας, Χίου,
Σύρου και στο «Βενιζέλειο» Ηρακλείου. 
Μέσα στο 2002 αναμένεται να λειτουργήσουν και τα Τμήματα Επειγόντων
Περιστατικών σε νοσοκομεία της Αθήνας και της Θεσσαλονίκης, με τα οποία θα
αλλάξει το σύστημα εφημεριών των νοσοκομείων καθώς θα δέχονται ασθενείς
ολόκληρο το 24ωρο και όλες τις ημέρες του χρόνου. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17267N143</ED>
<ID>
ID:306369

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N14&aa=3</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ </H2><H2>Κωνσταντίνος Κουλούρης </H2><H4>Τα πραγματικά θύματα και όμηροι είναι οι καθηγητές
</H4>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΚΑΘΗΓΗΤΗΣ ΤΕΙ ΠΕΙΡΑΙΑ, ΑΝΤΙΠΡΟΕΔΡΟΣ ΣΥΛΛΟΓΟΥ ΚΑΘΗΓΗΤΩΝ 
Η κινητοποίηση των καθηγητών των ΤΕΙ δεν έχει πολιτική διάσταση και ο
χρόνος που επελέγη, παρ' ότι κοντεύει να «τινάξει στον αέρα» την εξεταστική
περίοδο των σπουδαστών, ήταν ο πλέον κατάλληλος, τονίζει μιλώντας στα «ΝΕΑ» ο
καθηγητής του ΤΕΙ Πειραιά και εκ των βασικών οργανωτών της κινητοποίησης κ.
Κων. Κουλούρης. Δεν θεωρεί ότι οι φοιτητές είναι όμηροι των καθηγητών, αλλά
ότι οι καθηγητές είναι όμηροι του υπουργείου Παιδείας. 
Καθηγητής ανώτατου ιδρύματος χωρίς διδακτορικό; 
Σε όλα τα ιδρύματα τεχνολογικού χαρακτήρα, υπάρχουν καθηγητές χωρίς
διδακτορικό. Προέρχονται κυρίως από χώρο εξειδικευμένης παραγωγής ή έχουν
μεγάλη εμπειρία. 
Να δίνετε στους σπουδαστές μεταπτυχιακά χωρίς να έχετε εσείς γίνεται; 
Πάρα πολύ συνηθισμένο. 
Αγώνας με «ομήρους» 80.000 σπουδαστές; 
Τα πραγματικά θύματα και οι όμηροι είναι οι καθηγητές. Υπεύθυνος της
κατάστασης, ο υπουργός Παιδείας. 
Οι καθηγητές των ΑΕΙ που είχαν ξεσηκωθεί εναντίον σας γιατί τώρα σιωπούν; 
Είτε θεωρούν ότι ικανοποιήθηκε η απαίτησή τους να ελέγχουν απολύτως τις
μεταπτυχιακές σπουδές, είτε διαπίστωσαν ότι η νομοθετική ρύθμιση αναγνώρισε
στα ΤΕΙ κατώτερο επίπεδο από αυτό που εδικαιούντο. 
Οι σπουδαστές πώς αντιδρούν; 
Αυθόρμητα εκδηλώνουν διαμαρτυρία, έως ότου ενημερωθούν και κατανοήσουν ότι ο
υπεύθυνος για την εξέλιξη είναι το υπουργείο. 
Τι απαντάτε σε έναν σπουδαστή που ρωτάει «γιατί»; 
Γιατί δάσκαλος υποτιμημένος, που δεν αναγνωρίζεται το έργο του, είναι δάσκαλος
δεύτερης κατηγορίας. 
Γιατί από τα 14 ΤΕΙ μόνο 5 απεργούν; 
Γιατί οι καθηγητές στα υπόλοιπα διορίστηκαν με περισσότερα προσόντα από αυτά
που προβλέπει ο νόμος Ευθυμίου. 
Δεν δημιουργούνται έτσι 2 κατηγορίες σπουδαστών; 
Όχι, γιατί η απώλεια διδασκαλίας στις εξετάσεις αναπληρώνεται ευκολότερα από
ό,τι κατά την περίοδο μαθημάτων. 
Υπάρχει πολιτική διάσταση στην κινητοποίηση; 
Όσο κι αν φαίνεται περίεργο, έχουν ξεπεραστεί και οι πολιτικές και οι
κομματικές προκαταλήψεις. Ο στόχος είναι κοινός: η ανάδειξη του ανώτατου
χαρακτήρα των ΤΕΙ και η αποκατάσταση του εκπαιδευτικού προσωπικού. 
Μέχρι πού θα τραβήξει; 
Ερώτηση για τον υπουργό Παιδείας. 
Τι λέτε στον κ. Π. Ευθυμίου; 
Η άδικη και επιθετική στάση απέναντι στο εκπαιδευτικό προσωπικό υποβαθμίζει
την αναγνωρισμένη συμβολή του στην ανωτατοποίηση. 
Θα χαθεί η εξεταστική περίοδος; 
Προσπαθούμε να μη χαθεί. Ελπίζουμε ότι το υπουργείο θα ανταποκριθεί στις
ευθύνες του. 
Άλλος τρόπος διεκδίκησης που να μην εμπλέκει τους σπουδαστές; 
Αφού το διδακτικό έργο απευθύνεται στους σπουδαστές, οποιαδήποτε διεκδίκηση θα
τους αφορά. Διαλέξαμε τον πιο ανώδυνο τρόπο. 
Αν τους ξεσηκώσετε σε καταλήψεις; 
Φαντάζομαι ότι η ευφυΐα των παιδιών δεν θα τους οδηγήσει εκεί. 
Οι καθηγητές κάνουν αποχή, αλλά εξακολουθούν να πληρώνονται. Θεμιτό; 
Θεμιτό, διότι η εργασία θα γίνει διά της αναπληρώσεως. 
Οι χρηματοδοτήσεις των ΤΕΙ αυξήθηκαν. Δεν είναι ικανοποιητικές; 
Όχι, διότι η σχέση χρηματοδότησης Πανεπιστημίων και ΤΕΙ δεν βελτιώθηκε. Η
«ψαλίδα» διατηρείται. 
Γιατί δεν δέχονται ορισμένοι να αποκτήσουν τα τυπικά προσόντα, ενώ έχουν
περιθώριο αρκετών χρόνων; 
Όλοι το επιθυμούν, όμως οι πρωτοβουλίες του υπουργείου είναι ανύπαρκτες και
δεν το επιτρέπουν. 
Γιατί δεν παραιτείστε, όπως είχαν κάνει οι πρυτάνεις των ΑΕΙ αντιδρώντας
στην ανωτατοποίηση; 
Η παραίτηση θα ήταν φυγομαχία. Το υπουργείο δηλώνει με τον νόμο ότι χρειάζεται
το διδακτικό μας έργο. 
Ανωτατοποίηση σημαίνει... 
Μεταπτυχιακά προγράμματα, βελτιωμένες υποδομές, γενναίες χρηματοδοτήσεις,
ανατροφοδότηση σε εκπαιδευτικό προσωπικό από τους αποφοίτους. Ισχνή η συμβολή
του νόμου σε αυτά. 
Το «πάπλωμα» του καβγά είναι η συμμετοχή στη διοίκηση των ΤΕΙ; 
Είναι η αναγνώριση δικαιωμάτων, τίτλων και του ουσιαστικού ρόλου και έργου του
εκπαιδευτικού. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17267N161</ED>
<ID>
ID:306317

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ </H2><H2>Ο πόνος μάς ενώνει
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Πες μου, λοιπόν, τι μας ενώνει με έναν άνθρωπο μιας άλλης φυλής, μιας άλλης
χώρας, μιας άλλης γλώσσας ή θρησκείας; 
Η φίλη και συνάδελφός μου η Ευγενία το συνηθίζει αυτό. Να σου κάνει, δηλαδή,
τις πιο απίθανες ερωτήσεις, τις πιο απίθανες στιγμές, με την αθωότητα μικρού
παιδιού και την καλοσύνη μάνας. 
Πρόσφατα, εν μέσω σκληρών αντιπαραθέσεων και απεργιακών κινητοποιήσεων, με τον
προβολέα της ευαίσθητης ματιάς της εστίασε στην ιστορία της 8χρονης Ιρακινής
Σουχάντ Γιακούμπ που χειρουργήθηκε στην Ελλάδα. Η είδηση δεν ήταν από εκείνες
που κερδίζουν την πρώτη θέση στα αμέτρητα τηλεοπτικά παράθυρα. Οι περισσότερες
αναφορές περιορίστηκαν στο ιατρικό μέρος της υπόθεσης. 
Κι έτσι λίγοι έμαθαν κάποιες «μικρές» λεπτομέρειες: ότι, ας πούμε, ο Σαλέχ,
πατέρας της μικρής, είναι ένας βασανισμένος άνθρωπος, αλλά μαχητής. Κυνηγήθηκε
από το καθεστώς του Σαντάμ Χουσεΐν. Φυλακίστηκε για ενάμιση χρόνο τέσσερα
πατώματα κάτω από τη γη και έχει σπασμένα τα δάχτυλά του από τα βασανιστήρια
που του έκαναν γιατί αρνήθηκε να υπηρετήσει στον στρατό του Σαντάμ. Δραπέτευσε
στην Τουρκία, αλλά και εκεί δεν μπόρεσε να χειρουργήσει το παιδί του γιατί
ήταν Κούρδος και πάλι τον φυλάκισαν. Κατάφερε να το σκάσει και πέρασε βουνά
και θάλασσες στοιβαγμένος με άλλους κατατρεγμένους σε δουλεμπορικό. Και πίσω η
οικογένειά του δεν έχει ούτε να φάει γιατί το καθεστώς τούς τιμώρησε κόβοντάς
τους τα κουπόνια φαγητού. 
Και φαντάζομαι, ακόμη πιο λίγοι έμαθαν κάποιες άλλες λεπτομέρειες, όχι
λιγότερο σημαντικές: ότι μόλις ο βασανισμένος πατέρας έμαθε πως η κόρη του
ήταν καλά μετά την εγχείρηση, προσευχήθηκε, αν και μωαμεθανός, σε ένα
χριστιανικό εκκλησάκι. «Όλοι ίδιοι είμαστε, κι ας λένε. Ο Θεός είναι ένας, και
απ' όπου κι αν προσευχηθείς σε ακούει» είπε. Και βάφτισε την άλλη κόρη του που
γεννήθηκε τις ίδιες μέρες με ελληνικό όνομα: Αθηνά. Σε ένδειξη ευγνωμοσύνης
για τη βοήθεια και την ανθρωπιά που βρήκε στη χώρα μας. 
Ο πόνος είναι αυτό που μάς ενώνει, Ευγενία μου. Κι ο αγώνας για ό,τι αγαπάμε
σ' αυτή τη ζωή. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17267N162</ED>
<ID>
ID:306362

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ </H2><H2>Ένας χρήσιμος άγιος
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Υπάρχουν δύο Βαλεντίνοι, ο ένας με τις ροζ καρδιές, ο άλλος με τις σοκολάτες.
Ο πρώτος είναι για τους μικρούς, να τους θυμίζει, πανδήμως και πιεστικώς, με
αφίσες, διαφημίσεις, προτροπές και προσφορές, ότι οφείλουν να ερωτευτούν,
ακόμα κι αν φοβούνται. Ανθοπωλεία και ζαχαροπλαστεία τούς σπρώχνουν στον
γκρεμό με τα πιο άχρηστα εφόδια στο χέρι: μια κάρτα, ένα λουλούδι, πράγματα
που δεν γίνονται αλεξίπτωτα ή παγούρι για νερό στην έρημο. Είναι ωστόσο κατιτί
να κρατηθούν, να τους θυμίζει ότι όσο κι αν αισθάνονται μόνοι και
ανυπεράσπιστοι, υπήρξαν άλλοι πριν απ' αυτούς που πέρασαν τα ίδια. Τόσες
καρτούλες και καρδούλες και λογάκια χαζουλά χρειάζονται, για να βεβαιώνουν ότι
μοιάζει το κάστρο κυκλωμένο από δάσος αγκαθωπό γύρω γύρω, αλλά υπάρχουν όπλα
για να το περάσεις. Τέλος πάντων, στους δύσκολους καιρούς για πρίγκιπες - και
πριγκίπισσες - ο Άγιος Βαλεντίνος κάνει ό,τι μπορεί με τις καρδούλες. Είναι η
μέρα που μπορούν να επιχειρήσουν ανοίγματα μεταξύ σοβαρού και αστείου, να
ριψοκινδυνεύσουν και ύστερα να περιμένουν την αντίδραση. Και για τους άλλους
που πέρασαν τα δύσκολα κι έχουν φθάσει στη δυσανάγνωστη σχέση της
καθημερινότητας, υπάρχουν τα σοκολατάκια. Εκεί τα δάση έχουν ξεχαστεί, οι
γκρεμοί έχουν ξεπεραστεί και η ρουτίνα ροκανίζει τις διαθέσεις. Εκεί
χρειάζεται η αρωγή του πολιτισμού, άχρηστες θερμίδες, ελεύθερος χρόνος,
μεταθέσεις στην τέχνη. Όχι μόνο θέατρο και σινεμά και ζωγραφική ενδεχομένως,
αλλά και τέχνη της σοκολάτας. Σιωπηλή και σκοτεινή, υποβάλλει φωτεινές στιγμές
νωχέλειας. Για προχωρημένους. Μη τον σνομπάρετε τον Άγιο Βαλεντίνο. Η έλλειψη
γιορτών στη μοντέρνα καθημερινότητά μας μπορεί να αφομοιώσει άλλους
δεκατέσσερις σαν αυτόν.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17267N163</ED>
<ID>
ID:306385

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N16&aa=3</URL></REF>


Article

<CATEGORY>vin07</CATEGORY>

 <H2>Μόνος εναντίον όλων
</H2><H4>Πυκνώνουν οι ευρωπαϊκές αντιδράσεις κατά της εξωτερικής πολιτικής του Μπους
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Για πρώτη φορά, ύστερα από πολλά χρόνια, οι Ευρωπαίοι ηγέτες έχουν βρει
κάτι στο οποίο όλοι συμφωνούν: ότι διαφωνούν κατηγορηματικά με την εξωτερική
πολιτική που οι ΗΠΑ ακολουθούν.

Τζόρτζ Μπους. Εισέπραξε τα συγχαρητήρια του Αλ Γκορ για την αποφασή του να
αντεπιτεθεί στον πόλεμο κατά της τρομοκρατίας αλλά και την κριτική του για την
απροθυμία του να συνεργαστεί με τους συμμάχους των ΗΠΑ 
Την κοινή αυτή διαφωνία, όμως, την εκφράζει χωριστά κάθε Ευρωπαίος ηγέτης και
κρατικός αξιωματούχος. Διασπώντας έτσι αυτό που - στην περίπτωση που υπήρχε
κοινή εξωτερική πολιτική - θα αποτελούσε τη μία και ενιαία φωνή της Ευρωπαϊκής
Ένωσης, η οποία επιδιώκει να θέσει ένα φρένο στην επέκταση του πολέμου κατά
της τρομοκρατίας και των αμερικανικών επιδιώξεων. Και είναι μεγάλο κρίμα που
υπάρχει αυτή η πολυδιάσπαση της κοινής ευρωπαϊκής θέσης, γιατί εξαιτίας αυτής
μπορούν και οι Αμερικανοί να αγνοούν πλήρως την Ε.Ε., αρνούμενοι να αλλάξουν ή
να τροποποιήσουν την εξωτερική πολιτική που ακολουθούν από την 11η Σεπτεμβρίου
και μετά... 
Πάλι καλά δηλαδή που υπάρχει και ο Αλ Γκορ, ο οποίος, εν όψει και των
επικείμενων εκλογών στο Κογκρέσο, αποφάσισε ότι ήρθε επιτέλους η ώρα να
επιστρέψει στο πολιτικό προσκήνιο. Και γι' αυτό άσκησε δριμύτατη κριτική στον
Αμερικανό πρόεδρο, δηλώνοντας ότι... ναι μεν συμφωνεί μαζί του σε όλα, αλλά
διαφωνεί με τη συμπεριφορά του - της πλήρους αδιαφορίας - προς τους
Ευρωπαίους! 
Έτσι, λοιπόν, ο πρώην αντιπρόεδρος των ΗΠΑ και μεγάλος ηττημένος των
προεδρικών εκλογών του 2000, συνεχάρη τον πρόεδρο Μπους για την απόφασή του
«να αντεπιτεθεί στον πόλεμο κατά της τρομοκρατίας», ενστερνίσθηκε πλήρως τις -
άκρως αμφισβητούμενες από τους Ευρωπαίους - απόψεις του Μπους περί «άξονα του
κακού», αλλά συγχρόνως τον κατέκρινε για την απροθυμία του να συνεργαστεί με
τους συμμάχους των ΗΠΑ. «Η σημερινή κυβέρνηση φαίνεται να απορρίπτει αυτή την
τάση και το μήνυμά της είναι: Με τους άλλους αν πρέπει, αλλά, αν μπορούμε,
μόνοι μας». 
Ο Γκορ σημείωσε ότι πρέπει να αντιμετωπιστούν οι αιτίες της τρομοκρατίας - η
φτώχεια και η δυσπιστία - που οδηγούν στη φονική δράση, ενώ τόνισε ότι
τάσσεται υπέρ της αύξησης του μεγέθους της διεθνούς δύναμης ασφαλείας στο
Αφγανιστάν και της διεύρυνσης της εντολής της, πέραν της πρωτεύουσας, και στις
άλλες πόλεις. 
Η ρεπουμπλικανική διοίκηση όμως μοιάζει να έχει πάρει τις τελειωτικές
αποφάσεις της. Και οι αποφάσεις αυτές και μονομερώς από τις ΗΠΑ έχουν ληφθεί -
η διοίκηση Μπους επιδεικτικά δεν χάνει ευκαιρία να αγνοεί τους Ευρωπαίους... -
και σίγουρα δεν περιλαμβάνουν διατήρηση του status quo στο Ιράκ. 
Χαρακτηριστικό είναι ότι στο χθεσινό φύλλο της «Philadelphia Inquirer»
αποκαλυπτόταν ότι ο Τζορτζ Μπους είναι πλέον αποφασισμένος να κάνει αυτό που
δεν έπραξε ο πατέρας του όταν ήταν πρόεδρος: να ανατρέψει τον Σαντάμ Χουσεΐν.
Και ότι, γι' αυτόν τον σκοπό, έχει διατάξει τη CIA, το Πεντάγωνο και άλλες
υπηρεσίες να καταστρώσουν διάφορα σχέδια για την απομάκρυνση του Χουσεΐν από
την εξουσία. 
Εις επίρρωσιν των παραπάνω και ο Αμερικανός υπουργός Εξωτερικών Κόλιν Πάουελ
δήλωσε ότι έχουν τεθεί υπόψη της αμερικανικής κυβέρνησης πολλά εναλλακτικά
σχέδια ανατροπής του Χουσεΐν και πως οι ιθύνοντες των ΗΠΑ έχουν σχεδόν
καταλήξει ποιο απ' όλα θα υλοποιήσουν. Αν και χρησιμοποίησε - σε αντίθεση με
την, μέχρι σήμερα, μάλλον ήπια στάση του - σκληρή γλώσσα αναφερόμενος στο
Ιράκ, ο Πάουελ επιμελώς φρόντισε να ξεχωρίσει την περίπτωση του Ιράκ από αυτήν
του Ιράν και της Βόρειας Κορέας. 
Το τρίτο συναφές μήνυμα της χθεσινής ημέρας προήλθε από τον ίδιο τον Τζορτζ
Μπους. Ο οποίος δήλωσε ότι οι ΗΠΑ διατηρούν ανοικτό το ενδεχόμενο να αναλάβουν
δράση κατά του Σαντάμ Χουσεΐν, αλλά δεν πρόκειται να αποκαλύψουν προς το παρόν
τι πρόκειται να κάνουν. 
Το «πρώτο μέτωπο»

Την ίδια ώρα, ο αντιπρόεδρος του Ιράκ, Τάχα Γιασίν Ραμαντάν, επαναλάμβανε ότι
η Βαγδάτη αρνείται την επιστροφή στο έδαφός της των ειδικών επιθεωρητών του
ΟΗΕ για τον αφοπλισμό. Παράλληλα διαβεβαίωνε ότι η χώρα του αντιτίθεται στην
ανάπτυξη όπλων μαζικής καταστροφής. 
Πάντως, στο εσωτερικό των ΗΠΑ το «πρώτο μέτωπο» του πολέμου κατά της
τρομοκρατίας συνεχίζει να παράγει τηλεοπτικά δελτία «υψηλής τηλεθέασης». Έτσι,
όλα τα αμερικανικά ΜΜΕ ασχολούνταν χθες τόσο με τον νεαρό Αμερικανό Τζον
Ουόκερ Λιντ που πολεμούσε στο πλευρό των Ταλιμπάν στο Αφγανιστάν, ο οποίος
δήλωσε αθώος και για τις δέκα κατηγορίες που του έχουν απαγγελθεί, όσο και με
την τύχη του απαχθέντος δημοσιογράφου της «Wall Street Journal», Ντάνιελ Περλ,
ο οποίος, κατά πάσα πιθανότητα, είναι ζωντανός. 
Και αναφερόμαστε πλέον στο Αφγανιστάν μόνο ως «πρώτο» πολεμικό μέτωπο, γιατί
αυτό που τώρα διαφαίνεται στον ορίζοντα είναι ότι οι Αμερικανοί σκοπεύουν
«μεγαλοπρεπώς» να αψηφήσουν τις ευρωπαϊκές προειδοποιήσεις που εντόνως
εξέφρασαν, μεταξύ άλλων, οι Λιονέλ Ζοσπέν, Ιμπέρ Βεντρίν, Γιόσκα Φίσερ και
Κρις Πάτεν για τα δεινά που μπορεί να φέρει σε ολόκληρη την ανθρωπότητα μια
μονομερής αμερικανική απόφαση για επέκταση του πολέμου κατά της
τρομοκρατίας... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17267N191</ED>
<ID>
ID:306277

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N19&aa=1</URL></REF>


Article

<CATEGORY>vin07</CATEGORY>

 <H2>«Θα συνεχίσουμε να σας χτυπάμε»
</H2>
Νεαροί Παλαιστίνιοι καίνε ισραηλινή σημαία

Το Ισραήλ απείλησε χθες ότι θα εξαπολύει επιδρομές μεγάλης κλίμακας στα
παλαιστινιακά εδάφη μέχρι να βρει τα εργοστάσια στα οποία κατασκευάζονται οι
παλαιστινιακές ρουκέτες. Λίγο νωρίτερα, πέντε Παλαιστίνιοι είχαν σκοτωθεί όταν
ισραηλινά άρματα μάχης πραγματοποίησαν επιδρομές και συλλήψεις σε τρεις πόλεις
και έναν προσφυγικό καταυλισμό στη Λωρίδα της Γάζας σε αντίποινα, όπως
ανακοίνωσε το Ισραήλ, για τις παλαιστινιακές επιθέσεις με ρουκέτες. Ο
Ισραηλινός υπουργός Εφραίμ Σνεχ δήλωσε ότι οι στρατιώτες θα παραμείνουν στις
υπό παλαιστινιακό έλεγχο περιοχές μέχρι να βρεθούν τα εργοστάσια των ρουκετών. 
Αν οι επιθέσεις με ρουκέτες συνεχιστούν, είπε ο υπουργός, το Ισραήλ θα
εξαπολύσει μεγαλύτερες επιδρομές, παρόλο που οι Ισραηλινοί αντιμετωπίζουν όλο
και περισσότερες διεθνείς επικρίσεις για τη σκληρότητα των επιθέσεών τους, τις
οποίες εκείνοι αποκαλούν «αντίποινα». Όπως τόνισε πάντως ο Παλαιστίνιος
υπεύθυνος για τη δημόσια ασφάλεια Αμπντέλ-Ράζε αλ-Ματζάιντεχ, «οι Ισραηλινοί
ηγέτες δεν πρόκειται ποτέ να πετύχουν ασφάλεια και ειρήνη με τανκς και
ελικόπτερα». 
Το Ισραήλ κατηγορεί τη Χαμάς ότι μέλη της εκτόξευσαν την Κυριακή ένα νέο είδος
ρουκέτας, την Qassam-2, από τις βόρειες περιοχές της Λωρίδας της Γάζας,
εναντίον του ισραηλινού εδάφους. Αλλά και οι Παλαιστίνιοι κατηγορούν το Ισραήλ
ότι εντείνει τη σύγκρουση και επισήμαναν πως καθεμιά από τις τέσσερις
επισκέψεις στην Ουάσιγκτον, που πραγματοποίησε ο πρωθυπουργός Αριέλ Σαρόν
αφότου ήρθε στην εξουσία, ακολούθησε κλιμάκωση των μαχών.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17267N192</ED>
<ID>
ID:306328

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N19&aa=2</URL></REF>


Article

<CATEGORY>vin07</CATEGORY>

 <H2>«Ο Μιλόσεβιτς ήλεγχε τα πάντα»
</H2><H4>Ο αντεισαγγελέας Τζέφρι Νάις καταγγέλλει τις επιχειρήσεις εθνοκάθαρσης
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Ημέρα δεύτερη. Οι εισαγγελείς ολοκληρώνουν την προεισαγωγική τους αγόρευση.
Υπογραμμίζουν τον ρόλο του κατηγορουμένου στις επιχειρήσεις εθνοκάθαρσης που
πραγματοποιήθηκαν στη Βοσνία-Ερζεγοβίνη, αργότερα στο Κόσοβο. Οι δικαστές
δίνουν τώρα τον λόγο στον Σλόμπονταν Μιλόσεβιτς. 
«Το δικαστήριο αυτό δεν έχει δικαιοδοσία να με κρίνει», επανέλαβε χθες τη
γνωστή του θέση ο πρώην πρόεδρος της Γιουγκοσλαβίας, μιλώντας για πρώτη φορά
στη διάρκεια της δίκης του. Απέμεναν 30 λεπτά μέχρι την προγραμματισμένη
διακοπή της συνεδρίασης και έτσι αρνήθηκε να κάνει την επίσημη εισαγωγική του
δήλωση αναβάλλοντάς την για σήμερα. Κατηγόρησε, όμως, το Διεθνές Ποινικό
Δικαστήριο (ΔΠΔ) της Χάγης ότι εντάσσεται σε μια «διαδικασία λιντσαρίσματός»
του και την επικεφαλής εισαγγελέα, Κάρλα Ντελ Πόντε, ότι τον έχει ήδη
καταδικάσει. «Οι απόψεις σας γι' αυτό το δικαστήριο είναι απολύτως άσχετες»,
του απάντησε ο προεδρεύων δικαστής, Ρίτσαρντ Μέι. 
Λίγο νωρίτερα, ο αντεισαγγελέας Τζέφρι Νάις είχε περιγράψει τον Μιλόσεβιτς ως
έναν εγκληματία ο μόνος στόχος του οποίου ήταν να απομονώσει τους Σέρβους από
τους Γιουγκοσλάβους γείτονές τους προκειμένου να μεγιστοποιήσει τον έλεγχό του
στην περιοχή. Ο Νάις επεσήμανε πως οι επιχειρήσεις εθνοκάθαρσης που
πραγματοποιήθηκαν στη Βοσνία-Ερζεγοβίνη κατά τη διάρκεια του πολέμου
(1992-1995) δεν θα ήταν δυνατές χωρίς βοήθεια από τη Σερβία, πρόεδρος της
οποίας ήταν ο Μιλόσεβιτς. Υπενθύμισε την εκδίωξη και τις εκτελέσεις
μουσουλμάνων σε πόλεις της ανατολικής Βοσνίας, στην Μπιελγίνα, το Ζβόρνικ, το
Βίζεγκραντ, μετά την κατάληψή τους από τις σερβικές δυνάμεις, καθώς και τα
στρατόπεδα συγκέντρωσης της περιοχής του Πρίγεντορ, στη βορειοδυτική Βοσνία. Ο
Μιλόσεβιτς παρέμεινε απαθής μπροστά στις εικόνες των αποστεωμένων κρατουμένων
του στρατοπέδου της Τρνοπόλιε, από το καλοκαίρι του 1992. 
Ο Νάις μίλησε κατόπιν για την πολιορκία του Σαράγεβο, που κόστισε περισσότερες
από 10.000 ζωές την περίοδο 1992-1995, καταγγέλλοντας την κτηνωδία μιας
στρατιωτικής εκστρατείας που έφερε τον άμαχο πληθυσμό σε κατάσταση
«μεσαιωνικής εξαθλίωσης». 
Οι κατηγορίες 
Αναφέρθηκε στη σφαγή της Σρεμπρένιτσα, τον Ιούλιο του 1995, όταν οι σερβικές
δυνάμεις εκτέλεσαν περισσότερους από 6.500 μουσουλμάνους, χαρακτηρίζοντάς την
ως «τη μεγαλύτερη σφαγή στην Ευρώπη μετά το τέλος του Β' Παγκοσμίου Πολέμου».
Υπενθύμισε τη δολοφονία, από τις σερβικές δυνάμεις, 45 άμαχων Αλβανών στο
Ρατσάκ του Κοσόβου, στις 15 Ιανουαρίου του 1999, περιγράφοντάς την ως «ένα
απόλυτα αδικαιολόγητο έγκλημα». Χρησιμοποίησε έναν χάρτη του Κοσόβου για να
δείξει πόσο συγχρονισμένες ήταν οι επιθέσεις που πραγματοποίησαν οι σερβικές
δυνάμεις από τις 24 έως τις 26 Μαρτίου του 1999, προκειμένου να τρομοκρατήσουν
και να εκδιώξουν τον αλβανικό πληθυσμό. «Όλα τα γεγονότα συγκλίνουν προς την
ύπαρξη μιας κεντρικής προσωπικότητας, αποδεικνύουν την ύπαρξη μιας ανθρώπινης
δύναμης που ήλεγχε τα πάντα», είπε ο Νάις. Και απευθυνόμενος προσωπικά στον
Μιλόσεβιτς πρόσθεσε: «Δεν υπάρχει κανείς στον οποίο να μπορείτε να
μεταβιβάσετε την ευθύνη». 
Ο Σλόμπονταν Μιλόσεβιτς αντιμετωπίζει συνολικά 66 κατηγορίες για γενοκτονία
και άλλα εγκλήματα πολέμου στη Βοσνία, στο Κοσσυφοπέδιο, καθώς και στην
Κροατία. Στη διάρκεια της δίκης του, θα κληθούν να καταθέσουν 350 μάρτυρες
κατηγορίας. Ανάμεσα στους πρώτους, θα είναι ο Ιμπραήμ Ρουγκόβα, ο μετριοπαθής
ηγέτης των αλβανόφωνων του Κοσόβου. Ο οποίος χαρακτήρισε χθες τη δίκη του
Μιλόσεβιτς «σημαντικό γεγονός, που θα γίνει ένα μάθημα για όλους τους ηγέτες
του κόσμου, ότι δεν μπορούν να κυβερνούν χωρίς την ισχύ του νόμου». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17267N202</ED>
<ID>
ID:306329

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N20&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Υπάρχει παγκόσμια δικαιοσύνη;
</H2>
<AUTHOR>ΓΡΗΓΟΡΗΣ ΚΑΛΦΕΛΗΣ</AUTHOR>

Η ποινική δίκη του Μιλόσεβιτς άρχισε. Δεν έχω καμία αμφιβολία για τον βρώμικο
ρόλο του ανθρώπου αυτού. Αλλά μπορεί να μιλάει κανείς για την απονομή μιας
παγκόσμιας δικαιοσύνης; Όταν μάλιστα η Αμερική τορπίλισε την προσπάθεια που
έγινε τον Ιούλιο του 1998 για την ίδρυση ενός Διεθνούς Ποινικού Δικαστηρίου
που θα τιμωρεί τα φρικαλέα εγκλήματα, τα οποία προκαλούν αποτροπιασμό στη
διεθνή κοινότητα; Γιατί το έκανε αυτό; Μήπως για να μη δικασθεί ποτέ ο
Κίσινγκερ για τις μακάβριες «ανθρωπιστικές» παρεμβάσεις που έκαναν παλαιότερα
οι ΗΠΑ σ' όλο τον κόσμο; Μήπως για να μη δικασθεί ποτέ ο μακελλάρης Πινοσέτ ή
άλλοι εγκάθετοι των ΗΠΑ; 
Έτσι, η δίκη αυτή είναι ένα πρώτο βήμα, αλλά στη συγκρότηση των διεθνών
σχέσεων εξακολουθεί, δυστυχώς, να επικρατεί το δίκαιο του ισχυροτέρου. Παρ'
όλα αυτά πρέπει όλοι να προσπαθήσουμε για τη σωστή λειτουργία του Διεθνούς
Ποινικού Δικαστηρίου της Ρώμης. Αλλιώς θα είμαστε αναγκασμένοι να αναφωνήσουμε
μαζί με τον Άμλετ «the time is out of joint» (η ζωή έχει ξεχαρβαλωθεί). 
Ο Γρηγόρης Καλφέλης είναι καθηγητής της Νομικής Σχολής του ΑΠΘ.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17267N203</ED>
<ID>
ID:306386

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N20&aa=3</URL></REF>


Article

<CATEGORY>vin07</CATEGORY>

 <H2>Το απεμπλουτισμένο ουράνιο προκαλεί καρκίνο
</H2>
Επιτροπή στρατιωτικών γιατρών των ιταλικών ενόπλων δυνάμεων αναγνώρισε για
πρώτη φορά πιθανή σχέση ανάμεσα στην ακτινοβολία από το απεμπλουτισμένο
ουράνιο και σε ένα λέμφωμα που εμφανίστηκε σε Ιταλό στρατιωτικό που υπηρέτησε
στα Βαλκάνια. 
Πριν από ένα χρόνο η επιστημονική επιτροπή που συγκρότησε το ιταλικό υπουργείο
Άμυνας απέκλεισε με έκθεσή της οποιαδήποτε σχέση ανάμεσα στην εμφάνιση όγκων
και στην έκθεση στο απεμπλουτισμένο ουράνιο το οποίο χρησιμοποίησαν οι
αμερικανικές δυνάμεις στους βομβαρδισμούς τής Γιουγκοσλαβίας. Η μελέτη της
επιτροπής των στρατιωτικών γιατρών οδηγεί σε μια διαφορετική εικόνα.

«Η αιτία του λεμφώματος είναι ένα φονικό μείγμα έκθεσης σε ιωδιούχες
ακτινοβολίες, εμβολίων και εξασθένησης του ανοσοποιητικού συστήματος λόγω
στρες», τονίζει η επιτροπή των στρατιωτικών γιατρών, αναφερόμενη στην
περίπτωση ενός (μη κατονομαζόμενου) αξιωματικού που πριν από δύο χρόνια
παρουσίασε μια μορφή λεμφώματος του Χόντγκιν. Σύμφωνα με την εφημερίδα
«Κοριέρε ντελα Σέρα», το συμπέρασμα της επιτροπής θα ανοίξει τον δρόμο για την
κατάθεση αγωγών από την πλευρά των στρατιωτικών που πιστεύουν ότι έχουν πέσει
θύματα του «συνδρόμου των Βαλκανίων». 
Στην κατηγορία αυτή ανήκουν 143 άτομα (κατά το ιταλικό υπουργείο Άμυνας είναι
λιγότεροι από τους μισούς), ενώ 15 άτομα έχουν πεθάνει από τότε που
κυκλοφόρησαν οι πρώτες υποψίες. Οι επιπτώσεις μπορεί να γίνουν όμως αισθητές
και εκτός Ιταλίας, αφού την απόφαση της επιτροπής μπορούν να επικαλεστούν
στρατιωτικοί και άλλων χωρών που έχουν υπηρετήσει στα Βαλκάνια. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17267N204</ED>
<ID>
ID:306390

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N20&aa=4</URL></REF>


Article

<CATEGORY>vin07</CATEGORY>

 <H2>Αρκουδάκια τρόμαξαν το FΒΙ!
</H2>
Εκκληση στους Αμερικανούς πολίτες απηύθυνε το FBI να βοηθήσουν στον εντοπισμό
ενός άνδρα που αγόρασε υλικά με τα οποία θα μπορούσε να μετατρέψει γούνινα
αρκουδάκια του Αγίου Βαλεντίνου σε βόμβες. «Θέλουμε να προειδοποιήσουμε τον
πληθυσμό να προσέχει, αν για παράδειγμα τούς σταλεί ένα λευκό αρκουδάκι σαν
ανώνυμο δώρο για τη γιορτή των ερωτευμένων», δήλωσε η εκπρόσωπος της
αμερικανικής Ομοσπονδιακής Αστυνομίας, Λόρα Μπόσλεϊ. Και εξήγησε: «Η έρευνα
ξεκίνησε ύστερα από ανώνυμο τηλεφώνημα στο FBI, σύμφωνα με το οποίο άνδρας 22
με 35 ετών, πιθανόν αραβικής καταγωγής, αγόρασε στις 15 Ιανουαρίου επτά φιάλες
προπανίου, δώδεκα κουτιά με σκάγια και εννιά γούνινα αρκουδάκια του Αγίου
Βαλεντίνου». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17267N205</ED>
<ID>
ID:306404

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N20&aa=5</URL></REF>


Article

<CATEGORY>vin07</CATEGORY>

 <H2>Άγρια ζώα χωρίς... σύνορα
</H2><H4>Τρεις αφρικανικές χώρες δημιουργούν το μεγαλύτερο φυσικό πάρκο στον κόσμο </H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Είναι η κιβωτός της νέας χιλιετίας που θα γεμίσει με λιοντάρια, ελέφαντες,
ρινόκερους ακόμη και με ανθρώπους, φυτά, εμπορεύματα. Στο πιο μεγάλο πάρκο του
κόσμου στην Αφρική τα ζώα θα ζουν χωρίς τα σύνορα που χωρίζουν τους ανθρώπους
της. 
Τον Απρίλιο, στα νότια της Αφρικής, θα γίνει η μεγαλύτερη μετακίνηση ζωικών
πληθυσμών στην ιστορία, στο μεγαλύτερο φυσικό πάρκο του πλανήτη, όπου θα
υλοποιηθεί το μεγαλύτερο σχέδιο οικολογικού τουρισμού όλων των εποχών. Θα
είναι επίσης μια καλή ευκαιρία για ειρήνευση σε αυτήν την ταραγμένη περιοχή
της Μαύρης Ηπείρου, που δοκιμάζεται περισσότερο από κάθε άλλη περιοχή του
κόσμου από εμφυλίους πολέμους. 
Το διασυνοριακό πάρκο του ποταμού Μεγάλου Λιμπόπο θα έχει έκταση παραπάνω από
35.000 τετραγωνικά χιλιόμετρα (που αργότερα θα γίνουν 100.000) και θα
βρίσκεται μεταξύ Νότιας Αφρικής, Ζιμπάμπουε και Μοζαμβίκης. Τρία πάρκα που ήδη
υπάρχουν σε αυτές τις χώρες (Κρούγκερ στη Νότια Αφρική, Γκοναρέζου στη
Ζιμπάμπουε και Κουτάντα-16 στη Μοζαμβίκη) θα συνενωθούν με «βιολογικούς
διαδρόμους» σε ένα μεγάλο πάρκο όπου θα αποκατασταθεί το πραγματικό φυσικό
περιβάλλον. 
Ίδια ζωικά είδη, ίδια μορφολογία της φύσης, ίδια φυτικά είδη, πληθυσμοί εθνικά
ομοιογενείς, και όμως η ιστορία της περιοχής είναι γεμάτη πολέμους και φυσικές
καταστροφές που έχουν κοστίσει εκατομμύρια νεκρούς και πρόσφυγες, έχουν
εξουθενώσει τις τοπικές οικονομίες και έχουν καταστρέψει ένα πολύτιμο
οικοσύστημα, και μαζί με αυτό, τεράστιες δυνατότητες ανάπτυξης. Το γιγαντιαίο
πάρκο θα μπορούσε να αποκαταστήσει τις παλιές μεταναστευτικές οδούς των ζώων,
καθώς και όλες τις άλλες ζωτικές λειτουργίες του οικοσυστήματος, δημιουργώντας
νέες δυνατότητες σε μια περιοχή όπου δεν είναι εφικτή κανενός άλλου είδους
ανάπτυξη. Όσο για τους τουρίστες, αυτοί θα έχουν μπροστά τους έναν ολόκληρο
παράδεισο για εξερεύνηση: σαβάνες για τα φωτογραφικά σαφάρι των σπάνιων
ρινόκερων, υδροβιότοπους για την παρατήρηση πουλιών, μεγάλες λίμνες για
περιπέτεια, καταφύγια χωμένα στο πράσινο. 
«Αυτές οι τρεις χώρες έχουν κοινή καταγωγή, πολιτισμό, ιστορία», λέει στην
εφημερίδα «Ρεπούμπλικα» ο Νέλσον Μαντέλα. «Το ποτάμι, ο Λιμπόπο, δίνει ζωή στα
ζώα και τα φυτά χωρίς να τα ρωτάει για την καταγωγή τους...». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N53</CAT>
<ED>
Κωδικός άρθρου: A17267N531</ED>
<ID>
ID:306278

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N53&aa=1</URL></REF>


Article

<CATEGORY>vin07</CATEGORY>

 <H2>Το ερωτικό φίλτρο των ξωτικών
</H2>
Ελιξίριο έρωτα. Θύμα του,... η βασίλισσα των ξωτικών Τιτάνια

Είναι το ελιξίριο του Πουκ. Και όποιος το πιει ερωτοχτυπιέται. Όμως,
αναγνώστη, προσοχή! Θα μπορούσε να σε κάνει να ερωτευτείς ακόμη και γάιδαρο,
όπως έκανε ο Σαίξπηρ την Τιτάνια στο «Όνειρο καλοκαιρινής νύχτας». 
Βρετανοί επιστήμονες ανακοίνωσαν χθες ότι κατάφεραν να παρασκευάσουν το
ερωτικό φίλτρο που φαντάστηκε ο Ουίλιαμ Σαίξπηρ στο «Όνειρο καλοκαιρινής
νύχτας». Το ελιξίριο αυτό καταδίκασε την Τιτάνια, τη βασίλισσα των νεράιδων,
να ερωτευτεί το πρώτο πρόσωπο που θα έβλεπε μπροστά της. Η δύστυχη, ο πρώτος
που είδε μόλις άνοιξε τα μάτια της είχε γαϊδουρίσιο κεφάλι. 
Η Βασιλική Εταιρεία Χημείας μελέτησε το κείμενο του Σαίξπηρ και ανακοίνωσε πως
βάση του ελιξιρίου είναι ένας αγριοπανσές. «Ήταν ένα συναρπαστικό πρόγραμμα
εργασίας», δήλωσε ο Τσαρλς Σελ, διευθυντής του τμήματος οργανικής χημείας της
Quest International, της εταιρείας που κατασκεύασε το ελιξίριο. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N53</CAT>
<ED>
Κωδικός άρθρου: A17267N532</ED>
<ID>
ID:306330

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N53&aa=2</URL></REF>


Article

<CATEGORY>vin07</CATEGORY>

 <H2>Σκάνδαλο με 4.000 e-mail
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

«Ο Ντενκτάς είναι πηγή παραπληροφόρησης, χρειάζεται επίπληξη», «χτυπήσαμε
διάνα στο θέμα του ευρωστρατού», «πετύχαμε να αναβληθεί για μία εβδομάδα η
συζήτηση του Κυπριακού στην Εθνοσυνέλευση», «έχουμε δημιουργήσει ένα δίκτυο μη
κυβερνητικών οργανώσεων για να ασκηθεί πίεση», «αναρωτιέμαι πώς θα μπορέσουμε
να τα βγάλουμε πέρα με το «βαθύ» κράτος της Τουρκίας, ώστε να αλλάξει η στάση
της χώρας στο Κυπριακό», «πώς θα μπορέσουμε να βοηθήσουμε την Τουρκία να
ξεπεράσει τα κωλύματα που της θέτει η επίσημη ιστορία της;». 
Αυτές υποτίθεται ότι είναι φράσεις από τα ηλεκτρονικά μηνύματα που έχει
στείλει στις Βρυξέλλες η Κάρεν Φογκ, πρέσβης και εκπρόσωπος της Ευρωπαϊκής
Ένωσης στην Τουρκία εδώ και περίπου τέσσερα χρόνια. 
Πρόκειται για μια ιστορία σκοτεινή μεν, αλλά σαφή ως προς τον στόχο της:
«κάποιοι» στην Άγκυρα υπέκλεψαν το αρχείο του ηλεκτρονικού ταχυδρομείου της
εκπροσώπου της Ευρωπαϊκής Ένωσης, το έδωσαν σε εβδομαδιαίο περιοδικό, το οποίο
άρχισε από την περασμένη εβδομάδα να το δημοσιεύει με την ιαχή: Τι έτι χρείαν
έχομεν μαρτύρων, ιδού πώς δυναμιτίζονται τα θεμέλια του τουρκικού κράτους... 
Το περιοδικό «Αϊντινλίκ», όργανο του αριστερού (sic) Εργατικού Κόμματος του
Ντογού Περίντσεκ (προέδρου πριν από τη χούντα της 12.9.1980 του φιλομαοϊκού
Κόμματος Αγροτών και Χωρικών), «αποκωδικοποιεί» τα σταλμένα με κώδικα, κάπου
τέσσερις χιλιάδες, ηλεκτρονικά μηνύματα της Κάρεν Φογκ και πρόκειται να τα
δημοσιεύσει σε συνέχειες. 
Το θέμα μεταφέρεται καθημερινά στην τουρκική κοινή γνώμη μέσω των
ειδησεογραφικών δελτίων των τηλεοράσεων, ενώ την όλη «προσπάθεια» συνδράμουν,
επίσης, αρκετοί αρθρογράφοι, όπως ο πρώην πρέσβης Γκιουντούζ Ακτάν. Τη σιωπή
της τουρκικής κυβέρνησης στο θέμα αυτό έσπασε, χθες, ο Τούρκος υπουργός
Εξωτερικών Ισμαήλ Τζεμ, ο οποίος είπε ότι η ιστορία είναι «όχι μόνο δύσοσμη,
αλλά αποτελεί αδίκημα» και ότι το υπουργείο του θα προβεί στις δέουσες
καταγγελίες. 
Ο Τσόμσκι 
Το Δικαστήριο Κρατικής Ασφάλειας Κωνσταντινούπολης απάλλαξε χθες από τις
κατηγορίες «αποσχιστικής δράσης υπέρ των Κούρδων» και αθώωσε τον Φατίχ Τας,
εκδότη του βιβλίου του Νόαμ Τσόμσκι «Αμερικανικός Παρεμβατισμός». «Ελπίζω η
απόφαση αυτή να αποτελέσει δεδικασμένο», δήλωσε ο Νόαμ Τσόμσκι, ο οποίος
παρέστη στη δίκη και θα βρίσκεται σήμερα στο Ντιάρμπακιρ, όπου θα κάνει μια
ομιλία και θα έχει επαφές με τον δικηγορικό σύλλογο της πόλης.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N53</CAT>
<ED>
Κωδικός άρθρου: A17267N533</ED>
<ID>
ID:306366

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N53&aa=3</URL></REF>


Article

<CATEGORY>vin07</CATEGORY>

 <H5>ΓΙΟΣΚΑ ΦΙΣΕΡ
</H5><H2>Πρόσωπα
</H2><H2>Σύμμαχοι, όχι δορυφόροι
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ναι, αντιπαθεί τον αντιαμερικανισμό, αλλά τα περί «άξονος του κακού» του
Μπους του κάθησαν στο στομάχι. Και ο Γιόσκα Φίσερ έκανε τις προάλλες δηλώσεις ασυνήθιστες.

Γιόσκα Φίσερ. Ο δημοφιλέστερος πολιτικός στη Γερμανία

Ασυνήθιστες όχι για τον ίδιο, αφού πριν ασπαστεί τον πολιτικό «ρεαλισμό» είχε
διατελέσει αντιαμερικανός αριστεριστής, αλλά για Γερμανό υπουργό, αφού σπάνια
αξιωματούχοι της χώρας αυτής εκφράζουν επικρίσεις ή έστω αμφιβολίες για την
αμερικανική πολιτική. Τούτη τη φορά όμως, η συνέντευξη του Γερμανού υπουργού
Εξωτερικών στην «Ντι Βελτ» φάνηκε να εκφράζει την Ευρώπη. «Χωρίς πειστικές
αποδείξεις, δεν θα ήταν καλή ιδέα για τις ΗΠΑ να ξεκινήσουν κάτι που θα τις
οδηγούσε να ενεργήσουν σαν μοναχικός καβαλάρης», τόνισε ο Φίσερ για την
αμερικανική στάση έναντι του Ιράκ. «Ο διεθνής συνασπισμός κατά της
τρομοκρατίας δεν δίνει το δικαίωμα σε κάποιον να κάνει ό,τι θέλει σε όποιον
θέλει και σίγουρα όχι να το κάνει μόνος του», πρόσθεσε διευκρινίζοντας ότι
«αυτή είναι η άποψη κάθε Ευρωπαίου υπουργού Εξωτερικών». Σύμφωνα με τον Φίσερ,
το ειρηνικό μέλλον δεν μπορεί να το εγγυηθεί η μεγαλύτερη δύναμη του κόσμου
ενεργώντας μόνη της. «Απορρίπτω κατηγορηματικά τον αντιαμερικανισμό», τόνισε.
«Αλλά παρά τις διαφορές μεγέθους και βαρύτητας των συμμάχων, οι συμμαχίες
μεταξύ ελευθέρων δημοκρατιών δεν μπορεί να συρρικνώνονται σε μια σχέση
υπακοής. Οι εταίροι σε μια συμμαχία δεν είναι δορυφόροι». Ο υπουργός επέκρινε
επίσης τον χαρακτηρισμό «άξονας του κακού» που χρησιμοποίησε ο Τζωρτζ Μπους
για το Ιράν, τη Βόρεια Κορέα και το Ιράκ λέγοντας πως δεν προσφέρει τίποτε
στην υπάρχουσα κατάσταση. 
Ο Γιόσκα Φίσερ, που κλείνει τον Απρίλιο 54 χρόνια ζωής, είναι ο δημοφιλέστερος
πολιτικός της Γερμανίας με ποσοστά που φθάνουν το 76% - έναντι 72% του
καγκελαρίου Γκέρχαρντ Σρέντερ. Μολονότι η πλειοψηφία των Πρασίνων διαφωνεί με
τις «ρεαλιστικές» προσεγγίσεις του - που κάνουν τον μεν υπουργό να είναι ο
δημοφιλέστερος πολιτικός, το δε κόμμα να βρίσκεται σε διαρκή ύφεση αφότου
σχημάτισε με τους Σοσιαλδημοκράτες την πρώτη «κοκκινο-πράσινη» ομοσπονδιακή
κυβέρνηση της Γερμανίας -, τον επέλεξαν τον Ιανουάριο επικεφαλής του
ψηφοδελτίου τους για τις βουλευτικές εκλογές του Σεπτεμβρίου. Είναι η πρώτη
φορά που οι «αντιαυταρχικοί» Πράσινοι προσωποποιούν εκλογές: έως τώρα
αρνούνταν να ορίσουν κάποιον ως κορυφαίο υποψήφιο. Στις τελευταίες εκλογές
έγινε μάλιστα ολόκληρη συζήτηση αν θα επέτρεπαν να υπάρχουν στις αφίσες τους
φωτογραφίες του Φίσερ. Καθώς όμως οι σφυγμομετρήσεις τούς φέρουν να
κυμαίνονται λίγο πάνω από το 5% - το όριο για να εκπροσωπηθούν στο Κοινοβούλιο
-, φαίνεται πως αποφάσισαν να επωφεληθούν σε τούτες τις εκλογές από το γεγονός
ότι έχουν στις τάξεις τους τον δημοφιλέστερο πολιτικό της χώρας.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17267N541</ED>
<ID>
ID:306279

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N54&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Το δικαίωμα στο σουλάτσο
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Επιτέλους, μπαίνουν τα πράγματα στη θέση τους. Το 35ωρο μπορεί να μην είναι
λύση για την ανεργία, αφήνει όμως περισσότερο χρόνο για έρωτα. Όχι μόνο την
ημέρα του Αγίου Βαλεντίνου, αλλά όλο τον χρόνο. 
Στο Παρίσι. Από διαδήλωση υπέρ της εβδομάδας 35 ωρών

Η αρχική αισιοδοξία έχει αρχίσει να διαλύεται. Μπορεί η ανεργία στη Γαλλία να
μειώθηκε από 12,5% σε 8,5% κατά την πρώτη διετία της εφαρμογής του 35ώρου
(όταν η οικονομία αναπτυσσόταν), στους οκτώ μήνες που ακολούθησαν όμως (και οι
ρυθμοί ανάπτυξης μειώθηκαν) άρχισε και πάλι να σκαρφαλώνει, φτάνοντας το 10%.
Η μείωση των ωρών εργασίας δεν φαίνεται να έχει έτσι ευεργετικά αποτελέσματα
στην απασχόληση. Σύμφωνα μάλιστα με μια δημοσκόπηση, το 62% των Γάλλων
πιστεύει πως το 35ωρο έχει αρνητικές επιπτώσεις στην οικονομία και το 61%
δηλώνει ότι οι επιπτώσεις στην επαγγελματική τους ζωή από την εφαρμογή αυτού
του μέτρου ήταν καταστροφικές. Για τον υποδιευθυντή της Edf στο Μπεζανσόν, η
καταστροφή ήταν αναντίστρεπτη. Κάτω από τη διπλή πίεση να μειώσει τα
ελλείμματα και να προσλάβει 110 άτομα λόγω της μείωσης του χρόνου εργασίας,
έδωσε τέλος στη ζωή του. Δούλευε βέβαια και πιο πολύ απ' όλους. Ήταν και λίγο
καταθλιπτικός. 
Αυτή είναι όμως η μία πλευρά του ζητήματος, η πλευρά που αρχίζει πλέον να
θεωρείται λιγότερο σημαντική. Γιατί η μείωση του χρόνου εργασίας έχει ήδη απτά
αποτελέσματα στον ελεύθερο χρόνο των Γάλλων. Οι αιτήσεις για πρόωρη
συνταξιοδότηση, που μέχρι πριν από λίγα χρόνια ταυτιζόταν με την κοινωνική
περιθωριοποίηση, έχουν πολλαπλασιαστεί. Οι νέοι επιλέγουν να κερδίζουν
λιγότερα, αλλά να ζουν καλύτερα. Οι εταιρείες αρχίζουν να προσφέρουν
δραστηριότητες για μετά τη δουλειά. Στα νότια περίχωρα του Παρισιού, δύο
δασκάλες ανέλαβαν να απασχολούν τα παιδιά των γονέων που τους αρέσουν τα long
weekends. Η οργάνωση «Περιπέτειες στο τέλος του κόσμου» έχει περισσότερες
δουλειές από ποτέ. Ένας νέος όρος έχει εισαχθεί στην καθημερινή
πραγματικότητα: οι baladeurs, εκείνοι που τους αρέσει να σουλατσάρουν. Και η
Στατιστική Υπηρεσία αποκάλυψε ότι το 2001 η Γαλλία ανέβηκε στην πρώτη θέση των
γεννήσεων στην Ευρώπη, μαζί με την Ιρλανδία. 
Η εργασία δεν αποτελεί πλέον τη μεγάλη ιδεολογία της εποχής, εξηγεί ο
κοινωνιολόγος Μισέλ Μαφεσολί. Αυτό που καθορίζει τον πολίτη δεν είναι πλέον το
πού ή πόσο δουλεύει, αλλά το τι κάνει τα Σαββατοκύριακα. Το 35ωρο είναι ένα
σύμπτωμα μιας πραγματικής επανάστασης στη νοοτροπία και ανταποκρίνεται σε μια
καινούργια επιθυμία: περισσότερος ελεύθερος χρόνος για καλύτερη και
ουσιαστικότερη ζωή. Αλλά το θέμα αυτό δεν θα εμφανιστεί στην προεκλογική
εκστρατεία. Οι σοσιαλιστές δεν μπορούν να το συνδέσουν με τη μείωση της
ανεργίας. Και η Δεξιά ξέρει καλά - όπως είπε ο πρώην πρωθυπουργός Αλαίν Ζυππέ
- πως κανείς δεν μπορεί να κερδίσει τις εκλογές αν αντιταχθεί στην εβδομάδα 35 ωρών.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17267N542</ED>
<ID>
ID:306331

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N54&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2><H2>Ο κόσμος...
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

... τώρα πιστεύει πως η Αμερική έχει χάσει τα λογικά της! Στην αρχή, είχαμε
νομίσει πως αυτό το είχε πει κάποιος από τους κακούς ηγέτες που κυβερνούν
κάποια από τις κακές χώρες που συνθέτουν τον «άξονα του κακού». Τώρα που
μάθαμε πως αυτά τα λόγια βγήκαν από το στόμα της αλησμόνητης Μαντλίν Ωλμπράιτ,
τι να πούμε; Τι να προσθέσουμε παραπάνω σε όσα είπαν η Γαλλία, η Γερμανία, η
Ιταλία, η Ισπανία, ολόκληρη η Ευρωπαϊκή Ένωση; <H3>Η συγχώνευση...
</H3>
... της αμερικανικής με την ισραηλινή πολιτική βρίσκεται σε πλήρη εξέλιξη. Ο
πρόεδρος Μπους και τα «γεράκια» του έχουν υιοθετήσει για τα καλά τα δύο πάγια
επιχειρήματα που χρησιμοποιούν οι σιωνιστές για να δικαιολογήσουν την
επιθετικότητά τους. Πρώτον: «Υποφέραμε πολύ. Αυτό μας δίνει το απόλυτο
δικαίωμα να επιτεθούμε σε οποιονδήποτε πιστεύουμε πως μας απειλεί». Και
δεύτερον: «Βρισκόμαστε μπροστά σε μια θανάσιμη τρομοκρατική απειλή. Θα κάνουμε
ό,τι θέλουμε και ας λένε ο ΟΗΕ, οι Συμβάσεις της Γενεύης και το Διεθνές
Δίκαιο». <H3>Τα κηρύγματα...
</H3>
... της κυβέρνησης Μπους για την απελευθέρωση των λαών του Ιράκ και του Ιράν
από τους καταπιεστές τους δεν είναι καθόλου πειστικά - τουλάχιστον για τον
Αμερικανό αρθρογράφο Έρικ Μαργκόλις. Αν ήθελε, γράφει, ο πρόεδρος Μπους να
προαγάγει τη δικαιοσύνη και τα ανθρώπινα δικαιώματα, θα μπορούσε να αρχίσει
πρώτα από τα αμερικανικά προτεκτοράτα: το Μαρόκο, ένα μεσαιωνικό αστυνομικό
κράτος, την Τυνησία και την Αίγυπτο, δικτατορίες που παραβιάζουν με τον
απεχθέστερο τρόπο τα ανθρώπινα δικαιώματα, την Τουρκία, ένα μιλιταριστικό
κράτος με δημοκρατικό μανδύα, όπου τα βασανιστήρια και οι πολιτικές δολοφονίες
είναι στην ημερησία διάταξη, τις αραβικές μοναρχίες του πετρελαίου που
διατηρούνται στον θρόνο τους από τα αμερικανικά στρατεύματα. Και την
Παλαιστίνη, όπου ένας ολόκληρος λαός εξοντώνεται από έναν βάρβαρο στρατό που
χρησιμοποιεί αμερικανικά τανκς και ελικόπτερα, χρηματοδοτείται από αμερικανικά
δολάρια και αποκρούει τη διεθνή κατακραυγή με αμερικανικά βέτο στον ΟΗΕ. <H3>Η σιωπή...
</H3>
... της αμερικανικής αντιπολίτευσης και η πολεμική υστερία έχουν
αποσταθεροποιήσει το αμερικανικό πολιτικό σύστημα. Το Κογκρέσο και τα μέσα
ενημέρωσης έχουν γίνει «τσιρ λίντερς» του πολέμου του Μπους. Οι «περιστερές»
από τη μία ημέρα στην άλλη μεταμορφώνονται σε «γεράκια» (ο Αμερικανός υπουργός
Εξωτερικών Κόλιν Πάουελ συντονίστηκε και αυτός χθες με τον πρόεδρό του,
ζητώντας την ανατροπή τού Σαντάμ). Πολλές χώρες διαπιστώνουν τώρα πως η
πραγματική απειλή δεν είναι ούτε ο «άξονας του κακού» ούτε οι «απείθαρχες»
χώρες, όπως το Ιράν, το Ιράκ ή η Βόρειος Κορέα. Αυτό που τις ανησυχεί
περισσότερο είναι η «απείθαρχη» Αμερική, που μοιάζει να έχει κυριευτεί από
αμόκ και ανάβει φωτιές σε κάθε γωνιά του κόσμου. Η Αμερική του Μπους - και όχι
κάποιος πρωτόγονος φανατικός των σπηλαίων - είναι η μεγαλύτερη απειλή που έχει
σήμερα μπροστά του ο ανθρώπινος πολιτισμός. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N54</CAT>
<ED>
Κωδικός άρθρου: A17267N543</ED>
<ID>
ID:306367

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N54&aa=3</URL></REF>


Article

<CATEGORY>vin08</CATEGORY>

 <H2>Αναδρομικός ΦΠΑ
</H2><H4>Χιλιάδες μικρομεσαίοι κινδυνεύουν με πρόσθετο χαράτσι
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Στη γωνία περιμένει η Εφορία εκατοντάδες χιλιάδες επιχειρήσεις και
επιτηδευματίες που θα πρέπει να καταβάλουν επιπλέον ΦΠΑ για την τριετία 1999-
2001 εφόσον τα συνολικά δηλωθέντα ακαθάριστα έσοδά τους είναι μικρότερα από
αυτά που προκύπτουν με βάση τα αντικειμενικά κριτήρια. 
Πρόκειται για αναδρομικό χαράτσι της Εφορίας που αφορά συνολικά 500.000
επιχειρήσεις εμπορίας και παραγωγής με βιβλία Β' κατηγορίας, καθώς και
επιχειρήσεις παροχής υπηρεσιών που έχουν ακαθάριστα έσοδα μέχρι 20.000.000
δρχ. και τηρούν βιβλία Β' ή προαιρετικά Γ' κατηγορίας. Οι επιχειρήσεις αυτές,
υποχρεούνται για κάθε τριετία λειτουργίας τους με αφετηρία τη χρήση 1999 να
συγκρίνουν τα ακαθάριστα έσοδα που δήλωσαν στην Εφορία με το άθροισμα τεσσάρων
προσδιοριστικών παραγόντων με τους οποίους η Εφορία υπολογίζει με τεκμαρτό
τρόπο τα ακαθάριστα έσοδά τους. Στην περίπτωση που τα έσοδα αυτά είναι
μεγαλύτερα από τα δηλωθέντα τότε η επιχείρηση ή ο επιτηδευματίας θα πρέπει να
καταβάλει τον ΦΠΑ που αναλογεί στη διαφορά επί των ακαθαρίστων εσόδων. Τα
τέσσερα κριτήρια είναι οι αγορές που πραγματοποιήθηκαν σε κάθε χρήση, οι
πραγματικές δαπάνες της επιχείρησης ή του επιτηδευματία (ενοίκια, μισθοί,
εργοδοτικές εισφορές κ.ά.), οι αποσβέσεις που αναγράφονται στα βιβλία καθώς
και το περιθώριο κέρδους όπως προκύπτει από την εφαρμογή του μοναδικού
συντελεστή καθαρού κέρδους. 
Ο υπολογισμός του φόρου 
Με βάση υπολογισμούς ο πρόσθετος ΦΠΑ που θα κληθούν να καταβάλουν πολλοί από
τους υπόχρεους μπορεί να ανέλθει σε αρκετά εκατομμύρια δραχμές. Και αυτό χωρίς
να υπολογίζεται το γεγονός ότι η Εφορία, αργά ή γρήγορα, θα καλέσει όσους
εμφανίζουν υψηλότερα τεκμαρτά ακαθάριστα έσοδα σε σχέση με τα δηλωθέντα να
καταβάλουν και το φόρο εισοδήματος που αναλογεί στη διαφορά αυτή χωρίς
πρόστιμα και προσαυξήσεις. Σχετική διάταξη με την οποία δίνεται η δυνατότητα
υπολογισμού του φόρου εισοδήματος με βάση τα 4 κριτήρια περιελήφθη ήδη στο
νομοσχέδιο για την επιχειρηματικότητα που κατατέθηκε στη Βουλή. 
Με χθεσινή απόφαση του υφυπουργού Οικονομικών κ. Απόστολου Φωτιάδη παρέχονται
διευκρινίσεις για τον τρόπο με τον οποίο οι φορολογούμενοι θα υπολογίζουν τα
τεκμαρτά ακαθάριστα έσοδά τους και θα υποβάλουν τη σχετική δήλωση απόδοσης του
ΦΠΑ στην Εφορία. Παράλληλα προβλέπεται παράταση μέχρι την 31.3.2002 της
αρχικής προθεσμίας για την υποβολή της δήλωσης υπολογισμού του επιπλέον ΦΠΑ
που έληγε στις 25 Φεβρουαρίου 2002. Επίσης, τροποποιείται ο νόμος και
παρέχεται η δυνατότητα καταβολής του φόρου σε 6 ίσες μηνιαίες δόσεις, όχι
μικρότερες των 300 ευρώ η καθεμία. 
Οι συνέπειες 
Με την ανακοίνωση καλούνται οι επιχειρήσεις που οφείλουν επιπλέον ΦΠΑ - με
βάση τη διαδικασία των αντικειμενικών κριτηρίων - να υποβάλουν τη σχετική
δήλωση υπολογισμού και καταβολής του ΦΠΑ καθώς σε διαφορετική περίπτωση θα
υποστούν τις συνέπειες του φορολογικού ελέγχου και θα επιβαρυνθούν με τις
προσαυξήσεις που προβλέπει η νομοθεσία (4,5% τον μήνα) για τις περιπτώσεις
ανακρίβειας των φορολογικών στοιχείων. 
Στην εγκύκλιο αναφέρονται οι επιτηδευματίες και οι επιχειρήσεις που
εξαιρούνται από την εφαρμογή του μέτρου. Μεταξύ αυτών είναι οι αμιγώς
ελεύθεροι επαγγελματίες, οι τεχνικές επιχειρήσεις, οι μεικτές επιχειρήσεις με
βιβλία Γ' κατηγορίας, οι γεωργικές επιχειρήσεις και οι αγρότες του ειδικού
καθεστώτος. 
<H3>ΑΝΤΙΔΡΑΣΕΙΣ
</H3><H3>Κατάληψη Εφοριών
</H3>
Την έντονη αντίδραση του εμπορικού συλλόγου και συνολικά των μικρομεσαίων
επιχειρηματιών και επιτηδευματιών έχει ήδη προκαλέσει η υποχρέωση αναδρομικής
καταβολής του ΦΠΑ για την τριετία 1999-2001 με βάση τα αντικειμενικά κριτήρια.
Χθες η Ομοσπονδία Εμπορικών Συλλόγων της Κρήτης προχώρησε σε κατάληψη όλων των
Εφοριών στο νησί σε ένδειξη διαμαρτυρίας για το μέτρο της «συνάφειας» όπως
αποκαλείται ο προσδιορισμός των ακαθάριστων εσόδων και του ΦΠΑ των
επιχειρήσεων με βάση αντικειμενικά κριτήρια. 
Οι αντιδράσεις από την πλευρά των εμπόρων και των μικρομεσαίων επιχειρήσεων
αναμένεται να συνεχισθούν παρά τη χθεσινή απόφαση του υπουργείου Οικονομικών
να δώσει τη δυνατότητα πληρωμής του επιπλέον ΦΠΑ σε 6 δόσεις αντί για εφάπαξ.
Ο εμπορικός σύλλογος προσανατολίζεται να προχωρήσει σε κατάληψη και άλλων
Εφοριών αν η κυβέρνηση δεν πάρει πίσω το συγκεκριμένο μέτρο.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17267N551</ED>
<ID>
ID:306288

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N55&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πρωτοβουλίες για την ανεργία
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Ο ιστορικός - όπως χαρακτηρίσθηκε - «συμβιβασμός» των υπουργών Οικονομικών της
Ε.Ε. που οδήγησε στη «χλιαρή» αντιμετώπιση της Γερμανίας για το δημοσιονομικό
της πρόβλημα δεν αποτελεί μόνο μια προσπάθεια των 15 να διαφυλάξουν την
ενότητα στους κόλπους της Ευρωπαϊκής Ένωσης. 
Στην ουσία, ο συμβιβασμός αυτός αποτελεί ξεκάθαρη παραδοχή από τους καθ' ύλην
αρμόδιους υπουργούς της Ε.Ε. ότι το πρόβλημα της ανεργίας έχει προσλάβει
επικίνδυνες διαστάσεις. Και η Γερμανία είναι μία από τις χώρες που η ανεργία
έχει αυξηθεί σημαντικά προκαλώντας κοινωνικές αλλά και πολιτικές παρενέργειες.
Αυτός φαίνεται να είναι ένας από τους λόγους που συνηγορούσε στο να υπάρξει
μια διασταλτική ερμηνεία της συνθήκης του Μάαστριχτ από τους «15» αφού η λήψη
μέτρων μείωσης των ελλειμμάτων θα μπορούσε να επιδεινώσει το πρόβλημα της
ανεργίας στην ισχυρότερη ευρωπαϊκή οικονομία. 
Ωστόσο είναι γνωστό ότι η ανεργία δεν είναι ένα πρόβλημα που συνδέεται μόνο με
τις φάσεις του οικονομικού κύκλου. Μάλιστα, πληθαίνουν οι ενδείξεις ότι το
πρόβλημα έχει αποκτήσει μονιμότερο χαρακτήρα απ' ό,τι στο παρελθόν. Γι' αυτό
και απαιτείται η λήψη μέτρων και η ανάληψη συγκεκριμένων πρωτοβουλιών για την
αντιμετώπισή της. Και η Ελλάδα πρέπει να είναι από τις χώρες που θα κινηθούν
πρώτες προς την κατεύθυνση αυτή, αφού βρίσκεται στη δεύτερη θέση με το
υψηλότερο ποσοστό ανεργίας (11%) στην Ε.Ε. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17267N552</ED>
<ID>
ID:306364

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N55&aa=2</URL></REF>


Article

<CATEGORY>vin08</CATEGORY>

 <H2>Έλληνες επενδύουν στην Τουρκία
</H2><H4>Ποντάρουν στην τουρκική αγορά 46 ελληνικές επιχειρήσεις
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Την σταθεροποίηση της τουρκικής οικονομίας για να δουν να αποδίδουν τα
επενδυτικά τους σχέδια αλλά και άλλες επιχειρηματικές πρωτοβουλίες περιμένουν
46 ελληνικές επιχειρήσεις που έχουν συμφέροντα στη γείτονα χώρα. 
Ήδη αρκετές από αυτές έχουν διεισδύσει στη μεγάλη, αλλά με μικρή προς το παρόν
αγοραστική ικανότητα, αγορά της γειτονικής χώρας, άλλες έχουν περιορίσει την
παρουσία τους σε επίπεδο εμπορικών δραστηριοτήτων, ενώ δεν είναι λίγες οι
επιχειρήσεις εκείνες που έχουν υπογράψει συμφωνίες στρατηγικής συνεργασίας με
μεγάλους τουρκικούς ομίλους. Ανάλογο ενδιαφέρον για επενδυτικές δραστηριότητες
στην Ελλάδα εκδηλώνεται και από Τούρκους επιχειρηματίες, μεταξύ των οποίων και
ο Σαρίκ Τάρα επικεφαλής του ομίλου ΕΝΚΑ, ο οποίος καλύπτει ένα ευρύ φάσμα
δραστηριοτήτων, από τις τηλεπικοινωνίες μέχρι και τις κατασκευές. Ο τελευταίος
έχει ήδη προχωρήσει σε αρχικές συμφωνίες για κοινές επενδύσεις με ελληνικούς
ομίλους, τόσο στην Ελλάδα όσο και στην Τουρκία. 
Ενδιαφέρον τουρκικών εταιρειών 
Πρόσφατα, ενδιαφέρον για επενδύσεις στην Ελλάδα εκδηλώθηκε από δύο τουρκικές
εταιρείες από τις οποίες η μία δραστηριοποιείται στο χώρο των οικοδομικών
υλικών και η άλλη στις κατασκευές εσωτερικών και εξωτερικών θυρών. Η πρώτη,
που είναι και η μοναδική τουρκική εταιρεία που παράγει ένα εξειδικευμένο
προϊόν - παράγωγο του τσιμέντου (χρησιμοποιείται για επικάλυψη εξωτερικών
τοίχων κτιρίων), διαθέτει δύο εργοστάσια στην Τουρκία και ενδιαφέρεται να
κατασκευάσει και ένα τρίτο ακόμη στην Ελλάδα, από κοινού με ελληνική εταιρεία.
Έλληνα εταίρο αναζητεί και η δεύτερη, προκειμένου να ιδρύσουν κοινή εταιρεία η
οποία θα αναλάβει τις εξαγωγές των προϊόντων της στις αγορές της Ευρωπαϊκής
Ένωσης. 
Διείσδυση με εξαγορές 
Αμέσως μετά το «λειώσιμο των πάγων» στις ελληνοτουρκικές σχέσεις, οι Έλληνες
επιχειρηματίες έσπευσαν να καταλάβουν θέσεις στην τουρκική αγορά, μέσα από
εξαγορές και συμμετοχές στα μετοχικά κεφάλαια τουρκικών εταιρειών. 
Στο χώρο των τροφίμων η εισηγμένη στο ΧΑΑ εταιρεία Cardico εξαγόρασε το 50,01%
της Kardalco που έχει μονάδα επεξεργασίας φουντουκιού και ξηρών καρπών στην
Κερασούντα, ενώ η Sea Farm Ionian, που δραστηριοποιείται στον κλάδο των
ιχθυοκαλλιεργειών, κατέχει πλειοψηφικό πακέτο μετοχών στην ομοειδή εταιρεία
ΙΚΝΑΝΚ. 
Στο χώρο της πληροφορικής η Datamedia συμμετέχει με 50% στην Porcan Holding
στην οποία ανήκει η Porcan Bilgisayar και με 95% στην DMT, ενώ η Despec Hellas
συμμετέχει κατά 50% στην επενδυτική εταιρεία Desbil στην οποία ανήκει κατά 50%
η Despec Turkey. 
Η Intrasoft, η οποία έχει ήδη συγχωνευτεί με τη μητρική της Intracom, έχει
αποκτήσει το 20% της εταιρείας Gantek η οποία διαθέτει γραφεία σε
Κωνσταντινούπολη, Σμύρνη, Άγκυρα καθώς και δίκτυο πωλήσεων σε ολόκληρη την
Τουρκία. 
Εξάλλου ο όμιλος Πουλιάδη συμμετέχει κατά 50% στην εταιρεία Index η οποία έχει
καταθέσει αίτηση για την εισαγωγή των μετοχών της στο Χρηματιστήριο της
Κωνσταντινούπολης. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N56</CAT>
<ED>
Κωδικός άρθρου: A17267N561</ED>
<ID>
ID:306289

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N56&aa=1</URL></REF>


Article

<CATEGORY>vin08</CATEGORY>

 <H2>Τέταρτη εταιρεία κινητής τηλεφωνίας από το Πάσχα
</H2>
Μέχρι το Πάσχα αναμένεται να εμφανιστεί στην ελληνική αγορά τηλεπικοινωνιών η
τέταρτη εταιρεία κινητής τηλεφωνίας. Πρόκειται για την Info-Quest, η οποία
προχωρά στην εγκατάσταση δικτύου κινητής και σταθερής τηλεφωνίας με στόχο την
παροχή ολοκληρωμένων τηλεπικοινωνιακών υπηρεσιών. 
Η εταιρεία υπέγραψε σύμβαση εθνικής περιαγωγής (national roaming) με την
Vodafone. Συγκεκριμένα, τα δίκτυα κινητής τηλεφωνίας των δύο εταιρειών θα
συνδεθούν μεταξύ τους ώστε οι συνδρομητές της Info-Quest να επικοινωνούν μέσω
του δικτύου της Vodafone σε περιοχές όπου το δίκτυο της Info-Quest δεν θα
παρέχει κάλυψη. Έτσι παρέχεται η δυνατότητα στην Info-Quest να ενεργοποιήσει
γρήγορα τις υπηρεσίες κινητής τηλεφωνίας σε πανελλήνια κλίμακα. 
Επιπλέον, η Info-Quest επιβεβαίωσε χθες ότι βρίσκεται σε διερευνητικές
συζητήσεις με τον Κυπριακό Τηλεπικοινωνιακό Οργανισμό (ΑΤΗΚ) για συνεργασία
στην Ελλάδα. Η ΑΤΗΚ εξετάζει το ενδεχόμενο να επενδύσει ποσό ύψους 50 εκατ.
ευρώ (17 δισ. δρχ.) στην Info-Quest προκειμένου να επιταχυνθούν οι
τηλεπικοινωνιακές επενδύσεις της εταιρείας. 
Το δίκτυο της κινητής τηλεφωνίας θα παρέχει υπηρεσίες φωνής, σύντομων γραπτών
μηνυμάτων (SMS) και μεταφοράς πακέτων δεδομένων με την τεχνολογία GPRS, ενώ θα
υποστηρίζει τόσο τους συνδρομητές με συμβόλαιο όσο και τους συνδρομητές των
καρτοκινητών τηλεφώνων. 
Υπενθυμίζεται ότι η Info-Quest κατέχει άδεια παροχής τηλεπικοινωνιακών
υπηρεσιών στην κινητή τηλεφωνία από τον περασμένο Ιούλιο, ενώ η Quest
Wireless, θυγατρική της Info-Quest, κατέχει άδεια παροχής τηλεπικοινωνιακών
υπηρεσιών στη σταθερή τηλεφωνία (WLL) από τον Ιανουάριο του 2001.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17267N571</ED>
<ID>
ID:306290

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N57&aa=1</URL></REF>


Article

<CATEGORY>vin08</CATEGORY>

 <H2>Στο 4,4% ο τιμάριθμος τον Ιανουάριο
</H2>
Ο υπουργός Οικονομίας κ. Νίκος Χριστοδουλάκης δεν έκρυψε χθες την ανησυχία του
για τις πληθωριστικές πιέσεις, χαρακτηρίζοντας «ασυνήθιστα υψηλό» τον
τιμάριθμο του Ιανουαρίου. 
Σύμφωνα με πληροφορίες, ο δείκτης διαμορφώθηκε πράγματι στο πολύ υψηλό επίπεδο
του 4,3%-4,4%, αν και ο υπουργός περιορίσθηκε χθες να πει ότι ήταν «πάνω από
4%». Η επίσημη ανακοίνωση για τον πληθωρισμό θα γίνει αύριο. 
Κατά τον κ. Χριστοδουλάκη, η άνοδος αυτή οφείλεται κυρίως στις καιρικές
συνθήκες, δηλαδή στην κακοκαιρία, η οποία οδήγησε σε άνοδο των τιμών των
οπωροκηπευτικών, αλλά και στα καύσιμα, τα οποία είχαν πολύ χαμηλές τιμές τον
Ιανουάριο του 2001, ενώ τώρα επανήλθαν σε υψηλότερα επίπεδα. 
Μάλιστα, ο ίδιος πρόσθεσε ότι ανάλογο πρόβλημα αντιμετώπισαν και οι άλλες
χώρες της Ευρωπαϊκής Ένωσης, όπως προέκυψε από τη συζήτηση για τις επιπτώσεις
του ευρώ στον πληθωρισμό που είχαν οι υπουργοί Οικονομίας των «15» τη Δευτέρα
στο ECOFIN. Πάντως, οι επιπτώσεις του ίδιου του ευρώ στον τιμάριθμο ήταν
ασήμαντες, υποστήριξε ο κ. Χριστοδουλάκης. Ο ίδιος εξέφρασε την εκτίμηση ότι ο
δείκτης θα αρχίσει να μειώνεται από τον Φεβρουάριο και θα συνεχίσει την
αποκλιμάκωση με ταχύτερο ρυθμό από τον Μάρτιο, «αλλά δεν παύει να αποτελεί ένα
δυσάρεστο φαινόμενο», όπως είπε χαρακτηριστικά. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17267N572</ED>
<ID>
ID:306338

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N57&aa=2</URL></REF>


Article

<CATEGORY>vin08</CATEGORY>

 <H2>Ρεκόρ απολύσεων το 2001
</H2><H4>Γυναίκες- νέοι τα μεγάλα θύματα της ανεργίας στην Ελλάδα
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Κατά 11,7% (600.000 άτομα περίπου) αυξήθηκαν οι απολύσεις στον ιδιωτικό
τομέα το έτος 2001. Η κατά 11,7% αύξηση των απολύσεων επισκιάζει ακόμη και την
εντυπωσιακή αύξηση των νέων θέσεων εργασίας το περασμένο έτος σε πανελλαδικό
επίπεδο. 
Ρεκόρ απολύσεων κατέγραψαν οι υπηρεσίες του ΟΑΕΔ. Τα επίσημα στοιχεία του
οργανισμού για το διάστημα Ιανουαρίου-Δεκεμβρίου 2001 δείχνουν ότι έγιναν
1.033.083 νέες προσλήψεις έναντι 978.266 το 2000 (αύξηση κατά 5,6%). Ωστόσο οι
απολύσεις έφθασαν τις 597.575 έναντι 534.805 που ήταν το 2000. 
Πάντως, η ανεργία στη χώρα μας καλπάζει και έχει αναδειχθεί στο μεγαλύτερο
κοινωνικό πρόβλημα. Τα στατιστικά στοιχεία δείχνουν ότι οι γυναίκες, οι νέοι
(μέχρι 24 ετών) και οι απόφοιτοι Λυκείου είναι τα μεγαλύτερα θύματα της
ανεργίας στη χώρα μας. 
Για το 2002 οι προβλέψεις δίνουν ένα ποσοστό για την ανεργία στο 10,7%
(σημειώνοντας ελαφρά πτώση) όταν στην Ευρωπαϊκή Ένωση ο μέσος όρος της
ανεργίας θα τρέχει με 7,7%. Έτσι και το νέο έτος η χώρα μας (μαζί με την
Ισπανία) θα κρατά τα θλιβερά πρωτεία της ανεργίας στην Ε.Ε. των 15. Στην
ευρωζώνη το χαμηλότερο ποσοστό ανεργίας αναμένεται να παρατηρηθεί στο
Λουξεμβούργο (το 2001), ενώ στην Αυστρία, την Ιρλανδία, την Πορτογαλία και την
Ολλανδία η ανεργία αναμένεται να διατηρηθεί σε επίπεδα κατω τού 4%. 
Σημειώνεται ότι η ανεργία στη χώρα μας, σύμφωνα με τα τελευταία διαθέσιμα
στοιχεία της ΕΣΥΕ ( Εθνική Στατιστική Υπηρεσία), χτυπάει τις γυναίκες (16,3%
των ανέργων έναντι 7,2% των ανδρών), αλλά και συγκεκριμένες περιφέρειες, όπως
το Νότιο Αιγαίο (16,2%), τη Δυτική Μακεδονία, τη Στερεά Ελλάδα-Ευβοια (14,6%). 
Επίσης, οι απόφοιτοι Λυκείου αποτελούν την πλειονότητα των ανέργων(38%) έναντι
9,6% των κατόχων πτυχίου ανώτερης ή ανώτατης εκπαίδευσης και 9,9% των
υπολοίπων. 
Σε επίπεδο Ευρωπαϊκής Ένωσης, η ανεργία των νέων (15-24 ετών) στη χώρα μας
φθάνει το 29,5% (είναι η δεύτερη υψηλότερη μετά την Ιταλία), ενώ η Ελλάδα
παρουσιάζει ιδιαίτερα υψηλά ποσοστά στους ανέργους μακράς διαρκείας (για πάνω
από ένα έτος) με 56,7%. Ακόμη έχει καταγραφεί ότι το 45% των Ελλήνων ανέργων
είναι νέοι άνεργοι, καθώς αναζητούν εργασία για πρώτη φορά (είναι το δεύτερο
υψηλότερο ποσοστό στην Ε.Ε.). <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17267N581</ED>
<ID>
ID:306291

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N58&aa=1</URL></REF>


Article

<CATEGORY>vin08</CATEGORY>

 <H5>ΑΣΦΑΛΙΣΤΙΚΟ </H5><H2>Θερινή μεταρρύθμιση
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Νίκος Χριστοδουλάκης: Το Ασφαλιστικό είναι θέμα της επόμενης δεκαετίας

Έως το καλοκαίρι - το αργότερο έως το τέλος του - εκτιμούν αρμόδιες
κυβερνητικές πηγές ότι θα υιοθετηθεί το νέο ασφαλιστικό σύστημα, για το οποίο
ασκήθηκε και πάλι πίεση από τις Βρυξέλλες, με αφορμή τη συζήτηση, τη Δευτέρα,
του ελληνικού Προγράμματος Σταθερότητας. 
Οι ίδιες πηγές αφήνουν να εννοηθεί ότι κατευθύνονται σε μια «ήπια λύση», αν
και υποστηρίζουν πως η λύση αυτή θα μπορεί να χαρακτηρισθεί ως μεταρρύθμιση
και δεν θα είναι μία απλή τροποποίηση. 
Στο ίδιο συμπέρασμα οδηγούν, άλλωστε, και οι χθεσινές σχετικές δηλώσεις του
υπουργού Οικονομίας κ. Νίκου Χριστοδουλάκη, ότι «τα μεγέθη δεν είναι
ανησυχητικά» και δεν θα είναι ούτε τα επόμενα χρόνια, ακόμη και μετά το 2012.
Είναι θέμα των επόμενων δεκαετιών, είπε χαρακτηριστικά ο κ. Χριστοδουλάκης, ο
οποίος δεν θέλησε να ανοίξει τα χαρτιά του για το καυτό αυτό θέμα που
απασχόλησε και το Συμβούλιο Υπουργών Οικονομίας, προχθές στις Βρυξέλλες. 
Φήμες για αντιπαράθεση 
Ο υπουργός Οικονομίας είπε ότι «δεν τον αφορά καθόλου» η συζήτηση και η
φημολογία περί αντιπαράθεσής του με τον υπουργό Εργασίας κ. Δημ. Ρέππα, για το
θέμα της χρηματοδότησης του Ασφαλιστικού. 
Οι σχετικές πληροφορίες κυκλοφόρησαν την περασμένη εβδομάδα με αφορμή τη
συνάντηση των δύο υπουργών με τον Πρωθυπουργό κ. Κ. Σημίτη για το Ασφαλιστικό. 
Το ενδεχόμενο να χρειάζονται πρόσθετοι πόροι ή όχι για την κάλυψη των αναγκών
του Ασφαλιστικού «θα προκύψει από τη συζήτηση», είπε ο κ. Χριστοδουλάκης. Και
πρόσθεσε ότι «δεν έχει τεθεί θέμα δημιουργίας Ταμείου για τη χρηματοδότηση του
Ασφαλιστικού». 
Πρόωρη συζήτηση 
«Η συζήτηση τώρα είναι πρόωρη», ανέφερε κατ' επανάληψιν ο υπουργός Οικονομίας
απαντώντας στις σχετικές ερωτήσεις που έπεσαν βροχή, καθώς το θέμα έχει
επανέλθει στην επικαιρότητα εξαιτίας της συνάντησης με τον Πρωθυπουργό, αλλά
και την παρέμβαση των «15» στις Βρυξέλλες. Ο κ. Χριστοδουλάκης θύμισε ότι,
σύμφωνα με τη δήλωση του Πρωθυπουργού, ο διάλογος για το Ασφαλιστικό θα
αρχίσει στο τέλος Μαρτίου, μετά τη Σύνοδο Κορυφής της Βαρκελώνης, όπου θα
συζητηθεί το γενικό πλαίσιο αντιμετώπισης του προβλήματος της γήρανσης του
πληθυσμού στην Ευρώπη.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17267N582</ED>
<ID>
ID:306339

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N58&aa=2</URL></REF>


Article

<CATEGORY>vin08</CATEGORY>

 <H2>Έλεγχοι για τα χρέη
</H2>
Εντολές προς τους εφόρους της Αττικής και τους προϊσταμένους των Περιφερειακών
Ελεγκτικών Κέντρων να εντείνουν τους φορολογικούς ελέγχους για τη σύλληψη της
φοροδιαφυγής και την αύξηση των δημοσίων εσόδων έδωσε χθες ο υφυπουργός
Οικονομικών κ. Απόστολος Φωτιάδης σε συνάντηση που είχε μαζί τους. Ο
υφυπουργός κάλεσε επίσης τους εφόρους να αξιοποιήσουν όλο το οπλοστάσιο της
νομοθεσίας για την είσπραξη των ληξιπρόθεσμων χρεών που έχουν οι οφειλέτες του
Δημοσίου. Δηλαδή να εφαρμόζουν όλα τα αναγκαστικά μέτρα που προβλέπει η
νομοθεσία (κατασχέσεις και πλειστηριασμούς των περιουσιακών τους στοιχείων)
όταν αυτό κρίνεται αναγκαίο για την είσπραξη των οφειλών. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17267N583</ED>
<ID>
ID:306374

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N58&aa=3</URL></REF>


Article

<CATEGORY>vin08</CATEGORY>

 <H2>Στήριξη επιχειρήσεων τουριστικού κλάδου
</H2>
Τη λήψη μιας σειράς μέτρων για τη στήριξη των επιχειρήσεων του τουριστικού
κλάδου ζητούν οι ιδιοκτήτες των ταξιδιωτικών γραφείων και οι συνεργαζόμενες
τουριστικές επιχειρήσεις (πούλμαν, γιοτ, ναυτικοί πράκτορες). Σε συγκέντρωση
που είχαν χθες οι εκπρόσωποι των τουριστικών φορέων, μεταξύ άλλων, ζητούν: 
* Παράταση της απόδοσης του ΦΠΑ και των εισφορών ΙΚΑ και ΤΑΝΠΥ, καθώς
και των υπολοίπων δόσεων φόρου εισοδήματος και άλλων φορολογικών αντικειμένων. 
* Επιδότηση της απασχόλησης εργασίας του υφιστάμενου προσωπικού. 
* Πρόβλεψη για την αντιμετώπιση των επισφαλειών από απαιτήσεις
ticketing και εξειδικευμένων μεγάλων απωλειών (πτωχεύσεις κ.τ.λ.). 
* Μείωση των τελών ελλιμενισμού των σκαφών στις μαρίνες και πάγωμα των
τιμών εισόδου στα μουσεία και τους αρχαιολογικούς χώρους.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17267N584</ED>
<ID>
ID:306393

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N58&aa=4</URL></REF>


Article

<CATEGORY>vin08</CATEGORY>

 <H2>Αύξηση τζίρου - κερδών
</H2>
Αύξηση του κύκλου εργασιών κατά 31% και της λειτουργικής κερδοφορίας κατά 57%
εμφανίζουν τα προσωρινά οικονομικά αποτελέσματα της θυγατρικής εταιρείας του
ΕΟΤ, Ελληνικά Τουριστικά Ακίνητα Α.Ε. (ΕΤΑ), για το 2001. Συνολικά από τα
καζίνα, τις μαρίνες, τις τουριστικές επιχειρήσεις και τα μισθώματα η ΕΤΑ είχε
έσοδα ύψους 36,6 δισ. δρχ., έναντι 27,9 δισ. δρχ. το 2000 και 23,5 δισ. δρχ.
το 1999. Το μεγαλύτερο μέρος του τζίρου και των κερδών της ΕΤΑ προέρχεται από
το Καζίνο Πάρνηθας, ο κύκλος εργασιών του οποίου το 2001 έφθασε τα 24,2 δισ.
δρχ., έναντι 15,9 δισ. δρχ. το 2000. Συνολικά στο καζίνο κόπηκαν πέρυσι
388.000 εισιτήρια έναντι 288.000 το 2000. Σύμφωνα με την ΕΤΑ, το υπό
ιδιωτικοποίηση Καζίνο Πάρνηθας προσήγγισε πλέον σε παραγωγικότητα και
κερδοφορία τα μεγέθη των ιδιωτικών ανταγωνιστικών καζίνων.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17267N585</ED>
<ID>
ID:306408

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N58&aa=5</URL></REF>


Article

<CATEGORY>vin08</CATEGORY>

 <H2>Διώχνει 5.800 η Βritish Αirways
</H2><H4>Οι ζημιές αγγίζουν εκείνες της περιόδου της ιδιωτικοποίησής της το 1987
</H4>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Νέες μαζικές απολύσεις ανακοίνωσε χθες ο βρετανικός αερομεταφορέας British
Airways, πασχίζοντας να επιστρέψει στην κερδοφορία μετά το μεγάλο πλήγμα που
δέχθηκε - όπως και οι άλλες αεροπορικές εταιρείες - από τα τραγικά γεγονότα
της 11ης Σεπτεμβρίου. 
Νέες περικοπές. Στο έδαφος καθηλώνει 49 αεροσκάφη της η British Airways
προσπαθώντας να συνέλθει από το πλήγμα που κατάφεραν στις αερομεταφορές οι
τρομοκρατικές επιθέσεις της 11ης Σεπτεμβρίου

Η εταιρεία ανακοίνωσε χθες ότι θα προχωρήσει στην απόλυση 5.800 εργαζομένων
της, αυξάνοντας τον συνολικό αριθμό των απολύσεων που πραγματοποίησε μετά την
τρομοκρατική επίθεση στις Ηνωμένες Πολιτείες στις 13.000 ή περίπου στο 25% του
συνολικού εργατικού της δυναμικού. 
Η μεγαλύτερη αεροπορική εταιρεία της Ευρώπης είναι πολύ πιθανό να
πραγματοποιήσει φέτος τις μεγαλύτερες ζημίες από το 1987, όταν
ιδιωτικοποιήθηκε. Η επιδείνωση των αποτελεσμάτων της αποδίδεται στην
κατακόρυφη πτώση της ζήτησης για αερομεταφορές μετά τα γεγονότα της 11ης
Σεπτεμβρίου, την αύξηση του ανταγωνισμού από τις εταιρείες χαμηλών ναύλων (low
cost) και την υπερχρέωσή της. 
Η εταιρεία εκπόνησε σχέδιο το οποίο προβλέπει τη μείωση του ετήσιου
λειτουργικού της κόστους κατά 650 εκατομμύρια λίρες έως το 2004. Η British
Airways έχει ήδη προχωρήσει στην απόλυση 7.200 εργαζομένων της. 
Το διετές σχέδιο αναδιάρθρωσής της περιλαμβάνει ακόμη τη μείωση κατά 52% της
παραγωγικής της δυνατότητας στο λονδρέζικο αεροδρόμιο Gatwick έως το καλοκαίρι
του 2003, την αύξηση της χρήσης των μικρών αποστάσεων αεροσκαφών κατά 10%, τη
μείωση των προορισμών κατά 15% και τη μείωση του στόλου της κατά 49 αεροσκάφη. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17267N591</ED>
<ID>
ID:306292

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N59&aa=1</URL></REF>


Article

<CATEGORY>vin08</CATEGORY>

 <H5>ΗΠΑ
</H5><H2>Σημάδια ανάκαμψης της οικονομίας
</H2>
Καλά νέα από τη μεγαλύτερη οικονομία του πλανήτη. Οι λιανικές πωλήσεις -
εξαιρουμένων των πωλήσεων νέων αυτοκινήτων - σημείωσαν τον Ιανουάριο αύξηση
1,2%, τη μεγαλύτερη μηναία αύξηση των τελευταίων δύο χρόνων. 
Ορισμένοι αναλυτές εκτιμούν ότι δεν απέχει πολύ η ημέρα που η κεντρική τράπεζα
των ΗΠΑ θα αρχίσει να αυξάνει τα επιτόκιά της, προκειμένου να αντιμετωπίσει
τον κίνδυνο ανόδου του πληθωρισμού από την επιτάχυνση των ρυθμών ανάπτυξης.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17267N592</ED>
<ID>
ID:306340

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N59&aa=2</URL></REF>


Article

<CATEGORY>vin08</CATEGORY>

 <H2>Κέρδη 200,48% από 10 μετοχές
</H2><H4>Στο ίδιο διάστημα η πτώση του Γενικού Δείκτη ήταν 5,05%
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Μπορεί ο Γενικός Δείκτης να πέφτει κάθε ημέρα και από λίγο, όμως ορισμένες
μετοχές από την αρχή του έτους έχουν προσφέρει στους επενδυτές μεγάλες
αποδόσεις που ξεπερνούν το 200%. Την ίδια περίοδο, η μετοχή με τη μεγαλύτερη
πτώση στην τιμή της έχασε 42,78%. Η πτώση του Γενικού Δείκτη ήταν 5,05%. 
Αν και οι απώλειες του Γενικού Δείκτη είναι περιορισμένες, χρηματιστές
τονίζουν ότι οι μικρές διακυμάνσεις σε συνδυασμό με τον μικρό τζίρο
«εξοντώνουν» τους επενδυτές, οι οποίοι δεν βρίσκουν ενδιαφέρον πλέον στην
αγορά, με αποτέλεσμα να απομακρύνονται από τη Σοφοκλέους καθημερινά νέοι
επενδυτές. Αυτό δημιουργεί νέα πτώση τιμών και τζίρου. 
Τα βαριά και τα μικρά χαρτιά δέχονται από την αρχή του έτους τις μεγαλύτερες
πιέσεις, ενώ οι μετοχές εταιρειών μεσαίας κεφαλαιοποίησης εμφανίζονται με τις
μικρότερες απώλειες. Από τα βαριά χαρτιά, η μεγαλύτερη πτώση παρουσιάζεται
στις Ασφάλειες (μείωση 10,11%), ενώ στα υπόλοιπα οι μετοχές των εταιρειών που
δραστηριοποιούνται στο λιανικό εμπόριο σημειώνουν πτώση 10,74%. 
Στις δέκα μετοχές με τη μεγαλύτερη άνοδο οι αποδόσεις ξεκινούν από 34,74%
(ΒΙΟΤΕΡ) και φτάνουν μέχρι 200,48% (Ευρωσύμβουλοι). Στην πρώτη δεκάδα οι τρεις
μετοχές ανήκουν σε εταιρείες που εισήχθησαν στο Χρηματιστήριο το 2002.
Πρόκειται για τις εταιρείες Ευροσύμβουλοι (εισαγωγή στις 7.1.2002), Μύλοι
Κεπενου (εισαγωγή στις 8.1.2002) και Προμότα Ελλάς (9.1.2002). 
Αντίθετα, στις δέκα μετοχές με τη μεγαλύτερη πτώση, οι απώλειες κυμαίνονται
μεταξύ 42,78% (Medicon Hellas) και 19,53% (Ασπίς Πρόνοια). Στις μετοχές αυτές,
εκείνη της Arrow είναι νεοεισαχθείσα (εισαγωγή στις 11.1.2002) και η πτώση από
την αρχή του χρόνου είναι 28,63%.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17267N601</ED>
<ID>
ID:306293

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N60&aa=1</URL></REF>


Article

<CATEGORY>vin08</CATEGORY>

 <H2>Εθνική αντεπίθεση σε στεγαστικά - καταναλωτικά
</H2>
Η αντεπίθεση της Εθνικής στον χώρο της λιανικής τραπεζικής συνεχίζεται. Το
συμπέρασμα αυτό προκύπτει από την ανάλυση των στοιχείων που παρουσίασε χθες η
διοίκησή της στους 90 μεγαλύτερους εταιρικούς πελάτες της, από τον χώρο των
λιανικών εργασιών. Ειδικότερα, στον χώρο της στεγαστικής πίστης το 2001 οι
εκταμιεύσεις σημείωσαν αύξηση 44,6% (έφτασαν στα 417 δισ. δρχ) σε σχέση με το
2000, ενώ το υπόλοιπο αυξήθηκε κατά 24,7% (1.261 δισ. δρχ). Ας σημειωθεί ότι
τα υπόλοιπα στεγαστικής πίστης στην τετραετία 1998-2001 αυξήθηκαν κατά 71%.
Στα καταναλωτικά δάνεια, οι νέες εκταμιεύσεις αυξήθηκαν κατά 42,5% (έφτασαν
στα 247,2 δισ. δρχ). Αντίστοιχα, τα υπόλοιπα αυξήθηκαν κατά 42% και
διαμορφώθηκαν σε 239,6 δισ. δρχ. Στην τριετία 1999-2001 τα υπόλοιπα των
καταναλωτικών δανείων αυξήθηκαν κατά 433%, ενώ την ίδια περίοδο το ποσοστό των
επισφαλειών των νέων εκταμιεύσεων διαμορφώθηκε σε 2%. 
Σε ό,τι αφορά τις πιστωτικές κάρτες, το σύνολο των εν ενεργεία ξεπερνά τις
3.200.000, από τις οποίες 1.000.000 είναι πιστωτικές και οι υπόλοιπες
χρεωστικές. Το σύνολο των συνεργαζόμενων εμπόρων ξεπερνά τους 100.000 και των
POS που χρησιμοποιούνται τις 33.000. 
Τα υπόλοιπα των δανείων από πιστωτικές κάρτες έφτασαν πέρυσι τα 288,7 δισ.
δρχ, σημειώνοντας αύξηση 54,4%. Ας σημειωθεί ότι τα υπόλοιπα των πιστωτικών
καρτών την τελευταία τριετία αυξήθηκαν κατά 207%, με το ποσοστό των
επισφαλειών να κυμαίνεται στο 2%. Τέλος, χθες, ανακοινώθηκε ότι η Εθνική
εντάσσει στο πεδίο της λιανικής τραπεζικής τις χορηγήσεις προς επαγγελματίες
και επιχειρήσεις με κύκλο εργασιών μέχρι ένα εκατομμύριο ευρώ.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17267N602</ED>
<ID>
ID:306341

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N60&aa=2</URL></REF>


Article

<CATEGORY>vin08</CATEGORY>

 <H2>ΠΑΡΑΓΩΓΑ
</H2>
Το συμβόλαιο του Φεβρουαρίου 2002 πάνω στο FTSE 20 έκλεισε στις 1.364,62
μονάδες σημειώνοντας πτώση 0,20% με αξία συναλλαγών 19,23 εκατ. ευρώ, όγκο
συναλλαγών 2.822 συμβολαίων, και αριθμό ανοιχτών συμβολαίων 6.804 Το συμβόλαιο
του μηνός Μαρτίου 2002 έκλεισε στις 1.366,77 μονάδες. Ο όγκος συναλλαγών
ανήλθε στα 2.567 συμβόλαια αξίας 17,54 εκατ. ευρώ ενώ ο αριθμός των ανοιχτών
συμβολαίων ανήλθε στα 7.394 συμβόλαια. Το συμβόλαιο του μηνός Απριλίου έκλεισε
στις 1.367,25 μονάδες, με αξία συναλλαγών 853 χιλ. ευρώ. Το συμβόλαιο του
μηνός Ιουνίου 2002 έκλεισε στις 1.361,64 μονάδες, με πτώση της τάξεως του
0,20%, αξία συναλλαγών 68 χιλ. ευρώ και αριθμό ανοιχτών συμβολαίων 100. Το
συμβόλαιο του Φεβρουαρίου 2002 πάνω στο FTSE 40 έκλεισε στις 276,99 μονάδες
παρουσιάζοντας άνοδο της τάξεως του 0,16 %, η αξία συναλλαγών ανήλθε σε 1,97
εκατ. ευρώ ενώ ο αριθμός ανοιχτών συμβολαίων και ο όγκος συναλλαγών ανήλθαν σε
1.582 και 715 συμβόλαια, αντίστοιχα. Το συμβόλαιο του μηνός Μαρτίου 2002
έκλεισε στις 276,08 μονάδες, με άνοδο της τάξεως του 0,16%, αξία συναλλαγών
913 χιλ. ευρώ και αριθμό ανοιχτών συμβολαίων 1.409. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17267N611</ED>
<ID>
ID:306294

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N61&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ </H5><H2>Ενδεχόμενη αύξηση επιτοκίων από την Fed
</H2>
Στις ΗΠΑ ο δομικός δείκτης λιανικών πωλήσεων για τον μήνα Ιανουάριο - δεν
περιλαμβάνει τις πωλήσεις αυτοκινήτων - παρουσίασε άνοδο 1,4% μηνιαίως, η
μεγαλύτερη άνοδος από τον Μάρτιο του 2000, ξεπερνώντας τις προβλέψεις της
αγοράς για αύξηση 0,4%. Ο κύριος δείκτης λιανικών πωλήσεων σημείωσε πτώση 0,2%
μηνιαίως όπως άλλωστε ανέμενε η αγορά. Επίσης, ο κύριος δείκτης λιανικών
πωλήσεων και ο δομικός για τον μήνα Δεκέμβριο αναθεωρήθηκαν σε υψηλότερα
επίπεδα, +0,2% και +0,7% αντίστοιχα έναντι αρχικής εκτίμησης -0,1% και για τις
δύο κατηγορίες. Η μεγαλύτερη άνοδος από αυτή που εκτιμούσε η αγορά, στηρίζει
την άποψη ότι η αμερικανική οικονομία βρίσκεται στα πρόθυρα οικονομικής
ανάκαμψης με την αγορά να προεξοφλεί το ενδεχόμενο αύξησης των επιτοκίων στη
συνεδρίαση της Fed στις 7 Μαΐου. Η αγορά ομολόγων επηρεάστηκε αρνητικά με την
απόδοση του τίτλου διετούς διάρκειας - τίτλος ευαίσθητος σε ενδεχόμενες
μεταβολές των επιτοκίων - να ανέρχεται στα υψηλότερα επίπεδα των τελευταίων
δύο εβδομάδων, 3,10% έναντι 2,92% την προηγούμενη Παρασκευή. Το δολάριο
ενισχύθηκε μετά την ανακοίνωση των στοιχείων λιανικών πωλήσεων για τον μήνα
Ιανουάριο με την ισοτιμία του ως προς το γιεν να ανέρχεται στα 133,37 έναντι
του χαμηλού της ημέρας 132,17 που σημειώθηκε νωρίς στην αγορά της Ασίας. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17267N621</ED>
<ID>
ID:306295

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N62&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Αγοραστική απραξία </H2>
Η μειωμένη έως ανύπαρκτη διάθεση για νέες τοποθετήσεις, σε συνδυασμό με μια
σειρά αρνητικών νέων όσον αφορά τον πληθωρισμό, την αποχώρηση της ρωσικής
Yukos Oil από τη διεκδίκηση των Ελληνικών Πετρελαίων και την κερδοφορία άλλων
εταιρειών, ώθησε τον Γενικό Δείκτη κάτω από το ψυχολογικό όριο των 2.500
μονάδων, στις 2.494. Σε αντίθεση, τα ευρωπαϊκά χρηματιστήρια ανέκαμψαν στη
διάρκεια της σημερινής συνεδρίασης με πρωταγωνιστές τις γαλλικές
αυτοκινητοβιομηχανίες PSA, Peugeot, Citroen και Renault, οι οποίες ανακοίνωσαν
ικανοποιητικά αποτελέσματα για τη χρονιά που έληξε σε σχέση με τις εκτιμήσεις
των αναλυτών. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17267N631</ED>
<ID>
ID:306296

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N63&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Έστω κι αν τα οικονομικά σας βρίσκονται σε
καλή φάση αυτή την περίοδο, καλό θα ήταν να οργανωθούν περισσότερο,
προκειμένου να αποδώσουν όσο το δυνατόν περισσότερο. Αποφύγετε παρορμητικές
και απερίσκεπτες επαγγελματικές κινήσεις που υπόσχονται εύκολα κέρδη. 
Ιχθύες 
(19 Φεβρουαρίου - 20 Μαρτίου). Καθώς η Σελήνη βρίσκεται στο ζώδιό σας σήμερα
επικοινωνήστε και συζητήστε με ανθρώπους που αγαπάτε, εμπιστευθείτε και
εκφράστε τις ανάγκες και τις προθέσεις σας. Βρείτε το θάρρος και την
αυτοπεποίθηση να είστε πιο εκφραστικοί και συναισθηματικοί. 
Κριός 
(21 Μαρτίου - 19 Απριλίου). Έχετε πολλά να κάνετε, δεν είναι καιρός να
αφήνεστε σε μια αδράνεια που θα μπορούσε να μειώσει την αποδοτικότητά σας.
Ξεχάστε το παρελθόν και μην κλείνεστε στον εαυτό σας, μια κάθαρση κι ένα τέλος
σίγουρα φέρνουν πάντα μια καινούργια αρχή. 
Ταύρος 
(20 Απριλίου - 20 Μαΐου). Αν είστε προσεκτικοί και παρατηρητικοί και
προχωρήσετε με αργά και σταθερά βήματα, θα δείτε σύντομα τις προσδοκίες σας να
γίνονται πραγματικότητα, έστω κι αν χρειαστεί να προσπαθήσετε γι' αυτό. Το
φιλικό και κοινωνικό σας περιβάλλον είναι στο πλευρό σας. 
Δίδυμοι 
(21 Μαΐου - 21 Ιουνίου). Μια αρκετά φορτωμένη επαγγελματική περίοδος γεμάτη
υποχρεώσεις σάς περιμένει. Βάλτε λοιπόν τα πράγματα στη θέση τους και μη
διστάζετε να κινηθείτε με ευελιξία και θάρρος διεκδικώντας τα δικαιώματά σας. 
Καρκίνος 
(22 Ιουνίου - 22 Ιουλίου). Η «δική» σας Σελήνη στο φιλικό ζώδιο των Ιχθύων
σήμερα σας δίνει την ευκαιρία να προγραμματίσετε ένα ταξίδι, να συναντήσετε
ενδιαφέροντα άτομα, ν' ανταλλάξετε ιδέες, γνώμες και απόψεις. Ευνοϊκή μέρα για
την τακτοποίηση νομικών υποθέσεων, καθώς και επαφών με το Δημόσιο. 
Λέων 
(23 Ιουλίου - 22 Αυγούστου). Ήρθε η στιγμή να τακτοποιήσετε περιουσιακά ή
κληρονομικά θέματα, αν υπάρχουν. Μια σοβαρή συζήτηση με τα υπόλοιπα μέλη της
οικογένειας θα μπορούσε να δώσει λύσεις σε υποθέσεις που αφορούν την αύξηση
οικονομικών πόρων. 
Παρθένος 
(23 Αυγούστου - 23 Σεπτεμβρίου). Ο τομέας των σχέσεων στο προσκήνιο στη
διάρκεια της σημερινής μέρας. Μην περιμένετε λοιπόν παθητικά τις εξελίξεις
τόσο σε προσωπικά όσο και σε επαγγελματικά θέματα. Υπάρχουν όλες οι
δυνατότητες μιας θετικής συνύπαρξης, αρκεί να τολμήσετε να μοιραστείτε τα
όνειρα και τους στόχους σας. 
Ζυγός 
(24 Σεπτεμβρίου - 23 Οκτωβρίου). Η παρουσία της Σελήνης στο ζώδιο των Ιχθύων
σάς βάζει σιγά σιγά στους ρυθμούς της καθημερινής ζωής. Βάλτε προτεραιότητες
στις υποχρεώσεις σας και μην υπερβάλλετε. Κρατήστε τις δυνάμεις και τη διάθεσή
σας, γιατί σας περιμένει ένα διάστημα αρκετά φορτωμένο. 
Σκορπιός 
(24 Οκτωβρίου - 22 Νοεμβρίου). Ήρθε νομίζω η στιγμή να δικαιωθείτε για την
προσφορά σας, η υποστήριξη ατόμων που βρίσκονται κοντά σας είναι μεγάλη, αρκεί
να βρείτε το κουράγιο να εκφράσετε δυναμικά τα συναισθήματα και τις απαιτήσεις
σας. 
Τοξότης 
(23 Νοεμβρίου - 21 Δεκεμβρίου). Παρ' όλο που ο Πλούτωνας στο ζώδιό σας δέχεται
τη δυσαρμονική επίδραση της Σελήνης σήμερα, αν κάνετε μια εποικοδομητική
συζήτηση με τα υπόλοιπα μέλη της οικογένειάς σας σύντομα θα διαπιστώσετε πως
υπάρχουν λύσεις στα θέματα που σας απασχολούν και μάλλον μπορεί να είναι
πρακτικές και συμφέρουσες για όλους σας. 
Αιγόκερως 
(22 Δεκεμβρίου - 19 Ιανουαρίου). Ο προγραμματισμός ενός μικρού ταξιδιού θα
μπορούσε να συνδυάσει τις επαγγελματικές σας υποχρεώσεις με ψυχαγωγία.
Διαφορετικά, αποφασίστε μια βραδινή έξοδο και διασκεδάστε με τη συντροφιά
φιλικών και συγγενικών ατόμων.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17267N641</ED>
<ID>
ID:306276

</ID><URL>http://ta-nea.dolnet.gr/neaweb/neafile.print_unique?e=A&f=17267&m=N64&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΑΡΕΣΕ ΜΟΝΟ ΣΤΟ Β' ΜΕΡΟΣ ΣΤΟ ΦΙΛΙΚΟ ΜΕ ΣΟΥΗΔΙΑ
</H5><H2>Δύο πρόσωπα
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ο Ντέμης Νικολαΐδης σε μια προσπάθειά του στο χθεσινό φιλικό με τους Σουηδούς

Η πρώτη «αναγνωριστική πτήση» του Ότο Ρεχάγκελ και της εθνικής ομάδας εν όψει
των υποχρεώσεων στην προκριματική φάση του Ευρωπαϊκού Πρωταθλήματος 2006
μπορεί να χαρακτηριστεί επιτυχημένη. Τουλάχιστον, σε ό,τι αφορά την προσπάθεια
που κατέβαλαν οι διεθνείς στο δεύτερο ημίχρονο του χθεσινού φιλικού με τη
Σουηδία (2-2), στο γήπεδο του Χαριλάου. 
Ο Ρεχάγκελ υλοποίησε όλα όσα είχε πει τις τελευταίες ημέρες. Χρησιμοποίησε
όλους τους παίκτες που είχε στη διάθεσή του (εκτός από τον δεύτερο
τερματοφύλακα, Χαλκιά) και δοκίμασε αρκετά σχήματα, σε μια προσπάθεια να
διαπιστώσει τον βαθμό συνεργασίας των παικτών. 
Η ελληνική ομάδα ήταν καλύτερη από τη Σουηδία στο δεύτερο ημίχρονο. 
Ας μην ξεχνάμε ότι η χθεσινή αντίπαλος της Εθνικής είναι στο στάδιο της
προετοιμασίας της για την τελική φάση του Παγκοσμίου Πρωταθλήματος. Και είναι
χρήσιμο να θυμίσουμε ότι θα ταξιδέψει στην Ιαπωνία ως μία από τις (ελάχιστες)
ομάδες που ολοκλήρωσαν χωρίς ήττα το πρόγραμμα της προκριματικής φάσης. 
Η εικόνα της ελληνικής ομάδας στο πρώτο ημίχρονο δεν ήταν καλή. Αν εξαιρέσουμε
τις φιλότιμες προσπάθειες του Ντέμη Νικολαΐδη, οι υπόλοιποι παίκτες είχαν
χαμηλό βαθμό στην απόδοσή τους. Έτσι, το 0-1 με το οποίο πήγαν οι ομάδες στα
αποδυτήρια (31' Μάγκνους, Σβένσον) ήταν δίκαιο. Ο «έλεγχος» του β' ημιχρόνου
είναι σαφώς καλύτερος για την Εθνική. Το γκολ του Τάκη Φύσσα (54') έδωσε
αυτοπεποίθηση στους διεθνείς, οι οποίοι αντιμετώπισαν με σοβαρότητα το χθεσινό
τεστ. Αυτό συνέβη και μετά το δεύτερο γκολ της Σουηδίας (Σελάκοβιτς 64') και
θα ήταν κρίμα αν ο Γιώργος Καραγκούνης, τέσσερα λεπτά πριν από το τέλος, δεν
ισοφάριζε με κοντινό σουτ. 
Ο μεσοεπιθετικός του Παναθηναϊκού συγκαταλέγεται στους διακριθέντες της
ελληνικής ομάδας, όπως επίσης και οι Νικολαΐδης, Κωνσταντινίδης και
Πατσατζόγλου. 
ΕΛΛΑΔΑ: Νικοπολίδης, Σεϊταρίδης (46' Γεωργιάδης), Φύσσας (81'
Λυμπερόπουλος), Νταμπίζας, Πατσατζόγλου, Κυργιάκος (75' Κασάπης), Ζαγοράκης
(40' Καφφές), Κωνσταντινίδης (75' Κατσιαμπής), Χαριστέας (70' Μαχλάς),
Τσιάρτας (46' Καραγκούνης), Νικολαΐδης (70' Βρύζας). 
ΣΟΥΗΔΙΑ: Χέντμαν, Κ. Άντερσον (86' Κάμαρκ), Π. Άντερσον (61' Μ.
Σβένσον), Μιάλμπι, Έντμαν Φάρνερουντ (61' Σελάκοβιτς), Α. Σβένσον, Ντ.
Άντερσον, Μάγκνους, Άντερσον, Άλμπακ (74' Ελμάντερ), Ιμπραΐμοβιτς. 
ΠΡΟΒΛΗΜΑΤΙΣΜΟΣ ΑΠΟ ΤΟΝ ΡΕΧΑΓΚΕΛ 
Η αμυντική συμπεριφορά των ποδοσφαιριστών προβλημάτισε τον Ότο Ρεχάγκελ. 
Ο Γερμανός τεχνικός είπε: «Χαίρομαι που ήρθαν στο γήπεδο πολλοί φίλαθλοι και
δημιούργησαν ωραία ατμόσφαιρα, οι ποδοσφαιριστές μου πρέπει να δίνουν το
σύνθημα με την καλή απόδοσή τους για να ξεσηκώνουν τον κόσμο. Οι παίκτες
χρειάστηκαν αρκετή ώρα για να καταλάβουν ότι για τους Σουηδούς δεν ήταν απλώς
ένα φιλικό παιχνίδι. Στο ημίχρονο έπρεπε να τους ξυπνήσω για να βγουν στις
μονομαχίες γιατί οι αντίπαλοι έμπαιναν δυνατά». 
Ο τεχνικός της Εθνικής μας συνέχισε: «Βρεθήκαμε δύο φορές πίσω στο σκορ, αλλά
ισοφαρίσαμε και αυτό δείχνει χαρακτήρα. Δεν μου άρεσε το γεγονός ότι στα
τελευταία παιχνίδια δεχτήκαμε δύο γκόλ. Η ομάδα και οι παίκτες είχαν
ενθουσιασμό. Δεν εννοώ μόνο τους παίκτες της άμυνας, αλλά όλη την ομάδα. Όταν
σημειώνεις δύο γκόλ, πρέπει να νικάς 2-1. Κάναμε πολλές αλλαγές, αλλά αυτό που
μετρά είναι η 7η Σεπτεμβρίου που έχουμε τις επίσημες υποχρεώσεις της ομάδας
μας». 
Ο Τόμι Σόντεμπεργκ δήλωσε: «Έγινε καλό ματς. Στο πρώτο 45λεπτο ξεκινήσαμε πολύ
καλά, στο δεύτερο η Ελλάδα αγωνίστηκε επιθετικά και αναγκαστήκαμε να γυρίσουμε
πίσω και αυτό μας κούρασε. Δεν μπορεί να νικάμε πάντα. Η Αγγλία έφερε 2-2 με
την Ελλάδα και ισόπαλοι με 2-2 αναδειχτήκαμε και εμείς». 
Ο Νίκος Μαχλάς τόνισε: «Η ατμόσφαιρα ήταν πολύ καλή. Καταλαβαίνω τους οπαδούς
του Άρη που διαμαρτύρονταν. Έχουν το δίκιο τους και δεν παραξενεύομαι. Δεν
πρέπει να δίνουμε μεγάλη σημασία στον αγώνα γιατί ήταν φιλικός. Το μήνυμα
είναι ότι θέλουμε ακόμα παιχνίδια. Με δύο ημέρες που μαζευτήκαμε δεν
ετοιμάζεται η ομάδα».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17267O011</ED>
<ID>
ID:306297

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΠΡΟΠΟΝΗΤΗΣ, ΠΑΙΚΤΕΣ ΓΙΑ ΤΟΝ ΠΑΟΚ
</H5><H2>Σαν γροθιά
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Γιαννακόπουλος, Αλεξανδρής και Ζε Ελίας καίγονται να πανηγυρίσουν νίκη επί
του ΠΑΟΚ

Ενωμένοι σαν μία «γροθιά» ο Τάκης Λεμονής και οι ποδοσφαιριστές του θα
αντιμετωπίσουν την Κυριακή στο Ολυμπιακό Στάδιο τον ΠΑΟΚ του Ντούσαν
Μπάγιεβιτς. Το κλίμα στο «ερυθρόλευκο» στρατόπεδο έχει βελτιωθεί μετά την
αποτυχία στη Νέα Σμύρνη και όλοι έχουν συνειδητοποιήσει ότι ο αγώνας με τον
ΠΑΟΚ είναι δίχως αύριο. 
Ο πρόεδρος του Ολυμπιακού Σωκράτης Κόκκαλης έχει δώσει ψήφο εμπιστοσύνης στον
Λεμονή έως την Κυριακή και περιμένει ένα μόνο αποτέλεσμα: τη νίκη. Σε αντίθετη
περίπτωση; Οι εξελίξεις θα είναι ραγδαίες στο πόστο της τεχνικής ηγεσίας. Ο
Τάκης Λεμονής δίνει τις πιο κρίσιμες εξετάσεις του στον πάγκο του Ολυμπιακού
και γνωρίζει πολύ καλά ότι εφόσον η ομάδα του νικήσει τον ΠΑΟΚ θα πάρει
παράταση ζωής στον «ερυθρόλευκο» πάγκο. Σε περίπτωση ήττας θα γίνει δεκτή η
παραίτησή του από τον κ. Κόκκαλη. 
Ο κόσμος του Ολυμπιακού έχει συσπειρωθεί και θα αποτελέσει τον 12ο παίκτη στο
στάδιο «Σπύρος Λούης». Οι οργανωμένοι Σύνδεσμοι της Θύρας 7 μπορεί να έχουν
εξαντλήσει τα περιθώρια ανοχής τους, ωστόσο θα ακολουθήσουν τη γραμμή του κ.
Κόκκαλη: «Για να επιτευχθεί ο στόχος της κατάκτησης του νταμπλ χρειάζεται από
τον πρώτο έως τον τελευταίο οπαδό του Ολυμπιακού να στηρίξουμε αυτή τη μεγάλη
προσπάθεια». 
Στο μεταξύ ο Μιρτσέα Λουτσέσκου διέψευσε χθες την είδηση που μετέδωσε
τηλεοπτικό κανάλι της Ρουμανίας ότι «ο Ολυμπιακός του έκανε πρόταση
συνεργασίας». Εξάλλου ο μάνατζερ του τεχνικού της Γαλατασαράι, Τζιοβάνι
Μπεκάλι τόνισε ότι «υπήρξε κάποια επαφή του Ολυμπιακού, αλλά δεν έγινε επίσημη
πρόταση στον Μιρτσέα Λουτσέσκου». 
ΜΕ ΑΛΛΑΓΕΣ 
Ο Ολυμπιακός θα παραταχθεί με αλλαγές στον αγώνα με τον ΠΑΟΚ. Ο Λεμονής
προορίζει στην ενδεκάδα τούς Ζε Ελίας, Γιαννακόπουλο (έβγαλαν χθες όλο το
πρόγραμμα της προπόνησης), ενώ σκέφτεται σοβαρά να χρησιμοποιήσει στο κέντρο
της άμυνας τον Αμανατίδη. Ο κόουτς των πρωταθλητών με δεδομένο την ταχύτητα
που διαθέτουν οι επιθετικοί του ΠΑΟΚ, θέλει να επαναφέρει στην ενδεκάδα τον
έμπειρο και γρήγορο διεθνή στόπερ. 
Ο Λεμονής θα έχει στη διάθεσή του τον Ζίζι Ρόμπερτς, ο οποίος μπήκε χθες στο
ρυθμό των προπονήσεων. Ο Οφορίκουε δεν είναι 100% έτοιμος και πιθανότατα δεν
μείνει εκτός αποστολής του Ολυμπιακού. Ο Νινιάδης έκανε χθες θεραπεία και
ατομική προπόνηση, ενώ ο Χούτος ακολούθησε ατομικό πρόγραμμα. 
*** Ο Γρηγόρης Γεωργάτος σε δήλωσή του χθες στο TV Magic τόνισε:
«Καλύτερα να σταματήσω το ποδόσφαιρο παρά να πάρω μεταγραφή στον Παναθηναϊκό.
Είμαι αιώνια Ολυμπιακός». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O021</ED>
<ID>
ID:306298

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ: Δρομολογούνται εξελίξεις στο Δ.Σ.
</H5><H2>Παραίτηση με αιχμές από τον Κόκκαλη
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«Αντίο» στο διοικητικό συμβούλιο της ΕΠΑΕ είπε χθες ο πρόεδρος της ΠΑΕ
Ολυμπιακός Σωκράτης Κόκκαλης, γεγονός που καταδεικνύει ότι κάτι δεν πάει καλά
στη διοίκηση του επαγγελματικού ποδοσφαίρου. Η επιστολή παραίτησης του κ.
Κόκκαλη «συνοδεύθηκε» από έμμεσες, πλην σαφείς αιχμές κατά του Παναθηναϊκού. 
«Η σχετική δέσμευση των ΠΑΕ με την οποία θα συμμετείχαν στο Δ.Σ., αλλά και στα
αρμόδια όργανα της ΕΠΑΕ, μόνο οι πρόεδροι των Ποδοσφαιρικών Ανωνύμων Εταιριών
δεν εφαρμόσθηκε στην πράξη στην έως τώρα θητεία της νυν διοίκησης της ΕΠΑΕ»
αναφέρει στην επιστολή του προς τον πρόεδρο της ΕΠΑΕ Θανάση Κανελλόπουλο ο κ.
Κόκκαλης. Και προσθέτει: «Όπως γνωρίζετε η πρόθεση της ΠΑΕ Ολυμπιακός ήταν να
εξασφαλισθούν όσο το δυνατόν καλύτερα τα συμφέροντα όλων των ΠΑΕ και η
συμμετοχή των προέδρων στα δρώμενα θα είχε - κατά την εκτίμησή μας - ιδιαίτερα
σημαντικά αποτελέσματα. Δυστυχώς, όμως, ορισμένες ΠΑΕ αγνόησαν τη δέσμευση
αυτή, με αποτέλεσμα να δημιουργηθούν προβλήματα και εσφαλμένες εντυπώσεις». 
Με αυτή του την αναφορά, ο κ. Κόκκαλης ουσιαστικά «φωτογραφίζει» την ΠΑΕ ΠΑΟ.
Όπως είναι γνωστό το περασμένο καλοκαίρι είχε επιχειρηθεί να υπάρξει κοινή
γραμμή πλεύσης όλων των ΠΑΕ και ιδιαίτερα Ολυμπιακού και Παναθηναϊκού στη
διοίκηση της διοργανώτριας. Κάτι τέτοιο, όμως, δεν έγινε εφικτό, και ο
Παναθηναϊκός, αντί του προέδρου του, όρισε στο Δ.Σ. της ΕΠΑΕ τον β'
αντιπρόεδρο Π. Τσιρικολιά. 
Έτσι και ο Ολυμπιακός προχώρησε χθες στον ορισμό του α' αντιπροέδρου της ΠΑΕ
Γιώργου Λούβαρη στην ΕΠΑΕ. 
Η απόφαση του κ. Κόκκαλη, αλλά και η προχθεσινή ανακοίνωση της ΠΑΕ ΠΑΟ για τον
τρόπο διοίκησης από τον πρόεδρο της ΕΠΑΕ Θανάση Κανελλόπουλο φανερώνουν πως
κάτι δεν πάει καλά. Και αυτές οι φήμες θα πάψουν να είναι φήμες, εφόσον οι
πληροφορίες περί επικείμενης αποχώρησης και του - έτερου αντιπροέδρου -
Ευάγγελου Μυτιληναίου αποδειχθούν αληθινές.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O022</ED>
<ID>
ID:306342

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Στην ευθεία η προετοιμασία
</H2>
Από σήμερα αρχίζει ουσιαστικά η προετοιμασία του ΠΑΟΚ για το ντέρμπι της
Κυριακής στο ΟΑΚΑ με τον Ολυμπιακό, αφού επιστρέφουν οι διεθνείς Καφές,
Κωνσταντινίδης, Κατσιαμπής, Γεωργιάδης, Νάστος, Οκκάς και Γιασεμή. 
Ο Ντούσαν Μπάγιεβιτς, όλη την προηγούμενη εβδομάδα, προετοίμαζε την ομάδα
χωρίς τη συμμετοχή των διεθνών ποδοσφαιριστών του, καθώς και των Ουντέζε,
Αμπονσά. Ο τελευταίος επέστρεψε προχθές από την Γκάνα και στη χτεσινή
προπόνηση έδειξε ότι βρίσκεται σε πολύ καλή αγωνιστική κατάσταση. Έτσι ο
Ντούσαν Μπάγιεβιτς μπορεί να τον υπολογίζει. Αντίθετα, ο Ουντέζε που είχε
ειδοποιήσει ότι θα ήταν παρών στη χθεσινή προπόνηση δεν εμφανίστηκε.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O023</ED>
<ID>
ID:306375

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Κασναφέρης στο ΟΑΚΑ
</H2>
Ο διεθνής διαιτητής Γιώργος Κασναφέρης θα διευθύνει το ντέρμπι της Κυριακής
Ολυμπιακός - ΠΑΟΚ, ενώ στον αγώνα SKODA Ξάνθη - ΑΕΚ διαιτητής θα είναι ο -
επίσης - διεθνής Κύρος Βασσάρας από τη Θεσσαλονίκη. Στους υπόλοιπα παιχνίδια
της 16ης αγωνιστικής του πρωταθλήματος Α' Εθνικής κατηγορίας κληρώθηκαν οι:
Παναθηναϊκός - Ακράτητος: Μπισογιάννης, ΟΦΗ - Πανιώνιος: Μπριάκος, Ηρακλής -
Ιωνικός: Τεροβίτσας, Άρης - Αιγάλεω: Κρεμαστιώτης και Εθνικός Αστ. -
Παναχαϊκή: Αγγελάκης.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O024</ED>
<ID>
ID:306394

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=4</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Πλούσιο μενού
</H2>
Ποδόσφαιρο, μπάσκετ αλλά και Χειμερινούς Ολυμπιακούς Αγώνες περιλαμβάνει το
σημερινό τηλεοπτικό πρόγραμμα. Σημειώνουμε ότι το Eurosport καλύπτει όλο το
24ωρο τους αγώνες από το Σολτ Λέικ. Αναλυτικά: 
17.00 (ΕΤ 3): Χειμερινοί Ολυμπιακοί Αγώνες. 
18.00 (ΕΤ 3): Τουρνουά μπάσκετ υπέρ του Εθελοντισμού. 
18.00 (Supersport 2): Γκολφ. 
19.00 (Supersport): Γερμανικά στιγμιότυπα. 
19.05 (ΝΕΤ): Χειμερινοί Ολυμπιακοί Αγώνες. 
20.00 (AS 1): Στιγμιότυπα από το πρωτάθλημα Σκωτίας. 
21.00 (ΕΤ 1): Χειμερινοί Ολυμπιακοί Αγώνες. 
21.00 (AS1): Μιλγουόκι-Κλίβελαντ (ΝΒΑ, Μ). 
21.30 (TV Magic): Μπενετόν Τρεβίζο-Ολυμπιακός (μπάσκετ, Ζ). 
22.30 (AS 2): Ιταλικά στιγμιότυπα. 
02.00 (ΕΤ 1): Χειμερινοί Ολυμπιακοί Αγώνες. 
04.00 (AS 2): Σακραμέντο-Ουόσιγκτον (ΝΒΑ, Ζ). <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O025</ED>
<ID>
ID:306409

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=5</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H4>Τζακ ποτ
</H4>
Τζακ ποτ σημειώθηκε στη χθεσινή κλήρωση του ΛΟΤΤΟ, αφού ουδείς βρέθηκε με έξι
επιτυχίες. Στον κουμπαρά μπήκαν 300.000 ευρώ. Βρέθηκαν 52 με 5 επιτυχίες που
κερδίζουν από 1.212,84 ευρώ, 3.900 με 4 που θα εισπράξουν από 12,12 ευρώ και
74.662 με 3 που θα μοιραστούν από 0,51 ευρώ. Οι τυχεροί αριθμοί: 8, 21, 22,
27, 28, 39.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O026</ED>
<ID>
ID:306419

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17267O027</ED>
<ID>
ID:306425

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O02&aa=7</URL></REF>


Article

<CATEGORY>vin10</CATEGORY>

 <H5>ΣΤΟ ΟΛΝΤ ΤΡΑΦΟΡΝΤ: ΦΙΛΑΘΛΟΣ ΑΝΕΜΙΖΕΙ ΤΗ ΓΑΛΑΝΟΛΕΥΚΗ
</H5><H2>Ο « Έλληνας» της Γιουνάιτεντ
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Ανάμεσα στους φιλάθλους που αποθεώνουν τον Ριούντ φαν Νίστελρόι και την παρέα
του σε κάθε ματς της Γιουνάιτεντ υπάρχει και κάποιος που επιμένει να ανεμίζει
τη γαλανόλευκη. Χθες ο Στιβ Τζόνσον από το Μέρσεϊσαϊντ αποκάλυψε τον λόγο

Ο οπαδός της Μάντσεστερ Γιουνάιτεντ που επιδεικνύει στις τηλεοπτικές κάμερες
την ελληνική σημαία, κατά τη διάρκεια των αγώνων της ομάδας του στο Ολντ
Τράφορντ και όχι μόνο, αποτελούσε τα τελευταία 15 χρόνια ένα από τα μεγαλύτερα
μυστήρια του αγγλικού ποδοσφαίρου. 
Ποιος και γιατί επιδεικνύει την ελληνική σημαία με τόσο έντονο τρόπο κάθε φορά
που ο φακός της κάμερας έκανε ζουμ πάνω του; 
Φως στο μυστήριο έδωσε η αθλητική εκπομπή Soccer ΑΜ, δίνοντας τη δυνατότητα
στον ίδιο τον πρωταγωνιστή να πει την ιστορία του. 
Ο οπαδός, λοιπόν, της Μάντσεστερ Γιουνάιτεντ που κατέχει εισιτήριο διαρκείας
και επιδεικνύει την ελληνική σημαία δεν είναι ούτε Έλληνας φοιτητής, όπως έχει
αναφερθεί από τηλεσχολιαστές των αγώνων, ούτε Κύπριος. 
Είναι Άγγλος, ονομάζεται Στιβ Τζόνσον και είναι από το Σάουθπορτ του
Μέρσεϊσαϊντ, εκεί δηλαδή που οι περισσότεροι κάτοικοι υποστηρίζουν μόνο δύο
ομάδες: τη Λίβερπουλ και την Έβερτον. Μιλώντας στους παρουσιαστές της εκπομπής
Soccer ΑΜ, Τιμ Λοβτζόι και Έλεν Τσαμπερλέιν, ο Τζόνσον είπε τα εξής
ενδιαφέροντα: «Η ιστορία ξεκίνησε πριν από 15 χρόνια όταν είχα πάει διακοπές
στις Σπέτσες και προτίμησα να πιω ένα ποτό σε μπαρ που ήταν γεμάτο από
ποδοσφαιρικά αναμνηστικά. Εκεί γνώρισα έναν τύπο, ονόματι Γιάννη Σγότζο, ο
οποίος ήταν φανατικός οπαδός της Μάντσεστερ και μου είπε πως κάθε φορά που θα
έδειχνε η τηλεόραση τους αγώνες της ομάδας θα έψαχνε να με βρει ανάμεσα στο
πλήθος. Όμως, για να συμβεί αυτό έπρεπε να κάνω κάτι για να ξεχωρίσω μεταξύ
των 55.000 θεατών. Έτσι, μία νύχτα που ήμασταν μεθυσμένοι "δανείστηκα" μια
ελληνική σημαία από το νησί και την κούνησα στον αέρα. 
Αυτοί που ήταν τριγύρω μου είπαν πως ήταν θαυμάσια ιδέα, γιατί οι θέσεις μας
στο Ολντ Τράφορντ βρίσκονται ακριβώς στο μέσον της βόρειας εξέδρας που δείχνει
συχνά η τηλεόραση. 
Με έχουν δει να κυματίζω τη σημαία στην Αυστραλία, τη Σιγκαπούρη, την Ιαπωνία
και σε κάθε άκρη της Γης». 
Η... ΑΠΟΚΑΛΥΨΗ 
Ο Στιβ Τζόνσον δεν αποχωρίζεται την ελληνική σημαία ούτε όταν ταξιδεύει στην
Ευρώπη για τα παιχνίδια της Γιουνάιτεντ. Έτσι κατά καιρούς εθεάθη να κυματίζει
την ελληνική σημαία στην Ιταλία, την Τουρκία, την Ισπανία, την Ολλανδία, την
Ελλάδα, το Βέλγιο και τη Γαλλία. Ερωτηθείς ο Τζόνσον γιατί τόσα χρόνια δεν
αποκάλυπτε την ταυτότητά του, απάντησε αστειευόμενος: «Δεν είναι εύκολο να
είσαι οπαδός της Μάντσεστερ Γιουνάιτεντ στο Μέρσεϊσαϊντ, γι' αυτό τόσο καιρό
το κρατούσα μυστικό - αλλά τώρα ήρθε η ώρα να αποκαλυφθώ». 
Σχολιάζοντας ο δημοσιογράφος του Sky Τζόναθαν Σιμ, την αποκάλυψη του Τζόνσον
από το Soccer ΑΜ, είπε μεταξύ άλλων: «Είναι ένα από τα θέματα που έχουν κάνει
θρυλική αυτήν την εκπομπή».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17267O031</ED>
<ID>
ID:306299

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: Προτεραιότητα οι αγώνες για τους αθλητές
</H5><H2>Ο Άγιος Βαλεντίνος δεν μένει εδώ...
</H2>
Του Αγίου Βαλεντίνου σήμερα και οι ερωτευμένοι όλου του κόσμου γιορτάζουν. Τα
πράγματα, βέβαια, δεν είναι ακριβώς έτσι στο Σολτ Λέικ Σίτι, όπου ο
πρωταθλητισμός και το κυνήγι των μεταλλίων της Χειμερινής Ολυμπιάδας
αναγκάζουν τους αθλητές-εραστές να θέσουν άλλες προτεραιότητες... 
Υπάρχουν 11 παντρεμένα ζευγάρια αθλητών στους φετινούς Ολυμπιακούς Αγώνες -
κάτι που, κατά πάσα πιθανότητα, αποτελεί ρεκόρ. Ο Γιούαν και η Φιόνα
ΜακΝτόναλντ είναι μέλη της βρετανικής ομάδας κέρλινγκ. Η στάση τους είναι
ξεκάθαρη: αυστηρή «αποχή» κατά τη διάρκεια των αγώνων! Ο κ. Μακ Ντόναλντ λέει
χαρακτηριστικά: «Στόχος μας είναι το χρυσό μετάλλιο γι' αυτό δεν πρόκειται να
υπάρξει καθόλου σεξ, καθόλου αλκοόλ και πολλά μακαρόνια». Και ο Σκωτσέζος
Γιούαν που δουλεύει σε ασφαλιστική εταιρεία στο Ίνβερνες συμπληρώνει: «Έτσι
πρέπει να είναι. Πρέπει να έχεις το μυαλό σου στο άθλημα και τίποτα να μην σου
αποσπά την προσοχή». Ανάλογες απόψεις φαίνεται να έχει και η κ. ΜακΝτόναλντ, η
οποία, πάντως, φαίνεται να επιβιώνει πιο εύκολα μακριά από τον άνδρα της
(μένουν σε διαφορετικά ξενοδοχεία), καθώς η γυναικεία εθνική ομάδα της Μεγάλης
Βρετανίας κέρδισε το πρώτο της παιχνίδι με τη Νορβηγία αντίθετα με τους Άνδρες
που έχασαν από τον Καναδά...
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17267O032</ED>
<ID>
ID:306343

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O03&aa=2</URL></REF>


Article

<CATEGORY>vin10</CATEGORY>

 <H5>ΚΑΛΛΙΤΕΧΝΙΚΟ ΠΑΤΙΝΑΖ
</H5><H2>Σάλος για την απονομή του χρυσού στους Ρώσους
</H2>
Οργή έχει προκαλέσει στην καναδική αποστολή στο Σολτ Λέικ Σίτι η απόφαση
των κριτών να δώσουν το χρυσό μετάλλιο του καλλιτεχνικού πατινάζ στο ρωσικό
ζευγάρι της Γελένα Μπερέζναγια και του Άντον Σικαρουλίτζε. Η απόφαση πάρθηκε
με οριακή πλειοψηφία και τόσο οι Βορειοαμερικανοί όσο και οι περισσότεροι
φίλαθλοι που βρέθηκαν στο Ολυμπιακό Παγοδρόμιο της πόλης της Γιούτα θεώρησαν
πως η πρωτιά έπρεπε να καταλήξει στους Καναδούς παγκόσμιους πρωταθλητές Τζέιμι
Σέιλ και Νταβίντ Πελετιέ. Η επικεφαλής της καναδικής αποστολής, Σάλι Ριχόρικ,
σχολίασε χαρακτηριστικά: «Οι περισσότερες αποφάσεις στο καλλιτεχνικό πατινάζ
είναι δίκαιες. 
Η Γελένα Μπερέζναγια και ο Άντον Σικαρουλίτζε κατέκτησαν το χρυσό, αλλά οι
Καναδοί αντιδρούν

Το γεγονός, όμως, είναι ότι αυτή είναι λανθασμένη και μπορεί να επηρεάσει
και άλλα αγωνίσματα. Θέλουμε η Παγκόσμια Ομοσπονδία Καλλιτεχνικού Πατινάζ
(ISU) να εξετάσει το ζήτημα». Μάλιστα, η κ. Ριχόρικ υποστήριξε ότι ο Καναδάς
χαίρει της υποστήριξης και άλλων εθνικών ομοσπονδιών: «Υπάρχουν κινήσεις
αλληλεγγύης στην προσπάθειά μας. Πιστεύω ότι έχουμε τη στήριξη πολλών άλλων
χωρών». Αξίζει να σημειωθεί, πάντως, πως δεν είναι η πρώτη φορά που μια
απόφαση των κριτών ξεσηκώνει θύελλα αντιδράσεων σε Χειμερινούς Ολυμπιακούς
Αγώνες. Το 1994, στο Λιλεχάμερ της Νορβηγίας, το φημισμένο βρετανικό ζευγάρι
Τζέιν Τόρβιλ και Κρίστοφερ Ντιν αναγκάστηκε να περιοριστεί στο χάλκινο
μετάλλιο ύστερα από μία, κατά πολλούς, άψογη εμφάνιση...
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17267O033</ED>
<ID>
ID:306376

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΒΙΤΣ: Η ΑΣΤΥΝΟΜΙΑ ΤΟΥ ΒΕΛΙΓΡΑΔΙΟΥ ΣΥΝΕΛΑΒΕ ΤΟΥΣ ΚΑΚΟΠΟΙΟΥΣ ΠΟΥ ΕΙΧΑΝ ΑΠΑΓΑΓΕΙ
ΤΟΥΣ ΓΟΝΕΙΣ ΤΟΥ
</H5><H2>«Φοβόμουν για τη ζωή τους»
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ένα απίστευτο δράμα πέρασε ο Ίλια Ίβιτς με την απαγωγή των γονιών του, την
καταβολή λύτρων προκειμένου να απελευθερωθούν και τις απειλές να μην μαθευτεί
το γεγονός, το οποίο ευτυχώς είχε αίσιο τέλος με την ανακοίνωση της σύλληψη
των κακοποιών το βράδυ της Τρίτης. 
Την πρώτη ημέρα του χρόνου έξω από το πατρικό του σπίτι, στο Ζρένιανιν του
Βελιγραδίου, τρεις άγνωστοι απήγαγαν τους γονείς του, Μίλος και Βούκιτσα. 
Στόχος, βέβαια, των αγνώστων απαγωγέων ήταν να ζητήσουν λύτρα για την
απελευθέρωση. Ο Σέρβος επιθετικός της ΑΕΚ είχε αναγκαστεί από τους απαγωγείς
να κρατήσει μυστική την υπόθεση, αφού απειλούταν η ζωή των γονιών του. 
Οι απαγωγείς ζήτησαν 100.000 μάρκα (περίπου 17,5 εκατ. δραχμές) για να τους
απελευθερώσουν και να μη μάθει κανείς τίποτα, γιατί σε διαφορετική περίπτωση
απειλούσαν να τους σκοτώσουν. Τέλος, έδωσαν τελεσίγραφο να πληρωθούν τα λύτρα
μέσα σε 20 ώρες. 
Στις 2 του Ιανουαρίου πήγε στην προπόνηση συνοδευόμενος από έναν προσωπικό του
φίλο και παρόντος του Μάκη Ψωμιάδη ζήτησε από τον Φερνάντο Σάντος να μη
γυμναστεί. 
Ο Πορτογάλος τεχνικός απάντησε στον ποδοσφαιριστή να κάνει ό,τι εκείνος
νομίζει καλύτερο. Ο Ίβιτς βλέποντας ότι ο τεχνικός του δεν έδωσε άμεση
καταφατική απάντηση, αποφάσισε να γυμναστεί. 
Ο Ίλια Ίβιτς τον τελευταίο καιρό ζούσε μία απίστευτη περιπέτεια, η οποία
ευτυχώς είχε αίσιο τέλος

Στη συνέχεια, πήγε σπίτι του και τηλεφώνησε σε φίλο του επιχειρηματία στο
Βελιγράδι, ζητώντας του να πληρώσει το ποσό το οποίο απαιτούσαν οι απαγωγείς
και εκείνος θα του έστελνε στη συνέχεια τα χρήματα. Έτσι ακριβώς έγινε. Τα
χρήματα δόθηκαν στους άγνωστους απαγωγείς στις 2 Ιανουαρίου και μία ημέρα
αργότερα απελευθέρωσαν τους γονείς του Σέρβου επιθετικού. 
Στο χρονικό διάστημα που συνέβησαν όλα αυτά ο μικρός αδελφός του Ίβιτς, ο
Βλάντιμιρ, ο οποίος βρισκόταν στην Ελλάδα για να διαπραγματευτεί τη μεταγραφή
του σε ομάδα της χώρας μας, έφυγε για την πατρίδα του, ώστε να συμμετάσχει
στις δυσάρεστες επαφές. 
Όταν όλα τελείωσαν καλά ο Βλάντιμιρ με τους γονείς του ήρθαν στην Ελλάδα. 
Η καλή απόδοση του Ίλια Ίβιτς στα παιχνίδια της ΑΕΚ παίρνει ακόμα μεγαλύτερες
διαστάσεις, αφού όλοι καταλαβαίνουν με πόσο άσχημη ψυχολογική κατάσταση
αγωνιζόταν ο Σέρβος επιθετικός. Γιατί όχι μόνο έπρεπε να αποδείξει ότι άξιζε
μία θέση στην ενδεκάδα της ΑΕΚ, αλλά έπρεπε να κρατήσει και μυστική την
υπόθεση αυτή και παράλληλα να βρίσκεται στην Ελλάδα και όχι στην πατρίδα του. 
Αργά προχθές το βράδυ η γιουγκοσλαβική αστυνομία ανακοίνωσε ότι συνέλαβε τους
τρεις απαγωγείς. Η σύλληψη έγινε πριν από μία εβδομάδα και στη συνέχεια
ειδοποίησε τα δύο «θύματα» να πάνε στην πατρίδα τους για να τους αναγνωρίσουν.
Έτσι ακριβώς έγινε οι τρεις απαγωγείς, είναι «γνωστοί» στην αστυνομία από
άλλες υποθέσεις, αναγνωρίστηκαν από τους γονείς του ποδοσφαιριστή. Το θέμα
είχε αίσιο τέλος και ο Ίβιτς μπορεί πλέον απερίσπαστος να ασχοληθεί με τις
αγωνιστικές υποχρεώσεις του. 
Ο ποδοσφαιριστής της ΑΕΚ, όταν ρωτήθηκε χθες για το θέμα, είπε: «Ήταν ένα
προσωπικό δράμα Δεν ήθελα να γίνει γνωστό το θέμα, αφού φοβόμουν για τη ζωή
των γονιών μου. Αυτό που ήθελα μόνο είναι να μην κινδυνέψουν και να αφεθούν
ελεύθεροι και έτσι έγινε. Τέλος καλό...». 
ΔΟΣΗ ΑΠΟ ΤΗ NETMED 
Το ποσό των 154 εκατ. δραχμών που αντιστοιχεί στη δόση του Φεβρουαρίου
εισέπραξε η ΠΑΕ ΑΕΚ από τη Netmed. Είναι τα πρώτα χρήματα που εισπράττει η ΑΕΚ
από τότε που η Netmed κέρδισε τα ασφαλιστικά μέτρα. Πάντως, η πλευρά του Alpha
έχει προχωρήσει σε αγωγή κατά της ΠΑΕ ΑΕΚ περισσότερο για να διασφαλίσει τα
χρήματά που έχει δώσει, αφού ο Μάκης Ψωμιάδης φροντίζει να κρατά καλή «επαφή»,
απόδειξη της οποίας είναι η πώληση του δευτέρου αγώνα με την Ίντερ στον Alpha. 
*** Χθες έγιναν δύο προπονήσεις χωρίς την παρουσία των διεθνών. Ο
Φερνάντο Σάντος δεν μίλησε στους παίκτες του, κάτι που ίσως γίνει σήμερα. 
*** Έκλεισε η μπουτίκ της ΑΕΚ για να ανακαινιστεί και θα ανοίξει ύστερα
στις 23 του μήνα, μία ημέρα πριν από τον εντός έδρας αγώνα με τον Εθνικό
Αστέρα. 
*** Χωρίς τον Ρονάλντο θα παραταχθεί η Ίντερ και στα δύο παιχνίδια με
την ΑΕΚ. Η επίσημη ανακοίνωση έγινε από την ιστοσελίδα των «Νερατζούρι».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17267O041</ED>
<ID>
ID:306300

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O04&aa=1</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Συνέτριψε 7-1 το Ισραήλ που είχε προηγηθεί!
</H2>
Ο Κλόσε πέτυχε τα τρία από τα επτά γκολ των Γερμανών 
Επτά γκολ σε μισή ώρα. Αυτή ήταν η εντυπωσιακή απάντηση των Γερμανών στο
προβάδισμα που πήραν ο Ισραηλινοί στην πρώτη μεταξύ τους (φιλική) αναμέτρηση
σε ποδοσφαιρικό γήπεδο μετά τον Β' Παγκόσμιο Πόλεμο. 
Το τελικό σκορ (7-1) δεν θα μπορούσε να το προβλέψει και ο πιο αισιόδοξος
Γερμανός φίλαθλος, αφού μέχρι το 49' το σκορ ήταν 0-1! Πρόσωπο της ημέρας
αναδείχθηκε ο Κλόσε σημειώνοντας χατ τρικ. 
Σε άλλα φιλικά παιχνίδια: 
Στο Άμστερνταμ η Αγγλία έστειλε μήνυμα στους αντιπάλους της στο Μουντιάλ με το
1-1 που απέσπασε από τους Ολλανδούς, αγωνιζόμενη μάλιστα με τρία νέα πρόσωπα
στη σύνθεσή της. Ένα απ' αυτά ο Ντάριους Βασέλ πέτυχε και το γκολ της
ισοφάρισης των «Λιονταριών». 
Το φαβορί για την κατάκτηση του Παγκοσμίου Κυπέλλου Αργεντινή υποχρεώθηκε σε
ισοπαλία 1-1 από την Ουαλία στο Κάρντιφ (Μπέλαμι 34' - Κρουζ 61'), ενώ η
Ιρλανδία με νέα πρόσωπα στη σύνθεσή της επικράτησε της Ρωσίας 2-0 (Ριντ 3',
Κιν 20').
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17267O042</ED>
<ID>
ID:306344

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O04&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΕΛΠΙΔΩΝ
</H5><H2>Νίκησε 3-0 τη Σουηδία και άφησε υποσχέσεις
</H2>
* ΛΙΤΟΧΩΡΟ

Ο Γιώργος Βακουφτσής και η παρέα του νίκησαν εύκολα τους Σκανδιναβούς

Υποσχέσεις για κάτι καλό στην τελική φάση του Πανευρωπαϊκού Πρωταθλήματος, που
θα γίνει τον προσεχή Μάιο στην Ελβετία, έδωσε χθες η εθνική ομάδα των Ελπίδων
στο πρώτο της φιλικό παιχνίδι προετοιμασίας με αντίπαλο τη Σουηδία. Οι νεαροί
διεθνείς, που αγωνίστηκαν στο στάδιο «Πύρρος Δήμας» στο Λιτόχωρο, επικράτησαν
3-0 και έδειξαν ότι διαθέτουν το ταλέντο και τις ικανότητες για διάκριση. Οι
παίκτες είχαν καλή απόδοση με αντίπαλο μια ομάδα που διακρίνεται για τη
σοβαρότητα και την υποδομή της. Το σκορ άνοιξε στο 15' ο Κυριαζής με πέναλτι,
στο οποίο υπέπεσε ο Νίλσον όταν απέκρουσε με το χέρι την μπάλα σε σέντρα του
Αμανατίδη. 
Οι πολλές αλλαγές που έκανε στο δεύτερο ημίχρονο ο Ανδρέας Μιχαλόπουλος δεν
επηρέασαν τη συνοχή της ομάδας, η οποία με δύο γκολ του Γήτα (77' και 88')
έφθασε στο τελικό 3-0. 
Χωρίς προβλήματα η διαιτησία του κ. Ευθυμιάδη. 
ΕΛΛΑΔΑ: Κοτσόλης (46' Αναστασόπουλος), Νάστος (46' Πίτσος), Λουμπούτης
(46' Γήτας), Κυριαζής (61' Μουτίδης), Ταυλαρίδης, Βάλλας (46' Ταραλίδης),
Κατσουράνης, Αμανατίδης (46' Κουτελιέρης), Παπαδόπουλος (46' Καζαντζής),
Βακουφτσής (46' Αγρίτης), Θεοδωρίδης (46' Βαγγελής). 
ΣΟΥΗΔΙΑ: Βίλαντ (46' Αλμπάγκε), Π. Νίλσον (81' Ρόσενμπεργκ), Σέλστρομ
(81' Γ. Γιόνσον), Μαρ. Άντερσον (74' Χισέν), Μαγ. Άντερσον (74' Χένρικσον), Λ.
Γιόνσον (74' Ντουνκ), Άντζονσον, Τζόρτζιτς, Ντορσίν (74' Χέρμπεργκ), Ισιζάκι,
Ν. Νίλσον.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17267O043</ED>
<ID>
ID:306377

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O04&aa=3</URL></REF>


Article

<CATEGORY>vin10</CATEGORY>

 <H5>ΕΥΡΩ 2008
</H5><H2>«Το ποδόσφαιρο θα φέρει τη φιλία στους δύο λαούς»
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
«Είμαστε σε καλό δρόμο». Με αυτή τη φράση ο πρόεδρος της ΕΠΟ Βασίλης
Γκαγκάτσης αναφέρθηκε στα συμπεράσματα της τρίτης συνεδρίασης για την
ολοκλήρωση του φακέλου τής από κοινού διεκδίκησης της διοργάνωσης του
Πανευρωπαϊκού Πρωταθλήματος Ποδοσφαίρου του 2008 από την Ελλάδα και την
Τουρκία, που πραγματοποιήθηκε χθες στη Θεσσαλονίκη. 
Ο κ. Γκαγκάτσης επισήμανε ότι «πρέπει να εργαστούμε με πιο γρήγορους ρυθμούς»
και τόνισε πως «πρέπει να καταθέσουμε τον καλύτερο φάκελο από όλες τις χώρες
που θέτουν υποψηφιότητα να συνδιοργανώσουν μαζί με άλλες το Euro 2008». 
Τα θέματα, τα οποία συζητήθηκαν στη χθεσινή συνεδρίαση, αφορούσαν την ασφάλεια
των γηπέδων που θα φιλοξενήσουν τους αγώνες, τα εισιτήρια, καθώς και τους
χορηγούς που θα στηρίξουν την κοινή υποψηφιότητα. 
«Κάνουμε αυτό τον αγώνα γιατί πιστεύουμε ότι το ποδόσφαιρο θα φέρει τη φιλία
στους δύο λαούς», είπε ο αντιπρόεδρος της Ποδοσφαιρικής Ομοσπονδίας της
Τουρκίας Ατά Ακτσού και συνέχισε: «Οι δύο κυβερνήσεις μάς στηρίζουν και
πιστεύω ότι θα καταφέρουμε ν' αναλάβουμε τη διοργάνωση του Πανευρωπαϊκού
Πρωταθλήματος». Στη συνέχεια, ο κ. Ακτσού ρωτήθηκε για το κλίμα που επικρατεί
στην Τουρκία: «Σύμφωνα με δημοσκόπηση που κάναμε, το 75% των Τούρκων συμφωνεί
με την ιδέα της συνδιοργάνωσης. Βεβαίως, υπάρχουν κάποιοι δημοσιογράφοι που
αντιδρούν, όπως ξέρω ότι υπάρχουν και στην Ελλάδα. Στην Ελλάδα, βεβαίως, είναι περισσότεροι».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17267O044</ED>
<ID>
ID:306395

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O04&aa=4</URL></REF>


Article

<CATEGORY>vin10</CATEGORY>

 <H5>ΚΡΑΟΥΣ
</H5><H2>«Δεν γίνονται θαύματα»
</H2>
* ΘΕΣΣΑΛΟΝΙΚΗ

Ιδιαίτερα προβληματισμένος από την ομάδα του Άρη παρουσιάστηκε ο Μπερντ Κράους
στις πρώτες του δηλώσεις ως προπονητής των «κιτρίνων». Ο Γερμανός προπονητής
επαναλάμβανε συνεχώς ότι υπάρχουν πολλά προβλήματα και ζήτησε από τους
φιλάθλους της ομάδας να κάνουν υπομονή. 
«Κάνουμε μια καινούργια αρχή», είπε ο Μπερντ Κράους στις δηλώσεις του και
συνέχισε: «Μετά τις τελευταίες άσχημες εμφανίσεις, από την ομάδα λείπει η
αυτοπεποίθηση. Έχουμε πολλή δουλειά». Στη συνέχεια, ο κ. Κράους αναφέρθηκε
στις εντυπώσεις που αποκόμισε από το παιχνίδι του Άρη με αντίπαλο τον Ιωνικό:
«Δεν έμεινα ικανοποιημένος. Έχουμε πολλά προβλήματα. Θαύματα δεν γίνονται από
τη μια μέρα στην άλλη. Θα πρέπει να σταθούμε στα προβλήματα αυτά και να
δουλέψουμε. Χρειάζεται χρόνος και οι φίλαθλοι θα πρέπει να κάνουν υπομονή».
Αύριο θα συνεχιστεί ο έλεγχος της ΠΑΕ Άρης από τα μέλη του ΑΣ, ενώ ο νομικός
σύμβουλος του Γιάννη Ζαχουδάνη, Κωνσταντίνος Βαρβάτος, υποσχέθηκε ότι θα φέρει
μαζί του το ιδιωτικό συμφωνητικό της ενεχυρίασης των μετοχών της ΠΑΕ Άρης στην
εταιρεία Ίντερ Φαινάνσις, προκειμένου να εξεταστούν οι όροι του και να
διαπιστωθεί ποιος είναι ιδιοκτήτης της «κιτρινόμαυρης» ΠΑΕ. Στη συνέχεια ο ΑΣ
Άρης θα εκτιμήσει τα δεδομένα και ανάλογα θα πράξει, αφού αυτή τη στιγμή η
κατάσταση δεν είναι ξεκάθαρη.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17267O045</ED>
<ID>
ID:306410

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O04&aa=5</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Ασταμάτητη η Κασσάνδρα
</H2>
Τίποτα δεν σταματά την Κασσάνδρα. Η ομάδα της Χαλκιδικής πέρασε νικηφόρα
από το Μαρκό με 2-1 επί της τοπικής ομάδας και αύξησε τη διαφορά της από την
Κέρκυρα και τον Ατρόμητο Αθ. που ήλθαν ισόπαλοι 0-0 στο μεταξύ τους παιχνίδι.
Στην Καβάλα η ομώνυμη ομάδα «αυτοκτόνησε» καθώς αναδείχτηκε ισόπαλη 0-0 με τα
Τρίκαλα, αποτέλεσμα που ανάγκασε τον προπονητή της γηπεδούχου, Σάκη Δόκα, να
παραιτηθεί. Στα υπόλοιπα παιχνίδια της 18ης αγωνιστικής είχαμε:
Χανιά-Κιλκισιακός 2-0, Λάρισα-Ναυπακτιακός 1-0, Φωστήρας-Ελευσίνα 2-1,
Εθνικός-Λεωνίδιο 1-0 και Παναιτωλικός-Απόλλων Κρ. Βρ. 3-0. Η βαθμολογία ύστερα
από 18 αγώνες: Κασσάνδρα 39, Κέρκυρα 36, Ατρόμητος Αθ. 35, Καβάλα 33, Λάρισα
31, Κιλκισιακός 29, Φωστήρας 27, Χανιά 26, Μαρκό, Εθνικός 24, Ελευσίνα 16,
Ναυπαλτιακός 16, Τρίκαλα 15, Λεωνίδιο, Παναιτωλικός 14, Απόλλων Κρ. Βρ. 0.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17267O046</ED>
<ID>
ID:306420

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O04&aa=6</URL></REF>


Article

<CATEGORY>vin10</CATEGORY>

 <H5>ΜΠΟΑΤΕΓΚ: Άνθρωπος των Άγγλων στην Παιανία
</H5><H2>Στο μικροσκόπιο της Μίντλεσμπρο
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Το ενδιαφέρον της Μίντλεσμπρο για τον Ντέρεκ Μπόατεγκ φουντώνει ολοένα και
περισσότερο! Και χθες βρέθηκε στην Αθήνα ο βοηθός του προπονητή ΜακΛάρεν και
ονομάζεται Στίβεν Ρόουντ. Ο Ρόουντ παρακολούθησε μαζί με τον πρόεδρο της ΠΑΕ,
Άγγελο Φιλιππίδη, και τον Σουηδό μάνατζερ του Μπόατεγκ το προπονητικό φιλικό
του Παναθηναϊκού με την ΑΒ Κοπεγχάγης στην Παιανία, ωστόσο, φαίνεται πως η
ομάδα του δεν διαθέτει τόσα χρήματα (περίπου 10 εκατ. ευρώ), συνεπώς ο
ποδοσφαιριστής δεν αποκλείεται να ζητηθεί ως δανεικός. Στην όλη υπόθεση
υπάρχουν και άλλες δυσκολίες. Πώς έχουν τα πράγματα; 
Η διοίκηση της «Μπόρο» δείχνει να είναι αποφασισμένη για την απόκτηση του
Μπόατεγκ και για τον λόγο αυτό έχει έρθει στην Ελλάδα ο Ρόουντ. Ωστόσο, ο
παίκτης φοβάται μην υποβιβαστεί στην Α' Κατηγορία η «Μπόρο», αφού η ομάδα του
Ριβερσάιντ βρίσκεται στην 16η θέση της Πρέμιερ Λιγκ και έχει μόνο τρεις
πόντους διαφορά από τη 18η Μπλάκμπερν. Για τον λόγο αυτό ο μάνατζερ, Πάτρικ
Μερκ, ζητάει να προστεθεί όρος στο επικείμενο συμβόλαιο, ώστε αν υποβιβαστεί η
Μίντλεσμπρο να μπορεί ο παίκτης να μεταγραφεί σε άλλη ομάδα. 
Αυτό σημαίνει ότι η διοίκηση του Παναθηναϊκού είναι ικανοποιημένη από το ποσό
που προτίθεται να δώσει η αγγλική ομάδα για την αγορά του νεαρού (όχι για
δανεισμό), όμως, θα πρέπει να συμφωνήσουν οι δύο σύλλογοι και στον
διακανονισμό. 
Άλλωστε, για τον λόγο αυτό χάλασε η μεταγραφή του Ντιέγκο Φορλάν, που τελικά
κατέληξε στη Μάντσεστερ Γιουνάιτεντ, αφού η Μίντλεσμπρο ήθελε να πληρώσει με
δόσεις την Ιντεπετιέντε. 
Παρ' όλα αυτά, όπως έχουμε επισημάνει περισσότερες εξελίξεις θα δρομολογηθούν
από την προσεχή Τρίτη και μετά. 
Στο μεταξύ, την ικανοποίησή του για την παρουσία του Σέρχιο Μαρκαριάν στην
τεχνική ηγεσία του Παναθηναϊκού εξέφρασε ο Εμανουέλ Ολιζαντέμπε στην πολωνική
εφημερίδα «Rzeczpospolita», αφήνοντας, παράλληλα, αιχμές κατά του πρώην
προπονητή του, Γιάννη Κυράστα: «Ο Μαρκαριάν καταλαβαίνει ότι είμαι επιθετικός.
Τώρα μπορεί να παίζω 10 ή 20 λεπτά, όμως, το κάνω στη θέση μου και όχι στο
κέντρο ή στην άμυνα». 
Όσον αφορά τα αγωνιστικά, οι εναπομείναντες παίκτες ξεμούδιασαν με το
προπονητικό διπλό που έγινε με τη δανέζικη ομάδα. Ο αγώνας τελείωσε 2-2 και τα
δύο γκολ των «πρασίνων» πέτυχε ο Κρίστο Βαζέχα.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17267O051</ED>
<ID>
ID:306301

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O05&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΨΑΧΝΕΙ ΤΗΝ «ΤΟΝΩΤΙΚΗ ΕΝΕΣΗ»
</H5><H2>Να η ευκαιρία
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

«Με νίκη επί της Μπενετόν θα είμαστε στη δεύτερη θέση», λέει ο Δημήτρης
Παπανικολάου για το αποψινό ματς του Ολυμπιακού, και αυτό είναι ένα επιπλέον
κίνητρο. Ο Σούμποτιτς περιμένει πολλά από τον Έλληνα φόργουορντ

Η δεύτερη θέση στον α' όμιλο της Ευρωλίγκα σίγουρα είναι ένα κίνητρο. Για τον
Ολυμπιακό των τελευταίων αγώνων όμως, μια νίκη απόψε στο Τρεβίζο επί της
Μπενετόν θα έχει πολύ μεγάλη σημασία στον ψυχολογικό τομέα. Οι «ερυθρόλευκοι»
έχουν ανάγκη από μία «καλή νίκη» και γι' αυτό, απόψε στο «Πάλα Βέρντε»
(21.30-TV Magic), είναι αποφασισμένοι να κοντράρουν την πολύ δυνατή Μπενετόν. 
Μαθηματικά βέβαια ο Ολυμπιακός έχει ελπίδες και για την πρώτη θέση, αλλά
φαίνεται μάλλον δύσκολο να ηττηθεί η Μακάμπι στο «Γιαντ Ελιάου» από την Εφές
Πίλσεν. Έτσι, τα πράγματα είναι απλά: με νίκη θα είναι δεύτερος και με ήττα
τρίτος και θα βρει στον δρόμο του στη συνέχεια τον Παναθηναϊκό. 
«Η πρώτη θέση φαίνεται δύσκολη κι αυτό επειδή δεν εξαρτάται μόνο από εμάς.
Αντίθετα, με νίκη επί της Μπενετόν θα είμαστε στη δεύτερη», είπε ο Δημήτρης
Παπανικολάου. «Η ιταλική ομάδα έχει πολύ καλούς παίκτες, που τρέχουν, πιέζουν
στην άμυνα και μπορούν να σε αιφνιδιάσουν με τα σουτ. Αυτό που πρέπει να
κάνουμε είναι να παίξουμε πολύ καλή άμυνα και να ελέγχουμε τα ριμπάουντ». 
Ολυμπιακός και Μπενετόν είναι δύο από τις καλύτερες ομάδες της Ευρωλίγκα, όσον
αφορά την επίθεση. Οι «ερυθρόλευκοι» σκοράρουν 86,5 πόντους μ.ο., αλλά και η
ιταλική ομάδα δεν πάει πίσω ( 85,9 μ.ο.). «Δεν θα κριθεί μόνο η βαθμολογία.
Μια νίκη θα μας τονώσει το ηθικό. Είμαστε καλά προετοιμασμένοι, αλλά και
αποφασισμένοι να πετύχουμε αυτό που θέλουμε», πρόσθεσε ο Θόδωρος Παπαλουκάς. Ο
προπονητής της Μπενετόν, Μάικ Ντ' Αντόνι, χαρακτήρισε το παιχνίδι κρίσιμο για
την μελλοντική πορεία της ομάδας του στη διοργάνωση: «Θέλουμε μία από τις δύο
πρώτες θέσεις του ομίλου και γι' αυτό οφείλουμε να προσπαθήσουμε», υποστήριξε
ο Ντ' Αντόνι.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17267O061</ED>
<ID>
ID:306302

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Με την Τσιμπόνα κεκλεισμένων των θυρών
</H5><H2>Πλεονέκτημα οι άδειες κερκίδες
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η νίκη της ΑΕΚ επί της Τσιμπόνα στο Ζάγκρεμπ θα την οδηγήσει στον όμιλο του
Παναθηναϊκού, στην επόμενη φάση, όμως, αυτό δεν ενδιαφέρει τον Ντράγκαν
Σάκοτα, αφού ούτως ή άλλως, η συνέχεια στην Ευρωλίγκα έχει υψηλά εμπόδια. Ο
Σέρβος προπονητής έδωσε το σύνθημα για νίκη στη Χάλα Ντράζεν Πέτροβιτς απόψε
(21.30), όπου οι συνθήκες (κεκλεισμένων των θυρών) είναι ιδιαίτερα ευνοϊκές
για την ΑΕΚ. 
«Δεν με ενδιαφέρει αν θα παίξουμε με τον Παναθηναϊκό ή τον Ολυμπιακό.
Ήρθαμε για τη νίκη και θα παλέψουμε για να κατακτήσουμε τη δεύτερη θέση στον
όμιλό μας» τόνισε ο «Σάλε». 
Στόχος εκτός των άλλων και η καλή εμφάνιση, ενώ τα μάτια θα είναι στραμμένα
στον Κρις Καρ, από τον οποίο ο Σάκοτα περιμένει σταδιακά να ανεβάσει την
απόδοσή του. Ο Νίκος Χατζής, πάντως, δηλώνει πανέτοιμος να συνεχίσει τις
εξαιρετικές εμφανίσεις και δεν αποκλείεται ο προπονητής του να τον ξεκινήσει
στην πεντάδα. Σε ό,τι αφορά τον τραυματισμό του Χρήστου Ταπούτου, ο νεαρός
έχει υποστεί ρήξη τένοντα στο δάχτυλο του αριστερού χεριού και σήμερα θα
αποφασιστεί αν θα υποβληθεί σε εγχείρηση ή αν θα συνεχίσει τη θεραπεία. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17267O062</ED>
<ID>
ID:306345

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Στόχος το θέαμα με αντίπαλο τη Ρεάλ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Την ώρα που ο Ολυμπιακός και η ΑΕΚ θα... ιδρώνουν στο Τρεβίζο και στο
Ζάγκρεμπ, αντίστοιχα, για το πλασάρισμά τους σε όμιλο της δεύτερης φάσης, ο
Παναθηναϊκός στο ΟΑΚΑ, κόντρα στη Ρεάλ (9.30 μ.μ.), θα προσπαθεί να
διασκεδάσει τους φίλους του περιμένοντας τους (τρεις) αντιπάλους, που θα βρει
ένα... βήμα πριν από το φάιναλ φορ. 
Αν ο Ολυμπιακός έρθει τρίτος και η ΑΕΚ δεύτερη, οι τρεις ελληνικές ομάδες θα
δημιουργήσουν (δεύτερη φάση της Ευρωλίγκας) ένα εντυπωσιακά ενδιαφέρον γκρουπ,
όμως στον ΠΑΟ δεν ανησυχούν: «Καλούμε τον κόσμο να έρθει στο γήπεδο, γιατί
είναι ένα ματς στο οποίο θα παίξουμε ελεύθερα και αυτό είναι καλό για το
θέαμα. Πρέπει να είμαστε ικανοποιημένοι από την έως τώρα πορεία της ομάδας.
Στη δεύτερη φάση είναι τα πιο σημαντικά ματς. Θα δούμε ποιοι είναι οι
αντίπαλοί μας και θα τους μελετήσουμε», είπε ο προπονητής του Παναθηναϊκού,
ενώ δεν θέλησε να σχολιάσει την περίπτωση να αντιμετωπίσει ο Παναθηναϊκός τις
άλλες δύο ελληνικές ομάδες που θα συνεχίσουν στη διοργάνωση: «Σε 24 ώρες θα
ξέρουμε. Δεν υπάρχει λόγος για υποθέσεις». 
Ο Ομπράντοβιτς αναφέρθηκε στα συστατικά της επιτυχίας της ομάδας: «Μποντίρογκα
και Αλβέρτης είναι οι ηγέτες, όμως πάνω από όλους και όλα είναι η ομάδα. Και
οι δύο αυτοί παίκτες βάζουν υπεράνω όλων την ομάδα και αυτό είναι το συστατικό
της επιτυχίας του Παναθηναϊκού τα τελευταία χρόνια». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17267O063</ED>
<ID>
ID:306378

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O06&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Για το γόητρο στην Τουρκία
</H2>
Το Περιστέρι μπορεί να έχει αποκλειστεί από την επόμενη φάση της Ευρωλίγκας,
όμως απέκτησε ένα επιπλέον κίνητρο, εκτός από το γόητρο, για να διεκδικήσει τη
νίκη απόψε (21.30), κόντρα στην Ούλκερ. Ο αρχηγός του Περιστερίου Μανώλης
Παπαμακάριος εξηγεί: «Αν καταφέρουμε να νικήσουμε, θα αφιερώσουμε την επιτυχία
στον Πλούταρχο Βυλλιώτη, που έφυγε πρόσφατα από κοντά μας». Η Ούλκερ
«καίγεται» για τη νίκη, αφού αν την πετύχει θα κατακτήσει την τρίτη θέση στον
όμιλο, κάτι που κάνει ακόμη πιο δύσκολο το έργο του Περιστερίου.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17267O064</ED>
<ID>
ID:306396

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O06&aa=4</URL></REF>


Article

<CATEGORY>vin10</CATEGORY>

 <H5>ΜΕ ΡΥΘΜΙΣΗ
</H5><H2>Και του χρόνου στην Α1, Άρης ΠΑΟΚ, Ηρακλής
</H2>
* ΘΕΣΣΑΛΟΝΙΚΗ

Ο εκπρόσωπος του Άρη Γιάννης Δαμιανίδης ανακοίνωσε ότι είναι έτοιμη
συμπληρωματική νομοθετική ρύθμιση, με βάση την οποία επιτρέπεται η παραμονή
των Άρη, ΠΑΟΚ και Ηρακλή στην Α1 κατηγορία, παρά τις αιτήσεις πτώχευσης που
εκκρεμούν εις βάρος τους. 
Εξάλλου, το ΑΣΕΑΔ έκανε δεκτή έφεση των «κιτρίνων» κατά της απόφασης του
αθλητικού δικαστή του ΕΣΑΚΕ, σύμφωνα με την οποία είχαν αφαιρεθεί δύο βαθμοί
του Άρη από κάθε αγώνα του στο πρωτάθλημα, λόγω τελεσίδικων αποφάσεων για
οφειλές προς τον Ζάρκο Πάσπαλι. 
Στο μεταξύ, με στόχο να μεταδοθεί το μήνυμα της αυθόρμητης λαϊκής
συμμετοχής στους Ολυμπιακούς Αγώνες, οι ΠΑΟΚ, Άρης και Ηρακλής παίζουν σήμερα
τρία φιλικά 20λεπτα ντέρμπι στο «Αλεξάνδρειο Μέλαθρον». 
Στις 6 μ.μ. θα παίξουν Ηρακλής - Άρης, στις 6. 40 μ.μ. Άρης - ΠΑΟΚ και στις
7.20 μ.μ. ΠΑΟΚ - Ηρακλής.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17267O065</ED>
<ID>
ID:306411

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O06&aa=5</URL></REF>


Article

<CATEGORY>vin10</CATEGORY>

 <H5>ΣΙΓΑΛΑΣ
</H5><H2>Εξώδικο
</H2>
«Χορό» εξωδίκων άνοιξε ο Γιώργος Σιγάλας κατά της ΚΑΕ ΠΑΟΚ, του Γιώργου
Μπατατούδη, και της εταιρείας που ελέγχει ο επιχειρηματίας και έχει τα
τηλεοπτικά δικαιώματα του «Δικεφάλου». 
Στην Εθνικής Άμυνας, λοιπόν, παρελήφθη εξώδικο από τον αρχηγό της Εθνικής
με την οποία ζητάει να πληρωθεί δεδουλευμένα ύψους περίπου 100 εκατομμυρίων
δραχμών. Εξώδικο με το ίδιο αίτημα ετοιμάζει ο Σιγάλας και για τον Γ.
Μπατατούδη, 
Είναι μία ακόμη κίνηση παίκτη που παραμένει απλήρωτος από τον ΠΑΟΚ, καθώς ο
Γ. Μπατατούδης επιμένει να μην εκπληρώνει τους όρους της συμφωνίας για τα
τηλεοπτικά δικαιώματα της ομάδας. 
Πέρυσι είχε δεσμευτεί ότι θα καλύψει το ποσό που πρόσφερε στον ΠΑΟΚ το
Supersport, κάτι που δεν έκανε ποτέ και φέτος η εταιρεία του πληρώνει για τα
τηλεοπτικά δικαιώματα με μεγάλη καθυστέρηση, δημιουργώντας σοβαρά προβλήματα
στη λειτουργία της ομάδας. 
Οι πρώτες συνέπειες ήταν τα «διαζύγια» με τους Λευτέρη Σούμποτιτς και
Παναγιώτη Λιαδέλη, ενώ σύμφωνα με πληροφορίες, εξώδικα ετοιμάζουν οι
Κολντεμπέλα, Κορωνιός και Γιαννούλης.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17267O066</ED>
<ID>
ID:306421

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O06&aa=6</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΜΕΓΑΛΕΣ ΝΙΚΕΣ ΟΛΥΜΠΙΑΚΟΥ ΚΑΙ ΗΡΑΚΛΗ ΓΙΑ ΤΗΝ ΕΥΡΩΠΗ </H5><H2>Ακόμη ψηλότερα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Ολυμπιακός (στο στιγμιότυπο Μίγιτς, Γκόμες, Τσακιρόπουλος, Χριστοφιδέλης)
ήταν τρομερός χθες στη Μόσχα

Όχι μόνο για πρόκριση στο φάιναλ φορ του Τσάμπιονς Λιγκ (την οποία σχεδόν
εξασφάλισαν με τις χθεσινές μεγάλες νίκες με 3-0 στους πρώτους
προημιτελικούς!), αλλά και για το τρόπαιο έδειξαν ικανοί Ολυμπιακός και
Ηρακλής, ενώ ο Παναθηναϊκός πάλεψε στα ίσα με την Ασιστέλ Μιλάνο του Μοντάλι
προτού υποκύψει 2-3! 
*** ΗΡΑΚΛΗΣ - ΤΟΥΡ 3-0 (25-21, 25-17, 25-22) 
Με όπλο το σερβίς (9 άσοι έναντι 1), αλλά και καλό μπλοκ (11 συνολικά έναντι
7) και συμπαράσταση από 3.000 θεατές στο Αλεξάνδρειο ο Ηρακλής πήρε το σκορ
που ήθελε και βλέπει με μεγάλη σιγουριά πρόκριση στο φάιναλ φορ. 
Ξεχώρισαν ο πασέρ Μποζίδης και οι Κονσταντίνοφ (60% υποδ. - 60% επίθ. - 2
άσοι), Μπάεφ (71% υποδ. - 52% επίθ. - 2 άσοι), Κράβαρικ (65% επίθ. - 3 μπλοκ).
Καλύτεροι της Τουρ οι Τσέχοι Ντίβις (59% επίθ.), Πεσλ (80% υποδ. - 69% επίθ.)
και ο Καναδός Γκραμπεντάιν (60% επίθ. - 4 μπλοκ). 
ΗΡΑΚΛΗΣ (Α. Λεώνης): ΜΠΟΖΙΔΗΣ 3, ΚΡΑΒΑΡΙΚ 17, ΜΠΑΕΦ 17, ΚΟΝΣΤΑΝΤΙΝΟΦ 9,
Γκιρτζίκης 4, Χοφ 3- ΑΜΑΞΟΠΟΥΛΟΣ (λίμπερο, 68% υποδ. - 5 άμ.), Μητρούδης 2. 
ΤΟΥΡ (Βλ. Αλέκνο): Στόιτσεφ 1, ΝΤΙΒΙΣ 15, ΠΕΣΛ 10, Μαρκέ 7, Ζιμπέρ 5,
ΓΚΡΑΜΠΕΝΤΑΪΝ 10 - Ταμπασούκ (λίμπερο, 59% υποδ. - 1 άμ.), Κόλεφ 1. 
*** ΛΟΥΖΝΙΚΙ ΜΟΣΧΑΣ - ΟΛΥΜΠΙΑΚΟΣ 0-3 (23-25, 23-25, 24-26) 
Δείχνοντας όλη την εμπειρία και την κλάση του ο Ολυμπιακός του μεγάλου Ιταλού
προπονητή Ντανιέλε Ρίτσι (βούλωσε στόματα αμφισβητιών...) πέτυχε τεράστιας
σημασίας νίκη και βρίσκεται αγκαλιά με ένα ακόμη ευρωπαϊκό φάιναλ φορ! 
Η επιστροφή του Χριστοφιδέλη έβαλε τάξη στην υποδοχή και δυνάμωσε την επίθεση,
ενώ κορυφαίος παίκτης του νικητή ήταν ο Γκόμες και επίσης θαυμάσιοι Κουρνέτας,
Γκιούρδας. 
ΟΛΥΜΠΙΑΚΟΣ (Ντ. Ρίτσι): ΚΟΥΡΝΕΤΑΣ 2, ΓΚΟΜΕΣ 25, ΓΚΙΟΥΡΔΑΣ 10, ΧΡΙΣΤΟΦΙΔΕΛΗΣ 8,
ΤΣΑΚΙΡΟΠΟΥΛΟΣ 5, ΧΕΪΚΙΝΕΝ 4 - ΜΙΓΙΤΣ (λίμπερο), Κυριαζής, Ξενάκης,
Καλαιτσίδης. 
ΛΟΥΖΝΙΚΙ (Β. Νεσούτσκιν): Αρχίποφ, Τερέσιν, Χτέι, Ρουντ, Γέζοφ, Ριζόφ -
Λιόφκιν (λίμπερο), Μαξίμοφ. 
*** ΠΑΝΑΘΗΝΑΪΚΟΣ - ΑΣΙΣΤΕΛ ΜΙΛΑΝΟ 2-3 (23-25, 25-23, 25-23, 21-25,
12-15) 
Αν τολμούσε λίγο ο Ρομπέρτο Σερνιότι στις αλλαγές (θυμήθηκε τον Σαμαρά όταν το
4ο σετ είχε... «πετάξει», βάζοντάς τον στο 12-19 και όχι τουλάχιστον στο
7-12), ίσως ο χθεσινός μεγάλος Παναθηναϊκός να έφτανε στην πρόκριση! 
Με τη συμπαράσταση ενός υπέροχου κοινού 2.500 οπαδών του ο Παναθηναϊκός έπαιξε
θαυμάσια σε τρία σετ. Κορυφαίος ο Μπρι (54% επίθ.) και σπουδαίοι Χατζηαντωνίου
(69% επίθ. - 3 μπλοκ - 2 άσοι), Πανταλέων (67% επίθ.). 
ΠΑΟ (Ρ. Σερνιότι): Σιδηρόπουλος 4, ΜΠΡΙ 23, Μαυράκης 4, Μούρεκ 19,
ΧΑΤΖΗΑΝΤΩΝΙΟΥ 14, ΠΑΝΤΑΛΕΩΝ 12 - ΔΗΜΗΤΡΑΚΟΠΟΥΛΟΣ (λίμπερο, 65% υποδ. - 3 άμ.),
Σαμαράς 3, Τσέργας, Ντωνάς. 
ΜΙΛΑΝΟ (Τζ. Μοντάλι): Γκρίμπιτς 7, ΜΙΛΙΝΚΟΒΙΤΣ 25, Μπονάτι 13, ΖΛΑΤΑΝΟΦ 19,
Κότσι 4, Χελντ 5 - Βερνιάγκι (λίμπερο, 52% υποδ. - 4 άμ.), Κατσανίγκα 1, Τεντέσκι.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17267O071</ED>
<ID>
ID:306303

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>«Κανόνι» ο Αφρουδάκης </H2>
Ο Γιώργος Αφρουδάκης είναι από χθες πρώτος σκόρερ όλων των εποχών

Ο Γιώργος Αφρουδάκης είναι από χθες πρώτος σκόρερ όλων των εποχών στην Α1.
Ο διεθνής φουνταριστός πέτυχε πέντε γκολ στο ματς της Βουλιαγμένης με τη
Γλυφάδα (10-5) και έφτασε συνολικά τα 719, αφήνοντας στη δεύτερη θέση τον Τ.
Παπαναστασίου (716). 
Στον άλλο εξ αναβολής αγώνα ο Ολυμπιακός νίκησε 6-4 τον Εθνικό (Πλατανίτης
3), αλλά σημασία δεν έχει τόσο το αποτέλεσμα όσο η κατάσταση που φαίνεται να
επικρατεί στο ελληνικό πόλο. Οι παίκτες του Εθνικού κατήγγειλαν τη διοίκηση
για γενικότερη αδιαφορία προς το τμήμα. Σε ανακοίνωσή τους υποστηρίζουν ότι
τους οφείλονται πολλά χρήματα, το τμήμα έχει έλλειψη εξοπλισμού, ενώ αναφέρουν
και παρεμβάσεις προς τον προπονητή! Διευκρινίζουν, όμως, ότι δεν πρόκειται να
αρχίσουν αποχή από τις προπονήσεις και τους αγώνες.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17267O072</ED>
<ID>
ID:306346

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O07&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ </H5><H2>Λαμπερά αστέρια στη Βαλκανιάδα </H2>
Μπορεί το μεγάλο ραντεβού στο ΣΕΦ για τον στίβο αυτό τον χειμώνα να είναι το
διεθνές μίτινγκ ΑΘΗΝΑ 2002, αλλά υπάρχει και η Βαλκανιάδα που διεξάγεται το
Σάββατο 23 Φεβρουαρίου και αναμένεται να είναι επίσης δυνατό μίτινγκ, σύμφωνα
με τις συμμετοχές που αναμένονται. 
Ανάμεσα σε άλλα λαμπερά βαλκανικά αστέρια, είναι πιθανό να δούμε στους
αγώνες αυτούς τη Ρουμάνα «χάλκινη» Ολυμπιονίκη του ύψους στο Σίδνεϊ Οάνα
Παντελίμον, την επίσης Ρουμάνα πρωταθλήτρια στο τριπλούν Αντελίνα Γκαβρίλα
(14.71), τη Βουλγάρα επικοντίστρια Τάνια Κόλεβα (5η στο Παγκόσμιο Πρωτάθλημα
κλειστού πέρυσι στη Λισαβώνα 4.43) και τους συμπατριώτες της Ρόστισλαβ
Ντιμίτροφ («ασημένιο» στο Παγκόσμιο Πρωτάθλημα της Σεβίλλης το 1999) και Πέταρ
Ντότσεφ (7.92 στο μήκος).
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17267O073</ED>
<ID>
ID:306379

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O07&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H4>ΤΟ ΕΚΤΑΚΤΟ
</H4>
<REF><SOURCE>ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17267O074</ED>
<ID>
ID:306397

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O07&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Τα χθεσινά αποτελέσματα και οι αποδόσεις σε ευρώ 
1η: Ζαβίτσα (Βαλακούδουνας) 1,77-0,56. Ζαλάο 0,40. Τρίτος και τέταρτος,
Κλέβερ Μαριάννα και Βολίδα. Δίδυμο 4Χ5=1,47. Φορκάστ 4Χ5=3,56. Τρίο
4Χ5Χ7=0,60. Τρικάστ 4Χ5Χ7=6,46. Τετραπλό 4Χ5Χ7Χ1=36,13. 
2η: Κρητικιά (Γεωργίου) 0,92-0,42. Χρυσταλλένια 0,47. Τρίτος και τέταρτος,
Αράχνη και Αμφίκλεια. Δίδυμο 1Χ2=1,50. Φορκάστ 2Χ1=3,50. Σύνθετο 4Χ2=5,15.
Σ.Δ. 4Χ5Χ1Χ2=4,13. Τρίο 1Χ2Χ6=39,68. Τρικάστ 2Χ1Χ6=98,59. Τετραπλό
2Χ1Χ6Χ4=467,99. 
3η: Πόλκα (Σωτηρόπουλος) Γκανιάν 3,20 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Μ. Χάιτς, Σκανδάλη και Τολμηρή.
Δίδυμο 3Χ5=0,87. Φορκάστ 5Χ3=3,80. Σύνθετο 2Χ5=14,99. Σ.Δ. 1Χ2Χ3Χ5=4,61. Τρίο
3Χ5Χ6=2,18. Τρικάστ 5Χ3Χ6=16,62. Τετραπλό 5Χ3Χ6Χ7=215,86. 
4η: Μπλου Μπελ (Σωτηρόπουλος) 0,50-0,37. Ζάρα 2,55. Τρίτος, Ζάχα. Δίδυμο
3Χ7=7,30. Φορκάστ 7Χ3=9,61. Σύνθετο 5Χ7=3,63. Σ.Δ. 3Χ5Χ3Χ7=26,53. Τρίο
3Χ4Χ7=6,70. Τρικάστ 7Χ3Χ4=28,54. 
5η: Φαίρυ Χέβεν (Ντίνα) 3,16-1,87. Ντέζερτ Ρόουζ 0,53. Τρίτος, Πέπερ.
Δίδυμο 2Χ7=5,60. Φορκάστ 7Χ2=13,69. Σύνθετο 7Χ7=5,19. Σ.Δ. 3Χ7Χ2Χ7=194,21.
Τρίο 2Χ3Χ7=2,77. Τρικάστ 7Χ2Χ3=28,15. 
6η: Κίσσινγκ Γουέι (Λάος) Γκανιάν 0,38 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Ενέργεια, Βάσια Φουσκ και
Αντίθεση. Δίδυμο 2Χ5=1,49, Φορκάστ 5Χ2=1,84. Σύνθετο 7Χ5=3,80. Σ.Δ.
2Χ7Χ2Χ5=32,41. Τρίο 2Χ3Χ5=2,10. Τρικάστ 5Χ2Χ3=4,92. Τετραπλό 5Χ2Χ3Χ7=11,71. 
7η: Κικίτσα (Τριανταφύλλου) 1,40-0,61. Όμορφη Κορθιανή 0,55. Τρίτος, Σάντα
Μαρίνα. Δίδυμο 1Χ2=1,85. Φορκάστ 2Χ1=3,25. Σύνθετο 5Χ2=1,84. Σ.Δ.
2Χ5Χ1Χ2=9,78. Τρίο 1Χ2Χ3=1,47. Τρικάστ 2Χ1Χ3=8,59. 
8η: Πικόλ. Χρήστος (Δάλαρης) 0,64-0,52. Συλβάνα 0,51. Τρίτος και τέταρτος,
Κωνσταντής και Ματζ. Γουίννερ. Δίδυμο 1Χ3=0,92. Φορκάστ 3Χ1=1,20. Σύνθετο
2Χ3=3,06. Σ.Δ. 1Χ2Χ1Χ3=7,04. Τρίο 1Χ3Χ6=10,55. Τρικάστ 3Χ1Χ6=22,24. Τετραπλό
3Χ1Χ6Χ8=84,67. 
9η: Λέιντυ Κάτια (Λάος) 1,75-1,24. Μάρουα 0,69. Τρίτος και τέταρτος, Ίστβαν
και Ιταλίδα. Δίδυμο 2Χ7=4,94. Φορκάστ 7Χ2=9,47. Σύνθετο 3Χ7=6,84. Σ.Δ.
1Χ3Χ2Χ7=26,31. Τρίο 1Χ2Χ7=8,07. Τρικάστ 7Χ2Χ1=45,18. Τετραπλό 7Χ2Χ1Χ6=161,52. 
* ΣΚΟΡ ΓΚΑΝΙΑΝ-4: 204,79 
* ΣΚΟΡ ΓΚΑΝΙΑΝ-6: 19.747,20
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17267O075</ED>
<ID>
ID:306412

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O07&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ </H5><H2>Σουηδική... γυμναστική
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Το χθεσινό (διεθνές) φιλικό της Εθνικής, στο σχεδόν κατάμεστο Χαριλάου, ήρθε
να αποδείξει δύο πράγματα. Πρώτον, ότι οι οπαδοί του Άρη δεν ξεχνούν με τίποτα
τους Δ. Κοντομηνά, Γ. Ζαχουδάνη. 
*** «Ελλάς - Ελλάς» στις εξέδρες η πλειοψηφία, κατά των «δύο» οι φωνές από τη
μάζα των Αρειανών. 
*** Λες και είχαν θέση στην ενδεκάδα των... Σουηδών! 
*** Δεύτερον, τούτη η εθνική ομάδα έχει δυνατότητες. Μην ξεχνά κανείς ότι η
Σουηδία θα δώσει το «παρών» στο προσεχές Παγκόσμιο Κύπελλο, στο οποίο μάλιστα
προκρίθηκε αήττητη! 
*** Οι επιλογές που μπορεί να κάνει ο Ότο δείχνουν... απεριόριστες. 
*** Σκεφθείτε ότι αγωνίζονται να πάρουν χρόνο συμμετοχής ο «Ιταλός» Βρύζας και
ο «Ολλανδός» Μαχλάς. 
*** Πρώτη επιλογή για τον Ρεχάγκελ είναι ο «Γερμανός» - στο μέλλον -
Χαριστέας. 
*** Στην άμυνα, το δίδυμο των Νταμπίζα - Κυργιάκου θα τα πάει καλύτερα, όταν
θα κληθεί να σταματήσει τις ψηλές σέντρες των Ιρλανδών στα προκριματικά του
Ευρωπαϊκού Πρωταθλήματος. 
*** Το αν φθάνουμε εύκολα στο γκολ, σίγουρα είναι θέμα ημέρας και
μονταρίσματος. Σε αυτόν τον τομέα θέλουμε όντως δουλειά. Στα χαφ, η παρουσία
του Καφέ δίνει τόνο αισιοδοξίας και χαιρόμαστε για την πρόοδο των νεαρών. 
*** Χρειάζεται όμως να δώσουμε σημασία στα αρνητικά και όχι να ξεγελαστούμε
και να μείνουμε στις υποσχέσεις... 
Από χθες ένας ακόμη ρόλος προστέθηκε στα καθήκοντα του Γιώργου Λούβαρη. 
*** Θα είναι εκπρόσωπος του Ολυμπιακού στο Διοικητικό Συμβούλιο της ΕΠΑΕ. 
*** Ο κ. Κόκκαλης, σε μια δύσκολη περίοδο για τον Θρύλο, φαίνεται ότι
αποφάσισε να ασχοληθεί με τα αμιγώς... «ερυθρόλευκα». 
*** Στην επιστολή του τονίζεται πάνω-κάτω ότι οι άλλοι πρόεδροι δεν
ακολούθησαν ή δεν τήρησαν όσα είχαν δεσμευτεί. Αφήστε που βάζοντας τον Α'
αντιπρόεδρο, πάλι είναι από... πάνω από τον Β' του Παναθηναϊκού! 
*** Γιατί να ασχολείται και οι άλλοι να... σφυρίζουν αδιάφορα; 
*** Άρα, με την αποχώρησή του, ο πρόεδρος θα βλέπει εξ αποστάσεως όσα ήθελε να
γίνουν με τα sports club ή με το ζήτημα της πολυϊδιοκτησίας. Λέμε ήθελε, διότι
τα συγκεκριμένα θέματα κάπου έχουν κολλήσει... 
Στον Παναθηναϊκό είπαν «πού να τρέχουμε στην Αγγλία» και έτσι, ήρθε η
Μίντλεσμπρο στην Παιανία. Άρα, το ενδιαφέρον για τον Μπόατεγκ δεν είναι
τόσο... φιλολογικό. Αποδεικνύεται στην πράξη και με τις κινήσεις. 
*** Για το νούμερο που προσφέρεται πρέπει να είμαστε λίαν επιφυλακτικοί. Στην
Αθήνα, πάντως, βρίσκεται ικανός διαπραγματευτής από την πλευρά τής «Μπόρο» και
καλό είναι όλοι να έχουν... μάτια ανοιχτά για πιθανές εξελίξεις. 
*** Ίσως, «κλειδί» αποδειχθεί η πορεία τής «Μπόρο» στο πρωτάθλημα. Γιατί αν
πέσει στην Α' Αγγλίας, μάλλον θα την παρακολουθούν οι παίκτες του...
στοιχήματος και όχι ο Γκανέζος του Παναθηναϊκού. 
Συνέντευξη Τύπου έγινε χθες στη Θεσσαλονίκη για το θέμα της συνδιοργάνωσης από
Ελλάδα και Τουρκία του Ευρωπαϊκού Πρωταθλήματος του 2008. 
*** Μήπως όμως ο κ. Γκαγκάτσης θα πρέπει να φροντίσει στην επόμενη σύναξη να
καλέσει περισσότερους δημοσιογράφους; 
*** Με τρεις, τέσσερις παρόντες, δεν βγαίνει η δουλειά... 
Πρεμιέρα χθες για τον Μπερντ Κράους στις προπονήσεις του Άρη. Το ότι ήταν
μάλλον «ψυχρός» στις δηλώσεις του, το ξεπερνάμε καθόσον, όπως εξήγησε και ο
ίδιος, «είμαι Γερμανός και όχι Αυστριακός όπως γράφετε». 
*** Ρωτήθηκε για τον Ταρντί. 
«Για τον... ποιον»; Κάπως έτσι απάντησε, όταν του ζητήθηκε να πει αν ρωτήσει
τον προκάτοχό του για το έμψυχο υλικό του Άρη. 
*** Και όπως καταλαβαίνετε όλοι, μετά την ομολογία... άγνοιας, επαφή μεταξύ
των δύο τεχνικών δεν προβλέπεται. 
Παρών χθες βράδυ στο Χαριλάου και ο Μ. Ψωμιάδης. Η είδηση: άνευ Ζαχουδάνη! Δεν
ήταν και τόσο εύκολο να πάει ο ηγέτης του Άρη στο γήπεδο. 
*** Ο κ. Ψωμιάδης έδειξε απόλυτα άνετος σε κινήσεις. Και με ηθικό, που
ενδεχομένως πήγαζε από το ότι είναι εντάξει στις οικονομικές υποχρεώσεις του. 
*** Τώρα, αν συνέβαλε σε αυτό και το 3 επί 157 εκατ. δρχ. που εισέπραξε την
περασμένη εβδομάδα (Κάντζα μεριά;), δεν το ξέρουμε... 
*** Στα επίσημα - μαζί με τον Περσία - καθόταν και ο Ντούσαν Μπάγιεβιτς. 
*** Ο Άγγελος Αναστασιάδης προτίμησε να δει το φιλικό μαζί με τον κόσμο. 
*** Ο αρχιδιαιτητής Μπίκας, πάντως, παρέμεινε στην Αθήνα. Ήταν σε άλλου
γηπέδου την εξέδρα; Πού; Στα... σφαγεία! Είδε το ματς Φωστήρα -
Πανελευσινιακού. Ίσως, για να διαπιστώσει τις δυνατότητες του συντοπίτη του
διαιτητή... 
Τόνωση στην επιχείρηση ανάκαμψης του μπάσκετ είναι η χθεσινή είδηση που βγήκε
από τον Παναθηναϊκό. 
*** Οι φίλοι του «τριφυλλιού» θα μπορούν να προμηθεύονται εισιτήρια όλων των
αγώνων (Πρωτάθλημα, Ευρωλίγκα) όχι μόνο από τη Λεωφόρο Αλεξάνδρας, αλλά και
τηλεφωνικά! Στο νούμερο 010/6189.300 θα μπορούν να «κλείνουν» εισιτήρια και να
τα παραλαμβάνουν σε διάφορα σημεία, ακόμη και σε... σούπερ μάρκετ! 
*** Η επιβεβαίωση του ενδιαφέροντος του «πράσινου» κόσμου για το μπάσκετ ήρθε
άμεσα: χθες το βράδυ, στην ήττα του βόλεϊ (2-3) από τους Ιταλούς του Μοντάλι,
η απαίτηση των περίπου 2.000 οπαδών ήταν ξεκάθαρη: 
*** «Προεδράρα, άσε τα υπόλοιπα αθλήματα και στήριξε το μπάσκετ»! <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17267O081</ED>
<ID>
ID:306304

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O08&aa=1</URL></REF>


Article

<CATEGORY>vin10</CATEGORY>

 <H5>ΟΛΛΑΝΔΙΑ </H5><H2>Άγιαξ και... Άγιαξ στις «4» του Κυπέλλου
</H2>
Προς προπονητικό διπλό (!) βαδίζει το Κύπελλο Ολλανδίας. Πράγματι, η πρώτη
και η δεύτερη ομάδα του Άγιαξ, που έχουν προκριθεί στην ημιτελική φάση της
διοργάνωσης, δεν κληρώθηκαν να παίξουν μεταξύ τους και αν ξεπεράσουν τα
εμπόδια της Αϊντχόβεν και της Ουτρέχτης, αντίστοιχα θα συναντηθούν στο
τελευταίο παιχνίδι του τουρνουά, στις 12 Μαΐου, στο Ντε Κάιπ του Ρότερνταμ!
Εκπρόσωπος της ομάδας του Άμστερνταμ δήλωσε ενθουσιασμένος από το ενδεχόμενο
αυτό αν και όταν ρωτήθηκε για το ποια ομάδα θα υποστηρίξουν οι οπαδοί του
Άγιαξ, εξέφρασε πλήρη άγνοια... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17267O082</ED>
<ID>
ID:306347

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O08&aa=2</URL></REF>


Article

<CATEGORY>vin10</CATEGORY>

 <H5>ΚΟΥΒΕΪΤ </H5><H2>Ελεύθερος ο Φογκτς
</H2>
Οριστικό (;) τέλος έλαβε το σίριαλ Μπέρτι Φογκτς - Εθνική Σκωτίας. Σύμφωνα με
χθεσινά δημοσιεύματα βρετανικών εφημερίδων η ποδοσφαιρική ομοσπονδία του
Κουβέιτ έλυσε το συμβόλαιό της με τον Γερμανό προπονητή, ο οποίος είναι,
πλέον, ελεύθερος να αναλάβει την τεχνική ηγεσία της ομάδας των «Χαϊλάντερ».
Μάλιστα, εκπρόσωπος της ομοσπονδίας της ασιατικής χώρας φέρεται να έχει
δηλώσει πως ο Φογκτς «είναι οριστικά ο νέος ομοσπονδιακός τεχνικός της
Σκωτίας». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17267O083</ED>
<ID>
ID:306380

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O08&aa=3</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ </H5><H2>Ραντεβού στην Ατλάντα
</H2>
Στην Ατλάντα θα διεξαχθεί κατά πάσα πιθανότητα ο - πολυσυζητημένος -
πυγμαχικός αγώνας μεταξύ του Μάικ Τάισον και του Λένοξ Λιούις. Αυτό ανέφερε
χθες το BBC υποστηρίζοντας ότι η αρμόδια επιτροπή της Τζόρτζια έδωσε το ΟΚ για
τη διεξαγωγή της συνάντησης, η οποία θα κρίνει τον τίτλο του παγκόσμιου
πρωταθλητή. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17267O084</ED>
<ID>
ID:306398

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O08&aa=4</URL></REF>


Article

<CATEGORY>vin10</CATEGORY>

 <H5>ΛΕΩΦΟΡΟΣ </H5><H2>Τον ενθουσιασμό διαδέχθηκε η απογοήτευση
</H2>
Το «κλειστό της Λεωφόρου» θύμισε χθες το απόγευμα... ανθοκομική έκθεση!
Άνθησαν πολλά «τριφύλλια», οι εξέδρες κατάμεστες, ο κόσμος του ΠΑΟ απέδειξε
πόσο κοντά είναι σε όλα τα αθλήματα του συλλόγου. Οι Ιταλοί όμως μετέτρεψαν
στο τέλος τον ενθουσιασμό σε απογοήτευση... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17267O085</ED>
<ID>
ID:306413

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O08&aa=5</URL></REF>


Article

<CATEGORY>vin10</CATEGORY>

 <H5>ΚΟΜΠΙ ΜΠΡΑΪΑΝΤ </H5><H2>«Τριπλ νταμπλ» κόντρα στον Τζάκσον
</H2>
Πριν από μερικά χρόνια, κυριαρχούσαν στο ΝΒΑ. Προχθές όμως, ήταν αντίπαλοι.
Ο Φιλ Τζάκσον αντιμετώπισε για πρώτη φορά τον Μάικλ Τζόρνταν, ο οποίος δεν
πέρασε και πολύ ευχάριστο βράδυ στο «Στέιπλ Σέντερ» του Λος Άντζελες. Οι
Λέικερς νίκησαν τους Ουίζαρντς με 103-94 και ο Τζόρνταν είδε τον... υποψήφιο
διάδοχό του Κόμπι Μπράιαντ να έχει «τριπλ νταμπλ», με 23 π., 11 ριμπ., 15 ασ.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17267O086</ED>
<ID>
ID:306422

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O08&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Προηγείται ο Κοτρωνιάς στη Γαλλία
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Με 4,5 βαθμούς στους πρώτους 5 αγώνες ο Βασίλης Κοτρωνιάς βρίσκεται στην
πρώτη θέση του τουρνουά του Καπέλ λα Γκραντ στη Γαλλία, μαζί με τους Νεβέροφ
(Ουκρανία, 2.578) και Καζγκαλίεφ (2.561). Οι τρεις παίκτες είναι μπροστά από
670 σκακιστές. 
* Βασίλης Κοτρωνιάς. Βρίσκεται στην πρώτη θέση του τουρνουά του Καπέλ λα
Γκραντ στη Γαλλία

Στην 4η θέση, με 4 βαθμούς, ισοβαθμούν 33 σκακιστές. Ο Στέλιος Χαλκιάς έχει 3
βαθμούς σε 5 αγώνες. Ο Βασίλης Κοτρωνιάς κέρδισε διαδοχικά τους Αντόνιο Φρόις
(2.354), Οβίδιου Φοϊσόρ (2.443), Ρομπέρ Φοντέν (2.469) και στον 4ο γύρο, το
Γάλλο Σιλβέν Γκρεγκουάρ (2.182) που είναι θεωρητικά υποδεέστερος αλλά είχε
ξεκινήσει εντυπωσιακά. Στον 5ο γύρο έκανε ισοπαλία με τον Καζγκαλίεφ. Ο
Στέλιος Χαλκιάς κέρδισε στον πρώτο γύρο το διεθνή μετρ Άνταμ Ζίμπερτ (2.345),
στο δεύτερο τον Ράντοσλαβ Βόιτατσεκ (2.427) ενώ στον 3ο και στον 4ο έκανε
ισοπαλίες με τους Γιόαν Κοσμά (2.461) και Βλαντίμιρ Μπελίκοφ (2.483). Στον 5ο
γύρο υπέστη ήττα από τον Πολωνό Αλεξάντερ Μίστα (2.419). Ο 3ος και ο 4ος γύρος
παίχτηκαν σε μία μέρα. 
Κορυφαία ΕΛΟ των αγώνων είναι οι Σεργκέι Μοβσεσιάν (Τσεχία, 2.624), Βλαντίμιρ
Μπάκλαν (Ουκρανία, 2.609,), Λίβιου Νισιπεάνου (Ρουμανία, 2.608), Ζόλταν
Γκίμεζι (Ουγγαρία, 2.606), Βλαντίμιρ Τσουτσέλοφ (Βέλγιο, 2.600), Εντουάρντας
Ροζεντάλις (Λιθουανία, 2.598), Ζαν Μαρκ Ντεγκέβ (Γαλλία, 2.591), Έρικ Βαν ντεν
Ντόελ (Ολλανδία, 2.585) κ.ά. Χτες βράδυ ο Στέλιος Χαλκιάς έπαιζε με τα μαύρα
απέναντι στην Τζοάνα Βόρεκ (2.224). Ο Κοτρωνιάς έπαιζε με τα μαύρα απέναντι
στο Νεβέροφ και αγωνιζόταν να κρατήσει την ισοπαλία σε θέση με μικρότερο
υλικό. 
Βόιτατσεκ (2.427) - Χαλκιάς (2.546) 
1. δ4 ε6 2. ε4 δ5 3. Ιγ3 Αβ4 4. ε5 Ιε7 5.
α3 Α: γ3+ 6. β: γ3 γ5 7. θ4 Βα5 8. Αδ2 Βα4
9. θ5 θ6 10. Ιζ3 Ιβγ6 11. Αδ3 γ4 12. Αε2 Αδ7
13. Ιθ4 Ο-Ο-Ο 14. ζ4 Ιζ5 15. Ρζ2 Πθζ8 16. Αζ3 Ιγε7
17. η3 Ι: θ4 18. Π: θ4 ζ6 19. Πθ1 ζ: ε5 20.
ζ: ε5 Πζ7 21. Πθ4 η5 22. θ: η6 Ι: η6 23. Π:
θ6 Πδζ8 24. Π: η6 Π: ζ3+ 25. Β: ζ3 Π: ζ3+ 26.
Ρ: ζ3 Β: γ2 27. Πη8+ Ργ7 28. Αε3 Βε4+ 29.
Ρζ2 Βγ2+ 30. Ρζ3 Βε4+ 31. Ρζ2 Βθ7 32. Πη4 Αε8 33.
Πγ1 Βθ2+ 34. Ρε1 Βθ1+ 35. Ρζ2 Βθ2+ 36. Ρε1 Αθ5 37.
Πη7+ Ργ6 38. η4 Βη3+ 39. Ρδ2 Βη2+ 40. Ρε1 Α: η4
0-1 
Όμορφη και μεθοδική ήταν η νίκη του Βασίλη Κοτρωνιά στον 4ο γύρο. 
Γκρεγκουάρ (2.182) - Κοτρωνιάς (2.568)

1. δ4 Ιζ6 2. γ4 η6 3. Ιγ3 Αη7 4. η3 Ο-Ο 5.
Αη2 δ6 6. Ιζ3 Ιβδ7 7. Ο-Ο ε5 8. ε4 γ6 9. θ3 Ββ6
10. γ5 δ: γ5 11. δ: ε5 Ιε8 12. ε6 ζ: ε6
13. Ιη5 Ιε5 14. ζ4 Ιζ7 15. Ι: ζ7 Αδ4+ 16. Ρθ2
Π: ζ7 17. ε5 Βγ7 18. Ιε4 β6 19. θ4 Αα6 20.
Πε1 Πδ8 21. Βα4 Αβ5 22. Ββ3 Πε7 23. Αδ2 Αδ3 24.
Αε3 Α: ε4 25. Α: ε4 Ιη7 26. Παδ1 Ιζ5 27. Α: δ4
γ: δ4 28. Πδ2 γ5 29. Βζ3 Πζ8 30. Ρθ1 Πεζ7 31.
Πθ2 Ρθ8 32. Πη1 γ4 33. Βη2 δ3 34. θ5 η5

35. ζ: η5 Β: ε5 36. η6 Ιε3 37. η: ζ7 Ι:
η2 38. Α: η2 Π: ζ7 39. η4 Πζ2 40. θ6 δ2 0-1 
Πρωτάθλημα γυναικών 
Το Σάββατο 16 Φεβρουαρίου θα ξεκινήσει διεθνές τουρνουά γυναικών με μεγάλα
χρηματικά έπαθλα. Οργανωτής είναι ο Σύνδεσμος Αιγυπτιωτών Ελλήνων (3ης
Σεπτεμβρίου 56). 
Το τουρνουά ονομάζεται «Αφροδίτη», καθώς γίνεται στη μνήμη της Αφροδίτης
Βαζελάκη, σκακίστριας του Συνδέσμου, και θα αποτελέσει ταυτόχρονα και ατομικό
πρωτάθλημα γυναικών Αττικής. 
Τα χρηματικά έπαθλα για τις νικήτριες θα είναι κατά σειρά: 600, 450, 300, 200,
100 ευρώ, 150 και 100 ευρώ για την πρώτη νεάνιδα και την πρώτη κορασίδα
αντίστοιχα. 
Πληροφορίες και δηλώσεις συμμετοχής στα τηλέφωνα 010.8218.150 (γραμματεία
ΣΑΕ), 010.2528.417 (Οδυσσέας Βαζελάκης, διαιτητής), 010.9220.972 (γραφεία
ΕΣΟ). <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17267O991</ED>
<ID>
ID:306305

</ID><URL>http://ta-nea.dolnet.gr/neaweb/neafile.print_unique?e=A&f=17267&m=O99&aa=1</URL></REF>


Article

<CATEGORY>vin09</CATEGORY>

 <H2>Μετάλλια... διαστημικής τεχνολογίας
</H2><H4>Νέα υφάσματα και «διαστημική» τεχνολογία δείχνουν στους αθλητές των Χειμερινών
Ολυμπιακών Αγώνων τον δρόμο προς τα μετάλλια
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Με την πρωτοποριακή στολή της Nike, σχεδιασμένη με την τελευταία τεχνολογία
στα επιστημονικά εργαστήρια, ο Ολλανδός πατινέρ Γιόκεμ Ουτεχάαγκε κέρδισε το
χρυσό μετάλλιο (με παγκόσμιο ρεκόρ) στο Σολτ Λέικ

Αθλητές με πολύχρωμες στολές, εντυπωσιακού σχεδιασμού και υπερσύγχρονης
τεχνολογίας, έχουν ξεχυθεί στα βουνά και τα παγοδρόμια του Σολτ Λέικ Σίτι, για
τη Χειμερινή Ολυμπιάδα 2002. Οι ενδυμασίες τους σχεδιάστηκαν σε επιστημονικά
εργαστήρια, δοκιμάστηκαν σε αεροδυναμικές σήραγγες και κρατήθηκαν ως
«επτασφράγιστο μυστικό» ως την τελευταία στιγμή. Στόχος τους, να γλιτώσουν
ακόμα και ένα χιλιοστό του δευτερολέπτου, χρόνος που σε πολλά σπορ καλύπτει
την απόσταση που χωρίζει τον θρίαμβο απ' την καταστροφή. 
Το άθλημα με τις πιο «χάι-τεκ» (υψηλής τεχνολογίας) στολές αγώνων είναι
το πατινάζ ταχύτητας. Οι κατασκευαστές χρησιμοποίησαν νέα υφάσματα, τελευταίας
τεχνολογίας, που κολλούν στο δέρμα από το τριχωτό της κεφαλής μέχρι τα δάχτυλα
των ποδιών, ελαχιστοποιώντας την τριβή του σώματος και την αντίσταση του
ανέμου. Πρωτοπόρες εταιρείες στον τομέα αυτό η αμερικανική Nike και η ιαπωνική
Descente. Μία παραλλαγή της δοκιμάστηκε στον στίβο από την ολυμπιονίκη Κάθι
Φρίμαν στο Σίδνεϊ. Ονομάζεται «swift skin» (ευέλικτο δέρμα) και ενώ στην όψη
μοιάζει με τις άλλες στολές, στον σχεδιασμό απέχει έτη φωτός... Απαρτίζεται
από έξι διαφορετικά είδη υφάσματος, σχεδιασμένα για να εξουδετερώνουν τις
αντιστάσεις. 
Ένα ύφασμα με γυαλιστερή λεία επιφάνεια καλύπτει τα μέρη του σώματος
που αναπτύσσουν τη μεγαλύτερη ταχύτητα, το κάτω μέρος χεριών και ποδιών μαζί
με τα παγοπέδιλα. Ένα άλλο δικτυωτό ύφασμα, που μοιάζει στην υφή με μπάλα του
γκολφ και χρησιμοποιείται στο πάνω μέρος των χεριών, μειώνει την αντίσταση του
ανέμου. Ο κορμός καλύπτεται από ένα ελαστικό κομμάτι που επίσης μειώνει την
αντίσταση του αέρα. Τα σημεία κάτω από τα χέρια και ανάμεσα στα πόδια
εξασφαλίζουν την καλή κυκλοφορία αέρα στο σώμα. 
«Οι αθλητές είναι ευχαριστημένοι με τις νέες στολές», λέει στους «Los Angeles
Times» ο Ρικ Μακντόναλντ της Nike. Παραδέχεται, βέβαια, ότι δεν είναι η στολή
που θα χαρίσει το χρυσό στον πατινέρ, αλλά μπορεί να παίξει ρόλο. 
Εξίσου «χάι-τεκ» είναι οι στολές των Γιαπωνέζων της Descente, που επένδυσαν
3.000 ώρες μετά τους Ολυμπιακούς του 1998, για να σχεδιάσουν τα νέα βελτιωμένα
μοντέλα. Η στολή της ζυγίζει μόλις 185 γραμμάρια και το μυστικό της είναι οι
σχεδόν αόρατες ραβδώσεις που «διοχετεύουν» τον αέρα προς τα σωστά σημεία του σώματος.

<H3>Μυστικό α λα Τζέιμς Μποντ </H3>
Η μυστικότητα που περιβάλλει τον σχεδιασμό και τα υλικά των νέων στολών
θυμίζει Τζέιμς Μποντ. Για τον φόβο των κατασκόπων, η Nike κράτησε κρυφές τις
στολές ακόμα και από τους αθλητές μέχρι πριν από ένα μήνα. Η
αποτελεσματικότητά τους δοκιμάστηκε ακόμα και σε αεροδυναμικές σήραγγες στο
Βανκούβερ και την Ουάσιγκτον, όπου συνήθως γίνονται πειράματα με νέα
αεροσκάφη. Οι αθλητές τις φόρεσαν πρώτη φορά στο παγοδρόμιο του Σολτ Λέικ
Σίτι, όπου τα μέτρα ασφαλείας θύμιζαν επίσκεψη Μπους. Προσωπικό της Nike δε
φύλασσε εισόδους και αποδυτήρια ώστε να μη «διαρρεύσει» καμία στολή παραέξω... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17267P251</ED>
<ID>
ID:306306

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P25&aa=1</URL></REF>


Article

<CATEGORY>vin09</CATEGORY>

 <H2>Μνήμη Καρόλου Κουν και πρεμιέρα Δημήτρη Μητροπάνου στο «Ζοοm»
</H2>
Η Κάτια Γέρου και ο Νίκος Αρβανίτης από τις πρόβες του «Βόιτσεκ» που παίζεται
στο Υπόγειο του Θεάτρου Τέχνης και που απόψε παρουσιάζεται δωρεάν για το κοινό
στη μνήμη του Καρόλου Κουν

Με αφορμή τη συμπλήρωση δεκαπέντε χρόνων από τον θάνατο του Καρόλου Κουν, στη
1 το μεσημέρι, στο Θέατρο Τέχνης Καρόλου Κουν (Φρυνίχου 14, στην Πλάκα), θα
προβληθεί βίντεο με τίτλο «Οικογενειακές φωτογραφίες», σε σκηνοθεσία Μίμη
Κουγιουμτζή. Και το βράδυ τόσο στο Υπόγειο του Θεάτρου Τέχνης Καρόλου Κουν
(Πεσμαζόγλου 5, τηλ. 010.3222.760), όπου παίζεται ο «Βόιτσεκ» του Μπίχνερ, όσο
και στο Θέατρο Τέχνης Κάρολος Κουν (Φρυνίχου 14, τηλ. 010.3222.464), όπου
παρουσιάζονται οι «Εκτελεστές» του Γ. Σκούρτη, η είσοδος θα είναι ελεύθερη με
προσκλήσεις που θα διατίθενται στα ταμεία των θεάτρων από τις 10 π.μ. - 1 μ.μ. 
Μουσική 
Σονάτες για βιολί και πιάνο των Γιάνατσεκ, Μπάρτοκ και Ενέσκου
ερμηνεύουν στις 8.30 μ.μ., στο Μέγαρο Μουσικής Αθηνών (Βασ. Σοφίας και Κόκκαλη
1, τηλ. 010.7282.333), ο Λεωνίδας Καβάκος (βιολί) και ο Πέτερ Νάγκι (πιάνο),
στο πλαίσιο του Φεστιβάλ Μουσικής Δωματίου, την καλλιτεχνική επιμέλεια του
οποίου έχει ο Λεωνίδας Καβάκος. Εισιτήρια: 8.000 δρχ. (23,48 ευρώ), 5.000 δρχ.
(14,67 ευρώ) και 2.000 δρχ. (5,87 ευρώ) φοιτητικό. 
«Ζωντανά» 
Ο Δημήτρης Μητροπάνος ερμηνεύει τραγούδια-σταθμούς της διαδρομής του
από απόψε στη μουσική σκηνή «Zoom» της Πλάκας (Κυδαθηναίων 37, τηλ.
010.3225.920). Στηρίζουν «ΤΑ ΝΕΑ». 
Στο «House of Art» (Σαχτούρη 4 και Σαρρή, Ψυρή, τηλ. 010-3217.678)
εμφανίζεται από απόψε ο Πασχάλης. 
Στη «Μυροβόλο» (Φιλελλήνων 15, τηλ. 010-3231.315), εμφανίζεται ο
Παντελής Θαλασσινός. Μαζί του οι Δέσποινα Ολυμπίου, Ειρήνη Χαρίδου και
Κατερίνα Παπαδοπούλου. 
Στο «Αερικό» (Αγαθάρχου 4 - 6, Ψυρή, τηλ. 010-3255.359) εμφανίζεται έως
και τις 24 του μηνός ο Φοίβος Δεληβοριάς. 
Έκθεση 
«Σύγχρονες δημιουργίες σε γυαλί από τη Νορβηγία» είναι ο τίτλος της
έκθεσης που λειτουργεί από σήμερα στο Μουσείο Κοσμήματος Ηλία Λαλαούνη
(Καλλισπέρη 12, τηλ. 010-9221.044). 
Συζήτηση 
«Αναζήτηση Προσώπου. Συμβολή της τέχνης και της θρησκείας στη
διαμόρφωση ταυτότητας» είναι το θέμα συζήτησης που πραγματοποιείται στις 7
μ.μ., στην ΕΣΗΕΑ (Ακαδημίας 20). Συμμετέχουν: Ζανέτ Μπαττίνου, Χρήστος
Γιανναράς, Σταύρος Ζουμπουλάκης, Χάρης Καμπουρίδης, Δημήτρης Σεβαστάκης και ο
πατήρ Αντώνιος Πίκουλας. Συντονίζει ο Νίκος Ξυδάκης. 
Βιβλίο 
Τα βιβλία «Η αργιθεατική διάλεκτος» του Ξενοφώντα Στεργίου και «Όσα κι
αν περπάτησα - Δημοτικά τραγούδια Αργιθέας, Γόμφων, Ιθώμης Καρδίτσας» του
Δημήτρη Σ. Καλτσούλα παρουσιάζονται στη Στοά του Βιβλίου (Πεσμαζόγλου 5) στις
7 μ.μ. Μιλούν οι: Μ. Μερακλής, Ν. Αντωνόπουλος, Α. Καμηλάκη-Πολυμέρου και
Σταύρος Κατσουλέας. Συντονίζει ο Ηλ. Προβόπουλος. 
Ακρόαση 
Κοπέλες ηθοποιούς έως 27 ετών ζητά ο Β. Θεοδωρόπουλος για τον «Γλάρο»
του Α. Τσέχωφ. Πληροφορίες στο τηλ. 010-9212.900).

<H3>«ΓΟΝΙΔΙΑ ΤΟΥ ΜΕΛΛΟΝΤΟΣ»
</H3>
Τα μεγάλα προβλήματα της ανθρωπότητας είναι το θέμα συζήτησης που
οργανώνεται αύριο στις 7 μ.μ., στην αίθουσα Λόγου και Τέχνης, στη Στοά του
Βιβλίου (Πεσμαζόγλου 5 και Σταδίου 47) με αφορμή την έκδοση του βιβλίου του
Ευτύχη Μπιτσάκη «Γονίδια του μέλλοντος».
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17267P261</ED>
<ID>
ID:306307

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P26&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Ιαματικός έρωτας
</H2>
http: //www.worldheart.org

Είναι ζήτημα καρδιάς... Μόνο που οι δημιουργοί αυτού του site κυριολεκτούν! Με
αφορμή τη σημερινή ημέρα, κάντε ένα κλικ στην Παγκόσμια Συνομοσπονδία
Καρδιολόγων (WHF) για να μάθετε τι κάνει καλό στην καρδιά σας και τι
απαγορεύεται. Κατά κοινή ομολογία των επιστημόνων, πάντως, ο έρωτας...
επιτρέπεται, αφού κάνει καλό στην καρδιά και φέρνει μακροζωία. Σύμφωνα με τις
έρευνες της WHF που είναι διαθέσιμες στο Ίντερνετ, οι ασθενείς με καρδιακά
προβλήματα οι οποίοι διατηρούν έντονους ερωτικούς δεσμούς θεραπεύονται από δύο
έως τέσσερις φορές πιο γρήγορα απ' αυτούς που δεν έχουν. Σταματήστε την
γκρίνια και αναζητήσε τον Βαλεντίνο ή την Βαλεντίνα σας, ημέρα που είναι... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17267P262</ED>
<ID>
ID:306348

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P26&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Πρόληψη και επιβράβευση
</H2>
<AUTHOR>Μ.Α.</AUTHOR>

Η στιγμή της επιβράβευσης ήρθε για έξι κατοίκους της Καλύμνου, που τον
περασμένο Μάρτιο αποκάλυψαν και παρέδωσαν στην αρχαιολογική υπηρεσία ένα...
μικρό μουσείο. Ούτε ένα, ούτε δύο, αλλά 37 αγάλματα και τμήματα γλυπτών της
ελληνιστικής κυρίως περιόδου έφεραν στο φως σε αγρόκτημα, πολύ κοντά στην
εκκλησία του Χριστού της Ιερουσαλήμ και στον ναό του Απόλλωνα. Η κίνησή τους
επιβραβεύθηκε με την καταβολή του ενός τετάρτου της αξίας των αγαλμάτων, όπως
προβλέπει ο νόμος, δηλαδή με 1,17 εκατ. ευρώ! Ποσό που δίχως άλλο αποτελεί
ισχυρό κίνητρο για όσους βρεθούν σε ανάλογη θέση. Όμως, κανείς από τους
αρχαιολόγους δεν είχε σκεφθεί άραγε ότι τόσο κοντά σε έναν αρχαίο ναό θα
υπάρχουν και άλλα ευρήματα και πως πρέπει να ανασκαφεί η περιοχή; Γιατί αυτή
τη φορά πήγαν όλα καλά. Σε άλλη περίπτωση όμως θα μπορούσε να έχει χαθεί για
την Ελλάδα οριστικά ένας αρχαιολογικός θησαυρός. «Το προλαμβάνειν κάλλιον του
θεραπεύειν», έλεγαν οι αρχαίοι μας πρόγονοι... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17267P263</ED>
<ID>
ID:306381

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P26&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Στον δρόμο του φερμουάρ
</H2>
<AUTHOR>Γ.Δ.Κ.Σ.</AUTHOR>

Στράτος Τζώρτζογλου

Το φινάλε είδα, μόνο, του επεισοδίου. Στον Alpha. Της σειράς «Στο δρόμο της
καρδιάς», απ' ό,τι έμαθα εκ των υστέρων. Ο Στράτος ο Τζώρτζογλου, παντρεμένος,
απ' ό,τι κατάλαβα, «ψωνίζει» μικρά πόρνη φέρουσα περούκα χρώματος καροτί. Και
την οδηγεί διά τα περαιτέρω στο πλησιέστερο ξενοδοχείο. «Πόσων χρονών είσαι;»
την ρωτά, στο δωμάτιο, πια. Και ξεκουμπώνει το πουκάμισό του. «Γιατί; Φοβάσαι
μήπως αποπλανήσεις ανήλικο;», ρωτάει εκείνη. Και πετάει την περούκα χρώματος
καροτί. Ο Στράτος, στο μεταξύ, έχει πετάξει έξω - ε! -, γυμνή ώς τη μέση, τη
γυμνασμένη την κορμάρα και της ρίχνει εκείνο το λάγνο, το πρόστυχο το βλέμμα,
του έκφυλου του άντρα. Απτόητη η μικρά, η ασύδοτη: «Κανένα ανήλικο», του
σφυρίζει - πώς τραγουδούσαμε «σου σφυρίιιζω... » - «δε μπορεί να σου κατεβάσει
το φερμουάρ με το στόμα του». Και γονατίζει. Να αποδείξει ότι δεν είναι
ανήλικο. Cut! Διότι, βέβαια, δεν εννοούσε του μπουφάν του το φερμουάρ, Του
παντελονιού του το φερμουάρ, εννοούσε. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17267P264</ED>
<ID>
ID:306399

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P26&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Το όραμα του Μπάουι </H2>
Ντέιβιντ Μπάουι

Ξεκίνησε σαν Φεστιβάλ Κλασικής Μουσικής, το Μελντάουν στη Βρετανία, και σιγά
σιγά «άνοιξε» και υποδέχτηκε κι άλλα είδη, με το ιδιαίτερο χαρακτηριστικό κάθε
φορά το πρόγραμμά του να φτιάχνει με τις προτιμήσεις και το όραμά του κάποιος
καλλιτέχνης που έχει διακριθεί για το έργο του. Ο Έλβις Κοστέλο ήταν από τους
πρώτους που ετοίμασε και παρουσίασε ένα ξεχωριστό πρόγραμμα, ο Νικ Κέιβ, με
τους δικούς του καλεσμένους, την επόμενη χρονιά και φέτος θα είναι ο Ντέιβιντ
Μπάουι. Που δεν βλέπει την ώρα να παρουσιάσει τις προτιμήσεις του και το πώς
βλέπει τα πράγματα να εξελίσσονται στην τέχνη. «Περίμενα - είπε - πώς και πώς
αυτή τη στιγμή...». Και θα έχει πραγματικά ενδιαφέρον να δούμε τι οραματίζεται
ο Μπάουι, που δεν μας είχε συνηθίσει στα... συνηθισμένα. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17267P265</ED>
<ID>
ID:306414

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P26&aa=5</URL></REF>


Article

<CATEGORY>vin09</CATEGORY>

 <H2>ΤΖΕΪ ΠΙ ΑΛΑΡΝΤ
</H2><H2>Ο κύριος βίντεοπαιχνίδι
</H2><H4>Ο Τζέι Πι Άλαρντ, ως γενικός διευθυντής της «νέας ιδέας» για τα ηλεκτρονικά
παιχνίδια και στενός συνεργάτης του Μπιλ Γκέιτς, υπόσχεται «περισσότερη
διασκέδαση στις κονσόλες»
</H4>
<AUTHOR>ΕΦΗ ΦΑΛΙΔΑ</AUTHOR>

Ο Τζέι Πι Άλαρντ υπεύθυνος δημιουργίας της πιο σύγχρονης κονσόλας για
παιχνίδια βίντεο, του Χ-ΒΟΧ, είναι ένας από τους βασικούς συνεργάτες του Μπιλ
Γκέιτς για τις στρατηγικές στο Ίντερνετ της Μicrosοft

Ο μόλις 35 ετών κύριος, που όλοι οι νευρωτικοί εργασιομανείς είθισται να
επιδεικνύουν ως σύμβολο της γενιάς τους, με χαιρετάει. Το δεξί του χέρι,
δεμένο σε νάρθηκα, με προκαλεί να υπολογίσω πόσες ώρες χρειάστηκαν να έχει
περάσει απέναντι σε μια οθόνη παίζοντας ηλεκτρονικά και βίντεο παιχνίδια, για
να πάσχει από τενοντίτιδα. Ο Τζέι Πι Άλαρντ με τις λιγοστές, βαμμένες κίτρινες
τρίχες της κεφαλής του να ορθώνονται επιτυχώς προς την κλίμακα της υψηλής
ιεραρχίας της Microsoft, δείχνει μετριόφρων στο βιογραφικό του. Δηλώνει απλά
πως τα video games είναι μέρος του εαυτού του. Στην πραγματικότητα είναι ένας
από τους πιό στενούς συνεργάτες του παντοδύναμου Μπιλ Γκέιτς. 
Το χειριστήριο των ηλεκτρονικών παιχνιδιών είναι η προέκταση του χεριού του,
σκέφτομαι. Γιατί ο κύριος Τζέι Πι Άλαρντ, ένα υβρίδιο - κατά την ταπεινή μου
γνώμη - τεχνοκράτη και τρελαμένου με τα ηλεκτρονικά, αλλά σούπερ επιτυχημένου
επαγγελματία, είναι ο δημιουργός της νέας κονσόλας ηλεκτρονικών παιχνιδιών.
Του Χ-ΒΟΧ, με το οποίο η εταιρεία Microsoft του Μπιλ Γκέιτς θα αντεπιτεθεί
στην παγκόσμια απήχηση της ιαπωνικής επινόησης που ακούει στο όνομα Sony
Playstation 2. 
«Το μέλλον της ψυχαγωγίας θα είναι ηλεκτρονικό», δηλώνει. Με τη δέουσα
αυτοπεποίθηση του υπεύθυνου σχεδιασμού ενός προϊόντος που φιλοδοξεί να μας
ξεκουνήσει μέχρι και από τα άνετα καθίσματα των μούλτιπλεξ κινηματογράφων με
τις εξοπλισμένες με ήχο dolby digital αίθουσες. Και συνεχίζει από τον ντιζάιν
καναπέ Κόνραν σε ένα διαμέρισμα στο Παρίσι να εξακοντίζει τα οράματά του για
το μυστικό της διασκέδασης. Παρουσιάζοντας και τα απαραίτητα τεκμήρια της
ιδέας του, με εικόνες - αποσπάσματα από τα παιχνίδια του Χ-ΒΟΧ, με τα
εξαιρετικά γραφικά. 
«Θέλουμε ο κόσμος να παίζει όλο και περισσότερο, να ψυχαγωγείται στο δωμάτιό
του, σπίτι του, με φίλους ή μόνοι τους», εξηγεί και παρουσιάζει στη γιγάντια
οθόνη το μενού των παιχνιδιών που θα έχουν στη διάθεσή τους οι κάτοχοι της
νέας κονσόλας, η οποία κυκλοφορεί από σήμερα και στην ελληνική αγορά. Αγώνες
ταχύτητας, ποδόσφαιρο, πολεμικές τέχνες και στο εγγύς μέλλον και παιχνίδια
γνώσεων του στυλ «Ποιος θέλει να γίνει εκατομμυριούχος», αλλά και εγγραφή
μουσικής από το Ίντερνετ περιλαμβάνονται στις δυνατότητες της νέας κονσόλας. 
«Το Χ-ΒΟΧ είναι ένα βήμα μετά την τρέχουσα επιτυχία του Playstation 2»,
λέει ο Πι Τζέι Άλαρντ. «Στόχος μας είναι να δημιουργήσουμε τις προϋποθέσεις
ώστε τα παιχνίδια ΧΒΟΧ να παίζονται online, παγκοσμίως». 
Το Χ-ΒΟΧ βγήκε στην αγορά τον περασμένο Νοέμβριο στην Αμερική. Και στο
διάστημα από 15 Νοεμβρίου μέχρι το τέλος του 2001 η κατασκευάστρια εταιρεία
Microsoft πούλησε 1,5 εκατομμύριο κομμάτια, ενώ οι παίκτες αγόρασαν
τουλάχιστον τρία παιχνίδια με κάθε σύστημα Χ-ΒΟΧ, αριθμό πολύ υψηλό σε σχέση
με το λανσάρισμα ενός νέου προϊόντος στα video games. Η Microsoft γιορτάζει τη
γρήγορη επιτυχία της και βάζει στόχο να ετοιμάσει τους αγώνες της Φόρμουλα 1
για την κονσόλα της. 
<H3>Όλος ο κόσμος στο ίδιο «γήπεδο»
</H3>
Το «Wreckless» είναι ένα από τα πρώτα παιχνίδια του Χ-ΒΟΧ. Παιχνίδι δράσης,
στο οποίο οι παίκτες καταδιώκουν μέλη της Γιακούζα, σε μια virtual πόλη σαν το Τόκιο...

Βαδίζουμε στην εποχή των παγκόσμιων οnline ηλεκτρονικών παιχνιδιών. Τι
σημαίνει αυτό; «Ότι βρίσκεστε στο δωμάτιό σας και ανοίγετε την κονσόλα για να
παίξετε αμερικάνικο ποδόσφαιρο. Έχετε λοιπόν τη δυνατότητα να μπείτε στο
γήπεδο και να συνδεθείτε online με τους άλλους παίκτες της ομάδας σας. Οι
οποίοι είτε βρίσκονται στο διπλανό διαμέρισμα, είτε σε μία άλλη πόλη, σε άλλη
χώρα, στη Δύση ή την Ανατολή. Ταυτόχρονα, στη διάρκεια του παιχνιδιού μπορείτε
να ακούσετε την ίδια μουσική που εσείς επιλέγετε ή να συνομιλείτε μεταξύ σας
και ο ένας να ακούει τη φωνή του άλλου μέσω της οθόνης. 
Αν μάλιστα δεν θέλετε να "προδώσετε" το φύλο σας, ένας μετασχηματιστής ήχου
μεταδίδει αλλοιωμένη, για λόγους ασφάλειας και προστασίας, τη φωνή σας.
Ακριβώς επειδή υπάρχει αυτή η συμμετοχή, το παιχνίδι είναι συναρπαστικό και
πολύ ζωντανό. Και σας δίνει την ευκαιρία να αποκτήσετε φίλους από παντού»,
εξηγεί ο δημιουργός αυτής της σύλληψης. Ο οποίος έπεισε τον κύριο Γκέιτς να
επενδύσει κάτι εκατομμύρια δολάρια για να βγει το ΧΒΟΧ στην παραγωγή και να
ξεκινήσει έναν γύρο εμπορικών συμφωνιών σε όλον τον κόσμο με εταιρείες
τηλεπικοινωνιών προκειμένου να δημιουργηθεί η υποδομή που θα ενεργοποιήσει
αυτή τη νέα ιδέα παγκόσμιας online ψυχαγωγίας μέσα από την τηλεοπτική οθόνη.
Το σχέδιό τους έχει προχωρήσει. Και διαβεβαιώνουν πως μέχρι τα Χριστούγεννα
του 2002 η ιδέα θα είναι πια πραγματικότητα. Τουλάχιστον για την Αμερική, που
έχει σειρά προτεραιότητας και πιο οριστικά ολοκληρωμένες προϋποθέσεις. 
<H3>Εισβολή... κονσόλας </H3>
Δύο κονσόλες και μία εταιρία εισβάλλουν και στην Ελληνική αγορά στους
επόμενους μήνες. Με το Χ-ΒΟΧ, που αναμένεται να κυκλοφορήσει στις 14
Φεβρουαρίου, η Microsoft διεκδικεί μερίδιο αγοράς και στον τομέα των
παιχνιδομηχανών, ενώ η Nintendo, ρίχνει στη μάχη... το νέο της «πυροβολικό»,
το GameCube, στις αρχές Μαΐου. Εδώ και ενάμιση χρόνο, η Sony έχει κυκλοφορήσει
το PlayStation 2 (PS2), το οποίο λόγω της «παλιότητάς» του κατέχει το
μεγαλύτερο μερίδιο στις πωλήσεις. PS2 και Χ-ΒΟΧ μπορούν να συνδεθούν με το
Διαδίκτυο, ενώ προσφέρουν τη δυνατότητα αναπαραγωγής βίντεο, CD, DVD και ΜΡ3.
Από την πλευρά του το GameCube συνδέεται με το προηγούμενο μοντέλο της
εταιρίας (Game Boy Advanced). Με 280 τίτλους παιχνιδιών το PS2 προηγείται, ενώ
οι κατασκευαστές δημιουργούν συνεχώς νέους τίτλους για τις καινούργιες
κονσόλες. 
<H3>INFO
</H3><H3>Τιμές </H3>
PS2: 352,2 ευρώ (120.000 δρχ) 
Χ-ΒΟΧ: 479 ευρώ (163.220 δρχ) 
GameCube: περίπου 293,5 ευρώ (100.000 δρχ) 
LINKS

http: //www.xbox.com

http: //www.activision.com

http: //www.bungie.com
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17267P271</ED>
<ID>
ID:306308

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P27&aa=1</URL></REF>


Article

<CATEGORY>vin09</CATEGORY>

 <H2>Ο Βαλεντίνος των ανδρικών ατυχημάτων
</H2><H4>Η νύχτα του Αγίου Βαλεντίνου δεν είναι μόνον γεμάτη λουλούδια, αγάπες κι
αγκαλιές. Τούτη τη νύχτα οι άνδρες παθαίνουν περισσότερα ατυχήματα, λέει
αμερικανική έρευνα
</H4>
Η ψυχολόγος δρ Νάνσυ Φάγκεν από τη Βόρεια Καλιφόρνια έδωσε στη δημοσιότητα μία
έρευνά της, με «μετρήσεις» στην περιοχή του Λος Άντζελες (και ιδιαίτερα στο
Ντελ Μαρ), σύμφωνα με την οποία, τη νύχτα του Αγίου Βαλεντίνου υπάρχει αύξηση
ατυχημάτων στους άνδρες. 
Η δρ Φάγκεν υποστηρίζει ότι σύμφωνα με αναφορές των νοσοκομείων για τα έκτακτα
περιστατικά, υπάρχουν πολλές εισαγωγές ανδρών τραυματισμένων με πιρούνι επειδή
ζήτησαν από τις συνοδούς τους να μοιραστούν τα έξοδα του δείπνου του Αγίου
Βαλεντίνου. Οι πιρουνιές των θιγμένων γυναικών δεν είναι η μόνη ένδειξη βίας
προς τους άνδρες, λέει η ψυχολόγος στην έρευνά της. Το αντίδωρο της προσφοράς
κουτιών με σοκολατάκια είναι οι μελανιές που εισπράττουν από τις κοπέλες που
πάνω στην ένταση της κουβέντας εκτοξεύουν καταπάνω τους το κουτί. 
Επιπλέον, η γιατρός αναφέρει την περίπτωση μίας άλλης θερμόαιμης
γυναίκας, η οποία σιχαινόταν το γούστο του φίλου της στα εσώρουχα και η οποία
προσπάθησε να τον στραγγαλίσει με ένα από αυτά. Ο μόνος τρόπος για να
αποφευχθεί η συντροφική βία και να μειωθούν τα αρσενικά θύματα της νύχτας του
Αγίου Βαλεντίνου, είναι - κατά την άποψη της Νάνσυ Φέγκαν - η προσφορά δώρων
τέτοιων που θα εκτιμήσουν οι φίλες της αγαπημένης τους! 
Ίσως και να φταίει η συναισθηματική φόρτιση των γυναικών. Οι οποίες μια τέτοια
ημέρα ή νύχτα φαντάζονται πως μαζί με τα λουλούδια θα ακολουθήσει η σαμπάνια
και το μονόπετρο δαχτυλίδι της πρότασης γάμου από τον άνδρα που θα δείξει με
αυτόν τον τρόπο την επιθυμία του να μοιραστεί το υπόλοιπο της ζωής του με
εκείνες. Η γιορτή του Αγίου Βαλεντίνου έχει συνέπειες. Οικονομικά προσοδοφόρες
για τους ανθοπώλες, τους σοκολατοποιούς και τους πωλητές χνουδωτών αρκούδων. 
Σύμφωνα με τη δρα Νάνσυ Φάγκεν, όμως, είναι και συναισθηματικά ολέθριες
για το 15% των Αμερικανίδων, οι οποίες στέλνουν λουλούδια στους εαυτούς τους,
επειδή δεν έχουν σύντροφο. Ενώ ο δείκτης της στατιστικής για απόπειρες
αυτοκτονιών να χτυπάει κόκκινο την «ημέρα των ερωτευμένων».

<H3>Τηλεοπτικοί γυναικείοι «αντί - έρωτες»
</H3>
Οι πρωταγωνίστριες της αμερικανικής τηλεοπτικής σειράς «Sex and the City» (Το
Σεξ και η Πόλη), που προβάλλεται και στην Ελλάδα. Από αριστερά, Κρίστιν
Ντέιβις, Σάρα Τζέσικα Πάρκερ, Κιμ Κατρέλ και Σίνθια Νίξον (με τις Χρυσές
Σφαίρες στα χέρια). Η συγγραφέας της σειράς Κάντις Μπούσνελ πιστεύει στις
μοναχικές γυναίκες και καθόλου στον Άγιο Βαλεντίνο...

Γυναίκες στα σαράντα, το σεξ και η πόλη. Η εκδοχή του «Αντι - Βαλεντίνου» μας
έρχεται από τη μικρή οθόνη... 
Η Κάντις Μπούσνελ θα περάσει την ημέρα του Αγίου Βαλεντίνου στο σπίτι της,
συνεχίζοντας τη συγγραφή της πρώτης της νουβέλας. Εξάλλου ποτέ δεν της άρεσε
αυτή η ημέρα. «Η ιδέα και μόνον ότι αυτή η ημέρα γίνεται εφιάλτης για κάποιες
γυναίκες, που τυχαίνει να είναι μόνες, με απωθεί. Καμιά γυναίκα δεν θα έπρεπε
να δίνει σημασία σε πράγματα που την κάνουν να νιώθει άσχημα». 
Η 43χρονη Κάντις Μπούσνελ έγινε γνωστή από τη στήλη της, για συναισθηματικά
και σεξουαλικά «γυναικεία» θέματα, στην εφημερίδα «The New York Observer». Η
στήλη έγινε βιβλίο και το βιβλίο τηλεοπτική σειρά, με πρωταγωνίστρια μια
δημοσιογράφο με ανάλογη στήλη σε μια εφημερίδα (στο ρόλο, η Σάρα Τζέσικα
Πάρκερ). Όλα με το ίδιο όνομα: Sex and the City. 
Η σειρά ξεκίνησε πριν από τέσσερα χρόνια στην Αμερική, προβάλλεται στη
Βρετανία, αλλά και στην Ελλάδα και συγκαταλέγεται πια στις πλέον δημοφιλείς.
Όλη η πλοκή εξελίσσεται γύρω από τη ζωή τεσσάρων γυναικών στα -αντα τους. Οι
τέσσερις φίλες τα λένε όλα. Κυρίως τις εμπειρίες τους με τους άνδρες. Άλλωστε,
υπάρχει και κάτι που οι κολλητές φίλες δεν συζητούν μεταξύ τους; 
Κι αν κάποια από αυτές παντρευτεί; Η κυρία Sex and the City έχει την απάντηση:
«Μπορεί κάλλιστα να πάρει διαζύγιο»! Την ίδια δεν την ενοχλεί η μοναξιά. Ποτέ
δεν φαντάστηκε τον εαυτό της στα σκαλιά της εκκλησίας με νυφικό, λουλούδια και
άλλα χαρούμενα. Ούτε αγχώνεται για το αν θα αποκτήσει παιδιά. 
Εξάλλου, μια πετυχημένη γυναίκα μπορεί να είναι «απειλή» για τους άνδρες. Και
όπως η ίδια λέει, σε συνέντευξή της στους «Sunday Times», «oι περισσότεροι,
ιδιαίτερα αν είναι επιτυχημένοι, θέλουν να είναι το μοναδικό "αστέρι" στο
σπίτι». Είναι όμως και το ζήτημα της ηλικίας. «Ένας άνδρας στα 44 θα ήθελε να
είναι με μια γυναίκα 43 χρόνων, μόλις ένα χρόνο νεώτερη; Μάλλον όχι. Κι εγώ,
αν ήμουν άνδρας, μπορεί να σκεπτόμουν με τον ίδιο τρόπο». 
Όπως και να 'χει, για την κυρία Sex and the City «τα ραντεβού και οι σχέσεις
θέλουν πολύ χρόνο». Και συμβουλεύει τις πρωταγωνίστριες της σειράς «να αφήσουν
πια το... ψάρεμα με την απόχη»! 
<H3>Άλικα ρόδα 1 δισ. δρχ.! </H3>
Ο εορτασμός του Αγίου Βαλεντίνου στην Ελλάδα καθιερώθηκε για τα καλά στις
αρχές της δεκαετίας του '80. Ο καθηγητής Λαογραφίας στο Πανεπιστήμιο Αθηνών κ.
Μηνάς Αλεξιάδης λέει ότι και πιο πριν υπήρχε ο εορτασμός του αγίου αλλά δεν
ήταν τόσο διαδεδομένος. Ο Άγιος Βαλεντίνος γνώρισε «καθολική» αποδοχή από το
1990 και μετά με τη συμβολή των εγχώριων ΜΜΕ. Σαν καθαρά εμπορευματική γιορτή,
γρήγορα αναπτύχθηκε μια τεράστια βιομηχανία γύρω από τον ξενόφερτο άγιο που
δεν άφησε ανεπηρέαστη τη χώρα μας. Το μεγαλύτερο μερίδιο της πίτας στον τζίρο
της 14ης Φεβρουαρίου μοιράζονται οι ανθοπώλες, οι ζαχαροπλάστες και λιγότερο
τα μαγαζιά με είδη δώρων. Τα χιλιάδες τριαντάφυλλα που πωλούνται μια μέρα πριν
και ανήμερα της εορτής αποφέρουν έσοδα στο Λεκανοπέδιο της τάξης του 1 δισ.
δρχ. Αρκεί να φανταστεί κανείς πως για εκείνη την ημέρα υπάρχουν συγκεκριμένα
είδη τριαντάφυλλου που πωλούνται και 4.000 δρχ. το ένα. Από την άλλη, οι
πωλήσεις των γλυκών στα ζαχαροπλαστεία υπερβαίνουν κατά 15 με 20% τις
αντίστοιχες καθημερινές πωλήσεις του Φεβρουαρίου.

<H3>INFO
</H3>
Η αμερικανική σειρά «Sex and the City» προβάλλεται στην Ελλάδα από το
συνδρομητικό κανάλι Filmnet, κάθε Τετάρτη στις 23.00.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17267P281</ED>
<ID>
ID:306309

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P28&aa=1</URL></REF>


Article

<CATEGORY>vin09</CATEGORY>

 <H2>Πράσινα πλασματάκια, είπατε;
</H2><H4>Πώς, άραγε, θα είναι οι εξωγήινοι, αν υπάρχουν; Μικρόσωμοι και πράσινοι; Όχι
απαραιτήτως. Με βάση τα νέα δεδομένα, οι επιστήμονες έχουν απαντήσεις
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Με βάση το «πρότυπο» του μικρόσωμου, πράσινου εξωγήινου έχει στηθεί ένα
ολόκληρο κύκλωμα εμπορίου, σ' ολόκληρο τον κόσμο. Αποδοτικό όσο και οι ταινίες
(εξωγήινης) επιστημονικής φαντασίας

Θα μπορούσαν άραγε οι εξωγήινοι να πρωταγωνιστούν στο Μάπετ Σόου; Φυσικά, αν
δεχθούμε τη θεωρία των πρώτων ταινιών επιστημονικής φαντασίας, που τους θέλουν
μικρούς και πράσινους. Κάτι σαν τον Κέρμιτ τον βάτραχο, δηλαδή. 
Είναι όμως οι εξωγήινοι μικροί και πράσινοι; Και το κυριότερο, μοιάζουν με
ανθρωπάκια; Όχι απαραίτητα, λένε οι επιστήμονες. Εξαρτάται από το περιβάλλον
όπου ζουν και αναπτύσσονται. Παίρνοντας όμως, τον άνθρωπο ως δεδομένο,
μπορούμε να κάνουμε μερικές σοβαρές υποθέσεις για τη μορφή τους. 
Αν υπάρχει ζωή σε πλανήτη μεγαλύτερο από τη Γη, η βαρύτητα θα είναι
πολύ ισχυρότερη, εξηγεί ο κ. Διονύσιος Σιμόπουλος, διευθυντής στο Ευγενίδειο
Πλανητάριο. Οι κάτοικοι αυτού του πλανήτη θα είναι μυώδεις, με περισσότερα
οστά για να μπορούν να κινούνται άνετα. Η ισορροπία τους θα είναι καλύτερα
ανεπτυγμένη αν είναι κοντοί και σωματώδεις. 
Αν πάλι υποθέσουμε πως ο πλανήτης είναι μικρότερος, η βαρύτητα θα είναι
ασθενέστερη, άρα οι κάτοικοι θα χρειάζονται λιγότερα οστά. Αν το κλίμα είναι
θερμότερο, οι εξωγήινοι θα είναι προσαρμοσμένοι στη θερμότητα, θα έχουν σκούρο
δέρμα ή πτυχές για μεγαλύτερη προστασία. Αν κάνει πολύ κρύο, θα πρέπει να
είναι μικρότεροι σε όγκο και να καλύπτονται από γούνα για να συγκρατούν
περισσότερη θερμότητα στο σώμα τους. Σε αυτές τις συνθήκες μάλιστα, το
φυσικότερο είναι να έχουν σχήμα σφαίρας, παρά ανθρώπου. Δεν πρέπει όμως να
ξεχνούμε πως η όψη τους εξαρτάται και από το φως στον πλανήτη τους. Αν ζουν σε
έναν πλανήτη κοντά σε άστρο που δίνει λιγότερο γαλάζιο φως απ' ό,τι ο Ήλιος,
το φως αυτό θα φθάνει στην επιφάνειά του σε υπέρυθρα μήκη κύματος. Για να
μπορούν όμως να το δουν, θα πρέπει να έχουν μεγαλύτερα μάτια από τα δικά μας.
Αν πάλι, η ατμόσφαιρα είναι διαφορετική και ο διαθέσιμος αέρας λιγοστός,
σίγουρα θα χρειάζονται μεγαλύτερους πνεύμονες και ρουθούνια, καθώς επίσης και
μεγαλύτερα αυτιά γιατί ο ήχος δεν θα μεταφέρεται με την ίδια ευκολία όπως στη
Γη. Μπορείτε άρα να φανταστείτε τη διαφορά στη μορφή τους. 
Τώρα, αν η τροφή τους είναι κατά βάση φυτική, το στόμα τους θα είναι μικρό σε
σχέση με το ανθρώπινο. Μην αποκλείσετε επίσης, τα πλοκάμια σε περίπτωση που
στον πλανήτη τους αφθονεί το νερό. Τέλος, αν η ατμόσφαιρα του πλανήτη είναι
πυκνή, η πίεση θα είναι μεγάλη και το δέρμα τους αναγκαστικά σκληρό. 
Μόνο στον Γαλαξία μας υπολογίζεται ότι οι πλανήτες σαν τη Γη είναι 50
δισεκατομμύρια, ενώ σε ολόκληρο το Σύμπαν ξεπερνούν τα 100.000
τρισεκατομμύρια. 
Οι επιστήμονες υπολογίζουν πως το Σύμπαν περιέχει 100 εκατομμύρια
δισεκατομμυρίων φυλές νοήμονων όντων. Κι αν πιστέψουμε τον Καρλ Σέιγκαν, που
μπήκε στον κόπο να κάνει όλους τους πολύπλοκους μαθηματικούς υπολογισμούς για
εμάς, μόνο στον Γαλαξία μας βρίσκονται ένα εκατομμύριο τεχνολογικά εξελιγμένοι
πολιτισμοί. Μπορεί να μην είναι όλοι μικροί και πράσινοι σαν τον Κέρμιτ τον
βάτραχο, αλλά ας ελπίσουμε πως θα είναι το ίδιο φιλικοί...

<H3>Στις σελίδες
</H3>
Ισαάκ Ασίμοφ: «Σπηλιές από ατσάλι» (1954), «Το τέλος της αιωνιότητας»
(1955), «Ρομπότ και Αυτοκρατορία» (1985) 
Άρθουρ Κλαρκ: «Γαιόφως» (1955), «Η πόλη και τ' άστρα» (1956), «Η
αυτοκρατορία της Γης» (1975), «3001, η τελική Οδύσσεια» (1997) 
Χένρι Κάτνερ: «Η παγίδα του χρόνου» (1938), «Όταν η Νέα Υόρκη εξαφανίστηκε»
(1940) 
Έντο Μπάιντερ: «Η νύχτα των Δίσκων» (1971), «Η Διάνοια από το Έξω Διάστημα» (1972)

<H3>Στην οθόνη
</H3>
«Στενές επαφές τρίτου τύπου» (1977) 
«Μακάβριοι εισβολείς» (1978) 
«Άλιεν» (1979) 
«Ε.Τ» (1982) 
«Κοκούν» (1985) 
«Alien Nation» (1988) 
«Η Άβυσσος» (1989) 
«Ημέρα Ανεξαρτησίας» (1996) 
«Επαφή» (1997)
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17267P291</ED>
<ID>
ID:306310

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P29&aa=1</URL></REF>


Article

<CATEGORY>vin09</CATEGORY>

 <H2>Μια κατσίκα σε σφραγίδα «μιλάει» για τις αρχαίες Αιγές
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Η αίγα, που εντοπίστηκε ως σφράγισμα σε κεραμίδα οικήματος στην περιοχή της Βεργίνας

Μια αίγα, σφράγισμα σε κεραμίδα οικήματος κοντά στα τείχη της Βεργίνας,
διηγείται τη δική της μικρή, αλλά διόλου αμελητέα ιστορία για τους
επιστήμονες. Ενισχύει και επαναβεβαιώνει με την παρουσία της ως «λαλούν
σύμβολον» την ταύτιση της Βεργίνας με την πρώτη πρωτεύουσα της Μακεδονίας, τις
αρχαίες Αιγές. 
Αιγές: ονομασία πολλών αρχαίων ελληνικών πόλεων με κοινό χαρακτηριστικό τη
γειτνίαση με τη θάλασσα ή γενικά με περιοχές με νερά. Οι αρχαίοι συγγραφείς
συνήθιζαν να παρετυμολογούν την ονομασία από τη λέξη «αίγα». 
Οι Αιγές, πρώτη πρωτεύουσα του Μακεδονικού Βασιλείου, κτίστηκε κατά την
παράδοση από τον αρχηγέτη της μακεδονικής δυναστείας Περδίκκα, ο οποίος έφθασε
στη Μακεδονία από την Πελοπόννησο ακολουθώντας, σύμφωνα με χρησμό του Μαντείου
των Δελφών, μια αγέλη αιγών. 
Η αίγα σφραγισμένη στην κεραμίδα εντοπίστηκε κατά τη διάρκεια της
πανεπιστημιακής ανασκαφής υπό την καθηγήτρια του ΑΠΘ κ. Στέλλα Δρούγου σε
περιοχή κοντά στα τείχη της Βεργίνας. 
«Τα minimalia (μικρά ευρήματα) συχνά είναι σημαντικότερα των εντυπωσιακών,
καθώς η παρουσία τους συνδέει και ενισχύει επιστημονικά συμπεράσματα. 
Η αίγα ως έμβλημα - το πρώτο ανάλογο εύρημα που εντοπίστηκε σε περιοχή εκτός
του παλατιού - ενισχύει την άποψη του καθηγητή Ανδρόνικου περί της ταύτισης
Αιγών - Βεργίνας», υπογραμμίζει η κ. Δρούγου στην ανακοίνωσή της στη διάρκεια
επιστημονικού συμποσίου για το αρχαιολογικό έργο στη Μακεδονία και τη Θράκη
που πραγματοποιείται στο ΑΠΘ.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17267P292</ED>
<ID>
ID:306349

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P29&aa=2</URL></REF>


Article

<CATEGORY>vin09</CATEGORY>

 <H2>ΑΛ. ΦΑΣΙΑΝΟΣ
</H2><H2>Νικητές και άθλοι στον καμβά
</H2><H4>Ανέκδοτοι «Νικητές» του Αλέκου Φασιανού δίνουν μαθήματα ζωής και αισιοδοξίας
στο Μουσείο Κυκλαδικής Τέχνης
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Ένας ποδηλάτης με το κασκόλ του να ανεμίζει... Ένα ερωτευμένο ζευγάρι. Ένας
περήφανος ιππέας. Όλοι τους νικητές. Στον στίβο της ζωής, του έρωτα, του
αθλητισμού. Μορφές που γεννήθηκαν από τον χρωστήρα του Αλέκου Φασιανού. Και
από μια φράση του Γκρέκο. «Η ζωγραφική είναι άθλος». 
«Ήμουν πολύ μικρός όταν διάβασα τούτη τη φράση του Δομήνικου Θεοτοκόπουλου.
Και άλλαξε τη ζωή μου. Συνειδητοποίησα ότι η ζωή είναι ένας καθημερινός
αγώνας», λέει στα «ΝΕΑ» ο Αλέκος Φασιανός. 
Μέσα από τα δώδεκα σχέδια και τα δέκα ανέκδοτα έργα, μεγάλων και μεσαίων
διαστάσεων, που φιλοτέχνησε ο καλλιτέχνης σε διαφορετικές χρονικές στιγμές της
τελευταίας δεκαετίας, αναδύονται «οι νικητές της ζωής και του έρωτα». 
Στις δημιουργίες τούτες του Αλέκου Φασιανού, πρωταγωνιστούν για ακόμη
μία φορά οι γνωστές αρχετυπικές μορφές του, που συνδυάζουν την έντεχνη
λαϊκότητα της γενιάς του '30 με πιο σύγχρονα αιτήματα. Γεννήθηκαν δε «με τρόπο
ενστικτώδη. Ίσως επειδή στην καθημερινή ζωή διαπιστώνω πως πρέπει διαρκώς να
θέτουμε στόχους και στη συνέχεια να αγωνιζόμαστε για να τους πετύχουμε. Είτε
ασχολείται κανείς με τον αθλητισμό, είτε κάνει πνευματική εργασία, είτε είναι
εφοπλιστής, είτε τσαγκάρης, δεν μπορεί να κερδίσει τη ζωή χωρίς αγώνα. Το ίδιο
ισχύει βέβαια και για τους καλλιτέχνες. Οι μουσικοί εξασκούνται κάθε μέρα. Ο
δε Απελλής - ένας από τους σπουδαιότερους ζωγράφους της αρχαιότητας - τραβούσε
κάθε μέρα έστω και μια γραμμή για εξάσκηση». 
«Αλέξανδρος ο Μέγας Νικητής», ανέκδοτη ελαιογραφία του Αλέκου Φασιανού

Οι Ολυμπιακοί Αγώνες του 2004 βρίσκονται και... δεν βρίσκονται πίσω από τον
χρωστήρα του ζωγράφου. «Με την ευκαιρία των Αγώνων, όλοι θα κάνουν κάτι για
τον αθλητισμό. Προτίμησα λοιπόν να τονίσω την έννοια του ολυμπιακού πνεύματος
και την ανάγκη καλλιέργειας του μυαλού παράλληλα με εκείνη του σώματος.
Ουσιαστικά πρόκειται για ένα θέμα δοξαστικό, που με έχει απασχολήσει πολλές
φορές, καθώς πάντα ήμουν αγωνιστής και πρωτοπόρος». 
Αν και ο διεθνώς καταξιωμένος ζωγράφος δεν απουσίασε από την εικαστική ζωή,
έχουν περάσει δέκα χρόνια από την τελευταία ατομική του έκθεση, που
φιλοξενήθηκε στην Γκαλερί Ζουμπουλάκη, όπως λέει. Σε τι διαφέρει η καινούργια;
«Λειτούργησα αντίθετα από ό,τι συνήθως. Δεν εμπνεύστηκα από τις δημιουργίες
κάποιων ποιητών, όπως έκανα στο παρελθόν. Έδωσα τους πίνακές μου στον Γιάννη
Κοντό και τον άφησα να εμπνευστεί». 
Αποτέλεσμα της συγκεκριμένης συνεργασίας είναι και το portfolio με τα
12 σχέδια-μεταξοτυπίες του ζωγράφου, που συνοδεύονται από το κείμενο του
ποιητή Γιάννη Κοντού και θα κυκλοφορήσει από τις Εκδόσεις Ιεροφάντης. 
Τους «Νικητές» του Αλέκου Φασιανού αξίζει να τους δει όμως κανείς και για έναν
επιπλέον λόγο. Διότι αρκετοί από αυτούς ανήκουν στην προσωπική συλλογή του και
λειτουργούν σαν «κλειδιά» για τις δημιουργίες του. «Είναι η πηγή. Ο
καλλιτέχνης στην πραγματικότητα κάνει ένα - δυο έργα και μετά δουλεύει τις
παραλλαγές τους. Μου αρέσει να είμαι αναγνωρίσιμος μέσα από τη δουλειά μου,
αλλά ταυτόχρονα να δίνω στον κόσμο κάθε φορά και μια καινούργια ιδέα». 
<H3>Ένα βαρκάκι, έμπνευση ζωής </H3>
«Ήμουν γύρω στα 15 και καθόμουν στην παραλία της Βούλας. Ξαφνικά έπιασε
μπουρίνι και παρακολουθούσα με αγωνία ένα βαρκάκι με πανί που πάλευε με τα
κύματα. Τελικά κατάφερε να βγει στην ακτή και ο συγκεντρωμένος κόσμος
χειροκροτούσε, όπως ένα νικητή σε αγώνες. Ήταν μια τρομερή εικόνα που μου έχει
μείνει και με έχει επηρεάσει πολύ», θυμάται ο Αλέκος Φασιανός.

<H3>INFO
</H3>
«Οι Νικητές» του Αλέκου Φασιανού θα φιλοξενηθούν στο Μουσείο Κυκλαδικής Τέχνης
(Νεοφ. Δούκα 4, τηλ. 010-7228.321) από τις 15 Φεβρουαρίου έως τις 23 Μαρτίου. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17267P301</ED>
<ID>
ID:306311

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P30&aa=1</URL></REF>


Article

<CATEGORY>vin09</CATEGORY>

 <H2>Νέος, αειθαλής και ερωτικός Μόραλης </H2>
Ένα από τα νέα έργα του Γιάννη Μόραλη

Μια φορά κάθε πέντε χρόνια ο Γιάννης Μόραλης παρουσιάζει την καινούργια
δουλειά του στο κοινό. Κατά προτίμησιν τον Μάρτιο. Και πάντα στην Γκαλερί
Ζουμπουλάκη. Το ραντεβού των εγκαινίων ορίσθηκε την 1η Μαρτίου. Δεκαέξι μεγάλα
«ερωτικά» έργα, αφού πρωταγωνιστεί η αφαιρετικά δοσμένη γυμνή γυναικεία μορφή,
λάδια και ακρυλικά ζωγραφισμένα τα τελευταία πέντε χρόνια, με όλο το απόσταγμα
της σοφίας του, παρουσιάζει ο Γιάννης Μόραλης στην πρώτη έκθεση της
καινούργιας δουλειάς του στον 21ο αιώνα. 
Παράλληλα, μία σειρά φωτογραφιών του Ζαν Φρανσουά Μπονόμ μάς εισάγει στο
άβατον του καλλιτέχνη: τα εργαστήρια της Αθήνας και το σπίτι της Αίγινας. Με
την ευκαιρία της έκθεσης, εκδίδεται κατάλογος - χορηγία της ΕΚΟ - ΕΛΔΑ ΑΒΕΕ. 
Γυναικείες μορφές μνημειακές, όρθιες, καθιστές, ξαπλωμένες, σώματα δοσμένα σαν
μια συμφωνία από καμπύλες και γωνίες, μια λιτή πάντα ανανεωμένη γκάμα χρωμάτων
- το μαύρο, το άσπρο, το μπλε, το γαλάζιο, η ώχρα, το μπορντό - είναι τα
στοιχεία των πινάκων. 
Ο Γιάννης Μόραλης πέρασε από όλα τα στάδια της παραστατικότητας, του κυβισμού,
της αφαίρεσης, αλλά έχει μείνει σταθερός στην ανθρώπινη - ιδιαίτερα τη
γυναικεία - μορφή και τον σεβασμό στο ανθρώπινο μέτρο και την κλίμακα.
«Καλλιτέχνης είναι αυτός που δουλεύει με την καρδιά, με το μυαλό και το χέρι»,
έλεγε στο βιβλίο «Άγγελοι, μουσική ποίηση». «Στη ζωγραφική, όπως και σε όλες
τις τέχνες, υπάρχει ένα αστάθμητο στοιχείο, το μυστήριο. Αυτό προσπαθείς να
συλλάβεις». 
Παράλληλα, στην Γκαλερί Ζουμπουλάκη, της οδού Κριεζώτου 7, θα εκτίθενται
παλαιά και νέα χαρακτικά, γλυπτά, σχέδια και εκδόσεις για το έργο του. 
<H3>INFO
</H3>
Η έκθεση Μόραλη θα διαρκέσει από 1 έως 30 Μαρτίου. Στην Γκαλερί Ζουμπουλάκη
(Πλατεία Κολωνακίου 20, τηλ. 010-3608.278). <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17267P302</ED>
<ID>
ID:306350

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P30&aa=2</URL></REF>


Article

<CATEGORY>vin09</CATEGORY>

 <H2>ΚΩΣΤΑΣ ΓΑΒΡΑΣ
</H2><H2>Η φονική σιωπή της Εκκλησίας
</H2><H4>Μπορεί το «Αμήν» να μην είναι η καλύτερη παρουσία της Μπερλινάλε, μπορεί να
μην πάρει τη Χρυσή Άρκτο, αλλά, πιστέψτε με, ο Κώστας Γαβράς είναι ένα από τα
ελάχιστα οχυρά του παγκόσμιου κινηματογράφου!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο Κώστας Γαβράς με τους πρωταγωνιστές της ταινίας του «Αμήν», Ματιέ Κασοβίτς
και Ούλριχ Τούκουρ

«Η αδιαφορία εξακολουθεί να υπάρχει. Δεν άρχισε με τα στρατόπεδα συγκέντρωσης
ούτε τελείωσε με τον πόλεμο και ούτε φούντωσε κατά τη διάρκεια της γερμανικής
κατοχής. Δεν ξέρω ποιο γεγονός απ' όσα ζούμε στις ημέρες μας και που αφήνουμε
κληρονομιά στα εγγόνια μας είναι το πιο τερατώδες και το πιο απάνθρωπο.
Κοιτάξτε, για παράδειγμα, με πόση αδιαφορία επιτρέπουμε να "σκοτώνουν" την
Αφρική. Από μόνη της η παθητικότητά μας είναι έγκλημα». 
Να σας πω την... αμαρτία μου; Αισθάνομαι πιο ασφαλής ακούγοντας τον Costas
Gavras. Αν και διαμένει τη Γαλλία, εξακολουθεί στα 69 του - που τα 'κλεισε
χθες με το άνοιγμα της ταινίας του «Αμήν», στην Μπερλινάλε - να είναι ωραίος
σαν... Έλληνας. Εξακολουθεί να μας πιάνει από το αυτί και να ταρακουνάει
την... ηρεμία μας. 
«Όλοι ήξεραν, όλοι ξέρουν». Τι ήξεραν; Πως η γερμανική μηχανή άλεθε παιδιά,
γυναίκες, άνδρες, γέρους. Ήσουν Σλάβος, μαύρος, Τσιγγάνος, Εβραίος,
κομμουνιστής; Επομένως στην πυρά. Το ήξερε και ο Πάπας. Ο Pius ΧΙΙ, που
διαδέχτηκε τον άτακτο Pius ΧΙ. Μπας και τον δηλητηρίασαν; Μπορεί. Πάντως
εκείνο που βεβαιώνει η Ιστορία είναι πως ο διάδοχός του αναγνώρισε το Γ' Ράιχ. 
«Το Βατικανό - όπως και κάθε επίσημη Εκκλησία - είναι όργανο κοσμικής
εξουσίας», λέει σε μια συνέντευξή του ο Γαβράς. «Αντιδρά σε κάθε περίσταση με
τον ίδιο τρόπο που αντιδρούν οι επίσημες κυβερνήσεις. Χωρίς καμία θεολογική
συστολή και χωρίς ίχνος ηθικής. Ο Πάπας είναι η ενσάρκωση αυτής της εξουσίας.
Κατά τη διάρκεια της Κατοχής, η Εκκλησία δεν έπαιξε τον θρησκευτικό της ρόλο.
Το ενδιαφέρον της εξαντλήθηκε στην αυτοπροστασία της. Φανταστείτε πως μετά τον
πόλεμο ο Γερμανός καγκελάριος Αντενάουερ δήλωσε πως αν οι Επίσκοποι της
Γερμανίας είχαν ορθώσει το ανάστημά τους, ίσως να μην είχαμε φθάσει στην
"Τελική λύση" και στην εξολόθρευση εκατομμυρίων ανθρώπων». 
Και μετά, αργότερα, τώρα; 
«Η Ιστορία ανακυκλώνεται. Μετά τον πόλεμο αρκετοί Γερμανοί επιστήμονες που
είχαν μετατρέψει σε πειραματόζωα χιλιάδες αθώους Εβραίους εξαγόρασαν τη
σωτηρία τους προσφέροντας υπηρεσίες στους Αμερικανούς και τους Σοβιετικούς
συμμάχους. 
Ο Κλάους Μπάρμπι διατηρούσε υψηλή θέση και παχυλό μισθό στη Λατινική Αμερική.
Η Ιστορία επαναλαμβάνεται και σήμερα. Τι έκανε η Εκκλησία για να σταματήσουν
οι φρικαλεότητες στη Ρουάντα; Η ίδια μηχανή εξακολουθεί να λειτουργεί. Και η
ίδια παθητικότητα εξακολουθεί και σήμερα να διαπερνάει τον ιστό της
κοινωνίας». 
Μετά την προβολή, παραλίγο να δημιουργηθεί ανάφλεξη από την εκρηκτική παρουσία
του σεβάσμιου και υπέργηρου Ρολφ Χόχουτ, του συγγραφέα που έχει υπογράψει το
θεατρικό έργο «Ο εκπρόσωπος» (του Θεού επί της γης... εννοείται), πάνω στο
οποίο βασίστηκε το σενάριο της ταινίας. Ο άνθρωπος δεν άντεξε. 
«Εμείς οι Γερμανοί έπρεπε να κάνουμε αυτή την ταινία, αλλά δεν έχουμε τα
κότσια. Εμείς οι Γερμανοί είμαστε οι δολοφόνοι εκατομμυρίων αθώων ψυχών». 
Και φταίει μόνο το Βατικανό; 
Γαβράς: «Δεν μπορώ να μιλήσω για όλες τις Εκκλησίες. Εξαρτάται από την
περίσταση. Πάντως, υπάρχουν αρκετές περιπτώσεις κληρικών όλου του
εκκλησιαστικού φάσματος που έδωσαν ακόμα και τη ζωή τους προασπίζοντας
στοιχειώδη ανθρώπινα δικαιώματα». 
Και η συνωμοσία της Ανατολικής Εκκλησίας; 
«Γεννήθηκα Ορθόδοξος, αλλά από πολύ μικρός συνειδητοποίησα την παθητικότητα
της Εκκλησίας. Κοιτάξτε, αν ο Πάπας έλεγε έστω και μια λέξη δημοσίως ίσως να
μη φθάναμε στην "τελική λύση". Ο Ρούζβελτ τον εκλιπαρούσε να σηκώσει τη φωνή
του, αλλά εκείνος προτίμησε να κρατήσει το στόμα του κλειστό». 
Κάποιος από τους ήρωες της ταινίας λέει πως «η Εκκλησία διαθέτει την
καλύτερη μυστική υπηρεσία στον κόσμο». 
Χόχουτ: «Αμφιβάλλετε; Το Βατικανό διέθετε τους καλύτερους μυστικούς πράκτορες
και από την αρχή ήξερε τι συνέβαινε στο Άουσβιτς και στο Νταχάου. Και μάλιστα
έφθασε στο σημείο να μην πει κουβέντα ακόμα και όταν 3.000 καθολικοί ιερείς
σκοτώθηκαν από τα όργανα του Χίτλερ». 
Γαβράς: «Είναι ανατριχιαστικό. Ο μόνος που χτυπούσε το καμπανάκι, που
ενοχλούσε, που εκλιπαρούσε, που ενδιαφέρθηκε για τη ζωή τόσων αθώων ήταν ο
Γκέρνστάιν, αυτός ο λοχαγός των SS, ο άνθρωπος που τροφοδοτούσε τους φούρνους
με το θανατηφόρο χημικό υλικό Zyclon Β.». 
Το χειρότερο, το πιο επώδυνο και το πιο ανησυχητικό είναι πως περίπου 60
χρόνια ύστερα από αυτή την απίστευτη θηριωδία και την εξίσου απίστευτη
παθητικότητα, ο κόσμος παραμένει στα ίδια. Ίσως και στα χειρότερα. Ο Γαβράς το
λέει κάπως διαφορετικά: 
«Καθώς μερικοί είναι διστακτικοί, άλλοι τρώγονται με τις σκέψεις τους, καθώς
κάποιοι από τους ηγέτες του κόσμου αναρωτιούνται αν όλα αυτά είναι αληθινά, οι
στρατιώτες εξακολουθούν να σκοτώνονται και οι βόμβες εξακολουθούν να πέφτουν
από τον ουρανό. The machine is working». 
Έτσι είναι, έστω κι αν δεν μας αρέσει. Η «μηχανή» εξακολουθεί να δουλεύει
αδιάκοπα. Κι εμείς οι Χριστιανοί τι να κάνουμε; Σταυροκοπιόμαστε. Αμήν!

<H3>INFO
</H3>
Ταινία: «Αμήν» του Κώστα Γαβρά 
Με δυο λόγια: Αξιωματικός των SS και καθολικός ιερέας προσπαθούν εις
μάτην να αποσπάσουν από τον Πάπα τον Πίο ΧΙ μια καταγγελία εναντίον του Χίτλερ
ώστε να σταματήσουν οι... εξαερώσεις των Εβραίων στα στρατόπεδα συγκέντρωσης. 
Χάντικαπ: Οι Γερμανοί και το Βατικανό ομιλούν αγγλικά. 
Βαθμολογία: Τίμιες, καλές προθέσεις, αλλά ελάχιστα ίχνη ρεαλισμού.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17267P311</ED>
<ID>
ID:306312

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P31&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Της Κατοχής </H4>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Σάββατο μεσημεράκι στην οδό Βουκουρεστίου. Κάτω από καλαίσθητες σκηνές από
ύφασμα που θυμίζει καραβόπανο ευγενικά κορίτσια και αγόρια κάτι διαφημίζουν. Η
κάθε σκηνή έχει και ξεχωριστό προϊόν. Αδύνατο να καταλάβεις αν δεν έχεις πρώτη
θέση. 
Στο ύψος της Βαλαωρίτου γίνεται πανζουρλισμός. Πλησιάζεις από περιέργεια
νομίζοντας ότι δέκα τουλάχιστον σφαγμένοι κοίτονται καταγής και βλέπεις το
μέγα ασύλληπτο. Ούτε μαχαιριές ούτε σφαγμένοι. Απλώς πεινασμένοι Αθηναίοι. 
Οι διαφημιστές είχαν τη φαεινή ιδέα να προσφέρουν τον διάσημο «ζεστό σκύλο»
των Αμερικανών. Αδύνατο να προχωρήσεις προς την Ακαδημίας. Δεκάδες άνθρωποι ο
ένας πάνω στον άλλο με τα σάλια τους να τρέχουν, με απλωμένα χέρια για την εξ
ύψους βοήθεια, να σπρώχνουν και να σπρώχνονται για να φτάσουν στα περιπόθητα
αστραφτερά καζάνια. Πρώτο τραπέζι μπροστά στην πίστα. 
Έχω δει και φωτογραφίες και στα επίκαιρα της εποχής παρόμοιες σκηνές αλλά
ήταν, διάβολε, της μεγάλης πείνας της Κατοχής. Άνθρωποι ρακένδυτοι και παιδιά
αποστεωμένα με την καραβάνα στο χέρι να περιμένουν με εγκαρτέρηση και
αξιοπρέπεια τη σειρά τους αδιαφορώντας για την παρουσία της κάμερας. Εδώ ήταν
το κάτι άλλο. 
Άνθρωποι καλοζωισμένοι και με σινιέ ρούχα, «σύμβουλοι επιχειρήσεων» με τις
δερμάτινες τσάντες «πολεμούσαν» για ένα λουκάνικο. Οι πιο τυχεροί στέκονταν
στον τοίχο και απολάμβαναν ηδονικά το γαργαλιστικό έδεσμα περιμένοντας ασφαλώς
καλύτερες συνθήκες για να πάρουν και δεύτερη μερίδα. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17267P312</ED>
<ID>
ID:306351

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P31&aa=2</URL></REF>


Article

<CATEGORY>vin09</CATEGORY>

 <H5>...ΣΤΟ ΑΣΤΕΡΟΣΚΟΠΕΙΟ
</H5><H2>Εκατομμύρια έτη φωτός μακριά
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Πολύς κόσμος επισκέπτεται το Αστεροσκοπείο στην Πεντέλη. Όχι μόνο για να δει
από το τηλεσκόπιο τα ουράνια σώματα αλλά και για να συμμετάσχει στην κουβέντα
που γίνεται στη διάρκεια της ξενάγησης

Η καλύτερη στιγμή είναι όταν ο Νίκος πατάει το κουμπί για να ανοίξει
τον θόλο. Πολύ ψηλά στην Πεντέλη, σκοτάδι παντού τριγύρω και μόνο ένα κόκκινο
θαμπό φως στις σκάλες απέναντι. Ένας βαρύς μεταλλικός ήχος, τόσο δυνατός μέσα
στην υπόλοιπη ησυχία που σε κάνει να ανατριχιάζεις, ακούγεται για τέσσερα
λεπτά. Τόσο χρειάζεται για να ξεσκεπαστεί ένα μεγάλο κομμάτι της οροφής και να
φανεί από πίσω ο νυχτερινός ουρανός. 
Παλιό το τηλεσκόπιο στο Εθνικό Αστεροσκοπείο στην Πεντέλη, αλλά η
γοητεία του κρατά ακόμα. Άλλωστε, δεν είναι και κανένα μικρό. Έχει διάμετρο
εξήντα πέντε εκατοστών και αν βρισκόταν μάλιστα και σε κανένα πιο σκοτεινό
μέρος, μακριά από τη φωτορρύπανση της Αθήνας, θα μπορούσε κάλλιστα να
προσφέρει στον χειριστή του ένα εξαιρετικό θέαμα... 
Το θέαμα ενός γαλαξία, που βρίσκεται σε απόσταση 2 δισεκατομμυρίων ετών
φωτός. Όσοι πάντως κάνουν τον κόπο να ανέβουν μέχρι εκεί αποζημιώνονται με
άλλα ουράνια σώματα και σχηματισμούς, εξίσου εντυπωσιακούς. 
Τα τελευταία επτά χρόνια το Αστεροσκοπείο έχει ανοίξει τις πόρτες του
στον κόσμο, δίνοντας την ευκαιρία σε όλους όσοι ενδιαφέρονται για την
Αστρονομία, και όχι μόνο, να ενημερωθούν γι' αυτά τα θέματα και κυρίως να
παρατηρήσουν κάποιο ουράνιο σώμα. Η ξενάγηση γίνεται στο κτίριο του θόλου. Το
ισόγειο, που παλαιότερα χρησίμευε ως αποθήκη, έχει μετατραπεί σε ένα μικρό
αμφιθέατρο που μπορεί να φιλοξενήσει 110 άτομα. 
Στην οθόνη. Εκεί τα βράδια γίνονται οι προβολές video που δείχνουν ό,τι
νεώτερο έχει να μας προσφέρει η επιστήμη της Αστρονομίας για το σύμπαν. Τα
video τα φτιάχνει ο Νίκος Ματσόπουλος, η ψυχή θα λέγαμε του Αστεροσκοπείου. Ο
ίδιος κάνει τις ξεναγήσεις των μαθητών και ο ίδιος κάθεται και συζητά τις
Παρασκευές τα βράδια, ακόμη και μέχρι τις 2 και τις 3 το πρωί, με όλους
εκείνους τους «φανατικούς» που δεν χορταίνουν να βλέπουν, να ρωτούν και να
μαθαίνουν. Παρασκευή βράδυ οι προβολές video ξεκινούν γύρω στις 8.30. Μερικές
φορές ο Νίκος μπορεί να υποκαταστήσει την προβολή με κάποια διάλεξη,
δείχνοντας παράλληλα και σλάιντς. Στη συνέχεια θα έρθει η ώρα των
παρατηρήσεων. 
Μια στριφογυριστή σκάλα οδηγεί στον θόλο. Εκεί οι συγκεντρωμένοι
χωρίζονται σε γκρουπ των 30 ανθρώπων και μαζεύονται γύρω από το τηλεσκόπιο. Το
δάπεδο του θόλου κινείται πάνω-κάτω σαν ασανσέρ, ώστε τα μάτια μας να μπορούν
να φθάσουν στο επίπεδο του τηλεσκοπίου που είναι ψηλότερα. Το ίδιο το
τηλεσκόπιο κινείται με τα χέρια, ανάλογα φυσικά και με το ουράνιο σώμα που
θέλουμε να παρατηρήσουμε. Ο κόσμος βλέπει κάθε φορά γύρω στα 4 με 5 σώματα. 
Καιρικά... Το θέμα βέβαια είναι να υπάρχει καλός καιρός για παρατήρηση.
Αν υπάρχει συννεφιά, τα πράγματα είναι άσχημα. Αν φυσάει πάρα πολύ, είναι
επικίνδυνο να ανοίξει ο θόλος. Αν φυσάει λιγότερο, η εικόνα των ουρανίων
σωμάτων θα είναι θολή. Όπως και να 'χει, από το 1995 μέχρι σήμερα έχουν
επισκεφθεί το Αστεροσκοπείο περίπου 60.000 άνθρωποι. Ο χαμός γίνεται με τα
σχολεία, ειδικά τον τελευταίο καιρό που έχει κλείσει και το Πλανητάριο.
Χαρακτηριστικό είναι ότι από τον Οκτώβριο είχε ήδη κλείσει το 80% των σχολικών
επισκέψεων. 
<H3>Οδηγίες «χρήσης» </H3>
Πού: Στην Πεντέλη 
Πώς πάμε: Από Λεωφόρο Πεντέλης, Ελευθερίου Βενιζέλου και μας οδηγεί η
πινακίδα. 
Πότε: Τα πρωινά, από Τρίτη έως Παρασκευή για τα σχολεία και Παρασκευή
βράδυ για το κοινό, δύο φορές τον μήνα. Πληροφορίες στο τηλ. 010-6131.247

Εισιτήριο: 1 ευρώ για κάθε μαθητή και 2 ευρώ το άτομο για το κοινό. 
Πάρκινγκ: Στον χώρο του Αστεροσκοπείου μπορεί να σταθμεύσουν περίπου 60
αυτοκίνητα. 
Τι ευχόμαστε: Να έχει καλό καιρό, για να βλέπουμε ευκρινέστερα με το
τηλεσκόπιο. 
Τι βλέπουμε: Σελήνη, Κρόνο, Δία, Άρη, Αφροδίτη, διπλούς αστέρες, το
σφαιρωτό σμήνος του Ηρακλή κ.λπ. Ανάλογα με τον καιρό και την εποχή! 
LINK

http: //www.astro.noa.gr.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17267P321</ED>
<ID>
ID:306313

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P32&aa=1</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ
</H5><H2>Ρίξτε το γάντι στο ΡC σας
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ήλθε η ώρα να ξεχάσετε το ποντίκι και το πληκτρολόγιο και να ρίξετε το...
γάντι στον υπολογιστή σας, προτείνουν οι σχεδιαστές των νέων αξεσουάρ για
κομπιούτερ, που κατασκεύασαν το ψηφιακό γάντι. Ονομάζεται Ρ5, ανήκει στην
εταιρεία Essential Reality και σας αφήνει να ελέγχετε τον υπολογιστή με τις
κινήσεις των δακτύλων στον αέρα. 
Το γάντι είναι ελαφρύ, εύχρηστο και θεωρείται ιδανικό για παιχνίδια. Άλλωστε,
το κύριο κοινό στο οποίο απευθύνεται είναι οι φαν των παιχνιδιών, δηλαδή
κυρίως σε αγόρια, εφήβους και νέους άνδρες. Μπορεί όμως να φανεί πολύ χρήσιμο
σε γραφίστες, animators, επιστήμονες, στρατιωτικούς και ιατρικό προσωπικό. Ο
σχεδιασμός του διήρκεσε τρία χρόνια και βασίστηκε σε ένα παλαιότερο μοντέλο
της Νιντέντο, που κυκλοφόρησε το 1989, πουλώντας 1,6 εκατομμύρια κομμάτια. 
Το Ρ5 εφάπτεται στα δάκτυλα με μακρόστενες λωρίδες, στις οποίες κρύβονται
αισθητήρες που λαμβάνουν σήματα από τις κινήσεις των δακτύλων και τα στέλνουν
στον υπολογιστή. Το γάντι εφαρμόζεται στο χέρι με ένα μαύρο ελαστικό λουρί, το
οποίο προσαρμόζεται σε όλα τα μεγέθη. Προς το παρόν είναι συμβατό με τα
Windows, αλλά η εταιρεία προσπαθεί να δημιουργήσει μοντέλα για Linux, Mac OS,
Xbox και Playstation 2. 
<H3>INFO
</H3>
Από 143 έως165 ευρώ υπολογίζεται η τιμή του ψηφιακού γαντιού Ρ5, όταν βγει
στην αγορά εντός του 2002. Πληροφορίες στη διεύθυνση http: //www.essentialreality.com.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17267P322</ED>
<ID>
ID:306352

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P32&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>«Ευχές» στον... βρόντο
</H2><H4>Τηλεταινία ναρκισσιστικών υπερβολών και χαριτωμένων πρωταγωνιστών </H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Σκοτώνουν οδηγώντας μεθυσμένοι έναν άνθρωπο, το κρατούν μυστικό, το πληρώνουν
με την φιλία τους, αλλά στους τρεις ο χειρότερος κερδίζει

Είναι παρήγορο στην εποχή της τηλεοπτικής ευκολίας να στηρίζεται ένα
τηλεοπτικό είδος, που έχει περιπέσει σε μαρασμό λόγω κόστους, η τηλεταινία. Το
Mega τόλμησε, ακριβώς στην εποχή που η φαντασία υποχωρεί μπροστά στη
σκηνοθετημένη πραγματικότητα, να επαναφέρει το είδος, προχωρώντας στην
παραγωγή της τηλεταινίας «Οι τρεις ευχές», που προβλήθηκε το βράδυ της Τρίτης.
Καλογυρισμένη, σύγχρονη, με νεαρούς πρωταγωνιστές, υψηλή αισθητική και γρήγορο
μοντάζ. Ωστόσο το σενάριο, που υπέγραψε ο Χριστόφορος Παπακαλιάτης («Η ζωή μας
μιας βόλτα», «Να με προσέχεις»), σε μια προσπάθεια να είναι και κοινωνικό
δράμα με ψυχολογικές προεκτάσεις και αστυνομικό μυστήριο και ερωτικό δράμα και
να 'χει και happy end, έχασε στη ναρκισσιστική υπερβολή του την επαφή με την
πραγματικότητα. 
Τρία αγόρια δεμένα με εκείνη τη φιλία των νιάτων, όταν όλα είναι ζωή
που περιμένει, κάνουν ένα μεγάλο λάθος. Οδηγούν μεθυσμένοι και σκοτώνουν έναν
άνθρωπο. Το κρατούν μυστικό και αυτό προκαλεί διάφορες ανατροπές στη ζωή τους,
όχι και τόσο τρομερές στο τέλος. 
Το πιο ενδιαφέρον κομμάτι ήταν εκείνο που η αδελφή του θύματος υποδύεται την
ερωτευμένη με τον καθένα ξεχωριστά από τους τρεις φίλους, μέχρι που να τους
πείσει να της ομολογήσουν το τρομερό μυστικό, επειδή από στοιχεία που
ανακαλύπτει φτάνει στα ίχνη τους. Τα καταφέρνει, αλλά εκεί που όλα δείχνουν
πως η αποκάλυψη θα φέρει τη λύτρωση για όλους, ο έρωτας τα αλλάζει όλα. Γιατί
η αδελφή του σκοτωμένου ερωτεύεται τον έναν από τους τρεις, τον Λευτέρη, αυτόν
που τα σκέφτηκε και τα οργάνωσε όλα. Πλην όμως είναι και πολύ τρυφερός μαζί
της και μπρος στο πάθος, ας πάει και το παλιάμπελο, ψευδομαρτυρεί στο
δικαστήριο η ωραιοτάτη και μοιραία Μαρία, γλιτώνει οριστικά τους τρεις φίλους
και πρώην εραστές, για τα μάτια του ενός εξ αυτών, κατηγορείται και για
ψευδομαρτυρία και παίρνει των ομματιών της. Να, όμως, που η τύχη τα θέλει όλα
καλά για τον Λευτέρη, που δεν δείχνει να 'χει καταλάβει κουκούτσι από ό,τι
συνέβη, παρά μόνο ότι έχασε τον έρωτά του επάνω που αγόρασε και καναπέ για να
κάθονται, γιατί βγαίνει για φαγητό ένα βράδυ και πέφτει πάνω στην αγαπημένη
του. Και, ω, του θαύματος, σαν να μη συνέβη τίποτε, είναι έτοιμοι να
συνεχίσουν οι δυο τους στη ροζ πλευρά της ζωής. 
Η ταινία με την ατμοσφαιρική σκηνοθεσία της Ελισάβετ Χρονοπούλου, τους
νεαρούς πρωταγωνιστές Χριστόφορο Παπακαλιάτη, Χάρη Ασημακόπουλο, Αλέξανδρο
Μπουρδούμη και Μαριλίτα Λαμπροπούλου, και με την Αλίκη Αλεξανδράκη πολύ καλή
στον ρόλο της μητέρας του Λευτέρη, βούλιαξε μ' όλα ταύτα στον ναρκισσισμό του
πρωταγωνιστικού ρόλου, που το σενάριο τον ήθελε να τα 'χει όλα: να είναι και
χαριτωμένος και καλοαναθρεμμένος, να αγαπάει τη μαμά του, να είναι αυτός ο
«εγκέφαλος» του μυστικού, να ερωτεύεται με πάθος, να είναι αυτός που εκείνη
ξεχωρίζει και αγαπάει, χάρη σε αυτόν να σώζονται όλοι και να μένουν ατιμώρητοι
και στο τέλος να κερδίζει και το κορίτσι. Εκείνη φαίνεται να ξεχνάει και
σκοτωμένο αδελφό και το γεγονός ότι προσφέρθηκε ερωτικά σε τρεις ταυτοχρόνως
για να φτάσει στην αποκάλυψη των ενόχων για τον θάνατό του - πλήρης άγνοια της
γυναικείας, της ανθρώπινη ψυχής, και του συναισθηματικού κόστους τέτοιων
καταστάσεων. 
Μπορεί να μην είναι παρά τηλεόραση όλο αυτό, αλλά ακόμη κι έτσι, χρειάζεται
αίσθηση και ψυχή.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P41</CAT>
<ED>
Κωδικός άρθρου: A17267P411</ED>
<ID>
ID:306314

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P41&aa=1</URL></REF>


Article

<CATEGORY>vin09</CATEGORY>

 <H2>Ο έρωτας σε θέατρο και σινεμά </H2>
Ο έρωτας στον κινηματογράφο και στις φετινές αθηναϊκές θεατρικές σκηνές έχει
ως θέμα το αφιέρωμα που έχει ετοιμάσει για σήμερα - ανήμερα του Αγίου
Βαλεντίνου - στην εκπομπή της «Ριμέικ» (ΕΤ1, 19.15) η Ρένα Θεολογίδου. Μιλούν
στην εκπομπή ο φιλόλογος και θεατρικός κριτικός Κώστας Γεωργουσόπουλος, ο
ψυχολόγος-κοινωνιολόγος Δημήτρης Μπούκουρας, οι δημοσιογράφοι Αντρέας Τύρος,
Ορέστης Ανδρεαδάκης, Ελεονώρα Ορφανίδου, ο σκηνοθέτης Βαγγέλης Θεοδωρόπουλος
και οι ηθοποιοί Καρυοφυλλιά Καραμπέτη και Γιώργος Νινιός. Επίσης
παρουσιάζονται σκηνές από τα έργα «Τολμηρές Πολαρόιντ» (θέατρο «Νέου Κόσμου»),
«Ένα καινούργιο Κόκκινο» (θέατρο «Πόρτα») και «Προδοσία» του Πίντερ από το
«Θέατρο Κάτιας Δανδουλάκη». <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P41</CAT>
<ED>
Κωδικός άρθρου: A17267P412</ED>
<ID>
ID:306353

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P41&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Πέμπτη 14/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Star 
«Ολέθρια σύγκρουση» (Deep impact) 
Ταινία καταστροφής - '98 - με καστ καλών ηθοποιών: Ρόμπερτ Ντιβάλ, Μόργκαν
Φρίμαν, Βανέσα Ρεντγκρέιβ, Μαξιμίλιαν Σελ, Ιλάιζα Γουντ. Ένας κομήτης απειλεί
τη Γη και ο μοναδικός τρόπος σωτηρίας του πλανήτη είναι ο βομβαρδισμός αυτής
της μάζας ώστε να αλλάξει πορεία. Η σκηνοθεσία της Μίμι Λέντερ δίνει έμφαση
στην αγωνία των ανθρώπων και όχι τόσο στα σπέσιαλ εφέ. (Διάρκεια: 115΄) ** 
21.00 Antenna 
Ριμέικ της ομότιτλης ταινίας «Σαμπρίνα» με τον Χάρισον Φορντ και την Τζούλια
Όρμοντ (Antenna, 21.00)

«Σαμπρίνα» (Sabrina) 
Χαριτωμένη και δροσερή κομεντί - '95 - που αποτελεί ριμέικ της ομότιτλης
ταινίας του Μπίλι Γουάιλντερ με τους Χάμφρεϊ Μπόγκαρτ, Όντρεϊ Χέπμπορν, με την
οποία βέβαια δεν αντέχει σε σύγκριση. Εδώ τους ρόλους παίζουν οι Χάρισον
Φορντ, Τζούλια Όρμοντ. (Διάρκεια 119΄) ** 
22.00 Alter 
«Ο Άγγλος ασθενής» (The English patient ) 
Ρομαντικό, εξωτικό δράμα - '96 - απ' αυτά που είχαν χαθεί από την οθόνη εδώ
και πολλά χρόνια. Θρίαμβος με εννέα Όσκαρ και τεράστια εμπορική επιτυχία.
Κομμάτια και αποσπάσματα από τη ζωή ενός τραυματία πιλότου που έχει
παραμορφωθεί και πάσχει από αμνησία στα χρόνια του Β' Παγκοσμίου Πολέμου.
Γοητευτικές ερμηνείες από τους Ρέιφ Φάινς, Ζιλιέτ Μπινός, Κρίστιν Σκοτ Τόμας,
Γουίλιαμ Νταφό. (Διάρκεια: 162΄) **** 
22.45 Tempo 
«Ψεύτικοι όρκοι» (Vows of deception) 
Αστυνομικό θρίλερ - '96 - μ' έναν εισαγγελέα να παντρεύεται μια ωραία και αυτή
να τον απατά με τον... γιο του. Του Μπιλ Νόρτον, με τους: Τζέρι Λαντ, Νικ
Μανούσο. (Διάρκεια: 90') ** 
23.30 Star 
«Κικμπόξερ 2» (Kickboxer ΙΙ) 
Σίκουελ - '90 - το ίδιο αδιάφορο με το πρώτο. Ανατολικές πολεμικές τέχνες και
ένας διευθυντής σχολής κικμπόξινγκ παίρνει εκδίκηση για τον θάνατο των δύο
αδελφών του. Του Άλμπερτ Πάιουν, με τον Σάσα Μίτσελ. (Διάρκεια: 87΄) * 
23.30 ΕΤ1 
«Το φεγγάρι στο νερό» (Full moon in water) 
Χαμηλόφωνο «περιθωριακό» δράμα - '88 - με ωραίες ερμηνείες από τους Τζιν
Χάκμαν, Τέρι Γκαρ και τον «δικό» μας Ηλία Κοτέα. Ο ιδιοκτήτης ενός
απομονωμένου μπαρ στο Τέξας δεν μπορεί να συμφιλιωθεί με την ιδέα ότι τον
εγκατέλειψε η γυναίκα του και η οδηγός ενός σχολικού λεωφορείου προσπαθεί να
τον βγάλει από την αδράνειά του. Σκηνοθεσία: Π. Μάστερσον. (Διάρκεια: 93΄) **½

00.20 ΕΤ3 
«Η κόρη του φίλου μου» (Angel blue) 
Ρομαντικό δράμα - '98 - με τον έρωτα ενός τραπεζικού με την έφηβη κόρη του
καλύτερου φίλου του. Του Στίβεν Κόβατς, με τους: Σάμιουελ Μπότομς, Λίσα
΄Έϊκχορν, Κάρεν Μπλακ. (Διάρκεια: 91') ** 
01.30 Alter 
«Έξαψη στην Αριζόνα» (Arizona heat) 
Μανιακός δολοφόνος εναντίον αστυνομικών στην Αριζόνα. Αστυνομική περιπέτεια -
'88 - του Τζον Τόμας, με τους: Μάικλ Πάρκς, Ντενίς Κρόσμπι. (Διάρκεια: 91') * 
02.50 Antenna 
«Το δεκαήμερο του Βοκκάκιου» 
Χολιγουντιανή «ερμηνεία» - '52 - στο έργο του Βοκκάκιου με σταρ της εποχής:
Λουί Ζουρντάν, Τζόαν Φοντέν και τη «θρυλική» Τζόαν Κόλινς. Του Αργεντινού
σκηνοθέτη Ούγκο Φρεγκονέζε. (Διάρκεια: 86΄) ** 
<H3>ΤΟΡ 3
</H3>
1. «Ο Άγγλος ασθενής». Ρομάντζο με εννέα Όσκαρ (22.00, Alter) 
2. «Σαμπρίνα». Ριμέικ κατώτερο - ως συνήθως... - του πρώτου (21.00,
Antenna) 
3. «Το φεγγάρι στο νερό». Μελόδραμα «συνηθισμένων ανθρώπων» (23.30,
ΕΤ1) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P41</CAT>
<ED>
Κωδικός άρθρου: A17267P413</ED>
<ID>
ID:306389

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P41&aa=3</URL></REF>


Article

<CATEGORY>vin09</CATEGORY>

 <H2>Το Τέταρτο κουδούνι
</H2>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Λίγο κερί, λίγο στασίδι κι ο Σοφοκλής μου: ο διπλός «Οιδίπους», «Τύραννος» και
«Επί Κολωνώ», του Σωτήρη Χατζάκη, στην Πειραματική Σκηνή του Εθνικού. 
Δηλαδή, πολύ κερί. Και πολύ στασίδι, και πολύ ψαλτήρι, και πολλή
καμπάνα... Έως και αντίδωρο μας πρόσφεραν - να 'ναι καλά οι άνθρωποι - στο
τέλος. Μόνο δίσκο που δεν έβγαλαν. Αφού, στο τέλος, αναρωτιόμουν: να
χειροκροτήσω ή να κάνω το σταυρό μου; 
Κάποιον, μάλιστα, πίσω μου, τον άκουσα, μετά την «ανάληψιν» του
Οιδίποδος, να λέει: «άντε, να ζούμε, να τον θυμόμαστε» (τον Οιδίποδα
εννοούσε). 
Αμ' ο δύστυχος ο Οιδίπους-Νίκος Καραθάνος τι τράβηξε, το παιδί... Δεν
του 'φτανε η τυφλαμάρα του η κακιά, τι τον καταβρέχανε, τι του ρίχνανε χώμα
στα μούτρα, τι τον «αλευρώνανε» σαν τον κεφτέ, με τη σήτα πάνω απ' το κεφάλι
του... Κι, εκεί, κατά το μέσον της πρώτης τραγωδίας, εκείνος διαρκώς
ξυπόλητος, είκοσι πόντοι κάτω, στη σκηνή, το χώμα το μαύρο, αίφνης, του
πλένουνε και τα πόδια. Προς τι ο κόπος; Αφού, σε λίγο, πάλι ξυπόλητος, θα
σηκωνότανε; Κι αφού είχε άλλες δυο ώρες ακόμα να τρέχει στο χώμα το μαύρο; 
Ο δικός μας Θωμάς Μοσχόπουλος, σκηνοθετεί, άκουσα, «Μάκβεθ» του Βέρντι,
τον Ιούνιο, στο Φεστιβάλ του Σπολέτο, το δημιούργημα του Τζανκάρλο Μενότι.
Σκηνογράφος - ενδυματολόγος, ο, δικός μας, επίσης, Διονύσης Φωτόπουλος, που
«κίνησε» την όλη διαδικασία. 
Τυχερή η χρονιά - καλά να 'ναι - για τον ιδιαίτερα ταλαντούχο, μόλις
τριανταεξάχρονο σκηνοθέτη, καλλιτεχνικό συνδιευθυντή, με τον Γιάννη Χουβαρδά,
του «Θεάτρου του Νότου»: το - λήξαν - υπέροχο «Σκλαβί» του, σε επανάληψη, στην
«Πόρτα», η συναρπαστική «Διπλή απιστία» στο «Αμόρε», το ενδιαφέρον «Στρίψιμο
της βίδας» στο Μέγαρο, στην «Πόρτα», τώρα, ένα γλυκύτατο, τρισχαριτωμένο «Τα
μάγια του χειμώνα» για τα παιδάκια και όσους νιώθουν παιδάκια, την Τρίτη, στον
Εξώστη του «Αμόρε», η συλλογική «Πίστη» του Εργαστηρίου Νέων Συγγραφέων του
«Θεάτρου του Νότου»... Και, ξαφνικά, η είδηση για την πρώτη, εκτός Ελλάδος,
σκηνοθεσία του και, μάλιστα, σ' ένα Σπολέτο, το οποίο, πάντως, έχει μια καλή
«ελληνική προϊστορία».

Καρβέλα, Καρβέλα, Καρβέλα, «Μάλα», «Μάλα», «Μάλα», μήνες τώρα, ήρθε κι
έγκωσε ο Γιάννης ο Κακλέας, ο σκηνοθέτης της περιβόητης παράστασης που χαλάει
κόσμο στο «Παλλάς». 
Ε, «κατέφυγε» στο Μέγαρο, ν' ακούσει τη Φιλαρμονική της Αγίας
Πετρούπολης και τον Τεμιρκάνοφ. Μπας κι έρθει στα ίσα του. 
«Τα 'φτυσε» ο «Ακάδημος». Και κατέβασε ρολά - πρώτο, φέτος, απ' τα
κεντρικά αθηναϊκά θέατρα. 
Ε, μα, δικαίως. Αθεράπευτα κακό έργο «Οι αθεράπευτοι» του Κρίστοφερ
Ντουράνγκ. Και αθεράπευτα χειρότερη η παράσταση του Πέρη Μιχαηλίδη, με Βάσια
Παναγοπούλου, Τζώνη Θεοδωρίδη, Βλάση Μπονάτσο. Μα, κάτι τέτοια έργα, αλήθεια,
γιατί τα ανεβάζουν; 
Ο νεαρός Αλέξης Γεωργούλης της «Φούσκας» του Νίκου Περάκη και του
τηλεοπτικού «Είσαι το ταίρι μου», που τον περιμένει ο Λάκης Λαζόπουλος να
συνέλθει απ' το σοβαρό ατύχημα - ρήξη σπλήνας, σπασμένα πλευρά..., το μάτιασαν
το παιδί - που έπαθε με τη μηχανή του, για να κάνουν, μαζί με τον Γιώργο
Κωνσταντίνου, στο «Ήβη», την πρεμιέρα του «Τα λέμε », όπου παίζει, θα είναι ο
Λεονάρντο, στον «Ματωμένο γάμο» του Λόρκα, που θα κάνει, το καλοκαίρι, ο
Θοδωρής ο Γκόνης. 
Με το ΔΗΠΕΘΕ Αγρινίου που διευθύνει, στην κλασική μετάφραση του Νίκου
Γκάτσου, με τη μουσική, την αξεπέραστη, του Μάνου Χατζιδάκι και με Μάνα την
Άννα Βαγενά. Νύφη, η πανέμορφη Γωγώ Μπρέμπου (στη φωτογραφία), το σκηνικό του
Μάριου Σπηλιόπουλου, τα κοστούμια της Λαμπρινής Καρδαρά. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P43</CAT>
<ED>
Κωδικός άρθρου: A17267P431</ED>
<ID>
ID:306315

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P43&aa=1</URL></REF>


Article

<CATEGORY>vin09</CATEGORY>

 <H2>2.500 τραγούδια της Θράκης σε μία «διεύθυνση»
</H2><H4>Στο Ίντερνετ περνάει η μουσικοχορευτική παράδοση της Θράκης, ύστερα από
πενταετή έρευνα
</H4>
Η ηλεκτρονική διεύθυνση www.mmb.org.gr αποτελεί την απόδειξη ότι η τεχνολογία,
όχι απλώς έχει τη δυνατότητα να συμφιλιωθεί με την παράδοση, αλλά μπορεί και
να τεθεί στην υπηρεσία της, διασώζοντας και αναδεικνύοντας πολύτιμο υλικό. 
Ο Σύλλογος οι Φίλοι της Μουσικής έχει θέσει σε λειτουργία βάση δεδομένων με
θέμα τη μουσικοχορευτική παράδοση της Θράκης. Επιστήμονες, ερευνητές αλλά και
οποιοσδήποτε φιλόμουσος θα έχουν πλέον πρόσβαση στο υλικό αυτό, προϊόν
πολύχρονης έρευνας στην περιοχή της Θράκης. Έπειτα από 38 αποστολές σε 65
πόλεις και χωριά της Θράκης, ηχογραφήθηκαν κάπου 2.500 τραγούδια και δείγματα
λόγου, συγκεντρώθηκε οπτικό υλικό σε 380 ταινίες βίντεο και έγιναν 12.000
λήψεις φωτογραφιών και διαφανειών. 
Όπως έλεγε χτες ο πρόεδρος του Συλλόγου οι Φίλοι της Μουσικής, Χρήστος Δ.
Λαμπράκης, πρόκειται για έργο με εθνική σημασία, καθώς «διασώζει όσες ζωντανές
μαρτυρίες λαϊκού πολιτισμού απομένουν ακόμη στον ελληνικό χώρο». 
Το πολύτιμο υλικό έγινε αντικείμενο διεπιστημονικής επεξεργασίας και εντάχθηκε
στη Μεγάλη Μουσική Βιβλιοθήκη της Ελλάδας Λίλιαν Βουδούρη. Η επεξεργασία έγινε
από ερευνητικές ομάδες με συντονιστές τους Λουκία Δρούλια (ιστορικό, ομότιμη
διευθύντρια Ερευνών στο Εθνικό Ίδρυμα Ερευνών) και Λάμπρο Λιάβα
(εθνομουσικολόγο, αναπλ. καθηγητή του Τμήματος Μουσικών Σπουδών του
Πανεπιστημίου Αθηνών, διευθυντής του Μουσείου Λαϊκών Οργάνων). Υπεύθυνοι των
ομάδων ήταν οι Λάμπρος Λιάβας για τη μουσική, η λαογράφος-εθνολόγος Μιράντα
Τερζοπούλου για το τραγούδι, η ανθρωπολόγος-κινησιολόγος Ρένα Λουτζάκη για τον
χορό, ο ανθρωπολόγος Παύλος Κάβουρας και ο κοινωνιολόγος Σωτήρης Χτούρης για
την ανθρωπολογική έρευνα. 
Το πρόγραμμα ξεκίνησε το 1995 και είχε από την αρχή την επιδίωξη να μελετηθεί
η καλλιτεχνική έκφραση συνδυαστικά αλλά και σε αναφορά με τα πολιτισμικά και
κοινωνικά χαρακτηριστικά κάθε περιοχής. Προβλέπεται η σταδιακή κάλυψη όλης της
Ελλάδας, με πρώτο από τα επόμενα βήματα την Ανατολική Μακεδονία και τη
μουσικοχορευτική παράδοσή της. Χορηγός της προσπάθειας είναι το Ίδρυμα Σταύρος
Σ. Νιάρχος. 
Η νέα βάση δεδομένων έχει ήδη αρχίσει να λειτουργεί, καθώς το υλικό
καταγράφηκε σταδιακά σε 2.500 δελτία που καταχωρήθηκαν σε ψηφιακή μορφή.
Αντιπροσωπευτικό δείγμα των αποτελεσμάτων της επιστημονικής έρευνας έχει ήδη
κυκλοφορήσει σε συλλογικό τόμο - που περιλαμβάνει και CD -, στην ελληνική και
την αγγλική γλώσσα, με τον τίτλο «Μουσικές της Θράκης. Μία διεπιστημονική
προσέγγιση: Έβρος». 
<H3>INFO
</H3>
Μεγάλη Μουσική Βιβλιοθήκη της Ελλάδος Λίλιαν Βουδούρη, Βασ. Σοφίας και
Κόκκαλη, http: //www.mmb.org.gr. Επίσης,
κυκλοφορεί CD-Rom με θέμα τα ελληνικά λαϊκά μουσικά όργανα. Πληροφορίες, τηλ.
<AUTHOR>010-7282.757, e-mail: library@megaron.gr</AUTHOR>
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P43</CAT>
<ED>
Κωδικός άρθρου: A17267P432</ED>
<ID>
ID:306354

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P43&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Ώρες επισκεπτηρίου» του Ρ. Χάρις Α. Ανδρεοπούλου (σκηνοθ.),
Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισαρίδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ (Μαυρομιχάλη 139 - Βατάτζη, Εξάρχεια, * 010 - 64.40.945, 010 -
64.37.416). Αργεί.

ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ. «Η κόρη του παντοπώλου» του Α. Βλάχου - «Η
μαύρη παρηγοριά» - «Υπό εχεμύθειαν» του Ν. Λάσκαρη - «Ο θάνατος του
Περικλέους» του Δ. Κορομηλά Δ. Αθανασόπουλος (αίθουσα εκδηλώσεων,
Καζαντζάκη - Σκουφά, * 010 - 62.06.190).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής
Δωματίου. Λεωνίδας Καβάκος, βιολί - Τσάρλς Νάιντιχ, κλαρινέτο -
Γιαν Φόγκλερ, βιολοντσέλο - Γιώργος Πέτρου, πιάνο - Χρίστος
Παπαγεωργίου, πιάνο - Νομπούκο Ιμάϊ, βιόλα - Μίριγιαμ Κόντζεν,
βιολί - Δημήτρης Δεσύλλας, κρουστά: συναυλία (Δευτ) Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο:
συναυλία (Πέμ.) Φεστιβάλ Μουσικής Δωματίου. Κουαρτέτο Εγχόρδων του Τόκιο:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161 - Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΤΣΑΪ ΣΤΗ ΣΑΧΑΡΑ. «Καμπαρέ "Ο Κόσμος"» της Κ. Μητροπούλου Σπαθής
(σκηνοθ.), Α. Ευαγγελάτος (Λαοδικείας 18 Ιλίσια, * 010 - 77.77.427).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
Θέατρον Άνετον: «Do you love me» του R.D. Laing από το Θέατρο «Νοητη
γραμμή». Παραστάσεις καθημερινά στις 9.15 μ.μ. τηλ. 0310.869869. 
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Παραστάσεις από σήμερα Πέμπτη έως
Σάββατο στις 9 μ.μ. και την Κυριακή στις 7.30 μ.μ. τηλ. 0310.639385, 0310.617006.

ΚΘΒΕ - Μονή Λαζαριστών- Σκηνή Σωκράτης Καραντινός: «Λίγο απ' όλα» από
το Θέατρο Σφενδόνη-Άννα Κοκκίνου. Παραστάσεις κάθε Τρίτη στις 9 μ.μ., κάθε
Τετάρτη στις 7 μ.μ., την Πέμπτη και την Παρασκευή στις 9 μ.μ., το Σάββατο στις
6 μ.μ. και στις 9 μ.μ. και την Κυριακή στις 6 μ.μ. και στις 9 μ.μ. Τηλ. 0310 -
652.020, 0310 - 589.102.

Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
Χοροθέατρο. Χορογραφίες και σκηνοθεσία Κωνσταντίνος Ρήγος. Παραστάσεις από
Τρίτη έως Κυριακή στις 9 μ.μ. τηλ. 0310 - 223.785.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Παραστάσεις Τετάρτη, Πέμπτη, Παρασκευή στις 9.30 μ.μ.
και Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P44</CAT>
<ED>
Κωδικός άρθρου: A17267P441</ED>
<ID>
ID:306326

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P44&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Ταξιδιάρικα πουλιά. 16.15-18.15 / Οδός Μαλχόλαντ. 20.15-23.00
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Vanilla sky. 15.20-18.00-20.40-23.15. (Πατησίων 140 * 010 - 8259.975,
010 - 8215.327).

Αίθουσα 2

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ.

Αίθουσα 3

Kate and Leopold. 16.00-18.20-20.40-23.00.

Αίθουσα 4

Η συμμορία των έντεκα. 15.00-17.20-19.40-22.00-00.20.

Αίθουσα 5

Ο άρχοντας των δαχτυλιδιών - Η συντροφιά του δαχτυλιδιού. 19.00-22.30.
/ Η χαμένη Ατλαντίδα. 15.30-17.15 μεταγλ. 
ΑΘΗΝΑ

Kate and Leopold. 18.15-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Το σκοτεινό αντικείμενο του πόθου. 20.30-22.30 (Αβύδου 93 Άνω Ιλίσια, *
010 - 7792.568).

ΑΘΗΝΑΙΟΝ 1 - NESCAFE

Kate and Leopold. 17.40-20.20-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Η συμμορία των έντεκα. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Kate and Leopold. 17.20-20.00-22.40. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Δεκαπενταύγουστος. 18.20-20.40-23.00, μαζί και η μικρού μήκους: Γκόγκος.

Αίθουσα 3

Η συμμορία των έντεκα. 15.20-17.50-20.20-22.50.

Αίθουσα 4 
Κωδικός: Enigma. 18.20-20.40-23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00. (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Vanilla sky. 17.30-20.15-23.00 (Οδός Κύπρου 57 Πλ. Εσπερίδων, Γλυφάδα,
* 010 - 8982.929).

ΑΙΓΛΗ 1

Kate and Leopold. 18.00-20.30-23.00 (Λεωφόρος Πεντέλης 98, Χαλάνδρι, *
010 - 6841.010).

ΑΙΓΛΗ 2

Vanilla sky. 17.30-20.10-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους: Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Αστερίξ και Οβελίξ: Επιχείρηση Κλεοπάτρα. 18.30-20.40-23.00 (Πατησίων
77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Ο θρόνος του αίματος. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 17.30-19.15-21.00. / Οδός Μαλχόλαντ 22.50.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Vanilla sky. 20.30-23.00. / Η συμμορία των έντεκα. 18.10.
(Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.30-23.00.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους: Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Κάποιος θα τσιμπήσει. 21.00-23.10. / Το τάμα 18.15.(Γενναίου
Κολ/τρώνη 16, Κουκάκι, * 010 - 9240.239).

ART ECRAN Cinema 2

Vanilla sky. 17.45-20.45-23.10 
ART STUDIO Cinema

Κάποιος θα τσιμπήσει. 19.00-23.00. / Το τάμα 18.15. (Πλατεία
Αμερικής, * 010 - 8653.300, 010 - 8679.267).

ΑΣΤΕΡΙΑ

Vanilla sky. 17.30-20.10-22.45 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 17.45-20.00-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους: Τσιπς. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 18.10-20.20-22.30 (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Vanilla sky. 22.40. / Ταξιδιάρικα πουλιά 18.00. Ημερολόγια
καταστρώματος - Γιώργος Σεφέρης 19.50-21.10 (Σταδίου * 010 - 3228.821, 3252.817).

ΑΦΑΙΑ - Filmcenter 2000

Η κατάρα του πράσινου σκορπιού. 18.40-20.50-23.00 (Καλλιθέα * 010 -
9595.534 Ανακαινισμένος).

ΒΑΡΚΙΖΑ 1

Vanilla sky. 20.30-23.00. / Η συμμορία των έντεκα. 18.10 (Θάσου
22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-23.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45 (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Κωδικός: Enigma. 18.00-20.30-23.00.

Αίθουσα 3

Vanilla sky. 17.20-20.00-22.40. 
Αίθουσα 4

Δεκαπενταύγουστος. 18.10-20.30-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Η συμμορία των έντεκα. 17.30-20.00-22.30-01.00. / Ο Χάρι Πότερ και η
φιλοσοφική λίθος. 11.30-14.30 μεταγλ. (Φραγκοκκλησιάς και Γρανικού,
Μαρούσι * 010 - 6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 11.30-14.00-16.30-19.00-21.30-24.00.

Αίθουσα 3

Kate and Leopold. 12.00-14.30-17.00-19.30-22.00-00.30.

Αίθουσα 4

Vanilla sky. 11.15-14.00-16.45-19.45. / Επισκέπτης από την κόλαση.
22.45-01.15. 
Αίθουσα 5

Ο Χάρι Πότερ και η φιλοσοφική λίθος. 12.30-15.30 μεταγλ. /
Δεκαπενταύγουστος. 18.45-21.15-23.45, μαζί και η μικρού μήκους: Θα
ταΐσεις το ψάρι μου.

Αίθουσα 6

Ένας και μοναδικός. 12.15-14.15-16.15-18.15-20.15. / Οι άλλοι 22.15-00.45.

Αίθουσα 7

Κωδικός: Enigma. 16.45-19.15-21.45-00.15. / Η χαμένη Ατλαντίδα.
12.45-14.45 μεταγλ.

Αίθουσα 8

Vanilla sky. 12.15-15.00-17.45-20.30-23.15. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού. 13.45-17.15-20.45-00.15.

Αίθουσα 10

Kate and Leopold. 11.00-13.30-16.00-18.30-21.00-23.30.

VILLAGE CINEMAS PANGRATI 
Αίθουσα 1

Vanilla sky. 17.45-20.30-23.30. / Ο Χάρι Πότερ και η φιλοσοφική
λίθος. 11.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Δεκαπενταύγουστος. 12.30-15.00-17.30-20.00. Μαζί και η μικρού μήκους:
Θα ταΐσεις το ψάρι μου; / Επισκέπτης από την Κόλαση. 22.30-01.00

Αίθουσα 3

Κωδικός: Enigma. 16.30-19.00-21.30-24.00. / Η χαμένη Ατλαντίδα.
12.00-14.00 μεταγλ.

Αίθουσα 4

Η συμμορία των έντεκα. 11.00-13.30-16.00-18.30-21.00-23.45.

Αίθουσα 5

Kate and Leopold. 12.00-14.30-17.00-19.30-22.00-00.30.

VILLAGE ENTERTAINMENT PARK

Αίθουσα 1

Κωδικός: Enigma. 12.45-15.15-17.45-20.15-22.45-01.15. (Θηβών 228 &
Πέτρου Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.30-19.00-21.30-24.00. Μαζί και η
μικρού μήκους: Θα ταΐσεις το ψάρι μου;

Αίθουσα 3

Vanilla sky. 11.45-14.30-17.15-20.00 / Οι άλλοι. 23.00-01.15.

Αίθουσα 4

Ο άρχοντας των δαχτυλιδιών - Η συντροφιά του δαχτυλιδιού.
14.00-17.30-21.00-00.30. 
Αίθουσα 5

Κωδικός: Enigma. 11.45-14.15-16.45-19.15-21.45-00.15. 
Αίθουσα 6

Ο Χάρι Πότερ και η φιλοσοφική λίθος. 11.00-14.00-17.00 μεταγλ. / Η
συμμορία των έντεκα. 20.30-23.00-01.30. 
Αίθουσα 7

Η συμμορία των έντεκα. 11.30-14.00-16.30-19.00-21.30-24.00.

Αίθουσα 8

Vanilla sky. 12.45-15.30-18.15-21.00-23.45.

Αίθουσα 9

Η συμμορία των έντεκα. 12.00-14.30-17.00-19.30-22.00-00.30.

Αίθουσα 10

Επισκέπτης από την Κόλαση. 11.30-14.00-16.30-19.00-21.30-24.00.

Αίθουσα 11

Vanilla sky. 19.15-22.00-00.45. / Ο Χάρι Πότερ και η φιλοσοφική
λίθος. 13.00-16.00 μεταγλ.

Αίθουσα 12

Η συμμορία των έντεκα. 11.00-13.30-16.00-18.30-21.00-23.30.

Αίθουσα 13

Kate and Leopold. 18.15-20.45-23.15. / Ο Χάρι Πότερ και η φιλοσοφική
λίθος. 12.00-15.00 μεταγλ.

Αίθουσα 14

Kate and Leopold. 11.45-14.15-16.45-19.15-21.45-00.15.

Αίθουσα 15

Kate and Leopold. 12.45-15.15-17.45-20.15-22.45-01.15.

Αίθουσα 16

Ένας και μοναδικός. 13.15-15.45-18.00-20.30-22.45-01.00.

Αίθουσα 17

Δεκαπενταύγουστος. 17.30-20.00-22.30-01.00. Μαζί και η μικρού μήκους:
Θα ταΐσεις το ψάρι μου; / Η χαμένη Ατλαντίδα. 11.30-13.30-15.30 μεταγλ.

Αίθουσα 18

Ο άρχοντας των δαχτυλιδιών - Η συντροφιά του δαχτυλιδιού. 1300-16.30-20.00-23.30.

Αίθουσα 19

Η συμμορία των έντεκα. 12.30-15.00-17.30-20.00. / Επισκέπτης από την
Κόλαση. 22.30-01.00 
Αίθουσα 20

Kate and Leopold. 12.15-14.45-17.15-19.45-22.15-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Αστερίξ και Οβελίξ: Επιχείρηση Κλεοπάτρα. 18.20-20.40-23.00 (Λεωφ.
Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Vanilla sky. 17.40-20.25-23.00 (Πλατεία Δαβάκη, Καλλιθέα * 010 -
9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Kate and Leopold. 18.20-20.40-23.00. (Τροίας - Πατησίων, Στάση
Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.10-22.30.
(Πανεπιστημίου 46, * 010 - 3826.720).

ΚΑΛΥΨΩ

Επισκέπτης από την Κόλαση. 18.20-20.40-23.00. (Λαμπράκη - Καλυψούς
Καλλιθέα * 010 - 9510.950, 010 - 9510.909).

ΚΗΦΙΣΙΑ Cinemax Ericsson 1

Vanilla sky. 17.30-20.15-23.00. / Η χαμένη Ατλαντίδα. 15.30
μεταγλ. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Σαν τον σκύλο με τη γάτα.
15.30 μεταγλ.

ΚΗΦΙΣΙΑ Cinemax Ericsson 3

Kate and Leopold. 20.45-23.00. / Η συμμορία των έντεκα. 15.45-18.15.

ΜΑΡΓΑΡΙΤΑ Despec 
Αίθουσα 1

Kate and Leopold. 18.20-20.40-23.00 (Πλατεία Δαβάκη - Καλλιθέα * 010 - 9568.370).

Αίθουσα 2

Κωδικός: Enigma. 17.50-20.05-22.20. 
Αίθουσα 3

Η συμμορία των έντεκα. 17.30-19.50-22.15. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Η κατάρα του πράσινου σκορπιού. 17.45-20.05-22.30.

ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Οι άλλοι. 18.20-20.20-22.20. (Παγκράτι * 010 - 7511.515).

ΜΕΤΡΟΠΟΛΙΤΑΝ

Kate and Leopold. 17.40-20.00-22.20 (Λεωφ. Βουλιαγμένης Πλ. Καλογήρων *
010 - 9706.010).

ΜΠΡΟΝΤΓΟΥΑΙΗ

Οι άλλοι. 19.10-21.10-23.10 (Πατησίων - Αγ. Μελετίου * 010 - 8620.232).

ΝΑΝΑ

Vanilla sky. 17.00-19.45-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Επισκέπτης από την Κόλαση. 17.10-19.50-22.30. (Οδός Ακαδημίας 57 * 010
- 3622.683).

ΟΠΕΡΑ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.45-20.15-22.45. (Οδός
Ακαδημίας 57 * 010 - 3622.683).

ΟΣΚΑΡ

Vanilla sky. 17.40-20.15-23.00 (Αχαρνών 330 - Κάτω Πατήσια * 010 -
2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Vanilla sky. 17.40-20.20-23.00 (Λεωφ. Κηφισίας Φλόκα * 010 - 6921.667,
010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Επισκέπτης από την Κόλαση. 18.00-20.15-22.30 (Αργυρούπολη * 010 -
9927.447, 010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 19.00-21.00-23.00. Μαζί και
η μικρού μήκους: Το φουστάνι. (Πατησίων - Κοδριγκτώνος * 010 -
8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 8.10-20.30-23.00. (Καλλιθέα *
010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.15-20.30-22.45.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Vanilla sky. 20.00-22.40.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο ποδηλάτης του Πεκίνου. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Πριν πέσει η νύχτα. 19.15-21.30. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Ο άρχοντας των δαχτυλιδιών - Η συντροφιά του δαχτυλιδιού. 18.15-21.30.
(Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ.-Κυρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Χαλκίδα *
25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Πόρτο Χέλι * 07540.52110).

ΟΣΚΑΡ

Το ζευγάρι της χρονιάς. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η φούσκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η κατάρα του πράσινου σκορπιού. 20.10-22.30. (Πειραιώς 125 & Χρ.
Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Vanilla sky. 17.00-19.45-22.30 (Πασαλιμάνι * 010 - 4521.388).

ΚΑΣΤΕΛΛΑ

Κωδικός: Enigma. 18.30-20.45-23.00. (Παπ/στασίου 44 - Β. Παύλου * 010 -
4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

SOS-Πεντάγωνο καλεί Μόσχα. 20.30. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Τζόνι Ντεπ - Επισκέπτης από την Κόλαση.
21.00-23.00. (* 0310 - 832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Vanilla sky. 18.00-20.30-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Η χαμένη Ατλαντίδα. Μεταγλωτ. 11.15-13.15. / Kate &
Leopold. 15.30-18.00-20.30-23.00. Αίθουσα 2 Δεκαπενταύγουστος.
12.45-15.15-17.45-20.15 / Οι άλλοι. 22.45-01.15. Αίθουσα 3 Ο
Χάρι Πότερ και η φιλοσοφική λίθος. Μεταγλ. 11.30-14.30. / Επισκέπτης
από την κόλαση. 17.30-20.00-22.30-01.00. Αίθουσα 4 Vanilla sky.
12.15-15.00-17.45-20.45-23.45. Αίθουσα 5 Η συμμορία των έντεκα.
12.00-14.30-17.00-19.30-22.00-00.30. Αίθουσα 6 Ο Χάρι Πότερ και η
φιλοσοφική λίθος. Μεταγλωτ. 12.30-15.30. / Η συμμορία των έντεκα.
18.30-21.00-23.30. Αίθουσα 7 Κωδικός: Αίνιγμα.
11.45-14.15-16.45-19.15-21.45-00.15. Αίθουσα 8 Ο άρχοντας των
δακτυλιδιών. 12.45-16.15-19.45-23.15. Αίθουσα 9 Kate & Leopold.
11.30-14.00-16.30-19.00-21.30-00.00. (* 0310 - 473.333, 11ο χλμ. Λεωφ.
Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 My sweet home. 19.00-21.00-23.00. (Dolby Stereo). (* 0310 -
235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Vanilla sky. 18.00-20.30-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Αστερίξ και Οβελίξ: Επιχείρηση Κλεοπάτρα. 18.30-20.45-23.00.
(* 0310 - 378.404, Dolby Stereo) 
Αίθουσα 2-«Παύλος Ζάννας». Ημερολόγιο καταστρώματος. 18.00-19.30. /
Ποιος να ξέρει. 20.15-23.00. (* 0310 - 378.404, Dolby Stereo) 
ΠΑΛΛΑΣ

Κωδικός αίνιγμα. 18.15-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
16.00-18.20-20.40-23.00. ΑΙΘΟΥΣΑ 2 Ένας και μοναδικός. 17.00-18.50.
/ Moulin Rouge. 20.40-23.20. ΑΙΘΟΥΣΑ 3 Η χαμένη Ατλαντίδα.
Μεταγλ. 16.15. / Επισκέπτης από την Κόλαση. 18.15-20.50-23.25.
ΑΙΘΟΥΣΑ 4 Βαριά ερωτευμένος. 16.25-18.50. / Οι άλλοι.
21.15-23.30. ΑΙΘΟΥΣΑ 5 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 6 Δεκαπενταύγουστος.
16.00-18.25-20.50-23.15. ΑΙΘΟΥΣΑ 7 Vanilla sky. 17.20-20.10-23.00.
ΑΙΘΟΥΣΑ 8 Κωδικός: Αίνιγμα. 16.20-18.40-21.00-23.20. (* 0310 - 290.100,
290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.45 - 21.00 - 23.15. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Kate & Leopold. 11.40-14.20-17.20-19.50-22.20. (Dolby Digital DTS).
ΑΙΘΟΥΣΑ 3 Ο Χάρι Πότερ και η φιλοσοφική λίθος. Μεταγλ. 13.30-16.50. /
Η συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ
4 Σε εχθρικό έδαφος. 12.40-15.10-17.30-19.40. / Επισκέπτης από την
κόλαση. 21.50-00.10. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 12.20-14.50-17.20. / Ο άρχοντας των δαχτυλιδιών.
19.20-22.40. (Dolby Digital DTS). ΑΙΘΟΥΣΑ 6 Η χαμένη Ατλαντίδα.
Μεταγλ. 11.30-13.50-16.00. / Δεκαπενταύγουστος. 18.20-20.40-23.00.
(Dolby Digital DTS). ΑΙΘΟΥΣΑ 7 Ένας και μοναδικός.
12.00-14.10-16.10-18.10. / Vanilla sky. 20.15-22.50. (Dolby Digital
DTS). ΑΙΘΟΥΣΑ 8 Ο Χάρι Πότερ και η φιλοσοφική λίθος. 13.30-16.50. /
Vanilla sky. 21.00-23.40. (Dolby Digital DTS). ΑΙΘΟΥΣΑ 9 Κωδικός:
αίνιγμα. 12.50-15.30-18.00-20.50-23.20. ΑΙΘΟΥΣΑ 10 Η συμμορία των
έντεκα. 12.10-14.30-17.00-20.00-22.30. (Dolby Digital DTS). ΑΙΘΟΥΣΑ 11
Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00-00.30. (Dolby Digital ΕΧ, DTS). (* 0310 -
469.300,469.310 Εμπορικό Κέντρο «Μακεδονία» Πυλαία). Έναρξη προβολών: 16.00. 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Χάρι Πότερ και η
φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένη Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Επισκέπτης από την Κόλαση. (* 34.551). 
Αίθουσα 2: Οι άλλοι. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P46</CAT>
<ED>
Κωδικός άρθρου: A17267P461</ED>
<ID>
ID:306327

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P46&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του - εξαίρετη η σκηνή α λα «Μύθος του
ακέφαλου καβαλάρη» με το τρεχαλητό των αλόγων μέσα στα «δάση» φωτογραφημένη
από τον Γιάννη Δασκαλοθανάση. Σκηνοθεσία Λάκης Παπαστάθης - επτά Κρατικά
Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη. (Απόλλων,
Άστρον) 
«Kate and Leopold»: Ρομάντζο με δύο νέους που συναντώνται στη Νέα
Υόρκη, αλλά χρονικά τούς... χωρίζουν δύο αιώνες! Του Τζέιμς Μάνγκολντ. Με τους
Μεγκ Ράιαν Χιου Τζάκμαν. Αελλώ 3, Αθηνά (Άγ. Ανάργ.), Αθήναιον, Αθήναιον
cinepolis 1, Αίγλη 1, Άνταμς 2, Άστορ, Άτταλος, Βάρκιζα 2, Cinerama Village
centre 3, 10, Village Παγκρ. 5, Village Park 1, 13, 14, 15, 20, Διάνα, Ίλιον,
Κηφισιά 3, Μαργαρίτα 1, Παλλάς, Τρία Αστέρια, Φοίβος, Χαϊλάιφ ). 
«Κωδικός: Αίνιγμα»: Ρομαντικό θρίλερ από το μπεστ σέλερ - ένα εκατομμύριο
πωλήσεις, μεταφρασμένο σε 23 χώρες - του Ρόμπερτ Χάρις

«Κωδικός Αίνιγμα»: Ρομαντικό θρίλερ από το μπεστ σέλερ του Ρόμπερτ
Χάρις. Με τους Κέιτ Γουίνσλετ, Ντάγκρεϊ Σκοτ. (Αθήναιον Cinepolis 4, Cine City
2, Village centre7, Village Παγκρ. 5, Village park 5, Μαργαρίτα 2,
Μετροπόλιταν Πλάζα 2, Καστέλλα) 
«Κάποιος θα τσιμπήσει»: Σατιρική κωμωδία για τη «φιλοσοφία» των εμπόρων
με τους Κέβιν Σπέισι, Ντάνι Ντε Βίτο, Πίτερ Φατσινέλι. Σκηνοθεσία Τζον
Σουάνμπεκ.(Art studio, Art Ecran 1) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. Μαζί και η ωραία μικρού
μήκους ταινία «Το φουστάνι», της Φωτεινής Βαξεβάνη. (Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη -, Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 2,
Αθήναιον Cinepolis 2, Αλεξάνδρα (Καλιθ.), Cine city 4, Village Παγκρ. 2,
Village park 2, 17, Γαλαξίας, Έλλη, Κηφισιά 2] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα πανέξυπνη κωμωδία του με ατάκες-φαρμάκι. (Μαρούσι 2,
Άστυ, Αφαία, Δαναός 2, Δημ. Κινημ. Ρεξ). 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Αλφαβίλ) 
<H3>ΘΕΣΣΑΛΟΝΙΚΗ
</H3>
«Αστερίξ και Οβελίξ: Επιχείρηση Κλεοπάτρα». (Κάπιτολ, Μετροπόλιταν,
Ολύμπιον 1, Πλατεία Άλφα Οντεόν 1, 5, Ster Century Cinemas 1, 11).

«Το μόνον της ζωής του ταξείδιον». (Μακεδονικόν).

«Ημερολόγιο καταστρώματος». (Ολύμπιον - «Παύλος Ζάννας»).

«Δεκαπενταύγουστος». (Village Centre 2, Έσπερος 1, Πλατεία Alpha Odeon
6, Ster Centrury Cinemas 6).
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P46</CAT>
<ED>
Κωδικός άρθρου: A17267P462</ED>
<ID>
ID:306365

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P46&aa=2</URL></REF>


Article

<CATEGORY>vin09</CATEGORY>

 <H2>Τσάρλτον, πιάσε τ' άρματα...
</H2>
<AUTHOR>Γ.Μ.</AUTHOR>

«Όσοι χρησιμοποιούν σωματοφύλακες είναι... βουτυρόπαιδα». Ο Τσάρλτον Ίστον, με
μια καραμπίνα ανά χείρας, αποδεικνύεται λαλίστατος. «Δεν έχω χρησιμοποιήσει
ποτέ σωματοφύλακα. Κι ας έχω δεχθεί απειλές από παρανοϊκούς θαυμαστές, άνδρες
και γυναίκες. Αλλά δεν ενοχλούμαι με κάτι τέτοια. Στο σπίτι μου έχω 10 όπλα
που με προστατεύουν. Θα πυροβολούσα στο ψαχνό για να σώσω τη ζωή μου ή τη ζωή
της γυναίκας μου». Δεν είναι η πρώτη φορά που ο 77χρονος βετεράνος ηθοποιός
Τσάρλτον Ίστον, πρόεδρος της αμερικανικής Εθνικής Ένωσης για τα Όπλα (NRA),
υπερασπίζεται με πάθος τις θέσεις του υπέρ του δικαιώματος στην οπλοφορία.
Αυτή τη φορά, όμως, δεν παραλείπει να χλευάσει (όχι τελείως άδικα, είναι η
αλήθεια), πολλούς από τους συναδέλφους του. 
«Έχω βρεθεί σε εστιατόρια, όπου πέντε "γομάρια" μπαίνουν μέσα και ελέγχουν τον
χώρο, πριν ο πελάτης τους - ο «μεγάλος σταρ» - καθήσει για να φάει. Είναι για
γέλια. Και συνήθως ο "μεγάλος σταρ" είναι κάποιος τύπος από τηλεοπτική σειρά.
Κάποιος που χρησιμοποιεί σωματοφύλακες για να δείχνει πιο σημαντικός απ' ό,τι
είναι». Πες τα, Τσάρλτον! Αρκεί εσύ όταν κάθεσαι να φας να μην ακουμπάς στο
τραπέζι ένα Σμιθ εντ Γουέσον μαζί με το κινητό σου... <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17267P481</ED>
<ID>
ID:306316

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P48&aa=1</URL></REF>


Article

<CATEGORY>vin09</CATEGORY>

 <H2>Τέχνης έρωτες, ανάβουν... καρδιές
</H2>
Αναπτήρας-μικρογλυτπό, ένα από τα «ερωτοδωράκια» του artstore του Ιδρύματος
ΔΕΣΤΕ για τη γιορτή του Αγίου Βαλεντίνου

Σ' αγαπώ, Μ' αγαπάς... «Αγαπώ», δέχομαι την πραγματικότητα. «Αγάπη», ένα
καντήλι που φωτίζει τη ζωή. Κάπως έτσι ιεραρχεί μια εικαστική καλλιτέχνις, η
Ρηνιώ Μουρέλλου, το αμφιλεγόμενο συναίσθημα της αγάπης. Εδώ και επτά χρόνια η
«αγάπη» αποτελεί το κεντρικό θέμα της έρευνας της δουλειάς της Μουρέλλου αλλά
και το θέμα της επίκαιρης, λόγω... Αγίου Βαλεντίνου, έκθεσής της. 
Η δουλειά της Ρηνιώς Μουρέλλου σχετίζεται με το φως. Ο πίνακας με το
πλέξιγκλας που σκεπάζεται από ζωγραφισμένο πανί είναι εμπνευσμένος από τον
μπερντέ του Καραγκιόζη. Το φως νέον που τον φωτίζει από πίσω δημιουργεί μια
«ζωγραφική των σκιών». Οι καρδιές από νέον συμπληρώνουν το φωτεινό κουτί της
τέχνης. 
Σε τελική ανάλυση, τι είναι η αγάπη, μετά το παιχνίδι τού σ' αγαπώ μ' αγαπάς;
«Είναι μια άλλη μορφή πίστης. Γι' αυτό και θέλω τα φωτεινά κουτιά της αγάπης
να φαντάζουν σαν εικονίσματα», λέει η καλλιτέχνις. 
Στην «Diana Gallery Down Town» (Αρμοδίου 10, Βαρβάκειος
Αγορά, τηλ. 010-3249.626. Τρίτη - Παρασκευή 12 μ. - 8
μ.μ., Τετάρτη, Πέμπτη, 5 μ.μ. - 8 μ.μ., Σάββατο 11
π.μ. - 4 μ.μ.

* Φαινόμενα... του Αγίου Βαλεντίνου κι αυτά. Εικαστικές ιδέες που
«απευθύνονται» σε ευαίσθητες ερωτευμένες καρδιές και φέρουν την υπογραφή νέων
Ελλήνων και ξένων δημιουργών, προτείνει για τη φετινή χρονιά το artstore του
Ιδρύματος ΔΕΣΤΕ. Κεράκια που μυρίζουν βανίλια και σοκολάτα. Καραμελίτσες και
σοκολατένιες καρδούλες. Art-σημειωματάρια για «καυτά» ή τρυφερά ραβασάκια.
Υφασματένιες κάρτες. Αρωματικά μαξιλαράκια γεμάτα χάντρες και καρδιές στο
χρώμα των επιθυμιών (τιρκουάζ) και του παρόντος (πορτοκαλί). Μικρά έργα
τέχνης, βραχιόλια από τούλι και παγέτες, τζιν τσάντες και δαχτυλίδια. Έως και
πορσελάνινα βαζάκια για τα «μέτρα προφύλαξης» με χρωματιστά καπάκια. 
Το artstore του Κέντρου Σύγχρονης Τέχνης του Ιδρύματος ΔΕΣΤΕ (Ομήρου 8,
Νέο Ψυχικό, τηλ. 010-6729.460) λειτουργεί καθημερινά 11 π.μ. έως και 12 τα
μεσάνυχτα και κάθε Σάββατο 12μ.-4 μ.μ.
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17267P482</ED>
<ID>
ID:306355

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P48&aa=2</URL></REF>


Article

<CATEGORY>vin09</CATEGORY>

 <H2>Ε, όχι και σε μεξικάνικο οίκο ανοχής
</H2>
Εντάξει, η διασημότητα έχει και τη λιγότερο λαμπερή πλευρά της. Αλλά να είσαι
η Τζένιφερ Άνιστον και να βλέπεις τη φωτογραφία σου σε διαφήμιση μεξικάνικου
οίκου ανοχής, ε, αυτό πάει πολύ! Η σταρ της τηλεοπτικής σειράς «Τα φιλαράκια»
και σύζυγος του Μπραντ Πιτ δεν το πίστευε όταν της έδειξαν τηλεφωνικό κατάλογο
από την πόλη Κανκούν στο Μεξικό, όπου το «ινστιτούτο μασάζ» Angel Skin
διαφημίζεται χρησιμοποιώντας τη φωτογραφία της και τη φράση «Είμαστε οι
καλύτεροι στη χώρα, δεν έχουμε ανταγωνισμό». Η συγκεκριμένη φωτογραφία είναι
από μια «προχωρημένη» φωτογράφιση για το περιοδικό «Rolling Stone», το 1997.
Δικαίως εξανέστη η Τζένιφερ. Άλλο πράγμα να υποδύεσαι μια πόρνη στο
παριζιάνικο Μουλέν Ρουζ και να προτείνεται για Όσκαρ (βλέπε Νικόλ Κίντμαν) και
άλλο να σε διαφημίζει οίκος ανοχής στην Κανκούν του Μεξικού!
<REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17267P483</ED>
<ID>
ID:306382

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P48&aa=3</URL></REF>


Article

<CATEGORY>vin09</CATEGORY>

 <H2>Ζητήματα ρομαντισμού
</H2>
Υπάρχουν ρομαντικοί και ρομαντικοί. Εκείνοι που τους εμπνέει η δύση του ηλίου
και εκείνοι που ονειρεύονται στην πιο σκοτεινή ώρα της ημέρας, πριν από το
χάραμα. Αλλά το συναίσθημα είναι υπόθεση της καρδιάς και ούτε καν οι μουσικοί
θα μπορούσαν να βγάλουν άκρη. 
Η ημέρα πάντως φέρνει και τις δύο ρομαντικές ματιές στην Αθήνα. Ο Ισπανός
ντιτζέι Χοσέ Παντίγια «δραπέτευσε» από την Ίμπιθα, δεν μπορούσαν να τον
κρατήσουν άλλο στο Καφέ Ντελ Μαρ. Μπορεί να είναι μιας κάποιας ηλικίας
άνθρωπος, όμως η σοφία του δεν εξαντλείται στον ρυθμό. «Μου αρέσει να παίζω
στην Ελλάδα», λέει, «γιατί πάντα νιώθεις να υπάρχει παντού γύρω αυτή η
καλοκαιρινή διάθεση και δεν έχει φθαρεί η ατμόσφαιρα στη χορευτική σκηνή, όπως
σε μεγάλο βαθμό συμβαίνει στην Ίμπιζα». 
Ένα βρετανικό συγκρότημα, με γαλλικό όνομα και οράματα για έναν καλύτερο - πιο
συναισθηματικό - κόσμο: Οι Cοusteau, με το ροκ της πληγωμένης μπαλάντας,
επιθυμούν να αφήσουν τη μουσική τους ελεύθερη να πει ό,τι θέλει για αυτούς. 
* Ο Χοσέ Παντίγια είναι απόψε ο ντιτζέι στο Privilege (Λεωφ. Κηφισίας
και Σίνα, δίπλα στο μέγαρο του ΟΤΕ, τηλ. 010/6106.869-70. Οι Cousteau παίζουν
στο Club 22, Βουλιαγμένης 22. Τηλ. 010/9249.814. Είσοδος 20 ευρώ. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17267P484</ED>
<ID>
ID:306400

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P48&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>έχουμε δακτυλικά αποτυπώματα;
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Όχι βέβαια για να μας «πιάνει» η αστυνομία (άλλωστε αποτελούν πια μάλλον
ξεπερασμένο αποδεικτικό μέσο). 
Τα δακτυλικά αποτυπώματα λειτουργούν με τον ίδιο τρόπο που λειτουργούν και τα
ελαστικά σε ένα αυτοκίνητο. Βοηθούν στο να κρατάμε με σταθερότητα - ακόμα και
κάτω από... αντίξοες συνθήκες όπως η υγρασία - διάφορα αντικείμενα. 
Οι λείες επιφάνειες μπορούν να κρατήσουν κάποια αντικείμενα, αλλά μόνο σε
ξηρές συνθήκες. Σε υγρό περιβάλλον, αν είχαμε χέρια με απολύτως λεία
επιφάνεια, δεν θα μπορούσαμε να κρατήσουμε τίποτα. 
Τα δακτυλικά αποτυπώματα σχηματίζονται κατά την 24η εβδομάδα ανάπτυξης του
εμβρύου. Εκτός από τον παραπάνω λόγο ύπαρξης, έχουν έναν ακόμη: λειτουργούν
σαν συνδετικός κρίκος ανάμεσα στα δύο στρώματα της επιδερμίδας (το μεσοδέρμιο
και το εξωτερικό). Χωρίς αυτά, τα δύο αυτά στρώματα θα διαχωρίζονταν και θα
δημιουργούσαν φουσκάλες γεμάτες με υγρό στο δέρμα. Για τον ίδιο λόγο, τα
δακτυλικά αποτυπώματα σχηματίζονται σε περιοχές που συνήθως δέχονται πίεση
(εκτός από τα δάκτυλα των χεριών, στις παλάμες, τα δάκτυλα των ποδιών και τα
πέλματα). <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P48</CAT>
<ED>
Κωδικός άρθρου: A17267P485</ED>
<ID>
ID:306415

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P48&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Η σωστή ερμηνεία του θείου λόγου, μεταφορικά. 2. Ιστορικό
ποτάμι της Β. Ιταλίας (αιτ.). 3. Φωτομετρικές μονάδες. ­ Τοποθεσία
μεταξύ Εκάλης και Διονύσου. 4. Θάλασσα της Μεσογείου (καθ.). 5.
Μουσική νότα. ­ Στην ομοεθνία αυτή ανήκουν και οι κάτοικοι του Λάος
(αντίστρ.). 6. «Στον... λάσπη δεν κολλά», λέει μια παροιμία μας. ­ «...
Κρίστι», τίτλος δράματος του Ευγένιου Ο'Νιλ. 7. Ειδικό προνόμιο (γεν.).
8. Τραγωδία του Ευριπίδη. ­ Σκακιστικό σύμβολο. ­ Από τα οκτώ... δύο.
9. Πρωτεύουσα της Παραγουάης. 
ΚΑΘΕΤΑ 
1. Συχνά απαραίτητη για την ανάληψη καθηκόντων. 2. Διέπεται και
αυτή από φυσικούς νόμους. ­ Συνθετικό του τίτλου αραβικών εφημερίδων. ­
Τελικός σύνδεσμος. 3. Μπορεί να έχει ένα ή δύο φύλλα. ­ Διδάχθηκε από
τον Κρόνο τη γεωργία και τη ναυπηγική (αιτ.). 4. Το σημαντικότερο έργο
του είναι οι «Μεταμορφώσεις». 5. Ταιριάζει του... Πάπα. ­ Μεγάλο όπλο
του ανθρώπου, στη γενική (αντίστρ.). 6. Αμερικανική... συμφωνία. ­ Ένας
Ευρωπαίος. 7. Θα γίνουν άνδρες ή... γυναίκες. ­ Διακριτικό αυτοκινήτου.
8. Η λεπτότητα τις χαρακτηρίζει. ­ Γενικός γραμματέας του είναι ο
λόρδος Ρόμπερτσον. 9. Όμοια γράμματα. ­ Σημαντικός ήρωας της μυθολογίας
μας. 
ΛΥΣΗ (13/2/2002) 
ΟΡΙΖΟΝΤΙΑ: 1. ΥΠΕΡΒΟΛΕΣ 2. ΠΕΡΙΟΔΙΚΑ 3. ΟΤΑΝ ­ ΣΑΜ
4. ΘΑΝΑΣΗ ­ ΣΗ 5. ΕΛΙΣΑΒΕΤ 6. ΡΟΣ ­ ΜΙΣΟΣ 7. ΜΥΤΗ ­
ΟΣΤΟ 8. ΙΔΗΣ ­ ΜΙ 9. ΑΑ ­ ΙΣΑΑΚ. ΚΑΘΕΤΑ: 1. ΥΠΟΘΕΡΜΙΑ
2. ΠΕΤΑΛΟΥΔΑ 3. ΕΡΑΝΙΣΤΗ 4. ΡΙΝΑΣ ­ ΙΣΗ 5. ΟΒ ­
ΣΑΜ 6. ΟΔ ­ ΑΜΟΙΒΗ 7. ΛΙΣ ­ ΕΣΤΙΑ 8. ΕΚΑΣΤΟΣ 9.
ΣΑΜΗ ­ ΣΟΣ. <REF><SOURCE>
ΤΑ ΝΕΑ</SOURCE>
<DATE>, 14-02-2002</DATE>
<CAT>, Σελ.: P70</CAT>
<ED>
Κωδικός άρθρου: A17267P701</ED>
<ID>
ID:306325

</ID><URL>http://ta-nea.dolnet.gr/neaweb/neafile.print_unique?e=A&f=17267&m=P70&aa=1</URL></REF>


Article

<CATEGORY>vin04</CATEGORY>

 <H5>ΔΙΑΜΑΧΗ ΣΗΜΙΤΗ - ΒΕΝΙΖΕΛΟΥ
</H5><H2>ΠΙΚΡΑ ΛΟΓΙΑ με... κορώνες για την περιουσία του τέως
</H2>
Διαμάχη μεταξύ του Πρωθυπουργού Κ. Σημίτη και του υπουργού Πολιτισμού Ευάγγ.
Βενιζέλου ξέσπασε στο χθεσινό Υπουργικό Συμβούλιο για τις ευθύνες που υπάρχουν
στην υπόθεση της περιουσίας του τέως. Ο κ. Σημίτης μίλησε για «σφάλματα που
έγιναν στο παρελθόν», υπονοώντας τον κ. Βενιζέλο - συντάκτη του νόμου του 1994
για την περιουσία του Γλύξμπουργκ. Έντονα αντέδρασε ο υπουργός Πολιτισμού
λέγοντας: «Δεν αναδέχομαι ευθύνες που δεν μου ανήκουν». 
σελίδα 7
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17268N011</ED>
<ID>
ID:306464

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N01&aa=1</URL></REF>


Article

<CATEGORY>vin04</CATEGORY>

 <H2>Κόντρα ΠΑΣΟΚ - Ν.Δ. για τον βασικό μέτοχο
</H2>
σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17268N013</ED>
<ID>
ID:306525

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N01&aa=3</URL></REF>


Article

<CATEGORY>vin06</CATEGORY>

 <H2>Συγκριτικό τεστ δημόσιου με ιδιωτικό τομέα
</H2>
Οι διαθέτοντες πτυχίο και μεταπτυχιακό δύσκολα θα υποκύψουν στη γοητεία του
ωραρίου και της ασφάλειας που παρέχει το Δημόσιο. Προτιμούν τους μισθούς και
την εξέλιξη στον ιδιωτικό τομέα.

σελί
δες
10-11
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17268N014</ED>
<ID>
ID:306531

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N01&aa=4</URL></REF>


Article

<CATEGORY>vin07</CATEGORY>

 <H2>Τ' αφεντικά σας διέλυσαν τη Γιουγκοσλαβία
</H2>
Η ΔΙΚΗ ΜΙΛΟΣΕΒΙΤΣ στη σελίδα 16
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17268N015</ED>
<ID>
ID:306545

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N01&aa=5</URL></REF>


Article

<CATEGORY>vin08</CATEGORY>

 <H2>Ολονύχτιο θρίλερ για την Ολυμπιακή
</H2>
σελίδα 41
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17268N016</ED>
<ID>
ID:306553

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N01&aa=6</URL></REF>


Article

<CATEGORY>vin06</CATEGORY>

 <H2>ΑΥΡΙΟ ΜΑΖΙ ΜΕ «ΤΑ ΝΕΑ ΣΑΒΒΑΤΟΚΥΡΙΑΚΟ»
</H2><H4>Ο Σάκης Ρουβάς μιλάει στον «Ταχυδρόμο»
</H4>
<REF><SOURCE>ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17268N017</ED>
<ID>
ID:306557

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N01&aa=7</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΤΟΥΡΚΙΑ δεν μπορεί να ξεφύγει από το Ελσίνκι, παρά μόνο αν αποφασίσει
να θυσιάσει την ευρωπαϊκή της προοπτική. Ο Π.Κ. Ιωακειμίδης στους
«Προβολείς». Σελ. 6. 
Ο ΕΛΛΗΝΙΚΟΣ δορυφόρος σε νέες περιπέτειες. Η διοίκηση της εταιρείας
Hellas Sat «πάγωσε» τις συζητήσεις με την κατασκευάστρια Boeing, διότι η
σύμβαση προμήθειας δεν ήταν συμφέρουσα... Ούτε της Άρτας το γεφύρι! Ο Κ.
Ντελέζος στη σελ. 13. 
ΑΡ. ΟΙΚΟΝΟΜΙΔΗΣ: Υπάρχουν δυστυχώς «δικηγόροι» καρπούμενοι ό,τι
προσφέρει η δικηγορική ταυτότητα, χωρίς οι ίδιοι να έχουν σχέση με τη
δικηγορία. Αυτών θα επιδιώξω τη διαγραφή. Οι «20 Ερωτήσεις» του Διον.
Νασόπουλου στη σελ. 14. 
Η ΜΑΡΤΙΝ είχε βρεθεί δεμένη, χτυπημένη και καμένη ανάμεσα στις στάχτες
του κρεβατιού της. Και ο αστυνόμος Φ. Πορτά μετά από 7 μήνες ερευνών
αποφάνθηκε: αυτοκτονία! Ούτε ο επιθεωρητής Κλουζό να ήταν... Από τους
«Times» στη σελ. 17. 
Ο Π. ΝΤΑΝΤΙ ως μουσικός μάλλον απέτυχε, ως παραγωγός μουσικής ραπ
μάλλον ήταν πετυχημένος. Αλλά τα φώτα της δημοσιότητας τα συνάντησε όταν
άλλαξε όνομα (έγινε Σον Κομπς) και ασχολήθηκε με τη μόδα. Η Έφη Φαλίδα
στους «Ορίζοντες», σελ. 19. 
Α. ΑΓΓΕΛΟΠΟΥΛΟΣ: Το φως για μένα είναι το σημαντικότερο. Οι
περισσότεροι το ξεχνούν. Το φως έχει τη δική του αρχιτεκτονική. Τίποτα άλλο να
μην κάνεις στον χώρο, επιτυγχάνεις το μέγιστο μόνο με το φως. Η Μαρία
Νταλιάνη στους «Ορίζοντες», σελ. 21. 
ΧΡΥΣΑΦΙ παντού. Χρυσά δακτυλίδια, μάσκες πολεμιστών, σκουλαρίκια,
περόνες, διακοσμητικά ελάσματα και διαδήματα συνόδευαν τους νεκρούς πριν από
27 αιώνες στην Πέλλα. Και ήρθαν στο φως από την αρχαιολογική σκαπάνη στο
Αρχοντικό. Η Βίκυ Χαρισοπούλου στους «Ορίζοντες», σελ. 27. 
Η ΚΟΙΝΩΝΙΚΗ πραγματικότητα μεταβάλλεται 
ραγδαία τις τελευταίες δεκαετίες. Νέες σχέσεις 
και νέες αντιθέσεις δεσπόζουν στο μεταβαλλόμενο 
τοπίο. Συνέπεια, νέες έννοιες. Αλλά οι νέες έννοιες 
αποκαλύπτουν βαθύτερες και δομές και σχέσεις ή 
επικαλύπτουν και φενακίζουν αυτό που υπάρχει; 
Ο Ευτ. Μπιτσάκης στην «Τρίτη άποψη». Σελ. 6. 
ΘΕΛΩ πραγματικά ένα βερνίκι χεριών που να 
στεγνώνει αργά. Να πρέπει να περιμένεις, να 
φυσάς τα δάκτυλα να στεγνώσουν κι εκείνο να 
χρειάζεται τον χρόνο του. Να προσπαθείς να 
δοκιμάσεις μήπως στέγνωσε και... αχ, όχι ακόμη. 
Η Μαρία Μαρκουλή «Σε πρώτο ενικό», σελ. 14. 
«Ο ΠΟΛΕΜΟΣ, μερικές φορές, δεν είναι μόνο 
ηθικά επιτρεπτός, αλλά και ηθικά αναγκαίος, 
για να απαντήσει σε ατιμωτικές πράξεις βίας, 
μίσους και αδικίας. Αυτό ακριβώς συμβαίνει 
σήμερα». Εξήντα πανεπιστημιακοί συντάχθηκαν 
στο πλευρό τού Τζ. Μπους και του πολέμου του. 
Ο Μ. Μητσός στις «Διαστάσεις» σελ. 18. Βλ. και σελ. 15. 
ΤΑ ΝΕΑ είχαν και τον Δεκέμβριο 2002 την 
πρώτη κυκλοφορία ανάμεσα στις απογευματινές 
εφημερίδες, τόσο στην περιοχή Αθηνών - Πειραιώς 
όσο και στην υπόλοιπη χώρα. Και, φυσικά, σε 
ολόκληρη τη χώρα συνολικά με 93.029 φύλλα 
κατά μέσον όρο την ημέρα. Σελ. 10.

F. UGUMU: Θεωρώ τη μαγειρική μου οριακή. Έχω ένα στυλ αποκλειστικά δικό
μου. Το σημαντικότερο είναι οι πρώτες ύλες. Πάντα ο σκοπός μου είναι να μένω
πιστός στις φυσικές γεύσεις. Το μαγείρεμα είναι ένα είδος διαλογισμού. Η
Νταϊάνα Κόχυλα στους «Ορίζοντες». Σελ. 22 - 23. 
<H3>Ελλάδα
</H3>
ΤΑ ΑΠΟΓΕΥΜΑΤΙΝΑ ιατρεία, που άρχισαν να λειτουργούν τον Ιανουάριο, στα
νοσοκομεία παρουσιάζουν άνιση προσέλευση ασθενών. Ο Ευαγγελισμός, το
Νοσοκομείο Παίδων «Αγία Σοφία», το Αλεξάνδρα και το Οφθαλμιατρείο έχουν δεχθεί
τους περισσότερους ασθενείς. Ο Μ. Χαραλαμπάκης στη σελ. 12. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17268N021</ED>
<ID>
ID:306436

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>5%
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Με 5%; Αυτός δεν θα είναι βασικός μέτοχος - θα είναι ο πιο αδύναμος κρίκος.

Με τιμή
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17268N022</ED>
<ID>
ID:306504

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ασθενείς βροχές στα δυτικά, κεντρικά, βόρεια και Α. Αιγαίο. Ισχυροί Ν.Α.
άνεμοι στο Ιόνιο, πολύ ισχυροί βορειοανατολικοί στο Κ. και Β. Αιγαίο, σταδιακά
και στο Νότιο. 
ΑΤΤΙΚΗ 
Πρόσκαιρη συννεφιά. Μέτριοι και στα ανατολικά ισχυροί βοριάδες. Μέγιστη
θερμοκρασία στην Αθήνα 17oC. 
ΘΕΣ/ΝΙΚΗ 
Πιθανότητα βροχής το απόγευμα. Μέτριοι βοριάδες. Μέγιστη θερμοκρασία στην πόλη
13oC. 
<H3>ΑΥΡΙΟ
</H3>
Συννεφιά σε Ιόνιο, ηπειρωτική χώρα, ασθενείς βροχές κυρίως στα κεντρικά και
βόρεια. Ισχυροί νοτιάδες στο Ιόνιο, πολύ ισχυροί βοριάδες στο Αιγαίο. Μικρή
πτώση της θερμοκρασίας. <H3>Κυριακή 17/2
</H3>
Ασθενείς βροχές σε Ιόνιο και ηπειρωτική Ελλάδα, κυρίως στα κεντρικά, βόρεια.
Ήλιος στην υπόλοιπη χώρα. Μέτριοι έως ισχυροί νοτιάδες στο Ιόνιο (5-6 Μπωφόρ).
Ισχυροί έως πολύ ισχυροί βοριάδες στο Αιγαίο (6-7 Μπωφόρ) εξασθενούντες. 
<H3>Δευτέρα 18/2
</H3>
Αραιή συννεφιά που στο Ιόνιο και τα ηπειρωτικά θα είναι κατά περιόδους
πυκνότερη. Άνεμοι νότιοι - νοτιοανατολικοί μέτριοι έως ισχυροί (5-6 Μπωφόρ).
Μικρή άνοδος της θερμοκρασίας. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Δεν πληρώνω -δεν πληρώνω»!
</H2><H4>Το σχέδιο - απάντηση της κυβέρνησης στον τέως
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Το έργο του Ντάριο Φο «Δεν πληρώνω - δεν πληρώνω» με πολλούς πρωταγωνιστές
ετοιμάζεται να ανεβάσει η κυβέρνηση για τον τέως... 
Ράμπο του ΣΔΟΕ, δασάρχες και έφοροι «παίζουν» στο σχέδιο - απάντηση στη
δακρύβρεχτη υπερπαραγωγή του Γλύξμπουργκ «Δώστε πίσω το σπίτι των γονιών μου»
και μαζί... μερικές δεκάδες δισεκατομμύρια. Η κυβέρνηση έχει αποφασίσει να μη
συμβιβαστεί με τον τέως βασιλιά ακόμα και στην περίπτωση που το Ευρωπαϊκό
Δικαστήριο κάνει δεκτή την προσφυγή του για την βασιλική περιουσία. Την
αντεπίθεσή της η κυβέρνηση θα την κάνει με προσφυγές σε ελληνικά και διεθνή
δικαστήρια, με τις οποίες θα κατηγορεί τον τέως για φοροδιαφυγή, παράτυπη νομή
και χρήση αρχαιολογικών και δασικών χώρων, και έχει ο Θεός... 
Ωστόσο, το θέμα προκαλεί και εσωτερικές έριδες. Μια μπηχτή του
Πρωθυπουργού στο χθεσινό Υπουργικό Συμβούλιο για νομικά κενά στο παρελθόν
έβαλε φωτιά στον κ. Βενιζέλο, που αποποιήθηκε τις ευθύνες τις οποίες θέλησε
εμμέσως πλην σαφώς να του επιρρίψει ο Πρωθυπουργός για τον νόμο του 1994 περί
βασιλικής περιουσίας. Οι εξηγήσεις δόθηκαν αργότερα σε τετ-α-τετ συνάντηση... 
Κατά τα άλλα (του Υπουργικού Συμβουλίου...) το σχέδιο νόμου για τα ΜΜΕ
πέρασε ομόφωνα, όμως, όπως είπαν αρκετοί υπουργοί, σημασία δεν έχει το ποσοστό
του βασικού μετόχου - καθορίστηκε στο 5% - αλλά ο ουσιαστικός έλεγχος για την
εφαρμογή του. Η Ν.Δ. επέκρινε την κυβέρνηση ότι με τις αποφάσεις της εδραιώνει
τη διαπλοκή. Όσον αφορά τα ραδιοτηλεοπτικά μέσα ο κ. Σημίτης έδωσε το πράσινο
φως στον υπουργό Τύπου κ. Πρωτόπαπα να προχωρήσει στη χορήγηση
ραδιοτηλεοπτικών αδειών. Αμάν και πότε... 
Στην αγορά τα πράγματα δεν ήταν καλύτερα. Αν και οι περισσότεροι
έμποροι τήρησαν τη συμφωνία κυρίων για τις τιμές στα τρόφιμα, υπήρξαν και
αρκετοί μεταξύ τους όχι και τόσο... τζέντλεμαν. Βοηθούντος του ευρώ αλλά και
του χιονιά προχώρησαν σε ανατιμήσεις έως και 20% σε κάποια είδη. Υπήρξαν,
όμως, και ορισμένες μειώσεις τιμών σε σχέση με τον Ιανουάριο του 2001. Το κατά
πόσον οι ανατιμήσεις υπερίσχυσαν των μειώσεων στις τιμές ή όχι θα φανεί
γρήγορα στην τσέπη μας... 
Θεσμικό αλλά και έξυπνο το ξεκίνημα Παπουτσή. Πήγε στο Δημαρχείο,
έδειξε άνετος, μίλησε με πολύ προσεκτικό τρόπο για τον κ. Δ. Αβραμόπουλο.
Έδειξε ως ένας Ευρωπαίος που νοιάζεται για την πόλη του, αλλά και για τις
πολιτικές συμμαχίες ένθεν και ένθεν εν όψει των δημοτικών εκλογών
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17268N032</ED>
<ID>
ID:306484

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η τομή
</H2>
ΕΛΠΙΔΕΣ ότι θα υπάρξει βελτίωση της πολύπαθης Δημόσιας Διοίκησης... 
ΠΟΥ για πολλά χρόνια αποτελεί μόνιμη πηγή ταλαιπωρίας για τους Έλληνες
πολίτες... 
ΔΗΜΙΟΥΡΓΟΥΝ οι αλλαγές που ανακοίνωσε η κυβέρνηση τόσο για τις
προσλήψεις όσο και για τη μισθολογική και υπηρεσιακή εξέλιξη των εργαζομένων
στον ευρύτερο δημόσιο τομέα. 
ΕΙΝΑΙ μάλιστα σημαντικό το ότι τις αλλαγές επικροτούν οι ίδιοι οι
δημόσιοι υπάλληλοι, αλλά και κόμματα της αντιπολίτευσης. 
Η ανάγκη για μια βαθιά τομή στη Δημόσια Διοίκηση είναι ασφαλώς
περισσότερο από ποτέ αναγκαία... 
ΚΑΘΩΣ το καθεστώς που ισχύει σήμερα καλλιεργεί τη γραφειοκρατία, πνίγει
κάθε περιθώριο πρωτοβουλίας από τους δημοσίους υπαλλήλους... 
ΚΑΙ δημιουργεί ένα περιβάλλον εχθρικό σε κάθε προσπάθεια βελτίωσης της
αποδοτικότητας του δημόσιου τομέα. 
ΑΝ όμως η αποδοχή των αλλαγών από τους εργαζομένους είναι η μία
παράμετρος για να αλλάξει η εικόνα της Δημόσιας Διοίκησης... 
Η ΑΛΛΗ εξίσου αναγκαία παράμετρος είναι η δέσμευση της Πολιτείας για
πλήρη εφαρμογή όσων εξήγγειλε. 
ΚΑΙ τούτο γιατί πολλές φορές στο παρελθόν έχουν δοθεί παρόμοιες
υποσχέσεις και έχουν εξαγγελθεί αλλαγές... 
Οι οποίες είτε ουδέποτε υλοποιήθηκαν είτε στην πορεία εφαρμογής τους
καταστρατηγήθηκαν και φαλκιδεύτηκαν... 
ΜΕ αποτέλεσμα να φορτώνονται οι δημόσιοι υπάλληλοι... 
ΤΙΣ κυβερνητικές ευθύνες για την αδυναμία των υπηρεσιών να
εξυπηρετήσουν τους πολίτες.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17268N033</ED>
<ID>
ID:306514

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Κώστας Ζουράρις: 
(ο καθηγητής, περί χρήματος) 
«Θα μου κάνετε τη χάρη, όλοι οι - προσωρινώς - ελληνόφωνοι καταχρήστες του
Ευρώου νομίσματος, να το εντάξετε στο φθογγολογικό και κλιτικό σύστημα της
ελληνικής γλώσσας, όπως άλλωστε κάνουν όλοι οι λαοί του κόσμου. Κι ο ιδρυτής
Γεώργιος Σταύρος τραπεζίτης ήταν, άρα άπληστος. Αλλά εγγράμματος. Πήρε, τότε,
το μονοσύλλαβο mark ή το ντόλλαρ ή την στέρλινγκ ή το franc (φραν, περίπου)
και τα έκανε μάρκα, δολάρια κι όχι ντόλλαρς, στερλίνες κι όχι πατσαβούρες
γλωσσικές, όπως το ευρώ, πληθυντικός, τα ευρώ»! 
(«4 Τροχοί»)
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17268N034</ED>
<ID>
ID:306540

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Από την αναπαράσταση της δολοφονίας της Γεωργίας. Ο ιατροδικαστής μελετά τα
εγκληματικά σύνεργα
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N041</ED>
<ID>
ID:306435

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Στέφανος Μάνος: 
(ο ανεξάρτητος βουλευτής, στην «Ελευθεροτυπία») 
«Ξέρετε τι έχω παρατηρήσει; Πως εδώ και 2-3 μήνες, που δεν χρειάζεται να κάνω
πια δηλώσεις, όλοι λένε καλά λόγια για μένα. Άρα αυτό σημαίνει πως εμείς οι
πολιτικοί καλύτερα να μη μιλάμε...» 
Χρήστος Παπουτσής: 
(ο υποψήφιος δήμαρχος Αθηναίων λέει, στον Πλάνετ, τι αρνητικό είχαν οι
προηγούμενες ηγεσίες του Δήμου) 
«Οι προηγούμενες ηγεσίες υποστηρίχτηκαν από τη Ν.Δ. και εκλέχτηκαν στον
προηγούμενο αιώνα. Έχουμε μπει ήδη σε έναν καινούργιο αιώνα, στον 21ο αιώνα». 
Χριστίνα Αντωνοπούλου: 
(η ψυχολόγος, στον Άλφα Νιουζ, με αφορμή την ημέρα των ερωτευμένων) 
«Ο άντρας δεν είναι ένα παγώνι να τον κοιτάς στα πόδια, αλλά τα παπούτσια του
δίνουν την αίσθηση της περιποίησης, της ασφάλειας και της καθαρότητας και οι
γυναίκες το επισημαίνουν αυτό το θέμα. Είναι το κλικ που κάνει τη διαφορά και
γι' αυτό τους δίνουν τα παπούτσια στο χέρι...» 
Ιωάννης Χατζηφώτης: 
(ο συγγραφέας, στον Άλφα Νιουζ, με αφορμή την ημέρα των ερωτευμένων ) 
«Αυτό το Βαλεντίνος είναι και σαχλό, με τις Βαλεντίνες και το ένα και το άλλο.
Δεν κατάλαβα, δικά μας πράγματα δεν έχουμε;» 
Κώστας Λαλιώτης: 
(ο γραμματέας του ΠΑΣΟΚ, στον Άλφα Νιουζ, με αφορμή την ημέρα των ερωτευμένων) 
«Η πολιτική δεν σκοτώνει τον έρωτα, γιατί η πολιτική είναι έρωτας, όπως η
επανάσταση και η καθημερινή κατάσταση του κάθε ανθρώπου».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N043</ED>
<ID>
ID:306512

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το πλύσιμο... </H2>
Ο λόγος στους αναγνώστες. 
Ο Λ. Παπαμερκουρίου, Αθήνα, τηλ. 7520.856, γράφει: 
«Το πλύσιμο του "βρώμικου '89" υποθέτει ο "Μικροπολιτικός" ότι θα αρχίσει από
το ΚΚΕ, με "αποκήρυξη της περιβόητης συγκυβέρνησης του καλοκαιριού μαζί με τη
Νέα Δημοκρατία, με στόχο την παραπομπή Παπανδρέου στο Ειδικό Δικαστήριο..."
("ΤΑ ΝΕΑ", 14-12-2001). 
Σε πολυσέλιδο "Ριζοσπάστη" της εποχής αυτής (τον έχω φυλάξει) υπάρχουν όλα τα
"βρώμικα" κατά του Ανδρέα, δεν υπάρχει όμως ούτε μία λέξη, σε όλες τις
σελίδες, κατά των Αμερικανών, του ιμπεριαλισμού, της CIA κ.λπ. Σαν πρόσθετη
απόδειξη της συνεργασίας με τη Δεξιά υπάρχουν, σε διαφορετικές σελίδες, δύο
κείμενα ευνοϊκά για τον Μητσοτάκη, με φωτογραφίες του!!! 
Οι αποκαλύψεις του στρατηγού Γρυλλάκη για "τη δράση των πρακτόρων που έδρευαν
στο υπόγειο της Ρηγίλλης και τις διασυνδέσεις τους με τη CIA, την αμαρτωλή
πολιτική περίοδο του 1989" ("ΤΑ ΝΕΑ", 14-12-2001, σελ. 8), κλείνουν τον κύκλο
με τα παραπάνω. 
Ας πάμε όμως αρκετά χρόνια πιο πίσω: "Τα κοντάρια μυτερά μπήγονταν με ορμή
μέσα στις σάρκες. Όσα χτυπούσαν τη σπονδυλική στήλη άφηναν στον τόπο παράλυτα
τα θύματά τους. Εμείς, μέσα στο νερό, ήμαστε αναγκασμένοι να διαλέξουμε
ανάμεσα στο βέβαιο πνιγμό και στα κοντάρια". 
"Κρατούσε στη φούχτα τα γεννητικά του όργανα. Έσταζαν αίμα. Μου τα 'δειχνε και
μου 'λεγε με βογκητό: Δες τι μου 'καναν, δες τι μου 'καναν"... "Έβλεπα
ανοιγμένα κρανία, ματωμένα γεννητικά όργανα, παραμορφωμένα πρόσωπα".
(Θεοδωράκης, Αυτοβιογραφία, τόμος 2, σελ. 237, 238). 
"Τη Μεγάλη Εβδομάδα άρχισαν φριχτότερα ακόμη βασανιστήρια... του Χρήστου του
έσπασαν 3 πλευρά και τα πόδια. Άλλοι δύο έκαναν από το ξύλο αιμόπτυση. Του
Παύλου του έσπασαν τη σπονδυλική στήλη, τον άλειψαν με καυτή καπνιά από τα
καζάνια και του έκαναν εγκαύματα στο σώμα και στο πρόσωπο" (από εφημερίδα
μεταγενέστερης εποχής). 
"Είμαι ο υπολοχαγός Ιωαννίδης και σας καλωσορίζω στον Εθνικό Στρατό... Να
δώσετε όρκον πίστεως εις την Α.Μ. τον βασιλέα ημών Παύλον". Ο μετέπειτα
δικτάτορας και προδότης της Κύπρου, που πήρε τις προαγωγές του με τις
περγαμηνές του βασανιστή, συνέχισε στο οικείο του ύφος: "Ρε τσογλάνια, ρε
αλήτες, ξέρετε τι σας περιμένει, ρε; Εμπρός να συντομεύουμε. Εκεί είναι οι
δηλώσεις μετανοίας. Όποιοι θα υπογράψουν τώρα, να τρέξουν. Οι υπόλοιποι θα
πεθάνετε, ρε! (Θεοδωράκης, Αυτοβιογραφία, τόμος 2, σελ. 236). 
Όλα αυτά πρέπει να τα θυμηθούμε, αφού η Δεξιά, που δεν δίκασε τους βασανιστές
της Μακρονήσου και δέχθηκε αργότερα τον αποστάτη Μητσοτάκη σαν αρχηγό της Ν.Δ.
για να την επαναφέρει στην εξουσία, με τις μεθόδους που περιγράφει ο στρατηγός
Γρυλλάκης, θα έχει εσαεί ένα κατάμαυρο στίγμα, εάν δεν αποκηρύξει το παρελθόν της».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N044</ED>
<ID>
ID:306544

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=4</URL></REF>


Article

<CATEGORY>vin05</CATEGORY>

 <H2>Τέσσερις βουλευτές
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τέσσερις βουλευτές ­ Π. Κρητικός, Στ. Παπαθεμελής, Άγγ. Τζέκης και Π.
Λαφαζάνης ­ πρόκειται να κάνουν παράσταση στα γραφεία του ΟΗΕ, απαιτώντας να
τους δοθεί η άδεια που χρειάζεται (και δίνεται με το σταγονόμετρο) για να
επισκεφθούν τον κ. Σλ. Μιλόσεβιτς; Καλά, είναι τόσο βέβαιοι ότι θέλει να τους
δει ο άνθρωπος;
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N045</ED>
<ID>
ID:306546

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=5</URL></REF>


Article

<CATEGORY>vin05</CATEGORY>

 <H2>Το κόλπο του βουλευτή
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πιέσεις από παντού δεχόταν ο ­ πρωτοεκλεγμένος ­ βουλευτής Ηλείας του ΠΑΣΟΚ
κ. Τ. Αντωνακόπουλος, για να δεχθεί να είναι υποψήφιος δήμαρχος στον Πύργο,
μπας και το κυβερνών κόμμα «κλέψει» αυτήν τη φορά την εκλογική νίκη από τη Νέα
Δημοκρατία. 
Κι όταν λέμε «από παντού», εννοούμε από «παντού». Οπότε ο βουλευτής έκανε
το εξής κόλπο για να «τσεκάρει» αν η στήριξη, για την οποία του μιλούσαν όλοι,
ήταν πραγματική. Ζήτησε να συγκληθεί μία μεγάλη σύσκεψη και εκεί είπε ότι θα
είναι υποψήφιος αν οι υπόλοιποι βουλευτές και πασοκικοί παράγοντες της Ηλείας
δέχονταν να τοποθετήσουν ο καθένας έναν «δικό τους» στο ψηφοδέλτιό του. Κι
όταν διακριτικά όλοι αρνούνταν, εκείνος κατάλαβε «στήριξη τι σημαίνει»!
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N046</ED>
<ID>
ID:306552

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=6</URL></REF>


Article

<CATEGORY>vin05</CATEGORY>

 <H2>Ο Βαλεντίνος υποψήφιος...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ανήμερα του Αγίου Βαλεντίνου διάλεξε να επισκεφθεί τον κ. Δ. Αβραμόπουλο
στο Δημαρχιακό Μέγαρο ο κ. Χρ. Παπουτσής. Πράγμα που, όπως ήταν φυσικό, έδωσε
αφορμή για πολλά και διάφορα λογοπαίγνια περί συνεργασίας και όλων των
σχετικών... ερωτικών. 
Πάντως, να ξέρετε πως ο κ. Χρ. Παπουτσής ελπίζει ότι το φλερτ του προς τον
δήμαρχο θα έχει κάποια ανταπόκριση ­ έστω και κάτω από το τραπέζι. Σε τι
ελπίζει κυρίως; Στο ότι ο κ. Αβραμόπουλος δεν θα ήθελε με τίποτα να
παρακολουθεί τηλεόραση το βράδυ των αποτελεσμάτων, με την αγωνία αν η κ. Ντόρα
Μπακογιάννη θα ξεπεράσει τα δικά του ποσοστά! <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N047</ED>
<ID>
ID:306558

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=7</URL></REF>


Article

<CATEGORY>vin05</CATEGORY>

 <H2>Βασικό ένστικτο </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ξύπνησε μέσα του ο παλιός συνδικαλιστής ­ για τον κ. Χρ. Πρωτόπαπα, λέμε. Ο
οποίος έσπευσε, μερικές ώρες μετά την παρουσίαση του σχεδίου του για τα
ασυμβίβαστα των μετόχων των Μέσων Ενημέρωσης, να παρουσιάσει τις προτάσεις του
στην ΕΣΗΕΑ. Από τον «βασικό μέτοχο» στο... βασικό ένστικτο! <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17268N048</ED>
<ID>
ID:306561

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N04&aa=8</URL></REF>


Article

<CATEGORY>vin05</CATEGORY>

 <H2>Υπουργικά αναψοκοκκινίσματα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

«Αν ήμουν στη θέση του, θα περίμενα να ολοκληρώσει την παρέμβασή του ο
Βενιζέλος και μετά θα χτυπούσα το χέρι στο τραπέζι και θα έλεγα: Κύριοι,
τελειώσαμε. Πηγαίνετε». Οι φράσεις στα εισαγωγικά είναι αυθεντική αντίδραση
κορυφαίου υπουργού, που παρακολούθησε σοκαρισμένος το χθεσινό επεισόδιο μεταξύ
Πρωθυπουργού και υπουργού Πολιτισμού, με αιτία (;) τους νομοθετικούς και στη
συνέχεια τους νομικούς χειρισμούς στην υπόθεση της βασιλικής περιουσίας! 
Κι ας μη ρωτήσει κανείς ποιον εννοεί ο υπουργός όταν λέει «αν ήμουν στη θέση
του...» ­ εννοεί τον Πρωθυπουργό, φυσικά. Οι υπουργοί παρακολούθησαν άναυδοι
το ημίωρο κρεσέντο του κ. Β. Βενιζέλου που ολοκληρώθηκε με ευθεία επίθεση στον
κ. Σημίτη, ο οποίος αναψοκοκκίνιζε (από οργή), όπως και τα περισσότερα μέλη
του Υπουργικού Συμβουλίου (από αμηχανία). Ύστερα από το επεισόδιο, οι
περισσότεροι θεωρούσαν ότι ο Πρωθυπουργός θα έπρεπε είτε να διακόψει τον
υπουργό του είτε να διακόψει τη συνεδρίαση ­ τόσο βαρύ είχε γίνει το κλίμα... 
Η μύγα και το σπαθί... 
Γιατί όμως ο κ. Β. Βενιζέλος αντέδρασε τόσο έντονα, όταν ο κ. Κ. Σημίτης
μίλησε για «λάθη του παρελθόντος» στην υπόθεση της βασιλικής περιουσίας; Διότι
θεώρησε ότι ο Πρωθυπουργός τον χτύπησε στο «βασικό προσόν» του ­ για το χθες,
το σήμερα και κυρίως το... αύριο ­ δηλαδή τη νομική του επάρκεια και τη
νομοθετική του ικανότητα... 
Ξύπνησε το παρελθόν 
Εν ολίγοις, ο κ. Βενιζέλος εξέλαβε την αναφορά του κ. Κ. Σημίτη ως «χτύπημα
κάτω από τη μέση» και ξύπνησε μέσα του το... παρελθόν. Το κακό παρελθόν στη
σχέση του με τον Πρωθυπουργό. Δηλαδή, οι ώρες του σχηματισμού της κυβέρνησης
ύστερα από τις εκλογές του 2000, όταν προτίμησε να μείνει εκτός κυβέρνησης,
αρνούμενος το υπουργείο Δικαιοσύνης. Αλλά, μεταξύ μας, ποιο ήταν το...
αμάρτημα του κ. Κ. Σημίτη; Επανέλαβε μπροστά στον κ. Βενιζέλο όσα έλεγαν...
πίσω του όλοι οι νομικοί που χειρίστηκαν την υπόθεση! <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17268N052</ED>
<ID>
ID:306483

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N05&aa=2</URL></REF>


Article

<CATEGORY>vin05</CATEGORY>

 <H2>Η «δίκη» Κίσινγκερ
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Στη Βουλή πηγαίνουν τέσσερις βουλευτές του ΠΑΣΟΚ ­ Καψής, Κρητικός,
Παπαθεμελής και Σπυριούνης ­ τις αποκαλύψεις που περιλαμβάνονται στο βιβλίο
του Βρετανού δημοσιογράφου κ. Κρ. Χίτσενς για τον ρόλο που διεδραμάτισε ο κ.
Χ. Κίσινγκερ την περίοδο της χούντας και της εισβολής των Τούρκων στην Κύπρο,
αλλά όχι μόνον... 
Στο βιβλίο υπάρχουν στοιχεία για την ανάμειξη του «Μάγου» στα σχέδια
δολοφονίας του Μακαρίου, αλλά και του Ελληνοαμερικανού δημοσιογράφου Ηλία
Δημητρακόπουλου! 
Ανακοίνωση εξέδωσε και η ΠΟΕΣΥ ­ αλλά τι είναι ο Κίσινγκερ για να δικαστεί; Μιλόσεβιτς;
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17268N053</ED>
<ID>
ID:306513

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N05&aa=3</URL></REF>


Article

<CATEGORY>vin05</CATEGORY>

 <H2>Με φειδώ και προσοχή </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, ο κ. Γ. Ζαφειρόπουλος παραιτήθηκε ­ σχετικά ­ νωρίς. Κι έτσι έλαχε ο
κλήρος στον κ. Α. Λοβέρδο, τον νέο υφυπουργό Εξωτερικών, να παρουσιάσει το
περιβόητο νομοσχέδιο για την ελληνική συμβολή στην ανασυγκρότηση των
Βαλκανίων. Ναι, εκείνο που αποτέλεσε την κατάλληλη αφορμή για να υποβάλει την
παραίτησή του από την κυβέρνηση ο Ηλείος και σκληρός «σημιτικός» κ.
Ζαφειρόπουλος, στην κοινή συνεδρίαση των ΚΤΕ Εξωτερικών και Άμυνας του
ΠΑΣΟΚ... 
Λοιπόν, από τα χείλη των βουλευτών του ΠΑΣΟΚ, όταν η συζήτηση ερχόταν στο
επίμαχο θέμα της χρηματοδότησης των μη κυβερνητικών οργανώσεων, κυρίως τρεις
λέξεις έβγαιναν: φειδώ, διαφάνεια, προσοχή ­ όχι απαραίτητα με αυτήν τη
σειρά... 
Α, και κάποιες φορές, από τα στόματα κάποιων βουλευτών, έβγαιναν...
καρφάκια ­ για χρηματοδοτήσεις που έχουν ήδη γίνει. Αλλά όχι καρφιά, μόνον
καρφάκια. Άλλωστε, φακίρηδες είναι οι άνθρωποι; <H3>
</H3><H3>Η πέτρα του σκανδάλου </H3>
Τώρα, τι έπραξε ο ίδιος ο κ. Ζαφειρόπουλος; Σοφά ποιών ­ όπως θα έλεγαν οι
φίλοι του στο υπουργείο Εξωτερικών ­ δεν ανακατεύτηκε ούτε καν μέσω της
παρουσίας του στη συνεδρίαση. Άλλωστε, είχε φροντίσει να ενημερώσει από πριν πολλούς...
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17268N054</ED>
<ID>
ID:306533

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΚΑΘΕ ΠΡΑΓΜΑ στον καιρό του κι ο καθείς τον μέτοχό του... 
ΠΟΥ ΒΑΔΙΖΟΥΜΕ, ΚΥΡΙΟΙ; Βαδίζουμε στο άγνωστο, με βάρκα τον βασικό
μέτοχο... 
ΚΑΤΩ Η ΔΙΑΠΛΟΚΗ του 5% με το 4,3%... 
ΣΤΗΝ ΕΛΛΑΔΑ, τελικά, θα αποδειχθεί ότι και τα δεκαδικά είναι
διαπλεκόμενα ­ με στόχο να γίνουν ακέραιοι αριθμοί... 
ΚΑΘΕ ΠΟΛΗ ΚΑΙ ΣΤΑΔΙΟ, κάθε ΜΜΕ και οφ σορ... 
ΠΩ, ΠΩ, ΤΙ ΩΡΑΙΟΣ ΤΣΑΚΩΜΟΣ ήταν ο χθεσινός μεταξύ Σημίτη και Βενιζέλου
­ καθηγητικός! 
ΟΤΑΝ ΤΣΑΚΩΝΟΝΤΑΙ οι καθηγητές στο Υπουργικό Συμβούλιο, τι να κάνουν οι
μαθητές; 
ΕΥΤΥΧΩΣ ΠΟΥ ΔΕΝ ΗΤΑΝ ΟΙ ΥΦΥΠΟΥΡΓΟΙ στη χθεσινή συνεδρίαση ­ κι έτσι,
δεν πήραν το κακό παράδειγμα από τους μεγάλους, που έχουν και αρμοδιότητες... 
ΤΟΥΣ ΔΙΑΠΛΟΚΟΜΕΝΟΥΣ πολλοί εμίσησαν ­ τη διαπλοκή, ουδείς... 
ΒΡΕ ΤΟΝ ΤΕΩΣ, που θέλει πίσω το σπίτι τού πατέρα του ή αλλιώς...
μεταφορά του συντελεστή δόμησης! 
ΠΩΣ ΤΑ ΠΑΕΙ Η ΚΥΒΕΡΝΗΣΗ; Πολύ καλά ­ ακόμα μιλούν μεταξύ τους. Το κακό
θα είναι όταν αρχίσουν να μιλούν μέσω των δικηγόρων τους... <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17268N055</ED>
<ID>
ID:306547

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι έννοιες και τα πράγματα
</H2><H4>Η κοινωνία των καταναλωτών σε μοντέρνα εκδοχή
</H4>
<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Η κοινωνική πραγματικότητα μεταβάλλεται ραγδαία κατά τις τελευταίας δεκαετίες.
Νέες πραγματικότητες αναδύονται, νέες σχέσεις και νέες αντιθέσεις δεσπόζουν
στο μεταβαλλόμενο τοπίο. Συνέπεια, νέες έννοιες, οι οποίες θα έπρεπε να
αντιστοιχούν στις νέες πραγματικότητες. Αλλά οι νέες έννοιες βοηθούν πάντα να
κατανοήσουμε το κοινωνικό είναι και γίγνεσθαι; Αποκαλύπτουν βαθύτερες δομές
και σχέσεις ή επικαλύπτουν και φενακίζουν αυτό που υπάρχει; Ας απαριθμήσουμε
ορισμένες από τις έννοιες αυτές και ας σχολιάσουμε την εξηγητική αξία τους. 
Βιομηχανική κοινωνία. Η έννοια είναι απατηλή, επειδή αναφέρεται στα μέσα
παραγωγής, επικαλύπτοντας διαφορετικούς και αντίθετους τρόπους παραγωγής: τον
καπιταλιστικό και τον «σοσιαλιστικό». Σήμερα, βιομηχανική κοινωνία ίσον
κεφαλαιοκρατική κοινωνία. 
Μετα-βιομηχανική κοινωνία. Και οι σημερινές κοινωνίες έχουν ως βασική
συνιστώσα τη βιομηχανική παραγωγή. Η τεχνολογία εξελίχθηκε και
επαναστατικοποιήθηκε, αλλά η δήθεν μεταβιομηχανική κοινωνία είναι
κεφαλαιοκρατική-βιομηχανική. 
Κοινωνία της πληροφορίας. Γνώση και «πληροφορία» υπήρχε και διαδιδόταν σε όλες
τις προηγούμενες μορφές κοινωνικής συμβίωσης. Σήμερα, η πληροφορία παίζει
βασικό ρόλο, τόσο στον τομέα της παραγωγής όσο και στον τομέα των υπηρεσιών
και του πολιτισμού. Αυτό δεν σημαίνει ότι οι κοινωνίες του όψιμου καπιταλισμού
(καλύτερα: του καπιταλισμού των διεθνικών επιχειρήσεων) έγιναν κοινωνίες της
πληροφορίας. 
Νεωτερικότητα, μοντέρνο και μεταμοντέρνο. Οι έννοιες αυτές υπονοούν μια
ολότητα χωρίς διαφορές και χωρίς ενδογενείς αντιθέσεις. Στην πραγματικότητα
πρόκειται για την αστική νεωτερικότητα, όπως αυτή διαμορφώθηκε κυρίως τον 19ο
και τον 20ό αιώνα. Και η νεωτερικότητα αυτή είναι εγγενώς συγκρουσιακή και
ασύμβατη με ό,τι στοιχεία σοσιαλιστικής πραγματικότητας υπήρξαν, υπάρχουν
ακόμα και θα υπάρξουν στο μέλλον. 
Κοινωνία του ρίσκου, κοινωνία της διακινδύνευσης κ.λπ. «Ρίσκα» και κίνδυνοι
υπήρχαν σε όλες τις κοινωνίες. Σήμερα, η ανταγωνιστικότητα και οι
συνεπαγόμενοι κίνδυνοι αποτελούν κυρίαρχη πραγματικότητα. Ποιοι «ρισκάρουν»
και ποιοι κινδυνεύουν; Ίδιο φαινόμενο η πολυεθνική που καταρρέει και ο άνεργος
ή αυτός που κινδυνεύει να μείνει άνεργος; Η έννοια «κοινωνία της
διακινδύνευσης» επικαλύπτει, καθολικεύοντάς την με μία πλαστή ομοιομορφία, τον
απάνθρωπο χαρακτήρα του καπιταλιστικού ανταγωνισμού, τον εγγενή πόλεμο, «όλων
εναντίον όλων». 
Αγορές. Νέο εύρημα και νέο φετίχ. Νέα ιδεολογική απάτη, λες και πρόκειται
απλώς για ανταλλαγές προϊόντων και όχι για τον ανταγωνιστικό κόσμο, τόσο στον
χώρο της παραγωγής όσο και της διακίνησης εμπορευμάτων και επιπλέον, και
προπαντός, για τον ανελέητο κόσμο του παρασιτικού-χρηματιστικού κεφαλαίου.
Αγορές σήμερα ίσον, προπαντός, κερδοσκοπία. Και επενδυτές ίσον, κυρίως,
τζογαδόροι. Η νέα θεότητα, η Αγορά, που θα εξισορροπούσε αυτόματα τις
αντιθέσεις, έδειξε ήδη το πραγματικό της πρόσωπο. 
Καταναλωτική κοινωνία. Η κατανάλωση είναι ενδογενώς συσχετισμένη με την
παραγωγή. Όλες οι κοινωνίες, συνεπώς, είναι «καταναλωτικές». Το νέο, σήμερα,
είναι η κυρίαρχη τάση μετατροπής των ανθρώπων σε μονοδιάστατα,
παραγωγικά-καταναλωτικά όντα. 
Κοινωνία των πολιτών. Πρόκειται για την αστική κοινωνία. Ο όρος, κάτω από μία
φαινομενική ταυτότητα, επικαλύπτει τη συγκρουσιακή ταξική πραγματικότητα. 
Αναστοχασμός. Η ιδεολογία του «τέλους των ιδεολογιών», δηλαδή η κρίση των
αστικών αξιών και ο κλειστός ορίζοντας της αστικής κοινωνίας, ωθούν προς το
μερικό, το τοπικό, το υποκειμενικό. Η έννοια της μόδας δεν έχει το δημιουργικό
νόημα της κριτικής αφομοίωσης και της υπέρβασης των ιστορικά τελειωμένων
μορφών. 
Οικουμενικές αξίες. Υπάρχουν (ή θα έπρεπε να υπάρχουν) οικουμενικές αξίες,
όπως ο σεβασμός της ζωής, του περιβάλλοντος κ.λπ. Όπως όμως χρησιμοποιήθηκε
(και χρησιμοποιείται) η έννοια επικαλύπτει αντιθέσεις και δικαιώνει βάρβαρες
πρακτικές, όπως τους πολέμους «χάριν των αξιών». 
Ανθρωπιστικοί βομβαρδισμοί. Ανθρωπιστική καταστροφή. Έννοιες που συνιστούν
λογική και εμπράγματη αντίφαση. «Αντίφαση εν τοις όροις», που επιχειρεί να
δικαιώσει τις νέες μορφές των πολέμων της Νέας Τάξης. Τη σημερινή παγκόσμια
«αταξία». 
Συμπέρασμα. Οφείλουμε να κατανοήσουμε την υπαρκτή ­ μοντέρνα ­ πραγματικότητα
με την ελπίδα ότι θα την αλλάξουμε. Όμως η εξηγητική αξία των εννοιών που
παρέθεσα, και πολλών παρόμοιων, είναι αρνητική. Συνιστούν στοιχεία μιας
ιδεολογίας, μορφής πλαστής κοινωνικής συνείδησης, που επικαλύπτει και
εξωραΐζει την υπαρκτή πραγματικότητα. Η αξία μιας θεωρίας ή μιας έννοιας δεν
κρίνεται από την ηλικία της, αλλά από την κοινωνική της λειτουργία. Έτσι,
πολλοί «μοντέρνοι» και «μετα-μοντέρνοι» διανοητές μας, πανεπιστημιακοί και μη,
σιτιζόμενοι από κράτος, προγράμματα και ιδιώτες, δεν είναι παρά «αλλοτριωμένες
μορφές ενός αλλοτριωμένου κόσμου». 
Ο Ευτύχης Μπιτσάκης είναι ομότιμος καθηγητής του Πανεπιστημίου Ιωαννίνων.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17268N062</ED>
<ID>
ID:306505

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Διάλογο χωρίς φόβο με την Τουρκία
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

Με την αναγγελία συνομιλιών με την Τουρκία για τη διερεύνηση των δυνατοτήτων
προσφυγής στο Διεθνές Δικαστήριο της Χάγης εκδηλώθηκαν τα γνωστά σύνδρομα
φόβου, ανασφάλειας και ανησυχιών για δήθεν παραχωρήσεις και άλλα συναφή. Οι
εκφραστές των φοβικών αυτών συνδρόμων (θέλουν να) αγνοούν μερικά ουσιώδη
πράγματα. Αγνοούν πρώτα απ' όλα ότι η Ελλάδα βρίσκεται σε ιδιαίτερα ισχυρή
θέση σήμερα, αλλά και σε σχέση με την Τουρκία ειδικότερα. Από την άποψη αυτή
αξίζει να διαβαστεί η μελέτη που μόλις κυκλοφόρησε από την εταιρεία RAND και
το Ίδρυμα Κόκκαλη με τίτλο «Η Νέα Γεωπολιτική της Ελλάδας» (βλέπε Ι.Ο. Lesser,
F.S. Larabee, Μ. Zanini, Κ. Vlachos - Dengler, Greece's New Geopolitics,
RAND/Kokkalis, 2001). Όπως σημειώνουν οι συγγραφείς, «η Ελλάδα έχει σήμερα
πολύ μεγαλύτερη στρατηγική βαρύτητα και ελευθερία κινήσεων απ' ό,τι είχε πριν
από μια δεκαετία...». Μια σειρά από εξελίξεις και κυρίως η βαθύτερη ενσωμάτωση
της χώρας στην Ευρωπαϊκή Ένωση έχουν ενισχύσει τον περιφερειακό και ευρύτερο
ρόλο της χώρας. Δεύτερον, δεν θα πρέπει να λησμονείται ότι η Τουρκία είναι
εγκλωβισμένη «στη διαδικασία και πλαίσιο του Ελσίνκι» (των αποφάσεων δηλ. του
Ευρωπαϊκού Συμβουλίου του Ελσίνκι το 1999). Για την Ελλάδα αλλά και την
Τουρκία οι «αποφάσεις του Ελσίνκι» θέτουν τις παραμέτρους για τη διεξαγωγή του
διαλόγου με την Τουρκία. Και οι αποφάσεις αυτές, είτε το θέλει κανείς είτε
όχι, καλύπτουν πλήρως τις ελληνικές θέσεις. Η Τουρκία δεν μπορεί να ξεφύγει
από το πλαίσιο του Ελσίνκι παρά μόνον εάν αποφασίσει να θυσιάσει την ευρωπαϊκή
της προοπτική. Τρίτον, όπως έδειξε ένα πρόσφατο ελληνοτουρκικό συνέδριο που
οργάνωσε το ΕΚΕΜ, υπάρχουν σοβαροί κύκλοι στην Τουρκία που επιθυμούν πράγματι
την εξομάλυνση των σχέσεων με την Ελλάδα γιατί αυτό, μεταξύ άλλων, ενισχύει
τις προοπτικές για την προσέγγιση της χώρας με την Ευρώπη και την έναρξη
ενταξιακών διαπραγματεύσεων. Επομένως ο διάλογος δεν θα πρέπει να μας φοβίζει.
Δεν έχουμε να χάσουμε τίποτα. Μπορούμε ενδεχομένως να κερδίσουμε πολλά. 
Ο Π. Κ. Ιωακειμίδης είναι καθηγητής του Πανεπιστημίου Αθηνών και
πρόεδρος του Ελληνικού Κέντρου Ευρωπαϊκών Μελετών (ΕΚΕΜ). <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17268N063</ED>
<ID>
ID:306528

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N06&aa=3</URL></REF>


Article

<CATEGORY>vin04</CATEGORY>

 <H2>Τι θα ψηφίσουν οι Γαλλίδες;
</H2>
Την επόμενη Δευτέρα, πρόκειται να δημοσιεύσουμε στο περιοδικό «Elle», το οποίο
διευθύνω, μία έρευνα γύρω από τα κριτήρια με βάση τα οποία θα ψηφίσουν οι
Γαλλίδες στις προεδρικές εκλογές. Διαπιστώσαμε ότι το πρωταρχικό κριτήριο γι'
αυτές είναι το πρόγραμμα των υποψηφίων. Κατόπιν, η ακεραιότητα, η ειλικρίνειά
τους. Και έπειτα η προσωπικότητά τους. Η πρώτη αρετή που αναμένουμε από έναν
Πρόεδρο της Δημοκρατίας είναι να κρατά τις υποσχέσεις του. Αυτό αποδεικνύει
ότι οι γυναίκες είναι πραγματίστριες. Ο Σιράκ εμφανίζεται να έχει ένα μικρό
προβάδισμα επί του Ζοσπέν: 52% έναντι 48% στον δεύτερο γύρο. Τίποτε όμως δεν
έχει κριθεί: το 59% των γυναικών που ρωτήθηκαν δηλώνουν ακόμη αναποφάσιστες.
Με άλλα λόγια, θα παρακολουθήσουν τη συζήτηση, την προεκλογική εκστρατεία, με
προσοχή μέχρι το τέλος. Ένα ακόμα συμπέρασμα της έρευνάς μας: όσο πιο
δραστήρια και νέα είναι μία γυναίκα τόσο πιο πιθανό είναι να ψηφίζει Ζοσπέν.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17268N064</ED>
<ID>
ID:306541

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N06&aa=4</URL></REF>


Article

<CATEGORY>vin04</CATEGORY>

 <H2>Διαμάχη με... κορώνες
</H2><H4>Κόντρα στο Υπουργικό Συμβούλιο για την περιουσία του τέως
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Δεν πρόκειται να συμβιβαστεί με τον Γλύξμπουργκ η κυβέρνηση, ακόμη κι αν το
Ευρωπαϊκό Δικαστήριο τον δικαιώσει. Αυτό έγινε γνωστό από έγκυρη πηγή, με την
προσθήκη ότι η κυβέρνηση έχει ήδη αποφασίσει να προσφύγει κατά του τέως στα
ελληνικά δικαστήρια, αλλά και διεθνώς.

Κατά τις ίδιες πληροφορίες, η κυβέρνηση θα κατηγορήσει τον τέως για νομή και
χρήση αρχαιολογικών χώρων, δασικών εκτάσεων, και επίσης για φοροδιαφυγή επί
σειρά ετών. Ήδη δόθηκαν εντολές για την κατάρτιση των προσφυγών, έτσι ώστε
αυτές να είναι έτοιμες όταν το Ευρωπαϊκό Δικαστήριο εκδώσει απόφαση επί της
προσφυγής του τέως βασιλιά. 
Στο μεταξύ διαμάχη ξέσπασε στο χθεσινό Υπουργικό Συμβούλιο για τις ευθύνες που
υπάρχουν σε σχέση με την άσχημη τροπή που φαίνεται να παίρνει το θέμα της
βασιλικής περιουσίας. Η κόντρα προκλήθηκε από παρατήρηση του Πρωθυπουργού
Κώστα Σημίτη, ενώ μιλούσε ο υπουργός Πολιτισμού Ε. Βενιζέλος ­ συντάκτης ως
γνωστόν του νόμου του 1994 για τη βασιλική περιουσία ­ «για τα σφάλματα που
έγιναν στο παρελθόν». 
Ο κ. Βενιζέλος είχε ήδη τονίσει ότι έγιναν σφάλματα νομικής φύσεως αλλά και
στρατηγικής στον χειρισμό της υπόθεσης. Και ανέφερε χαρακτηριστικά ότι «δεν
είναι δυνατόν η έκθεση των εκτιμητών της βασιλικής περιουσίας να αποτιμά
περισσότερα ως περιουσία του τέως από ό,τι ο ίδιος ο αντίδικος. Δεν είναι
δυνατόν να του αναγνωρίζονται έσοδα από πιθανή οικονομική εκμετάλλευση
οικοπεδικών εκτάσεων, που είναι γνωστό ότι είναι αρχαιολογικοί χώροι και
δασικές εκτάσεις». 
­ Σφάλματα έγιναν και στο παρελθόν, ήταν η παρατήρηση του Πρωθυπουργού Κ.
Σημίτη, παρατήρηση που όλοι εξέλαβαν ως μομφή κατά του υπουργού Πολιτισμού.
Άλλωστε είναι γνωστό ότι ο κ. Σημίτης θεωρεί ότι στον νόμο Βενιζέλου του '94
υπήρξαν νομικά κενά τα οποία εκμεταλλεύθηκε ο τέως για να ισχυροποιήσει την
προσφυγή του. 
Η αντίδραση

Η παρατήρηση του κ. Σημίτη προκάλεσε την έντονη αντίδραση του κ. υπουργού
Πολιτισμού: 
­ Δεν εκλήθην ούτε σε μία σύσκεψη κατά το κρίσιμο διάστημα της υποβολής της
προσφυγής και της προετοιμασίας της πλευράς του Δημοσίου για τη δίκη. Όχι μόνο
όταν ήμουν εκτός κυβέρνησης, αλλά και υπουργός. Δεν αναδέχομαι ευθύνες που δεν
μου ανήκουν. 
Και έδωσε λεπτομερείς εξηγήσεις για το θέμα της βασιλικής περιουσίας και της
προσφυγής δηλώνοντας ότι ακόμη κι αν η κυβέρνηση είχε εφαρμόσει τον νόμο της
κυβέρνησης Μητσοτάκη για τη βασιλική περιουσία θα κινδύνευε ο τέως να
προσφύγει στο ίδιο δικαστήριο μη αναγνωρίζοντας το ποσό που θα του κατέβαλλαν. 
Το ίδιο είπε θα συνέβαινε κι αν το Δημόσιο είχε καταφύγει στη διαδικασία της
αναγκαστικής απαλλοτρίωσης. Ο κ. Βενιζέλος τόνισε, και αργότερα το επανέλαβε
και δημοσίως, ότι «σημασία έχει να εφαρμόσουμε τον νόμο, ο οποίος εκτός των
άλλων προβλέπει και την απροσχημάτιστη αποδοχή της μορφής του πολιτεύματος,
καθώς και την εγγραφή του τέως βασιλιά, με επώνυμο, στα δημοτολόγιο». 
Τετ-α-τετ

Μετά το Υπουργικό Συμβούλιο υπήρξε, και τετ-α-τετ του Πρωθυπουργού με τον
υπουργό Πολιτισμού, όπου σύμφωνα με πληροφορίες ο Πρωθυπουργός διαβεβαίωσε τον
κ. Βενιζέλο ότι δεν εννοούσε αυτόν όταν μιλούσε για σφάλματα του
παρελθόντος... 
Στη δική του παρέμβαση εντός του Υπουργικού Συμβουλίου ο Πρωθυπουργός
χαρακτήρισε προκλητική τη στάση του τέως βασιλιά. Και τόνισε ότι δεν θα
υπάρξει καμιά προσπάθεια προσέγγισης μαζί του προαναγγέλλοντας ουσιαστικά τη
συνέχιση της δικαστικής διαμάχης. 
Ο υπουργός Οικονομίας Νίκος Χριστοδουλάκης χαρακτήρισε «δύσκολη την κατάσταση»
σε σχέση με την προσφυγή, και ενημέρωσε τα μέλη του Υπουργικού Συμβουλίου ότι
το ύψος των απαιτήσεων του Γλύξμπουργκ ανέρχεται στα 168 δισ. 
Αργότερα δήλωσε στους δημοσιογράφους ότι «με τις κινήσεις του τέως
επιχειρείται και πάλι να προκληθεί ένα πλήγμα οικονομικό αυτή τη φορά, αλλά η
ελληνική κυβέρνηση θα δώσει μάχη για να το αποτρέψει».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17268N071</ED>
<ID>
ID:306466

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N07&aa=1</URL></REF>


Article

<CATEGORY>vin04</CATEGORY>

 <H2>Μετωπική για τον βασικό μέτοχο
</H2><H4>Κόντρα κυβέρνησης - Ν.Δ. για το ασυμβίβαστο ιδιοκτήτη ΜΜΕ - προμηθευτή Δημοσίου
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σημασία δεν έχει το ποσοστό του βασικού μετόχου ΜΜΕ, αλλά το πώς θα υπάρξει
ουσιαστικός έλεγχος για την προστασία του δημοσίου συμφέροντος, τόνισαν χθες
μέλη του Υπουργικού Συμβουλίου . 
Το προσχέδιο νόμου για τα ΜΜΕ πέρασε ομόφωνα από το Υπουργικό Συμβούλιο, αλλά
μια σειρά υπουργών επισήμαναν την ανάγκη να ξεκαθαρίσουν οι ρόλοι και οι
πολιτικές της κυβέρνησης στο χώρο του Τύπου. Επιχειρηματολόγησαν για το θέμα
αυτό οι Β. Παπανδρέου, Ε. Βενιζέλος, Ν. Χριστοδουλάκης, Α. Παπαδόπουλος, Δ.
Ρέππας και Ν. Σηφουνάκης. Η κ. Παπανδρέου είπε ότι δεν θα είχε αντίρρηση το
ποσοστό του βασικού μετόχου που καθορίστηκε στο 5% να ήταν και μεγαλύτερο, ενώ
ο κ. Ν. Σηφουνάκης δήλωσε ότι, τι 5% τι 15% το θέμα είναι το πώς ελέγχονται
όλα αυτά.

Κανόνες για τα δελτία

Ο κ. Σηφουνάκης ζήτησε επίσης να υπάρξουν κανόνες για τα δελτία ειδήσεων και
τις πολιτικές εκπομπές. Ο κ. Ε. Βενιζέλος κάλεσε την κυβέρνηση να μιλήσει
πολιτικά για το ρόλο των ΜΜΕ στη σύγχρονη δημοκρατία, και πρόσθεσε ότι το
ποσοστό του βασικού μετόχου δεν έχει πολύ μεγάλη σημασία. 
Όπως έχει ήδη γραφεί στα «ΝΕΑ», το ποσοστό του βασικού μετόχου καθορίσθηκε στο
5%, ενώ προβλέπονται μια σειρά απαγορεύσεις που εμπίπτουν στο ασυμβίβαστο της
ιδιότητας του ιδιοκτήτη μέσου ενημέρωσης και του προμηθευτή του Δημοσίου. 
Στόχος η διαφάνεια

Οι απαγορεύσεις αυτές αφορούν και τα «παρένθετα πρόσωπα» (συγγενείς κ.ά.)
καθώς και επιχειρήσεις ελεγχόμενες από τον βασικό μέτοχο. Ο υπουργός Τύπου που
εισηγήθηκε το προσχέδιο νόμου ανέφερε ότι στόχος του είναι η διαφάνεια, η
νομιμότητα και η ποιότητα στην ενημέρωση των πολιτών. 
Η κυβέρνηση θα ξεκινήσει διάλογο με τους φορείς στο χώρο του Τύπου, αλλά και
τα κόμματα, με στόχο μέχρι τα μέσα Μαρτίου να κατατεθεί στη Βουλή. Η Ν.Δ.
επέκρινε σκληρά τις διατάξεις του νομοσχεδίου με δήλωση του εκπροσώπου Τύπου
του κόμματος Θ. Ρουσόπουλου, που τις χαρακτήρισε απαράδεκτες και αδιέξοδες.
Κατά τον κ. Ρουσόπουλο το σχέδιο αυτό κατοχυρώνει τη διαπλοκή στο χώρο των ΜΜΕ
και δεν επιφέρει καμία λύση... 
Ο κυβερνητικός εκπρόσωπος Χρ. Πρωτόπαπας απαντώντας στον εκπρόσωπο της Ν.Δ.
ανέφερε ότι οι δηλώσεις αυτές θυμίζουν το γνωστό, «απορία ψάλτου βηξ» και
τόνισε ότι «ο μαξιμαλισμός που ακολουθεί η Ν.Δ. επιβεβαιώνει την κενότητα της
πολιτικής της». 
Άδειες λειτουργίας 
Ο κ. Σημίτης έδωσε το «πράσινο» φως στον υπουργό Τύπου Χρ. Πρωτόπαπα να
προχωρήσει άμεσα η διαδικασία έκδοσης των οριστικών αδειών λειτουργίας στους
τηλεοπτικούς και ραδιοφωνικούς σταθμούς. Του ζήτησε επίσης να βρεθεί λύση για
την μετάδοση των συνεδριάσεων της Βουλής από την τηλεόραση, και ο κ.
Πρωτόπαπας ενημέρωσε το Υπουργικό Συμβούλιο για τις συνεννοήσεις με τον
πρόεδρο της Βουλής Απ. Κακλαμάνη, προκειμένου να βρεθεί η καλύτερη λύση. 
Υπάρχουν, είπε, τρεις εκδοχές: η πρώτη να δοθεί από την ΕΡΤ μια δορυφορική
συχνότητα, η δεύτερη να μείνει το θέμα ως έχει περιοριζόμενο στις μεταδόσεις
των ειδικών εκπομπών για τη Βουλή, και η τρίτη να μεταδίδονται αποσπάσματα των
συνεδριάσεων από τα ιδιωτικά κανάλια... 
Οι στόχοι της κυβέρνησης 
Πριν το Υπουργικό Συμβούλιο εισέλθει στη συζήτηση των θεμάτων της ημερήσιας
διάταξης, ο Πρωθυπουργός έκανε σύντομη αναφορά στους στόχους της κυβέρνησης
τονίζοντας ότι οι άξονες του κυβερνητικού έργου για το διάστημα που απομένει
έως τις εκλογές του Οκτωβρίου είναι το Ασφαλιστικό, η διαχείριση των
κοινοτικών πόρων, η φορολογική μεταρρύθμιση, τα εθνικά θέματα (αναφορά που
δημιούργησε την αίσθηση ότι πλην της κινητικότητας στο Κυπριακό υπάρχει
πρόοδος και στο θέμα των Σκοπίων), και η προετοιμασία της χώρας για την
ελληνική προεδρία στην Ευρωπαϊκή Ένωση τον επόμενο χρόνο. 
Ο κ. Σημίτης κάλεσε τους υπουργούς να προβάλλουν το κυβερνητικό έργο: «υπάρχει
η αίσθηση, ανέφερε, ότι το κυβερνητικό έργο καθυστερεί. 
Πρόκειται για μια στρεβλή εικόνα. Δεν είναι αληθές αυτό. Θα πρέπει όλοι σας να
δώσετε έμφαση στην προβολή του έργου σας για να γνωρίζει η κοινωνία τι παράγεται».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17268N081</ED>
<ID>
ID:306467

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N08&aa=1</URL></REF>


Article

<CATEGORY>vin04</CATEGORY>

 <H5>ΑΒΡΑΜΟΠΟΥΛΟΣ - ΠΑΠΟΥΤΣΗΣ
</H5><H2>Θερμά λόγια, κλειστά χαρτιά στο Δημαρχείο
</H2>
<AUTHOR>ΠΑΝΑΓΗΣ Γ. ΓΑΛΙΑΤΣΑΤΟΣ</AUTHOR>

«Κίνημα ενεργών πολιτών» χαρακτήρισε, εκ παραδρομής, ο κ. Χρήστος Παπουτσής
τους ελεύθερους πολίτες του κ. Δημήτρη Αβραμόπουλου μετά τη χθεσινή συνάντησή
του με τον δήμαρχο Αθηναίων. «Έχει απόλυτο δίκιο ο κ. Παπουτσής», περενέβη στο
σημείο αυτό ο κ. Αβραμόπουλος, «γιατί οι ελεύθεροι πολίτες είναι ενεργοί
πολίτες». 
Στελέχη του ΚΕΠ έλεγαν χθες, ότι η σκηνή ήταν χαρακτηριστική για το θερμό
κλίμα στη διάρκεια της επίσκεψης. Πρόσθεταν ότι ο δήμαρχος ήταν πολύ
ευχαριστημένος από την πρωτοβουλία του κ. Παπουτσή και σημείωναν πως ο κ.
Αβραμόπουλος χαρακτήρισε απαραίτητη την ευρωπαϊκή εμπειρία, δίνοντας πόντους
στην υποψηφιότητά του. Τα ίδια στελέχη έκαναν λόγο για «θεσμική ντρίμπλα» του
κ. Παπουτσή, ο οποίος έκανε ένα σημαντικό άνοιγμα «σε όσους Αθηναίους εκτιμούν
τον κ. Αβραμόπουλο». 
Συνεργάτες του κ. Αβραμόπουλου έκαναν λόγο για μια πρώτη, διερευνητική
συνάντηση, στη διάρκεια της οποίας ο κ. Παπουτσής δημιούργησε την εντύπωση ότι
πιστεύει στην αποστολή που ανέλαβε. Οι ίδιοι αναφέρουν, πως ο κ. Παπουτσής
ζήτησε ενημέρωση για το έργο και τα τρέχοντα ζητήματα του Δήμου, δεν έθιξε
θέματα συνεργασίας και ζήτησε μόνο να μάθει αν το ΚΕΠ θα κατεβάσει δικό του
υποψήφιο στις εκλογές. Ο κ. Αβραμόπουλος δεν άνοιξε τα χαρτιά του,
προθυμοποιήθηκε όμως να θέσει στη διάθεση του υποψηφίου τις υπηρεσίες του
Δήμου, ώστε να ενημερωθεί πλήρως ο κ. Παπουτσής. 
Μετά τη συνάντηση, ο κ. Παπουτσής τόνισε ότι επρόκειτο για μια θεσμική
υποχρέωσή του να επισκεφθεί τον δήμαρχο. Δήλωσε πως ο κ. Αβραμόπουλος έχει
επιτελέσει σημαντικό έργο στην Αθήνα και πρόσθεσε πως είχε την ευκαιρία να
διαπιστώσει «το πάθος του κ. Αβραμόπουλου για τον θεσμό και τον Δήμο».
Υποσχέθηκε να συνεχίσει το έργο του και το έργο όλων των δημάρχων, «μέσα σε
νέο πνεύμα και με βάση τις απαιτήσεις μιας μεγάλης ευρωπαϊκής πρωτεύουσας που
ανήκει στη ζώνη του ευρώ». 
Ο κ. Αβραμόπουλος διατύπωσε προς τον κ. Παπουτσή τον προβληματισμό του για την
πρόωρη έναρξη της προεκλογικής περιόδου εν όψει των εκλογών του Οκτωβρίου του
2002 και αυτός απάντησε, πως πρόκειται μόνο για προετοιμασία της προεκλογικής
περιόδου, η οποία θα ξεκινήσει κανονικά μετά το πρώτο δεκαήμερο του Σεπτεμβρίου.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17268N082</ED>
<ID>
ID:306499

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N08&aa=2</URL></REF>


Article

<CATEGORY>vin04</CATEGORY>

 <H2>Νέες εξετάσεις για το ουράνιο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Νέο κύκλο εξετάσεων σε ειδικό μηχάνημα υψηλότερης ευαισθησίας στη μέτρηση του
επιπέδου απεμπλουτισμένου ουρανίου στον οργανισμό θα κάνουν οι 6.500 άνδρες
και γυναίκες που έχουν υπηρετήσει ή υπηρετούν στις ελληνικές στρατιωτικές
αποστολές στα Βαλκάνια. 
Οι χθεσινες αποκαλυψεις του ιταλικου Τυπου, πως επιτροπη στρατιωτικων γιατρων
αναγνωρισε για πρωτη φορα οτι υπαρχει σχεση του απεμπλουτισμενου ουρανιου (DU)
με το λεμφωμα που επληξε Ιταλο στρατιωτικο που ειχε υπηρετησει στα Βαλκανια,
σημανε «συναγερμο» στην αρμοδια Υγειονομικη Διευθυνση του ΓΕΣ. Και αυτο καθως
περαν της αυτονοητης ευαισθησιας, ενας Ελληνας στρατιωτικος που ειχε
υπηρετησει και αυτος σε χωρα των Βαλκανιων, νοσηλευτηκε με λεμφωμα. 
Παρ' ολο που οι αρχικες μετρησεις που εγιναν στον στρατιωτικο αυτο ­ οπως και
σε δυο αλλους με παρομοιες παθησεις ­ ηταν αρνητικες στην υπαρξη
ραδιενεργειας, ο διευθυντης Υγειονομικου του ΓΕΣ βρισκεται ηδη σε επαφη με τις
αρμοδιες υπηρεσιες του ιταλικου Στρατου προκειμενου να αντλησει επιπλεον
στοιχεια για οσα αναφερονται στον Τυπο. Παντως, απο τον μεχρι τωρα κλινικο και
εργαστηριακο ελεγχο που εγινε και στους 6.500 ανδρες και γυναικες «δεν
διαπιστωθηκε ραδιενεργος μολυνση ουτε παθολογια που να σχετιζεται με εκθεση σε
ραδιενεργα στοιχεια». Η αναλυτικη ωστοσο μελετη ­ συγκριση με γενικους δεικτες
κ.λπ. ­ δεν εχει ολοκληρωθει. Τα αποτελεσματα ομως αναμενονται σε σχετικα
συντομο χρονικο διαστημα. Πρεπει να σημειωθει οτι σε 10 στρατιωτικους για τους
οποιους υπηρξαν υποπτες κλινικες-εργαστηριακες ενδειξεις, ο ελεγχος στον
«Δημόκριτο» ηταν αρνητικος, κατα το ΓΕΣ. Αρμοδια πηγη του ΓΕΣ δηλωσε οτι «σαφη
αποτελεσματα και για τους 6.500 δεν μπορει να τεκμηριωθουν σημερα και
τουλαχιστον πριν παρελθει μια 5ετια». Για τον λογο αυτο εχει εκπονηθει ειδικο
πρωτοκολλο 10ετούς διαρκειας στενης παρακολουθησης των μελων των ειρηνευτικων
αποστολων. 
Τωρα με την εγκατασταση του φασματογραφου μαζας στο 401 ΓΣΝΑ θα εξασφαλισθουν
μετρησεις ακομη και χαμηλων επιπεδων DU. Για το θεμα εκανε χθες ερωτηση στη
Βουλη ο βουλευτης του ΣΥΝ κ. Παν. Λαφαζάνης, που επικρινει την κυβερνηση οτι
ειναι «ατεκμηριωτα καθησυχαστικη».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17268N083</ED>
<ID>
ID:306526

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N08&aa=3</URL></REF>


Article

<CATEGORY>vin04</CATEGORY>

 <H2>ΗΠΑ: Δρακόντειοι νόμοι κατά των ολιγοπωλίων
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Ένα πλέγμα από Ανεξάρτητες ή Ρυθμιστικές Αρχές επαγρυπνεί για την αποφυγή
ολιγοπωλιακών φαινομένων στη Αμερική

Το 1896, ο Αδόλφος Οκς, ένας επιτυχημένος Εβραίος δημοσιογράφος από την
Τσατανούγκα, έκανε το όνειρό του πραγματικότητα. Αγόρασε μια από τις μεγάλες
εφημερίδες της Νέας Υόρκης, τους «New York Times». 
Τούτο, βεβαίως, δεν θα είχε συμβεί αν το έντυπο αυτό δεν βρισκόταν σε δεινή
οικονομική κατάσταση. Χαμηλή ήταν επίσης η κυκλοφορία. Ο Οκς δεν είχε σπουδαία
οικονομική επιφάνεια. Έγινε ιδιοκτήτης χάρη στην υποστήριξη (και τις
εγγυητικές επιστολές) των ομοεθνών του τραπεζιτών της Γουώλ Στρητ, που δεν
είχαν ως τότε «φωνή» στα ΜΜΕ. Ο Οκς είχε να αντιμετωπίσει τον ανταγωνισμό
τιτάνων του Τύπου, όπως ο Χερστ και ο Πούλιτζερ. Είχε όμως θάρρος, όραμα
και... πίστωση. Έκοψε λοιπόν δραστικά την τιμή και επένδυσε εξίσου δραστικά
στην ποιότητα. Είκοσι χρόνια αργότερα, οι «New York Times» είχαν πάρει κεφάλι
και τα υπόλοιπα είναι ιστορία. 
Πρόκειται λοιπόν για εξόφθαλμη περίπτωση διαπλοκής! Δεν είναι όμως κάτι που
υποστηρίζει κανείς στην Αμερική. Η ίδια η εφημερίδα, και πιο συγκεκριμένα η
οικογένεια Σουλτσμπέργκερ (απόγονοι του Οκς και σημερινοί ιδιοκτήτες), άνοιξε
τα αρχεία της στους ιστορικούς, ώστε να καταγραφεί με απόλυτη διαφάνεια το
ξεκίνημά της. Η διαπλοκή οικονομικής, πολιτικής και «μιντιακής» εξουσίας
ουδέποτε απασχόλησε ιδιαίτερα τους Αμερικανούς. Αντίθετα, η μονοπώληση της
αγοράς είναι αυτό που τους απασχολεί. 
Η παράδοση συνεχίζεται

Είναι μια παράδοση που συνεχίζεται μέχρι σήμερα. Οι κεφαλαιούχοι αναζητούν
συνήθως διέξοδο στα ΜΜΕ. Τελευταίο παράδειγμα μια εταιρεία κολοσσός της
πληροφορικής, η Microsoft, που έχει συμμετοχή στο 24ωρο συνδρομητικό
ειδησεογραφικό κανάλι MsNBC και στην ηλεκτρονική επιθεώρηση ιδεών «Slate», που
διαβάζεται στην Ουάσιγκτον. 
Όταν μάλιστα το MsNBC, που προωθεί ένα επιθετικό και συχνά «κίτρινο» στυλ
δημοσιογραφίας, πρωτοστάτησε στην κάλυψη του σκανδάλου Λιουίνσκι, ουδείς
σκέφθηκε να πει ότι τα «διαπλεκόμενα της Δυτικής Ακτής έχουν βάλει στόχο τον
Κλίντον». Κι όμως: την ίδια περίοδο η Microsoft είχε προσαχθεί από τις
Αμερικανικές Αρχές στη Δικαιοσύνη με την κατηγορία των μονοπωλιακών πρακτικών.
Η ποινή; Ο διαμελισμός της ­ όπως είχε γίνει προ εικοσαετίας με την ΙΒΜ. 
Τι συμβαίνει με τους Αμερικανούς; Δίνουν μεγάλη σημασία στα συστήματα ελέγχου
της δημόσιας ζωής. Μια δρακόντεια νομοθεσία και ένα πλέγμα από Ανεξάρτητες ή
Ρυθμιστικές Αρχές επαγρυπνεί για την αποφυγή ολιγοπωλιακών φαινομένων. Οι
Αμερικανοί ασχολούνται με μερίδια αγοράς. Αν αυτά υπερβαίνουν ένα ποσοστό,
πίπτει ράβδος. 
Ρυθμισμένες αγορές

Αντίστοιχα, οι αγορές δεν ανοίγουν άναρχα, αλλά προηγείται ρύθμιση ­ ιδίως αν
πρόκειται για δραστηριότητες που άπτονται του δημοσίου συμφέροντος, όπως τα
ηλεκτρονικά ΜΜΕ. Έτσι, σε έναν τομέα που μπορεί να εξασφαλίσει οικονομική
βιωσιμότητα σε τρεις επιχειρήσεις θα δοθούν τρεις άδειες και δεν θα βρεθούν
ποτέ να δραστηριοποιούνται εννιά ή δέκα σταθμοί. Στη δεύτερη περίπτωση, η
διαφημιστική δαπάνη δεν θα φθάνει για να υποστηρίξει τις δραστηριότητες όλων. 
Άρα οι σταθμοί θα αναζητήσουν άλλες πηγές εσόδων ή θα αναπτύξουν σχέση με
«μαικήνες» που θέλουν προβολή των συμφερόντων τους. Ακόμη και σε ρυθμισμένες
αγορές, επιχειρήσεις με αλλεπάλληλες ζημιογόνες χρήσεις καλούνται να εξηγήσουν
από πού αντλούν έσοδα. 
Τις κλείνουν

Αν η εξήγηση δεν είναι ικανοποιητική, τότε θεωρείται ότι η συνέχιση της
λειτουργίας τους αποτελεί αθέμιτο ανταγωνισμό ­ και κλείνουν! 
Η ουσία μιας τέτοιας προσέγγισης δεν είναι ο διαχωρισμός των εξουσιών (που
είναι «συγκοινωνούντα δοχεία»), αλλά η διασφάλιση του «φερ πλέι» σε όλους τους
κλάδους. 
Στη Νέα Υόρκη ουδείς έσπευσε να εμποδίσει τον Μάικλ Μπλούμπεργκ, ιδιοκτήτη του
ομώνυμου οικονομικού πρακτορείου ειδήσεων, να θέσει υποψηφιότητα για δήμαρχος.
Εφόσον θα διαγωνιζόταν επί ίσοις όροις με τους άλλους (και θα υπήρχε διαφάνεια
στις χρηματοδοτήσεις), μπορούσε να προσέλθει. Άλλωστε οι πραγματικές
δυνατότητες της «τέταρτης εξουσίας» έχουν απομυθοποιηθεί στις ΗΠΑ από την
εποχή του φιλμ του Όρσον Ουέλς «Ο πολίτης Κέιν». 
<H3>Οι θεσμοί και το βρετανικό «φερ πλέι»
</H3>
Οι λονδρέζικοι «Times» επί χρόνια εκδίδονταν χάρη στη γενναιοδωρία
αριστοκρατών ιδιοκτητών, των οποίων ο πλούτος είχε συσσωρευθεί χάρη σε άλλες
επιχειρήσεις. Τα χρόνια της δεκαετίας του '80, η κατ' όνομα μόνο «Φλιτ Στριτ»
(αφού οι εφημερίδες είχαν μετακομίσει από τον ιστορικό δρόμο) βρέθηκε στα
χέρια Αυστραλών (όπως ο Ρούπερτ Μέρντοκ) ή Καναδών (όπως ο Κόνραντ Μπλακ)
εκδοτών, των οποίων τα συμφέροντα δεν συνέπιπταν υποχρεωτικά με τα βρετανικά.
Ο Μέρντοκ, παραδείγματος χάριν, κατηγορήθηκε ότι «μεταφύτευσε» σε βρετανικό
έδαφος τη γνωστή αντιπάθεια των Αυστραλών για τη μοναρχία, εξ ου και τα έντυπα
πρωτοστάτησαν σε αποκαλύψεις εις βάρος των Ουίνδσορ. 
Και πάλι εκλήθησαν οι θεσμοί να λειτουργήσουν. Αποτέλεσμα ρύθμισης είναι και η
τηλεοπτική αγορά, με το κρατικό BBC και τις κοινοπραξίες των ιδιωτικών
καναλιών, ενώ το «φερ πλέι» τηρήθηκε και με τη συνδρομητική τηλεόραση. 
Συνοπτικά, η προσέγγιση της αστικής δυτικής δημοκρατίας στα ζητήματα
ιδιοκτησίας των ΜΜΕ είναι η ένταξή της σε ένα ευρύτερο (και όχι ειδικό)
θεσμικό πλαίσιο, το οποίο αποτρέπει τις ολιγοπωλιακές πρακτικές και προάγει τη
διαφάνεια. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17268N091</ED>
<ID>
ID:306468

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N09&aa=1</URL></REF>


Article

<CATEGORY>vin06</CATEGORY>

 <H2>Κρας τεστ για υπαλλήλους
</H2><H4>Τα υπέρ και τα κατά δημόσιου και ιδιωτικού τομέα
</H4>
<AUTHOR>ΧΡΗΣΤΟΣ ΜΑΝΩΛΑΣ</AUTHOR>

Κατερίνα ΡούτσηΑσφάλεια και σιγουριά λόγω της μονιμότητας προσφέρει το
Δημόσιο, δυνατότητες επαγγελματικής ανέλιξης και υψηλών οικονομικών απολαβών
προσφέρει ο ιδιωτικός τομέας. Ωστόσο, το Δημόσιο έχει χάσει την παλιά του
αίγλη. Είναι περισσότερο μια λύση ανάγκης.

«Ούτε ιδιωτικό τομέα ούτε δημόσιο», λέει η κ. Εύη Μπατρά, ηλεκτρολόγος
μηχανικός, η οποία εργάστηκε και στους δύο τομείς. «Και οι δύο τομείς έχουν
πλεονεκτήματα και μειονεκτήματα»

«Όταν δούλευα στο Δημόσιο δεν με ενδιέφερε αν αργούσα ακόμη και ένα τέταρτο το
πρωί να πάω στο γραφείο. Πεταγόμουν για μισή ώρα στην Τράπεζα να πληρώσω τους
λογαριασμούς μου χωρίς τύψεις... Όταν αρρώσταινα δεν το σκεπτόμουν δεύτερη
φορά, καθόμουν σπίτι. Όταν αργότερα μεταπήδησα στον ιδιωτικό τομέα και άργησα
ένα πρωινό δέκα λεπτά, είχα τόσο άγχος που δεν κατάφερα να αρθρώσω λέξη στον
εργοδότη μου, ως δικαιολογία, παρά το γεγονός ότι την προετοίμαζα σε όλη τη
διαδρομή». 
Δοκίμασε και τα δύο 
Η κ. Εύη Μπατρά, ηλεκτρολόγος μηχανικός, διδάκτωρ σήμερα στο Εθνικό Μετσόβιο
Πολυτεχνείο, είναι ίσως από τις λίγες περιπτώσεις ανθρώπων που έχουν εργαστεί
και στον ιδιωτικό και τον δημόσιο τομέα. Κι όταν τη ρωτάς ποιον από τους δύο
θεωρεί καλύτερο, απαντά χωρίς δεύτερη σκέψη, «Κανένα. Καθένας έχει τα θετικά
και τα αρνητικά του». Η αδυναμία του Δημοσίου να προσφέρει στην κ. Μπατρά
δυνατότητες προσωπικής εξέλιξης και μίας επιτυχημένης σταδιοδρομίας, την
έκαναν να στραφεί στην ελεύθερη οικονομία. 
Μπορεί να πιέστηκε από πλευράς ωραρίου. Μπορεί οι απαιτήσεις να ήταν
υψηλότερες. Η εργασία, όμως, στο ιδιωτικό γραφείο τη διευκόλυνε στην
παρακολούθηση των εξελίξεων στον επιστημονικό της τομέα. «Ο ορίζοντάς μου δεν
περιοριζόταν πλέον στα τυπικά πλαίσια του Δημοσίου», συμπληρώνει.«Απόδειξη, το
ότι μετά την εμπειρία του ιδιωτικού γραφείου ένιωθα πλέον δυνατή να ξεκινήσω
ακαδημαϊκή καριέρα». Από την άλλη, όμως, δεν μπορεί να ξεχάσει πόσο λίγο άγχος
είχε όταν εργαζόταν στο Δημόσιο. «Η ζωή μου ήταν πιο απλή, πιο ανέμελη, πιο
ξεκούραστη», λέει. 
Έχασε την αίγλη του 
Σύμφωνα με τον κ. Σάββα Ρομπόλη, καθηγητή στο Πάντειο Πανεπιστήμιο και
επιστημονικό διευθυντή στο Ινστιτούτο Εργασίας ΓΣΕΕ/ΑΔΕΔΥ, το Δημόσιο σήμερα
δεν είναι καθόλου ελκυστικό, ιδιαίτερα για τους ανθρώπους των νέων τεχνολογιών
και του χρηματοοικονομικού τομέα, των κλάδων δηλαδή που έχουν σήμερα τη
μεγαλύτερη ανάπτυξη. «Κάποιος που έχει πτυχίο Πανεπιστημίου και μεταπτυχιακό
δεν έχει λόγο να στρέψει το βλέμμα στο Δημόσιο. 
Ο ιδιωτικός τομέας θα του εξασφαλίσει όχι μόνο μεγαλύτερο μισθό, αλλά και
διεύρυνση των γνώσεών του. Και αυτό είναι που ενδιαφέρει ένα νέο άνθρωπο». 
Στο δέλεαρ της μονιμότητας και της ασφάλειας του Δημοσίου, ο κ. Ρομπόλης
απαντά: «Η μονιμότητα είναι ελκυστική για όσους προσπαθούν να αμυνθούν, για
όσους δηλαδή δεν έχουν τη δυνατότητα βελτίωσης των ικανοτήτων τους». Για
εκείνον, μοναδικοί τομείς του σημερινού Δημοσίου που μπορούν να συναγωνιστούν
τον ιδιωτικό τομέα, είναι οι ΔΕΚΟ και οι Τράπεζες (που όμως ουσιαστικά δεν
ανήκουν πλέον στο Δημόσιο...). 
Τελευταία επιλογή 
Με την πάροδο των χρόνων, το Δημόσιο, παρά τις τονωτικές ενέσεις... που κατά
καιρούς δέχεται, χάνει σταθερά την αίγλη του. «Να "βολευτούν" στο Δημόσιο.
Αυτό ήταν το όνειρο δεκάδων νέων στα μέσα της δεκαετίας του '80. Σήμερα το
Δημόσιο είναι η τελευταία επιλογή. Η λύση ανάγκης για την αντιμετώπιση της
ανεργίας», εξηγεί ο κ. Μπάμπης Στέρτσος, κοινωνιολόγος. «Στη σημερινή
κοινωνική δομή, ο δημόσιος υπάλληλος έχει μετατραπεί σε αρνητικό πρότυπο για
την ποιότητα εργασίας. Για αυτό δεν ευθύνεται ο ίδιος ο εργαζόμενος. Είναι
σαφές όμως», συμπληρώνει ο κ. Στέρτσος, «ότι ο δημόσιος υπάλληλος σήμερα είναι
χαμηλά αμειβόμενος ­ παίρνει το 50% του μισθού που επικρατεί στην αγορά
εργασίας. Είναι ο υποδοχέας της δυσφορίας του πολίτη απέναντι στο κράτος, αλλά
και το μεγαλύτερο θύμα της πολυνομίας. Εργάζεται σε υποβαθμισμένο εργασιακό
περιβάλλον και η υπαλληλική του δράση χαρακτηρίζεται από έλλειψη κινήτρων
βελτίωσης των ιδιοτήτων και ικανοτήτων του. Εάν του δίνονταν τα κίνητρα και οι
ευκαιρίες η απόδοσή του θα ήταν εξαιρετική».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17268N101</ED>
<ID>
ID:306431

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N10&aa=1</URL></REF>


Article

<CATEGORY>vin06</CATEGORY>

 <H2>Οι κυκλοφορίες των εφημερίδων
</H2>
<REF><SOURCE>ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17268N102</ED>
<ID>
ID:306481

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N10&aa=2</URL></REF>


Article

<CATEGORY>vin02</CATEGORY>

 <H2>ΓΙΑΤΙ ΝΑΙ ΣΤΟΝ ΙΔΙΩΤΙΚΟ ΤΟΜΕΑ
</H2><H2>Οι εταιρείες επενδύουν στους υπαλλήλους
</H2>
<AUTHOR>ΓΙΩΡΓΟΣ ΔΙΑΚΟΓΙΑΝΝΗΣ</AUTHOR>

Οι εταιρείες του ιδιωτικού τομέα παρέχουν καλύτερους μισθούς από αυτές του
δημοσίου. Ακόμα και στις περιπτώσεις που τα προσόντα του εργαζομένου είναι
ίδια και στη μια και στην άλλη περίπτωση. Οι ιδιωτικές εταιρείες παρέχουν
μεγαλύτερες δυνατότητες περαιτέρω επιμόρφωσης και εκπαίδευσης των υπαλλήλων με
τη μορφή εξειδικευμένων σεμιναρίων. Συγκεκριμένες μεγάλες εταιρείες
ενθαρρύνουν τους υπαλλήλους τους για παρακολούθηση μεταπτυχιακών προγραμμάτων.
Οι εταιρείες του ιδιωτικού τομέα χρησιμοποιούν νέες τεχνολογίες σε μεγαλύτερο
βαθμό, διότι έχουν περισσότερα χρήματα. Διαθέτουν μεγαλύτερα κεφάλαια στις
επενδύσεις τους και η χρήση αυτών των κεφαλαίων δεν περιορίζεται από
γραφειοκρατικές διαδικασίες. Παρέχουν επίσης τις δυνατότητες έρευνας για να
βελτιώσουν την αποτελεσματικότητα της εταιρείας και τη μεγιστοποίηση της
παραγωγής. 
Τα κριτήρια επιλογής των στελεχών και των υπαλλήλων είναι περισσότερο
αξιοκρατικά από αυτά που χρησιμοποιούνται από τον δημόσιο τομέα. Μετράει
περισσότερο η γνώση, οι δεξιότητες και οι ικανότητες. Οι εταιρείες του
ιδιωτικού τομέα είναι περισσότερο δυναμικές από αυτές του δημοσίου, π.χ. στην
εξέλιξη των στελεχών τους, στην εφαρμογή προγραμμάτων κ.λπ. Τοποθετούν συνήθως
τους κατάλληλους ανθρώπους στην κατάλληλη θέση. Στον ιδιωτικό τομέα βρίσκεις
εργασία γρηγορότερα. Ο δημόσιος τομέας στη χώρα μας είναι ιδιαίτερα δυσκίνητος
εξαιτίας αυτής της γραφειοκρατίας. Οι εταιρείες του ιδιωτικού τομέα
στηρίζονται περισσότερο σε νέες έρευνες μέσα σε ένα δυνατό, ανταγωνιστικό
περιβάλλον. Οι μετακινήσεις μεταξύ των εταιρειών του ιδιωτικού τομέα είναι
πολύ πιο εύκολες από αυτές του δημοσίου. Υπάρχει μια ευελιξία στις
μετακινήσεις των εργαζομένων. 
Ο Γιώργος Διακογιάννης είναι καθηγητής Ανάλυσης και Διαχείρισης
Χαρτοφυλακίου και αντιπρύτανης Δημοσίων Σχέσεων στο Πανεπιστήμιο Πειραιά
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17268N111</ED>
<ID>
ID:306474

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N11&aa=1</URL></REF>


Article

<CATEGORY>vin02</CATEGORY>

 <H2>ΓΙΑΤΙ «ΝΑΙ» ΣΤΟ ΔΗΜΟΣΙΟ
</H2><H2>Πλεονέκτημα η μονιμότητα
</H2>
<AUTHOR>ΣΠΥΡΟΣ ΠΑΠΑΣΠΥΡΟΥ</AUTHOR>

Είναι γεγονός ότι γύρω από το θέμα της μονιμότητας και της επιλογής του
δημοσίου υπαλλήλου έχουν καλλιεργηθεί στη χώρα μας διάφοροι μύθοι ή
διατυπώνονται κατά καιρούς κρίσεις αξιολογικού χαρακτήρα που λίγη σχέση έχουν
με τη σύγχρονη πραγματικότητα. 
Υπάρχει στον δημόσιο υπάλληλο το πλεονέκτημα σε σχέση με τον ιδιωτικό τής
ασφάλειας που δίνει η μονιμότητα, αλλά οι απαιτήσεις από τον υπάλληλο
λειτουργό είναι σαφώς αυξημένες. Είναι πέρα από τον ποσοτικό και τον τυπικό
προσδιορισμό υποχρεώσεων και καθηκόντων. Είναι ιδιαίτερα αυξημένες στο
ποιοτικό επίπεδο, αιτία που δημιουργεί διαρκώς συνθήκες εγρήγορσης του
υπαλλήλου, πρόσθετα άγχη και αντιξοότητες και στην άσκηση του επαγγελματικού
του ρόλου και στην οικογενειακή του ζωή. 
Ο δημόσιος υπάλληλος έχει αυτοπεποίθηση, σύγχρονο προφίλ, προσδοκίες καριέρας
στο Δημόσιο παρά το γεγονός ότι είναι καθημερινά σε ισχύ ένα σύστημα
αξιολόγησης και κρίσης από τους πολίτες και τη διοικητική πολιτική ιεραρχία.
Είναι ένα επάγγελμα που απαιτεί δύναμη, ανεπτυγμένα αντανακλαστικά γιατί
αντιμετωπίζει μία ποικιλία θεμάτων, προβλημάτων και σχέσεων, που διευρύνει την
κοινωνική εμπειρία, δημιουργεί ενδιαφέρον για δημιουργική αξιοποίηση σύγχρονων
εργαλείων στη δουλειά και αυτό αντισταθμίζει τη σωματική και πνευματική
κόπωση, την ένταση και πολλές φορές την περιρρέουσα ατμόσφαιρα που θέλει τον
δημόσιο υπάλληλο στη θέση του κατηγορουμένου και του απολογητή για οποιαδήποτε
παθογένεια ενός διοικητικού συστήματος. 
Ο Σπύρος Παπασπύρου είναι πρόεδρος της ΑΔΕΔΥ.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17268N112</ED>
<ID>
ID:306502

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N11&aa=2</URL></REF>


Article

<CATEGORY>vin06</CATEGORY>

 <H2>Εξυπηρέτηση για λίγους...
</H2><H4>Οι ασθενείς δεν φαίνεται να προτιμούν τα απογευματινά ιατρεία
</H4>
<AUTHOR>ΜΑΝΟΣ ΧΑΡΑΛΑΜΠΑΚΗΣ</AUTHOR>

Ο Ευαγγελισμός, το Νοσοκομείο Παίδων «Αγία Σοφία», το Νοσοκομείο Αλεξάνδρα
και το Οφθαλμιατρείο Αθηνών είναι τα νοσοκομεία που έχουν δεχθεί τους
περισσότερους ασθενείς στα απογευματινά ιατρεία τον πρώτο μήνα λειτουργίας
τους. Μάλιστα, ο αριθμός των επισκεπτών αυξάνει από εβδομάδα σε εβδομάδα.

Αντίθετα, στα υπόλοιπα νοσοκομεία ο αριθμός των επισκέψεων είτε παραμένει
σταθερά μικρός είτε αυξάνει, αλλά με πιο αργούς ρυθμούς. 
Αυτή είναι η εικόνα που παρουσιάζουν τα απογευματινά ιατρεία στα νοσοκομεία
της Αθήνας. Σε κάποια υπάρχει μεγάλη κίνηση ασθενών, σε ορισμένα μικρή και σε
άλλα σιγά σιγά μεγαλώνει. Πάντως, οι ασθενείς που τα επισκέπτονται
εμφανίζονται ικανοποιημένοι, αφού όπως λένε οι γιατροί έχουν περισσότερο χρόνο
για να τους εξετάσουν και δεν εργάζονται υπό την πίεση πολλών ασθενών, όπως
συμβαίνει στα πρωινά ιατρεία. 
Από τα απογευματινά ιατρεία του Ευαγγελισμού περνούν κάθε εβδομάδα περίπου 166
ασθενείς. Ωστόσο, στα υπόλοιπα ιατρεία του Ευαγγελισμού χθες η κίνηση δεν ήταν
μεγάλη. «Εξαρτάται από τους γιατρούς. Αν είναι γνωστοί έχουν περισσότερους
επισκέπτες. Υπάρχουν γιατροί που εξετάζουν 15 άτομα κάθε απόγευμα και άλλοι
μόλις 1-2 ασθενείς», σημειώνει ο νοσηλευτής κ. Παναγιώτης Μωυσίδης. 
«Τα απογευματινά ιατρεία προχωρούν θετικά και από εβδομάδα σε εβδομάδα ο
αριθμός των επισκέψεων αυξάνει», λέει για την πορεία τους ο πρόεδρος του Α'
Περιφερειακού Συστήματος Υγείας Αττικής, καθηγητής κ. Λυκούργος Λιαρόπουλος. Ο
ίδιος εξηγεί ότι ο χαμηλός αριθμός επισκέψεων σε κάποια μεγάλα νοσοκομεία
οφείλεται στο γεγονός ότι διαθέτουν πολλές πανεπιστημιακές κλινικές ­ όπως το
Λαϊκό και το Ιπποκράτειο ­ όπου οι πανεπιστημιακοί γιατροί απέχουν από το
κλινικό τους έργο. «Αν είχαν ενταχθεί στο πρόγραμμα και αυτοί ο αριθμός των
επισκέψεων θα ήταν μεγαλύτερος». 
Για το Λαϊκό Νοσοκομείο πάντως, που έχει 21 επισκέψεις την εβδομάδα κατά μέσο
όρο, ο πρόεδρος του συλλόγου εργαζομένων κ. Τάσος Αντωνόπουλος λέει ότι τα
απογευματινά ιατρεία «απέτυχαν παταγωδώς. Αυτό φαίνεται ξεκάθαρα από τον
αριθμό των επισκέψεων. Γιατροί δέκα διαφορετικών ειδικοτήτων δέχονται όλοι
μαζί... 6 ασθενείς». 
Στο Νοσοκομείο «Έλενα Βενιζέλου», σύμφωνα με τα στοιχεία του Α' ΠΕΣΥ, από τις
7 Ιανουαρίου που άρχισαν να λειτουργούν τα απογευματινά ιατρεία έχουν περάσει
μόλις 32 ασθενείς. 
Λίγο περισσότεροι, 66, επισκέφθηκαν το Νομαρχιακό Γενικό Νοσοκομείο Πατησίων,
όπου επίσης τα απογευματινά ιατρεία λειτουργούν από τις 7/1, ενώ συνολικά 256
επισκέφθηκαν τα ιατρεία του Ιπποκρατείου σε 4 εβδομάδες. Όσο για το το
Σπηλιοπούλειο Νοσοκομείο «Αγία Ελένη», ενώ έχει ανακοινώσει την έναρξη
λειτουργίας απογευματινών ιατρείων εδώ και τέσσερις εβδομάδες δεν έχει δεχθεί
κανέναν ασθενή.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17268N121</ED>
<ID>
ID:306432

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N12&aa=1</URL></REF>


Article

<CATEGORY>vin06</CATEGORY>

 <H2>Αστυνομικός έκανε «τόπι στο ξύλο» τον αντεραστή!
</H2>
Η αγριότητα με την οποία αστυνομικός διάλεξε να λύσει τις διαφορές με τη φίλη
του, ο πυροβολισμός που έριξε και οι απειλές του ν' αυτοκτονήσει αναστάτωσαν,
χθες βράδυ, για περισσότερο από μία ώρα ολόκληρη γειτονιά. Όλα ξεκίνησαν από
τη στιγμή που ο δράστης του επεισοδίου μπήκε στο σπίτι όπου διαμένει η φίλη
του και αντίκρυσε, μέσα σ' αυτό, έναν άλλον άντρα. 
Το περιστατικό διαδραματίστηκε σε ισόγειο διαμέρισμα πολυκατοικίας επί της
οδού Προμηθέως 3, στις Τζιτζιφιές, όπου διαμένει η Ελευθερία Πετζελίδου του
Ιωάννου, 39 χρόνων. Η γυναίκα ήταν φίλη του αστυνομικού Ελευθέριου Καργιώτη
(περισσότερα στοιχεία του δεν είχαν γίνει γνωστά έως το πρωί από την
Αστυνομία) ο οποίος αργά χθες βράδυ αποφάσισε να την επισκεφθεί, μάλλον
απροειδοποίητα, στο διαμέρισμά της. 
Εκεί, όμως, τον περίμενε μια δυσάρεστη έκπληξη. Η φίλη του βρισκόταν παρέα με
άλλο άτομο: τον 33χρονο Μηνά Σαράπογλου του Χρήστου. Ο αστυνομικός μόλις τους
είδε εξεμάνη και ασυγκράτητος επιτέθηκε στον Σαράπογλου εκτονώνοντας επάνω του
τις πιο άγριες διαθέσεις. Αφού τον «μαύρισε» στο ξύλο, πυροβόλησε μια φορά,
χωρίς ευτυχώς να τραυματίσει κανέναν, και στη συνέχεια τον πέταξε,
κυριολεκτικά, έξω από το διαμέρισμα. Οι ένοικοι της πολυκατοικίας και οι
περίοικοι, που άκουσαν τη φασαρία και τον πυροβολισμό, ειδοποίησαν την
Αστυνομία. Στο σημείο κατέφθασαν περιπολικά της Αμέσου Δράσεως, ενώ ασθενοφόρο
παρέλαβε το θύμα της επίθεσης, που ήταν σε άσχημη κατάσταση και το μετέφερε
στο Ασκληπιείο Βούλας. 
Λίγη ώρα μετά τον ξυλοδαρμό βγήκε από το διαμέρισμα η γυναίκα, ενώ ο
αστυνομικός ­ που σύμφωνα με πληροφορίες ήταν μεθυσμένος ­ παρέμεινε σ' αυτό
και απειλούσε να αυτοκτονήσει με το όπλο του. Τελικά, ύστερα από μεσολάβηση
του ειδικού διαπραγματευτή της Αστυνομίας πείστηκε να παραδοθεί. Ο αστυνομικός
συνελήφθη και μεταφέρθηκε στο Τμήμα.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17268N122</ED>
<ID>
ID:306482

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N12&aa=2</URL></REF>


Article

<CATEGORY>vin06</CATEGORY>

 <H2>Κρατούμενος Κορυδαλλού ο ληστής των διοδίων! </H2>
Από τις φυλακές Κορυδαλλού μεταφέρθηκε στην Ασφάλεια ο 37χρονος Νίκος Λέλης
όπου ανακρίθηκε ως ύποπτος για τις απανωτές ληστείες στα διόδια Αφιδνών. Ο
37χρονος, σύμφωνα με πληροφορίες, ομολόγησε και εις βάρος του σχηματίζεται
δικογραφία για τις ληστείες. 
Ο Νίκος Λέλης, πρώην πυροσβέστης, είχε εκδιωχθεί από το Πυροσβεστικό Σώμα
επειδή είχε κατηγορηθεί για εμπρησμούς. Από τις φωτιές, άλλαξε ειδικότητα και
πέρασε στις κλοπές και διαρρήξεις. Συνελήφθη και εκρατείτο στις φυλακές του
Κορυδαλλού. Στις αρχές του μήνα πήρε οκταήμερη άδεια και δεν άφησε τον χρόνο
να πάει χαμένος. Επανήλθε όπως φαίνεται δριμύτερος και έκανε τις επιθέσεις
μαζεμένες. Αυτή τη φορά στόχος του ήταν τα διόδια Αφιδνών, τα οποία
επισκεπτόταν σχεδόν μέρα παρά μέρα. Με ένα κλεμμένο αυτοκίνητο BMW περνούσε
από τα διόδια και με απειλές ζητούσε να τον πληρώσουν με τις εισπράξεις. Μέσα
σε λίγες ημέρες είχε κάνει τέσσερις επιθέσεις. Με τα χρήματα που συγκέντρωσε
από τις ληστείες επέστρεψε στις φυλακές, από όπου τον παρέλαβαν οι αξιωματικοί
της Ασφάλειας για να τον εξετάσουν για τις ληστείες.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17268N123</ED>
<ID>
ID:306510

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N12&aa=3</URL></REF>


Article

<CATEGORY>vin06</CATEGORY>

 <H2>Ο Κράμπης... ενοχοποίησε και την τέως σύζυγο του Νικολαΐδη
</H2>
Ο Παναγιώτης Κράμπης, ο φερόμενος ως «εγκέφαλος» στην υπόθεση της απαγωγής και
της δολοφονίας του επιχειρηματία Γιώργου Νικολαΐδη και της φίλης του Σούλας
Καλαθάκη, στην προσπάθειά του να αντικρούσει με κάθε τρόπο τις βαρύτατες
κατηγορίες που αντιμετωπίζει, δεν δίστασε να... ενοχοποιήσει ακόμη και την εν
διαστάσει σύζυγο του θύματος. 
Η απάντηση ήρθε άμεσα διά στόματος της κ. Αλεξάνδρας Νικολαΐδη, η οποία χωρίς
κανέναν ενδοιασμό δέχθηκε να υποβληθεί ­ εάν το δικαστήριο το κρίνει αναγκαίο
­ ακόμη και σε εξέταση DNA, προκειμένου να πειστούν ακόμη και αυτοί που
κάθονται στο εδώλιο του κατηγορουμένου ότι η δική της θέση δεν είναι ανάμεσά
τους, αλλά στο ακροατήριο ως μάρτυρας.

«Καθαρός ουρανός αστραπές δεν φοβάται», είπε χαρακτηριστικά η κ. Νικολαΐδη
βγαίνοντας από τη δικαστική αίθουσα. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17268N124</ED>
<ID>
ID:306532

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N12&aa=4</URL></REF>


Article

<CATEGORY>vin06</CATEGORY>

 <H2>Αλλάζει... τροχιά ο δορυφόρος
</H2><H4>Η Ηellas Sat «πάγωσε» τις συζητήσεις με την Βoeing λίγους μήνες πριν από την
εκτόξευσή του
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Σε νέες περιπέτειες μπαίνει η προσπάθεια κατασκευής και εκτόξευσης στο
Διάστημα του πρώτου ελληνοκυπριακού τηλεπικοινωνιακού δορυφόρου Hellas Sat και
τα σχέδια για τον δορυφόρο αλλάζουν άλλη μια φορά. 
Τα χρονικά περιθώρια μέχρι την εκτόξευσή του στο Διάστημα (η προθεσμία λήγει
τον Σεπτέμβριο) στενεύουν επικίνδυνα. 
Η διοίκηση της εταιρείας Hellas Sat «πάγωσε» τις συζητήσεις με την
κατασκευάστρια Boeing, παρά το γεγονός ότι έχει υπογράψει μαζί της προσύμφωνο
για την κατασκευή των δύο αναγκαίων δορυφόρων, προκαταβάλλοντας ποσό ύψους 4
εκατ. δολαρίων. 
Όπως αναφέρουν εκπρόσωποι των εταιρειών που μετέχουν στην κοινοπραξία Hellas
Sat, τώρα διαπιστώθηκε ότι η υπογραφή της αρχικής σύμβασης προμήθειας του
δορυφόρου από την αμερικανική εταιρεία δεν ήταν συμφέρουσα. 
Συγκεκριμένα, επισημαίνουν ότι για να παραδοθεί ο δορυφόρος απαιτείται η
Boeing να λάβει ειδική άδεια από την αμερικανική κυβέρνηση. Τέτοια άδεια δεν
είχε εξασφαλιστεί. Η Boeing από την πλευρά της απειλεί πως, εκτός από την
παρακράτηση της προκαταβολής των 4 εκατ. δολαρίων, θα ενεργοποιήσει ρήτρες
ύψους 8 εκατ. δολαρίων. 
Τώρα, η εταιρεία Hellas Sat θέτει σε εφαρμογή εναλλακτικό σχέδιο για την
εξασφάλιση και τη χρησιμοποίηση αρχικά ενός νοικιασμένου-έτοιμου δορυφόρου,
καθώς τα χρονικά περιθώρια δεν επαρκούν για τη σύναψη νέας συμφωνίας
κατασκευής καινούργιου δορυφόρου και εκτόξευσής του στη θέση που έχει
εκχωρηθεί στην Ελλάδα (39 μοίρες ανατολικά). <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17268N131</ED>
<ID>
ID:306433

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N13&aa=1</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΑΡΙΣΤΕΙΔΗΣ ΟΙΚΟΝΟΜΙΔΗΣ
</H2><H4>Δεν υπολογίζω το κόστος
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΠΟΙΝΙΚΟΛΟΓΟΣ - ΥΠΟΨΗΦΙΟΣ ΠΡΟΕΔΡΟΣ ΔΣΑ

Η προεδρία του Δικηγορικού Συλλόγου Αθήνας δεν αποτελεί εφαλτήριο για μια
πολιτική καριέρα για τον ποινικολόγο κ. Αρ. Οικονομίδη, ο οποίος διεκδικεί εκ
νέου - με τη στήριξη του ΠΑΣΟΚ - στις επικείμενες εκλογές (24 και 25
Φεβρουαρίου) το «τιμόνι» του μεγαλύτερου επιστημονικού συλλόγου της χώρας. «Αν
ήθελα πολιτική καριέρα, θα την είχα επιδιώξει προ πολλού», υποστηρίζει ο
επικεφαλής του συνδυασμού Ετυμηγορία Ενεργών Δικηγόρων. Και θεωρεί ότι ένα από
τα όπλα του στον προεκλογικό αγώνα είναι πως «δεν υπολογίζει το
πολιτικο-συνδικαλιστικό κόστος». 
Ο ΔΣΑ εφαλτήριο για πολιτική καριέρα; 
Οπωσδήποτε όχι για μένα, διότι, αν ήθελα, θα το είχα επιδιώξει προ πολλού. 
Τα κόμματα απέχουν από τον Σύλλογο; 
Δυστυχώς όχι. Αλλά ευτυχώς οι υποστηριζόμενοι από τα κόμματα έχουν αποδείξει,
στη συντριπτική τους πλειοψηφία, ότι ενεργούν προς το συμφέρον των δικηγόρων
χωρίς να δέχονται κομματικές εντολές. 
Αναζητούνται «ενεργοί» δικηγόροι; 
Υπάρχουν, δυστυχώς, «δικηγόροι» καρπούμενοι ό,τι προσφέρει η δικηγορική
ταυτότητα χωρίς οι ίδιοι να έχουν σχέση με τη δικηγορία. Αυτών θα επιδιώξω την
διαγραφή. 
Οι συνάδελφοί σας αδιαφορούν για τις εκλογές ή τα φαινόμενα απατούν; 
Πιστεύω ότι ενδιαφέρονται και μάλιστα ζωηρά. 
Δηλώνετε υπέρ της αποχής; 
Ναι, αν δεν υπάρξουν οι προϋποθέσεις ώστε να μην εργαζόμεθα μέχρι τις πρωινές
ώρες. Όχι, εάν δημιουργηθούν οι προϋποθέσεις αυτές, διότι τα μέτρα του νέου
νόμου στοχεύοντας στην επιτάχυνση των δικών είναι προς τη σωστή κατεύθυνση. 
Πολλοί θεωρούν ότι ο κλάδος σας ενδιαφέρεται για τα κεκτημένα και όχι για
μια σύγχρονη Δικαιοσύνη... 
Ευτυχώς πλανώνται. 
Ποιο ήταν το μεγαλύτερο λάθος της απερχόμενης διοίκησης; 
Η παρεμπόδιση της εκκαθάρισης του μητρώου, που είναι ένα δείγμα ατολμίας και
προσκολλήσεως στο συνδικαλιστικό κόστος. 
Οι πολλές υποψηφιότητες για την προεδρία δεν προκαλούν σύγχυση στον κλάδο; 
Νομίζω όχι. Οι δικηγόροι είναι αρκετά ώριμοι και γνωρίζουν ποιους θα πρέπει να
ψηφίσουν χωρίς να επηρεάζονται από τον μεγάλο αριθμό υποψηφίων. 
Να αλλάξει ο τρόπος άσκησης των δικηγόρων; 
Βεβαίως ναι, διότι σήμερα οι νέοι δικηγόροι δεν ασκούνται, αλλά
χρησιμοποιούνται από μεγάλα γραφεία για έργα ξένα προς τη δικηγορία. 
Ναι σε ένα ενιαίο ψηφοδέλτιο συμβούλων; 
Ναι, για την αναβάθμιση της ποιοτικής στάθμης των εκπροσώπων των δικηγόρων. 
Ποιος ήταν ο καλύτερος πρόεδρος του Συλλόγου; 
Ο Φώτης Κουβέλης. 
Οι δικηγόροι είναι «άρχοντες» της φοροδιαφυγής; 
Αναληθέστατο. Απλώς διαιρούν τα έσοδα των 6.000 - 7.000 δικηγόρων που
εργάζονται με τον αριθμό των δικηγόρων που απλώς έχουν μια δικηγορική
ταυτότητα (πάνω από 16.500), γι' αυτό και εμφανίζεται μικρό το δηλούμενο
εισόδημα του δικηγορικού κόσμου. 
Γιατί έχουμε πολλούς δικηγόρους; 
Διότι η πολιτεία, με την ανοχή, δυστυχώς, των Δικηγορικών Συλλόγων, επέτρεψε
να ανοίξουν οι πύλες του επαγγέλματος διάπλατα, όπου εισήλασαν και
συνταξιούχοι πτυχιούχοι Νομικής από άλλους κλάδους. 
Ήρθε η ώρα για μεγάλες δικηγορικές εταιρείες; 
Αναμφισβήτητα ναι. 
Δικαστές και δικηγόροι: άσπονδοι φίλοι; 
Έχει λεχθεί ότι αμφότεροι είμεθα σχεδόν ομότιμοι κλάδοι ενός και του αυτού
δένδρου, που λέγεται Δικαιοσύνη. 
Καλός δικηγόρος είναι αυτός που κερδίζει δίκες; 
Καλός δικηγόρος είναι αυτός που επιτελεί ευόρκως το λειτούργημά του,
ανεξαρτήτως άλλων αποτελεσμάτων. 
Μήπως ο κλάδος σας πυροδοτεί τη δικομανία μας; 
Αντίθετα, συμβάλλει στην κοινωνική ειρήνη συμβιβάζοντας έχθρες. Γι' αυτό και
έχουν πει ότι ο δικηγόρος είναι ο κυματοθραύστης των παφλαζόντων ανθρωπίνων
παθών. 
Για ποιο λόγο δεν θα αναλαμβάνατε μια υπόθεση; 
Εάν διαφωνούσα με τον πελάτη στον τρόπο χειρισμού της υπόθεσής του. 
Έχετε κανένα όπλο στην προεκλογική μάχη; 
Δεν υπολογίζω το πολιτικο-συνδικαλιστικό κόστος. 
Κι αν, τελικώς, εκλεγείτε ποιο θα είναι το πρώτο σας βήμα; 
Συνέχιση του έργου μου ως προέδρου της Επιτροπής Εκκαθάρισης Μητρώου, που
αποτελεί κλειδί για την επίλυση του σημαντικότερου προβλήματος που μαστίζει
τους δικηγόρους ­ του υπερπληθωρισμού.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17268N141</ED>
<ID>
ID:306465

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ένα βερνίκι που να στεγνώνει αργά
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Αυτό που θέλω στ' αλήθεια είναι ένα βερνίκι νυχιών που να στεγνώνει αργά. Όσο
πιο αργά τόσο πιο καλά. Όχι απελπιστικά αργά ­ δεν έχουμε εξασκήσει ακόμη καλά
τα νεύρα μας. 
Το συνειδητοποίησα την περασμένη εβδομάδα, που ήθελα δύο λεπτά χρόνο να βάψω
τα νύχια μου (τι πολυτέλεια!) και δεν μπορούσα να βρω, σα να είχαν εξαφανιστεί
από προσώπου γης. Δεν είναι θέμα χρόνου. Κάθε άλλο. Ακόμη και αυτό να ήταν, τα
εξπρές βερνίκια νυχιών (βάφεις τα νύχια σου και τηλεφωνείς, σημειώνεις,
τακτοποιείς, παίρνεις την τσάντα σου και φεύγεις) βγαίνουν σε πάρα πολλά
χρώματα για τα γούστα όλων των πολύ απασχολημένων γυναικών που δεν παραμελούν
την εμφάνισή τους. Το να μη βάψεις τα νύχια σου δεν σημαίνει πως παραμελείς
την εμφάνισή σου, άλλο αυτό, καμία σχέση με εκείνο που θέλω. 
Το θέμα είναι πώς ιεραρχείς τα πράγματα στο κεφάλι σου, πόσο εκνευριστικά
στριμώχνεις μια «πολυτέλεια» στις καθημερινές ιστορίες. Σε αυτές προσθέστε
πολλές (τι; μόνο τόσες;), όλες χωράνε. Γιατί ποιος δεν μπορεί να βρει λίγο
χρόνο, να κάνει μια-δυο έτσι, τρεις, για κάτι τόσο εύκολο που δεν το βάζεις
καν στο πρόγραμμα (ας μην φτάσουμε ώς εκεί). 
Θέλω πραγματικά ένα βερνίκι νυχιών που να στεγνώνει αργά. Να πρέπει να
περιμένεις, να φυσάς τα δάκτυλα να στεγνώσουν κι εκείνο να χρειάζεται τον
χρόνο του. Να προσπαθείς να δοκιμάσεις μήπως στέγνωσε και... αχ, όχι ακόμη. Να
μην μπορείς να κάνεις τίποτε, το πολύ πολύ να ξεφυλλίσεις ιλουστρασιόν σελίδες
περιοδικού, αλλά με προσοχή. Και έτσι, περιμένοντας να σταθεροποιηθεί το
χρώμα, να σκέφτεσαι ανοησίες ­ και σοβαρά πράγματα, αν θες, αλλά η απόλαυση
είναι στις ανοησίες ­, να χαλαρώνεις, να κοιτάς έξω από το παράθυρο, μακριά,
σαν να στεγνώνει έτσι πιο γρήγορα και καλά... ­ Τι έγινε, αργείς; φωνάζει από
μέσα. ­ Έτοιμηηηη. Ουφ, πάλι δεν πρόλαβα να βάψω τα νύχια μου. Σημασία έχει
όμως να ξέρεις τι θέλεις.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17268N142</ED>
<ID>
ID:306503

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Λάχανα Χαλκίδος
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Λάχανα Χαλκίδος, έγραφε το πινακάκι στον πάγκο της λαϊκής που είχε μαζέψει τον
περισσότερο κόσμο. Τι το εξαιρετικό έχουν πια τα λάχανα Χαλκίδος; Είχαν λείψει
μήπως λόγω παγετού; Οι γυναίκες πολιορκούσαν τον υπομονετικό πωλητή, ζητώντας
διευκρινίσεις. «Να το πάρω για ντολμάδες;», ρωτούσε η μία με αγωνία και ο
πωλητής, χωρίς να σηκώσει το βλέμμα, της απαντούσε σοβαρά, «όχι δεν κάνουν»,
με φωνή βραχνή, βαθιά, που θα τον είχε αναδείξει στο θέατρο. Εκείνη όμως δεν
έφευγε. Συνέχιζε να μένει εκεί μπροστά και να χαϊδεύει το λάχανο,
βαθυστόχαστα. Μήπως τελικά δεν έφτιαχνε ντολμάδες σήμερα. Μήπως περιοριζόταν
σε μια ωραία δροσερή λαχανοσαλάτα. Μια άλλη δεν πίστευε, «Χαλκίδος είναι
αυτά;» ρωτούσε, λες κι έπρεπε να της πει το νούμερο της νταλίκας που τα είχε
μεταφέρει. Εκείνος δεν αγωνιζόταν να τις πείσει, παρέδιδε στις προηγούμενες,
μετρούσε ρέστα, μετρούσε και τα λόγια του κι όσο πιο μετρημένα, τόσο πιο
καλοδεχούμενα. Ήταν αξύριστος, εμφανώς κουρασμένος, αγέλαστος, είχε ωστόσο
κάτι αδιόρατα γενναιόδωρο στον τρόπο που μιλούσε. Σαν να συγκατένευε, σαν να
περιποιόταν με το βελούδο της φωνής και μόνο, όλες εκείνες τις γυναίκες που
τρέχανε, υπολόγιζαν, ψώνιζαν, ετοιμάζονταν να φροντίσουν κάποιους άλλους, οι
οποίοι συχνά παραλείπουν να αναγνωρίσουν το έργο τους. Σαν να μοίραζε δώρα,
την απόλαυση μιας παρουσίας που σε βλέπει και σε τιμά. Γι' αυτό στριμώχνονταν
στον πάγκο του νέες και μεγαλύτερες και δεν τον άφηναν να πάρει ανάσα. Μέσα
στη λιακάδα και στη διάχυτη ευφορία των καρπών της αγοράς, καθώς οι άλλοι γύρω
διαλαλούσαν τη μεσημβρινή πτώση τιμών, εκεί στα λάχανα σαν να είχε εμφανιστεί
ο Έλλην Άγιος Βαλεντίνος αυτοπροσώπως.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17268N143</ED>
<ID>
ID:306527

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N14&aa=3</URL></REF>


Article

<CATEGORY>vin07</CATEGORY>

 <H2>Αφύλακτα τα νώτα τους
</H2><H4>Οι ΗΠΑ ετοιμάζονται να ανοίξουν νέα μέτωπα χωρίς να κλείσουν τα παλιά
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Κάθε μέρα μοιάζει να φέρνει την επέκταση του πολέμου κατά της τρομοκρατίας
πιο κοντά. Παρότι οι πολεμικές επιχειρήσεις στο Ιράκ έχουν ήδη σχεδιασθεί μετά
πάσης λεπτομερείας, οι ΗΠΑ δεν φαίνεται να έχουν διασφαλίσει στοιχειώδη
εσωτερική ασφάλεια για τους πολίτες τους.

Επικίνδυνος έρωτας. Ο Τζορτζ Μπους και ο Οσάμα Μπιν Λάντεν σε κάρτα ανθοπώλη
με αφορμή τη χθεσινή Ημέρα των Ερωτευμένων

Αυτή η αντίφαση, που μοιάζει να έρχεται σε αντίθεση με ορισμένα από τα
πρωταρχικά αξιώματα της στρατηγικής - μεταξύ άλλων το «πρώτα απ' όλα φύλαγε τα
νώτα σου», και το «άνοιγε νέα μέτωπα αφού κλείσεις τα παλιά» - κατέστη
ιδιαίτερη φανερή κατά τη χθεσινή ημέρα. 
Γιατί; Μα επειδή την ώρα που η βρετανική εφημερίδα «Guardian» αποκάλυπτε ότι
επίθεση εναντίον του Ιράκ, με στόχο την ανατροπή του καθεστώτος του Σαντάμ
Χουσεΐν, προετοιμάζουν οι Ηνωμένες Πολιτείες, στο Αφγανιστάν η ήδη έκρυθμη
κατάσταση οξυνόταν με επεισόδια και τραυματίες αλλά και με βομβαρδισμούς...
δολαρίων! Και την ίδια στιγμή, στο εσωτερικό των ΗΠΑ, οι Αμερικανοί βρίσκονταν
υπό τη σκιά της πραγματοποίησης νέας τρομοκρατικής επίθεσης. 
Σύμφωνα, λοιπόν, με όσα δημοσίευσε χθες η βρετανική «Guardian», το Πεντάγωνο
και η CIA έχουν ήδη ξεκινήσει την προετοιμασία μιας επιχείρησης εναντίον του
Ιράκ, στην οποία θα λάβουν μέρος διακόσιες χιλιάδες στρατιώτες ενώ εφαλτήριό
τους θα είναι το έδαφος του Κουβέιτ. 
Έτοιμα σχέδια

Η ίδια πηγή αναφέρει ότι η αμερικανική διοίκηση αποφάσισε στα τέλη Ιανουαρίου
ότι η πολιτική αναχαίτισης έχει αποτύχει και ότι πρέπει να γίνουν
συγκεκριμένες ενέργειες για την ανατροπή του Ιρακινού ηγέτη. Πηγή προσκείμενη
στη CIA ανέφερε ότι σχέδια τόσο για στρατιωτική δράση όσο και για «κρυφό»
πόλεμο έχουν υποβληθεί τις τελευταίες ημέρες στον Αμερικανό πρόεδρο. 
Σε ελαφρώς διαφορετικούς τόνους κινήθηκε χθες ο Αμερικανός υπουργός Εξωτερικών
Κόλιν Πάουελ, σε συνέντευξή του στους «Financial Times». Αφού, λοιπόν,
απέρριψε τις επικρίσεις των Ευρωπαίων αξιωματούχων για την αναφορά του Τζορτζ
Μπους στις χώρες που αποτελούν τον «άξονα του κακού», αρνήθηκε την πιθανότητα
επικείμενης στρατιωτικής δράσης κατά του Ιράκ, του Ιράν ή της Βόρειας Κορέας. 
Η ανάληψη στρατιωτικής δράσης κατά του Ιράκ δεν θα ήταν η καλύτερη λύση,
δήλωσε την Πέμπτη ο Γάλλος υπουργός Άμυνας Αλέν Ρισάρ. Παράλληλα, ο Βρετανός
ομόλογός του, Τζεφ Χουν, δηλώνει ότι υπάρχουν μεν σχέδια, αλλά όχι για άμεση
στρατιωτική δράση. 
Πάντως, στο «πρώτο» μέτωπο του πολέμου - δηλαδή το Αφγανιστάν - η κατάσταση
πολύ απέχει από το να είναι ήρεμη. 
Γιατί μπορεί χθες αμερικανικά C-130 να βομβάρδισαν τους... εμβρόντητους
Αφγανούς με φακέλους με χαρτονομίσματα των 100 δολαρίων και φωτογραφίες του
Μπους, αλλά και δύο Αμερικανοί στρατιώτες τραυματίστηκαν ελαφρά, χθες τα
ξημερώματα, κατά τη διάρκεια ανταλλαγής πυρών κοντά στο Κανταχάρ και τα
επεισόδια (ανταλλαγή πυροβολισμών, εκρήξεις όλμων, πρόκληση πυρκαγιάς κοντά σε
αμερικανικά μεταγωγικά ελικόπτερα) κοντά στο αεροδρόμιο της πόλης συνεχίστηκαν
και χθες, για δεύτερη συνεχόμενη νύχτα... 
«Νεκρός ο Περλ»

Την ίδια ώρα, αβέβαιη συνεχίζει να παραμένει η τύχη του Αμερικανού
δημοσιογράφου της «Wall Street Journal» Ντάνιελ Περλ που είχε απαχθεί στο
Καράτσι. Χθες, ο φανατικός ισλαμιστής Σεΐχ Αχμέντ Ομάρ Σαΐντ, που ομολόγησε
ότι ήταν ο εγκέφαλος της απαγωγής, δήλωσε: «Εξ όσων γνωρίζω, ο Περλ είναι
νεκρός». 
Αλλά ούτε οι Αμερικανοί που βρίσκονται στο εσωτερικό των ΗΠΑ δεν είναι
ασφαλείς. Και αυτό επειδή η Αλ Κάιντα, απ' ό,τι φαίνεται, όχι μόνο δεν
διαλύθηκε, αλλά πάλι προς τη δόξα τραβάει! Ο 30χρονος Παλαιστίνιος Αμπού
Ζομπέιντα είναι πλέον ο επικεφαλής των τρομοκρατικών επιχειρήσεων της Αλ
Κάιντα, σύμφωνα με δημοσίευμα των «New York Times».

<H3>Η Κομισιόν δέχθηκε τις προτάσεις για το κλίμα
</H3>
Με κάποια επιφύλαξη, η Ευρωπαϊκή Επιτροπή επιδοκίμασε χθες τις νέες προτάσεις
που διατύπωσε ο Αμερικανός πρόεδρος Τζορτζ Μπους για το κλίμα. Όμως,
διευκρίνισε ότι η συνθήκη του Κιότο παραμένει η καλύτερη λύση για την
αντιμετώπιση του φαινομένου του θερμοκηπίου. 
Πέρυσι, ο κ. Μπους αποσύρθηκε από τη συνθήκη του Κιότο για τον περιορισμό των
αερίων του θερμοκηπίου - την οποία είχε υπογράψει ο προκάτοχός του Μπιλ
Κλίντον - υποστηρίζοντας ότι είναι επιζήμια για τα αμερικανικά οικονομικά
συμφέροντα. Χθες, ο Αμερικανός πρόεδρος, που η χώρα του είναι ο μεγαλύτερος
ρυπαντής στον κόσμο, πρότεινε ένα σχέδιο για τον περιορισμό των εκπομπών
διοξειδίου του θείου, οξειδίων του αζώτου και υδραργύρου από τα αμερικανικά
εργοστάσια, ώστε να μειωθούν η όξινη βροχή, το νέφος και η γενικότερη μόλυνση
του περιβάλλοντος. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17268N151</ED>
<ID>
ID:306428

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N15&aa=1</URL></REF>


Article

<CATEGORY>vin07</CATEGORY>

 <H2>Ικανοποίηση των Αμερικανών από τις εξηγήσεις
</H2>
Προσευχή για ειρήνη. Εβραίοι στα τείχη της Ιερουσαλήμ

Η Ουάσιγκτον επαίνεσε χθες την Παλαιστινιακή Αρχή για την επιστολή που έλαβε
από τον Γιάσερ Αραφάτ, στην οποία ο Παλαιστίνιος ηγέτης αποδέχεται ότι φέρει
ως πρόεδρος ευθύνη για την απόπειρα λαθραίας εισαγωγής όπλων τον Ιανουάριο από
το Ιράν. 
Ωστόσο το Ισραήλ κατηγόρησε τους Παλαιστινίους ότι εξαπάτησαν τους Αμερικανούς
με την επιστολή, στην οποία ο Αραφάτ δεν αποδέχεται προσωπική ευθύνη, αλλά
μόνον ως πρόεδρος της Παλαιστινιακής Αρχής. Τα ιρανικά όπλα βρέθηκαν στο πλοίο
«Karine-Α» όταν αναχαιτίστηκε από ισραηλινά πολεμικά σε διεθνή ύδατα. Οι ΗΠΑ
είχαν ζητήσει εξηγήσεις από τον Αραφάτ και χθες το Στέιτ Ντιπάρτμεντ δήλωσε
πως έμεινε ικανοποιημένο από τις εξηγήσεις του Αραφάτ. Ο Παλαιστίνιος υπουργός
Άχμαντ Αμπντούλ Ραχμάν δήλωσε πως οι αμερικανοπαλαιστινιακές σχέσεις
αποκαταστάθηκαν και πως το θέμα του πλοίου με τα όπλα έκλεισε. Χθες οι
ισραηλινές δυνάμεις αποχώρησαν από όλες τις παλαιστινιακές περιοχές της Γάζας
στις οποίες είχαν εισβάλει την Τετάρτη αντιδρώντας στις παλαιστινιακές
επιθέσεις με ρουκέτες Qassam-2. Ισραηλινοί σχολιαστές περιγέλασαν την
επιχείρηση ως υπερβολική για τους στόχους που είχαν τεθεί ­ και οι οποίοι
επιπλέον δεν επιτεύχθηκαν, αφού δεν βρέθηκαν τα εργοστάσια όπου
κατασκευάζονται οι ρουκέτες και απελευθερώθηκαν 16 από τα 18 άτομα που είχαν
συλληφθεί στη διάρκεια της επιχείρησης. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17268N152</ED>
<ID>
ID:306477

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N15&aa=2</URL></REF>


Article

<CATEGORY>vin07</CATEGORY>

 <H2>«Οι Σέρβοι ήταν τα θύματα»
</H2><H4>Μιλόσεβιτς προς δικαστές: Τη Γιουγκοσλαβία την διέλυσαν τα αφεντικά σας
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Η δίκη αυτή είναι «πολιτική». Οι κατηγορίες «μία μοχθηρή σκευωρία». Οι
Σέρβοι δεν ήταν ποτέ οι θύτες αλλά «τα μεγαλύτερα θύματα». Τη Γιουγκοσλαβία
«την διέλυσαν τα αφεντικά σας. Και προς απόδειξη όλων αυτών, κύριοι δικαστές,
παρακολουθήστε ένα βίντεο που αποδεικνύει ότι όλα ξεκίνησαν με ένα ψέμα». 
Σλόμπονταν Μιλόσεβιτς. Ξεκίνησε χθες την απολογία του με ένα δριμύ κατηγορώ
εναντίον της Δύσης

Ημέρα τρίτη. Ο κατηγορούμενος Σλόμπονταν Μιλόσεβιτς αρχίζει την απολογία του.
«Ελπίζω και υποθέτω πως δεν θα με διακόψετε. Θα ήθελα να σας δείξω πρώτα μία
βιντεοταινία». Πρόκειται για ένα ντοκιμαντέρ του γερμανικού τηλεοπτικού
σταθμού ARD, διάρκειας 50 λεπτών, το οποίο αποκαλύπτει, σύμφωνα με τον
σχολιαστή του, «τα ψέματα και τη χειραγώγηση» που οδήγησαν στην επέμβαση του
ΝΑΤΟ στο Κόσοβο. 
Ρατσάκ, Κόσοβο, 15 Ιανουαρίου του 1999. Οι σερβικές δυνάμεις επιδίδονται σε
ένα εξάωρο όργιο βίας, πυροβολούν και ακρωτηριάζουν 48 άμαχους Αλβανούς. Μόνο
που σύμφωνα με το ντοκιμαντέρ, τα γεγονότα ήταν στημένα, μία συμβολή του
γερμανικού υπουργείου Άμυνας στην εκστρατεία προπαγάνδας της Δύσης, ένα άλλοθι
για την έναρξη των νατοϊκών βομβαρδισμών. «Οι βομβαρδισμοί έγιναν κατά
παράβαση του διεθνούς δικαίου και κόστισαν τη ζωή αθώων αμάχων», δηλώνει στη
συνέντευξή του στον Γερμανό σχολιαστή ο Χάιντς Λοκάι, αξιωματούχος του
Οργανισμού για την Ασφάλεια και τη Συνεργασία στην Ευρώπη. 
Ο πρώην πρόεδρος της Γιουγκοσλαβίας μιλάει για «ένα άτομο αλήθειας μέσα σε
έναν ωκεανό ψευδών και προπαγάνδας. Καταγγέλλει «την παγκόσμια χρησιμοποίηση
των μέσων ενημέρωσης ως πολεμικού μέσου εναντίον της χώρας του». Αρνείται ότι
είχε οποιοδήποτε σχέδιο εκδίωξης των Αλβανών από το Κόσοβο. Υποστηρίζει ότι η
μαζική φυγή τους προκλήθηκε από δύο αίτια: τις επιθέσεις που εξαπέλυσε ο UCK
και τους βομβαρδισμούς του ΝΑΤΟ. Δείχνει φωτογραφίες «παράπλευρων απωλειών»
των αεροπορικών επιδρομών. Υπογραμμίζει τον ηρωικό χαρακτήρα της άμυνας των
Σέρβων. 
Το ντοκιμαντέρ

Παρένθεση: Ο γερμανικός σταθμός ARD θα εκδώσει λίγο αργότερα μία ανακοίνωση
διαμαρτυρίας, λέγοντας ότι νιώθει «εξαπατημένος» διότι σκοπός του ντοκιμαντέρ
ήταν να στηλιτεύσει τη χρησιμοποίηση των ΜΜΕ από τις δυτικές κυβερνήσεις και
όχι να υπηρετήσει τη σερβική προπαγάνδα. 
Ο Σλόμπονταν Μιλόσεβιτς συνεχίζει την απολογία του, ο τόνος της φωνής του
γίνεται ολοένα και πιο δηκτικός, πού και πού η οργή τον παρασύρει, χτυπάει με
δύναμη τη γροθιά του στο τραπέζι. «Δεν έχετε τίποτε», λέει στους εισαγγελείς.
«Θέλετε απλώς να εφεύρετε πράγματα. Αυτή είναι μία πολιτική δίκη, δεν έχει
καμία σχέση με τον νόμο». 
Και εξηγεί: «Όλοι όσοι με υποστήριξαν - η κυβέρνηση, το Κοινοβούλιο, διάφορες
πολιτικές οργανώσεις, τα ΜΜΕ - όλοι βρίσκονται εδώ ως κατηγορούμενοι. Οι
πολίτες βρίσκονται εδώ ως κατηγορούμενοι, πολίτες που μου προσέφεραν τη μαζική
υποστήριξή τους και εξέλεξαν τους εκπροσώπους τους σε ελεύθερες πολυκομματικές
εκλογές. Συμφωνούμε σε ένα σημείο, ότι η στάση μου ήταν η έκφραση της λαϊκής
βούλησης. Αλλά η κατηγορούσα αρχή κατηγορεί τον πληθυσμό ότι με υποστήριξε,
και επιτρέψτε μου να πω ότι η συμπεριφορά μου εδώ είναι και αυτή μία έκφραση
της λαϊκής βούλησης». 
«Στη δίκη αυτή», λέει, «δεν υπάρχει το παραμικρό στοιχείο ισοτιμίας. Εγώ έχω
μόνο ένα τηλέφωνο, ενώ εσείς έχετε πίσω σας έναν πελώριο μηχανισμό. Μου ζητάτε
να κολυμπήσω σε έναν αγώνα 100 μέτρων με τα χέρια και τα πόδια μου δεμένα». 
Χείμαρρος

Υπερασπίζεται την πολιτική που εφάρμοσε στη διάρκεια της δεκαετούς κυριαρχίας
του. «Η Αμερική διασχίζει τον κόσμο προκειμένου να πολεμήσει εναντίον της
τρομοκρατίας στο Αφγανιστάν, αλλά το να καταπολεμά κανείς την τρομοκρατία στην
καρδιά της ίδιας του της χώρας θεωρείται έγκλημα». Υπεραμύνεται των Σέρβων.
«Οι Σέρβοι δεν ξεκίνησαν ποτέ κανέναν πόλεμο, δεν άρχισαν ποτέ καμία σύρραξη.
Ο πόλεμος της Βοσνίας ξεκίνησε από τη δολοφονία του πατέρα μιας νύφης στη
διάρκεια ενός γάμου στο Σαράγεβο... Ο πόλεμος της Κροατίας ξεκίνησε από
επιθέσεις εναντίον Σέρβων... Είναι παραλογισμός να κατηγορείται το στρατόπεδο
που δεν είναι υπεύθυνο για τον πόλεμο». Κατακεραυνώνει τη Δύση, κατηγορεί τις
δυτικές χώρες ότι υπονόμευσαν εσκεμμένα τη Γιουγκοσλαβική Ομοσπονδία
ενθαρρύνοντας την απόσχιση της Βοσνίας το 1992. Και ολοκληρώνει την πρώτη
ημέρα της απολογίας του απευθυνόμενος προσωπικά στους δικαστές και τους
εισαγγελείς του Διεθνούς Ποινικού Δικαστηρίου της Χάγης: «Τη Γιουγκοσλαβία την
διέλυσαν τα αφεντικά σας».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17268N162</ED>
<ID>
ID:306478

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N16&aa=2</URL></REF>


Article

<CATEGORY>vin07</CATEGORY>

 <H2>Φρένο στην απόπειρα του Βελγίου να δικάσει εγκληματίες πολέμου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το Διεθνές Δικαστήριο της Χάγης αποφάνθηκε χθες ότι το Βέλγιο δεν μπορεί να
δικάζει πρώην και εν ενεργεία ξένους ηγέτες για εγκλήματα πολέμου επειδή τα
πρόσωπα αυτά χαίρουν διπλωματικής ασυλίας. Η απόφαση αυτή συνιστά σοβαρό
πλήγμα για την απόπειρα του Βελγίου να δικάσει τον Ισραηλινό πρωθυπουργό Αριέλ
Σαρόν για τις σφαγές, το 1982, στους παλαιστινιακούς καταυλισμούς Σάμπρα και
Σατίλα, αλλά και άλλων ξένων ηγετών, όπως ο Γιάσερ Αραφάτ και ο Φιντέλ Κάστρο. 
Το δικαστήριο του ΟΗΕ διέταξε το Βέλγιο να ακυρώσει ένα διεθνές ένταλμα
σύλληψης που είχε εκδώσει τον Απρίλιο του 2000 εναντίον του Αμπντουλάγε
Γερόντια Ντομπάσι, πρώην υπουργού Εξωτερικών του Κονγκό, ο οποίος καταζητείται
στο Βέλγιο σε σχέση με τον φόνο εκατοντάδων μελών της φυλής των Τούτσι το
1998. Η απόφαση αυτή αναμένεται να ακυρώσει τις δίκες νυν και πρώην ξένων
ηγετών για εγκλήματα πολέμου, η διαδικασία για τις οποίες είχε αρχίσει στο
Βέλγιο. 
Ο νόμος 
Οι δίκες αυτές βασίζονταν σε ένα μοναδικό στον κόσμο νόμο του 1993 που
εξουσιοδοτεί τα βελγικά ποινικά δικαστήρια να εκδικάζουν υποθέσεις εγκλημάτων
πολέμου, ανεξάρτητα από το πού διαπράχθηκαν και ποιος τα διέπραξε (το 1999 ο
νόμος επεκτάθηκε για να καλύψει και υποθέσεις γενοκτονίας και εγκλημάτων κατά
της ανθρωπότητας). Δικαστής των Βρυξελλών πρόκειται να αποφανθεί στις 6
Μαρτίου αν η υπόθεση του Σαρόν θα πρέπει να εκδικαστεί, ενώ εκκρεμούν ενώπιον
της βελγικής δικαιοσύνης προσφυγές κατά του Παλαιστίνιου ηγέτη Γιάσερ Αραφάτ,
του προέδρου της Κούβας Φιντέλ Κάστρο, του προέδρου του Ιράκ Σαντάμ Χουσεΐν,
του προέδρου της Ακτής του Ελεφαντοστού Λοράν Γκμπάγκμπο και του πρώην
προέδρου του Ιράν Χασεμί Ραφσαντζανί. 
Η πρώτη δίκη που διεξήχθη με βάση τον εν λόγω βελγικό νόμο ολοκληρώθηκε
πέρυσι, όταν τέσσερις πολίτες της Ρουάντας, ανάμεσα στους οποίους δύο
καθολικές μοναχές, τιμωρήθηκαν με ποινές μακροχρόνιας κάθειρξης από δικαστήριο
των Βρυξελλών για τον ρόλο τους στις σφαγές που διαπράχθηκαν το 1994 στη χώρα τους.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17268N163</ED>
<ID>
ID:306507

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N16&aa=3</URL></REF>


Article

<CATEGORY>vin07</CATEGORY>

 <H2>Στο σκαμνί η... αστυνομία
</H2><H4>Διαβόητος κατά συρροήν δολοφόνος της Γαλλίας συνελήφθη τυχαία!
</H4>
«Πατρίς Αλέγκρ, είστε ένα κτήνος!». Στο εδώλιο ο καθ' έξιν και κατά συρροήν
δολοφόνος άκουσε με απάθεια την οργισμένη κραυγή της αδελφής ενός από τα πολλά
του θύματα. Όμως, σε αυτή τη δίκη δεν δικάζεται μόνο αυτός, αλλά και η γαλλική αστυνομία.

Ο δολοφόνος. Έδρασε 9 χρόνια ανενόχλητος, ώσπου να τον συλλάβουν οι Γάλλοι...
Κλουζό 
Πρόσωπο με πρόσωπο στη δίκη που συγκλονίζει τη Γαλλία βρέθηκαν δολοφόνος και
μάρτυρας κατηγορίας. Η αδελφή της, η Μαρτίν, είχε βρεθεί δεμένη, χτυπημένη και
καμένη ανάμεσα στις στάχτες από το κρεβάτι της, με ένα πιστόλι στο πλάι της
και ένα ξεσκισμένο και ματωμένο σουτιέν στο πάτωμα. Ο αστυνόμος Φιλίπ Πορτά,
στον οποίο ανατέθηκε η υπόθεση, κατέληξε ύστερα από επτά μήνες ερευνών στο
συμπέρασμα: αυτοκτονία. Ακόμη και ο επιθεωρητής Κλουζό θα τα είχε καταφέρει
καλύτερα. 
«Προσπάθησα να φωνάξω, να ουρλιάξω και να πω ότι είχε κάνει λάθος», λέει η
Μαρί-Λουίζ, αδελφή της άτυχης Μαρτίν Ματιάς. «Πολέμησα για να φανεί η αλήθεια.
Γιατί ήταν ολοφάνερο πως η αδελφή μου είχε δολοφονηθεί». 
Ολοφάνερο για όλους, εκτός από την αστυνομία και τη χωροφυλακή. Η περίπτωση
της Μαρτίν ήταν μία μόνο από τις πολλές γκάφες που διέπραξαν οι διωκτικές
αρχές στην υπόθεση του πιο διαβόητου κατά συρροήν δολοφόνου της Γαλλίας, του
Πατρίς Αλέγκρ. Τη μια οι αστυνομικοί ξέχασαν να τον ανακρίνουν. Την άλλη τον
συνέλαβαν και τον άφησαν να φύγει. Κατόπιν συνέλαβαν αντί γι' αυτόν έναν φίλο
του. Δυο από τα εγκλήματά του χαρακτηρίστηκαν «αυτοκτονίες» και έπαυσε η
δίωξη. 
Ύστερα από οκτώ χρόνια χαμένων ευκαιριών, οι αστυνομικοί έπεσαν τελικά πάνω
στον Αλέγκρ το φθινόπωρο του 1997 και ξαφνιάστηκαν όταν τον άκουσαν να
ομολογεί πως είχε σκοτώσει τη Μαρτίν. 
Τη Δευτέρα άρχισε η δίκη του στην Τουλούζη για τον βιασμό και φόνο πέντε
γυναικών και για τον βιασμό μιας άλλης. Αν και δεν μπορούν να το αποδείξουν,
οι αστυνομικοί πιστεύουν πως έχει διαπράξει και άλλους πολλούς φόνους. Στο
εδώλιο του κατηγορουμένου κάθεται ένας γεροδεμένος άνδρας 33 ετών, που
κυνηγούσε τα θύματά του και έπαιζε με αυτά σαν τη γάτα με το ποντίκι και που
έχει ομολογήσει τα εγκλήματά του χωρίς να δείξει καμιά μεταμέλεια. Αν βρεθεί
ένοχος, θα καταδικαστεί σε ισόβια δεσμά. 
Σε αυτή τη δίκη, όμως, δεν δικάζεται μόνο ο Πατρίς Αλέγκρ. Δικάζεται ολόκληρη
η γαλλική αστυνομία.

Την ώρα που οι διεκδικητές της γαλλικής προεδρίας έχουν αναγάγει την άνοδο της
εγκληματικότητας σε κεντρικό ζήτημα της προεκλογικής εκστρατείας τους, η
αστυνομική ηγεσία επικαλείται την έλλειψη οικονομικών πόρων για τα προβλήματά
της. Όμως, οι επικριτές της προτιμούν να τονίζουν την ανεπάρκειά της. 
Πανούργος εγκληματίας 
Ο Αλέγκρ έκανε τον πρώτο φόνο του το 1989, δολοφονώντας τη Βαλερί Ταριότ, 21
ετών, που βρέθηκε στο διαμέρισμά της γυμνή, με σημάδια στον λαιμό και με ένα
μαντήλι χωμένο βαθιά στο λαρύγγι της. Αστυνομικό συμπέρασμα: αυτοκτονία. Οκτώ
χρόνια αργότερα, η ίδια τύχη περίμενε τη Μαρτίν. Και το ίδιο συμπέρασμα. Οι
αστυνομικοί λένε πως επρόκειτο για έναν πολύ πανούργο εγκληματία. Όμως, πόσο
πανούργος είναι κάποιος που αφήνει παντού ίχνη και αίμα από το οποίο μπορεί να
εντοπιστεί το DNA του; Η συνέχεια στο δικαστήριο (τόσο για τον Πατρίς Αλέγκρ
όσο και για τη γαλλική αστυνομία).
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17268N171</ED>
<ID>
ID:306429

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N17&aa=1</URL></REF>


Article

<CATEGORY>vin07</CATEGORY>

 <H2>Βαριές κατηγορίες για τα Βόλβο
</H2>
Ύποπτα αυτοκίνητα. Ο πρόεδρος της Βόλβο Χανς - Όλοφ Όλσον παρουσιάζει νέο μοντέλο

Πολλά μοντέλα αυτοκινήτων Volvo εκθέτουν τους επιβάτες τους σε μαγνητικά πεδία
που μπορεί να προκαλέσουν λευχαιμία στα παιδιά και αποβολές, υποστηρίζει ένας
εμπειρογνώμονας τον οποίο επικαλείται στο χθεσινό φύλλο της η σουηδική
εφημερίδα «Expressen». 
Η Volvo διέψευσε τις πληροφορίες αυτές, υπογραμμίζοντας ότι το επίπεδο αυτών
των μαγνητικών πεδίων είναι σημαντικά κατώτερο των προδιαγραφών ασφαλείας. 
Σύμφωνα με τον Κγελ Χάνσον Μιλντ, καθηγητή και ερευνητή του κυβερνητικού
Εθνικού Ινστιτούτου της Σουηδίας για τη Ζωή στην Εργασία, τα μοντέλα S80, V70
και S60 της σουηδικής εταιρείας είναι εξοπλισμένα με μια μπαταρία τοποθετημένη
στο πίσω μέρος του οχήματος, κάτι που είναι πολύ σπάνιο. 
Τα καλώδια που πηγαίνουν προς τα εμπρός για να τροφοδοτήσουν τον πίνακα
οργάνων δημιουργούν, σύμφωνα με τον ίδιο, ένα μαγνητικό πεδίο «πολύ ισχυρό και
εν δυνάμει επικίνδυνο». 
Η λευχαιμία 
«Οι ακτινοβολίες αυτών των μαγνητικών πεδίων μπορεί να προκαλέσουν λευχαιμίες
σε παιδιά ή αποβολές», προσθέτει η εφημερίδα. 
«Απλώς η τοποθέτηση της μπαταρίας μπροστά θα αρκούσε για να μειωθεί αυτός ο
κίνδυνος, αλλά, μολονότι η εταιρεία το γνωρίζει από το 1997, δεν έχει κάνει
τίποτε», υπογραμμίζεται στην έκθεση του καθηγητή Μιλντ. 
Σύμφωνα με τη Volvo, πάντως, οι πληροφορίες αυτές είναι απολύτως εσφαλμένες.
«Ουδέποτε υπήρξε τεκμηριωμένη περίπτωση ανθρώπου που προσβλήθηκε από καρκίνο
εξαιτίας ενός μαγνητικού πεδίου σε αυτοκίνητο», υπογράμμισε ο εκπρόσωπος της
εταιρείας Λέναρτ Στρεμ. 
«Παντού στην καθημερινή ζωή είμαστε εκτεθειμένοι σε μαγνητικά πεδία. Αυτά που
υπάρχουν στα αυτοκίνητά μας είναι 10 έως 100 φορές κατώτερα των μέγιστων
επιπέδων που καθορίζονται από όλες τις πρόσφατες οδηγίες της Ευρωπαϊκής Ένωσης».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17268N172</ED>
<ID>
ID:306479

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N17&aa=2</URL></REF>


Article

<CATEGORY>vin07</CATEGORY>

 <H5>ΗΝΩΜΕΝΕΣ ΠΟΛΙΤΕΙΕΣ
</H5><H2>Δημιούργησαν γάτα-κλώνο στο Τέξας
</H2>
Μια γάτα κλωνοποιήθηκε πριν από λίγους μήνες στο Τέξας, στο πλαίσιο
ερευνητικού προγράμματος με τον τίτλο CopyCat, γράφει στο χθεσινό της φύλλο η
εφημερίδα «Γουωλ Στρητ Τζέρναλ». Είναι η πρώτη φορά που κλωνοποιείται ένα
κατοικίδιο ζώο. Η Texas Α&Μ, η εταιρεία που κλωνοποίησε τη γάτα, δεν
πρόκειται να προβεί σε επίσημη ανακοίνωση μέχρις ότου αποδειχθεί ότι το ζώο
είναι υγιές και ότι αποτελεί πιστό γενετικό αντίγραφο του αρχικού ζώου. 
Ο Τζον Σπέρλινγκ, ένας χρηματιστής ηλικίας 81 ετών που χρηματοδοτεί το
πρόγραμμα, δήλωσε στην εφημερίδα ότι σκοπεύει να προσφέρει τη σχετική
τεχνολογία σε πλούσιους ιδιώτες που θέλουν να αντικαταστήσουν τα αγαπημένα
τους κατοικίδια.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17268N173</ED>
<ID>
ID:306508

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N17&aa=3</URL></REF>


Article

<CATEGORY>vin07</CATEGORY>

 <H5>ΤΟΥΡΚΙΑ
</H5><H2>Η Ε.Ε. ζητεί περισσότερες αλλαγές
</H2>
«Η ΕυρωπαΪκή Ένωση επιθυμεί την ένταξη της Τουρκίας και η θέση της είναι
σαφής», δήλωσε χθες από την Άγκυρα, μετά τη συνάντηση που είχε με τον Τούρκο
υπουργό Εξωτερικών Ισμαήλ Τζεμ, ο αρμόδιος για τη διεύρυνση επίτροπος της Ε.Ε.
Γκίντερ Φερχόιγκεν. 
«Οι ενταξιακές διαπραγματεύσεις, όμως, θα αρχίσουν μόνον αφότου πληρωθούν τα
κριτήρια της Κοπεγχάγης». Ο Φερχόιγκεν αναγνώρισε πως η Τουρκία έχει σημειώσει
κάποια πρόοδο στην πορεία των μεταρρυθμίσεων για τη βελτίωση των ανθρωπίνων
δικαιωμάτων. 
Επισήμανε, ωστόσο, πως τα βήματα αυτά απέχουν από τις προσδοκίες των «15» και
πως η Ε.Ε. περιμένει από την Τουρκία να επιταχύνει τις μεταρρυθμίσεις για την
κατάργηση της θανατικής ποινής και για τα δικαιώματα στην εκπαίδευση. 
Την ίδια ώρα, ο διάσημος Αμερικανός γλωσσολόγος και συγγραφέας Νόαμ Τσόμσκι
στηλίτευε, από το Ντιγιαρμπακίρ όπου βρίσκεται, την άρνηση της Τουρκίας να
αναγνωρίσει τα πολιτιστικά δικαιώματα των Κούρδων και καλούσε την τουρκική
κυβέρνηση να θέσει τέρμα στην «πολιτική καταστολής» εναντίον τους.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17268N174</ED>
<ID>
ID:306530

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N17&aa=4</URL></REF>


Article

<CATEGORY>vin07</CATEGORY>

 <H5>ΑΣΙΓΕ ΖΕΫΜΠΕΚ
</H5><H2>Πρόσωπα
</H2><H2>Μια ιστορία βιασμού και βασανιστηρίων
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πριν από πέντε χρόνια, τούρκοι αστυνομικοί βίασαν στο τμήμα την Ασιγέ
Ζεϋμπέκ και την έκλεισαν στη φυλακή. Η νεαρή γυναίκα εξακολουθεί να περιμένει
τη δίκη της. 
Ασιγέ Ζεϋμπέκ. Πέντε χρόνια χωρίς δίκη στις τουρκικές φυλακές

Η Ασιγέ ήταν 26 χρόνων και νιόπαντρη όταν συνελήφθη, τον Φεβρουάριο του 1997.
Κατηγορήθηκε για διασυνδέσεις με το απαγορευμένο Μαρξιστικό Λενινιστικό
Κομμουνιστικό Κόμμα και απειλήθηκε με 18 χρόνια κάθειρξη. Στη διάρκεια της
14ήμερης κράτησής της στην Ασφάλεια της Κωνσταντινούπολης, υπέστη βασανιστήρια
και ομαδικό βιασμό. Είχε αρνηθεί τις κατηγορίες και είχε ζητήσει να δει τον
δικηγόρο της και να επικοινωνήσει με την οικογένειά της, αλλά οι αστυνομικοί
την περιγέλασαν και της έδωσαν μολύβι και χαρτί για να «ομολογήσει». Όταν
αρνήθηκε και πάλι, τη γύμνωσαν και της είπαν πως θα δοκιμάσει «την κρεμάλα».
Της έδεσαν τα μάτια και τα χέρια και την κρέμασαν από το ταβάνι. Μετά μπήκαν
κι άλλοι στο δωμάτιο κι άρχισαν να τη βρίζουν χυδαία. «Με πέταξαν στο πάτωμα.
Το ένιωθα παγωμένο στο πετσί μου, αλλά εγώ ίδρωνα. Προσπάθησα να ελευθερωθώ,
αλλά με κλώτσησαν. Προσπάθησα να φωνάξω, αλλά η φωνή που έβγαινε σαν να μην
ήταν η δική μου. Στ' αυτιά μου όλες αυτές οι λέξεις, όλες αυτές οι βρώμικες
λέξεις που τις επαναλάμβαναν ξανά και ξανά... Αφού με βίασαν απόμεινα εκεί,
στο πάτωμα ... Το μόνο που ήθελα ήταν να πεθάνω». 
Αυτό συνέβη στην Τουρκία που από το 1999 έχει γίνει δεκτή ως υποψήφια για την
Ευρωπαϊκή Ένωση, σημειώνει η Αν Σεμπά στους βρετανικούς «Τάιμς». Για μήνες η
Ασιγέ βρισκόταν σε κατάσταση σοκ. Έμεινε 45 κιλά και φοβόταν μήπως τρελαθεί.
Άρχισε όμως να γράφει για τα δεινά της και το ημερολόγιο που κρατούσε
λειτούργησε ως ψυχοθεραπεία. Ο εκδότης της, ένας συγκρατούμενός της, της
πρότεινε να το κάνει βιβλίο και έβγαλε το χειρόγραφο λαθραία από τη φυλακή. Το
βιβλίο εκδόθηκε το 1999 («Μια ιστορία βιασμού με βασανιστήρια», Ceylan
Publishers, Κωνσταντινούπολη), πούλησε 10.000 αντίτυπα και ενθάρρυνε πολλές
γυναίκες (και μερικούς άνδρες) να μιλήσουν για τις δικές τους εμπειρίες
βιασμού και σεξουαλικής κακοποίησης από αστυνομικούς. Οδήγησε επίσης στη δίκη
οκτώ αστυνομικών το 1999, οι οποίοι αθωώθηκαν «ελλείψει αποδείξεων»... 
Μήπως θα άξιζε να ενταχθεί η Τουρκία στην Ε.Ε. έστω και μόνο για να σωθούν
άνθρωποι σαν την Ασιγέ; Ο σύζυγός της, ο Νερντάλ Γκιουζέλ, συνελήφθη δύο
χρόνια έπειτα από εκείνη και εκτίει ισόβια για «τρομοκρατία». Κατά την
εξέγερση στις τουρκικές φυλακές, τον Δεκέμβριο του 2000, η Ασιγέ τραυματίσθηκε
στην πλάτη και στο πόδι από σφαίρες. Έμεινε μήνες παράλυτη και σήμερα
κουτσαίνει. Ως τώρα έχει κάνει σύντομες εμφανίσεις στο δικαστήριο - η επόμενη
είναι προγραμματισμένη για τις 27 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17268N181</ED>
<ID>
ID:306430

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N18&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Στο όνομα των αμερικανικών αξιών
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Μερικές φορές, ο πόλεμος δεν είναι μόνο ηθικά επιτρεπτός αλλά και ηθικά
αναγκαίος, για να απαντήσει σε ατιμωτικές πράξεις βίας, μίσους και αδικίας.
Αυτό ακριβώς συμβαίνει σήμερα». 
Τρομοκρατία. «Ποιος είπε ότι η εξωτερική πολιτική είναι δύσκολη;» (του Πατρίκ Σαπάτ)

Να που ο πρόεδρος Μπους κατάφερε ΚΑΙ αυτό: να στρατολογήσει στο πλευρό του και
ένα μέρος της (μετριοπαθούς) διανόησης της Αμερικής. Την ώρα που οι
στρατιωτικοί παραδέχονται ότι τα λάθη τους που οδηγούν σε θανάτους αμάχων στο
Αφγανιστάν είναι περισσότερα απ' όσα περίμεναν, την ώρα που φουντώνουν οι
αντιδράσεις σε όλο τον κόσμο τόσο για τη σημερινή εξωτερική πολιτική των
Ηνωμένων Πολιτειών όσο και για τα σχέδιά τους να επεκτείνουν τις συγκρούσεις
σε άλλες χώρες, εξήντα αμερικανοί διανοητές υπογράφουν μια Επιστολή υπέρ του
πολέμου. Ο τίτλος της είναι «Επιστολή της Αμερικής», και εκείνοι που την
υπογράφουν εξηγούν και δικαιολογούν την απόφαση της χώρας τους να κηρύξει τον
πόλεμο μετά τις επιθέσεις της 11ης Σεπτεμβρίου. 
Την ώρα λοιπόν που ο «σημαντικότερος εν ζωή διανοούμενος» (δηλαδή ο Νόαμ
Τσόμσκι) βρίσκεται στην Τουρκία για να υπερασπιστεί τα δικαιώματα των Κούρδων,
εξήντα συνάδελφοί του, από τους οποίους οι περισσότεροι είναι καθηγητές σε
γνωστά αμερικανικά πανεπιστήμια, δηλώνουν σε κείμενό τους που δημοσιεύεται στη
Μοντ ότι θα αγωνιστούν για την υπεράσπιση των αμερικανικών αξιών.
Ανάμεσά τους, οι καθηγητές Φράνσις Φουκουγιάμα και Σάμιουελ Χάντινγκτον. Ο
Δημοκρατικός πρώην γερουσιαστής Ντάνιελ Πάτρικ Μόϊνιχαν, που θεωρείται η
«ηθική συνείδηση» της Αμερικής. Ο φιλόσοφος Μάικλ Γουόλσερ, ιστορικός της
πολιτικής σκέψης. Ο κοινωνιολόγος και «κοινοτιστής» Αμιτάι Ετζιόνι. Ο
πανεπιστημιακός Ρόμπερτ Πάτναμ, γνωστός από τη διαπίστωσή του για την
«εξαφάνιση της Αμερικής των πολιτών». 
Ποιες είναι όμως οι περίφημες «αμερικανικές αξίες»; Πολλοί συγκρατούν μόνο τον
άκρατο καταναλωτισμό, την ελευθερία με την έννοια της απουσίας κανόνων, την
αποθέωση του ατόμου ή την εξασθένηση της οικογενειακής ζωής. Αλλά υπάρχουν κι
άλλες αξίες, πολύ διαφορετικές από τις παραπάνω, επισημαίνουν οι συντάκτες του
κειμένου. Και ξεχωρίζουν τέσσερις: Την πεποίθηση ότι η ανθρώπινη αξιοπρέπεια
αποτελεί δικαίωμα κάθε ανθρώπου, άρα κάθε άνθρωπος πρέπει να αντιμετωπίζεται
ως σκοπός και όχι ως μέσον. Την πεποίθηση ότι υπάρχουν οικουμενικές ηθικές
αλήθειες που πρέπει να ισχύουν για όλους. Την πεποίθηση ότι οι διαφορές γύρω
από αυτές τις αξίες πρέπει να συζητούνται με πολιτισμένο και τεκμηριωμένο
τρόπο. Και τέλος, την ελευθερία της γνώμης και την ελευθερία της λατρείας. 
Στο όνομα αυτών των αξιών γίνεται ο πόλεμος, βεβαιώνουν οι 60 αμερικανοί
καθηγητές, εκφράζοντας την ελπίδα ότι η εξουδετέρωση της μάστιγας της
τρομοκρατίας θα επιτρέψει την οικοδόμηση της παγκόσμιας κοινότητας με βάση τη
δικαιοσύνη. Τρία (ρητορικά) ερωτήματα: Πότε ακριβώς τελειώνει αυτός ο πόλεμος;
Πότε θεωρείται νικηφόρος; Και με ποια λογική πανανθρώπινες και οικουμενικές
αξίες βαφτίζονται «αμερικανικές»;
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17268N182</ED>
<ID>
ID:306480

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N18&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Από τη ζωή μου...
</H3>
... είμαι ευχαριστημένος, τον περισσότερο καιρό. Άλλωστε, ζω στην Αμερική. Έχω
ένα καλό σπιτάκι, μερικούς καλούς φίλους και μια καλή δουλειά. Μα, να, πού και
πού με κυριεύει πικρία και λέω μέσα μου πως θα ήμουν καλύτερα αν εκείνο το
τρένο δεν μου είχε κόψει τα πόδια. Ξέρω τι σκέπτεστε. Έτσι είναι η ζωή, φίλε,
ποιος δεν έχει παράπονο από αυτή: δεν έπρεπε να είχα αφήσει εκείνη την
γκόμενα, δεν έπρεπε να είχα πουλήσει εκείνη τη μετοχή (έπρεπε να είχα πηδήξει
για να αποφύγω τη μετωπική με το τρένο). Τέτοια συμβαίνουν σε όλους. Μα, να,
μερικές φορές νιώθω λες και μονάχα εμένα με πάτησε τρένο. <H3>Οι άνθρωποι...
</H3>
... δεν πρέπει να αλλάζουν γνώμες σαν τα πουκάμισα. Μα, να, όποτε ξαναθυμάμαι
εκείνη τη στιγμή και αντηχεί πάλι στα αυτιά μου το τρίξιμο από το μέταλλο που
ξεσκίζει τη σάρκα και συντρίβει το κόκαλο, σκέπτομαι πως ίσως, αν μπορούσα να
γυρίσω πίσω το ρολόι του χρόνου, θα άλλαζα μερικά πράγματα. Ίσως αν είχα
πεταχτεί ένα δυο μέτρα πιο πέρα, να γλίτωνα τα πόδια μου, ή έστω το ένα, ή
αντί για τα πόδια, μπορεί το τρένο να μου έκοβε κανένα χέρι. Έστω και με ένα
χέρι, ο άνθρωπος μπορεί να κάνει πολλά πράγματα. Ίσως πάλι να είχα προτιμήσει
το τρένο να μη με είχε πετύχει καθόλου. <H3>Τι ανοησίες!..
</H3>
... θα μου πείτε. Βλέπει κανείς πάντα ρόδινη τη ζωή που δεν έζησε. Όμως, ποιος
ξέρει τι γυρίσματα θα μου φύλαγε, αν εξακολουθούσα τις σπουδές μου - με
υποτροφία, παρακαλώ - και αν δεν σας τα έγραφα τώρα όλα αυτά καθισμένος στο
αναπηρικό καροτσάκι μου. Μάλλον δεν θα το μάθω ποτέ. Γι' αυτό, καλύτερα
αγνοήστε όλα αυτά τα «αν». Ποιος ξέρει πώς θα ένιωθα αν μπορούσα να
ξαναπερπατήσω στην αμμουδιά ή να ανεβώ τα σκαλιά στο σπίτι της πρώην μου ή να
πάω μόνος μου στην τουαλέτα; Ό,τι έγινε, έγινε. Μα, να, πού και πού, όλους μάς
κυριεύουν τέτοια συναισθήματα. Σκέπτεσαι όσα συνέβησαν στη ζωή σου, τους
ανθρώπους που γνώρισες, τις δουλειές που δούλεψες, τα τρένα που πέρασαν από
πάνω σου, και αναρωτιέσαι πώς θα ήσουν αν όλα αυτά είχαν συμβεί διαφορετικά. <H3>Η πνευματική μου...
</H3>
... διαύγεια είναι βέβαια ακέραιη, γι' αυτό μπορώ και κάνω τέτοιες σκέψεις.
Δεν μου αρέσουν οι άνθρωποι που μετανιώνουν. Γι' αυτό χαίρομαι που βλέπω τους
ηγέτες μας να δηλώνουν χωρίς ίχνος μετάνοιας πως, μολονότι χάσαμε 2.800 ψυχές
στη Νέα Υόρκη, μολονότι δεν μπόρεσαν να πιάσουν τους «δικούς μας» τρομοκράτες
στη δική μας χώρα, θα υποχρεώσουν όλες τις άλλες χώρες του κόσμου να πιάσουν
τους δικούς τους. Δεν πρέπει να μετανιώνει κανείς. Μα αρκετά σας κούρασα με τα
δικά μου. Όχι, σταθείτε! Μη φεύγετε. Βάλτε ένα χεράκι. Νομίζω πως πρέπει να
πάω στην τουαλέτα. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17268N183</ED>
<ID>
ID:306509

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N18&aa=3</URL></REF>


Article

<CATEGORY>vin08</CATEGORY>

 <H2>Κύμα ανατιμήσεων </H2><H4>Προβληματίζει η εαρινή έφοδος ακρίβειας στην αγορά </H4>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Μεγάλες βιομηχανίες αθέτησαν τις συμφωνίες τους με την κυβέρνηση για
συγκράτηση των τιμών στην αγορά, ενώ ο κίνδυνος εαρινής εφόδου ακρίβειας
προβληματίζει έντονα το οικονομικό επιτελείο. 
Τη Δευτέρα ο υπουργός Ανάπτυξης κ. Α. Τσοχατζόπουλος θα έχει συνάντηση με
εκπροσώπους της βιομηχανίας και του εμπορίου για το πρόβλημα που έχει
δημιουργηθεί. 
Σύμφωνα με στοιχεία που έδωσε χθες στη δημοσιότητα ο υφυπουργός Ανάπτυξης
(Τομέας Εμπορίου) κ. Χρ. Θεοδώρου για την εξέλιξη των τιμών σε 25 είδη
διατροφής: 
* σε σχέση με τον Σεπτέμβριο η διακύμανση των τιμών ήταν 2,5% έως
12,3%. 
* Στο διάστημα Ιανουαρίου 2001 - Ιανουαρίου 2002 οι μεταβολές τιμών
ήταν 4,1% έως 20,1%. 
* Στο διάστημα Δεκεμβρίου 2001 - Ιανουαρίου 2002 οι διακυμάνσεις ήταν
-2 % έως 3,5%. 
Η συμφωνία κυρίων 
Η ανησυχία της κυβέρνησης συνδέεται με το γεγονός ότι την 1.3.2002 «εκπνέει» η
συμφωνία για τις τιμές, αλλά τελειώνει και η υποχρέωση διπλής αναγραφής τιμών
(σε δραχμές και ευρώ). 
Ήδη, βιομηχανίες και αλυσίδες καταστημάτων προεξοφλούν νέες ανατιμήσεις 3%-4%,
ενώ όπως είπε χθες ο κ. Θεοδώρου, αναμένεται να υπάρξει από πλευράς
επιχειρήσεων «αυτοσυγκράτηση» και αυξήσεις τιμών σε ποσοστό που υπολογίζεται
να είναι κάτω από τον αναμενόμενο πληθωρισμό. 
Ως βασικά αίτια των πληθωριστικών πιέσεων αναφέρονται κυρίως τα καύσιμα και τα
οπωροκηπευτικά, αλλά από τον άλλο μήνα αναμένεται αποκλιμάκωση. 
Έλεγχος 
Έρευνα για τις ανατιμήσεις σε ιδιωτικά εκπαιδευτήρια (σχολεία, φροντιστήρια,
τεχνικές σχολές) κάνουν οι υπηρεσίες του υπουργείου Ανάπτυξης. 
Στις περιπτώσεις που οι αυξήσεις διδάκτρων υπερβαίνουν το 3,5%, θα
επιβάλλονται, τονίζεται, πρόστιμα έως και 7% του τζίρου. 
Μέσα στις προσεχείς μέρες υπολογίζονται αυξήσεις και σε τιμές φαρμάκων. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17268N391</ED>
<ID>
ID:306437

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N39&aa=1</URL></REF>


Article

<CATEGORY>vin08</CATEGORY>

 <H2>Ανησυχία στη ΓΣΕΕ για τον πληθωρισμό
</H2>
Νέα δεδομένα στις διαπραγματεύσεις για τη νέα Εθνική Γενική Συλλογική Σύμβαση
Εργασίας δημιουργούνται μετά τις εκτιμήσεις του υπουργού Οικονομίας Νίκου
Χριστοδουλάκη ότι ο πληθωρισμός θα ξεπεράσει τον Ιανουάριο το 4%. Η ΓΣΕΕ σε
σχετική ανακοίνωσή της τονίζει ότι το γεγονός αυτό προκαλεί ανησυχία στους
εργαζομένους και επιβαρύνει τα εισοδήματά τους και ζητεί ένα μείγμα
οικονομικής πολιτικής που θα επιτυγχάνει να συγκρατήσει τον πληθωρισμό, αλλά
και να οδηγεί σε ταχείς ρυθμούς ανάπτυξης της οικονομίας και της απασχόλησης.
Η ΓΣΕΕ καταλογίζει ευθύνες στο οικονομικό επιτελείο της κυβέρνησης και το
καλεί να επεξεργαστεί άμεσα μέτρα αποκλιμάκωσης του πληθωρισμού. Καταλογίζει
επίσης ευθύνες στους επιχειρηματίες, τους οποίους καλεί να τηρήσουν τους
κανόνες και τις συμφωνίες.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17268N392</ED>
<ID>
ID:306485

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N39&aa=2</URL></REF>


Article

<CATEGORY>vin08</CATEGORY>

 <H2>Άνοδος τιμής πετρελαίου
</H2>
Ξεπέρασε χθες τα 21 δολάρια ανά βαρέλι η τιμή του αργού πετρελαίου, καθώς οι
διεθνείς αγορές ανησύχησαν από την επιθετική ρητορική της αμερικανικής
κυβέρνησης εναντίον του Ιράκ και την απειλή αμερικανικής στρατιωτικής
επέμβασης στη χώρα του Σαντάμ Χουσεΐν. Στην αγορά ενέργειας του Λονδίνου η
τιμή του αργού πετρελαίου σημείωνε χθες το μεσημέρι αύξηση 29 σεντς και
διαμορφωνόταν στα 21,21 δολάρια ανά βαρέλι. Αργότερα, ωστόσο, είχε υποχωρήσει
στα 20,88 δολάρια ανά βαρέλι, σημειώνοντας πτώση τεσσάρων σεντς. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17268N393</ED>
<ID>
ID:306515

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N39&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Στάθμευση με χρονο-χρέωση τώρα... </H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Δεν είναι μόνο ότι το πρώτο «καπέλο» σε ευρώ μπήκε στα πάρκινγκ. 
Είναι ότι από το 2000 υπήρχε ρύθμιση (με αγορανομική διάταξη) που κανένας δεν
εφαρμόζει. 
Τον περασμένο μήνα ο νέος υφυπουργός (για την αγορά) έδωσε εντολή να...
ενεργοποιηθεί η διάταξη μετά τις αποκαλύψεις για την κερδοσκοπία. 
Και πάλι όμως η οικονομία της αγοράς επιμένει και στα πάρκινγκ. 
Χθες όμως δόθηκε εντολή για «καμπάνες», αν δεν συμμορφωθούν. 
Άλλωστε, υπάρχει ζήτημα ανταγωνισμού: 
Λίγα τα γκαράζ (υπαίθρια και στεγασμένα) στο κέντρο, χιλιάδες τα Ι.Χ. και η
διάταξη λέει τι προβλέπει: 
Τα πάρκινγκ πρέπει να λειτουργούν με χρονοχρέωση αφού «η τιμή παραμονής στο
πάρκινγκ καθορίζεται συγκεκριμένα για κάθε ώρα λειτουργίας». 
Η συνέχεια στους τιμοκαταλόγους στην είσοδο που πρέπει να είναι αναρτημένοι σε
εμφανή θέση. 
Και οι τιμές δεν μπορεί να είναι ίδιες σε όλα τα μαγαζιά. 
Το καπέλο όμως... 
ΥΓ: Έχει την ώρα του. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17268N394</ED>
<ID>
ID:306543

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N39&aa=4</URL></REF>


Article

<CATEGORY>vin08</CATEGORY>

 <H2>Ολονύκτιο θρίλερ για Ολυμπιακή </H2><H4>Πιθανότατα αποχώρησε ο ένας εκ των τριών μετόχων της ΙΑS </H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ολονύκτιο θρίλερ για την ιδιωτικοποίηση της Ολυμπιακής Αεροπορίας βρισκόταν
σε εξέλιξη έως και τις πρωινές ώρες σήμερα Παρασκευή, ενώ οι οριστικές
αποφάσεις της κυβέρνησης για το όλο εγχείρημα αναμένεται να ληφθούν την
ερχόμενη Δευτέρα. 
Χτες, μια μέρα πριν από την εκπνοή του διαγωνισμού για την ιδιωτικοποίηση της
εταιρείας - διαρκεί πάνω από ένα χρόνο - η κοινοπραξία Integrated Airlines
Solutions (IAS), η τελευταία που απέμεινε σε αυτόν διεκδικώντας το 51% των
μετοχών του ομίλου της Ο.Α., φάνηκε να αντιμετωπίζει προβλήματα. 
Οι μέτοχοί της τελικά απέμειναν δύο (ο επιχειρηματίας κ. Παύλος Βαρδινογιάννης
και οι πιλότοι της Ο.Α.), καθώς οι άλλοι επιχειρηματίες που μετείχαν σε αυτήν
(Αυστραλοί και Έλληνες) αποχωρούσαν μέχρι και την τελευταία στιγμή. Οι
εναπομείναντες στην IAS προσπαθούσαν να καλύψουν τα οικονομικά κενά που άφηναν
οι αποχωρούντες. 
Αποχώρηση Φέσσα 
Τις τελευταίες ημέρες στην IAS, που αρχικά είχε εμφανιστεί ως κοινοπραξία
αυστραλιανών συμφερόντων, είχαν απομείνει o κ. Π. Βαρδινογιάννης (συμμετέχει
με 80,5 εκατ. ευρώ), ο επιχειρηματίας Δ. Φέσσας (με 11,5 εκατ. ευρώ) και οι
πιλότοι της Ολυμπιακής (με 10 εκατ. ευρώ). 
Χτεσινοβραδινές φήμες, που όμως δεν ήταν εύκολο να διασταυρωθούν, ανέφεραν ότι
από την κοινοπραξία αποχώρησε ξαφνικά ο κ. Φέσσας και πως το ποσό των 11,5
εκατ. ευρώ που θα κατέθετε για την εξαγορά της Ο.Α. προσπαθούσε να καλύψει ο
κ. Βαρδινογιάννης. 
Οι τραπεζικές εγγυήσεις 
Σημειώνεται, ότι για χτες είχαν προγραμματιστεί οι τελευταίες διαβουλεύσεις
μεταξύ του συμβούλου της κυβέρνησης CSFB και των εκπροσώπων της κοινοπραξίας
IAS, προκειμένου οι τελευταίοι να προσκομίσουν τις απαραίτητες τραπεζικές
εγγυητικές επιστολές ύψους 102 εκατ. ευρώ για την εξαγορά του 51% των μετοχών
της Ο.Α. 
Πάντως, εκπρόσωποι της κοινοπραξίας διαβεβαίωναν ότι τελικά εξασφάλισαν τα
χρήματα και κατέθεσαν τραπεζικές εγγυήσεις για ολόκληρο το ποσό των 102 εκατ.
ευρώ. Πρόσθεταν δε πως τον λόγο έχουν πλέον τα συναρμόδια υπουργεία Οικονομίας
και Μεταφορών. Όπως ανέφεραν, οι απαραίτητες τραπεζικές εγγυήσεις οι οποίες
δεν είχαν προσκομιστεί στις 31 Ιανουαρίου, αφορούσαν ένα ποσό ύψους περίπου 35
εκατομμυρίων ευρώ. Οι εγγυήσεις για το ποσό αυτό δόθηκαν από παράρτημα
ιαπωνικής τράπεζας με έδρα το Σιάτλ. 
Έλεγχος από CSFB 
Οι τελικές αποφάσεις από την πλευρά της κυβέρνησης θα ληφθούν την ερχόμενη
Δευτέρα βάσει της εισήγησης της CSFB, η οποία μέσα στο ερχόμενο διήμερο θα
διερευνήσει εάν οι εγγυητικές επιστολές της κοινοπραξίας IAS είναι
πραγματικές. Στην περίπτωση που αποδειχτεί ότι η IAS διαθέτει τελικά το ποσό
των 102 εκατ. ευρώ, θα ξεκινήσει η διαδικασία της σύνταξης και της υπογραφής
του προσυμφώνου για την πώληση της Ο.Α., διαφορετικά ο διαγωνισμός θα κηρυχθεί
άγονος. 
Πάντως, σύμφωνα με προχτεσινές δηλώσεις του υπουργού Μεταφορών κ. Χρίστου
Βερελή, η Ο.Α. χρειάζεται αναδιοργάνωση, η οποία πρέπει να γίνει άμεσα και
ανεξάρτητα από την έκβαση του διαγωνισμού ιδιωτικοποίησης. Θα προβλέπει δε
εθελουσία έξοδο των εργαζομένων, διαxωρισμό των πτητικών από τις άλλες
δραστηριότητες της εταιρείας, ρεαλιστικό πρόγραμμα δρομολογίων με διακοπή των
ζημιογόνων γραμμών, αλλαγή του κανονισμού εργασίας και των συμβάσεων κυρίως
των ιπταμένων.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17268N411</ED>
<ID>
ID:306438

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N41&aa=1</URL></REF>


Article

<CATEGORY>vin08</CATEGORY>

 <H5>ΧΕΡΑΛΝΤ ΤΡΙΜΠΙΟΥΝ
</H5><H2>Ο Παπαδήμος ένας από τους δύο επικρατέστερους για αντιπρόεδρος της ΕΚΤ
</H2>
Ως ένας από τους δύο επικρατέστερους υποψηφίους για τη θέση του αντιπροέδρου
της Ευρωπαϊκής Κεντρικής Τράπεζας προβάλλει ο διοικητής της Τραπέζης της
Ελλάδος κ. Λουκάς Παπαδήμος, σύμφωνα με δημοσίευμα της εφημερίδας
«Ιντερνάσιοναλ Χέραλντ Τρίμπιουν», από τις Βρυξέλλες. 
Η εφημερίδα επικαλείται τις δηλώσεις του κυβερνητικού εκπροσώπου κ. Χρ.
Πρωτόπαπα ότι ο κ. Παπαδήμος «αξίζει μία ευκαιρία για να κερδίσει μία θέση στο
Διοικητικό Συμβούλιο», για να επισημάνει ότι η Ελλάδα προωθεί τον δικό της
υποψήφιο, όπως έκανε και το Βέλγιο, με δηλώσεις του δικού του υπουργού
Οικονομίας κ. Ντιντιέ Ρέιντερς. Στο δημοσίευμα σημειώνεται ότι καμία από τις 6
μικρές χώρες της Ευρωπαϊκής Ένωσης έχει ένα αξίωμα στο Διοικητικό Συμβούλιο
της ΕΚΤ. Η θητεία του σημερινού αντιπροέδρου κ. Φιλίπ Νουαγιέ λήγει στις 31
Μαΐου και η διαδικασία της διαδοχής μόλις άρχισε. Στη μάχη της διαδοχής θα
συμμετάσχει πιθανώς και η Αυστρία, αναφέρει το δημοσίευμα.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17268N412</ED>
<ID>
ID:306486

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N41&aa=2</URL></REF>


Article

<CATEGORY>vin08</CATEGORY>

 <H2>«Ναι» σε μερική ανοικοδόμηση του κτήματος Θων
</H2>
«Όχι» είπε το Συμβούλιο της Επικρατείας στο αίτημα οικολογικού σωματείου να
«παγώσει» η απόφαση ανοικοδόμησης του κτήματος Θων, στους Αμπελόκηπους (στη
συμβολή των Λεωφόρων Αλεξάνδρας και Κηφισίας). 
Το Ανώτατο Διοικητικό Δικαστήριο με χθεσινή απόφασή του απέρριψε την αίτηση
του Πολιτιστικού και Περιβαλλοντικού Συλλόγου Αμπελοκήπων για αναστολή της
απόφασης του ΥΠΕΧΩΔΕ (από τον περασμένο Δεκέμβριο) να επιτραπεί στην τεχνική
εταιρεία του κ. Μπ. Βωβού να προχωρήσιε σε μερική ανοικοδόμηση του επίμαχου
κτήματος. 
Με το νέο σχέδιο, προβλέπεται η ανέγερση κτιρίου γραφείων με συνολικό εμβαδόν
1.150 τ.μ., η κατασκευή υπογείου χώρου στάθμευσης αυτοκινήτων και η ανάπλαση
του υπόλοιπου χώρου. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17268N413</ED>
<ID>
ID:306516

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N41&aa=3</URL></REF>


Article

<CATEGORY>vin08</CATEGORY>

 <H2>Θέσεις εργασίας για 15.000 ανέργους
</H2>
Τα νέα προγράμματα για το 2002 που αφορούν νέες θέσεις απασχόλησης, ελεύθερους
επαγγελματίες, άτομα με ειδικές ανάγκες και ευπαθείς κοινωνικές ομάδες
βρίσκονται υπό έγκριση στο Δ.Σ. του ΟΑΕΔ. 
Το πρόγραμμα με τις νέες θέσεις εργασίας θα αφορά 15.000 ανέργους και θα
καθιερωθούν μόρια για τις επιχειρήσεις που διατηρούν ή θα αυξάνουν τις θέσεις
εργασίας. 
Τις δέκα άμεσες προτεραιότητες της νέας διοίκησης του ΟΑΕΔ παρουσίασε χθες ο
νέος διοικητής του Οργανισμού κ. Γ. Νικολάου. Επίσης αρχίζει άμεσα η εφαρμογή
του προγράμματος κατάρτισης 3.000 ατόμων στα μεγάλα τεχνικά έργα, καθώς και
στο πρόγραμμα ολοκληρωμένης παρέμβασης στην Ήπειρο. Τίθεται σε εφαρμογή
πρόγραμμα εναλλασσόμενης κατάρτισης 3.000 πτυχιούχων ΑΕΙ και ΤΕΙ για την
απόκτηση εξειδικευμένων δεξιοτήτων στις νέες τεχνολογίες. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17268N414</ED>
<ID>
ID:306534

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N41&aa=4</URL></REF>


Article

<CATEGORY>vin08</CATEGORY>

 <H2>Ελιγμός με απειλή ελέγχων
</H2><H4>Προαιρετική η δήλωση για επιπλέον ΦΠΑ
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Τακτικό ελιγμό έκανε χθες το υπουργείο Οικονομικών στο θέμα της αναδρομικής
καταβολής ΦΠΑ από τις μικρομεσαίες επιχειρήσεις για την τριετία 1999-2001. 
Ύστερα από τις αντιδράσεις, χωρίς όμως να πάρει πίσω τη συγκεκριμένη διάταξη
του νόμου η οποία εξακολουθεί να αποτελεί φορο-απειλή για 500.000 ελεύθερους
επαγγελματίες κα επιτηδευματίες. 
Ο υφυπουργός Οικονομικών κ. Απόστολος Φωτιάδης απαντώντας σε ερώτηση του
βουλευτή του ΠΑΣΟΚ κ. Ανδρέα Μακρυπίδη, με την οποία ζητούσε επανεξέταση της
συγκεκριμένης διάταξης, δήλωσε ότι είναι προαιρετική η υποβολή δήλωσης
υπολογισμού και καταβολής του επιπλέον ΦΠΑ από τους υπόχρεους, για τους
οποίους τα ακαθάριστα δηλωθέντα έσοδα της τριετίας 1999-2001 είναι μικρότερα
από αυτά που προκύπτουν με βάση τα αντικειμενικά κριτήρια. Πρόκειται για
διαφοροποίηση της στάσης του υπουργείου στο θέμα αυτό, καθώς η αρχική απόφαση
προέβλεπε ότι «οι επιχειρήσεις εμπορίας και παραγωγής που τηρούν βιβλία Β'
κατηγορίας καθώς και οι επιχειρήσεις παροχής υπηρεσιών που τηρούν βιβλία Β' ή
προαιρετικά Γ' κατηγορίας υποχρεούνται για κάθε τριετία λειτουργίας τους, με
έτος αφετηρίας το 1999, να συγκρίνουν τα δηλωθέντα ακαθάριστα έσοδα που
πραγματοποίησαν με το άθροισμα τεσσάρων προσδιοριστικών παραγόντων (σ.σ.:
αγορές κάθε χρήσης, πραγματικές δαπάνες, αποσβέσεις και περιθώριο κέρδους με
βάση τον μοναδικό συντελεστή καθαρού κέρδους) και εφόσον αυτά είναι μικρότερα,
επί της διαφοράς οφείλουν ΦΠΑ χωρίς την επιβολή πρόσθετων φόρων και
προστίμων». 
Όμως ο υφυπουργός απείλησε με την επιβολή των προστίμων που προβλέπει ο νόμος
σε όσους δεν υποβάλλουν δήλωση καταβολής του επιπλέον φόρου, αν από τον
δειγματοληπτικό έλεγχο της Εφορίας προκύψει ότι όφειλαν επιπλέον ΦΠΑ. 
Κατά τη διάρκεια της συζήτησης του θέματος στη Βουλή ο κ. Φωτιάδης είπε ότι «
δεν πρόκειται περί υποχρεωτικής υποβολής της δήλωσης» και ότι «εάν κάποιος
νομίζει ότι πρέπει να μην την υποβάλει, σας λέω ότι θα ισχύσουν οι διατάξεις
που ισχύουν μέχρι τώρα... Δηλαδή όταν θα γίνει έλεγχος και βρεθεί η διαφορά,
επ' αυτής θα πληρωθούν οι νόμιμες προσαυξήσεις, όπως συμβαίνει μέχρι σήμερα».
Σημειώνεται ότι οι προσαυξήσεις στις περιπτώσεις ανακρίβειας των βιβλίων
ανέρχονται σε 4,5% τον μήνα και φθάνουν κατ' ανώτατο όριο μέχρι 300%. 
Η κίνηση αυτή χαρακτηρίζεται ως τακτικός ελιγμός του υπουργείου, αφού δεν
αναστέλλεται η ισχύς του μέτρου της συνάφειας - όπως αποκαλείται ο τεκμαρτός
υπολογισμός των ακαθάριστων εσόδων και του ΦΠΑ των επιχειρήσεων -, για το
οποίο ήδη εκδηλώνονται έντονες αντιδράσεις από τους εμπόρους και τους
μικρομεσαίους επιχειρηματίες που προειδοποιούν με περαιτέρω κινητοποιήσεις
όπως η κατάληψη Εφοριών.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17268N431</ED>
<ID>
ID:306439

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N43&aa=1</URL></REF>


Article

<CATEGORY>vin08</CATEGORY>

 <H5>ΑΠΟΣΤΟΛΗ ΕΝΤΥΠΩΝ
</H5><H2>Ελλείψεις και καθυστερήσεις
</H2>
Τον φάκελο της Εφορίας με τα έντυπα Ε1 και Ε2 της φορολογικής δήλωσης
περιμένουν ακόμη πολλοί φορολογούμενοι 12 ημέρες πριν να ξεκινήσουν οι
προθεσμίες για την υποβολή των δηλώσεών τους. Πρόκειται για τους ελεύθερους
επαγγελματίες, καθώς και όσους έχουν εισοδήματα από ατομικές επιχειρήσεις, οι
οποίοι θα υποβάλουν τις δηλώσεις τους από 1ης Μαρτίου 2002. Παράλληλα, σε
πολλές Εφορίες υπάρχουν ελλείψεις εντύπων Ε3.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17268N432</ED>
<ID>
ID:306487

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N43&aa=2</URL></REF>


Article

<CATEGORY>vin08</CATEGORY>

 <H2>Τιμή εκκίνησης τα 80 εκατ. ευρώ για το Καζίνο της Πάρνηθας
</H2>
Στα 27,2 δισ. δραχμές (80 εκατ. ευρώ) ορίστηκε η τιμή εκκίνησης των
οικονομικών προσφορών που θα πρέπει να υποβάλουν για το Καζίνο της Πάρνηθας οι
δύο υποψήφιες κοινοπραξίες Hyatt Regency - Ελληνική Τεχνοδομική και Καζίνο
Λουτρακίου - Τράπεζα Πειραιώς, που το διεκδικούν. 
Όπως ανακοίνωσαν χθες οι υπουργοί Οικονομίας και Οικονομικών Νίκος
Χριστοδουλάκης και Ανάπτυξης Άκης Τσοχατζόπουλος, αποφασίστηκε τελικά να
πωληθεί το 49% των μετοχών της επιχείρησης, ενώ ο αγοραστής θα μπορεί να πάρει
επιπλέον 2%, μετά την ολοκλήρωση του επενδυτικού σχεδίου. 
Σε σύσκεψη που είχαν οι δύο υπουργοί και η διοίκηση της εταιρείας Ελληνικά
Τουριστικά Ακίνητα (ΕΤΑ) αποφασίστηκε ακόμα η εισαγωγή του Καζίνου στο
Χρηματιστήριο Αθηνών. 
Όπως έγινε γνωστό, μέσα στην ερχόμενη εβδομάδα θα δοθεί στους υποψηφίους το
σχέδιο σύμβασης, διοίκησης (management) και συμφωνίας μετόχων. 
Στη διάρκεια της χθεσινής σύσκεψης καθορίστηκαν και οι βασικοί όροι του
διαγωνισμού της β΄ φάσης ιδιωτικοποίησης των μαρινών Αλίμου, Φλοίσβου και
Ζέας. Οι προκηρύξεις θα δοθούν στους προεπιλεγέντες αναδόχους την ερχόμενη
εβδομάδα, ενώ ο διαγωνισμός θα ολοκληρωθεί έως τον ερχόμενο Απρίλιο. 
Εξάλλου, αποφασίστηκε η έναρξη των διαδικασιών δημιουργίας του Συνεδριακού
Κέντρου Αθηνών, η αξιοποίηση του Γκολφ Αφάντου Ρόδου και η δημιουργία
θεματικού πάρκου στην Ανάβυσσο, με τη συμμετοχή ιδιωτικών φορέων στην
επένδυση. Οι ιδιώτες θα αναλάβουν και τη διαχείριση των επιχειρήσεων. Οι όροι
των διαγωνισμών θα δημοσιευτούν μέσα στο πρώτο δεκαήμερο του Μαρτίου.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17268N433</ED>
<ID>
ID:306517

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N43&aa=3</URL></REF>


Article

<CATEGORY>vin08</CATEGORY>

 <H2>Πρωτάθλημα με 5 τράπεζες
</H2><H4>Μάχη των μεγαλύτερων για υψηλότερα μερίδια στην αγορά
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Σε παρτίδα πόκερ, για δυνατούς παίκτες, εξελίσσεται η μάχη των μεριδίων
αγοράς μεταξύ των πέντε μεγαλύτερων χρηματοπιστωτικών ομίλων της χώρας. 
Με την Εθνική να βρίσκεται στην κορυφή της πυραμίδας, αλλά ειδικά σε ό,τι
αφορά τις χορηγήσεις να νιώθει πλέον την ανάσα της Alpha Bank. Με την Efg
Eurobank - Ergasias να έχει περάσει για τα καλά στην τρίτη θέση, αυξάνοντας
σταδιακά τη διαφορά της από την τέταρτη Εμπορική. Και τέλος, την Πειραιώς να
εξασφαλίζει πλέον τον στόχο του 10% στα δάνεια και να τον προσεγγίζει στο
ενεργητικό. 
Η «διανομή εξουσίας»

Και οι πέντε τράπεζες ελέγχουν σήμερα ποσοστό μεγαλύτερο του 85% της ελληνικής
αγοράς. Το παιχνίδι της «διανομής της εξουσίας», και εν προκειμένω αυτού του
κρίσιμου 85%, μέρα τη μέρα αποκτά ολοένα και μεγαλύτερο ενδιαφέρον και κατ'
επέκταση σασπένς, διατηρώντας τα αρμόδια τραπεζικά επιτελεία σε διαρκή
εγρήγορση, αφού το υψηλό μερίδιο λειτουργούσε και εξακολουθεί να λειτουργεί ως
η «βιτρίνα του καταστήματος» στον χρηματοπιστωτικό μικρόκοσμο διεθνώς και όχι
μόνο στην Ελλάδα. 
Τα τελευταία στοιχεία που επεξεργάστηκε το τμήμα αναλύσεων και μελετών της
Alpha Bank, σχετικά με το συγκεκριμένο θέμα είναι αποκαλυπτικά. Προέκυψαν από
τη δημοσίευση των αναλυτικών οικονομικών στοιχείων των τραπεζών στο εννεάμηνο
του 2001 και παρουσιάζουν την ακόλουθη εικόνα: 
Χορηγήσεις και καταθέσεις

Η Εθνική βρίσκεται πάντα επικεφαλής τόσο στο σύνολο του τραπεζικού συστήματος
όσο και στο «κλειστό πρωτάθλημα» που διεξάγεται μεταξύ των πέντε μεγαλύτερων
χρηματοπιστωτικών ιδρυμάτων. 
Σε ό,τι αφορά αυτό το «ντέρμπι των 5», το μερίδιο αγοράς στο ενεργητικό της
βρίσκεται στο 37,4%, στις χορηγήσεις στο 30,6% και στις καταθέσεις στο 39,3%.
Ακολουθεί από απόσταση η Alpha Bank στο ενεργητικό, με το μερίδιό της να
διαμορφώνεται στο 24%, στις καταθέσεις στο 22,7% και στις χορηγήσεις στο
25,3%. Στην τρίτη θέση έχει καθιερωθεί πλέον για τα καλά η Efg Eurobank -
Ergasias, με το ποσοστό της στο ενεργητικό να βρίσκεται στο 15,6%, στις
χορηγήσεις στο 18,7% και στις καταθέσεις στο 16,3%. 
«Ισοπαλία»

Η Εμπορική έχει περάσει στην τέταρτη θέση, με μικρή διαφορά από την Efg
Eurobank - Ergasias στο ενεργητικό (14%). Στις χορηγήσεις το μερίδιό της,
μεταξύ των 5, βρίσκεται στο 15,1% και στις καταθέσεις στο 12,9%. Τέλος, η
Τράπεζα Πειραιώς, που «κλείνει» το λόμπι των μεγαλύτερων πιστωτικών ιδρυμάτων,
έχει ένα μερίδιο της τάξης του 9% στο ενεργητικό, του 10,3% στις χορηγήσεις
και του 8,8% στις καταθέσεις.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17268N441</ED>
<ID>
ID:306440

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N44&aa=1</URL></REF>


Article

<CATEGORY>vin08</CATEGORY>

 <H5>ΧΡΗΜΑΤΙΣΤΗΡΙΟ
</H5><H2>Κριτήρια για διαφάνεια
</H2>
Το πρόβλημα της ρευστότητας και η πτώση των τιμών των μετοχών αποτελούν τα δύο
βασικά θέματα που θα απασχολήσουν σήμερα την Επιτροπή Άμεσης Δράσης, στην
οποία συμμετέχουν εκπρόσωποι των φορέων της αγοράς και ο πρόεδρος του
Χρηματιστηρίου κ. Παναγιώτης Αλεξάκης. 
Στο μεταξύ, χθες, ο υπουργός Οικονομίας και Οικονομικών κ. Νίκος
Χριστοδουλάκης συναντήθηκε με φορείς της αγοράς και οριστικοποιήθηκε το σχέδιο
της Επιτροπής Κεφαλαιαγοράς για την εταιρική διακυβέρνηση των εισηγμένων
εταιρειών στο Χρηματιστήριο. Αφού γίνει νόμος, για να εισαχθεί μία εταιρεία
στο Χρηματιστήριο θα πρέπει να πληροί συγκεκριμένα κριτήρια για τη διαφάνεια
της διοίκησης, των μετόχων και να προβλέπεται προστασία των δικαιωμάτων της
μειοψηφίας. 
Τα βασικά σημεία του σχεδίου νόμου είναι τα εξής: 
1. Θα πρέπει στο διοικητικό συμβούλιο να υπάρχουν εκτελεστικά και μη
εκτελεστικά μέλη. Στα μη εκτελεστικά θα πρέπει να περιλαμβάνονται και δύο
ανεξάρτητα. 
2. Τα μέλη του διοικητικού συμβουλίου θα πρέπει να αποκαλύπτουν κάθε
πιθανή σύγκρουση μεταξύ δικών τους συμφερόντων και συμφερόντων της εταιρείας. 
3. Υποχρεώνονται οι εταιρείες να έχουν εσωτερικό κανονισμό για την
ύπαρξη και λειτουργία ανεξάρτητου οργάνου εσωτερικού ελέγχου.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17268N442</ED>
<ID>
ID:306488

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N44&aa=2</URL></REF>


Article

<CATEGORY>vin08</CATEGORY>

 <H5>ΕΚΤΙΜΗΣΕΙΣ ΕΚΤ
</H5><H2>Η οικονομική ανάπτυξη έχει αρχίσει στην Ευρώπη
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Η ευρωπαΪκή οικονομία ανακάμπτει. Αυτό εκτιμά η Ευρωπαϊκή Κεντρική Τράπεζα,
αφήνοντας, εμμέσως πλην σαφώς, να εννοηθεί ότι ολοκλήρωσε το καθήκον της όσον
αφορά τη μείωση των ευρωπαϊκών επιτοκίων. 
«Τα διαθέσιμα στοιχεία καταδεικνύουν ότι η οικονομική ανάπτυξη έχει αρχίσει»,
αναφέρεται χαρακτηριστικά στη μηνιαία έκθεση του κεντρικού πιστωτικού
ιδρύματος της ευρωζώνης για τον Φεβρουάριο, που δόθηκε χθες στη δημοσιότητα,
στη Φρανκφούρτη. Οι προσδοκίες ανάκαμψης της οικονομίας ενισχύονται και από
τις τρέχουσες ευνοϊκές χρηματοπιστωτικές συνθήκες. Η οικονομία της ευρωζώνης
συρρικνώθηκε το τέταρτο περυσινό τρίμηνο κατά 0,2% σε ετήσια βάση, σύμφωνα με
τις εκτιμήσεις της Ευρωπαϊκής Επιτροπής. Η επιβράδυνση των ρυθμών οικονομικής
ανάπτυξης είχε σημαντικό αντίκτυπο στην απασχόληση, καθώς μεγάλες ευρωπαϊκές
επιχειρήσεις πραγματοποίησαν συνολικά πέρυσι περίπου 500.000 απολύσεις. Η
Ευρωπαϊκή Κεντρική Τράπεζα αντέδρασε περικόπτοντας τέσσερις φορές πέρυσι το
βασικό αναχρηματοδοτικό της επιτόκιο, στο 3,25%. Οι μειώσεις αυτές, σε
συνδυασμό με τη σχετικά ανταγωνιστική ισοτιμία του ευρώ έναντι του δολαρίου
στις διεθνείς αγορές συναλλάγματος και την υποχώρηση των διεθνών τιμών του
αργού πετρελαίου, έχουν αρχίσει να βάζουν και πάλι την ευρωπαϊκή οικονομία σε
τροχιά ανάπτυξης. Η Κομισιόν εκτιμά ότι το πρώτο φετινό τρίμηνο η ευρωπαϊκή
οικονομία θα παρουσιάσει ανάπτυξη 0,4% σε δωδεκάμηνη βάση.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17268N443</ED>
<ID>
ID:306518

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N44&aa=3</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ </H5><H2>Ενίσχυση γιεν έναντι δολαρίου και ευρώ
</H2>
Στις ΗΠΑ, νέα στοιχεία που ανακοινώθηκαν χθες ενισχύουν ακόμα περισσότερο την
αντίληψη της αγοράς ότι η αμερικανική οικονομία οδεύει προς ανάκαμψη.
Χαρακτηριστικά, ο αριθμός των αιτήσεων για επιδόματα ανεργίας την εβδομάδα που
έληξε στις 9 Φεβρουαρίου υποχώρησε για τέταρτη συνεχή εβδομάδα και μειώθηκε
περισσότερο από όσο ανέμενε η αγορά. Ο δείκτης βρέθηκε στις 373,000 έναντι -
έπειτα από αναθεώρηση - 381,000 την προηγούμενη εβδομάδα. Ο δείκτης
βιομηχανικών αποθηκευμένων αγαθών (business inventories) παρουσίασε πτώση τον
Δεκέμβριο για 11ο συνεχή μήνα, -0,4% μηνιαίως έναντι -1,2 % τον προηγούμενο
μήνα. Οι ανακοινώσεις αυτές, που πραγματοποιήθηκαν μία ημέρα έπειτα από αυτή
για μεγαλύτερη από την αναμενόμενη αύξηση του δομικού δείκτη λιανικών πωλήσεων
Ιανουαρίου, επέδρασαν αρνητικά στην αγορά ομολόγων δεδομένου ότι υποδηλώνουν
πως τα αμερικανικά επιτόκια θα βρεθούν πιθανότατα σε υψηλότερα επίπεδα τους
επόμενους μήνες. Το γιεν ενισχύθηκε έναντι του δολαρίου και του ευρώ την
Πέμπτη, ευνοούμενο από τη φημολογία για επαναπατρισμό ιαπωνικών κεφαλαίων πριν
από τη λήξη του οικονομικού έτους στις 31 Μαρτίου. Επίσης, η άνοδος του
χρηματιστηριακού δείκτη Nikkei υψηλότερα από το ψυχολογικό επίπεδο των 10.000
προσέδωσε επίσης κάποια στήριξη στο ιαπωνικό νόμισμα.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17268N461</ED>
<ID>
ID:306441

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N46&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Στασιμότητα
</H2>
Η έλλειψη επενδυτικού ενδιαφέροντος συνεχίστηκε και σήμερα με αποτέλεσμα, παρά
την άνοδο που παρουσιάζουν οι διεθνείς κεφαλαιαγορές κατά τις τελευταίες
συνεδριάσεις, ο Γενικός Δείκτης να κλείσει στα ίδια επίπεδα με χθες, στις
2.494 μονάδες. Τα ευρωπαϊκά χρηματιστήρια συνέχισαν την ανοδική τους πορεία με
πρωταγωνιστές τις Τράπεζες (ΑΒΝ AMBRO και Barclays) να ανακοινώνουν
αποτελέσματα σύμφωνα με τις εκτιμήσεις των αναλυτών. Στην ελληνική αγορά ο
κλάδος των Τραπεζών παρουσίασε καλύτερη απόδοση από τον Γενικό Δείκτη με
αγοραστικό ενδιαφέρον για τις μετοχές της Εμπορικής και της EFG-Eurobank, οι
οποίες παρουσίασαν κέρδη 1,61% και 0,84% αντίστοιχα. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17268N471</ED>
<ID>
ID:306442

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N47&aa=1</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Πτώση στο συμβόλαιο Φεβρουαρίου
</H2>
Το συμβόλαιο του Φεβρουαρίου 2002 πάνω στον FTSE 20 έκλεισε στις 1.363,39
μονάδες σημειώνοντας πτώση 0,09% σε σχέση με την προηγούμενη συνεδρίαση με
αξία συναλλαγών 22,98 εκατ. ευρώ, όγκο συναλλαγών 3.363 συμβολαίων, και αριθμό
ανοιχτών συμβολαίων 5.152 Το συμβόλαιο του μηνός Μαρτίου 2002 έκλεισε στις
1.366,79 μονάδες. Ο όγκος συναλλαγών ανήλθε στα 3.887 συμβόλαια αξίας 26,63
εκατ. ευρώ ενώ ο αριθμός των ανοιχτών συμβολαίων ανήλθε στα 9.230 συμβόλαια.
Το συμβόλαιο του μηνός Απριλίου έκλεισε στις 1.367,67 μονάδες, με αξία
συναλλαγών 1,15 εκατ. ευρώ. 
Το συμβόλαιο του Φεβρουαρίου 2002 πάνω στο FTSE 40 έκλεισε στις 277,15 μονάδες
παρουσιάζοντας άνοδο της τάξεως του 0,06% σε σχέση με την προηγούμενη
συνεδρίαση, η αξία συναλλαγών ανήλθε σε 1,55 εκατ. ευρώ ενώ ο αριθμός ανοιχτών
συμβολαίων και ο όγκος συναλλαγών ανήλθαν σε 1.449 και 559 συμβόλαια,
αντίστοιχα. Το συμβόλαιο του μηνός Μαρτίου 2002 έκλεισε στις 275,94 μονάδες,
με πτώση της τάξεως του 0,05%, αξία συναλλαγών 1,59 εκατ. ευρώ και αριθμό
ανοιχτών συμβολαίων 1.661. Το συμβόλαιο του μηνός Απριλίου 2002 σημείωσε άνοδο
της τάξεως του 0,06% σε σχέση με την προηγούμενη συνεδρίαση κλείνοντας στις
277,39 μονάδες με όγκο συναλλαγών 2 συμβολαίων.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17268N481</ED>
<ID>
ID:306443

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N48&aa=1</URL></REF>


Article

<CATEGORY>vin06</CATEGORY>

 <H2>Μαθηματικά Θετικής-Τεχνολογικής </H2><H4>Εξετάσεις στην Γ' Λυκείου
</H4>
<AUTHOR>Σ. ΒΟΥΔΟΥΡΗΣ
</AUTHOR>
<AUTHOR>Ι. ΘΕΟΔΩΡΑΚΗΣ
</AUTHOR>
<AUTHOR>Σ. ΚΑΙΣΑΡΗΣ
</AUTHOR>
<AUTHOR>Π. ΚΑΤΣΙΜΑΓΚΛΗΣ
</AUTHOR>
<AUTHOR>Β. ΣΑΛΕΒΟΥΡΑΚΗΣ
</AUTHOR>
<AUTHOR>Γ. ΦΕΤΣΗΣ
</AUTHOR>

<REF><SOURCE>ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N49</CAT>
<ED>
Κωδικός άρθρου: A17268N491</ED>
<ID>
ID:306434

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N49&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Αν μειώσετε τα «πρέπει» θα μπορέσετε να
ζήσετε κάποιες μικρές χαρούμενες στιγμές, έτσι κι αλλιώς οι δυσκολίες της ζωής
δεν θα πάψουν να υπάρχουν. Δώστε μια ευκαιρία στο συγγενικό σας περιβάλλον να
σας πλησιάσει και να κατανοήσει τις πραγματικές σας ανάγκες. 
Ιχθύς 
(19 Φεβρουαρίου - 20 Μαρτίου). Μην ξεχνάτε πως «ό,τι λάμπει δεν είναι χρυσός»
και φανείτε πολύ προσεκτικοί σε προτάσεις και ευκαιρίες για εύκολο και
ανεξέλεγκτο κέρδος. Το διάστημα αυτό οφείλετε να διοργανώσετε τη διαχείριση
των οικονομικών σας με τον καλύτερο δυνατόν τρόπο. 
Κριός 
(21 Μαρτίου - 19 Απριλίου). Η παρουσία της Σελήνης στο ζώδιό σας κατά τη
διάρκεια της ημέρας σάς δίνει τη δυνατότητα να αναζητήσετε αυτό που έχει
πραγματικά τη μεγαλύτερη αξία για εσάς και όχι γιατί νομίζετε πως είναι μια
ευκαιρία. 
Ταύρος 
(20 Απριλίου - 20 Μαΐου). Η ζωή σας θα μπορούσε να γίνει περισσότερο
συναρπαστική απ' ό,τι φαντάζεστε, αρκεί να ξεφύγετε λίγο από τα καθημερινά και
να κάνετε μια πραγματική «ενδοσκόπηση». Το μέλλον σάς επιφυλάσσει πολλές
χαρούμενες και ευτυχισμένες στιγμές, όσο κι αν δεν το πιστεύετε. 
Δίδυμοι 
(21 Μαΐου - 21 Ιουνίου). Ήρθε η στιγμή να συνδυάσετε τις προσδοκίες με τους
στόχους σας και να συμβάλλετε συνειδητά και βαθύτερα στις αλλαγές που θα
αλλάξουν τη στάση σας απέναντι στην ίδια τη ζωή, αλλά και στις σχέσεις σας με
τους άλλους. 
Καρκίνος 
(22 Ιουνίου - 22 Ιουλίου). Η παρουσία του Δία στο ζώδιό σας σε δυσαρμονική όψη
με τη Σελήνη σήμερα σας κάνει υπερβολικούς στις αντιδράσεις σας απέναντι στους
δικούς σας ανθρώπους. Μόνο η ψυχραιμία και η λογική θα σώσουν την ήδη
εκρηκτική ατμόσφαιρα που επικρατεί στο σπίτι. 
Λέων 
(23 Ιουλίου - 22 Αυγούστου). Αν υπάρχουν κάποιες εκκρεμότητες που αφορούν την
τακτοποίηση περιουσιακών ή κληρονομικών θεμάτων καλό θα ήταν να ασχοληθείτε
πιο σοβαρά μαζί τους. Αν θέλετε να κάνετε κάποιες επενδύσεις, φροντίστε να
συμβουλευτείτε άτομα που έχουν γνώση του αντικειμένου. 
Παρθένος 
(23 Αυγούστου - 23 Σεπτεμβρίου). Ελέγξτε την ευθιξία και τον συναισθηματισμό
που σας δημιουργεί η δυσαρμονική όψη του Δία με τη Σελήνη σήμερα και φερθείτε
ψύχραιμα και λογικά στις διάφορες επαφές και δοσοληψίες που θα έχετε. 
Ζυγός 
(24 Σεπτεμβρίου - 23 Οκτωβρίου). Ασχοληθείτε με πρακτικά καθημερινά θέματα και
βελτιώστε τις σχέσεις σας με τους ανθρώπους που περνούν πολλές ώρες της ημέρας
μαζί σας. Όσο κι αν νομίζετε πως δεν αξίζει τον κόπο να ασχοληθείτε ιδιαίτερα,
ένα ευχάριστο περιβάλλον σίγουρα κάνει τη ζωή σας πιο εύκολη. 
Σκορπιός 
(24 Οκτωβρίου - 22 Νοεμβρίου). Ο έρωτας, η φιλία, η δημιουργικότητα και η χαρά
έχουν και αυτά τη θέση τους στη ζωή σας, αρκεί να μην αφήσετε τις υποχρεώσεις
που υπάρχουν για ν' ασχοληθείτε με τον εαυτό σας και μόνο. 
Τοξότης 
(23 Νοεμβρίου - 21 Δεκεμβρίου). Οι πλανητικοί συνδυασμοί της ημέρας σάς
υποχρεώνουν να επιστρατεύσετε δυναμικότητα, ευελιξία και διπλωματία,
προκειμένου να πείσετε τους ανθρώπους του περιβάλλοντός σας για τις καλές σας
προθέσεις. Έτσι μόνο θα πετύχετε τους στόχους σας. 
Αιγόκερως 
(22 Δεκεμβρίου - 19 Ιανουαρίου). Ασχοληθείτε πιο ουσιαστικά με τα του «οίκου»
σας, πλησιάστε κυρίως τα νεώτερα μέλη της οικογένειας και συζητήστε μαζί τους
ψύχραιμα και λογικά για θέματα που τους απασχολούν. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: N50</CAT>
<ED>
Κωδικός άρθρου: A17268N501</ED>
<ID>
ID:306427

</ID><URL>http://ta-nea.dolnet.gr/neaweb/neafile.print_unique?e=A&f=17268&m=N50&aa=1</URL></REF>


Article

<CATEGORY>vin10</CATEGORY>

 <H5>ΓΚΑΜΑΡΑ: ΓΥΡΙΖΕΙ ΤΡΑΥΜΑΤΙΑΣ ΕΝΩ ΔΗΛΩΝΕΙ ΟΤΙ ΦΕΥΓΕΙ ΤΟ ΚΑΛΟΚΑΙΡΙ
</H5><H2>Διπλό το σοκ
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Κάρλος Γκαμάρα καθυστερεί να επιστρέψει στην Ελλάδα, με αποτέλεσμα να είναι
αμφίβολη η συμμετοχή του στον μεθαυριανό κρίσιμο εκτός έδρας αγώνα της ΑΕΚ
στην Ξάνθη

Την πρόθεσή του να αποχωρήσει το καλοκαίρι από την ΑΕΚ αποκάλυψε με δηλώσεις
του σε ραδιοφωνικό σταθμό της πατρίδας του και στη συνέχεια σε εφημερίδες ο
Κάρλος Γκαμάρα. 
Αυτό ήταν το πρώτο «σοκ» για την ΑΕΚ, το δεύτερο ήρθε αργά χθες βράδυ όταν
έγινε γνωστό ότι ο διεθνής Παραγουανός αμυντικός τραυματίστηκε στο φιλικό
παιχνίδι της εθνικής της χώρας του με τη Βολιβία (2-2) και θα επιστρέψει στην
Ελλάδα αύριο το απόγευμα, αφού έπρεπε πρώτα να υποβληθεί σε μαγνητική
τομογραφία. 
Στον... αέρα βρίσκεται λοιπόν ο Κάρλος Γκαμάρα. Αφ' ενός καθυστερεί να
επιστρέψει στην Ελλάδα, με αποτέλεσμα να είναι αμφίβολη η συμμετοχή του στον
μεθαυριανό κρίσιμο εκτός έδρας αγώνα της ΑΕΚ στην Ξάνθη και αφ' ετέρου λίγο
πριν μπει στο αεροπλάνο με δηλώσεις του άφησε να φανεί ότι όταν τελειώσει το
συμβόλαιό του θα φύγει από την ΑΕΚ. 
Ο Γκαμάρα μίλησε σε γνωστό ραδιοφωνικό σταθμό της χώρας του, ενώ λίγο αργότερα
σε δηλώσεις του στην εφημερίδα «ABC» τόνισε: «Έχω έναν χρόνο συμβόλαιο με την
ΑΕΚ, το οποίο τελειώνει σε τέσσερις μήνες. Σίγουρα το καλοκαίρι θα φύγω από
την ομάδα για κάποιον άλλο ευρωπαϊκό σύλλογο. Βέβαια, αυτό που δεν ξεχνώ είναι
ότι στο ποδόσφαιρο δύσκολα κάνεις πλάνα». 
Στο ρεπορτάζ που δημοσιεύεται στην εφημερίδα υπάρχει η αναφορά ότι ο Γκαμάρα
ψάχνει για ένα πιο ανταγωνιστικό πρωτάθλημα στην Ευρώπη, αν και σημειώνεται
ότι περνάει σπουδαία ποδοσφαιρική χρονιά στην ΑΕΚ. Η ομάδα του βρίσκεται στην
πρώτη θέση του πρωταθλήματος, ενώ ταυτόχρονα θα αγωνιστεί και εναντίον της
Ίντερ για το Κύπελλο ΟΥΕΦΑ. Τις ίδιες δηλώσεις φιλοξενεί και η εφημερίδα «La
Nacion», η οποία όμως διαφοροποιείται κάπως σε ό,τι αφορά τις προθέσεις του
παίκτη: «Το μέλλον μου είναι στην Ευρώπη, αλλά πρώτα θα τελειώσει το συμβόλαιό
μου με την ΑΕΚ. Θα γίνουν νέες διαπραγματεύσεις, αλλά νομίζω ότι δεν πρόκειται
να επιστρέψω στην Λατινική Αμερική, αφού κάνω άλλα πλάνα». 
Ο Γκαμάρα είναι δανεικός στην ΑΕΚ για έναν χρόνο από τη Φλαμένγκο. Αυτό όμως
που σημειώνει η «ABC» είναι ότι θεωρεί εξουθενωτικό να πρέπει να αγωνιστεί ο
παίκτης την Κυριακή στο πρωτάθλημα, μετά το φιλικό με την Παραγουάη, αφού το
ταξίδι που θα κάνει είναι μεγάλο και θα χρειαστεί και άλλο ταξίδι για να πάει
στην Ξάνθη. 
ΣΤΗΝ ΞΑΝΘΗ 
Ο Γκαμάρα, πάντως, είναι αμφίβολο αν θα αγωνιστεί στην ακριτική πόλη. Όπως
αναφέρουν οι πληροφορίες ο Παραγουανός τραυματίστηκε στο φιλικό και βγήκε από
τον αγωνιστικό χώρο στο 74'. Χθες οδηγήθηκε σε νοσοκομείο για να βγάλει
μαγνητική τομογραφία. Το γεγονός αυτό τον ανάγκασε να αναχωρήσει με
καθυστέρηση και τα γεγονότα δείχνουν ότι θα έρθει αργοπορημένος στην Ελλάδα.
Κανείς, λοιπόν, δεν μπορεί να γνωρίζει αν θα προλάβει να φθάσει έγκαιρα στην
Ξάνθη και αν θα είναι σε θέση να παίξει. Για τα όσα συνέβησαν στην Παραγουάη
ενημέρωσε η σύζυγός του (είχαν μεταβεί οικογενειακώς) τον Μάκη Ψωμιάδη και
φυσικά για την καθυστέρηση της άφιξης του παίκτη. 
Δεν αποκλείεται όλα αυτά ο Παραγουανός να τα κάνει γιατί θέλει να εξασφαλίσει
την εκπλήρωση των οικονομικών όρων του συμβολαίου του. Ο Μάκης Ψωμιάδης έχει
βάλει όρο στο συμβόλαιο του παίκτη (αξίας 1,5 εκατ. δολαρίων) οι τρεις
τελευταίες δόσεις, ύψους 900.000 δολαρίων, να καταβληθούν τους μήνες Απρίλιο,
Μάιο και Ιούνιο και ίσως αυτό έχει ανησυχήσει τον ποδοσφαιριστή. Πάντως,
πρόσφατα ο παίκτης πήρε τη δόση τού συμβολαίου του στην ώρα του. 
*** Στη χθεσινή προπόνηση δεν πήρε μέρος ο Θόδωρος Ζαγοράκης. Ο παίκτης
γύρισε τραυματίας από την Εθνική (έχει τράβηγμα στους ισχυομοιριαίους) και
σήμερα θα εξεταστεί για να φανεί η σοβαρότητα της κατάστασής του και αν θα
μπορέσει να αγωνιστεί στην Ξάνθη. Αντίθετα, ο Μιχάλης Κασάπης δεν έχει
πρόβλημα. Ο Μίλεν Πέτκοφ ήταν απών, ατομικό πρόγραμμα ακολούθησαν οι
Καραγιάννης και Πάσιος, ενώ οι διεθνείς γυμνάστηκαν ελαφρά. Προς το τέλος της
προπόνησης ο Ηλίας Ατματσίδης ανέφερε στο ιατρικό τιμ ότι αισθανόταν
ενοχλήσεις στον ώμο. Του συστήθηκε να βάλει πάγο και σήμερα θα διαπιστωθεί αν
πρόκειται για κάτι σοβαρό.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17268O011</ED>
<ID>
ID:306444

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O01&aa=1</URL></REF>


Article

<CATEGORY>vin10</CATEGORY>

 <H2>Εμφύλιος για τρεις στην Ευρωλίγκα!
</H2>
σελίδες 4-5
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17268O012</ED>
<ID>
ID:306489

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O01&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕ ΟΛΑ ΤΟΥ Τ' ΑΣΤΕΡΙΑ ΚΑΤΑ ΤΟΥ ΑΚΡΑΤΗΤΟΥ
</H5><H2>Πρεμιέρα του Γιάρνι
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Ρόμπερτ Γιάρνι θα κάνει το ντεμπούτο του με την πράσινη φανέλα αύριο στη Λεωφόρο

Τα αστέρια κάνουν την εμφάνισή τους το βράδυ λίγη ώρα μετά τη δύση του ηλίου,
ωστόσο, αύριο στις 17.00 στη Λεωφόρο θα... παραταχθούν νωρίτερα από το
κανονικό. Ο Παναθηναϊκός με τη συμπαράσταση περίπου 18.000 οπαδών του θα
αγωνιστεί κόντρα στον Ακράτητο έχοντας στη σύνθεσή του όλα τα «αστέρια» της
ομάδας! Το σπουδαιότερο; Ο Ρόμπερτ Γιάρνι θα κάνει το ντεμπούτο του με την
πράσινη φανέλα και αναμένεται να γνωρίσει την αποθέωση. Στην ενδεκάδα του
«Τριφυλλιού» θα παραταχθεί και ο Ντέρεκ Μπόατεγκ (οι λόγοι είναι «αγγλικά»
ευνόητοι... ), ενώ επιστρέφει και ο ανανεωμένος Μιχάλης Κωνσταντίνου. 
Η Παιανία απέκτησε και πάλι... ζωή χθες με την επιστροφή των διεθνών. Με
εξαίρεση τους Βλάοβιτς και Γιάρνι που επιστρέφουν σήμερα, οι υπόλοιποι δώδεκα
διεθνείς τέθηκαν στη διάθεση του Σέρχιο Μαρκαριάν. Μάλιστα, ο Ουρουγουανός
ανακοίνωσε και την αποστολή του αγώνα του Σαββάτου. Αποκλείστηκε ο Σωτήρης
Κυργιάκος, ο οποίος ταλαιπωρείται από τράβηγμα στον μηρό, ο Γιαν Μίκαελσεν που
έχει ένα μικροπρόβλημα στους κοιλιακούς, ο τιμωρημένος Γιώργος Καραγκούνης
(έχει και μικροενοχλήσεις στους προσαγωγούς), ο Γκόραν Βλάοβιτς, τον οποίο
θέλει να ξεκουράσει ο Μαρακαριάν εν όψει Σπάρτα Πράγας και οι Δάρλας,
Μπαρτζώκας, Σαπάνης. 
ΣΥΓΧΑΡΗΤΗΡΙΑ 
Ο προπονητής, μιλώντας χθες στους παίκτες του, έπλεξε το εγκώμιό τους για τις
εμφανίσεις τους με τις εθνικές ομάδες: «Αξίζουν συγχαρητήρια σε όλους σας για
την εμφάνιση που πραγματοποιήσατε στα γήπεδα σε όλο τον κόσμο. Τώρα μας
περιμένει σκληρή δουλειά» τόνισε μεταξύ άλλων ο Ουρουγουανός. Άλλωστε, τρεις
από αυτούς (Κωνσταντίνου, Φύσσας και Καραγκούνης) πέτυχαν γκολ, ενώ και οι
περισσότεροι από τους υπόλοιπους πραγματοποίησαν αρκετά καλή εμφάνιση. Η
τελευταία προπόνηση του Παναθηναϊκού, πριν από το παιχνίδι με τον Ακράτητο, θα
διεξαχθεί σήμερα στις 5 μ.μ. στη Λεωφόρο και ακολούθως οι «πράσινοι» θα
αποσυρθούν στο ξενοδοχείο. 
Στο μεταξύ, με νέο χθεσινό δημοσίευμα της η εφημερίδα «Independent» επιμένει
ότι η Μίντλεσμπρο βρίσκεται όλο και πιο κοντά στην απόκτηση του Ντέρεκ
Μπόατεγκ. «Η "Μπόρο" πλησιάζει όλο και πιο πολύ την απόκτηση του Γκανέζου, που
αγωνίζεται στον Παναθηναϊκό, με το ύψος της μεταγραφής να αγγίζει τα 6 εκατ.
λίρες (περίπου 9.500.000 ευρώ)» αναφέρεται, ενώ επισημαίνεται το ταξίδι του
Στίβεν Ρόουντ στην Αθήνα. Παράλληλα, επικαλείται τα δημοσιεύματα του ελληνικού
Τύπου, τα οποία αναφέρουν τη σχετική επίσκεψη και επισημαίνει ότι ο
Παναθηναϊκός θα ήθελε την παραμονή του Μπόατεγκ στην ομάδα μέχρι να
ολοκληρωθούν οι αγώνες του Τσάμπιονς Λιγκ, ωστόσο, εκτιμά ότι οι «πράσινοι»
έχουν ανάγκη τα χρήματα που θα αποκομίσουν σε περίπτωση συμφωνίας.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O021</ED>
<ID>
ID:306445

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΣΒΑΛΝΤ: Έχουν παρεξηγηθεί οι θέσεις μας
</H5><H2>Ο Βενιζέλος χαμήλωσε τους τόνους
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Στο παραπέντε απεφεύχθη μετωπική σύγκρουση μεταξύ Βενιζέλου και ΔΟΕ εξαιτίας
των πρόσφατων δηλώσεων του υπουργού Πολιτισμού. «Εμείς δεν ζητήσαμε ποτέ από
την Αθήνα να κάνει έργα για τα οποία δεν είχε η ίδια συμφωνήσει», υπογράμμισε
χθες ο κ. Ντένις Όσβαλντ στο διεθνές ειδησεογραφικό πρακτορείο Ασοσιέιτεντ
Πρες δηλώνοντας ταυτόχρονα «αιφνιδιασμένος» από την αντίδραση του υπουργού
Πολιτισμού κατά της ΔΟΕ. 
Τις δηλώσεις Όσβαλντ ακολούθησαν λίγο αργότερα νέες δηλώσεις του υπουργού
Πολιτισμού, σε διαφορετικό πνεύμα όμως αυτήν τη φορά. Ο κ. Ε. Βενιζέλος,
επιχειρώντας να ρίξει τους τόνους, δήλωσε ότι... «συμφωνεί απολύτως με το
πνεύμα των δηλώσεων του κ. Όσβαλντ. Η Ελλάδα και η ΔΟΕ είναι δύο πολύ καλά
συνεργαζόμενοι εταίροι. Η Ελλάδα θα σεβαστεί απολύτως τις συμβατικές της
υποχρεώσεις έναντι στη ΔΟΕ, ενώ τα έργα και οι υποδομές που γίνονται αποτελούν
μεγάλη κληρονομιά για τη χώρα και είναι αναγκαία φυσικά για τους Ολυμπιακούς
Αγώνες». 
Ο κ. Όσβαλντ, επικεφαλής για την προετοιμασία των Ολυμπιακών Αγώνων του 2004,
υπενθύμισε επίσης τις συμβατικές υποχρεώσεις της Αθήνας τονίζοντας ότι η ΔΟΕ,
όπως και η Αθήνα, επιθυμεί καλούς Αγώνες. Τόνισε όμως σε πρώτο πληθυντικό
πρόσωπο: «Είμαστε λιγάκι έκπληκτοι για τις θέσεις που εκφράστηκαν. Έχουμε την
αίσθηση ότι οι θέσεις μας έχουν παρεξηγηθεί». <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O022</ED>
<ID>
ID:306490

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=2</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Χιονισμένο τοπίο...
</H2>
Οι Χειμερινοί Ολυμπιακοί Αγώνες κυριαρχούν και στο σημερινό πρόγραμμα της
τηλεόρασης. Θυμίζουμε ότι τη διοργάνωση αυτή καλύπτει όλο το 24ωρο το
Eurosport. Αναλυτικά: 
17.30 (AS 2): Ολλανδικά στιγμιότυπα. 
18.00 (ΕΤ3): Χειμερινοί Ολυμπιακοί Αγώνες. 
18.00 (SuperSport): Αγώνες Πυγμαχίας. 
18.45 (AS 2): Π. Φάληρο - Βουλιαγμένη (πόλο, Ζ). 
19.00 (ΝΕΤ): Χειμερινοί Ολυμπιακοί Αγώνες. 
20.00 (AS 1): Στιγμιότυπα από το πρωτάθλημα Αργεντινής. 
20.00 (AS 2): Ευρωπαϊκό ποδόσφαιρο. 
20.30 (SuperSport 2): Χόκεϊ επί πάγου. 
21.00 (ΕΤ1): Χειμερινοί Ολυμπιακοί Αγώνες. 
22.30 (SuperSport 2): Σαν Λορέντζο - Εστουντιάντες (πρωτάθλημα
Αργεντινής). 
02.00 (ΕΤ1): Χειμερινοί Ολυμπιακοί Αγώνες. 
03.00 (AS 2): Μινεσότα - Ντένβερ (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O023</ED>
<ID>
ID:306519

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=3</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΣ
</H5><H2>Πρόστιμα
</H2>
«Βροχή» έπεσαν τα πρόστιμα χθες από το πρωτοβάθμιο δικαιοδοτικό όργανο της
ΕΠΑΕ, καθώς ο αθλητικός δικαστής έκρινε υπεύθυνες τις παρακάτω ΠΑΕ για
ανάρμοστη συμπεριφορά των οπαδών τους. Έτσι, ο Παναθηναϊκός τιμωρήθηκε με
πρόστιμο 1.500 ευρώ, με 1.200 ο ΟΦΗ, ο Ηρακλής, ο ΠΑΣ Γιάννινα με 1.000, ο
Παναιγιάλειος και με 600 ο Πανηλειακός. Παράλληλα, ο αθλητικός δικαστής
τιμώρησε με αποκλεισμό τριών αγωνιστικών τον Παπαδόπουλο του Άρη, με δύο τους
Λαμπριάκο, Αφάς, Βιτζέκα, Ντερτινή, Νάκου και με μία τους Καραγκούνη, Ντελ
Σινιόρι, Μπορμπόκη, Κεφαλά, Στρατή, Καβακά και Νεντέλκοβιτς.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O024</ED>
<ID>
ID:306535

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=4</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H4>Φουσκώνει ο κουμπαράς
</H4>
Τζακ ποτ στη χθεσινή κλήρωση του Τζόκερ. Στον κουμπαρά μπήκαν 2.270.446,64
ευρώ. Βρέθηκαν 22 με 5 επιτυχίες που κερδίζουν από 10.212,62 ευρώ, 90 με 4+1
που θα πάρουν από 1.325,78 ευρώ, 2.223 με 4 που θα εισπράξουν από 24,39 ευρώ,
3.448 με 3+1 που θα μοιραστούν από 24,39 ευρώ, 73.019 με 3 που κερδίζουν από
1,34 ευρώ, 35.333 με 2+1 που θα πάρουν από 1,34 ευρώ και 148.040 με 1+1 που θα
μοιραστούν από 0,91 ευρώ. Οι τυχεροί αριθμοί: 4, 7, 22,
31, 34, ενώ ο αριθμός του Τζόκερ είναι το 10. 
*** Τζακ ποτ σημειώθηκε στην κλήρωση του ΠΡΟΤΟ. Στον κουμπαρά μπήκαν
250.000 ευρώ. Τα κέρδη στις υπόλοιπες κατηγορίες: 2η: 10.935,40 ευρώ, 3η:
2.302,19 ευρώ, 4η: 162,60 ευρώ, 5η: 17,05 ευρώ και 6η: 1,29 ευρώ. Ο τυχερός
αριθμός: 9 4 9 0 6 0 8.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O025</ED>
<ID>
ID:306548

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ </H2><H4>Η διαλογή
</H4>
Κατά τη διαλογή του έκτακτου δελτίου ΠΡΟ-ΠΟ βρέθηκαν: 38 Σούπερ 13άρια που
κερδίζουν από 818,85 ευρώ. Τα 72 13άρια θα πάρουν από 444,52 ευρώ, τα 2.450
12άρια θα εισπράξουν από 10,77 ευρώ και τα 21.615 11άρια θα πάρουν από 0,99 ευρώ.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O026</ED>
<ID>
ID:306554

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=6</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17268O027</ED>
<ID>
ID:306559

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O02&aa=7</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ: ΝΑ ΓΕΜΙΣΕΙ ΤΟ ΟΑΚΑ ΤΗΝ ΚΥΡΙΑΚΗ
</H5><H2>Οριακό το ντέρμπι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τη δημιουργία δυνατής έδρας ζήτησε χθες ο Τάκης Λεμονής στο περιθώριο της
χθεσινής εκδήλωσης στα γραφεία του Ολυμπιακού, που διοργάνωσε ο επίσημος
χορηγός της ομάδας. Ο τεχνικός των «ερυθρολεύκων» απηύθυνε έκκληση στον κόσμο
της ομάδας του να γεμίσει την Κυριακή το ΟΑΚΑ στον αγώνα με τον ΠΑΟΚ, με στόχο
να βοηθήσει για την κατάκτηση της νίκης. 
Ο Τάκης Λεμονής τόνισε χαρακτηριστικά: «Στο μυαλό μας δεν υπάρχει άλλο
αποτέλεσμα, εκτός από τη νίκη. Καταλαβαίνουμε όλοι ότι το ματς με τον ΠΑΟΚ
είναι οριακό για τον Ολυμπιακό». 
Σε ερώτηση για το πόσο έχει επηρεαστεί από όσα έχουν γραφτεί και ειπωθεί για
τον ίδιο μετά την ήττα από τον Πανιώνιο, ο τεχνικός του Ολυμπιακού απάντησε:
«Αυτό το θέμα έχει τελειώσει. Είμαστε υποχρεωμένοι να προετοιμαστούμε όσο το
δυνατόν καλύτερα για το ματς με τον ΠΑΟΚ. Δεν σκεφτόμαστε τίποτα άλλο. 
Τις τελευταίες ημέρες υπήρξε αναταραχή κυρίως στις τάξεις των φιλάθλων μας. Θα
είναι ωραίο να δούμε το ΟΑΚΑ γεμάτο την Κυριακή. Σε όλους τους εκτός έδρας
αγώνες του Ολυμπιακού τα γήπεδα να είναι γεμάτα και επικρατεί φανατισμένη
ατμόσφαιρα. Ο Ολυμπιακός θα πρέπει να δημιουργήσει και πάλι μία δυνατή έδρα.
Αυτό ζητάω από τον κόσμο μας. Είμαι σίγουρος ότι την Κυριακή θα έρθει στο
γήπεδο για να μας βοηθήσει». 
Ο Χρήστος Πατσατζόγλου δεν προπονήθηκε λόγω της συμμετοχής του στο φιλικό της
Εθνικής με τη Σουηδία, ωστόσο, ο Τάκης Λεμονής θα τον συμπεριλάβει στην
ενδεκάδα που θα αντιμετωπίσει τον ΠΑΟΚ

Ο Λεμονής δεν θέλησε να κάνει λόγο για την συνάντηση που είχε με τον πρόεδρο
του Ολυμπιακού Σωκράτη Κόκκαλη: «Αυτό που έχει σημασία είναι να νικήσουμε τον
ΠΑΟΚ. Δεν υπάρχουν περιθώρια να σκεφτόμαστε άλλα πράγματα. Οφείλουμε να
ξεπερνάμε πολύ γρήγορα τις αποτυχίες. Είναι θετικό ότι επιστρέφουν στην ομάδα
κάποιοι ποδοσφαιριστές. Θα έχουμε περισσότερες λύσεις». 
Παρόντες στην εκδήλωση ήταν οι ποδοσφαιριστές του Ολυμπιακού και ο Τάκης
Λεμονής, ενώ τη διοίκηση εκπροσώπησε ο α' αντιπρόεδρος Γιώργος Λούβαρης. 
ΠΡΟΒΑ ΕΝΔΕΚΑΔΑΣ 
Την ενδεκάδα, με μοναδική αλλαγή τη θέση του δεξιού μπακ-χαφ, φωτογράφισε ο
Λεμονής κατά τη διάρκεια της χθεσινής προπόνησης. Ο Πατσατζόγλου δεν πήρε
μέρος στο οικογενειακό δίτερμα, λόγω της συμμετοχής του στο φιλικό ματς της
εθνικής ομάδας με τη Σουηδία στο Χαριλάου. 
Ο 44χρονος κόουτς δοκίμασε το εξής σχήμα στο β' ημίχρονο: Ελευθερόπουλος -
Μαυρογενίδης, Αμανατίδης, Κωστούλας, Βενετίδης - Ζε Ελίας, Καρεμπέ,
Γιαννακόπουλος, Τζόρτζεβιτς - Τζιοβάνι, Αλεξανδρής. Στο α' ημίχρονο
χρησιμοποίησε τους Ανατολάκη, Νινιάδη, Άντζα αντί των Αμανατίδη,
Γιαννακόπουλου, Ζε Ελίας. 
Ο Λεμονής σε ομιλία του προς στους ποδοσφαιριστές του υπογράμμισε την
κρισιμότητα του αγώνα με τον ΠΑΟΚ: «Μετά την ήττα από τον Πανιώνιο έχω
διαβάσει πολλά πράγματα. Δεν χρειάζονται πολλά λόγια. Όλοι καταλαβαίνετε ότι
δεν έχουμε άλλα περιθώρια και πρέπει να νικήσουμε πάση θυσία τον ΠΑΟΚ». 
*** Οι οργανωμένοι Σύνδεσμοι του Ολυμπιακού έχουν προμηθευτεί 10.000
εισιτήρια. Οι φίλοι των «ερυθρολεύκων» δείχνουν μεγάλο ενδιαφέρον και
υπολογίζεται ότι στις εξέδρες του ΟΑΚΑ θα βρεθούν περίπου 30.000 θεατές. Τον
αγώνα θα παρακολουθήσουν Ιταλοί κατάσκοποι. Στο στόχαστρο ιταλικών ομάδων
μεταξύ των οποίων η Ίντερ και Πάρμα βρίσκονται οι Πατσατζόγλου, Τζόρτζεβιτς.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17268O031</ED>
<ID>
ID:306446

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Πρόβλημα για τον Μπάγιεβιτς
</H5><H2>Άφαντος ο Ουντέζε
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ούτε χθες έδωσε σημεία ζωής ο Ινφαένι Ουντέζε και το γεγονός αυτό αρχίζει να
ανησυχεί τους ανθρώπους του ΠΑΟΚ. Μπορεί ο εκπρόσωπός του να ισχυρίζεται ότι
σήμερα θα βρίσκεται κανονικά στην προπόνηση της ομάδας, όμως, το ίδιο είχε πει
και χθες και προχθές. Αν επιστρέψει σήμερα ο Ουντέζε θα συμπεριληφθεί στην
αποστολή της ομάδας για το μεθαυριανό παιχνίδι με αντίπαλο τον Ολυμπιακό στο
ΟΑΚΑ. 
Ο Ντούσαν Μπάγιεβιτς, πάντως, χθες ξεκίνησε την προετοιμασία της ομάδας, για
το ντέρμπι με τον Ολυμπιακό χωρίς να υπολογίζει την Ουντέζε, αφού κανείς δεν
μπορεί να πει με σιγουριά αν θα φανεί συνεπής ή όχι ο αμυντικός από τη Νιγηρία
στη νέα ημερομηνία άφιξης που έδωσε. Αν δεν εμφανιστεί ο Ουντέζε, τη θέση του
πάρει ή ο Χασιώτης ή ο Κουλακιώτης, ενώ στη θέση του Μπορμπόκη που παραμένει
τραυματίας θα αγωνιστεί ο Βαγγέλης Νάστος, όπως έγινε και στο παιχνίδι με τον
Ηρακλή. Ο Νάστος έχει αποδειχθεί ότι είναι ένα ιδιαίτερα χρήσιμο εργαλείο στα
χέρια του Ντούσαν Μπάγιεβιτς, αφού μπορεί να αγωνίζεται και στην αριστερή,
αλλά και στη δεξιά πλευρά της άμυνας με την ίδια ευκολία. 
Άρχισε από χθες η πώληση των 4.800 εισιτηρίων που παρέλαβε η ΠΑΕ ΠΑΟΚ από την
ΠΑΕ Ολυμπιακός και δεν αποκλείεται αύριο να ζητηθούν και άλλα εισιτήρια από
την ομάδα του Πειραιά.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17268O032</ED>
<ID>
ID:306491

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ
</H5><H2>Απέκτησε τον Παπανδρέου
</H2>
Από χθες ο Γιώργος Παπανδρέου είναι και τυπικά παίκτης του Εθνικού Αστέρα. Ο
33χρονος επιθετικός συμφώνησε σε όλα με τη διοίκηση της ομάδας της Καισαριανής
και υπέγραψε συμβόλαιο έξι μηνών. Η απόκτησή του έγινε ως ερασιτέχνη
ποδοσφαιριστή, καθώς έχει λήξει η μεταγραφική περίοδος για τους επαγγελματίες ποδοσφαιριστές.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17268O033</ED>
<ID>
ID:306520

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O03&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» περιλαμβάνει την 2η, 3η, 4η, 5η, 6η και 7η κούρσα. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΕΛΛΟΠΙΑ 58 Σωτηρόπ/λος&#0091 
2. ΑΜΙΛΛΑ 54,5 Δημητσάνης&#0096 
3. ΗΛΕΚΤΡΑ 53 Λάος&#0098 
4. ΜΙΣ ΙΩΑΝΝΑ 51 Τσεργάς&#0097 
5. ΕΛΑ ΜΑΝΟΥΛΑ Μ. 50 Αλέξανδρος &#0092 
6. ΜΠΡΙΓ. ΕΣΤΡΕΓΙΑ 49 Μαστοράκης&#0094 
8. ΠΕΝΝΥ 47,5 Σγούρος&#0095 
- Υπόδ.: ΜΙΣ ΙΩΑΝΝΑ - ΗΛΕΚΤΡΑ (Μπιγκ Ντιλς). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΓΙΩΡΙΚΑΣ 58 Σωτηρόπ/λος&#0093 
2. ΝΤΑΝΤΑΛΟΥ 54 Ζευγώλης&#0094 
3. ΡΙΖΟ 53 Μπάκος&#0098 
4. ΚΙΝΓΚΝΤΟΜ Γ. 52,5 Λάος&#0099 
5. ΟΡΕΣΤΗΣ 52,5 Δημητσάνης&#0092 
6. ΠΙΚΟΛΙΝΟ ΝΙΚΟΣ 51 Χαλιάσος&#0097 
7. ΜΑΚΕΔΩΝ 51 Γεωργίου&#00910 
8. ΠΙΝΟΚ 51 Τσεργάς&#0096 
9. ΣΟΥΠΕΡ ΧΙΤ 50,5 Δάλαρης&#0095 
10. ΣΤΡ. ΠΕΡΙΚΛΗΣ 49,5 Αλέξανδρος&#0091 
- Υπόδ. ΝΤΑΝΤΑΛΟΥ - ΓΙΩΡΙΚΑΣ (Ρίζο). 
3η ΙΠΠΟΔΡΟΜΙΑ / Ώρα 4.00, 1.000 μέτρα 
1. ΠΑΓΟΒΟΥΝΟ 58 Σωτηρόπ/λος&#0096 
2. ΛΑΟΜΕΔΩΝ 56 Νίκος&#0097 
3. ΔΟΥΝΑΒΗΣ 55 Λάος&#0093 
4. ΛΕ ΜΠΑΡΟΝ 54,5 Ντίνος&#0094 
5. ΚΑΣΣΑΝΔΡΟΣ 52,5 Ντίνα&#0092 
6. ΠΙΚ ΛΕΩΝΙΔΑΣ 53 Δημητσάνης 5 
7. ΦΕΝΕΟΣ 51,5 Γεωργίου&#0099 
8. ΑΝΤΟΝΥ ΓΟΥΪΝ. 51 Τσεργάς&#0098 
9. ΔΡΟΜΕΥΣ 50,5 Μαστοράκης &#0091 
10. ΠΕΡΙΚΛΕΤΟΣ 50,5 Σγούρος&#00910 
- Υπόδ.: ΠΙΚΟΛ. ΛΕΩΝΙΔΑΣ - ΛΕ ΜΠΑΡΟΝ (Παγόβουνο). 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΛΕΥΚΟΝΟΙΚΟ 58 Οικονομίδης&#0093 
2. ΤΙΤΑΝΑΣ 58 Σωτηρόπ/λος&#0098 
3. ΜΟΝΑΧΙΚΟΣ 55 Γεωργίου&#0097 
4. ΕΒΡΟΣ 54,5 Ντίνος&#0092 
5. ΠΙΚ. ΕΡΝΕΣΤΟΣ 53 Σκιαδόπ/λος&#0099 
6. ΠΙΚ. ΒΑΓΓΕΛΗΣ 52 Τσεργάς&#0096 
7. ΑΔΑΜΑΣΤΟΣ 49,5 Ντίνα&#0094 
8. ΓΑΝΥΜΗΔΗΣ 51,5 Δημητσάνης&#0095 
9. ΦΛΙΠΠΕΡ 49 Μαστοράκης&#0091 
- ΠΑΡΝΑΣΣΟΣ 53 Λάος&#00910 
* Ο ίππος ΠΑΡΝΑΣΣΟΣ που τρέχει εκτός στοιχήματος. 
* - Υπόδ.: ΓΑΝΥΜΗΔΗΣ - ΠΙΚΟΛ. ΕΡΝΕΣΤΟΣ (Λευκόνοικο). 
5η ΙΠΠΟΔΡΟΜΙΑ / Ώρα 5.00, 1.800 μέτρα 
1. ΝΑΦΗ 64,5 Λιάκος&#00910 
2. ΜΑΚΕΔΟΝΙΣΣΑ 63 Νίκος&#0095 
3. ΡΑΜΠΥ ΛΕΪΝΤΥ 57 Φίλιππος &#0098 
4. ΑΣΣΥΡΙΑ 56 Δημητσάνης &#0093 
5. ΠΙΚΟΛ. ΑΛΙΟΝΑ 55 Ντίνος&#0094 
6. ΔΙΑΦΑΝΗΣ 54 Λάος&#0092 
7. ΑΝΔΡΟΜΑΧΗ 51 Γεωργίου&#00912 
8. ΑΥΡΑ 49,5 Ντίνα&#0096 
9. ΔΕΣΠΟΤΙΚΗ 51 Χαραλάμπ. &#00911 
10. ΡΟΜΑΝΥ ΚΟΥΗΝ 51 Τσεργάς&#0091 
11. ΤΖΟΛΛΙΤΥ ΓΟΥΕΪ 49,5 Βαγγέλης&#0097 
12. ΛΗΓΚΑΛ ΑΛΕΞ. 48 Μαστοράκης&#0099 
13. ΠΙΚΟΛΙΝΑ ΤΕΤΑ 47 Σγούρος&#00913 
- Υπόδ.: ΑΣΣΥΡΙΑ - ΡΑΜΠΥ ΛΕΪΝΤΥ (Πικολ. Αλιόνα). 
6η ΙΠΠΟΔΡΟΜΙΑ / Ώρα 5.30, 1.400 μέτρα 
1. ΓΛΥΚ. ΜΠΕΛΛΑΣ 58,5 Μπάμπης&#0094 
2. ΙΓΝΑΤΙΟΣ 49 Ντίνα&#0091 
3. Π. ΤΟΥ ΠΕΙΡΑΙΑ 50,5 Γεωργίου&#0095 
4. ΡΙΑΚΤΙΒ 50,5 Λάος&#0097 
5. ΣΠΑΝΙΟΣ 48,5 Μαστοράκης&#0096 
6. ΣΤΥΛΟΒΑΤΗΣ 45 Αργύρης&#0093 
7. ΣΕΡ ΜΑΤΖΙΚ 48,5 Τσεργάς&#0092 
- Υπόδ.: ΙΓΝΑΤΙΟΣ - ΣΠΑΝΙΟΣ (Παιδί του Πειραιά). 
7η ΙΠΠΟΔΡΟΜΙΑ / Ώρα 6.00, 1.400 μέτρα 
1. ΨΥΧΕΡΟΣ 58 Δημητσάνης&#0091 
2. ΚΕΡΑΣΦΟΡΟΣ 55,5 Χαραλάμπ.&#0092 
3. Φ. ΕΝ ΝΤΑΝΣΕΡ 63 Σκιαδόπ/λος&#0096 
4. ΧΡΗΣΤΑΓΓΕΛΟΣ 50,5 Χαλιάσος&#0098 
5. ΚΛΕΒΕΡ ΜΠΟΫ 51,5 Μαστοράκης&#009 7 
6. ΦΛΑΪΝΓΚ ΕΛΕΝ 51 Δάλαρης&#0093 
7. ΙΚΑΡΟΣ 46 Αργύρης&#0094 
8. ΜΑΛΑΣΑΪΤ 48 Ντίνα&#0095 
- Υπόδ.: ΦΛΑΣ ΕΝ ΝΤΑΝΣΕΡ - ΚΕΡΑΣΦΟΡΟΣ (Ψυχερός). 
8η ΙΠΠΟΔΡΟΜΙΑ / Ώρα 6,30, 1.800 μέτρα 
1. ΙΝΤΙΑΝ ΝΤΑΝΣ. 58 Γεωργίου&#0096 
2. ΡΟΥΚΟΥΝΑΣ 57,5 Λιάκος&#0098 
3. ΓΝΗΣΙΑ 57 Νίκος&#0095 
4. ΓΚΟΛ. ΤΡΟΦΥ 57 Οικονομίδης&#0094 
5. ΜΟΪΚΑΝΟΣ 56 Τσεργάς&#0099 
6. ΠΕΛΑΓΟΣ 54,5 Μαστοράκης&#0093 
7. ΦΩΚΙΑΝΟΣ 51,5 Ντίνα&#0097 
8. ΛΕΡΝΑ 51,5 Δημητσάνης&#0092 
9. ΚΡΙΣ ΤΖΩΡΤΖ 50 Δάλαρης&#0091 
- Υπόδ.: ΙΝΤΙΑΝ ΝΑΝΤΣΕΡ - ΓΝΗΣΙΑ (Μοϊκανός). 
9η ΙΠΠΟΔΡΟΜΙΑ / Ώρα 7.00, 1.400 μέτρα 
1. ΜΙΣ ΛΟΥΛΟΥ 58 Νίκος&#0093 
2. ΨΥΧΩ 58 Λάος&#0091 
3. ΛΕΪΝ. ΑΣΠΑΣΙΑ 57 Ζευγώλης&#0094 
4. ΣΠΟΤ ΜΙΟΥΖΙΚ 57 Λιάκος&#0092 
5. ΑΛΕΞΙΟΣ 54 Δρόσος&#0097 
6. ΤΑΠΑΓΙΑΝ 56,5 Γεωργίου&#0095 
7. ΑΔΡΙΑΝΟΣ 55,5 Δημητσάνης&#0096 
8. ΝΤΙΦΕΡΕΝΣ 55,5 Φίλιππος&#0098 
- Υπόδ.: ΤΑΠΑΓΙΑΝ - ΜΙΣ ΛΟΥΛΟΥ (Ψυχώ) 
- Δύο αουτσάιντερ: ΑΥΡΑ (5η) - ΓΚΟΛΝΤΕΝ ΤΡΟΦΥ (8η). <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17268O034</ED>
<ID>
ID:306536

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O03&aa=4</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: ΠΑΝΑΘΗΝΑΪΚΟΣ, ΑΕΚ ΚΑΙ ΟΛΥΜΠΙΑΚΟΣ ΘΑ ΠΑΛΕΨΟΥΝ ΓΙΑ ΕΝΑ ΕΙΣΙΤΗΡΙΟ
</H5><H2>Ελληνικός όμιλος!
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ολυμπιακός και Παναθηναϊκός θα μονομαχήσουν δύο φορές στο πλαίσιο της Ευρωλίγκας

Ευρωλίγκα για τρεις και όποιος αντέξει! Παναθηναϊκός, Ολυμπιακός και ΑΕΚ σε
ένα... άτυπο ελληνικό πρωτάθλημα θα παλέψουν για τη μία θέση του Γ' ομίλου της
δεύτερης φάσης της Ευρωλίγκας, που θα οδηγήσει (μέσα στο Ορθόδοξο Πάσχα) στο
φάιναλ φορ της Μπολόνιας. Εκτός, βέβαια, αν έχει αντίθετη γνώμη, η τέταρτη
ομάδα του ομίλου, η Ολύμπια Λιουμπλιάνας, η οποία εξασφάλισε τη συμμετοχή της
στο... ελληνικό γκρουπ με τη νίκη επί της Μπαρτσελόνα (80-74). 
Η ουσία είναι ότι αναθερμαίνεται το ενδιαφέρον στο ελληνικό μπάσκετ, όπως πολύ
σωστά επεσήμανε ο Ζέλικο Ομπράντοβιτς. 
«Ο όμιλος αυτός θα βοηθήσει το ελληνικό μπάσκετ. Ελπίζω να γεμίσουν τα γήπεδα
και το ενδιαφέρον θα είναι πολύ έντονο». 
Η χθεσινή τελευταία αγωνιστική της πρώτης φάσης στην Ευρωλίγκα εξελίχθηκε σε
ένα εντυπωσιακό θρίλερ, σε όλα τα... θέατρα της διοργάνωσης. 
Η ΑΕΚ για παράδειγμα ήταν συνεχώς (και με ασφάλεια) μπροστά στο σκορ, αλλά η
ρώσικη ρουλέτα στα τελευταία δευτερόλεπτα έδειξε προτίμηση στα εντός συνόρων
ευρωπαϊκά παιχνίδια. Πού να τρέχουμε άλλωστε και πόσα χρήματα ακόμα θα
ξοδέψουμε για τα ταξίδια. Και αυτό, μη γελάτε, ισχύει και για τους άλλους
δύο... «συνέταιρους» σε αυτή τη μάχη. 
Ο Ολυμπιακός, ο οποίος ηττήθηκε στο Τρεβίζο από την Μπενετόν, είχε την
ευκαιρία να τερματίσει ακόμα και πρώτος στον όμιλό του, αφού η Έφες Πίλσεν
έκανε την έκπληξη και νίκησε στο Τελ Αβίβ τη Μακάμπι. 
Πριν από μία εβδομάδα, με βάση την εξέλιξη του αγώνα με τη Μακάμπι, έχασε την
ευκαιρία να είναι δεύτερος στον όμιλό του. Ο Παναθηναϊκός ήταν ο μόνος από
τους τρεις που δεν είχε άγχος. 
Οι «πράσινοι» ήταν απλά... στο περίμενε! Ηττήθηκαν από τη Ρεάλ, αλλά αυτό
πλήττει μόνο το γόητρό τους. Η σειρά των αγώνων θα γίνει γνωστή σήμερα (στην
κλήρωση της Βαρκελώνης), ενώ τα πρώτα παιχνίδια σύμφωνα με τον προγραμματισμό
της ULEB, θα διεξαχθούν 27 και 28 Φεβρουαρίου. 
Οι τέσσερις όμιλοι της δεύτερης φάσης: Α' : Μπενετόν Τρεβίζο, Μπαρτσελόνα,
Σκίπερ Μπολόνια, Σκαβολίνι Πέζαρο, Β' : Κίντερ Μπολόνια, Ρεάλ Μ., Ουράλ
Γκρέιτ, Έφες Πίλσεν, Γ' : Παναθηναϊκός, ΑΕΚ, Ολυμπιακός, Ολύμπια Λ., Δ' :
Ταουγκρές, Μακάμπι, Ούλκερ, ΤΣΣΚΑ Μ.

<H3>ΑΕΚ: Νίκησε 90-89 στο Ζάγκρεμπ
</H3><H3>Προτίμησε τον εμφύλιο από την Κίντερ
</H3>
Συνειδητά η ΑΕΚ επέλεξε τον συντοπίτη Παναθηναϊκό στην επόμενη φάση της
Ευρωλίγκας, με τη νίκη της (90-89) στο Ζάγκρεμπ επί της Τσιμπόνα, που της
χάρισε την δεύτερη θέση στον Δ' όμιλο. 
Ο Ντράγκαν Σάκοτα είχε ζητήσει τη νίκη στη Χάλα Ντράζεν Πέτροβιτς
(κεκλεισμένων των θυρών) γνωρίζοντας ότι θα υποχρεωνόταν σε «κρας τεστ» με
τους «πράσινους» στο ΟΑΚΑ, ενώ σε περίπτωση ήττας θα βρισκόταν στον όμιλο της
Κίντερ Μπολόνια, στο γήπεδο της οποίας θα γίνει το φετινό φάιναλ φορ! 
Η ΑΕΚ στο μεγαλύτερο διάστημα του αγώνα είχε το προβάδισμα, αλλά στο τέλος η
Τσιμπόνα τρόχισε τη διαφορά των δέκα πόντων (67-77) και έφτασε να προηγείται
32» πριν από την λήξη με 85-84. Το παιχνίδι πήγε πόντο πόντο, αρχικά φάνηκε
ότι ο Σάκοτα πιθανόν να ήθελε να αποφύγει τον Παναθηναϊκό, όμως, η νίκη έσβησε
οποιοδήποτε (πονηρό) σενάριο. Ο Κακιούζης ευστόχησε στις βολές στα τελευταία
δευτερόλεπτα. 
ΤΣΙΜΠΟΝΑ: Κους 13, Σέζαρ 16, Πρκάτσιν 16, Μπόμπαν 4, Μάνιου 6, Κράσιτς
10, Μάμιτς 9, Κράουνιτς 15. 
ΑΕΚ: Χόλντεν 29, Ζήσης, Καρ 8, Χατζής 6, Ντικούδης 17, Μπιλμπά 5,
Πασχάλης, Μπετς 2, Κακιούζης 23. 
ΠΑΟ - ΡΕΑΛ 77-88 
Η «Βασίλισσα»... μάγεψε τον «Βασιλιά» χθες στο ΟΑΚΑ. Ύστερα από 17 σερί νίκες
σε 96 ημέρες ο ΠΑΟ γνώρισε την ήττα και έκλεισε με μια απογοητευτική εμφάνιση
την πρώτη φάση της Ευρωλίγκας. Η ομάδα του Ομπράντοβιτς με τον Μποντίρογκα
μπλοκαρισμένο, δεν είχε λύσεις στην επίθεση, αλλά το κυριότερο ήταν τραγική
στην άμυνα. Αντίθετα η Ρεάλ, με ηγέτη τον Τζόρτζεβιτς, κυριάρχησε πλήρως και
πήρε δίκαια τη νίκη με 77-88. 
ΠΑΟ: Αλβέρτης 16, Καλαϊτζής 11, Ρότζερς 3, Μποντίρογκα 13, Μίντλετον 2,
Κουτλουάι 13, Σάντσεζ 10, Παπαδόπουλος 4, Γιαννούλης 5. 
ΡΕΑΛ: Στρίλενς 15, Τζόρτζεβιτς 18, Ανγκούλο 14, Βούκτσεβιτς 12,
Χερνάντεζ 4, Μένα 4, Λάμπε, Τάρλατς 12, Γιορέντε, Ιτούρμπε 9. 
ΜΠΕΝΕΤΟΝ - ΟΛΥΜΠΙΑΚΟΣ 89-81 
Ημέρα των ερωτευμένων χθες και ο Ολυμπιακός ανταμώθηκε σε δύο ταμπλό με τον
«αιώνιο» αντίπαλό του Παναθηναϊκό. Και αν το μεσημέρι όλα ήταν στα χέρια της
θεάς τύχης (που έφερε αντιπάλους τις δύο ομάδες στον ημιτελικό του φάιναλ φορ
του Κυπέλλου Ελλάδος), το βράδυ στο Παλαβέρντε οι «ερυθρόλευκοι» κρατούσαν την
τύχη στα δικά τους χέρια, αφού με νίκη όχι μόνο απέφευγαν τον τριπλό εμφύλιο,
αλλά έβγαιναν και πρώτοι, αφού η Μακάμπι ηττήθηκε από την Έφες στο Τελ Αβίβ!
Όμως, οι Πειραιώτες ηττήθηκαν 89-81 από την Μπενετόν. 
ΜΠΕΝΕΤΟΝ: Νικόλα 10 (2), Έντνι 22, Μαρκονάτο 5, Στόιτς 6, Τσικάλκιν 15
(3), Νάχμπαρ 12 (1), Γκαρμπαχόθα 19 (3). 
ΟΛΥΜΠΙΑΚΟΣ: Μπουντούρης, Φορντ 28 (1), Φόρεστ 16 (14 ρ.), Ρισασέ 10,
Τόμιτς 5, Παπαλουκάς 16, Ντε Μιγκέλ, Παπανικολάου 3, Ζεβροσένκο 2, Φέμερλινγκ. 
ΟΥΛΚΕΡ - ΠΕΡΙΣΤΕΡΙ 93-79 
Το Περιστέρι πάλεψε, αλλά ηττήθηκε στο Αμπντί Ιπεχτσί από την Ούλκερ με 93-79.
Η ελληνική ομάδα έπαιξε αρκετά καλά και ήταν κοντά στο σκορ στο α' μέρος, αλλά
στη συνέχεια δεν άντεξε. 
ΟΥΛΚΕΡ: Παρς 4, Στελμάχερς 5, Γιλντιρίμ 13, Γκόλιεβιτς 21, Γκόνλουμ 3,
Ατσίκ 9, Έλι 12, Ερντενάι 16, Αμπί 2, Λόλις 8. 
ΠΕΡΙΣΤΕΡΙ: Άντερσεν 15, Τσαρταρής 5, Βόιτσικ 13, Ντίνκινς 13,
Παπαμακάριος 3, Κουλ 8, Παπαδάτος 13, Χαγκίνας 4, Μητρόπουλος.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O041</ED>
<ID>
ID:306447

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΚΥΠΕΛΛΟ: Η κλήρωση ευνόησε το Μαρούσι
</H5><H2>Πρόωρος τελικός στο φάιναλ φορ
</H2>
Για δεύτερη συνεχόμενη χρονιά Ολυμπιακός και Παναθηναϊκός θα αναμετρηθούν στον
ημιτελικό του φάιναλ φορ στο Κύπελλο. Η χθεσινή κλήρωση πρόσφερε χαμόγελα στο
Μαρούσι, αφού θα έχει αντίπαλο στον άλλο ημιτελικό τον Πανελλήνιο. Το φάιναλ
φορ θα διεξαχθεί 5 και 7 Απριλίου, κατά πάσα πιθανότητα στο ΟΑΚΑ. Και αυτό
αφού θεωρείται δύσκολο να οριστεί στο Στάδιο Ειρήνης και Φιλίας, παρά το
γεγονός ότι αυτή ήταν η πρώτη επιλογή της ομοσπονδίας. Σύμφωνα με την ΕΟΚ στο
ΣΕΦ υπάρχουν αρκετά προβλήματα, ωστόσο, σκοπεύουν να εξαντλήσουν όλες τις
πιθανότητες. 
«Έτσι και αλλιώς θα παίζαμε με τον Παναθηναϊκό. Το γεγονός ότι θα τον
αντιμετωπίσουμε στον ημιτελικό μάς δίνει, αν νικήσουμε, περισσότερες
πιθανότητες για το τρόπαιο» είπε ο Λευτέρης Σούμποτιτς από το Τρεβίζο. 
Με ψυχραιμία αντιμετώπισε την κλήρωση ο προπονητής του Αμαρουσίου, Κώστας
Πετρόπουλος: 
«Σίγουρα προτιμούσαμε τον Πανελλήνιο, αλλά το ζητούμενο είναι να παίζουμε
σύμφωνα με τις δυνατότητές μας» είπε. 
Σε... δύο δόσεις θα πραγματοποιηθεί η προετοιμασία της Εθνικής το καλοκαίρι.
Οι διεθνείς θα συγκεντρωθούν τη δεύτερη εβδομάδα του Ιουνίου και το πρόγραμμα
περιλαμβάνει συμμετοχή σε δύο τουρνουά: («Ακρόπολις»,14-16/6 και Ιταλία,
20-22/6). Το επόμενο ραντεβού θα είναι τον Αύγουστο και περιλαμβάνει τουρνουά
στη Σουηδία (17-19/8 και φιλικά με τη Γιουγκοσλαβία). 
*** Από μία νίκη πέτυχαν οι ΠΑΟΚ, Άρης και Ηρακλής στα τρία 20λεπτα
φιλικά ντέρμπι στο πλαίσιο του «Ολυμπιακού τουρνουά εθελοντισμού». Η εκδήλωση,
ωστόσο, δεν συγκίνησε το κοινό, καθώς στο Αλεξάνδρειο Μέλαθρο πήγαν περίπου
200 φίλαθλοι παρά το κίνητρο της δωρεάν εισόδου. 
Ο Φράνκι Κινγκ οδήγησε τον Άρη στη νίκη (41-39) επί του Ηρακλή, ο ΠΑΟΚ νίκησε
(48-39) εύκολα τον Άρη με πρωταγωνιστή Έντουαρτς και τέλος ο ελλιπής Ηρακλής
υπέταξε (42-31) τον ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O042</ED>
<ID>
ID:306492

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=2</URL></REF>


Article

<CATEGORY>vin10</CATEGORY>

 <H5>ΣΔΟΕ: Έφοδος σε καφετέρια
</H5><H2>Παράνομο στοίχημα στα Γιαννιτσά!
</H2><H4>* Κατασχέθηκε 1 εκατ. ευρώ ενώ στους ηλεκτρονικούς υπολογιστές του
καταστήματος εντοπίστηκαν παίκτες από το εξωτερικό
</H4>
* ΘΕΣΣΑΛΟΝΙΚΗ 
Παράνομα στοιχήματα με αθλητικούς αγώνες κατηγορείται ότι διοργάνωνε
ιδιοκτήτης καφετέριας στην πόλη των Γιαννιτσών, με τη συμμετοχή παικτών απ'
όλο τον κόσμο μέσω ιστοσελίδας που είχε ανοίξει στο Ίντερνετ. Χθες έγινε
έφοδος ανδρών του ΣΔΟΕ και της Ασφάλειας και κατασχέθηκε το ποσό του ενός
εκατομμυρίου ευρώ, που βρέθηκαν σε χρηματοκιβώτιο. 
Ένα από τα δελτία του παράνομου παιχνιδιού, αντίστοιχου του «Πάμε Στοίχημα»,
έφτασε στα χέρια υπαλλήλου του ΣΔΟΕ και αμέσως άρχισαν έρευνες, για τη
διεξαγωγή του παιχνιδιού, οι διοργανωτές του οποίου δίνουν πολύ μεγαλύτερα
ποσοστά στους νικητές απ' ό,τι στο νόμιμο. «Την τελευταία εβδομάδα
πληροφορηθήκαμε ότι μέσα στο κατάστημα στοιχηματίζουν παράνομα και αφού
παρακολουθήσαμε όλες τις κινήσεις κάναμε έρευνα», επιβεβαίωσε ο διευθυντής του
ΣΔΟΕ Κεντρικής Μακεδονίας Γιώργος Κουκάκης. 
Χθες το βράδυ κλιμάκιο των δύο υπηρεσιών έκανε έφοδο στην καφετέρια, ζητώντας
από υπαλλήλους και πελάτες ν' ακινητοποιηθούν, προκειμένου να γίνει έλεγχος σε
δύο ηλεκτρονικούς υπολογιστές, από τους οποίους ο ένας φορητός. 
Σύμφωνα με πληροφορίες, καθώς η έρευνα συνεχιζόταν μέχρι αργά το βράδυ στα
πρώτα ηλεκτρονικά αρχεία που άνοιξαν οι προγραμματιστές του ΣΔΟΕ βρέθηκαν
παίκτες από τις Ηνωμένες Πολιτείες, τον Καναδά, την Κύπρο, τη Μεγάλη Βρετανία
και τη Γερμανία και μία «λίστα» του παιχνιδιού, με τα ποσοστά κέρδους. Δύσκολη
ήταν η επέμβαση στο φορητό ηλεκτρονικό υπολογιστή, του οποίου τους κωδικούς
μέχρι το βράδυ κατέστη αδύνατο να «σπάσουν», για να αναζητήσουν πρόσθετα
αρχεία. 
Στην εξέλιξη της έρευνας εντοπίστηκε μέσα στο κατάστημα «χτιστό»
χρηματοκιβώτιο, από γυψοσανίδα, μέσα στο οποίο βρέθηκαν τα χρήματα, που
θεωρούνται από τις διωκτικές αρχές ότι είναι εισπράξεις από τη διεξαγωγή του
παράνομου παιχνιδιού. Ακόμη βρέθηκαν και βιβλιάρια καταθέσεων και ένα πιστόλι
σύμφωνα με το ΣΔΟΕ. Μάλιστα, ύστερα από σχετική εντολή του εισαγγελέα
Γιαννιτσών Βασίλη Φλωρίδη κατασχέθηκαν τόσο τα χρήματα και τα βιβλιάρια όσο
και οι υπολογιστές για να συνεχιστεί η έρευνα, τα στοιχεία της οποίας θα
περιληφθούν στη δικογραφία. Πάντως, δεν κινήθηκε η αυτόφωρη διαδικασία, καθώς
την ώρα της επέμβασης κανένας δεν συμμετείχε στο παιχνίδι.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O043</ED>
<ID>
ID:306521

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Η άμυνα ανησυχεί τον Ρεχάγκελ
</H2>
Ο Ότο Ρεχάγκελ θα δοκιμάσει και άλλους αμυντικούς στα προσεχή φιλικά ματς της Εθνικής

Η αμυντική λειτουργία της εθνικής ομάδας είναι αυτό πού απασχολεί τον
Ομοσπονδιακό τεχνικό Ότο Ρεχάγκελ. Στον τομέα αυτό ο Γερμανός προπονητής δεν
έμεινε ευχαριστημένος, καθώς διαπίστωσε κενά και προσανατολίζεται να δοκιμάσει
και άλλους παίκτες στα προσεχή φιλικά παιχνίδια. Από την πλευρά τους οι
παίκτες μετά το προχθεσινό παιχνίδι με τη Σουηδία εξέφρασαν τα παράπονά τους
από τις αποδοκιμασίες που ακούστηκαν εις βάρος τους από μερίδα φιλάθλων.
Πρώτος ο Βασίλης Τσάρτας με δηλώσεις του τόνισε: «Χρειαζόμαστε τη βοήθεια του
κόσμου μέχρι το τελευταίο λεπτό κάθε αγώνα. Δεν χρειαζόμαστε οπαδούς ομάδων
που βάλλουν κατά παικτών, σύμφωνα με τις σωματειακές τους προτιμήσεις, αλλά
οπαδούς οι οποίοι θα αγαπούν την εθνική ομάδα. Όλα όσα έγιναν προχθές είναι
θλιβερά». 
Το γήπεδο «Απ. Νικολαΐδης» φαίνεται ότι θα είναι η έδρα της εθνικής ομάδας στα
προσεχή παιχνίδια, ενώ δεν αποκλείονται και γήπεδα όπως του Ηρακλείου, των
Ιωαννίνων και της Λάρισας.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O044</ED>
<ID>
ID:306537

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=4</URL></REF>


Article

<CATEGORY>vin10</CATEGORY>

 <H5>ΕΠΑΕ: Και ο Μυτιληναίος κοντά στην έξοδο
</H5><H2>Μέτωπο κατά του προέδρου
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ραγδαίες είναι οι εξελίξεις στην ΕΠΑΕ, οι οποίες ενδέχεται να επιφέρουν
«τρικυμία» στο επαγγελματικό ποδόσφαιρο. Συγκεκριμένα μετά την αποχώρηση του
κ. Κόκκαλη, ο β' αντιπρόεδρος της ΕΠΑΕ κ. Μυτιληναίος θα συνεχίσει να
προσφέρει τις υπηρεσίες του μόνο αν εξασφαλίσει τη συναίνεση των άλλων ΠΑΕ στο
πρόσωπό του. Σε διαφορετική περίπτωση θα αποχωρήσει βάζοντας κάποιον άλλον στη
θέση του. Από την πλευρά τους ο Παναθηναϊκός, η ΑΕΚ, ο ΠΑΟΚ και ο Άρης έχουν
εκφράσει δημόσια της δυσαρέσκειά τους για τις αποφάσεις και επιλογές του κ.
Κανελλόπουλου και ενδέχεται να θέσουν θέμα αντικατάστασής του στο προσεχές
συμβούλιο. Να σημειωθεί ότι ο εκπρόσωπος του Παναθηναϊκού κ. Τσιρικωλιάς
ματαίωσε το ταξίδι του στην Πράγα, προκειμένου να παραβρεθεί στο Δ.Σ. της
Τρίτης, ενώ κάτι ανάλογο ενδέχεται να κάνει και ο εκπρόσωπος της ΑΕΚ κ.
Χαρίλαος Ψωμιάδης, ο οποίος επρόκειτο να ταξιδέψει στη Ρώμη. Επίσης, αξίζει να
σημειωθεί ότι ο κ. Κανελλόπουλος στα θέματα ημερήσιας διάταξης της Τρίτης δεν
περιέλαβε την εκλογή α' αντιπροέδρου, κάτι που οι περισσότεροι μετέχοντες στην
ΕΠΑΕ το θεωρούν παράνομο. Όλα, λοιπόν, είναι στον «αέρα» σε ό,τι αφορά την
ΕΠΑΕ και αναμένονται να ξεκαθαρίσουν την Τρίτη. Άγνωστο παραμένει, πάντως, τι
στάση θα κρατήσει ο Ολυμπιακός, σε όλες αυτές τις διεργασίες που γίνονται. 
ΣΤΗΝ ΕΠΟ 
Διεργασίες, πάντως, γίνονται και στην ΕΠΟ. Προχθές συναντήθηκαν στη
Θεσσαλονίκη οι κ.κ. Γκαγκάτσης, Σιντώρης, Ψωμιάδης, Τσιώτσιος, Θεοδωρίσης,
Μάντζιος. Οι κ.κ. Ψωμιάδης και Τσιώτσιος ζήτησαν εκλογές στην προσεχή Γενική
Συνέλευση του Μαρτίου, ενώ από την πλευρά του κ. Γκαγκάτση αφέθηκε να εννοηθεί
ότι θα δεχθεί τις εκλογές εφόσον εξασφαλίσει πως θα είναι και πάλι πρόεδρος.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O045</ED>
<ID>
ID:306549

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=5</URL></REF>


Article

<CATEGORY>vin10</CATEGORY>

 <H5>ΧΡΙΣΤΟΦΙΔΕΛΗΣ
</H5><H2>Ευκαιρία διάκρισης για το ελληνικό βόλεϊ
</H2>
Σαν πρώτης τάξεως ευκαιρία για ελληνικό τελικό στο Τσάμπιονς Λιγκ του βόλεϊ
βλέπει ο διεθνής παίκτης του Ολυμπιακού Κώστας Χριστοφιδέλης τα αποτελέσματα
των χθεσινών πρώτων προημιτελικών! 
Και πώς να μην βλέπει κάτι τέτοιο όταν προχθές βράδυ όχι μόνο Ολυμπιακός
και Ηρακλής με τις νίκες 3-0 επί Λουζνίκι στη Μόσχα και Τουρ στη Θεσσαλονίκη,
αντίστοιχα, είναι πολύ κοντά στο φάιναλ φορ, ενώ ηττήθηκε γηπεδούχος, 2-3 (από
τη βελγική Νόλικο) και κινδυνεύει με αποκλεισμό, η ιταλική Ματσεράτα, πιθανή
αντίπαλος του Ηρακλή στον ημιτελικό. 
Ο ταλαντούχος ακραίος δήλωσε χθες προς την «ΟΜΑΔΑ», λίγο μετά την επιστροφή
της αποστολής από τη Μόσχα: «Πραγματικά αυτό φαίνεται εφικτό και θα είναι κάτι
πολύ καλό για το ελληνικό βόλεϊ. Όμως, προέχει να προσέξουμε και οι δύο ομάδες
στους δεύτερους αγώνες. Για μας πρέπει να πω ότι δείξαμε στη Μόσχα τις
πραγματικές μας δυνατότητες. Προσωπικά έπαιξα με δύο ενέσεις και ο κ. Ρίτσι
μού ζήτησε να προσέχω μόνο την υποδοχή. Όλοι δώσαμε τον καλύτερο εαυτό μας και
γι' αυτό πιάσαμε σπουδαία απόδοση απέναντι σε μία πολύ καλή ομάδα, η οποία δεν
θα είναι εύκολη και στη ρεβάνς. Πρώτα, όμως, υπάρχει ο αγώνας πρωταθλήματος με
τον ΠΑΟΚ στη Θεσσαλονίκη και πρέπει να παίξουμε καλά για να νικήσουμε».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O046</ED>
<ID>
ID:306555

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=6</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Πρόβα για τη Βιέννη
</H2>
Το 17ο Πανελλήνιο Πρωτάθλημα κλειστού στίβου που διεξάγεται αυτό το
Σαββατοκύριακο στο ΣΕΦ ήταν το θέμα της χθεσινής συνέντευξης Τύπου του ΣΕΓΑΣ. 
Ο εθνικός προπονητής Οδυσσέας Παπατώλης τόνισε χαρακτηριστικά: «To επόμενο
δεκαήμερο θα είναι ιδιαίτερα σημαντικό για τον ελληνικό στίβο εν όψει
Ευρωπαϊκού Πρωταθλήματος κλειστού στη Βιέννη, αφού στο Πανελλήνιο Πρωτάθλημα,
στο μίτινγκ Αθήνα 2002 και στους Βαλκανικούς θα βγουν συμπεράσματα για την
κατάσταση των πρωταθλητών μας που στοχεύουν σε διακρίσεις. Το Πανελλήνιο
Πρωτάθλημα αποτελεί για μας πρώτο και βασικό κριτήριο».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17268O047</ED>
<ID>
ID:306560

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O04&aa=7</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17268O061</ED>
<ID>
ID:306448

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O06&aa=1</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΠΑΜΕ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17268O071</ED>
<ID>
ID:306449

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ </H5><H2>Κάνουν έρευνα αγοράς
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ένα σημαντικό τηλεφώνημα δέχθηκε πριν από λίγες ημέρες ο Μίλαν Τσάλασαν. Τι
εστί... Τσάλασαν; Πρόκειται για Σέρβο μάνατζερ εγκατεστημένο μόνιμα στο
Παρίσι. Το «μόνιμα» μην το δέσετε, καθόσον όταν οι δουλειές προστάζουν ο
Τσάλασαν ετοιμάζει βαλίτσα και τσεκάρει (αεροπορικό) εισιτήριο... 
*** Ο συγκεκριμένος κύριος, λοιπόν, είναι ατζέντης του Καρεμπέ. Έφερε στον
Πειραιά τον Γάλλο και η δέσμευση είναι για τριετές συμβόλαιο. Άρα, μάλλον, δεν
επρόκειτο για ζήτημα του Κριστιάν. Με δεδομένο δε ότι στον Πειραιά δεν...
νοιάζονται τόσο για τα επαγγελματικά της Αντριάνα, το ζητούμενο είναι άλλο. 
*** Το τηλεφώνημα από το Λιμάνι αφορούσε στο μέλλον. Από το καλοκαίρι και
μετά... Η επιθυμία σχετίζεται με την έλευση νέου προπονητή. «Έχεις»; Τι
απάντησε ο Σέρβος δεν το γνωρίζουμε. 
*** Άλλωστε, ακόμη είναι αρκετά νωρίς. Πόσο νωρίς; Τόσο ώστε τα πάντα να
ανατραπούν έως τον Μάιο. Διότι αν πάρει τίτλο ο Ολυμπιακός, τα όποια σενάρια
και σκέψεις ενδέχεται να ανατραπούν! Η (προ)διάθεση για αλλαγές, πάντως,
υφίσταται. 
Χθες οι ποδοσφαιριστές του Ολυμπιακού έμοιαζαν με μικρά παιδιά, άσχετα αν δεν
φορούσαν τα σορτσάκια των γηπέδων. Με κοστούμια εμφανίστηκαν και πήραν ως δώρο
κινητά τηλέφωνα από τη χορηγό εταιρεία των «ερυθρολεύκων». Ποιος άνοιξε πρώτος
το κουτί; 
***Ο Ρόμπερτς! Ο επιθετικός σχεδόν δεν... κρατιόταν. Φαίνεται ότι εκεί στο
Μάλι όπου βρισκόταν για το Κόπα Άφρικα η οθόνη έπαθε ζημιές και επιζητούσε να
αντικαταστήσει τη συσκευή το συντομότερο. 
*** Φυσικά, σε τέτοιες συναθροίσεις το ενδιαφέρον εστιάζεται στα «πηγαδάκια».
Ας τα δούμε: ο Γ. Λούβαρης τα έλεγε γελώντας με τον Ανδρέα Νινιάδη. Λέτε να
του έκανε νέα, βελτιωμένη, πρόταση παραμονή. Διότι ο «Νίνι» είδε ως πρόταση...
φυγής τα 150 εκατ. που του πρόσφεραν πριν από λίγες ημέρες. Μάλιστα... 
**** Νωρίτερα ο Τάκης Λεμονής είχε συναντήσεις με τους Ελευθερόπουλο, Άντζα,
Κωστούλα. Όλοι αμυντικοί. Μα τόσο σκέφτεται την επίθεση του ΠΑΟΚ ο κόουτς ή
μήπως λειτουργεί ως ψυχολόγος; 
Στον ΠΑΟΚ ο Ουντέζε παρέμεινε ως και χθες άφαντος! Είναι γνωστό ότι οι πτήσεις
από την Αφρική έχουν συνήθως... καθυστέρηση. Φυσιολογική, αφύσικη, ας τα βρει
η «ομάδα» Μπάγιεβιτς. Ο τεχνικός του ΠΑΟΚ σαφώς προβληματίζεται με την
αριστερή πτέρυγα και ίσως καταλήξει σε άμυνα με τρεις κεντρικούς. Μια σκέψη
κάνουμε... Με Αμπονσά. 
*** Ο Γιαννάκης Οκκάς παρέμεινε λίγο χθες το πρωί στο «Ελ. Βενιζέλος» και το
απόγευμα έδωσε το «παρών» στη Θεσσαλονίκη. Με ηθικό υψηλότερο ένεκα της καλής
του παρουσίας με την εθνική ομάδα της Κύπρου στο τουρνουά. Τα είπε με βεντέτες
όπως οι Πομπόρσκι, Νέτβεντ, Κόλερ, Σμίτσερ ανέβηκε... 
Δυνατό σερφάρισμα στο Ίντερνετ κάνει ο Σέρχιο Μαρκαριάν. Όταν, όμως, δεν
προλαβαίνει εκτελούν την επιθυμία πρόθυμα οι συνεργάτες του. Όπως συνέβη χθες
το πρωί. 
*** Ο Ουρουγουανός από το πολυτελές ξενοδοχείο, όπου διαμένει ακόμη, ήθελε τα
εξής: όλα τα στοιχεία από τη συμμετοχή (λεπτά παρουσίας κ.λπ.) των διεθνών του
ΠΑΟ κατά τα φιλικά της Τετάρτης. Τα πήρε και... ησύχασε! 
*** Έχοντας ενημερωθεί, λεπτομερώς, κατήρτισε ειδικό πρόγραμμα για κάθε έναν
παίκτη ξεχωριστά. Λες και γίνονταν ατομικές προπονήσεις ήταν το... μενού χθες
στην Παιανία. 
Πού είναι ο Γιάννης Κυράστας; Γνωρίζουμε καλά πού ήταν! Στον Κολινδρό!
Συγκλονισμένος από τον θάνατο του κουμπάρου του Γιάννη Παθιακάκη επισκέφθηκε
τον πνευματικό του. Και στην επιστροφή ποιον λέτε να είδε ο τεχνικός... 
*** Τον πρόεδρο της ΠΑΕ Ηρακλής κ. Μυτιληναίο. Όχι μόνο συναντήθηκαν οι δύο,
αλλά τα είπαν κιόλας. 
Μέσα σε ζεστό κλίμα έγινε χθες η κοπή της πίτας της Θύρας 21. Πρόκειται για
σύνδεσμο οπαδών της ΑΕΚ. Υψηλός προσκεκλημένος ο Φερνάντο Σάντος. 
*** Ο Πορτογάλος αξίζει ξανά επαίνους γιατί δεν σνόμπαρε την εκδήλωση. Παρέστη
μαζί με τους Ροζάριο, Βέλιτς, ενώ πέρασε από το... υπόγειο και ο Βασίλης
Λάκης. 
***«Ελπίζω να πανηγυρίσουμε κάτι καλό στο τέλος» είπε ο τεχνικός και ξέσπασαν
όλοι σε χειροκροτήματα. 
Λίγες ημέρες πέρασαν και ακόμη ο Ότο Ρεχάγκελ δεν ανασκεύασε την περιβόητη
δήλωση του πως «εγώ δεν τα παίρνω». Άρα ο Γερμανός τα πίστευε; Κάποιοι τα... παίρνουν;

*** Δεν είμαστε συνηθισμένοι σε τέτοιες θέσεις και κάπου ο Γερμανός τα
μπερδεύει. Η «λάσπη» δεν αξίζει για κανέναν από τους προκατόχους του. Εκτός αν
μάζεψε στοιχεία όσο διάστημα ήταν εκτός Ελλάδας... 
*** Αν όχι, η Ομοσπονδία αξίζει να ρίξει ένα... βλέφαρο προς τις τοποθετήσεις
του Ρεχάγκελ. 
Αναγνώστης της στήλης παρακολούθησε από κοντά το ματς του βόλεϊ του
Παναθηναϊκού απέναντι στην Ασιστέλ Μιλάνο. Διέγνωσε... ειρωνεία στην επιθυμία
του κόσμου να στηρίξει μόνο το μπάσκετ ο κ. Γιαννακόπουλος και να εγκαταλείψει
τα υπόλοιπα. Είχε δίκιο. 
*** Φέρνει τίτλους το μπάσκετ, είναι, όμως, λίγο άδικο τα χρήματα από την ΚΑΕ
να αξιοποιούνται μόνο για την πορτοκαλί μπάλα. Το βόλεϊ Ανδρών και Γυναικών
έχει τη δική του ιστορία...
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17268O081</ED>
<ID>
ID:306450

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O08&aa=1</URL></REF>


Article

<CATEGORY>vin10</CATEGORY>

 <H5>ΟΥΓΓΑΡΙΑ </H5><H2>Η καρδιά πρόδωσε τον Χιντεγκούτι
</H2>
Ένας από τους κορυφαίους ποδοσφαιριστές που ανέδειξε το ουγγρικό ποδόσφαιρο
(και όχι μόνο) δεν βρίσκεται πια ανάμεσά μας. Ο Νάντορ Χιντεγκούτι, μέλος της
εθνικής ομάδας της χώρας του, της θρυλικής «Αρανιτσάπατ», των αρχών της
δεκαετίας του '50, έσβησε χθες σε νοσοκομείο της Βουδαπέστης σε ηλικία 79 ετών
από ανακοπή καρδιάς. Ο Χιντεγκούτι ήταν ο σέντερ φορ της υπερομάδας του
προπονητή Γκουστάβ Σέμπες και των Σάντορ Κόκσιτς και Φέρεντς Πούσκας, η οποία
έφτασε μέχρι τον τελικό του Παγκοσμίου Κυπέλλου του 1954 και που ταπείνωσε,
τον Νοέμβριο του 1953, την Αγγλία στο Γουέμπλεϊ με 6-3. Σε εκείνο το ματς,
μάλιστα, ο τότε επιθετικός της ΜΤΚ είχε πετύχει χατ τρικ... <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17268O082</ED>
<ID>
ID:306493

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O08&aa=2</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ </H5><H2>Καρδιακή προσβολή ο Βάλτερ
</H2>
Στο μεταξύ, σε ένα μακάβριο παιχνίδι της μοίρας ένας από τους αντιπάλους του
Χιντεγκούτι στον τελικό της Βέρνης, το 1954, ο Δυτικογερμανός Φριτς Βάλτερ
υπέστη καρδιακή προσβολή και χρειάστηκε να διακομιστεί σε νοσοκομείο του
Καϊζερσλάουτερν, προχθές το βράδυ. Και τι τραγική ειρωνεία... Το γεγονός
συνέβη λίγες μόνο ώρες πριν από τη διεξαγωγή του φιλικού αγώνα μεταξύ
Γερμανίας και Ισραήλ, στο στάδιο που φέρει το όνομα του Βάλτερ... <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17268O083</ED>
<ID>
ID:306522

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O08&aa=3</URL></REF>


Article

<CATEGORY>vin10</CATEGORY>

 <H5>ΖΕΪΝΤΟΡΦ </H5><H2>Επίθεση σε Ρονάλντο
</H2>
Σφοδρή επίθεση κατά του, συμπαίκτη του στην Ίντερ, Ρονάλντο εξαπέλυσε ο
Κλάρενς Ζέιντορφ! Ο Ολλανδός άσος δήλωσε κουρασμένος από το σίριαλ που αφορά
την αποθεραπεία του «Φαινομένου» λέγοντας: «Τον θυμάμαι στην Μπαρτσελόνα.
Έβαζε συνεχώς γκολ, αλλά η Μπάρτσα δεν κατέκτησε ποτέ τίποτα. Εμείς ήμασταν
καλύτερα όταν δεν έπαιζε»...
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17268O084</ED>
<ID>
ID:306538

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O08&aa=4</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ </H5><H2>Μπάγερν καλεί Γεωργάτο
</H2>
Προς τα πού τρέχει ο Γρηγόρης Γεωργάτος; (στη φωτογραφία μαζί με τον
Ζέιντορφ). Μήπως από το Μιλάνο πήρε κατεύθυνση για το Μόναχο; Σύμφωνα, πάντως,
με ιταλικό site, η Μπάγερν βλέπει στο πρόσωπο του Γρηγόρη τον διάδοχο του
Λιζαραζού. Ήδη, όπως λέγεται, μεταξύ των δύο ομάδων υπάρχουν επαφές και το
κόστος της πιθανής μετακίνησης θα φθάσει τα 9 εκατ. ευρώ. Από τον έναν «θρύλο»
του ευρωπαϊκού ποδοσφαίρου σε άλλον ο Γεωργάτος; Κρούση έκανε πρόσφατα και η
Μαγιόρκα, αλλά εδώ φυσικά δεν μιλάμε για «θρύλο»...
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17268O085</ED>
<ID>
ID:306550

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O08&aa=5</URL></REF>


Article

<CATEGORY>vin10</CATEGORY>

 <H5>ΚΩΣΤΟΠΟΥΛΟΣ </H5><H2>Άντεξε μόλις 37 ημέρες!
</H2>
Με κομπιουτεράκι κυκλοφορεί ο Κώστας Τζιβελέκας στη Δάφνη, αφού χρειάζεται
πράξεις για να βγει το σύνολο των προπονητών που έχει απολύσει! Ο Νίκος
Κωστόπουλος άντεξε μόλις 37 ημέρες στο τιμόνι της Δάφνης, ενώ «φουντώνουν» οι
φήμες ότι ο Γιώργος Καλαφατάκης θα είναι ο νέος προπονητής! Ουφ... Πριν από
δύο ημέρες ο Κωστόπουλος είχε δεχθεί την κριτική της διοίκησης για τις
δηλώσεις που έκανε κατά του διαιτητή Τζάμου μετά το ματς με τον Πανιώνιο, αλλά
δεν θα είναι ο μόνος λόγος της αποχώρησής του από τη Δάφνη. Όσο για τον
«Καλάφα» ετοιμάζεται να αλλάξει φόρμα, καθόσον οι σχέσεις με τον πρόεδρο του
Ιωνικού βαδίζουν σε λάθος δρόμο.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17268O086</ED>
<ID>
ID:306556

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O08&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Μπροστά από 670 παίκτες
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Β. Κοτρωνιάς συνεχίζει την εκπληκτική του πορεία στο Καπέλ λα Γκραντ της
Γαλλίας. Ο Έλληνας σκακιστής ­ αγωνίζεται με σημαία Κύπρου ­ δεν έχει φύγει
ούτε στιγμή από την πρωτοπορία του τουρνουά, στο οποίο παίρνουν μέρος 670 σκακιστές.

Ο Βασίλης Κοτρωνιάς κινδύνευσε μόνο στην παρτίδα του 6ου γύρου με αντίπαλο τον
Ουκρανό γκραν μετρ Νεβέροφ, κράτησε όμως την ισοπαλία και εχθές το βράδυ
κέρδισε εύκολα ­ σε 25 κινήσεις ­ τον Γερμανό διεθνή μετρ Σπρέγκερ. 
Κοτρωνιάς (Κύπρος, 2.568), Νεβέροφ (Ουκρανία, 2.578) και Ζαγκρεμπέλνι
(Ουζμπεκιστάν, 2.503) έχουν από 6 βαθμούς σε 7 αγώνες. Απομένουν δύο γύροι,
σήμερα και αύριο, για την ολοκλήρωση του τουρνουά. 
Ο Στέλιος Χαλκιάς κέρδισε στον 6ο γύρο την Τζοάνα Βόρεκ (2.224) και έφθασε
τους 4 βαθμούς. Εχθές έπαιζε με τα λευκά απέναντι στο Γάλλο Ματιέ Κορνέτ
(2.357). 
Ο Βασίλης Κοτρωνιάς κέρδισε διαδοχικά τους Αντόνιο Φρόις (2.354), Οβίδιου
Φοϊσόρ (2.443), Ρομπέρ Φοντέν (2.469) και Σιλβέν Γκρεγκουάρ (2.182).
Ακολούθησαν δύο ισοπαλίες με τους Καζγκαλέγιεφ (2.561) και Νεβέροφ (2.578) και
η νίκη επί του Σπρέγκερ (2.464). 
* Ο Βασίλης Κοτρωνιάς πίεσε από την αρχή τον Σπρέγκερ και η κατάρρευση της
θέσης των μαύρων φάνηκε από νωρίς να είναι στα πολύ πιθανά ενδεχόμενα. Υπό
πίεση, βέβαια, γίνονται και λάθη. 
Κοτρωνιάς (2.568) - Σπρέγκερ (2.464) 
1. ε4 ε6 2. δ4 δ5 3. Ιδ2 γ5 4. Ιηζ3 γ:
δ4 5. ε: δ5 Β: δ5 6. Αγ4 Βδ6 7. 0-0 Ιζ6 8. Ιβ3
Ιγ6 9. Ιβ: δ4 Ι: δ4 10. Ι: δ4 α6 11. Πε1
Βγ7 12. Βε2 Αγ5 13. γ3 0-0 14. Αη5 Αε7 15. Παδ1 β5
16. Αβ3 Πα7 17. Βζ3 Αβ7 18. Βθ3 Ιε4 19. Α: ε7
Β: ε7 20. Αγ2 Ιη5 21. Βε3 θ6 22. θ4 Ιθ7 23.
Ιζ5 Βγ7 24. Ι: θ6+ η: θ6 25. Β: α7 1-0 
Αεροφλότ

Με την επικράτηση του Γκρεγκόρι Καϊντάνοφ ολοκληρώθηκε το τουρνουά που
διοργάνωσε η αεροπορική εταιρεία Αεροφλότ. Ο Καϊντάνοφ (2.596) τερμάτισε με
6,5 βαθμούς σε 9 αγώνες, όσους και οι Γκρίσουκ (2.671), Αλεξαντρόφ (2.645),
Σαμπάλοφ (2.606) και Μίλοφ (2.595), επικράτησε όμως βάσει των κριτηρίων
ισοβαθμίας. Ακολούθησαν με 6 βαθμούς οι Ντρέεφ (2.683), Ακοπιάν (2.680),
Βαγκανιάν (2.662), Ρουμπλέφσκι (2.655), Καρλόφ (2.638), Τρεγκούμποφ (2.626), ο
14χρονος Κινέζος Μπου Ξιανγκ Ζι (2.593) και οι Βέσκοβι (2.590), Φεντόροφ
(2.589), Ψάχις (2.572), Βολκόφ (2.567), Μοϊσεένκο (2.559), Βορομπιόφ (2.534),
Πολιουλιάχοφ (2.527), Γιαγκούποφ (2.466). Πιο κάτω, με 5,5 βαθμούς, τερμάτισαν
αρκετά μεγάλα ονόματα όπως οι Όνισουκ (2.655), Μπολογκάν (2.651), Τκατσίεφ
(2.634) κ.ά. Ήταν ένα πολύ ισχυρό τουρνουά από εκείνα που μόνο οι Ρώσοι
μπορούν να διοργανώνουν. Συνολικά πήραν μέρος 132 σκακιστές. 
* Από το Βάικ ααν Ζέε είναι η παρτίδα του Αλεξάντερ Γκρίσουκ που ακολουθεί: 
Γκρίσουκ (2.671) - Τίμαν (2.605) 
1. ε4 γ6 2. δ4 δ5 3. ε5 Αζ5 4. Ιγ3 ε6 5.
η4 Αη6 6. Ιηε2 ζ6 7. Ιζ4 ζ: ε5 8. Ι: ε6 Βε7 9.
Ι: ζ8 ε: δ4+ 10. Αε2 Ρ: ζ8 11. Β: δ4 Ια6
12. Αε3 Ιβ4 13. Ο-Ο-Ο Ιζ6 14. Πδ2 α5 15. α3 Ρζ7 16.
Βζ4 Ρη8 17. Αδ4 Ια6 18. Α: α6 β: α6 19. Πε2 Βζ7
20. ζ3 Πε8 21. Πθε1 θ5 22. η5 Π: ε2 23. Ι:
ε2 Ιδ7 24. Β: ζ7+ Ρ: ζ7 25. Ιζ4 Αζ5 26. η6+
Α: η6 27. Πε7+ Ρ: ε7 28. Ι: η6+ Ρε6 29. Ι:
θ8 η5 30. Ιη6 γ5 31. Αη7 Ρζ5 32. Ιε7+ Ρε6 33.
Ιγ6 δ4 34. Ρδ2 α4 35. γ3 Ρδ5 36. Ιδ8 1-0 
Κάννες 
Στις 22 Φεβρουαρίου θ' αρχίσει το μεγάλο τουρνουά του Λινάρες, οι φίλοι του
σκακιού θα έχουν όμως την ευκαιρία να θαυμάσουν παράλληλα και άλλους
σημαντικούς αγώνες. 
Ο Σκακιστικός Όμιλος των Καννών ανακοίνωσε την έναρξη ενός πολύ ισχυρού
κλειστού τουρνουά στις 23 Φεβρουαρίου. Θα πάρουν μέρος ο τέως παγκόσμιος
πρωταθλητής Ανατόλι Κάρποφ, ο Αλεξάντερ Μορόζεβιτς (Νο 5 στον κόσμο), ο Βέσλιν
Τοπάλοφ (Νο 7), ο Πέτερ Λέκο (Νο 12), ο Μπόρις Γκέλφαντ (Νο 13), ο Εβγκένι
Μπαρέεφ (Νο 14), νικητής πρόσφατα στο Βάικ ααν Ζέε, και οι Γάλλοι Ζοέλ Λοτιέ
(Νο 21 στον κόσμο), Ετιέν Μπακρό (Νο 43), Λοράν Φρεσινέ και Ιγκόρ Νατάφ. Το
τουρνουά του Λινάρες θα είναι κατηγορίας 20 της FIDE ενώ το τουρνουά των
Καννών θα είναι κατηγορίας 18. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17268O991</ED>
<ID>
ID:306451

</ID><URL>http://ta-nea.dolnet.gr/neaweb/neafile.print_unique?e=A&f=17268&m=O99&aa=1</URL></REF>


Article

<CATEGORY>vin09</CATEGORY>

 <H5>ΠΑΦ ΝΤΑΝΤΙ
</H5><H2>Ο ράπερ έγινε μόδιστρος!
</H2><H4>Το πού πηγαίνει η μόδα των ανδρών σήμερα το ξέρει πλέον και ο Παφ Ντάντι.
Ράπερ, μέλος συμμορίας, πρώην... αγόρι της Τζένιφερ Λόπεζ, ηθοποιός, θαυμαστής
του Versace και εσχάτως σχεδιαστής μόδας
</H4>
<AUTHOR>ΕΦΗ ΦΑΛΙΔΑ</AUTHOR>

Ο ράπερ Παφ Ντάντι, αφού δοκίμασε στη μουσική, στις συμμορίες και στην
αγκαλιά της Τζένιφερ Λόπεζ, βρήκε πλέον που «πιάνουν» τα χέρια του: Στη
μόδα... (φωτογραφία Michael Thompson)

Είναι αξιοπερίεργο το πώς ένας αμφισβητούμενος μουσικός αλλά πετυχημένος
παραγωγός της ραπ μουσικής των άλλων κατόρθωσε να γίνει το επίκεντρο της
Εβδομάδας Μόδας που ολοκληρώνεται σήμερα στη Νέα Υόρκη. Το πόσο κενή και
ανήσυχη αισθάνεται η βιομηχανία του αμερικανικού πρετ α πορτέ μετά την
αναστάτωση και την οικονομική επιδείνωση που της προκάλεσε η 11η Σεπτεμβρίου
φαίνεται στη σημασία που έδωσαν τα μίντια στο ντεφιλέ αυτού του
σχεδιαστή-ράπερ, ο οποίος έχει να ξεπλύνει από το όνομά του και μια κατηγορία
παράνομης κατοχής όπλου. 
Ο Παφ Ντάντι λέγεται πια Σον Κομπς και παρουσιάζει τα ενδυματολογικά
του κατορθώματα ως σειρά Σον Τζον στέλνοντας στην πασαρέλα μοντέλα που
φορούσαν κοστούμια με γιλέκο, κασμιρένια μακριά παλτό και στρατιωτικές
ρεντινγκότες. Ρούχα δηλαδή κομψά που σε τίποτα δεν θυμίζουν τα νιάτα του Παφ
Ντάντι στους δρόμους του Λος Άντζελες όταν το 1997 ο αδελφικός του φίλος
Notorious Β.Ι. G σκοτώθηκε και ο Κομπς βρισκόταν εκεί κοντά με το αυτοκίνητό
του. Ή όταν τον Δεκέμβριο του 1999 η βραδιά στο κλαμπ New York στην Τάιμς
Σκουέαρ ξεκίνησε με ανταλλαγές πυρών, συνεχίστηκε με καταδίωξη από
αστυνομικούς της λιμουζίνας του και με τη σύλληψή του έπειτα από παραβιάσεις
έντεκα κόκκινων φαναριών. 
Ο κόσμος του θεάματος και της μόδας είναι ανεκτικός και ανοιχτός σε
συνεργασίες. Ο Παφ Ντάντι το είχε καταλάβει όταν το 1998 τίμησαν αυτόν και τις
ποσότητες ακριβής σαμπάνιας που είχε παραγγείλει για το πάρτι των γενεθλίων
του, ο Μοχάμεντ Άλι, ο Κέβιν Κόστνερ και η Ντονατέλα Βερσάτσε. Το επιβεβαίωσε
όταν το επόμενο καλοκαίρι αύξησε το εισόδημά του από τις μουσικές παραγωγές
κατά 50 εκατομμύρια δολάρια και η αμερικανική Vogue του κάλυψε τα έξοδα
φωτογράφησης για να τον στείλει στο Παρίσι, για να φωτογραφηθεί με τον κόσμο
της υψηλής ραπτικής.

Όταν το φως της ημέρας έπεσε πάνω στις πορτοκαλιές στους κήπους των
Βερσαλλιών, ο Παφ Ντάντι γοητεύθηκε από το θέαμα της λίμνης: «Είναι τόσο
σ-έ-ξ-ι αυτή η λίμνη. Λες και την έχτισαν για πισίνα. Πολύ θα ήθελα να κάνω
ένα πάρτι εδώ» ευχήθηκε τότε. 
Η ευχή του δεν έπιασε, ο δεσμός του με την Τζένιφερ Λόπεζ διαλύθηκε,
αλλά βρήκε αντικαταστάτρια να της μοιάζει, το μοντέλο Έμα Χέμινγκς, και
σκέφτηκε να δημιουργήσει τη δική του σειρά ρούχων για τον σέξι άνδρα. Με τα
δικά του μέτρα και σταθμά αυτό σημαίνει τεράστιοι διαμαντένιοι σταυροί,
δαχτυλίδια μονόπετρα και ρολόγια από λευκόχρυσο, παντελόνια από δέρμα πύθωνα,
κόκκινα δερμάτινα κοστούμια και ζωή εκατομμυριούχου, μοιρασμένη σε
φιλανθρωπικές εκδηλώσεις, χαιρετισμούς με αριστοκράτισσες κυρίες της Νέας
Υόρκης και σχέδια για αγορές πολυτελών διαμερισμάτων στο Μανχάταν. 
<H3>Πόλεμος συμμοριών </H3>
«Είμαι ένας απλός σούπερσταρ», δηλώνει απλά ο Σον Κομπς και νευριάζει αν
κάποιος από τους δημοσιογράφους που έχουν παρακολουθήσει τις διακυμάνσεις της
δεκάχρονης πορείας του τού θυμίζει πως ο ορκισμένος εχθρός του, ράπερ Σουτζ
Νάιτ, σύντομα θα βγει από τη φυλακή. Ο Νάιτ, ο οποίος έχει αποκηρύξει από την
αδελφότητα των ράπερς τον Κομπς, επειδή έχει καταντήσει γελοίος γόης, θεωρεί
τον Παφ Ντάντι υπεύθυνο για τον θάνατο ενός «δικού» του, του Τουπάκ Σακούρ,
που δολοφονήθηκε το 1996 στο Λας Βέγκας. Ο Κομπς το αρνείται, αλλά η αστυνομία
πιστεύει πως ο θάνατος του Σακούρ είναι το αποτέλεσμα μιας αιματηρής
σύγκρουσης μεταξύ των ραπ συμμοριών της Ανατολικής Ακτής (στην οποία
συμμετείχε ο Κομπς) και των αντιπάλων τους της Δυτικής Ακτής με μέλη τους Νάιτ
Σακούρ και Ντόκτορ Ντρε.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17268P191</ED>
<ID>
ID:306452

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P19&aa=1</URL></REF>


Article

<CATEGORY>vin09</CATEGORY>

 <H2>«Αντρέα Σενιέ» και εμφάνιση Βιτάλη - Τσακνή στις «Γραμμές»
</H2>
Ο Βαγγέλης Χατζησίμος και η Σόνια Μιλένκοβιτς στην όπερα του Ουμπέρτο
Τζορντάνο «Αντρέα Σενιέ» που παρουσιάζεται στην Εθνική Λυρική Σκηνή 
Η όπερα του Ουμπέρτο Τζορντάνο «Αντρέα Σενιέ» επαναλαμβάνεται από σήμερα στην
Εθνική Λυρική Σκηνή (Ακαδημίας 59, τηλ. 010-3612.461). Η μουσική διεύθυνση
είναι του Ηλία Βουδούρη, η σκηνοθεσία, τα σκηνικά και τα κοστούμια του Νίκου
Πετρόπουλου και η διεύθυνση της χορωδίας της Φανής Παλαμίδη. Ερμηνεύουν οι
Βαγγέλης Χατζησίμος, Γιάννης Γιαννίσης, Ιουλία Τρούσσα κ.ά. 
Προβολές 
Ταινίες με θέμα τον αθλητισμό και κυρίως το ποδόσφαιρο περιλαμβάνει το
ετήσιο αφιέρωμα στον βρετανικό κινηματογράφο, που αρχίζει απόψε και έως τις 21
Φεβρουαρίου στις 7 μ.μ., σττο «Τριανόν Filmcenter" (Κοδριγκτώνος 31). Το
αφιέρωμα διοργανώνουν το υπουργείο Πολιτισμού, το Φεστιβάλ Κινηματογράφου
Θεσσαλονίκης και το British Council. 
Βιβλίο 
Τη συλλογή διηγημάτων του Σωτήρη Δημητρίου «Η βραδυπορία του καλού»,
που κυκλοφορεί από τις Εκδόσεις Πατάκη, παρουσιάζει το απόγευμα στις 7.30, στο
Βιβλιοπωλείο Πατάκη (Ακαδημίας 65, τηλ. 010-3811.850), η Ελισάβετ Κοτζιά.
Διαβάζει η Μαρία Κεχαγιόγλου και συντονίζει η Βένα Γεωργακοπούλου. 
«Ζωντανά» 
Πρόσωπα, καταστάσεις και εικόνες από το ποιητικό έργο του Βλαντιμίρ
Μαγιακόφσκι ζωντανεύουν επί σκηνής από σήμερα το βράδυ στις 8.30, στο θέατρο
«Εναλλάξ» (Μαυρομιχάλη 139 και Βατατζή, τηλ. 010-6437.416). Η σύνθεση των
κειμένων και η σκηνοθεσία είναι του Κώστα Μεσσάρη, η μουσική και τα τραγούδια
του Γιώργου Κομπογιάννη και η κίνηση και η χορογραφία της Νανάς Ζούκα.
Παίζουν, χορεύουν και τραγουδούν οι Μαριέττα Σγουρδαίου, Κώστας Μεσσάρης, Βέρα
Λαρδή και Γιάννης Παπαγιάννης. 
«'Ενας χειμώνας για δύο», με την Ελένη Βιτάλη και τον Διονύση Τσακνή,
απόψε και το Σαββατοκύριακο, στις «Γραμμές» (Κωνσταντινουπόλεως 111, στον
Βοτανικό, τηλ. 010-3414.350). 
Κέλτικη μουσική, με φυσικά παραδοσιακά όργανα, από τους Κέλτες, απόψε,
στη μουσική σκηνή «Μακάρι» (Ζωοδόχου Πηγής 125, τηλ. 010-6458.958). 
«Play... όπως επιπλέει», με τη Μελίνα Τανάγρη, απόψε και το
Σαββατοκύριακο, στο θέατρο «Ροές» (Ιάκχου 14, στο Γκάζι, τηλ. 010-3479.426).
Μαζί της ο Γιώτης Κιουρτσόγλου και οι χορευτές του χοροθεάτρου «Ροές» της
Σοφίας Σπυράτου. 
Στη μουσική σκηνή «Στον αέρα» (στην κεντρική πλατεία της Πετρούπολης,
τηλ. 010-5056.099) εμφανίζεται απόψε το συγκρότημα Μουσική Ανατολή. 
«Unplugged» ο Δημήτρης Ζερβουδάκης από απόψε και έως τις 23 του μηνός,
στη μουσική σκηνή «Δίπλα στο ποτάμι» (Λάμπρου Κατσώνη 189, Άγιοι Ανάργυροι,
τηλ. 010-2610.444). 
<H3>ΕΚΘΕΣΗ
</H3>
Η έκθεση ζωγραφικής του Αλέκου Φασιανού με τίτλο «Οι νικητές. Στη ζωή,
στον έρωτα, στους αιώνες» εγκαινιάζεται σήμερα στο Μουσείο Κυκλαδικής Τέχνης
(Νεοφύτου Δούκα 4, τηλ. 010-7228.321), από τον υπουργό Εσωτερικών Κώστα Σκανδαλίδη.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17268P201</ED>
<ID>
ID:306453

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P20&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Μυστικά της κινέζικης κουζίνας
</H2>
http: //www.chopstix.co.uk

Για τους λάτρεις του υπέροχου κινέζικου φαγητού, ένα καινούργιο site εκ
Βρετανίας με όλα τα μυστικά της λαϊκότερης κουζίνας της Ανατολικής Ασίας.
Οπλιστείτε με τα ξυλάκια και μάθετε τις συνταγές για τα αγαπημένα σας πιάτα,
κατευθείαν από γνωστούς σεφ της Κίνας, τις σωστές πρώτες ύλες, τα σχετικά
βιβλία που κυκλοφορούν, τον κατάλληλο εξοπλισμό για το μαγείρεμα, αλλά και
πληροφορίες για τη σχέση ασιατικής κουλτούρας και κουζίνας. Αν γραφτείτε
συνδρομητής, ζητήστε μία συγκεκριμένη συνταγή και θα την έχετε άμεσα στο
ηλεκτρονικό σας γραμματοκιβώτιο. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17268P202</ED>
<ID>
ID:306494

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P20&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Οι Οιδιπόδειοι «πειραματισμοί»...
</H2>
<AUTHOR>Γ.Δ.Κ.Σ.</AUTHOR>

Λυδία Κονιόρδου

Αρκετό χιούμορ έκανα, χτες, στο «Τέταρτο Κουδούνι», με τη διπλή παράσταση
«Οιδίπους» του Σωτήρη Χατζάκη, στην Πειραματική Σκηνή του Εθνικού. Ας
μιλήσουμε, τώρα, και πιο «σοβαρά». Και να ρωτήσω πρώτα ποια ήταν τα στοιχεία,
στην πρόταση που έγινε στο Εθνικό Θέατρο, τα οποία συνέτειναν στην ένταξή της,
από τον Νίκο Κούρκουλο και τον νέο υπεύθυνο της Πειραματικής, Στάθη Λιβαθινό,
τον οποίο βαθύτατα εκτιμώ και από τον οποίο κάτι πραγματικά καινούργιο
περιμένω, στο πρόγραμμά της. Έστω ένα στοιχείο. Σέβομαι τη φωτεινή πορεία της
Λυδίας Κονιόρδου στο αρχαίο δράμα και ήμουν από τους πρώτους - ελπίζω να το
θυμάται ακόμα... - που εκδήλωσαν, ανεπιφύλακτα, τον ενθουσιασμό τους. Σέβομαι
τη δουλειά που κάνει ο Σωτήρης Χατζάκης αντλώντας από την παράδοση. Γνώριζα εκ
των προτέρων ότι θα αφεθώ στη μαγεία της τέχνης του Διονύση Φωτόπουλου.
Γνώριζα, ήδη, τη δύναμη της μετάφρασης του Κ.Χ. Μύρη. Εκτιμώ το τάλαντο του
Νίκου Καραθάνου. Ο Τάκης Φαραζής πιστεύω ότι είναι ένας μουσικός με γνώση και
ικανότητες. Όλα αυτά τα στοιχεία, συγκερασμένα, μπορούν, όμως, να οδηγήσουν σε
μια, όντως πειραματική δουλειά; 
<H3>...και το «dιja vu» </H3>
Η καταφυγή σε «πρωτοχριστιανικά δρώμενα» πόσο πειραματισμό ενέχει; Η ανάληψη
από την Λυδία Κονιόρδου τεσσάρων ρόλων ήταν πειραματική αναγκαιότητα; Η
ανάθεση του διπλού ρόλου σε έναν τριανταπεντάρη ηθοποιό «μπέιμπι φέις» μέσα σε
ποιο πειραματικό σύνολο εντάχθηκε; Και η υποκριτική πανσπερμία μεταφράζεται σε
πειραματισμό; Οι κριτικοί και το κοινό θα μας πουν αν πρόκειται για καλή ή
κακή παράσταση. Το δικό μου ερώτημα είναι αν η παράσταση αυτή πειραματίζεται
πάνω στο αρχαίο δράμα. Ή, αν, απλώς, νομίζει ότι πειραματίζεται. Ή, αν,
καμώνεται ότι πειραματίζεται. Διότι, εγώ, ό,τι είδα, μα ό,τι είδα στη σκηνή
κάπου αλλού το είχα δει τα τελευταία τριάντα χρόνια. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17268P203</ED>
<ID>
ID:306523

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P20&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Αρχαιολόγοι από χόμπι
</H2>
<AUTHOR>Π.Κ.</AUTHOR>

Για εκείνους που κρύβουν μέσα τους έναν μικρό «αρχαιολόγο», και είναι πολλοί,
υπάρχει λύση. Από πρώτο χέρι έρχονται οι πληροφορίες - και μάλιστα, οι πιο
πρόσφατες και δυσεύρετες - για τα όσα συμβαίνουν αυτό τον καιρό γύρω από την
Ακρόπολη. Τις δίνουν αρχαιολόγοι και αρχιτέκτονες που ασχολούνται με τη μελέτη
των μνημείων και τα έργα της αναστήλωσης της Ακρόπολης. Τα μαθήματα
πραγματοποιούνται στο κτίριο της Ελληνικής Εταιρείας για την Προστασία του
Περιβάλλοντος και της Πολιτιστικής Κληρονομιάς στην Πλάκα (Τριπόδων 28).
Κοστίζουν πέντε ευρώ το ένα ή τριάντα ευρώ ο κύκλος των εννέα μαθημάτων για τα
μη μέλη της Εταιρείας και ξεκινούν την Τρίτη 19 Φεβρουαρίου. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17268P204</ED>
<ID>
ID:306539

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P20&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ιταλικές αξίες και απαξίες
</H2>
<AUTHOR>Μ.Π.</AUTHOR>

Είναι η ταινία «American Beauty» αντίθετη με τις οικογενειακές αξίες; Για τους
Ιταλούς οικογενειάρχες οπωσδήποτε, σύμφωνα με τον Ουμπέρτο Μπόσι, τον υπουργό
του Μπερλουσκόνι αλλά και αρχηγό της αυτονομιστικής Λέγκας του Βορρά. Ο Μπόσι,
λέει, άλλαξε κανάλι καθώς δεν μπόρεσε να αντέξει την ερωτική εμμονή ενός
μεσήλικα για μια φίλη της κόρης του. Και προέβη σε δημόσιες δηλώσεις
χαρακτηρίζοντας την ταινία «αντιπαιδαγωγική» και ταινία που «αμαυρώνει την
εικόνα που έχει το έθνος για την οικογένεια». Το γεγονός ότι τρία ιδιωτικά
κανάλια και ο ιδιοκτήτης του, ο πρωθυπουργός Σίλβιο Μπερλουσκόνι, μάλλον
αμαυρώνουν την εικόνα της ίδιας της Ιταλίας, δεν φαίνεται να απασχολεί τον
κύριο Μπόσι. Διότι αυτές τις ημέρες προέχει η συγκρότηση του νέου συμβουλίου
που θα ηγηθεί των τριών κρατικών καναλιών. Και ο Ουμπέρτο Μπόσι θέλει να
εκπροσωπηθεί. Για να προασπίσει, προφανώς, τις ιταλικές οικογενειακές αξίες. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17268P205</ED>
<ID>
ID:306551

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P20&aa=5</URL></REF>


Article

<CATEGORY>vin09</CATEGORY>

 <H2>ΑΓΓΕΛΟΣ ΑΓΓΕΛΟΠΟΥΛΟΣ
</H2><H2>«Καλλιτέχνης» 17 ξενοδοχείων
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Άγγελος Αγγελόπουλος: «Εκείνο που με ενδιαφέρει είναι να δημιουργώ ωραίο
περιβάλλον. Τη μόδα τη χρησιμοποιώ, δεν την ακολουθώ»

Ο διακοσμητής Άγγελος Αγγελόπουλος έχει φτιάξει 17 ξενοδοχεία στην Ελλάδα - εκ
των οποίων σε ένα φιλοξενήθηκε μια Σύνοδος Κορυφής - και τα δύο μοναδικά Art
Hotels, την «Περατζάδα» στην Ιθάκη και το «Primarolia» στην Πάτρα. Το καθένα
έχει το δικό του χαρακτήρα, εντελώς διαφορετικά μεταξύ τους, με «κοινό σημείο»
αναφοράς το ντιζάιν της περιόδου 1926-1970. 
Η «Primarolia», με έντονο κοσμοπολίτικο, αστικό στυλ έχει 14 δωμάτια και
μοναδικά έργα τέχνης. Η «Περατζάδα», σε στυλ νεοελληνικό μεσογειακό, αποπνέει
ρομαντισμό και αισθησιασμό, είναι ένα έργο τέχνης ακόμα και το βράδυ, όταν τα
παράθυρά της φωτίζονται το καθένα με διαφορετικό χρώμα παστέλ της τσίχλας. 
«Η επιλογή έργων τέχνης για κάθε δημόσιο χώρο είναι κατά τη γνώμη μου
επιβεβλημένη», λέει ο κ. Αγγελόπουλος. Κατ' αρχήν δημιουργεί πολιτισμό. Δίνει
στίγμα στο χώρο και ανεβάζει σημαντικά το επίπεδο επικοινωνίας του ατόμου με
το χώρο. Το λόμπι του ξενοδοχείου είναι ένα πέρασμα σε ένα δημόσιο χώρο.
Άνθρωποι περιμένουν, στέκονται, διαμορφώνουν μια σχέση με το χώρο. Ο χρόνος
τούς ανήκει εκεί, έστω και για λίγο. Γιατί τα έργα τέχνης να λειτουργούν μόνο
στις γκαλερί;». 
Η «Primarolia» στην Πάτρα έγινε σημείο αναφοράς. Στην είσοδό της σε υποδέχεται
ένα Σινιάλο του Τάκι και λίγο πιο μέσα η Μαγνητική Σφαίρα του, μια καρέκλα του
Κυριακούλη και έργα του Παύλου. Στους δημόσιους χώρους του ξενοδοχείου έχουν
τοποθετηθεί έργα Ελλήνων καλλιτεχνών που δουλεύουν είτε εντός συνόρων είτε,
κυρίως, στο εξωτερικό. Βορεάδου, Στηβ Αντωνάκος, Βλάσης Κανιάρης, Παπασπύρου,
Μυταράς είναι ορισμένοι. Για λόγους ασφαλείας δεν υπάρχουν έργα τέχνης στα
δωμάτια. 
«Σε μερικούς έκανε εντύπωση ο τόπος του ξενοδοχείου. Είπαν "μα, γιατί στην
Πάτρα". Δεν νομίζω πως έχει σημασία. Η Πάτρα, μια πόλη νεκρή τουριστικά
απέκτησε ένα χώρο αναφοράς. Τα 14 δωμάτια είναι συνήθως κλεισμένα από
επιχειρηματίες, καλλιτέχνες και ανθρώπους που εκτιμούν την αισθητική». 
Το «Primarolia» έχει πελάτες με σταθερές προτιμήσεις. Υπάρχει, για
παράδειγμα, εφοπλιστής, που κλείνει κάθε φορά τη «μαύρη σουίτα», ένα δωμάτιο
ντυμένο σε τόνους της σκούρας σοκολάτας. Στο πάτωμα υπάρχουν μοναδικά χαλιά
από το Β. Ιράν, το Ιράκ και το Αφγανιστάν. 
Η «Περατζάδα» είναι λουσμένη στο φως. Στο εσωτερικό της πλέει το λευκό, ενώ
εξωτερικά είναι βαμμένη σε απαλό γαλάζιο. Κάθε μπαλκόνι είναι ένα διαφορετικό
σκηνικό. Στο εσωτερικό, προσθήκες σύγχρονου ντιζάιν δίνουν τον τόνο και τα
έργα των Κυριακούλη, Αντωνάκου ύφος γκαλερί. Η παλέτα είναι φωτεινή και
παστέλ. 
«Ήθελα να περιγράψω μια ελληνική ιστορία με διάφορες πολιτισμικές αναφορές,
όπου όμως κυρίαρχο στοιχείο είναι η Μεσόγειος», εξηγεί ο Αγγελόπουλος.
Καρέκλες Ron Arad μπλέκονται με τις τύπου Κλαρκ Γκέιμπλ, από ψάθα, και
συνυπάρχουν με μικρούς καταρράχτες φυτεμένους στους τοίχους. 
Η «Περατζάδα» μεταμορφώνεται το βράδυ. «Έχουμε εφαρμόσει ένα σύστημα
διαχείρισης του φωτός, όπου αν το δεις από μακριά είναι σαν το Stick Light του
Tom Dikson. Από κάθε άνοιγμα βγαίνει φως σε διαφορετικό παστέλ της τσίχλας:
λεβάντα, ροζ, γαλάζιο, μοβ, κίτρινο». 
Η ιδιαίτερη ματιά του στο χώρο είναι αναγνωρίσιμη. Πριν καταλήξει στα Art
Hotels πέρασε από την Πλατεία Μαβίλη όπου έντυσε με άνιμαλ πριντ τις καρέκλες
του εστιατορίου της «Ανδρομέδα», και την Κρήτη, όπου έβαλε την υπογραφή του σε
ξενοδοχεία του ομίλου Δασκαλαντωνάκη. 
Τι τον απωθεί στα ξενοδοχεία; «Τίποτα, έχω πάθει ανοσία. Μου αρκεί να
είναι καθαρά με καλό σέρβις. Αυτό είναι όμως Art d'Hoteliers. Αν ένα
ξενοδοχείο είναι και φροντισμένο τότε είναι πολύ καλό. Αν βάλει και έργα
τέχνης, τότε αγγίζει τον απόλυτο στόχο του». 
Λέει «όχι» σε πελάτες; «Ναι, εάν αυτός που έχω απέναντί μου δεν έχει
αυτοσεβασμό. Με αυτούς δεν μπορώ να δουλέψω. Φαντάζομαι ισχύει το ίδιο για
όλους τους επαγγελματίες».

<H3>Βάλτε art πινελιές στο σπίτι
</H3>
Φως, χρώμα και έργα τέχνης. Η ύπαρξή τους αποδεικνύει τον ιδιαίτερο χαρακτήρα
του ξενοδοχείου που... θέλει να το θυμούνται

«Πάντα υπάρχει ένας τρόπος να εντάξεις ένα έργο τέχνης σε κάθε χώρο»,
υποστηρίζει ο διακοσμητής-ντιζάινερ Άγγελος Αγγελόπουλος. «Τα αντικείμενα
τέχνης θέλουν χώρο, καλύτερα είναι να τοποθετούνται σε κεντρικά σημεία, να μην
ασφυκτιούν μεταξύ τους». 
Πέντε σημεία που αξίζουν ιδιαίτερη προσοχή - αλλά όχι υπερβολές - είναι τα
εξής: 
Φως. «Για μένα είναι το σημαντικότερο. Οι περισσότεροι το ξεχνούν. Το
φως έχει δική του αρχιτεκτονική. Οι περισσότεροι νομίζουμε ότι ξεμπερδεύουμε
μαζί του αν βάλουμε κάτι στην οροφή να περιβάλλει την λάμπα. Με το φως έχεις
απίστευτες δυνατότητες. Φωτίζεις συγκεκριμένα πράγματα, παίζεις με την ένταση,
το ντιζάιν. Τίποτα άλλο να μην κάνεις στο χώρο, επιτυγχάνεις το μέγιστο μόνο
με το φως». 
Τοίχοι. Προσοχή τι βάζουμε στους τοίχους μας. Κατ' εξοχήν πεδίο για να
αναδείξουμε έργα τέχνης. Πίνακες, γλυπτά, καθρέφτες, κορνίζες. 
Δάπεδο. Κοιτάξτε ξανά το πάτωμα του σπιτιού σας. Μήπως κάτω από την
μοκέτα υπάρχει κάτι που αξίζει να αναδειχτεί. Ξύλο, μάρμαρο, παλιά μωσαϊκά,
ειδικά τα τελευταία, με καθαρισμό και συντήρηση δίνουν στυλ. Αν δεν υπάρχει
τίποτε ενδιαφέρον, συγκεντρώστε την προσοχή σε ένα χαλί. Και ανοίξτε τα μάτια.
Δεν υπάρχει μόνο η Ανατολή. Υπάρχουν και τα Βαλκάνια. Έχετε δει μαύρο χαλί με
ροζ τριαντάφυλλα από τη Ρουμανία; 
Καρέκλες. Παίξτε μαζί τους. Παράταιρες; Ναι, γιατί όχι! Πλαστικό;
Βεβαίως! Σχολιάζονται ως αφανείς πρωταγωνιστές. Οι δεύτεροι ρόλοι βγαίνουν
μπροστά. 
<H3>Συλλογές τέχνης </H3>
Η γνώμη του Άγγελου Αγγελόπουλου για τους συλλέκτες έργων τέχνης; «Δεν με
ενδιαφέρουν πια τα κίνητρα, για την ακρίβεια μού είναι πλήρως αδιάφορο. Όπως
και στην περίπτωση της φιλανθρωπίας, έτσι και στην συλλογή έργων τέχνης το
αποτέλεσμα μετράει. Αγοράζοντας ένα έργο τέχνης, και μάλιστα νέων καλλιτεχνών,
στηρίζεις έμπρακτα την τέχνη. Όπως και όταν κάνεις μια φιλανθρωπία. Τι σημασία
έχει γιατί το κάνεις ή τι προσδοκάς από αυτό; Από τη στιγμή που βοηθάς
ανθρώπους είναι σωστό».

LINK

http: //www.design.hotels.com
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17268P211</ED>
<ID>
ID:306454

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P21&aa=1</URL></REF>


Article

<CATEGORY>vin09</CATEGORY>

 <H2>Από την Πόλη έρχεται και στην κορφή... ιμάμ!
</H2><H4>«Έρχεται ο Φεριντούν» μού είπε ο συνάδελφος (χειρότερο τσεκούρι από μένα) ο
Δημήτρης ο Δανίκας. «Μάγος, ο άνθρωπος»...
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Ο Feridun Ugumu, με τον πατέρα του Taalip, στο εστιατόριο «Hunkar», στη
Κωνσταντινούπολη. Ο διάσημος Τούρκος σεφ θα «φιλοξενηθεί» για τέσσερα βράδια
στην κουζίνα της «Καλλίστης»

Δεν ξέρω και δεν το νομίζω να έρχεται μέσα στο πλαίσιο της ελληνοτουρκικής
προσέγγισης (τύπου Γιωργάκη - Ισμαήλ). Πάντως έρχεται για να βάλει φωτιά στα
τσουκάλια της «Καλλίστης» και μάλιστα για τέσσερις μαγικές νύχτες τύπου ιμάμ
μπαϊλντί, από την Τρίτη 19 έως την Παρασκευή 22 Φεβρουαρίου. 
Ο 48χρονος Feridun Ugumu είναι από τους πιο γνωστούς σεφ της Πόλης, απόγονος
τριών γενιών μαγείρων. Το εστιατόριό του, «Hunkar», βρίσκεται στο Νισάνταζι
της Κωνσταντινούπολης. Όπως λέει ο ίδιος, από μικρό παιδί μαγειρεύει και μπήκε
στο επάγγελμα από τον πατέρα του. Έχει μάλιστα γράψει ένα βιβλίο για τη
ζαχαροπλαστική της Οθωμανικής Αυτοκρατορίας. Ταξιδεύει συχνά στο εξωτερικό,
στη Δύση αλλά και στην Άπω Ανατολή, ως εκπρόσωπος της οθωμανικής κουζίνας.
Αυτή είναι η πρώτη του επίσκεψη στα μέρη μας! 
Για να λέμε την αλήθεια, εγώ δεν έχω καμία αμφιβολία ότι ο άνθρωπος θα μας
φτιάξει νοστιμότατα φαγητά, διότι είτε θέλουμε να το παραδεχτούμε είτε όχι οι
Τούρκοι αν και τρώνε παρόμοια πράγματα με μας, τα μαγειρεύουν νοστιμότερα. 
Πώς θα χαρακτηρίζατε τη μαγειρική σας; 
«Θεωρώ τη μαγειρική μου οριακή. Έχω ένα στυλ αποκλειστικά δικό μου. Για μένα
το σημαντικότερο είναι οι πρώτες ύλες. Πάντα ο σκοπός μου είναι να μένω πιστός
στις φυσικές τους γεύσεις. Το μαγείρεμα είναι για μένα ένα είδος διαλογισμού». 
Η τουρκική κουζίνα με την ελληνική έχουν πολλά κοινά στοιχεία. Ποια είναι αυτά
κατά τη γνώμη σας; 
«Τα κοινά στοιχεία είναι οι κλιματικές συνθήκες, η γεωγραφία και η κοινή
παιδεία». 
Πού διαφέρουν; 
«Στην Ανατολή και στις νοτιοανατολικές περιοχές υπάρχουν κάποιες διαφορές. Το
κρέας και τα ζυμαρικά για παράδειγμα τα χρησιμοποιούν πιο πολύ. Όσο πηγαίνει
κανείς πιο δυτικά (στην Τουρκία) τα κοινά στοιχεία βγαίνουν πιο πολύ προς τα
έξω. Ένα απ' αυτά βέβαια είναι τα φαγητά μαγειρεμένα σε ελαιόλαδο». 
Ο Τούρκος πελάτης τι ζητάει όταν βγει για φαγητό; 
«Κοιτάζει πρώτα το πορτοφόλι του. Εάν είναι να φάει ένα καλό πιάτο, θα πάει
στα μέρη που γνωρίζει και εμπιστεύεται. Περισσότερο στα παραδοσιακά θα πάει.
Όμως, ένα κομμάτι της πελατείας προσπαθεί, κυρίως τα βράδια, να συνδυάσει το
φαΐ με τη διασκέδαση». 
Πώς και γιατί σας έχουν αγαπήσει τόσοι Έλληνες που έχουν ταξιδέψει στην Πόλη; 
«Την αγάπη μου και το ενδιαφέρον μου το έδειχνα πάντα προς τους Έλληνες
πελάτες και αυτοί προς εμένα. Πιστεύω ότι αυτά είναι φυσικά αισθήματα που έχει
ο ένας προς τον άλλον». 
Στην Τουρκία έχετε περάσει τη φάση κάποιας nouvelle τουρκικής κουζίνας; 
«Τα παραδοσιακά εστιατόρια στην Κωνσταντινούπολη είναι πολύ λίγα. Η πόλη έχει
γεμίσει από ξένα εστιατόρια, κυρίως από γιαπωνέζικα, κινέζικα, ιταλικά,
γαλλικά, λιβανέζικα, αλγερινά και βέβαια από fast food. Προσπαθεί η τουρκική
κουζίνα να αντισταθεί με "σάντουιτς-γύρο" και "σάντουιτς-κεμπάμπ"». 
Οι περισσότεροι μάγειροι τι παιδεία έχουν; 
«Όταν άρχισαν να έρχονται οι ξένοι σεφ στην Τουρκία, άλλαξε ο αέρας της
μαγειρικής. Nouvelle Cuisine, όμως, μπορούν να κάνουν πολύ λίγα εστιατόρια.
Νομίζω ότι η τουρκική κουζίνα συνεχίζει το παραδοσιακό στυλ χωρίς να αλλάζει
τις απλές γεύσεις. Η αλήθεια είναι, όμως, ότι δεν υπάρχουν πολύ καλές σχολές.
Αλλά οι περισσότεροι είναι εκπαιδευμένοι, και όσο πάει το ποσοστό αυξάνεται.
Αυτό οφείλεται στο ότι τώρα πια έχουμε πιο πολλούς αρθρογράφους για τη
μαγειρική και έναν κόσμο που ενδιαφέρεται για το καλό φαγητό». 
Γιατί δεχθήκατε την πρόσκληση στην Αθήνα; 
«Η Αθήνα είναι μια πόλη που πάντα ήθελα να δω. Οι Αθηναίοι μού άνοιγαν την
αγκαλιά τους και εγώ δέχθηκα με μεγάλο ενθουσιασμό. Εύχομαι να μάθω πολλά για
την ελληνική κουζίνα από τους Έλληνες συναδέλφους». 
ΥΓ: Ευχαριστώ τον συνάδελφο Δημ. Αντωνόπουλο για τη φωτογραφία. 
<H3>Γνωριμία με την τουρκική κουζίνα
</H3>
Οι σούπες, τα κεμπάμπ, το ρύζι, και τα αμέτρητα πιάτα με φύλλο ­ αλμυρά αλλά
και γλυκά ­ κάνουν τα βασικά της τουρκικής κουζίνας. Πολλά φαγητά μοιάζουν με
τα δικά μας, πολλά όμως διαφέρουν και αρκετά. Παρακάτω, ένας σύντομος οδηγός
για τα γευστικά θεμέλια της τουρκικής γαστρονομίας. 
Σούπες. Κατέχουν πιο σημαντική θέση στην παραδοσιακή τουρκική κουζίνα απ' ό,τι
στη δικιά μας, και συχνά τρώγονται ως κυρίως πιάτο. Αντιθέτως με τις απλές
ελληνικές σούπες, οι τουρκικές έχουν πάντα ως βάση κάποιο ζωμό. Βασικές σούπες
γίνονται από γιαούρτι, ρύζι, πλιγούρι, τραχανά, αμέτρητα ζαρζαβατικά και
μυρωδικά, κοτόπουλο και φακές. Ήταν ­ και είναι ­ το φαγητό των φτωχών, του
στρατού και των φοιτητών. Μια τουρκική παροιμία λέει: «Τι να κάνει το αλάτι
για μια άνοστη σούπα, τι να κάνουν τα λόγια για ένα κουφό κεφάλι»! 
Κεμπάμπ. Σίγουρα το πιο γνωστό φαγητό από κρέας. Έχει πολλές εκδοχές. Στην
Πόλη τα κεμπάμπ είναι ψητά στα κάρβουνα, ενώ στην Κεντρική Ανατολία ψημένα
στον φούρνο. Από τόπο σε τόπο συνοδεύονται από διαφορετικά πράγματα, από
σαλάτες και τουρσιά, και φυσικά από γιαούρτι. 
Ψάρια. Σημαντικά στις ακτές και στον Πόντο. Τα θαλασσινά κατέχουν επίσης
σημαντικό ρόλο στην παραθαλάσσια κουζίνα, όπου συναντάμε αμέτρητες συνταγές
για μύδια, γαρίδες, καραβίδες, αστακό, στρείδια κ.λπ. 
Πιλάφι. Ένα φαγητό με πολλές προσωπικότητες στην Τουρκία και που γίνεται από
ρύζι, ή από πλιγούρι ή από κουσκούς. Συναντάμε αρωματικότατες συνταγές με
αμύγδαλα, φιστίκια, σταφίδες, μελιτζάνες, γαρίδες, αρακά, κρέας, αντσούγιες
και κοτόπουλο. 
Γεμιστά. Όπως και τα δικά μας, στην Τουρκία σερβίρονται ζεστά και κρύα ­ αυτά
με κρέας σερβίρονται ζεστά, ενώ αυτά χωρίς κρέας κρύα. Φτιάχνονται από
αμπελόφυλλα, σεσκουλόφυλλα, φύλλα καστανιάς, κολοκυθάκια, μελιτζάνες,
πιπεριές, τομάτες, αγκινάρες και σελινόριζα. 
Μελιτζάνες. Ιδιαίτερη θέση έχουν στην τουρκική κουζίνα. Λέγεται ότι υπάρχουν
χίλιες συνταγές για τη μελιτζάνα. Πιο γνωστές είναι τα παπουτσάκια, το ιμάμ
μπαϊλντί και το χουνκιάρ μεγιεντί, όπου η μελιτζάνα ψήνεται και κατόπιν
γίνεται πουρές με γάλα και αλεύρι.

<H3>Το αθηναϊκό μενού του Φεριντούν
</H3>
4 κρύα ορεκτικά 
Τζέρκεζι (βλ. συνταγή), μύδια γεμιστά με ρύζι, γιαλαντζί ντολμάδες, και εσμέ
(σαλάτα πικάντικη με πλιγούρι και τομάτα) 
4 ζεστά ορεκτικά 
Τυρομπουρέκι, παστουρμαλί, μαντί, κρεατοντολμάς 
Κυρίως πιάτο 
Χιουγκάρ Μπεγεντί (βλ. συνταγή) 
Συνοδευτικό 
Ψαροπίλαφο 
Γλυκά 
Χαλβάς, ταούκ, κολοκυθόπιτα

<H3>Τζέρκεζι ταμπουγού (σαλάτα με κοτόπουλο)
</H3>
Για 4 άτομα 
* 2 μπουτάκια κοτόπουλου 
* 4 φέτες μπαγιάτικο ψωμί 
* 2 σκελίδες σκόρδο λειωμένες 
* 100 γρ. καρυδόψιχα ψιλοκομμένη 
* 75 γρ. γάλα 
* 75 γρ. ζωμό κότας 
Αλάτι 
* 1 κουταλιά της σούπας βούτυρο 
* 1 κουταλιά του γλυκού κόκκινο πιπέρι (πάπρικα) 
1. Βράζουμε καλά τα μπουτάκια και αφού κρυώσουν βγάζουμε τα κόκαλα για
να μείνει μόνο το ψαχνό. Ψιλοκόβουμε το κρέας. 
2. Στο μπλέντερ πολτοποιούμε το ψωμί (αφού έχουμε αφαιρέσει την κόρα),
τον ζωμό, το αλάτι, το σκόρδο και τα καρύδια. Θα γίνει μια παχύρρευστη σάλτσα. 
3. Τοποθετούμε το κοτόπουλο στο πιάτο, περιχύνουμε τη σάλτσα. Λειώνουμε
το βούτυρο και προσθέτουμε την πάπρικα. Περιχύνουμε το λειωμένο βούτυρο στη
σάλτσα και σερβίρουμε.

<H3>Χουγκάρ μπεγεντί
</H3>
Για 4 άτομα 
* 400 γρ. πρόβειο κρέας, κομμένο σε κύβους 
* 50 γρ. τοματοπελτέ 
* 1 σκελίδα σκόρδο 
* 1 μέτριο κρεμμύδι 
* 1 φύλλο δάφνη 
* 1 κουταλιά του γλυκού αλεύρι 
* 400 γρ. νερό 
* 50 γρ. ελαιόλαδο 
* Αλάτι 
Για τη σάλτσα 
* 2 μελιτζάνες φλάσκες 
* 100 γρ. γάλα 
* 50 γρ. βούτυρο 
* 50 γρ. αλεύρι 
* Αλάτι 
Για το στόλισμα 
* 4 μισές φέτες ντομάτας 
* 4 πιπεριές πράσινες 
1. Ζεσταίνουμε το λάδι σε μια κατσαρόλα και τσιγαρίζουμε το κρέας για 5
λεπτά. Προσθέτουμε τον πελτέ και τσιγαρίζουμε άλλα 3 λεπτά. Προσθέτουμε το
αλεύρι, το αλάτι, τη δάφνη και το κρεμμύδι. Έπειτα από 3 λεπτά προσθέτουμε το
νερό. Το ξαφρίζουμε κατά τη διάρκεια του μαγειρέματος και το σιγοβράζουμε για
μιάμιση ώρα. 
2. Ψήνουμε τις μελιτζάνες σε φλόγα. Ξεφλουδίζουμε και ψιλοκόβουμε την
ψίχα. Βάζουμε σε μια κατσαρόλα το βούτυρο να λειώσει και προσθέτουμε το
αλεύρι. Με ένα συρμάτινο πλέγμα ανακατεύουμε για 3-4 λεπτά. Προσθέτουμε το
γάλα και γυρίζουμε μέχρι να πήξει. Προσθέτουμε τις μελιτζάνες και το αλάτι. 
3. Τοποθετούμε τη σάλτσα σε 4 πιάτα και από πάνω το κρέας χωρίς καθόλου
ζουμί. Έχουμε ψήσει τις τομάτες και τις πιπεριές στη σχάρα και γαρνίρουμε με
αυτά. Σερβίρουμε ζεστά.

<H3>INFO
</H3>
* «Καλλίστη» 
Ασκληπιού 137 
Τηλ. 010-6445.476, 010-6453.179 
* «Ηunκar» 
Mim Kemal Oke 21 Νισάνταζι 
Τηλ. 0212-2254.655 <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17268P221</ED>
<ID>
ID:306455

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P22&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>... στον «Πειναλέοντα»
</H2><H4>Όποιος πάει για πρώτη φορά εκεί γίνεται φίλος
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Ήμασταν όλοι μαζί και ξανατραγουδούσαμε «Τα τραγούδια του Αγώνα» του Μίκη
Θεοδωράκη, αλλά ελεύθερα αυτήν τη φορά. Λίγους μήνες μετά τη μεταπολίτευση,
παραμονές Αποκριάς του 1975. Μια όμορφη νύχτα, μέσα σε μια ωραία ταβέρνα, στη
Νεάπολη. 
«Ο Πειναλέων» ήταν σημείο συνάντησης για τα παιδιά που έκαναν αγώνα
κατά της χουντικής τυραννίας. Σ' ένα μακρύ τραπέζι, εκείνο το βροχερό
Σαββατόβραδο του Φεβρουαρίου, ο Μάκης Μπαλαούρας, ο Μήτσος Παπαχρήστος, η
Ντίνα Κουφαντώνη, ο Μπαστάκος, οι αδελφοί Μανώλη και ο Ιπποκράτης Σταματάκης,
οι αδελφοί Πάνος και Γιώργος Σιούνας, η Ζωή Παλούκα, ο Πάνος Ξανθόπουλος και
άλλοι πολλοί φίλοι, τραγουδούσαμε μέχρι το πρωί. Δύο μπουζούκια, δύο κιθάρες,
ένα ακορντεόν κι ένα κλαρίνο, που έπαιζαν παιδιά της συντροφιάς μάς
δημιούργησαν ένα μοναδικό κέφι κι όλοι οι θαμώνες στον «Πειναλέοντα» γίναμε
ένα! 
Καλή καρδιά, ζεστό ψωμί, ωραίο κρασί και με το ξέσπασμα του γλεντιού,
μας βρήκε το ξημέρωμα να τραγουδάμε. Από τότε αρχίζει το ξεκίνημα της λαϊκής
ταβέρνας της οδού Μαυρομιχάλη. Όμως από το 1978 ο Μακάριος Αβδελιώδης είναι ο
ιδιοκτήτης της ταβέρνας που τη λειτουργεί αδιάκοπα μέχρι σήμερα και όπως λέει
ο ίδιος χαρακτηριστικά, θα μπορούσε να μπει κάτω από τον «Πειναλέοντα» ένας
υπότιτλος «Ταβέρνα των φίλων». Γιατί όποιος πάει για πρώτη φορά εκεί γίνεται
φίλος. 
Ο «Πειναλέων» λειτουργεί σ' ένα ανακαινισμένο νεοκλασικό σπίτι, με ωραία παλιά
έπιπλα, ζωγραφικούς πίνακες, προσωπογραφίες, μπουφέδες, καθρέφτες και γενικώς
οι αίθουσες είναι διακοσμημένες με παλιά αντικείμενα. Επί της υποδοχής πάντα ο
δημοφιλής Μακάριος με το χαμόγελο. Η μουσική που ακούγεται είναι από επιλογές
του ταβερνιάρη με ρεμπέτικα, λαϊκά και έντεχνα. 
Το πιο σημαντικό απ' όλα στον «Πειναλέοντα» είναι οι θαυμάσιες γεύσεις
και το σέρβις-εξπρές με τον δίσκο που περιλαμβάνει 20 πιάτα, πράγμα που σας
δίνει περιθώριο μεγάλης επιλογής: χόρτα, αγγουροντομάτα, κόκκινο λάχανο με
καρότο, μαρούλι, φάβα, γίγαντες, ντάκος (κρητική σπεσιαλιτέ), σαλιγκάρια,
πατάτα γεμιστή στον φούρνο με τρία είδη τυριών, χοιρινές πανσέτα φούρνου με
θυμάρι, σπετζοφάι, μανιτάρια με γαλοπούλα και μπέικον, μελιτζάνα με τυρί,
τονοσαλάτα, χταποδοσαλάτα, μελιτζανοσαλάτα, ρώσικη, χοιρινό κρασάτο, μοσχάρι
λεμονάτο. Επίσης κρέατα της ώρας και παϊδάκια γάλακτος. Τσίπουρο από την
Εύβοια, ψωμί ολικής αλέσεως (από το Βασιλικό Χαλκίδας). Επιδόρπιο χαλβάς και
φρούτα. 
Λαϊκή ταβέρνα «Ο Πειναλέων». Μαυρομιχάλη 152, τηλέφωνο 010 - 6440.945. Ανοιχτά
κάθε βράδυ. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17268P231</ED>
<ID>
ID:306456

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P23&aa=1</URL></REF>


Article

<CATEGORY>vin09</CATEGORY>

 <H5>Φάγαμε
</H5><H2>... στο «Ruby Club»
</H2><H4>Εδώ βρήκα τα καλύτερα φαγητά της φετινής φουρνιάς
</H4>
<AUTHOR>ΝΤΑΙΑΝΑ ΚΟΧΥΛΑ</AUTHOR>

Πάντα ήξερα ότι ο Ερβέ Προνσάτο είναι καλός σεφ. Από τους καλύτερους στην
Αθήνα είναι, μάλιστα, και τώρα έχει μια καινούργια βιτρίνα για να επιδείξει το
μαγειρικό του ταλέντο. Λέγεται «Ruby Club», πρώην «Βιτρίνα», στου Ψυρή. 
Το «Ruby Club» ακολουθεί τη μόδα του βαμμένου κόκκινου. Εσωτερικά είναι πολύ
απλό, χωρίς καθόλου λούστρο αλλά ούτε με ιδιαίτερη φινέτσα. Γυμνές λάμπες
κρέμονται σε τακτοποιημένες σειρές από το ταβάνι. Ένας τοίχος είναι
βαμμένος... κόκκινος με ασημένιες πινελιές για να σπάσουν την μονοτονία. Όλοι
οι υπόλοιποι τοίχοι είναι άσπροι και άδειοι. Κάτι θέλουν... Το ομολόγησε και ο
σεφ. Τα φαγητά όμως σίγουρα δεν είναι μονότονα. Μπορώ να πω ότι η πρώτη
τουλάχιστον εντύπωση στο «Ruby Club» είναι ότι εδώ βρήκα τα καλύτερα φαγητά
της φετινής φουρνιάς. Ενδιαφέροντα πιάτα, έξυπνα, μεσογειακά, δημιουργικά,
αλλά συγχρόνως προσγειωμένα, φτιαγμένα από κάποιον που γνωρίζει τις μαγειρικές
τεχνικές. Φαγητά που με μια πιρουνιά σαγηνεύουν και κατευνάζουν τον πονεμένο
(μου) ουρανίσκο! 
Amuse bouche, στην αρχή, είναι ένα μπολάκι με μελιτζανοσαλάτα στην
οποία έχει τρίψει ο σεφ λίγη από την αγαπημένη του παρμεζάνα. Δίπλα της κάτι
μικρούλια αξιοπρεπέστατα σπανακοπιτάκια. Μας έφερε να δοκιμάσαμε μια
καταπληκτική κολοκυθόσουπα. Νομίζω ότι είναι το καλύτερο πιάτο που φάγαμε. Ένα
βελούδινο πορτοκαλί ζεστό υγρό, με μια πινελιά κρέμα και νότες από κανέλα. Στο
βάθος μια έκπληξη, ένα μικρό ραβιόλι γεμιστό με σέσκουλα. 
Το καρπάτσιο σολομού έρχεται σε λεπτές λωρίδες μαριναρισμένες σε σόγια με ένα
ίχνος από wasabi. Δεν ακουγόταν πολύ για μένα, την καυτερολάτρισσα. Από πάνω
μικρές μπουκιές από σουσαμοκαλυμμένες γαρίδες. Ωραίο ήταν, απλό, με διάφορες
υφές για να γαργαλίσουν χωρίς να ξενίσουν. Η τάρτα με μοτσαρέλα, μελιτζάνα,
τομάτα και σάλτσα βασιλικού προδίδει τις ιταλικές ρίζες του Ερβέ. Ωραία χωρίς
να είναι ιδιαίτερη. Το χταπόδι μαριναρισμένο με αγκινάρες και σάλτσα από
πόρτο, παρμεζάνα και μπαλσάμικο ήταν περίτεχνο. Σαν καρπάτσιο κι αυτό, πολύ
λεπτοκομμένο. Η παρμεζάνα ίσως παρασκεπάζει την άλλωστε λεπτή γεύση, αλλά
γενικώς μας άρεσε. 
Τα σπιτικά κανελόνια είναι άλλο ένα πιάτο - βιτρίνα για τον Ιταλογάλλο
σεφ. Η γέμιση από γαρίδες και χταπόδι, και η σάλτσα με ούζο και μάραθο ήταν
ωραία. Ο σολομός ψημένος τραγανά έρχεται πάνω από ένα λοφάκι από πουρέ
εμπλουτισμένο με ελιές. Το καλύτερο από τα κυρίως πιάτα ήταν για μένα η
σφυρίδα με πράσα. Η σφυρίδα είναι κομμένη σε σχετικά μικρά κομμάτια και
σερβίρεται πάνω από ψιλοκομμένα σοταρισμένα πράσα. Ο μάγειρας πάντρεψε τις δύο
αυτές γεύσεις με μία σάλτσα από τρούφα και bisque γαρίδας. Πάνω από τα
κομμάτια ψαριού στεκόταν μια λεπτή τραγανή γαλέτα από πατάτα. 
Τα γλυκά ήταν φτιαγμένα με το ίδιο καλό χέρι. Η τάρτα σοκολάτας είναι από τα
λίγα που δεν τσιγγουνεύονται την ίδια την σοκολάτα, ενώ η σάλτσα από μανταρίνι
ήταν μια όμορφη αντίθεση. Η μους από λευκή σοκολάτα με φύλλα κρούστας και σος
από μέλι και πορτοκάλι ήταν το πιο αδύναμο από τα τρία γλυκά που πήραμε. Έχει
έξυπνη παρουσίαση, φύλλα τραγανά στην σειρά στο πιάτο αλλά με κάποια απόσταση
μεταξύ τους γαρνιριζόταν από τις κουταλιές μους. Μας εντυπωσίασε όμως το
mille-feuilles με αχλάδι, sezchuan πιπεριές και κρέμα από Poire Williams. 
Το «Ruby Club» δεν είναι φθηνό ούτε όμως εξωφρενικά ακριβό για την ποιότητα
και την πρωτοτυπία του φαγητού. Είναι σίγουρα ένα μαγαζί με γαστρονομική
ταυτότητα, κάτι που ξεφεύγει ΕΠΙΤΕΛΟΥΣ από τα πέτρινα μουσικομεζεδοπωλεία της
ευρύτερης γειτονιάς. 
«Ruby Club», Ναυάρχου Αποστόλη 7, Ψυρή, τηλ. 010-3316767 <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17268P232</ED>
<ID>
ID:306495

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P23&aa=2</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΒΕΡΟΛΙΝΟΥ
</H5><H2>Ωραία η φούστα σου, Αδόλφε μου!
</H2><H4>Το πιο τρισχαριτωμένο κινηματογραφικό «επεισόδιο» του 2002 ακούει στο όνομα
Αδόλφος Χίτλερ!
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Η κυρία Τράουντλ Γιούνγκε, γραμματέας του Αδόλφου Χίτλερ, στο απολαυστικά...
αποκαλυπτικό ντοκιμαντέρ «Η γραμματέας του Χίτλερ», του Αντρέ Χέλερ

Αυστριακός ντοκιμαντερίστας χτυπάει την πόρτα μιας αξιοσέβαστης και
καλοβαλμένης 82χρονης και τη ρωτάει: «Εσείς δεν είστε η Φράου Τράουντλ
Γιούνγκε;». «Εγώ», απαντάει εκείνη. «Εσείς δεν υπήρξατε επί τρία συναπτά έτη
ιδιαιτέρα του Αδόλφου Χίτλερ;» ξαναρωτάει εκείνος. «Εγώ», απαντάει η σεβάσμια
κυρία. «Ωραία, μπορείτε να θυμηθείτε μερικά περιστατικά από την προσωπική του
ζωή, έτσι χάριν των υποσημειώσεων της Ιστορίας»; Τι να κάνει η γυναίκα, κάθησε
και θυμήθηκε. 
«Α, ο Φίρερ λάτρευε τη φύση. Τόσο πολύ μάλιστα, που δεν άντεχε να βλέπει να
μαραίνονται τα τριαντάφυλλα στο βάζο». Έξω λοιπόν τα τριαντάφυλλα, μέσα στους
φούρνους οι Εβραίοι. 
Και μην ακούτε πως ήταν βίαιος. «Ένα μεσημέρι του Ιουλίου του 1944 ακούστηκε
εκκωφαντικός θόρυβος από βόμβα και από τον τρόμο του σηκώθηκαν κάγκελο οι
ελάχιστες τρίχες της κεφαλής του». 
Τι άλλο, τι άλλο; Α, ναι, είχε αδυναμία στον Μπλόντι. Ένα λυκόσκυλο της...
Αρίας φυλής, εκπαιδευμένο να τραγουδάει σε στυλ Ζάρα Λεάντερ. Τραγούδαγε ο
Μπλόντι και σκέπαζε τον θόρυβο των φούρνων. 
Α, ξέχασα το πιο χαριτωμένο. Η Φράου Εύα Μπράουν τον πίεζε να δοκιμάσει
τυρολέζικη φουστίτσα, αλλά εκείνος ούτε που ήθελε να ακούσει. Ο λόγος ήταν
αισθητικός. Δεν του άρεσε η όψη των κατάλευκων... καλαμιών του. Τόσο
ασπρουλιάρης σαν το γάλα. 
(Από το εξαιρετικό ντοκουμέντο «Η γραμματέας του Χίτλερ» του Αντρέ Χέλερ, με
την ελπίδα πως κάποιο κανάλι ή κάποιος κινηματογραφιστής θα φιλοτιμηθεί να το
αγοράσει και για την Ελλάδα). 
<H3>Οι καλοί, οι κακοί και οι αδιάφοροι
</H3>
Ο Μπεν Στίλερ και οι δύο νεαροί... κλώνοι του στη μελαγχολική κομεντί του
Γουές Άντερσον «Οικογένεια Τανενμπάουμ»

Πλην των αρμοδίων, ποιος άλλος ενδιαφέρεται για τα μεθαυριανά βραβεία της
«Μπερλινάλε»; Ουδείς! Καλές ταινίες να 'χουμε και ας το πάρει ο... Nobody! 
Ακολουθεί μια επιλογή από συμμετοχές στην 52η Μπερλινάλε. Οι αστερίσκοι
υποδηλώνουν αξιολόγηση, οι ημερομηνίες προσδιορίζουν την ακριβή έξοδο κάθε
ταινίας στις ελληνικές αίθουσες και τα ερωτηματικά (;) αναγράφονται σε εκείνες
που δεν έχουν ακόμα ημερομηνία προβολής. 
«8 Γυναίκες» του Φρανσουά Οζόν: Μαύρη... αντιφεμινιστική κωμωδία με
ηρωίδες 8 θηλυκά που αλληλοκατηγορούνται για τον φόνο του μοναδικού αρσενικού
του σπιτιού. Με την αφρόκρεμα της γαλλικής οθόνης: Ντανιέλ Νταριέ, Κατρίν
Ντενέβ, Φανί Αρντάν, Ιζαμπέλ Ιπέρ, Εμανουέλ Μπεάρ (μέσα στον Μάρτιο) **** 
«Gosford park» του Ρόμπερτ Όλντμαν: Κοινωνικό και πολυπρόσωπο δράμα που
διαδραματίζεται το 1932 στον πύργο ενός Άγγλου μεγιστάνα. Με 8 υποψηφιότητες
Όσκαρ και τη συμμετοχή πρωτοκλασάτων ονομάτων της βρετανικής σκηνής: Μάγκι
Σμιθ, Ντέρεκ Τζάκομπι, Άλαν Μπέιτς, Έμιλι Γουάτσον (22/2/2002) **** 
«Ένας υπέροχος άνθρωπος» του Ρον Χάουαρντ: Βιογραφικές στιγμές από τη
ζωή του Τζον Νας, μαθηματικής ιδιοφυίας και Νομπελίστα που πάσχει από
σχιζοφρένεια. Οκτώ υποψηφιότητες, με σίγουρη (για Όσκαρ) αυτή του Ράσελ Κρόου.
(1/3/2002) ** 
«Οικογένεια Τανενμπάουμ» του Γουές Άντερσον: Με στυλιζαρισμένη κωμική
και μελαγχολική διάθεση καταρρίπτεται ο μύθος της παραδοσιακής αμερικανικής
οικογένειας. Ο Τζιν Χάκμαν σε ρόλο εγκαταλειμμένου συζύγου από την άσπλαχνη
Αντζέλικα Χιούστον. (22/2/2002) **** 
«Ναυτιλιακά νέα» του Λάσε Χάλστρομ: Μελοδραματική ιστορία επιπέδου...
Ξανθό-πουλου. Ένας πανύβλαξ (Κέβιν Σπέισι) επιστρέφει στο ψαρο-χώρι του παρέα
με τη... λεσβία θεία του (Τζούντι Ντενς) (;) * 
«Iris» του Ρίτσαρντ Έιρ: Βιογραφία της διάσημης Βρετανίδας
μυθιστοριογράφου Άιρις Μέρντοχ ως νέας και λαμπερής (Κέιτ Γουίνσλετ) και ως
καταξιωμένης αλλά πάσχουσας από Αλτσχάιμερ (Τζούντι Ντενς). Υποψηφιότητες για
Όσκαρ και απίστευτη μελαγχολία (;) * 
«Monster's ball» του Μαρκ Φόστερ: Αντιρατσιστική ερωτική ιστορία σε
στυλ Ντέιβιντ Λιντς. Σκληροπυρηνικός μπάτσος (Μπίλι Μπομπ Θόρντον) ερωτεύεται
τη χήρα (Χέιλ Μπέρι) μαύρου κρατούμενου που μόλις πριν από λίγο τον είχε
«κάψει» στην ηλεκτρική καρέκλα (;) *** 
«Αμήν» του Κώστα Γαβρά: Εναντίον παθητικότητας και πολέμου. Οι φούρνοι
του Χίτλερ λειτουργούν σε 24ωρη βάση, αλλά ο Πάπας σφυρίζει αδιάφορα.
Δυστυχώς... χάρτινο (;) * 
«Halbe treppe» (Μισό σκαλί) του Αντρέας Ντρέσεν: Φίλος τα φτιάχνει με
τη γυναίκα του φίλου του. Σε στυλ «Dogma» με χαριτωμένα αλλά και μελαγχολικά
μπερδέματα (;) *** 
«Bloody Sunday» του Πολ Γκρίνγκρας: Εκπληκτική αναπαράσταση των
αιματηρών γεγονότων που έλαβαν χώρα στο Ντέρι της Ιρλανδίας την Κυριακή
30/1/72. Απολογισμός: 13 νεκροί και 14 τραυματίες από σφαίρες Άγγλων κομάντος
(;) ***** 
«Happy times» του Ζανγκ Γίμου: Πικρή κωμωδία στη σύγχρονη Κίνα.
Αδέκαρος μεσήλιξ σκίζεται να συγκινήσει την καρδιά ευτραφούς θηλυκού.
Χαριτωμένο και καλοπαιγμένο (;) *** 
<H3>INFO
</H3><H3>Οι καλύτεροι </H3>
1. «Bloody Sunday» 
2. «8 Γυναίκες» 
3. «Gosford park» 
4. «Οικογένεια Τανενμπάουμ» 
5. «Halbe treppe» 
6. «Monster's ball»
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17268P241</ED>
<ID>
ID:306457

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P24&aa=1</URL></REF>


Article

<CATEGORY>vin09</CATEGORY>

 <H2>Σώσε με απ' τους κατασκόπους
</H2><H4>Η ίδια η ζωή αναγκάζει το ελληνικό σινεμά να την κοιτάξει κατάματα κι αυτό
φωνάζει στριμωγμένο: «Σώσε με», ενώ η πλήξη παραμονεύει στο «Παιχνίδι των
κατασκόπων». Ευτυχώς που υπάρχει το αφιέρωμα στον αγγλικό κινηματογράφο
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

«Παιχνίδι κατασκόπων» («Spy game») ή σταριλίστικο παιχνίδι με βετεράνο και ζεν
πρεμιέ ως «μέντορα» και «πρόσκοπο»; Σίγουρα το δεύτερο, όσον αφορά την ταινία
του Τόνι Σκοτ με τους Ρόμπερτ Ρέντφορντ και Μπραντ Πιτ στους αντίστοιχους
ρόλους. Γι' αυτό και η ταινία του δεν μπορεί να έχει τη βαρύτητα και να είναι
μία σημερινή εκδοχή τού «Τρεις μέρες του Κόνδορα». Δεξιοτέχνης εντυπωσιακών
ταινιών ο Σκοτ («Τοπ Γκαν», «Μέρες κεραυνού», «Ο τελευταίος πρόσκοπος»,
«Crimson tide» κ.ά. ), αλλά μέχρι εδώ. Σίντνεϊ Πόλακ δεν μπορεί να γίνει. Ούτε
σκηνοθέτης με βαρύτητα. Και ο ίδιος το ξέρει πολύ καλά. Γι' αυτό και βάζει
τους σεναριογράφους Μάικλ Μπέκνερ και Ντέιβιντ Αράρα να «χτίσουν» το σενάριο
πάνω στους δύο σταρ. Καμία αντίρρηση. Έλα, όμως, που το στόρι είναι ένα
συνεχές φλας-μπακ με τον βίο και την πολιτεία των δύο σταρ-κατασκόπων σε
διάφορες γωνιές της γης... Και το κυριότερο: Απουσιάζει η «γυναίκα». Η «πέτρα
του σκανδάλου» για να γίνει η δραματική κορύφωση - όταν τη... θυμούνται είναι
αργά, η ταινία πάει να τελειώσει... 
Η ιστορία ξεκινάει το 1991 όπου ο Μπραντ Πιτ κρατείται για κατασκοπεία σε
φυλακές της Κίνας, ενώ ο πρόεδρος των ΗΠΑ ετοιμάζει το ταξίδι του και το
οικονομικό άνοιγμα σ' αυτή την αχανή χώρα... Και η CIA εκτιμά ότι πρέπει να
θυσιαστεί ο πράκτοράς της για το «καλό» της πατρίδας. Φωνάζει, λοιπόν, προς
βοήθεια τον βετεράνο πράκτορά της Ρόμπερτ Ρέντφορντ που ετοιμάζεται να
συνταξιοδοτηθεί και στο παρελθόν είχε μάθει τα κόλπα της δουλειάς στον
«μικρό»... Και, φυσικά, αυτός θα τιμήσει τη φιλία τους και θα κοιτάξει να τον
σώσει... 
Μέντορας... γοητείας και κατασκοπείας ο Ρόμπερτ Ρέντφορντ για τον «μικρό»
Μπραντ Πιτ στο «Παιχνίδι κατασκόπων» με νονό τον Τόνι Σκοτ

«Α, όλα κι όλα, ακόμα και οι πράκτορες έχουν τσίπα. Και η φιλία είναι πάνω απ'
όλα. Όταν δε είναι και μεταξύ ανδρών, είναι "ιερή"... Κρίμα στον... κόπο των
δύο σταρ που γύρισαν όλη τη γη άνευ λόγου», κάνει ειρωνικά η φίλη μου η Άννα.
Κι όταν ο Στέργιος - συνεχίζουμε να βλέπουμε μαζί οι τρεις φίλοι τις ταινίες
στις δημοσιογραφικές προβολές... - παρατηρεί «δεν μπορείς να πεις, όμως, έχει
εντυπωσιακά γυρίσματα», τον κόβει λέγοντας: «Μιλάμε για χολιγουντιανή
παραγωγή, αυτό έλειπε να είναι και κακότεχνη»... 
Πέρα απ' όλα αυτά, το βασικό πρόβλημα της ταινίας του Σκοτ είναι ότι δεν
ενδιαφέρεται - ή δεν μπορεί - να δει και να πάει πιο πέρα το είδος των
«ταινιών κατασκοπείας». Ως εκ τούτου, η νέα συνύπαρξη των Ρέντφορντ - Πιτ
είναι πολύ πιθανό να έχει στα ταμεία την τύχη τής πρώτης τους συνεργασίας
('92) στην ταινία «Το ποτάμι κυλάει ανάμεσά μας»... <H3>Η σωτηρία της ψυχής...
</H3>
Μπροστά στο «Η αγάπη είναι ελέφαντας», το «Σώσε με» είναι το... «Θωρηκτό
Ποτέμκιν»! Οπότε άξια η «βιασύνη» του Στράτου Τζίτζη να γυρίσει ένα χρόνο μετά
τη δεύτερη ταινία του - και, μάλιστα, μόνος του, χωρίς, εκ των προτέρων, να
στηρίζεται στις τσέπες του δημόσιου χρήματος και του «πατέρα-αφέντη» του, του
ΕΚΚ... 
«Θέλω η ταινία μου να κερδίσει τον κόσμο με τη δύναμη των αισθημάτων της»,
λέει ο Τζίτζης κι έστω αργά οι Έλληνες σκηνοθέτες - κυρίως οι νέοι -
ανακαλύπτουν το αυτονόητο από υπάρξεως... τέχνης. 
Ηρωίδα της ταινίας - η ερμηνεία της Μαρίας Ζορμπά είναι άψογη και δικαιωματικά
κέρδισε το βραβείο ερμηνείας στα Κρατικά Βραβεία - είναι μία «τριάντα και
κάτι» γυναίκα στη σημερινή Αθήνα. 
Τα λάθη, ο χαμένος χρόνος, ένας αδιάφορος έρωτας, τα οικονομικά προβλήματα και
η απόλυσή της τη φέρνουν σε αδιέξοδο. Αλλά δεν το βάζει κάτω... 
«Ουφ... Επιτέλους! Όλο και σε πιο πολλές ελληνικές ταινίες αναγνωρίζεις στους
ήρωες ανθρώπους τής "διπλανής πόρτας" κι όχι κάτι... προβληματικά UFO. Και δεν
με νοιάζει καθόλου αν η ταινία θυμίζει Αλμοντοβάρ», λέει μετά την προβολή ο
Στέργιος, ενώ η Άννα κουνάει συγκαταβατικά αλλά «κρατημένη» το κεφάλι της
τονίζοντας: «Συμφωνώ, αλλά, βρε παιδί μου, ούτε ο σκηνοθέτης ούτε κανείς άλλος
από το συνεργείο της ταινίας δεν ξέρει τι πάει να πει "μεροκάματο"; Είναι
δυνατόν, για ένα τόσο μικρό οικονομικό ποσό, να φτάνει μία εργαζόμενη γυναίκα
σε απόγνωση; Ήμαρτον!» 
Ναι, έτσι είναι. Σημασία έχει, πάντως, ότι ο Τζίτζης κοιτάζει τη ζωή γύρω του.
Κι αυτή θα του μάθει πιο καλά τα μυστικά και τα ψέματά της στην επόμενη
δουλειά του... Μαζί προβάλλεται και η ενδιαφέρουσα ταινία μικρού μήκους «Το
γάντι» του Θανάση Σαράντου που γυρίστηκε στη Νέα Υόρκη. 
<H3>Τρέξε, ζωή, τρέξε
</H3>
Τη σπάνια ευκαιρία να δούμε - ή να ξαναδούμε ύστερα από πολλά χρόνια - ζηλευτά
φιλμ του αγγλικού κινηματογράφου προσφέρει το αφιέρωμα «Στον στίβο του
βρετανικού σινεμά» - από σήμερα στο «Τριανόν» και από 22/2 στο «Ολύμπιον» της
Θεσσαλονίκης. Το διοργανώνουν το Φεστιβάλ Θεσσαλονίκης και το υπουργείο
Πολιτισμού σε συνεργασία με το Βρετανικό Συμβούλιο. 
«Το μυστήριο του Σταδίου Άρσεναλ» ('39) του Θόραλντ Ντίκινσον:
αθλητισμός και μυστήριο α λα Αγκάθα Κρίστι. 
«Brighton Rock» ('47) του Τζον Μπόουλντινγκ: βίαιη ματιά στον βρετανικό
υπόκοσμο της δεκαετίας του '40. 
«Η μελαγχολία του δρομέα μεγάλων αποστάσεων» ('62) του Τόνι
Ρίτσαρντσον: ταινία-ορόσημο του φρι σίνεμα. 
«Η τιμή ενός ανθρώπου» ('63) του Λίντσεϊ Άντερσον: το φρι σίνεμα στο
μεγαλείο του και ο Ρίτσαρντ Χάρις σωστή θύελλα. 
«Το κορίτσι του Γκρέγκορι» ('80) του Μπιλ Φορσάιθ: ψευδαισθήσεις και
εμμονές εφήβων. 
«Οι δρόμοι της φωτιάς» ('81) του Χιου Χάντσον: οι Ολυμπιακοί του '24
και το Όσκαρ του Παπαθανασίου. 
«Πυρετώδης κατάσταση» ('96) του Ντέιβιντ Ίβανς: η τρέλα των γηπέδων
χωρίς... καταστολή. 
«Παιχνίδι στην εξοχή» ('86) του Χόρας Όουβ: αντιρατσιστική κωμωδία. 
«Χωρίς ταυτότητα» ('94) Φίλιπ Ντέιβις: εθισμός στον χουλιγκανισμό. 
«Όταν έρχεται το Σάββατο» ('96) της Μαρία Γκιζ: η ζωή στην επαρχία:
εργάτες, παμπ, μεθύσια, συζητήσεις, λατρεία της μπάλας.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17268P251</ED>
<ID>
ID:306458

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P25&aa=1</URL></REF>


Article

<CATEGORY>vin09</CATEGORY>

 <H2>Ερωτευμένοι καρχαρίες και ντουέτα
</H2><H4>Τα τραγούδια αγάπης καταφέρνουν τα πάντα το υποστηρίζουν πια και οι επιστήμονες
</H4>
Έτοιμα όλα για το πείραμα. Το Εθνικό Κέντρο Θαλάσσιας Ζωής κάλεσε επειγόντως
τον Μπάρι Γουάιτ. Ο επίσημος τραγουδιστής του έρωτα θα κάνει καντάδες σε
καρχαρίες για να τους εμπνεύσει να ζευγαρώσουν. Στον Μπάρι Γουάιτ δεν
αντισκέτεται κανείς, ούτε κάτι τέτοιοι παλιοχαρακτήρες σαν τους καρχαρίες. Αν
παραδίδονται σε ένα τραγούδι οι αιμοβόροι καρχαρίες, σκεφτείτε οι αγνές ψυχές. 
<H3>Duets, Compay Segundo (Warner) </H3>
Μην πιστεύετε στα μάτια σας. Λένε ψέματα, εκτός κι αν, κρύβοντας την αλήθεια,
αφήνουν να ακούσεις μόνο τη μουσική. Ο Κομπάι Σεγκούντο γιόρτασε πριν από τρία
χρόνια τα ενενήντα του και συνεχίζει δυνατά. Κανείς δεν τον κρατάει, απλώς τον
ακολουθούν. Η κουβανέζικη μουσική βγαίνει όπως η ανάσα του, τρέχει όπως το
αίμα του στις φλέβες, κινείται από την κορυφή ώς τις άκρες των νυχιών του. Ο
Κομπάι Σεγκούντο ψυχή της θύελλας της υπερπαραγωγής του Buena Vista Social
Club, με «ενορχηστρωτή» τον Ράντι Νιούμαν, που έκανε όλο τον κόσμο να
«ρουφήξει» τους κουβανέζικους ρυθμούς, έχει νέο άλμπουμ, γεμάτο χυμούς,
χρώματα και πολύ κόσμο. Εξαιρετικούς καλεσμένους. Έναν κι έναν. 
Τα ντουέτα από την Κούβα, από τη γειτονιά του ώς την άκρη του κόσμου. Ο
παππούς Κομπάι αποδεικνύεται η καλύτερη συντροφιά στην περιπέτεια, καθώς οι
μουσικές του Σαντιάγκο της Κούβας που τον αγκαλιάζουν από την κούνια του
φτάνουν μέχρι τα πλατό της υφηλίου. Μια μέρα του 1942, ενώ ο Κομπάι έκοβε τα
μαλλιά του συμπατριώτη του Λορέντζο Χιερεζουέλο, είπαν, έτσι ανάμεσα στις
ψαλιδιές, να κάνουν ένα ντουέτο - και έφτιαξαν τους Los Compadres. 
Από τότε ο Κομπάι έγραψε εκατοντάδες τραγούδια, ανεβοκατέβηκε άπειρες φορές
τις κουβανέζικες μελωδικές σκάλες, έπαιξε κιθάρες και τραγούδησε ρεφρέν χωρίς
τελειωμό, πρόθυμος πάντα να υποδεχτεί συνοδοιπόρους στη μελωδία. Τώρα, ο
ακούραστος παππούς έχει ξανά επισκέψεις. Ο Σαρλ Αζναβούρ, ο Καλέντ, ο Σίλβιο
Ροδρίγκεζ, ο Λου Μπέγκα, η Ομάρα Πορτουόντι, ο Μπασίλιο Ρεπιλάδο, ο καλλίφωνος
της μεγάλης οθόνης Αντόνιο Μπαντέρας, προπονημένος από το «Μάμπο Κινγκς» στο
Beautiful Maria of my Soul είναι μερικοί από αυτούς που συναντούν τον Κομπάι
στα «ντουέτα» και τον ακολουθούν στον ρυθμό, στα κουβανέζικα παραμύθια του.
Και ξέρετε κανέναν Κουβανό να κάθεται ακίνητος και να ακούει; <H3>Presumed Innocent Marcia Ball (Α&Ν) </H3>
Ανάμεσα στο Τέξας και τη Λουιζιάνα, σε μουσικές συγκρούσεις, επαφές
διαφορετικών «ήχων» και τρεις δεκαετίες καριέρας η Μάρσια Μπολ «προβάρει»
μελωδίες. Μεγάλωσε σε τόπους με μουσική παράδοση σε κάθε γωνιά, έμαθε να
παίζει πιάνο (όλες οι γυναίκες στην οικογένεια Μπολ έπαιζαν πιάνο), κάπου στον
δρόμο συνάντησε τα μπλουζ, δούλεψε στα μπλουζ με τη μεγάλη Ίρμα Τόμας που
είδαμε πριν από καλοκαίρια στον Λυκαβηττό. Έτσι η Μάρσια Μπολ έμαθε να λέει
τις μπαλάντες, φέρνοντας ρίγη, και να «βαθαίνει» τα τραγούδια με ερμηνείες που
πρέπει να διδαχτούν σε όσους καταπιάνονται με την τέχνη. Το Let the tears roll
down, το Scene of a crime, το Υοu make it hard του Αλέν Τουσέν, από τις πιο
έντονες στιγμές αυτής της λαμπερής εμπειρίας. <H3>Neon Golden The Notwist (Virgin) </H3>
Αν το Neon Golden των Norwist ήταν ταινία, θα ήταν το Μπλέαρ Γουίτς Πρότζεκτ,
παρ' ότι ο σκοπός του δεν είναι να μας τρομάξει. Υπάρχει (όπως και στο κυνήγι
της μάγισσας των δασών) δράση μόνο που δεν την «βλέπεις», τη «νιώθεις».
Τεχνάσματα και κόλπα των Βαυαρών Notwist κρύβονται (σ' αυτό το έκτο παγκόσμιας
ακτινοβολίας έργο τους) πίσω από ηλεκτρονικούς καπνούς και ροκ απόηχους.
Γίνονται πολλά σε τζαζίστικες φαντασιώσεις και απρόβλετα μουσικά δεσίματα, σε
«πονηρές» ενορχηστρώσεις και απότομα άλματα, μέχρι που στο τέλος η δράση
εξαφανίζεται σαν καπνός, σα να ήταν κάτι που φαντάστηκες και ποτέ δεν υπήρξε.
Η μάγισσα της οθόνης, πάντως, με ένα μη-σενάριο κατάφερε να αποκτήσει φήμη. 
<H3>Όνομα και διεύθυνση </H3>
* Οι κουβανέζικοι ρυθμοί δεν διαβάζονται, χορεύονται. Σε περίπτωση,
ωστόσο που θέλει κανείς να δοκιμάσει... www.mamborama.com/cuba­music.html

* Ο Τζόι Ραμόν μας αποχαιρέτησε με το «Don't Worry About Me» και το
άλμπουμ θα κυκλοφορήσει τώρα (www.joeyramone.com).
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17268P261</ED>
<ID>
ID:306459

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P26&aa=1</URL></REF>


Article

<CATEGORY>vin09</CATEGORY>

 <H5>ΓΟΥΕΪΛΟΝ ΤΖΕΝΙΝΓΚΣ
</H5><H2>«Έφυγε» ο παράνομος της κάντρι
</H2>
Σε μια εποχή που η κάντρι μουσική «ζωντανεύει», με καινούργιες ιδέες και νέα
πρόσωπα, χάνει έναν σπουδαίο άνθρωπό της. Ο Γουέιλον Τζένινγκς πέθανε σε
ηλικία 64 ετών, στην Αριζόνα, ύστερα από επιπλοκές που είχε προξενήσει ο
σακχαρώδης διαβήτης στην υγεία του. 
Μαζί με κλασικές ηχογραφήσεις της κάντρι, ο Γουέιλον Τζένινγκς αφήνει
πίσω του «σχολή» έκφρασης με τον τρόπο που έπαιξε και τραγούδησε τα κομμάτια
του, «γενναίες» ερμηνείες και κυρίως το στυλ του παράνομου και του
κατατρεγμένου. Από τον περασμένο Οκτώβριο, ο Τζένιγκς είχε γίνει μέλος του
Country Hall Of Fame, του θεσμού που αναγνώρισε την προσφορά του μέσα στις
πέντε δεκαετίες της μουσικής δράσης του. 
Ήταν εκείνος που μαζί με τον Γουίλι Νέλσον είπαν κομμάτια σαν τα «Good Hearted
Woman» και «Mammas Don't Let Your Babies Grow Up to be Cowboys» και που με τον
τρόπο του έδωσε ώθηση σε προοδευτικές και νεωτεριστικές δυνάμεις της κάντρι.
Ήταν ακόμη εκείνος που τον Φεβρουάριο του 1959 αποφάσισε, τελευταία στιγμή, να
μην ταξιδέψει με το μοιραίο αεροπλάνο, σε εκείνη την τραγική πτήση που
σκοτώθηκαν ο Μπάντι Χόλι και ο Ρίτσι Βάλενς. 
Το 1976, το «Wanted: The Outlaws» ήταν το πρώτο κάντρι άλμπουμ που γινόταν
«πλατινένιο». Συνολικά, ο Τζένινγκς έφθασε 16 φορές στο Νο1 των καταλόγων
επιτυχιών και κέρδισε ένα βραβείο Γκράμι με τη διασκευή του «MacArthur Park»
το 1968, αλλά αυτό που του αναγνωρίζουν οι περισσότεροι είναι πως δημιούργησε
τον δικό του ήχο, αυτόν που συνεχίζει να εμπνέει πολλούς νεωτέρους του
μουσικούς και όχι μόνο στον χώρο της κάντρι. Ανάμεσα στα πολύ γνωστά κομμάτια
του ήταν η μουσική που έγραψε για την τηλεοπτική σειρά «Οι Ντιουκς». 
Τα τελευταία χρόνια ο Τζένινγκς και η γυναίκα του μετακόμισαν από το Νάσβιλ
στο Τσάντλερ της Αριζόνα. Όλον αυτόν τον καιρό αντιμετώπιζε σοβαρά προβλήματα
με την υγεία του, ενώ τον Δεκέμβριο είχε χάσει ο πόδι του στη μάχη με τον
διαβήτη. 
<H3>INFO
</H3>
Τον ερχόμενο Μάρτιο, η Hip-Ο Records έχει προγραμματίσει την κυκλοφορία του
«Phase One: The Early Years 1958-1964», μία συλλογή με είκοσι από τις πρώτες
ηχογραφήσεις του Γουέιλον Τζένινγκς.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17268P262</ED>
<ID>
ID:306496

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P26&aa=2</URL></REF>


Article

<CATEGORY>vin09</CATEGORY>

 <H2>Απανωτά κλικ με στόχο τον Άνθρωπο
</H2><H4>Ο άνθρωπος είναι το επίκεντρο σε 24 από τις 33 συνολικά εκθέσεις της διεθνούς
«Φωτογραφικής Συγκυρίας», στη Θεσσαλονίκη
</H4>
Φωτογραφία της Νεκταρίας Αραμπατζή, από την έκθεση υπό τον τίτλο «Αϊ
Γιάννης», που ανοίγει απόψε στην Γκαλερί «Δημιουργία» (πλ. Αγ. Γεωργίου 4)

Η μαφία, οι δικτατορίες ανά τον κόσμο, οι πρόσφυγες, η Σικελία, το Κουρδιστάν,
η Τσετσενία, η Ιερουσαλήμ, η Αίγυπτος, η Ευρώπη, οι προσωπικότητες, τα
πρόσωπα, οι ναρκομανείς, οι Τσιγγάνοι, εμείς, οι άνθρωποι, είναι θέμα; 
Αν στην εποχή των «εικόνων» εξακολουθεί η μία εικόνα να ισοδυναμεί με χίλιες
λέξεις, είναι θέμα. Και είναι το θέμα 33 συνολικά εκθέσεων της φετινής 14ης
Φωτογραφικής Συγκυρίας, στη Θεσσαλονίκη. 
«Η εικόνα του αδελφού μου» ή «Φωτογραφία και ανθρωπισμός» τιτλοφορείται η 14η
διεθνής φωτογραφική διοργάνωση, που συμπίπτει φέτος και με τη στέγαση του
νεοϊδρυθέντος Μουσείου Φωτογραφίας στο Λιμάνι της Θεσσαλονίκης. 
«Η εικόνα του αδελφού μου» είναι το κεντρικό θέμα για τις 24 από τις 33
συνολικά εκθέσεις, ενώ η κεντρική ιδέα της επανεξέτασης των ανθρωπίνων αξιών
συναντάται και στη μεγάλη ομαδική έκθεση με τίτλο «Ο καλύτερος φίλος του
ανθρώπου» (16/2-5/3 στην γκαλερί «Απώγειο», Πολυτεχνείου 41). 
Κοινό χαρακτηριστικό των εκθετών, η πρόθεση των φωτογράφων να αποδοθεί στο υπό
φωτογράφιση αντικείμενο ο ρόλος του υποκειμένου. «Ελπίζω πως η φωτογραφία από
την εμφάνισή της συνέβαλε περισσότερο στην αφύπνιση παρά στη χειραγώγηση»,
υπογραμμίζει ο επιμελητής τής Φωτογραφικής Συγκυρίας», καλλιτεχνικός
διευθυντής της φετινής διοργάνωσης Eric Auzoux, αναρωτώμενος όμως «κατά πόσον
ανάμεσα σε τόσα μηνύματα και τόσες εικόνες τής είναι ακόμα δυνατό να
συνεισφέρει στην αρμονική συνύπαρξη; 
Στις 33 συνολικά εκθέσεις (ατομικές και συλλογικές) μετέχουν δεκάδες
καλλιτέχνες φωτογράφοι από την Ελλάδα, τις ΗΠΑ, τη Γαλλία, τη Μεγάλη Βρετανία,
την Αργεντινή, το Μεξικό, την Ιταλία και την Ολλανδία. 
Στον μακροβιότερο φωτογραφικό θεσμό της χώρας συμβάλλουν και φέτος, πέραν του
διοργανωτή Μουσείου Φωτογραφίας, ο Δήμος Θεσσαλονίκης, ξένες μορφωτικές
αποστολές, ο Δήμος Νεάπολης, ιδιωτικές αίθουσες τέχνης, καφέ-μπαρ της πόλης,
ενώ στο πλέγμα αυτό των εταίρων προστίθενται φέτος το Μουσείο Μακεδονικού
Αγώνα, το Ελληνικό Λογοτεχνικό και Ιστορικό Αρχείο (ΕΛΙΑ) Θεσσαλονίκης, τα
φωτογραφικά αρχεία του Μουσείου Μπενάκη κ.ά. 
Από τις ατομικές και ομαδικές εκθέσεις ξεχωρίζουν αυτή της συλλογής
επιστολικών δελταρίων του Άγγελου Παπαϊωάννου και του φωτογραφικού αρχείου του
Μακεδονικού Αγώνα με τίτλο «Στη Μακεδονία του 1908» (Μουσείο Μακεδονικού Αγώνα
18/2-4/3). «Η αλήθεια της τηλεόρασης», του Ηρακλή Μαυρομμάτη, στο καφέ
«Στρέττο» (18/2-10/3). Τα «Πρόσωπα στη σκιά», τών Κώστα Μπαλάφα, Βούλας
Παπαϊωάννου και Δημήτρη Χαρισιάδη (έκθεση του φωτογραφικού αρχείου του
Μουσείου Μπενάκη και του Φωτογραφικού Κέντρου Αθηνών) από τις 19/2-15 /3 στο
Αλατζά Ιμαρέτ. «Αίγυπτος - Ελλάδα 1955-1970» - έκθεση του φωτογραφικού αρχείου
του ΕΛΙΑ (19/2-20/3 στο ΕΛΙΑ της Άνω Πόλης). Η «Ιερουσαλήμ» του Roland Laboue
(21/2-10/3 στο Πολιτιστικό Κέντρο της Τράπεζας Πειραιώς). «Οι φωτογραφίες του
Ανδρέα Εμπειρίκου» (22/2-7/3 στο Πολιτιστικό Κέντρο της Εθνικής Τράπεζας).

<H3>Οδηγίες «χρήσης» </H3>
Πού: Σε 33 συνολικά χώρους διασπαρμένους σε όλη τη Θεσσαλονίκη. Η
κεντρική εκδήλωση στο νεοστεγασθέν, στην αποθήκη Α' του Λιμανιού, Μουσείο
Φωτογραφίας, στο ΕΛΙΑ της Άνω Πόλης (Θεοφίλου 13), στα Λουτρά Παράδεισος, στις
γκαλερί «Ειρμός», «Εθνικής Αμύνης», «Ζιτα-Μί», στα βιβλιοπωλεία «Παρατηρητής»,
«Δομός», «Ιανός», στα καφέ «Στρέττο», «Νίκης 35», «De facto», στο Γενί Τζαμί,
στο Αλατζά Ιμαρέτ, παντού... 
Πότε: Από απόψε, σταδιακά, έως τις 7 Απριλίου. 
LINK

http: //www.photosynkyria.gr
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17268P271</ED>
<ID>
ID:306460

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P27&aa=1</URL></REF>


Article

<CATEGORY>vin09</CATEGORY>

 <H2>Ολόχρυση Πέλλα!
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Χρυσό διάδημα του 6ου π.Χ. αιώνα που ήλθε στο φως στο Αρχοντικό Πέλλας

Χρυσάφι παντού. Χρυσά δακτυλίδια, μάσκες πολεμιστών, σκουλαρίκια, περόνες,
διακοσμητικά ελάσματα στα ρούχα, στα υποδήματα ακόμη και στο... στόμα με τη
μορφή ρομβόσχημης «σφραγίδας» συνόδευαν πριν από 27 αιώνες τους νεκρούς
άνδρες, γυναίκες ακόμα και τα παιδιά, όπως αποδεικνύουν νέα ευρήματα στην
Πέλλα. 
Δεκάδες ιδιόμορφα χρυσά διαδήματα, μάσκες, περόνες, περιδέραια (ένα από αυτά
φέρει ως διακόσμηση ιερογλυφική γραφή και αιγυπτιακό σκαραβαίο) εντόπισε η
αρχαιολογική σκαπάνη σε ορισμένους μόνο από (τους εναπομείναντες ασύλητους)
170 συνολικά τάφους που ερευνήθηκαν στην περιοχή του Αρχοντικού Γιαννιτσών. Ο
οικισμός - με άγνωστη ονομασία - όπου έγινε η ανασκαφή βρίσκεται 4,5
χιλιόμετρα βορειοδυτικά της Πέλλας. 
Τα αποτελέσματα για την πορεία της ανασκαφής καθώς και η θαυμαστή λεία της
αρχαιολογικής σκαπάνης θα ανακοινωθούν αύριο στη διάρκεια ομιλίας του
επικεφαλής της ανασκαφής αρχαιολόγου κ. Παύλου Χρυσοστόμου στη διάρκεια του
ετήσιου συνεδρίου για το αρχαιολογικό έργο της χρονιάς, που πραγματοποιείται
στη Θεσσαλονίκη. Το Αρχοντικό Γιαννιτσών υπήρξε το σημαντικότερο αστικό κέντρο
της βόρειας Βοττιαίας κατά τη διάρκεια των προϊστορικών και των ιστορικών
χρόνων έως το τέλος του 5ου π.Χ. αιώνα. Στον χώρο όπου διενεργήθηκαν οι
ανασκαφές βρέθηκαν τάφοι της Εποχής του Σιδήρου, της κλασικής και πρώιμης
ελληνιστικής και της αρχαϊκής εποχής όπου εντοπίστηκαν και τα πλέον σημαντικά
αλλά και τα περισσότερα χρυσά ευρήματα. 
Σιδερένια ξίφη με χρυσά ελάσματα, χάλκινες οινοχόες, κεχριμπαρένια περιδέραια,
χάλκινα βραχιόλια και μια εντυπωσιακή χρυσή μάσκα που κάλυπτε το πρόσωπο του
νεκρού βρέθηκε σε τάφο πολεμιστή. 
Η χάλκινη ασπίδα αργείτικου τύπου που συνοδεύει τον νεκρό φέρει έκτυπες
παραστάσεις όρθιων λεόντων καθώς και της Ευρώπης που ιππεύει τον ταύρο - Δία,
ενώ δίπλα από τον νεκρό βρέθηκε μελανόμορφη κύλικα που φέρει και στις δύο
όψεις της τον Θησέα που σκοτώνει το Μινώταυρο. 
Πλούσια κοσμήματα (χρυσά, αργυρά, χάλκινα, κεχριμπαρένια) εντοπίστηκαν και σε
τάφους γυναικών, με πλούσια πήλινα κτερίσματα του 6ου π.Χ. αιώνα.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17268P272</ED>
<ID>
ID:306497

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P27&aa=2</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Ράδιο-τελάλης </H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Έκανα ένα ιδιότυπο άτυπο γκάλοπ. Κινούμενος, όπως οι περισσότεροι Αθηναίοι
αρκετές ώρες με αυτοκίνητο, και ακούγοντας ραδιόφωνο μέτρησα και διαπίστωσα
ότι κάθε φορά που ανοίγω το κουμπί, ανεξαρτήτως σταθμού, ή κάθε φορά που
αλλάζω σταθμό (πολλές φορές και τέσσερις σε μια μεγάλη εντός της πόλεως
διαδρομή), στις επτά στις δέκα πέφτω απάνω σε διαφημίσεις. Δοκιμάστε το και
διαψεύστε με. Κατόπιν διαπίστωσα πως κατά μέσο όρο κάθε δέκα λεπτά διακόπτεται
η ροή ενός προγράμματος (είτε μουσικού είτε λόγου είτε ενημερωτικού και συχνά
στη μέση και οι ειδήσεις) για να παρεμβληθούν διαφημιστικά μηνύματα, πράγμα
που με οδήγησε σχεδόν στη βεβαιότητα πως οι ιδιωτικοί ραδιοφωνικοί σταθμοί
είναι κατ' εξοχήν διαφημιστικά έμπεδα που κατά παραχώρηση παρεμβάλλουν ανάμεσα
στα ραδιοφωνικά τους διαφημιστικά μηνύματα και μερικά τραγούδια, συζητήσεις
και ειδήσεις. Αντιλαμβάνομαι πως είναι εμπορικές επιχειρήσεις και χρειάζονται
«καύσιμα». Αλλά εμπορική επιχείρηση είναι και το θέατρο με μεγαλύτερο μάλιστα
κόστος. Θα έπρεπε δηλαδή να σταματάει μια σκηνή στη μέση, να διακόπτεται ένας
μονόλογος ή στην Επίδαυρο ένα χορικό για να ακουστούν διαφημιστικά μηνύματα;
Απορίας άξιον πάντως είναι πώς ανέχονται πρωτοκλασάτοι υπουργοί να
διακόπτονται σε μια τηλεφωνική τους παρέμβαση για να ακουστούν διαφημίσεις. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17268P273</ED>
<ID>
ID:306524

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P27&aa=3</URL></REF>


Article

<CATEGORY>vin09</CATEGORY>

 <H2>«Καμπάνα» 700 εκατ. για σποτάκια
</H2><H4>Γερή «καμπάνα», αν και μειωμένη στο μισό, έριξε το ΕΣΡ σε τέσσερις
τηλεοπτικούς σταθμούς για υπέρβαση διαφημιστικού χρόνου </H4>
«Καμπάνα» 700 εκατ. δραχμών (2.054.292 ευρώ) επέβαλε το Εθνικό Συμβούλιο
Ραδιοτηλεόρασης σε τέσσερις τηλεοπτικούς σταθμούς για υπερβάσεις διαφημιστικού
χρόνου. 
Το (συνολικό) πρόστιμο επιβλήθηκε σε Mega, Antenna, Star και Alpha διότι
βρέθηκαν, ύστερα από έρευνα του ΕΣΡ το διάστημα Μαρτίου - Απριλίου 2001, να
παραβαίνουν την κείμενη νομοθεσία για τα επιτρεπόμενα όρια διαφημιστικού
χρόνου (12 λεπτά ανά μία ώρα τηλεοπτικού προγράμματος) σε ελληνικές σειρές,
κινηματογραφικές ταινίες και «σφήνες» (τα σποτάκια που παρεμβάλλονται μεταξύ
εκπομπών ή στη διάρκειά τους). 
Από την έρευνα που έκανε επιτροπή του Συμβουλίου διαπιστώθηκε πως στο υπό
εξέταση διάστημα ο Antenna ξεπέρασε κατά (αθροιστικά) 125 λεπτά το
επιτρεπόμενο διαφημιστικό όριο κατά την προβολή κινηματογραφικών ταινιών, το
Mega κατά 94 λεπτά, το Star κατά 174 λεπτά και ο Alpha κατά 180 λεπτά. 
Επιπλέον Star και Alpha βρέθηκαν παραβάτες, διότι ξεπέρασαν το όριο στις
διαφημιστικές σφήνες. Ο πρώτος κατά 54 λεπτά και έξι λεπτά σε σίριαλ και
ταινίες, αντιστοίχως, και ο δεύτερος κατά 33 λεπτά σε σίριαλ. 
Το ΕΣΡ επέβαλε πρόστιμα στους τέσσερις σταθμούς σύμφωνα με την υπέρβαση του
διαφημιστικού χρόνου και την ανά δευτερόλεπτο ελάχιστη τιμή σε κάθε τηλεοπτική
ζώνη (πρωινή, βραδινή). 
Το πρόστιμο σε Mega και Antenna ορίστηκε να είναι 20.000 δραχμές (58,694 ευρώ)
για κάθε επιπλέον του ορίου δευτερόλεπτο στην πρωινή ζώνη και 30.000 δρχ.
(88,041 ευρώ) στη βραδινή, ενώ σε Star και Alpha 15.000 δρχ. (44,020 ευρώ) και
20.000 δρχ. (58,694 ευρώ), αντιστοίχως. 
Το ΕΣΡ, όπως είπε το μέλος του κ. Νίκος Καϊμάκης, έλαβε υπόψη το γεγονός ότι
τα κανάλια στο αμέσως επόμενο διάστημα έδειξαν σαφή συμμόρφωση και για τούτο
«προτάθηκε και συμφωνήθηκε να μειωθεί στο μισό το πρόστιμο. Διαφορετικά τα
κανάλια θα έπρεπε να καταβάλουν περίπου 1,5 δισ. δραχμές (σ.σ.: 4.402.054,29
ευρώ)». 
<H3>INFO </H3>
Ο Νόμος 2328/95 (για τα ΜΜΕ) ορίζει ότι «ο χρόνος μετάδοσης για τα
διαφημιστικά μηνύματα μέσα σε μια ώρα, δεν πρέπει να υπερβαίνει τα12 λεπτά.
Κάθε διακοπή για διαφημίσεις δεν μπορεί να υπερβαίνει τα τέσσερα λεπτά».
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17268P291</ED>
<ID>
ID:306461

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P29&aa=1</URL></REF>


Article

<CATEGORY>vin09</CATEGORY>

 <H2>Μακρίδης στο «Μπαρ» </H2>
Μίλτος Μακρίδης

Ο Μίλτος Μακρίδης θα είναι τελικά ο παρουσιαστής του νέου τηλεπαιχνιδιού του
Mega «Μπαρ» που θα βγει στον αέρα τον Μάρτιο, πιθανότατα απέναντι από τον
δεύτερο κύκλο του «Big Brother» του Antenna. 
Κι ενώ το κλαμπ «Υδρόγειος» (Βεΐκου 117 - 119) στο Γαλάτσι είναι - σχεδόν -
έτοιμο για να υποδεχθεί τους παίκτες του «Μπαρ», η Ένωση Συλλόγων Γονέων της
περιοχής του Γαλατσίου αντιδρά για την τηλεοπτική λειτουργία του «Μπαρ» επειδή
βρίσκεται σε πυκνοκατοικημένη περιοχή και σε μικρή απόσταση από σχολεία. Στο
μεταξύ ο νικητής του «Big Brother 2», (Antenna) εκτός από 150.000 ευρώ
(καθαρά), θα αποχωρήσει και με ένα αυτοκίνητο αξίας τουλάχιστον 10
εκατομμυρίων δραχμών.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17268P292</ED>
<ID>
ID:306498

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P29&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Παρασκευή 15/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Alpha 
Η ατμοσφαιρική ταινία του Ρόμπερτ Ζεμέκις «Επαφή» με την Τζόντι Φόστερ
(Alpha, 21.00)

«Επαφή» (Contact) 
Είμαστε μόνοι μας στο Σύμπαν; Το ερώτημα αυτό βασανίζει το ανθρώπινο γένος από
υπάρξεώς του... Όπως και το Χόλιγουντ που από τη γέννησή του μέχρι σήμερα έχει
κάνει άπειρες ταινίες. Εδώ - '97 - έχουμε μία από τις καλύτερες ταινίες του
είδους στη δεκαετία του '90. Η Τζόντι Φόστερ υποδύεται μια νεαρή αστρονόμο που
εντοπίζει ευφυή ραδιοσήματα από το Διάστημα, σημάδια ύπαρξης άγνωστης
εξωγήινης ζωής, και οι ελπίδες της - μαζί με τον φόβο - αναπτερώνονται. Η
σκηνοθεσία του Ρόμπερτ Ζεμέκις απόλυτα ατμοσφαιρική. (Διάρκεια: 144') *** 
21.30 Tempo 
«Στουρνάρα 288» 
Από τις ζηλευτές δραματικές κωμωδίες του παλιού ελληνικού σινεμά - '59 - με τη
Σοφία Βέμπο έξοχη στον ρόλο της ξεπεσμένης παλιάς τραγουδίστριας.
Περιγράφονται τα καθημερινά προβλήματα των κατοίκων μιας αθηναϊκής
πολυκατοικίας. Του Ντίνου Δημόπουλου. (Διάρκεια: 79') ** 
22.50 Mega 
«Φλεγόμενη γη» (Fire down bellow) 
Ευκολίες προς πλατιά - και αδιάφορη... - κατανάλωση, μ' έναν δυναμικό σερίφη
να ορκίζεται να εκδικηθεί τη δολοφονία του καλύτερου φίλου του. Του Φίλιξ
Ενρίκες Άλκαλα - '97 - με τους Στίβεν Σίγκαλ, Κρις Κριστόφερσον. (Διάρκεια:
105') * 
23.30 ΕΤ1 
«Η ομίχλη» (The fog) 
Θρίλερ - '80 - με ωραία κλειστοφοβική - και... ασφυκτική - ατμόσφαιρα, όπου
απειλητική ομίχλη τυλίγει και ''πνίγει'' μια παραλιακή πόλη... Ο Τζον
Κάρπεντερ καταφέρνει να σκηνοθετήσει ένα από τα καλά του φιλμ την εποχή που
ήταν το νούμερο 1 ανάμεσα στους φίλους του είδους. Με τους Αντριάν Μπαρμπό,
Τζέιμι Λι Κέρτις, Τζον Χάουζμαν. (Διάρκεια: 85') *** 
00.20 ΕΤ3 
«Μόλι και Τζίνα» (Molly and Cina) 
Περιπέτεια-μαϊμού της ταινίας ''Θέλμα και Λουίζ'' με δύο τύπισσες να κυνηγούν
τους δολοφόνους των αγαπημένων τους προσώπων. Του Πολ Λέντερ, με τους Νατάσα
Γκρέγκσον Βάγκνερ, Πίτερ Φόντα, Μπρους Γουέιτζ. (Διάρκεια: 90') * 
00.30 ΝΕΤ 
«Κόναν: Το πρόσωπο του πολέμου» (Capital Conan) 
Η αγριότητα του πολέμου δίνει την ''ευκαιρία'' να βγουν τα πιο αιμοδιψή
ένστικτα του ανθρώπου και ο Μπερτράν Ταβερνιέ κάνει - '96 - μία από τις
καλύτερες ταινίες του. Και, ουσιαστικά, κάνει μία ''ευρωπαϊκή πρόταση'' για το
τι σημαίνει ''πολεμική ταινία'' σε σύγκριση με τα χολιγουντιανά πρότυπα. Α'
Παγκόσμιος Πόλεμος και αγριότητες στα Βαλκάνια με το ''ελεύθερο'' ενός
λοχαγού. Με τους Φιλίπ Τερετόν, Σαμουέλ Λε Μπιαν. (Διάρκεια: 124') *** 
01.10 Antenna 
«Καλιφόρνια» (California) 
Ταινία δρόμου και ψυχολογικό θρίλερ με δόσεις μαύρου χιούμορ και τυχοδιωκτική
διάθεση. Ήρωάς της ένας δημοσιογράφος που πιστεύει ότι οι ψυχοπαθείς δολοφόνοι
πρέπει να "επανεντάσσονται" στην κοινωνία και... γεύεται ο ίδιος τις απόψεις
του με πολύ τραγικές συνέπειες. Με πρωταγωνιστές-σταρ που είναι στα "πάνω"
τους. Μπραντ Πιτ, Ντέιβιντ Ντουκόβνι, Τζούλιετ Λιούις. (Διάρκεια: 111') **½

01.15 Mega 
«Ο δράκουλας του Σάλεμς Λοτ επιστρέφει» (Return to Salem's Lot) 
Ταινία τρόμου με τις "αναγκαίες" σεναριακές ακρότητες για να προκληθεί ο
ηδονικός φόβος στον θεατή. Πατέρας και γιος πάνε σε μια ''βρικολακιασμένη''
πόλη... Του Λάρι Κοέν, με τους: Μάικλ Μοριάρτι, Σάμουελ Φούλερ. (Διάρκεια:
96') ** 
<H3>ΤΟΡ 3
</H3>
1. «Επαφή»: Η χαώδης μοναξιά του Σύμπαντος (21.00, Alpha) 
2. «Λοχαγός Κόναν: Το πρόσωπο του πολέμου»: Άνθρωποι-θηρία σε καιρό
πολέμου (00.30, ΝΕΤ) 
3. «Καλιφόρνια»: Road movie με μαύρο χιούμορ (01.10, Antenna) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P29</CAT>
<ED>
Κωδικός άρθρου: A17268P293</ED>
<ID>
ID:306529

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P29&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Οδός Μαλχόλαντ. 20.15-23.00 / Ταξιδιάρικα πουλιά. 16.15-18.15
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Κυρ. και
ώρα 16.00 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 12.30-16.15 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Kate and Leopold. Παρ.-Σάβ.: 12.45-15.30-17.50-20.10-22.30-00.50. Κυρ.: 12.45-16.00-18.20-20.40-23.00.

Αίθουσα 3

Παιχνίδι κατασκόπων. Παρ.-Σάβ.: 13.20-15.40-18.00-20.20-22.40-01.00.
Κυρ.: 13.00-15.30-17.45-20.00-22.15-00.30.

Αίθουσα 4

Η συμμορία των έντεκα. Παρ.-Σάβ.: 13.30-16.00-18.20-20.40-23.00-01.20.
Κυρ.: 12.30-15.00-17.20-19.40-22.00-00.20

Αίθουσα 5

Vanilla sky. 16.30-19.00-21.45-00.20. / Η χαμένη Ατλαντίδα.
12.30-14.45 μεταγλ. 
ΑΘΗΝΑ

Kate and Leopold. 18.00-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Οι νύχτες της Καμπίρια. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.20-20.40-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Kate and Leopold. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50, Κυρ. και ώρα 15.20.
(Ζησιμοπούλου 7 & Ιωάν. Μεταξά, Γλυφάδα * 010 - 8983.238).

Αίθουσα 2

Kate and Leopold. 18.00-20.30-23.00.

Αίθουσα 3

Δεκαπενταύγουστος. 18.00-20.10-22.40. Μαζί και η μικρού μήκους Γκόγκος.

Αίθουσα 4 
Η κατάρα του πράσινου σκορπιού. 18.40-20.50. / Επισκέπτης από την
Κόλαση. 23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00, Σάβ. και
ώρα 15.00, Κυρ. και ώρα 12.00. (Οδός Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Παιχνίδι κατασκόπων 18.00-20.30-23.00 (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Παιχνίδι κατασκόπων. 18.00-20.30-23.00 (Λεωφόρος Πεντέλης 98, Χαλάνδρι,
* 010 - 6841.010).

ΑΙΓΛΗ 2

Kate and Leopold. 17.45-20.15-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Σώσε με. 18.20-20.40-23.00, μαζί και η μικρού μήκους Το γάντι.
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Κάποιος θα τσιμήσει. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 18.00-19.30. / Οι άλλοι. 21.00-23.00.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. Σάβ.-Κυρ.
και ώρα 15.45. Κυρ. και ώρα 13.30. (Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Η συμμορία των έντεκα. 18.10-20.20-22.40. Σάβ.-Κυρ. και ώρα 16.00
(Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.20-22.40. / Η χαμένη Ατλαντίδα.
Σάβ.-Κυρ. 16.00 μεταγλ.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Παιχνίδι κατασκόπων. 18.00-20.35-23.10. (Γενναίου Κολ/τρώνη 16,
Κουκάκι, * 010 - 9240.239).

ART ECRAN Cinema 2

Ο θρόνος του αίματος. 19.00-21.00-23.00. 
ART STUDIO Cinema

Το τάμα 17.30-20.20-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Παιχνίδι κατασκόπων. 17.40-20.15-22.40 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 18.00-20.15-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους Τσιπς. / Πίσω πόρτα. Σάβ.-Κυρ. 17.00 με υπότ., για άτομα
με προβλήματα ακοής. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 20.20-22.30. Ημερολόγια
Καταστρώματος - Γ. Σεφέρης. 18.30. (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Παιχνίδι κατασκόπων. 17.40-20.10-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ημερολόγια καταστρώματος - Γιώργος Σεφέρης. 19.00-21.00-23.00 μαζί και
η μικρού μήκους Καμουφλάζ. (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Παιχνίδι κατασκόπων. 18.00-20.30-22.50. / Η χαμένη Ατλαντίδα.
Σάβ.-Κυρ. 16.00 μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-22.50. Σάβ.-Κυρ. και ώρα 16.00.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45. Σάβ.-Κυρ.
και ώρα 16.00. (Κων/λεως 82 Πλ. Μπουρναζίου Περιστέρι * 010 - 5756.243, 010 -
5756.244). 
Αίθουσα 2

Δεκαπενταύγουστος. 18.10-20.30-22.50.

Αίθουσα 3

Κωδικός: Enigma. 18.00-20.30-23.00. 
Αίθουσα 4

Παιχνίδι κατασκόπων. 17.50-20.20-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.30-15.30 μεταγλ. / Kate and
Leopold. 18.45-21.30-00.15. (Φραγκοκκλησιάς και Γρανικού, Μαρούσι * 010 -
6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 12.00-14.30-17.00-22.15. / Οι άλλοι.
20.00-00.45. 
Αίθουσα 3

Παιχνίδι κατασκόπων. 12.30-15.15-18.00-20.45-23.30.

Αίθουσα 4

Κωδικός: Enigma. 11.45-14.15-16.45-19.15. / Παιχνίδι κατασκόπων.
21.45-00.30. 
Αίθουσα 5

Vanilla sky. 17.30-20.15-23.00. / Ο Χάρι Πότερ και η φιλοσοφική
λίθος. Σάβ.-Κυρ. 11.30-14.30 μεταγλ.

Αίθουσα 6

Δεκαπενταύγουστος. 12.00-14.45-17.15-19.45. / Επισκέπτης από την
Κόλαση. 22.30-01.00.

Αίθουσα 7

Kate and Leopold. 12.15-15.00-17.45-20.30-23.15.

Αίθουσα 8

Παιχνίδι κατασκόπων. 13.30-16.15-19.00-21.45-00.30. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
15.45-19.30-23.15. / Η χαμένη Ατλαντίδα. 11.15-13.15 μεταγλ.

Αίθουσα 10

Η συμμορία των έντεκα. 11.00-13.30-16.00-18.30-21.15-23.45.

VILLAGE CINEMAS PANGRATI 
Αίθουσα 1

Kate and Leopold. 16.30-19.00-21.30-24.00. / Η χαμένη Ατλαντίδα.
12.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 11.00-14.00 μεταγλ. / Vanilla
sky. 17.30-20.15-23.00

Αίθουσα 3

Κωδικός: Enigma. 11.00-16.00-18.30. / Επισκέπτης από την Κόλαση. 13.30-21.00-23.30.

Αίθουσα 4

Η συμμορία των έντεκα. 12.00-14.30-17.00-19.30-22.00-00.30.

Αίθουσα 5

Παιχνίδι κατασκόπων. 13.15-16.00-18.45-21.30-00.15.

VILLAGE ENTERTAINMENT PARK

Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού. Παρ.-Σάβ.:
13.30-17.00-20.30-24.00, Κυρ.: 17.00-20.30-24.00. (Θηβών 228 & Πέτρου
Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.15-19.00-21.30-00.15. Μαζί και η
μικρού μήκους Θα ταΐσεις το ψάρι μου;

Αίθουσα 3

Κωδικός: Enigma. 12.15-14.45-17.15-20.00-22.30-01.15.

Αίθουσα 4

Παιχνίδι κατασκόπων. 13.00-15.45-18.30-21.15-24.00. 
Αίθουσα 5

Η συμμορία των έντεκα. 11.30-14.00-16.30-19.00-21.30-24.00. 
Αίθουσα 6

Παιχνίδι κατασκόπων. 12.00-14.45-17.30-20.15-23.00. 
Αίθουσα 7

Παιχνίδι κατασκόπων. 12.00-14.45-17.30-20.15-23.00.

Αίθουσα 8

Η συμμορία των έντεκα. 11.00-13.30-16.00-18.30-21.00-23.30.

Αίθουσα 9

Η συμμορία των έντεκα. 12.30-15.00-17.30-20.00-22.30-01.00.

Αίθουσα 10

Επισκέπτης από την Κόλαση. 16.45-19.15-21.45-00.15. / Η χαμένη
Ατλαντίδα. 12.30-14.30 μεταγλ.

Αίθουσα 11

Vanilla sky. 18.15-21.15-24.00. / Ο Χάρι Πότερ και η φιλοσοφική
λίθος. 12.15-15.15 μεταγλ.

Αίθουσα 12

Η συμμορία των έντεκα. 12.00-14.30-17.00-19.30-22.00-00.30.

Αίθουσα 13

Vanilla sky. 13.30-16.30-19.15-22.15-01.00.

Αίθουσα 14

Kate and Leopold. 17.15-19.45-22.15-00.45. / Ο Χάρι Πότερ και η
φιλοσοφική λίθος. 11.15-14.15 μεταγλ.

Αίθουσα 15

Kate and Leopold. 11.15-13.45-16.15-18.45-21.15-23.45.

Αίθουσα 16

Kate and Leopold. 12.45-17.45-20.15. / Επισκέπτης από την Κόλαση. 15.15-22.45-01.15.

Αίθουσα 17

Ο άρχοντας των δαχτυλιδιών - Η συντροφιά του δαχτυλιδιού.
12.30-16.00-19.30-23.00. 
Αίθουσα 18

Kate and Leopold. 13.15-15.45-18.15-20.45-23.15.

Αίθουσα 19

Ένας και μοναδικός. 11.00-13.00-17.30. / Οι άλλοι. 15.15-19.45.
/ Παιχνίδι κατασκόπων. 22.00-00.45

Αίθουσα 20

Παιχνίδι κατασκόπων. 11.00-13.45-16.30-19.15-22.00-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. Σάβ.-Κυρ.
και ώρα 16.00. (Ζέππου και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Σώσε με. 18.20-20.40-23.00 (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά
18.00, Κυρ. και ώρα 16.00.

ΔΙΑΝΑ

Kate and Leopold. 17.40-20.00-22.20. / Ο αυτοκράτορας έχει κέφια.
16.00 μεταγλ., Κυρ. και ώρα 11.30 μεταγλ. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Παιχνίδι κατασκόπων. 18.00-20.35-23.00 (Πλατεία Δαβάκη, Καλλιθέα * 010
- 9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Το μόνο της ζωής του ταξείδιον. 19.00-21.00-23.00. (Τροίας - Πατησίων,
Στάση Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.15-22.30.
(Πανεπιστημίου 46, * 010 - 3826.720).

ΚΑΛΥΨΩ

Moulin Rouge. 18.00-20.30-23.00. (Λαμπράκη - Καλυψούς Καλλιθέα * 010 -
9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.45-18.15. / Kate and Leopold.
20.40-23.00. / Σαν το σκύλο με τη γάτα. Κυρ.: 12.30-14.10 μεταγλ.
(Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. Παρ.-Σάβ.: 17.30-19.40-22.00, Κυρ.:
18.00-20.15-22.40. / Η συμμορία των έντεκα. Παρ.-Σάβ. 00.15. / Η
χαμένη Ατλαντίδα. 15.30 μεταγλ., Κυρ. και ώρα 12.30 μεταγλ. 
ΚΗΦΙΣΙΑ Cinemax Ericsson 3

Παιχνίδι κατασκόπων. 16.00-18.10-20.30-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.50-20.10-22.30, Παρ.-Σάβ. και ώρα 00.30.
(Πλατεία Δαβάκη - Καλλιθέα * 010 - 9568.370).

Αίθουσα 2

Kate and Leopold. 17.50-20.10-22.30, Παρ.-Σάβ. και ώρα 00.50. / Η
χαμένη Ατλαντίδα. Σάβ.-Κυρ. 15.50 μεταγλ., Κυρ. και ώρα 12.00 μεταγλ. 
Αίθουσα 3

Οδός Μαλχόλαντ. 19.30-22.15, Παρ.-Σάβ. και ώρα 00.40. / Ο Χάρι Πότερ
και η φιλοσοφική λίθος. 16.40 μεταγλ., Κυρ. και ώρα 12.00 μεταγλ. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Σάβ.-Κυρ.
και ώρα 16.00. (Λεωφ. Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Σώσε με. 17.40-20.05-22.30 μαζί και η μικρού μήκους Το γάντι. 
ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Δεκαπενταύγουστος. 18.30-20.45-23.00, μαζί και η μικρού μήκους Ο
καφές. (Παγκράτι * 010 - 7511.515).

ΜΕΤΡΟΠΟΛΙΤΑΝ

Δεκαπενταύγουστος. 17.50-20.05-22.20, μαζί και η μικρού μήκους Ο
καφές. (Λεωφ. Βουλιαγμένης Πλ. Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Παιχνίδι κατασκόπων. 17.20-19.55-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Σώσε με. 17.30-20.00-22.30, μαζί και η μικρού μήκους Το γάντι.
(Οδός Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.10-19.50-22.40. (Οδός Ακαδημίας 57 * 010
- 3622.683).

ΟΣΚΑΡ

Παιχνίδι κατασκόπων. 18.00-20.30-23.00 (Αχαρνών 330 - Κάτω Πατήσια *
010 - 2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Παιχνίδι κατασκόπων. 18.00-20.30-23.00, Σάβ. και ώρα 01.00 (Λεωφ.
Κηφισίας Φλόκα * 010 - 6921.667, 010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00, Κυρ. και
ώρα 16.10. (Πατησίων, Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Η συμμορία των έντεκα. 18.00-20.15-22.30 (Αργυρούπολη * 010 - 9927.447,
010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40, Σάβ.-Κυρ.
και ώρα 16.10. Κυρ. και ώρα 15.10. (Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 17.30. Μαζί και η μικρού
μήκους Το φουστάνι. Στο στίβο του Βρετανικού σινεμά: Παρ.: 19.00 Το
μυστήριο του σταδίου Άρσεναλ, 20.30 Επίσημη έναρξη. 20.45 Οι
δρόμοι της φωτιάς. 23.00. Το κορίτσι του Γρέγκορι. Σάβ.: 19.00
Όταν έρχεται το Σάββατο. 20.45 Η μοναξιά του δρομέα μεγάλων
αποστάσεων. 22.45 Brighton rock. Κυρ.: 19.00 Παιχνίδι στην
εξοχή. 20.45 Πυρετώδης κατάσταση. 22.45 Η τιμή ενός ανθρώπου.
(Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Κυρ. και
ώρα 16.00. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.00-20.15-22.30. Σάβ.-Κυρ.
και ώρα 15.45. (Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Κωδικός: Enigma. 18.00-20.30-23.00.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο θρόνος του αίματος. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Η φούσκα. 19.15-21.15.Σάβ. 19.00 θεατρικές παραστάσεις. (Νέα Μάκρη *
02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Η συμμορία των έντεκα. 19.00-21.30. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο θρύλος του Μπάγκερ Βανς 19.00-21.30. Κυρ. 11.00-16.30: Οι κότες το
'σκασαν μεταγλ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50, Κυρ. και ώρα 16.00. /
Επισκέπτης από την Κόλαση. 20.05-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Ταξιδιάρικα πουλιά. Μόνο Παρ.-Κυρ. (Περικλέως 55 Δημαρχείο, * 010 -
6511.758). 
ΟΡΦΕΑΣ

Κιν/κή λέσχη Σαρωνίδος: Η γυναίκα της διπλανής πόρτας. 19.00-21.15.
(Λεωφόρος Σαρωνίδος 60 * 02910.60077).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η συμμορία των έντεκα. 20.30 Σάβ.-Κυρ. και ώρα 23.00. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Οι άλλοι. Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η δασκάλα του πιάνου. 19.15-22.00. Κυρ.: 11.30-15.00 Καραγκιόζης.
(Πειραιώς 125 & Χρ. Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Παιχνίδι κατασκόπων. 17.30-20.00-22.30. (Πασαλιμάνι * 010 - 4521.388).

ΚΑΣΤΕΛΛΑ

Δεκαπενταύγουστος. 17.50-20.00-22.20. Μαζί και η μικρού μήκους Ο
καφές. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Αλεξάνδρεια. 20.00-22.00, Κυρ.: 18.00-20.00-22.00. Μόνο Παρ.-Κυρ. (Γρ.
Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. Κυρ και
ώρα 15.40 (Πλατεία Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Επισκέπτης από την Κόλαση. 21.00-23.15. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Μεταγλωτ. Σάβ.-Κυρ. 16.30 / Η
συμμορία των έντεκα. 18.45-21.00-23.15. (* 0310 - 257.255, Dolby Digital S.R.)

ΑΝΑΤΟΛΙΑ 
Παιχνίδι κατασκόπων. 18.30-20.50-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Παιχνίδι κατασκόπων. Παρ.-Σάβ, Δευτ. έως Τετ.:
13.00-15.45-18.30-21.15-24.00, Κυρ.: 15.45-18.30-21.15-24.00,Πέμ.:
11.00-13.45-16.30-19.15. Αίθουσα 2 Kate & Leopold.
11.15-13.45-16.30-19.00-21.45-00.15, Πέμ.: 12.30-15.00-17.30-20.00.
Αίθουσα 3 Η χαμένη Ατλαντίδα. Μεταγλ. 11.15-13.15-15.15, Πέμπ.:
11.45-13.45. / Επισκέπτης από την Κόλαση. 17.15-20.00-22.30-01.00.
Πέμ.: 15.45-18.15-20.45. Αίθουσα 4 Η συμμορία των έντεκα.
13.30-16.00-18.30-21.00-23.30, Πέμ.: 13.00-15.30-18.00-20.30. Αίθουσα 5
Παιχνίδι κατασκόπων. 12.00-14.45-17.30-20.15-23.00. Πέμ.:
12.00-14.45-17.30-20.15. Αίθουσα 6 Ο Χάρι Πότερ και η φιλοσοφική λίθος.
Μεταγλωτ. 12.00-15.00, Πέμ.: 11.30. / Kate & Leopold.
18.00-20.45-23.15. Πέμ.: 14.30-17.00-19.30. Αίθουσα 7 Vanilla sky.
Μέχρι Κυρ.: 12.30-15.30-18.15. Δευτ.-Τετ.: 12.30-15.30-18.15-24.00, Πέμ.:
11.30-14.15-17.00-19.45. Παιχνίδι κατασκόπων. Μέχρι Κυρ.: 21.15-24.00-,
Δευτ.-Τετ.: 21.15. Αίθουσα 8 Ο άρχοντας των δακτυλιδιών.
12.45-16.45-20.30-00.15. Πέμ.: 12.15-16.00-19.30. Αίθουσα 9 Ο Χάρι
Πότερ και η φιλοσοφική λίθος. Μεταγλωτ. 11.00-14.00 Πέμ.: 11.00. / Η
συμμορία των έντεκα. 17.00-19.30-22.00-00.30. Πέμ.: 14.00-16.30-19.00. (*
0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Ο άνθρωπος που δεν ήταν εκεί. 18.30-20.45-23.00. (Dolby
Stereo). (* 0310 - 235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. Σάβ.-Κυρ.:
16.40-18.30-20.30-22.30. (* 0310 - 815.570, D.Τ.S.).

ΚΟΛΟΣΣΑΙΟΝ

Παιχνίδι κατασκόπων. 18.30-20.50-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. Σάβ.-Κυρ.:
17.00-19.00-21.00-23.00 (* 0310 - 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Σώσε με. 18.30-20.45-23.00. / Ο ανθρωποκυνηγός. Παρ.
01.00 μεταμεσονύκτια. / Ο αυτοκράτορας έχει κέφια. Κυρ. 12.00. (* 0310
- 378.404, Dolby Stereo) 
Αίθουσα 2-«Παύλος Ζάννας». Γιώργου Σεφέρη - Ημερολόγιο καταστρώματος.
17.00-19.30. / Πόλλοκ. 18.30-20.45-2300. (* 0310 - 378.404, Dolby
Stereo) 
ΠΑΛΛΑΣ

Vanilla sky. 18.00-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Παιχνίδι κατασκόπων. 15.20-18.00-20.40-23.20. ΑΙΘΟΥΣΑ
2 Δεκαπενταύγουστος. 16.00-18.25-20.50. / Vanilla sky. 23.15.
ΑΙΘΟΥΣΑ 3 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 4 Βαριά ερωτευμένος. 15.40-18.05.
/ Επισκέπτης από την κόλαση. 20.30-23.05. ΑΙΘΟΥΣΑ 5 Αστερίξ και
Οβελίξ: Επιχείρηση Κλεοπάτρα. Μέχρι Κυρ.: 16.00-18.02-20.40-23.00, Δευτ.
έως Πέμ.: 18.20-20.40-23.00. ΑΙΘΟΥΣΑ 6 Κωδικός: Αίνιγμα.
16.10-18.30-20.50. Δευτ.-Πέμ.: 18.30-20.50. / Οι άλλοι. 23.10.
ΑΙΘΟΥΣΑ 7 Αστερίξ και Οβελίξ: Επιχείρηση Κλεοπάτρα. Μέχρι Κυρ.:
15.40-18.00-20.20-22.40. Δευτ. έως Πέμ.: 18.00-20.20-22.40. ΑΙΘΟΥΣΑ 8
Moulin Rouge. 17.30-20.10-22.50. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.30 - 20.45-23.00. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Ο Χάρι Πότερ και η φιλοσοφική λίθος Μεταγλωτ. 13.00-16.05. / Η
συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ 3
Η χαμένη Ατλαντίδα. Μεταγλ. 12.00-14.10-16.10. / Vanilla sky.
18.10-21.00-23.40. (Dolby Digital DTS). ΑΙΘΟΥΣΑ 4 Ο άρχοντας των
δαχτυλιδιών. 13.10-16.40. / Η συμμορία των έντεκα.
20.00-22.20-00.30. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 11.10-13.20-15.20. / Σώσε με. 17.50-20.20-22.40. (Dolby
Digital DTS). ΑΙΘΟΥΣΑ 6 Κωδικός: Αίνιγμα. 12.00-14.30-18.50-19.20. /
Επισκέπτης από την Κόλαση. 21.50-00.20. (Dolby Digital DTS). ΑΙΘΟΥΣΑ 7
Η μικρή γοργόνα. 11.30-13.50-16.30. / Δεκαπενταύγουστος.
18.20-20.40-23.00. (Dolby Digital DTS). ΑΙΘΟΥΣΑ 8 Ο Χάρι Πότερ και η
φιλοσοφική λίθος Μεταγλωτ. 12.40-16.00. / Παιχνίδι κατασκόπων.
18.50-21.20-24.00. (Dolby Digital DTS). ΑΙΘΟΥΣΑ 9 Emperor's new groove.
Μεταγλωτ. 12.50-15.10-17.00. / Kate & Leopold.
19.10-20.50-23.20. ΑΙΘΟΥΣΑ 10 Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00. (Dolby Digital DTS). ΑΙΘΟΥΣΑ 11 Παιχνίδι
κατασκόπων. 11.40-14.20-17.20-19.50-22.30. (Dolby Digital ΕΧ, DTS). (*
0310 - 469.300,469.310 Εμπορικό Κέντρο «Μακεδονία» Πυλαία). Έναρξη προβολών
Σάββατο και Κυριακή ώρα 11.00. Τις υπόλοιπες ημέρες ώρα: 16.00 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Χάρι Πότερ και η
φιλοσοφική λίθος. Μεταγλωτ. 16.30. Κυρ.: 11.30-16.30. ΑΙΘΟΥΣΑ 2 Η
συμμορία των έντεκα. 18.30-20.45-23.00. / Η χαμένη Ατλαντίδα.
Μεταγλωτ. 17.00. Κυρ.: 11.00-15.00-17.00 (* 0310 - 520.040 Dolby Digital
S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Η συμμορία των έντεκα. (* 34.551). 
Αίθουσα 2: Kate & Leopold. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17268P301</ED>
<ID>
ID:306475

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Μαζί με την ταινία «Σώσε με» προβάλλεται και η μικρού μήκους ταινία «Το
γάντι», του Θανάση Σαράντου

«Σώσε με»: Μια 30άρα στη σημερινή Αθήνα τρέχει και δεν φθάνει να
προλάβει τα οικονομικά στριμώγματα και τα λάθη του παρελθόντος της. Του
Στράτου Τζίτζη, με την έξοχη Μαρία Ζορμπά - βραβείο ερμηνείας. Μαζί και η
συμπαθητική ταινία μικρού μήκους «Το γάντι», του Θανάση Σαράντου, γυρισμένη
στη Νέα Υόρκη. [Αλεξάνδρα (Πατ.), Μαρούσι 2, Όπερα 1, Δαναός1] 
«Το παιχνίδι των κατασκόπων»: Ο Ρόμπερτ Ρέντφορντ είναι βετεράνος
κατάσκοπος-μέντορας του Μπραντ Πιτ και αναλαμβάνει να τον σώσει από τη CIA που
θέλει να τον «κάψει». Του Τόνι Σκοτ. (Αελλώ 3, Αίγλη, Αίγλη 1, Αττικόν, Art
Ecran 1, Αστέρια, Βάρκιζα 1, Cine City 4, Village centre 3, 8, Village Παγκρ.
5, Village park 4, 6, 7, 20, Νανά, Όσκαρ, Κηφισιά 3, Νανά, Όσκαρ, Πλάζα 1,
Ζέα) 
«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του. Σκηνοθεσία Λάκης Παπαστάθης - επτά
Κρατικά Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη.
(Απόλλων, Άστρον, Ίλιον) 
«Κάποιος θα τσιμπήσει»: Σατιρική κωμωδία για τη «φιλοσοφία» των
εμπόρων, με τους Κέβιν Σπέισι, Ντάνι ντε Βίτο, Πίτερ Φατσινέλι. Σκηνοθεσία
Τζον Σουάνμπεκ. (Αλφαβίλ) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. (Αφαία, Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη - Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 1,
Αθήναιον cinepolis 3, Αλεξάνδρα (Καλ.), Cine city 2, Village centre 6, Village
park 2, Γαλαξίας, Έλλη, Κηφισιά 2, Μετάλλιον, Μετροπόλιταν, Καστέλλα] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα «πανέξυπνη» κωμωδία του με ατάκες-φαρμάκι. (Αθήναιον
cinepolis 4, Άστυ, Δαναός 2) 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Art Ecran 2,
Δημ. Κινημ. Νέα Ελβετία) 
«Το τάμα»: Road movie στην Κύπρο του '40, με τους Γιώργο Χωραφά,
Βαλέρια Γκολίνο. Του Ανδρέα Πάντζη. (Art studio) 
«Οδός Μαλχόλαντ»: Δεξιοτεχνικό παραλήρημα στα δυσδιάκριτα όρια του
ονείρου και της πραγματικότητας. Του Ντέιβιντ Λιντς. (Ααβόρα, Μαργαρίτα 3) 
«Στον στίβο του βρετανικού σινεμά»: Μοναδική ευκαιρία να δείτε 10
σπουδαίες ταινίες του αγγλικού κινηματογράφου από το 1939 έως τις ημέρες μας.
(Τριανόν) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Village Centre 4, 9, Ράδιο Σίτι, Ster Century
Cinemas 2, 4, Τιτάνια 2, Αλέξανδρος).

«Δεκαπενταύγουστος». (Έσπερος 1, Πλατεία Alpha Odeon 2).

«Σώσε με». (Ολύμπιον 1, Ster Century Cinemas 5).

«Το μόνον της ζωής του ταξείδιον». (Μακεδονικόν).
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17268P302</ED>
<ID>
ID:306506

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P30&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. «Ώρες επισκεπτηρίου» του Ρ. Χάρις Α. Ανδρεοπούλου (σκηνοθ.),
Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

Σκηνή από την παράσταση «Acropolis now» που παίζεται στο «Από Μηχανής
Θέατρο». Στο κέντρο η Αθηνά Παππά, που συνυπογράφει με τον Άντριαν Φρίλινγκ τα
κείμενα και τη σκηνοθεσία

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισαρίδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» του Τ.
Παπαγεωργάκη Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, *
010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ. «Μαγιακόφσκι φλεγόμενος» του Κ. Μεσσάρη Σγουρδαίου, Μεσσάρης
(Μαυρομιχάλη 139 - Βατάτζη, Εξάρχεια, * 010 - 64.40.945, 010 - 64.37.416). 
ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ. «Η κόρη του παντοπώλου» του Α. Βλάχου - «Η
μαύρη παρηγοριά» - «Υπό εχεμύθειαν» του Ν. Λάσκαρη - «Ο θάνατος του
Περικλέους» του Δ. Κορομηλά Δ. Αθανασόπουλος (αίθουσα εκδηλώσεων,
Καζαντζάκη - Σκουφά, * 010 - 62.06.190).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής
Δωματίου. Λεωνίδας Καβάκος, βιολί - Τσάρλς Νάιντιχ, κλαρινέτο -
Γιαν Φόγκλερ, βιολοντσέλο - Γιώργος Πέτρου, πιάνο - Χρίστος
Παπαγεωργίου, πιάνο - Νομπούκο Ιμάϊ, βιόλα - Μίριγιαμ Κόντζεν,
βιολί - Δημήτρης Δεσύλλας, κρουστά: συναυλία (Δευτ) Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο:
συναυλία (Πέμ.) Φεστιβάλ Μουσικής Δωματίου. Κουαρτέτο Εγχόρδων του Τόκιο:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ (Κεφαλληνίας 16, Κυψέλη, * 010 -
88.38.727). Αργεί.

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. ΚΕΝΤΡΙΚΗ ΣΚΗΝΗ. «Ουπς» (κόμικς) του Γ. Κακλέα
Κακλέας (σκηνοθ.), Στεφόπουλος. ΔΕΥΤΕΡΗ ΣΚΗΝΗ. «Τα πικρά δάκρυα της Πέτρα
φον Καντ» του Ρ.Β. Φασμπίντερ Αθανίτης (σκηνοθ.), Κάλμπαρη (Μαυρομιχάλη
161 - Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΤΣΑΪ ΣΤΗ ΣΑΧΑΡΑ. «Καμπαρέ "Ο Κόσμος"» της Κ. Μητροπούλου Σπαθής
(σκηνοθ.), Α. Ευαγγελάτος (Λαοδικείας 18, Ιλίσια, * 010 - 77.77.427).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΥΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Βασιλικό Θέατρο - Σκηνή «Μελίνα Μερκούρη». «Νέκυια, Οδύσσειας λ'»
σε μετάφραση του Δημήτρη Μαρωνίτη και σκηνοθεσία Δαμιανού Κωνσταντινίδη.
Πρεμιέρα απόψε στις 9 μ.μ. Παραστάσεις την Τετάρτη στις 7 μ.μ., την Πέμπτη και
την Παρασκευή στις 9 μ.μ., το Σάββατο στις 6 μ.μ. και στις 9 μ.μ. και την
Κυριακή στις 7 μ.μ. 
Θέατρον Αυλαία: «Ο Φιάκας» του Δημοσθένη Μισιτζή από το Δημοτικό
Περιφερειακό Θέατρο Ρούμελης. Πρεμιέρα απόψε Παρασκευή στις 9 μ.μ. Παραστάσεις
από Τρίτη έως Παρασκευή στις 9 μ.μ., το Σάββατο στις 6 μ.μ. και στις 9 μ.μ.
και την Κυριακή στις 8 μ.μ. τηλ. 0310.243.066. 
Θέατρον Άνετον: «Do you love me» του R.D. Laing από το Θέατρο «Νοητή
γραμμή». Παραστάσεις καθημερινά στις 9.15 μ.μ. τηλ. 0310.869.869. 
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Τελευταίες παραστάσεις Παρασκευή
και Σάββατο στις 9 μ.μ. και την Κυριακή στις 7.30 μ.μ. τηλ. 0310.639.385, 0310.617.006.

ΚΘΒΕ - Μονή Λαζαριστών- Σκηνή Σωκράτης Καραντινός: «Λίγο απ' όλα» από
το Θέατρο Σφενδόνη-Άννα Κοκκίνου. Τελευταίες παραστάσεις Παρασκευή στις 9
μ.μ., το Σάββατο στις 6 μ.μ. και στις 9 μ.μ. και την Κυριακή στις 6 μ.μ. και
στις 9 μ.μ. Τηλ. 0310 - 652.020, 0310 - 589.102.

Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
Χοροθέατρο. Χορογραφίες και σκηνοθεσία Κωνσταντίνος Ρήγος. Τελευταίες
παραστάσεις Παρασκευή, Σάββατο, Κυριακή στις 9 μ.μ. τηλ. 0310 - 223.785.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Τελευταίες παραστάσεις Παρασκευή στις 9.30 μ.μ. και
Σάββατο και Κυριακή στις 6.30 μ.μ. και στις 9.30 μ.μ. Τηλ. 0310 - 605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310.458.591).

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17268P321</ED>
<ID>
ID:306476

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P32&aa=1</URL></REF>


Article

<CATEGORY>vin09</CATEGORY>

 <H2>Τι κάνει νιάου νιάου στον... καμβά
</H2>
Γάτα της Σοφίας Ζαραμπούκα εμπνευσμένη από τους πίνακες του περίφημου
Μουσείου Πράντο

Τι κάνει νιάου νιάου στα κεραμίδια; Η γάτα. Αυτό το ξέρει κι ένα παιδί. Αφού
λοιπόν όλα τα παιδιά γνωρίζουν πολύ καλά τη γάτα, το Γατί μπορεί κάλλιστα να
τους γνωρίσει πράγματα που δεν ξέρουν, όπως είναι λόγου χάριν οι ζωγράφοι και
οι πίνακες του Μουσείου Πράντο στη Μαδρίτη. 
Έτσι σκέφθηκε η κεφάτη και πονηρή σαν γάτα ζωγράφος και συγγραφέας
παιδικών βιβλίων Σοφία Ζαραμπούκα και έφτιαξε το βιβλίο «Γάτες εμπνευσμένες
από ζωγράφους του Μουσείου Πράντο», που κυκλοφόρησε από τις Εκδόσεις Πατάκη. 
Στις σελίδες του βλέπουμε την ιστορία της Ντυμένης Μάγιας, του
Φρανσίσκο Γκόγια, από την οπτική γωνία ενός γατιού, το οποίο ποζάρει με τη ροζ
κορδέλα - με συγχωρείτε, ζώνη - στη θέση της Δούκισσας Ντε Άλμπα ή ίσως μιας
Τσιγγάνας. 
Μια άλλη γατούλα είναι μεταμφιεσμένη σε Ινφάντα Μαργαρίτα, του
Βελάσκεθ, και πάει λέγοντας ώσπου να γνωρίσουμε μερικούς από τους βασικούς
πίνακες και τους ζωγράφους του Μουσείου. 
Στο τέλος των ιστοριών το παιδί μπορεί να κάνει μια άσκηση αναγνώρισης του
αυθεντικού πίνακα και των πρωταγωνιστών του. 
<H3>INFO
</H3>
«Γάτες εμπνευσμένες από ζωγράφους του Μουσείου Πράντο» της Σοφίας Ζαραμπούκα.
Εκδόσεις Πατάκη. Σελίδες 48. Τιμή 11,5 ευρώ (3.920 δρχ.).
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17268P351</ED>
<ID>
ID:306462

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P35&aa=1</URL></REF>


Article

<CATEGORY>vin09</CATEGORY>

 <H5>ΒΟΡΕΙΑ ΠΙΝΔΟΣ - ΛΑΚΚΑ ΑΩΟΥ
</H5><H2>Η Βασιλίτσα που ενώνει
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Τις προάλλες έβλεπα το μελοδραματικό ρεπορτάζ στην τηλεοπτική εκπομπή «Γκρίζες
Ζώνες» για την Ελλάδα που πεθαίνει, τα χωριά που σβήνουν και σκέφτηκα πόσο
μακριά νυχτωμένοι είναι οι συνάδελφοι. Τα χωριά δεν πεθαίνουν, απλά ο τόπος
αλλάζει χρήση και όσο πιο γρήγορα το καταλάβουμε, τόσο καλύτερα. Πριν από 10
χρόνια στη Σμίξη του Νομού Γρεβενών ήταν ζήτημα εάν έβρισκες καφενείο ανοιχτό.
Σήμερα γίνεται το «έλα να δεις» αφού είναι το πιο κοντινό χωριό στο
Χιονοδρομικό Κέντρο της Βασιλίτσας. Αντί όμως ο Έλληνας να νιώσει
ευχαριστημένος που ο τόπος ζωντανεύει πάλι, βρήκε τρόπο να γκρινιάξει. Σε
ποιον νομό ανήκει η Βασιλίτσα; Στον Γρεβενών ή στον Ιωαννίνων; Σε κανέναν από
τους δύο, είναι η απάντηση. Ανήκει στην Πίνδο, στα έλατα και τα πεύκα. Είναι
ένα σημείο αναφοράς που θα έπρεπε να λειτουργεί ενωτικά για τα βλαχοχώρια που
το περιβάλλουν, αλλά πού να περισσέψει μυαλό! 
Η διαδρομή που σας προτείνουμε ακολουθεί τον νέο δρόμο προσέγγισης της
Βασιλίτσας, ο οποίος περνάει μέσα από τα βλαχοχώρια της Λάκκας Αώου. Το
Δίστρατο απέχει μόλις 10 χλμ. και ο δρόμος είναι ασφάλτινος. Στο Δίστρατο ο
δρόμος συνεχίζει είτε για Άρματα (+8 χλμ.), είτε για Σαμαρίνα, αλλά είναι
χωμάτινος, καλοστρωμένος. Άσφαλτο ξανασυναντάμε στα 11 χλμ. (μετά τα Άρματα
δηλαδή), ενώ στα 17 χλμ. από το Δίστρατο βρίσκονται οι Πάδες. Μετά το
Παλιοσέλι, περνάμε από το Ελεύθερο (αρβανιτοχώρι) και καταλήγουμε στην Κόνιτσα
(60 χλμ. από το χιονοδρομικό).

<H3>Η ορεινή ενότητα των Βλάχων </H3>
Εδώ στη Βασιλίτσα με το εξαιρετικής θέσης χιονοδρομικό κέντρο της συναντώνται
τα όρια των νομών Γρεβενών και Ιωαννίνων. Τώρα που το Δίστρατο ενώθηκε με
άσφαλτο έχει αρχίσει η φαγωμάρα... σε ποιον ανήκει η Βασιλίτσα και τα
εκχιονιστικά του νομού Γρεβενών που έχει «οικειοποιηθεί» χρόνια τώρα το
χιονοδρομικό κέντρο σταματούν στα όρια των νομών. Είναι αστείο, αλλά και
αληθινό συνάμα. Εκείνο που αδυνατούν να δουν ­ ο καθένας για δικούς του λόγους
­ είναι ότι η Βασιλίτσα ενώνει τους ανθρώπους, δεν τους χωρίζει. Είναι ένα
σημείο ενότητας στα βλαχοχώρια της Πίνδου. Από τη μεριά του χωριού Σμίξη (που
μετατρέπεται γοργά σε αντίγραφο της Αράχοβας Παρνασσού) είναι τα
Κουπατσαραίικα χωριά. Από την άλλη, το Δίστρατο και τα χωριά της Λάκκας Αώου,
ενώ υπάρχει και από τις δυο μεριές δρόμος που οδηγεί στα ορεινά περιώνυμα
βλαχοχώρια Σαμαρίνα (το ψηλότερο της Ελλάδας), Αβδέλα και Περιβόλι. Η
Βασιλίτσα είναι σημείο αναφοράς μιας ευρύτερης ενότητας και παράλληλα ένα
σημείο που συναντώνται οι τοπικές διαφορές. 
<H3>Δίστρατο </H3>
Αν δεις το Δίστρατο σαν ένα χωριό με ξύλινες παράγκες, τσιμέντο και τσίγκο
έχεις χάσει όλη την ουσία του θέματος. Είναι ένα από τα λιγοστά ζωντανά
βλαχοχώρια της Βόρειας Πίνδου και διατηρεί όλα τα βασικά πολιτισμικά στοιχεία
των κατοίκων της Λάκκας Αώου (βλάχικη γλώσσα και ειδίκευση στην εκμετάλλευση
δασών). Διαθέτει πολλά ενοικιαζόμενα δωμάτια, αρκετά καφενεία και ταβέρνες
ανοιχτές όλο τον χρόνο. Ένα από τα στοιχεία της τοπικής ιδιαιτερότητας της
Μπριάζας (όπως λέγεται το χωριό στα βλάχικα) είναι οι κατραμάδες, δηλαδή αυτοί
που έφτιαχναν κατράμι. Το παρήγαγαν από δαδί (ξύλο πεύκου με μεγάλη
περιεκτικότητα σε ρετσίνι) με θέρμανση σε ειδικό καμίνι και το πουλούσαν σε
δερμάτινα ασκιά (τουλούμια). Ελάχιστοι χρησιμοποιούν σήμερα το κατράμι για
θεραπευτικούς σκοπούς (επάλειψη πληγών) και κανένας πλέον στις ρόδες από τα
κάρα... αφού και αυτά έχουν εξαφανιστεί. 
<H3>Χιονοδρομικό Κέντρο Βασιλίτσας </H3>
Το Χιονοδρομικό Κέντρο της Πίνδου στα 1.720 μέτρα ύψος απέχει 45 χλμ. από τα
Γρεβενά, 60 από την Κόνιτσα, 110 από τα Ιωάννινα και 417 από την Αθήνα (μέσω
Γρεβενών). Το 1980 τοποθετήθηκε ο πρώτος αναβατήρας και έπειτα από 13 χρόνια
οι άλλοι τρεις με αποτέλεσμα σήμερα να έχει φανατικούς φίλους από τη Θεσσαλία
και τη Βόρεια Ελλάδα. Έχει τη μεγαλύτερη πίστα αρχαρίων στην Ελλάδα με μήκος
3.860 μέτρα. Ένα νέο σαλέ εγκαινιάστηκε πριν από μερικές ημέρες (Δίστρατο -
Ξύλινο), ενώ εκτός από σκι, snowboard και παιχνίδια με μηχανοκίνητα
snowmobiles, είδαμε να κάνουν και τσουλήθρα στο χιόνι με φουσκωτές βάρκες
rafting (snowraft)! 
<H3>Νεροπρίονο στα Άρματα
</H3>
Μπορεί το θέαμα να είναι σπάνιο στον 21ο αιώνα και η φωτογραφία του
υδροπρίονου στο χωριό Άρματα να αποτελεί είδηση από μόνη της. Όμως τα
υδροπρίονα λειτουργούσαν από τον 16ο αιώνα στα Βαλκάνια και οι αρχικές τους
εκδόσεις ήταν συναρμολογούμενες παρακαλώ! Κάθε φορά κουβαλούσαν λοιπόν τη
φτερωτή, το πριόνι, τον στρόφαλο, τα βαγένια, έβρισκαν το ρέμα που θα το
στήσουν (με απότομη πλαγιά ώστε να γλιστρούν και οι κορμοί) και κατασκεύαζαν
μια νέα «ντάνα» (χοντροί κορμοί δέντρων τοποθετημένοι σταυρωτά). Το μέγεθός
του (κυριότερα το μήκος του) εξαρτιόταν από το πόσο μεγάλοι ήταν οι κορμοί που
έπρεπε να πριονιστούν. Τα νεροπρίονα χρησίμευαν περισσότερο για την παραγωγή
οικοδομικής ξυλείας και τα έβρισκες μέσα στα δάση εκεί που δεν υπήρχαν δρόμοι,
όπου η μεταφορά ολόκληρων των κορμών δέντρων ήταν αδύνατη.

<H3>ΤΗΛΕΦΩΝΑ </H3>
Χιονοδρομικό Κέντρο Βασιλίτσας: 04620-84850 
Σαλέ Βασιλίτσας: 04620- 84100 
Αγροτικό Ιατρείο Δίστρατου: 06550-24811 
Αστυνομία Κόνιτσας: 06550-22202 
<H3>ΔΙΑΜΟΝΗ </H3>
Εάν θέλετε να μείνετε στη Βασιλίτσα υπάρχει το ορειβατικό καταφύγιο του ΧΟΣ
Γρεβενών (04620-81208) με δυνατότητα φιλοξενίας 50 ατόμων, κεντρική θέρμανση,
εστιατόριο, καφετέρια κ.λπ. Το πιο κοντινό χωριό είναι η Σμίξη προς τη μεριά
των Γρεβενών με πολλά ξενοδοχεία και κλίνες που κάθε χρόνο πολλαπλασιάζονται.
Ακολουθώντας όμως τη διαδρομή που σας προτείνουμε, είναι φυσικό να προτιμήσετε
να μείνετε στο Δίστρατο όπου έχει αρκετά ενοικιαζόμενα δωμάτια τα οποία
καταγράψαμε: 
Σβάρνας: 06550-24841 
Ρουσσάκης: 06550-24803 
Γεράσης: 06550-24840 
Μάιπας: 06550-24929 
Γώγος: 06550-24936 
<H3>ΦΑΓΗΤΟ </H3>
Στο Χιονοδρομικό Κέντρο Βασιλίτσας λειτουργούν πλέον δύο σαλέ στα οποία
μπορείτε να πιείτε τον καφέ σας, αλλά και να φάτε πρόχειρα ή κανονικά. Ο φίλος
μου ο Γούσιος πάντως που έχει μεγάλη καρδιά και είναι τοπικός παράγοντας
βρίσκεται στο «Ξύλινο» που μόλις άνοιξε. Πολλές ταβέρνες με εξαιρετικά
κρεατικά (της ώρας γενικά) θα βρείτε στο Δίστρατο. Πάνω στην πλατεία είναι ο
Παφίλης και κοντά ο Γκόγκος (σερβίρει και καλή πέστροφα), ο Ρουσσάκης και ο
Γεράσης. Προτιμούνται όλοι!
<REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17268P381</ED>
<ID>
ID:306463

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P38&aa=1</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Απαραίτητο σε κάθε πλοίο. 2. Περιλαμβάνεται στις αρετές.
3. Διάκριση τραγουδιών. 4. Λίμνη του Σουδάν. - Σημαίνει και τη
διάταξη. 5. Μητέρα των Τιτανίδων. - Του Καβάφη γνωστό ποίημα. 6.
Είναι το στοιχείο βρώμιο (γεν.). ­ Ήρωας του Κίπλινγκ. 7. Μέλος
ομηρικής οικογένειας (αντίστρ.). - Κορυφαίος ιμπρεσιονιστής Γάλλος ζωγράφος.
8. Χαρακτηρίζεται συχνά ένας δικτάτορας (με άρθρο). 9. Μυθικός
βασιλιάς της Τροιζήνας. - Στην ανάγκη... διπλασιάζονται. 
ΚΑΘΕΤΑ 
1. Κωμόπολη της Χαλκιδικής. 2. Γυναικείο υποκοριστικό. - Αθόρυβα
μετακινείται (με άρθρο). 3. Η χαρά επακόλουθό της (αντίστρ.). -
Παραπόταμος του Ρήνου. 4. Αρχιτεκτονικός και διακοσμητικός ρυθμός. -
Ανήκει στα Δωδεκάνησα. 5. Μαζί με το αντίθετό του... αναστατώνει
(αντίστρ.). - Αρχαίο επαινετικό. - Εκφράζει και προϋπόθεση. 6.
Γαλλική... λέξη. - Ξενική διάζευξη. - Συνεχόμενα στο αλφάβητο γράμματα.
7. Ένας «φίλος» ταινίας του Βιμ Βέντερς (αιτ.). 8. Βουνό της
Κεφαλονιάς (με άρθρο). 9. Αναφέρεται πως ερωτεύθηκε τον Διογένη. -
Συχνά... εξευρίσκονται. 
ΛΥΣΗ (14/2/2002) 
ΟΡΙΖΟΝΤΙΑ: 1. ΟΡΘΟΤΟΜΙΑ 2. ΡΟΥΒΙΚΩΝΑ 3. ΚΗΡΙΑ - ΡΕΑ
4. ΑΔΡΙΑΣ 5. ΛΑ - ΤΑΙ 6. ΗΛΙΟ - ΑΝΝΑ 7. ΑΣΥΛΙΑΣ
8. ΙΩΝ - ΟΟ - ΤΩ 9. ΑΣΟΥΝΣΙΟΝ ΚΑΘΕΤΑ: 1. ΟΡΚΟΛΗΨΙΑ 2.
ΡΟΗ - ΑΛ - ΩΣ 3. ΘΥΡΑ - ΙΑΝΟ 4. ΟΒΙΔΙΟΣ 5. ΤΙΑΡΑ - ΝΟΥ
6. ΟΚ - ΙΤΑΛΟΣ 7. ΜΩΡΑ - ΝΙ 8. ΙΝΕΣ - ΝΑΤΟ 9. ΑΑΑ
- ΙΑΣΩΝ. <REF><SOURCE>
ΤΑ ΝΕΑ</SOURCE>
<DATE>, 15-02-2002</DATE>
<CAT>, Σελ.: P55</CAT>
<ED>
Κωδικός άρθρου: A17268P551</ED>
<ID>
ID:306473

</ID><URL>http://ta-nea.dolnet.gr/neaweb/neafile.print_unique?e=A&f=17268&m=P55&aa=1</URL></REF>


Article

<CATEGORY>vin16</CATEGORY>

 <H5>αγορές
</H5><H2>Στοίχημα Χριστοδουλάκη με 14 ιδιωτικοποιήσεις
</H2><H4>Χρονοδιάγραμμα, έως το Πάσχα, για την ολοκλήρωση έξι ιδιωτικοποιήσεων έχει
θέσει ο υπουργός Οικονομίας κ. Νίκος Χριστοδουλάκης, ευελπιστώντας ότι η
πορεία τους θα είναι καλύτερη από αυτή της Ολυμπιακής Αεροπορίας και ότι θα
δοθεί, έτσι, μια τονωτική ένεση στην αγορά </H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Οι ιδιωτικοποιήσεις είναι η μία από τις τέσσερις κινήσεις στις οποίες ποντάρει
ο κ. Χριστοδουλάκης. Οι άλλες τρεις είναι το Ασφαλιστικό, η φορολογική
μεταρρύθμιση και η αλλαγή του αναπτυξιακού νόμου. Αυτές, όμως, θα χρειασθούν
περισσότερο χρόνο για να αποδώσουν καρπούς, καθώς θα προηγηθεί κοινωνικός
διάλογος, ο οποίος δεν προβλέπεται να ολοκληρωθεί πριν από το καλοκαίρι. Έτσι,
τα σχετικά νομοθετήματα τοποθετούνται στους πρώτους φθινοπωρινούς μήνες. 
Με τις ιδιωτικοποιήσεις, τα πράγματα είναι διαφορετικά, καθώς οι διαδικασίες
έχουν ήδη δρομολογηθεί και μπορεί να ολοκληρωθούν, για ορισμένες, κατά τους
αμέσως επόμενους μήνες. Αυτό τουλάχιστον αναφέρει το χρονοδιάγραμμα που
παρακολουθεί, μαζί με τον υπουργό, ο αρμόδιος γενικός γραμματέας του
υπουργείου Οικονομικών κ. Γ. Κουσουλάκος. 
Συγκεκριμένα, μετά την Ολυμπιακή, σειρά έχουν έξι ιδιωτικοποιήσεις, που
προγραμματίζεται να ολοκληρωθούν μέχρι το Πάσχα ή, το αργότερο, μέσα στο πρώτο
εξάμηνο, ενώ θα ακολουθήσουν άλλες επτά, τους επόμενους μήνες. Οι επιχειρήσεις
αυτές είναι οι εξής: 
1. Τα Ελληνικά Πετρέλαια (ΕΛΠΕ): Τις επόμενες ημέρες οριστικοποιούνται
τα σχέδια συμβάσεως που ετοιμάζει η κυβέρνηση και στις 6 Μαρτίου θα
δημοσιευθεί η πρόσκληση υποβολής προσφορών. Σύμφωνα με εκτιμήσεις, θα
χρειασθούν περίπου 20 ημέρες ακόμη για να υποβληθούν οι προσφορές. Έτσι, στις
αρχές Απριλίου η κυβέρνηση υπολογίζει ότι θα αρχίσει την αξιολόγηση των
προσφορών, για να καταλήξει πριν από το Πάσχα. Μετά την απόσυρση του
ενδιαφέροντος της ρωσικής Yukos, οι ενδιαφερόμενοι περιορίσθηκαν σε δύο: στον
όμιλο Λάτση, που συνεργάζεται με τη ρωσική Lukoil, και στην αυστριακή OMV. 
2. Καζίνο Πάρνηθας: Ήδη έγινε η αξιολόγηση των business plan, ενώ και
οι δύο υποψήφιοι, το Καζίνο Λουτρακίου και η Hyatt, εγκρίθηκαν από τη σχετική
επιτροπή. Έτσι, απομένει η υποβολή των οικονομικών τους προσφορών, μέσα στον
Μάρτιο. Η σχετική διαδικασία, για να επιλεγεί ο επικρατέστερος, είναι
αντίστοιχη της δημοπρασίας. 
3. Οργανισμός Λιμένος Πειραιώς: Μετά την κατάθεση του φακέλου για την
εισαγωγή του Οργανισμού στο Χρηματιστήριο, την περασμένη εβδομάδα, πρέπει να
εξασφαλισθεί η έγκριση του ΧΑΑ. Αυτό δεν θα γίνει άμεσα, όπως με άλλες
αποκρατικοποιήσεις του Δημοσίου, καθώς θα χρειασθεί να εμπλουτισθεί ο φάκελός
του με τα στοιχεία του 2001, που δεν είναι ακόμη έτοιμα, γιατί δεν έχουν
κλείσει τα βιβλία. Έτσι, εκτιμάται ότι θα χρειασθούν άλλοι 1-2 μήνες, έως ότου
εξασφαλισθεί η έγκριση του ΧΑΑ. 
4. Ναυπηγεία Σκαραμαγκά και ΕΤΒΑ: Στο τέλος Φεβρουαρίου αναμένεται να
δοθεί η απάντηση της Ευρωπαϊκής Επιτροπής για το αν τίθεται ή όχι θέμα
ανταγωνισμού ή κρατικής ενίσχυσης με την πώληση των Ναυπηγείων Σκαραμαγκά στη
γερμανική εταιρεία HDW Ferrostal. Αν προχωρήσει η μεταβίβαση, θα απεμπλακεί
και η ιδιωτικοποίηση της ΕΤΒΑ, με την πώλησή της, αμέσως μετά, στην Τράπεζα
Πειραιώς. 
5. ΕΛΤΑ: Για τα Ελληνικά Ταχυδρομεία, η νέα προθεσμία υποβολής των
προσφορών είναι η 8η Μαρτίου. Η κυβέρνηση έχει απευθυνθεί στους τρεις
ενδιαφερομένους, που είναι οι όμιλοι των γαλλικών, των ολλανδικών και των
γερμανικών ταχυδρομείων. Σύμβουλος της κυβέρνησης είναι η εταιρεία Rothschild. 
6. Εταιρεία Τουριστικών Ακινήτων: Ο σχεδιασμός προβλέπει την εισαγωγή
της στο Χρηματιστήριο εντός του πρώτου εξαμήνου του έτους. Αναμένεται η
σχετική απόφαση της Διυπουργικής Επιτροπής Αποκρατικοποίησης. 
7. ΕΥΔΑΠ: Μέσα σε ένα μήνα αναμένεται να δημοσιευθεί η πρόσκληση
εκδήλωσης ενδιαφέροντος για τη σύναψη στρατηγικής συμμαχίας με την ΕΥΔΑΠ. Οι
πληροφορίες αναφέρουν ότι υπάρχει ήδη αξιόλογο ενδιαφέρον από μεγάλους
«παίκτες» στον κλάδο της ύδρευσης στην Ευρώπη. 
8. ΟΠΑΠ και ΟΔΙΕ (Οργανισμός Διεξαγωγής Ιπποδρομιών): Η κυβέρνηση έχει
αποφασίσει να προωθήσει κάποιας μορφής συνεργασία των δύο Οργανισμών, καθώς
υπάρχουν πολλές συνέργειες μεταξύ τους. Η μορφή που θα πάρει αυτή η συνεργασία
δεν έχει ακόμη ξεκαθαριστεί. Ήδη έχει ανατεθεί σε σύμβουλο, τις τράπεζες Alpha
Bank και EFG Eurobank, η σχετική μελέτη. Η απόφαση θα ληφθεί εντός των
επόμενων ημερών από τη Διυπουργική Επιτροπή Αποκρατικοποιήσεων, αλλά μετά θα
χρειασθεί αρκετός χρόνος για την εφαρμογή της, καθώς υπάρχουν πολλά νομικά
θέματα τα οποία θα χρειασθεί να αντιμετωπισθούν. Έτσι, η ολοκλήρωση του
σχεδίου μπορεί να φτάσει ως το τέλος του 2002. Παράλληλα, όμως, θα χρειασθεί
να προωθηθεί η περαιτέρω μετοχοποίηση του ΟΠΑΠ, του οποίου έχει εισαχθεί μόνο
το 5,5% στο Χρηματιστήριο. Το ποσοστό αυτό πρέπει να φτάσει τουλάχιστον στο
10%. 
9. Ταχυδρομικό Ταμιευτήριο: Ετοιμάζεται το νομοσχέδιο για τη μετατροπή
του σε ανώνυμη εταιρεία. Αφού ψηφισθεί, θα οδηγηθεί στο Χρηματιστήριο.
Προφανώς, αυτό το σχέδιο δεν πρόκειται να υλοποιηθεί άμεσα. 
10. ΑΤΕ: Προτού προχωρήσει η περαιτέρω μετοχοποίησή της, πρέπει να
λυθεί όχι μόνο το θέμα των προβληματικών δανείων της Τράπεζας, αλλά και της
πώλησης των θυγατρικών της, όπως, για παράδειγμα, η εταιρεία Δωδώνη. 
11. ΔΕΠΑ: Σε εξέλιξη βρίσκεται η διαδικασία αναζήτησης
στρατηγικού επενδυτή για την εταιρεία φυσικού αερίου. Αγκάθι στην υπόθεση
αποτελεί η συμμετοχή στην εταιρεία των Ελληνικών Πετρελαίων με 35%, αφού ο
αγοραστής τους θα μπορούσε να ασκήσει το δικαίωμα που του δίνει ο νόμος και να
αυξήσει τη συμμετοχή του στην εταιρεία φυσικού αερίου, αποκτώντας έτσι τον
έλεγχο των δύο ενεργειακών πηγών. Στη ΔΕΠΑ ποσοστό 30% κατέχει η ΔΕΗ, ενώ το
υπόλοιπο 35% είναι αυτό που μένει να διατεθεί στον στρατηγικό επενδυτή. Η
διαδικασία προετοιμάζεται από τον σύμβουλο.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I02</CAT>
<ED>
Κωδικός άρθρου: A17269I021</ED>
<ID>
ID:306582

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I02&aa=1</URL></REF>


Article

<CATEGORY>vin16</CATEGORY>

 <H5>αγορές
</H5><H2>Ανησυχίες από το 4,4% του πληθωρισμού
</H2>
Στα ύψη σκαρφάλωσε ο πληθωρισμός τον Ιανουάριο, φτάνοντας στο 4,4%, έναντι του
Ιανουαρίου του προηγουμένου έτους και προκαλώντας ανησυχία στο οικονομικό
επιτελείο της κυβέρνησης, το οποίο βρίσκεται πλέον αντιμέτωπο με ένα ακόμη
πρόβλημα. 
Η βασική αιτία της αύξησης ήταν βεβαίως η κακοκαιρία, η οποία οδήγησε σε
σχεδόν διπλασιασμό των τιμών των φρέσκων λαχανικών (αύξηση 88,8%), αλλά και σε
σημαντική αύξηση (κατά 22,5%) των τιμών των φρέσκων φρούτων. 
Μια δεύτερη αιτία είναι η καθυστέρηση έναρξης των εκπτώσεων, με αποτέλεσμα η
σύγκριση με τον περυσινό Ιανουάριο να τοποθετεί σε υψηλά επίπεδα τις τιμές των
ειδών ένδυσης (αύξηση 4,4%) και υπόδησης (5,5%). 
Αλλά τα στοιχεία που ανακοίνωσε χθες η Εθνική Στατιστική Υπηρεσία δείχνουν ότι
διόλου αμελητέες αυξήσεις σημειώθηκαν και σε μια σειρά από άλλα προϊόντα και
κυρίως υπηρεσίες. Συγκεκριμένα, οι τιμές των εισιτηρίων σε πλοία και αεροπλάνα
αυξήθηκαν κατά 11,6% και 12,2% αντίστοιχα, ενώ και στις αστικές συγκοινωνίες η
αύξηση ήταν 7,4%, στα τσιγάρα κατά 6,5%, στα αναψυκτικά κατά 7% και στα
ξενοδοχεία σημειώθηκε αύξηση τιμών κατά 9,5%. 
Η κυβέρνηση εκτιμά ότι ο δείκτης θα αρχίσει να υποχωρεί τον Φεβρουάριο και θα
σημειώσει εντονότερη κάμψη από τον Μάρτιο, αλλά υπάρχουν και ερωτηματικά για
το αν αυτή η εκτίμηση θα επιβεβαιωθεί γιατί τον Μάρτιο θα καταργηθεί η διπλή
αναγραφή των τιμών σε δραχμές και ευρώ, οπότε κάποιοι ενδεχομένως θα
επωφεληθούν για να επιβάλλουν κρυφές αυξήσεις. Η εκτίναξη του δείκτη τον μήνα
αυτό δημιουργεί προβλήματα λόγω των διαπραγματεύσεων που έχουν ξεκινήσει για
την υπογραφή της νέας συλλογικής σύμβασης εργασίας. Είναι προφανές ότι θα
αποτελέσει επιχείρημα για μεγαλύτερες αυξήσεις, κάτι που θα συντηρούσε
μακροπρόθεσμα τον πληθωρισμό στα ύψη. Επίσης, ανησυχεί την κυβέρνηση η
πιθανότητα να καλλιεργηθούν πληθωριστικές προσδοκίες. 
Ένα ερώτημα που τίθεται, εξάλλου, είναι γιατί δεν συνέβαλαν, στον βαθμό που
είχε υπολογισθεί, οι εισαγωγές τροφίμων στη μείωση των τιμών.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I02</CAT>
<ED>
Κωδικός άρθρου: A17269I022</ED>
<ID>
ID:306640

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I02&aa=2</URL></REF>


Article

<CATEGORY>vin16</CATEGORY>

 <H5>ανάλυση
</H5><H2>Ώρα για τολμηρές αποφάσεις
</H2><H4>Η ώρα της αλήθειας έφτασε και για τον υπουργό Οικονομίας κ. Νίκο
Χριστοδουλάκη, που βρίσκεται πλέον αντιμέτωπος με μια σειρά από προβλήματα
αλλά και με όλες τις γνωστές πολιτικές αγκυλώσεις, οι οποίες εμποδίζουν
συνήθως την επίλυσή τους
</H4>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Ο κ. Χριστοδουλάκης θα χρειασθεί να κινηθεί γρήγορα και πολύ τολμηρά, για να
βελτιώσει το κλίμα στην οικονομία, που έχει διολισθήσει και πάλι σε κατάσταση
αφασίας, αν κρίνουμε τουλάχιστον από τη συμπεριφορά της Σοφοκλέους. 
Γιατί, όσο θεμιτή κι αν είναι η επιδίωξη κάθε κυβέρνησης να τηρήσει τις
ισορροπίες και να ικανοποιήσει την εκλογική της πελατεία, τα περιθώρια για τη
λήψη σημαντικών αποφάσεων, που θα οδηγούν σε ξεκάθαρες λύσεις και δεν θα
υποθηκεύουν το μέλλον της οικονομίας, έχουν πλέον στενέψει. Σημαντικές
αποφάσεις πρέπει να ληφθούν σε πολλά μέτωπα. Κατ' αρχάς στο Ασφαλιστικό, για
το οποίο ήδη η κυβέρνηση δείχνει την πρόθεσή της να «μαλακώσει» τη στάση της,
προκειμένου να αποφύγει συγκρούσεις. Στον βαθμό που η στάση αυτή βασίζεται σε
στέρεα οικονομικά δεδομένα και δεν αποτελεί απλώς έναν πολιτικό ελιγμό, είναι
ασφαλώς ευπρόσδεκτη. Αλλά το ερώτημα είναι, αν πράγματι έτσι έχει η κατάσταση
και αν έχει μελετηθεί επαρκώς η μεταρρύθμιση, αν έχει υπολογισθεί το κόστος
της και αν έχουν βρεθεί δίκαιοι τρόποι για την κάλυψή του. 
Το φορολογικό 
Το φορολογικό είναι το δεύτερο μέτωπο στο οποίο τα περιθώρια βελτιώσεων είναι
μεγάλα, ενώ έχει γίνει ήδη πολλή δουλειά στη σχετική Επιτροπή που προετοιμάζει
την αλλαγή. Το κακό είναι ότι τα «καλά χαρτιά» της φορολογικής μεταρρύθμισης
έχουν ήδη αρχίσει να «καίγονται» με τις εξαγγελίες της κυβέρνησης για τις
φοροαπαλλαγές, ενώ θα χρειασθούν και άλλα, εν όψει εκλογών. Έτσι η κυβέρνηση
θα αντιμετωπίσει - πιθανότατα - δυσκολίες στην προώθηση και του πακέτου αυτού,
που θα περιέχει όχι μόνο ελαφρύνσεις αλλά και κάποιες επιβαρύνσεις. Η γενική
κατεύθυνση είναι «ό,τι δώσουμε, θα πάρουμε», προκειμένου να μη δημιουργηθεί
δημοσιονομικό πρόβλημα, που θα ήταν, βεβαίως, ανεπίτρεπτο. 
Οι ιδιωτικοποιήσεις 
Η προώθηση του προγράμματος των ιδιωτικοποιήσεων είναι ένα ακόμη δύσκολο
μέτωπο για τον υπουργό Οικονομίας, που βρίσκεται αντιμέτωπος και με τον χρόνο,
καθώς ο ίδιος θέλει να περνούν από τα χέρια του και να ελέγχει σχολαστικά όλες
τις σχετικές κινήσεις και αποφάσεις. Όμως, πολλές από τις ιδιωτικοποιήσεις
καρκινοβατούν εδώ και μήνες και όσες προχωρούν δεν καταλήγουν πάντα στα
επιθυμητά σχήματα. Ποιος δεν συμφωνεί ότι η ιδιωτικοποίηση της Ολυμπιακής, για
παράδειγμα, θα έπρεπε να σημαίνει τη σύνδεσή της με έναν από τους ισχυρούς του
κόσμου των αερομεταφορών για να χαρακτηρισθεί επιτυχής; Αλλά οι ισχυροί του
κάθε κλάδου έχουν από καιρό αποστρέψει το βλέμμα τους από την Ελλάδα, με
ελάχιστες εξαιρέσεις. 
Τα κλειστά επαγγέλματα 
Τολμηρές αποφάσεις πρέπει, επίσης, να ληφθούν στο μέτωπο της απελευθέρωσης των
επαγγελμάτων, που είναι μία από τις βασικές διαρθρωτικές παρεμβάσεις, με
σημασία για τον ανταγωνισμό, το επίπεδο των τιμών και την ποιότητα των
παρεχομένων υπηρεσιών. Η καθυστέρηση που έχει σημειωθεί και εδώ είναι προφανές
ότι οφείλεται σε πολιτικές αναστολές, καθώς οι τάξεις των ενδιαφερομένων
αναμένεται να αντιδράσουν σφόδρα. Ο μόνος τρόπος για να αντιμετωπίσει το
πρόβλημα η κυβέρνηση είναι να το μελετήσει καλά, ώστε να έχει τεκμηριωμένες
προτάσεις και όχι να προτείνει, άνευ λόγου, άδικα μέτρα, αλλά και να
εξοπλισθεί με τόλμη για να αντιμετωπίσει οργανωμένα συμφέροντα. Από το
περιβάλλον του κ. Χριστοδουλάκη διαμηνύεται ότι αυτό θα συμβεί οσονούπω, καθώς
ο υπουργός αποφάσισε να ανασύρει από το συρτάρι το συγκεκριμένο θέμα. 
Το πρόγραμμα σταθερότητας 
Επίσης, η κυβέρνηση θα κληθεί να επιβεβαιώσει την αποφασιστικότητά της να
τηρήσει με συνέπεια το πρόγραμμα σταθερότητας και αυτό μπορεί να χρειασθεί
κάποια επώδυνα μέτρα. Αν τα φορολογικά έσοδα παρουσιάσουν υστέρηση, τότε θα
χρειασθεί, είτε να εξευρεθούν άλλες πηγές εσόδων είτε να περικοπούν οι
δαπάνες. Και τα δύο είναι δύσκολα και οδυνηρά. Αλλά θα είναι αναπόφευκτα,
προκειμένου να επιτευχθεί το προσδοκώμενο πλεόνασμα του προϋπολογισμού και να
μειωθεί το δημόσιο χρέος, έστω και με τον βραδύτερο ρυθμό που δήλωσε τώρα η
κυβέρνηση ότι θα προχωρήσει, σε σύγκριση με το προηγούμενο πρόγραμμα. 
Η ανεργία 
Μεγάλο αγκάθι στον δρόμο του οικονομικού επιτελείου της κυβέρνησης είναι,
επίσης, το πρόβλημα της ανεργίας. Ο κ. Χριστοδουλάκης έχει υποσχεθεί να το
θέσει σε πρώτη προτεραιότητα, αλλά εκ των υστέρων διαπιστώνει δυσκολίες στην
προώθηση των σχεδίων του, για σύνδεση π.χ. της απασχόλησης με τα έργα του
Κοινοτικού Πλαισίου Στήριξης. Τα φορολογικά κίνητρα που έδωσε με το
πολυνομοσχέδιο, το οποίο κατέθεσε την περασμένη εβδομάδα στη Βουλή, για να
γίνουν νέες προσλήψεις, ήταν θετικά, αλλά μένει να αποδειχθεί αν και τι θα
αποδώσουν. 
Η οικονομική πολιτική θα χρειασθεί να θέσει προτεραιότητες, αφού δεν θα είναι
εφικτή η επίτευξη όλων των στόχων και η ικανοποίηση όλων των αιτημάτων. Αλλά
το ερώτημα είναι, ποιο κριτήριο θα υπαγορεύσει αυτές τις προτεραιότητες: η
πραγματική αντίληψη περί κοινωνικής δικαιοσύνης ή η φαλκιδευμένη, που τη
συγχέει με το πολιτικό κόστος;
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I03</CAT>
<ED>
Κωδικός άρθρου: A17269I031</ED>
<ID>
ID:306584

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I03&aa=1</URL></REF>


Article

<CATEGORY>vin16</CATEGORY>

 <H2>Κρίνεται αυτή την εβδομάδα η τύχη της Ολυμπιακής
</H2>
Μέσα στην ερχόμενη εβδομάδα αναμένεται να ληφθούν από την κυβέρνηση οι
οριστικές αποφάσεις για την πώληση του 51% των μετοχών της Ολυμπιακής
Αεροπορίας στην ελληνική κοινοπραξία Integrated Airlines Solutions Corporation
(IASC). 
Ο διαγωνισμός για την ιδιωτικοποίηση της Ο.Α. μπαίνει πλέον στην τελευταία
φάση, καθώς σύμφωνα με πηγές της κοινοπραξίας IASC, χθες κατατέθηκε το σύνολο
των εγγυητικών επιστολών, καλύπτοντας το ποσό των 102 εκατ. ευρώ που πρέπει να
καταβληθούν για την εξαγορά της εταιρείας. 
Οι ίδιες πηγές ανέφεραν ότι ο επιχειρηματίας Παύλος Βαρδινογιάννης κατέθεσε
εγγυητικές επιστολές ύψους 92 εκατ. ευρώ και οι πιλότοι 10 εκατ. ευρώ. Έτσι,
καλύπτεται και το ποσοστό συμμετοχής του καπνοβιομηχάνου κ. Δ. Φέσσα, ο οποίος
αποχώρησε από την κοινοπραξία την τελευταία στιγμή. Στην IASC έχουν απομείνει
πλέον ο κ. Βαρδινογιάννης και οι πιλότοι. 
Τα συναρμόδια υπουργεία Οικονομίας και Μεταφορών αναμένουν από τον σύμβουλο
που έχει προσληφθεί για την ιδιωτικοποίηση της Ο.Α. (CSFB) να επιβεβαιώσει ότι
όλες οι εγγυητικές επιστολές είναι και τυπικά εντάξει, ώστε να προχωρήσει η
υπογραφή του προσυμφώνου πώλησης με την κοινοπραξία. 
Η CSFB θα προβεί στους σχετικούς ελέγχους και κατόπιν θα υποβάλει την εισήγησή
της στην κυβέρνηση. Η οριστική απόφαση για την τύχη του διαγωνισμού θα ληφθεί
την ερχόμενη εβδομάδα (Δευτέρα ή Τρίτη). 
Ωστόσο, για να υπάρξει η τελική συμφωνία πώλησης του αερομεταφορέα, θα
μεσολαβήσουν τουλάχιστον πέντε μήνες και κατά το διάστημα αυτό θα πρέπει να
εξασφαλιστεί η συναίνεση της Ευρωπαϊκής Ένωσης καθώς και πενταετής εργασιακή
ειρήνη με όλους τους κλάδους των εργαζομένων. 
Οι τελευταίες εκκρεμότητες για την πώληση της Ο.Α. μπήκαν στο «μικροσκόπιο»
προχθές τη νύχτα, στη διάρκεια μαραθώνιας συνάντησης, μεταξύ των στελεχών της
IASC και εκπροσώπων του συμβούλου ιδιωτικοποίησης, CSFB. 
Σύμφωνα με πηγές της κοινοπραξίας, το μοναδικό σημείο διαφωνίας μεταξύ της
κυβέρνησης και των εκπροσώπων της ήταν η κατάργηση ορισμένων μακρινών
δρομολογίων. Η κυβέρνηση ζητεί την κατάργησή τους καθώς θεωρούνται ζημιογόνα,
ενώ η IASC εμμένει στη θέση της να συνεχίσει τις πτήσεις προς Νέα Υόρκη,
Αυστραλία και Μπανγκόκ, υποσχόμενη ότι θα τις μετατρέψει σε κερδοφόρες εντός
διετίας. 
Στο μεταξύ, δάνειο ύψους 1,3 δισ. δρχ. θα πάρει από την Αγροτική Τράπεζα η
εταιρεία Ολύμπικ Κέτερινγκ για την αντιμετώπιση προβλημάτων ρευστότητας που
έχουν παρουσιαστεί. 
Την απόφαση της εταιρείας ενέκρινε και το διοικητικό συμβούλιο της Ο.Α. καθώς
το δάνειο θα συναφθεί με την εγγύηση της μητρικής εταιρείας. 
Σημειώνεται, ότι η Ολύμπικ Κέτερινγκ η οποία είναι εισηγμένη στο ΧΑΑ έχει
βρεθεί σε δύσκολη οικονομικά θέση μετά την έναρξη λειτουργίας του νέου
αεροδρομίου στα Σπάτα, καθώς έχασε έσοδα της τάξεως των 4 δισ. δρχ. ετησίως.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I03</CAT>
<ED>
Κωδικός άρθρου: A17269I032</ED>
<ID>
ID:306641

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I03&aa=2</URL></REF>


Article

<CATEGORY>vin16</CATEGORY>

 <H5>αγορά
</H5><H2>«Οδύσσεια» η σύσταση εταιρείας στην Ελλάδα
</H2><H4>Μέσα από τις «συμπληγάδες» της Εφορίας αλλά και άλλων δημόσιων υπηρεσιών
πρέπει να περάσουν όσοι θέλουν να γίνουν επιχειρηματίες, ιδρύοντας μικρές ή
μεγάλες εταιρείες
</H4>
<AUTHOR>ΓΙΩΡΓΟΣ ΠΟΥΛΕΡΕΣ
</AUTHOR>
<AUTHOR>ΔΗΜΗΤΡΑ ΣΚΟΥΦΟΥ
</AUTHOR>

Όσοι επιθυμούν να δοκιμάσουν την τύχη τους στο επιχειρείν, δεν θα έχουν να
αντιμετωπίσουν μόνο τον ανταγωνισμό αλλά και τη γραφειοκρατία, συγκεντρώνοντας
από τουλάχιστον έξι διαφορετικές δημόσιες υπηρεσίες τα απαραίτητα
δικαιολογητικά, τα οποία ξεπερνούν τα 30, ανάλογα με το είδος της εταιρείας
που σκοπεύουν να συστήσουν και την άδεια επαγγέλματος που ζητούν να λάβουν. 
Όλα αυτά καθιστούν την Ελλάδα ως την πλέον αφιλόξενη χώρα της Ευρωπαϊκής
Ένωσης για νέους επιχειρηματίες. Αποκαλυπτικά είναι τα σχετικά στοιχεία της
Ε.Ε., σύμφωνα με τα οποία, στην Ελλάδα, για τη σύσταση μιας εταιρείας,
εμπλέκονται έως και εννέα υπηρεσίες, ενώ στην Αυστρία ή τη Φινλανδία, για
παράδειγμα, αρκεί η επίσκεψη σε μία ή δύο, το πολύ, υπηρεσίες. 
Δεν πρόκειται μόνο για χαμένο χρόνο αλλά και για χρήμα, αφού για τη σύσταση
μιας ανώνυμης εταιρείας, εκτός από την ταλαιπωρία και την καθυστέρηση λόγω
γραφειοκρατίας, οι ενδιαφερόμενοι καλούνται να πληρώσουν και μια σειρά εξόδων,
όπως ο Φόρος Συγκέντρωσης Κεφαλαίου, που αντιστοιχεί στο 1% του μετοχικού
κεφαλαίου της εταιρείας, αλλά και συμβολαιογραφικά έξοδα και παράβολα που
απαιτούνται. 
Στην Ευρώπη 
Όπως επισημαίνει ο πρόεδρος της ΓΣΒΕΕ κ. Γιώργος Μότσος, «είμαστε ακόμη μακριά
από άλλες χώρες της Ευρώπης σε ό,τι αφορά τον λαβύρινθο της γραφειοκρατίας που
πρέπει να περάσει ο επιχειρηματίας για να δημιουργήσει μια νέα επιχείρηση. Για
παράδειγμα, στη Βρετανία, τα Γραφεία Ολοκληρωμένης Εξυπηρέτησης (Business
Links) είναι ο μοναδικός δημόσιος φορέας με τον οποίο οι ενδιαφερόμενοι
έρχονται σε επαφή, προκειμένου να συστήσουν μια επιχείρηση. Το ίδιο συμβαίνει
και στη Γαλλία, ενώ στη Γερμανία αρμόδια είναι τα κατά τόπους Επιμελητήρια». 
Η εικόνα είναι εντελώς διαφορετική στην Ελλάδα. Από τη στιγμή που κάποιος το
αποφασίσει, ώς και την ίδρυση μιας ΕΠΕ, θα πρέπει να επισκεφθεί εννέα
υπηρεσίες και να προσκομίσει τουλάχιστον 30 δικαιολογητικά. Μόνο για την
έναρξη των εργασιών και τη θεώρηση των στοιχείων από την Εφορία απαιτούνται 11
δικαιολογητικά στην περίπτωση ατομικής επιχείρησης και 12 για τις προσωπικές
εταιρείες (Ο.Ε. και Ε.Ε), 14 για τις ΕΠΕ και 16 για τις Α.Ε. 
Οι πολύπλοκες αυτές διαδικασίες δεν κοστίζουν μόνο σε χρόνο αλλά και σε χρήμα,
καθώς δεν μπορούν συνήθως να διεκπεραιωθούν από τους ίδιους τους
ενδιαφερομένους. Όπως λένε επιχειρηματίες που αντιμετώπισαν τον κυκεώνα της
γραφειοκρατίας, ο μοναδικός τρόπος για να ολοκληρώσει κανείς τη δουλειά του
και να προλάβει τις προθεσμίες που επιβάλλει ο νόμος, ώστε να αποφύγει τα
σχετικά πρόστιμα, είναι να καταφύγει σε δικηγόρους (οι οποίοι αναλαμβάνουν να
ολοκληρώσουν τα πρώτα στάδια των απαιτούμενων διαδικασιών) και, στη συνέχεια,
σε εξειδικευμένα φοροτεχνικά γραφεία. 
Όπως επισημαίνεται από τη Γενική Συνομοσπονδία Βιοτεχνών Εμπόρων Ελλάδος, ένα
ακόμα παράλογο που έρχεται να προστεθεί σ' αυτόν τον «εφιάλτη», αφορά τις
ασφαλιστικές υποχρεώσεις του νέου επιχειρηματία ή και απλού επιτηδευματία, οι
οποίες «τρέχουν» από την ημέρα εγγραφής του στο μητρώο του ΤΕΒΕ και όχι από
την ημέρα που πράγματι άρχισαν οι δραστηριότητές του. 
Διώχνει επενδυτές 
Η πολυπλοκότητα των διαδικασιών θεωρείται σημαντικός παράγοντας αποθάρρυνσης
των επενδυτών, υποστηρίζουν οι εκπρόσωποι της Συνομοσπονδίας Ελληνικού
Εμπορίου. Την ίδια ώρα που άλλες χώρες της Ευρώπης προσπαθούν να παράσχουν
όλες τις διευκολύνσεις, ώστε να ενισχύσουν την επιχειρηματικότητα, η Ελλάδα
παραμένει «ερωμένη του χαρτοβασιλείου της». Όλοι συμφωνούν ότι η γραφειοκρατία
αποτελεί ένα από τα πιο ισχυρά αντικίνητρα για τους υποψηφίους επενδυτές και
πολλοί είναι εκείνοι που τονίζουν ότι αυτός είναι ένας από τους
σημαντικότερους λόγους για τους οποίους δεν προσελκύει η χώρα μας ξένες άμεσες
επενδύσεις, αλλά η πραγματικότητα παραμένει θλιβερή. 
Κρούοντας τον κώδωνα του κινδύνου, ο πρόεδρος του ΣΕΒ κ. Λευτέρης
Αντωνακόπουλος επισημαίνει ότι «η δυσάρεστη αυτή πραγματικότητα δεν λειτουργεί
ανασχετικά μόνο στο θέμα της προσέλκυσης ξένων επενδύσεων στη χώρα μας, αλλά,
εφόσον συνεχιστεί, θα επηρεάσει καθοριστικά σημαντικό αριθμό επενδύσεων, των
οποίων η υλοποίηση προγραμματίζεται μέσω του Γ' ΚΠΣ, για το οποίο ισχύουν
ιδιαίτερα άκαμπτοι κανόνες σε ό,τι αφορά την έγκαιρη και εύρυθμη υλοποίηση των έργων».

Σχέδια υπάρχουν 
Σχέδια υπάρχουν, πάντως, στα αρμόδια υπουργεία για τη βελτίωση του
επιχειρηματικού κλίματος και τη μείωση των εμπλεκόμενων υπηρεσιών και του
αριθμού των απαιτούμενων δικαιολογητικών. Εξετάζεται, επίσης, στα πλαίσια της
φορολογικής μεταρρύθμισης να υπάρξουν ρυθμίσεις για την απλοποίηση των
διαδικασιών. 
Ο πρόεδρος του ΣΕΒ κ. Αντωνακόπουλος, αν και παραδέχεται ότι «τα τελευταία
χρόνια έχουν γίνει κάποιες προσπάθειες, ιδιαίτερα από το υπουργείο Ανάπτυξης,
για την απλοποίηση των διαδικασιών και τη σύντμηση του χρόνου που απαιτείται
για τη σύσταση και την αδειοδότηση των επιχειρήσεων, η κατάσταση που
εξακολουθεί να επικρατεί αποτελεί για την Ελλάδα μεγάλο συγκριτικό μειονέκτημα».

<H3>Δέκα επισκέψεις και 14 έγγραφα για να λειτουργήσει μία ΕΠΕ
</H3>
«Οδύσσεια» αποτελεί για τους επενδυτές, μικρούς ή μεγάλους, η σύσταση μιας
εταιρείας. Από τη σύνταξη του σχεδίου του καταστατικού της εταιρείας έως και
τη στιγμή της έναρξης των εργασιών και της θεώρησης των στοιχείων της,
μεσολαβεί ένα «σαφάρι» δικαιολογητικών και μια αλυσίδα επαφών με αρμόδιες
υπηρεσίες του Δημοσίου και άλλους φορείς, μία πραγματική περιπέτεια για τους
ενδιαφερομένους, που όλοι συμφωνούν ότι είναι σημαντικός ανασταλτικός
παράγοντας για νέες επενδύσεις στην Ελλάδα. 
Για τη σύσταση μιας Εταιρείας Περιορισμένης Ευθύνης (ΕΠΕ), για παράδειγμα,
μορφή που έχουν οι περισσότερες εμπορικές επιχειρήσεις της χώρας, ο Γολγοθάς
ξεκινά με τη σύνταξη του σχεδίου καταστατικού από δικηγόρο. 
Ο ενδιαφερόμενος παραλαμβάνει το σχέδιο του καταστατικού, στη συνέχεια το
προσκομίζει (προαιρετικά) στο αρμόδιο Επιμελητήριο και παραλαμβάνει μια
βεβαίωση προέγκρισης. Ακολουθεί η καταβολή γραμματίου προείσπραξης, για την
παράσταση του δικηγόρου, στον Δικηγορικό Σύλλογο. Ο ενδιαφερόμενος
παραλαμβάνει το γραμμάτιο προείσπραξης, για να το προσκομίσει στον
συμβολαιογράφο, που συντάσσει και υπογράφει το καταστατικό τής υπό σύστασιν
εταιρείας. 
Τα απαραίτητα δικαιολογητικά, σε αυτή τη φάση, είναι τρία. Με την ολοκλήρωση
των διαδικασιών αυτών, ο ενδιαφερόμενος παραλαμβάνει το καταστατικό της
εταιρείας. 
Έχει περάσει στο δεύτερο στάδιο των ενεργειών. Ήρθε η ώρα για την έγκριση της
επωνυμίας από το Επιμελητήριο. 
Έχοντας στα χέρια του τέσσερα ακόμη δικαιολογητικά, υποβάλλει στην Εφορία τη
Δήλωση Καταβολής ΦΣΚ (Φόρου Συγκέντρωσης Κεφαλαίου, που αντιστοιχεί στο 1% του
μετοχικού κεφαλαίου της εταιρείας) και πληρώνονται ο φόρος που αναλογεί, τα
παράβολα του Δημοσίου και το ΤΑΠΕΤ. Ακολουθούν οι επισκέψεις σε τρεις ακόμη
υπηρεσίες, για την πληρωμή εισφορών στο Ταμείο Νομικών και Πρόνοιας Δικηγόρων,
για την καταχώρηση της εταιρικής σύμβασης στα Βιβλία Εταιρειών στο Πρωτοδικείο
και για τη δημοσίευση στο ΦΕΚ, στο Εθνικό Τυπογραφείο. 
Ακολουθεί μία επίσκεψη στο ΤΕΒΕ, για ασφαλιστική ενημερότητα των εταιρειών,
και η... γραμμή του τερματισμού είναι κοντά. Στην αρμόδια ΔΟΥ της έδρας της
εταιρείας υποβάλλονται ξανά σχεδόν όλα τα δικαιολογητικά τα οποία χρειάστηκαν
στις προηγούμενες υπηρεσίες και μαζί οι βεβαιώσεις που έχουν δοθεί μέχρι τη
στιγμή αυτή στον νέο επιχειρηματία. 
Συνολικά 14 έγγραφα απαρτίζουν τον φάκελο που θα εξετάσει η Εφορία ­ επτά
δικαιολογητικά και επτά έντυπα δηλώσεων. Η ΔΟΥ, ελέγχοντας το σύνολο των
εγγράφων και την ύπαρξη επαγγελματικού χώρου ­ και εφόσον τα βρει όλα εντάξει
­ χορηγεί, εντός τριών ημερών, τη βεβαίωση έναρξης της ΕΠΕ, ΑΦΜ και θεωρεί τα
Βιβλία και τα Στοιχεία της εταιρείας.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I04</CAT>
<ED>
Κωδικός άρθρου: A17269I041</ED>
<ID>
ID:306585

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I04&aa=1</URL></REF>


Article

<CATEGORY>vin16</CATEGORY>

 <H5>αγορά
</H5><H2>Μικρομεσαίοι και λογιστές αντιδρούν στον αναδρομικό ΦΠΑ
</H2><H4>Θύελλα αντιδράσεων από τους μικρομεσαίους έχει προκαλέσει το μέτρο του
τεκμαρτού υπολογισμού του ΦΠΑ </H4>
<AUTHOR>ΣΕΡΑΦΕΙΜ ΠΟΛΙΤΗΣ
</AUTHOR>
<AUTHOR>ΔΗΜΗΤΡΑ ΣΚΟΥΦΟΥ
</AUTHOR>

Κοινό μέτωπο εναντίον του τεκμαρτού υπολογισμού του ΦΠΑ για την τριετία
1999-2001, που αναλογεί σε επιπλέον καταβολή φόρου, ο οποίος ξεκινά από τις
300.000 δρχ. και ξεπερνά, σε πολλές περιπτώσεις, ακόμη και το 1.000.000 δρχ.
για χιλιάδες μικρομεσαίες επιχειρήσεις, συγκροτούν οι έμποροι, οι
επαγγελματοβιοτέχνες και οι ελεύθεροι επαγγελματίες, ενώ στο πλευρό τους
τάσσονται και οι λογιστές. 
Οι εκπρόσωποι των μικρομεσαίων εμπόρων, βιοτεχνών και επαγγελματιών σκοπεύουν
να προχωρήσουν σε κινητοποιήσεις, καθώς και σε προσφυγή στο Ευρωπαϊκό
Δικαστήριο, αν η κυβέρνηση δεν αναστείλει το μέτρο της «συνάφειας», όπως
αποκαλείται ο τεκμαρτός υπολογισμός του ΦΠΑ, τον οποίο θεωρούν άδικο, καθώς
επιβάλλεται «επί δικαίους και αδίκους». Γι' αυτό και ζητούν να εκδοθεί άμεσα
απόφαση για αναστολή της διάταξης μέχρι και την οριστική κατάργησή της με
τροποποίηση του σχετικού νόμου. 
Οι εκπρόσωποι της ΓΣΕΒΕΕ, της Κεντρικής Ένωσης Επιμελητηρίων (ΚΕΕ) και της
Συνομοσπονδίας Ελληνικού Εμπορίου (ΕΣΕΕ) υποστηρίζουν ότι η συγκεκριμένη
διάταξη, εκτός από φοροεισπρακτική, είναι και αντισυνταγματική, καθώς
«καθιερώνει διαφορετικές και αλλησυγκρουόμενες διαδικασίες υπολογισμού του ΦΠΑ
και του εισοδήματος». Επίσης, τη χαρακτηρίζουν «χαράτσι», καθώς «όχι μόνο δεν
αναγνωρίζει πιθανόν ζημιογόνο αποτέλεσμα στο τέλος της τριετίας, αλλά ούτε και
μειωμένο συντελεστή κερδών (κάτω του μοναδικού συντελεστή καθαρού κέρδους), σε
μία εποχή που οι μικρομεσαίες επιχειρήσεις βρίσκονται σε τραγική οικονομική
θέση». 
Αυτά αναφέρονται στο κοινό υπόμνημα των τριών συνδικαλιστικών οργανώσεων που
εκπροσωπούν το σύνολο των μικρομεσαίων επαγγελματοβιοτεχνών και εμπόρων, το
οποίο έχουν αποστείλει προς την ηγεσία του υπουργείου Οικονομίας, με την οποία
θα συναντηθούν τον ερχόμενη Τετάρτη. Από τα αποτελέσματα της συνάντησης αυτής
θα καθορισθεί και η περαιτέρω στάση τους σε ό,τι αφορά τη μορφή των
κινητοποιήσεών τους. 
«Εξόντωση» 
Οι ίδιοι, πάντως, αναφέρουν ότι «χιλιάδες επιχειρήσεις που βρίσκονται στα όρια
της επιβίωσης θα υποστούν τέτοια αφαίμαξη με τον τεκμαρτό ΦΠΑ, ώστε θα
οδηγηθούν σε άμεσο κλείσιμο, με ανυπολόγιστες συνέπειες για την οικονομία».
Επισημαίνουν, μάλιστα, ότι η διάταξη αυτή «εξοντώνει τις πιο αδύναμες
μικρομεσαίες επιχειρήσεις». Σημειώνουν, επίσης, ότι με το μέτρο αυτό
επιβάλλονται πλέον πέντε διαφορετικοί τύποι υπολογισμού του φορολογητέου
εισοδήματος των μικρομεσαίων επιχειρήσεων, από τους οποίους υπερισχύει πάντα ο
δυσμενέστερος. Οι εκπρόσωποι των μικρομεσαίων δηλώνουν, επίσης,
αιφνιδιασμένοι, καθώς, όπως υποστηρίζουν, υπήρχε η υπόσχεση από το υπουργείο
ότι θα εξετασθεί η αναστολή της συγκεκριμένης διάταξης, που έχει ψηφισθεί από
το 1999 και είχε προκαλέσει από τότε τις αντιδράσεις της ΓΣΕΒΕΕ και των
εμπόρων. Όσον αφορά στον ελιγμό που έκανε προχθές το υπουργείο, ύστερα από τις
πρώτες αντιδράσεις που εκδηλώθηκαν με τις καταλήψεις Εφοριών στην Κρήτη, με
τον οποίο κάνει προαιρετική την υποβολή της δήλωσης από τους υποχρέους, οι
εκπρόσωποι των μικρομεσαίων αναφέρουν ότι δεν λύνει το πρόβλημα, την ίδια ώρα
μάλιστα που απειλούνται με ελέγχους και πρόστιμα όσοι δεν υποβάλουν τις
σχετικές δηλώσεις. Μάλιστα, εκφράζεται ο φόβος ότι όσοι προαιρετικά υποβάλουν
δήλωση και καταβάλουν πρόσθετο ΦΠΑ για την τριετία, δεν απαλλάσσονται από
πρόσθετους ελέγχους στο μέλλον, για την ίδια τριετία, και από νέες
επιβαρύνσεις. 
Στο πλευρό των μικρομεσαίων τάσσεται και η Πανελλήνια Ομοσπονδία Λογιστών
(ΠΟΛ). Ο πρόεδρός της κ. Δημήτρης Βαρελάς αναφέρει ότι ο τεκμαρτός υπολογισμός
του ΦΠΑ «έχει τον χαρακτήρα του φοροεισπρακτικού μέτρου». Σύμφωνα με τους
υπολογισμούς της Ομοσπονδίας, η επιβάρυνση που θα προκύψει για τους υποχρέους
από το μέτρο ξεκινά από τις 300.000 δρχ. και φτάνει τις 700.000 δρχ. για τον
μεγαλύτερο αριθμό επιχειρήσεων, ενώ θα ξεπερνά το 1.000.000 δρχ. σε ορισμένες
περιπτώσεις. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I05</CAT>
<ED>
Κωδικός άρθρου: A17269I051</ED>
<ID>
ID:306586

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I05&aa=1</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Σε ρόλο ρυθμιστή η Πειραιώς
</H2><H4>Σε «μπαλαντέρ» των επερχόμενων τραπεζικών εξελίξεων τείνει να αναδειχθεί η
Τράπεζα Πειραιώς. Μετά το ναυάγιο των συζητήσεων Εθνικής - Αlpha Βank, η
πέμπτη σε μέγεθος εμπορική τράπεζα της χώρας δείχνει έτοιμη να αναλάβει ρόλο
ρυθμιστή </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Μιλώντας, πριν από δύο εβδομάδες, στην «ΟΙΚΟΝΟΜΙΑ» ο πρόεδρος της Πειραιώς, κ.
Μιχάλης Σάλλας, τόνιζε ότι «εγώ δεν έχω αποκλείσει τίποτα και ποτέ», σχετικά
με το ενδεχόμενο ανάμειξης της Τράπεζάς του σε έναν νέο κύκλο ανακατατάξεων
στο ελληνικό χρηματοπιστωτικό σύστημα. 
Γεγονός αποτελεί ότι μετά την αρνητική κατάληξη των συζητήσεων μεταξύ της
Εθνικής και της Alpha Bank, για τη δημιουργία της «νέας Εθνικής», η Πειραιώς
βρέθηκε και πάλι στο προσκήνιο των εξελίξεων, από το οποίο άλλωστε ­ με μικρά
διαλείμματα ­ δεν έλειψε ποτέ. 
Δεν είναι τυχαίο το γεγονός ότι σχεδόν αμέσως μετά την οριστικοποίηση του
παραπάνω «ναυαγίου» ένα παλαιότερο ενδεχόμενο, που έκανε λόγο για την
προσέγγιση της Εθνικής με την Πειραιώς, επανήλθε στο προσκήνιο την ίδια ώρα
που η πρόθεση της τελευταίας να συμμετάσχει «υπό συγκεκριμένους όρους και
πολλές προϋποθέσεις» στο πρόγραμμα περαιτέρω ιδιωτικοποίησης της Αγροτικής
Τράπεζας ήταν, και παραμένει, γνωστή. Ούτε είναι τυχαίο το γεγονός ότι
παλαιότερα εφέρετο να έχει γίνει μια κατ' αρχήν προσέγγιση της Πειραιώς με την
Efg Eurobank - Ergasias. 
Το μερίδιο αγοράς της, το οποίο προσεγγίζει πλέον το 10%, φαίνεται να της
εξασφαλίζει ένα πλεονέκτημα, ενώ την ίδια ώρα η συμμαχία της με την ING, όπως
ξεκαθαρίζεται αρμοδίως, δεν θα σταθεί εμπόδιο σε ενδεχόμενες στρατηγικές
κινήσεις στο μέλλον. 
Όπως διευκρινίζεται, τις στρατηγικές αποφάσεις σχετικά με το μέλλον της
Τράπεζας Πειραιώς λαμβάνει το Διοικητικό της Συμβούλιο, στο οποίο θέση θα έχει
και η ING Bank. Τίποτα περισσότερο. Κατά συνέπεια, η πρόσφατη επιχειρηματική
και μετοχική συνεργασία μεταξύ των δύο πλευρών δεν πρόκειται να αναστείλει την
υλοποίηση πιθανών στόχων, είτε εντός είτε εκτός των ελληνικών ορίων. 
Επισήμως, από την πλευρά της ελληνικής Τράπεζας, δεν αποκλείεται η πρόθεσή της
να αναμειχθεί ενεργά σε τυχόν αλλαγές στο ελληνικό χρηματοπιστωτικό σύστημα,
αλλά, από την άλλη πλευρά, δεν επιβεβαιώνεται και η εκδοχή που τη θέλει να
ασχολείται ήδη ενεργά με το ζήτημα. Τα ενδεχόμενα, πάντως, άρχισαν να κάνουν
την εμφάνισή τους.

Υπό τις παρούσες συνθήκες τα βασικά εναλλακτικά σενάρια, τα οποία συζητούνται
στην αγορά, σχετικά με τις μελλοντικές κινήσεις της Τράπεζας είναι τα εξής: 
ΕΘΝΙΚΗ - ΠΕΙΡΑΙΩΣ 
Η πρώτη σοβαρή προσέγγιση μεταξύ των δύο πλευρών φέρεται να έγινε τον χειμώνα
του 2000. Οι επαφές τους είχαν διερευνητικό χαρακτήρα και όλα έδειχναν ότι θα
μπορούσαν να πάρουν πιο συγκεκριμένο περιεχόμενο, καθώς υπήρχε εκατέρωθεν καλή
διάθεση. Η συγκυρία, όμως, δεν ήταν ευνοϊκή, κυρίως, επειδή μεσολαβούσαν οι
εθνικές εκλογές (Απρίλιος 2000), οι οποίες στην Ελλάδα συνήθως λειτουργούν ως
τροχοπέδη σε αυτές τις περιπτώσεις. Μετά τις εκλογές, η διάθεση συνέχιζε να
υπάρχει, αλλά το κλίμα ήταν «μουδιασμένο». 
Οι δύο Τράπεζες άρχισαν να χαράζουν την πολιτική τους στη βάση και άλλων
εναλλακτικών λύσεων ­ και ήταν τότε που η Πειραιώς ξεκίνησε, για πρώτη φορά,
τις επαφές της με την ING (καλοκαίρι 2000). Πρόσφατα, το ελληνολλανδικό
ειδύλλιο κατέληξε σε γάμο, αλλά σχεδόν ταυτόχρονα επανέκαμψαν και οι
πληροφορίες που ήθελαν την Εθνική με την Πειραιώς να επανεξετάζουν ­ έστω και
διερευνητικά ­ το ενδεχόμενο μιας μεταξύ τους προσέγγισης. 
Και από τις δύο πλευρές, πάντως, η προοπτική αυτή διαψεύδεται, αλλά, όπως με
νόημα επισημαίνεται από τρίτους, «σε αυτές τις περιπτώσεις, όπως και στην
υποτίμηση, τίποτα δεν προαναγγέλλεται». Άλλωστε, μια κατ' αρχήν προσέγγιση στο
πρόσφατο σχετικά παρελθόν, όπως προαναφέρθηκε, έχει υπάρξει. Πάντως, συνάντηση
Καρατζά - Σάλλα, για το συγκεκριμένο θέμα, δεν πραγματοποιήθηκε το τελευταίο
διάστημα. 
ΑΓΡΟΤΙΚΗ - ΠΕΙΡΑΙΩΣ 
Όταν η Πειραιώς κέρδισε τον διαγωνισμό για την ΕΤΒΑ «αντίζηλός» της στο
project ήταν η Αγροτική. Η τελευταία, έχοντας ήδη ένα καλό ποσοστό της ΕΤΒΑ,
αποκτά τώρα συμμετοχή και στην Πειραιώς. Κατά συνέπεια, αποκτάται και μια
έμμεση «συγγένεια» μεταξύ των δύο Τραπεζών, η οποία, όμως, δεν είναι αρκετή
για την εξαγωγή βιαστικών συμπερασμάτων. 
Όμως, μετά την απόφαση του υπουργείου Οικονομίας και Οικονομικών για περαιτέρω
ιδιωτικοποίηση της ΑΤΕ, οι πληροφορίες αναφέρουν ότι πρόθεση της Πειραιώς θα
ήταν να εξετάσει την περίπτωση, αλλά «υπό συγκεκριμένους όρους και
προϋποθέσεις». Το γεγονός επιβεβαίωσε στην «ΟΙΚΟΝΟΜΙΑ» ο πρόεδρος της Τράπεζας
κ. Μιχάλης Σάλλας, θέλοντας κατ' αυτόν τον τρόπο να ξεκαθαρίσει το τοπίο ή,
καλύτερα, να το θέσει στις σωστές του βάσεις, ώστε να σταματήσει και η
υφέρπουσα φημολογία που ήθελε την Πειραιώς να «καίγεται» για την περίπτωση της
Αγροτικής. 
Πάντως, για την ιστορία τουλάχιστον θα πρέπει να αναφερθεί ότι οι εξελίξεις
από το «μέτωπο» της ΑΤΕ θα πρέπει να αναμένονται μέσα στους προσεχείς μήνες. 
EFG EUROBANK ERGASIAS - ΠΕΙΡΑΙΩΣ 
Κάποια στιγμή, στο σχετικά πρόσφατο παρελθόν, το ενδεχόμενο της προσέγγισης
των δύο Τραπεζών είχε «κυκλοφορήσει» στην αγορά και μάλιστα σε ορισμένες ­
ακραίες ­ περιπτώσεις εμφανιζόταν περίπου ως δεδομένο. 
Η αλήθεια, όμως, πολύ απέχει απ' αυτό. Συζητήσεις γενικότερου ενδιαφέροντος
μεταξύ των διοικήσεων των δύο Τραπεζών μπορεί να έγιναν, όμως, συγκεκριμένο
χαρακτήρα, ανάλογο αυτού που περιγράφηκε παραπάνω, δεν είχαν ποτέ. Θα πρέπει,
επίσης, να διευκρινισθεί ότι σε κάποιες κοινωνικές συναντήσεις του κ. Σπύρου
Λάτση με τον κ. Μιχάλη Σάλλα (δύο τον αριθμό, αλλά πολύ παλαιότερα) δεν
συζητήθηκε το θέμα της μελλοντικής συμπόρευσης των δύο Τραπεζών. Θεωρητικά,
όμως, τα δύο ιδρύματα θα μπορούσαν να συμπλεύσουν, αφού από μία τέτοια κίνηση
τα αμοιβαία κέρδη θα μπορούσαν να είναι αρκετά.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I06</CAT>
<ED>
Κωδικός άρθρου: A17269I061</ED>
<ID>
ID:306587

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I06&aa=1</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Δύο βασικές επιλογές για την Αττικής
</H2>
Το κείμενο των προτάσεων που θα καταθέσει η διοίκηση της Αττικής στους
βασικούς μετόχους της, εν όψει της λήξης ισχύος του συμφώνου για το αμετάβλητο
της σύνθεσης του μετοχολογίου της Τράπεζας αναμένεται ότι θα έχει δύο βασικές
κατευθυντήριες γραμμές. Σύμφωνα με εκτιμήσεις που εκφράζονται, η μια θα
πρεσβεύει τη συνέχιση της αυτόνομης πορείας του Ιδρύματος και στο μέλλον, ενώ
η άλλη θα αναφέρεται στο ενδεχόμενο της συνεργασίας - συγχώνευσης της Αττικής
με άλλον οργανισμό, αφού, βεβαίως, ληφθούν υπ' όψιν οι συνέργειες που είναι
δυνατόν να εξασφαλιστούν και να αναπτυχθούν από μία τέτοια κίνηση. 
Σε κάθε περίπτωση το τοπίο σχετικά με το συγκεκριμένο θέμα αναμένεται να
ξεκαθαρίσει μέσα στις αμέσως επόμενες εβδομάδες, καθώς εκτιμάται ότι τον
Μάρτιο θα κατατεθούν στους βασικούς μετόχους της Τράπεζας, στο σύνολό τους, τα
εναλλακτικά σενάρια τα οποία θα αφορούν το μέλλον της. Αυτοί, αφού μελετήσουν
τις σχετικές προτάσεις, θα πάρουν τις τελικές αποφάσεις σχετικά και με τη δική
τους παρουσία στο μετοχολόγιο της Αττικής. 
Η Τράπεζα σήμερα κατέχει μερίδιο αγοράς της τάξεως του περίπου 1,3%. Το δίκτυο
των καταστημάτων της ανέρχεται σε 50 μονάδες, ενώ μέσα στον επόμενο μήνα
αναμένεται να προστεθούν άλλες δύο (σε Θεσσαλονίκη και Αλεξανδρούπολη). Ο
συνολικός σχεδιασμός προβλέπει ότι στο τέλος του χρόνου ο αριθμός των
καταστημάτων της Αττικής θα έχει φτάσει στα 60. 
Παράλληλα, με την επέκταση στο δίκτυο, που βρίσκεται σε εξέλιξη, η Τράπεζα
υλοποιεί και το πρόγραμμα λειτουργίας και ανάπτυξης μιας σειράς θυγατρικών
εταιρειών. Αυτή τη στιγμή λειτουργεί εταιρεία leasing, η οποία μέσα σε
διάστημα τριών μηνών εκταμίευσε ποσά μεγαλύτερα του ενός δισ. δραχμών, καθώς
και ΑΕΔΑΚ, η οποία σύντομα θα προχωρήσει στη διάθεση ενός Αμοιβαίου
Διαχείρισης Διαθεσίμων και δύο Αμοιβαίων Εξωτερικού. Την ίδια ώρα
προετοιμάζεται άνοιγμα στον χώρο του real estate, την ώρα που και η εταιρεία
leasing ασκεί μια μορφή δραστηριότητας στον τομέα, ενώ ανοικτό είναι το
ενδεχόμενο συνεργασίας στον ίδιο χώρο και με το ΤΣΜΕΔΕ. 
Τέλος, η Τράπεζα σχεδιάζει την ανάπτυξή της και στον χώρο του factoring, το
οποίο θα λειτουργήσει ως μονάδα του βασικού της κορμού. 
Τέλος, θα πρέπει να αναφερθεί ότι τη χρονιά που πέρασε η Αττικής παρουσίασε
σημαντική αύξηση των τραπεζικών της εργασιών. Έτσι, σύμφωνα με τις εκτιμήσεις
που εκφράζονται, οι καταθέσεις της κινήθηκαν ανοδικά κατά 80% και οι
χορηγήσεις της κατά 75%. Το γεγονός αυτό είχε ως αποτέλεσμα τα κέρδη της
Τράπεζας να κινηθούν στα ίδια με τα περυσινά επίπεδα ­ και ίσως ελαφρά
ανοδικά. Τα τελικά αποτελέσματα, πάντως, αναμένεται ότι θα γίνουν γνωστά,
ενδεχομένως, κατά τη διάρκεια της επόμενης εβδομάδας.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I06</CAT>
<ED>
Κωδικός άρθρου: A17269I062</ED>
<ID>
ID:306642

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I06&aa=2</URL></REF>


Article

<CATEGORY>vin16</CATEGORY>

 <H5>τράπεζες
</H5><H2>Πάνω από 3 προσφορές για τη Γενική Τράπεζα
</H2>
Περισσότερες από τρεις, μη δεσμευτικές, προσφορές κατατέθηκαν χθες στο πλαίσιο
του διαγωνισμού για την επιλογή του στρατηγικού εταίρου της Γενικής Τράπεζας.
Σύμφωνα με ανακοίνωση της Τράπεζας, τις επόμενες ημέρες οι προσφορές θα
αξιολογηθούν από τον στρατηγικό σύμβουλο, την Rothschild Μιλάνου, προκειμένου
να διαπιστωθεί αν είναι συμβατές με τους όρους της συμφωνίας και αμέσως μετά η
διαδικασία θα μπει στη δεύτερη φάση της, η οποία εκτιμάται ότι θα ολοκληρωθεί
έως το τέλος Μαρτίου και θα περιλαμβάνει εσωτερικό έλεγχο και κατάθεση
δεσμευτικών προσφορών. 
Οι πληροφορίες αναφέρουν ότι σε πρώτη φάση το ποσοστό των μετοχών που θα
περάσει στον ξένο εταίρο θα είναι 15%, ενώ θα υπάρχει option για την απόκτηση
και άλλου 14% στο μέλλον. Ας σημειωθεί ότι το ενημερωτικό έντυπο της Γενικής
Τράπεζες είχαν προμηθευτεί τελικώς επτά ευρωπαϊκές τράπεζες. 
Τέλος, χθες το βράδυ, μεταξύ των επικρατέστερων να έχουν υποβάλει μη
δεσμευτικές προσφορές φέρονταν η Societe Generale, η ΙΜΙ San Paolo και
ενδεχομένως το γαλλικό Ταχυδρομικό Ταμιευτήριο.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I06</CAT>
<ED>
Κωδικός άρθρου: A17269I063</ED>
<ID>
ID:306675

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I06&aa=3</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Νέοι μνηστήρες για τον εκσυγχρονισμό του Στόλου
</H2><H4>Τα Ναυπηγεία Σκαραμαγκά, οι Γερμανοί διεκδικητές τους, ο όμιλος Ταβουλάρη,
αλλά και το ναυπηγείο Ήφαιστος, του ομίλου Λάτση, διεκδικούν μερίδια από τις
κατασκευές και μετασκευές των νέων σκαφών
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Με φόντο τα προγράμματα εκσυγχρονισμού και ανανέωσης του στόλου τού Πολεμικού
Ναυτικού της χώρας, αλλά και ανάλογων προγραμμάτων του Λιμενικού και του
Πυροσβεστικού Σώματος, γίνεται η ανασύνταξη των δυνάμεων της ελληνικής
ναυπηγοεπισκευαστικής βιομηχανίας. 
Με βάση τα μέχρι στιγμής δεδομένα, τη μερίδα του λέοντος από την «πίτα» των
εξοπλιστικών προγραμμάτων φαίνεται να αποσπούν τα Ναυπηγεία Σκαραμαγκά και,
κατ' επέκτασιν, οι (εκτός απροόπτου) νέοι ιδιοκτήτες τους, η κοινοπραξία,
δηλαδή, των γερμανικών ναυπηγείων HDW και Ferrostal, ενώ σημαντικά μερίδια
διεκδικεί και ο επιχειρηματικός όμιλος που ελέγχει τα Ναυπηγεία Ελευσίνας και
Νεωρίου Σύρου. 
Ενδιαφέρον, όμως, να αποσπάσει μερίδια από τη συγκεκριμένη «πίτα», που
υπολογίζεται σε πάνω από ένα τρισ. δρχ., εκδηλώνεται και από την εταιρεία
Ήφαιστος, θυγατρική της Lamda Development. 
Η διοίκηση της τελευταίας έχει κάνει ήδη γνωστό το ενδιαφέρον της στις
αρμόδιες υπηρεσίες του υπουργείου Εθνικής Άμυνας, ενώ ήδη σε κοινοπρακτικό
σχήμα με τη Motomarine, του ομίλου Δάριγκ, πρόκειται να συμμετάσχει σε
διαγωνισμό του υπουργείου Δημόσιας Τάξης για την κατασκευή σειράς
πυροσβεστικών σκαφών. 
Βεβαίως, ο κύκλος των ενδιαφερομένων να συμμετάσχουν στα εξοπλιστικά
προγράμματα του Ελληνικού Δημοσίου δεν περιορίζεται στον χώρο της ναυπηγικής
βιομηχανίας, αλλά διευρύνεται και προς άλλους χώρους, όπως είναι αυτός της
μεταλλουργίας, των τηλεπικοινωνιών και φυσικά των οπλικών συστημάτων. 
Σε κάθε περίπτωση, πάντως, εκτιμάται ότι τα πολυδάπανα εξοπλιστικά προγράμματα
της χώρας θα ενεργοποιήσουν σχέδια για νέες στρατηγικές συνεργασίες ανάμεσα σε
ομίλους όλων των κλάδων που εμπλέκονται στην υλοποίησή τους. 
Τα Ναυπηγεία Σκαραμαγκά 
Κλειδί για τη διανομή των υπεργολαβιών που θα απαιτηθούν για την κατασκευή των
υποβρυχίων, σε πρώτη φάση, αλλά και των άλλων σκαφών του Πολεμικού Ναυτικού,
στη συνέχεια, θα αποτελέσουν οι αποφάσεις των νέων αφεντικών του Σκαραμαγκά. 
Αν και οι υπογραφές για την πώληση των μεγαλύτερων ναυπηγείων της χώρας δεν
έχουν «πέσει» ακόμη, η διοίκηση των γερμανικών ναυπηγείων θεωρεί ως δεδομένη
την απόκτησή τους. 
Σε πρόσφατο δημοσίευμα της γερμανικής εφημερίδας «Die Welt» αναφέρεται ότι o
επικεφαλής των γερμανικών ναυπηγείων του Κιέλου, κ. Klaus Lederer, θεωρεί ότι
το θέμα έχει λήξει, μετά τις τελευταίες επιτυχείς επαφές που είχε με στελέχη
της ελληνικής κυβέρνησης, της ΕΤΒΑ και του σωματείου των εργαζομένων στα
Ναυπηγεία. 
Σύμφωνα με την κοινοπραξία, στην οποία, εκτός από την HDW, συμμετέχει και η
Ferrostaal, του oμίλου ΜΑΝ, οι επενδύσεις που θα πραγματοποιηθούν στα επόμενα
πέντε χρόνια θα αναδείξουν τον Σκαραμαγκά σε ένα από τα τρία ναυπηγεία του
ομίλου της HDW, τα οποία θα επικεντρώσουν τις δραστηριότητές τους στην
κατασκευή υποβρυχίων. 
Επισημαίνεται ότι στα ναυπηγεία της HDW, στο Κίελο, κατασκευάστηκαν και έξι
πλοία (superfast) των Επιχειρήσεων Αττικής, η ναυπήγηση των οποίων είχε για
τους Γερμανούς ζημιές 200 εκατ. ευρώ. 
Γερμανικές πηγές εκτιμούν ότι η διοίκηση της HDW σχεδιάζει να περιορίσει τις
δραστηριότητές της στην κατασκευή εμπορικών πλοίων και να ενισχύσει αυτές που
αφορούν ναυπηγήσεις πολεμικών σκαφών. 
Επιφυλάξεις 
Και ενώ οι Γερμανοί θεωρούν δεδομένη την απόκτηση των Ναυπηγείων Σκαραμαγκά, ο
ελληνικών συμφερόντων όμιλος ο οποίος ελέγχει τα Ναυπηγεία Ελευσίνας και
Νεωρίου και συμμετείχε στον διαγωνισμό για την απόκτηση και των Ναυπηγείων
Σκαραμαγκά ετοιμάζεται να καταθέσει προσφυγή στα αρμόδια όργανα της Ευρωπαϊκής
Ένωσης, με στόχο να κηρυχθεί άκυρος ο διαγωνισμός. 
Ο συγκεκριμένος όμιλος, ο οποίος επανειλημμένως έχει μιλήσει για κρατική
εύνοια υπέρ των Ναυπηγείων Σκαραμαγκά, έχει πραγματοποιήσει, τα τελευταία
χρόνια, επενδύσεις άνω των 20 δισ. δραχμών και στα δύο ναυπηγεία, εκ των
οποίων η μεν Ελευσίνα δραστηριοποιείται και σε κατασκευές πλοίων του Πολεμικού
Ναυτικού, το δε Νεώριον κατασκευάζει την περίοδο αυτή δύο κρουαζιερόπλοια για
λογαριασμό τής κυπριακών συμφερόντων εταιρείας Livieras. 
Το 2001, ο ενοποιημένος κύκλος εργασιών του συγκεκριμένου ομίλου υπολογίζεται
σε 58 δισ. δρχ., ενώ τα προ φόρων κέρδη σε 8 δισ. δρχ. 
Και άλλοι ενδιαφερόμενοι 
Ενδιαφέρον για τα προγράμματα εκσυγχρονισμού του Πολεμικού Ναυτικού δηλώνει
και η ναυπηγοεπισκευαστική μονάδα Ήφαιστος, οι εγκαταστάσεις της οποίας
βρίσκονται ακριβώς απέναντι από τα Ναυπηγεία Ελευσίνας. Η συγκεκριμένη μονάδα,
εξειδικευμένη στις ναυπηγήσεις ταχύπλοων σκαφών, έχει καταστήσει σαφές το
ενδιαφέρον της να συμμετάσχει σε διαγωνισμούς κατασκευής ανάλογων σκαφών, είτε
του Πολεμικού Ναυτικού είτε του Λιμενικού Σώματος, αλλά και του Πυροσβεστικού. 
Η διοίκηση της συγκεκριμένης εταιρείας, της οποίας η εισηγμένη στο
Χρηματιστήριο Lamda Development κατέχει το 75% των μετοχών, δηλώνει ανοικτή σε
συνεργασίες με ελληνικές και ξένες επιχειρήσεις που έχουν ανάλογα
ενδιαφέροντα. 
Η Ήφαιστος φιλοδοξεί να αναδειχθεί, μέσα από νέες επενδύσεις, σε ένα από τα
μεγαλύτερα ναυπηγεία της ΝΑ Μεσογείου, με εξειδίκευση στα σκάφη αναψυχής, αλλά
και σε ταχύπλοα πολεμικής φύσεως. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17269I071</ED>
<ID>
ID:306588

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I07&aa=1</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Νέες αυξήσεις για τα ακίνητα
</H2>
Αυξήσεις που θα ξεπερνούν το 50% στις αντικειμενικές αξίες των αγροτεμαχίων
αναμένεται να ισχύσουν μέσα στο επόμενο τρίμηνο. Παράλληλα, στο διάστημα αυτό
αναμένεται να γίνουν και οι αναπροσαρμογές στις αντικειμενικές τιμές των
ακινήτων εντός σχεδίου πόλεως, δεκάδων περιοχών της χώρας, λόγω παρέλευσης
διετίας από την προηγούμενη αναπροσαρμογή. 
Πρόκειται για περιοχές της Κρήτης και των νομών Φθιώτιδας, Κορινθίας,
Μεσσηνίας, Κυκλάδων, Πέλλας, Πιερίας και Μαγνησίας. 
Στις περιοχές αυτές, που οι τιμές τους είχαν αναπροσαρμοστεί τον Ιανουάριο και
τον Ιούνιο του 2000, οι αυξήσεις θα κυμαίνονται κατά μέσο όρο στο 15% - 20%.
Πάντως, σε κάποιες από τις περιοχές αυτές, οι τιμές θα παραμείνουν οι ίδιες.
Οι οριστικές αποφάσεις για τις αναπροσαρμογές στις αντικειμενικές αξίες των
ακινήτων αναμένεται να ληφθούν σύντομα από την ηγεσία του υπουργείου
Οικονομικών. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17269I072</ED>
<ID>
ID:306643

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I07&aa=2</URL></REF>


Article

<CATEGORY>vin16</CATEGORY>

 <H5>επιχειρήσεις
</H5><H2>Μείωση της ανεργίας
</H2>
Στο 10,2%, έναντι 11,1%, μειώθηκε, κατά το δεύτερο τρίμηνο του 2001, το
ποσοστό της ανεργίας, σύμφωνα με τα στοιχεία που ανακοίνωσε χθες η ΕΣΥΕ
(Εθνική Στατιστική Υπηρεσία). Στο δεύτερο τρίμηνο του 2001 η ανεργία μειώθηκε
ταχύτερα για τις γυναίκες, κατά 1,3 ποσοστιαίες μονάδες, έναντι 0,6% για τους
άνδρες. Ο αριθμός των ανέργων εκτιμάται σε 444,7 χιλιάδες και παρουσιάζει
μείωση κατά 9,4% (46,4 χιλιάδες άτομα) σε σχέση με το αντίστοιχο τρίμηνο του
2000. 
Σύμφωνα με τα ίδια στοιχεία, κατά το δεύτερο τρίμηνο του 2001, εισήλθαν στην
αγορά εργασίας 49.592 άτομα, που κατά το προηγούμενο έτος είχαν δηλώσει
νοικοκυρές, εκ των οποιων 17.063 βρήκαν απασχόληση και 32.529 καταγράφηκαν ως
άνεργες. 
Επίσης, καταγράφεται αύξηση της μισθωτής απασχόλησης κατά 2,3%, ενώ η
Περιφέρεια της Δυτικής Μακεδονίας εξακολουθεί να κρατά τα σκήπτρα της
ανεργίας, με ποσοστό 15,8%.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I07</CAT>
<ED>
Κωδικός άρθρου: A17269I073</ED>
<ID>
ID:306676

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I07&aa=3</URL></REF>


Article

<CATEGORY>vin16</CATEGORY>

 <H5>Σοφοκλέους
</H5><H2>Εγκλώβισε «βρώμικο» χρήμα η πτώση των τιμών
</H2><H4>Ως... πλυντήριο έχουν χρησιμοποιήσει διάφοροι επιτήδειοι τη Σοφοκλέους. Αν και
τα ποσά που έχουν εντοπίσει οι αρμόδιες αρχές είναι περιορισμένα, το γεγονός
ότι χρόνο με τον χρόνο αυξάνονται, προκαλεί ανησυχία. Στην αύξηση των
τελευταίων χρόνων συνέβαλε η πτώση των τιμών των μετοχών, που εγκλώβισε
«βρώμικο» χρήμα
</H4>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Πολλές φορές, η εικόνα του Χρηματιστηρίου έχει ταυτιστεί με ένα τέλειο...
πλυντήριο, που ξεπλένει «βρώμικο» χρήμα, δηλαδή που νομιμοποιεί παράνομα
έσοδα. Κι αυτό, διότι χρήματα που προέρχονται από παράνομες δραστηριότητες
(εκβιασμοί, υπεξαιρέσεις κ.ά.) μπορεί να τοποθετηθούν σε μετοχές και, στη
συνέχεια, η υπεραξία που θα αποκτηθεί, να δικαιολογήσει αγορές ακινήτων κ.λπ.
Δηλαδή, να δικαιολογήσει πόθεν έσχες. 
Όμως, η διαπίστωση αυτή αποτελεί τη μισή αλήθεια, καθώς μόνον το 5,4% των
συνολικών αναφορών που φτάνουν στην Ειδική Επιτροπή για το ξέπλυμα χρήματος
προέρχονται από την Επιτροπή Κεφαλαιαγοράς και τις χρηματιστηριακές εταιρείες.
Σύμφωνα με στοιχεία της Επιτροπής για το ξέπλυμα χρήματος, το 2001 έλαβε 850
αναφορές, από τις οποίες εντοπίστηκαν ύποπτες συναλλαγές, και υπήρξε δέσμευση
χρημάτων ύψους 7,1 δισ. δραχμών. 
Το 2000, η Επιτροπή για το ξέπλυμα χρήματος είχε λάβει 706 αναφορές, εκ των
οποίων έξι προήλθαν από την Επιτροπή Κεφαλαιαγοράς και 32 από χρηματιστηριακές
εταιρείες. Από αυτές, σε 27 περιπτώσεις εντοπίστηκε ξέπλυμα (πόρισμα προς
εισαγγελέα) και δεσμεύτηκε το ποσό των 4,3 δισ. δραχμών. Το αντίστοιχο ποσό
για το 1999 ήταν 2,4 δισ. δραχμές. 
Από εκβιασμούς 
Σύμφωνα με πληροφορίες, μεγάλο μέρος των ποσών αυτών προήλθε από ξέπλυμα
βρώμικου χρήματος στη Σοφοκλέους ­ κυρίως από εκβίαση. 
Σε ό,τι αφορά την αύξηση του ποσού του «βρώμικου» χρήματος που εντοπίζεται στη
Σοφοκλέους, οφείλεται στην πτώση των τιμών των μετοχών. Όπως εξηγούν αρμόδιοι
υπάλληλοι, το 1999, όταν οι τιμές των μετοχών αυξάνονταν με ταχύτατους
ρυθμούς, το βρώμικο χρήμα μπορούσε να μπαίνει στο Χρηματιστήριο, να αποκτά τις
υπεραξίες που επιθυμεί γρήγορα και να φεύγει αμέσως. 
Η πτώση των τιμών, το 2000 και το 2001, εγκλώβισε βρώμικο χρήμα στη
Σοφοκλέους, γιατί καθυστέρησε τους κατόχους τους να το αποσύρουν από το
Χρηματιστήριο και έδωσε τον χρόνο στις αρμόδιες αρχές να το εντοπίσουν. 
Πάντως, σύμφωνα με πληροφορίες, αρκετές από τις περιπτώσεις μαύρου χρήματος
που εντοπίστηκαν στο Χρηματιστήριο δεν αναφέρθηκαν πρώτα από τις
χρηματιστηριακές εταιρείες. 
Σε πολλές περιπτώσεις, οι έρευνες ξεκίνησαν από αλλού (π.χ. από τράπεζες) και
στη συνέχεια ­ ξετυλίγοντας το νήμα ­ υπήρξαν ενδείξεις για σχέση με
χρηματιστηριακές εταιρείες και, συνεπώς, με τη Σοφοκλέους. 
Τότε δόθηκε εντολή στις χρηματιστηριακές εταιρείες, οι οποίες ύστερα από
σχετική έρευνα έστειλαν τις αναφορές τους στην Επιτροπή. Πάντως, οι
περισσότερες περιπτώσεις ξεπλύματος βρώμικου χρήματος αναφέρονται από τράπεζες
και ανταλλακτήρια συναλλάγματος. 
Δύσκολο το ξέπλυμα 
Όπως εξηγούν αρμόδιες πηγές, η δυσκολία στο ξέπλυμα χρήματος μέσω
χρηματιστηρίου συνίσταται κυρίως στα εξής: 
* Πρώτον, υπάρχει ρίσκο. Το ρίσκο συνδέεται με την πορεία των τιμών των
μετοχών. Αυτό σημαίνει ότι, για να πετύχει το ξέπλυμα, θα πρέπει η αγορά να
είναι ανοδική και μάλιστα αρκετά. 
* Δεύτερον, υπάρχει αυστηρό θεσμικό πλαίσιο και πολλές ασφαλιστικές δικλίδες.
Βασικά το βρώμικο χρήμα «φιλτράρεται», κυρίως από τις τράπεζες, μέχρι να
φτάσει στις χρηματιστηριακές εταιρείες. 
* Τρίτον, στην ελληνική κεφαλαιαγορά ισχύει η εκκαθάριση συναλλαγών σε επίπεδο
τελικού επενδυτή. 
Οι ύποπτες χώρες 
Η Ολομέλεια του Financial Action Task Force για τις μη συνεργάσιμες χώρες για
το ξέπλυμα βρώμικου χρήματος έχει προσδιορίσει τις εξής ύποπτες χώρες:
Αίγυπτος, Γουατεμάλα, Ινδονησία, Ισραήλ, Λίβανος, Μιανμάρ, Νησιά Κουκ, Νησιά
Μάρσαλ, Νιγηρία, Ουγγαρία, Ρωσία, Φιλιππίνες, Ντομίνικα, Ναούρου, Νιούε, Αγ.
Κιτς και Νέβις, Αγ. Βικέντιος & Γρεναδίνες, Γρενάδα και Ουκρανία. 
Ποιο είναι το «βρώμικο» χρήμα 
Σύμφωνα με τον νόμο, το ξέπλυμα σχετίζεται με τη νομιμοποίηση παράνομων
εσόδων, τα οποία δεν έχουν σχέση με τη φοροδιαφυγή. Η φοροδιαφυγή είναι
αδίκημα, το οποίο, όμως, δεν περιλαμβάνεται στον κατάλογο με τις περιπτώσεις
του «βρώμικου» χρήματος, όπως προβλέπει ο νόμος. «Βρώμικο» χρήμα ή παράνομο
έσοδο είναι αυτό που προέρχεται από εγκληματική δραστηριότητα ­ ναρκωτικά,
ληστεία, εκβίαση, αρπαγή, κλοπή, υπεξαίρεση, απάτη, παράνομη εμπορία
αρχαιοτήτων, κλοπή φορτίου πλοίου, αφαιρέσεις και μεταμοσχεύσεις ανθρωπίνων
ιστών και οργάνων, κατάχρηση Δημοσίου, λαθρεμπορία, τυχερά και μη παίγνια
(τζόγος), τοκογλυφία, λαθρομετανάστευση, λαθρεμπορία πυρηνικών υλικών,
ραδιενεργών ουσιών κ.λπ. 
Οι ασφαλιστικές δικλίδες 
Πέρα από τους σχετικούς νόμους, διατάξεις, εγκυκλίους κ.λπ., έχει συσταθεί από
το 1996 μία Επιτροπή, η οποία συγκεντρώνει, αξιολογεί και διερευνά πληροφορίες
σχετικά με ύποπτες συναλλαγές για ξέπλυμα «βρώμικου» χρήματος. Η Επιτροπή
αυτή, όταν διαπιστώσει ότι μία συναλλαγή είναι ύποπτη, συντάσσει αιτιολογημένο
πόρισμα και το αποστέλλει μαζί με τον φάκελο της υπόθεσης στον αρμόδιο
εισαγγελέα. Η Επιτροπή οφείλει να ολοκληρώσει την έρευνα μέσα σε 15, το πολύ,
ημέρες από τότε που θα περιέλθει σε αυτή η σχετική πληροφορία. 
Η πληροφορία ή καταγγελία μπορεί να προέλθει από όποιον εντοπίσει μία ύποπτη
συναλλαγή. Κατά κύριο, όμως, λόγο, οι καταγγελίες γίνονται από τους φορείς και
τους οργανισμούς (π.χ. τράπεζες, ανταλλακτήρια, χρηματιστηριακές κλπ), που
έρχονται σε επαφή με υπόπτους, αλλά και από τους φορείς που συμμετέχουν στην
Επιτροπή: υπουργείο Εσωτερικών, υπουργείο Δημόσιας Διοίκησης και Αποκέντρωσης,
υπουργείο Οικονομίας και Οικονομικών, υπουργείο Ανάπτυξης, υπουργείο Δημόσιας
Τάξης, Τράπεζα της Ελλάδος, Επιτροπή Κεφαλαιαγοράς, Χρηματιστήριο Αξιών Αθηνών
και Ένωση Ελληνικών Τραπεζών. 
<H3>Οι κινήσεις που προκαλούν τις υποψίες
</H3>
Η Επιτροπή Κεφαλαιαγοράς με αποφάσεις και εγκυκλίους της έχει προσδιορίσει τις
υποχρεώσεις και τις διαδικασίες για την πρόληψη και τον εντοπισμό περιπτώσεων
ξεπλύματος χρήματος. Οι υποχρεώσεις και οι διαδικασίες αυτές ξεκινούν από την
επιλογή κατάλληλου προσωπικού στις χρηματιστηριακές εταιρείες και φτάνουν
μέχρι την περιγραφή καταστάσεων που μπορεί να κρύβουν ξέπλυμα χρήματος. 
Σύμφωνα με τις «οδηγίες» της Επιτροπής Κεφαλαιαγοράς προς τις χρηματιστηριακές
εταιρείες (ΕΠΕΥ, ΑΕΔΑΚ κ.λπ.), οι κινήσεις που μπορεί να «καρφώσουν» έναν
επιτήδειο και να κινήσουν την περιέργεια του αρμοδίου, είναι οι εξής: 
* Ασυνήθης νευρικότητα στη συμπεριφορά προσώπων κατά τη διεξαγωγή κάποιας
συναλλαγής. 
* Μη επίδειξη ευλόγου ενδιαφέροντος από τον πελάτη για τους οικονομικούς όρους
της συναλλαγής. 
* Αίτημα του πελάτη για μεταφορά χρηματικών ποσών σε λογαριασμούς άλλων
πελατών με τους οποίους δεν συνδέεται με επαγγελματικούς ή συγγενικούς
δεσμούς. 
* Συναλλαγές με πρόσωπα (φυσικά ή νομικά) από «ύποπτες» χώρες, που υπερβαίνουν
το ποσό των 10 εκατ. δραχμών. 
* Κίνηση λογαριασμών με μεγάλα ποσά που τηρούνται στο όνομα offshore
εταιρειών. 
* Αδικαιολόγητη καθυστέρηση του πελάτη να προσκομίσει τα απαραίτητα έγγραφα
και δικαιολογητικά για το άνοιγμα χρηματιστηριακού λογαριασμού. 
* Απροθυμία του πελάτη να δώσει πληροφορίες για τις επιχειρηματικές του
δραστηριότητες. 
* Ενεργοποίηση αδρανών λογαριασμών. 
* Φήμες και ειδήσεις που αφορούν στον πελάτη ή σε συνδεδεμένα με αυτόν πρόσωπα
και τον συνδέουν με εγκληματικές και ποινικά κολάσιμες δραστηριότητες.
Υποχρέωση άμεσης καταγγελίας έχουν οι εταιρείες όταν υπάρξουν δημοσιεύματα
στον Τύπο σχετικά με παράνομες δραστηριότητες του πελάτη τους. 
* Άνοιγμα λογαριασμού για διενέργεια χρηματιστηριακών συναλλαγών στο όνομα
πελάτη (φυσικό ή νομικό πρόσωπο), του οποίου η κατοικία, ο τόπος εργασίας ή η
έδρα δεν είναι στην περιοχή που εξυπηρετείται από το συγκεκριμένο
υποκατάστημα. 
* Σημαντική και αιφνίδια αύξηση συναλλαγών, σε σχέση με το επενδυτικό προφίλ
του πελάτη. 
* Πληρωμή μεγάλων ποσών με μετρητά ή επιταγές. 
* Επαναλαμβανόμενες όμοιες συναλλαγές για ποσά λίγο κάτω από το ελάχιστο όριο,
για το οποίο απαιτείται αναγνώριση ταυτότητας (από πού προήλθε το χρήμα). <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I08</CAT>
<ED>
Κωδικός άρθρου: A17269I081</ED>
<ID>
ID:306589

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I08&aa=1</URL></REF>


Article

<CATEGORY>vin16</CATEGORY>

 <H2>Απραξία στη Σοφοκλέους
</H2>
Με τη μέση ημερήσια αξία συναλλαγών, στη διάρκεια της εβδομάδας, να
διαμορφώνεται κάτω από τα 100 εκατ. ευρώ, η Σοφοκλέους συνεχίζει να
διολισθαίνει σε χαμηλότερα επίπεδα. Την Παρασκευή 15 Φεβρουαρίου, ο Γενικός
Δείκτης Τιμών έκλεισε στις 2.488,78 μονάδες, σημειώνοντας υποχώρηση της τάξεως
του 1,53% σε σχέση με την προηγούμενη Παρασκευή. Στη συνεδρίαση της Δευτέρας
κατέγραψε την υψηλότερη ενδοσυνεδριακή τιμή του, των 2.552,97 μονάδων, ενώ
αντίθετα, στη συνεδρίαση της Τετάρτης σημείωσε τη χαμηλότερη, των 2.484,35
μονάδων. Να σημειωθεί πως από την αρχή του έτους ο Γενικός Δείκτης Τιμών έχει
υποστεί απώλειες της τάξεως του 5,27%. Πτωτικά κινήθηκαν και οι δείκτες
FTSE/ASE-20 και FTSE/MID-40, οι οποίοι κλείνοντας στις 1.353,15 και 276,43
μονάδες, υποχώρησαν κατά 1,41% και 0,49%, αντίστοιχα, στη διάρκεια της
εβδομάδας. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I11</CAT>
<ED>
Κωδικός άρθρου: A17269I111</ED>
<ID>
ID:306576

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I11&aa=1</URL></REF>


Article

<CATEGORY>vin16</CATEGORY>

 <H2>Με κέρδη τα διεθνή χρηματιστήρια </H2>
Σημαντική ήταν η ανάκαμψη του δείκτη Dow Jones, στη Νέα Υόρκη, ο οποίος μέσα
σε τρεις συνεδριάσεις κατάφερε να κερδίσει 500 περίπου μονάδες, κλείνοντας την
Πέμπτη 14 Φεβρουαρίου οριακά πάνω από το ψυχολογικό επίπεδο των 10.000
μονάδων, στις 10.001,99 μονάδες, παρά τις αρνητικές επιπτώσεις που ενδεχομένως
να έχει το σκάνδαλο της εταιρείας Enron. Παρόμοιο κλίμα επικράτησε και στις
ευρωπαϊκές χρηματιστηριακές αγορές, με τον δείκτη DAX, στη Φρανκφούρτη να
κλείνει πολύ κοντά στις 5.000 μονάδες και τους δείκτες CAC και FTSE-100, σε
Παρίσι και Λονδίνο, αντίστοιχα, να σημειώνουν αξιόλογα κέρδη. Εντυπωσιακά
κινήθηκε και ο δείκτης Nikkei, στο Τόκιο, ο οποίος αφού υποχώρησε στα
χαμηλότερα επίπεδα από το 1984, κατάφερε και πάλι να ξεπεράσει τις 10.000 μονάδες.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I14</CAT>
<ED>
Κωδικός άρθρου: A17269I141</ED>
<ID>
ID:306577

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I14&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Υποτιμητική ψυχολογία
</H2><H4>Η βελτίωση των διεθνών αγορών δεν βοήθησε τη Σοφοκλέους </H4>
Παρά τη βελτίωση του κλίματος στις διεθνείς κεφαλαιαγορές, ο Γ.Δ. του ΧΑΑ
συνέχισε την πτωτική του πορεία και κατά την περίοδο 8.2.2002 -
14.2.2002, στη διάρκεια της οποίας κατέγραψε απώλειες 2% περίπου. 
Σε ημερήσια βάση, οι εξελίξεις στο ΧΑΑ είχαν αναλυτικότερα ως εξής: 
Την Παρασκευή 8.2.2002 ο Γ.Δ. παρουσίασε πτώση κατά 0,77%, κλείνοντας
στις 2.527,34 μονάδες. 
Τη Δευτέρα 11.2.2002 ο Γ.Δ. σημείωσε πτώση κατά 0,64%, κλείνοντας
τελικά στις 2.511,18 μονάδες. 
Την Τρίτη 12.2.2002 ο Γ.Δ. σημείωσε νέα πτώση κατά 0,35%, κλείνοντας
τελικά στις 2.502,40 μονάδες. 
Την Τετάρτη 13.2.2002 ο Γ.Δ. υποχώρησε για ένατη συνεχή συνεδρίαση κατά
0,31%, κλείνοντας τελικά στις 2.494,71 μονάδες. 
Την Πέμπτη 14.2.2002 ο Γ.Δ. έκλεισε στις 2.494,91 μονάδες, αυξημένος
οριακά κατά 0,01%, έπειτα από εννιά συνεχείς συνεδριάσεις. 
Έτσι, κατά την περίοδο 8.2.2002 - 14.2.2002 ο Γ.Δ. παρουσίασε πτώση
κατά 2,04% (από τις 2.546,93 μονάδες στις 2.494,91 μονάδες). Ο μέσος ημερήσιος
όγκος των συναλλαγών διαμορφώθηκε στα 92 εκατ. ευρώ. 
Κατά το ίδιο διάστημα, η συνολική κεφαλαιοποίηση της αγοράς μειώθηκε κατά
1,46%, από 96,40 δισ. ευρώ στα 94,99 δισ. ευρώ. 
Ο μεγαλύτερος όγκος συναλλαγών παρατηρήθηκε στις μετοχές των εταιρειών ΟΤΕ,
Πάναφον, Εθνική Τράπεζα, Εμπορική Τράπεζα, Alpha Bank και Ιντρακόμ. 
Από τεχνικής πλευράς, ο Γ.Δ. μετά 9 συνεχείς πτωτικές συνεδριάσεις έκλεισε την
Πέμπτη 14.2.2002 οριακά θετικά, χωρίς τελικά να καταφέρει να καλύψει το gap
των 2.470 μονάδων. 
Οι ταλαντωτές (RSI, Stochastic, Bollinger) βρίσκονται στην υπερπωλημένη ζώνη,
με τον stochastic fast να δίνει σήμα αγοράς. 
Οι δείκτες τάσης ADX, OBV και DMI εξακολουθούν να ενισχύονται, επιβεβαιώνοντας
την επίμονη πτωτική πορεία της αγοράς. 
<H3>Στα 21 δολάρια το πετρέλαιο
</H3>
Στα 21 δολάρια ανά βαρέλι σκαρφάλωσε η τιμή του αργού πετρελαίου στις διεθνείς
αγορές, καθώς η επιθετική ρητορική της αμερικανικής κυβέρνησης εναντίον του
Ιράκ δημιούργησε ανησυχίες για αμερικανική στρατιωτική επέμβαση στη χώρα του
Περσικού Κόλπου. Την Τετάρτη, ο Τζορτζ Μπους, πρόεδρος των Ηνωμένων Πολιτειών,
δήλωσε ότι η εξουσία του Σαντάμ Χουσεΐν στο Ιράκ πρέπει να τερματιστεί, στο
πλαίσιο του πολέμου εναντίον της τρομοκρατίας. 
Χθες το απόγευμα, στην αγορά του Λονδίνου, η τιμή του αργού πετρελαίου Βόρειας
Θάλασσας σημείωνε αύξηση 18 σεντς και διαμορφωνόταν στα 21 δολάρια ανά βαρέλι.
Στην αγορά ενέργειας της Νέας Υόρκης, η τιμή του ελαφρού αργού διαμορφωνόταν
στα 21,39 δολάρια ανά βαρέλι, σημειώνοντας αύξηση 16 σεντς. 
Σημειώνεται ότι ο Οργανισμός Πετρελαιοεξαγωγών Χωρών μείωσε, από τις αρχές του
χρόνου, την ημερήσια παραγωγή του κατά 1,5 εκατομμύριο βαρέλια, στο πλαίσιο
της προσπάθειάς του να στηρίξει τις τιμές του μαύρου χρυσού, καθώς η
επιβράδυνση των ρυθμών ανάπτυξης της παγκόσμιας οικονομίας έχει ψαλιδίσει την
παγκόσμια ζήτηση για πετρέλαιο.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I16</CAT>
<ED>
Κωδικός άρθρου: A17269I161</ED>
<ID>
ID:306578

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I16&aa=1</URL></REF>


Article

<CATEGORY>vin16</CATEGORY>

 <H5>ΓΝΩΜΗ
</H5><H2>Χαμηλή πτήση για τιμές και συναλλαγές
</H2>
Σε χαμηλότερα επίπεδα κινήθηκε το ελληνικό Χρηματιστήριο την εβδομάδα που
πέρασε, με τον όγκο συναλλαγών να διατηρείται στα στενά και χαμηλά όρια της
προηγούμενης εβδομάδας. Οι πιέσεις συνεχίστηκαν στον τραπεζικό κλάδο, κυρίως
λόγω της προεξόφλησης των οικονομικών αποτελεσμάτων, τα οποία αναμένεται να
αρχίσουν να ανακοινώνονται την ερχόμενη εβδομάδα. Οι κινήσεις Ελλήνων και
ξένων θεσμικών επενδυτών ήταν περιορισμένες, καθώς η αγορά εξακολουθεί να
προσπαθεί να βρει κατεύθυνση. 
Σε μακροοικονομικό επίπεδο, τα νέα που μας απασχόλησαν ήταν, κυρίως, η
δημοσιοποίηση του σχεδίου επιχειρηματικότητας για τα κίνητρα προς τις
επιχειρήσεις. Τα σημαντικότερα θέματα, τα οποία περιλαμβάνονται στο σχέδιο,
είναι η ενσωμάτωση των Διεθνών Λογιστικών Προτύπων, η διαγραφή των ζημιών των
χαρτοφυλακίων από ειδικό λογαριασμό των αποθεματικών και η δυνατότητα των
Ασφαλιστικών Ταμείων να συνάπτουν συνεργασίες με Αμοιβαία Κεφάλαια για την
αποτελεσματικότερη διαχείριση των αποθεμάτων τους. Στα φορολογικά κίνητρα για
τις εταιρείες που συγχωνεύονται, θετική εξέλιξη αποτέλεσε και η φορολογική
απαλλαγή που προσφέρεται για συγχωνεύσεις με συγγενείς εταιρείες, με τον όρο
ότι συνδέονται πριν από το 1996. Θα πρέπει να σημειωθεί ότι η μείωση αφορά το
10% του εταιρικού φόρου τον πρώτο χρόνο και το 5% τον δεύτερο. 
Σημαντική ήταν και η πρόβλεψη του υπουργείου Οικονομικών για πληθωρισμό
Ιανουαρίου πάνω από 4%, με προοπτική για μείωση τους επόμενους μήνες και στόχο
μέσου ετήσιου πληθωρισμού, για το 2002, στο 2,5%. 
Σε εταιρικό επίπεδο, κατατέθηκε την Παρασκευή στη Διοίκηση της Γενικής
Τράπεζας, από τη Rothschild, έκθεση που αναφερόταν στο ενδιαφέρον από ξένα
χρηματοπιστωτικά ιδρύματα για την απόκτηση του 25% - 30% μεριδίου στο μετοχικό
της κεφάλαιο. Εκτός από τη Societe Generale και τη San Paolo ΙΜΙ, που
εκδήλωσαν το ενδιαφέρον τους στο παρελθόν, η Caisse Des Depots, η Unicredito
και η Banca Intesa BCI φαίνονται ως οι υπόλοιποι ενδιαφερόμενοι αγοραστές. 
Ενδιαφέρον προκάλεσε και η συνέντευξη του διευθύνοντος συμβούλου της ΔΕΗ που,
μεταξύ άλλων, είπε πως η βελτιστοποίηση της λειτουργίας των σταθμών παραγωγής
το 2001 είχε ως αποτέλεσμα εξοικονόμηση της τάξεως των 100 εκατ. ευρώ, ενώ η
παραγωγή στα ορυχεία λιγνίτη αυξήθηκε κατά 7%, σε ετήσια βάση. Επιπλέον, η
αλλαγή του τρόπου πληρωμής των προμηθευτών είχε ως αποτέλεσμα την αύξηση των
ταμειακών ροών, ενώ η μείωση των λειτουργικών δαπανών στις βασικές
επιχειρησιακές μονάδες θα προσεγγίσει το 10% έως το 2003. 
Εκτιμούμε ότι η πορεία της ελληνικής κεφαλαιαγοράς, το επόμενο διάστημα, θα
εξαρτηθεί από την κατεύθυνση που θα δώσουν Έλληνες και ξένοι θεσμικοί
επενδυτές, καθώς και από το κλίμα στις διεθνείς αγορές. Σε μεσοπρόθεσμο
ορίζοντα, αναμένουμε ότι οι επικείμενες ανακοινώσεις για την πορεία των μακρο
και μικροοικονομικών μεγεθών θα καθορίσουν σε μεγάλο βαθμό τη γενικότερη
εικόνα της αγοράς. 
ΕΘΝΙΚΗ ΧΡΗΜΑΤΙΣΤΗΡΙΑΚΗ
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I16</CAT>
<ED>
Κωδικός άρθρου: A17269I162</ED>
<ID>
ID:306637

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I16&aa=2</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Στασιμότητα στα ομόλογα </H2><H4>Οριακές μεταβολές καταγράφηκαν στην αγορά </H4>
Οριακές μεταβολές παρουσίασαν οι τιμές των ευρωπαϊκών ομολόγων την εβδομάδα
που πέρασε. Στις αρχές της εβδομάδας η ανακοίνωση στοιχείων στις ΗΠΑ, που
υποδηλώνουν σταθεροποίηση της οικονομικής δραστηριότητας, απομάκρυνε τους
επενδυτές από αξίες σταθερού εισοδήματος εις όφελος των χρηματιστηρίων.
Ωστόσο, τα αποθαρρυντικά στοιχεία για την οικονομία της Γερμανίας επανέφεραν
το αγοραστικό ενδιαφέρον στα ομόλογα. 
Τη Δευτέρα οι τιμές των ευρωπαϊκών ομολόγων σημείωσαν πτώση, καθώς η άνοδος
των χρηματιστηρίων έστρεψε τους επενδυτές σε μετοχικές αξίες. Την Τρίτη
συνεχίστηκε η πτωτική πορεία των ομολόγων λόγω ανησυχιών για πληθωριστικές
πιέσεις στην ευρωζώνη μετά την ανακοίνωση της Τράπεζας της Αγγλίας για άνοδο
του πληθωρισμού στο 2,6% έναντι του αναμενόμενου 2,2%. Την Τετάρτη σημειώθηκε
νέα πτώση στις τιμές των ομολόγων, καθώς η ανακοίνωση της αύξησης των λιανικών
πωλήσεων στην Αμερική ξεπέρασε κατά πολύ και τις πιο αισιόδοξες προβλέψεις των
αναλυτών. Συγκεκριμένα ο δείκτης λιανικών πωλήσεων του Ιανουαρίου (μη
συμπεριλαμβανομένου των αυτοκινήτων) σημείωσε αύξηση της τάξεως του 1,2%
έναντι του αναμενόμενου 0,4%. Την Πέμπτη ανακοινώθηκε απρόσμενη πτώση του
δείκτη λιανικών πωλήσεων κατά 4,1% για τη Γερμανία, γεγονός που δημιούργησε
ανησυχία για αντιστροφή του οικονομικού κλίματος στην ευρωζώνη. Ως αποτέλεσμα
οι τιμές των ομολόγων ανέκτησαν μέρος των απωλειών τους μετά τις συνεχείς
ρευστοποιήσεις των τελευταίων ημερών. 
Στην εγχώρια αγορά τη Δευτέρα οι τιμές των ομολόγων παρουσίασαν μεικτές
τάσεις, ενώ τελικά σταθεροποιήθηκαν με οριακές απώλειες σε σχέση με τις τιμές
κλεισίματος της Παρασκευής 8/2. Την Τρίτη οι τιμές σημείωσαν πτώση,
ακολουθώντας την τάση των γερμανικών ομολόγων κυρίως λόγω των ανησυχιών για
πληθωριστικές πιέσεις. Την Τετάρτη η εγχώρια αγορά κινήθηκε καθοδικά
εναρμονισμένη με τη μείωση τιμών των ευρωπαϊκών ομολόγων. Την Πέμπτη οι τιμές
ενισχύθηκαν με τις περισσότερες πράξεις να αφορούν εντολές αγορών. 
Η τιμή της 15ετίας λήξεως 2014 διαπραγματεύτηκε τη Δευτέρα στα επίπεδα του
108,99 - 109,45 (5,451% - 5,401%) και της δεκαετίας λήξεως 2012 στα 99,18 -
99,59 (5,353% - 5,300%). Η τιμή της εικοσαετίας διαμορφώθηκε στα επίπεδα του
109,49 - 110,03 με απόδοση 5,635% - 5,589%, αντίστοιχα. Την Πέμπτη η 15ετία
διαπραγματευόταν στα επίπεδα του 108,97 - 109,25 με απόδοση 5,453% - 5,423%
και η δεκαετία στο 99,10 - 99,35 με αντίστοιχη απόδοση 5,363% - 5,331%. Η τιμή
της εικοσαετίας έφθασε στα επίπεδα του 109,43 - 109,80 με απόδοση 5,640% -
5,608%. 
Η αξία των συναλλαγών στην ΗΔΑΤ κυμάνθηκε γύρω στα 2,001 δισεκατομμύρια ευρώ
κατά μέσο όρο την εβδομάδα που πέρασε, ενώ η διαφορά των αποδόσεων των
ελληνικών δεκαετών ομολόγων λήξεως 2012 από τα αντίστοιχα γερμανικά κινήθηκε
ανάμεσα στις 34,5 και τις 37 μ.β. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17269I171</ED>
<ID>
ID:306579

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I17&aa=1</URL></REF>


Article

<CATEGORY>vin16</CATEGORY>

 <H5>Χρηματιστήριο - ομόλογα - χρηματαγορές
</H5><H2>Άνοδος στις ευρωπαϊκές αγορές </H2>
Σημαντική άνοδο σημείωσαν οι δείκτες των κυριότερων ευρωπαϊκών αγορών κατά την
εβδομάδα που πέρασε. Ο πανευρωπαϊκός δείκτης FTSE Eurotop 300 έκλεισε στις
1.234,22 μονάδες, σημειώνοντας άνοδο κατά 2,56%, ο δείκτης FTSE 100 Λονδίνου
έκλεισε στις 5.208,70 μονάδες, με άνοδο κατά 1,59%, ο δείκτης SSMI Ζυρίχης
στις 6.421,60 μονάδες, με άνοδο κατά 3,12%, ο δείκτης GDAX Φρανκφούρτης στις
4.973,77 μονάδες, με άνοδο κατά 2,29%, ο δείκτης CAC-40 Παρισιού στις 4.429,31
μονάδες, σημειώνοντας άνοδο κατά 3,11%, ο δείκτης MIBTEL Μιλάνου έκλεισε στις
31.121,00 μονάδες ενισχυμένος κατά 1,81% και, τέλος, ο δείκτης ΑΤΧ του
Χρηματιστηρίου της Βιέννης έκλεισε στις 1.228,50 μονάδες, με κέρδη 2,00%. 
Ο δείκτης DJ Industrial Average Νέας Υόρκης έκλεισε στις 10.001,99 μονάδες, με
κέρδη 3,91%, ο δείκτης NASDAQ έκλεισε στις 1.843,37 μονάδες, με κέρδη 3,44%,
ενώ ο SP-500 έκλεισε στις 1.116,48 μονάδες, σημειώνοντας κέρδη κατά 3,36%. 
Ο δείκτης ΝΙΚΚΕΙ 225 του Τόκιο σημείωσε μεγάλη άνοδο κατά 3,74%, κλείνοντας
στις 10.048,10 μονάδες, κλείνοντας πάνω από το ψυχολογικό όριο των 10.000
μονάδων. Ακολουθώντας την άνοδο των άλλων κύριων διεθνών αγορών, ο δείκτης
Hang Seng του Χονγκ Κονγκ έκλεισε στις 10.954,64 μονάδες, με κέρδη 4,27%. 
Στην αγορά συναλλάγματος δεν σημειώθηκαν μεγάλες αλλαγές, ενώ σχετικά μικρές
ήταν και οι διακυμάνσεις, καθώς το ευρωπαϊκό νόμισμα υποχώρησε κατά 0,03%
έναντι του αμερικανικού δολαρίου σε εβδομαδιαία βάση, φθάνοντας το 0,8714
δολάριο/ευρώ. Ακολουθώντας την πορεία του ευρώ, το ελβετικό φράγκο υποχώρησε
κατά 0,69% έναντι του δολαρίου, φθάνοντας το 1,7004 φράγκο/δολάριο. Το
ιαπωνικό γεν ενισχύθηκε κατά 0,63% έναντι του δολαρίου, φθάνοντας τα 132,70
γιεν/δολάριο, ενώ η στερλίνα έκλεισε στο 1,4284 δολάριο/στερλίνα σημειώνοντας
κέρδη κατά 1,02%.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17269I172</ED>
<ID>
ID:306638

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I17&aa=2</URL></REF>


Article

<CATEGORY>vin16</CATEGORY>

 <H2>ΤΟ ΣΥΝΑΛΛΑΓΜΑ ΣΗΜΕΡΑ
</H2>
<REF><SOURCE>ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I17</CAT>
<ED>
Κωδικός άρθρου: A17269I173</ED>
<ID>
ID:306673

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I17&aa=3</URL></REF>


Article

<CATEGORY>vin16</CATEGORY>

 <H2>Εταιρικά
</H2>
SPACE HELLAS 
Την πρόθεσή της να συμμετάσχει στις διαδικασίες ανάληψης έργων ή προμηθειών
του Δημοσίου ή των νομικών προσώπων του ευρύτερου δημοσίου τομέα εξεδήλωσε η
διοίκηση της Space Hellas. Στα πλαίσια αυτά, η εταιρεία προτίθεται να
συμμετάσχει και στον ανοικτό διαγωνισμό για το έργο «Προμήθεια Υλικού &
Λογισμικού Συστημάτων», που διενεργεί το υπουργείο Ανάπτυξης για λογαριασμό
του Γενικού Επιτελείου Αεροπορίας, με προϋπολογισμό 3.815.113,72 ευρώ. 
Όπως ανακοινώθηκε από τη διοίκηση της Space για τους μετόχους που είναι
ανώνυμες εταιρείες και δεν έχουν προβεί στη μέχρι φυσικού προσώπου
ονομαστικοποίηση των μετοχών τους, οι προβλεπόμενες κυρώσεις συνίστανται στη
στέρηση των δικαιωμάτων παραστάσεως και ψήφου στη γενική συνέλευση της
εταιρείας, καθώς και των κάθε είδους περιουσιακών δικαιωμάτων που απορρέουν
από τη μετοχική τους ιδιότητα. 
RAINBOW COMPUTER 
Καθαρό μέρισμα για την χρήση που έληξε στις 30/06/2001, το οποίο θα ανέρχεται
σε 30 δραχμές (0,088 ευρώ) ανά μετοχή ανακοίνωσε ότι θα καταβάλει η Rainbow
Computer Α.Ε. Δικαιούχοι είσπραξης του μερίσματος είναι οι κάτοχοι μετοχών της
εταιρείας κατά τη λήξη της συνεδρίασης του ΧΑΑ στις 27/12/2001. Από τις
28/12/2001 οι μετοχές διαπραγματεύονται χωρίς το δικαίωμα μερίσματος. Με
απόφαση του Δ.Σ. της εταιρείας (07/02/2002) ως ημερομηνία έναρξης καταβολής
του μερίσματος ορίζεται η 25η Φεβρουαρίου 2002. Οι δικαιούχοι μερίσματος θα
λάβουν ταχυδρομικά, στη διεύθυνση που έχουν δηλώσει, ονομαστική δίγραμμη
επιταγή, καθώς και βεβαίωση πληρωμής μερίσματος για φορολογική χρήση. Το
μέρισμα θα καταβάλλεται από το δίκτυο καταστημάτων της Εμπορικής Τράπεζας. 
LPC ΕΛΛΑΣ - ΠΛΑΣΤΙΚΑ ΜΑΚΕΔΟΝΙΑΣ 
Ολοκληρώθηκε η πώληση του δεξαμενόπλοιου ΑΒΙΝ Όιλ Τρέιντερ της LPC Ελλάς -
Πλαστικά Μακεδονίας Α.Ε. στην εταιρεία Melford Enterprises Limited. Το
δεξαμενόπλοιο παραδόθηκε στους εκπροσώπους της Melford Enterprises Limited στο
λιμάνι Fujairah των Ηνωμένων Αραβικών Εμιράτων στις 7.2.2002 και το σύνολο του
τιμήματος της πώλησης καταβλήθηκε στην ΑΒΙΝ Όιλ Τρέιντερ ναυτική εταιρεία.
Όπως αναφέρθηκε σε προηγούμενη σχετική ανακοίνωση της εταιρείας, το
δεξαμενόπλοιο πρόκειται να διαλυθεί.

EUROPEAN DYNAMICS 
Νέο έργο ανέλαβε η European Dynamics σε κοινοπραξία με την πολυεθνική Sema
Schlumberger και άλλες εταιρείες, για λογαριασμό των Ευρωπαϊκών Κέντρων
Πληροφόρησης (European Information Centres - EICs) της Ευρωπαϊκής Επιτροπής.
To έργο έχει τριετή διάρκεια και προϋπολογισμό άνω των 15 εκατ. ευρώ.
Αντικείμενο του έργου είναι η λειτουργία Γραφείου Τεχνικής Υποστήριξης
(Technical Assistance Office - ΤΑΟ) για την παροχή υπηρεσιών σε διοικητικό και
τεχνικό επίπεδο. Ειδικότερα, το ΤΑΟ θα παρέχει νομικές και διοικητικές
υπηρεσίες συντονισμού στα κατά τόπους Κέντρα Πληροφόρησης σε όλες τις χώρες
της Ε.Ε., ενημερωτικές υπηρεσίες για θέματα πολιτικών και ενεργειών της
Ένωσης, καθώς και εκπαίδευση. 
Στόχος των Ευρωπαϊκών Κέντρων Πληροφόρησης (EICs) είναι να παρέχουν
πληροφορίες, καθοδήγηση και υποστήριξη για ευρωπαϊκά θέματα. Συνολικά
λειτουργούν σήμερα περισσότερα από 250 Κέντρα σε όλες τις χώρες - μέλη της
Ευρωπαϊκής Ένωσης αλλά και στις Μεσογειακές χώρες και στην Ανατολική Ευρώπη.
Το έργο υλοποιείται από κοινοπραξία στην οποία συμμετέχει, μεταξύ άλλων, η
πολυεθνική εταιρεία Sema Schlumberger, η οποία είναι γνωστή στην Ελλάδα
δεδομένου ότι αποτελεί τον βασικό χορηγό σε θέματα Πληροφορικής των Ολυμπιακών
Αγώνων της Αθήνας του 2004. Η European Dynamics παρέχει υπηρεσίες Τεχνικής
Υποστήριξης για τη λειτουργία του ΤΑΟ σε θέματα Πληροφορικής και αναπτύσσει
τις βάσεις δεδομένων με όλες τις εφαρμογές που απαιτούνται για τη λειτουργία
του. 
ALPHA ΑΣΤΙΚΑ ΑΚΙΝΗΤΑ 
Αύξηση κατά 37% κατέγραψε ο κύκλος εργασιών της Alpha Αστικά Ακίνητα στην
xρήση 2001, ενώ σε ποσοστό 35% αυξήθηκαν τα καθαρά προ φόρων κέρδη της
εταιρείας. Έτσι, ο κύκλος εργασιών, στη xρήση 2001, ανήλθε στα 5.030 εκατ.
δρx. ή 14,7 εκατ. ευρώ, ενώ τα καθαρά κέρδη διαμορφώθηκαν στα 2.590 εκατ. δρx.
ή 7,6 εκατ. ευρώ. Η αύξηση του κύκλου εργασιών προήλθε κυρίως από την παροxή
υπηρεσιών σxετικά με εκτιμήσεις, διαxείριση ακινήτων και παρακολούθηση έργων. 
Α - Β ΒΑΣΙΛΟΠΟΥΛΟΣ

Στην έκδοση ομολογιακού δανείου πενταετούς διάρκειας προχώρησε την Τρίτη 5
Φεβρουαρίου 2002 η εισηγμένη εταιρεία Α - Β Βασιλόπουλος. Το ομολογιακό δάνειο
είναι ύψους 44.138.090,82 ευρώ (15,02 δισ. δραχμών), εκδόθηκε σε ελεύθερα
μεταβιβάσιμες ονομαστικές ομολογίες και διατέθηκε (και καλύφθηκε εξ ολοκλήρου)
στο εξωτερικό. 
ΓΕΡΜΑΝΟΣ 
Η δημιουργία, εντός της επόμενης διετίας, 400 καταστημάτων εκτός των ελληνικών
συνόρων αποτελεί τον στόχο της εταιρείας Γερμανός. Όσον αφορά την εγχώρια
αγορά, η εταιρεία, στο τέλος του 2001, αριθμούσε συνολικά 257 καταστήματα και
μέχρι το τέλος του 2003 αναμένεται να ανέλθουν σε 300. 
Από το δίκτυο των 177 καταστημάτων σε χώρες του εξωτερικού, τα 94 λειτουργούν
στην Πολωνία (μετά την εξαγορά και των αλυσίδων καταστημάτων ΕΚΟ Contel και
TMC), τα 41 στη Ρουμανία, τα 28 στη Βουλγαρία, τα 12 στην Κύπρο και δύο στα
Σκόπια. Οι χώρες στις οποίες τώρα η διοίκηση της εταιρείας Γερμανός σχεδιάζει
να επεκταθεί είναι η Ουγγαρία, η Τσεχία, η Πορτογαλία και η Σερβία.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17269I181</ED>
<ID>
ID:306580

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I18&aa=1</URL></REF>


Article

<CATEGORY>vin16</CATEGORY>

 <H2>Ακούστηκαν
</H2>
Με πολιτικά κριτήρια 
Στάση αναμονής τηρεί, προς το παρόν, ο διοικητής της Τραπέζης της Ελλάδος κ.
Λουκάς Παπαδήμος σε ό,τι αφορά τη διεκδίκηση της θέσης του αντιπροέδρου της
Ευρωπαϊκής Κεντρικής Τράπεζας ή μιας εκ των θέσεων στην Εκτελεστική της
Επιτροπή. Σε λίγες ημέρες αναμένεται να εκδηλώσει τις προθέσεις του, ενώ ήδη η
κυβέρνηση έχει τοποθετηθεί με θερμά λόγια υπέρ της υποψηφιότητάς του. Κατά τις
πληροφορίες, υποψήφιοι αντιπρόεδροι θα είναι, επίσης, οι αντίστοιχοι
επικεφαλής των κεντρικών τραπεζών του Βελγίου, της Αυστρίας και του
Λουξεμβούργου. Πάντως, η απόφαση θα ληφθεί με πολιτικά κριτήρια και οι
αρμόδιοι να αποφασίσουν είναι οι ίδιοι οι πρωθυπουργοί. 
Οι ξένοι στην Εθνική 
Πάνω από το 18% υπολογίζεται ότι είναι η συμμετοχή των ξένων χαρτοφυλακίων στο
μετοχικό κεφάλαιο της Εθνικής. Αυτό προκύπτει από την τελευταία «καταμέτρηση»,
η οποία πραγματοποιήθηκε από αρμόδια στελέχη της Τράπεζας. Ο στόχος του
μεγαλύτερου ελληνικού πιστωτικού ιδρύματος είναι σύντομα το ποσοστό αυτό να
ξεπεράσει το ψυχολογικό φράγμα του 20%, κάτι που υπό τις παρούσες συνθήκες
θεωρείται απολύτως εφικτό να δρομολογηθεί σύντομα. Υπέρ αυτής της εξέλιξης,
πάντως, θα μπορούσε να λειτουργήσει η εκδήλωση μεγαλύτερου επενδυτικού
ενδιαφέροντος από το εξωτερικό σχετικά με τις χρηματιστηριακές εξελίξεις στην
Ελλάδα. 
Δύσκολη υπόθεση 
Φαίνεται πως οι συγχωνεύσεις μεταξύ ελληνικών εταιρειών, ασχέτως με τον χώρο
όπου δραστηριοποιούνται, δεν είναι και τόσο εύκολη υπόθεση. Παράδειγμα, η
περίπτωση της εταιρείας πληροφορικής LogicDis, όπου οι επικεφαλής και εκ των
βασικότερων μετόχων της, Αχ. Χατζινίκος και Ιω. Κυριακόπουλος, «ανακάλυψαν»
ύστερα από έναν χρόνο και πάνω ότι διαφωνούν για τον τρόπο διοίκησης και τις
στρατηγικές επιλογές του Ομίλου. Η λύση των όποιων διαφορών μεταξύ των δύο
ανδρών, που πιθανόν να σηματοδοτήσει και την έξοδο του κ. Χατζηνίκου από το
μάνατζμεντ της εταιρείας, σε καμία περίπτωση δεν πρόκειται να καλύψει, σύντομα
τουλάχιστον, τα προβλήματα που προκλήθηκαν στη LogicDis. Και να σκεφθεί κανείς
ότι όταν οι παραπάνω ανακοίνωναν, πριν από πολλούς μήνες, τη συγχώνευση των
εταιρειών τους, δήλωναν ευτυχείς και γεμάτοι προσδοκίες για τη νέα εταιρεία
που δημιουργούσαν...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17269I182</ED>
<ID>
ID:306639

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I18&aa=2</URL></REF>


Article

<CATEGORY>vin16</CATEGORY>

 <H2>Γενικές συνελεύσεις
</H2>
VETERIN. Σε έκτακτη γενική συνέλευση καλεί τους μετόχους της η VETERIN
ΑΒΕΕ, στις 26/2/2002, ημέρα Τρίτη και ώρα 12.00, στα γραφεία τής έδρας τής
εταιρείας, στον Ασπρόπυργο Αττικής, θέση Βραγκό. Θέμα της ημερήσιας διάταξης
θα είναι η απόφαση για την εκλογή νέου διοικητικού συμβουλίου. 
ΜΥΛΟΙ ΛΟΥΛΗ. Σε έκτακτη γενική συνέλευση καλεί τους μετόχους της η
ΜΥΛΟΙ ΛΟΥΛΗ, στις 27/2/2002, ημέρα Τετάρτη και ώρα 12.00, στα γραφεία της
έδρας της εταιρείας, στη Σούρπη Μαγνησίας. Στα θέματα της ημερήσιας διάταξης
περιλαμβάνονται η επέκταση του σκοπού της εταιρείας και η τροποποίηση του
άρθρου 4 του καταστατικού. Επίσης, η έγκριση σύναψης συμβάσεων κατ' εφαρμογήν
της διατάξεως της παρ. 2 του άρθρου 23α του Κ.Ν. 2190/1920. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I18</CAT>
<ED>
Κωδικός άρθρου: A17269I183</ED>
<ID>
ID:306674

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I18&aa=3</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Διαπλεκόμενος καπιταλισμός αμερικανικού στυλ
</H2><H4>Γράφει ο νομπελίστας Οικονομίας 2001
</H4>
<AUTHOR>JOSEPH STIGLITZ</AUTHOR>

Θυμάστε την κρίση της Ανατολικής Ασίας; Τότε που το αμερικανικό υπουργείο
Οικονομικών και το Διεθνές Νομισματικό Ταμείο απέδωσαν τις ευθύνες για τα
προβλήματα της περιοχής στον διαπλεκόμενο καπιταλισμό, στην έλλειψη διαφάνειας
και στους αδύναμους κυβερνητικούς θεσμούς; Οι χώρες της Ανατολικής Ασίας πήραν
τη συμβουλή να ακολουθήσουν το αμερικανικό μοντέλο, να χρησιμοποιήσουν τις
αμερικανικές ελεγκτικές εταιρείες, να εισαγάγουν Αμερικανούς επιχειρηματίες
προκειμένου οι τελευταίοι να τις διδάξουν πώς να διοικούν τις επιχειρήσεις
τους. (Για τις Ηνωμένες Πολιτείες και το Διεθνές Νομισματικό Ταμείο δεν έπαιζε
ρόλο το γεγονός ότι υπό τις δικές τους ηγεσίες αυτές οι χώρες αναπτύχθηκαν
ταχύτερα σε σχέση με οποιαδήποτε άλλη περιοχή του κόσμου ­ και με μεγαλύτερη
σταθερότητα ­ κατά τη διάρκεια των τελευταίων τριών δεκαετιών.) 
Το ξέσπασμα του σκανδάλου της Enron δίνει νέο νόημα σε δύο δημοφιλείς
αμερικανικές παροιμίες: «Ό,τι κρύβεται πίσω από τη γωνία, θα εμφανιστεί
μπροστά μας» και «Όσοι βρίσκονται σε γυάλινα σπίτια δεν πρέπει να πετούν
πέτρες». Η Enron χρησιμοποίησε κομψά λογιστικά τρικ και περίπλοκα
χρηματοπιστωτικά προϊόντα (παράγωγα) προκειμένου να ρίξει στάχτη στα μάτια των
επενδυτών σχετικά με την πραγματική της αξία. Σε κανένα σημείο δεν υπήρξε
διαφάνεια. Η εταιρεία χρησιμοποίησε τα κεφάλαιά της για να εξαγοράσει επιρροή
και εξουσία, να επηρεάσει την αμερικανική ενεργειακή πολιτική και να αποφύγει
τους ελέγχους. 
Ο διαπλεκόμενος καπιταλισμός δεν είναι κάτι καινούργιο. Και δεν είναι
χαρακτηριστικό μόνο ενός κόμματος. Ο πρώην υπουργός Οικονομικών των Ηνωμένων
Πολιτειών, Ρόμπερτ Ρούμπιν, προσπάθησε να επηρεάσει την τωρινή κυβέρνηση των
ΗΠΑ ώστε να παρέμβει για λογαριασμό της Enron στη διαμάχη που είχε στην Ινδία.
Παράλληλα, στο εσωτερικό, παρενέβη όταν το υποτιθέμενο ανεξάρτητο συμβούλιο
για τη θέσπιση λογιστικών προτύπων προσπάθησε να ξεκαθαρίσει την κατάσταση με
τα δικαιώματα μετοχών που αποκτούσαν οι διοικήσεις των επιχειρήσεων. Εν μέρει
λόγω της παρέμβασής του, η προσπάθεια να γίνουν τα λογιστικά των επιχειρήσεων
περισσότερο διαφανή εμποδίστηκε. 
Η προθυμία της Αμερικής να δώσει χρηματοδότηση πολλών δισεκατομμυρίων για τη
διάσωση των αεροπορικών εταιρειών ή να δημιουργήσει καρτέλ που θα προστατεύουν
την αμερικανική βιομηχανία αλουμινίου και χάλυβα δείχνει ότι η ιδεολογία των
ελεύθερων αγορών είναι απλώς το προσωπείο μιας κυρίαρχης επιχειρηματικής
κουλτούρας: να δίνουμε σε αυτούς που έχουν τις κατάλληλες διασυνδέσεις. 
Αντίλογος 
Ο Joseph Stiglitz είναι Κάτοχος του βραβείου Νόμπελ Οικονομικών 2001,
καθηγητής Οικονομικών του αμερικανικού πανεπιστημίου Κολούμπια, πρώην
επικεφαλής οικονομικός σύμβουλος του προέδρου Μπιλ Κλίντον και πρώην
επικεφαλής οικονομολόγος και αντιπρόεδρος της Παγκόσμιας Τράπεζας

Για ορισμένους, το γεγονός ότι η Enron δεν διασώθηκε και τα προβλήματά της
αποκαλύφθηκαν αποτελεί απόδειξη της απουσίας διαπλεκόμενου καπιταλισμού. Η
άποψή μου είναι διαφορετική: η αποκάλυψη του σκανδάλου είναι απόδειξη της
σημασίας της ελευθεροτυπίας, η οποία μπορεί να μη σταματά αλλά εμποδίζει τις
καταχρήσεις. Καθώς ο Τύπος άρχισε να δίνει μεγαλύτερη σημασία στην Enron,
αποκαλύφθηκε ο αριθμός των Αμερικανών γερουσιαστών που είχαν δεχτεί χρήματα
από την εταιρεία. Οι χρηματοδοτήσεις προεκλογικών εκστρατειών δεν ήταν απλώς
ένα ζήτημα συμμετοχής στα κοινά, ήταν μια επένδυση. Όπως πολλές άλλες
επενδύσεις της Enron, οι χρηματοδοτήσεις αυτές έφεραν, βραχυπρόθεσμα,
αποτέλεσμα. Μακροπρόθεσμα, ωστόσο, δεν απέδωσαν. 
Σε αυτό το σημείο προκύπτουν πολλά μαθήματα. Κάποια από αυτά αφορούν την
πολιτική: το σκάνδαλο της Enron ενισχύει τις προτάσεις για τη μεταρρύθμιση του
συστήματος προεκλογικών δωρεών και δείχνει την ανάγκη για την ενίσχυση των
νόμων που απαιτούν μεγαλύτερη διαφάνεια. Οι δημοκρατίες υπονομεύονται από τα
επιχειρηματικά συμφέροντα τα οποία, στην ουσία, έχουν τη δυνατότητα να
εξαγοράζουν εκλογικά αποτελέσματα. Η κυβέρνηση Μπους, ωστόσο, αρνείται να
αποκαλύψει πληροφορίες οι οποίες θα μπορούσε να ξεσκεπάσουν τον ρόλο των
επιχειρηματικών συμφερόντων στη διαμόρφωση τής ενεργειακής της πολιτικής. 
Άλλα μαθήματα αφορούν τα οικονομικά και ειδικότερα τα οικονομικά της
πληροφόρησης. Για να λειτουργούν οι αγορές αποτελεσματικά, για να παρέχονται
τα απαραίτητα κίνητρα για αποτελεσματική κατανομή των παραγωγικών πόρων, οι
επενδυτές θα πρέπει να έχουν τη μεγαλύτερη δυνατή πληροφόρηση. Υπάρχουν
έμφυτες συγκρούσεις συμφερόντων: οι ιδιοκτήτες και διοικούντες των
επιχειρήσεων έχουν το φυσικό κίνητρο να παρουσιάζουν την εικόνα όσο το δυνατόν
πιο ρόδινη. Οι ελεγκτικές επιχειρήσεις έχουν στόχο να παρεμποδίζουν πιθανές
καταχρήσεις. Ποιος, όμως, θα ελέγχει τους ελέγχοντες; Ποιος θα φυλάει τους
φύλακες; 
Βασιζόμαστε σημαντικά σε κίνητρα. Οι ελεγκτικές εταιρείες επιθυμούν να
διατηρήσουν την καλή τους φήμη. Ωστόσο, η διασύνδεση των υπηρεσιών παροχής
συμβουλών και των ελεγκτικών πρακτικών δημιουργούν άλλα, μεμπτά κίνητρα:
κίνητρα για την ικανοποίηση των πελατών-επιχειρήσεων που αντιπαθούν τις
αρνητικές εκθέσεις για την οικονομική τους κατάσταση. Ο Άρθουρ Λέβιτ, ο πρώην
πρόεδρος της αμερικανικής Επιτροπής Κεφαλαιαγοράς, αναγνώρισε αυτή την
αντίφαση και σύγκρουση συμφερόντων: καθώς πολλοί μέσα στις ελεγκτικές
επιχειρήσεις επικεντρώνονται στα βραχυπρόθεσμα ιδιωτικά τους συμφέροντα, η
ακεραιότητα των ελεγκτών μπορεί να μειωθεί. Ο Λέβιτ είναι, πιθανόν, ο αφανής
ήρωας των ανατροπών που προκάλεσε το σκάνδαλο της Enron. Ωστόσο, οι ελεγκτικές
εταιρείες και οι επιχειρήσεις-πελάτες τους, με δεδομένες τις διασυνδέσεις που
είχαν δημιουργήσει μεταξύ τους, αντέδρασαν έντονα στην πρόταση του Λέβιτ να
διαχωριστούν οι υπηρεσίες ελέγχου από τις υπηρεσίες παροχής συμβουλών στις
επιχειρήσεις. 
Αντικίνητρα 
Αυτό που κατάλαβε ο Λέβιτ ­ και αυτό που δείχνει ξεκάθαρα το σκάνδαλο της
Enron ­ είναι ότι τα κίνητρα παίζουν πολύ σημαντικό ρόλο, καθώς και ότι οι
ανεξέλεγκτες αγορές δεν μπορούν, από μόνες τους, να δημιουργούν τα κατάλληλα
κίνητρα. Οι αγορές μπορούν να μη δίνουν κίνητρα για τη δημιουργία πλούτου.
Μπορούν, όμως, να δίνουν κίνητρα για ατασθαλίες ανάλογες με αυτές που
πραγματοποίησε η Enron. Η νέα οικονομία ­ και τα περίπλοκα νέα
χρηματοπιστωτικά εργαλεία της ­ ενισχύουν τα προβλήματα για τη δημιουργία
αξιόπιστων λογιστικών πλαισίων και διευκολύνουν τις προσπάθειες συσκότισης σε
περιπτώσεις ατασθαλιών. Αντί να αντιμετωπίζουν αυτά τα ζητήματα, οι
αμερικανικές επιχειρήσεις γυρίζουν την πλάτη τους ­ βοηθούμενες και
ενισχυόμενες από τον αμερικανικού στυλ διαπλεκόμενο καπιταλισμό. 
Το βασικό ζήτημα της εποχής μας είναι η εξεύρεση της σωστής ισορροπίας μεταξύ
της κυβέρνησης και των αγορών. Το κατεστημένο θα υποστηρίξει ότι η Enron είναι
μια εξαίρεση, ότι ο θάνατός της οφείλεται σε απάτη, ότι έχουμε νόμους που
καταπολεμούν την απάτη και ότι όσοι παραβιάζουν αυτούς τους νόμους είναι
σίγουρο ότι θα αντιμετωπίσουν τις συνέπειες. Ωστόσο, πολλά από αυτά που έκανε
η Enron δεν ήταν παράνομα. Οι ελεγκτές της υποστηρίζουν ότι οι βασικές
λογιστικές της πρακτικές ήταν σύμφωνες με τον νόμο, ότι χιλιάδες άλλες
επιχειρήσεις κάνουν ακριβώς τα ίδια. 
Έχουν δίκιο ­ και αυτό είναι το πρόβλημα. Οι επενδυτές χρειάζονται
διαβεβαιώσεις ότι οι πληροφορίες που λαμβάνουν αντανακλούν την πραγματική
οικονομική κατάσταση μιας επιχείρησης. Με το τρέχον κανονιστικό και νομικό
περιβάλλον, με τα παράγωγα και άλλα χρηματοπιστωτικά εργαλεία, δεν υπάρχει
τρόπος να έχουν οι επενδυτές αυτή τη διαβεβαίωση. Χρειαζόμαστε καλύτερους
ελέγχους και ισχυρότερους νόμους. Εφόσον δεν μπορούμε να προλάβουμε όλες τις
καταχρήσεις και απάτες, μπορούμε να δημιουργήσουμε τα σωστά κίνητρα. 
Μπορούμε να δημιουργήσουμε καλύτερα ηθικά στάνταρντ. Δεν μπορούμε, όμως, να
βασιζόμαστε σε αυτά, όταν τόσο πολλοί λαλίστατοι άνθρωποι δεν βλέπουν τίποτε
το μεμπτό στην τωρινή κατάσταση. Υποστηρίζουν ότι μπορούν να ελέγξουν τα
αντικρουόμενα συμφέροντα. Βλέπουμε, όμως, ότι μπορούν να τα ελέγξουν με βάση
τα δικά τους συμφέροντα. Και καθώς νέα στοιχεία για τις δυνατότητες
πραγματοποίησης απάτης και καταχρήσεων εμφανίζονται, γίνεται εμφανής και η
ανάγκη για αλλαγές, όπως ο πρόσφατος διαχωρισμός μεταξύ της εμπορικής και της
επενδυτικής τραπεζικής. 
Επανειλημμένως έχουμε γίνει μάρτυρες των υπερβολών της πλήρους οικονομικής
απελευθέρωσης και των ανεξέλεγκτων αγορών. Τώρα θα πρέπει να αντισταθούμε στον
πειρασμό να κινηθούμε προς την αντίθετη κατεύθυνση. Η πρόκληση είναι να βρούμε
τη σωστή ισορροπία. 
(c) Project Syndicate, Φεβρουάριος 2002 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I19</CAT>
<ED>
Κωδικός άρθρου: A17269I191</ED>
<ID>
ID:306581

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I19&aa=1</URL></REF>


Article

<CATEGORY>vin16</CATEGORY>

 <H5>στον κόσμο
</H5><H2>Εφιάλτης η Ιαπωνία για την παγκόσμια οικονομία
</H2><H4>Κανείς δεν μπορεί να είναι βέβαιος για την ικανότητα της Ιαπωνίας να αποφύγει
την οικονομική κρίση, η οποία θα βυθίσει την παγκόσμια οικονομία σε ύφεση
</H4>
Ο κόσμος, περιλαμβανομένης τής κάποτε οικονομικά πανίσχυρης Ιαπωνίας,
βρίσκεται πλέον αντιμέτωπος με το γεγονός ότι η δωδεκαετής ύφεση της ιαπωνικής
οικονομίας κινδυνεύει να εξελιχθεί σε βαθιά οικονομική κρίση. Η κατάρρευση της
δεύτερης μεγαλύτερης οικονομίας του πλανήτη θα θυμίσει την οικονομική κρίση
των Ηνωμένων Πολιτειών κατά τη διάρκεια της δεκαετίας του '90. 
Τι συμβαίνει, όμως, με τη θεωρία ότι η Ιαπωνία είναι τόσο πλούσια, που μπορεί
να εξαγοράσει την έξοδό της από το τούνελ της χρηματοπιστωτικής κατάρρευσης; Η
Ιαπωνία δεν είναι Ρωσία, Αργεντινή ή Ταϊλάνδη. Είναι κάτι πολύ χειρότερο. 
«Η ιαπωνική οικονομία είναι 42 φορές μεγαλύτερη από εκείνη της Ταϊλάνδης»,
λέει ο Κένεθ Κέρτις, αντιπρόεδρος του διεθνούς επενδυτικού οίκου Goldman Sachs
Ασίας, αναφερόμενος στη χώρα που αποτέλεσε το επίκεντρο της ασιατικής
χρηματοπιστωτικής κρίσης του 1997. «Η Ιαπωνία αντιπροσωπεύει τη μεγαλύτερη
οικονομική κρίση από τη δεκαετία του '30». 
«Ο κόσμος φαίνεται ότι κάθε αιώνα θα αντιμετωπίζει μια οικονομική κρίση», λέει
ο Ρότζι Μούσα, αναλυτής της διεθνούς επενδυτικής τράπεζας Deutsche Bank, ο
οποίος ασχολείται με την Ιαπωνία. Αναλογιστείτε ότι οι Ιάπωνες έχουν σε
τραπεζικούς λογαριασμούς συνολικές καταθέσεις περίπου 11 τρισεκατομμυρίων
δολαρίων. Μπορεί κάποιος να πει ότι αυτός ο πλούτος τούς δίνει τη δυνατότητα
να αντιμετωπίσουν τον κίνδυνο ύφεσης. Η άποψη αυτή, όμως, ανατρέπεται, αν
αναλογιστεί κάποιος ότι το συνολικό χρέος των ιαπωνικών νοικοκυριών και
επιχειρήσεων και της ιαπωνικής κυβέρνησης φθάνει περίπου τα 30 δισεκατομμύρια
δολάρια, σύμφωνα με εκτιμήσεις της Goldman Sachs. Αυτό το ποσό είναι εξαπλάσιο
του Ακαθάριστου Εγχώριου Προϊόντος της Ιαπωνίας, το οποίο φθάνει τα 5
τρισεκατομμύρια δολάρια (το συνολικό δημόσιο και ιδιωτικό χρέος στις Ηνωμένες
Πολιτείες είναι περίπου 19 τρισεκατομμύρια δολάρια, περίπου διπλάσιο του
αμερικανικού οικονομικού προϊόντος). 
Επιδείνωση 
Ιάπωνες ανθρακωρύχοι ξεκουράζονται, σε ένα διάλειμμα της δουλειάς. Πολύ
σύντομα όμως, θα αναζητούν εργασία, καθώς και το τελευταίο ανθρακωρυχείο της
Ιαπωνίας θα κλείσει, λόγω της ύφεσης που πλήττει την ιαπωνική οικονομία

Οι δείκτες αυτοί επιδεινώνονται στην Ιαπωνία ημέρα με την ημέρα, μήνα με τον
μήνα, χρόνο με τον χρόνο, λόγω του αποπληθωρισμού, ο οποίος κινείται με ετήσιο
ρυθμό περίπου 4%, ταχύτερα από οποιαδήποτε άλλη οικονομία του κόσμου.
Θυμίζουμε ότι ο αποπληθωρισμός όξυνε την οικονομική κρίση που αντιμετώπισαν οι
Ηνωμένες Πολιτείες κατά τη διάρκεια της δεκαετίας του '30. Μάλιστα, ο
αποπληθωρισμός στην Ιαπωνία οξύνεται. Οι τιμές των αυτοκινήτων μειώνονται
συνεχώς. Και τα πράγματα θα γίνουν χειρότερα για τον υπόλοιπο κόσμο, αν η
ιαπωνική κυβέρνηση αποφασίσει την υποτίμηση του νομίσματός της, του γιεν. Τα
ιαπωνικά αυτοκίνητα θα γίνουν ακόμη πιο φθηνά για τους Αμερικανούς
καταναλωτές. Ο Ρόμπερτ Τζέι Πελόσκι, επικεφαλής του τμήματος παγκόσμιας
επενδυτικής στρατηγικής του οίκου Morgan Stanley, λέει: «Αυτό θα προκαλέσει
ένα σοκ τιμών στις Ηνωμένες Πολιτείες και στην Ευρώπη, σε μια εποχή που και οι
δύο φλερτάρουν με τον αποπληθωρισμό». 
Αυτή τη στιγμή η Ιαπωνία βρίσκεται αντιμέτωπη με ένα τεράστιο χρέος στο
εσωτερικό, που αποτελεί βραδυφλεγή βόμβα για την οικονομία της. Και το
χειρότερο είναι ότι, παράλληλα, η Ιαπωνία είναι ο μεγαλύτερος πιστωτής του
κόσμου. Αν οι τράπεζές της πανικοβάλλονταν, για παράδειγμα λόγω πανικού των
Ιαπώνων που θα έσπευδαν να κάνουν μαζικές αναλήψεις, και προχωρούσαν σε
ανάκληση των δανείων που είχαν χορηγήσει στο εξωτερικό, η παγκόσμια οικονομία
θα κινδύνευε με συρρίκνωση. Είναι γεγονός, ωστόσο, ότι αυτός ο φόβος, αν και
υπάρχει τα τελευταία δέκα χρόνια, δεν έχει ακόμη επαληθευτεί. Κάποιοι
οικονομολόγοι υποστηρίζουν ότι υπάρχει μικρή πιθανότητα να μεταφέρουν οι
ιαπωνικές τράπεζες μέρος αυτών των δανείων στο εσωτερικό, λόγω των χαμηλών
επιτοκίων που έχει η ιαπωνική τραπεζική αγορά. Παράλληλα, πολλά από τα 3
τρισεκατομμύρια δολάρια των ιαπωνικών περιουσιακών στοιχείων στο εξωτερικό
είναι σε μορφή «σκληρού» ενεργητικού, όπως εργοστάσια, τα οποία δεν μπορούν να
επαναπατρισθούν. 
Συγκρίσεις 
Παρ' όλα αυτά, αναλογιστείτε τι συνέβη σε μικρότερη κλίμακα το 1997.
Χρειάστηκε μόνο η κατάρρευση μιας μεσαίου μεγέθους ιαπωνικής τράπεζας, της
Hokkaido Takushokou (με ενεργητικό περίπου 80 δισεκατομμυρίων δολαρίων), για
την εξαγωγή των προβλημάτων της Ταϊλάνδης στη Νοτιοανατολική Ασία, λέει ο
Τόμας Μπιρνς, αναλυτής του διεθνούς οίκου αξιολόγησης πιστοληπτικής ικανότητας
Moody's. Μέσα σε τρεις μήνες μετά την κατάρρευση της τράπεζας, τα ιαπωνικά
χρηματοπιστωτικά ιδρύματα απέσυραν 118 δισεκατομμύρια δολάρια από την
παγκόσμια οικονομία, κυρίως από την Ασία και την Ανατολική Ευρώπη. Η Νότια
Κορέα, η δέκατη μεγαλύτερη οικονομία του πλανήτη, ουσιαστικά χρεοκόπησε λόγω
της απόσυρσης του ιαπωνικού χρήματος. 
Μόνον οι τέσσερις μεγαλύτερες προβληματικές τράπεζες της Ιαπωνίας έχουν
συνολικό ενεργητικό, στο εξωτερικό, περίπου 3,7 τρισεκατομμυρίων δολαρίων. Δεν
θα είναι μόνο η Κορέα και άλλες ασιατικές χώρες που θα υποφέρουν, στην
περίπτωση που αυτές οι τράπεζες επαναπατρίσουν τα κεφάλαιά τους. Η Ιαπωνία
είναι η μεγαλύτερη πηγή κεφαλαίων στον κόσμο. Μεγάλο μέρος του συνολικού
ενεργητικού των 3 τρισεκατομμυρίων δολαρίων είναι σε κινητά περιουσιακά
στοιχεία: περίπου 333 δισεκατομμύρια δολάρια σε αμερικανικά κρατικά ομόλογα,
ενώ τα δάνεια των ιαπωνικών τραπεζών στις Ηνωμένες Πολιτείες και στην Ευρώπη
ανέρχονται σε 340 δισεκατομμύρια και 363 δισεκατομμύρια δολάρια, αντίστοιχα. Ο
Μπιρνς διακρίνει κάποιες ενδείξεις ότι οι ιαπωνικές τράπεζες έχουν ήδη αρχίσει
να επαναπατρίζουν μέρος των κεφαλαίων τους. 
Δίνει κάποιος σημασία σε αυτές τις ενδείξεις; Ο επιχειρηματικός Τύπος
ασχολείται περισσότερο με το σκάνδαλο της χρεοκοπίας της Enron και ίσως τα
οικονομικά προβλήματα της Αργεντινής. Υπάρχουν, ωστόσο, μερικές
προειδοποιητικές φωνές, όπως του Πολ Ο' Νιλ, του Αμερικανού υπουργού
Οικονομικών, ο οποίος εξέφρασε τους φόβους του στους Ιάπωνες, κατά τη διάρκεια
πρόσφατης επίσκεψής του στο Τόκιο. 
Ο Πολ Βόλκερ, πρώην κεντρικός τραπεζίτης των Ηνωμένων Πολιτειών, λέει ότι δεν
μπορεί να θυμηθεί στην καριέρα του μια δυσκολότερη παγκόσμια οικονομική
κατάσταση από τη σημερινή. «Η κατάσταση στην Αμερική είναι εύθραυστη: το
χρηματιστήριο είναι σε καλή κατάσταση, οι βραχυπρόθεσμες προοπτικές της
αμερικανικής οικονομίας είναι καλές, αλλά η κατάσταση είναι εύθραυστη, διότι
εξαρτάται σε μεγάλο βαθμό από τη συνεχή και μεγάλη εισροή κεφαλαίων από το
εξωτερικό», λέει ο Βόλκερ. «Αυτό δεν πρόκειται να κρατήσει για πάντα». 
(c) Forbes Global Inc. 
Επιμέλεια διεθνών οικονομικών θεμάτων: Σπύρος Δημητρέλης
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: I20</CAT>
<ED>
Κωδικός άρθρου: A17269I201</ED>
<ID>
ID:306583

</ID><URL>http://ta-nea.dolnet.gr/neaweb/neafile.print_unique?e=A&f=17269&m=I20&aa=1</URL></REF>


Article

<CATEGORY>vin04</CATEGORY>

 <H5>Από τη φυλακή στη Γαλλία
</H5><H2>Ο Κάρλος μιλάει στα «ΝΕΑ» για 17Ν
</H2><H4>«Αν τους ήξεραν, θα τους είχαν συλλάβει»
</H4>
Αποκαλεί τους τρομοκράτες της 17Ν «συντρόφους του», εκτιμά ότι αν είχε
στοιχεία η Ελληνική Αστυνομία θα τους είχε πιάσει, αλλά υποστηρίζει ότι δεν
έχει πατήσει ποτέ το πόδι του στην Ελλάδα. Ο Κάρλος, ο τρομοκράτης που είναι
γνωστός ως «το τσακάλι», από τις γαλλικές φυλακές μιλάει - με τη βοήθεια της
δικηγόρου του και μέλλουσας συζύγου του - στα «ΝΕΑ». Όσον αφορά τη συμμετοχή
του σε βομβιστικές ενέργειες του ΕΛΑ, απαντά: Ουδέν σχόλιον.

σελίδα 19
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N011</ED>
<ID>
ID:306613

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=1</URL></REF>


Article

<CATEGORY>vin06</CATEGORY>

 <H5>ΕΥΡΩΠΑΪΚΗ ΕΚΘΕΣΗ
</H5><H2>Κίνδυνοι από τα κρέατα στην Ελλάδα
</H2>
σελίδα 20
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N012</ED>
<ID>
ID:306633

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=2</URL></REF>


Article

<CATEGORY>vin04</CATEGORY>

 <H5>2004
</H5><H2>Τα έργα που θα μείνουν μακέτες
</H2>
Στις μακέτες θα μείνουν έργα ύψους 500 δισ. για την Αθήνα. Κόστος, ελλιπής
σχεδιασμός και έριδες για τις αρμοδιότητες, η αιτία για την απώλεια της ευκαιρίας.

σελίδες 8, 10
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N013</ED>
<ID>
ID:306685

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=3</URL></REF>


Article

<CATEGORY>vin06</CATEGORY>

 <H2>Ματς της χρονιάς για Ολυμπιακό, ΠΑΟΚ
</H2>
στο έν
θ
ε
το
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N014</ED>
<ID>
ID:306689

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=4</URL></REF>


Article

<CATEGORY>vin06</CATEGORY>

 <H2>Μέτωπο κατά του αναδρομικού ΦΠΑ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N015</ED>
<ID>
ID:306699

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=5</URL></REF>


Article

<CATEGORY>vin06</CATEGORY>

 <H2>Μαρξ, Γκάτσος και Τσιτσάνης
</H2>
στο ένθ
ετο
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N016</ED>
<ID>
ID:306705

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=6</URL></REF>


Article

<CATEGORY>vin06</CATEGORY>

 <H2>Αντι-συνέντευξη του Σάκη Ρουβά
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17269N017</ED>
<ID>
ID:306710

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N01&aa=7</URL></REF>


Article

<CATEGORY>vin01</CATEGORY>

 <H2>Σε 5 λεπτά
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΚΑΚΟ δεν είναι ότι διαλύθηκε το μέτωπο των αγροτοπατέρων ­ αντίθετα.
Το κακό είναι ότι ορισμένοι εξ αυτών ενδέχεται να παρουσιάσουν στερητικά
σύνδρομα δημοσιότητας. Ο Γ. Χρ. Παπαχρήστος, στο «Στίγμα». Σελ. 6 
Ο Κ. ΚΑΡΑΜΑΝΛΗΣ επιμένει η ανακήρυξη της Ντόρας Μπακογιάννη ως
υποψήφιας δημάρχου Αθηναίων να γίνει τον Μάρτιο. Τι θα κάνει ο Δ.
Αβραμόπουλος; Κρατά τα χαρτιά του κλειστά. Αλλά μάλλον είναι σημαδεμένα. Σελ. 15 
Ο Κ. ΣΗΜΙΤΗΣ κατάγγειλε στη Βουλή πως όταν ήταν κυβέρνηση η Ν.Δ.
στελέχη της επιδίδονταν σε παρακολουθήσεις τηλεφώνων, την εξωτερική πολιτική
στα Βαλκάνια την έκανε ο διαβόητος Ν. Γρυλλάκης κ.λπ. Ο Δ. Τζάθας στη σελ. 16 
Ο Ν. ΤΣΟΜΣΚΙ είπε στους Κούρδους του Ντιάρμπακιρ: Παρακολουθώ την
ευγενή και τραγική σας ιστορία. Και είμαι πολύ συγκινημένος που βλέπω τα
πρόσωπα των ανθρώπων που συνεχίζουν τον αγώνα. Η Φραγκώ Καράογλαν στη σελ. 69 
Α. ΚΛΑΡΚ: Πιστεύω ότι θα με θυμούνται για το «2001, Η Οδύσσεια του
Διαστήματος» και τα βιβλία μου. Ευτυχώς, το 2001 πέρασε. Ότι συνέβη η
καταστροφή του Μανχάταν στις 11 Σεπτεμβρίου ­ απλώς υπήρχε μία πιθανότητα στις
365. Σελ. 71 
ΟΙ ΜΕΤΟΧΟΠΟΙΗΣΕΙΣ και ιδιωτικοποιήσεις θα αποτελέσουν το σωσίβιο για να
ξεπεραστεί το δυσμενές κλίμα στην οικονομία. Μέχρι τον Μάιο μόνο έχουν
προγραμματιστεί τουλάχιστον έξι. Η Ειρήνη Χρυσολωρά στην ΟΙΚΟΝΟΜΙΑ, σελ. 2

ΤΟ ΒΡΩΜΙΚΟ χρήμα χρησιμοποίησε το Χρηματιστήριο για να ξεπλυθεί. Ήδη
έχουν εντοπιστεί 7 δισ. Αλλά η πτώση των τιμών το εγκλώβισε στα χαρτιά που δεν
συμφέρει να ρευστοποιηθούν. Ο Λ. Στεργίου στην ΟΙΚΟΝΟΜΙΑ, σελ. 8

Ο ΠΑΟ, που παίζει σήμερα με τον Ακράτητο, δεν έχει την αγωνία του
Ολυμπιακού και της ΑΕΚ ­ αν και ποτέ δεν ξέρεις! Αλλά το μυαλό του είναι ήδη
στην Πράγα, όπου τον περιμένει η Σπάρτα για το Τσάμπιονς Λιγκ. Όπως το
αποτυπώνει ο Γιόνας Κόλκα, στην «ΟΜΑΔΑ», σελ. 74. 
ΑΠΟΚΟΡΥΦΩΜΑ της τακτικής του Γ. Σκαμπαρδώνη είναι η περιγραφή της
εκκένωσης του εβραϊκού γκέτο και του στοιβάγματος των κατοίκων του στα βαγόνια
που θα τους μεταφέρουν στο Άουσβιτς. Ο συγγραφέας στέκεται περισσότερο στην
τύχη των αντικειμένων και μας δίνει συγκλονιστικές εικόνες. Ο Δημοσθένης
Κούρτοβικ στο ΒΙΒΛΙΟΔΡΟΜΙΟ, στις σελ. 34 και 55 
ΣΤΟ ΠΕΛΑΓΟΣ της Ιστορίας τίποτα δεν είναι σταθερό. Οφείλουμε να μην
ξεχνάμε λ.χ. ότι ο Θουκυδίδης, όσο μεγαλοφυής και αν ήταν, υπήρξε άνθρωπος με
συγκεκριμένες πολιτικές απόψεις και όντας εξόριστος δεν μπορούσε να
παρακολουθήσει τα γεγονότα ο ίδιος. Ο Τάκης Θεοδωρόπουλος στο ΒΙΒΛΙΟΔΡΟΜΙΟ, σελ. 56 
Η ΚΑΤΑΝΟΗΣΗ εκ μέρους μας της σκοτεινής πλευράς της σύγχρονης εξέλιξης
δεν πρέπει να μας εμποδίσει να διατηρούμε μια ρεαλιστική και αισιόδοξη στάση
απέναντι στο μέλλον, λέει ο Α. Γκίντενς στην «Κοινωνιολογία» του. Η Μικέλα
Χαρτουλάρη στο ΒΙΒΛΙΟΔΡΟΜΙΟ, σελ. 32


ΟΙ ΓΥΝΑΙΚΕΣ πάντα ίδιες είναι: όμορφες, τρυφερές και φιλάρεσκες. Πριν
από 19 αιώνες, στο Δίον Πιερίας, χρησιμοποιούσαν πάλι καθρέφτες, κρέμες και
αρώματα για τον καλλωπισμό τους. Μόνο που τα έβαζαν σε διαφορετικά φιαλίδια
και αγγεία. Η Βίκυ Χαρισοπούλου στους ΟΡΙΖΟΝΤΕΣ, σελ. 23 
ΟΙ ΤΑΙΝΙΕΣ όλες κάνουν πολιτική: άλλες αποσιωπούν κι άλλες ξαναγράφουν
την Ιστορία. Υπεράνω δεν υπάρχει και συνήθως τις ταινίες τις κάνουν οι
νικητές. Εκτός από περιπτώσεις σαν τους Κ. Γαβρά, Ρ. Χάουαρντ, Π. Γκρίνγκρας
κ.λπ. Ο Δ. Δανίκας στους ΟΡΙΖΟΝΤΕΣ, σελ. 25 
Ο ΙΠΠΟΔΡΟΜΟΣ δεν χαρίζει χρήματα, δανείζει. Αλλά μην τολμήσετε να
κατεβείτε στο Δέλτα του Φαλήρου χωρίς το «Κοράνι» ή τη «Σκέψη του Μάο». Η
κούρσα αρχίζει. Η ατμόσφαιρα δονείται. «Τρέξε, Λόλα, τρέξε». Και μετά ο κόσμος
τού «παραλίγο» ξεκινάει. Η Ρέα Βιτάλη, αυτόπτης μάρτυρας, γράφει στον ΤΑΧΥΔΡΟΜΟ.

Η ΜΟΔΑ για την άνοιξη και το καλοκαίρι γίνεται πιο τρυφερή. Ξεχάστε τα
ρούχα μιλιτέρ και τα υφάσματα παραλλαγής. Ντύνει μάλλον τους ρεμβασμούς των
ανθρώπων, παρά τις φιλοδοξίες τους. Ο Κ. Γερογιώργος στον ΤΑΧΥΔΡΟΜΟ.

Ο ΑΞΙΟΣ κατέβασε πολύ νερό, μονάχα που ήταν σταχτί. Κανείς δεν
ενδιαφέρθηκε ούτε αναρωτήθηκε γιατί. Ύστερα από λίγον καιρό οι ψαράδες
αντίκρυσαν ψάρια με πληγές στο σώμα και στα σωθικά τους. Ο Γιάννης
Ντρενογιάννης στον ΤΑΧΥΔΡΟΜΟ.
<H3>ΓΡΑΦΟΥΝ
</H3>
Έλενα Ακρίτα,

σελ. 67.

Κώστας Γεωργουσόπουλος,

ΟΡΙΖΟΝΤΕΣ, σελ. 26.

Γιάννης Βούλγαρης,

ΟΡΙΖΟΝΤΕΣ, σελ. 27.

Γιάννης Η. Χάρης,

ΒΙΒΛΙΟΔΡΟΜΙΟ, σελ. 33.

Φραγκίσκη Αμπατζοπούλου,

ΒΙΒΛΙΟΔΡΟΜΙΟ, σελ. 57.

Paulo Coelho,

ΤΑΧΥΔΡΟΜΟΣ

<H3>ΓΟΥΙΤΝΙ ΧΙΟΥΣΤΟΝ
</H3><H3>Η άνοδος και η πτώση της μαύρης ντίβας
</H3>
Ο γάμος της με τον Μπόμπι Μπράουν λες και ήταν το «κλικ» για τη μετάβασή της
από τον παράδεισο στη χώρα των κολασμένων. Ιστορίες για λεσβιακά όργια, νύχτες
ακολασίας που την οδηγούσαν σε κατάρρευση τις επόμενες ημέρες, και φυσικά για
τη «στενή» της σχέση με ναρκωτικά, κατά προτίμηση κοκαΐνη και ηρεμιστικά,
γέμισαν τα ταμπλόιντ. Η άνοδος και η πτώση της ντίβας. Ο Όθ. Ορφανός στον ΤΑΧΥΔΡΟΜΟ.

<H3>ΣΠΥΡΟΣ ΜΠΑΪΡΑΚΤΑΡΗΣ
</H3><H3>Θέλω να έχω την καλύτερη κουζίνα
</H3>
Πάντα ήθελα να έχω την καλύτερη «κατσαρόλα». Γι' αυτό και έχω πελάτες από τον
στρατό που με θυμούνται και έρχονται, ύστερα από 37 χρόνια, ακόμα στο μαγαζί.
Αλλά δεν είναι μόνο αυτοί. Από τα χέρια μου έφαγαν ο Μίκης, ο Κ. Καραμανλής, ο
Θ. Βέγγος, ο Μ. Κακογιάννης, η Μαρινέλλα, ο Διον. Σαββόπουλος, ο Γ. Νταλάρας,
ο πρέσβης Ν. Μπερνς, ο Ν. Σηφουνάκης, ο Στ. Κραουνάκης και ο Σπ. Φωκάς. Ο Άρης
Βασιλειάδης στον ΤΑΧΥΔΡΟΜΟ.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17269N021</ED>
<ID>
ID:306575

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Καζαμπλάνκα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Υπουργός Τύπου είναι ο κ. Πρωτόπαπας - κι έτσι μάθαμε ότι η διαμάχη Σημίτη -
Βενιζέλου ήταν παρεξήγηση. Αν ήταν ο Χάμφρεϊ Μπόγκαρτ, θα το χαρακτήριζε
αλλιώς: Ως την αρχή μιας ωραίας φιλίας.

Με τιμή
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17269N022</ED>
<ID>
ID:306660

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N02&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αλαλούμ </H2>
ΤΗΝ ανεπάρκεια του φορολογικού συστήματος της χώρας και την αδυναμία
των αρμόδιων υπηρεσιών να ασκούν τους αναγκαίους ελέγχους... 
ΚΑΛΟΥΝΤΑΙ να πληρώσουν, με πρόστιμα και αλλεπάλληλα πηγαινέλα στις
Εφορίες... 
ΧΙΛΙΑΔΕΣ ελεύθεροι επαγγελματίες και μικρομεσαίες επιχειρήσεις που
φορολογούνται με τα αντικειμενικά κριτήρια. 
ΜΠΟΡΕΙ ο νόμος να είναι γνωστός εδώ και τρία χρόνια, η εφαρμογή του
όμως... 
ΔΗΜΙΟΥΡΓΕΙ την αίσθηση για αναδρομική φορολόγηση μεγάλου αριθμού
επαγγελματιών... 
ΕΝΩ δεν διαχωρίζονται οι φοροφυγάδες από τους ειλικρινείς
φορολογουμένους. 
ΑΚΟΜΑ χειρότερα, οι παλινωδίες του αρμόδιου υπουργείου είναι τόσες
πολλές ώστε... 
ΤΕΛΙΚΑ ουδείς ξέρει τι ακριβώς θα γίνει καθώς... 
ΟΥΤΕ η φορολόγηση με αντικειμενικά κριτήρια φαίνεται να απαλλάσσει τον
φορολογούμενο από μελλοντικούς ελέγχους... 
ΟΥΤΕ γλιτώνει από την επιβολή προστίμων και ποινών, αν διαπιστωθεί ότι
δεν συμφωνούν τα στοιχεία των αντικειμενικών κριτηρίων με αυτά των ελέγχων. 
ΟΙ συνεχείς αλλαγές των ρυθμίσεων... 
ΤΟ ότι οι δηλώσεις γίνονται τώρα προαιρετικές ενώ ήταν υποχρεωτικές... 
ΑΛΛΑ και η απειλή δυσβάστακτων προστίμων για όσους κάνουν -
καλοπροαίρετα ή όχι - λάθη... 
ΔΗΜΙΟΥΡΓΟΥΝ ένα πραγματικό αλαλούμ που αποδεικνύει τον παραλογισμό του
φορολογικού συστήματος... 
ΚΑΙ τις τεράστιες αδυναμίες του... 
ΠΑΡΑ τις κυβερνητικές υποσχέσεις για εξορθολογισμό και δικαιότερη
φορολόγηση των πολιτών.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17269N033</ED>
<ID>
ID:306672

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N03&aa=3</URL></REF>


Article

<CATEGORY>vin02</CATEGORY>

 <H5>Η διαφορά της ελληνικής τηλεόρασης με την ευρωπαϊκή είναι μεγάλη, για πολλούς
και διάφορους λόγους...
</H5><H2>Οθόνη ανάδελφη
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Στο ευρωπαϊκό τηλεοπτικό τοπίο, η ελληνική τηλεόραση - περί αυτής και πάλι ο
λόγος - μοιάζει με νησί εξωτικό. Οθόνη ανάδελφη. 
Σε καμία άλλη χώρα, φερ' ειπείν, δεν λαμβάνει κανείς στην οθόνη του τόσα πολλά
(και τόσο όμοια μεταξύ τους) ελεύθερης λήψης εθνικά τηλεοπτικά κανάλια. Σε
καμία άλλη χώρα τα δελτία ειδήσεων δεν είναι τόσο πολλά και τόσο μεγάλης
διάρκειας (υπολογίζεται ότι η μέση διάρκεια του ελληνικού δελτίου είναι
διπλάσια του ευρωπαϊκού). Και, προπάντων, σε κανένα άλλο εθνικό πεδίο η
ταμπλόιντ ιδεολογία δεν έχει καταγάγει μια τόσο θριαμβευτική (ή καταθλιπτική -
ανάλογα με το γούστο σας) νίκη. 
Είμαστε η εξαίρεση (ως προς αυτά, τουλάχιστον: ως προς τα άλλα, τα πιο
ουσιαστικά, όπως η εξάρτηση από τα μεγάλα μονοπωλιακά τηλεοπτικά πρακτορεία
εικόνας ή η δύναμη επιβολής της αμερικανικής παραγωγής, όλοι, δυστυχώς, οι
Ευρωπαίοι μοιάζουν). 
Αυτή η ελληνική εξαίρεση έχει τις εξηγήσεις της. 
Μια πρώτη εξήγηση είναι ο τρόπος συγκρότησης της τηλεοπτικής μας αγοράς, που
δεν δομήθηκε με πολεοδομικό σχέδιο και νόμιμες άδειες, αλλά «κατακτήθηκε» από
αυθαίρετους οικιστές. Πληθωρικός ανταγωνισμός, πληθωρισμένο, υποτιμημένο,
νόμισμα το τηλεοπτικό προϊόν. 
Μια άλλη εξήγηση είναι η έλλειψη, τόσα χρόνια τώρα, μιας αρχής που να έχει το
κύρος και τα μέσα να επιβάλει, για λογαριασμό του δημοσίου συμφέροντος και όχι
του μικροσυμφέροντος του γκουβέρνου, κανόνες σεβαστούς από όλους. 
Και μια τρίτη, και η σημαντικότερη μάλλον, εξήγηση είναι η αδυναμία της
δημόσιας τηλεόρασης να λειτουργήσει στη χώρα μας ως ισχυρός πόλος στον
ανταγωνισμό. Όχι για να κατακτήσει μεγαλύτερο κομμάτι της πίτας, μα για να
λειτουργήσει ως παράδειγμα, μέτρο, που θέτει τα όρια ανοχής του κοινού, τα
ελάχιστα των απαιτήσεών του, καθώς και τα όρια της αυτοεκτίμησης του
επαγγέλματός μας. 
Τον ρόλο αυτό η δημόσια τηλεόραση τον εκπληρώνει σε όλες τις άλλες ευρωπαϊκές
αγορές, με ισχυρά μάλιστα ποσοστά τηλεθέασης. Και η ιστορική της αδυναμία να
τον εκπληρώσει εδώ, παρά τις φιλότιμες κατά καιρούς προσπάθειες, είναι και η
σημαντικότερη εξήγηση του γεγονότος ότι η ταμπλόιντ ιδεολογία στα δικά μας
δελτία ειδήσεων κυριαρχεί πλήρως, ως οδοστρωτήρας, ενώ κάτι τέτοιο δεν
συμβαίνει σε καμία άλλη ευρωπαϊκή αγορά. 
Η παρατήρηση δεν γίνεται για να εξορκίσει την «ταμπλόιντ» δημοσιογραφία στο
όνομα της «ποιότητας» τάχα. Ίσα ίσα που, σε μια εποχή που η ερευνητική
δημοσιογραφία, με την αναγκαία της αυθάδεια και μαχητικότητα, υποχωρεί, τα
ταμπλόιντ που επιστρατεύουν ισχυρά όπλα για ευτελείς σκοπούς μπορούν να
ξυπνήσουν από τον λήθαργό της μια υπερβολικά βολεμένη δημοσιογραφία. Συνέβη
στον βρετανικό Τύπο την περασμένη δεκαετία, όταν οι εφημερίδες «ποιότητας»
αναγνώρισαν και αφομοίωσαν κάτι από το σπιρτόζο και μαχητικό πνεύμα των
ταμπλόιντ (αλλά όχι και το ήθος τους). 
Η παρατήρηση γίνεται, αντιθέτως, για να υπογραμμιστεί, άλλη μια φορά, πως τα
όποια στραβά των Μέσων Ενημέρωσης, και ειδικά της τηλεοπτικής ενημέρωσης, δεν
θα γιατρευτούν με διοικητικά μέτρα, με κώδικες, κανόνες, νόμους και αστυνόμους
- όσο καλοπροαίρετοι κι αν είναι. Δεν θα γιατρευτούν με απαγορεύσεις. 
Το προϊόν θα αλλάξει, όπως θα έλεγε κι ένας καλός παλιός μαρξιστής, μόνον όταν
αλλάξουν οι συνθήκες παραγωγής τους. 
Όταν δηλαδή εξορθολογιστεί ο ανταγωνισμός και νομιμοποιηθεί το αυθαίρετο
περιβάλλον. Όταν βρεθεί Αρχή ικανή να εξασφαλίσει συναίνεση της αγοράς γύρω
από κάποιους κανόνες. Όταν η δημόσια τηλεόραση γίνει το μέτρο των ελάχιστων
προσδοκιών του κοινού από την τηλεόραση. Κι όταν οι δημιουργοί του προϊόντος
αποκτήσουν επιτέλους κάποια δικαιώματα επί του πνευματικού τους μόχθου και του
αποτελέσματος της δουλειάς τους. 
Τα υπόλοιπα είναι φθηνή δημαγωγία και προφάσεις εν αμαρτίαις, εκείνων που
φέρουν την πρώτη ευθύνη για την «ελληνική τηλεοπτική εξαίρεση». Των κομμάτων
που κυβερνούν, δηλαδή. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17269N042</ED>
<ID>
ID:306661

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N04&aa=2</URL></REF>


Article

<CATEGORY>vin01</CATEGORY>

 <H5>Με τη διάλυση του μετώπου Ν.Δ. - ΚΚΕ στο Αγροτικό, μπήκε φρένο και στους...
τηλεοπτικούς αγωνιστές
</H5><H2>ΤΟ ΣΤΙΓΜΑ
</H2><H2>Ό,τι αρχίζει ωραίο τελειώνει με πόνο...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το έχουν πει οι ποιητές, που κάτι γνωρίζουν περισσότερο από τους απλούς
πολίτες, όπως εμείς: «Ό,τι αρχίζει ωραίο τελειώνει με πόνο»! Πόνο βέβαια δεν
είχαμε όταν οι αγροτοπατέρες του ΚΚΕ και της Ν.Δ. συναντήθηκαν μεσοβδόμαδα στη
Λάρισα για να διαλύσουν και επισήμως τον αρραβώνα, αλλά... λίγο έλειψε. Όσοι
ήταν εκεί και τους παρακολουθούσαν να επιτίθενται ο εις εναντίον του άλλου, το
είχαν ρίξει στα στοιχήματα: «Τώρα θα πλακωθούν», «Όχι, τώρα θα πλακωθούν» και
πάει λέγοντας. Ατύχησαν όμως οι στοιχηματίες. Μόνο ως προς το σκέλος της
συμπλοκής. Διότι για το τέλος του αρραβώνος επιβεβαιώθηκαν μέχρι κεραίας. Πάει
το μέτωπο. Διαλύθηκε στα εξ ών συνετέθη. Του χρόνου πάλι... 
Στερητικά σύνδρομα 
Το κακό δεν είναι ότι διαλύθηκε το μέτωπο των αγροτοπατέρων - αντίθετα. Το
κακό είναι ότι ορισμένοι εξ αυτών ενδέχεται να παρουσιάσουν στερητικά σύνδρομα
δημοσιότητας. Διότι όσο ήταν τα μπλόκα, αυτά τα λίγα, τα αναιμικά, είχαν λόγο
υπάρξεως στις τηλεοπτικές οθόνες οι αγωνιστές («Μάνα, φορώ τα φυσεκλίκια και
βγαίνω στους δρόμους ο αγωνιστής») Πατάκης, Μπούτας, Νασίκας, Κοκκινούλης,
Αρχοντής. Διότι, τι να σου κάνει και η κάμερα; Να ανοίξει το πλάνο και να δεις
ότι «είμαστε δυο, είμαστε τρεις, άντε να 'μαστε καμιά δεκαπενταριά» στα
μπλόκα; Να καταλάβεις ότι στην εποχή της τηλεοπτικής δημοκρατίας, τα μπλόκα
υπάρχουν για τις τηλεοράσεις; Όχι, στα πρόσωπα εστιάζεται. Που σηκώνουν τον
δείκτη, και τον επισείουν απειλητικά κατά των αθώων πεζών και εποχουμένων: «Θα
κλείσουμε τους δρόμους για να μάθετε ρε, που είναι κυβέρνηση ο Σημίτης»! 
Βρείτε λύση, επιτέλους 
Και το «Σημίτης κυβέρνηση», μια κουβέντα είναι κι αυτό. Διότι εντάξει, δεν
λέει κανείς, έχει πολλά προβλήματα να ασχοληθεί ο άνθρωπος. Πολλά και δύσκολα.
Αλλά εμένα που είμαι γεροντάκι, που έχω φάει τη ζωή μου όλη στις οικοδομές να
μαζέψω ένσημα για το ΙΚΑ, και τώρα έχω: καρδιά, προστάτη, αρθριτικά, σάκχαρο,
οσφυαλγία, λίγο κατάθλιψη, ποσώς με ενδιαφέρει η «προοδευτική διακυβέρνηση».
Δεν δίνω επίσης δεκάρα για την «κεντροαριστερά». Και δεν με νοιάζει καθόλου αν
«η ισχυρή κοινωνία είναι το κλειδί για την ισχυρή Ελλάδα». Εμένα αυτό που με
ενδιαφέρει είναι να τελειώσει επιτέλους αυτή η ρημάδα η απεργία των γιατρών
του ΙΚΑ, για να γράψω στο βιβλιάριο τα φάρμακά μου. Έγινα αντιληπτός; 
Αλλού η πραγματικότητα 
Από τους πολλούς, ασφαλώς. Από εκείνους όμως που αποφασίζουν, δεν βλέπω να
γίνομαι. Διότι αν ο κύριος Σημίτης, λέμε τώρα, καταλάβαινε πόσο βασανιστικό
είναι για εκατοντάδες χιλιάδες ανθρώπους αυτό που γίνεται με την απεργία των
γιατρών του ΙΚΑ, θα είχε διατάξει το «πουλέν» του, τον κύριο Χριστοδουλάκη, να
βρει αμέσως τα κονδύλια για να λυθεί το πρόβλημα εδώ και τώρα. Αλλά τα φάρμακα
του κυρίου Σημίτη - που μακάρι να μην έχει τίποτε ο άνθρωπος, παράδειγμα φέρνω
- τού τα αγοράζει κάποιος από την ασφάλειά του. Δεν χρειάζεται να πάει στο
υποκατάστημα του ΙΚΑ, να περιμένει ώρες στην ουρά, και μετά, κούτσα-κούτσα,
στο φαρμακείο της γειτονιάς του. Αυτό είναι άλλωστε και το πρόβλημα. Η μη
επαφή με την πραγματικότητα... 
Καθηγητής σε μία νύχτα 
Καθόλου επαφή με την πραγματικότητα δεν φαίνεται να έχουν όσοι εκ των
διδασκόντων στα ΤΕΙ κλείνουν τα ιδρύματα, ζητώντας από τον υπουργό Παιδείας Π.
Ευθυμίου να τους χρίσει, διότι περί αυτού πρόκειται, καθηγητές Ανωτάτων
Εκπαιδευτικών Ιδρυμάτων. Να είναι ο άλλος απόφοιτος ΚΑΤΕΕ (τα παλιά ΤΕΙ) - το
παράδειγμα δεν είναι τυχαίο, αφορά μεγαλοσυνδικαλιστή του χώρου - και να θέλει
τώρα να γίνει καθηγητής Πανεπιστημίου σε ένα βράδυ. Ε, δεν γίνεται. Διότι αυτή
δεν θα είναι προαγωγή, άδεια για ομαδικές τυφλώσεις θα είναι! Και δεν θέλουμε
άλλες. Αρκετά μέχρις εδώ. Όσους τύφλωσαν, τύφλωσαν. Και δη ατιμωρητί... 
<H3>ΚΑΙ ΤΟ ΠΑΡΑΣΚΗΝΙΟ
</H3><H3>Πότε θα πει το μυστικό </H3>
Νέα χαρμόσυνα. Έληξε η πολιτική ομηρεία του Κώστα Καραμανλή και ο αρχηγός
ξαναγίνεται πλέον αρχηγός με τα όλα του. Η Ντόρα Μπακογιάννη τού έσκασε το
μυστικό τηλεφωνικά - θέλει πολύ να είναι υποψήφια για τον Δήμο της Αθήνας.
Μέχρι να πει το «ναι», τον έσκασε τον άνθρωπο. Αλλά ας δείξουμε μια κατανόηση.
Απόφαση (πολιτικής) ζωής είναι αυτή που έλαβε. Και επειδή ως τέτοια δεν είναι
μικρή, είχε απολύτως το δικαίωμα να απαιτήσει να έχει η ίδια την ευθύνη της
προεκλογικής καμπάνιας. Ήταν δυνατόν να την αφήσει στα χέρια της Ρηγίλλης; Η
γυναίκα γνωρίζει πόσο την «αγαπούν»! 
Το μικρό πρόβλημα που υπάρχει σχετικά με την ημερομηνία ανακοίνωσης του
εξαιρετικού για την Αθήνα νέου, οσονούπω, ξεπερνιέται. Ο πρόεδρος Κώστας θα
δηλώσει δημοσίως ότι διατηρεί το δικαίωμα να επιλέγει το πότε θα ανακοινώνει
τις αποφάσεις του, ότι κανείς δεν μπορεί να τον σύρει - τ' ακούς Λαλιώτη; -
και πως διατηρεί την πρωτοβουλία των κινήσεων. Έλα Ντόρα παιδί μου, σταμάτα να
κρυφογελάς πίσω από την πλάτη του ανθρώπου! 
ΥΓ: Πότε θα πει το «μυστικό» - ο κόσμος το 'χει τούμπανο κι εμείς κρυφό
καμάρι - ο πρόεδρος; Μέχρι τις 25 Μαρτίου. Να συμπίπτει με την Εθνική
Παλιγγενεσία... <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17269N062</ED>
<ID>
ID:306636

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N06&aa=2</URL></REF>


Article

<CATEGORY>vin04</CATEGORY>

 <H5>Οι Ολυμπιακοί Αγώνες του 2004 ήταν μία ανεπανάληπτη ευκαιρία για να γίνει η
πρωτεύουσα μια «άλλη πόλη» </H5><H2>Η χαμένη ευκαιρία της Αθήνας
</H2><H4>Πρόχειρος σχεδιασμός, υψηλό κόστος και έλλειψη χρόνου οι βασικές αιτίες
</H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Αν οι Ολυμπιακοί Αγώνες του 2004 ήταν μια ευκαιρία ανεπανάληπτη για να
γίνει η Αθήνα «μια άλλη πόλη», θα το κρίνει η Ιστορία. Αυτό που μπορούν όμως
να κρίνουν ιδίοις όμμασι τα τέσσερα εκατομμύρια των κατοίκων της είναι ότι το
2004 είναι μάλλον μια χαμένη ευκαιρία. 
Στον δρόμο για το 2004 χάθηκε μια ολόκληρη Αθήνα: μια πόλη με ανοιχτή όλη την
αγκαλιά της στη θάλασσα, με πράσινο πραγματικό και όχι ζαρντινιέρες, με ένα
Ολυμπιακό Χωριό-υπόδειγμα αρχιτεκτονικής, με συνδέσεις των ψυχαγωγικών και
αθλητικών πόλων, με κυκλοφοριακή ανάσα για πυκνοκατοικημένες γειτονιές όπως ο
Πειραιάς, με ένα λιμάνι σύγχρονο, με επιπλέον γραμμές Μετρό και την αναβάθμιση
χώρων όπως π.χ. ο Ιππόδρομος. 
Τα έργα που μελετήθηκαν αλλά στην πορεία εγκαταλείπονται αφορούν ολόκληρο το
Λεκανοπέδιο. Η μεγάλη χαμένη ευκαιρία όμως είναι η παραλιακή ζώνη, το λιμάνι
του Πειραιά, η αύξηση του πράσινου και η ανάπλαση ιδιαίτερης σημασίας κομβικών
σημείων στην πόλη. Η εγκατάλειψη ορισμένων εξ αυτών οφείλεται είτε στο υψηλό
κόστος είτε στην έλλειψη χρόνου υλοποίησης είτε στον πρόχειρο σχεδιασμό. 
Σύμφωνα με υπολογισμούς υπηρεσιακών παραγόντων του ΥΠΕΧΩΔΕ θα χρειαζόταν
επιπλέον μισό τρισ. δραχμές για να υλοποιηθούν όλα τα έργα αναβάθμισης της
πόλης που έπεσαν στο τραπέζι των σχεδιασμών την τελευταία διετία. Χωρίς
βεβαίως να υπολογίζονται τα έργα του Φακέλου Υποψηφιότητας που κάποια στιγμή η
Αθήνα, διά του αρμόδιου υπουργού Πολιτισμού Ε. Βενιζέλου, παραδέχθηκε πως ήταν
«υπερ-αισιόδοξες» εκτιμήσεις. 
Η χαμένη ευκαιρία όμως αφορά και την εγκατάλειψη έργων που θα μπορούσαν
ενδεχομένως να προσελκύσουν το ενδιαφέρον ιδιωτικών κεφαλαίων. Η γραμμή Μετρό
απο το Νομισματοκοπείο, μέσω Χαλανδρίου προς το ΟΑΚΑ είναι ίσως το πλέον
χαρακτηριστικό παράδειγμα. Έφθασε μέχρι το στάδιο της μελέτης, διαπιστώθηκε
ότι θα εξυπηρετούσε περίπου 470.000 επιβάτες ημερησίως και εγκαταλείφθηκε λόγω
κόστους. 
<H3>ΟΔΙΚΑ ΕΡΓΑ-ΜΕΤΡΟ
</H3><H3>Σχεδιασμοί χωρίς μελέτη
</H3>
Οι απόψεις για το πώς ξεκίνησε το μεγαλεπήβολο σχέδιο για την κατασκευή πέντε
ανισόπεδων κόμβων στην Κηφισίας και τεσσάρων στην Ποσειδώνος, διίστανται. Όπως
διίστανται οι απόψεις περί χρησιμότητάς τους: κάποιοι πιστεύουν ότι ήταν
πρόταση της Διεύθυνσης Μεταφορών του «Αθήνα 2004» προς το ΥΠΕΧΩΔΕ υπό την
πίεση παραγόντων της ΔΟΕ, προκειμένου να μειωθεί ο χρόνος μετακίνησης προς το
Ολυμπιακό Στάδιο. 
Άλλοι, θεωρούν ότι ήταν ιδέα των τεχνοκρατών της ΔΟΕ. Και άλλοι ότι ξεκίνησε
από τις υπηρεσίες του ΥΠΕΧΩΔΕ, με το σκεπτικό πως θα ανακούφιζε την κυκλοφορία
αλλά όχι μακροπρόθεσμα. Πάντως, ουδέποτε παρουσιάστηκε μια τεκμηριωμένη
συγκοινωνιακή μελέτη που να λέει ότι στην Κηφισίας χρειάζονται πέντε ή ένας ή
δεκαπέντε κόμβοι, με συγκριτικά στοιχεία για την κίνηση των οχημάτων. Η ιδέα
εγκατάλειψης των κόμβων στη Φιλοθέη και την Αγία Βαρβάρα όμως, δεν οφείλεται
μόνο στην αντίδραση και τις προσφυγές των κατοίκων. Αλλά και στη σοβαρή
διατάραξη της κυκλοφορίας κατά τη διάρκεια των έργων. Η όχληση θα ήταν πολύ
μεγαλύτερη από αυτήν στον κόμβο του ΟΤΕ, γεγονός που σημαίνει ατέλειωτο
μποτιλιάρισμα. Η βύθιση της Αλεξάνδρας, εγκαταλείφθηκε για παρόμοιους λόγους.
Λέγεται ότι για να γίνει το έργο θα έπρεπε να... κλείσει η Κηφισίας για δύο
χρόνια. Παράλληλα θα έπρεπε να γίνει κι ένα μεγάλο αντιπλημμυρικό έργο. Το
ίδιο και στην Αγία Βαρβάρα και τη Φιλοθέη. Ο κάθε κόμβος κόστιζε περίπου 5
δισ., ενώ της Αλεξάνδρας γύρω στα 10 δισ. 
Ο κόμβος του Χίλτον ματαιώθηκε όταν διαπιστώθηκε πως ακριβώς από κάτω περνάει
το Αρεταίειο Υδραγωγείο. Η εμπλοκή με την Αρχαιολογική Υπηρεσία, οδήγησε σε
«δεύτερες σκέψεις» τους αρμοδίους και έτσι το Αρεταίειο Υδραγωγείο θα
παραμείνει στο σκοτάδι και το Χίλτον χωρίς κόμβο. 
Η επέκταση του Μετρό από το Νομισματοκοπείο έως το ΟΑΚΑ μέσω Χαλανδρίου, όπως
και από την Πανόρμου μελετήθηκε από την Αττικό Μετρό Α.Ε., αλλά κόπηκε λόγω
κόστους. Ήταν μια ιδέα, που ειδικά στην πρώτη εκδοχή της θα έδινε λύση για
470.000 χιλιάδες επιβάτες, γεγονός που καθιστούσε το έργο ελκυστικό και για
την ιδιωτική πρωτοβουλία. Η αυτοχρηματοδότηση όμως είναι χρονοβόρα, και ο
χρόνος προς το 2004 λίγος. Έτσι οι κάτοικοι του Χαλανδρίου, της Αγίας
Παρασκευής, της Κηφισίας, του Αμαρουσίου και οι εργαζόμενοι στο εμπορικό
κέντρο Αμαρουσίου, έχασαν μια μοναδική ευκαιρία αναβάθμισης της
καθημερινότητάς τους. Η κατασκευή ενός νέου δρόμου, που θα συνέδεε την οδό
Κύμης με το ΟΑΚΑ διευκόλυνε μόνο τους αθλητές του Ολυμπιακού Χωριού,
φουσκώνοντας τον ολυμπιακό λογαριασμό κατά 70 δισ. Το ίδιο και η σύνδεση
Εθνικής Οδού με τη Νέα Φιλαδέλφεια (γήπεδο ΑΕΚ), μόνο που εδώ έχασαν και οι
κάτοικοι της περιοχής. 
Λόγω κόστους και χρόνου ο Προαστιακός Σιδηρόδρομος θα γίνει «μισός» και αυτός
οριακά. Μόνο το κομμάτι του από το Σιδηροδρομικό Κέντρο Αχαρνών έως τον Σταυρό
θα είναι έτοιμο για το 2004, επειδή η προετοιμασία του διαγωνισμού καθυστέρησε
(αρμοδιότητα ΕΡΓΟΣΕ), 
Ένα ακόμη οδικό έργο που θα ανακούφιζε πολύ το κυκλοφοριακό πρόβλημα του
Πειραιά είναι η περίφημη επέκταση της Λεωφόρου Τροχιοδρόμων. Ο εν λόγω δρόμος
θα συνέδεε το ΣΕΦ με την Αττική Οδό μέσω Πειραιά. 
Η σύνδεση Ελληνικού και Αγίου Κοσμά με βύθιση της Λεωφόρου Ποσειδώνος επίσης
παραπέμπεται στις καλένδες. Η ιδέα για να ενωθεί το μεγαλύτερο πάρκο της
Ευρώπης (4.000 στρέμματα) με το Ιστιοπλοϊκό Κέντρο εκτός από την αισθητική,
εξασφάλιζε και την ασφαλή μετακίνηση θεατών από τον έναν αθλητικό πόλο στον
άλλον. 
Όσο για το Ελληνικό, θα γίνει πάρκο αφού είναι και προσωπική δεύσμευση του
Πρωθυπουργού Κώστα Σημίτη, αλλά ουδείς γνωρίζει πότε.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17269N081</ED>
<ID>
ID:306619

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N08&aa=1</URL></REF>


Article

<CATEGORY>vin04</CATEGORY>

 <H5>Η χαμένη ευκαιρία της Αθήνας -Οι έριδες ροκάνισαν τον χρόνο
</H5><H2>Τα έργα που θα μείνουν... μακέτες </H2><H4>Τα αρχιτεκτονικά σχέδια για το Ολυμπιακό Χωριό κλείστηκαν στο συρτάρι
</H4>
Η Αθήνα χρειάστηκε τρία χρόνια μόνο για ν' αποφασίσει «ποιος» θα κάνει
«τι». Ο χρόνος ροκανίσθηκε από τις έριδες για τις αρμοδιότητες. Από το
Μεταφορών, στο Πολιτισμού, και από την Οργανωτική στο ΥΠΕΧΩΔΕ χάθηκαν σαν
νεράκι τα πρώτα τρία - τέσσερα χρόνια. 
Οι φορείς έδιναν πάντα τον καλύτερο εαυτό τους, όμως στην Αθήνα συνέβη το
παράδοξο. Ακόμα και σε περιπτώσεις όπου τα έργα ήταν από την αρχή
χωροθετημένα, όπως στο παράδειγμα των έργων αρμοδιότητας της ΓΓΑ (υφυπουργός
Αθλητισμού Α. Φούρας 1997-2000), περίμεναν το 2001 για να ωριμάσουν... 
Κάπως έτσι χάθηκε η ευκαιρία για τον Ιππόδρομο, που η καθυστέρηση της
μεταφοράς του μετακύλισε μια σειρά από άλλα ολυμπιακά έργα προς τα πίσω. Αν
όλα πάνε κατ' ευχήν και ο Ιππόδρομος κλείσει το καλοκαίρι του 2003, στον χώρο
του θα γίνει σταθμός μετεπιβίβασης λεωφορείων. 
Στο Ολυμπιακό Χωριό τα πρώτα βραβεία των αρχιτεκτονικών διαγωνισμών
κλείστηκαν σ' ένα συρτάρι. Ούτε καν εξετέθησαν στο κοινό! Κι ας φώναζαν οι
βραβευθέντες ότι το κόστος κατασκευής ήταν το ίδιο με τις εργατικές κατοικίες
(καλής ποιότητας) που κατασκευάζει σήμερα ο ΟΕΚ. Οι αρμόδιοι είχαν την
ευκαιρία να κατασκευάσουν εξ αρχής το πιο νέο χωριό της Αττικής, εκεί όπου θα
μείνουν 10.000 άνθρωποι, και επέλεξαν τον πιο εύκολο δρόμο. Τριώροφα και
τετραώροφα πανομοιότυπα μεταξύ τους. Το αρχιτεκτονικό όραμα της πόλης, πάντως,
έχει «σαλοτραπεζαρία, κουζίνα, δύο υπνοδωμάτια και λουτρό» όπως είχε τονιστεί
κατά την επίσημη πρώτη παρουσία του.

<H3>ΦΑΛΗΡΟ
</H3><H3>Η Μπαρτσελονέτα μπορεί να περιμένει
</H3>
Προς το παρόν, στην αχανή έρημο της παραλίας που βρίσκεται μεταξύ του Σταδίου
Ειρήνης και Φιλίας και του Ιλισού τα μόνα βέβαια ότι θα γίνουν είναι τα
προβλεπόμενα αθλητικά κέντρα. Ούτε ενυδρεία, ούτε οικολογικά πάρκα, ούτε
μονοπάτια πεζοδρόμων, ούτε γραφικά λιμανάκια με εστιατόρια και καφέ. 
Δυόμισι χιλιόμετρα μήκος επί τετρακόσια μέτρα πλάτος είναι η επίμαχη έκταση
μιας περιοχής υποβαθμισμένης που θα μπορούσε να γίνει όπως η Μπαρτσελονέτα
στην Βαρκελωνη. 
Προβλεπόταν ακόμη να «μετατοπιστεί» προς τη θάλασσα η παραλιακή λεωφόρος και
να κατασκευαστεί ένα μεγάλο κανάλι και δίκτυο μικρότερων ως αντιπλημμυρική
περιοχή. Στα κανάλια θα έκανε ρομαντικές βόλτες με σκαφάκια. 
Το σχέδιο, κόστους περίπου 50 δισ., εγκαταλείπεται λόγω έλλειψης χρόνου και
χρημάτων. 
<H3>ΠΑΡΑΛΙΑ </H3><H3>Δεν έφθανε ο χώρος
</H3>
Το σχέδιο ήταν πράγματι μαγευτικό: και ποιος δεν χάζεψε την παραλία με 3 (!)
τύπους διαμόρφωσης για να προσελκύει τους κατοίκους, με ξύλινα «καταστρώματα»
- όπως λέμε «ντεκ» - και γεφυράκια να αιωρούνται πάνω από τη θάλασσα. Με
ποδηλατοδρόμια και φυσικά Τραμ. 
Χρειάστηκε να γίνει πρώτα η μελέτη για να διαπιστωθεί εκ των υστέρων ότι όλα
τα παραπάνω χρειάζονται χώρο. Και ο χώρος στην παραλιακή ζώνη, ακόμα και στο
καλύτερο κομμάτι της, στο Παλαιό Φάληρο, εκεί που έχει φοινικάκια και ένα
φαρδύ πεζοδρόμιο, μόλις που επαρκεί. Κάτοικοι και δήμος έχουν ήδη ξεσηκωθεί
εναντίον του Τραμ που θα «φάει» τα δύο τρίτα του πεζόδρομου. Κάπως έτσι, όχι
μόνο ακυρώνεται το σχέδιο «Καλιφόρνια», αλλά περιορίζεται και η σημερινή
δυνατότητα να περπατήσουν στην παραλία. 
Έντονα αντιδρούν και οι κάτοικοι της Γλυφάδας, οι οποίοι θεωρούν υποβάθμιση να
τερματίζουν οι γραμμές στην πλατεία Κρήτης.

<H3>ΠΡΑΣΙΝΟ </H3><H3>Αναζητούνται εκατό εκατομμύρια... κάκτοι! </H3>
Το μεγαλόπνοο σχέδιο για τη φύτευση 15.000 στρεμμάτων στην Αττική φαίνεται πως
συρρικνώνεται καθώς ο χρόνος περνάει και δεν φυτεύεται κανένα δένδρο. Τον
περασμένο Νοέμβριο, σύμφωνα με τα επίσημα στοιχεία του «Αθήνα 2004» αναφέρθηκε
ότι μέχρι το 2004 θα φυτευτούν στην Αττική 100 εκατομμύρια φυτά, σε έκταση
100.000 στρεμμάτων με συνολική δαπάνη 40 δισ. δραχμών. Και μάλιστα από αυτά τα
3,5 εκατ. είναι δένδρα, τα 15 εκατ. θάμνοι, τα 16 εκατ. ανθόφυτα και τα 57
εκατ. εδαφοκάλυψης. 
Σε πρόσφατη ημερίδα για το θέμα του πράσινου ο πρύτανης του Γεωπονικού
Πανεπιστημίου Αθηνών διατύπωσε ευθέως την πεποίθεση πως το πολυδιαφημισμένο
έργο του πράσινου θα μείνει στα χαρτιά, πως δεν έχει γίνει τίποτα για να
αντιμετωπιστεί το πρόβλημα της άρδευσης και πως η «Αθήνα θα παραμείνει
παράδεισος του τσιμέντου» και το πράσινο «το αποπαίδι των δημοσίων έργων» στην
Ολυμπιάδα του 2004. 
Εκτός κι αν τα δένδρα που θα φυτευτούν είναι έτοιμοι, μεγαλωμένοι κάκτοι
εισαγωγής και τα χιλιόμετρα πράσινου είναι μια αλυσίδα με ζαρντινιέρες που θα
τοποθετηθούν σε επίμαχα σημεία στις ολυμπιακές εγκαταστάσεις. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17269N101</ED>
<ID>
ID:306614

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N10&aa=1</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Τα λάθη είναι του παρελθόντος, οι παρεξηγήσεις είναι του παρόντος και ο
λογαριασμός είναι του μέλλοντος...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17269N121</ED>
<ID>
ID:306574

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N12&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Θανάσης Νασίκας: 
(το αγροτοσυνδικαλιστικό στέλεχος της Ν.Δ., στον Φλας) 
«Εάν δεν λυθεί το αγροτικό και με τη Ν.Δ. κυβέρνηση πάλι στον δρόμο θα
είμαστε». 
Θάνος Μικρούτσικος: 
(ο συνθέτης λέει στο «Μετρό» κατά πόσο η σημερινή ηγεσία του υπ. Πολιτισμού
έχει γνώσεις για την Πολιτιστική Ολυμπιάδα) 
«Θέλω να είμαι δίκαιος. Ο Βενιζέλος, σε σχέση με το τι υπάρχει αυτήν τη στιγμή
στο κυβερνητικό σχήμα του ΠΑΣΟΚ, και εμπειρία έχει (τόσα χρόνια είναι υπουργός
Πολιτισμού) αλλά και μια κουλτούρα. Θα δυσκολευόμουν να βρω κάποιον άλλον». 
Στέφανος Μανίκας: 
(ο υπουργός Επικρατείας, στην «Αυγή») 
«Πράγματι, οι ηγεσίες των υπόλοιπων αριστερών κομμάτων μάς αντιμετωπίζουν με
καχυποψία. Το αντιλαμβάνομαι, το ερμηνεύω, το αποδέχομαι. Άλλωστε, το ίδιο
αίσθημα καχυποψίας διακατέχει και εμάς έναντι αυτών». 
Ρέα Τουτουνζή: 
(στο «DIVA», για την κριτική που γίνεται σε όσα μοντέλα γίνονται ηθοποιοί) 
«Δεν έχω κανένα λόγο να αποδείξω σε κανέναν αν είμαι έξυπνη ή όχι. Με ποιο
κριτήριο και με ποια κλίμακα θεωρείς τον άλλο έξυπνο ή χαζό; Το θεωρώ τραγικό
αυτό! Δηλαδή, οι άσχημοι άνθρωποι είναι έξυπνοι και οι όμορφοι είναι χαζοί;».

Χρήστος Πολυζωγόπουλος: 
(ο πρόεδρος της ΓΣΕΕ, στον Σκάι) 
«Ακόμα και να φτιάχναμε ένα νόμο που να έλεγε να εφαρμόζονται οι νόμοι, μετά
θα χρειαζόταν πάλι άλλος νόμος που να λέει να εφαρμοστεί ο νόμος που προβλέπει
να εφαρμόζονται οι νόμοι». 
Πέτρος Ευθυμίου: 
(ο υπουργός Παιδείας, στο «Έθνος») 
«Ο Κ. Σημίτης είναι ένας "θεσμικός επαναστάτης". Είναι ένας άνθρωπος που
πετυχαίνει πραγματικές ρήξεις». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17269N123</ED>
<ID>
ID:306670

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N12&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Στο ποτήρι...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Όποτε ζορίζομαι από τα πράγματα, τα βάζω με τον εαυτό μου, τους γύρω μου, αλλά
και την Αθήνα, που νιώθω να μου σφίγγει τον λαιμό. Κι αμέσως, για να 'ρθώ στα
μέτρα μου, τρέχω στο αεροδρόμιο, μπαίνω στο αεροπλάνο και σε 40 λεπτά
βρίσκομαι στη Θεσσαλονίκη. Μια πόλη που την αγαπώ ιδιαίτερα. Όπως αγαπώ επίσης
το Ναύπλιο, τα Χανιά, τα Ιωάννινα και, φυσικά, τη Μυτιλήνη. Αλλά πώς να
εγκατασταθείς και να ζήσεις σε μια απ' αυτές τις πόλεις, όταν η δουλειά σου,
πρωτίστως, σε κρατάει δεμένο με την Ομόνοια, το Σύνταγμα, τη Μεσογείων και την
Αγiα Παρασκευή; 
Δεν ξέρω πώς είναι σήμερα ο καιρός στη Θεσσαλονίκη. Τρίτη, Τετάρτη και Πέμπτη,
όμως, είχε μια λιακάδα υπέροχη, ανοιξιάτικη. Η θάλασσα, ακύμαντη και γαλάζια.
Και όλα τα καφενεία και τα ζαχαροπλαστεία, στη Λεωφόρο Νίκης, από την
Αριστοτέλους ίσαμε τον Πύργο, γεμάτα από νέους. Κορίτσια, κυρίως, στα 19, στα
20, στα 21, να τα πιείς στο ποτήρι! Αλλά και αγόρια, ψηλά, δυνατά, χαρούμενα
και χωρίς καμιά βιασύνη στις κινήσεις και στην κουβέντα τους. 
Αυτήν τη φορά, δεν ανέβηκα ζορισμένος στην πρωτεύουσα του βορρά. Πήγα να
μιλήσω στον «Ιανό» για το μυθιστόρημα του Γιώργου Σκαμπαρδώνη, φίλου συγγραφέα
που πολύ εκτιμώ, «Ουζερί Τσιτσάνης». Κόσμος πολύς! Και εγκάρδιος. Και στις
πρώτες θέσεις ο υπουργός Γιώργος Πασχαλίδης και ο ποιητής Ντίνος
Χριστιανόπουλος. Κι ακόμα, ο κουνιάδος του Τσιτσάνη. Που έζησε μαζί του μια
ολόκληρη ζωή. Ο Αντρέας Σαμαράς. 
Ωραία βραδιά! Και μετά, στην «Αγορά» του Χρήστου, του Μυτιληνιού, μεζέδες και
κρασί και μπουζούκι και τραγούδι, με όλη την παλιά παρέα. Τον Γουσίδη, τον
Σακέτα, τον Κουλάνδρου, τον Δούδο, τον Σπύρου. Και, βέβαα, ο Καρατζάς, ο
Σκαμπαρδώνης και οι υπέροχες κοπέλες του «Ιανού». Και δίπλα μου ο
Χριστιανόπουλος. Που, κάθε τόσο, κάτι θυμόταν από τον Τσιτσάνη και μου το
'λεγε, ψιθυριστά, με συγκίνηση. 
Στη Θεσσαλονίκη ξεμυαλίζομαι. Με ξεμυαλίζει ο Γουσίδης, που, συνεχώς, με
παρασέρνει στον όλεθρο. Είναι κι ο Σπύρου στο πλάι, για ξεφάντωμα και πρώτες
βοήθειες και ο Δούδος για το καλαμπούρι και το γέλιο. Κι άντε μετά να
γλιτώσεις και να γυρίσεις στο σπίτι σου! Κι αν τύχει, μάλιστα, να ταιριάξει
και να 'ναι στην πόλη και ο Γιάννης Ιωαννίδης και να αρχίσει και η κουβέντα
για το μπάσκετ, νομίζεις πως είσαι έφηβος, που μόλις βγήκε από το γήπεδο. 
Ωραία παιδιά, ζωντανά, με ψυχή. Που και στη δουλειά τους σκίζουν και στη
διασκέδαση μπαίνουν και στο ξενύχτι ενδίδουν.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17269N124</ED>
<ID>
ID:306697

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N12&aa=4</URL></REF>


Article

<CATEGORY>vin05</CATEGORY>

 <H2>Ο Καραμανλής... υδραυλικός! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, δεν μπορείτε να φανταστείτε πώς περνούν τις ώρες τους οι
πολιτικοί. Να, πάρτε για παράδειγμα τον κ. Κ. Καραμανλή, ο οποίος το τελευταίο
δίμηνο είδε και απόειδε με τις «διαρροές» για τα τεκταινόμενα στο κόμμα του
και τι λέτε ότι έκανε; 
Αποφάσισε να γίνει... υδραυλικός ο ίδιος. Για πολύ καιρό, έλεγε
συστηματικά τη μισή ή... και καθόλου αλήθεια στους στενούς του συνεργάτες ­
αλλά διαφορετικά πράγματα στον καθέναν ­ για να «τσεκάρει» ποιος (ή ποιοι...)
απ' όλους έκανε (ή έκαναν) «διαρροές» στο όνομά του. Παράλληλα δε, ο πρόεδρος
της Ν.Δ. έκανε μόνος του τις όποιες «κρίσιμες» συνεννοήσεις χρειάστηκε να
κάνει ­ με την κ. Ντόρα Μπακογιάννη, για παράδειγμα... 
Θέλετε και το αποτέλεσμα των μεθοδεύσεων Καραμανλή; Μερικοί - μερικοί
είναι πλέον εκπαιδευμένοι στο... να πέφτουν από τα σύννεφα χωρίς αλεξίπτωτο! <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17269N125</ED>
<ID>
ID:306700

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N12&aa=5</URL></REF>


Article

<CATEGORY>vin05</CATEGORY>

 <H2>Δουλειές με φούντες... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Μία λεπτομέρεια από τις τελευταίες εξαγγελίες του υπουργού Εσωτερικών κ. Κ.
Σκανδαλίδη, που έχει τη δική της σημασία και λέει αρκετά για τους παροικούντες
την Ιερουσαλήμ. Οι «αρχιράμπο», δηλαδή οι «ελεγκτές των ελεγκτών» του
Δημοσίου, περνούν στην αρμοδιότητα της Γραμματείας του Υπουργικού Συμβουλίου. 
Εν ολίγοις, περνούν στην αρμοδιότητα του κ. Σωκρ. Κοσμίδη, οι μετοχές του
οποίου έχουν αναβαθμιστεί εντυπωσιακά στο «χρηματιστήριο» του Μεγάρου Μαξίμου,
ύστερα από το συνέδριο του ΠΑΣΟΚ και τον τελευταίο ανασχηματισμό ­ δηλαδή, οι
«ελεγκτές των ελεγκτών» φτιάχνουν... «υπουργό των υπουργών»! <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17269N126</ED>
<ID>
ID:306706

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N12&aa=6</URL></REF>


Article

<CATEGORY>vin05</CATEGORY>

 <H2>Σκληρή γραμμή... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πώς αντιμετωπίζουν άραγε τον κ. Δ. Αβραμόπουλο στη Ρηγίλλης, εν όψει δημοτικών
και νομαρχιακών εκλογών; Χμμ... η αντιμετώπιση που έχει προκρίνει ο κ. Κ.
Καραμανλής είναι... η αφ' υψηλού. Ειδικά μάλιστα για την περίπτωση της Αθήνας,
ο πρόεδρος της Ν.Δ. έχει τη γραμμή «δεν κουνάω ούτε το δαχτυλάκι μου, αφού τα
έχει αναλάβει η Ντόρα»... 
Εν ολίγοις, ο δήμαρχος δεν πρέπει να περιμένει «επιθέσεις φιλίας» από τους
νεοδημοκράτες. Όσο κι αν «καίγονται»!
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17269N127</ED>
<ID>
ID:306711

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N12&aa=7</URL></REF>


Article

<CATEGORY>vin01</CATEGORY>

 <H2>Βαρόμετρο
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17269N132</ED>
<ID>
ID:306635

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N13&aa=2</URL></REF>


Article

<CATEGORY>vin05</CATEGORY>

 <H2>Οριακά... αναπληρωτής </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τι το θέλανε στον ΣΥΝ να δεχτούν την πρόταση του ΠΑΣΟΚ και να αναλάβουν
τη θέση του αναπληρωτή στην Ευρωπαϊκή Συνέλευση; Έγινε... ο χαμός στην
Κουμουνδούρου τις προάλλες. Συνεδρίασε η Πολιτική Γραμματεία, όπου τα στελέχη
του Αριστερού Ρεύματος έθεσαν επιτακτικά ζήτημα... παραίτησης του κ. Ν.
Κωνσταντόπουλου από τη θέση, με το επιχείρημα ότι... δεν βρέθηκε τρόπος να
εκπροσωπηθεί στην Ευρωπαϊκή Συνέλευση και το ΚΚΕ! 
Ναι, ναι, έτσι έγιναν τα πράγματα. Και μάλιστα, το θέμα μπήκε σε
ψηφοφορία ­ την οποία οι «προεδρικοί», δηλαδή τα στελέχη επιρροής του κ. Ν.
Κωνσταντόπουλου, κέρδισαν με οριακή πλειοψηφία και μόνον επειδή οι
εναπομείναντες «ανανεωτικοί» έστερξαν να τους στηρίξουν! 
Πάντως, οι του «Ρεύματος» θα επαναφέρουν το θέμα... Αφού τους πειράζει
η θέση, γιατί κουράζονται;
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17269N133</ED>
<ID>
ID:306671

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N13&aa=3</URL></REF>


Article

<CATEGORY>vin05</CATEGORY>

 <H2>Ο πρόεδρος και η νομάρχης </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Συνάντηση με τη νομάρχη Αθηνών κ. Ελένη Μπεσμπέα είχε χθες το πρωί ο κ. Αντ.
Σαμαράς. Δεν επρόκειτο για συνάντηση που αφορούσε τα προβλήματα της Αθήνας,
αλλά της Πολιτικής Άνοιξης, ενεργό στέλεχος της οποίας παραμένει παρά τις
ήττες η κ. νομάρχης... 
Τι συμφώνησαν οι δυο τους; Ότι η κ. Μπεσμπέα θα παίξει το προσωπικό της χαρτί
(και) προς όφελος του κόμματος και του προέδρου του, εν όψει των νομαρχιακών
εκλογών. Εν ολίγοις, αρχίζει να το ξανασκέπτεται εκείνο που είχε πει, ότι δεν
θα ήταν και πάλι υποψήφια! 
Το θέμα τώρα είναι... με ποιο κόμμα θα κατέβει!
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17269N134</ED>
<ID>
ID:306691

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N13&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΕΓΙΝΕ παρεξήγηση ­ κι εξήγηση δεν δόθηκε... Αλλά όλα θα εξηγηθούν όταν
έλθει ο λογαριασμός... 
ΕΝ ΟΛΙΓΟΙΣ, ο Γλύξμπουργκ είναι ο βασικός μέτοχος της αποζημίωσής
του... 
ΤΟΥΛΑΧΙΣΤΟΝ έχουμε προβλέψει καμιά διάταξη που να μην του αφήνει
δυνατότητα να διεκδικήσει αποζημίωση πέραν εκείνης που θα πάρει; 
ΔΥΣΚΟΛΑ τα πράγματα με τα νομικά. Αλλά εδώ που τα λέμε, ποιος να ξέρει
στην Ελλάδα... βασιλικά νομικά, τώρα πια; 
ΕΝ ΟΛΙΓΟΙΣ, η κατάσταση νομικώς είναι... νίκας τοις πρώην βασιλεύσι... 
ΒΡΕ ΤΟΝ ΤΕΩΣ ­ πόσο ακριβό μάς έρχεται το σπίτι των γονιών του... 
ΤΕΛΙΚΑ, ήταν παρεξήγηση η κόντρα Σημίτη - Βενιζέλου. Ο Πρωθυπουργός
εννοούσε τον Ελευθέριο Βενιζέλο και ο κ. Βενιζέλος τον Κωνσταντίνο... Γλύξμπουργκ!
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17269N135</ED>
<ID>
ID:306701

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N13&aa=5</URL></REF>


Article

<CATEGORY>vin04</CATEGORY>

 <H5>Το θέμα των αντιδράσεων πρόκειται να εξεταστεί και στις ολομέλειες των
νομαρχιακών επιτροπών, στις οποίες θα καθοριστεί η διαδικασία επιλογής των υποψηφίων...
</H5><H2>Δυσκολίες εν οίκω και εν δήμω
</H2><H4>Προβλήματα στο ΠΑΣΟΚ στήριξης υποψηφίων για τις δημοτικές
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Όλα του γάμου δύσκολα» αποδεικνύονται οι δημοτικές εκλογές για το ΠΑΣΟΚ. Η
δυστοκία που παρουσιάζεται σε πολλές περιοχές σχετικά με την εξεύρεση
υποψηφίων φαίνεται ότι δεν έχει να κάνει τόσο με την ανάδειξη ικανών ατόμων,
αλλά με τα μεγάλα εσωτερικά προβλήματα που αντιμετωπίζει το κόμμα. 
Σύμφωνα με στοιχεία που έχουν συγκεντρωθεί από τις ανά εκλογική περιφέρεια
συσκέψεις υπό τους Κ. Λαλιώτη, Κ. Σκανδαλίδη και Μ. Νεονάκη, τα περισσότερα
προβλήματα που έχουν προκύψει προέρχονται από τις αντιδράσεις των τοπικών
βουλευτών και παραγόντων που θα ήθελαν να είναι υποψήφιοι στις προσεχείς
εθνικές εκλογές. 
Η κατάσταση είναι τέτοια, που το ΠΑΣΟΚ αντιμετωπίζει τώρα διάφορα σχέδια
προκειμένου να κατευνάσει τις αντιδράσεις αυτές. Η αιφνιδιαστική ανακοίνωση
του ονόματος του Χρ. Παπουτσή έπειτα από σύσκεψη των βουλευτών της Α' Αθήνας
δεν μπορεί να επαναληφθεί. Όχι μόνο γιατί η ομόφωνη απόφαση δεν ήταν...
ομόφωνη ­ ο υπουργός Επικρατείας Στ. Μανίκας, κλείνοντας την παρέμβασή του στο
τέλος, της σύσκεψης, είπε το περίφημο «ε, αφού συμφωνήσατε όλοι να πούμε
ομόφωνα, τότε ομόφωνα»... 
Στην Αθήνα. Δυο ημέρες αργότερα έγινε γνωστό ότι μια σειρά βουλευτές
της Α' Αθήνας ­ αναφέρονταν πλην του κ. Μανίκα τα ονόματα της Φ. Γεννηματά,
του Γ. Παπαντωνίου, του Ν. Αλευρά ­ επισήμαναν σε κυβερνητικά και κομματικά
στελέχη ότι «η υποψηφιότητα Παπουτσή και ο προεκλογικός αγώνας που θα
διεξαγάγει δεν πρέπει να συνδεθεί με τις εθνικές εκλογές». Στη Χαρ. Τρικούπη
μετέφρασαν τις επισημάνσεις αυτές ως προειδοποίηση ότι συνδέουν τη στήριξη που
θα παράσχουν στον κ. Παπουτσή με τη στάση που θα τηρήσει απέναντί τους. Και
ότι θα θεωρήσουν εχθρική ενέργεια κάθε απόπειρα να δημιουργήσει προσωπικό
μηχανισμό... 
Κεντρικό κομματικό στέλεχος που γνωρίζει από μέσα τι συμβαίνει στο ΠΑΣΟΚ
δήλωσε στα «ΝΕΑ» πως «αν με τον Παπουτσή είχαμε αυτά που είχαμε, στη
Θεσσαλονίκη έχουμε δέκα φορές χειρότερα». Τι συμβαίνει στη Θεσσαλονίκη; Το
πρόβλημα αφορά την πρόθεση του ΠΑΣΟΚ να χρίσει υποψήφια για τη νομαρχία
Θεσσαλονίκης την πρώην βουλευτή (έχασε την έδρα στο εκλογοδικείο) Χρύσα
Αράπογλου. Οι βουλευτές της Α' Θεσσαλονίκης που θεωρούν οιονεί απειλή την κ.
Αράπογλου (είναι γνωστό ότι βουλευτής που εκπίπτει του αξιώματος στο
εκλογοδικείο εκλέγεται με χαρακτηριστική άνεση στις επόμενες εκλογές)
αντιδρούν έντονα, σε σημείο που η Χαρ. Τρικούπη να φοβάται ότι θα χαθεί η
νομαρχία. Φόβος που είναι πιθανόν να οδηγήσει σε επιλογή άλλου υποψηφίου. 
Το ίδιο συμβαίνει, όπως προαναφέρθηκε και σε άλλες πολλές περιφέρειες της
χώρας, έτσι που σε κάποια στιγμή έριξαν την ιδέα να θεσμοθετηθεί εσωκομματικό
ασυμβίβαστο για όσους θέσουν υποψηφιότητα και εκλεγούν στις δημοτικές εκλογές
να μην είναι υποψήφιοι στις επόμενες εθνικές εκλογές. Με τον τρόπο αυτό θα
πείθονταν εκείνοι που αντιδρούν να υποστηρίξουν τις υποψηφιότητες που θα
προτείνει το κόμμα. 
Το θέμα των αντιδράσεων πρόκειται να εξεταστεί και στις σημερινές (και
αυριανές) ολομέλειες των νομαρχιακών επιτροπών, στις οποίες θα καθοριστεί η
διαδικασία επιλογής των υποψηφίων.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17269N141</ED>
<ID>
ID:306615

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N14&aa=1</URL></REF>


Article

<CATEGORY>vin04</CATEGORY>

 <H2>Ο δεύτερος γύρος και η «ανάσταση» της Κεντροαριστεράς οι στόχοι Παπουτσή
</H2>
<AUTHOR>ΠΑΝΑΓΗΣ Γ. ΓΑΛΙΑΤΣΑΤΟΣ</AUTHOR>

Ποιο είναι το στοίχημα του κ. Παπουτσή για τον Δήμο της Αθήνας; Να
επανασυσπειρώσει τις δυνάμεις του ΠΑΣΟΚ, εμποδίζοντας την κ. Μπακογιάννη να
καθαρίσει την εκλογή από τον πρώτο γύρο. Και να «αναστήσει» την Κεντροαριστερά
στον δεύτερο γύρο, δημιουργώντας μια δυναμική νίκης. 
Η ανάλυση των αποτελεσμάτων τόσο των βουλευτικών εκλογών στην Α' Αθήνας όσο
και των δημοτικών εκλογών στη μεταπολίτευση, οδηγεί στα εξής συμπεράσματα: 
Η Ν.Δ. είναι πιο ισχυρή. Έχει σκληρό πυρήνα το 38% και έχει φθάσει και στο
ποσοστό του 50%. Αντίθετα, το ΠΑΣΟΚ έχει σκληρό πυρήνα το 30% και οροφή το
40%. Αυτό σημαίνει, ότι ο υποψήφιός του δεν μπορεί να κερδίσει τον δήμο
αυτόνομα. Χρειάζεται στον δεύτερο γύρο τις ψήφους της Αριστεράς.

ΠΑΣΟΚ - Αριστερά. Μέχρι και το 1982 οι ψήφοι των δημοκρατικών δυνάμεων
στην Αθήνα αθροίζονταν. Αυτό έδωσε την εκλογική νίκη από τον πρώτο γύρο στον
κ. Παπαθεοδώρου το 1975 και δύο φορές στον κ. Μπέη, το 1978 και το 1982. Αυτό
σταμάτησε να συμβαίνει το 1986, που, σύμφωνα με τους αναλυτές, σηματοδοτεί μια
αλλαγή συμπεριφοράς του εκλογικού σώματος. Η συμπόρευση ΠΑΣΟΚ και Αριστεράς
επαναλαμβάνεται κατ' εξαίρεση το 1990, όμως δεν αρκεί για να φέρει τη νίκη:
για λογαριασμό της Ρηγίλλης, ο Αντώνης Τρίτσης είχε κερδίσει με 50,1% από τον
πρώτο γύρο τη Μελίνα (45,9%), παρά το γεγονός ότι στηριζόταν από το ΠΑΣΟΚ και
τον τότε ενιαίο Συνασπισμό. 
Το γεγονός αυτό δείχνει, ότι πέραν των ψήφων της Αριστεράς είναι απαραίτητη
μια δυναμική νίκης στον πρώτο γύρο. Η ανάλυση των αποτελεσμάτων δείχνει, πως η
Ν.Δ. αγγίζει τα υψηλότερα ποσοστά της στην Α' Αθήνας και στον δήμο, όταν το
ΠΑΣΟΚ βρίσκεται στα όρια του σκληρού πυρήνα του ­ δηλαδή κοντά στο 30%. Για να
δημιουργηθεί δυναμική νίκης θα πρέπει ο κ. Παπουτσής να πετύχει ένα αποτέλεσμα
στον πρώτο γύρο, το οποίο θα είναι εμφανώς υψηλότερο από εκείνο του Θόδωρου
Πάγκαλου (32,8%) το 1994.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17269N142</ED>
<ID>
ID:306657

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N14&aa=2</URL></REF>


Article

<CATEGORY>vin04</CATEGORY>

 <H5>Ενώ η Νέα Δημοκρατία αναζητεί αριστερό υποψήφιο για την υπερνομαρχία της Αθήνας
</H5><H2>Οριστικά τον Μάρτιο η Ντόρα
</H2><H4>Ο Κ. Καραμανλής εμμένει στην αρχική του απόφαση
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ
</AUTHOR>
<AUTHOR>ΠΑΝΑΓΗΣ Γ. ΓΑΛΙΑΤΣΑΤΟΣ
</AUTHOR>

Οριστικά στα μέσα Μαρτίου θα ανακοινωθεί από τη Ν.Δ. επισήμως η
υποψηφιότητα της κ. Ντόρας Μπακογιάννη. Σ' αυτήν τη θέση είχε καταλήξει ο κ.
Κ. Καραμανλής από τον προηγούμενο μήνα ­ οπότε είχε κλείσει και η υποψηφιότητα
της πρώην υπουργού ­ και σ' αυτήν τη θέση εμμένει. 
Στα μέσα Μαρτίου η Ν.Δ. θα ανακοινώσει επίσημα ότι αντίπαλος του Χρήστου
Παπουτσή για τον δήμο της Αθήνας θα είναι η Ντόρα Μπακογιάννη

Την πρόθεσή του την κατέστησε σαφή χθες ανοίγοντας τις εργασίες της Κεντρικής
Επιτροπής, λέγοντας ότι οι υποψηφιότητες θα ανακοινωθούν όταν το κόμμα κρίνει
ότι είναι η κατάλληλη στιγμή. Έτσι απάντησε σε βουλευτές και στελέχη του
κόμματός του, τα οποία υποστηρίζουν ότι η Ν.Δ. έχει καθυστερήσει να ανοίξει τα
χαρτιά της για την Αθήνα. Ταυτόχρονα με την υποψηφιότητα της κ. Ντόρας
Μπακογιάννη η Ρηγίλλης θα ανακοινώσει ότι θα είναι και πάλι υποψήφιοι οι
δήμαρχοι Θεσσαλονίκης κ. Βασ. Παπαγεωργόπουλος και του Πειραιά κ. Χρ.
Αγραπίδης. Οι συνεργάτες τού κ. Κ. Καραμανλή λένε πως είναι σχεδόν έτοιμοι και
έχουν κλείσει τις υποψηφιότητες στο 90% των δήμων και των νομαρχιών. Ωστόσο,
το μεγάλο αγκάθι της Ρηγίλλης εξακολουθεί να είναι η Υπερνομαρχία Αττικής. Η
εκτίμηση των κορυφαίων στελεχών της Ν.Δ. είναι ότι το ΠΑΣΟΚ θα επιχειρήσει να
μεταφέρει στην Υπερνομαρχία την πολιτική μάχη των εκλογών με πολλές
πιθανότητες να την κερδίσει. Έτσι αναζητούν εδώ και καιρό υποψήφιο που να
προέρχεται από τον χώρο της Αριστεράς. Μέχρι τώρα έχουν εισπράξει δύο
αρνητικές απαντήσεις από τους κ.κ. Μ. Δρεττάκη και Κ. Λιάσκα. Ωστόσο,
επιτελείς τού προέδρου της Ν.Δ. εκτιμούν ότι η περίπτωση του κ. Κ. Λιάσκα δεν
έχει αποκλειστεί και αρχίζει νέος γύρος επαφών και πιέσεων προκειμένου να τον
πείσουν. 
Κατά τα άλλα ο κ. Κ. Καραμανλής στην ομιλία του επιχείρησε να καλλιεργήσει
κλίμα αισιοδοξίας προς τα στελέχη του, ότι το κόμμα του θα είναι ο νικητής των
εκλογών. «Όλοι πια αναγνωρίζουν ότι είμαστε η πιο ισχυρή πολιτική δύναμη στον
τόπο. Η κυβέρνηση αυτή ό,τι είχε να δώσει, το έδωσε. Από τις εκλογές έως
σήμερα δεν πήρε καμία απόφαση, δεν αντιμετώπισε κανένα πρόβλημα δεν αποτόλμησε
καμιά ρήξη, έπαυσε να κυβερνά. Δεν μπορεί άλλο», είπε με έμφαση. Και στη
συνέχεια επετέθη με έντονο ύφος στην κυβέρνηση: «Πρόσφατα θλιβερά γεγονότα
απεικονίζουν ανάγλυφα την εικόνα της κυβέρνησης και του κατεστημένου που τη
στηρίζει. Επιβεβαιώνουν για μια ακόμη φορά ότι το πιο σοβαρό πρόβλημα στον
τόπο είναι το ίδιο το κράτος. Είναι το καθεστώς της ασυδοσίας, της διαφθοράς
και της ατιμωρησίας». 
<H3>Ο Δ. Αβραμόπουλος φροντίζει για το σασπένς της αναμέτρησης </H3>
Όλοι «οι παίκτες» των δημοτικών εκλογών άνοιξαν νωρίς τα χαρτιά τους. Για
πρώτη φορά, δέκα μήνες πριν στηθούν οι κάλπες, οι ψηφοφόροι της Αθήνας
γνωρίζουν όχι μόνο τους πρωταγωνιστές από το ΠΑΣΟΚ και τη Ν.Δ., αλλά και τους
υποψηφίους των μικρότερων κομμάτων. 
Μόνο ο Δημήτρης Αβραμόπουλος δείχνει να φροντίζει για το σασπένς της
αναμέτρησης. Ο ίδιος δηλώνει ότι «η Αθήνα έχει δήμαρχο» και ότι δεν πρόκειται
να ακυρώσει την ιδιότητά του εμπλεκόμενος τόσο νωρίς στον προεκλογικό αγώνα.
Άνθρωποι που συνομιλούν μαζί του λένε ότι ο κ. Αβραμόπουλος δεν έχει κανέναν
λόγο αυτή την ώρα να συνδεθεί με κάποιον από τους υποψηφίους γιατί αυτό
ακυρώνει τη βασική πολιτική του κόμματός του, να κινείται στο κέντρο, ανάμεσα
στο ΠΑΣΟΚ και τη Ν.Δ. 
Κυβερνητικά στελέχη μάλιστα υποστηρίζουν ότι ο δήμαρχος Αθηναίων θα αργήσει
πολύ να εκφράσει την προτίμησή του σε κάποιον από τους υποψηφίους, και
ενδεχομένως να μην τη δείξει σε κανέναν, για να μη βάλει απέναντί του τους
ψηφοφόρους κάποιου από τα μεγάλα κόμματα. Στελέχη της Ν.Δ. όμως λένε ότι η
ουδετερότητα του Δημήτρη Αβραμόπουλου σε αυτήν την αναμέτρηση θα είναι ευσεβής
πόθος του ΠΑΣΟΚ και εκτιμούν ότι η στάση του ΚΕΠ στις δημοτικές θα αποκαλύψει
με ποιον τρόπο επιθυμεί να πορευτεί ο κ. Αβραμόπουλος στις εθνικές εκλογές. Αν
θα επιμείνει δηλαδή στην αυτόνομη κάθοδο ή αν θα συνεργαστεί με τη Ν.Δ. 
Στη Βασιλέως Κωνσταντίνου πάντως χαρακτηρίζουν τα σενάρια περί συνεργασιών
αστειότητες. Υπενθυμίζουν ότι ο βασικός στόχος του νέου κόμματος παραμένει η
αυτόνομη κάθοδος στις εθνικές εκλογές, προσθέτουν όμως ότι μέχρι τότε το νέο
κόμμα δεν θα παραιτηθεί από το δικαίωμα να ελίσσεται. 
<H3>Η... ευκαιρία του Αντώνη Σαμαρά
</H3>
«Για να γυρίσει ο Αντώνης στο κόμμα πριν από τις εκλογές πρέπει να ρίξει
γέφυρες στον Κώστα Μητσοτάκη. Και ο τρόπος είναι ένας. Να βγει και να στηρίξει
ανοιχτά την υποψηφιότητα της Ντόρας Μπακογιάννη για τον Δήμο της Αθήνας», λένε
χαρακτηριστικά και προσθέτουν: «Αυτό δεν σημαίνει ότι θα λύσει αυτομάτως όλα
του τα προβλήματα και ο πρώην πρωθυπουργός θα άρει τις αντιρρήσεις του ώστε να
ανοίξει ο δρόμος για την επιστροφή του στη Ρηγίλλης, όμως θα είναι ένα πρώτο
καλό βήμα». 
Τα ίδια στελέχη αποκλείουν το ενδεχόμενο η κ. Ντόρα Μπακογιάννη να αρνηθεί τη
βοήθεια του κ. Αντώνη Σαμαρά, γιατί, όπως χαρακτηριστικά λένε, κάτι τέτοιο θα
ενοχλούσε πολύ ψηφοφόρους και στελέχη της Ν.Δ. και θα έδινε την εντύπωση ότι η
ίδια, όπως και ο κ. Κ. Μητσοτάκης, είναι προσκολλημένη σε μια προσωπική
βεντέτα. Παράλληλα, μια τέτοια κίνηση από τον πρόεδρο της «Άνοιξης» θα
προκαλούσε μεγάλη ανακούφιση στον κ. Κ. Καραμανλή, ο οποίος ήδη πριν από τις
προηγούμενες εκλογές αναζητεί τη φόρμουλα για να ανοίξει την πόρτα στον Αντώνη
Σαμαρά, με τον οποίον ως γνωστόν έχει άριστες προσωπικές σχέσεις. 
Ο πρόεδρος της «Άνοιξης» πάντως δεν φαίνεται προς το παρόν διατεθειμένος να
δώσει χείρα βοηθείας όχι μόνο στην κ. Μπακογιάννη, αλλά και σε οποιονδήποτε
άλλο υποψήφιο της Ν.Δ. αν αυτό δεν είναι αποτέλεσμα διαπραγμάτευσης με τη
Ρηγίλλης. 
Όποιος έχει καεί στον χυλό, φυσάει και το γιαούρτι, λένε οι συνεργάτες του κ.
Αντώνη Σαμαρά και εξηγούν: «Στις βουλευτικές εκλογές του 2000 είχαμε
συμπαραταχθεί με τη Ν.Δ. και μονολότι οι δεσμεύσεις της Ρηγίλλης για κοινή
πορεία των δύο κομμάτων ήταν σαφείς, τους χρησιμοποίησαν και μετά τους
ξέχασαν. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17269N151</ED>
<ID>
ID:306616

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N15&aa=1</URL></REF>


Article

<CATEGORY>vin04</CATEGORY>

 <H5>Ο Κ. Σημίτης έχει επίγνωση των ικανοτήτων του Ευ. Βενιζέλου και των στοιχείων
εκείνων του χαρακτήρα του που δεν είναι πάντα αποδεκτά από τους άλλους
</H5><H2>Πότε ζέστη πότε κρύο...
</H2><H4>Πάντα ήταν καλοί συνεργάτες, αλλά όχι φίλοι
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Έριξε τους τόνους σχετικά με την αντιπαράθεση, στο Υπουργικό Συμβούλιο,
Σημίτη - Βενιζέλου η κυβέρνηση. Ο εκπρόσωπος Τύπου Χρ. Πρωτόπαπας υποστήριξε
ότι επρόκειτο για μια συζήτηση που δεν είχε τον χαρακτήρα αντιπαράθεσης και
διαμάχης. 
Ωστόσο, το γεγονός παραμένει, και χθες ο υπουργός Πολιτισμού Ευάγγελος
Βενιζέλος επανήλθε με δηλώσεις του (Antenna), επισημαίνοντας με έμφαση ότι ο
νόμος του 1994 για τη βασιλική περιουσία φέρει επίσης την υπογραφή τού τότε
υπουργού Βιομηχανίας Ενέργειας και Τεχνολογίας Κώστα Σημίτη. Ο κ. Βενιζέλος
σημείωσε με έμφαση ότι «ο υπουργός που τιμά τον ρόλο του και το αξίωμά του
πρέπει να έχει άποψη. Το Υπουργικό Συμβούλιο πρέπει να συγκροτείται από μέλη
τα οποία έχουν άποψη και δεν είναι σιωπηλοί ακροατές». 
Αυτή ακριβώς η θέση του Ευάγγελου Βενιζέλου είναι που τον έχει οδηγήσει πολλές
φορές να τοποθετείται στο Υπουργικό Συμβούλιο με τρόπο που δεν κάνει καθόλου
ευτυχή τον Πρωθυπουργό Κ. Σημίτη, αλλά και άλλα μέλη του οργάνου. Η φυσική
υπεροχή του στον λόγο και τον χειρισμό υποθέσεων, είναι αυτή που του δίνει το
δικαίωμα ­ κι όταν δεν του δίνεται το δικαίωμα, το παίρνει μόνος του ­ να
παρεμβαίνει στο Υπουργικό Συμβούλιο, τοποθετούμενος για θέματα που δεν είναι
της αρμοδιότητάς του. Πρακτική που δεν τον καθιστά και πολύ δημοφιλή μεταξύ
των συναδέλφων του. Αλλά ο Ευ. Βενιζέλος, αυτός είναι. Πληθωρικός, με άποψη
για όλα, με εξαιρετικές δυνατότητες στη διαχείριση προβλημάτων, και με μεγάλη
κατάρτιση σε συνταγματικά και νομικά θέματα, είναι ο υπουργός που θα ήθελε
κάθε κυβέρνηση να έχει στις τάξεις της. 
Αυτά όλα πρώτος τα γνωρίζει ο Κώστας Σημίτης. Που έχει πλήρη επίγνωση των
ικανοτήτων του κ. Βενιζέλου, αλλά και των στοιχείων εκείνων του χαρακτήρα του,
για τα οποία δεν είναι πάντα αποδεκτός από τους άλλους. Η σχέση τους
χαρακτηρίζεται από αμοιβαία αποδοχή, αλλά τίποτε περισσότερο από αυτό. Ο
Πρωθυπουργός εκτιμά το ταλέντο και τα προσόντα του ­ ο Ευ. Βενιζέλος
αναγνωρίζει στον Κ. Σημίτη την εμπειρία, την αποτελεσματικότητα, τη σοβαρότητα
και την οργάνωση που διακρίνει τον Πρωθυπουργό. Φίλοι δεν υπήρξαν ποτέ. Μόνο
καλοί συνεργάτες. Για τον κ. Σημίτη, ο Ευ. Βενιζέλος είναι ο άνθρωπος που θα
του λύσει ένα μεγάλο πολιτικό πρόβλημα ­ του έβγαλε για παράδειγμα ολόκληρη τη
συνταγματική μεταρρύθμιση χωρίς απώλειες... 
Η σχέση τους σημαδεύτηκε από την άρνηση του Ευ. Βενιζέλου να αναλάβει τον
Απρίλιο του 2000 το υπουργείο Δικαιοσύνης. Ο νυν υπουργός Πολιτισμού το
θεώρησε «λίγο» για το βεληνεκές του ­ είχε άλλωστε χρηματίσει υπουργός
Δικαιοσύνης στο παρελθόν και εξέλαβε την επανατοποθέτησή του εκεί ως μείωση.
Ήταν ό,τι χαρακτήρισε εκείνον τον ανασχηματισμό αυτή η άρνηση. Και το ότι
επανήλθε στην κυβέρνηση τον Νοέμβριο του 2000 στο υπουργείο Πολιτισμού,
εξαιτίας της αποπομπής του Θ. Πάγκαλου, θεωρήθηκε απλώς ως πράξη «θεραπείας»
της πληγής που είχε ανοίξει τον Απρίλιο του 2000. Τώρα η σχέση τους
δοκιμάζεται και πάλι. Αλλά όχι τόσο που να μπορεί κανείς να μιλήσει για ρήξη.
Και οι δυο άλλωστε έχουν τραυματική εμπειρία από την προηγούμενη... <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17269N162</ED>
<ID>
ID:306658

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N16&aa=2</URL></REF>


Article

<CATEGORY>vin04</CATEGORY>

 <H2>Τρεις καταγγελίες Σημίτη κατά Νέας Δημοκρατίας
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Τρεις καταγγελίες έκανε χθες στη Βουλή ο Πρωθυπουργός κ. Κώστας Σημίτης
κατηγορώντας τη Νέα Δημοκρατία πως όταν ήταν στην κυβέρνηση, στελέχη της
επιδίδονταν σε παρακολουθήσεις τηλεφώνων, πως είχε αναθέσει στον κ. Γρυλλάκη
να συνάψει διακρατικές σχέσεις στα Βαλκάνια και ότι έδωσε ελεύθερα άδειες με
αποτέλεσμα να δημιουργηθεί αναρχία στο ραδιοτηλεοπτικό τοπίο.

Από την άλλη πλευρά και η αξιωματική αντιπολίτευση σήκωσε τους τόνους της
αντιπαράθεσης κατά τη διάρκεια της «Ώρας του Πρωθυπουργού». Ο κοινοβουλευτικός
εκπρόσωπος του κόμματος κ. Προκόπης Παυλόπουλος κατήγγειλε την κυβέρνηση ότι
αφήνει να ταλανίζονται ο κρατικός μηχανισμός και η Δημόσια Διοίκηση από
φαινόμενα διαφθοράς και αδιαφάνειας.

«Αυτός ο διαλυμένος κρατικός μηχανισμός, που επικαλείστε, μας έβαλε στην ΟΝΕ,
αναβάθμισε τον ρόλο της Ελλάδας στην Ευρωπαϊκή Ένωση, προχώρησε στον
εκσυγχρονισμό της οικονομίας και στις αποκρατικοποιήσεις», απάντησε ο κ. Κ.
Σημίτης. Και αφού αναφέρθηκε στην αξιοποίηση των κοινοτικών πόρων (δεύτερο
Κοινοτικό Πλαίσιο Στήριξης) και στη διασφάλιση πόρων από το τρίτο, πρόσθεσε:
«Η Νέα Δημοκρατία κρίνει εξ ιδίων. Επί κυβερνήσεως Νέας Δημοκρατίας, ο κ.
Γρυλλάκης εκπροσωπούσε τη χώρα μας στις διαβαλκανικές σχέσεις και στελέχη της
Ν.Δ. επιδίδοντο σε παρακολουθήσεις τηλεφώνων ανύποπτων πολιτών».

Στην τοποθέτησή του κ. Πρ. Παυλόπουλος κατηγόρησε προσωπικά τον Πρωθυπουργό
ότι «εκπροσωπεί τη νοοτροπία μειωμένων προσδοκιών» και πως «είτε αγνοεί την
πραγματικότητα είτε προσπαθεί να τη συγκαλύψει»: «Τα περί διαλυμένου κρατικού
μηχανισμού να τα πείτε στα στελέχη σας, όπως ο κ. Πάγκαλος. Η διάλυση ξεκινά
από τη Βουλή που ξέμεινε από νομοσχέδια, ενώ η ραδιοτηλεοπτική αναρχία έθιξε
ακόμη και τον Πρόεδρο της Δημοκρατίας», τόνισε.

Ο κ. Κ. Σημίτης, στην απάντησή του, κατήγγειλε ότι η αξιωματική αντιπολίτευση
δεν έχει θέσεις αλλά απορρίπτει κάθε θετική εξέλιξη σε κάθε τομέα και ότι
επιμένει στον αρνητισμό, ενώ την κατηγόρησε ευθέως για την κατάσταση που
επικρατεί στον ραδιοτηλεοπτικό χώρο: «Η αναρχία οφείλεται στη δική σας
πρακτική», είπε. Και πρόσθεσε: «Στις δικές σας πρωτοβουλίες, που το 1989
δώσατε άδεια στην πρώτη τηλεόραση με νομοθεσία για ερασιτεχνικούς ασυρμάτους.
Μέχρι το 1993 συνεχίσατε την ίδια τακτική, να τα αφήνετε όλα ελεύθερα. Εμείς
ήρθαμε με τρεις ρυθμίσεις το '95, το '96 και το '98 και βάλαμε ένα πλαίσιο».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17269N163</ED>
<ID>
ID:306686

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N16&aa=3</URL></REF>


Article

<CATEGORY>vin04</CATEGORY>

 <H5>Η αναβάθμιση του ρόλου της, μετά την πρόθεση των ΗΠΑ να βάλουν στο στόχαστρο
το Ιράκ, επανέφερε την Άγκυρα στις παλιές αδιάλλακτες θέσεις της
</H5><H2>Πέταξε το προσωπείο η Τουρκία </H2><H4>Προκλητικός πάλι ο Ντενκτάς, τα στρίβει τώρα ο Τζεμ
</H4>
Ντενκτάς- Κληρίδης: ούτε τρεις μήνες δεν κράτησαν τα χαμόγελα κι η καλή
διάθεση του Τουρκοκύπριου ηγέτη. Τώρα στο τραπέζι των διαπραγματεύσεων
κατατίθεται μονάχα η γνώριμη αδιαλλαξία του Ρ. Ντενκτάς

Μάλιστα, ο κ. Σημίτης έλεγε σε συνομιλητές του ότι η εξωτερική πολιτική είναι
ένα «χαρτί» που θα παίξει «πολύ γερά» ακόμη κι εν όψει των επόμενων εθνικών
εκλογών. Το κλίμα αυτό της αισιοδοξίας αποτυπώθηκε και κατά τη συνεδρίαση του
Υπουργικού Συμβουλίου για την εξωτερική πολιτική, στα τέλη του περασμένου
μηνός. 
Τώρα, λίγες μόλις εβδομάδες αργότερα, τα δεδομένα έχουν άρδην αλλάξει: οι
συνομιλίες για το Κυπριακό πάνε από το κακό στο χειρότερο, ο πολυδιαφημισμένος
διάλογος με την Τουρκία δεν είναι καθόλου βέβαιο ότι θα προχωρήσει, η
ενταξιακή πορεία της Κύπρου μπορεί να μην αμφισβητείται αλλά αντιμετωπίζει ήδη
προβλήματα. 
Αφγανιστάν και Ιράκ. Η αιτία είναι μία και μοναδική - η πρόθεση των
Ηνωμένων Πολιτειών να βάλουν στο στόχαστρο το Ιράκ και η συνακόλουθη
αναβάθμιση του ρόλου της Τουρκίας. 
Χρήσιμο, ωστόσο, θα ήταν να πάμε λίγο πίσω - στην περίοδο αμέσως μετά το
τρομοκρατικό χτύπημα στη Νέα Υόρκη. Τότε η Ουάσιγκτον, σε μια προσπάθεια
οικοδόμησης της διεθνούς της συμμαχίας κατά της τρομοκρατίας, έστρεψε όλη της
την προσοχή στη Ρωσία και περίπου αγνόησε την Τουρκία, την οποία δεν
χρειαζόταν γεωστρατηγικά για την εκστρατεία στο Αφγανιστάν. Μία εκστρατεία που
φαινόταν τότε ότι θα κρατήσει πολλούς μήνες, ίσως και χρόνια. Ακολούθησε η
άνευ προηγουμένου επιτυχία των ΗΠΑ στο Αφγανιστάν, όπου επικράτησαν εύκολα και
χωρίς μάλιστα να έχουν ανάγκη κανενός από τους παραδοσιακούς τους συμμάχους. 
Ελιγμός της Άγκυρας. Σε εκείνη την περίοδο, λοιπόν, όπου η Άγκυρα
αντελήφθη πως δεν είχε πλέον την αμέριστη υποστήριξη των Αμερικανών σε ό,τι κι
αν έκανε, η Τουρκία υποχρεώθηκε να κάνει μια σειρά από «ενδιαφέρουσες»
κινήσεις - αντίθετες με την πάγια αδιάλλακτη στάση τους. Κατ' αρχήν οι
διαμορφωτές της κοινής γνώμης ξεκίνησαν έναν έντονο διάλογο στο εσωτερικό της
χώρας για το Κυπριακό. Έπειτα, η πολιτικοστρατιωτική ηγεσία της χώρας πίεσε
τον Ραούφ Ντενκτάς να δεχθεί χωρίς τις γνωστές απαράδεκτες προϋποθέσεις περί
δύο κρατών στην Κύπρο την έναρξη διαπραγματεύσεων με τον Πρόεδρο Κληρίδη - μία
κίνηση, που βοηθούντων και συμβολικών δείπνων αναπτέρωσε τις ελπίδες για λύση
του Κυπριακού. Έπειτα, σταμάτησαν οι απειλές των Τούρκων αξιωματούχων περί
προσάρτησης των κατεχομένων στην περίπτωση που η Κύπρος ενταχθεί στην Ένωση
χωρίς προηγούμενη επίλυση του Κυπριακού. Και, τέλος, ο Ισμαήλ Τζεμ εμφανίστηκε
να δέχεται να συζητήσει τα προβλήματα του Αιγαίου, με τελική κατάληξη το
Διεθνές Δικαστήριο της Χάγης. 
Οι βάσεις της Τουρκίας. Όμως, μετά την νίκη των ΗΠΑ στο Αφγανιστάν τα
δεδομένα άλλαξαν και πάλι. Οι Αμερικανοί έχουν τώρα άλλο εχθρό, το Ιράκ. Και
για να χτυπήσουν το Ιράκ χρειάζονται τις βάσεις της Τουρκίας - την οποία
έσπευσαν να αγκαλιάσουν όπως τόσες φορές στο παρελθόν - αναβαθμίζοντας το ρόλο
της, παίρνοντας το μέρος της και... δίδοντάς της χρήματα παρά την ολιγωρία της
να προχωρήσει στις δέουσες μεταρρυθμίσεις ιδιαίτερα στο ζήτημα των ανθρωπίνων
δικαιωμάτων. 
Όμως και η Άγκυρα δεν ολιγώρησε καθόλου να προσαρμοστεί στα νέα δεδομένα - κι
έκανε σαφές ότι θα «πουλήσει» ακριβά τη συμπόρευσή της με τους Αμερικανούς.
Σύμφωνα με πληροφορίες εξάλλου, έχει ήδη λάβει τις διαβεβαιώσεις των ΗΠΑ ότι
δεν θα υπάρξει διαμελισμός του Ιράκ ούτε δημιουργία κουρδικού κράτους. 
Αλαζονεία. Έτσι, πριν αλέκτορα φωνήσαι, η Τουρκία ανέκτησε την
αλαζονεία της: Ο κ. Ντενκτάς στις συνομιλίες του με τον κ. Κληρίδη πέταξε το
προσωπείο τού διαλλακτικού κι επέστρεψε στις πάγιες προκλητικές του θέσεις -
σε τέτοιο σημείο ώστε ο κ. Κληρίδης να εξομολογείται σε διεθνείς συνομιλητές
του πως έχει εξαντληθεί ουσιαστικά ο χρόνος. Ο κ. Τζεμ έκανε στροφή στα όσα
φέρεται να συμφώνησε με τον κ. Παπανδρέου αρχικά - και πλέον δεν δέχεται ούτε
ένα κοινά αποδεκτό πλαίσιο για το διάλογο ούτε τη δέσμευση πως το τελικό
στάδιο θα είναι η Χάγη. Οι δε στρατηγοί της γείτονος έστειλαν σαφές μήνυμα πως
η Τουρκία πρέπει να γίνει μέλος της Ένωσης - και να της δοθεί ημερομηνία
έναρξης διαπραγματεύσεων - ασχέτως κριτηρίων (δηλαδή έτσι, επειδή είναι ισχυρή
και το λένε οι Αμερικανοί!). Και, στην υπόθεση του ευρωστρατού, ξεκαθάρισε ότι
δεν κάνει βήμα πίσω από τη συμφωνία της Άγκυρας, που κρίθηκε απαράδεκτη από
την Αθήνα. 
Η πολιτική των Αμερικανών να αποφασίζουν χωρίς καμία διαβούλευση με τους
συμμάχους τους έχει προκαλέσει αναστάτωση σε όλες τις ευρωπαϊκές πρωτεύουσες -
και, κυρίως, στο Παρίσι και το Βερολίνο, που εκτός των άλλων διέρχονται
προεκλογική χρονιά. Και όλοι οι Ευρωπαίοι προεξοφλούν πλέον έντονες πιέσεις
των Αμερικανών προς όφελος του αγαπημένου παιδιού - της Τουρκίας...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N17</CAT>
<ED>
Κωδικός άρθρου: A17269N171</ED>
<ID>
ID:306617

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N17&aa=1</URL></REF>


Article

<CATEGORY>vin04</CATEGORY>

 <H5>Οκτώ στα δέκα μέλη της έχουν άμεση σχέση με την άσκηση εξουσίας (υπουργοί -
βουλευτές) ή εργάζονται στο Δημόσιο και τις ΔΕΚΟ
</H5><H2>«Ορεξάτοι»... δημόσιοι υπάλληλοι
</H2><H4>Το επαγγελματικό πανόραμα της Κεντρικής Επιτροπής του ΠΑΣΟΚ
</H4>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Δημοσίους υπαλλήλους έχει χαρακτηρίσει επανειλημμένως ο Θ. Πάγκαλος τα μέλη
της Κεντρικής Επιτροπής του ΠΑΣΟΚ λέγοντας ότι τα περισσότερα από τα μέλη της
είναι κρατικοδίαιτα ή ότι εξαρτώνται επαγγελματικά με την άσκηση εξουσίας από
το κυβερνών κόμμα. 
Αν αναλύσει κανείς τη σύνθεση της Κεντρικής Επιτροπής του κόμματος θα δει πως
το 80 % είναι υπουργοί, βουλευτές ή εργαζόμενοι στο Δημόσιο και σε οργανισμούς
του ευρύτερου δημόσιου τομέα, αλλά υπάρχει και ένα 20% ελεύθερων
επαγγελματιών. 
Αυτό όμως δεν ξενίζει στελέχη της κυβέρνησης, τα οποία, σχολιάζοντας τη
σύνθεση της Κεντρικής Επιτροπής, επισημαίνουν ότι πρέπει να θεωρείται λογικό
να κατέχουν πολιτική θέση ή να εμπλέκονται με πολιτικές θέσεις τα μέλη του
κορυφαίου οργάνου ενός κόμματος εξουσίας. Και τονίζουν ότι αυτή η Κεντρική
Επιτροπή είναι φοβερά ανανεωμένη «με πρόσωπα νέα και με όρεξη για δουλειά». 
Ανάμεσα στα μέλη της Κ.Ε. του ΠΑΣΟΚ υπάρχουν 77 βουλευτές, εκ των οποίων 37
είναι υπουργοί και υφυπουργοί, 2 ευρωβουλευτές, μία επίτροπος και ένας
υπάλληλος στην Ευρωπαϊκή Ένωση, 2 κατοικούν στο εξωτερικό, 33 ασκούν ελεύθερα
επαγγέλματα και 63 απασχολούνται στο Δημόσιο. 
Ακόμη κρίνοντάς το από μία άλλη παράμετρο στην Κ.Ε. του ΠΑΣΟΚ απαντά κανείς 5
καθηγητές Πανεπιστημίου, 7 γενικούς γραμματείς υπουργείων, 9 πρώην και νυν
συνδικαλιστές, 7 προέδρους τραπεζών ή άλλων οργανισμών του Δημοσίου, 6 είναι
υπάλληλοι του Δημοσίου και έχουν αποσπαστεί ­ σύμφωνα με τον νόμο ­ στο ΠΑΣΟΚ,
ενώ 10 είναι σύμβουλοι σε γραφεία υπουργών ή σε διάφορα υπουργεία. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N18</CAT>
<ED>
Κωδικός άρθρου: A17269N181</ED>
<ID>
ID:306618

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N18&aa=1</URL></REF>


Article

<CATEGORY>vin06</CATEGORY>

 <H5>Συνέντευξη του αρχιτρομοκράτη Ίλιτς Ραμίρεζ Σάντσεθ, μέσα από τις γαλλικές
φυλακές </H5><H2>Ο Κάρλος για τη 17Ν
</H2><H4>Τους αποκαλεί «Προ Παπανδρέου επαναστάτες» </H4>
Υπόγειες διαδρομές μεταξύ ΕΛΑ και 17Ν αφήνει να διαφανούν ο αρχιτρομοκράτης
Ίλιτς Ραμίρεζ Σάντσεθ, γνωστότερος ως Κάρλος, απαντώντας στις ερωτήσεις των
«ΝΕΩΝ» μέσα από τις γαλλικές φυλακές. 
«Δεν έχω πατήσει ποτέ το πόδι μου σε ελληνικό χώμα», λέει στα «ΝΕΑ» μέσα από
τις γαλλικές φυλακές ο αρχιτρομοκράτης Κάρλος, ενώ αποκαλεί τα μέλη της 17Ν
«συντρόφους» του και «επαναστάτες προ-Παπανδρέου»

Η επικοινωνία έγινε μέσω της δικηγόρου του, Ιζαμπέλ Κουτάν-Πεϊρέ. Ο Κάρλος
υποστηρίζει ότι η οργάνωση ιδρύθηκε από πρόσωπα, τα οποία αποκαλεί
«επαναστάτες προ Παπανδρέου», αν και επαναλαμβάνει ότι ο ίδιος δεν έχει ποτέ
έρθει στη χώρα μας. «Δεν έχω πατήσει ποτέ το πόδι μου στο ελληνικό χώμα», λέει
χαρακτηριστικά. Ο Κάρλος επανέρχεται ουσιαστικά στο θέμα της διασύνδεσης
μεταξύ των δύο οργανώσεων στα χρόνια της δεκαετίας του '70, αλλά και τα
ερωτήματα για το κατά πόσον μέλη του ΕΛΑ είναι σε θέση να γνωρίζουν την
ταυτότητα μελών του πυρήνα της 17Ν. Στη δήλωσή του προς «ΤΑ ΝΕΑ» αναφέρει ότι
«η 17Ν είναι μια αληθινή, ελληνική, πατριωτική, αντιιμπεριαλιστική οργάνωση
που ιδρύθηκε από αυτούς τους οποίους εγώ ονομάζω επαναστάτες προ Παπανδρέου.
Εγώ δεν ήμουν σε απευθείας επαφή με τους συντρόφους αυτής της οργάνωσης. Αν η
Ελληνική Αστυνομία γνώριζε ποιοι ήταν οι σύντροφοι της 17Ν θα τους είχε
συλλάβει έως τώρα». 
Όπως είναι γνωστόν, ο Κάρλος είχε επαφές στην Ελλάδα με στελέχη του ΕΛΑ. Όταν
κατά συνέπεια σημειώνει ότι δεν είχε «απ' ευθείας» επικοινωνία με τη 17Ν
προκύπτει λογικά το συμπέρασμα ότι η επαφή του γινόταν μέσω του ΕΛΑ, ο οποίος
είναι «ανενεργός» από το 1995. Η σχέση του Κάρλος με τον ΕΛΑ προκύπτει από τα
αρχεία της STAZI ενώ είναι γνωστόν ότι τα μέλη του ΕΛΑ είναι αυτά που έχουν
τις επαφές με τη διεθνή τρομοκρατία, από την περίοδο της δικτατορίας. Είναι τα
πρώτα χρόνια της δεκαετίας του '70, όταν το δίκτυο του Κάρλος εμπλέκεται
χρηματοδοτικά, οργανωσιακά και επιχειρησιακά με Έλληνες που κινούνται στην
Ευρώπη. 
Ενδιαφέρον είναι ότι ο «συνταξιούχος» πλέον τρομοκράτης Κάρλος δεν φαίνεται να
πιστεύει ότι οι ελληνικές αρχές γνωρίζουν την ταυτότητα των μελών της 17Ν,
γεγονός το οποίο αντιβαίνει με τις κατά καιρούς δηλώσεις Αμερικανών
συνταξιούχων του Στέιτ Ντιπάρτμεντ ή άλλων υπηρεσιών. Αποφεύγει, επίσης, να
μιλήσει για την απόπειρα δολοφονίας του Σαουδάραβα πρέσβη στην Αθήνα το 1983,
για την οποία υπάρχουν ενδείξεις ότι ήταν προϊόν συνεργασίας της ομάδας Κάρλος
με τον ΕΛΑ. Σημειωτέον ότι η εγκληματική αυτή ενέργεια δεν έχει ακόμη
παραγραφεί, ενώ βρίσκεται σε εξέλιξη δικαστική έρευνα στο εξωτερικό, η οποία
δεν αποκλείεται τελικά να εμπλέξει και πρόσωπα στην Ελλάδα. 
Στη σχετική ερώτηση των «ΝΕΩΝ» ο Κάρλος απαντά: «Ουδέν σχόλιον». Το ιστορικό
των σχέσεων ΕΛΑ - Κάρλος είναι πλούσιο και ενδιαφέρον. Στην απόπειρα
δολοφονίας του Σαουδάραβα πρέσβη, τον Απρίλιο του 1983, για πρώτη φορά στην
Ελλάδα τρομοκρατική οργάνωση χρησιμοποιεί τηλεχειριζόμενη βόμβα. Το ότι ο
Κάρλος ήταν οργανωτής της βομβιστικής επίθεσης προέκυψε από τα αρχεία της
STAZI, που βασίζονται σε σημειώματα του «Τσακαλιού» προς τον συνεργάτη του
Βάινριχ. 
Σύμφωνα με αυτά, η ομάδα του Κάρλος φέρεται να πραγματοποίησε ­ έναντι αμοιβής
­ σε συνεργασία με τέσσερις Έλληνες την επίθεση για λογαριασμό των λυβικών
μυστικών υπηρεσιών, οι οποίες επιζητούσαν να πλήξουν τη Σαουδική Αραβία για
την πτώση της τιμής του πετρελαίου που παρατηρούνταν στις αρχές της δεκαετίας. 
Παρά τον υπερσύγχρονο μηχανισμό που χρησιμοποιείται, η επίθεση στο Παλαιό
Ψυχικό δεν βρίσκει τον στόχο της. Ο Σαουδάραβας πρέσβης θα σωθεί, ενώ οι
συνεργάτες της ομάδας του Κάρλος θα ερίζουν γύρω από το ποιος είχε την ευθύνη
της αποτυχίας. Πέντε χρόνια αργότερα, στις 19 Μαρτίου 1988, η ομάδα Κάρλος
(σύμφωνα με τα αρχεία της STAZI) θα εμφανισθεί για δεύτερη φορά στην Ελλάδα.
Αυτή τη φορά η βομβιστική επίθεση θα έχει στόχο ένα μπαρ της Γλυφάδας, όπου
συχνάζουν Αμερικανοί στρατιώτες της Βάσης του Ελληνικού. Το μπαρ λέγεται
«Oscar». Από την επίθεση τραυματίστηκαν πολλοί θαμώνες, αλλά δεν υπήρξαν
θύματα. Την ευθύνη ανέλαβε ο ΕΛΑ.

<H3>«Είναι πολύ καλός με τους ανθρώπους», λέει η δικηγόρος που γοητεύτηκε από
το «Τσακάλι»
</H3>
Ο ίδιος ο Κάρλος δεν σκότωσε ανθρώπους, αυτό δεν αποδεικνύεται, λέει στα
«ΝΕΑ» η δικηγόρος και μνηστή του «Τσακαλιού», Ιζαμπέλ Κουτάν Πεϊρέ

Όλα άρχισαν από τη συνεργασία της με τον Ζακ Βερζές, σημερινό δικηγόρο του
Σλόμπονταν Μιλόσεβιτς. Και η Ιζαμπέλ Κουτάν Πεϊρέ βρέθηκε να υπερασπίζει τους
πιο διάσημους «πολιτικούς κρατουμένους», όπως αποκαλεί μιλώντας στα «ΝΕΑ»
όσους όλους οι άλλοι ονομάζουν «τρομοκράτες». 
Η 48χρονη απόγονος ευκατάστατης γαλλικής οικογένειας ήταν η δικηγόρος του
Μπρούνο Μπρεγκέ, και της Μαγκνταλένα Κοπ, πρώην μέλους της RAF (Red Army
Fraction), για να καταλήξει στο «Τσακάλι», τον Οσάμα Μπιν Λάντεν του '70 και
του '80. 
Άρχισε την καριέρα της στο διεθνές επιχειρηματικό δίκαιο, απασχόληση που, όπως
λέει, συνεχίζει και σήμερα αλλά από το 1981 ακολούθησε παράλληλη καριέρα,
υπερασπίζοντας «πολιτικούς κρατουμένους», χωρίς ή με πολύ χαμηλή αμοιβή. 
Απομόνωση. Πώς μια απόγονος καλής οικογένειας περνάει στην αντίθετη
πλευρά; Το θέμα για την κ. Πεϊρέ είναι ιδεολογικό: «Οι περισσότεροι πολεμούν
αυτούς τους ανθρώπους. Κι ενώ υποτίθεται ότι έχουμε δημοκρατία, είναι
απαγορευμένο να υπερασπίζεις ανθρώπους που βρίσκονται στην αντίσταση.
Βρίσκονται σε ολοκληρωτική απομόνωση. Όπως ο Κάρλος στις γαλλικές φυλακές». 
To «Τσακάλι» καταδικάστηκε σε ισόβια στη Γαλλία 1997, για τη δολοφονία δύο
πρακτόρων των γαλλικών μυστικών υπηρεσιών και του πληροφοριοδότη τους. Όταν η
Ιζαμπέλ Κουτάν Πεϊρέ δήλωσε ότι είναι ερωτευμένη μαζί του και θα τον
παντρευτεί, ξεσήκωσε θύελλα αντιδράσεων. «Προσπάθησαν να σταματήσουν τον γάμο
μου, να τον απαγορεύσουν, ενώ ακόμα και η αστυνομία και η κυβέρνηση ήθελαν να
μου απαγορεύσουν να τον υπερασπίσω». Γι' αυτήν ο κατά κόσμον Ίλιτς Ραμίρεζ
Σάντσεθ είναι πρώτα «ένας καλός και ευφυέστατος πολιτικός ηγέτης», μετά «ένας
πολιτικός κρατούμενος» και τέλος «ένας γοητευτικός άνδρας». 
Και τα τρομοκρατικά χτυπήματα; «Η ιστορία έδειξε ότι πολλοί τρομοκράτες έγιναν
αργότερα αρχηγοί κρατών. Στη Γαλλία το κίνημα της αντίστασης στη γερμανική
κατοχή σκότωσε πολλούς ανθρώπους. Τα μέλη του, όμως, είναι η σημερινή
κυβέρνηση». 
Στους επικριτές της που λένε ότι τρελάθηκε στα 48 της από τη γοητεία του
«πλεϊμπόη» Κάρλος, απαντά με την πίστη στα κακά του δυτικού συστήματος, αφού
παραδέχεται πως έχει «επαναστατικό ταμπεραμέντο», αλλά και με τις αρετές του
Κάρλος. 
«Θα σας φανεί παράξενο, αλλά είναι ένας πολύ ζεστός άνθρωπος. Πολύ έξυπνος,
πολύ ερωτικός και με τους άνδρες και με τις γυναίκες. Είναι πολύ καλός με τους
ανθρώπους. Ξέρει να δίνει. Δεν είμαι καθόλου τρελή». 
Το τρομοκρατικό χτύπημα της 11ης Σεπτεμβρίου το βλέπει διαφορετικά. «Το ζήτημα
δεν είναι η 11η Σεπτεμβρίου. Αυτό είναι για την Ουάσιγκτον ένας πολιτικός
πόλεμος ή, καλύτερα, ένας οικονομικός πόλεμος. Και αυτή τη στιγμή υπάρχουν
πολλά μέρη στον κόσμο για τα οποία οι ΗΠΑ ενδιαφέρονται...» 
Για τα θύματα λυπάται, αλλά «αθώοι άνθρωποι σκοτώθηκαν και στο Αφγανιστάν.
Μόνο που τα παιδιά στο Αφγανιστάν πεινούν, ενώ το Παγκόσμιο Κέντρο Εμπορίου
ήταν γεμάτο δολάρια! Όπως καταλαβαίνετε, οι δυο λαοί δεν πληρώνουν το ίδιο
τίμημα». 
Τα θύματα του Κάρλος δεν ήταν αθώα; «Η μόνη περίπτωση όπου υπήρξαν πολλοί
θάνατοι είναι όταν ο Κάρλος πολεμούσε στην Ιορδανία κατά τη διάρκεια του
Μαύρου Σεπτέμβρη. Εκεί υπήρξαν πολλά θύματα. Δεν υπάρχει όμως καμία απόδειξη
ότι ο ίδιος σκότωσε ανθρώπους».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N19</CAT>
<ED>
Κωδικός άρθρου: A17269N191</ED>
<ID>
ID:306569

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N19&aa=1</URL></REF>


Article

<CATEGORY>vin06</CATEGORY>

 <H2>Επικίνδυνα κρέατα στην Ελλάδα
</H2><H4>«Κίτρινη» κάρτα από την Ευρωπαϊκή Ένωση
</H4>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

Κινδύνους για τη δημόσια υγεία κρύβει το κρέας στην Ελλάδα, καθώς δεν
τηρούνται συστηματικά μια σειρά από νόμοι και οδηγίες που αφορούν στην υγιεινή
και ασφάλεια των τροφίμων και ισχύουν στην Ευρωπαϊκή Ένωση. 
Δεν τηρούνται συστηματικά οι κοινοτικές οδηγίες για το κρέας, με αποτέλεσμα
να απειλείται η υγεία των καταναλωτών

Χθες, κοινοτικό κλιμάκιο με επικεφαλής τον γενικό διευθυντή της Διεύθυνσης
Υγείας και Προστασίας του Καταναλωτή Ρόμπερτ Κόλμαν επέδωσε στην ηγεσία των
υπουργείων Γεωργίας και Ανάπτυξης έκθεση με τα αποτελέσματα των ελέγχων που
έχουν διενεργήσει στη χώρα μας τα αρμόδια κοινοτικά όργανα, όπου για μια ακόμη
φορά επισημαίνονται οι κίνδυνοι για την υγεία των καταναλωτών από την μη
τήρηση των κανόνων στην αλυσίδα παραγωγής και διάθεσης του κρέατος. Τα δύο
υπουργεία έχουν προθεσμία δέκα ημερών για να κάνουν τις παρατηρήσεις τους στην
έκθεση και να δηλώσουν το σαφές χρονοδιάγραμμα συμμόρφωσης της Ελλάδας στις
κοινοτικές οδηγίες και τους κανόνες. Όπως είπε μάλιστα χαρακτηριστικά, σε
συνέντευξη που παραχώρησε μετά τις συναντήσεις του στα υπουργεία Γεωργίας και
Ανάπτυξης ο κ. Κόλμαν, η Ελλάδα είναι η μόνη χώρα στην Ε.Ε. που σε τέτοιο
βαθμό δεν συμμορφώνεται προς τις οδηγίες. Αναγνώρισε πάντως πως ένας
σημαντικός λόγος για τον οποίο συμβαίνει αυτό είναι η κατανομή αρμοδιοτήτων
μεταξύ φορέων, που επικαλύπτονται, δεν είναι σαφή τα όρια ανάμεσα σε κεντρική
διοίκηση και νομαρχιακές υπηρεσίες, με αποτέλεσμα ακόμη και οδηγίες που
επισήμως τις έχει υιοθετήσει η χώρα μας, στην πράξη δεν τηρούνται επειδή
κανείς δεν γνωρίζει ποιος είναι αρμόδιος, ενώ παράλληλα οι ελεγκτικοί
μηχανισμοί δεν είναι στελεχωμένοι επαρκώς ώστε να μπορούν να διενεργούν
αποτελεσματικούς και επαρκείς ελέγχους. 
Σε δέκα ημέρες. «Ο αριθμός των προβλημάτων που διαπιστώνονται στην
Ελλάδα είναι αυξανόμενος», επισήμανε ο κ. Κόλμαν και πρόσθεσε: «Παρουσιάσαμε
στις ελληνικές αρχές την εικόνα από τους ελέγχους που έχουμε κάνει προκειμένου
μέσα σε διάστημα δέκα ημερών να έχουμε και τις δικές τους παρατηρήσεις και να
επεξεργαστούμε από κοινού λύσεις, πάντα μέσα σε ένα αυστηρό χρονικό όριο». 
Ο κ. Κόλμαν αναφέρθηκε και στην κρεαταγορά του Ρέντη, σημειώνοντας πως
«υπάρχουν προβλήματα που ενέχουν κινδύνους για την υγεία των καταναλωτών».
«Είναι δύσκολο», είπε, «να γίνει επακριβής προσδιορισμός του μεγέθους των
κινδύνων, αλλά κυρίως μιλάμε για κίνδυνο μικροβιακών μολύνσεων». Ως παράδειγμα
ο κ. Κόλμαν ανέφερε τα αυξημένα κρούσματα βρουκέλωσης που καταγράφονται στη
χώρα μας τα τελευταία χρόνια. «Έχουν ξεπεραστεί τα πεντακόσια κρούσματα
ετησίως. Η βρουκέλωση λοιπόν είναι πιθανός κίνδυνος. Δεν πρόκειται για
καταστροφή ή για επιδημία, ωστόσο είναι μια κατάσταση που πρέπει να
αντιμετωπισθεί σοβαρά». Ήδη, πάντως, όπως σημείωσε το στέλεχος της Ε.Ε., η
χώρα μας έχει αποδεχθεί να αποσύρει από την κατανάλωση το γάλα που προέρχεται
από μολυσμένα ζώα, ενώ και το γάλα των εμβολιασμένων περνά από ειδική
επεξεργασία πριν φτάσει στην κατανάλωση. 
Η έκθεση που παρέλαβαν τα υπουργεία Γεωργίας και Ανάπτυξης είχε αναφορά και
στα σφαγεία, τα περισσότερα εκ των οποίων στην Ελλάδα δεν πέρασαν τα τεστ της
Ε.Ε. «Είναι ένα πρόβλημα που η ελληνική κυβέρνηση γνωρίζει. Όμως, δεν φτάνει
μόνο να κατασκευαστούν νέα σφαγεία, χρειάζεται να γνωρίζουμε τι μπαίνει και τι
βγαίνει από αυτά και κάτω από ποιες συνθήκες». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17269N201</ED>
<ID>
ID:306570

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N20&aa=1</URL></REF>


Article

<CATEGORY>vin06</CATEGORY>

 <H2>Σε δίκη 3 αναισθησιολόγοι για αναπηρία ασθενούς
</H2>
Τρεις γυναίκες αναισθησιολόγοι παραπέμπονται να δικαστούν κατηγορούμενες ότι
άφησαν αβοήθητη 58χρονη ασθενή, ύστερα από εγχείρηση μαστεκτομής, με
αποτέλεσμα να μην οξυγονωθεί ο εγκέφαλός της και να μείνει ανάπηρη. Το
Συμβούλιο Πλημμελειοδικών Θεσσαλονίκης με βούλευμα, το οποίο δημοσιεύτηκε
χθες, επιρρίπτει σοβαρές ευθύνες στις τρεις γιατρούς, οι οποίες γνώριζαν ότι
το ιατρικό ιστορικό της ήταν βεβαρημένο. Στο εδώλιο του Τριμελούς
Πλημμελειοδικείου Θεσσαλονίκης παραπέμπονται να καθήσουν κατηγορούμενες για
πρόκληση σωματικής βλάβης από αμέλεια και υπεξαγωγή εγγράφου κατ'
εξακολούθηση, η διευθύντρια του Τμήματος Ααναισθησιολογίας του Νοσοκομείου Γ.
Παπανικολάου Αναστασία Λαζαρίδου, η αναπληρώτρια διευθύντρια Μαρία Καμπούρη
και η επιμελήτρια αναισθησιολόγος Αντιγόνη Μπακόλα. Το πρόβλημα αντιμετώπισε η
Κωνσταντίνα Καραμάλη τον Μάιο του 1997, μετά την εγχείρηση στην οποία
υπεβλήθη. 
Τρία χρόνια πριν. Όπως επισημαίνεται στην απόφαση του Δικαστικού
Σσυμβουλίου, με αριθμό 187/02, οι αναισθησιολόγοι, παρ' ότι γνώριζαν ότι τρία
χρόνια πριν η ασθενής είχε υποστεί εγκεφαλικό επεισόδιο, στον θάλαμο ανάνηψης
από τη χειρουργική επέμβαση δεν την παρακολούθησαν, με συνέπεια να παρουσιάσει
άπνοια και να μην οξυγονωθεί ο εγκέφαλός της. «Είναι σαφές ότι αφέθηκε
αβοήθητη από τους γιατρούς», παρατηρεί στην πρότασή της, που έγινε δεκτή, η
αντιεισαγγελέας Αλεξάνδρα Χολέβα. Συνέπεια αυτού του γεγονότος ήταν η 58χρονη
να υποστεί ανοξαιμική εγκεφαλοπάθεια και από τότε να μην έχει τη δυνατότητα να
αυτοεξυπηρετηθεί και να μην έχει την αίσθηση του χρόνου και του χώρου, όπως
αναφέρεται στο βούλευμα. Ακόμη κατηγορούνται ότι εξαφάνισαν το φύλλο
αναισθησίας από το πρωτόκολλο και από τον φάκελο της ασθενούς. Οι γιατροί
πάντως στις απολογίες τους υποστήριξαν ότι οι επιπλοκές στην υγεία της
παρουσιάστηκαν λόγω της επιληπτικής κρίσης, την οποία και παρακολούθησαν, ενώ
για την απώλεια των εγγράφων είπαν πως ήταν τυχαία.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17269N202</ED>
<ID>
ID:306634

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N20&aa=2</URL></REF>


Article

<CATEGORY>vin06</CATEGORY>

 <H2>Αύριο αποφασίζουν οι γιατροί του ΙΚΑ
</H2>
Αύριο, Κυριακή, σε έκτακτη συνέλευση θα αποφασίσουν οι γιατροί του ΙΚΑ για το
αν θα συνεχίσουν ή όχι τις απεργιακές τους κινητοποιήσεις μετά τη χθεσινή
συνάντηση που είχαν οι εκπρόσωποί τους με την ηγεσία του υπουργείου Εργασίας,
Κοιν. Ασφαλίσεων. 
Στη χθεσινή συνάντηση διαφάνηκαν σημεία προσέγγισης μετά τη δέσμευση του
υπουργού Εργασίας, Κοιν. Ασφαλίσεων κ. Δημ. Ρέππα ότι θα προωθηθεί η καταβολή
του επιδόματος των 60.000 δρχ. ενώ θα αρχίσει διάλογος στα τέλη Μαρτίου όσον
αφορά το εργασιακό καθεστώς των γιατρών του ΙΚΑ. Μαλιστα στη συνάντηση
τονίστηκε ότι σύντομα θα γίνει προκήρυξη θέσεων για ένταξη στο ΙΚΑ ειδικοτήτων
γιατρών που έχει ανάγκη το Ίδρυμα. Συνδικαλιστικοί κύκλοι των γιατρών του ΙΚΑ
τόνιζαν μετά τη συνάντηση ότι υπάρχουν οι προϋποθέσεις για την αναστολή των κινητοποιήσεων.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17269N203</ED>
<ID>
ID:306669

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N20&aa=3</URL></REF>


Article

<CATEGORY>vin06</CATEGORY>

 <H2>Τη Δευτέρα κρίνεται η τύχη των συμβασιούχων
</H2>
Τη Δευτέρα κρίνεται η τύχη όλων των συμβασιούχων σε ευρεία κυβερνητική σύσκεψη
υπό την προεδρία του Πρωθυπουργού κ. Κ. Σημίτη. Ως γνωστόν, ασκούνται έντονες
πιέσεις και οργανώνονται κινητοποιήσεις για τη μονιμοποίηση χιλιάδων
συμβασιούχων στο Δημόσιο οι οποίες δεν καλύφθηκαν από την προ διετίας συνολική
ρύθμιση για μονιμοποιήσεις. 
Από την πλευρά του το υπουργείο Εσωτερικών, Δημ. Διοίκησης και Αποκέντρωσης
περιμένει την καταγραφή των συμβασιούχων, ώστε να πράξει αναλόγως. Βασική αρχή
του αρμοδίου υπουργείου είναι να μη γίνουν αθρόες μονιμοποιήσεις, αλλά να
επιλεγεί η διαδικασία της επαναπροκήρυξης των θέσεών τους, στην οποία θα
συμμετέχουν με αυξημένη μοριοδότηση λόγω προηγούμενης εμπειρίας. Διαδικασία
που κατ' αρχήν δεν αποδέχονται οι συμβασιούχοι όλων των κατηγοριών, γιατί,
όπως υποστηρίζουν, δεν διασφαλίζει την επαναπρόσληψή τους.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N20</CAT>
<ED>
Κωδικός άρθρου: A17269N204</ED>
<ID>
ID:306690

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N20&aa=4</URL></REF>


Article

<CATEGORY>vin11</CATEGORY>

 <H2>Ο ΦΠΑ βάσει τεκμαρτών κριτηρίων </H2>
Ο κ. Λ. Χατζηαλεξάνδρου, βιβλιοχαρτοπώλης, γράφει για το θέμα της απόδοσης
του ΦΠΑ της τριετίας 1999 - 2001, βάσει τεκμαρτών κριτηρίων: 
«Βάσει νόμου, που δήθεν αντικατέστησε τα αντικειμενικά κριτήρια και στην ουσία
τα επανέφερε σκληρότερα, καλούνται όλες οι μικρομεσαίες επιχειρήσεις να
αποδώσουν πρόσθετο ΦΠΑ, ο οποίος υπολογίζεται επί της διαφοράς που προκύπτει
μεταξύ τεκμαρτών και πραγματικών πωλήσεων. Για τον υπολογισμό των τεκμαρτών
πωλήσεων προστίθενται τα έξοδα (ενοίκιο, μισθοί, εργοδοτικές εισφορές, ΟΤΕ,
ΔΕΗ) στο ύψος των αγορών και θεωρείται ότι έχουν γίνει τεκμαρτές πωλήσεις κατά
10%-15% πάνω από αυτό το άθροισμα. Ο νόμος δικαιολογεί μόνο το 10% των αγορών
ετησίως ως απούλητα εμπορεύματα (αποθήκη). Η απόδοση του πρόσθετου αυτού ΦΠΑ
πρέπει να γίνει μέχρι 25-2-2002 και εκτός αυτού θα πρέπει να γίνει και
συμπληρωματική δήλωση στον φόρο εισοδήματος για την τριετία 1999 - 2001, όπου
και εκεί θα πρέπει να καταβληθούν πρόσθετοι φόροι. Ο νόμος αυτός είναι
εγκληματικός γιατί: 
α) Στις περισσότερες μικρομεσαίες επιχειρήσεις το απούλητο εμπόρευμα,
που μένει ως αποθήκη, είναι κατά κανόνα πολύ μεγαλύτερο από το 10% που
δικαιολογεί ο νόμος. Εκτός από καταστήματα ένδυσης, υπόδησης που ανανεώνουν
συνεχώς το εμπόρευμά τους, όλα σχεδόν τα υπόλοιπα καταστήματα είναι αδύνατον
να λειτουργήσουν χωρίς να εκθέτουν σε μόνιμη βάση τουλάχιστον το 50% των
αγορών τους. Συγκεκριμένα για βιβλιοχαρτοπωλεία, όπως η δική μας επιχείρηση,
υπάρχουν βιβλία τα οποία ενδέχεται να περάσουν και πάνω από 5 χρόνια για να
πουληθούν, καθώς και πολλά σχολικά είδη, τα οποία μένουν απούλητα κατά τη
σχολική περίοδο. 
β) Ο νόμος είναι ακόμα σκληρότερος για τα νέα μαγαζιά, αυτά δηλαδή που
άνοιξαν εντός της τριετίας. Μια νέα επιχείρηση για να λειτουργήσει χρειάζεται
απαραιτήτως ποσοστό 80% και πλέον των αγορών της ως εκτεθειμένο εμπόρευμα σε
ράφια, βιτρίνες, εκτός και αν περιμένουνε να λειτουργήσει ένα
βιβλιοχαρτοπωλείο π.χ. με άδεια ράφια (10% των αγορών!). Δεν υπάρχει καμία
απολύτως πρόβλεψη για αγορές εμπορευμάτων την πρώτη χρονιά λειτουργίας του
μαγαζιού, όπου θα έπρεπε να δικαιολογείται τουλάχιστον το 80% των αγορών ως
αποθήκη, εφόσον το μαγαζί δεν έχει αποκτήσει ακόμα την πελατεία του. 
γ) Ο νόμος επηρεάζει και την ανεργία, εφόσον προσθέτει μισθούς και
εργοδοτικές εισφορές στα έξοδα. 
δ) Παραβιάζεται επίσης με παράλογο τρόπο η δυνατότητα των εμπόρων να
επενδύσουν τα χρήματά τους, αγοράζοντας εμπορεύματα και αποθηκεύοντάς τα,
καθώς θα κληθούν να πληρώσουν ΦΠΑ γι' αυτά χωρίς να τα έχουν πουλήσει». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N221</ED>
<ID>
ID:306568

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=1</URL></REF>


Article

<CATEGORY>vin11</CATEGORY>

 <H2>Οι «Πατέρες» κάνουν αντιπολίτευση </H2>
Από τον κ. Παναγιώτη Π. Μιχαλόπουλο, από το Ελληνικό, πήραμε επιστολή στην
οποία μεταξύ άλλων αναφέρεται: 
«Πολύ λυπούμαι που και πάλι οι Πατέρες της Εκκλησίας μας αντιγράφουν τις
αντιπολιτευτικές ή τις εσωκομματικές μεθόδους των πατέρων του Έθνους μας.
Μεθόδους... διοχέτευσης στην τηλεόραση κάποιων ειδήσεων που φαίνονται μεν
αληθινές και φρέσκες, αλλά μυρίζουν από μακριά σαν προβοκάτσια». 
Σε άλλο σημείο της επιστολής του ο αναγνώστης μας παρατηρεί: 
«Το ίδιο παιχνίδι φαίνεται πως παίζεται και εις βάρος ενός εξίσου σπουδαίου
θεσμού, που είναι η Εκκλησία μας. Εδώ, στόχος δεν είναι ο κ. Στεφανόπουλος,
αλλά ο Αρχιεπίσκοπος Αθηνών και Πάσης Ελλάδος, ο κ. Χριστόδουλος. Και εδώ η
ίδια τάση απαξίωσης, μέσω της τηλεόρασης. Οι ίδιοι κύκλοι που ανέδειξαν τον
Σεραφείμ σε δικτάτορα, έσπευσαν από την πρώτη στιγμή να αμφισβητήσουν κάθε
πνευματικό ρόλο του Μακαριωτάτου. Δεν είσαι "Πάσης Ελλάδος" του λένε. Οι άλλοι
τώρα, αυτοί που λένε ότι "ανέθρεψαν πνευματικά" τον Αρχιεπίσκοπό μας, βγαίνουν
σήμερα στα κανάλια και τον κατηγορούν σαν... πλαστογράφο!». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N222</ED>
<ID>
ID:306632

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=2</URL></REF>


Article

<CATEGORY>vin11</CATEGORY>

 <H2>Η μεταγραφή του αγγλικού «W» </H2>
Για τη μεταγραφή του αγγλικού γράμματος W στα ελληνικά γράφει ο κ. Κώστας
Αλάτσης, από την Αθήνα: 
«Μια αδικαιολόγητη παρανόηση εξηγεί το γεγονός ότι, στην ελληνική μεταγραφή
αγγλικών λέξεων, το γράμμα W (w) αποδίδεται με το Γ (γ). Το Γ (γ) ορίστηκε,
ελλείψει καλυτέρου, για την απόδοση του W (w) μόνο (το τονίζω: ΜΟΝΟ) στις
περιπτώσεις όπου, στα αγγλικά, ακολουθεί ο φθόγγος ου, οπότε έχουμε ένα είδος
διπλού ου, με τον τόνο στο δεύτερο. Σωστά, λοιπόν, ελλείψει καλυτέρου,
γράφουμε Γουλφ τη Virginia Woolf, Γούντι τον Woody Allen, Χόλιγουντ το
Hollywood. Αυτή την ειδική μία περίπτωση πολλοί, η μεγάλη πλειονότητα, καθώς
φαίνεται, την έχουν εκλάβει ως απαράβατο κανόνα και, όπου δουν W (w), γράφουν
Γ (γ). Κι έτσι έχουμε τα κακόηχα Γουίλιαμ αντί Ουίλιαμ Σαίξπηρ, Ντάργουιν αντί
Ντάρουιν, γουέστερν αντί ουέστερν, Γουόρντσγουορθ αντί Ουέρντζουερθ και δεν
συμμαζεύεται. Μέχρι που κάποιος απέδωσε ως... Γράιτ το επίθετο Wright,
ξεχνώντας ή αγνοώντας ότι το W προ του r δεν προφέρεται. Είναι να απορεί
κανείς πώς γλίτωσε η πρωτεύουσα των ΗΠΑ και δεν έγινε Γουάσιγκτον και πώς ο
Όρσον Ουέλζ (έτσι προφέρεται) παρέμεινε Ουέλες. Και είναι να αναρωτιέται
κανείς: άκουσαν ποτέ οι ευλογημένοι αγγλόφωνο γνωστό τους ή δάσκαλο της
αγγλικής να... γουγουίζει;». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N223</ED>
<ID>
ID:306668

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=3</URL></REF>


Article

<CATEGORY>vin11</CATEGORY>

 <H2>Ο Κολοκοτρώνης και οι... Εβραίοι
</H2>
Από τον κ. Γιάννη Θ. Πισιμίση, εκπαιδευτικό, από την Αθήνα, πήραμε επιστολή
στην οποία μεταξύ άλλων αναφέρεται: 
«Οι απανταχού Αρκάδες διατελούν σε αγανάκτηση από την τηλεοπτικώς μεταδοθείσα
φράση του κ. Δήμου διά της οποίας κατηγορεί τον Κολοκοτρώνη, ότι κατάσφαξε
τους Εβραίους της Τριπολιτσάς για να τους πάρει τα χρήματα». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N224</ED>
<ID>
ID:306688

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=4</URL></REF>


Article

<CATEGORY>vin11</CATEGORY>

 <H2>Οι τιμές σε ευρώ
</H2>
Ο κ. Κωνσταντίνος Κωστόπουλος, μηχανολόγος μηχανικός, γράφει για τις
αναπροσαρμογές των τιμών σε ευρώ: 
«Παρακαλώ προσέξτε αναπροσαρμογές σε ευρώ τιμές, στα καφενεία του ΚΤΕΛ
Πελοποννήσου. Νερό (μικρό), προ ευρώ 150 δρχ., μετά 0,75 ευρώ. Νεσκαφέ, προ
ευρώ 400 δρχ., μετά 1,85 ευρώ. Ελπίζω τουλάχιστον να μην επικαλεσθούν (και
αυτοί) τα ακραία καιρικά φαινόμενα». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N225</ED>
<ID>
ID:306698

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=5</URL></REF>


Article

<CATEGORY>vin11</CATEGORY>

 <H2>Ράμπο στα νοσοκομεία
</H2>
Ράμπο σε νοσοκομείο; Γράφει ο κ. Χρήστος Νέζης, από την Παλλήνη: 
«Την προηγούμενη εβδομάδα μετέφερα τον πατέρα μου (ηλικίας 88 ετών), αγωνιστή
της Εθνικής Αντίστασης, στο εφημερεύον Νοσοκομείο του Ελληνικού Ερυθρού
Σταυρού. 
Στον διάδρομο του τμήματος των εξωτερικών ιατρείων, μεταξύ των ασθενών,
περιφερόταν ένας ράμπο (ιδιωτικός αστυνομικός του νοσοκομείου). Ο κύριος αυτός
(ηλικίας περίπου 50 ετών), μαζί με τα άλλα μπιχλιμπίδια της στολής του, είχε
κρεμασμένα στη ζώνη του ένα τεράστιο κλομπ σε σχήμα ανεστραμμένου "Ταυ" και
δύο - τρία ζευγάρια... χειροπεδών. 
Ο πατέρας μου, δυστυχώς, είχε την "τύχη" να γνωρίσει την περιποίηση των
"ασφαλιτών" κατά τα έτη 1938, 1947 και 1967. Μόλις αντίκρυσε λοιπόν τον κύριο
σεκιουριτά νόμισε, λόγω φυσικά της κατάστασής του, ότι είχε μεταφερθεί στην...
Ασφάλεια. Το σοκ που υπέστη φυσικά δεν περιγράφεται. 
Δεν γνωρίζω το όνομα του κυρίου αυτού, ούτε μ' ενδιαφέρει. Νομίζω, όμως, ότι
επιβάλλεται να διαταχθεί άμεσα από τον νέο διοικητή του νοσοκομείου ο
άμεσος... αφοπλισμός του (όπως και των ομοίων του, αν υπάρχουν)». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N226</ED>
<ID>
ID:306704

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=6</URL></REF>


Article

<CATEGORY>vin11</CATEGORY>

 <H2>Οι παθητικοί καπνιστές
</H2>
Για το κάπνισμα στους χώρους εργασίας γράφει ο κ. Ανδρέας Λεων. Παπανδρέου,
δικηγόρος παρ' Αρείω Πάγω: 
«Οι χώροι εργασίας δεν μπορεί να είναι "χώροι αργού θανάτου" για τους
εργαζόμενους σ' αυτούς, όταν στους ίδιους χώρους εργάζονται και οι "αρειμανίως
καπνίζοντες" συνάδελφοί τους... Καθένας από τους "παθητικούς καπνιστές" έχει
δικαίωμα, παγκοσμίως αναγνωρισθέν, να ζητήσει δικαστική προστασία για να του
εξασφαλιστεί "υγιεινός χώρος εργασίας" και σε περίπτωση μη συμμορφώσεως των
υποχρέων να ζητήσει χρηματική ικανοποίηση λόγω ηθικής βλάβης, είτε λόγω
προσβολής της υγείας του είτε κι ακόμη να ζητήσει με τη διαδικασία των
ασφαλιστικών μέτρων λόγω κατεπείγοντος και επικειμένου κινδύνου της υγείας του
ή και της ζωής του ακόμη, να απόσχει από την εργασία του μέχρις ότου του
εξασφαλιστεί ο υγιεινός χώρος εργασίας του, και βεβαίως να πληρώνεται ωσάν να
προσφέρει προσηκόντως τις υπηρεσίες του». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N227</ED>
<ID>
ID:306709

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=7</URL></REF>


Article

<CATEGORY>vin11</CATEGORY>

 <H2>Η ομηρεία των φοιτητών ΤΕΙ
</H2>
Ο κ. Αριστείδης Πολίτης αναφέρεται στο θέμα της ομηρείας χιλιάδων φοιτητών
των ΤΕΙ από την αποχή των καθηγητών των ΤΕΙ: 
«Στη στήλη της εφημερίδας σας "Ριπές" στις 14-2-2002 αναφέρεστε στην ιδιότυπη
ομηρεία όπου έχουν οδηγηθεί χιλιάδες φοιτητές των ΤΕΙ από την αποχή των
καθηγητών από τα μαθήματα των Σχολών τους. 
Και ότι οι καθηγητές έχουν βρει τρόπο να μη γίνονται μαθήματα, και κυρίως
εξετάσεις, με αποτέλεσμα οι φοιτητές να κινδυνεύουν να χάσουν το εξάμηνο. 
Χαρακτηρίζετε ιδιότυπη τη στάση των καθηγητών, οι οποίοι ενώ επίσημα δεν έχουν
κηρύξει απεργία δεν τους περικόπτεται η αμοιβή τους. 
Πράγματι είναι σωστή η παρατήρησή σας, όμως η ίδια πρακτική εφαρμόζεται πολλά
χρόνια από τους καθηγητές των ΑΕΙ και οι εφημερίδες ποτέ δεν αναφέρθηκαν σ'
αυτό το γεγονός. 
Για το θέμα των αυξημένων προσόντων που πρέπει να έχουν οι καθηγητές των ήδη
Ανώτατων ΤΕΙ, είναι λογικό ότι πρέπει να τα αποκτήσουν όσο δεν μπόρεσαν να τα
διασφαλίσουν παλαιότερα λόγω των αγκυλώσεων του εκπαιδευτικού συστήματος. 
Τώρα όμως στη στήλη της εφημερίδας σας "20 ερωτήσεις" (14-2-2002) ο καθηγητής
του συλλόγου καθηγητών των ΤΕΙ στην ερώτηση: Γιατί δεν δέχονται ορισμένοι να
αποκτήσουν τα τυπικά προσόντα που προβλέπονται από τον νέο νόμο, ενώ έχουν
περιθώριο αρκετών χρόνων, απαντά ότι το υπουργείο ΕΘνικής Παιδείας και
Θρησκευμάτων δεν προκρίνει τις διαδικασίες ώστε να ενταχθούν σε μεταπτυχιακά
προγράμματα και να αποκτήσουν τα προσόντα που προβλέπει ο νέος νόμος, ώστε να
τοποθετηθούν στη συγκεκριμένη βαθμίδα του καθηγητή. 
Ως εκ τούτου πιστεύω ότι η εφημερίδα σας θα μπορούσε να βοηθήσει ώστε να αρθεί
το αδιέξοδο που έχει δημιουργηθεί και τα Ανώτατα ΤΕΙ να επανέλθουν στην
κανονική τους λειτουργία».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N228</ED>
<ID>
ID:306713

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=8</URL></REF>


Article

<CATEGORY>vin11</CATEGORY>

 <H2>Συναγωνισμός ή ανταγωνισμός;
</H2>
Γλωσσικές παρατηρήσεις από τον κ. Χρήστο Μέλλιο, γλύπτη, από τον Πειραιά: 
«Ανάμεσα στις μυριάδες των λέξεων της έξοχης γλώσσας μας υπάρχουν και οι εξής
δύο: συναγωνισμός και ανταγωνισμός, η κάθε μία έχει τη θέση της. Εδώ και
μερικά χρόνια παρατηρώ ότι χρησιμοποιείται κατά κόρον η λέξη ανταγωνισμός στη
θέση της λέξης συναγωνισμός. Ακόμη και σ' αυτούς τους Ολυμπιακούς Αγώνες του
Σίδνεϊ δημοσιογράφος μιλούσε για ανταγωνισμό μεταξύ αθλητών σαν να ήταν κάτι
πολύ φυσικό! Συναγωνίζομαι κάποιον όταν απαντώ με υψηλή ποιότητα έργου ή
προϊόντος και ανταγωνίζομαι όταν απαντώ με εντυπώσεις και πονηρία. Στην πρώτη
περίπτωση παράγεται πολιτισμός, στη δεύτερη υποκρισία, αβεβαιότητα,
ανασφάλεια, αμφιβολία και κακότητα». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N22</CAT>
<ED>
Κωδικός άρθρου: A17269N229</ED>
<ID>
ID:306714

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N22&aa=9</URL></REF>


Article

<CATEGORY>vin06</CATEGORY>

 <H2>Της αγάπης ψέματα
</H2>
<AUTHOR>ΕΛΕΝΑ ΑΚΡΙΤΑ</AUTHOR>

Προχθές το πρωί, Πέμπτη ημέρα κατά τα γραφάς, ανοίγω την τηλεόραση. Την ανοίγω
και τα βλέπω όλα κόκκινα. Κατακόκκινα - λες κι έπαθε ιλαρά η συσκευή. Μες στην
κοκκινίλα, μες στο εξάνθημα. Κόκκινα ρούχα, κόκκινα ντεκόρ, κόκκινα νύχια,
κόκκινα χείλη, κόκκινοι καναπέδες - η επέλαση της Ερυθράς Ταξιαρχίας! 
Αυτό ήταν, λέω. Έγινε πραξικόπημα. Μέσα στη νύχτα, ήρθε το ΚΚΕ στα πράγματα.
Πήρε τη διακυβέρνηση της χώρας στα χέρια του. Τώρα θα δούμε - αντί για την
Ελένη Μενεγάκη - την Αλέκα Παπαρρήγα να απευθύνει διάγγελμα προς τον ελληνικό
λαό. Τώρα θα ακούσουμε - αντί για τον Λευτέρη Πανταζή - το σουξέ «Παιδιά,
σηκωθείτε να βγούμε στους δρόμους, γυναίκες και άντρες με όπλα στους ώμους».
Τώρα θα μπουκάρουν μέσα οι σύντροφοι να μου κατάσχουν το βίντεο και να το
δώσουν σε κανέναν άλλον σύντροφο. Παναγία μου, στο τσακ πρόλαβα και δεν
αγόρασα το DVD που ζαχάρωνα την περασμένη εβδομάδα. Ποιο τείχος του Βερολίνου;
Ποια κατάρρευση του υπαρκτού σοσιαλισμού; Εδώ το πράγμα είναι φως φανάρι! Τόση
κοκκινίλα δεν εξηγείται αλλιώς. Τιμημένο ΚΚΕ! 
Το μόνο που με αποσυντόνισε σημειολογικά ήταν ότι αντί για σφυροδρέπανα, η
μικρή οθόνη είχε κατακλυστεί από καρδούλες. Άπειρες καρδούλες πάσης φύσεως. Σε
μαξιλαράκια, σε κουτάκια, σε σοκολατάκια. Έως και μια κυρία μαγείρευε μια
αδίστακτη πρασόπιτα σε σχήμα καρδιάς. Λάθος, λέω. Άκυρο. Το πραξικόπημα δεν το
έκανε το ΚΚΕ. Το πραξικόπημα το έκανε συνέδριο καρδιολόγων. Μια χούφτα
γενναίοι καρδιολόγοι ήρθαν και πήραν τα πράγματα στα χέρια τους. 
Επειδή εμείς οι ξανθιές έχουμε ιδιαζόντως αργές προσλαμβάνουσες, μου πήρε μισή
ώρα να καταλάβω ότι ούτε οι αριστεροί ούτε οι γιατροί ευθύνονται για το
κόκκινο που βγάζει μάτι. Απλώς, μέσα στο δωμάτιο είχε μπουκάρει ο Άγιος
Βαλεντίνος. Με όλα τα αξεσουάρ του. Όλο το τζάντζαλο - μάντζαλο που σέρνει
μαζί του κάθε 14 του Φλεβάρη. Σε αυτόν έπρεπε να χρεώσω την κοκκινίλα, το
γλυκανάλατο, το ξελίγωμα, αυτό το σορόπι που το βλέπεις και νομίζεις ότι
κολλάνε τα χέρια σου. 
Ο Άγιος Βαλεντίνος. Για να θυμίζει σε όσους είναι ερωτευμένοι ότι είναι
ερωτευμένοι. Σε όσους δεν είναι ερωτευμένοι ότι είναι συμπλεγματικοί. Κοντοί.
Χοντροί. Άσχημοι. Ανέραστοι. Αποτυχημένοι. Κατακάθια. Αποβράσματα. Το τίποτα.
Το μηδέν. Η νούλα. Το κατάπτυστο, το σίχαμα το άνευ προηγουμένου. Που δεν
γυρίζει άνθρωπος να το κοιτάξει - πόσο μάλλον να το ερωτευτεί. Πόσο μάλλον να
του στείλει ένα κόκκινο σατέν μαξιλάρι με κρόσσια σε σχήμα καρδιάς. 
Αυτήν τη νεύρωση με τα μαξιλαράκια την έσερνα ανέκαθεν: Πού τα πουλάνε αυτά;
Ποιοι τα πουλάνε αυτά; Και - κυρίως - γιατί τα πουλάνε αυτά; Κι άντε και τα
πουλάνε! Ποιος τα αγοράζει; Και - κυρίως - γιατί τα αγοράζει; 
Κι άντε και τα αγοράζει. Να τα βάλει πού; Να τα κάνει τι; Σε όσα σπίτια έχω
πάει στη ζωή μου, δεν έχω μπει σε σαλόνι να δω θρονιασμένο στην μπερζέρα το
σατέν το κόκκινο το μαξιλαράκι. Σαν βασανισμένος άνθρωπος κι εγώ έχω
αντιμετωπίσει, κατά κόρον, το καρακιτσαριό σε αυτή την παλιοζωή. Μέχρις ενός
σημείου, όμως. Γιατί αυτό ξεπερνάει και το όριο. Το όριο το ύστατο της
αισθητικής ανοχής. Το βλέπεις και σου 'ρχεται, άσε μην το πω, και εργάζομαι
και σε κυριλάτο έντυπο. Όχι. Θα το πω. Σου 'ρχεται να ξεράσεις, σου 'ρχεται.
Κανονικότατα. Να το αντικρύσεις και να ουρλιάξεις «καμαρότε, τη λεκάνη!». 
Πού πάνε την επομένη ημέρα, 15 Φεβρουαρίου, όλα αυτά τα μαξιλαράκια; Πού
εξαφανίζονται; Μεταναστεύουν; Ανοίγει η γη και τα καταπίνει; Παίρνουν τα
κρόσσια τους κι αναζητούν την τύχη τους σε άλλες ηπείρους; Αποδημούν εις
Κύριον; Βλέπουν τα χάλια τους στον καθρέφτη και αυτοκτονούν; Τι απογίνονται,
τέλος πάντων, τόσα σατέν μαξιλαράκια και ποτέ κανένας δεν μπορεί να τα
ανακαλύψει; Και δεν τα αναζητούν οι οικείοι τους; 
14 Φεβρουαρίου. Τις υπόλοιπες 364 ημέρες τον χρόνο, ουδείς ασχολείται μαζί
σου. Θες ερωτεύεσαι, θες τον φτύνεις. Χαλαρά. Ελεύθερος ιατρού. Δεν τραβάς
κανένα ζόρι. Αυτήν τη συγκεκριμένη ημέρα όμως, σου την πέφτουν άπαντες. Όλα τα
Μέσα - έμμεσα ή άμεσα. Είσαι ερωτευμένος; Εύγε! Δεν είσαι; Πρέπει να
ερωτευτείς. Οφείλεις να ερωτευτείς. Σήμερα. Τώρα. Από την ανατολή μέχρι τη
δύση του ηλίου. Σαν την ψήφο, ένα πράμα. Και την επομένη μέρα, έχει ο Θεός.
Δώσ' του τα παπούτσια στο χέρι, του ηλίθιου. 
Άγιος Βαλεντίνος. Άγιος ισχυρός, άγιος αθάνατος. Ελέησον ημάς - πολύ θα μας
υποχρεώσεις. 14 Φεβρουαρίου. Ο εξτρέμ φασισμός του έρωτα. Η ολιγαρχία του
συναισθήματος. Οι πατρίκιοι ζευγαρωμένοι. Οι πληβείοι μόνοι. Χωρίς ανθοδέσμες.
Χωρίς σοκολατάκια. Χωρίς σατέν. Χωρίς μαξιλαράκια. Χωρίς αυτό το κόκκινο. Το
κόκκινο της χημικής βαφής. Της μαζικής βιομηχανίας. Το κόκκινο το must. 
Όχι το αυθεντικό. Όχι το κόκκινο που πυρπολεί. Που προκαλεί γλώσσες φωτιάς και
πυρκαγιές κι εμπρησμούς, εντός σου. Όχι το αίμα της καρδιάς. Τα αίματα της
καρδιάς. Της αγάπης τα αίματα. Που μας πορφύρωσαν. Αίματα και βλέμματα. 
Τα υπόλοιπα. Τα ρέστα. Τα ρετάλια του ακριβού αισθήματος. Αυτά που τα
συσκευάζουν σε κόκκινο σατέν. Αυτά που μετατρέπουν σε σχήμα οξύμωρο: Κόκκινα
μεν. Ανερυθρίαστα δε! 
Αυτά που μεταποιούν. Από της αγάπης αίματα - στης αγάπης ψέματα. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17269N671</ED>
<ID>
ID:306571

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N67&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Φενγκ Σούι
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Πάω τις προάλλες για καφέ με μια γυναικεία συντροφιά. Τι κάνεις, τι κάνω, πώς
πάνε τα παιδιά και άλλα τέτοια καθημερινά. 
Μέχρι που εμφανίστηκε η φίλη μας η Μαίρη απ' τα παλιά κι έγινε ταραχή στη
γυναικοπαρέα, για τα καλά. 
Τι Μαιρούλα ήταν αυτή; 
Καμιά σχέση με την παλιά την εποχή. 
Μια Μαιρούλα τελείως διαφορετική. 
Ντυμένη στην τρίχα, άψογο μαλλί. 
Πάντα, βέβαια, είχε γούστο, αλλά δεν είχε - όπως όλες μας - την πλήρη άνεση
την οικονομική, να πάρει τη φίρμα τη μοδάτη, χωρίς δεύτερη φορά να το σκεφτεί. 
«Μαιρούλα - της την πέφτουμε -, πες τα τώρα όλα και μην κάνεις τη μουγκή. 
Τι έχει γίνει στη ζωή σου και μας έγινες μοντέλα φοβερή;» 
«Κορίτσια, δεν θα με πιστέψετε, αλλά μπήκε στη ζωή μου το... Φενγκ Σούι». 
Η άμεση αντίδρασή μας ήταν... φάσκελα στη νιοστή! 
Μετά ρωτήσαμε να μάθουμε περισσότερα γι' αυτό το... Φενγκ Σούι και περιμέναμε
χασκογελώντας τι θ' απαντήση η... παλαβή. 
«Κοιτάξτε - μας λέει - το Φενγκ Σούι είναι μια προσέγγιση... φιλοσοφική. 
Προτείνει διάφορα πράγματα, που μπορούμε να κάνουμε, για να έχουμε καλύτερη
και ποιοτική ζωή. 
Ένα απ' αυτά είναι να φροντίζουμε να κλείνουμε... της τουαλέτας το καπάκι,
αλλιώς - λέει - δεν θα μας μένει δραχμή μέσα στο πορτοφολάκι! 
Επειδή, όμως, δεν υπάρχει αρσενικό που να κλείνει το καπάκι, επέβαλα... διόδια
στην τουαλέτα: κατούρημα και χιλιαρικάκι! 
Και να την η Μαιρούλα με το φίνο μοντελάκι»!
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17269N672</ED>
<ID>
ID:306662

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N67&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Θα θυσίαζα όχι ένα αλλά δύο αεροπλάνα
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Αγαπητέ μου Αλέκο, 
Αν ήμουν στη θέση σου θα φρόντιζα να διεκπεραιώνω τα καθημερινά και - δεν
αντιλέγω - τα δύσκολα για να κλείνω τα μέτωπα που είναι ανοικτά εδώ και χρόνια
στον ευαίσθητο χώρο ευθύνης σου. Δεν ξέρω αν χρειάζεται όραμα για να θεωρηθείς
σήμερα επιτυχημένος στον θώκο που καταλαμβάνεις ή φτάνουν απλώς τα προσόντα
ενός καταξιωμένου στελέχους επιχείρησης. Ξέρω, όμως, πως ακούγοντας πολλά,
αδυνατώ να τα αξιολογήσω. Μπερδεύομαι. Έτσι, παραμένω σ' εκείνο που ενδιαφέρει
τον δικό μου μικρόκοσμο. Ένα κρεβάτι καθαρό, μία ανθρώπινη παρουσία που θα
ανταποκριθεί άμεσα όταν ζητήσω βοήθεια, ένα σύγχρονο κομοδίνο, μία άνετη
πολυθρόνα-κρεβάτι για τον δικό μου άνθρωπο που θα ξενυχτήσει στο πλάι μου, ένα
φρεσκοβαμμένο και χαρούμενο περιβάλλον. Μιλάω για τα νοσοκομεία και
αναρωτιέμαι πώς ιδιώτες με κόστος όσο ακριβώς στοιχίζει ένα - και μόνο ένα -
σύγχρονης τεχνολογίας πολεμικό αεροπλάνο ή δέκα τανκς καταφέρνουν να χτίσουν
σε δύο χρόνια υπερσύγχρονο νοσοκομείο με εκατοντάδες κρεβάτια, με μηχανικό
εξοπλισμό, με επιλεγμένο στελεχιακό δυναμικό και ανέσεις ξενοδοχείου, και
δεκαετίες τώρα δεν έχει ανεγερθεί ένα νέο νοσοκομειακό συγκρότημα ανάλογης
πολυτέλειας και άνεσης - δημόσιο, βέβαια - για τα παιδιά. Γιατί, ξέρεις,
κανένας σώφρων γονέας δεν θα σκεφθεί να επιλέξει άλλο νοσοκομείο εκτός από το
«Παίδων». Αλίμονό του, ωστόσο, εάν απαιτείται νοσηλεία. Εγκλωβισμένος στην
ξεχωριστή, μοναδική και ασφαλή παροχή ιατρικών υπηρεσιών, τα δευτερόλεπτα
γίνονται αιώνες μέσα σε ανήλιαγα δωμάτια, κοινόχρηστες τουαλέτες και
δερμάτινες καρέκλες που ανά δύο μετατρέπονται σε κρεβάτι συνοδού. Γι' αυτά τα
πλασματάκια θα θυσίαζα όχι ένα αλλά δύο αεροπλάνα. Ίσως γι' αυτό ποτέ δεν θα
βρισκόμουν στη θέση σου...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17269N673</ED>
<ID>
ID:306687

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N67&aa=3</URL></REF>


Article

<CATEGORY>vin07</CATEGORY>

 <H5>Αρνήθηκε ότι ήταν ο πρόξενος της μαζικής εξόδου των Αλβανών του Κοσσυφοπεδίου
και κατηγόρησε γι' αυτό την Ατλαντική Συμμαχία και τους αντάρτες
</H5><H2>«Δείχνει» ΝΑΤΟ και UCΚ
</H2><H4>Ο Μιλόσεβιτς συνεχίζει την απολογία του
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Μετά τη Δύση, το ΝΑΤΟ και τον UCK έδειξε χθες ο πρώην πρόεδρος της
Γιουγκοσλαβίας Σλόμπονταν Μιλόσεβιτς ως κυριότερους υπεύθυνους για τη μαζική
φυγή των Αλβανών από το Κοσσυφοπέδιο και τις μαζικές δολοφονίες τους. 
Δημοσιογράφοι παρακολουθούν τη χθεσινή ομιλία του Σλόμπονταν Μιλόσεβιτς μέσα
από τη γιγαντοοθόνη της αίθουσας Τύπου

Ο κατηγορούμενος ενώπιον του Διεθνούς Ποινικού Δικαστηρίου της Χάγης για
εγκλήματα πολέμου και εγκλήματα κατά της ανθρωπότητας Σλόμπονταν Μιλόσεβιτς
συνέχισε για δεύτερη ημέρα χθες την τοποθέτησή του έναντι της εισαγωγικής
δήλωσης της κατηγορούσας αρχής, εξαπολύοντας κατηγορίες εναντίον του ΝΑΤΟ και
των εγχώριων αντιπάλων του ότι προκάλεσαν την έξοδο των αλβανικού πληθυσμού
από το Κοσσυφοπέδιο το 1999. 
Ο Σλόμπονταν Μιλόσεβιτς, ο οποίος την πρώτη ημέρα επέρριψε στη Δύση την ευθύνη
για τη διάλυση της Γιουγκοσλαβίας, συνέχισε και χθες την επίθεσή του,
επιρρίπτοντας στο ΝΑΤΟ και τον UCK την ευθύνη για τη μαζική έξοδο του
αλβανικού πληθυσμού από το Κοσσυφοπέδιο και τις μαζικές δολοφονίες Αλβανών. 
«Αυτό το ψευδές κατηγορητήριο έχει σκοπό να πείσει τον κόσμο ότι οι σερβικές
δυνάμεις επιδόθηκαν σε διωγμούς, κάτι που είναι πασιφανώς αναληθές», είπε ο
Μιλόσεβιτς, ο οποίος επισήμανε ότι η δίκη που στήθηκε εναντίον του ενισχύει
εκείνες ακριβώς τις δυνάμεις που διέλυσαν τη Γιουγκοσλαβία. «Εσείς είστε
εκείνοι που ενθαρρύνουν την τρομοκρατία η οποία ασκείται ακόμη εκεί», είπε
απευθυνόμενος στους δικαστές του. 
Ο πρώην πρόεδρος της Γιουγκοσλαβίας παρουσίασε στο δικαστήριο φωτογραφίες από
απανθρακωμένα πτώματα που ανήκαν, σύμφωνα με τον κατηγορούμενο, σε Αλβανούς
που σκοτώθηκαν από τις βόμβες του ΝΑΤΟ σε δρόμο του Κοσσυφοπεδίου και από τις
καταστροφές που προκάλεσαν ΝΑΤΟϊκοί βομβαρδισμοί στο Κόσοβο και τη Σερβία.
Αρνήθηκε ότι ήταν ο πρόξενος της μαζικής εξόδου των Αλβανών του Κοσσυφοπεδίου
και κατηγόρησε γι' αυτό την Ατλαντική Συμμαχία και τους αντάρτες του UCK. 
Την ώρα της προβολής του φωτογραφικού υλικού στράφηκε προς τα έδρανα της
πολιτικής αγωγής και είπε: «Ο κ. Εισαγγελέας προφανώς βαριέται. Τον βλέπω να
χασμουριέται». 
Η επίθεση. Ο Σλόμπονταν Μιλόσεβιτς κατηγόρησε το ΝΑΤΟ για σκόπιμη
επίθεση εναντίον της πρεσβείας της Κίνας στο Βελιγράδι στις 7 Μαΐου 1999. Ο
Αμερικανός πρόεδρος Μπίλ Κλίντον «ήθελε να μείνει στην ιστορία ως ο πρώτος
άνθρωπος που βομβάρδισε κινεζικό έδαφος», είπε ο Μιλόσεβιτς. «Δεν ήταν
ατύχημα. Η πρεσβεία βρίσκεται σε ανοικτό χώρο. Πολλοί διπλωμάτες πήγαιναν στις
δεξιώσεις της πρεσβείας. Μπορούσαν να δουν ακόμη και πώς ήταν φτιαγμένα τα
σερβίτσια του τσαγιού της πρεσβείας. Πώς να πιστέψει κανείς ότι αυτοί οι
διπλωμάτες που ενημέρωναν τις κυβερνήσεις τους δεν μπόρεσαν να προσδιορίσουν
πού ακριβώς βρισκόταν η πρεσβεία», είπε ο Σλόμπονταν Μιλόσεβιτς. 
Γνωστοποίησε επίσης στους δικαστές της Χάγης την πρόθεσή του να καλέσει ως
μάρτυρες τον πρώην Αμερικανό πρόεδρο Μπιλ Κλίντον, καθώς και άλλους δυτικούς
αξιωματούχους εν ενεργεία και μη. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17269N681</ED>
<ID>
ID:306563

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N68&aa=1</URL></REF>


Article

<CATEGORY>vin07</CATEGORY>

 <H2>Κάτι αρρωστημένο
</H2>
Όταν δικαζόταν η ηγεσία των ναζί στη Νυρεμβέργη, δεν υπήρχε συζήτηση για τη
σχέση τους με το στρατόπεδο που τους δίκαζε. Το καλό και το κακό βρίσκονταν σε
διαφορετικά στρατόπεδα, η δίκη ήταν ηθικά και νομικά άμεμπτη και όλοι
αναγνώριζαν ότι δεν απέδιδε τη δικαιοσύνη των νικητών, αλλά απλώς δικαιοσύνη. 
Η δίκη του Σλόμπονταν Μιλόσεβιτς στη Χάγη είναι διαφορετική. Και πολιτικά
δύσκολη. Δεν είναι καθόλου προφανές ότι ο Μιλόσεβιτς ή οποιοδήποτε άλλο μέλος
της ανώτατης διοίκησης των Βαλκανίων θα κατέληγε στη Χάγη. Αν ο Μιλόσεβιτς δεν
είχε διαπράξει το μοιραίο λάθος να κάνει πόλεμο στο Κόσοβο, τα εγκλήματα για
τα οποία παραπέμφθηκε θα έμεναν κατά πάσα πιθανότητα ατιμώρητα. Ο ίδιος μπορεί
να βρισκόταν ακόμη στην εξουσία, και να τον καλόπιαναν οι χώρες που σήμερα τον
δικάζουν. 
Το Δικαστήριο της Χάγης δεν είναι ούτε καλό ούτε κακό. Οι αποδείξεις εναντίον
του Μιλόσεβιτς φαίνονται αρκετά ισχυρές. Υπάρχει όμως κάτι αρρωστημένο γύρω
από τη συγκάλυψη της Ιστορίας. Ιδίως της βρετανικής ιστορίας. Γιατί η
κυβέρνηση Μέητζορ έκανε τα πάντα για να εξασφαλίσει ότι αυτή η δίκη δεν θα
γίνει. Οι Βρετανοί επιστράτευσαν κάθε ρητορικό επιχείρημα για να εμποδίσουν
την υπεράσπιση του μεγαλύτερου αντιπάλου του Μιλόσεβιτς, των Βοσνίων. 
Ο Hugo Young είναι αρθρογράφος της «Γκάρντιαν»
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17269N682</ED>
<ID>
ID:306628

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N68&aa=2</URL></REF>


Article

<CATEGORY>vin07</CATEGORY>

 <H2>Ο Πάουελ βάζει... προφυλακτικά
</H2>
Ως ένθερμος υποστηρικτής της χρήσης προφυλακτικών προκειμένου να καταπολεμηθεί
το AIDS εμφανίστηκε χθες ο Αμερικανός υπουργός Εξωτερικών Κόλιν Πάουελ, άποψη
που είναι διαμετρικά αντίθετη με τις απόψεις του προέδρου Μπους και που
εξόργισε τους στενότερους φίλους του Αμερικανού προέδρου. 
«Είναι σημαντικό να συνεργαστεί ολόκληρη η διεθνής κοινότητα, να μιλήσει
ανοιχτά για το θέμα, να ξεχάσει τα ταμπού, να ξεχάσει τις συντηρητικές ιδέες
για το τι πρέπει να λέει κανείς στους νέους», δήλωσε ο Κόλιν Πάουελ σε εκπομπή
του τηλεοπτικού δικτύου MTV που απευθύνεται σε νεανικό κοινό. «Όταν οι
σεξουαλικές σχέσεις δεν είναι ασφαλείς, η ζωή των νέων μπαίνει σε κίνδυνο. Γι'
αυτό, πάρτε τα μέτρα σας». 
Η απόκλιση. Όσα δήλωσε ο Πάουελ αποκλίνουν σημαντικά από τις απόψεις
που έχουν εκφράσει κατά καιρούς ο πρόεδρος Μπους, ότι η αποχή από τις
προγαμιαίες σεξουαλικές σχέσεις είναι το κυριότερο όπλο κατά της εξάπλωσης του
θανατηφόρου ιού. 
Η πρώτη αντίδραση ήρθε από τον Κεν Κόνορ, πρόεδρο του συντηρητικού Συμβουλίου
Οικογενειακής Έρευνας, ο οποίος χαρακτήρισε τις δηλώσεις Πάουελ «επικίνδυνες
και ανεύθυνες» και «ράπισμα» κατά των πιο πιστών ψηφοφόρων του Αμερικανού
προέδρου. Ύστερα πήρε τη σκυτάλη ο Γκάρι Μπάουερ, πρώην διεκδικητής του
χρίσματος των Ρεπουμπλικανών για την αμερικανική προεδρία και πρόεδρος της
οργάνωσης Αμερικανικές Αξίες, ο οποίος επισήμανε ότι «μπορεί ο Πάουελ να είναι
ικανός στα διπλωματικά θέματα, αλλά στα ζητήματα δημόσιας υγείας θα πρέπει να
ακολουθεί τη γραμμή της κυβέρνησης Μπους». 
* Την πρώτη μεταμόσχευση τεχνητής ουροδόχου κύστης είναι έτοιμος να
πραγματοποιήσει Αμερικανός χειρουργός, σύμφωνα με το τηλεοπτικό δίκτυο του
BBC. Ο δρ Άντονι Ατάλα, του Νοσοκομείου Παίδων της Βοστώνης, δήλωσε ότι το
μόνο που απομένει είναι η έγκριση από τις αρμόδιες αρχές. Πειράματα
μεταμόσχευσης ουροδόχων κύστεων που παρήχθησαν εργαστηριακά έχουν διεξαχθεί με
επιτυχία σε ζώα.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17269N683</ED>
<ID>
ID:306665

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N68&aa=3</URL></REF>


Article

<CATEGORY>vin07</CATEGORY>

 <H5>«Ως άνθρωπος λέω ότι η χρησιμοποίηση της μητρικής γλώσσας είναι αδιαμφισβήτητο
θεμελιώδες ανθρώπινο δικαίωμα»
</H5><H2>Στο Ντιάρμπακιρ, παρέα με τον Τσόμσκι
</H2><H4>Η λαχτάρα των Κούρδων να ακούσουν τον Αμερικανό γλωσσολόγο
</H4>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Ψιθύριζε τα λόγια και ξεφυσούσε δεξιά, αριστερά, στο κέντρο. Επανέλαβε τα
μουρμουριστά λόγια και την κίνηση όπως έπρεπε, τρεις φορές. Η προσευχή της
ηλικιωμένης Κούρδισσας με το άσπρο φακιόλι, στο μπροστινό κάθισμα, έπιασε,
φαίνεται, τόπο. Όχι μόνον είχαμε καλό ταξίδι, αλλά και ο καιρός στο
Ντιάρμπακιρ ήταν εξαίσια ηλιόλουστος. 
Νόαμ Τσόμσκι. Ο διάσημος Αμερικανός γλωσσολόγος και συγγραφέας (δεξιά)
συνομιλεί με τον Τούρκο εκδότη του, Φατίχ Τας, έξω από το δικαστήριο κρατικής
ασφάλειας της Κωνσταντινούπολης

Εκείνη δεν ήξερε ότι στο πίσω κάθισμα καθόταν ο Νόαμ Τσόμσκι. Κατάλαβε ότι
«κάτι σπουδαίο συνέβαινε» όταν βγαίνοντας από το αεροδρόμιο είδε τους
δημοσιογράφους και τις κάμερες. Δύο κοριτσάκια ντυμένα με τις πολύχρωμες
κουρδικές φορεσιές προσέφεραν λουλούδια στον διάσημο Αμερικανό που είχε έρθει
στην πόλη τους. Όλο το πρόγραμμα της ημέρας ακολούθησε στην ίδια ατμόσφαιρα:
σεμνά, με παλμό, ενθουσιασμό, συγκίνηση και λαχτάρα. 
Αν δεν ήταν αυτή η λαχτάρα των ανθρώπων να ακούσουν τι είχε να τους πει «η
παλικαρίσια φωνή της συνείδησης του κόσμου», όπως είπαν στο τέλος της ημέρας
για τον Τσόμσκι, δεν θα χωρούσαν δυόμισι χιλιάδες σε έναν χώρο που κανονικά
παίρνει περίπου επτακόσιους ανθρώπους. 
Η ομιλία του Τσόμσκι έγινε στο Πνευματικό Κέντρο του Δήμου του Ντιάρμπακιρ. 
«Παρακολουθώ την ευγενή και τραγική ιστορία σας», άρχισε την ομιλία του
εκείνος, «και είμαι, σήμερα, πολύ συγκινημένος που βλέπω τα πρόσωπα των
ανθρώπων που συνεχίζουν τον αγώνα». Χρειάστηκε να παρέμβει καθησυχαστικά ο
διευθυντής της εφημερίδας «Γιενί Γκιουντέμ» Ραγκίπ Ζαράκολου για να μη
διακόπτεται η ομιλία με χειροκροτήματα και «ζιλγκίτ», το περίφημο «κουρδικό
πλατάγισμα», λολολολο, στο τέλος της κάθε φράσης... 
Τους μίλησε για τους αιματηρούς πολέμους, για τη δημιουργία του
έθνους-κράτους, για την αποικιοκρατία, για την Ευρώπη που εξελίσσεται -
ελπίζει - σε μια «ομοσπονδία ανεξάρτητων περιοχών», στην οποία θα μετέχει και
ένα «Κουρδιστάν όλων των Κούρδων», τους εξήγησε πώς η Αμερική επιλέγει και
δημιουργεί τα κράτη-χωροφύλακες (μεταξύ αυτών και η Τουρκία) στη Μέση Ανατολή,
πως η τρομοκρατία είναι το μέσον που χρησιμοποιούν τα ισχυρά κράτη. 
Όπως πάντα, ο Τσόμσκι δεν έκρυψε λόγια... Ήταν ήπιος, απλός, και ξεκάθαρος:
«Είναι δύο οι τρόποι πάλης», είπε στο τέλος. «Η προσφυγή στη βία και ο μη
βίαιος αγώνας. Όποιος δίνει "συμβουλές" πρέπει το δίχως άλλο να βρίσκεται
επιτόπου. Εγώ δεν μπορώ να είμαι εδώ. Επομένως, δεν είμαι εγώ που θα σας δώσω
συμβουλές για το τι να κάνετε». 
Η ομιλία του Τσόμσκι περιείχε, για κάποιον που ξέρει έστω και λίγο τα πράγματα
εδώ, «στοιχεία παραβίασης του τουρκικού αντιτρομοκρατικού νόμου». Αυτό θα το
ελέγξουν οι εισαγγελείς στις βιντεοκασέτες της «Πολίς TV» (έτσι είχε συστηθεί,
σε ένα πάνελ στην Τραπεζούντα, ο κύριος με τα πολιτικά που κατέγραφε τα πάντα
με την κάμερά του, όταν τον ρώτησε ο δημοσιογράφος Φεχμί Κορού «εσείς, από
ποιο κανάλι είστε;»!). 
Τα δικαιώματα.Το ξάφνιασμα για μένα ήταν οι ερωτήσεις. Επρόκειτο, στην
πραγματικότητα, για παραλλαγές μια και μόνης ερώτησης: το θέμα της μητρικής
γλώσσας. «Με ρώτησαν για το θέμα αυτό και στην Κωνσταντινούπολη, χθες και
προχθές. Ως γλωσσολόγος θα είχα ίσως μόνο να πω πως έχετε δίκιο ότι η σχέση
μητρικής γλώσσας και εξέλιξης της προσωπικότητας είναι στενά συνδεδεμένα. Ως
άνθρωπος, όμως, λέω ότι η χρησιμοποίηση της μητρικής γλώσσας είναι
αδιαμφισβήτητο θεμελιώδες ανθρώπινο δικαίωμα», απάντησε ο Τσόμσκι. 
Η ηλικιωμένη Κούρδισσα στο αεροπλάνο, που δεν είχε ιδέα πως ένας διάσημος
Αμερικανός επισκεπτόταν την πόλη της, είμαι βέβαιη ότι τώρα θα κουβεντιάζει με
τις γειτόνισσές της - σε μία από τις τρεις κουρδικές διαλέκτους, πιθανότατα
στα Ζαζά - τα παρεπόμενά του ότι «από το Ντιάρμπακιρ πέρασε ο Τσόμσκι».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17269N691</ED>
<ID>
ID:306564

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N69&aa=1</URL></REF>


Article

<CATEGORY>vin07</CATEGORY>

 <H2>Στρατηγοί δολοφόνησαν τον Αφγανό υπουργό
</H2>
Ο Αφγανός υπουργός Μεταφορών και Τουρισμού - που χθες ανακοινώθηκε ότι
ξυλοκοπήθηκε μέχρι θανάτου από εξαγριωμένους Αφγανούς πιστούς που περίμεναν να
μεταφερθούν αεροπορικώς στη Μέκκα και θεώρησαν ότι η πτήση τους ακυρώθηκε για
να χρησιμοποιήσει ο υπουργός το αεροσκάφος ώστε να μεταβεί οικογενειακώς στην
Ινδία - τελικώς αποδείχθηκε ότι δολοφονήθηκε, ανακοινώθηκε χθες από τον
υπουργό Πληροφοριών του Αφγανιστάν, Ραχίντ Μαχντούμ.

«Το τραγικό γεγονός ήταν αποτέλεσμα μιας προσωπικής βεντέτας και προσωπικών
εχθροτήτων μιας ομάδας ανθρώπων. Δεν υπήρχαν πολιτικές αιτίες στο θλιβερό αυτό
γεγονός», δήλωσε ο ίδιος σε συνέντευξη Τύπου στην Καμπούλ. «Ο δόκτωρ Αμπντούλ
Ραχμάν έχασε τη ζωή του σε επιχείρηση δολοφονίας του προχθές στο αεροδρόμιο
της Καμπούλ», πρόσθεσε ο ίδιος που στη συνέχεια έδωσε στη δημοσιότητα την
ιδιότητα των δραστών. 
Σε ανακοίνωση του πρωθυπουργού της προσωρινής κυβέρνησης του Αφγανιστάν,
Χαμίντ Καρζάι, αναφέρεται ότι τέσσερις ανώτατοι αξιωματούχοι της ασφάλειας της
χώρας κατηγορούνται ως υπεύθυνοι για τη προχθεσινή δολοφονία του υπουργού. 
Από τους τέσσερις κατηγορούμενους οι δύο είναι στρατηγοί. Τρεις από αυτούς
επρόκειτο να ταξιδέψουν, όταν έγινε το επεισόδιο, στη Σαουδική Αραβία για
προσκύνημα στη Μέκκα. Σύμφωνα με την ανακοίνωση του κ. Καρζάι οι λόγοι της
δολοφονίας «είναι καθαρά προσωπικοί». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17269N692</ED>
<ID>
ID:306629

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N69&aa=2</URL></REF>


Article

<CATEGORY>vin07</CATEGORY>

 <H2>Παλαιστίνιοι κατέστρεψαν ισραηλινό άρμα μάχης
</H2>
Παλαιστίνιοι μαχητές κατέστρεψαν για πρώτη φορά τη νύκτα της Πέμπτης ένα
ισραηλινό άρμα μάχης με μια νάρκη, η οποία σκότωσε τουλάχιστον τρεις
στρατιώτες και τραυμάτισε ελαφρά έναν τέταρτο. 
Ήταν το πρώτο άρμα Merkava 3, το ισχυρότερο του Ισραήλ, που καταστρέφεται από
νάρκη και η πρώτη φορά που οι Παλαιστίνιοι χρησιμοποιούν ένα τόσο εξελιγμένο
και ισχυρό αντιαρματικό όπλο. 
Ισραηλινοί σχολιαστές χαρακτήρισαν την επίθεση αυτή σοβαρό πλήγμα σε ένα
σύμβολο της ισραηλινής στρατιωτικής ισχύος που μπορεί να κάνει τον στρατό να
αναθεωρήσει την πρακτική του να κινείται ελεύθερα στις περιοχές της
Παλαιστινιακής Αρχής βασιζόμενος στα θωρακισμένα για την προστασία των
στρατιωτών. 
Η βόμβα.Το άρμα καταστράφηκε ενώ έσπευδε να βοηθήσει αυτοκινητοπομπή
εποίκων που δέχθηκε επίθεση ενώ κατευθυνόταν στον απομονωμένο εβραϊκό οικισμό
Νετζαρίμ, στη Λωρίδα της Γάζας. Μια βόμβα εξερράγη δίπλα στο αλεξίσφαιρο
λεωφορείο που μετέφερε τους εποίκους και ένοπλοι άνοιξαν πυρ εναντίον της
αυτοκινητοπομπής. Ουδείς τραυματίσθηκε κατά την επίθεση αυτή, αλλά το άρμα
μάχης που κατέφθασε για να βοηθήσει τους Ισραηλινούς έπεσε στη νάρκη που το
κατέστρεψε. Την ευθύνη για την επίθεση ανέλαβε η Ταξιαρχία Σαλαχαντίν, μια
οργάνωση που αποτελείται από μέλη της Χαμάς και της Φατάχ του Γιάσερ Αραφάτ.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17269N693</ED>
<ID>
ID:306666

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N69&aa=3</URL></REF>


Article

<CATEGORY>vin07</CATEGORY>

 <H5>Ένας 63χρονος μαθηματικός έχει κάνει στέκι του μια γωνιά στην Τάιμς Σκουέαρ
της Νέας Υόρκης θέλοντας να μεταδώσει στους Αμερικανούς την αγάπη του για τους αριθμούς
</H5><H2>Λύνουν εξισώσεις στο πεζοδρόμιο!
</H2><H4>Ένας καθηγητής βάζει προβλήματα στους περαστικούς
</H4>
Ψιλόβρεχε στη Νέα Υόρκη, όμως ο 63χρονος καθηγητής Τζορτζ Νομπλ στεκόταν
απτόητος στο πεζοδρόμιο στην Τάιμς Σκουέαρ, δίπλα στο καβαλέτο, προκαλώντας
τους περαστικούς να λύσουν ένα πρόβλημα μαθηματικών. 
«Ο Φρεντ μπορεί να βάψει ένα δωμάτιο σε τρεις ώρες», έλεγε το πρόβλημα,
τυπωμένο με κεφαλαία γράμματα στο χαρτί, το οποίο είχε καρφιτσώσει στο
καβαλέτο. «Η Μαίρη μπορεί να βάψει το ίδιο δωμάτιο σε δύο ώρες. Πόσο χρόνο
χρειάζονται οι δύο για να βάψουν μαζί το δωμάτιο; Λύστε το πρόβλημα και
κερδίστε ένα Σνίκερς», προσέθετε το μήνυμα. 
Σε μια περιοχή όπου συχνάζουν ευαγγελιστές με τηλεβόες, χαρτοπαίχτες του
δρόμου, ακόμη και περιστασιακοί σκακιστές, για κάποιους, ο καθηγητής Νομπλ δεν
είναι τίποτα άλλο παρά ένας μικροαπατεώνας καλλιτέχνης. Άλλοι τον έχουν
περάσει για διαφημιστή προϊόντος σοκολάτας, ενώ υπήρξαν και μερικοί που
ρωτούσαν αν κάνει εγγραφές σε υπηρεσία υπεραστικών κλήσεων. Πολλοί έφυγαν
αφήνοντας ελάχιστους να λύσουν το πρόβλημα. Και όπως αποδείχτηκε, ο καθηγητής
Νομπλ δεν είχε τίποτα κρυμμένο στο μανίκι του εκτός από το... χούι να
προβάλλει τη διασκέδαση που εμπεριέχουν τα μαθηματικά. Κάθε Τετάρτη απόγευμα
από το περασμένο καλοκαίρι στέκεται μεταξύ της 5ης και της 6ης Λεωφόρου
προκαλώντας τους περαστικούς να συμμετάσχουν στην εκκεντρική μέθοδό του. 
«Αν στον κόσμο αρέσει να απαντά σε απλά ερωτήματα στο "Ποιος θέλει να γίνει
εκατομμυριούχος", τότε γιατί να μην τον προκαλέσουμε με ένα πρόβλημα
μαθηματικών;», αναρωτιέται. 
Αν και μπορεί να μην είναι ο μόνος στην Αμερική που διαμαρτύρεται για τον φόβο
πολλών μαθητών προς τα μαθηματικά και τις αντιφατικές μεθόδους διδασκαλίας
τους, είναι μάλλον ο μόνος που έχει αναλάβει προσωπικά μια τέτοια πρωτοβουλία
προβολής τους στους δρόμους. 
Ο κ. Νομπλ γεννήθηκε στην Ουγγαρία. Είναι επίκουρος καθηγητής Μαθηματικών στο
Ινστιτούτο De Vry του Λονγκ Άιλαντ, ένα τεχνικό κολέγιο, καθώς και στο
Laboratory Institute of Merchandising. Απόφοιτος του Πανεπιστημίου Κολούμπια,
υπήρξε γλύπτης πριν στραφεί στη δεύτερη αγάπη του, τη διδασκαλία μαθηματικών,
πριν από εφτά χρόνια. 
Στόχος του σήμερα οι επιχορηγήσεις, ώστε να ιδρύσει μια μη κερδοσκοπική
οργάνωση και να προσλάβει μερικούς δασκάλους που θα ακολουθήσουν το παράδειγμά
του στους δρόμους της πόλης. Εφόσον καταστεί δυνατό, θα ήθελε να μυήσει αυτούς
τους δασκάλους στον δικό του τρόπο διδασκαλίας των μαθηματικών, τον οποίο
περιγράφει ως ικανότητα που αντλείται από την κατανόηση. 
«Οι Αμερικανοί δεν απεχθάνονται από τη φύση τους τα μαθηματικά», υποστηρίζει.
«Κοιτάξτε, πολλοί άνθρωποι σταματούν εδώ και σκέφτονται τα προβλήματα που
θέτω. Είναι πολύ εύκολο να διδάξεις τα μαθηματικά με τον ορθό τρόπο. Γιατί να
επιλέγεις λαθεμένο δρόμο;» 
Αν και ο σκοπός του φαντάζει ευγενής, το πιθανότερο είναι άλλοι καθηγητές να
επέλεγαν περισσότερο οικείους τρόπους. Θα μπορούσε για παράδειγμα να
δημοσιεύσει άρθρα ή να στείλει επιστολή σε κάποιον βουλευτή. Γιατί να διδάσκει
στους δρόμους; «Έχω τον ηθοποιό μέσα μου», απαντά. «Μου αρέσει να "δίνω
παράσταση" στον δρόμο».

<H3>Το βάψιμο θέλει... μαθηματικό μυαλό </H3>
Με σκανδαλιάρικο ύφος, φορώντας κοστούμι κι ένα μπερεδάκι, ο Νομπλ τους έπεισε
ότι δεν είχε στόχο να τους εξαπατήσει. Κάποιοι του ζήτησαν μολύβια, χαρτί και
αριθμομηχανές. Λίγα λεπτά αργότερα άρχισαν, ο ένας μετά τον άλλον, να
ψιθυρίζουν στο αυτί του απαντήσεις στο πρόβλημα της βαφής του δωματίου. Οι
περισσότεροι μάντευαν πως η απάντηση στο ερώτημά του είναι: δυόμισι ώρες. «Αν
κάποιος θέλει δύο ώρες για να βάψει ένα δωμάτιο, πώς καταλήγετε ότι
χρειάζονται περισσότερο χρόνο δύο άτομα μαζί για την ίδια δουλειά;», τους
ρώτησε δηκτικά. 
Ο Τομ Μάνσλεϊ, υπάλληλος γραφείου στην περιοχή, που έκανε το μεσημεριανό του
διάλειμμα, ήταν από τους ελάχιστους που απάντησαν σωστά. «Δεν χρειάζεται να
γνωρίζεις πολύ καλά μαθηματικά για να λύσεις το πρόβλημα, είναι όμως λίγο
δύσκολο», είπε, αφού παιδεύτηκε στο σημειωματάριο πέντε λεπτά. 
Σ' εκείνους που κόλλησαν γύρω του, ο καθηγητής Νομπλ εξήγησε τη σωστή
απάντηση: 1 ώρα και 12 λεπτά. Σε μια ώρα, ο Φρεντ βάφει το 1/3 του δωματίου
και η Μαίρη το μισό. Και οι δύο μαζί, λοιπόν βάφουν τα 5/6 του δωματίου. Για
να βάψουν ολόκληρο το δωμάτιο, θα χρειαστούν 6/5 της ώρας, ή αλλιώς 1 ώρα και
12 λεπτά. 
Οι εννιά στους δέκα απάντησαν λάθος, είπε ο κ. Νομπλ. Το πρόσωπό του όμως
έλαμψε όταν ένας νεαρός τού ψιθύρισε τη σωστή απάντηση, αμέσως μόλις διάβασε
το πρόβλημα. Όπως αποδείχτηκε, ο Όφιρ Μπέιγκελ δεν ήταν Αμερικανός, αλλά
τουρίστας από το Ισραήλ. 
<H3>Μερικά προβλήματα ακόμη... </H3>
1. Ο πληθυσμός του Σμίθβιλ αυξήθηκε κατά 3% από το 1992. Ο πληθυσμός του
Σμίθβιλ είναι σήμερα 422.300. Ποιος ήταν ο πληθυσμός του Σμίθβιλ το 1992; 
2. Πόσο χρόνων είναι η Φίλις, αν γεννήθηκε όταν η μητέρα της ήταν 28 ετών
και τα χρόνια της «χωρούν» στα χρόνια της μητέρας της τρεις φορές; 
3. Πόσα κιλά σοκολάτας αξίας 10 ευρώ το κιλό πρέπει να αναμίείξουμε με
σοκολάτα αξίας 15 ευρώ το κιλό για να πετύχουμε 20 κιλά μείγματος αξίας 12
ευρώ το κιλό;

... και οι λύσεις τους 
1. Αν διαιρέσουμε το 422.300 με το 1,03, το αποτέλεσμα είναι 410.000.

Άρα ο πληθυσμός του Σμίθβιλ το 1992 ήταν 410.000 κάτοικοι. 
2. Αν η ηλικία της Φίλις είναι Χ, τότε Χ + 28 = 3 Χ. 
Άρα Χ = 14. Η Φίλις είναι 14 ετών. 
3. Αν χρειαζόμαστε Χ κιλά σοκολάτας αξίας 10 ευρώ το κιλό, τότε
χρειαζόμαστε 20 - Χ κιλά από την άλλη σοκολάτα. Χ (10) + (20 - Χ) 15 = 20
(12). Λύνοντας την εξίσωση το αποτέλεσμα διαμορφώνεται: Χ = 12. 
Άρα χρειαζόμαστε 12 κιλά από το ένα είδος και 8 κιλά από το άλλο.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17269N701</ED>
<ID>
ID:306565

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N70&aa=1</URL></REF>


Article

<CATEGORY>vin07</CATEGORY>

 <H5>Ογδόντα τεσσάρων ετών σήμερα, ο σοφός της επιστημονικής φαντασίας και
συγγραφέας της περίφημης διαστημικής «Οδύσσειας» Άρθουρ Κλαρκ αναστενάζει με
ανακούφιση που το 2001 είναι πια παρελθόν
</H5><H2>Ο «προφήτης» του Διαστήματος
</H2><H4>Από τη φαντασία στην πραγματικότητα
</H4>
<AUTHOR>ΡΕΝΑ ΔΗΜΗΤΡΙΟΥ</AUTHOR>

Η ημερομηνία έμελλε να παραπέμψει σε μια από τις πιο σκοτεινές σελίδες της
σύγχρονης ιστορίας: 11 Σεπτεμβρίου... Η Γη πλήττεται. Η ανθρωπότητα επίσης.
Όχι, δεν συνέβη το έτος 2001, αλλά 28 χρόνια νωρίτερα. Το 1973. 
Άρθουρ Κλαρκ. Ο συγγραφέας του βιβλίου «2001, η Οδύσσεια του Διαστήματος» ζει
στη Σρι Λάνκα

Στον φανταστικό χώρο του Άρθουρ Κλαρκ, στο έργο του «Rendezvous with Rama», το
οποίο έγραψε στις αρχές της δεκαετίας του ΄70, η επίθεση πραγματοποιείται από
τον τρομοκρατικό κόσμο του Διαστήματος, έναν αστεροειδή. Η ημερομηνία της
καταστροφής όμως, αυτό το «11 Σεπτεμβρίου», τρεις δεκαετίες νωρίτερα, δύσκολα
περνάει πια απαρατήρητη. Πλήθος οι συμπτώσεις στους κύκλους της ζωής θα πουν
κάποιοι, την ώρα που άλλοι θα μιλήσουν για σύγχρονους προφήτες. Ο ίδιος ο
συγγραφέας δίνει μια πιο απλή εξήγηση. «Υπήρχε μια πιθανότητα στις 365, αυτό
είναι όλο», λέει, αναφερόμενος στην επιλογή της συγκεκριμένης ημερομηνίας. 
Οραματιστής. Έτσι θα ήταν αν η τουλάχιστον ενδιαφέρουσα επιλογή
περιοριζόταν σε ένα μόνο έργο του. Ο Κλαρκ θεωρείται ευρέως ως προφήτης της
διαστημικής εποχής. Από το 1945, 20 χρόνια πριν κατασκευαστούν και μπουν σε
τροχιά, είχε αναφερθεί στους γεωστατικούς δορυφόρους, τοποθετώντας τους σε
έναν κόσμο που θα ενώνεται χάρη στη λειτουργία τους! 
Ο Άρθουρ Κλαρκ είναι ο οραματιστής, ο σοφός της επιστημονικής φαντασίας, ο
συγγραφέας του «2001, Η Οδύσσεια του Διαστήματος». Ογδόντα τεσσάρων ετών
πλέον, ζει στο Κολόμπο της Σρι Λάνκα. «Σαν αναστεναγμός ανακούφισης
περισσότερο και όχι απογοήτευσης» έφυγε το 2001 γι΄ αυτόν, που τον επανέφερε
στο προσκήνιο με την κλασική πλέον Οδύσσειά του. Ήταν η ταινία από την οποία
τον έμαθε περισσότερο το κοινό και για την οποία προτάθηκε για Όσκαρ μαζί με
τον σκηνοθέτη Στάνλεϊ Κιούμπρικ το 1968. 
Οι συμπτώσεις. «Πιστεύω ότι θα με θυμούνται για το 2001 και τα βιβλία
μου», υποστηρίζει σήμερα, καθηλωμένος στην αναπηρική του καρέκλα από
πολιομυελίτιδα. 
Πέρα από τις «διαστημικές» προβλέψεις του, ο Κλαρκ περιγράφει σε ένα από τα
βιβλία του επίθεση τρομοκρατών του Διαστήματος εναντίον της Γης, καθορίζοντας
ως ημερομηνία του χτυπήματος την 11η Σεπτεμβρίου

Και από αυτήν την ταινία όμως έχει καταγραφεί συσχετισμός με το σήμερα. Το
περίφημο κομπιούτερ που αισθάνεται, ο HAL, «δείχνει σήμερα σε κάποιους τη
γνωστή εταιρία ΙΒΜ», αν συσχετίσει κανείς τη θέση των γραμμάτων στο αλφάβητο
των δύο λέξεων. Και τα τρία γράμματα του HAL είναι τα ακριβώς προηγούμενα στο
αλφάβητο της αγγλικής από τα αντίστοιχα ΙΒΜ. (Η-Ι, Α-Β, L-Μ). 
Επίσημα Ιππότης από το 1998, ο πολυγραφότατος συγγραφέας - 80 βιβλία έχει στο
ενεργητικό του και περίπου 500 μικρές ιστορίες και άρθρα - μετέφερε το ακραίο
στοιχείο του αντικειμένου του στο ευρύ κοινό μέσω της λογοτεχνίας. 
Η ανάγκη και η επιθυμία του για επικοινωνία δεν τον αφήνουν ήσυχο ούτε λεπτό.
Μιλά και παράλληλα μετακινείται προς τον υπολογιστή του για να ελέγξει τα
καινούργια μηνύματα. «Προσπαθώ να μην το κάνω πάνω από μια φορά την ώρα»,
δικαιολογείται και είναι σαν να παραδέχεται ότι αποτυγχάνει. Το σπίτι του
Κλαρκ βρίσκεται πίσω από έναν τεράστιο τοίχο και το μοιράζεται με την
οικογένεια του διευθυντή των επιχειρήσεών του. Ο γάμος του είχε καταλήξει σε
διαζύγιο και έτσι η οικογένεια του φίλου του είναι πλέον η δική του θετή.
Γιατί όμως στη Σρι Λάνκα; «Είναι η θάλασσα που μ' έφερε εδώ» λέει ο μάγος της
φαντασίας. Ζει εκεί πάνω από 40 χρόνια και χωρίς κανένα δισταγμό ξεναγεί τους
συνομιλητές του στον «Θάλαμο τού Εγώ», όπως ονομάζει τον χώρο που φιλοξενεί
τις συλλογές και το φωτογραφικό υλικό του. Ο Κλαρκ με τον πρίγκιπα Κάρολο, ο
Κλαρκ με τον Πάπα, ο Κλαρκ με τον Νιλ Άρμστρονγκ... ναι, τον πρώτο άνθρωπο που
έκανε πράξη αυτό που εκείνος χιλιάδες φορές ονειρεύτηκε και πραγματεύτηκε.
«Στον Άρθουρ, που οπτικοποίησε τις εκφάνσεις του σεληνιακού ταξιδιού, πολύ
πριν τις βιώσω εγώ», έγραφε η αφιέρωση του Άρμστρονγκ σε ένα βιβλίο.

<H3>Φοβάται την τρομοκρατία
</H3>
Ο Κλαρκ προσπαθεί να παραμένει δραστήριος, αλλά τα σημάδια του χρόνου και
της ασθένειας γίνονται κάποιες φορές έντονα. «Πρέπει να κοιμάμαι 14 ώρες την
ημέρα», παραδέχεται, «και τον υπόλοιπο χρόνο μου τον αφιερώνω στο ηλεκτρονικό
ταχυδρομείο». Ακόμη κι έτσι όμως, κατευθύνεται συχνά στο αγαπημένο του τραπέζι
του πινγκ πονγκ: «Ένα παιχνίδι μόνο και κουράζομαι...και κάποτε έπαιζα επί
ώρες». Ωστόσο, το μυαλό του συνεχίζει να «προβλέπει» νέες μορφές ενέργειας.
Κατακτητής του φόβου επί δεκαετίες στον κόσμο της επιστημονικής φαντασίας, δεν
μιλά για τον χειρότερο «πραγματικό» του φόβο: «Η τρομοκρατία αποτελεί μεγάλο
κίνδυνο και είναι δύσκολο να πει κανείς πώς μπορούμε να προστατευθούμε
πλήρως», αρκείται να σχολιάσει.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N71</CAT>
<ED>
Κωδικός άρθρου: A17269N711</ED>
<ID>
ID:306566

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N71&aa=1</URL></REF>


Article

<CATEGORY>vin07</CATEGORY>

 <H2>Σύγχρονος Νοστράδαμος από τη... Ρωσία
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Ο Μπιν Λάντεν ζει και ετοιμάζει νέες τρομοκρατικές επιθέσεις... Τον Μάιο θα
απομακρυνθεί ο Ρώσος πρωθυπουργός Μιχαήλ Κασιάνοφ. Τον Σεπτέμβριο θα
απομακρυνθεί ο προσωπάρχης της ρωσικής προεδρίας Αλεξάντρ Βολόσιν. Ο
παγκόσμιος πόλεμος ίσως να ξεσπάσει γύρω στο 2008... 
Τάδε έφη ο κορυφαίος αστρολόγος του ρωσικού στρατού, που είχε προβλέψει την
άνοδο στην εξουσία του Βλαντίμιρ Πούτιν. Ο Ρώσος Νοστράδαμος ονομάζεται
Αλεξάντρ Μπουζινόφ και είναι ο πρώην διευθυντής του Εργαστηρίου Διαστήματος
και αστρολογικών προβλέψεων του ρωσικού υπουργείου Άμυνας. Ένα γραφείο που
όμως έχει σταματήσει να λειτουργεί. 
Ο Μπουζινόφ, είχε προβλέψει την απόπειρα εναντίον του στρατηγού Ρομανόφ στην
Τσετσενία, τη βύθιση του οχηματαγωγού «Εσθονία», το σκάνδαλο στον ρωσικό
τηλεοπτικό σταθμό NTV, την πρόωρη αποχώρηση του Μπορίς Γιέλτσιν από την
εξουσία και την άνοδο του Πούτιν στην εξουσία. Το κυριότερο: τώρα προβλέπει
σοβαρές κρίσεις για τις ΗΠΑ και τον πρόεδρο Μπους. 
«Ο Μπιν Λάντεν γεννήθηκε στις 28 Ιουνίου 1957, είναι Καρκίνος δηλαδή», λέει ο
αστρολόγος, «αλλά το ωροσκόπιό του περιέχει όλα εκείνα τα χαρακτηριστικά του
τρομοκράτη. Η αποκαλούμενη επιστροφή της Μαύρης Σελήνης συμπίπτει με τον
Σεπτέμβριο και τότε έχουμε την κλιμάκωση της σεληνιακής τροχιάς με τις
δυνάμεις του Κακού να ισχυροποιούνται». Όσο για το μέλλον; «Ο Μπιν Λάντεν θα
είναι εξαιρετικά επικίνδυνος για τη Δύση τον Φεβρουάριο και τον Μάρτιο. Αν δεν
σκοτωθεί στην περίοδο αυτή, τότε το πιθανότερο είναι να τον σκοτώσουν στην
περίοδο από το 2006-2008». Ποια προβλέπει ότι θα είναι τα νέα πλήγματα του
Μπιν Λάντεν; «Το πρώτο ίσως μία μεγάλη βιομηχανική επιχείρηση ή ένα μεγάλο
επιβατικό σκάφος ή ακόμα ένα μεγάλο πολεμικό σκάφος. Μπορεί ακόμα να πλήξει
μία υπόγειο μεταφορά. Το δεύτερο πλήγμα θα πρέπει να αναμένεται γύρω στον
Απρίλιο - Μάιο. Θα είναι μια απειλή εναντίον της ζωής των προέδρων Μπους και
Πούτιν, οι οποίοι όμως δεν θα πάθουν το παραμικρό».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N71</CAT>
<ED>
Κωδικός άρθρου: A17269N712</ED>
<ID>
ID:306630

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N71&aa=2</URL></REF>


Article

<CATEGORY>vin07</CATEGORY>

 <H5>ΣΕΡΤΖΙΟ ΚΟΦΕΡΑΤΙ
</H5><H2>Πρόσωπα
</H2><H2>Ο «Κινέζος» της ιταλικής Αριστεράς
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Σέρτζιο Κοφεράτι. Ο συνδικαλιστής που ανησυχεί τον Μπερλουσκόνι

Ο Σέρτζιο Κοφεράτι, ο γενικός γραμματέας της ισχυρής ιταλικής συνδικαλιστικής
ομοσπονδίας CGIL, φλερτάρει με την πολιτική και προβάλλεται ως ο άνθρωπος που
μπορεί να βγάλει την ιταλική Αριστερά από το τέλμα στο οποίο βρίσκεται αφότου
ήρθε στην εξουσία ο συντηρητικός συνασπισμός του Σίλβιο Μπερλουσκόνι, πριν από
οκτώ μήνες. Η CGIL και ο γενικός γραμματέας της είναι «η μοναδική δύναμη
πολιτικής αντιπολίτευσης στην κυβέρνηση» της Δεξιάς, σε μια στιγμή όπου τα
κόμματα της Κεντροαριστεράς βρίσκονται σε πλήρη «μαρασμό», έγραψε πρόσφατα
στην «Ιλ Μανιφέστο» η Ροσάνα Ροσάντα, ιστορική φυσιογνωμία της ιταλικής
Αριστεράς. 
Αρκετοί αναλυτές φαίνεται πως συμφωνούν μαζί της. Μέλος των Δημοκρατών της
Αριστεράς (DS), του μεγαλύτερου αριστερού κόμματος της Ιταλίας και διαδόχου
τού κάποτε πανίσχυρου Ιταλικού Κομμουνιστικού Κόμματος, «ο Κινέζος», όπως τον
αποκαλούν για τα σχιστά του μάτια, θα παραιτηθεί από τη CGIL έπειτα από οκτώ
χρόνια στην ηγεσία της όταν λήξει η θητεία του, τον Ιούνιο. Ωστόσο, δεν
αποκαλύπτει τα σχέδιά του για το μέλλον και συγκεκριμένα αν θα διεκδικήσει την
αρχηγία των Δημοκρατών της Αριστεράς - «Για το μόνο που είμαι βέβαιος είναι
πως όταν φύγω θα πρέπει να βρω δουλειά, γιατί είμαι φτωχός», δηλώνει μόνο.
Ωστόσο, η κυβέρνηση φαίνεται πως ανησυχεί: ο αντιπρόεδρός της, ο Τζανφράνκο
Φίνι, κατηγόρησε τον Κοφεράτι πως φέρεται όχι ως συνδικαλιστής, αλλά ως
πολιτικός ηγέτης. 
Πράγματι, ο Μπερλουσκόνι έχει λόγους να τον φοβάται. Τα συνδικάτα, με
επικεφαλής τον Κοφεράτι, είχαν συμβάλει σημαντικά στην πτώση της προηγούμενης
κυβέρνησής του, το 1994, όταν τουλάχιστον ένα εκατομμύριο άνθρωποι βγήκαν
στους δρόμους για να αντιταχθούν στη σχεδιαζόμενη μεταρρύθμιση των συντάξεων.
Ήδη από πέρυσι, μόλις δύο εβδομάδες μετά τη νίκη του Μπερλουσκόνι στις
εκλογές, η κεντρώα «Λα Στάμπα» «έδειχνε» τον Κοφεράτι ως τη μεγαλύτερη απειλή
που έχει να αντιμετωπίσει ο νέος πρωθυπουργός. «Ο Κοφεράτι είναι ο αρχηγός της
μοναδικής αντιπολίτευσης που φοβάται πραγματικά ο Μπερλουσκόνι», είχε γράψει η
εφημερίδα. «Η μοναδική πραγματικά σοβαρή απειλή προέρχεται από τον Κοφεράτι
και τα συνδικάτα». 
Ο Κοφεράτι έχει σπουδάσει μηχανικός και δούλεψε στην Pirelli το 1969, πριν
αφιερωθεί στο συνδικαλισμό. Πέρυσι είχε συγκρίνει τον Μπερλουσκόνι με τη
Θάτσερ, λέγοντας πως ο πρώτος είναι χειρότερος. «Ο Μπερλουσκόνι δεν είναι
Θάτσερ, αλλά ο συνδυασμός του φιλελευθερισμού με το λαϊκισμό είναι μια
πρακτική πιο ύπουλη και καταστροφική», είχε δηλώσει χαρακτηρίζοντας «υστερικό
φιλελευθερισμό» την κυβερνητική πολιτική της «καταστροφής των δικαιωμάτων». «Η
πρόκληση», είχε τονίσει απευθυνόμενος προς τους ηγέτες των Δημοκρατών της
Αριστεράς, «δεν είναι ο εκσυγχρονισμός, αλλά η υπεράσπιση της ελευθερίας των
προσώπων και των μορφών του συνεταιρισμού».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17269N721</ED>
<ID>
ID:306567

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N72&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Το θέαμα της ενημέρωσης
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μπρούνο Βέσπα: η εκπομπή του «Από πόρτα σε πόρτα» είναι η πιο δημοφιλής της
ιταλικής τηλεόρασης

Η παραδοσιακή δημοσιογραφία περνά κρίση, αυτό γίνεται εμφανές αν ανοίξει
κανείς οποιαδήποτε εφημερίδα, αν παρακολουθήσει οποιοδήποτε δελτίο ειδήσεων
στην τηλεόραση. Το «ελαφρύ» κυριαρχεί επί του σοβαρού, το θέαμα εκτοπίζει την
ανάλυση, η ψυχαγωγία γίνεται αυτοσκοπός. Το φαινόμενο είναι ιδιαίτερα έντονο
στην τηλεόραση, μια τηλεόραση που κυριαρχείται από τον φόβο της πλήξης και την
αγωνία της θεαματικότητας, και υποβάλλει έτσι την πληροφόρηση, τον
προβληματισμό και την πολιτική σε δημαγωγικές απλουστεύσεις. Ο στόχος είναι το
μεγαλύτερο δυνατό κοινό. Τα σύνθετα προβλήματα πρέπει να αποφεύγονται, οι
τόνοι πρέπει να είναι χαλαροί, εύπεπτοι, συναινετικοί. 
Ένα από τα πρώτα πράγματα που μαθαίνει ένας δημοσιογράφος που σέβεται το
επάγγελμά του είναι πως η αποστολή του δεν συνίσταται στο να πείσει τον
αναγνώστη ή τον τηλεθεατή ότι του λέει την αλήθεια, αλλά να τον προειδοποιήσει
ότι λέει τη «δική του» αλήθεια. Μόνο που στην τηλεόραση η αξιοπιστία συνδέεται
πλέον όλο και περισσότερο με τα φυσιογνωμικά χαρακτηριστικά του παρουσιαστή
παρά με το περιεχόμενο του λόγου του. Το πρόσωπο στέλνει μηνύματα, διαβιβάζει
πληροφορίες, διεγείρει, παρασύρει και πείθει. Οι τηλεοπτικές εκπομπές, ακόμη
κι εκείνες που έχουν καθαρά ενημερωτικό χαρακτήρα, αποτελούν έτσι υβρίδια
μουσικής και λόγου, ανάλυσης και σουμπρέτας, καταγγελίας και γκαγκ. Κάποτε,
γράφει ο Άλντο Γκράσο στην εισαγωγή του βιβλίου της δημοσιογράφου Μαρία
Γκράτσια Μπρουτσόνε με τίτλο «Η περιπετειώδης ιστορία της τηλεόρασης στην
Ιταλία» (εκδ. Rizzoli), ένας νέος που ήθελε να κάνει καριέρα στη δημοσιογραφία
ονειρευόταν να γίνει ένα «μεγάλο όνομα», σαν τον Ίντρο Μοντανέλλι ή τον
Τζόρτζιο Μπόκα. Σήμερα, το ιδανικό του είναι ένας γνωστός παρουσιαστής, όπως ο
Μπρούνο Βέσπα ή ο Εμίλιο Φέντε. 
Οι επιπτώσεις αυτού του φαινομένου στην ενημέρωση του πολίτη, και εν τέλει στη
δημοκρατία, είναι σαφείς και πολυσυζητημένες. Από όλα όσα συμβαίνουν κάθε μέρα
στον πλανήτη, ένα πολύ μικρό μέρος επιλέγεται με βάση τα «news values» των
υπευθύνων των μέσων ενημέρωσης προκειμένου να γίνει «είδηση». Αυτά τα news
values διαφέρουν βέβαια από μέσο σε μέσο, και από χώρα σε χώρα, συγκλίνουν
όμως όλο και περισσότερο προς το απροσδόκητο, το εντυπωσιακό και το στιγμιαίο.
Η συνταγή είναι επιτυχημένη. Στην Ιταλία, όπως και στην Ελλάδα, οι
ενημερωτικές εκπομπές της τηλεόρασης αποτελούν την κυριότερη πηγή γνώσης για
το μεγαλύτερο μέρος του πληθυσμού. Οι πολίτες μπορεί να αισθάνονται πιο οικεία
με τις εφημερίδες, στην τηλεόραση όμως εμπιστεύονται την ενημέρωσή τους. Η
πρόκληση για τον Τύπο είναι μεγάλη: να ακολουθήσει τις τηλεοπτικές συνταγές ή
να συνεχίσει να αναζητεί έναν δικό του δρόμο; Πώς να διεκδικήσεις αξιοπιστία
και σοβαρότητα όταν εκείνοι στους οποίους απευθύνεσαι δεν μπορούν να σε
κοιτάξουν στα μάτια;
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17269N722</ED>
<ID>
ID:306631

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N72&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Η αληθινή...
</H3>
... ιστορία της γερμανικής ατομικής βόμβας ποια είναι άραγε; Τι έκανε ο Βέρνερ
Χάιζενμπεργκ, ο Γερμανός πρωτοπόρος της κβαντικής φυσικής, το φθινόπωρο του
1941, όταν ταξίδεψε στη γερμανοκρατούμενη Κοπεγχάγη για να επισκεφθεί τον
συνάδελφό του φυσικό Νιλς Μπορ; Του παρέδωσε άραγε τα σχέδια για έναν πυρηνικό
αντιδραστήρα; Η συμπεριφορά του Χάιζενμπεργκ ήταν αμφιλεγόμενη και γίνεται
ακόμη πιο πολύ, όσο περισσότερα ιστορικά στοιχεία μαθαίνουμε. Γιατί φαίνεται
πως εκείνη η συνάντηση δεν ήταν η ηρωική και ανιδιοτελής «ειρηνική πράξη» στην
οποία είχαν πιστέψει όσοι συμπαθούσαν τον Χάιζενμπεργκ. <H3>Στο αίνιγμα...
</H3>
... γιατί δεν προχώρησε το γερμανικό ατομικό πρόγραμμα έχουν δοθεί πολλές
ερμηνείες. Μερικοί το απέδωσαν σε τεχνικά λάθη. Άλλοι έριξαν το φταίξιμο στην
αλαζονεία των Γερμανών επιστημόνων που σκέφτονταν πως, αφού ήταν τόσο δύσκολο
γι' αυτούς, θα ήταν αδύνατον για τους Συμμάχους. Και άλλοι πιστεύουν πως οι
Γερμανοί επιστήμονες πράγματι δίστασαν να προχωρήσουν στην κατασκευή ενός τόσο
τρομερού όπλου, είτε για ηθικούς λόγους είτε από φόβο μήπως αποτύχουν και
πέσει πάνω τους το φταίξιμο για μια βαριά ήττα. Σε μια βιογραφία του
Χάιζενμπεργκ (φωτ.), ο ιστορικός Ντέιβιντ Κάσιντι λέει πως δεν υπάρχει κανένα
αποδεικτικό στοιχείο πουθενά που να δείχνει πως ο Χάιζενμπεργκ είχε ηθικές
αναστολές. Εκείνο που τον απασχολούσε περισσότερο ήταν πώς να χρησιμοποιήσει
τον πόλεμο για να αποδείξει την αξία της φυσικής στη χώρα του και τους ηγέτες
της. Με βάση αυτά τα κίνητρα, το πιθανότερο είναι πως ο Χάιζενμπεργκ θα
έφτιαχνε τη βόμβα, αν μπορούσε. <H3>Στην εποχή...
</H3>
... των «έξυπνων όπλων», των ηλεκτρονικών, πυρηνικών, βιολογικών και χημικών
ερευνών, η επιστήμη έχει γίνει πια οριστικά και αμετάκλητα ένα αλλοτριωμένο
έργο. Ό,τι δημιουργεί, δεν της ανήκει. Μπορεί ο Χάιζενμπεργκ να προσπάθησε,
αλλά σίγουρα δεν βρήκε μιαν απάντηση στο ερώτημα ποια είναι η σωστή σχέση
ανάμεσα στην αλήθεια και την εξουσία. Ίσως η σωστή απάντηση να ήταν εκείνη που
είχε δώσει ένας άλλος κορυφαίος Γερμανός επιστήμονας που ούτε και εκείνος είχε
φύγει από τη χώρα όταν επικράτησαν οι ναζί, ο μαθηματικός Ντάβιντ Χίλμπερτ -
άλλωστε ήταν ήδη πολύ γέρος για τέτοια. Γράφει η «Φρανκφούρτερ Αλγκεμάινε» πως
όταν ένας χιτλερικός αξιωματικός τον ρώτησε για την κατάσταση των μαθηματικών
μετά την «εκκαθάριση» της εβραϊκής επιρροής, ο Χίλμπερτ έδωσε μια πολύ απλή
απάντηση. «Τα μαθηματικά», είπε, «δεν υπάρχουν πια». <H3>Ας αφήσουμε...
</H3>
... όμως τον Χάιζενμπεργκ στην ησυχία του. Άλλωστε δεν έφτιαξε ποτέ τη βόμβα.
Όμως, χιλιάδες άλλοι επιστήμονες έπειτα από αυτόν κάνουν πολύ χειρότερα:
βόμβες που θερίζουν σαν δρεπάνια τα κορμιά, βόμβες κενού που ρουφάνε τους
ανθρώπους, βόμβες άνθρακα, βόμβες ευλογιάς και βόμβες απεμπλουτισμένου
ουρανίου, που τώρα μαθαίνουμε επιτέλους εκείνο που γνωρίζαμε εξαρχής γι' αυτές
και που εξαρχής αρνούνταν οι «θεριστές» που ήρθαν στα Βαλκάνια, πως παρεκτός
από τον εχθρό σκοτώνουν με καρκίνο και τους στρατιώτες που τις ρίχνουν. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17269N723</ED>
<ID>
ID:306667

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N72&aa=3</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Αυτό το Σαββατοκύριακο σας δίνεται η
ευκαιρία να δημιουργήσετε έναν σωστό προγραμματισμό, ο οποίος θα εξυγιάνει την
από εδώ και πέρα επαγγελματική και οικονομική πορεία σας, που φαίνεται να
εξελίσσεται με γοργό ρυθμό. 
Ιχθύς 
(19 Φεβρουαρίου - 20 Μαρτίου). Η δυναμική παρουσία της Αφροδίτης στο ζώδιό σας
σε αρμονική όψη με τον ζωοδότη Δία σάς κάνει περιζήτητους στο περιβάλλον σας.
Χαρείτε τα χόμπι σας, εκφραστείτε δημιουργικά και αφήστε τα παιδιά, όσοι είστε
γονείς, να σας διδάξουν με τον αυθορμητισμό και την αισιοδοξία τους. 
Κριός 
(21 Μαρτίου - 19 Απριλίου). Αξιοποιήστε την ευεργετική ακτινοβολία της
Αφροδίτης και του Δία και επωφεληθείτε από τη διάθεση των φίλων σας να σας
βοηθήσουν στην υλοποίηση των στόχων σας. Ένας σωστός «απολογισμός των
πεπραγμένων» θα σας βοηθήσει να καταστρώσετε τα σχέδιά σας για το μέλλον. 
Ταύρος 
(20 Απριλίου - 20 Μαΐου). Το Σαββατοκύριακο αυτό σας υπόσχεται όμορφες
στιγμές, ίσως μάλιστα σας κάνει να αναρωτηθείτε αν ζείτε σε ένα όνειρο, έστω
και για λίγο. Μη χάσετε λοιπόν την ευκαιρία να αναζητήσετε νέες γνωριμίες ή να
αξιοποιήσετε τις παλαιότερες, ιδιαίτερα εσείς που είστε εκ φύσεως κοινωνικοί. 
Δίδυμοι 
(21 Μαΐου - 21 Ιουνίου). Ήρθε επιτέλους η στιγμή να απολαύσετε τους καρπούς
των κόπων σας, καθώς προϊστάμενοι και συνεργάτες φαίνεται να αναγνωρίζουν την
ουσιαστική προσφορά σας και να σας ανταμείβουν για τη δουλειά που έχετε
προσφέρει όλον αυτό τον καιρό. 
Καρκίνος 
(22 Ιουνίου - 22 Ιουλίου). Η παρουσία του Δία στο ζώδιό σας σε αρμονική όψη με
την Αφροδίτη σάς χαρίζει όλες τις δυνατότητες να λάμψετε με τη χάρη και την
προσωπικότητα που διαθέτετε. Επωφεληθείτε λοιπόν και με αυτοπεποίθηση και
αισιοδοξία προχωρήστε στην προώθηση των στόχων σας. 
Λέων 
(23 Ιουλίου - 22 Αυγούστου). Αφήστε τις σκοτούρες της καθημερινής ζωής και
χαρείτε ένα διαφορετικό Σαββατοκύριακο μακριά από την πόλη, αυτό θα σας
αναζωογονήσει και θα σας βοηθήσει να δείτε με αισιοδοξία τις αναποδιές και τα
απρόοπτα που αντιμετωπίζετε κάθε μέρα. 
Παρθένος 
(23 Αυγούστου - 23 Σεπτεμβρίου). Μη φοβηθείτε να ξοδέψετε ένα μέρος των
χρημάτων σας για ένα ταξίδι αναψυχής. Διαλέξτε προσεκτικά την παρέα που θα σας
συντροφεύσει αυτό το Σαββατοκύριακο και γεμίστε τις μπαταρίες σας με θετική
ενέργεια. Το έχετε ανάγκη. 
Ζυγός 
(24 Σεπτεμβρίου - 23 Οκτωβρίου). Μην αφήνετε κάποιες δυσάρεστες σκέψεις να σας
χαλάσουν το κέφι αυτό το διήμερο. Ξεκουραστείτε και φροντίστε τον εαυτό σας,
γιατί υπάρχει μεγάλη φόρτιση καθ' όλη τη διάρκεια της εβδομάδας. Δικαιούστε
λοιπόν κι εσείς μια καλή αποτοξίνωση. 
Σκορπιός 
(24 Οκτωβρίου - 22 Νοεμβρίου). Με τη βοήθεια του Δία και της Αφροδίτης
συζητήστε ανοιχτά αυτό το Σαββατοκύριακο και βρείτε λύσεις σε τυχόν προβλήματα
που υπάρχουν. Βγάλτε στην επιφάνεια τρυφερά αισθήματα για τα παιδιά και τους
φίλους σας και μειώστε τα «πρέπει». Δώστε χώρο σε ευχάριστες στιγμές και
δημιουργικές δραστηριότητες. 
Τοξότης 
(23 Νοεμβρίου - 21 Δεκεμβρίου). Αξιοποιήστε με τον καλύτερο δυνατόν τρόπο τον
χώρο του σπιτιού σας ή δημιουργήστε τις προϋποθέσεις που θα σας φέρουν πιο
κοντά στα υπόλοιπα μέλη της οικογένειας. Είναι πολύ ωραίο να νιώθετε την αγάπη
και τη ζεστασιά των δικών σας ανθρώπων. 
Αιγόκερως 
(22 Δεκεμβρίου - 19 Ιανουαρίου). Προετοιμαστείτε για μια μικρή εξόρμηση αυτό
το διήμερο, εδώ και αρκετό καιρό νιώθετε την ανάγκη να πάρετε μιαν ανάσα.
Συγγενείς και φίλοι θα ακολουθήσουν με πολλή χαρά το δικό σας πρόγραμμα, μην
τους απογοητεύσετε. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N84</CAT>
<ED>
Κωδικός άρθρου: A17269N841</ED>
<ID>
ID:306562

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N84&aa=1</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

1kr85.htm

<H3>Σάββατο
</H3>
ΔΥΤΙΚΗ ΕΛΛΑΔΑ 
1. Ασθενείς βροχές κυρίως σε Β. Ιόνιο, Ήπειρο, Δ. Στερεά. Οι άνεμοι θα
πνέουν νοτιο-ανατολικοί ισχυροί και στο Ιόνιο πολύ ισχυροί. Θάλασσα Ιονίου
πολύ κυματώδης. Οι μέγιστες θερμοκρασίες το μεσημέρι θα φθάσουν στους 16-17 βαθμούς.

ΒΟΡΕΙΑ ΕΛΛΑΔΑ 
2. Ασθενείς βροχές κατά τόπους. Οι άνεμοι θα πνέουν από βόρειες
διευθύνσεις μέτριοι και στη Θράκη έως ισχυροί. Η θερμοκρασία θα πέσει και δεν
θα ξεπεράσει το μεσημέρι τους 10-11 βαθμούς Κελσίου.

ΑΝΑΤΟΛΙΚΗ ΗΠΕΙΡΩΤΙΚΗ 
3. Συννεφιά κατά περιόδους με ασθενείς βροχές κυρίως στη Θεσσαλία και
την Ανατολική Στερεά. Βοριάδες ισχυροί και στα παράκτια τοπικά πολύ ισχυροί.
Μέγιστες θερμοκρασίες το μεσημέρι 15-16 βαθμούς.

ΑΙΓΑΙΟ 
4. Λίγη συννεφιά. Πολύ ισχυροί, πιθανώς θυελλώδεις τοπικά βοριάδες.
Θάλασσα πολύ κυματώδης, ίσως τοπικά τρικυμιώδης. Οι μέγιστες θερμοκρασίες θα
φθάσουν το μεσημέρι στους 15-17 βαθμούς Κελσίου.


<H3>Κυριακή
</H3>
Συννεφιά σε Ιόνιο και ηπειρωτική χώρα με πιθανότητα ασθενών βροχών,
κυρίως στα κεντρικά και βόρεια. Ισχυροί νοτιάδες στο Ιόνιο, πολύ ισχυροί
βοριάδες στα ανατολικά, ίσως στο Αιγαίο θυελλώδεις εξασθενούντες σταδιακά.

<H3>Δευτέρα 18/2
</H3>
Αραιή συννεφιά που θα πυκνώσει στο Ιόνιο και την ηπειρωτική Ελλάδα.
Επικράτηση παντού νοτιοανατολικών ανέμων που θα πνέουν μέτριοι (4-5 Μπωφόρ)
και στα πελάγη ισχυροί (6 Μπωφόρ). Μικρή άνοδος της θερμοκρασίας.

<H3>Τρίτη 19/2
</H3>
Συννεφιά στο Ιόνιο και τα ηπειρωτικά, αραιή συννεφιά στο Αιγαίο. Μικρή
ακόμη άνοδος της θερμοκρασίας. Διατήρηση των νοτιάδων που θα πνέουν μέτριοι
(4-5 Μπωφόρ) και ισχυροί στα πελάγη (6 Μπωφόρ).

<H3>Τετάρτη 20/2
</H3>
Τοπικές βροχές, καταιγίδες στις νότιες θαλάσσιες περιοχές, λίγα χιόνια
στα βόρεια ορεινά. Στην κεντρική και βόρεια χώρα ισχυροί μέχρι πολύ ισχυροί
βοριάδες (6-7 Μπωφόρ), ίδιας έντασης νοτιοανατολικοί άνεμοι στις υπόλοιπες περιοχές.

<H3>Στην Ευρώπη
</H3>
Πεδίο υψηλών βαρομετρικών πιέσεων διατηρεί καλές καιρικές συνθήκες στην
Ευρώπη. Βαρομετρικό χαμηλό στην Κεντρική Μεσόγειο συνοδεύεται από μέτωπα και
προκαλεί βροχοπτώσεις. Κινούμενο βορειοανατολικά θα επηρεάσει τη χώρα μας.

ΑΤΤΙΚΗ 
Πιθανότητα ασθενών βροχών στα βόρεια του νομού. Βοριάδες μέτριοι έως ισχυροί,
πρόσκαιρα στα ανατολικά πολύ ισχυροί. Μέγιστη θερμοκρασία στην Αθήνα 15oC.


ΘΕΣΣΑΛΟΝΙΚΗ 
Ασθενείς βροχές κατά περιόδους. Μέτριοι βοριάδες. Μέγιστη θερμοκρασία στην
πόλη 10oC.

<H3>ΘΕΡΜΟΚΡΑΣΙΑ
</H3>
Αμετάβλητη αύριο, θα παρουσιάσει μικρή άνοδο τη Δευτέρα και την Τρίτη, ενώ την
Τετάρτη θα πέσει κυρίως στη Βόρεια Ελλάδα.

<H3>ΜΕΤΕΩΡΟΛΟΓΙΚΑ
</H3><H3>Ήλιος ο πολυάχτιδος
</H3>
Η ηλιακή ενέργεια που κρατάει τη Γη ζωντανή, φθάνει στα 4.000 δισεκατομμύρια
δισεκατομμυρίων θερμίδων την ημέρα. Είναι 40.000 φορές μεγαλύτερη από εκείνη
ενός μέσου τυφώνα ή απ' όση εκλύθηκε όταν το 1883 εξερράγη το ηφαίστειο
Κρακατόα. Μπροστά της η ενέργεια της ατομικής βόμβας στο Ναγκασάκι δείχνει,
βέβαια, ελάχιστη (400 δισεκατομμύρια φορές μικρότερη). Συγκρινόμενη δε, με την
ετήσια παγκόσμια κατανάλωση ενέργειας, η ημερήσια ηλιακή είναι αρκετές
εκατοντάδες φορές μεγαλύτερη και 400 δισεκατομμύρια φορές απ' όση χρειάζεται
για τον ηλεκτροφωτισμό της Νέας Υόρκης. Οι λαοί που είχαν θεοποιήσει τον Ήλιο
ούτε γνώριζαν τα παραπάνω ούτε τα χρειάζονταν άλλωστε. Τους αρκούσε η
καθημερινή παρατήρηση της φύσης.

<H3>ΙΣΤΙΟΠΛΟΪΑ
</H3><H3>Εκδρομή ώς τον Πόρο
</H3>
Ο καιρός το Σαββατοκύριακο είναι καλός για μια χειμερινή απόδραση στη θάλασσα.
Μάλιστα για όσους θέλουν παρέα, ο Ναυτικός 'Όμιλος Παλαιού Φαλήρου διοργανώνει
εκδρομή έως τον Πόρο. 
Η απόσταση από τη μαρίνα του Καλαμακίου είναι, όπως εξηγεί ο εκπαιδευτής
ιστιοπλοΐας κ. Γ. Καραμπέτης, 50 ναυτικά μίλια και θα χρειαστείτε γύρω στις
πέντε ώρες για να φθάσετε στο όμορφο νησί του Αργοσαρωνικού. 
Η πλεύση θα είναι πρίμα και η επιστροφή όρτσα. 'Όπως λέει ο κ. Γ. Καραμπέτης,
αν ο καιρός δυναμώσει την Κυριακή, προτιμήστε να περάσετε δυτικά της Αίγινας,
όπου ο κυματισμός συνήθως δεν είναι τόσο έντονος.

<H3>ΚΗΠΟΥΡΙΚΗ
</H3><H3>Η εποχή του φοίνικα
</H3>
Έρχεται από την Ανατολή και έχει γίνει ένα από τα πιο δημοφιλή φυτά. Και αυτή
είναι η πιο κατάλληλη περίοδος για να τον φροντίσετε. 
Ο φοίνικας έχει ανάγκη από χώρο. Τοποθετήστε τον σε μια αρκετά μεγάλη γλάστρα
για να του δώσετε τη δυνατότητα να αναπτυχθεί. Με ένα ψαλίδι κόβετε τα τυχόν
ξεραμένα κλαδιά αλλά και αυτά που βρίσκονται κοντά στο χώμα. 
Όπως εξηγεί ο γεωπόνος κ. Γιώργος Ζεβελάκης, «ο φοίνικας έχει και κάποιες
απαιτήσεις σε χώμα. Χρειάζεται λοιπόν να το ανανεώσουμε. Το πιο κατάλληλο χώμα
για τον φοίνικα είναι το αφράτο, ώστε να μην κρατάει πολύ νερό και να
αερίζεται αρκετά». Και παρ' όλο που πρόκειται για ένα φυτό που αντέχει στην
ξηρασία, αν το ποτίζετε τακτικά (ακόμη και κάθε μέρα, αν παρατηρήσετε ότι το
νερό έχει απορροφηθεί) θα σας ανταμείψει με τη γρήγορη ανάπτυξή του.

<H3>ΣΚΙ
</H3><H3>Ξαναλειτουργεί η πίστα Δίας
</H3>
Λίγο ακόμα χιόνι προστέθηκε την περασμένη εβδομάδα στα χιονοδρομικά του
Παρνασσού και των Καλαβρύτων. Η πρόγνωση της ΕΜΥ μιλάει για σήμερα για βροχές
ή ασθενείς χιονοπτώσεις και καλύτερο καιρό για αύριο Κυριακή. Στα Καλάβρυτα,
αλλά και στο Πήλιο και τη Βασιλίτσα θα έχουμε σήμερα το βράδυ νυχτερινό σκι.
Αξιοσημείωτο είναι ότι στον Παρνασσό, όπως μας πληροφορεί η διεύθυνση του
κέντρου, ξαναλειτουργεί η πίστα Δίας (που είναι μπλε) ύστερα από 17 χρόνια.
Υπάρχει συνδετικό από τα Κελάρια.

Article

<CATEGORY>vin06</CATEGORY>

 <H2>Έκθεση Γ' τάξης
</H2><H4>Επιλεγμένα θέματα για τους υποψήφιους ενιαίου Λυκείου
</H4>
<REF><SOURCE>ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: N86</CAT>
<ED>
Κωδικός άρθρου: A17269N861</ED>
<ID>
ID:306572

</ID><URL>http://ta-nea.dolnet.gr/neaweb/neafile.print_unique?e=A&f=17269&m=N86&aa=1</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ ΚΑΙ ΚΑΦΕΣ ΜΙΛΟΥΝ ΣΤΗΝ «ΟΜΑΔΑ» ΓΙΑ ΤΟ ΑΥΡΙΑΝΟ ΝΤΕΡΜΠΙ
</H5><H2>Καίγονται για νίκη
</H2>
Καυτό ντέρμπι αύριο (19.00) στο ΟΑΚΑ, με τον Ολυμπιακό και τον ΠΑΟΚ να
διασταυρώνουν τα ξίφη τους, σε μία μονομαχία με μακροπρόθεσμο έπαθλο την
εξασφάλιση θέσης στο Τσάμπιονς Λιγκ. 
Περισσότεροι από 30.000 οπαδοί των δύο ομάδων αναμένεται να παρακολουθήσουν
το σπουδαιότερο παιχνίδι της αγωνιστικής, δίνοντας τη δική τους «μάχη» στις
εξέδρες τού ΟΑΚΑ. Μία «μάχη» η οποία, πάντως, δεν πρόκειται να επηρεάσει τους
παίκτες Ολυμπιακού και ΠΑΟΚ, όπως παραδέχονται «μιλώντας» στην «ΟΜΑΔΑ» ο
Αλέξης Αλεξανδρής και ο Παντελής Καφές. 
Ο αρχηγός του Ολυμπιακού επισημαίνει ότι τόσο ο ίδιος όσο και οι συμπαίκτες
του «έχουν πεισμώσει» ύστερα από τα όσα συνέβησαν από την ήττα στη Νέα Σμύρνη
και τονίζει πως προσπάθεια της ομάδας του θα είναι να βρεθεί ξανά στην κορυφή. 
Από την άλλη πλευρά, ο Παντελής Καφές σημειώνει ότι «το άγχος θα το έχει ο
Ολυμπιακός», πιστεύει ότι ο ΠΑΟΚ έχει «καλύτερη ψυχολογία από τον αντίπαλό
του» και, βεβαίως, θέλει τη νίκη. 
Για το παιχνίδι η αστυνομία έχει λάβει αυξημένα μέτρα ασφαλείας, με
περισσότερους από 1.000 άνδρες, ενώ θα γίνεται εξονυχιστικός έλεγχος στους
οπαδούς των δύο ομάδων για μικροαντικείμενα και κέρματα που μπορεί να φέρουν
μαζί τους. Όσοι έχουν κέρματα, λοιπόν, ας τα αφήσουν στα σπίτια τους.

ΣΕΛ. 76
-
77
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O73</CAT>
<ED>
Κωδικός άρθρου: A17269O731</ED>
<ID>
ID:306590

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O73&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Ολυμπιακός - Ηρακλής και ΑΕΚ - Ξάνθη στα ημιτελικά
</H2>
ΣΕΛ. 74
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O73</CAT>
<ED>
Κωδικός άρθρου: A17269O732</ED>
<ID>
ID:306644

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O73&aa=2</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ
</H5><H2>Έκπληξη για τον Γκαμάρα
</H2>
ΣΕΛ. 74
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O73</CAT>
<ED>
Κωδικός άρθρου: A17269O733</ED>
<ID>
ID:306677

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O73&aa=3</URL></REF>


Article

<CATEGORY>vin10</CATEGORY>

 <H5>ΚΟΛΚΑ ΣΤΗΝ «ΟΜΑΔΑ»: ΕΤΟΙΜΟΙ ΚΑΙ ΣΤΑ ΔΥΟ ΜΕΤΩΠΑ
</H5><H2>Όλα ανοικτά
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«Η διαφορά μας από την κορυφή είναι μόλις τρεις βαθμοί. Ίσως γελάσουμε εμείς
τελευταίοι», δηλώνει για την κούρσα του πρωταθλήματος ο Γιόνας Κόλκα που
αισιοδοξεί και για την αποστολή του Παναθηναϊκού στο Τσάμπιονς Λιγκ

«Φορτσάρει» για την πρόκριση ο ΠΑΟ! Και το πράσινο... βέλος που ονομάζεται
Γιόνας Κόλκα, με δηλώσεις του στην «ΟΜΑΔΑ», υποστηρίζει ότι το «Τριφύλλι»
είναι πανέτοιμο για τη μεγάλη αντεπίθεση στο Τσάμπιονς Λιγκ με αρχή το
παιχνίδι της Πράγας, ενώ θεωρεί ότι στο πρωτάθλημα εδώ όπου έχουν φτάσει τα
πράγματα αυτός και οι συμπαίκτες του θα κάνουν το παν για την κατάκτηση του
τίτλου. 
«Η ψυχολογία βρίσκεται σε πολύ καλό επίπεδο και είμαστε έτοιμοι για τη μεγάλη
πρόκληση τόσο στο πρωτάθλημα όσο και στο Τσάμπιονς Λιγκ», τονίζει ο Φινλανδός
αριστερός μέσος του Παναθηναϊκού και συνεχίζει: «Το θετικό είναι ότι ύστερα
από τις υποχρεώσεις με τις εθνικές ομάδες είμαστε πάλι μαζί όλοι οι παίκτες
και συγκεντρωνόμαστε για να πετύχουμε τους στόχους μας. Γνωρίζουμε καλά ότι το
ματς στην Πράγα είναι δύσκολο, ωστόσο έχουμε αποδείξει ότι είμαστε δυνατή
ομάδα που της αρέσουν τα δύσκολα. Αυτό που πρέπει να κάνουμε είναι να παίξουμε
το παιχνίδι μας και να έχουμε πίστη για το θετικό αποτέλεσμα». 
Όσο για το πρωτάθλημα, ο Κόλκα υπογραμμίζει: «Πριν από τα Χριστούγεννα, η
διαφορά μας με την κορυφή έφτανε τους δώδεκα βαθμούς και τώρα βρίσκεται μόλις
στους τρεις. Αυτό μας δίνει το δικαίωμα να αισιοδοξούμε για την κατάκτηση του
τίτλου, αφού πλέον τα πάντα είναι ανοιχτά. Ίσως γελάσουμε εμείς τελευταίοι...» 
Στο μεταξύ, μέσα σε κλίμα ενθουσιασμού, ο Παναθηναϊκός αντιμετωπίζει σήμερα
στις 17.00 στη Λεωφόρο τον Ακράτητο, παραμονές του κρίσιμου αγώνα στην Πράγα.
Πάντως οι υποχρεώσεις των διεθνών στα παιχνίδια της Τετάρτης είχαν και τα
επακόλουθά τους. Ο Σωτήρης Κυργιάκος και ο Γιαν Μικάελσεν υπέστησαν ελαφρούς
τραυματισμούς ενώ εκτός αποστολής στο ματς με τον Ακράτητο θα είναι και ο
Γκόραν Βλάοβιτς που έχει ανάγκη για ξεκούραση. Τέλος, δεν θα αγωνιστεί και ο
Γιώργος Καραγκούνης, ο οποίος στον αγώνα με τον ΟΦΗ συμπλήρωσε τρεις κίτρινες
κάρτες. 
Όσο για τα πλάνα της ενδεκάδας, σίγουρο είναι το ντεμπούτο του Ρόμπερτ Γιάρνι,
αλλά και η παρουσία του Ντέρεκ Μπόατεγκ, για τον οποίο θα υπάρχει άνθρωπος της
Μίντλεσμπρο στις εξέδρες της Λεωφόρου. Ο Ρενέ Χένρικσεν αναμένεται να είναι ο
ένας από τους δύο κεντρικούς αμυντικούς, πλαισιωμένος από τον Γιάννη Γκούμα,
χωρίς να αποκλείεται η παρουσία του Λεωνίδα Βόκολου. Σάριτς και Φύσσας θα
βρίσκονται στα άκρα, ενώ στη μεσαία γραμμή, εκτός του Γκανέζου και του Γιάρνι,
αναμένεται να βρίσκονται οι Μπασινάς και Σεϊταρίδης. Όσο για την επίθεση, ο
Μιχάλης Κωνσταντίνου θα ξεκινήσει, έχοντας ως παρτενέρ τον Εμάνουελ Ολιζαντέμπε.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17269O741</ED>
<ID>
ID:306591

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O74&aa=1</URL></REF>


Article

<CATEGORY>vin10</CATEGORY>

 <H5>ΣΑΝΤΟΣ: Για τις δηλώσεις του Παραγουανού
</H5><H2>Με ξάφνιασε ο Γκαμάρα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Την έκπληξή του για τις δηλώσεις του Κάρλος Γκαμάρα εξέφρασε στη χθεσινή
συνέντευξη Τύπου ο Φερνάντο Σάντος. Ο Πορτογάλος τεχνικός κράτησε αποστάσεις,
αφού επιφυλάχθηκε να απαντήσει ενώ χαρακτήρισε τα ματς με τη SKODA Ξάνθη
δύσκολα, τόσο αυτό του πρωταθλήματος όσο και του κυπέλλου: «Άκουσα με έκπληξη
αυτά που γράφτηκαν ότι είπε ο Γκαμάρα. Σε όλες τις συζητήσεις μας έδειχνε
ικανοποιημένος που αγωνίζεται στην ΑΕΚ. Παρ' όλα αυτά δεν τα έχω ακούσει εγώ ο
ίδιος. Μόνο αν τα επιβεβαιώσει θα μπορέσω να μιλήσω. Πολλά γράφονται, αλλά
πάρα πολλά δεν είναι αλήθεια. Είναι παίκτης της ΑΕΚ, σωστός επαγγελματίας και
όσο θα είναι έτσι θα έχει την εμπιστοσύνη μου». 
Για την κλήρωση του κυπέλλου ανέφερε: «Τα παιχνίδια αυτά είναι δύσκολα. Το
άσχημο είναι όταν υπάρχει η πεποίθηση στους παίκτες ότι θα πάρουν τη νίκη πριν
αρχίσουν τα παιχνίδια. Το καλό είναι ότι συμμετέχουμε και στις τρεις
διοργανώσεις, αλλά η φιλοσοφία της ΑΕΚ και η δική μου είναι τέτοια που δεν
μπορούμε να κάνουμε διακρίσεις και να ρίξουμε το βάρος σε κάποια από τις
τρεις. Θα αγωνιζόμαστε σε όλα τα ματς με στόχο τη νίκη. Η Ξάνθη είναι καλή
ομάδα και έχει ανεβασμένο ηθικό. Θέλει να αποδείξει ότι δίκαια βρίσκεται ψηλά
στη βαθμολογία, αλλά και εμείς το ίδιο θα επιδιώξουμε. 
Σε ό,τι αφορά το θέμα της συμμετοχής του Γκαμάρα στο αυριανό ματς, είπε: «Τον
περιμένουμε, ήταν να έρθει, αλλά δεν ήρθε. Πάντως θα αγωνιστούμε με 11 και με
7 στον πάγκο. Σε όσους αγωνιστούν έχω απόλυτη εμπιστοσύνη». 
Για το θέμα Ίβιτς δήλωσε ότι ο παίκτης τον είχε ενημερώσει από την πρώτη
στιγμή και του άφησε ελευθερία κινήσεων, ενώ φυσικά του εξέφρασε την αμέριστη
συμπαράστασή του. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17269O742</ED>
<ID>
ID:306645

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O74&aa=2</URL></REF>


Article

<CATEGORY>vin10</CATEGORY>

 <H5>ΔΙΩΞΗ
</H5><H2>Για το παράνομο στοίχημα στα Γιαννιτσά
</H2>
* ΘΕΣΣΑΛΟΝΙΚΗ 
Το «πάγωμα» όλων των τραπεζικών λογαριασμών του ιδιοκτήτη καταστήματος στα
Γιαννιτσά, Γιώργου Τεκτερίδη και του γιου του Βασίλη, όπου το ΣΔΟΕ αποκάλυψε
ότι διεξάγονται παράνομα στοιχήματα με αθλητικούς αγώνες, ζήτησε χθες ο
εισαγγελέας, με παράλληλη εντολή να σχηματιστεί δικογραφία εις βάρος τους και
για ξέπλυμα βρώμικου χρήματος. 
Πριν από έναν χρόνο είχαν κατασχεθεί 60 «φρουτάκια» από το ίδιο κατάστημα
και επιβλήθηκε πρόστιμο 60 εκατομμυρίων δραχμών. 
Στον χώρο όπου παίζονταν, μέσω Ίντερνετ, τα στοιχήματα, οι διωκτικές αρχές
βρήκαν ένα «χτιστό» χρηματοκιβώτιο με το ποσόν τού ενός εκατομμυρίου ευρώ,
τραπεζικές επιταγές αξίας 700.000 ευρώ και 164.000 δολαρίων, αλλά και δώδεκα
βιβλιάρια καταθέσεων, οι λογαριασμοί των οποίων χθες «πάγωσαν».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17269O743</ED>
<ID>
ID:306678

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O74&aa=3</URL></REF>


Article

<CATEGORY>vin10</CATEGORY>

 <H5>ΣΤΟ ΚΥΠΕΛΛΟ
</H5><H2>Ημιτελικοί - παγίδες για Ολυμπιακό, ΑΕΚ
</H2>
Το ντέρμπι μεταξύ Ολυμπιακού και ΑΕΚ στην ημιτελική φάση του Κυπέλλου
αποφεύχθηκε, καθώς η κληρωτίδα άφησε ανοιχτή την πόρτα για τον τελικό ή του...
χρόνου. 
Στη χθεσινή διαδικασία της κλήρωσης που έγινε στα γραφεία της ΕΠΟ τα ζευγάρια
που βγήκαν ήταν Ολυμπιακός - Ηρακλής και SKODA Ξάνθη-ΑΕΚ. Οι πρώτοι αγώνες θα
γίνουν στις 13 Μαρτίου και οι επαναληπτικοί στις 3 Απριλίου, ενώ ο τελικός τής
διοργάνωσης έχει οριστεί για τις 27 Απριλίου. Με μια πρώτη ματιά, η εύκολη
εκτίμηση είναι ότι η κλήρωση είναι ευνοϊκή για τους δύο «μεγάλους» της Αθήνας,
όμως αν κάποιος αναλύσει περισσότερο προσεκτικά την κατάσταση θα διαπιστώσει
ότι όλα είναι ανοιχτά για τον δρόμο προς τον τελικό. Τόσο ο Ηρακλής όσο και η
SKODA Ξάνθη με τη φετινή τους παρουσία στο Πρωτάθλημα και το Κύπελλο έχουν
δείξει ότι διαθέτουν και τις δυνατότητες και το ταλέντο για να γράψουν
«ιστορία». 
Αναφερόμενος στην κλήρωση ο Τάκης Λεμονής υπογράμμισε: «Στόχος μας είναι το
Κύπελλο. Αν θέλουμε να παίξουμε στον τελικό, τότε θα πρέπει και στα δύο
παιχνίδια να παρουσιάσουμε το καλύτερο αγωνιστικό μας πρόσωπο».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17269O744</ED>
<ID>
ID:306692

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O74&aa=4</URL></REF>


Article

<CATEGORY>vin10</CATEGORY>

 <H5>ΡΕΧΑΓΚΕΛ
</H5><H2>Με παρεξήγησαν
</H2>
«Αναφέρθηκα στον εαυτό μου και σε κανέναν άλλον. Δεν είχα πρόθεση να θίξω
κάποιον». 
Αυτήν τη διευκρίνιση έκανε χθες ο ομοσπονδιακός προπονητής Ότο Ρεχάγκελ, με
αφορμή τις ερμηνείες για τις δηλώσεις του «δεν δωροδοκούμαι», την παραμονή του
φιλικού με τη Σουηδία. Και συνέχισε ο Γερμανός τεχνικός: «Τιμώ τους Έλληνες
προπονητές και όσους εργάστηκαν στην Εθνική Ομάδα. Όλοι όσοι παραβρέθηκαν στη
συνέντευξη Τύπου αντιλήφθηκαν ότι χρησιμοποίησα τη συγκεκριμένη φράση
αναφερόμενος αποκλειστικά και μόνο στον εαυτό μου».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17269O745</ED>
<ID>
ID:306702

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O74&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα
</H4>
Τα χθεσινά αποτελέσματα και οι αποδόσεις σε ευρώ: 
1η: Μπιγκ Ντιλς (Βαγγέλης) Γκανιάν 2,89 (σ.σ.: όλο το στοίχημα του πλασέ
επιστρέφεται). Δεύτερος, τρίτος και τέταρτος, Ελλοπία, Ηλέκτρα και Μις Ιωάννα.
Δίδυμο 1Χ6=12,11. Φορκάστ 6Χ1=27,63. Τρίο 1Χ3Χ6=13,35. Τρικάστ 6Χ1Χ3=148,80.
Τετραπλό 6Χ1Χ3Χ4=297,01. 
2η: Ριζό (Μπάκος) 3,26-0,95. Γιωρίκας 0,44. Τρίτος και τέταρτος, Κίνγκντομ
Γουέι και Ντανταλού. Δίδυμο 1Χ3=2,69. Φορκάστ 3Χ1=6,84. Σύνθετο 6Χ3=36,46.
Σ.Δ. 1Χ6Χ1Χ3=132,01. Τρίο 1Χ3Χ4=18,12. Τρικάστ 3Χ1Χ4=114,46. Τετραπλό
3Χ1Χ4Χ2=223,19. 
3η: Πικολ. Λεωνίδας (Δημητσάνης) 0,50-0,42. Φενεός 0,79. Τρίτος και
τέταρτος, Λε Μπαρόν και Λαομέδων. Δίδυμο 6Χ7=1,90. Φορκάστ 6Χ7=2,14. Σύνθετο
3Χ6=4,85. Σ.Δ. 1Χ3Χ6Χ7=17,61. Τρίο 4Χ6Χ7=2,14. Τρικάστ 6Χ7Χ4=5,97. Τετραπλό
6Χ7Χ4Χ2=22,15. 
4η: Μοναχικός (Γεωργίου) 11,00-3,64. Πικολίνο Βαγγέλης 1,68. Τρίτος και
τέταρτος, Λευκόνοικο και Έβρος. Δίδυμο 3Χ6=69,68. Φορκάστ 3Χ6=83,43. Σύνθετο
6Χ3=30,24. Σ.Δ. 6Χ7Χ3Χ6=793,62. Τρίο 1Χ3Χ6=49,52. Τρικάστ 3Χ6Χ1=905,30.
Τετραπλό 3Χ6Χ1Χ4=4.943,56. 
5η: Ρόμανυ Κουήν (Τσεργάς) 2,19-1,33. Πικολίνα Τέτα 1,11. Τρίτος και
τέταρτος, Ασσυρία και Ράμπυ Λέιντυ. Δίδυμο 10Χ13=22,06. Φορκάστ 10Χ13=47,05.
Σύνθετο 3Χ10=122,25. Σ.Δ. 3Χ6Χ10Χ13=1.211,30. Τρίο 4Χ10Χ13=23,87. Τρικάστ
10Χ13Χ4=194,67. Τετραπλό 10Χ13Χ4Χ3=383,19. 
* Διεγράφη ο ίππος 2, Μακεδόνισσα. 
6η: Παιδί του Πειραιά (Γεωργίου) 0,58-0,52. Ριάκτιβ 0,59. Τρίτος, Σπάνιος.
Δίδυμο 3Χ4=1,12. Φορκάστ 3Χ4=2,32. Σύνθετο 10Χ3=4,55. Σ.Δ. 10Χ13Χ3Χ4=91,82.
Τρίο 3Χ4Χ5=1,72. Τρικάστ 3Χ4Χ5=5,63. 
7η: Ψυχερός (Δημητσάνης) 0,59-0,36. Κερασφόρος 0,49. Τρίτος, Ίκαρος. Δίδυμο
1Χ2=0,64. Φορκάστ 1Χ2=1,54. Σύνθετο 3Χ1=1,55. Σ.Δ. 3Χ4Χ1Χ2=2,39. Τρίο
1Χ2Χ7=0,73. Τρικάστ 1Χ2Χ7=3,52. 
* Διεγράφη ο ίππος 3, Φλας Εν Ντάνσερ. 
8η: Γνήσια (Νίκος) 3,28-1,37. Μοϊκανός 0,49. Τρίτος και τέταρτος, Ρούκουνας
και Πέλαγος. Δίδυμο 3Χ5=5,10. Φορκάστ 3Χ5=22,45. Σύνθετο 1Χ3=12,40. Σ.Δ.
1Χ2Χ3Χ5=12,01. Τρίο 2Χ3Χ5=16,66. Τρικάστ 3Χ6Χ2=111,35. Τετραπλό
3Χ5Χ2Χ6=577,51. 
* Διεγράφη ο ίππος 4, Γκόλντεν Τρόφυ. 
9η: Ντίφερενς (Φίλιππος) 0,92-0,42. Μις Λουλού 0,81. Τρίτος και τέταρτος,
Ψυχώ και Σποτ Μιούζικ. Δίδυμο 1Χ8=2,25. Φορκάστ 8Χ1=3,90. Σύνθετο 3Χ8=12,54.
Σ.Δ. 3Χ5Χ1Χ8=35,87. Τρίο 1Χ2Χ8=6,16. Τρικάστ 8Χ1Χ2=24,51. Τετραπλό
8Χ1Χ2Χ4=271,5 
* ΣΚΟΡ ΓΚΑΝΙΑΝ-4: 4.644,60 
* ΣΚΟΡ ΓΚΑΝΙΑΝ-6: ΤΖΑΚ ΠΟΤ (44.292,00)
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O74</CAT>
<ED>
Κωδικός άρθρου: A17269O746</ED>
<ID>
ID:306707

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O74&aa=6</URL></REF>


Article

<CATEGORY>vin10</CATEGORY>

 <H5>16η ΑΓΩΝΙΣΤΙΚΗ
</H5><H2>Ημέρα κρίσης
</H2><H4>Ολυμπιακός - ΠΑΟΚ στο ΟΑΚΑ
</H4>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

«Παιχνίδι δίχως αύριο» είχε χαρακτηρίσει στις αρχές της εβδομάδας τον αγώνα
Ολυμπιακού - ΠΑΟΚ ο τεχνικός των «ερυθρολεύκων», Τάκης Λεμονής. 
Και δεν έχει άδικο, καθώς το συγκεκριμένο ντέρμπι μαζί με το εξίσου σημαντικό
παιχνίδι SKODA Ξάνθη - ΑΕΚ ξεχωρίζουν στην 16η αγωνιστική του πρωταθλήματος Α'
Εθνικής κατηγορίας. Οι υπόλοιποι αγώνες οι οποίοι θα γίνουν σήμερα και αύριο
είναι: Παναθηναϊκός - Ακράτητος, Ηρακλής - Ιωνικός, Άρης - Αιγάλεω, Εθνικός
Αστ. - Παναχαϊκή και ΟΦΗ - Πανιώνιος. Αναλυτικά τα προβλήματα που
αντιμετωπίζουν οι ομάδες: 
ΟΛΥΜΠΙΑΚΟΣ - ΠΑΟΚ 
Στην κόψη του ξυραφιού βρίσκεται ο Ολυμπιακός, ο οποίος αντιμετωπίζει αύριο
στο Ολυμπιακό Στάδιο τον ΠΑΟΚ. Στην ομάδα του Πειραιά ο μόνος που δεν μπορεί
να υπολογίζει ο Τάκης Λεμονής είναι ο ανέτοιμος Χούτος. Στον ΠΑΟΚ τραυματίες
είναι οι Λουτσιάνο, Καραδήμος, Εγκωμίτης και τιμωρημένος ο Μπορμπόκης, ενώ
ερωτηματικό αποτελεί ο Ουντέζε. 
SKODA ΞΑΝΘΗ - ΑΕΚ 
Χωρίς τον Λαμπριάκο, ο οποίος συμπλήρωσε έξι κίτρινες κάρτες θα αγωνιστεί η
ακριτική ομάδα, ενώ αμφίβολη είναι η συμμετοχή του Κορδονούρη. Στην ΑΕΚ
ερωτηματικό αποτελούν ο Ζαγοράκης, ο οποίος τραυματίστηκε στο φιλικό παιχνίδι
της εθνικής ομάδας με τη Σουηδία και ο Γκαμάρα, που αναμένεται η επιστροφή από
την πατρίδα του. Επίσης στην Ξάνθη δεν μεταβαίνει και ο Ηλίας Ατματσίδης. 
ΠΑΝΑΘΗΝΑΪΚΟΣ - ΑΚΡΑΤΗΤΟΣ 
Οι τραυματίες Κυργιάκος, Μίκαελσεν και ο τιμωρημένος Καραγκούνης δεν
υπολογίζονται από τον Σέρχιο Μαρκαριάν, ενώ ενδέχεται να ξεκουράσει και
κάποιους άλλους βασικούς παίκτες. Στον Ακράτητο τραυματίας είναι ο Ζιάκας.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O75</CAT>
<ED>
Κωδικός άρθρου: A17269O751</ED>
<ID>
ID:306592

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O75&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Εκτός έδρας οι πρωτοπόροι </H2>
Οι δύο πρωτοπόροι της βαθμολογίας αγωνίζονται εκτός έδρας. Πρόκειται για
τις συναντήσεις Αθηναϊκός - Προοδευτική και Καλλιθέα - Καλαμαριά, ενώ αύριο ο
τρίτος της βαθμολογίας ΠΑΣ Γιάννινα υποδέχεται τον Απόλλωνα. Οι υπόλοιποι
αγώνες είναι: Χαλκηδόνα - Παναιγιάλειος, Πατραϊκός - Πανσερραϊκός, Καλαμάτα -
Άγιος Νικόλαος και Ολυμπιακός Β.- Πανηλειακός. 
*** Οι αγώνες πρωταθλήματος της Γ' Εθνικής θα γίνουν την προσεχή Πέμπτη. Η
πρωτοπόρος Κασσάνδρα θα υποδεχθεί το Λεωνίδιο, ενώ στην Αττική θα γίνουν οι
αγώνες Ατρόμητος Αθ. - Εθνικός και Ελευσίνα - Κέρκυρα. Οι υπόλοιποι αγώνες
είναι: Τρίκαλα - Χανιά, Ναυπακτιακός - Μαρκό, Κιλκισιακός - Λάρισα,
Παναιτωλικός - Φωστήρας και Απόλλων Κρ. Βρύσης - Καβάλα.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O75</CAT>
<ED>
Κωδικός άρθρου: A17269O752</ED>
<ID>
ID:306646

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O75&aa=2</URL></REF>


Article

<CATEGORY>vin10</CATEGORY>

 <H2>Μενού για όλα τα γούστα
</H2><H4>Ποδόσφαιρο, μπάσκετ, βόλεϊ, πόλο, χάντμπολ και Χειμ. Ολυμπιακούς Αγώνες
περιλαμβάνει το τηλεοπτικό πρόγραμμα του διημέρου
</H4>
ΣΗΜΕΡΑ

13.00 (AS 2): Ακράτητος-ΠΑΟ (πρωτάθλημα Νέων, Ζ). 
14.00 (AS 1): Γουόλσον-Φούλαμ (Ζ). 
14.30 (ΕΤ 3): Χειμερινοί Ολυμπιακοί Αγώνες. 
15.00 (AS 2): Καλλιθέα-Καλαμαριά (Ζ). 
15.00 (Supersport): Αθηναϊκός-Προοδευτική (Ζ). 
16.00 (ΕΤ 1): All Star Α1 (μπάσκετ, Ζ). 
16.00 (AS 1): Γιουβέντους-Φιορεντίνα (Ζ) 
16.30 (Supersport): Ντόρτμουντ-Σάλκε (Ζ). 
17.00 (AS 1): Άρσεναλ-Τζίλιγχαμ (Ζ). 
17.00 (AS 2): Παναθηναϊκός-Ακράτητος (Ζ). 
19.00 (AS 1): Ναντ-Λιλ (Ζ). 
19.00 (Supersport): Ηρακλής-Ιωνικός (Ζ). 
19.00 (ΕΤ 1): Πανελλήνιο Πρωτάθλημα Κλειστού Στίβου (Ζ). 
19.30 (AS 2): Παναθηναϊκός-Ορεστιάδα (βόλεϊ, Ζ). 
20.30 (AS 1): Ναϊμέγκεν-Αϊντχόβεν (Ζ). 
20.30 (Supersport 2): Μποαβίστα-Ζιλ Βιθέντε (Ζ). 
21.00 (ΕΤ 1): Χειμερινοί Ολυμπιακοί Αγώνες. 
21.00 (Supersport): Μπιλμπάο-Ρεάλ Μ. (Ζ). 
21.30 (AS 2): Μίλαν-Αταλάντα (Ζ). 
22.30 (Supersport): Μπαρτσελόνα-Λα Κορούνια (Ζ). 
02.00 (ΕΤ 1): Χειμερινοί Ολυμπιακοί Αγώνες 
05.00 (AS 2): Σιάτλ-Βοστώνη (ΝΒΑ, Ζ).

ΑΥΡΙΟ

11.30 (ΕΤ 3): Μ. Αλέξανδρος-Καλαμαριά (μπάσκετ, Ζ). 
11.45 (AS 2): Νηρέας-Γλυφάδα (πόλο, Ζ). 
13.00 (AS 2): Βύρωνας-Μαρκόπουλο (βόλεϊ γυναικών, Ζ). 
14.00 (AS 1): Βίτεσε-Φέγενορντ (Ζ). 
15.00 (AS 2): ΠΑΟΚ-Ολυμπιακός (πρωτάθλημα Νέων, Ζ). 
15.30 (AS 1): Έβερτον-Κρου (Ζ). 
16.00 (ΕΤ 3): Ιωνικός-ΣΑΚΑ (χάντμπολ, Ζ). 
17.00 (AS 2): Ξάνθη-ΑΕΚ (Ζ). 
17.30 (AS 1): Βερόνα-Ίντερ (Ζ). 
18.00 (Supersport 2): Αλαβές-Μπέτις (Ζ). 
18.00 (AS 1): Τσέλσι-Πρέστον (Ζ). 
18.30 (Supersport): Κολωνία-Βέρντερ Βρέμης (Ζ). 
19.00 (AS 2): Ολυμπιακός-ΠΑΟΚ (Ζ). 
19.00 (ΕΤ 1): Πανελλήνιο Πρωτάθλημα Κλειστού Στίβου. 
19.00 (ΝΕΤ): Χειμερινοί Ολυμπιακοί Αγώνες. 
21.00 (AS 2): Νιούκαστλ-Μάντσεστερ Σ. (Ζ) 
21.00 (Supersport 2): Φλαμέγκο-Σάο Πάολο (Ζ). 
21.30 (AS 1): Λάτσιο-Κιέβο (Ζ). 
23.30 (AS 1): Ρασίνγκ-Ιντεπεντιέντε (Ζ). 
00.20 (ΕΤ 3): Χειμερινοί Ολυμπιακοί Αγώνες. 
02.35 (ΕΤ 1): Χειμερινοί Ολυμπιακοί Αγώνες. 
03.00 (AS 2): Φοίνιξ-Ντάλας (ΝΒΑ, Ζ). <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O75</CAT>
<ED>
Κωδικός άρθρου: A17269O753</ED>
<ID>
ID:306679

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O75&aa=3</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ: ΘΑ ΤΑ ΚΑΤΑΦΕΡΟΥΜΕ. ΕΧΟΥΜΕ ΠΕΙΣΜΩΣΕΙ
</H5><H2>Είμαστε για τα δύσκολα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Όλοι γνωρίζουμε ότι τα πράγματα είναι δύσκολα. Ο Ολυμπιακός έχει αποδείξει
ότι είναι ομάδα και για τα δύσκολα. Μετά την ήττα στη Νέα Σμύρνη έχουμε
πεισμώσει. Για εμάς δεν υπάρχει άλλο αποτέλεσμα, εκτός από τη νίκη». 
«Η νίκη είναι μονόδρομος. Εγώ θα προσπαθήσω να κάνω σωστά τη δουλειά μου. Και
η δουλειά μου είναι να πετύχω γκολ», λέει ο Αλέξης Αλεξανδρής

Ο Αλέξης Αλεξανδρής η «σημαία» του Ολυμπιακού, μιλάει στην «ΟΜΑΔΑ» για την
αυριανή μεγάλη αναμέτρηση με τον ΠΑΟΚ, αναγνωρίζοντας ότι το αποτέλεσμα είναι
καθοριστικό: «Είναι οριακό ματς για τον Ολυμπιακό. Σύμφωνα με τη θέση μας στη
βαθμολογία δεν υπάρχουν άλλα περιθώρια για την ομάδα μου. Στα τρία τελευταία
ματς έχουμε συγκομιδή μόλις έναν βαθμό. Η νίκη είναι μονόδρομος. Εγώ θα
προσπαθήσω να κάνω σωστά τη δουλειά μου. Και η δουλειά μου είναι να πετύχω
γκολ. Ελπίζω αυτήν τη φορά να κάνουμε τον κόσμο μας να γελάσει. Είναι
πικραμένος στις τρεις τελευταίες αγωνιστικές. Οι ποδοσφαιριστές τού Ολυμπιακού
θα κάνουμε τα πάντα για να δώσουμε στους φίλους μας τη χαρά της νίκης. Όλοι
μας έχουμε πεισμώσει. Ο Ολυμπιακός πρέπει να βρεθεί και πάλι στην κορυφή». 
Ο πρώτος σκόρερ των πρωταθλητών έχει σημειώσει εφέτος 11 γκολ και βρίσκεται
στη δεύτερη θέση του πίνακα των σκόρερ (μαζί με τον Ντέμη Νικολαΐδη - 12 γκολ
έχει πετύχει ο Ουακίλι της Ξάνθης). Ο Αλεξανδρής έχει πετύχει συνολικά 171
γκολ στο πρωτάθλημα της Α' Εθνικής κατηγορίας και θέλει έξι γκολ για να
ξεπεράσει τον Μιχάλη Κρητικόπουλο στην 9η θέση του πίνακα των αρχισκόρερ όλων
των εποχών. 
«Αυτήν τη στιγμή δεν σκέπτομαι ούτε ρεκόρ ούτε τίποτα άλλο. Στο μυαλό μου
είναι μόνο η νίκη στον αγώνα με τον ΠΑΟΚ», κατέληξε ο Αλέξης Αλεξανδρής.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O76</CAT>
<ED>
Κωδικός άρθρου: A17269O761</ED>
<ID>
ID:306593

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O76&aa=1</URL></REF>


Article

<CATEGORY>vin10</CATEGORY>

 <H5>ΑΠΟ ΤΗ ΔΙΟΙΚΗΣΗ
</H5><H2>Μήνυμα συσπείρωσης
</H2>
Ματς της χρονιάς μπορεί να χαρακτηριστεί για τον Ολυμπιακό η αυριανή
αναμέτρηση με τον ΠΑΟΚ στο ΟΑΚΑ (19:00). Οι «ερυθρόλευκοι» βρίσκονται στην
τέταρτη θέση της βαθμολογίας, τέσσερις βαθμούς πίσω από την ΑΕΚ, δύο από τον
ΠΑΟΚ, έναν βαθμό πίσω από τον Παναθηναϊκό και η νίκη παρουσιάζεται μονόδρομος
για την πειραϊκή ομάδα. 
Ο Τάκης Λεμονής γνωρίζει πολύ καλά ότι δίνει τις πιο δύσκολες εξετάσεις στην
προπονητική του καριέρα στον Ολυμπιακό και υποστήριξε ότι «το ματς είναι δίχως
αύριο για την ομάδα του». Ουσιαστικά ο 42χρονος τεχνικός παίζει το «κεφάλι»
του στην αυριανή συνάντηση. Εφόσον οι πρωταθλητές κατακτήσουν τη νίκη, τότε θα
δοθεί παράταση ζωής στον Λεμονή στον πάγκο του Ολυμπιακού. Στην περίπτωση
αποτυχημένου αποτελέσματος θα δρομολογηθούν εξελίξεις. 
Ο πρόεδρος των πρωταθλητών Σωκράτης Κόκκαλης με μήνυμά του συσπείρωσε τους
οπαδούς της ομάδας του. Όλοι έχουν συνειδητοποιήσει ότι ο αγώνας με τον ΠΑΟΚ
είναι η μητέρα όλων των μαχών. Οι φίλοι του Ολυμπιακού πρόκειται να δώσουν
βροντερό παρών αύριο στο στάδιο «Σπύρος Λούης» και υπολογίζεται ότι θα
βρίσκονται πάνω από 30.000 θεατές. 
Ο Λεμονής έχει έτοιμα τα πλάνα του, ωστόσο δεν πρόκειται να ανοίξει τα χαρτιά
του όσον αφορά την ενδεκάδα που θα παρατάξει κόντρα στον ΠΑΟΚ. Οι Ζε Ελίας,
Γιαννακόπουλος και Αμανατίδης αναμένεται να επιστρέψουν στην ομάδα. Το πιο
πιθανό σχήμα του Ολυμπιακού: Ελευθερόπουλος, Πατσατζόγλου, Κωστούλας,
Αμανατίδης (Ανατολάκης), Βενετίδης, Καρεμπέ, Ζε Ελίας, Τζόρτζεβιτς,
Γιαννακόπουλος, Τζιοβάνι, Αλεξανδρής. 
Ο Λεμονής ανάλογα με το σχήμα που θα παρατάξει ο τεχνικός του ΠΑΟΚ Ντούσαν
Μπάγιεβιτς (4-4-2 ή 4-5-1) θα προσαρμόσει το παιχνίδι του Ολυμπιακού.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O76</CAT>
<ED>
Κωδικός άρθρου: A17269O762</ED>
<ID>
ID:306647

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O76&aa=2</URL></REF>


Article

<CATEGORY>vin10</CATEGORY>

 <H5>ΚΩΣΤΑΣ ΟΡΦΑΝΟΣ ΚΑΙ ΓΙΑΝΝΗΣ ΓΟΥΝΑΡΗΣ ΠΡΟΒΛΕΠΟΥΝ ΓΙΑ ΤΟ ΜΕΓΑΛΟ ΜΑΤΣ ΤΟΥ ΟΑΚΑ
</H5><H2>Εγγύηση για πλούσιο θέαμα οι παραγωγικές επιθέσεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Έπαιξαν και στις δύο ομάδες. Τίμησαν τις φανέλες Ολυμπιακού και ΠΑΟΚ. Με την
ευκαιρία λοιπόν του μεγάλου αυριανού αγώνα δύο σπουδαίοι άσοι, ο Κώστας
Ορφανός και ο Γιάννης Γούναρης, μιλούν στην «ΟΜΑΔΑ» και σκιαγραφούν τα δύο
κορυφαία συγκροτήματα του Πειραιά και της Θεσσαλονίκης. Ας παρακολουθήσουμε
τις εκτιμήσεις τους. 
Κώστας Ορφανός: «Είναι πολύ σημαντικό το γεγονός ότι ύστερα από χρόνια
Ολυμπιακός και ΠΑΟΚ παίζουν σε ντέρμπι διεκδικώντας ταυτόχρονα τον τίτλο. Ο
Ολυμπιακός βρίσκεται με την πλάτη στον τοίχο, αλλά θυμίζει κοιμώμενο γίγαντα.
Αν ξυπνήσει ξαφνικά; Ο ΠΑΟΚ από την άλλη, πρέπει να αποδείξει ότι δεν
βρίσκεται τυχαία τόσο ψηλά. Για να είμαι ειλικρινής πιστεύω ότι ο Ολυμπιακός
επέτρεψε στις υπόλοιπες ομάδες να είναι μέσα στο παιχνίδι. Διότι μεγαλύτερη
ήταν η πτώση της πειραϊκής ομάδας παρά η άνοδος των υπολοίπων. Ο ΠΑΟΚ είναι
ομάδα συνόλου. Έχει παίκτες με προσωπικότητα, είναι πιο "δεμένος" από τον
Ολυμπιακό. Στον αντίποδα, οι "κόκκινοι" έχουν σπουδαίους παίκτες, μεγάλο βάθος
και παίζοντας μπροστά στο κοινό τους, θα θελήσουν να ανακάμψουν. Όλα μπορούν
να συμβούν. Θα γίνει ντέρμπι από τα παλιά. Προσωπικά δεν περιμένω θέαμα.
Επειδή οι δύο ομάδες έχουν αδύναμες άμυνες θα παίξουν επιφυλακτικά. Ό,τι και
να συμβεί, πάντως, δεν θα είναι έκπληξη». 
Γιάννης Γούναρης: «Το παιχνίδι παρουσιάζει μεγάλο ενδιαφέρον, αφού και οι
δύο ομάδες διεκδικούν τον τίτλο. Ο Ολυμπιακός προέρχεται από βαριά ήττα στη
Νέα Σμύρνη και δεν έχει άλλη επιλογή εκτός από τη νίκη. Ο ΠΑΟΚ βρίσκεται σε
πολύ καλή κατάσταση, συνέτριψε πρόσφατα τον Ηρακλή και ως ομάδα έχει
περισσότερη "αρμονία" από τον Ολυμπιακό. Μία αρμονία που οφείλεται στην
παρουσία του Μπάγιεβιτς. Οι δύο ομάδες έχουν ομοιότητες. Διαθέτουν σπουδαίους
μεσοεπιθετικούς παίκτες και αδύναμες άμυνες. Για μένα οι Καρεμπέ, Τζιοβάνι,
Αλεξανδρής, Τζόρτζεβιτς μπορούν να κερδίσουν οποιοδήποτε παιχνίδι, ο καθένας
από μόνος του! Όχι ότι ο ΠΑΟΚ υστερεί από το κέντρο και προς την επίθεση. Έχει
και αυτός αξιόλογους, ενθουσιώδεις παίκτες. Δεν έχει, ωστόσο, την εμπειρία του
Ολυμπιακού. Θα γίνει μεγάλη μάχη. Πού θα κριθεί το ντέρμπι; Κατά την άποψή μου
θα νικήσει αυτός που θα κάνει τα λιγότερα λάθη και θα επιδείξει τη μεγαλύτερη
δυνατή αυτοσυγκέντρωση».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O76</CAT>
<ED>
Κωδικός άρθρου: A17269O763</ED>
<ID>
ID:306680

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O76&aa=3</URL></REF>


Article

<CATEGORY>vin10</CATEGORY>

 <H5>ΚΑΦΕΣ: ΕΧΟΥΜΕ ΚΑΛΗ ΨΥΧΟΛΟΓΙΑ ΚΑΙ ΣΟΒΑΡΟ ΚΙΝΗΤΡΟ ΓΙΑ ΤΗ ΝΙΚΗ
</H5><H2>Το άγχος στον Ολυμπιακό
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Ποια είναι τα στοιχεία που θα κρίνουν το αυριανό ντέρμπι στο ΟΑΚΑ; Πόσο
μπορούν να επηρεάσουν την έκβαση του ματς τα αγωνιστικά προβλήματα του
Ολυμπιακού; Τι ρόλο θα παίξει η στρατηγική των δύο προπονητών; Η «μηχανή» της
μεσαίας γραμμής του ΠΑΟΚ, ο Παντελής Καφές, μιλάει στην «ΟΜΑΔΑ» για το
σημαντικότερο ματς της 16ης αγωνιστικής. 
Τι ρόλο θα παίξει στην έκβαση του αγώνα η καθοδήγηση από τους δύο
πάγκους; Του Τάκη Λεμονή και του Ντούσαν Μπάγιεβιτς; 
Ό,τι ρόλο παίζει σε κάθε παιχνίδι. Κάθε ομάδα έχει τον δικό της προπονητή που
γνωρίζει τα προτερήματα και τις αδυναμίες της. Δεν παίζουν όμως οι προπονητές
μέσα στο γήπεδο, αλλά οι ποδοσφαιριστές. Η νίκη θα κριθεί μέσα στο γήπεδο. 
Σύμφωνα με το έμψυχο υλικό και σύμφωνα με τη μέχρι τώρα παρουσία των δύο
ομάδων στο πρωτάθλημα, ο Ολυμπιακός ή ο ΠΑΟΚ βρίσκεται πιο κοντά στη
νίκη; 
Είναι δύσκολο παιχνίδι. Και οι δύο ομάδες έχουν πολύ καλό έμψυχο υλικό. Από
ό,τι δείχνει η βαθμολογία μέχρι τώρα, εμείς έχουμε καλύτερη πορεία από τον
Ολυμπιακό. Πρέπει να συνεχίσουμε να κυνηγάμε τους στόχους μας και ελπίζω να
είμαστε οι νικητές του ντέρμπι. 
Σε ποια αγωνιστική και ψυχολογική κατάσταση βρίσκεται η ομάδα σας; 
Η ψυχολογική μας κατάσταση είναι πάρα πολύ καλή όπως και η αγωνιστική άλλωστε.
Το ζητούμενο είναι να διατηρήσουμε τον ίδιο ρυθμό και να συνεχίσουμε με όλες
μας τις δυνάμεις μέχρι το τέλος. 
«Ο Ολυμπιακός παίζει στην έδρα του και ίσως αυτό τον αγχώσει γιατί θέλει
οπωσδήποτε τη νίκη μετά τα τελευταία άσχημα αποτελέσματα» λέει ο Παντελής Καφές

Πόσο θα επηρεάσει τους ποδοσφαιριστές η ατμόσφαιρα του Ολυμπιακού
Σταδίου; 
Θα έχει σίγουρα πολλούς φιλάθλους του Ολυμπιακού, όμως θα έχει και του ΠΑΟΚ
σύμφωνα με αυτά που μαθαίνουμε. Είναι πολύ ωραίο να αγωνίζεσαι σε γεμάτο
γήπεδο και ειδικά σε ένα γήπεδο όπως το ΟΑΚΑ. Αυτό αρέσει σε κάθε
ποδοσφαιριστή. Είναι θετικό για όλους τους παίκτες και όχι μόνο για τους
παίκτες του ΠΑΟΚ. 
Τα ατού και τα μειονεκτήματα της κάθε ομάδας;&#009 
Αυτή δεν είναι τόσο εύκολη ερώτηση. Εμείς έχουμε καλύτερη ψυχολογία, επειδή η
πορεία μας στα τελευταία παιχνίδια είναι πού καλή. Αντίθετα ο Ολυμπιακός έχει
χειρότερη ψυχολογία λόγω της κακής πορείας του. Εμείς έχουμε ως μεγάλο όπλο
μας τις γρήγορες αντεπιθέσεις. Ο Ολυμπιακός θα μπει στο παιχνίδι για να μας
πιέσει από την αρχή ώστε να πετύχει ένα γρήγορο γκολ. Εμείς πρέπει να
προσέξουμε, να είμαστε συγκεντρωμένοι, για να βγαίνουμε γρήγορα στις
αντεπιθέσεις. Ο Ολυμπιακός παίζει στην έδρα του και ίσως αυτό τον αγχώσει
γιατί θέλει οπωσδήποτε τη νίκη μετά τα άσχημα αποτελέσματα που έχει φέρει στα
τελευταία παιχνίδια στο πρωτάθλημα. Από την άλλη όμως όλο αυτό το άσχημο κλίμα
μπορεί να λειτουργήσει υπέρ του Ολυμπιακού. Το ίδιο συνέβη και με εμάς που
φέραμε ισοπαλία μέσα στην Πάτρα 3-3 και στη συνέχεια κερδίσαμε την ΑΕΚ. Αυτό
όμως βγαίνει μέσα στο παιχνίδι. 
Το αποτέλεσμα του ντέρμπι τι θα μπορέσει να κρίνει όσον αφορά τη μάχη του
τίτλου και τη συμμετοχή στο Τσάμπιονς Λιγκ; 
Για τον Ολυμπιακό μια ήττα θα σημαίνει πολλά πράγματα, αφού θα μείνει αρκετά
πίσω από τους στόχους του. Για εμάς η κατάσταση είναι αντίστροφη. Αν
κερδίσουμε, θα έχουμε ένα σημαντικό πλεονέκτημα. Αν χάσουμε όμως, δεν
απομακρυνόμαστε από τον στόχο μας, που είναι η έξοδος στο Τσάμπιονς Λιγκ.

<H3>ΠΑΟΚ
</H3><H3>Έτοιμος για το ντέρμπι
</H3>
Με την καλύτερη ψυχολογία και τις καλύτερες προοπτικές των τελευταίων χρόνων
κατεβαίνει για να αγωνιστεί ο ΠΑΟΚ στο ντέρμπι της Κυριακής με αντίπαλο τον
Ολυμπιακό στο ΟΑΚΑ. Η ομάδα του Ντούσαν Μπάγιεβιτς, ίσως για πρώτη φορά εδώ
και πολλά χρόνια, είναι έτοιμη, κατά γενική παραδοχή, να χτυπήσει το παιχνίδι
μέσα στο ΟΑΚΑ, αφού πλέον έχει μπροστά της έναν στόχο που είναι εφικτός
(Τσάμπιονς Λιγκ). «Φέτος φαίνεται ότι έχουμε τις δυνατότητες να πετύχουμε τον
στόχο μας που είναι η έξοδος στο Τσάμπιονς Λιγκ και αυτό είναι ένα έξτρα
κίνητρο για εμάς. Μας ανεβάζει την ψυχολογία» είπε ο Παντελής Καφές στην
«ΟΜΑΔΑ» ο οποίος πιστεύει ότι φέτος οι Έλληνες φίλαθλοι βλέπουν το πιο
ενδιαφέρον πρωτάθλημα των τελευταίων ετών.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O77</CAT>
<ED>
Κωδικός άρθρου: A17269O771</ED>
<ID>
ID:306594

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O77&aa=1</URL></REF>


Article

<CATEGORY>vin10</CATEGORY>

 <H5>Α1 ΒΟΛΕΪ: ΣΕ ΚΟΡΥΦΗ ΚΑΙ ΟΥΡΑ
</H5><H2>Κληρώνει!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Γκόμεζ αναμένεται να έχει και σήμερα θεαματικές μάχες στον φιλέ με τον
Παπακοσμά και τους άλλους παίκτες του ΠΑΟΚ στο ματς της Πυλαίας

Μοιάζει με... Ημέρα Κρίσεως η σημερινή 19η αγωνιστική στο Πρωτάθλημα βόλεϊ Α1
ανδρών, αφού υπάρχουν ματς-«φωτιά» που θα επηρεάσουν την τελική κατάταξη σε
κορυφή και ουρά! 
Στο κυνήγι του τίτλου, ενώ ο Ηρακλής θα περάσει λογικά εύκολο βραδάκι στη Νέα
Φιλαδέλφεια (18.00) απέναντι στον αδύνατο Ιωνικό, ο συγκάτοικός του στην 1η
θέση Παναθηναϊκός αντιμετωπίζει στη «Λεωφόρο» (19.30, απευθείας από το Alpha
Sports 2) την πάντα επικίνδυνη Ορεστιάδα Εμπορική και ο ακολουθών με 1 βαθμό
λιγότερο Ολυμπιακός θα μάχεται στην Πυλαία (19.00) με τον ισχυρό ΠΑΟΚ. Στη
μάχη αποφυγής του υποβιβασμού, η προβληματική λόγω λανθασμένων επιλογών από
τον προηγούμενο προπονητή (τον κατά τα άλλα πανάξιο «χρυσό» Ολυμπιονίκη με τη
Γιουγκοσλαβία Ζόραν Γκάιτς) και κάποιων ατυχών συγκυριών, ΑΕΚ, δίνει στο «Γ.
Μόσχος» (18.30) κρίσιμο αγώνα με την Ολυμπιάδα. Με νίκη η γηπεδούχος (νικήτρια
στον α' γύρο στην Πάτρα με 3-1) παίρνει προβάδισμα 2-0 νίκες στα πλέι άουτ,
αλλά και η αξιόλογη πατρινή ομάδα θα παλέψει για το 1-1 που της δίνει
περισσότερες ελπίδες. 
Δεν στερούνται, τέλος, ενδιαφέροντος οι αναμετρήσεις Άρη - Ρεθύμνου (Μίκρα,
18.30) και Νίκαιας - Πανελληνίου (18.00). 
Τρία ντέρμπι! 
Γεμάτη ντέρμπι και η 18η αγωνιστική της Α1 γυναικών με πιο «ανοικτές» σε κάθε
αποτέλεσμα τις σημερινές αναμετρήσεις ΖΑΟΝ - Φιλαθλητικού («Ζηρίνειο», 18.00),
Παναθηναϊκού- Βριλησσίων («Λεωφόρος», 17.00) και Ηρακλή - Άρη («Κατσάνειο»,
18.00). 
Το υπόλοιπο πρόγραμμα: Σάββατο: Πανελλήνιος - Αίας Ευόσμου (Κυψέλη, 15.30).
Κυριακή: ΑΕΒΑΣ - Μαρκόπουλο (Βύρωνας, 13.00), Καβάλα - Λάρισα (12.00).
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17269O781</ED>
<ID>
ID:306595

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O78&aa=1</URL></REF>


Article

<CATEGORY>vin10</CATEGORY>

 <H5>ΟΛ ΣΤΑΡ ΓΚΕΪΜ
</H5><H2>Διήμερο θεάματος στη Δράμα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ένα παιχνίδι All Star αποτελεί πάντα ευκαιρία για διασκέδαση. Η φετινή επιλογή
του ΕΣΑΚΕ, να φιλοξενήσει το All Star της Α1 η Δράμα, θεωρείται απόλυτα σωστή.
Το σημερινό... κυρίως πιάτο αρχίζει στις 16.00 (απ' ευθείας από την ΕΤ1) με
παρουσίαση των παικτών που μετέχουν στον διαγωνισμό των καρφωμάτων. 
Στη συνέχεια, θα διεξαχθεί το παιχνίδι ανάμεσα στους Έλληνες και τους ξένους
παίκτες, στο ημίχρονο του οποίου θα γίνει ο διαγωνισμός των τριπόντων. 
Την ελληνική ομάδα θα κοουτσάρουν ο Παναγιώτης Γιαννάκης και ο Νίκος Παύλου
και μετέχουν οι: Παπαλουκάς, Χαρίσης, Σδράκας, Διαμαντόπουλος, Χατζηβρέττας,
Αλβέρτης, Σιγάλας, Παπανικολάου, Κακιούζης, Τσαρτσαρής, Λ. Παπαδόπουλος,
Ντικούδης. Στην ομάδα των ξένων, μετέχουν οι: Χόλντεν, Λόρθριτζ, Σκιαρά,
Φορντ, Κουτλουάι, Καρ, Γκιμπέρτ, Βόιτσικ, Νόλαν, Μπραγκς, Όλιβερ. Προπονητές
είναι ο Ζέλικο Ομπράντοβιτς και ο Ντράγκαν Σάκοτα. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17269O782</ED>
<ID>
ID:306648

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O78&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Όλα τα αστέρια στο Φάληρο
</H2>
Όλα σχεδόν τα αστέρια του ελληνικού στίβου που προετοιμάζονται για το
Ευρωπαϊκό Πρωτάθλημα Κλειστού της Βιέννης (1-3 Μαρτίου) αναμένεται να δώσουν
«παρών» στο 17ο Πανελλήνιο Πρωτάθλημα που γίνεται σήμερα και αύριο στο στάδιο
«Ειρήνης και Φιλίας». Ανάμεσα σε άλλους θεωρείται βέβαιο ότι θα μετάσχουν οι
σπρίντερ Άγγελος Παυλακάκης, Χάρης Παπαδιάς και Άρης Γκαβέλας (60μ.), οι Τάσος
Γκούσης (200μ.), Στέλιος Δημότσιος (400μ.), Παναγιώτης Στρουμπάκος (800μ.), οι
άλτες του μήκους Κώστας Κουκοδήμος, Τάσος Μακρυνικόλας, Δημήτρης Φιλίνδρας, ο
άλτης του ύψους Λάμπρος Παπακώστας και ο σφαιροβόλος Κώστας Κόλλιας. 
Στις γυναίκες, οι Γωγώ Κοκλώνη (60μ.), Μαρίνα Βασαρμίδου (200μ.), Φλώρα
Ρεντούμη και Χριστιάνα Ταμπάκη (60μ. εμπ.), Νίκη Ξάνθου και Στέλλα Πιλάτου
(μήκος), Γωγώ Τσιλιγκίρη, Έρρικα Πρεζεράκου και Θάλεια Ιακωβίδου (επί κοντώ),
Μαρία Χοτοκουρίδου (ύψος). Το πρόγραμμα περιλαμβάνει και τις δύο ημέρες
προκριματικούς (πρωί, 8.00) και τελικούς (απόγευμα, 4 μ.μ.).
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17269O783</ED>
<ID>
ID:306681

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O78&aa=3</URL></REF>


Article

<CATEGORY>vin10</CATEGORY>

 <H2>Έντονη αγωνία στην αυριανή κλήρωση
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Άκαρπη υπήρξε για μια ακόμη φορά η κληρωτίδα της περασμένης Πέμπτης, αφήνοντας
ανάμεικτα συναισθήματα στους παίκτες. Η απογοήτευση για την ανυπαρξία τυχερού
εξάρη για πέμπτη συνεχόμενη φορά συνοδεύεται από ακόμη μεγαλύτερη αισιοδοξία,
αφού επισήμως ο ΟΠΑΠ ανακοινώνει ότι στην αυριανή κλήρωση θα μοιράσει πάνω από
3 εκατ. ευρώ στην πρώτη κατηγορία. Η οριακή νίκη των Ζυγών τους δίνει και πάλι
το προβάδισμα στο επιμέρους σκορ του 2002 με 33Ζ - 32Μ, ενώ η αντίστοιχη νίκη
των Μικρών δεν αλλοιώνει την εικόνα της ηγετικής θέσης των αντιπάλων τους,
τόσο στο συνολικό 1079μ - 1131Μ όσο και στο επιμέρους 28μ - 37Μ. <H3>ΑΠΟΤΕΛΕΣΜΑΤΑ ΤΟΥ 13ου ΔΙΑΓΩΝΙΣΜΟΥ ΠΕ 14/2/2002
</H3>
* Κληρώθηκαν οι αριθμοί: 4, 7, 22, 31, 34 (5 από 45).

* Τζόκερ: ο 10 (1 από 20)

* Συμπληρώθηκαν 8.462.442 στήλες.

* Μοιράστηκαν 764.158,51 ευρώ

* Δεν μοιράστηκαν 2.270.446,64 ευρώ

* Η διανομή των κερδών έχει ως εξής: 1η κατηγορία: Δεν βρέθηκε
επιτυχία, 2η κατηγορία: βρέθηκαν 22 επιτυχίες που κερδίζουν από
10.212,62 ευρώ, 3η κατηγορία: 90 επιτυχίες από 1.325,78 ευρώ, 4η
κατηγορία: 2.223 επιτυχίες από 24,39 ευρώ, 5η κατηγορία: 3.448
επιτυχίες από 24,39 ευρώ, 6η κατηγορία: 73.019 επιτυχίες από 1,34 ευρώ,
7η κατηγορία: 35.333 επιτυχίες από 1,34 ευρώ και 8η κατηγορία:
148.040 επιτυχίες από 0,91 ευρώ.
<H3>Πόσες φορές εμφανίστηκαν έως τώρα οι αριθμοί α' μέρους (1 - 45)
</H3>
<REF><SOURCE>ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O78</CAT>
<ED>
Κωδικός άρθρου: A17269O784</ED>
<ID>
ID:306693

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O78&aa=4</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ: Ο ΕΜΦΥΛΙΟΣ ΩΦΕΛΕΙ ΑΓΩΝΙΣΤΙΚΑ ΚΑΙ ΟΙΚΟΝΟΜΙΚΑ
</H5><H2>Διπλό κέρδος
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Παναθηναϊκός, Ολυμπιακός και ΑΕΚ «γλιτώνουν» τα ταξίδια (άρα τα έξοδα) στον
τρίτο όμιλο της φάσης των «16» για την Ευρωλίγκα. Επιπλέον, οι εμφύλιες μάχες
θα ανεβάσουν κατακόρυφα το ενδιαφέρον των οπαδών. «Μ' ένα σμπάρο δυο τρυγόνια»
για το ελληνικό μπάσκετ

Το ελληνικό μπάσκετ ξαναζεί μεγάλες πιένες μετά το εκπληκτικό (και
ανεπανάληπτο) προχθεσινό διασταύρωμα που θα φέρει στην επόμενη φάση αντιπάλους
τις κορυφαίες κατά τεκμήριο ελληνικές ομάδες σε ένα μίνι ελληνικό πρωτάθλημα. 
Με έπαθλο για τον πρώτο όχι το πρωτάθλημα αλλά ένα εισιτήριο για το πασχαλινό
φάιναλ φορ της Μπολόνιας. Το μπάσκετ ξαναζεί λοιπόν και έχει μοναδική ευκαιρία
να «ζωντανέψουν» λίγο τα γήπεδα ενώ παράλληλα η χώρα μας ουσιαστικά εξασφάλισε
(με ποσοστά έχει 75%) τη συμμετοχή της στο φάιναλ φορ. 
Μπορεί για το πρώην ΠΟΚ (ποδοσφαιρικός όρος παλαιότερων ετών) τα παιχνίδια να
είναι δύσκολα και να υπάρχουν απανωτά ντέρμπι, αλλά το κέρδος είναι διπλό,
αφού εκτός από την πιθανή «ανάσταση» ενός αθλήματος που βρίσκεται σε τέλμα, οι
τρεις εκπρόσωποί μας σε οικονομικά «στενές» εποχές, έχουν την ευκαιρία να
αποταμιεύσουν αρκετά χρήματα. 
Και μην πείτε πως χάρηκε μόνο ο Γιάννης Φιλίππου, πρόεδρος της ΑΕΚ (που είναι
πιο «σφιχτός» από τον Παύλο Γιαννακόπουλο και τον Σωκράτη Κόκκαλη), διότι
είπαμε πως οι καιροί είναι γενικά δύσκολοι. 
Πώς όμως προκύπτει το οικονομικό όφελος για τις ομάδες μας; Ας δούμε τα πιο
χαρακτηριστικά παραδείγματα: 
Η κάθε ελληνική ομάδα θα έχει να κάνει δύο ταξίδια λιγότερα σε αυτή τη φάση,
κάτι που ισοδυναμεί περίπου (μέσος όρος) με 105.650 ευρώ. Διότι το να
ναυλώσεις ένα τσάρτερ για την Ισπανία, για παράδειγμα, στοιχίζει περίπου
53.000 ευρώ, ενώ η τιμή ανεβαίνει αν κάποια ομάδα θα είχε να ταξιδέψει στη
Μόσχα, όπου και θα πλήρωνε 64.563 ευρώ. 
Βάσει των κανονισμών της Ευρωλίγκας η γηπεδούχος ομάδα πληρώνει τα έξοδα της
φιλοξενούμενης, που σε ένα μέσο ξενοδοχείο ανέρχονται περίπου στα 100.000 ευρώ
(αφού το κοστολόγιο για κάθε άτομο της αποστολής είναι 150 ευρώ ημερησίως,
δηλαδή 300 στο διήμερο όπου συνήθως διαμένει η ομάδα). 
Τώρα οι τρεις ελληνικές θα πληρώσουν το ποσό των 880 ευρώ σε κάθε παιχνίδι,
απλώς για τις λίγες ώρες που θα μείνουν οι παίκτες τους στο ξενοδοχείο (για
φαγητό και βίντεο όπως γίνεται στο ελληνικό πρωτάθλημα). 
Αν τώρα κάποια φιλοξενούμενη θέλει εισιτήρια (βάσει του κανονισμού είναι στη
διακριτική ευχέρεια του γηπεδούχου αν θα δώσει), ασφαλώς θα πάρει με την ίδια
τιμή που θα έπαιρνε 200-300 τεμάχια σε αγώνα του εξωτερικού, τα δεκαπλάσια
εισιτήρια. Για ένα ματς στην Ιταλία ή ακόμα και στο Βέλγιο μία ελληνική ομάδα
θα διέθετε τουλάχιστον 117.038 ευρώ για 200 εισιτήρια (!). Όσο για την
πληρότητα στις κερκίδες, αναμένεται πάνω από 80% στα ελληνικά ντέρμπι, ενώ με
αντιπάλους ακόμα και ομάδες όπως η Κίντερ, η Ταουγκρές ή η Ρεάλ Μαδρίτης
δύσκολα θα βλέπαμε γεμάτες κερκίδες. Άλλο ένα σημαντικό έξτρα έσοδο λοιπόν,
ενώ τα μεγάλα... έσοδα θα είναι και για το ελληνικό μπάσκετ που ξαναζεί όπως
είπαμε μεγάλες μέρες.

ΤΟ ΠΡΟΓΡΑΜΜΑ 
Το παιχνίδι Ολυμπιακού - Παναθηναϊκού στις 28/2 είναι το πρώτο ντέρμπι του
«ελληνικού ομίλου» της δεύτερης φάσης της Ευρωλίγκας. Την ίδια ημέρα, η ΑΕΚ
υποδέχεται την Ολύμπια Λιουμπλιάνας. 
Αναλυτικά, το πρόγραμμα στον 3ο όμιλο της δεύτερης φάσης: 1η αγωνιστική
(28/2): Ολυμπιακός - Παναθηναϊκός και ΑΕΚ - Ολύμπια Λ., 2η αγωνιστική (7/3):
Παναθηναϊκός - Ολύμπια Λ. και Ολυμπιακός - ΑΕΚ, 3η αγωνιστική (21/3): ΑΕΚ -
Παναθηναϊκός και Ολύμπια Λ. - Ολυμπιακός, 4η αγωνιστική (28/3): Παναθηναϊκός -
Ολυμπιακός και Ολύμπια Λ. - ΑΕΚ, 5η αγωνιστική (11/4): Παναθηναϊκός - ΑΕΚ και
Ολυμπιακός - Ολύμπια Λ., 6η αγωνιστική (18/4): ΑΕΚ - Ολυμπιακός και Ολύμπια Λ.
- Παναθηναϊκός. 
Τα παιχνίδια της πρώτης αγωνιστικής στους άλλους τρεις ομίλους: 1ος: Μπενετόν
Τρεβίζο - Σκαβολίνι, Σκίπερ Μπολόνια - Μπαρτσελόνα. 2ος: Έφες Πίλσεν - Κίντερ
Μπολόνια, Ρεάλ Μ. - Ουράλ Γκρέιτ, 4ος: Μακάμπι - ΤΣΣΚΑ Μ., Ταουγκρές - Ούλκερ. 
Να θυμίσουμε ότι η πρώτη ομάδα από κάθε όμιλο θα προκριθεί στο φάιναλ φορ, το
οποίο θα διεξαχθεί στην Μπολόνια (3 και 5 Μαΐου).
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O79</CAT>
<ED>
Κωδικός άρθρου: A17269O791</ED>
<ID>
ID:306596

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O79&aa=1</URL></REF>


Article

<CATEGORY>vin10</CATEGORY>

 <H2>Για θυμήσου...
</H2><H4>Γαζής - Τσανακτσής: κορυφαίοι σε ήθος και αγωνιστικότητα
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Αριστερά: Γαβριήλ Γαζής. Ο μεγάλος άσος του Παναθηναϊκού έφυγε σε ηλικία 77
ετών Κάτω: Η παλιά δόξα του Ολυμπιακού και από τους μεγαλύτερους
τερματοφύλακες στην ιστορία του ελληνικού ποδοσφαίρου Στάθης Τσανακτσής

Δύο σημαντικές φυσιογνωμίες του ελληνικού ποδοσφαίρου με πολύχρονη προσφορά
στους συλλόγους όπου ανήκαν αλλά και στην εθνική ομάδα έφυγαν από τη ζωή πριν
από 12 ημέρες. Ο Γαβριήλ Γαζής, 77 ετών, παλαιός διεθνής άσος του Παναθηναϊκού
και ο Στάθης Τσανακτσής, 67 ετών, από τους κορυφαίους μεταπολεμικούς
τερματοφύλακες με θητεία σε Ολυμπιακό, Απόλλωνα Αθηνών, Παναιγιάλειο και
Ατρόμητο Ιωαννίνων με παράλληλη συμμετοχή στις Εθνικές Ανδρών και Ενόπλων. 
Ο Γαβριήλ Γαζής «γεννήθηκε» στα γήπεδα. Από μαθητής του δημοτικού σχολείου
άρχισε να παίζει μπάλα στην ομάδα της γειτονιάς του, την Αναγέννηση Ψυρή. Η
Κατοχή τον βρίσκει ποδοσφαιριστή ολοκληρωμένο στον Παναθηναϊκό και παράλληλα
αγωνιζόμενο με τα χρώματα της Εθνικής, σε παιχνίδι που έδινε τότε το εθνικό
συγκρότημα με πληρώματα συμμαχικών πλοίων. Ο Γαζής παίρνει μέρος στην Εθνική
Αντίσταση κατά των Γερμανών μέσα από τις γραμμές της οργάνωσης Ένωση Ελλήνων
Αθλητών, στην οποία συμμετείχαν αθλητές απ' όλα τα σπορ και που στην ουσία
ήταν ενταγμένοι στο ΕΑΜ. 
Στην Ένωση Ελλήνων Αθλητών ανήκαν μαζί με τον Γαζή και οι ποδοσφαιριστές που
εκτελέστηκαν: Κοντούλης (ΑΕΚ), Καλογερόπουλος (Παναθηναϊκός) και Γόδας
(Ολυμπιακός). 
Μετά την απελευθέρωση ο Γαζής έπαιξε μόνιμα επτά χρόνια στον Παναθηναϊκό στη
θέση του δεξιού χαφ. Από το 1955 αρχίζει η νέα πορεία του στον Παναθηναϊκό ως
βοηθός προπονητής και προπονητής. 
Κορυφαία περίοδος για τον Γαβρήλο Γαζή και τον Παναθηναϊκό ήταν η επί πέντε
χρόνια (1969-1974) συνεχής συνεργασία του με τον Φέρεντς Πούσκας τεχνικό ηγέτη
των πρασίνων, τότε που γράφτηκε η εποποιία προς το Γουέμπλεϊ. 
Ο Γαζής ήταν πράγματι ο μεγάλος εμψυχωτής των παικτών του Παναθηναϊκού. Μέχρι
τα τελευταία του χρόνια του ήταν παρών στα μεγάλα προβλήματα του Παναθηναϊκού.
Σαν αθλητής και άνθρωπος ο Γαβριήλ Γαζής ήταν πρότυπο. Στην ιδιωτική του ζωή,
ήταν ανώτατος υπάλληλος της ασφαλιστικής εταιρίας Φοίνιξ και ως οικονομικά
ευκατάστατος βοηθούσε κατά καιρούς ανθρώπους που είχαν οικονομικά προβλήματα. 
Ο Στάθης Τσανακτσής γεννήθηκε στα Γιάννενα. Πέρασε δύσκολα παιδικά χρόνια και
από μαθητής εργαζόταν. Ασχολήθηκε με το ποδόσφαιρο από τα 13 του χρόνια.
Επίσημα έπαιζε με τη φανέλα Νο 1 κάτω από τα δοκάρια του Ατρόμητου Ιωαννίνων
το 1949 σε ηλικία 15 ετών. 
Παράλληλα αγωνιζόταν και στη Μεικτή Ιωαννίνων. Το 1953 ο Απόλλων Αθηνών πήγε
στα Γιάννενα για να δώσει αγώνα με τον Ατρόμητο. Σε εκείνο το ματς ο
Τσανακτσής ήταν σε φόρμα και είχε θαυμάσια απόδοση. Οι παράγοντες του
αθηναϊκού συλλόγου άρχισαν αμέσως τις προτάσεις για να υπογράψει ο παίκτης.
Στον Απόλλωνα αγωνίστηκε με μεγάλη επιτυχία από το 1955 ώς το 1960 και φόρεσε
πέντε φορές τη φανέλα της Εθνικής. 
Εκείνη την εποχή (1957-58) ο Απόλλων ανεδείχθη πρωταθλητής Αθηνών και τον
επόμενο χρόνο τερμάτισε 3ος στο Πρωτάθλημα Ελλάδος. Στον Ολυμπιακό μετεγράφη
το 1960, όταν εγκατέλειπε το ποδόσφαιρο ο τότε γκολκίπερ των ερυθρολεύκων
Σάββας Θεοδωρίδης. Έπαιξε επί πέντε χρόνια με τη φανέλα Νο 1 και σε πολλά
διεθνή ματς ανεδείχθη ηρωική μορφή. Επί των ημερών του ο Ολυμπιακός κατέκτησε
τρεις φορές το Κύπελλο Ελλάδος και το 1963 το Βαλκανικό Κύπελλο. Το 1965
μετεγράφη στον Παναιγιάλειο όπου έπαιξε δύο σεζόν. Από το 1972 ζούσε μόνιμα
στα Γιάννενα με την οικογένειά του.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O79</CAT>
<ED>
Κωδικός άρθρου: A17269O792</ED>
<ID>
ID:306649

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O79&aa=2</URL></REF>


Article

<CATEGORY>vin10</CATEGORY>

 <H5>ΜΠΟΑΤΕΓΚ </H5><H2>Το προϊόν στη... βιτρίνα!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Έχουμε απέναντί μας έναν μαγαζάτορα. Και τον ρωτάμε: «Πώς θα πλασάρεις
καλύτερα ένα προϊόν»; 
*** Η απάντησή του άμεση: «Βάζοντάς το στη βιτρίνα. Να το δει ο πελάτης, να
του... γυαλίσει, να ενδιαφερθεί για τα περαιτέρω». 
*** Κάπως έτσι, λοιπόν, γίνεται και στο ποδόσφαιρο. Στον Παναθηναϊκό - μεγάλο,
αδιαμφισβήτητα μαγαζί, στα όρια του... πολυκαταστήματος - αποφάσισαν να
λειτουργήσουν με τη συγκεκριμένη μέθοδο. 
*** Ο Ντέρεκ Μπόατεγκ, στο σημερινό ματς με τον Ακράτητο, προβλέπεται να πάρει
θέση στη βασική ενδεκάδα ή εν πάση περιπτώσει να πάρει πολύ χρόνο συμμετοχής
στα πόδια του. Βιτρίνα είναι ο αγωνιστικός χώρος. 
*** Άλλωστε, στις εξέδρες (που θα είναι κατάμεστες από κόσμο) θα υπάρχει και
«κατάσκοπος», ίσως με.... τσάντα γεμάτη χρήματα. Εκπρόσωπος της Μίντλεσμπρο θα
βρίσκεται κάπου ανάμεσα στο πλήθος και στο μπλοκάκι θα καταγράφει όλες τις
κινήσεις του νεαρού Γκανέζου. 
*** Προσέξτε: ο Άγγλος που ήταν τις προάλλες στην Αθήνα αναχώρησε και
αναμένεται η άφιξη έτερου ανθρώπου της «Μπόρο». Να τσεκαριστεί από παντού το
ταλέντο του Μπόατεγκ. 
*** Το αν ο Παναθηναϊκός ακολουθήσει και στις διαπραγματεύσεις το... σκόντο
των ημερών δεν το γνωρίζουμε. Ο πωλών γενικά δεν θέλει να κατεβάζει τιμές. Να
τις «φουσκώνει» επιθυμεί. Για πολλούς και διαφόρους λόγους. Το ταμείο
βλέπετε... Οι «τρύπες»... 
Στη Λεωφόρο όσοι αποφασίσουν να περάσουν το απόγευμά τους θα έχουν την
ευκαιρία να απολαύσουν την «πρώτη» του Γιάρνι. Ο πολύπειρος αριστεροπόδαρος
μέσος ασφαλώς θα επιδιώξει να βρει σύντομα ρυθμό. Είναι το Μουντιάλ μπροστά
του, αποκλείεται να του λείπει η διάθεση. 
*** Ο Κωνσταντίνου επίσης επανέρχεται. Άρα, το οπλοστάσιο του ΠΑΟ γεμίζει. 
Το ενδιαφέρον, όμως, εστιάζεται κυρίως στα δύο ντέρμπι της αγωνιστικής.
Ολυμπιακός εναντίον ΠΑΟΚ, Ξάνθη κατά ΑΕΚ. Μια ματιά στη βαθμολογία θα πείσει
και τους πλέον δύσπιστους ότι η συγκεκριμένη στροφή του πρωταθλήματος κρύβει
παγίδες για κάθε οδηγό. 
*** Στο ΟΑΚΑ ο Τάκης Λεμονής ετοιμάζεται για αλλαγές. Θα λέγαμε και για
εκπλήξεις, μια και εδώ που τα λέμε κατά καιρούς έχει χρησιμοποιήσει όλα τα
«πειραιώτικα» χαρτιά. Το αν αποδώσουν οι σκέψεις του προπονητή θα φανεί στον
αγωνιστικό χώρο. Θυμίζουμε, όμως, ότι ο Λεμονής όταν είναι σε κατάσταση...
αγωνίας τους αιφνιδιάζει όλους. 
***Ο ΠΑΟΚ; Το στοίχημα για τον Ντούσαν Μπάγιεβιτς πολύ δυνατό. Όσο λίγα
παιχνίδια περιμένει το αυριανό. Διότι σε θετικό αποτέλεσμα τα όνειρα
επιτρέπονται. Και η λέξη της ρεβάνς βγαίνει εύκολα από το στόμα. 
Στην Ξάνθη όλα... επιτρέπονται! Η Skoda με επιτυχία φτιάχνει σούπερ... μοντέλο
αισιοδοξίας. Τρελές καταστάσεις. Η ΑΕΚ αν περάσει από εκεί δικαιούται να
τρέφει ελπίδες για τη σημαντικότερη των διακρίσεων. 
*** Έχει και το παιχνίδι στο Μιλάνο, άρα ο σκοπός είναι να πάει με το κεφάλι
ψηλά να δει στα μάτια τον Γεωργάτο και τους υπόλοιπους «Νερατζούρι». 
Ο Άρης παίζει με το Αιγάλεω, ο Κράους φοράει τη φόρμα της πρεμιέρας, αλλά καλό
είναι να δούμε ελάχιστα το θέμα Χαριστέα. Όλοι γνωρίζουν ότι ο ταλαντούχος
επιθετικός συμφώνησε και υπέγραψε με τη Βέρντερ Βρέμης. 
*** Η ρήτρα ειπώθηκε πως είναι 1 δισ. Το καλοκαίρι, όμως, υπήρξε το εξής θέμα:
στις συζητήσεις με τον μάνατζερ του παίκτη συμφωνήθηκε το ποσό, αλλά ο
αλλοδαπός ατζέντης πρότεινε: «μια και όλοι θα... δουλεύουν με ευρώ, να κάνουμε
από τώρα τις μετατροπές». Τις έκαναν; Και τι λέτε ότι βγήκε; 
*** Νούμερο που πλησιάζει τα 960 εκατ. δρχ. Μα γίνονται τέτοια πράγματα; 
*** Τον Χαριστέα, η διοίκηση τον παζάρευε με Πάρμα και Λανς. Μάλιστα, οι
Γάλλοι έδιναν πάνω από 1,5 δισ. δρχ. Προφανώς, την ύπαρξη της ρήτρας δεν την
ήξεραν. Εκτός και αν ήταν τόσο... ανοιχτοχέρηδες. 
*** Ας αποφύγετε την ερώτηση πού ήθελαν στο Χαριλάου να δώσουν τον επιθετικό.
Αυτονόητο. 
*** Με τον παίκτη παιχνίδι γίνεται ακόμη σχετικά με τη μετακίνησή του. 
Όταν γνωστοποιήθηκε η συμφωνία Χαριστέα - Βέρντερ Βρέμης ο Μ. Ψωμιάδης
επικοινώνησε με άλλοτε σημαντικό παίκτη της ΑΕΚ: «Ψήστον να έρθει σε μας, τον
θέλουμε πολύ». 
*** Άργησε ο «Πρόεδρος» στο ψηστήρι; Με... κλεισμένες μεταγραφές ακόμη και 1,6
δισ. να δώσεις, δεν γίνεται τίποτα... Ούτε ο κ. Ζαχουδάνης δεν βρίσκει λύσεις
εδώ. Αλλά ούτε και ο παίκτης με τις άριστες σχέσεις με τον Χαριστέα! 
Είχε ορίσει τον γάμο του με την Άντζελα Γκλέζου 18 Μαΐου ο διεθνής
βολεϊμπολίστας του Ολυμπιακού Κώστας Χριστοφιδέλης, αλλά εντελώς συμπτωματικά
ορίστηκαν για το τριήμερο 17-19 Μαΐου οι αγώνες του προκριματικού ομίλου του
Ευρωβόλεϊ της Εθνικής στην Ολλανδία! Τώρα τρέχουν ο παίκτης που δεν θέλει να
λείψει από την Εθνική ούτε να απουσιάσουν από το μυστήριο οι συμπαίκτες του
και φυσικά ο Προσαλίκας...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O801</ED>
<ID>
ID:306597

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=1</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ ΣΙΤΙ
</H5><H2>«Να κληθούν σε απολογία οι 9 κριτές»
</H2>
Στα αθλητικά δικαστήρια θα συνεχιστεί τελικά το σίριαλ του χρυσού μεταλλίου
ζευγαριών του καλλιτεχνικού πατινάζ των Χειμερινών Ολυμπιακών του Σολτ Λέικ
Σίτι. Χθες οι Καναδοί, που εξακολουθούν να υποστηρίζουν ότι οι αθλητές τους
Τζέιμι Σέιλ και Νταβίντ Πελετιέ αδικήθηκαν στον τελικό του αγωνίσματος,
ζήτησαν από το Διεθνές Δικαστήριο Αθλητικής Διαιτησίας να καλέσει σε απολογία
τούς εννέα κριτές που έδωσαν την πρωτιά στους Ρώσους Γελένα Μπερεζνάγια και
Αντόν Σικαρουλίτζε. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O802</ED>
<ID>
ID:306650

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=2</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ </H5><H2>Εκτός λίστας η Ατλάντα
</H2>
Ούτε η Ατλάντα πρόκειται, τελικά, να φιλοξενήσει τον αγώνα Τάισον - Λιούις
για το Παγκόσμιο Πρωτάθλημα Πυγμαχίας WBC. Εκτός από το γεγονός ότι ο Μάικ
Τάισον θεωρείται από πολλούς ανεπιθύμητος στη Γεωργία (ο κυβερνήτης της, Ρόι
Μπαρνς, τον χαρακτήρισε «σεξουαλικό αρπακτικό»), η συγκεκριμένη Πολιτεία του
αμερικανικού Νότου δεν περιλαμβάνεται στη λίστα των περιοχών που είχε
προτείνει ο Λένοξ Λιούις για τον εν λόγω αγώνα. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O803</ED>
<ID>
ID:306682

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=3</URL></REF>


Article

<CATEGORY>vin10</CATEGORY>

 <H5>ΡΟΝΑΛΝΤΟ </H5><H2>Ξεφάντωσε στο Ρίο
</H2>
Και τη στιγμή που ολόκληρο το Μιλάνο αγωνιά για την εξέλιξη της αποθεραπείας
του, ο Ρονάλντο ξεφαντώνει στο καρναβάλι του Ρίο ντε Ζανέιρο! Αυτό τουλάχιστον
υποστήριξε ο γιατρός της Εθνικής Βραζιλίας, Πέδρο Λουίς Ρούνκο, συμπληρώνοντας
πως ο άσος της Ίντερ «πρέπει να ξεκουραστεί και να μην κοιμάται αργά το
βράδυ»... <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O804</ED>
<ID>
ID:306694

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=4</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ </H5><H2>Εκκαθαρίσεις
</H2>
Έτοιμος για εκκαθαρίσεις παρουσιάζεται ο Ότμαρ Χίτζφελντ! Η Μπάγερν Μονάχου
παραπαίει στην έκτη θέση της Μπουντεσλίγκας τον τελευταίον καιρό και ο
έμπειρος προπονητής είναι έτοιμος να φτάσει το μαχαίρι στο κόκαλο: «Θα εξετάσω
σχολαστικά ολόκληρη την ομάδα, μέσα στους επόμενους μήνες. Αν οι παίκτες μου
δεν θέλουν να αντικατασταθούν, θα πρέπει να το αποδείξουν»...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O805</ED>
<ID>
ID:306703

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=5</URL></REF>


Article

<CATEGORY>vin10</CATEGORY>

 <H5>ΚΑΛΛΙΤΕΧΝΙΚΟ ΠΑΤΙΝΑΖ </H5><H2>Ρεσιτάλ Γιαγκούντιν στον πάγο
</H2>
Ακόμη ένα ρεσιτάλ καλλιτεχνικού πατινάζ έδωσε ο - τρεις φορές - παγκόσμιος
πρωταθλητής Αλεξέι Γιαγκούντιν, στο Σολτ Λέικ Σίτι. Ο Ρώσος σούπερσταρ έδωσε
τον καλύτερο εαυτό του ανήμερα του Αγίου Βαλεντίνου συγκεντρώνοντας τέσσερα
εξάρια και καταντώντας πανάξια το χρυσό μετάλλιο των Χειμερινών Ολυμπιακών.
Στο τέλος του «χορού» του φίλησε συγκινημένος τον αγαπημένο του πάγο...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O806</ED>
<ID>
ID:306708

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=6</URL></REF>


Article

<CATEGORY>vin10</CATEGORY>

 <H5>ΚΑΜΠΟΥΛ
</H5><H2>Η ενότητα δεν καρποφόρησε...
</H2>
Από μεγάλης έκτασης επεισόδια σημαδεύτηκε ο «ποδοσφαιρικός αγώνας της
ενότητας» στην πρωτεύουσα του Αφγανιστάν! Αρκετοί Αφγανοί φίλαθλοι
ξυλοκοπήθηκαν άγρια από την τοπική αστυνομία αλλά και Γερμανούς στρατιώτες
λίγες ώρες πριν από την έναρξη του αγώνα της Καμπούλ Γιουνάιτεντ με ομάδα
ξένων στρατιωτών, ύστερα από συνωστισμό στις θύρες του σταδίου...
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O80</CAT>
<ED>
Κωδικός άρθρου: A17269O807</ED>
<ID>
ID:306712

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O80&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Είκοσι διοργανώσεις στο «Ντόριαν Ιν»
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Τη Δευτέρα 25 Φεβρουαρίου αρχίζουν οι σκακιστικές εκδηλώσεις στον 12ο όροφο
του ξενοδοχείου «Ντόριαν Ιν», στην οδό Πειραιώς 17. Η έναρξη γίνεται με το «1ο
Ανοιχτό Πρωτάθλημα Ομοσπονδιακών Μετρ Ίκαρος 2002». Οι συμμετοχές αναμένεται
να είναι πολλές, αφού οι ικαριακές εκδηλώσεις προσελκύουν πάντα το ενδιαφέρον
των σκακιστών, ενώ στη συγκεκριμένη περίπτωση προστίθεται ο πολύ καλός
αγωνιστικός χώρος. Το πρωτάθλημα θα διεξάγεται κάθε Δευτέρα και Πέμπτη με ώρα
έναρξης 5 μ.μ. Για περισσότερες πληροφορίες και για δηλώσεις συμμετοχής οι
ενδιαφερόμενοι μπορούν να απευθύνονται στον διαιτητή των αγώνων Αλέξανδρο
Κωστούρο, τηλ. 0977428074. 
Μία ημέρα νωρίτερα, την Κυριακή 24 Φεβρουαρίου στις 10 το πρωί, θα γίνει η
αναλυτική παρουσίαση του προγράμματος στο «Ντόριαν Ιν» και θα ακολουθήσουν
διασυλλογικοί αγώνες. Η συνολική διάρκεια των εκδηλώσεων θα ξεπεράσει τις έξι
εβδομάδες και αναμένεται να φιλοξενηθούν γύρω στις 20 ξεχωριστές διοργανώσεις! 
Θυμίζουμε ότι πριν από δύο χρόνια, όταν το κεντρικό ξενοδοχείο πρωτοάνοιξε τις
πόρτες του στο σκάκι, οργανώθηκαν ποικίλες εκδηλώσεις, από τις οποίες
ξεχώρισαν το αφιέρωμα στις εθνικές ομάδες των δεκαετιών '50 και '60, το
διεθνές σεβενίνγκεν ανδρών - γυναικών, προκριματικοί αγώνες για τα τουρνουά
της Ικαρίας και των Χανίων, επίδειξη μπλάιντ - σιμουλτανέ, το 1ο Κύπελλο
Νικητών του Ίκαρου, διασυλλογικές συναντήσεις, διαλέξεις και θεματικά
τουρνουά. 
Η πρωτοβουλία ανήκει στον σκακιστή και αρχιτέκτονα Πάολο Κοντσέτι, ο οποίος
έχει αναλάβει την ανακαίνιση του κεντρικού ξενοδοχείου και του οποίου η
πρόταση βρήκε ανταπόκριση από την ιδιοκτησία του ξενοδοχείου. Φέτος, θα
υπάρχει και μία ημέρα αφιερωμένη στα παιδιά (από τις 2 Μαρτίου και κάθε
Σάββατο απόγευμα), όπου εκτός από αγώνες θα υπάρχουν διαλέξεις από
αναγνωρισμένους προπονητές, αλλά και άλλες δημιουργικές ενασχολήσεις, για
παράδειγμα ζωγραφική με θέμα το σκάκι. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17269O991</ED>
<ID>
ID:306598

</ID><URL>http://ta-nea.dolnet.gr/neaweb/neafile.print_unique?e=A&f=17269&m=O99&aa=1</URL></REF>


Article

<CATEGORY>vin09</CATEGORY>

 <H2>Περάστε στο ρωμαϊκό μπουντουάρ
</H2><H4>Ένα γυναικείο μπουντουάρ, 19 αιώνων, με τους καθρέφτες και τα φιαλίδια των
αρωμάτων, ήρθε στο φως, στο Δίον Πιερίας
</H4>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Γυάλινα φιαλίδια αρωμάτων και μια γυάλινη περόνη, ηλικίας 19 αιώνων,
καθρεφτίζονται στον... συνομήλικο χάλκινο καθρέφτη. Ολόκληρο το «μπουντουάρ»
συνόδευε τη νεκρή στον τάφο της

Η Ιστορία δεν αποκαλύπτεται μόνο στους τάφους των πολεμιστών, στους χώρους
θυσιών, στα κείμενα των ιστορικών. Καθρεφτίζεται, και μάλιστα εντυπωσιακά, και
στα μπουντουάρ των γυναικών της εποχής. 
Περίτεχνα μπουκαλάκια για μεθυστικά αρώματα, βάζα με ανοιχτό στόμιο για κρέμες
και άλλα καλλυντικά, περόνες (χρησιμοποιούνταν σαν τις σημερινές σύριγγες για
τη μίξη των αρωμάτων), ακόμα και γυάλινα κοσμήματα (δαχτυλίδια και μενταγιόν),
όλα διάφανα από φυσητό γυαλί, χρησιμοποιούσαν οι γυναίκες εδώ και 22 αιώνες. 
Ο καλλωπισμός δεν σταματούσε στα καλλυντικά τα φυλαγμένα σε υψηλής αισθητικής
γυάλινα βάζα. Εφαρμοζόταν ενώπιον εντυπωσιακών κατόπτρων, σαν αυτόν που
εντοπίστηκε σε γυναικείο τάφο στο Δίον της Πιερίας, που αποτύπωναν στη χάλκινη
«σπάνιας στιλπνότητας επιφάνειά τους την εράσμια μορφή με αίσθηση
συγκρατημένης διαύγειας», υποστηρίζει χαρακτηριστικά ο καθηγητής της
Αρχαιολογίας Δημήτρης Παντερμαλής, εντυπωσιασμένος και ο ίδιος από τις
αποκαλύψεις της ομάδας του κατά την ανασκαφή στη βόρεια νεκρόπολη του Δίου. 
Τα εντυπωσιακά γυάλινα ευρήματα χρονολογούνται στον 2ο μ.Χ. αιώνα και
εντοπίστηκαν μαζί με σειρά γυάλινων αγγείων και άλλων σκευών σε συστάδα
δεκάδων τάφων μέσων αστών της εποχής. 
Ο πολιτισμός του γυαλιού, τον οποίο φαίνεται να διάγουν οι Διείς κατά
τον 2ο μ.Χ. αιώνα, μορφοποιείται στα εκατοντάδες γυάλινα σκεύη (μεγαλύτερα με
τη μορφή καράφας για τη μεταφορά και την προσφορά του κρασιού και άλλων υγρών
και περίτεχνα μικροσκοπικά που εντοπίστηκαν κυρίως σε γυναικείες ταφές). Τη
συγκεκριμένη περίοδο το Δίον διάγει όψιμη οικονομική και πολιτιστική άνθιση
και η οικονομική και αισθητική ευμάρεια εκτείνεται και στους μέσους αστούς.
Εργαστήρια υαλουργίας εντοπίστηκαν κατά τη διάρκεια της ανασκαφής στον ίδιο
χώρο, ενώ εντυπωσιακοί είναι οι μέθοδοι επεξεργασίας του νεοαποκαλυφθέντος
εντυπωσιακού υλικού. 
Τα γυάλινα αγγεία έπαιρναν τη μορφή τους με το φυσερό από τους τεχνίτες
της εποχής, ενώ στη συνέχεια πλάθονταν σε σφαιρικό, κυλινδρικό ή και τετράγωνο
- κυβικό σχήμα και συχνά διακοσμούνταν με αφελκισμούς (μικρά τσιμπήματα που
δημιουργούσαν σχήματα), μικρές σταγόνες γυαλιού που «κολλούσαν» στην επιφάνειά
του, χαρακτούς κύκλους και άλλα σχέδια.

<H3>Συνταγές αρωμάτων </H3>
Συνταγές παρασκευής των καλλωπιστικών σκευασμάτων αλλά και εξειδίκευση της
χρήσης τους (ειδικά αρώματα για τα πόδια, άλλα για τα χέρια, άλλα για τις
πλέον απόκρυφες περιοχές του σώματος) ήταν γνωστές έκτοτε. Ο... χυμός του
πικραμύγδαλου και του τριαντάφυλλου, που καλλιεργούνταν ευρύτατα στην περιοχή,
αποτελούσαν πάντως τη βάση για την παρασκευή αρωμάτων και καλλυντικών. Τα
πλέον μεθυστικά όμως αρώματα εισάγονταν από την Αίγυπτο της Κλεοπάτρας, όπως
και τα υλικά παρασκευής (γαρίφαλο, κανέλα κ.ά.).

<H3>Και αστρονόμος του 4ου π.Χ. αιώνα!
</H3>
Σε φιλόσοφο ή αστρονόμο του 4ου π.Χ. αιώνα ανήκει πιθανότατα ο εντυπωσιακός
κιβωτιόσχημος μακεδονικός τάφος που αποκαλύφθηκε σε εκσκαφές θεμελίων για την
ανέγερση οικοδομής στην Πέλλα. 
Την ιδιότητα του νεκρού «αποκαλύπτει» η εικονογράφηση του τάφου, όπου μαζί με
την προσωπογραφία απεικονίζεται ουράνια σφαίρα. Το εικονογραφικό θέμα
διακρίνεται από ιδιαίτερη επιδεξιότητα στη σχεδίαση των μορφών και τη χρήση
των χρωμάτων, και παρουσιάζεται για πρώτη φορά σε ταφικό μνημείο.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17269P231</ED>
<ID>
ID:306599

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P23&aa=1</URL></REF>


Article

<CATEGORY>vin09</CATEGORY>

 <H2>Η «Επιστροφή» του Πίντερ και Κουαρτέτο Εγχόρδων του Τόκιο στο Μέγαρο
</H2>
To Κουαρτέτο Εγχόρδων του Τόκιο ερμηνεύει έργα Μπραμς και Ντβόρζακ αύριο στις
8.30 μ.μ., στο Μέγαρο Μουσικής Αθηνών (Βασ. Σοφίας και Κόκκαλη 1, τηλ.
010-7282.333), στο πλαίσιο του Φεστιβάλ Μουσικής Δωματίου που επιμελείται
καλλιτεχνικά ο Λεωνίδας Καβάκος. Εισιτήρια: 8.000 δρχ. (23,48 ευρώ), 5.000
δρχ. (14,67 ευρώ) και 2.000 δρχ. (5,87 ευρώ) φοιτητικό. 
Θέατρο 
Η «Ισμήνη» του Γιάννη Ρίτσου ανεβαίνει από απόψε στις 9.30, στην
Κεντρική Σκηνή του ΔΗΠΕΘΕ Καλαμάτας (τηλ. 0721-0826.216), σε σκηνοθεσία Γιάννη
Τσιώλη. Παίζουν η Ασπασία Παπαθανασίου και ο Γιώργος Κορμανός. 
Σκηνή από την «Επιστροφή» του Χάρολντ Πίντερ, που ανεβαίνει απόψε στο θέατρο
«Οδού Κεφαλληνίας»

«Η επιστροφή» του Χάρολντ Πίντερ, σε μετάφραση Μίνου Βολανάκη και
σκηνοθεσία Νίκου Μαστοράκη, παρουσιάζεται από απόψε στο θέατρο «Οδού
Κεφαλληνίας» (Κεφαλληνίας 16, τηλ. 010-8838.727). Παίζουν οι Μπέττυ Αρβανίτη,
Γιάννης Βόγλης κ.ά. 
«Τίνα Μπράντον Τίνα» είναι το έργο που κάνει πρεμιέρα απόψε στο «Θέατρο
της Άνοιξης» (Γερμανικού 20, Μεταξουργείο, τηλ. 010-5238.870), σε σκηνοθεσία
Νίκου Καραγεώργου. Παίζουν: Βάνα Πεφάνη, Αιμίλιος Χειλάκης κ.ά. 
Η μαύρη κωμωδία του Παύλου Μάτεσι «Η τελετή», σε σκηνοθεσία Σοφίας
Κορώνη, παρουσιάζεται από τη Θεατρική Ομάδα Νέων του Δημοτικού Πολιτιστικού
Κέντρου Αγίων Αναργύρων στις 8.30 μ.μ., στην αίθουσα του Πολιτιστικού Κέντρου
του Δήμου (Ηρώων Πολυτεχνείου 39, τηλ. 010-2690.511). Είσοδος ελεύθερη. 
Έκθεση 
Η έκθεση γλυπτικής του Κώστα Βελώνη υπό τον τίτλο «Scandinavia», που
επανεξετάζει τις αρχές του σκανδιναβικού ντιζάιν, φιλοξενείται έως τις 2
Μαρτίου στο «The Breeder basement projects» (Ευμορφοπούλου 6, Ψυρή, τηλ.
010-3317.527). 
«Ζωντανά» 
Ο Βασίλης Καζούλης «Στον αέρα» (Κεντρική Πλατεία Πετρούπολης, τηλ.
010-5056.099) απόψε στις 11. 
Ρέγκε μουσική της Τζαμάικας ερμηνεύει το συγκρότημα Kilimanjaro απόψε
στις 10.30 μ.μ., στο «8 Δυτικά» (Λ. Αθηνών 387, Αιγάλεω). Στον ίδιο χώρο
εγκαινιάζεται στις 9 μ.μ. ομαδική έκθεση φωτογραφίας νέων καλλιτεχνών, που θα
διαρκέσει έως την 1η Μαρτίου. 
Οι Spiritualized και πάλι κοντά μας. Ψυχή του γκρουπ, ο Τζέισον Πιρς -
ροκ προσωπικότητα των ημερών - οδηγεί το όχημα σε νέα «ψυχεδελικά» τοπία. Με
καινούργιο άλμπουμ επιστρέφουν στο Club 22. (Βoυλιαγμένης 22, τηλ.
010-9249.814). 
Το νέο κύμα ξανάρχεται. Από σήμερα και κάθε Παρασκευή και Σάββατο η
Καίτη Χωματά και ο Μιχάλης Βιολάρης θα τραγουδούν στον «Δίαυλο» (Δράκου 10,
Κουκάκι). 
<H3>ΒΙΝΤΕΟΤΕΧΝΗ </H3>
Πρόγραμμα προβολών με έργα σημαντικότατων εκπροσώπων της βιντεοτέχνης, όπως
του Ναμ Τζουν Πάικ, του Μπιλ Βιόλα, του Γκάρι Χιλ και του Ζαν Λικ Γκοντάρ,
οργανώνει το Εθνικό Μουσείο Σύγχρονης Τέχνης (Καλλιρρόης και Α. Φραντζή, τηλ.
010-9242.111) έως τις 17 Μαρτίου.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17269P241</ED>
<ID>
ID:306600

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P24&aa=1</URL></REF>


Article

<CATEGORY>vin09</CATEGORY>

 <H5>DVD
</H5><H2>Δολοφονίες στο τσίρκο των μίντια
</H2>
Τα «15 λεπτά» του Τζον Χέρτσφελντ ήταν μία από τις πιο ενδιαφέρουσες
ταινίες της περσινής κινηματογραφικής σεζόν. Καθαρόαιμη αστυνομική περιπέτεια
που δεν παρέλειπε να σχολιάσει «τρέλα» των μέσων ενημέρωσης και όσων
επιδιώκουν να προβληθούν μέσα από αυτά. 
Ένας βετεράνος αστυνομικός (Ρόμπερτ ντε Νίρο) και ένας νεαρός επιθεωρητής του
πυροσβεστικού σώματος (Έντουαρντ Μπερνς) ερευνούν μια περίεργη υπόθεση
εμπρησμού και βρίσκονται αντιμέτωποι με δύο Ανατολικοευρωπαίους, οι οποίοι
βιντεοσκοπούν τα εγκλήματα που διαπράττουν για να πλουτίσουν, πουλώντας τις
κασέτες σε τηλεοπτικούς σταθμούς. Παίζει και η ελληνικής καταγωγής Μελίνα
Κανακαρίδη, χάρη στην οποία μπορούμε να ακούσουμε τον Ντε Νίρο να προφέρει «σ'
αγαπώ», «σε λατρεύω» σε άψογα (;) ελληνικά. 
Η έκδοση DVD περιοχής 2, εκτός από την εξαιρετικής ποιότητας εικόνα και ήχο
(εξακάναλος και DTS), περιέχει αρκετά «έξτρα», παρόμοια με αυτά της
αμερικανικής έκδοσης. Θα βρείτε τα - συνηθισμένα πια - κινηματογραφικά τρέιλερ
και βιογραφικά των συντελεστών, σχολιασμό από τον σκηνοθέτη, σκηνές από τις
πρόβες, τους βιντεοσκοπημένους φόνους που διαπράττουν οι δύο «κακοί», σκηνές
που κόπηκαν, μίνι ντοκιμαντέρ από τα γυρίσματα κ.ά. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17269P242</ED>
<ID>
ID:306651

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P24&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Ο μονόδρομος...
</H2>
<AUTHOR>Γ.Δ.Κ.Σ.</AUTHOR>

Έγραφα, χτες, για την παράσταση «Οιδίπους» της Πειραματικής Σκηνής του
Εθνικού. Είδα και τις «Τρωάδες», τις «μίνιμαλ», του Γιάννη Μαργαρίτη, στο
«Θέατρο της Άνοιξης». Και έντρομος αναρωτιέμαι για τον δρόμο που έχει πάρει η
ερμηνεία του αρχαίου δράματος στον τόπο μας, την κοιτίδα του. Θίασοι και
σκηνοθέτες, που δεν έχουν τίποτα, μα τίποτα να πουν πια, αλλά που αγωνίζονται,
με νύχια και με δόντια και κάργα στο διαπλεκόμενο, να δώσουν ετησίως -
χρόοονια τώρα - παρουσία για την παρουσία στην Επίδαυρο, μην τυχόν και μια
ενιαύσια απουσία τους δημιουργήσει προηγούμενο, και τον άλλο χρόνο τους πουν
«ε, δεν μας λείψατε και τόσο... » και χάσουν το προνόμιο. 
<H3>...και η «μετωπική» </H3>
Φεστιβάλ χωρίς βούληση. Παραστάσεις επιγονικές, χωρίς ίχνος έμπνευσης.
Άνθρωποι που πολύ εκτιμώ να καταπιάνονται με το αρχαίο δράμα και - διατί να το
κρύψωμεν, άλλωστε; - να αποτυγχάνουν. Δήθεν πειραματιζόμενοι. Πειραματιζόμενοι
που ναυαγούν στα ρηχά και δεν εννοούν να το παραδεχτούν. Διακεκριμένοι ξένοι
σκηνοθέτες ή Έλληνες του εξωτερικού, που τους φέρνουμε να μας δώσουν τα φώτα
τους και χάνουν και το δικό τους φως... Προσπάθειες με κάποιο ενδιαφέρον που
βαλτώνουν ή γίνονται μανιέρα. Μιλώ, τις μέρες αυτές, με φίλους και τους ζητώ
να θυμηθούν από πότε έχουν να δουν παράσταση αρχαίου δράματος που να
αποτελούσε γεγονός. Δυσκολεύονται. Πολύ. Όπως κι εγώ. Και ουδέ κόκκος
αυτογνωσίας. Ο καθείς με το «μαγαζάκι του. Και με τα προσωπικά συμφέροντά του.
Όλοι, σύσσωμοι, να πορεύονται στο δρόμο του αρχαίου δράματος χωρίς κανένα
μπούσουλα. Και χωρίς να αντιλαμβάνονται ότι βρίσκονται σε μονόδρομο. Αντιθέτου
κατευθύνσεως. Και ότι η μετωπική είναι ζήτημα χρόνου. Και ότι τα αποτελέσματα
θα είναι τραγικά. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17269P243</ED>
<ID>
ID:306683

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P24&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Κι αν παρήλθον οι χρόνοι
</H2>
<AUTHOR>Π.Α.</AUTHOR>

Είναι εντυπωσιακό πως παρότι περάσαμε στον 21ο αιώνα, κάποια πράγματα - και
κυρίως κάποιες νοοτροπίες - παραμένουν «κολλημένα» σε περασμένους αιώνες. Και
σε δημοσιοϋπαλληλικές νοοτροπίες ίσως και των αρχών του προηγούμενου αιώνα...
Παράδειγμα; Οι αρχαιολόγοι ή οι υπεύθυνοι αρχαιολογικών προγραμμάτων και δη
εκπαιδευτικών. Για τα παιδιά μας, δηλαδή. Που «απαγορεύουν» την είσοδο και την
παρακολούθηση των εκπαιδευτικών τους προγραμμάτων (πιο πρόσφατο παράδειγμα οι
υπεύθυνοι του Κέντρου Μελετών Ακροπόλεως και των σημαντικών προγραμμάτων του)
σε άλλον πλην των «εκπαιδευομένων». Λες και υπάρχει κανένα κρατικό μυστικό. Ή
λες και κάτι κρύβουν σ' αυτά τα προγράμματα, που δεν θέλουν να δει κανείς
άλλος εκτός από τα παιδιά. Ή - το πιθανότερο - λες και δεν αντέχουν σε
οποιοδήποτε μάτι μπορεί να εποπτεύσει και να κρίνει τα τεκταινόμενα πίσω από
τους τοίχους του Κέντρου. Ή, ακόμη - το χειρότερο - λες και το καλό (που όπως
φαίνεται κάτι τέτοιο ισχύει) που συμβαίνει πίσω από αυτούς τους τοίχους είναι
για τα δικά τους μάτια και αυτιά μόνον. Και φοβούνται - ή δεν αντέχουν - να το
μοιραστούν. Δεν φαντάζουν παρωχημένα όλα αυτά; <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17269P244</ED>
<ID>
ID:306695

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P24&aa=4</URL></REF>


Article

<CATEGORY>vin09</CATEGORY>

 <H2>Γράφονται από τους νικητές οι πολιτικές ταινίες
</H2><H4>Υπεράνω; Τρίχες! Όλες οι ταινίες παράγουν πολιτική. Άλλες αποσιωπούν, άλλες
διορθώνουν και άλλες ξαναγράφουν την Ιστορία </H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Με το χέρι στη σκανδάλη. «Bloody Sunday» του Πολ Γκρίνγκρας. Η κόλαση του
Ντέρι ξαναζωντανεύει σε ένα συγκλονιστικό αναπαραστατικό ντοκιμαντέρ

«Μα τι λέτε τώρα! Στην αρχή η βρετανική αριστοκρατία άνοιξε την πόρτα της
Δύσης στο λιλιπούτειο τέρας με το όνομα Αδόλφος Χίτλερ». Ο σεβάσμιος Ρόμπερτ
Όλτμαν (τον οποίο ουδείς τολμά να κατηγορήσει ως ex πράκτορα της επάρατης KGB)
χάνει την ψυχραιμία του όταν συνομιλεί με αγράμματους και ανιστόρητους
δημοσιογράφους. Κι όμως εκ πρώτης όψεως η ταινία του, η δαντέλα του καλύτερα,
με την ονομασία «Gosford park» που έλαβε μέρος στην Μπερλινάλε είναι αστικό
δράμα μυστηρίου... Αγκάθα Κρίστι. Η καταλυτική ιδεολογική κριτική είναι
ενσωματωμένη στα συμφέροντα και στις χάρτινες σχέσεις καμιά δεκαριά ατόμων της
αφρόκρεμας του Λονδίνου. 
Η παρέμβαση του Κώστα Γαβρά με το «Αμήν» - που προβλήθηκε στο Φεστιβάλ
Βερολίνου - είναι καταλυτική. Καθένας έχει το μερίδιο της ευθύνης του. Η
παθητικότητα για τα ναζιστικά εγκλήματα ήταν έγκλημα. Η παθητικότητα μπροστά
στον θάνατο της Αφρικής είναι επίσης έγκλημα. Ποιος το λέει αυτό; Μα φυσικά το
διαρκές δικαστήριο της Ιστορίας. 
Άδικο έχει; Για να βρουν έκφραση τα αιματηρά γεγονότα του Ντέρι της Βόρειας
Ιρλανδίας, όπου 13 αθώοι εκτελέστηκαν από Βρετανούς κομάντος και 14
τραυματίστηκαν, χρειάστηκε να περάσουν 30 ολόκληρα χρόνια. Όμως για τους...
κανίβαλους Σέρβους χρειάστηκε να περάσει μόνο ένας χρόνος. Όλα είναι ζήτημα
πολιτικής. Και το Χόλιγουντ, η κατ' εξοχήν βιομηχανία of entertaiment όταν
«πρέπει» κάνει πολιτική και παράγει ιδεολογία. 
Θέλετε άλλο παράδειγμα; Μα φυσικά το Άουσβιτς και το Νταχάου. Ο πιο
εύκολος τρόπος χορηγίας μιας ταινίας ακούει στις δύο μαγικές λέξεις «Final
solution». Τελική λύση του εβραϊκού ζητήματος. Όμως στα ίδια καμίνια, με το
ίδιο αέριο και με την ίδια διαδικασία, αποτεφρώθηκαν εκατομμύρια Τσιγγάνοι,
κομμουνιστές και λοιποί... αλλόθρησκοι. Ποιος όμως σώφρων σκηνοθέτης θα
τολμούσε ποτέ να ζητήσει χρήματα για να αποτυπώσει τις ναζιστικές
φρικαλεότητες εναντίον των... Τσιγγάνων; Ουδείς. Για τους Εβραίους ναι, για
τους κομμουνιστές όχι. Επομένως όπως και οι ζωντανοί, έτσι και οι νεκροί
χωρίζονται σε δύο κατηγορίες. Στους προνομιούχους και στα θύματα της Β'
κατηγορίας. 
Για να καταλάβεις αμέσως την πολιτική γραμμή μιας ταινίας, πρέπει πρώτα να
διαβάζεις στην ούγια το όνομα του παραγωγού. Όσο πιο μεγάλη και επίσημη είναι
η υπογραφή, τόσο επίσημη είναι και η γραμμή της ταινίας. Λέμε, δεν λέμε «οι
νικητές γράφουν την Ιστορία»; Έτσι ακριβώς συμβαίνει και στον κινηματογράφο. Ο
λόγος είναι αυτονόητος. Η εικόνα είναι καλύτερος αγωγός προπαγάνδας για τις
μάζες. Φανταστείτε πως η κυβέρνηση της Ουκρανίας ξόδεψε 20 εκατομμύρια δολάρια
από το... άδειο ταμείο της χώρας, για την αναπαράσταση των μυθικών
κατορθωμάτων ενός εθνικού ήρωα που τον 18ο αιώνα όρθωσε το ανάστημά του
εναντίον του Μεγάλου Πέτρου. Το είδα στο Βερολίνο και ανατρίχιασα. Και το
καλύτερο; Πρωταγωνιστής είναι ο ίδιος ο υπουργός Πολιτισμού της Ουκρανίας.
Γιάννης κερνάει, Γιάννης πίνει. 
Τι καταπίνει; Μα φυσικά την ιστορική πραγματικότητα. Αν και έχει περάσει μισός
αιώνας από το ανελέητο πέρασμα του Μακαρθισμού, εν τούτοις η μνήμη αρκετών
παραγωγών και καλλιτεχνών του Χόλιγουντ είναι επιλεκτική. Ο Τζον Νας - η
μαθηματική ιδιοφυία της δεκαετίας του '50, Νόμπελ Οικονομικών και ήρωας της
δραματικής ιστορίας «Ένας υπέροχος άνθρωπος» με πρωταγωνιστή τον Ράσελ Κρόου -
έπασχε από καλπάζουσα σχιζοφρένεια. Το αποτέλεσμα ήταν κάτι περισσότερο από
τραγικό. Παντού «έβλεπε» Ρώσους πράκτορες και φορητές πυρηνικές βόμβες. Στη
σχιζοειδή του... πραγματικότητα έπαιζε τον ρόλο ενός πράκτορα του υπουργείου
Εθνικής Άμυνας. Η επιστήμη στην υπηρεσία του Ντόναλντ Ράμσφελντ. 
Όμως ο σκηνοθέτης Ρον Χάουαρντ αποσιωπά την καταλυτική επίδραση που
είχε στην εποχή του το «κυνήγι μαγισσών» του γερουσιαστή Μακάρθι. Έτσι η
Ιστορία ενταφιάζεται στο τρελοκομείο! 
Αλλά για να λέμε την αλήθεια, όχι μόνο το Χόλιγουντ, αλλά και η γαλλική
Αριστερά - διά χειρός του σοβαρού Μπερτράν Ταβερνιέ και της ταινίας του
«Laissez-passer» - διορθώνει την Ιστορία και αθωώνει την ελαστική συνείδηση
της γαλλικής διανόησης κατά τη διάρκεια της γερμανικής κατοχής. 
Επομένως, η πολιτική συζήτηση που άνοιξε στη φετινή Μπερλινάλε, ούτε
καινούργια, ούτε πρωτότυπη είναι. Η ιδεολογία αυτών των ταινιών - συνήθως και
ευτυχώς όχι πάντα - τροφοδοτείται από τα ταμεία των νικητών και γράφεται από
μεταμελημένους ή από εύκολους διανοούμενους. Το χτύπημα της 11ης Σεπτεμβρίου
ταρακούνησε το σύμπαν. Αλλά το ερώτημα μένει να απαντηθεί: Προς ποια
κατεύθυνση; 
<H3>Δικτάτορες και τρομοκράτες
</H3>
«Μπάαντερ», όπως λέμε Μπάαντερ - Μάινχοφ. Τα πρόσωπα-κλειδιά της γερμανικής
τρομοκρατικής οργάνωσης, στην ταινία του Κρίστοφερ Ροθ

Οι μακαρθικές διώξεις ως σύμπτωμα σχιζοφρένειας: «Ένας υπέροχος
άνθρωπος» του Ρον Χάουαρντ (ΗΠΑ). Μαθηματική ιδιοφυία του '50 (Ράσελ Κρόου)
«βλέπει» και... καταδιώκει Σοβιετικούς πράκτορες με φορητές πυρηνικές βόμβες
οι οποίοι απειλούν τις ΗΠΑ! Ο Τζον Νας με προδιάθεση σχιζοφρένειας και θύμα
της αντικομμουνιστικής υστερίας αλλά η ταινία κουβέντα δεν λέει για την
ταμπακιέρα. 
Γερμανική Σοσιαλδημοκρατία: «Μπάαντερ» του Κρίστοφερ Ροθ (Γερμανία). Τι
ήταν ο Αντρέα Μπάαντερ της «Μπάαντερ - Μάινχοφ»; Κλεφτρόνι που κυκλοφορούσε με
BMW και που το ντύσιμό του έγινε μόδα για τη γερμανική νεολαία. 
Αντιιμπεριαλιστική Ιρλανδία: «Bloody Sunday» του Πολ Γκρίνγκρας
(Αγγλία). Αυθεντική αναπαράσταση μέχρι μυελού οστέων, των γεγονότων της
Κυριακής 30/1/1972 στο Ντέρι της Β. Ιρλανδίας, όπου κομάντος των βρετανικών
δυνάμεων σκότωσαν εν ψυχρώ 13 και τραυμάτισαν 14 αθώους διαδηλωτές. 
Καταδίκη της... ουδετερότητας της εκκλησιαστικής εξουσίας: «Αμήν» του
Κώστα Γαβρά (Γαλλία). Ο Χίτλερ εξαερώνει εκατομμύρια Εβραίους και
κομμουνιστές, αλλά το Βατικανό και ο Πάπας Πίος ΧΙ σφυρίζουν αδιάφορα. 
Ευθύνη των διανοουμένων: «Taking sides» του Ίστβαν Σάμπο (ευρωπαϊκή
συμπαραγωγή). Μετά τον Β' Παγκόσμιο Πόλεμο, Αμερικανός αξιωματικός (Χάρβεϊ
Καϊτέλ) ανακρίνει τον διάσημο Γερμανό μαέστρο Βίλχελμ Φουρστβένγκλερ (Στέλαν
Σκάρσγκαρντ), ο οποίος αν και βοήθησε πολλούς Εβραίους μουσικούς, είχε συνάψει
φιλικές σχέσεις με τον Χίτλερ και τον Γκέμπελς. 
Οι Γάλλοι καλλιτέχνες αποενοχοποιούνται για τη συνεργασία τους με τον
Χίτλερ: «Laissez-passer» του Μπερτράν Ταβερνιέ. Η αντίθετη πορεία δύο Γάλλων
κινηματογραφιστών στη διάρκεια της γερμανικής κατοχής. Ο πρώτος αρνείται να
συνεργαστεί με τον Γερμανό διευθυντή των στούντιο, ενώ ο δεύτερος είναι
συνεργάσιμος προκειμένου μ' αυτό τον τρόπο να καλύψει την αντιστασιακή του
δράση. 
Αντιδικτατορική δράση: «ΚΤ» του Γιούνζι Σακαμότο (Ιαπωνία - Κορέα).
Υποψήφιος... Παπαδόπουλος της Νότιας Κορέας σχεδιάζει απαγωγή του νόμιμου
εκλεγμένου προέδρου, κατηγορώντας τον ως πράκτορα της KGB. 
Χίτλερ: Επιτέλους τι σόι άνθρωπος ήταν αυτός ο Αδόλφος! «Η γραμματέας
του Χίτλερ», του Αντρέ Χίλερ (ντοκιμαντέρ - Αυστρία). Ύστερα από 60 χρόνια
άφθονης σκέψης, η 81χρονη Τράουντλ Γιούνγκε - ιδιαιτέρα του μικροσκοπικού και
φοβερού Αδόλφου - παραδέχεται πως «ναι. ο αρχηγός διέπραξε εγκλήματα».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17269P251</ED>
<ID>
ID:306601

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P25&aa=1</URL></REF>


Article

<CATEGORY>vin09</CATEGORY>

 <H2>Γυμνός ύμνος
</H2><H4>Το να σκύβει ένας σύγχρονος καλλιτέχνης (με θητεία γόνιμη, έστω και
αμφισβητούμενη ή και αμφιβάλλουσα στη χλεύη των καθιερωμένων, στην ανατροπή
των συνηθισμένων και στην υπονόμευση των στερεοτύπων) στα εδραία, στα
συμβολικά εξαπτέρυγα και στα φορτισμένα με πολύ θυμίαμα εθνικά είδωλα,
ειδώλια, αγάλματα, άσματα και ύμνους είναι γεγονός εν πρώτοις παρήγορο
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Σημαίνει πως ο καλλιτέχνης εκείνος κατενόησε ότι δεν μπορείς χωρίς κόστος να
εξοφλήσεις με το παρελθόν και με τα παραδομένα τιμαλφή, είτε αυτά τα θεωρείς
ξεπερασμένα είτε μουμιοποιημένα είτε κόκαλα γεγυμνωμένα χωρίς σάρκες, νεύρα
και αίμα. Προσωπικά πιστεύω πως κάθε ταλαντούχος δημιουργός, όταν περάσει από
τη διακεκαυμένη ζώνη της καλλιτεχνικής εφηβείας, όταν σβήσει με μπρούσκο κρασί
την εξεγερμένη σωματική και πνευματική του φύση και κάψα (αναγκαίες
προϋποθέσεις κάθε μεγάλης εξόδου προς την τέχνη), χωρίς φόβο αλλά με το
αναγκαίο πάντα και σωτήριο πάθος, γυρίζει προς τα πίσω. Ο λύτης των
αινιγμάτων, ο νικητής της Σφίγγας με τον θρίαμβο του, μετά τη γοητεία που
ασκεί πάνω του το παροντικό άγνωστο, αναζητεί τις ρίζες του, την καταγωγή του,
ανιχνεύει (δηλαδή, αναζητεί τα ίχνη του) στο παρελθόν, ρωτά τους Δελφούς και
απορεί για το ατομικό του εγώ ο λύτης του αινίγματος του συλλογικού εγώ! Είναι
τραγικό, πράγματι, να γνωρίζεις τι και ποιος είναι ο Άνθρωπος και να μη
γνωρίζεις ποιος είναι ο εαυτός σου. Ανακαλύπτεις ψάχνοντας πως το απαστράπτον
φως που έλουζε την αλαζονεία τής αυτάρκειάς σου ήταν ψευδής πορφύρα και η
αλήθεια ήταν δημοκρίτεια κρυμμένη εν τω βυθώ, στο εσώτερο φως που σε διαυγάζει
όταν έχει σκοτωθεί η φωταγωγία και το πυροτέχνημα του σκηνοθετημένου απατηλού
έξω φωτός. 
Ο Μιχαήλ Μαρμαρινός είναι ένας ταλαντούχος, ταμένος καλλιτέχνης. Πολύ
συχνά και από αυτήν εδώ τη θέση αντιμετώπισα τις θεατρικές του προτάσεις με
αυστηρότητα και όχι σπάνια βιαιότητα. Όπου αγαπά παιδεύει. Προσπερνάς τον
ατάλαντο, περιφρονείς τον οιηματία, τον προκλητικό, τον φανφαρόνο που
ακκίζεται, που ακροβατεί χωρίς δίχτυ για να εντυπωσιάσει, που γυμνώνεται για
να προκαλέσει, που συχνά πυκνά εκθέτει την αναπηρία του, το κουσούρι του, την
ανικανότητά του, την αγραμματοσύνη του για να προσελκύσει τον οίκτο,
προπηλακίζεις τον ζητιάνο της ευσπλαχνίας σου. Αλλά όπου αγαπάς παιδεύεις. Με
όλες τις σημασίες του παιδεύειν, γιατί το λαϊκό θυμόσοφο ρητό είναι
πολυσήμαντο. 
Μπορούσα να διακρίνω, τόσα χρόνια νομίζω ήμουν καλός δάσκαλος, πως πίσω από
πολλές προκλητικές παραστάσεις του Μαρμαρινού κρυβόταν μια τρυφερή χαρίεσσα
παιδική αφέλεια. Μια ευαισθησία ενός ρομαντικού και μια ευσυγκινησία ενός
ποιητή. Καταλάβαινα πως τα τελευταία χρόνια ο Μιχαήλ Μαρμαρινός περνούσε την
κρίση της καλλιτεχνικής του εφηβείας. Τόλμη, θράσος, αναίδεια, εξέγερση, χλεύη
προς κάθε τι το παγιωμένο και, κυρίως, περιέργεια. Εκείνη η μανική περιέργεια
των διψασμένων εφήβων για τη σκοτεινή πλευρά των πραγμάτων. Ο Μαρμαρινός, όπως
όλοι οι ευέξαπτοι και ονειροπόλοι έφηβοι (και η εφηβεία εδώ να εκληφθεί ως
καλλιτεχνική και όχι ως ηλικιακή), γύριζε την πλάτη του στην ιστορία και ως εκ
τούτου στον χρόνο. Τον ενδιέφερε το ρολόι: Η φρενίτις του ταλάντου του έβλεπε
το ρολόι αργό. Και το διέλυε, το αποδομούσε και σκόρπαγε τα ελατήρια και τα
γρανάζια του στους τέσσερις ανέμους. Όλες οι παραστάσεις έως πρόσφατα ήταν
διαμελισμένα ρολόγια. Ο Σοφοκλής, ο Σαίξπηρ, ο Αισχύλος φύλλο και φτερό. 
Κάποια στιγμή δρασκελώντας το ποτάμι του χρόνου, μπαίνοντας στην
ωριμότητα κατάλαβε πως το πρόβλημα δεν είναι τα ρολόγια, αλλά ο χρόνος.
Κατάλαβε πως ο χρόνος γίνεται, όπως γράφει ο Αριστοτέλης, αντιληπτός από τις
μεταβολές. Και κατενόησε, μέσω της ηρακλείτειας διαλεκτικής πιθανόν, πως η
μεταβολή είναι το μόνο αμετάβλητο, το μόνο σταθερό ρίζωμα μέσα στον
μεταβαλλόμενο κόσμο. Ο χρόνος έχει μέγεθος, αξία, μυρωδιά, αφή, γεύση, ρυθμό,
μέλος. Αυτός είναι ο Λόγος του κόσμου. Αντιφατικός, μεταπτωτικός, συνεχώς
μεταμορφούμενος, το κενό και το πλήρες ή το παρελθόν του μέλλοντος και το
μέλλον του παρελθόντος. Αυτή την απορία, αυτή την αποκάλυψη έκανε, όχι
εξαίφνης. 
Έτοιμος από καιρό ο Μαρμαρινός να μας χαρίσει ως δώρο ασημένιο ποίημα αυτή την
αποκαλυπτική του αυτογνωσία. Βίωσε τον ιστορικό χρόνο, έπαιξε με τον εθνικό
χρόνο και προσπάθησε να αναγνώσει αυτό που ονομάζει «Εθνικό Ύμνο», δηλαδή το
θλιβερό, σωτήριο, απαστράπτον, χαώδες, μιαρό, ιερό, σαρκικό, εφιαλτικό,
ονειροπόλο, ουτοπικό, αδιέξοδο, διψασμένο, πειναλέο και συνάμα χορτάτο και
εγκαστρωμένο ελληνικό συναμφότερον, τη συμφιλίωση, την ισορροπία, τον γάμο, τη
συνουσία των αντιθέτων. Αυτός ο τόπος είναι μπαξές και σκουπιδοτενεκές της
ιστορίας και του χρόνου, αυτός ο τόπος είναι πλατεία Κλαυθμώνος και
πλατύφορος, πάθος και τάφος. 
Ο Μαρμαρινός με το ιδιοφυές του συμπίλημα, ένα τραυματικό ημερολόγιο
καταστρώματος ατομικού και συλλογικού βίου, μας καλεί σε μια πανήγυρη, σε
κάποια κατά την πόλιν Διονύσια, σε μία συνεστίαση και συνάμα σε μια ολονυχτία
μετ' αρτοκλασίας. Σε μια αγρυπνία, σε μια συνάθροιση που θυμίζει κατακόμβες
πρώτων χριστιανών, λημέρια αρματολών, γεύματα παρηγοριάς προσφιλών νεκρών,
καταφύγια κατοχικά, λιτανείες για την ξηρασία και αφήνει τον αυτοσχέδιο λόγο
να ξεχειλίσει, να φθάσει από την πείνα στον χορτασμό, από τη ρητορεία στο
τραγούδι, από την ακινησία στον χορό. Προσπαθεί να βρει τον ρυθμό του, τον
προσωπικό του ρυθμό μέσα στον ρυθμό του κόσμου, που μετεβλήθη από την εποχή
του Βιζυηνού. Ο Εθνικός Ύμνος, του Μαρμαρινού είναι ύμνος γυμνός, επιστροφή
στον βυθό της συνείδησής μας της συλλογικής, όπου αιμομικτούν ασέλγεια και
ιερότητα, χλεύη και θάμβος, αθωότητα και αμαρτία. 
Μέσα στον χώρο που σχεδίασε ο Σαπουντζής, μέσα στα ωραία κοστούμια της
Λελούδα, τη σημαίνουσα μουσική στίξη του Καμαρωτού, η Ανδρεαδάκη, ο Βαλαής, ο
Καραμπούλας, η έμπειρη Κρίτση, η Νικολούζου, η δαιμόνια Δ. Παπαχρήστου και η
πολλά υποσχόμενη Αγγελική Παπούλια, ο Μαρμαρινός αυτή τη στιγμή υποκαθιστά στο
παρόν το εκπαιδευτικό όραμα του μέλλοντος.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P26</CAT>
<ED>
Κωδικός άρθρου: A17269P261</ED>
<ID>
ID:306602

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P26&aa=1</URL></REF>


Article

<CATEGORY>vin09</CATEGORY>

 <H2>Ο νέος πολιτικός κύκλος
</H2><H4>Η επιλογή των εθνικών μας εκπροσώπων στη Συνέλευση που θα επεξεργαστεί τον
«Συνταγματικό Χάρτη» της Ενωμένης Ευρώπης, όπως αποφασίστηκε στο Λάακεν, είχε
δύο θετικές ενδείξεις
</H4>
<AUTHOR>ΓΙΑΝΝΗΣ ΒΟΥΛΓΑΡΗΣ</AUTHOR>

Η πρώτη θετική ένδειξη είναι ότι τα δύο μεγάλα κόμματα συναινούν σε μια ενιαία
εθνική θέση υπέρ μιας προωθημένης πολιτικής ενοποίησης της Ευρώπης. Η δεύτερη
είναι η ετοιμότητα του ΠΑΣΟΚ να προσφέρει στον ΣΥΝ τη δυνατότητα παρουσίας
στην ευρωπαϊκή συνέλευση και η εξίσου πρόθυμη αποδοχή της προσφοράς. Οι
αψιμαχίες που ακολούθησαν δίνουν μια αμυδρή και εν πολλοίς «επαρχιακή» ακόμα
πρόγευση ενός φαινομένου που θα γίνεται συνεχώς εντονότερο τα προσεχή χρόνια.
Η «πολιτική ατζέντα» της Ελλάδας, όπως και των άλλων κρατών-μελών, θα
χαρακτηρίζεται όλο και περισσότερο από την πυκνή σύμπλεξη των εθνικών με τα
ευρωπαϊκά θέματα. Στο μέτρο που η ισχύς θα ανακατανέμεται μεταξύ εθνικού και
ευρωπαϊκού επιπέδου θα αλλάζει και η αντίστοιχη «δοσολογία» στη γραμμή και
στην οργάνωση των κομμάτων. Τα κόμματα δεν θα είναι φορείς μόνο μιας αντίληψης
για το εθνικό συμφέρον, αλλά φορείς μιας αντίληψης για τον συνδυασμό του
εθνικού με το ευρωπαϊκό συμφέρον. Από τη διαπάλη αυτών των αντιλήψεων
μεταξύ των κομμάτων, αλλά και στο εσωτερικό τους, θα εξαρτηθεί ο τρόπος
συμμετοχής της Ελλάδας στον νέο κύκλο εξέλιξης της εθνικής κοινωνίας και της
Ενωμένης Ευρώπης: παθητική προσαρμογή ή δραστήρια και έγκαιρη μεταρρύθμιση; Η
Ελλάδα απλώς θα παρακολουθεί ελκυόμενη από την εξωτερική δυναμική ή θα
αναβαθμίζεται αξιοποιώντας δυναμικά την εξωτερική ώθηση; 
Δεν γνωρίζουμε ακόμα ποιες θα είναι οι επιπτώσεις αυτής της αλλαγής και αυτού
του διλήμματος στο κομματικό σύστημα. Πιστεύω ότι στο δίλημμα αντιστοιχούν δύο
διαφορετικά σενάρια. Το σενάριο της παθητικής προσαρμογής θα συνοδευτεί από
μια διαδικασία εξομοίωσης των κομμάτων και του πολιτικού προσωπικού,
εντεινόμενης αδιαφορίας των πολιτών για την πολιτική και για το ποιος κυβερνά.
Αντίθετα, το σενάριο της δυναμικής μεταρρύθμισης θα ταυτιστεί με την
επανισχυροποίηση των εναλλακτικών πολιτικών λύσεων, της διάκρισης συντήρησης
και προόδου, Αριστεράς και Δεξιάς. 
Είναι προφανές ότι το δίλημμα αφορά κυρίως τη μεταρρυθμιστική παράταξη
και την Αριστερά, που δεν θέλουν να υφίστανται παθητικά τον καταναγκασμό της
νεοφιλελεύθερης παγκοσμιοποίησης και προσβλέπουν σε μια προωθημένη πολιτική
ενοποίηση της Ευρώπης. Σχεδόν ταυτολογικά, η νέα πολιτική ατζέντα και η νέα
πυκνή σύμπλεξη εθνικού - ευρωπαϊκού θα αποτελέσουν το πεδίο στο οποίο θα
δοκιμαστεί η ικανότητα πολιτικής και ιδεολογικής αναζωογόνησης των δυνάμεων
του εκσυγχρονισμού και της Αριστεράς. 
Πράγματι, τα πολιτικά και ιδεολογικά ρεύματα, που στήριξαν «από τα αριστερά»
την ευρωπαϊκή προοπτική της Ελλάδας και τον «εκσυγχρονισμό εν όψει της ΟΝΕ»,
έχουν εξαντλήσει τη δυναμική τους. Τόσο το φιλοευρωπαϊκό μεταρρυθμιστικό ρεύμα
στο εσωτερικό του ΠΑΣΟΚ όσο και η ανανεωτική Αριστερά στο εσωτερικό του ΣΥΝ.
Έτσι, έχει χαθεί ο ηγεμονικός πόλος που έδινε την προγραμματική και ιδεολογική
δυναμική στην ευρύτερη εκσυγχρονιστική και αριστερή παράταξη. Το γεγονός αυτό
αποτυπώθηκε άλλωστε στο εκσυγχρονιστικό εγχείρημα που άνοιξε με την επικράτηση
του Κ. Σημίτη. Η Ελλάδα πέτυχε χάρη στην εθνική αποδοχή που είχε ο στόχος της
ΟΝΕ, καθοδηγούμενη από μια κυβέρνηση που χρειάστηκε να παλέψει πολλές φορές
εναντίον του κόμματος που τη στήριζε. Έλειψε έτσι το μεταρρυθμιστικό Πολιτικό
Κόμμα (ή τα μεταρρυθμιστικά πολιτικά κόμματα) που θα εξασφάλιζε τη γόνιμη
σύνδεση κοινωνίας και κυβέρνησης, που θα έδινε μεταρρυθμιστικό βάθος στον
επιχειρούμενο εκσυγχρονισμό. Σήμερα, έχοντας την ασφάλεια της εθνικής
επιτυχίας, μπορούμε να πούμε ότι αυτό υπήρξε το μεγάλο έλλειμμα του
εκσυγχρονισμού της δεκαετίας του '90. Η Ελλάδα μπόρεσε, αλλά οι πολιτικές
δυνάμεις τής μεταρρυθμιστικής και ανανεωτικής Αριστεράς δεν δυνήθηκαν. Να
συμπληρώσουμε αμέσως, για να δείξουμε τη δυσκολία του εγχειρήματος, ότι και σε
ευρωπαϊκό επίπεδο η Αριστερά, κάθε είδους, δεν στάθηκε ικανή να μετατρέψει την
κυβερνητική ισχύ που είχε στην Ε.Ε. κατά το δεύτερο μισό της δεκαετίας του '90
σε αφετηρία ιδεολογικής αναγέννησης και νέου πολιτικού σχεδιασμού. 
Όπως και να έγιναν όμως, τώρα που ανοίγει ο νέος πολιτικός κύκλος της
Ελλάδας του ευρώ και της θεσμικής αναδιάρθρωσης της Ενωμένης Ευρώπης, το
στοίχημα θα ξανατεθεί με νέους όρους. Τα κόμματα και οι πολιτικές παρατάξεις,
όποια μορφή και αν πάρουν, χρειάζονται έναν ηγεμονικό πόλο στο εσωτερικό τους,
ο οποίος να συμπυκνώνει πολιτική διεύθυνση, ηθικές αξίες, συνείδηση της
ιστορικής πορείας, θεωρητικές αναφορές. Η πορεία της Ελλάδας στον νέο πολιτικό
κύκλο, η δυνατότητα να αναβαθμίσει τη θέση της και όχι απλώς να παρακολουθήσει
τις εξωτερικές διεργασίες (οπότε μπορεί και να παραπατήσει), θα εξαρτηθεί από
την ανάδυση ή όχι ισχυρών ηγεμονικών πόλων, τόσο στο εσωτερικό της
συντηρητικής παράταξης όσο και στον χώρο της Αριστεράς και του Κέντρου. Ειδικά
για τη δεύτερη περίπτωση, το πεδίο ανάδυσης ενός νέου ηγεμονικού πόλου είναι
ασφαλώς η σύνδεση του εκσυγχρονισμού της χώρας με την προοπτική της πολιτικής
ενοποίησης της Ευρώπης και τα προτάγματα της Αριστεράς. Παραμένουν όμως
ανοιχτά ζητήματα τα χαρακτηριστικά, οι δυνάμεις και οι διαδικασίες συγκρότησής
του. 
Εδώ θα είμαστε να τα παρακολουθήσουμε. 
Ο Γιάννης Βούλγαρης είναι πολιτικός επιστήμων, ερευνητής στο Ινστιτούτο
Πολιτικής Κοινωνιολογίας του Εθνικού Κέντρου Κοινωνικών Ερευνών.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17269P271</ED>
<ID>
ID:306603

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P27&aa=1</URL></REF>


Article

<CATEGORY>vin09</CATEGORY>

 <H2>Αγροτικά παραμυθιάσματα
</H2><H4>Πρόσφατα ο αρχηγός της αξιωματικής αντιπολίτευσης μίλησε σε καπνεργοστάσιο της Μακεδονίας
</H4>
<AUTHOR>Ν. Σ. ΜΑΡΓΑΡΗΣ</AUTHOR>

Αναφερόμενος στους καπνοπαραγωγούς, ο αρχηγός της αξιωματικής αντιπολίτευσης
στηλίτευσε την ανικανότητα της κυβέρνησης σε ό,τι αφορά τις επιδοτήσεις των
καπνοκαλλιεργητών. 
Δεν έχει περάσει αρκετός χρόνος που παραλίγο να απαγορευθεί η διαφήμιση των
τσιγάρων στις εφημερίδες και τα περιοδικά. Κάτι που ήδη ισχύει στην τηλεόραση
και το ραδιόφωνο. Το γεγονός ότι το κάπνισμα βλάπτει και η καλλιέργεια του
καπνού σε λίγο θα αντιμετωπίσει πρόβλημα, οι Έλληνες «αρμόδιοι» (κυβέρνηση,
αντιπολίτευση, κόμματα) επιθυμούν να το αγνοούν πεισματικά. Όταν οι
καπνοκαλλιεργητές στο Αγρίνιο θα ξανακλείσουν τον δρόμο όλοι θα αρχίσουν να
λένε τα ίδια που έλεγαν και για το βαμβάκι, απλώς θα αλλάξουν μόνο το όνομα
του προϊόντος. 
Τελικά ποιος «παραμυθιάζει» ποιον; Η επιδότηση για τον καπνό δεν είναι
για το εισόδημα του καπνοπαραγωγού και τη στήριξή του στο διηνεκές. Είναι για
την λεγόμενη αναδιάρθρωση. Ούτως ώστε να καταφέρει να περάσει σε μια νέα
καλλιέργεια, μια και - όλοι πρέπει να το γνωρίζουμε - ο καπνός και το κάπνισμα
είναι σε διωγμό, που σε λίγο θα γίνει ακόμη μεγαλύτερος. Θέλει άραγε πολύ
μυαλό να το καταλάβουν οι πολιτικοί μας που διαμαρτύρονται επειδή - ας είναι
καλά ο άνθρωπος! - ο πρόεδρος της Βουλής απαγόρευσε το κάπνισμα στο
Κοινοβούλιο; Στο κάτω της γραφής ρώτησε κάποιος από όσους είναι εύκολοι σε
δηλώσεις υπέρ της αγροτιάς τον πρόεδρο του Εθνικού Ινστιτούτου Αγροτικής
Έρευνας καθηγητή Μαραβέγια που ακριβώς μ' αυτά ασχολείται; 
Αντίστοιχα γεγονότα συμβαίνουν και με σειρά άλλων προϊόντων των οποίων η μοίρα
και η παρουσία αλλάζει συνεχώς. Όταν από τον Μάιο θα βλέπουμε στα μανάβικά
φθηνά, φρέσκα και νόστιμα μήλα Χιλής και αχλάδια Νέας Ζηλανδίας και Αργεντινής
έχουμε σκεφθεί πώς θα αντιμετωπίσουμε τις διαμαρτυρίες των μηλοπαραγωγών;
Πόσοι, άραγε, έχουν αρχίσει να σκέφτονται το πώς θα προσαρμοσθούν στο γεγονός
ότι ενώ τα δικά μας μήλα μαζεύονται Οκτώβριο, στο Νότιο Ημισφαίριο τον
Απρίλιο; Δηλαδή θα είναι φρεσκότερα από τα δικά μας που θα έρχονται ύστερα από
παραμονή επτά μηνών στα ψυγεία. Σκέφθηκε κανένας την αγορά της Αυστραλίας τον
Νοέμβριο - που συμβαίνει το αντίθετο - ή θα περιμένει τους κυρίους Μπούτα και
Πατάκη να μας κάνουν μαθήματα αγροτικής πολιτικής; 
Ο Ν.Σ. Μάργαρης είναι καθηγητής Διαχείρισης Οικοσυστημάτων στο Τμήμα
Περιβάλλοντος του Πανεπιστημίου Αιγαίου.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17269P272</ED>
<ID>
ID:306652

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P27&aa=2</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Σάββατο 16/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

15.15 ΝΕΤ 
«Αποστολή αυτοκτονίας». Αγριότητες κυνηγών κατά των «κακών» Ινδιάνων.
(Σάββατο, ΝΕΤ, 15.15)

«Αποστολή αυτοκτονίας» (Man in the wilderness) 
Πολιτισμένος... τυχοδιωκτισμός, με μία ομάδα κυνηγών γουναρικών να βυθίζεται
με ποταμόπλοιο εξοπλισμένοι με κανόνι για τους «κακούς» Ινδιάνους. Του
Ρίτσαρντ Σαραφιάν - '71 - με τους: Ρίτσαρντ Χάρις, Τζον Χιούστον, Τζον
Μπίντον. (Διάρκεια: 105') **½ 
16.00 Alpha 
«Ο ζηλιαρόγατος» 
Απολαυστική κομεντί - από τις πιο χαριτωμένες του παλιού εγχώριου σινεμά. Ο
Βασίλης Λογοθετίδης που πέφτει θύμα ζηλοτυπίας από τη γυναίκα του για να τον
βγάλει από την αδιαφορία του. Του Γιώργου Τζαβέλλα. (Διάρκεια: 104') **½ 
16.30 Mega 
«Το κλωτσοσκούφι» 
Άλλη «ένδοξη» στιγμή του παλιού ελληνικού κινηματογράφου: Βουγιουκλάκη,
Αλεξανδράκης, Χατζιδάκις, Αλέκος Σακελλάριος, Χρήστος
Γιαννακόπουλος.(Διάρκεια: 88') ** 
21.00 Star 
«Διαβολική τύχη» (Pure luck) 
Τρελή φαρσοκωμωδία -'91 - της «δικής» μας Νάντια Τας -Τασοπούλου... - με ένα
ετερόκλητο πρωταγωνιστικό δίδυμο: Μάρτιν Σορτ, Ντάνι Γκόβερ. Ο πρώτος ως
αστείος λογιστάκος και ο δεύτερος ως ντετέκτιβ με πλήρη έλλειψη χιούμορ.
(Διάρκεια: 92΄) ** 
21.00 Mega 
«Ζητείται επειγόντως γαμπρός» 
Χείμαρρος κεφιού η Ρένα Βλαχοπούλου σε μία κωμωδία - '71 - του Αλέκου
Σακελλάριου. Ως ώριμη χήρα με κόρη της παντρειάς που δεν το βάζει κάτω και...
ξεσαλώνει. (Διάρκεια: 95΄) ** 
22.00 ΝΕΤ 
«Ο παράδεισος δεν μπορεί να περιμένει». Παραδείσια... κομεντί με ουράνιους
έρωτες. (Σάββατο, ΝΕΤ, 22.00)

«Ο παράδεισος δεν μπορεί να περιμένει» (Made in heaven) 
Κομεντί «ευαίσθητων καρδιών» - '87 - του Άλαν Ρούντολφ με καλό καστ: Τίμοθι
Χάτον, Κέλι Μακ Γκίλις, Έλεν Μπάρκιν, Μορίν Στέιπλετον, Ντέμπρα Γουίνγκερ, Τομ
Ρόμπινς. Ερωτικό πάθος και αδιέξοδο δύο... ψυχών στον ουρανό! (Διάρκεια: 98')
**½ 
00.10 ΕΤ3 
«Ηλέκτρα» (Elektra) 
Από τις τελευταίες - '74 - «πολύκροτες» και «πολυσημαίνουσες» ταινίες του
Ούγγρου Μίκλος Γιάντσο. Ελεύθερη μεταφορά του μύθου των Ατρειδών στην οθόνη.
Με την ιστορική μνήμη σαν μεγάλη ελπίδα για ανανέωση και αλλαγή.
Κινηματογράφηση με τη θρυλική «κάμερα-χορογραφία» του σκηνοθέτη της.
(Διάρκεια: 76΄) *** 
01.10 Mega 
«Ληστεία στη Νέα Υόρκη» (Blue Steel) 
Η φιλοδοξία ζωής της Μέγκαν Τέρνερ γίνεται πραγματικότητα όταν αποφοιτά από
την Αστυνομική Ακαδημία της Νέας Υόρκης. Όμως δεν φανταζόταν πως ένας
δολοφόνος θα την μπλέξει σε περιπέτεια. Αστυνομική ταινία σε σκηνοθεσία Κάθριν
Μπίγκελοου, με τους Τζέιμι Λι Κέτρις, Ρον Σίλβερ. (Διάρκεια: 96') *½

01.15 Alpha 
«Αρχίστε τον δεύτερο εμφύλιο» (The second civil war) 
Ακρότητες με απαγορεύσεις εισόδου μεταναστών στο Αϊντάχο από τον κυβερνήτη
του. Ο έμπειρος Τζο Ντάντε σκηνοθετεί ένα συμβατικό φιλμ με πρωταγωνιστές
τους: Μπο Μπρίτζες, Τζοάνα Κάσιντι, Τζέιμς Κόμπερν, Τζέιμς Ερλ Τζόουνς.
(Διάρκεια: 93') ** 
<H3>ΤΟΡ 3
</H3>
1. «Ηλέκτρα». Ο μύθος των Ατρειδών σε... αγγελοπουλική εκδοχή (00.10,
ΕΤ3) 
2. «Ο παράδεισος δεν μπορεί να περιμένει». Από τις καλύτερες ταινίες
του Άλαν Ρούντολφ (22.00, ΝΕΤ) 
3. «Ο ζηλιαρόγατος». Ρεσιτάλ ερμηνείας από τον Βασίλη Λογοθετίδη.
(16.00, Alpha) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17269P281</ED>
<ID>
ID:306625

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P28&aa=1</URL></REF>


Article

<CATEGORY>vin15</CATEGORY>

 <H2>Τηλεόραση
</H2><H2>Κυριακή 17/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

14.15 ΕΤ1 
«Το νησί των γενναίων» 
Από τα ωραία «πολεμικά» φιλμ - '59 - του παλιού ελληνικού κινηματογράφου. Με
ξεχωριστό τιμ συντελεστών: Χατζιδάκις στη μουσική, Αλέκος Αλεξανδράκης, Τζένη
Καρέζη πρωταγωνιστές, Δήμος Σακελλαρίου στη φωτογραφία, Ντίμης Δαδήρας στη
σκηνοθεσία. (Διάρκεια: 96') ** 
14.15 Antenna 
«Δελησταύρου και υιός» 
Τη θεατρική κωμωδία που είχαν γράψει οι Αλέκος Σακελλάριος - Χρήστος
Γιαννακόπουλος μετέφερε και σκηνοθέτησε ο πρώτος στην οθόνη. Πρωταγωνιστής ο
μοναδικός Βασίλης Λογοθετίδης. (Διάρκεια: 94΄) **½ 
15.00 Alpha 
«Με τα λεφτά των άλλων» (Other people's money) 
Φαρσοκωμωδία σκηνοθετημένη - '91 - από τον έμπειρο στο είδος Νόρμαν Τζούισον,
με τον Ντάνι Ντε Βίτο δαιμόνιο «πειρατή» της Γουόλ Στριτ. (Διάρκεια: 96΄) ** 
15.20 Mega 
«Καράτε κιντ: η νέα γενιά» (The next karate kid) 
Μετά τον θάνατο των γονιών της η 17χρονη Τζούλι Πιρς τα έχει χαμένα. Ο
αινιγματικός δάσκαλος του καράτε Μιγιάκι που την παρακολουθεί κρυφά,
αναλαμβάνει να της μάθει τα μυστικά του καράτε. Νεανική περιπέτεια του
Κρίστοφερ Κέιν, με τους Νοριούκι Μορίτα, Χίλαρι Σουάνκ, Μάικλ Αϊρονσάιντ.
(Διάρκεια 111΄) *½

21.00 ΕΤ1 
«Λαγωνικό 24 καρατίων» (Α shot in the dark) 
Ανεπανάληπτος ο Πίτερ Σέλερς στον ρόλο του γκαφαδόρου επιθεωρητή Κλουζό που
σπάει τα νεύρα του προϊσταμένου του- Χέρμπερτ Λομ. Σκηνοθέτης-εγκέφαλος της
«σειράς» με τον ίδιο ήρωα ο Μπλέικ Έντουαρντς. (Διάρκεια: 101') *** 
21.00 Antenna 
«Αποκαλύψεις» (Disclosure) 
Κοινωνικό φιλμ με καλό τιμ συντελεστών, αλλά με μέτριο αποτέλεσμα: Μπάρι
Λέβινσον στη σκηνοθεσία, Μάικλ Κράιτον στο σενάριο, Μάικλ Ντάγκλας, Ντέμι Μουρ
πρωταγωνιστές. Δύο εταιρείες ηλεκτρονικών υπολογιστών συγχωνεύονται και ο
Ντάγκλας, που είναι στέλεχος της μίας, μπαίνει υπό τις διαταγές της Μουρ, η
οποία υπήρξε παλιά ερωμένη του. (Διάρκεια: 121΄) ** 
21.00 Star 
«Κάτι κουρασμένα παλληκάρια» 
Μοναδικό δίδυμο γέλιου οι Λάμπρος Κωνσταντάρας - Διονύσης Παπαγιαννόπουλος
στην ωραία φάρσα - '67 - του Ντίνου Δημόπουλου. Από την ομώνυμη θεατρική
κωμωδία των Ασημάκη Γιαλαμά - Κώστα Πρετεντέρη. (Διάρκεια: 92΄) ** 
23.00 Mega 
«Μαίρη Ρέιλι». Η Τζούλια Ρόμπερτς είναι ο άνθρωπος-κλειδί. (Κυριακή, Mega, 23.00)

«Μαίρη Ρέιλι» (Mary Reilly) 
Από άλλη πλευρά «φωτίζει» ο Στίβεν Φρίαρς τον σκοτεινό μύθο του Δρα Τζέκιλ -
Μίστερ Χάιντ. Η Τζούλια Ρόμπερτς στον ρόλο της υπηρέτριας που εμπλέκεται άθελά
της στην ιστορία μεταμόρφωσης του αφεντικού της. Η σκηνοθεσία ανήκει στον
Στίβεν Φρίαρς. (Διάρκεια: 104') *** 
23.00 Star 
«Ο τελευταίος επιζών». Μπρους Γουίλις, Αλεξάντρα Πάουελ στη δίνη της βίας.
(Κυριακή, Star, 23.00)

«Ο τελευταίος επιζών» (Last man standing ) 
Α λα αμερικανικά και... μεταλλαγμένος «Γιοζίμπο» του Ακίρα Κουροσάβα με
«αναφορές» στη νουβέλα του Ντάσιελ Χάμετ «Red Harvest» από τον Γουόλτερ Χιλ,
με τον Μπρους Γουίλις. Ο σκηνοθέτης φτιάχνει ένα γκανγκστερικό φιλμ με
ανεξέλεγκτη βία. (Διάρκεια: 96΄) **½ 
00.15 ΝΕΤ 
«Ο άνθρωπος που περπατούσε στο χιόνι» (Man walking on snow) 
Ιαπωνικό δράμα - 2001 - με έναν μοναχικό 66χρονο που ζει στο παγωμένο νησί
Χοκάιντο, περιμένει τους δύο γιους του και θυμάται την προηγούμενη ζωή του.
Του Καμπαγιάσι Μασαχίρο. (Διάρκεια: 103΄) ** 
<H3>ΤΟΡ 3
</H3>
1. «Μαίρη Ρέιλι». Άλλη «πλευρά» του μύθου Δρ Τζέκιλ - Μίστερ Χάιντ.
(23.00, Mega) 
2. «Λαγωνικό 24 καρατίων». Απερίγραπτες - και ανεπανάληπτες - γκάφες
του Κλουζό (21.00, ΕΤ1) 
3. «Αποκαλύψεις». Η Ντέμι Μουρ «ενοχλεί» τον Μάικλ Ντάγκλας (21.00, Antenna)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17269P282</ED>
<ID>
ID:306663

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P28&aa=2</URL></REF>


Article

<CATEGORY>vin09</CATEGORY>

 <H2>Στρίντμπεργκ όπως... Γκάτσος
</H2><H4>ΛΟΡΚΑ, ΣΤΡΙΝΤΜΠΕΡΓΚ, ΛΟΠΕ ΔΕ ΒΕΓΚΑ, Ο' ΝΙΛ ΞΑΝΑΝΙΩΝΟΥΝ ΩΣ ΑΝΑΓΝΩΣΜΑΤΑ ΧΑΡΙΣ
ΣΤΟΝ ΝΙΚΟ ΓΚΑΤΣΟ. ΔΕΚΑ ΧΡΟΝΙΑ ΑΠΟ ΤΟΝ ΘΑΝΑΤΟ ΤΟΥ, ΜΙΑ ΚΑΙΝΟΥΡΓΙΑ ΕΚΔΟΤΙΚΗ
ΣΕΙΡΑ ΠΡΟΒΑΛΛΕΙ ΜΙΑ ΥΠΟΦΩΤΙΣΜΕΝΗ ΠΛΕΥΡΑ ΤΟΥ ΔΡΑΣΤΙΚΟΥ ΤΟΥ ΛΟΓΟΥ
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Οι θεατρικές μεταφράσεις του Νίκου Γκάτσου οδήγησαν κάποτε μερίδα της κριτικής
να μιλήσει για «ασυδοσία» - είναι η περίπτωση του «Φουέντε Οβεχούνα» - αλλά
και για έργα που μοιάζουν να «έχουν συλληφθεί στα ελληνικά», είναι η περίπτωση
του «Ματωμένου Γάμου». Αυτά τα - κατά Τάσο Λιγνάδη - «παράλληλα τεκμήρια της
ποιητικής του περιουσίας» είναι κείμενα γεμάτα από ποιητική και δημιουργική
ορμή, γι' αυτό και απέτρεπαν, ως τώρα, νεώτερους μεταφραστές από ενδεχόμενη
αναμέτρηση μαζί τους. Θεατρικά των Λόρκα, Λόπε ντε Βέγκα,
Γουίλιαμς, Ο' Νιλ, Ο' Κέιζι, Στρίντμπεργκ,
Ζενέ, Μακ Λις που είχαν την τύχη να αποτελέσουν αντικείμενο
ενδιαφέροντος του Νίκου Γκάτσου, συνεχίζουν να κυκλοφορούν σε φωτοτυπημένα
δακτυλόγραφα στις δραματικές σχολές, αλλά και να παίζονται στα θέατρα - την
επόμενη σεζόν, για παράδειγμα, θα δούμε το «Σπίτι της Μπερνάντα Άλμπα» από τον
Θανάση Παπαγεωργίου και τη Λήδα Πρωτοψάλτη. 
Έχει λοιπόν ιδιαίτερη αξία η προσπάθεια της Αγαθής Δημητρούκα - συντρόφου του
Νίκου Γκάτσου - και των εκδόσεων «Πατάκη» να εκδοθούν οι μεταφράσεις σε
βιβλία. Μετά το «Θέατρο και ποίηση» του Φεντερίκο Γκαρθία Λόρκα, κυκλοφόρησαν
- λίγο πριν συμπληρωθούν, στις 12 Μαΐου, δέκα χρόνια από τον θάνατο του ποιητή
- δύο ακόμη μεταφράσεις του Νίκου Γκάτσου: ο «Πατέρας» του Αύγουστου
Στρίντμπεργκ και «Φουέντε Οβεχούνα» του Λόπε ντε Βέγκα. Οι
εκδόσεις θα συνεχιστούν με ρυθμό δύο-τριών βιβλίων τον χρόνο, μέχρι να
κυκλοφορήσουν και οι δεκαπέντε μεταφράσεις του. 
Για να προχωρήσει το δύσκολο ετούτο έργο χρειάστηκε να παραχωρήσει το κρατικό
ραδιόφωνο, σε αρχείο ΜΡ3, παλαιές εκπομπές του Νίκου Γκάτσου. Και χρειάζεται
κάθε φορά η αντιπαραβολή των μεταφράσεων με τα πρωτότυπα έργα ώστε να
συμπληρώνονται οι σκηνικές οδηγίες. 
Όπως λέει στο «Βιβλιοδρόμιο» ο θεατρικός κριτικός Κώστας Γεωργουσόπουλος, «ο
Γκάτσος δεν υπήρξε αυτό που λέμε συστηματικός ή, καλύτερα, επαγγελματίας
μεταφραστής. Μετέφρασε ό,τι αγαπούσε ή ό,τι αγαπούσαν οι φίλοι του, ο Κουν και
ο Μινωτής και κανένας άλλος. Στον Κουν, τον ευαίσθητο ανατολίτη, ο Γκάτσος
προσκόμισε ένα μεταφρασμένο λόγο αδρό, δωρικό, γρανιτένιο, κάτι σαν
αντιστάθμισμα. Στον Μινωτή πρόσφερε μεταφράσεις που τον οδηγούσαν σε ερμηνείες
πλησιέστερες στην τραγωδία. Έτσι, π.χ., ο «Ματωμένος Γάμος», που ανέβασε ο
Κουν, είχε κάτι από την αγριάδα της μανιάτικης γης και των γενέθλιων αρκαδικών
ορέων. «Το σπίτι της Μπερνάντα Άλμπα» που ανέβασε ο Μινωτής είχε κάτι από το
ήθος της Εκάβης και τον ερωτισμό της Φαίδρας. Με τον Λόπε ντε Βέγκα ο Γκάτσος
γινόταν λαϊκός με τον Στρίντμπεργκ φροϋδικός. Με λίγα λόγια ο Γκάτσος
μεταφραστής θεατρικών κειμένων ήταν ένας μετασχηματιστής που μετέτρεπε το
ποιητικό ρεύμα των Ευρωπαίων συγγραφέων σε ελληνικό καταρράκτη, σε αιολική
ενέργεια ή σε υψίσυχνες τάσεις τραγικές. Οι μεταφράσεις του Γκάτσου έχουν το
κύρος ενός πρωτοτύπου». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P31</CAT>
<ED>
Κωδικός άρθρου: A17269P311</ED>
<ID>
ID:306604

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P31&aa=1</URL></REF>


Article

<CATEGORY>vin09</CATEGORY>

 <H2>Από τον Μαρξ ώς τον Δερτούζο
</H2><H4>ΠΩΣ ΦΤΑΣΑΜΕ ΕΔΩ, ΓΙΑΤΙ ΟΙ ΣΥΝΘΗΚΕΣ ΤΗΣ ΖΩΗΣ ΜΑΣ ΕΙΝΑΙ ΤΟΣΟ ΔΙΑΦΟΡΕΤΙΚΕΣ ΑΠΟ
ΑΥΤΕΣ ΤΩΝ ΓΟΝΙΩΝ ΜΑΣ; ΠΡΟΣ ΠΟΙΑ ΚΑΤΕΥΘΥΝΣΗ ΘΑ ΚΙΝΗΘΟΥΝ ΟΙ ΜΕΤΑΒΟΛΕΣ ΣΤΟ
ΜΕΛΛΟΝ; Ο ΑΝΤΟΝΙ ΓΚΙΝΤΕΝΣ ΑΠΑΝΤΑ ΜΕ ΜΙΑ ΕΙΣΑΓΩΓΗ ΣΤΟ ΣΥΜΠΑΝ ΤΗΣ ΚΟΙΝΩΝΙΟΛΟΓΙΑΣ
</H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Το 1960, κάποιοι επιστήμονες κατάφεραν να διεισδύσουν στα πυκνά δάση του Ζαΐρ
στην Κεντρική Αφρική και να μελετήσουν τους πυγμαίους Μπουμπούτι. Με μεγάλη
τους έκπληξη βρέθηκαν μπροστά σε μια μικρή, συμμετοχική κοινωνία, χωρίς
φύλαρχο, όπου οι ανισότητες σε επίπεδο πλούτου, κοινωνικής θέσης, εξουσίας
ήταν ελάχιστες και οι πολεμικές επιχειρήσεις άγνωστες. Ιδού η πρώτη «κοινωνία
της αφθονίας» θα υποστήριζε λίγα χρόνια αργότερα (1972) ο ανθρωπολόγος Μάρσαλ
Σάλινς, ο οποίος μελέτησε παρόμοιες θηρευτικές και τροφοσυλλεκτικές κοινωνίες
που δεν ενδιαφέρονταν να αποκτήσουν παραπάνω απ' όσα χρειάζονταν για να
καλύψουν τις ανάγκες τους. Γιατί όμως να μας ενδιαφέρει στον 21ο αιώνα ο
τρόπος ζωής μιας πρωτόγονης φυλής; Διότι η μελέτη τέτοιων πολιτισμών, εφόσον
δεν εξειδανικεύουμε τις συνθήκες ζωής τους, μας επιτρέπει, λέει ο Άγγλος
κοινωνιολόγος Άντονι Γκίντενς, να δούμε καθαρότερα πως μερικοί από τους
θεσμούς μας είναι κάθε άλλο παρά φυσικά γνωρίσματα της ανθρώπινης ζωής. «Η
απουσία του πολέμου και της εξουσίας και η έμφαση στη συνεργασία μάλλον παρά
στον ανταγωνισμό, μας υπενθυμίζουν ότι ο κόσμος τον οποίο δημιούργησε ο
σύγχρονος βιομηχανικός πολιτισμός δεν ισοδυναμεί αναγκαστικά με την πρόοδο». 
Διευθυντής σήμερα στο περίφημο London School of Economics and Political
Science ο Άντονι Γκίντενς έγραψε το 1989 ένα βιβλίο όπου ανέλυε όλα τα βασικά
θέματα που ενδιαφέρουν σήμερα τους κοινωνιολόγους, ενσωματώνοντας σ' αυτό τις
ιδέες και τις πιο προχωρημένες αναζητήσεις του κλάδου. Ήταν η «Κοινωνιολογία»
του. Το βιβλίο αυτό, που το αναθεώρησε και το συμπλήρωσε το 1993 και το 1997,
κυκλοφόρησε μόλις στα ελληνικά. Πρόκειται για μια πραγματική Εγκυκλοπαίδεια
της Κοινωνιολογίας για ειδικούς και μη, γραμμένη με άμεσο λόγο, με αναφορές σε
μια πολυσέλιδη βιβλιογραφία των σπουδαιότερων στοχαστών και ερευνητών που
τροφοδότησαν τις κοινωνικές επιστήμες. Από τον Ντιρκχάιμ, τον Μαρξ, τον Βέμπερ
έως τον Φουκό και τον Χάμπερμας, περνώντας από τον Φρόυντ και φθάνοντας έως
τον Δερτούζο. 
Γλαφυρά παραδείγματα

Πυγμαίοι στο Ζαΐρ. Είναι μήπως η πρώτη «κοινωνία της αφθονίας»;

Ο Γκίντενς παρακολουθεί και εμβαθύνει στον μετασχηματισμό του κόσμου και της
ανθρώπινης συμπεριφοράς καθώς και στην παγκοσμιοποίηση της κοινωνικής ζωής,
δίνοντας έμφαση στην ιστορική ανάλυση, στα θέματα των σχέσεων μεταξύ των
φύλων, όπως και στη σχέση μεταξύ του κοινωνικού και του προσωπικού. Εκείνο
ωστόσο που δίνει στην προσέγγισή του την ιδιαίτερη σπίθα της, είναι η
συγκριτική ματιά του και τα πολλά και γλαφυρά παραδείγματα. Έτσι, από
διδακτικό βιβλίο αναφοράς, η «Κοινωνιολογία» του γίνεται ένα συναρπαστικό
ανάγνωσμα για... όλες τις ανάγκες και όλα τα γούστα. 
Αν πάρουμε π.χ. σαν αφορμή τη σημερινή ελληνική επικαιρότητα, θα μπορέσουμε να
δούμε την κοινωνιολογική προβολή της, στις σελίδες του για το ζήτημα της
ρύθμισης των μέσων μαζικής ενημέρωσης ή για το ζήτημα των φυλακών και του
τρόπου κολασμού ή ακόμα για τις εθνοτικές σχέσεις που τίθενται ξανά επί
τάπητος με την υποδοχή των μεταναστών, θέτοντας με τη σειρά τους ζητήματα
πολιτικής επιλογής. 
Αν τώρα θέλουμε να σχηματίσουμε άποψη για το μέλλον της εργασίας σε μια εποχή
που δεν προοιωνίζεται καμία προλεταριακή επανάσταση, θα βρούμε μέχρι και τις
πλέον προχωρημένες θεωρίες, π.χ. του Αντρέ Γκορζ ο οποίος υποστηρίζει πως
«αυτό που τώρα έχει σημασία είναι να απελευθερωθούμε από την εργασία». Αν πάλι
προβληματίζεται κανείς για τη σχέση του δείκτη ευφυΐας με την επιτυχία στη
ζωή, θα βρει στο κεφάλαιο για την εκπαίδευση μια σύνθετη απάντηση μέσα από τις
έρευνες για τη συναισθηματική νοημοσύνη. 
Χάρη σε ένα πλήθος από πίνακες, στατιστικές, ντοκουμέντα, μαρτυρίες, η
«Κοινωνιολογία» είναι ένα πολύ ζωντανό βιβλίο. Χαρακτηριστική η μαρτυρία
μεταβολής φύλου από την Γιάν Μόρις που υπήρξε κάποτε άνδρας, μέλος μάλιστα της
βρετανικής αποστολής που με αρχηγό τον Χίλαρι ανέβηκε στο Έβερεστ.
Χαρακτηριστικός και ο πίνακας για την ανάπτυξη του σύγχρονου «εξαστισμού» με
πρόβλεψη μέχρι το 2015 για μεγαλύτερες πόλεις το Τόκιο (34 εκ.), τη Βομβάη και
το Λάγκος. 
Καταλήγοντας, ο Γκίντενς τονίζει: «η κατανόηση εκ μέρους μας της σκοτεινής
πλευράς της σύγχρονης κοινωνικής μεταβολής δεν πρέπει να μας εμποδίσει να
διατηρούμε μια ρεαλιστική και αισιόδοξη στάση απέναντι στο μέλλον». Διότι...
στο χέρι μας είναι. «Οι κοινωνικοί θεσμοί έχουν πατέρα τον άνθρωπο». 
ΥΓ: Η μετάφραση της «Κοινωνιολογίας» έγινε από έναν άνθρωπο που έχει γνώση.
Ωστόσο, κάποιες φορές, η ορολογία και η ορθογραφία που προκρίνει, φαίνονται
ανοίκειες βλ. «αλληλεπενέργεια», «διαντίδραση», «εξαστισμός», το «Ζαήρ», ο
«Φρόηντ», κ.ά. 
<H3>ΧΑΝΕΤΑΙ ΤΟ ΝΟΗΜΑ ΤΗΣ ΖΩΗΣ
</H3>
Ο Χάμπερμας είναι ίσως ο σημαντικότερος κοινωνιολογικός στοχαστής στον κόσμο
σήμερα. Επηρεάστηκε κυρίως από τον Μαρξ και τον Βέμπερ, δέχτηκε όμως και την
επίδραση άλλων πνευματικών παραδόσεων. Σύμφωνα με τον Χάμπερμας, οι
καπιταλιστικές κοινωνίες, στις οποίες η μεταβολή είναι πάντοτε παρούσα,
τείνουν να καταστρέψουν την ηθική τάξη, από την οποία στην πραγματικότητα
εξαρτώνται. Ζούμε σε μια κοινωνική οργάνωση όπου η οικονομική αύξηση (sic)
τείνει να λάβει το προβάδισμα έναντι όλων των άλλων ­ η κατάσταση όμως αυτή
αφαιρεί το νόημα της καθημερινής ζωής. (σ. 62).
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17269P321</ED>
<ID>
ID:306605

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P32&aa=1</URL></REF>


Article

<CATEGORY>vin09</CATEGORY>

 <H2>Διανοούμενοι στη Δημοκρατία
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

«Η Δημοκρατία είναι δουλειά δύσκολη, αλλά πρέπει να την κάνουμε», μας έλεγε
προ ημερών ο Ιταλός συγγραφέας Ερνέστο Φερέρο. Διευθυντής της Διεθνούς Έκθεσης
Βιβλίου του Τορίνο, μιας ετήσιας έκθεσης που θα αναδείξει την Ελλάδα τιμώμενη
χώρα το 2004, Ολυμπιάδας ένεκα, ο Φερέρο έχει ασχοληθεί πολύ με το ζήτημα της
Δημοκρατίας και τον ρόλο των διανοουμένων σε αυτήν. Θεωρεί ότι αυτό που ζούμε
είναι, στην πραγματικότητα, μία ολιγαρχία. «Στην Ιταλία υπάρχουν τέσσερα-πέντε
κέντρα εξουσίας», εξηγεί. «Οι διανοούμενοι είναι ικανοί να κρίνουν, αλλά όχι
να δράσουν. Και τα πράγματα δεν αλλάζουν ποτέ, είτε διότι θέλουμε να
μεταθέτουμε τις ευθύνες σε άλλους είτε διότι οι άνθρωποι έχουν στον γενετικό
τους κώδικα την ανάγκη ενός ισχυρού και αυστηρού πατέρα». 
Σύμφωνα με τον 64χρονο πεζογράφο, δοκιμιογράφο και κριτικό λογοτεχνίας, «η
εκπαίδευση δεν παράγει πολίτες και η κοινωνία δεν εκπαιδεύει γονείς». Το
μυθιστόρημά του που μόλις μεταφράστηκε από τον «Καστανιώτη» λέγεται «Ν.» και
αναφέρεται στον Ναπολέοντα, κατά την παραμονή του στην Έλβα. Σε άλλο ­
αμετάφραστο στα ελληνικά ­ βιβλίο του, βιογραφεί τον Κυανοπώγωνα. Πώς ένας
διανοούμενος ­ να πάλι η εμμονή του ­ είναι δυνατόν να γίνει σίριαλ κίλερ.
Δύσκολο θέμα. Κυρίως για όσους δεν θέλουν να ξεμπερδέψουν με ένα «άβυσσος η
ψυχή του ανθρώπου». <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17269P322</ED>
<ID>
ID:306653

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P32&aa=2</URL></REF>


Article

<CATEGORY>vin09</CATEGORY>

 <H2>Η ανθοφορία της παράδοσης και τα κοράκια
</H2><H4>Στον θαλερό κλάδο του Σίμωνα Καρά, στη Σχολή και τους μαθητές του, οφείλεται,
όπως είδαμε, η αναγέννηση και η εντυπωσιακή άνθηση της παραδοσιακής μουσικής
τις τελευταίες δεκαετίες
</H4>
<AUTHOR>ΓΙΑΝΝΗΣ Η. ΧΑΡΗΣ</AUTHOR>

Τσοπάνηδες από τα ορεινά της Ηπείρου ξεχειμωνιάζουν στο Ειρήνης και Φιλίας,
ρίχνοντας και από καμιά γυροβολιά για να ζεσταθούν

Στο προηγούμενο άρθρο στάθηκα κυρίως στη διάδοση της βυζαντινής μουσικής και
εξάντλησα τη σελίδα μου μνημονεύοντας ελάχιστα μόνο ονόματα και σχήματα από
αυτά που κατακλύζουν πια την αγορά. Σήμερα θα σταθώ στην ακόμα πιο εντυπωσιακή
διάδοση της δημοτικής μουσικής. Και εδώ η αρχή είναι ο Καράς, με την έρευνα,
την καταγραφή και με τους δίσκους του, με ηχογραφήσεις λαϊκών οργανοπαιχτών
αλλά και του δικού του Συλλόγου, σχεδόν μοναχική φωνή μέσα στον ορυμαγδό αυτού
που αργότερα ονομάστηκε «ήχος της Ομόνοιας». Αυτή τη φορά το γιγάντιο έργο τού
Καρά θα βγει προς τα έξω με τη Δόμνα Σαμίου ­ όπως έγραφα ότι συνέβη για τη
βυζαντινή μουσική με τον Λυκούργο Αγγελόπουλο. Τα χρόνια της δικτατορίας η
Δόμνα Σαμίου βάζει το αυθεντικό δημοτικό τραγούδι μέσα στις μπουάτ του
Σαββόπουλου, πλάι στη δική του ανατρεπτική μουσική, και φέρνει έτσι σε επαφή
ένα ευρύτερο νεανικό κοινό με ένα είδος ουσιαστικά περιφρονημένο και
οπωσδήποτε παραγνωρισμένο. Ακολουθεί πλουσιότατη δισκογραφία, πλήθος
συναυλίες, βγαίνουν στο προσκήνιο και άλλοι παλαιότεροι, ο Αηδονίδης, ο
Δοϊτσίδης, τώρα γεμίζουν γήπεδα, στάδια, Ηρώδεια, Μέγαρα. Ο ήχος της Ομόνοιας
βεβαίως και υπάρχει, αλλά υπάρχουν τώρα και οι άλλοι. Όποιος θέλει, μπορεί
τώρα πια να βρει, εκεί που λίγες μόλις δεκαετίες πριν δεν έβρισκε τίποτα. 
Και ήρθαν πριν από δέκα τόσα χρόνια τα Μουσικά Γυμνάσια. Μαθητές του Καρά
πρωτοστατούν στην ίδρυση του πρώτου Μουσικού Γυμνασίου, της Παλλήνης, όπου η
παραδοσιακή μουσική διδάσκεται ισότιμα με την ευρωπαϊκή. Τώρα τα Μουσικά
Γυμνάσια απλώνονται από το Ρέθυμνο ως τη Δράμα, από την Καρδίτσα ως τη
Ζάκυνθο, από το Ίλιον εδώ ως το Βαρθολομιό Ηλείας. Μαζί με το πιάνο οι μαθητές
μαθαίνουν υποχρεωτικά και ένα παραδοσιακό όργανο. Σήμερα τα παιδιά
προσεγγίζουν την παράδοση όσο ποτέ άλλοτε (μουσειακά, έστω, αλλά πώς αλλιώς),
την εντάσσουν αβίαστα στον δικό τους κόσμο, εναλλάσσουν το πιάνο με το κλαρίνο
(το τόσο παραδοσιακό αλλά ­αυτό για τους «ακραιφνείς»­ ξενόφερτο), νεανικά
μουσικά σχήματα ξεφυτρώνουν συνεχώς, ερασιτεχνικά αλλά και επαγγελματικά, που
ερμηνεύουν παραδοσιακή μουσική μαζί και με δική τους μουσική, γραμμένη σήμερα
­κι αυτό είναι το πιο εντυπωσιακό­ πάνω στους δρόμους τους παλιούς, Εν
Χορδαίς, Σαζ Γκουρουπού, τα Παλαιινά Σεφέρια, οι Χαΐνηδες. Πρόσφατα διάβασα
στην Καθημερινή (20.1.02) θερμή κριτική για μια έκδοση μαθητών του 2ου
Γυμνασίου Κορίνθου, με παλιά δημοτικά της Αργολιδοκορινθίας, ναι, μαθητές
Γυμνασίου συλλέγουν και καταγράφουν δημοτικά τραγούδια και ετοιμάζουν και το
αντίστοιχο σιντί ­ και δεν είναι βεβαίως τα μόνα. Και ακόμα πιο πρόσφατα είδα
και μια άλλη δουλειά, τον «Αχό», παραδοσιακά κρητικά από νέα παιδιά, υπόδειγμα
αφομοιωμένης παράδοσης, και μάλιστα από μουσικούς «της κλασικής». 
Θα μας τρελάνουν δηλαδή τα παιδιά; Τόσο πολλές εξαιρέσεις, ολοένα εξαιρέσεις,
στους κανόνες που φτιάχνει η αμετροέπειά μας, πως η μουσική κουλτούρα των νέων
μιλάει σήμερα αγγλικά, στους κανόνες που φτιάχνει η ελαττωματική ακοή και
όρασή μας, και προπαντός η ανύπαρκτη μνήμη μας! 
Από την άλλη, τα γραφεία τελετών διανυκτερεύουν και περιμένουν, αγωνιούν να
μυρίσουν πτώμα: 
- Εκπομπή με θρακιώτικους χορούς και τραγούδια στο τηλεοπτικό κανάλι
Μακεδονία: «Πώς αισθάνθηκες, μπάρμπα, τώρα που έβλεπες τα νέα παιδιά να
χορεύουν;» ρωτάει κάποιος σοφός έναν ηλικιωμένο που χορεύει, αφού τέλειωσαν τα
νέα παιδιά τον υπέροχο χορό τους. «Τα καμάρωνα» λέει ο γέροντας, «αυτά σήμερα
χορεύουν διδαγμένα». «Μήπως όμως έτσι είναι σαν μπαλέτο;» επιμένει ο σοφός.
«Όχι» λέει ο γέροντας, «εμείς χορεύουμε, να, έτσι· αυτά ξέρουν τα σωστά
βήματα, τους τα δείξαν και κάτσαν και τα μάθαν!» «Ναι, αλλά χορεύουν όπως
εσείς άλλοτε;» το βιολί του ο σοφός. «Ε, όχι» λέει ζορισμένα ο γέροντας· «όμως
τα ξέρουν καλύτερα» ­ σειρά του να επιμείνει! 
- Δύο τηλεοπτικές συνεντεύξεις της Μαρίας Φαραντούρη, στην ΕΤ3 και
στη ΝΕΤ· διαφορετικός ο δημοσιογράφος, πανομοιότυπος ο λόγος: Η Μαρία
Φαραντούρη απαριθμεί πλήθος επιγόνους των Χατζιδάκι - Θεοδωράκη. «Δεν νομίζετε
ότι σήμερα το ελληνικό τραγούδι περνάει κρίση;» επιμένει ο δημοσιογράφος. Η
Μαρία Φαραντούρη μιλάει διά μακρών και με θαυμασμό για τον Σωκράτη Μάλαμα, τον
Νίκο Ξυδάκη και τον Νίκο Κυπουργό. «Νομίζετε δηλαδή ότι το ελληνικό τραγούδι
πάει καλά;» σχεδόν στενοχωριέται ο δημοσιογράφος στη μία εκπομπή. «Πιστεύετε
δηλαδή ότι θα ξαναβγεί ένας Θεοδωράκης, ένας Χατζιδάκις;» στενοχωριέται και
επιμένει ο δημοσιογράφος στην άλλη ­ λες και πρέπει να βγαίνει κάθε μέρα ή
έβγαινε ποτέ κάθε μέρα κι από ένας Αισχύλος και ένας Μπαχ, «στους δύο Μότσαρτ,
ο τρίτος δώρο». 
Πανομοιότυπος δηλαδή παντού ο λόγος, για την παρακμή, τον εκφυλισμό, το θάνατο
­ του έθνους, της παράδοσης, της γλώσσας, του τραγουδιού, της λογοτεχνίας, του
βιβλίου, του αλφαβήτου, και ό,τι άλλο αποφασίσει ο καθένας. 
Ξεκινήσαμε από την Άννα Διαμαντοπούλου, που με την πρότασή της να θεσπιστεί
δεύτερη επίσημη γλώσσα η αγγλική βγήκαν οι νενομισμένοι και είπαν πως τι, εδώ
μιλάμε ήδη αγγλικά, νά οι ταμπέλες στα μαγαζιά, νά η μουσική κουλτούρα των
νέων. Τέλειωνα το άρθρο αυτό, όταν άκουσα στο ραδιόφωνο ότι η κ.
Διαμαντοπούλου επανήλθε στην πρότασή της. Θα επανέλθουν άρα και οι άλλοι, θα
βογκήξουμε ξανά. Να φοβηθούμε λοιπόν όσο θέλουμε για το μέλλον. Φτάνει να μη
βλέπουμε με μάτι αλλήθωρο ή και τυφλό το παρόν. 
<H3>ΠΑΡΑΔΟΣΗ ΚΑΙ ΧΩΡΙΣ ΤΗ ΣΤΑΝΗ
</H3>
Δεν υπάρχει σχεδόν χωριό δίχως κάποιο λαογραφικό, παραδοσιακό,
μουσικοχορευτικό ή όπως αλλιώς τον λένε σύλλογο, καλό ή κακό αδιάφορο, γεμίζει
η τηλεόραση με παραδοσιακές φορεσιές και όργανα: ποιοι συμμετέχουν σε όλα αυτά
τα σχήματα, αν όχι νέα παιδιά, που βεβαίως δεν κυκλοφορούν με φουστανέλα και
ταγάρι, ούτε χορεύουν σώνει και καλά παϊντούσκα και συγκαθιστό στα πάρτι τους.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17269P331</ED>
<ID>
ID:306606

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P33&aa=1</URL></REF>


Article

<CATEGORY>vin09</CATEGORY>

 <H2>Ρεμπέτικη κατοχική νυκτωδία
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Υπάρχει μια καταπληκτική σκηνή στο μυθιστόρημα του Γιώργου Σκαμπαρδώνη, ίσως η
ωραιότερη του βιβλίου. Είναι ολόκληρο το κεφάλαιο 18 και περιγράφει ένα
αυτοσχέδιο γλέντι στον Κήπο του Μπέχτσιναρ (Μπεχτσινάρι, όπως το λέει ο
Τσιτσάνης στο πασίγνωστο τραγούδι), στα περίχωρα της Θεσσαλονίκης. 
Βρισκόμαστε στα μέσα της γερμανικής κατοχής, Μάρτης του 1943. Ο συγγραφέας μάς
έχει μπάσει ήδη σ' ένα ζοφερό κλίμα τρόμου, ανασφάλειας, φόνων και εκτελέσεων,
επικείμενης μεταφοράς των Εβραίων στα στρατόπεδα θανάτου. Πάνω εκεί, ο
Τσιτσάνης καλείται να παίξει για μια ετερόκλητη παρέα από εργάτες ώς
διευθυντές τραπεζών, απόστρατους στρατηγούς ώς λούμπεν τύπους. Ο «Τσίλας»
(παρατσούκλι του Τσιτσάνη) δεν βιάζεται να αρχίσει, είναι ως συνήθως βαρύς και
λιγόλογος. Γύρω του oι συνδαιτυμόνες αλληλοπειράζονται χοντρά, ξεκοκαλίζουν
κοψίδια, κουτσομπολεύουν γνωστούς τους, διηγούνται ιστορίες από δεύτερο χέρι.
Φοβισμένοι, κακομοιριασμένοι, άσχημοι άνθρωποι στη μικροχαρά τους. Τότε ο
Τσίλας πιάνει το μπουζούκι του. Και λίγο λίγο η ασχήμια των μορφών γίνεται
σπαρακτική ομορφιά των κινήσεων στους χορευτές, οι ιστορίες γίνονται
προσωπικές, εξομολογητικές, ο φόβος γυρίζει σε αποκοτιά, το κέφι σε έκσταση. 
Δεν πρόκειται, ωστόσο, για ένα μυθιστόρημα γύρω από το ρεμπέτικο ή τον
Τσιτσάνη (παρ' όλο που ο Τσιτσάνης πρωταγωνιστεί με μια έννοια, σαν ένσαρκο,
εκφραστικό όσο και αινιγματικό σύμβολο του κόσμου του). Το βαθύτερο μοτίβο του
βιβλίου είναι ακριβώς αυτή η αλλόκοτη, θα έλεγε κανείς μυστηριακή σύζευξη
ομορφιάς και ασχήμιας, ευγένειας και ευτέλειας, ανθρωπιάς και βαρβαρότητας σε
μια πόλη όπως η παλιά Θεσσαλονίκη και σε μια εποχή όπως ο Δεύτερος Παγκόσμιος
Πόλεμος. Μας το υποβάλλει εξίσου, αν όχι ακόμα πιο γλαφυρά εκείνη η άλλη
σκηνή, όπου ο Αρμένης Μπρεζόφ, ο οργανοποιός που εμπιστευόταν περισσότερο ο
Τσιτσάνης, εξηγεί στους επισκέπτες του τα μυστικά της τέχνης του την ίδια
στιγμή που με ένα αεροβόλο σκοτώνει αρουραίους στο μαγαζί του και, πιάνοντάς
τους από την ουρά, τους πετάει σ' έναν γκαζοτενεκέ με σκουπίδια. 
Ο Γιώργος Σκαμπαρδώνης

Ο ίδιος ο Τσιτσάνης, που σκιαγραφείται πολύ όμορφα (το πόσο πιστά είναι άλλο
ζήτημα, που δεν μας ενδιαφέρει εδώ) από τον Σκαμπαρδώνη, φαίνεται να
συμπυκνώνει αυτές τις αντιφάσεις. Γήινος, συχνά στα όρια της banalitι,
αλλά και απόμακρος, αισθηματίας αλλά και τραχύς, πατριώτης αλλά και
επιβιωσίας, πότε φευγάτος και πότε με εγρήγορση αγριμιού, ερμητικός και
κρυψίνους ώσπου να τα πει όλα με μια μοναδικής ευστοχίας παραβολή ή μια
κοφτερή παροιμιακή φράση. Ο Τσιτσάνης είναι μια από εκείνες τις φιγούρες του
Σκαμπαρδώνη που αισθάνεσαι πως είναι κάτι πολύ βαθύτερο από ό,τι δείχνουν (και
που διαπιστώνεις ότι είναι κάτι ρηχότερο όταν μονοπωλούν την αφήγηση, όπως
συνέβαινε στο προηγούμενο βιβλίο του, το Γερνάω επιτυχώς, αλλά ευτυχώς
όχι εδώ). 
Αφηγητής στο βιβλίο είναι ο κουνιάδος του Τσιτσάνη, που στην πραγματικότητα
λεγόταν Αντρέας Σαμαράς, αλλά εδώ γίνεται Γιώργος Σαμαράς (για να μη
ξεγελαστούμε και νομίσουμε πως πρόκειται για αυθεντική μαρτυρία, αλλά επίσης
για να τονιστεί, με την επιλογή του μικρού ονόματος του συγγραφέα, ότι η ματιά
είναι η δική του). Πολύ νέος ακόμα, ο Γιώργος Σαμαράς είναι αναμεμειγμένος
μαζί με την Εβραιοπούλα αγαπημένη του σε μια αντιστασιακή οργάνωση, που
συλλέγει και στέλνει στη Μέση Ανατολή πληροφορίες για το στρατιωτικό υλικό και
τις κινήσεις των Γερμανών. Στη φανερή ζωή του, είναι συνεταίρος του γαμπρού
του στο «Ουζερί Τσιτσάνης» και τον συνοδεύει συχνά στις εξόδους του, που καμιά
φορά γίνονται υπό ιδιαίτερα δυσοίωνες συνθήκες (όπως όταν δυο μαυραγορίτες,
που εμφανίζονται ως θαυμαστές του, τον αναγκάζουν να τους ακολουθήσει
νυχτιάτικα για να του κάνουν ένα αδιευκρίνιστο δώρο). 
Μια σπάνια φωτογραφία, με τον Τσιτσάνη γραβατωμένο (!) να περπατάει στους
δρόμους της Θεσσαλονίκης μετά την απελευθέρωση. Πάνω δεξιά, έξω από το ουζερί
του αδελφού του στα Τρίκαλα

Με αυτή τη διπλή ιδιότητα, ο Γιώργος Σαμαράς περιπλανιέται αδιάκοπα στη
Θεσσαλονίκη, υπό καθεστώς απειλής, αβεβαιότητας και αγωνίας, που τον κρατάει
σε μόνιμη ετοιμότητα. Έτσι, η ιστορία του παρακολουθείται σαν κατοχικό θρίλερ,
αφού κάθε διαδρομή μπορεί να είναι μοιραία για τον ήρωα ή να τον μπλέξει σε
απρόβλεπτες καταστάσεις, πολύ περισσότερο από τη στιγμή που το αντιστασιακό
δίκτυο ξηλώνεται με προδοσία και η ζωή τού Σαμαρά κινδυνεύει άμεσα. Αυτή,
όμως, είναι και μια πολύ ωραία αφηγηματική σύμβαση για να εξερευνήσει ο
Σκαμπαρδώνης την παλιά γεωγραφία της πόλης του σε όλες της τις λεπτομέρειες,
να ανακαλύψει γωνιές, κτίρια, μαγαζιά, εργαλεία και συσκευές που δεν υπάρχουν
πια. 
Η πόλη και τα πράγματα είναι οι ουσιαστικοί πρωταγωνιστές σ' αυτό το
μυθιστόρημα. Και, διαβάζοντάς το, μας υποβάλλεται ο παραλληλισμός με ένα άλλο
πρόσφατο μυθιστόρημα, το Δυο φορές Έλληνας του Μένη Κουμανταρέα, όπου
επίσης πρωταγωνιστούν μια πόλη, η Αθήνα των μέσων του εικοστού αιώνα, και τα
καθημερινά αντικείμενα της εποχής. Μπορεί κανείς να δει εδώ μια τάση της
σύγχρονης λογοτεχνίας μας να ανακτήσει το εθνικό παρελθόν μέσα από το απόλυτα
συγκεκριμένο, αντί μέσα από ιστορικές αφηγήσεις που δίνουν έμφαση στα μεγάλα
γεγονότα, σε ιδέες, στις εντυπώσεις και τα συναισθήματα του συγγραφέα. 
Υπάρχει, όμως, μια σημαντική διαφορά ανάμεσα στα δύο βιβλία. Η ματιά τού
Κουμανταρέα είναι αναδρομική και νοσταλγική: ανακαλεί αγαπημένα αντικείμενα,
που δεν μπόρεσαν να αντισταθούν στη φθορά του χρόνου. Αντίθετα, η ματιά του
Σκαμπαρδώνη είναι συγχρονική και «σκληρή»: η αφήγηση γίνεται σε έναν συνεχή
ενεστώτα και χωρίς ιστορική προοπτική, οι προτάσεις είναι σύντομες, κοφτές,
γυμνά περιγραφικές, τα πράγματα δεν επιχρίονται από καμιά πάτινα. Για τον
συγγραφέα αυτόν, το παρελθόν είναι πιο κοντά ή ίσως αποτελεί ζωντανό μέρος του
παρόντος. 
Από λογοτεχνική άποψη, αυτός ο τρόπος θέασης καταλήγει, στη συγκεκριμένη
περίπτωση, σε μια αξιοθαύμαστη απόδοση του ανθρώπινου πόνου μέσα από το δράμα
των υλικών, που μας συγκινεί περισσότερο από τις οιμωγές και τους ολοφυρμούς,
γιατί έχει κάτι το μη αυτονόητο, κάτι το αναπάντεχο και συγχρόνως κάτι το
αβάσταχτα χειροπιαστό. 
Αποκορύφωμα αυτής της τακτικής του Σκαμπαρδώνη είναι η περιγραφή της εκκένωσης
του εβραϊκού γκέτο και του στοιβάγματος των κατοίκων του στα βαγόνια που θα
τους μεταφέρουν στο Άουσβιτς. Ο συγγραφέας δεν εστιάζει τόσο στον θρήνο των
θυμάτων ή στην απανθρωπιά των δεσμοφυλάκων (αν και έχει την τόλμη να
παρουσιάσει ως τον χειρότερο ανάμεσα σ' αυτούς τους τελευταίους έναν Εβραίο).
Στέκεται περισσότερο στην τύχη των αντικειμένων ­ και μας δίνει συγκλονιστικές
εικόνες. Αυτοί οι σωροί από ψεύτικα μέλη που οι ανάπηροι Εβραίοι αναγκάζονται
να αποχωριστούν ή που τους αποσπώνται βίαια μένουν βαθιά χαραγμένοι στη μνήμη
μας, ίσως βαθύτερα και από τους σωρούς τα μαλλιά, τα γυαλιά, τα χρυσά δόντια
των μελλοθανάτων στα στρατόπεδα συγκέντρωσης, που βλέπουμε σε ταινίες ντοκιμαντέρ.

<H3>Ο ΧΟΡΟΣ ΤΟΥ ΔΟΛΩΜΑΤΑ
</H3>
Μετά ο Δολωματάς, που φαίνεται κιόλας σουρωμένος, πατάει με το χέρι στην
καρέκλα και στο τραπέζι και πετάγεται όρθιος να χορέψει. Και τότε, βλέπω, ότι
'χει σακατλίκι, που δεν φαινότανε ενόσω ήταν καθιστός: είναι κουτσός, με πιο
κοντό και πιο αδύνατο το αριστερό ποδάρι. Σηκώνεται, στέκεται μπροστά στο
τραπέζι ζαλισμένα και ρίχνει μιαν ατσούμπαλη στροφή. Απλώνει τα χέρια και
σηκώνει το κεφάλι ψηλά, κατά τις κορφές των πεύκων. Τον βαράει ο ήλιος
κατάσταυρα, κι αυτός φαίνεται να το φχαριστιέται, κλείνοντας τα μάτια. Γελάει
με τ' αξύριστά του μάγουλα. Με το που ανοίγει το στόμα, φαίνεται να μαυρίζει
το μέρος απ' όπου ξερίζωσε με την τανάλια το μπροστινό, μεγάλο δόντι. Χορεύει
λοξά, αλλά ωραία, αντρίκεια. Πατώντας στο καλό ποδάρι, ενώ βάζει πιο πολύ το
άλλο, το κουσουρλίδικο για στήριγμα, ακουμπώντας το στη μύτη.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P34</CAT>
<ED>
Κωδικός άρθρου: A17269P341</ED>
<ID>
ID:306607

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P34&aa=1</URL></REF>


Article

<CATEGORY>vin09</CATEGORY>

 <H2>Θέμα προσέγγισης
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ζητούμενο στην Αμερική, ζητούμενο και στη Ρωσία. Ποιος; Ο Κωνσταντίνος
Καβάφης. Είναι εντυπωσιακό πως όλο και πλαταίνει η εμβέλειά του αγκαλιάζοντας
καινούργιο κάθε φορά κοινό, έξω από τον φιλολογικό περίγυρο. Τρεις εκθέσεις
εγκαινιάζονται στις 21 Φεβρουαρίου στο Μίσιγκαν προκειμένου να εξοικειωθεί το
νεώτερο αμερικανικό κοινό με τον κόσμο του Αλεξανδρινού. Μια πρωτοβουλία που
υποστηρίχθηκε ομόφωνα από τις αρχές του μεγάλου, δημόσιου και προοδευτικού
Πανεπιστημίου του Μίσιγκαν, την Ομογένεια και την νεοσύστατη Έδρα Καβάφη.
Πρόσωπα-κλειδιά, ο αιρετικός φιλόλογος Βασίλης Λαμπρόπουλος, επικεφαλής της
έδρας και η ελληνίστρια καθηγήτρια Άρτεμις Λεοντή. Σε αντίστοιχο μήκος κύματος
και οι ακαδημαϊκοί, λογοτεχνικοί και αναγνωστικοί κύκλοι της Ρωσίας, που
ανακήρυξαν «βιβλίο της χρονιάς 2001» την «Ρωσική Καβαφειάδα». Μια έκδοση που
συνδέει τα ποιήματα και την εργοβιογραφία του Καβάφη με δοκίμια κορυφαίων
Ρώσων. Πρόσωπο-κλειδί εδώ, η πρώτη μεταφράστριά του στα ρωσικά (το 1967),
Σόνια Ιλίνσκαγια, καθηγήτρια στο Πανεπιστήμιο Ιωαννίνων και σύζυγος του Μήτσου
Αλεξανδρόπουλου. Το έργο της είχε τέτοια απήχηση ώστε η Ακαδημία Επιστημών με
το Ινστιτούτο Σλαβικών και Βαλκανικών Μελετών τής απένειμαν μόλις τον ύψιστο
πανεπιστημιακό τίτλο της Ρωσίας. 
Μοντέρνος ή κλασικός, λοιπόν, ο Καβάφης; «Είναι τόσο διαχρονικά
μοντέρνος ώστε να γίνεται κλασικός. Δηλαδή, δεν είναι μονοδιάστατος όπως ο
Κάλβος ή ο Ελύτης αλλά πολλαπλός μέχρι αντιφάσεως», απαντά ο Β. Λαμπρόπουλος
που έχει ανοίξει πόλεμο με αυτό που αποκαλεί ξεπερασμένες αντιλήψεις.
Παράδειγμα τα περί γλώσσας του Καβάφη: «Τα ελληνικά του Καβάφη», λέει, «δεν
είναι η αιώνια ελληνική γλώσσα και τέτοιοι εθνικιστικοί ακκισμοί (αυτό είναι
που λέει ο Ελύτης στο "Άξιον Εστί" η "λαλιά που δεν ξέρει από ψέμα"). Αντίθετα
η λαλιά του Καβάφη ευτυχώς "ξέρει πολύ καλά από ψέμα" και γι' αυτό δεν θα
γίνει ποτέ "εθνική" και γι' αυτό είναι κριτική. Επειδή μας βοηθά να κρατάμε τα
μάτια μας ανοιχτά και να μην πιστεύουμε ό,τι μας κολακεύει». Ο Καβάφης, λέει
από τη μεριά της η Σ. Ιλίνσκαγια, «είναι κλασικός ως κληρονόμος μιας τεράστιας
πολιτισμικής παράδοσης την οποία όμως εννοεί να διατηρήσει όχι σαν παραδομένο
ατόφιο σώμα αλλά σαν έναν ζωντανό οργανισμό που δέχεται καινούργιες εγγραφές.
Είναι τόσο πολύπτυχος και πολυδιάστατος ώστε "χωράει" όλες τις προσεγγίσεις». 
Λαμπρόπουλος και Ιλίνσκαγια ανήκουν σε διαφορετικές σχολές και
προσεγγίζουν τον Καβάφη ο ένας με τη μεταμοντέρνα αντίληψη και η άλλη με την
ιστορική- συγκριτολογική. Και οι δύο όμως κατάφεραν να εγκαινιάσουν νέα πεδία
συζήτησης. 
Ιδού συνεπώς το μυστικό. Αυτοί που εξακολουθούν να αντιμετωπίζουν τον
μεγάλο ποιητή ως αιώνια, αειθαλή, απαραβίαστη, σταθερή, τελικά όμως κλειστή
(άρα απολιθωμένη), αξία, φαίνεται πως θα βρεθούν έξω από την παγκόσμια
συζήτηση που έχει ανοίξει ο άλλος Καβάφης: Ο ανοιχτός σε νέες προσεγγίσεις.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P34</CAT>
<ED>
Κωδικός άρθρου: A17269P342</ED>
<ID>
ID:306654

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P34&aa=2</URL></REF>


Article

<CATEGORY>vin09</CATEGORY>

 <H2>Ροκ, το ελληνικόν
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

To ελληνικό ροκ, ακόμη και σαν «όρος», αμφισβητήθηκε πολύ. Απάντηση-επιχείρημα
για τη δράση και τον βίο του, η ιστορία του έτσι όπως την αφηγείται ο Ντίνος
Δηματάτης, με πρόσωπα, γεγονότα, σημεία και τάσεις σε όλη αυτή την υπόθεση που
εξακολουθεί να λέγεται «ελληνικό ροκ». 
Ο δεύτερος τόμος του Get That Beat εστιάζει στις δεκαετίες του '80 και του '90
και σε όλους εκείνους που έδρασαν με κιθάρες ή κρουστά και πέρασαν από τη
σκηνή και κάποιοι ­ πολλοί ή λίγοι δεν έχει σημασία ­ θα τους θυμούνται. Η
σύλληψη των Μουσικών Ταξιαρχιών στην Καρδίτσα, η επιτυχία των Sharp Ties, η
γενιά του «Πήγασου», του κλαμπ που τροφοδότησε την εποχή με ροκ ενέργεια, ο
Παύλος Σιδηρόπουλος, οι Last Drive και οι «Τρύπες», οι «Στέρεο Νόβα» και οι
ηλεκτρονικοί, οι Active Member και το χιπ χοπ, μικρές ιστορίες μέσα από τα
«ρεαλιστικά» πορτρέτα των γκρουπ, που ο μελετητής της σκηνής έχει φροντίσει
πληθωρικά να δώσει. Η αναλυτική καταγραφή, με τη δισκογραφία του κάθε
σχήματος, συμπληρώνεται με πληροφορίες που δίνει ο συγγραφέας για τη ροκ
κίνηση και σε άλλες ­ πλην Αθήνας και Θεσσαλονίκης ­ πόλεις. Και με «εικόνες»
από την εποχή, τον μουσικό Τύπο και τους χώρους που ακούστηκε δυνατά ροκ
ελληνικό (με ελληνικό στίχο ή αγγλικό) αυτές τις δύο δεκαετίες.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P55</CAT>
<ED>
Κωδικός άρθρου: A17269P551</ED>
<ID>
ID:306608

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P55&aa=1</URL></REF>


Article

<CATEGORY>vin09</CATEGORY>

 <H2>Ιστορικός, ο υπνοβάτης του χρόνου
</H2><H4>Πότε αρχίζει και πότε τελειώνει η ιστορία του αρχαίου κόσμου; Πού βρίσκονται
τα γεωγραφικά του όρια; Και κατ' επέκτασιν: Υπάρχει ιστορική αλήθεια; Μπορούμε
να υποστηρίξουμε στα σοβαρά ότι υπάρχει η δυνατότητα θετικής επιστημονικής
γνώσης για μια τόσο μακρινή μας εποχή; </H4>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Δεν ξέρω πόσοι ενδιαφέρονται να απαντήσουν σ' αυτά τα ερωτήματα. Φαντάζομαι
ελάχιστοι πανεπιστημιακοί ανά τον κόσμο ­ απ' αυτούς που αγωνιούν όλο και
περισσότερο για τον περιορισμό των πιστώσεων που διαθέτουν για την έρευνά τους
και αντιμετωπίζουν όλο και πιο ενοχικά το γνωστικό τους αντικείμενο, αφού και
οι ίδιοι είναι αναγκασμένοι πια να παραδεχθούν ότι δεν συμβάλλει στον
περιορισμό της πείνας στον πλανήτη ούτε στη σωτηρία της φάλαινας και του
αφρικανικού πύθωνα. 
Άλλοι πάλι μοιάζουν να τα έχουν απαντήσει προ πολλού. Είναι κάτι τρόφιμοι των
μεταμεσονύκτιων εκπομπών στα διάφορα περιθωριακά κανάλια στην τηλεόραση οι
οποίοι, ανάμεσα στα Ίμια, τις καταγγελίες για το ευρώ που εξαφάνισε το
πεντοχίλιαρο με τον Κολοκοτρώνη, όταν έρθει η ώρα να δώσουν τη μάχη για την
επαναφορά της δοτικής και των τριτόκλιτων, αναφέρονται και στο θέμα. Γι'
αυτούς, η ιστορία του αρχαίου κόσμου δεν άρχισε και δεν τέλειωσε ποτέ. Πιστοί
στην ελληνοπρεπή θεολογία τους, θεωρούν ότι ο κόσμος μας δεν είναι τίποτε άλλο
από παραφθορά του. Όλα τα ανακάλυψαν οι Έλληνες, ό,τι δεν μπόρεσαν να
ανακαλύψουν το εφηύραν με την ευφυΐα που τους διέκρινε, όλες οι γλώσσες είναι
παιδιά της ελληνικής και πάει λέγοντας, αφού όσοι δεν τα δέχονται αυτά είτε
είναι απλώς ηλίθιοι είτε μίσθαρνα ανδρείκελα κάποιας ξένης και κατά προτίμησιν
σκοτεινής δύναμης. 
Νομίζω ότι το βιβλίο του Κάνφορα που φέρει τον υπότιτλο «πρώτο μάθημα αρχαίας
ελληνικής ιστορίας» έχει ενδιαφέρον για τον Έλληνα αναγνώστη, εκτός των άλλων,
και γι' αυτό: με τρόπο, αν όχι πρωτότυπο, τουλάχιστον έξυπνο και διαυγή,
μπλέκεται με ζητήματα που αγγίζουν το συλλογικό μας υποσυνείδητο. Θέλω να πω
ότι για έναν Γάλλο ή Άγγλο ή Ιταλό αναγνώστη το έργο αυτό του Κάνφορα μπορεί
να αποτελεί ένα πολύ ενδιαφέρον κείμενο αρχαιολογίας της ιστοριογραφίας. Για
τον σύγχρονο Έλληνα όμως, που έχει ακόμη στο μυαλό του, καλώς ή κακώς, την
κατατομή της Ιστορίας όπως την ιχνογράφησε ο Παπαρρηγόπουλος και έχει
καθαγιάσει, μάλλον για να απαλλαγεί από την υποχρέωση της σοβαρής μελέτης,
οτιδήποτε είναι γραμμένο στα αρχαία ελληνικά ­ ακόμη κι αν αναφέρεται σε κιλά
σιτάρι ­, το ζήτημα των ορίων του αρχαίου ελληνικού κόσμου έχει πολύ
ευρύτερες, υπαρξιακές σχεδόν, διαστάσεις. 
Η ΓΡΑΦΗ ΣΤΟ ΠΕΡΙΘΩΡΙΟ 
Για τον σύγχρονο Έλληνα, που έχει καθαγιάσει οτιδήποτε είναι γραμμένο στα
αρχαία ελληνικά, το ζήτημα των ορίων του αρχαίου ελληνικού κόσμου έχει πολύ
ευρύτερες, υπαρξιακές σχεδόν, διαστάσεις. (Οι Καρυάτιδες φεύγουν, τα αντίγραφα
έρχονται. Φωτοφραφία του Ζαν-Φρανσουά Μπονόμ, από το λεύκωμα «Αθήνα. Στη σκιά
της Ακρόπολης», εκδ. Ολκός)

Όποιος θέλει να προσεγγίσει τον αρχαίο ελληνικό κόσμο, δεν μπορεί να αγνοήσει
το γεγονός ότι οι μαρτυρίες που διαθέτει είναι γραπτές, ενώ ο ίδιος ο
πολιτισμός ήταν προφορικός, αντιμετώπιζε τη γραφή ως «ένα περιθωριακό
υποκατάστατο του λόγου». Το ελάχιστο συμπέρασμα που βγαίνει απ' αυτό είναι ότι
δεν υπήρχε κανένα εμπόδιο για όποιον ήθελε να παραποιήσει ή να αλλάξει ένα
κείμενο ­ σκέφτομαι εδώ τη γοητευτική ευπιστία του μεγάλου Παπαρρηγόπουλου, ο
οποίος παίρνει κατά γράμμα ό,τι έχει διαβάσει. 
Όποιος θέλει να προσεγγίσει την αρχαία ιστορία, οφείλει να θυμάται ότι τα
κείμενα που διασώθηκαν ώς τις μέρες μας διασώθηκαν σχεδόν τυχαία. Δεν υπήρχε
κάποιος που αποφάσιζε για τη σωτηρία τους ή την καταστροφή τους ­ από τις
ελάχιστες εξαιρέσεις ενδεχομένως ο Βησσαρίων, που φυγάδευσε στη Βενετία την
προσωπική του βιβλιοθήκη. Η θάλασσα της Ιστορίας είναι απρόβλεπτη και μόνον η
τύχη είναι αυτή που ορίζει τι θα σωθεί και τι θα χαθεί μετά το ναυάγιο ­ πόσο
ζωντανή είναι η εικόνα που μας έχει αφήσει ο Ξενοφών από τα υπολείμματα των
ναυαγίων στην ακτή του Εύξεινου όπου, ανάμεσα στα άλλα αντικείμενα, βγαίνουν
στην ακτή «βίβλοι γεγραμμένοι», στρογγυλοί κύλινδροι. 
Στο πέλαγος της Ιστορίας τίποτε δεν είναι σταθερό. Οφείλουμε να μην ξεχνάμε
ότι ο Θουκυδίδης, όσο μεγαλοφυής κι αν ήταν, υπήρξε άνθρωπος με πολύ
συγκεκριμένες πολιτικές απόψεις και ότι, εκτός των άλλων, εξόριστος όπως ήταν,
όταν έγραφε δεν ήταν δυνατόν να παρακολουθήσει τα γεγονότα ο ίδιος. 
Ως προς τα χρονικά όρια του αρχαίου ελληνικού πολιτισμού, ο Κάνφορα δεν δίνει
απάντηση ­ γιατί δεν μπορεί να υπάρξει απάντηση. Άλλος θεωρεί ότι τέλειωσε το
217 π.Χ., ο Toynbee υποστηρίζει ότι η αρχαία ελληνική ιστορία δεν μπορεί να
ξεχωρισθεί από τη λατινική, και άλλοι πιστεύουν ότι το ακραίο χρονικό ορόσημό
της είναι η περίοδος του Ιουστινιανού, όταν έκλεισε η Πλατωνική Ακαδημία στην
Αθήνα. 
Η ύπαρξη του ελληνοβουδιστικού ρυθμού εξάλλου επεκτείνει τα γεωγραφικά όρια
της ακτινοβολίας των αρχαίων Ελλήνων ώς την Άπω Ανατολή: είναι σαν να
παρακολουθεί κανείς αντίγραφα που, καθώς περνούν από τη μια περιοχή στην άλλη,
τα χαρακτηριστικά τους αλλοιώνονται. Αρκεί κανείς να κάνει την αντίστροφη
πορεία, από την Ιαπωνία στην Κλασική Ελλάδα, για να ανακαλύψει κάτω από το
προσωπείο του Βούδα τα χαρακτηριστικά του Έλληνα Απόλλωνα. 
Το κύριο όμως ενδιαφέρον του κειμένου αυτού του Κάνφορα είναι ότι αποδίδει στη
δουλειά του ιστορικού την πραγματική της διάσταση. Ο Ιταλός ελληνιστής δεν
κάνει τίποτε άλλο από το να αναιρεί, από κεφάλαιο σε κεφάλαιο, τα ιδεολογήματα
που κυριαρχούν στην αντίληψη των συγχρόνων για τον αρχαίο κόσμο. Το ταξίδι
ξαναγίνεται με μια πορεία στα τυφλά, όπου όλα μένουν να ανακαλυφθούν από την
αρχή. 
Τελευταίο, και χαρακτηριστικό, το απόσπασμα αυτό από τον Τοκβίλ, από τον
δεύτερο τόμο του «Η Δημοκρατία στην Αμερική»: «Όχι ότι θεωρώ τη φιλολογική
παραγωγή των αρχαίων ως ανεπίληπτη. Σκέπτομαι μόνο στο ότι έχει ειδικά
χαρίσματα που μπορούν θαυμάσια να χρησιμεύσουν στην εξισορρόπηση των επιμέρους
ελαττωμάτων μας. Μας συγκρατούν απ' τη μεριά όπου γέρνουμε». 
<H3>ΘΡΑΥΣΜΑΤΑ
</H3>
«Αποσπάσματα πηγών, νησιά σε σχέση με όσα η θάλασσα ­ η μεταφορική θάλασσα του
χρόνου ­ έχει καταπιεί χωρίς να έχουν μείνει τα ίχνη ή η ανάμνησή τους.
Συναρμολογούμε τα θραύσματα που τυχαία έχουν απομείνει από ένα όλο που έγινε
κομμάτια.» <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17269P561</ED>
<ID>
ID:306609

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P56&aa=1</URL></REF>


Article

<CATEGORY>vin09</CATEGORY>

 <H2>Ο πρίγκιπας του «φτωχού κινηματογράφου»
</H2><H4>Το βιβλίο για τον Σταύρο Τορνέ, που εκδόθηκε με την ευκαιρία της αναδρομής στο
έργο του στο φετινό Φεστιβάλ Κινηματογράφου Θεσσαλονίκης, ξαναέφερε κοντά μας
μία από τις λίγες, σπάνια αυθεντικές προσωπικότητες της τέχνης στην Ελλάδα
</H4>
<AUTHOR>ΦΡΑΓΚΙΣΚΗ ΑΜΠΑΤΖΟΠΟΥΛΟΥ</AUTHOR>

Στην έκδοση για τον Σταύρο Τορνέ, καμωμένη με αγάπη και μόχθο από τους Ηλία
Κανέλλη και Σταύρο Καπλανίδη, συγκεντρώνονται τα σενάριά του, τα σχέδια
σεναρίων και οι συνεντεύξεις του, μαρτυρίες και κριτικές για το έργο του,
πλήρης εργοβιογραφία και φιλμογραφία και πλούσια εικονογράφηση. Όμως η
πραγματική προσφορά του βιβλίου είναι η δημοσίευση των κειμένων του Τορνέ από
τα οποία προβάλλει όχι μόνο ο σκηνοθέτης, αλλά ένας άνθρωπος που έβλεπε την
τέχνη του κινηματογράφου σαν αναμέτρηση του ανθρώπου με τα όριά του. 
Ίσως ο κινηματογράφος να τον κέρδισε γιατί σε αυτόν ανακάλυψε την πρωτεϊκή
δύναμη των συνεχών μεταμορφώσεων, και ένα εργαλείο διείσδυσης στα βαθύτερα και
αφανή στρώματα της συνείδησης: «Ο κινηματογράφος είναι η κοινωνία που
αναπαράγεται κάτω από μια μοναδική συνθήκη: να αφήσει να διαφανεί το είναι, ο
χρόνος (κόσμος) πίσω από τις πλευρές του λογισμού». 
Αυτήν την πρωτεϊκή δύναμη αποτύπωσε ο Τορνές στις ταινίες του, και γι' αυτό
γεννούν στον θεατή ένα αίσθημα δημιουργικής ευφορίας, ανάτασης και μέθεξης σε
ένα δρώμενο: «Ο κινηματογράφος είναι όλα τα έργα που δεν έγιναν αλλά εθεάθησαν
εκστατικά μέσα στην έκρηξη της ύπαρξης». 
Οι ταινίες του Τορνέ χαρακτηρίστηκαν ερμητικές, ενώ συμβαίνει ακριβώς το
αντίθετο: δεν εγκλωβίζουν τον θεατή σε μια ιστορία με αρχή, μέση και τέλος,
δεν τον υποχρεώνουν να ταυτιστεί με τα πρόσωπα του έργου σε πλαστές,
συγκινησιακά φορτισμένες καταστάσεις. Είναι ταινίες οι οποίες υπονομεύουν τη
δουλεία της ρεαλιστικής ψευδαίσθησης και αποσκοπούν σε κάτι που ο ίδιος
ονόμαζε «απελευθερωτική προσήλωση» - δηλαδή κάτι σαν πρακτική του αδιανόητου ή
υλοποίηση του ασύλληπτου. 
Η ίδια η ζωή του Τορνέ, μια συνεχής αναζήτηση, δείχνει τη βαθύτερή του
δέσμευση σε αυτή την «απελευθερωτική προσήλωση». Γεννημένος το 1932, παιδί
προσφύγων, ελάχιστα παρακολούθησε το σχολείο. Τις πραγματικές σπουδές του τις
έκανε στη Μακρόνησο. Ζωγράφος, γλύπτης, ερασιτέχνης ηθοποιός, φοίτησε στη
Σχολή Κινηματογράφου Ιωαννίδη. Άρχισε να ασχολείται με τη σκηνοθεσία το 1967
και έφτιαξε την πρώτη του ταινία «Θηραϊκός όρθρος» με τον Κώστα Σφήκα. Στη
δικτατορία κατέφυγε στην Ιταλία και εκεί έκανε τις πρώτες δικές του ταινίες
μικρού μήκους «Αντίο Ανατολή» και «Coatti», ντοκιμαντέρ πολιτικού και
υπαρξιακού προβληματισμού. 
Τα χρόνια αυτά έπαιξε σε ταινίες σκηνοθετών όπως ο Φελίνι, ο Ρόζι, η Ανιές
Βαρντά, οι αδελφοί Ταβιάνι. Τις μεγάλες ταινίες του, «Μπαλαμός», «Καρκαλού»,
«Ντανίλο Τρέλες» και «Ένας ερωδιός για την Γερμανία» τις έφτιαξε όταν γύρισε
στην Ελλάδα. Τα χρόνια 1975-1979 ταξίδεψε στην Αίγυπτο, στην Παλαιστίνη, στις
Ινδίες. 
Ο Τορνές έκανε τις ταινίες του σχεδόν με το τίποτε: με ελάχιστα χρήματα και
φιλμ δανεικό, επιστρατεύοντας την ευρηματικότητά του και μεταδίδοντας τον
ενθουσιασμό του στους φίλους του, οι οποίοι ήσαν και οι ηθοποιοί του: «Ο
κινηματογράφος δεν υπάρχει χωρίς φιλμ. Αλλά ένα φιλμ υπάρχει μόνο όταν ξεκινά
από την απόφαση βαθιά μέσα απ' τα σπλάχνα εκείνου που το κάνει». 
Το έργο του Τορνέ το χαρακτήρισαν ποιητικό, υπερρεαλιστικό, βιωματικό, «φτωχό
κινηματογράφο». Είναι ίσως όλα αυτά, αλλά κυρίως είναι ένας κινηματογράφος
προσωπικός, ανένταχτος, κινηματογράφος της συνεχούς αναζήτησης.

Σαν τον Παζολίνι 
Όσο ζούσε ο Τορνές, το έργο του αναγνωρίστηκε από τους Έλληνες και Ευρωπαίους
κριτικούς. Ένας Ιταλός κριτικός τον συνέκρινε με τον Ιρανό Άμπα Κιαροστάμι,
άλλοι τον συνέκριναν με τον Μουρνάου, τον Παζολίνι, τον Γκοντάρ. Ένας Γάλλος
σκηνοθέτης μοίραζε το μανιφέστο του Τορνέ, που είχε δημοσιευτεί στην
«Liberation», σε όλο το συνεργείο του πριν αρχίσει τα γυρίσματα. Όμως το
κράτος τού αρνήθηκε τη βοήθειά του. Το 1984 το Φεστιβάλ Κινηματογράφου
Θεσσαλονίκης δεν δέχτηκε την ταινία του «Καρκαλού» στο διαγωνιστικό του τμήμα.
Η ταινία προβλήθηκε μόνο στο πληροφοριακό τμήμα, κι εκεί το κοινό την αποθέωσε
και οι κριτικοί την βράβευσαν. 
Ο Σταύρος Τορνές πέθανε ύστερα από σύντομη ανίατη ασθένεια στις 27 Ιουλίου του
1988, το βράδυ. Λίγες ώρες πριν, το Κέντρο Κινηματογράφου αποφάσισε να του
δώσει ένα εκατομμύριο για να γυρίσει την ταινία του «Ροβινσώνας», μια διασκευή
του Ροβινσώνα με τον Παρασκευά τραβεστί - ο συνηθισμένος προϋπολογισμός τότε
ήταν πενήντα εκατομμύρια. 
Ο Σταύρος Τορνές πίστευε στον ελληνικό κινηματογράφο, τουλάχιστον ως μια
δυνατότητα, μια ανοιχτή προοπτική. Είπε σε μια συνέντευξη, και το επαναλάμβανε
συχνά: «Ένας γεωγραφικός χώρος όπως η Μεσόγειος κεφαλαιοποιεί αρετές όπως η
πνευματικότητα, το φαντασιακό. Αρετές που δεν έχουν άμεση σχέση με αυτό που με
τη στενή έννοια θεωρούμε πλούτο». 
Μιλώντας για τον ελληνικό κινηματογράφο, παλιότερο και σύγχρονο, υπογράμμιζε
ότι οι υλικές δυσκολίες του Έλληνα σκηνοθέτη απελευθερώνουν δημιουργικές
δυνάμεις γιατί τον υποχρεώνουν να κάνει όχι μόνο το γύρισμα αλλά και τα
κουστούμια, και το καστ, με λίγα λόγια τα πάντα. Πίστευε πως αυτό ήταν το
«προικιό» και το «κεφάλαιο» των νεώτερων Ελλήνων σκηνοθετών. 
Στα κείμενα, τις μαρτυρίες και τις φωτογραφίες του βιβλίου για τον Σταύρο
Τορνέ ξαναβρίσκουμε αυτόν τον καλλιτέχνη με την μοναδικά παλλόμενη
προσωπικότητα, που κατάφερε να μεταγγίσει στην τέχνη του μια σφαδάζουσα
αίσθηση της ζωής. 
<H3>Ο ΤΟΠΟΣ ΠΟΥ ΑΓΚΑΛΙΑΖΟΜΑΣΤΕ
</H3>
«Ο κινηματογράφος είναι το σημείο συνάντησης-σύγκρουσης μεταξύ του πραγματικού
και του αδιανόητου, του φανταστικού και του αδύνατου», γράφει ο Τορνές σε ένα
κείμενό του, ένα είδος μανιφέστου με τίτλο «Γιατί κάνω κινηματογράφο». Όμως ο
κινηματογράφος ήταν για τον Τορνέ και ένας τρόπος κατάργησης της μοναξιάς: «Ο
κινηματογράφος είναι ο τόπος που εσύ κι εγώ γνωριζόμαστε, "εγώ" και άλλοι
αγκαλιαζόμαστε», γράφει στο ίδιο κείμενο. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P57</CAT>
<ED>
Κωδικός άρθρου: A17269P571</ED>
<ID>
ID:306610

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P57&aa=1</URL></REF>


Article

<CATEGORY>vin09</CATEGORY>

 <H2>... τη βιογραφία του Μπρους Τσάτγουιν
</H2>
<AUTHOR>ΑΝΤΩΝΗΣ ΚΥΡΙΑΚΟΥΛΗΣ</AUTHOR>

Με μάγεψε η βιογραφία του Μπρους Τσάτγουιν από τον Νίκολας Σαίξπηρ. Η ζωή του
Εγγλέζου παραμυθά έφερε στη μνήμη μου μια ανθολογία παραμυθιών που διάβαζα
μικρός. Πήγα πολύ πίσω για να βρω κάτι ανάλογης μαγείας, σκέφτηκα, διαβάζοντας
τις περιπλανήσεις του. Και θυμήθηκα αυτό που είχε πει ο Πολ Γκογκέν «Μερικές
φορές πάω πίσω, πολύ μακριά, μακρύτερα από τα άλογα του Παρθενώνος, στα ξύλινα
άλογα των παιδικών μου χρόνων».
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P58</CAT>
<ED>
Κωδικός άρθρου: A17269P581</ED>
<ID>
ID:306611

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P58&aa=1</URL></REF>


Article

<CATEGORY>vin09</CATEGORY>

 <H2>ΒΙΤΡΙΝΑ
</H2>
<AUTHOR>ΕΦΗ ΦΑΛΙΔΑ</AUTHOR>

Με μάγια αλλά/ και με Θεό μαζί/ ψάχνω/ την άδική μου μοίρα... 
Η «Ξυμφορά» είναι ένα από τα ποιήματα που περιέχει η συγκεντρωτική αυτή
έκδοση των πέντε πλέον πρόσφατων συλλογών του Μίλτου Σαχτούρη. Οι συλλογές
«Χρωμοτραύματα», «Εκτοπλάσματα», «Καταβύθιση», «Έκτοτε», «Ανάποδα γύρισαν τα
ρολόγια» συγκατοικούν στον τόμο, δίνοντας το περίγραμμα του ποιητή που έκοψε
τις γέφυρες με τη θεσμοθετημένη σύμβαση των ανθρωπίνων σχέσεων. 
Ο Κωστής Παπαγιώργης σκύβει πάνω από τα 13 χειρόγραφα τετράδια του
κοτζαμπάση της Γορτυνίας Κανέλλου Δεληγιάννη, όχι για να διαβάσει την ιστορία
της Ελληνικής Επανάστασης όπως την έζησε ο προύχοντας, αλλά για να εξετάσει
μία προσωπικότητα που θέλησή της ήταν η αποκατάσταση της τιμής της οικογενείας
του. Ο Δεληγιάννης αναφέρεται σε πολλά πρόσωπα του Αγώνα, αλλά το βασικό
κίνητρο της συγγραφής είναι ο αποτροπιασμός απέναντι στα πρόσωπα που αναξίως
κέρδισαν πόστα και εξουσίες. 
Το βιβλίο του Πορτογάλου συγγραφέα μιλάει για μία εβδομάδα στη ζωή
συνηθισμένων ανθρώπων, που ξαφνικά έρχονται αντιμέτωποι με τον έρωτα, τον
θάνατο και την εξουσία. «Η πρόκληση δεν περιμένει», σημειώνει ο Κοέλιο. «Μία
εβδομάδα είναι διάστημα περισσότερο από αρκετό για να αποφασίσουμε αν θα
δεχτούμε ή όχι το πεπρωμένο μας». 
Το μυθιστόρημα είναι ερωτικό. Μιλάει για μία ιστορία αγάπης υπαρκτών
προσώπων. Ο άνδρας είναι ο Πολ Κλοντέλ, διπλωμάτης καριέρας, συγγραφέας και
βαθιά θρησκευόμενος, επομένως με προδιάθεση να βγάλει πάθος. Η γυναίκα είναι η
Ροζ Βετς, σύζυγος τυχοδιώκτη που ασφυκτιά στη φυλακή της μητρότητας και του
γάμου. Η άνοιξη του 1900 στην Κίνα θα τους μάθει πως ο έρωτας δεν είναι
επιλογή ούτε ελευθερία, αλλά αναπόδραστη ορμή και μοίρα της ανθρώπινης ψυχής.
Μόνο που οι πιο δυνατοί έρωτες είναι οι ατελεύτητοι... 
Τέσσερις ιστορίες ζωντανεύουν τη Λελού, μια παστρικιά πολυτελείας, ανάμεσα
σε τίμιους νοικοκυραίους. Τα παριζιάνικα αρώματά της μπερδεύονται με τις
τσίκνες της γκαζιέρας. Καθημερινές σκηνές σε αυτό το σπονδυλωτό μυθιστόρημα
είναι οι καβγάδες, το κουτσομπολιό, η πονηριά της αγραμματοσύνης, οι έρωτες,
τα παθιασμένα αισθήματα, οι δολοπλοκίες, τα τραγούδια του Στέλιου και της
Μαρίκας, τα μοναδικά γλέντια. Και κοινό σημείο αναφοράς των χαρακτήρων που
παρελαύνουν, η αμετάκλητη εγκατάλειψη της πατρίδας. 
Το δοκιμιακό αυτό κείμενο γράφτηκε με αφορμή την επέτειο των είκοσι χρόνων
από τον θάνατο του Γάλλου διανοούμενου Αντρέ Μαλρό, ο οποίος είχε δηλώσει πως
«μία κρυφή Ελλάδα υπάρχει στην καρδιά όλων των ανθρώπων της Δύσης». Ο Τάκης
Θεοδωρόπουλος το γράφει για να αναπτύξει τον συλλογισμό του ότι τα ερείπια ­
είτε προστατεύονται στα μουσεία είτε στέκουν αφημένα εκεί που εξώκειλαν με το
πέρασμα του χρόνου ­ είναι σύγχρονες υπάρξεις. 
Το πρόσφατο ζήτημα των ταυτοτήτων ήταν ένα «αγκάθι» μεταξύ του
Πρωθυπουργού και του Αρχιεπισκόπου που τα μίντια του προσέδωσαν διαστάσεις
ρήξης και έχθρας. Το έθνος-κράτος προσπαθεί να προσαρμοστεί σε ένα διεθνές
περιβάλλον, η Εκκλησία προβάλλει ως θεματοφύλακας της συλλογικής μας
ταυτότητας και η μελέτη αυτή παρουσιάζει σφαιρικά τις πτυχές αυτής της σχέσης.
Η οποία ακουμπάει σε συνταγματικές διατάξεις, την εκκλησιαστική περιουσία, το
νομικό πλαίσιο που διέπει τον προσηλυτισμό, την ελευθερία της λατρείας σε
δημόσιους χώρους και το μάθημα των Θρησκευτικών στα σχολεία. 
<H3>ΓΙΑ ΠΑΙΔΙΑ
</H3>
Η περιπέτεια είναι εγγυημένη. Φροντίζουν άλλωστε να τη δώσουν στους
νεαρούς αναγνώστες τα πλάσματα του Δάσους, των Βρύων και του Μοναστηριού του
Ρέντγουολ με πρωταγωνιστή τον ποντικό Ματίας. Η σημαδεμένη αλεπού Σλέιγκαρ
απειλεί την κοινωνία του Ρέντγουολ και οι χαρακτήρες γύρω από τον Ματίας
αναδεικνύουν προτερήματα γενναιότητας και εξυπνάδας. Ο πολυβραβευμένος
συγγραφέας νεανικών βιβλίων, Μπράιαν Ζακ, δίνει τις λεπτομέρειες στις διαφορές
ανάμεσα στο καλό και στο κακό επισημαίνοντας την αναγκαιότητα της ειρήνης και
της υπεράσπισής της.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P58</CAT>
<ED>
Κωδικός άρθρου: A17269P582</ED>
<ID>
ID:306655

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P58&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ (Πριγκιποννήσων 10, * 010 - 64.68.009, 010 -
64.42.869). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τίνα Μπράντον Τίνα» της Ομάδας
«Πρόσωπα» - Ν. Καραγεώργου - Ηλ. Ποιμενίδη - Β. Παπαχρήστου - Ν. Κανελλόπουλου
Πεφάνη, Χειλάκης. «Ώρες επισκεπτηρίου» του Ρ. Χάρις Α. Ανδρεοπούλου
(σκηνοθ.), Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισαρίδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΗΜΟΤΙΚΟ ΠΟΛΙΤΙΣΤΙΚΟ ΚΕΝΤΡΟ ΑΓΙΩΝ ΑΝΑΡΓΥΡΩΝ. «Η τελετή» του Π. Μάτεσι
Θεατρική Ομάδα Νέων του Δημοτικού Πολιτιστικού Κέντρου Αγίων Αναργύρων (Ηρώων
Πολυτεχνείου 39, * 010 - 26.00.511, 010 - 26.35.689).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Παρ., Σάβ., Κυρ.) (Ακαδημίας 59, * 010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» της Μ. Ιγγλέση
Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ. «Μαγιακόφσκι φλεγόμενος» του Κ. Μεσσάρη Σγουρδαίου, Μεσσάρης
(Μαυρομιχάλη 139 - Βατάτζη, Εξάρχεια, * 010 - 64.40.945, 010 - 64.37.416). 
ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127, 010 - 32.12.263). Αργεί.

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

Σκηνή με τους Αντώνη Αντωνίου, Βασίλη Μπατσακούτσα, Γεωργία Ζώη και Νατάσα
Ασίκη από την παράσταση «Το μεγάλο παιχνίδι» που παίζεται στην «Θεατρική Σκηνή»

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. «Ο βασιλιάς κι εγώ» των Ρ. Ρότζερς - Ο. Χαμερστάιν ΙΙ
Ντενίση, Κατρανίδης (Παπαδιαμαντοπούλου 4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. «Το δάκρυ των χεριών» του Α. Δήμου Μαυρομάτη
(σκηνοθ.), Λεμπεσόπουλος (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ. «Η κόρη του παντοπώλου» του Α. Βλάχου - «Η
μαύρη παρηγοριά» - «Υπό εχεμύθειαν» του Ν. Λάσκαρη - «Ο θάνατος του
Περικλέους» του Δ. Κορομηλά Δ. Αθανασόπουλος (αίθουσα εκδηλώσεων,
Καζαντζάκη - Σκουφά, * 010 - 62.06.190).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Φεστιβάλ Μουσικής
Δωματίου. Λεωνίδας Καβάκος, βιολί - Τσάρλς Νάιντιχ, κλαρινέτο -
Γιαν Φόγκλερ, βιολοντσέλο - Γιώργος Πέτρου, πιάνο - Χρίστος
Παπαγεωργίου, πιάνο - Νομπούκο Ιμάϊ, βιόλα - Μίριγιαμ Κόντζεν,
βιολί - Δημήτρης Δεσύλλας, κρουστά: συναυλία (Δευτ) Φεστιβάλ
Μουσικής Δωματίου. Λεωνίδας Καβάκος, βιολί - Πέτερ Νάγκι, πιάνο:
συναυλία (Πέμ.) Φεστιβάλ Μουσικής Δωματίου. Κουαρτέτο Εγχόρδων του Τόκιο:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. «Μπίλι ο ψεύτης» των Κ. Γουότερχαους - Γ. Χολ Βλ.
Κυριακίδης, Καστούρα (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Η επιστροφή» του Χ. Πίντερ Μπ. Αρβανίτη,
Βόγλης (Κεφαλληνίας 16, Κυψέλη, * 010 - 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού - Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 092.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. «Οι εκτελεστές» του Γ. Σκούρτη Τσαρούχας, Χ. Εμμανουήλ
(Φρυνίχου 14, Πλάκα, * 010 - 32.22.464).

ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. «Ουπς» (κόμικς) του Γ. Κακλέα Κακλέας (σκηνοθ.),
Στεφόπουλος (Μαυρομιχάλη 161 - Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΤΣΑΪ ΣΤΗ ΣΑΧΑΡΑ. «Καμπαρέ "Ο Κόσμος"» της Κ. Μητροπούλου Σπαθής
(σκηνοθ.), Α. Ευαγγελάτος (Λαοδικείας 18, Ιλίσια, * 010 - 77.77.427).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Βασιλικό Θέατρο - Σκηνή «Μελίνα Μερκούρη». «Νέκυια, Οδύσσειας λ'»
σε μετάφραση του Δημήτρη Μαρωνίτη και σκηνοθεσία Δαμιανού Κωνσταντινίδη.
Πρεμιέρα απόψε στις 9 μ.μ. Παραστάσεις την Τετάρτη στις 7 μ.μ., την Πέμπτη και
την Παρασκευή στις 9 μ.μ., το Σάββατο στις 6 μ.μ. και στις 9 μ.μ. και την
Κυριακή στις 7 μ.μ. 
Θέατρον Αυλαία: «Ο Φιάκας» του Δημοσθένη Μισιτζή από το Δημοτικό
Περιφερειακό Θέατρο Ρούμελης. Πρεμιέρα απόψε Παρασκευή στις 9 μ.μ. Παραστάσεις
από Τρίτη έως Παρασκευή στις 9 μ.μ., το Σάββατο στις 6 μ.μ. και στις 9 μ.μ.
και την Κυριακή στις 8 μ.μ. τηλ. 0310-243.066. 
Θέατρον Άνετον: «Do you love me» του R.D. Laing από το Θέατρο «Νοητή
γραμμή». Παραστάσεις καθημερινά στις 9.15 μ.μ. τηλ. 0310-869.869. 
Δημοτικό Θέατρο Νεάπολης. «Άγριες διαθέσεις» του Τζον Τομπίας,
συμπαραγωγή του ΚΘΒΕ και του Δήμου Νεάπολης. Τελευταίες παραστάσεις Παρασκευή
και Σάββατο στις 9 μ.μ. και την Κυριακή στις 7.30 μ.μ. τηλ. 0310-639.385, 0310-617.006.

ΚΘΒΕ - Μονή Λαζαριστών- Σκηνή Σωκράτης Καραντινός: «Λίγο απ' όλα» από
το Θέατρο Σφενδόνη-Άννα Κοκκίνου. Τελευταίες παραστάσεις Παρασκευή στις 9
μ.μ., το Σάββατο στις 6 μ.μ. και στις 9 μ.μ. και την Κυριακή στις 6 μ.μ. και
στις 9 μ.μ. Τηλ. 0310-652.020, 0310-589.102.

Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310-821.483.

ΚΘΒΕ - Εταιρεία Μακεδονικών Σπουδών. «Η μνήμη των κύκνων» από το
Χοροθέατρο. Χορογραφίες και σκηνοθεσία Κωνσταντίνος Ρήγος. Τελευταίες
παραστάσεις Παρασκευή, Σάββατο, Κυριακή στις 9 μ.μ. τηλ. 0310-223.785.

Δημοτικό Θέατρο Καλαμαριάς - Μελίνα Μερκούρη. «Αγγέλα Παπάζογλου» με
την Άννα Βαγενά. Παραστάσεις από Τετάρτη έως Σάββατο στις 9.30 μ.μ. και την
Κυριακή στις 8 μ.μ. (Μεταμορφώσεως 7-9, Καλαμαριά, τηλ. 0310-458.591).

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310-812.000.

Δημοτικό Θέατρο Σταυρούπολης. «Σίρλεϊ Βαλεντάιν» του Γουίλι Ράσελ με τη
Μίρκα Παπακωνσταντίνου. Τελευταίες παραστάσεις Παρασκευή στις 9.30 μ.μ. και
Σάββατο και Κυριακή στις 6.30 μ.μ. και στις 9.30 μ.μ. Τηλ. 0310-605.447.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310- 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310-216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310-278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310- 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ. 0310-821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310-812.000.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P62</CAT>
<ED>
Κωδικός άρθρου: A17269P621</ED>
<ID>
ID:306626

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P62&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Οδός Μαλχόλαντ. 20.15-23.00 / Ταξιδιάρικα πουλιά. 16.15-18.15
(Τέρμα Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Κυρ. και
ώρα 16.00 (Λεωφ. Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 12.30-16.15 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Kate and Leopold. Σάβ.: 12.45-15.30-17.50-20.10-22.30-00.50. Κυρ.: 12.45-16.00-18.20-20.40-23.00.

Αίθουσα 3

Παιχνίδι κατασκόπων. Σάβ.: 13.20--15.40-18.00-20.20-22.40-01.00. Κυρ.: 13.00-15.30-17.45-20.00-22.15-00.30.

Αίθουσα 4

Η συμμορία των έντεκα. Σάβ.: 13.30-16.00-18.20-20.40-23.00-01.20. Κυρ.: 12.30-15.00-17.20-19.40-22.00-00.20

Αίθουσα 5

Vanilla sky. 16.30-19.00-21.45-00.20. / Η χαμένη Ατλαντίδα.
12.30-14.45 μεταγλ. 
ΑΘΗΝΑ

Kate and Leopold. 18.00-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Οι νύχτες της Καμπίρια. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.20-20.40-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Kate and Leopold. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50, Κυρ. και ώρα 15.20.
(Ζησιμοπούλου 7 & Ιωάν. Μεταξά, Γλυφάδα * 010 - 8983.238).

Αίθουσα 2

Kate and Leopold. 18.00-20.30-23.00.

Αίθουσα 3

Δεκαπενταύγουστος. 18.00-20.10-22.40. Μαζί και η μικρού μήκους Γκόγκος.

Αίθουσα 4 
Η κατάρα του πράσινου σκορπιού. 18.40-20.50. / Επισκέπτης από την
Κόλαση. 11.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00, Σάβ. και
ώρα 15.00, Κυρ. και ώρα 12.00. (Οδός Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Παιχνίδι κατασκόπων 18.00-20.30-23.00 (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Παιχνίδι κατασκόπων. 18.00-20.30-23.00 (Λεωφόρος Πεντέλης 98, Χαλάνδρι,
* 010 - 6841.010).

ΑΙΓΛΗ 2

Kate and Leopold. 17.45-20.15-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους: Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Σώσε με. 18.20-20.40-23.00, μαζί και η μικρού μήκους Το γάντι.
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Κάποιος θα τσιμήσει. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 18.00-19.30. / Οι άλλοι. 21.00-23.00.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 15.45-18.00-20.30-23.00. Κυρ.
και ώρα 13.30. (Τέρμα Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Η συμμορία των έντεκα. 16.00-18.10-20.20-22.40. (Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.20-22.40. / Η χαμένη Ατλαντίδα. 16.00 μεταγλ.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους: Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Παιχνίδι κατασκόπων. 18.00-20.35-23.10. (Γενναίου Κολ/τρώνη 16,
Κουκάκι, * 010 - 9240.239).

ART ECRAN Cinema 2

Ο θρόνος του αίματος. 19.00-21.00-23.00. 
ART STUDIO Cinema

Το τάμα 17.30-20.20.23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Παιχνίδι κατασκόπων. 17.40-20.15-22.40 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 18.00-20.15-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους: Τσιπς. / Πίσω πόρτα. 17.00 με υπότ., για άτομα με
προβλήματα ακοής. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 20.20-22.30 Ημερολόγια Καταστρώματος
- Γ. Σεφέρης. 18.30. (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Παιχνίδι κατασκόπων. 17.40-20.10-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ημερολόγια καταστρώματος - Γιώργος Σεφέρης. 19.00-21.00-23.00 μαζί και
η μικρού μήκους: Καμπουφλάζ. (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Παιχνίδι κατασκόπων. 18.00-20.30-22.50. / Η χαμένη Ατλαντίδα.
16.00 μεταγλ. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 16.00-18.10-20.30-22.50.

CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 16.00-18.15-20.30-22.45
(Κων/λεως 82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Δεκαπενταύγουστος. 18.10-20.30-22.50.

Αίθουσα 3

Κωδικός: Enigma. 18.00-20.30-23.00. 
Αίθουσα 4

Παιχνίδι κατασκόπων. 17.50-20.20-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.30-15.30 μεταγλ. / Kate and
Leopold. 18.45-21.30-00.15. (Φραγκοκκλησιάς και Γρανικού, Μαρούσι * 010 -
6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 12.00-14.30-17.00-22.15. / Οι άλλοι.
20.00-00.45. 
Αίθουσα 3

Παιχνίδι κατασκόπων. 21.30-15.51-18.00-20.45-23.30.

Αίθουσα 4

Κωδικός: Enigma. 11.45-14.15-16.45-19.15. / Παιχνίδι κατασκόπων.
21.45-00.30. 
Αίθουσα 5

Vanilla sky. 17.30-20.15-23.00. / Ο Χάρι Πότερ και η φιλοσοφική
λίθος. 11.30-14.30 μεταγλ.

Αίθουσα 6

Δεκαπενταύγουστος. 12.00-14.45-17.15-19.45. / Επισκέπτης από την
Κόλαση. 22.30-01.00.

Αίθουσα 7

Kate and Leopold. 12.15-15.00-17.45-20.30-23.15.

Αίθουσα 8

Παιχνίδι κατασκόπων. 13.30-16.15-19.00-21.45-00.30. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
15.45-19.30-23.15. / Η χαμένη Ατλαντίδα. 11.15-13.15 μεταγλ.

Αίθουσα 10

Η συμμορία των έντεκα. 11.00-13.30-16.00-18.30-21.15-23.45.

VILLAGE CINEMAS PANGRATI 
Αίθουσα 1

Kate and Leopold. 16.30-19.00-21.30-24.00. / Η χαμένη Ατλαντίδα.
12.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 11.00-14.00 μεταγλ. / Vanilla
sky.. 17.30-20.15-23.00

Αίθουσα 3

Κωδικός: Enigma. 11.00-16.00-18.30. / Επισκέπτης από την Κόλαση. 13.30-21.00-23.30.

Αίθουσα 4

Η συμμορία των έντεκα. 12.00-14.30-17.00-19.30-22.00-00.30.

Αίθουσα 5

Παιχνίδι κατασκόπων. 13.15-16.00-18.45-21.30-00.15.

VILLAGE ENTERTAINMENT PARK

Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού. Σάβ.:
13.00-17.00-20.30-24.00, Κυρ.: 17.00-20.30-24.00. (Θηβών 228 & Πέτρου
Ράλλη, Άγ. Ιωάννης Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.15-19.00-21.30-00.15. Μαζί και η
μικρού μήκους: Θα ταΐσεις το ψάρι μου;

Αίθουσα 3

Κωδικός: Enigma. 12.15-14.45-17.15-20.00-22.30-01.15.

Αίθουσα 4

Παιχνίδι κατασκόπων. 13.00-15.45-18.30-21.15-24.00. 
Αίθουσα 5

Η συμμορία των έντεκα. 11.30-14.00-16.30-19.00-21.30-24.00. 
Αίθουσα 6

Παιχνίδι κατασκόπων. 12.00-14.45-17.30-20.15-23.00. 
Αίθουσα 7

Παιχνίδι κατασκόπων. 12.00-14.45-17.30-20.15-23.00.

Αίθουσα 8

Η συμμορία των έντεκα. 11.00-13.30-16.00-18.30-21.00-23.30.

Αίθουσα 9

Η συμμορία των έντεκα. 12.30-15.00-17.30-20.00-22.30-01.00.

Αίθουσα 10

Επισκέπτης από την Κόλαση. 16.45-19.15-21.45-00.15. / Η χαμένη
Ατλαντίδα. 12.30-14.30 μεταγλ.

Αίθουσα 11

Vanilla sky. 18.15-21.15-24.00. / Ο Χάρι Πότερ και η φιλοσοφική
λίθος. 12.15-15.15 μεταγλ.

Αίθουσα 12

Η συμμορία των έντεκα. 12.00-14.30-17.00-19.30-22.00-00.30.

Αίθουσα 13

Vanilla sky. 13.30-16.30-19.15-22.15-01.00.

Αίθουσα 14

Kate and Leopold. 17.15-19.45-22.15-00.45. / Ο Χάρι Πότερ και η
φιλοσοφική λίθος. 11.15-14.15 μεταγλ.

Αίθουσα 15

Kate and Leopold. 11.15-13.45-16.15-18.45-21.15-23.45.

Αίθουσα 16

Kate and Leopold. 12.45-17.45-20.15. / Επισκέπτης από την Κόλαση. 15.15-22.45-01.15.

Αίθουσα 17

Ο άρχοντας των δαχτυλιδιών - Η συντροφιά του δαχτυλιδιού.
12.30-16.00-19.30-23.00. 
Αίθουσα 18

Kate and Leopold. 13.15-15.45-18.15-20.45-23.15.

Αίθουσα 19

Ένας και μοναδικός. 11.00-13.00-17.30. / Οι άλλοι. 15.15-19.45.
/ Παιχνίδι κατασκόπων. 22.00-00.45

Αίθουσα 20

Παιχνίδι κατασκόπων. 11.00-13.45-16.30-19.15-22.00-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.20-20.40-23.00.
(Ζέππου και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Σώσε με. 18.20-20.40-23.00 (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά
18.00, Κυρ. και ώρα 16.00.

ΔΙΑΝΑ

Kate and Leopold. 17.40-20.00-22.20. / Ο αυτοκράτορας έχει κέφια.
16.00 μεταγλ., Κυρ. και ώρα 11.30 μεταγλ. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους:
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Παιχνίδι κατασκόπων. 18.00-20.35-23.00 (Πλατεία Δαβάκη, Καλλιθέα * 010
- 9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Το μόνο της ζωής του ταξείδιον. 19.00-21.00-23.00. (Τροίας - Πατησίων,
Στάση Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.15-22.30.
(Πανεπιστημίου 46, * 010 - 3826.720).

ΚΑΛΥΨΩ

Moulin Rouge. 18.00-20.30-23.00. (Λαμπράκη - Καλυψούς Καλλιθέα * 010 -
9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.45-18.15. / Kate and Leopold.
20.40-23.00. / Σαν το σκύλο με τη γάτα. Κυρ.: 12.30-14.10 μεταγλ.
(Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. Σάβ.: 17.30-19.40-22.00, Κυρ.: 18.00-20.15-22.40. /
Η συμμορία των έντεκα. Σάβ. 00.15. / Η χαμένη Ατλαντίδα. 15.30
μεταγλ., Κυρ. και ώρα 12.30 μεταγλ. 
ΚΗΦΙΣΙΑ Cinemax Ericsson 3

Παιχνίδι κατασκόπων. 16.00-18.10-20.30-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.50-20.10-22.30, Σάβ. και ώρα 00.30. (Πλατεία
Δαβάκη - Καλλιθέα * 010 - 9568.370).

Αίθουσα 2

Kate and Leopold. 17.50-20.10-22.30, Σάβ. και ώρα 00.50. / Η χαμένη
Ατλαντίδα. 15.50 μεταγλ., Κυρ. και ώρα 12.00 μεταγλ. 
Αίθουσα 3

Οδός Μαλχόλαντ. 19.30-22.15, Σάβ. και ώρα 00.40. / Ο Χάρι Πότερ και
η φιλοσοφική λίθος. 16.40 μεταγλ., Κυρ. και ώρα 12.00 μεταγλ. 
ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 16.00-18.10-20.30-23.00.
(Λεωφ. Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Σώσε με. 17.40-20.05-22.30 μαζί και η μικρού μήκους Το γάντι. 
ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Δεκαπενταύγουστος. 18.30-20.45-23.00, μαζί και η μικρού μήκους Ο
καφές. (Παγκράτι * 010 - 7511.515).

ΜΕΤΡΟΠΟΛΙΤΑΝ

Δεκαπενταύγουστος. 17.50-20.05-22.20, μαζί και η μικρού μήκους Ο
καφές. (Λεωφ. Βουλιαγμένης Πλ. Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Παιχνίδι κατασκόπων. 17.20-19.55-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Σώσε με. 17.30-20.00-22.30, μαζί και η μικρού μήκους Το γάντι.
(Οδός Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.10-19.50-22.40. (Οδός Ακαδημίας 57 * 010
- 3622.683).

ΟΣΚΑΡ

Παιχνίδι κατασκόπων. 18.00-20.30-23.00 (Αχαρνών 330 - Κάτω Πατήσια *
010 - 2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Παιχνίδι κατασκόπων. 18.00-20.30-23.00, Σάβ. και ώρα 01.00 (Λεωφ.
Κηφισίας Φλόκα * 010 - 6921.667, 010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00, Κυρ. και
ώρα 16.10. (Πατησίων, Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Η συμμορία των έντεκα. 18.00-20.15-22.30 (Αργυρούπολη * 010 - 9927.447,
010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 16.10-18.20-20.30-22.40, Κυρ.
και ώρα 15.10. (Νέο Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 17.30. Μαζί και η μικρού
μήκους: Το φουστάνι. Στο στίβο του Βρετανικού σινεμά: Σάβ.: 19.00
Όταν έρχεται το Σάββατο. 20.45 Η μοναξιά του δρομέα μεγάλων
αποστάσεων. 22.45 Brighton rock. Κυρ.: 19.00 Παιχνίδι στην
εξοχή. 20.45 Πυρετώδης κατάσταση. 10.45 Η τιμή ενός ανθρώπου.
(Πατησίων - Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. Κυρ. και
ώρα 16.00. (Καλλιθέα * 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 15.45-18.00-20.15-22.30.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Κωδικός: Enigma. 18.00-20.30-23.00.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο θρόνος του αίματος. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Η φούσκα. 19.15-21.15.Σάβ. 19.00 θεατρικές παραστάσεις. (Νέα Μάκρη *
02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Η συμμορία των έντεκα. 19.00-21.30. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Ο θρύλος του Μπάγκερ Βανς 19.00-21.30. Κυρ. 11.00-16.30: Οι κότες το
'σκασαν μεταγλ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50, Κυρ. και ώρα 16.00.
Επισκέπτης από την Κόλαση. 20.05-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Ταξιδιάρικα πουλιά. Μόνο Παρ.-Κυρ. (Περικλέως 55 Δημαρχείο, * 010 -
6511.758). 
ΟΡΦΕΑΣ

Κιν/κή λέσχη Σαρωνίδος: Η γυναίκα της διπλανής πόρτας. 19.00-21.15.
(Λεωφόρος Σαρωνίδος 60 * 02910.60077).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. (Πόρτο Χέλι * 07540.52110).

ΠΑΛΛΑΣ

Vanilla sky. 19.00-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η συμμορία των έντεκα. 20.30-23.00. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Οι άλλοι. Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η δασκάλα του πιάνου. 19.15-22.00. Κυρ.: 11.30-15.00 Καραγκιόζης.
(Πειραιώς 125 & Χρ. Σμύρνης, Άγ. Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Παιχνίδι κατασκόπων. 17.30-20.00-22.30. (Πασαλιμάνι * 010 - 4521.388).

ΚΑΣΤΕΛΛΑ

Δεκαπενταύγουστος. 17.50-20.00-22.20. Μαζί και η μικρού μήκους Ο
καφές. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Αλεξάνδρεια. 20.00-22.00, Κυρ.: 18.00-20.00-22.00. Μόνο Παρ.-Κυρ. (Γρ.
Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. Κυρ και
ώρα 15.40 (Πλατεία Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Επισκέπτης από την Κόλαση. 21.00-23.15. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Ο Χάρι Πότερ και η φιλοσοφική λίθος. Μεταγλωτ. Σάβ.-Κυρ. 16.30 / Η
συμμορία των έντεκα. 18.45-21.00-23.15. (* 0310 - 257.255, Dolby Digital S.R.)

ΑΝΑΤΟΛΙΑ 
Παιχνίδι κατασκόπων. 18.30-20.50-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Παιχνίδι κατασκόπων. Σάβ, Δευτ. έως Τετ.:
13.00-15.45-18.30-21.15-24.00, Κυρ.: 15.45-18.30-21.15-24.00,Πέμ.:
11.00-13.45-16.30-19.15. Αίθουσα 2 Kate & Leopold.
11.15-13.45-16.30-19.00-21.45-00.15, Πέμ.: 12.30-15.00-17.30-20.00.
Αίθουσα 3 Η χαμένη Ατλαντίδα. Μεταγλ. 11.15-13.15-15.15, Πέμπ.:
11.45-13.45. / Επισκέπτης από την Κόλαση. 17.15-20.00-22.30-01.00.
Πέμ.: 15.45-18.15-20.45. Αίθουσα 4 Η συμμορία των έντεκα.
13.30-16.00-18.30-21.00-23.30, Πέμ.: 13.00-15.30-18.00-20.30. Αίθουσα 5
Παιχνίδι κατασκόπων. 12.00-14.45-17.30-20.15-23.00. Πέμ.:
12.00-14.45-17.30-20.15. Αίθουσα 6 Ο Χάρι Πότερ και η φιλοσοφική λίθος.
Μεταγλωτ. 12.00-15.00, Πέμ.: 11.30. / Kate & Leopold.
18.00-20.45-23.15. Πέμ.: 14.30-17.00-19.30. Αίθουσα 7 Vanilla sky.
Μέχρι Κυρ.: 12.30-15.30-18.15. Δευτ.-Τετ.: 12.30-15.30-18.15-24.00, Πέμ.:
11.30-14.15-17.00-19.45. Παιχνίδι κατασκόπων. Μέχρι Κυρ.: 21.15-24.00-,
Δευτ.-Τετ.: 21.15. Αίθουσα 8 Ο άρχοντας των δακτυλιδιών.
12.45-16.45-20.30-00.15. Πέμ.: 12.15-16.00-19.30. Αίθουσα 9 Ο Χάρι
Πότερ και η φιλοσοφική λίθος. Μεταγλωτ. 11.00-14.00 Πέμ.: 11.00. / Η
συμμορία των έντεκα. 17.00-19.30-22.00-00.30. Πέμ.: 14.00-16.30-19.00. (*
0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Ο άνθρωπος που δεν ήταν εκεί. 18.30-20.45-23.00. (Dolby
Stereo). (* 0310 - 235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. Σάβ.-Κυρ.:
16.40-18.30-20.30-22.30. (* 0310 - 815.570, D.Τ.S.).

ΚΟΛΟΣΣΑΙΟΝ

Παιχνίδι κατασκόπων. 18.30-20.50-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. Σάβ.-Κυρ.:
17.00-19.00-21.00-23.00 (* 0310 - 824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Σώσε με. 18.30-20.45-23.00. / Ο ανθρωποκυνηγός. Παρ.
01.00 μεταμεσονύκτια. / Ο αυτοκράτορας έχει κέφια. Κυρ. 12.00. (* 0310
- 378.404, Dolby Stereo) 
Αίθουσα 2-«Παύλος Ζάννας». Γιώργου Σεφέρη - Ημερολόγιο καταστρώματος.
17.00-19.30. / Πόλλοκ. 18.30-20.45-2300.

ΠΑΛΛΑΣ

Vanilla sky. 18.00-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Παιχνίδι κατασκόπων. 15.20-18.00-20.40-23.20. ΑΙΘΟΥΣΑ
2 Δεκαπενταύγουστος. 16.00-18.25-20.50. / Vanilla sky. 23.15.
ΑΙΘΟΥΣΑ 3 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 4 Βαριά ερωτευμένος. 15.40-18.05.
/ Επισκέπτης από την κόλαση. 20.30-23.05. ΑΙΘΟΥΣΑ 5 Αστερίξ και
Οβελίξ: Επιχείρηση Κλεοπάτρα. Μέχρι Κυρ.: 16.00-18.02-20.40-23.00, Δευτ.
έως Πέμ.: 18.20-20.40-23.00. ΑΙΘΟΥΣΑ 6 Κωδικός: Αίνιγμα.
16.10-18.30-20.50. Δευτ.-Πέμ.: 18.30-20.50. / Οι άλλοι. 23.10.
ΑΙΘΟΥΣΑ 7 Αστερίξ και Οβελίξ: Επιχείρηση Κλεοπάτρα. Μέχρι Κυρ.:
15.40-18.00-20.20-22.40. Δευτ. έως Πέμ.: 18.00-20.20-22.40. ΑΙΘΟΥΣΑ 8
Moulin Rouge. 17.30-20.10-22.50. (* 0310 - 290.100, 290.290, Dolby
Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.30 - 20.45-23.00. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Ο Χάρι Πότερ και η φιλοσοφική λίθος Μεταγλωτ. 13.00-16.05. / Η
συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ 3
Η χαμένη Ατλαντίδα. Μεταγλ. 12.00-14.10-16.10. / Vanilla sky.
18.10-21.00-23.40. (Dolby Digital DTS). ΑΙΘΟΥΣΑ 4 Ο άρχοντας των
δαχτυλιδιών. 13.10-16.40. / Η συμμορία των έντεκα.
20.00-22.20-00.30. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 11.10-13.20-15.20. / Σώσε με. 17.50-20.20-22.40. (Dolby
Digital DTS). ΑΙΘΟΥΣΑ 6 Κωδικός: Αίνιγμα. 12.00-14.30-18.50-19.20. /
Επισκέπτης από την Κόλαση. 21.50-00.20. (Dolby Digital DTS). ΑΙΘΟΥΣΑ 7
Η μικρή γοργόνα. 11.30-13.50-16.30. / Δεκαπενταύγουστος.
18.20-20.40-23.00. (Dolby Digital DTS). ΑΙΘΟΥΣΑ 8 Ο Χάρι Πότερ και η
φιλοσοφική λίθος Μεταγλωτ. 12.40-16.00. / Παιχνίδι κατασκόπων.
18.50-21.20-24.00. (Dolby Digital DTS). ΑΙΘΟΥΣΑ 9 Emperor's new groove.
Μεταγλωτ. 12.50-15.10-17.00. / Kate & Leopold.
19.10-20.50-23.20. ΑΙΘΟΥΣΑ 10 Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00. (Dolby Digital DTS). ΑΙΘΟΥΣΑ 11 Παιχνίδι
κατασκόπων. 11.40-14.20-17.20-19.50-22.30. (Dolby Digital ΕΧ, DTS). (*
0310 - 469.300,469.310 Εμπορικό Κέντρο «Μακεδονία» Πυλαία). Έναρξη προβολών
Σάββατο και Κυριακή ώρα 11.00. Τις υπόλοιπες ημέρες ώρα: 16.00 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Χάρι Πότερ και η
φιλοσοφική λίθος. Μεταγλωτ. 16.30. Κυρ.: 11.30-16.30. ΑΙΘΟΥΣΑ 2 Η
συμμορία των έντεκα. 18.30-20.45-23.00. / Η χαμένη Ατλαντίδα.
Μεταγλωτ. 17.00. Κυρ.: 11.00-15.00-17.00 (* 0310 - 520.040 Dolby Digital
S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Η συμμορία των έντεκα. (* 34.551). 
Αίθουσα 2: Kate & Leopold. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P64</CAT>
<ED>
Κωδικός άρθρου: A17269P641</ED>
<ID>
ID:306627

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P64&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
ΓΙΑ ΠΑΙΔΙΑ 
«Η χαμένη Ατλαντίδα». Υπερπαραγωγή της Ντίσνεϊ για την ανακάλυψη της
χαμένης ηπείρου [Αελλώ, Village Μαρούσι-Παγκράτι-Ρέντης, Άνταμς, Βάρκιζα,
Κηφισιά, Μαργαρίτα] 
«Ο Χάρι Πότερ και η Φιλοσοφική Λίθος». Εντυπωσιακή μεταφορά στην οθόνη
του βιβλίου-φαινομένου με τις περιπέτειες ενός μικρού μάγου [Αελλώ, Village
Μαρούσι-Παγκράτι-Ρέντης, Μαργαρίτα] 
«Σαν το σκύλο με τη γάτα». Μονομαχίες τετράποδων με καταπληκτικά εφέ
[Κηφισιά (Κυρ.)] 
«Ο Αυτοκράτορας έχει κέφια». Νεαρός, κακότροπος Αυτοκράτορας
μεταμορφώνεται σε... λάμα [Διάνα] 
ΕΛΛΗΝΙΚΕΣ 
«Σώσε με». Κραυγή βοήθειας από μία 30χρονη γυναίκα σε αδιέξοδο
[Αλεξάνδρα, Μαρούσι, Όπερα, Δαναός] 
«Το μόνον της ζωής του ταξείδιον». Τα παιδικά χρόνια του Γεωργίου
Βιζυηνού από τον Λάκη Παπαστάθη [Απόλλων, Άστρον, Ίλιον] 
«Δεκαπενταύγουστος». «Στιγμιότυπα» μιας καλοκαιρινής απόδρασης, με στυλ
από τον Κωνσταντίνο Γιάνναρη [Αελλώ, Cinepolis, Village Μαρούσι-Ρέντης,
Αλεξάνδρα, Γαλαξίας, Έλλη, Καστέλλα, Κηφισιά, Μετάλλιον, Μετροπόλιταν, Cine
City] 
«Το τάμα». Ο Γιώργος Χωραφάς διασχίζει την Κύπρο του 1940 με γαϊδουράκι
[Art Studio] 
«Η φούσκα». Νεοελληνικό αλαλούμ από τον Νίκο Περάκη [Αλίκη] 
«Αλεξάνδρεια». Ελληνογαλλική καρτ ποστάλ, με φλας μπακ στο παρελθόν
[Πλειάδες] 
«Πίσω πόρτα». Η σκληρή ενηλικίωση ενός 13χρονου στην Αθήνα του 1966
[Άστρον] 
ΘΡΙΛΕΡ 
«Επισκέπτης από την Κόλαση». Ο Τζόνι Ντεπ στα ίχνη του Τζακ του
Αντεροβγάλτη [Village Μαρούσι-Παγκράτι-Ρέντης, Cinepolis, Όπερα, Άττικα] 
«Οι άλλοι». Η Νικόλ Κίντμαν σε μια «διαφορετική» ιστορία φαντασμάτων
[Village Μαρούσι-Ρέντης, Ανδόρα, Μπρόντγουαιη] 
ΚΑΤΑΣΚΟΠΙΚΕΣ 
«Παιχνίδι κατασκόπων». Ο Ρόμπερτ Ρέντφορντ ως βετεράνος πράκτορας και
μέντορας του Μπραντ Πιτ [Αελλώ, Αίγλη, Village Μαρούσι-Παγκράτι-Ρέντης, Art
Ecran, Αστέρια, Αττικόν, Βάρκιζα, Ετουάλ, Ζέα, Κηφισιά, Νανά, Όσκαρ, Πλάζα,
Cine City] 
«Κωδικός: Enigma». Βρετανοί μαθηματικοί σπάνε μυστικούς κώδικες των
ναζί το 1943 [Cinepolis, Village Μαρούσι-Παγκράτι-Ρέντης, Πλάζα, Cine City,
Φάληρο] 
ΚΟΙΝΩΝΙΚΕΣ 
«Κάποιος θα τσιμπήσει». Περισσότερο θέατρο παρά ταινία, με Κέβιν
Σπέισι, Ντάνι Ντε Βίτο [Αλφαβίλ] 
«My Sweet Home». Μετανάστες στη Γερμανία, από τον «δικό μας» Φίλιππο
Τσίτο [Ανδόρα] 
«Vanilla Sky». Ο Τομ Κρουζ και οι γυναίκες του, μεταξύ ονείρου και
πραγματικότητας [Αελλώ, Village Μαρούσι-Παγκράτι-Ρέντης, Νιρβάνα] 
«Ο θρύλος του Μπάγκερ Βανς». Ο Ρόμπερτ Ρέντφορντ σκηνοθετεί τους
γκόλφερ Ματ Ντέιμον και Γουίλ Σμιθ [Πετρούπολη] 
ΚΟΜΕΝΤΙ 
«Kate and Leopold». Η Μεγκ Ράιαν του 2002 ερωτεύεται αριστοκράτη του...
19ου αιώνα [Αελλώ, Αθηνά, Αθήναιον, Αίγλη, Village Μαρούσι-Παγκράτι-Ρέντης,
Άνταμς, Άστορ, Άτταλος, Βάρκιζα, Διάνα, Κηφισιά, Μαργαρίτα, Παλάς, Cinerama,
Τρία Αστέρια, Φοίβος, Χάι Λάιφ] 
ΚΩΜΩΔΙΕΣ 
«Αστερίξ και Οβελίξ: Επιχείρηση Κλεοπάτρα». Οι πασίγνωστοι Γαλάτες και
η... λαχταριστή Μόνικα Μπελούτσι σε μια θεαματική παραγωγή [Αθηναΐς, Αλέκα,
Γλυφάδα, Αβάνα, Μαρούσι, Τροπικάλ, Άνεσις, Άννα Ντορ, Ατλαντίς, Άττικα,
Σινεάκ, Ιντεάλ, Πτι-Παλαί, Ράδιο Σίτυ, Cine City, Χολαργός, Σπόρτινγκ, Τρία
Αστέρια, Φάληρο] 
«Η κατάρα του Πράσινου Σκορπιού». Ο Γούντι Άλεν ως ντετέκτιβ στη Νέα
Υόρκη του '40, περιστοιχισμένος από μοιραίες γυναίκες [Αθήναιον, Άστυ, Δαναός] 
«Βαριά ερωτευμένος». Υπνωτισμένος εργένης ερωτεύεται «φάλαινα», που στα
μάτια του είναι φτυστή η Γκουίνεθ Πάλτροου! [Παλλάς] 
ΜΟΥΣΙΚΕΣ 
«Μουλέν Ρουζ». Φανταχτερό βιντεοκλίπ μιούζικαλ με τους Νικόλ Κίντμαν
και Γιούαν ΜακΓκρέγκορ [Ζίνα, Καλυψώ] 
ΝΤΟΚΙΜΑΝΤΕΡ 
«Ημερολόγια καταστρώματος - Γιώργος Σεφέρης». Ταξίδι στην ποίηση και τη
σκέψη του Γ. Σεφέρη [Άστυ, Αφαία, Τριανόν] 
«Ταξιδιάρικα πουλιά». Η κάμερα ακολουθεί τα αποδημητικά πουλιά σε όλον
τον κόσμο, χαρίζοντας εικόνες που μαγεύουν [Ααβόρα, Δαναός, Δημ. Κιν.
Χολαργού] 
ΠΕΡΙΠΕΤΕΙΕΣ 
«Ένας και μοναδικός». Ο Τζετ Λι ταξιδεύει σε... παράλληλα σύμπαντα και
δεν αφήνει τίποτα όρθιο [Village Ρέντης] 
«Η συμμορία των 11». Χαβαλές, περιπέτεια και άφθονο γκλάμουρ, με ένα
εντυπωσιακό καστ [Αελλώ, Αθήναιον, Cinepolis, Village Μαρούσι-Παγκράτι-Ρέντης,
Άνταμς, Άρτεμις, Βάρκιζα, Ρεξ, Κηφισιά, Μαργαρίτα, Μελίνα, Πανόραμα, Σοφία,
Τιτάνια, Φιλίπ] 
«Ο Άρχοντας των Δαχτυλιδιών - Η συντροφιά του Δαχτυλιδιού».
Φαντασμαγορική μεταφορά του «έπους» του Τζ.Ρ.Ρ. Τόλκιν [Village
Μαρούσι-Ρέντης] 
ΣΙΝΕΦΙΛ 
«Ο θρόνος του αίματος». Δολοπλοκίες και δολοφονίες στο αριστούργημα του
Κουροσάβα [Art Ecran, Νέα Ελβετία] 
«Οδός Μαλχόλαντ». Ο τελευταίος κινηματογραφικός γρίφος του Ντέιβιντ
Λιντς, με άφθονο ερωτισμό [Ααβόρα, Μαργαρίτα] 
«Η δασκάλα του πιάνου». Οι σαδο-μαζοχιστικές φαντασιώσεις μιας
καταπιεσμένης δασκάλας πιάνου [Όνειρο] 
«Η γυναίκα της διπλανής πόρτας». Ο Ντεπαρντιέ ερωτεύεται παράφορα τη
γειτόνισσα Φανί Αρντάν [Ορφέας] 
«Οι νύχτες της Καμπίρια». Μία καλόκαρδη πόρνη, ηρωίδα του Φρεντερίκο
Φελίνι [Αθηνά]

<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Village Centre 4, 9, Ράδιο Σίτι, Ster Century
Cinemas 2, 4, Τιτάνια 2, Αλέξανδρος).

«Δεκαπενταύγουστος». (Έσπερος 1, Πλατεία Alpha Odeon 2).

«Σώσε με». (Ολύμπιον 1, Ster Century Cinemas 5).

«Το μόνον της ζωής του ταξείδιον». (Μακεδονικόν).
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P64</CAT>
<ED>
Κωδικός άρθρου: A17269P642</ED>
<ID>
ID:306664

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P64&aa=2</URL></REF>


Article

<CATEGORY>vin09</CATEGORY>

 <H5>...ΣΤΗ ΜΟΥΣΙΚΗ ΣΚΗΝΗ «ΑΘΗΝΑΪΣ»
</H5><H2>Λαϊκό ρεσιτάλ για φαβορί
</H2><H4>Απολαυστική... νέα Δήμητρα Παπίου, μόνη, τραγουδά
</H4>
<AUTHOR>ΧΑΡΗ ΠΟΝΤΙΔΑ</AUTHOR>

«Αυτή η νύχτα μένει, αιώνες παγωμένη», στην... ορίτζιναλ εκδοχή από τη
Δήμητρα Παπίου

Πού: Στη Μουσική Θεατρική Σκηνή Αθηναΐς. Κάθε Δευτέρα από τις αρχές
Φεβρουαρίου η Δήμητρα Παπίου επαναλαμβάνει το πολυσυζητημένο λαϊκό ρεσιτάλ της
«Νέα Γυναίκα, Μόνη Τραγουδά...», σε σκηνοθεσία Σταμάτη Κραουνάκη, που πέρυσι
την κατέταξε στα φαβορί του χειμώνα. 
Γιατί φαβορί; Το κοινό λατρεύει τις αναπάντεχες αλλαγές, όπως και τις
παραστάσεις που «λειτουργούν» από στόμα σε στόμα. Τουτέστιν Δήμητρα Παπίου σε
σενάριο Κραουνάκη, είναι μια εντελώς διαφορετική τραγουδίστρια, απ' αυτή που
θυμάστε στο πρότερο (λαϊκό της) παρελθόν. 
Φέτος: Καλύτερος χώρος, πιο λειτουργικός, σαν ένα ευρύχωρο πέτρινο
καφενείο (καρέκλες καφενείου και τραπέζια ) όπου υπάρχει ατμόσφαιρα θεατρικής
αίθουσας. Αντί για σκηνή ένα επικλινές ξύλινο βάθρο με μια μεγάλη κόκκινη
τρύπα στο κέντρο, ένα «παραβάν» (μπλάιντ) στο βάθος, το μπουζούκι (σε καρέκλα
καφενείου) αριστερά και το πιάνο (πάνω σε μια ξύλινη εξέδρα) δεξιά. Αντί άλλων
σκηνικών, μία και μοναδική καρέκλα καφενείου στο κέντρο της «σκηνής». Άλλα
«αξεσουάρ»: ένα κόκκινο φουλάρι, ένα μπουκάλι κρασί, ψηλoτάκουνες γόβες, ένα
μπουκαλάκι κόκκινο μανόν. 
Έναρξη: 10.50 μ.μ. Τα φώτα χαμηλώνουν και η πρωταγωνίστρια περνάει με
βήμα αργό, νωχελικό, ανάμεσα από τα τραπέζια και ανεβαίνει στη σκηνή. «Με
τρέλανε ο μόρτης, ο κοκαϊνοπότης, γι' αυτό κι εγώ φουμάρω κοκαΐνη» (Π. Τούντα)
από μια τραγουδίστρια που φοράει ίσιο μαύρο μοκασίνι, κι έχει το μαλλί της
αλογοουρά. Όχι δεν ξενίζει η «αντίθεση», γιατί ευθύς εξ αρχής συνειδητοποιείς
ότι πρόκειται για ένα «θεατροποιημένο» ρεσιτάλ όπου ακόμη και ο... αέρας της
κυρίας Παπίου ελέγχεται από τον σκηνοθέτη. 
Δηλαδή; Δηλαδή ο Σταμάτης Κραουνάκης «έφτιαξε» μια νέα τραγουδίστρια,
αναδεικνύοντας ό,τι καλύτερο διέθετε η ερμηνεύτρια, η γυναίκα. Οι εναλλαγές
του προσώπου της, η στάση του σώματος, οι κινήσεις πάνω στη σκηνή, ο τρόπος
που εκφέρει τις λέξεις, δείχνουν μια τραγουδίστρια που βιώνει την κάθε νότα,
τον κάθε στίχο. Κι όλα αυτά με την ταπεινότητα μιας ερμηνεύτριας που
συνειδητοποιεί ότι είναι το τραγούδι ο σταρ κι όχι η ίδια. 
Η άποψη: Το να αποδέχεσαι ότι έχεις ρόλο, σημαίνει ότι
αποστασιοποιείσαι, κατά ένα τρόπο, από αυτό που ερμηνεύεις. Αυτή η «απόσταση»
είναι που κάνει τελικά πιο ουσιαστική και πιο πειστική την ερμηνεία σου
(κυρίως στα λαϊκά τραγούδια που αναπαράγουν αισθήματα και εικόνες άλλων
εποχών). 
Το πρόγραμμα: Στη μιάμιση (και κάτι) ώρα που διαρκεί η παράσταση, σε
ρουφούν τα υπέροχα τραγούδια, το βλέμμα, η φωνή, οι κινήσεις της. Από την
«Ντερμπεντέρισσα» (του Β. Τσιτσάνη) μέχρι το «Πάει έφυγε το τραίνο» (των
Χατζιδάκι - Γκάτσου) και από το «Ένα βράδυ που 'βρεχε» (του Γούναρη) μέχρι την
«Κάρμεν» (Καργίδη - Νικολακοπούλου). Ακόμη: «Δε λες κουβέντα» (Δ. Μούτσης),
«Το σίδερο» (Σ. Κραουνάκης), «Ο Γιάννης ο φονιάς» (Χατζιδάκις), «Τι σου 'κανα
και πίνεις» (Πλέσσας), «Κυριακή» (Σ. Κραουνάκης) και φυσικα το σουξέ της «Αυτή
η νύχτα μένει» (Σ. Κραουνάκης) κ.ά. 
Ενδιαμέσως: Μια μικρή... στάση πίσω από το παραβάν (όπου τα μοκασίνια
αντικαθίστανται από ψηλοτάκουνες γόβες και το ζακετάκι από μαύρη τουαλέτα) και
το μικρόφωνο παραδίδεται στον νεώτερο (και ικανότατο) Γιάννη Καραλή.
«Κυκλοφορώ κι οπλοφορώ», «Μόνο μια φορά» και «Το βουνό με βουνό δεν σμίγει»
του Χιώτη είναι αρκετά για να μας πείσουν ότι θα τον ξαναδούμε - εν καιρώ. 
Ρεζουμέ: Αξίζει τον κόπο. Κυρίως για να διαπιστώσετε - ιδίοις όμμασι -
ότι δεν υπάρχει, λαϊκό, έντεχνο, ρεμπέτικο, δεν υπάρχουν εποχές. Ούτε
χρειάζονται πολυδάπανες παραγωγές για να φτιαχτεί μια καλόγουστη παράσταση.
Ιδέες χρειάζονται. Και άνθρωποι που πιστεύουν σ' αυτές κι έχουν την όρεξη να
τις πραγματοποιήσουν. 
<H3>Οδηγίες «χρήσης» </H3>
Πού: Αθηναΐς, Καστοριάς 34-36, Βοτανικός, τηλ. 010-3480.000. 
Πότε: Κάθε Δευτέρα «Νέα Γυναίκα, Μόνη, Τραγουδά...». 
Συντελεστές: Σενάριο - σκηνοθεσία Σταμάτης Κραουνάκης, φωτισμοί
Κατερίνα Μαραγκουδάκη, σκηνογραφία Βασίλης Λιακόπουλος, μπουζούκι Δημήτρης
Μαργιολάς, πιάνο Κώστας Μηχαηλίδης. 
Πόσο: Είσοδος: 22 ευρώ. Ποτό ξεχωριστά (αλκοολούχα: 5,28, κρασί: 4,11,
χυμοί: 3,52, ουίσκι: 7,50). 
Πάρκινγκ: Σχετικά εύκολα στα γύρω στενά.

<H3>INFO
</H3>
Δεν είναι ανάγκη να απομακρυνθείτε για να φάτε ή να πιείτε. Στην Αθηναΐδα
υπάρχει εστιατόριο, μπαρ καθώς και διάφορες άλλες αίθουσες που φιλοξενούν
διάφορες - καλλιτεχνικού περιεχομένου - δραστηριότητες. Σε απόσταση αναπνοής
το εστιατόριο «Κίτρινο Ποδήλατο» (επί της Ιεράς Οδού), όπως και ο «τρέντι»
γαστριμαργικός Βοτανικός με στέκια όπως «Multi Culti», «Μαρίτσα», «Αριστερά -
Δεξιά», «Tora Tora» κ.ά.
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17269P661</ED>
<ID>
ID:306612

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P66&aa=1</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΒΑΓΓΕΛΗΣ ΚΟΡΑΚΑΚΗΣ
</H5><H2>Αίσθηση 60s
</H2>
<AUTHOR>Χ.Π.</AUTHOR>

Λαϊκό τραγούδι: ληγμένη ιστορία, που όμως εξακολουθεί και υπάρχει,
αναπαράγοντας τη φόρμα και το αίσθημα μιας εποχής που έχει περάσει
ανεπιστρεπτί; Η τελευταία δουλειά του Βαγγέλη Κορακάκη - «Κρύπτη» (Δίκτυο) -
παρόλο που δεν έχει την παραμικρή... ανατρεπτική διάθεση (ως προς τον ορισμό
«λαϊκό» ), περιέχει 13 μελωδικότατα κομμάτια (τα τρία είναι οργανικά) που σε
κερδίζουν από το πρώτο άκουσμα. Καθαρός λαϊκός ήχος, ωραίες μελωδίες, ωραίες
φωνές, καλή ροή. Το «αίσθημα» της «Κρύπτης» βέβαια παραπέμπει άμεσα στην εποχή
που απεικονίζει το (εξαιρετικό) εξώφυλλο του CD: ένα καλοκαιρινό ενσταντανέ
της οικογενείας Κορακάκη στην παραλία της Νέας Μάκρης στις αρχές του '60. Αν
υπήρχαν τζουκ μποξ εκεί γύρω δεν αποκλείεται ο 10χρονος μικρός της φωτογραφίας
(με το σπασμένο χέρι) να άκουγε τον εαυτό του να τραγουδάει... 40 χρόνια μετά. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17269P662</ED>
<ID>
ID:306656

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P66&aa=2</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΣΑΟΥΝΤΡΑΚ
</H5><H2>Διασκευές Βeatles
</H2>
<AUTHOR>Μ.Μ.</AUTHOR>

Τα τραγούδια των Beatles είναι στο μυαλό του Σαμ (στο «Ι am Sam» με τον Σον
Πεν) και από εκεί βρίσκουν δρόμο για να γίνουν η επίσημη μουσική της ταινίας.
Η πρόκληση ήταν στο ποιοι θα πουν αυτά τα τραγούδια που είναι όλα τους, ένα κι
ένα, κλασικά και αξεπέραστα από τα Σκαθάρια, χωρίς να είναι «φτηνές» και
αδιάφορες επανεκτελέσεις. Στην επιλογή κερδήθηκε το στοίχημα, καθώς δίνουν
χέρι βοηθείας στον Σαμ καλλιτέχνες που μπορούν να συγκινήσουν και να πείσουν
το «ακροατήριο». Ο Μπεν Χάρπερ, η Σέριλ Κρόου, οι Wallflowers, οι Black Crows,
ο Ρούφους Γουεϊνράιτ, η Σάρα Μακλάχλαν και η εξαιρετική Έιμι Μαν με τον Μάικλ
Πεν (της οικογενείας του πρωταγωνιστή). Εν αρχή βέβαια ήταν οι Beatles (που
εξάλλου θα εισπράξουν και από αυτό δικαιώματα). <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17269P663</ED>
<ID>
ID:306684

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P66&aa=3</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΗ ΜΙΚΗΣ ΘΕΟΔΩΡΑΚΗΣ
</H5><H2>Σπάνιες εκτελέσεις
</H2>
<AUTHOR>Π.Α.Γ.</AUTHOR>

Ανθολογία από σπάνιες εκτελέσεις τραγουδιών του Μίκη Θεοδωράκη περιλαμβάνει το
CD «Στους μεγάλους δρόμους, στα χιλιάδες χρώματα» (MINOS - ΕΜΙ). Τα τρία πρώτα
κομμάτια του δίσκου είναι ορχηστρικά και αποτελούν τα μουσικά θέματα από τις
ταινίες «Honeymoon», «Σέρπικο» και «Les Amants de Teruel». Στα τραγούδια
ακούγονται οι φωνές της Μελίνας στο «Αγάπη μου» (στίχοι Γιάννη Θεοδωράκη) και
του Κώστα Χατζή («Δακρυσμένα μάτια» και «Θα γίνεις δικιά μου»). Επίσης ο
Γρηγόρης Μπιθικώτσης ερμηνεύει «Τα περιβόλια», «Βραδυάζει», «Φέρτε μου τη
θάλασσα», ο Στέλιος Καζαντζίδης το «Σαββατόβραδο» και η Πόλυ Πάνου «Σε ποιο
βουνό». Είναι μια από τις καλύτερες επιλογές με μουσική και τραγούδια
Θεοδωράκη. <REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P66</CAT>
<ED>
Κωδικός άρθρου: A17269P664</ED>
<ID>
ID:306696

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P66&aa=4</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Σε περιοχή της βρισκόταν το βασίλειο του Μενελάου (γεν.). 2. Ως λόγος πάντα
εγκωμιαστικός. 3. Συχνά αποτελούν το αντικείμενο διαπραγματεύσεων. - Βελγική
πόλη. 4. Σημαντικός ο ρόλος της στην εθνική μας οικονομία (γεν.). 5.
Έρχεται... ξαφνικά. 6. Σαν κόπος ο χαμένος, στην αιτιατική (αντίστρ.). -
Επαναλαμβανόμενο... ηχεί. 7. Πάντοτε περιποιημένη. - Προκαλεί απέχθεια και
φόβο. 8. Δεν διατηρούνται στο... οινόπνευμα. 9. Συνθετικό αραβικών τοπωνυμιών.
- Γίνεται μόνο σε στερεό σώμα (καθ.). 
ΚΑΘΕΤΑ 
1. Ένας αστερισμός (γεν.). 2. Ένα από τα αρχαιότερα μουσικά όργανα (αντίστρ.).
- Παραπόταμος του Βόλγα. 3. Η «Νέα» βρίσκεται στην Αργολίδα (γεν.). - Της
Αιδηψού φημίζεται (καθ.). 4. Φλεγμονή ενός οργάνου μας (γεν.). 5.
Συντομογραφία ανέμου. - Μυθικός ήρωας της Δυτ. Ελλάδας (αιτ.). - Όμοια
γράμματα. 6. Ζει στα δάση (αντίστρ.). - Οροσειρά του Μαρόκου (αντίστρ.). 7. Η
πτώση του... αντικειμένου. 8. Από το μισό... μισό. - Εικονίζεται σε περίφημο
πίνακα του Τιντορέτο. 9. Νοστιμίζει το ψωμί. 
ΛΥΣΗ (15-2-2002) 
ΟΡΙΖΟΝΤΙΑ: 1. ΠΛΗΡΩΜΑ 2. ΟΙΚΟΝΟΜΙΑ 3. ΛΑΙΚΑ 4. ΝΟ - ΟΡΟΣ 5. ΓΗ - ΚΕΡΙΑ 6.
ΥΓΡΟΥ - ΚΙΜ 7. ΟΑΡ - ΜΑΝΕ 8. Ο ΤΥΡΑΝΝΟΣ 9. ΣΑΡΩΝ - ΟΣΑ. ΚΑΘΕΤΑ: 1. ΠΟΛΥΓΥΡΟΣ
2. ΛΙΑ - Η ΓΑΤΑ 3. ΝΙΚΗ - ΡΟΥΡ 4. ΡΟΚΟΚΟ - ΡΩ 5. ΑΝΩ - ΕΥ - ΑΝ 6. ΜΟ - ΟΡ - ΜΝ
7. ΑΜΕΡΙΚΑΝΟ 8. Ο ΑΙΝΟΣ 9. ΛΑΙΣ - ΜΕΣΑ
<REF><SOURCE>
ΤΑ ΝΕΑ</SOURCE>
<DATE>, 16-02-2002</DATE>
<CAT>, Σελ.: P83</CAT>
<ED>
Κωδικός άρθρου: A17269P831</ED>
<ID>
ID:306624

</ID><URL>http://ta-nea.dolnet.gr/neaweb/neafile.print_unique?e=A&f=17269&m=P83&aa=1</URL></REF>


Article

<CATEGORY>vin04</CATEGORY>

 <H5>ΤΟ ΣΧΕΔΙΟ ΡΕΠΠΑ ΓΙΑ ΤΙΣ ΣΥΝΤΑΞΕΙΣ
</H5><H2>ΜΕΤΑ ΤΟ 2008 θα ισχύσει το νέο Ασφαλιστικό
</H2>
Τους ασφαλισμένους οι οποίοι θα συνταξιοδοτηθούν μετά την 1.1.2008 θα αφορούν
οι αλλαγές που θα γίνουν από την κυβέρνηση στο Ασφαλιστικό. Το πακέτο των
κυβερνητικών προτάσεων θα παρουσιαστεί από τον υπουργό Εργασίας Δ. Ρέππα στο
τέλος Μαρτίου και, μεταξύ άλλων, θα προβλέπει συγχωνεύσεις Ταμείων, με
κυριότερη την ένταξη των νέων ασφαλισμένων από τις ΔΕΚΟ - Τράπεζες στο ΙΚΑ.
Αλλαγές θα προταθούν από την κυβέρνηση στους κοινωνικούς εταίρους και για τον
τρόπο υπολογισμού των συντάξεων, καθώς και τις πρόωρες συνταξιοδοτήσεις.

σελ. 11 και ΡΙΠΕΣ: Το μάθημα (σελ. 3)
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17270N011</ED>
<ID>
ID:306765

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N01&aa=1</URL></REF>


Article

<CATEGORY>vin07</CATEGORY>

 <H5>ΓΕΝΕΤΙΚΗ
</H5><H2>Γεννήθηκε με γονίδια κατά παραγγελίαν
</H2>
Ο Άνταμ Νας είναι το πρώτο μωρό στον κόσμο που γεννήθηκε με επιλεγμένα γονίδια

σελ. 59
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17270N013</ED>
<ID>
ID:306819

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N01&aa=3</URL></REF>


Article

<CATEGORY>vin06</CATEGORY>

 <H2>Αρχή για θρίαμβο, τέλος με άγχος
</H2>
Αρχή-όνειρο έκανε στο χθεσινό ντέρμπι ο Ολυμπιακός. Ο ΠΑΟΚ το μόνο που
κατάφερε ήταν να μειώσει (3-2), αλλά τελικά οι «ερυθρόλευκοι» πήραν τη
σπουδαία νίκη.

στο έν
θε
το
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17270N014</ED>
<ID>
ID:306849

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N01&aa=4</URL></REF>


Article

<CATEGORY>vin06</CATEGORY>

 <H2>Αύριο στον «Υποψήφιο»
</H2><H4>Πώς βγαίνουν οι βαθμοί εισαγωγής
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17270N015</ED>
<ID>
ID:306862

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N01&aa=5</URL></REF>


Article

<CATEGORY>vin06</CATEGORY>

 <H2>2.500 προσλήψεις ειδικών φρουρών τον Απρίλιο
</H2><H4>ΕΠΙΔΟΤΗΣΕΙΣ ΓΙΑ ΕΠΙΧΕΙΡΗΣΕΙΣ ΚΑΙ ΕΠΑΓΓΕΛΜΑΤΙΕΣ
</H4>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17270N016</ED>
<ID>
ID:306870

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΤΕΩΣ βασιλιάς ζητεί από τους αυλικούς της Βρετανίας συνεχώς
διευκολύνσεις. Π.χ. να πετάει πρώτη θέση και να πληρώνει εισιτήριο οικονομικής
θέσης. Ο Δ. Μητρόπουλος στους «Προβολείς», σελ. 6 
ΑΥΞΗΣΗ του χρόνου αναβολής στράτευσης για ορισμένες κατηγορίες σπουδών
και μείωση του χρονικού ορίου άρσης της ανυποταξίας και των σχετικών κυρώσεων,
ετοιμάζει το υπουργείο Άμυνας. Ο Λ. Δημάκας στη σελ.
10 
«Ο,ΤΙ ΠΛΗΡΩΣΕΙΣ παίρνεις», λέει ο νεαρός κρεοπώλης. Διαφορετικά, για να
γνωρίζεις τι αγοράζεις πρέπει να έχεις γνώση ειδικού. Πώς μπορείς να
ξεχωρίσεις ένα αρνί ντόπιο από ένα της Αλβανίας; Ο Π. Μπαΐλης στη σελ. 13. 
Ο ΕΙΣΑΓΓΕΛΕΑΣ Γιαννιτσών ζήτησε το «πάγωμα» όλων των τραπεζικών
λογαριασμών του Γ. Τεκτερίδη και έδωσε εντολή να σχηματιστεί δικογραφία εις
βάρος του για ξέπλυμα «βρώμικου» χρήματος. Σελ. 15 
Ο Β. ΛΑΜΠΡΟΠΟΥΛΟΣ είναι το «μαύρο πρόβατο» των καβαφιστών. Ένας
φιλόλογος που ενοχλεί. Ίσως γι' αυτό πέτυχε την χωρίς προηγούμενο προβολή του
Καβάφη στην Αμερική. Η Μικέλα Χαρτουλάρη στους ΟΡΙΖΟΝΤΕΣ, σελ. 19 
ΤΑ «ΑΡΡΩΣΤΑ» σενάρια είναι της μόδας. Ήρωες με ερωτικά, σεξουαλικά
απωθημένα, με συμπεριφορές ακραίας και μοναχικής ιδιαιτερότητας, με απώλεια
μνήμης και δολοφόνοι κατά συρροήν γεμίζουν τα πλάνα των ταινιών. Ο Π.
Κάγιος στους ΟΡΙΖΟΝΤΕΣ, σελ. 20 - 21. 
ΕΙΔΗΣΕΙΣ που άλλο δεν κάνουν από το να κραυγάζουν για 
τις χιλιάδες δυστυχίες που χτυπούν δίχως έλεος τη... χώρα 
μας και δεν μας αφήνουν να πάρουμε ανάσα! Ως και για το 
ευρώ έβαλαν τις φωνές: «Ο κόσμος είναι απληροφόρητος» 
κ.λπ. Ο Λ. Παπαδόπουλος στις «Ματιές», σελ. 4 
Ο ΠΟΛΙΤΙΚΟΣ είναι μια μορφή αντιπροσωπευτική 
που εκπροσωπεί με πρόδηλο τρόπο, δηλαδή με τη 
ζωή του, κάποιες αξίες ή μία κοσμοαντίληψη. Η 
προκλητικότητα και ο απωθητικός τρόπος ζωής, 
ακυρώνουν ολοκληρωτικά αυτή τη λειτουργία. 
Ο Γρ. Καλφέλης στην «Τρίτη Άποψη», σελ. 6 
ΣΕ ΜΙΑ ΠΑΛΙΑ φωτογραφία που περνάει από χέρι σε χέρι, 
αναγνωρίζω τους παλιούς συμμαθητές του Δημοτικού... Στην 
αυλή του πέτρινου σχολείου, με φόντο το παλιό Ταχυδρομείο, 
καμιά πενηνταριά ανθρωπάκια κοιτάμε τον φακό, ανυποψίαστα 
για το μέλλον... Η Λίνα Αλεξίου «Σε πρώτο ενικό», σελ. 16 
Ο ΤΖ. ΜΠΟΥΣ φαίνεται να αντιμετωπίζει τον 
κόσμο σαν ένα μέρος γεμάτο από πολύπλοκες 
αρχαίες διαμάχες και από δεκάδες επικίνδυνες 
ομάδες. Αυτές οι ομάδες πρέπει καταλλήλως να 
αντιμετωπιστούν και αν χρειασθεί να εξαλειφθούν. 
Ο Steven Mufson στη σελ. 57 <H3>Ελλάδα
</H3>
ΧΡ. ΠΡΩΤΟΠΑΠΑΣ: Το τοπίο στα ραδιοτηλεοπτικά μέσα αλλάζει. Θα υπάρξει ένα
νέο τοπίο που θα καλύπτεται από το τρίπτυχο: νομιμότητα - διαφάνεια -
ποιότητα. Αλλά θα περάσουμε από πολλές φάσεις. Η συνέντευξη στον Γιάννη
Λ. Πολίτη, στις σελ. 8-9 
Η ΧΡΥΣΗ Άρκτος της Μπερλινάλε απονεμήθηκε στο αντιιμπεριαλιστικό
ντοκουμέντο «Bloody Sunday», που θυμίζει το θρυλικό σύνθημα «έξω οι φονιάδες
των λαών». Εξ ημισείας με τα ιαπωνικά κινούμενα σχέδια «Spirited away».
Ο Δ. Δανίκας από το Βερολίνο στους ΟΡΙΖΟΝΤΕΣ, σελ.
17 <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17270N021</ED>
<ID>
ID:306726

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πάνω-κάτω
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Το '82, τη συνεργασία τη λέγανε «ΠΑΣΟΚ και άλλες δημοκρατικές δυνάμεις». Το
2002 ήρθανε τα πάνω-κάτω. Και τη λένε «άλλες δημοκρατικές δυνάμεις και ΠΑΣΟΚ»

Με τιμή
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17270N022</ED>
<ID>
ID:306815

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Ασθενείς βροχές στα δυτικά και πολύ ισχυροί και στο Ιόνιο θυελλώδεις νοτιάδες.
Στην υπόλοιπη χώρα τοπικές συννεφιές, ισχυροί βοριάδες, τρεπόμενοι σε μέτριους
νοτιοανατολικούς. 
ΑΤΤΙΚΗ 
Λίγη συννεφιά. Το απόγευμα νοτιάδες μέχρι μέτριοι. Μέγιστη θερμοκρασία στην
Αθήνα 17oC. 
ΘΕΣΣΑΛΟΝΙΚΗ 
Παροδική συννεφιά, άνεμοι ασθενείς. Μέγιστη θερμοκρασία στην πόλη
12oC. 
<H3>ΑΥΡΙΟ
</H3>
Βροχές στα δυτικά, κεντρικά, βόρεια, καταιγίδες κυρίως σε Β. Ιόνιο, Ήπειρο.
Στην υπόλοιπη χώρα συννεφιά. Νοτιάδες μέτριοι έως ισχυροί, στα πελάγη πολύ
ισχυροί. <H3>Τετάρτη 20/2
</H3>
Βροχές, καταιγίδες, χιόνια στα βόρεια ορεινά. Πρόσκαιρη βελτίωση από δυσμάς.
Ισχυροί και στα πελάγη πολύ ισχυροί νοτιάδες (6-7 Μπωφόρ), τρεπόμενοι από
δυσμάς σε ίδιας έντασης βοριάδες. Μικρή πτώση της θερμοκρασίας. 
<H3>Πέμπτη 21/2
</H3>
Βροχές, καταιγίδες, χιόνια στα ορεινά ηπειρωτικά. Σταδιακή επικράτηση, πάλι,
νοτιάδων που θα πνέουν ισχυροί έως πολύ ισχυροί (6-7 Μπωφόρ). Πτώση της
θερμοκρασίας σ' ολόκληρη τη χώρα. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Αλληθωρίζουν αριστερά...
</H2><H4>ΠΑΣΟΚ - Ν.Δ. σε κούρσα δημοπρασίας
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Ούτε το 1989 δεν έζησε η Αριστερά τέτοιες δόξες. Είναι η πολύφερνη νύφη που
πλέον ΠΑΣΟΚ και Ν.Δ. όχι απλώς την ορέγονται κρυφά αλλά την φλερτάρουν φανερά. 
Ο Κώστας Λαλιώτης και ο Κώστας Καραμανλής αυτό το Σαββατοκύριακο μπήκαν στην
κούρσα δημοπρασίας με γενναίες προσφορές. Ο πρώτος προσέφερε κυβερνητική
συνεργασία και ο δεύτερος θέσεις και αξιώματα. Προς το παρόν πάντως φαίνεται
να πλειοδοτεί ο κ. Κ. Λαλιώτης, μολονότι ο κ. Ν. Κωνσταντόπουλος... φαίνεται
να έστειλε το προξενιό πίσω. Διαμήνυσε στη Χαριλάου Τρικούπη ότι δεν θα γίνει
ούτε «κοκκινοσκουφίτσα» ούτε «ναυαγοσώστης». Στη Ρηγίλλης μιλούν για «πάθημα»
του γραμματέα του ΠΑΣΟΚ και τρίβουν τα χέρια τους. Φαίνεται, πάντως, να
ξεχνούν τη ρήση του ιδρυτή του κόμματός τους, ο οποίος έλεγε ότι στην πολιτική
υπάρχουν πράγματα που λέγονται και δεν γίνονται και πράγματα που γίνονται και
δεν λέγονται... 
Δηλαδή, αν σωστά καταλάβαμε, η προεκλογική περίοδος για τις δημοτικές
έχει αρχίσει και ας λέει ο Χρήστος Παπουτσής ότι απλώς βρίσκεται στην
προθέρμανση και ας λέει επισήμως η Ρηγίλλης ότι η υποψηφιότητα της Ντόρας
Μπακογιάννη θα ανακοινωθεί σε 20 ημέρες. 
Πάντως, στοιχηματίζουμε ότι σύντομα ουδείς θα συζητά για τους δήμους
καθώς τον επόμενο μήνα ο Δημήτρης Ρέππας καταθέτει την πρότασή του για το
Ασφαλιστικό. Το δυσάρεστο: οι προτάσεις Ρέππα θα θίγουν εκατοντάδες χιλιάδες
ασφαλισμένους Το ευχάριστο: οι όποιες ρυθμίσεις αποφασισθούν έπειτα από
διάλογο με τους κοινωνικούς φορείς, μεταφέρονται για μετά το 2008. Κι ώς τότε
βλέπουμε... 
Προς το παρόν μπορούν να χαίρονται όσοι παίρνουν αναβολή από τον Στρατό
για λόγους μεταπτυχιακών σπουδών, καθώς θα έχουν μεγάλη άνεση χρόνου μέχρι να
ολοκληρώσουν τις σπουδές τους. Αλλά το υπουργείο Άμυνας υπόσχεται καλύτερες
ημέρες και για τους ανυπότακτους άνω των 45. Φυσικά με το... αζημίωτο. 
Όσοι παίξατε - παίξατε, θα μπορούσε να είναι το μήνυμα προς πολιτικούς
και απλούς πολίτες που τους αρέσει το... παιχνίδι με τα «φρουτάκια». Σε λίγο
θα αρχίσει το... φρουτοκυνηγητό αφού η κυβέρνηση φαίνεται διατεθειμένη να
μαζέψει όλα τα μηχανάκια τυχερών παιχνιδιών που λειτουργούν εκτός καζίνων -
όπως επισημαίνει ο υπουργός Τύπου Χρήστος Πρωτόπαπας σε συνέντευξή του στα «ΝΕΑ»
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17270N032</ED>
<ID>
ID:306783

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το μάθημα
</H2>
ΤΟ ΠΟΣΟ πρόχειρα, αποσπασματικά και χωρίς σοβαρή μελέτη ήταν τα μέτρα
για την επίλυση του Ασφαλιστικού... 
ΠΟΥ είχε ανακοινώσει η κυβέρνηση το περασμένο καλοκαίρι... 
ΑΠΟΔΕΙΚΝΥΕΙ η πρόθεσή της να μεταθέσει την ισχύ των αποφάσεών της για
μετά το 2008. 
ΑΣΦΑΛΩΣ πρόκειται για μια απόφαση που υπαγορεύεται και από πολιτικές
σκοπιμότητες... 
ΣΤΗΡΙΖΕΤΑΙ όμως και στα πραγματικά στοιχεία για την κατάσταση των
ασφαλιστικών ταμείων τα οποία δεν δικαιολογούν ούτε το κλίμα πανικού που
διαμορφώθηκε πέρυσι... 
ΟΥΤΕ τις βιαστικές κινήσεις και τα αψυχολόγητα μέτρα που πυροδότησαν
οξύτατες πολιτικές αντιδράσεις και μαζικές κινητοποιήσεις των εργαζομένων. 
ΒΕΒΑΙΩΣ η κυβέρνηση πρέπει να αντιμετωπίσει το πρόβλημα και να δώσει
τις αναγκαίες λύσεις... 
ΜΕΣΑ στα πλαίσια όμως ενός ρεαλιστικού χρονικού ορίζοντα... 
ΩΣΤΕ και οι εργαζόμενοι να τις αποδεχθούν αλλά και τα ασφαλιστικά
ταμεία να μην καταρρεύσουν. 
ΠΟΛΥ περισσότερο που το Ασφαλιστικό αποτελεί σημείο τριβής της χώρας με
την Ευρωπαϊκή Ένωση... 
ΚΑΙ σχετίζεται άμεσα με τον προγραμματισμό της ζωής εκατομμυρίων
πολιτών. 
ΑΡΚΕΙ βεβαίως το χρονικό αυτό περιθώριο να χρησιμοποιηθεί για την
καλύτερη προετοιμασία των όποιων μέτρων... 
ΚΑΘΩΣ και την εξάντληση όλων των περιθωρίων διαλόγου με τους άμεσα
ενδιαφερόμενους που είναι οι εργαζόμενοι. 
ΝΑ υποθέσει κανείς ότι η κυβέρνηση πήρε το μήνυμα και ότι... 
ΤΑ παθήματα του καλοκαιριού της έγιναν μαθήματα;
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17270N033</ED>
<ID>
ID:306828

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Γρηγόρης Β. Νικολόπουλος: 
(ο αρθρογράφος για τη διαδρομή... Βουλή - Πλατεία Κοτζιά και τούμπαλιν)

«Αυτοί που διεκδικούν τώρα τη δημαρχία της Αθήνας θα πρέπει να κριθούν με βάση
το τι θα κάνουν για την πόλη. Αν ο στόχος τους δεν είναι η επίλυση των
προβλημάτων, όπως η καθαριότητα, το κυκλοφοριακό, το πάρκινγκ, η έλλειψη
πρασίνου, η ατμοσφαιρική ρύπανση, η αποκατάσταση των δημόσιων κτιρίων και η
δημιουργία παιδότοπων, η σίτιση και η στέγαση των απόρων, ο καλλωπισμός της
πόλης και όλα όσα πρέπει να κάνει ένας δήμαρχος, θα πρέπει να "μαυρισθούν"
μαζικά. 
Η ζωή στην Αθήνα είναι άθλια για τους απλούς πολίτες. Και αυτό πρέπει να
διορθώσει ο δήμαρχος. Οι πολιτικές ακροβασίες των υποψηφίων, από τη Βουλή στη
δημαρχία και τούμπαλιν, δεν ενδιαφέρουν κανέναν εκτός από τους ίδιους». 
(«Το Βήμα») <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17270N034</ED>
<ID>
ID:306858

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Ρωτούν μερικοί πώς μπορεί να γίνει η συνεργασία. Μα, είναι απλό, θα είστε
Πανιώνιοι. Αλλά όταν σας ρωτούν «και από τις μεγάλες ομάδες;», θα απαντάτε «ΠΑΣΟΚ»!
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N041</ED>
<ID>
ID:306725

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Μπόνι Μίλερ: 
(η σύζυγος του Αμερικανού πρέσβη, στο «Life Style») 
«Στη Βοσνία αισθανόμουν ότι δεν χρειαζόταν να είμαι υπόδειγμα αισθητικής
(σ.σ.: λόγω φτώχειας), ενώ εδώ στην Αθήνα είμαι σίγουρα η χειρότερα ντυμένη
των πάρτι!».

Εύα Κοταμανίδου: 
(η ηθοποιός, στην «Ημερησία») 
«Το θέατρο είναι καθρέφτης της κοινωνίας μέσα στην οποία υπάρχει. Ο
εκχυδαϊσμός έχει εισχωρήσει και σ' αυτό, όπως σε όλα. Παρ' όλα αυτά, πιστεύω
ότι το θέατρο έχει ακόμα αντιστάσεις».

Αλέκα Παπαρήγα: 
(η γ.γ. του ΚΚΕ, στον «Αγγελιοφόρο») 
«Καμία ακυβερνησία! Η κυβέρνηση λειτουργεί, αλλά σε βάρος του λαού».

Βαγγέλης Μεϊμαράκης: 
(ο γραμματέας της Ν.Δ., στον «Αγγελιοφόρο της Κυριακής», για τα κόμματα της
Αριστεράς) 
«Αρνούμαστε να τα δούμε ως "θηράματα" που θα πέσουν στην "παγίδα" κάποιου
"κυνηγού", είτε αυτός ονομάζεται Σημίτης είτε Λαλιώτης είτε ΠΑΣΟΚ».

Γιώργος Πανταγιάς: 
(ο σύμβουλος Τύπου του Πρωθυπουργού αντιδρά όταν η «Ημερησία» του επισημαίνει
τα ανοίγματα της Ν.Δ. στην Αριστερά) 
«Πού τα είδατε όλα αυτά; Εγώ αυτό που βλέπω είναι ότι ακολουθεί έναν ιδιότυπο
"δεξιό λενινισμό". Δηλαδή, αντιπολίτευση με όλα τα μέσα, σε όλα τα μέτωπα και
με οποιοδήποτε σύμμαχο. Φαίνεται έχουν υπ' όψιν τους τη ρήση του Λένιν περί
συμμαχίας ακόμη και με τον διάβολο». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N043</ED>
<ID>
ID:306826

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Η... Άγκυρα! </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Μου φαίνεται πως το 'χω ξαναπεί, αλλά, δεν πειράζει, θα το επαναλάβω: 
Ο Αλέξης Μινωτής, ο μεγάλος ηθοποιός και σκηνοθέτης, ήταν Καραμανλικός ίσαμε
τα βάρδουλα των παπουτσιών του! Μια μέρα, 1976 πρέπει να 'τανε, στάθηκε μπρος
σ' ένα περίπτερο και δείχνοντάς μου τις κρεμασμένες αντικαραμανλικές
εφημερίδες, μου είπε, με οργή: «Τις βλέπεις; Όλο για λιμούς, σεισμούς και
καταποντισμούς φωνάζουν στους πρωτοσέλιδους τίτλους τους!». Και αμέσως μετά:
«Αυτές οι εφημερίδες, μου δίνουν την εντύπωση ότι δεν εκδίδονται στην Αθήνα,
αλλά στην... Άγκυρα!». 
Αν ζούσε, το ίδιο θα έλεγε, σίγουρα, και τώρα, παρακολουθώντας τις ειδήσεις
ορισμένων εμπορικών καναλιών. Ειδήσεις, που άλλο δεν κάνουν, από το να
κραυγάζουν για τις χιλιάδες δυστυχίες που χτυπούν δίχως έλεος τη... χώρα μας
και δεν μας αφήνουν να πάρουμε ανάσα! Ως και για το ευρώ έβαλαν τις φωνές: «Ο
κόσμος είναι απληροφόρητος», «Πού πήγαν τα λεφτά για τη διαφήμιση;», «Οι
γέροι, στα χωριά, μόνο με δραχμές συναλλάσσονται...» και διάφορα άλλα τέτοια! 
Όπως αποδεικνύεται, όμως, οι Έλληνες δεν βρήκαν καμιά δυσκολία με το «ενιαίο
νόμισμα». Σαν έτοιμοι από καιρό, άρχισαν να ψωνίζουν μ' αυτό, να λογαριάζουν
μ' αυτό και να ζητούν τα ρέστα τους, τα ψιλά, χωρίς να χρησιμοποιούν
κομπιουτεράκι! Είμαι δε βέβαιος, ότι μέσα σ' ένα μήνα, σε δύο μήνες το πολύ,
θα πάψουμε να σκεφτόμαστε τη δραχμή και να κάνουμε τις σχετικές αναγωγές, όταν
βγαίνουμε στην αγορά, για ψώνια. 
Τώρα, λοιπόν, που το ευρώ μπαίνει για καλά στη ζωή μας, θα 'θελα λίγο να
γκρινιάξω. Να πω, δηλαδή, ότι δεν μου αρέσει καθόλου σαν νόμισμα! Είναι ψυχρό
κι ανάποδο. Με χρώματα ξέθωρα και μουδιασμένα. Και σχήματα- εικόνες, που
μπορεί να ευχαριστούν τους Γερμανούς, τους Αυστριακούς και τους Βόρειους,
γενικώς, αλλά σίγουρα δεν είναι για τους Έλληνες, τους Ιταλούς κ.λπ. Χάθηκε
μια ζεστή φάτσα, μια όμορφη γυναίκα, κάτι ανθρώπινο τέλος πάντων; 
Για τα χαρτονομίσματα, φυσικά, μιλάω. Τα χαρτονομίσματα με τις γέφυρες, τις
πύλες, τους χάρτες, τα αστέρια, τα νούμερα, τις υπογραφές κ.λπ. Τα κοιτάζω και
έχω την εντύπωση ότι βλέπω, πίσω από το καθένα, έναν γηραλέο τύπο με γυαλιά
και σκυθρωπό ύφος. Έναν τύπο που σίγουρα είναι τραπεζίτης στη Φρανκφούρτη ή
στη Βιέννη και πιθανώς και στο Λονδίνο της εποχής του Ντίκενς. 
Ούτε τα κέρματα μου αρέσουν ιδιαίτερα. Εδώ, μάλιστα, έχω να κάνω και μια
παρατήρηση, που δεν έχει σχέση με το αισθητικό μέρος: γιατί, αλήθεια, σε
κάποιο απ' όλα δεν απεικονίζεται και ο Κ. Καραμανλής; Δεν είναι ο πολιτικός
που πίστεψε στην Ευρώπη και δούλεψε σκληρά για να μπούμε σ' αυτήν; Μερικά
πράγματα δεν τα καταλαβαίνω...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N044</ED>
<ID>
ID:306861

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=4</URL></REF>


Article

<CATEGORY>vin05</CATEGORY>

 <H2>Ανεξάντλητη </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ανεξάντλητη φαντασία επιδεικνύουν στο «Αθήνα 2004» στην ανακάλυψη όλο και
πιο... εύηχων θέσεων. Να, τώρα προκήρυξαν μία θέση για ένα στέλεχος
«σχεδιασμού και παρακολούθησης επικοινωνίας». Τι θα κάνει αυτό το στέλεχος;
Κατ' αρχήν θα προσληφθεί και μετά μάλλον θα παρακολουθεί την επικοινωνιακή
πολιτική αυτών των δεκάδων που έχουν ήδη προσληφθεί!
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N045</ED>
<ID>
ID:306863

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=5</URL></REF>


Article

<CATEGORY>vin05</CATEGORY>

 <H2>Δεν έχουν τον Θεό τους! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, εκεί στη Θεσσαλονίκη, φαίνεται ότι οι Πασόκοι ­ για την ακρίβεια,
οι μεγαλοπασόκοι ­ δεν έχουν τον Θεό τους: Συνεχίζεται απρόσκοπτα η συζήτηση -
φαρσοκωμωδία για τα πρόσωπα που θα μπορούσαν να «χτυπήσουν» τον Δήμο και τη
Νομαρχία. Όπου ακούγονται τα πιο παράλογα πράγματα... 
Να, για παράδειγμα, υπάρχει η περίπτωση της κ. Χρύσας Αράπογλου, η
οποία είχε εκλεγεί πρώτη νομαρχιακή σύμβουλος και (αργότερα) βουλευτής ­ έχασε
την έδρα στο Εκλογοδικείο... 
Για να της επιτρέψουν, λέει, να σκεφθεί το ενδεχόμενο να είναι
υποψήφια, πρέπει να δηλώσει ότι αν δεν εκλεγεί τότε... δεν θα είναι υποψήφια
στις βουλευτικές εκλογές! 
Μωραίνει Κύριος...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N046</ED>
<ID>
ID:306871

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=6</URL></REF>


Article

<CATEGORY>vin05</CATEGORY>

 <H2>Συμπαράσταση συναδελφική... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ψήφισμα συμπαράστασης στον κ. Στ. Μπένο εξέδωσε το Νομαρχιακό Συμβούλιο
Μεσσηνίας του ΠΑΣΟΚ ­ ύστερα από την προσπάθεια που έγινε σε εκπομπή του Alpha
να εμπλακεί ο υφυπουργός Δημόσιας Διοίκησης με τα περιβόητα «φρουτάκια». Ποιο
είναι το ενδιαφέρον; Ότι την πρόταση για το ψήφισμα την έκανε ο κ. Π.
Κατσιλιέρης, βουλευτής του ΠΑΣΟΚ στον νομό ­ και νομοτελειακά αντίζηλος του κ.
Μπένου. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N047</ED>
<ID>
ID:306874

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=7</URL></REF>


Article

<CATEGORY>vin05</CATEGORY>

 <H5></H5><H2>Δεν είναι ελέφαντας </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

«Δεν είμαι ελέφαντας, όσοι θέλετε το πιστεύετε, όσοι θέλετε δεν το
πιστεύετε», δήλωσε ο κ. Γ. Πασχαλίδης, τον οποίον επίσης πήγαν να συνδέσουν με
τα «φρουτάκια». Και τον οποίον κ. Πασχαλίδη στήριξε με ανακοίνωσή της η
Νομαρχιακή Επιτροπή του ΠΑΣΟΚ στην Πέλλα ­ μέλη της οποίας τον κατήγγειλαν! 
Μύλος... <H3>Πηγαίνει ο Σημίτης </H3>
Και μέσα σ' όλα, ο κ. Πασχαλίδης μετείχε σε σύσκεψη για την επικείμενη
επίσκεψη του κ. Κ. Σημίτη στην Πέλλα ­ που βρίσκεται στο επίκεντρο του τυφώνα
«Φρουτάκια». Η επίσκεψη του Πρωθυπουργού, στο πλαίσιο «πορείας στον λαό», θα
γίνει το Σάββατο ­ και ήδη μπαίνουν στοιχήματα για το αν θα πετύχει ή όχι.
Τώρα, αν είναι... νόμιμα τα στοιχήματα, θα σας γελάσω...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17270N048</ED>
<ID>
ID:306877

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N04&aa=8</URL></REF>


Article

<CATEGORY>vin05</CATEGORY>

 <H2>Αγρίεψαν οι Αμερικανοί... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Λοιπόν, το τελευταίο διάστημα, οι αρμόδιοι της κυβέρνησης έχουν αρχίσει να
νιώθουν μία ­ ελαφρά προς το παρόν ­ ανατριχίλα, όταν η συζήτηση έρχεται στο
θέμα της τρομοκρατίας. Ύστερα από μία περίοδο «ήρεμων νερών» με την
αμερικανική πλευρά, φαίνεται ότι οι φίλοι και σύμμαχοι το «γύρισαν το χαρτί» ­
και τώρα πάλι βιάζονται υπερβολικά για άρον άρον συλλήψεις, καταδίκες και όλα
τα σχετικά. 
Η διαφορά είναι εμφανής και στη στάση τού κ. Τ. Μίλερ, του Αμερικανού
πρεσβευτή στην Αθήνα, ο οποίος είχε υιοθετήσει από την αρχή της θητείας του
ένα μειλίχιο ύφος για το ζήτημα. Αλλά η διαφορά είναι ακόμα πιο εμφανής στις
υπηρεσιακές συνεργασίες μεταξύ των Αμερικανών και των Ελλήνων «ειδικών» και
ειδικών ­ όπου οι πιέσεις έχουν (ξανα)γίνει απροκάλυπτες... 
Τι φοβούνται τώρα 
Στην κυβέρνηση έχουν ανησυχήσει σφόδρα ­ μια και δεν γνωρίζουν ώς πού μπορεί
να φθάσει η επανεμφάνιση της αμερικανικής «ανυπομονησίας». Θα παραμείνει σε
αυτό το εκτός δημοσιότητας επίπεδο; Ή μήπως επίκειται κάποια... υπερατλαντική
κεραμίδα; 
Χωρίς εξήγηση 
Ποιο είναι το κακό για την κυβέρνηση; Ότι η αλλαγή της αμερικανικής στάσης
έγινε απροειδοποίητα ­ χωρίς να έχει δοθεί προηγουμένως κάποιο «σήμα» σε
οποιοδήποτε επίπεδο, αλλά και χωρίς να υπάρχει κάποια εύλογη εξήγηση για την
επανάκαμψη της «ανυπομονησίας»... 
Καλά, και αυτοί οι Αμερικανοί δεν γνωρίζουν το χριστιανικόν «ουκ αν λάβοις
παρά του μη έχοντος»;
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17270N052</ED>
<ID>
ID:306782

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N05&aa=2</URL></REF>


Article

<CATEGORY>vin05</CATEGORY>

 <H2>Προεδρικά βίτσια... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, είναι γνωστό ότι κάθε άνθρωπος έχει τις παραξενιές του. Αλλά όσο πιο
επώνυμος είναι κάποιος φαίνεται ότι οι παραξενιές γίνονται και αυτές
«επώνυμες». Λοιπόν, αυτές τις ημέρες βρέθηκαν στην Αθήνα δεκάδες πρόεδροι
Κοινοβουλίων, προσκεκλημένοι του κ. Απ. Κακλαμάνη. 
Ένας απ' όλους ­ πρόεδρος Κοινοβουλίου μεγάλης μουσουλμανικής χώρας, η οποία
δεν διακρίνεται για τις καλές της σχέσεις με τις ΗΠΑ ­ εξέπληξε τους πάντες
στις Υπηρεσίες της Βουλής, όταν ζήτησε να του σερβίρουν στα επίσημα γεύματα
κοτόπουλο από... συγκεκριμένο αθηναϊκό σούπερ μάρκετ, αμιγώς ελληνικών
συμφερόντων! 
Η επανάσταση και ο αντιαμερικανισμός είναι σαν τον έρωτα ­ περνούν από το στομάχι!
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17270N053</ED>
<ID>
ID:306827

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Μπλεγμένες οι γραμμές... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καημό το 'χουν στη Νέα Δημοκρατία ­ θέλουν να βρεθεί ένα θέμα, στο οποίο θα
εμφανιστούν με την ίδια «γραμμή» άπαντες και άπασες. Αλλά πού... 
Να, πάρτε για παράδειγμα το «κλασικό» ερώτημα ­ αν είναι υποψήφια δήμαρχος
Αθηναίων η κ. Ντόρα Μπακογιάννη και εκλεγεί, θα εξαντλήσει την τετραετία στον
Δήμο; Λοιπόν, ο κ. Κ. Καραμανλής, σε συνεννόηση με την κ. Ντόρα Μπακογιάννη,
ανέθεσε στον κ. Β. Μεϊμαράκη να δηλώνει παντού το στερεότυπο ότι όλα τα
στελέχη της Ν.Δ. που θα εκλεγούν, θα εξαντλήσουν την τετραετία. Αμ' έπος αμ'
έργον, και ο κ. Μεϊμαράκης άρχισε τις δηλώσεις. Αλλά είχε λογαριάσει χωρίς τον
κ. Έβερτ, αλλά και χωρίς τον κ. Γ. Αλογοσκούφη... <H3>Άλλα λόγια ν' αγαπιόμαστε... </H3>
Ο μεν κ. Έβερτ, έχοντας προφανώς υπ' όψιν του το... δικό του παρελθόν,
δήλωσε ότι η κ. Μπακογιάννη θα εξαντλήσει... το μεγαλύτερο μέρος της
τετραετίας, ενώ ο κ. Αλογοσκούφης, πιο προχωρημένος, είπε ότι η κ. Μπακογιάννη
θα είναι... απαραίτητη σε μία κυβέρνηση Ν.Δ.!!! 
Εν ολίγοις, δεν ξέρουμε αν η κ. Ντόρα Μπακογιάννη θα εξαντλήσει την
τετραετία ­ πάντως την υπομονή μας οι νεοδημοκράτες θα την εξαντλήσουν σίγουρα!
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17270N054</ED>
<ID>
ID:306851

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
«ΑΞΙΟΠΡΕΠΗ» χαρακτήρισε ο κ. Θ. Πάγκαλος την επιλογή Παπουτσή από το
ΠΑΣΟΚ για τον Δήμο Αθηναίων ­ μάλλον ο χαρακτηρισμός δεν μπορεί να εκληφθεί ως
κοπλιμέντο... 
Τι ΓΙΝΕΤΑΙ ΜΕ ΤΟ ΠΑΣΟΚ; Πού την θυμήθηκαν πάλι τη συνεργασία με την
Αριστερά ­ και μάλιστα σε κυβερνητικό επίπεδο; Εδώ δεν μπορούν να συνεργαστούν
μεταξύ τους... 
ΤΕΛΕΙΩΣΕ Ο ΔΙΚΟΜΜΑΤΙΣΜΟΣ , δήλωσε ο κ. Κ. Λαλιώτης. Μήπως θυμάται και
πόσες φορές το έχει δηλώσει; 
ΚΑΙ ΕΠΕΙΔΗ αποκλείεται ο γραμματέας να έχει άδικο, τι να συμβαίνει με
τον δικομματισμό; Γιατί αρνείται να τελειώσει; 
ΜΗΠΩΣ Ο ΔΙΚΟΜΜΑΤΙΣΜΟΣ είναι δεξιός και παίζει το παιχνίδι τού κ.
Μητσοτάκη; 
ΝΑ ΑΛΛΑΞΕΙ εκλογικό νόμο και πολιτική, ζητεί από την κυβέρνηση ο κ. Ν.
Κωνσταντόπουλος, για να δεχτεί να συζητήσει πως θα συμμετάσχει στη
διακυβέρνηση ­ μήπως αν τον έκαναν απ' ευθείας πρωθυπουργό, το έβλεπε λίγο πιο
θετικά το πράγμα; 
ΥΠΟΨΗΦΙΟΥΣ ΤΟΥ ΚΚΕ θα στηρίξει σε πολλές περιπτώσεις το ΠΑΣΟΚ στις
δημοτικές εκλογές. Πολύ σωστά ­ μόνο μην κατηγορήσουν μετά τον Περισσό για
«ανίερες συμμαχίες», όπως στις προηγούμενες δημοτικές και νομαρχιακές εκλογές!
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17270N055</ED>
<ID>
ID:306864

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Πολιτικοί και δημοσιογράφοι
</H2><H4>Το μήνυμα από τα φρουτάκια και τον βουλευτή
</H4>
<AUTHOR>ΓΡΗΓΟΡΗΣ ΚΑΛΦΕΛΗΣ</AUTHOR>

Πρέπει ένας πολιτικός να σηματοδοτεί με το μοντέλο της ζωής του ορισμένες
ηθικές αξίες; Μπορεί ένας δημοσιογράφος να χρησιμοποιεί αθέμιτα μέσα για να
ανακαλύψει την αλήθεια; Η πρόσφατη υπόθεση του βουλευτή του ΠΑΣΟΚ, που έπαιζε
παράνομα τυχερά παιχνίδια, με κεντρίζει ειλικρινά για να εκθέσω σύντομα
ορισμένες απόψεις πάνω σ' αυτά τα ζητήματα. 
Ο Ρ. Bourdieu, που έφυγε πριν από λίγες ημέρες απ' αυτόν τον μάταιο κόσμο,
παρατηρούσε εύστοχα ότι υπάρχει ένας τομέας που πρέπει απαραίτητα να προσέχουν
οι πολιτικοί. Είναι ο τομέας «του συμβολικού» (ή της συμβολικής λειτουργίας).
Έτσι, η τήρηση μιας υποδειγματικής συμπεριφοράς θα έπρεπε να είναι ο κανόνας
για το κρατικό ή κομματικό προσωπικό, κυρίως όταν αυτό αντιπροσωπεύει τα
συμφέροντα των μειονεκτούτων ή των αδυνάτων. 
Υπ' αυτήν την έννοια ο πολιτικός είναι μια μορφή αντιπροσωπευτική που
εκπροσωπεί με πρόδηλο τρόπο, δηλαδή με τη ζωή του, κάποιες αξίες ή μια
κοσμοαντίληψη. Η προκλητικότητα και ο απωθητικός τρόπος ζωής ακυρώνουν
ολοκληρωτικά αυτή τη λειτουργία. 
Όμως τι μήνυμα μπορεί να στέλνει στην κοινωνία ο βουλευτής ενός σοσιαλιστικού
κόμματος που ασχολείται με τον παράνομο τζόγο; Το μήνυμα αυτό είναι
ανενδοίαστα το εξής: Εγκαταλείψτε την ηθική της εργασίας και ασχοληθείτε με
τις έκνομες δραστηριότητες που φέρνουν γρήγορο πλουτισμό! Έτσι, ο βουλευτής
αυτός απαξιώνει ακόμα περισσότερο την πολιτική και ενισχύει αντικειμενικά μια
φασιστοειδή παραδοχή που είναι ήδη διαδεδομένη μέσα στον κόσμο: «Όλοι είναι το
ίδιο». 
Δεν συμφωνώ, βέβαια, με τις υποκριτικές εκείνες απόψεις που απομονώνουν
ανιστόρητα τις ηθικές παρενέργειες που προκαλεί ­ έστω με μεγαλύτερη ένταση ­
ο «παράνομος τζόγος», ενώ κλείνουν τα μάτια τους μπροστά στη μέγιστη
ανηθικότητα άλλων κοινωνικών επιλογών που υποθάλπει το σύστημα της αγοράς,
όπως είναι η λειτουργία των νόμιμων καζίνων. Ούτε συμφωνώ απόλυτα με την
επιβολή μιας ηθικής συνείδησης από τα πάνω σε μια κοινωνία που «αρέσκεται να
παίζει». Αν οι σύγχρονες εθνικές ταυτότητες, όπως λέει ο J. Habermas,
διαμορφώνονται με τη ροή ανοικτών δημόσιων διαλόγων από τη διαβουλευόμενη
κοινωνία των πολιτών, η διεργασία για την ηθική υπέρβαση μιας τέτοιας
κατάστασης (πέρα από τα απαραίτητα θεσμικά μέτρα), πρέπει να αρχίσει από τα
κάτω. Αλλιώς τα εγχειρήματα αυτά θα είναι αποτυχημένα. 
Από την άλλη μεριά, μπορεί ένας δημοσιογράφος να χρησιμοποιεί παράνομα μέσα
για να ανακαλύψει την αλήθεια; Κάποιοι πιστεύουν ότι δεν θα πρέπει να φωτισθεί
αυτό το ζήτημα στη σημερινή συγκυρία, γιατί έτσι συσκοτίζεται η ουσία του
προβλήματος, δηλαδή η αποκάλυψη του πολυσύνθετου ιστού του παράνομου τζόγου
από τον συγκεκριμένο δημοσιογράφο. Μπορεί, όμως, να μη δοθεί ειδικό βάρος σ'
αυτό το θέμα, όταν τα mass media επικαθορίζουν το ευρύτερο κοινωνικό
γίγνεσθαι; Κι όταν επιπλέον αρχίζει να επικρατεί μια σχολή δημοσιογραφίας που
δικαιώνει κάθε επιτυχία από το αποτέλεσμα, έστω κι αν τα μέσα που
χρησιμοποιήθηκαν ακρωτηριάζουν λ.χ. την απόκρυφη ιδιωτική σφαίρα ενός ατόμου ή
άλλα θεμελιώδη συνταγματικά δικαιώματα, που αναγνωρίζει ο δυτικός νομικός
πολιτισμός; 
Έτσι, το επόμενο ερώτημα που πρέπει να τεθεί μέσα σ' αυτό το πλαίσιο είναι το
εξής: Σήμερα είχαμε μια παράνομη βιντεοσκόπηση. Μήπως αύριο θα τραυματίσουμε
κάποιο άτομο ή θα τσαλακώσουμε την ανθρώπινη αξιοπρέπειά του για να φθάσουμε
στην αλήθεια; Τότε σε τι θα διαφέρει η σχολή αυτή από τη σταλινική μεθοδολογία
που δυσφήμησε το σοσιαλιστικό όραμα με την ίδια λογική; 
Πρέπει, λοιπόν, ο δημοσιογραφικός κόσμος να οργανώσει τη δική του άμυνα
απέναντι σε αυτές τις καταστάσεις, για να αποκρούσει το φαινόμενο της
«παιδευτικής βαρβαρότητας» των δημοσιογράφων για το οποίο είχε μιλήσει
παλιότερα ο Νίτσε. Πριν είναι πολύ αργά! 
Ο Γρηγόρης Καλφέλης είναι καθηγητής της Νομικής Σχολής του Αριστοτελείου
Πανεπιστημίου Θεσσαλονίκης.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17270N062</ED>
<ID>
ID:306817

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο τέως βρήκε ευκαιρία να πλουτίσει
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Το λονδρέζικο ξενοδοχείο «Κλάριτζις» προκαλούσε πάντοτε ρίγη στους Έλληνες
βασιλόφρονες. Εκεί πέρασε τα χρόνια του Β' Παγκοσμίου Πολέμου ο Γεώργιος ο Β'.
Στις υποβλητικές αίθουσές του θεάται συχνά και ο τέως βασιλιάς Κωνσταντίνος.
Άλλοτε παραχωρεί συνεντεύξεις Τύπου, άλλοτε, σε ιδιωτικές στιγμές, συναντάται
με ακολούθους της βρετανικής βασιλικής οικογένειας. Σύμφωνα με άριστα
ενημερωμένες πηγές, το μόνιμο θέμα των συζητήσεων του Κωνσταντίνου με τους
αυλικούς των Ουίνδσορς είναι οικονομικό. Ο τέως βασιλιάς ζητεί διαρκώς
διευκολύνσεις ­ θα μπορούσε, ας πούμε, να πετάει πρώτη θέση στα αεροπλάνα της
Μπρίτις Αιργουέις πληρώνοντας τιμές οικονομικής; 
Η λεπτομέρεια αυτή προσδιορίζει και την ουσία της διαφοράς τού τέως βασιλιά με
την ελληνική πολιτεία. Η προσφυγή του απερρίφθη από το Ευρωπαϊκό Δικαστήριο σε
όλες τις πολιτικώς ουσιώδεις πτυχές της από το όνομα (το οποίο καλείται να
επιλέξει) ώς την απαλλοτρίωση της λεγόμενης «βασιλικής περιουσίας» με τον
2215/94 που εκρίθη νόμιμη. Αυτό που ο τέως διεκδικεί (όπως θα έκανε και
κάποιος μοχθηρός ιδιώτης) είναι όσο γίνεται περισσότερα χρήματα. Όπως είχε
επισημάνει ο Γιάννος Κρανιδιώτης, που πρώτος είχε χειριστεί πολιτικά το θέμα
της προσφυγής, ο τέως βασιλιάς «ενδιαφέρεται ιδιοτελώς για την αποζημίωση». 
Από την άποψη αυτή οι πρόσφατοι χειρισμοί της κυβέρνησης Σημίτη είναι
πολιτικώς ακατανόητοι. Άπαξ και το θέμα δεν ελύθη νομικά με μια διάταξη στο
Σύνταγμα τού 1975 (όπως έκαναν οι Ιταλοί με τον οίκο της Σαβοΐας το 1947), ο
τέως θα έβρισκε «πάτημα» για προσφυγές. Το κρίσιμο στην παρούσα φάση δεν είναι
να επιμερισθεί ευθύνη για νομικούς χειρισμούς ή να βρεθεί ένας πολιτικός
«αποδιοπομπαίος τράγος». Η χρηματική αποζημίωση (ασχέτως ύψους) δεν αποτελεί,
όπως ήδη κάποιοι ανοήτως υποστηρίζουν, δικαίωση του τέως και ήττα της Ελλάδας.
Αποτελεί πράξη αρπακτικής ιδιοτέλειας εις βάρος του ελληνικού λαού. Ο πλέον
«πτωχός» από τους τέως Ευρωπαίους μονάρχες βρήκε ευκαιρία να πλουτίσει ­ και
να ταξιδεύει πρώτη θέση, με δικά μας έξοδα. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17270N063</ED>
<ID>
ID:306845

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N06&aa=3</URL></REF>


Article

<CATEGORY>vin04</CATEGORY>

 <H2>Δεν πρέπει να υποστηρίξουμε τις ΗΠΑ κατά του Ιράκ
</H2>
Ο Αμερικανός πρόεδρος Τζορτζ Μπους μοιάζει να έχει λάβει ήδη την απόφαση να
ανατρέψει τον Σαντάμ Χουσεΐν. Το κατά πόσο συμβουλεύτηκε σχετικά τον Τόνι
Μπλερ, παραμένει ασαφές. Εκείνο που είναι σαφές, είναι ότι ένας πόλεμος
εναντίον του Ιράκ δεν μπορεί να δικαιολογηθεί ως μέρος του πολέμου εναντίον
της τρομοκρατίας, όπως αυτός έχει σκιαγραφηθεί από τον Βρετανό πρωθυπουργό. 
Δεν υπάρχει κανένα αδιάσειστο στοιχείο, που να συνδέει το Ιράκ με την 11η
Σεπτεμβρίου. Ο Χουσεΐν έχει διατηρήσει ένα χαμηλό προφίλ μετά τις επιθέσεις.
Αυτό, όμως, δεν αποθαρρύνει τον Μπους. Ούτε και η πιθανότητα χρησιμοποίησης
της διπλωματίας για την επιστροφή των επιθεωρητών του ΟΗΕ στο Ιράκ. Ούτε η
απειλή των απωλειών μεταξύ των αμάχων. Ούτε η ανθρωπιστική κρίση που θα
προέκυπτε. Ούτε οι επιπτώσεις για τον ευρύτερο αραβικό κόσμο. Για όλους αυτούς
τους λόγους, και περισσότερους, δεν πρέπει να υποστηρίξουμε την επίθεση που
σχεδιάζουν οι ΗΠΑ εναντίον του Ιράκ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17270N064</ED>
<ID>
ID:306859

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N06&aa=4</URL></REF>


Article

<CATEGORY>vin04</CATEGORY>

 <H2>ΧΡΗΣΤΟΣ ΠΡΩΤΟΠΑΠΑΣ
</H2><H2>Θέλουμε κοινή δράση με την Αριστερά
</H2>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Τη σκυτάλη από τον Κώστα Λαλιώτη παίρνει ο Χρήστος Πρωτόπαπας και προχωρεί
σε νέο άνοιγμα προς την Αριστερά μιλώντας για «προγραμματική σύγκλιση και
κοινή δράση με τις ευρύτερες δυνάμεις της Αριστεράς και της Κεντροαριστεράς με
στόχο τη δημιουργία ενός κοινωνικού πλειοψηφικού ρεύματος». Αποφεύγει ωστόσο ο
υπουργός Τύπου να κάνει οποιαδήποτε αναφορά σε ενδεχόμενη αλλαγή του εκλογικού
νόμου. 
Ο κ. Χρ. Πρωτόπαπας με τη συνέντευξή του στα «ΝΕΑ» παρεμβαίνει στον πόλεμο που
έχει ξεσπάσει για τα περίφημα «φρουτάκια». Και προτείνει τα μηχανήματα τυχερών
παιχνιδιών να λειτουργούν μόνο στα καζίνα. 
Ως προς τα θέματα που αφορούν τα ΜΜΕ, προαναγγέλλει ότι σύντομα θα αλλάξει το
ραδιοτηλεοπτικό τοπίο. Εκφράζει τη βεβαιότητα ότι μέσα στο 2002 θα έχουν δοθεί
οι 6 άδειες σε σταθμούς εθνικής εμβέλειας, ενώ μέχρι το τέλος της άνοιξης θα
είναι έτοιμος ο κώδικας δεοντολογίας. 
Πάντως εκείνο που κατά πάσα πιθανότητα δεν θα συμβεί είναι να σταματήσουν οι
μετρήσεις τηλεθέασης των δελτίων ειδήσεων και των ενημερωτικών εκπομπών. Όλοι
οι ειδικοί που κάλεσε στο γραφείο του ο υπουργός Τύπου εκφράζουν την άποψη ότι
αυτό είναι και τεχνικά δύσκολο και δεν θα λύσει και κανένα πρόβλημα. 
Κύριε υπουργέ, αλλάζει το τοπίο στα ραδιοτηλεοπτικά Μέσα; 
Σαφώς και αλλάζει. Άλλωστε αυτό είναι το ζητούμενο. Ένα νέο τοπίο. Ένα τοπίο
που καλύπτεται από το τρίπτυχο νομιμότητα - διαφάνεια - ποιότητα. Ας μη
γελιόμαστε, δεν είμαστε μάγοι και νεράιδες, ούτε μαγικά ραβδάκια έχουμε. Είναι
ένας δρόμος δύσκολος, δύσβατος και ανηφορικός. Και θα περάσουμε από πολλές
φάσεις. 
Να σας ρωτήσω αυτό που συζητάει όλη η κοινωνία: Γιατί τώρα; Θα έπρεπε να
γίνει η επίθεση στο πρόσωπο του Προέδρου της Δημοκρατίας, να γίνουν εκπομπές
που να προκαλέσουν αναστάτωση στην κοινή γνώμη, για να ευαισθητοποιηθεί η
κυβέρνηση; 
Κάθε εμπόδιο για καλό, λέει ο λαός μας. Δεν είμαι από εκείνους τους πολιτικούς
που κρύβονται πίσω από το δάκτυλό τους και δεν παραδέχονται ότι τους
ευαισθητοποίησε μια συγκεκριμένη κατάσταση. 
Αυτό, όμως, δεν σημαίνει ότι δεν υπήρχε προγραμματισμός. Και προγραμματισμός
για τον νόμο υπήρχε και όλοι είχαμε στο μυαλό μας την ανάγκη των κωδίκων και
είχαμε κάνει δουλειά για τις άδειες εδώ και αρκετά χρόνια. 
Όλα αυτά τα είχατε στο συρτάρι, όμως, αρκετό καιρό; 
Όχι, δεν τα είχαμε στο συρτάρι. Όμως, η ευαισθησία που δημιουργήθηκε ύστερα
από την απαράδεκτη επίθεση στο πρόσωπο του Προέδρου της Δημοκρατίας και το
ενδιαφέρον του λαού πάνω στο θέμα επιτάχυνε τις εξελίξεις. Και δεν είναι κακό
ο πολιτικός να ανταποκρίνεται σε μια ανάγκη που νιώθει ο πολίτης εκείνη τη
στιγμή. 
Μέχρι πότε θα έχουν δοθεί οι άδειες; 
Εντός του 2002. Ο νόμος θα έρθει στη Βουλή έπειτα από ένα μήνα από σήμερα. Για
τον κώδικα πιστεύω ότι μέχρι το τέλος της άνοιξης θα είμαστε έτοιμοι για
Προεδρικό Διάταγμα. Εντός του 2002 θα έχει ολοκληρωθεί και η διαδικασία
χορήγησης αδειών. 
Και θα είναι έξι οι άδειες; 
Για τις τηλεοράσεις εθνικής εμβέλειας, έξι, όπως ακριβώς είχαμε προκηρύξει. 
Θέλω να σας υπενθυμίσω ότι εκτός από αυτές θα υπάρχουν και δύο άδειες για
συνδρομητική τηλεόραση. 
Το τελευταίο διάστημα έχει γίνει πολλή συζήτηση για τον βασικό μέτοχο.
Γιατί 5% και όχι κάποιο άλλο ποσοστό; 
Το 5% είναι ένα ποσοστό που, μέσα από μια γενικότερη τάση που υπήρχε και κατά
τη διάρκεια της συζήτησης του Συντάγματος για χαμηλό ποσοστό, πιστεύω ότι
μπορεί να ισορροπήσει τις απόψεις. Γιατί; Διότι στην εμπορική νομοθεσία
προβλέπεται ότι ένας μέτοχος με 5% έχει κάποια δικαιώματα πληροφόρησης και ας
πούμε κάποια «παρέμβαση» στην επιχείρηση. Δεν υπήρχε κάποιο άλλο ποσοστό που
να μας έδινε μια νέα βάση. 
Η Νέα Δημοκρατία πάντως διαφωνεί. 
Όχι. Η Ν.Δ. επιμένει για «μια μετοχή». Νομίζω ότι ή δεν γνωρίζει ή δεν θέλει
να μάθει ή μαξιμαλίζει για να μη γίνει τίποτα. Θα έπρεπε να ξέρει το εξής
παράδειγμα: Έχω στα χέρια μου μια επιστολή διοικητή δημόσιας επιχείρησης. Ο
διοικητής αυτός ­ το όνομα του οποίου είναι στη διάθεσή σας αν χρειαστεί ­ μου
λέει ότι «το ΕΣΡ δεν του δίνει πιστοποιητικό που ζητείται και σήμερα με τον
υπάρχοντα νόμο 2328». Αυτό που ισχύει σήμερα. Τι έχει γίνει, λοιπόν; Εάν
υιοθετήσουμε αυτό που λέει η Ν.Δ., θα μπορεί κάποια εκδοτική επιχείρηση που
είναι εισηγμένη στο Χρηματιστήριο να αγοράζει μετοχές μιας οποιασδήποτε άλλης
εταιρείας και ερήμην της, και ουσιαστικά να της απαγορεύει να συναλλάσσεται με
το Δημόσιο. 
Με τους συγγενείς, τα λεγόμενα παρένθετα πρόσωπα. Αντιμετωπίζεται το θέμα;
Αν ο άλλος βάλει την επιχείρηση στον οποιοδήποτε συγγενή του; 
Είναι ένα κρίσιμο ζήτημα και γι' αυτό πρέπει να προσέχουμε πολύ. Το άρθρο 5
του Συντάγματος αναφέρει ότι ο καθένας έχει δικαίωμα να συμμετέχει στην
κοινωνική, οικονομική και πολιτική ζωή της χώρας. Δεν μπορώ να απαγορεύσω, για
παράδειγμα, στον αδελφό μου να έχει τη δική του επιχειρηματική οντότητα.
Πιθανόν, να κάνει κάτι αντίστοιχο ή κάτι ανάλογο ή κάτι διαφορετικό από μένα.
Είναι δικό του θέμα. Αυτό δεν γίνεται συνταγματικά να του το απαγορεύσεις. Δεν
θα πάμε σε μια λογική οικογενειακής ευθύνης, η οποία αρμόζει μόνο σε άλλου
τύπου καθεστώτα, όχι σε δημοκρατίες. Απλά πρέπει ο καθένας να αποδεικνύει την
οικονομική του αυτοτέλεια. 
Αυτά όλα αντιμετωπίζονται: Υπάρχει ειδική συνεννόηση με το ΕΣΡ. Ασκείται
ειδικός έλεγχος για την οικονομική αυτοτέλεια των μετόχων που είναι φυσικά
πρόσωπα. Πρέπει, δηλαδή, πέρα από τη φορολογική σου δήλωση να δώσεις και τα
συμβόλαια αγοραπωλησιών των ακινήτων, να δώσεις βεβαιώσεις κερδών από λαχεία,
από μετοχές, συνοδευόμενα από αντίστοιχα πινακίδια, και να δώσεις και το
αντίγραφο του πόθεν έσχες του ν. 2429/96 που έχεις υποχρέωση να υποβάλεις στον
Άρειο Πάγο. 
Οι κώδικες δεοντολογίας πού βρίσκονται; Και αυτό είναι θέμα που ανέδειξε η
συγκυρία; 
Όχι, το επιτάχυνε η συγκυρία. Πρέπει να σας πω ότι ήταν στις προθέσεις μας.
Απλώς, το επιτάχυνε η συγκυρία. 
Με τις μετρήσεις τι γίνεται; Θα συνεχίσετε να μετράτε την τηλεθέαση στα
δελτία ειδήσεων; 
Δεν είμαστε ακόμη έτοιμοι να δώσουμε οριστική απάντηση. Πιστεύω ότι άνοιξε
ένας χρήσιμος διάλογος. Δεν πρέπει να «θάβουμε» τα θέματα, πρέπει να τα
«ανοίγουμε». Ακούστηκαν πάρα πολλές απόψεις. Υπάρχουν σοβαρά ερωτηματικά στον
τεχνικό τομέα, αλλά και στον πολιτικό, και νομίζω ότι το καλύτερο που έχουμε
να κάνουμε είναι να συνεχίσουμε εις βάθος αυτή τη συζήτηση, χωρίς να έχουμε το
άγχος του χρόνου. 
Στην εξωτερική πολιτική τώρα, ασκείται έντονη κριτική στο εσωτερικό του
κόμματος για την πολιτική του Γιώργου Παπανδρέου στα ελληνοτουρκικά. 
Πιστεύω ότι η πολιτική του Γιώργου Παπανδρέου, η πολιτική που ακολουθεί ο
υπουργός Εξωτερικών ­ και που είναι αποφασισμένη και από το σύνολο της
κυβέρνησης ­ είναι αναγκαία. Πιστεύω σε αυτό τον διάλογο. Δεν έχουμε τίποτα να
φοβηθούμε. Δεν πρόκειται να αλλάξουμε τις θέσεις μας και δεν πρόκειται να
κάνουμε κάτι που δεν θα είναι σύμφωνο με τα συμφέροντα της χώρας μας. Αλλά ο
διάλογος βοηθάει στην αλληλοκατανόηση. 
<H3>Ο Χρ. Παπουτσής θα προετοιμαστεί καλά για την Αθήνα </H3>
Οι μετρήσεις δεν ευνοούν τον κ. Παπουτσή μέχρι αυτή τη στιγμή. Δείχνουν να
ευνοούν την κ. Μπακογιάννη. Είστε αισιόδοξος ότι θα αλλάξει το κλίμα; 
Ναι. Συμβάλλοντας όλοι στην προσπάθεια που κάνει ο Χρήστος Παπουτσής. Θεωρώ
ότι η έγκαιρη ανακοίνωση της υποψηφιότητάς του τού δίνει την ευκαιρία να
δουλέψει και να προετοιμαστεί καλά για τον Δήμο της Αθήνας. Είναι ένας αγώνας
που δεν είναι αγώνας ταχύτητας, είναι ένας αγώνας που έχει αρκετό δρόμο
μπροστά. Και η καλή προετοιμασία, η υπομονή και η επιμονή και η δημιουργία
θετικών συσχετισμών είναι οι καλύτεροι σύμβουλοι. 
Οι συνεργασίες με την Αριστερά βλέπετε ότι αυτή τη φορά θα πάνε καλύτερα
απ' ό,τι στις προηγούμενες δημοτικές εκλογές; 
Είναι ιδιαίτερα θετική κάθε πρωτοβουλία που προωθεί τον διάλογο, την
προγραμματική σύγκλιση και την κοινή δράση με τις ευρύτερες δυνάμεις της
Κεντροαριστεράς και της Αριστεράς. Κάτι τέτοιο θα συμβάλλει εξίσου σημαντικά
και στη δημιουργία ενός κοινωνικού πλειοψηφικού ρεύματος που θα εγγυηθεί και
την επιτάχυνση των αλλαγών που έχει ανάγκη η χώρα και η κοινωνία. Όσο για τις
δημοτικές εκλογές, πέρα από τη δυσκολία των συμφωνιών κορυφής για τους
μεγάλους δήμους, να ενθαρρύνουμε τις τοπικές συμφωνίες για ανάλογες
συγκλίσεις. Και κάτι τέτοιο θα αποτελούσε το πρόκριμα για κινήσεις
συνεργασίας. 
Αισθάνεστε ότι με τον ΣΥΝ είστε πιο κοντά από κάθε άλλη φορά; 
Ναι. Πιστεύω πως έχουν ωριμάσει οι συνειδήσεις και έχουμε κατανοήσει όλοι ότι
δεν μπορεί να μην είμαστε ανοικτοί στην αναζήτηση προγραμματικών συγκλίσεων.
Συνεργασία δεν σημαίνει ότι μοιράζουμε καρέκλες. Σημαίνει να σου πάει και
κάτι. Να ταιριάζουν τα χνώτα και να μπορείς να συμφωνείς και σε πέντε
πράγματα. Σταδιακά πιστεύω πως αυτό θα αρχίσει να γίνεται 
<H3>«Φρουτάκια» μόνο στο καζίνο </H3>
Στο θέμα του παράνομου τζόγου ­ τα γνωστά «φρουτάκια» ­ θα πρέπει να
παραδεχθείτε ότι υπήρξε, αν μη τι άλλο, κυβερνητική ολιγωρία. 
Η γνώμη μου είναι ότι δεν μπορεί να υπάρχει κανένα τυχερό παιχνίδι σε χώρο
ελεύθερης πρόσβασης που δεν υπάρχει αυστηρός έλεγχος. Δηλαδή τα μηχανήματα
αυτά πρέπει να υπάρχουν μόνο στα καζίνα. Ωστόσο σε καμία περίπτωση αυτή η
άσχημη κατάσταση δεν μπορεί να χρησιμοποιηθεί για να φθείρει κατά τρόπο
απαράδεκτο στελέχη του ΠΑΣΟΚ. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17270N081</ED>
<ID>
ID:306768

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N08&aa=1</URL></REF>


Article

<CATEGORY>vin04</CATEGORY>

 <H2>Μονιμοποίηση σε δύο σενάρια
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Το κυβερνητικό επιτελείο δεν είναι ακόμα σε θέση να προσδιορίσει τον αριθμό
των συμβασιούχων που πρέπει να μονιμοποιηθούν με βάση τη σχετική κοινοτική οδηγία

Με δύο εναλλακτικά σενάρια για το θέμα των συμβασιούχων ­ που ύστερα από μία
πρώτη καταμέτρηση υπολογίζονται σε 20.000 ­ πηγαίνει σήμερα ο υπουργός
Εσωτερικών Κώστας Σκανδαλίδης στο Μαξίμου. 
Εκεί, σε σύσκεψη υπό τον Πρωθυπουργό και με τη συμμετοχή του γ.γ. του
Υπουργικού Συμβουλίου Σ. Κοσμίδη, του νομικού συμβούλου του Πρωθυπουργού Γ.
Παπαδημητρίου και του υφυπουργού οικονομικών Γ. Φλωρίδη θα επιδιωχθεί να
υπάρξει κατ' αρχήν πολιτική απόφαση για την κατεύθυνση που θα ακολουθηθεί ­
προχωρούμε ή όχι τώρα στη ρύθμιση του θέματος ­ και να συνεκτιμηθούν διάφορα
συνταγματικής φύσεως θέματα, τα οποία ενδεχομένως προκύψουν κατά την επιλογή
της μιας ή της άλλης λύσης, εφόσον υπάρξει η πολιτική βούληση να δοθεί λύση. 
Στη δεύτερη αυτή περίπτωση, και σύμφωνα με πηγές του υπουργείου Εσωτερικών, ο
κ. Σκανδαλίδης θα προτείνει είτε λύση πακέτο για όλους τους συμβασιούχους που
τηρούν τις προϋποθέσεις (24μηνη προϋπηρεσία με ανανέωση διαδοχικών συμβάσεων,
βεβαίωση ότι καλύπτουν πάγιες και διαρκείς ανάγκες κ.λπ.) είτε λύση για
ορισμένους μόνον που καλύπτουν ένα ή περισσότερα γενικά κριτήρια τα οποία θα
τεθούν ευθύς εξαρχής, π.χ. να έχουν εκδοθεί υπέρ τους. 
Προϋπόθεση για κάθε συζήτηση επί των δύο αυτών εναλλακτικών σεναρίων είναι η
νομική αποσαφήνιση και η κατάληξη επί των δύο ερμηνειών που επιδέχεται το
άρθρο 118, παράγραφος 7 του Συντάγματος, που από πολλούς θεωρείται το
«παράθυρο» για τη μονιμοποίηση των συμβασιούχων, αν αυτό το θέμα θεωρηθεί
«εκκρεμούσα υπόθεση». Με δεδομένη την απαγόρευση του άρθρου 103 του
Συντάγματος για την «από τον νόμο μονιμοποίηση του προσωπικού ή τη μετατροπή
των συμβάσεών του σε αορίστου χρόνου», έρχεται το 118 και λέει: «Νομοθετικές
ρυθμίσεις οι οποίες αφορούν την τακτοποίηση της υπηρεσιακής κατάστασης
προσωπικού που υπάγεται στο άρθρο 103, εξακολουθούν να ισχύουν μέχρι την
ολοκλήρωση των σχετικών διαδικασιών». Η μία ερμηνεία δέχεται ότι δεν υπάρχει
θέμα ολοκλήρωσης διαδικασιών, διότι οι μονιμοποιήσεις που έγιναν με βάση τον
τελευταίο νόμο της Βάσως Παπανδρέου έχουν και τυπικά ολοκληρωθεί ως
διαδικασίες. Η δεύτερη ερμηνεία δέχεται ότι όσοι συμβασιούχοι εξαιρέθηκαν από
τον νόμο της Βάσως, αν και πληρούσαν τις προϋποθέσεις, μπορούν να
χαρακτηριστούν «εκκρεμείς υποθέσεις» και να «τακτοποιηθούν» με νομοθετική
ρύθμιση εκ των υστέρων, στο μέτρο που είχαν προσληφθεί πριν από την ψήφιση του
Συντάγματος. Σε περίπτωση που προκριθεί η δεύτερη ερμηνεία, ανοίγει ο δρόμος
για τη μονιμοποίηση των συμβασιούχων και είναι θέμα πολιτικής απόφασης και...
αντοχής του προϋπολογισμού για το πόσο θ' «ανοίξουν» ή «κλείσουν», με
διάφορους τρόπους, τον αριθμό των δικαιούχων. 
Πάντως, ένα είναι βέβαιον: το κυβερνητικό επιτελείο θα βρεθεί σήμερα προ
εκπλήξεων. Αφενός ο αριθμός των 20.000 που έδωσε η πρώτη καταμέτρηση είναι
πολύ μεγαλύτερος απ' ό,τι αρχικά είχε υπολογιστεί ­ οι 10.000 εξ αυτών
εργάζονται μόνο στους ΟΤΑ ­ και οι περιπτώσεις που προκύπτουν εξαιρετικά
πολύπλοκες. Χαρακτηριστικά αναφέρονται περιπτώσεις συμβάσεων έργου που έχουν
«εξελιχθεί» σε... αορίστου χρόνου ή συμβάσεις... πέντε ημερών διαρκώς
ανανεούμενες ή συμβάσεις προσληφθέντων σε δημοτικές επιχειρήσεις που έχουν
μεταφερθεί ­ παρανόμως ­ σε κεντρικές υπηρεσίες των δήμων. 
Και μέσα σε όλα αυτά, το κυβερνητικό επιτελείο δεν είναι ακόμη σε θέση να
προσδιορίσει τον αριθμό των συμβασιούχων που πρέπει να μονιμοποιηθεί με βάση
τη σχετική Κοινοτική Οδηγία (πρέπει να ενσωματωθεί στο εθνικό δίκαιο μέχρι
τέλους Ιουνίου), η οποία υποχρεώνει τα κράτη-μέλη «να λαμβάνουν μέτρα ώστε να
αποφεύγονται η καταχρηστική σύναψη διαδοχικών συμβάσεων, η ανανέωση, η
παράτασή τους, καθώς και η απασχόληση επί μακρό χρονικό διάστημα των
εργαζομένων με τέτοιες συμβάσεις, οι οποίες δεν δικαιολογούνται από τις
συνθήκες κάτω από τις οποίες παρέχεται η ίδια η εργασία». Αυτό σημαίνει ότι
μπαίνει στο μικροσκόπιο της Κοινότητας και των ελεγκτικών της οργάνων η όχι
ασυνήθης τακτική της διοίκησης (που χαρακτηρίζεται καταχρηστική) να απασχολεί
με διαδοχικές συμβάσεις ορισμένου χρόνου εργαζομένους που στην πραγματικότητα
καλύπτουν πάγιες και διαρκείς ανάγκες. Πάντως, οι πρώτες εκτιμήσεις του
υπουργείου Εσωτερικών κάνουν λόγο για έναν μικρό αριθμό εργαζομένων του στενού
δημόσιου τομέα που μπορεί να καλυφθεί από την Κοινοτική Οδηγία και έναν
μεγαλύτερο του ευρύτερου ή ιδιωτικού τομέα, χωρίς και στις δύο περιπτώσεις να
μπορούν να προσδιορίσουν επακριβώς τον αριθμό.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17270N082</ED>
<ID>
ID:306811

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N08&aa=2</URL></REF>


Article

<CATEGORY>vin04</CATEGORY>

 <H2>Πλειοδοτούν για συνεργασία
</H2><H4>ΠΑΣΟΚ και Ν.Δ. διασταυρώνουν τα ξίφη τους για την Αριστερά
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Αυτή την Αριστερά, ποιος θα την πάρει; Η πρόταση του Κώστα Λαλιώτη για
συνεργασία μαζί της προκάλεσε αλυσιδωτές αντιδράσεις και την αναμενόμενη
σκληρή αντιπαράθεση μεταξύ των δυο κύριων μνηστήρων.

ΠΑΣΟΚ και Ν.Δ. διασταύρωσαν τα ξίφη τους για το ποια είναι η πιο αξιόπιστη
πρόταση συνεργασίας προς την Αριστερά, με τη Ν.Δ. να επικαλείται σχετικές
περυσινές δηλώσεις του Κ. Καραμανλή (συνέντευξη στα «ΝΕΑ») και το ΠΑΣΟΚ να
επιμένει ότι η πρόταση Λαλιώτη είναι χωρίς προαπαιτούμενα και χωρίς παγίδες. 
Ο γραμματέας του ΠΑΣΟΚ διατύπωσε την πρόταση συνεργασίας μέσω μιας συνέντευξης
στην «Κυριακάτικη Ελευθεροτυπία», και εξήγησε ότι η πιθανή συνεργασία στις
δημοτικές εκλογές, και μάλιστα από τον πρώτο γύρο, μπορεί να αποτελέσει το
όχημα για συνεργασία και στις εθνικές εκλογές. Υποστήριξε ακόμη ότι «ο
μεταπολιτευτικός κύκλος που σηματοδοτήθηκε από τον δικομματισμό και τις
εναλλαγές του ΠΑΣΟΚ και της Ν.Δ. στην εξουσία έχει κλείσει». 
Οι δηλώσεις Λαλιώτη στην «Κ.Ε.» εκτιμήθηκαν από την πλευρά της Ν.Δ. ώς
«ένδειξη της ήττας που έρχεται για το ΠΑΣΟΚ» Ο κ. Ρουσόπουλος καταλόγισε στον
γραμματέα του ΠΑΣΟΚ «πανικό» και συνολικά στην κυβέρνηση για «σύνδρομα
αλαζονείας και αυτισμού», αναξιοπιστία, ενώ προεξόφλησε ότι θα παραμείνουν
μόνοι. 
Η κυβέρνηση απέφυγε να απαντήσει στη Ν.Δ., θα το κάνει όμως σήμερα ο
εκπρόσωπός της Χρ. Πρωτόπαπας, κατηγορώντας το κόμμα της αξιωματικής
αντιπολίτευσης για απομονωτισμό, ενώ θα τονίσει ότι τα στελέχη του και ο Κ.
Καραμανλής είναι πανικόβλητοι μπροστά στο ενδεχόμενο της συνεργασίας των
προοδευτικών δυνάμεων. 
Ο Κ. Καραμανλής άδραξε την ευκαιρία το Σάββατο από μια σκληρή τοποθέτηση του
Γιώργου Βουλγαράκη για να τονίσει ότι η Ν.Δ. θα λειτουργήσει πολυσυλλεκτικά εν
όψει των εκλογών και διερωτήθηκε: «σας είπε κανείς ότι θα χρησιμοποιήσουμε
ανθρώπους που έχουν ώς μοναδικό κριτήριο ότι είναι δικοί μας;». Και δήλωσε ότι
θα προέρχονται από όλους τους πολιτικούς χώρους. 
Στην τοποθέτησή του ο Γ. Βουλγαράκης είχε ζητήσει να διευκολυνθεί «η πολιτική
σύμπτωση κάτω από την ομπρέλα της Ν.Δ. πολιτών με διαφορετικές πολιτικές
αφετηρίες, καταβολές και αντιλήψεις». 
Η ουσία είναι ότι οι άμεσα ενδιαφερόμενοι αντέδρασαν αρνητικά στην πρόταση
Λαλιώτη. Η γραμματέας του ΚΚΕ Αλ. Παπαρήγα σε συνέντευξή της στον
«Αγγελιοφόρο» το Σάββατο δήλωσε για την πιθανή συνεργασία ότι «δεν θα δώσουμε
συγχωροχάρτι στην κυβέρνηση». Αρνητικά αντέδρασε και ο Συνασπισμός, με δήλωση
του προέδρου Ν. Κωνσταντόπουλου που δήλωσε ότι «ο ΣΥΝ δεν θα παίξει το ρόλο
της Κοκκινοσκουφίτσας και του ναυαγοσώστη». Η μόνη που εκφράστηκε θετικά για
την πρόταση, υπενθυμίζοντας ότι η ίδια την είχε από χρόνια στηρίξει, ήταν η
Μαρία Δαμανάκη. 
Ανεξάρτητα από τις αντιδράσεις αυτές, το ΠΑΣΟΚ πρόκειται να επιμείνει στην
επίθεση φιλίας προς την Αριστερά. Η στρατηγική του είναι να στηρίξει, παρά τις
αντιδράσεις της ηγεσίας των κομμάτων, υποψήφιους της Αριστεράς στις δημοτικές
εκλογές, από τον πρώτο γύρο, με στόχο να ριχθούν τα πρώτα σπέρματα της
συνεργασίας εν όψει των εθνικών εκλογών. Η εκτίμηση του Κ. Λαλιώτη είναι ότι
αν συμβεί αυτό, θα είναι οι τοπικές κοινωνίες που θα επιβάλουν τη συνεργασία
των κομμάτων της προοδευτικής παράταξης.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17270N102</ED>
<ID>
ID:306810

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N10&aa=2</URL></REF>


Article

<CATEGORY>vin04</CATEGORY>

 <H2>Επτά μέτρα για αναβολές και ανυπότακτους </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Αύξηση του χρόνου αναβολής στράτευσης για ορισμένες κατηγορίες σπουδών και
μείωση του χρονικού ορίου άρσης της ανυποταξίας και των σχετικών κυρώσεων
ετοιμάζει το υπουργείο Άμυνας. Η διπλή αυτή αλλαγή στα θέματα θητείας
πρόκειται να προχωρήσει πολύ σύντομα με νομοθετικές ρυθμίσεις η επεξεργασία
των οποίων ολοκληρώνεται από ειδική επιτροπή. 
Το περίγραμμα των βασικών αρχών έχουν δώσει στη Διεύθυνση Στρατολογίας ο
υπουργός Άμυνας κ. Γ. Παπαντωνίου και ο αρμόδιος υφυπουργός κ. Λ. Λωτίδης ­
μάλιστα ο πρώτος έκανε σχετικές αναφορές στο Συνέδριο της Νεολαίας ΠΑΣΟΚ.
Σύμφωνα δε με τα σχέδια που έχουν καταρτισθεί: 
1. Μειώνεται κατά 5 έτη το όριο της ηλικίας μέχρι το οποίο κάποιος αν
δεν έχει υπηρετήσει χαρακτηρίζεται ανυπότακτος και έχει τις γνωστές συνέπειες.
Το όριο αυτό είναι το 50ό έτος και τώρα γίνεται το 45ο. Με την εφαρμογή της
ρύθμισης αυτής αίρονται οι στρατιωτικές υποχρεώσεις και παύουν οι ποινικές
συνέπειες της ανυποταξίας για αρκετές εκατοντάδες «ώριμους» ανυπότακτους του
εξωτερικού. 
2. Μελετάται πρόταση σύμφωνα με την οποία όλοι όσοι επωφελούνται από
την παραπάνω ρύθμιση να καταβάλουν σοβαρό χρηματικό αντίτιμο (σε δόσεις) για
την ενίσχυση των κονδυλίων για τους επαγγελματίες οπλίτες. Στο ίδιο πλαίσιο
επίσης: 
3. Είναι υπό εξέταση και έχει κάποιες πιθανότητες να υιοθετηθεί πρόταση
να περιληφθούν στην κατηγορία των ανυπότακτων που θα δικαιούνται λόγω ηλικίας
μειωμένη και τμηματική θητεία με δικαίωμα για εξαγορά του υπολοίπου και οι
γεννηθέντες το 1967. 
Ο κατάλογος πάντως των αλλαγών που ετοιμάζονται περιλαμβάνει επίσης ρυθμίσεις
και για τις αναβολές. Έτσι: 
4. Αυξάνεται ­ και μάλιστα αναδρομικά ­ ο παρεχόμενος χρόνος αναβολής
κατάταξης για ορισμένες κατηγορίες σπουδών (όπως η απόκτηση ειδικότητας στην
Ιατρική). 
5. Αυξάνεται επίσης ο χρόνος αναβολής και εκείνων που κάνουν σπουδές
«υψηλού επιπέδου», δηλαδή μεταπτυχιακές και διδακτορικές. 
Η ρύθμιση αυτή αφορά τους φοιτητές που βρίσκονται στο 28ο έτος της ηλικίας
τους και επιθυμούν να συνεχίσουν εγκεκριμένες μεταπτυχιακές σπουδές σε
αναγνωρισμένα ΑΕΙ της ημεδαπής ή της αλλοδαπής ή να εκπονήσουν τριετή
διδακτορική διατριβή. Γι' αυτούς θα ισχύσει το όριο των 31 ή των 32 ετών. 
6. Αυξάνεται ­ μάλλον κατά ένα έτος και φθάνει το 33ο ­ το όριο
αναβολής για τους διαπρέποντες επιστήμονες, όσους δηλαδή έχουν πάρει
μεταπτυχιακό και διδακτορικό δίπλωμα και συνεχίζουν π.χ. έρευνα. 
7. Αλλάζει η τεχνική υπολογισμού από τη Στρατολογία του δικαιούμενου
χρόνου αναβολής για σπουδές διαφόρων κατηγοριών (ΑΕΙ και ΤΕΙ) με τρόπο που σε
ορισμένες περιπτώσεις να προκύπτει αύξηση, πάντα όμως μέχρι το όριο των 28 ετών.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17270N103</ED>
<ID>
ID:306843

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N10&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Στο ίδιο έργο θεατές...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Τελείωσε, λοιπόν, ο δικομματισμός. Το ξεκαθάρισε το πράγμα ο κ. Κ. Λαλιώτης,
εν έτει 2002 - όπως το είχε ξεκαθαρίσει και το '85 και το '87 και το '90 και
το '94 και το '98. Ζήτω ο διπολισμός - των εκλογών του '82, άραγε; - όταν στα
αποτελέσματα των δημοτικών εκλογών ο ένας πόλος αναφερόταν ως «ΠΑΣΟΚ και άλλες
δημοκρατικές δυνάμεις»; 
Τελείωσε ο δικομματισμός - δύο χρόνια έπειτα από τις εκλογές του 2000, όπου το
άθροισμα ΠΑΣΟΚ και Ν.Δ. ξεπέρασε το 87% του εκλογικού σώματος. Ζήτω ο
διπολισμός - έστω κι αν αυτό σημαίνει ότι οι ψηφοφόροι του ΠΑΣΟΚ θα κληθούν να
ψηφίσουν τον αξιόλογο κ. Αγ. Σαχίνη στη Θεσσαλονίκη ή τον κ. Π. Κοσιώνη στην
Πάτρα. Οι οποίοι έχουν απόψεις για τις πόλεις τους εκ διαμέτρου αντίθετες με
εκείνες του ΠΑΣΟΚ! 
Τελείωσε ο δικομματισμός - ώρα λοιπόν να αλλάξει και ο εκλογικός νόμος. Ο
οποίος έχει το ελάττωμα να δίνει κυβέρνηση, βρέξει - χιονίσει. Έχει το
ελάττωμα να δίνει σταθερή κυβέρνηση - έτσι μπήκαμε στην ΟΝΕ, διάολε. Ποιος
θυμάται τον έρμο τον Ντ Αλέμα, που μετέφερε δακρύζοντας στους δικούς μας την
ιταλική εμπειρία με την απλή αναλογική; 
Ας παίξουν όσο θέλουν με την κεντροαριστερά τους. Είναι δικαίωμά τους. Αλλά ας
σταματήσουν τα παιχνίδια με τον εκλογικό νόμο. Η χώρα χρειάζεται κυβέρνηση και
την εποχή του... διπολισμού...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17270N104</ED>
<ID>
ID:306860

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N10&aa=4</URL></REF>


Article

<CATEGORY>vin04</CATEGORY>

 <H2>Ασφαλιστικό από το μέλλον
</H2><H4>Το πακέτο και τα σχέδια Ρέππα για τις συντάξεις
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Από την 1.1.2008, με άξονες τον τρόπο υπολογισμού των συντάξεων, τις
συγχωνεύσεις Ταμείων και τη σταδιακή αναθεώρηση των πρόωρων συνταξιοδοτήσεων,
θα προτείνει η κυβέρνηση να ισχύσουν τα μέτρα για την ασφαλιστική
μεταρρύθμιση, παραπέμποντας ουσιαστικά την επίλυση του Ασφαλιστικού στο
μέλλον. 
Νέο Ασφαλιστικό. Η κυβέρνηση προτείνει τα μέτρα για την ασφαλιστική
μεταρρύθμιση να αρχίσουν μετά το 2008

Ο διάλογος για το Ασφαλιστικό θα αρχίσει στις 20 Μαρτίου με στόχο να
ολοκληρωθεί μέσα στο καλοκαίρι, με δεδομένη την εκλογική αναμέτρηση του
Οκτωβρίου. Ήδη συνεχίζονται οι επαφές του υπουργού Εργασίας - Κοινωνικών
Ασφαλίσεων κ. Δ. Ρέππα με συνδικαλιστές της ΠΑΣΚΕ και κομματικά στελέχη και
έχουν αποσαφηνιστεί οι άξονες τους οποίους θα προτείνει προς συζήτηση η
κυβέρνηση στους κοινωνικούς φορείς και τα πολιτικά κόμματα. 
Οι προτάσεις για το Ασφαλιστικό θα τεθούν υπόψη της Κυβερνητικής Επιτροπής και
του Εκτελεστικού Γραφείου του ΠΑΣΟΚ και θα παρουσιαστούν σε ειδική εκδήλωση
στο Ζάππειο προ του τέλους Μαρτίου. Το πακέτο Ρέππα θα είναι σαφώς ηπιότερο
από τα μέτρα Γιαννίτση που προκάλεσαν θύελλα αντιδράσεων την περασμένη άνοιξη
και θα επιδιωχθεί να υπάρξει η όσο το δυνατόν μεγαλύτερη συναίνεση για την
προώθηση της ασφαλιστικής μεταρρύθμισης, κυρίως από τους συνδικαλιστές της
ΠΑΣΚΕ (ΠΑΣΟΚ). 
Οι προτάσεις του αρμόδιου υπουργείου, αλλά και των κοινωνικών φορέων, για το
Ασφαλιστικό έχουν ως εξής: 
* ΧΡΗΜΑΤΟΔΟΤΗΣΗ ΣΥΣΤΗΜΑΤΟΣ 
Η χρηματοδότηση του συστήματος κοινωνικής ασφάλισης είναι το θέμα-κλειδί στον
διάλογο για την ασφαλιστική μεταρρύθμιση. Η ΓΣΕΕ, μέσω του προέδρου της κ. Χρ.
Πολυζωγόπουλου, προτείνει τη συρροή σταθερών πόρων απο πολλές πηγές μέσω
ειδικού κωδικού στον κρατικό προϋπολογισμό. Η κυβέρνηση έχει δεσμευτεί για την
ανεύρεση πρόσθετων πόρων, ενώ εξετάζεται ακόμη και η αύξηση του ΦΠΑ.
Τονίζεται, πάντως, ότι το κράτος σήμερα συμμετέχει με το 10% στη χρηματοδότηση
του συστήματος κοινωνικής ασφάλισης, ενώ οφείλει στα Ταμεία πάνω από 650 δισ.
δρχ., οφειλές που αντιστοιχούν στις εισφορές των νέων ασφαλισμένων και αφορούν
στην περίοδο 1993-1999. Από την πλευρά του, ο ΣΕΒ (βιομήχανοι) τάσσεται υπέρ
της οικονομικής συμμετοχής του κράτους στη χρηματοδότηση του συστήματος και
παρατηρεί ότι δεν πρέπει να υπάρξει καμία επιπλέον φορολόγηση σε επιχειρήσεις
και εργαζομένους. Υπέρ της επέκτασης της τριμερούς χρηματοδότησης και για τους
προ του 1993 ασφαλισμένους τάσσεται η Ν.Δ. 
* ΥΠΟΛΟΓΙΣΜΟΣ ΤΩΝ ΣΥΝΤΑΞΕΩΝ 
Ηκυβερνητική πρόταση θα προβλέπει ότι οι κύριες και οι επικουρικές συντάξεις
δεν μπορούν να ξεπερνούν στο σύνολό τους το 100% του συντάξιμου μισθού. Στο
ίδιο πνεύμα κινείται και η ΓΣΕΕ, ενώ η Ν.Δ. υποστηρίζει ότι δεν πρέπει να
υπάρξει καμία μείωση συντάξεων σε οικονομικά ασθενέστερες τάξεις. Η αλλαγή
στον τρόπο υπολογισμού των συντάξεων θεωρείται δεδομένη και θα θίξει
εκατοντάδες χιλιάδες ασφαλισμένους (σε ορισμένες περιπτώσεις, σήμερα, η κύρια
και η επικουρική σύνταξη υπερβαίνουν το 130% του συντάξιμου μισθού). 
Μία άλλη πρόταση από την κυβέρνηση θα προβλέπει τη μικρή ενίσχυση των
συντάξεων των ασφαλισμένων μετά το 1993 (στο 70% του συντάξιμου μισθού από το
60% που ισχύει σήμερα). Ακόμη, σίγουρη θεωρείται η αλλαγή στον τρόπο
υπολογισμού της, με μοντέλο το ΙΚΑ (πενταετία ή καλύτερη πενταετία στην
τελευταία δεκαετία του ασφαλιστικού βίου). Τονίζεται ότι, με εξαίρεση το ΙΚΑ,
στα περισσότερα Ταμεία μισθωτών οι συντάξεις υπολογίζονται με τον τελευταίο
μισθό. 
* ΟΡΙΑ ΗΛΙΚΙΑΣ ΓΙΑ ΣΥΝΤΑΞΗ

Η κυβερνητική πρόταση θα προβλέπει μικρή αύξηση των ορίων ηλικίας
συνταξιοδότησης για τους μετά το 1983 ασφαλισμένους, οι οποίοι σήμερα
βρίσκονται σε καθεστώς πρόωρης συνταξιοδότησης. Το 65ο έτος της ηλικίας θα
παραμείνει, αλλά θα υπάρξει σταδιακή αύξηση προς το 65ο έτος για κατηγορίες
ασφαλισμένων που διέπονται από καθεστώς πρόωρων συνταξιοδοτήσεων. Εξαίρεση θα
αποτελέσουν οι μητέρες ανηλίκων στις οποίες θα δοθούν δύο πλασματικά έτη ανά
παιδί. Όσον αφορά τα βαρέα και ανθυγιεινά επαγγέλματα, θα προταθεί η
επανεξέταση του θεσμού χωρίς να θιγούν οι σημερινοί ασφαλισμένοι. Κατά τη
ΓΣΕΕ, η επαναξιολόγηση των βαρέων - ανθυγιεινών επαγγελμάτων δεν θα τα μειώσει
ούτε κατά 5%. Η πρόταση των συνδικάτων για 35ετία χωρίς όριο ηλικίας
απορρίπτεται. Θα προταθεί η καθιέρωση καθεστώτος με 37 έτη ασφάλισης χωρίς
όριο ηλικίας. Σημειώνεται ότι η πρόταση Γιαννίτση προέβλεπε συνταξιοδότηση στα
40 έτη ασφάλισης χωρίς όριο ηλικίας. 
* ΚΙΝΗΤΡΑ - ΑΝΤΙΚΙΝΗΤΡΑ

Θα προταθεί από την κυβέρνηση η καθιέρωση κινήτρων και αντικινήτρων με γενικό
όριο συνταξιοδότησης το 65ο έτος της ηλικίας τους και κατώτερο το 58ο. Όποιος
ασφαλισμένος εξέλθει πρόωρα στη σύνταξη θα παίρνει μειωμένη, ενώ όσοι
ασφαλισμένοι εξακολουθούν να παραμένουν στην υπηρεσία τους και μετά το 65ο ή
μετά τη συμπλήρωση της 35ετίας θα έχουν κίνητρα για την παραμονή τους, όπως
είναι η απαλλαγή από ασφαλιστικές εισφορές και η αύξηση της σύνταξής τους.
Υπέρ των κινήτρων για παραμονή στην εργασία τάσσεται η ΓΣΕΕ, ενώ ο ΣΕΒ
προτείνει συνταξιοδότηση μεταξύ 60 και 67 ετών με τη θέσπιση κινήτρων και
αντικινήτρων για παραμονή ή αποχώρηση, αντίστοιχα, από την εργασία. 
* ΕΝΟΠΟΙΗΣΕΙΣ - ΣΥΓΧΩΝΕΥΣΕΙΣ ΤΑΜΕΙΩΝ

Η κυβερνητική πρόταση προβλέπει την ένταξη στο ΙΚΑ όσων εργάζονται σε Τράπεζες
και ΔΕΚΟ. Η ρύθμιση θα αφορά τους νέους ασφαλισμένους. Η σταδιακή ενοποίηση
των Ταμείων θα αποτελέσει θέμα συζητήσεων με τους κοινωνικούς φορείς. Η
πρόταση Γιαννίτση, που τελικά αποσύρθηκε, προέβλεπε τη δημιουργία 8
ασφαλιστικών ταμείων. Υπέρ της συγχώνευσης τάσσεται και η ΓΣΕΕ, η οποία
προτείνει τη δημιουργία τριών ταμείων (μισθωτών - αυτοαπασχολούμενων -
αγροτών). Στην ίδια λογική κινούνται και οι προτάσεις του ΣΕΒ και της Ν.Δ. 
* ΙΔΙΩΤΙΚΗ ΑΣΦΑΛΙΣΗ

Θα προταθεί η καθιέρωση του κεφαλοποιητικού και πλήρους ανταποδοτικού
συστήματος στο σκέλος της επικουρικής ασφάλισης. Στις περιπτώσεις των
επαγγελματικών - συμπληρωματικών ασφαλίσεων δεν θα αποκλείεται η σύναψη
ασφαλιστικών συμβολαίων με ιδιωτικές εταιρείες.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17270N111</ED>
<ID>
ID:306766

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N11&aa=1</URL></REF>


Article

<CATEGORY>vin06</CATEGORY>

 <H2>Νέος χάρτης για ΑΕΙ-ΤΕΙ
</H2><H4>Ίδρυση Σχολών και όχι Τμημάτων από εδώ και στο εξής
</H4>
<AUTHOR>ΣΥΛΒΑΝΑ ΡΑΠΤΗ</AUTHOR>

Τον Μάιο θα ανακοινωθεί από το υπουργείο Παιδείας ο νέος εκπαιδευτικός
χάρτης της χώρας για την Τριτοβάθμια Εκπαίδευση, που θα ολοκληρωθεί το 2010.
Στο υπουργείο έχουν υποβληθεί 271 προτάσεις για ίδρυση νέων Τμημάτων σε
Πανεπιστήμια και ΤΕΙ τις οποίες επεξεργάζεται ειδική επιτροπή.

Τον Μάιο θα ανακοινωθεί από το υπουργείο Παιδείας ο νέος εκπαιδευτικός χάρτης
της χώρας για την Τριτοβάθμια Εκπαίδευση, που θα ολοκληρωθεί το 2010 
Πρόταση της επιτροπής, την οποία αποδέχθηκε και ανακοίνωσε χθες ο υπουργός
Παιδείας κ. Π. Ευθυμίου στο Συμβούλιο Περιφερειαρχών της χώρας, είναι ότι στο
εξής ο εμπλουτισμός της Τριτοβάθμιας Εκπαίδευσης θα γίνεται με ίδρυση Σχολών
και όχι Τμημάτων. 
Αυτό πρακτικά σημαίνει ότι θα πρέπει να υπάρχουν οι συνθήκες εκείνες που
επιτρέπουν να ιδρυθούν τουλάχιστον τρία Τμήματα. «Αυτό γίνεται -όπως εξήγησε ο
υπουργός- προκειμένου να υπάρχει διεπιστημονικότητα στην οργάνωση των σπουδών,
δυνατότητα οργάνωσης μεταπτυχιακών και προϋποθέσεις για επιστημονική
αλληλοστήριξη των Τμημάτων». 
Η απόφαση αυτή δημιουργεί εκ των πραγμάτων νέα δεδομένα που αφορούν τόσο τα
Πανεπιστήμια και τα ΤΕΙ όσο και τους τοπικούς φορείς, που θα πρέπει να
αναπροσαρμόσουν τα επιχειρησιακά τους σχέδια. 
Τα νέα επιχειρησιακά σχέδια θα αναμένει το υπουργείο Παιδείας έως το τέλος
Μαρτίου, προκειμένου όπως είπε ο κ. Ευθυμίου να τα επεξεργαστεί και να
καταλήξει σε σχετικές αποφάσεις ώς τα τέλη Μαΐου. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17270N121</ED>
<ID>
ID:306720

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N12&aa=1</URL></REF>


Article

<CATEGORY>vin06</CATEGORY>

 <H2>Τον σκότωσε γιατί πουλούσε ναρκωτικά στο παιδί του
</H2>
ΛΑΜΙΑ 
Ένας πυροβολισμός σφράγισε το βράδυ του Σαββάτου την προσπάθεια δέκα χρόνων
που έκανε ένας πατέρας για να τραβήξει τον γιο του μακριά από τον κόσμο των
ναρκωτικών. Πυροβόλησε και σκότωσε τον άνθρωπο που θεωρούσε πως προμήθευε
ναρκωτικά στο παιδί του και ακύρωνε τις δικές του προσπάθειες να το βοηθήσει. 
Ο Νικόλαος Στάμος, 57 χρόνων, από την Αγία Μαρίνα Φθιώτιδας, ομολόγησε χθες
στην αστυνομία ότι πυροβόλησε και σκότωσε τον 42χρονο Νίκο Τσόφλιο, έξω από το
παράπηγμα στο οποίο έμενε, επειδή ήταν αυτός που πουλούσε ναρκωτικές ουσίες
στον γιο του Χρήστο, 32 ετών. 
Όπως είπε στην αστυνομία, στόχος του, όταν πήγε να βρει τον Νίκο Τσόφλιο
οπλισμένος με ένα κυνηγετικό όπλο, δεν ήταν να τον σκοτώσει, αλλά να τον
τρομάξει, ώστε να κρατηθεί μακριά από τον γιο του. Όμως, όπως είπε, μεταξύ
τους έγινε έντονη λογομαχία και δεν άργησαν να πιαστούν στα χέρια. Πάνω στη
συμπλοκή, το όπλο εκπυρσοκρότησε και ο Τσόφλιος έπεσε νεκρός.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17270N122</ED>
<ID>
ID:306779

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N12&aa=2</URL></REF>


Article

<CATEGORY>vin06</CATEGORY>

 <H2>ΔΙΚΗΓΟΡΙΚΕΣ ΕΚΛΟΓΕΣ 2002
</H2><H2>Μετά τα 40 χάνεται το άρωμα γυναίκας στους δικηγόρους
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

«Έλα, κυρία μου, να τελειώνουμε... Δεν μας λέτε και τίποτα σπουδαίο!..». Ο
δικαστής περισσότερο κοιτούσε το ρολόι του, παρά άκουγε την αγόρευση της
νεαρής δικηγόρου. Στα έξι λεπτά, σχεδόν, της αφαίρεσε τον λόγο για να δώσει
προθεσμία για τις έγγραφες προτάσεις. Ο δικηγόρος της αντίδικης πλευράς ήταν
περισσότερο ειρωνικός: «Δεν έχω καμία παρατήρηση για τις κοινοτοπίες της
συναδέλφου...», είπε στην έδρα. Εκείνος, άλλωστε, αγόρευσε είκοσι λεπτά και
είχε εξασφαλίσει μια πρώτη νίκη στα μάτια του πελάτη του... 
Η σκηνή παίζεται σε καθημερινή βάση στις δικαστικές αίθουσες και φανερώνει τον
δύσκολο δρόμο που καλείται να περάσει μια γυναίκα που μπαίνει στη δικηγορία.
Αν για τον άνδρα επιτυχία σημαίνει ένα «ξακουστό όνομα» κι ένα μεγάλο
δικηγορικό γραφείο, για τη γυναίκα δικηγόρο ­ κι αυτό αποτελεί κοινό μυστικό ­
ο πρωταρχικός στόχος είναι να παραμείνει στον χώρο. 
Τα επίσημα στατιστικά στοιχεία του Δικηγορικού Συλλόγου Αθήνας δείχνουν ότι οι
περισσότερες δεν τα καταφέρνουν. Αρκετές επιλέγουν στην πορεία μία θέση στο
Δημόσιο ή το σπίτι. Στις ηλικίες έως 40 ετών, οι γυναίκες δικηγόροι είναι
υπερδιπλάσιες των ανδρών (με εισοδήματα έξι φορές μικρότερα), αλλά από εκεί
και μετά η «ψαλίδα» ανοίγει υπέρ των ανδρών. 
Η θέση της γυναίκας στη δικηγορία καλύπτει σημαντικό κεφάλαιο στις προτάσεις
των συνδυασμών και σε αυτές τις δικηγορικές εκλογές. Οι περισσότεροι
προτείνουν ενίσχυση της επιδοματικής πολιτικής και ορισμένοι αποδίδουν
«ευθύνες» στις γυναίκες για το πρόβλημα του «δικηγορικού πληθωρισμού». Δεν τις
θεωρούν «μάχιμες» κι αυτές, τουλάχιστον την τελευταία 20ετία, αποτελούν τη
συντριπτική πλειοψηφία των αποφοίτων της Νομικής. 
Στις φετινές εκλογές, πάντως, οι γυναίκες δηλώνουν δυναμικά παρούσες, ενώ για
πρώτη φορά στα χρονικά του συλλόγου μια γυναίκα διεκδικεί και την προεδρία.
Και δεν είναι άλλη, βεβαίως, από την κ. Ελίζα Βόζεμπεργκ, σύμβουλο επί πέντε
θητείες στον ΔΣΑ, η οποία άφησε τη θέση του εκπροσώπου Τύπου του ΚΕΠ (του κ.
Αβραμόπουλου) για «να αφοσιωθεί στον κλάδο της». «Είναι δύσκολο να είσαι
γυναίκα δικηγόρος κι ακόμη δυσκολότερο συνδικαλίστρια...», παραδέχεται, αλλά
θεωρεί ότι «οι καιροί αλλάζουν, οι γυναίκες μπορούν να πετύχουν περισσότερα
και είναι η στιγμή να το αποφασίσουν». 
Η κ. Ιφιγένεια Καρανδρέα - Καρύδη (συνδυασμός Αρ. Οικονομίδη) διεκδικεί για
πρώτη φορά μια θέση στο Διοικητικό Συμβούλιο κι εκτιμά ότι το ζήτημα «δεν
πρέπει να αντιμετωπιστεί φεμινιστικά». «Είναι αλήθεια ότι η αντιμετώπιση
πολλών γυναικών στα δικαστήρια κινείται στα όρια του προπηλακισμού και πολλές
συνάδελφοι χρησιμοποιούνται ως υπάλληλοι σε δικηγορικά γραφεία και χρειάζεται
να αποδείξουν δυο φορές την αξία τους. Αλλά, γι' αυτά τα προβλήματα χρειάζεται
να εκλεγούν μαχητικοί δικηγόροι που πιστεύουν στη συλλογικότητα, ανεξαρτήτως
φύλου». 
Για την κ. Σόνια Δροσοπούλου - Λύτρα (συνδυασμός Αντ. Ρουπακιώτη), μητέρα
τριών παιδιών, χρειάζεται να ενισχυθούν από το Ταμείο Νομικών οι μητέρες
δικηγόροι και να δημιουργηθεί βρεφονηπιακός σταθμός στο Πρωτοδικείο Αθήνας,
αλλά το κυριότερο είναι ο ΔΣΑ να αναλάβει πρωτοβουλίες, ώστε να αλλάξει η
συμπεριφορά απέναντι στις γυναίκες μέσα στις δικαστικές αίθουσες...». 
«Όχι σε μέτρα υπαλληλοποίησης» των γυναικών, προκειμένου να παραμείνουν στον
χώρο της δικηγορίας, λέει η κ. Άννα - Μαρία Τσικίνη (συνδυασμός Δημ.
Χατζημιχάλη). «Ο χώρος είναι ανδροκρατούμενος και η οποιαδήποτε αλλαγή θα
έρθει μέσα από την ανανέωση προσώπων και ιδεών στον σύλλογο», εκτιμά. Και
σημειώνει ότι οι γυναίκες «πρέπει να επιδείξουν μεγαλύτερες ψυχικές αντοχές
γιατί καλούνται να συνδυάσουν μια καριέρα, σε ένα σκληρό ανταγωνιστικό
πλαίσιο, με μια ομαλή οικογενειακή ζωή». 
Η λύση για την κ. Βόζεμπεργκ μπορεί να έρθει μέσα από τις δικηγορικές
εταιρείες, οι οποίες θα δώσουν περισσότερες δυνατότητες στις γυναίκες. «Τα
επιδόματα, ο βρεφονηπιακός σταθμός κ.λπ. είναι θετικά μέτρα, αλλά δεν λύνουν
το πρόβλημα. Η γυναίκα δικηγόρος δεν πρέπει να έχει ανασφάλεια για τη θέση της
στο επάγγελμα...». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17270N123</ED>
<ID>
ID:306823

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N12&aa=3</URL></REF>


Article

<CATEGORY>vin06</CATEGORY>

 <H2>Με κρεμμύδι «βαφτίζουν» το κρέας
</H2><H4>Πώς γίνεται η κομπίνα με τις αυτοσχέδιες σφραγίδες
</H4>
<AUTHOR>ΠΑΝΟΣ ΜΠΑΙΛΗΣ</AUTHOR>

«Ό,τι πληρώσεις παίρνεις». Ο νεαρός κρεοπώλης στη Βαρβάκειο μεταθέτει την
ευθύνη στους καταναλωτές. Θέλεις φθηνό κρέας; Αποδέχεσαι αυτόματα ότι
αγοράζεις εισαγόμενο (που βαπτίζεται ελληνικό) ή προϊόντα που έχουν φθάσει σε
οριακό επίπεδο αντοχής. 
Για την κατάσταση των εμπορευμάτων που πωλούνται στην αγορά, οι επιθεωρητές
κάνουν λόγο για τριτοκοσμικές καταστάσεις και προειδοποιούν για τη λήψη άμεσων
μέτρων. Την περασμένη Παρασκευή ο γενικός διευθυντής της Διεύθυνσης Υγείας και
Προστασίας Καταναλωτή της Ε.Ε. κ. Ρόμπερτ Κόλμαν παραδέχτηκε σε συνέντευξη
Τύπου: «Τα προβλήματα που αφορούν την ασφάλεια των τροφίμων είναι διαρκώς
αυξανόμενα στην Ελλάδα». 
Αυτές τις ημέρες στο υπουργείο Γεωργίας γίνονται συνεχώς συσκέψεις προκειμένου
να δοθούν απαντήσεις σε όσα αναφέρονται στην έκθεση των επιθεωρητών της Ε.Ε.,
οι οποίοι επισκέφθηκαν τη χώρα τον περασμένο μήνα. Σύμφωνα με εκπρόσωπο του
υπουργείου, δεν προτείνεται το κλείσιμο της αγοράς, αλλά η άμεση έναρξη έργων
βελτιωσής της. 
Έτσι, όπως είναι σήμερα η κατάσταση, για να γνωρίζεις τι αγοράζεις θα πρέπει
να έχεις γνώσεις ειδικού. Πώς μπορείς να ξεχωρίσεις ένα αρνί από τη Βουλγαρία,
τη Ρουμανία ή την Αλβανία από ένα ελληνικό; Η πολιτεία έχει επιβάλει
διαφορετικού χρώματος σφραγίδα, που για τα ντόπια είναι μπλε. Όμως σε πολλές
περιπτώσεις το σφράγισμα των ζώων αποδεικνύεται προσοδοφόρο. Για παράδειγμα,
σε πόλη της Στερεάς Ελλάδας οι κτηνίατροι μπορούν να σφραγίζουν από το σπίτι
τους ή από το καφενείο. Αλλά και αν δεν εντοπίζονται πουθενά λόγω φόρτου
εργασίας, τότε επιστρατεύεται το ελληνικό δαιμόνιο με παλιά δοκιμασμένη
συνταγή: Μια πατάτα κομμένη στη μέση ή ένα κρεμμύδι, λίγο μελάνι και το ζώο
αποκτά «σφραγίδα» που όμως αχνοφαίνεται. Η «βάτπιση έχει γίνει». Και αν γίνει
έλεγχος; Τα πράγματα είναι απλά: Ο κρεοπώλης έχει όντως αγοράσει μια μικρή
ποσότητα ντόπιων αρνιών. Με το ίδιο τιμολόγιο πουλάει και τα εισαγόμενα με
σημαντικό οικονομικό όφελος ­ επιπλέον 300 ή 400 δραχμές ανά κιλό. 
Σύγκρουση αρμοδιοτήτων 
Για τον περιορισμό του φαινομένου, ο Πανελλήνιος Σύνδεσμος Βιομηχανικών
Σφαγείων έχει προτείνει να αναγράφεται η ποσότητα των ντόπιων κρεάτων εκτός
των τιμολογίων και στην ταμειακή μηχανή. Τα προβλήματα αυτά βεβαίως δεν είναι
άγνωστα στις αρμόδιες αρχές. Αλλά έτσι όπως έχουν δομηθεί οι μηχανισμοί
ελέγχου, φαντάζει ιδιαίτερα αισιόδοξο να πει κανείς με σιγουριά ότι ο
καταναλωτής θα πρέπει να νιώθει ασφαλής. Οι Διευθύνσεις Κτηνιατρικής και
Υγιεινής, το Τμήμα Εμπορίου και οι υπηρεσίες του υπουργείου Δημόσιας Τάξης ­
τον τελευταίο καιρό και ο Ενιαίος Φορέας Ελέγχου Τροφίμων (ΕΦΕΤ) ­ διενεργούν
ελέγχους κάτω από ένα καθεστώς συγκρούσεων αρμοδιοτήτων και ξεπερασμένων
αποφάσεων. Είναι χαρακτηριστικό το γεγονός ότι, παρά τις νέες ασθένειες που
έχουν εμφανιστεί (σπογγώδης εγκεφαλοπάθεια, διοξίνες κ.λπ.) στο υπουργείο
Υγείας η σχετική νομοθεσία δεν έχει αλλάξει τα τελευταία 20 χρόνια. 
Τον τελευταίο καιρό ο ΕΦΕΤ προσπαθεί να εκσυγχρονίσει, να συστηματικοποιήσει
και να ευθυγραμμίσει τους ελέγχους με των άλλων ευρωπαϊκών χωρών. Παράλληλα,
δε, να δημιουργήσει βάση δεδομένων με κριτήριο την αντιμετώπιση των σύγχρονων
προβλημάτων. Όμως οι αρμοδιότητες τού εκχωρούνται με το σταγονόμετρο, ενώ
πολλές φορές τον παρακάμπτουν όπως συνέβη πρόσφατα, όταν με κοινή απόφαση των
υπουργείων Γεωργίας και Ανάπτυξης η σήμανση των βοοειδών ανατέθηκε στις
υπηρεσίες του υπουργείου Εμπορίου(!). 
Αλλά η κόντρα μεταξύ υπουργείου Γεωργίας και ΕΦΕΤ έχει να κάνει και με άλλα
θέματα. Για παράδειγμα, ο αρμόδιος υφυπουργός για τα σφαγεία και τις λοιπές
εγκαταστάσεις δεν ενημέρωσε τον ΕΦΕΤ για τους ελέγχους που θα έκανε η αρμόδια
επιτροπή της Ευρωπαϊκής Ένωσης. 
Ελλείψεις

Εξάλλου σοβαρές ελλείψεις παρατηρούνται στους ελέγχους καθ' όλη τη διάρκεια
της «διαδρομής» του ζώου από το εκτροφείο μέχρι το κρεοπωλείο. Είναι δύσκολο
να γίνει συστηματικός έλεγχος σε όλες τις κτηνοτροφικές μονάδες για την
ποιότητα και τα συστατικά των ζωοτροφών. Όπως είναι δύσκολο, εκτός από τις
περιπτώσεις μεγάλων και οργανωμένων μονάδων, να τηρούνται μητρώα για κάθε ζώο
ώστε να μη χάνονται τα «ίχνη» της προέλευσης. 
Μάλιστα, όπως αναφέρεται στο πόρισμα των ελεγκτών του υπουργείου Γεωργίας,
παρά τα προβλήματα που έχουν παρουσιαστεί με τα βοοειδή στην Ευρώπη «δεν
παρέχεται η προβλεπόμενη ενημέρωση προς τις αρχές για την άφιξη και παραλαβή
κρεάτων από τις χώρες της Κοινότητας». 
<H3>Σφάζουν τα ζώα στην ύπαιθρο </H3>
Τα ντόπια. Ποιος μπορεί να εγγυηθεί στον καταναλωτή ότι δεν αγοράζει κρέας
από την Αλβανία ή γαύρο από την Ιταλία;

Στα σφαγεία η κατάσταση δεν είναι καλύτερη. Από τα περίπου 160 σφαγεία που
λειτουργούν σήμερα, μόνο τα 53 πληρούν τις ευρωπαϊκές προδιαγραφές. Τα
υπόλοιπα, τα παραδοσιακού τύπου στέγαστρα, λειτουργούν κάτω από άθλιες
συνθήκες. Υπάρχει πάντα και η σφαγή στην ύπαιθρο χωρίς να τηρείται κανένας
κανόνας υγιεινής. Την περίοδο των γιορτών του Πάσχα το φαινόμενο αυτό είναι
συχνό σε όλη τη χώρα. 
Και για πολλούς είναι η «πόρτα» για την ελληνοποίηση πολλών σφαγίων. 
Η Κεντρική Κρεαταγορά του Ρέντη, η οποία λειτουργεί από το 1971 (είχε
κατασκευαστεί το 1960 και μέχρι το '71 λειτουργούσε ως λαχαναγορά) έχει πλέον
ξεπεραστεί: «Οι παρεχόμενοι χώροι στους χρήστες είναι σαφώς ανεπαρκείς και δεν
είναι δυνατόν να προσφέρουν εξυπηρέτηση αλλά ούτε και προστασία της δημόσιας
υγείας», αναφέρεται στο πρακτικό της επιθεώρησης του Οργανισμού Κεντρικής
Αγοράς Αθηνών μετά τον έλεγχο που έγινε στις 12- 12-2001. 
Από το υπουργείο Ανάπτυξης έχουν εγκριθεί τα έργα βελτίωσης αλλά δεν έχουν
προχωρήσει. Εκτός των άλλων, απαιτείται και άδεια της Πολεοδομίας και του
ΥΠΕΧΩΔΕ επειδή η αγορά είναι κτισμένη στον Ελαιώνα. Πέραν όλων των άλλων
προβλημάτων, στους ελέγχους που γίνονται και καταγράφονται οι ελλείψεις,
μόνιμη επωδός είναι η παρατήρηση: «Καμία από τις επιχειρήσεις που ελέγχθηκαν
δεν διαθέτει την απαιτούμενη άδεια λειτουργίας με βάση τις κοινοτικές οδηγίες
64/433/ΕΟΚ, 71/118/ΕΟΚ, 77/99/ΕΟΚ».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17270N131</ED>
<ID>
ID:306721

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N13&aa=1</URL></REF>


Article

<CATEGORY>vin06</CATEGORY>

 <H2>Νέα πενθήμερη απεργία των γιατρών του ΙΚΑ από αύριο
</H2>
Ταλαιπωρίας συνέχεια για 5,5 εκατομμύρια ασφαλισμένους του ΙΚΑ, αφού από αύριο
οι γιατροί του Ιδρύματος προχωρούν σε νέα πενθήμερη απεργία. 
Μέχρι και τις 25 του μηνός, τα πολυιατρεία του ΙΚΑ σε όλη τη χώρα θα
λειτουργούν με προσωπικό ασφαλείας. 
Η Πανελλήνια Ομοσπονδία Συλλόγων Επιστημονικού και Υγειονομικού Προσωπικού ΙΚΑ
(ΠΟΣΕΥΠΙΚΑ) αποφάσισε χθες, ύστερα από πολύωρη συνεδρίαση, να προχωρήσει στις
κινητοποιήσεις που είχε εξαγγείλει. Σύμφωνα με τη σχετική ανακοίνωση της
ΠΟΣΕΥΠΙΚΑ, οι προτάσεις που έγιναν από την ηγεσία του υπουργείου Εργασίας και
του ΙΚΑ ήταν «αποσπασματικές και πρόχειρες», ενώ τα βασικά αιτήματα των
γιατρών δεν ικανοποιήθηκαν. 
Ειδικότερα, οι γιατροί του ΙΚΑ ζητούν τη μονιμοποίηση 5.000 συμβασιούχων
συναδέλφων τους, επαναχορήγηση του επιδόματος βιβλιοθήκης (176 έως 322,8 ευρώ
τον μήνα) και του επιδόματος εξομάλυνσης (176 ευρώ μηνιαίως). 
Την 1η Μαρτίου, η Ομοσπονδία θα συνεδριάσει ξανά για να επανεκτιμήσει την
κατάσταση και να αποφασίσει για τυχόν περαιτέρω απεργιακές κινητοποιήσεις.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17270N132</ED>
<ID>
ID:306780

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N13&aa=2</URL></REF>


Article

<CATEGORY>vin06</CATEGORY>

 <H2>7 εγκλήματα ζητούν δολοφόνο
</H2><H4>Από τους 45 φόνους που έγιναν πέρσι σε Αθήνα και Πειραιά εξιχνιάστηκαν οι 38
</H4>
<AUTHOR>ΛΙΑ ΝΕΣΦΥΓΕ</AUTHOR>

Επτά φάκελοι με υποθέσεις άγριων δολοφονιών που διαπράχθηκαν πέρσι είναι
ανοιχτοί. Από τα 45 εγκλήματα που έγιναν πέρσι στην Αθήνα και στον Πειραιά τα
38 έχουν εξιχνιασθεί. Επτά, όμως, υποθέσεις άγριων εγκλημάτων που βύθισαν στο
πένθος οικογένειες παραμένουν στο σκοτάδι. 
Και ενώ η εν ψυχρώ εκτέλεση του προϊσταμένου υποκαταστήματος του ΟΤΕ, Γιάννη
Σκολαρίκου, ύστερα από έρευνες ενός χρόνου πήρε τον δρόμο για τη Δικαιοσύνη,
κάποιες άλλες οικογένειες περιμένουν ακόμα απάντηση. 
­ Η δολοφονία του 46χρονου αρχιφύλακα Γιώργου Γκολώνη τον Ιανουάριο του
περασμένου χρόνου σε ενέδρα θανάτου που έστησαν 3 άγνωστοι μασκοφόροι, στην
Καισαριανή. Ο αρχιφύλακας συνόδευε τον φίλο του, επιχειρηματία νυχτερινών
κέντρων, Νίκο Αδ. Πριόβολο, ο οποίος μετέφερε εισπράξεις στο σπίτι του. Οι
μασκοφόροι τούς περίμεναν κρυμμένοι μέσα στην πολυκατοικία. Μόλις ο
αστυφύλακας έκανε το πρώτο βήμα στην είσοδο της πολυκατοικίας, βρέθηκε
αντιμέτωπος με τους ενόπλους που τον πυροβόλησαν. 
­ Στα... γραμμάτια της νύχτας, των αιματηρών ξεκαθαρισμάτων μεταξύ αντίπαλων
συμμοριών, περιλαμβάνεται και η εκτέλεση του 30χρονου Νίκου Πούλια, τον
περασμένο Απρίλιο, στην πιλοτή της πολυκατοικίας όπου έμενε, στην Άνω Γλυφάδα.
Πρώην πρωταθλητής του body building, πουλούσε προστασία και πριν από τέσσερα
χρόνια είχε συλληφθεί στην Ανάβυσσο. 
Φέρεται να είχε στενές φιλικές και ­ παρ' ολίγον ­ επαγγελματικές σχέσεις με
την οικογένεια Γρηγοράκου, αλλά σύμφωνα με πληροφορίες τον τελευταίον καιρό
δρούσε αυτόνομα. 
­ Το μακελειό τον περασμένο Αύγουστο, στο φαρμακείο της 48χρονης Αργυρώς Σαφού
Χριστάκου, με τον άγνωστο πιστολέρο που χωρίς καν να πει τι θέλει άνοιξε πυρ
εναντίον δύο γυναικών. Από τις σφαίρες του δράστη σκοτώθηκε η 50χρονη Μαρία
Σαφού και τραυματίστηκε σοβαρά η αδελφή της, ιδιοκτήτρια του φαρμακείου. Οι
Αρχές Ασφαλείας δεν αποκλείουν την περίπτωση πίσω από τη μάσκα του πιστολέρο
να κρυβόταν ο διαβόητος κακοποιός Κώστας Πάσσαρης. Δεν υπάρχουν, όμως, επαρκή
στοιχεία για να κλείσουν τον φάκελο και να σχηματίσουν ακόμη μια δικογραφία
στις αιματηρές υποθέσεις που τον βαραίνουν. 
­ Για μια χούφτα χιλιάρικα οι δράστες πυροβόλησαν εν ψυχρώ και σκότωσαν τον
περασμένο Οκτώβριο τον 35χρονο υπάλληλο του σουπερμάρκετ «Βερόπουλος» Γιώργο
Καζιάνη και παραμονές της Πρωτοχρονιάς τον 70χρονο ιδιοκτήτη ψιλικατζίδικου
Θανάση Γεωργάκη.

<H3>Μια σφαίρα στην καρδιά για μια... χούφτα χιλιάρικα
</H3>
Πέρασαν τέσσερις μήνες και στο πατρικό του Γιώργου Καζιάνη, που βρήκε αναίτιο
θάνατο από το χέρι ληστή, το καντήλι σιγοκαίει μπροστά στις φωτογραφίες του

Έμεναν πέντε λεπτά για να κατέβουν τα ρολά στο μικρό σούπερ μάρκετ Βερόπουλος
στη Νέα Ιωνία. Τα πέντε λεπτά που καθόρισαν τη ζωή μιας οικογένειας, ενός
ανθρώπου που χάθηκε στα 35 του χρόνια και ενός παιδιού, εννέα μηνών τότε, που
μεγαλώνει χωρίς τον πατέρα του. 
Τα ρολά έπεσαν για την οικογένεια του 35χρονου υπαλλήλου του σούπερ μάρκετ
Γιώργου Καζιάνη, ο οποίος βρήκε τον θάνατο από τη σφαίρα του κακοποιού που τον
έπληξε στην καρδιά. 
Στο ταμείο του μικρού σούπερ μάρκετ υπήρχαν περίπου 250 χιλιάρικα. Αυτή ήταν η
λεία του κακοποιού που πυροβόλησε και λεηλάτησε τη ζωή μιας οικογένειας. 
Από τους υπευθύνους του σούπερ μάρκετ ο ληστής επικηρύχθηκε για 10.000.000
δρχ. Προς το παρόν παραμένει ασύλληπτος, ωστόσο οι αρχές συνεχίζουν τις
έρευνες. 
Πέρασαν τέσσερις μήνες και στο πατρικό του Γιώργου Καζιάνη το καντήλι
σιγοκαίει μπροστά στις φωτογραφίες του. Ό,τι απέμεινε για τους γονείς του που
η μόνη τους παρηγοριά πια είναι το εγγόνι τους. 
Εκείνο το μοιραίο βράδυ οι λιγοστοί τελευταίοι πελάτες που είχαν απομείνει στο
σούπερ μαρκετ περίμεναν στο ταμείο. Ανάμεσά τους και ένας νεαρός που δήθεν
είχε αγοράσει ξυραφάκια. Μόλις πλησίασε στο ταμείο με το ένα χέρι τράβηξε
πιστόλι και με το άλλο άρπαξε τα χρήματα. 
«Απομακρυνόταν προς την έξοδο, όταν γύρισε ξαφνικά, φώναξε μια βρισιά και
πυροβόλησε τον γιο μου. Αυτά έμαθα για τη ληστεία», λέει ο πατέρας τού θύματος
κ. Αχιλλέας Καζιάνης. Συνταξιούχος αστυνομικός χρόνια είχε υπηρετήσει σε
υπηρεσίες Ασφαλείας. «Ο γιος μου είναι θύμα της εποχής. Της βίας και της
αγριότητας που κυριαρχεί. Πάντα γίνονταν ληστείες. Ο δράστης έπαιρνε τα
χρήματα και έφευγε. Δεν πυροβολούσε με το παραμικρό. Σε μας, στην οικογένειά
του, έμεινε το γιατί. Χωρίς έλεος, χωρίς λόγο να αφαιρέσει μια ζωή». 
<H3>«Σταματήστε», τον άκουσα να φωνάζει και έπεσαν οι πυροβολισμοί
</H3>
«Ακούω ακόμα τη φωνή του. "Σταματήστε!". Δεν είπε τίποτα άλλο. Τι ζητούσε στο
φαρμακείο μας; Δευτερόλεπτα αργότερα οι εικόνες θόλωσαν». Η κ. Αργυρώ
Σαφού-Χριστάκη θυμάται μόνο τη θολή φιγούρα κάποιου γείτονα, που προσπάθησε να
της σταματήσει την αιμορραγία. 
Ημέρες αργότερα συνήλθε στη Μονάδα Εντατικής Θεραπείας, όπου πληροφορήθηκε το
νέο χτύπημα της μοίρας για την οικογένειά της. Στη δίνη της τραγωδίας βρέθηκε
ένα 14χρονο αγόρι, ο γιος της αδελφής της Μαρίας, ο οποίος πριν από τρία
χρόνια είχε χάσει από βαριά αρρώστια και τον πατέρα του. Έχουν περάσει επτά
μήνες και το φαρμακείο της Αργυρώς Σαφού-Χριστάκη, στην οδό Πιπίνου, κάποιες
ώρες της ημέρας λειτουργεί. 
Όταν η μαυροφορεμένη ιδιοκτήτριά του δεν πηγαινοέρχεται στους γιατρούς. Τα
τραύματα που της άφησαν οι σφαίρες του κακοποιού δεν έχουν επουλωθεί. 
Και η κ. Αργυρώ Σαφού-Χριστάκη πρέπει να σταθεί στα πόδια της, να μαζέψει τα
κομμάτια της τελευταίας θύελλας που τσάκισε την οικογένειά της. 
Έχει τον ανιψιό της, το 14χρονο αγόρι της αδελφής της Μαρίας, που άφησε την
τελευταία της πνοή χτυπημένη από τις σφαίρες του δολοφόνου. Με τον τραγικό
θάνατο της μητέρας του, το σπίτι του έκλεισε και μεγαλώνει πια με τους
παππούδες του. 
Τρία χρόνια στο βαρύ πένθος. Η κ. Αργυρώ Σαφού-Χριστάκη, ακολουθώντας το δράμα
της οικογένειάς της, δεν πρόλαβε να βγάλει τα μαύρα από τα συνεχή πλήγματα της
μοίρας. Πρώτα έκλαψε τον γαμπρό της, μετά τον αδελφό της, που στα 50 του
χρόνια σκοτώθηκε σε τροχαίο, και οι πληγές άνοιξαν ξανά. 
«Μόλις επέστρεψα από τον γιατρό και σε λίγο πρέπει πάλι να φύγω για άλλη
επίσκεψη σε άλλον», είναι τα πρώτα λόγια της, όταν την συναντήσαμε. 
«Πρόκειται να περάσω πάλι από χειρουργείο. Αυτή είναι η ζωή μου τους
τελευταίους μήνες. Από γιατρό σε γιατρό, από νοσοκομείο σε νοσοκομείο, από
χειρουργείο σε χειρουργείο». 
Για την τελευταία δοκιμασία, την ένοπλη εισβολή στο φαρμακείο της, ελάχιστα
θυμάται. Τις σκηνές και τις εικόνες «σκέπασε» ο πανικός. «Με την αδελφή μου
καθόμαστε στο ταμείο, όταν άνοιξε η πόρτα και εμφανίσθηκε ο κουκουλοφορος.
Ψηλός, γεροδεμένος, με το πρόσωπό του καλυμμένο από την κουκούλα. Τρομαγμένες
προσπαθήσαμε να φύγουμε και τρέξαμε προς την πόρτα. "Σταματήστε", τον άκουσα
να φωνάζει, και έπεσαν οι πυροβολισμοί. Δεν θυμάμαι τίποτα άλλο. Ένα μεγάλο
κενό στη μνήμη μου». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17270N141</ED>
<ID>
ID:306722

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N14&aa=1</URL></REF>


Article

<CATEGORY>vin06</CATEGORY>

 <H2>Ξέπλεναν «βρώμικο» χρήμα
</H2><H4>Ο εισαγγελέας Γιαννιτσών διέταξε να σχηματισθεί δικογραφία
</H4>
Το «πάγωμα» όλων των τραπεζικών λογαριασμών ιδιοκτήτη καταστήματος και του
γιου του, στα Γιαννιτσά, όπου το ΣΔΟΕ αποκάλυψε ότι διεξάγονται παράνομα
στοιχήματα με αθλητικούς αγώνες, ζήτησε ο εισαγγελέας Γιαννιτσών Β. Φλωρίδης.

ΘΕΣΣΑΛΟΝΙΚΗ. 
Γραφείο Βόρειας Ελλάδας 
Και στην Ορεστιάδα. Συνεργεία του ΣΔΟΕ έκαναν έφοδο σε τέσσερις αποθήκες και
κατέσχεσαν 145 μηχανήματα ηλεκτρονικών παιχνιδιών

Παράλληλα ο εισαγγελέας έδωσε εντολή να σχηματιστεί δικογραφία εις βάρος τους
για ξέπλυμα «βρώμικου» χρήματος. 
Μετά την έφοδο των υπαλλήλων του ΣΔΟΕ Κεντρικής Μακεδονίας και ανδρών της
Ασφάλειας σε κατάστημα το βράδυ της Πέμπτης, συνεχίζεται η έρευνα για τον
ιδιοκτήτη Γιώργο Τεκτερίδη και τον γιο του Βασίλη, όπως ανακοίνωσε ο
διευθυντής του ΣΔΟΕ Γιώργος Κουκάκης. «Γνωρίζαμε ότι ο συγκεκριμένος
δραστηριοποιούνταν στον ηλεκτρονικό τζόγο, αλλά τελευταία πληροφορηθήκαμε και
για τη διεξαγωγή παράνομων στοιχημάτων», δήλωσε. 
Άλλωστε πριν από ένα χρόνο είχαν κατασχεθεί 60 «φρουτάκια» από το κατάστημα
και επιβλήθηκε πρόστιμο 60 εκατομμυρίων δραχμών. Στο χώρο όπου παίζονταν -
μέσω Ίντερνετ - τα στοιχήματα, οι διωκτικές αρχές βρήκαν ένα «κτιστό»
χρηματοκιβώτιο με το ποσό του ενός εκατομμυρίου ευρώ, τραπεζικές επιταγές
αξίας 700.000 ευρώ και 164.000 δολαρίων, αλλά και δώδεκα βιβλιάρια καταθέσεων,
οι λογαριασμοί των οποίων «πάγωσαν» την Παρασκευή. 
«Η δικογραφία που θα σχηματιστεί θα αφορά και το νόμο 2331 για νομιμοποίηση
εσόδων από εγκληματικές πράξεις», δήλωσε χθες ο κ. Κουκάκης. Επίσης,
διευκρίνισε ότι τα χρήματα που βρέθηκαν και κατασχέθηκαν δεν προέρχονται μόνο
από έσοδα των στοιχημάτων αλλά και από τον ηλεκτρονικό τζόγο. 
Σχετικά με το παράνομο στοίχημα, αντίστοιχο του νόμιμου παιγνιδιού «πάμε
στοίχημα», όπως ανακοίνωσαν οι επικεφαλής του ΣΔΟΕ που σχηματίζουν δικογραφία,
διεξαγόταν μέσω του Ίντερνετ με παίκτες από την Ευρώπη και τις Ηνωμένες
Πολιτείες και σε συνεργασία με παράνομες εταιρείες από τις χώρες αυτές. «Ο
Τεκτερίδης εισέπραττε ποσοστό 20% επί του τζίρου των εισπράξεων των
συμμετοχών», είπε ο κ. Κουκάκης. 
Τα στοιχεία, που ερευνώνται, είναι από τα αρχεία των δύο ηλεκτρονικών
υπολογιστών οι οποίοι κατασχέθηκαν, ωστόσο όμως μέχρι χθες οι προγραμματιστές
του ΣΔΟΕ δεν κατάφεραν να «σπάσουν» όλους τους κωδικούς. 
Τόσο ο Γ. Τεκτερίδης όσο και ο γιος του δεν συνελήφθησαν λόγω παρέλευσης του
αυτοφώρου και η ανάκριση για την υπόθεση, που ήρθε στη δημοσιότητα από τον
τηλεοπτικό σταθμό ALPHA, συνεχίζεται. 
Στην Ορεστιάδα 
Την ίδια στιγμή, στην Ορεστιάδα, συνεργεία του ΣΔΟΕ έκαναν έφοδο σε τέσσερις
αποθήκες και κατέσχεσαν 145 μηχανήματα ηλεκτρονικών παιχνιδιών. Όπως έγινε
γνωστό ανήκουν στον επιχειρηματία Αναστάσιο Σταβίδη ο οποίος διατηρεί
καταστήματα με ηλεκτρονικά παιχνίδια στην Ορεστιάδα. 
Άλλα δεκατέσσερα μηχανήματα με «φρουτάκια» κατασχέθηκαν από το ΣΔΟΕ στην
Καβάλα. Πάντως, όπως εκτιμάται από την υπηρεσία, πολλοί είναι οι ιδιοκτήτες
τέτοιων μηχανημάτων που έσπευσαν και έκρυψαν τα παράνομα μηχανήματα αμέσως
μετά το ξέσπασμα του θορύβου.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17270N151</ED>
<ID>
ID:306723

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N15&aa=1</URL></REF>


Article

<CATEGORY>vin06</CATEGORY>

 <H2>Στους ρυθμούς του καρνάβαλου το Μοσχάτο
</H2>
Μύρισε... καρναβάλι και στην Αττική. Μετά την Πάτρα, που ένα μήνα τώρα ζει
στους ρυθμούς του καρναβαλιού, ήταν η σειρά του Μοσχάτου προχθές να μπει στον
χορό των αποκριάτικων εκδηλώσεων με μια γιορτή αφιερωμένη στη δραχμή που
ταυτόχρονα αποτέλεσε και την έναρξη του Μοσχατιώτικου Καρναβαλιού. 
Την ίδια στιγμή, στην Πάτρα, τα καρναβαλικά δρώμενα συνεχίζονται, ενώ οι
περισσότεροι δήμοι ετοιμάζονται για την επίσημη πρώτη των καρναβαλιών τους που
θα πραγματοποιηθεί το επόμενο Σαββατοκύριακο με το άνοιγμα του Τριωδίου. 
Όσοι βρέθηκαν το Σάββατο το απόγευμα στον σταθμό του ηλεκτρικού στο Μοσχάτο
πήραν μία πρώτη γεύση από τις εκδηλώσεις που θα ακολουθήσουν από το επόμενο
Σαββατοκύριακο και για ένα δεκαπενθήμερο. Ένα παλιό ξύλινο τρένο στολισμένο με
δραχμές έφτασε στον σταθμό και αποβίβασε τους πρώτους μασκαράδες. 
Στη συνέχεια αποχώρησε για το τελευταίο ταξίδι του πρώην εθνικού μας
νομίσματος που στις 28 του μηνός μάς αποχαιρετά οριστικά. Στις αποβάθρες και
στη γέφυρα του σταθμού έμειναν βέβαια οι χορευτές, οι ξυλοπόδαροι, οι
ταχυδακτυλουργοί και ομάδες μεταμφιεσμένων που προσέφεραν θέαμα στους
συγκεντρωμένους, υπό τη συνοδεία τραγουδιών για τη δραχμή και πυροτεχνημάτων.
Το επόμενο ραντεβού του δήμου με τον καρνάβαλο είναι το επόμενο Σάββατο (11
π.μ.), όταν ο προπομπός του καρνάβαλου θα βολτάρει στους δρόμους. 
Το Σαββατοκύριακο εξάλλου, το Πατρινό Καρναβάλι συνεχίστηκε με το 7ο θέμα του
κρυμμένου θησαυρού και τη θεατρική παράσταση για παιδιά «Η σάρα, η μάρα και το
καρναβαλικό συναπάντημα». 
Παραστάσεις και εκδηλώσεις θα πραγματοποιούνται κατά τη διάρκεια της
εβδομάδας, ενώ το Σάββατο αναμένεται η έναρξη του παιδικού καρναβαλιού -
Παιδική Καρναβαλούπολη. Σχεδόν όλα είναι έτοιμα και στον Δήμο Ρέντη που
αρχίζει το Σάββατο τις εκδηλώσεις του για το φετινό καρναβάλι με συναυλία και
παιχνίδια στο Village Park.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17270N152</ED>
<ID>
ID:306781

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N15&aa=2</URL></REF>


Article

<CATEGORY>vin06</CATEGORY>

 <H2>Ζητεί 5 δισ.για τον θάνατο του γιου του σε τροχαίο
</H2>
Αποζημίωση-ρεκόρ στα δικαστικά χρονικά, ύψους 5 δισ. δραχμών, ζητεί δικηγόρος
της Αθήνας για τον θάνατο του γιου του σε τροχαίο, επί της Λεωφόρου Κατεχάκη,
τον Δεκέμβριο του 2000. 
Με την αγωγή που κατέθεσε στο Διοικητικό Πρωτοδικείο της Αθήνας ο δικηγόρος κ.
Αθ. Τσιώκας στρέφεται κατά του Ελληνικού Δημοσίου, του Δήμου Παπάγου, της ΔΕΗ,
μιας διαφημιστικής εταιρείας και της κατασκευάστριας αυτοκινητοβιομηχανίας, ως
συνυπαίτιους για το τραγικό δυστύχημα που είχε στοιχίσει τη ζωή στον 33χρονο
γιο του. Το Ι.Χ. αυτοκίνητο του 33χρονου, γαλλικής κατασκευής, είχε ξεφύγει
από την πορεία του, προσέκρουσε σε διαφημιστική πινακίδα και στη συνέχεια σε
τσιμεντένιο στηθαίο, με αποτέλεσμα τον ακαριαίο θάνατο του οδηγού. Ο πατέρας
του με την αγωγή υποστηρίζει ότι το τροχαίο οφείλεται σε μια σειρά από
παραλείψεις των εναγομένων, όπως την παράνομη τοποθέτηση της διαφημιστικής
πινακίδας, την κακή κατάσταση του οδοστρώματος, την έλλειψη επαρκούς φωτισμού,
την παράλειψη να τοποθετηθούν προστατευτικές μπάρες στο σημείο του ατυχήματος
και τις ελαττωματικές αναρτήσει του αυτοκινήτου. 
Αιτιολογώντας την υποβολή της αγωγής και τις απαιτήσεις του, ο πατέρας
αναφέρει ότι «η νομοθετική και δικαστική εξουσία δεν έχουν "εφεύρει" άλλο
τρόπο θεραπείας της ψυχικής οδύνης και συντριβής...».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17270N153</ED>
<ID>
ID:306824

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N15&aa=3</URL></REF>


Article

<CATEGORY>vin06</CATEGORY>

 <H2>Καλούνται από ΚΤΕΟ
</H2>
Τα αυτοκίνητα με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτήν την εβδομάδα: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από
ΥΕΙ 7001 μέχρι ΥΕΙ 9999. 
Εξάλλου, την εβδομάδα από 25 Φεβρουαρίου μέχρι 1 Μαρτίου θα περάσουν από ΚΤΕΟ
τα αυτοκίνητα με τους αριθμούς: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από
ΥΧΗ 1000 μέχρι ΥΧΗ 4000. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17270N154</ED>
<ID>
ID:306850

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N15&aa=4</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΚΩΝΣΤΑΝΤΙΝΟΣ ΠΑΝΑΓΙΩΤΟΠΟΥΛΟΣ
</H2><H4>Να σπάσει η αλυσίδα του χρηματισμού
</H4>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΠΡΟΕΔΡΟΣ ΤΟΥ ΤΕΧΝΙΚΟΥ ΕΠΙΜΕΛΗΤΗΡΙΟΥ ΕΛΛΑΔΑΣ

Ο κ. Κωνσταντίνος Παναγιωτό-πουλος, πολιτικός μηχανικός, είναι ο νέος
πρόεδρος του Τεχνικού Επιμελητηρίου Ελλάδας, του οργάνου που εκπροσωπεί
περίπου 75.000 μηχανικούς. Η εκλογή του σήμανε αυτόματα δύο «πρωτιές»: ο
πρώτος πρόεδρος του ΤΕΕ από την ελληνική περιφέρεια και ο πρώτος ο οποίος
εξελέγη με την υποστήριξη της Ν.Δ., μετά τη μεταπολίτευση.

Η πρώτη σας σκέψη μετά την ανακοίνωση των αποτελεσμάτων ήταν; 
Ώρα για δουλειά. 
Εύκολη νίκη; 
Καμία νίκη δεν είναι εύκολη. Ωστόσο, στην περίπτωση του ΤΕΕ η νίκη ανήκει
στους μηχανικούς, οι οποίοι ξεπέρασαν διαχωριστικές γραμμές. Τώρα, όλοι μαζί
οφείλουμε να περιφρουρήσουμε και να διευρύνουμε, για το καλό του επιστημονικού
μας οργανισμού και των μελών του, τη νίκη που κατακτήσαμε. 
Η αντιπολίτευση έχει ευκολότερο ρόλο ή αυτός που κατέχει την εξουσία; 
Και οι δύο ρόλοι είναι εξίσου δύσκολοι όταν ασκούνται με υπευθυνότητα. 
Με ποιους θα συγκρουσθείτε; 
Δεν θα συγκρουσθώ, θα συνεργασθώ. Με όλους όσους αποδειχθούν συνεργάσιμοι και
όλους όσους συνειδητοποιούν την αναγκαιότητα της συνεργασίας. 
Το σπίτι του μηχανικού έχει μπλε δοκάρια; 
Το σπίτι του μηχανικού πρέπει να έχει... γερά δοκάρια. Και έχει. Τα χρώματα
είναι το τελευταίο στοιχείο σε ένα οικοδόμημα. 
Ένας Καβαλιώτης στην Αθήνα; 
Ένας πρόεδρος για όλη την Ελλάδα. 
Ποιοι χάρηκαν και ποιοι στενοχωρήθηκαν με την εκλογή σας; 
Όλοι όσοι με εμπιστεύονταν χάρηκαν, όσοι δεν με γνωρίζουν ίσως στενοχωρέθηκαν.
Προσωρινά, πιστεύω, αφού σύντομα θα με γνωρίσουν. 
Να γκρεμιστούν ή όχι τα αυθαίρετα; 
Να γκρεμιστεί η λανθασμένη οικιστική πολιτική. 
Βάσω Παπανδρέου... 
Υπουργός ΠΕΧΩΔΕ, άρα, εκ του νόμου, άμεση συνεργάτις μας. 
Κώστας Λιάσκας... 
Συνάδελφος με έργο στο παρελθόν και στο παρόν. Ελπίζω και στο μέλλον. 
Κώστας Λαλιώτης... 
Τέως υπουργός ΠΕΧΩΔΕ. 
Τι θα αλλάζατε στο Λεκανοπέδιο; 
Τα πάντα, αν ήταν εφικτό. Θα άρχιζα πάντως από αυτά που μας παιδεύουν
καθημερινά. 
Το μεγαλύτερο οικιστικό πρόβλημα της Καβάλας; 
Η οικιστική ασφυξία. 
Μια συμβουλή που ακολουθείτε; 
Να μην αφήνω εκκρεμότητες. 
Ένα πλοίο με λαθρομετανάστες προσεγγίζει τη Νάξο. Να κατεβούν ή να γυρίσουν
πίσω; 
Το πρόβλημα είναι ότι εξωθούνται στη λαθρομετανάστευση. 
Θα επιτρέπατε να γίνει Κέντρο Χορήγησης Μεθαδόνης στη γειτονιά σας; 
Θα συνέβαλα με κάθε τρόπο στην καταπολέμηση της μάστιγας των ναρκωτικών. 
Υπάρχει διαφθορά στο σώμα των πολιτικών μηχανικών; 
Παντού υπάρχουν καλοί και κακοί επαγγελματίες. 
Στις Πολεοδομίες; 
«Παιδί σου είμαι κοινωνία και σου μοιάζω»... 
Φταίει αυτός που χρηματίζει ή αυτός που χρηματίζεται; 
Κρίκος μιας αλυσίδας που πρέπει να σπάσει. 
Πώς βλέπετε τα Ολυμπιακά έργα; 
Να αξιοποιηθεί το επιστημονικό δυναμικό, σύμφωνα με τις ικανότητές του. Να
αξιοποιηθεί η ευκαιρία, σύμφωνα με όσα έχουμε διακηρύξει ως μηχανικοί: οι
Αγώνες για την πόλη και τη χώρα και όχι η χώρα και η πόλη στην υπηρεσία των Αγώνων.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17270N161</ED>
<ID>
ID:306767

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Σαν παλιά φωτογραφία...
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Και πιάσαμε ­ τόσα χρόνια μετά... ­ το νήμα της άγουρης νεότητάς μας, εκεί,
στην ταβέρνα, όπου με κόκκινο κρασί ανασκαλεύαμε μνήμες, ο Πάνος και ο Τάκης,
ο Δημήτρης και ο Βασίλης, ο Παναγιώτης που πήρε τη κιθάρα του και μας
σεργιάνισε στις ρούγες του κόσμου, ο Κωστής που τραγουδούσε μαζί του στα
ρώσικα τις «Νύχτες της Μόσχας». Μια παρέα ώριμα παιδιά, αφεθήκαμε στη μαγεία
του παιχνιδιού, ο καθένας μέσα στην ψυχή του άλλου, στον πυρήνα της ζωής που
έμελλε να μας κρατήσει δεμένους ­ κι ας χωρίσαμε νωρίς. 
Σε μια παλιά φωτογραφία που περνάει από χέρι σε χέρι, αναγνωρίζω τους παλιούς
συμμαθητές του Δημοτικού, την Τασούλα, τη Ρένα, την Κικίτσα, τη Μαίρη, τη
Νίτσα, την Κατίνα, τον Γιώργο, τον Τάκη, τον Περικλή, τον Πάρι, τον Αντρέα,
τον Γιάννη. Στην αυλή του πέτρινου σχολειού, με φόντο το παλιό Ταχυδρομείο,
καμιά πενηνταριά ανθρωπάκια κοιτάμε τον φακό, ανυποψίαστα για το μέλλον και τη
συγκίνηση που θα έκρυβε η αναγνώρισή μας σε μια φωτογραφία, σαράντα τόσα
χρόνια μετά. 
Η Αργυρούλα λέει πως πρέπει να μαζευτούμε όλοι μία από αυτές τις μέρες, ο
Λάκης συμφωνεί να βοηθήσει, υποσχέθηκα να μεγεθύνω τη φωτογραφία και να τη
βγάλω σε πολλά αντίτυπα, να κάνουμε μια γιορτινή συνάντηση και να στρώσουμε το
τραπέζι με όσα ο καθένας θυμάται. Και βέβαια ήξερα τη δύναμη που έχει η
συμπόρευση στην παιδική ηλικία και την εφηβεία και η μοιρασιά αυτών των χρόνων
σε μια πόλη μικρή που μαθαίναμε να τη λέμε «Νυφούλα του Ευβοϊκού». Ωστόσο με
ξαφνιάζει τούτο το καθημερινό συναπάντημα της μνήμης μέσα στο παρόν. Και με
δένει περισσότερο με το μέλλον που διάλεξα.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17270N162</ED>
<ID>
ID:306814

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Η κυρία Μπόρχες
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Μία φωτογραφία ήρθε από το καρναβάλι του Ρίο ντε Τζανέιρο. Στον μεγάλο δρόμο,
τη λεωφόρο της Σάμπας ­ όλα τα ξέρω για το Ρίο ­, κατεβαίνει η κυρία Μπόρχες.
Έτσι τη λένε, μας γράφει η λεζάντα. Είναι ψηλή, μελαχρινή, με χείμαρρο μαλλιών
και πιο ορμητικό χείμαρρο φτερών πίσω της. Στητά στήθη και ούτε καν μαγιό
φοράει, ένα διάφανο πραγματάκι με πούλιες, με κολλημένη χρυσόσκονη, γυμνή
σχεδόν, αλλά στολισμένη. Χορεύει επί ώρες, θα είναι πρίμα μπαλαρίνα. Πόση
εξάσκηση πρέπει να κάνει κανείς για να μπορεί να πάρει μέρος σ' αυτή τη
χορευτική παρέλαση, να την αντέξει ώς το τέλος και τα φτερά να μην πέσουν, το
διάφανο ρουχαλάκι να μην κουραστεί να κρατά τα ελάχιστα προσχήματα; Τρομερό
είναι αυτό το καρναβάλι και αυτή η κοπέλα είναι η πιο εντυπωσιακή εικόνα που
έχει δημοσιευτεί ώς τώρα από 'κεί. Το όνομά της βέβαια θυμίζει τον Χόρχε Λούις
Μπόρχες, τον τυφλό συγγραφέα. Δεν μπορεί όμως να έχει καμία σχέση μαζί του,
εκείνος ήταν Αργεντινός. Κάποτε, ωστόσο, είχε γράψει μια ιστορία με κάποιον
που ξυπνούσε στο όνειρο κάποιου άλλου και καταλάβαινε ότι υπήρχε μόνο εκεί. Κι
εκείνος που ονειρευόταν τον ήρωα ήταν πολύ μακριά του, σε άλλη χώρα, σε άλλο
χρόνο. Και ύστερα, ο ονειρευτής ξυπνούσε με τη σειρά του κι αντιλαμβανόταν ότι
ήταν επίσης μέρος ενός ονείρου που ίσως και να το ονειρευόταν ο πρώτος, ίσως
κι ένας τρίτος, ξεχωριστός. Ίσως η Βραζιλιάνα Μπόρχες να είναι όνειρο του
Αργεντινού συγγραφέα, ποιος ξέρει; Ένα εξορισμένο όνειρο. Ίσως, ο τυφλός
συγγραφέας να είναι πατέρας τής πιο θεωρητικής καρναβαλίστριας του κόσμου, δεν αποκλείεται.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17270N163</ED>
<ID>
ID:306844

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N16&aa=3</URL></REF>


Article

<CATEGORY>vin07</CATEGORY>

 <H2>Μεγαλώνει το ρήγμα
</H2><H4>Οι ΗΠΑ περιφρονούν τους ευρωπαϊκούς ενδοιασμούς
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Οι Ευρωπαίοι διαφωνούν κατηγορηματικά με την αμερικανική απόφαση - την
οποία οι ΗΠΑ δεν χάνουν ευκαιρία να διατυμπανίσουν - για επέκταση του πολέμου
κατά της τρομοκρατίας. Οι δε Αμερικανοί αντιμετωπίζουν με τρόπο περιφρονητικό
τούς ευρωπαϊκούς ενδοιασμούς. Οι οποίοι ενδοιασμοί, τελικά, αποδεικνύονται
μάλλον θεωρητικοί... 
Η διαμαρτυρία. Νοτιοκορεάτες φοιτητές διαδηλώνουν κατά της προγραμματισμένης
επίσκεψης Μπους στη Σεούλ

Κάπως έτσι συνεχίζεται το «σίριαλ» με την αμερικανική εμμονή στην ανάγκη
καταπολέμησης του «άξονα του κακού» - όπως κατηγοριοποιήθηκαν από τον
Αμερικανό πρόεδρο Μπους οι κατά τα άλλα εντελώς ανομοιογενείς μεταξύ τους
περιπτώσεις του Ιράν, του Ιράκ και της Βόρειας Κορέας - και την ευρωπαϊκή
αντίδραση σε αυτήν τη φιλοδοξία των ΗΠΑ. 
Η διαφωνία μεταξύ Ουάσιγκτον και Βρυξελλών (αλλά και, χωριστά, Παρισιού,
Λονδίνου, Βερολίνου, Ρώμης, κ.λπ.) γίνεται ολοένα και πιο έντονη. Ολοένα και
πιο σοβαρή. Πολλοί μιλούν πλέον φανερά για «ρήγμα» μεταξύ των δύο πλευρών του
Ατλαντικού. Άλλοι, ίσως πιο απαισιόδοξοι, ίσως πιο ρεαλιστές, μιλούν για
«αγάπη που 'γινε δίκοπο μαχαίρι». 
Εναργές, όμως, παραμένει το ερώτημα: πόσο αληθινά συγκρουσιακές μπορεί να
γίνουν οι ευρωαμερικανικές σχέσεις, αν λάβουμε υπόψη μας ότι οι χώρες-μέλη της
Ευρωπαϊκής Ένωσης ακόμα... συμφωνούν ότι πρέπει να συμφωνήσουν για τη
δημιουργία ενιαίας αμυντικής και εξωτερικής πολιτικής, την ίδια ακριβώς ώρα
που η νέα γενιά αμερικανικής στρατιωτικής τεχνολογίας που τώρα «επιδεικνύεται»
στο Αφγανιστάν βρίσκεται πολλά χρόνια μπροστά από το πιο εξελιγμένο οπλικό
σύστημα που οι Ευρωπαίοι διαθέτουν σήμερα. Διαφαινόμενη ευρωπαϊκή πρόθεση,
εξάλλου, είναι να μην αποκτήσει και στο μέλλον την υπερσύγχρονη αμερικανική
πολεμική τεχνολογία, καθ' ότι ουδείς Ευρωπαίος μοιάζει πρόθυμος να... πληρώσει
τον λογαριασμό. 
Έναν λογαριασμό που είναι πρωτίστως, αλλά όχι μόνον, οικονομικός. Και αυτό
επειδή οι Ευρωπαίοι νιώθουν πως οι Αμερικανοί, με τη μονομερώς αποφασισμένη
και εγκεκριμένη επεκτατική - του πολέμου αλλά και ίσως όχι μόνον... -
εξωτερική πολιτική που ακολουθούν, θέτουν σε κίνδυνο την ασφάλεια ολόκληρου
του κόσμου. Φοβούνται επίσης ότι η σημερινή αμερικανική πρακτική δεν λαμβάνει
καθόλου υπόψη της τον ολοένα και αυξανόμενο αραβικό και εν γένει μουσουλμανικό
πληθυσμό που υπάρχει στις χώρες-μέλη της Ε.Ε. Οι Ευρωπαίοι ηγέτες πιστεύουν,
δηλαδή, ότι είναι πολύ εύκολο για τους Αμερικανούς να μιλούν από την ασφάλεια
- και ίσως εσωστρέφεια - της ηπείρου τους για επικείμενο βομβαρδισμό του Ιράν
και του Ιράκ. Φοβούνται, όμως, ότι (και) η Ευρώπη θα κληθεί να... πληρώσει τα
σπασμένα, την ώρα του τελικού λογαριασμού. 
Ο Μπασάρ αλ Άσαντ

Χαρακτηριστικό, εξάλλου, του πολιτικού ρήγματος που παρατηρείται πλέον έντονα
μεταξύ ΗΠΑ και Ευρώπης είναι και το ότι χθες ο Σύρος πρόεδρος Μπασάρ αλ Άσαντ,
σε συνέντευξή του στην ιταλική εφημερίδα «Κοριέρε ντέλα Σέρα», επισήμανε ότι
όλες οι ευρωπαϊκές χώρες αντιτίθενται σε ενδεχόμενη αμερικανική επίθεση κατά
του Ιράκ και προειδοποίησε ότι τυχόν στρατιωτικό πλήγμα θα είχε σοβαρές
επιπτώσεις στη σταθερότητα της περιοχής. 
Στην ίδια συνέντευξη, που κυκλοφόρησε δύο ημέρες πριν από την επίσημη επίσκεψή
του στη Ρώμη, ο Σύρος πρόεδρος τονίζει ακόμα ότι οι αραβικές χώρες
εμπιστεύονται περισσότερο την Ευρωπαϊκή Ένωση από τις Ηνωμένες Πολιτείες στον
ρόλο του μεσολαβητή στις υποθέσεις της Μέσης Ανατολής. 
Οδυνηρή αλήθεια, όμως, μοιάζει να είναι το ότι οι ΗΠΑ δεν έχουν - ούτε
στρατιωτικά ούτε οικονομικά - ανάγκη την Ευρώπη για να επεκτείνουν τον πόλεμο
κατά της τρομοκρατίας. Άρα, ιδωμένο το ζήτημα από αντίστροφη όψη, και οι
Αμερικανοί μπορούν να προχωρήσουν με τα σχέδιά τους για πολιτική και
στρατιωτική επέμβαση κατ' αρχήν στο Ιράκ, αψηφώντας πλήρως τους ευρωπαϊκούς
ενδοιασμούς και τις αντιρρήσεις - ακόμα και τις κατηγορηματικά εκφρασμένες. 
Η πολιτική, λοιπόν, των ΗΠΑ ως προς την επέκταση του πολέμου μοιάζει
αναπότρεπτα πλέον να οδηγεί - κατ' αρχήν - στη στρατιωτική σύγκρουση με το
Ιράκ. Και έπεται συνέχεια... Η διοίκηση Μπους μοιάζει να έχει ξεκάθαρους στο
μυαλό της τους στόχους της. Πουθενά, όμως, δεν φαίνεται να έχει προβλεφθεί σε
αυτήν την ατέρμονη πολεμική πορεία η δημιουργία διεξόδου ασφαλείας. Ο πόλεμος,
δηλαδή, θα μπορούσε να καταλήξει, όπως τον παρουσιάζει ο Τζορτζ Όργουελ στο
περίφημο βιβλίο του «1984», μια μόνιμη κατάσταση. Η μοναδική πραγματικότητα.
«Ο πόλεμος είναι η ειρήνη» έγραφε το σλόγκαν του Υπουργείου της Αλήθειας (και
της Προπαγάνδας) στο βιβλίο. Υπάρχουν οι ενδείξεις ότι κάπως έτσι μπορεί να
γίνει και στην πραγματικότητα...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17270N571</ED>
<ID>
ID:306716

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N57&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Πώς ο Μπους βλέπει τον κόσμο
</H2>
Τον περασμένο Μάρτιο - πολύ πριν από τα γεγονότα της 11ης Σεπτεμβρίου - ο
Αμερικανός πρόεδρος Μπους πέρασε μέρος ενός Σαββατοκύριακου στο Καμπ Ντέιβιντ
διαβάζοντας ένα βιβλίο που είχε τίτλο «Ανατολικά προς την Ταρταρία», ένα έργο
που ήταν τόσο πολιτικό όσο και ταξιδιωτικό. Το έργο αυτό αναφέρονταν στην
ελάχιστα γνωστή αλλά πάρα πολύ κρίσιμης σημασίας από γεωπολιτικής άποψης
περιοχή που απλώνεται από την Ρουμανία και την Βουλγαρία στις ακτές της
γεμάτης με πετρελαϊκά κοιτάσματα Κασπίας Θάλασσας. 
Ο Μπους βυθίσθηκε στο βιβλίο που περιέγραφε ένα βασίλειο στοιχειωμένο από το
φάντασμα της αέναης διαμάχης για τις πετρελαϊκές διόδους της Κασπίας, του
πολέμου μεταξύ Ιράν και Αζερμπαϊτζάν, το στοιχειο της αστάθειας στη Συρία, του
χάους στη Γεωργία, και του τέλματος στη Ρουμανία και τη Βουλγαρία. Το βιβλίο
εξάλλου, το οποίο ο Μπους έβρισκε πολύ πιο ενδιαφέρον από τις αναλυτικές και
συχνά κουραστικές διπλωματικές ενημερώσεις που οι σύμβουλοι τού έκαναν,
συμβάδιζε πλήρως με τον - ακόμη υπό σχηματισμό εκείνη την περίοδο - τρόπο με
τον οποίο έβλεπε τον κόσμο. Ο πρόεδρος ζήτησε από το προσωπικό του Λευκού
Οίκου να προσκληθεί ο συγγραφέας αυτού του βιβλίου στο Λευκό Οίκο. 
Το αυξημένο ενδιαφέρον του Μπους για το βιβλίο - και τις απαισιόδοξες απόψεις
του συγγραφέα του, Ρόμπερτ Καπλάν, αποκαλύπτει ενδιαφέροντα στοιχεία για το
διανοητικό ταξίδι ενός προέδρου ο οποίος περίπου έναν χρόνο αργότερα έχει
αφοσιωθεί ψυχή τε και σώματι σε μια εκστρατεία εναντίον «εκείνων που
διαπράττουν το κακό», η οποία έχει ώς σκοπό την καταπολέμηση των κινδύνων που
ο «άξονας του κακού» προκαλεί. Παρ' ότι η 11η Σεπτεμβρίου μπορεί να άλλαξε
αισθητά την προεδρία του Τζορτζ Μπους είναι μάλλον απίθανο να άλλαξε τον τρόπο
με τον οποίο αντιμετωπίζει τον κόσμο: σαν ένα μέρος γεμάτο από πολύπλοκες
αρχαίες διαμάχες και από δεκάδες επικίνδυνες ομάδες. Αυτές οι ομάδες πρέπει
καταλλήλως να αντιμετωπιστούν και, αν αυτό κριθεί αναγκαίο, να εξαλειφθούν.
Στο βιβλίο του, αυτό προτείνει ο Καπλάν. Στην πραγματικότητα, αυτό έχει
ξεκαθαρίσει ο Μπους ότι είναι διατεθειμένος να πράξει. 
Ο Steven Mufson είναι αρθρογράφος του «American Outlook»
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17270N572</ED>
<ID>
ID:306816

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N57&aa=2</URL></REF>


Article

<CATEGORY>vin07</CATEGORY>

 <H2>Βαρύ το κλίμα στο Ισραήλ
</H2><H4>Ο στρατός δέχεται διαδοχικά πλήγματα από τους Παλαιστινίους
</H4>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι επιθέσεις αυτοκτονίας εναντίον ισραηλινών στόχων συνεχίζονται. Ο
ισραηλινός στρατός υφίσταται διαδοχικά πλήγματα. Και το ερώτημα αναδύεται
πλέον βασανιστικό: μπορεί το Ισραήλ να χάσει αυτόν τον πόλεμο; 
Αυτήν τη φορά, οι δύο Παλαιστίνιοι καμικάζι δεν τα κατάφεραν. Οπλισμένοι με
εκρηκτικά, προσπάθησαν να επιτεθούν με ένα αυτοκίνητο σε ισραηλινή στρατιωτική
βάση κοντά στη Χαντέρα, στο Βόρειο Ισραήλ, αλλά η ισραηλινή αστυνομία
σταμάτησε το αυτοκίνητο και σκότωσε τον έναν Παλαιστίνιο. Ο άλλος προσπάθησε
να διαφύγει και όταν είδε ότι δεν θα τα καταφέρει, τίναξε τον εαυτό του στον
αέρα. 
Η ισραηλινή αυτή «επιτυχία» δεν κατόρθωσε όμως να ανατρέψει το βαρύ κλίμα που
δημιούργησαν στο Ισραήλ τόσο μια επίθεση αυτοκτονίας το Σάββατο εναντίον
εμπορικού κέντρου στον εβραϊκό οικισμό Καρνέι Σομρόν, όπου βρήκαν τον θάνατο
δύο Ισραηλινοί έφηβοι και τραυματίστηκαν είκοσι άτομα, όσο και τα δύο
διαδοχικά πλήγματα που υπέστη ο στρατός. Το ένα ήταν η καταστροφή ενός
ισραηλινού άρματος μάχης Merkava 3, την περασμένη Πέμπτη, στη Γάζα. Είναι η
πρώτη φορά στους 16 μήνες τής «ιντιφάντα» που καταστρέφεται αυτό το άρμα, το
οποίο είναι ένα από τα πιο εξελιγμένα στον κόσμο και θεωρείται «η μητέρα όλων
των αρμάτων». Από την έκρηξη, που προκλήθηκε από βόμβα η οποία φαίνεται πως
είχε τοποθετηθεί πριν από πολλές ημέρες, σκοτώθηκαν τρεις Ισραηλινοί
στρατιώτες. 
Όπως έγραψε η εφημερίδα «Μααρίβ», «είναι σαν ένας τρομοκράτης με Καλάσνικοφ
και ρουκέτες να καταρρίπτει ένα αεροσκάφος F-16». 
Το Σάββατο, ο ισραηλινός στρατός υπέστη ένα ακόμη πλήγμα, όταν σκοτώθηκε ο
επικεφαλής μιας επίλεκτης μονάδας στη Δυτική Όχθη. Ο 34χρονος
αντισυνταγματάρχης Εγιάλ Βάις, επικεφαλής της μονάδας «Douvdevan», σκοτώθηκε
από την κατάρρευση ενός τοίχου σπιτιού, το οποίο είχαν ανατινάξει νωρίτερα οι
άνδρες του. 
Νωρίς χθες το πρωί, ισραηλινά ελικόπτερα εκτόξευσαν πυραύλους εναντίον
παλαιστινιακών κτιρίων στη Ναμπλούς σε αντίποινα για την επίθεση αυτοκτονίας
την προηγουμένη. Ο πρωθυπουργός Αριέλ Σαρόν συναντήθηκε στη συνέχεια με
συνεργάτες του για να εξετάσει και άλλες πράξεις αντιποίνων. «Θα κερδίσουμε
και αυτόν τον πόλεμο», τόνισε. Ο πληθυσμός όμως ανησυχεί όλο και περισσότερο
για την εξέλιξη των πραγμάτων. Και το φιλειρηνικό κίνημα αρχίζει επιτέλους να
βρίσκει τη φωνή του. Το Σάββατο το βράδυ, 14.000 Ισραηλινοί συγκεντρώθηκαν στο
κέντρο του Τελ Αβίβ με πρωτοβουλία της οργάνωσης «Ειρήνη τώρα», για να
ζητήσουν την πλήρη αποχώρηση των ισραηλινών στρατευμάτων από τη Λωρίδα της
Γάζας και τη μερική αποχώρησή τους από τη Δυτική Όχθη. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17270N581</ED>
<ID>
ID:306717

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N58&aa=1</URL></REF>


Article

<CATEGORY>vin07</CATEGORY>

 <H2>Ελληνική πρωτοβουλία για την ειρήνη </H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Στη Ραμάλα. Ένας νεαρός Παλαιστίνιος πετά μια πέτρα σε ένα άρμα μάχης
Merkava, ανάλογο με εκείνο που καταστράφηκε από νάρκη

Το πρώτο βήμα της ελληνικής ειρηνευτικής πρωτοβουλίας στην προσπάθεια για τη
μείωση της έντασης στις σχέσεις Αράβων και Παλαιστινίων στέφθηκε από επιτυχία. 
Οι πρόεδροι των Κοινοβουλίων του Ισραήλ και των Παλαιστινίων, ύστερα από
αρκετό παρασκήνιο και πολλές διμερείς επαφές, δέχθηκαν χθες στην Αθήνα πρόταση
του προέδρου της ελληνικής Βουλής Απόστολου Κακλαμάνη να επισκεφθούν όλοι μαζί
τη Ραμάλα και την Ιερουσαλήμ, μαζί με άλλους Ευρωπαίους προέδρους
Κοινοβουλίων. 
Οι κ.κ. Avraham Burg (της ισραηλινής Κνεσέτ) και Salim Al' Zanoon (του Εθνικού
Παλαιστινιακού Συμβουλίου), ύστερα από την πρόταση του κ. Κακλαμάνη και τη
συζήτηση που είχαν με τους ομολόγους τους της «τρόικας» της Ε.Ε. (Σουηδία και
Ισπανία, εκτός της Ελλάδας), συμφώνησαν να πραγματοποιηθεί «η ειρηνευτική
αποστολή των προέδρων Βουλών της Ευρωπαϊκής Ένωσης στη Μέση Ανατολή», παρά το
ότι ο συνεχιζόμενος «κύκλος» του αίματος δεν λέει να κλείσει. 
«Να βάλουμε μία κόκκινη γραμμή στο παρελθόν», δήλωσε μετά τη χθεσινή συνάντηση
ο Ισραηλινός πρόεδρος της Κνεσέτ. «Κυριαρχεί η εποχή των εξτρεμιστών και
πρέπει να μπει ένα τέλος. Χάσαμε την εμπιστοσύνη μεταξύ μας. Οι δύο πρόεδροι
πρέπει να στείλουμε ένα μήνυμα ειρήνης και η Ε.Ε. πρέπει να αναλάβει
οικονομικές και διπλωματικές πρωτοβουλίες. Πρέπει να ενθαρρύνουμε τις δύο
κυβερνήσεις για την ειρήνη στην περιοχή». Ο πρόεδρος της παλαιστινιακής
Βουλής, αισιόδοξος και αυτός, δήλωσε: «Αν επιτύχει η πρωτοβουλία της Ε.Ε. θα
την καταγράψει η Ιστορία». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17270N582</ED>
<ID>
ID:306776

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N58&aa=2</URL></REF>


Article

<CATEGORY>vin07</CATEGORY>

 <H2>Πολύνεκρη επίθεση μαοϊστών
</H2>
Μαοϊστής αντάρτης μιλάει σε συγκεντρωμένους Νεπαλέζους

Στη μεγαλύτερη επίθεση στην ιστορία τους, μαοϊστές αντάρτες του Νεπάλ έπληξαν
κυβερνητικά κτίρια σε όλη τη χώρα με αποτέλεσμα τουλάχιστον 127 άνθρωποι να
χάσουν τη ζωή τους. 
Στις επιθέσεις που εξαπέλυσαν οι αντάρτες το Σαββατοκύριακο, όπως δήλωσε
εκπρόσωπος του υπουργείου Εσωτερικών, τουλάχιστον 49 αστυνομικοί και άλλα
τέσσερα άτομα έχασαν τη ζωή τους στην πόλη Μανγκάλσεν, 600 χιλιόμετρα δυτικά
της πρωτεύουσας Κατμαντού. Στη διάρκεια των ανταρτικών επιθέσεων στην ίδια
περιοχή σκοτώθηκαν επίσης 48 άνδρες του στρατού, ενώ άλλοι 26 αστυνομικοί
σκοτώθηκαν σε παρόμοιες επιθέσεις σε άλλες περιοχές της χώρας. 
Περισσότεροι από 550 άνθρωποι έχουν βρει βίαιο θάνατο σε συγκρούσεις από τον
περασμένο Νοέμβριο, όταν η κυβέρνηση αποφάσισε να καταστείλει με τον στρατό
την εξέγερση των μαοϊστών ανταρτών, που αντιτίθενται στη συνταγματική μοναρχία.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17270N583</ED>
<ID>
ID:306820

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N58&aa=3</URL></REF>


Article

<CATEGORY>vin07</CATEGORY>

 <H5>ΧΑΓΗ
</H5><H2>Περιμένουν τις καταθέσεις των μαρτύρων
</H2>
Στο Διεθνές Ποινικό Δικαστήριο (ΔΠΔ) της Χάγης στρέφεται και πάλι σήμερα το
ενδιαφέρον της διεθνούς κοινότητας καθώς ο πρώην πρόεδρος της Γιουγκοσλαβίας,
Σλόμπονταν Μιλόσεβιτς, συνεχίζει, έπειτα από διήμερη διακοπή, την απολογία
του. Αφού ολοκληρωθεί και αυτό το στάδιο, θα ξεκινήσουν οι καταθέσεις των
μαρτύρων. 
Ο πρώτος μάρτυρας κατηγορίας που θα κληθεί να καταθέσει θα είναι ο 66χρονος
Μαχμούτ Μπακάλι, ένας Αλβανός πρώην κομμουνιστής ηγέτης του Κοσόβου, ο οποίος
αναμένεται να αναφερθεί στις συναντήσεις που είχε με τον Μιλόσεβιτς και είχαν
στόχο την αποτροπή του πολέμου στο Κόσοβο. Σύμφωνα με δικαστικούς κύκλους από
τη Χάγη, οι μάρτυρες κατηγορίας στη δίκη του Μιλόσεβιτς ενδέχεται να
εξασφαλίσουν - σε ακραίες περιπτώσεις, και ιδιαίτερα αν πρόκειται για πρώην
συνεργάτες του καθεστώτος του - το δικαίωμα εκπατρισμού και αλλαγής ταυτότητας
για την προστασία τους. 
Η Ολμπράιτ 
Όσο για τους μάρτυρες που προτίθεται να καλέσει ο ίδιος ο κατηγορούμενος, ένα
από τα πρόσωπα που κατονόμασε, η πρώην υπουργός Εξωτερικών των ΗΠΑ Μαντλίν
Ολμπράιτ, δήλωσε χθες ότι εναπόκειται στην κυβέρνηση της χώρας της να
αποφασίσει εάν πρέπει ή όχι να μεταβεί στη Χάγη: «Όποιες και αν είναι οι
ενέργειες στις οποίες είχα προβεί, αυτό είχε γίνει υπό την ιδιότητά μου της
αξιωματούχου της αμερικανικής κυβέρνησης και επομένως η απόφαση για το εάν θα
καταθέσω στη δίκη θα ληφθεί από την αμερικανική κυβέρνηση στο σύνολό της»,
είπε. 
Σύμφωνα με δημοσίευμα της εφημερίδας «Ντάνας» του Βελιγραδίου, ένας
συγκατηγορούμενος του Μιλόσεβιτς, ο πρόεδρος της Σερβίας Μίλαν Μιλουτίνοβιτς,
«εξετάζει σοβαρά το ενδεχόμενο να παραδοθεί εθελοντικά στο ΔΠΔ, προετοιμάζει
μάλιστα ήδη τη στρατηγική υπεράσπισής του». Την ίδια ώρα, και όπως υποστηρίζει
η εφημερίδα «Νεζαβίσνε Νόβινε» της Μπάνια Λούκα, ο πρώην ηγέτης των Σέρβων της
Βοσνίας Ράντοβαν Κάρατζιτς, ο οποίος κατηγορείται από το ΔΠΔ για γενοκτονία
και εγκλήματα εναντίον της ανθρωπότητας, «βρίσκεται πολύ κοντά στην απόφαση να
παραδοθεί στις αρχές της Σερβικής Δημοκρατίας της Βοσνίας διότι
συνειδητοποίησε ότι δεν μπορεί να κρύβεται άλλο».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17270N584</ED>
<ID>
ID:306848

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N58&aa=4</URL></REF>


Article

<CATEGORY>vin07</CATEGORY>

 <H2>Ανοίγουν πανιά για τ' αστέρια
</H2><H4>Η ΝΑSΑ σχεδιάζει γιγάντια διαστημόπλοια - πόλεις με ηλιακά «ιστία»
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Οι άνθρωποι δεν θα αργήσουν να σαλπάρουν για το Άλφα του Κενταύρου,
ταξιδεύοντας πάνω σε μια ακτίνα φωτός, με «πανιά» από διαμαντόσκονη. Όμως, όχι
όλοι οι άνθρωποι: μόνο οι γυναίκες. 
Ηλιακά ιστία. Με «πανιά» από διαμαντόσκονη και προώθηση με λέιζερ, δεν θα
αργήσει να ξεκινήσει το πρώτο διαστημόπλοιο για το Άλφα του Κενταύρου

Η δυνατότητα ενός ταξιδιού μετ' επιστροφής στο Διάστημα συζητήθηκε την
Παρασκευή για πρώτη φορά σοβαρά σε παγκόσμια επιστημονική συνάντηση, την οποία
διοργάνωσε ο δρ Τζέφρι Λάντις της αμερικανικής NASA. Σήμερα, πια, δήλωσε ο
Αμερικανός επιστήμονας, ο οποίος ασχολείται με τις έρευνες προωθητικών
συστημάτων στην αμερικανική υπηρεσία αεροναυτικής και Διαστήματος, αυτό που
κάποτε πίστευαν πως είναι αδύνατον θεωρείται εφικτό. Στην ετήσια σύνοδο της
Αμερικανικής Ένωσης για την Προώθηση της Επιστήμης, ο δρ Λάντις ανακοίνωσε
ότι, εντός των προσεχών 50-100 ετών, θα είναι εφικτό ένα ταξίδι σε άλλο
πλανήτη με ένα διαστημόπλοιο, το οποίο θα διαθέτει ένα πελώριο ηλιακό «ιστίο»
που θα αποτελείται από μεμβράνη διαμαντόσκονης με εμβαδόν εκατοντάδων
τετραγωνικών χιλιομέτρων και με πάχος μόλις 20 νανομέτρων (δισεκατομμυριοστά
του μέτρου). Αυτό το «πανί» θα προωθείται με λέιζερ το οποίο θα παράγεται από
ακτίνες φωτός, που θα συλλέγονται από τον Ερμή. Αυτό το ιστίο, που θα αντέχει
σε θερμοκρασίες 1.200 βαθμών Κελσίου, θα τρέχει με το ένα δέκατο της ταχύτητας
του φωτός, που είναι 300.000 χιλιόμετρα το δευτερόλεπτο. Έτσι θα μπορούμε να
φθάσουμε σε ένα κοντινό άστρο, όπως στο Άλφα του Κενταύρου, που απέχει 4 έτη
φωτός, σε περίπου 40 γήινα χρόνια. Το ιστίο θα καταστήσει περιττούς τους
γιγάντιους προωθητικούς πυραύλους. Το διαστημόπλοιο θα περιλαμβάνει μια μικρή
πόλη αποίκων, που θα διαθέτει πυρηνικούς αντιδραστήρες, θερμοκήπια και
διαστημικά οχήματα. Το βάρος του θα ανέρχεται σε μερικά εκατομμύρια τόνους και
θα είναι τουλάχιστον 1.000 φορές βαρύτερο από τον Διεθνή Διαστημικό Σταθμό. 
Στα παλιά χρόνια, όλο και όλο που χρειαζόταν για να γίνει μια αποικία ήταν
ένας άνδρας, μία γυναίκα, ένα μήλο και ένα φίδι. Αυτή τη φορά η συνταγή είναι
διαφορετική: αρκεί να γεμίσει κανείς τη διαστρική «κιβωτό» μόνο με γυναίκες,
διευκρίνισε ένας από τους επιστήμονες που έλαβε μέρος στη συνάντηση της
περασμένης Παρασκευής. «Το περιττό μέρος της ανθρώπινης φυλής», είπε, «μπορεί
να μείνει πίσω στη Γη και να φύγει στο Διάστημα μόνο ένα πλήρωμα από γυναίκες.
Μια τράπεζα σπέρματος θα λύσει το πρόβλημα της αναπαραγωγής τους». Αυτό
κρίνεται απαραίτητο, ώστε στο διαστημόπλοιο να μην υπάρχει περιττό βάρος.
Ίσως, ύστερα από ένα μακρύ ταξίδι στο Διάστημα χωρίς κανέναν άνδρα κοντά τους,
να ανακαλύψουν οι γυναίκες πως δεν χρειάζονται καθόλου τους άνδρες και να
δημιουργήσουν μια κοινωνία χωρίς αυτούς. Όμως, θα θελήσουν άραγε οι άνδρες να
θυσιαστούν έτσι για την επιστήμη; <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17270N591</ED>
<ID>
ID:306718

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N59&aa=1</URL></REF>


Article

<CATEGORY>vin07</CATEGORY>

 <H2>Γεννήθηκε «κατά παραγγελία» για να σώσει το αδελφάκι του
</H2>
<AUTHOR>ΚΙΤΤΥ ΞΕΝΑΚΗ</AUTHOR>

Η Μόλι Νας με τον μικρό αδελφό της Άνταμ

Είναι μόλις τεσσάρων ημερών. Και έχει ήδη γίνει διάσημη σε όλο τον κόσμο.
Διότι είναι το πρώτο μωρό στην Ευρώπη και το δεύτερο στον κόσμο, που έρχεται
στη ζωή φέροντας μαζί και ένα δώρο ζωής για το (άρρωστο) αδελφάκι του. 
Το βρέφος γεννήθηκε την περασμένη Πέμπτη σε κάποιο νοσοκομείο του Λονδίνου. Οι
γονείς του δεν θέλησαν να κάνουν γνωστή την ταυτότητά τους. Μόνο την ιστορία
τους, προκειμένου, όπως λένε, να δώσουν ελπίδα και σε άλλες οικογένειες που
αντιμετωπίζουν μία παρόμοια κατάσταση: 
Έχουν άλλα τρία παιδιά, εκ των οποίων το ένα, ο τετράχρονος γιος προσεβλήθη
από λευχαιμία. Υπεβλήθη με επιτυχία σε χημειοθεραπεία, εξακολουθεί ωστόσο να
κινδυνεύει. Εάν υποτροπιάσει, ίσως χρειαστεί μεταμόσχευση μυελού των οστών.
Κανένα από τα μέλη της οικογένειάς του δεν είχε συμβατό μυελό. 
Η μητέρα του, λοιπόν, υπεβλήθη σε τεχνητή γονιμοποίηση. Και ζήτησε από τους
ιατρούς να υποβάλουν τα έμβρυα σε γενετικό έλεγχο και να εμφυτεύσουν στη μήτρα
της εκείνο που θα μπορούσε, εφόσον χρειαζόταν, να δώσει μυελό των οστών στο
αδελφάκι του. Το (υγιέστατο) κοριτσάκι, που γεννήθηκε στο Λονδίνο την
περασμένη Πέμπτη, δεν είναι το πρώτο μωρό με επιλεγμένα γονίδια. Είχε
προηγηθεί, το 2000, ο Άνταμ Νας, που επελέγη ως έμβρυο προκειμένου να σώσει τη
ζωή της εξάχρονης αδελφής του, της Μόλι: έπασχε από μία ιδιαίτερα επικίνδυνη
μορφή αναιμίας. Ο Άνταμ γεννήθηκε στο Σικάγο, στο Ινστιτούτο Αναπαραγωγικής
Γενετικής. Εκεί κατέφυγε και η 36χρονη Βρετανίδα. Η βρετανική νομοθεσία,
άλλωστε, δεν επιτρέπει την τεχνική την οποία εφαρμόζουν. 
Ίσως όλα αυτά να ακούγονται λίγο ψυχρά. Ένα παιδί να δημιουργείται «κατά
παραγγελία», με γονίδια που έχουν προεπιλεγεί; Και αν η τεχνική αυτή
χρησιμοποιηθεί προκειμένου να αρχίσουν να γεννιούνται παιδιά με "θετικά"
χαρακτηριστικά, όπως είναι η ομορφιά ή η ευφυΐα; 
Ο γυναικολόγος Μοχάμεντ Ταρανίσι αναλαμβάνει να μας καθησυχάσει: «Αυτή η
τεχνολογία είναι φορέας ελπίδας. Και ένα μόνο παιδί να σώσει, αξίζει τον
κόπο». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17270N592</ED>
<ID>
ID:306777

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N59&aa=2</URL></REF>


Article

<CATEGORY>vin07</CATEGORY>

 <H2>Η Ελλάδα είναι ακόμη πολύ πίσω
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Μέχρι τη μεσογειακή αναιμία έχει προχωρήσει η δυνατότητα διάγνωσης πριν από
την εμφύτευση του ωαρίου στη χώρα μας. Μια μέθοδος ανάλογη με αυτήν που
χρησιμοποιήθηκε για τη γέννηση του παιδιού στη Βρετανία μπορεί να διαγνώσει το
στίγμα της μεσογειακής αναιμίας προτού το ωάριο εμφυτευθεί στη μήτρα. Με τον
τρόπο αυτό επιλέγονται τα υγιή ωάρια. 
Η Ελλάδα, πάντως, φαίνεται ότι έχει ακόμη πολλή δουλειά στον τομέα αυτό. «Με
την κατάλληλη οργάνωση και την ανάλογη τεχνική ανάπτυξη η χώρα μας θα μπορούσε
θα προχωρήσει, εφόσον διαθέτει το επιστημονικό δυναμικό», αναφέρει ο κ.
Ιωάννης Μεσσήνης, καθηγητής Μαιευτικής - Γυναικολογίας στο Πανεπιστήμιο της
Θεσσαλίας. Ο ίδιος προσθέτει ότι «το σημαντικό σε αυτή την εξέλιξη είναι ότι
δίνει τη δυνατότητα να αντιμετωπιστούν διάφορες παθολογικές καταστάσεις αλλά
και να αναπτυχθούν θεραπείες». Σύμφωνα με τον κ. Θεμιστοκλή Μαντζαβίνο,
αναπληρωτή καθηγητή Μαιευτικής - Γυναικολογίας στο Πανεπιστήμιο Αθηνών, η
μέθοδος αυτή, η οποία ονομάζεται προεμφυτευτική διάγνωση, «είναι πιο απλή από
την καλλιέργεια βλαστικών κυττάρων.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17270N593</ED>
<ID>
ID:306821

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N59&aa=3</URL></REF>


Article

<CATEGORY>vin07</CATEGORY>

 <H5>ΤΑΜΠΟ ΜΠΕΚΙ
</H5><H2>Πρόσωπα </H2><H2>Πολιτική που σκοτώνει
</H2>
Μετά τον Μιλόσεβιτς, τον Σαρόν και τον Πινοσέτ, άλλο ένα όνομα προστίθεται
στον κατάλογο των ανθρώπων που θα μπορούσαν να κατηγορηθούν για εγκλήματα
πολέμου: Τάμπο Μπέκι. 
Τάμπο Μπέκι. Η πολιτική της κυβέρνησής του οδηγεί στον θάνατο εκατομμύρια
ανθρώπους με AIDS

Η νομική έννοια του «εγκλήματος κατά της ανθρωπότητας» εισήχθη την επομένη του
Β' Παγκοσμίου Πολέμου προκειμένου να δικαστούν οι ηγέτες των ναζί για τα
εγκλήματα που διέπραξαν στη διάρκεια του Ολοκαυτώματος. Ο ορισμός που δόθηκε
στη δίκη της Νυρεμβέργης είναι «η δολοφονία, η εξόντωση, ο εξαναγκασμός στη
δουλεία, ο εκτοπισμός και οποιαδήποτε απάνθρωπη πράξη διαπράττεται εναντίον
οποιουδήποτε άμαχου πληθυσμού». 
Είναι προφανές ότι δεν υπάρχει καμιά αναλογία ανάμεσα στο Ολοκαύτωμα και στην
πολιτική της σημερινής κυβέρνησης της Νότιας Αφρικής. Όπως επισημαίνουν όμως
δύο φοιτητές του Δικαίου στην εφημερίδα «Mail & Guardian» του
Γιοχάνεσμπουργκ, η πολιτική της κυβέρνησης του Τάμπο Μπέκι μπορεί να οδηγήσει
στον θάνατο εκατομμύρια ανθρώπους που έχουν προσβληθεί από τον ιό του AIDS.
Μπορεί λοιπόν να θεωρηθεί έγκλημα κατά της ανθρωπότητας. 
Στο δυτικό δικαστικό σύστημα, έχει σημασία να αποδειχθεί ότι ο κατηγορούμενος
είχε την πρόθεση να προκαλέσει τον θάνατο ώστε να κριθεί ένοχος φόνου. Η
εγκληματική πρόθεση είναι δύο ειδών. Στην πρώτη περίπτωση, dolus directus, ο
στόχος του δράστη είναι σαφώς να σκοτώσει το θύμα. Η πρόθεση αυτή ήταν εμφανής
στη διάρκεια του Ολοκαυτώματος, αλλά όχι και στην περίπτωση που μας
ενδιαφέρει. Υπάρχει όμως και ένα δεύτερο είδος εγκληματικής πρόθεσης, dolus
eventualis, όπου ο εγκληματίας γνωρίζει πως οι πράξεις του μπορεί να οδηγήσουν
στον θάνατο. Αν αποδειχθεί ότι ο κατηγορούμενος γνώριζε και είχε υπολογίσει
αυτό το ενδεχόμενο, τότε αναγνωρίζεται επίσης ένοχος φόνου. 
Σύμφωνα με τη Μη Κυβερνητική Νοτιοαφρικανική Οργάνωση αρωγής των θυμάτων του
AIDS (TAC, Treatment Action Campaign), υπάρχουν κάθε χρόνο κάπου 70.000
κρούσματα μετάδοσης του ιού του AIDS από τη μητέρα στο παιδί. Το 40% των
κρουσμάτων αυτών συμβαίνουν κατά τη γέννα. Και όμως, έχει αποδειχθεί ότι η
νεβιραπίνη, ένα φάρμακο κατά των ρετροϊών, μειώνει σχεδόν κατά το ήμισυ τον
κίνδυνο μετάδοσης την ώρα της γέννας. Όταν λοιπόν η κυβέρνηση αρνείται, όπως
πράττει σήμερα, να χορηγήσει νεβιραπίνη στις γυναίκες που είναι φορείς του ιού
και περιμένουν παιδί, παρ' όλο που γνωρίζει ότι το φάρμακο αυτό μπορεί να
σώσει ζωές, η κατηγορία dolus eventualis τεκμηριώνεται. 
Έχει επίσης αποδειχθεί ότι ορισμένες συνθέσεις φαρμάκων κατά των ρετροϊών
παρατείνουν τη ζωή των ανθρώπων που έχουν παρουσιάσει την ασθένεια. Και στην
περίπτωση αυτή λοιπόν, όταν η κυβέρνηση αρνείται να χορηγήσει στους ασθενείς
αυτά τα φάρμακα, προκαλεί εσκεμμένα τον θάναό τους.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17270N601</ED>
<ID>
ID:306719

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N60&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Στο ιερό χώμα της Χαναάν
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Ξένε, κρέμασε τα όπλα στη φοινικιά μας/ κι άσε με να σπείρω το σιτάρι μου
στο ιερό χώμα της Χαναάν». («Σε μια Πέτρα της Χαναάν, στη Νεκρά Θάλασσα») 
Μαχμούντ Νταρουίς. Η ποίησή του γίνεται όλο και πιο προσωπική

Ο Μαχμούντ Νταρουίς εισέβαλε στην αραβική ποιητική σκηνή στα μέσα της
δεκαετίας του '60 με τη δημοσίευση ποιημάτων που είχε γράψει όταν ζούσε στη
Χάιφα και δούλευε ως μεταφραστής για το Ισραηλινό Κομμουνιστικό Κόμμα. Μέσα σε
λίγα χρόνια έγινε ο κύριος εκφραστής της «ποίησης της αντίστασης»,
μεταφράστηκε σε 22 γλώσσες και έγινε το βασικό σημείο αναφοράς της
παλαιστινιακής διασποράς. Παράλληλα εξελέγη στην Εκτελεστική Επιτροπή της
Οργάνωσης για την Απελευθέρωση της Παλαιστίνης, από την οποία παραιτήθηκε το
1993 σε ένδειξη διαμαρτυρίας για τις Συμφωνίες του Όσλο. Ύστερα από 11 χρόνια
εξορίας στο Παρίσι, επέστρεψε στη Μέση Ανατολή και εγκαταστάθηκε πρώτα στο
Αμμάν, και στη συνέχεια στη Ραμάλα, όπου εκδίδει τη λογοτεχνική επιθεώρηση
al-Karmel. Το έργο του απέκτησε πιο προσωπικό χαρακτήρα, δίνοντας όμως
πάντα έμφαση στον ξεριζωμό και τη μετανάστευση, στον χωρισμό και την απόσταση. 
Το 1945, ο Τσέσλαβ Μίλος αναρωτιόταν: «Τι είναι η ποίηση/ που δεν σώζει τα
Έθνη ή τους λαούς;». Ο Νταρουίς έπαψε γρήγορα να ελπίζει ότι η ποίηση θα έσωζε
τον λαό του. Κι ανοίχτηκε σε άλλους ορίζοντες, άλλες λογοτεχνικές παραδόσεις,
προσπαθώντας να δημιουργήσει μια ποιητική κοινότητα πολιτισμών, ιδίως εκείνων
που κινδυνεύουν να εκλείψουν. Στην ποιητική του συλλογή με τίτλο «Ο Αδάμ των
δύο Εδέμ», που κυκλοφόρησε πριν από λίγο καιρό στην Αμερική από τις εκδόσεις
Jusoor and Syracuse, αφιερώνει ένα ποίημα σε έναν Ιρακινό ποιητή: «Θα αφαιρέσω
τα δάκτυλα των νεκρών μου από το σώμα σου, / τα κουμπιά των πουκαμίσων τους
και τα πιστοποιητικά της γέννησής τους. / Θα πάρεις τα γράμματα των νεκρών σου
στην Ιερουσαλήμ. / Θα σκουπίσουμε το αίμα απ' τα γυαλιά μας, / φίλε μου, / και
θα ξαναδιαβάσουμε τον Κάφκα μας/ και δυο παράθυρα θα ανοίξουμε σ' ένα δρόμο
από σκιές». Με την εικόνα δύο Αράβων ποιητών που ξαναδιαβάζουν Κάφκα σ' έναν
κόσμο σύγχυσης και αβεβαιότητας, ο Νταρουίς αντιπαραθέτει στις βόμβες και στο
μίσος τα μόνα όπλα που έχει εκείνος στη διάθεσή του: τη φαντασία και τη
γλώσσα. 
Ειρήνη, συνύπαρξη, επικοινωνία: πόσο άκαιρες, πόσο αφελείς, ακόμη και πόσο
επικίνδυνες ακούγονται αυτές οι λέξεις στην εποχή της μάχης κατά του Κακού!
Αλλά ο ποιητής έχει δικαίωμα, έχει το προνόμιο, έχει το χρέος να ελπίζει: «Το
μόνο που θέλω από την αγάπη είναι μια αρχή. / Περιστέρια πέταξαν πάνω από τη
σκεπή του τελευταίου ουρανού, πέταξαν μακριά και συνέχισαν να πετάνε/ Όταν θα
έχουμε φύγει θα υπάρχει άφθονο κρασί στα πιθάρια. / Μια μικρή γη είναι αρκετή
για μας για να συναντιόμαστε/ είναι αρκετή για να αναδυθεί η ειρήνη»...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17270N602</ED>
<ID>
ID:306778

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N60&aa=2</URL></REF>


Article

<CATEGORY>vin07</CATEGORY>

 <H2>Δρόμοι
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Το FBI...
</H3>
... δεν κατάφερε να προβλέψει τις επιθέσεις της 11ης Σεπτεμβρίου στη Νέα Υόρκη
και την Ουάσιγκτον. Κανείς δεν μπορεί να το κατηγορήσει γι' αυτό. Ήταν κομμάτι
δύσκολο να φανταστεί πως ο Οσάμα Μπιν Λάντεν θα γύριζε ποτέ να δαγκώσει το
χέρι που μέχρι τότε τον τάιζε. Αν και είναι γνωστό πως το φίδι που δαγκώνει
πιο φαρμακερά είναι εκείνο που τρέφεις στον κόρφο σου. Έκτοτε, το FBI το
φυσάει και δεν κρυώνει. Κάθε τόσο σημαίνει συναγερμό για επικείμενη
τρομοκρατική επίθεση. Και κάθε τόσο διαψεύδεται. Αυτή η τακτική που σπέρνει
άσκοπα τον πανικό στους Αμερικανούς μοιάζει τώρα να εγκαταλείπεται. <H3>Με νέα τακτική...
</H3>
... το FBI θα εκδίδει από εδώ και πέρα δελτίο πρόγνωσης τρομοκρατικών
επιθέσεων σε τακτά διαστήματα - κάτι σαν τα δελτία καιρού. Ας ρίξουμε μια
ματιά στο σημερινό δελτίο: Σποραδικές κρίσεις τις πρώτες πρωινές ώρες, που θα
υποχωρήσουν το απόγευμα. Το αυριανό δελτίο: Κατάσταση αίθρια, αλλά κατά
διαστήματα επικίνδυνη. Σύμφωνα με τον Αμερικανό υπουργό Δικαιοσύνης Τζον
Άσκροφτ, αυτά τα δελτία θα λειτουργήσουν σαν μια διαρκής και λιγότερο
τρομακτική υπόμνηση προς τους Αμερικανούς, ώστε, ενώ δεν θα πάψουν να
βρίσκονται σε μόνιμη επαγρύπνηση, θα είναι ωστόσο σε θέση να προγραμματίζουν
τη ζωή τους σε πενθήμερη βάση. «Καταλαβαίνουμε πόσο ενοχλητικό είναι να
οργανώσει κανείς μια οικογενειακή εκδρομή ή μια επαγγελματική συνάντηση και
ύστερα να τους τα χαλάνε όλα οι τρομοκράτες», δήλωσε ο Άσκροφτ. «Γι' αυτό,
πριν κανείς ξεκινήσει για κάτι τέτοιο, καλό είναι να ενημερώνεται από το
δελτίο πρόγνωσης τρομοκρατικών επιθέσεων του FBI». <H3>Οι επικριτές...
</H3>
... αυτής της προσπάθειας όμως, αμφισβητούν την ικανότητα του FBI να παράσχει
με ακρίβεια τέτοιες προβλέψεις, επικαλούμενοι το βεβαρημένο παρελθόν του σε
αυτόν τον τομέα. Το FBI, από τη μεριά του, επικαλούμενο τη γνωστή ρήση του
αρχαίου φιλοσόφου «Όλοι μιλούν για τρομοκρατία, αλλά κανείς δεν κάνει τίποτα
γι' αυτήν», δείχνει αποφασισμένο να προχωρήσει στα σχέδιά του. Οι περισσότεροι
Αμερικανοί υποδέχονται με ενθουσιασμό την πρωτοβουλία του, αν και μερικοί από
αυτούς θα την προτιμούσαν ακόμη πιο τολμηρή. «Καταλαβαίνω πως η τρομοκρατία
είναι απρόβλεπτη, όπως ο καιρός, αλλά η πενθήμερη πρόβλεψη δεν είναι αρκετή»,
λέει μια κυρία. «Να, έχω ήδη κλείσει τραπέζι σε ένα κέντρο για τις 15 Ιουνίου.
Θα είναι καλή μέρα; Θα είναι κακή μέρα; Μήπως θα έπρεπε να είχα κλείσει για
τις 22; Και τι να φορέσω, άσπρα ή αλεξίσφαιρα;». <H3>Από το περιοδικό...
</H3>
... «Σατάιρ-Γουάιαρ» αποκτήσαμε το δελτίο που εξέδωσε το FBI για το προσεχές
πενθήμερο. Σήμερα: Σποραδικές κρίσεις τις πρώτες πρωινές ώρες, που θα
υποχωρήσουν το απόγευμα. Αύριο: Κατάσταση αίθρια, αλλά κατά διαστήματα
επικίνδυνη. Τετάρτη: Ισλαμικό βαρομετρικό χαμηλό, με σποραδικές απειλές.
Πέμπτη: Πρωινός κίνδυνος που βαθμιαία θα υποχωρήσει, μπροστά σε μέτωπο
ασφαλείας. Παρασκευή: Συναγερμός κατά τις απογευματινές ώρες, με δευτερεύοντα
τρομοκρατικά φαινόμενα. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17270N603</ED>
<ID>
ID:306822

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N60&aa=3</URL></REF>


Article

<CATEGORY>vin08</CATEGORY>

 <H2>Ύστατο σχέδιο για ΟΑ
</H2><H4>Οριστικό ναυάγιο της επιχείρησης πώλησης
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τη διατήρηση της Ολυμπιακής Αεροπορίας στη ζωή, ακόμα κι αν χρειαστεί να
γίνουν δραστικές περικοπές προσωπικού και δραστηριοτήτων, σχεδιάζει η
κυβέρνηση, η οποία έπειτα από την αποτυχία του διαγωνισμού θέτει σε εφαρμογή
νέο σχέδιο εξυγίανσής της. 
Το καινούργιο σχέδιο σωτηρίας που παρουσιάζουν σήμερα «ΤΑ ΝΕΑ» - είναι το
τρίτο κατά σειρά μέσα στην τελευταία δεκαετία - προβλέπει τη ριζική
αναδιάρθρωση της Ο.Α. ώστε να αποφευχθεί η κατάρρευσή της και να μπορέσει να
λειτουργεί χωρίς να δημιουργεί ελλείμματα, καθώς και την είσοδο σε αυτήν
ιδιωτικών κεφαλαίων. 
Το τέλος των διαπραγματεύσεων για την πώληση της Ο.Α. στην κοινοπραξία
Integrated Airlines Solutions Corporation (IASC) ανακοίνωσε προχτές ο υπουργός
Μεταφορών και Επικοινωνιών Χρίστος Βερελής. Η κυβέρνηση κατέληξε στην απόφαση
αυτή, καθώς η κοινοπραξία στην οποία είχαν απομείνει μόνον ο επιχειρηματίας
Παύλος Βαρδινογιάννης και οι πιλότοι της Ο.Α. αντιμετώπιζε σοβαρές δυσχέρειες
στην εξεύρεση των τραπεζικών εγγυήσεων για την εξαγορά του 51% της Ολυμπιακής,
έναντι ποσού 102 εκατ. ευρώ. 
Οι εγγυητικές επιστολές 
Όπως έγινε γνωστό, μέχρι και το βράδυ της περασμένης Παρασκευής που έληγε η
προθεσμία του διαγωνισμού είχαν κατατεθεί μόνο οι εγγυητικές επιστολές των
πιλότων για ποσό ύψους 10 εκατ. ευρώ, ενώ ο κ. Βαρδινογιάννης δεν κατάφερε
τελικά να εξασφαλίσει εγγυητικές επιστολές για τα υπόλοιπα 92 εκατ. ευρώ από
τη Citibank Νέας Υόρκης. 
Προχτές (το Σάββατο) ο κ. Βερελής ανέφερε ότι δεν πρόκειται να δοθεί άλλη
χρονική παράταση και η κυβέρνηση στο τέλος της εβδομάδας που άρχισε σήμερα θα
ανακοινώσει τις αποφάσεις και τα σχέδιά της για την Ο.Α. 
Όπως τόνιζαν χτες κυβερνητικά στελέχη, στόχος της κυβέρνησης - κυρίως λόγω των
Ολυμπιακών Αγώνων του 2004 - είναι η Ο.Α. να παραμείνει «ζωντανή» ακόμα κι αν
χρειαστεί να γίνουν πολύ μεγάλες περικοπές σε θυγατρικές εταιρείες, σε
αεροπορικό έργο και προσωπικό. 
Το νέο σχέδιο 
Για τη σωτηρία του ομίλου της Ο.Α., που ήδη έχει ληξιπρόθεσμες οφειλές άνω των
30 δισ. δραχμών, έχει εκπονηθεί νέο σχέδιο εξυγίανσης, το οποίο προβλέπει το
«σπάσιμο» της Ο.Α. σε δύο εταιρείες και την ενοποίηση των δραστηριοτήτων της
και κάθε μορφής παρεχόμενων υπηρεσιών. 
Ειδικότερα, στη «νέα Ολυμπιακή», που θα είναι απαλλαγμένη από τα ελλείμματα
και τα βάρη του παρελθόντος, θα ενταχθούν μόνο οι πτητικές δραστηριότητες και
το cargo (εμπορικές μεταφορές) μαζί με το αντίστοιχο προσωπικό (πιλότοι,
ιπτάμενοι συνοδοί και φροντιστές). 
Οι τρεις ξεχωριστοί σήμερα τομείς πτητικής εκμετάλλευσης της Ο.Α., της
Ολυμπιακής Αεροπλοΐας και των Μακεδονικών Αερογραμμών θα συγχωνευτούν σε έναν.
Ο συνολικός στόλος των περίπου 60 αεροσκαφών που αριθμούν τώρα και οι τρεις
εταιρείες θα περιοριστεί σε 40-45 αεροπλάνα και θα αποκτήσει ομοιογένεια (δεν
θα υπάρχουν πολλοί τύποι). Επίσης, θα εκπονηθεί νέο πρόγραμμα δρομολογίων. 
Οι εργασιακές σχέσεις του ιπτάμενου προσωπικού και ιδιαίτερα των πιλότων θα
επαναπροσδιοριστούν, προκειμένου η εταιρεία να αποκτήσει ευελιξία και να μη
δημιουργούνται νέα ελλείμματα. 
Στην «παλαιά Ολυμπιακή» θα παραμείνουν όλες οι υπόλοιπες δραστηριότητες της
σημερινής εταιρείας, όπως είναι η Olympic Catering, το σύστημα κρατήσεων
εισιτηρίων Gallileo, οι υπηρεσίες επίγειας εξυπηρέτησης αεροσκαφών και
επιβατών (χάντλινγκ) και η τεχνική βάση συντήρησης και επισκευής των
αεροσκαφών. 
Βάσει το νέου σχεδίου, ειδικά για τις τεχνικές υπηρεσίες και το χάντλινγκ
προβλέπεται να δημιουργηθούν δύο νέες ξεχωριστές ανώνυμες εταιρείες, οι οποίες
θα λειτουργούν αυτόνομα και θα μπορούν να συνεργαστούν με άλλες ιδιωτικές
εταιρείες. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17270N611</ED>
<ID>
ID:306727

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N61&aa=1</URL></REF>


Article

<CATEGORY>vin08</CATEGORY>

 <H5>ΓΕΝΙΚΗ ΤΡΑΠΕΖΑ
</H5><H2>Σήμερα οι υποψήφιοι στρατηγικοί συνεργάτες
</H2>
Σήμερα αναμένεται να ξεκαθαρίσει το τοπίο σε ό,τι αφορά τους διεκδικητές της
στρατηγικής συνεργασίας με τη Γενική Τράπεζα. Την Παρασκευή, οπότε και έληξε η
πρώτη φάση του διαγωνισμού, στον στρατηγικό της σύμβουλο, τη Rothschild,
κατατέθηκαν περισσότερες από τρεις μη δεσμευτικές προσφορές, από ευρωπαϊκά
πιστωτικά ιδρύματα. Κατά τη διάρκεια του Σαββατοκύριακου η Rothschild εξέτασε
τους όρους των προσφορών, προκειμένου να διαπιστώσει αν είναι συμβατοί με τους
όρους του διαγωνισμού και σήμερα θα ανακοινώσει τα αποτελέσματα στο Μετοχικό
Ταμείο Στρατού και τη διοίκηση της Γενικής. Αμέσως μετά θα ακολουθήσει η
δεύτερη φάση, που προβλέπει τη διάθεση του 15% των μετοχών της τράπεζας με μια
option για άλλο ένα 14% στο μέλλον.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17270N612</ED>
<ID>
ID:306784

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N61&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι ΄Ελληνες εγγονοί του... Κέινς </H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Αντί να αλαζονεύομαι πλαδαρά και άσκεφτα για τα επιτεύγματα της ελληνικής
οικονομίας τα τελευταία χρόνια, προτιμώ να εξακολουθώ να διακρίνω. Το καίριο
ερώτημα αφορά όχι το χθες αλλά το μέλλον. Πού και πώς πάμε εκεί; Να δεχθώ ότι
τα ανοιχτά μέτωπα της οικονομίας θα τα αντιμετωπίσουμε με σχετική επιτυχία,
έστω. Και αυτό της ανανεωμένης απειλής από την πορεία του πληθωρισμού, και
εκείνο του Ασφαλιστικού, ή το άλλο του ΧΑΑ, να δεχθώ ακόμη ότι θα προχωρήσουν
εις βάθος και οι περιώνυμες διαρθρωτικές αλλαγές, ή ό,τι άλλο. 
Άλλα έχω στον νου μου. Σκεφθείτε π.χ. το αγροτικό ζήτημα · τη σύγχυση της
κοινής γνώμης, την πενία του επίσημου λόγου, την αμηχανία για έλλειψη
εναλλακτικής πολιτικής. Του χρόνου πάλι τα ίδια θα έχουμε! Να αναφερθώ στην
εκπαίδευση, την παράνοια ΤΕΙ ή τη στραγγαλιστική ανεργία των πτυχιούχων. 
Σκέφτομαι αυτά και άλλα καθώς είχα την τύχη να ξαναδώ ένα ξεχασμένο δοκίμιο
του Κέινς, «Οικονομικές Δυνατότητες για τα Εγγόνια μας» γραμμένο το
1930! Όλα όσα εκεί προέβλεπε ώς και το 2030 φαίνεται να βγαίνουν αληθινά.
Διατύπωνε σκέψεις χρήσιμες στη σημερινή αναπτυγμένη κοινωνία, γόνιμες για τον
δικό μας εντόπιο προβληματισμό. Άλλη ενατένιση πρακτικά πλεονεκτική γι' αυτόν
τον τόπο με το περίσσευμα του ταλέντου και του πνεύματος. 
Συγκρίνω λοιπόν τούτα με την άγονη, χωρίς φαντασία, χωρίς ίχνος ενόρασης
οικονομική πολιτική όπως παραδοσιακά διατυπώνεται και θλίβομαι για λογαριασμό
των «εγγονών». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17270N613</ED>
<ID>
ID:306846

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N61&aa=3</URL></REF>


Article

<CATEGORY>vin08</CATEGORY>

 <H2>«Μάχη» για τις αποταμιεύσεις
</H2><H4>Οι τράπεζες δελεάζουν τους πελάτες με νέα προϊόντα
</H4>
<AUTHOR>ΓΙΩΡΓΟΣ ΚΑΝΕΛΛΟΠΟΥΛΟΣ</AUTHOR>

Τα επιτόκια στις καταθέσεις πέφτουν και οι τράπεζες αναζητούν νέους τρόπους
για να κρατήσουν τους πελάτες τους και - γιατί όχι - να αυξήσουν το μερίδιό
τους στην αγορά. 
Για τον λόγο αυτό, τους τελευταίους μήνες στην αγορά έχουν κάνει την εμφάνισή
τους διάφορα καταθετικά ή επενδυτικά προϊόντα, τα οποία απευθύνονται σε κάθε
τσέπη και ανάγκη, σε συντηρητικούς αλλά και σε πιο τολμηρούς επενδυτές. 
Έτσι, τα πιστωτικά ιδρύματα προσφέρουν νέα προϊόντα, που στοχεύουν σε όσους
θέλουν να εξασφαλίσουν το αρχικό τους κεφάλαιο και να έχουν απόδοση μεγαλύτερη
απ' αυτήν που δίνει το Ταμιευτήριο. Την ίδια στιγμή, οι τράπεζες προσφέρουν
προϊόντα τα οποία απευθύνονται σε αποταμιευτές-επενδυτές, οι οποίοι είναι
διατεθειμένοι να ρισκάρουν περισσότερο, με την προσδοκία ότι θα έχουν ακόμη
μεγαλύτερο κέρδος μέσα σε συγκεκριμένη χρονική περίοδο. 
Η μάχη στην οποία έχουν επιδοθεί οι τράπεζες, για να κερδίσουν μεγαλύτερο
μερίδιο στην πίτα, ωφελεί άμεσα τους αποταμιευτές-επενδυτές. Πρόκειται για
όλους τους πελάτες των πιστωτικών ιδρυμάτων που είδαν τα επιτόκια των
καταθέσεων, από τις αρχές του 2001 μέχρι και σήμερα, να έχουν πλέον μειωθεί
στο μισό και να διαμορφώνονται πλέον, για λογαριασμούς Ταμιευτηρίου, στο 1,5%
περίπου. Οι λογαριασμοί όψεως, ανάλογα με το ποσό, έχουν λίγο μεγαλύτερα
επιτόκια, που φθάνουν περίπου το 2%. 
Τα προϊόντα που προσφέρουν οι τράπεζες είναι καταθετικά, επενδυτικά, ή
συνδυασμός των δύο, και υπόσχονται αρκετά μεγαλύτερες αποδόσεις, ανάλογα με
τον κίνδυνο που είναι διατεθειμένος να αναλάβει ο καταθέτης-επενδυτής. Σε
αρκετές περιπτώσεις υπάρχει ελάχιστο ποσό για να αγοράσει κάποιος ένα τέτοιο
προϊόν, ενώ η απόδοση μπορεί να είναι προκαθορισμένη ή να εξαρτάται από
διάφορους παράγοντες. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17270N621</ED>
<ID>
ID:306728

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N62&aa=1</URL></REF>


Article

<CATEGORY>vin08</CATEGORY>

 <H2>Ποια είναι τα φθαρμένα ευρώ
</H2>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Αν το χαρτονόμισμα ευρώ που έχετε στο πορτοφόλι σας είναι τσαλακωμένο ή
φθαρμένο, ακόμα και αν λείπει ένα μικρό κομμάτι του ή είναι «ζωγραφισμένο» ή
ίσως ξεθωριασμένο γιατί... πλύθηκε, μπορεί να ανταλλαγεί σε οποιαδήποτε
εμπορική τράπεζα. Τη θέση αυτή διατύπωσε η Τράπεζα της Ελλάδος, με εγκύκλιό
της που κυκλοφόρησε μετά την εισαγωγή του ευρώ (για την ακρίβεια στις 9
Ιανουαρίου), απαντώντας έτσι και σε ερωτήσεις που υπέβαλαν οι αρμόδιες
διευθύνσεις των πιστωτικών ιδρυμάτων σχετικά με το θέμα. Όπως ακριβώς ίσχυε,
δηλαδή, και στην περίπτωση των δραχμικών χαρτονομισμάτων. 
Συγκεκριμένα, όπως αναφέρεται στην εγκύκλιο, ένα χαρτονόμισμα ευρώ γίνεται
δεκτό για ανταλλαγή, αν η γενική του κατάσταση είναι τέτοια, που να επιτρέπει
την άμεση και ασφαλή διαπίστωση της αξίας και της γνησιότητάς του. Το ίδιο
ισχύει ακόμα και στην περίπτωση που το τμήμα του χαρτονομίσματος, που
προσκομίζεται, είναι σαφώς μεγαλύτερο του 50% του σώματος του χαρτονομίσματος.
Με άλλα λόγια, αν λείπει ένα μικρό κομμάτι, η τράπεζα είναι υποχρεωμένη να το
ανταλλάξει. Μάλιστα, όπως διευκρινίζεται, όταν προσκομίζεται χαρτονόμισμα ίσο
με το 50% του σώματός του ή και μικρότερο και ο κάτοχός του είναι σε θέση να
αποδείξει ότι το υπόλοιπο τμήμα έχει ολοσχερώς καταστραφεί, τότε και πάλι το
χαρτονόμισμα μπορεί να ανταλλαγεί. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17270N622</ED>
<ID>
ID:306785

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N62&aa=2</URL></REF>


Article

<CATEGORY>vin08</CATEGORY>

 <H2>Κόβουν τις φοροαπαλλαγές
</H2><H4>Αλλά και πρόταση για αύξηση του αφορολογήτου στα 9.000 ευρώ
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Την κατάργηση όλων των δαπανών που αφαιρούνται από το εισόδημα των
φορολογουμένων, πλην των ιατρικών εξόδων, των υποχρεωτικών ασφαλιστικών
εισφορών και ενδεχομένως και των ασφαλίστρων ζωής, εξετάζει να προτείνει στην
κυβέρνηση η Επιτροπή που μελετά την αναμόρφωση της φορολογίας εισοδήματος. 
Στο πόριστά της, που αναμένεται να παραδοθεί στον υπουργό Οικονομίας και
Οικονομικών κ. Νίκο Χριστοδουλάκη στο τέλος Μαρτίου, η Επιτροπή μελετά να
προτείνει τον δραστικό περιορισμό όλων των αφορολόγητων δαπανών των
φορολογουμένων, πλην των τριών κατηγοριών που αναφέρθηκαν, με στόχο να υπάρξει
απλοποίηση του φορολογικού συστήματος αλλά και να προσαρμοσθεί στα νέα
οικονομικά δεδομένα. Έτσι, σύμφωνα με πληροφορίες, η Επιτροπή θα προτείνει
μεταξύ άλλων να καταργηθούν ως δαπάνες που εκπίπτουν από το εισόδημα των
φορολογουμένων οι ακόλουθες: 
Μαχαίρι στις δαπάνες 
* Οι δωρεές ακινήτων στο Δημόσιο, σε ιερούς ναούς, μονές του Αγίου
Όρους καθώς και οι δωρεές χρηματικών ποσών στο Δημόσιο. 
* Οι τόκοι που καταβλήθηκαν για στεγαστικά δάνεια για απόκτηση πρώτης
κατοικίας, αναστήλωση διατηρητέων κτισμάτων κ.ά. 
* Οι δαπάνες για αγορά και εγκατάσταση συστημάτων ή οικιακών συσκευών
χρήσης φυσικού αερίου. 
* Οι οικογενειακές δαπάνες για αγορά καταναλωτικών αγαθών μέχρι
1.000.000 δρχ. 
* Οι δαπάνες αγοράς ηλεκτρονικού υπολογιστή, εκπαιδευτικού λογισμικού
και πρόσβασης στο Διαδίκτυο (εκπίπτει μέχρι 250.000 δρχ.). 
* Το ενοίκιο για κύρια κατοικία της οικογένειας (μέχρι 250.000 δρχ.
ετησίως). 
* Το ενοίκιο που καταβάλλεται για την κατοικία παιδιών που σπουδάζουν
σε σχολές στο εσωτερικό (εκπίπτει μέχρι 250.000 δρχ. ετησίως). 
* Τα δίδακτρα που καταβάλλονται σε φροντιστήρια εκπαιδευτικών μαθημάτων
ή ξένων γλωσσών (εκπίπτουν μέχρι 250.000 δρχ.). 
Οι φοροελαφρύνσεις 
Η Επιτροπή στο πόρισμά της θα προτείνει μέτρα με τα οποία θα αντισταθμίζεται η
φορολογική επιβάρυνση την οποία θα προκαλούν οι προτάσεις της για κατάργηση
της πλειοψηφίας των αφορολόγητων δαπανών, εφόσον βέβαια οι προτάσεις αυτές
υιοθετηθούν από την κυβέρνηση. 
Έτσι, στο πόρισμα θα προτείνεται η αύξηση του αφορολόγητου ποσού εισοδήματος
στα επίπεδα των 9.000 ευρώ. για τους μισθωτούς και τους συνταξιούχους το 2003,
από 8.400 ευρώ φέτος και στα 8.000 ευρώ για τους υπόλοιπους φορολογούμενους,
από 7.400 ευρώ φέτος, ενώ σταδιακή αύξηση του αφορολόγητου θα προτείνεται και
για τα επόμενα χρόνια. 
Επίσης θα προτείνεται η μείωση του ανώτατου φορολογικού συντελεστή 40% στο
37%-38% το 2003, καθώς και αύξηση των εκπτώσεων φόρου ανάλογα με τον αριθμό
των παιδιών των φορολογουμένων. 
Παράλληλα θα συνιστάται στην κυβέρνηση να αξιοποιήσει άλλους μοχλούς - πλην
της φορολογίας - αν θέλει να ενισχύσει συγκεκριμένες κατηγορίες
φορολογουμένων, όπως όσους αγοράζουν πρώτη κατοικία, όσους καταβάλλουν ενοίκια
κ.ά. 
Όσον αφορά ειδικότερα την έκπτωση από το εισόδημα των τόκων των στεγαστικών
δανείων πρώτης κατοικίας, η γνώμη της πλειονότητας των μελών της Επιτροπής
είναι ότι θα πρέπει να καταργηθεί, καθώς τα επιτόκια έχουν περιορισθεί σε
ιδιαίτερα χαμηλό επίπεδο, γεγονός που δεν δικαιολογεί τη διατήρηση της
φοροαπαλλαγής που είχε θεσπισθεί στο παρελθόν, όταν το κόστος των στεγαστικών
δανείων ήταν πολύ υψηλό. 
Όμως θα προτείνεται στην κυβέρνηση, εφόσον επιθυμεί να ενισχύσει την κοινωνική
της πολιτική στο μέτωπο αυτό, να επιλέξει άλλες μορφές, όπως την επιδότηση.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17270N631</ED>
<ID>
ID:306729

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N63&aa=1</URL></REF>


Article

<CATEGORY>vin08</CATEGORY>

 <H5>ΣΤΟ «ΤΡΑΠΕΖΙ» </H5><H2>Αποφάσεις μετά τον διάλογο
</H2>
Θα πρέπει να σημειωθεί ότι οι προτάσεις της Επιτροπής δεν αποτελούν αποφάσεις
για την κυβέρνηση. Οι προτάσεις αυτές θα τεθούν στο τραπέζι του κοινωνικού
διαλόγου από τον υπουργό Οικονομίας και Οικονομικών προκειμένου να ανοίξει η
συζήτηση με τους κοινωνικούς φορείς για την αναμόρφωση της φορολογίας. Έτσι
δεν αποκλείεται σε ορισμένα θέματα, ανάλογα με την τροπή των διαπραγματεύσεων,
να μην υιοθετηθούν κάποιες από τις προτάσεις του πορίσματος που ενδεχομένως να
αφορούν την κατάργηση των αφορολόγητων δαπανών ή άλλες πλευρές της φορολογίας.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17270N632</ED>
<ID>
ID:306786

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N63&aa=2</URL></REF>


Article

<CATEGORY>vin08</CATEGORY>

 <H5>ΑΝΑΒΟΛΗ </H5><H2>Από το 2004 οι αλλαγές στα ακίνητα
</H2>
Δεδομένο θα πρέπει να θεωρείται ότι η εφαρμογή των αλλαγών στη φορολογία
ακινήτων αναβάλλεται για το 2004. Αυτό ισχύει για την εφαρμογή του ενιαίου
φόρου στην ακίνητη περιουσία των φορολογουμένων και για τη μείωση των
συντελεστών στη φορολογία δωρεών, γονικών παροχών, κληρονομιών και
μεταβιβάσεων. Στην Επιτροπή εκτιμούν ότι απαιτείται περισσότερος χρόνος
προκειμένου να μελετηθούν οι αλλαγές στη φορολογία στον χώρο των ακινήτων και
οι επιπτώσεις τους. Ενδεχομένως η αναβολή αυτή να συμπαρασύρει προς τα πίσω
και την εισαγωγή του ΦΠΑ στις νέες οικοδομές, για την οποία η χώρα έχει
εξασφαλίσει παράταση από την Ευρωπαϊκή Ένωση μέχρι 31.12.2002. Οπότε στην
περίπτωση αυτή η Ελλάδα θα ζητήσει νέα αναβολή από την Ε.Ε. για την εισαγωγή
του ΦΠΑ στα ακίνητα. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N63</CAT>
<ED>
Κωδικός άρθρου: A17270N633</ED>
<ID>
ID:306829

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N63&aa=3</URL></REF>


Article

<CATEGORY>vin08</CATEGORY>

 <H2>Μπαράζ ανατιμήσεων </H2><H4>Αυξήσεις έως 4,7% από τους βιομήχανους
</H4>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Σε κλίμα σύγκρουσης για τις ανατιμήσεις στην αγορά μεταξύ κυβέρνησης και
βιομηχάνων πραγματοποιείται σήμερα συνάντηση στο υπουργείο Ανάπτυξης.

Στη σύσκεψη που έχει προγραμματιστεί να γίνει υπό την προεδρία του υπουργού κ.
Α. Τσοχατζόπουλου είχε ανακοινωθεί ότι δεν παίρνει μέρος το προεδρείο του
Συνδέσμου Βιομηχανιών Τροφίμων (ΣΕΒΤ). 
Ταυτόχρονα, μεγάλες βιομηχανίες του κλάδου ανακοινώνουν νέες αυξήσεις 4,7%, τη
στιγμή που ο πληθωρισμός «τρέχει» ήδη με 4,4% και η κυβέρνηση επιχειρεί να
εξασφαλίσει αποκλιμάκωση των πληθωριστικών πιέσεων. 
Με δεδομένη την εικόνα που έχει η ηγεσία της βιομηχανίας για την άποψη μέχρι
σήμερα του οικονομικού επιτελείου της κυβέρνησης (κυρίως από τους προκατόχους
τού κ. Τσοχατζόπουλου, κ.κ. Βενιζέλο και Χριστοδουλάκη) αλλά και από την
πολιτική του προηγούμενου υπουργού Εθνικής Οικονομίας κ. Γ. Παπαντωνίου,
πραγματοποίησε διάβημα διαμαρτυρίας που ως θέση δημοσιοποιήθηκε με ανακοίνωση
του Συνδέσμου Βιομηχανιών Τροφίμων που επισημαίνει σε «σκληρή γλώσσα»: 
«Σε ένα καθεστώς ελεύθερης οικονομίας καμία επιχείρηση δεν πρέπει να
αισθάνεται υποχρεωμένη να δικαιολογήσει γιατί αυξάνει τις τιμές της». 
Την ίδια ώρα όμως οι εκπρόσωποι των σούπερ μάρκετ επιρρίπτουν ευθύνες για νέες
ανατιμήσεις στους προμηθευτές τους βιομηχάνους. 
Σύμφωνα με όλες τις ενδείξεις οι νέες αυξήσεις τιμών που προγραμματίζονται
είναι: 
- Νερά - αναψυκτικά 3%-5%. 
- Αλκοολούχα 2%-4,5%. 
- Ελαιόλαδο 7%. 
- Σπορέλαια 7%. 
- Παγωτά 6%. 
- Τυποποιημένα 4%-7%. 
Από την πλευρά του ο υπουργός Ανάπτυξης κ. Α. Τσοχατζόπουλος, σε δηλώσεις του
για τα θέματα της αγοράς, επισημαίνει: 
«Οι τιμές διαμορφώνονται ελεύθερα και ανεξάρτητα στη βάση του ανταγωνισμού. 
Η δική μας φροντίδα περιορίζεται στην εγγύηση των όρων του ανταγωνισμού, ενώ
αντίθετα στερούμεθα οιασδήποτε άλλης παρεμβατικής δυνατότητας ελέγχου τιμών,
όπως συμβαίνει άλλωστε σε ολόκληρη την ευρωπαϊκή αγορά». <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17270N641</ED>
<ID>
ID:306730

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N64&aa=1</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ
</H5><H2>Σε αρνητική πορεία το γιεν
</H2>
Η σημαντική άνοδος που παρουσίασε ο αριθμός των επιχειρήσεων που οδηγήθηκαν σε
οικονομική κατάρρευση στην Ιαπωνία τον Ιανουάριο και η αβεβαιότητα της αγοράς
για το ενδεχόμενο εξαγγελίας μέτρων από τις ιαπωνικές αρχές με στόχο τη
στήριξη της οικονομίας πριν από την επίσκεψη του προέδρου των ΗΠΑ κ. Μπους,
επέδρασαν αρνητικά στο γιεν. Η ισοτιμία του ιαπωνικού νομίσματος ως προς το
δολάριο υποχώρησε τη Παρασκευή στην αγορά της Νέας Υόρκης κοντά στο επίπεδο
των 133,0 έναντι του υψηλότερου του τελευταίου μήνα 131,86 που σημειώθηκε
νωρίς στην Ασία. Η ισοτιμία ευρώ/δολαρίου κυμαινόταν περίπου στα 0,87, για να
σημειώσει, λίγες ώρες αργότερα, μικρή ενίσχυση στα 0,8740 μετά την ανακοίνωση
στις ΗΠΑ για πτώση του δείκτη καταναλωτικής εμπιστοσύνης του Michigan
University, τον μήνα Φεβρουάριο. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17270N642</ED>
<ID>
ID:306787

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N64&aa=2</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Πιέσεις στις Τηλεπικοινωνίες </H2>
Η ανακοίνωση της ΕΣΥΕ για μείωση της ανεργίας το β' τρίμηνο 2001 στο 10,2% σε
ετήσια βάση, από 11,1% την αντίστοιχη περίοδο, και η αύξηση 7,5% του δείκτη
λιανικών πωλήσεων τον Νοέμβριο 2001 από 4,1% τον Οκτώβριο σε αντιδιαστολή με
την πιθανή ματαίωση της πώλησης της Ολυμπιακής, δεν βοήθησε την αγορά, έστω
και τεχνικά, να ανακάμψει μετά την συνεχόμενη πτώση των τελευταίων
συνεδριάσεων. Ο Γενικός Δείκτης είχε απώλειες του 0,25% και έκλεισε στις 2.488
μονάδες. Τα Ευρωπαϊκά Χρηματιστήρια παρουσίασαν μεικτή εικόνα με τις Τράπεζες
και τις εταιρείες Τηλεπικοινωνιών να πιέζονται. Στην ελληνική αγορά ο κλάδος
των Τηλεπικοινωνιών πιέστηκε προς τα κάτω με απώλειες 1,32% κυρίως λόγω
σημαντικών ρευστοποιήσεων στη μετοχή του ΟΤΕ 1,49%.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17270N643</ED>
<ID>
ID:306830

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N64&aa=3</URL></REF>


Article

<CATEGORY>vin08</CATEGORY>

 <H5>ΔΟΛ
</H5><H2>Αναδιάρθρωση των θυγατρικών
</H2>
Ο όμιλος ΔΟΛ συνεχίζει την αναδιάρθρωση των θυγατρικών του εταιρειών. Στο
πλαίσιο επιβράδυνσης των δραστηριοτήτων του στους τομείς της νέας ψηφιακής
οικονομίας, λόγω της παρούσης διεθνούς συγκυρίας, η εταιρεία του ομίλου Α.Ε.
Ramnet Shop αποφάσισε τον περιορισμό των δραστηριοτήτων της στον κλάδο του
ηλεκτρονικού εμπορίου. Ειδικότερα, ετέθησαν σε εκκαθάριση οι εταιρείες
Ηλεκτρονικές Δημοπρασίες Α.Ε. και Ηλεκτρονικό Εμπόριο Α.Ε. (Ε-Commerce Α.Ε.),
στο μετοχικό κεφάλαιο των οποίων η Α.Ε. Ramnet Shop συμμετείχε με ποσοστό 50%,
αντίστοιχα. Οι εταιρείες Ηλεκτρονικές Δημοπρασίες Α.Ε. και Ε-Commerce Α.Ε. δεν
συμμετείχαν στους ενοποιημένους ισολογισμούς του ομίλου ΔΟΛ οπότε μετά τη λύση
τους δεν υφίσταται αρνητική οικονομική συνέπεια στη δραστηριότητα και στα
αποτελέσματά του. 
Η Α.Ε. Ramnet Shop, η οποία είναι κατά 100% θυγατρική της Α.Ε. ΔΟΛ Digital
(θυγατρική κατά 76,7% της Α.Ε. Δημοσιογραφικός Οργανισμός Λαμπράκη)
εξακολουθεί να δραστηριοποιείται αυτόνομα στο ηλεκτρονικό εμπόριο διατηρώντας
το ηλεκτρονικό κατάστημα ειδών ψυχαγωγίας (CD, dvd, video, games κ.λπ.) www.shop21.gr.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17270N644</ED>
<ID>
ID:306852

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N64&aa=4</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Υδροχόος 
(20 Ιανουαρίου - 18 Φεβρουαρίου). Καθώς ο Ερμής και ο Ποσειδώνας δέχονται τη
δυσαρμονική επίδραση της Σελήνης, αρχίστε την εβδομάδα σας με μια επανεξέταση
των «αξιών» σας. Αναθεωρήστε τις καταστάσεις και τα γεγονότα και κάντε μια
προσπάθεια αναθέρμανσης των οικογενειακών σας σχέσεων, αφήνοντας κατά μέρος τα
προβλήματα που σας έχουν στενοχωρήσει στο παρελθόν. 
Ιχθύες 
(19 Φεβρουαρίου - 20 Μαρτίου). Με την Αφροδίτη να συνεχίζει την πορεία της στο
ζώδιό σας αρχίζει αυτή η εβδομάδα· καθώς, όμως, δέχεται την αρνητική επίδραση
του Κρόνου καλό θα ήταν να δεχθείτε τη γνώμη ανθρώπων που θεωρείτε
πραγματικούς φίλους σας, γιατί θα είναι άμεση και καταλυτική εκεί που νιώθετε
να σας λείπει η σιγουριά. 
Κριός 
(21 Μαρτίου - 19 Απριλίου). Σκεφθείτε πρακτικά και ρεαλιστικά αυτή την
εβδομάδα τα επαγγελματικά και οικονομικά σας θέματα που χρειάζονται άμεση
αντιμετώπιση. Η διαίσθησή σας έχει πολλά να σας πει για τον τρόπο με τον οποίο
πρέπει να χειριστείτε τα πράγματα. 
Ταύρος 
(20 Απριλίου - 20 Μαΐου). Έντονη η παρουσία της Σελήνης στο ζώδιό σας στο
ξεκίνημα αυτής της εβδομάδας και εσείς οφείλετε ουσιαστικά με τις εκκρεμότητες
που έχετε αφήσει πίσω σας. Μην εμπιστεύεστε κάποιες υποσχέσεις κυρίως στα
επαγγελματικά σας, αν δεν είστε σίγουροι ότι προέρχονται από αξιόπιστα άτομα. 
Δίδυμοι 
(21 Μαΐου - 21 Ιουνίου). Σκεφτείτε με ηρεμία και χωρίς προκαταλήψεις τι σας
συμφέρει και πώς μπορείτε να το επιδιώξετε. Μην κρίνετε τη γνώμη του συντρόφου
ή κάποιων συνεργατών σας με επιπολαιότητα. Η διπλωματική οδός πάντα σάς οδηγεί
σε σωστή αντιμετώπιση γεγονότων και καταστάσεων. 
Καρκίνος 
(22 Ιουνίου - 22 Ιουλίου). Μην επιτρέψετε στην αυξημένη φαντασία σας και στον
ευαισθητοποιημένο ψυχισμό σας να σας οδηγήσει σε λανθασμένα συμπεράσματα για
ανθρώπους και καταστάσεις. Κρατήστε μια επαφή με τη σημερινή πραγματικότητα,
όσο κι αν αυτή σας φαίνεται δύσκολη και κοπιαστική. 
Λέων 
(23 Ιουλίου - 22 Αυγούστου). Καιρός να κάνετε ένα γερό «ξεκαθάρισμα» στον
φιλικό τομέα και να κρατήσετε κοντά σας άτομα που έχουν αποδείξει ότι αξίζουν
την αγάπη και τη φιλία σας. Μέσα από επιλεγμένες κοινωνικές επαφές θα δείτε
σιγά σιγά τα όνειρά σας να γίνονται πραγματικότητα. 
Παρθένος 
(23 Αυγούστου - 23 Σεπτεμβρίου). Και στη διάρκεια αυτής της εβδομάδας έχετε να
βάλετε σε τάξη θέματα που αφορούν τη δουλειά σας και την καθημερινή ζωή σας.
Χωρίς να μεγαλοποιείτε τα γεγονότα, βρείτε τον τρόπο για τη σωστή αντιμετώπισή
τους. Μην ξεχνάτε επίσης και κάποια θέματα υγείας, αν υπάρχουν. 
Ζυγός 
(24 Σεπτεμβρίου - 23 Οκτωβρίου). Προσαρμοστείτε σιγά σιγά στην καθημερινή σας
ζωή, κρατήστε ψηλά το ηθικό σας και αντιμετωπίστε με ευελιξία και διπλωματία
θέματα κυρίως επαγγελματικής φύσεως. Προσέξτε τις μετακινήσεις σας για να
αποφύγετε τυχόν μικροατυχήματα. 
Σκορπιός 
(24 Οκτωβρίου - 22 Νοεμβρίου). Αν οι οικογενειακές σας σχέσεις σάς ικανοποιούν
και σας γεμίζουν συναισθηματικά, θα μπορέσουν να σας δείξουν μια
πραγματικότητα διαφορετική από αυτή που πιστεύετε. Μην αφήνετε την υπερβολική
σας αισιοδοξία να σας οδηγήσει σε λανθασμένες εκτιμήσεις, καλό θα ήταν να
κινήστε με σύμμαχό σας τη λογική. 
Τοξότης 
(23 Νοεμβρίου - 21 Δεκεμβρίου). Γεμάτη με δράση και κινητικότητα προβλέπεται
να είναι αυτή η εβδομάδα· αφήστε, λοιπόν, πίσω σας κάποια οικογενειακά
προβλήματα, αν υπάρχουν, και ασχοληθείτε με τις επαγγελματικές υποχρεώσεις.
Προς το παρόν μην ξεκινήσετε κάτι καινούργιο, αν δεν υπάρχουν προοπτικές
ολοκλήρωσης. 
Αιγόκερως 
(22 Δεκεμβρίου - 19 Ιανουαρίου). Μη βιάζεστε να ανατρέψετε απερίσκεπτα τα
οικονομικά σας δεδομένα, δεν είναι η κατάλληλη στιγμή να ξεκινήσετε κάποια
συνεργασία, να υπογράψετε νέους όρους συναλλαγών ή να κάνετε κάποιες
επενδύσεις που σας υπόσχονται αμφίβολα κέρδη.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17270N691</ED>
<ID>
ID:306715

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N69&aa=1</URL></REF>


Article

<CATEGORY>vin06</CATEGORY>

 <H2>Βιολογία Θετικής Κατεύθυνσης
</H2><H4>Επιλεγμένα θέματα για τους μαθητές Θετικής Κατεύθυνσης της Γ' Λυκείου
</H4>
<AUTHOR>ΓΚΑΝΤΣΙΔΟΥ Σ.
</AUTHOR>
<AUTHOR>ΔΕΡΛΟΥ Κ.
</AUTHOR>
<AUTHOR>ΤΣΑΚΙΡΗΣ Π.
</AUTHOR>

<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17270N701</ED>
<ID>
ID:306724

</ID><URL>http://ta-nea.dolnet.gr/neaweb/neafile.print_unique?e=A&f=17270&m=N70&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΡΧΙΣΕ ΜΕ ΘΡΙΑΜΒΟ, ΤΕΛΕΙΩΣΕ ΜΕ ΑΓΧΟΣ
</H5><H2>Ντέρμπι για Όσκαρ
</H2>
σελίδες 3, 4-5
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17270O011</ED>
<ID>
ID:306731

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Ψάχνει την δική του άνοιξη στην Πράγα
</H2>
σελίδες 6-7
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17270O012</ED>
<ID>
ID:306788

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O01&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Πήρε βαθμό στην Ξάνθη, έχασε τον Νικολαΐδη
</H2>
σελίδες 12-13
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17270O013</ED>
<ID>
ID:306831

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O01&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΚΡΗΤΗ: ΟΥΤΕ ΜΙΑ... ΜΠΑΛΟΘΙΑ
</H5><H2>Άσφαιροι
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

* ΗΡΑΚΛΕΙΟ

Δεν είχαν... σφαίρες! ΟΦΗ και Πανιώνιος απέτυχαν να βρουν τον δρόμο προς τα
δίχτυα και η χθεσινή τους μονομαχία δεν ανέδειξε νικητή (0-0). Οι 2.500 θεατές
του αγώνα παρακολούθησαν μέτριο ποιοτικά παιχνίδι και ασχολήθηκαν περισσότερο
με τον.... διαιτητή Θανάση Μπριάκο, αφού δεν ξέχασαν τις αποφάσεις του στην
(πρόσφατη) αναμέτρηση των Κρητικών με την Ξάνθη. 
Ο ΟΦΗ δυσκολεύτηκε αφάνταστα στην προσπάθειά του να φτάσει στην περιοχή του
Ντρόμπνι. Οι παίκτες του Πανιωνίου είχαν συγκεντρωθεί στον χώρο της μεσαίας
γραμμής και δεν επέτρεπαν στους αντιπάλους τους να φτιάξουν παιχνίδι. Ο
Ντουμίτρου Ντουμιτρίου είχε αναθέσει στους Γιαννόπουλο και Βλτσεκ την
επιτήρηση των Γκόμεζ και Σοάρες και με δεδομένο ότι οι αμυντικοί του Πανιωνίου
ανταποκρίθηκαν με τον καλύτερο τρόπο στα καθήκοντά τους ήταν επόμενο ο ΟΦΗ να
μη δημιουργήσει σημαντικές ευκαιρίες για το γκολ. Οι Κρητικοί απείλησαν μόνο
με σουτ έξω από την περιοχή, αλλά ο γκολκίπερ του Πανιωνίου δεν αιφνιδιάστηκε.
Στο 10' ο Ντρόμπνι εξουδετέρωσε με διπλή προσπάθεια το σουτ-φάουλ του Γκόμεζ.
Στο 36' ο Γκόμεζ έστειλε την μπάλα στα δίχτυα από μπαλιά του Μουνιόζ, αλλά ο
βοηθός διαιτητή Γαβριηλίδης υπέδειξε τον σέντερ φορ του ΟΦΗ σε θέση οφσάιντ. 
Ο Πανιώνιος όπως προαναφέρθηκε φρόντισε πρωτίστως να διαφυλάξει τα νώτα του.
Άλλωστε ο Τάκης Γκώνιας απουσίαζε από την ενδεκάδα των «κυανέρυθρων» και απ'
ό,τι φάνηκε η ομάδα του Ντουμιτρίου δεν μπορούσε να οργανώσει κάποια
αντεπίθεση της προκοπής. 
Ο Ερόλ προσπαθεί να ξεφύγει από τον Μπελεβώνη

Στο δεύτερο ημίχρονο ο Γιάννης Σαμαράς χρησιμοποίησε τον Νίκο Νιόπλια (στη
θέση του Δέντσα) και ο ΟΦΗ ανέβασε την απόδοσή του. Ο «βετεράνος» κατάφερε να
οργανώσει το παιχνίδι των Κρητικών, οι οποίοι έφτασαν «μία ανάσα» από το γκολ
στο 62', όταν ο Μουνιόζ από το ύψος του πέναλτι είχε την ευκαιρία να σουτάρει,
αλλά απέτυχε. 
Ο Πανιώνιος ανησύχησε τον Μπεκιάι στο 64', όμως, ο Μουζαουί δεν κατάφερε να
αξιοποιήσει τη σέντρα του Φερεκίδη. 
Στο 77' ο Αδάμου βρέθηκε σε θέση βολής, αλλά στο σουτ που επιχείρησε η μπάλα
έφυγε άουτ. 
Ο διαιτητής Μπριάκος αντιμετώπισε την προκατάληψη της εξέδρας. Ο ρέφερι από
την Ήπειρο έκανε κατάχρηση της κίτρινης κάρτας. 
ΟΙ ΠΡΟΠΟΝΗΤΕΣ 
Ο τεχνικός του ΟΦΗ Γιάννης Σαμαράς δήλωσε:«Δεν παίξαμε με καθαρό μυαλό ώστε να
βρούμε τη λύση στην επίθεση. Αυτό ήταν το πρόβλημά μας. Είχαμε ευκαιρίες με
τον Μουνιόζ, ενώ ο Πανιώνιος επί 90' έπαιξε στην άμυνα του. Δεν πετυχαίνουμε
εύκολα γκολ, έχουμε στο ενεργητικό μας μόνο 18. Πρέπει να έχουμε
αποφασιστικότητα και πίστη για να στείλουμε τη μπάλα στα δίχτυα». 
Ο προπονητής του Πανιωνίου Ντουμίτρου Ντουμιτρίου υπογράμμισε: «Είμαι
ικανοποιημένος από τον βαθμό. Θα μπορούσαμε να παίξουμε καλύτερα στην επίθεση,
αλλά μας έλειπε ο Γκώνιας, που είχε γρίπη, πήγε στο νοσοκομείο, αλλά πάει
καλύτερα και πιστεύω ότι θα είναι στη διάθεσή μου για το ματς με τον ΠΑΟΚ.
Παίξαμε πολύ καλά στην άμυνα με κορυφαίο τον Μάντζιο». 
Συγγνώμη εκ μέρους του Μουζαουί, για άσεμνη χειρονομία που έκανε όταν
αντικαταστάθηκε, ζήτησε ο Παναγιώτης Ευθυμιάδης.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17270O021</ED>
<ID>
ID:306740

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O02&aa=1</URL></REF>


Article

<CATEGORY>vin10</CATEGORY>

 <H5>Γηπεδογραφίες </H5><H2>Χαμός στον πάγο
</H2>
<AUTHOR>ΦΙΛΑΘΛΕΩΝ</AUTHOR>

Το καλλιτεχνικό πατινάζ σε όλες του τις μορφές - ατομικό ή ζευγαριών, αθλητικό
ή χορευτικό - είναι το πιο δημοφιλές αγώνισμα των Χειμερινών Ολυμπιακών Αγώνων
- και στο Σολτ Λέικ Σίτι πιο πολύ παρά ποτέ. Όχι μόνο γιατί, σε μια χώρα όπου
όλα αποτιμώνται σε χρήμα (σε σημείο που η Τζούλια Ρόμπερτς να θεωρείται
καλύτερη ηθοποιός από τη Μέριλ Στριπ), τα εισιτήρια για το πατινάζ ήταν τα
ακριβότερα και τα πιο δυσεύρετα, μετά την τελετή έναρξης (πεντακόσια με
οκτακόσια δολάρια για την τελετή, δηλαδή μόνο τετρακόσιες χιλιάδες δραχμές,
διακόσια πενήντα με πεντακόσια δολάρια η τζάμπα τιμή για το πατινάζ). Ήταν,
επιπλέον, το γεγονός που τράβηξε τη μεγαλύτερη δημοσιότητα και συζητήθηκε
περισσότερο μέσα και έξω από τους αγωνιστικούς χώρους. Και τελικά δικαίως.
Γιατί ο τρόπος που εξελίχθηκαν τα πράγματα μέσα στο παγοδρόμιο του Ντέλτα
Σέντερ (εκεί που συνήθως παίζουν οι Τζαζ του Στόκτον και του Μαλόουν)
προσέφερε απλόχερα θέαμα, αλλά και δράμα. 
Από την ίδια του τη φύση, το καλλιτεχνικό πατινάζ είναι ένα υβριδικό σπορ,
κάτι ανάμεσα σε ακροβασία και μπαλέτο, μια Λίμνη των Κύκνων εκτελεσμένη από
πεζοναύτες. Απαιτεί απίστευτη, αλλά αφανή τεχνική. Οι ατέλειωτες επαναλήψεις
των ασκήσεων οφείλουν να αναδίνουν αυθορμητισμό και χάρη. Προϋποθέτει κάτι που
δεν διδάσκεται και δεν μαθαίνεται, χημεία μεταξύ του χορογράφου, του γυμναστή
και του εκτελεστή, των παρτενέρ μεταξύ τους, των αθλητών με το κοινό.
Υποτίθεται ότι κρίνεται με βάση το αθλητικό και το καλλιτεχνικό αποτέλεσμα,
όμως τα κριτήρια και για τα δύο αυτά σκέλη δεν μπορεί παρά να είναι εντελώς
υποκειμενικά. 
ΝΤΙΒΕΣ ΚΑΙ ΜΠΛΟΚΑ 
Η δικαιοσύνη είναι μία εντελώς σχετική έννοια σε αυτό το άθλημα. Το
προπατορικό πρόβλημα των κριτών, είτε έχει σχέση με ανίερες συμμαχίες βάσει
προκαθορισμένων μπλοκ («Ανατολικοί» εναντίον «Δυτικών») είτε οφείλεται απλώς
σε διαφορετική αθλητική και αισθητική παιδεία, κάθε άλλο παρά έχει λυθεί ή
μπορεί να λυθεί. Το μεγαλύτερο πιθανότατα ζευγάρι όλων των εποχών, οι Βρετανοί
Τόρβιλ και Ντιν, έκαναν χρόνια για να γίνουν αποδεκτοί και να φθάσουν από το
χάλκινο μετάλλιο της πρώτης τους Ολυμπιάδας στον καταιγισμό εξαριών της
τελευταίας. Η Καταρίνα Βιτ χρωστά την ανάδειξή της σε παγκόσμια σούπερ σταρ
περισσότερο στην ομορφιά και την ντιβίστικη συμπεριφορά της παρά στα αθλητικά
προσόντα της. 
Αυτό πάντως που συνέβη στον τελικό των ζευγαριών στο Σολτ Λέικ έχει ήδη πάρει
θέση ανάμεσα στις μυθικές στιγμές του αθλήματος. Οι Καναδοί παγκόσμιοι
πρωταθλητές προσπάθησαν να εκθρονίσουν, για πρώτη φορά μετά το 1962, τους
Ρώσους από το ψηλότερο σκαλί του βάθρου. Απέτυχαν με τη μικρότερη δυνατή
διαφορά και παρ' όλο που οι αντίπαλοί τους δεν είχαν τεχνικά άψογο πρόγραμμα.
Για όποιον είχε την τύχη να βρίσκεται εκείνο το βράδυ στο Ντέλτα Σέντερ δεν
υπήρχε αμφιβολία ότι όποιος και να νικούσε θα το άξιζε. Αλλά, για μένα, δεν
υπήρχε επίσης ζήτημα ότι οι Ρώσοι, πιο όμορφοι, πιο γρήγοροι, πιο τολμηροί,
πιο χορευτές, διέθεταν μεγαλύτερη κλάση. Το πόσο μετράει ένα γλίστρημα μπροστά
στην αύρα μιας ολόκληρης παράστασης ήταν κάτι που οι κριτές έπρεπε, μέσα σε
λίγα δευτερόλεπτα, ν' αποφασίσουν. Οριακά διάλεξαν τη χάρη - και γιουχαΐστηκαν
από το φιλοαμερικανικό κοινό. Όμως, η απόφαση της ομοσπονδίας, πέντε ημέρες
μετά, να κάνει δεκτή την καναδική ένσταση και να μοιράσει στα δύο το χρυσό
μετάλλιο, μόνο καλό δεν κάνει στον αθλητισμό. Η κακώς νοούμενη διπλωματία
υπήρξε τελικά η νικήτρια ενός μαγικού αγώνα. 
ΟΙ ΡΩΣΟΙ ΚΑΙ ΟΙ ΑΛΛΟΙ 
Στον τελικό των ανδρών, η συνολική υπεροχή τού νικητή Γιαγκούντιν ήταν
αναμφισβήτητη, παρά το ότι, και πάλι, ο συμπατριώτης του Πλουσένκο, με την
εμφάνισή του στο ελεύθερο πρόγραμμα, άγγιξε περισσότερο τη θεία χάρη. Εκεί
όμως που τα πράγματα αναμένονται ακόμα πιο συναρπαστικά είναι στον χορό των
ζευγαριών. Γιατί στην αθλητική μάχη μπερδεύεται και η προσωπική - και μάλιστα
με την πιο γυμνή της έκφραση, της ερωτικής αντιζηλίας. Η Μοσχοβίτισσα Μαρίνα
Ανισίνα, πρώην παρτενέρ στον πάγο και τη ζωή του Ίλια Άβερμπουκ, βρήκε
καταφύγιο στη Γαλλία και στον Γκουένταλ Πεζερά από τότε που αντικαταστάθηκε
στην καρδιά του μεγάλου Ρώσου. Και από τότε κερδίζει συνεχώς τον πρώην εραστή
της - κι ας μην έχει ακόμα μάθει τα λόγια της Μασσαλιώτιδας. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17270O022</ED>
<ID>
ID:306795

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ: ΑΝ ΓΙΝΟΤΑΝ ΤΟ... ΕΓΚΛΗΜΑ, ΕΜΕΙΣ ΘΑ ΦΤΑΙΓΑΜΕ
</H5><H2>Γίναμε καρδιακοί
</H2><H4>* «Τα ματς δεν κερδίζονται σε 45 λεπτά», τόνισε ο πρώτος σκόρερ του Ολυμπιακού
</H4>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Αν χάλαγε η νίκη μας, θα είχε δίκιο ο κόσμος να φωνάξει, όπως φυσιολογική
ήταν και η αντίδρασή του την περασμένη εβδομάδα», παραδέχθηκε ο Αλέξης Αλεξανδρής

«Φτάσαμε πάλι να γίνουμε καρδιακοί και φταίει μόνο το δικό μας μυαλό και
τίποτε άλλο. Εμείς παίζουμε και αν γινόταν σήμερα το... έγκλημα, μόνο εμείς θα
φταίγαμε». Ο Αλέξης Αλεξανδρής, απολαυστικός όπως πάντα, έδωσε με τον δικό του
τρόπο την εξήγηση πως ο Ολυμπιακός πήγε να... πουλήσει ένα παιχνίδι που
τουλάχιστον με την εικόνα του πρώτου ημιχρόνου δεν φαινόταν πως μπορεί να χαθεί.

«Παίζοντας σύμφωνα με τις δυνατότητές μας, φτάσαμε γρήγορα στο 3-0, αλλά στο
δεύτερο ημίχρονο δεν είχαμε το ίδιο πάθος και θέληση. Δεχτήκαμε δύο γκολ και
γύρισε αρνητικά η ψυχολογία μας, γιατί εμείς παίζουμε με την πλάτη στον τοίχο.
Τα ματς δεν κερδίζονται σε 45 λεπτά και πρέπει να το διορθώσουμε στη
συνέχεια», συνέχισε ο πρώτος σκόρερ του Ολυμπιακού, που όταν ρωτήθηκε για την
μεγάλη ανταπόκριση που δείχνει ο κόσμος της ομάδας, ακόμα και ύστερα από κακές
εμφανίσεις, ήταν κατηγορηματικός: «Τον θέλουμε πάντα δίπλα μας, αλλά με την
εμφάνιση του δευτέρου ημιχρόνου, ο άλλος θα το σκεφτεί πολύ να ξανάρθει και
ιδιαίτερα όσοι έχουν οικογένειες και θα φοβηθούν μην πάθουν και κανένα κακό.
Αν χάλαγε η νίκη μας, θα είχε δίκιο ο κόσμος να φωνάξει, όπως φυσιολογική ήταν
και η αντίδρασή του την περασμένη εβδομάδα», κατέληξε ο Αλεξανδρής. 
ΟΙ ΠΡΟΠΟΝΗΤΕΣ 
Ο Τάκης Λεμονής, από την πλευρά του, παραδέχτηκε: «Ήταν ένα ακόμα παιχνίδι
ενός συναρπαστικού πρωταθλήματος. Καταφέραμε να αιφνιδιάσουμε τον ΠΑΟΚ, με ένα
σχήμα που μπορέσαμε να εφαρμόσουμε για πρώτη φορά ύστερα από αρκετό καιρό,
έχοντας μαζί μας τους Ζε Ελίας και Γιαννακόπουλο, οι οποίοι μας έλειψαν πάρα
πολύ αυτόν τον καιρό λόγω τραυματισμού. Όμως, η απουσία τους από τα παιχνίδια
επέφερε φυσιολογικά την κούραση, χάσαμε την πίεση στο κέντρο και δεχτήκαμε δύο
γκολ, χωρίς πάντως να κινδυνέψουμε από εκεί και πέρα. Θέλω να πιστεύω πως
κάναμε ένα νέο ξεκίνημα», τόνισε ο κόουτς του Ολυμπιακού, ενώ πρόσθεσε πως στο
ημίχρονο είπε με τους παίκτες του πως το παιχνίδι δεν είχε τελειώσει και όλοι
θυμήθηκαν το πάθημά του ΠΑΟΚ στην Πάτρα, όταν το 3-0 έγινε 3-3. 
Όσο για το αν η ομάδα του χρειάζεται... ψυχολόγο, ήταν σαφής: «Δεν ξέρω αν
είναι μόνο θέμα ψυχολογίας, απλά όταν παίζεις με την πλάτη στον τοίχο και
δεχτείς δύο γκολ, δύσκολα ελέγχεις τις αντιδράσεις σου». 
Ο Ντούσαν Μπάγιεβιτς στάθηκε στην εικόνα των δύο ημιχρόνων, και στα γρήγορα
γκολ που δέχτηκε η ομάδα του: «Ήταν καταστροφή το ξεκίνημα, όταν δεχτήκαμε
μέσα σε 17 λεπτά τρία γκολ και χάσαμε την αυτοσυγκέντρωσή μας. Στο δεύτερο
μέρος προσπαθήσαμε και με λίγη τύχη θα μπορούσαμε να πάρουμε ένα θετικό
αποτέλεσμα. Προσπαθούμε να αποβάλουμε το άγχος από τους παίκτες μας και να μη
σκέφτονται πρωτάθλημα και Τσάμπιονς Λιγκ. Απλά, μας παρουσιάστηκε μία ευκαιρία
και θέλουμε να την εκμεταλλευτούμε», τόνισε ο τεχνικός του ΠΑΟΚ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17270O031</ED>
<ID>
ID:306746

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΕΙΣΟΔΙΑ: Ένας τραυματίας και 35 συλλήψεις!
</H5><H2>Πεδίο μάχης η Πλατεία Αττικής
</H2>
Μέσα σε λίγα λεπτά η Πλατεία Αττικής, όπου είχαν συγκεντρωθεί οπαδοί του ΠΑΟΚ,
μετατράπηκε σε πεδίο μάχης. Βροχή έπεσαν τα ξύλα και τα σπασμένα μπουκάλια, με
αποτέλεσμα να τραυματιστεί ελαφρά στο πόδι ο 24χρονος Θεοφάνης Σεμερτζίδης από
τη Θεσσαλονίκη. 
Τα επεισόδια σημειώθηκαν στη 1.30 το μεσημέρι, όταν περίπου 150 νεαροί οπαδοί
του ΠΑΟΚ, οι οποίοι δεν ακολούθησαν τις οδηγίες που είχαν συμφωνηθεί με την
Αστυνομία, συγκεντρώθηκαν στην Πλατεία Αττικής. 
Μέχρι να πληροφορηθούν οι Αρχές για τη συγκέντρωση των οπαδών και να πάρουν
μέτρα είχαν αρχίσει τα επεισόδια. Δέχθηκαν την επίθεση αγνώστων και άρχισαν οι
συμπλοκές. Τα «σπασμένα» τα πλήρωσαν οι ιδιοκτήτες καταστημάτων και
αυτοκινήτων της περιοχής. 
Από τις πέτρες και τα μπουκάλια που πέταξαν οι νεαροί προκλήθηκαν ζημιές σε
τζαμαρίες και σε σταθμευμένα αυτοκίνητα. Κατά τη διάρκεια των συμπλοκών
τραυματίστηκε από αιχμηρό αντικείμενο, μάλλον σπασμένο μπουκάλι, ο 24χρονος
Θεοφάνης Σεμερτζίδης. Ο τραυματίας μεταφέρθηκε για τις πρώτες βοήθειες στο
νοσοκομείο «Ευαγγελισμός». 
Με την επέμβαση της Αστυνομίας, τα επεισόδια δεν πήραν διαστάσεις ενώ 35
νεαροί προσήχθησαν στο Αστυνομικό Τμήμα, για να διαπιστωθεί αν μετείχαν στα
επεισόδια. 
Κατά την προσέλευση των οπαδών στο γήπεδο σημειώθηκαν μικροεπεισόδια και σε
άλλα σημεία της διαδρομής με αγνώστους νεαρούς που προκάλεσαν φθορές σε
τζαμαρίες καταστημάτων.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17270O032</ED>
<ID>
ID:306800

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O03&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Το «Σκορ Γκανιάν 4» περιλαμβάνει σήμερα την 4η, 5η, 6η και 7η ιπποδρομία,
ενώ το «Σκορ Γκανιάν 6» (τζακ ποτ 44.292,00), περιλαμβάνει την 2η, 3η, 4η, 5η,
6η και 7η ιπποδρομία. 
1η ΙΠΠΟΔΡΟΜΙΑ / Ώρα 3.00, 1.000 μέτρα 
1. ΖΕΝ 58 Δημητσάνης&#0094 
2. ΚΑΛΛΙΜΑΧΟΣ 58 Σωτηρόπ/λος&#0091 
3. ΚΟΚ. ΠΛΑΝΗΤΗΣ 58 Μπάμπης&#0092 
4. ΚΟΥΜΠΑΡΟΣ 58 Χατζηγεωργ.&#0096 
5. ΜΟΥΚΟΚΟ 55,5 Δρόσος&#009 8 
6. ΝΕΙΛΟΣ 58 Οικονομίδης&#0093 
7. ΣΤΡ. ΤΖΕΝΟΣ 58 Γεωργίου&#0097 
8. ΦΛ. ΒΑΛΕΝΤΙΝΟ 58 Αλέξης&#0095 
- Υπόδ.: ΖΕΝ - ΝΕΙΛΟΣ (Καλλίμαχος). 
2η ΙΠΠΟΔΡΟΜΙΑ / Ώρα 3.30, 1.000 μέτρα 
1. ΑΛΑΝΙΣΣΑ 58 Ξυνός&#0092 
2. ΖΕΣΤΗ 58 Τριανταφύλ.&#0098 
3. ΖΗΝΑΪΣ 58 Λάος&#0099 
4. ΛΑ ΜΠΟΤΕ 58 Δημητσάνης&#0091 
5. ΜΑΟΥΝΤ. ΜΠΙΟΥΤΥ 58 Φίλιππος&#0094 
6. ΜΑΥΡΟΜΑΤΑ 58 Γεωργίου&#0095 
7. ΜΙΚΡΗ ΧΡΥΣΑ 58 Μπάμπης&#0096 
8. ΝΕΛΛΙΤΣΑ 58 Σωτηρόπ/λος&#0093 
9. ΟΝ ΔΕ ΜΑΝΕΪ 58 Λιάκος&#0097 
- Υπόδ.: Μ. ΜΠΙΟΥΤΥ - ΜΑΥΡΟΜΑΤΑ (Νελλίτσα). 
3η ΙΠΠΟΔΡΟΜΙΑ / Ώρα 4.00, 1.400 μέτρα 
1. ΑΛΥΖΕΥΣ 58 Αλέξης&#0091 
2. ΑΡΚΑΔΙ 58 Τσιριγώτης&#0094 
3. ΚΑΡΝΤΑΣΗΣ 58 Ξυνός&#0093 
4. ΛΕΟ ΓΟΥΕΪ 58 Βαλακούδ. Ν.&#0097 
5. ΛΗΝΤΙΝ. ΓΟΥΕΪ 58 Λάος&#0092 
6. ΜΙΛΩΝ 58 Δημητσάνης&#0095 
7. ΣΟΥΠΕΡ ΧΑΡΗΣ 58 Σωτηρόπ/λος&#0096 
- Υπόδ.: ΛΕΟ ΓΟΥΕΪ - ΛΗΝΤ. ΓΟΥΕΪ (Αλιζεύς) 
4η ΙΠΠΟΔΡΟΜΙΑ / Ώρα 4.30, 1.400 μέτρα 
1. ΔΥΝΑΤ. ΤΙΓΡΗΣ 58 Ξυνός&#0096 
2. ΛΕΪΝΤΥ ΛΥΓΙΑ 58 Σωτηρόπ/λος&#0097 
3. ΤΖΑΤΟ ΓΟΥΕΪ 54 Βαγγέλης&#0091 
4. ΔΟΥΡ. ΙΠΠΟΣ 56 Μπάμπης&#0099 
5. ΘΕΟΘΟΔΩΡΟΣ 54,5 Δημητσάνης&#0095 
6. ΚΑΡΑΝΟΣ 53,5 Γεωργίου&#0098 
7. ΜΟΚΑΝΤΟΡ 53,5 Σκιαδόπ/λος&#0093 
8. ΓΡΑΜΜΑΤΕΑΣ 53 Τριανταφύλ.&#0094 
9. ΜΟΝΤΕΧΡΗΣΤΟ 51,5 Ντίνα&#0092 
- Υπόδ.: ΔΟΥΡΕΙΟΣ ΙΠΠΟΣ - ΤΖΑΤΟ ΓΟΥΕΪ (Δυνατός Τίγρης). 
5η ΙΠΠΟΔΡΟΜΙΑ / Ώρα 5.00, 1.400 μέτρα 
1. ΤΑΡΖΑΝ 58,5 Νίκος&#0097 
2. ΡΙΧΑΡΔΟΣ 58 Σωτηρόπ/λος&#0092 
3. ΧΡΥΣΑΝΘΟΣ 55 Ζευγώλης&#0091 
4. ΣΕΪΧΗΣ 54,5 Λέντερης&#0096 
5. ΙΝΤΙΑΝ ΓΟΥΪΝΝ. 49,5 Γεωργίου&#0095 
6. ΙΝΤΑΣΤΡ. ΓΟΥΕΪ 49,5 Χαραλάμπ. &#0094 
7. ΔΕΙΝΑΡΧΟΣ 45 Βαγγέλης&#0093 
8. ΣΙΝΑΣ 48 Μαστοράκης&#0098 
- Υπόδ.: ΔΕΙΝΑΡΧΟΣ - ΤΑΡΖΑΝ (Ριχάρδος). 
6η ΙΠΠΟΔΡΟΜΙΑ / Ώρα 5.30 / 1.400 μέτρα 
1. ΣΛΑΜΜΑ 58 Νίνος&#0093 
2. ΤΖΩΡΤΖ ΓΟΥΪΝ. 57 Δημητσάνης&#0097 
3. ΣΤΡ. ΠΑΥΛΟΣ 56,5 Φίλιππος&#0095 
4. ΝΙΚ ΓΟΥΪΝΝΕΡ 55,5 Τσιριγώτης&#0098 
5. ΦΟΙΒΟΣ 55,5 Ντίνος&#0094 
6. ΓΟΥΑΪΛ. ΘΙΝΓΚ 53,5 Δρόσος 1 
7. ΚΟΥΡΤΖΗΣ 56 Νίκος&#0099 
8. ΜΑΥΡΟΥΛΗΣ 55 Γεωργίου&#0092 
9. ΜΕΓ. ΑΓΓΕΛΟΣ 55 Σκιαδόπ/λος&#0096 
10. ΠΑΡΙΔΑΚΟΣ 55 Χαραλάμπ. &#00910 
- Υπόδ.: ΦΟΙΒΟΣ - ΣΤΡΟΝΓΚ ΠΑΥΛΟΣ (Τζωρτζ Γουίννερ). 
7η ΙΠΠΟΔΡΟΜΙΑ / Ώρα 6.00 / 1.400 μέτρα 
1. ΠΑΠΡΙΚΑ 58 Ντίνος&#0098 
2. ΘΕΟΚΛΗΤΟΣ 56,5 Νίκος &#0096 
3. ΜΙΚ. ΚΑΛΑΜ/ΝΗ 56,5 Μαστοράκης&#0095 
4. ΜΠΑΜΟΡ 56,5 Τσιριγώτης&#0097 
5. ΜΕΓ/ΣΧΟΛΙΤΗΣ 55 Ζευγώλης&#0091 
6. ΜΕΓΑΛΟΣΤΡΑΤΗ 53,5 Τριανταφύλ.&#0094 
7. ΣΩΤΗΡΗΣ 53 Δημητσάνης&#0092 
8. ΒΟΝΟΡΤΑΣ 53 Σκιαδόπ/λος&#0093 
- Υπόδ.: ΣΩΤΗΡΗΣ - ΘΕΟΚΛΗΤΟΣ (Πάπρικα). 
8η ΙΠΠΟΔΡΟΜΙΑ / Ώρα 6.30 / 1.800 μέτρα 
1. ΔΡΥΜΟΣ 58 Λάος&#0092 
2. ΛΕΑΝΤΡΟ 56 Ξυνός&#0093 
3. ΩΜΟΔΑΜΟΣ 55,5 Δημητσάνης&#0095 
4. ΔΥΤΙΚΟΣ 54,5 Γεωργίου&#0097 
5. ΠΙΚ. ΓΙΑΝΝΗΣ 54 Σκιαδόπ/λος&#0096 
6. ΓΚΡΑΣ ΧΟΠΕΡ 53,5 Μαστοράκης&#0091 
7. ΜΠΙΓΚ ΣΤΑΥΡΟΣ 49 Αργύρης&#0098 
8. ΠΙΚΟΛ. ΝΤΑΝΥ 51,5 Τριανταφύλ. &#0094 
- Υπόδ.: ΩΜΟΔΑΜΟΣ - ΔΥΤΙΚΟΣ (Πικολ. Γιάννης). 
9η ΙΠΠΟΔΡΟΜΙΑ / Ώρα 7.00 / 1.400 μέτρα 
1. ΕΛΣΑ ΓΚΕΡΛ 56,5 Δρόσος&#0094 
2. ΜΠ. ΜΟΡ ΜΑΝΕΫ 57,5 Τσιριγώτης&#0099 
3. ΛΕΒΟΝΤΟΝΙΟΣ 56,5 Τριανταφύλ.&#0093 
4. ΛΕΪΝΤΙ ΗΡΩ 55 Ντίνα&#0097 
5. ΛΙΒΑΣ 56 Γεωργίου&#0091 
6. ΩΡΕΟΣ 55 Ξυνός&#0092 
7. ΝΑΠ. ΑΠΟΛΛΩΝ 54,5 Λάος&#0096 
8. ΓΙΑΝΓΚ ΝΕΛΛΗ 53,5 Χαραλάμπ.&#0098 
9. ΝΤΕΛΑΛΗΣ 54 Ζευγώλης&#009 5 
- Υπόδ.: ΜΠΙΤ ΜΟΡΜΑΝΕΫ - ΛΕΒΕΝΤΟΝΙΟΣ (Ναπ. Απόλλων). 
- Δύο αουτσάιντερ: ΓΡΑΜΜΑΤΕΑΣ (4η) - ΚΟΥΡΤΖΗΣ (6η).
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17270O033</ED>
<ID>
ID:306837

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O03&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΣΤΟ Α' ΜΕΡΟΣ ΙΣΟΠΕΔΩΣΕ ΤΟΝ ΠΑΟΚ, ΣΤΟ Β' ΑΠΕΙΛΗΘΗΚΕ ΜΕ ΙΣΟΦΑΡΙΣΗ
</H5><H2>Αρχή με θύελλα, φινάλε με αγωνία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Διαφήμιση του ποδοσφαίρου από τον Ολυμπιακό και τον ΠΑΟΚ χθες βράδυ στο ΟΑΚΑ.
Οι «ερυθρόλευκοι» επικράτησαν με σκορ 3-2 σε ματς-θρίλερ, μείωσαν τη διαφορά
από την κορυφή της βαθμολογίας και πλασαρίστηκαν στην τρίτη θέση (δύο βαθμούς
πίσω από την πρωτοπόρο ΑΕΚ και έναν βαθμό πίσω από τον Παναθηναϊκό). 
Η πειραϊκή ομάδα ξέσπασε σαν θύελλα στο α' ημίχρονο, οπότε προηγήθηκε με 3-0,
ενώ στο δεύτερο 45λεπτο η ομάδα του Ντούσαν Μπάγιεβιτς, με αντεπίθεση
διαρκείας, πέτυχε δύο γκολ και καρδιοχτύπησε τους 40.000 οπαδούς του
Ολυμπιακού. Πάντως, τυχεροί ήταν οι περίπου 45.000 θεατές, οι οποίοι
παρακολούθησαν με κομμένη την ανάσα το σούπερ ντέρμπι. 
Η αλλαγή του προπονητή του ΠΑΟΚ (Σπάσιτς, αντί Κούτση) λίγο έλειψε να φέρει τα
πάνω κάτω στο παιχνίδι. Ο Σέρβος βοήθησε σημαντικά στην επίθεση της ομάδας του
και βραχυκύκλωσε την «ερυθρόλευκη» άμυνα. 
Οι παίκτες του Λεμονή, σύμφωνα με την εξαιρετική απόδοση που είχαν στο πρώτο
ημίχρονο και σύμφωνα με τις ευκαιρίες που δημιούργησαν, κατέκτησαν δίκαια την
πολύτιμη νίκη. 
Ο τεχνικός του Ολυμπιακού και οι ποδοσφαιριστές του έπαιζαν χθες με την πλάτη
στον τοίχο, αφού δεν είχαν περιθώρια για απώλεια βαθμών. 
Οι πρωταθλητές πέτυχαν, σε διάρκεια οκτώ λεπτών, τρία φανταστικά γκολ σε
συνδυασμό και εκτέλεση και αιφνιδίασαν τον ΠΑΟΚ. Ο Ολυμπιακός επέστρεψε στις
επιτυχίες ύστερα από τρεις αγωνιστικές χωρίς νίκη και χειροκροτήθηκε από τους
οπαδούς του για τη μεγάλη προσπάθεια στο πρώτο 45λεπτο. 
Γιαννακόπουλος και Τζιοβάνι πανηγυρίζουν τα γκολ επί του ΠΑΟΚ

Η ομάδα της Θεσσαλονίκης αντέδρασε στο β' ημίχρονο και επιδοκιμάστηκε από τους
5.500 οπαδούς της για το γεμάτο ουσία παιχνίδι της. Είναι χαρακτηριστικό ότι
σε δύο αξιόλογες «επισκέψεις» στην εστία του Ελευθερόπουλου στο β' ημίχρονο, ο
ΠΑΟΚ πέτυχε ισάριθμα γκολ. 
Οι γηπεδούχοι έχασαν τη μεγάλη ευκαιρία να πετύχουν θριαμβευτική νίκη επί ενός
αντιπάλου που έδειχνε «υπνωτισμένος» στο πρώτο ημίχρονο. 
ΚΥΡΙΑΡΧΟΣ ΣΤΟ Α'

Ο Ολυμπιακός δεν άφησε περιθώρια αντίδρασης στον ΠΑΟΚ στο α' μέρος. Οι
«ερυθρολεύκοι» έβαλαν την μπάλα κάτω και σφυροκόπησαν την άμυνα των
φιλοξενουμένων. Οι τέσσερις αμυντικοί, Κουλακιώτης, Κατσαμπής, Αμπονσά, Νάστος
(εφάρμοσαν το σύστημα ζώνης) πέρασαν εφιαλτικές στιγμές. Το ίδιο και ο
γκολκίπερ Βαγγέλης Πουρλιοτόπουλος. Οι παίκτες του «Δικεφάλου» του Βορρά δεν
περίμεναν ότι στο 17' το σκορ θα ήταν 3-0! 
Οι πρωταθλητές έπαιξαν με άριστο τρόπο τον κενό χώρο και αιφνιδίασαν τους
αντιπάλους τους. Η «ερυθρόλευκη μηχανή» δούλεψε με υποδειγματικό τρόπο. Οι
ποδοσφαιριστές του Λεμονή εφάρμοσαν ασφυκτικό πρέσινγκ σε όλα τα μήκη και
πλάτη του γηπέδου και δεν άφησαν τους παίκτες του Μπάγιεβιτς να πάρουν...
ανάσα. 
Ο Πρέντρακ Τζόρτζεβιτς έκλεισε τον χορό των γκολ για τον Ολυμπιακό

Ο Ολυμπιακός του πρώτου 45λεπτου ήταν χάρμα ιδέσθαι. Η πειραϊκή ομάδα σημείωσε
τρία γκολ, ενώ έχασε σπουδαίες ευκαιρίες για να ανεβάσει τον δείκτη του σκορ.
Ο ΠΑΟΚ είχε μόνο μία «επίσκεψη» στο 5' (προβολή του Γεωργιάδη μόλις άουτ) στην
εστία του Ελευθερόπουλου. Τίποτα άλλο. 
Στο 10' ο Τζιοβάνι «μάγεψε» τον κόσμο με την περίτεχνη ενέργεια. Ο

Βραζιλιάνος πέρασε την μπάλα ανάμεσα από τους Κουλακιώτη, Κατσαμπή, και έφυγε
σαν άνεμος προς την εστία του Πουρλιοτόπουλου. Την κατάλληλη στιγμή «έπιασε»
ασύλληπτο σουτ, αφήνοντας άναυδους τους τρεις ποδοσφαιριστές του ΠΑΟΚ (1-0). 
Τέσσερα λεπτά αργότερα (14'), ο Τζιοβάνι βρήκε στον κενό χώρο τον
Γιαννακόπουλο, ο οποίος με ψηλοκρεμαστό σουτ έστειλε την μπάλα στα
δίχτυα(2-0). Στο 17' ο Βενετίδης τροφοδότησε με μακρινή μπαλιά τον
Τζόρτζεβιτς. Ο Σέρβος διεθνής μεσοεπιθετικός ξέφυγε σαν βολίδα μέσα στην
περιοχή του ΠΑΟΚ και αφού απέφυγε τον Πουρλιοτόπουλο έσπρωξε την μπάλα στην
ανυπεράσπιστη εστία (3-0). Στο 35' ο Αλεξανδρής έχασε μεγάλη ευκαιρία για να
ανεβάσει τον δείκτη του σκορ. Ο διεθνής στράικερ πήρε πάσα ακριβείας από τον
Καρεμπέ, αλλά το σουτ που πραγματοποίησε ήταν αδύναμο, με αποτέλεσμα να
μπλοκάρει την μπάλα ο Πουρλιοτόπουλος. 
Στο β' ημίχρονο άλλαξε το σκηνικό. Οι φιλοξενούμενοι μπήκαν με δύναμη στο
τερέν και έκλεισαν τους χώρους. Παράλληλα, οι «ερυθρόλευκοι» παρουσίασαν
σημεία κόπωσης και οπισθοχώρησαν. 
Στο 54', σε σέντρα του Κωνσταντίδη, ο Γεωργιάδης με σουτ μείωσε το σκορ: 3-1.
Η μπάλα χτύπησε πρώτα στο τερέν και ξεγέλασε τον Ελευθερόπουλο. Τρία λεπτά
αργότερα (57') ο ΠΑΟΚ βγήκε στην αντεπίθεση και απάντησε με δεύτερο γκολ. Ο
Αμανατίδης τράβηξε από τη φανέλα μέσα στην περιοχή τον Γιασεμή. Ο διαιτητής
Γιώργος Κασναφέρης έδειξε αμέσως το σημείο του πέναλτι. Ο Γεωργιάδης σημάδεψε
σωστά από τα 11 μέτρα και η εξέδρα του ΠΑΟΚ πήρε «φωτιά»: 3-2. 
Ο ΠΑΟΚ επιτάχυνε τον ρυθμό του στο δεύτερο ημίχρονο, αλλά δεν κατάφερε να
ανατρέψει το εις βάρος του αποτέλεσμα. Οι πανηγυρισμοί των «ερυθρολεύκων»
έκλεισαν τη βραδιά στο ΟΑΚΑ

Στο 60' ο Πουρλιοτόπουλος, στην προσπάθειά του να σταματήσει τον
Γιαννακόπουλο, του πήρε το πόδι. Ο διεθνής μεσοεπιθετικός του Ολυμπιακού
βρέθηκε στο τερέν και ο Κασναφέρης αντί να δώσει το πέναλτι, του έδειξε
κίτρινη κάρτα. Πάντως, ήταν ομολογουμένως μια δύσκολη φάση μέσα στην περιοχή
του ΠΑΟΚ. 
Ο Γιαννακόπουλος αστόχησε στο 75' από πλεονεκτική θέση. Ο Τάκης Λεμονής
απέσυρε στο 69' τον Αλεξανδρή και χρησιμοποίησε τον Νινιάδη, για να δώσει
ανάσες στο κέντρο του Ολυμπιακού. Ο βραχύσωμος επιτελικός μέσος βοήθησε στην
οργάνωση του παιχνιδιού, όμως δεν μπόρεσε να μεταμορφώσει τον Ολυμπιακό. Ο
ΠΑΟΚ ήταν ανώτερος στο β' ημίχρονο, αλλά οι «ερυθρόλευκοι»

πήραν στο τέλος με την ψυχή στο στόμα τη «χρυσή» νίκη. 
Ο ΤΖΙΟΒΑΝΙ

Κορυφαίος του Ολυμπιακού ο «μάγος» Τζιοβάνι. Πολύ καλή απόδοση είχαν οι
Καρεμπέ, Τζόρτζεβιτς, Αμανατίδης (στο πρώτο ημίχρονο). Από τον ΠΑΟΚ ξεχώρισαν
οι Γεωργιάδης, Σπάσιτς, Κωνσταντινίδης. 
Ο Αθηναίος διαιτητής Κασναφέρης κατόρθωσε να περάσει απαρατήρητος στο
παιχνίδι. Ήταν κοντά στις φάσεις και με εξαίρεση τη φάση του 60', κατόρθωσε να
βγάλει με επιτυχία το ντέρμπι. Παραφωνία ήταν ο επόπτης Δανιγγέλης. Έδειξε ότι
έχει άγνοια του οφσάιντ. Στο πρώτο ημίχρονο σταμάτησε δύο φορές τον Ολυμπιακό
και ισάριθμες φορές τον ΠΑΟΚ στο δεύτερο 454λεπτο. Και στις τέσσερις
περιπτώσεις οι Τζιοβάνι, Βενετίδης (Ολυμπιακού), Γεωργιάδης, Φουτσίνι (ΠΑΟΚ)
καλύπτονταν από τους αντιπάλους τους και ο Δανιγγέλης υπέδειξε οφσάιντ!

<H3>ΜΟΙΡΑΣΜΕΝΑ ΗΜΙΧΡΟΝΑ
</H3><H3>Οι κινήσεις των αντιπάλων
</H3>
Λεμονής, Μπάγιεβιτς. Ο πρώτος κινήθηκε δυναμικά στην αρχή, ο δεύτερος στην
επανάληψη, όμως ήταν αργά για να αποφύγει το... ματ

Από ένα ημίχρονο καλό είχαν οι προπονητές στο χθεσινό ντέρμπι. Ο Τάκης Λεμονής
επανέφερε στο κέντρο της άμυνας τον Αμανατίδη (στη θέση του Ανατολάκη) με
παρτενέρ τον Κωστούλα. Παράλληλα, η επιστροφή τών Ζε Ελίας, Γιαννακόπουλου,
δυνάμωσε το κέντρο του Ολυμπιακού. 
Ο Αμανατίδης έδωσε την... ψυχή του στο πρώτο ημίχρονο και μαζί με τον Κωστούλα
έκλεισαν τους διαδρόμους προς την εστία του Ελευθερόπουλου. Σημαντική βοήθεια
πρόσφεραν και οι δύο αμυντικοί χαφ Καρεμπέ, Ζε Ελίας. 
Ο Ολυμπιακός του α' ημιχρόνου λειτούργησε σαν ελβετικό ρολόι και κανείς δεν
πίστευε στα μάτια του ότι από το στραπάτσο της Νέας Σμύρνης θα έβλεπε στο ΟΑΚΑ
ομάδα-μοντέλο. Οι «ερυθρόλευκοι» μέσα σε οκτώ λεπτά σημείωσαν τρία γκολ και
προηγήθηκαν στο 17' με 3-0. Ο ΠΑΟΚ έμοιαζε με σάκο του μποξ. Ο Ντούσαν
Μπάγιεβιτς δεν μπόρεσε να αντιδράσει στο α' μέρος στη σκακιέρα του ματς. 
Στην ανάπαυλα του ημιχρόνου ο τεχνικός του ΠΑΟΚ με καθαρό μυαλό πραγματοποίησε
τη σωστή κίνηση. Ο Μπάγιεβιτς, διαπιστώνοντας την επιθετική αδυναμία της
ομάδας του, έριξε στη μάχη στο β' ημίχρονο τον Σλάντζαν Σπάσιτς. Ο Σέρβος
αγωνίστηκε στην επίθεση με τους Γιασεμή, Οκκά. Παράλληλα, ο Γεωργιάδης
(δεξιά), Κωνσταντινίδης (αριστερά) βοήθησαν σημαντικά στον επιθετικό τομέα. Ο
ΠΑΟΚ μεταμορφώθηκε και απάντησε με δύο γκολ. Ο Λεμονής δεν κατάλαβε τη
συγκεκριμένη αλλαγή. Στο 69' χρησιμοποίησε τον Νινιάδη για να ηρεμήσει το
παιχνίδι και στο τέλος (88') έβαλε τον Ανατολάκη για να κρατήσει το σκορ. Ο
Μπάγιεβιτς τα έπαιξε όλα για όλα με τις αλλαγές των Φουτσίνι, Φρούσου (αντί
των Οκκά, Γεωργιάδη). Το λάθος για τον τεχνικό του ΠΑΟΚ ήταν ότι οι αλλαγές
έγιναν με αρκετή καθυστέρηση (85'). Παράλληλα, ο σκόρερ του ΠΑΟΚ Γιώργος
Γεωργιάδης έδειξε δυσαρέσκεια με την αλλαγή του και με το δίκιο του, αφού στο
β' ημίχρονο ήταν η μεγάλη απειλή για την εστία του Ελευθερόπουλου.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17270O041</ED>
<ID>
ID:306747

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O04&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά
</H2>
<H3>Ένταση από νωρίς
</H3>
* Οπαδός του ΠΑΟΚ έκανε την είσοδό του εντός του αγωνιστικού χώρου μισή ώρα
πριν αρχίσει το χθεσινό ντέρμπι και όταν οι υπεύθυνοι ασφαλείας του ΟΑΚΑ
προσπάθησαν να τον συλλάβουν, οι φίλοι του ΠΑΟΚ άρχισαν να πετούν καθίσματα,
ενώ προς στιγμήν 10-15 άτομα πήδηξαν τα κάγκελα με σκοπό να μπουν μέσα και να
τον βοηθήσουν. Με την επέμβαση των ΜΑΤ τα πνεύματα ηρέμησαν και ο αγώνας
άρχισε χωρίς προβλήματα. <H3>Άλλη μια απώλεια
</H3>
* Τα είχε με την ατυχία του ο Ντούσαν Μπάγιεβιτς, αφού δεν του έφταναν οι
απανωτές απώλειες παικτών από τους τραυματισμούς, έχασε στο χθεσινό ματς και
τον Διονύση Χασιώτη, ο οποίος υπέστη τράβηγμα στο ζέσταμα και δεν μπόρεσε καν
να ξεκινήσει το παιχνίδι, αν και ο Ντούσκο τον υπολόγιζε στους βασικούς. <H3>Συνοδεία ελικοπτέρων
</H3>
* Οι οπαδοί του ΠΑΟΚ μετά τη λήξη του αγώνα έμειναν τουλάχιστον μία ώρα
στις εξέδρες του ΟΑΚΑ, ενώ όταν αποχώρησαν, τα πούλμαν που τους μετέφεραν
συνοδεύονταν από ελικόπτερα της Αστυνομίας, που μάλιστα έριχναν και φως πάνω
τους. Βλέπετε, το συγκεκριμένο παιχνίδι ήταν... υψηλής επικινδυνότητας και τα
μέτρα ασφαλείας, λογικά, αυξημένα.
<H3>Έδωσαν εξηγήσεις
</H3>
* Φιλικό διάλογο είχαν αποχωρώντας από το γήπεδο ο τερματοφύλακας του
Ολυμπιακού Δημήτρης Ελευθερόπουλος και ο διαιτητής του αγώνα Γιώργος
Κασναφέρης. Μάλιστα ο κίπερ των «ερυθρολεύκων» του εξηγούσε τους λόγους που
αντέδρασε κλωτσώντας την μπάλα σε κάποια φάση που δεν είχε δοθεί οφσάιντ υπέρ
της ομάδας του. Πάντως ο διεθνής διαιτητής του «χάρισε» εκεί την κίτρινη
κάρτα, την οποία του την έδωσε αργότερα για καθυστέρηση. 
<H3>Πάγκοι με... καρφιά
</H3>
* Ανάμεικτα ήταν τα συναισθήματα στους δύο πάγκους, ανά ημίχρονο. Στο πρώτο
45λεπτο ο «ερυθρόλευκος» πάγκος ήταν όρθιος, αφού οι απανωτές φάσεις και τα
τρία γκολ δημιουργούσαν κλίμα ευφορίας. Από την άλλη πλευρά μόνο ο Ντούσαν
Μπάγιεβιτς ήταν όρθιος συνέχεια. Στην επανάληψη, αντίθετα, ο προβληματισμός
πέρασε στον πάγκο των γηπεδούχων και ο ενθουσιασμός στους φιλοξενουμένους.
Ίδιο κλίμα και στις εξέδρες φυσικά.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17270O051</ED>
<ID>
ID:306748

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ: «ΨΑΧΝΟΥΜΕ ΤΟ ΓΚΟΛ» ΤΟΝΙΣΕ Ο ΜΑΡΚΑΡΙΑΝ ΓΙΑ ΤΟ ΑΥΡΙΑΝΟ ΜΑΤΣ ΜΕ ΤΗ ΣΠΑΡΤΑ
</H5><H2>Στόχος η νίκη στην Πράγα
</H2><H4>* Ο Γκαλέτο φαβορί για τη θέση του τραυματία Μίκαελσεν
</H4>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

* ΠΡΑΓΑ

«Θα προσπαθήσουμε να πιέσουμε στο μισό γήπεδο, προκειμένου να δημιουργήσουμε
φάσεις και να πετύχουμε γκολ», δήλωσε ο Σέρχιο Μαρκαριάν λίγο πριν η αποστολή
του Παναθηναϊκού αναχωρήσει για την Πράγα

Η αισιοδοξία - έστω και αν κυμαίνεται σε χαμηλούς τόνους - δεν κρύβεται στο
πράσινο στρατόπεδο για το αυριανό κρισιμότατο παιχνίδι του Τσάμπιονς Λιγκ. 
Και χθες, στο ταξίδι της ελπίδας με προορισμό την πανέμορφη Πράγα τόσο οι
ποδοσφαιριστές του Παναθηναϊκού όσο και ο προπονητής Σέρχιο Μαρκαριάν έδειξαν
αισιόδοξοι και - το σημαντικότερο - αποφασισμένοι να φύγουν με θετικό
αποτέλεσμα από το στάδιο Λέτνα της Σπάρτα. Σύνθημα που κυριαρχεί; Νίκη και
μόνο νίκη! Μοναδικό πρόβλημα που αντιμετωπίζει ο ΠΑΟ είναι ο τραυματισμός του
Γιαν Μίκαελσεν, ο οποίος αισθανόταν και χθες ενοχλήσεις και η συμμετοχή του
στον αγώνα είναι σχεδόν απίθανη. Πάντως, τη θέση του αναμένεται να καλύψει ο
Φερνάντο Γκαλέτο. 
Ο Μαρκαριάν, στο παρθενικό του ταξίδι για αγώνα Τσάμπιονς Λιγκ, μόνο αγχωμένος
και «αδιάβαστος» δεν φαίνεται. Είπε, λοιπόν, κατά την αναχώρηση της ομάδας ότι
οι παίκτες του δεν θα αγωνιστούν αμυντικά και άφησε να εννοηθεί ότι το
«τριφύλλι» θα παλέψει για τη νίκη και όχι για την ισοπαλία, η οποία οφείλουμε
να σημειώσουμε ότι μόνο κακοδεχούμενη δεν είναι. «Ψάχνουμε το γκολ! Το
παιχνίδι είναι πολύ σημαντικό και η Σπάρτα είναι ισχυρή ομάδα. Δυστυχώς,
έχουμε χάσει πέντε βαθμούς στα δύο πρώτα ματς και θα πρέπει να κυνηγήσουμε ένα
θετικό αποτέλεσμα. Είμαστε προετοιμασμένοι για τον εν λόγω αγώνα. Θα
προσπαθήσουμε να πιέσουμε στο μισό γήπεδο, προκειμένου να δημιουργήσουμε
φάσεις και να πετύχουμε γκολ. Οι παίκτες μου θέλουν και μπορούν να παίζουν
επιθετικά». 
Η ΕΝΔΕΚΑΔΑ 
Όσο για την ενδεκάδα που θα παραταχθεί αύριο στο στάδιο Λέτνα, οι περισσότερες
θέσεις είναι, λίγο πολύ, γνωστές. Ο Μαρκαριάν θα παρατάξει τρεις στόπερ
(Κυργιάκο, Γκούμα, Χένρικσεν), ενώ στα πλάγια της άμυνας θα βρίσκεται ο
Ντάνιελ Σάριτς (δεξιά) και ο νεαρός Μηνάς Πίτσος (αριστερά), ο οποίος θα
δεχθεί το βάπτισμα του πυρός σε ευρωπαϊκό παιχνίδι. Τώρα, όσον αφορά τη μέση
και πάνω, ο Ουρουγουανός θα παρατάξει τον Άγγελο Μπασινά, τον Νίκο
Λυμπερόπουλο που διανύει περίοδο φόρμας και τον Γκαλέτο. Μάλιστα, στη χθεσινή
προπόνηση, ο Αργεντινός δοκιμάστηκε με επιτυχία. Ο Παναθηναϊκός θα αγωνιστεί
με έναν επιθετικό και αυτός ενδέχεται να είναι ένας από τους Βλάοβιτς και
Κωνσταντίνου με τον Κύπριο να έχει περισσότερες πιθανότητες. 
Ο Μαρκαριάν πήρε μαζί του και τους 25 παίκτες που υπάρχουν στο δυναμικό της
ομάδας, ακόμη και τον Τάκη Φύσσα, ο οποίος δεν έχει δικαίωμα συμμετοχής (είναι
τιμωρημένος). Η αποστολή έφθασε στην πρωτεύουσα της Τσεχίας λίγο μετά τις οκτώ
το βράδυ (ώρα Ελλάδας), ενώ ο καιρός είναι αίθριος με θερμοκρασία που αγγίζει
τους 4 βαθμούς Κελσίου. 
Αύριο βράδυ στο στάδιο Λέτνα, το «τριφύλλι» θα έχει στο πλευρό του την
υποστήριξη πολλών οπαδών του, αφού τα 2.400 εισιτήρια που πήραν οι «πράσινοι»
έχουν ήδη διατεθεί και οι πρώτοι εκδρομείς για την Πράγα αναχώρησαν από το
Σάββατο το βράδυ. 
Τον αγώνα θα διευθύνει ο Σκωτσέζος Στιούαρτ Ντούγκαλ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17270O061</ED>
<ID>
ID:306749

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O06&aa=1</URL></REF>


Article

<CATEGORY>vin10</CATEGORY>

 <H5>ΤΟ ΣΑΒΒΑΤΟ: Αγχώδης νίκη επί του μαχητικού Ακράτητου
</H5><H2>Έφτασε ένα σκαλί πριν την κορυφή
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Παναθηναϊκός βλάπτει σοβαρά την υγεία! Και οι περίπου 17.000 οπαδοί του
«Τριφυλλιού», οι οποίοι βρέθηκαν προχθές στη Λεωφόρο, αποδείχθηκαν... στο ίδιο
έργο θεατές. Ο ΠΑΟ επικράτησε δύσκολα και εναντίον του Ακράτητου (1-0) και
προβλημάτισε για μία ακόμα φορά τους φιλάθλους του, οι οποίοι εξακολουθούν να
βλέπουν την ομάδα τους να μην... τραβάει και να φτάνει με το ζόρι στη νίκη
κόντρα σε σαφώς υποδεέστερους αντιπάλους. Και πάλι αυτή τη φορά στη Λεωφόρο
των στεναγμών οι «πράσινοι» προηγήθηκαν, έχασαν στη συνέχεια διαδοχικές
ευκαιρίες, προκειμένου να σφραγίσουν τη νίκη, αλλά στα τελευταία λεπτά
ταμπουρώθηκαν στην άμυνά τους, κινδυνεύοντας άμεσα με ισοφάριση! 
Ωστόσο, έστω και με αυτόν τον αγχώδη τρόπο οι «πράσινοι» κατάφεραν να φτάσουν
έναν μόλις βαθμό πίσω από την πρωτοπόρο ΑΕΚ. 
Σκόρερ του Παναθηναϊκού ήταν ο Μιχάλης Κωνσταντίνου που επανήλθε στην ενδεκάδα
και έδειξε ότι σιγά σιγά βρίσκει τον καλό του εαυτό. Διότι ουδείς μπορεί να
πει ότι ξέχασε την επιθετική του δεινότητα. Απλά το βάρος της φανέλας είναι
αυτό που τον... κρατάει πολλές φορές μακριά από το γκολ. 
Ο Ντέρεκ Μπόατεγκ ήταν ο κορυφαίος παίκτης του ΠΑΟ στο ματς με τον Ακράτητο

Στο 34', λοιπόν, ύστερα από κόρνερ του Μπασινά, ο Κύπριος πετάχτηκε μπροστά
από τους αμυντικούς του Ακράτητου και με ωραία γυριστή κεφαλιά, πέτυχε το
μοναδικό - πλην χρυσό - γκολ για το «Τριφύλλι». 
ΛΑΜΨΗ ΑΠΟ ΜΠΟΑΤΕΓΚ 
Παρ' όλα αυτά, η προχθεσινή συνάντηση «σημαδεύτηκε» από το ντεμπούτο του
Ρόμπερτ Γιάρνι, αλλά και την επανεμφάνιση του Ντέρεκ Μπόατεγκ. Όσον αφορά τον
Κροάτη έδειξε καλά στοιχεία στο διάστημα που αγωνίστηκε, ωστόσο, ήταν εμφανές
ότι χρειάζεται να πάρει παιχνίδια στα πόδια του, καθώς προέρχεται από μεγάλο
διάστημα αγωνιστικής αποχής. Ο Μπόατεγκ, έχοντας το νου στις εξέδρες της
Λεωφόρου, εκεί όπου βρισκόταν ο σκάουτερ της Μίντλεσμπρο, ήταν ο κορυφαίος του Παναθηναϊκού.

Είχε σωστές επινοήσεις, δεν κρατούσε την μπάλα, πάσαρε γρήγορα, όποτε
χρειαζόταν ντρίμπλαρε με φαντασία, γενικά έδινε φρεσκάδα σε μια δυσκίνητη και
άχρωμη ομάδα. Θα ήταν κρίμα και μεγάλη απώλεια για τον ΠΑΟ να πουλήσει τελικά
στην αγγλική ομάδα τον φέρελπη ποδοσφαιριστή. Όσο για τον Ακράτητο παρατάχθηκε
με αμυντικούς προσανατολισμούς και αν ήταν πιο ουσιαστικός στην επίθεση θα
είχε ισοφαρίσει. Ωστόσο, το κλίμα στην ομάδα των Άνω Λιοσίων ήταν ακόμα βαρύ
και πένθιμο από τον χαμό του Γιάννη Παθιακάκη, συνεπώς η απόδοση των παικτών
της δεν χωράει κριτική. Ευχάριστη νότα έδωσε η παρουσία του Χουάν Χοσέ
Μπορέλι, ο οποίος γνώρισε πραγματική αποθέωση και ευχήθηκε μετά τον αγώνα στην
παλιά του ομάδα να κατακτήσει τον τίτλο. 
Ο Μιχάλης Κωνσταντίνου επέστρεψε με γκολ στην ενδεκάδα του Παναθηναϊκού

Ο Παναθηναϊκός στο ξεκίνημα της συνάντησης παρουσιάστηκε νωθρός και είχε
ανούσια υπεροχή, ενώ στο δεύτερο μέρος ανέβασε την απόδοσή του και αύξησε τις
λιγοστές ευκαιρίες του. Την εν λόγω εικόνα παρουσιάζει σε όλα τα τελευταία
ματς η ομάδα του Μαρκαριάν, όμως, το πρόβλημα παραμένει... απείραχτο. Το
τελείωμα των φάσεων, με λίγα λόγια το γκολ βασανίζει τον ΠΑΟ, αφού οι
«πράσινοι» αν και αποτελούσαν μόνιμη πηγή κινδύνου για την εστία του Ακράτητου
δεν κατάφεραν να στείλουν την μπάλα στα δίχτυα. 
<H3>ΜΑΡΚΑΡΙΑΝ: Για την επίθεση
</H3><H3>Θα δοκιμάσω και τον Μπόατεγκ
</H3>
Αλλοι τρεις βαθμοί - έστω και με... βασανιστικό τρόπο - μπήκαν στο πράσινο
τσεπάκι και ο προπονητής του Παναθηναϊκού, Σέρχιο Μαρκαριάν, δεν μπορούσε παρά
να ήταν και πάλι ικανοποιημένος από την απόδοση των παικτών του: «Κάθε ματς
είναι σημαντικό. Παίζουμε έχοντας στο μυαλό μας και τα προβλήματα που
αντιμετωπίζει η ομάδα και τους αγώνες του Τσάμπιονς Λιγκ. Αγωνιστήκαμε καλά,
ήμασταν θετικοί στην άμυνα και στο κέντρο. Δημιουργήσαμε φάσεις και ευκαιρίες,
τελειώσαμε, όμως, με άγχος το ματς, αφού δεν κάναμε το 2-0. Διαπιστώνω ότι
κάθε αγώνας στο πρωτάθλημα είναι δύσκολος και ότι το ελληνικό ποδόσφαιρο έχει
βελτιωθεί σημαντικά. Γνωρίζω ότι πρέπει να διορθώσουμε πολλά στην ομάδα. Το
πιο σημαντικό, όμως, είναι να υπάρχει ηρεμία. Είμαι πολύ ευχαριστημένος που
κερδίζουμε κάθε ημέρα παίκτες. Για παράδειγμα, ο Λυμπερόπουλος είναι σε πάρα
πολύ καλή κατάσταση, ενώ και ο Μπόατεγκ είναι ένας πάρα πολύ καλός παίκτης, ο
οποίος μπορεί να βοηθήσει την ομάδα. Διαθέτουμε 25 παίκτες που μπορούν να
βοηθήσουν. Είναι πολύ σημαντικό που ξεκινάει πάλι το Τσάμπιονς Λιγκ» είπε ο
Ουρουγουανός. 
Αναφερόμενος στο ματς με τη Σπάρτα Πράγας ο προπονητής του «Τριφυλλιού» είπε:
«Ψυχολογικά είμαστε πανέτοιμοι για τον αγώνα. Η φυσική μας κατάσταση
βελτιώνεται κάθε ημέρα, ενώ και στον τομέα της τακτικής βρισκόμαστε σε καλό
σημείο. Αλλάζω διαρκώς την τακτική, αλλά τα παιδιά καταφέρνουν και
προσαρμόζονται στις αλλαγές που κάνουμε. Μόνο ένα πράγμα πρέπει να διορθώσουμε
και αυτό είναι το γκολ. Έχω δοκιμάσει όλα τα σχήματα στην επίθεση. Και τώρα
στα υπόψη είναι και ο Μπόατεγκ για την επίθεση. Δείχνει ότι μπορεί να παίξει
και μπροστά. Πάντα υπολογίσιμος είναι και ο Βαζέχα. Χρειάζεται, πάντως, να
είμαστε πιο ακριβείς στην τελική προσπάθεια». 
Στον αντίποδα, ο προπονητής του Ακράτητου, Γιώργος Παράσχος είπε: «Ήταν μία
δύσκολη εβδομάδα για εμάς. Προσπαθήσαμε να στηρίξουμε τα παιδιά στον
ψυχολογικό τομέα. Στο πρώτο ημίχρονο φροντίσαμε να μη δεχθούμε γκολ, είχαμε,
όμως, μια δυσκολία στην κυκλοφορία της μπάλας παρά τους χώρους που μας έδωσε ο
Παναθηναϊκός. Στο δεύτερο ημίχρονο ρισκάραμε και απειλήσαμε την εστία των
αντιπάλων μας. Τελικά ο Παναθηναϊκός νίκησε και θεωρώ το αποτέλεσμα δίκαιο.
Ευτυχώς, που σε αυτή τη δύσκολη εβδομάδα αντίπαλός μας ήταν αυτή η ομάδα, αφού
η ήττα ήταν μέσα στο πρόγραμμα». 
Στο μεταξύ, ο Νίκος Λυμπερόπουλος ήταν κατηγορηματικός: «Δεν μιλάω για
πρωτάθλημα. Αυτό που μετράει είναι η νίκη. Βλέπουμε κάθε παιχνίδι ξεχωριστά
και προσπαθούμε να κερδίζουμε στην πορεία του πρωταθλήματος», ενώ ο Εμάνουελ
Ολιζαντέμπε με τη σειρά του δήλωσε πως «το σημαντικότερο είναι ότι κερδίσαμε
και μείναμε στην κορυφή της βαθμολογίας».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17270O062</ED>
<ID>
ID:306801

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O06&aa=2</URL></REF>


Article

<CATEGORY>vin10</CATEGORY>

 <H5>ΣΤΟ ΚΑΥΤΑΝΤΖΟΓΛΕΙΟ: Πύρρειος νίκη
</H5><H2>Κέρδισε τους βαθμούς, έχασε τον Μπαχράμη
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Ο Ηρακλής νίκησε με άνεση τον Ιωνικό το Σάββατο στο Καυταντζόγλειο, με 3-0,
έχασε όμως μέχρι το τέλος της αγωνιστικής περιόδου τον Παναγιώτη Μπαχράμη, ο
οποίος δέχθηκε χτύπημα στο δεξί γόνατο λίγο πριν να τελειώσει το πρώτο
ημίχρονο και η πρώτη διάγνωση μιλούσε για κάκωση γονάτου και πιθανή ρήξη
πρόσθιου χιαστού. Κορυφαίος παίκτης του αγώνα και του Ηρακλή, στο σαββατιάτικο
παιχνίδι, ήταν ο Έντερσον Φονφόκα, ο οποίος πέτυχε τα δύο από τα τρία γκολ του
Ηρακλή, ενώ ήταν ο δημιουργός και στο γκολ του Στολτίδη. Η ομάδα του Άγγελου
Αναστασιάδη από το πρώτο μέχρι το τελευταίο λεπτό του αγώνα έδειχνε να είναι
μόνη της μέσα στο γήπεδο. Ο Ιωνικός ήταν πολύ κακός και οι παίκτες του
αρκέστηκαν στο να παρακολουθούν απλώς τους παίκτες του Ηρακλή να αλλάζουν την
μπάλα και να προσπαθούν να πετύχουν όσο το δυνατόν περισσότερα γκολ. Ο Φώτης
Στρακόσα, αν και δέχθηκε τρία γκολ, βρέθηκε σε καλή ημέρα και έσωσε αρκετές
φορές την εστία του από βέβαιη παραβίαση. 
Ο Φοφόνκα εκμεταλλεύτηκε το λάθος του Στρακόσα και σημείωσε το τρίτο γκολ του Ηρακλή

Το 1-0 έγινε νωρίς (17') από τον Στολτίδη, ο οποίος πήρε την μπάλα από πάσα
του Φονφόκα, μετά τη σέντρα του Μπαχράμη. Στη συνέχεια ο Ηρακλής διατήρησε την
πρωτοβουλία των κινήσεων, με αποτέλεσμα στις καθυστερήσεις του πρώτου
ημίχρόνου ο Φονφόκα, μετά τη σέντρα του Νεμπεγλέρα, να πετύχει το 2-0 με
δυνατό βολέ. Στο δεύτερο ημίχρονο ο Ηρακλής ανέβασε ακόμη περισσότερο την
απόδοσή του και έχανε τη μία ευκαιρία για γκολ μετά την άλλη. Το τελικό 3-0
ήρθε στο 86', όταν μετά την εκτέλεση φάουλ του Στολτίδη, ο Στρακόσα δεν
μπόρεσε να συγκρατήσει την μπάλα και ο Φονφόκα την έσπρωξε στα δίχτυα του
Ιωνικού. 
Παρ' ότι η εμφάνιση του Ιωνικού ήταν απογοητευτική, ο Σωκράτης Γέμελος,
ξάφνιασε μετά το τέλος του αγώνα, όταν στη συνέντευξη Τύπου δήλωσε
ικανοποιημένος από την ομάδα του. «Ξέραμε ότι στο Καυταντζόγλειο είχαμε ένα
δύσκολο παιχνίδι. Τα παιδιά όμως έτρεξαν και προσπάθησαν παραπάνω από τις
δυνάμεις τους. Έτσι πρέπει να συνεχίσουμε, αφού δεν έχουμε δυνατότητα για
ανάσα και ξεκούραση. Το πρώτο γκολ ήρθε από θέση οφ σάιντ, το δεύτερο ήταν από
λάθος των παικτών μου και το τρίτο ήρθε στο τέλος του αγώνα. Έτσι όμως είναι
το ποδόσφαιρο, άλλοτε χάνεις και άλλοτε κερδίζεις», είπε ο κ. Γέμελος, ενώ ο
Άγγελος Αναστασιάδης, τόνισε: «Είμαι ικανοποιημένος από τα παιδιά, από την
προσπάθεια που κατέβαλαν και από τη νίκη. Συνεχίζουμε τις καλές εμφανίσεις,
όμως είμαστε όλοι πολύ στενοχωρημένοι από τον τραυματισμό τού Μπαχράμη, ο
οποίος κατά 99,9% χάνει τη χρονιά. Αυτό που με στενοχωρεί περισσότερο είναι
ότι ο Παναγιώτης είχε πολλές ατυχίες στην καριέρα του. Είμαστε δίπλα του και
ελπίζουμε να επιστρέψει το συντομότερο δυνατόν».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17270O063</ED>
<ID>
ID:306838

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O06&aa=3</URL></REF>


Article

<CATEGORY>vin10</CATEGORY>

 <H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ ΚΑΤΗΓΟΡΙΑΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

<H3>ΑΕΚ
</H3><H3>Χωρίς ήττα με διαιτητή τον Κύρο Βασσάρα
</H3>
Ο Κύρος Βασσάρας γεννήθηκε την 1.2.1966 και ανήκει στον Σύνδεσμο Θεσσαλονίκης.
Είναι διεθνής και επελέγη να «σφυρίξει» αγώνες του φετινού Παγκοσμίου
Κυπέλλου. Διαιτητής ξεκίνησε το 1984 και πρώτος του αγώνας στο πρωτάθλημα ήταν
αυτός της 27.8.1995 (Εδεσσαϊκός - Απόλλων 0-0). Όποτε διαιτητεύει αγώνα της
ΑΕΚ, η «κιτρινόμαυρη» ομάδα δεν χάνει. Αξίζει να δούμε τους αγώνες του
«Δικεφάλου» που «σφύριξε»: 23.10.1995 (Ιωνικό 4-1*), 28.10.1995 (Ολυμπιακό
1-1), 16.9.1996 (Καστοριά 1-0), 5.4.1997 (Ιωνικό 0-0*), 10.11.1997 (Πανιώνιο
2-0), 14.3.1998 (με Πανιώνιο 1-0*), 29.3.1998 (Παναχαϊκή 0-0*), 4.10.1998
(Πανηλειακό 3-1), 11.2.2001 (Εθνικό Αστέρα 3-0), 7.5.2001 (Παναθηναϊκό 1-0*),
9.12.2001 (Πανιώνιο 6-2*) και 17.2.2001 (Ξάνθη 1-1*) 
* Εκτός.

<H3>Σερί νικών με ΠΑΟΚ
</H3>
Ο Αλεξανδρής σπεύδει να συγχαρεί τον σκόρερ Τζιοβάνι, που πέτυχε το πρώτο γκολ

Ο ΠΑΟΚ αυτήν τη φορά δεν τα κατάφερε να γυρίσει το ματς και ύστερα από 8
αγωνιστικές γνώρισε την ήττα, η οποία ήταν η πρώτη του στο 2002 (από
25.11.2001 με Ξάνθη εκτός 0-1). Ο Ολυμπιακός που παρουσιάζεται ακλόνητο φαβορί
στα ματς με τον ΠΑΟΚ, όταν είναι γηπεδούχος, σημείωσε τη 13η συνεχή του νίκη
στα 42 ματς που τον φιλοξένησε (ν. 32, ισοπ. 6, ήττ. 4, τερ. 80-30). 
*** Τα Γιάννινα έχουν κάτι κοινό για ΑΕΚ και Ξάνθη και να γιατί. Η ΑΕΚ είχε να
πάρει ισοπαλία μακριά απ' Ν. Φιλαδέλφεια απ' τις 19.3.2001 (με Γιάννινα 2-2),
ενώ έναν χρόνο είχε η Ξάνθη να παραχωρήσει στην έδρα της ισοπαλία (από
11.2.2001 με Γιάννινα 0-0). 
*** Για τρίτη φορά στους δεκατρείς αγώνες Ξάνθη και ΑΕΚ τελειώνουν ισόπαλοι με
σκορ 1-1 στην ακριτική πόλη (25.2.1995, 19.5.1996, 17.2.2002). 
*** Ο Χρήστος Μαλαδένης, ο οποίος σκόραρε εις βάρος της παλιάς του ομάδας και
χάρισε πολύτιμο βαθμό, σημείωσε για δεύτερη συνεχή αγωνιστική γκολ,
πετυχαίνοντας έτσι ατομικό ρεκόρ. 
*** Ο Πανιώνιος είχε να πάρει ισοπαλία μακριά απ' τη Ν. Σμύρνη απ' τις
18.11.2001 με Ιωνικό στη Νεάπολη (1-1).

<H3>16η ΑΓΩΝΙΣΤΙΚΗ
</H3><H3>Αήττητος στην έδρα του
</H3>
Ο Ηρακλής συνέχισε και προχθές να κρατάει τον τίτλο του αήττητου απ' τον
Ιωνικό εντός έδρας, σημειώνοντας την τέταρτη συνεχή του νίκη εκεί. Αν δε την
μεθεπόμενη αγωνιστική δεν χάσει από την Ξάνθη στη Θεσσαλονίκη, θα παραμείνει
για έναν χρόνο αήττητος στο Καυταντζόγλειο. 
*** Ήταν ο 42ος αγώνας του στην Α' Εθνική, που είχε για σκορ το 3-0 στην έδρα
του (πρώτο κατά του Ιωνικού) και είχε να επαναληφθεί απ' τις 19.11.2000 (με
ΟΦΗ). 
*** Ο διαιτητής της συνάντησης Παναθηναϊκού - Ακράτητου Γιάννης Μπισογιάννης
όταν διαιτητεύει αγώνα πρωταθλήματος νικούν πάντα οι γηπεδούχοι: ΠΑΟ - ΟΦΗ
5-1, Εθνικός Αστ. - ΑΕΚ 2-0, Ξάνθη - Ακράτητος 3-0, ΠΑΟ - Ακράτητος 1-0. 
*** Τους 100 αγώνες στην Α' Εθνική έφτασε προχθές ο Κώστας Χαλκιάς.

<H3>Η ΚΑΛΥΤΕΡΗ ΕΝΔΕΚΑΔΑ
</H3>
45. ΜΠΙΚΙΤΣ (Αιγάλεω)

23. ΛΑΚΗΣ (ΑΕΚ)

7. ΧΑΤΖΙ (Ηρακλή)

25. ΒΑΛΛΑΣ (Ξάνθης)

29. ΜΟΡΙΣ (Άρη)

10. ΜΠΟΑΤΕΓΚ (Παναθηναϊκού)

10. ΤΖΙΟΒΑΝΙ (Ολυμπιακού)

11. ΓΕΩΡΓΙΑΔΗΣ (ΠΑΟΚ)

14. ΜΟΥΝΙΟΖ (ΟΦΗ)

11. ΤΖΟΡΤΖΕΒΙΤΣ (Ολυμπιακού)

9. ΦΟΦΟΝΚΑ (Ηρακλή)

<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17270O081</ED>
<ID>
ID:306750

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O08&aa=1</URL></REF>


Article

<CATEGORY>vin10</CATEGORY>

 <H2>Έβδομη συνεχής νίκη του ΠΑΟ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο Παναθηναϊκός πέτυχε το Σάββατο την έβδομη συνεχή του νίκη, η οποία τον
κράτησε ψηλά στη βαθμολογία. Προσέξτε, όμως, οι έξι τελευταίες επιτυχίες του
συνοδεύονται από ένα γκολ διαφορά. Απ' αυτές μόνο προχθές μπόρεσε να σημειώσει
το νικητήριό του γκολ στο α' ημίχρονο. 
*** Ήταν η 11η συνεχής αγωνιστική που σκόραρε, ενώ μόνο τις εστίες του
Ακράτητου και της ΑΕΚ στον α' γύρο δεν παραβίασε. 
Μιχάλης Κωνσταντίνου

*** Ο Μιχάλης Κωνσταντίνου, ο οποίος δεν είχε παίξει στα δύο προηγούμενα
παιχνίδια, γύρισε αποφασισμένος και με το πολύ ωραίο γκολ που σημείωσε χάρισε
τη νίκη στην ομάδα του, σημειώνοντας έτσι το όγδοο φετινό του γκολ. Ο διεθνής
Κύπριος πέτυχε το πρώτο του γκολ στο 2002, αφού είχε να σκοράρει απ' τις
16.12.2001, όταν στη Νεάπολη οι «πράσινοι» είχαν νικήσει τον Ιωνικό με 2-0.
Ήταν το 68ο του γκολ στο πρωτάθλημα (60 Ηρακλή και 8 Παναθηναϊκό) σε 132
αγώνες (119 Ηρακλή και 13 Παναθηναϊκό). 
*** Για ένατη συνεχής αγωνιστική η ομάδα των Άνω Λιοσίων παρέμεινε χωρίς
νίκη (από 18.11.2001 με Παναχαϊκή 3-1). Ήταν ο έκτος συνεχής αγώνας που
γνώριζε την ήττα και ο τρίτος που δεν σκόραρε. Δέχεται, τέλος, στα ένδεκα
τελευταία παιχνίδια γκολ. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17270O082</ED>
<ID>
ID:306802

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O08&aa=2</URL></REF>


Article

<CATEGORY>vin10</CATEGORY>

 <H2>ΤΟ ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17270O083</ED>
<ID>
ID:306839

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O08&aa=3</URL></REF>


Article

<CATEGORY>vin10</CATEGORY>

 <H2>Τζόκερ
</H2><H4>Στον «κουμπαρά» 3 εκατ. ευρώ
</H4>
Τζακ ποτ είχαμε στη χθεσινή κλήρωση του Τζόκερ. Έτσι στην επομένη κλήρωση
μεταφέρονται 3.000.000 ευρώ. Στις άλλες κατηγορίες βρέθηκαν: 12 τυχεροί με 5
επιτυχίες που κερδίζουν από 22.414,90 ευρώ, 62 τυχεροί με 4+1 επιτυχίες που θα
πάρουν από 2.303,99 ευρώ, 1.117 με 4 επιτυχίες που θα μοιραστούν από 48,97
ευρώ, 2.601 με 3+1 επιτυχίες που θα πάρουν από 42,65 ευρώ, 44.889 με 3
επιτυχίες που θα πάρουν από 2,33 ευρώ, 37.952 με 2+1 επιτυχίες (μερίδιο 1,84
ευρώ) και 196.794 με 1+1 που θα μοιραστούν από 0,82 ευρώ. 
Οι τυχεροί αριθμοί: 4, 11, 31, 32, 38. 
Ο αριθμός τζόκερ είναι το 14.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17270O091</ED>
<ID>
ID:306751

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΟ
</H2>
ΤΖΑΚ ΠΟΤ είχαμε στην πρώτη κατηγορία στη χθεσινή κλήρωση του ΠΡΟΤΟ. 
Ο αριθμός που κληρώθηκε είναι: 6 1 0 2 0 0 5.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17270O092</ED>
<ID>
ID:306803

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O09&aa=2</URL></REF>


Article

<CATEGORY>vin10</CATEGORY>

 <H2>Το ΠΡΟ-ΠΟγκόλ
</H2>
Η νικήτρια στήλη στο δελτίο ΠΡΟ-ΠΟγκόλ: 22, 3, 16, 30, 24, 25, 29, 11. Στην
πρώτη κατηγορία (8άρια) είχαμε τζακ ποτ. Τα 25 7άρια θα πάρουν από 237,78 ευρώ
και τα 1.320 6άρια κερδίζουν από 3,68 ευρώ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O09</CAT>
<ED>
Κωδικός άρθρου: A17270O093</ED>
<ID>
ID:306840

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O09&aa=3</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ ΚΑΤΗΓΟΡΙΑ
</H2>
<H3>Πρώτη ισοπαλία
</H3>
Καλλιθέα και Απόλλων Θ. δεν μπορούσαν να φέρουν ισοπαλία στην έδρα της
αθηναϊκής ομάδας (2-1, 5-1, 2-1, 1-3), ώσπου προχθές ένας χαρισματικός σκόρερ
με το γκολ-κεφαλιά, το οποίο σημείωσε λίγο πριν να λήξει ο αγώνας, ισοφάρισε
για λογαριασμό της ομάδας της Θεσσαλονίκης και την διατήρησε στην κορυφή του
βαθμολογικού πίνακα. Ο λόγος για τον Παράσχο Ζουμπούλη, που γεννήθηκε στις
30.8.1970 και ο οποίος συνετέλεσε στο να ανέβει ο Εδεσσαϊκός για πρώτη φορά
στην ιστορία του στην Α' Εθνική κατηγορία, πήρε μεταγραφή για τον ΠΑΟΚ, στη
συνέχεια πήγε στην ΑΕΚ, ύστερα στην Ξάνθη και κατέληξε στην Καλαμαριά. Η
θητεία του στη Β' Εθνική: Αγ. 93-11 γκολ (3 κεφαλιές - 8 σουτ). Σημειώστε πως
στα έξι παιχνίδια που φόρεσε την «κοκκινόμαυρη» φανέλα πέτυχε δύο γκολ (σουτ-κεφαλιά).

Για πρώτη φορά στο ενιαίο πρωτάθλημα της Β' Εθνικής κατηγορίας ο Αθηναϊκός
νίκησε την Προοδευτική στην έδρα του. Σημειώστε πως μέχρι προχθές, ποτέ δεν
την είχε φιλοξενήσει στον Βύρωνα στο πιο πάνω πρωτάθλημα: 9.9.1984 (Ν. Σμύρνη)
0-0, 25.5.1986 (Νήαρ Ηστ) 1-1 και 21.6.1987 (Λεωφόρος) 1-1. 
*** Μεγάλη λοιπόν ημέρα το Σάββατο για τον Αθηναϊκό, ο οποίος κράτησε το
αήττητο για τέταρτη συνεχή αγωνιστική και μάλιστα χωρίς να δεχθεί γκολ (από
20.1.2002 με Γιάννινα, εκτός, 0-2). Οι «ερυθροκίτρινοι» συμπλήρωσαν τους 300
αγώνες στο πρωτάθλημα της Β' Εθνικής κατηγορίας, με απολογισμό: Ν. 119, ισοπ.
71, ήττ. 100, τέρ. 374-319. Τέλος, έφθασαν τις 100 νίκες στο ενιαίο πρωτάθλημα
της Β' Εθνικής, στις εννέα συμμετοχές που έχουν σε αυτό. 
*** Για τρίτη συνεχή αγωνιστική η Καλλιθέα δεν μπόρεσε να νικήσει, που
σημαίνει ότι δεν πήρε τους τρεις βαθμούς σε κάποιον αγώνα στον β' γύρο. Ήταν η
11η συνεχής αγωνιστική που δεχόταν γκολ. Θυμίζουμε δε πως και στον α' γύρο το
ματς της Θεσσαλονίκης είχε λήξει ισόπαλο και μάλιστα με σκορ 1-1. 
<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O10</CAT>
<ED>
Κωδικός άρθρου: A17270O101</ED>
<ID>
ID:306732

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O10&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: ΚΑΛΑΜΑΡΙΑ ΚΑΙ ΠΑΣ ΓΙΑΝΝΙΝΑ ΣΤΗΝ ΚΟΡΥΦΗ ΤΗΣ ΒΑΘΜΟΛΟΓΙΑΣ </H5><H2>Νέος συγκάτοικος
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Σφακιανάκης και Τάτσης διεκδικούν την μπάλα στο ματς Αθηναϊκός - Προοδευτική
1-0 
Ανακατατάξεις στην κορυφή του βαθμολογικού πίνακα της Β' Εθνικής, καθώς η
Καλαμαριά, η οποία παρέμεινε πρώτη μετά την εκτός έδρας ισοπαλία (1-1) με την
Καλλιθέα, απέκτησε νέο συγκάτοικο τον ΠΑΣ Γιάννινα, που νίκησε 1-0 τον
Απόλλωνα. 
Ακολουθούν ο Αθηναϊκός και η Προοδευτική, καθώς η ομάδα του Βύρωνα επιβλήθηκε
1-0 αυτής του Κορυδαλλού στο μεταξύ τους παιχνίδι. Η μεγάλη έκπληξη έγινε στη
Νεάπολη όπου η Χαλκηδόνα γνώρισε την ήττα με 2-1 από τον Παναιγιάλειο. Στον
Βόλο ο Ολυμπιακός καλύτερος στο δεύτερο ημίχρονο νίκησε 2-1 τον Πανηλειακό,
ενώ στην Καλαμάτα η τοπική ομάδα επικράτησε 1-0 του ουραγού Αγίου Νικολάου.
Τέλος, στην Πάτρα ο Πατραϊκός παραχώρησε ισοπαλία 1-1 στον Πανσερραϊκό. 
ΚΑΛΛΙΘΕΑ - ΚΑΛΑΜΑΡΙΑ 1-1 
Αν οι παίκτες της Καλλιθέας είχαν στοιχειώδη ευστοχία τώρα θα μπορούσαν να
μιλάνε για θρίαμβο επί της Καλαμαριάς. Όμως, οι φιλοξενούμενοι κατάφεραν να
πάρουν έναν βαθμό, καθώς οι αντίπαλοί τους έχασαν πολλές και μεγάλες ευκαιρίες
για γκολ. 
ΠΑΣ ΓΙΑΝΝΙΝΑ - ΑΠΟΛΛΩΝ 1-0 
Ανώτερος στο μεγαλύτερο διάστημα του αγώνα ο ΠΑΣ Γιάννινα επικράτησε 1-0 του
Απόλλωνα και «πάτησε» ξανά το ψηλότερο σκαλί της βαθμολογίας. Οι γηπεδούχοι
εκτός από το γκολ έχασαν πέναλτι με τον Κυπαρίσση, ενώ είχαν και δύο δοκάρια. 
ΑΘΗΝΑΪΚΟΣ - ΠΡΟΟΔΕΥΤΙΚΗ 1-0 
Μέτριο παιχνίδι στον Βύρωνα όπου ο Αθηναϊκός σε μία επίθεσή του κατάφερε να
πετύχει το γκολ της νίκης. Η Προοδευτική είχε περισσότερες ευκαιρίες, αλλά οι
παίκτες της ήταν άστοχοι στην τελική τους προσπάθεια. Μετά το τέλος του αγώνα
υπήρξε λεκτική αντιπαράθεση μεταξύ των δύο τεχνικών με υπονοούμενα, χωρίς,
όμως, συνέχεια. 
ΧΑΛΚΗΔΟΝΑ - ΠΑΝΑΙΓΙΑΛΕΙΟΣ 0-1 
Μεγάλη νίκη με 2-1 εκτός έδρας πέτυχε ο Παναιγιάλειος και έκανε ένα
αποφασιστικό βήμα για τη σωτηρία του. Οι γηπεδούχοι είχαν τις ευκαιρίες, όμως,
οι φιλοξενούμενοι ήταν πιο ουσιαστικοί στο τελευταίο 15λεπτο του αγώνα. 
ΠΑΤΡΑΪΚΟΣ - ΠΑΝΣΕΡΡΑΪΚΟΣ 1-1 
Αν και καλύτερος στο μεγαλύτερο διάστημα του αγώνα ο Πατραϊκός δεν κατάφερε να
νικήσει τον Πανσερραϊκό. Οι γηπεδούχοι με ξαφνικές αντεπιθέσεις πήραν τον
πολύτιμο εκτός έδρας βαθμό. 
ΟΛΥΜΠΙΑΚΟΣ Β. - ΠΑΝΗΛΕΙΑΚΟΣ 2-1 
Ο Ολυμπιακός Βόλου μέσα σε ένα τρίλεπτο στο δεύτερο ημίχρονο πέτυχε δύο γκολ
και νίκησε με 2-1 τον Πανηλειακό. 
ΚΑΛΑΜΑΤΑ - ΑΓ. ΝΙΚΟΛΑΟΣ 1-0 
Πλασματικό είναι το 1-0 της Καλαμάτας επί του Αγίου Νικολάου, καθώς οι
γηπεδούχοι έχασαν πολλές ευκαιρίες για μεγαλύτερο σκορ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17270O111</ED>
<ID>
ID:306733

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O11&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Την Πέμπτη η συνέχεια
</H2>
Την Πέμπτη θα διεξαχθεί η 19η αγωνιστική στο πρωτάθλημα της Γ' Εθνικής
κατηγορίας. Η πρωτοπόρος Κασσάνδρα υποδέχεται το Λεωνίδιο, ενώ η Κέρκυρα, που
ακολουθεί στη βαθμολογία, αγωνίζεται εκτός έδρας με την επικίνδυνη Ελευσίνα.
Μεγάλο ενδιαφέρον παρουσιάζει και η συνάντηση Ατρομήτου Αθ. - Εθνικού, ενώ τα
υπόλοιπα παιχνίδια είναι: 
Κιλκισιακός - Λάρισα, Ναυπακτιακός - Μαρκό, Απόλλων Κρ. Βρ. - Καβάλα,
Τρίκαλα - Χανιά και Παναιτωλικός-Φωστήρας. 
Έπειτα από 18 αγώνες η βαθμολογία έχει ως εξής: Κασσάνδρα 39, Κέρκυρα 36,
Ατρόμητος Αθ. 35, Καβάλα 33, Λάρισα 31, Κιλκισιακός 29, Φωστήρας 27, Χανιά 26,
Εθνικός, Μαρκό 24, Ελευσίνα, Ναυπακτιακός 16, Τρίκαλα 15, Παναιτωλικός
Λεωνίδιο 14 και Απόλλων Κρύας Βρύσης 0.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17270O112</ED>
<ID>
ID:306789

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O11&aa=2</URL></REF>


Article

<CATEGORY>vin10</CATEGORY>

 <H2>ΕΡΑΣΙΤΕΧΝΙΚΗ ΚΑΤΗΓΟΡΙΑ
</H2>
<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O11</CAT>
<ED>
Κωδικός άρθρου: A17270O113</ED>
<ID>
ID:306832

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O11&aa=3</URL></REF>


Article

<CATEGORY>vin10</CATEGORY>

 <H5>ΑΕΚ: ΜΕ «ΤΡΙΚ» ΤΟΥ ΣΑΝΤΟΣ ΜΕΤΑΜΟΡΦΩΘΗΚΕ ΣΤΟ Β' ΗΜΙΧΡΟΝΟ ΚΑΙ ΑΠΕΣΠΑΣΕ ΙΣΟΠΑΛΙΑ
ΑΠΟ ΤΗΝ ΞΑΝΘΗ
</H5><H2>Βαθμός από τον πάγκο
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

* ΞΑΝΘΗ 
Χρειάστηκε και πάλι να «ανακατέψει την τράπουλα» ο Φερνάντο Σάντος στην
ανάπαυλα των δύο ημιχρόνων για να καταφέρει η ΑΕΚ να φανεί στον αγωνιστικό
χώρο και να μη φύγει ηττημένη από την Ξάνθη. 
Το τελικό 1-1 την κράτησε στην πρώτη θέση του βαθμολογικού πίνακα, αλλά πλέον
νιώθει πολύ κοντά την ανάσα των υπόλοιπων διεκδικητών του τίτλου. 
Η ΑΕΚ ήταν... απούσα στο πρώτο 45λεπτο. Παρουσιάστηκε χωρίς συνοχή, χωρίς αρχή
και χωρίς τέλος. Οι παίκτες της δεν κατάφεραν σε καμία στιγμή να
δικαιολογήσουν την πρώτη θέση που κατείχαν στον βαθμολογικό πίνακα. Οι μέσοι
δεν κατάφεραν να περάσουν ούτε μία (!) μπαλιά στους επιθετικούς και φυσικό
επακόλουθο ήταν τόσο ο Ντέμης (όσο αγωνίστηκε αφού έφυγε τραυματίας στο 33')
όσο και ο Ίβιτς να βρίσκονται απομονωμένοι και να ψάχνουν κάποιο λάθος για να
το εκμεταλλευτούν. Και επειδή οι γηπεδούχοι δεν φέρονταν διατεθειμένοι να
κάνουν... δώρα, το «μηδέν» στην επίθεση ήταν το πιο φυσιολογικό αποτέλεσμα για
τους φιλοξενούμενους. Μόνο κάποιες στημένες φάσεις από τον Βασίλη Τσάρτα
ανησύχησαν τον Γιουράι Μπούτσεκ. 
Η ΑΕΚ κατάφερε να περάσει αλώβητη απ' το «ηφαιστειώδες» γήπεδο της ακριτικής
ομάδας, παρ' ότι αγωνίστηκε από το 33' χωρίς το μεγάλο αστέρι της, τον Ντέμη
Νικολαΐδη, ο οποίος κτύπησε στην ωμοπλάτη. 
Ο Βασίλης Τσάρτας απείλησε την εστία της Ξάνθης, αλλά δεν μπόρεσε να νικήσει
τον Μπούτσεκ

Ήταν ένα παιχνίδι ντέρμπι με τα όλα του, το οποίο και πάλι ο Σάντος έκανε
διορθωτικές κινήσεις στην ανάπαυλα, για να... μπει στον αγώνα η ομάδα του. 
Η SKODA Ξάνθη ήταν αυτή που μπήκε καλύτερα στο γήπεδο και κατάφερε να επιβάλει
τον ρυθμό της. Ο Νίκος Καραγεωργίου έδωσε εντολή να πρεσάρουν οι παίκτες του
ψηλά για να μην αφήνουν τους κεντρικούς αμυντικούς της ΑΕΚ να κατεβάζουν την
μπάλα. Έτσι αναγκαστικά οι αμυντικοί και οι μέσοι των φιλοξενουμένων
προσπαθούσαν να βρουν τους επιθετικούς με βαθιές μπαλιές, οι οποίες γίνονταν
εύκολη λεία για τους αμυντικούς της ακριτικής ομάδας. 
Και δεν έφτανε που οι παίκτες του Σάντος δεν μπορούσαν να δημιουργήσουν
κάποιες επικίνδυνες φάσεις, ήρθε στο 33' ο τραυματισμός του Ντέμη να
δημιουργήσει ένα επιπρόσθετο πρόβλημα στον Πορτογάλο τεχνικό. 
Στο πρώτο 45λεπτο δεν παίχθηκε ποδόσφαιρο ποιότητας. Δημιουργήθηκαν ελάχιστες
φάσεις κυρίως από την ομάδα της Ξάνθης και έγιναν πολλά φάουλ. Ο Κύρος
Βασσάρας αναγκάστηκε να δείξει έξι κίτρινες κάρτες για να κρατήσει το παιχνίδι
και όλα έδειχναν ότι δύσκολα θα σημειωνόταν γκολ, εκτός και αν υπήρχε κάποια
ατομική ενέργεια. Και πράγματι έτσι έγινε στο 38'. Ο Ουακίλι «χόρεψε» τον
Φερούζεμ, πέρασε από αριστερά και ενώ δεν βρισκόταν άλλος συμπαίκτης του να
εκμεταλλευτεί τυχόν σέντρα του πλάσαρε τον Χιώτη, στέλνοντας την μπάλα στην
απέναντι πλευρά των δικτύων (1-0). Ο νεαρός γκολκίπερ της ΑΕΚ περίμενε σέντρα
και αιφνιδιάστηκε μη μπορώντας να αποσοβήσει το μοιραίο για την ομάδα του. 
Ο Χρήστος Μαλαδένης με πλασέ, έπειτα από ασίστ του Βασίλη Λάκη, στέλνει την
μπάλα στα δίχτυα του ανήμπορου να αντιδράσει Γιουράι Μπούτσεκ

Ο Σάντος είδε ότι η ΑΕΚ είχε πρόβλημα. Ο Μαλαδένης βοήθησε μεν στο διάστημα
μέχρι την ανάπαυλα, αλλά οι γραμμές της ομάδας είχαν τεράστια απόσταση μεταξύ
τους. Έβγαλε από το παιχνίδι τον Γεωργέα και πέρασε τον Φόλια. Ταυτόχρονα
πέρασε τον Τσάρτα στη φυσική του θέση, αυτή του κεντρικού (ελεύθερου) μέσου
και έδωσε εντολή στον Μαλαδένη να βοηθά τον Λάκη από δεξιά όταν επιτίθεται η
ακριτική ομάδα. 
Το δεύτερο 45λεπτο ξεκίνησε και μέσα στον αγωνιστικό χώρο είδαμε ξαφνικά μία
άλλη ομάδα. Ο Λάκης ξεκίνησε τις... κούρσες από δεξιά και έκανε «πάρτι».
Βοηθούμενος από την κούραση των Γελαδάρη και Κορδονούρη έκανε... κτήμα του όλη
τη δεξιά πτέρυγα και η μία σέντρα διαδεχόταν την άλλη. Όλοι όσοι βρίσκονταν
στο γήπεδο, αλλά και όσοι παρακολουθούσαν το ματς από την τηλεόραση
καταλάβαιναν ότι το γκολ ήταν απλά θέμα χρόνου. 
Από την πλευρά της η Ξάνθη μπροστά στην πίεση των φιλοξενουμένων οπισθοχώρησε
και προσπάθησε να κρατήσει το υπέρ αυτής σκορ. Οι παίκτες του Καραγεωργίου
κουράστηκαν κιόλας και δεν κατάφεραν να κρατήσουν τη νίκη. Παρ' όλα αυτά,
έδειξαν ότι και η ισοπαλία θα τους ικανοποιούσε. Ο βαθμός που ήθελαν (και που
τελικά κατάφεραν να πάρουν) έφερε την ακριτική ομάδα στην πέμπτη θέση του
βαθμολογικού πίνακα και μάλιστα πολύ κοντά στους υπόλοιπους προπορευόμενους. 
Ο Ουακίλι (στο στιγμιότυπο με αντίπαλο τον Φερούζεμ) πέτυχε το γκολ που
χάρισε στην Ξάνθη έναν πολύτιμο βαθμό

Η ΑΕΚ, λοιπόν, κατάφερε να πάρει τα ηνία του αγώνα. Ο Τσάρτας πέρασε τις
γνωστές μπαλιές και οι συνεχείς πλαγιοκοπήσεις του Λάκη (από δεξιά κατά πρώτο
λόγο) και των Φόλια, Κασάπη από αριστερά δημιούργησαν ρήγματα στην αντίπαλη
άμυνα. 
Ο Βάλλας είχε την ευκαιρία να αυξήσει το σκορ στο 53', αλλά η κεφαλιά του
έφυγε άουτ και από εκεί και μετά η ΑΕΚ άρχισε το σφυροκόπημα. Στο 57' ο
Μαλαδένης από θέση για γκολ έστειλε με κεφαλιά την μπάλα άουτ. Στο 62' την
κεφαλιά του Ίβιτς μπλόκαρε ο Μπούτσεκ και στο 63' ήρθε η ισοφάριση. Ο
Ζαγοράκης έδωσε δεξιά στον Λάκη. Αυτός πέρασε όποιον βρήκε μπροστά του, έφθασε
κοντά στη γραμμή και την κατάλληλη στιγμή πάσαρε στον Μαλαδένη. Ο
μεσοεπιθετικός της ΑΕΚ αυτήν τη φορά δεν αστόχησε και από κοντά με πλασέ
ισοφάρισε (1-1). 
Η συνέχεια ανήκει ολοκληρωτικά στην Ένωση. Η μία ευκαιρία διαδεχόταν την άλλη,
αλλά δεύτερο γκολ δεν σημειώθηκε. Στο 83' σε διπλή (απίστευτη) ευκαιρία οι
Ίβιτς, Μαλαδένης δεν κατάφεραν να νικήσουν τον Μπούτσεκ, από θέση αναπνοής. Ο
γκολκίπερ της Ξάνθης έσωσε την ομάδα του. Ένα λεπτό αργότερα ο Μπούτσεκ ήταν
εκτός φάσης, αλλά τον ρόλο του ανέλαβε ο Γελαδάρης, ο οποίος απέκρουσε πάνω
στη γραμμή του σουτ του Φερούζεμ. 
Στο 87' το σουτ του Βασίλη Τσάρτα πέρασε μόλις άουτ και έτσι το ματς τελείωσε
χωρίς άλλες συγκινήσεις. 
Η ΑΕΚ παρέμεινε στην κορυφή της βαθμολογίας, αλλά η απόδοσή της στο πρώτο
45λεπτο προβλημάτισε τους οπαδούς της και φυσικά τον προπονητή της. Τώρα σειρά
έχει το μεθαυριανό ματς με την Ίντερ, το οποίο φυσικά δεν είναι καθόλου εύκολο
και χρειάζεται μεγάλη προσοχή. 
Ο Κύρος Βασσάρας αντιμετωπίστηκε με δυσπιστία πολλές φάσεις, αλλά η διαιτησία
του ήταν πάρα πολύ καλή, αντάξια της αξίας του και μάλιστα σε ένα πολύ δύσκολο παιχνίδι.

<H3>ΣΑΝΤΟΣ
</H3><H3>Πληρώσαμε την κακή απόδοση στο πρώτο μέρος
</H3>
«Στο ποδόσφαιρο μετράνε τα γκολ. Τα υπόλοιπα είναι φαντασία» δήλωσε ο
Φερνάντο Σάντος που δεν έμεινε ικανοποιημένος από την απόδοση της ομάδας του

Καθόλου ικανοποιημένος από την απόδοση της ομάδας του στο πρώτο 45λεπτο δεν
ήταν ο Φερνάντο Σάντος, αμέσως μετά το τέλος του χθεσινού αγώνα. Αντίθετα,
ήταν ευχαριστημένος από την απόδοση του δευτέρου. 
Ο τεχνικός της ΑΕΚ τόνισε: «Το παιχνίδι είχε δύο διαφορετικά ημίχρονα. Στο
πρώτο ήταν αργό και δεν είχε ρυθμό ποδοσφαίρου. Οι δύο ομάδες ήταν ισοδύναμες
και κυριάρχησε ο πιο δυνατός, αφού δεν υπήρχε κινητικότητα. Στο δεύτερο
παίχτηκε ανοικτό ποδόσφαιρο και καλύτερο από την ομάδα μου. Σύμφωνα με την
απόδοσή μας δικαιούμασταν τη νίκη. Πληρώσαμε την κακή απόδοση του πρώτου
μέρους. Γνωρίζαμε ότι η Ξάνθη είναι καλά οργανωμένη ομάδα, δουλεύει πολύ, αλλά
δυστυχώς εμείς δεν δείξαμε το ίδιο πρόσωπο σε όλο το ματς. Στο ποδόσφαιρο
μετράνε τα γκολ. Τα υπόλοιπα είναι φαντασία». 
Ο Νίκος Καραγεωργίου δήλωσε: «Αγωνιστήκαμε με μία μεγάλη ομάδα. Προσπαθήσαμε
στο πρώτο ημίχρονο στο οποίο δεν ήμασταν καλύτεροι από την ΑΕΚ, αλλά ήμασταν
καλύτεροι από ό,τι στο δεύτερο. Θεωρώ χρυσό τον βαθμό, διότι στη βαθμολογική
θέση που είμαστε μετρούν οι βαθμοί και με αντίπαλο την ΑΕΚ δεν μπορείς να
πάρεις εύκολη νίκη. Το πρωτάθλημα έχει πολύ δρόμο ακόμα». 
Ο Μιχάλης Καψής ανέφερε: «Στο πρώτο 45λεπτο δεν παρουσιάσαμε τη γνωστή εικόνα
της ομάδας μας. Δυστυχώς, δεν καταφέραμε να νικήσουμε και φυσικά δεν θεωρούμε
την ισοπαλία θετικό αποτέλεσμα». 
Ο Γιουράι Μπούτσεκ είπε: «Εκ μέρους όλων των ποδοσφαιριστών ευχαριστώ θερμά
τον κόσμο που μας συμπαραστάθηκε σε όλη τη διάρκεια του αγώνα. Εμείς
αγωνιστήκαμε καλύτερα στο πρώτο 45λεπτο και η ΑΕΚ στο δεύτερο. Θεωρώ την
ισοπαλία απόλυτα δίκαιη». 
*** Τρεις κίτρινες κάρτες συμπλήρωσε ο Φερούζεμ και δεν θα αγωνιστεί
στο ματς με τον Εθνικό Αστέρα, την επόμενη Κυριακή. 
*** Στις 10 η ώρα το βράδυ του Σαββάτου έφθασε στην Αθήνα ο Κάρλος
Γκαμάρα. Αν και υπήρχε προοπτική να μεταβεί στην Ξάνθη με ιδιωτική πτήση ο
Φερνάντο Σάντος προτίμησε να ξεκουράσει τον παίκτη, αφού έτσι και αλλιώς δεν
θα τον χρησιμοποιούσε στο παιχνίδι.

<H3>ΝΙΚΟΛΑΪΔΗΣ: Τραυματίστηκε
</H3><H3>Χάνει το ματς με την Ίντερ
</H3>
Ο Ντέμης Νικολαΐδης πολύ δύσκολα θα καταφέρει να αγωνιστεί εναντίον της Ίντερ

Μόνο με θαύμα θα καταφέρει να αγωνιστεί την Πέμπτη στον αγώνα Κυπέλλου ΟΥΕΦΑ ο
Ντέμης Νικολαΐδης. 
Ο επιθετικός της ΑΕΚ, ο οποίος κτύπησε και αποχώρησε στο 33' του χθεσινού
αγώνα, υπέστη κάκωση ωμοπλάτης και σήμερα θα διαπιστωθεί η σοβαρότητα της
κατάστασής του. 
Ο επιθετικός της Ένωσης έδειχνε να υποφέρει αφάνταστα στο τέλος του
παιχνιδιού. 
Ο Νίκος Πανταζής έδεσε την περιοχή του ώμου του Ντέμη, αλλά ο πόνος ήταν κάτι
παραπάνω από εμφανής. Ακόμα και στο περπάτημα ο Νικολαΐδης δυσκολευόταν και η
έκφραση όλων των υπευθύνων της ομάδας έδειχνε ότι τα πράγματα είναι πολύ
δύσκολα για τον διεθνή ποδοσφαιριστή. 
Ο Νίκος Πανταζής δεν θέλησε να πει περισσότερα για την κατάσταση του Ντέμη
και σήμερα θα φανεί πόσο χρόνο θα χρειαστεί να αποθεραπευθεί, αφού πρώτα
υποβληθεί σε ακτινογραφία. 
Ο ΖΑΓΟΡΑΚΗΣ 
Και ο Ζαγοράκης όμως αποχώρησε από το γήπεδο τραυματίας. Ο αρχηγός της ΑΕΚ
ζήτησε αλλαγή προς το τέλος του παιχνιδιού και βγήκε κουτσαίνοντας.

Σήμερα θα διευκρινιστεί και γι' αυτόν πόσο σοβαρός είναι ο τραυματισμός του.
Ας μην ξεχνάμε ότι ο παίκτης προέρχεται από τραυματισμό και κατέβαλε μεγάλες
προσπάθειες για να αγωνιστεί στην Ξάνθη. 
*** Από τη φυσούνα που οδηγεί στα αποδυτήρια παρακολούθησε το δεύτερο
45λεπτο του αγώνα ο Μάκης Ψωμιάδης και μάλιστα έδειχνε ότι ήταν πολύ
εκνευρισμένος από την απόδοση της ομάδας του. Ο ισχυρός άνδρας της ΑΕΚ είδε το
πρώτο μέρος από την εξέδρα των επισήμων. Στην ανάπαυλα όμως κατευθύνθηκε στα
αποδυτήρια και τα... έψαλε στους παίκτες του για την απόδοσή τους. 
*** Τον χθεσινό αγώνα παρακολούθησε ο Ότο Ρεχάγκελ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O12</CAT>
<ED>
Κωδικός άρθρου: A17270O121</ED>
<ID>
ID:306734

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O12&aa=1</URL></REF>


Article

<CATEGORY>vin10</CATEGORY>

 <H5>ΚΑΙΣΑΡΙΑΝΗ: ΚΑΚΟΠΟΙΗΣΗ ΤΟΥ ΠΟΔΟΣΦΑΙΡΟΥ ΣΕ ΑΘΛΙΟ ΤΕΡΕΝ
</H5><H2>Η μπάλα ... χάθηκε στο χωράφι
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ποιος αδικείται από το χθεσινό τελικό 1-1 στην Καισαριανή μεταξύ Εθνικού
Αστέρα και Παναχαϊκής; Μα το ποδόσφαιρο. Ένα ωραίο άθλημα, το οποίο
κακοποιήθηκε στο μεγαλύτερο μέρος του παιχνιδιού, ανάμεσα σε δύο ομάδες
φορτωμένες με άγχος, αφού βρίσκονται στις τελευταίες θέσεις (η Παναχαϊκή μόνη
στην ουρά) του βαθμολογικού πίνακα υπό το φάσμα του υποβιβασμού. 
Εθνικός Αστέρας και Παναχαϊκή «μοιράσθηκαν» τα γκολ, τους βαθμούς και τις
εντυπώσεις, σε ένα κακό τερέν, που μοιάζει πλέον με χωράφι (τα χιόνια του
Ιανουαρίου έχουν αφήσει τα ίχνη τους σε όλο το μήκος και το πλάτος του). Οι
γηπεδούχοι είχαν την υπεροχή στο πρώτο μέρος, παίζοντας την Παναχαϊκή στο μισό
γήπεδο. Όμως, οι ευκαιρίες που δημιουργήθηκαν μπροστά στην εστία τού Κιούρκου
ήταν ελάχιστες. 
Ο Εντουσέι ήταν ο κινητήριος μοχλός από την αριστερή πλευρά της ομάδας του
Αστέρα. Οι σέντρες του δημιούργησαν κάποιες επικίνδυνες καταστάσεις και στο
40' ο Λαγός έγινε αποδέκτης της μπάλας στη μικρή περιοχή, πάσαρε στον
Κοντόπουλο και αυτός, χωρίς δυσκολία - ο Κιούρκος ήταν εκτός θέσης -, έκανε το
1-0. Στο πρώτο πάντα 45λεπτο, ο Κοντόπουλος είχε άλλες δύο καλές ευκαιρίες,
ενώ για τους φιλοξενουμένους η καλύτερη στιγμή ήταν ένα σουτ του Βούκσεβιτς
(34'), που έδιωξε εντυπωσιακά σε κόρνερ ο Τόλιος. 
Το 1-1 στην Καισαριανή ήταν δίκαιο για τους δύο αντιπάλους, που όμως δεν
ικανοποίησαν τους οπαδούς τους

Στην επανάληψη, με τον Κομπαγιάσι αντί του Ιωάννου, η Παναχαϊκή μπήκε δυνατά
και κατάφερε να ισοφαρίσει στο 52', ύστερα από ωραία προσπάθεια και πάσα του
Μητσιόπουλου στον Γκίτση, μεταβίβαση του τελευταίου στον Μουκφίρ και σουτ από
αυτόν. 
Οι Πατρινοί συνέχισαν μέχρι το 70' να έχουν την πρωτοβουλία των κινήσεων
δημιουργώντας δύο καλές ευκαιρίες, με τον Βούκσεβιτς (57' έδιωξε ο Τόλιος) και
τον Ιστιόλ (74' κεφαλιά μόλις άουτ). 
Ακολούθησε ένα διάστημα με σωρεία λαθών στον χώρο του κέντρου και στο
τελευταίο 10λεπτο οι γηπεδούχοι πίεσαν προκειμένου να πάρουν τους τρεις
βαθμούς της νίκης, όμως δεν μπόρεσαν να δημιουργήσουν τις προϋποθέσεις για
γκολ. Μάλιστα, οι παίκτες του Εθνικού Αστέρα ζήτησαν πέναλτι στο 88' σε
ανατροπή του Παπαδημητρίου από τον Γκουζιώτη, αλλά ο διαιτητής Αγγελάκης
έδειξε να συνεχισθεί το παιχνίδι. 
«Ήταν ένα δύσκολο παιχνίδι. Είχαμε άγχος και δεν καταφέραμε να εκμεταλλευθούμε
τις ευκαιρίες που μας παρουσιάσθηκαν», είπε ο Σπύρος Λιβαθηνός μετά τη λήξη
του παιχνιδιού. Και συνέχισε: «Χάσαμε δύο πολύτιμους βαθμούς. Ελπίζω από εδώ
και πέρα να κερδίζουμε τα παιχνίδια στην έδρα μας με τους αντιπάλους που
βρίσκονται στην ίδια μοίρα με εμάς, έτσι ώστε να διατηρηθούμε στην κατηγορία». 
Από την άλλη πλευρά, ο Νίκος Αναστόπουλος επισήμανε: «Συγχαρητήρια στους
παίκτες. Στην κατάσταση που βρισκόμαστε έχουν σημασία οι βαθμοί. Ήταν ένα
ντέρμπι δυνατό, το οποίο μπορούσαν να κερδίσουν και οι δύο ομάδες. Μόνο με
τέτοιες εμφανίσεις, με πείσμα και πάθος, η Παναχαϊκή μπορεί να κερδίσει την
παραμονή της».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O14</CAT>
<ED>
Κωδικός άρθρου: A17270O141</ED>
<ID>
ID:306735

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O14&aa=1</URL></REF>


Article

<CATEGORY>vin10</CATEGORY>

 <H5>ΚΡΑΟΥΣ: Χρειαζόμαστε πολλή δουλειά
</H5><H2>Η νίκη δεν έλυσε τα προβλήματα στον Άρη
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Νίκη με 1-0 πέτυχε ο Άρης στο γήπεδο Χαριλάου επί του Αιγάλεω, στο ντεμπούτο
του Μπερντ Κράους στον πάγκο του. Μπορεί οι «κίτρινοι» να νίκησαν το Αιγάλεω,
όμως από την εμφάνιση που πραγματοποίησαν επιβεβαιώθηκαν τα λόγια του Γερμανού
προπονητή, που μόλις ανέλαβε την ομάδα είπε: «Χρειάζεται πολλή δουλειά». 
Ο Άρης μπήκε πιο δυνατά στο παιχνίδι ενώ ο Γιώργος Χατζάρας έστησε την ομάδα
του αμυντικά από την αρχή, προκειμένου να κρατήσει ανέπαφη την εστία του. Η
πρώτη ευκαιρία του Άρη δημιουργήθηκε στο 12' όταν ο Λιολίδης, μόνος του
μπροστά στην εστία του Αιγάλεω, δεν μπόρεσε να πλασάρει τον Μπίκιτς. Το
μοναδικό τέρμα του αγώνα το πέτυχε ο Χαριστέας στο 22' όταν εκμεταλλεύτηκε το
λάθος του Ψωμά, πήρε την μπάλα και πλάσαρε εύστοχα τον Μπίκιτς. 
Στο 24' δημιουργήθηκε η μία από τις δύο καλές ευκαιρίες για γκολ που
δημιούργησε σε όλη τη διάρκεια του αγώνα το Αιγάλεω, όταν ο Κατεργιαννάκης
βγήκε περίπου δέκα μέτρα έξω από τη μεγάλη περιοχή της εστίας του για να
διώξει την μπάλα λανθασμένα επάνω στον Νικολόπουλο, ο οποίος όμως δεν μπόρεσε
να στείλει την μπάλα μέσα στην άδεια εστία του Άρη. 
Ραντεβού στον αέρα. Το Αιγάλεω προσγειώθηκε ανώμαλα

Στο δεύτερο ημίχρονο, οι γηπεδούχοι ανέβασαν ακόμη περισσότερο την απόδοσή
τους, χωρίς όμως να μπορούν να εκμεταλλευτούν την κυριαρχία που είχαν στο
κέντρο, αφού παρουσίασαν πρόβλημα στις μεταβιβάσεις αλλά και πρόβλημα στην
τροφοδότηση των επιθετικών. Στο δεύτερο ημίχρονο πάντως ο Άρης έχασε
περισσότερες ευκαιρίες για γκολ, ενώ το Αιγάλεω δημιούργησε μόνο μία αξιόλογη
ευκαιρία. 
ΟΙ ΠΡΟΠΟΝΗΤΕΣ 
«Η νίκη αυτή ήταν μια αρχή» είπε ο Μπερντ Κράους μετά το τέλος του αγώνα και
συνέχισε: «Είπα πριν από μερικές μέρες ότι χρειάζεται πολλή δουλειά. Αυτό
έδειξε και το σημερινό παιχνίδι. Είχαμε να αντιμετωπίσουμε έναν δύσκολο
αντίπαλο, επειδή έκλεισε τους διαδρόμους. Είμαι ευχαριστημένος από το
αποτέλεσμα. Η νίκη αυτή θα δώσει αυτοπεποίθηση στην ομάδα. Τα παιδιά δουλέψανε
σκληρά και στα ενενήντα λεπτά για τη νίκη αυτή και ο κόσμος σε αυτή τη φάση
που τον χρειαζόμασταν ήταν κοντά μας». 
Ο Γιώργος Χατζάρας είπε: «Ήταν ένα ιδιόρρυθμο παιχνίδι. Γνωρίζαμε τα
προβλήματα του Άρη και πιστεύαμε ότι θα μπορούσαν να τον επηρεάσουν για το
σημερινό παιχνίδι. Θέλαμε για τα πρώτα τριάντα λεπτά να έχουμε ένα θετικό
αποτέλεσμα και μετά θα δημιουργούνταν πρόβλημα στον Άρη. Δυστυχώς, έτσι όπως
εξελίχθηκε το παιχνίδι, πληρώσαμε το λάθος της άμυνας με το οποίο δεχθήκαμε το γκολ».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O14</CAT>
<ED>
Κωδικός άρθρου: A17270O142</ED>
<ID>
ID:306790

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O14&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ: Η ΓΙΟΥΒΕΝΤΟΥΣ ΣΤΗΝ ΚΟΡΥΦΗ ΜΕ ΝΙΚΗ ΕΠΙ ΤΗΣ ΦΙΟΡΕΝΤΙΝΑ
</H5><H2>Περάστε Κυρία...
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Ο Πάβελ Νέντβεντ σπεύδει να συγχαρεί με... κεφαλοκλείδωμα τον Αλεσάντρο Ντελ
Πιέρο για το γκολ που έδωσε την πολύτιμη νίκη στη Γιουβέντους κόντρα στη Φιορεντίνα

Στην κορυφή της βαθμολογίας του ιταλικού πρωταθλήματος βρίσκεται η Γιουβέντους
μετά τη σαββατιάτικη - αγχώδη - νίκη της επί της Φιορεντίνα με 2-1 και τη
χθεσινή λευκή ισοπαλία της Ρόμα, στην Μπρέσια. Η αντίπαλος της ΑΕΚ στο Κύπελλο
ΟΥΕΦΑ, Ίντερ, επέστρεψε με εντυπωσιακό τρόπο στις επιτυχίες, συντρίβοντας
εκτός έδρας την - δυνατή φέτος - Βερόνα και πιάνοντας τους «Τζαλορόσι» στη
δεύτερη θέση της κατάταξης. 
Το παιχνίδι στο Τορίνο κρίθηκε στο πρώτο του ημίωρο με τη, μέτρια, Γιουβέντους
να παίρνει την πολύτιμη νίκη χάρη σε γκολ των Νταβίντ Τρεζεγκέ και Αλεσάντρο
ντελ Πιέρο. Οι, αδύναμοι φέτος, «Βιόλα» δεν κατόρθωσαν να προβάλουν σημαντική
αντίδραση και μάλιστα ο Αντρέα Ταρότσι είδε την κόκκινη κάρτα στο 72'. 
Η ΡΟΜΑ 
Χθες στο Μάριο Ριγμαόντι η Ρόμα έχασε μια σειρά ευκαιριών - κυρίως με τον
Γκαμπριέλ Μπατιστούτα -, αλλά στο τέλος μάλλον θα έμεινε και ευχαριστημένη από
το «Χ», αφού οι γηπεδούχοι είδαν το, κανονικό ίσως, γκολ του Λούκα Τόνι να
ακυρώνεται ως οφσάιντ. Τέλος, μεγάλος πρωταγωνιστής του αγώνα του Μπεντεγκότι
ήταν ο Κριστιάν Βιέρι που πέτυχε το δεύτερο και το τρίτο τέρμα των
«Νερατζούρι», ενώ δημιούργησε και το πρώτο. Ο Γρηγόρης Γεωργάτος ξεκίνησε το
παιχνίδι, αντικαταστάθηκε όμως στο 46' από τον Νέλσον Βίβας. 
Τα αποτελέσματα στην Ιταλία: Μπρέσια - Ρόμα 0-0, Πάρμα - Τορίνο 0-1
(Κομότο 88'), Περούτζια - Λέτσε 2-1 (Μπατσάνι 35', Τεντέσκο 90' - Βούγκρινετς
45'), Πιατσέντζα - Βενέτσια 5-0 (Γκαουτιέρι 6', Χούμπνερ 32', 36' πέν., Ντι
Φραντσέσκο 46', 68'), Ουντινέζε - Μπολόνια 0-1 (Κρουζ 12'), Βερόνα - Ίντερ 0-3
(Ζανέτι 31', Βιέρι 57', 60'), Γιουβέντους - Φιορεντίνα 2-1 (Τρεζεγκέ 11', Ντελ
Πιέρο 30' - Αντριάνο 14'), Μίλαν - Αταλάντα 0-0, Λάτσιο - Κιέβο 1-1(Ιντζάγκι
76', Λεγκροτάλιε 85').
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O151</ED>
<ID>
ID:306736

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΠΑΪΚΕΣ ΔΙΩΡΓΑΝΩΣΕΙΣ
</H5><H2>«Άβατον» για χρεωμένους
</H2>
Οι σύλλογοι που έχουν μεγάλα χρέη δεν θα μπορούν να συμμετέχουν στις
ευρωπαϊκές διοργανώσεις, σύμφωνα με τον νέο κανονισμό που σχεδιάζει να
εφαρμόσει η UEFA, όπως αναφέρει η βρετανική εφημερίδα «Daily Telegraph». 
Ο διευθύνων σύμβουλος της UEFA Γκέρχαρντ Άιγκνερ υποστήριξε ότι οι μεγάλες
δαπάνες ορισμένων συλλόγων τους δίνουν ένα μη επιτρεπτό πλεονέκτημα έναντι των
αντιπάλων τους, που διατηρούν ισορροπημένα τα οικονομικά τους. 
Στην UEFA έχει σημάνει συναγερμός μετά τα οικονομικά προβλήματα που έχουν
προκύψει σε μεγάλους ευρωπαϊκούς συλλόγους. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O152</ED>
<ID>
ID:306791

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ
</H5><H2>Έσπασε το αρνητικό σερί
</H2>
Αμετάβλητη παρέμεινε η κατάταξη στην κορυφή της βαθμολογίας της Μπουντεσλίγκας. μετά τις ισοπαλίες στις οποίες υποχρεώθηκαν οι Ντόρτμουντ (1-1 με τη Σάλκε)
και Λεβερκούζεν (2-2 με τη Σαντ Πάουλι). 
Κερδισμένες θεωρούνται η Καϊζερσλάουτερν, η οποία επικράτησε στο γήπεδό της
Νυρεμβέργης 2-1 και πλησίασε στον έναν πόντο τη δεύτερη Λεβερκούζεν, και η
Μπάγερν που έσπασε το αρνητικό σερί των πέντε ηττών εκτός έδρας, με τη νίκη
της επί της Φράιμπουργκ (0-2). 
Πάντως, η ατμόσφαιρα στα αποδυτήρια της Μπάγερν ήταν βαριά. 
Τα αποτελέσματα: Ντόρτμουντ - Σάλκε 1-1 (Έβερτον 50' - Κάμφιους 17').
Φράιμπουργκ - Μπάγερν 0-2 (Λιζαραζού 32', Έλμπερ 41'). Στουτγάρδη -
Βόλφσμπουργκ 2-1 (Μάισνερ 9', Χλεμπ 77' - Κλίμοβιτς 87'). Μόναχο 1860 - Χέρτα
Βερολίνου 0-3 (Πρέετς 12', 49', 47'). Καϊζερσλάουτερν - Νυρεμβέργη 2-1
(Λόκβεντς 31', Μπιέλιτσα 71' - Σάνε 90'). Γκλάντμπαχ - Αμβούργο 2-1 (Φαν
Χάουντ3', Ντέμο 31' πέν.- Καρντόσο 29' πέν.). Σαντ Πάουλι - Λεβερκούζεν 2-2
(Ρατ 27', Μέγκλ 90' πέν. - Κίρστεν 5', Μπάλακ 70'). Κολωνία - Βέρντερ Βρεμης
0-0. Κότμπους - Χάνσα Ροστόκ 3-0 (Μπεκ 30', Μιριούτα 33', Τόπιτς 68').
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O153</ED>
<ID>
ID:306833

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ ΑΓΓΛΙΑΣ
</H5><H2>Σε μπελάδες η Έβερτον
</H2>
Θύμα έκπληξης έπεσε η Έβερτον στον πέμπτο γύρο του Κυπέλλου Αγγλίας. Οι
«Εφοπλιστές» υποχρεώθηκαν σε ισοπαλία 0-0 από την Κρου και θα αναγκαστούν να
διεκδικήσουν την πρόκριση σε επαναληπτικό αγώνα στην έδρα των αντιπάλων τους. 
Επίδειξη δύναμης πραγματοποίησε η Άρσεναλ συντρίβοντας 5-2 την Τζίλιγχαμ.
Χαρακτηριστικό του αγώνα η επιστροφή του Τόνι Άνταμς στα γήπεδα ύστερα από
τέσσερις μήνες, η οποία συνοδεύτηκε με γκολ. 
Στα άλλα παιχνίδια: Μίντλεσμπρο - Μπλάκμπερν 1-0, Γουόλσολ - Φούλαμ 1-2,
Μπρόμγουιτς - Τσέλτεναμ 1-0 Τότεναμ - Τρανμίρ 4-0, Τσέλσι - Πρέστον 3-1.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O154</ED>
<ID>
ID:306853

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=4</URL></REF>


Article

<CATEGORY>vin10</CATEGORY>

 <H5>ΣΤΗΝ ΙΣΠΑΝΙΑ
</H5><H2>Οδηγεί η Βαλένθια
</H2>
Μόνη στην κορυφή του ισπανικού πρωταθλήματος έμεινε η Βαλένθια μετά την ήττα
της Ρεάλ Μαδρίτης με 2-1 στο Μπιλμπάο από την Ατλέτικ. Οι «Νυχτερίδες»
απέσπασαν το Σάββατο ισοπαλία 1-1 εκτός έδρας από τη Βιγιαρεάλ και οδηγούν
πλέον την κούρσα στην Πριμέρα Ντιβιζιόν με 44 βαθμούς, έναν περισσότερο από τη
Ρεάλ, αλλά και την Μπαρτσελόνα. Οι αγώνες στην Ισπανία: Αλαβές - Μπετίς 0-1,
Σαραγόσα - Μαγιόρκα 1-0, Σεβίλλη - Ρεάλ Σοσσιεδάδ 0-1, Ράγιο Βαγεκάνο -
Τενερίφη 2-0, Οσασούνα - Εσπανιόλ 1-1, Μπαρτσελόνα - Λα Κορούνια 3-2,
Βιγιαρεάλ - Βαλένθια 1-1, Ατλέτικ Μπιλμπάο - Ρεάλ Μαδρίτης 2-1, Λας Πάλμας -
Βαγιαδολίδ 1-1, Θέλτα - Μάλαγα 0-0.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O155</ED>
<ID>
ID:306865

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=5</URL></REF>


Article

<CATEGORY>vin10</CATEGORY>

 <H5>ΑΡΣΕΝΑΛ
</H5><H2>79,4 εκατ. ευρώ για Τρεζεγκέ
</H2>
Τον πιο ακριβό ποδοσφαιριστή στον κόσμο θέλει να κάνει η Άρσεναλ τον Νταβίντ
Τρεζεγκέ. Γι' αυτό είναι έτοιμη να προσφέρει στη Γιουβέντους 79,40 εκατ. ευρώ
για να τον αποκτήσει. Όπως ανέφερε η «News of the World» ο μάνατζερ του παίκτη
Αντόνιο Καλιέντο συναντήθηκε την περασμένη Πέμπτη στο Λονδίνο με τον Βενγκέρ
και σχεδόν συμφώνησαν στη μεταγραφή.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O156</ED>
<ID>
ID:306872

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=6</URL></REF>


Article

<CATEGORY>vin10</CATEGORY>

 <H5>ΛΑΝΣ
</H5><H2>Στραβοπάτησε
</H2>
Έδαφος στην κούρσα για την κατάκτηση του τίτλου στη Γαλλία έχασε η πρωτοπόρος
Λανς, καθώς υποχρεώθηκε σε ισοπαλία 1-1 από την πρώτη υποψήφια για να
υποβιβαστεί Λοριάν. 
Τα αποτελέσματα: Μαρσέιγ - Μετς 1-0, Ναντ - Λιλ 0-1, Μπαστιά - Σοσό 3-0,
Μπορντό - Μονπελιέ 3-1, Γκενγκάν - Ρεν 1-1, Σεντάν - Μονακό 0-0, Τρουά - Οσέρ
1-2. Η βαθμολογία: Λανς 52, Λυών 47 (με έναν αγώνα λιγότερο), Οσέρ 45.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O15</CAT>
<ED>
Κωδικός άρθρου: A17270O157</ED>
<ID>
ID:306875

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O15&aa=7</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: ΓΙΑ «ΣΚΕΪΤ ΓΚΕΪΤ» ΤΟΥ ΚΑΛΛΙΤΕΧΝΙΚΟΥ ΠΑΤΙΝΑΖ ΜΙΛΑΕΙ Η ΔΙΕΘΝΗΣ
ΚΟΙΝΟΤΗΤΑ </H5><H2>Διαφθορά στον πάγο
</H2>
Θύμα «νομιμοποιημένης διαφθοράς» έχει πλέον πέσει το καλλιτεχνικό πατινάζ
σύμφωνα με πολλά διάσημα ονόματα του χώρου. 
Πατινέρ, δημοσιογράφοι και φίλαθλοι είχαν, στην πλειονότητά τους, καταδικάσει
την απόφαση των κριτών να προτιμήσουν το ρωσικό ζευγάρι από το καναδικό στον
τελικό του αγωνίσματος, στη Χειμερινή Ολυμπιάδα του Σολτ Λέικ Σίτι. Η Τζέιμι
Σέιλ και ο Νταβίντ Πελετιέ με μία άψογη (όπως τουλάχιστον ανέφεραν οι
τηλεσχολιαστές του NBC) εμφάνιση τερμάτισαν στη δεύτερη θέση, ένα δέκατο
βαθμού πίσω από την Γελένα Μπερεζνάγια και τον Αντόν Σικαρουλίτζε. 
Η ψηφοφορία χωρίστηκε στα δύο ανάμεσα στα αντίπαλα - κάποτε - στρατόπεδα του
«ψυχρού πολέμου», με τους κριτές από τη Ρωσία, την Κίνα, την Πολωνία και την
Ουκρανία να προτιμούν τους Μπερεζνάγια - Σικαρουλίτζε, ενώ οι συνάδελφοί τους
από τις ΗΠΑ, τον Καναδά, τη Γερμανία και την Ιαπωνία ψήφισαν υπέρ των
Βορειοαμερικανών. Η ψήφος που τελικά έκρινε την αναμέτρηση ήρθε από μια
Γαλλίδα, την Μαρί Ρεν Λε Γκουν. 
ΔΙΟΡΘΩΣΑΝ ΤΟ «ΛΑΘΟΣ» 
Την Παρασκευή το πρωί όμως, και με ψήφους 7 προς 1 και μία αποχή, η Διεθνής
Ολυμπιακή Επιτροπή αποφάσισε να «ανεβάσει» τους Σέιλ - Πελετιέ από το αργυρό
μετάλλιο στο χρυσό. Ήταν η πρώτη φορά στην ολυμπιακή ιστορία που η ΔΟΕ
ανέτρεψε μια απόφαση των κριτών. 
Αριστερά: Το ζευγάρι από τον Καναδά δεν μπορεί να πιστέψει το αποτέλεσμα στον
τελικό του καλλιτεχνικού πατινάζ. Η Τζέιμι Σέιλ ξεσπάει σε λυγμούς. Κάτω: Η
Γελένα Μπερεζνάγια και ο Αντόν Σικαρουλίτζε κατέκτησαν το χρυσό μετάλλιο, αλλά
το πρόγραμμά τους ήταν - κατά γενική ομολογία - κατώτερο εκείνου των Καναδών

Την ίδια στιγμή η Παγκόσμια Ομοσπονδία Πατινάζ ανακοίνωσε ότι η Λε Γκουν
αποκλείστηκε από τους αγώνες για ανάρμοστη συμπεριφορά. Ο γενικός γραμματέας
της Επιτροπής, Φρανσουά Καράρ, είπε λίγο αργότερα ότι η «ανάρμοστη
συμπεριφορά» αφορούσε την παράλειψη εκ μέρους της Λε Γκουν να αναφέρει
απόπειρα «επηρεασμού» της ψήφου της. Ο Καράρ πάντως υπογράμμισε ότι η Λε Γκουν
ψήφισε κατά συνείδηση και όχι υπό πίεση. Η Γαλλίδα κριτής φέρεται αρχικά να
παραδέχτηκε, αλλά εν συνεχεία να αρνήθηκε, μια «προσέγγισή» της από τη Γαλλική
Ομοσπονδία Πατινάζ, πριν από το συγκεκριμένο αγώνισμα. Η 40χρονη Λε Γκουν
είναι διεθνής κριτής από το 1987. 
ΕΡΕΥΝΑ 
Δεν υπάρχουν στοιχεία για το ποιος προσπάθησε τελικά να επηρεάσει τους κριτές,
οι παλιοί πρωταθλητές του αθλήματος όμως υποστηρίζουν ότι το μαχαίρι πρέπει να
φτάσει στο κόκαλο. Ο Ρώσος πρώην Ολυμπιονίκης Αλεξάντερ Ζούλιν μίλησε για
διαφθορά και άφησε υπονοούμενα για ανάμειξη όλων των εθνικών ομοσπονδιών στα
παιχνίδια επηρεασμού των κριτών: «Όλοι τους είναι ανακατεμένοι, όχι μόνο οι
Ρώσοι. Όλοι ψάχνουν να εξασφαλίσουν ψήφους για την πατρίδα τους». Από την
πλευρά της, η Γαλλίδα Ιζαμπέλ Ντισενέ δήλωσε πως το σκάνδαλο δεν την εξέπληξε:
«Η διαφθορά αποτελεί πια νόμο, κάποια στιγμή αυτό θα φαινόταν. Όλοι οι τίτλοι
είναι αποφασισμένοι από πριν. Στην Ολυμπιάδα της Αλμπερβίλ μερικοί επίσημοι
είχαν συναντήσει εμένα και τον αδελφό μου, Πολ, πριν από τον αγώνα. Μας είπαν:
Λυπόμαστε, αλλά θα πάρετε το αργυρό μετάλλιο»... 
Εξάλλου, σε φύλλο της, την περασμένη Τετάρτη, η καναδική εφημερίδα «Toronto's
Globe and Mail» έγραψε ότι τα αποτελέσματα των αγώνων του καλλιτεχνικού
πατινάζ είναι προαποφασισμένα και ότι η γαλλική ψήφος υπέρ του ρωσικού
ζευγαριού θα ανταμειβόταν με τη θετική τοποθέτηση του Ρώσου κριτή απέναντι στη
γαλλική συμμετοχή. 
Το γεγονός πάντως είναι πως η βαθμολογία στο πατινάζ (τουλάχιστον στο
καλλιτεχνικό του μέρος) είναι καθαρά υποκειμενική και ποικίλλει ανάλογα με την
εθνικότητα των κριτών. 
Αρκετοί Ευρωπαίοι π.χ. προτιμούν κινήσεις που θυμίζουν μπαλέτο και υπόκρουση
κλασικής μουσικής, αντίθετα με τους Βορειοαμερικανούς που εκτιμούν περισσότερο
καθαρά αθλητικές «ρουτίνες» συνοδευόμενες από επιτυχίες του Χόλιγουντ και του Μπρόντγουεϊ.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17270O161</ED>
<ID>
ID:306737

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O16&aa=1</URL></REF>


Article

<CATEGORY>vin10</CATEGORY>

 <H5>ΠΡΟΒΛΕΨΗ: Πρωτοποριακή μέθοδος από οικονομολόγους
</H5><H2>Το... κλίμα κρίνει τη μάχη των μεταλλίων
</H2>
Η Γερμανία θα καταλάβει την πρώτη θέση στον πίνακα μεταλλίων στους Χειμερινούς
Ολυμπιακούς, με 31 μετάλλια, 11 από τα οποία θα είναι χρυσά. Δεύτερη θα είναι
η Ρωσία με 21 μετάλλια, εκ των οποίων δέκα χρυσά, ενώ για την τρίτη θέση θα
παλέψουν η Νορβηγία και οι Ηνωμένες Πολιτείες. 
Οι οικονομολόγοι του Χάρβαρντ Ντάνιελ Τζόνσον και Έιφερ Άλι είναι σχεδόν
βέβαιοι για τις προβλέψεις τους. Άλλωστε οι προβλέψεις τους στην Ολυμπιάδα του
Σίδνεϊ είχαν επιτυχία 96% στην κατάρτιση του πίνακα μεταλλίων. 
Η ακρίβεια των προβλέψεών τους προκαλεί πολλά ερωτήματα, καθώς δεν λαμβάνουν
υπόψη τους τις ικανότητες των αθλητών! 
Οι προβλέψεις των Τζόνσον και Άλι στηρίζονται στην πολιτική κατάσταση των
χωρών, τον πληθυσμό τους, το γεωγραφικό πλάτος, το κλίμα και τον τρόπο που όλα
αυτά έχουν επηρεάσει κατά το παρελθόν την επιτυχία τους στους Ολυμπιακούς
Αγώνες. 
Στόχος ήταν να αναλυθεί πώς η πολιτική και η οικονομική κατάσταση μιας χώρας
μπορεί να επηρεάσουν τις επιτυχίες της στον αθλητικό στίβο. 
Οι δύο επιστήμονες ανακάλυψαν πως η πιθανότητα της επιτυχίας είναι στενά
συνδεδεμένη με την «υγεία» ενός έθνους. Όμως υπάρχουν και πολλές εκπλήξεις σε
αυτά τα δεδομένα. 
Αθλητές από κράτη με κομμουνιστικά ή ολιγαρχικά καθεστώτα διαπρέπουν στην
κατάκτηση μεταλλίων. Σε αντίθεση με ό,τι πιστεύουν πολλοί, αυτά τα κράτη δεν
στέλνουν πάρα πολλούς αθλητές στους αγώνες, αλλά έχουν μεγαλύτερες επιτυχίες
από άλλες χώρες με τα ίδια οικονομικά και γεωγραφικά χαρακτηριστικά. Η διαφορά
είναι, κατά μέσον όρο, 18 μετάλλια στους Θερινούς Ολυμπιακούς και 10 μετάλλια
στους Χειμερινούς Ολυμπιακούς. 
Μία άλλη έκπληξη είναι ο ρόλος της θερμοκρασίας. Οι αθλητές χωρών στις οποίες
επικρατούν χαμηλές θερμοκρασίες πάντα έχουν μεγαλύτερες επιτυχίες σε σχέση με
τους αθλητές χωρών με θερμότερα κλίματα - ακόμη και στους Θερινούς Αγώνες. 
Κατά τον Τζόνσον: «Όταν μία χώρα ξεπερνά συνεχώς τις προσδοκίες που
στηρίζονται σε πολιτικά και οικονομικά κριτήρια, τότε κάτι ξεχωριστό συμβαίνει
στην αθλητική κοινότητα αυτής της χώρας»...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O16</CAT>
<ED>
Κωδικός άρθρου: A17270O162</ED>
<ID>
ID:306792

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O16&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΥΠΗΡΞΕ Ο ΚΟΡΥΦΑΙΟΣ Των «ΠΡΑΣΙΝΩΝ» ΣΤΟ 3-1 ΕΠΙ ΤΗΣ ΟΡΕΣΤΙΑΔΑΣ </H5><H2>Λύση Σαμαρά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η συμμετοχή του Νίκου Σαμαρά επί αρκετό χρόνο (επιτέλους!) έκρινε υπέρ του
Παναθηναϊκού τη μάχη στη Λεωφόρο με την Ορεστιάδα και κράτησε στην 1η θέση τον
Παναθηναϊκό! 
Στη 19η, επίσης, αγωνιστική της Α1 βόλεϊ ο Ολυμπιακός πήρε εύκολη νίκη στη
Θεσσαλονίκη από τον ΠΑΟΚ, ενώ η Ολυμπιάδα θριάμβευσε στο «Γ. Μόσχος» και
ισοφάρισε σε 1-1 νίκες την ΑΕΚ, η οποία με παίκτες ανήμπορους να σηκώσουν το
βάρος της σωτηρίας εκπέμπει SOS για παραμονή στην κορυφαία κατηγορία. 
*** ΙΩΝΙΚΟΣ ΝΕΑΣ ΦΙΛΑΔΕΛΦΕΙΑΣ - ΗΡΑΚΛΗΣ 1-3 (22-25, 20-25, 25-21,
14-25) 
ΗΡΑΚΛΗΣ (Α. Λεώνης): Μέλκας 1, ΚΡΑΒΑΡΙΚ 27, Καρυπίδης 7, ΚΟΝΣΤΑΝΤΙΝΟΦ 15,
Γκιρτζίκης 5, ΧΟΦ 9 - Αμαξόπουλος (λίμπερο, 64% υποδ. - 3 άμ.), Μητρούδης 3,
Μποζίδης 1. 
ΙΩΝΙΚΟΣ Ν.Φ. (Ε. Κουτουλέας): Στιβαχτής 1, Ρινγκ 18, ΚΥΡΙΑΚΑΚΗΣ 8, Δημητρίου
11, Ρεκλείτης 3, Πανδής 4 - ΣΑΜΟΥΗΛΗΣ (λίμπερο, 70% υποδ. - 4 άμ.),
Καραγιάννης 2, Διονυσόπουλος, Καδάς. 
*** ΠΑΝΑΘΗΝΑΪΚΟΣ - ΟΡΕΣΤΙΑΔΑ ΕΜΠΟΡΙΚΗ 3-1 (25-13, 26-28, 25-21, 32-30) 
ΠΑΟ (Ρ. Σερνιότι): Σιδηρόπουλος 2, ΜΠΡΙ 21, Μαυράκης 1, ΜΟΥΡΕΚ 15,
ΧΡΙΣΤΟΦΟΡΙΔΗΣ 8, ΠΑΝΤΑΛΕΩΝ 13- ΔΗΜΗΤΡΑΚΟΠΟΥΛΟΣ (λίμπερο, 85% υποδ.- 14 άμ.),
ΣΑΜΑΡΑΣ 12, Ντονάς. 
ΟΡΕΣΤΙΑΔΑ (Γ. Πασσαλίδης): Πέτκοβιτς 2, Πόλακ 14, Μπαρμπούδης 13, Ελγκέτα 10,
ΠΑΠΑΖΟΓΛΟΥ 8, ΚΙΤΣΙΟΣ 10- ΒΛΑΣΑΚΙΔΗΣ (λίμπερο, 62% υποδ. - 4 άμ.), Κεμανετζής,
Παρασκευαΐδης 1, Γραμματικόπουλος 6. 
*** ΠΑΟΚ - ΟΛΥΜΠΙΑΚΟΣ 0-3 (19-25, 28-30, 20-25) 
ΟΛΥΜΠΙΑΚΟΣ (Ντ. Ρίτσι): ΚΟΥΡΝΕΤΑΣ 1, ΓΚΟΜΕΣ 18, ΓΚΙΟΥΡΔΑΣ 13, Χριστοφιδέλης
11, ΤΣΑΚΙΡΟΠΟΥΛΟΣ 8, Χέικινεν 6 - Μίγιτς (λίμπερο, 56% υποδ. - 9 άμ.),
Μπατιστάτος, Δεληκώστας, Ξενάκης, Καλαιτσίδης. 
ΠΑΟΚ (Τ. Κουμπλής): Ψάρρας 2, Στάνλεϊ 11, Φλώρος 1, Σάλμον 10, ΣΜΑΡΑΓΔΗΣ 7,
ΖΕΛΙΑΣΚΟΦ 11 - ΓΖΟΥΝΤΕΛΗΣ (λίμπερο, 71% υποδ. - 7 άμ.), Παλιουδάκης,
Παπακοσμάς 4, Προύσαλης. 
*** ΑΡΗΣ ΘΕΣΣΑΛΟΝΙΚΗΣ - ΟΠΕ ΡΕΘΥΜΝΟΥ 3-2 (25-16, 25-16, 21-25, 17-25,
15-13) 
ΑΡΗΣ (Γ. Λυκούδης): Καλμαζίδης 2, ΤΖΟΥΡΙΤΣ 28, Τζιγκίδης 2, ΜΠΡΟΥΚΣ 20,
ΑΛΕΞΑΝΔΡΟΠΟΥΛΟΣ 12, Ιωαννίδης 7 - ΧΑΤΖΗΑΝΤΩΝΙΟΥ (λίμπερο, 76% υποδ. - 8 άμ.),
Ωρολογάς 1, Ζουράφσκι 1, Βασιλειάδης, Βαλαβάνης, Μορφίνος. 
ΡΕΘΥΜΝΟ (Τ. Καβαλιεράκης): Μιχελάκης 1, Πίρχονεν 14, ΠΑΝΟΥΣΟΣ 16, ΡΟΧΑΣ 12,
ΟΥΤΖΗΣ 11, Δεσλής 6 - ΠΑΠΑΔΗΜΗΤΡΙΟΥ (λίμπερο, 70% υποδ. - 8 άμ.), ΣΠΑΝΟΠΟΥΛΟΣ
5, Μπελουμπέκοφ, Κωστακόπουλος. 
*** Α.Ε. ΝΙΚΑΙΑΣ - ΠΑΝΕΛΛΗΝΙΟΣ Γ.Σ. 3-0 (25-19, 25-23, 25-18) 
ΝΙΚΑΙΑ (Σ. Δρίκος): Λιάσκος 2, ΝΤΡΑΚΟΒΙΤΣ 17, Κουρούπης 6, Νίκολιτς 13, ΛΙΩΣΗΣ
9, Κατσανεβάκης 6 - ΣΤΕΦΑΝΟΥ (λίμπερο, 92% υποδ. - 11 άμ.), Παπαθωμόπουλος,
Βαρδής, Μπέλος. 
ΠΓΣ (Ι. Λάιος): Καζάζης, ΜΑΡΚΟΒΙΤΣ 16, Αγγελίδης 7, Ρουσάκης 10, Α. Θεοδωρίδης
4, Τόμανοτσι 3 - ΔΗΜΗΤΡΑΚΑΚΟΣ (λίμπερο, 86% υποδ. - 9 άμ.), Μανιάτης 1,
Σκόριτς, Κουντούρης. 
*** ΑΕΚ - ΟΛΥΜΠΙΑΔΑ ΠΑΤΡΑΣ 1-3 (25-19, 23-25, 21-25, 20-25) 
ΟΛΥΜΠΙΑΔΑ (Γ. Χριστόπουλος): ΛΙΒΑΘΗΝΟΣ 2, Κοβάτσεφ 14, ΙΩΑΚΕΙΜΙΔΗΣ 20,
Γκάρντνερ 1, Σ. ΘΕΟΔΩΡΙΔΗΣ 12, Προυσέντσεφ 5 - Μηνούδης (λίμπερο, 60% υποδ. -
5 άμ.), ΠΙΜΑΧΙΝ 11, Πετρόπουλος, Μπεκιάρης. 
ΑΕΚ (Χ. Παπαδόπουλος): Παπαδάκης 1, Φιλίποφ 20, Λάππας 14, Μπρίτζεβιτς 15,
ΡΟΥΜΕΛΙΩΤΗΣ 11, ΜΠΟΥΝΦΟΡΝΤ 11 - ΧΑΤΖΗΚΑΛΦΑΣ (λίμπερο, 75% υποδ. - 4 άμ.),
Ιωάννου, Πλίκας.

ΟΙ ΓΥΝΑΙΚΕΣ 
Με αιχμές Μπορίσοβα (14 π. - 61% επιθ.), Χέλιου (15 π. - 52% επιθ.),
Μεντβέντεβα (22 π. - 51% επιθ.), πέρασε νικηφόρα ο Α.Ο. 
Μαρκόπουλου από τον Βύρωνα, νικώντας 3-1 (2522, 25-20, 21-25, 25-14) τον ΑΕΒΑΣ
και διατηρώντας απόσταση από τα πλέι άουτ της Α1 γυναικών. 
Μεγάλες επίσης νίκες Άρη επί Ηρακλή 3-0 (25-17, 25-17, 26-24) με εκπληκτική τη
Μαξίμοβα (18 π. - 63% επιθ. - 5 μπλοκ) και Φιλαθλητικού επί ΖΑΟΝ στην Κηφισιά
με 3-1 (25-27, 27-25, 25-17, 25-19) με κορυφαία την Ορδουλίδου (13 π.- 72%
υποδ. - 63% επιθ. - 3 μπλοκ). 
Τα άλλα αποτελέσματα της 18ης αγωνιστικής: Πανελλήνιος - Αίας 3-0 (25-22,
25-23, 27-25), Παναθηναϊκός - Βριλήσσια 3-1 (26-24, 27-29, 25-18, 25-14),
Καβάλα - Λάρισα 1-3 (20-25, 26-24, 14-25, 17-25). 
Βαθμολογία (18 αγ.): Πανελλήνιος 47, Φιλαθλητικός 42, Παναθηναϊκός 41,
Βριλήσσια και ΖΑΟΝ 31, Μαρκόπουλο 28, Αίας 27, Λάρισα 26, Άρης 22, Ηρακλής 16,
ΑΕΒΑΣ 12, Καβάλα 1.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17270O181</ED>
<ID>
ID:306738

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O18&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ: Ήττα του Παναθηναϊκού από τον ΠΑΟΚ </H5><H2>Έξι ομάδες διεκδικούν τρεις θέσεις
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ολυμπιακός και Βουλιαγμένη μπορεί να αισθάνονται ασφάλεια στην κορυφή της Α1
στο πόλο, όμως, η μάχη για μία θέση στην 6άδα (και τα πλέι οφ) αναμένεται
σκληρή έως το τέλος της κανονικής περιόδου. Ουσιαστικά, έξι ομάδες διεκδικούν
τρεις θέσεις, μετά και τη νέα ήττα του Παναθηναϊκού. 
Ο ΠΑΟΚ νίκησε 11-9 τους «πράσινους» με κορυφαίο τον Μπόρος (6 γκολ) και 100%
επιτυχία στον παίκτη παραπάνω (5/5). Αντίθετα, ο Παναθηναϊκός (1/9 π.π.)
απογοήτευσε και ο Βαγγέλης Πάτερος αναζητά μια λύση: «Αντιμετωπίζουμε σοβαρό
ψυχολογικό πρόβλημα. 
Έχουμε φτάσει στο σημείο να μην πιστεύουμε ότι μπορούμε να νικήσουμε» είπε ο
τεχνικός του Παναθηναϊκού. 
Μία θέση στην 6άδα εκτός από τον ΠΑΟΚ διεκδικεί και ο Ν.Ο. Χίου, ο οποίος
νίκησε 12-9 το Ν.Ο. Πάτρας (Κρέτου 5 - Μπάσιτς 3). Ο Εθνικός είναι στην τρίτη
θέση και αισθάνεται, επίσης, ασφάλεια. Η πειραϊκή ομάδα, νίκησε εύκολα τον Αρη
16-5 (Ουάϊγκο 6). Στη μάχη της «6άδας» και η Γλυφάδα, η οποία επικράτησε 17-7
του Νηρέα Χαλανδρίου (Δερμιτζάκης 6). 
Όσον αφορά τους πρωτοπόρους: Ο Ολυμπιακός νίκησε εύκολα στα Χανιά 13-5
(Χατζηθεοδώρου, Θωμάκος από 4), ενώ η Βουλιαγμένη το Π. Φάληρο 14-7. (Γ.
Αφρουδάκης 5 - Θεοδωρόπουλος 4). 
Η βαθμολογία (14 αγ.): Ολυμπιακός 24 (13 αγ.), Βουλιαγμένη 22 (13 αγ.),
Εθνικός 19, Γλυφάδα και Παναθηναϊκός από 14, ΠΑΟΚ, Ν.Ο. Χίου, Π. Φάληρο από
13, Ν.Ο. Πάτρας (13 αγ.) και Ν.Ο. Χανίων από 12, Νηρέας 3, Άρης (13 αγ.) 1. 
*** Ισόπαλο 3-3 τελείωσε το ντέρμπι Βουλιαγμένης-Γλυφάδας στην Α1
γυναικών. Στα άλλα ματς: ΝΟ Χίου-ΝΟ Χανίων 2-5, Ποσειδώνας Πάτρας-Νηρέας
Χαλανδρίου 11-15, Ολυμπιακός-Εθνικός 8-7.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O18</CAT>
<ED>
Κωδικός άρθρου: A17270O182</ED>
<ID>
ID:306793

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O18&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: ΣΤΟ ΠΑΝΕΛΛΗΝΙΟ ΠΡΩΤΑΘΛΗΜΑ </H5><H2>Άλματα για Βιέννη
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Γωγώ Κοκλώνη έδειξε ότι μπορεί να πάει καλά στο Ευρωπαϊκό Πρωτάθλημα
Κλειστού Στίβου 
Πανελλήνια ρεκόρ στο τριπλούν (16.74) από τον Κώστα Ζαλαγκίτη και στα 4Χ400 μ.
Γυναικών (3.47.71) από τον θριαμβευτή για μια ακόμη φορά στις βαθμολογίες
Ανδρών και Γυναικών Πανελλήνιο Γ.Σ., όρια για το Ευρωπαϊκό Πρωτάθλημα κλειστού
της Βιέννης (1-3 Μαρτίου) και αρκετές αξιόλογες επιδόσεις πρόσφεραν θέαμα στο
πανελλήνιο πρωτάθλημα κλειστού στίβου που έληξε χθες στο ΣΕΦ. 
Στη χθεσινή δεύτερη και τελευταία ημέρα οι επιδόσεις που ξεχώρισαν, εκτός από
το πανελλήνιο ρεκόρ του πανελληνίου στα 4Χ400 μ. Γυναικών (παλαιό Διαγόρα
Ρόδου 3.52.91 από πέρυσι) με τις Λαδά - Χατζή - Γκουντενιούδη - Παπαδοπούλου,
ήταν τα 7.91 του Τάσου Μακρυνικόλα (Πανελλήνιος, ατομικό ρεκόρ και πολύ κοντά
στο όριο 7.95 για Βιέννη), τα 23.75 της Μαρίνας Βασαρμίδου στα 200 μ. (όριο
για Βιέννη 23.90) (21) και τα 13.94 της Πηγής Δεβετζή (Παναθηναϊκός) στο
τριπλούν (όριο 14.00). 
Να σημειωθεί, επίσης, το πανελλήνιο ρεκόρ Νεανίδων στο τριπλούν της Αθανασίας
Πέρρα (Αλφειός Επιταλίου) με 13.31. 
Προχθές Σάββατο πρώτη ημέρα των αγώνων ο Κώστας Ζαλαγκίτης (Γ.Σ. Τρικάλων)
κατέρριψε στο τριπλούν με 16.74 το πανελλήνιο ρεκόρ κλειστού που κατείχε ο
Χρήστος Μελέτογλου (τότε Πειραϊκός) με 16.72 από το 1999. 
Η ΡΕΝΤΟΥΜΗ 
Ευχάριστη έκπληξη ήταν η παρουσία του Γιώργου Μητράκου στο άλμα εις ύψος. Ο
αθλητής του Πανελληνίου πραγματοποίησε άλμα στα 2,24 μ.

Εντυπωσίασε, επίσης, η Φλώρα Ρεντούμη (Πανελευσινιακός) με το ατομικό ρεκόρ
στα 60 μ. μετ' εμποδίων με 8.10 (όριο για Βιέννη). Επιπλέον, η αθλήτρια του
Στέλιου Μπίσμπα πλησίασε το πανελλήνιο ρεκόρ (8.08), το οποίο κατέχει η Βούλα
Πατουλίδου από το 1990. 
Στο μήκος η Νίκη Ξάνθου (Ολυμπιακός) με 6.70 (5η επίδοση στην Ευρώπη) έδειξε
ότι βρίσκεται στα ψηλά επίπεδα και μπορεί μετάλλιο στο Ευρωπαϊκό Πρωτάθλημα,
ενώ θαυμάσια πήγε και η Στέλλα Πιλάτου (ΟΦΗ), 2η με 6.62. 
Ευχάριστη έκπληξη στο ύψος τα 2.24 του Γιώργου Μητράκου (Πανελλήνιος). 
ΓΡΗΓΟΡΟΙ... 
Στα 60 μ. Ανδρών πρώτευσε ο Άρης Γκαβέλας (Εθνικός Γ.Σ.) με 6.66, ενώ 2ος
κατετάγη ο Μιχάλης Περράκης (Υγεία Ρόδου) και 3ος ο Χάρης Παπαδιάς
(Ολυμπιακός) με 6.73. 
Στα 60 μ. Γυναικών η Γωγώ Κοκλώνη (ΠΓΣ) έδειχνε πολύ καλά, αλλά σημείωσε μόνο
7.26 σε κούρσα στην οποία υπήρξαν δύο άκυρες εκκινήσεις. 
*** Άσχημα τα νέα για τον νέο τραυματισμό της Βούλας Τσιαμήτα, αφού οι
εξετάσεις έδειξαν ότι έχει υποστεί ρήξη χιαστών και ουσιαστικά χάνει και τη
θερινή περίοδο.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O19</CAT>
<ED>
Κωδικός άρθρου: A17270O191</ED>
<ID>
ID:306739

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O19&aa=1</URL></REF>


Article

<CATEGORY>vin10</CATEGORY>

 <H5>ΤΕΧΝΙΚΗ ΚΟΛΥΜΒΗΣΗ: Νεκρή από ανακοπή καρδιάς η αθλήτρια του Πρωτέα
</H5><H2>Θλίψη για τον θάνατο της 19χρονης Νίκης Μιτάλη
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Θρήνος στον χώρο της τεχνικής κολύμβησης (και όχι μόνο) προκάλεσε η είδηση του
ξαφνικού χαμού της 19χρονης Νίκης Μιτάλη. Η νεαρή κολυμβήτρια του Πρωτέα
βρέθηκε σε κωματώδη κατάσταση από τη συγκάτοικό της το Σάββατο το βράδυ,
διεκομίσθηκε αμέσως στο νοσοκομείο ΕΛΠΙΣ, όπου διαπιστώθηκε ο θάνατός της. 
Οι γιατροί διέγνωσαν πως η κοπέλα υπέστη καρδιακό επεισόδιο, το οποίο και της
προκάλεσε ανακοπή που στάθηκε μοιραία. Δεν είχε ποτέ προβλήματα υγείας, ενώ ο
πατέρας της είχε νοσηλευτεί πριν από λίγο καιρό στο νοσοκομείο Χανίων με
καρδιακά προβλήματα. 
Η άτυχη αθλήτρια, η οποία ήταν και μέλος της εθνικής ομάδας από το 1998, είχε
να αγωνιστεί από τον Σεπτέμβριο, αφού είχε ρίξει το βάρος στις σπουδές της
(στα ΤΕΦΑΑ) και διέμενε στην Κρητική Εστία, πίσω από τον Ευαγγελισμό. 
Ήταν γεννημένη στα Χανιά (18/3/1983) και είχε έρθει στην Αθήνα για τις σπουδές
της. 
Οι γονείς της που μένουν μόνιμα στην Κρήτη μόλις έμαθαν το τραγικό συμβάν
ήρθαν στην πρωτεύουσα, ενώ σήμερα θα γίνει η νεκροψία και ο τοξικολογικός
έλεγχος στην άτυχη αθλήτρια. 
Τα συλλυπητήριά του στην οικογένεια εξέφρασε ο πρόεδρος της ελληνικής
ομοσπονδίας τεχνικής κολύμβησης Ηλίας Ξιάρχος.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O19</CAT>
<ED>
Κωδικός άρθρου: A17270O192</ED>
<ID>
ID:306794

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O19&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΑΠΟ ΤΗ ΝΕΑ ΑΓΩΝΙΣΤΙΚΗ ΠΕΡΙΟΔΟ
</H5><H2>«Σπίτι» στον Χολαργό
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Τα έργα στο κλειστό του ΟΑΚΑ εν όψει Ολυμπιακών Αγώνων κρίνονται επιβεβλημένα
και ο ΠΑΟ φαίνεται να καταλήγει στο γήπεδο του Χολαργού

Πιο μακριά από ό,τι αρχικά είχε υπολογίσει θα μετακομίσει ο Παναθηναϊκός! Οι
εργασίες που θα γίνουν στο γήπεδο μπάσκετ του ΟΑΚΑ, λόγω των Ολυμπιακών Αγώνων
του 2004 κάνουν... έξωση στον Παναθηναϊκό (και την ΑΕΚ) στο τέλος της φετινής
περιόδου. 
Ύστερα από έρευνα... αγοράς οι «πράσινοι» φαίνεται να καταλήγουν στο κλειστό
γήπεδο Χολαργού, στο οποίο άμεσα θα αρχίσουν έργα για να μπορεί να φιλοξενήσει
περισσότερους θεατές. Μάλιστα, ήταν ήδη ειλημμένη απόφαση η εγκατάσταση (εντός
του καλοκαιριού) κλιματιστικού, ενώ παράγοντες του Παναθηναϊκού επισκέφθηκαν
προσφάτως το γήπεδο για... αυτοψία. 
Αρχικά οι «πράσινοι» ήθελαν να χρησιμοποιήσουν ως έδρα το υπό ανέγερση γήπεδο
στον Παράδεισο Αμαρουσίου, πλησίον της ΗΒΗ. Μόλις διαπιστώθηκε κωλυσιεργία στη
κατασκευή του, εξετάσθηκε η περίπτωση του γηπέδου στον Άγιο Θωμά που
χρησιμοποιεί το Μαρούσι και στο οποίο αγωνίστηκε ο Παναθηναϊκός κόντρα της
Κρκα. Οι εργασίες που πρέπει να γίνουν υπολογίζεται πως χρειάζονται μεγαλύτερο
χρόνο από ό,τι οι αντίστοιχες στο γήπεδο του Χολαργού, το οποίο επί του
παρόντος έχει χωρητικότητα περίπου 1.000 ατόμων. Με προσθήκη πτυσσόμενων
θέσεων θα φθάσει τα 2.200, ενώ είναι εφικτή η επέκταση από τρεις πλευρές του
γηπέδου, κάτι που αν συμβεί θα αυξήσει τη χωρητικότητα στους 4.500 θεατές! Τα
αποδυτήρια και οι εγκαταστάσεις (παρκέ κ.λπ.) είναι σύγχρονες, ο χώρος
πάρκινγκ ικανοποιητικός, η πρόσβαση στο γήπεδο είναι εύκολη όσο αφορά τους
παίκτες που κατοικούν στα βόρεια προάστια, αντίθετα από το γήπεδο του
Ηλυσιακού, που όσο απίθανο και αν ακούγεται, εξετάστηκε ως λύση, αλλά
απορρίφθηκε. 
Η απόφαση θα ληφθεί σε σύντομο χρονικό διάστημα, αφού πρέπει να δρομολογηθούν
οι εργασίες και ο χρόνος πιέζει. Σύμφωνα με τα μέχρι στιγμής δεδομένα, μόνο αν
γίνει κάποια έκπληξη με το γήπεδο του Περιστερίου (έχει ήδη συμφωνήσει με τον
δήμο η ΑΕΚ για να το χρησιμοποιεί) ο Παναθηναϊκός δεν θα χρησιμοποιήσει το
γήπεδο του Χολαργού.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17270O201</ED>
<ID>
ID:306741

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O20&aa=1</URL></REF>


Article

<CATEGORY>vin10</CATEGORY>

 <H5>ΠΑΝΕΛΛΗΝΙΟΣ
</H5><H2>Στο κόλπο της ανόδου στην Α1
</H2>
Ο Πανελλήνιος νίκησε στην Πάτρα τον Απόλλωνα 69-63 και μπήκε για τα καλά στο
παιχνίδι της ανόδου στην Α1. Αντίθετα, ο Μακεδονικός πέρασε με νίκη και από τη
Χαλκίδα (67-64) και φαίνεται ότι ουσιαστικά έχει εξασφαλίσει την επιστροφή του
στην πρώτη κατηγορία. Στη μάχη για την άνοδο στην Α1, παραμένει και η Ολύμπια
Λάρισας, η οποία νίκησε τον Ιωνικό Ν. με 67-56. 
Ο Μίλωνας, με κορυφαίο τον Μίχαλο (26 π., 7 ασ., 3 κλ.), νίκησε 86-70 τον
Άλιμο (3/28 τρίποντα!) και έκανε το πιο σημαντικό βήμα για την παραμονή του
στην Α2. 
Άλλα αποτελέσματα: Παπάγου - Αίας Ευόσμου 69-54, ΜΕΝΤ - Π. Φάληρο 81-71,
Σπόρτιγκ - Λάρισα 68-79. 
Η βαθμολογία (σε 19 αγώνες): Μακεδονικός 36, Απόλλων Πάτρας 34, Ολύμπια Λ. και
Πανελλήνιος από 33, ΜΕΝΤ 32, Λάρισα 30, Χαλκίδα 28, Μίλωνας 27, Παπάγου και Π.
Φάληρο από 26, Άλιμος και Ιωνικός Ν. από 25, Αίας Ευόσμου 24, Σπόρτιγκ 20.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17270O202</ED>
<ID>
ID:306796

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O20&aa=2</URL></REF>


Article

<CATEGORY>vin10</CATEGORY>

 <H2>Γεμίζει ο κουμπαράς της 1ης κατηγορίας
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ
</AUTHOR>
<AUTHOR>Β. Σ. ΚΕΤΣΕΤΣΟΓΛΟΥ
</AUTHOR>
<AUTHOR>Κ. Α. ΛΙΟΝΤΑΣ
</AUTHOR>

Το 2ο συνεχόμενο Τζακ Ποτ είναι γεγονός στο ΛΟΤΤΟ και τα κέρδη αναμένονται
αυξημένα κατά την επόμενη κλήρωση. Μετά τη διαλογή του Σαββάτου αρκετοί ήταν
αυτοί που βρέθηκαν κερδισμένοι σε όλες τις υπόλοιπες κατηγορίες, έτσι τα κέρδη
ήταν περιορισμένα συγκριτικά με προηγούμενες κληρώσεις. Στο ΠΡΟΤΟ, τα 5
νικηφόρα δελτία θα αποδώσουν στους κατόχους τους κάτι λιγότερο από 10.000
ευρώ. Από τους αριθμούς που βρέθηκαν στην 6άδα, οι 8 και 28 είχαν κάνει την
παρουσία τους και κατά τον 13ο διαγωνισμό. Τέλος, οι Μικροί έφτασαν τις 3.062
νίκες, έναντι 3.052 των Μεγάλων στο σύνολο των κληρώσεων.

<H3>ΑΠΟΤΕΛΕΣΜΑΤΑ ΤΟΥ 14ου ΔΙΑΓΩΝΙΣΜΟΥ 2002 ΣΑ 16/2/2002
</H3>
* Κληρώθηκαν οι αριθμοί 1, 8, 14, 17, 28, 29

* Συμπληρώθηκαν 4.777.323 στήλες.

* Μοιράστηκαν 160.331,74 ευρώ

* Δεν μοιράστηκαν 300.000 ευρώ

* Δεν βρέθηκε 6άρι, ενώ βρέθηκαν 93 5άρια που κερδίζουν από 732,31
ευρώ, 4.529 4άρια που κερδίζουν από 11,27 ευρώ και 87.422 3άρια που κερδίζουν
από 0,47 ευρώ.

ΠΡΟΤΟ: Κληρώθηκε ο αριθμός 6102005 Δεν βρέθηκε νικητής στην 1η κατηγορία.

Στήλες : 1.821.836
<H3>Πόσες φορές εμφανίστηκαν έως τώρα
</H3>
<H3>Θετικών αποτελεσμάτων συνέχεια...
</H3>
<H3>Τι λένε οι αριθμοί
</H3><H3>Σε 1019 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O20</CAT>
<ED>
Κωδικός άρθρου: A17270O203</ED>
<ID>
ID:306834

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O20&aa=3</URL></REF>


Article

<CATEGORY>vin10</CATEGORY>

 <H5>ΟΛ ΣΤΑΡ: ΘΡΙΛΕΡ ΣΤΟ ΦΙΝΑΛΕ ΜΕ ΠΡΩΤΑΓΩΝΙΣΤΗ ΤΟΝ ΜΠΟΝΤΙΡΟΓΚΑ </H5><H2>Πρόσφεραν θέαμα
</H2>
Ο Νόλαν κερδίζει τη μονομαχία από τον Σιγάλα, στο All Star της Δράμας. Στη
μικρή «φωτό», Κουτλουάι και Λόθριτζ, νικητές στους διαγωνισμούς τριπόντων και
καρφωμάτων αντίστοιχα

Είπαμε... θέαμα, διασκέδαση, αλλά, όπως και να το κάνουμε, αγώνας είναι,
μετράει και η νίκη! Η μεικτή των ξένων της Α1, λοιπόν, νίκησε την αντίστοιχη
των Ελλήνων (ουσιαστικά την εθνική ομάδα) στο 10ο All Star, στη Δράμα με
126-125. Και για να γίνει αυτό, χρειάστηκαν δύο βολές του Ντέγιαν Μποντίρογκα,
τρία δευτερόλεπτα πριν από το τέλος! Σαν να είχαμε ένα ντέρμπι πρωταθλήματος ή
της Ευρωλίγκας, δηλαδή! 
Έλληνες και ξένοι προσέφεραν θέαμα, διασκέδασαν με την ψυχή τους το παιχνίδι,
ενθουσίασαν το κοινό και στο τέλος όλοι απόλαυσαν το... θρίλερ! Ουσιαστικά οι
Έλληνες έχασαν τη νίκη μέσα από τα χέρια τους, αφού ο Χατζηβρέττας έχασε δύο
βολές και στη συνέχεια ο Κακιούζης έδωσε την μπάλα στον Νόλαν. Δεν ήθελε και
πολύ στο τέλος ο Μποντιρόγκα να κάνει τη ζημιά... Το κοινό, πάντως, μπορεί να
χάρηκε το ματς και να χειροκρότησε τους παίκτες των δύο ομάδων, στο τέλος όμως
δεν δίστασε να δείξει την προτίμησή του στην ελληνική ομάδα, αποδοκιμάζοντας
τον φόργουορντ του Παναθηναϊκού τη στιγμή που εκτελούσε βολές. «Μήπως έχει
χάσει ποτέ βολές σε τέτοια περίπτωση;», αναρωτιόνταν ο Ντράγκαν Σάκοτα, ο
οποίος ήταν στον πάγκο των ξένων μαζί με τον Ζέλικο Ομπράντοβιτς. 
«Ήταν μια ωραία βραδιά και οι παίκτες, παρά τις υποχρεώσεις τους, έδειξαν το
ταλέντο τους. Τέτοια παιχνίδια είναι ό,τι καλύτερο για να επιστρέψει ο κόσμος
στα γήπεδα», έλεγε στο τέλος ο Παναγιώτης Γιαννάκης, ο οποίος μαζί με τον Νίκο
Παύλου ήταν υπεύθυνοι για την ελληνική ομάδα. 
ΠΡΩΤΑΓΩΝΙΣΤΗΣ Ο ΚΟΥΤΛΟΥΑΪ 
Μπορεί ο Μποντίρογκα να «καθάρισε» το παιχνίδι, όμως πολυτιμότερος παίκτης
αναδείχτηκε ένας άλλος «πράσινος»: Ο Ιμπραήμ Κουτλουάι, ο οποίος στη Δράμα τα
πήρε σχεδόν όλα! Νίκησε και στον διαγωνισμό των τριπόντων, αφού είχε
μεγαλύτερη εμπειρία από τον αντίπαλό του στον τελικό, τον Γιώργο Μποζίκα.
«Ήταν πολύ σημαντικό για μένα, αφού προέρχομαι από τραυματισμό και αρχίζω σιγά
σιγά να μπαίνω στον ρυθμό μου», είπε ο Κουτλουάι. 
Νικητής στον διαγωνισμό των καρφωμάτων αναδείχθηκε ο Ράιαν Λόρθριτζ. Ο
Αμερικανός παίκτης του ΚΑΟΔ είχε μεγάλα κέφια, βαθμολογήθηκε με άριστα στα δύο
πρώτα καρφώματα και στον τελικό, ύστερα από έξοχη δεύτερη προσπάθεια, νίκησε
τον Μισάν Νικαγκμπάτζε του Ολυμπιακού. Οι συνθέσεις: 
ΕΛΛΗΝΕΣ: Χαρίσης 17 (4/6 δ., 3/4 τρ.), Σδράκας 2, Παπαλουκάς 2,
Παπανικολάου 7, Σιγάλας 5, Χατζηβρέττας 11, Διαμαντόπουλος 4, Τσαρτσαρής 2,
Ντικούδης 18 (2/4 β., 8/11 δ., 6 ρ.), Αλβέρτης 16 (5/5 β., 1/4 δ., 3/5 τρ.),
Παπαδόπουλος 17 (1/4 β., 8/9 β.δ., 12 ρ.), Διαμαντίδης 3. 
ΞΕΝΟΙ: Σκιαρά 3, Κουτλουάι 16 (2/2 β., 4/4 δ., 2/3 τρ.), Μποντίρογκα
11, Όλιβερ 3, Χόλντεν 22 (3/3 β., 2/2 δ., 5/8 τρ.), Καρ 10, Φορντ 8, Μπραγκς
24 (9/12 δ., 2/3 τρ., 11 ρ.), Νόλαν 21 (3/6 β., 9/15 δ., 5 κλ.), Λόρθριτζ 8 (7 ασ).
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17270O211</ED>
<ID>
ID:306742

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O21&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: Ο Μπιλμπά θα δώσει παρών μεθαύριο με Πανιώνιο </H5><H2>Ικανοποίηση Σάκοτα για Καρ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Καλό το θέαμα από τους Κακιούζη, Ντικούδη, Χόλντεν και Καρ στο Ολ Σταρ Γκέιμ,
όμως, ο Ντράγκαν Σάκοτα ζήτησε και ουσία από τους παίκτες του, αφού αύριο η
ΑΕΚ υποδέχεται τον Πανιώνιο στο ΟΑΚΑ. 
Ο Σέρβος προπονητής έμεινε ικανοποιημένος από την αγωνιστική άνοδο του Κρις
Καρ, ο οποίος, όπως έδειξε στη Δράμα, έχει αρχίσει να προσαρμόζεται και να
πατάει πιο γερά στα πόδια του. Είχε μάλιστα ιδιαίτερη συνομιλία με τον
Αμερικανό και προσπάθησε να τον εμψυχώσει, δείχνοντάς του κατανόηση για την
προσπάθεια που καταβάλλει για να φτάσει στο επίπεδο των συμπαικτών του (κυρίως
στη φυσική κατάσταση). 
Τι άλλο τον ευχαρίστησε; Η κατάσταση του τραυματισμού του Τζιμ Μπιλμπά, ο
οποίος μετά το διήμερο ρεπό που πήρε και ξεκουράστηκε δείχνει ακμαίος και θα
δώσει το «παρών» κόντρα στους «κυανέρυθρους». Υπάρχει όμως και άλλος λόγος που
ο Σάκοτα ήθελε τον Μπιλμπά σε αυτό το παιχνίδι: η απουσία του Κένιον Τζόουνς
κάτω από τα καλάθια του Πανιωνίου καθιστά ευάλωτο τον φιλοξενούμενο στον τομέα
αυτό, ενώ αντιθέτως ο Γάλλος συμπληρώνει την πανίσχυρη τετράδα-ψηλών (μαζί με
τους Μπετς, Ντικούδη, Πασχάλη) της ΑΕΚ. 
Θεραπευτικό πρόγραμμα ακολούθησε ο Χρήστος Ταπούτος, ο οποίος απέφυγε την
εγχείρηση στο δάχτυλο του χεριού και σύντομα θα τεθεί στη διάθεση του Σάκοτα.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17270O212</ED>
<ID>
ID:306797

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O21&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ </H5><H2>Πρόβλημα η απουσία του Τζόουνς </H2>
Χωρίς τον Κένιον Τζόουνς θα αγωνιστεί κατά πάσα πιθανότητα ο Πανιώνιος στο
μεθαυριανό ματς με την ΑΕΚ, στο ΟΑΚΑ, για την 17η αγωνιστική της Α1. Ο
Αμερικανός σέντερ βρίσκεται στις Ηνωμένες Πολιτείες για σοβαρή οικογενειακή
υπόθεση και ο Παναγιώτης Γιαννάκης έχει αρχίσει να συνηθίζει στη σκέψη ότι
μάλλον δεν θα τον έχει στη διάθεσή του. «Δεν είναι η πρώτη φορά που
αντιμετωπίζουμε προβλήματα», σχολίασε ο τεχνικός του Πανιωνίου, ο οποίος
γνωρίζει ότι θα έχει πρόβλημα κάτω από τα καλάθια, αφού και ο Αγαδάκος δεν
είναι ακόμα 100% έτοιμος.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17270O213</ED>
<ID>
ID:306835

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O21&aa=3</URL></REF>


Article

<CATEGORY>vin10</CATEGORY>

 <H5>ΝΒΑ </H5><H2>Εκπλήξεις το διήμερο </H2>
Αρκετές εκπλήξεις σημειώθηκαν στο ΝΒΑ στα παιχνίδια του διήμερου. Σκεφθείτε
μόνο ότι οι Ατλάντας Χοκ έσπασαν ένα αρνητικό σερί δώδεκα χρόνων και νίκησαν
τους Λέικερς στο «Στέιπλ Σέντερ», με 93-90! Και την επιτυχία των ΛΑ Κλίπερς
επί των Ντάλας Μάβερικς με 119-100. Ο Μάικλ Τζόρνταν γιόρτασε τα γενέθλια με
τη νίκη των Ουίζαρντς στην Αριζόνα επί των Σανς (97-96) και μάλιστα ήταν αυτός
που ευστόχησε στο τελευταίο σουτ! Ο Τζόρνταν τελείωσε το ματς με 22 π., 6
ριμπ., 4 ασ. Παίκτης της τελευταίας στιγμής ήταν και ο Πολ Πιρς στη νίκη των
Σέλτικς, στο Πόρτλαντ (107-104), αφού πέτυχε έξι πόντους σε 17''. 
Άλλα αποτελέσματα: Τορόντο - Γιούτα 85-94, Σάρλοτ - Ιντιάνα 116-106, Νέα
Υόρκη - Ντιτρόιτ 90-101, Μινεσότα - Ντένβερ 98-99, Σικάγο - Νιου Τζερσεϊ
81-106, Μιλγουόκι - Μαϊάμι 88-90, Γκόλντεν Στέιτ - Σαν Αντόνιο 99-108,
Χιούστον - Ορλάντο 100-109, Σικάγο - Κλίβελαντ 101-114.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17270O214</ED>
<ID>
ID:306854

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O21&aa=4</URL></REF>


Article

<CATEGORY>vin10</CATEGORY>

 <H5>ΔΑΦΝΗ </H5><H2>Με Ορφανίδη </H2>
Ο Θόδωρος Ορφανίδης μέχρι νεωτέρας στον πάγκο της Δάφνης. Όπως όλα
δείχνουν, ο Ορφανίδης, ο οποίος προπονεί την ομάδα, θα καθοδηγήσει την ομάδα
στο αυριανό ντέρμπι με τον ΚΑΟΔ, όμως δεν αποκλείεται αμέσως μετά να υπάρξουν
εξελίξεις στο θέμα προπονητή. Ήδη έχουν αρχίσει συζητήσεις με τον Τζον Κόρφα,
αλλά λόγω της κρισιμότητας του αγώνα αναμένεται να συνεχιστούν από την Πέμπτη.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O21</CAT>
<ED>
Κωδικός άρθρου: A17270O215</ED>
<ID>
ID:306866

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O21&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩΠΑΪΚΕΣ ΔΙΟΡΓΑΝΩΣΕΙΣ: ΤΟ «ΣΕΝΤΟΝΙ» ΚΥΜΑΤΙΖΕΙ ΞΑΝΑ ΚΑΙ ΥΠΟΣΧΕΤΑΙ ΜΕΓΑΛΑ
ΚΕΡΔΗ ΕΝΩ ΔΥΝΑΤΑ ΜΑΤΣ ΥΠΑΡΧΟΥΝ ΣΤΟ ΚΥΠΕΛΛΟ ΟΥΕΦΑ
</H5><H2>Τσάμπιονς Λιγκ, πράξη δεύτερη
</H2><H4>* Τα παιχνίδια του Παναθηναϊκού με τη Σπάρτα Πράγας και της ΑΕΚ με την Ίντερ
αυξάνουν το ενδιαφέρον των Ελλήνων φιλάθλων
</H4>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Η «εαρινή επίθεση» στο ευρωπαϊκό ποδόσφαιρο ξεκινά αυτήν την εβδομάδα με τη
διεξαγωγή της τρίτης αγωνιστικής της δεύτερης φάσης του Τσάμπιονς Λιγκ και των
πρώτων αγώνων του τέταρτου γύρου του Κυπέλλου ΟΥΕΦΑ. 
Φυσικά, οι αγώνες έχουν έντονο ελληνικό ενδιαφέρον, αφού συμμετέχουν ο
Παναθηναϊκός στο Τσάμπιονς Λιγκ και η ΑΕΚ στο Κύπελλο ΟΥΕΦΑ. 
Οι δύο διοργανώσεις που είναι ιδιαίτερα δημοφιλείς στους παίκτες του «Πάμε
Στοίχημα» κρύβουν πολλά κέρδη, αφού η ισορροπία των ομάδων που συμμετέχουν
μπορεί να έχει αλλάξει στο διάστημα της «χειμερίας νάρκης». 
Για παράδειγμα, η Σπάρτα Πράγας, πρώτη αντίπαλος του Παναθηναϊκού στην επίθεση
που θα εξαπολύσει για να καλύψει το χαμένο έδαφος των δύο πρώτων αγωνιστικών,
δεν βρίσκεται σε ιδιαίτερα καλή κατάσταση. Το Σάββατο γνώρισε την τέταρτη ήττα
στο πρωτάθλημα της Τσεχίας από τη Λίμπερετς με 1-0, ενώ τελείωσε το παιχνίδι
με δέκα παίκτες λόγω αποβολής του Μίχαλικ (δύο κίτρινες κάρτες). 
Ο Παναθηναϊκός έχει μεγάλη ευκαιρία να αποσπάσει θετικό αποτέλεσμα στην Πράγα
και να μπει και πάλι σε τροχιά πρόκρισης στα προημιτελικά της κορυφαίας
διασυλλογικής διοργάνωσης. 
Σε μεγάλη φόρμα βρίσκεται και η Άρσεναλ, η οποία μπορεί να σπάσει το αρνητικό
της σερί στα εκτός έδρας παιχνίδια με αντίπαλο τη Λεβερκούζεν. 
Θεωρητικά η Ρεάλ Μαδρίτης είναι το φαβορί για να επικρατήσει της Πόρτο στο
Σαντιάγκο Μπερναμπέου. Μετά την τελευταία ήττα, όμως, από την Ατλέτικ Μπιλμπάο
(2-1) που συνοδεύτηκε από πολύ κακή εμφάνιση δεν θα χαρακτηριστεί έκπληξη αν
οι «Δράκοι» αποσπάσουν θετικό αποτέλεσμα. 
Η ΓΙΟΥΒΕΝΤΟΥΣ 
Η Γιουβέντους ξανάγινε «Μεγάλη Κυρία» και απειλεί όχι μόνο την αυριανή
αντίπαλό της Ντεπορτίβο, αλλά και κάθε αντίπαλο που θα βρεθεί στα δρόμο προς
τον τελικό του Τσάμπιονς Λιγκ. 
Όσον αφορά το ντέρμπι Μπαρτσελόνα - Ρόμα οι Καταλανοί ξαναβρήκαν τη μεγάλη
τους αυτοπεποίθηση γεγονός που τους κάνει πολύ επικίνδυνους. Μεγάλο όπλο της
Ρόμα παραμένει η πολύπειρος προπονητής της Φάμπιο Καπέλο. 
Η ΑΝΑΚΑΜΨΗ ΤΩΝ «ΜΠΕΜΠΗΔΩΝ» 
Πρώτος στόχος της Μάντσεστερ Γιουνάιτεντ είναι η κατάκτηση του Τσάμπιονς Λιγκ.
Μετά την οριστικοποίηση της παραμονής του σερ Άλεξ Φέργκιουσον στον πάγκο της
για δύο ακόμη χρόνια οι «Κόκκινοι Διάβολοι» θέλουν να επιβεβαιώσουν το
προσωνύμιό τους με αντίπαλο τη Ναντ. Άλλωστε, όπως δήλωσε και ο Βερόν «οι
κακές ημέρες ανήκουν στο παρελθόν». 
Δεν ισχύει, όμως, το ίδιο και για την Μπάγερν. Η βαυαρική ομάδα νίκησε τη
Φράιμπουργκ 2-0 εκτός έδρας στο τελευταίο παιχνίδι πρωταθλήματος, αλλά οι
εσωτερικές έριδες παραμένουν και υπονομεύουν το έργο του Χίτζφελντ. 
ΣΤΟ ΟΥΕΦΑ

Στο Κύπελλο ΟΥΕΦΑ στα ματς Βαλένθια - Σερβέτ, Λυών - Λίμπερετς, Ίντερ - ΑΕΚ
και Ρέιντζερς - Φέγενορντ οι γηπεδούχοι έχουν τον πρώτο λόγο, ενώ στα υπόλοιπα
παιχνίδια πρώτο φαβορί είναι το «Χ».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O22</CAT>
<ED>
Κωδικός άρθρου: A17270O221</ED>
<ID>
ID:306743

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O22&aa=1</URL></REF>


Article

<CATEGORY>vin10</CATEGORY>

 <H2>ΟΜΑΔΑ ΠΑΜΕ ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O22</CAT>
<ED>
Κωδικός άρθρου: A17270O222</ED>
<ID>
ID:306798

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O22&aa=2</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O23</CAT>
<ED>
Κωδικός άρθρου: A17270O231</ED>
<ID>
ID:306744

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O23&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Απόλυτος αιφνιδιασμός στο ντέρμπι
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Αγωνιστική με αγωνιστική, βδομάδα με βδομάδα, αποδεικνύεται ότι την εφετινή
περίοδο βιώνουμε το συναρπαστικότερο πρωτάθλημα των τελευταίων ετών. Και όχι
μόνο, αν θέλουμε να είμαστε ειλικρινείς... 
*** Η βαθμολογία απέκτησε... σκαλοπατάκια. Η ΑΕΚ πρώτη (34) και ακολουθούν ο
ΠΑΟ (33), ο Ολυμπιακός (32) και ο ΠΑΟΚ (31). 
*** Ρίχνοντας μια ψύχραιμη ματιά στο ντέρμπι, καταλήγουμε στο συμπέρασμα ότι ο
Ολυμπιακός πήρε τους βαθμούς δίκαια με βάση όσα παρουσίασε στο πρώτο 45λεπτο.
Εκρηκτικός, ενθουσιώδης, με δυνάμεις, έδειξε σε κάποιο διάστημα να παίζει
μόνος στο γήπεδο. 
*** Τα δε τρία γκολ ήρθαν σε ρυθμό... προπόνησης. Αν μάλιστα οι επιθετικοί
ήταν περισσότερο προσεκτικοί, τότε το σκορ θα είχε πάρει μεγαλύτερες
διαστάσεις. Καιρό είχαμε να δούμε τέτοιο συναρπαστικό 20λεπτο από τους
«ερυθρόλευκους». 
*** Το ερώτημα που τίθεται εδώ είναι το εξής: τι έκανε ο ΠΑΟΚ; Απλά
παρακολουθούσε! Βέβαια, οι απουσίες στα άκρα έκοψαν τις«ασπρόμαυρες» φτερούγες
και ο τραυματισμός του Χασιώτη λίγο πριν από τη σέντρα διαφοροποίησε εντελώς
τα πλάνα του Μπάγιεβιτς. Επαρκής δικαιολογία; 
*** Νομίζουμε πως όχι. Σύμφωνα με όσα έδειξε ο ΠΑΟΚ στο δεύτερο ημίχρονο, ήταν
όντως ικανός για την ολική επαναφορά. Γερός και με πίστη στις δυνατότητές του.
Η συνέχεια θα έχει ενδιαφέρον. 
*** Η ηρεμία ελπίζεται να επανέλθει στον Πειραιά. Αυτός είναι ο στόχος. Όσο
για τον ΠΑΟΚ, φαίνεται ότι η κάθοδος τόσο μεγάλου αριθμού εκδρομέων
δημιούργησε παραπάνω αισιοδοξία από το επιτρεπτό. Ο Ολυμπιακός την τιμώρησε,
έστω και αν η απόδοσή του έκανε... βουτιά όταν οι παίκτες του Ντούσκο «μπήκαν»
στον αγώνα. 
*** Έπρεπε να βλέπατε το βράδυ του Σαββάτου στο ξενοδοχείο όπου είχε καταλύσει
η αποστολή του ΠΑΟΚ με τι πίστη προσέρχονταν οι οπαδοί για το «μαγικό
χαρτάκι». 
*** Τώρα, το κρίσιμο ματς έρχεται στη Νέα Σμύρνη. 
*** Ο Τάκης Λεμονής; Οι έντονοι πανηγυρισμοί του μετά κάθε γκολ του Ολυμπιακού
φανέρωναν την ψυχική κατάσταση ενός τεχνικού που πέρασε πολλά τις τελευταίες
ημέρες και εν πάση περιπτώσει δεν προσπάθησε σε κανένα του ξέσπασμα να κρύψει
τα συναισθήματα που τον έπνιγαν. 
*** Ο όρκος νίκης των παικτών έπιασε τόπο. 
*** Δύο λόγια για τον Τζιοβάνι: η ενέργειά του στο 1-0 ήταν όμοια με κάποιες
που εφαρμόζουν οι πιτσιρικάδες στις αλάνες. Από τη μία πλευρά η μπάλα, από την
άλλη ο παίκτης, σουτ και γκολ. Μήπως σε αλάνες δεν έμαθε και το ποδόσφαιρο ο
χαρισματικός Βραζιλιάνος άλλωστε; Άσχετα αν ως επαγγελματίας στη λήξη της
περιόδου είναι υποχρεωμένος να... θυμάται το φλερτ με το συμβόλαιο. 
Στην Ξάνθη, ένα κατάμεστο από κόσμο γήπεδο «είδε» δύο από τις πλέον τεχνικές
ομάδες του πρωταθλήματος. Τη Skoda και την ΑΕΚ. Οι οπαδοί των ομάδων
διαπίστωσαν και το... μαρτύριο του Ντέμη. 
*** Η κάκωση στην ωμοπλάτη είναι ικανή να του στοιχίσει τη συμμετοχή στο
Μιλάνο στο ραντεβού με την Ίντερ. Σκληρό να περιμένεις πώς και πώς ένα τέτοιο
παιχνίδι και τελικά δεν μπορείς να δώσεις το «παρών». 
*** Στο γκολ του Ουακίλι η κλάση του Μαροκινού «μίλησε». Ο Χιώτης περίμενε
σέντρα... 
Ο Παναθηναϊκός από χθες βρίσκεται στην Πράγα για το ματς απέναντι στη Σπάρτα
για το Τσάμπιονς Λιγκ. Ο Μαρκαριάν πήρε κοντά του όλους τους ποδοσφαιριστές
και... δύο κυβερνήτες! 
*** Είναι χαρακτηριστικό ότι, σύμφωνα με απαίτηση της... «πράσινης»
οικογένειας, ο ένας εκ των δύο πιλότων, πασίγνωστος για το γούρι που φέρνει
στην ομάδα, ήρθε κατευθείαν από τις ΗΠΑ ώστε να οδηγήσει το αεροσκάφος στην
Τσεχία. 
*** Το αν κατά τη διάρκεια της πτήσης ενημέρωνε τους επιβάτες για τις
εξελίξεις στην Ξάνθη δεν έγινε γνωστό. Προτού όμως οι παίκτες «πετάξουν»,
έμαθαν το 1-0 και... απογειώθηκαν από χαρά. Στο τέλος η ισοπαλία τούς έκοψε τη
φόρα. 
*** Ο Μπόατεγκ πάντως άρεσε και πολύ στους Άγγλους. 
Σας έχουμε ενημερώσει για την κατάσταση στα θεωρεία του γηπέδου του Ηρακλείου. 
*** Χθες, ένα τζάμι παραλίγο να χτυπήσει σοβαρά συνάδελφο. Δεν είναι κρίμα από
αμέλεια και αδράνεια να θρηνήσουμε θύματα; 
«Ωραία» μάς τα είπαν Σούλης Παπαδόπουλος και Νίκος Παντέλης μετά τη λήξη του
ντέρμπι Αθηναϊκού - Προοδευτικής το απόγευμα του Σαββάτου. Ο ένας κατηγορούσε
τον άλλον! Από τη μία «παίζατε για τρίτους» και από την άλλη «έκαναν προτάσεις
σε παίκτες μας εν όψει καλοκαιριού»! 
*** Στοιχεία, κύριοι, θέλουμε... 
Στο μπάσκετ, ο Σούμποτιτς φαίνεται να έπεισε τον Σ. Κόκκαλη και ο Ολυμπιακός
θα κάνει προσπάθειες να παίξει - τουλάχιστον - τα δύο πρώτα ματς της
Ευρωλίγκας με τον ΠΑΟ και την ΑΕΚ στο ΣΕΦ. Τα έργα, ας αρχίσουν αργότερα... 
*** Προληπτικός ο «Πίξι», ούτε που σκέφτεται να δώσει μάχες η ομάδα του στη
Γλυφάδα, εκεί όπου ο Ολυμπιακός στα αντίστοιχα ματς γνώρισε ήττες και ποινές.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O241</ED>
<ID>
ID:306745

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ </H5><H2>Θέαμα από το Σολτ Λέικ
</H2>
Οι Χειμερινοί Ολυμπιακοί Αγώνες του Σολτ Λέικ κυριαρχούν στο σημερινό
τηλεοπτικό πρόγραμμα. 
14.00 (ΝΕΤ): Σολτ Λέικ. Αθλητική εκπομπή. 
17.00 (ΕΤ 3): Χειμερινή Ολυμπιάδα. 
18.45 (Supersport): Φλαμέγκο-Σάο Πάολο (Μ). 
19.00 (ΝΕΤ): Χειμερινή Ολυμπιάδα. 
19.30 (AS 2): Αγ. Παρασκευή-Αθήνα '90 (ποδόσφαιρο σάλας, Ζ). 
20.00 (Supersport 2): Γερμανικό πρωτάθλημα. 
20.00 (AS 1): Ιταλικά στιγμιότυπα 
21.00 (ΕΤ 1): Χειμερινή Ολυμπιάδα. 
22.00 (Supersport): Ισπανικό πρωτάθλημα. 
23.00 (AS 1): Φοίνιξ-Ντάλας (ΝΒΑ, Μ). 
02.00 (ΕΤ 1): Χειμερινή Ολυμπιάδα. 
02.30 (AS 2): Ντιτρόιτ-Τορόντο (ΝΒΑ, Ζ).
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O242</ED>
<ID>
ID:306799

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=2</URL></REF>


Article

<CATEGORY>vin10</CATEGORY>

 <H5>ΟΛΛΑΝΔΙΑ
</H5><H2>Σκόραρε πάλι ο Αναστασίου
</H2>
Ο Γιάννης Αναστασίου σκόραρε (με πέναλτι στο 55') αλλά η ομάδα του η Ρόντα
γνώρισε τελικά την ήττα με 2-1 από τη Ντε Γκράφτσαπ, στο πλαίσιο της 23ης
αγωνιστικής. Ο Άγιαξ και η Φέγενορντ στραβοπάτησαν και έτσι η Αϊντχόβεν που
σάρωσε με 4-0 τη ΝΕΚ στο Νέιμεχεν πλησίασε την κορυφή. Τα αποτελέσματα:
Τβέντε-Μπρέντα 1-2, ΑΖ 67-Άγιαξ 0-0, Βίτεσε-Φέγενορντ 2-1, Ντε Γκράφτσαπ-Ρόντα
2-1, ΝΕΚ Νέιμεχεν-Αϊντχόβεν 0-4, Χεϊρενβέιν-Βίλεμ ΙΙ 3-0, Ντεν Μπος-Σπάρτα
Ρότερνταμ 1-1. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O243</ED>
<ID>
ID:306836

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=3</URL></REF>


Article

<CATEGORY>vin10</CATEGORY>

 <H5>ΤΣΕΧΙΑ </H5><H2>Ανέτοιμη η Σπάρτα
</H2>
Ανέτοιμη για το παιχνίδι με τον Παναθηναϊκό στο Τσάμπιονς Λιγκ έδειξε η
Σπάρτα Πράγας, που έχασε με 1-0 από την Σλόβαν Λίμπερετς, το Σάββατο, για το
τσέχικο πρωτάθλημα. Μάλιστα η Σπάρτα τελείωσε το παιχνίδι με δέκα παίκτες,
λόγω αποβολής του Μίχαλικ στο 78'. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O244</ED>
<ID>
ID:306855

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=4</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ </H5><H2>Αισιόδοξος τώρα ο Βερόν
</H2>
Αισιόδοξος για την πορεία της Μάντσεστερ μετά την οριστική παραμονή του
Άλεξ Φέργκιουσον στον πάγκο της δηλώνει ο Χουάν Βερόν. Ο Αργεντινός άσος
δήλωσε ανακουφισμένος από την εξέλιξη του θέματος τονίζοντας: «Η αβεβαιότητα
επηρέασε τους παίκτες και το γεγονός αυτό ενδεχομένως να προκάλεσε τα άσχημα
αποτελέσματα της ομάδας. Όμως, τα πράγματα θα ξαναπάνε καλά για τη Γιουνάιτεντ
τώρα που ο κ. Φέργκιουσον θα παραμείνει».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O245</ED>
<ID>
ID:306867

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=5</URL></REF>


Article

<CATEGORY>vin10</CATEGORY>

 <H5>ΟΑΚΑ </H5><H2>Με χαμόγελο στο καταφύγιο...
</H2>
Όταν τα πράγματα ξεφεύγουν από τον έλεγχο και τα καθίσματα πέφτουν... βροχή
(όπως κάποια στιγμή χθες στο ΟΑΚΑ), ο... πολυμήχανος πιτσιρικάς βρίσκει τη
λύση. Ανακαλύπτει καταφύγιο εκεί που οι φωτογράφοι τοποθετούν τα τρίποδά τους!
Χωρίς να χάσει το χαμόγελό του...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O246</ED>
<ID>
ID:306873

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=6</URL></REF>


Article

<CATEGORY>vin10</CATEGORY>

 <H5>ΤΣΙΑΜΗΤΑ </H5><H2>Ατυχία εις... τριπλούν
</H2>
Άτυχη για μία ακόμη φορά στάθηκε η Βούλα Τσιαμήτα, αφού ο νέος τραυματισμός
την αφήνει εκτός στίβου και στη θερινή περίοδο! Η παγκόσμια πρωταθλήτρια στο
τριπλούν το 1999 στη Σεβίλλη μπαίνει στο χειρουργείο αυτές τις ημέρες για
επέμβαση στο δεξιό γόνατο, στο οποίο έχει υποστεί ρήξη χιαστών και έσω
μηνίσκου. Όλα δείχνουν ότι θα μείνει εκτός προπονήσεων τουλάχιστον έξι μήνες.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O24</CAT>
<ED>
Κωδικός άρθρου: A17270O247</ED>
<ID>
ID:306876

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O24&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>2ος ο Κοτρωνιάς στη Γαλλία
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Μέσα από τα χέρια του έχασε την πρώτη θέση στο Καπέλ λα Γκραντ ο Κοτρωνιάς,
ο οποίος ισοβάθμησε εντέλει στη 2η θέση με 7 βαθμούς σε 9 αγώνες. Πενήντα
γκραν μετρ και 678 συνολικά σκακιστές πήραν μέρος στο τουρνουά αυτό της Γαλλίας.

Ο Βασίλης Κοτρωνιάς ήταν σταθερά πρώτος από τον πρώτο μέχρι τον όγδοο ­
προτελευταίο ­ γύρο, για να υποστεί τη μοναδική του ήττα στον ένατο και
τελευταίο γύρο από τον Λιθουανό Ροζεντάλις, ο οποίος αναδείχθηκε νικητής του
τουρνουά. Είναι χαρακτηριστικό το γεγονός ότι σε ένα τόσο πολυπρόσωπο τουρνουά
ο Κοτρωνιάς κατάφερε να ισοβαθμεί μόνο με 2 σκακιστές στον έβδομο γύρο και να
είναι μόνος πρώτος μετά τον όγδοο, οπότε κέρδισε και τον Ουζμπέκο
Ζαγκρεμπέλνι. Στον 9ο γύρο έπαιξε ριψοκίνδυνα στο φινάλε και έχασε, ενώ
χρειαζόταν μόλις μία ισοπαλία για να αναδειχθεί μόνος πρώτος, καθώς την ίδια
στιγμή οι άλλες κρίσιμες παρτίδες τελείωναν ισόπαλες. Ο Κοτρωνιάς έκανε,
πάντως, εκπληκτική εμφάνιση με απόδοση ΕΛΟ 2685. Η δεύτερη θέση του είναι η
καλύτερη που έχει ποτέ πετύχει Έλληνας παίκτης στο τουρνουά αυτό. Καλά πήγε
και ο Χαλκιάς που τερμάτισε με 6,5 βαθμούς σε 9 αγώνες, σημειώνοντας απόδοση
ΕΛΟ 2566. Ο Χαλκιάς κέρδισε στον 7ο γύρο τον Γάλλο Ματιέ Κορνέτ (2357),
συνέχισε με ισοπαλία απέναντι στον Λετονό Κλόβανς (2440) και τελείωσε με νίκη
απέναντι στον Τσέχο Βέλιτσκα (2445). 
Τελική βαθμολογία: 1) Ροζεντάλις (Λιθουανία 2598) 7,5 βαθμοί, 2-12) Νεβέροφ
(Ουκρανία 2578), Μπάκλαν (Ουκρανία 2609), Κβέινις (Λιθουανία 2555), Κοτρωνιάς
(Κύπρος 2568), Λούτερ (Γερμανία 2573), Νισιπεάνου (Ρουμανία 2660), Νογκουέιρας
(Κούβα 2521), Λεσιέζ (Καναδάς 2572), Κάλοντ (Τσεχία 2462), Βίναντς (Πολωνία
2488), Σπρέγκερ (Γερμανία 2464) 7 βαθμοί. Ακολουθούν 30 παίκτες με 6,5
βαθμούς. Ανάμεσά τους ο Στέλιος Χαλκιάς και οι Μοβσεσιάν (Τσεχία 2624),
Γκίμεζι (Ουγγαρία 2606), Βαν ντεν Ντόελ (Ολλανδία 2585), αλλά και ο γνωστός
στο ελληνικό κοινό Ρώσος Αλεξάντερ Ποτάποφ (2477). 
Ροζεντάλις (2598) - Κοτρωνιάς (2568) 
1. ε4 γ5 2. Ιζ3 Ιγ6 3. Αβ5 ε6 4. Α: γ6 β:
γ6 5. Ο-Ο Ιε7 6. δ3 Ιη6 7. Βε2 ε5 8. γ3 Αα6 9.
α3 Αδ6 10. β4 Ο-Ο 11. Αε3 ζ5 12. Ιβδ2 ζ4 13. Α:
γ5 Α: γ5 14. β: γ5 Βα5 15. γ4 Β: γ5 16.
Ιβ3 Βε7 17. Βδ2 Παβ8 18. Πζβ1 δ6 19. Βα5 Αγ8 20.
θ3 γ5 21. Ιβδ2 Αε6 22. Π: β8 Π: β8 23. Πβ1
Π: β1+ 24. Ι: β1 θ6 25. Βα6 Ιθ8 26. Ιγ3 Ιζ7
27. Βγ6 Ρθ7 28. Ιδ5 Α: δ5 29. γ: δ5 Βδ8 30.
Ββ7 Ιη5 31. Β: α7 γ4 32. δ: γ4 Ι: ε4 33. Βζ7
Ιγ5 34. θ4 Ρθ8 35. θ5 Ιδ3 36. α4 Ιγ5 37. α5 Β:
α5 38. Βζ8+ Ρθ7 39. Β: δ6 ε4 40. Ιθ4 Βα1+ 41.
Ρθ2 Βα5 42. Ρη1 ε3 1-0 
Χαλκιάς (2546) - Μίστα (2419), 5ος γύρος 
1. δ4 δ6 2. Ιζ3 η6 3. γ4 Αη7 4. Ιγ3 Ιζ6 5.
ε4 Ο-Ο 6. Αε2 ε5 7. Αε3 Ιβδ7 8. Ο-Ο ε: δ4 9. Ι:
δ4 Πε8 10. ζ3 γ6 11. Αζ2 α6 12. Βδ2 δ5 13. ε:
δ5 γ: δ5 14. γ: δ5 Ιβ6 15. Ιβ3 Ιβ: δ5 16.
Πζδ1 Αζ5 17. Ιδ4 Ι: γ3 18. β: γ3 Πγ8 19. Αζ1
Αδ7 20. Παβ1 Αα4 21. Πδγ1 Βδ7 22. γ4 Πγδ8 23. Πε1
Π: ε1 24. Β: ε1 Ιη4 25. ζ: η4 Α: δ4 26. Α:
δ4 Β: δ4+ 27. Βζ2 Αγ6 28. Αε2 Β: ζ2+ 29. Ρ:
ζ2 Πδ2 30. Ρε3 Π: α2 31. Αζ3 α5 32. Ρδ4 α4
33. Ργ5 Πγ2 34. Πα1 Α: ζ3 35. η: ζ3 Π: θ2
36. Π: α4 Πβ2 37. η5 Ρη7 38. Πβ4 Π: β4 39. Ρ:
β4 ζ6 40. ζ4 ζ: η5 41. ζ: η5 Ρζ7 42. γ5 Ρε6
43. Ργ4 Ρε5 44. Ρβ5 Ρε4 45. Ργ4 Ρε3 46. Ργ3 Ρζ4
47. Ρβ4 Ρ: η5 0-1 
* Τα ογδόντα του χρόνια έκλεισε στις 8 Φεβρουαρίου ο Ρώσος γκραν μετρ Γιούρι
Άβερμπαχ, υποψήφιος παγκόσμιος πρωταθλητής το 1953 και συγγραφέας πολλών
βιβλίων φινάλε, αλλά και διαιτητής και πρώην πρόεδρος της Σοβιετικής
Ομοσπονδίας Σκακιού. Τα γενέθλιά του γιορτάστηκαν στο κεντρικό σκακιστικό
σύλλογο της Μόσχας.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17270O991</ED>
<ID>
ID:306752

</ID><URL>http://ta-nea.dolnet.gr/neaweb/neafile.print_unique?e=A&f=17270&m=O99&aa=1</URL></REF>


Article

<CATEGORY>vin09</CATEGORY>

 <H5>ΦΕΣΤΙΒΑΛ ΚΙΝΗΜΑΤΟΓΡΑΦΟΥ
</H5><H2>Ευρώπη ψήφισε το Βερολίνο
</H2><H4>Τα αποτελέσματα της 52ης Μπερλινάλε έπεσαν σαν σφαλιάρες στο σβέρκο του Μπους,
του Χόλιγουντ και των Όσκαρ
</H4>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Το συγκλονιστικό αναπαριστατικό ντοκιμαντέρ του Πολ Γκρίνγκρας «Bloody
Sunday» έφυγε από το Βερολίνο με τη Χρυσή Άρκτο και το Οικουμενικό Βραβείο
Καθολικής Εκκλησίας

Το μήνυμα των βραβείων ήταν περίπου αυτό: Παιδιά στρατευτείτε στον αγώνα για
ένα καλύτερο αύριο. Αποτέλεσμα; Ευρώπη-ΗΠΑ= 9-1. Εννιά βραβεία στην Ευρώπη,
ένα στην Αυστραλία, ένα στην Ιαπωνία και μόνο ένα στις ΗΠΑ. 
Συγκεκριμένα, η Γαλλία μάζεψε πέντε, η Αγγλία δύο, η Γερμανία ένα και η μικρή
Δανία επίσης ένα. Κοίτα να δεις, φίλε μου, που στον κινηματογράφο η Ευρωπαϊκή
Ένωση σηκώνει φωνή. Θα μου πείτε... πολιτική είδες τον κινηματογράφο; Μα αυτό
που κυριάρχησε στη φετινή Μπερλινάλε ήταν οι πολιτικές ταινίες. Γιατί δηλαδή,
κακό είναι; 
Ο Βρετανός θριαμβευτής Πολ Γκρίνγκρας, ηλικίας 47 ετών, ο σκηνοθέτης
του «Bloody Sunday», προέρχεται από την πλούσια κοιτίδα του αγγλικού
ντοκιμαντέρ. Ήταν ο πρώτος που μπήκε στις φυλακές και κινηματογράφησε σκηνές
από συλληφθέντες μαχητές του IRA και φυσικά είναι ο πρώτος που αποτύπωσε στο
«Bloody Sunday» τα τραγικά γεγονότα της 30ής Ιανουαρίου του 1972, όταν
κομάντος των αγγλικών κατοχικών δυνάμεων δολοφόνησαν εν ψυχρώ 13 άοπλους
κατοίκους στο Ντέρι της Β. Ιρλανδίας. 
Ο δεύτερος θριαμβευτής, ο σεβάσμιος 60χρονος Χαγιάο Μιζαγιάκι,
σκηνοθέτης της ταινίας κινούμενων σχεδίων «Spirited away», έκανε τη μεγάλη
έκπληξη. Το άξιζε; Πάντως σας βεβαιώ πως η τεχνοτροπία του και η ιστορία του
σουρεαλιστικού του παραμυθιού ξεπερνούν το νηπιακό επίπεδο των αντίστοιχων
«χάρτινων» αμερικανικών ταινιών. 
Και κάτι ακόμα. Κάτι που υπογείως αποκαλύπτει το αδιέξοδο του σύγχρονου
κινηματογράφου. Ένα αναπαραστατικό ντοκιμαντέρ και μια ταινία κινούμενων
σχεδίων έθεσαν εκτός μάχης όλες τις αμιγώς κινηματογραφικές παρουσίες της
Μπερλινάλε. Μπας και μ' αυτό η Χρυσή Άρκτος κρούει τον κώδωνα του κινδύνου
στον παροιμιώδη εφησυχασμό που διαπερνάει την κοινότητα των καλλιτεχνών της
πεφωτισμένης Δύσης; 
<H3>Και η Άρκτος απονέμεται στους... </H3>
«Bloody Sunday» Αγγλία, «Spirited away» (φωτογραφία) Ιαπωνία: Χρυσή Άρκτο
(εξ ημισείας). 
«Halpe Treppe» του Αντρέα Ντρέσεν, Γερμανία: Μεγάλο Ειδικό Βραβείο της
Επιτροπής. 
Οτάρ Ιοσελιάνι (68 χρόνων από τη Γεωργία): Βραβείο Σκηνοθεσίας
(«Δευτέρα πρωί»). 
Χάλι Μπέρι, ΗΠΑ: Βραβείο Γυναικείου Ρόλου («Monster's ball»). 
Ζακ Γκαμπλέν Γαλλία: Βραβείο Ανδρικής Ερμηνείας («Laisses passer»). 
Οι πρωταγωνίστριες των «8 γυναικών» (ανάμεσά τους Ντενέβ, Ιπέρ,
Αρντάν): Αργυρή Άρκτο. 
Αντουάν Ντουχαμέλ, Γαλλία: Βραβείο Μουσικής («Laisses passer»). 
«Minor mishaps» της Ανέτ Όλσεν, Δανία: Βραβείο «Γαλάζιος Άγγελος». 
Ιβάν Σεν, Αυστραλία: Βραβείο Πρωτοεμφανιζόμενου («Beneath clouds»). 
«Bloody Sunday»: Οικουμενικό Βραβείο Καθολικής Εκκλησίας. 
«Δευτέρα πρωί» του Οτάρ Ιοσελιάνι, Γαλλία: Βραβείο Διεθνούς Κριτικής
(Fipresci) 
<H3>Οι... απ' έξω </H3>
Οι Αμερικανοί: Δικαιολογημένα. Οι Ευρωπαίοι ήταν καλύτεροι. 
Ο Κέβιν Σπέισι: Επίσης δικαιολογημένα. Δεν του πήγαινε ο ρόλος του...
βλάκα. 
Ο Κώστας Γαβράς: Δυστυχώς ο... σύντροφος υπέγραψε τη χειρότερη ταινία
του. 
Η Τζούντι Ντενς: Η Μπερλινάλε διαφωνεί με την Ακαδημία των Όσκαρ. Της
βγάζω το καπέλο. 
Ο Μπίλι Μπομπ Θόρντον: Λάθος. Είναι καλύτερος από τον Γάλλο Ζακ
Γκαμπλέν που άρπαξε την Άρκτο. 
Ο Φρανσουά Οζόν: Κι αυτό λάθος. Μέγα ταλέντο και απίστευτη η
σκηνοθετική του δεξιοτεχνία στις «8 γυναίκες». 
Ο Γουές Άντερσον της «Οικογένειας Τενενμπάουμ»: Είχε τα φόντα για
βραβείο σκηνοθεσίας. 
Ο Κωνσταντίνος Γιάνναρης: Να λέμε κι ένα μεγάλο ευχαριστώ που μας
έβαλαν στο επίσημο πρόγραμμα
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17270P171</ED>
<ID>
ID:306753

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P17&aa=1</URL></REF>


Article

<CATEGORY>vin09</CATEGORY>

 <H2>Στον κόσμο του καμπαρέ και «Ιστορίες καθημερινής τρέλας» στις «Γραμμές»
</H2>
Ο Θέμης Σερμιέ και η Μάρα Θρασυβουλίδου στον «Βαφτιστικό» που παρουσιάζεται
στο θέατρο «Ιλίσια - Ντενίση»

«Ο Βαφτιστικός» του Θεόφραστου Σακελλαρίδη παρουσιάζεται, σε σκηνοθεσία
Σέργιου Βαφειάδη και υπό τη μουσική διεύθυνση του Γιώργου Νιάρχου, στο θέατρο
«Ιλίσια - Ντενίση» (Παπαδιαμαντοπούλου 4 και Βασιλίσσης Σοφίας 54. Τηλ.
010-7210.045). Παίζουν οι Μάρα Θρασυβουλίδου, Δημήτρης Σιγαλός κ.ά. 
Θέατρο 
Το έργο της Κωστούλας Μητροπούλου «Καμπαρέ "Ο κόσμος"» παρουσιάζεται με
μορφή μουσικοχορευτικής παράστασης κάθε Δευτέρα και Τρίτη, στο «Τσάι στη
Σαχάρα» (Λαοδικείας 18, Ιλίσια, τηλ. 010-7777.427), σε σκηνοθεσία Γεράσιμου
Σπαθή, μουσική Μανώλη Παπαδάκη και χορογραφίες Θωμαΐδος Κοκκίνου. Παίζουν οι
Ανδρέας Ευαγγελάτος, Σάκης Θεμελής, Εύα Καρυάτη, Κώστας Κουτσολέλος, Μαρία
Παμούκη και Γιώργος Παπαχρήστου. 
Η παράσταση "Παραμύθι από χαρτί" παρουσιάζεται από απόψε (και κάθε
Δευτέρα και Τρίτη), στο θέατρο "Καπνοκοπτηρίου 8" (Στουρνάρη 44 και
Καπνοκοπτηρίου 8, τηλ. 010.8252.242) σε σκηνοθεσία Κωστή Καπελώνη. Συμμετέχουν
Βαγγέλης Λιοδάκης, Έλενα Βόγλη, Γιώργος Σηφακάκης και Σταύρος Σιόλας. 
Μουσική 
Η «Εβραία» του Μένη Κουμανταρέα και έργα του Μάνου Χατζιδάκι από την
Ορχήστρα των Χρωμάτων, τον Μίλτο Λογιάδη και τον Βασίλη Γισδάκη στο Ίδρυμα
Μελίνα Μερκούρη (Πολυγνώτου 9-11, τηλ. 010-3315.601). 
«Ζωντανά» 
«Τραγουδώντας ιστορίες καθημερινής τρέλας», με τη Φωτεινή Παπαδόδημα
και το συγκρότημα Scream the Move, στις «Γραμμές» (Κωνσταντινουπόλεως 111,
τηλ. 010-3462.283). 
Παλαιότερα και καινούργια τραγούδια του παρουσιάζει απόψε και αύριο
στον «Σταυρό του Νότου» (Φραντζή και Θαρύππου 37, Νέος Κόσμος, τηλ.
010-9226.975), ο Κώστας Λειβαδάς. 
Συμπόσιο 
Συμπόσιο αφιερωμένο στις πολιτιστικές σελίδες των αθηναϊκών εφημερίδων
αρχίζει στις 12.30 μ., στη Στοά του Βιβλίου (Πεσμαζόγλου 5). Θα απευθύνουν
χαιρετισμό οι Γεώργιος Μπαμπινιώτης, Ευάγγελος Βενιζέλος, Τηλέμαχος Χυτήρης
και Φάνη Πετραλιά. Για το θέμα «Για μια οικειότητα με τον πολιτισμό μέσω του
Τύπου» θα μιλήσουν οι Παντελής Καψής, Σεραφείμ Φυντανίδης, Γιώργος Ρωμαίος,
Δημήτρης Μπενέκος και Αντώνης Καρκαγιάννης. Σχολιάζει ο Γιώργος Βέλτσος.
Συντονίζει ο Μιχάλης Μεϊμάρης. 
Έκθεση 
Με τίτλο «Εικόνα, χώρος, φιγούρα» εγκαινιάζεται στις 8 μ.μ., στο
«Άλεκτον» (Σφακτηρίας 23, στον Κεραμεικό, τηλ. 010-3464.635), η έκθεση του
Νίκου Παπαδημητρίου. 
Βιβλίο 
Το βιβλίο του Στρατή Πασχάλη «Αλέξανδρος Παπαδιαμάντης. Σκοτεινά
παραμύθια», που κυκλοφορεί από τις Εκδόσεις Μεταίχμιο, παρουσιάζουν στις 8
μ.μ., στη Στοά του Βιβλίου (Πεσμαζόγλου 5), οι Νίκος Παπανδρέου και
Χριστόφορος Λιοντάκης. Διαβάζει η Λυδία Κονιόρδου. 
Ημερίδα 
Ημερίδα με θέμα τη συμβολή του Σωκράτη Καραντινού στο νεοελληνικό
θέατρο αρχίζει το απόγευμα στις 4, στο Αμφιθέατρο Ιωάννου Δρακοπούλου του
Πανεπιστημίου Αθηνών (Πανεπιστημίου 30).

<H3>ΓΛΥΠΤΙΚΗ
</H3>
Έκθεση γλυπτικής του Λάμπρου Γατή, με τίτλο «Ovum», εγκαινιάζεται σήμερα
στον «Αστρολάβο» (Ξανθίππου 11, στο Κολωνάκι, τηλ. 010-7294.342).
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17270P181</ED>
<ID>
ID:306754

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Αρχιτεκτονικές ανησυχίες
</H2>
http: //www.newitalianblood.com

Μη σας τρομάζει το όνομα «new italian blood». Είναι μόνο ένα σχήμα λόγου. Νέοι
αρχιτέκτονες από την Ιταλία σχεδίασαν αυτό το site για να εκθέτουν τα έργα
τους, αλλά και των νέων συναδέλφων τους απ' όλον τον κόσμο. Στο αμφίδρομο αυτό
site μπορούν να εκθέσουν τα έργα τους και όσοι έχουν αρχιτεκτονικές ανησυχίες
(και γνώσεις). Αν πάλι δεν έχετε ιδέα από σχέδιο, θα ξεναγηθείτε στη σύγχρονη
αρχιτεκτονική μέσα από σχέδια και άρθρα, θα βρείτε βιογραφικά και έργα νέων
αρχιτεκτόνων, πληροφορίες για τους διεθνείς διαγωνισμούς που έγιναν ή θα
γίνουν, αλλά και τον guest αρχιτέκτονα που εκθέτει το έργο του και είναι
διαφορετικός κάθε μήνα. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17270P182</ED>
<ID>
ID:306804

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Έρχεται η Ντεμίντοβα!
</H2>
<AUTHOR>Γ.Δ.Κ.Σ.</AUTHOR>

Άλα Ντεμίντοβα

Έρχεται! Και πάλι. Μια σπουδαία Ηθοποιός. Η Άλα Ντεμίντοβα. Στο Θέατρο «Άττις»
του Θόδωρου Τερζόπουλου. Για να επαναλάβει την παράσταση «Άμλετ, μια
μαθητεία», πάνω στη μετάφραση - διασκευή, από τον Μπορίς Πάστερνακ,
αποσπασμάτων της σαιξπηρικής τραγωδίας την οποία παρουσίασε, σε σκηνοθεσία του
Θόδωρου Τερζόπουλου, πέρσι, εδώ και στο εξωτερικό, με τεράστια επιτυχία. Από
την Τετάρτη 20 Φεβρουαρίου μέχρι και τις 3 Μαρτίου. Αν είδατε φέτος τη δική
μας Μάγια Λυμπεροπούλου στο έργο του Μπέρνχαρτ «Στον προορισμό» και την Μάγια
Μόργκενστερν στο «Λόλα Μπλάου», μπορείτε, με την παράσταση αυτή, να
«συμπληρώσετε» ένα τρίπτυχο κορυφαίων ερμηνειών, ανεπανάληπτο. Η Ντεμίντοβα
διαθέτει την ικανότητα να βγαίνει από τον εαυτό της, να «φεύγει» και να
«βουλιάζει» στο κείμενο που έχει να ερμηνεύσει. Χωρίς, ούτε μια στιγμή, να
χάνει τον έλεγχο. Σπάνια θεατρική στιγμή. Μη διανοηθείτε να διστάσετε για το
θέμα της γλώσσας. Η Ντεμίτοβα μιλάει την ίδια γλώσσα με την Μόργκενστερν. Τη
γλώσσα του θεάτρου. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17270P183</ED>
<ID>
ID:306841

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Θα μπει στο ράφι; </H2>
<AUTHOR>Μ.Π.</AUTHOR>

Θα κοπεί; Δεν θα κοπεί; Την κολοκυθιά φαίνεται ότι παίζει η κρατική τηλεόραση
με την εκπομπή βιβλίου «Για μια θέση στο ράφι» που παρουσιάζει η Μαρία Χούκλη
με επιτελείο δημοσιογράφων. Ξαφνικά και ενώ υπήρχαν έτοιμες εκπομπές (με
συνεντεύξεις της Ιζαμπέλ Αλιέντε, του Ζουλφί Λιβανελί, του Γιασάρ Κεμάλ κ.α.)
άρχισαν να προβάλλουν επαναλήψεις. Με δικαιολογία την Ολυμπιάδα του Σολτ Λέικ
Σίτι ή τις αναμενόμενες διοικητικές αλλαγές. Όπως και να 'χει, δεν της αξίζει
μια τέτοια μεταχείριση. Και όχι μόνο επειδή είναι εκπομπή που διαθέτει
ζωντάνια και ποιότητα. Αλλά και επειδή ο κόσμος τη βλέπει. Έχει τηλεθέαση 4%
την Κυριακή στις 5 μ.μ. και 7% όταν προβάλλεται, Δευτέρα βράδυ, σε επανάληψη.
Συνηθίζουμε να λέμε ότι η κρατική τηλεόραση οφείλει να ενισχύει την ποιότητα
έστω και όταν τα περίφημα μηχανάκια των τηλεμετρήσεων δεν βοηθούν. Όταν όμως
βοηθούν γιατί να υπάρχει δίλημμα; Τόσους εχθρούς έχει πια η γνώση; <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17270P184</ED>
<ID>
ID:306856

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Τα γεύματα στη λιακάδα του Λονδίνου
</H2>
<AUTHOR>Ε.Φ.</AUTHOR>

Σίγουρα είναι εποχή που όλες οι ιδέες πέφτουν στο τραπέζι των συσκέψεων για να
γίνουν δημοσιεύματα. Τα πάντα είναι υπό συζήτηση και ταυτόχρονα υπό αναίρεση.
Αλλά τι θα τις κάνουμε όλες αυτές τις κυρίες με τις ελληνικές τους ρίζες που
μετοίκησαν προς Δυσμάς και λειτουργούν ως επίσημοι παρατηρητές της Ελλάδος εις
την ξένην, στέλνοντας τις εβδομαδιαίες αναφορές τους; Όχι άλλα γεύματα στη
λιακάδα του Λονδίνου, βαφτίσια ομογενών επιχειρηματιών σε καθεδρικούς ναούς,
εκμυστηρεύσεις της έβδομης γραμματέως του βοηθού του Βασιλικού Θησαυροφύλακα
και αποκλειστικές συνεντεύξεις του υπευθύνου για τον ανεφοδιασμό καθαριστικών
της πλώρης της βασιλικής θαλαμηγού. Φτάνει πια αυτή η μετάγγιση καλής ζωής από
τους προμαχώνες του Λονδίνου. Μπορούμε να τελειώνουμε με αυτά τα συσσίτια
φήμης που μοιράζουν τα έντυπα της ημεδαπής με τη μορφή τακτικών στηλών στις
συμπαθητικές, σίγουρα, αλλά βαριεστημένες κατά τα άλλα συμπατριώτισσές μας; <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17270P185</ED>
<ID>
ID:306868

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P18&aa=5</URL></REF>


Article

<CATEGORY>vin09</CATEGORY>

 <H2>ΒΑΣΙΛΗΣ ΛΑΜΠΡΟΠΟΥΛΟΣ
</H2><H2>Το «μαύρο πρόβατο» των καβαφιστών
</H2><H4>Ο Βασίλης Λαμπρόπουλος είναι ένας φιλόλογος που ενοχλεί. Ίσως γι' αυτό πέτυχε
τη χωρίς προηγούμενο προβολή του Καβάφη στην Αμερική
</H4>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ο καθηγητής Βασίλης Λαμπρόπουλος, είναι η ψυχή της πολυποίκιλης προβολής του
Κ.Π.Καβάφη στο Μίσιγκαν των ΗΠΑ. Την Πέμπτη, εγκαινιάζονται εκεί τρείς
εκθέσεις που τον «ανοίγουν» στο ευρύτερο κοινό

Μια καινούργια Έδρα Κλασικών Σπουδών και Συγκριτικής Φιλολογίας στο
Πανεπιστήμιο του Μίσιγκαν που πήρε το όνομα «Κωνσταντίνος Καβάφης», τρεις
εκθέσεις για τον Αλεξανδρινό (βιοεργογραφική, ελληνιστική, εικαστική) που
εγκαινιάζονται στις 21 Φεβρουαρίου, μια δίγλωσση έκδοση για τη σημασία του, με
τη συμμετοχή προσωπικοτήτων των αμερικανικών γραμμάτων, ένα διεθνές συνέδριο
με θέμα «Ο Καβάφης και οι αρχαίοι» τον Μάρτιο. Δεν είναι και λίγα. Ο Καβάφης
ήταν ήδη ο πιο γνωστός Έλληνας ποιητής στην Αμερική (μέχρι και στην κηδεία της
Τζάκι Ωνάση απαγγέλθηκε ποίημά του). Τώρα, «ανοίγει» και σε καινούργιο κοινό. 
Ψυχή του όλου εγχειρήματος, ο καθηγητής Βασίλης Λαμπρόπουλος, τιτλούχος
της έδρας. Ένας φιλόλογος που κάνει πολλούς Έλληνες μελετητές του Αλεξανδρινού
και πολλούς Βρετανούς νεοελληνιστές, να βγάζουν... φλύκταινες. Διότι τραβάει,
λέει, απ' τα μαλλιά τη μεταμοντέρνα ανάγνωση του Καβάφη ή άλλων συγγραφέων και
καταφεύγει σε απλουστεύσεις ή πυροτεχνήματα, προκειμένου να προσελκύσει ένα
όσο το δυνατόν μεγαλύτερο κοινό. Κι όμως, μελετητής της Μέλπως Αξιώτη στο
ξεκίνημά του, συνομιλητής πλήθους σύγχρονων Ελλήνων ποιητών και πεζογράφων, ο
αιρετικός Λαμπρόπουλος έχει δημοσιεύσει μια σειρά από απαιτητικές φιλολογικές
μελέτες στις ΗΠΑ, πράγμα που θέλει κότσια. (Άλλωστε δεν είναι μόνος του. Στο
ίδιο μήκος κύματος κινούνται ο Γρηγόρης Τζουσντάνης, η Νένη Πανουργιά, η Γκέιλ
Χολστ, ο Αλέξανδρος Νεχαμάς...). 
Φέτος, θα διδάξει στο Μίσιγκαν ένα μάθημα συγκριτικής φιλολογίας που
αντλεί από την πολιτική θεωρία (Καστοριάδης, Κονδύλης ) και ένα άλλο που
συζητά την παρουσία του μύθου στον κινηματογράφο, ελληνικό και μη, μέσα από
τολμηρές διασκευές (τύπου Αγγελόπουλου ). «Ο Καβάφης», λέει, «δεν είναι
μονοδιάστατος όπως ένας Κάλβος ή ένας Ελύτης, αλλά πολλαπλός μέχρις
αντιφάσεως. Αυτό τον καθιστά τόσο διαχρονικά μοντέρνο, ώστε γίνεται κλασικός».
Προσοχή όμως στο τι εννοούμε λέγοντας «κλασικός». «Δεν εννοούμε το αιώνιο, το
άφθαρτο, το σταθερό - αυτά είναι παραμύθια γι' αφελείς - αλλά το διαχρονικό
που προκαλεί τροποποιήσεις μέχρι και παραβιάσεις». 
Κάθε μεγάλος ποιητής είναι διαχρονικός. Γιατί ο Καβάφης «ξανάνιωσε» ειδικά
στην εποχή μας; 
«Δεν νομίζω πως ξανάνιωσε σήμερα, κάθε άλλο. Από την εποχή που πρωτο-ακούστηκε
έως τώρα, παραμένει πολύ δημοφιλής. Απλώς η παγκόσμια ακτινοβολία του γίνεται
πιο αντιληπτή στην Ελλάδα επειδή εξέλειπε από το διεθνές προσκήνιο η Γενιά του
'30 (η οποία δεν άντεχε πέραν της ηλικίας της) κι έμεινε μόνον ο όντως
διαχρονικός Καβάφης. Τώρα αντιλαμβάνονται στην Ελλάδα πόσο διαχρονικός ήταν
(και ποιοι άλλοι δεν ήταν)». 
Ποιος όμως Καβάφης ενδιαφέρει τους Αμερικανούς; 
«Λίγο πολύ ο ίδιος Καβάφης ενδιαφέρει τους πάντες, Αμερικανούς, Άγγλους,
Νιγηριανούς και... Ιάπωνες: Ο σημερινός, ο δικός μας Καβάφης, δηλαδή ένας
Καβάφης πολυ-πολιτισμικός, αντι-εξουσιαστικός, διασπορικός (κι όχι εθνικός),
ιστοριογραφικός (κι όχι "ιστορικός"), "ελληνικός" (κι όχι Έλληνας) και γενικά
ένας Καβάφης πολλαπλός και πολυσήμαντος που δεν κλείνεται σε ένα ερμηνευτικό
κουτί (όπως ο "διδακτικός" ή ο "πολιτικός") ούτε σε μία παραλληλία π.χ.
Καβάφης και Έλιοτ/ Μπρεχτ/ Μπόρχες/ Σεφέρης κ.λπ.». 
Γιατί; Δεν παραλληλίζεται με κανέναν τους; 
«Αυτό έγινε στο παρελθόν κατά κόρον αλλά μια τέτοια αντίληψη περί συγκριτικής
φιλολογίας είναι απολύτως παρωχημένη. Το μόνο που εξυπηρετούσε ήταν να
δείξουμε πως εμείς οι Έλληνες δεν υστερούμε - άλλοι έχουν Τζόις/ Πάουντ/
Μαγιακόφσκι κι εμείς έχουμε Καβάφη. Πρόκειται περί ποδοσφαιρικής (και
κομπλεξικής) προσέγγισης στην κριτική και την επιστήμη». 
Ποια Ελλάδα μας γνωρίζει ο Καβάφης; 
«Εκείνη που επιμένει να λειτουργεί στα περιθώρια και στα διάκενα του έθνους-
κράτους. Την Ελλάδα της γεωγραφικής, πολιτισμικής, γλωσσικής, φιλοσοφικής και
κάθε άλλης διασποράς». 
<H3>Λασπολογία των Σεφερολάγνων
</H3>
Τι σημαίνει λοιπόν μεταμοντέρνα προσέγγιση του Καβάφη; 
«Με πολύ απλά λόγια, είναι η ανάγνωση που δεν του βάζει μια αποκλειστική
ετικέτα αλλά τονίζει το πόσο σύνθετο, πολυφωνικό, πολύπλοκο, πολυδιάστατο
είναι το έργο του. Εκείνη η ανάγνωση που δεν βγάζει συμπεράσματα ("αυτό θέλει
να πει...") αλλά ανοίγει πεδία συζήτησης ("αυτό είναι το ζήτημα που θέτει")». 
Στην Ελλάδα θα μπορούσατε να τον «διαβάσετε» έτσι; 
«Θα μπορούσα αλλά δεν θα έβρισκα συνομιλητές ούτε εκδότες». 
Η ομοφυλοφιλία του Καβάφη συζητείται στα μαθήματά σας; 
«Φυσικά, μαζί με πολλές άλλες πτυχές του έργου του». 
Είναι αλήθεια ότι ο Καβάφης ξαναέγινε επίκαιρος στο πλαίσιο των
αμερικανικής έμπνευσης «Gender studies» (που εστιάζουν στις σχέσεις των
φύλων); Μήπως αυτό έχει ως συνέπεια να τον κοιτάζουμε μέσα από παραμορφωτικό
φακό; 
«Το ότι τάχα ξαναέγινε επίκαιρος στο πλαίσιο των gender studies είναι μία
ακόμη λασπολογία του Σεφερολαγνικού στρατοπέδου. Γιατί δεν λέμε τότε πως
παραμορφωτικός ήταν επίσης ο φακός των παλαιότερων ομοφυλόφιλων που
ασχολήθηκαν μαζί του - Ξενόπουλου, Φόρστερ, Όντεν, Γιουρσενάρ, Λίντελ, Χόκνεϊ
και τόσων άλλων; Φυσικά το θέμα δεν είναι τα gender studies αλλά η φιλοσοφία
εναντίον της οποίας στρέφονται όσοι θεωρούν πως η βιογραφία αξίζει περισσότερο
από τον στοχασμό και οι χρονολογίες από τις ιδέες». 
<H3>Μελετούν την Ελλάδα
</H3>
Στο Χάρβαρντ η Έδρα Σεφέρη με τον Π. Ροϊλό, στο Μίσιγκαν η Έδρα Καβάφη με τον
Β. Λαμπρόπουλο, στο Κολούμπια η Έδρα Κ. Δούκα με την Κάρεν Βαν Ντάικ κ.λπ. και
απέναντί τους οι νεοελληνικές σπουδές στην Αγγλία όπου ξεχωρίζουν ο Ρ. Μπίτον,
ο Π. Μάκριτζ, ο Δ. Τζιόβας... Τελικά πώς θα αναζωπυρωθεί το ενδιαφέρον για τις
νεοελληνικές σπουδές στον αγγλοσαξονικό κόσμο; 
«Τα τελευταία 30 ας πούμε χρόνια», λέει ο Β. Λαμπρόπουλος, «έχουμε δύο μοντέλα
που μπορούμε να συγκρίνουμε. Το ένα είναι το βρετανικό, όπου τα νεοελληνικά
απευθύνονται μόνο σε νεοελληνιστές ώστε να προστατευθεί η αυθεντικότητά τους.
Μελετώνται εμπειρικά, αναλύονται αυτοτελώς και διδάσκονται σε όσους επιζητούν
εξειδίκευση. Κατά την περίοδο αυτή, στη Βρετανία ο αριθμός των διδακτικών
θέσεων έχει παραμείνει ο ίδιος και η συντριπτική πλειοψηφία των φοιτητών
έρχεται από την Ελλάδα κι εκεί επιστρέφει. Το άλλο μοντέλο είναι το
αμερικανικό, όπου τα νεοελληνικά απευθύνονται σε όλο το φοιτητικό σώμα ώστε να
διαδοθούν όσο γίνεται περισσότερο, ακόμη και με κάποιες αναπόφευκτες
παραχωρήσεις. Μελετώνται θεωρητικά, αναλύονται συγκριτικά και διδάσκονται και
σε ειδικευμένους και σε περιστασιακούς φοιτητές. Κατά την ίδια περίοδο των 30
ετών, ο αριθμός των διδακτικών θέσεων έχει αυξηθεί εντυπωσιακά και η
συντριπτική πλειοψηφία των φοιτητών προέρχεται από την Αμερική κι εκεί
σταδιοδρομεί τελικά. Τα συμπεράσματα δικά σας».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17270P191</ED>
<ID>
ID:306755

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P19&aa=1</URL></REF>


Article

<CATEGORY>vin09</CATEGORY>

 <H2>Αρρώστησαν (και) τα σενάρια
</H2><H4>Τα «αρρωστημένα» - με ή χωρίς εισαγωγικά - θέματα στον δυτικό, κυρίως,
κινηματογράφο - χολιγουντιανό, ευρωπαϊκό, αλλά και ελληνικό - αυξάνονται,
γίνονται τάση, ρεύμα ή, στο πιο... σινεφίλ, «καλτ». Έρωτες και αισθήματα που
δεν είναι, απλώς, δύσκολα ή πολύπλοκα, αλλά εκφράζουν προσωπικές εμμονές
διαταραγμένων προσωπικοτήτων, μεταφέρονται στην οθόνη
</H4>
<AUTHOR>ΠΑΥΛΟΣ ΚΑΓΙΟΣ</AUTHOR>

Φωτεινή Τσαλίκογλου: «Εμπορευματοποίηση, χρήμα και λάμψη, ηδονή, διαταράσσουν
την καθησυχαστική ομαλότητα των θεατών»

Ήρωες με ερωτικά, σεξουαλικά απωθημένα, με συμπεριφορές ακραίας και μοναχικής
ιδιαιτερότητας ή με έλλειψη - απώλεια μνήμης και σίριαλ κίλερ γεμίζουν τα
πλάνα των ταινιών. Είτε αυτές γίνονται από τις μεγάλες εταιρείες του Χόλιγουντ
είτε από διανοούμενους δημιουργούς. Και ξαφνικά, ο κινηματογράφος όλος
μεταβάλλεται σ' ένα... απέραντο φρενοκομείο! 
«Η αρρώστια δεν είναι πια αυτό που ήταν» λέει εύστοχα η καθηγήτρια Ψυχολογίας
και συγγραφέας κ. Φωτεινή Τσαλίκογλου και μας υπενθυμίζει ότι δεν πρέπει να
είναι τυχαία η έκθεση που γίνεται αυτό τον καιρό στον Λούβρο με άξονα «Το
έγκλημα στη τέχνη»! Αποτέλεσμα, πιθανόν, αυτής της... αναμόχλευσης παθών
μπορεί να είναι και το γεγονός ότι «σήμερα, ο... μέσος άρρωστος καλλιτέχνης
απευθύνεται στον μέσο άρρωστο άνθρωπο, όπως λέγαμε πριν δέκα χρόνια για τον
μέσο θεατή» συμπληρώνει ο Λάκης Λαζόπουλος ο οποίος ετοιμάζεται σε λίγο μαζί
με τον Γιώργο Κωνσταντίνου να κάνουν πρεμιέρα του νέου θεατρικού έργου του «Τα
λέμε», με ήρωες δύο τύπους που κάνουν ψυχανάλυση. Για να μην αναφερθούμε στο
γεγονός ότι πριν από 10 χρόνια ελάχιστοι στην Ελλάδα έκαναν ψυχανάλυση, ενώ
σήμερα... 
Πού οφείλεται αυτή η τάση; Στην ίδια την κοινωνία; Στην εικονική
πραγματικότητα που προβάλει η TV ως αντικειμενική αλλά απέχει από την αληθινή
καθημερινότητα; Στη μετάλλαξη των αισθημάτων; Στο γεγονός ότι στην εποχή μας
έχουν γκρεμιστεί όλα τα κοινωνικοπολιτικά ιδανικά και οράματα για έναν
καλύτερο κόσμο; Όλα αυτά μετέτρεψαν «το θέαμα και τη λαγνεία του θεάματος σε
παντοδύναμο Θεό και όσο πιο προκλητικός, αναίσχυντος, αποτρόπαιος,
ανθρωποφαγικός είναι αυτός τόσο οι οπαδοί του πολλαπλασιάζονται και η θρησκεία
του θεάματος κυριαρχεί» υπογραμμίζει η Φωτεινή Τσαλίκογλου. 
Οι καλλιτέχνες εκφράζουν στο πανί και στο σανίδι, καθώς αυτό το φαινόμενο
εμφανίζεται και στο θέατρο, την ταραγμένη ανάσα του σημερινού ανθρώπου -
υποστηρίζουν όσοι στέκονται ευνοϊκά σ' αυτές τις αναζητήσεις. Άλλοι
ισχυρίζονται ότι αυτό το ρεύμα είναι δημιούργημα των καλλιτεχνών για να έχουν
μεγαλύτερη απήχηση τα έργα τους στο κοινό. Ένας από τους λόγους ύπαρξης της
τέχνης είναι η παρηγορία - ο Ταρκόφσκι έλεγε ότι «η τέχνη επιβεβαιώνει ό,τι
καλό υπάρχει στον άνθρωπο: ελπίδα, πίστη, ευσέβεια, αγάπη, ομορφιά». Πώς
μπορεί να διαχωρίσεις, λοιπόν, το αληθινό δημιούργημα από το κατασκευασμένο; 
«Όταν μια κοινωνία έχει γίνει ένα απέραντο ψυχιατρείο, η ίδια η
καθημερινότητά της μηδενίζει ανά πάσα στιγμή και το πιο σχιζοφρενικό σενάριο.
Υπάρχει τόση αρρωστημένη φαντασία στις κοινωνίες σήμερα που τα σενάρια
μοιάζουν παιδαριώδη. Αυτή είναι η νέα ψυχωτική τάξη πραγμάτων. Το σφάλμα της
τέχνης είναι ότι ακολουθεί αυτή την αρρώστια - η TV την αποθεώνει - αντί να
την ανατρέψει» επισημαίνει ο Λάκης Λαζόπουλος. Και με ψυχαναλυτική προσέγγιση
η Φωτεινή Τσαλίκογλου λέει: «Εμπορευματοποίηση, χρήμα και λάμψη, αλλά και
ηδονή, απεριόριστη ηδονή από τις ανομολόγητες ταυτίσεις των θεατών με τους
ακραίους ήρωες, ρίγη ηδονής που εκπέμπονται από τα σπαρασσόμενα θύματα και
τους αιμοβόρους θύτες διαπερνούν το σώμα και το μυαλό των περιφρουρημένων μέσα
στην καθησυχαστική ομαλότητα θεατών». 
<H3>Η εποχή της σχιζοφρένειας
</H3>
Στο «Πείραμα», στον πρόδρομο του «Big Brother», ο ανθρώπινος πόνος γίνεται
δημόσιο θέαμα από την κυβέρνηση των ΗΠΑ και επιστήμονες - υποχείρια της
εξουσίας κάνουν τεστ ελέγχου των ανθρώπινων ενστίκτων! 
Αν πάρουμε σαν δεδομένο, και έτσι νομίζω ότι πρέπει γιατί δεν μπορούμε
να κάνουμε αλλιώς... πως το τρομοκρατικό κτύπημα της 11ης Σεπτεμβρίου μάς
πέταξε σε άλλο κόσμο, η σχιζοφρένεια που απλώνεται στην οθόνη πρέπει να
ερμηνευτεί ως φυσιολογική όσο νορμάλ - με ή χωρίς εισαγωγικά - είναι και η
σημερινή πραγματικότητα. Με τη σωματική ή την ψυχαναλυτικής ερμηνείας έλλειψη,
απώλεια μνήμης να επανέρχεται σε παρόμοια φιλμ. Ας θυμίσουμε, απλώς, ότι και η
Παγκόσμια Οργάνωση Υγείας τονίζει πως η μεγαλύτερη ασθένεια του 21ου αιώνα θα
είναι οι ψυχώσεις... Όπως και το γεγονός βάσει στατιστικών ότι οι περισσότερες
αναρρωτικές άδειες των εργαζομένων στον οργανισμό της Ευρωπαϊκής Ένωσης στις
Βρυξέλλες είναι για ψυχικές διαταραχές! 
Και το σινεμά-θέαμα, ή με... μυαλό και καρδιά, τι κάνει; Στρέφει τις κάμερες
στον ταραγμένο μας κόσμο ή ορμάει στο ψητό, αν προτιμάμε πιο εμπορικά και ωμά.
Αρκεί να ρίξουμε μία προσεκτική ματιά στα φετινά προγράμματα των εταιρειών
εισαγωγής ταινιών, για να διαπιστώσουμε ότι στο 30% των διεθνών παραγωγών της
Δύσης, αλλά και σε αρκετές ελληνικές, η ψυχική ταραχή των ηρώων φτάνει στ'
άκρα... 
«Το σινεμά ήταν, είναι και θα είναι κοντά σε θέματα που αφορούν τις
καθημερινές αντιδράσεις, την ψυχοσύνθεση, τις τραυματικές εμπειρίες και τις
ιδιαιτερότητες των ανθρώπων της διπλανής πόρτας. Πώς ήταν, λοιπόν, δυνατόν σε
μια εποχή γενικότερης σχιζοφρένειας που βιώνουμε καθημερινά να μη σταθεί και
να μην εξερευνήσει σχιζοειδείς προσωπικότητες και να μην μπει σε απαγορευμένα
μονοπάτια του ανθρώπινου νου;» αναρωτιέται ο Ζήνος Παναγιωτίδης της εταιρείας
διανομής ταινιών Rosebud. 
<H3>«Θέλουμε ήρωες στα άκρα» </H3>
«15αύγουστος» του Κωνσταντίνου Γιάνναρη, και το ελληνικό σινεμά δίνει το δικό
του «παρών» στα σαλεμένα πλάνα του σημερινού κινηματογραφικού γίγνεσθαι... 
Μα και στο ελληνικό σινεμά εμφανίζονται... αλλοπαρμένες τάσεις. «Οι άνθρωποι
έχουν περισσότερο ενδιαφέρον όταν φτάνουν στ' άκρα - ας μην ξεχνάμε τον πυρήνα
στη δραματουργία της αρχαίας τραγωδίας. Προτιμάμε τους καταραμένους από τους
αγίους. Και ο κινηματογράφος από τη γέννησή του έχει ασχοληθεί με τέτοια
θέματα και ήρωες. Αυτό που άλλαξε σήμερα είναι ότι το ενδιαφέρον
επικεντρώνεται στη ίδια την πράξη ή στην ανωμαλία και λιγότερο στα αίτια και
στις συνέπειές της. Ζούμε στην εποχή των "ταινιών του Σαββατοκύριακου", της
"ζωής του Σαββατοκύριακου", της στιγμιαίας απόλαυσης», εξηγεί ο σκηνοθέτης -
αποκάλυψη του φετινού Φεστιβάλ της Θεσσαλονίκης, ο Γιάννης Φάγκρας της ταινίας
«Πες στη μορφίνη, ακόμα την ψάχνω». 
<H3>Έρωτας, έγκλημα, τρόμος, ψυχανάλυση
</H3>
Ο Κάφκα και ο Μπουνιουέλ... αυτοσαρκάζονται και στα «Τραγούδια από τον
δεύτερο όροφο» του Σουηδού Ρόι Άντερσον συναντάμε την κορυφή του
«κινηματογράφου των μεταλλαγμένων συναισθημάτων»

Τα συναισθήματα, αλλά και η «αρρώστια» που τα συνοδεύει δεν είναι πια αυτά που
ήταν εδώ και αιώνες. Και, ήδη, τα είδαμε ή θα τα δούμε στο πανί και στα πλάνα
πολλών ταινιών: 
«Τραγούδια από τον δεύτερο όροφο» του Ρόι Άντερσον: Το πλέον
σχιζοφρενικό αριστούργημα - υπόδειγμα αυτού του νέου κινηματογραφικού είδους. 
«Σαρκική εξάρτηση» του Πατρίς Σερό: Σεξ, σιωπή, αχκομαχητά με τα σώματα
σκεύη ηδονής ή σκέτα κρέατα. 
«One hour photo»: Ο Ρόμπιν Γουίλιαμς ως φωτογράφος εφευρίσκει
οικογενειακούς δεσμούς με άγνωστή του οικογένεια. 
«Το πείραμα» του Όλιβερ Χερσμπίγκελ: Ο πρόδρομος του «Big Brother» με
αληθινά πειράματα στις ΗΠΑ. 
«Unfaithful» του Αντριάν Λιν: Σύζυγος δολοφονεί τον εραστή της γυναίκας
του και μετά προσπαθούν να δουν τα... λάθη στη σχέση τους. 
«Η δασκάλα του πιάνου» του Μίκαελ Χάνεκε: Η Ιζαμπέλ Ιπέρ πνίγεται
σεξουαλικά και ξεδίνει αυνανιζόμενη σε καμπίνα βιντεοτσοντάδικου! 
«Κατ' οίκον παρενόχληση» με τον Τζον Τραβόλτα: Οικογενειάρχης
τρομοκρατεί την ίδια την οικογένειά του! 
«The mothman prophecies»: Ο Ρίτσαρντ Γκιρ ως δημιοσιογράφος που
τρομοκρατείται από υπερφυσικές δυνάμεις. 
«Sins of the father» με τον Άντι Γκαρσία: Κόρη ψυχιάτρου ερωτεύεται τον
17χρονο ασθενή του πατέρα της που στάθηκε μαρτυρας της δολοφονίας της μητέρας
του από τον πατέρα του. 
«Θέλω και τη μαμά σου» του Αλφόνσο Κουαρόν: Σεξ σαν να... φυσάς τη μύτη
σου και σε όλες τις εκδοχές του στο Μεξικό. 
«Dogville» του Λαρς Φον Τρίερ: Οι αθώοι κάτοικοι ενός χωριού κρύβουν
τον διάβολο μέσα τους. 
«Vanilla sky» με τους Τομ Κρουζ, Πενέλοπι Κρουζ: παραμορφωμένοι σταρ
και... μετεμψυχώσεις. 
«Η μαντόνα των δολοφόνων» του Μπάρμπετ Σρέντερ: Ανήλικα αγόρια ως
πληρωμένοι δολοφόνοι και ομοφυλόφιλοι αναχωρητές στην Λατινική Αμερική. 
«Η πριγκίπισσα και ο πολεμιστής» του Τομ Τίκβερ: Ο κόσμος του
ψυχιατρείου εξημερώνει άγριο ληστή τράπεζας. 
«Η φούσκα» του Νίκου Περάκη: Όλη η ελληνική κοινωνία - πολιτικοί,
πλούσιοι, φτωχοί, στρέιτ, γκέι, αριστεροί, δεξιοί, διανοούμενοι, λούμπεν,
τρομοκράτες - στο ίδιο τσουβάλι. 
«15αύγουστος» του Κωνσταντίνου Γιάνναρη: 17χρονος διαρρήκτης φοράει
νυφικό και... τρέχει στους σκοτεινούς δρόμους της άδειας λόγω
Δεκαπενταύγουστου Αθήνας, ώσπου τον σώζει ένας άγγελος. 
«Πες στη μορφίνη, ακόμα την ψάχνω» του Γιάννη Φάγκρα: Αστυνόμος βιάζει
χρήστρια ναρκωτικών, αυτή τον δολοφονεί και κομμώτρια την μεταμορφώνει «σε
άλλην». 
«Soul survivors» του Στίβεν Κάρπεντερ: Νέα και ωραία ως ενδιάμεσος
κρίκος ζωντανών - νεκρών. 
«Hearts in Atlantis»: Ο Άντονι Χόπκινς και ένα εννιάχρονο αγόρι
απειλούνται από τους «άντρες με τα κίτρινα παλτά». 
«It's all about love» του Τόμας Βίντεμπεργκ: Οι νόμοι της φύσης
αλλάζουν, ο κόσμος καταστρέφεται κι ένα ζευγάρι προσπαθεί να σώσει τη... σχέση του.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17270P201</ED>
<ID>
ID:306756

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P20&aa=1</URL></REF>


Article

<CATEGORY>vin09</CATEGORY>

 <H2>Κομμωτήριο σε μοναστήρι στα Χανιά
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Η τραπεζαρία της καθολικής Μονής της Παναγίας του Ελέους μετατράπηκε σε
αίθουσα κομμωτηρίου

Ένα βενετσιάνικο μοναστήρι του 16ου αιώνα στα Χανιά, μετατράπηκε σε κομμωτήριο
αλλά και σε γκαλερί, εργαστήριο γλυπτικής, θεατράκι και χώρο σεμιναρίων
κομμωτικής και πολιτιστικών εκδηλώσεων από μια παλιά δόξα της κομμωτικής
τέχνης και του τζετ σετ, τον Κάρολο Καμπελόπουλο

Πού: Στο μεσαιωνικό μοναστήρι της Σάντα Μαρία ντέλα Μισερικόρντια - της
Παναγίας του Ελέους - που λειτουργούσε ως ανδρικό μοναστήρι ήδη από τον 16ο
αιώνα μέσα στην οχυρωμένη πόλη, και που τώρα μετονομάστηκε σε «Μοναστήρι του
Κάρολου». 
Πώς: Το μοναστήρι αγοράσθηκε ερειπωμένο και αναστηλώθηκε με βάση μια
γκραβούρα του 17ου αιώνα με δαπάνη του Καρόλου. Ορισμένα τμήματα
ανακατασκευάσθηκαν και διαμορφώθηκαν κατάλληλα ώστε να δεχθούν τις καινούργιες
χρήσεις. Διατηρήθηκαν όμως κάποιες οθωμανικές προσθήκες όπως είναι το χαμάμ
και ο οντάς, όπου τώρα λειτουργεί το κομμωτήριο. 
Πότε: Το μοναστήρι αγοράσθηκε από τον τελευταίο κάτοχο τον Κάρολο πριν
από δέκα χρόνια. Άνοιξε στο τέλος Ιουλίου. Απ' έξω δεν έχει την ταμπέλα
«κομμωτήριον». Όποιος θέλει, χτυπά την πόρτα και ανοίγουν να τον υποδεχτούν. 
Ποιος: Ο Κάρολος γεννήθηκε το 1931. Όπως λέει ο ίδιος, η μητέρα του
πέθανε το '41, το '51 ήταν ο πρώτος κομμωτής στο Κάιρο, το '61 αποθεώθηκε στον
οίκο των αδελφών Καριτά στο Παρίσι, το '71 μπήκε στη γλυπτική, αφού είχε
διατελέσει βοηθός του διάσημου ζωγράφου Τζάκσον Πόλοκ και προσωπικός κομμωτής,
φίλος και εξομολόγος διασημοτήτων, όπως οι τρεις γυναίκες του Σάχη της
Περσίας, η Μαρία Κάλλας, ο Λακάν, η Μελίνα Μερκούρη. Το '91 σταμάτησε να
εργάζεται. Το 2001 άρχισε μια νέα καριέρα πραγματοποιώντας το όνειρο της ζωής
του. 
Τι: Θέλει να διδάξει στους κομμωτές ότι δεν υπάρχει γυναίκα όμορφη ή
άσχημη, ωραία ή κακά μαλλιά. Υπάρχει μόνον η προσωπικότητα του ανθρώπου. Στην
κομμωτική τέχνη το κόψιμο αντιστοιχεί με τη γλυπτική και η κίνηση του μαλλιού
με τη ζωγραφική. Οι άνθρωποι δεν είναι όλοι ίδιοι. Θέλει να συγκεντρώσει
καλλιτέχνες, Έλληνες και ξένους, σε έναν χώρο περισυλλογής και ανταλλαγής
προβληματισμών. Θέλει επίσης να οργανώσει σεμινάρια και να δώσει διέξοδο σε
ποικίλες καλλιτεχνικές ανησυχίες. 
Γιατί... είναι ένα όνειρο ζωής. 
Το θεατράκι: Έχει χωρητικότητα πενήντα θέσεων και είναι αφιερωμένο στη
Μαρία Κάλλας. 
<H3>INFO
</H3>
Μοναστήρι του Κάρολου: Χατζημιχάλη Νταλιάνη 22, Χανιά, τηλ. 08210-40950.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17270P211</ED>
<ID>
ID:306757

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P21&aa=1</URL></REF>


Article

<CATEGORY>vin09</CATEGORY>

 <H2>Το Σολτ Λέικ των απαγορεύσεων
</H2><H4>«Συμπτωματικά οι απαγορεύσεις της μουσικής μου ξεκίνησαν από το... Σόλτ Λέικ
Σίτι, το 1952. Πριν από μισό αιώνα». Ο Μίκης Θεοδωράκης μιλάει στα «ΝΕΑ» για
ένα άγνωστο περιστατικό, που συνέβη όταν ήταν νεαρός συνθέτης
</H4>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Μίκης: «Η ιστορία των απαγορεύσεων για μένα άρχισε απ' το Σολτ Λέικ πριν από
πενήντα χρόνια

«Θα ήθελα να σας πω το πόσο μ' έχει κουράσει και αηδιάσει αυτή η ιστορία των
απαγορεύσεων, που με ακολουθεί κατά πόδας. Πιστέψτε με, οι πολιτικές μου
αντιλήψεις είναι απλώς το πρόσχημα. Στο βάθος υπάρχει ο φθόνος. Μονάχα αυτός». 
Και συνεχίζει: «Στα 1953, που έγινε η πρώτη απαγόρευση στο έργο μου και
μάλιστα με στόχο τον ίδιο τον Μητρόπουλο, δεν ήμουν παρά ένας νέος συνθέτης
που προσπαθούσε να κάνει τα πρώτα του βήματα, χωρίς κανείς να γνωρίζει τα
πολιτικά μου φρονήματα. Πλην, βεβαίως, των αστυνομικών διωκτικών αρχών που
κατά την περίοδο του Εμφυλίου με πήγαιναν από φυλακή σε εξορία, με κορωνίδα τη
Μακρόνησο. Και όμως... » 
Ιδού η μικρή θλιβερή ιστορία, όπως την ιστορεί ο Μ. Θεοδωράκης. 
«Εντελώς συμπτωματικά οι απαγορεύσεις της μουσικής μου ξεκίνησαν από το...
Σολτ Λέικ Σίτι της Γιούτα πριν από μισό αιώνα ακριβώς, στα 1952. Τότε που ένα
ζευγάρι Ελληνοαμερικανών από αυτή την πόλη άκουσαν στο Ηρώδειο ένα συμφωνικό
μου έργο και αμέσως μίλησαν γι' αυτό στον φίλο τους Δημήτρη Μητρόπουλο, ο
οποίος τον επόμενο χρόνο ήταν έτοιμος να διευθύνει την "Πρώτη Συμφωνία" μου με
τη Φιλαρμονική της Νέας Υόρκης». 
«Τότε μια ομάδα Ελλήνων συνθετών (συμφωνικής μουσικής) απηύθυναν
καταγγελία-διαμαρτυρία στο Στέιτ Ντιπάρτμεντ κατηγορώντας τον Μητρόπουλο ότι
σκοπεύει να παίξει έργο κομμουνιστού. Ποιο ήταν το έγκλημά μου; Ότι μόλις
έβγαινα από τη Μακρόνησο. Έτσι το Στέιτ Ντιπάρτμεντ, με παρότρυνση Ελλήνων
συνθετών, εμπόδισε τον Μητρόπουλο να διευθύνει το έργο μου. Με ανυπολόγιστες
συνέπειες για τη ζωή μου και την καριέρα μου ως συνθέτη». 
«Τον επόμενο χρόνο, συνεχίζει ο Μίκης «όταν ήρθε ο Μητρόπουλος στο
Παρίσι, και στο Λονδίνο, μου τα διηγήθηκε ο ίδιος με συντριβή και απέχθεια για
εκείνους τους συμπατριώτες μας». 
Κατά τον Μίκη Θεοδωράκη η ιστορία αυτή είχε και μια άλλη απροσδόκητη πλευρά.
«Όταν οι Ελληνοαμερικανοί από το Σολτ Λέικ με ρώτησαν στο Ηρώδειο, στα 1952,
πού θα με βρουν, επειδή τότε δεν είχα μόνιμη διεύθυνση, τους είπα: "Στην
Κρατική Ορχήστρα ή στο Ωδείο Αθηνών". Έτσι ύστερα από έναν χρόνο απευθύνονται
- μαζί με τον Μητρόπουλο - στις παραπάνω διευθύνσεις για να πάρουν επαφή μαζί
μου και για να στείλω στη Νέα Υόρκη την παρτιτούρα του έργου και το υλικό της
ορχήστρας. Όμως, ο καιρός περνά και απάντηση δεν παίρνουν. Γράφουν στην Ένωση
Ελλήνων Συνθετών. Κι εκεί κανείς δεν με ξέρει... Ώσπου αποφασίζουν να
απευθυνθούν στον δήμαρχο Αθηναίων»! 
Αναφερόμενος σε ένα γεγονός ο Μίκης λέει: 
«Είχα έναν θείο, τον Γιώργο Άντοβικ, Ελληνορώσο αριστοκράτη, που μέσα στην
επανάσταση ήρθε στην Ελλάδα. Για να ζήσει, είχε γίνει σωφέρ του προέδρου του
Αμερικανικού Κολλεγίου. Γυρίζοντας κάποιο βράδυ - το φθινόπωρο του 1953 - από
μία δεξίωση του Δήμου Αθηναίων, άκουσε τον αμερικανό πρόεδρο του Κολλεγίου να
του λέει: 
- Η τύχη δουλεύει για έναν νεαρό Έλληνα συνθέτη και αυτός δεν έχει
ιδέα... Ο δήμαρχος μού μίλησε γι' αυτόν. Φαντάσου ότι τον ζητεί ο Δημήτρης
Μητρόπουλος... 
- Πώς τον λένε; 
- Δεν θυμάμαι ακριβώς. Όμως μου έκανε εντύπωση το μικρό του όνομα. 
- Δηλαδή; 
- Μίχος, Μάκης... 
Μήπως, Μίκης; 
- Ναι, ναι, Μίκης. 
- Μα αυτός είναι ο ανιψιός μου. 
Την επομένη ο θείος Άντοβικ ήταν πρωί πρωί στο σπίτι μας, στη Νέα Σμύρνη. Έτσι
πήρα επαφή με τον Μητρόπουλο και με τη βοήθεια του Στέλιου Καφαντάρη δουλεύαμε
νύχτα-μέρα να ετοιμάσουμε το τεράστιο υλικό ορχήστρας έως ότου έπεσε πάνω μου
σαν κεραυνός η απαγόρευση».

<H3>Δύο έργα του Θεοδωράκη μελετούσε ο Μητρόπουλος </H3>
Ο Δημήτρης Μητρόπουλος μελετούσε παρτιτούρες έργων του Μίκη Θεοδωράκη και
προγραμμάτιζε να τα παρουσιάσει σε συναυλίες του με την Φιλαρμονική Ορχήστρα
της Νέας Υόρκης. 
Ο διάσημος αρχιμουσικός το είχε δηλώσει αυτό στον Γιώργο Κ. Πηλιχό,
απεσταλμένο των «ΝΕΩΝ» στη Φλωρεντία τον Μάιο του 1957, κατά τη διάρκεια των
εκδηλώσεων «Φλωρεντιανός Μουσικός Μάιος». 
Όπως θυμάται σήμερα ο Γιώργος Κ. Πηλιχός, μετά την παρουσίαση του έργου
«Ερνάνι» του Βέρντι, είχε μακρά συνομιλία με τον Δημήτρη Μητρόπουλο. 
Μεταξύ άλλων, του μετέφερε και κάποιο παράπονο, ότι δεν συμπεριλαμβάνει στις
συναυλίες του έργα σοβαρών Ελλήνων μουσικών. 
Τότε, ο Μητρόπουλος, είπε στον Γιώργο Κ. Πηλιχό: «Έχω παίξει έργα του Νίκου
Σκαλκώτα, του Γιάννη Χρήστου και του Γιώργου Σισιλιάνου. Τώρα, μελετώ δύο έργα
που μου έχει στείλει ο Μίκης Θεοδωράκης, "Το πανηγύρι της Ασή Γωνιάς" και
"Πρώτη σουίτα για πιάνο και ορχήστρα", τα οποία προγραμματίζω να παρουσιάσω σε
προσεχείς συναυλίες μου». 
Όμως, έμεινε η καλή διάθεση του Μητρόπουλου, γιατί ο διάσημος αρχιμουσικός
πέθανε και δεν πρόλαβε να παρουσιάσει τα έργα του Θεοδωράκη.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17270P221</ED>
<ID>
ID:306758

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P22&aa=1</URL></REF>


Article

<CATEGORY>vin09</CATEGORY>

 <H2>Σφραγίδα 8.000 χρόνων στα Γιαννιτσά!
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Οι μελετητές εντόπισαν τη σφραγίδα της Φαιστού (1.700 π.Χ.), προβληματίστηκαν
με την ξύλινη πινακίδα του Δισπηλιού της Καστοριάς (5.200 π.Χ.) και σήμερα,
ένα ακόμη λίθινο εύρημα της 5ης χιλιετίας π.Χ., που βρέθηκε στα Γιαννιτσά,
δίνει νέα διάσταση αλλά και σαφέστερα στοιχεία για την ιστορία της γραφής. Η
λίθινη σφραγίδα των αρχών της 5ης χιλιετίας π.Χ, που αποκαλύφθηκε κατά τη
διάρκεια των ανασκαφών της ΙΖ' Εφορείας Προϊστορικών και Κλασικών Αρχαιοτήτων
στην περιοχή των Γιαννιτσών, παρουσιάστηκε κατά τη διάρκεια του αρχαιολογικού
συμποσίου στη Θεσσαλονίκη από τον αρχαιολόγο κ. Πανίκο Χρυσοστόμου. 
Στη σφραγίδα διακρίνονται συμπλέγματα χαράξεων σε ευθύγραμμη διάταξη που
αποτελούν κώδικα συμβόλων ή σημείων ενός μάλλον πολύπλοκου συστήματος γραφής ή
«πρωτογραφής», σε αντιδιαστολή με την αποδεδειγμένη δομή των μεταγενέστερων
ανατολικών γραφών. 
Η αποκάλυψη επαναφέρει, σύμφωνα με τον κ. Χρυστοστόμου, στο προσκήνιο τη
συζήτηση τόσο για την καταγωγή και την εξέλιξη όσο και για το μάλλον
διαφοροποιημένο σε σχέση με την Ανατολή ρόλο της μέσα στις σταδιακά
μεταβαλλόμενες κοινωνικο-οικονομικές συνθήκες της νεώτερης νεολιθικής περιόδου
στον βαλκανικό χώρο. 
Η λίθινη μακρόστενη σφραγίδα με διαστάσεις 2,5 Χ 5,5 εκατοστών λειτουργούσε ως
μήτρα - συμπέρασμα στο οποίο καταλήγουν οι ερευνητές τόσο από τον κοίλο
σχηματισμό της εσωτερικής επιφάνειας όσο και από τα ευδιάκριτα και σε
αντιστροφή ανάγλυφα γραμμικά αναπτύγματα και σημεία του εκμαγείου της. Στις
άκρες της φέρει οπές στις οποίες στερεώνονταν σύνδεσμοι για τη σύνδεση των
μερών. Δεν αποκλείεται η ύπαρξη πολλών τέτοιων σφραγίδων και σφραγισμάτων ώστε
η συρραφή τους να εξασφαλίζει ενα μεγαλύτερο νοηματικό σύνολο. Όλες οι
χαράξεις έχουν λοξή διευθέτηση προς τα αριστερά ή προς τα δεξιά. 
Ο αρχαιολόγος κ. Π. Χρυσοστόμου σε άλλη εισήγησή του στο αρχαιολογικό συμπόσιο
της Θεσσαλονίκης αναφέρθηκε και σ' ένα μίξερ 8.000 χρόνων. 
Στην ανασκαφή του νεολιθικού οικισμού των Γιαννιτσών οι αρχαιολόγοι της
ΙΖ΄Εφορείας εντόπισαν αναδευτήρα (αυτός είναι ο αμιγώς ελληνικός όρος για το
οικιακό εργαλείο). Τα πήλινα αγγεία που αναγνωρίζονται ως φρουτιέρες έφεραν
στον πυθμένα τους κοιλώματα που σχηματίστηκαν από την έντονη συστροφή ξύλινου
στελέχους που «πατούσε» στη βάση τους. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17270P222</ED>
<ID>
ID:306805

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P22&aa=2</URL></REF>


Article

<CATEGORY>vin09</CATEGORY>

 <H2>Η Coca Cola ανήκει σε όλους...
</H2><H4>Το αντίθετο του copyright είναι... copyleft. Το λογοπαίγνιο αυτό σηματοδοτεί
την αρχή μιας παγκόσμιας επανάστασης: την ανατροπή στο σύστημα κατοχύρωσης
πνευματικών δικαιωμάτων. </H4>
<AUTHOR>ΛΑΜΠΡΙΝΗ ΣΤΑΜΑΤΗ
</AUTHOR>
<AUTHOR>ΕΥΗ ΕΛΕΥΘΕΡΙΑΔΟΥ
</AUTHOR>

Ένα άρθρο που δημοσίευσε πρόσφατα το περιοδικό «New Scientist» ήταν
χαρακτηρισμένο ως copyleft. Αυτό σημαίνει πως ο καθένας μπορεί να το
αντιγράψει, να το αλλάξει, να το διανείμει όπως θέλει, να το ξαναδημοσιεύσει,
να κάνει ό, τι νομίζει, αρκεί η όποια νέα έκδοση να είναι εξίσου προσιτή και
ανοιχτή σε όλους. Είναι η πρώτη φορά που κάτι τέτοιο συμβαίνει μ' ένα κείμενο,
σε κάποιο mainstream έντυπο. Συμβαίνει όμως πλέον σχεδόν παντού. Στον χώρο της
εκπαίδευσης, της επιστήμης των ηλεκτρονικών υπολογιστών, ακόμη και της...
βιομηχανίας τροφίμων και ποτών, όλοι αναζητούν... πρόσβαση στην πηγή. Μακριά
από δεσμεύσεις, πατενταρισμένες και εγκλωβισμένες συνταγές. 
Όποιος βρέθηκε τους προηγούμενους μήνες σε κάποια από τις μεγάλες
εκθέσεις ηλεκτρονικών υπολογιστών, στις ΗΠΑ ή την Ευρώπη, σίγουρα κάπου είδε
ένα μικρό ασημένιο κουτί αναψυκτικού, με λογότυπο τη λέξη «opencola»... Πολλοί
δοκίμασαν το αναψυκτικό, για να επιβεβαιώσουν πως μοιάζει πολύ στη γεύση με
την Coca Cola. Ή μήπως με την Pepsi; 
Δεν είναι όμως η γεύση αυτό που κάνει το νέο αναψυκτικό να ξεχωρίζει. Είναι
μερικές λέξεις που αναγράφονται στη συσκευασία: «βρείτε τη συνταγή στο
opencola. com». Πράγματι, όποιος επισκεφθεί τη συγκεκριμένη διεύθυνση στο
Διαδίκτυο (http: //www.opencola.com), θα
βρει αυτό που τόσο η Coca Cola όσο και η Pepsi κρατούν ως επτασφράγιστο
μυστικό: τη συνταγή για το αναψυτικτικό. Για πρώτη φορά, μπορείτε να το
φτιάξετε μόνοι σας, στο σπίτι σας! 
Η Open Cola είναι το πρώτο εμπορικό προϊόν «ανοιχτής πηγής» (open
source). Αυτό σημαίνει πως όλα τα στοιχεία για το πώς κατασκευάζεται είναι
ελεύθερα και προσιτά. Ο καθένας μπορεί να φτιάξει το ποτό, ο καθένας μπορεί να
το τροποποιήσει, να το βελτιώσει. Μοναδική υποχρέωση είναι η κάθε νέα συνταγή
να δημοσιευθεί, έτσι ώστε να είναι επίσης προσιτή σε όλους, χωρίς χρέωση.
Μήπως είναι η αρχή μιας επανάστασης; Πολλοί το πιστεύουν. Την έφερε η
τεχνολογία του Internet. Αρχικά με προγράμματα για ηλεκτρονικούς υπολογιστές,
στη συνέχεια με μουσικά αρχεία, τώρα με τη νέα cola, με το άρθρο που
δημοσιεύει το «New Scientist», με μια ηλεκτρονική εγκυκλοπαίδεια (τη
Wikipedia), με μια νομική βάση δεδομένων (αυτή της Νομικής Σχολής του
Harvard)... Αυτό που για αμέτρητες εταιρείες θεωρείται «εμπορικό μυστικό»,
πατεντάρεται και προστατεύεται, πλέον βγαίνει στον αέρα, ανήκει στους πάντες. 
Η ιστορία της Open Cola είναι το πιο ορατό από τα σημάδια. Αυτό που
ξεκίνησε ως διαφιλονικία, ως φιλοσοφική συζήτηση μεταξύ προγραμματιστών,
εξαπλώνεται πια ως τάση παντού. Η αρχική τεχνική διαμάχη γύρω από το πώς
«σπάνε» διάφορα προγράμματα για ηλεκτρονικούς υπολογιστές, εξελίσσεται σε
πολιτική μάχη γύρω από την ιδιοκτησία της γνώσης, το πώς εξαπλώνεται και
χρησιμοποιείται. Ειδικοί επιστήμονες από όλους τους κλάδους μοιράζονται σε δύο
στρατόπεδα: σ' εκείνους που πιστεύουν στην ελεύθερη διακίνηση ιδεών και σε
όσους προτιμούν την κατοχύρωσή τους, κάτω από τίτλους πνευματικής ιδιοκτησίας.
«Κανείς δεν ξέρει ποια μπορεί να είναι η έκβαση του πολέμου. Οι πρώτες
συρράξεις όμως έχουν ήδη γίνει. Η εναλλακτική λύση, η αντιπρόταση στην
επιχειρηματική λογική περί έμπνευσης και διανόησης υπάρχει και δοκιμάζεται»,
λέει ο Χρίστος Παπαδημητρίου, καθηγητής Πληροφορικής στο Πανεπιστήμιο του
Μπέρκλεϊ. «Αυτή είναι η επανάσταση και πολλοί την παρομοιάζουν με την
ελευθερία - την απόλυτη ελευθερία. Και η δυναμική της είναι μοναδική». 
<H3>Ο «κύριος Linux» άνοιξε τον δρόμο
</H3>
Linus Torvalds. Ο πιο διάσημος εκφραστής του κινήματος «open source»

Ο όρος «open source» (ανοιχτή πηγή) ακούστηκε για πρώτη φορά το 1984, όταν ο
Richard Stallman, ένας Αμερικανός ειδικός ηλεκτρονικών υπολογιστών,
εγκατέλειψε την έρευνά του στο ΜΙΤ (Τεχνολογικό Ίδρυμα Μασσαχουσέτης - το
κορυφαίο πανεπιστήμιο του κλάδου) για να δημιουργήσει το Free Software
Foundation. Στόχος του ήταν να σχεδιάζει υψηλής ποιότητας ηλεκτρονικά
προγράμματα, προσιτά σε όλους, χωρίς κόστος. 
Το μεγάλο παράπονο του Stallman ήταν ότι οι εμπορικές εταιρείες «έπνιγαν» τα
προγράμματά τους με πατέντες και δικαιώματα πνευματικής ιδιοκτησίας
(copyright), κρατώντας ως επτασφράγιστο μυστικό τον αρχικό κώδικα (source code
- το πρώτο πρόγραμμα που γράφεται σε μια γλώσσα προγραμματισμού όπως η C++).
Αυτή η πρακτική, για τον Stallman, ήταν καταστροφική. Έβαζε φρένο στην
ελεύθερη διακίνηση και ανταλλαγή ιδεών. Σύμφωνα με τον ίδιο, απο τη στιγμή που
οι επιστήμονες ηλεκτρονικών υπολογιστών δεν μπορούσαν να μάθουν ο ένας από
τους κώδικες του άλλου, αναπόφευκτα η «τέχνη του προγραμματισμού» θα κατέληγε
σε αδιέξοδο: σε λιμνάζοντα και στάσιμα νερά. 
Οι ιδέες του Stallman βρήκαν αμέσως απήχηση και ανταπόκριση στην κοινότητα των
προγραμματιστών. Πολλοί ήταν εκείνοι που συγχρονίστηκαν μαζί του. Το «πείραμα»
τείνει να καθιερωθεί πια ως πρακτική στον χώρο. Ο πιο διάσημος εκφραστής του
κινήματος open source είναι το λειτουργικό πρόγραμμα Linux, το οποίο
δημιούργησε αρχικά, στις αρχές της δεκαετίας του '90, ένα Φινλανδός
σπουδαστής, ο Linus Torvalds, και το έθεσε στη διάθεση όλων. Σήμερα, το Linux
είναι εγκατεστημένο σε 18 εκατομμύρια ηλεκτρονικούς υπολογιστές παγκοσμίως και
αποτελεί το αντίπαλον δέος - τον υπ' αριθμόν ένα ανταγωνιστή - για τα Windows
της Microsoft.

<H3>Οι πατέντες καταργούνται
</H3>
Το κίνημα του «open source» εξαπλώνεται. Αλλού με μικρότερη και αλλού με
περισσότερη επιτυχία, πληθαίνουν οι πειραματικές απόπειρες της ελεύθερης
ανταλλαγής ιδεών και γνώσης χωρίς τους περιορισμούς των πνευματικών
δικαιωμάτων. 
Τον δρόμο δείχνει και εδώ η Οργάνωση Ηλεκτρονικών Συνόρων (EFF), μία ομάδα
βετεράνων του Κυβερνοχώρου με έδρα το Σαν Φρανσίσκο, που μάχεται για ένα
Διαδίκτυο ελεύθερο για όλους τους πολίτες. Η οργάνωση του Τζον Πέρι Μπάρλοου
δημιούργησε ένα πρόγραμμα βασισμένο στην ιδεολογία του «copyleft», για
ανταλλαγή μουσικής, με το όνομα «Open Audio Licence». Στόχος είναι να πείσουν
τους μουσικούς να εκμεταλλευτούν προς όφελός τους τα ατού της ψηφιακής
μουσικής. Λόγω της ιδιαιτερότητας του προϊόντος όμως, δύσκολα εφαρμόζονται οι
αρχές του open source στη μουσική. 
Καλύτερη τύχη φαίνεται πως έχει το πρόγραμμα OpenLaw στη Νομική Σχολή του
Χάρβαρντ. Ξεκίνησε από τον καθηγητή Λόρενς Λέσινγκ ως νομικό φόρουμ, όπου οι
ειδικοί συζητούν υποθέσεις, ανταλλάσσουν ιδέες και αναπτύσσουν online τα
νομικά επιχειρήματα των υποθέσεων, τα οποία χρησιμοποιούν έπειτα στο
δικαστήριο. Συνήθως η διαδικασία αυτή στις μεγάλες νομικές φίρμες γίνεται υπό
άκρα μυστικότητα για να αιφνιδιάσουν την αντίπαλη πλευρά στο δικαστήριο. 
Το πείραμα όμως συνεχίζεται και η συγγραφή της εγκυκλοπαίδειας Wikipedia είναι
ένα ακόμα παράδειγμα. Γίνεται αποκλειστικά online από όποιον θέλει, με κείμενα
για θέματα της αρεσκείας του, συμπληρώνοντας έτσι σιγά σιγά την ύλη της. Μέχρι
τώρα, υπάρχουν 19.000 άρθρα, νούμερα στο οποίο προστίθενται αρκετές χιλιάδες
νέα κείμενα κάθε μήνα.

LINKS

http://www.fsf.org/licenses/gpl.html

http://www.openmusicregistry.org

http://www.newscientist.com/hottopics/copyleft

http://www.eff.org/ΙΡ/Open-licenses/open-alternatives.html

http://www.tuxedo.org/~esr/writings/cathedral-bazaar

http://www.wikipedia.com

http://www.eon.law.harvard.edu/openlaw/
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17270P231</ED>
<ID>
ID:306759

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P23&aa=1</URL></REF>


Article

<CATEGORY>vin09</CATEGORY>

 <H5>...ΣΤΟ ΘΩΡΗΚΤΟ «Γ. ΑΒΕΡΩΦ»
</H5><H2>Ένα μουσείο που βύθισε στόλους
</H2><H4>Στη θέα του έτρεμε ο εχθρικός στόλος. Σήμερα ο θρύλος του ελληνικού Πολεμικού
Ναυτικού, το θωρηκτό «Γ. Αβέρωφ», διηγείται την ιστορία του στον Όρμο Φαλήρου
</H4>
<AUTHOR>ΜΑΙΡΗ ΑΔΑΜΟΠΟΥΛΟΥ</AUTHOR>

Στη συναρμολογούμενη πρωραία γέφυρα του θωρηκτού «Γ. Αβέρωφ» μπορεί κανείς να
δει όχι μόνον τα όργανα πλοήγησης του σκάφους, αλλά και να απολαύσει την
καταπληκτική θέα στον Σαρωνικό

Θωρηκτό «Γ. Αβέρωφ»: Η ναυαρχίδα του ελληνικού Πολεμικού Ναυτικού που
στους Βαλκανικούς Πολέμους κατατρόπωσε τον τουρκικό στόλο στις ναυμαχίες της
Έλλης και της Λήμνου βρίσκεται τώρα αραγμένη στον Όρμο Φαλήρου, έτοιμη να
γυρίσει τον χρόνο πίσω και να μας ταξιδέψει στις μέρες της δόξας της. 
Ναυπηγήθηκε στις 12 Μαρτίου 1910 στα ιταλικά ναυπηγεία Ορλάντο του
Λιβόρνο, χάρη στο ύψους 250.000 λιρών κληροδότημα του Γεωργίου Αβέρωφ. Ο
θρύλος του γεννήθηκε στον Α' Βαλκανικό Πόλεμο, η παρουσία του όμως ήταν συχνά
καθοριστική και στις υπόλοιπες πολεμικές συρράξεις της Ελλάδας μέχρι και τον
Β' Παγκόσμιο Πόλεμο. 
Στοιχεία ταυτότητος: Το καταδρομικό «Γ. Αβέρωφ» έχει μήκος 140 μ.,
πλάτος 21 μ., εκτόπισμα 9.450 τόνων και ταχύτητα 23 ναυτικών μιλίων την ώρα -
ένα από τα ταχύτερα της εποχής του. Σε καιρό ειρήνης είχε πλήρωμα 670 ανδρών,
ενώ σε περίοδο πολέμου έφτανε και τους 1.200. Η θωράκιση του κεντρικού του
μέρους είναι 18 εκατ., ενώ η κάθε πόρτα ζυγίζει περίπου 1,5 τόνο. 
Στην υποδοχή τα κανόνια του «Γ. Αβέρωφ», δύο μεγάλα και τέσσερα
μικρότερα, είχαν βεληνεκές που έφτανε τα 14 χλμ και τα 10 χλμ αντιστοίχως, ενώ
οι αυθεντικές οβίδες τους, που βρίσκονται άδειες σήμερα, ζύγιζαν 130 και 90
κιλά. 
Την παράσταση δίχως άλλο κλέβουν τα διαμερίσματα του ναυάρχου Παύλου
Κουντουριώτη, όπου γίνονταν οι κρίσιμες συσκέψεις, στο πρώτο υπόστρωμα του
πλοίου. Ξεχωρίζουν το γραφείο και τα βιβλία του, οι στολές και παράσημά του,
ένα πορτρέτο του διά χειρός Γ. Ιακωβίδη, ασημένια σερβίτσια με τον θυρεό του
θωρηκτού και βέβαια το πολυτελέστατο μπάνιο του. 
Όσο χαμηλότερος ο βαθμός τόσο λιγότερη η πολυτέλεια και οι ανέσεις. Το
διαπιστώνει κανείς επισκεπτόμενος τα διαμερίσματα του κυβερνήτη και των
αξιωματικών. Αποκορύφωμα τα μικροκαμωμένα κρεβάτια και οι καρέκλες των
υπαξιωματικών. Τις πιο δύσκολες συνθήκες αντιμετώπιζαν οι θερμαστές, οι ναύτες
που τροφοδοτούσαν με κάρβουνο τις μηχανές.. 
Ο Άγιος Νικόλαος δεν θα μπορούσε να λείπει από το θωρηκτό. Στον
προστάτη των ναυτικών είναι αφιερωμένο το μικρό εκκλησάκι του κύριου
καταστρώματος, που κοσμούν εικόνες δυτικής τεχνοτροπίας, αφού το πλοίο
κατασκευάστηκε στην Ιταλία. 
Στην μικρή πολιτεία του «Γ. Αβέρωφ» υπάρχουν ακόμη τρία μαγειρεία,
αρτοποιείο, χυτήριο κατασκευής μαγειρικών σκευών, εργαστήριο κατασκευής
εργαλείων και ένα μικρό θεραπευτήριο με χειρουργείο. 
Το σύμβολο της ελληνικής ναυτικής δόξας παροπλίστηκε το 1951 στη
Σαλαμίνα και παραλίγο να πωληθεί για παλιοσίδερα. Την τελευταία στιγμή
αποφεύχθηκε το κακό και από το 1985 φιλοξενείται στο Παλαιό Φάληρο. 
Σήμερα και μετά τις επισκευές που έγιναν από το 1997 (συνεχίζονται
ακόμη και τώρα) είναι επισκέψιμο μόνον το 20% του θωρηκτού, μέχρι και το
δεύτερο υπόστρωμα, έργο που κόστισε περίπου 250 εκατ. Για την ολοκλήρωση των
εργασιών θα χρειαστεί 1 δισ. και αναζητούνται χορηγοί. 
Δυστυχώς, δεν έχει επισκευαστεί ακόμη το τρίτο και το τέταρτο
υπόστρωμα, με αποτέλεσμα οι επισκέπτες να μην μπορούν να δουν τις μηχανές και
τα λεβητοστάσια του θωρηκτού. 
Οι μεμονωμένοι επισκέπτες «ταξιδεύουν» στην ιστορία και τους χώρους του
θωρηκτού μέσα από φωτογραφίες και ντοκουμέντα της εποχής της δόξας του, αλλά
και από ένα βίντεο διάρκειας 20 λεπτών, ενώ το πλήρωμα είναι πρόθυμο να λύσει
κάθε απορία. 
Για τις οργανωμένες επισκέψεις μαθητών υπάρχει ειδικό δωρεάν
εκπαιδευτικό πρόγραμμα διάρκειας μιας ώρας με φυλλάδια και CD-ROM. Κατόπιν
ραντεβού. 
Χμμ... Η έλλειψη πρόσβασης για τα άτομα με ειδικές ανάγκες. Το
πωλητήριο, που διαθέτει περιορισμένα αντικείμενα χωρίς τη σωστή προβολή. 
<H3>Οδηγίες «χρήσης» </H3>
Πού: Στον Φαληρικό Όρμο, στο Τροκαντερό, τηλ. 010-9888.211. 
Πότε: Κάθε μέρα από 9π.μ. έως 1 μ.μ. Και 3-6 μ.μ. εκτός Τρίτης και
Πέμπτης. Σαββατοκύριακα: 11π.μ.-3μ.μ. Από 1ης Μαρτίου το απογευματινό ωράριο
αλλάζει και γίνεται 4-7 μ.μ. 
Πώς πάμε: Με αυτοκίνητο ή με τα λεωφορεία Β2 Ακαδημία - Βούλα, Ε2
Ακαδημία - Γλυφάδα, Α1 και Ε1 Πειραιάς - Βούλα. 
Πού παρκάρουμε: Στο πάρκινγκ, έξω από την πύλη, δωρεάν. 
Πόσο κοστίζει: Το εισιτήριο είναι 200 δρχ (περίπου 60 λεπτά) και από
1ης Μαρτίου θα αυξηθεί σε ένα ευρώ. Είσοδος ελεύθερη για νήπια, μαθητές και
οργανωμένες ομάδες (ακόμη και ενηλίκων).

<H3>INFO
</H3>
Η βιβλιοθήκη του θωρηκτού είναι αρκετά πλούσια και περιλαμβάνει τίτλους
σχετικούς με την ιστορία, τη ναυτική ζωή, σχέδια και χάρτες. Όλα προσιτά στο
κοινό κατόπιν συνεννοήσεως.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17270P241</ED>
<ID>
ID:306760

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Φορητές συσκευές που... επικοινωνούν
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Στο Τόκιο οι Ιάπωνες της Sony παρουσίασαν το πιο εξελιγμένο μοντέλο της σειράς
φορητών υπολογιστών Vaio GT με ενσωματωμένη βιντεοκάμερα. Το μηχάνημα έχει
σχεδιαστεί για να υπηρετήσει τη γενικότερη φιλοσοφία της εταιρείας για τον
«θαυμαστό νέο ψηφιακό κόσμο», που δημιουργείται γύρω μας με τη βοήθεια των
καινούργιων προϊόντων, τα οποία αλληλεπιδρούν, επικοινωνούν και διευκολύνουν
την καθημερινή ζωή των καταναλωτών. 
Ο γενικός μάνατζερ της Sony Σατόρου Μαέντα με τη νέα φορητή τηλεόραση

Ένα από αυτά είναι και η καινούργια φορητή τηλεόραση, που συνδέεται με το
Ίντερνετ, και την οποία παρουσίασε ο γενικός μάνατζερ της εταιρείας Σατόρου
Μαέντα. Μέρος του ιδανικού ψηφιακού κόσμου που έχουν σχεδιάσει οι επιστήμονες
της εταιρείας, το γκάτζετ, συνδέεται μέσω ασύρματου δικτύου με άλλες συσκευές
στο σπίτι, διαθέτει οθόνη τελευταίας τεχνολογίας ξεκούραστη για τα μάτια,
καθώς και πρόσβαση σε δίκτυα αυξημένης χωρητικότητας. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17270P242</ED>
<ID>
ID:306806

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P24&aa=2</URL></REF>


Article

<CATEGORY>vin09</CATEGORY>

 <H5>Φαινόμενα
</H5><H2>Φωνή δανεική
</H2><H4>Σκυλάδικα, ορχήστρες για κλάματα και φωνές για σουξέ
</H4>
<AUTHOR>ΠΟΠΗ ΔΙΑΜΑΝΤΑΚΟΥ</AUTHOR>

Στη «Φωνή» το τραγούδι φέρνει το ξελάσπωμα της δισκογραφικής εταιρείας
μέσω... λαϊκών σουξέ με δανεική φωνή (στη φωτογραφία η Ζωζώ Σαπουντζάκη)

Έρωτες στις πίστες και χρέη, οι ομογενείς από την Τασκένδη, οι
φουκαροσαλταδόροι του περιθωρίου τής κάτω από την Ομόνοια Ελλάδας και της
επαρχίας που πλήττει και πληρώνει γλέντια γαβ γαβ, πολιτισμοί που
συναντιούνται στα παράδοξα του τόπου, όλα μπερδεύονται στη σειρά «Η φωνή», που
προβάλλει η ΕΤ1 (Παρασκευή, 21.00), βασισμένη στο ομώνυμο βιβλίο του Χρήστου
Χωμενίδη. 
Ιδέα πρωτότυπη, όχι μόνον γιατί φόντο της υπόθεσης είναι η εγχώρια ιδιόμορφη
βιομηχανία της διασκέδασης με τον αρπακολλατζήδικο πλουτισμό, αλλά γιατί
στηρίζεται σε μια απίθανη απάτη. Ο Δώρος, ο νεαρός, εύσωμος μουσικός από την
Τασκένδη με το καταπληκτικό ταλέντο να μιμείται τις φωνές τραγουδιστών,
δανείζει τη φωνή του σε έναν διάσημο τραγουδιστή που έχει χάσει τη δική του,
τον Λάζαρο Παλάσκα. 
Την απάτη εμπνέεται η Μυρτώ, η σύζυγος του Παλάσκα και ιδιοκτήτρια της
δισκογραφικής εταιρείας που βγάζει τα τραγούδια του και τον έκανε φίρμα, όταν
ανακαλύπτει στο επαρχιακό σκυλάδικο «Αραμπέλα» τον Δώρο να τραγουδάει. Έπειτα
από φασαρία που κάνει γυαλιά-καρφιά το μαγαζί, τον μαζεύει η Μυρτώ και αμέσως
καταστρώνει το μεγάλο σχέδιο. Με δισταγμό συμφωνεί και ο σύζυγος. Βάζουν τον
Δώρο σ' ένα δωμάτιο του σπιτιού τους, τον θρέφουν, τον ποτίζουν, του
προσφέρουν ό,τι επιθυμεί, ακόμη και βντεο-τσόντες, και αρχίζουν τις πρόβες. Ο
ένας, ο Δώρος, θα τραγουδάει πίσω από την κουρτίνα και ο άλλος, ο Παλάσκας,
στην πίστα να τον βλέπει και να τον χειροκροτεί ο κόσμος. 
Η «μηχανή» πάει καλά και ξελασπώνει και τη δισκογραφική εταιρεία. Η σχέση του
τριγώνου περιπλέκεται όμως, καθώς ο Δώρος, όσο κι αν φαίνεται αφελής,
αντιλαμβάνεται τι συμβαίνει, ενώ αρχίζει να δένεται με τη Μυρτώ. Όταν όμως
μαθαίνει για την εγκυμοσύνη της τρελαίνεται. 
Αργή, μηχανική, άρρυθμη η σκηνοθεσία του Γιώργου Οικονόμου προσεγγίζει με
αποστειρωμένο, ακαδημαϊκό φακό ένα λαϊκό θέμα. Χωρίς αγάπη για τους ήρωες,
χωρίς αίσθηση του παράξενου ερωτισμού των χώρων της νύχτας και της πίστας, σαν
να είναι τσίρκο με παράξενες ατραξιόν. Δεν απέχει, ωστόσο, από την αίσθηση του
βιβλίου, που επίσης αντιμετωπίζει τους ήρωές του σαν να μην μπορεί να μπει
στην ψυχή τους, όπως μια αστυνομική έρευνα, που αναζητεί εμπλεκόμενους σε μια
υπόθεση, κίνητρα και αφορμές, συνδυάζει γεγονότα, αλλά δεν ενδιαφέρεται για τα
συναισθήματα. 
Η σύζυγος του σκηνοθέτη Αντιγόνη Αμανίτου στον ρόλο της Μυρτώς, μιας
γυναίκας «περπατημένης» και σκληρής, παίζει με τη ζωντάνια και το πάθος
εκφωνήτριας κειμένου σε κουλτουριάρικο ντοκιμαντέρ της ΝΕΤ. 
Ψυχή δίνουν στους ρόλους τους ο Άκης Σακελλαρίου σαν Λάζαρος Παλάσκας και ο
Γρηγόρης Ποιμενίδης σαν Δώρος, διασώζοντας τουλάχιστον την πρωτότυπη σεναριακή
ιδέα της ανορθόδοξης σχέσης τους. Μερικά ενδιαφέροντα τραγούδια που μιμούνται
το σκυλάδικο ύφος - το «Κατολίσθηση» έχει χιούμορ - και οι σκηνές που
αντιπαραθέτουν, σε μια από τις ελάχιστες στιγμές καλού μοντάζ, τον Σακελλαρίου
που τραγουδά στην πίστα και τον Ποιμενίδη από τα παρασκήνια είναι τα καλύτερα
στοιχεία μιας σειράς, που έχει επίσης να επιδείξει σε μικρούς ρόλους
συμμετοχές όπως του Κώστα Βουτσά και της Ζωζώς Σαπουντζάκη. Ωστόσο και αυτό το
τελευταίο μοιάζει με συνταγή σε τηλεοπτικές παραγωγές, που υιοθετούν φασόν
στοιχεία λαϊκού σουξέ, όπως νέα τραγούδια και μικροσυμμετοχές ηθοποιών από το
παλιό εμπορικό σινεμά.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17270P491</ED>
<ID>
ID:306761

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P49&aa=1</URL></REF>


Article

<CATEGORY>vin09</CATEGORY>

 <H2>Φάκελοι στο «Κόκκινο πανί»
</H2>
Τρεις φακέλους δικογραφίας για πολιτικούς ηγέτες που αντιμετωπίζουν την διεθνή
Δικαιοσύνη (Μιλόσεβιτς, Πινοσέτ, Σαρόν) ανοίγει απόψε το «Κόκκινο πανί»
(Antenna, 23.45). Ο Γιώργος Κουβαράς μέσα από μαρτυρίες επιζώντων στα
στρατόπεδα συγκέντρωσης της χούντας στη Χιλή και αγνοουμένων παρουσιάζει το
κατηγορητήριο εναντίον του στρατηγού Πινοσέτ. Την απόπειρα δίωξης κατά του
σημερινού πρωθυπουργού του Ισραήλ Αριέλ Σαρόν, ενώπιον των βελγικών
δικαστηρίων, παρακολουθεί ο Παύλος Τσίμας. Το βίντεο με τις εικόνες της σφαγής
αμάχων Παλαιστινίων στη Σάμπρα και τη Σατίλα θα προβληθεί για πρώτη φορά από
την ελληνική τηλεόραση. Τέλος, το «Κόκκινο πανί» ταξίδεψε στο Βελιγράδι και
παρακολούθησε την πολύκροτη δίκη του Μιλόσεβιτς με τα μάτια των συμπατριωτών του.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17270P492</ED>
<ID>
ID:306807

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P49&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Δευτέρα 18/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

18.00 Tempo 
«Κακός, ψυχρός και ανάποδος» 
Εγχώρια φάρσα -'69 - με τον Κώστα Χατζηχρήστο εις... διπλούν: θεατρικός
επιχειρηματίας και... Θύμιος. Του Ερρίκου Θαλασσινού. (Διάρκεια: 76') ** 
21.00 Alpha 
«Αποστολή δικαιοσύνης» (Mission of justice) 
Της νύχτας τα... κουλουβάχατα με αστυνομικό που ψάχνει τον δολοφόνο φίλου του
και μίας τύπισσας - της ατάλαντης Μπριγκίτε Νίλσεν - που ηγείται κοτζαμάν
ιδιωτικού στρατού. Του Στιβ Μπάρνετ, με τους: Τζεφ Γουίνκοτ, Μπίλι Γουίλιαμς.
(Διάρκεια: 91') 
21.00 Star 
«Σκοτεινή δύναμη» (Blade) 
Εικονικές ευκολίες που «πατάνε» στο κόμικ του '70 Marvel comies με σκοτεινούς
«υπερήρωες» και διάφορα τέτοια... κουραφέξαλα. Του Στιβ Νόρινγκτον, με τους
καλούς ηθοποιούς Γουέσλι Σνάιπς, Κρις Κριστόφερσον, Τρέισι Λορντς. (Διάρκεια:
115') 
21.45 Alter 
Ο... ανεκδιήγητος Λέσλι Νίλσεν ως γκαφατζής αστυνομικός στην κωμωδία «Τρελές
σφαίρες 2½» (Alter, 21.45)

«Τρελές σφαίρες 2 1/2» (The naked gun 2 1/2: The smell of fear) 
Σίκουελ της χοντρής φαρσοκωμωδίας με τον... ανεκδιήγητο Λέσλι Νίλσεν ως
γκαφατζή αστυνομικό. Αυτή τη φορά πάει στον Λευκό Οίκο για να τον βραβεύσει ο
Μπους και τα κάνει μπάχαλο. Μαζί του οι Πρισίλα Πρίσλεϊ, Τζορτζ Κένεντι.
Σκηνοθεσία: Ντέιβιντ Ζούκερ. (Διάρκεια: 85') ** 
23.00 ΕΤ 3 
«Η τελετή» (La ceremonie) 
Από τις πιο ανατρεπτικές και ισοπεδωτικές τελευταίες ταινίες του γερόλυκου
Κλοντ Σαμπρόλ που στα 75 του χρόνια συνεχίζει να γυρίζει τη μία ταινία πίσω
από την άλλη. Εδώ έχει ένα έξοχο πρωταγωνιστικό δίδυμο - Σαντρίν
Μπονέρ-Ιζαμπέλ Ιπέρ ως λούμπεν προλετάριες - που κάνουν λιώμα - στη κυριολεξία
- μία μεγαλοαστική οικογένεια - Ζακλίν Μπισέ, Ζαν Πιέρ Κασέλ. «Καθένας είναι
άξιος της μοίρας του και της κοινωνικής του τάξης», πιστεύει ο Σαμπρόλ και
οδηγεί την ιστορία και τους ήρωές του στα άκρα. Σαν μια διαστρεβλωμένη εκδοχή
της «πάλης των τάξεων» στις μέρες μας. (Διάρκεια: 107') *** 
23.30 ΕΤ 1 
«Μετεμψύχωση» (Adrey Rose) 
Μεταφυσικό θρίλερ - '77 - με έναν τύπο να κάνει χάλια τη ζωή ενός ζευγαριού
καθώς εμφανίζεται και τους λέει ότι η 11χρονη κόρη τους είναι η μετενσάρκωση
της δικής του η οποία πέθανε όταν ήταν στη δική της ηλικία. Του βετεράνου
Ρόμπερτ Γουάιζ (Όσκαρ για τις ταινίες του «Γουέστ Σάιντ Στόρι», «Η μελωδία της
ευτυχίας»). Με τους Άντονι Χόπκινς, Μάρσα Μέιζον, Τζον Μπεκ. (Διάρκεια 108')
** 
00.30 Tempo 
«Φονικό πάθος» (Lower level) 
Συνηθισμένες θριλερικές ακρότητες -'92- με έναν μανιακό να κυνηγάει μία
αρχιτεκτόνισσα στο κτίριο που εργάζεται. Του Κρις Πέτερσον. (Διάρκεια: 85') * 
02.20 Antenna 
«Το χωράφι των πόθων» (God's little acre) 
Η οικονομική εξαθλίωση σπρώχνει κάποιους χωρικούς να παρατήσουν τα χωράφια
τους και να γίνουν χρυσοθήρες. Του βετεράνου Άντονι Μαν -'58- με τους: Ρόμπερτ
Ράιαν, Άλντο Ρέι, Μπάντι Χάκετ. (Διάρκεια: 118') **½

<H3>ΤΟΡ 3
</H3>
1. «Τελετή»: Όλα εδώ πληρώνονται (;). (23.00, ΕΤ 3) 
2. «Μετεμψύχωση»: Θρίλερ με «νεαρό» τον Άντονι Χόπκινς. (23.30, ΕΤ 1) 
3. «Τρελές σφαίρες 2 1/2»: Σίκουελ της φάρσας με τον Λέσλι Νίλσεν.
(21.45, Alter) 
* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P49</CAT>
<ED>
Κωδικός άρθρου: A17270P493</ED>
<ID>
ID:306847

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P49&aa=3</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ
</H5><H2>Διασκευές και μίξεις
</H2><H4>Ήταν απορίας άξιο πώς έως τώρα κανείς δεν είχε εκμεταλλευθεί θεατρικά τις
θαυμάσιες «Μεταμορφώσεις» του Οβιδίου
</H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Σκηνή από την παράσταση «Το σκοτεινό αντικείμενο του πάθους», που
παρουσιάζεται στο Θέατρο Έρευνας

Οι «Μεταμορφώσεις» είναι ένα κείμενο όπου ο Λατίνος ποιητής, αντλώντας υλικό
από την ελληνική μυθολογία, αφηγήθηκε με γούστο, συχνά ειρωνεία, πάντα με
ευρηματική φαντασία τις θαυμαστές, κωμικές, ιλαροτραγικές, συχνά γελοίες αλλά
πάντα χαρίεσσες μεταμορφώσεις των μυθικών προσώπων. 
Και ιδού ο Δημήτρης Ποταμίτης και ο Στάθης Κομνηνός το αποπειράθηκαν. Και
πλούτισαν τη δραματουργία μας με ένα ευφρόσυνο ως αφήγηση, ποικίλο στις
διακυμάνσεις του, από την τραγωδία στη φάρσα, σπονδυλωτό παραμύθι. Παραμύθι ως
αφηγηματική σκηνική πράξη αλλά φιλοσοφικός «μύθος» ως ιδεολογικό αποτέλεσμα. 
Η μεταμόρφωση είναι μια εσώτατη ανάγκη του ανθρώπου που πηγάζει από τη
φύσει μιμητική του προδιάθεση. Υπάρχουν πάσης φύσεως μεταμορφώσεις, εξωτερικές
και εσωτερικές, παιγνιώδεις και υπαρξιακά αναγκαίες και όχι σπάνια
επιβαλλόμενες έξωθεν. Η μεταμόρφωση του Τειρεσία σε γυναίκα ή η μετάπτωσή του
σε τυφλό-προφήτη, η μεταποίηση του Ναρκίσσου σε φυτό, οι μεταμορφώσεις του
Διός, όπως π.χ. η παρουσία του ως αστραπή στην ερωμένη του θνητή Σεμέλη, ο
θαυμαστός τρόπος γέννησης του Διονύσου από τον μηρό του Διός, η τραγική
ιστορία της Πρύκνης, του Τηρέα, της Φιλομήλας και του Ίτυ σε πουλιά, η
μεταμόρφωση ενός παγκάλου αγάλματος εξαιτίας μεγάλου έρωτος σε θνητή Γαλάτεια,
οι έρωτας του ερμαφρόδιου και της Σαλμακίδας, η τιμωρία της υφάντρας
αλαζονικής Αράχνης και οι κωμικοτραγικές αλλαγές στη φύση του Μίδα είναι έξοχα
θέματα για να συγκροτηθεί ένα ποιητικό και αρκούντως υπερρεαλιστικό δρώμενο. Η
γοητεία του εγχειρήματος όμως μεγαλώνει όταν τις ιστορίες της μεταμόρφωσης τις
μιμούνται ηθοποιοί και μάλιστα έξι, οι οποίοι καλούνται επί σκηνής να
μεταμορφώνονται συνεχώς σε πρόσωπα του μύθου που αφηγείται μεταμορφώσεις! 
Η γραφή της διασκευής έχει και αφέλεια παραμυθιού και απλότητα στην αφήγηση
και σαφήνεια. Το εύρημα να αφηγείται υπό τύπον προφητείας του μέλλοντος τις
ποιητικές αυτές μεταποιήσεις φύσεως, φύλου και ύλης, να είναι ο τυφλός πρώτος
μεταμορφωθείς Τειρεσίας είναι εύστοχο. Ο Δημήτρης Ποταμίτης που σκηνοθέτησε το
έργο παίζει και τον Τειρεσία ο οποίος δίκην μυθικού σκηνοθέτη στήνει τις
σκηνές και σχολιάζει τα δρώμενα. Και ο Ποταμίτης έχει την ικανότητα να
αφηγείται με γλύκα και πίκρα μαζί. Τα σκηνικά και τα κοστούμια της Ελίνας
Δράκου έρχονται από το παραμυθόδραμα και το παιχνίδι των χρωμάτων, η μουσική
του Σάκη Τσιλίκη μελωδική και ουσιώδης, στηρίζει το φανταστικό στοιχείο της
διασκευής, του δίνει βάθος. Πολύ ενδιαφέρουσες οι οπτικές παρεμβάσεις video
του Χρήστου Προσύλη. Ο θίασος είναι απλώς επαρκής, υπακούει στη σκηνοθεσία
αλλά ως υποκριτική παραμένει στην εξωτερική περιγραφή. Ξεχωρίζει με τα
υποσχόμενα προσόντα της η Μαργαρίτα Ζαχαρίου. Οπωσδήποτε η πρόταση του Θεάτρου
Έρευνας έχει ενδιαφέρον και οδηγεί τον θεατή σε γόνιμα υπαρξιακής φύσεως ερωτήματα.

Στο Θέατρο της Άνοιξης, ο Γιάννης Μαργαρίτης επεχείρησε μια πολύ ενδιαφέρουσα
μίξη. Συνδύασε τις «Τρωάδες» του Ευριπίδη με το συνταρακτικό χρονικό της Τέα
Χάλο με τίτλο «Ούτε το όνομά σου» για τον ξεριζωμό των Αρμενίων, το πρώτο σε
μετάφραση Μπελιέ, το δεύτερο σε μετάφραση Μαρίνας Φράγκου. 
Ο Μαργαρίτης εστίασε το κολάζ του στον γυναικείο πόνο, στον σπαραγμό κάθε
μάνας, κάθε συζύγου, κάθε τραγικής θυγατέρας, μέσα στον πόλεμο, τη σφαγή, την
ερημιά και την ερήμωση, τον ξενιτεμό, την προσφυγιά και τη σκλαβιά. Κράτησε
από τις «Τρωάδες» τους μονολόγους της Εκάβης, της Κασσάνδρας και της
Ανδρομάχης, κράτησε το τρομερό επεισόδιο με τον σπαραγμό του Αστυάνακτος και
παρενέβαλε στον Ευριπίδειο τραγικό λόγο, δίκην χορικών, συνταρακτικές
αφηγήσεις από την προσφυγιά, τους διωγμούς, τους βιασμούς του τυραννισμένου
αρμενικού λαού. Τσακμακόπετρα ο Ευριπίδης, φιτίλι η Χάλο, η ανάφλεξη ήταν
πράγματι εκρηκτική. 
Ο Μαργαρίτης, σοφά πράττοντας, δεν ανέβασε τραγωδία. Οργάνωσε μια τελετή
πένθους, ένα δρώμενο δίκην μνημοσύνου και μνήμης νεκρών, προσφύγων και
απελπισμένων. Μια ολονυχτία μνήμης και οργής. Η παρεμβολή σ' αυτό τον
οδυρόμενο γυναικείο χορό κάθε τόσο του Ταλθύβιου, ενός επαγγελματία κήρυκα,
υπαλλήλου της εξουσίας που μεταφέρει τρομερές εντολές μαζί με τη
συναισθηματική του αντίρρηση σ' αυτές, κάνει μια ενδιαφέρουσα νύξη και στο
γεγονός πως ο πόνος και η πίκρα, η καταδίκη του πολέμου και η οργή για τη
φρίκη του δεν είναι αποκλειστικά προνόμιο των γυναικών. 
Ο Μαργαρίτης εκμεταλλευόμενος το εικαστικό περιβάλλον του θεάτρου του,
ασκηνογράφητο, με εικαστικά μόνο στοιχεία της Καρμεντσίτα Μπροσμπόγιου, έστησε
έναν συνεχή θρήνο, ένα παρατεταμένο μοιρολόι με λυρικό κυρίαρχο τόνο, αφού
ενισχυόταν από την υπέροχη μουσική (με εξαίσια βαλκανικά μοτίβα και
ανατολίτικα λαϊκά) του Ζλάταν Κλάριτς (με στίχους τραγουδιών του Σέργιου
Γκύκα). 
Η Χρυσάνθη Δούζη στους τρεις ευριπιδικούς μονολόγους ερμήνευσε με μεγαλύτερο
κύρος την Εκάβη, ενώ οι γυναίκες του «αρμενικού» χορού (Α. Γκούμα, η
εκφραστική Κυρ. Λυμπάκη, η Φωτεινή Κρόκου, η Ι.- Λ. Κυριαζή, η τραγική μάσκα
της Μαριτ. Νέστωρα) σχημάτισαν ένα συνεχώς μεταμορφούμενο κομμό με πλούσιες
ακουστικές εικόνες. Επαρκείς αλλά μόνο επαρκής ο Κωνστ. Ανταλόπουλος
(Ταλθύβιος). 
Ένα υποδειγματικό μοντέλο μεικτού κειμένου και μια ενδιαφέρουσα πρόταση
τραγωδίας κλειστού χώρου.

<H3>INFO
</H3>
«Το σκοτεινό αντικείμενο του πάθους», Θέατρο Έρευνας, Ιλισίων 21, Ζωγράφου,
τηλ. 010-7780.826, 010-7751.338
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P51</CAT>
<ED>
Κωδικός άρθρου: A17270P511</ED>
<ID>
ID:306762

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P51&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Οι μπουφετζήδες </H4>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Είναι κάποιοι καλοί άνθρωποι. (Όπως φαίνονται, για παραμέσα αγνοώ).
Υπομονετικοί, φτωχικά, αλλά καθαρά, ντυμένοι, ποτέ δεν ενοχλούν, παρακολουθούν
ό,τι λέγεται και ό,τι συμβαίνει σε κάθε είδους συναθροίσεις που τους συναντώ -
πολιτιστικές εκδηλώσεις σε διάφορες αίθουσες - με την προϋπόθεση ότι στο τέλος
θα υπάρξει μπουφές. Και δεν ορμάνε - όπως οι άλλοι. Απλώς, φροντίζουν να είναι
δίπλα στουν μπουφέ λίγα λεπτά πριν ανοίξει. Τρώνε ήρεμοι από όλα, πίνουν το
κρασάκι τους και ποτέ δεν φεύγουν αν δεν αδειάσουν όλες οι πιατέλες... Οι
μπουφετζήδες. (Ωραίο θέμα για σενάριο είναι, κάντε το...). 
ΥΓ1: Δεν ξέρω πόσοι το έχετε καταλάβει, αλλά τα πράγματα είναι πολύ δύσκολα.
Κάτω από την επιφάνεια της ευμάρειας που πλασάρεται, υπάρχει φτώχεια, ανεργία,
ανάγκες, πείνα. Χρέη... 
ΥΓ2: Βραβεία Ηγετών (!) Διαπίστωσα παραλείψεις... Πού ήταν οι Big
Μικρούτσικος, η Ρούλα, ο «τζελβές», το ξεκατινιασμένο «αλτερέγκο»; 
ΥΓ3: Α, ναι, βέβαια, οπωσδήποτε... και η κ. Β. Γεωργ. της «Ε». (Του χρόνου
ε;). 
ΥΓ4: (μπαροκουβέντα) «Γυρνάω πίσω μου και δεν βλέπω κανέναν... Τι μοναξιά, ρε γαμώτο!».
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P51</CAT>
<ED>
Κωδικός άρθρου: A17270P512</ED>
<ID>
ID:306808

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P51&aa=2</URL></REF>


Article

<CATEGORY>vin09</CATEGORY>

 <H5>«ΚΟΙΝΩΝΙΑ ΠΟΛΙΤΩΝ» </H5><H2>Πόλεμος κατά του φανατισμού
</H2><H4>Με χιλιάδες πλέον οργανώσεις και κινήματα σε όλο τον κόσμο, η Κοινωνία Πολιτών
προσπαθεί και δίνει μάχες κατά των άκρων και του φανατισμού, προτείνει
πολιτικές λύσεις που ήδη θεσμοθετούνται από πολλές χώρες </H4>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

«ΤΑ ΝΕΑ» επιλέγουν κάθε Δευτέρα θέματα από περιοδικές εκδόσεις ποικίλου
ενδιαφέροντος 
Ο άξονας της αρθρογραφίας του νέου τεύχους (αρ. 7) που εκδίδει η Ένωση Πολιτών
για την Παρέμβαση (πρόεδρος Ν. Μουζέλης, διευθυντής Π. Βασιλόπουλος)
στηρίζεται στην πεποίθηση πως «οι φανατικοί εθνικιστές, οι φανατικοί οπαδοί
θρησκευτικών δογμάτων και τα άκρα κάθε μορφής, βρίσκονται εκτός της κοινωνίας
πολιτών σε εθνικό και διεθνές επίπεδο», όπως σημειώνουν οι υπεύθυνοι του
εντύπου. «Η τρομοκρατία τύπου Μπιν Λάντεν και Αλ Κάιντα», επισημαίνουν οι
αρθρογράφοι, «καθώς προσπαθεί εκτός των άλλων να εκμεταλλευθεί τα υπαρκτά
προβλήματα της φτώχειας για αλλότριους σκοπούς, αναδεικνύει και τις
δυνατότητες παρέμβασης της Κοινωνίας των Πολιτών και των Μη Κυβερνητικών
Οργανώσεων». 
Κι αυτό διότι οι χιλιάδες πλέον οργανώσεις και κινήσεις πολιτών σε όλο τον
κόσμο «συγκλίνουν ήδη σε ένα βασικό τρίπτυχο προτάσεων που αργά αλλά σταθερά
επιβάλλουν την υιοθέτησή τους από τους επίσημους φορείς εξουσίας: (α) Βιώσιμη
ανάπτυξη για την προστασία του περιβάλλοντος με ισορροπία των τριών τομέων της
οικονομίας προς όφελος της κοινωνικής συνοχής (ιδιωτική αγορά, δημόσια
οικονομία, κοινωνική οικονομία), (β) Πλουραλιστική Δημοκρατία με βασικές
λειτουργικές αρχές την ελευθερία, την ουσιαστική συναίνεση και την
ανεκτικότητα μακριά από κάθε φανατισμό, (γ) Κοσμοπολίτικη Δημοκρατία για την
επίλυση των προβλημάτων του πλανήτη στο πλανητικό επίπεδο». 
Σε εγρήγορση καλούν κάθε «αντιφανατικό» σκεπτόμενο άνθρωπο και τα άλλα άρθρα
του περιοδικού. Ενδεικτικά, να αναφέρω το σύντομο αλλά περιεκτικό άρθρο του
Τούρκου καθηγητή Πανεπιστημίου και αρθρογράφου της «Τζουμχουριέτ» Selcuk Erez
«Η ερμηνεία (του Κορανίου) δεν μπορεί να αφεθεί στους αδαείς», που καταλήγει
στο ακόλουθο συμπέρασμα: 
«Τελικά, η διεθνής πολιτισμένη κοινότητα δεν μπορεί και δεν πρέπει να είναι
ανεκτική στις μεσαιωνικές και μη πολιτισμένες ερμηνείες του Βιβλίου του Ισλάμ,
δοθέντος ότι οι ερμηνείες αυτές αποδεικνύεται πως αποτελούν πολύ σοβαρές
απειλές για τον πολιτισμό μας και την ανθρωπότητα. 
Μέχρις ότου επέλθει ο εκδημοκρατισμός αυτός και η φώτιση μεταξύ των ισλαμικών
κοινοτήτων, το Βιβλίο πρέπει να τύχει μιας ανθρωπιστικής ερμηνείας από μία
Επιτροπή που θα συσταθεί από έναν διεθνή οργανισμό και θα περιλαμβάνει όσους
είναι εφοδιασμένοι με τις κατάλληλες γνώσεις, ώστε η ερμηνεία που θα δώσουν να
θεωρείται ενδεδειγμένη. Δεν υπάρχει λόγος να μη βοηθήσουν και να μην
υποστηρίξουν την προσπάθεια αυτή μορφωμένοι άνθρωποι που ανήκουν σε άλλα
δόγματα και θρησκείες». 
<H3>ΕΞΩΦΥΛΛΟ
</H3>
Θα παρακαλούσαμε όσους στέλνουν περιοδικά στη στήλη να τα συνοδεύουν, αν δεν
είναι δύσκολο, και από ένα - σκέτο - εξώφυλλο ή από μια διαφάνεια του
εξωφύλλου. 
<H3>«ΔΕΥΚΑΛΙΩΝ» </H3><H3>Η φιλοσοφία της ποινής </H3>
«Η έννοια και ο σκοπός της ποινής απασχολούν την ελληνική φιλοσοφία από τα
πρώτα της βήματα. Η αρχαιότερη σωζόμενη μαρτυρία, στο πλαίσιο του θεωρητικού
προβληματισμού για το ζήτημα, βρίσκεται στον Πλάτωνα: ο Πρωταγόρας, στον
ομώνυμο διάλογο, εισηγείται την άποψη ότι η τιμωρία μπορεί και πρέπει να
αναμορφώνει και όχι απλώς να εκδικείται τον εγκληματία. Η πρόταση του
Πρωταγόρα στοχεύει στο συμφέρον όχι του ατόμου που τιμωρείται, αλλά ολόκληρης
της πολιτείας, και κατ' αυτή την έννοια, για να χρησιμοποιήσουμε έναν
αναχρονιστικό όρο, εντάσσεται στη λογική τής μέγιστης ωφέλειας...». 
Έτσι αρχίζει το άρθρο της Χλόης Μπάλλα, με τίτλο «Η φιλοσοφία της ποινής στους
"Νόμους" του Πλάτωνος: τα όρια της ιατρικής αναλογίας». 
Το εξαμηνιαίο περιοδικό για τη φιλοσοφική έρευνα και κριτική που εκδίδει η
«Στιγμή» φιλοξενεί στο πρόσφατο τεύχος (τόμος 19, τεύχος 2), μεταξύ άλλων και
τα μελετήματα: 
1) «Το πρόβλημα του "φύσει δούλου" στα "πολιτικά" του Αριστοτέλη» του
Δημήτρη Παπαδή, 2) «Ο αντικαρτεσιανισμός του Ντεκάρτ», του Παύλου
Καϊμάκη, 3) «Το πρόβλημα της γνώσης» του Γιώργου Ρουσόπουλου. 
Στη στήλη Βιβλιοκρισία, ο Γιώργος Καραμανώλης παρουσιάζει τον τόμο «Pagan
Monotheism in Late Antiquity» των Polymia Athanassiadi and Michael Frede
(επιμ.), μια έκδοση του Oxford University Press (1999, 211 σελ., 40 λίρες
αγγλίας, δεμένο). Το κεντρικό θέμα των έξι άρθρων που συγκροτούν τον υπό
συζήτηση τόμο είναι, όπως σημειώνει ο Καραμανώλης, η εμπεριστατωμένη
αμφισβήτηση της άποψης πως η αλλαγή του θεολογικού παραδείγματος από
«πολυθεϊστικό» σε «μονοθεϊστικό» συντελέστηκε με την εδραίωση του
Χριστιανισμού στον αρχαίο κόσμο. 
<H3>«ΚΑΛΕΙΔΟΣΚΟΠΙΟ» </H3><H3>Φοιτητές - δημοσιογράφοι
</H3>
Τύπωσε το 8ο τεύχος και γιορτάζει ήδη τα δεύτερα γενέθλιά του το πιο ζωντανό,
πλουραλιστικό και «δημοσιογραφικό» φοιτητικό περιοδικό (από όσα τουλάχιστον
γνωρίζω) με συγγραφή και ευθύνη φοιτητών της Φιλοσοφικής (υπεύθυνος Παναγιώτης
Γιαννακούλιας). 
Κείμενα «φευγάτα», όπως το απολαυστικό του Κωστή Παττακού «Πώς ένας φοιτητής
μπορεί να καταστρέψει τον κόσμο ή ένας καλός λόγος για να μην αγοράσετε
τυρόπιτα από το κυλικείο»... Ωστόσο, εκεί που χρειάζεται οι φοιτητές -
συνεργάτες του περιοδικού δρουν σαν δημοσιογράφοι. Όπως στη μικρή αλλά ζουμερή
έρευνα για τις Φοιτητικές Εστίες, τις οποίες παρουσιάζουν με μελανά χρώματα ως
προς την υποδομή και τη λειτουργία τους. Όπως και στις δύο συνεντεύξεις που
δημοσιεύονται: 1) Με τον Λευτέρη Παπαδόπουλο, ο οποίος μιλάει για το
τελευταίο του βιβλίο «Ζω από περιέργεια» αλλά ξεχειλίζει και από πίκρα:
«Περισσότερο απ' όλα μ' ενδιαφέρει η δημοσιογραφία και μετά το τραγούδι. Το
τραγούδι μ' ενδιαφέρει πάρα πολύ. Σε ποιον όμως ν' απευθυνθείς; Το κοινό
ενδιαφέρεται για Βανδή και Βίσση». 2) Με τον καθηγητή Διεθνών Σχέσεων
Θεόδωρο Κουλουμπή, ο οποίος αναφέρεται στις «παρενέργειες» σε ΗΠΑ και Ευρώπη
από τα τρομοκρατικά χτυπήματα της 11ης Σεπτεμβρίου. 
<H3>«ΑΚΤΗ» </H3><H3>Ανθολόγηση Ηλία Λάγιου </H3>
Τα ποιήματα του Μένη Καλαντζόπουλου είχαν αρχίσει να στοιχειοθετούνται στο
κυπριακό περιοδικό, όταν ο συγγραφέας τους, ένας από τον ποιητικό κύκλο του
Πύργου της Ηλείας, έφυγε από αυτόν τον κόσμο. Το τεύχος (αρ. 49) αρχίζει με
ποιήματα του Καλαντζόπουλου, του Ανδρέα Μακρίδη, του Αργύρη Χιόνη, του Άγγελου
Καλογερόπουλου, του Δημήτρη Κοσμόπουλου, της Κλαίρης Αγγελίδου. Ακολουθούν
πεζά, άρθρα, βιβλιοκρισίες. Μία από τις σημαντικές προσφορές του περιοδικού,
το «Ελληνομουσείον». Αυτή τη φορά ανθολογείται, από τον Δημήτρη Κοσμόπουλο, ο
πολύ καλός ποιητής και σπουδαίος γραφιάς Ηλίας Λάγιος. 
<H3>ΔΙΕΥΘΥΝΣΕΙΣ
</H3>
* «ΚΟΙΝΩΝΙΑ ΠΟΛΙΤΩΝ»: Αλεξ. Σούτσου 18, Αθήνα. Τηλ. 010/3616.254. 
* «ΔΕΥΚΑΛΙΩΝ»: Εκδόσεις «Στιγμή», Ζ. Πηγής 91-93, Αθήνα - 114 73. Τηλ.
010/3844.064. 
* «ΚΑΛΕΙΔΟΣΚΟΠΙΟ»: Πανεπιστήμιο Αθηνών, Φιλοσοφική Σχολή. Τ.Κ. 157 84,
τηλ. 010/7277.009. 
* «ΑΚΤΗ»: Τ.Θ. 24397, Λευκωσία - 1703 Κύπρος. Τηλ. 0035/22355418. <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P52</CAT>
<ED>
Κωδικός άρθρου: A17270P521</ED>
<ID>
ID:306763

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P52&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Οδός Μαλχόλαντ. 20.15-23.00 / Ταξιδιάρικα πουλιά. 18.15 (Τέρμα
Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Kate and Leopold. 16.00-18.20-20.40-23.00.

Αίθουσα 3

Παιχνίδι κατασκόπων. 15.30-17.45-20.00-22.15-00.30.

Αίθουσα 4

Η συμμορία των έντεκα. 15.00-17.20-19.40-22.00-00.20

Αίθουσα 5

Vanilla sky. 16.30-19.00-21.45-00.20. / Η χαμένη Ατλαντίδα.
14.45 μεταγλ. 
ΑΘΗΝΑ

Kate and Leopold. 18.00-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Οι νύχτες της Καμπίρια. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.20-20.40-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Kate and Leopold. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Kate and Leopold. 18.00-20.30-23.00.

Αίθουσα 3

Δεκαπενταύγουστος. 18.00-20.10-22.40. Μαζί και η μικρού μήκους Γκόγκος.

Αίθουσα 4 
Η κατάρα του πράσινου σκορπιού. 18.40-20.50. / Επισκέπτης από την
Κόλαση. 23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00 (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Παιχνίδι κατασκόπων 18.00-20.30-23.00 (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Παιχνίδι κατασκόπων. 18.00-20.30-23.00 (Λεωφόρος Πεντέλης 98, Χαλάνδρι,
* 010 - 6841.010).

ΑΙΓΛΗ 2

Kate and Leopold. 17.45-20.15-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Σώσε με. 18.20-20.40-23.00, μαζί και η μικρού μήκους Το γάντι.
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Κάποιος θα τσιμήσει. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 18.00-19.30. / Οι άλλοι. 21.00-23.00.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Η συμμορία των έντεκα. 18.10-20.20-22.40. (Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.20-22.40.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Παιχνίδι κατασκόπων. 18.00-20.35-23.10. (Γενναίου Κολ/τρώνη 16,
Κουκάκι, * 010 - 9240.239).

ART ECRAN Cinema 2

Ο θρόνος του αίματος. 19.00-21.00-23.00. 
ART STUDIO Cinema

Το τάμα 17.30-20.20-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Παιχνίδι κατασκόπων. 17.40-20.15-22.40 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 18.00-20.15-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους Τσιπς. / Νύχτες Σινέ πρόκλησης, Δευτ.: 23.00: Το χρήμα, μια
μυθολογία του σκότους. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 20.20-22.30. Ημερολόγια
Καταστρώματος - Γ. Σεφέρης. 18.30. (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Παιχνίδι κατασκόπων. 17.40-20.10-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ημερολόγια καταστρώματος - Γιώργος Σεφέρης. 19.00-21.00-23.00 μαζί και
η μικρού μήκους Καμουφλάζ. (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Παιχνίδι κατασκόπων. 18.00-20.30-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-22.50. 
CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Δεκαπενταύγουστος. 18.10-20.30-22.50.

Αίθουσα 3

Κωδικός: Enigma. 18.00-20.30-23.00. 
Αίθουσα 4

Παιχνίδι κατασκόπων. 17.50-20.20-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.30-15.30 μεταγλ. / Kate and
Leopold. 18.45-21.30-00.15. (Φραγκοκκλησιάς και Γρανικού, Μαρούσι * 010 -
6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 12.00-14.30-17.00-22.15. / Οι άλλοι.
20.00-00.45. 
Αίθουσα 3

Παιχνίδι κατασκόπων. 12.30-15.15-18.00-20.45-23.30.

Αίθουσα 4

Κωδικός: Enigma. 11.45-14.15-16.45-19.15-00.30 / Παιχνίδι
κατασκόπων. 21.45. 
Αίθουσα 5

Vanilla sky. 11.30-14.30-17.30-20.15-23.00.

Αίθουσα 6

Δεκαπενταύγουστος. Δευτ.: 17.15-19.45, Τρ.: 12.00-14.45-17.15-19.45. /
Επισκέπτης από την Κόλαση. 22.30-01.00.

Αίθουσα 7

Kate and Leopold. 12.15-15.00-17.45-20.30-23.15.

Αίθουσα 8

Παιχνίδι κατασκόπων. 13.30-16.15-19.00-21.45-00.30. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
15.45-19.30-23.15. / Η χαμένη Ατλαντίδα. 11.15-13.15 μεταγλ.

Αίθουσα 10

Η συμμορία των έντεκα. 11.00-13.30-16.00-18.30-21.15-23.45.

VILLAGE CINEMAS PANGRATI 
Αίθουσα 1

Kate and Leopold. 16.30-19.00-21.30-24.00. / Η χαμένη Ατλαντίδα.
12.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 11.00-14.00 μεταγλ. / Vanilla
sky. 17.30-20.15-23.00

Αίθουσα 3

Κωδικός: Enigma. 11.00-16.00-18.30. / Επισκέπτης από την Κόλαση. 13.30-21.00-23.30.

Αίθουσα 4

Η συμμορία των έντεκα. 12.00-14.30-17.00-19.30-22.00-00.30.

Αίθουσα 5

Παιχνίδι κατασκόπων. 13.15-16.00-18.45-21.30-00.15.

VILLAGE ENTERTAINMENT PARK

Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
13.30-17.00-20.30-24.00. (Θηβών 228 & Πέτρου Ράλλη, Άγ. Ιωάννης
Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.15-19.00-21.30-00.15. Μαζί και η
μικρού μήκους Θα ταΐσεις το ψάρι μου;

Αίθουσα 3

Κωδικός: Enigma. 12.15-14.45-17.15-20.00-22.30-01.15.

Αίθουσα 4

Παιχνίδι κατασκόπων. Δευτ.: 12.45-15.30-18.15-24.00. Τρ.:
13.00-15.45-18.30-21.15-24.00. 
Αίθουσα 5

Η συμμορία των έντεκα. Δευτ.: 11.30-14.00-16.30-19.00-21.30-00.15. Τρ.: 11.30-14.00-16.30-19.00-21.30-24.00.

Αίθουσα 6

Παιχνίδι κατασκόπων. 12.00-14.45-17.30-20.15-23.00. 
Αίθουσα 7

Παιχνίδι κατασκόπων. 12.00-14.45-17.30-20.15-23.00.

Αίθουσα 8

Η συμμορία των έντεκα. Δευτ.: 11.00-13.30-16.00-18.30-21.00-23.45. Τρ.:
11.00-13.30-16.00-18.30-21.00-23.30. / Παιχνίδι κατασκόπων. Δευτ.: 21.15

Αίθουσα 9

Η συμμορία των έντεκα. Δευτ.: 12.30-15.00-17.30-20.00-22.30-01.15. Τρ.: 12.30-15.00-17.30-20.00-22.30-01.00.

Αίθουσα 10

Επισκέπτης από την Κόλαση. 16.45-19.15-21.45-00.15. / Η χαμένη
Ατλαντίδα. 12.30-14.30 μεταγλ.

Αίθουσα 11

Vanilla sky. 18.15-21.15-24.00. / Ο Χάρι Πότερ και η φιλοσοφική
λίθος. 12.15-15.15 μεταγλ.

Αίθουσα 12

Η συμμορία των έντεκα. Δευτ.: 12.00-14.30-17.00-19.30-22.00-00.45. Τρ.: 12.00-14.30-17.00-19.30-22.00-00.30.

Αίθουσα 13

Vanilla sky. 13.30-16.30-19.15-22.15-01.00.

Αίθουσα 14

Kate and Leopold. 17.15-19.45-22.15-00.45. / Ο Χάρι Πότερ και η
φιλοσοφική λίθος. 11.15-14.15 μεταγλ.

Αίθουσα 15

Kate and Leopold. 11.15-13.45-16.15-18.45-21.15-23.45.

Αίθουσα 16

Kate and Leopold. 12.45-17.45-20.15. / Επισκέπτης από την Κόλαση. 15.15-22.45-01.15.

Αίθουσα 17

Ο άρχοντας των δαχτυλιδιών - Η συντροφιά του δαχτυλιδιού.
12.30-16.00-19.30-23.00. 
Αίθουσα 18

Kate and Leopold. 13.15-15.45-18.15-20.45-23.15.

Αίθουσα 19

Ένας και μοναδικός. 11.00-15.30-20.00. / Οι άλλοι.
13.15-17.45-22.15-00.30 
Αίθουσα 20

Παιχνίδι κατασκόπων. 11.00-13.45-16.30-19.15-22.00-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Σώσε με. 18.20-20.40-23.00 (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Παιχνίδι κατασκόπων. 18.00-20.35-23.00 (Πλατεία Δαβάκη, Καλλιθέα * 010
- 9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Το μόνο της ζωής του ταξείδιον. 19.00-21.00-23.00. (Τροίας - Πατησίων,
Στάση Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.15-22.30.
(Πανεπιστημίου 46, * 010 - 3826.720).

ΚΑΛΥΨΩ

Moulin Rouge. 18.00-20.30-23.00. (Λαμπράκη - Καλυψούς Καλλιθέα * 010 -
9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.45-18.15. / Kate and Leopold.
20.40-23.00. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η χαμένη Ατλαντίδα.
15.30 μεταγλ.

ΚΗΦΙΣΙΑ Cinemax Ericsson 3

Παιχνίδι κατασκόπων. 16.00-18.10-20.30-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.50-20.10-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Kate and Leopold. 17.50-20.10-22.30. 
Αίθουσα 3

Οδός Μαλχόλαντ. 19.30-22.15.

ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Σώσε με. 17.40-20.05-22.30 μαζί και η μικρού μήκους Το γάντι. 
ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Δεκαπενταύγουστος. 18.30-20.45-23.00, μαζί και η μικρού μήκους Ο
καφές. (Παγκράτι * 010 - 7511.515).

ΜΕΤΡΟΠΟΛΙΤΑΝ

Δεκαπενταύγουστος. 17.50-20.05-22.20, μαζί και η μικρού μήκους Ο
καφές. (Λεωφ. Βουλιαγμένης Πλ. Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Παιχνίδι κατασκόπων. 17.20-19.55-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Σώσε με. 17.30-20.00-22.30, μαζί και η μικρού μήκους Το γάντι.
(Οδός Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.10-19.50-22.40. (Οδός Ακαδημίας 57 * 010
- 3622.683).

ΟΣΚΑΡ

Παιχνίδι κατασκόπων. 18.00-20.30-23.00 (Αχαρνών 330 - Κάτω Πατήσια *
010 - 2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Παιχνίδι κατασκόπων. 18.00-20.30-23.00. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Η συμμορία των έντεκα. 18.00-20.15-22.30 (Αργυρούπολη * 010 - 9927.447,
010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 17.30. Μαζί και η μικρού
μήκους Το φουστάνι. Στο στίβο του Βρετανικού σινεμά: Δευτ.: Brighton
rock, 20.45 Χωρίς ταυτότητα. 22.45 Το μυστήριο του σταδίου
Άρσεναλ. Ρομαντικές Τρίτες: 21.00 Συναυλία Μπετόβεν από την ορχήστρα
των χρωμάτων, προβολή της ταινίας: Η ιστορία της Αντέλ Ουγκό. (Πατησίων -
Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.00-20.15-22.30.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Κωδικός: Enigma. 18.00-20.30-23.00.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο θρόνος του αίματος. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Η φούσκα. 19.15-21.15. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Η συμμορία των έντεκα. 19.00-21.30. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ. - Κυρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50. / Επισκέπτης από
την Κόλαση. 20.05-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Λεωφόρος Σαρωνίδος 60 * 02910.60077).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η συμμορία των έντεκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η δασκάλα του πιάνου. 19.15-22.00. (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Παιχνίδι κατασκόπων. 17.30-20.00-22.30. (Πασαλιμάνι * 010 - 4521.388).

ΚΑΣΤΕΛΛΑ

Δεκαπενταύγουστος. 17.50-20.00-22.20. Μαζί και η μικρού μήκους Ο
καφές. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Επισκέπτης από την Κόλαση. 21.00-23.15. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Παιχνίδι κατασκόπων. 18.30-20.50-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Παιχνίδι κατασκόπων. Δευτ. έως Τετ.:
13.00-15.45-18.30-21.15-24.00.Πέμ.: 11.00-13.45-16.30-19.15. Αίθουσα 2 Kate
& Leopold. 11.15-13.45-16.30-19.00-21.45-00.15, Πέμ.:
12.30-15.00-17.30-20.00. Αίθουσα 3 Η χαμένη Ατλαντίδα. Μεταγλ.
11.15-13.15-15.15, Πέμπ.: 11.45-13.45. / Επισκέπτης από την Κόλαση.
17.15-20.00-22.30-01.00. Πέμ.: 15.45-18.15-20.45. Αίθουσα 4 Η συμμορία
των έντεκα. 13.30-16.00-18.30-21.00-23.30, Πέμ.: 13.00-15.30-18.00-20.30.
Αίθουσα 5 Παιχνίδι κατασκόπων. 12.00-14.45-17.30-20.15-23.00. Πέμ.:
12.00-14.45-17.30-20.15. Αίθουσα 6 Ο Χάρι Πότερ και η φιλοσοφική λίθος.
Μεταγλωτ. 12.00-15.00, Πέμ.: 11.30. / Kate & Leopold.
18.00-20.45-23.15. Πέμ.: 14.30-17.00-19.30. Αίθουσα 7 Vanilla sky.
Δευτ.-Τετ.: 12.30-15.30-18.15-24.00, Πέμ.: 11.30-14.15-17.00-19.45.
Παιχνίδι κατασκόπων. Δευτ.-Τετ.: 21.15. Αίθουσα 8 Ο άρχοντας των
δακτυλιδιών. 12.45-16.45-20.30-00.15. Πέμ.: 12.15-16.00-19.30. Αίθουσα 9
Ο Χάρι Πότερ και η φιλοσοφική λίθος. Μεταγλωτ. 11.00-14.00 Πέμ.: 11.00.
/ Η συμμορία των έντεκα. 17.00-19.30-22.00-00.30. Πέμ.:
14.00-16.30-19.00. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Ο άνθρωπος που δεν ήταν εκεί. 18.30-20.45-23.00. (Dolby
Stereo). (* 0310 - 235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Παιχνίδι κατασκόπων. 18.30-20.50-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Σώσε με. 18.30-20.45-23.00. (* 0310 - 378.404, Dolby Stereo) 
Αίθουσα 2-«Παύλος Ζάννας». Γιώργου Σεφέρη - Ημερολόγιο καταστρώματος.
17.00-19.30. / Πόλλοκ. 18.30-20.45-23.00. (* 0310 - 378.404, Dolby
Stereo) 
ΠΑΛΛΑΣ

Vanilla sky. 18.00-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Παιχνίδι κατασκόπων. 15.20-18.00-20.40-23.20. ΑΙΘΟΥΣΑ
2 Δεκαπενταύγουστος. 16.00-18.25-20.50. / Vanilla sky. 23.15.
ΑΙΘΟΥΣΑ 3 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 4 Βαριά ερωτευμένος. 15.40-18.05.
/ Επισκέπτης από την κόλαση. 20.30-23.05. ΑΙΘΟΥΣΑ 5 Αστερίξ και
Οβελίξ: Επιχείρηση Κλεοπάτρα. Δευτ. έως Πέμ.: 18.20-20.40-23.00. ΑΙΘΟΥΣΑ 6
Κωδικός: Αίνιγμα. Δευτ.-Πέμ.: 18.30-20.50. / Οι άλλοι. 23.10.
ΑΙΘΟΥΣΑ 7 Αστερίξ και Οβελίξ: Επιχείρηση Κλεοπάτρα. Δευτ. έως Πέμ.:
18.00-20.20-22.40. ΑΙΘΟΥΣΑ 8 Moulin Rouge. 17.30-20.10-22.50. (* 0310 -
290.100, 290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.30 - 20.45-23.00. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Ο Χάρι Πότερ και η φιλοσοφική λίθος Μεταγλωτ. 13.00-16.05. / Η
συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ 3
Η χαμένη Ατλαντίδα. Μεταγλ. 12.10-14.10-16.10. / Vanilla sky.
18.10-21.00-23.40. (Dolby Digital DTS). ΑΙΘΟΥΣΑ 4 Ο άρχοντας των
δαχτυλιδιών. 13.10-16.40. / Η συμμορία των έντεκα.
20.00-22.20-00.30. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 11.10-13.20-15.20. / Σώσε με. 17.50-20.20-22.40. (Dolby
Digital DTS). ΑΙΘΟΥΣΑ 6 Κωδικός: Αίνιγμα. 12.00-14.30-16.50-19.20. /
Επισκέπτης από την Κόλαση. 21.50-00.20. (Dolby Digital DTS). ΑΙΘΟΥΣΑ 7
Η μικρή γοργόνα. 11.30-13.50-16.30. / Δεκαπενταύγουστος.
18.20-20.40-23.00. (Dolby Digital DTS). ΑΙΘΟΥΣΑ 8 Ο Χάρι Πότερ και η
φιλοσοφική λίθος Μεταγλωτ. 12.40-16.00. / Παιχνίδι κατασκόπων.
18.50-21.20-24.00. (Dolby Digital DTS). ΑΙΘΟΥΣΑ 9 Emperor's new groove.
Μεταγλωτ. 12.50-15.10-17.00. / Kate & Leopold.
19.10-20.50-23.20. ΑΙΘΟΥΣΑ 10 Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00. (Dolby Digital DTS). ΑΙΘΟΥΣΑ 11 Παιχνίδι
κατασκόπων. 11.40-14.20-17.20-19.50-22.30. (Dolby Digital ΕΧ, DTS). (*
0310 - 469.300,469.310 Εμπορικό Κέντρο «Μακεδονία» Πυλαία). Έναρξη προβολών
Σάββατο και Κυριακή ώρα 11.00. Τις υπόλοιπες ημέρες ώρα: 16.00 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Ο Χάρι Πότερ και
η φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένη Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Η συμμορία των έντεκα. (* 34.551). 
Αίθουσα 2: Kate & Leopold. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η συμμορία των έντεκα. (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Ο άρχοντας των δαχτυλιδιών. (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Ο Χάρι Πότερ και η φιλοσοφική λίθος. (* 22.312) <REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17270P541</ED>
<ID>
ID:306774

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P54&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Τριαντάρα εργαζόμενη στη σημερινή Αθήνα κραυγάζει: «Σώσε με». Και η Μαρία
Ζορμπά είναι υποδειγματική στην ταινία του Στράτου Τζίτζη

«Σώσε με»: Μια 30άρα στη σημερινή Αθήνα τρέχει και δεν φθάνει να
προλάβει τα οικονομικά στριμώγματα και τα λάθη του παρελθόντος της. Του
Στράτου Τζίτζη, με την έξοχη Μαρία Ζορμπά - βραβείο ερμηνείας. Μαζί και η
συμπαθητική ταινία μικρού μήκους «Το γάντι», του Θανάση Σαράντου, γυρισμένη
στη Νέα Υόρκη. [Αλεξάνδρα (Πατ.), Μαρούσι 2, Όπερα 1, Δαναός1] 
«Το παιχνίδι των κατασκόπων»: Ο Ρόμπερτ Ρέντφορντ είναι βετεράνος
κατάσκοπος-μέντορας του Μπραντ Πιτ και αναλαμβάνει να τον σώσει από τη CIA που
θέλει να τον «κάψει». Του Τόνι Σκοτ. (Αελλώ 3, Αίγλη, Αίγλη 1, Αττικόν, Art
Ecran 1, Αστέρια, Βάρκιζα 1, Cine City 4, Village centre 3, 8, Village Παγκρ.
5, Village park 4, 6, 7, 20, Νανά, Όσκαρ, Κηφισιά 3, Νανά, Όσκαρ, Πλάζα 1,
Ζέα) 
«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του. Σκηνοθεσία Λάκης Παπαστάθης - επτά
Κρατικά Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη.
(Απόλλων, Άστρον, Ίλιον) 
«Κάποιος θα τσιμπήσει»: Σατιρική κωμωδία για τη «φιλοσοφία» των
εμπόρων, με τους Κέβιν Σπέισι, Ντάνι ντε Βίτο, Πίτερ Φατσινέλι. Σκηνοθεσία
Τζον Σουάνμπεκ. (Αλφαβίλ) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. (Αφαία, Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη - Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 1,
Αθήναιον cinepolis 3, Αλεξάνδρα (Καλ.), Cine city 2, Village centre 6, Village
park 2, Γαλαξίας, Έλλη, Κηφισιά 2, Μετάλλιον, Μετροπόλιταν, Καστέλλα] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα «πανέξυπνη» κωμωδία του με ατάκες-φαρμάκι. (Αθήναιον
cinepolis 4, Άστυ, Δαναός 2) 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Art Ecran 2,
Δημ. Κινημ. Νέα Ελβετία) 
«Το τάμα»: Road movie στην Κύπρο του '40, με τους Γιώργο Χωραφά,
Βαλέρια Γκολίνο. Του Ανδρέα Πάντζη. (Art studio) 
«Οδός Μαλχόλαντ»: Δεξιοτεχνικό παραλήρημα στα δυσδιάκριτα όρια του
ονείρου και της πραγματικότητας. Του Ντέιβιντ Λιντς. (Ααβόρα, Μαργαρίτα 3) 
«Στον στίβο του βρετανικού σινεμά»: Μοναδική ευκαιρία να δείτε 10
σπουδαίες ταινίες του αγγλικού κινηματογράφου από το 1939 έως τις ημέρες μας.
(Τριανόν) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Village Centre 4, 9, Ράδιο Σίτι, Ster Century
Cinemas 2, 4, Τιτάνια 2, Αλέξανδρος).

«Δεκαπενταύγουστος». (Έσπερος 1, Πλατεία Alpha Odeon 2).

«Σώσε με». (Ολύμπιον 1, Ster Century Cinemas 5).

«Το μόνον της ζωής του ταξείδιον». (Μακεδονικόν).
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17270P542</ED>
<ID>
ID:306818

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P54&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. «Νέα γυναίκα μόνη... τραγουδά» του
Στ. Κραουνάκη Παπίου, Γ. Καραλής (Καστοριάς 34-36, από Ιερά Οδό 63, * 010 - 34.80.000).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΠΙ ΚΟΛΩΝΩ - ΦΟΥΑΓΙΕ. «... Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.), Κρίτση
(Τουρναβίτου 7, * 010 - 32.55.444).

ΙΛΙΣΙΑ - ΝΤΕΝΙΣΗ. «Ο βαπτιστικός» του Θ. Σακελλαρίδη Θρασυβουλίδου,
Σερμιέ (Παπαδιαμαντοπούλου 4 - Βασιλίσσης Σοφίας 54, * 010 - 72.10.045).

ΚΑΠΝΟΚΟΠΤΗΡΙΟΥ 8. «Παραμύθι από χαρτί» του Κ. Καπελώνη Καπελώνης
(σκηνοθ.), Λιοδάκης (πρώην «Πρόβα», Καπνοκοπτηρίου 8 - Στουρνάρη, πλατεία
Βάθη, * 010 - 82.52.242, 010-82.52.243).

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΜΕΛΙ. «Play Strindberg» του Φρ. Ντίρενματ Άγγ. Αντωνόπουλος,
Κοταμανίδου (Φωκαίας 4 - Αριστοτέλους 87, πλατεία Βικτωρίας, * 010 -
82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.) Γιανουδάκη (Ακαδήμου 14, * 010 - 52.34.382).

ΜΟΥΣΟΥΡΗ. «Black out» του Τζ. Σάρκι Μυριανθόπουλος, Αβδελοπούλου
(πλατεία Καρύκη 6, * 010 - 33.10.936).

ΝΕΟ ΡΙΑΛΤΟ. «Overdose» του Κώστα Δίγκα Ανδρ. Ανδρεόπουλος, Στ.
Νικολαΐδης (Κυψέλης 54, * 010 - 88.27.000)

ΠΕΡΟΚΕ. «Η ζωή του Στέλιου» των Ν. Καμπάνη - Π. Γεραμάνη Τερζάς, Στ.
Καζαντζίδης (Οδυσσέως 2, πλατεία Καραϊσκάκη, * 010 - 52.32.132, 010 - 52.40.040)

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010 - 92.36.992

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

* Όλα τα άλλα θέατρα, σήμερα Δευτέρα, αργούν. 
<H3>ΘΕΣΣΑΛΟΝΙΚΗ
</H3>
ΚΘΒΕ - Βασιλικό Θέατρο - Σκηνή «Μελίνα Μερκούρη». «Νέκυια, Οδύσσειας λ'»
σε μετάφραση του Δημήτρη Μαρωνίτη και σκηνοθεσία Δαμιανού Κωνσταντινίδη.
Παραστάσεις την Τετάρτη στις 7 μ.μ., την Πέμπτη και την Παρασκευή στις 9 μ.μ.,
το Σάββατο στις 6 μ.μ. και στις 9 μ.μ. και την Κυριακή στις 7 μ.μ. 
Θέατρον Αυλαία: «Ο Φιάκας» του Δημοσθένη Μισιτζή από το Δημοτικό
Περιφερειακό Θέατρο Ρούμελης. Παραστάσεις από Τρίτη έως Παρασκευή στις 9 μ.μ.,
το Σάββατο στις 6 μ.μ. και στις 9 μ.μ. και την Κυριακή στις 8 μ.μ. τηλ.
0310.243.066. 
Θέατρον Άνετον: «Do you love me» του R.D. Laing από το Θέατρο «Νοητή
γραμμή». Παραστάσεις καθημερινά στις 9.15 μ.μ. τηλ. 0310.869.869. 
Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P55</CAT>
<ED>
Κωδικός άρθρου: A17270P551</ED>
<ID>
ID:306775

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P55&aa=1</URL></REF>


Article

<CATEGORY>vin09</CATEGORY>

 <H2>Μάνα - Κιμ - κουράγιο
</H2>
Οι ανά τον κόσμο φαν των «9 1/2 εβδομάδων» (όσοι έχουν απομείνει από
εκείνους...) θέλουν να πιστεύουν ότι πρόκειται απλά για περίπτωση ακραίου
επαγγελματισμού. Από τη στιγμή που υποδύεται τη μητέρα του ράπερ Έμινεμ, στην
ταινία του Κέρτις Χάντσον «8 mile», η Κιμ Μπάσιντζερ (Μπέισινγκερ, όπως θα
έσπευδε να διευκρινίσει η ίδια...) φρόντισε να μπει «στο πετσί» του ρόλου της.
Να πάρει κάποια κιλά παραπάνω, και να αποκτήσει εκείνο το ύφος της «μαμάς»,
που κάνει τη μοιραία γυναίκα του προ τετραετίας «Λος Άντζελες εμπιστευτικό» να
δείχνει ανάμνηση από άλλη ζωή. 
Ωστόσο, το «λουκ» της διπλανής φωτογραφίας τείνει να γίνει μόνιμο για την
48χρονη, πια, σταρ, που εδώ βγαίνει για ψώνια με την εξάχρονη κόρη της,
Ιρλανδία (!). Κι ενώ κανείς δεν μπορεί να είναι σίγουρος για τις φήμες που
ακούστηκαν για «περιπέτειες» με τον 30χρονο ράπερ, η Κιμ προσπαθεί να
ξακαθαρίσει τη σχέση της με τον πρώην σύζυγό της Άλεκ Μπόλντγουιν. Ο
Μπόλντγουιν, ένα χρόνο μετά τον χωρισμό τους, την πιέζει συνεχώς για
επανασύνδεση, χωρίς όμως να δείχνει διατεθειμένος να «ξεκόψει» από νεαρές
στάρλετ του Χόλιγουντ, όπως η Τζένιφερ Λαβ Χιούιτ («Ξέρω τι έκανες πέρσι το
καλοκαίρι») με την οποία κυκλοφορούσε μέχρι πρόσφατα. Με τέτοια προβλήματα, η
διατήρηση της ετικέτας του sex symbol που ακολουθεί την Κιμ από εικοσαετίας
και βάλε, λογικό είναι να βρίσκεται στην τελευταία θέση του μυαλού της...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17270P561</ED>
<ID>
ID:306764

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P56&aa=1</URL></REF>


Article

<CATEGORY>vin09</CATEGORY>

 <H2>Η κόρη του Φαραώ παίζει τζαζ
</H2>
Πληθαίνουν τα μουσικά σχήματα που βλέπουν τη μουσική χωρίς σύνορα και
ετικέτες. Κι έχουμε την ευκαιρία να μοιραζόμαστε τα «σφαιρικά» οράματά τους
συχνά κι εμείς εδώ. Οι Pharaoh's Daughter (Κόρη του Φαραώ) από τη Νέα Υόρκη
είναι ένα από αυτά τα σύνολα που «μαγειρεύουν» έθνικ-τζαζ και παίζουν αυτές
τις ημέρες στο Half Note Jazz Club. Κιθάρα, φλάουτο και ντραμς, αλλά και ούτι
και ινδικά κρουστά, και αραβική πολυχρωμία και αφρικάνικη «τρέλα». Έτσι πια
διαμορφώνεται και το κοινό των τζαζ κλαμπ της πόλης. Όχι «τι μουσική;», αλλά
«τι ώρα;». Λίγο μετά τις 11 το βράδυ, όπως όλα τα τζαζ κλαμπ του κόσμου, για
να γίνει και η διάθεση αναλόγως τζαζ βραδινή... 
* Οι Pharao's Daughter παίζουν στο Half Note Jazz Club έως την Πέμπτη 21
του μήνα. Τριβωνιανού 17 στο Μετς, τηλ. 010 9213310. Είσοδος 25 ευρώ (18 το
φοιτητικό) με ένα ποτό.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17270P562</ED>
<ID>
ID:306809

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P56&aa=2</URL></REF>


Article

<CATEGORY>vin09</CATEGORY>

 <H2>Μικρέ Πότερ, αποβάλλεσαι!
</H2>
Αποβολή πήρε ο Χάρι Πότερ από τα ιδιωτικά σχολεία των Ηνωμένων Αραβικών
Εμιράτων, διότι προσβάλλει τα ισλαμικά ήθη! Οι περιπέτειες του μικρού μάγου
της JK Rowling όμως, που κατέκτησε μικρούς και μεγάλους σε όλο τον κόσμο, θα
εξακολουθήσουν να πωλούνται στα βιβλιοπωλεία. Και η ταινία «Ο Χάρι Πότερ και η
φιλοσοφική λίθος» προβλήθηκε και σημείωσε επιτυχία χωρίς να δημιουργηθούν
προβλήματα. Οι ακριβείς λόγοι της... απόσυρσης δεν έχουν γίνει γνωστοί.
Σίγουρα πάντως έχουν σχέση με το γεγονός ότι τα βιβλία με υπερφυσικά θέματα
δεν γίνονται αποδεκτά στις ισλαμικές χώρες. Οι ιστορίες του Χάρι Πότερ είναι
οι τελευταίες που μπαίνουν στη μαύρη λίστα των απαγορευμένων βιβλίων των
ισλαμικών χωρών. Στην ίδια λίστα έχει καταγραφεί ήδη «Η φάρμα των ζώων» του
Τζορτζ Όργουελ, διότι τα γουρούνια θεωρούν ότι είναι ανώτερα από τα άλλα ζώα
(και πίνουν και αλκοόλ!), όπως επίσης χάρτες που αναγράφουν την λέξη Ισραήλ
και όχι Παλαιστίνη.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17270P563</ED>
<ID>
ID:306842

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P56&aa=3</URL></REF>


Article

<CATEGORY>vin09</CATEGORY>

 <H2>άκουσον...
</H2>
«Πολλοί σου λένε, φίλε Μπόνο, ότι καλό είναι να αφήσεις τις αγαθοεργίες στους
επαγγελματίες και εσύ να ασχοληθείς με τη δική σου δουλειά, που είναι η
μουσική. Εγώ, όμως, θα σου θυμίσω ότι επαγγελματίες ήταν που ναυπήγησαν τον
"Τιτανικό", και ερασιτέχνες αυτοί που έφτιαξαν την Κιβωτό». Πολλοί μίλησαν για
τον Μπόνο των U2 στη βραδιά προς τιμήν του το βράδυ του Αγίου Βαλεντίνου, αλλά
ο Μικ Τζάγκερ για μία ακόμη φορά έκλεψε την παράσταση...
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17270P564</ED>
<ID>
ID:306857

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P56&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>μέσα στο νερό βλέπουμε καθαρά μόνο με μάσκα; </H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Το ανθρώπινο μάτι είναι φτιαγμένο για να βλέπει καθαρά το φως που έρχεται από
τον αέρα. Μέσα στο νερό, το φως «ταξιδεύει» με μικρότερη ταχύτητα - σε σχέση
με τον αέρα - γι' αυτό και τα μάτια μας δεν μπορούν να εστιάσουν (βλέπουμε
θολά). 
Η μάσκα ή τα γυαλιά θαλάσσης λειτουργούν σαν «αποθήκες» αέρα, ανάμεσα στα
μάτια και το νερό. Μέσω αυτού του αέρα, το ανθρώπινο μάτι καταφέρνει να
εστιάσει σωστά μέσα στο νερό. 
Το 1300 μ.Χ., οι Πέρσες χρησιμοποιούσαν γυαλιά θαλάσσης που κατασκεύαζαν από
καλά γυαλισμένα όστρακα χελώνας. Τα πρώτα γυαλιά καουτσούκ με φακούς από γυαλί
κυκλοφόρησαν στις αρχές της δεκαετίας του 1930 και μέχρι τα μέσα της ίδιας
δεκαετίας τόσο τα γυαλιά όσο και οι μάσκες είχαν γίνει πολύ δημοφιλή.
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P56</CAT>
<ED>
Κωδικός άρθρου: A17270P565</ED>
<ID>
ID:306869

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P56&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Διάκριση περιουσίας. 2. Αργεία λυρική ποιήτρια της
αρχαιότητας. 3. Τραγωδία του Ευριπίδη. 4. Ομοιωματικό μόριο. -
Μερικές φορές μιλάει αυτό, σύμφωνα με παροιμία μας. 5. Μουσική νότα
(αντίστρ.). - Όπερα του Βέρντι. 6. Του Βάρναλη... καίει. - Βρίσκεται
έξω από την πόλη. 7. Προς τιμήν της καθιερώθηκαν τα Ίσθμια (αντίστρ.).
- Υπολογίζεται στην αξία ορισμένων επιχειρήσεων. 8. Γαλλική
ποδοσφαιρική ομάδα. - Τα τρόφιμα, σε λέξη της αρχαίας. 9. Αναγράφεται
σε πινακίδες της Τροχαίας. - Χωρίζει τη Βέρνη σε τρία τμήματα. 
ΚΑΘΕΤΑ 
1. Αρχαία βαβυλωνιακή πόλη, κτισμένη στις όχθες του ποταμού Τίγρη.
2. Μυθικός βασιλέας της Σαλαμίνας, πατέρας του Αίαντα. 3.
Προσπαθούν να τα εξαφανίσουν (αντίστρ.). - Έργο του Κορνέιγ. 4. Στην
πόλη αυτή ιδρύθηκε το πρώτο καφενείο. - Άρθρο. 5. Αναφέρονται και αυτά
τα έτη. 6. Θα τις δούμε και σε μαγιό. 7. Προσφέρονται για
εξιλέωση (ουδ.). 8. Συνεχόμενα στο αλφάβητο. - Θεραπευτικά μέσα (καθ.).
9. Παλιότερα αραβικά αρχικά. - Εμφανίζονται συχνά μεταξύ των επισήμων
(αντίστρ.). 
ΛΥΣΗ (16/2/2002) 
ΟΡΙΖΟΝΤΙΑ: 1. ΛΑΚΩΝΙΑΣ 2. ΕΠΙΤΑΦΙΟΣ 3. ΟΡΟΙ - ΑΤ
4. ΝΑΥΤΙΛΙΑΣ 5. ΙΔΕΑ 6. ΑΔΙΚΟ - ΤΑΜ 7. ΣΑΛΑ - ΦΙΔΙ
8. ΜΥΣΤΙΚΑ 9. ΡΑΣ - ΤΡΗΜΑ. ΚΑΘΕΤΑ: 1. ΛΕΟΝΤΟΣ 2.
ΑΡΠΑ - ΚΑΜΑ 3. ΚΙΟΥ - ΙΛΥΣ 4. ΩΤΙΤΙΔΑΣ 5. ΝΑ - ΙΔΑ - ΤΤ
6. ΕΛΑΦΙ - ΡΙΦ 7. ΑΙΤΙΑΤΙΚΗ 8. ΣΟ - ΑΔΑΜ 9. ΣΗΣΑΜΙ
<REF><SOURCE>
ΤΑ ΝΕΑ</SOURCE>
<DATE>, 18-02-2002</DATE>
<CAT>, Σελ.: P68</CAT>
<ED>
Κωδικός άρθρου: A17270P681</ED>
<ID>
ID:306773

</ID><URL>http://ta-nea.dolnet.gr/neaweb/neafile.print_unique?e=A&f=17270&m=P68&aa=1</URL></REF>


Article

<CATEGORY>vin04</CATEGORY>

 <H5>ΜΟΝΟΝ 8.000 ΜΟΝΙΜΟΠΟΙΟΥΝΤΑΙ - ΜΠΟΝΟΥΣ ΣΤΟΥΣ ΥΠΟΛΟΙΠΟΥΣ
</H5><H2>ΜΙΣΗ... ΕΥΚΑΙΡΙΑ για 30.000 συμβασιούχους του Δημοσίου
</H2>
Μετέωροι παραμένουν περίπου 30.000 συμβασιούχοι στο Δημόσιο και τους Δήμους,
που ήλπιζαν να μονιμοποιηθούν. Αντί της μονιμοποίησης, η κυβέρνηση, με
νομοθετική ρύθμιση, τους «προικοδοτεί» με αυξημένα μόρια ανάλογα με τον χρόνο
προϋπηρεσίας τους, επεκτείνει τα όρια ηλικίας, προκηρύσσει τις θέσεις τους ως
μόνιμες και τους καλεί να τις διεκδικήσουν μαζί με άλλους υποψηφίους. Δρόμος,
που δεν τους εξασφαλίζει με βεβαιότητα και την πρόσληψή τους. Την ίδια στιγμή
μονιμοποιούνται με προϋποθέσεις περίπου 8.000 συμβασιούχοι, οι οποίοι
εργάστηκαν στο Δημόσιο μεταξύ 1994 και 2000.

σελ. 9 και ΡΙΠΕΣ: Το αδιέξοδο (σελ. 3)
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17271N011</ED>
<ID>
ID:306940

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N01&aa=1</URL></REF>


Article

<CATEGORY>vin04</CATEGORY>

 <H2>Η κυβέρνηση αποκτά πανάκριβα φτερά με 26 δισ.
</H2>
σελίδα 10
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17271N013</ED>
<ID>
ID:307009

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N01&aa=3</URL></REF>


Article

<CATEGORY>vin06</CATEGORY>

 <H2>Ο Έλληνας που πουλάει νησιά σ' όλο τον κόσμο
</H2>
Ένας 38χρονος Έλληνας ξεκίνησε από τη Θεσσαλονίκη πριν από 8 χρόνια και σήμερα
πουλάει νησιά σε όλο τον πλανήτη.

σελίδα 14
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17271N014</ED>
<ID>
ID:307015

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N01&aa=4</URL></REF>


Article

<CATEGORY>vin06</CATEGORY>

 <H5>Τρία σενάρια για τις απουσίες
</H5><H2>Πώς βγαίνουν οι βαθμοί εισαγωγής
</H2><H4>Το υπουργείο Παιδείας δίνει απαντήσεις στα ερωτήματά σας
</H4><H4>Θέματα και λύσεις από τα φροντιστήρια με τις μεγαλύτερες επιτυχίες
</H4>
στο ειδι
κό ένθε
το
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17271N015</ED>
<ID>
ID:307031

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N01&aa=5</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΕΓΑΣΤΙΚΑ δάνεια με επιτόκιο ώς και μηδέν τοις εκατό (0%) θα μπορούν
να πάρουν οι εργαζόμενοι από τράπεζες χάρη σ' ένα διετές πρόγραμμα του
Οργανισμού Εργατικής Κατοικίας. Ο Ηλ. Γεωργάκης, στη σελ. 11. 
ΣΚΥΛΟΙ, γάτες και πουλιά ήταν σε άμεση γειτνίαση με την περιοχή στην
οποία γινόταν επεξεργασία κρέατος, γράφει η έκθεση της ευρωπαϊκής αποστολής
για την κρεαταγορά του Ρέντη. Ο Π. Μπαΐλης και ο Γ.Βουνάτσος, στη σελ. 13. 
ΤΟ ΤΕΣΤ ΠΑΠ άνοιξε ουσιαστικά τον δρόμο προς την ανίχνευση νοσογόνων
παραγόντων και άλλων υγρών του σώματος, όπως των ούρων και των πτυέλων. Χώρια
βέβαια, από την έγκαιρη ανίχνευση του καρκίνου του τραχήλου και της μήτρας και
την πρόληψή του. Η Ρούλα Τσουλέα, στη σελ. 15. 
ΤΟ ΣΕΡΑΪ του Βούλγαρη στην Ύδρα, που έχει κατεδαφιστεί, διασώζεται κατά
ένα μέρος στο Μουσείο Μπενάκη. Είχε μεταφερθεί με καΐκια από την
Κωνσταντινούπολη. Ειδικά τα ξυλόγλυπτα μέρη του νότιου οντά. Η Παρασκευή
Κατημερτζή στους «ΟΡΙΖΟΝΤΕΣ», σελ. 17. 
ΘΩΝ - Θησείον έγραφε το λεωφορείο κι ήταν επί χρόνια μυστήριο. Το
Θησείο το μάθαμε στο Δημοτικό. Το Θων; Χρειάστηκε να περάσουν δεκαετίες (για
να το μάθουμε). Από τον έναν κήπο στον άλλο πήγαινε το λεωφορείο. Η Άννα
Δαμιανίδη στα «Αναλώσιμα», στη σελ. 16. 
Η ΑΡΚΟΥΔΑ με τα μικρά της κινείται σε μια έκταση 400.000 στρεμμάτων. Κι
ακολουθεί συγκεκριμένη στρατηγική. Ανάλογα με την εποχή, διαλέγει τα σημεία
που της προσφέρουν τροφή, ασφάλεια ή μεγαλύτερη ησυχία. Η Λαμπρινή
Σταμάτη στους «ΟΡΙΖΟΝΤΕΣ», σελ. 19. 
ΕΝΑ «ΠΡΑΣΙΝΟ» μάτι κοιτάζει από το Διάστημα τον πλανήτη Γη. Ο
ευρωπαϊκός δορυφόρος Envisat αναμένεται να δώσει απαντήσεις στα μεγάλα
ερωτήματα για το κλίμα και το περιβάλλον. Η Εύη Ελευθεριάδου, στους
«ΟΡΙΖΟΝΤΕΣ», σελ. 22. 
Η ΙΛΖΕ-ΜΠΡΙΚΕ και εκατό άλλες γυναίκες προσέφυγαν χθες στο Ανώτατο
Δικαστήριο της Γερμανίας και μήνυσαν την ομοσπονδιακή κυβέρνηση γιατί
κατάργησε τη φοροαπαλλαγή των άγαμων γονέων. Λεπτομέρεια, η κ. Μπρίκε είναι
αδελφή του καγκελάριου Γκ. Σρέντερ. Σελ. 42. 
ΤΟ ΕΥΡΩΠΑΪΚΟ Δικαστήριο Ανθρωπίνων 
Δικαιωμάτων, πρόσφατα, σε μια πρωτοφανή 
απόφαση ονομάζει και καταδικάζει την Τουρκία 
ως κατοχική δύναμη και αποφαίνεται ότι το 
τουρκοκυπριακό κράτος δεν έχει καμία νόμιμη υπόσταση. 
Ο Γ. Ε. Διακογιάννης, στους «Προβολείς». Σελ. 6. 
Ο ΟΥΤΟΠΙΚΟΣ χώρος του φυλακισμένου συγκροτείται 
πρώτα από μια αρνητική σχέση ως προς την κυρίαρχη 
εξουσία και δευτερευόντως από μια συχνά ασαφή 
πρόταση προσωπικής διεξόδου. Ο τόπος που δεν 
υπάρχει εκτείνεται για τον φυλακισμένο έξω από τα 
κάγκελα.Ο Γιάν. Πανούσης, στην «Τρίτη Άποψη». Σελ.
6. 
ΕΚΕΙΝΟΣ κι Εκείνος συναντήθηκαν, αγαπήθηκαν, 
παντρεύτηκαν. Σύγχρονοι καιροί, νέα ήθη. Ώς 
εδώ καλά, και δεν μας πέφτει λόγος. Ξαφνικά 
όμως, ένιωσαν ένα αίσθημα μητρότητας να τους 
πλημμυρίζει. Θέλουμε κι ένα παιδί, δήλωσαν. 
Η Κατερίνα Άτση, «Σε πρώτο ενικό», στη σελ. 16. 
Η ΔΙΕΘΝΗΣ Ολυμπιακή Επιτροπή κατέληξε: α) να απονείμει 
ex equo το χρυσό μετάλλιο σε Ρώσους και Καναδούς β) να 
κατακυρώσει το φετινό πρωτάθλημα ποδοσφαίρου στον 
Ολυμπιακό και γ) να ανακηρύξει τους Ταλιμπάν νικητές του 
πολέμου στο Αφγανιστάν. Ο Ρ. Βρανάς, στους «Δρόμους», σελ. 44. 
ΤΖΟΝ ΤΡΑΒΟΛΤΑ: Εκείνο που μου αρέσει περισσότερο στο «Basic» είναι ότι ο
τύπος δεν είναι τέλειος. Είναι πρώην αλκοολικός κι αντιμετωπίζει προβλήματα.
Κι εγώ δεν είμαι τέλειος. Ούτε θέλω να είμαι. Ο Χρ. Ιερείδης στους
«ΟΡΙΖΟΝΤΕΣ», σελ. 23. 
Η ΑΡΧΑΙΑ Ολυμπία θα έπρεπε ήδη να θυμίζει ένα μεγάλο εργοτάξιο. Αντίθετα,
βρίσκεται ακόμη σε χειμερία νάρκη. Ο προϋπολογισμός για τα έργα φθάνει τα 40
δισ. (παλαιές) δραχμές. Το πρόβλημα βέβαια είναι αν θα προλάβουμε το 2004.
Η Παρασκευή Κατημερτζή στους «ΟΡΙΖΟΝΤΕΣ», σελ. 20 -
21. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17271N021</ED>
<ID>
ID:306913

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πτήσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Πετάει ο γάιδαρος; Πετάει.

Πετάει η Ολυμπιακή; Πετάει - δεν πετάει;

Με τιμή
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17271N022</ED>
<ID>
ID:306984

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Βροχές στα δυτικά, κεντρικά και βόρεια, εντεινόμενες. Καταιγίδες στα
βορειοδυτικά. Μέτριοι έως ισχυροί και στα πελάγη πολύ ισχυροί νοτιάδες. 
ΑΤΤΙΚΗ 
Πρόσκαιρα πυκνή συννεφιά. Νοτιάδες, τοπικά ισχυροί. Μέγιστη θερμοκρασία στην
Αθήνα 16oC. 
ΘΕΣ/ΝΙΚΗ 
Βροχή κατά διαστήματα. Άνεμοι νότιοι μέτριοι. Μέγιστη θερμοκρασία στην πόλη
12oC. 
<H3>ΑΥΡΙΟ
</H3>
Βροχές και καταιγίδες σε Ιόνιο, ηπειρωτική χώρα, Βόρειο Αιγαίο. Το απόγευμα
βροχές στις υπόλοιπες περιοχές. Μέτριοι έως ισχυροί νοτιάδες, τρεπόμενοι στα
δυτικά σε βορειοδυτικούς. Μικρή πτώση της θερμοκρασίας. <H3>Πέμπτη 21/2
</H3>
Βροχές και καταιγίδες που το απόγευμα θα εξασθενήσουν στην Ανατολική Ελλάδα
και θα ενταθούν στη Δυτική. Χιόνια στα ηπειρωτικά ορεινά. Άνεμοι νοτιοδυτικοί
ισχυροί (5-6 Μπωφόρ), στα πελάγη 7 Μπωφόρ. 
<H3>Παρασκευή 22/2
</H3>
Βροχές και καταιγίδες ισχυρές στα κεντρικά και νότια. Χιόνια στα ορεινά
ηπειρωτικά. Βελτίωση το απόγευμα στα δυτικά, βόρεια. Πολύ ισχυροί έως
θυελλώδεις νοτιάδες (7-8 Μπωφόρ) τρεπόμενοι στα δυτικά, βόρεια σε
βορειοανατολικούς. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ψάχνει ακόμα γαμπρό η Ολυμπιακή...
</H2><H4>Και οι συμβασιούχοι ονειρεύονται
</H4>
<AUTHOR>ΕΙΡΗΝΗ Δ.ΚΑΡΑΝΑΣΟΠΟΥΛΟΥ</AUTHOR>

Τώρα, να πούμε ότι αυτό το πατατράκ δεν το περιμέναμε, όσο να 'ναι σε
ψεματάκι θα φέρνει. Για την «Ολυμπιακή» λέμε, που η δύστυχη (;) δεν κατάφερε
να βρει γαμπρό της προκοπής. 
Τι να κάνει, λοιπόν, αποφάσισε κι αυτή να κάτσει στο ράφι και να κοιτάξει πώς
θα τα φέρει βόλτα μόνη της (με ολίγη βοήθεια από τον κ. Βερελή): η εταιρεία θα
σπάσει στα δύο, κάπου 1.700 εργαζόμενοι - πιλότοι, αεροσυνοδοί και λοιποί - θα
απολυθούν, 26 δισ. τον χρόνο θα εξοικονομηθούν... όλα αυτά μέχρι το 2004,
οπότε θα δούμε ποιο θα είναι (και αν θα υπάρχει) το επόμενο βήμα. 
Έτσι, άλλη μία από τις διαρθρωτικές αλλαγές - που κρίνονται τόσο
απαραίτητες για την ελληνική οικονομία - πέφτει στα βράχια της...
πραγματικότητας και της κρίσης. Ε, αν προσθέσετε έναν «επικίνδυνο» πληθωρισμό,
κάτι επαπειλούμενες νέες ανατιμήσεις και κάτι άλλα άχαρα οικονομικά,
αντιλαμβάνεστε ότι δεν γνωρίζουμε και πολύ καλά «πού βαδίζουμε, κύριοι». 
Τώρα, και εκείνες οι φήμες περί μονιμοποίησης των συμβασιούχων του
Δημοσίου καθώς φαίνεται ολίγον σε... όνειρο καταλήγουν. Διότι μόνο γύρω στους
8.000 θα μονιμοποιηθούν ενώ οι υπόλοιποι - σχεδόν 30.000 - θα μοριοδοτηθούν
σύμφωνα με τα προσόντα τους και την προϋπηρεσία τους στο Δημόσιο και θα πάρουν
μέρος στις επαναπροκηρύξεις θέσεων του Δημοσίου. Όπου, όπως καταλαβαίνετε, θα
εμφανισθούν και χιλιάδες άλλοι, κατά πάσα πιθανότητα με περισσότερα προσόντα,
- μεταπτυχιακά, διδακτορικά και άλλα τέτοια. Κι έτσι το όνειρο θα παραμείνει
όνειρο για χιλιάδες συμβασιούχους... 
Όνειρο - ή εφιάλτης για κάποιους, τώρα τελευταία - θα είναι εντός
ολίγου και τα «φρουτάκια». Διότι το σκέφτηκαν από εδώ οι της κυβέρνησης, το
σκέφτηκαν από εκεί, άκουσαν και τις προχωρημένες ιδέες του κ. Χριστοδουλάκη
περί on - line σύνδεσης και κατέληξαν ότι... «φρουτάκια» τέλος. Έτσι, πονάει
κεφάλι - κόψει κεφάλι, απλές μέθοδοι υγιούς διακυβέρνησης, δεν νομίζετε; 
Και εκείνη η πρόταση Λαλιώτη για συνεργασία του ΠΑΣΟΚ με την Αριστερά
μια αναστάτωση όσο να 'ναι την προκάλεσε. Τώρα, τι θα γίνει στο τέλος κανείς
δεν μπορεί με βεβαιότητα να πει. Η μόνη βεβαιότητα για την κυβέρνηση είναι πως
οσονούπω δεν θα έχει ένα, αλλά τρία (!) κυβερνητικά τζετ - εν ονόματι
προεδρίας, εννοείται... 
Η γκάφα της ημέρας: Ο κ. Μπους ανακοίνωσε στην Ιαπωνία πως συζήτησε την
«υποτίμηση του γιεν» (αντί να πει διολίσθηση ), και φυσικά έγινε η κόλαση στα
ασιατικά χρηματιστήρια. Πάλι καλά που μίλησε για γιεν και όχι για... εσκούδος.
Ε, εδώ που τα λέμε ο άνθρωπος απλώς προεδρεύει, πού να ξέρει οικονομικούς όρους...
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17271N032</ED>
<ID>
ID:306962

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το αδιέξοδο
</H2>
ΤΟ απαράδεκτο καθεστώς που επικρατεί, δεκαετίες τώρα, στις προσλήψεις
των εργαζομένων στο Δημόσιο... 
ΕΧΕΙ εμφανώς οδηγήσει σε αδιέξοδο τη Δημόσια Διοίκηση, που ασφαλώς δεν
πρόκειται να ξεπεραστεί... 
ΜΕ τα ημίμετρα τα οποία αποφάσισε χθες η κυβέρνηση. 
ΜΕ δεκατρείς διαφορετικές μορφές εργασιακών σχέσεων, μερικές από τις
οποίες αποτελούν παγκόσμια πρωτοτυπία... 
ΑΣΦΑΛΩΣ δεν προκαλεί έκπληξη το ότι η κυβέρνηση ούτε τον ακριβή αριθμό
των υπαλλήλων που υπηρετούν είναι σε θέση να γνωρίζει, πέραν αυτών που είναι
μόνιμοι! 
ΚΑΙ μπορεί με την τελευταία συνταγματική μεταρρύθμιση να δίδεται ένα
τέλος σε αυτή την αλλοπρόσαλλη κατάσταση... 
ΟΜΩΣ το πρόβλημα των εργαζομένων στο Δημόσιο με διάφορες προσωρινές -
υποτίθεται - συμβάσεις παραμένει άλυτο... 
ΚΑΘΩΣ η χθεσινή απόφαση για πριμοδότησή τους με μόρια ώστε να μπορέσουν
να μονιμοποιηθούν... 
ΕΝΑΝ μικρό μόνο αριθμό τους ωφελεί και αφήνει την πλειονότητα των
συμβασιούχων στον αέρα! 
ΕΙΝΑΙ φανερό ότι μεγάλο μέρος της κακοδαιμονίας που μαστίζει τις
δημόσιες υπηρεσίες... 
ΚΑΙ της αδυναμίας τους να εξυπηρετήσουν σωστά τους πολίτες... 
ΟΦΕΙΛΕΤΑΙ στο αναχρονιστικό και ρουσφετολογικό σύστημα με το οποίο
επιλέγεται μεγάλος αριθμός υπαλλήλων του Δημοσίου. 
ΕΙΝΑΙ όμως άδικο τις αμαρτίες της κυβέρνησης να τις πληρώνουν χιλιάδες
εργαζόμενοι οι οποίοι χρόνια τώρα, όχι μόνο καλύπτουν μόνιμες ανάγκες του
δημόσιου τομέα... 
ΑΛΛΑ και εργάζονται με ιδιαίτερα χαμηλές αμοιβές σε καθεστώς μόνιμης ανασφάλειας!
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17271N033</ED>
<ID>
ID:306998

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Μιλένα Αποστολάκη: 
(το μέλος του Ε.Γ. του ΠΑΣΟΚ για τη δημοκρατία και τη διαφθορά) 
«Η αποκάλυψη της αλήθειας είναι ίσως η μέγιστη συμβολή στη δημοκρατία. 
Η εξομοίωση όμως των πάντων, η απομόνωση κάθε παρανομίας ή ευτέλειας και η
αναγόρευσή τους σε σήμα κατατεθέν του δημόσιου βίου, η αντίληψη ότι όλοι τους
είναι ίδιοι, αποτελούν τα γνωστά στερεότυπα που τροφοδοτούν μια επικίνδυνη
ιδεολογία. 
Μόνη ασφαλής απάντηση σε αυτό το μείζον θέμα είναι η κοινωνία των ενεργών και
όχι ανύποπτων πολιτών. Ο σκεπτόμενος πολίτης που μπορεί να επιχειρεί πάντα μια
δεύτερη ανάγνωση προτού οδηγηθεί στο τελικό του συμπέρασμα, ο τηλεθεατής που
διατηρεί το προνόμιο να αλλάζει εκείνος κανάλι, ο ψηφοφόρος που επιλέγει τον
αντιπρόσωπό του με κριτήρια σύνθετα και αυστηρά. 
Αυτή είναι η πιο ασφαλής αλλά και η πλέον νομιμοποιημένη λύση στην
αντιμετώπιση ενός υπαρκτού και σημαντικού προβλήματος. 
Μια κοινωνία σε εγρήγορση και όχι σε κατάσταση συναγερμού. Μια κοινωνία που
σκέφτεται, δηλαδή μια κοινωνία που υπάρχει». 
(«Καθημερινή της Κυριακής»)
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17271N034</ED>
<ID>
ID:307026

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Γιατί κοιτάζει ψηλά ο κ. Βενιζέλος; Για να προφυλαχτεί, μήπως τον χτυπήσει
καμία αδέσποτη φήμη ότι παραιτείται...
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17271N041</ED>
<ID>
ID:306912

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Μαρία Δαμανάκη: 
(η βουλευτής του ΣΥΝ, με αφορμή την πρόταση Λαλιώτη ­ στον Antenna Radio) 
«Μη μου πείτε τώρα ότι το μεγάλο ψάρι τρώει το μικρό πάντα. Λέω ότι δεν
συμφωνώ με την άποψη ότι το μεγάλο ψάρι τρώει το μικρό πάντα και, δεύτερον, το
μικρό ψάρι κινδυνεύει να φαγωθεί έτσι κι αλλιώς». 
Μιχάλης Λιάπης: 
(ο βουλευτής της Ν.Δ., στον «Τύπο της Κυριακής», για τους υποψήφιους
δημάρχους) 
«Θα πρέπει (...) να δεσμευτούν δημόσια για ένα τουλάχιστον κατώτατο όριο
κομματικής τους απεξάρτησης: ξεκινώντας από το αυτονόητο ότι πρέπει να
εξαντλήσουν, αν μη τι άλλο, μια ολόκληρη τετραετία, θα πρέπει να απαρνηθούν
κάθε κομματική ανάμειξη και δράση». 
Όλγα Τρέμη: 
(η δημοσιογράφος λέει στο «TV Τύπος» τι συζητά με τις φίλες της) 
«Τα πάντα: από τη... λύση του Κυπριακού ώς τις συνταγές μαγειρικής, από την
κρίση της πολιτικής ώς την πρεμιέρα της Βίσση, από το τελευταίο βιβλίο του Έκο
μέχρι τα προβλήματα των παιδιών». 
Ευάγγελος Βενιζέλος: 
(ο υπουργός Πολιτισμού, στον «Επενδυτή», για την υποψηφιότητα για τον Δήμο
Θεσσαλονίκης) 
«Η πολιτική "ηγεμονία" του ΠΑΣΟΚ δεν κρίνεται με το αν θα κάνει μια
εντυπωσιακή υπόδειξη προσώπου, αλλά με το αν θα κάνει μια θαρραλέα υπόδειξη
πολιτικής». 
Γιώργος Βουλγαράκης: 
(ο βουλευτής της Ν.Δ. προς τον κ. Βαρβιτσιώτη, που τον επέκρινε επειδή ζητεί
πρόωρες εκλογές αφού δεν μπορεί να τις πετύχει ­ από το «Καρφί») 
«Αν ήταν έτσι, πρόεδρε, δεν θα είχα ρίξει καμία γκόμενα. Ένας συμφοιτητής μου
την έπεφτε σε πέντε γυναίκες κάθε ημέρα. Μία του καθόταν και στο τέλος του
μήνα είχε ρίξει... 30». <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17271N043</ED>
<ID>
ID:306996

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ολυμπιακή
</H2>
Ο λόγος στους αναγνώστες. 
Ο Γ. Δασκαλάκης, Σταθά 20, Αγρίνιο, γράφει: 
«Καιρό, τώρα, παρακολουθώ πολλούς "δημοσιογράφους" της παραπληροφόρησης να
απευθύνουν ερωτήσεις σε ανευθυνοϋπεύθυνους των παραθύρων σχετικά με την τύχη
της Ο.Α. και απαιτούν πιεστικά να πάρουν απάντηση για το "πότε θα πωληθεί η
Ο.Α. " ή πότε θα κηρύξει πτώχευση. Και μιλάνε τόσο απαξιωτικά χωρίς να
ντρέπονται, που μας προκαλούν και πικρία και αηδία συγχρόνως. 
Δεν σκέφτηκαν δυστυχώς ποτέ πως η Ο.Α. είναι μια εταιρεία ­ η μοναδική ­ που
κάνει γνωστή την Ελλάδα στα πέρατα της Γης, με χιλιάδες εργαζομένους,
ακούραστα και υπεύθυνα, για να πετάνε με ασφάλεια τα αεροπλάνα της και να
κατέχει σήμερα την πρώτη θέση στην ασφάλεια των πτήσεων, σύμφωνα και με το
πρόσφατο βραβείο της Fly Safety Foundation που επεδόθη στον υπουργό κ. Βερελή. 
Δεν περνάει δυστυχώς από το μυαλό τους ότι το μέλλον αυτής της χώρας είναι
συνυφασμένο με την Ο.Α., όταν αυτή τη στιγμή προγραμματίζουμε Ολυμπιακούς
Αγώνες, αναμένουμε αύξηση της τουριστικής κίνησης και επιπλέον θέλουμε να
παίξουμε πρωταγωνιστικό ρόλο στα Βαλκάνια και την Ευρώπη γενικότερα. Με τι
μεταφορές θα αντιμετωπίσουμε την πρόκληση των καιρών; Με τι μεταφορές θα ζήσει
ο τουρισμός που τόσα προσδοκούμε; Και βέβαια δεν έχουμε το δικαίωμα να
απογοητεύσουμε τους Έλληνες της Διασποράς, που είναι μια Ελλάδα εκτός συνόρων
που αγαπάει πολύ περισσότερο τον τόπο μας από εμάς τους ίδιους και που όταν
βλέπουν να προσγειώνεται το αεροπλάνο της Ο.Α. νομίζουν ότι θα αντικρύσουν
δικούς τους ανθρώπους, συγγενείς. Χρειάζεται λοιπόν Πατριωτισμός. Και πολλή
σοβαρότητα. Γιατί η Ο.Α. είναι κερδοφόρα επιχείρηση. 
Δεν επιτρέπονται παρακινδυνευμένες ενέργειες, που θα ζημιώσουν εν κατακλείδι
και την Ελλάδα. Είναι κρίμα να πέσει σε χέρια μιζαδόρων και να χάσει την αίγλη
και τη φήμη που απέκτησε με μόχθο και σκληρή δουλειά, αφού είναι πρώτη ανάμεσα
στα μεγαθήρια της παγκόσμιας αεροπλοΐας». 
Ο κ. Παπανδρέου, Φαρές Πατρών, γράφει: 
«Από μικρό παιδί άκουγα για κάποιο ορεινό και μικρό αχαϊκό χωριό Κώμη, αλλά
Κώμη δεν είχα δει. Τελικά ευδόκησε να βρεθώ στο χωριό αυτό όταν τον περασμένο
Οκτώβρη πήγα σε κάποιο γάμο. Το Κώμη, σκαρφαλωμένο στους πρόποδες της δυτικής
πλευράς του βουνού Μητόπολη, δίνει την αίσθηση πίνακα ζωγραφισμένου σε στιγμές
υψηλής έμπνευσης. Κάτω από τους πρόποδες απλώνεται τεράστια πεδιάδα που φτάνει
μέχρι την παραλία της Κάτω Αχαγιάς με φόντο τη θάλασσα. Η πανοραμική θέα αυτής
της περιοχής σε κάνει να νιώθεις πως "πετάς" πάνω απ' αυτή, απολαμβάνοντας την
αυθεντική μαγεία του τοπίου και την απεραντοσύνη της θάλασσας».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17271N044</ED>
<ID>
ID:307029

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N04&aa=4</URL></REF>


Article

<CATEGORY>vin05</CATEGORY>

 <H2>Κι όμως, είναι αληθινό
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Κι όμως, είναι αληθινό: Στελέχη της Επικοινωνίας, που είναι κοντά στην κ.
Γιάννα Αγγελοπούλου, ήταν εκείνα που έσπευσαν και για ώρα προσπαθούσαν να
αποδώσουν στα αγγλικά και από τηλεφώνου τις τελευταίες δηλώσεις του υπουργού
Πολιτισμού κ. Β. Βενιζέλου ­ «τα έργα τα κάνουμε για την Ελλάδα και όχι για τη
ΔΟΕ» ­ «ζαχαρώνοντας» μία... παρέμβαση των Αθανάτων. Και το πέτυχαν!!!
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17271N045</ED>
<ID>
ID:307033

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N04&aa=5</URL></REF>


Article

<CATEGORY>vin05</CATEGORY>

 <H2>Κατασκευές φημών... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Και ξαφνικά, χθες το απόγευμα, άναψαν τα κυβερνητικά τηλέφωνα ­ και όχι
μόνον. «Κάτι τρέχει με τον Βαγγέλη», ήταν οι πρώτες κουβέντες. 
Μετά το τροπάρι άλλαξε ­ «μπας και παραιτείται ο Βενιζέλος;». Και λίγο
αργότερα, το ερώτημα είχε μείνει χωρίς ερωτηματικό ­ «υπάρχει θέμα παραίτησης
του Βενιζέλου»... 
Η ώρα περνούσε, το γραφείο του υπουργού Πολιτισμού δεν ήξερε τίποτε και
ο ίδιος ο κ. Βενιζέλος ήταν απροσπέλαστος σε κάποια εκδήλωση. 
Μόλις ο άνθρωπος βγήκε στον δρόμο, φρόντισε να διαψεύσει τα πάντα και
τώρα ψάχνει τον κατασκευαστή των φημών... 
Αν και κάτι στην οργή του, όταν διέψευδε τις φήμες, έδειχνε ότι
γνωρίζει τον κατασκευαστή...
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17271N046</ED>
<ID>
ID:307042

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N04&aa=6</URL></REF>


Article

<CATEGORY>vin05</CATEGORY>

 <H5></H5><H2>Σίγουρη επιτυχία </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το παιδί πήρε προαγωγή ­ έγινε ένας από τους γενικούς διευθυντές στον
«Αθήνα 2004». Προηγουμένως, είχαν προκηρύξει τη θέση, αλλά δεν βρέθηκε κανείς
με τα προσόντα που ζητούσαν. Έτσι, έγινε ο δικός μας, με εσωτερική
μεταγραφή... 
Πήγε λοιπόν και αυτοσυστήθηκε στους υπόλοιπους γενικούς διευθυντές. Τους
είπε ότι έχει τελειώσει το Κολλέγιο, ότι μικρός ασχολήθηκε με τη δισκοβολία,
ότι η μαμά του είναι το γένος... (αναφέρεται μία γνωστή εφοπλιστική
οικογένεια), ότι προηγουμένως δούλευε στην οικογενειακή επιχείρηση, ότι ζει
στο Καστρί και ότι είναι βέβαιος για την επιτυχία στα νέα καθήκοντά του,
επειδή παλιότερα είχε πληρώσει από την τσέπη του για να παρακολουθήσει
Ολυμπιακούς Αγώνες! 
Εσείς, έχετε καμιά αμφιβολία ότι θα πετύχει στο έργο του με τόσα προσόντα; <H3>Ο καλός μας ο Ντιντής... </H3>
Θυμάστε εκείνες τις ελληνικές ταινίες του '60; Γιατί άραγε οι σεναριογράφοι
ονομάτιζαν... Ντιντή κάθε αγόρι που το εμφάνιζαν να αυτοπαρουσιάζεται έτσι; <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17271N047</ED>
<ID>
ID:307046

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N04&aa=7</URL></REF>


Article

<CATEGORY>vin05</CATEGORY>

 <H2>Η Ελλάδα σε κρίση!
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Νιώθετε ότι η χώρα μας διέρχεται στιγμές κρίσης; Ανησυχείτε γενικότερα;
Φοβάστε για τις επερχόμενες εξελίξεις; Σε λίγο θα υπάρχει ένας Όμιλος για να
καλύπτει ολόκληρο το φάσμα των ανησυχιών σας. Ο Όμιλος θα ονομάζεται
«Πολιτικός Όμιλος για τη Δημοκρατία και την Πατρίδα». 
Η επίσημη ίδρυση του Ομίλου θα γίνει σε μεγάλη εκδήλωση, στο «Λήδρα Μάριοτ»,
στις 20 Φεβρουαρίου. Στο πάνελ θα λάβουν θέση, εκτός των άλλων, οι κ.κ. Θ.
Στοφορόπουλος και Χρ. Γιαλουρίδης, που είναι γνωστοί για τις ανησυχίες τους.
Εκεί θα αναγνωσθεί η Διακήρυξη του Ομίλου, πίσω από την οποία είναι ο ίδιος ο
ιδρυτής. Μιλάμε για τον κ. Στ. Παπαθεμελή, βεβαίως - βεβαίως... 
Ο βουλευτής του ΠΑΣΟΚ θα κάνει και την κεντρική ομιλία. Θέμα του, όπως
αντιλαμβάνεστε, θα είναι «Η Ελλάδα σε κρίση»... 
Το ετοιμάζει από καιρό... 
Περιττό να πούμε ότι ο κ. Παπαθεμελής δεν κάνει κινήσεις χτισμένες στη
συγκυρία ­ προετοιμάζει την ίδρυση του Ομίλου εδώ και πολύ καιρό. Και φυσικά,
στο υπουργείο Εξωτερικών δεν επικρατεί δα και η απόλυτη ευτυχία για την
υπόθεση αυτή, τώρα μάλιστα που τα των ελληνοτουρκικών σχέσεων δεν
πολυπερπατάνε και η κριτική γίνεται πιο «εύκολη»... 
θα πάει ο «Ζορμπάς»; 
Τώρα, το ερώτημα που θα πλανάται εκείνο το απόγευμα της 20ής Φεβρουαρίου στο
«Μάριοτ», θα είναι ένα: Πόσοι από εκείνους που θα μετάσχουν στον άλλο Όμιλο ­
τον «Νικόλαο Ζορμπά», αν έχετε ακουστά - θα πάνε για την εκδήλωση Παπαθεμελή;
Θα πάει, για παράδειγμα, ο κ. Παν. Κρητικός; 
Διότι φαίνεται ότι δύο Όμιλοι της ανησυχίας δεν χωρούν... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17271N052</ED>
<ID>
ID:306961

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N05&aa=2</URL></REF>


Article

<CATEGORY>vin05</CATEGORY>

 <H2>Ιδού η.... Χερσόνησος </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Θέλει το ΠΑΣΟΚ τη συνεργασία; Απόδειξη. Αυτό θα μπορούσε να είναι το σύνθημα
του κ. Σπ. Δανέλη, πρώην βουλευτή του ΣΥΝ στο Ηράκλειο της Κρήτης και από τους
επιφανέστερους «εκσυγχρονιστές» του χώρου. Ο οποίος ανακοίνωσε χθες την
υποψηφιότητά του για τον Δήμο Χερσονήσου, όπου ο νυν δήμαρχος κ. Ζ.
Δοξαστάκης, που έχει εκλεγεί με το ΠΑΣΟΚ, εκδηλώνει το ενδιαφέρον του για τη
Νομαρχία... 
Βέβαια, η στήριξη του ΠΑΣΟΚ, που κυριαρχεί παραδοσιακά στην περιοχή, θα
περάσει από σαράντα κύματα, αλλά τι νόημα έχει να μιλούν για συνεργασίες στην
κυβέρνηση, αν δεν την εννοούν για τον... Δήμο Χερσονήσου;
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17271N053</ED>
<ID>
ID:306997

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Οι κινήσεις Παπουτσή... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Πόσο κάνει 32,8+16,4; Κάνει 49,2, έτσι δεν είναι; Ε, αυτή είναι η σημερινή
πρόσθεση του κ. Χρ. Παπουτσή, ο οποίος θα συναντηθεί με τον κ. Θ. Πάγκαλο, που
είχε λάβει 32,8% στις δημοτικές εκλογές της Αθήνας το '94, αλλά και με την κ.
Μαρία Δαμανάκη, που είχε λάβει 16,4% στις εκλογές του '98... 
Εν ολίγοις, ο υποψήφιος δήμαρχος Αθηναίων βλέπει δύο ανθρώπους, τα ποσοστά
των οποίων αθροιζόμενα βγάζουν... παρά κάτι δεύτερο γύρο. Τώρα βέβαια, σε
μεγάλο βαθμό τα ποσοστά τους δεν μπορούν να αθροιστούν, αφού πρόκειται για
τους ίδιους ψηφοφόρους, αλλά τι να γίνει; Η ελπίδα... πεθαίνει τελευταία! <H3>Γρήγορα για να προλάβει! </H3>
Σημειώστε ότι τη μεν κ. Μαρία Δαμανάκη ο κ. Παπουτσής θα την επισκεφθεί στο
γραφείο του δημοτικού της συνδυασμού, ενώ τον κ. Θ. Πάγκαλο θα τον δεχθεί στο
πολιτικό του γραφείο. Τώρα, γιατί επέλεξε να συναντηθεί τόσο γρήγορα με την κ.
Δαμανάκη, θα σας γελάσω. Αλλά με τον κ. Πάγκαλο συναντιέται αμέσως - αμέσως,
για έναν απλό λόγο: Για να μην προλάβει ο πρώην υπουργός, όπως το συνηθίζει,
να πει... την καλή του την κουβέντα για την υποψηφιότητα Παπουτσή!
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17271N054</ED>
<ID>
ID:307017

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΟΛΑ ΠΑΝΕ ΚΑΛΑ στη χώρα ­ δεν πάνε; 
ΑΛΛΗ ΜΙΑ ΦΟΡΑ απέτυχε η προσπάθεια της κυβέρνησης να πουλήσει την
Ολυμπιακή ­ φτερά χωρίς αητό... 
ΚΑΤΩ ΑΠΟ ΤΙΣ 2.500 ΜΟΝΑΔΕΣ το Χρηματιστήριο. Άλλο ένα πακέτο στήριξης
της Σοφοκλέους και θα πάει για τις 3.000... 
ΤΙ ΓΙΝΕΤΑΙ ΣΤΗΝ ΕΛΛΗΝΙΚΗ ΠΕΡΙΦΕΡΕΙΑ με τα φρουτάκια; Ως και τον κ. Ν.
Κακλαμάνη κατηγόρησαν για εμπλοκή στην υπόθεση, επειδή πάντρεψε πριν από πέντε
χρόνια κάποιον που είναι ανιψιός... φρουτέμπορα! 
ΕΝ ΤΩ ΜΕΤΑΞΥ, ο κ. Ν. Κακλαμάνης πάντρεψε τις προάλλες ένα ακόμα
ζευγάρι ­ και η νύφη είναι, λέει, ανιψιά του Κάρατζιτς. Λέτε να τον καλέσει η
κ. Ντελ Πόντε; 
ΟΛΟ ΣΠΟΝΤΕΣ ΗΤΑΝ η δήλωση στήριξης του κ. Γ. Μαγκριώτη στον κ. Γ.
Πασχαλίδη, για την προσπάθεια εμπλοκής του τελευταίου στα φρουτάκια. Γιατί
σπόντες; Επειδή τα μαγαζιά αυτά συνήθως διαθέτουν και μπιλιάρδα! 
ΚΑΘΕ ΠΡΑΓΜΑ ΣΤΟΝ ΚΑΙΡΟ ΤΟΥ κι ο καθείς τον κατήγορό του... 
ΚΑΙ ΦΥΣΙΚΑ ΙΣΧΥΕΙ και το... ο καθείς τον συνήγορό του! <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17271N055</ED>
<ID>
ID:307034

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Φυλακή: με ψυχή ή χωρίς;
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Ο τοίχος είναι η πέτρινη φυλακή. 
Η πόρτα είναι η ξύλινη φυλακή. 
Οι δεσμοφύλακες είναι η φυλακή με σάρκα και οστά. 
Βίκτ. Ουγκώ, Η τελευταία μέρα ενός κατάδικου 
Η σχέση και η αλληλεπίδραση «φυσικού χώρου - ψυχολογικού χώρου - ζωτικού
χώρου» είναι κρίσιμη για την ισορροπία του σύγχρονου ανθρώπου, καθώς ο χώρος
γίνεται φορέας του χρόνου και όχημα των εμπειριών, δηλαδή μετατρέπεται σε
κομμάτι της ταυτότητας του καθενός. 
Η ψυχή του χώρου αναγνωρίζεται σε σχέση «μ' εμάς» ή «μ' αυτούς», ανεξάρτητα
από την επένδυσή του σε εικόνες και λέξεις. Το βάθος και τα όρια ενός χώρου
μετρώνται με το κατά πόσον μπορούν να μετουσιώσουν μια αρνητική σκέψη σε
θετική. 
Ο χώρος διαμορφώνεται για τους χρήστες, αλλά και οι χρήστες διαμορφώνουν τον
χώρο (τους) και τον χρησιμοποιούν όχι με τυχαίο τρόπο. 
Ο κανονιστικός όμως χώρος έχει τη δική του αυτοτελή επίδραση στην ψυχολογία
του ατόμου καθώς ασκεί πάνω του χειραγωγική λειτουργία. 
Οι «κλειστοί κοινωνικοί οργανισμοί», όπως είναι οι φυλακές και γενικότερα τα
σωφρονιστικά καταστήματα, έχουν ειδικό σκοπό και αναπτύσσονται σ' έναν
περιορισμένο χώρο που συνεπάγεται και ένα εξίσου κλειστό κοινωνικό κύκλωμα, ως
οιονεί-milieu. 
Η κοινωνική απομόνωση του οργανισμού, η συγκέντρωση όλων των δραστηριοτήτων
των εγκλείστων στον ίδιο χώρο, ο ομαδικός έλεγχος (πειθαρχία, περιορισμοί,
καταστολή) καταλύουν κάθε προσωπικό στοιχείο και απορροφούν την προσωπικότητα. 
Μολονότι η ομοιότητα των χώρων δεν ισοδυναμεί με ταυτότητα κοινωνικών αξιών ή
«με ομαδική ταυτότητα», η δομή του φυσικού χώρου όχι μόνον προσδιορίζει αλλά
και ερμηνεύει την κουλτούρα των ανθρώπων που ζουν «εντός του». 
Στη φυλακή οι διαπροσωπικές αποστάσεις έχουν το δικό τους νόημα, καθώς ο
ζωτικός χώρος συνιστά αναγκαίο αμυντικό οχυρό. 
Η αρνητικά φορτισμένη ψυχογεωγραφία λαβυρίνθων πιέζει τον έγκλειστο να
ταυτισθεί με το περιβάλλον και τα σωφρονιστικά μοντέλα συμπεριφοράς,
διαιρώντας και διχάζοντας την «ελευθερία του». 
Η διαλεκτική σχέση της Αναγκαιότητας (προδιαγραφές του σωφρονιστικού
συστήματος) με την Ελευθερία άλλοτε οδηγεί σε καταναγκαστικούς φορμαλισμούς κι
άλλοτε σε απελευθέρωση μιας βιωματικής φαντασίας, μιας ουτοπικής δηλαδή βίωσης
ενός «χώρου ελευθερίας» πέραν της χτισμένης ύλης των φυλακών. 
Ο ουτοπικός χώρος του φυλακισμένου συγκροτείται πρώτα από μια αρνητική σχέση /
στάση ως προς την κυρίαρχη εξουσία και δευτερευόντως από μια συχνά αφηρημένη
και ασαφή πρόταση προσωπικής εξόδου. Ο τόπος που δεν υπάρχει, ο ου-τόπος, για
τον φυλακισμένο εκτείνεται απροσδιόριστα έξω από τα κάγκελα, έξω από τον
«σωτήριο χώρο των ιδρυμάτων». 
Ο φυλακισμένος χώρος περιλαμβάνει τόσο την καθημερινότητα όσο και τα
φαντασιακά τοπία, όπως και τις βιωματικές αξίες που προσδίδει σ' αυτά ο
χρήστης/κρατούμενος. 
Η μορφή και η υφή του χώρου εκφράζουν την «ποιητική του», γι' αυτό και ο
φυλακισμένος χώρος διαμορφώνει δικές του χωρο-σχέσεις και χωρο-καταστάσεις. 
Η κατασκευή των φυλακών έπεται λοιπόν της επιλογής του σωφρονιστικού
συστήματος. Η «κοινωνική μηχανική» της χωρικής οργάνωσης και της μορφολογίας
προϋποθέτει συμφωνία για τη χρήση. Κάθε σωφρονιστικό σύστημα προσεγγίζει όμως
διαφορετικά τον «χώρο». 
Γι' αυτό και στη χώρα μας πρέπει επιτέλους: 1) Να ανοίξουμε και να
καταστήσουμε ορατό, άρα και ελέγξιμο, τον φάκελο «Ελληνικές φυλακές 2002». 2)
Να αποφασίσουμε ποιο σωφρονιστικό σύστημα με ποια υποδομή και ποιο προσωπικό
πρέπει να ακολουθήσουμε και 3) η διακομματική επιτροπή να παρέμβει ­ με ειδική
εξουσιοδότηση ­ να σπάσει το πύον και να θεραπεύσει τις υπάρχουσες χρόνιες
πληγές του συστήματος. 
Διαφορετικά εμείς θα φυλακολογούμε κι αυτοί θα σαπίζουν ή θα
αλληλο-σκοτώνονται. 
ΥΓ: Είναι αυτονόητο ότι όλοι οι εγκληματολόγοι είμαστε στο πλευρό της
Πολιτείας για το θαρραλέο αυτό εγχείρημα 
Ο Γιάννης Πανούσης είναι καθηγητής της Εγκληματολογίας στο Τμήμα
Επικοινωνίας και ΜΜΕ στο Πανεπιστήμιο Αθηνών.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17271N062</ED>
<ID>
ID:306987

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Επιστολή στον Πρόεδρο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Έφτασε προ ημερών μία δισέλιδη επιστολή στον Πρόεδρο της Δημοκρατίας, την
οποία υπογράφουν δύο γυναίκες, αγωνίστριες της Κύπρου ­ η πρόεδρος του
σωματείου Συμπαράσταση Αγώνα Κύπρου Ευανθία Τσόκα και η γραμματέας Ελένη
Νιάρχου. Την κοινοποιούν στον Πρωθυπουργό, τον πρόεδρο της Βουλής, τους
αρχηγούς των κομμάτων και τον υπουργό Εξωτερικών. 
«Κύριε Πρόεδρε», του γράφουν, «υπάρχουν πολλοί πολίτες σε τούτον τον τόπο που
δεν συμβιβάζονται με την οριστικοποίηση της τουρκοποίησης της κατεχόμενης
Κύπρου». 
Οι γυναίκες που αγωνιούν για την Κύπρο τού γράφουν πως ακόμα και πρόσφατα «το
Ευρωπαϊκό Δικαστήριο Ανθρωπίνων Δικαιωμάτων, σε μία πρωτοφανή απόφαση,
ονομάζει και καταδικάζει την Τουρκία ως κατοχική δύναμη και αποφαίνεται ότι το
τουρκοκυπριακό "κράτος" δεν έχει καμία νόμιμη υπόσταση». 
Κι όμως, ο Αμερικανός πρέσβης στη Λευκωσία κ. Μπάτλερ, όπως επισημαίνουν, είχε
αντίθετη άποψη. «Εγκαινίασε πανηγυρικά το νέο γραφείο της πρεσβείας του στα
κατεχόμενα, αποκαλώντας "Βόρειο Κύπρο" τα κατεχόμενα εδάφη και προσκαλώντας σ'
αυτή την τελετή τον Ραούφ Ντενκτάς, καθώς και τον εκεί "διαπιστευμένο" Τούρκο
πρέσβη, ώστε να ενισχύσει η χώρα του αποφασιστικά την πορεία αναγνώρισης του
ψευδοκράτους». 
Οι γυναίκες της Κύπρου είναι επίμονες προς τον Πρόεδρο της Δημοκρατίας. «Μήπως
ήρθε η ώρα ­ λένε ­ να γίνει η αναγκαία επανατοποθέτηση του Κυπριακού ως
θέματος εισβολής, κατοχής και καταπάτησης ανθρωπίνων δικαιωμάτων; Εάν για να
αντιδράσουμε περιμένουμε και την επίσημη αναγνώριση του ψευδοκράτους από τις
ΗΠΑ, όπως και από άλλα κράτη, που σίγουρα θα ακολουθήσουν, τότε μήπως θα είναι
πολύ αργά;». 
Η αγωνία τους είναι φυσικά έκδηλη. Και η πολύχρονη πείρα του σωματείου τους
έχει καταδείξει ότι όποια επιλογή κι αν έκαναν η Αθήνα και η Λευκωσία ­ από το
'74 έως σήμερα ­ η Άγκυρα δεν έλεγε να αλλάξει ρότα. 
Ορισμένοι υποστηρίζουν ότι όλα θα λυθούν μέσα από την ενταξιακή διαδικασία της
Κύπρου στην Ε.Ε. και ότι όσοι ανησυχούν είναι υπερβολικοί. 
Οι γυναίκες της Κύπρου έχουν αντίθετη γνώμη. Έχουν μάθει πολλά και δεν θέλουν
να ξαναπάθουν... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17271N063</ED>
<ID>
ID:307013

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N06&aa=3</URL></REF>


Article

<CATEGORY>vin04</CATEGORY>

 <H2>Κινήσεις Μπους κατά της τρομοκρατίας
</H2>
Το μεγαλεπήβολο σχέδιο που έχει θέσει σε εφαρμογή ο Αμερικανός πρόεδρος Τζορτζ
Μπους, προκειμένου να καταστήσει τις ΗΠΑ λιγότερο τρωτές στην τρομοκρατία,
στερείται ενός προφανούς και θεμελιώδους συστατικού ­ ήτοι μιας ρεαλιστικής
στρατηγικής προκειμένου να μειωθεί η βαριά εξάρτηση της Αμερικής από το
εισαγόμενο πετρέλαιο, και ιδιαίτερα το πετρέλαιο που εισάγει από τον Περσικό
Κόλπο. Μία μείωση της εξάρτησής μας από το πετρέλαιο του Κόλπου θα αύξανε την
ευλυγισία μας στον πόλεμο που διεξάγουμε εναντίον της τρομοκρατίας, καθώς και
σε άλλους τομείς της εξωτερικής πολιτικής. Αν η κυβέρνηση του Τζορτζ Μπους
υιοθετούσε την πλέον πρακτική προσέγγιση και εξερευνούσε νέες μεθόδους
εξοικονόμησης ενέργειας ­ το υδρογόνο, για παράδειγμα, μπορεί κάλλιστα να
αποδειχθεί το καύσιμο του μέλλοντος ­, η προσπάθεια θα απέφερε ταυτόχρονα
σημαντικά τεχνολογικά οφέλη και θα περιόριζε την εξωφρενικά μεγάλη
«συνεισφορά» της Αμερικής στο φαινόμενο του θερμοκηπίου.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17271N064</ED>
<ID>
ID:307027

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N06&aa=4</URL></REF>


Article

<CATEGORY>vin06</CATEGORY>

 <H2>Με χάκερ κατά του τζόγου
</H2><H4>Τέλος για όλα τα ηλεκτρονικά παιχνίδια
</H4>
Στην πλήρη απαγόρευση όλων των ηλεκτρονικών παιχνιδιών που θα μπορούσαν να
μετατραπούν σε παράνομα τυχερά προσανατολίζεται η κυβέρνηση μετά τον θόρυβο
που έχει ξεσπάσει γύρω από τα «φρουτάκια» το τελευταίο διάστημα.

Αποφάσεις αναμένεται να ληφθούν κατά τη συνεδρίαση, μεθαύριο, της Κυβερνητικής
Επιτροπής. Την ίδια στιγμή, το ΣΔΟΕ Κεντρικής Μακεδονίας επιστρατεύει χάκερ
για να «σπάσουν» τους κωδικούς προγραμμάτων ηλεκτρονικών υπολογιστών μέσω των
οποίων διεξάγονταν τα παράνομα στοιχήματα στα Γιαννιτσά και κατασχέθηκαν στην
έφοδο που έγινε την περασμένη εβδομάδα στο κατάστημα του επιχειρηματία Γιώργου
Τεκτερίδη. 
Με τον συγκεκριμένο επιχειρηματία κατηγορήθηκε πως είχε εμπλοκή ο υπουργός
Μακεδονίας - Θράκης Γιώργος Πασχαλίδης, ο οποίος χθες σχολίασε το θέμα με τη
φράση «ουαί υμίν γραμματείς και φαρισαίοι υποκριταί» και μίλησε για «ημέρες
τηλεοπτικής τρομοκρατίας» που συντηρεί μερίδα των ΜΜΕ. 
Στο θέμα αναφέρθηκαν τόσο ο κυβερνητικός εκπρόσωπος Χρ. Πρωτόπαπας όσο και ο
εκπρόσωπος της Ν.Δ. Θ. Ρουσόπουλος. Ο κ. Πρωτόπαπας παρέσχε πλήρη κάλυψη στον
υπουργό Μακεδονίας - Θράκης και διέψευσε τις φήμες που ήθελαν είτε να
αναβάλλεται η περιοδεία του Πρωθυπουργού την Παρασκευή και το Σάββατο στην
Ημαθία και στην Πέλλα, είτε να μη συνοδεύει τον κ. Σημίτη ο κ. Πασχαλίδης. 
«Σκάνε κανόνια διαφθοράς»

Από την πλευρά του, ο εκπρόσωπος της Ν.Δ. απαντώντας σε σχετικές ερωτήσεις
παρέπεμψε στην κυβέρνηση για τα «κανόνια της διαφθοράς που σκάνε», ενώ
πρόσθεσε πως η Ν.Δ. επιθυμεί να διερευνηθούν δικαστικά όλες οι υποθέσεις που
έρχονται στο φως της δημοσιότητας. Και κατέληξε σημειώνοντας πως «η κατά το
δυνατόν ταχύτερη εκκαθάριση θα βοηθήσει, ώστε τα πράγματα να επανέλθουν σε μια
ισορροπία». 
Το κλίμα, πάντως, που έχει δημιουργηθεί ακυρώνει τους σχεδιασμούς της
κυβέρνησης που είχαν διατυπωθεί σε προηγούμενη συνεδρίαση της Κυβερνητικής
Επιτροπής και προέβλεπαν συγκεκριμένα μέτρα για την αντιμετώπιση του παράνομου
ηλεκτρονικού τζόγου, με on line σύνδεση των μηχανημάτων με τις ΔΟΥ και
πρόβλεψη να διεξάγονται σε διαφορετικούς χώρους από τα καθαρά τεχνικά και
μακριά από ανηλίκους. Πλέον η κυβέρνηση προσανατολίζεται στην πλήρη απαγόρευση
όλων των παιχνιδιών που θα μπορούσαν να μετατραπούν σε τεχνικά. 
Παράλληλα, όμως, συνεχίζονται οι έρευνες του ΣΔΟΕ Κεντρικής Μακεδονίας για την
πλήρη διαλεύκανση της υπόθεσης του παράνομου στοιχήματος μετά την έφοδο που
έγινε την περασμένη εβδομάδα στο κατάστημα του Γιώργου Τεκτερίδη. Εκεί, οι
υπάλληλοι του ΣΔΟΕ και οι άνδρες της Ασφάλειας Γιαννιτσών βρήκαν δύο
ηλεκτρονικούς υπολογιστές ­ ο ένας φορητός ­ μέσω των οποίων διεξαγόταν το
παράνομο στοίχημα, καθώς εχρησιμοποιείτο και το Διαδίκτυο, μέσω του οποίου
συμμετείχαν οι παίκτες από το εξωτερικό. Άλλωστε, το παράνομο παιχνίδι
διεξαγόταν σε συνεργασία ακόμη τριών εταιρειών στην Κύπρο, τη Μεγάλη Βρετανία
και τον Καναδά, σύμφωνα με το ΣΔΟΕ, και ήδη έχει δοθεί σήμα στην Ιντερπόλ. 
Πονοκέφαλος οι κωδικοί

Ο εντοπισμός όλων των παράνομων δελτίων του στοιχήματος στα προγράμματα των
ηλεκτρονικών υπολογιστών αποτελεί «πονοκέφαλο» για τις διωκτικές αρχές, καθώς
όλες οι «φόρμες» είναι ασφαλισμένες με κωδικούς πρόσβασης. Πληροφορίες
ανέφεραν ότι ήδη για τη διερεύνηση των στοιχείων αυτών από τους «σκληρούς»
δίσκους έχουν κληθεί χάκερ, που έχουν τη δυνατότητα να «σπάσουν» τους
κωδικούς. Πρόκειται για προγραμματιστές-υπαλλήλους της υπηρεσίας, αλλά και
ιδιώτες που συνεργάζονται κατά καιρούς και με την Ασφάλεια. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17271N071</ED>
<ID>
ID:306900

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N07&aa=1</URL></REF>


Article

<CATEGORY>vin04</CATEGORY>

 <H2>Δέλεαρ ο εκλογικός νόμος
</H2><H4>Πλειοδοσία ΠΑΣΟΚ στην πρόταση για συνεργασία με την Αριστερά
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Μόνο... συγκυβέρνηση δεν προτείνει η κυβέρνηση στην Αριστερά, προκειμένου
να πει το «ναι» στη συνεργασία εν όψει, αρχικά, των δημοτικών εκλογών! Η
πρόταση του Κώστα Λαλιώτη, που εξακολουθεί να προκαλεί αλλεπάλληλες συζητήσεις
στην πολιτική ζωή, ουσιαστικά επαυξήθηκε χθες από τον κυβερνητικό εκπρόσωπο
Χρ. Πρωτόπαπα. 
Πλειοδοτώντας φανερά, έναντι της πρότασης Λαλιώτη, ο κ. Πρωτόπαπας είπε επί
λέξει «είμαστε αποφασισμένοι να συζητήσουμε πάνω σε κοινά προγράμματα» και
πρόσθεσε ότι «η Αριστερά πρέπει να καταλάβει ότι θα υπάρξουν πολύ θετικά
αποτελέσματα». Ο εκπρόσωπος εξήγησε ότι «στόχος μας είναι η δημιουργία ενός
πλειοψηφικού ρεύματος στην κοινωνία» και τόνισε με έμφαση ότι «αν καταλήξει
και σε πολιτική συνεργασία θα είμαστε ιδιαίτερα ευτυχείς»! 
Ωστόσο, παρ' όλα αυτά, η Αριστερά εξακολουθεί να είναι επιφυλακτική, γεγονός
που δεν αποθαρρύνει το ΠΑΣΟΚ αλλά αντίθετα εντείνει την επίθεση φιλίας του
κυβερνώντος κόμματος. Ο κυβερνητικός εκπρόσωπος έβαλε και θέμα αλλαγής του
εκλογικού νόμου ως αντικείμενο ενός διαλόγου με την Αριστερά, που τον ονόμασε
«διάλογο για την Κεντροαριστερά», που, όπως είπε, είναι αναγκαίος όσο ποτέ.
Συγκεκριμένα ο κ. Πρωτόπαπας, που μόλις είχε βγει από μία σύσκεψη με τον
Πρωθυπουργό, δήλωσε ότι «είναι λογικό και ο εκλογικός νόμος να αποτελεί
στοιχείο του διαλόγου (...), όχι σε αυτή τη φάση βέβαια». 
Η δυσφορία

Πληροφορίες αναφέρουν ότι ιδέα του κ. Σημίτη ήταν να επανέλθει στο προσκήνιο η
(ξεχασμένη) υπόθεση της Κεντροαριστεράς, προκειμένου να περιβληθεί και με
ιδεολογικό μανδύα η προσπάθεια προσέγγισης με την Αριστερά. Πάντως το ΠΑΣΟΚ
δεν φαίνεται πολύ ικανοποιημένο από το γεγονός ότι αντιδράσεις - θετικές και
αρνητικές - υπήρξαν μόνο από την πλευρά του Συνασπισμού. Έγκυρη πηγή της
Χαριλάου Τρικούπη εξέφρασε τη δυσφορία της από το γεγονός ότι η πρόταση για
συνεργασία με την Αριστερά περιορίσθηκε σε πρόταση για συνεργασία
ΠΑΣΟΚ-Συνασπισμού. 
«Η άποψή μας είναι, είπε, ότι η συνεργασία με την Αριστερά είναι κάτι ευρύτερο
από τη συνεργασία δύο κομμάτων, των συγκεκριμένων κομμάτων. Στην υπόθεση αυτή
δεν υπάρχουν αποκλεισμοί, είναι καλεσμένοι όλοι, και έχουν λόγο όλοι». Η Χαρ.
Τρικούπη θα επιθυμούσε να υπάρξουν και κάποιες αντιδράσεις από την πλευρά του
ΚΚΕ, γιατί με τον τρόπο αυτό θα διευρυνόταν το κοινό της πρότασης. Παρ' όλα
αυτά δεν καταθέτουν τα όπλα. Θα συνεχίσουν με τρόπο τέτοιο που να ευνοούνται
οι συνεργασίες σε τοπικό επίπεδο μεταξύ στελεχών του ΠΑΣΟΚ και του ΚΚΕ και του
Συνασπισμού φυσικά. Η άποψη του Κ. Λαλιώτη, που έχει εκπονήσει τη σχετική
στρατηγική, είναι πως αν υπάρξουν συνεργασίες από τον πρώτο γύρο των δημοτικών
εκλογών, θα ευνοηθεί η προσέγγιση των κομμάτων αργότερα, εν όψει των εθνικών
εκλογών, που είναι και το ζητούμενο. 
Ο γραμματέας του ΠΑΣΟΚ θεωρεί ότι αν οι συνεργασίες αυτές προχωρήσουν και
έχουν θετικό αποτέλεσμα, θα διευκολυνθεί η προσέγγιση στη βάση για την
συγκρότηση μιας προοδευτικής πλειοψηφίας ακόμη κι αν οι ηγεσίες των κομμάτων
της Αριστεράς διαφωνούν και αντιδρούν. 
Οι εκτιμήσεις

Από την άλλη πλευρά το ΠΑΣΟΚ εκτιμά ως «αναμενόμενη» την αρνητική στάση του
Συνασπισμού, διότι, όπως λένε στη Χαρ. Τρικούπη, τυχόν αποδοχή της πρότασης
τώρα από την ηγεσία του κόμματος θα οδηγούσε στην αφομοίωσή του από το ΠΑΣΟΚ
στο εννεάμηνο της παρατεταμένης προεκλογικής περιόδου... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17271N082</ED>
<ID>
ID:306980

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N08&aa=2</URL></REF>


Article

<CATEGORY>vin04</CATEGORY>

 <H2>Η Αθήνα, «κλειδί» για τις σχέσεις ΚΚΕ - ΔΗΚΚΙ </H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Κλειδί» για τις σχέσεις ΚΚΕ - ΔΗΚΚΙ και τη συνεργασία τους στις δημοτικές και
νομαρχιακές εκλογές θα αποτελέσει η νέα συνάντηση που θα πραγματοποιήσουν αυτή
την εβδομάδα για την Αθήνα αντιπροσωπείες των δύο κόμματων (του Πολιτικού
Γραφείου και της Πολιτικής Γραμματείας αντίστοιχα). 
Το πρώτο βήμα - «απάντηση στον νεοφιλελευθερισμό του σημερινού ΠΑΣΟΚ και της
Ν.Δ.», όπως λένε στα δύο κόμματα, έγινε στη Θεσσαλονίκη, όπου για νομάρχης θα
υποστηριχθεί ως κοινός υποψήφιος ο πρώην βουλευτής του ΔΗΚΚΙ Γιώργος Ρόκκος
και ως υποψήφιος δήμαρχος ο Αγάπιος Σαχίνης, ενώ παραμένει ανοιχτό το θέμα της
κοινής στήριξης τού αντιπροέδρου της Βουλής Παναγιώτη Κοσιώνη (ΚΚΕ) στην
Πάτρα. 
Οι δύο αντιπροσωπείες (Ζάχαρης, Σοφός και Λάμπρου από το ΚΚΕ και Μπακόπουλος,
Νικολόπουλος και Μαντάς από το ΔΗΚΚΙ) έχουν ασχοληθεί ­ χωριστά ­ με διάφορες
κατά καιρούς προτάσεις, χωρίς όμως να υπάρχει μέχρι τώρα αποτέλεσμα. Σε αυτές
τις προτάσεις ­ αφορούν σε νομαρχίες και Δήμο Αθήνας ­ περιλαμβάνονται και οι
κ.κ. Σπ. Χαλβατζής, Η. Νικολόπουλος, Θ. Μικρούστικος, Α. Πεπονής, Γ.-Α.
Μαγκάκης, Μ. Θεοδωράκης, Δ. Μπέης. 
Οι συζητήσεις ανάμεσα στα δύο κόμματα αναμένεται να συνεχιστούν, ενώ και από
τις δύο πλευρές ­ με αποκλίσεις ­ γίνονται προτάσεις για τη συγκρότηση
ευρύτερων από το ΚΚΕ και το ΔΗΚΚΙ ψηφοδελτίων. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17271N083</ED>
<ID>
ID:307010

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N08&aa=3</URL></REF>


Article

<CATEGORY>vin04</CATEGORY>

 <H2>Ασκήσεις ισορροπίας για τον ΣΥΝ
</H2>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Σε ασκήσεις ισορροπίας υποχρεώνει την ηγεσία του Συνασπισμού η νέα επίθεση
φιλίας του ΠΑΣΟΚ. Η Κουμουνδούρου από τη μία πλευρά αντιμετωπίζει σκληρά τις
προτάσεις Λαλιώτη, για να μην ακυρώσει τη συνεργασία με τις ανεξάρτητες
δυνάμεις της Αριστεράς, από την άλλη, όμως, προσπαθεί να μη γυρίσει την πλάτη
στο ΠΑΣΟΚ ­ όπως έκανε το ΔΗΚΚΙ ­ γιατί φοβάται ότι αυτό θα διευκολύνει το
κυβερνών κόμμα να αλώσει τους ψηφοφόρους της. 
Ο κ. Νίκος Κωνσταντόπουλος χαρακτήρισε μεν «θετική για την κυβερνητική
κουλτούρα του ΠΑΣΟΚ» την αμφισβήτηση των μονοκομματικών κυβερνήσεων, επανέλαβε
όμως τις απαιτήσεις του ΣΥΝ που ουσιαστικά καθιστούν απαγορευτική την
προσέγγιση των δύο κομμάτων: την απλή αναλογική και την αλλαγή της
κυβερνητικής πολιτικής. 
Στην Κουμουνδούρου παραμένουν επιφυλακτικοί. Ηγετικοί κύκλοι ερμηνεύουν την
πρωτοβουλία Λαλιώτη ως ένδειξη αδυναμίας του ΠΑΣΟΚ και εκτιμούν ότι συμφέρει
τον ΣΥΝ όταν το ΠΑΣΟΚ μιλάει για το τέλος του δικομματισμού γιατί «του δίνει
ρόλο». Φοβούνται όμως ότι απώτερος σκοπός του ΠΑΣΟΚ είναι η άλωση των
ψηφοφόρων του ΣΥΝ, ενώ προβληματίζονται με τις συνέπειες που θα είχε η
εντύπωση στους συμμάχους του ΣΥΝ (πρώην στελέχη του ΚΚΕ, τροτσκιστές,
οικολόγοι κ.λπ.) που συμμετέχουν στον Χώρο Διαλόγου ότι τα δύο κόμματα
συζητούν. Η αποδοχή της θέσης του αναπληρωτή του εκπροσώπου του ΠΑΣΟΚ στη
Συντακτική Συνέλευση της Ευρωπαϊκής Ένωσης από τον Νίκο Κωνσταντόπουλο
προκάλεσε ήδη αρκετές δυσαρέσκειες. 
Η σημερινή συνεδρίαση της Πολιτικής Γραμματείας του Συνασπισμού χαρακτηρίζεται
κρίσιμη καθώς οι απόψεις των τάσεων είναι εντελώς διαφορετικές: Η «ανανεωτική»
μειοψηφία (Μ. Δαμανάκη, Μιχ. Παπαγιαννάκης) ζητεί να μην απορριφθεί εκ των
προτέρων η πρωτοβουλία, αλλά να συζητηθεί προηγουμένως στα όργανα. Θεωρούν ότι
το ΠΑΣΟΚ θα πρέπει να καταθέσει συγκεκριμένες προτάσεις και ότι το μείζον θέμα
είναι να ξεκινήσει προγραμματικός διάλογος χωρίς προαπαιτούμενο, αλλά με
κυρίαρχο στοιχείο του διαλόγου την αλλαγή του εκλογικού νόμου. «Προεδρικοί»,
όπως ο Δ. Παπαδημούλης, προσδίδουν ιδιαίτερη έμφαση στην αλλαγή του εκλογικού
νόμου, ενώ ο εκπρόσωπος του κόμματος Ν. Βούτσης, από την τάση του Αριστερού
Ρεύματος, χαρακτηρίζει τις εξαγγελίες Λαλιώτη πολιτικά μετέωρες, αφού δεν
αλλάζει η κυβερνητική πολιτική. Αίσθηση προκάλεσε, τέλος, η ειρωνική δήλωση
του ευρωβουλευτή Α. Αλαβάνου, που μίλησε για «μια γενναιόδωρη και φιλάνθρωπη
χειρονομία από ένα μεγάλο κόμμα προς μια μικρή και κατακερματισμένη αριστερά». <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17271N084</ED>
<ID>
ID:307028

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N08&aa=4</URL></REF>


Article

<CATEGORY>vin04</CATEGORY>

 <H2>Μετέωροι 30.000 συμβασιούχοι
</H2><H4>Μονιμοποιούνται μόνον 8.000, μοριοδοτούνται οι υπόλοιποι
</H4>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Μόνον 8.000 συμβασιούχοι, εργαζόμενοι στο Δημόσιο και στους δήμους, μπορούν
να κοιμούνται ήσυχοι, έχοντας ήδη εξασφαλίσει το διαβατήριο για τη
μονιμοποίησή τους. 
Περίπου άλλοι 30.000 συνάδελφοί τους παραμένουν σε εκκρεμότητα, καθώς η
κυβέρνηση τούς προικοδοτεί μεν με αυξημένα μόρια για να διεκδικήσουν μόνιμη
θέση στο Δημόσιο, δεν τους εγγυάται όμως και την πρόσληψή τους σ' αυτήν (όπως
ακριβώς είχαν γράψει «ΤΑ ΝΕΑ» στις 5 Φεβρουαρίου). 
Σε σύσκεψη που έγινε χθες στο Μαξίμου, υπό την προεδρία του κ. Σημίτη,
αποφασίστηκε να κατατεθεί άμεσα νομοθετική ρύθμιση με την οποία θα
μοριοδοτηθούν, ανάλογα με τον χρόνο προϋπηρεσίας τους, όσοι συμβασιούχοι
εργάζονταν στον στενό και ευρύτερο δημόσιο τομέα και στους ΟΤΑ μέχρι τη
συνταγματική αναθεώρηση. Και μάλιστα ανεξαρτήτως της σύμβασης που είχαν
(έργου, ορισμένου χρόνου κ.λπ.) ή του χρόνου διακοπής ανάμεσα σε δύο ή
περισσότερες συμβάσεις. Ο χρόνος προϋπηρεσίας θα πολλαπλασιάζεται επί έναν
ειδικό συντελεστή βαρύτητας ­ το ύψος του οποίου δεν έχει ακόμη προσδιοριστεί
­ ώστε να διασφαλιστεί η αυξημένη μοριοδότηση για τον συμβασιούχο. Επιπλέον,
επεκτείνονται τα όρια ηλικίας για την πρόσληψη σε μόνιμη θέση στο Δημόσιο
ισόποσα με τον χρόνο προϋπηρεσίας κάθε συμβασιούχου. 
Τα προβλήματα 
Την ίδια στιγμή, δόθηκε εντολή από τον Πρωθυπουργό οι φορείς του Δημοσίου και
οι ΟΤΑ να προχωρήσουν αμέσως στην προκήρυξη τακτικών θέσεων τις οποίες θα
διεκδικήσουν οι συμβασιούχοι με την αυξημένη μοριοδότηση, αλλά όχι μόνον
αυτοί... Κι εδώ αρχίζουν τα προβλήματα. Διότι δεν είναι καθόλου βέβαιο ­ με
δύο λόγια, δεν είναι εξασφαλισμένο ­ ότι τελικά τις θέσεις θα τις καταλάβουν
οι συμβασιούχοι και όχι άλλοι υποψήφιοι που έχουν περισσότερα προσόντα ή
προσόντα που «μετρούν» περισσότερο στις προσλήψεις (με πρώτο και καλύτερο τον
βαθμό απολυτηρίου ή τίτλου σπουδών κ.λπ.). Και μάλιστα σε μια εποχή που η
κατεύθυνση αλλά και οι ανάγκες του Δημοσίου σε εξειδικευμένο προσωπικό ή
προσωπικό με προσόντα (ξένες γλώσσες, χρήση υπολογιστή κ.λπ.) φέρνει
αναγκαστικά σε δεύτερη μοίρα όσους μπουν σ' αυτόν τον ανταγωνισμό με κύριο
προσόν τον μοριοδοτημένο χρόνο προϋπηρεσίας. Είναι πάντως χαρακτηριστικό ότι
καμία από τις κατηγορίες συμβασιούχων που συνομίλησαν το τελευταίο διάστημα με
την ηγεσία του υπουργείου Εσωτερικών ­ και στους οποίους προτάθηκε η
επαναπροκήρυξη των θέσεών τους με αυξημένη μοριοδότηση (π.χ. οι συμβασιούχοι
του Ταμείου Εθνικής Οδοποιίας) ­ δεν αποδέχθηκε αυτήν τη ρύθμιση. 
Εξάλλου, νομικοί κύκλοι εκτιμούσαν χθες ότι αυτή ακριβώς η μοριοδότηση μπορεί
να θεωρηθεί πως οδηγεί σε φωτογραφικές προκηρύξεις, πράγμα που με τη σειρά του
μπορεί να εγείρει προσφυγές ή ενστάσεις για τη συνταγματικότητα του νόμου ή
για την ακύρωση των προκηρύξεων ή των προσλήψεων από οποιονδήποτε έχει έννομο
συμφέρον. 
Χρήση της νομοθετικής ρύθμισης για την αυξημένη μοριοδότηση, σύμφωνα με τον
υπουργό Εσωτερικών κ. Κώστα Σκανδαλίδη, που επέμεινε ότι είναι ρύθμιση
«κοινωνικής ευαισθησίας ­ μέσα στα όρια που θέτει το Σύνταγμα ­ απέναντι σε
ανθρώπους που έχουν προσφέρει και που αυτό πρέπει να αξιοποιηθεί στην
προσπάθειά τους να αποκτήσουν μια μονιμότερη σχέση με τον δημόσιο τομέα»,
μπορούν να κάνουν: δύο με τρεις χιλιάδες συμβασιούχοι που βρίσκονται στη
διαδικασία των ασφαλιστικών μέτρων, περίπου 14.000 συμβασιούχοι που εργάζονται
σε δήμους και δημοτικές επιχειρήσεις, 5.200 γιατροί του ΙΚΑ που απασχολούνται
με το «παγκοσμίως καταπληκτικό εφεύρημα της σύμβασης έργου... αορίστου χρόνου»
και «... χιλιάδες άλλοι συμβασιούχοι που απασχολούνται στο Δημόσιο και στα
Νομικά Πρόσωπα Δημοσίου και Ιδιωτικού Δικαίου». 
Αντιθέτως, δύο κατηγορίες συμβασιούχων μονιμοποιούνται αυτοδικαίως, σύμφωνα
πάντα με τον κ. Σκανδαλίδη ­ χωρίς δηλαδή να περάσουν από τη διαδικασία της
νομοθετικής ρύθμισης: όσοι καλύπτονται από την υπ' αριθμόν 250 γνωμοδότηση του
Νομικού Συμβουλίου του Κράτους ­ και υπολογίζονται σε οκτώ χιλιάδες. Πρόκειται
για συμβασιούχους που κατά το διάστημα 1994-2000 είχαν 24μηνη συνεχή
απασχόληση και ακολούθως συνήψαν νέα σύμβαση, ανεξαρτήτως του χρόνου που
μεσολάβησε. 
Και, δεύτερον, όσοι έχουν υπέρ τους αμετάκλητες δικαστικές αποφάσεις. Πλην
όμως στην τελευταία αυτή κατηγορία δεν υπάγεται ούτε ένας συμβασιούχος, διότι
ουδείς δικαιώθηκε σε κανένα από τα περίπου 50 Διοικητικά Εφετεία σε όλη τη
χώρα που κατά καιρούς ασχολήθηκαν με τέτοιες περιπτώσεις. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17271N091</ED>
<ID>
ID:306943

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N09&aa=1</URL></REF>


Article

<CATEGORY>vin04</CATEGORY>

 <H2>Ιπτάμενο... Μέγαρο Μαξίμου </H2><H4>Τρία VΙΡ αεροσκάφη θα διαθέτει σύντομα η κυβέρνηση
</H4>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Μπορεί η χώρα να κινδυνεύει να μείνει από μέρα σε μέρα χωρίς εθνικό
αερομεταφορέα, η κυβέρνηση όμως αποκτά τον δικό της στόλο. Συγκεκριμένα, όχι
ένα ούτε δύο αλλά τρία VIP αεροσκάφη θα διαθέτει οσονούπω η ελληνική κυβέρνηση.

Πλήρες γραφείο με πλήρες κρυπτογραφημένο σύστημα επικοινωνιών, κομπιούτερ
online και άλλες δυνατότητες διαθέτει το νέο VIP αεροσκάφος Gulfstream V

Το υπουργείο Οικονομικών άναψε και αυτό τις προάλλες το πράσινο φως για την
απόκτηση από τις ΗΠΑ ενός καινούργιου, πανίσχυρου δικινητήριου αεροσκάφους
Gulfstream V, που προορίζεται κυρίως για τις μετακινήσεις του Πρωθυπουργού. 
Αυτό το «ιπτάμενο Μέγαρο Μάξιμου», που έχει δυνατότητες για υπέρ άνετη και
χωρίς στάση πτήση μέχρι τις ΗΠΑ θα, ενταχθεί στο Σμήνος Μεταφοράς Υψηλών
Προσώπων της Πολεμικής Αεροπορίας. Αυτή τη στιγμή το Σμήνος έχει στη δύναμη
του μόνο το βραζιλιάνικης κατασκευής VIP επιβατικό της Πολεμικής Αεροπορίας
τύπου Εμπράερ ERJ-135 και, θεωρητικά, μέχρι να πωληθεί το γνωστό μοιραίο
Φάλκον. 
Πριν όμως από την άφιξη του αμερικανικού σούπερ τζετ αναμένεται ­ ίσως και
εντός του μηνός ­ άλλο ένα Εμπράερ, αυθεντικό VIP αυτό, τύπου Legacy, και
κόστους 27,5 εκατ. δολαρίων (10,6 δισ. δρχ). Το πρώτο, προηγούμενης έκδοσης,
είχε δοθεί δωρεάν στην Ελλάδα ως αντιστάθμισμα για την αγορά των «ιπτάμενων
ραντάρ». Η απόκτησή του αποδείχθηκε χρησιμότατη λόγω του δυστυχήματος με το
Φάλκον. Από τις 10-1-2000 που ξεκίνησε τις πτήσεις του έχει κάνει πάνω από 900
αποστολές κυβερνητικών αξιωματούχων. Η εμβέλεια όμως και των δύο είναι μικρή
και δεν προσφέρονται για πολύ μεγάλα ταξίδια. 
Πολύ πιο ακριβό, αλλά και περισσοτέρων φυσικά δυνατοτήτων είναι το Gulfstream
V, το κόστος του οποίου ξεπερνά τα 41 εκατ. δολάρια (15,8 δισ. δρχ)εκτός
κάποιων εξτρά. Το αεροσκάφος μπορεί να πετά 14 ώρες χωρίς στάση και θεωρείται
από τα πλέον αξιόπιστα στον κόσμο στην κατηγορία του. Είναι το... «Air Force 1
για πάνω από 30 κυβερνήσεις», σύμφωνα με την εταιρεία, ενώ το χρησιμοποιούν
επίσης οι 9 από τους 10 πρώτους επιχειρηματίες του καταλόγου «Fοrtune 500» ­
και οι μισοί ολόκληρου του καταλόγου. Κατά τη διάρκεια της πτήσης μπορεί
κάποιος να εργασθεί, να συσκεφθεί, να επικοινωνήσει ασφαλώς με την έδρα της
κυβέρνησης ή όπου αλλού στον κόσμο και φυσικά να αναπαυθεί. 
Με την παραλαβή όλων των αεροσκαφών ο στόλος των VIP ιπτάμενων μέσων της
κυβέρνησης θα είναι πλέον σε θέση να ανταποκριθεί σις αυξημένες ανάγκες
μετακινήσεων που απαιτούν η άσκηση της προεδρίας της Ευρωπαϊκής Ένωσης (που
ουσιαστικά για ορισμένους τομείς αρχίζει τον Ιούλιο φέτος) αλλά και οι
Ολυμπιακοί Αγώνες. Τα δυο αυτά γεγονότα πιέζουν για τον χρόνο απόκτησης του
Gulfstream που έχει ήδη φθάσει στα όρια. 
Το κόστος απόκτησης του αμερικανικού αεροσκάφους είχε κριθεί αρχικά μεγάλο
αλλά έγιναν στη συνέχεια εκπτώσεις. Η τελική υπογραφή για την απόκτηση είναι
του υπουργού Άμυνας κ. Γ. Παπαντωνίου, καθώς οι διαπραγματεύσεις για το
συμβόλαιο διεξάγονται από τη Γενική Διεύθυνση Εξοπλισμών και την Πολεμική
Αεροπορία (το σχετικό πρακτικό υπεγράφη τον Ιανουάριο).

<H3>10 εκατ. δολάρια για το Φάλκον
</H3>
Ένα μικρό μέρος του κόστους του αμερικανικού αεροσκάφους αναμένεται να
καλυφθεί από την πώληση του Φάλκον, το οποίο ήδη μεταφέρθηκε από το
Βουκουρέστι σε αεροδρόμιο της Ελβετίας. Από μέρα σε μέρα αναμένεται να βγει
στον αέρα πλειοδοτικός διαγωνισμός του ΓΕΑ για πώληση του μοιραίου αεροσκάφους
«όπου είναι - όπως είναι» και με τιμή εκκίνησης 10 εκατ. δολάρια. 
Μετά το δυστύχημα με το Φάλκον, την ευθύνη για τα VIP κυβερνητικά αεροσκάφη
ανέλαβε η Πολεμική Αεροπορία. Το Σμήνος Μεταφοράς VIP ανήκει στην 356 Μοίρα
που εδρεύει στην Ελευσίνα. Με την απόκτηση και των άλλων αεροσκαφών, υπάρχουν
σκέψεις να δημιουργηθεί αυτόνομη Μοίρα. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17271N101</ED>
<ID>
ID:306941

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N10&aa=1</URL></REF>


Article

<CATEGORY>vin04</CATEGORY>

 <H2>Με τεθωρακισμένο C-130 φθάνει στην Καμπούλ η ελληνική δύναμη
</H2>
Με ειδικά... τεθωρακισμένο C-130 φθάνουν σήμερα στο αεροδρόμιο της Καμπούλ οι
πρώτοι 49 στρατιωτικοί της Ελληνικής Δύναμης Αφγανιστάν, ενώ χθες αναχώρησε
από τη Θεσσαλονίκη το πρώτο γιγαντιαίο «Αντόνοφ» με τα οχήματα και τα
μηχανήματα που χρειάζονται. Η ειδική θωράκιση κρίθηκε αναγκαίο να μπει στο
κόκπιτ λόγω των βλημάτων που εξακολουθούν να εκτοξεύονται κατά στόχων, αλλά
και των ταραχών που συνεχίζονται. 
Πάντως η μεταφορά των οχημάτων που ξεκίνησε χθες με τα «Αντόνοφ» έδειξε ότι
τελικά η ελληνική αποστολή δεν έχει πρώτο στόχο τη... διάνοιξη δρόμων ή την...
ανοικοδόμηση γεφυρών ως Λόχος Μηχανικού, αλλά τη «δήλωση παρουσίας» της
Ελλάδας σε μια διεθνή δύναμη ασφαλείας. Είναι χαρακτηριστικό ότι τελικά
μεταφέρονται μόνο 3 μηχανήματα μηχανικού και 19 οχήματα πάσης φύσεως. Στην
Καμπούλ μεταφέρεται επίσης και ειδικό δορυφορικό σύστημα με κρυπτασφάλεια που
θα επιτρέπει στους 134 Έλληνες στρατιωτικούς να επικοινωνούν απευθείας με τους
δικούς τους. Πέραν αυτών, θα εγκατασταθούν στο Καράτσι του Πακιστάν και 45
άνδρες της Πολεμικής Αεροπορίας. 
Κρίσεις 
Στο μεταξύ, ξεκίνησαν χθες οι έκτακτες κρίσεις των αξιωματικών. Στον Στρατό
Ξηράς αποστρατεύθηκαν ένας αντιστράτηγος (ο κ. Στ. Παπαδόπουλος) και 8
υποστράτηγοι ­ οι 7 εκ των ανωτέρω ήταν συμμαθητές του νέου αρχηγού ΓΕΣ
αντιστρατήγου Π. Χαρβαλα που συνολικά είχε να κρίνει 16 συμμαθητές του. Στην
Πολεμική Αεροπορία αποστρατεύθηκαν ο αντιπτέραρχος Δ. Βιδάκης, ο υποπτέραρχος
Ε. Γεωργούσης και ο ταξίαρχος Η. Πετρόπουλος. Προήχθησαν σε αντιπτεράρχους οι
Αθ. Γεωργούδης και Δ. Κωνσταντακόπουλος και σε υποπτεράρχους οι Ε. Αδάμ, Χ.
Χειράκης και Δ. Γεωργιόπουλος. Το ΚΥΣΕΑ στη συνέχεια με βάση τις προαγωγές στο
ΓΕΣ και στο ΓΕΑ έκανε τις εξής τοποθετήσεις: Δ. Φασσαρης (1η Στρατιά), Ν.
Λιγουδιστιανος (ΓΕΠΣ), Α. Μπουρδανιώτης (Δ ΣΣ), Α. Υφαντής (Β Υ/ΓΕΣ), Π.
Ρούσος (ΣΔΑ), Στ. Ανδριανης(ΑΣΔΕΝ), Ι. Τσαγκάρης (ΓΣΣ), Ν. Καταγας (Στρατηγείο
ΝΑΤΟ), Ν. Ντουβος (Β ΣΣ), Π. Σπαχίδης (ΣΕΘΑ), Χ. Παπαδημητρίου (Α ΣΣ), Α.
Καλτάκης (Α Υ/ΓΕΣ), Α. Γεωργούδης (ΑΤΑ), Δ. Κωνσταντόπουλος (Υ/ΓΓΘΑ). <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17271N102</ED>
<ID>
ID:306979

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N10&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το τζετ-σετ της πολιτικής
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Έχει μέλλον η Ολυμπιακή; Ο υπουργός Μεταφορών Χρ. Βερελής διαχειρίζεται
πολιτικά την πώληση μιας εταιρείας, την οποία ουδείς φαίνεται να θέλει ή να
μπορεί να αγοράσει. Οι λόγοι είναι πολλοί. Η συσσώρευση χρεών, οι χαμένες
ευκαιρίες του παρελθόντος, τα υψηλά τέλη των Σπάτων, η 11η Σεπτεμβρίου που
ερήμωσε τα αεροδρόμια διεθνώς. Κάποιοι κάνουν ένα βήμα παραπάνω, λέγοντας ότι
η ευρωπαϊκή αγορά δεν μπορεί να συντηρήσει περισσότερες από δύο-τρεις
εταιρείες (Μπρίτις Αίργουεϊς, Λουφτχάνσα, Αιρ Φρανς). Στις μικρότερες χώρες
(είτε είναι η Ελβετία είτε η Ελλάδα) θα υπάρχουν αερομεταφορείς συνδεδεμένοι
με τις μεγάλες εταιρείες, που θα εκτελούν απλώς τα τοπικά δρομολόγια. Λέτε να
είναι αυτός ο λόγος που η κυβέρνηση αποφάσισε να ενισχυθεί ο στόλος ειδικών
αεροσκαφών, τα οποία θα μεταφέρουν τον πρωθυπουργό, τους υπουργούς και άλλους
επισήμους; Η ειρωνεία είναι ότι τα «χλιδάτα» αεροπλάνα αγοράζονται τις ίδιες
ημέρες που θα ανακοινωθούν οι κυβερνητικές προθέσεις για την Ολυμπιακή. Όπως
πάντα, οι αριθμοί τα λένε όλα. Το 51% της Ολυμπιακής τιμάται 102 εκατ. ευρώ. Η
αγορά ενός Gulfstream και ενός ακόμη Εμπραέρ θα μας κοστίσουν σχεδόν 70 εκατ.
δολάρια. Βυθισμένοι στις δερμάτινες πολυθρόνες τους, οι κυβερνητικοί θα
διακινούνται με όρους τζετ-σετ ­ πολλές χιλιάδες πόδια επάνω από τα συντρίμμια
της Ολυμπιακής. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17271N103</ED>
<ID>
ID:307011

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N10&aa=3</URL></REF>


Article

<CATEGORY>vin06</CATEGORY>

 <H2>Δάνεια στέγασης με 0%!
</H2><H4>Θα χορηγούνται από τον Οργανισμό Εργατικής Κατοικίας
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Φθηνότερα στεγαστικά δάνεια θα έχουν τη δυνατότητα να πάρουν το τρέχον έτος
οι εργαζόμενοι στον δημόσιο αλλά και στον ιδιωτικό τομέα της οικονομίας με
μειωμένο επιτόκιο. 
Τόσο ο ΟΕΚ (Οργανισμός Εργατικής Κατοικίας) όσο και οι φορείς που παρέχουν
στεγαστικά δάνεια για τους δημόσιους υπαλλήλους και το προσωπικό των
ΔΕΚΟ-τραπεζών μείωσαν τα επιτόκιά τους. Ειδικά για τον ΟΕΚ - ο οποίος παρέχει
στεγαστική συνδρομή στους δικαιούχους εργατοϋπαλλήλους του ιδιωτικού τομέα -
το νέο στεγαστικό του πρόγραμμα (με διπλή επιδότηση από τον Οργανισμό και το
Δημόσιο) θα ξεκινήσει στις 15 Μαρτίου 2002. Απομένει η συνυπογραφή της
σχετικής απόφασης από τους υφυπουργούς Οικονομικών κ. Γ. Φλωρίδη και Εργασίας
και Κοινωνικών Ασφαλίσεων κ. Λ. Τζιόλα. 
Το νέο πρόγραμμα του ΟΕΚ θα έχει «καθαρά» επιτόκια που θα κυμαίνονται (μετά το
διάστημα 9 ετών επιδότησης) από 0% έως 3% ανάλογα με το εισόδημα και την
οικογενειακή κατάσταση των δικαιούχων. Στο πρόγραμμα αυτό - το οποίο θα έχει
διετή διάρκεια - θα έχουν τη δυνατότητα να ενταχθούν και οι δικαιούχοι του
προγράμματος 1998-2000. Τα δάνεια θα χορηγούνται μέσω τραπεζών και θα αφορούν
την απόκτηση πρώτης κατοικίας. Η εξόφληση των δανείων θα γίνεται σε 15 έτη.
Στο νέο πρόγραμμα του ΟΕΚ θα συμμετέχουν 5 τράπεζες, η Εθνική, η Eurobank, η
Αττικής, η Aspis και η Τράπεζα Πειραιώς. 
Το ελάχιστο όριο του καθαρού ετήσιου οικογενειακού εισοδήματος των δικαιούχων
(ακόμη και για τους πολύτεκνους) θα πρέπει να είναι από 6.457 ευρώ ή 2.200.000
δρχ και άνω, ενώ δεν υπάρχει κανένα ανώτατο όριο για το εισόδημα όσων
επιθυμούν να δανειοδοτηθούν, δεδομένου ότι όσο μεγαλύτερο θα είναι το εισόδημα
τόσο μικρότερη θα είναι η επιδότηση του επιτοκίου. Σημειώνεται ότι με το νέο
πρόγραμμα θα παρέχεται δικαίωμα δανειοδότησης και στους διαζευγμένους ή
χήρους, εφόσον συντηρούν παιδιά, καθώς και άγαμους προστάτες οικογένειας,
εφόσον έχουν συμπληρώσει το 18ο έτος της ηλικίας τους.

Και το Ταμιευτήριο 
Μειωμένα επιτόκια στους εργαζόμενους για στέγη χορηγεί και το Ταχυδρομικό
Ταμιευτήριο. Τα νέα επιτόκια που αφορούν τους εργαζόμενους στο Δημόσιο
κινούνται από 5,25% (αφορά όλους τους νομούς πλην των νομών Έβρου, Ξάνθης,
Ροδόπης, Λέσβου, Χίου, Σάμου, Δωδεκανήσου καθώς και των δήμων στους νομούς
Κιλκίς, Φλώρινας, Πέλλας, Καστοριάς, Ιωαννίνων, Θεσπρωτίας, Σερρών και Δράμας
που απέχουν 20 χλμ. από τα σύνορα, που τα επιτόκια κινούνται στο 4,75%). Για
τα άτομα με ειδικές ανάγκες το επιτόκιο είναι 4,25%. 
Το ύψος του δανείου για τον άγαμο ανέρχεται σε 75.000 ευρώ και για τον έγγαμο
σε 90.000 ευρώ. Τονίζεται ότι σχετική μείωση θα υπάρξει και στα στεγαστικά
δάνεια που χορηγεί το Ταμείο Παρακαταθηκών και Δανείων. Εδώ παρατηρείται
σημαντική καθυστέρηση στη μείωση των επιτοκίων που κινούνται μέχρι και 6% και
έχουν σημαντική απόκλιση από τα επιτόκια για στέγη που παρέχουν οι εμπορικές
τράπεζες. Απόφαση για μείωση των επιτοκίων αναμένεται να πάρει η διοίκηση του
Ταμείου εντός του Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17271N111</ED>
<ID>
ID:306883

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N11&aa=1</URL></REF>


Article

<CATEGORY>vin06</CATEGORY>

 <H2>Ωνάσειος Στέγη Γραμμάτων και Τεχνών με 17 δισ.
</H2>
Το ποσό των 17 δισεκατομμυρίων δραχμών (50 εκατομμύρια ευρώ) θα διαθέσει το
Ίδρυμα Ωνάση για την ανέγερση στη Λεωφόρο Συγγρού ενός μεγάλου πολιτισμικού
κέντρου πολλαπλών χρήσεων. Όπως ανακοίνωσαν χθες τα μέλη του προεδρείου του
Ιδρύματος, το κέντρο θα ονομάζεται Ωνάσειος Στέγη Γραμμάτων και Καλών Τεχνών.
Η ανέγερσή του θα ξεκινήσει το φθινόπωρο και αναμένεται να ολοκληρωθεί το
2005. Ο χώρος όπου θα κτιστεί το πολιτισμικό κέντρο βρίσκεται στον αριθμό 109
της Λεωφόρου Συγγρού και έχει εμβαδόν 3.000 τετραγωνικών μέτρων. Το Ίδρυμα
Ωνάση αγόρασε τη συγκεκριμένη έκταση πριν από λίγα χρόνια. Το αρχιτεκτονικό
γραφείο που ανέλαβε την επίβλεψη κατασκευής και εξοπλισμού του κέντρου είναι
το Architecture Studio που εδρεύει στο Παρίσι και το οποίο είχε κατασκευάσει
και το κτίριο του Ευρωκοινοβουλίου στις Βρυξέλλες. Το ύψος του κτιρίου θα
φθάνει τα 27 μέτρα και η έκταση των εσωτερικών του χώρων τα 18.000 τετραγωνικά
μέτρα. Θα διαθέτει μια μεγάλη αμφιθεατρική αίθουσα 1.000 θέσεων περίπου, με
σκηνή για συμφωνική ορχήστρα, θεατρικές παραστάσεις και όπερα, χορό,
διαλέξεις, κ.λπ. Επιπλέον προβλέπεται η δημιουργία δύο ή τριών αιθουσών από
100 έως 300 θέσεις η κάθε μια για μικρότερες μουσικές, θεατρικές ή χορευτικές
παραστάσεις και ειδικές κινηματογραφικές προβολές. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17271N112</ED>
<ID>
ID:306953

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N11&aa=2</URL></REF>


Article

<CATEGORY>vin06</CATEGORY>

 <H2>Μειώθηκαν τα ισόβια δύο ληστών
</H2>
Το ελαφρυντικό της ειλικρινούς μεταμέλειας, που αναγνώρισαν οι δικαστές του
Μεικτού Ορκωτού Εφετείου Αθηνών, αποδείχθηκε σωτήριο για τους δύο Αλβανούς,
που ήταν κατηγορούμενοι για εννέα ληστείες με ιδιαίτερη σκληρότητα εις βάρος
ιδιοκτητών περιπτέρων και πρωτοδίκως είχαν καταδικαστεί σε ισόβια κάθειρξη. 
Ο Αντμίρ Νάστος και ο Λόρενς Κομπάι κρίθηκαν ένοχοι και καταδικάστηκαν σε
κάθειρξη 25 και 11 ετών αντίστοιχα, ενώ ο τρίτος κατηγορούμενος Τριτάν
Ρουσανάι, ο οποίος φέρεται ως «εγκέφαλος» των παράνομων πράξεων, παραμένει
ασύλληπτος. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17271N113</ED>
<ID>
ID:306992

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N11&aa=3</URL></REF>


Article

<CATEGORY>vin06</CATEGORY>

 <H2>Δικαστική λύση για το ΙΚΑ
</H2><H4>Νέα 5νθήμερη αρχίζουν οι γιατροί, στη Δικαιοσύνη προσέφυγε η διοίκηση
</H4>
Σε «μετωπική» σύγκρουση ­ με θύματα τους χιλιάδες ασφαλισμένους του ΙΚΑ ­
οδηγείται η διαμάχη κυβέρνησης και γιατρών του ΙΚΑ, οι οποίοι από σήμερα
αρχίζουν νέα πενθήμερη απεργία.

Θύματα οι ασφαλισμένοι. Την κόντρα κυβέρνησης - γιατρών πληρώνουν, τελικά, οι
χιλιάδες ασφαλισμένοι του Ιδρύματος

Η διοίκηση του Ιδρύματος, μετά την άρνηση των γιατρών να δεχθούν το πακέτο των
κυβερνητικών προτάσεων, προσέφυγε στη Δικαιοσύνη και με αγωγή που κατέθεσε
ζητεί να κηρυχθούν παράνομες και καταχρηστικές οι απεργιακές τους
κινητοποιήσεις (τα ασφαλιστικά μέτρα εκδικάζονται σήμερα το μεσημέρι).
Παράλληλα, ζητήθηκε η συνδρομή του Οργανισμού Μεσολάβησης - Διαιτησίας. 
Ο υπουργός Εργασίας - Κοινωνικών Ασφαλίσεων Δημ. Ρέππας τόνισε ότι η κυβέρνηση
δεν πρόκειται να υπαναχωρήσει από τη θέση της. 
Χαρακτηριστικά ο κ. Ρέππας δήλωσε: «Η κυβέρνηση διατύπωσε μια συμβιβαστική και
πολύ λογική πρόταση, με δύο σκέλη: Πρώτον, αύξηση των μηνιαίων αποδοχών των
γιατρών του ΙΚΑ κατά 50.000 δρχ., προκειμένου να αντιμετωπιστούν οι αυξημένες
ανάγκες περίθαλψης των ασφαλισμένων του Ιδρύματος. 
Δεύτερον, έναρξη της διαδικασίας κάλυψης θέσεων πλήρους και αποκλειστικής
απασχόλησης, προκειμένου οι γιατροί του ΙΚΑ να αφιερωθούν αποκλειστικά στο ΙΚΑ
και στις ανάγκες περίθαλψης των ασφαλισμένων». 
«Δυστυχώς», πρόσθεσε ο κ. Ρέππας, «η πρόταση της κυβέρνησης δεν έγινε δεκτή.
Οι γιατροί του ΙΚΑ επέλεξαν να συνεχίσουν την απεργία τους, και λυπούμαι γι'
αυτό, επιμένοντας σε μια θέση που δεν μπορεί να γίνει δεκτή. Τη θέση, δηλαδή,
να είναι μόνιμοι δημόσιοι υπάλληλοι και ταυτοχρόνως να έχουν ιδιωτική
δραστηριότητα. Να διατηρούν ιδιωτικό ιατρείο. Πιστεύω ­ παρά το ότι σέβομαι
τις απόψεις τους ­ πως όλοι μας πάνω απ' όλα πρέπει να σεβαστούμε τις ανάγκες
των πολιτών, ιδιαιτέρως των ασφαλισμένων του μεγάλου αυτού Ασφαλιστικού
Οργανισμού, του ΙΚΑ», παρατήρησε ο υπουργός Εργασίας. 
Ως γνωστόν, η ηγεσία του υπουργείου Εργασίας πρότεινε μια επιτροπή μεικτής
σύνθεσης, υπό την προεδρία του υφυπουργού Εργασίας Ροβέρτου Σπυρόπουλου, με
σκοπό το αργότερο εντός μηνός να συζητήσει και να καταλήξει σε συγκεκριμένη
πρόταση για το ποιος είναι ο αριθμός και ποιας ειδικότητας οι θέσεις οι οποίες
πρόκειται να προκηρυχθούν. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17271N121</ED>
<ID>
ID:306884

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N12&aa=1</URL></REF>


Article

<CATEGORY>vin06</CATEGORY>

 <H2>Το 166 θα απαντά μετά το μεσημέρι
</H2>
Στάση εργασίας μέχρι τη 1 σήμερα το μεσημέρι πραγματοποιούν οι εργαζόμενοι στο
Εθνικό Κέντρο Άμεσης Βοήθειας (ΕΚΑΒ). Ο Σύλλογος Εργαζομένων του ΕΚΑΒ
χαρακτηρίζει προειδοποιητική τη στάση εργασίας και ζητεί τον διπλασιασμό των
ασθενοφόρων ανά βάρδια, καθώς και την οργάνωση υπηρεσίας υποδοχής στα
νοσοκομεία. 
Στάση εργασίας πραγματοποιούν σήμερα και οι εργαζόμενοι στο νοσοκομείο Θριάσιο
της Ελευσίνας, οι οποίοι διεκδικούν οικονομικές παροχές, ενώ διαφωνούν με τη
λειτουργία των απογευματινών ιατρείων. Η στάση ξεκίνησε το πρωί και θα λήξει
τη 1 το μεσημέρι.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17271N122</ED>
<ID>
ID:306954

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N12&aa=2</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΙΚΕΣ ΕΚΛΟΓΕΣ 2002
</H5><H2>Ο «υπερπληθωρισμός», το μεγαλύτερο «αγκάθι» για τον δικηγορικό κλάδο
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Για τον δικηγορικό κλάδο, είναι το μεγαλύτερο «αγκάθι» που αντιμετωπίζει η
δικηγορία στη χώρα μας. Ένα πρόβλημα που έχει εντοπιστεί από τα μέσα της
δεκαετίας του '70 και χρόνο με τον χρόνο γίνεται μεγαλύτερο. «Παράγουμε»
περισσότερους δικηγόρους απ΄ όσους... «καταναλώνουμε». Κι αυτό, ουσιαστικά,
οδηγεί ένα σημαντικό ποσοστό του δικηγορικού κόσμου στο περιθώριο, αφού η
«πίτα» δεν φθάνει για όλους. 
Η στατιστική είναι αμείλικτη για το ζήτημα: Η χώρα μας, με περίπου 11.000.000
κατοίκους, μετρά 29.000 δικηγόρους, την ίδια στιγμή που στη Γαλλία, με
εξαπλάσιο αριθμό πολιτών, οι δικηγόροι είναι μόνον 24.000. Σε κάθε Έλληνα
δικηγόρο αντιστοιχούν 353 πολίτες (άρα και πελάτες...), όταν η αναλογία στην
Ευρωπαϊκή Ένωση είναι ένας δικηγόρος ανά 853 πολίτες. Και η «πρωτιά» αυτή στον
δικηγορικό κλάδο προκαλεί «ασφυξία». 
Πίσω από αυτούς τους αριθμούς κρύβεται και το πρόβλημα του λεγόμενου
«υπερπληθωρισμού» των Ελλήνων δικηγόρων. Και μπροστά στις κάλπες της ερχόμενης
Κυριακής (και Δευτέρας, για Αθήνα και Θεσσαλονίκη) οι προτάσεις από υποψήφιους
προέδρους και συμβούλους κινούνται σχεδόν όλες προς την ίδια κατεύθυνση:
αναμόρφωση των νομικών σπουδών ώστε οι απόφοιτοι να εξειδικεύονται από τα
Πανεπιστήμια για τον κλάδο που θα ακολουθήσουν (δικηγορία, δικαστικό σώμα
κ.ά.), ουσιαστικές εξετάσεις για την είσοδο ενός ασκουμένου στη δικηγορία
(ώστε να μην περνούν όλοι...), αποβολή των συνταξιούχων άλλων κλάδων από τους
δικηγορικούς συλλόγους (δικαστικοί, στελέχη της Δημόσιας Διοίκησης κ.ά.), έως
και μείωση των εισακτέων στις Νομικές Σχολές. 
Κατά καιρούς έχει προταθεί να «παγώσουν» ακόμη και οι εγγραφές νέων μελών
στους δικηγορικούς συλλόγους, αλλά η πρόταση μάλλον δείχνει το αδιέξοδο που
έχει δημιουργηθεί, παρά τη λύση στο πρόβλημα. Ο υποψήφιος πρόεδρος του ΔΣΑ και
επί χρόνια ταμίας του συλλόγου κ. Παν. Γαλετσέλλης προτείνει, απεναντίας, να
δοθούν «κίνητρα», όπως η αύξηση των συντάξεων, για την έξοδο από το σώμα
περισσότερων δικηγόρων που συμπληρώνουν συντάξιμα όρια. Ακόμη ζητεί εκκαθάριση
του δικηγορικού μητρώου από όσους έχουν πάψει να ασκούν δικηγορία, άμεση
αναθεώρηση του θεσμικού πλαισίου για την είσοδο άλλων συνταξιούχων στη
δικηγορία (με αναστολή του συνταξιοδοτικού δικαιώματος), καθώς και καθιέρωση
του θεσμού των εμμίσθων δικηγόρων στον δημόσιο τομέα και στα ΝΠΔΔ. 
Η θέση αυτή βρίσκει σύμφωνο και τον υποψήφιο σύμβουλο κ. Νικ. Κανελλόπουλο
(συνδυασμός Αρ. Οικονομίδη), ο οποίος, αναζητώντας αύξηση της δικηγορικής
ύλης, τονίζει ότι μπορεί να θεσπιστεί μόνιμη θέση δικηγόρου σε αστυνομικά
τμήματα, δημόσιες υπηρεσίες κ.α., ώστε «να υπάρχει ουσιαστική αντιμετώπιση των
νομικών θεμάτων του πολίτη στις συναλλαγές του με τη Δημόσια Διοίκηση...».
Ακόμη προτείνει να αναμορφωθεί η δικηγορική άσκηση και να καθιερωθεί σύστημα
πανελληνίων εξετάσεων για τους ασκουμένους, ενώ μερική λύση στο πρόβλημα
βλέπει και μέσα από την αύξηση οργανικών θέσεων σε δικαστές και εισαγγελείς. 
«Σε ένα περιβάλλον ελεύθερης αγοράς στην παροχή υπηρεσιών δεν υπάρχουν μαγικές
λύσεις για το πρόβλημα», σημειώνει ο κ. Ιωάν. Φωτόπουλος (συνδυασμός Αντ.
Ρουπακιώτη). «Αιτούνται εξετάσεις κύρους για την είσοδο στη δικηγορία και
ουσιαστική άσκηση, ενώ πρέπει χωρίς καθυστέρηση να προχωρήσουμε στην
κοινοπρακτική - εταιρική δικηγορία, προστατεύοντας έτσι την ύλη μας και
παρέχοντας υψηλότερου επιπέδου ­ και εξειδικευμένες ­ υπηρεσίες...». 
Στις δικηγορικές εταιρείες αναζητεί τη λύση και ο κ. Μιχ. Ζαφειρόπουλος
(συνδυασμός Δημ. Παξινού), ο οποίος σημειώνει ότι «πρέπει να αλλάξει το
νομοθετικό καθεστώς και να δοθούν φορολογικά κίνητρα για την ίδρυση και
λειτουργία των εταιρειών». Ενώ θεωρεί κι αυτός απαραίτητη προϋπόθεση για το
μέλλον της δικηγορίας την αναβάθμιση της άσκησης και των δικηγορικών
εξετάσεων. 
<H3>ΑΡΙΘΜΟΙ... </H3>
4 πρωθυπουργοί της μεταπολίτευσης διετέλεσαν μέλη του ΔΣΑ (Κων.
Καραμανλής, Γ. Ράλλης, Κων. Μητσοτάκης, Κων. Σημίτης). 
2 υποψήφιοι πρόεδροι είναι Λευκαδίτες (Αντ. Ρουπακιώτης και Δημ.
Παξινός). 
2 συνδυασμοί δεν έχουν υποψήφιο πρόεδρο, αλλά μόνον ψηφοδέλτιο
συμβούλων. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17271N123</ED>
<ID>
ID:306993

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N12&aa=3</URL></REF>


Article

<CATEGORY>vin06</CATEGORY>

 <H2>Μπάτε σκύλοι αλέστε...
</H2><H4>Βρωμιά και δυσωδία για την κρεαταγορά του Ρέντη περιγράφει η έκθεση της Ε.Ε.
</H4>
<AUTHOR>ΠΑΝΟΣ ΜΠΑΙΛΗΣ
</AUTHOR>
<AUTHOR>ΓΙΩΡΓΟΣ ΒΟΥΝΑΤΣΟΣ
</AUTHOR>

Μολυσμένο κρέας προς πώληση, σκύλοι, γάτες σε άμεση γειτνίαση με τους
χώρους επεξεργασίας του κρέατος και άλλες σοβαρές παρατηρήσεις περιλαμβάνονται
στην έκθεση της αποστολής της Ευρωπαϊκής Ένωσης, που έγινε τον Ιανουάριο για
την κρεαταγορά του Ρέντη. 
Η έκθεση: Όπως διαπιστώνεται, η κατάσταση στην κρεαταγορά του Ρέντη
εγκυμονεί κινδύνους για την υγεία των καταναλωτών και κρίνεται αναγκαία η
άμεση λήψη μέτρων

«Σκύλοι, γάτες και πουλιά ήταν σε άμεση γειτνίαση με την περιοχή στην οποία
γίνονταν επεξεργασία κρέατος». 
«Έντονα μολυσμένο νωπό κρέας προσφερόταν προς πώληση...» 
«Τα περισσότερα καταστήματα ήταν πλήρως ανοικτά προς τα έξω: Χωρίς θαλάμους
ψύξης, χωρίς προστασία από τα έντομα, χωρίς κατάλληλα αποδυτήρια, χωρίς
αγωγούς διοχέτευσης νερού». 
«Στην αρχή της επίσκεψης στην αγορά, καταβλήθηκαν προσπάθειες απόκρυψης των
αποδείξεων για τις παράνομες δραστηριότητες τεμαχισμού...». 
«Υπάρχει σημαντικός κίνδυνος για την υγεία των καταναλωτών που οφείλεται στη
σημερινή πρακτική λειτουργίας και ελέγχου της Κεντρικής Αγοράς Αθηνών». 
Οι παραπάνω επισημάνσεις είναι μερικές από αυτές που αναφέρονται στο σχέδιο
έκθεσης της αποστολής της Ευρωπαϊκής Ένωσης που πραγματοποιήθηκε τον Ιανουάριο
στην κρεαταγορά του Ρέντη κι εστάλη στο υπουργείο Γεωργίας στις 13
Φεβρουαρίου. Η Επιτροπή, η οποία έχει διαπιστώσει σωρεία παραβάσεων και
παρατυπιών, προτείνει ως και το κλείσιμο καταστημάτων στα οποία δεν μπορούν να
επιτευχθούν άμεσα βελτιώσεις. Κι ενώ η προθεσμία ενημέρωσης των υπηρεσιών της
Επιτροπής για τα μέτρα που θα ληφθούν εκπνέει σε λίγες ημέρες, το υπουργείο
Γεωργίας έχει καλέσει σε σύσκεψη τους αρμόδιους φορείς στις 22 Φεβρουαρίου
(!). 
Στην έκθεση κατηγορείται το υπουργείο Γεωργίας «το οποίο, ενώ είχε πλήρη
επίγνωση των προβλημάτων κατά τα τελευταία έξι έτη, δεν έλαβε μέτρα για τη
βελτίωση της κατάστασης». 
Η κατάσταση χαρακτηρίζεται επικίνδυνη για τη δημόσια υγεία, ενώ γίνονται
συστάσεις για άμεση λήψη μέτρων και παρακολούθηση από τις υπηρεσίες της
Ευρωπαϊκής Ένωσης της προόδου των εργασιών, χωρίς να αποκλείεται και η επιβολή
κυρώσεων. 
Κανένας έλεγχος

Αναλυτικά για την κατάσταση που επικρατεί στους χώρους της αγοράς αναφέρεται: 
* Τα κτίρια δείχνουν ελλιπή συντήρηση. 
* Η εγκατάσταση της τουαλέτας για την πτέρυγα Πειραιώς ολοκληρώθηκε μόνον την
ημέρα άφιξης της αρμόδιας αποστολής. 
* Ο ΟΚΚΑ (Οργανισμός Κεντρικής Κρεαταγοράς Αθηνών) δεν διαθέτει ξεχωριστό χώρο
για τον καθαρισμό και την απολύμανση των οχημάτων. Τα φορτηγά για τη μεταφορά
του κρέατος πλένονται σε εξέδρες που είναι πολύ κοντά στις εγκαταστάσεις. 
* Δεν υπήρχαν έλεγχοι σε σκύλους, γάτες ή πουλιά. 
* Οι σιδηροτροχιές για τα σφάγια δεν ήταν τοποθετημένες αρκετά υψηλά. Τα
σφάγια ακουμπούσαν στο δάπεδο. 
Χωρίς κανόνες υγιεινής

Ως προς τη λειτουργία της Αγοράς επισημαίνεται μεταξύ των άλλων: 
* Πολύ βασικές προδιαγραφές υγιεινής δεν είχαν τηρηθεί κατά τον χειρισμό, τον
τεμαχισμό και τη μεταφορά τροφίμων. 
* Ακάλυπτο κρέας ήταν εκτεθειμένο σε θερμοκρασία περιβάλλοντος, χωρίς καμία
προστασία. 
* Προσωπικό και επισκέπτες κυκλοφορούσαν ελεύθερα, κάπνιζαν και έτρωγαν. 
* Μερικοί εργάτες δεν έπλυναν τα χέρια τους έπειτα από μόλυνση. 
* Παρατηρήθηκαν πολυάριθμες επαφές μεταξύ εκτεθειμένου κρέατος και βρώμικων
επιφανειών. 
* Μη συσκευασμένο νωπό κρέας πουλερικών ήταν τοποθετημένο σε κιβώτια με
ανοίγματα απευθείας στο έδαφος. 
* Παρατηρήθηκε βρέξιμο προϊόντων με βάση το κρέας, με απόνερα. 
Παρατηρήσεις γίνονται και για την εποπτεία των εμπορικών εγγράφων και
υγειονομικών σημάτων: 
* Τα τρόφιμα δεν συνοδεύονταν πάντα από εμπορικά έγγραφα, ιδίως το νωπό κρέας
που προέρχονται από ελληνικές εκμεταλλεύσεις. 
* Κατά τη διάθεση του νωπού κρέατος από την Κεντρική Αγορά σε εκμεταλλεύσεις
επεξεργασίας, το εμπόρευμα δεν συνοδευόταν πάντα από μεταφορικά έγγραφα. 
* Η ομάδα αποστολής παρατήρησε ότι το κρέας σε τεμάχια που προερχόταν από
εγκεκριμένα εργαστήρια τεμαχισμού δεν είχε υγειονομικά σήματα. 
<H3>«Να κλείσουν και καταστήματα»
</H3>
Σοβαρούς κινδύνους για την υγεία του καταναλωτή διαπιστώνει στην έκθεσή της η
Επιτροπή Ελέγχου και ζητεί την ανάληψη πρωτοβουλιών οι οποίες θα βελτιώσουν
τις συνθήκες που επικρατούν στην αγορά και συστήνει: 
* Να ληφθούν άμεσα μέτρα για την επανόρθωση των πολύ σοβαρών υγειονομικών και
λειτουργικών παρατυπιών που εντοπίστηκαν στην αγορά. 
* Να ληφθούν μέτρα για την απαγόρευση περαιτέρω δραστηριοτήτων σε καταστήματα
στα οποία δεν μπορούν να επιτευχθούν άμεσα βελτιώσεις και να τηρηθούν τα
πρότυπα λειτουργίας σύμφωνα με τη νομοθεσία της Ε.Ε. 
* Να καταρτισθεί πρόγραμμα για την επείγουσα αναβάθμιση όλων των τμημάτων της
αγοράς, έτσι ώστε να ανταποκρίνονται στις σχετικές νομοθετικές απαιτήσεις της
Ε.Ε. Αυτό πρέπει να περιλαμβάνει κατάλληλες προθεσμίες και ένα σύστημα για την
επίβλεψη της εφαρμογής της. 
* Να καταρτισθεί αποτελεσματικό σύστημα επίσημων ελέγχων με την προϋπόθεση ότι
διατίθενται οι δέουσες εξουσίες και πόροι για να εξασφαλισθεί ότι θα
ανταποκρίνονται στις σχετικές απαιτήσεις της Ε.Ε. Στο σύστημα αυτό μπορούν να
περιλαμβάνονται διαδικασίες για την καταγραφή των επιδόσεων και των
αποτελεσμάτων που θα προκύψουν από αυτούς τους ελέγχους. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17271N131</ED>
<ID>
ID:306885

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N13&aa=1</URL></REF>


Article

<CATEGORY>vin06</CATEGORY>

 <H2>Μεσίτης για τον... παράδεισο
</H2><H4>Έλληνας πουλάει και αγοράζει νησιά σε όλο τον κόσμο
</H4>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Ξεκίνησε πριν από οκτώ χρόνια με μια βαλίτσα γεμάτη χρήματα στο χέρι, έναν
συνέταιρο και όρεξη να αγοράσει και να πουλήσει κομμάτια... παραδείσου στην
Καραϊβική. Ο 38χρονος Πέτρος Τσόκος ζει μεταξύ Μαϊάμι και Νικαράγουας και λέει
στα «ΝΕΑ» ότι σκοπεύει να ασχοληθεί για πολλά χρόνια μ' αυτό που αγαπά. 
Έφυγε από τη Θεσσαλονίκη για τις ΗΠΑ σε ηλικία 25 ετών. Οι σπουδές του δεν
είχαν και μεγάλη σχέση με τις αγοραπωλησίες νησιών που επέλεξε να κάνει.
«Σπούδασα μηχανικός κι έκανα μάστερ στη Διοίκηση Επιχειρήσεων. Πάντα όμως
αγαπούσα τη θάλασσα και τα νησιά», λέει στα «ΝΕΑ» ο Πίτερ Τσόκος. 
Ώσπου να φθάσει στα νησιά της Νικαράγουας, ως ιδιοκτήτης και μεσίτης νησιών,
άλλαξε έξι πολιτείες και πολλές δουλειές. Το όνειρό του όμως το είχε σχεδιάσει
από νωρίς. «Όσα χρόνια δούλευα στην Αμερική έψαχνα να βρω τα κατάλληλα νησιά,
αλλά και ό,τι έχει σχέση με το μάρκετινγκ των νησιών. Τελικά, όταν κάνεις αυτό
που σου αρέσει, είσαι καλός σε αυτό», λέει ο 38χρονος επιχειρηματίας στα
«ΝΕΑ». 
Τελικά τα κατάφερε. Ύστερα από πολύ ψάξιμο κατέληξε το 1994 στα νησιά της
Νικαράγουας στην Καραϊβική, γιατί «ήταν ένα μέρος ανεκμετάλλευτο, ένα μέρος
που μόλις είχε αρχίσει να σταθεροποιείται πολιτικά, με φθηνές τιμές και
ανοιχτό σε επενδύσεις». Δεν θα ξεχάσει πως όταν πάτησε το πόδι του εκεί για να
αγοράσει νησιά, «κανένας δεν σου έδινε δάνειο να επενδύσεις σ' αυτή τη χώρα.
Μόνο μετρητά δέχονταν. Δεν υπήρχαν καν τράπεζες κι έπρεπε να κουβαλάς τα
χρήματα πάνω σου. Στις τσέπες, σε βαλίτσα, οπουδήποτε, για να μπορέσεις να
κάνεις την αγορά». 
Ιδιοκτήτης δύο νησιών 
Σήμερα είναι ιδιοκτήτης δύο μικρών παραδείσων, του Baboon Cay και του Wild
Cane Cay, συνολικής έκτασης περίπου 170 στρεμμάτων, ενώ παζαρεύει ώς μεσάζων
ιδιωτικά νησιά στη Νικαράγουα, στον Παναμά, στην Κόστα Ρίκα, με τιμές που
ξεκινούν από 549.450 ευρώ και φθάνουν έως 1.443.000 ευρώ. Αυτή την εποχή
αναζητεί αγοραστές και για τον Άγιο Αθανάσιο, το ιδιωτικό νησάκι του
Κορινθιακού που βρίσκεται κοντά στο Γαλαξείδι και πωλείται για 1.110.000 ευρώ.
Το πιο ακριβό νησί που πούλησε ποτέ «ήταν δύο νησιά στον Παναμά, έναντι 1,5
εκατομμυρίου δολαρίων, ενώ το πιο όμορφο το πούλησα πριν από τρία χρόνια
έναντι 250.000 δολαρίων σε Γάλλους». 
Στα νησιά που προωθεί έχει εξασφαλίσει άδειες οικοδόμησης, τίτλους, νερό,
ηλεκτρικό, μετακίνηση, ενώ στις περισσότερες περιπτώσεις ο αγοραστής παίρνει
μαζί και ένα ξύλινο σπίτι, αποβάθρα και την βάρκα για να πάει στο απέναντι
νησί. Κατά μέσο όρο τα νησιά της Νικαράγουας απέχουν 45 λεπτά από την
πρωτεύουσα της περιοχής με αεροπλάνο, και από εκεί μία ώρα και 20 λεπτά με
πλοίο για το Μαϊάμι. Ο ίδιος δεν έχει ζήσει συνεχόμενα εκεί. «Μόνο πριν από
μερικά χρόνια έμεινα για ένα μήνα συνέχεια. Είχα πουλήσει ένα νησί κι έπρεπε
να κάνουμε τις απαραίτητες εργασίες. Φέραμε νερό, κάναμε τις αποβάθρες, βάλαμε
ηλεκτρισμό. Αν θέλεις να ζήσεις μόνιμα είναι ιδανικό, αλλά για τους
συνταξιούχους», λέει. 
<H3>6 χρόνια για να πουληθεί ένα νησί
</H3>
Τα νησιά δεν πωλούνται αμέσως σ' όποιον προσφέρει τα περισσότερα. Πρέπει να
ελεγχθούν οι προσφορές, αλλά και οι προθέσεις των αγοραστών. «

Κατά μέσο όρο για να πουληθεί ένα νησί χρειάζονται έξι χρόνια και αυτό επειδή
αυτοί που πουλούν τα νησιά είναι πλούσιοι, δεν έχουν ανάγκη από χρήματα και
άρα δεν τα πουλάνε φθηνά» εξηγεί ο κ. Τσόκος. 
Οι πελάτες του είναι κυρίως Αμερικανοί, αλλά και Ευρωπαίοι (κυρίως Γάλλοι,
Άγγλοι, Ιταλοί), άνθρωποι από την Αυστραλία και τη Νέα Ζηλανδία. «

Τα μικρά νησιά, αυτά των 20-25 στρεμμάτων τα παίρνουν συνήθως συνταξιούχοι για
να έρθουν να ζήσουν εδώ. Τα μεγαλύτερα τα προτιμούν όσοι επιθυμούν να κάνουν
μία τουριστική επένδυση». 
Πάντως, δεν βαρέθηκε να πουλά και ν' αγοράζει. «Κάνω αυτό που μ' αρέσει. Δεν
πουλάω τα νησιά σε ανθρώπους οι οποίοι θέλουν απλά ν' αποκτήσουν γη. Τα πουλάω
σε ανθρώπους που θέλουν να ζήσουν εδώ ή που ψάχνουν να βρουν έναν ωραίο τρόπο
για να επενδύσουν τα χρήματά τους. Δεν τα δίνω σε αυτούς οι οποίοι θέλουν απλά
να βγάλουν λεφτά. Γιατί αυτοί θα καταστρέψουν τα νησιά, που είναι παράδεισοι» λέει.

<H3>«Για επένδυση προτιμήστε τη Νικαράγουα»
</H3>
Κατά τη γνώμη του, η Νικαράγουα είναι από τα λίγα μέρη στον κόσμο όπου μπορεί
κανείς ν' αγοράσει τόσο φθηνά και με τόσο ευνοϊκούς όρους, «σχεδόν χωρίς
περιορισμούς», όπως λέει, «κι αυτό επειδή η χώρα τώρα αναπτύσσεται και άρα
ευνοεί τις ξένες επενδύσεις. Αν αγοράσεις εδώ και κάνεις επένδυση σε μια
επιχείρηση, σου δίνουν φοροαπαλλαγή για δέκα ολόκληρα χρόνια». 
Επιπλέον, «υπάρχει νερό, γιατί η Καραϊβική έχει συνέχεια βροχές, η περιοχή
είναι ανεκμετάλλευτη και από τη στιγμή που το αγοράζεις έχεις τους τίτλους για
να κάνεις ό,τι θέλεις. Μπορείς να χτίσεις μπανγκαλόους, να φτιάξεις κέντρο
θαλάσσιων σπορ, ψαρέματος, ή απλά να ζήσεις εκεί με την οικογένειά σου». 
Όταν πρωτοπήγε στο νησί πλήρωσε περιβαλλοντικό πρόστιμο επειδή είχε χτίσει
κοντά στην παραλία. «Ήταν η εποχή που δεν είχε συνηθίσει ο κόσμος τους ξένους
επενδυτές», λέει, υποστηρίζοντας ότι ενδιαφέρεται για πελάτες «που θα
προσέξουν το νησί και θ' ανεβάσουν και την αξία του. Τα νησιά που πήραμε εμείς
τώρα έχουν γίνει μια καλή γειτονιά, η αξία τους αυξήθηκε. Οι άνθρωποι που
ήρθαν εδώ δεν ήρθαν για να τα μολύνουν, αλλά για να φτιάξουν την περιοχή». 
Και συμβουλεύει όσους ενδιαφέρονται ν' αγοράσουν ένα νησί στην περιοχή ­ τι
άλλο; ­ να τολμήσουν τώρα, «γιατί η Νικαράγουα είναι από τα λίγα μέρη στον
κόσμο όπου οι ξένοι μπορούν ν' αγοράσουν νησιά», κι επειδή «όσο η χώρα θ'
αναπτύσσεται τόσο οι νόμοι θα γίνονται πιο περιοριστικοί, και μετά θα είναι
πολύ δύσκολο και πολύ πιο ακριβό να το πάρεις. Ήδη μέσα σε δέκα χρόνια οι
τιμές ανέβηκαν τέσσερις φορές».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17271N141</ED>
<ID>
ID:306886

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N14&aa=1</URL></REF>


Article

<CATEGORY>vin06</CATEGORY>

 <H2>60 χρόνια σώζει ζωές
</H2><H4>Το Παπ Τεστ του μεγάλου ερευνητή Γ. Παπανικολάου, που έφυγε σαν σήμερα το 1962
</H4>
19 Φεβρουαρίου 1962. Ο κορυφαίος Έλληνας γιατρός και ερευνητής Γεώργιος
Παπανικολάου ξυπνάει στις 5 το πρωί νιώθοντας έντονη δυσφορία και πόνο στο
στήθος. Λίγη ώρα αργότερα θα περάσει στο πάνθεον των επιστημόνων που αφιέρωσαν
τη ζωή τους στην υπηρεσία του ανθρώπου. 
Σαράντα χρόνια συμπληρώνονται σήμερα από τον θάνατο του ανθρώπου που έμελλε να
συνδέσει άρρηκτα το όνομά του με την πρώιμη διάγνωση και την πρόληψη του
καρκίνου και εξήντα χρόνια από την παγκόσμια αναγνώριση της μεθόδου του.
Σαράντα χρόνια από εκείνο το πρωινό, που στο Μαϊάμι της Φλόριντα η καρδιά
πρόδωσε τον 79χρονο Έλληνα επιστήμονα με την παγκόσμια ακτινοβολία, ο οποίος
ευτύχησε να δει την δικαίωση του έργου του αλλά όχι και την επιστροφή του στην
Ελλάδα. 
Η εξέταση που φέρει το όνομά του, το Τεστ Παπανικολάου ή Παπ, έχει σώσει από
τον καρκίνο του τραχήλου της μήτρας εκατομμύρια γυναίκες σε όλο τον κόσμο.
Είναι χαρακτηριστικό ότι από τότε που άρχισε να εφαρμόζεται συστηματικά οι
θάνατοι από καρκίνο του τραχήλου της μήτρας μειώθηκαν κατά 70% μόνον στις ΗΠΑ,
σύμφωνα με στοιχεία από την Αμερικανική Εταιρεία Καρκίνου.

Όπως ανακοίνωσε προσφάτως η Εταιρεία, πριν από 40 χρόνια πέθαιναν ετησίως
20.000 Αμερικανίδες από τον καρκίνο αυτό, ενώ σήμερα ο αντίστοιχος αριθμός δεν
υπερβαίνει τις 4.400. 
Δεν είναι, εξ άλλου, τυχαίο το ότι την ημέρα του θανάτου του Γεωργίου
Παπανικολάου - πέντε μόλις χρόνια έπειτα από την έναρξη της ευρείας χρήσης του
τεστ στις ΗΠΑ - η Αμερικανική Εταιρεία Καρκίνου ανακοίνωνε πως «δύο
εκατομμύρια γυναίκες πενθούν σήμερα τον χαμό του», θυμάται η κυρία Νέδα Βουτσά
- Περδίκη, βοηθός του Γεωργίου Παπανικολάου στο εργαστήριο του Πανεπιστημίου
Κορνέλ, όπου ο Έλληνας ερευνητής εργάσθηκε επί 47 χρόνια. 
Στα χρόνια που μεσολάβησαν η χρήση του Τεστ Παπ εξαπλώθηκε παγκοσμίως. «Σε
ορισμένες χώρες, όπως η Μεγάλη Βρετανία, η Φινλανδία, η Νορβηγία και η
Σουηδία, υπάρχουν πλέον ειδικά προγράμματα προλήψεως του καρκίνου του τραχήλου
της μήτρας και έτσι η συντριπτική πλειονότητα των γυναικών αναπαραγωγικής
ηλικίας υποβάλλονται σε αυτό», λέει ο κ. Ιωάννης Μεσσήνης, καθηγητής
Μαιευτικής - Γυναικολογίας στην Ιατρική Σχολή του Πανεπιστημίου Θεσσαλίας. 
Η Ελλάδα είναι πίσω! 
Υπάρχουν, βεβαίως, και λιγότερο οργανωμένες χώρες. «Τέτοιο παράδειγμα είναι η
Ελλάδα, όπου παρατηρείται το φαινόμενο άλλες γυναίκες να κάνουν το τεστ πολύ
συχνά και άλλες ποτέ», επισημαίνει κ. Μεσσήνης. «Πρέπει, πάντως, να τονίσουμε
ότι τα τελευταία χρόνια γίνεται προσπάθεια στα εξωτερικά ιατρεία και στα
κέντρα οικογενειακού προγραμματισμού των δημοσίων νοσοκομείων για να επεκταθεί
και στη χώρα μας η χρήση του». 
Το Τεστ Παπανικολάου, πάντως, δεν χρησιμοποιείται μόνον για την ανίχνευση του
καρκίνου του τραχήλου της μήτρας. Μπορεί επίσης να εντοπίζει τις κυτταρικές
αλλοιώσεις που υποδηλώνουν μόλυνση με τους ιούς HPV (ιούς των ανθρωπίνων
θηλωμάτων ή κονδυλωμάτων), ορισμένοι από τους οποίους οδηγούν στον καρκίνο,
καθώς και την ύπαρξη διαφόρων φλεγμονωδών καταστάσεων στον κόλπο και στον
τράχηλο. 
Η εξέλιξη 
Με διάφορες παραλλαγμένες τεχνικές, εξ άλλου, και βελτιωμένες μεθόδους
επεξεργασίας των δειγμάτων «είναι πλέον εφικτός ο έλεγχος και άλλων υγρών του
σώματος, όπως των ούρων και των πτυέλων», κατά τον ογκολόγο Γεράσιμο Ρηγάτο,
διευθυντή στην Α' Παθολογική Κλινική του Νοσοκομείου Άγιος Σάββας.
«Ουσιαστικά, το Τεστ Παπ άνοιξε τον δρόμο προς την ανίχνευση νοσογόνων
παραγόντων και σε τέτοιου είδους υγρά - χώρια, βεβαίως, η πολύτιμη συμβολή του
στην πρόληψη και έγκαιρη ανίχνευση του καρκίνου στη μήτρα». 
Εξέλιξη του Τεστ Παπανικολάου αποτελεί η εξέταση Thin Prep που εξασφαλίζει
μεγαλύτερες πιθανότητες σωστής διάγνωσης. «Η εξέταση είναι ουσιαστικά η ίδια,
αλλά γίνεται με διαφορετικό τρόπο και μειώνει τις πιθανότητες για ψευδώς
αρνητικά αποτελέσματα», εξηγεί ο κ. Ιωάννης Μεσσήνης. Η λήψη δείγματος γίνεται
με τον ίδιο τρόπο όπως και στο Τεστ Παπ. Η διαφορά είναι ότι το δείγμα
εμβυθίζεται σε δοχείο με κατάλληλο υλικό ώστε να μην υπάρχει απώλεια κυττάρων.

<H3>Το 1941 ήλθε η παγκόσμια καταξίωση
</H3>
Ο Γεώργιος Παπανικολάου γεννήθηκε στις 13 Μαΐου 1883 στην Κύμη Ευβοίας, ενώ 21
χρόνια αργότερα αποφοίτησε με άριστα από την Ιατρική Σχολή του Πανεπιστημίου
Αθηνών. Το 1910 παντρεύτηκε με τη Μάχη Μαυρογένους, γόνο της γνωστής ιστορικής
οικογένειας της Μυκόνου, η οποία παρέμεινε δίπλα του, στήριγμα και βοηθός στην
έρευνά του, έως την τελευταία του πνοή (σ.σ. η Μάχη Παπανικολάου πέθανε σε
ηλικία 92 ετών, στις 13 Οκτωβρίου 1982). Παιδιά δεν απέκτησαν ποτέ. 
Το 1913 το ζεύγος Παπανικολάου φθάνει στη Νέα Υόρκη και ένα χρόνο αργότερα ο
Γεώργιος Παπανικολάου προσλαμβάνεται στην Ιατρική Σχολή του Πανεπιστημίου
Κορνέλ. Το 1920 αρχίζει με τη σύζυγό του τις μελέτες που οδήγησαν στο τεστ Παπ
(η Μάχη Παπανικολάου ήταν αρχικά η «δότρια» των επιχρισμάτων). Το 1941 έρχεται
η παγκόσμια καταξίωση, καθώς αποδεικνύει την ορθότητα και την αξιοπιστία της
μεθόδου του. 
Ο Γεώργιος Παπανικολάου τιμήθηκε στη διάρκεια της ζωής του με πολλές
διακρίσεις, ενώ δύο φορές προτάθηκε για βραβείο Νόμπελ. Από το Πανεπιστήμιο
Κορνέλ έφυγε έξι μήνες πριν από τον θάνατό του, προκειμένου να οργανώσει και
να διευθύνει στο Μαϊάμι το τοπικό Ίδρυμα Μελέτης του Καρκίνου.

<H3>Χρήσιμες πληροφορίες
</H3>
Από την ηλικία των 20 χρόνων και μετά (ή μετά την πρώτη σεξουαλική επαφή) όλες
οι γυναίκες θα πρέπει να υποβάλλονται στο τεστ Παπανικολάου. Η εξέταση θα
πρέπει να γίνεται μία φορά τον χρόνο μέχρι τα 65. Από αυτήν την ηλικία και
μετά - και εφόσον δεν έχει προκύψει κάποιο πρόβλημα - το τεστ Παπανικολάου
επαναλαμβάνεται μία φορά κάθε πέντε χρόνια. 
Η εξέταση πραγματοποιείται δωρεάν στα δημόσια νοσοκομεία. Για τις γυναίκες που
επιλέγουν κάποιο ιδιωτικό νοσοκομείο ή διαγνωστικό κέντρο το κόστος είναι
περίπου 29,35 ευρώ.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17271N151</ED>
<ID>
ID:306887

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N15&aa=1</URL></REF>


Article

<CATEGORY>vin06</CATEGORY>

 <H2>Η πορεία προς τον θάνατο δεν είναι για τηλεθέαση
</H2>
«Η κάμερα να τρέχει, να κυνηγά τη φρικτή λεπτομέρεια: Να κάνει ζουμ στα μάτια
που αναδιπλώνονται στην πορεία για το θάνατο... Λίγο μετά, ξανά η ίδια εικόνα
της πτώσης προς το θάνατο. Ξανά το ζουμ στα μάτια που δείχνουν την ανάποδη
πορεία του δρόμου της ζωής. Λίγο μετά, ξανά replay και ξανά αλλά τώρα σε
εφιαλτικό slow motion, αργά και πολλές φορές για να μη χάσει ο τηλεθεατής
τίποτε από το θάνατο». 
Με αυτά τα λόγια, οι δημοσιογράφοι Γιώργος Τσούτσιας και Ανθή
Κασιμάτη-Τσούτσια εκφράζουν τη διαμαρτυρία και την αγανάκτησή τους για τον
«άγριο τρόπο» μετάδοσης από τις τηλεοπτικές κάμερες του θανάτου του πατέρα
τους Ιωάννη Κασιμάτη στο βήμα της εκδήλωσης του Ελληνοαραβικού Επιμελητηρίου,
στις 13 Φεβρουαρίου. Οι δύο δημοσιογράφοι, απευθυνόμενοι σε συναδέλφους τους,
σε «τιμητές των πάντων, τηλεοπτικούς εισαγγελείς και εμπόρους της τηλεθέασης»,
αναρωτιούνται αν έχουν οι ίδιοι νιώσει ποτέ τον πόνο που προκαλεί η «δημόσια,
άκριτη διαπόμπευση που υπηρετούν με πάθος». 
Στην επιστολή διαμαρτυρίας τους προς όλους όσοι προέβαλαν με συγκεκριμένο
τρόπο το τραγικό συμβάν, ο Γιώργος Τσούτσιας και η Ανθή Κασιμάτη-Τσούτσια, οι
άνθρωποι που είδαν και «live», ξανά και ξανά τον δικό τους άνθρωπο να σβήνει
υπό το άγρυπνο βλέμμα της τηλεοπτικής κάμερας, αναρωτιούνται: «Πώς θα ένιωθαν
αν έβλεπαν, ανυποψίαστοι, συγκλονισμένοι στην τηλεοπτική τους οθόνη, τον
πατέρα τους να σωριάζεται νεκρός live;». Έχοντας γνώση των δημοσιογραφικών...
καθηκόντων, δε ζητούν από τους συναδέλφους τους να αγνοούσαν το περιστατικό,
αλλά να σέβονταν την ύψιστη στιγμή της ζωής ενός ανθρώπου, το θάνατο. 
Και παρά το γεγονός ότι ο ίδιος ο Ιωάννη Κασιμάτης συνήθιζε να λέει στα
αραβικά «ε λα φατ ματ», που σημαίνει «ό,τι πέρασε πέθανε», οι δύο
δημοσιογράφοι ελπίζουν «η τηλεοπτική άγρια τυμβωρυχία της 13-2-2002 να μην
περάσει να μην ξεχαστεί και να μην πεθάνει προς όφελος της επανατοποθέτησης
των ορίων της δημοσιογραφίας, του πραγματικού ρόλου των ΜΜΕ και του σεβασμού
της ανθρώπινης αξιοπρέπειας». Και αναφερόμενοι στον «ξεχασμένο» υποψήφιο
Κώδικα Δεοντολογίας του ΕΣΡ και στο σχετικό σημείο για την αποφυγή παρουσίασης
ατόμων σε στιγμές πένθους, πόνου, οδύνης και απόγνωσης, καταλήγουν: «Και
φανταστείτε τώρα να προέβλεπε ο κώδικας και οδηγίες για το live θάνατο...!».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17271N152</ED>
<ID>
ID:306955

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N15&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΔΗΜΗΤΡΗΣ ΠΑΞΙΝΟΣ
</H2><H4>«Όχι» σε σύλλογο δημοσίων σχέσεων
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΥΠΟΨΗΦΙΟΣ ΠΡΟΕΔΡΟΣ ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΑΣ

Στις εκλογές του 1999 ο κ. Δημ. Παξινός διεκδίκησε την προεδρία του
Δικηγορικού Συλλόγου Αθήνας με τη στήριξη της Ν.Δ., αλλά σε αυτές τις εκλογές
για πρώτη φορά το κόμμα της αξιωματικής αντιπολίτευσης δεν έχει επίσημο
υποψήφιο. Και ο χώρος εμφανίζεται πολυδιασπασμένος, αφού άλλοι δύο συνδυασμοί
(των κ.κ. Δημ. Χατζημιχάλη και Ι. Βαχαβιόλου) διεκδικούν την προεδρία. «Τον
κομματικό μου μανδύα τον άφηνα πάντοτε έξω από τον Σύλλογο. Έχουμε δείξει την
αντοχή μας και σε χειρότερα...», απαντά ο κ. Παξινός γι' αυτές τις εξελίξεις,
ενώ για την προεδρία του κ. Αντ. Ρουπακιώτη αναφέρει ότι «έξι χρόνια είναι
πολλά για τόσα λίγα...». 
Ξαφνικά «ανεξάρτητος»; 
Πάντοτε τον κομματικό μου μανδύα τον άφηνα έξω από τον Σύλλογο... Εγώ και οι
συνεργάτες μου παραμείναμε πάντοτε μακριά από πολιτικά παιχνίδια και
σκοπιμότητες που δεν έχουν καμία σχέση με τα οξυμμένα προβλήματα του χώρου
μας. 
Οι αντίπαλοι σας λένε ότι η Ν.Δ. «έκαψε» την υποψηφιότητά σας; 
Το αντίθετο. Θα το δουν και στα αποτελέσματα. Ισχύς μας, η εκτίμηση των
δικηγόρων. 
Γιατί ο χώρος είναι πολυδιασπασμένος σε αυτές τις εκλογές; 
Θεμιτή κάθε προσωπική φιλοδοξία. Ο κόσμος ξέρει να κρίνει... 
Τα πιο φαρμακερά βέλη είναι τα εσωκομματικά; 
Έχουμε δείξει την αντοχή μας και σε χειρότερα. 
Πάντως, το χρίσμα το κυνηγήσατε... 
Το χρίσμα το δίνουν οι δικηγόροι. Έχω προσφορά με ταυτότητα και οι αγώνες μου
είναι χωρίς εξαρτήσεις. 
Δεν είναι και δική σας αδυναμία οι πολλές υποψηφιότητες από τον ίδιο χώρο; 
Αν εννοείτε ότι δεν κινήθηκα υπονομευτικά, ναι. Εγώ κινήθηκα πάντοτε με
ανοιχτά χαρτιά... 
Γιατί να σας ψηφίσουν οι δικηγόροι; 
Γιατί όλα αυτά τα χρόνια προσφέρω ανιδιοτελώς, χωρίς να εκμεταλλευθώ τη
συνδικαλιστική μου δράση για προσωπικό όφελος. Και επειδή δεν συνήθισα να
ισορροπώ και να ακροβατώ. Οι ιδέες μας είναι φρέσκιες, είναι πραγματοποιήσιμες
και, κυρίως, έχουμε τη θέληση να τις υλοποιήσουμε. 
Ποιο ήταν το μεγαλύτερο λάθος της απερχόμενης διοίκησης; 
Καταχρέωσε τον Σύλλογο και ξέχασε εντελώς τον θεσμικό του ρόλο. Εξαιτίας της
πρωτοφανούς έλλειψης αποφασιστικότητας του απερχόμενου προέδρου, όχι μόνο δεν
επιλύθηκαν προβλήματα, αλλά προστέθηκαν και άλλα μεγαλύτερα. Και ουδέποτε ο
Σύλλογος είχε πιο αδύναμη φωνή. 
Καμία σωστή απόφαση έλαβε; 
Αν αφορούσε δημόσιες σχέσεις... Έξι χρόνια είναι πολλά για τόσα λίγα. 
Αυτές οι εκλογές γιατί δείχνουν αδιάφορες; 
Ορισμένοι κάνουν ό,τι μπορούν για να δείχνουν αδιάφορες οι εκλογές,
ευελπιστώντας πως έτσι δεν θα αντιληφθούν οι δικηγόροι τη δραματική κατάσταση
στην οποία βρισκόμαστε. 
Δημήτρης Χατζημιχάλης ή Γιάννης Βαχαβιόλος; 
Εύχομαι καλή επιτυχία... 
Η Ελίζα Βόζεμπεργκ είναι μεγάλη απώλεια για τον συνδυασμό σας; 
Επίσης, καλή επιτυχία... 
Ποιον θεωρείτε καλύτερο πρόεδρο του ΔΣΑ; 
Την εποχή που ο Σύλλογος είχε φωνή, όλοι προσέφεραν όσο μπορούσαν. Τους
σέβομαι και τους εκτιμώ. 
Ο Σύλλογος είναι ένα βήμα για πολιτική καριέρα; 
Είναι ένα βήμα προσφοράς στους δικηγόρους, τη Δικαιοσύνη και την κοινωνία.
Αλλά είναι αλήθεια ότι αυτή η εικόνα δημιουργείται όταν κάποιοι παραγκωνίζουν
τον Σύλλογο για θέσεις σε υπουργεία. 
Οι δικηγόροι μετέχουν σε «κυκλώματα»; 
Εύχομαι πως όχι. 
Ο κλάδος σας είναι στην κορυφή της φοροδιαφυγής; 
Όχι, μετά βεβαιότητας. 
Δικαστές και δικηγόροι: «Άσπονδοι φίλοι»; 
Παράλληλοι πρωταγωνιστές στον χώρο της Δικαιοσύνης. 
Μήπως τη «δικομανία» μας τη συντηρούν οι δικηγόροι; 
Ορισμένοι ίσως εκμεταλλεύονται καταστάσεις. Η μεγάλη πλειονότητα, όμως,
μάχεται για γρήγορη και ποιοτική δικαιοσύνη. 
Καλός δικηγόρος είναι όποιος κερδίζει; 
Όποιος ασκεί έντιμα το λειτούργημά του. 
Ποιο είναι το μεγάλο σας «όπλο» στις εκλογές; 
Οι πολύχρονοι, κοινοί αγώνες με την πλειοψηφία των συναδέλφων μου για έναν
μαχητικό ΔΣΑ και μια καλύτερη Δικαιοσύνη. Σε κανέναν δεν χρειάζεται να
αποδείξω ότι το κίνητρό μου είναι η προσφορά στους δικηγόρους και όχι προσφορά
στον εαυτό μου... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17271N161</ED>
<ID>
ID:306942

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N16&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Εκείνος κι Εκείνος...
</H2>
<AUTHOR>ΚΑΤΕΡΙΝΑ ΆΤΣΗ</AUTHOR>

Εκείνος κι Εκείνος... Συναντήθηκαν, αγαπήθηκαν, παντρεύτηκαν. Ό,τι κάνει ένα
ζευγάρι, δηλαδή. Σύγχρονοι καιροί, νέα ήθη. Ως εδώ καλά... Δικαίωμα στην
αυτοδιάθεση, και δεν μας πέφτει λόγος. 
Εκείνος κι Εκείνος... Ξαφνικά ένιωσαν ένα αίσθημα μητρότητας να τους
πλημμυρίζει. Θέλουμε και ένα παιδί, δήλωσαν. 
Η φύση, ως γνωστόν, δεν είχε προβλέψει τα σχετικά ­ παντογνώστρια την είπαν ­,
αλλά Εκείνος κι Εκείνος δεν είχαν ακούσει τίποτα γι' αυτό. Θέλουμε παιδί
επέμειναν. 
Οι λύσεις υπήρχαν. Υιοθεσία, μια ξένη κυοφορούσα μήτρα με τεχνητή
γονιμοποίηση, και ιδού το βρέφος. 
Εκείνος κι Εκείνος, περιχαρείς... Ο μπαμπάς μου και ο... μπαμπάς μου, τους
αποκαλούσε το δυστυχές βρέφος μεγαλώνοντας. Και απορούσε που ήταν
δακτυλοδεικτούμενο. 
Εκείνος κι Εκείνος, ευτυχείς... Με την ψευδαίσθηση του ακραιφνούς πρωτοπόρου
που γκρεμίζει το κατεστημένο. 
Όσο για το βρέφος, θυσία στο δικαίωμα της αυτοδιάθεσης, πάσχιζε ασυνείδητα να
ξεχωρίσει τη θηλυκή και την αρσενική πλευρά των πραγμάτων. Πλην, ματαίως...
Όλους μπαμπάδες τούς αποκαλούσε, ανατρέποντας στην άγνοιά του τη φυσική τάξη
των πραγμάτων. Ένα πλάσμα μάλλον δυστυχισμένο, που όμως ενσάρκωνε όλα τα
«θέλω» των ψευδογονιών του. 
Εκείνος κι Εκείνος, συναντήθηκαν-αγαπήθηκαν-παντρεύτηκαν, παράταιρο ανδρόγυνο,
είναι ήδη γεγονός ­ φωτογραφήθηκαν και για τον Τύπο. 
Το βρέφος, προς το παρόν, παραμένει απλώς μια δήλωση αμέσως μετά τον γάμο. 
Ας ελπίσουμε, ότι αυτός ο ευσεβής πόθος δεν θα γίνει τελικά πραγματικότητα. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17271N162</ED>
<ID>
ID:306983

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N16&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Θων και λοιπών παθών
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Θων - Θησείον έγραφε το λεωφορείο και ήταν επί χρόνια μυστήριο. Το Θησείο το
μάθαμε στο Δημοτικό, το Θων; Χρειάστηκε να περάσουν δεκαετίες. Από τον έναν
κήπο στον άλλο πήγαινε το λεωφορείο. Η «Καθημερινή της Κυριακής» είχε
φωτογραφία του. Είναι το όνομα που προκαλεί, αλλιώς θα περνούσε η ιστορία του
απαρατήρητη, όπως τόσες άλλες. Μικρές γωνιακές ιστορίες της Αθήνας, οικοπέδων
που αποφασί-στηκε να απαλλο-τριωθούν και έμειναν οι αποφάσεις να χρονίζουν.
Αυτή είναι η σιωπηρή πολιτική που ακολουθείται στον Δήμο. Ξεκινάνε, ας πούμε,
κάποιοι περίοικοι να ζητήσουν απαλλοτρίωση κάποιου κήπου, κάποιου παλιού
σπιτιού. Συνεδριάζει πρώτα το Δημοτικό Συμβούλιο και οι καλοί ηθοποιοί,
δικηγόροι, τραγουδιστές και άλλοι ψηφίζουν, συχνά με ομοφωνία, ναι. Να σωθεί
το ωραίο το κτήμα, να μείνει ο κήπος, να απαλλοτριωθεί. Ποιος θα διαφωνήσει;
Έτσι μπορεί να γλιτώσει η Αθήνα, κομματάκι κομματάκι, όπως καταστράφηκε.
Γίνονται οι εφέσεις, περνάει ο καιρός, κατακυρώνεται η απόφαση και ύστερα
γαλήνη. Δεν συνηθίζεται να πληρώνονται οι αποζημιώσεις. Οι δήμαρχοι προτιμούν
να ξοδεύουν τα λεφτά σε έργα εξωραϊσμού των κεντρικών δρόμων, αυτών που
περνάει πολύς κόσμος. Σε δέκα χρόνια οι ιδιοκτήτες παίρνουν πίσω το οικόπεδό
τους, που έχει μεταβληθεί καμιά φορά σε σκουπιδότοπο. Ενίοτε έχουν κουραστεί
να περιμένουν, έχουν φύγει, έχουν εγκαταλείψει την υπόθεση. Έτσι
κατακυρώνονται κάποιοι χώροι στον Δήμο, στρώνεται χαλίκι, μπαίνει ταμπελίτσα.
Το ελάχιστο. Οι προϋπολογισμοί πάνε στα στολίδια, ενώ η πόλη ασφυκτιά. Ίσως οι
οικοδομές να είναι στο βάθος το απόλυτο αντικείμενο σεβασμού για όλους μας,
πάνω από το πράσινο, την ελπίδα για παρέμβαση, την πίστη στη δημοτική εξουσία.
Το Θων - Θησείον αλλάζει υποσυνείδητα ορθογραφία, γίνεται Θων-θυσία;
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17271N163</ED>
<ID>
ID:307012

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N16&aa=3</URL></REF>


Article

<CATEGORY>vin07</CATEGORY>

 <H2>Δηλώνει ελεύθερος
</H2><H4>Μιλόσεβιτς: Αισθάνομαι ηθικός νικητής της υπόθεσης
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Η αλήθεια είναι με το μέρος του. Οι πόλεμοι στα Βαλκάνια τη δεκαετία του
1990 βαρύνουν τη Δύση. Η σφαγή στη Σρεμπρένιτσα τελέστηκε εν αγνοία του. Όσο
για τους ηγέτες των Σερβοβόσνιων, «εμείς ήμασταν αριστεροί κι αυτοί δεξιοί» -
πώς είναι λοιπόν δυνατόν να είχαν αγαστές σχέσεις;

Μαχμούτ Μπακάλι: Ο Αλβανός πρώην κομμουνιστής ηγέτης του Κοσόβου ήταν ο πρώτος
μάρτυρας κατηγορίας που κλήθηκε να καταθέσει στη δίκη του Σλόμπονταν Μιλόσεβιτς

«Η αλήθεια είναι με το μέρος μου, γι' αυτό και αισθάνομαι ανώτερος εδώ, ο
ηθικός νικητής». Με τη φράση αυτή έκλεισε χθες την εναρκτήρια δήλωσή του ο
Σλόμπονταν Μιλόσεβιτς στο Διεθνές Ποινικό Δικαστήριο της Χάγης. Είχε προηγηθεί
ένα ακόμη δριμύ κατηγορώ εναντίον της Δύσης: «Οι πόλεμοι στα εδάφη της
Γιουγκοσλαβίας υποκινήθηκαν από τις μεγάλες δυτικές δυνάμεις. Στόχος των
Δυτικών απεσταλμένων δεν ήταν να φέρουν την ειρήνη, αλλά να διαλύσουν τη χώρα·
να διασφαλίσουν μία νέα αποικιοκρατία». 
Ο Σλόμπονταν Μιλόσεβιτς βρίσκεται μεν στη φυλακή, δηλώνει όμως ελεύθερος. Έχει
άλλωστε ξεκαθαρίσει ότι δεν νιώθει τις Ερινύες στο κατόπι του. Αδικημένος
νιώθει, διότι «οι υποκινητές του πολέμου κατηγορούν τους πρωταγωνιστές της
ειρήνης, και χάρη στην ισχύ τους είναι ταυτόχρονα εισαγγελείς και δικαστές». 
Ο νυν πρόεδρος της Γιουγκοσλαβίας, Βόισλαβ Κοστούνιτσα, κατήγγειλε χθες την
«υποκρισία» που πρυτάνευσε, κατά την άποψή του, «στα πρώτα στάδια της δίκης»
εναντίον του προκατόχου του. «Δεν υπήρχε πολύ δίκαιο, υπήρχε όμως πολλή
ιστορία, επιδερμική, συντομευμένη και παραποιημένη», είπε. «Υπήρχε
πολιτικοποίηση, υποκρισία και παραλογισμός». Αναγνώρισε, ωστόσο, ότι το ΔΠΔ
αποτελεί «μία πραγματικότητα από την οποία δεν μπορούμε να απαλλαγούμε». 
Η απολογία

Επιστροφή στην πραγματικότητα της δίκης: Η Σερβία «δεν ήταν εμπόλεμη πλευρά
ούτε στην Κροατία ούτε στην Βοσνία». Ενόσω οι δύο Δημοκρατίες πολεμούσαν για
να αποσχιστούν από την Γιουγκοσλαβία, ο Μιλόσεβιτς πολεμούσε να βρει
«πολιτικές λύσεις». Χαρακτήρισε τον εαυτό του «ειρηνοποιό» και απέρριψε τις
κατηγορίες ότι είχε βοηθήσει τον πρώην Σερβοβόσνιο ηγέτη, Ράντοβαν Κάρατζιτς,
να εκδιώξει τους Μουσουλμάνους και τους Κροάτες από τη Βοσνία στη διάρκεια του
πολέμου, το διάστημα 1992-1995: «Βοηθούσαμε τον σερβικό λαό της Βοσνίας να
επιβιώσει, αλλά είχαμε κακές σχέσεις με την ηγεσία του. Εκείνοι ήταν δεξιοί,
εμείς αριστεροί». 
Όσο για τη σφαγή της Σρεμπρένιτσα, τον Ιούλιο του 1995, όταν οι σερβικές
δυνάμεις εκτέλεσαν υπό τις εντολές του Κάρατζιτς και του Ράτκο Μλάντιτς
περισσότερους από 7.000 Μουσουλμάνους, ο ίδιος πληροφορήθηκε το γεγονός «εκ
των υστέρων», από τον ειδικό απεσταλμένο των Ηνωμένων Εθνών, Καρλ Μπιλτ. «Αυτό
που σας λέω τώρα είναι γεγονός». 
Έτερο «γεγονός», ακόμη μία δήλωση άγνοιας: ο Μιλόσεβιτς δεν γνώριζε τις
ωμότητες που διαπράττονταν στα βοσνιακά στρατόπεδα συγκέντρωσης. 
Και μία μικρή «παρέκκλιση» από τα πολιτικά: ο πρώην πρόεδρος της
Γιουγκοσλαβίας παραπονέθηκε ότι η οικογένειά του είναι στόχος ενός
«απάνθρωπου» κυνηγιού μαγισσών. Η σύζυγός του, Μίρα Μάρκοβιτς - μία
«διανοούμενη» που είχε καταβάλει «υπεράνθρωπες προσπάθειες» για την ειρήνη,
είναι «θύμα της αγριότερης εκστρατείας από πλευράς των ΜΜΕ». Η κόρη του ζει
σαν ερημίτης ώστε να αποφύγει την κατασυκοφάντηση. Και ο γιος του εγκατέλειψε
τη χώρα προκειμένου να διαφύγει από τις «ψευδείς κατηγορίες» για διαφθορά και ναρκωτικά.

<H3>Ο πρώτος μάρτυρας κατηγορίας
</H3>
Η εναρκτήρια δήλωση του Σλόμπονταν Μιλόσεβιτς ολοκληρώθηκε. Και τον λόγο
άρχισαν να παίρνουν, από χθες το απόγευμα, οι μάρτυρες κατηγορίας. Με πρώτο
τον Αλβανό πρώην κομμουνιστή ηγέτη του Κοσόβου, Μαχμούτ Μπακάλι, ο οποίος
αναφέρθηκε στην ύπαρξη ενός σχεδίου «καμένη γη» των σερβικών αρχών και του
Σλόμπονταν Μιλόσεβιτς. «Το σχέδιο αυτό προέβλεπε την καταστροφή 700 χωριών του
Κοσόβου που κατοικούνταν από Αλβανούς», εξήγησε. 
Ο Μπακάλι ήταν επικεφαλής της Ένωσης Κομμουνιστών του Κοσόβου από το 1970 έως
το 1981 και παραιτήθηκε μετά την καταστολή από τη σερβική αστυνομία των
φοιτητικών διαδηλώσεων των Αλβανών. Την άνοιξη του 1998 είχε συναντηθεί δύο
φορές με τον Μιλόσεβιτς. Στόχος: η εκτόνωση της έντασης από τις συμπλοκές που
είχαν ήδη ξεσπάσει ανάμεσα στις σερβικές δυνάμεις ασφαλείας και τους Αλβανούς
αντάρτες. 
«Όταν ρώτησα τον Μιλόσεβιτς σχετικά με τη σφαγή μιας ολόκληρης οικογένειας από
τη σερβική αστυνομία, εκείνος περιορίστηκε να απαντήσει: "θα καταπολεμήσω την
τρομοκρατία". Όταν του επεσήμανα ότι υπήρχαν γυναίκες και παιδιά, εκείνος
είπε: "τους είχαμε δώσει δύο ώρες για να φύγουν"». 
Η κατάθεση του Μπακάλι θα συνεχιστεί σήμερα. Το όνομα του επόμενου μάρτυρα
κατηγορίας δεν έχει γίνει γνωστό. Σίγουρα πάντως δεν θα είναι η πρώην πρόεδρος
των Σέρβων της Βοσνίας, Μπιλιάνα Πλάβσιτς. Ο δικηγόρος της διέψευσε χθες
κατηγορηματικά τις πληροφορίες που την ήθελαν να καταθέτει εναντίον του
Μιλόσεβιτς. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17271N411</ED>
<ID>
ID:306879

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N41&aa=1</URL></REF>


Article

<CATEGORY>vin02</CATEGORY>

 <H2>ΓΝΩΜΗ
</H2><H2>Αυτοκρατορικοί νιπτήρες
</H2>
Διέπραξε σφάλμα ο Μιλόσεβιτς μη παραδεχόμενος τα εγκλήματα που διαπράχθηκαν
κάτω από τις διαταγές του, αφού είναι γνωστό πως ο αρχηγός πρέπει να
αναλαμβάνει την ευθύνη για τις πράξεις των επί της γης αντιπροσώπων του. Ο
τρόμος δεν δικαιολογείται ανάλογα με το στρατόπεδο, όσα κι αν γράφτηκαν στις
δεκαετίες του '40 και του '50 για την αναγκαιότητα του τρόμου προκειμένου να
επιτευχθεί ένας νέος ανθρωπισμός. Ανεξάρτητα από την καταδίκη που θα του
επιβληθεί, ο Μιλόσεβιτς είναι ήδη καταδικασμένος, τουλάχιστον για όσους από
μας δεν πιστεύουμε στη νομιμότητα καμιάς κρατικής λογικής που στηρίζεται στον
βασανισμό, τον εξευτελισμό και τον θάνατο του αντιπάλου. 
Μόλις τελειώσει η δίκη του Μιλόσεβιτς, θα πρέπει να αρχίσει η δίκη για την
απόδοση ευθυνών στους ηγέτες των μεγάλων δυνάμεων και του ΝΑΤΟ για τη διάλυση
της Γιουγκοσλαβίας και την υπόθαλψη της αγριότητας που επεδείχθη στο όνομα της
εθνικής συνοχής. Όσο εγκληματίας πολέμου κι αν είναι, ο Μιλόσεβιτς δεν σφάλλει
όταν ζητεί τη μαρτυρία του Κλίντον ή του Σολάνα, του Κολ ή του Σιράκ,
πρωταγωνιστικών φυσιογνωμιών του προτελευταίου βρώμικου πολέμου για την
ανακατάταξη της Ευρώπης. Ήταν εκεί οι κύριοι της παγκοσμιοποίησης, υποκινώντας
αποσχίσεις ή κλείνοντας το μάτι, ακόμη και στον Μιλόσεβιτς, για να προωθήσει
ένα σερβικό ηγεμονισμό που θα εγγυάται τη γεωπολιτική ισορροπία. Ήταν εκεί και
στην ισοπέδωση του Κοσόβου ή στον βομβαρδισμό της γιουγκοσλαβικής τηλεόρασης,
επειδή εκεί βρισκόταν ο συλλογικός οργανικός διανοούμενος της πανσερβικής
διαλεκτικής. 
Αλλά αυτή η δεύτερη δίκη δεν θα γίνει ποτέ, γιατί το Δικαστήριο είναι
φτιαγμένο στα μέτρα της ίδιας διεθνούς δικαιοσύνης που θα καταστήσει αδύνατη
και τη δίκη του Μπους για τον φόνο αιχμαλώτων Ταλιμπάν ή τη μεταφορά τους στο
Γκουαντάναμο σαν αρνιά. Όπως στη Νυρεμβέργη δεν δικάστηκαν οι πολιτικοί και οι
τραπεζίτες των δημοκρατικών χωρών που βοήθησαν στη δημιουργία του ναζιστικού
αναχώματος απέναντι στην επέκταση του κομμουνισμού, έτσι και στη Χάγη θα
υπάρξει ένα χάπι-εντ, με το εδώλιο να περιμένει τον Σαντάμ Χουσεΐν, αφού
προηγουμένως απολυμανθεί στους αυτοκρατορικούς νιπτήρες που κατασκευάζουν οι
ηγέτες της Ευρώπης. 
Ο Μανουέλ Βάθκεθ Μονταλμπάν είναι Ισπανός συγγραφέας.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17271N412</ED>
<ID>
ID:306985

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N41&aa=2</URL></REF>


Article

<CATEGORY>vin07</CATEGORY>

 <H2>Δοκιμαστές... νερού
</H2><H4>Ιταλοί γευσιγνώστες μαθαίνουν να ξεχωρίζουν το καλύτερο
</H4>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Ο Χριστός και οι απόστολοί του είχαν κάνει το νερό κρασί. Ο Μάριο Τσελότι
και οι δικοί του «απόστολοι» θέλουν να κάνουν το κρασί νερό. 
Εις υγείαν. Το μεταλλικό νερό είναι το κρασί του μέλλοντος 
Το μήνυμα που ευαγγελίζονται σε όλα τα καλά εστιατόρια και ξενοδοχεία του
κόσμου είναι πως η επιλογή του κατάλληλου μεταλλικού νερού είναι το ίδιο
σημαντική με την επιλογή του κατάλληλου κρασιού. 
Η Ένωση Δοκιμαστών Μεταλλικού Νερού, την οποία έχουν ιδρύσει, έχει αναλάβει να
διαδώσει το μήνυμά τους σε όλη την Ιταλία, μια χώρα όπου η μαγειρική και το
φαγητό είναι κάτι ανάμεσα σε θέατρο και θρησκεία. «Μπορείς να ζήσεις χωρίς
κρασί, αλλά δεν μπορείς να ζήσεις χωρίς νερό», είναι το σλόγκαν του προέδρου
της Ένωσης Μάριο Τσελότι. Με αυτό ξεκινάει πάντα τα μαθήματα που παραδίδει
στους επίδοξους δοκιμαστές νερού, στο Γκραντ Οτέλ του Ρίμινι. 
Το μεταλλικό νερό είναι μια επιχείρηση δισεκατομμυρίων στην Ιταλία, αφού κάθε
Ιταλός πίνει 172 λίτρα κατά μέσο όρο τον χρόνο. Το 2001 εμφιαλώθηκαν 10,6
δισεκατομμύρια μπουκάλια μεταλλικό νερό, ενώ πραγματοποιήθηκε κύκλος εργασιών
που ξεπέρασε τα 3 δισεκατομμύρια ευρώ. Σε ένα σκηνικό που θα το ζήλευε και ο
Φελίνι - στο Γκραντ Οτέλ άλλωστε είχε γυρίσει το «Άμαρκορντ» ο Ιταλός
σκηνοθέτης - οι μαθητές του Τσελότι χώνουν τη μύτη τους σε μακρόστενα
κρυστάλλινα ποτήρια, οσμίζονται, κοιτάζουν και ύστερα ρουφούν το περιεχόμενό
τους, αφού πρώτα βρέξουν με αυτό για κάμποση ώρα τον ουρανίσκο και τη γλώσσα
τους. Τόσο για τους μαθητές, όσο και για τον δάσκαλο, το νερό έχει και αυτό
σώμα, χρώμα, γεύση - το ίδιο όπως και η καλύτερη σαμπάνια. «Υπάρχουν πολλά
είδη νερού, ανάλογα με την περιοχή και το έδαφος», αρχίζει το μάθημά του ο
Τσελότι. «Η Ιταλία είναι μεγάλη χώρα και γι' αυτό έχουμε πολλά είδη μεταλλικού
νερού. Καθένα από αυτά ταιριάζει με διαφορετικό φαγητό». 
Ήδη από τώρα ο Τσελότι οραματίζεται μια εποχή που καθένα από αυτά τα
διαφορετικά μεταλλικά νερά θα σερβίρεται σε διαφορετικό είδος ποτηριού, έτσι
που να μην αλλοιώνεται η ιδανική θερμοκρασία. Και λίστα νερού μαζί με τη λίστα
κρασιού; Στα καλά εστιατόρια, γιατί όχι; Ο σερβιτόρος θα σκύβει διακριτικά
πάνω από το τραπέζι μας και θα λέει: «Επιτρέψτε μου να σας προτείνω ένα ελαφρό
αφρώδες νερό χωρίς πολύ ασβέστιο, που θα το θεωρούσα ιδανικό για το ριζότο
σας». <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17271N421</ED>
<ID>
ID:306880

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N42&aa=1</URL></REF>


Article

<CATEGORY>vin07</CATEGORY>

 <H2>Η αδελφή τού Σρέντερ μηνύει την κυβέρνηση!
</H2>
Αδελφικές σκοτούρες. Η αδελφή του Σρέντερ προσέφυγε κατά του καγκελαρίου

Το αίμα νερό δεν γίνεται, λένε όλοι. Γίνεται και παραγίνεται, σίγουρα θα λέει
τώρα ο καγκελάριος Σρέντερ, από τότε που η αδελφή του Ίλζε αποφάσισε να τον
σύρει στα δικαστήρια. 
Επτά μήνες πριν από τις γενικές εκλογές, ο νέος πονοκέφαλος του Γκέρχαρντ
Σρέντερ λέγεται Ίλζε Μπρίκε και είναι η αδελφή του: μαζί με άλλες 100
ανύπανδρες μητέρες προσέφυγε χθες στο Ανώτατο Δικαστήριο της χώρας κατά του
καγκελαρίου αδελφού της, επειδή κατήργησε τη φοροαπαλλαγή για τους άγαμους
γονείς. 
Η προσφυγή βρίσκει τον Γερμανό καγκελάριο σε δύσκολες ώρες, σε μία περίοδο
ύφεσης και ανερχόμενης ανεργίας, ενώ πληθαίνουν οι κυβερνητικές γκάφες - από
την αποτυχημένη προσπάθεια να απαγορευθεί το φιλοναζιστικό κόμμα μέχρι την
πλαστογράφηση των στατιστικών για την απασχόληση. Ήταν ανάγκη να τον βρει και
αυτό; 
Οι δηλώσεις

«Ο νέος νόμος και οι υψηλότεροι φόροι θέτουν ζήτημα επιβίωσης για πολλούς
άγαμους γονείς», υποστηρίζει η Ίλζε Μπρίκε, μητέρα δύο παιδιών. «Ο αδελφός μου
μού έχει κοστίσει 2.400 μάρκα τον χρόνο. Δεν θέλω να κάνω κακό στον Γκερτ,
αλλά η αλήθεια είναι πως τα έχει κάνει θάλασσα. Αν ήμουν σε άλλο κόμμα, τώρα
θα είχα βγει στα οδοφράγματα». 
Μόλις έμαθε πως η αδελφή του ήταν και αυτή ανάμεσα σε εκείνους που είχαν
υπογράψει την προσφυγή, ο Γκέρχαρντ Σρέντερ δεν μπόρεσε να συγκρατήσει την
οργή του. Αμέσως σήκωσε το ακουστικό και της τα έψαλλε από το τηλέφωνο: «Άκου
να δεις, εσύ να μην ανακατεύεσαι σε αυτά. Εγώ είμαι ο πολιτικός!» <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17271N422</ED>
<ID>
ID:306951

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N42&aa=2</URL></REF>


Article

<CATEGORY>vin07</CATEGORY>

 <H5>ΖΙΜΠΑΜΠΟΥΕ
</H5><H2>Οργή της Ε.Ε. για την απέλαση του παρατηρητή
</H2>
Την επιβολή σκληρών κυρώσεων κατά του προέδρου της Ζιμπάμπουε, Ρόμπερτ
Μουγκάμπε, και την ανάκληση των παρατηρητών της από τη νοτιοαφρικανική αυτή
χώρα αποφάσισε χθες η Ευρωπαϊκή Ένωση. Ο λόγος; Η Ζιμπάμπουε απέλασε το
περασμένο Σάββατο τον Πιερ Σόρι, τον Σουηδό επικεφαλής των παρατηρητών της
Ε.Ε. που μετέβησαν στη χώρα προκειμένου να παρακολουθήσουν την ομαλή διεξαγωγή
των προεδρικών εκλογών που έχουν προγραμματιστεί για τις 9 και 10 Μαρτίου.
Μεταξύ των κυρώσεων με τις οποίες είχε απειλήσει εδώ και ημέρες η Ε.Ε. τον
πρόεδρο Μουγκάμπε και 19 ακόμη ανώτερους αξιωματούχους της χώρας σε περίπτωση
που παρεμπόδιζαν το έργο των παρατηρητών της, ήταν η απαγόρευση της χορήγησης
άδειας εισόδου στις χώρες-μέλη της, καθώς και το πάγωμα των περιουσιακών τους
στοιχείων στο εξωτερικό.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17271N423</ED>
<ID>
ID:306990

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N42&aa=3</URL></REF>


Article

<CATEGORY>vin07</CATEGORY>

 <H5>ΠΑΛΑΙΣΤΙΝΗ
</H5><H2>Ισραηλινοί «μασκαράδες» σκότωσαν Παλαιστίνιους
</H2>
Σε μυστική επιχείρηση Ισραηλινών στρατιωτών, που ήταν μεταμφιεσμένοι σε
Παλαιστινίους, δύο Παλαιστίνιοι έχασαν τη ζωή τους. Σύμφωνα με παλαιστινιακές
πηγές, οι Ισραηλινοί διείσδυσαν σε καταυλισμό προσφύγων και μόλις έγιναν
αντιληπτοί άρχισαν να πυροβολούν, τραυματίζοντας παράλληλα άλλα 6 άτομα. 
Νωρίτερα το Ισραήλ απάντησε με αεροπορικές επιδρομές στα παλαιστινιακά εδάφη
στις χθεσινές επιθέσεις Παλαιστινίων καμικάζι, κατά τις οποίες σκοτώθηκαν 4
Ισραηλινοί και οι δράστες.

Ομάδα απόστρατων Ισραηλινών στρατηγών, καθώς και στελέχη των ισραηλινών
υπηρεσιών ασφάλειας - συνολικώς περίπου χίλιοι - ξεκινούν δημόσια εκστρατεία
για την απόσυρση του ισραηλινού στρατού από τα κατεχόμενα παλαιστινιακά εδάφη.
Οι υπουργοί Εξωτερικών της Ευρωπαϊκής Ένωσης που συνήλθαν χθες στις Βρυξέλλες
αποφάσισαν να παρέμβουν ταχύτατα στην «τραγική και χαώδη κατάσταση» στη Μέση
Ανατολή και εξουσιοδότησαν τον Χαβιέρ Σολάνα να μεταβεί στην περιοχή με σειρά
προτάσεων «εκεχειρίας» και πολιτικής λύσης του αδιεξόδου. «Θεωρούμε
αλληλένδετες τις δύο πτυχές του προβλήματος, δηλαδή την εμπέδωση κλίματος
ασφάλειας και τη διαμόρφωση πολιτικής λύσης με την ανακήρυξη Παλαιστινιακού
κράτους», τόνισε ο Έλληνας υπουργός Εξωτερικών, Γιώργος Παπανδρέου.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17271N424</ED>
<ID>
ID:307014

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N42&aa=4</URL></REF>


Article

<CATEGORY>vin07</CATEGORY>

 <H5>ΣΑΟΥΔΙΚΗ ΑΡΑΒΙΑ
</H5><H2>Καταδικάστηκε σε 4.750 βουρδουλιές
</H2>
Απάτησε τη σύζυγό του με την αδελφή της. Και καταδικάστηκε, γι' αυτό τον λόγο,
σε εξαετή φυλάκιση και... 4.750 βουρδουλιές - τις οποίες θα υπομείνει με ρυθμό
95 ανά λεπτό. Ίσως η ποινή να ακούγεται υπερβολικά σκληρή συγκριτικά με το
αδίκημα, ο εν λόγω κύριος, όμως, ζει στη Σαουδική Αραβία και ο ισλαμικός
δικαστικός κώδικας που ακολουθεί η χώρα αυτή δεν φημίζεται για την επιείκειά
του σε παρόμοια θέματα. Το δικαστήριο, μάλιστα, έδωσε ιδιαίτερη έμφαση στη
«σοβαρότητα του εγκλήματος». Και προκειμένου να μην κατηγορηθεί για
μονομέρεια, καταδίκασε και την «αμαρτωλή» αδελφή της (απατημένης) συζύγου σε
έξι μήνες φυλάκιση και 65 βουρδουλιές - παρ' ότι διαπιστώθηκε ότι δεν είχε
δώσει τη συγκατάθεσή της στη σχέση και παρ' ότι είχε καταγγείλει η ίδια το
γεγονός στην αστυνομία.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17271N425</ED>
<ID>
ID:307030

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N42&aa=5</URL></REF>


Article

<CATEGORY>vin07</CATEGORY>

 <H2>Ο φόβος φέρνει αποτελέσματα
</H2><H4>Το Ιράν προσπαθεί απεγνωσμένα να σβηστεί από τη «μαύρη λίστα» των ΗΠΑ
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Τελικά η επιμονή των ΗΠΑ για την καταπολέμηση του «άξονα του κακού» και
επέκταση του πολέμου, αποδεικνύεται αποτελεσματική: ο Αμερικανός πρόεδρος
περιφρονητικά απορρίπτει περίπου ως... διακοσμητικές τις ευρωπαϊκές
αντιρρήσεις και το Ιράν προβαίνει σε συλλήψεις ηγετικών στελεχών της Αλ Κάιντα
προκειμένου να πείσει τους Αμερικανούς ότι... δεν είναι «κακό» κράτος.

«Ηθικό» δίδαγμα της υπόθεσης - βάσει των μέχρι σήμερα δεδομένων - είναι ότι...
καλό είναι να μη θεωρεί καμία χώρα του κόσμου πως μπορεί να αγνοεί ή να
απορρίπτει ως γελοίες τις αμερικανικές προθέσεις και τα λεγόμενα τού εκάστοτε
Αμερικανού προέδρου. Εκτός, φυσικά, από την Ιαπωνία. Ειδικά η Ιαπωνία καλό θα
ήταν χθες να μην είχε δώσει βάρος στις δηλώσεις «στήριξης» του Ιάπωνα
πρωθυπουργού από τον Αμερικανό πρόεδρο Τζορτζ Μπους. Και αυτό διότι ο Μπους,
μετά τη συνάντηση που είχε με τον Κοϊζούμι και αναφερόμενος στο περιεχόμενο
της συζήτησής του με τον Ιάπωνα πρωθυπουργό, είπε: «Μιλήσαμε και για το θέμα
της υποτίμησης (devaluation)». Εννοώντας όμως κάτι άλλο: το θέμα του
αντιπληθωρισμού (deflation). Η «γκάφα» αυτή οδήγησε σε προσωρινή πτώση του
γιεν, η οποία ανεκόπη μόλις έγιναν οι απαραίτητες διευκρινίσεις... 
Κύρια είδηση της χθεσινής ημέρας ήταν πάντως ότι ο Αμερικανός πρόεδρος άφησε
ανοιχτά όλα τα ενδεχόμενα αναφορικά με την αντιμετώπιση των απειλών που
δέχονται οι ΗΠΑ από χώρες τις οποίες χαρακτηρίζουν «άξονα του κακού» και με τη
διεύρυνση του πολέμου κατά της τρομοκρατίας. Ο Τζορτζ Μπους μάλιστα
εμφανίστηκε ιδιαίτερα εκνευρισμένος όταν, κατά τη διάρκεια συνέντευξης μετά τη
συνάντησή του με το Ιάπωνα πρωθυπουργό, δέχθηκε ερώτηση δημοσιογράφου για τα
πρόσφατα - επικριτικά για τον Αμερικανό πρόεδρο - σχόλια του Γάλλου υπουργού
Εξωτερικών, Ιμπέρ Βεντρίν, αλλά και για τις παρατηρήσεις Ευρωπαίων
αξιωματούχων ότι οι θέσεις του είναι «απόλυτες». Ο Μπους απάντησε: «Οι
άνθρωποι λένε διάφορα πράγματα, αλλά οι ηγέτες με τους οποίους έχω συνομιλήσει
κατανοούν πλήρως τι πρέπει να γίνει. Κατανοούν τις αποφάσεις των Ηνωμένων
Πολιτειών». Και πρόσθεσε: «Αυτή η ιστορία μάς έδωσε μία μοναδική ευκαιρία να
υπερασπιστούμε την ελευθερία και θα την εκμεταλλευθούμε. Είμαι δε πεπεισμένος
ότι και τα άλλα έθνη θα μας ακολουθήσουν». 
Οι αντιδράσεις

Την ίδια άποψη όμως δεν μοιάζουν να έχουν όλοι. Βίαιες διαδηλώσεις
πραγματοποιήθηκαν χθες στη Σεούλ, ενώ στο Πακιστάν τέσσερις ρουκέτες κινεζικής
κατασκευής και εξοπλισμένες με αυτοσχέδιο πυροκροτητή και μηχανισμό αυτόματης
εκτόξευσης, που στόχευαν το αεροδρόμιο του Καράτσι, εντόπισε και αφόπλισε η
αστυνομία. Η επίθεση απετράπη χάρη στην παρατηρητικότητα ενός περαστικού. 
Ωστόσο, τα... κατευναστικά λόγια του Κόλιν Πάουελ (ο οποίος χθες υποστήριξε
μεν τις απόψεις του Μπους περί «άξονα του κακού», είπε δε στους συμμάχους των
ΗΠΑ «να μη χάνουμε το μέτρο και να μη φοβόμαστε ότι θα ξεσπάσει πόλεμος
αύριο») δεν φαίνεται να καθησύχασαν ιδιαίτερα τη μία από τις τρεις χώρες που
αποτελούν τον «άξονα του κακού - δηλαδή το Ιράν. Το οποίο μοιάζει, τώρα πια,
να καταβάλλει αγωνιώδεις προσπάθειες να βρεθεί... εκτός λίστας! 
Έτσι, αν τελικά αποδειχθεί έγκυρη η είδηση που κυκλοφόρησε χθες, ότι δηλαδή οι
αρχές της Τεχεράνης συνέλαβαν και κρατούν ως αιχμάλωτό τους τον Αϊμάν
Αλ-Ζαουαχίρι, τον στενότερο συνεργάτη του Οσάμα Μπιν Λάντεν και ιδρυτή της
αιγυπτιακής ισλαμικής Τζιχάντ, τότε πρόκειται για το πιο σοβαρό πλήγμα που
καταφέρεται στην Αλ Κάιντα από την 11η Σεπτεμβρίου και, άρα, για σαφές
«άνοιγμα» της Τεχεράνης προς τις ΗΠΑ... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N43</CAT>
<ED>
Κωδικός άρθρου: A17271N431</ED>
<ID>
ID:306881

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N43&aa=1</URL></REF>


Article

<CATEGORY>vin07</CATEGORY>

 <H5>ΑΛ ΓΚΟΡ
</H5><H2>Πρόσωπα </H2><H2>Θα συνεχίσει να ηγείται των Δημοκρατικών;
</H2>
Μάλλον όχι, δεν είναι κακή η γενειάδα. Περιποιημένη, γκρίζα... προσδίδει
ωριμότητα. Μαλακώνει λιγάκι την εικόνα του. Όμως οι Αμερικανοί από τον εμφύλιο
σταμάτησαν να στέλνουν γενειοφόρους στον Λευκό Οίκο. 
Ο Αλ Γκορ επανήλθε στο προσκήνιο, μιλώντας για την πολιτική, πρώτη φορά μετά
την παραδοχή της ήττας του 
Πρόλαβε πάντως την αλλαγή, προτού μια ομάδα γενειοφόρων επιτεθεί στη χώρα του. 
Ο Αλ Γκορ επανήλθε στο προσκήνιο. Την περασμένη εβδομάδα ο πλέον άτυχος στην
προεδρική ιστορία των Ηνωμένων Πολιτειών ήρθε μπροστά από τις κάμερες, για να
μιλήσει για την πολιτική - πρώτη φορά μετά την παραδοχή της ήττας του. Στήριξε
τον Μπους, κυρίως σε ό,τι αφορά τον αποκαλούμενο «άξονα του κακού», τον
κατηγόρησε όμως για «περιφρόνηση» των συμμάχων. 
Αν και οι εκλογές του 2004 απέχουν 33 μήνες, ενδεχομένως και πολλούς ακόμη
πολέμους, οι εκλογές ανάδειξης υποψηφίων στα κόμματα αναμένεται να αρχίσουν
νωρίτερα από άλλες φορές και όποιος προκαλέσει την επόμενη φορά τον Μπους θα
πρέπει να οργανωθεί έως τα τέλη του 2002, ώστε να αντιπαρατεθεί αξιόλογα. Και
μέχρι εδώ δεν υπάρχει πρόβλημα. Είναι η επιλογή του 29% των Δημοκρατικών,
σύμφωνα με πρόσφατη δημοσκόπηση, μπροστά από τη Χίλαρι Κλίντον, η οποία το
πιθανότερο να μη θέσει υποψηφιότητα αυτή τη φορά, τον Μπιλ Μπράντλεϊ, τον Τζο
Λίμπερμαν, τον Τομ Ντασλ. 
Η πρωτιά αυτή όμως καταρρίπτεται, αν αναλογιστεί κανείς ότι υπάρχει ένα 71%
στους Δημοκρατικούς που πιστεύει ότι είναι καιρός να τελειώνει με το παρελθόν:
Ναι, μπορεί να υπήρξε δημοφιλής. Μπορεί ακόμη και να εξαπατήθηκε. Δεν έπειθε
όμως στον βαθμό που θα έπρεπε. Δεν ήταν τόσο ζωντανός και, όπως και να έχουν
τα πράγματα, σίγουρα δεν διαφαίνεται νοσταλγία για τα χρόνια του Κλίντον. 
Υπάρχει μια αίσθηση στην Ουάσιγκτον ότι μέχρι την άνοιξη ο κ. Γκορ θα έχει
λάβει το μήνυμα πως είναι πιθανότερο να αποτύχει στους προκριματικούς, οπότε
δεν θα χρειαστεί καν να δοκιμαστεί ξανά κατά του Μπους, η δημοτικότητα του
οποίου - τουλάχιστον αυτήν τη στιγμή - δεν αφήνει περιθώρια αισιοδοξίας στην
αντίπαλη παράταξη. 
«Υπάρχει μεγάλη πικρία», επισημαίνει ο αναλυτής Τομ Μαν. «Η διαίσθησή μου μού
λέει ότι ο Γκορ τελικά δεν θα καταθέσει υποψηφιότητα, επηρεαζόμενος από τις
φωνές των Δημοκρατικών, ότι δηλαδή αν και αισθάνονται άσχημα για την πορεία
του «ο χρόνος του ήρθε και πέρασε». 
Αλλά και πάλι μπορεί να μην τελειώνουν όλα εδώ. Άλλωστε, ανασκαλεύοντας το
παρελθόν προκύπτει ότι από το αντίπαλο στρατόπεδο ο Ρεπουμπλικανός Νίξον, αν
και έχασε με μικρή διαφορά από τον Κέννεντυ το 1960, κέρδισε τελικά την
προεδρία το 1968. Ίσως το ίδιο να συμβεί και με τον Γκορ. Το 2008 θα είναι 60
ετών. Ενδεικτικό της κακής του τύχης όμως, καλείται να σταθεί σε οδυνηρές
στιγμές μακράς υπομονής υποψηφίων για να αντλήσει ελπίδα και παρηγοριά. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17271N441</ED>
<ID>
ID:306882

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N44&aa=1</URL></REF>


Article

<CATEGORY>vin07</CATEGORY>

 <H2>Διαστάσεις </H2><H2>Οι Κουβανοί δεν διαβάζουν την Αλλιέντε
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το σύνθημα ήταν: «Ανάγνωση σημαίνει ανάπτυξη». Τώρα αν δεν μπορούν οι
Κουβανοί να διαβάζουν ό,τι θέλουν, μάλλον θα φταίει το αμερικανικό εμπάργκο. 
Ιγκνάσιο Ραμονέ: ο διευθυντής της «Μοντ Ντιπλοματίκ» παρουσιάζει το βιβλίο
του, παρέα με τον Φιντέλ Κάστρο

Το φρούριο Σαν Κάρλος ντε λα Καμπάνα, που κτίστηκε από τους ισπανούς
αποικιοκράτες τον 18ο αιώνα, δεσπόζει στον κόλπο της Αβάνας. Παλιά ήταν
φυλακή: εκεί έκλειναν τη δεκαετία του '60, μαζί με τους κρατούμενους ποινικού
δικαίου, και τους «διεστραμμένους Κουβανούς», δηλαδή τους ομοφυλόφιλους,
ανάμεσά τους και τον Ρεϊνάλντο Αρένας. Εκεί εγκαινίασε ο Φιντέλ Κάστρο πριν
από λίγες μέρες την 11η Διεθνή Έκθεση Βιβλίου, με τιμώμενη χώρα τη Γαλλία. «Το
πιο γοητευτικό με αυτόν τον άνθρωπο», λέει ο γάλλος συγγραφέας Ζαν-Μισέλ
Μωλπουά, «είναι ότι σε παραλύει. Διψούσαμε, αλλά μας ήταν αδύνατο να
κουνηθούμε από τη θέση μας». Ο λόγος του κουβανού ηγέτη κράτησε μιάμιση ώρα.
Ακολούθησε συναυλία με τον ανεπανάληπτο 94χρονο Κομπάι Σεγκούντο. Κι ύστερα, ο
Κάστρο ζήτησε να δει τον Ιγκνάσιο Ραμονέ. 
Ο διευθυντής της Μοντ Ντιπλοματίκ είχε μόλις επιστρέψει από το Πόρτο Αλέγκρε
και βρισκόταν στην Αβάνα για να παρουσιάσει το καινούργιο του βιβλίο με τίτλο
«Σιωπηρές προπαγάνδες», όπου αναλύει τη νεοφιλελεύθερη διάσταση της
διασκέδασης. «Θα μιλήσετε για το βιβλίο σας στην έκθεση;» τον ρώτησε ο Κάστρο.
Θα μιλήσει, σ' ένα αμφιθέατρο 400 θέσεων. «Τι είπατε; Μα αυτό είναι γελοίο!
Χρειάζεται κάτι πολύ μεγαλύτερο, το θέατρο Καρλ Μαρξ, με 5.000 θέσεις! ».
Τρεις μέρες αργότερα, το θέατρο ήταν γεμάτο από φοιτητές, καθηγητές,
δημοσιογράφους, μέλη του κόμματος και ξένους βουλευτές. Σε κάθε θέση υπήρχε κι
ένα αντίτυπο του βιβλίου: ο Κάστρο είχε δώσει εντολή να τυπωθούν 10.000
αντίτυπα στα πιεστήρια της Γκράνμα, η οποία εκείνη τη μέρα δεν κυκλοφόρησε. Το
βιβλίο του γάλλου δημοσιογράφου, σαρκάζει η Λιμπερασιόν, είχε μετατραπεί μέσα
σε 48 ώρες σε ένα γιγαντιαίο αντικαπιταλιστικό σαμιζντάτ... 
Ολόκληρη η εκδήλωση κράτησε 4 ώρες. Ο Κάστρο είχε θυελλώδη κέφια. Και ο Ραμονέ
δεν έχασε την ευκαιρία στον λόγο του, που εκφώνησε στα ισπανικά, να
κατακεραυνώσει τις Ηνωμένες Πολιτείες. Ο αμερικανικός Τύπος ακολουθεί τις
επιταγές της εξουσίας, εξήγησε - χωρίς να κρίνει σκόπιμο να αναφερθεί στην
ελευθερία του κουβανικού Τύπου, ή γενικότερα στον κουβανικό σοσιαλισμό. Όπως
λέει και η γαλλική κυβέρνηση, πρέπει να κάνουμε υπομονή με την Κούβα, και
σιγά-σιγά θα αλλάξει. Όσο για τους κουβανούς επισκέπτες της έκθεσης,
περιόρισαν το ενδιαφέρον τους στα παιδικά βιβλία. Επειδή δεν τα βρίσκουν στην
πόλη, αλλά κυρίως επειδή μπορούσαν να τα αγοράσουν σε πέσος. Τα περισσότερα
από τα άλλα βιβλία, που έχουν εκδοθεί στην Ισπανία ή στην Ιταλία, πωλούντο
μόνο σε δολάρια, και τα περισσότερα ήταν πανάκριβα. Το τελευταίο βιβλίο της
Ισαμπέλ Αλλιέντε, για παράδειγμα, κοστίζει 20 δολάρια, δυόμισι φορές τον μέσο
μισθό των Κουβανών... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17271N442</ED>
<ID>
ID:306952

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N44&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Τα πνεύματα...
</H3>
... ηρέμησαν στο Σολτ Λέικ Σίτι. Έστω και λίγο καθυστερημένα, ήρθε η δικαίωση
για την καναδική ολυμπιακή ομάδα του καλλιτεχνικού πατινάζ. Το χρυσό μετάλλιο
απονεμήθηκε τελικά στην Τζέιμι Σέιλ και τον Ντέιβιντ Πελετιέ. Η κριτική
επιτροπή των αγώνων έκανε δεκτή την έφεση που είχε καταθέσει ο Καναδάς και
αφαίρεσε το μετάλλιο από την ομάδα της Ρωσίας. Μια Γαλλίδα κριτής ήταν εκείνη
που με τη μεροληπτική ψήφο της είχε στερήσει το μετάλλιο από την καναδική
ομάδα. Η απόφασή της είχε προκαλέσει θύελλα αντιδράσεων. Ύστερα ήρθε η Διεθνής
Ολυμπιακή Επιτροπή και κατέληξε, πρώτον, να απονείμει ex equo το χρυσό
μετάλλιο σε Ρώσους και Καναδούς, δεύτερον, να κατακυρώσει το φετινό πρωτάθλημα
ποδοσφαίρου στον Ολυμπιακό και τρίτον... <H3>Να ανακηρύξει...
</H3>
... τους Ταλιμπάν νικητές του πολέμου στο Αφγανιστάν. Μολονότι παραδέχτηκε τα
αδιαμφισβήτητα λάθη τους στον τεχνικό τομέα - όπως, ας πούμε, την παράδοσή
τους - η Διεθνής Ολυμπιακή Επιτροπή κατέληξε στην απόφαση πως αναδείχθηκαν
νικητές στον τομέα της παρουσίασης. Αυτή η απόφαση, με την οποία έσπευσε χθες
να συμφωνήσει και η Γαλλίδα κριτής, παίρνει τη νίκη μέσα από τα χέρια του
ζευγαριού ΗΠΑ/Βρετανία, που κατά γενική ομολογία είχε παρουσιάσει μαγευτικές
επιδόσεις τον περασμένο μήνα. Πάντως και αυτή η απόφαση προκαλεί ζωηρές
αντιδράσεις, καθώς αναλυτές των αγώνων προσπαθούν να καταλάβουν πώς είναι
δυνατόν οι Ταλιμπάν να βαθμολογήθηκαν υψηλότερα από τους Αμερικανοβρετανούς.
«Όταν τερμάτισε το αμερικανοβρετανικό ζευγάρι, είπα μέσα μου, αυτό είναι,
είναι οι νικητές», δήλωσε στο περιοδικό «Σατάιρ-Γουάιαρ» ένας κριτής που
θέλησε να διατηρήσει την ανωνυμία του. «Ύστερα, όταν είδα το σκορ, ντράπηκα
για το επάγγελμά μας». <H3>Η Γαλλίδα κριτής...
</H3>
... όμως, υπερασπίστηκε την απόφασή της να δώσει 5,9 βαθμούς επί συνόλου 6
στους Ταλιμπάν για την καλλιτεχνική τους παρουσίαση. «Τρέχοντας για να
κρυφτούν από σπηλιά σε σπηλιά, πολεμώντας με υποδεέστερα όπλα, οι ελιγμοί που
πραγματοποίησαν ήταν πολύ πιο δύσκολοι», εξήγησε η Γαλλίδα στο τηλεοπτικό
δίκτυο CNN. «Από καλλιτεχνική άποψη ήταν πολύ πιο χαριτωμένοι, ιδιαίτερα στις
κινήσεις των χεριών τους». «Μα τα είχαν συνέχεια σηκωμένα ψηλά», διαφώνησε
μαζί της ο στρατιωτικός αναλυτής του αμερικανικού τηλεοπτικού δικτύου.
«Ασφαλώς, αλλά με περισσή χάρη», κατέληξε εκείνη. <H3>Η εμμονή της...
</H3>
... έχει προκαλέσει οξύτατες αντιδράσεις και η διεθνής κοινότητα ασκεί
σύντονες πιέσεις στη Διεθνή Ολυμπιακή Επιτροπή να μοιράσει το χρυσό μετάλλιο
ανάμεσα στους Ταλιμπάν και το ζευγάρι ΗΠΑ/Βρετανίας. Οργισμένα αντέδρασε σε
αυτές τις πιέσεις ο μουλάς Ομάρ, ο οποίος υποστήριξε την απόφαση της κριτικής
επιτροπής. «Δεν καταλαβαίνω γιατί το συζητούμε ακόμη», δήλωσε χθες. «Η νίκη
δίνεται όπου αποφασίζουν οι κριτές. Πολεμήσαμε υπέροχα και την αξίζουμε».
Όμως, ο Αμερικανός υπουργός Άμυνας Ντόναλντ Ράμσφελντ είναι απαρηγόρητος: «Ο
πόλεμος είναι υποκειμενική υπόθεση. Εμείς κάναμε ό,τι μπορούσαμε. Όμως, όταν
παλεύεις τόσο σκληρά και ύστερα σου κλέβουν το όνειρο μέσα από τα χέρια, σε
πιάνει απελπισία». <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N44</CAT>
<ED>
Κωδικός άρθρου: A17271N443</ED>
<ID>
ID:306991

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N44&aa=3</URL></REF>


Article

<CATEGORY>vin08</CATEGORY>

 <H2>Ο.Α.: Φεύγουν 1.700
</H2><H4>Αλλάζει και ο κανονισμός εργασίας του προσωπικού
</H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Τη μείωση του προσωπικού του ομίλου της Ολυμπιακής Αεροπορίας περίπου κατά
1.700 άτομα και την περιστολή των λειτουργικών δαπανών τουλάχιστον κατά 25
δισ. δραχμές ετησίως προβλέπει το νέο πρόγραμμα εξυγίανσης, που θα ανακοινώσει
εντός της εβδομάδος η κυβέρνηση. 
Έπειτα από την πρόσφατη αποτυχημένη κατάληξη του διαγωνισμού για την
ιδιωτικοποίηση της Ο.Α., η κυβέρνηση σπεύδει τώρα να υλοποιήσει τα σχέδια που
θα εφάρμοζαν στην εταιρεία οι ιδιώτες, εφόσον η όλη διαγωνιστική διαδικασία
έληγε με την ανάδειξη κάποιου αναδόχου. 
Η ενοποίηση των πτητικών δραστηριοτήτων και ο διαχωρισμός τους από τις
υπόλοιπες, η δραστική περιστολή των λειτουργικών εξόδων, ο περιορισμός ή η
κατάργηση των ζημιογόνων δρομολογίων, η παροχή κινήτρων για πρόωρη
συνταξιοδότηση και η αλλαγή των κανονισμών εργασίας του ιπτάμενου προσωπικού
είναι οι άξονες πάνω στους οποίους θα κινηθεί το τρίτο κατά σειράν σχέδιο
εξυγίανσης της Ο.Α. 
Την ίδια στιγμή, η κυβέρνηση θα αναζητήσει ιδιωτικά κεφάλαια, τα οποία θα
επιτρέψουν στην Ολυμπιακή να συνεχίσει τη λειτουργία της. 
Δήλωση Βερελή 
Ο υπουργός Μεταφορών και Επικοινωνιών Χρ. Βερελής δήλωσε χθες ότι «η Ολυμπιακή
θα συνεχίσει να υπάρχει», ενώ επιβεβαίωσε πως οι διαπραγματεύσεις με την
κοινοπραξία IAS απέτυχαν, καθώς «δεν κατατέθηκαν οι απαραίτητες εγγυητικές
επιστολές που είχε ζητήσει το Ελληνικό Δημόσιο για να διασφαλιστεί η
αξιοπιστία του όλου εγχειρήματος». 
Ο υπουργός Μεταφορών αναφέρθηκε ιδιαίτερα στην αρνητική διεθνή συγκυρία που
επικρατεί στον τομέα των αερομεταφορών, κυρίως μετά το τρομοκρατικό χτύπημα
της 11ης Σεπτεμβρίου, αλλά και το γεγονός ότι την τελευταία τριετία δεν υπήρξε
διεθνώς επιτυχής μεταβίβαση ή εξαγορά αεροπορικής εταιρείας. 
Όσον αφορά τα σχέδια της κυβέρνησης για το μέλλον της Ολυμπιακής, ο κ. Βερελής
ανέφερε ότι μελετάται ένα επιχειρηματικό σχέδιο για την αναδιάρθρωση και
αναδιοργάνωση της εταιρείας, έτσι ώστε το πτητικό έργο να μπορέσει να
αναπτυχθεί ξεχωριστά από τις υπόλοιπες δραστηριότητες του ομίλου της Ο.Α. 
Η μείωση του προσωπικού 
Σημειώνεται ότι με την ενοποίηση των πτητικών τομέων της Ολυμπιακής
Αεροπορίας, της Αεροπλοΐας και των Μακεδονικών Αερογραμμών, η εταιρεία θα
διαθέτει συνολικά 700 πιλότους και 1.100 αεροσυνοδούς για 53 αεροπλάνα! Βάσει
των νέων σχεδίων, ο αριθμός των πιλότων θα μπορούσε να μειωθεί περίπου κατά
150 και των αεροσυνοδών κατά 300. 
Ακόμα, από τους υπόλοιπους κλάδους - υπηρεσίες (διοικητικές, τεχνικές,
χάντλιγκ, τροφοδοσία κ.λπ.) της Ο.Α., που αριθμούν συνολικά 5.420 υπαλλήλους,
εκτιμάται ότι θα μπορούσε να απομακρυνθούν (είτε με εθελούσια έξοδο είτε με
μετατάξεις) περίπου 1.250 άτομα. 
Επίσης, το νέο σχέδιο προβλέπει την αλλαγή των κανονισμών εργασίας του
ιπτάμενου προσωπικού (μείωση των συνθέσεων και του χρόνου παραμονής των
πληρωμάτων στα υπερατλαντικά ταξίδια), την καλύτερη οργάνωση της τεχνικής
βάσης επισκευής και συντήρησης αεροσκαφών (μείωση της υπερεργασίας,
μηχανοργάνωση του κλάδου των ανταλλακτικών) και την παροχή κινήτρων για αύξηση
της παραγωγικότητας. 
<H3>ΝΕΟ ΠΡΟΓΡΑΜΜΑ </H3><H3>Περικοπές δρομολογίων </H3>
Σχεδιάζεται η εκπόνηση νέου προγράμματος δρομολογίων της Ο.Α. Τα υπερατλαντικά
δρομολόγια που προκαλούν ζημιές (όπως αυτά της Αυστραλίας και του Καναδά) θα
περικοπούν ή θα εκτελούνται σε συνεργασία με άλλες αεροπορικές εταιρείες. 
Ήδη η διοίκηση της εταιρείας προχωρεί σε νέες περικοπές δρομολογίων από τις 31
Μαρτίου (με την εφαρμογή του θερινού προγράμματος). Αυτές αφορούν τα
δρομολόγια της Νάπολι - Μασσαλίας (εκτελείται τρεις φορές την εβδομάδα) και
της Βοστώνης (δύο φορές την εβδομάδα). 
Με την εφαρμογή του σχεδίου, η κυβέρνηση προσδοκά ότι θα εξοικονομούνται
περίπου 25 δισ. δρχ. ετησίως από το σύνολο των λειτουργικών δαπανών και πως θα
δοθεί η δυνατότητα να μπουν σύντομα επιχειρηματικά κεφάλαια στην Ολυμπιακή,
ώστε να βγει από τη δύσκολη οικονομική κατάσταση στην οποία βρίσκεται.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17271N451</ED>
<ID>
ID:306914

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Προς τι η προσπάθεια
</H2>
<AUTHOR>ΕΙΡΗΝΗ ΧΡΥΣΟΛΩΡΑ</AUTHOR>

Όσο κι αν δικαιολογείται εν μέρει από τη δυσμενή συγκυρία που διαμόρφωσαν στον
χώρο των αερομεταφορών τα γεγονότα της 11ης Σεπτεμβρίου, η αποτυχία πώλησης
της Ολυμπιακής Αεροπορίας είναι κυρίως αποτέλεσμα αλλεπάλληλων λαθών, κακών
εκτιμήσεων και αδιέξοδων πολιτικών επιλογών της κυβέρνησης. Αυτής και των
προκατόχων της. 
Η υπόθεση της Ολυμπιακής Αεροπορίας έχει ξεκινήσει από το 1994 και τα
τελευταία 8 χρόνια η κυβέρνηση υπόσχεται και ξαναϋπόσχεται στην Ευρωπαϊκή
Ένωση ότι θα εφαρμόσει προγράμματα εξυγίανσης για να αποσπάσει την έγκριση
οικονομικής ενίσχυσης της εταιρείας και στη συνέχεια επιδίδεται σε θνησιγενείς
πειραματισμούς. Είναι κρίμα για την εταιρεία και κρίμα για το Ελληνικό Δημόσιο
και τον Έλληνα φορολογούμενο, που θα κληθεί να πληρώσει τη νύφη, ιδίως αν δεν
εξυπηρετηθούν τα δάνειά της. 
Αλλά δεν είναι μόνο η ιδιωτικοποίηση της Ολυμπιακής που οδηγήθηκε σε αδιέξοδο.
Ανάλογη τύχη είχε, για παράδειγμα, η απόπειρα εξεύρεσης στρατηγικού εταίρου
για τον ΟΤΕ. Αυτή, τουλάχιστον, εγκαταλείφθηκε ταχύτερα, με το επιχείρημα ότι
δεν ευνοούσε ­ τότε ­ η συγκυρία στον κλάδο των τηλεπικοινωνιών... 
Αν, όμως - για διάφορους λόγους - δεν είναι εφικτή η προσέλκυση αξιόλογων
ξένων επενδυτών για τις σημαντικές ελληνικές επιχειρήσεις που
ιδιωτικοποιούνται, τότε προς τι η προσπάθεια; Μήπως πρέπει να αναζητηθούν
άλλες λύσεις ή μέθοδοι ιδιωτικοποίησης ή και μη ιδιωτικοποίησης; Γιατί αν είχε
ένα νόημα να σχεδιάζει κανείς την πρόσδεση της Ολυμπιακής στο άρμα π.χ. της
Μπρίτις Αιργουέις, δεν φαίνεται να έχει κανένα απολύτως η αγωνιώδης προσπάθεια
να βρεθεί οποιοσδήποτε επενδυτής, αρκεί να διαθέτει μια εγγυητική επιστολή.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N45</CAT>
<ED>
Κωδικός άρθρου: A17271N452</ED>
<ID>
ID:306986

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N45&aa=2</URL></REF>


Article

<CATEGORY>vin08</CATEGORY>

 <H2>Παζάρι για τον τεκμαρτό ΦΠΑ
</H2><H4>Συνάντηση αύριο Χριστοδουλάκη - Επαγγελματοβιοτεχνών με φόντο κινητοποιήσεις
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Σε «παζάρι», με στόχο να υπάρξει νέα ρύθμιση για τις ανέλεγκτες υποθέσεις
των παλαιότερων ετών και να «αδρανοποιηθεί» η διάταξη για τον αναδρομικό ΦΠΑ
της τριετίας, εξελίσσεται η κόντρα μικρομεσαίων και υπουργείου.

Νίκος Χριστοδουλάκης. Το υπουργείο κρατά τη «δαμόκλειο σπάθη» των φορολογικών ελέγχων

Η υπόθεση κρίνεται αύριο στη συνάντηση των εκπροσώπων των Εμπορικών Συλλόγων,
των Επιμελητηρίων και της ΓΣΕΒΕ με τον υπουργό Οικονομίας και Οικονομικών Νίκο
Χριστοδουλάκη, η οποία πραγματοποιείται σε βαρύ κλίμα, αφού οι έμποροι, οι
επαγγελματίες και οι βιοτέχνες απειλούν με δυναμικές κινητοποιήσεις στην
περίπτωση που δεν βρεθεί λύση. 
Οι εκπρόσωποι της ΓΣΕΒΕ, σε χθεσινή ανακοίνωσή τους, προειδοποιούν την
κυβέρνηση ότι αν στην αυριανή συνάντηση δεν υπάρξει θετική πρωτοβουλία για την
τροποποίηση του φορολογικού καθεστώτος των μικρομεσαίων επιχειρήσεων, με πρώτα
μέτρα την κατάργηση του τεκμαρτού υπολογισμού του ΦΠΑ της τριετίας και το
αυτόματο κλείσιμο των ανέλεγκτων χρήσεων των παρελθόντων ετών (από το 1992 και
μετά), θα προχωρήσουν σε κινητοποιήσεις στο διάστημα από 28 Φεβρουαρίου έως
και 6 Μαρτίου 2002, «με δυναμικές συγκεντρώσεις, αποκλεισμούς υπουργείων,
Εφοριών και Δημοσίων Υπηρεσιών ως έσχατο μέσο...». 
Από την πλευρά του, το υπουργείο Οικονομικών διαβεβαιώνει ότι το μέτρο της
συνάφειας - όπως αποκαλείται ο τεκμαρτός υπολογισμός του ΦΠΑ - είναι
προαιρετικό και πως δεν θα υποστούν περαιτέρω φορολογικό έλεγχο όσοι
υποβάλλουν δήλωση και καταβάλλουν τον επιπλέον φόρο που προκύπτει για την
τριετία 1999-2001. Μάλιστα, υπόσχεται στους εκπροσώπους των μικρομεσαίων ότι
με αυτόν τρόπο θα κλείσουν τα βιβλία τους για το επίμαχο διάστημα. 
Από την άλλη, όμως, το υπουργείο κρατά τη «δαμόκλειο σπάθη» των φορολογικών
ελέγχων. Προειδοποιεί ότι όσοι ελεγχθούν στο μέλλον και διαπιστωθεί πως
απέκρυψαν ΦΠΑ και εισόδημα κατά την προηγούμενη τριετία, θα καταβάλλουν τον
φόρο μαζί με τα πρόστιμα και τις προσαυξήσεις που προβλέπει ο νόμος. 
Όσον αφορά στο αίτημα του κλεισίματος με συνοπτικό και ευνοϊκό τρόπο των
ανέλεγκτων χρήσεων του παρελθόντος, που φαίνεται να είναι κυρίαρχο σε αυτή τη
φάση για τους μικρομεσαίους, και την έκβαση των διαπραγματεύσεων, αξίζει να
σημειωθεί ότι και πριν από μερικούς μήνες είχε συζητηθεί στο υπουργείο
Οικονομικών, χωρίς ωστόσο να υπάρξει κάποια απόφαση. Το μέτρο αυτό, όπως
εκτιμούν παράγοντες του υπουργείου Οικονομικών, θα μπορούσε να είναι η «χρυσή
εφεδρεία» για την αύξηση των εσόδων του προϋπολογισμού. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17271N461</ED>
<ID>
ID:306915

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N46&aa=1</URL></REF>


Article

<CATEGORY>vin08</CATEGORY>

 <H2>Διπλάσιος ΦΜΑΠ λόγω αντικειμενικών
</H2>
Διπλάσιο ΦΜΑΠ θα καταβάλουν φέτος στην Εφορία 41.000 μεγαλοϊδιοκτήτες
ακινήτων. Η σημαντική αύξηση του φόρου οφείλεται στο γεγονός ότι φέτος οι
κάτοχοι μεγάλης ακίνητης περιουσίας θα φορολογηθούν με βάση τις νέες
αντικειμενικές αξίες των ακινήτων που τέθηκαν σε εφαρμογή τον Μάρτιο του 2001
και οι οποίες ήταν αυξημένες μέχρι και κατά 100% σε σχέση με τις παλαιές. Το
γεγονός αυτό οδηγεί, σύμφωνα με τους υπολογισμούς, σε αύξηση της επιβάρυνσης
από τον φόρο μεγάλης ακίνητης περιουσίας μέχρι και κατά 90%. 
Σύμφωνα με τη φορολογική νομοθεσία, ο ΦΜΑΠ ετησίως υπολογίζεται με βάση τις
αντικειμενικές αξίες των ακινήτων όπως αυτές είναι διαμορφωμένες την 1
Ιανουαρίου του έτους στο οποίο επιβάλλεται η φορολογία. Ο ΦΜΑΠ του 2001 είχε
υπολογιστεί με βάση τις παλαιές αντικειμενικές αξίες, αφού οι νέες τέθηκαν σε
εφαρμογή τον περασμένο Μάρτιο. Έτσι, ο ΦΜΑΠ του 2002 θα υπολογιστεί με βάση
τις νέες αυξημένες αντικειμενικές τιμές που ίσχυαν την 1.1.2002. 
Τις δηλώσεις του ΦΜΑΠ για το 2002 θα υποβάλουν οι υπόχρεοι από τις 5 έως 19
Ιουνίου ανάλογα με το τελευταίο ψηφίο του ΑΦΜ. Χθες δόθηκε στη δημοσιότητα η
εγκύκλιος του υπουργείου Οικονομιών με την οποία κωδικοποιείται όλη η
νομοθεσία που αφορά στον ΦΜΑΠ. Υπενθυμίζεται ότι στον φόρο υπάγονται όσοι
έχουν ακίνητη περιουσία αντικειμενικής αξίας πάνω από 83 εκατ. δρχ. (243.600
ευρώ), ενώ όταν πρόκειται για συζύγους, το αφορολόγητο όριο ανέρχεται σε 166
εκατ. δρχ. (487.200 ευρώ). Το αφορολόγητο όριο αυξάνεται κατά 21 εκατ. δρχ.
(61.650 ευρώ) για κάθε παιδί. Ο φόρος καταβάλλεται σε τρεις ισόποσες δόσεις. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17271N462</ED>
<ID>
ID:306963

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N46&aa=2</URL></REF>


Article

<CATEGORY>vin08</CATEGORY>

 <H2>Κόψτε δαπάνες λέει και ο ΟΟΣΑ μετά την Ε.Ε.
</H2>
Περικοπές στις δημόσιες δαπάνες αναμένεται να υποδείξει στην κυβέρνηση και ο
ΟΟΣΑ, αντιπροσωπεία του οποίου επισκέπτεται από χθες την Αθήνα και εξετάζει
την ελληνική οικονομία, για να συντάξει την ετήσια έκθεσή του. 
Ο διεθνής οικονομικός οργανισμός, παίρνοντας τη σκυτάλη από την Ευρωπαϊκή
Ένωση, που έκανε την περασμένη εβδομάδα τις δικές της αιχμηρές παρατηρήσεις
για την οικονομική πολιτική, προβλέπεται να τονίσει την ανάγκη περικοπών στις
δημόσιες δαπάνες, που είναι και το ειδικό θέμα της φετινής του έκθεσης.
Μάλιστα, για το θέμα αυτό έχει ζητήσει από εμπειρογνώμονα, Έλληνα καθηγητή
πανεπιστημίου, ειδική μελέτη, με αναλυτική περιγραφή του ισχύοντος καθεστώτος,
που πάσχει σε πολλά του σημεία. Επιπλέον, στις πρώτες επαφές που
πραγματοποίησε η αντιπροσωπεία του οργανισμού στην Αθήνα επικέντρωσε τις
ερωτήσεις της στα εξής θέματα: 
* Την κοινωνική ασφάλιση και την επικείμενη μεταρρύθμισή της. 
* Τη Δημόσια Διοίκηση και την ανάγκη εκσυγχρονισμού της και 
* Τις ιδιωτικοποιήσεις, με αφορμή την αποτυχία πώλησης της Ολυμπιακής,
στην περίπτωση της οποίας στάθηκαν ιδιαιτέρως οι αντιπρόσωποι του οργανισμού. 
* Τη φορολογική μεταρρύθμιση, της οποίας τις κατευθύνσεις θέλησαν να
πληροφορηθούν. 
Η αντιπροσωπεία του ΟΟΣΑ θα συνεχίσει τις επαφές της σήμερα στην Τράπεζα της
Ελλάδος, ενώ αύριο θα συναντηθεί και με τον υπουργό Οικονομίας κ. Νίκο Χριστοδουλάκη.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N46</CAT>
<ED>
Κωδικός άρθρου: A17271N463</ED>
<ID>
ID:306999

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N46&aa=3</URL></REF>


Article

<CATEGORY>vin08</CATEGORY>

 <H2>Έπαθλο 5,5 τρισ. των Ταμείων
</H2><H4>Οι τράπεζες επιδιώκουν ρόλο συμβούλου στα αποθεματικά τους
</H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Μάχη γύρω από την «πίτα» των 5,5 τρισεκατομμυρίων δραχμών, που υπολογίζεται
ότι φτάνει σήμερα η συνολική περιουσία των ασφαλιστικών ταμείων από τις
κινητές αξίες που κατέχουν (καταθέσεις, ομόλογα, μετοχές, έντοκα γραμμάτια του
Δημοσίου κ.λπ.), ετοιμάζονται να δώσουν τα μεγάλα πιστωτικά ιδρύματα της
χώρας. 
Ο λόγος αφορά στη διαχείριση των αποθεματικών αυτών. Οι τράπεζες επιθυμούν να
αναλάβουν τον ρόλο του συμβούλου στο συγκεκριμένο έργο και ήδη προετοιμάζονται
για τον σκοπό αυτό, διοργανώνοντας παρουσιάσεις, ανακοινώνοντας νέα προϊόντα
και εισάγοντας από το εξωτερικό νέα προγράμματα, μέσω και των διεθνών
συνεργασιών που έχουν συνάψει. Η Εθνική διατηρεί σήμερα- όπως και παραδοσιακά
άλλωστε- τις καλύτερες σχέσεις με τα Ταμεία και πολύ δύσκολα θα αποστεί από
την πλεονεκτική θέση στην οποία βρίσκεται, για πολλούς λόγους. Την άποψη αυτή
«συμμερίζεται» και ο ανταγωνισμός, καθώς επισημαίνεται ότι ο συντηρητικός
τρόπος με τον οποίο αντιμετωπίζουν οι διοικήσεις των Ταμείων το θέμα της
διαχείρισης των αποθεματικών τους, αλλά και η απουσία ξεκάθαρου θεσμικού
πλαισίου, λειτουργεί ως τροχοπέδη σε σημαντικές αλλαγές στο συγκεκριμένο
κομμάτι δραστηριοποίησης. Το γεγονός πάντως δεν εμποδίζει την Efg Eurobank -
Ergasias να ετοιμάζει εδώ και καιρό σημαντικό άνοιγμα στον χώρο. 
Μόλις χθες διοργάνωσε στο Λονδίνο ημερίδα ενημέρωσης στις διοικήσεις των 22
ελληνικών ασφαλιστικών ταμείων, σε συνεργασία με τη θυγατρική της Efg Finance
και την Deutsche Bank, ενώ κατά το πρόσφατο παρελθόν έχει διοργανώσει κι άλλες
ειδικές παρουσιάσεις. 
Την ίδια ώρα, την «επιθετική της γραμμή» στο συγκεκριμένο «μέτωπο»,
προετοιμάζει και η Εμπορική, σε συνεργασία με την Credit Agricole, η οποία
έχει να επιδείξει καλή τεχνογνωσία στο συγκεκριμένο κομμάτι δραστηριοποίησης.
Ήδη, για τον σκοπό αυτό έχει ενημερώσει τα ασφαλιστικά ταμεία. Καλή θέση
διατηρεί τέλος η Alpha Bank, ενώ μετά την ανακοίνωση της συνεργασίας της με
την ING, κομμάτι της αγοράς θα διεκδικήσει και η Τράπεζα Πειραιώς. 
Υπολογίζεται ότι τη χρονιά που πέρασε το ύψος της περιουσίας των ασφαλιστικών
ταμείων, από κινητές αξίες αυξήθηκε κατά περίπου 200 δισεκατομμύρια δραχμές,
έχοντας διαμορφωθεί πλέον σε περίπου 5,5 τρισ. δρχ. 
Τη μερίδα του λέοντος κατέχουν οι καταθέσεις, με περίπου 1,3 τρισεκατομμύρια
δραχμές, και τα πάσης φύσεως χρεόγραφα, με περίπου 4 τρισ. Στην τελευταία
κατηγορία, σημαντικότερες υποκατηγορίες είναι τα ομόλογα, με περίπου 1,7
τρισεκατομμύρια δραχμές, οι μετοχές με περίπου 1,4 τρισεκατομμύρια και τα
έντοκα γραμμάτια του Δημοσίου με 500 εκατομμύρια δραχμές.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17271N471</ED>
<ID>
ID:306916

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N47&aa=1</URL></REF>


Article

<CATEGORY>vin08</CATEGORY>

 <H5>ΧΡΗΜΑΤΙΣΤΗΡΙΟ
</H5><H2>Προτάσεις για την αντιμετώπιση της κρίσης
</H2>
<AUTHOR>ΛΕΩΝΙΔΑΣ ΣΤΕΡΓΙΟΥ</AUTHOR>

Η κρίση δημιουργεί ιδέες. Η καθημερινή πτώση των τιμών που οδήγησε χθες τον
Γενικό Δείκτη σε χαμηλότερα επίπεδα από εκείνα του περασμένου Οκτωβρίου και η
μείωση του τζίρου κατά 70% σε ετήσια βάση έχουν οδηγήσει τις αρμόδιες αρχές
και τους φορείς της αγοράς σε αναζήτηση λύσεων και τρόπων αντιμετώπισης της
κρίσης. Τις τελευταίες ημέρες οι προτάσεις που εξετάζονται είναι οι εξής: 
1. Δημιουργία κατηγοριών εταιρειών και μετοχών στο ΧΑΑ. Οι αρμόδιες
αρχές επεξεργάζονται το ενδεχόμενο νέας ομαδοποίησης των εισηγμένων εταιρειών
με βάση κριτήρια, όπως μέγεθος των εταιρειών, ρευστότητα των μετοχών, τρόπος
διαπραγμάτευσης κ.λπ. 
2. Αγορά ιδίων μετοχών. Θα πρέπει να καθοριστούν συγκεκριμένα κριτήρια
για το ύψος της τιμής με την οποία θα γίνεται η αγορά των ιδίων μετοχών. 
3. Δημιουργία νέων προϊόντων. Το Χρηματιστήριο προωθεί τη δημιουργία
αμοιβαίων κεφαλαίων που θα διαπραγματεύονται σαν μετοχές (ETF). 
4. Ειδικοί διαπραγματευτές. Με τη θεσμοθέτηση των ειδικών
διαπραγματευτών μέλη του ΧΑΑ θα γίνονται «υπεύθυνα» για ορισμένο αριθμό
μετοχών εισηγμένων εταιρειών, δίνοντας τιμές αγοράς και πώλησης. 
5. Προϋποθέσεις εισαγωγής εταιρειών. Σε περιόδους κρίσης θα πρέπει οι
νέες εισαγωγές να γίνονται με φειδώ και να περιορίζονται σε μεγάλες εταιρείες,
με υψηλούς τζίρους, μοντέρνο μάνατζμεντ και υψηλή διασπορά.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17271N472</ED>
<ID>
ID:306964

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N47&aa=2</URL></REF>


Article

<CATEGORY>vin08</CATEGORY>

 <H2>Ανατιμήσεις έως 9% από τον Μάρτιο
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Με βάση τον ανταγωνισμό θα λειτουργεί η αγορά παρά τις ανατιμήσεις που έχουν
προγραμματίσει βιομηχανίες και αλυσίδες τροφίμων και φθάνουν, σύμφωνα με
πληροφορίες, και μέχρι 9% από την 1η Μαρτίου. 
Αυτό προκύπτει από τη χθεσινή συνάντηση του υπουργού Ανάπτυξης Ά.
Τσοχατζόπουλου με εκπροσώπους της βιομηχανίας και του εμπορίου (απ' όπου
απουσίαζαν οι εκπρόσωποι της βιομηχανίας τροφίμων). 
Φαίνεται ότι η κυβέρνηση εγκαταλείπει την πολιτική με «συμφωνίες κυρίων» για
συγκράτηση των τιμών. 
«Κάναμε σαφές», δήλωσε μετά τη συνάντηση ο κ. Τσοχατζόπουλος, «ότι η ευθύνη
της Πολιτείας είναι να εγγυηθεί την πλήρως απελευθερωμένη αγορά που έχει όρους
ανταγωνιστικότητας στο επίπεδο της ποιότητας, της τιμής, αλλά και στο επίπεδο
συμβολής στη λειτουργία της αγοράς». 
«Η ευθύνη των φορέων», επισήμανε ο υπουργός, «είναι να ανταποκριθούν με τις
καλύτερες δυνατότητες, όσον αφορά το κόστος, την ποιότητα και την πρόσβαση
στην αγορά». Η συνάντηση του υπουργού με τους εκπροσώπους της αγοράς
υπολογίζεται να επαναληφθεί στο τέλος του μήνα. 
Στο μεταξύ, από τις διαπιστώσεις που υπάρχουν, προκύπτουν ανατιμήσεις (θα
πρέπει να αναμένονται από την 1.3.2002) που αφορούν: 
* Ασφάλιστρα 15% 
* Ελαιόλαδο 7% 
* Εμφιαλωμένα 4-7% 
* Αλκοολούχα ποτά 6% 
* Γαλακτοκομικά (εισαγωγής) 7%-9%.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17271N473</ED>
<ID>
ID:307000

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N47&aa=3</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΑ ΠΕΙΡΑΙΩΣ
</H5><H2>Ενδιαφέρον για την Τoprakbank
</H2>
Προκαταρκτικό ενδιαφέρον για την συμμετοχή της σε κοινοπραξία, η οποία θα
διεκδικήσει την τουρκική Τράπεζα Toprakbank εκδήλωσε η Τράπεζα Πειραιώς. Στο
ίδιο σχήμα μετέχουν, επίσης, η διεθνής επενδυτική εταιρεία Templeton Strategic
Emerging Markets Fund, καθώς και δύο τοπικές εταιρείες. Οι πληροφορίες
αναφέρουν ότι το κατ' αρχήν ενδιαφέρον της Πειραιώς για τη συγκεκριμένη
περίπτωση εκδηλώθηκε μόλις την περασμένη Πέμπτη, αλλά, όπως διευκρινίζεται,
δεν της δημιουργεί, τουλάχιστον σε αυτή τη φάση, καμίας μορφής δέσμευση
σχετικά με τις μελλοντικές εξελίξεις. Η Toprakbank θεωρείται μία «μεσαίου»
μεγέθους τράπεζα στη γειτονική χώρα, η οποία προσφάτως, λόγω των προβλημάτων
ρευστότητας που είχαν παρατηρηθεί στο τουρκικό χρηματοπιστωτικό σύστημα, είχε
τεθεί υπό την επίβλεψη των τοπικών αρχών.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17271N474</ED>
<ID>
ID:307018

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N47&aa=4</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΑ ΑΤΤΙΚΗΣ
</H5><H2>Νέο προϊόν με 16 επενδυτικές προτάσεις
</H2>
Ένα νέο προΪόν, που είναι συνδυασμός προθεσμιακής κατάθεσης και επένδυσης σε
αμοιβαία κεφάλαια, τής Αττική ΑΕΔΑΚ προσφέρει η Τράπεζα Αττικής στους πελάτες
της. Το προϊόν έχει την ονομασία Choice Profit και προσφέρει 16 ξεχωριστές
επενδυτικές προτάσεις με διάρκεια 3, 6, 9, ή 12 μήνες. Η απόδοση για
προσθεσμιακή τρίμηνη κατάθεση του 30% του επενδυόμενου κεφαλαίου είναι 11%. Το
υπόλοιπο επενδύεται σε αμοιβαία κεφάλαια. Το ελάχιστο ποσό επένδυσης είναι τα
10.000 ευρώ.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17271N475</ED>
<ID>
ID:307035

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N47&aa=5</URL></REF>


Article

<CATEGORY>vin08</CATEGORY>

 <H2>Οι φτωχότεροι τραπεζοϋπάλληλοι
</H2>
Η αγοραστική δύναμη των αμοιβών στον χρηματοπιστωτικό τομέα στη χώρα μας είναι
η χαμηλότερη στην Ευρώπη. Η αγοραστική δύναμη των αμοιβών στην Ελλάδα κατά το
1999 ήταν 35% έως 40%, περίπου, μικρότερη απ' ό,τι στη Δανία και το
Λουξεμβούργο. Στο συμπέρασμα αυτό καταλήγει έρευνα του Ινστιτούτου Εργασίας
της ΟΤΟΕ σχετικά με τους όρους αμοιβής - εργασίας των στελεχών του τραπεζικού
τομέα στη χώρα μας.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N47</CAT>
<ED>
Κωδικός άρθρου: A17271N476</ED>
<ID>
ID:307043

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N47&aa=6</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ </H5><H2>Δέσμευση για διαρθρωτικές αλλαγές από τον Ιάπωνα πρωθυπουργό
</H2>
Η απουσία δηλώσεων για την ανάγκη υιοθέτησης διαρθρωτικών αλλαγών στην Ιαπωνία
μετά τη λήξη της συνάντησης του προέδρου των ΗΠΑ κ. Bush και του κ. Koizumi
δυσαρέστησε την αγορά. Ο πρόεδρος των ΗΠΑ περιορίστηκε να αναφέρει ότι έχει
απόλυτη εμπιστοσύνη στην ικανότητα του κ. Koizumi να προβεί στις αναγκαίες
μεταρρυθμιστικές αλλαγές, ενώ ο ίδιος ο Ιάπωνας πρωθυπουργός επανέλαβε τη
δέσμευσή του στην προώθηση αυτών των αλλαγών. Εντούτοις, η αγορά ανέμενε
κάποια δήλωση περισσότερο συγκεκριμένη μετά τη φημολογία την προηγούμενη
εβδομάδα για ανακοίνωση μέτρων με στόχο την αντιμετώπιση του προβλήματος του
αποπληθωρισμού και των επισφαλών δανείων. Η ισοτιμία δολ. /γιεν κυμαινόταν
στην αγορά της Ν.Υ. στα 132.65/70, ενώ λίγες ώρες νωρίτερα είχε βρεθεί σε
σχετικά υψηλότερα επίπεδα (132.90) μετά το εκφραστικό λάθος του κ. Bush,
σύμφωνα με το οποίο αντί να αναφέρει ότι το θέμα του αποπληθωρισμού
(deflation) συζητήθηκε στα πλαίσια της συνομιλία τους με τον κ. Koizumi,
ανέφερε ότι ασχολήθηκαν με το θέμα «της υποτίμησης» (devaluation). Η ισοτιμία
ευρώ/δολ. δεν σημείωσε ιδιαίτερη μεταβολή έναντι των επιπέδων της προηγούμενης
Παρασκευής και κυμαινόταν στα 0.8710/15 δεδομένης της περιορισμένης
δραστηριότητας, λόγω αργίας στις ΗΠΑ (President's Day).
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N48</CAT>
<ED>
Κωδικός άρθρου: A17271N481</ED>
<ID>
ID:306917

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N48&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Νέες απώλειες
</H2>
Η ανακοίνωση για την αποτυχία του διαγωνισμού ιδιωτικοποίησης της Ολυμπιακής,
καθώς και η γενικότερη αβεβαιότητα για την πορεία των ιδιωτικοποιήσεων
επέδρασαν για μια ακόμα συνεδρίαση αρνητικά στη Σοφοκλέους. Αποτέλεσμα ήταν ο
Γενικός Δείκτης να κλείσει με απώλειες της τάξεως του 1,12%, στις 2.461
μονάδες. Στην Ευρώπη, η εικόνα ήταν μεικτή, με τις μετοχές του κλάδου των
τηλεπικοινωνιών και ενέργειας να παρουσιάζουν το μεγαλύτερο επενδυτικό
ενδιαφέρον. Στην ελληνική αγορά όλοι οι κλάδοι έκλεισαν με απώλειες. Ο
τραπεζικός κλάδος είχε απώλειες 1,42%, με σχεδόν όλες τις μετοχές του να
σημειώνουν ζημίες και κυρίως οι μετοχές της Εμπορικής (1,99%) και της Εθνικής
(1,83%). Ο κλάδος των κατασκευαστικών εταιρειών είχε απώλειες 1,4%.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N49</CAT>
<ED>
Κωδικός άρθρου: A17271N491</ED>
<ID>
ID:306918

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N49&aa=1</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ
</H5><H2>Πτωτικές τάσεις για τα συμβόλαια
</H2>
Το συμβόλαιο του Μαρτίου 2002 πάνω στον FTSE 20 έκλεισε στις 1.341,04 μονάδες,
σημειώνοντας πτώση 1,35% σε σχέση με την προηγούμενη συνεδρίαση, με αξία
συναλλαγών 21,95 εκατ. ευρώ, όγκο συναλλαγών 3.264 συμβόλαια και αριθμό
ανοιχτών συμβολαίων 11.795. Το συμβόλαιο του μηνός Απριλίου 2002 έκλεισε στις
1.340,45 μονάδες. Ο όγκος συναλλαγών ανήλθε στα 251 συμβόλαια αξίας 1,68 εκατ.
ευρώ, ενώ ο αριθμός των ανοιχτών συμβολαίων ανήλθε στα 1.121. Το συμβόλαιο του
μηνός Μαΐου έκλεισε στις 1.324 μονάδες, με αξία συναλλαγών 66,20 χιλ. ευρώ. Το
συμβόλαιο του μηνός Ιουνίου έκλεισε στις 1.336,01 μονάδες, με αξία συναλλαγών
33,50 χιλ. ευρώ.

Το συμβόλαιο του Μαρτίου 2002 πάνω στον FTSE 40 έκλεισε στις 273,75 μονάδες,
παρουσιάζοντας πτώση της τάξεως του 0,42% σε σχέση με την προηγούμενη
συνεδρίαση. Η αξία συναλλαγών ανήλθε σε 2,05 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.132 και 751 συμβόλαια,
αντίστοιχα. Το συμβόλαιο του μηνός Απριλίου 2002 έκλεισε στις 273,85 μονάδες,
με πτώση της τάξεως του 0,42%, αξία συναλλαγών 27,32 εκατ. ευρώ και αριθμό
ανοιχτών συμβολαίων 19.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N50</CAT>
<ED>
Κωδικός άρθρου: A17271N501</ED>
<ID>
ID:306919

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N50&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Ιχθύες 
(19 Φεβρουαρίου - 20 Μαρτίου). Την ετήσια διέλευσή του από το ζώδιό σας
αρχίζει από σήμερα ο Ήλιος σηματοδοτώντας τον μήνα των γενεθλίων σας και σας
δίνει τη δυνατότητα να βελτιώσετε την προσωπική σας ζωή και να προχωρήσετε
στην υλοποίηση των στόχων σας. Προχωρήστε λοιπόν με την ευεργετική του
ακτινοβολία, αλλά και τη δική σας συνειδητή συμμετοχή. 
Κριός 
(21 Μαρτίου - 19 Απριλίου). Τολμήστε να εγκαταλείψετε τις συνήθειες που σας
κρατούν δέσμιους του παρελθόντος· καιρός να αντιδράσετε στις συμβατικότητες
που σας τελματώνουν μέσα από έναν «απολογισμό των πεπραγμένων». Το παρόν είναι
εδώ αισιόδοξο και το μέλλον έχει πολλά να σας υποσχεθεί. 
Ταύρος 
(20 Απριλίου - 20 Μαΐου). Ο Ήλιος με το πέρασμά του από το φιλικό για σας
ζώδιο των Ιχθύων ενεργοποιεί τον άξονα του ζωδίου σας που αφορά την υλοποίηση
των στόχων και των προσδοκιών σας. Έχετε λοιπόν όλες τις δυνατότητες να
πραγματοποιήσετε τα όνειρά σας, άλλωστε άτομα του φιλικού και του κοινωνικού
περιβάλλοντος θα σας βοηθήσουν και θα σας συμπαρασταθούν. 
Δίδυμοι 
(21 Μαΐου - 21 Ιουνίου). Κάτω από τη λαμπερή επίδραση του Ήλιου θα δείτε
σύντομα τις επαγγελματικές σας επιδιώξεις να πραγματοποιούνται και η αποδοχή
προϊσταμένων και συνεργατών σας δίνει τη δυνατότητα να βάλετε σ' εφαρμογή όλα
όσα σχεδιάζετε από καιρό, αρκεί να ενεργήσετε με σύνεση και υπομονή. 
Καρκίνος 
(22 Ιουνίου - 22 Ιουλίου). Πολύ θετική αυτή η περίοδος για να έλθετε σε επαφή
με άτομα του εξωτερικού, τόσο για προσωπικούς όσο και για επαγγελματικούς
λόγους. Οι νεώτεροι εκπρόσωποι του ζωδίου σας προγραμματίστε με επιμέλεια
κάποιες λεπτομέρειες που αφορούν την ανώτερη μόρφωση ή την επιμόρφωσή σας. 
Λέων 
(23 Ιουλίου - 22 Αυγούστου). Αν σας απασχολούν κάποια θέματα που έχουν να
κάνουμε με την τακτοποίηση περιουσιακών θεμάτων ή την εκμετάλλευση των
ακινήτων σας, καιρός ν' ασχοληθείτε πιο ουσιαστικά μαζί τους. Μια
εποικοδομητική συζήτηση με τους δικούς σας θα δώσει λύσεις σε θέματα που
χρονίζουν και αφορούν το συμφέρον όλων σας. 
Παρθένος 
(23 Αυγούστου - 23 Σεπτεμβρίου). Καθώς ο Ήλιος με την είσοδό του στο ζώδιο του
Ιχθύων έρχεται να φωτίσει τον τομέα των σχέσεων, μπορείτε άφοβα να προχωρήσετε
στην υλοποίηση των σχεδίων σας μαζί με το αγαπημένο πρόσωπο ή τουςσυνεργάτες
σας. Διώξτε τους αδικαιολόγητους φόβους και προχωρήστε με θάρρος αλλά και
υπομονή. 
Ζυγός 
(24 Σεπτεμβρίου - 23 Οκτωβρίου). Τόσο ο Ήλιος όσο και η Αφροδίτη ενεργοποιούν
τον τομέα της υγείας και της ομορφιάς. Ασχοληθείτε λοιπόν τόσο με την ψυχική
όσο και τη σωματική σας υγεία, αλλά και τη βελτίωση της προσωπικής σας εικόνας
και του παρουσιαστικού σας. 
Σκορπιός 
(24 Οκτωβρίου - 22 Νοεμβρίου). Μειώστε τα «πρέπει» και αφήστε λίγο χώρο για
ευχάριστες στιγμές και δημιουργικές δραστηριότητες. Τόσο ο Ήλιος όσο και η
Αφροδίτη φέρνουν στην επιφάνεια τρυφερά αισθήματα για τους φίλους και τα
παιδιά σας. Όσο για σας που ανήκετε στους αδέσμευτους, καιρός να χαρείτε τον
έρωτα και τη ζωή. 
Τοξότης 
(23 Νοεμβρίου - 21 Δεκεμβρίου). Ήρθε η στιγμή να ασχοληθείτε με την ανανέωση
του προσωπικού σας χώρου ή του σπιτιού στο οποίο ζείτε. Έτσι θα νιώθετε πιο
άνετα περνώντας πιο ευχάριστες τις λίγες ίσως δικές σας ώρες. Ο Ήλιος με το
πέρασμα του από τους Ιχθύες αυτή την περίοδο βοηθάει στη σωστή επικοινωνία με
τα υπόλοιπα μέλη της οικογένειας, που θα σας φέρει πιο κοντά. 
Αιγόκερως 
(22 Δεκεμβρίου - 19 Ιανουαρίου). Η αρμονική επίδραση του Ήλιου στον τομέα της
επικοινωνίας διευκολύνει την επαφή και τη συνεννόηση με άτομα του
περιβάλλοντός σας, τους συγγενείς και τα αδέλφια σας. Ένα μικρό ταξίδι θα σας
ανανεώσει ψυχικά και σωματικά. 
Υδροχόος 
(20 Ιανουαρίου - 18 Φεβρουαρίου). Από σήμερα ο Ήλιος με την είσοδό του στο
ζώδιο των Ιχθύων φέρνει στο προσκήνιο θέματα που αφορούν τη βελτίωση των
οικονομικών σας. Έχετε όλες τις δυνατότητες εξέλιξης και μέσα από σωστές και
προγραμματισμένες ενέργειες θα δείτε σίγουρα τα εισοδήματά σας να αυξάνονται. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N55</CAT>
<ED>
Κωδικός άρθρου: A17271N551</ED>
<ID>
ID:306878

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N55&aa=1</URL></REF>


Article

<CATEGORY>vin06</CATEGORY>

 <H5>«Να διαβάσω ή... να πάω για καφέ;
</H5><H2>o υποψήφιος
</H2><H2>ΑΜΑΝ... γράφουν τα καθάρματα </H2>
<AUTHOR>ΑΝΤΩΝΗΣ ΚΑΝΑΚΗΣ</AUTHOR>

Θα χαρακτήριζα τη σχέση μου με τις Πανελλήνιες Εξετάσεις τουριστική. Και
αυτό γιατί από μικρό παιδί είχα αποφασίσει τι θα γίνω όταν μεγαλώσω. Και
επειδή τα επαγγελματικά μου σχέδια δεν συμπεριλαμβάνονταν σε καμία από τις
πανεπιστημιακές επιλογές, οι Πανελλήνιες Εξετάσεις δεν με απασχολούσαν και
ιδιαίτερα. 
Τολμώ λοιπόν να ισχυριστώ πως ήμουν ένας από τους τυχερούς Έλληνες πολίτες, ο
οποίος δεν έπεσε στην παγίδα του εκπαιδευτικού συστήματος που οδηγεί τους
νέους ανθρώπους στο να απασχοληθούν επαγγελματικά όχι με «αυτό» που πραγματικά
αγαπούν, αλλά με το αντικείμενο της οποιασδήποτε σχολής τύχει να περάσουν,
δημιουργώντας έτσι μια κοινωνία όπου το μεγαλύτερο ποσοστό των εργαζομένων
αντιμετωπίζει την απασχόλησή του ως αγγαρεία και όχι ως μία ευχάριστη και
δημιουργική ενασχόληση. 
Όλα τα παραπάνω, βέβαια, είναι καταπληκτικές, αληθοφανείς δικαιολογίες που
σκέφθηκα προκειμένου να αποκρύψω την αλήθεια, η οποία δεν είναι άλλη από το
ότι ήμουν ένα ρεμάλι και μισό. Βάσει όλων αυτών, αντιλαμβάνεστε πως κανένα
άγχος δεν βίωσα ποτέ σε σχέση με τις Πανελλήνιες Εξετάσεις. Αντιθέτως, είχα
και την ευτυχή συγκυρία οι βαθμοί μου να είναι είκοσι (20) ­ αθροιστικά όμως
και από τα τέσσερα μαθήματα. Έτσι με έναν άνευ προηγουμένου «αέρα» όταν με
ρωτούσαν «πώς έγραψες στις Πανελλήνιες παιδί μου;» χωρίς να λέω ψέματα
απαντούσα είκοσι (20). 
Η σχέση μου όμως με τις Πανελλήνιες, εκτός από τουριστική, είχε και στοιχεία
δονκιχωτισμού. Και το λέω αυτό γιατί, με δεδομένη την αδιαφορία μου για τα
αποτελέσματα των Πανελληνίων, πήγαινα στην αίθουσα οργανωμένος με τα σκονάκια
μου και έκλεβα για λογαριασμό όλων των υπολοίπων μαθητών που ενδιαφέρονταν. Με
παράπονο το λέω αυτό, γιατί ουδέποτε καμία επίσημη αρχή του κράτους δεν
σκέφθηκε να με βραβεύσει, δεν σκέφθηκαν να βραβεύσουν τον ήρωα των Πανελληνίων Εξετάσεων.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17271N571</ED>
<ID>
ID:306888

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N57&aa=1</URL></REF>


Article

<CATEGORY>vin06</CATEGORY>

 <H5>ΑΜΑΝ
</H5><H2>o υποψήφιος
</H2><H2>...Τελικά θα πάω για καφέ!
</H2>
<AUTHOR>ΣΩΤΗΡΗΣ ΚΑΛΥΒΑΤΣΗΣ</AUTHOR>

Μία εβδομάδα ακόμη και ο ύπνος δεν με πιάνει, η αντίστροφη μέτρηση πλησιάζει
οριστικά στο τέλος της. Εξετάσεις!!! Αλλά τι εξετάσεις; Πανελλαδικές. Οι
μεγάλες, οι επίσημες, αυτές που θα ορίσουν το μέλλον μου. Ωχχχ... Άγχος,
στρες, ανασφάλεια, ενώ δεν θα 'πρεπε! Ας σκεφθώ. Μία χρονιά πολύ καλής
προετοιμασίας, διάβασμα και συνεργασία με τους καθηγητές στο σπίτι, στο
φροντιστήριο, στο σχολείο, πρέπει να 'μαι πανέτοιμος. Όμως η ανασφάλεια της
ηλικίας δεν βοηθάει προς αυτήν την κατεύθυνση και μέσα σε όλα αυτά που γυρνούν
στο μυαλό μου, να σου και ο καιρός. Πολύ καλός καιρός. Ήλιος, ζέστη και
ξαφνικά κι άλλο δίλημμα. Να κάτσω για διάβασμα ή να το αφήσω για το βράδυ που
έχει και ησυχία και τώρα να πάω για καφέ στην παραλία. Μάλλον θα προτιμήσω τον
καφέ, προκειμένου να χαλαρώσουμε και λίγο. Πώς θα χαλαρώσεις τώρα πίνοντας
καφέ και κάνοντας τα νεύρα σου τσατάλια, μη με ρωτάτε, δεν ξέρω να απαντήσω,
το μόνο που ξέρω είναι πως πριν τελειώσουν αυτές οι σκέψεις είμαι με τον φραπέ
στο χέρι, τον ήλιο απέναντι και συμπάσχοντες δίπλα μου. 
Έτσι, λοιπόν, με φραπέ, άγχος, χαλάρωμα με τους συμπάσχοντες, νυχτερινό
διάβασμα, κανά κρύο ντους, έφθασε η μεγάλη στιγμή. Σε αυτό το σημείο είμαι
αναγκασμένος να αποκαλύψω όλη την αλήθεια. 
Αγαπητοί φίλοι, πηγαίνοντας εκείνη την αποφράδα ημέρα στο σχολείο προκειμένου
να συμμετάσχω στις εξετάσεις, ξενέρωσα κυριολεκτικά, συνειδητοποιώντας πως
λόγω του ότι η Δέσμη που είχα επιλέξει ήταν η Ε' (Πέμπτη), δεν είχα δικαίωμα
στις Πανελλαδικές. Άρα, λέω από μέσα μου, τζάμπα τόσο άγχος, τζάμπα τόσο φραπέ
και τόσο ξενύχτι. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17271N572</ED>
<ID>
ID:306956

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N57&aa=2</URL></REF>


Article

<CATEGORY>vin06</CATEGORY>

 <H5>ΒΑΘΜΟΙ
</H5><H2>o υποψήφιος
</H2><H2>Ο υπολογισμός των μορίων
</H2>
ΣΕΛΙΔΑ 64
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17271N573</ED>
<ID>
ID:306994

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N57&aa=3</URL></REF>


Article

<CATEGORY>vin06</CATEGORY>

 <H5>ΑΝΟΙΧΤΗ ΓΡΑΜΜΗ
</H5><H2>o υποψήφιος
</H2><H2>Το υπουργείο Παιδείας απαντά σε όλες τις απορίες
</H2>
ΣΕΛΙΔΑ 58
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17271N574</ED>
<ID>
ID:307016

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N57&aa=4</URL></REF>


Article

<CATEGORY>vin06</CATEGORY>

 <H5>ΠΑΙΔΑΓΩΓΙΚΑ ΤΜΗΜΑΤΑ
</H5><H2>o υποψήφιος
</H2><H2>Επαγγελματικές προοπτικές για υποψήφιους δασκάλους - νηπιαγωγούς
</H2>
ΣΕΛΙΔΕΣ 60-61
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17271N575</ED>
<ID>
ID:307032

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N57&aa=5</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>ΣΠΟΥΔΕΣ ΣΤΗ ΓΑΛΛΙΑ
</H2>
ΣΕΛΙΔΑ 65
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N57</CAT>
<ED>
Κωδικός άρθρου: A17271N576</ED>
<ID>
ID:307041

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N57&aa=6</URL></REF>


Article

<CATEGORY>vin06</CATEGORY>

 <H5>ανοιχτή γραμμή με το υπουργείο Παιδείας
</H5><H2>o υποψήφιος
</H2><H2>Τι ισχύει για την αναβαθμολόγηση
</H2>
Η ανοικτή γραμμή με το υπουργείο Παιδείας σάς δίνει απαντήσεις.
Ομαδοποιούμε τις ερωτήσεις και σας μεταφέρουμε τις απαντήσεις που μάς δίνει η
αρμόδια Διεύθυνση του ΥΠΕΠΘ, με βάση την ισχύουσα νομοθεσία. 
Τις ερωτήσεις και απορίες σας μπορείτε να απευθύνετε στην ηλεκτρονική
<AUTHOR>διεύθυνση srapti@dolnet. gr ή στη</AUTHOR>
διεύθυνση των «ΝΕΩΝ», Χρ. Λαδά 3 Τ.Κ. 102 37 Αθήνα. 
Υπάρχει και το τηλέφωνο 010 - 33 33 555, 11-12 το πρωί και 5.30-6.30 το
απόγευμα, μόνο που πρέπει να έχετε υπομονή, γιατί οι γραμμές είναι λίγες κι
εσείς πάρα πολλοί!

1. Ποιος είναι ο ελάχιστος βαθμός για να προαχθεί ένας μαθητής από τη Β' στην
Γ' Λυκείου και για να πάρει Απολυτήριο; 
Ο μαθητής προάγεται από τη Β' τάξη στην Γ' Τάξη Λυκείου και επίσης παίρνει
Απολυτήριο αν ο Γενικός Μέσος Όρος του στη Β' Λυκείου, στην πρώτη περίπτωση,
και στην Γ' Λυκείου, στη δεύτερη περίπτωση, είναι τουλάχιστον εννέα και πέντε
δέκατα (',5). 
2. Αν συγκεντρώσω λιγότερο από ',5 ισχύει η προσαρμογή των πέντε μονάδων
για να προαχθώ; 
Ισχύει. Συγκεκριμένα, αν ο Γενικός Μέσος Όρος (ΓΜΟ) είναι μικρότερος από ',5,
τότε γίνεται προσαρμογή του προφορικού βαθμού, ώστε να μη διαφέρει από τον
γραπτό περισσότερο ή λιγότερο από πέντε μονάδες. Γίνεται η προσαρμογή στα
μαθήματα που χρειάζεται και προκύπτει ο νέος ΓΜΟ για τον μαθητή. Αν κατορθώσει
και φθάσει το ',5, τότε, ανάλογα με την περίπτωση, είτε προάγεται είτε παίρνει
Απολυτήριο. 
Σημειώνεται πάντως ότι είτε για μαθητή της Β' Λυκείου είτε για μαθητή της Γ'
Λυκείου, στα πιστοποιητικά σπουδών και στην καρτέλα του ή στο Απολυτήριο
αναγράφονται οι βαθμοί του, με την προσαρμογή των δύο και όχι των πέντε
μονάδων. Με άλλα λόγια, ο μαθητής της Β' Λυκείου προάγεται με ΓΜΟ μικρότερο
του ',5 και ο μαθητής της Γ' Λυκείου παίρνει κανονικά το Απολυτήριο, έστω και
με βαθμό μικρότερο του ',5. 
3. Πότε έχει κάποιος δικαίωμα σε προφορική επανεξέταση; 
Προφορική επανεξέταση δεν υπάρχει πλέον. Καταργήθηκε από φέτος, όπως
καταργήθηκε και η προσαρμογή των τριών μονάδων μεταξύ προφορικού και γραπτού
βαθμού και αντικαταστάθηκε από την προσαρμογή των δύο μονάδων (βλέπε
περισσότερα στις επόμενες σελίδες). 
4. Τι ισχύει με την αναβαθμολόγηση των γραπτών; 
Κάθε γραπτό βαθμολογείται από δύο βαθμολογητές. Αν οι βαθμοί των δύο
βαθμολογητών διαφέρουν μεταξύ τους δεκατρείς ή περισσότερες μονάδες, τότε το
γραπτό πηγαίνει στα χέρια του αναβαθμολογητή. 
Στην περίπτωση αυτή, ως γραπτός βαθμός του μαθητή στο συγκεκριμένο μάθημα
λαμβάνεται υπόψη ο μέσος όρος που προκύπτει από τον βαθμό που έβαλε ο
αναβαθμολογητής και από τον βαθμό τού ενός εκ των δύο βαθμολογητών που είναι
πιο κοντά στον βαθμό του αναβαθμολογητή. 
Ο βαθμός του αναβαθμολογητή δεν λαμβάνεται υπόψη στις ακόλουθες περιπτώσεις: 
- Αν είναι μικρότερος και από τους δύο βαθμούς των πρώτων βαθμολογητών. Στην
περίπτωση αυτή, ως γραπτός βαθμός λαμβάνεται υπόψη ο μικρότερος βαθμός από
τους δύο πρώτους βαθμολογητές. 
- Αν είναι ίσος με τον μέσο όρο των βαθμών των δύο βαθμολογητών, οπότε εκ των
πραγμάτων λαμβάνεται υπόψη ο μέσος όρος των βαθμών των δύο πρώτων
βαθμολογητών. 
Όλα αυτά τα είχε ανακοινώσει πέρυσι ο αρμόδιος υπουργός και θα ισχύσουν για
πρώτη φορά από φέτος. 
5. Ποια είναι τα μαθήματα αυξημένης βαρύτητας κατά επιστημονικό πεδίο; 
Τα μαθήματα αυξημένη βαρύτητας για κάθε επιστημονικό πεδίο είναι τα ακόλουθα: 
Ι. Επιστημονικό πεδίο Ανθρωπιστικών, Νομικών & Κοινωνικών Επιστημών:
Αρχαία Ελληνικά (α' μάθημα αυξημένης βαρύτητας) και Ιστορία (β' μάθημα
αυξημένη βαρύτητας). Και τα δύο είναι υποχρεωτικά μαθήματα θεωρητικής
κατεύθυνσης. 
ΙΙ. Επιστημονικό πεδίο Θετικών Επιστημών: Μαθηματικά (α') και Φυσική (β'). Και
τα δύο είναι υποχρεωτικά μαθήματα θετικής κατεύθυνσης και των δύο κύκλων της
τεχνολογικής κατεύθυνσης. 
ΙΙΙ. Επιστημονικό πεδίο Επιστημών Υγείας: Βιολογία (α'), υποχρεωτικό μάθημα
θετικής κατεύθυνσης, Χημεία (β'), υποχρεωτικό μάθημα θετικής κατεύθυνσης, και
Χημεία-Βιοχημεία, υποχρεωτικό μάθημα κύκλου τεχνολογίας και παραγωγής
τεχνολογικής κατεύθυνσης. 
IV. Επιστημονικό πεδίο Τεχνολογικών Επιστημών: Μαθηματικά (α') και Φυσική
(β'), υποχρεωτικά μαθήματα και τα δύο θετικής κατεύθυνσης και των δύο κύκλων
της τεχνολογικής κατεύθυνσης. 
V. Επιστημονικό πεδίο Επιστημών Οικονομίας και Διοίκησης: Αρχές Οικονομικής
Θεωρίας (α'), μάθημα επιλογής για όλες τις κατευθύνσεις, και Μαθηματικά και
Στοιχεία Στατιστικής (β'), μάθημα γενικής παιδείας. 
6. Ποια είναι τα μαθήματα γενικής παιδείας που αντικαθιστούν τα μαθήματα
αυξημένης βαρύτητας, για την περίπτωση υποψηφίου που δηλώνει Τμήματα τα οποία
δεν βρίσκονται σε ευθεία αντιστοίχηση με την κατεύθυνση που παρακολουθεί; 
Τα μαθήματα αυτά είναι ανά πεδίο τα ακόλουθα: 
- Πεδίο Ι: Νεοελληνική Γλώσσα (α') και Ιστορία (β'). 
- Πεδίο ΙΙ: Μαθηματικά και Στοιχεία Στατιστικής (α') και Φυσική-Βιολογία (β'). 
- Πεδίο ΙΙΙ: Φυσική-Βιολογία (α') και Μαθηματικά και Στοιχεία Στατιστικής
(β'). 
- Πεδίο IV: Μαθηματικά και Στοιχεία Στατιστικής (α') και Φυσική-Βιολογία (β'). 
Προσοχή: Όπου προβλέπεται αντικατάσταση του μαθήματος αυξημένης βαρύτητας από
τα μαθήματα Φυσική-Βιολογία, λαμβάνεται υπόψη, για τον υπολογισμό των μορίων,
ο μέσος όρος των βαθμών πρόσβασης των μαθημάτων αυτών. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17271N581</ED>
<ID>
ID:306889

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N58&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Προσθέσεις και πολλαπλασιασμοί...
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Ρωτάτε και ξαναρωτάτε ­ και πολύ καλά κάνετε, γι' αυτό άλλωστε είμαστε εμείς
εδώ ­ «πώς υπολογίζεται η βαθμολογία» και «πώς βγαίνουν τα μόρια». Θέλετε
ειλικρινή απάντηση; Τα μόρια βγαίνουν με πολλή μελέτη και κόπο. Και σε κάθε
περίπτωση, όσες φορές και να κάνουμε τους πολλαπλασιασμούς και τις προσθέσεις,
είτε με κομπιουτεράκι, είτε με χαρτί και μολυβάκι, οι βαθμοί δεν αλλάζουν. 
Σας δίνουμε εμείς σήμερα μια πρώτη γεύση (σελ. 8) για το
πώς υπολογίζονται τα μόρια εισαγωγής ­ και θα συνεχίσουμε σε επόμενα τεύχη ­
αλλά μεταξύ μας δεν είναι αυτό που θα σώσει την κατάσταση. Μαζέψτε εσείς τους
βαθμούς και να δείτε για πότε θα έρθουν τα μόρια και θα αυγατέψουν! 
Αν τώρα κάνετε τους υποθετικούς βαθμολογικούς λογαριασμούς σας και σας παίρνει
λίγο από κάτω, για ν' ανέβετε, μπορείτε να το ρίξετε σε πραγματοποιήσιμα
όνειρα ­ από σας εξαρτάται πάντα ­ οπότε οι σπουδές στη Γαλλία (σελ. 9) είναι μια διέξοδος. 
Μια άλλη διέξοδος, πιο άμεσα αποτελεσματική, είναι το ψυγείο! Πριν όμως το
επισκεφθείτε, φιλοσοφήστε, αλλά και μετρηθείτε επί του θέματος της...
διατροφής γενικότερα (σελ. 11) και για το επόμενο βήμα
αποφασίστε. 
Με την ευκαιρία, αλήθεια, πόσο αποφασιστικός είστε; 
Η απάντηση βρίσκεται στην τελευταία σελίδα! <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N58</CAT>
<ED>
Κωδικός άρθρου: A17271N582</ED>
<ID>
ID:306957

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N58&aa=2</URL></REF>


Article

<CATEGORY>vin06</CATEGORY>

 <H5>Προσοχή στη διατύπωση των θεμάτων - Πώς επιλέγονται τα θέματα της Χημείας
</H5><H2>o υποψήφιος
</H2><H2>Κρίσιμη ακόμα και η τελεία
</H2>
<AUTHOR>ΝΙΚΟΛΕΤΑ ΜΟΥΤΟΥΣΗ</AUTHOR>

Έχει γνωρίσει τις εξετάσεις από κάθε πλευρά. Πριν από χρόνια υπήρξε ο ίδιος
υποψήφιος, ενώ προσφάτως βίωσε ως πατέρας ­ του δευτεροετούς πια φοιτητή
Πανεπιστημίου ­ την πίεση των εξετάσεων. Και όπως αναφέρει χαρακτηριστικά,
«είναι ένα εξουθενωτικό σύστημα, ο γιος μου δεν είχε πρόβλημα να περάσει, αλλά
να σταθεί στα πόδια του». Ο Γιάννης Παπαδογιάννης, πρόεδρος του Τμήματος
Χημείας του Πανεπιστημίου Θεσσαλονίκης, βρέθηκε επίσης... κλειδωμένος στον 7ο
όροφο του υπουργείου Παιδείας, όταν συμμετείχε στην Κεντρική Επιτροπή
Εξετάσεων για την επιλογή των θεμάτων Χημείας. 
Γιάννης Παπαδογιάννης

«Πολλοί αρνούνται να συμμετάσχουν στην Επιτροπή, γιατί είναι μεγάλο φορτίο να
δώσεις τη δυνατότητα με τα θέματα που θα βάλεις σε χιλιάδες παιδιά, ώστε να
μην αδικηθούν οι κόποι τους», υποστηρίζει και προσθέτει: «Πρέπει να μην
παρασυρθείς ούτε από αυστηρότητα ούτε από συναισθηματισμούς». 
«Ακόμη και μία τελεία ή ένα κόμμα, εάν μπει σε λάθος σημείο, μπορεί να αλλάξει
το νόημα των ερωτήσεων», επισημαίνει ο κ. Παπαδογιάννης, θέλοντας να δείξει
την προσοχή που απαιτείται κατά την επιλογή αλλά και την αποτύπωση των
θεμάτων. «Αναπαράγονται εκ του μηδενός», θα πει και εμφανίζεται
κατηγορηματικός στο ότι «δεν υπάρχει καμία ανάμειξη κανενός πολιτικού προσώπου
στη διαδικασία της θεματοδοσίας». Πρωταρχικό μέλημα ­ όπως αναφέρει ο ίδιος ­
αποτελεί τα θέματα να είναι κλιμακούμενης δυσκολίας, «για να αποφύγουμε τα
προπερσινά φαινόμενα, όπου υποψήφιοι με βαθμούς 19,5 έμειναν εκτός Σχολών
προτίμησης». Παράλληλα, πρέπει να είναι θέματα πρωτότυπα, έξω από την
προσομοίωση που γίνεται σε φροντιστήρια. 
Ο κ. Παπαδογιάννης επισημαίνει ωστόσο πως αντιμετώπισαν πρόβλημα καθώς «η ύλη
της Χημείας είναι ελάχιστη». Δυσκολία εμφανίστηκε και εξαιτίας των πολλαπλών
βιβλίων ­ που «φέτος ευτυχώς καταργήθηκαν» ­ δεδομένου ότι τα θέματα έπρεπε να
υπάρχουν και στα τέσσερα βιβλία. 
Ο κ. Παπαδογιάννης τονίζει πάντως «η Χημεία πρέπει να σταματήσει να διδάσκεται
μόνο στον πίνακα με την κιμωλία και να γίνει αντικείμενο της σύγχρονης
καθημερινότητας. «Το μάθημα της Χημείας πρέπει να μας παρέχει γνώσεις για το
τι τρώμε, τι πίνουμε και τι αναπνέουμε και όχι μόνο για κάποιες χημικές αντιδράσεις».

<H3>Να λύνονται όλες οι ασκήσεις του σχολικού βιβλίου
</H3>
Δεν χρειάζεται διάβασμα 24 ώρες το 24ωρο, χρειάζεται συγκεντρωμένη μελέτη ώστε
ο υποψήφιος να απορροφά τη γνώση και να την εμπεδώνει με λύσιμο ασκήσεων. Αυτό
συμβουλεύει ο κ. Παπαδογιάννης και προτρέπει τους υποψηφίους: 
* Να διαβάζουν το βιβλίο του σχολείου και να κατανοούν τη θεωρία 
* Η ύλη είναι δεδομένη, να την καλύπτουν και να μην αφήνουν κενά 
* Να λύνουν όλες τις ασκήσεις του βιβλίου και αν τις ολοκληρώσουν να αναζητούν
και άλλες 
* Αν δεν μπορούν να αντιμετωπίσουν τις ασκήσεις, να ζητούν αμέσως εξηγήσεις
από τους καθηγητές 
Όσο για την ώρα των εξετάσεων, προτείνει: 
* Να διαβάζουν τα θέματα 2 και 3 φορές 
* Να αρχίζουν από αυτά που κατέχουν 100% 
* Να αφήνουν για το τέλος θέματα στα οποία συναντούν δυσκολία ή απαιτούν
πολυπλοκότητα σκέψης και συνδυασμό θεωρίας.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N59</CAT>
<ED>
Κωδικός άρθρου: A17271N591</ED>
<ID>
ID:306890

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N59&aa=1</URL></REF>


Article

<CATEGORY>vin06</CATEGORY>

 <H5>Θετικές οι επαγγελματικές προοπτικές για τους πτυχιούχους των Παιδαγωγικών
Τμημάτων Δημοτικής Εκπαίδευσης
</H5><H2>o υποψήφιος
</H2><H2>«Πράσινο» για δασκάλους, «κόκκινο» για νηπιαγωγούς
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Σε πρόσφατη έρευνα που πραγματοποιήθηκε από τον πανεπιστημιακό Δ. Ματθαίου
και τη σύμβουλο του Παιδαγωγικού Ινστιτούτου Ελένη Καρατζιά σε πτυχιούχους
Παιδαγωγικών Τμημάτων της Αθήνας, της Πάτρας και της Θράκης που είχαν
αποφοιτήσει μεταξύ 1992 και 1997 προέκυψαν τα παρακάτω συμπεράσματα: Από τους
εργαζόμενους πτυχιούχους το 34,5% απασχολείται σε επαγγέλματα εντελώς άσχετα
με το πτυχίο τους (σερβιτόρος, πωλητής, εργάτης, υπάλληλος γραφείου κ.λπ.), τα
οποία σε αρκετές περιπτώσεις δεν απαιτούσαν πτυχίο Τριτοβάθμιας Εκπαίδευσης.
Μέχρι και τα πέντε χρόνια από την αποφοίτησή τους μόνο ένα μικρό ποσοστό,
περίπου 25%, επιτυγχάνει αμέσως απασχόληση σχετική με τις σπουδές του. Το
υπόλοιπο 75% περίπου παραμένει σε μη σχετικό επάγγελμα ή είναι υποχρεωμένο να
αλλάζει δύο, τρεις ή και περισσότερες απασχολήσεις. 
Πράγματι μέχρι σήμερα το ισοζύγιο του επαγγέλματος δάσκαλος δεν μπορούσε να
χαρακτηριστεί θετικό εξαιτίας του μεγάλου όγκου των αδιόριστων πτυχιούχων της
δεκαετίας του '90 (πάνω από 15 χιλιάδες) κατά την οποία στους πτυχιούχους των
ελληνικών Πανεπιστημίων προστέθηκαν και χιλιάδες Έλληνες πτυχιούχοι
Πανεπιστημίων κυρίως γειτονικών χωρών. Στο μέλλον όμως τα πράγματα
διαγράφονται διαφορετικά. Κάθε χρόνο προστίθενται πάνω από 1.000 νέοι
πτυχιούχοι. Ο μέσος όρος των μόνιμων διορισμών την περίοδο 1996-2001 ήταν
2.235 δάσκαλοι κατ' έτος. Το 1998 διορίστηκαν στη δημόσια εκπαίδευση 3.283
δάσκαλοι, το 1999 1.432, το 2000 μόλις 867 και 3.829 το 2001. Στον τελευταίο
διαγωνισμό του ΑΣΕΠ (2000) κατέθεσαν αίτηση συμμετοχής 7.746 πτυχιούχοι για
5.252 θέσεις. Παράλληλα κάθε χρόνο κατά μέσο όρο 8.000 δάσκαλοι
προσλαμβάνονται ως αναπληρωτές. Η κατάσταση αυτή δείχνει ότι στην τρέχουσα
δεκαετία οι πτυχιούχοι των Παιδαγωγικών Τμημάτων Δημοτικής Εκπαίδευσης έχουν
θετικές προοπτικές για απορρόφηση στη δημόσια και ιδιωτική εκπαίδευση, ίσως
τις θετικότερες από όλους τους άλλους πτυχιούχους που προσβλέπουν στον
διορισμό τους στην Α/βάθμια ή Β/ βάθμια εκπαίδευση. 
Αντίθετα πολύ δυσοίωνες είναι οι προοπτικές των πτυχιούχων νηπιαγωγών η
συντριπτική πλειοψηφία των οποίων έχουν στόχο την απορρόφησή τους στην
εκπαίδευση, ιδιαίτερα τη δημόσια. Οι αδιόριστοι νηπιαγωγοί ανέρχονταν το 2001
περίπου στις 13.500. Τα επόμενα τέσσερα χρόνια (2002-2005) η ετήσια εκροή νέων
πτυχιούχων θα είναι κατά μέσο όρο περίπου 800 νηπιαγωγοί. Οι διορισμοί στη
δημόσια εκπαίδευση το 1998 ήταν 587 νηπιαγωγοί, το 1999 διορίστηκαν 500, το
2000 διορίστηκαν 776 και 630 το 2001.

<H3>Χαμηλές βάσεις για 3.000 θέσεις εισακτέων
</H3>
Οι υποψήφιοι ή οι υποψήφιες που επιθυμούν να πετύχουν την εισαγωγή τους στα
Παιδαγωγικά Τμήματα Δημοτικής Εκπαίδευσης ή Νηπιαγωγών (τα οποία είναι κοινά
στο 1ο και 2ο επιστημονικό πεδίο) με σκοπό να εξασκήσουν το επάγγελμα του/της
δασκάλου/ας ή του/της νηπιαγωγού βρίσκονται αντιμέτωποι με δυο ευκολίες και
μια δυσκολία: Η πρώτη είναι ότι τόσο τα Τμήματα Δημοτικής Εκπαίδευσης όσο και
τα Τμήματα Νηπιαγωγών βρίσκονται σε όλες τις γεωγραφικές περιφέρειες, από τη
Θράκη έως την Κρήτη και από την Ήπειρο έως τα Δωδεκάνησα. Η δεύτερη βρίσκεται
στη βάση εισαγωγής που κρατείται σε σχετικά χαμηλά επίπεδα. Για τα Παιδαγωγικά
Τμήματα Δημοτικής Εκπαίδευσης Αθήνας και Θεσσαλονίκης απαιτείται μια
βαθμολογία ανάμεσα στα 14.500 έως 15.000 μόρια ενώ για τα υπόλοιπα 13.000 έως
14.000 μόρια. Με ακόμη χαμηλότερες βάσεις εισαγωγής ανοίγουν τις πόρτες τους
τα Τμήματα Νηπιαγωγών καθώς απαιτούν κοντά στα 14.000 μόρια τα Τμήματα της
Αθήνας και της Θεσσαλονίκης και 12.500 έως 13.500 τα υπόλοιπα Τμήματα. 
Κοντά στις παραπάνω ευκολίες χρειάζεται να προσθέσουμε άλλη μια που αν και
αθέατη διαδραματίζει κάποιο ρόλο. Οι προσφερόμενες θέσεις εισακτέων που
αγγίζουν τις 3.000 ξεπερνούν κατά 30% περίπου τον αριθμό των πρώτων
προτιμήσεων των υποψηφίων που φτάνει τις 2.000. 
Αλλά ας δούμε τα πράγματα με μια σειρά: 
Στις διπλανές στήλες αναλύεται η ταυτότητα των Παιδαγωγικών Τμημάτων

<H3>Παιδαγωγικά Δημοτικής Εκπαίδευσης </H3><H3>(Τμήματα κοινά 1ου και 2ου Επιστημονικού Πεδίου)
</H3>
Λειτουργούν τμήματα στο Πανεπιστήμιο Αθήνας, στο Πανεπιστήμιο Θεσσαλονίκης,
στο Πανεπιστήμιο Θεσσαλονίκης (Παράρτημα Φλώρινας), στο Πανεπιστήμιο
Ιωαννίνων, στο Πανεπιστήμιο Κρήτης (Ρέθυμνο), στο Πανεπιστήμιο Πάτρας, στο
Πανεπιστήμιο Θράκης (Αλεξανδρούπολη), στο Πανεπιστήμιο Αιγαίου (Ρόδος), στο
Πανεπιστήμιο Θεσσαλίας (Βόλος). 
* Τα Παιδαγωγικά Τμήματα έχουν ως σκοπό: 
Να καλλιεργούν και να προάγουν τις Παιδαγωγικές Επιστήμες, να παρέχουν στους
πτυχιούχους τους τα απαραίτητα εφόδια που θα εξασφαλίζουν την κατάρτισή τους
για την επιστημονική και επαγγελματική τους σταδιοδρομία καθώς και να
συμβάλλουν στην εξύψωση του επιπέδου και στην κάλυψη των αυξανόμενων αναγκών
της Εκπαίδευσης σε ό,τι αφορά τα ζητήματα Παιδαγωγικής. 
<H3>Παιδαγωγικά Νηπιαγωγών </H3><H3>(Τμήματα κοινά 1ου και 2ου Επιστημονικού Πεδίου) </H3>
Λειτουργούν Τμήματα: στο Πανεπιστήμιο Θράκης (Αλεξανδρούπολη), στο
Πανεπιστήμιο Θεσσαλονίκης (Φλώρινα), στο Πανεπιστήμιο Κρήτης (Ρέθυμνο), στο
Πανεπιστήμιο Ιωαννίνων, στο Πανεπιστήμιο Πατρών, στο Πανεπιστήμιο Αιγαίου
(Ρόδος), στο Πανεπιστήμιο Θεσσαλονίκης, στο Πανεπιστήμιο Θεσσαλίας (Βόλος) και
στο Πανεπιστήμιο Αθηνών. 
Τα Τμήματα Νηπιαγωγών έχουν σκοπό την κατάρτιση επιστημόνων που θα ασχοληθούν
επιτυχώς με το ιδιαίτερα δύσκολο έργο της αγωγής των παιδιών προσχολικής
ηλικίας. Έμφαση δίνεται στην ανάπτυξη ικανοτήτων επιστημονικής ανάλυσης της
εκπαιδευτικής διαδικασίας, των γνώσεων της ψυχολογίας του παιδιού και
αξιοποίησής τους στη σχολική πρακτική, δεξιοτήτων για τη διάγνωση προβλημάτων
μάθησης και συμπεριφοράς, ικανότητας ψυχολογικής - συμβουλευτικής επικοινωνίας
και παρέμβασης στο άτομο και την ομάδα με απώτερο σκοπό τη γνωστική,
συναισθηματική και κοινωνική ανάπτυξη των νηπίων.

<H3>Παιδαγωγικό Ειδικής Αγωγής </H3><H3>(Τμήμα κοινό 1ου και 2ου Επιστημονικού Πεδίου)
</H3>
Στο Πανεπιστήμιο Θεσσαλίας, με έδρα τον Βόλο, από τον Σεπτέμβριο του 1998
άρχισε η δραστηριότητα του Παιδαγωγικού Τμήματος Ειδικής Αγωγής, του πρώτου
αυτοτελούς Τμήματος Πανεπιστημιακής Σχολής που έρχεται να καλύψει το τεράστιο
κενό του ευαίσθητου χώρου της Ειδικής Αγωγής. Αποστολή του Τμήματος είναι η
κατάρτιση Ειδικών Επιστημόνων που θα ασχοληθούν με την εκπαίδευση των ατόμων
με εκ γενετής, επίκτητες, μόνιμες ή παροδικές σωματικές, αισθητηριακές και
ψυχοπνευματικές αναπηρίες ή μαθησιακές δυσκολίες, που δεν τους επιτρέπουν να
ακολουθήσουν τον ρυθμό και τον τρόπο της σχολικής εκπαίδευσης των άλλων
παιδιών. 
Η οργανωμένη ανάπτυξη του τομέα της Ειδικής Αγωγής είναι μείζονος σημασίας, αν
λάβουμε υπόψη ότι υπάρχουν περίπου 180.000 παιδιά με σωματικές ή
ψυχοπνευματικές αναπηρίες και μαθησιακές δυσκολίες. Μόνο στο 16% αυτών των
παιδιών παρέχεται οργανωμένη και επιστημονικά ενδεδειγμένη βοήθεια και
υποστήριξη. 
Η φοίτηση διαρκεί 8 εξάμηνα. Το σύνολο των εγγεγραμμένων φοιτητών ήταν περίπου
250 (το 2001). Οι πτυχιούχοι του Τμήματος αυτού μπορούν να εργαστούν σε
σχολεία ειδικής αγωγής καθώς και σε νοσοκομεία και άλλα ιδρύματα φροντίδας για
το παιδί. 
http: //Katsikas.8k.
com Email:
Katsikas@teacher. com <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N60</CAT>
<ED>
Κωδικός άρθρου: A17271N601</ED>
<ID>
ID:306891

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N60&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Μικρή τεχνική για την Περίληψη
</H2>
Βασίλης Μαγουλάς, Φιλόλογος

Ασφαλώς το επίπεδο συνθετικής σκέψης που απαιτεί η περίληψη είναι ιδιαίτερα
απαιτητικό για όλους τους υποψήφιους. Ωστόσο, υπάρχουν ορισμένες τεχνικές που
θα μπορούσαν να φανούν χρήσιμες σε όλους εσάς επιβεβαιώνοντας, για μια ακόμη
φορά, την αξία που έχει η συστηματική προετοιμασία του υποψηφίου, αλλά και η
τήρηση ορισμένων κανόνων στο μάθημα της Νεοελληνικής Γλώσσας.

Αρχικά είναι απαραίτητο να διαβάσετε το κείμενο τουλάχιστον δύο φορές προτού
ξεκινήσετε την προσπάθειά σας. Η συνολική εικόνα που θα σχηματίσετε θα σας
είναι χρήσιμη όχι μόνο για την περίληψη αλλά και για τις γλωσσικές ασκήσεις
που ακολουθούν.

Επισημάνετε τις θεματικές περιόδους ή/και τις λέξεις κλειδιά κάθε παραγράφου.
Υπογραμμίστε τις. Προσπαθήστε να βρείτε συνώνυμες φράσεις ή λέξεις.

Προχωρήστε στο (πλέον απαιτητικό) στάδιο της επιλογής του υλικού σας
πυκνώνοντας τα νοήματα ή παραφράζοντας τη διατύπωση του συγγραφέα. Οι βασικές
τεχνικές πύκνωσης είναι: 
* η χρήση υπερωνύμων, 
* η απαλοιφή των προσδιορισμών, 
* η χρήση ρημάτων που δηλώνουν λεκτικές πράξεις και 
* η αντικατάσταση μιας σειράς ενεργειών από το αποτέλεσμά τους. Όταν στο
αρχικό κείμενο περιέχονται παραδείγματα, στην περίληψή σας αρκεί μια απλή
αναφορά σε αυτά.

Ξεκινήστε την περίληψη χρησιμοποιώντας κατά προτίμηση τα γνωστά (μεταγλωσσικά)
σχόλια του τύπου "Ο συγγραφέας αναφέρει...", επειδή στη συνέχεια θα
διευκολυνθείτε στις συνδέσεις των προτάσεων και περιόδων σας (π.χ. "Στη
συνέχεια θεωρεί..." ή "Επίσης τονίζει..." κτλ.). Με τον τρόπο αυτό
προσανατολίζετε σαφέστερα και τον αναγνώστη του κειμένου σας.

Φροντίστε να ακολουθείτε τη δομή και τη σειρά των νοημάτων του αρχικού
κειμένου, χωρίς να παρασύρεστε σε προσωπικά σχόλια και αποτιμήσεις.

Επειδή το κείμενο της περίληψης είναι περιορισμένο (100-150 λέξεις) και η
έκτασή του δεν ξεπερνά τη μια παράγραφο, είναι καλό να γράψετε αρχικά την
περίληψη στο πρόχειρό σας και στη συνέχεια να την αντιγράψετε στο τελικό σας
γραπτό, αφού την έχετε επεξεργαστεί πλήρως. Έτσι θα αποφύγετε και το (συχνό
για πολλούς μαθητές) λάθος η περίληψη να πλατειάζει στην αρχή, ενώ, στη
συνέχεια, από κακό υπολογισμό του αριθμού των λέξεων να γίνεται υπερβολικά περιεκτική.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N61</CAT>
<ED>
Κωδικός άρθρου: A17271N611</ED>
<ID>
ID:306892

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N61&aa=1</URL></REF>


Article

<CATEGORY>vin06</CATEGORY>

 <H5>Εξετάσεις ΤΕΕ για ΤΕΙ
</H5><H2>o υποψήφιος
</H2><H2>Τα περσινά μαθήματα ειδικότητας
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N62</CAT>
<ED>
Κωδικός άρθρου: A17271N621</ED>
<ID>
ID:306893

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N62&aa=1</URL></REF>


Article

<CATEGORY>vin06</CATEGORY>

 <H5>Πώς υπολογίζονται οι βαθμοί 0 Η... συλλογή αρχίζει από τη Β' Λυκείου
</H5><H5></H5><H5></H5><H2>o υποψήφιος
</H2><H2>Η... προίκα των μορίων
</H2>
«Μάζευε κι ας είν' και ρόγες», πόσο μάλλον αν είναι βαθμοί! 
Η καλή η... συλλογή βαθμών αρχίζει, όπως θα ξέρετε, από τη Β' Λυκείου. Το
σκεπτικό είναι να βγάλουμε όσο υψηλότερους βαθμούς μπορούμε στη Β' Λυκείου,
έτσι ώστε αν δεν τα πάμε καλά στην Γ' Λυκείου να μπορούμε να βοηθηθούμε,
χρησιμοποιώντας τον βαθμό της Β'. 
Να πάρουμε όμως τα πράγματα όχι από την αρχή, αλλά από την ανάποδη! Να πάμε
από το τέλος προς την αρχή... 
Ο κύριος στόχος είναι να συγκεντρώσουμε το μεγαλύτερο δυνατό σύνολο μορίων
ώστε να εισαχθούμε στο Τμήμα που προτιμάμε. 
Και επειδή «των φρονίμων τα παιδιά πριν πεινάσουν μαγειρεύουν», πολύ καλά
κάνετε εσείς και ρωτάτε από τώρα για τους υπολογισμούς που θα πρέπει να
κάνετε, είτε με το κομπιουτεράκι είτε με το χαρτί και το μολυβάκι, όταν έρθει
με το καλό εκείνη η ώρα που θα έχουν τελειώσει οι εξετάσεις και θα είμαστε
όλοι στην αναμονή! 
Έχουμε και λέμε, λοιπόν, ξεκινώντας από την πιο απλή περίπτωση. 
Για να βρούμε το σύνολο των μορίων που συγκεντρώσαμε, πολλαπλασιάζουμε: 
- Τον Γενικό Βαθμό Πρόσβασης (ΓΒΠ) επί τον συντελεστή 8. 
- Τον βαθμό πρόσβασης του α' μαθήματος αυξημένης βαρύτητας επί τον συντελεστή
1,3. 
- Και τον βαθμό πρόσβασης του β' μαθήματος αυξημένης βαρύτητας επί τον
συντελεστή 0,7. 
Στη συνέχεια προσθέτουμε τα τρία γινόμενα και πολλαπλασιάζουμε το άθροισμα επί
100. 
Με άλλα λόγια: 
Στην υποθετική περίπτωση που ο υποψήφιος έχει σε όλα 20, συγκεντρώνει το
υψηλότερο σύνολο μορίων, που είναι 20.000 μόρια. 
Όλα αυτά στην περίπτωση που επιλέγουμε να δηλώσουμε στο μηχανογραφικό δελτίο
Τμήματα που περιλαμβάνονται σε επιστημονικά πεδία, τα οποία βρίσκονται σε
ευθεία αντιστοίχηση με την κατεύθυνση που παρακολουθούμε. 
Αν επιθυμούμε να δηλώσουμε και Τμήματα τα οποία ανήκουν σε πεδία που δεν
αντιστοιχούν ευθέως στην κατεύθυνση την οποία παρακολουθούμε, τότε τα μαθήματα
αυξημένης βαρύτητας αντικαθίστανται με μαθήματα γενικής παιδείας, οι βαθμοί
των οποίων όμως πολλαπλασιάζονται με μικρότερους συντελεστές. 
Συγκεκριμένα: 
- Ο συντελεστής για το μάθημα που αντικαθιστά το α' μάθημα αυξημένης βαρύτητας
είναι 0,9 αντί 1,3. 
- Και ο συντελεστής για το μάθημα που αντικαθιστά το β' μάθημα αυξημένης
βαρύτητας είναι 0,4 αντί 0,7. 
Με άλλα λόγια, σε αυτήν την περίπτωση 
Στην υποθετική περίπτωση που ένας υποψήφιος έχει σε όλα 20, συγκεντρώνει και
πάλι το υψηλότερο σύνολο μορίων, που όμως λόγω των μειωμένων συντελεστών είναι
18.600 μόρια. 
ΣΥΜΠΕΡΑΣΜΑ: Δεν σας συμφέρει να κάνετε «ακροβασίες» και να
ακολουθείτε μακρινές διαδρομές για να φθάσετε στον στόχο σας,
γιατί στον δρόμο χάνετε πολύτιμα μόρια. <H3>Πάμε ένα βήμα πιο πίσω... </H3>
Ο βαθμός της Β' Λυκείου 
Αν ­ κούφια η ώρα ­ δεν τα πήγαμε καλά στην Γ' Λυκείου, αλλά έχουμε
βαθμολογική προίκα, δηλαδή μεγαλύτερη συνολική βαθμολογία, από τη Β' Λυκείου,
τότε βελτιώνεται κάπως ο ΓΒΠ, καθώς συνυπολογίζεται σε αυτόν κατά 30% ο βαθμός
πρόσβασης της Β' Λυκείου. 
Παράδειγμα: αν ένας υποψήφιος έχει Βαθμό Πρόσβασης (ΒΠ) Β' Λυκείου 17, αλλά
ατύχησε ή τα φόρτωσε στον κόκορα ή βαρέθηκε, βρε αδελφέ, στην Γ' Λυκείου και
έβγαλε Βαθμό Πρόσβασης (ΒΠ) 14, τότε ο ΓΒΠ του υποψηφίου αυτού προκύπτει ως
εξής: 
Εννοείται, αλλά επειδή καμιά φορά από το άγχος κολλάει το μυαλό μας,
επισημαίνουμε δύο πραγματάκια: 
- Πρώτον, ότι αν ο ΒΠ της Β' Λυκείου είναι ίσος ή μικρότερος του ΒΠ της Γ'
Λυκείου δεν λαμβάνεται υπόψη, οπότε ως ΓΒΠ λαμβάνεται υπόψη ο ΒΠ της Γ'
Λυκείου. 
- Και, δεύτερον, ότι όλη η παραπάνω ιστορία αφορά τον συνολικό ΒΠ της Β'
Λυκείου και όχι τον Βαθμό Πρόσβασης ξεχωριστά σε κάθε μάθημα. <H3>Πάμε ακόμη ένα βηματάκι πίσω... </H3>
Πώς προκύπτει ο Βαθμός Πρόσβασης κάθε τάξης; 
Προκύπτει από το άθροισμα των Βαθμών Πρόσβασης κάθε μαθήματος ξεχωριστά, το
οποίο στη συνέχεια διαιρούμε με τον αριθμό των μαθημάτων. 
Και ακόμη πιο πίσω: πώς προκύπτει ο Βαθμός Πρόσβασης κάθε μαθήματος; 
Προκύπτει κατά 30% από τον προφορικό βαθμό και κατά 70% από τον γραπτό βαθμό.
Όπου προφορικός βαθμός είναι ο μέσος όρος των προφορικών βαθμών των δύο
τετραμήνων και γραπτός βαθμός, ο βαθμός στις γραπτές εξετάσεις του Ιουνίου. 
Το παραπάνω είναι ένα παράδειγμα ιδανικό, θα έλεγε κάποιος, γιατί η διαφορά
του προφορικού βαθμού από τον γραπτό αγγίζει τις δύο μονάδες, χωρίς να τις
ξεπερνάει. 
Αν όμως ο προφορικός βαθμός είναι μεγαλύτερος ή μικρότερος του γραπτού
περισσότερο από δύο μονάδες, τότε θα πρέπει να προσαρμοστεί με τέτοιον τρόπο,
ώστε να διαφέρει από τον γραπτό κατά δύο μονάδες. 
<H3>Ο βαθμός στο ειδικό μάθημα </H3>
Στην περίπτωση που κάποιος επιθυμεί να είναι υποψήφιος και για Τμήματα που
απαιτούν εξέταση σε ειδικό ή ειδικά μαθήματα ή πρακτικές δοκιμασίες, τότε στο
σύνολο μορίων εισαγωγής θα προστεθεί ο βαθμός στο ειδικό μάθημα ή στις
πρακτικές δοκιμασίες, αφού πολλαπλασιασθεί επί τον συντελεστή 1 ή 2, ανάλογα
με το Τμήμα (βλέπε παρακάτω). 
Δηλαδή: 
Αν ο υποψήφιος έχει σε όλα 20, τότε στην περίπτωση που «χτυπάει» Τμήμα με
συντελεστή ειδικού μαθήματος 1, το υψηλότερο σύνολο μορίων που μπορεί να
συγκεντρώσει είναι 22.000. 
Αν «χτυπάει» Τμήμα με συντελεστή ειδικού μαθήματος 2, τότε το υψηλότερο σύνολο
μορίων είναι 24.000. 
Αν απαιτούνται δύο ειδικά μαθήματα, τότε ως βαθμός λαμβάνεται υπόψη ο μέσος
όρος των βαθμών των δύο ειδικών μαθημάτων. 
Προσοχή, όμως, για να επιλεγεί κάποιος για εισαγωγή σε Τμήμα που απαιτεί
ειδικό μάθημα, πρέπει να έχει βαθμολογηθεί τουλάχιστον με 10 με άριστα το 20.
Αν απαιτούνται δύο ειδικά μαθήματα, τότε πρέπει να πάρει τουλάχιστον 10 σε
καθένα από αυτά χωριστά. 
Βαθμολογική βάση δεν απαιτείται για τις πρακτικές δοκιμασίες που περνούν οι
υποψήφιοι για τα Τμήματα Επιστήμης Φυσικής Αγωγής και Αθλητισμού (ΤΕΦΑΑ). 
Οι συντελεστές είναι: 
­ 2 για τα Τμήματα ξένων φιλολογιών, για τα ξενόγλωσσα Τμήματα του Ιονίου
Πανεπιστημίου, για τα Τμήματα που απαιτούν δύο ειδικά μαθήματα (ελεύθερο,
γραμμικό σχέδιο, αρμονία, υπαγόρευση μουσικού κειμένου) και για τα ΤΕΦΑΑ. 
­ 1 για τα υπόλοιπα Τμήματα που απαιτούν εξέταση σε ειδικό μάθημα, όπως π.χ.
Τμήματα ΜΜΕ, Ναυτιλιακών Σπουδών, Διεθνών Σπουδών κ.λπ. 
Σημειωτέον ότι στο μηχανογραφικό δελτίο που θα συμπληρώσουν οι υποψήφιοι τον
Ιούλιο και στα σχετικά συνοδευτικά έντυπα αναγράφονται όλες οι πληροφορίες
σχετικά με τους συντελεστές των ειδικών μαθημάτων. 
Ώς τότε έχουμε καιρό. Εδώ θα είμαστε και θα τα λέμε. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N64</CAT>
<ED>
Κωδικός άρθρου: A17271N641</ED>
<ID>
ID:306894

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N64&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Οι έξι βασικές κινήσεις για σπουδές στη Γαλλία
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

1. Διαλέξτε ειδικότητα και Πανεπιστήμιο. Επισκεφθείτε το Γαλλικό
Ινστιτούτο, καθώς δεν είναι μόνο τα Πανεπιστήμια που ενδιαφέρουν. Υπάρχουν
επίσης οι Ανώτατες Σχολές (Grandes Ecoles) που καταρτίζουν επαγγελματίες σε
τομείς όπως η επιστήμη του μηχανικού, διοίκηση επιχειρήσεων, τέχνη,
αρχιτεκτονική κ.α. Η εγγραφή γίνεται με αυστηρά κριτήρια και εξαρτάται από την
επιτυχία σε διαγωνισμό που διεξάγεται ύστερα από δύο έτη σπουδών σε
«προπαρασκευαστικά τμήματα». Ωστόσο, σχεδόν το σύνολο των Ανωτάτων Σχολών
δέχονται απευθείας ορισμένο αριθμό αλλοδαπών φοιτητών με βάση τα προσόντα
τους. 
2. Προετοιμαστείτε ένα χρόνο νωρίτερα. Τον Νοέμβριο, πρέπει να έλθετε
σε επαφή με το Τμήμα Πολιτιστικής Δράσης της γαλλικής πρεσβείας, όπου θα
προμηθευθείτε αίτηση προεγγραφής για το Πανεπιστήμιο επιλογής σας και θα
εγγραφείτε για τεστ γλώσσας. Το τεστ διοργανώνεται κάθε Φεβρουάριο και
υπάρχουν δύο κατευθύνσεις, μία για τους φοιτητές των θετικών-τεχνικών κλάδων
και μία για τους φοιτητές των θεωρητικών κλάδων και των ανθρωπιστικών,
οικονομικών και νομικών επιστημών. Τον Μάρτιο, θα αποστείλετε στο Πανεπιστήμιο
την αίτηση προεγγραφής και τα αποτελέσματα του τεστ γλώσσας και σε απάντηση θα
λάβετε έντυπο προεγγραφής. Εάν επιθυμείτε να εγγραφείτε σε άλλο κύκλο σπουδών
της γαλλικής εκπαίδευσης, πρέπει να έρθετε σε επαφή με το EduFrance (ειδικό
γραφείο για τους αλλοδαπούς φοιτητές). Το EduFrance μπορεί να σας βοηθήσει στο
σύνολο των διατυπώσεων. 
3. Επικοινωνήστε με το ΔΙΚΑΤΣΑ για να μάθετε εάν τα διπλώματα του
Πανεπιστημίου που επιλέξατε αναγνωρίζονται στην Ελλάδα για να μη βρεθείτε προ
εκπλήξεως. Μέχρι πρότινος τα πτυχία πασίγνωστων γαλλικών ΑΕΙ δεν
αναγνωρίζονταν, επειδή αρνούνταν να ενημερώσουν το ΔΙΚΑΤΣΑ για το αν οι
σπουδές έγιναν εξ ολοκλήρου στη Γαλλία ή σε συνεργαζόμενα ελληνικά κολέγια! 
4. Βρείτε στέγη: Στη Γαλλία υπάρχει δίκτυο πανεπιστημιακών εστιών που
προσφέρουν στέγη σε ατομικά δωμάτια, γκαρσονιέρες ή διαμερίσματα. Για ένα
δωμάτιο, υπολογίστε μηνιαίο ενοίκιο 700 φράγκων και για μια γκαρσονιέρα 1.700
φράγκων. Υπάρχουν φυσικά και άλλες δυνατότητες στέγασης. Το EduFrance μπορεί
και εδώ να βοηθήσει. 
5. Πρέπει να ασφαλιστείτε: Υπάρχει ειδικό καθεστώς για τους φοιτητές.
Οι αλλοδαποί φοιτητές ηλικίας κάτω των 28 ετών επωφελούνται αυτοδικαίως εφόσον
είναι εγγεγραμμένοι σε Ίδρυμα συμβεβλημένο με τη φοιτητική κοινωνική ασφάλιση
(σχεδόν όλα είναι). Οι άνω των 28 ετών πρέπει υποχρεωτικά να έχουν ιδιωτική
ασφάλιση. 
6. Υπολογίστε το κόστος: Τα έξοδα φοίτησης ποικίλλουν ανάλογα με το
Ίδρυμα. Ενδεικτικά: Προετοιμασία εθνικού πτυχίου: 824 φράγκα ετησίως.

Προετοιμασία επαγγελματικού πτυχίου: 1.504 φράγκα ετησίως. Ετήσια εγγραφή σε
δημόσια Σχολή Μηχανικών περίπου 3.700 φράγκα. 
Σε αυτά τα ποσά, προσθέστε το κόστος της υγειονομικής ασφάλισης και το κόστος
ζωής. 
Ελάχιστος μηνιαίος προϋπολογισμός 4.000 φράγκων θεωρείται απαραίτητος (1
ευρώ=6,5 φράγκα). 
<H3>ΧΡΗΣΙΜΑ </H3>
* Γαλλικό Ινστιτούτο, Σίνα 31, Αθήνα, τηλ. 01 3624.301-5 
* Γαλλική Πρεσβεία, Βασ. Σοφίας 7, Αθήνα, τηλ. 01 3611.663 http: //www. ifa. gr/ 
* Ιστοσελίδα με όλα τα γαλλικά Πανεπιστήμια: http: //www.
edufrance. fr/en/datas/a-etudier/UNIV-FRAME. ΗΤΜ 
EDUFRANCE: 
* Τηλεφωνική γραμμή πληροφοριών χωρίς χρέωση: 0 800 014 015 (απαντά σε
αγγλικά και γαλλικά) 
Διεύθυνση: 173, boulevard Saint-Germain 75006 PARIS. Τηλ. 33 1 53 63 35 00,
Fax: 33 1 53 63 35 49 
* ΔΙΚΑΤΣΑ: 010-6756362/368 <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N65</CAT>
<ED>
Κωδικός άρθρου: A17271N651</ED>
<ID>
ID:306895

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N65&aa=1</URL></REF>


Article

<CATEGORY>vin06</CATEGORY>

 <H5>Ένα site που... μιλάει τη γλώσσα των μαθητών
</H5><H2>o υποψήφιος
</H2><H2>«Κλικ» στο 1ο Λύκειο Σερρών
</H2>
Η προσπάθεια μετράει. Και τα παιδιά από το 1ο Λύκειο Σερρών προσπάθησαν. Το
διαδικτυακό αποτέλεσμα αξίζει να... βραβευτεί με ένα «κλικ» και μία περιήγηση
στη διεύθυνση http: //users.
forthnet. gr/ser/lykeio1/ 
Οι θεματικές ενότητες που εμφανίζονται στην οθόνη, αρχικά μπορεί να φανούν
συνηθισμένες. Όμως... μετά το «κλικ» έρχονται οι εκπλήξεις αλλά και οι πλάκες.
Παράδειγμα πρώτο: Κατηγορία «Η ιστορία του σχολείου». Και η ερώτηση «τι με
ενδιαφέρει εμένα που δεν είμαι από τις Σέρρες», είναι εύλογη. Κι όμως, δεν
είναι και αδιάφορο να δει κανείς πώς λειτουργούσε ένα σχολείο πριν από σαράντα
χρόνια και κυρίως να χαζέψει τις φωτογραφίες. Αν μη τι άλλο, αυτοί οι μαθητές
μιας άλλης εποχής ίσως κάνουν κάποιους να πουν «πάλι καλά που δεν πήγαινα
σχολείο το 1956». 
Το ζουμί του site βρίσκεται στην κατηγορία «ενδιαφέροντα μαθητών». Όλες οι
υποκατηγορίες είναι γραμμένες από τους μαθητές, στη δική τους γλώσσα με τα
δικά τους συναισθήματα και απόψεις για θέματα που βρίσκονται πάντα στο
προσκήνιο. Κείμενα για τα ναρκωτικά (αξίζει να διαβαστεί το κείμενο των
παιδιών που είναι αφιερωμένο σε φίλο τους που δεν είναι πια μαζί τους), το
AIDS, το αλκοόλ, αλλά και πιο ευχάριστα θέματα όπως τα ηλεκτρονικά παιχνίδια
και η μουσική αξίζουν ένα «κλικάρισμα». Στο «game 2» υπάρχουν διευθύνσεις απ'
όπου παίζει κανείς on line παιχνίδια ή «κατεβάζει» παιχνίδια στον υπολογιστή
(καλό!). Στις άλλες δύο υποκατηγορίες υπάρχουν πολύ καλές κριτικές για τα PC
games και για τα καλύτερα ηλεκτρονικά παιχνίδια που κυκλοφορούν στην αγορά. 
Στην ίδια κατηγορία υπάρχει μία ενδιαφέρουσα αναφορά στα Επτάνησα, αν μη τι
άλλο μία καλή πρόταση για τις καλοκαιρινές διακοπές, αλλά και συνδέσεις με
τους μεγάλους αθλητικούς συλλόγους (δεν περιλαμβάνεται ο Ολυμπιακός... προς
απογοήτευση των φιλάθλων). Όσοι είναι computer freaks θα περάσουν καλά με τις
επτά ασκήσεις για ανάπτυξη εφαρμογών σε προγραμματιστικό περιβάλλον, και με
μία σύντομη ματιά στις πέντε γενιές των ηλεκτρονικών υπολογιστών (στην
κατηγορία «γενιές Η/Υ»). 
Επιστροφή στα σχολικά και στα θέματα των εξετάσεων. Αυτή η κατηγορία δεν
συγκαταλέγεται στα «ενδιαφέροντα μαθητών»... Εδώ υπάρχουν τα θέματα που
ταλαιπώρησαν τους υποψήφιους από το 1999. Μία ματιά στα θέματα από τις Δέσμες
δεν βλάπτει. Κάποια άσκηση ή κάποιο θέμα θα φανεί χρήσιμο. Οι περισσότεροι θα
μπουν στον πειρασμό να απαντήσουν στα προηγούμενα θέματα (όσοι δεν το έχουν
κάνει ακόμη). Προσοχή: τέτοιες προσπάθειες προκαλούν άγχος! 
Και για όσους έχουν το κέφι και κυρίως τη διάθεση για κάτι πιο «βαρύ», στα
ενδιαφέροντα των μαθητών υπάρχει ένα πολύ καλό άρθρο από τα παιδιά για τις
επιδράσεις των βιολογικών και των χημικών όπλων. Η εργασία έχει αναφορά στον
Πόλεμο του Κόλπου και στα αμερικανικά βιολογικά όπλα και εμβόλια, στη χημική
επίθεση και στις στολές προστασίας από τα αέρια. Ωστόσο, το «ταξιδάκι» στη
σελίδα και σε όλες τις κατηγορίες χρειάζεται λίγη υπομονή. Κι αυτό γιατί σε
κάθε «κλικ» πετάγεται στην οθόνη ένα μήνυμα ή κάποιο διαφημιστικό, το οποίο
ακόμη και αν επιλέξει κανείς να το κλείσει θα εμφανιστεί ξανά στο επόμενο
«κλικ». Και κάτι ακόμη, υπάρχουν κάποια λινκς που αν και βγάζουν το γνωστό
«χεράκι» το αποτέλεσμα δείχνει «not found», που σημαίνει ότι δεν μπορεί κανείς
να μπει στις συγκεκριμένες σελίδες. 
<H3>Απαντήσεις για την τριτοβάθμια κατεύθυνση
</H3>
Συμβουλή: κάντε οπωσδήποτε «κλικ» στην κατηγορία «Απαντήσεις σε ερωτηματικά με
τις κατευθύνσεις και την εισαγωγή στην Τριτοβάθμια Εκπαίδευση», όπου υπάρχει
πολύ καλή ενημέρωση για τα δικαιώματα του (αγωνιζόμενου...) μαθητή. Υπάρχει
πλήρης καταγραφή για τον τρόπο που ορίζει το υπουργείο Παιδείας ότι προάγεται
ή απολύεται ένας μαθητής, για την πρόσβαση των κατόχων απολυτηρίου Ενιαίου
Λυκείου στην Τριτοβάθμια Εκπαίδευση και για τις επιλογές των μαθητών μετά την
αποφοίτηση από το σχολείο.

<H3>INFO </H3>
* Ε-mail: lykeio1@ser.
forthnet.gr και mail@1lyk-serron. ser. sch.gr 
* To site είναι προσβάσιμο και από τη διεύθυνση http: //www. sch. gr, το Πανελλήνιο Δίκτυο
Σχολείων. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N65</CAT>
<ED>
Κωδικός άρθρου: A17271N652</ED>
<ID>
ID:306958

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N65&aa=2</URL></REF>


Article

<CATEGORY>vin06</CATEGORY>

 <H5>Τα παιδιά γράφουν και κριτικάρουν
</H5><H2>o υποψήφιος
</H2><H2>Με το... πενάκι των μαθητών
</H2>
<H3>Τι έχω κερδίσει τελικά από το σχολείο... </H3>
«Είμαι μαθητής της Β' Λυκείου και πλησιάζοντας να κλείσω τον κύκλο αυτό των
μαθητικών μου σπουδών, αναρωτιέμαι τι τελικά έχω κερδίσει από αυτό τον
αναγκαστικό για πολλούς και αναγκαίο για άλλους "θεσμό" του σχολείου. 
Σίγουρα πολλές γνώσεις: "... 480 π.Χ. Σπαρτιάται και Πλαταιείς φυλάττουσι
Θερμοπύλας... 356 π.Χ. γέννηση του κοσμοκράτορα Αλεξάνδρου... 1821 ξεσηκωμός
του Γένους... 2002 ­ σήμερα...". Λαμπρή Ιστορία που κάνει πολλούς να
επαίρονται για τα κατορθώματα των ένδοξων προγόνων μας, να υπερηφανεύονται για
το παρελθόν μας και να παρουσιάζουν, ως σημείο ανωτερότητας, την λαμπρή
καταγωγή μας. Δυστυχώς, ο σημερινός Έλληνας μπορεί να καυχάται, με εξαίρεση
την Ιστορία του, για ελάχιστα πράγματα. 
Όμως, όταν ένα έθνος επαναπαύεται στις δάφνες των προγόνων του και δεν
αγωνίζεται για το παρόν και το μέλλον της κοινωνίας στην οποία ζει και
εργάζεται, τότε το μέλλον του διαγράφεται μάλλον δυσοίωνο. 
Η συνέχεια του τόπου είμαστε εμείς, που στα χρόνια της εφηβείας μας
κλεινόμαστε σε ένα δωμάτιο και ξενυχτάμε διαβάζοντας εξουθενωτικά, δίχως
ελεύθερο χρόνο και διασκέδαση. Δεν μπορούμε καν να ερωτευτούμε. 
Πώς, λοιπόν, μπορεί κανείς να περιμένει ένα λαμπρό μέλλον για την πατρίδα,
όταν η ίδια αυτή πατρίδα διαπλάθει νέους που δεν είναι πολύπλευρα
καλλιεργημένοι, ενώ προάγει τον ανταγωνισμό και τον ωφελιμισμό στους
εύπλαστους χαρακτήρες τους; 
Άραγε, σήμερα υπάρχει κανείς που να... φυλάττει Θερμοπύλες;». 
Αλέξανδρος Σφυρής - Β' Λυκείου 1ο Λύκειο Αργυρούπολης

<H3>Πώς θέλαμε να είναι οι καθηγητές μας </H3>
Έχει περάσει πια η εποχή κατά την οποία ο ρόλος του ήταν να παρέχει γνώσεις,
που θα αποσκοπούσαν αποκλειστικά και μόνο στην εισαγωγή σε πανεπιστημιακά
ιδρύματα. Ειδικά στις μέρες μας που έννοιες όπως παγκοσμιοποίηση, Ευρώπη κ.ά.
μας προσφέρονται αφειδώς και με φαντασμαγορικές ερμηνείες, που ο όγκος των
προβλημάτων αλλά και των γνώσεων διευρύνεται, χρειαζόμαστε ο εκπαιδευτής να
μεταφέρει ήθος, κουλτούρα, δηλαδή πολιτισμό. 
Ο καθηγητής καλείται να παίξει έναν πιο βαθύ και ουσιαστικό ρόλο. Για να
επιτευχθεί αυτό θα πρέπει να κερδίσει την εκτίμηση των μαθητών, τον σεβασμό
και κυρίως την εμπιστοσύνη τους. Ο καθηγητής μπορεί να γίνει καθοδηγητής,
σημείο αναφοράς, πρότυπο συμπεριφοράς, παράδειγμα ανθρωπιάς και ανιδιοτελούς
προσφοράς. 
Και, φυσικά, αν η σχέση αυτή επιτευχθεί όλα θα είναι διαφορετικά. Βέβαια, μια
τέτοια σχέση προϋποθέτει ο μεν μαθητής να αντικαταστήσει την εσφαλμένη εικόνα
ενός αδιάφορου και σε κάποιες περιπτώσεις «δυνάστη» καθηγητή, ο δε καθηγητής
να ξεχάσει τον «υποκριτικό» ρόλο που πολλές φορές υποδύεται στην τάξη και που
το ίδιο το επάγγελμα επιβάλλει. Χρειάζεται, πάνω απ' όλα να θέσουμε τα θεμέλια
μιας επικοινωνίας σε όλα τα επίπεδα. 
Ντορίνα Θάνου - Β' Τάξη Ενιαίου Λυκείου 1ο Λύκειο Αγ. Δημητρίου 
<H3>Μας αξίζει πράγματι αυτό το σύστημα;
</H3>
Είναι, σε τελική ανάλυση, η παιδεία που παρέχεται στα σχολεία όλης της χώρας
αυτή που αξίζει στους μαθητές; Αυτό είναι, νομίζω, το ερώτημα στο οποίο πρέπει
να απαντήσει το υπουργείο Παιδείας.Κατ' αρχήν, ο εξετασοκεντρισμός του
σημερινού εκπαιδευτικού συστήματος δενεπιτρέπει ούτε την απόκτηση ουσιαστικής
γνώσης ούτε την εισαγωγή των υποψηφίων σε σχολές με βάση καθολικά αξιολογικά
κριτήρια: όλα εξαρτώνται από την επίδοση του μαθητή στις Πανελλήνιες
Εξετάσεις, στις οποίες μπορεί να σταθεί άτυχος ή να αδικηθεί. Παράδειγμα είναι
το μάθημα της Έκθεσης, όπου οι μαθητές βαθμολογούνται ανάλογα με το τι ο
εκάστοτε εξεταστής θεωρεί σωστό, και όχι, όσο το δυνατόν, αντικειμενικά.

Επιπλέον, οι καθηγητές των δημόσιων σχολείων συχνά αδιαφορούν για τη
σωστήδιεξαγωγή του μαθήματος. Αντίθετα, στα φροντιστήρια οι καθηγητές
νοιάζονται για τους μαθητές και συνεργάζονται μαζί τους, με αποτέλεσμα να
γίνεται ουσιαστική διδασκαλία και τα παιδιά να χαίρονται το μάθημα. Οι μαθητές
πιέζονται επίσης και σε ψυχολογικό επίπεδο, καθώς το άγχος που δημιουργείται
λόγω της βαρύτητας των εξετάσεων και της ανάγκης για συνεχή εγρήγορση είναι
πολύ μεγάλο.

Για να υπάρξουν βελτιώσεις, θα έπρεπε ίσως να ζητείται από τους μαθητές να
εκθέτουν γραπτώς τις απόψεις τους για το τι θέλουν να αλλάξει, και αυτές να
λαμβάνονται υπ' όψιν από τους καθ' ύλην αρμοδίους. Ακόμα, οι υποψήφιοι θα
επωφελούνταν πολύ αν υπήρχε έγκυρη και άρτια πληροφόρησή τους σχετικά με τις
μεταλυκειακές σπουδές (είναι λίγοι και οι ειδικευμένοι καθηγητές και οι ώρες
του ΣΕΠ, όπου αυτό διδάσκεται), καθώς το «τι θα γίνει μετά», είναι ένα ζήτημα
που απασχολεί όλους.

Θανάσης Λυκάρτσης - Γ' Λυκείου Πειραματικό Σχολείο Πανεπιστημίου Θεσσαλονίκης
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N66</CAT>
<ED>
Κωδικός άρθρου: A17271N661</ED>
<ID>
ID:306896

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N66&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Τρία σενάρια για τις απουσίες
</H2>
Δεν υπάρχει μαθητής της Γ' Λυκείου που μετά τις διακοπές των Χριστουγέννων να
μη μετρά τις απουσίες που έχει κάνει, ώστε να λογαριάσει με ακρίβεια τι
περιθώρια απουσίας έχει! 
Υπάρχει λόγος σοβαρός και διαχρονικός. Πλησιάζοντας προς το τέλος του
διδακτικού έτους, όλοι θέλουν να κερδίσουν πρωινά στο σπίτι για περισσότερη
μελέτη. 
Οι πιο πολλοί λοιπόν, προσπαθούν να φέρουν το πράγμα τσίμα - τσίμα, ώστε
εκμεταλλευθούν μεν κατά το δυνατόν τα περισσότερα πρωινά, αλλά να μην
κινδυνεύσουν να... μείνουν κι από απουσίες! 
Τα σενάρια των απουσιών είναι βασικά τρία. 
1. Σενάριο πρώτο και απλό: η φοίτηση χαρακτηρίζεται επαρκής στην
περίπτωση κατά την οποία το σύνολο των απουσιών του μαθητή, που σημειώθηκε
κατά το διδακτικό έτος δεν υπερβαίνει τις πενήντα (50), ανεξάρτητα από
τους λόγους πραγματοποίησής τους. Με άλλα λόγια έχετε δικαίωμα για πενήντα
αδικαιολόγητες απουσίες. 
2. Σενάριο δεύτερο, με... απαιτήσεις: η φοίτηση χαρακτηρίζεται επαρκής,
όταν το σύνολο των απουσιών του μαθητή δεν υπερβαίνει τις εκατόν
δεκατέσσερις (114), από τις οποίες περισσότερες από τις πενήντα (50) είναι
δικαιολογημένες ή οφείλονται σε επιβεβαιωμένη ασθένεια. Με άλλα λόγια, πενήντα
αδικαιολόγητες και 64 δικαιολογημένες. 
3. Σενάριο τρίτο, υψηλού ρίσκου και επικινδυνότητας: κατ΄ εξαίρεση ο
σύλλογος διδασκόντων κάθε σχολείου, με ειδική πράξη του, μπορεί να
χαρακτηρίσει ως επαρκή τη φοίτηση μαθητή, που σημείωσε από εκατόν δεκαπέντε
(115) ως εκατόν εξήντα τέσσερις (164) απουσίες, με τρεις όμως προϋποθέσεις: 
- όλες οι πάνω από τις 50 απουσίες να είναι δικαιολογημένες και να οφείλονται
σε αποδεδειγμένη και επιβεβαιωμένη ασθένεια 
- ο μαθητής να συγκεντρώνει στα προφορικά γενικό μέσο όρο των δύο τετραμήνων
τουλάχιστον 15. 
- ο μαθητής να έχει διαγωγή κοσμιωτάτη. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N66</CAT>
<ED>
Κωδικός άρθρου: A17271N662</ED>
<ID>
ID:306959

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N66&aa=2</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Πόσο προσέχετε τη διατροφή σας
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17271N671</ED>
<ID>
ID:306897

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N67&aa=1</URL></REF>


Article

<CATEGORY>vin06</CATEGORY>

 <H2>o υποψήφιος
</H2><H2>Προσοχή στις ερωτήσεις «ανοικτού τύπου»
</H2>
Γιάννης Μπουρμπουχάκης, βαθμολογητής Βιολογίας

Την ανάγκη απενοχοποίησης των υποψηφίων από τυχόν αποτυχία τους στις εξετάσεις
επισημαίνει ο Γιάννης Μπουρμπουχάκης, ο οποίος έχει κληθεί στο παρελθόν να
βαθμολογήσει γραπτά για το μάθημα της Βιολογίας. «Οποιοσδήποτε μαθητής,
ανεξάρτητα από τις επιδόσεις του κατά τη διάρκεια της σχολικής χρονιάς, μπορεί
να έχει μία αποτυχία στις εξετάσεις», επισημαίνει, διευκρινίζοντας ωστόσο πως
«κανένας πραγματικά άξιος μαθητής δεν απέτυχε παταγωδώς». 
Μιλώντας για τις εξετάσεις του 2001 στο μάθημα της Βιολογίας, ο κ.
Μπουρμπουχάκης υποστηρίζει πως το σημαντικότερο πρόβλημα που αντιμετώπισαν οι
υποψήφιοι ήταν το «να μπορέσουν να απαντήσουν σε ερωτήσεις ανοικτού τύπου, των
οποίων η απάντηση ήταν διάσπαρτη σε διάφορα σημεία του βιβλίου και ως εκ
τούτου έπρεπε να τη συνθέσουν». Βάσει της εμπειρίας του, εξάλλου, αναφέρει πως
δεν υπάρχει συγκεκριμένη κατηγορία λαθών όσον αφορά τα βιολογικά μαθήματα,
αποδίδοντας το γεγονός αυτό και στο ότι κάθε χρονιά ενδέχεται να είναι
διαφορετικός και ο τρόπος με τον οποίο πρέπει να απαντηθούν τα θέματα. Φέρνει,
δε, ως παράδειγμα τις ερωτήσεις κλειστού τύπου (σωστό - λάθος) που ίσχυαν το
1999 και το 2000 και αντικαταστάθηκαν το 2001 με τις ερωτήσεις ανοικτού τύπου
(ανάπτυξης). «Είναι προφανές ότι διαφορετική πρέπει να είναι η προετοιμασία
των υποψηφίων ώστε να απαντήσουν στην πρώτη και τη δεύτερη περίπτωση»,
υπογραμμίζει. 
Δηλώνοντας πως «δεν έχω βαθμολογήσει ποτέ με άριστα την επιλογή των θεμάτων
της Κεντρικής Επιτροπής», ο κ. Μπουρμπουχάκης επισημαίνει πως τόσο για τις
περιπτώσεις συσσώρευσης υποψηφίων σε πολύ υψηλές βαθμολογίες ­ όπου η εισαγωγή
κρίνεται στον «πόντο» ­ όσο και για εκείνες στις οποίες παρατηρείται έξαρση
αναβαθμολογήσεων, η ευθύνη είναι στην επιλογή των θεμάτων. «Στα θέματα πρέπει
να πρυτανεύει η παιδαγωγικότητα, να είναι κλιμακούμενης δυσκολίας, να είναι
σαφή με απαντήσεις προκαθορισμένες, που να μην επιδέχονται αμφισβήτηση»,
τονίζει. 
Ο κ. Μπουρμπουχάκης δίνει τις εξής συμβουλές: 
* Να καταλαβαίνουν τα κείμενα που μελετούν και να μην παπαγαλίζουν 
* Να ακολουθούν τις οδηγίες των καθηγητών τους και του υπουργείου χάθηκε ο
κόσμος 
* Να διαβάζουν με πολλή προσοχή την εκφώνηση των θεμάτων, μέχρι του σημείου να
τη μαθαίνουν απ' έξω <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N67</CAT>
<ED>
Κωδικός άρθρου: A17271N672</ED>
<ID>
ID:306960

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N67&aa=2</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Λατινικά
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N68</CAT>
<ED>
Κωδικός άρθρου: A17271N681</ED>
<ID>
ID:306898

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N68&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Νέα Ελληνικά </H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N69</CAT>
<ED>
Κωδικός άρθρου: A17271N691</ED>
<ID>
ID:306899

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N69&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Γ' Λυκείου
</H5><H2>o υποψήφιος
</H2><H2>Νέα Ελληνικά Γ' Λυκείου
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N70</CAT>
<ED>
Κωδικός άρθρου: A17271N701</ED>
<ID>
ID:306901

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N70&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Φυσική Γεν. Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N71</CAT>
<ED>
Κωδικός άρθρου: A17271N711</ED>
<ID>
ID:306902

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N71&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Φυσική Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N72</CAT>
<ED>
Κωδικός άρθρου: A17271N721</ED>
<ID>
ID:306903

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N72&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Γ' Λυκείου
</H5><H2>o υποψήφιος
</H2><H2>Χημεία Κατεύθυνσης </H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N73</CAT>
<ED>
Κωδικός άρθρου: A17271N731</ED>
<ID>
ID:306904

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N73&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Νεοελληνική Γλώσσα
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N74</CAT>
<ED>
Κωδικός άρθρου: A17271N741</ED>
<ID>
ID:306905

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N74&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Γ' Λυκείου
</H5><H2>o υποψήφιος
</H2><H2>Βιολογία Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N75</CAT>
<ED>
Κωδικός άρθρου: A17271N751</ED>
<ID>
ID:306906

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N75&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Αρχαία Γενικής Παιδείας
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N76</CAT>
<ED>
Κωδικός άρθρου: A17271N761</ED>
<ID>
ID:306907

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N76&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Φυσική Θετικής & Τεχνολογικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N77</CAT>
<ED>
Κωδικός άρθρου: A17271N771</ED>
<ID>
ID:306908

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N77&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στη Β' Λυκείου
</H5><H2>o υποψήφιος
</H2><H2>Χημεία θετικής κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N78</CAT>
<ED>
Κωδικός άρθρου: A17271N781</ED>
<ID>
ID:306909

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N78&aa=1</URL></REF>


Article

<CATEGORY>vin06</CATEGORY>

 <H5>Εξετάσεις στην Γ' Λυκείου
</H5><H2>o υποψήφιος
</H2><H2>Ιστορία Θεωρητικής Κατεύθυνσης
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N79</CAT>
<ED>
Κωδικός άρθρου: A17271N791</ED>
<ID>
ID:306910

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N79&aa=1</URL></REF>


Article

<CATEGORY>vin06</CATEGORY>

 <H5>Πόσο «ζυγίζεις» τα πράγματα στο σταυροδρόμι για το μέλλον σου </H5><H2>o υποψήφιος
</H2><H2>Πόσο αποφασιστικός είσαι;
</H2>
Καθημερινά στη ζωή μας χρειάζεται να παίρνουμε αποφάσεις για να κάνουμε ή
να μην κάνουμε κάτι. Πολλές φορές είμαστε αναποφάσιστοι όταν χρειάζεται να
κάνουμε μια επιλογή περισσότερο ή λιγότερο σημαντική στη ζωή μας. Κάποιες
φορές αποφασίζουμε επηρεασμένοι από παράγοντες τους οποίους στη συγκεκριμένη
στιγμή θεωρούμε σημαντικούς. Άλλοτε πάλι αποφασίζουμε χωρίς να έχουμε επίγνωση
του γιατί και του πώς. 
Σε κάθε περίπτωση, ο τρόπος με τον οποίο αποφασίζουμε αποτελεί χαρακτηριστικό
της προσωπικότητάς μας. Η απόφαση που παίρνουμε είναι μια διαδικασία
προσωπική, αφού ο καθένας είναι μοναδικός. 
Αλήθεια, έχεις σκεφτεί πώς παίρνεις μια απόφαση είτε για ένα απλό είτε για ένα
σύνθετο θέμα; Ας δούμε μια περίπτωση: Κάποιος φίλος διοργανώνει πάρτι. Σε
προσκαλεί και εσύ θεωρείς καλό να του πάρεις ένα δώρο. Ποιες σκέψεις που
σημειώνονται στον πίνακα δίπλα, κάνεις; Σημείωσε ποια περίπτωση σε εκφράζει
καλύτερα. 
Αν σε εκφράζει η πρώτη σκέψη, φαίνεται ότι ανήκεις στον τύπο που δεν
πολυσκοτίζεται, δεν αναλώνεται σε προσπάθειες. Συχνά αφήνεις τους άλλους να
αποφασίσουν για σένα. 
Αν σε εκφράζει η δεύτερη σκέψη, ανήκεις στον τύπο που αμφιταλαντεύεται γι'
αυτό που θα αποφασίσει. Πολλές φορές νιώθεις αβεβαιότητα γι' αυτό που θα
κάνεις. 
Αν σε εκφράζει η τρίτη σκέψη, φαίνεται ότι δεν σκέφτεσαι και πολύ για την
απόφαση που παίρνεις. Λειτουργείς αυθόρμητα. Η απόφασή σου είναι απόφαση της
τελευταίας στιγμής. 
Αν σε εκφράζει η τέταρτη σκέψη, ανήκεις στον συναισθηματικό τύπο. Ανάλογα με
τις επιθυμίες σου, αποφασίζεις. Το συναίσθημα κυριαρχεί στις αποφάσεις σου. 
Αν σε εκφράζει η πέμπτη σκέψη, φαίνεται ότι προτού αποφασίσεις ζυγίζεις και
αξιολογείς τις καταστάσεις. Μετράς τα δεδομένα και πράττεις ανάλογα. 
Το να παίρνουμε αποφάσεις δεν είναι εύκολη διαδικασία. Ακόμη και για ένα απλό
πράγμα, όπως η αγορά ενός δώρου. Πολύ δυσκολότερη είναι η απόφαση που καλείσαι
να πάρεις για το μέλλον σου, για τις σπουδές που θέλεις να κάνεις. Είναι καλό
πριν αποφασίσεις να λάβεις υπόψη σου όλους εκείνους τους παράγοντες που
φαίνεται ότι επηρεάζουν τις αποφάσεις σου: τα χαρακτηριστικά της
προσωπικότητάς σου, τα ενδιαφέροντά σου, τις ικανότητές σου, τις αξίες σου,
αλλά και τις εξελίξεις της εποχής. Όλα αυτά θα αποτελέσουν τον χάρτη, την
πυξίδα που θα σε οδηγήσουν στον σωστό δρόμο...

<H3>«Κλικ» στην πληροφόρηση </H3>
Χρυσή σελίδα για σένα που ψάχνεις πληροφορίες εκπαιδευτικές και επαγγελματικές
είναι η ιστοσελίδα του Παιδαγωγικού Ινστιτούτου http: //sep.pi-schools.gr 
Κοίταξε όμως γύρω σου. Πληροφορίες υπάρχουν και αλλού. 
* Γονείς, φίλοι και επαγγελματίες αποτελούν με τη σειρά τους πηγή
πληροφόρησης. 
Είναι όμως αντικειμενικοί σε ό,τι σου λένε για τον εαυτό σου ή για τη
μελλοντική σου απασχόληση; 
Σκέψου... 
* Όσο για έντυπο υλικό. Ψάξε να βρεις το βιβλίο του ΟΕΔΒ «Σπουδές μετά το
Λύκειο, 2001». Το έντυπο «Σπουδές και Απασχόληση», έκδοση του Παιδαγωγικού
Ινστιτούτου, τους Οδηγούς Σπουδών των ΑΕΙ-ΤΕΙ και ΙΕΚ. Έχεις λίγο καιρό ακόμη. 
Πρόλαβε.

Επιμέλεια 
Συντονιστής: Στέφανος Τζέπογλου, Σύμβουλος Παιδαγωγικού Ινστιτούτου

Συνεργάτες: Κατερίνα Βάγγερ, Κατερίνα Κεδράκα, Στέλιος Κρασσάς, Γιώργος
Λογιώτης, Γεωργία Παύλου 
Σύμβουλοι Επαγγελματικού Προσανατολισμού, εκπαιδευτικοί
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: N80</CAT>
<ED>
Κωδικός άρθρου: A17271N801</ED>
<ID>
ID:306911

</ID><URL>http://ta-nea.dolnet.gr/neaweb/neafile.print_unique?e=A&f=17271&m=N80&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: ΜΕ ΥΨΗΛΟ ΗΘΙΚΟ ΑΠΕΝΑΝΤΙ ΣΤΗΝ ΕΛΛΙΠΗ ΣΠΑΡΤΑ
</H5><H2>Μεγάλη ευκαιρία
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Λυμπερόπουλος, Βλάοβιτς έτοιμοι για την αναμέτρηση με τους Τσέχους. Το
στιγμιότυπο είναι από τη χθεσινή προπόνηση στην Πράγα

Η... συμμορία των 11 τριφυλλοφόρων με ηθικό και ψυχολογία που αγγίζει τα ύψη
επιστρέφει απόψε (21.45 Mega) στη μάχη του Τσάμπιονς Λιγκ πιο αποφασισμένη από
ποτέ! 
Και κόντρα στη δυνατή Σπάρτα Πράγας ο Παναθηναϊκός θα παλέψει για τη νίκη στο
στάδιο Λέτνα, επιχειρώντας να προσγειώσει τους υπερόπτες Τσέχους, προκειμένου
να επανέλθει για τα καλά στο παιχνίδι της πρόκρισης. Το έργο του ΠΑΟ είναι
αναμφισβήτητα δύσκολο, αν λάβουμε υπόψη τη δυναμικότητα της Σπάρτα, αλλά και
τις τελευταίες μέτριες εμφανίσεις των «πρασίνων» στο πρωτάθλημα. Ωστόσο,
παίκτες και τεχνική ηγεσία είναι πεπεισμένοι ότι απόψε ο Παναθηναϊκός θα
φορέσει την ευρωπαϊκή του ενδυμασία και θα παρουσιάσει το αξιόπιστο - εκτός
συνόρων - πρόσωπο. 
Ο ΠΑΟ έχει πολλούς λόγους για να επιστρέψει με το δεξί στο Τσάμπιονς Λιγκ.
Κατ' αρχήν η πανέμορφη Πράγα έχει συνδυαστεί με τον θρίαμβο του περασμένου
Αυγούστου κόντρα στη σαφώς κατώτερης δυναμικότητας από τη Σπάρτα, Σλάβια, όπου
οι «πράσινοι» είχαν περάσει νικηφόρα. 
Επίσης, μέλημα του Παναθηναϊκού είναι να αποφύγει το περυσινό πατατράκ που
υπέστη στην Αυστρία από τη Στουρμ Γκρατς, όταν όλοι πόνταραν σε «πράσινη» νίκη
και μάλιστα άνετη. Διότι και φέτος η κατάσταση είναι πανομοιότυπη με την
προηγούμενη χρονιά. Ο μήνας ήταν και πάλι Φεβρουάριος, ο ΠΑΟ είχε μόλις έναν
βαθμό στη συγκομιδή του (όπως και φέτος), στόχευε σε δύο νίκες κόντρα στην
ομάδα του Όσιμ, αλλά το όνειρο έγινε εφιάλτης. Άραγε το πάθημα έγινε μάθημα;
Απόψε θα δείξει. 
Όσο για το ηθικό, η συγκεκριμένη χρονική περίοδος είναι η καλύτερη για τον
Παναθηναϊκό. Το «Τριφύλλι» πραγματοποιώντας σαρωτικό καμ-μπακ στο πρωτάθλημα
με 7/7 νίκες βρίσκεται μόλις έναν βαθμό από την κορυφή σε μια χρονιά η οποία
φάνταζε μέχρι πριν από λίγο καιρό καταστροφική. Λογικό, λοιπόν, είναι να
υπάρχει αναπτέρωση του ηθικού, αφού με δεδομένο ότι τα ντέρμπι θα διεξαχθούν
στη Λεωφόρο, ο ΠΑΟ είναι από τα φαβορί για τον τίτλο! 
Περίπου 3.000 οπαδοί του ΠΑΟ θα βρίσκονται στις εξέδρες, αγνοώντας τις
τελευταίες κακές εμφανίσεις της ομάδας τους και διψώντας για τη μεγάλη
επιτυχία. Τα εισιτήρια έγιναν ανάρπαστα. 
ΣΤΗΝ ΕΝΔΕΚΑΔΑ

Όσον αφορά τα αγωνιστικά πλάνα ο Σέρχιο Μαρκαριάν έχει σχεδόν καταλήξει για
την αρχική ενδεκάδα. Θα παρατάξει τρεις στόπερ (Γκούμα, Κυργιάκο, Χένρικσεν),
δύο ακραίους αμυντικούς (Πίτσος στα αριστερά, Σάριτς στα δεξιά), δύο αμυντικά
χαφ (Μπασινά και Γκαλέτο ή Μπόατεγκ), δύο μέσους (Καραγκούνη και Λυμπερόπουλο)
και έναν καθαρόαιμο επιθετικό (Κωνσταντίνου ή Βλάοβιτς). Στόχος του προπονητή
είναι να κρατήσει μακριά από την εστία της ομάδας του τους επιθετικούς της
Σπάρτα και να επιδιώξει να μεταφέρει το παιχνίδι από το κέντρο και πάνω. Με
αυτό τον τρόπο θα καταφέρει να κλείσει τους διαδρόμους για την τσέχικη ομάδα,
να ισορροπήσει τον αγώνα και να μην περιοριστεί σε παθητικό ρόλο. 
Η Σπάρτα Πράγας είναι μια κλασική καλοκουρδισμένη μηχανή της τσέχικης
ποδοσφαιρικής σχολής. Παίζει επιθετικά σε ολόκληρη τη διάρκεια του αγώνα και
μπορεί ανά πάσα στιγμή να κοιμίσει τον αντίπαλο. Αξίζει να αναφέρουμε ότι η
Ρεάλ είχε δεινοπαθήσει για να φύγει με τη νίκη από το Λέτνα στην πρώτη
αγωνιστική. Μειονέκτημα για τους Τσέχους αποτελεί η διακοπή του πρωταθλήματος,
το οποίο ξεκίνησε και πάλι πριν από τρεις εβδομάδες. Η αλήθεια είναι ότι η
Σπάρτα δεν βρίσκεται στην καλύτερή της κατάσταση και η ευκαιρία που
παρουσιάζεται στον Παναθηναϊκό είναι μεγάλη. 
Άλλο ρεπορτάζ για τον Παναθηναϊκό στις σελίδες 4-5
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17271O011</ED>
<ID>
ID:306920

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O01&aa=1</URL></REF>


Article

<CATEGORY>vin10</CATEGORY>

 <H5>ΛΕΜΟΝΗΣ ΣΤΗΝ «ΟΜΑΔΑ»: ΝΙΚΗΣΑΜΕ ΤΟΝ ΠΑΟΚ, ΑΛΛΑ ΚΑΙ ΤΗΝ ΕΞΕΔΡΑ
</H5><H2>Δεν πήραν ανάσα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Στο μάτι του κυκλώνα βρέθηκε ο Τάκης Λεμονής μετά την ήττα του Ολυμπιακού στη
Νέα Σμύρνη από τον Πανιώνιο. Ο προπονητής των «ερυθρολεύκων» έδωσε προχθές τις
πιο κρίσιμες εξετάσεις στο ντέρμπι με τον ΠΑΟΚ και πέτυχε. 
Ο Ολυμπιακός του πρώτου ημιχρόνου ήταν ομάδα-μοντέλο, ωστόσο άφησε ερωτηματικά
για την απόδοσή του στο β' 45λεπτο. 
Ο Τάκης Λεμονής μίλησε χθες στην «ΟΜΑΔΑ» για το ματς-θρίλερ της 16ης
αγωνιστικής, αναφέρθηκε στο πρόβλημα του Ολυμπιακού, ευχαρίστησε τον κόσμο της
ομάδας του για τη θερμή συμπαράσταση στον αγώνα με τον ΠΑΟΚ και έδωσε τις
εκτιμήσεις του για το εφετινό πρωτάθλημα. 
Ο Λεμονής τόνισε χαρακτηριστικά: «Το πιο βασικό στο παιχνίδι με τον ΠΑΟΚ ήταν
να κερδίσουμε την εξέδρα. Μετά την ήττα στη Νέα Σμύρνη, ο κόσμος
συμπαραστάθηκε με τον καλύτερο τρόπο στην ομάδα στο Ολυμπιακό Στάδιο. Ήταν
καταπληκτικό. Περίπου 40.000 φίλοι του Ολυμπιακού δημιούργησαν εκρηκτική
ατμόσφαιρα. Γι' αυτό τους ευχαριστούμε. Και εμείς κερδίσαμε τον κόσμο με την
απόδοσή μας στο πρώτο ημίχρονο. Ο Ολυμπιακός έπαιξε καλή μπάλα. Δεν άφησε τον
ΠΑΟΚ να πάρει ανάσα. Οι παίκτες μας τα έδωσαν όλα. Πέτυχαν τρία γκολ,
δημιούργησαν και άλλες ευκαιρίες για να ανεβάσουν τον δείκτη του σκορ. Για να
είμαι ειλικρινής, δεν περίμενα ότι στο 17' το σκορ θα ήταν 3-0. Για ένα πράγμα
ήμουν σίγουρος. Για τη νίκη επί του ΠΑΟΚ». 
Ο Λεμονής πέρασε τις εξετάσεις 
- Ο Ολυμπιακός δεν μπόρεσε να έχει τον ίδιο ρυθμό στο δεύτερο ημίχρονο και ο
ΠΑΟΚ κατόρθωσε να πετύχει δύο γκολ. 
«Καμιά ομάδα στον κόσμο δεν είναι δυνατόν να έχει για 90 λεπτά ξέφρενο ρυθμό.
Μην ξεχνάτε ότι οι Ζε Ελίας, Γιαννακόπουλος προέρχονταν από τραυματισμούς και
είχαν μείνει πίσω από πλευράς φυσικής κατάστασης. Ήταν φυσιολογικό να
παρουσιάσουν σημεία κόπωσης στο β' ημίχρονο. Το ίδιο έγινε με τον
Πατσατζόγλου. Ο Χρήστος δεν έχει σταματήσει καθόλου τα δύο τελευταία χρόνια
λόγω των υποχρεώσεών του στον Ολυμπιακό και στις εθνικές ομάδες. Στο β'
ημίχρονο υπήρξε μία αναταραχή. Ο ΠΑΟΚ κατόρθωσε με δύο επισκέψεις στην περιοχή
μας να σημειώσει ισάριθμα γκολ. Αυτό είναι που θα πρέπει να μας προβληματίσει.
Οφείλουμε να διορθώσουμε κάποια λάθη». 
- Συμφωνείτε ότι το εφετινό πρωτάθλημα είναι το πιο συναρπαστικό των
τελευταίων χρόνων; 
«Είναι γεγονός. Πιο συναρπαστικό λόγω του βαθμολογικού ενδιαφέροντος, αλλά
λόγω θεάματος. Δείτε τα ντέρμπι. Τα σκορ και την απόδοση των ομάδων. Υπάρχει
μεγάλο ενδιαφέρον. Έτσι ο κόσμος θα επιστρέψει στα γήπεδα. Πιστεύω ότι το
εφετινό πρωτάθλημα θα έχει άγρια ομορφιά μέχρι την τελευταία αγωνιστική». 
*** Οι «ερυθρόλευκοι» είχαν χθες ρεπό. Ο Λεμονής και ποδοσφαιριστές του
Ολυμπιακού παραβρέθηκαν στα εγκαίνια του γυμναστηρίου στη Δάφνη, του συνεργάτη
του «ερυθρόλευκου» προπονητή Αντώνη Κασδοβασίλη. 
*** Ο Αμανατίδης χτύπησε στον ώμο και σήμερα θα διαπιστωθεί η κατάσταση
του τραυματισμού του. Σύμφωνα με τις πρώτες εκτιμήσεις, δεν εκφράζονται φόβοι
συμμετοχής του στον αγώνα της Κυριακής με τον Ιωνικό στη Νεάπολη.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17271O021</ED>
<ID>
ID:306921

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: Κλήθηκε σε απολογία ο Ουντέζε
</H5><H2>Μετρούν τα λάθη και κοιτούν μπροστά
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Η επόμενη ημέρα του ντέρμπι με τον Ολυμπιακό στο ΟΑΚΑ βρήκε τους παίκτες του
ΠΑΟΚ ιδιαίτερα ψύχραιμους και έτοιμους να αρχίσουν την προετοιμασία για το
επόμενο παιχνίδι του πρωταθλήματος με αντίπαλο τον Πανιώνιο. Ο Ντούσαν
Μπάγιεβιτς επέστρεψε χθες το απόγευμα στη Θεσσαλονίκη και δεν ήταν παρών στην
προπόνηση της ομάδας. Σήμερα, αναμένεται να μιλήσει στους παίκτες του για τον
αγώνα με τον Ολυμπιακό και για τα λάθη που έκαναν στο πρώτο ημίχρονο του
αγώνα, τα οποία στοίχισαν άλλωστε και τους τρεις βαθμούς της νίκης στην ομάδα
της Θεσσαλονίκης. Αυτό που προβληματίζει ιδιαίτερα τον Σερβοέλληνα τεχνικό, εν
όψει της συνέχειας του πρωταθλήματος, πέρα από την κακή αμυντική συμπεριφορά
της ομάδας, είναι και οι πολλές απουσίες τιμωρημένων και τραυματισμένων
παικτών. Για το παιχνίδι με τον Πανιώνιο δεν θα έχει στη διάθεσή του τον
Κωνσταντινίδη που είναι τιμωρημένος, ενώ αμφίβολη είναι η συμμετοχή τών Ζέμαν
και Χασιώτη που είναι τραυματίες. 
Με την επιβολή υψηλού χρηματικού προστίμου κινδυνεύει ο Ινφεάνι Ουντέζε, που
καθυστέρησε αδικαιολόγητα να επιστρέψει στη Θεσσαλονίκη από την πατρίδα του,
με αποτέλεσμα να μην μπορέσει να βοηθήσει τον ΠΑΟΚ στο ντέρμπι με αντίπαλο τον
Ολυμπιακό. Ούτως ή άλλως, ο Ντούσαν Μπάγιεβιτς ήταν ιδιαίτερα δυσαρεστημένος
από την καθυστέρηση του Ουντέζε. Το πρόβλημα όμως που δημιούργησε στην ομάδα
της Θεσσαλονίκης η απουσία του φάνηκε ακόμη περισσότερο στο παιχνίδι με τον
Ολυμπιακό, όταν στην προθέρμανση πριν από τον αγώνα τραυματίστηκε ο Διονύσης
Χασιώτης, αντικαταστάθηκε από τον Κουλακιώτη, όμως η ομάδα του ΠΑΟΚ παρουσίασε
μεγάλα κενά στην άμυνά της που θα μπορούσε να καλύψει ο Ουντέζε, αν είχε
επιστρέψει στην ώρα του και είχε προετοιμαστεί για το συγκεκριμένο παιχνίδι. Ο
Ουντέζε έχει κληθεί για να απολογηθεί σήμερα το απόγευμα στις 6.30 μ.μ. στα
γραφεία της ΠΑΕ ΠΑΟΚ. Σε περίπου μία εβδομάδα θα επιστρέψει ο Διονύσης
Χασιώτης στην ενεργό δράση. Ο αμυντικός τού «δικεφάλου» εξετάστηκε χθες από
τον γιατρό της ομάδας Γιώργο Οικονομίδη, ο οποίος διέγνωσε ότι η διάταση που
υπέστη ήταν ελαφράς μορφής και έτσι δεν αποκλείεται από τη Δευτέρα να μπει στο
κανονικό πρόγραμμα προπονήσεων της ομάδας. Πρόγραμμα αποθεραπείας ακολουθεί
και ο Μάριαν Ζέμαν και υπάρχει η αισιοδοξία ότι θα είναι σε θέση να αγωνιστεί
στο παιχνίδι με τον Πανιώνιο την ερχόμενη αγωνιστική. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17271O022</ED>
<ID>
ID:306965

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O02&aa=2</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Τσάμπιονς Λιγκ
</H2>
14.00 (ΝΕΤ): Χειμερινοί Ολυμπιακοί Αγώνες. 
15.45 (Mega): Σούπερ Μπάλα. 
17.00 (Supersport): Ισπανικά στιγμιότυπα. 
17.00 (ΕΤ3): Χειμερινοί Ολυμπιακοί Αγώνες. 
18.00 (Supersport): Γερμανικά στιγμιότυπα. 
19.00 (ΕΤ3): Βαλένθια-Σερβέτ (Ζ). 
19.00 (Supersport): Πορτογαλικά στιγμιότυπα. 
19.00 (AS2): Ρόντα-Μίλαν (Ζ). 
19.05 (ΝΕΤ): Χειμερινοί Ολυμπιακοί Αγώνες. 
20.00 (AS1): Γαλλικά στιγμιότυπα. 
21.00 (Supersport 2): Ουρακάν-Τσακαριτά (Μ). 
21.00 (ΕΤ1): Χειμερινοί Ολυμπιακοί Αγώνες. 
21.00 (Mega): Σούπερ Μπάλα. 
21.45 (Mega): Σπάρτα Πράγας-Παναθηναϊκός (Ζ). 
22.00 (Supersport): Χόκεϊ επί πάγου. 
23.45 (Supersport): Μπάγερ Λεβερκούζεν-Άρσεναλ (Μ). 
23.50 (Mega): Σούπερ Μπάλα. 
02.00 (ΕΤ1): Χειμερινοί Ολυμπιακοί Αγώνες. 
05.00 (AS2): Σακραμέντο-Ατλάντα (ΝΒΑ, Ζ). <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17271O023</ED>
<ID>
ID:307001

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17271O024</ED>
<ID>
ID:307019

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O02&aa=4</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17271O025</ED>
<ID>
ID:307036

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O02&aa=5</URL></REF>


Article

<CATEGORY>vin10</CATEGORY>

 <H5>ΡΕΑΛ: ΜΕ ΠΡΟΒΛΗΜΑΤΑ ΕΝΑΝΤΙΟΝ ΤΗΣ ΠΟΡΤΟ
</H5><H2>Χωρίς τον Ραούλ
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>ΘΑΝΑΣΗΣ ΧΕΙΜΩΝΑΣ
</AUTHOR>

Το «τρία στα τρία» θέλει να πετύχει η Ρεάλ Μαδρίτης στους αγώνες της δεύτερης
φάσης του Τσάμπιονς Λιγκ για να εξασφαλίσει ουσιαστικά την πρόκρισή της στα
προημιτελικά της διοργάνωσης και την άνεση να επικεντρώσει το ενδιαφέρον της
στις εσωτερικές διοργανώσεις. 
Η «βασίλισσα», που προηγείται στη βαθμολογία στου τρίτου ομίλου με έξι
βαθμούς, μετά τις νίκες επί των Σπάρτα Πράγας και ΠΑΟ, υποδέχεται την Πόρτο
χωρίς το μεγάλο της όπλο στην επίθεση, τον Ραούλ. Το κενό του θα καλύψει ο
φορμαρισμένος Μοριέντες, ο οποίος έχει πετύχει επτά γκολ στα τρία τελευταία
παιχνίδια της ομάδας του. Αμφίβολος είναι επίσης ο Ρομπέρτο Κάρλος που δέχτηκε
κλωτσιά στην ποδοκνημική κατά τον τελευταίο αγώνα με την Ατλέτικ Μπιλμπάο. 
Ο φορμαρισμένος Φερνάντο Μοριέντες θα πάρει τη θέση του Ραούλ στην επίθεση
της Ρεάλ

Πριν από δύο μήνες θα εθεωρείτο σχεδόν βέβαιη η νίκη της Ρεάλ επί της Πόρτο.
Όμως, η «βασίλισσα» τελευταία δείχνει σημάδια αγωνιστικής κάμψης, γεγονός που
αφήνει πολλές ελπίδες στους Πορτογάλους. 
Οι «δράκοι» δεν αντιμετωπίζουν κανένα πρόβλημα τραυματισμού, ενώ επανέρχεται
κάτω από τα δοκάρια τους ο έμπειρος Βίτορ Μπαΐα. 
ΤΟ «ΓΚΡΟΥΠ ΤΟΥ ΘΑΝΑΤΟΥ» 
Στον τέταρτο όμιλο που έχει χαρακτηριστεί «γκρουπ του θανάτου» λόγω των
ισορροπιών που έχουν δημιουργηθεί μετά τις δύο πρώτες αγωνιστικές
(Γιουβέντους, Λεβερκούζεν, Ντεπορτίβο και Άρσεναλ έχουν από τρεις βαθμούς)
πολλά θα κριθούν από τα αποτελέσματα των σημερινών αγώνων. Η Λεβερκούζεν
υποδέχεται την ανεβασμένη Άρσεναλ και, σύμφωνα με τον προπονητή της Κλάους
Τοπμέλερ, οι διπλές αναμετρήσεις με τα «κανόνια» (οι αγώνες ρεβάνς θα
διεξαχθούν την επόμενη εβδομάδα) θα αναδείξουν ποια από τις δύο ομάδες θα
συνεχίσει στα προημιτελικά. Ο Αρσέν Βενγκέρ θεωρεί το σημερινό παιχνίδι
καθοριστικό και για τον λόγο αυτόν έχει επιστρατεύσει, για πρώτη φορά ύστερα
από καιρό, και τον Ντένις Μπέργκαμπ, ο οποίος θα ταξιδέψει στη Γερμανία
οδικώς. 
Στο άλλο παιχνίδι, η Γιουβέντους υποδέχεται την Ντεπορτίβο, χωρίς τον
τιμωρημένο Πάβελ Νέντβεντ, αλλά με τον Κόντε για πρώτη φορά στη σύνθεσή της
στο φετινό Τσάμπιονς Λιγκ.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17271O031</ED>
<ID>
ID:306922

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ: Δεύτερη απονομή μετά το σκάνδαλο
</H5><H2>Χρυσό και για τους Καναδούς
</H2>
Η Τζέιμι Σέιλ και ο Νταβίντ Πελετιέ ανέβηκαν στο πιο ψηλό σκαλί του βάθρου

Ύστερα από μια απίστευτη - Ολυμπιακή - περιπέτεια η Τζέιμι Σέιλ και ο Νταβίντ
Πελετιέ παρέλαβαν (επιτέλους!) χθες το χρυσό μετάλλιο της Χειμερινής
Ολυμπιάδας του Σολτ Λέικ Σίτι για το αγώνισμα του καλλιτεχνικού πατινάζ. Ως
γνωστόν, στο ζευγάρι είχε αρχικά απονεμηθεί το αργυρό, αλλά οι συνεχείς
διαμαρτυρίες της αποστολής της καναδικής αποστολής σε συνδυασμό με τις
κατηγορίες για επηρεασμό των κριτών έπιασαν τελικά τόπο και η Διεθνής
Ολυμπιακή Επιτροπή αποφάσισε να το ανεβάσει και αυτό στην πρώτη θέση μαζί με
τους Ρώσους Γελένα Μπερεζνάγια και Αντόν Σιχαρουλίτζε. 
Οι τελευταίοι στάθηκαν δίπλα στους Καναδούς αντιπάλους τους στην κορυφή του
Πόντιουμ, ενώ οι ύμνοι και των δύο χωρών παιάνισαν κατά τη διάρκεια της
τελετής. Πάντως, όλος αυτός ο θόρυβος δεν φάνηκε να ταράζει τις καλές σχέσεις
ανάμεσα στους τέσσερις αθλητές και είναι χαρακτηριστικό πως η Σέιλ και η
Μπερεζνάγια μπήκαν στον χώρο της απονομής πιασμένες χέρι χέρι... Λίγη ώρα
αργότερα η Καναδέζα Ολυμπιονίκης, πλέον, τόνισε: «Όλοι γνωρίζουν πως το
αξίζαμε. Θα πάρουμε αυτό το μετάλλιο σπίτι μας και αυτό έχει σημασία. Ελπίζω
ότι η επιτυχία μας θα κάνει όλους τους Καναδούς ευτυχισμένους και - κυρίως -
όλους τους φιλάθλους που μας υποστήριξαν τόσο θερμά».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17271O032</ED>
<ID>
ID:306966

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O03&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H4>Τα χθεσινά αποτελέσματα
</H4>
Ματαιώθηκε η αυριανή (Τετάρτης) ιπποδρομιακή συγκέντρωση εξαιτίας δυστοκίας
που παρατηρήθηκε κατά τις εγγραφές. Έτσι, η επόμενη ιπποδρομιακή συγκέντρωση
θα πραγματοποιηθεί την Παρασκευή 22 Φεβρουαρίου. 
Τα χθεσινά αποτελέσματα και οι αποδόσεις σε ευρώ: 
1η: Νείλος (Οικονομίδης) 1,64-0,61. Ζεν 0,36. Τρίτος και τέταρτος, Φλάιν.
Βαλεντίνο. Δίδυμο 1Χ6=1,11. Φορκάστ 6Χ1=2,27. Τρίο 1Χ2Χ6=1,29. Τρικάστ
6Χ1Χ2=6,91. Τετραπλό 6Χ1Χ2Χ8=98,71. 
2η: Μ. Μπιούτυ (Φίλιππος) 0,64-0,38. Αλανίσσα 5,31. Τρίτος και τέταρτος,
Ζηναΐς και Λα Μποτέ. Δίδυμο 1Χ5=19,68. Φορκάστ 5Χ1=31,53. Σύνθετο 6Χ5=2,94.
Σ.Δ. 1Χ6Χ1Χ5=68,09. Τρίο 1Χ3Χ5=24,25. Τρικάστ 5Χ1Χ3=159,52. Τετραπλό
5Χ1Χ3Χ4=296,02. 
3η: Λέο Γουέι (Ν. Βαλακούδουνας) 1,27-0,66. Λίντινγκ Γουέι 0,37. Δίδυμο
4Χ5=1,74. Φορκάστ 4Χ5=4,26. Σύνθετο 5Χ4=3,55. Σ.Δ. 1Χ5Χ4Χ5=77,02. 
* Διεγράφη ο ίππος 1, Αλυζεύς. 
4η: Τζάτο Γουέι (Βαγγέλης) 2,29-1,21. Δυνατός Τίγρης 0,95. Τρίτος και
τέταρτος, Θεοθόδωρος και Γραμματέας. Δίδυμο 1Χ3=4,85. Φορκάστ 3Χ1=13,89.
Σύνθετο 4Χ3=9,11. Σ.Δ. 4Χ5Χ1Χ3=45,46. Τρίο 1Χ3Χ5=5,67. Τρικάστ 3Χ1Χ5=42,41.
Τετραπλό 3Χ1Χ5Χ8=1.075,52. 
5η: Ιντ. Γουέι (Χαραλάμπους) 2,82-0,75. Ριχάρδος 0,44. Τρίτος, Δείναρχος.
Δίδυμο 2Χ6=3,51. Φορκάστ 6Χ2=8,25. Σύνθετο 3Χ6=11,52. Σ.Δ. 1Χ3Χ2Χ6=98,88. Τρίο
2Χ6Χ7=3,89. Τρικάστ 6Χ2Χ7=25,30. 
* Διεγράφη ο ίππος 3, Χρύσανθος. 
6η: Σ. Παύλος (Φίλιππος) 1,59-0,80. Κουρτζής 0,82. Τρίτος και τέταρτος,
Φοίβος και Σλάμμα. Δίδυμο 3Χ7=3,75. Φορκάστ 3Χ7=8,23. Σύνθετο 6Χ3=11,20. Σ.Δ.
2Χ6Χ3Χ7=51,06. Τρίο 3Χ5Χ7=2,66. Τρικάστ 3Χ7Χ5=25,37. Τετραπλό 3Χ7Χ5Χ1=210,95. 
7η: Σωτήρης (Δημητσάνης) 1,37-0,73. Θεόκλητος 0,52. Ταυτόχρονη άφιξη:
Μπάμορ - Βονόρτας. Δίδυμο 2Χ7=2,55. Φορκάστ 7Χ2=5,54. Σύνθετο 3Χ7=13,77. Σ.Δ.
3Χ7Χ2Χ7=50,23. Τρίο 2Χ4Χ7=1,97. Τρίο 2Χ7Χ8=1,61. Τρικάστ 7Χ2Χ4=13,35. Τρικάστ
7Χ2Χ8=8,88. Τετραπλό 7Χ2Χ4Χ8=44,46. Τετραπλό 7Χ2Χ8Χ4=47,05. 
8η: Δυτικός (Γεωργίου) 0,76-0,50. Δρυμός 0,64. Τρίτος και τέταρτος,
Πικολίνο Γιάννης και Πικολίνο Ντάνυ. Δίδυμο 1Χ4=2,43. Φορκάστ 4Χ1=3,75.
Σύνθετο 7Χ4=5,43. Σ.Δ. 2Χ7Χ1Χ4=30,65. Τρίο 1Χ4Χ5=4,39. Τρικάστ 4Χ1Χ5=14,76.
Τετραπλό 4Χ1Χ5Χ8=52,54. 
9η: Ναπ. Απόλλων (Λάιος) 0,84-0,52. Ωρεός 2,99. Τρίτος και τέταρτος,
Ντελάλης και Λίβας. Δίδυμο 6Χ7=7,53. Φορκάστ 7Χ6=10,80, Σύνθετο 4Χ7=2,32. Σ.Δ.
1Χ4Χ6Χ7=99,69. Τρίο 6Χ7Χ9=66,81. Τετραπλό 7Χ6Χ9Χ5=231,29. 
* Σκορ Γκανιάν 4: 9.204,60. 
* Σκορ Γκανιάν 6: 125.433,60.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17271O033</ED>
<ID>
ID:307002

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O03&aa=3</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΑΙΣΙΟΔΟΞΟΣ ΓΙΑ ΤΗΝ ΑΠΟΨΙΝΗ ΑΝΑΜΕΤΡΗΣΗ ΜΕ ΤΟΥΣ ΤΣΕΧΟΥΣ
</H5><H2>Θα παίξουμε καλύτερα απ' ό,τι στο πρωτάθλημα
</H2><H4>* «Πρέπει να κατακτήσουμε τουλάχιστον 4 βαθμούς στα δύο ματς με τη Σπάρτα»
τόνισε ο τεχνικός του ΠΑΟ
</H4>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

* ΠΡΑΓΑ

Ένας αλλιώτικος Σέρχιο Μαρκαριάν παρουσιάστηκε χθες στη συνέντευξη Τύπου. Και
γεμάτος αισιοδοξία, αλλά και αρκετό κέφι ο Ουρουγουανός είπε για το αποψινό
παιχνίδι: «Είμαι σίγουρος ότι θα παίξουμε πολύ καλύτερα απ' ό,τι στο
πρωτάθλημα. Σας διαβεβαιώνω για αυτό. Επίσης, είμαι ευχαριστημένος από την
παρουσία μας στην Τσεχία και γενικά από την υποστήριξη των οπαδών μας. Γνωρίζω
καλά τη σημασία του αγώνα και είμαι σίγουρος ότι θα προσπαθήσουμε πολύ για να
χαρίσουμε στους φιλάθλους μας τη χαρά. Αν θέλουμε να συνεχίσουμε στη
διοργάνωση πρέπει να κατακτήσουμε τουλάχιστον τέσσερις βαθμούς στα δύο
παιχνίδια με τη Σπάρτα» τόνισε ο Μαρκαριάν. 
Συνεχίζοντας μίλησε για την τσέχικη ομάδα: «Γνωρίζω καλά τη δύναμη των
αντιπάλων μας. Νίκησαν την Πόρτο εκτός έδρας και ηττήθηκαν από τη Ρεάλ σε ματς
που δεν έπρεπε να χάσουν. Αλλά και εμείς από την πλευρά μας ξέρουμε καλά από
τελικούς, αφού παίζουμε κάθε εβδομάδα στο πρωτάθλημα. Όσο για την ενδεκάδα τα
πάντα είναι ανοιχτά. Θα μιλήσω με τους παίκτες πριν από τον αγώνα και θα
αποφασίσω τότε. Όμως, οφείλω να ομολογήσω ότι ο Παναθηναϊκός δεν είναι ομάδα
που διαθέτει την πείρα για να παίζει πίσω και να κρατάει αποτέλεσμα. Και
εξίσου σημαντικό είναι ότι για να παίξεις επιθετικά απαραίτητη προϋπόθεση
είναι να έχεις την μπάλα». 
Ιδιαίτερα αισιόδοξος για την έκβαση του αποψινού αγώνα ήταν χθες ο Σέρχιο Μαρκαριάν

Στον αντίποδα, «περίεργη» ήταν η στάση του προπονητή της Σπάρτα Γιάροσλαβ
Χρέμπικ. Ο Τσέχος τεχνικός έδειξε να σέβεται τον Παναθηναϊκό, ωστόσο, αρκετές
φορές αστειευόταν χωρίς λόγο, με αποτέλεσμα οι συμπατριώτες του δημοσιογράφοι
να ξεκαρδίζονται στα γέλια και οι Έλληνες να απορούν με το χιούμορ του. «Ο
Παναθηναϊκός είναι δυνατή και συμπαγής ομάδα. Το απέδειξε στα τελευταία
παιχνίδια του πρωταθλήματος, όπου νίκησε στο 90'. Μπορεί να παίζουμε στην έδρα
μας, αλλά οι πιθανότητες είναι μοιρασμένες. Δεν είμαι μαθηματικός. Όμως, αυτό
που μπορώ να εγγυηθώ είναι ότι η ομάδα που θα τερματίσει δεύτερη στον όμιλο θα
έχει περισσότερους βαθμούς από την τρίτη...». Συνεχίζοντας ο Χρέμπικ μίλησε
για την ομάδα του: «Τρεις παίκτες μου αντιμετωπίζουν προβλήματα τραυματισμού
από το ντέρμπι με τη Λίμπερετς. Καλώ τους φιλάθλους μας να λάβουν υπόψη τις
δυσκολίες του αγώνα και να μας συμπαρασταθούν. Έχουμε αποδείξει ότι όταν
παίζουμε με την πλάτη στον τοίχο τα καταφέρνουμε. Σας θυμίζω ότι σε παρόμοια
κατάσταση βρισκόταν ο Παναθηναϊκός τον Αύγουστο όταν αντιμετώπισε τη Σλάβια,
αλλά κατάφερε να πάρει τη νίκη». Τέλος, όσον αφορά το «Τριφύλλι» ο προπονητής
της Σπάρτα τόνισε: «Είχα παρακολουθήσει τον αγώνα του ΠΑΟ με τη Ρεάλ, αλλά και
άλλες πέντε κασέτες με την ελληνική ομάδα. Είμαι προληπτικός και δεν θέλω να
ξεχωρίσω κάποιον παίκτη, διότι αυτό μπορεί να αποδειχθεί καταστροφικό για την
ομάδα μου. Θεωρώ ότι όλοι οι ποδοσφαιριστές του Παναθηναϊκού είναι καλοί και
διαθέτουν εμπειρία».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17271O041</ED>
<ID>
ID:306923

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ: Ο Ζαχουδάνης παραχωρεί μετοχές σε αμερικανική εταιρεία
</H5><H2>Με 18 παίκτες θα συνεχίσει ο Κράους
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

* ΘΕΣΣΑΛΟΝΙΚΗ 
Θολό παραμένει το τοπίο στην ΠΑΕ Άρης και στο διοικητικό, αλλά και στο
αγωνιστικό μέρος. Η απόφαση του Μπερντ Κράους, που την ανακοίνωσε χθες, να
κάνουν προπόνηση οι δεκαοκτώ παίκτες τους οποίους έχει επιλέξει ως βασικούς
στην ομάδα ξεχωριστά από τους υπόλοιπους ποδοσφαιριστές του Άρη, δεν την
υποδέχθηκαν με τον καλύτερο τρόπο οι παίκτες των «κίτρινων». 
Στο διοικητικό μέρος αναμένονται αλλαγές, αφού μέχρι το τέλος της εβδομάδας
αναμένεται να έχει πουλήσει ο Γιάννης Ζαχουδάνης το 40% των μετοχών του στην
εταιρεία Arrow Fastener, η οποία κατασκευάζει συρραπτικά μηχανήματα και έχει
ως έδρα το Νιου Τζέρσεϊ των ΗΠΑ και υποκαταστήματα στην Καναδά και τη Μεγάλη
Βρετανία. Αυτό διέρρευσε από το περιβάλλον Ζαχουδάνη. 
Ο ίδιος, όταν ρωτήθηκε από την «ΟΜΑΔΑ» για το θέμα, είπε «ουδέν σχόλιον»,
όμως, στους συνεργάτες του έλεγε χθες ότι η συμφωνία αυτή θα έχει τελειώσει
μέχρι την Παρασκευή και αναμένεται να φέρει αρκετά χρήματα στα ταμεία της ΠΑΕ
Άρης. 
Από πλευράς της αμερικανικής εταιρείας δεν έγινε κανένα σχόλιο, αφού τα
τηλέφωνά της στις ΗΠΑ δεν απαντούσαν σε καμία ώρα της ημέρας, ενώ η απάντηση
της γραμματέως που σήκωσε το τηλέφωνο στο υποκατάστημα της εταιρείας στη
Μεγάλη Βρετανία, ήταν: «Εμείς δεν γνωρίζουμε τίποτε. Το γραφείο Τύπου της
εταιρείας είναι στις ΗΠΑ και θα πρέπει να απευθυνθείτε εκεί». 
Το σχέδιο πώλησης μέρους των μετοχών της ΠΑΕ Άρης από τον Γιάννη Ζαχουδάνη σε
άλλη εταιρεία υπήρχε στο μυαλό του εδώ και αρκετό καιρό, όμως, η αρχική σκέψη
μιλούσε για πώληση των μετοχών σε αμερικανική εταιρεία δικής του ιδιοκτησίας,
προκειμένου, όπως έλεγε ο ίδιος, να μπορεί να μεταφέρει πιο εύκολα χρήματα από
τις ΗΠΑ στην Ελλάδα. 
Σήμερα αναμένεται να ταξιδεύσει ο Γιάννης Ζαχουδάνης στη Βρέμη, προκειμένου να
συζητήσει με τους εκπροσώπους της Βέρντερ την υπόθεση της μεταγραφής του
Άγγελου Χαριστέα από τον Άρη στην γερμανική ομάδα. 
Αναβλήθηκε χθες για της 20 Μαρτίου η αίτηση ασφαλιστικών μέτρων που είχε
καταθέσει στο ειρηνοδικείο Θεσσαλονίκης η ΔΕΜΚΟ Α.Ε. (συμφερόντων του
Κοντομηνά), με την οποία ζητούσε να της χορηγηθεί η άδεια πώλησης με
πλειστηριασμό των μετοχών της ΠΑΕ Άρης, λόγω της καθυστέρησης πληρωμής από τον
Γιάννη Ζαχουδάνη των δύο πρώτων δόσεων. Η αναβολή επιτεύχθηκε επειδή ο Γιάννης
Ζαχουδάνης προσέλαβε νέα συνήγορο, η οποία ζήτησε ένα χρονικό διάστημα μέχρι
να ενημερωθεί για την υπόθεση. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17271O042</ED>
<ID>
ID:306967

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O04&aa=2</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΪΔΗΣ: Αμφίβολος και με ΠΑΟ
</H5><H2>Αγώνας δρόμου για να προλάβει το ντέρμπι
</H2><H4>* «Ο Ντέμης είναι ισχυρός χαρακτήρας και γερός οργανισμός. Πιστεύω ότι θα τα
καταφέρει» δήλωσε ο Νικολάου
</H4>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Μάχη για να καταφέρει να αγωνιστεί ο Ντέμης Νικολαΐδης στον αγώνα με τον
Παναθηναϊκό δίνει το ιατρικό τιμ της ΑΕΚ. 
Το κτύπημα στο ματς με τη SKODA Ξάνθη αποδείχθηκε τελικά πολύ σοβαρό. Ο
«Δικέφαλος Αετός» της Αθήνας καλείται να «ανοίξει τα φτερά» του χωρίς τον
μεγάλο σκόρερ του, Ντέμη Νικολαΐδη, στην προσπάθειά του, στους αγώνες του
Κυπέλλου ΟΥΕΦΑ, εναντίον της Ίντερ. 
Η ατυχία κτύπησε την ΑΕΚ στην πιο ακατάλληλη στιγμή. Την ώρα που υπάρχουν οι
δύο αγώνες εναντίον της Ίντερ, ενώ ακολουθεί και το πολύ μεγάλο ντέρμπι με τον
Παναθηναϊκό, το οποίο θα κρίνει σε μεγάλο βαθμό την πορεία της «κιτρινόμαυρης»
ομάδας στο πρωτάθλημα. 
Η διάγνωση ήρθε σαν καταπέλτης για τους ανθρώπους της ΑΕΚ οι οποίοι
αγωνιούσαν. Εξάρθημα της ακρομυοκλειδικής. Μία πάθηση πολύ «ύπουλη» όπως τη
χαρακτήρισε στην «ΟΜΑΔΑ» ο γιατρός Λάκης Νικολάου. Ο χρόνος της αποθεραπείας
είναι αυτός που απασχολεί όλους στην Ένωση και τα χείλη του έγκριτου γιατρού
είπαν: «Αυτή η πάθηση χρειάζεται περίπου τρεις εβδομάδες για να υπάρξει πλήρης
αποκατάσταση». 
Άρα ο Ντέμης θα λείψει από τον αγώνα με τον Παναθηναϊκό; Είναι το αμέσως
επόμενο ερώτημα στον κ. Νικολάου. 
Ο Ντέμης Νικολαΐδης θα απουσιάσει και από τα δύο ραντεβού με την Ίντερ

«Κοιτάξτε δεν συζητάμε για τους δύο αγώνες που ακολουθούν. Τόσο στον αγώνα με
τον Ίντερ όσο και το παιχνίδι της Κυριακής με τον Εθνικό Αστέρα ο
ποδοσφαιριστής θα απουσιάσει. Το ίδιο θα συμβεί και στο ματς ρεβάνς με την
Ίντερ. Επειδή, όμως, ο Ντέμης είναι ισχυρός χαρακτήρας και πολύ γερός
οργανισμός, πιστεύω ότι θα τα καταφέρει. Δεν μπορούμε να πούμε με σιγουριά αν
θα αγωνιστεί. Πάντως, γίνεται αγώνας δρόμου για να παίξει σ' αυτό το ματς. Όλα
θα φανούν την επόμενη εβδομάδα». 
Ο Λάκης Νικολάου εξέτασε τον Ντέμη αμέσως μόλις γύρισε από τις ΗΠΑ. Ο
Νικολαΐδης ήταν χθες πολύ στενοχωρημένος, αφού περίμενε με μεγάλη αγωνία τους
δύο αγώνες με την Ίντερ. Από τη φύση του ο Ντέμης είναι δυνατός χαρακτήρας. Η
ψυχολογία σ' αυτές τις περιπτώσεις παίζει καταλυτικό ρόλο και στον τομέα αυτό
στηρίζει πολλά ο Λάκης Νικολάου.

Ο ώμος του ποδοσφαιριστή ακινητοποιήθηκε και υποβάλλεται σε παγοθεραπεία, ενώ
του γίνονται και ενέσεις, για να καταφέρει να ξεπεράσει τον τραυματισμό του. 
ΝΟΚ ΟΥΤ ΚΑΙ Ο ΑΤΜΑΤΣΙΔΗΣ 
Σε ό,τι αφορά τους υπόλοιπους τραυματίες ο Ηλίας Ατματσίδης δεν κατάφερε να
ξεπεράσει το πρόβλημα που έχει και αυτός στον ώμο και αποκλείστηκε από την
αποστολή που θα πετάξει σήμερα (2.30 μ.μ.) για την Ιταλία. Στη χθεσινή
προπόνηση δεν πήρε μέρος ο Κάρλος Γκαμάρα, ο οποίος αισθανόταν ενοχλήσεις στο
γόνατο, αλλά η κατάστασή του δεν εμπνέει ανησυχία. Αντίθετα, δεν υπάρχει
πρόβλημα με τον Θοδωρή Ζαγοράκη που πήρε μέρος στην προπόνηση. 
Κριτική έκανε χθες ο Φερνάντο Σάντος στους παίκτες του για την άσχημη απόδοσή
τους στο πρώτο 45λεπτο στο ματς με τη SKODA Ξάνθη: «Δεν ήταν εικόνα αυτή που
παρουσιάσαμε» είπε ο Πορτογάλος τεχνικός και συνέχισε: «Οι γραμμές ήταν μακριά
η μία από την άλλη. Δεν υπήρχε αλληλοστήριξη μεταξύ σας. Αν παίζουμε έτσι
είναι φυσικό επακόλουθο να έρχονται τα άσχημα αποτελέσματα». Σε ό,τι αφορά το
μεθαυριανό ματς με την Ίντερ είπε: «Δεν πρέπει να έχετε άγχος. Να έχετε
εμπιστοσύνη στον εαυτό σας. Θα πάμε στην Ιταλία, θα παίξουμε το παιχνίδι μας
και ό,τι βγει». 
Ο Πορτογάλος τεχνικός ανακοίνωσε χθες τους 19 ποδοσφαιριστές που θα ταξιδέψουν
σήμερα στην Ιταλία και είναι οι: Χιώτης. Λυμπερόπουλος, Γεωργέας, Φερούζεμ,
Καψής, Γκαμάρα, Κωστένογλου, Κασάπης, Ζήκος, Ζαγοράκης, Πέτκοφ, Λάκης,
Μαλαδένης, Φόλια, Τσάρτας, Κωνσταντινίδης, Ίβιτς, Κάπος και Ξενίδης.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17271O051</ED>
<ID>
ID:306924

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Υποψήφιος για αντιπρόεδρος ο Καλογερόπουλος
</H2>
Ο Δημήτρης Καλογερόπουλος, πρόεδρος του Αιγάλεω, προαλείφεται για την θέση
του α' αντιπροέδρου της ΕΠΑΕ, που έχει μείνει κενή μετά την παραίτηση του Σ.
Κόκκαλη από το Διοικητικό Συμβούλιο της διοργανώτριας. 
Οι παρασκηνιακές κινήσεις συνεχίσθηκαν και χθες, ενώ σήμερα το απόγευμα στη
συνεδρίαση του Δ.Σ. θα ληφθούν οι σχετικές αποφάσεις. Για τη θέση του α'
αντιπροέδρου είχε εκφράσει την επιθυμία και ο Ε. Μυτιληναίος, όμως θα έπρεπε
να παραιτηθεί από τη θέση του β' αντιπροέδρου που κατέχει και να τεθεί ξανά το
θέμα σε ψηφοφορία. Επιθυμία για τη θέση του α' αντιπροέδρου έχει εκφράσει και
ο εκπρόσωπος της Ξάνθης, Β. Κοντοβαζαινίτης, όμως ούτε αυτή η υποψηφιότητα
φαίνεται να έχει τύχη. Τη λύση Καλογερόπουλου θα στηρίξει, σύμφωνα με
πληροφορίες, και η ΠΑΕ Ολυμπιακός. 
*** Συνάντηση με τους προέδρους του ΟΠΑΠ Κ. Κοσκινά και της ΕΠΑΕ Θ.
Κανελλόπουλο είχε χθες το απόγευμα ο υφυπουργός Αθλητισμού Γ. Κουράκης.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17271O052</ED>
<ID>
ID:306968

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O05&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Ο Γκώνιας στο νοσοκομείο
</H2>
Η ικανοποίηση από τον βαθμό που πήρε ο Πανιώνιος στο Ηράκλειο κόντρα στον ΟΦΗ
μετριάστηκε από το γεγονός της ασθένειας του Τάκη Γκώνια. Ο 31χρονος μέσος
νοσηλεύεται στην «Ευρωκλινική», καθώς έχει παρουσιάσει υψηλό πυρετό και οι
γιατροί τον υποβάλλουν σε εξετάσεις. Η συμμετοχή του διεθνούς μέσου στο
παιχνίδι με τον ΠΑΟΚ φαντάζει αδύνατη.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17271O053</ED>
<ID>
ID:307003

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O05&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Φιλικό με την Ακαντέμισκ
</H2>
Το σημερινό φιλικό παιχνίδι του Ιωνικού με αντίπαλο την Ακαντέμισκ Κοπεγχάγης
στις εγκαταστάσεις της Παιανίας αποτελεί μια καλή ευκαιρία για τον Σωκράτη
Γέμελο, προκειμένου να διαπιστώσει σε ποια κατάσταση βρίσκονται παίκτες που
μέχρι σήμερα δεν είχαν μεγάλο χρόνο συμμετοχής στους αγώνες.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17271O054</ED>
<ID>
ID:307020

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O05&aa=4</URL></REF>


Article

<CATEGORY>vin10</CATEGORY>

 <H5>ΒΟΛΕΪ: ΜVΡ Ο ΣΑΜΑΡΑΣ </H5><H2>Δικαίωσε τον κόουτς
</H2>
Νίκος Σαμαράς. Βοήθησε τον Παναθηναϊκό να πετύχει σπουδαία νίκη επί της Ορεστιάδας

Στον πρώτο κιόλας αγώνα που ο προπονητής τού εμπιστεύθηκε το βάρος της θέσης
του ακραίου για αρκετή ώρα και όχι «μπες - βγες», ο Νίκος Σαμαράς
πραγματοποίησε εμφάνιση που τον ανέδειξε σε πολυτιμότερο παίκτη της
αγωνιστικής! 
Κατά της ομάδας στην οποία έμαθε βόλεϊ και καθιερώθηκε ως παίκτης από τους
κορυφαίους του ελληνικού βόλεϊ, ο Σαμαράς βοήθησε τον Παναθηναϊκό να φθάσει
στη σπουδαία νίκη με 3-1, σημειώνοντας 12 πόντους με 10/17 επιθετικές
προσπάθειες (ποσοστό 59%), 1 άσο και 1 μπλοκ. 
ΦΑΪΝΑΛ ΦΟΡ 
Οριστικοποιήθηκε από την ΕΟΠΕ το πρόγραμμα του φάιναλ φορ του Κυπέλλου Ελλάδος
Ανδρών, Παρασκευή και Σάββατο 8-9 Μαρτίου στο Αλεξάνδρειο Θεσσαλονίκης. Την
πρώτη ημέρα γίνονται οι ημιτελικοί Άρη - Α.Ε. Νικαίας (19.00) και Ηρακλή -
Ορεστιάδας (21.30) και τη δεύτερη ο τελικός (17.30). Οι αγώνες θα μεταδοθούν
απευθείας από την ΕΤ3. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17271O061</ED>
<ID>
ID:306925

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O06&aa=1</URL></REF>


Article

<CATEGORY>vin10</CATEGORY>

 <H5>ΤΣΙΑΜΗΤΑ: Με απόλυτη επιτυχία στέφθηκε η χειρουργική επέμβαση </H5><H2>Επιστρέφει σε τρεις με τέσσερις μήνες
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Το καλοκαίρι τοποθετείται η επιστροφή της Βούλας Τσιαμήτα στους στίβους 
Με απόλυτη επιτυχία - σύμφωνα με την άποψη των γιατρών - στέφθηκε η
χειρουργική επέμβαση στο δεξί γόνατο, στην οποία υποβλήθηκε η Βούλα Τσιαμήτα
στο Νοσοκομείο «Ερρίκος Ντυνάν», απ' όπου αναμένεται να εξέλθει σήμερα. 
Ο ορθοπεδικός χειρουργός - αθλητίατρος Δημήτρης Τσούκας που πραγματοποίησε την
«αρθροσκόπηση πλαστική προσθίου χιαστού συνδέσμου δεξιού γόνατος» έδωσε τη
διαβεβαίωση ότι η επιστροφή της παγκόσμιας πρωταθλήτριας στους στίβους
αναμένεται σε τρεις με τέσσερις μήνες. 
ΟΛΣΟΝ - ΣΙΛΒΑ! 
Το ανερχόμενο αστέρι στο τριπλούν ο 20χρονος Σουηδός Κρίστιαν Όλσον (κορυφαίος
στον κόσμο με 17.60), αλλά και ο σπουδαίος Πορτογάλος δρομέας Ρούι Σίλβα
(κορυφαία επίδοση φέτος στα 1.500 μ. με 3.30.36, αλλά θα τρέξει 3.000 μ.)
είναι τα δύο νέα μεγάλα ονόματα αθλητών των οποίων ο ΣΕΓΑΣ εξασφάλισε τη
συμμετοχή στο διεθνές μίτινγκ ΑΘΗΝΑ 2002 (αύριο Τετάρτη στο ΣΕΦ). 
ΒΑΛΚΑΝΙΚΟΙ 
Τη διεξαγωγή του διεθνούς μίτινγκ ΑΘΗΝΑ 2002 θα ακολουθήσει, επίσης, στο Νέο
Φάληρο, το ερχόμενο Σάββατο 23 Φεβρουαρίου, η διεξαγωγή των Βαλκανικών Αγώνων
κλειστού. Το ενδιαφέρον είναι μεγάλο, αφού εκτός από σημαντικούς πρωταθλητές
των γειτονικών χωρών που θα πάρουν μέρος, η διοργάνωση αποτελεί τελευταία
ευκαιρία για Έλληνες πρωταθλητές που κυνηγούν εισιτήριο για το Ευρωπαϊκό
Πρωτάθλημα της Βιέννης (1-3 Μαρτίου).
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17271O062</ED>
<ID>
ID:306969

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O06&aa=2</URL></REF>


Article

<CATEGORY>vin10</CATEGORY>

 <H5>ΚΟΛΥΜΒΗΣΗ: Για τον θάνατο της Μιτάλη </H5><H2>Αιτία το πνευμονικό οίδημα
</H2>
Από οξύ πνευμονικό οίδημα επήλθε ο θάνατος της πρωταθλήτριας της τεχνικής
κολύμβησης Νίκης Μιτάλη, σύμφωνα με το πόρισμα της ιατροδικαστικής εξέτασης,
που πραγματοποιήθηκε χθες. Περισσότερα στοιχεία, όμως, αναμένεται να δείξουν
οι ιστολογικές και τοξικολογικές εξετάσεις, τα αποτελέσματα των οποίων θα
γίνουν γνωστά σε ένα εικοσαήμερο. Σύμφωνα με την οικογένειά της, η Μιτάλη δεν
αντιμετώπιζε κάποιο σοβαρό πρόβλημα υγείας.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17271O063</ED>
<ID>
ID:307004

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O06&aa=3</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ ΠΟΔΟΣΦΑΙΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17271O064</ED>
<ID>
ID:307021

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O06&aa=4</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΤΟ ΣΕΦ ΕΙΝΑΙ Η ΠΡΑΓΜΑΤΙΚΗ ΜΑΣ ΕΔΡΑ
</H5><H2>Να επιστρέψουμε!
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Οι παίκτες του Ολυμπιακού στο Φάληρο αισθάνονται σαν στο σπίτι τους, κάτι
που δεν συμβαίνει με τη Γλυφάδα, ακόμα και όταν αυτή είναι γεμάτη» λέει ο
Λευτέρης Σούμποτιτς

«Το φάντασμα του πρωταθλητή υπάρχει για κάποιες ομάδες, σε συγκεκριμένα
γήπεδα, κάτι που είχα ζήσει στο Αλεξάνδρειο με τον Άρη. Το ίδιο μου λένε και
οι παίκτες μου τώρα για το ΣΕΦ, συνεπώς δεν μπορούσαμε παρά να επιχειρήσουμε
να το ξανακάνουμε έδρα μας». 
Ο Λευτέρης Σούμποτιτς ξεκαθάρισε στη χθεσινή συνέντευξη πως οι «ερυθρόλευκοι»
επιθυμούν να επιστρέψουν στο φαληρικό στάδιο και ήδη οι χθεσινές συναντήσεις
των ανθρώπων της πειραϊκής ΚΑΕ με τους υπευθύνους του ΣΕΦ, έγιναν σε καλό
κλίμα και πιθανότατα θα βρεθεί η χρυσή τομή.

«Ακόμα και να μη γεμίσει το συγκεκριμένο γήπεδο, οι παίκτες το αισθάνονται σαν
το σπίτι τους, κάτι που δεν συμβαίνει με τη Γλυφάδα, ακόμα και όταν αυτή είναι
γεμάτη. Το συζήτησα με παίκτες που πήραν τίτλους στο ΣΕΦ και μου το
ξεκαθάρισαν πως θέλουν να παίξουν εκεί» συνέχισε ο «Πίξι», που σχολίασε όπως
ήταν φυσικό και τον ελληνικό σούπερ όμιλο που δημιουργήθηκε στην Ευρωλίγκα.

«Είναι ένας από τους πιο δυνατούς ομίλους, αν και όπως είδα και οι άλλοι έχουν
μεγάλες δυσκολίες. Το πλεονέκτημα για τις ελληνικές ομάδες είναι πως θα
αποφύγουν την ταλαιπωρία από τις μετακινήσεις, ενώ όλοι γνωριζόμαστε πολύ
καλά. Ο Παναθηναϊκός έχει απλά πλεονέκτημα που δεν θα παίξει ελληνικό ντέρμπι
την τελευταία αγωνιστική. 
Όσο για την ομάδα μου, μπορεί να έχασε τρεις φορές εφέτος από ΑΕΚ και
Παναθηναϊκό και στα τρία ματς που έδωσε, όμως εδώ τα πράγματα είναι
διαφορετικά. Πιστεύω πως τα πάντα είναι στο χέρι μας» συνέχισε ο κόουτς της
πειραϊκής ΚΑΕ, που αποκάλυψε τι θα προσπαθήσει να διορθώσει στο μικρό διάστημα
που απομένει έως το πρώτο ευρωπαϊκό ντέρμπι.

«Η περιφερειακή άμυνα μάς απασχολεί ιδιαίτερα και με εμφανίσεις όπως αυτές του
πρώτου δεκαλέπτου στο Τρεβίζο δεν έχουμε καμία τύχη. Θα πρέπει να είμαστε
συγκεντρωμένοι και με καθαρό μυαλό σ' όλο τον αγώνα. Απλά, ο χρόνος πιέζει και
πρέπει να βιαστούμε». 
Όσο για το γεγονός πως αύριο θα βρεθεί αντιμέτωπος με την ομάδα που ξεκίνησε
τη χρονιά (ο Ολυμπιακός φιλοξενεί τον ΠΑΟΚ στο πρωτάθλημα, ήταν λακωνικός:
«Για μένα δεν σημαίνει κάτι ξεχωριστό, απλά θα βρεθώ κόντρα σε μία ομάδα που
γνωρίζω καλά. Γι' αυτό και επισημαίνω πως δεν είναι εύκολο να την κερδίσεις,
αν δεν είσαι σοβαρός σε όλο το παιχνίδι».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O071</ED>
<ID>
ID:306926

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΟ: Στους 3.500 οι θεατές με τις πτυσσόμενες κερκίδες
</H5><H2>Πιο κατάλληλος ο Χολαργός
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Εντός του Φεβρουαρίου, αναμένεται να οριστικοποιηθεί η... μετακόμιση του
Παναθηναϊκού στον Χολαργό, για τα επόμενα δύο χρόνια! Οι συζητήσεις με τον
Δήμο Χολαργού και τον Δημοτικό Αθλητικό Οργανισμό έχουν προχωρήσει σε
σημαντικό βαθμό. Υπάρχει μάλιστα καταρχήν συμφωνία επί του θέματος, καθώς ο
Δήμος έδειξε σφοδρή επιθυμία να φιλοξενήσει τον Παναθηναϊκό και εκείνο που
ουσιαστικά απομένει είναι η τελική μελέτη για την εγκατάσταση πτυσσόμενων
εξεδρών. «Είναι το πιο κατάλληλο γήπεδο. Περιμένουμε τα τελικά σχέδια και
πιστεύω ότι σύντομα θα είμαστε έτοιμοι για να προχωρήσουμε, αν δεν υπάρξει
κάποια έκπληξη» σχολίασε ο γενικός διευθυντής της ΚΑΕ Παναθηναϊκός, Τάσος
Στεφάνου. 
Σύμφωνα με πληροφορίες από τον Δήμο Χολαργού, έχει ανατεθεί σε εταιρεία να
υποβάλει μελέτη για την αύξηση της χωρητικότητας του γηπέδου, η οποία θα δοθεί
στον Παναθηναϊκό. Οι διοικούντες την «πράσινη» ΚΑΕ θα την εξετάσουν, θα
υπολογίσουν το κόστος (όσο μεγάλο κι αν είναι δεν θα φθάσει σε καμιά περίπτωση
τα περίπου 180 εκατ. δρχ που ο ΠΑΟ καταβάλλει ετησίως στο ΟΑΚΑ!) και εφόσον
θεωρηθεί λογικό, θα ξεκινήσουν οι εργασίες. «Είμαστε σύμφωνοι. Είναι τιμή για
εμάς να φιλοξενήσουμε τον Παναθηναϊκό, που θα κάνει διάσημη την πόλη μας» είπε
ο πρόεδρος του Δημοτικού Αθλητικού Οργανισμού Χολαργού, Μιχάλης Αγγελάκης. 
Να σημειωθεί ότι το γήπεδο μπορεί να δεχτεί 1.200 θεατές. Υπολογίζεται ότι με
τις πτυσσόμενες κερκίδες, το κλειστό γήπεδο «Αντώνης Τρίτσης» (όπως
ονομάζεται) θα είναι σε θέση να φιλοξενήσει περισσότερους από 3.500 θεατές.
Ίσως και 4.000! Ο Δήμος θα αναλάβει να διαμορφώσει τον χώρο πάρκινγκ, να
αναβαθμίσει το μπαρ, αλλά να δημιουργήσει ακόμη και εστιατόριο στο
περιβάλλοντα χώρο!
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O072</ED>
<ID>
ID:306970

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=2</URL></REF>


Article

<CATEGORY>vin10</CATEGORY>

 <H5>ΧΟΛΝΤΕΝ
</H5><H2>Υποσχόμαστε δεύτερο... Ολ Σταρ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Νέο «All star game» στο ΟΑΚΑ; Μόνο ένας... τρελός με το μπάσκετ και το
θέαμα θα το συζητούσε και θα μοίραζε (προφορικές και μέσω του Τύπου)
προσκλήσεις! Ο Τζέι Αρ Χόλντεν, έχοντας κρύψει στο μπαούλο τις κακές
αναμνήσεις του από το ντεμπούτο του με τη φανέλα της ΑΕΚ στο Κύπελλο κόντρα
στον Πανιώνιο και οπλισμένος, πλέον, με αυτοπεποίθηση κάνει χιούμορ και μιλάει
για δεύτερο «All star game» αύριο στο ΟΑΚΑ, ζητώντας από τον κόσμο να μη χάσει
το θέαμα. Φυσικά, η ουσία μετράει ιδιαίτερα αυτήν τη στιγμή, για αυτό... 
Στο πρώτο του επίσημο παιχνίδι με τη φανέλα της ΑΕΚ κόντρα στον Πανιώνιο
στο Κύπελλο ο Τζέι Αρ Χόλντεν βρέθηκε στο στόχαστρο όλων, αφού η Ένωση
αποκλείστηκε. Περίπου πέντε μήνες μετά ο άσημος Χόλντεν έγινε... διάσημος στην
ΑΕΚ, χάρη στα κατορθώματά του και έχει μεγάλο μερίδιο (πρώτος σε πόντους: 247
και ασίστ: 59 και δεύτερος στα κλεψίματα: 22 στον «δικέφαλο») τόσο στην πρώτη
θέση, που καταλαμβάνει η ομάδα του στην Α1, όσο και στη δεύτερη θέση και
πρόκριση στην Ευρωλίγκα.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O073</ED>
<ID>
ID:307005

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=3</URL></REF>


Article

<CATEGORY>vin10</CATEGORY>

 <H5>ΚΑΛΑΦΑΤΑΚΗΣ
</H5><H2>Μένει μέχρι νεωτέρας...
</H2>
Το σίριαλ στον Ιωνικό Ν.Φ., για την παραμονή ή όχι του Γιώργου Καλαφατάκη στον
πάγκο, συνεχίζεται. Ο Έλληνας τεχνικός προπόνησε και χθες την ομάδα, ενώ, όπως
έγινε γνωστό, η διοίκηση τού πρότεινε να καταλήξουν σε συμφωνία ώστε να λυθεί
το συμβόλαιο. Εκτός απροόπτου πάντως, ο Γιώργος Καλαφατάκης θα είναι αύριο
στον πάγκο του Ιωνικού Ν.Φ. για το παιχνίδι με τον Παναθηναϊκό.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O074</ED>
<ID>
ID:307022

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Βρήκε χορηγό
</H2>
Ο Άρης έχει, πλέον, τον χορηγό του. Η συμφωνία της διοίκησης με εταιρεία
πλακιδίων και ειδών υγιεινής προκαλεί αισιοδοξία και σχολιάστηκε ευμενώς. 
Η συμφωνία προβλέπει συνεργασία έως το τέλος της σεζόν. Οι δύο πλευρές, όμως,
δήλωσαν θετικές για επέκτασή της και την επόμενη. Αν η πρόθεση υλοποιηθεί θα
αποτελέσει το δεύτερο σημαντικό βήμα για τη δημιουργία της ομάδας της περιόδου
2002-2003, καθώς υφίσταται συμφωνία με συνδρομητικό κανάλι αντί 350
εκατομμυρίων δραχμών. Αξιοσημείωτο είναι ότι ο Γκερντ Χάμινγκ συμφώνησε στο
οικονομικό για νέο συμβόλαιο. 
Στο μεταξύ, ο Μίλαν Μίνιτς οριοθέτησε ως στόχο τρεις νίκες στα επόμενα
παιχνίδια (Περιστέρι, Πανιώνιος, ΚΑΟΔ) του πρωταθλήματος. 
Ο Σέρβος δεν θα έχει στη διάθεσή του τον τραυματία Γιάννη Λάππα.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O075</ED>
<ID>
ID:307037

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=5</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΑΟΚ
</H5><H2>Έκαναν αγιασμό!
</H2>
Αγιασμό με μεγάλη καθυστέρηση έκαναν χθες στον ΠΑΟΚ ελπίζοντας ότι κάτι θα
αλλάξει στην κακή από όλες τις απόψεις σεζόν που διανύει ο «Δικέφαλος». 
Αγιασμός δεν έγινε στην αρχή της περιόδου, όπως συνηθίζεται σε όλες τις
ομάδες, αλλά η παράλειψη δεν εκτιμήθηκε, τουλάχιστον επίσημα ως αιτία των
κακών αποτελεσμάτων. 
Όπως είπε, πάντως, ο Βαγγέλης Αλεξανδρής «όπου πιάνω δουλειά συνηθίζω να
γίνεται αγιασμός». 
Το μοναδικό πρόβλημα του προπονητή του «Δικέφαλου» εν όψει της αυριανής εκτός
έδρας αναμέτρησης κατά του Ολυμπιακού είναι ο ασθενής με ίωση Πέρι Κάρτερ. 
«Το κίνητρό μας είναι η νίκη για να βγούμε από το πηγάδι που έχουμε πέσει»
δήλωσε ο Αλεξανδρής...
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O076</ED>
<ID>
ID:307044

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=6</URL></REF>


Article

<CATEGORY>vin10</CATEGORY>

 <H5>17Η ΑΓΩΝΙΣΤΙΚΗ
</H5><H2>Οι διαιτητές
</H2>
Δύο διαιτητές από τον Βόλο, ο Χρήστος Μαστραφτσής και ο Χαράλαμπος
Καρακατσούνης, κληρώθηκαν να διευθύνουν τον αυριανό αγώνα Ολυμπιακού-ΠΑΟΚ, για
τη 17η αγωνιστική της Α1 Κατηγορίας. Επίσης, στη συνάντηση ΑΕΚ-Πανιώνιος θα
«σφυρίξουν» δύο Αθηναίοι, ο Νίκος Ζαβλανός και ο Νίκος Καρούσης. Τα υπόλοιπα
αυριανά παιχνίδια θα τα διευθύνουν: Δάφνη-ΚΑΟ Δράμας: Κορομηλάς-Χριστοδούλου,
Ηράκλειο-Μαρούσι: Παπαδημητρίου-Δέλλας, Ιωνικός Ν.Φ.-ΠΑΟ:
Σπυρίδωνος-Μαχαιριανάκης, Ηρακλής-Νήαρ Ηστ: Τανατζής-Χατζής, Άρης-Περιστέρι: Πιτσίλκας-Αφεντουλίδης.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17271O077</ED>
<ID>
ID:307047

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O07&aa=7</URL></REF>


Article

<CATEGORY>vin10</CATEGORY>

 <H5>ΠΑΟ </H5><H2>Με Μαρκαριάν και... μπάμπουσκες
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Το διάλειμμα τελείωσε, αλλά σε αυτή την περίπτωση ισχύει το «τα κεφάλια...
έξω»! Στόχος, να παρακολουθήσουμε από κοντά το πάρτι που ξαναρχίζει, τη γιορτή
του Τσάμπιονς Λιγκ. 
*** Υψηλός προσκεκλημένος από την Ελλάδα, ο Παναθηναϊκός! Όλοι οι
ποδοσφαιριστές και μεγάλο κλιμάκιο από τη διοίκηση (Φιλιππίδης, Πιλάβιος κ.ά.)
ταξίδεψαν στην Πράγα, όχι φυσικά για αναψυχή... 
*** Απόψε, απέναντι στη Σπάρτα Πράγας, το «τριφύλλι» παίζει τα ρέστα του, αν
θέλει να διατηρήσει ελπίδες πρόκρισης στην επόμενη φάση της διοργάνωσης. Οι
παράγοντες φρόντισαν να τονώσουν το ηθικό των ποδοσφαιριστών και γνωρίζετε
όλοι καλά πως οι παίκτες καταλαβαίνουν τάχιστα τη... γλώσσα του χρήματος! 
*** Προ καιρού, ο Α. Φιλιππίδης είχε στείλει το μήνυμα:«Αν δεν φθάσετε στη
δεύτερη θέση, χρήματα γιοκ»! 
*** Τώρα, άνθησαν οι ελπίδες για τίτλο, η ΑΕΚ είναι μπροστά έναν βαθμό και
δύο... αγωνιστικές, συνεπώς οι παίκτες ετοιμάζονται να δουν στους λογαριασμούς
τους το ποσό των περίπου 2,5 εκατ. δρχ. 
*** Άλλωστε, οι τετράδες νικών πρέπει να πληρώνονται... 
Στην Πράγα ο καιρός είναι ηλιόλουστος και οι πολλοί Έλληνες ταξιδιώτες έκαναν
πολλές βόλτες στη γέφυρα του Καρόλου ή στην Παλαιά Πόλη. Ακόμη και οι
ποδοσφαιριστές για να... διώξουν το άγχος πήραν ένα πρωινό ελευθερίας. 
*** Οι ιδιοκτήτες των μικρομάγαζων... θυμήθηκαν τα ελληνικά τους και φώναζαν
σχεδόν το «περάστε πελάτες»! Τι πουλούσαν; Πέρα από τις κλασικές μαριονέτες
και μπάμπουσκες. Ξέρετε, τις γνωστές κούκλες που τις ανοίγεις, τις ανοίγεις
και όλο ξεφυτρώνουν μικρότερα κουκλάκια... 
*** Ένας, λοιπόν, πλανόδιος τι παρουσίασε; Μπάμπουσκα στα χρώματα του
Παναθηναϊκού - με τους παίκτες να βλέπουν τα ονόματά τους! Σκεπτόμαστε την
έκπληξη που θα ένιωσε ο Γκούμας ως πρώτος και ο Ολιζαντέμπε ως τελευταίος στη
σειρά... 
Τη χθεσινοβραδινή προπόνηση του Παναθηναϊκού παρακολούθησαν και αρκετοί φίλοι
της ομάδας. Κοντά στα 500-600 άτομα. Νωρίτερα, τα είπαν ένα... χεράκι με
τους... σεκιουριτάδες, που προφανώς δεν είχαν γνωρίσει τόση πίεση οπαδών για
παρουσία απλώς σε μια εκγύμναση της ομάδας. 
*** Ο Μαρκαριάν ετοιμάζει τα πλάνα του και η εμπειρία του από το Κόπα
Λιμπερταδόρες αυξάνει τον βαθμό εμπειρίας του. «Μου λέτε συνέχεια ότι πρώτη
φορά μετέχω σε Τσάμπιονς Λιγκ, αλλά το Λιμπερταδόρες είναι δυσκολότερο. Εκεί,
για να φθάσεις στη Βενεζουέλα θέλεις 24 ώρες. Στην Πράγα ήρθαμε σε 2,5», είπε
χθες φανερά ενοχλημένος ο κ. Σέρχιο. 
*** Και έριξε κάποια καρφιά για όσα είχαν γραφεί μετά το ματς με τον ΟΦΗ. 
Όσο για τον Γιάροσλαβ Χρέμπικ, τον τεχνικό της Σπάρτα, φάνηκε είρων. 
*** «Ο δεύτερος στον όμιλο θα έχει παραπάνω βαθμούς από τον τρίτο»! 
*** Ούτε... μαθηματικός δεν θα έβγαζε τέτοιο συμπέρασμα. Μπράβο του. 
*** Καλή τύχη συνεπώς σήμερα το βράδυ στην... «Πανάθα»! 
Νέα ήθη εισάγει στο ελληνικό ποδόσφαιρο, και δη στον Άρη, ο Μπερντ Κράους. 
*** Ύστερα από τη νίκη επί του Αιγάλεω, εμφανίστηκε ενώπιον των ποδοσφαιριστών
και ανακοίνωσε τον διαχωρισμό σε γκρουπ. Η 18άδα του ματς θα γυμναστεί το
πρωί, οι άλλοι το απόγευμα. 
*** Εδώ, ας το αντιμετωπίσουμε με δύο... λογικές: αν δεχθούμε ότι ο Άρης
διαθέτει πάνω από 30 ποδοσφαιριστές, καλό είναι ο νέος προπονητής να μάθει τις
δυνατότητες όλων και σιγά σιγά θα γίνει η διαδικασία. Από την άλλη όμως, αν
παγιωθεί η 18άδα, τι θα γίνει αν κάποιος από τους... απ' έξω κληθεί να
βοηθήσει; Με τι ψυχολογία θα γίνει αυτό; 
*** Στα διοικητικά, αναβλήθηκε η δίκη για τις μετοχές. Πάει στις 20 Μαρτίου. 
Μπερδεμένη κατάσταση στον Άρη. Ενέχυρα, κάποιο 40% πηγαίνει σε εταιρεία που
ασχολείται και με... συρραπτικά(!), μπλέξιμο, καθώς ακούγεται όλο και πιο
έντονα πέρα από την Αμερική και η Αγγλία. 
*** Κάτι μας θυμίζει, κάτι μας θυμίζει. Τη σύνδεση άλλης ΠΑΕ με το... Λονδίνο;
Μπα, όχι, δεν το νομίζουμε. 
Κουίζ: ποιος μεγαλοπαράγοντας, ή καλύτερα... τέως, φρόντισε και είδε σελίδες
από τα συμφωνητικά Ippoventure - Enic; 
*** Τι ήθελε την ενημέρωση; Μπορεί να θέλει να επανακάμψει. Σε άλλη... ομάδα! 
*** Πάντως, ένας «ισχυρός άνδρας» όταν ερωτάται πού βρίσκει τα χρήματα και
υπάρχει άνεση, απαντά: «Είναι της οικογένειας»! 
*** Και όχι από τα τηλεοπτικά συμβόλαια. Παράδειγμα φέρνουμε... Εκτός κι αν... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O081</ED>
<ID>
ID:306927

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=1</URL></REF>


Article

<CATEGORY>vin10</CATEGORY>

 <H5>ΑΡΓΕΝΤΙΝΗ </H5><H2>Ένας νεκρός και δώδεκα τραυματίες στο ντέρμπι
</H2>
Με μεγάλης έκτασης επεισόδια, τα οποία είχαν ως αποτέλεσμα έναν νεκρό,
σημαδεύτηκε το ντέρμπι του αργεντίνικου πρωταθλήματος μεταξύ της Ρασίνγκ και
της Ιντεπεντιέντε (1-2). Σύμφωνα με ανακοίνωση του νοσοκομείου του Μπουένος
Άιρες ο 22χρονος Γκουστάβο Ριβέρο έχασε τη ζωή του από πυροβολισμό, ενώ
τουλάχιστον δώδεκα άλλοι φίλαθλοι τραυματίστηκαν ύστερα από συμπλοκές που
προηγήθηκαν του ματς. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O082</ED>
<ID>
ID:306971

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=2</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ </H5><H2>Πρώτο κρούσμα ντόπινγκ
</H2>
Γεγονός αποτελεί, πλέον, η πρώτη περίπτωση ντόπινγκ στη Χειμερινή Ολυμπιάδα
του Σολτ Λέικ Σίτι. Αυτό έδωσαν χθες στη δημοσιότητα πηγές προσκείμενες στη
Διεθνή Ολυμπιακή Επιτροπή, χωρίς όμως να αποκαλύψουν την ταυτότητα του
«άτακτου» αθλητή. Το μόνο που έγινε γνωστό είναι το ότι δεν πρόκειται για
κάποιον ή κάποια που κατέκτησε μετάλλιο στους Αγώνες. Από την πλευρά της,
πάντως, η ΔΟΑ δήλωσε πλήρη άγνοια... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O083</ED>
<ID>
ID:307006

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=3</URL></REF>


Article

<CATEGORY>vin10</CATEGORY>

 <H5>ΤΖΟΡΚΑΕΦ </H5><H2>Τελευταία προσπάθεια
</H2>
Εγκαταλείπει την Εθνική Γαλλίας μετά το Μουντιάλ ο Γιούρι Τζορκαέφ. Σε
συνέντευξή του στη «Le Parisien» ο βετεράνος Γάλλος άσος υπήρξε
κατηγορηματικός: «Θα είναι η τελευταία προσπάθειά μου με τους "Μπλε". Έχω
πάρει την απόφασή μου».
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O084</ED>
<ID>
ID:307023

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=4</URL></REF>


Article

<CATEGORY>vin10</CATEGORY>

 <H5>ΝΑΝΤ </H5><H2>«Εμπόδιο» η απεργία
</H2>
Με ελάχιστους φιλάθλους κινδυνεύει να διεξαχθεί αύριο ο αγώνας της Ναντ με
τη Μάντσεστερ Γιουνάιτεντ για το Τσάμπιονς Λιγκ! Ο λόγος είναι η απεργία των
τραμ και των λεωφορείων στη γαλλική πόλη, η οποία αναμένεται να δυσκολέψει σε
πολύ μεγάλο βαθμό την προσπάθεια των φίλων του ποδοσφαίρου να παρευρεθούν στο
στάδιο Μποζουάρ. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O085</ED>
<ID>
ID:307038

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=5</URL></REF>


Article

<CATEGORY>vin10</CATEGORY>

 <H5>ΚΕΒΙΝ ΚΙΓΚΑΝ </H5><H2>Απολαμβάνει την αποθέωση
</H2>
Στην πρώτη θέση, στο λεωφορείο που μεταφέρει την αποστολή της Μάντσεστερ
Σίτι στο «Σεντ Τζέιμς Παρκ», ο Κέβιν Κίγκαν απολαμβάνει την αποθέωση και την
υποδοχή που του επιφυλάσσουν οπαδοί της Νιούκαστλ. Στην Αγγλία την προσφορά
ουδείς την ξεχνά, στην Ελλάδα μάλλον δεν είδαμε ανάλογες στιγμές το βράδυ της
Κυριακής. Εκτός και αν δεν υπήρχαν φωτογράφοι...
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O086</ED>
<ID>
ID:307045

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=6</URL></REF>


Article

<CATEGORY>vin10</CATEGORY>

 <H5>ΑΡΣΕΝ ΒΕΝΓΚΕΡ </H5><H2>Σκέπτεται τη... σύνταξη
</H2>
Το ενδεχόμενο να αποσυρθεί από την ενεργό δράση για να προστατέψει την
υγεία του εξετάζει σοβαρά ο Αρσέν Βενγκέρ. Ο Αλσατός τεχνικός της Άρσεναλ
δηλώνει ανήσυχος από τα προβλήματα που αντιμετώπισαν πρόσφατα με την καρδιά
τους οι Ζεράρ Ουγέ και Γκι Ρου, ενώ τόνισε πως θέλει να δει και το παιδί του
να μεγαλώνει:«Δεν είμαι έτοιμος ακόμα να σταματήσω, αλλά αν αισθανθώ πως η ζωή
μου κινδυνεύει θα το κάνω από υπευθυνότητα για την οικογένειά μου». <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17271O087</ED>
<ID>
ID:307048

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O08&aa=7</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Το Μαρούσι κυπελλούχος Αττικής
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Παράδεισος Αμαρουσίου κέρδισε το Κύπελλο Αττικής και πέρασε στην επόμενη
φάση του Κυπέλλου Ελλάδας. Το Μαρούσι επικράτησε στους αγώνες που έγιναν το
Σαββατοκύριακο στο εντευκτήριο του Πανελληνίου. Στα ημιτελικά του Σαββάτου ο
Παράδεισος κέρδισε τον Πανελλήνιο με 2,5-1,5 την ώρα που η Καλλιθέα κέρδιζε
τον Παπάγου με 4-0. Στον τελικό της Κυριακής ο Παράδεισος Αμαρουσίου έκανε την
έκπληξη κερδίζοντας τη θεωρητικά ανώτερη Καλλιθέα με σκορ 2,5-1,5. Στην πρώτη
σκακιέρα ο Μουτούσης (2.435) παραχώρησε ισοπαλία στον Σκαπέρδα (2.155). Ο
Ανδρέας Κοφίδης (2.445), στη δεύτερη σκακιέρα, πέτυχε τη μοναδική νίκη της
Καλλιθέας ­ επί του Καπνίση (2.375) ­ ενώ το Μαρούσι επιβλήθηκε στις δύο
τελευταίες σκακιέρες, με νίκες των Γαζή (2.325), Σιγάλα (2.130) επί των Γκέσου
(2.345) και Σπύρου Κοφίδη (2.225). 
Στον μικρό τελικό ο Παπάγου κέρδισε τον Πανελλήνιο με 2,5-1,5. Στη δεύτερη και
την τρίτη σκακιέρα οι Σκούρτης (2.065) και Βασιλείου (2.065) κέρδισαν τους
Καζιλάρη (2.315) και Δήμπα (2.045). Στην τέταρτη σκακιέρα οι Διατσίντος
(Καλλιθέα 1.915) και Κατσιέρης (2.070) ήρθαν ισόπαλοι, ενώ τη μοναδική νίκη
του Πανελληνίου πέτυχε στην πρώτη σκακιέρα ο Σαχταχτίνσκι (2.380) επί του
Καλοσκάμπη (2.260). 
* Σήμερα στις 3.30 μ.μ. θα γίνουν στα γραφεία της ΕΣΟ (Συγγρού 25) οι
κληρώσεις των ομίλων των διασυλλογικών πρωταθλημάτων Αττικής (Β΄, Γ΄ και
τοπικών κατηγοριών). 
* Από το Καπέλ λα Γκραντ είναι η παρτίδα που ακολουθεί: 
Γκάλαχερ (2.503) - Νισιπεάνου (2.608) 
1. ε4 γ6 2. δ4 δ5 3. Ιδ2 δ: ε4 4. Ι: ε4
Ιδ7 5. Ιη5 Ιηζ6 6. Αδ3 ε6 7. Ι1ζ3 Αδ6 8. Βε2 θ6
9. Ιε4 Ι: ε4 10. Β: ε4 Βγ7 11. Βη4 Ρζ8 12. Ο-Ο γ5
13. γ3 β6 14. Πε1 Αβ7 15. θ4 Πδ8 16. Βθ3 Ρε7
17. Αγ4 Ιζ6 18. Αβ3 γ4 19. Αγ2 Ιδ7 20. β3 β5
21. α4 Αδ5 22. Ιδ2 γ: β3 23. Α: β3 Α: β3
24. Ι: β3 β: α4 25. Ιδ2 Ιζ6 26. Π: α4 Πδ7 27.
γ4 Πε8 28. Αα3 Ρζ8 29. Βγ3 Ρη8 30. Α: δ6 Β: δ6
31. Ιζ3 Πβ8 32. Βα3 Βγ7 33. Πα1 Ιη4 34. Πβ4 Π:
β4 35. Β: β4 Π: δ4 36. Πγ1 Πδ3 37. γ5 θ5
38. Βγ4 Π: ζ3 0-1 Αν 39.η: ζ3 τότε 39... Βθ2+
40. Ρζ1 Βζ2 ματ. Συμβαίνουν και εις... Παρισίους (ή
μάλλον εις... Καπέλ λα Γκραντ). <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17271O991</ED>
<ID>
ID:306928

</ID><URL>http://ta-nea.dolnet.gr/neaweb/neafile.print_unique?e=A&f=17271&m=O99&aa=1</URL></REF>


Article

<CATEGORY>vin09</CATEGORY>

 <H2>Ένα αρχοντικό στο Μουσείο!
</H2><H4>Ένα ιστορικό αρχοντικό - σεράι της Ύδρας «αναστήθηκε» ξανά στο Μουσείο Μπενάκη
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Η ξύλινη επένδυση με την κομψή ζωγραφική και τον βαρύ ξυλόγλυπτο διάκοσμο
στον νότιο οντά του αρχοντικού του Βούλγαρη, που είναι στρωμένος στον πρώτο
όροφο του Μουσείου Μπενάκη

Φως στις περιπέτειες ενός διαλυμένου και κατεδαφισμένου υδραίικου αρχοντικού
με πολυτελέστατο σκαλιστό και έξοχο ζωγραφικό διάκοσμο ρίχνει το Μουσείο
Μπενάκη. 
Η μελέτη των σκόρπιων ξύλων ανέστησε όχι μόνο το γοητευτικό εσωτερικό του
αρχοντικού του Βούλγαρη, αλλά και το χαμένο κτίριο. Ένα μικρό σεράι με ξύλινο
σκελετό, που είχε μεταφερθεί με τα καΐκια από την Κωνσταντινούπολη. 
Τι γυρεύει ένα τουρκικό σεράι, ένα κονάκι μακεδονίτικης αρχιτεκτονικής στην
καρδιά της αυστηρής πέτρινης αρχιτεκτονικής της Ύδρας; Κάπως έτσι πρέπει να
σκέφθηκε ο δήμαρχος, που έδωσε το 1912 το σύνθημα της διάλυσής του - αμέσως
μόλις ο δήμος το κληρονόμησε από τους απογόνους τού Γιώργου Βούλγαρη. 
Οι μαρμάρινες κρήνες κ.ά. πήραν τον δρόμο για τα άλλα αρχοντικά. Τα ναυπηγεία
της Ύδρας δεν χρειάστηκαν ξύλα για τα καΐκια τους επί τρία χρόνια, γιατί
χρησιμοποίησαν τα ξύλα του σκελετού. Τον τελευταίο λόγο όμως τον είχαν οι
παλιατζήδες. Η εσωτερική ξύλινη επένδυση περισώθηκε, με τα σκαλίσματα της
οροφής, τα ντουλάπια κ.ά., από τα παλιατζήδικα του Πειραιά σ' ένα άλλο
αρχοντικό, της κυρίας Καραπάνου, στην οδό Ρηγίλλης. 
Όταν και εκείνο το αρχοντικό ενοικιάσθηκε σε πρεσβεία, τα παλιά σκαλιστά ξύλα
ξηλώθηκαν και αποθηκεύτηκαν. Επί 40 χρόνια τα έτρωγε το σαράκι ανενόχλητο,
μέχρι που βγήκαν ξανά στο σφυρί. 
Σε τιμή ευκαιρίας - 125.000 δρχ. - τα αγόρασε ο Άγγελος Δεληβοριάς το 1974.
Και με το άνοιγμα της νέας πτέρυγας του Μουσείου Μπενάκη, ένας μεγάλος οντάς
από το αρχοντικό του Βούλγαρη αναστήθηκε σε τρεις διαστάσεις από εκατοντάδες
σκόρπια ξύλα. Μαζί μ' αυτόν αναστήθηκε, μελετήθηκε και αποκαταστάθηκε σε ένα
βιβλίο 111 σελίδων ολόκληρο το χαμένο κτίριο. 
Σύμφωνα με τον μελετητή, καθηγητή του Πολυτεχνείου αρχιτέκτονα και μηχανικό
ειδικό στη μορφολογία των κτιρίων Γεώργιο Αγγέλου Προκοπίου, η πιθανότητα
απόκλισης από τις διαστάσεις του πραγματικού κτιρίου περιορίζεται στο 5%. 
Ήταν μια δύσκολη δουλειά. Τα ξύλα ομαδοποιήθηκαν, καταγράφηκαν,
συντηρήθηκαν, σχεδιάστηκαν, μελετήθηκαν, ώστε να δώσουν το περίγραμμα των
ορόφων, των τοίχων, των ανοιγμάτων. Το υλικό συγκρίθηκε με άλλα γνωστά
«κονάκια» του βαλκανικού χώρου αλλά και με τα σεράγια της Κωνσταντινούπολης.
Χρησιμοποιήθηκαν όλες οι μαρτυρίες-περιγραφές, τα ελάχιστα σχέδια και οι
αποκαλυπτικές φωτογραφίες. 
Κατά τις εργασίες συντήρησης πάνω στα παλιά ξύλα βγήκαν στοιχεία και
σημάδια που μαρτυρούσαν ότι τα χέρια των μαστόρων της Κωνσταντινούπολης, που
είχαν φέρει στην Ύδρα ένα νεωτεριστικό αρχιτεκτονικό πρότυπο κονακιού με κομψό
ροκοκό διάκοσμο και πρωτευουσιάνικη ποιότητα, ήταν ελληνικά. Η έρευνα του
καθηγητή Γ. Προκοπίου έφθασε ώς το μοντέλο αυτού του αρχοντικού: ήταν το
βασιλικό κιόσκι του προοδευτικού σουλτάνου Σελίμ Γ'. Κι έγινε το σπίτι ενός
Έλληνα που διέπρεψε στην Οθωμανική Αυτοκρατορία, χωρίς να απολέσει την
ταυτότητά του. 
<H3>Χριστιανός και μπέης </H3>
Ο καπετάν Γιώργης Βούλγαρης γεννήθηκε στην Ύδρα το 1769, από μάλλον άσημη
οικογένεια. Μπήκε στον τουρκικό στόλο σε ηλικία 16 χρόνων, αφού η Ύδρα ήταν
υποχρεωμένη να προσφέρει πληρώματα εν είδει φόρου. Στα 28 του ήταν ήδη
πλοίαρχος, υπασπιστής του Τούρκου ναυάρχου, του καπετάν Πασά, και διοικητής
όλων των χριστιανικών πληρωμάτων του τουρκικού στόλου. Στα 33 του έγινε μπέης
- πράγμα σπανιότατο για χριστιανό - και διορίσθηκε από την Πύλη διοικητής της
Ύδρας. Τότε, το 1802, ο προστάτης του έστειλε αρχιτέκτονες τεχνίτες και υλικά
για την ανέγερση σπιτιού αντάξιου του τίτλου του Βούλγαρη. Ο Βούλγαρης
διακρίθηκε ως πολιτικός προοδευτικός, σοφός και ανεξίκακος με τους αντιπάλους
του. Οι Υδραίοι τήρησαν για τον πρόωρο θάνατό του, σε ηλικία 54 χρόνων,
«εθνικό πένθος». 
<H3>INFO
</H3>
Το αρχοντικό του Βούλγαρη εκτίθεται στον πρώτο όροφο της νέας πτέρυγας του
Μουσείου Μπενάκη (Κουμπάρη 1, τηλ. 010-3611.617). Ώρες επισκέψεως: Δευτέρα,
Τετάρτη, Παρασκευή, Σάββατο: 9.00 π.μ. - 5.00 μ.μ., Πέμπτη: 9.00 π.μ. -
μεσάνυχτα, Κυριακή: 9.00 π.μ. - 3.00 μ.μ. Είσοδος: 4,74 ευρώ, μειωμένο 2,37 ευρώ.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17271P171</ED>
<ID>
ID:306929

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P17&aa=1</URL></REF>


Article

<CATEGORY>vin09</CATEGORY>

 <H2>Με «Πίστη» στο «Αμόρε» και μουσική «Έκληψι» στο «Χυτήριο»
</H2>
Σκηνή από την «Πίστη» που κάνει πρεμιέρα απόψε στον Εξώστη του θεάτρου
«Αμόρε» 
Το έργο τών Βίλιας Χατζοπούλου, Ανδρέα Φλουράκη και Γιάννη Δούμου, «Πίστη»,
παρουσιάζεται από απόψε στον Εξώστη του θεάτρου «Αμόρε» (Πριγκιποννήσων 10,
τηλ. 010-6468.009), από το «Θέατρο του Νότου» σε σκηνοθεσία του Θωμά
Μοσχόπουλου. Παίζουν οι Άννα Μάσχα, Δέσποινα Κούρτη, Φάνης Μουρατίδης και
Αντώνης Καρυστινός. 
Την Κυριακή τελειώνουν στο θέατρο «Στοά» (Μπισκίνη 55, Ζωγράφου, τηλ.
010-7702.830) οι παραστάσεις των έργων «Ακούω ήχον κώδωνος» του Μποστ
(Κεντρική Σκηνή) και «Μέσα στο νερό δασκάλα» του Γιάννη Ξανθούλη (Παιδική
Σκηνή). 
Εκδήλωση 
Στη χορογράφο Μαρία Χορς είναι αφιερωμένη η αποψινή εκδήλωση
(20.00) στο θέατρο «Ελεύθερη Έκφραση» της Μαίρης Ιγγλέση (Λέσβου 8 και
Απειράνθου 1, Κυψέλη, τηλ. 010-8649.002). Μιλούν οι Κώστας Γεωργουσόπουλος,
Κώστας Τσιάνος, Σπύρος Ευαγγελάτος, Ιάκωβος Ψαρράς, Νίκος Χαραλάμπους, Κάρμεν
Ρουγγέρη, Ρεγγίνα Καπετανάκη, Έρση Πίττα, Στέφανος Βασιλειάδης, Κώστας
Καστανάς, Αγνή Μουζενίδου, Χρήστος Πάρλας και Κάκια Αναγνώστου. 
Συζήτηση 
Για το έργο του Νίκου Κουρούστη συζητούν στις 7.30 μ.μ., στο
Πολιτιστικό Κέντρο «Μελίνα» του Δήμου Αθηναίων (Ηρακλειδών 66 και
Θεσσαλονίκης, Θησείο, τηλ. 010-3452.150), οι Χάρης Καμπουρίδης, Μαριλένα Καρρά
και Έφη Στρούζα. 
Σεμινάριο 
Σεμινάριο για εκπαιδευτικούς που ασχολούνται με την παράσταση αρχαίου
δράματος στα σχολεία θα πραγματοποιηθεί από τις 2 Μαρτίου ώς τις 6 Απριλίου,
στο Κέντρο Αρχαίου Δράματος (Αρκτίνου 12, Παγκράτι, τηλ. 010-7241.050). Θα
διδάξουν οι Λυδία Κονιόρδου, Δημήτρης Οικονόμου, Έρση Πήττα, Απόστολος Βέττας
και Μιχάλης Χριστοδουλίδης. 
Εκθέσεις 
Εγκαίνια έκθεσης ζωγραφικής του Αποστόλη Δόση απόψε στις 8, στην
Dresdner Bank (Χατζηγιάννη Μέξη 5, τηλ. 010-7298.000). 
Έργα ζωγραφικής και ψηφιδωτά της Δάφνης Αγγελίδου παρουσιάζονται στον
χώρο τέχνης «24» (Σπευσίππου 38, τηλ. 010-7217.897) 
«Ζωντανά» 
Το οκταμελές φωνητικό σύνολο «Έκληψις» θα πραγματοποιήσει τρεις
εμφανίσεις, απόψε στις 9.30, στις 26 Φεβρουαρίου και στις 5 Μαρτίου στο θέατρο
«Χυτήριο» (Ιερά Οδός 44, τηλ. 010-3412.822). 
Ο Γιάννης Σπανός και η Ελένη Δήμου στις 7 μ.μ., εμφανίζονται στο
Πνευματικό Κέντρο του Δήμου Αγίου Ιωάννη Ρέντη (Μπιχάκη 15, έναντι
Δημαρχείου), που θα εγκαινιάσει ο υπουργός Πολιτισμού Ευάγγελος Βενιζέλος. 
Βιβλίο 
Το βιβλίο του Laurence Α. Cunningham, καθηγητή της Νομικής Σχολής
Cardoso της Νέας Υόρκης, «Τα δοκίμια του Warren Buffett. Πρακτική και
Στρατηγική των Επιχειρήσεων» (Εκδόσεις Ποταμός), παρουσιάζεται στις 1.30 μ.μ.,
στη Στοά του Βιβλίου (Πεσμαζόγλου 5). Μιλούν οι Παναγής Βουρλούμης, Αρτέμης
Θεοδωρίδης, Ιωάννης Μ. Θεολογίτης και Δημήτρης Γ. Τσιμπανούλης.

<H3>ΕΚΘΕΣΗ
</H3>
Με τίτλο «Δείχνεις υπέροχη» εγκαινιάζεται απόψε στην «Γκαλερί 3»
(Φωκυλίδου 3, Κολωνάκι) η έκθεση 30 έργων μεικτής τεχνικής τής Μαριγώς Κάσση.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17271P181</ED>
<ID>
ID:306930

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Ευρωσκουπίδια και ανακύκλωση
</H2>
http: //waste.eionet.eu.int

Εσείς ξέρετε πόσους τόνους σκουπιδιών παράγει η Ευρωπαϊκή Ένωση, πού πάνε,
πόσοι ανακυκλώνονται και πόσοι όχι, ποιες είναι οι πρωταθλήτριες χώρες στην
ανακύκλωση και ποιες οι τελευταίες; Εδώ θα το μάθετε με λεπτομέρειες. Θα
βρείτε links σε πανευρωπαϊκές έρευνες για τις στρατηγικές διαχείρισης υγρών
και στερεών αποβλήτων, το κόστος για την τσέπη μας και το περιβάλλον και
συγκριτικά στοιχεία για όλα τα κράτη-μέλη της Ε.Ε. Όπως θα διαπιστώσετε στο
επίσημο site του Ευρωπαϊκού Κέντρου Διαχείρισης Αποβλήτων, οι δείκτες της
Ελλάδας δεν είναι ιδιαίτερα ενθαρρυντικοί. Οι Ευρωπαίοι εταίροι μας,
τουλάχιστον, δίνουν το καλό παράδειγμα... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17271P182</ED>
<ID>
ID:306972

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Μόνο με διπλοβάρδιες... </H2>
<AUTHOR>Π.Κ.</AUTHOR>

Μπέρναρ Τσούμι

Μας πρόλαβε ο Μπέρναρ Τσούμι, ο αρχιτέκτονας του Νέου Μουσείου Ακροπόλεως, κι
απάντησε έμμεσα στο ερώτημα αν θα προλάβει να είναι έτοιμο το μουσείο πριν από
τους Ολυμπιακούς Αγώνες του 2004 μ' ένα παράδειγμα από την προσωπική του
εμπειρία. Ένα τεράστιο αμφιθέατρο 9.000 θέσεων και ένας εκθεσιακός χώρος 7.000
τ.μ. χτίστηκαν στη Ρουέν της Γαλλίας με χαμηλό προϋπολογισμό μέσα σε δεκατρείς
μήνες, ώστε να είναι έτοιμα μία βδομάδα πριν από τις γενικές εκλογές. Πώς
έγινε αυτό; Με 350 εργάτες που δούλευαν διπλή βάρδια, με ανάθεση πολλών
κομματιών που έγιναν έξω και με απλά υλικά. «Η παραγγελία εξετελέσθη και ο
υπουργός επανεξελέγη», είπε με νόημα ο κ. Τσούμι. Κι ο υπουργός Πολιτισμού
Ευάγγελος Βενιζέλος, που ήταν παρών στην πρώτη ομιλία του διάσημου αρχιτέκτονα
για το Νέο Μουσείο Ακροπόλεως, όπως κι ο Ζυλ Ντασσέν άκουσαν καλά. 
<H3>...προλαβαίνουμε το 2004 </H3>
Βασική αρχή του είναι ότι η αρχιτεκτονική δεν είναι η μορφή, αλλά η έκφραση
μιας ιδέας που βρίσκεται πίσω από τη μορφή. Η ιδέα να βλέπουμε από το μουσείο
το περιβάλλον, τον Παρθενώνα, ήταν το θεμέλιο απ' όπου άρχισε ο σχεδιασμός του
μουσείου. Αυτό που αποτελεί ένα στοίχημα για τη σύγχρονη τεχνολογία είναι η
δημιουργία ενός κρυστάλλου διαφανούς και πολύ ισχυρού, ώστε να προστατεύει τα
γλυπτά από την ακτινοβολία αλλά και να μην τυφλώνει σαν καθρέφτης. Σε τρεις -
τέσσερις εβδομάδες, ο κ. Τσούμι θα έρθει για να παρουσιάσει τα οριστικά σχέδια
του μουσείου. Ας ετοιμάζονται οι διπλές βάρδιες. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17271P183</ED>
<ID>
ID:307007

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Αινείτε τον θίασον
</H2>
<AUTHOR>Γ.Δ.Κ.Σ.</AUTHOR>

Είδατε θίασο εν πλήρει απαρτία είτε σε «σοβαρή» είτε σε «ελαφρά» τηλεοπτική
εκπομπή - πρωινάδικο, απογευματάδικο, βραδινάδικο... -, «αυθόρμητα» καλεσμένο,
να ακκίζεται, να χτυπιέται απ' τα γέλια, να «εξομολογείται», να
αλληλοθαυμάζεται, να ευλογεί τα γένια του και να εκπέμπει προς τους ουρανούς,
με κύριους «ενορχηστρωτές» τους πάντα - μα ΠΑΝΤΑ... - ενθουσιασμένους
παρουσιαστές, αίνους για την παράσταση που παίζει; Για ένα να είστε σίγουροι:
ότι καθόλου, μα καθόλου καλά δεν τα πάει στο ταμείο. Διότι, αν τα πήγαινε,
σιγά που θα ξεκουβαλιόντουσαν σύσσωμοι, για να παραγεμίσουν το πρόγραμμα του
αλλουνού. Τις μύριες δικαιολογίες θα μηχανεύονταν για να μην πάνε όσο κι αν
τους παρακαλούσαν - καθότι και οι άλλοι, εύκολο είναι, κάθε μέρα, να τον βρουν
τον καλεσμένο; Όσο για το τι θα άκουγαν από πίσω, από τους εν εναντία
περιπτώσει «υμνωδούς», αφήστε καλύτερα, ας μην το συζητήσουμε... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17271P184</ED>
<ID>
ID:307024

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Κι όμως διαβάζουν
</H2>
<AUTHOR>Μ.Π.</AUTHOR>

Αυτές τις ημέρες που η Φιλεκπαιδευτική Εταιρεία οργανώνει Συμπόσιο στη Στοά
του Βιβλίου με θέμα τη «Δημοσιογραφία του Πολιτισμού», αξίζει να θυμηθούμε ότι
οι εφημερίδες χρησιμοποιούνται ολοένα και περισσότερο στα σχολεία. Σύμφωνα με
τα στοιχεία της Παγκόσμιας Ένωσης Τύπου, το πρόγραμμα «Newspapers in
Education» («Εφημερίδες στην Εκπαίδευση») επεκτάθηκε φέτος σε 35 χώρες. Και
σύμφωνα με το πόρισμα σχετικής έρευνας, οι εφημερίδες χρησιμεύουν από απλό
εργαλείο εκμάθησης ανάγνωσης μέχρι μέσο ανάπτυξης της κριτικής σκέψης αλλά και
εμπέδωσης των δημοκρατικών αξιών. Το πρόγραμμα απευθύνεται σε παιδιά ηλικίας
12-14 ετών, πολλά από τα οποία δεν έχουν πιάσει ποτέ στα χέρια τους
εφημερίδες. Και πραγματοποιείται με τη συμβολή μη κυβερνητικών οργανώσεων,
καθώς σε επίπεδο κρατών μόνο η Ουρουγουάη και η Γαλλία έχουν αναμειχθεί
ενεργά. Είναι μια ιδέα που αξίζει να συζητηθεί και στην Ελλάδα. Άλλωστε οι
νέες τεχνολογίες διαφημίζουν τη διαδραστικότητα και την αμφίδρομη επικοινωνία.
Οι εφημερίδες γιατί να μείνουν πίσω, εφόσον έχουν συγκριτικά πλεονεκτήματα σε
σχέση με άλλα Μέσα; <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17271P185</ED>
<ID>
ID:307039

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P18&aa=5</URL></REF>


Article

<CATEGORY>vin09</CATEGORY>

 <H2>ΓΙΩΡΓΟΣ ΜΕΡΤΖΑΝΗΣ
</H2><H2>Άνθρωποι και αρκούδες
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Στα ίχνη των αρκούδων βρίσκεται συνεχώς από το 1987 ο Γιώργος Μερτζάνης,
επιστημονικός υπεύθυνος της περιβαλλοντικής οργάνωσης «Αρκτούρος»

Ήταν φοιτητής Βιολογίας όταν αναζήτησε για πρώτη φορά ίχνη αρκούδας. Κι έφτασε
μέχρι τα ορεινά της Πίνδου, για να μείνει εκεί τρία χρόνια. «Τότε ανακάλυψα
μιαν άλλη Ελλάδα», λέει ο Γιώργος Μερτζάνης, επιστημονικός υπεύθυνος της
περιβαλλοντικής οργάνωσης «Αρκτούρος». Άφησε πίσω την Αθήνα και τη Γαλλία,
όπου σπούδαζε, και εγκαταστάθηκε στα Ζαγοροχώρια. «Όσο προσεκτικές ήταν τότε
οι κινήσεις μου, καθώς πλησίαζα ένα μονοπάτι, για ν' ανακαλύψω τα ίχνη μιας
αρκούδας, το ίδιο προσεκτικός ήμουν κι απέναντι στους ανθρώπους που ζούσαν
εκεί». 
Είχε λόγους να είναι προσεκτικός. Στα μέσα της δεκαετίας του '80, ένας
μοναχικός άνθρωπος, εγκατεστημένος στα Ζαγοροχώρια, που μαζεύει περιττώματα
αρκούδας και κάνει αναλύσεις, κάθε άλλο παρά συνηθισμένο θέαμα ήταν για τη
μικρή και κλειστή κοινωνία ενός χωριού. Είχε όμως και λόγους για να παραμείνει
εκεί: τον ενθουσιασμό, το ενδιαφέρον, τον στόχο όλη αυτή η έρευνα, όλη η
προσπάθεια να μη σταματήσει σ' ένα διδακτορικό, να εξελιχθεί. «Η συγκυρία, τα
ευρωπαϊκά προγράμματα Life και το ενδιαφέρον πολλών ακόμη ερευνητών για την
προστασία της ακρούδας, βοήθησαν στο να επιτευχθεί ο στόχος». 
Το 1992 ιδρύθηκε ο «Αρκτούρος». «Με αρχικό στόχο να λύσει το πρόβλημα
με τις αρκούδες-χορεύτριες, τη χρήση των ζώων σε ζωολογικούς κήπους και
τσίρκα. Να πιέσει ώστε να εφαρμοστεί η σχετική νομοθεσία που υπήρχε». Με τον
καιρό, η οργάνωση εστίασε στο επιστημονικό έργο, στη μελέτη της αρκούδας και
κατ' επέκταση του δασικού και ορεινού περιβάλλοντος όπου ζει. «Υπάρχει
συγκεντρωμένη γνώση πια. Το επιστημονικό έργο βιολόγων, δασολόγων, τεχνικών
γεωγραφικών συστημάτων πληροφόρησης, το οποίο διαχέεται. Βοηθά στην ολοκλήρωση
εργασιών, πτυχιακών ή διδακτορικών, καλύπτει το κενό που υπάρχει σε
πανεπιστήμια και ερευνητικούς φορείς». 
Στα 10 χρόνια που πέρασαν, η αρκούδα αναδείχθηκε σε σημαντικό δείκτη
για το συνολικό οικοσύστημα μέσα στο οποίο ζει. Και η προστασία της ισοδυναμεί
με την προστασία ολόκληρου του βιοτόπου της. Έχουν μάθει πολλά από τις μέχρι
σήμερα έρευνές τους. «Κατ' αρχήν το πόσες είναι. Μιλάμε για έναν πληθυσμό 130
-160 ζώων στην Πίνδο και τη Ροδόπη. Τα τελευταία χρόνια μάλιστα η αρκούδα
επανεμφανίζεται νοτιότερα - στην ορεινή Ναυπακτία, στα Βαρδούσια. Προφανώς,
λόγω της ερήμωσης της υπαίθρου, χωρίς αυτό να σημαίνει πως έτσι πρέπει να
είναι. Ξέρετε, οι παλιές γενιές είχαν βρει τη φόρμουλα της συνύπαρξης. Ήξεραν
πώς να συμβιώνουν με τα ζώα, χωρίς να τα αφανίζουν». 
Η τηλεμετρική παρακολούθηση - ένα ερευνητικό πρόγραμμα που ξεκίνησε το 1997
και στη διάρκεια του οποία έχουν τοποθετηθεί κολάρα με πομπούς πάνω σε αρκετά
ζώα - βοήθησε σημαντικά στη συγκεκριμένη επιστημονική έρευνα. «Ανακαλύψαμε
πολλές λεπτομέρειες για τη ζωή της αρκούδας, ακριβώς επειδή η παρακολούθηση
ήταν καθημερινή», λέει ο κ. Μερτζάνης. «Μάθαμε πως η διάρκεια του χειμερίου
ύπνου είναι 95 ημέρες, μάθαμε επίσης πολλά για τους τόπους και την έκταση μέσα
στην οποία συνήθως κινείται. Μια ενήλικη αρκούδα με τα μικρά της κινείται σε
έκταση άνω των 400.000 στρεμμάτων, μέσα σε ένα χρόνο. Και ακολουθεί
συγκεκριμένη στρατηγική. Ανάλογα με την εποχή επιλέγει διαφορετικά, αλλά πολύ
συγκεκριμένα σημεία: αυτά που της προσφέρουν τροφή, ασφάλεια ή μεγαλύτερη
ησυχία. Η αρκούδα της Ροδόπης, για παράδειγμα, τα τρία τελευταία χρόνια
επέστρεφε σε μια συγκεκριμένη φωλιά στη Βουλγαρία. Ο βιότοπός της μοιράζεται
μεταξύ δύο χωρών. Το ίδιο και δύο από τις οκτώ αρκούδες της Πίνδου, που
παρακολουθήσαμε. Φώλιαζαν στην Αλβανία, ενώ χρησιμοποιούσαν τα δάση του
Γράμμου». 
<H3>«Πάρκο» και η Εγνατία
</H3>
Η Εγνατία Οδός... έκανε στην άκρη για να περάσει η αρκούδα. Εδώ και μερικούς
μήνες η «κόντρα» έφθασε σε συμβιβασμό. «Η τακτική του "Αρκτούρου" είναι κάπως
διαφορετική», λέει ο κ. Γιώργος Μερτζάνης. «Δεν κάνουμε ακτιβισμό.
Παρεμβαίνουμε και προβάλλουμε αντίσταση, προτείνοντας λύσεις. Στην περίπτωση
της Εγνατίας Οδού, από την πρώτη στιγμή οι θέσεις μας ήταν αμετακίνητες και
τεκμηριωμένες. Η στάση μας ήταν σκληρή. Τελικά, η Πολιτεία κατανόησε το
πρόβλημα και υιοθέτησε τη στρατηγική τής εκ των προτέρων αξιολόγησης των έργων
ως προς τις περιβαλλοντικές τους επιπτώσεις». 
Ο όρος, για την παρακολούθηση των περιβαλλοντικών επιπτώσεων ενός έργου τόσο
μεγάλης εμβέλειας, όπως η κατασκευή της Εγνατίας, προϋπήρχε. «Όμως αγνοήθηκε.
Δεν θέλαμε να δημιουργήσουμε πόλωση ούτε να μπλεχτούμε σε αδιέξοδες και
στείρες αντιπαραθέσεις. Θέλαμε να εφαρμοστεί η παρακολούθηση των
περιβαλλοντικών επιπτώσεων. Πράγμα που έγινε. Και αυτή τη στιγμή έχει
ξεκινήσει ένα πολλά υποσχόμενο ερευνητικό πρόγραμμα, σε στενή και πολύ καλή
συνεργασία με την Εγνατία Α.Ε.».

<H3>INFO
</H3>
«Αρκτούρος»: Βίκτωρος Ουγκώ 3, Θεσσαλονίκη, Τ.Κ. 546 25, τηλ. 0310-555.920.
Internet: http: //www.arcturos.gr/
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17271P191</ED>
<ID>
ID:306931

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P19&aa=1</URL></REF>


Article

<CATEGORY>vin09</CATEGORY>

 <H2>Κάποτε στην Πίνδο
</H2>
<AUTHOR>Τ.Κ.</AUTHOR>

Αναζητώντας τα ίχνη της Αρκούδας στον Γράμμο. Η επιστημονική έρευνα στο πεδίο

Ήταν γύρω στις 9 το πρωί, στα τέλη Φεβρουαρίου του 1987. Ο νεαρός που είχε
έρθει να με πάρει από το αεροδρόμιο οδηγούσε σχεδόν αμίλητος για δυο περίπου
ώρες. Όσο απομακρυνόμαστε από τα Γιάννενα και το μικρό moke (το τζιπάκι mini
cooper) έμπαινε σε χωματόδρομους της Πίνδου, τόσο το βλέμμα του οδηγού γινόταν
όλο και πιο ανήσυχο. 
Ετοιμαζόμουν να τον ρωτήσω κάτι (οτιδήποτε - δύο ώρες αμίλητος και χωρίς
καφέ), όταν τρία πράγματα συνέβησαν σχεδόν ταυτόχρονα: Το moke φρέναρε, ο
οδηγός βρέθηκε πάνω από έναν περίεργο σωρό, σαν λάσπη στη μέση του δρόμου, και
ένα τεράστιο χαμόγελο είχε απλωθεί στο πρόσωπό του. «Να τη» έλεγε και
ξανάλεγε, βάζοντας προσεκτικά σε πλαστικά σακουλάκια κομμάτια της περίεργης
«λάσπης». 
Όταν λίγο μετά εδέησε να μου μιλήσει, μόνο που δεν έφυγα με τα πόδια. Ο σωρός
ήταν περιττώματα αρκούδας(!) και η χαρά του ήταν μεγάλη αφού είχε ακούσει ότι
πριν από λίγες ημέρες κάποιοι κυνηγοί είχαν σκοτώσει το συγκεκριμένο ζώο που
παρακολουθούσε ο ίδιος στην περιοχή Αρκουδόρεμα στην καρδιά της Πίνδου. 
Μου είχαν μιλήσει για έναν λαμπρό επιστήμονα που ολοκλήρωνε το διδακτορικό του
στη βιολογία της αρκούδας στη Γαλλία και συνάντησα έναν τύπο που ενθουσιαζόταν
μαζεύοντας τα... της αρκούδας! Όταν λίγες ώρες μετά είδα και πού κοιμόταν και
μελετούσε (η θέρμανση ήταν ένα μεγάλο μπουκάλι τσίπουρο σε μια πέτρινη εκδοχή
δωματίου λίγο έξω από τα Ζαγόρια), τότε κατάλαβα πόσο ξεχωριστός ήταν αυτός ο
πανεπιστημιακός απ' οσους είχα γνωρίσει μέχρι τότε. Ήταν ο Γιώργος Μερτζάνης
σε ηλικία 25 χρόνων. Ίδιος είναι και σήμερα... <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17271P192</ED>
<ID>
ID:306973

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P19&aa=2</URL></REF>


Article

<CATEGORY>vin09</CATEGORY>

 <H2>Οι 2004 «πληγές»της Αρχαίας Ολυμπίας
</H2><H4>Η Αρχαία Ολυμπία, ο πυρήνας των ελληνικών Ολυμπιακών Αγώνων, ετοιμάζεται να
αντιμετωπίσει το μεγάλο αθλητικό γεγονός του 2004 με πολλά και εντυπωσιακά
σχέδια έργων, προϋπολογισμού σαράντα δισεκατομμυρίων δραχμών. Το ερώτημα,
όμως, είναι αν θα προλάβουν να γίνουν στο χρονικό διάστημα που απομένει ως την
έναρξη των Ολυμπιακών Αγώνων όλα όσα δεν έγιναν τα τελευταία σαράντα χρόνια...
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Αυτή την εποχή η Αρχαία Ολυμπία έπρεπε ήδη να θυμίζει ένα μεγάλο εργοτάξιο
όπου οι εργασίες διεξάγονται πυρετωδώς. Αντίθετα, επικρατεί εικόνα χειμερινής
εγκατάλειψης και δουλειάς ρουτίνας. Στην Αθήνα οι συσκέψεις της επιτροπής και
των ομάδων εργασίας που εξετάζουν τις μελέτες και τις προμελέτες για την
ανάπλαση της Ολυμπίας δίνουν και παίρνουν. Τα έργα προχωρούν στα χαρτιά, αλλά
ο κόσμος δεν τα βλέπει. 
Η πρόεδρος της Επιτροπής Ολυμπίας, γ. γραμματέας του υπουργείου
Πολιτισμού κ. Λίνα Μενδώνη, είναι αισιόδοξη. «Το καινούργιο Αρχαιολογικό
Μουσείο των Ολυμπιακών Αγώνων, προϋπολογισμού 3 δισ. δρχ., θα είναι έτοιμο στο
τέλος του 2003», διαβεβαιώνει. Ο μεγάλος νεωτερισμός του θα είναι η
εγκατάσταση ενός ψηφιακού μουσείου με την ιστορία των ολυμπιακών αθλημάτων, με
επιπλέον προϋπολογισμό 1 δισ. δρχ. 
Αυτό που θ' αλλάξει ουσιαστικά την εικόνα είναι άλλο: «Σπάμε την άσφαλτο που
διχοτομεί τον αρχαιολογικό χώρο και το Μουσείο», λέει η κυρία Μενδώνη, «και
ενοποιείται ο ειδυλλιακός χώρος». Όμως και πάλι η δημιουργία της νέας
παρακαμπτηρίου οδού - μήκους 8,5 χλμ., προϋπολογισμού 13 δισ. δρχ. - από την
ΠΑΘΕ, προϋποθέτει πολλά, που δεν έχουν γίνει ακόμα. 
Αν όλα πάνε καλά, στις παραμονές των Ολυμπιακών Αγώνων η Ολυμπία θα είναι μια
«κούκλα» έτοιμη να δεχθεί εκατομμύρια επισκέπτες. Το Αρχαιολογικό Μουσείο που
στεγάζει τον Ερμή του Πραξιτέλους θα είναι αγνώριστο, παρότι οι οριστικές
μελέτες θα παραδοθούν σε ένα μήνα. Με αιρ κοντίσιον, χωρίς τα αντιαισθητικά
σιδερένια κάγκελα της πρόσοψης που θυμίζουν φυλακή, με καινούργιες βιτρίνες,
μεγάλο αναψυκτήριο και χώρους υγιεινής (150 τ.μ.). 
Κοντά στο μουσείο θα λειτουργεί ένα «λυόμενο» υπαίθριο θεατράκι 850 θέσεων.
Διαβαίνοντας το γεφυράκι στην άκρη του χωριού πάνω από την κοίτη του Κλαδέου
(παραποτάμου του Αλφειού) θα μπαινουμε στο περιφραγμένο αρχαιολογικό άλσος. Ο
χώρος στάθμευσης πρόκειται να απαλλοτριωθεί. Δέκα δισεκατομμύρια πρόκειται να
διατεθούν για τη μεταμόρφωση των προσόψεων και κοινόχρηστων χώρων του
κοινότοπου τουριστικού δήμου των 300 κατοίκων σε παράδεισο. Η έναρξη του
προγράμματος αυτού τοποθετείται στα τέλη Μαΐου. 
Αμφίβολο αν θα προλάβει να υλοποιηθεί η ανάπλαση του εγκαταλελειμμένου
ξενοδοχείου ΣΠΑΠ και η δημιουργία αμφιθεάτρου χωρητικότητας 200 ατόμων. Έργα,
κόστους μαζί με την ανάπλαση του Αρχαιολογικού Μουσείου 7 δισεκατομμυρίων.
Ακόμα και ποδηλατόδρομο στις όχθες του Κλαδέου και του Αλφειού θα εξασφαλίσουν
στην Ολυμπία οι Ολυμπιακοί Αγώνες, ενώ για τους κατοίκους της Ολυμπίας
ετοιμάζεται «τώρα» το πρόγραμμα σπουδών του Κέντρου Επαγγελματικής Κατάρτισης.
Τέλος, σειρά ολόκληρη από φεστιβάλ και πολιτιστικές εκδηλώσεις. Τι είναι
έτοιμο απ' όλ' αυτά; Η... μονάδα βιολογικού καθαρισμού των λυμάτων, όχι όμως
και η σύνδεσή της με το χωριό...

<H3>Μέσα κούκλα, έξω πανούκλα </H3>
Αν η Νίκη του Παιωνίου, στο Μουσείο της Ολυμπίας, μοιάζει σήμερα να
κατεβαίνει ανάλαφρα από τον γαλάζιο ουρανό χωρίς σχεδόν να συνειδητοποιούμε
ότι το μαρμάρινο αριστούργημα αποτελείται από μια εκατοστή αριστοτεχνικά
συγκολλημένα μάρμαρα και συμπληρώσεις, αυτό οφείλεται σ' έναν άνθρωπο που
δυστυχώς δεν υπάρχει πια, τον γλύπτη Στέλιο Τριάντη. Αντίθετα, εικόνα
εξαθλίωσης και γήρανσης παρουσιάζει το βάθρο του ίδιου αγάλματος, που γέρνει
προς τα αριστερά στη δεύτερη φωτογραφία, στο κέντρο του αρχαιολογικού χώρου
μπροστά από τον ναό του Διός. Τα μαυρισμένα τσιμέντα βρίσκονται σε πλήρη
ασυμφωνία με το λευκό παριανό μάρμαρο 
<H3>Του Κλαδέου τα μαδέρια </H3>
Στο σημείο όπου βλέπουμε σήμερα τα δύο μαδέρια πάνω από το ποταμάκι θα
κατασκευασθεί το γεφυράκι που θα συνδέει τον χώρο στάθμευσης και το χωριό της
Αρχαίας Ολυμπίας με το χώρο του μουσείου. Οι όχθες του Κλαδέου θα διαμορφωθούν
κατάλληλα ώστε ν' αποτελέσουν το ειδυλλιακό φυσικό όριο του αρχαιολογικού
πάρκου της Ολυμπίας. Η επίσκεψη θα γίνεται μέσα από ειδικά στρωμένες και
διαμορφωμένες διαδρομές, κατάλληλες και για άτομα με ειδικές ανάγκες. Θα έχει
μήκος περισσότερο από δύο χιλιόμετρα, αλλά θα υπάρχουν παγκάκια και σήμανση. 
<H3>Μουσείο, το εργοτάξιο </H3>
Τα επιχρίσματα στο παλιό νεοκλασικό μουσείο της Ολυμπίας oλοκληρώνονται
πριν το Πάσχα και αρχίζει η τοποθέτηση του πλούσιου κεραμικού, πλαστικού και
ζωγραφικού διάκοσμου του κτιρίου που είχε ανεγερθεί το 1885 με δωρεά του
Ανδρέα Συγγρού. Στο ισόγειο θα εκτεθούν πάνω από εκατό γλυπτά, αγγεία και
αντικείμενα που σχετίζονται αποκλειστικά με τους αρχαίους Ολυμπιακούς Αγώνες.
Στα θεμέλια του μουσείου χρειάστηκε να τοποθετηθούν 580 πάσσαλοι στήριξης που
φθάνουν σε βάθος 8,9 μέτρων για να δημιουργηθεί η υπόγεια επέκταση.

<H3>Και επέκταση... λόφου </H3>
Ετοιμόρροπος και υποβασταζόμενος είναι σήμερα ολόκληρος ο αναλημματικός
τοίχος του λόφου «Κρόνιον» που δεσπόζει μπροστά από το αρχαίο στάδιο της
Ολυμπίας. Η λύση προς την οποία προσανατολίζεται οι αρμόδιος γενικός
διευθυντής της αναστήλωσης Βασίλης Χανδακάς, είναι η άμεση διάλυση τμήματος
του τοίχου και η άρση της πίεσης που ασκούν τα ολισθαίνοντα χώματα του λόφου.
Το πρόγραμμα της Ολυμπίας προβλέπει την ανάδειξη των αρχαιοτήτων που
βρίσκονται στον λόφο ο οποίος ήταν αφιερωμένος στον πατέρα των ολυμπίων θεών

<H3>Ναός αναζητεί... ύψος </H3>
Ναός του Διός. Θα αλλάξει το τοπίο του ιερού της Ολυμπίας μετά την
επικείμενη αναστήλωση ενός γιγάντιου κίονα στη γωνία του ναού του Διός, που θα
δώσει την αίσθηση του ύψους 13,5 μ. μαζί με το βάθρο του ναού, προσθέτοντας
την τρίτη διάσταση, το ύψος που λείπει, για να αντιληφθούμε το μέγεθος του
μεγαλύτερου δωρικού ναού της Πελοποννήσου. Προς το παρόν, έχει στηθεί η
σκαλωσιά και έχουν λαξευθεί ορισμένα συμπληρώματα και ένας ολόκληρος σπόνδυλος
που λείπει από τον συγκεκριμένο κίονα. Ο ναός κτίσθηκε το 472 π.Χ. και έχει
διαστάσεις 64Χ27,6. Οι γιγάντιοι σπόνδυλοι έχουν διάμετρο 2,20 μ., γεμίζουν δε
με τον όγκο τους το ιερό στη θέση που έπεσαν μετά τον σεισμό ο οποίος
κατέστρεψε τον ναό και όπου βρέθηκαν το 1872.

<H3>Επίσκεψη ή επισκεπτήριο; </H3>
Η εικόνα φυλακής με τα σιδερένια κάγκελα που παρουσιάζει η είσοδος του
μεγάλου αρχαιολογικού μουσείου της Ολυμπίας θα αλλάξει ριζικά εν όψει του
2004. Οι οριστικές μελέτες θα είναι έτοιμες σ΄ ένα μήνα. 
<H3>«Φυλακισμένα» αγάλματα </H3>
Οι αντιαισθητικές σιδερένιες ράβδοι που φαίνονται σήμερα πίσω από τις
μορφές του Απόλλωνα (στο κέντρο), του Θησέα (δεξιά) και των κενταύρων θα
κρυφτούν πίσω από ψευδότοιχους που θα κρύβουν την ασχήμια χωρίς να χρειασθεί
να μετακινηθούν τα βαριά αγάλματα από τα αετώματα του ναού του Διός. Για το
αριστούργημα της Ολυμπίας, τον Ερμή του Πραξιτέλους, θα ανοιχτεί μια
καινούργια, μεγαλύτερη και ψηλότερη αίθουσα, ώστε να αναδειχθεί η άθικτη μορφή
του μοναδικού πρωτότυπου έργου του Πραξιτέλους από παριανό μάρμαρο. Το έργο
χρονολογείται μεταξύ του 363-343 π.Χ. Προβλέπεται επίσης η κατασκευή μιας
εντυπωσιακής ημικυκλικής κόγχης για την ανάδειξη πλήθους αγαλμάτων Ρωμαίων
αυτοκρατόρων από την «εξέδρα» του Ηρώδη του Αττικού, η μετατροπή της πτέρυγας
των γραφείων - εργαστηρίων σε άνετο κυλικείο, χώρους υγιεινής και πωλητήριο,
και πολλές άλλες «εκλεπτύνσεις». Η μουσειολογική πρόταση για το τι και πώς θα
εκτεθεί έχει εγκριθεί. Μένει ανοιχτή η γενική ανακατασκευή του μουσείου. 
<H3>INFO
</H3>
Ο αρχαιολογικός χώρος της Αρχαίας Ολυμπίας λειτουργεί καθημερινά 8 π.μ.-5 μ.μ.
και το Σαββατοκύριακο 8.30 π.μ.-3 μ.μ. Τηλ. 06240-22.517. 
Το Αρχαιολογικό Μουσείο Ολυμπίας λειτουργεί κάθε Δευτέρα 10.30 π.μ. - 5 μ.μ.
και Τρίτη έως Κυριακή 8.30 π.μ -3 μ.μ. Τηλ. 06240-22.529.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17271P201</ED>
<ID>
ID:306932

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P20&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Κινηματογραφικά... </H4>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Επιστροφή στη γοητεία του κινηματογράφου. Μετά δέκα χρόνια στην υπερένταση,
και πάλι, του πλατό! Σιδηρόκαστρο! Παλιό υπεραιωνόβιο σπίτι με τη δική του
ιστορία και τα ανεξίτηλα χνάρια των φευγάτων πια ενοίκων χαραγμένα στους
τοίχους, στα πατώματα, στην τζαμωτή ξύλινη σκάλα με τα φθαρμένα σκαλοπάτια,
στα πολλά μικρά δωμάτια... Ατμόσφαιρα ξεφτισμένης αλλοτινής αίγλης. 
Ξύπνημα χαράματα, ταξίδι με αεροπλάνο για Θεσσαλονίκη, κι άλλο ταξίδι με
αυτοκίνητο, φτάσιμο, ντύσιμο, μακιγιάζ, η μηχανή στημένη, τα φώτα αναμμένα, το
τράβελιγκ, ο ήχος, πανέτοιμα, πρόβες κι άλλες πρόβες, συγκέντρωση, συγκίνηση,
έτοιμοι, σκηνοθετικό δυνατό λάκτισμα «πάμεεε», εκκίνηση μ' όλα τα νεύρα
τεντωμένα, δόσιμο απόλυτο, πλήρες, μέχρι το τελικό «στοπ». Κάτι δεν πέτυχε και
πάλι απ' την αρχή, και πάλι και πάλι, ώσπου να επιτευχθεί το τέλειο δυνατό.
Ανάπαυση μέχρι την ετοιμασία του επόμενου πλάνου. Η κούραση και η αϋπνία
ανεβαίνουν, κυριαρχούν, δυνατός καφές, χρειάζεσαι δυνάμεις, το γύρισμα
συνεχίζεται. Μετά την ολοκλήρωση του πλάνου βιαστική αναχώρηση για τον
εξωτερικό χώρο. Πρόβα για την επομένη. Νεύρα, φωνές να προλάβουμε το φως.
Οδεύουμε προς τη λίμνη Κερκίνη. Ο Στρυμόνας με τις γέφυρες και τα νερά του,
πλατύς, μεγάλος, φιδοσέρνεται πλάι μας, πότε δεξιά πότε αριστερά! Φτάνουμε στο
Μεγαλοχώρι. Οι αποφάσεις ανατρέπονται. Πίσω στο ξενοδοχείο. Επιτέλους, ύπνος!
Ανάπαυλα! Το αύριο αναμένεται εξίσου συναρπαστικό! <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17271P211</ED>
<ID>
ID:306933

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P21&aa=1</URL></REF>


Article

<CATEGORY>vin09</CATEGORY>

 <H2>Ένα «πράσινο μάτι» πάνω απ' τον πλανήτη
</H2><H4>Απαντήσεις στα μεγάλα ερωτήματα για το κλίμα και το περιβάλλον αναμένεται να
δώσει ο καινούργιος ευρωπαϊκός δορυφόρος Εnvisat </H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Ο Envisat θα τεθεί σε τροχιά γύρω από τη Γη την 1η Μαρτίου. Ο μεγαλύτερος
δορυφόρος μελέτης του περιβάλλοντος που έχει γίνει ποτέ, θα δώσει απαντήσεις
στα μεγαλύτερα ερωτήματα της επιστήμης για το περιβάλλον του πλανήτη και το κλίμα

Σκιά του Ελ Νίνιο θα γίνει από την επόμενη εβδομάδα ο Envisat, ο μεγαλύτερος
δορυφόρος που έχει κατασκευαστεί ποτέ για τη μελέτη του γήινου περιβάλλοντος.
Έργο ευρωπαϊκό, το «πράσινο μάτι» αποτελεί το πλέον ελπιδοφόρο όπλο των
επιστημόνων σε όλο τον κόσμο για την έρευνα του πλανήτη μας και το κλίμα. 
Από μόνος του, βέβαια, ο Envisat δεν πρόκειται να αποτρέψει το φαινόμενο του
Ελ Νίνιο, που τόσες καταστροφές προκαλεί σε κάθε πέρασμά του, όμως, θα
βοηθήσει αποτελεσματικά στην έγκαιρη πρόγνωση και προετοιμασία των αρχών στις
περιοχές που χτυπά περισσότερο. 
Το Ελ Νίνιο είναι ένα μόνο ελάχιστο δείγμα των προσδοκιών για τις
ικανότητες του δορυφόρου. Με μήκος 25 μέτρα και βάρος 8 τόνους, ο Envisat θα
μεταφέρει στο Διάστημα 10 διαφορετικά όργανα, που θα παρακολουθούν την
ατμόσφαιρα, τους ωκεανούς, την ξηρά και τους πάγους για τα επόμενα πέντε
χρόνια. Οι ειδικοί έχουν εναποθέσει τις επιστημονικές τους ελπίδες στις νέες
λεπτομερείς μετρήσεις που θα συγκεντρωθούν. Τα στοιχεία του θα τους βοηθήσουν
να καταλάβουν πολύπλοκους μηχανισμούς στην ατμόσφαιρα, όπως το φαινόμενο του
θερμοκηπίου και η παγκόσμια αύξηση της θερμοκρασίας, και να μελετήσουν όλα
αυτά που απειλούν τη Γη στο άμεσο μέλλον, όπως το λειώσιμο των πάγων. 
Τα στοιχεία τους θα είναι διαθέσιμα και στους Έλληνες επιστήμονες. «Ο Envisat
θα παρέχει ένα πλήθος πληροφοριών χωρίς προηγούμενο για την επιστημονική
κοινότητα, συνεχίζοντας τις μετρήσεις παλαιότερων δορυφόρων της ESA», εξηγεί
στα «ΝΕΑ» ο κ. Κώστας Λαγουβάρδος, επιστημονικός συνεργάτης του Εθνικού
Αστεροσκοπείου. 
Από την 1η Μαρτίου, λοιπόν, το «πράσινο μάτι» μας στον ουρανό θα παρατηρεί
μέρα και νύχτα τα κύματα, την έκταση των πάγων στις πολικές περιοχές και τα
χαρακτηριστικά του εδάφους. Θα καταγράφει περιοχές που πλήττονται από
ερημοποίηση, δασικές πυρκαγιές και πλημμύρες. Θα μετρά τη θερμοκρασία στην
επιφάνεια της θάλασσας, παράμετρο που παίζει πολύ σημαντικό ρόλο στην
κατανόηση των κλιματικών αλλαγών και την παρατήρηση των διαταραχών του
κλίματος, όπως το Ελ Νίνιο. Θα μετρά επίσης τα αέρια του θερμοκηπίου
(διοξείδιο του άνθρακα, μεθάνιο) επιτρέποντας την κατασκευή λεπτομερών
τρισδιάστατων χαρτών που θα δείχνουν τη συγκέντρωσή τους μέσα στην ατμόσφαιρα. 
Σημαντική βοήθεια θα προσφέρει, επίσης, στην πρόγνωση του καιρού, αυτού
του «μεγάλου αγνώστου». Μετρώντας, για παράδειγμα, την υγρασία στην
ατμόσφαιρα, παράμετρος που παίζει μεγάλο ρόλο στη διαμόρφωση των καιρικών
φαινομένων. 
Το στρώμα του όζοντος, άλλο ένα από τα καυτά περιβαλλοντικά ζητήματα της
εποχής μας, θα «νιώσει» κι αυτό την παρουσία του νέου δορυφόρου. Μετρήσεις του
στρατοσφαιρικού όζοντος θα δείξουν με μεγάλη ακρίβεια στους επιστήμονες τις
περιοχές όπου η τρύπα έχει πάρει ανησυχητικές διαστάσεις. 
Τα νέα στοιχεία που θα συγκεντρωθούν για το νέφος, τους αέριους ρύπους και τα
σωματίδια στην ατμόσφαιρα ενδιαφέρουν πλέον τους ειδικούς σε όλες τις
μεγαλουπόλεις του πλανήτη, αλλά και στις γειτονικές περιοχές, μια που είναι
αποδεδειγμένο πια πως η μόλυνση μεταφέρεται σε απίθανα σημεία. Η μεταφορά
σκόνης από την έρημο, η βιομηχανική μόλυνση, η ηφαιστειακή δραστηριότητα θα
παρακολουθούνται εξίσου στενά. 
<H3>Δύο δισ. ευρώ το κόστος </H3>
Τα στοιχεία από τις μετρήσεις του Envisat θα διαβιβάζονται σε δύο επίγεια
κέντρα λήψης στη Σουηδία και την Ιταλία. Εκεί, θα τα επεξεργάζονται
επιστήμονες που με τη σειρά τους θα τα στέλνουν στη διεθνή επιστημονική
κοινότητα. 
«Περιμένουμε όλοι τη λειτουργία του δορυφόρου και των οργάνων του γιατί θα
κάνει δυνατή τη λεπτομερή καταγραφή δεκάδων παραμέτρων που θα μας βοηθήσουν να
κατανοήσουμε καλύτερα τους μηχανισμούς αλλαγής του κλίματος, θα βελτιώσουν την
πρόγνωση του καιρού και θα επιτρέψουν την πληρέστερη παρατήρηση του γήινου
περιβάλλοντος στο σύνολό του», λέει ο κ. Κώστας Λαγουβάρδος. 
Ο δορυφόρος θα πραγματοποιεί μία πλήρη περιστροφή γύρω από τη Γη κάθε 100
λεπτά. Η κατασκευή του έγινε με τη συμμετοχή 50 εταιρειών και κόστισε δύο δισ. ευρώ
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17271P221</ED>
<ID>
ID:306934

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P22&aa=1</URL></REF>


Article

<CATEGORY>vin09</CATEGORY>

 <H2>Το σπίτι του 21ου αιώνα έχει σχήμα... αστερία
</H2>
Το Crafton New Hall, σε αναπαράσταση από ηλεκτρονικό υπολογιστή

Αποχαιρετά για πάντα το... «πάνω - κάτω» των ορόφων, τους διαδρόμους και τα
τεράστια τζάκια. Καλωσορίζει τη γεωθερμική υπόγεια θέρμανση και την ηλιακή
ενέργεια. Είναι το σπίτι του 21ου αιώνα και έχει το σχήμα του αστερία. 
Το μισό είναι θαμμένο κάτω από το έδαφος και το υπόλοιπο καλυμμένο σε αρκετά
σημεία με πράσινο. Το σχήμα του αστερία το βοηθά να εκμεταλλεύεται την ηλιακή
ενέργεια σε όλη τη διάρκεια της ημέρας. 
Έχει 11 κρεβατοκάμαρες, μια κουζίνα για το καθημερινό μαγείρεμα και μια για τα
πάρτι. Εκτός από τα γραφεία και τα δωμάτια για τους επισκέπτες, διαθέτει και
ένα χώρο αναψυχής και ηρεμίας με μπάνιο-υδρομασάζ, σάουνα - για να φεύγουν οι
έννοιες της σύγχρονης ζωής -, γυμναστήριο, δύο πισίνες, κινηματογράφο και
βιβλιοθήκη. Στη ζώνη της επικοινωνίας είναι εγκατεστημένο ένα υπερσύγχρονο
σύστημα ηλεκτρονικού υπολογιστή. 
Είναι το Crafton New Hall, μια... διασκευή του Crafton Hall (που χτίστηκε τον
17ο αιώνα) όπως την φαντάστηκε η αρχιτέκτονας Kathryn Findlay, που θα ταράξει
τις αντιλήψεις περί κατοικίας στη βρετανική ύπαιθρο. Η ιδέα της Findlay είχε
σαν βάση ένα σπίτι με χαμηλό κόστος συντήρησης, σίγουρα όμως με ιαπωνικές
καταβολές. 
Σχεδίασε λοιπόν ένα σπίτι με γνώμονα τη θέση του ήλιου στη διάρκεια της
ημέρας. Οι κρεβατοκάμαρες φωτίζονται το πρωί, τα υπόλοιπα δωμάτια είναι
φωτεινά μέχρι το απόγευμα, ενώ κατά τη δύση του ήλιου, το φως φτάνει στις
τραπεζαρίες και την εσωτερική πισίνα. 
Υποψήφιοι αγοραστές έχουν ήδη αρχίσει να εκδηλώνουν το ενδιαφέρον τους, παρ'
όλο που το σπίτι δεν έχει ακόμη χτιστεί - ούτε καν τα σχέδια είναι εντελώς ολοκληρωμένα.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17271P222</ED>
<ID>
ID:306974

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P22&aa=2</URL></REF>


Article

<CATEGORY>vin09</CATEGORY>

 <H2>ΤΖΟΝ ΤΡΑΒΟΛΤΑ
</H2><H2>«Δεν είμαι τέλειος και μ' αρέσει»
</H2><H4>Ο Τζον Τραβόλτα μιλά για τον ρόλο του στην ταινία «Κατ' οίκον παρενόχληση»
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

«Ο ήρωας που υποδύομαι είναι πρώην αλκοολικός και αντιμετωπίζει προβλήματα με
την οικογενειά του. Δεν είναι τέλειος, και γι' αυτό μου αρέσει», λέει ο Τζον
Τραβόλτα για τον ρόλο του στην ταινία «Κατ' οίκον παρενόχληση»

Είναι σούπερσταρ - με δύο Όσκαρ ερμηνείας στο ενεργητικό του (για το «Πυρετός
το Σαββατόβραδο» και το «Pulp Fiction») - αλλά παραμένει ανεπιτήδευτα ο
άνθρωπος της διπλανής πόρτας, ο καλός σύζυγος, ο χαζομπαμπάς. Χαίρεται να
έρχεται σε επαφή με τον κόσμο, να δίνει αυτόγραφα, να ανταλλάσσει χειραψίες,
να φωτογραφίζεται αγκαλιά με θαυμαστές του, να κουβεντιάζει μαζί τους. 
Με δυο λόγια ο Τζον Τραβόλτα των 47 ετών, των δύο Όσκαρ και των σαραντα τόσων
ταινιών - όπως λέει ο ίδιος επειδή έχει χάσει τον... λογαριασμό - είναι ένας
ευτυχισμένος άνθρωπος. 
Αυτός ο ευτυχισμένος άνθρωπος, έναν χρόνο μετά την κατασκοπική
περιπέτεια «Κωδικός: Swordfish», πρωταγωνιστεί στο θρίλερ «Κατ' οίκον
παρενόχληση» (Domestic Disturbance), ενώ αυτή την περίοδο βρίσκεται μπροστά
στις κάμερες για τη δραματική περιπέτεια «Basic», έχοντας την ευκαιρία να
ξανασυνεργαστεί με τον «κολλητό» του στο «Pulp Fiction», Σάμιουελ Τζάκσον. 
Τα κρατούμενα που έκαναν τον Τραβόλτα να πει «ναι» στον ρόλο του Φρανκ
Μόρισον, του χωρισμένου πατέρα που προσπαθεί να προστατέψει την οικογένειά του
από τον... αντικαταστάτη του, ήταν δύο. «Το να είσαι ο ήρωας τής υπόθεσης
είναι σαφέστατα αναζωογονητικό», λέει γελώντας. «Εκείνο όμως που μου αρέσει
περισσότερο, είναι ότι ο τύπος αυτός δεν είναι τέλειος. Είναι πρώην αλκοολικός
και αντιμετωπίζει προβλήματα. Τα τρωτά αυτά σημεία είναι τα κίνητρα και ο
προορισμός. Κι εγώ δεν είμαι τέλειος, και ούτε θέλω να είμαι». 
Παρά το γεγονός ότι το θέμα της ταινίας - παιδί σε θανάσιμο κίνδυνο - είναι
κάπως κοινότοπο, εκείνο που ιντριγκάρει τον σταρ του Χόλιγουντ είναι πως, εν
αντιθέσει με άλλες κινηματογραφικές ιστορίες παρόμοιας θεματολογίας, ο κακός
της υπόθεσης δεν είναι ο πατέρας, αλλά ο πατριός. 
«Σε τέτοιες περιπτώσεις ο κακός της ιστορίας είναι είτε η μητριά, ή η
θεία, ο αδελφός, ή η αδελφή, η γκουβερνάντα, ακόμα και η μητέρα. Ποτέ όμως δεν
είναι ο πατριός, όπως συμβαίνει στην "Κατ' οίκον παρενόχληση"», λέει ο Τζον
Τραβόλτα. «Τι θέλω να πω; Ότι οι χωρισμένοι γονείς δεν σκέφτονται τι θα συμβεί
αν ένας από τους δύο ξαναπαντρευτεί, τι επιπτώσεις θα έχει στα παιδιά». 
Η «Κατ' οίκον παρενόχληση» άγγιξε μια ευαίσθητη χορδή των Αμερικανών και το
γεγονός αυτό αποτυπώνεται στην εισπρακτική κίνηση που σημείωσε η ταινία. Μέσα
στο πρώτο δεκαήμερο προβολής απέφερε 30 εκατ. δολάρια (περίπου 36 εκατ. ευρώ). 
Εκφράστηκαν φόβοι μήπως η κυκλοφορία της ταινίας, μετά το τρομοκρατικό χτύπημα
στη Νέα Υόρκη, δεν τύχει ανταπόκρισης, αφού το θέμα της είναι φοβιστικό - κάτι
που ίσως δεν επιθυμεί ο κόσμος. «Μια καλή ταινία, πάντα σού αφήνει μια
"γεύση". Μπορεί να σου δημιουργήσει καλή διάθεση, μπορεί να γίνει αφορμή
προβληματισμού. Πολλοί ήταν εκείνοι που μου είπαν πως η εμφάνισή μου ως
υπερπροστατευτικού πατέρα στη μεγάλη οθόνη λειτούργησε ψυχοθεραπευτικά και
πραγματικά μού άρεσε που έφυγαν από το σινεμά παίρνοντας το στοιχείο αυτό μαζί
τους». 
<H3>Πρώτα η οικογένεια </H3>
«Δεν πρέπει να είναι νωρίτερα από τις 10 π.μ. και να φεύγει αργότερα από τις 7
μ.μ.». Ο όρος αυτός περιλαμβάνεται στο συμβόλαιο του Τζον Τραβόλτα. Δεν
πρόκειται για... γινάτι ενός σταρ. Απλώς ο άνθρωπος θέλει να αφιερώνει χρόνο
στη σύζυγό του Κέλι Πρέστον, στον 9χρονο γιο τους Τζετ και τη μόλις 18 μηνών
κόρη τους, Έλα Μπλου που είναι «φτυστή» ο πατέρας της. «Ο γιος μου έχει δει το
"Κοίτα ποιος μιλάει" και το "Grease" και ξέρει πολύ καλά τι κάνω για να
ζήσουμε. Η Έλα, μπορεί να μην έχει δει ταινία μου ακόμα, όμως κάθε φορά
δείχνει εξώφυλλο περιοδικού που έχει φωτογραφία μου», λέει ο... χαζομπαμπάς
Τραβόλτα. 
<H3>INFO
</H3>
Η ταινία «Κατ' οίκον παρενόχληση» θα προβάλλεται στις ελληνικές αίθουσες από
την Παρασκευή
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17271P231</ED>
<ID>
ID:306935

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P23&aa=1</URL></REF>


Article

<CATEGORY>vin09</CATEGORY>

 <H2>Συμπόσιο για τις εφημερίδες και τον πολιτισμό
</H2>
Ο καθηγητής Γιώργος Μπαμπινιώτης άνοιξε τις εργασίες του συμποσίου για τις
εφημερίδες και τον πολιτισμό

Οι πολιτιστικές σελίδες και τα ένθετα των εφημερίδων βρίσκονται στο επίκεντρο
του Συμποσίου «Η Δημοσιογραφία του Πολιτισμού» που οργανώνει η Φιλεκπαιδευτική
Εταιρεία στη Στοά του Βιβλίου. Κατά τη χθεσινή πρώτη ημέρα του Συμποσίου - οι
εργασίες θα συνεχιστούν αύριο και την Παρασκευή - ομιλητές ήταν οι κ.κ.
Παντελής Καψής, Σεραφείμ Φυντανίδης, Δημήτρης Μπενέκος, διευθυντές των
εφημερίδων «ΤΑ ΝΕΑ», «Ελευθεροτυπία» και «Έθνος» αντίστοιχα, και ο
δημοσιογράφος Γιώργος Ρωμαίος. Τη συζήτηση συντόνιζε ο κ. Μιχάλης Μεϊμάρης,
καθηγητής Νέων Τεχνολογιών, ενώ σχολιασμό των εισηγήσεων έκανε ο καθηγητής κ.
Γιώργος Βέλτσος. Χαιρετισμό απηύθυναν ο πρόεδρος της Φιλεκπαιδευτικής
Εταιρείας κ. Γεώργιος Μπαμπινιώτης, ο υπουργός Πολιτισμού κ. Ευάγγελος
Βενιζέλος, ο υφυπουργός Τύπου κ. Τηλέμαχος Χυτήρης και η α' αντιπρόεδρος της
ΕΣΗΕΑ κ. Φάνη Πετραλιά. 
Για «πολιτιστικό προϊόν εν κινδύνω» μίλησε ο διευθυντής των «ΝΕΩΝ», καθώς οι
εφημερίδες, από τα τέλη της δεκαετίας του '70 μέχρι σήμερα, έχουν χάσει τα δύο
τρίτα της κυκλοφορίας τους. «Στον πολιτισμό παράγουμε στερεότυπα με
διαχωρισμούς και εξειδικεύσεις, εντούτοις η ζωή είναι πιο περίπλοκη. Το
πείραμα των "Προσώπων" επιχειρούμε να το περάσουμε στους "Ορίζοντες"», τόνισε
ο κ. Καψής. Και κατέληξε: «Δεν υπάρχουν καλά και κακά θέματα, αλλά καλή και
κακή δημοσιογραφία». 
«Μια εφημερίδα πρέπει να έχει τα πάντα», έλεγε ο διευθυντής της
«Ελευθεροτυπίας». «Ταυτόχρονα όμως πρέπει και να παίρνει θέση για τα γεγονότα.
Μέχρι το 1989 ο κόσμος έπαιρνε εφημερίδα για να μάθει τι συνέβη την
προηγουμένη. Με ορόσημο τον πόλεμο του Κόλπου, τα πράγματα άλλαξαν. Πιστεύω
ότι η εφημερίδα είναι ποιοτικότερη σήμερα. Είναι βήμα διαλόγου χωρίς τις
μονομέρειες του παρελθόντος», έλεγε ο κ. Φυντανίδης. 
«Τελευταίο οχυρό της καλής δημοσιογραφίας» χαρακτήρισε τις εφημερίδες ο κ.
Ρωμαίος, ενώ ο κ. Μπενέκος στάθηκε στο οξύμωρο τού να μηνύει η Ναόμι Κάμπελ
την αγγλική εφημερίδα «Μίρορ» επειδή έγραψε για τη σχέση της με τα ναρκωτικά.
«Όταν έχει χρησιμοποιήσει την ιδιωτική της ζωή για την επαγγελματική της
επιτυχία, δεν μπορεί να αποφύγει την αποκάλυψη και των δυσάρεστων πτυχών της»,
τόνισε χαρακτηριστικά.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17271P232</ED>
<ID>
ID:306975

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P23&aa=2</URL></REF>


Article

<CATEGORY>vin09</CATEGORY>

 <H5>...ΣΤΟ ΙΔΡΥΜΑ ΔΕΣΤΕ
</H5><H2>Γκράφιτι από την Καλιφόρνια
</H2><H4>Σύγχρονη τέχνη για το ευρύ κοινό από την Ελλάδα και το εξωτερικό σε περιοδικές
εκθέσεις και εκδηλώσεις
</H4>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Η ζωγραφική-graffiti του Μπάρι Μαγκί φέρνει τους δρόμους της Καλιφόρνιας
στους τοίχους του Ιδρύματος ΔΕΣΤΕ

ΔΕΣΤΕ: Διεθνή και ελληνική σύγχρονη τέχνη παρουσιάζει το μη
κερδοσκοπικό ίδρυμα, που ίδρυσε το 1983 ο συλλέκτης Δάκης Ιωάννου. Οργανώνει
εκθέσεις, συμπόσια και εκπαιδευτικά προγράμματα, «με στόχο τη διερεύνηση της
σχέσης μεταξύ σύγχρονης τέχνης και πολιτισμού» και την καταγραφή των τάσεων
στη σύγχρονη τέχνη. Κάθε δύο χρόνια απονέμει το ομώνυμο βραβείο σε νέους
Έλληνες καλλιτέχνες. 
Τι θα δείτε; Ζωγραφική-graffiti τεραστίων διαστάσεων στους τοίχους με
θέματα από τους δρόμους των καλιφορνέζικων μεγαλουπόλεων. Οι δημιουργίες του
Μπάρι Μαγκί με τίτλο «Holdfast» έγιναν σε ολόκληρο τον χώρο του ΔΕΣΤΕ και
είναι αφιερωμένες στη μνήμη της συζύγου του Μάργκαρετ Κιλγκάλεν, καλλιτέχνιδας
γραφικών τεχνών στο Σαν Φρανσίσκο, που πέθανε πριν από πέντε μήνες. Θα
διαρκέσει έως τις 28 Φεβρουαρίου. 
Και μετά; Τον Μάρτιο έχουν προγραμματιστεί εκδηλώσεις εταιρειών. Τον
Απρίλιο θα εκτεθούν τα νέα έργα της συλλογής Ιωάννου. Η επόμενη μεγάλη έκθεση
ξεκινά τον Ιούνιο με θέμα την εγχώρια και διεθνή γυναικεία καλλιτεχνική
δημιουργία μετά το κίνημα του φεμινισμού και τίτλο «Fusion Cuisine». Σε
επιμέλεια της Κατερίνας Γρέγου, θα περιλαμβάνει ζωγραφική, φωτογραφία,
γλυπτική, βίντεο, εγκαταστάσεις αλλά και performance art από διεθνώς
αναγνωρισμένες δημιουργούς που παρουσιάζονται για πρώτη φορά στην Ελλάδα. 
Το κτίριο: Παλιά αποθήκη χάρτου, που ανακαινίστηκε το 1998 «με σεβασμό
στην αρχική της χρήση» από τον αρχιτέκτονα Christian Hubert. Στον πρώτο όροφο
είναι ο χώρος της έκθεσης και στον δεύτερο, το artstore, το cybercafe και τα
γραφεία. Δεν είναι ένα μουσείο με την παραδοσιακή έννοια της λέξης, αλλά ένας
«ανάλαφρος» χώρος ευπρόσιτος και ανοιχτός στο ευρύ κοινό, που συνδυάζει την
τέχνη, την ψυχαγωγία και τις νέες τεχνολογίες. 
Στο artstore του ΔΕΣΤΕ θα βρείτε design αντικείμενα κάθε είδους από Έλληνες
και ξένους καλλιτέχνες

Απαραίτητο: Το πέρασμα από το κατάστημα Artstore του ΔΕΣΤΕ στον δεύτερο
όροφο. Θα βρείτε μεγάλη ποικιλία από φάνκι αντικείμενα για εσάς, τους
αγαπημένους σας, το σπίτι και το γραφείο. Βιβλία και περιοδικά τέχνης, design
αντικείμενα και μπλούζες από Έλληνες και ξένους καλλιτέχνες. Αυτές τις ημέρες,
θα πάρετε ιδέες για τις Απόκριες. Αργότερα, από 21 Μαρτίου μέχρι τέλος Μαΐου,
θα γίνει αφιέρωμα σε κοσμήματα και αξεσουάρ από διάφορους καλλιτέχνες. Από τις
22 Απριλίου μέχρι το Πάσχα θα έχετε την ευκαιρία να αγοράσετε πασχαλινά
αντικείμενα και λαμπάδες σχεδιασμένες από καλλιτέχνες, ειδική παραγγελία του
Artstore. 
Cybercafe: Στον δεύτερο όροφο, τέσσερις υπολογιστές συνδεδεμένοι με το
Ίντερνετ προσφέρονται για δωρεάν χρήση τις ώρες λειτουργίας του ιδρύματος. 
Εκπαιδευτικά προγράμματα: Με ραντεβού, γίνονται επισκέψεις και
ξεναγήσεις σχολείων, σχολών και καλλιτεχνικών εργαστηρίων δήμων. Για τα παιδιά
του Δημοτικού διοργανώνονται εργαστήρια στον εκθεσιακό χώρο. Κάθε μεσημέρι
κριτικοί τέχνης ξεναγούν τους ενήλικους επισκέπτες. 
Σημαντική προσφορά: Το Αρχείο Ελληνικών Καλλιτεχνών του ιδρύματος, που
δημιουργείται με στόχο την προώθηση της σύγχρονης ελληνικής τέχνης μέσα και
έξω από την Ελλάδα. Σήμερα, το αρχείο διαθέτει τα βιογραφικά, καταλόγους
εκθέσεων, φωτογραφίες, σλάιντ και δείγματα δουλειάς 350 καλλιτεχνών και
εμπλουτίζεται καθημερινά. Πρόσβαση στο αρχείο έχουν τεχνοκριτικοί από την
Ελλάδα και το εξωτερικό - πρόσφατα το επισκέφθηκαν από το Μουσείο Γκούκενχαϊμ
της Νέας Υόρκης - δημοσιογράφοι, φοιτητές και άλλοι κατόπιν ραντεβού. 
Χμμμ!: Γιατί στο site του ΔΕΣΤΕ στο Ίντερνετ ως τρέχουσα έκθεση
αναφέρεται αυτή που έληξε στις 30 Σεπτεμβρίου του 2001 και αγνοείται η τύχη
του Μπάρι Μπαγκί; Θα θέλαμε λίγη περισσότερη προσοχή στις λεπτομέρειες. 
<H3>Οδηγίες «χρήσης» </H3>
Πού: Κέντρο Σύγχρονης Τέχνης Ιδρύματος ΔΕΣΤΕ, Ομήρου 8, Νέο Ψυχικό, στο
ύψος της Λ. Κηφισίας 264 (τηλ: 010-6729.460), email: deste@idealcom.net, site: http: //www.deste.gr.

Πώς πάμε: Με αυτοκίνητο, στρίβετε δεξιά δύο στενά μετά τον Βασιλόπουλο
του Φάρου, πηγαίνοντας προς Κηφισιά. Με το Μετρό, κατεβαίνετε στην Εθνική
Άμυνα και περπατάτε 15 λεπτά. Με λεωφορείο κατεβαίνετε στη στάση «Φάρος». 
Πότε: Δευτέρα με Παρασκευή 11 το πρωί μέχρι τα μεσάνυχτα, Σάββατο 12-4
το απόγευμα. Κλειστά Κυριακή και αργίες. 
Πόσο: Δωρεάν είσοδος για όλους. 
<H3>INFO
</H3>
Στην είσοδο του ΔΕΣΤΕ βρίσκεται το μπαρ-εστιατόριο «Cosmos» για νεοϋορκέζικο
lounge, καφέ, ποτό και φαγητό όλη μέρα. Δίπλα, βρίσκεται το εστιατόριο
«Spuntino» με ιταλικές γεύσεις, στον παράλληλο δρόμο προς Αθήνα το
μπαρ-εστιατόριο «Chipie-Chipie» (Σολωμού 4-6) και πολύ κοντά το
εστιατόριο-καφέ «Deals» (Δημ. Βασιλείου 10).
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17271P241</ED>
<ID>
ID:306936

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P24&aa=1</URL></REF>


Article

<CATEGORY>vin09</CATEGORY>

 <H5>ΗΡΘΕ
</H5><H2>Χαμογελάστε στο... ρολόι σας
</H2>
<AUTHOR>ΑΡΙΣΤΟΤΕΛΙΑ ΠΕΛΩΝΗ</AUTHOR>

Αν δεν φοράτε ρολόι, καιρός ν' αναθεωρήσετε... 
Γιατί τα ρολόγια νέας τεχνολογίας δεν είναι πια κατασκευασμένα μόνο για να μας
δείχνουν την ώρα και να μας αγχώνουν. 
Το μοντέλο αυτό της Casio διαθέτει μια μικρή ψηφιακή κάμερα που σας δίνει τη
δυνατότητα να «γράφετε» και να στέλνετε έγχρωμες φωτογραφίες μέσω Ίντερνετ! Το
μοντέλο WQV3D-8BNDL έχει ασπρόμαυρη οθόνη, αλλά μπορεί να «φορτώσει» έγχρωμες
φωτογραφίες στο PC σας. Έχει δυνατότητα να αποθηκεύσει περισσότερες από 80
φωτογραφίες και εκτός από Οπτική Τράπεζα, να γίνει και η τράπεζα δεδομένων για
τηλέφωνα και διευθύνσεις. Το φοράτε και μόλις εμφανισθεί η μαγική στιγμή που
θέλετε να κρατήσετε... «πυροβολείτε» με τον καρπό σας. 
Μπορείτε μετά να περάσετε το software στον υπολογιστή, να τις αποθηκεύσετε, να
τις τυπώσετε, και να τις στείλετε σε φίλους και οικογένεια. Μπορείτε, επίσης,
να φτιάξετε το δικό σας screen saver για την οθόνη σας. 
<H3>INFO
</H3>
Η τιμή για το πιο απλό μοντέλο είναι 266,8 ευρώ. Πληροφο-ρίες και παραγγελίες
στη διεύθυνση http: //www.casio.com/product/product.cfm?product=4102
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17271P242</ED>
<ID>
ID:306976

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P24&aa=2</URL></REF>


Article

<CATEGORY>vin09</CATEGORY>

 <H2>Και τώρα «Βig» δουλειές
</H2><H4>Οι παίκτες του «Βig Βrother», προσπαθούν - μετά τη δημοσιότητα που απέκτησαν -
να βρουν τον δρόμο τους στη ζωή
</H4>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Ο Γιώργος Τριανταφυλλίδης («Τσάκας») με τον κουμπάρο του Πρόδρομο Καθηνιώτη -
στη φωτογραφία μαζί με τον Χρήστο Φερεντίνο - βλέπουν με αισιοδοξία το
επαγγελματικό τους μέλλον

Ο «Τσάκας» κινείται ανάμεσα στην πολιτική και στο ποντιακό τραγούδι, ο
Φίλιππος Χάρης σκέπτεται την περίπτωση του δημοτικού συμβούλου (στις δημοτικές
εκλογές), η Δώρα Αρχοντάκη και ο Πρόδρομος Καθηνιώτης έχουν βάλει πλώρη για το
τραγούδι, ενώ η Κατερίνα Κοντολαίμου ήδη παρουσιάζει το «Super Games»
(Antenna). Τα παιδιά του «Big Brother» προσπαθούν να κερδίσουν από τη
δημοσιότητα και να σταθούν στα πόδια τους, επαγγελματικά, χαράζοντας ο καθένας
τους νέα πορεία. 
Κάποιοι από τους παίκτες του «Big Brother» («Τσάκας», Πρόδρομος, Δώρα,
Κώστας κ.ά.) επιθυμούν να γίνουν αστέρες, άλλοι του τραγουδιού, άλλοι της
τηλεόρασης, άλλοι να διαπρέψουν στο σανίδι και κάποιοι στην πολιτική. Να
βρουν, δηλαδή, τον δρόμο τους στη ζωή με προσανατολισμό στις σόου μπιζ και
στον δημόσιο βίο. Παρόμοια φαινόμενα έχουν παρατηρηθεί και στους διαγωνισμούς
ομορφιάς, όπου κοπέλες που κέρδισαν τίτλους δεν παρέμειναν στον χώρο της μόδας
αλλά έκαναν καριέρα στην τηλεόραση και στο θέατρο (Βάνα Μπάρμπα, Βίκυ
Κουλιανού, Ελένη Παπαϊωάννου, Ελίνα Κέφη, Νόνη Δούνια, Γιολάντα Διαμαντή κ.ά). 
Να, λοιπόν, με τι ασχολούνται σήμερα τα παιδιά του «Big Brother». Η Δώρα
Αρχοντάκη, έχοντας πλάι της τον Ανδρέα Μικρούτσικο - που εντυπωσιάστηκε από τη
φωνή της - ετοιμάζει το πρώτο της CD με τη Heaven προκειμένου να κατακτήσει τη
νύχτα. Στα... χνάρια της Δώρας κινείται και ο ένας εκ των «κουμπάρων»,
Πρόδρομος Καθηνιώτης - έχει κι εκείνος υπογράψει συμβόλαιο με τη Heaven. Η Ρέα
Αντωνιάδου μέσα σε δύο εβδομάδες - από τη στιγμή της αποχώρησής της από το
σπίτι του «Big Brother» - ετοίμασε και κυκλοφόρησε βιβλίο με συνταγές
μαγειρικής - ήδη έγινε μπεστ σέλερ και κυκλοφορεί σε τρίτη έκδοση - ενώ στα
άμεσα σχέδιά της είναι να ανοίξει εστιατόριο. Ο Χρήστος Ξανθόπουλος - για τον
οποίο η Δώρα έκλαψε με μαύρο δάκρυ όταν αποχώρησε - κάνει καριέρα στο
ραδιόφωνο και δη στον «Ρυθμό», όπου παρουσιάζει καθημερινά τη μουσική εκπομπή
«Top 10 από τον Χρήστο» (15.00 - 16.00), ενώ συνεργάζεται και με το περιοδικό
«Έξοδος» για θέματα που αφορούν τη νυχτερινή ζωή της Αθήνας. Η Νικόλ
Ζουλάμογλου βρήκε καταφύγιο στην εκπομπή της Ρούλας Κορομηλά «Καλώς τους»
(Alpha), την οποία βλέπουμε τακτικά, και η ξανθιά Κατερίνα Κοντολαίμου
προσπάθησε να «δέσει» ως ζευγάρι με τον Ντίνο Δουλκερίδη - παρέμεινε στον
Antenna παρουσιάζοντας τα Σαββατοκύριακα τα «Super Games». Ο Φίλιππος Χάρης -
ο πρώτος που εγκατέλειψε το σπίτι του «Big Brother» - πλησίασε τον Νίκο
Φώσκολο μήπως και αποκτήσει κάποιον ρόλο στη «Λάμψη» ή την «Καλημέρα ζωή»,
χωρίς όμως επιτυχία, και τώρα σκέπτεται σοβαρά να ασχοληθεί με τα κοινά, ως
δημοτικός σύμβουλος στις δημοτικές εκλογές. 
Ακόμη είχε εκφράσει την άποψη να γράψει κάποια στιγμή βιβλίο για το
φαινόμενο «Big Brother», έτσι όπως το βίωσε ο ίδιος. Όσον αφορά τον «Τσάκα» -
όπως έχει γίνει γνωστό - του έχουν προτείνει να ασχοληθεί με την πολιτική, ενώ
θα συνεργαστεί με τον Πόντιο μουσικοσυνθέτη Μιχάλη Μωσαΰδη, ο οποίος ήδη έχει
γράψει τραγούδια για τον ίδιο. Η Ελίνα Πριάκου - έχει τελειώσει δραματική
σχολή - έχει δεχθεί πρόταση να συμμετάσχει σε παιδική σκηνή στην Κύπρο, ενώ η
Μαίρη Σκόρδου έχει πάρει... σβάρνα τα κανάλια και κάνει δοκιμαστικά μήπως και
αποκτήσει δική της εκπομπή, χωρίς όμως επιτυχία μέχρι στιγμής. Σε ό,τι αφορά
τον Κώστα Μπόβολο και τον Ντίνο Δουλκερίδη, οι δυο τους μελετούν τις προτάσεις
που τους γίνονται, δίχως να έχουν αποφασίσει ακόμη με τι θα ασχοληθούν, ενώ
στον Αρτινό καθηγητή Αγγλικών και στη Νικόλ Ζουλάμογλου, λέγεται, ότι τους
έχει προταθεί να παρουσιάζουν μαζί τη νέα σεζόν το «Κάτσε καλά». 
<H3>Κόντρες
</H3>
«Big Brother» εναντίον «Bar» είναι το θέμα με το οποίο καταπιάνεται η Όλγα
Τρέμη στην αποψινή της εκπομπή «Σημείο αναφοράς» (Star, 23.45). Καλεσμένοι στο
στούντιο είναι οι Μανώλης Αναγνωστάκης, Λιάνα Κανέλλη, Αλέξης Κούγιας, Μαίρη Σκόρδου.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17271P331</ED>
<ID>
ID:306937

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P33&aa=1</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τρίτη 19/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

21.00 Star 
Η Γεωργία Βασιλειάδου είναι «Η κυρά μας η μαμή» (Star, 21.00)

«Η κυρά μας η μαμή» 
Ορέστης Μακρής εναντίον Γεωργίας Βασιλειάδου. Ο Λυκούργος είναι συνταξιούχος
γιατρός που εγκαθίσταται στο χωριό της γυναίκας του, στη Λεστινίτσα, και
σκοπεύει να ανοίξει ιατρείο. Στο χωριό, όμως, φοβερός αντίπαλός του είναι η
μαμή, που ασκεί και την ιατρική επιστήμη. Έχει πείσει τους πάντας ότι για να
γίνει κάποιος καλά δεν χρειάζεται παρά... ξεμάτιασμα. Τα πράγματα όμως
μπλέκουν, όταν ο γιος του γιατρού, που υποδύεται ο Δημήτρης Παπαμιχαήλ,
ερωτεύεται την κόρη της μαμής, την Ξένια Καλογεροπούλου. Σενάριο - σκηνοθεσία
Αλέκος Σακελλάριος. (Διάρκεια 73') ** 
22.00 Alter 
«Καλώς ήρθε το δολάριο» 
Στο σενάριο και τη σκηνοθεσία του Αλέκου Σεκελλάριου χρωστάει το κέφι της αυτή
η... πειραιώτικη κομεντί, αλλά και στην παρουσία του Γιώργου Κωνσταντίνου.
Είναι ένας καθηγητής αγγλικών, που για να συμπληρώσει τα πενιχρά οικονομικά
του αποφασίζει να δώσει μαθήματα σε «κορίτσια» της Τρούμπας, εν όψει των
«πελατών» του αμερικανικού στόλου στο λιμάνι του Πειραιά. (Διάρκεια: 99') ** 
23.30 ΕΤ1 
«Κάτω τα κεφάλια» (Α fistfull of dynamite) 
Πολιτικοποιημένος... τυχοδιωκτισμός στο κλασικό αμερικανικό γουέστερν με
«εισαγωγή» από την Ιταλία και εγκέφαλο τον μετρ του «σπαγγέτι γουέστερν»
Σέρτζιο Λεόνε. Εδώ - '71 - αν και δεν είναι στα καλύτερα κέφια του, ο Λεόνε
φέρνει στο Μεξικό ένα μέλος του IRA που «τυπικά» συνεργάζεται με έναν
τυχοδιώκτη στη ληστεία μιας τράπεζας, αλλά «ουσιαστικά» βοηθάει τους τοπικούς
επαναστάτες. Με τους: Ροντ Στάιγκερ, Τζέιμς Κόμπερν, Μαρία Μόνα. (Διάρκεια
138') **½

01.30 Tempo 
«Τα τριάντα εννέα βήματα» (The thirty nine steps ) 
Ριμέικ - '78 - της κλασικής ταινίας του Άλφρεντ Χίτσκοκ με συμπαθητικό
αποτέλεσμα που, βέβαια, δεν συγκρίνεται με την ταινία του μετρ. Παιχνίδι
ίντριγκας και κατασκοπείας... Του Ντον Σαρπ, με τους: Ρόμπερτ Πάουελ, Τζον
Μιλς, Έρικ Πόρτερ. (Διάρκεια: 91') ** 
01.30 Alpha 
«Ο αγώνας μιας γυναίκας» (The other side of love) 
Δεν φτάνει που δεν μπορεί να μεγαλώσει τα παιδιά της μια χωρισμένη μητέρα, ο
φίλος της την εμπλέκει σε μια υπόθεση ναρκωτικών... Κοινωνικό δράμα - '92 - σε
σκηνοθεσία Μπέθανι Ρούνεϊ, με τους: Σέριλ Λάντ, Τζιν Σμάρτ, Άντζελα Μπάσετ.
(Διάρκεια: 92') ** 
02.15 Alter 
«Φόνος στα χιόνια» (Snow kill) 
Χειμερινή απόδραση πέντε επιχειρηματιών στην εξοχή και μπλέξιμό τους σε
λαθρεμπόριο ναρκωτικών. Συνηθισμένα πράγματα, του Τόμας Ράιτ - '90 - με τους:
Ρικ Λίμπερμαν, Τέρενς Νοξ, Τζόε Τραβόλτα. (Διάρκεια: 90') * 
03.15 Star 
«Κυρία στα κόκκινα» (Mrs Santa Claus) 
Χριστουγεννιάτικη ατμόσφαιρα στη βικτωριανή Νέα Υόρκη σε ένα «οικογενειακό»
μιούζικαλ - '96 - με την Άντζελα Λάνσμπερι στον ρόλο της συζύγου του Αϊ-
Βασίλη! Μουσική και τραγούδια του Τζέρι Χέρμαν και σκηνοθεσία Τέρι Χιούζες.
(Διάρκεια: 87') ** 
03.30 Antenna 
«Η νύχτα των ζωντανών νεκρών» (Night of the living dead) 
Κλασική ταινία τρόμου - του '68 - με την οποία ο δημιουργός της Τζορτζ Ρομέρο
έκανε το ντεμπούτο του στη σκηνοθεσία και άνοιξε τον δρόμο σε άλλους
σκηνοθέτες. Παίζουν οι: Τζούντιθ Ο' Ντι, Ντουέιν Τζόουνς, Καρλ Χάρτμαν, Ράσελ
Στράινερ. (Διάρκεια 96') *

<H3>ΤΟΡ 3
</H3>
1. «Κάτω τα κεφάλια»: Ο μετρ των σπαγγέτι-γουέστερν» στην Αμερική.
(23.30, ΕΤ1) 
2. «Η κυρά μας η μαμή»: Μακρής εναντίον Βασιλειάδου. (21.00, Star) 
3. «Καλώς ήρθε το δολάριο»: Και ο... αμερικανικός στόλος. (22.00, Alter)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P33</CAT>
<ED>
Κωδικός άρθρου: A17271P332</ED>
<ID>
ID:306988

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P33&aa=2</URL></REF>


Article

<CATEGORY>vin09</CATEGORY>

 <H2>ΓΡΗΓΟΡΗΣ ΜΠΙΘΙΚΩΤΣΗΣ
</H2><H2>«Δέντρο χωρίς ρίζες το σημερινό τραγούδι»
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Η αφίσα της συναυλίας για τον Γρηγόρη Μπιθικώτση, με σχέδια του Αλέκου
Φασιανού, που φιλοτέχνησε ο Δημήτρης Αρβανίτης

«Το δέντρο που δεν απλώνει βαθιές ρίζες μαραίνεται, ξεραίνεται και μετά
εξαφανίζεται. Έτσι παρουσιάζεται σήμερα το ελληνικό τραγούδι. Χωρίς ρίζες δεν
μπορεί να "πιάσει" τη συνείδηση, την ψυχή του λαού». 
Γεμάτος συναισθηματική φόρτιση, ο Γρηγόρης Μπιθικώτσης μιλάει στα «ΝΕΑ» για
τη μουσική, το τραγούδι, τον εαυτό του και τη μεγάλη εκδήλωση που οργανώνουν
το βράδυ της 11ης Μαρτίου, στο Στάδιο Ειρήνης και Φιλίας, είκοσι από τους
σημαντικότερους Έλληνες τραγουδιστές, υπό την αιγίδα του υπουργού Πολιτισμού
Ευάγγελου Βενιζέλου. Για τη ζωή, το έργο και τα 80 χρόνια του Μπιθικώτση θα
μιλήσει ο ποιητής Λευτέρης Παπαδόπουλος. 
Ο Γρηγόρης Μπιθικώτσης δεν μπορούσε να κρύψει τη χαρά και τη συγκίνηση
γι' αυτήν την εκδήλωση: «Δεν μπορώ να βρω λόγια να ευχαριστήσω όλους αυτούς
τους ανθρώπους, για τη μεγάλη τιμή που μου κάνουν. Τον υπουργό Πολιτισμού, τον
Λευτέρη Παπαδόπουλο, τους συναδέλφους και φίλους μου τραγουδιστές. Τους
συγχαίρω γι' αυτή την απόφασή τους. Αυτή η εκδήλωσή τους και καμία άλλη δεν με
εκφράζει για τα 80 χρόνια μου». 
Όταν μιλάει για τη λαϊκή μουσική, ο Γρηγόρης Μπιθικώτσης αναφέρεται πάντα στον
Μάρκο Βαμβακάρη. «Ο Μάρκος», λέει, «είναι το δέντρο της λαϊκής μας μουσικής κι
εμείς όλοι είμαστε οι κλώνοι. Και οι μεγαλύτεροι κλώνοι είναι ο Τσιτσάνης, ο
Χιώτης, ο Μητσάκης». 
Δεν σταματά όμως σε αυτά τα ονόματα ο Μπιθικώτσης και μιλάει με λόγια θερμά
για τους Χατζηχρήστο, Παπαϊωάννου, Μπαγιαντέρα, Καλδάρα, Καπλάνη, Βασιλειάδη,
Δερβενιώτη, Παπαγιαννοπούλου, Βίρβο, Γκούτη. «Όλοι αυτοί», λέει, «είναι η
Εθνική του λαϊκού τραγουδιού όλων των εποχών. Χάρη σ' αυτούς υπάρχουν σήμερα
οι ρίζες. Σήμερα το τραγούδι δεν έχει ρίζες, γι' αυτό δεν μπορεί να "πιάσει"
στον κόσμο. Οι δημιουργοί έχουν στερέψει». 
Σε ερώτησή μας αν υπάρχουν θέματα ή προβλήματα να εμπνεύσουν τους νέους
δημιουργούς, ο Μπιθικώτσης απαντά: «Και βέβαια υπάρχουν μεγάλα θέματα και
προβλήματα. Δίπλα μας καίγεται ο κόσμος. Η Μέση Ανατολή, το Αφγανιστάν,
εντάσεις και πόλεμοι. Από την άλλη πλευρά, μέσα στη χώρα μας συμβαίνουν τόσα
γεγονότα καθημερινά. Υπάρχουν τόσοι ξένοι, χιλιάδες μετανάστες με ένα σωρό
προβλήματα. Κι εμείς οι Έλληνες έχουμε προβλήματα. Κανένας νέος συνθέτης ή
στιχουργός δεν μπορεί να τα αποδώσει, να τα τραγουδήσει. Αυτός ο πόνος, αυτά
τα βάσανα, τα δάκρυα που βγαίνουν από τον λαό μας, κανείς δεν μπορεί σήμερα να
τα κάνει συνθήματα και τραγούδια». 
Δεν υπάρχουν, δηλαδή, τραγούδια που μιλούν για τα σύγχρονα προβλήματα; «Είναι
πολύ λίγα αυτά τα τραγούδια κι έχουν μικρή διάρκεια. Δεν μπορούν να
ξεχωρίσουν. Υπάρχει ένα ποσοστό 15%-18% που, κατά την άποψή μου, χάνεται.
Γιατί το υπόλοιπο 82% τα πνίγει, τα εξαφανίζει. Και η ποιότητα του τραγουδιού
χάνεται, γιατί δεν υπάρχουν οι ρίζες». 
«Για μένα είναι πολύ βασικό ότι πρέπει οι νέοι δημιουργοί να μελετούν τις
ρίζες», τονίζει ο Γρηγόρης Μπιθικώτσης. «Δεν μπορούν να στηρίζονται, σήμερα,
στην παλιά μας δουλειά, στις δικές μας δημιουργίες. Είναι σαν να παίρνουν την
περιουσία του πατέρα τους, να την τρώνε και μετά να τελειώνουν. Αυτό συμβαίνει
τώρα με πολλούς νέους δημιουργούς. Βρίσκουν έτοιμα τραγούδια, τα παίρνουν, τα
ανακατεύουν με κάποια καινούργια και κάνουν επιτυχίες με τα παλιά, της δικής
μου γενιάς. Αυτό κάποτε θα σταματήσει όμως». 
Όταν ο Μπιθικώτσης ξαναγυρίζει στα παλιά, μιλάει με θαυμασμό για το έντεχνο
τραγούδι και τους δημιουργούς του. «Σε αυτόν τον χώρο», λέει «υπάρχει και άλλη
μία Εθνική Ελλάδας: Θεοδωράκης, Χατζιδάκις, Ξαρχάκος, Λευτέρης Παπαδόπουλος,
Λεοντής, Λοΐζος, Μαρκόπουλος, Μούτσης, Σπανός, Πιτσιλαδής, Κουγιουμτζής,
Κηλαηδόνης και όλη αυτή η γενιά που έδωσε ποιότητα στον μουσικό πολιτισμό,
αλλά το σπουδαιότερο που έκανε ήταν να φέρει τους ποιητές κοντά στον κόσμο. Οι
ποιητές βγήκαν στους δρόμους, στα σχολεία, στις πλατείες, στις αγορές, παντού.
Αυτή τη μελοποιημένη ποίηση, είμαι περήφανος και ευτυχής που την τραγούδησα με
την ψυχή μου». 
Στους τραγουδιστές που θα λάβουν μέρος στην εκδήλωση - συναυλία για τον
Γρηγόρη Μπιθικώτση, το βράδυ της 11ης Μαρτίου στο Στάδιο Ειρήνης και Φιλίας,
έχουν δηλώσει συμμετοχή οι εξής: Αλεξίου, Γαλάνη, Καλογιάννης, Κότσιρας,
Μακεδόνας, Μαχαιρίτσας, Μητροπάνος, Μητσιάς, Μπάσης, Μπιθικώτσης Γρ.
(τζούνιορ), Νταλάρας, Πάνου, Παπακωνσταντίνου, Πάριος, Ρέμος, Σουλτάτου,
Τερζής, Τσαλιγοπούλου. 
<H3>«Ταυτισμένος με την ψυχή του λαού» </H3>
Ο Ευάγγελος Βενιζέλος, υπουργός Πολιτισμού, μιλώντας στα «ΝΕΑ» για τον
Γρηγόρη Μπιθικώτση, είπε: «Είναι ταυτισμένος στην ψυχή του ελληνικού λαού, με
τις καλύτερες και μεγαλύτερες στιγμές του ελληνικού τραγουδιού, αλλά και με τη
μουσική εκφορά του μεγαλόπνοου ποιητικού λόγου. Είναι συγκλονιστικός,
μοναδικός και ανεπανάληπτος. Τον τιμάμε και τον αγαπάμε».

<H3>«Κομμάτι της ζωής μας» </H3>
Λευτέρης Παπαδόπουλος: «Η εκδήλωση - συναυλία τιμής για τον Γρηγόρη
Μπιθικώτση, αποτελεί πράξη σημαντική και πρωτόγνωρη. Ένα μεγάλο μπράβο αξίζει
σ' όλους τους τραγουδιστές που θα τον τιμήσουν το βράδυ της 11ης Μαρτίου. Ο
Μπιθικώτσης έχει παίξει μέγα ρόλο στο τραγούδι και τη ζωή μας. Είναι κομμάτι
μέσα από την ίδια μας τη ζωή. Είναι χρέος τιμής απέναντί του μια τέτοια
εκδήλωση. Μακάρι οι εκδηλώσεις αυτές να γίνουν θεσμός». 
<H3>INFO
</H3>
Στάδιο Ειρήνης και Φιλίας Δευτέρα 11 Μαρτίου Προπώληση εισιτηρίων:
Ticket House - Πανεπιστημίου 42. Τηλ. 010 - 3608366 Δισκοπωλεία:
Metropolis - Virgin. Εκδοτικός Οίκος Νάκας. 
Τιμές: 10 και 15 ευρώ. 
Ωρα έναρξης 8.30 μμ
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17271P351</ED>
<ID>
ID:306938

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P35&aa=1</URL></REF>


Article

<CATEGORY>vin09</CATEGORY>

 <H2>Δάνεια και οφειλέτες
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Είναι κι αυτά τα φεστιβάλ... κάθε χρόνο χιλιάδες προτάσεις στην ουρά να
περιμένουν έγκριση. Και μετά την έγκριση μερικών (ε, δεν χωράνε κι όλοι τι να
κάνουμε τώρα). Μετά, λοιπόν... χιλιάδες παράπονα, διαμαρτυρίες, κακίες,
δημόσια δάκρυα και ιδιωτικές πικρίες. «Γιατί αυτός κι όχι εγώ;... Κι εγώ έχω
κάνει τόσα για τον τόπο...». (Αυτός ο έρημος ο τόπος, τόσα που του 'χουν
κάνει, πώς έχει καταντήσει έτσι; Σκέψου και να μην του τα 'χαν κάνει δηλαδή).
Θυμάμαι, θα 'ναι καμιά δεκαπενταριά χρόνια τώρα, που βγήκε ένας νεόκοπος
κωμικός να πει «νομίζω πια ότι το θέατρο μου χρωστάει έναν Αριστοφάνη»... 
Λοιπόν δεν το καταλαβαίνω αυτό το πανηγύρι. Ίσως γιατί ποτέ δεν ζήτησα τίποτα
από την πολιτεία κι ούτε σκοπεύω να ζητήσω. Ίσως γιατί είμαι μελό και ντεμοντέ
και ούτε που σκέφτηκα ποτέ πως κάτι μου οφείλει αυτή η χώρα. Και θα το πω, κι
ας φαίνεται έτσι φθαρμένο και παλιοκαιρινό: Τίποτα δεν μας οφείλει και κανείς.
Εμείς είμαστε οι οφειλέτες. Εμείς οφείλουμε τα πάντα σ' αυτό το φως που
αξιωθήκαμε να δούμε στην αυγή του κόσμου. Εμείς οφείλουμε τα πάντα στη μουσική
που αναδύει το αττικό τοπίο... Να ξυπνάς και στη στροφή του δρόμου να ίπταται
πάνω από τρόλεϊ, ταράτσες και κεραίες, μαρμάρινος κι όμως διάφανος, ανάλαφρος
ο Παρθενώνας, να κάνεις τη βόλτα σου και να περπατάς πάνω στα βήματα του
Αλκιβιάδη, να μπαίνεις στο Ηρώδειο και να πατάς στην αφή του Μακρυγιάννη... 
Οδηγώ και τα σκέφτομαι. Έχω κλείσει την κυκλοφορία. Κορνάρουν. Μια BMW με
προσπερνάει. Απ' το φιμέ γυαλί που κατεβαίνει, βγαίνει μια ανοιχτή παλάμη,
φαρδύ ασημένιο ινδικό δακτυλίδι στον αντίχειρα, ανοίγει διάπλατα όλα τα
δάχτυλα, και με μουντζώνει.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P35</CAT>
<ED>
Κωδικός άρθρου: A17271P352</ED>
<ID>
ID:306977

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P35&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ «Πίστη» των Β. Χατζοπούλου - Α. Φλουράκη - Γ. Δούμου
Μάσχα, Κούρτη (Πριγκιποννήσων 10, * 010 - 64.68.009, 010 - 64.42.869). 
ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τίνα Μπράντον Τίνα» των Ομάδας
«Πρόσωπα» - Ν. Καραγεώργου - Ηλ. Ποιμενίδη - Β. Παπαχρήστου - Ν. Κανελλόπουλου
Πεφάνη, Χειλάκης. ΔΕΥΤΕΡΗ ΣΚΗΝΗ. «Ώρες επισκεπτηρίου» του Ρ. Χάρις Α.
Ανδρεοπούλου (σκηνοθ.), Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ. «Το χαμένο γράμμα» του Ι.Λ. Καρατζιάλε
Θεατρική Σκηνή Πολιτιστικού Κέντρου Δήμου Ηρακλείου Αττικής (Βορείου Ηπείρου -
Ε. Βενιζέλου, από Ηρακλείου 476, * 010 - 28.27.270, 010 - 27.91.395).

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισαρίδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΗΜΟΤΙΚΟ ΠΟΛΙΤΙΣΤΙΚΟ ΚΕΝΤΡΟ ΑΓΙΩΝ ΑΝΑΡΓΥΡΩΝ. «Η τελετή» του Π. Μάτεσι
Θεατρική Ομάδα Νέων του Δημοτικού Πολιτιστικού Κέντρου Αγίων Αναργύρων (Ηρώων
Πολυτεχνείου 39, * 010 - 26.00.511, 010 - 26.35.689).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Τετ., Σάβ., Κυρ.) Ορχήστρα Δωματίου Της ΕΛΣ: συναυλία (Παρ.) (Ακαδημίας 59, *
010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» της Μ. Ιγγλέση
Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ. «Μαγιακόφσκι φλεγόμενος» του Κ. Μεσσάρη Σγουρδαίου, Μεσσάρης
(Μαυρομιχάλη 139 - Βατάτζη, Εξάρχεια, * 010 - 64.40.945, 010 - 64.37.416). 
ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127).

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. ΚΕΝΤΡΙΚΗ ΣΚΗΝΗ «Ο βασιλιάς κι εγώ» των Ρ.
Ρότζερς - Ο. Χαμερστάιν ΙΙ Ντενίση, Κατρανίδης. ΔΕΥΤΕΡΗ ΣΚΗΝΗ «Ο
Βαπτιστικός» του Θ. Σακελλαρίδη Θρασυβουλίδου, Σερμιέ (Παπαδιαμαντοπούλου
4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. ΚΕΝΤΡΙΚΗ ΣΚΗΝΗ «Το δάκρυ των χεριών» του Α.
Δήμου Μαυρομάτη (σκηνοθ.), Λεμπεσόπουλος. «Παραμύθι από χαρτί» του Κ.
Καπελώνη Καπελώνης (σκηνοθ.), Λιοδάκης (πρώην «Πρόβα», Καπνοκοπτηρίου 8 -
Στουρνάρη, πλατεία Βάθη, * 010 - 82.52.242, 010 - 82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ. «Η κόρη του παντοπώλου» του Α. Βλάχου - «Η
μαύρη παρηγοριά» - «Υπό εχεμύθειαν» του Ν. Λάσκαρη - «Ο θάνατος του
Περικλέους» του Δ. Κορομηλά Δ. Αθανασόπουλος (αίθουσα εκδηλώσεων,
Καζαντζάκη - Σκουφά, * 010 - 62.06.190).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΦΙΛΩΝ ΤΗΣ ΜΟΥΣΙΚΗΣ. Όπερα στο Μέγαρο
Μουσικής. «Λουτσία ντι Λάμερμουρ» του Γκ. Ντονιτζέτι (Πέμ., Παρ.)
ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Η Καμεράτα - Ορχήστρα των φίλων της Μουσικής:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. ΚΕΝΤΡΙΚΗ ΣΚΗΝΗ. «Μπίλι ο ψεύτης» των Κ. Γουότερχαους
- Γ. Χολ Βλ. Κυριακίδης, Καστούρα. ΔΕΥΤΕΡΗ ΣΚΗΝΗ. «Overdose» του Δίγκα
Ανδρ. Ανδρεόπουλος, Στ. Νικολαΐδης (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Η επιστροφή» του Χ. Πίντερ Μπ. Αρβανίτη,
Βόγλης (Κεφαλληνίας 16, Κυψέλη, * 010 - 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ (Ιάκχου 14, πίσω από το Γκάζι, * 010 - 34.74.312). Αργεί.

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού, Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010- 92.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ. (Φρυνίχου 14, Πλάκα, * 010 - 32.22.464). Αργεί. 
ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. «Ουπς» (κόμικς) του Γ. Κακλέα Κακλέας (σκηνοθ.),
Στεφόπουλος (Μαυρομιχάλη 161 - Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΤΣΑΪ ΣΤΗ ΣΑΧΑΡΑ. «Καμπαρέ "Ο Κόσμος"» της Κ. Μητροπούλου Σπαθής
(σκηνοθ.), Α. Ευαγγελάτος (Λαοδικείας 18, Ιλίσια, * 010 - 77.77.427).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Βασιλικό Θέατρο - Σκηνή «Μελίνα Μερκούρη». «Νέκυια, Οδύσσειας λ'»
σε μετάφραση του Δημήτρη Μαρωνίτη και σκηνοθεσία Δαμιανού Κωνσταντινίδη.
Παραστάσεις την Τετάρτη στις 7 μ.μ., την Πέμπτη και την Παρασκευή στις 9 μ.μ.,
το Σάββατο στις 6 μ.μ. και στις 9 μ.μ. και την Κυριακή στις 7 μ.μ. 
Θέατρον Αυλαία: «Ο Φιάκας» του Δημοσθένη Μισιτζή από το Δημοτικό
Περιφερειακό Θέατρο Ρούμελης. Παραστάσεις από Τρίτη έως Παρασκευή στις 9 μ.μ.,
το Σάββατο στις 6 μ.μ. και στις 9 μ.μ. και την Κυριακή στις 8 μ.μ. τηλ.
0310.243.066. 
Θέατρον Άνετον: «Do you love me» του R.D. Laing από το Θέατρο «Νοητή
γραμμή». Παραστάσεις καθημερινά στις 9.15 μ.μ. τηλ. 0310.869.869. 
Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P36</CAT>
<ED>
Κωδικός άρθρου: A17271P361</ED>
<ID>
ID:306949

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P36&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Οδός Μαλχόλαντ. 20.15-23.00 / Ταξιδιάρικα πουλιά. 18.15 (Τέρμα
Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Kate and Leopold. 16.00-18.20-20.40-23.00.

Αίθουσα 3

Παιχνίδι κατασκόπων. 15.30-17.45-20.00-22.15-00.30.

Αίθουσα 4

Η συμμορία των έντεκα. 15.00-17.20-19.40-22.00-00.20

Αίθουσα 5

Vanilla sky. 16.30-19.00-21.45-00.20. / Η χαμένη Ατλαντίδα.
14.45 μεταγλ. 
ΑΘΗΝΑ

Kate and Leopold. 18.00-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Οι νύχτες της Καμπίρια. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.20-20.40-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Kate and Leopold. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Kate and Leopold. 18.00-20.30-23.00.

Αίθουσα 3

Δεκαπενταύγουστος. 18.00-20.10-22.40. Μαζί και η μικρού μήκους Γκόγκος.

Αίθουσα 4 
Η κατάρα του πράσινου σκορπιού. 18.40-20.50. / Επισκέπτης από την
Κόλαση. 23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00 (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Παιχνίδι κατασκόπων 18.00-20.30-23.00 (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Παιχνίδι κατασκόπων. 18.00-20.30-23.00 (Λεωφόρος Πεντέλης 98, Χαλάνδρι,
* 010 - 6841.010).

ΑΙΓΛΗ 2

Kate and Leopold. 17.45-20.15-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Σώσε με. 18.20-20.40-23.00, μαζί και η μικρού μήκους Το γάντι.
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Κάποιος θα τσιμήσει. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 18.00-19.30. / Οι άλλοι. 21.00-23.00.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Η συμμορία των έντεκα. 18.10-20.20-22.40. (Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.20-22.40.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Παιχνίδι κατασκόπων. 18.00-20.35-23.10. (Γενναίου Κολ/τρώνη 16,
Κουκάκι, * 010 - 9240.239).

ART ECRAN Cinema 2

Ο θρόνος του αίματος. 19.00-21.00-23.00. 
ART STUDIO Cinema

Το τάμα 17.30-20.20-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Παιχνίδι κατασκόπων. 17.40-20.15-22.40 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 18.00-20.15-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους Τσιπς. / Νύχτες Σινέ πρόκλησης, Δευτ.: 23.00: Το χρήμα, μια
μυθολογία του σκότους. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 20.20-22.30. Ημερολόγια
Καταστρώματος - Γ. Σεφέρης. 18.30. (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Παιχνίδι κατασκόπων. 17.40-20.10-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ημερολόγια καταστρώματος - Γιώργος Σεφέρης. 19.00-21.00-23.00 μαζί και
η μικρού μήκους Καμουφλάζ. (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Παιχνίδι κατασκόπων. 18.00-20.30-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-22.50. 
CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Δεκαπενταύγουστος. 18.10-20.30-22.50.

Αίθουσα 3

Κωδικός: Enigma. 18.00-20.30-23.00. 
Αίθουσα 4

Παιχνίδι κατασκόπων. 17.50-20.20-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.30-15.30 μεταγλ. / Kate and
Leopold. 18.45-21.30-00.15. (Φραγκοκκλησιάς και Γρανικού, Μαρούσι * 010 -
6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 12.00-14.30-17.00-22.15. / Οι άλλοι.
20.00-00.45. 
Αίθουσα 3

Παιχνίδι κατασκόπων. 12.30-15.15-18.00-20.45-23.30.

Αίθουσα 4

Κωδικός: Enigma. 11.45-14.15-16.45-19.15-00.30 / Παιχνίδι
κατασκόπων. 21.45. 
Αίθουσα 5

Vanilla sky. 11.30-14.30-17.30-20.15-23.00.

Αίθουσα 6

Δεκαπενταύγουστος. Δευτ.: 17.15-19.45, Τρ.: 12.00-14.45-17.15-19.45. /
Επισκέπτης από την Κόλαση. 22.30-01.00.

Αίθουσα 7

Kate and Leopold. 12.15-15.00-17.45-20.30-23.15.

Αίθουσα 8

Παιχνίδι κατασκόπων. 13.30-16.15-19.00-21.45-00.30. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
15.45-19.30-23.15. / Η χαμένη Ατλαντίδα. 11.15-13.15 μεταγλ.

Αίθουσα 10

Η συμμορία των έντεκα. 11.00-13.30-16.00-18.30-21.15-23.45.

VILLAGE CINEMAS PANGRATI 
Αίθουσα 1

Kate and Leopold. 16.30-19.00-21.30-24.00. / Η χαμένη Ατλαντίδα.
12.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 11.00-14.00 μεταγλ. / Vanilla
sky. 17.30-20.15-23.00

Αίθουσα 3

Κωδικός: Enigma. 11.00-16.00-18.30. / Επισκέπτης από την Κόλαση. 13.30-21.00-23.30.

Αίθουσα 4

Η συμμορία των έντεκα. 12.00-14.30-17.00-19.30-22.00-00.30.

Αίθουσα 5

Παιχνίδι κατασκόπων. 13.15-16.00-18.45-21.30-00.15.

VILLAGE ENTERTAINMENT PARK

Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
13.30-17.00-20.30-24.00. (Θηβών 228 & Πέτρου Ράλλη, Άγ. Ιωάννης
Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.15-19.00-21.30-00.15. Μαζί και η
μικρού μήκους Θα ταΐσεις το ψάρι μου;

Αίθουσα 3

Κωδικός: Enigma. 12.15-14.45-17.15-20.00-22.30-01.15.

Αίθουσα 4

Παιχνίδι κατασκόπων. Δευτ.: 12.45-15.30-18.15-24.00. Τρ.:
13.00-15.45-18.30-21.15-24.00. 
Αίθουσα 5

Η συμμορία των έντεκα. Δευτ.: 11.30-14.00-16.30-19.00-21.30-00.15. Τρ.: 11.30-14.00-16.30-19.00-21.30-24.00.

Αίθουσα 6

Παιχνίδι κατασκόπων. 12.00-14.45-17.30-20.15-23.00. 
Αίθουσα 7

Παιχνίδι κατασκόπων. 12.00-14.45-17.30-20.15-23.00.

Αίθουσα 8

Η συμμορία των έντεκα. Δευτ.: 11.00-13.30-16.00-18.30-21.00-23.45. Τρ.:
11.00-13.30-16.00-18.30-21.00-23.30. / Παιχνίδι κατασκόπων. Δευτ.: 21.15

Αίθουσα 9

Η συμμορία των έντεκα. Δευτ.: 12.30-15.00-17.30-20.00-22.30-01.15. Τρ.: 12.30-15.00-17.30-20.00-22.30-01.00.

Αίθουσα 10

Επισκέπτης από την Κόλαση. 16.45-19.15-21.45-00.15. / Η χαμένη
Ατλαντίδα. 12.30-14.30 μεταγλ.

Αίθουσα 11

Vanilla sky. 18.15-21.15-24.00. / Ο Χάρι Πότερ και η φιλοσοφική
λίθος. 12.15-15.15 μεταγλ.

Αίθουσα 12

Η συμμορία των έντεκα. Δευτ.: 12.00-14.30-17.00-19.30-22.00-00.45. Τρ.: 12.00-14.30-17.00-19.30-22.00-00.30.

Αίθουσα 13

Vanilla sky. 13.30-16.30-19.15-22.15-01.00.

Αίθουσα 14

Kate and Leopold. 17.15-19.45-22.15-00.45. / Ο Χάρι Πότερ και η
φιλοσοφική λίθος. 11.15-14.15 μεταγλ.

Αίθουσα 15

Kate and Leopold. 11.15-13.45-16.15-18.45-21.15-23.45.

Αίθουσα 16

Kate and Leopold. 12.45-17.45-20.15. / Επισκέπτης από την Κόλαση. 15.15-22.45-01.15.

Αίθουσα 17

Ο άρχοντας των δαχτυλιδιών - Η συντροφιά του δαχτυλιδιού.
12.30-16.00-19.30-23.00. 
Αίθουσα 18

Kate and Leopold. 13.15-15.45-18.15-20.45-23.15.

Αίθουσα 19

Ένας και μοναδικός. 11.00-15.30-20.00. / Οι άλλοι.
13.15-17.45-22.15-00.30 
Αίθουσα 20

Παιχνίδι κατασκόπων. 11.00-13.45-16.30-19.15-22.00-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Σώσε με. 18.20-20.40-23.00 (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Παιχνίδι κατασκόπων. 18.00-20.35-23.00 (Πλατεία Δαβάκη, Καλλιθέα * 010
- 9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Το μόνο της ζωής του ταξείδιον. 19.00-21.00-23.00. (Τροίας - Πατησίων,
Στάση Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.15-22.30.
(Πανεπιστημίου 46, * 010 - 3826.720).

ΚΑΛΥΨΩ

Moulin Rouge. 18.00-20.30-23.00. (Λαμπράκη - Καλυψούς Καλλιθέα * 010 -
9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.45-18.15. / Kate and Leopold.
20.40-23.00. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η χαμένη Ατλαντίδα.
15.30 μεταγλ.

ΚΗΦΙΣΙΑ Cinemax Ericsson 3

Παιχνίδι κατασκόπων. 16.00-18.10-20.30-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.50-20.10-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Kate and Leopold. 17.50-20.10-22.30. 
Αίθουσα 3

Οδός Μαλχόλαντ. 19.30-22.15.

ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Σώσε με. 17.40-20.05-22.30 μαζί και η μικρού μήκους Το γάντι. 
ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Δεκαπενταύγουστος. 18.30-20.45-23.00, μαζί και η μικρού μήκους Ο
καφές. (Παγκράτι * 010 - 7511.515).

ΜΕΤΡΟΠΟΛΙΤΑΝ

Δεκαπενταύγουστος. 17.50-20.05-22.20, μαζί και η μικρού μήκους Ο
καφές. (Λεωφ. Βουλιαγμένης Πλ. Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Παιχνίδι κατασκόπων. 17.20-19.55-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Σώσε με. 17.30-20.00-22.30, μαζί και η μικρού μήκους Το γάντι.
(Οδός Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.10-19.50-22.40. (Οδός Ακαδημίας 57 * 010
- 3622.683).

ΟΣΚΑΡ

Παιχνίδι κατασκόπων. 18.00-20.30-23.00 (Αχαρνών 330 - Κάτω Πατήσια *
010 - 2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Παιχνίδι κατασκόπων. 18.00-20.30-23.00. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Η συμμορία των έντεκα. 18.00-20.15-22.30 (Αργυρούπολη * 010 - 9927.447,
010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 17.30. Μαζί και η μικρού
μήκους Το φουστάνι. Στο στίβο του Βρετανικού σινεμά: Δευτ.: Brighton
rock, 20.45 Χωρίς ταυτότητα. 22.45 Το μυστήριο του σταδίου
Άρσεναλ. Ρομαντικές Τρίτες: 21.00 Συναυλία Μπετόβεν από την ορχήστρα
των χρωμάτων, προβολή της ταινίας: Η ιστορία της Αντέλ Ουγκό. (Πατησίων -
Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.00-20.15-22.30.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Κωδικός: Enigma. 18.00-20.30-23.00.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο θρόνος του αίματος. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Η φούσκα. 19.15-21.15. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Η συμμορία των έντεκα. 19.00-21.30. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Μόνο Παρ. - Κυρ. (Αθανασίου Διάκου & Μπουμπουλίνας, * 010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50. / Επισκέπτης από
την Κόλαση. 20.05-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Λεωφόρος Σαρωνίδος 60 * 02910.60077).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η συμμορία των έντεκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η δασκάλα του πιάνου. 19.15-22.00. (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Παιχνίδι κατασκόπων. 17.30-20.00-22.30. (Πασαλιμάνι * 010 - 4521.388).

ΚΑΣΤΕΛΛΑ

Δεκαπενταύγουστος. 17.50-20.00-22.20. Μαζί και η μικρού μήκους Ο
καφές. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Μόνο Παρ.-Κυρ. (Γρ. Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Επισκέπτης από την Κόλαση. 21.00-23.15. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Παιχνίδι κατασκόπων. 18.30-20.50-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Παιχνίδι κατασκόπων. Δευτ. έως Τετ.:
13.00-15.45-18.30-21.15-24.00.Πέμ.: 11.00-13.45-16.30-19.15. Αίθουσα 2 Kate
& Leopold. 11.15-13.45-16.30-19.00-21.45-00.15, Πέμ.:
12.30-15.00-17.30-20.00. Αίθουσα 3 Η χαμένη Ατλαντίδα. Μεταγλ.
11.15-13.15-15.15, Πέμπ.: 11.45-13.45. / Επισκέπτης από την Κόλαση.
17.15-20.00-22.30-01.00. Πέμ.: 15.45-18.15-20.45. Αίθουσα 4 Η συμμορία
των έντεκα. 13.30-16.00-18.30-21.00-23.30, Πέμ.: 13.00-15.30-18.00-20.30.
Αίθουσα 5 Παιχνίδι κατασκόπων. 12.00-14.45-17.30-20.15-23.00. Πέμ.:
12.00-14.45-17.30-20.15. Αίθουσα 6 Ο Χάρι Πότερ και η φιλοσοφική λίθος.
Μεταγλωτ. 12.00-15.00, Πέμ.: 11.30. / Kate & Leopold.
18.00-20.45-23.15. Πέμ.: 14.30-17.00-19.30. Αίθουσα 7 Vanilla sky.
Δευτ.-Τετ.: 12.30-15.30-18.15-24.00, Πέμ.: 11.30-14.15-17.00-19.45.
Παιχνίδι κατασκόπων. Δευτ.-Τετ.: 21.15. Αίθουσα 8 Ο άρχοντας των
δακτυλιδιών. 12.45-16.45-20.30-00.15. Πέμ.: 12.15-16.00-19.30. Αίθουσα 9
Ο Χάρι Πότερ και η φιλοσοφική λίθος. Μεταγλωτ. 11.00-14.00 Πέμ.: 11.00.
/ Η συμμορία των έντεκα. 17.00-19.30-22.00-00.30. Πέμ.:
14.00-16.30-19.00. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Ο άνθρωπος που δεν ήταν εκεί. 18.30-20.45-23.00. (Dolby
Stereo). (* 0310 - 235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Παιχνίδι κατασκόπων. 18.30-20.50-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Σώσε με. 18.30-20.45-23.00. (* 0310 - 378.404, Dolby Stereo) 
Αίθουσα 2-«Παύλος Ζάννας». Γιώργου Σεφέρη - Ημερολόγιο καταστρώματος.
17.00-19.30. / Πόλλοκ. 18.30-20.45-23.00. (* 0310 - 378.404, Dolby
Stereo) 
ΠΑΛΛΑΣ

Vanilla sky. 18.00-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Παιχνίδι κατασκόπων. 15.20-18.00-20.40-23.20. ΑΙΘΟΥΣΑ
2 Δεκαπενταύγουστος. 16.00-18.25-20.50. / Vanilla sky. 23.15.
ΑΙΘΟΥΣΑ 3 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 4 Βαριά ερωτευμένος. 15.40-18.05.
/ Επισκέπτης από την κόλαση. 20.30-23.05. ΑΙΘΟΥΣΑ 5 Αστερίξ και
Οβελίξ: Επιχείρηση Κλεοπάτρα. Δευτ. έως Πέμ.: 18.20-20.40-23.00. ΑΙΘΟΥΣΑ 6
Κωδικός: Αίνιγμα. Δευτ.-Πέμ.: 18.30-20.50. / Οι άλλοι. 23.10.
ΑΙΘΟΥΣΑ 7 Αστερίξ και Οβελίξ: Επιχείρηση Κλεοπάτρα. Δευτ. έως Πέμ.:
18.00-20.20-22.40. ΑΙΘΟΥΣΑ 8 Moulin Rouge. 17.30-20.10-22.50. (* 0310 -
290.100, 290.290, Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.30 - 20.45-23.00. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Ο Χάρι Πότερ και η φιλοσοφική λίθος Μεταγλωτ. 13.00-16.05. / Η
συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ 3
Η χαμένη Ατλαντίδα. Μεταγλ. 12.10-14.10-16.10. / Vanilla sky.
18.10-21.00-23.40. (Dolby Digital DTS). ΑΙΘΟΥΣΑ 4 Ο άρχοντας των
δαχτυλιδιών. 13.10-16.40. / Η συμμορία των έντεκα.
20.00-22.20-00.30. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 11.10-13.20-15.20. / Σώσε με. 17.50-20.20-22.40. (Dolby
Digital DTS). ΑΙΘΟΥΣΑ 6 Κωδικός: Αίνιγμα. 12.00-14.30-16.50-19.20. /
Επισκέπτης από την Κόλαση. 21.50-00.20. (Dolby Digital DTS). ΑΙΘΟΥΣΑ 7
Η μικρή γοργόνα. 11.30-13.50-16.30. / Δεκαπενταύγουστος.
18.20-20.40-23.00. (Dolby Digital DTS). ΑΙΘΟΥΣΑ 8 Ο Χάρι Πότερ και η
φιλοσοφική λίθος Μεταγλωτ. 12.40-16.00. / Παιχνίδι κατασκόπων.
18.50-21.20-24.00. (Dolby Digital DTS). ΑΙΘΟΥΣΑ 9 Emperor's new groove.
Μεταγλωτ. 12.50-15.10-17.00. / Kate & Leopold.
19.10-20.50-23.20. ΑΙΘΟΥΣΑ 10 Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00. (Dolby Digital DTS). ΑΙΘΟΥΣΑ 11 Παιχνίδι
κατασκόπων. 11.40-14.20-17.20-19.50-22.30. (Dolby Digital ΕΧ, DTS). (*
0310 - 469.300,469.310 Εμπορικό Κέντρο «Μακεδονία» Πυλαία). Έναρξη προβολών
Σάββατο και Κυριακή ώρα 11.00. Τις υπόλοιπες ημέρες ώρα: 16.00 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Ο Χάρι Πότερ και
η φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένη Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Η συμμορία των έντεκα. (* 34.551). 
Αίθουσα 2: Kate & Leopold. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η χαμένη Ατλαντίδα (απογ.), Η συμμορία των έντεκα
(βραδ.). (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Η χαμένη Ατλαντίδα (απογ.), Ο άρχοντας των
δαχτυλιδιών βραδ.). (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Τεχνητή νοημοσύνη. (* 22.312) <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17271P381</ED>
<ID>
ID:306950

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P38&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Σώσε με»: Μια 30άρα στη σημερινή Αθήνα τρέχει και δεν φθάνει να
προλάβει τα οικονομικά στριμώγματα και τα λάθη του παρελθόντος της. Του
Στράτου Τζίτζη, με την έξοχη Μαρία Ζορμπά - βραβείο ερμηνείας. Μαζί και η
συμπαθητική ταινία μικρού μήκους «Το γάντι», του Θανάση Σαράντου, γυρισμένη
στη Νέα Υόρκη. [Αλεξάνδρα (Πατ.), Μαρούσι 2, Όπερα 1, Δαναός1] 
«Το παιχνίδι των κατασκόπων»: Ο Ρόμπερτ Ρέντφορντ είναι βετεράνος
κατάσκοπος-μέντορας του Μπραντ Πιτ και αναλαμβάνει να τον σώσει από τη CIA που
θέλει να τον «κάψει». Του Τόνι Σκοτ. (Αελλώ 3, Αίγλη, Αίγλη 1, Αττικόν, Art
Ecran 1, Αστέρια, Βάρκιζα 1, Cine City 4, Village centre 3, 8, Village Παγκρ.
5, Village park 4, 6, 7, 20, Νανά, Όσκαρ, Κηφισιά 3, Νανά, Όσκαρ, Πλάζα 1,
Ζέα) 
«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του. Σκηνοθεσία Λάκης Παπαστάθης - επτά
Κρατικά Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη.
(Απόλλων, Άστρον, Ίλιον) 
«Κάποιος θα τσιμπήσει»: Σατιρική κωμωδία για τη «φιλοσοφία» των
εμπόρων, με τους Κέβιν Σπέισι, Ντάνι ντε Βίτο, Πίτερ Φατσινέλι. Σκηνοθεσία
Τζον Σουάνμπεκ. (Αλφαβίλ) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. (Αφαία, Τριανόν) 
Ο «15Αύγουστος» του Κωνσταντίνου Γιάνναρη αρέσει πολύ. Έχει ξεπεράσει τα 45
χιλ. εισιτήρια και συνεχίζει για τρίτη εβδομάδα την προβολή του

«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη - Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 1,
Αθήναιον cinepolis 3, Αλεξάνδρα (Καλ.), Cine city 2, Village centre 6, Village
park 2, Γαλαξίας, Έλλη, Κηφισιά 2, Μετάλλιον, Μετροπόλιταν, Καστέλλα] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα «πανέξυπνη» κωμωδία του με ατάκες-φαρμάκι. (Αθήναιον
cinepolis 4, Άστυ, Δαναός 2) 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Art Ecran 2,
Δημ. Κινημ. Νέα Ελβετία) 
«Το τάμα»: Road movie στην Κύπρο του '40, με τους Γιώργο Χωραφά,
Βαλέρια Γκολίνο. Του Ανδρέα Πάντζη. (Art studio) 
«Οδός Μαλχόλαντ»: Δεξιοτεχνικό παραλήρημα στα δυσδιάκριτα όρια του
ονείρου και της πραγματικότητας. Του Ντέιβιντ Λιντς. (Ααβόρα, Μαργαρίτα 3) 
«Στον στίβο του βρετανικού σινεμά»: Μοναδική ευκαιρία να δείτε 10
σπουδαίες ταινίες του αγγλικού κινηματογράφου από το 1939 έως τις ημέρες μας.
(Τριανόν) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Village Centre 4, 9, Ράδιο Σίτι, Ster Century
Cinemas 2, 4, Τιτάνια 2, Αλέξανδρος).

«Δεκαπενταύγουστος». (Έσπερος 1, Πλατεία Alpha Odeon 2).

«Σώσε με». (Ολύμπιον 1, Ster Century Cinemas 5).

«Το μόνον της ζωής του ταξείδιον». (Μακεδονικόν).
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P38</CAT>
<ED>
Κωδικός άρθρου: A17271P382</ED>
<ID>
ID:306989

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P38&aa=2</URL></REF>


Article

<CATEGORY>vin09</CATEGORY>

 <H2>Από τον σερ Πολ και... συστημένο
</H2>
<AUTHOR>Μ.Μ.</AUTHOR>

Όλα - σχεδόν όλα - τα μυστικά του σερ Πολ Μακάρτνεϊ έχουν μαθευτεί. Ένα
«περίπου» μυστικό του, γίνεται τώρα γραμματόσημο. Τα ταλέντα του σερ Πολ δεν
εξαντλήθηκαν όλα στη μουσική. Ο σερ Πολ ζωγραφίζει. Και εντός ολίγου θα είναι
ο πρώτος ποπ σταρ που θα σχεδιάσει μια σειρά γραμματοσήμων. 
Οι φιλοτελιστές και οι φαν των Beatles - δηλαδή εκατομμύρια άνθρωποι σε όλο
τον κόσμο - ας έχουν τον νου τους. Τα γραμματόσημα του Μακάρτνεϊ θα
κυκλοφορήσουν από το Νησί του Μαν την 1η Ιουλίου. 
Τα έσοδα θα δοθούν για την προστασία της Γης και την σωστή εκμετάλλευσή της,
μέσα από τον οργανισμό «Υιοθέτησε Ένα Ορυχείο», που έχει ιδρύσει ο Μακάρτνεϊ
μαζί με την μέλλουσα σύζυγό του, Χίδερ Μιλς. 
Οι ειδικοί μίλησαν για «γραμματόσημα πραγματικά έργα τέχνης», ενώ ο πρώην
Beatle δήλωσε ευτυχής, μια και το νησί Μαν ήταν αγαπημένος τόπος από τα
παιδικά του χρόνια. Στο κάτω κάτω, γιατί να παίρνει εικαστικά εγκώμια μόνο ο
Λένον, με εκείνα τα σκιτσάκια που ανακάλυψε η Γιόκο στα... γνωστά συρτάρια με
τους κρυμμένους «θησαυρούς»; <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17271P401</ED>
<ID>
ID:306939

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P40&aa=1</URL></REF>


Article

<CATEGORY>vin09</CATEGORY>

 <H2>Κάτω τα χέρια από τον Δράκουλα!
</H2>
Μια που τριγυρνάει έξω τις νύχτες, ίσως κάποιος πρέπει να πάρει και την δική
του γνώμη. Ήταν η άποψη ενός από τους κατοίκους της μικρής ρουμανικής πόλης
Σιγκισοάρα, στην περιοχή της Τρανσυλβανίας, μετά τις τελευταίες εξελίξεις.
Αλλά ποιος το ρισκάρει να πάρει τη γνώμη του Δράκουλα; 
Οι τοπικές αρχές είναι αποφασισμένες. Μέχρι το 2003 θα είναι έτοιμο το πάρκο
του Κόμη Δράκουλα, με τις καταπακτές του, τον στοιχειωμένο πύργο του, με ένα
γήπεδο γκολφ για τους επισκέπτες του, το απαραίτητο λούνα παρκ με το τρενάκι
του τρόμου και τον κήπο με τις νυχτερίδες βεβαίως. Ο Δράκουλας, είπαν, είναι
γέννημα θρέμμα του χωριού και με την... πρώτη δαγκωματιά ξεκινάμε τις
εργασίες. 
Η Universal ωστόσο - το στούντιο παραγωγής των ταινιών του Δράκουλα - έχει τις
αντιρρήσεις της. Και στέλνει μήνυμα στους ντόπιους: «Τι θα ήταν ο κόμης, παρά
ένας ξεπεσμένος επαρχιώτης με κακό γούστο στη διατροφή και στη διακόσμηση, αν
δεν τον έπαιρναν εκείνοι να τον κάνουν κύριο, βαμπίρ με αίγλη, μέσα από επτά
ολόκληρες ταινίες, όπου αναστήθηκε ο "ήρωας" του Μπραμ Στόκερ». Αν μη τι άλλο,
έχουν και αυτοί δικαιώματα στην περιουσία, και όχι μόνο τα παλικάρια του
χωριού. «Αμπαρώνετε τις πόρτες σας», προειδοποιούν στην Τρανσυλβανία με
χιούμορ και οι τουρίστες τρέχουν να αγοράσουν σκόρδα... για καλό και για κακό.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17271P402</ED>
<ID>
ID:306978

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P40&aa=2</URL></REF>


Article

<CATEGORY>vin09</CATEGORY>

 <H2>Πάμε εκκλησία, όπως «πάμε στοίχημα»
</H2>
Τα σκαλιά της εκκλησίας για δεύτερη φορά ανέβηκε η Μπρέντα των...
«Χτυποκαρδίων στο Μπέβερλι Χιλς» - κατά κόσμον Σάνεν Ντόχερτι. 
Ο νέος σύζυγος της 30χρονης ηθοποιού, Ρικ Σόλομον, επισήμως δηλώνει
ανεξάρτητος παραγωγός. Ανεπισήμως... παίζει στοίχημα. 
Ο 33χρονος Σόλομον περνάει τον περισσότερο καιρό του στο Λας Βέγκας
στοιχηματίζοντας σε αγώνες ποδοσφαίρου και μπάσκετ (παιδί για σπίτι, δηλαδή!). 
Και μέχρι τώρα φαίνεται να έχει την τύχη με το μέρος του, και η Σάνεν
αποφάσισε να ποντάρει τη ζωή της στο πλευρό του. Θα πόνταρε και την καριέρα
της, αλλά για να ποντάρεις κάτι πρέπει να το έχεις πρώτα, έτσι δεν είναι;
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17271P403</ED>
<ID>
ID:307008

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P40&aa=3</URL></REF>


Article

<CATEGORY>vin09</CATEGORY>

 <H2>Τα πήραν όλα κι έφυγαν
</H2>
Τα πήραν όλα κι έφυγαν οι ληστές που μπήκαν στο μέγαρο του Τζορτζ Μάικλ, στο
Δυτικό Λονδίνο. Και δεν φτάνει που «σήκωσαν» πίνακες, ρούχα και κοσμήματα
αξίας 120.000 ευρώ. Έφυγαν σαν κύριοι και με την Άστον Μάρτιν τού κυπριακής
καταγωγής ποπ σταρ, αξίας 48.000 ευρώ, που ήταν παρκαρισμένη στο γκαράζ. Ο
Τζορτζ Μάικλ δεν έχει κάνει ακόμη επίσημη καταγγελία, ενώ φήμες που τον ήθελαν
σε αντιπροσωπία αυτοκινήτων να ψάχνει για... αντικαταστάτρια της Άστον Μάρτιν
του, ελέγχονται ως ανακριβείς.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17271P404</ED>
<ID>
ID:307025

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P40&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>κάποια ζώα έχουν τα μάτια στο πλάι; </H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Τα ζώα που έχουν τα μάτια μπροστά (όπως οι μαϊμούδες ή ο άνθρωπος) βλέπουν από
το κάθε μάτι μια εικόνα που μοιάζει αλλά δεν είναι ακριβώς ίδια. Στη συνέχεια
συνδέουν στο μυαλό τους τις δύο εικόνες κι έτσι αποκτούν την αίσθηση του
βάθους. Αυτή είναι η στερεοσκοπική όραση. Στα ζώα τώρα που έχουν τα μάτια τους
στο πλάι, το κάθε μάτι βλέπει μια τελείως διαφορετική εικόνα και καλύπτει ένα
πεδίο περίπου 180 μοιρών. Το κοινό πεδίο και για τα δύο μάτια δεν ξεπερνά τις
30 μοίρες, όμως στο σύνολό του το οπτικό πεδίο των ειδών αυτών φτάνει τις 300
μοίρες. Έτσι, μπορεί να μην έχουν αίσθηση του βάθους, όμως βλέπουν κυκλικά,
έχουν μεγαλύτερο οπτικό πεδίο. 
Γιατί συμβαίνει αυτό; Στα ζώα που έχουν τα μάτια μπροστά, η αίσθηση του βάθους
τους επιτρέπει να υπολογίσουν αποστάσεις. Αυτό χρειάζονται, γιατί είναι οι
θηρευτές και τους ενδιαφέρει να ξέρουν τι και πώς θα κυνηγήσουν. Αντίθετα, τα
ζώα που έχουν τα μάτια στο πλάι είναι θηράματα και το μόνο που τα ενδιαφέρει
είναι να ελέγχουν όσο γίνεται περισσότερο χώρο, προκειμένου να προστατευθούν.
Γι' αυτό το λιοντάρι και οι κουκουβάγιες έχουν τα μάτια μπροστά, ενώ η ζέμπρα
και τα περιστέρια έχουν τα μάτια στο πλάι. <REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P40</CAT>
<ED>
Κωδικός άρθρου: A17271P405</ED>
<ID>
ID:307040

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P40&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Λέξη της καθαρεύουσας για τον σφετερισμό, την παράνομη ιδιοποίηση.
2. Χαρακτηρίζεται στο Ρωμαϊκό Δίκαιο σαν «αισχρό πρόσωπο». 3.
Γνωστό και από μία... Φραντσέσκα. - Έχει και την έννοια του μήπως. 4.
Κατάληξη επιθέτων. - Ιταλική πόλη, δυτικά του Μιλάνου. 5. Ζώο με
πολύτιμο δέρμα (καθ.). - «... Μενόρ», λιμνοθάλασσα της Ισπανίας. 6.
Μισή... δόση. - Συνθετικό του τίτλου αραβικών εφημερίδων. 7. Αντίθετά
τους τα εκδηλωτικά. 8. Κατάλληλα, σύμφωνα με μία έννοια (επιρρ.).
9. Και χημικός μπορεί να είναι (αιτ.). - Αρχαίο κτητικό.

ΚΑΘΕΤΑ 
1. Μία από αυτές ήταν η Αμφιτρίτη. 2. Κοινά λέγεται
γαϊδουρόψαρο. 3. Ξενική προσφώνηση (αντίστρ.) - Εντεύθεν, με το... από
(αντίστρ.). 4. Τραγωδία του Ευριπίδη. 5. Μορφή αποτυπώματος. -
Το μικρό όνομα του Αμερικανού ηθοποιού Κρουζ. 6. «Λυρικός» στον τίτλο
ποιητικού έργου του Άγγελου Σικελιανού (αντίστρ.). - Διασχίζει τη Φλωρεντία
(αιτ.). 7. Από τα μισά... μισά. - Σαιξπηρικός ήρωας. 8.
Εκφέρεται σε ώρα οργής. - Λέξη που θυμίζει τη στιγμή του θανάτου του Γκαίτε.
9. Αλληλεξάρτηση, σύμφωνα με μία έννοια. 
ΛΥΣΗ (18/2/2002) 
ΟΡΙΖΟΝΤΙΑ: 1. ΚΤΗΜΑΤΙΚΗ 2. ΤΕΛΕΣΙΛΛΑ 3. ΗΛΕΚΤΡΑ 4.
ΣΑ-ΚΡΑΣΙ 5. ΜΙ-ΑΙΝΤΑ 6. ΦΩΣ-ΚΤΗΜΑ 7. ΙΝΩ-ΑΕΡΑΣ 8.
ΝΑΝΤ-ΣΙΤΑ 9. ΣΤΟΠ-ΑΑΡ. ΚΑΘΕΤΑ: 1. ΚΤΗΣΙΦΩΝ 2. ΤΕΛΑΜΩΝΑΣ
3. ΕΛΗ-ΣΙΝΤ 4. ΜΕΚΚΑ-ΤΟ 5. ΑΣΤΡΙΚΑ 6. ΤΙΡΑΝΤΕΣ
7. ΙΛΑΣΤΗΡΙΑ 8. ΚΛ-ΙΑΜΑΤΑ 9. ΗΑΔ-ΡΑΣΑ.
<REF><SOURCE>
ΤΑ ΝΕΑ</SOURCE>
<DATE>, 19-02-2002</DATE>
<CAT>, Σελ.: P54</CAT>
<ED>
Κωδικός άρθρου: A17271P541</ED>
<ID>
ID:306948

</ID><URL>http://ta-nea.dolnet.gr/neaweb/neafile.print_unique?e=A&f=17271&m=P54&aa=1</URL></REF>


Article

<CATEGORY>vin04</CATEGORY>

 <H5>ΟΡΓΙΟ ΦΗΜΩΝ ΚΑΙ ΡΑΓΔΑΙΑ ΠΤΩΣΗ ΤΩΝ ΜΕΤΟΧΩΝ
</H5><H2>ΣΗΚΩΣΕ ΘΥΕΛΛΑ η δίωξη Κόκκαλη για 5 κακουργήματα
</H2>
Αναταραχή σε οικονομικό και πολιτικό επίπεδο και όργιο φημών προκαλεί η δίωξη
κατά του Σ. Κόκκαλη για πέντε κακουργηματικές πράξεις, μεταξύ των οποίων η
διενέργεια κατασκοπείας και το ξέπλυμα μαύρου χρήματος. Οι μετοχές των
εταιρειών του Σ. Κόκκαλη χθες έκαναν βουτιά στο Χρηματιστήριο, ενώ κυβέρνηση
και αντιπολίτευση διασταύρωσαν τα ξίφη τους για την ανεξαρτησία της Δικαιοσύνης.

σελίδες 8-9
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17272N011</ED>
<ID>
ID:307087

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N01&aa=1</URL></REF>


Article

<CATEGORY>vin06</CATEGORY>

 <H5>ΕΡΓΑ
</H5><H2>Ο μεγαλύτερος κόμβος της Ελλάδας
</H2>
σελίδα 11
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17272N013</ED>
<ID>
ID:307135

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N01&aa=3</URL></REF>


Article

<CATEGORY>vin06</CATEGORY>

 <H2>Εκτός ΑΣΕΠ οι προσλήψεις στους Δήμους
</H2>
σελίδα 12
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17272N014</ED>
<ID>
ID:307156

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N01&aa=4</URL></REF>


Article

<CATEGORY>vin06</CATEGORY>

 <H2>Πιο κοντά στην πρόκριση μετά τον θρίαμβο
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17272N015</ED>
<ID>
ID:307169

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N01&aa=5</URL></REF>


Article

<CATEGORY>vin06</CATEGORY>

 <H2>Παγκόσμιες πρεμιέρες στο Σαλόνι Γενεύης
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17272N016</ED>
<ID>
ID:307179

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΑΥΤΟΚΙΝΗΤΟ που οδηγούσε ο νεαρός σταμάτησε πάλι δίπλα μου και τυχαία
κοίταξα. Ήταν ακριβώς η στιγμή που έβγαζε τη ζώνη ασφαλείας, την οποία είχε
υποχρεωθεί να βάλει δευτερόλεπτα πριν! Τροχονόμος δεν υπήρχε εκεί κι έτσι
απαλλάχτηκε από το περιττό φορτίο της ζώνης. Ο Α. Ρενιέρης στους
«Προβολείς». Σελ. 6. 
ΣΕ ΒΙΟΤΕΧΝΙΑ της Δράμας 35 εργαζόμενες γυναίκες βρέθηκαν κλειδωμένες σε
τουαλέτες, πατάρια, αποθήκες, προκειμένου να αποφύγουν τον έλεγχο, αφού δεν
ήταν ασφαλισμένες στο ΙΚΑ. Στο ΙΚΑ δεν ήταν γραμμένες και 71 επιχειρήσεις.
Ο Η. Γεωργάκης στη σελ. 13. 
ΤΟ ΣΕΞ μισεί την υπερεργασία. Όταν δουλεύεις 12ωρα, το μόνο που θέλεις
μετά είναι να πέσεις να κοιμηθείς. Η δουλειά τρώει και τον αφέντη και την
όρεξη για σεξ. Το ομολογούν και ζευγάρια που είχαν θαυμάσια ερωτική ζωή.
Μοιάζει με ασθένεια της εποχής. Η Αρετή Αθανασίου στους «Ορίζοντες»,
σελ. 20-21. 
Ο Μ. ΡΟΣΤΡΟΠΟΒΙΤΣ, ο τελευταίος των μεγάλων του βιολοντσέλου, γιόρτασε
τα 75 του χρόνια στη Βαρκελώνη και επέλεξε να μοιραστεί τον ήχο του με τη
δραστήρια ελληνική Καμεράτα - Ορχήστρα των Φίλων της Μουσικής. Αποστολή:
Π. Η. Αγιαννίδης στους «Ορίζοντες», σελ. 23. 
ΜΠ. ΤΣΟΥΜΙ: Η διάσταση της Αθήνας που με ενδιαφέρει είναι ότι ο κόσμος
εδώ απολαμβάνει την πόλη του. Αυτό ισχύει και για το Παρίσι. Είναι θαυμάσιο.
Αντίθετα, στη Νέα Υόρκη ο κόσμος μισεί την πόλη όπου ζει. Η Παρασκευή
Κατημερτζή στους «Ορίζοντες», σελ. 27. 
Η ΥΠΟΓΕΝΝΗΤΙΚΟΤΗΤΑ είναι το μεγαλύτερο πρόβλημα που αντιμετωπίζει
σήμερα η Βόρεια Ιταλία. Έχει από τους χαμηλότερους ρυθμούς γεννήσεων στην
Ευρώπη: μόλις ένα παιδί ανά γυναίκα. Οι Ιταλοί ώς το 2050 θα μείνουν 40 εκατ.
Από τη «Monde» στη σελ. 33. 
Η ΕΠΙΒΟΛΗ αναδρομικού ΦΠΑ είναι ενδεικτική του τρόπου με τον οποίο
αντιμετωπίζεται η επιχειρηματική δράση από τον φορολογικό μηχανισμό: ως μηχανή
άντλησης εσόδων. Ο Γιάν. Σιώτος στην «Άλλη όψη», σελ. 35. 
Ο ΚΟΣΜΑΚΗΣ της ουράς, της ανεργίας, της αγωνίας για το 
Ασφαλιστικό κ.λπ. «ξανατρώει στη μάπα» όσα διάβασε στον 
Τύπο! Και επιπλέον βλέπει και στα «παράθυρα» να μιλάνε για 
τα ίδια θέματα καμιά δεκαριά πολιτικοί και δημοσιογράφοι 
κάθε βράδυ! Φρίκη! Ο Λ. Παπαδόπουλος στις «Ματιές». Σελ. 4. 
ΟΙ ΑΝΘΡΩΠΟΙ ερωτοτροπούν πρόθυμα με την προοπτική 
να πάρουν ένα μεγαλύτερο πριμ, αλλά το να κερδίσουν (με 
κάποια στρατηγική) ένα πρόσωπο που τους ελκύει τούς 
φαίνεται έργο δυσβάστακτο. Είναι άραγε μεγαλύτερος ο 
κόπος εδώ; Ο Β. Καραποστόλης στην «Τρίτη άποψη». Σελ. 6. 
Η ΕΙΡΗΝΙΚΗ συνύπαρξη, πάντως, δεν τελείωνε στην 
κερκίδα. Η πάλη των γενεών, η πάλη των φύλων, ακόμη 
και η πάλη των τάξεων κήρυτταν απαραβίαστη εκεχειρία 
για όση ώρα μετέδιδε ματς κάποιος ραδιοφωνικός παπατρέχας. 
Η Ρούλα Γεωργακοπούλου «Σε πρώτο ενικό» στη σελ. 14. 
«ΠΡΟΧΘΕΣ είδα στην τηλεόραση να δέρνουν 
τους ανθρώπους που ήταν ενάντια στον πόλεμο. 
Στενοχωρήθηκα. Είναι κακό άραγε να είσαι 
ενάντια στον πόλεμο; Θα με βάλουν φυλακή αν 
πω ότι στενοχωρήθηκα. Καλύτερα να σωπάσω». 
Η Φραγκώ Καράογλαν, από την Κωνσταντινούπολη, στη σελ. 15. <H3>20 Ερωτήσεις
</H3>
Μ. ΠΑΠΑΓΙΑΝΝΑΚΗΣ: Μιλάμε για προσπάθεια σύγκλισης και συνεργασίας δυνάμεων
που εμπνέονται από τον δημοκρατικό σοσιαλισμό, την οικολογία και τον αναγκαίο
εκσυγχρονισμό της χώρας. Οι «20 Ερωτήσεις» της Τζώρτζιας Κοντράρου στη
σελ. 14. 
ΤΖΟΝ ΛΕΚΑΡΕ: Είμαι γιος ενός απατεώνα που χτυπούσε τη γυναίκα του κι
επισκεπτόταν κατά καιρούς τις φυλακές: του Ρόνι Κόρνγουελ, που σημάδεψε τη ζωή
τη δική μου και του αδελφού μου, Τόνι. Από τον «Independent» στους
«Ορίζοντες», σελ. 17. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17272N021</ED>
<ID>
ID:307059

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Γραμματική
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ένα είναι σίγουρο: Το ουσιαστικό «δίωξη» θα μάθουμε να το κλίνουμε σε όλες τις πτώσεις.

Με τιμή
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17272N022</ED>
<ID>
ID:307129

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Τοπικές βροχές και καταιγίδες, στο Ιόνιο, ηπειρωτικά και Β. Αιγαίο, σταδιακή
βελτίωση. Στην υπόλοιπη χώρα βροχές από το απόγευμα. Άνεμοι Ν. μέχρι ισχυροί,
αργότερα στα δυτικά Β.Δ. με την ίδια ένταση. 
ΑΤΤΙΚΗ 
Συννεφιά με παροδική βροχή. Άνεμοι Ν. 5 με 6 Μπωφόρ, θερμοκρασία 15 βαθμοί. 
ΘΕΣΣΑΛΟΝΙΚΗ 
Συννεφιά με βροχή και πιθανή καταιγίδα, γρήγορη βελτίωση. Νοτιάδες, γρήγορα
Β.Δ. με την ίδια ένταση, θερμοκρασία 10 βαθμοί. 
<H3>ΑΥΡΙΟ
</H3>
Ανατολικά και νότια βροχές και τοπικές καταιγίδες, σταδιακή εξασθένηση. Δυτικά
βροχές, από το απόγευμα καταιγίδες και επέκταση στις υπόλοιπες περιοχές. Πολύ
ισχυροί και στο Ιόνιο θυελλώδεις νοτιάδες, μικρή πτώση της θερμοκρασίας. <H3>Παρασκευή 22/2
</H3>
Βροχές, κατά τόπους ισχυρές καταιγίδες, χιόνια στα ορεινά. Βελτίωση μετά το
μεσημέρι από βορειοδυτικά. Άνεμοι νότιοι 7-8 Μπωφόρ, από το απόγευμα στα
δυτικά και βόρεια βορειοανατολικοί με την ίδια ένταση, πτώση της θερμοκρασίας. 
<H3>Σάββατο 23/2
</H3>
Ανατολικά και νότια βροχές και ισχυρές καταιγίδες, βαθμιαία βελτίωση. Στην
υπόλοιπη χώρα λίγη συννεφιά. Άνεμοι βόρειοι 7-8 Μπωφόρ, βαθμιαία θα στραφούν
σε δυτικούς και θα εξασθενήσουν. Μικρή άνοδος της θερμοκρασίας. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Επιστροφή στα σενάρια
</H2><H4>Μετά τη δίωξη εναντίον Σ. Κόκκαλη
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Νάσου πάλι τα σενάρια περί πρόωρων εκλογών. Τα επανέφερε στα πολιτικά
πηγαδάκια η δίωξη εναντίον του Σωκράτη Κόκκαλη. Όπως επανέφερε και την
αμηχανία της κυβέρνησης, η οποία δεν προλαβαίνει να ξεπεράσει τον ένα σκόπελο
και εμφανίζεται άλλος, ακόμη μεγαλύτερος. 
Ο Πρωθυπουργός Κ. Σημίτης, ο οποίος ενημερώθηκε για τις εξελίξεις,
συνέστησε στα κυβερνητικά στελέχη να αποφύγουν οποιαδήποτε εμπλοκή. Η Ν.Δ.
εμφανίσθηκε να ανησυχεί δημοσίως για τις αναταράξεις του πολιτικού σκηνικού,
αλλά κατ' ιδίαν τρίβει τα χέρια της... 
Όχι τα χέρια τους, αλλά σίγουρα τα... μάτια τους, πάντως, τρίβουν τα
κόμματα της Κεντροαριστεράς από τις νέες πολιτικές προσφορές του γραμματέα του
ΠΑΣΟΚ Κ. Λαλιώτη. Χθες μίλησε για «πλειοψηφική και πολυκομματική
Κεντροαριστερά», με στόχο μια «σύγχρονη διακυβέρνηση», αποσυντονίζοντας τη
Ν.Δ., η οποία ως γνωστόν στερείται πολιτικής εμπειρίας στη διαμόρφωση
συμμαχιών και αφελώς είχε πιστέψει ότι στις δημοτικές εκλογές θα εξασφαλίσει
με ευκολία δεκανίκια από την Αριστερά. 
Το ίδιο αποφασιστική με τις κινήσεις Λαλιώτη στο θέμα των συνεργασιών
γίνεται τώρα η κυβέρνηση για το θέμα του... φρουτοπολέμου. Και έπειτα από
ώριμη σκέψη εγκαταλείπει προτάσεις (βλέπε Χριστοδουλάκη) που προέβλεπαν την
ενίσχυση του κρατικού κορβανά με τον έλεγχο των τυχερών αυτών παιχνιδιών από
το υπουργείο Οικονομικών. Η κυβέρνηση, σε μία προσπάθεια να αντιστρέψει το
βαρύ κλίμα το οποίο έχει δημιουργηθεί λόγω του παράνομου τζόγου που επικρατεί
στη χώρα, προχωρεί στην πλήρη απαγόρευση των κάθε λογής «φρουτακίων». Ενώ όμως
οι «φρουτοκυνηγοί» των διωκτικών αρχών περιμένουν την κυβερνητική απόφαση να
εισβάλουν στα εκατοντάδες στέκια του παράνομου τζόγου και να μαζέψουν τα
περίφημα ηλεκτρονικά μηχανήματα - «κλέφτες», στη Ρηγίλλης λένε άλλα λόγια να
αγαπιόμαστε. Τι προτείνουν; Αυστηρούς ελέγχους και αντί για το ΣΔΟΕ και κάνει
τους ελέγχους η Αστυνομία... 
Ταλαιπωρημένοι Αθηναίοι κάνετε υπομονή. Τον Δεκέμβριο του 2003
παραδίνεται στην κυκλοφορία ο μεγαλύτερος συγκοινωνιακός κόμβος της χώρας, που
βρίσκεται στη Δουκίσσης Πλακεντίας. Ο Πρωθυπουργός, ο οποίος πήγε επιτόπου
χθες, δήλωσε ότι είναι εντυπωσιασμένος με το έργο που θα δώσει ανάσα στην
πρωτεύουσα. Βλέπετε, υπάρχουν και καλά νέα, μόνο που η «μαυρίλα» των ημερών
δεν αφήνει περιθώρια να χαρούν ούτε οι πολιτικοί ούτε οι πολίτες...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17272N032</ED>
<ID>
ID:307107

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Από το μηδέν
</H2>
ΗΤΑΝ μαθηματικά βέβαιο, εδώ και πολλά χρόνια, ότι η Ολυμπιακή Αεροπορία
θα κατέληγε στη σημερινή πλήρη απαξίωσή της... 
ΚΑΘΩΣ το ένα μετά το άλλο τα προγράμματα εξυγίανσης κατέληγαν στο
καλάθι των αχρήστων... 
ΕΙΤΕ εξαιτίας της προχειρότητας και της ανικανότητας των λογής - λογής
κυβερνητικών συμβούλων... 
ΕΙΤΕ επειδή η κυβέρνηση δεν είχε το πολιτικό θάρρος να πάρει τις
αποφάσεις που έπρεπε. 
Η άλλοτε κραταιά εταιρεία «των πέντε ηπείρων» κινδυνεύει σήμερα να
μετατραπεί σε μια εταιρεία μόνο για το εσωτερικό της χώρας... 
ΚΑΙ καταφέρνει να επιβιώσει ξεπουλώντας τα περιουσιακά της στοιχεία για
να ανταποκριθεί στις τρέχουσες υποχρεώσεις της! 
ΓΙΑ το κατάντημα αυτό πολλοί έχουν ευθύνες... 
ΑΥΤΟ όμως που προέχει τώρα είναι η επιβίωση της εταιρείας, μια και
είναι σαφές ότι η χώρα τη χρειάζεται εν όψει και των Ολυμπιακών Αγώνων του
2004. 
ΠΡΟΫΠΟΘΕΣΗ είναι να προχωρήσει επιτέλους η κυβέρνηση σε τολμηρές
αποφάσεις και συγκεκριμένα μέτρα... 
ΞΕΚΙΝΩΝΤΑΣ τον σχεδιασμό από μηδενική βάση, ακριβώς όπως συνέβη και με
άλλες εταιρείες στην Ευρώπη που αντιμετώπισαν ανάλογα προβλήματα. 
ΣΤΗΝ προσπάθεια σωτηρίας της Ολυμπιακής, ασφαλώς έχουν να παίξουν
κρίσιμο ρόλο και οι ίδιοι οι εργαζόμενοι... 
ΟΧΙ μόνο γιατί αυτοί κυρίως θα κληθούν να σηκώσουν τα βάρη στους ώμους
τους... 
ΑΛΛΑ γιατί χωρίς τη δική τους συμμετοχή κάθε σχέδιο εξυγίανσης είναι
καταδικασμένο να αποτύχει.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17272N033</ED>
<ID>
ID:307140

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Δημήτρης Κ. Ψυχογιός: 
(ο αρθρογράφος, περί πολιτικής και Χρηματιστηρίου) 
«Έτσι ή αλλιώς, άρνηση του Συνασπισμού για διάλογο θα είναι απώλεια για την
Αριστερά. Αλλά ακόμη μεγαλύτερες απώλειες θα έχει το ΠΑΣΟΚ αν δεν πάρει σάρκα
και οστά, αν δεν γίνει συγκεκριμένη η πρόταση Λαλιώτη. Με απώλειες ή όχι,
ισχύει και για τα κόμματα ό,τι και για τις εταιρείες στο Χρηματιστήριο: αυτά
έχουμε και ανάμεσά τους θα επιλέξουμε. 
Πάντως, αν όλα πάνε κατ' ευχήν και η συνεργασία προχωρήσει, αυτό δεν θα
σημάνει «το τέλος της μεταπολιτευτικής περιόδου», όπως υποστηρίζεται. Αυτό
μόνο η ειρήνη με την Τουρκία και η επίλυση του Κυπριακού μπορούν να το
προσδιορίσουν». 
(«Το Βήμα»)
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17272N034</ED>
<ID>
ID:307166

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
Σε μερικές μέρες θα μπει στην υπηρεσία των δημοτών. Ώς τότε, ισχύει προφανώς
το αντίθετο
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N041</ED>
<ID>
ID:307058

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Έλενα Ακρίτα: 
(η δημοσιογράφος και παρουσιάστρια του τηλεπαιχνιδιού «Ο πιο αδύναμος
κρίκος», στο «Symbol») 
«Έχω πολύ καλούς φίλους γιατί ­ όσο κι αν φαίνεται απίστευτο λόγω του
«Αδύναμου κρίκου» ­ είμαι καλός άνθρωπος» 
Σπύρος Βούγιας: 
(ο υφυπουργός Μεταφορών, στην ΕΤ 3, για τη βεβαιότητα του
δημάρχου Θεσσαλονίκης κ. Παπαγεωργόπουλου ότι θα νικήσει ξανά) 
«Μπορώ να αποδείξω πολύ εύκολα πως ο βασιλιάς είναι γυμνός» 
Στέλιος Παπαθεμελής: 
(ο βουλευτής του ΠΑΣΟΚ, στον Άλφα Νιουζ, για τη διαφθορά) 
«Μόνο τα νήπια και τα βρέφη δεν έχουν διαφθαρεί σε αυτή τη χώρα. Ας
χρησιμοποιήσουμε ένα σχήμα ρητορικής υπερβολής μήπως έτσι συγκινήσουμε και
συγκλονίσουμε την κοινωνία»

Γιώργος Πασχαλίδης: 
(ο υπουργός Μακεδονίας, για την υπόθεση με τα «φρουτάκια») 
«Δεν είμαι ελέφαντας, όσοι θέλετε το πιστεύετε, όσοι θέλετε δεν το πιστεύετε».

Παρθένα Φουντουκίδου 
(η βουλευτής της Ν.Δ. για τις σχέσεις της με τον επιχειρηματία
Τεκτερίδη με τα «φρουτάκια» ­ στον Πλάνετ) 
«Στην καρέκλα του δεν κάθησα, αλλά στα γραφεία της εφημερίδας έχω πάει. Δεν
ξέρω αν αυτό είναι κακό. Ήρθα στην Αθήνα και είδα πολλά μαγαζιά με «φρουτάκια»
και λέω, εδώ δεν τα έβλεπαν;». <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N043</ED>
<ID>
ID:307138

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Στρογγυλοί... </H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Νομίζω ότι κι εμείς, οι δημοσιογράφοι, κάνουμε ό,τι περνάει από το χέρι μας
για να μην έρχονται στην επιφάνεια τα πραγματικά προβλήματα που
απασχολούν τον λαό. Και δεν αναφέρομαι μόνο στους δημοσιογράφους των εμπορικών
καναλιών ή και της δημόσιας τηλεόρασης, που τους έχουμε μεταβάλει σε σάκους
του μποξ και τους χτυπάμε ανελέητα, διά πάσαν νόσον... Μιλάω και για τους
συντάκτες των εφημερίδων. Και, φυσικά, και για μένα τον ίδιο. 
Αυτά συμβαίνουν γιατί, μέρα με τη μέρα, γινόμαστε όλο και πιο οκνηροί.
Καλομάθαμε. Στρογγυλέψαμε. Δεν βγαίνουμε για ρεπορτάζ, δεν ματώνουμε στην
άσφαλτο με τα «δρεπανηφόρα άρματα». Έχουμε αναγάγει τις παρόλες του άλφα ή
βήτα πολιτικού σε μέγα θέμα. Ενώ η ουσία δεν βρίσκεται, ασφαλώς, σ'
αυτές τις παρόλες. Βρίσκεται αλλού. («Αλλού βαρούν τα κούρταλα κι αλλού χορεύ'
η αρκούδα», λέει ο λαός ) 
Ας πάρουμε τις εκλογές, για τους δημάρχους και τους νομάρχες. Θα διεξαχθούν,
όπως είναι γνωστό, σε δέκα μήνες! Εμείς, ωστόσο, ασχολούμαστε μ' αυτές,
κάθε μέρα, από διμήνου! Και αφήνουμε στην άκρη ένα σωρό ζητήματα, που
αφορούν άμεσα τον κάθε εργαζόμενο, τον κάθε πολίτη. Μοναδικό μας ενδιαφέρον το
τι είπε ο ένας, τι είπε ο άλλος, αν στο παρασκήνιο συζητούνται ενδεχόμενα
συμμαχιών και... τράβα κορδόνι! 
Είναι δυνατόν να γράφονται ολόκληρα κατεβατά, καθημερινώς, για το αν είπε
«ναι», «όχι» ή «ίσως» η Ντόρα; Είναι δυνατόν, κάθε εβδομάδα, να σκάει μύτη και
ένα καινούργιο «γκάλοπ», σχετικά με την εκλογική συμπεριφορά που θα έχουν οι
Αθηναίοι, οι Θεσσαλονικείς και οι Πατρινοί, τον προσεχή... Οκτώβριο; Είναι
δυνατόν το λεγόμενο «πολιτικό ρεπορτάζ» να βγάζει από τη μέση ό,τι καυτό και
καίριο συμβαίνει στην κοινωνία, στη ζωή; 
Και, βέβαια, αυτή η πλάκα συνεχίζεται και στα «έγκυρα» δελτία ειδήσεων της
εμπορικής και δημόσιας τηλεόρασης! Δηλαδή: επειδή τα κανάλια μια στις χίλιες
κάνουν ρεπορτάζ, σε ποσοστό 99% αναπαράγουν τα ρεπορτάζ των εφημερίδων (χωρίς,
μάλιστα, τις περισσότερες φορές, να αναφέρουν και την πηγή). Αποτέλεσμα: ο
κοσμάκης της ουράς, της ανεργίας, της αγωνίας για το Ασφαλιστικό κ.λπ.
«ξανατρώει στη μάπα» όσα διάβασε στον Τύπο! Και, επιπλέον, βλέπει και στα
«παράθυρα» να μιλάνε για τα ίδια θέματα, καμιά δεκαριά πολιτικοί και
δημοσιογράφοι, κάθε βράδυ! Φρίκη! 
Και ξαναλέω: τα προβλήματα που υπάρχουν, είναι τεράστια! Αλλά γίνονται και
ωραία πράγματα! Πού να βρεθεί χώρος, όμως, στις εφημερίδες και χρόνος στα
κανάλια, για να βγουν «στον αέρα»...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N044</ED>
<ID>
ID:307168

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=4</URL></REF>


Article

<CATEGORY>vin05</CATEGORY>

 <H2>Αρνείται η κ. Ντόρα Μπακογιάννη
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Αρνείται η κ. Ντόρα Μπακογιάννη να ανακοινώσει αν θα είναι υποψήφια για τη
δημαρχία. Ωστόσο, χθες το μεσημέρι, στη Ρηγίλλης, μπροστά σε πολύ κόσμο, ένας
φορτηγατζής (καημό που είχε κι αυτός ο άνθρωπος...) τής φώναξε «άντε, θα τον
πάρεις τον Δήμο;». Κι εκείνη του φώναξε «θα τον πάρω». Κι επειδή έχει πάρει
τον Ισίδωρο κι όχι τον... Δήμο, μάλλον στη δημαρχία αναφερόταν.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N045</ED>
<ID>
ID:307170

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=5</URL></REF>


Article

<CATEGORY>vin05</CATEGORY>

 <H2>Δώσαμε, δώσαμε... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καθυστερημένο, αλλά... έχει την αξία του. Λοιπόν, δεν θα ήταν δα και είδηση
αν σας λέγαμε ότι στην επίσκεψή του, στις ΗΠΑ ­ και συγκεκριμένα, κατά τη
διάρκεια της παραμονής του στον Λευκό Οίκο ­, ο Πρωθυπουργός δέχθηκε πιέσεις
υπέρ των αμερικανικών οπλικών συστημάτων... 
Ωστόσο, ο κ. Κ. Σημίτης είχε στη Νέα Υόρκη και μία συνάντηση με τους
εκπροσώπους του περίφημου «εβραϊκού λόμπι», όπου, εκτός των άλλων, άκουσε και
μία επίμονη σύσταση να μην παραλείψουμε να προμηθευτούμε κάποια συστήματα
ραντάρ ισραηλινής κατασκευής για τα αεροπλάνα μας... 
Πώς θα απαντήσουμε; Όχι πάντως με το γνωστό «δώσαμε, δώσαμε...»!
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N046</ED>
<ID>
ID:307180

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=6</URL></REF>


Article

<CATEGORY>vin05</CATEGORY>

 <H2>Ό,τι πει ο Άκης... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Τι θα κάνουν στο ΠΑΣΟΚ για την περίπτωση του Δήμου της Θεσσαλονίκης; Κατά
πάσα πιθανότητα, ό,τι... πει ο Άκης (Τσοχατζόπουλος). Η κομματική πλάστιγγα
δεν λέει να γείρει προς την πλευρά είτε του κ. Αγ. Σαχίνη του ΚΚΕ είτε προς
την πλευρά του κ. Τ. Κουράκη του ΣΥΝ ­ δεν μπαίνει στη ζυγαριά υποψήφιος από
το ΠΑΣΟΚ, μιας και όσο περνούν οι μέρες, ένα τέτοιο ενδεχόμενο ξεχνιέται
διακριτικά! 
Και τι λένε τα στελέχη της Χαριλάου Τρικούπη; Ότι θα επιλεγεί εκείνος ο
υποψήφιος τον οποίον θα στηρίξει με το... ειδικό βάρος του ο κ. Τσοχατζόπουλος
­ κι ας συνεχίζει την επιτυχημένη δίαιτά του! <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N047</ED>
<ID>
ID:307184

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=7</URL></REF>


Article

<CATEGORY>vin05</CATEGORY>

 <H2>Σαράντα κύματα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Από σαράντα κύματα πέρασε η απόφαση που λαμβάνει η κυβέρνηση για κατάργηση
των «φρουτακίων». Σαράντα... κυβερνητικά κύματα, μιας και δεν υπήρχε ομοφωνία
για αρκετές ημέρες...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17272N048</ED>
<ID>
ID:307185

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N04&aa=8</URL></REF>


Article

<CATEGORY>vin05</CATEGORY>

 <H2>Οι στρατηγοί του κάμπου...
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, ότι το τέλος των τελευταίων αγροτικών κινητοποιήσεων σημαδεύτηκε ­ εκτός
όλων των άλλων ­ και από τον «μεγάλο τσακωμό» των αγροτοσυνδικαλιστών της Ν.Δ.
και του ΚΚΕ, είναι γνωστό. Αντάλλαξαν πολλές και διάφορες... φιλοφρονήσεις,
για παράδειγμα, οι κ.κ. Γ. Πατάκης του ΚΚΕ και Θ. Νασίκας της Ν.Δ. 
Μερικές μέρες μετά, ποιος να είναι άραγε ο απόηχος του «μεγάλου τσακωμού»;
Λοιπόν, τα πράγματα δυσκόλεψαν προς στιγμήν στην υπόθεση της άτυπης μεν,
«παραδοσιακής» δε συμμαχίας Ν.Δ. - ΚΚΕ στον χώρο της Θεσσαλίας. Μίας συμμαχίας
που ξεκινούσε κάποτε από τα μπλόκα και κατέληγε στις... δημοτικές και
νομαρχιακές κάλπες! 
Τώρα; Τι θα γίνει τώρα, που έχουμε και πάλι νομαρχιακές εκλογές σε μερικούς
μήνες; 
Ελάτε τώρα... Ως γνωστόν, οι τσακωμοί είναι που «δένουν» τις μεγάλες αγάπες! 
Προβληματισμοί... 
Οι... αγροτοσυνδικαλιστικές γλώσσες, που μαζεύτηκαν για λίγες ημέρες μετά τους
τσακωμούς στον κάμπο, λύθηκαν και πάλι. Και προϊδεάζουν για τη συνέχιση της
«άτυπης, αλλά παραδοσιακής» συμμαχίας Ν.Δ. - ΚΚΕ στην περιοχή. 
Τι λένε για όλα αυτά στην κυβέρνηση; Τι να λένε κι αυτοί; Απλώς,
προβληματίζονται για το αν πρέπει να προχωρήσουν ακόμα και στη στήριξη κάποιων
ελάχιστων υποψηφίων από το ΚΚΕ, στους οποίους έχουν καταλήξει, έστω και διά
της εις άτοπον απαγωγής...

<H3>Ναυάγιο στην Πάτρα </H3>
Α, σημειώστε επί του θέματος ότι όλα αυτά που ακούγονται για την περίπτωση
της Πάτρας ­ και το ενδεχόμενο να στηρίξει το ΠΑΣΟΚ την υποψηφιότητα Κοσιώνη
(του ΚΚΕ) ­ μάλλον δεν έχουν (πλέον) βάση. Κι αυτό, επειδή οι της Χαριλάου
Τρικούπη, στις επαφές τους με τα τοπικά στελέχη της Αχαΐας, βρήκαν... τοίχο
από μπετόν όταν ανέφεραν το όνομα του πρώην βουλευτή του ΚΚΕ...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17272N052</ED>
<ID>
ID:307106

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N05&aa=2</URL></REF>


Article

<CATEGORY>vin05</CATEGORY>

 <H2>Η δουλειά του κόμματος
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το Σαββατοκύριακο πραγματοποιείται η πανελλαδική συνδιάσκεψη του ΚΚΕ, με
μοναδικό θέμα το εξής: «Η δουλειά του κόμματος στην εργατική τάξη και το
συνδικαλιστικό κίνημα». Ωραίο το θέμα, δεν βρίσκετε; Και επίκαιρο ­ και
επίκαιρο. 
Λοιπόν, όπως πάνε τα πράγματα, η συνδιάσκεψη θα είναι το φόρουμ στο οποίο
θα αποφασιστεί η διάλυση της ΕΣΑΚ-Σ, δηλαδή η διάλυση της συνδικαλιστικής
παράταξης του ΚΚΕ. Και αυτό, λένε κάποιοι στον Περισσό, θα είναι το μεγάλο
βήμα για την αποχώρηση του ΚΚΕ από τη ΓΣΕΕ... 
Πώς; Αν θα υπάρξουν εσωτερικές αντιδράσεις; Θα υπάρξουν. Και το ερώτημα
είναι αν θα μείνουν στο... εσωτερικό του κόμματος.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17272N053</ED>
<ID>
ID:307139

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N05&aa=3</URL></REF>


Article

<CATEGORY>vin05</CATEGORY>

 <H2>Αναλογική και άλλα... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλά, η πρόταση Λαλιώτη ήταν η σπίθα που έβαλε τη φωτιά στον κάμπο του...
εκλογικού νόμου. Ο οποίος θα αρχίσει να συζητείται οσονούπω και φαίνεται ότι
οι εκλογομάγειροι της κυβέρνησης έχουν κανονίσει από τώρα... τι σούπα θα
μαγειρέψουν. 
Στο υπουργείο Εσωτερικών, κυριαρχεί η άποψη για ένα εκλογικό σύστημα που θα
συνδυάζει πανελλαδική λίστα και μονοεδρικές περιφέρειες. Ποιος είναι ο στόχος
τους; Ε, αν ήταν μόνον ένας, θα ήταν απλά τα πράγματα, αλλά δεν είναι ένας... 
Λοιπόν, στόχος τους είναι να παρουσιάσουν ένα σύστημα που δεν θα δυσαρεστεί
τα κόμματα της λεγόμενης παραδοσιακής Αριστεράς, αλλά δεν θα είναι και... απλή
αναλογική. Και μάλιστα, θα είναι ένα σύστημα που (περίπου) θα... υποχρεώνει
όσους ενδιαφέρονται να εκπροσωπηθούν στη Βουλή να συνεργαστούν με το ΠΑΣΟΚ!

<H3>Συνεργασία μονοεδρική </H3>
Και πού λέτε ότι θέλουν να «σπρώξουν» τις μελλοντικές συνεργασίες; Σε
κάποιες από τις μονοεδρικές περιφέρειες, όπου, ας πούμε, δεν θα κατεβάζει
υποψήφιο το ΠΑΣΟΚ, αλλά οι... άλλες δημοκρατικές δυνάμεις!
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17272N054</ED>
<ID>
ID:307158

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΔΙΩΚΩ, διώκεις, διώκει, διώκουμε, διώκετε, διώκουν ­ ωραία το έμαθα,
έτσι; 
ΤΑ ΦΡΟΥΤΑΚΙΑ πολλοί κατήργησαν, τους φρουτάκηδες ουδείς... 
ΣΥΡΡΟΗ πρεσβευτών στο ­ δικό μας ­ Πεντάγωνο: Ρώσος, Αμερικανός,
Γερμανός, Ισπανός ­ πάρε κι από 'μένα, μπάρμπα! 
ΤΙ ΘΑ ΕΛΕΓΕ σήμερα ο Τσαρούχης; Στην Ελλάδα είσαι ό,τι διώξεις! 
ΦΡΟΥΤΑΚΙΑ, φρουτάκηδες και το κακό συναπάντημα... 
ΤΙ ΘΑ ΓΙΝΕΙ με τα φρουτάκια; Κατάργηση. Και με τους φρουτάκηδες;
Κατάψυξη! 
ΑΡΓΗΣΑΝ στην κυβέρνηση, αλλά το αποφάσισαν: Φρουτάκια τέλος ­ μετά το
διαφημιστικό διάλειμμα, θα σερβιριστεί καφεδάκι! 
ΤΕΛΙΚΑ, τι να εννοούσαν εκείνοι οι ταβερνιάρηδες που έβαζαν την
επιγραφή «στο βάθος κήπος»; Μήπως ήθελαν να υπονοήσουν ότι στον κήπο είχε και
φρουτάκια; 
ΣΚΕΦΤΕΙΤΕ ΤΟ, πάντως. Όποιος καταγγέλλεται στην Ελλάδα σήμερα, δεν έχει
παρά να περιμένει την επόμενη καταγγελία, για να ξεχαστεί εκείνη που τον
αφορά! 
Ο ΕΚΣΥΓΧΡΟΝΙΣΜΟΣ δεν καταργείται. Απλώς, ο γιατρός μειώνει σιγά - σιγά
τη δόση...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17272N055</ED>
<ID>
ID:307171

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ο μισθός και το ταίρι
</H2><H4>Ο αγώνας για την καριέρα, αντιμέτωπος με τον έρωτα
</H4>
<AUTHOR>ΒΑΣΙΛΗΣ ΚΑΡΑΠΟΣΤΟΛΗΣ</AUTHOR>

«Φλερτάρει με μια θέση», «φλερτάρει με την ιδέα ν' αλλάξει δουλειά». Ακούγεται
τόσο συχνά η φράση που θα 'λεγε κανείς πως όποια ενέργεια υπήρχε πριν στο
ερωτικό πεδίο διοχετεύτηκε στα γρήγορα προς τα επαγγελματικά ζητήματα. 
Πράγματι, ενώ γύρω από ένα πόστο ή μιαν ευκαιρία για επιτάχυνση της
σταδιοδρομίας το παιχνίδι παίζεται με αδιάπτωτο ζήλο, στα ερωτικά η όρεξη έχει
υποχωρήσει αισθητά. Οι άνθρωποι ερωτοτροπούν πρόθυμα με την προοπτική να
πάρουν ένα μεγαλύτερο πριμ, αλλά το να κερδίσουν (με κάποια στρατηγική) ένα
πρόσωπο που τους ελκύει τούς φαίνεται έργο δυσβάστακτο. Είναι άραγε
μεγαλύτερος ο κόπος εδώ; 
Φυσικά, σύγκριση δεν μπορεί να γίνει. Διαφορετικές οι επιδιώξεις, διαφορετικά
και τα εμπόδια που παρουσιάζονται. Το όλο πρόβλημα βρίσκεται ακριβώς στη φύση
του εμποδίου. Στην περίπτωση της εργασίας η αντίστοιχη επιθυμία συγκρούεται με
κάτι περίπου προβλεπόμενο. Στις αισθηματικές υποθέσεις, όμως, δεν ξέρει κανείς
πόσο ισχυρή θα είναι η αντίσταση και τι μορφή θα πάρει. Έτσι για λόγους
εξοικονόμησης των δυνάμεων προτιμάται η εύκολη λύση. 
Το βλέπουμε παντού γύρω. Άνδρες και γυναίκες εξασκούνται ακατάπαυστα στο πώς
θα πολιορκήσουν έναν προϊστάμενο, έναν εργοδότη, έναν οποιονδήποτε
κλειδοκράτορα. Ελιγμοί, λοξές κινήσεις, αντιπερισπασμοί κι ακόμη τσαλίμια και
υπονοούμενα και υποσχέσεις και κλεισίματα του ματιού επιστρατεύονται για να
πει το περιπόθητο «ναι» η άλλη πλευρά. Τόσο σημαντική είναι, λοιπόν, η
ανταμοιβή ώστε να καταβάλλεται τέτοια προσπάθεια; 
Μάλλον θεωρείται πιο σίγουρο το είδος της ανταμοιβής. Στον τομέα της εργασίας
ο ζηλωτής ξέρει πως αν πετύχει, θα του δοθεί στο τέλος κάτι συγκεκριμένο. Στις
προσωπικές σχέσεις, αντίθετα, φοβάται πως πλησιάζοντας προς το τέρμα η αρχική
επιθυμία μπορεί και να 'χει εξασθενήσει. Καθ' οδόν έχει χάσει το ενδιαφέρον
του. Μην αντέχοντας τη σκέψη πως πιθανόν να λάβει αρνητική απάντηση, φροντίζει
προκαταβολικά να παραιτείται λίγο λίγο. 
Αυξάνεται έτσι ραγδαία ο αριθμός εκείνων που «θα ήθελαν να αγαπηθούν», αλλά
όχι με οποιοδήποτε κόστος. Και λέγοντας κόστος εννοούν συνήθως την εκκρεμότητα
που δεν λήγει σύντομα, το χρόνο που νομίζουν ότι χάνεται. Για να μην τον
χάσουν, λοιπόν, πασχίζοντας να γοητεύσουν ένα πρόσωπο-γρίφο, τρέχουν στα
γραφεία τους, όπου εκεί οι μέρες αποδίδουν σίγουρα. Ποτέ δεν χάνει κανείς με
τον «χρόνο προϋπηρεσίας». 
Τουλάχιστον με μια δουλειά κι ένα εισόδημα μπορεί κανείς να συνεχίσει να ζει ­
έτσι λένε. Για ένα διάστημα αυτό αναμφίβολα ισχύει. Όταν, όμως, οι
εξασφαλισμένοι αυτοί αποφασίσουν αργότερα να «φτιάξουν τη ζωή τους», θα
διαπιστώσουν πως έχουν ξεμάθει να υποδύονται τους παλιούς εκείνους ρόλους.
Αρρενωπότητα, θηλυκότητα, χαμηλές φωνές, τύλιγμα του ενός από τον άλλον,
ανίχνευση με τα λόγια πριν από την ανίχνευση με τη σάρκα. Πού πήγαν όλα αυτά;
Μεταφέρθηκαν από τη ζωή στις ταινίες που τις παρακολουθούν εκατομμύρια θεατές
κουρασμένοι και άνευροι σε σημείο που να μοιάζουν άφυλοι. 
Πρώην αρσενικά και πρώην θηλυκά πλάσματα κοιτάζουν τις οθόνες και θυμούνται
τις εποχές που ερωτοτροπούσαν, πριν αρχίσει ο ανελέητος ανταγωνισμός μεταξύ
τους. Μερικοί ίσως και να δακρύσουν. Επειδή ανάμεσα σ' ένα ταίρι και σ' έναν
μισθό διάλεξαν το δεύτερο. 
Ο Βασίλης Καραποστόλης είναι καθηγητής Πολιτισμού και Επικοινωνίας του
Πανεπιστημίου Αθηνών.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17272N062</ED>
<ID>
ID:307130

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Βάλε παιδί μου ζώνη...
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Το φανάρι στη συμβολή της Βασιλίσσης Σοφίας με την Πανεπιστημίου άναψε κόκκινο
για τα αυτοκίνητα και, φυσικά, σταμάτησα. Ήμουν στη μεσαία λωρίδα και δεξιά
μου σταμάτησε ένα πανάκριβο και πολυτελές αυτοκίνητο με έναν νεαρό στη θέση
του οδηγού. Αριστερά μου, σταμάτησε ένα άλλο αυτοκίνητο με γερμανικές
πινακίδες κυκλοφορίας και ο οδηγός μάλλον για αλλοδαπός έμοιαζε. Και πρέπει να
ήταν αλλοδαπός, γιατί ­ εκτός των άλλων ­ ήταν και ο μόνος από τους τρεις μας
που φορούσε ζώνη ασφαλείας. Με το που σταματήσαμε, μάς πλησίασαν οι γνωστές
πλέον γυναίκες τροχονόμοι και με πολλή ευγένεια υπέδειξαν σε εμένα και στον
νεαρό να βάλουμε τη ζώνη ασφαλείας. Εγώ πειθάρχησα, αλλά ο νεαρός είχε τις
αντιρρήσεις του. Όμως η τροχονόμος, με ευγένεια μεν αλλά με ύφος που δεν
σήκωνε άλλες αντιρρήσεις, τού επανέλαβε να βάλει τη ζώνη. Ο νεαρός οδηγός
συμμορφώθηκε. Το φανάρι άναψε πράσινο και ξεκινήσαμε προς το Σύνταγμα, αλλά
πριν μπούμε στην πλατεία μάς σταμάτησε ένα άλλο φανάρι. Το αυτοκίνητο που
οδηγούσε ο νεαρός σταμάτησε πάλι δίπλα μου και τυχαία τον κοίταξα. Ήταν
ακριβώς η στιγμή που έβγαζε τη ζώνη ασφαλείας, την οποία είχε υποχρεωθεί να
βάλει δευτερόλεπτα πριν! Τροχονόμος δεν υπήρχε εκεί και έτσι απαλλάχτηκε από
το περιττό φορτίο της ζώνης, νιώθοντας ­ προφανώς ­ ελεύθερος και ανεξάρτητος
από τα δεσμά της. Συνέχισα να τον κοιτάζω απορημένος, με είδε και μου έριξε
μια απαξιωτική ματιά και μόλις άναψε το φανάρι ανέπτυξε μεγάλη ταχύτητα και
έφυγε. 
Δεν ξέρω πώς, αλλά μου ήρθε στον νου εκείνο το «εδώ είναι Ελλάδα». Ό,τι και να
κάνει η Τροχαία, που δεν κάνει πολλά, όποιος είναι αποφασισμένος να αυξήσει
τον αριθμό των θυμάτων από αυτοκινητικά δυστυχήματα κανείς δεν μπορεί να τον
αποτρέψει. Ο νεαρός οδηγός με το αυτοκίνητο του μπαμπά, ή που το αγόρασε με τα
λεφτά του μπαμπά, δεν ακούει ούτε για νεκρούς ούτε για τραυματίες και
ανάπηρους από τροχαία δυστυχήματα. 
Το δυστύχημα είναι ότι σαν και εκείνον τον νεαρό υπάρχουν πολλές χιλιάδες. Και
όχι μόνο νεαροί... <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17272N063</ED>
<ID>
ID:307152

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N06&aa=3</URL></REF>


Article

<CATEGORY>vin04</CATEGORY>

 <H2>Δεν πρέπει να τον υποτιμάμε
</H2>
Ευτυχώς. Αυτή η ταύτιση Τζορτζ Μπους και Δημοσθένη μετά την 11η Σεπτεμβρίου,
είχε αρχίσει να βγαίνει εκτός ελέγχου. Όλοι αυτοί οι αριστοτεχνικοί λόγοι στο
Κογκρέσο, οι διαλεκτές μεταφορές από την Άγρια Δύση ­ τι είχε συμβεί στον
δολοφόνο της γλώσσας που ξέραμε και αγαπούσαμε; 
Χθες, στο Τόκιο, ο Μπους απέδειξε ότι δεν μπορεί κανείς να δαμάσει τα
οικογενειακά γονίδια, ότι οι... Grecians δεν μπορεί να παραμείνουν Greeks για
πάντα. Μια αναφορά στην «υποτίμηση» κατά τη διάρκεια της συνέντευξης Τύπου με
τον Ιάπωνα πρωθυπουργό, μια μίνι - βουτιά του γιεν, και μια εσπευσμένη
διευκρίνιση από τον Λευκό Οίκο ότι ο πρόεδρος εννοούσε «αντιπληθωρισμός». 
Όπως τον παλιό καλό καιρό. Μπορούμε και πάλι να κοιμόμαστε ήσυχοι ότι η
Αμερική «κάνει όλα τα σωστά βήματα προκειμένου να θέσει τέλος στη λύση». Δεν
πρέπει όμως να γελάμε. Όπως έμαθαν και οι Ταλιμπάν, τον Τζορτζ Μπους δεν
πρέπει να τον υποτιμάμε.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17272N064</ED>
<ID>
ID:307167

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N06&aa=4</URL></REF>


Article

<CATEGORY>vin04</CATEGORY>

 <H2>Διευρύνει το άνοιγμα
</H2><H4>Για πολυκομματική Κεντροαριστερά κάνει λόγο ο Κ. Λαλιώτης
</H4>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Διευρύνει την πρότασή του για τη συνεργασία της Κεντροαριστεράς ο κ. Κώστας
Λαλιώτης, κάνοντας λόγο για μια πολυκομματική Κεντροαριστερά που ανοίγει νέους
ορίζοντες σε μια σύγχρονη διακυβέρνηση.

Ο κ. Λαλιώτης συμπεριλαμβάνει στις δυνάμεις αυτές και το ΚΕΠ του κ.
Αβραμόπουλου ενώ απευθύνεται όχι μόνο στις ηγεσίες αλλά και στα μέλη, στελέχη,
και φίλους των κομμάτων αυτών, σε όλους τους δημοκρατικούς και προοδευτικούς πολίτες.

Μετά τη συνάντησή του με τον Πρωθυπουργό, χθες στο Μέγαρο Μαξίμου, ο
γραμματέας του ΠΑΣΟΚ δήλωσε πως η πρότασή του «για μια πλειοψηφική και
πολυκομματική Κεντροαριστερά ανοίγει νέους ορίζοντες για μια σύγχρονη
διακυβέρνηση». Τόνισε πως αυτά που προτείνει «δεν είναι προσωπικές
πρωτοβουλίες και προτάσεις», αλλά ότι «έχουν συζητηθεί και με τον πρόεδρο του
Κινήματος και στα συλλογικά όργανα του κόμματος». Και επισήμανε πως «οι
κυβερνήσεις συνεργασίας, η σύγχρονη Κεντροαριστερά έχουν δοκιμαστεί με
επιτυχία σε πολλές χώρες της Ευρώπης». 
Ο κ. Λαλιώτης διευκρίνισε ότι δεν πρόκειται απλώς για μια πρόκληση που
απευθύνεται μόνο στις ηγεσίες του Συνασπισμού, του Κινήματος Ελεύθερων
Πολιτών, του ΔΗΚΚΙ και του ΚΚΕ αλλά αναφέρεται και στους προοδευτικούς
πολίτες, που θέλουν να διαδραματίσουν ενεργό ρόλο σε ένα κίνημα ανανέωσης,
δημοκρατίας, εκσυγχρονισμού, μεταρρυθμίσεων και αλλαγών στην Ελλάδα και
πρόσθεσε: «Πιστεύω ότι έχουν διαμορφωθεί και στην Ελλάδα οι συνθήκες να
αρχίσει ένας ουσιαστικός διάλογος με όλα τα κόμματα που αναφέρονται στο Κέντρο
και την Αριστερά, την ευρύτερη Αριστερά, προκειμένου να διαμορφωθούν οι όροι
και οι προϋποθέσεις για μια πλειοψηφική, σύγχρονη και πολυκομματική
Κεντροαριστερά». 
Αναφερόμενος στον κ. Αβραμόπουλο, ο κ. Λαλιώτης δήλωσε ότι «έχει πολύ θετική
στάση» και «ότι θεωρεί πως οι κυβερνήσεις συνεργασίας είναι πιο κοντά στα
προβλήματα του τόπου και αποτελούν λύσεις, οι οποίες συνδέονται με μελλοντικές
προοπτικές». Ο κ. Αβραμόπουλος δεν σχολίασε τις δηλώσεις του γραμματέα του
ΠΑΣΟΚ. Στελέχη του ΚΕΠ πάντως δεν έκρυβαν την ικανοποίησή τους τόσο για την
αναγνώρισή τους ως όμορου χώρου από το ΠΑΣΟΚ όσο και για την ιδέα της
κεντροαριστερής συνεργασίας, και επισήμαιναν ότι οι ίδιοι από την αρχή έκαναν
λόγο για «σύνθεση» και ανάγκη «συνεργασίας». 
Σε ό,τι αφορά τις επιφυλάξεις του ΣΥΝ, ο κ. Λαλιώτης αρκέστηκε να σχολιάσει
πως «βρισκόμαστε στην αρχή του διαλόγου και κάθε αρχή είναι δύσκολη». Ο
αντιπρόεδρος της Βουλής κ. Κώστας Γείτονας πάντως τόνισε πως «είναι καιρός οι
πολιτικές δυνάμεις του προοδευτικού χώρου να περάσουμε από τις λογικές της
μονοκομματικής αυθεντίας στην κουλτούρα του διαλόγου και της αναζήτησης
προγραμματικών συγκλίσεων». 
Ο εκπρόσωπος της Ν.Δ. κ. Θεόδωρος Ρουσόπουλος απέδωσε τις προτάσεις Λαλιώτη σε
ηττοπάθεια του ΠΑΣΟΚ, ενώ προανήγγειλε εκπλήξεις από πλευράς Ν.Δ., σε
περίπτωση που επιχειρηθεί αλλαγή του εκλογικού νόμου. «Ο κ. Λαλιώτης και το
ΠΑΣΟΚ έχουν θυμηθεί την Αριστερά και τον εκλογικό νόμο σε δύο περιπτώσεις: το
1988 και τώρα. Όταν χάνουν, θυμούνται τη στροφή προς τα αριστερά και τον
αναλογικότερο εκλογικό νόμο», είπε ο κ. Ρουσόπουλος. Μιλώντας στον ραδιοσταθμό
Φλας ο κ. Λαλιώτης τόνισε πως η Ν.Δ. βρίσκεται σε πολύ δυσχερή θέση και
χαρακτήρισε την Κεντροαριστερά «τον εφιάλτη της Ν.Δ.».

<H3>ΣΥΝ: «Αλλαγή του εκλογικού συστήματος»
</H3>
Οι προτάσεις Λαλιώτη απασχόλησαν την Πολιτική Γραμματεία του ΣΥΝ, που
συνεδρίασε επί πεντέμισι ώρες και ενέκρινε τους χειρισμούς Κωνσταντόπουλου.
Σύμφωνα με τον πρόεδρό του, «ο ΣΥΝ επιμένει στην ανάγκη αναδιάρθρωσης του
πολιτικού σκηνικού, προγραμματικής αντιπολίτευσης στην κυβερνητική πολιτική
και αλλαγής του εκλογικού συστήματος». Στελέχη της μειοψηφίας επεσήμαιναν,
πάντως, πως ο ΣΥΝ μπορεί να απαντά με σκληρούς τόνους και όρους, αλλά δεν έχει
απορρίψει ρητά τις προτάσεις Λαλιώτη, και χαρακτήριζαν «κατ' αρχήν θετικό πως
ο διάλογος για την Κεντροαριστερά έχει ανοίξει». Χθες ανακοινώθηκε επισήμως
από τον ΣΥΝ η υποψηφιότητα του Θοδωρή Δρίτσα στον Πειραιά. 
Ο Χρ. Παπουτσής 
Χθες ο κ. Χρήστος Παπουτσής συνάντησε την επικεφαλής της μείζονος δημοτικής
αντιπολίτευσης κ. Μαρία Δαμανάκη και δεσμεύτηκε να αξιοποιήσει τις προτάσεις
και το πρόγραμμα του συνδυασμού «Πρωτεύουσα Δύναμη». Η κ. Δαμανάκη κατέστησε
σαφές ότι θα στηρίξει τον κ. Κουβέλη, λέγοντας: «Οι απόψεις μου είναι γνωστές.
Υπάρχουν κομματικές αποφάσεις που είναι αυτονόητο ότι με δεσμεύουν». 
Με ανακοίνωσή του το ΠΑΣΟΚ διαψεύδει δημοσιεύματα που αναφέρονται σε επιλογές
υποψηφίων δημάρχων και νομαρχών, επειδή οι διαδικασίες στις νομαρχιακές
οργανώσεις βρίσκονται ακόμα σε εξέλιξη. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17272N072</ED>
<ID>
ID:307125

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N07&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η δύναμη των πραγμάτων
</H2>
<AUTHOR>ΔΗΜΗΤΡΗΣ ΜΗΤΡΟΠΟΥΛΟΣ</AUTHOR>

Το 1963, τη χρυσή εποχή της αριστερής ιντελιγκέντσιας, η Σιμόν ντε Μποβουάρ
έγραφε το αυτοβιογραφικό βιβλίο «Η δύναμη των πραγμάτων». Φυσικά είναι μεγάλη
η απόσταση ανάμεσα σε παρισινά καφενεία όπως το «Φλορ» ή το «Ντε Μαγκό» και
στο «Φίλιον» του Κολωνακίου. Όπως όμως ο καπουτσίνο και ο εσπρέσο, έτσι και ο
τίτλος της Μποβουάρ δεν έχει χάσει την αίγλη του. Είναι μια «δύναμη των
πραγμάτων» που φέρνει κοντά ΠΑΣΟΚ και Αριστερά, όχι μόνο στη σαββατιάτικη
ατμόσφαιρα του «Φίλιου», που φιλοξενεί στα τραπέζια του αρκετούς από τους
επίδοξους πρωταγωνιστές, αλλά και στο ευρύτερο πολιτικό σκηνικό. Η ευρωπαϊκή
εμπειρία συνηγορεί σαφώς υπέρ μιας συμπαράταξης των προοδευτικών δυνάμεων
απέναντι στη συντηρητική παράταξη, με πρόσφατα παραδείγματα τη Γερμανία και τη
Γαλλία. Προς την ίδια κατεύθυνση δείχνουν και οι εσωτερικές πολιτικές
εξελίξεις. Το «μέτωπο» Ν.Δ. - ΚΚΕ στο Αγροτικό δεν λειτούργησε και τα μπλόκα
έσπασαν μέσα σε αλληλοκατηγορίες. Ασφαλώς, η συμπόρευση ΠΑΣΟΚ και Αριστεράς
δεν μπορεί να είναι αποτέλεσμα ενός πολιτικού ψυχαναγκασμού. Προϋποθέτει
προγραμματικές συμφωνίες και καθαρές διευθετήσεις. Συνιστά επίσης ­ ας μη
γελιόμαστε ­ μια πολιτική διαπραγμάτευση, όπου η χημεία (ή η έλλειψη χημείας)
μεταξύ συγκεκριμένων προσώπων θα μετρήσει. Παρ' όλα αυτά, η φυσική φορά των
πολιτικών εξελίξεων τείνει προς την κατεύθυνση της Κεντροαριστεράς. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17272N073</ED>
<ID>
ID:307153

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N07&aa=3</URL></REF>


Article

<CATEGORY>vin04</CATEGORY>

 <H2>Θύελλα και όργιο φημών
</H2><H4>Μετά τη δίωξη κατά του επιχειρηματία Σωκράτη Κόκκαλη για 5 κακουργήματα
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Θύελλα προκαλεί η δίωξη που ασκήθηκε εις βάρος του επιχειρηματία Σωκράτη
Κόκκαλη για πέντε κακουργηματικές πράξεις και δύο πλημμελήματα. Η κυβέρνηση
αντιμετώπισε με προφανή αμηχανία τη δίωξη και για πολλές ώρες απέφευγε να
λάβει θέση.

Ακόμη όμως και όταν έλαβε, το έκανε για να απαντήσει επί δηλώσεων του
εκπροσώπου της Ν.Δ. Θ. Ρουσόπουλου, που άφηνε υπονοούμενα περί παρεμβάσεων στο
έργο της Δικαιοσύνης. Η στάση αυτή της κυβέρνησης δεν είναι άσχετη με το όργιο
των φημών που συνόδευσαν τη δίωξη κατά του κ. Κόκκαλη, και στις οποίες
περιλαμβάνονταν εκτός των άλλων και... πρόωρες εκλογές! 
Είναι ενδεικτικό ότι η γνωστοποίηση της δίωξης προκάλεσε αλλεπάλληλες
τηλεφωνικές επικοινωνίες μεταξύ των συναρμόδιων υπουργών, ενώ έγινε γνωστό ότι
ενημερώθηκε αμέσως ο Πρωθυπουργός Κώστας Σημίτης, ο οποίος συνέστησε στα
κυβερνητικά στελέχη να αποφύγουν οποιαδήποτε εμπλοκή. Ζήτησε επίσης να τηρηθεί
αυστηρή ουδετερότητα, ως προς την ουσία του θέματος. Λίγο πριν, ο ίδιος ο
κυβερνητικός εκπρόσωπος Χρήστος Πρωτόπαπας είχε ανακοινώσει ότι η κυβέρνηση
ουσιαστικά απαγόρευσε στον διοικητή του ΙΚΑ Μιλτιάδη Νεκτάριο να αναθέσει στην
εταιρεία Ιντρασόφτ, συμφερόντων του κ. Κόκκαλη, τη μηχανοργάνωση του
Ιδρύματος. 
Παράλληλα, κυβερνητικές πηγές, στο πλαίσιο της προσπάθειας αποστασιοποίησης
από τον επιχειρηματία κ. Κόκκαλη, υπενθύμιζαν ότι η κυβέρνηση είχε απορρίψει
την πρόταση του ιδιοκτήτη της Ιντρακόμ για συγχώνευσή της με τον ΟΤΕ. Και
ανέφεραν τον γνωστό περιστατικό με την ενώπιον του κ. Κόκκαλη δήλωση του κ.
Σημίτη ­ 4 Δεκεμβρίου, συνέντευξη στην Ένωση Ξένων Ανταποκριτών ­, ότι ο ΟΤΕ
δεν πρόκειται να εξαγοράσει την Ιντρακόμ και πως έχουν αλλάξει πολλά σε σχέση
με το προνομιακό καθεστώς που απολάμβανε η εταιρεία αυτή στη δεκαετία του '80. 
Εκτιμήσεις

Έχει σημασία επίσης να σημειωθεί ότι ορισμένοι κυβερνητικοί παράγοντες
εκτιμούσαν ­ με πάσα σοβαρότητα ­ ότι «φαίνεται πως βρίσκεται σε εξέλιξη
σχέδιο αποδόμησης του πολιτικού σκηνικού», και αναφέρονταν στο γενικότερο
κλίμα που διαμορφώνεται το τελευταίο διάστημα στη χώρα, με τις αποκαλύψεις για
τον παράνομο τζόγο. Κατά τους παράγοντες αυτούς, «μοιάζει όλο αυτό το πράγμα
να κινείται από κάποιες πλευρές με στόχο να δημιουργηθούν συνθήκες ασφυξίας
στην πολιτική ζωή και να προκληθούν ανεξέλεγκτες εξελίξεις». Εξηγούσαν δε ότι
κύριος στόχος είναι «να υπάρξει και στην Ελλάδα μια επιχείρηση "Καθαρά Χέρια"
η οποία, όπως και στην Ιταλία, να διευκολύνει την ανατροπή του υπάρχοντος
πολιτικού σκηνικού». 
Στη Ρηγίλλης

Την ίδια ώρα στη Ρηγίλλης μετά βίας συγκρατούσαν τους πανηγυρισμούς από την
άσκηση της δίωξης που προήλθε κατά ένα μέρος από ενέργειες στελεχών του
κόμματος ­ κατά το δεύτερο σκέλος από δημοσιεύματα της εφημερίδας
«Καθημερινή». 
Ο Θ. Ρουσόπουλος στη δήλωσή του ανέφερε ότι «η Δικαιοσύνη καλείται να
ερευνήσει μια υπόθεση που αφορά την προάσπιση όχι μόνο του δημόσιου αλλά και
του εθνικού συμφέροντος και όλοι, ιδίως δε η κυβέρνηση, οφείλουν να
αντιληφθούν ότι η Δικαιοσύνη πρέπει να αφεθεί απερίσπαστη και ανεπηρέαστη να
πράξει το καθήκον της με πλήρη σεβασμό της ανεξαρτησίας των λειτουργών της». Η
δήλωση του κ. Ρουσόπουλου προκάλεσε ανταπάντηση του υπουργού Τύπου Χρ.
Πρωτόπαπα, ο οποίος δήλωσε: «Είναι αυτονόητο ότι η ανεξάρτητη Δικαιοσύνη έχει
χρέος να επιτελέσει το έργο της στο πλαίσιο του κράτους δικαίου. Η Ν.Δ.
οφείλει να γνωρίζει ότι η Δικαιοσύνη δεν χρειάζεται προστάτες και πολύ
περισσότερο υποβολείς». 
Ανακοίνωση εξέδωσε και το γραφείο Τύπου του ΚΚΕ, το οποίο έκανε λόγο για
«εξελισσόμενο οικονομικό πόλεμο συμφερόντων» και ανέφερε ότι «το πόρισμα για
τις επιχειρηματικές δραστηριότητες του Σ. Κόκκαλη φωτογραφίζει τη ζούγκλα της
ελεύθερης αγοράς και της πολυθρύλητης απελευθέρωσής της». Ο Συνασπισμός από
την πλευρά του με ανακοίνωση ζήτησε σεβασμό στη Δικαιοσύνη και τόνισε «η
Δικαιοσύνη να κάνει τη δουλειά της».

<H3>Με κλήτευση μαρτύρων συνεχίζεται η έρευνα
</H3>
Στον ανακριτή που θα αναλάβει τον περαιτέρω χειρισμό της δικογραφίας καλείται
να δώσει εξηγήσεις ο επιχειρηματίας Σωκράτης Κόκκαλης, ο οποίος διώκεται από
χθες για σειρά κακουργηματικών και πλημμεληματικών πράξεων. 
Η προκαταρκτική εξέταση που είχε διαταχθεί από τον προηγούμενο προϊστάμενο της
Εισαγγελίας Πρωτοδικών Αθηνών κ. Ιω. Σακελλάκο και διενεργήθηκε από τον
εισαγγελέα πρωτοδικών κ. Δημ. Παπαγγελόπουλο, είχε ως αποτέλεσμα την άσκηση
ποινικής δίωξης κατά του κ. Σ. Κόκκαλη για κατασκοπεία, απάτη, υπεξαίρεση,
νομιμοποίηση εσόδων από παράνομες δραστηριότητες, δωροδοκία, σε συνδυασμό με
τον Νόμο 1608/1950 «περί καταχραστών δημοσίου χρήματος» (κακουργήματα), καθώς
και για ενεργητική και παθητική δωροδοκία κατ' εξακολούθηση (πλημμελήματα). 
Η αφορμή 
Αφορμή για τη διενέργεια της εισαγγελικής έρευνας στάθηκε σειρά δημοσιευμάτων
της εφημερίδας «Καθημερινή», καθώς και καταγγελίες του βουλευτή της Ν.Δ. κ. Π.
Καμμένου, ο οποίος στην εκπομπή του MEGA «Διαξιφισμοί», τον Νοέμβριο του 2000,
είχε διατυπώσει τη βεβαιότητα ότι ο κ. Σ. Κόκκαλης ήταν κατάσκοπος της
μυστικής υπηρεσίας πληροφοριών της πρώην Ανατολικής Γερμανίας Στάζι. Όσον
αφορά τα δημοσιεύματα που ακολούθησαν, αυτά εστίαζαν το ενδιαφέρον στον τρόπο
με τον οποίο ανετέθη στον επιχειρηματία η διοργάνωση του τυχερού παιχνιδιού
ΛΟΤΤΟ στη Ρωσία. 
35 πρόσωπα 
Οι δύο δικογραφίες που σχηματίστηκαν αρχικά, συνενώθηκαν στη συνέχεια και οι
μάρτυρες που κλήθηκαν να εξεταστούν, 35 πρόσωπα, κατέθεσαν ό,τι γνώριζαν και
για τις δύο υποθέσεις. Βασικοί μάρτυρες ήταν ο βουλευτής της Ν.Δ. και η
συντάκτρια των δημοσιευμάτων κ. Αριστέα Μπουγάτσου. Στα στοιχεία που
προσκόμισαν οι δύο προαναφερθέντες, καθώς και οι λοιποί μάρτυρες, στηρίχθηκε η
άσκηση ποινικής δίωξης η οποία τελικά δεν αφορά μόνο τις καταγγελθείσες
πράξεις που αποτέλεσαν την αφορμή της έρευνας. Εισαγγελικές ενέργειες, όπως το
άνοιγμα τραπεζικών λογαριασμών οδήγησαν, σύμφωνα με πληροφορίες, τον κ.
Παπαγγελόπουλο στον εντοπισμό και άλλων αξιόποινων πράξεων. 
Έτσι, εκτός από την κατηγορία της κατασκοπείας για την οποία ο κ. Σ. Κόκκαλης
δηλώνει ότι τον θίγει βαθύτατα ως άνθρωπο και ως Έλληνα πολίτη, τα λοιπά
αδικήματα (απάτη, υπεξαίρεση, νομιμοποίηση εσόδων από παράνομες
δραστηριότητες, ενεργητική και παθητική δωροδοκία) αφορούν επιχειρηματικές
ενέργειες και κυρίως τη λειτουργία οff shore εταιρειών, μέσω των οποίων
φέρεται ότι διακινούσε μεγάλα χρηματικά ποσά εν αγνοία των μετόχων των
εταιρειών του ομίλου του. Η δίωξη στρέφεται και κατά παντός άλλου υπευθύνου
που θα προκύψει από την ανάκριση. 
Απάντηση 
Ο κ. Σ. Κόκαλης εμφανώς ενοχλημένος δηλώνει σχετικά: «Θα στραφώ κατά
οποιουδήποτε προσώπου ευθύνεται για την, για άλλη μία φορά, σπίλωση του
ονόματος και της τιμής μου, καθώς και για την επιγενόμενη βλάβη των
επιχειρηματικών δραστηριοτήτων ενός πρωτοποριακού ομίλου επιχειρήσεων, με
διεθνή αναγνώριση και παρουσία, που απασχολεί χιλιάδες εργαζομένους και τον
οποίο εμπιστεύονται δεκάδες χιλιάδες επενδυτές». Αναφερόμενος στον κ. Καμμένο
τονίζει ότι έχει εκτοξεύσει και στο παρελθόν τις ίδιες κατηγορίες εις βάρος
του, οι οποίες έχουν εξεταστεί από τις δικαστικές αρχές. «Για άλλη μια φορά οι
γνωστοί κύκλοι, μέσω των ιδίων πολιτικών προσώπων, αλλά και εντύπων που
"ειδικεύονται" σε έναν εντεταλμένο πόλεμο εναντίον μου, πρωταγωνιστούν υπό τη
μορφή δήθεν "πληροφοριοδοτών" και "ανιχνευτών" της αλήθειας, σε μια νέα
ποινική δίωξη που ασκήθηκε για κατηγορίες παντελώς αστήρικτες» προσθέτει ο κ.
Κόκκαλης. 
Διατυπώνοντας τη βεβαιότητά του ότι οι κατηγορίες θα καταρρεύσουν ενώπιον της
τακτικής Δικαιοσύνης, όπως συνέβη και στο παρελθόν, δηλώνει «προς πάσα
κατεύθυνση»: «Ουδεμία ανάμειξη είχα ή έχω με οποιουδήποτε είδους αξιόποινες
πράξεις. Όσοι δημόσια και επαναλαμβανόμενα συκοφαντούν, θα πρέπει επιτέλους να
αναλαμβάνουν τις ευθύνες τους όταν αυτές οι κατηγορίες καταρρέουν». 
Ωστόσο, ο κ. Καμμένος θεωρεί «δικαίωση των επίπονων αγώνων του και των ερευνών
μέσα από σκληρό πόλεμο λάσπης» την ποινική δίωξη που ασκήθηκε κατά του κ. Κόκκαλη.

<H3>Πτώση των μετοχών στη χθεσινή συνεδρίαση
</H3>
Με μεγάλη πτώση έκλεισαν χθες οι μετοχές των εταιρειών Ιντρακόμ, Ιτραλότ,
Ιντρακόμ Κατασκευές, Unibrain, Panafon και Κέκροψ. Οι πιέσεις άρχισαν να
εκδηλώνονται έντονα στις τιμές των μετοχών μετά τη 1 μ.μ., όταν κυκλοφόρησε
στην αγορά η πληροφορία σχετικά με την ποινική δίωξη που άσκησε ο εισαγγελέας
στον κ. Σωκράτη Κόκκαλη. Οι πιέσεις αυτές ξεκίνησαν για κάθε μετοχή σε
διαφορετικό χρόνο και κορυφώθηκαν λίγο μετά τις 2 το μεσημέρι. Η διοίκηση του
Χρηματιστηρίου δεν είχε χθες καμία επικοινωνία με τις συγκεκριμένες εταιρείες,
ούτε έστειλε καμία επιστολή, καθώς περίμενε τη σχετική ανακοίνωση από την
Ιντρακόμ. 
Η τιμής της μετοχής της Ιντρακόμ κυμάνθηκε χθες μεταξύ 11,80 ευρώ και 9,72
ευρώ για να κλείσει τελικά στα 9,86 ευρώ, σημειώνοντας πτώση 16,16%. Η μετοχή
της Ιντραλότ έφτασε χθες μέχρι τα 16,36 ευρώ, αλλά έκλεισε λίγο υψηλότερα, στα
16,82 ευρώ, περιορίζοντας τις απώλειες σε 9,47%. Η μετοχή της Unibrain, στην
οποία η Ιντρακόμ συμμετέχει με 29,978%, μειώθηκε κατά 8,09%, ενώ της Ιντρακόμ
Κατασκευές (συμμετοχή της Ιντρακόμ 71,25%) έκλεισε με πτώση 11,20%. Με πτώση
4,28% έκλεισε η μετοχή της Panafon, στην οποία η Ιντρακόμ συμμετέχει με 8,7%.
Η μετοχή της εταιρείας Κέκροψ, στην οποία η εταιρεία Intrapar συμμετέχει με
21,455%, έκλεισε με πτώση 11,98%.

<H3>Στα αρχεία της Στάζι στηρίζεται η δίωξη
</H3>
Η ποινική δίωξη για κατασκοπεία ασκήθηκε βάσει των στοιχείων (προερχόμενα
κυρίως από τα αρχεία της Στάζι) που προσκόμισε στον εισαγγελέα ο Π. Καμμένος.
Σύμφωνα με αυτά, ο κ. Κόκκαλης φέρεται ότι συνέλεγε πληροφορίες για
οικονομικές, πολιτικές και τεχνολογικές εξελίξεις επί ελληνικού εδάφους και τα
διοχέτευε στη Στάζι. 
Σύμφωνα με το κατηγορητήριο, ο Σωκράτης Κόκκαλης φέρεται να διέπραξε το
συγκεκριμένο αδίκημα εις βάρος της χώρας μας αλλά και του ΝΑΤΟ στο πλαίσιο της
συνεργασίας του με τη μυστική υπηρεσία της Ανατολικής Γερμανίας που ξεκινά από
τις αρχές της δεκαετίας του 1960. 
Από την ογκωδέστατη δικογραφία, μέρος της οποίας αποτελεί η αναφορά του κ.
Παπαγγελόπουλου, που αριθμεί πλέον των 100 σελίδων, προκύπτει ακόμη ότι οι
λοιπές διώξεις που ασκήθηκαν εις βάρος του κ. Κόκκαλη αφορούν τη δραστηριότητά
του στη ρωσική αγορά και ειδικότερα την ανάληψη της διοργάνωσης του ρωσικού
ΛΟΤΤΟ. Στα δημοσιεύματα της εφημερίδας «Καθημερινή», βάσει των οποίων
διατάχθηκε τον Μάρτιο του 2000 η διενέργεια εισαγγελικής έρευνας, υπήρχε
αναφορά για «κρυφές εταιρείες, διάσπαρτες σε φορολογικούς παραδείσους, που
φέρεται ότι ανήκουν στον επιχειρηματία Σωκράτη Κόκκαλη ή χρησιμοποιούνται από
αυτόν, καθώς και από φίλους και συνεταίρους του, όπως ο Μάρκος Σαπιάνης». 
Τι ερευνήθηκε 
Οι συγκεκριμένες εταιρείες ­ σύμφωνα με τα δημοσιεύματα ­ «απορρόφησαν και
επενδύουν επί σειρά ετών τα χρήματα του Ρωσικού Δημοσίου, αν και αυτά
προορίζοντο για την εγκατάσταση του ΛΟΤΤΟ της χώρας». Πάντως, ένα από τα
βασικά σημεία των δημοσιευμάτων που ερευνήθηκαν από τον εισαγγελέα ήταν η
ενδεχόμενη εμπλοκή του Ρώσου Β. Σμιρνόφ, μέλους της Διεθνούς Ολυμπιακής
Επιτροπής, αλλά και της ομάδας που «διαχειρίστηκε τη δοσοληψία του ΛΟΤΤΟ, στη
Ρωσία». Ο Ρώσος αθάνατος, όπως ανέφερε το επίμαχο δημοσίευμα, εμφανίστηκε να
επενδύει στην Κύπρο, σε εταιρεία του Μάρκου Σαπιάνη, φίλου και συνεταίρου του
κ. Κόκκαλη, το ποσό του 1,5 εκατομμυρίου δολαρίων. Το ερώτημα στο οποίο
κατέληγε η εφημερίδα ήταν πώς ένας άνθρωπος που αμειβόταν ελάχιστα βρέθηκε να
διαθέτει τέτοιο λογαριασμό στην Κύπρο. 
Απαντήσεις στα ερωτήματα αυτά αναζήτησε στο πλαίσιο της έρευνάς του ο κ.
Παπαγγελόπουλος. Βάσει των στοιχείων που συνέλεξε προχώρησε στην άσκηση
ποινικής δίωξης για δωροδοκία εις βάρος του Σωκράτη Κόκκαλη, αν και το αδίκημα
φέρεται να έχει τελεστεί στη Μόσχα. Σύμφωνα με τις διατάξεις του Κώδικα
Ποινικής Δικονομίας είχε το δικαίωμα αυτό, εφόσον αυτουργός του αδικήματος
είναι Έλληνας πολίτης και η ενέργειά του αυτή θεωρείται αξιόποινη και στον
τόπο τέλεσής της. 
Ο ανακριτής, στον οποίο θα χρεωθεί η δικογραφία, θα μελετήσει όλα τα υπάρχοντα
στοιχεία και θα καλέσει εκ νέου τους μάρτυρες, καθώς και όσα άλλα πρόσωπα
κρίνει απαραίτητο προτού αποστείλει την κλήση σε απολογία στον κ. Κόκκαλη και
ενδεχομένως σε άλλους κατηγορουμένους. Μετά την ολοκλήρωση του ανακριτικού
έργου ­ που σύμφωνα με όλες τις προβλέψεις θα είναι χρονοβόρο ­ θα ακολουθήσει
η έκδοση βουλεύματος από το οποίο θα κριθεί η παραπομπή ή μη του Σωκράτη
Κόκκαλη σε δίκη.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17272N081</ED>
<ID>
ID:307089

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N08&aa=1</URL></REF>


Article

<CATEGORY>vin04</CATEGORY>

 <H5>ΚΛΗΡΙΔΗΣ - ΝΤΕΝΚΤΑΣ
</H5><H2>Ο πρώτος γύρος έκλεισε όπως...ξεκίνησε
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Η αυλαία έπεσε στον πρώτο γύρο των απευθείας συνομιλιών Κληρίδη - Ντενκτάς και
ο απολογισμός, σύμφωνα με καλά πληροφορημένες πηγές, είναι απογοητευτικός. «Ο
πρώτος γύρος έκλεισε όπως ξεκίνησε» έλεγαν διπλωματικές πηγές διαπιστώνοντας
με αυτό τον τρόπο ότι δεν υπήρξε μετακίνηση θέσεων καμίας πλευράς. 
Με τη χθεσινή τελευταία συνάντηση του πρώτου γύρου ολοκληρώθηκε η διατύπωση
των θέσεων των δύο ανδρών και στα θέματα του εδαφικού και των περιουσιών,
χωρίς να κατατεθεί οποιοδήποτε έγγραφο ή χάρτης. Ο ειδικός αντιπρόσωπος των
Ηνωμένων Εθνών Αλβάρο ντε Σότο έκανε στο τέλος της συνάντησης ενός είδους
ανακεφαλαίωση των όσων κατατέθηκαν στο τραπέζι στη διάρκεια του πρώτου γύρου. 
Τα όσα είπε ο Ντε Σότο θα αποτελούν κατά πάσα πιθανότητα και το περιεχόμενο
της έκθεσης που θα υποβάλει στον γενικό γραμματέα των Ηνωμένων Εθνών Κόφι Ανάν
ως απολογισμό του πρώτου γύρου των συνομιλιών. 
Η στάση που τήρησε ο Ραούφ Ντενκτάς και στα τέσσερα θέματα της ημερήσιας
διάταξης (εξουσίες, ασφάλεια, εδαφικό, περιουσίες) δεν διαφέρουν, σύμφωνα με
πηγές της ελληνοκυπριακης διαπραγματευτικής ομαδας, από τις παλαιές
αδιάλλακτες θέσεις του κατοχικού ηγέτη. Το γεγονός αυτό δεν μπορεί σε καμία
περίπτωση να προσδώσει αισιόδοξη προοπτική για τη συνέχεια, έλεγαν οι ίδιες
πηγές. Ως συνέπεια, ο πρόεδρος Κληρίδης δεν πρόκειται να πραγματοποιήσει
επίσκεψη στην Αθήνα για την οποία είχε γίνει λόγος, αφού δεν υπάρχει
οποιοδήποτε νέο στοιχείο στη στάση της τουρκικής πλευράς ώστε να χρειάζεται
διαβούλευση με την ελληνική κυβέρνηση. Ο πρόεδρος Κληρίδης σχεδιάζει να
πραγματοποιήσει το ταξίδι στην Αθήνα μετά τον δεύτερο γύρο, που θα αρχίσει την
1η Μαρτίου και εφόσον υπάρξει κάτι νέο. 
Την απογοήτευση της ελληνοκυπριακης πλευράς μοιράζονται, σύμφωνα με
πληροφορίες, και οι διπλωματικοί εκπρόσωποι των Ηνωμένων Πολιτειών και της
Βρετανίας που παρακολουθούν από κοντά τις εξελίξεις. Διαμηνύουν ωστόσο στην
ελληνοκυπριακή πλευρά να επιδείξει υπομονή διότι θα έλθει η στιγμή της
παρέμβασης τόσο των Ηνωμένων Εθνών όσο και ξένων μεσολαβητών. 
Ο Ραούφ Ντενκτάς πάντως τα έβαλε με τον αρμόδιο για τη διεύρυνση επίτροπο
Γκίντερ Φερχόιγκεν, ο οποίος μιλώντας στην Τουρκία ξεκαθάρισε πως η Κύπρος θα
ενταχθεί στην Ευρωπαϊκή Ένωση ανεξαρτήτως του αν θα έχει ως τότε επιτευχθεί
λύση ή όχι. Ο Ντενκτάς χαρακτήρισε τον Φερχόιγκεν «εχθρό των Τούρκων»...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17272N091</ED>
<ID>
ID:307090

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N09&aa=1</URL></REF>


Article

<CATEGORY>vin06</CATEGORY>

 <H2>Φρουτάκια: Τέλος εποχής
</H2><H4>Αύριο αποφασίζεται η απόσυρση των ηλεκτρονικών παιχνιδιών
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Οριστικά τέλος εποχής για τα φρουτάκια! Η Κυβερνητική Επιτροπή που
συνέρχεται αύριο, μέσα στο βαρύ κλίμα που έχουν δημιουργήσει οι αλλεπάλληλες
αποκαλύψεις για τα φρουτάκια, αποφασίζει να τεθεί τέλος στη λειτουργία τους. 
Ηλεκτρονικά παιχνίδια θα υπάρχουν μόνο στα καζίνα

Οι αρχικές σκέψεις για τον έλεγχο των ηλεκτρονικών αυτών παιχνιδιών, με τρόπο
που να αποτελούν πηγή εσόδων για το Δημόσιο, εγκαταλείπονται. Εγκαταλείπεται
επίσης η σκέψη για την υπό όρους λειτουργία αυτών των παιχνιδιών ­ π.χ. σε
ειδικά διαμορφωμένους απομονωμένους χώρους, στα καταστήματα που τα φιλοξενούν. 
Μόνο σε καζίνα Όπως έγινε γνωστό χθες από έγκυρες πηγές, η κυβέρνηση,
προκειμένου να προλάβει νέα παρατράγουδα γύρω από τον ηλεκτρονικό τζόγο,
κατέληξε στην απόφαση να αποσυρθούν όλα τα τεχνικά ηλεκτρονικά παιχνίδια που
μπορεί να μετατραπούν σε τυχερά. Τα παιχνίδια αυτά θα υπάρχουν μόνο στα καζίνα
που λειτουργούν νόμιμα στη χώρα και πουθενά αλλού. Μάλιστα θα θεσπιστούν
βαριές ποινές για όσους επιχειρήσουν να λειτουργήσουν παράνομα τα παιχνίδια
αυτά. Η κυβέρνηση οδηγήθηκε στην απόφαση αυτή, που όπως προαναφέρθηκε θα
οριστικοποιηθεί στη διάρκεια της αυριανής συνεδρίασης της Κυβερνητικής
Επιτροπής, μετά τη διαπίστωση ότι η κοινωνία μπορεί να εισπράξει ως ημίμετρο
την προσπάθεια ελέγχου του ηλεκτρονικού τζόγου. 
Και άλλα στελέχη Πρέπει να σημειωθεί ότι η κυβέρνηση είναι εξαιρετικά
προβληματισμένη από την τροπή που έχουν λάβει οι αποκαλύψεις για την εμπλοκή
στελεχών της σε υποθέσεις με φρουτάκια, και ειδικά για τις κατηγορίες που
διατυπώνονται σχετικά με τις σχέσεις αυτών των στελεχών με νονούς του
παράνομου ηλεκτρονικού τζόγου. Μάλιστα, πληροφορίες που έχει στη διάθεσή της
αναφέρουν ότι και άλλα στελέχη του ΠΑΣΟΚ και της κυβέρνησης θα βρεθούν στη
δύσκολη θέση να απολογηθούν για τις κατηγορίες αυτές. Οι πληροφορίες αυτές
οδήγησαν την κυβέρνηση στην απόφαση να κάνει κάτι εντυπωσιακό προκειμένου να
αντιστρέψει το κλίμα και προωθήθηκε έτσι η πλήρης απαγόρευση, διά της
απόσυρσης των ηλεκτρονικών αυτών παιχνιδιών. Η Ν.Δ. πάντως δεν δείχνει να
συμμερίζεται την απόφαση της κυβέρνησης και ζητά πιο αυστηρούς ελέγχους, οι
οποίοι να γίνονται όχι από το ΣΔΟΕ αλλά από την Αστυνομία. 
Ενδεικτική είναι η δήλωση του κ. Γ. Σουφλιά: 
«Η ουσία του πράγματος είναι ότι στην Ελλάδα έχουμε μεγάλο έλλειμμα
ουσιαστικού ελέγχου. Αν πρόκειται να εφαρμόσουμε την πολιτική ότι "πονάει
χέρι, κόψει χέρι" για όλα τα θέματα, τότε δεν θα είμαστε μία σωστή κοινωνία.
Το ζητούμενο είναι να σταματήσει η διαφθορά και, ταυτόχρονα, να γίνεται
έλεγχος από τον οποίο πηγάζουν τα κίνητρα, τα αντικίνητρα και οι κυρώσεις». 
Εν τω μεταξύ, από τις 16 Ιανουαρίου 2002, μία εβδομάδα πριν εμφανισθεί στην
τηλεόραση η εκπομπή για τον βουλευτή Αλέκο Χρυσανθακόπουλο και τον παράνομο
τζόγο, η Διακομματική Επιτροπή της Βουλής για τα ηλεκτρονικά παίγνια είχε
ζητήσει από την κυβέρνηση να σταματήσουν να λειτουργούν οι «κουλοχέρηδες».
Στην επιτροπή αυτή μέλη ήταν οι βουλευτές Αλ. Χρυσανθακόπουλος (ΠΑΣΟΚ), Αδάμ
Ρεγκούζας (Ν.Δ.), Νίκος Γκατζής (ΚΚΕ) και Παναγιώτης Λαφαζάνης (ΣΥΝ). 
Στη συνεδρίαση της γνωμοδοτικής επιτροπής παιγνίων του υπουργείου Οικονομικών
και Οικονομίας (16 Ιανουαρίου 2002), όπως προκύπτει από το πρακτικό της (αρ.
2/2002), ο κ. Χρυσανθακόπουλος, ο οποίος παρέστη «υπό την ιδιότητα του
προέδρου της Διακομματικής», κατέθεσε τις προτάσεις των συναδέλφων του
βουλευτών: Αλλαγή της νομοθεσίας, διασφάλιση εσόδων του Δημοσίου, απόσυρση
όλων των τυχερών ηλεκτρονικών παιγνίων, αυστηρά πρόστιμα στους παραβάτες με
φυλάκιση ενός έτους και αφαίρεση της επαγγελματικής άδειας. 
<H3>Μπένος : Δωρεάν μού δόθηκε το εκλογικό μου κέντρο
</H3>
«Δωρεάν μού παραχωρήθηκε το εκλογικό κέντρο της Καλαμάτας από τον αδελφικό μου
φίλο, μηχανικό του κτιρίου, κ. Περικλή Νικολόπουλο», δηλώνει ο υφυπουργός
Εσωτερικών Σταύρος Μπένος, ο οποίος παρακάλεσε χθες τον αντιπρόεδρο της Βουλής
Ντίνο Βρεττό να δώσει στη δημοσιότητα τα στοιχεία της δήλωσής του που αφορούν
στο θέμα αυτό.

Ο υφυπουργός σημειώνει ότι το κτίριο που φιλοξένησε το εκλογικό του κέντρο
ήταν και είναι υπό κατασκευή και «χρησιμοποιήθηκε επί 20ήμερο με δικά μου
έξοδα, όπως φαίνεται στη δήλωσή μου».

Και, προσθέτει, «δηλώθηκε με απόλυτα νόμιμο τρόπο, όπως πάλι φαίνεται στη
δήλωσή μου, τριπλάσιο της αντικειμενικής του αξίας».
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17272N101</ED>
<ID>
ID:307054

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N10&aa=1</URL></REF>


Article

<CATEGORY>vin06</CATEGORY>

 <H2>Και νέες κατασχέσεις στα γραφεία του Τεκτερίδη
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας 
Σε κατασχέσεις βιβλίων και από τα γραφεία της ημερήσιας εφημερίδας
«Αλέξανδρος» των Γιαννιτσών, της οποίας ιδιοκτήτης είναι ο εμπλεκόμενος στην
υπόθεση των παράνομων στοιχημάτων Γιώργος Τεκτερίδης, προχώρησαν χθες μέλη του
ΣΔΟΕ Κεντρικής Μακεδονίας. Πληροφορίες αναφέρουν ότι στα βιβλία βρέθηκαν
στοιχεία για τις συναλλαγές του και με τα παράνομα παιχνίδια. Την ίδια ώρα
άρχισαν έρευνες για τρεις συνεργάτες του, οι οποίοι φέρονται ότι λειτουργούσαν
ως ντίλερ στην προσέγγιση παικτών. 
Οι «ράμπο» του Σώματος Δίωξης Οικονομικού Εγκλήματος πήραν χθες τη συγκατάθεση
του εισαγγελέα Πρωτοδικών Γιαννιτσών Βασίλη Φλωρίδη να ερευνήσουν όλα τα
περιουσιακά στοιχεία, τα οποία σχετίζονται με τον ιδιοκτήτη του καταστήματος,
όπου αποκαλύφτηκε ότι οργανώνονται τα παράνομα στοιχήματα και βρέθηκαν ένα
εκατομμύριο ευρώ και επιταγές χιλιάδων ευρώ και δολαρίων, όπως και βιβλιάρια
καταθέσεων. 
Όσον αφορά τα στοιχήματα το ενδιαφέρον των διωκτικών αρχών επικεντρώνεται και
σε κυπριακή εταιρεία, από την οποία φέρεται ο Τεκτερίδης ότι εισέπραττε
ποσοστό 20% επί των εισπράξεων, όπως προκύπτει από τη δικογραφία που
σχηματίζει το ΣΔΟΕ. Μάλιστα, αναμένεται, ήδη, να κινηθεί διαδικασία δικαστικής
συνδρομής προκειμένου να μπλοκαριστούν τραπεζικοί λογαριασμοί και στη Μεγαλόνησο.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17272N102</ED>
<ID>
ID:307102

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N10&aa=2</URL></REF>


Article

<CATEGORY>vin06</CATEGORY>

 <H2>Πληρώνουν οι ασφαλισμένοι την κόντρα κυβέρνησης - γιατρών
</H2>
Συνεχίζεται η κόντρα κυβέρνησης - γιατρών ΙΚΑ με θύματα τους ασφαλισμένους του
Ιδρύματος. 
Σήμερα αναμένεται να εκδοθεί από το Μονομελές Πρωτοδικείο της Αθήνας η απόφαση
με την οποία θα κριθεί η τύχη της (συνεχιζομενης) απεργίας των γιατρών του
ΙΚΑ. Ο υπουργός Εργασιας - Κοινωνικών Ασφαλίσεων κ. Δημ. Ρέππας, σε χθεσινές
του δηλώσεις, παρατήρησε ότι το υπουργείο παραμένει στη θέση του για το
πρόβλημα με τις μονιμοποιήσεις των γιατρών του Ιδρύματος. 
Χθες, κατά τη διάρκεια της συζήτησης των ασφαλιστικών μέτρων που κατέθεσε η
διοίκηση του ΙΚΑ, περίπου 100 συμβασιούχοι γιατροί είχαν συγκεντρωθεί έξω από
το κτίριο 5 στα δικαστήρια της πρώην Σχολής Ευελπίδων. Ο πρόεδρος της ΑΔΕΔΥ
Σπύρος Παπασπύρου σε δηλώσεις του επεσήμανε ότι εάν η απεργία των γιατρών του
ΙΚΑ κριθεί παράνομη και καταχρηστική, η ΑΔΕΔΥ θα προχωρήσει σε τετραήμερη
απεργία για να καλύψει τη συνέχιση των κινητοποιήσεων των γιατρών. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17272N103</ED>
<ID>
ID:307136

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N10&aa=3</URL></REF>


Article

<CATEGORY>vin06</CATEGORY>

 <H2>Υπολειτουργεί το Σεισμολογικό Πάτρας
</H2>
ΠΑΤΡΑ

Τη λειτουργία του ενδέχεται να αναστείλει το Σεισμολογικό Εργαστήριο του
Πανεπιστημίου Πατρών λόγω έλλειψης προσωπικού. 
Σήμερα στο Εργαστήριο, εκτός από τον καθηγητή Άκη Τσελέντη, δεν υπάρχει
κανένας άλλος σεισμολόγος. 
Τις ανάγκες καλύπτουν δύο διοικητικοί υπάλληλοι και ένας τεχνικός! 
Πρόσφατα το υπουργείο Παιδείας προκήρυξε τρεις θέσεις εκπαιδευτικού
προσωπικού, αλλά, όπως δηλώνει ο κ. Τσελέντης, «με φωτογραφικές διατάξεις
χρησιμοποιήθηκαν σε άλλο εργαστήριο του Γεωλογικού Τμήματος». 
Την ίδια στιγμή, το Σεισμολογικό Εργαστήριο έχει την ευθύνη λειτουργίας 36
σταθμών στη Δυτική Ελλάδα. Όπως επισημαίνει ο κ. Τσελέντης, «εάν συνεχιστεί
αυτή η κατάσταση, θα αναστείλουμε τη λειτουργία μας». <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17272N104</ED>
<ID>
ID:307157

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N10&aa=4</URL></REF>


Article

<CATEGORY>vin06</CATEGORY>

 <H2>Το σταυροδρόμι της Αττικής
</H2><H4>Στη Δουκίσσης Πλακεντίας θα συναντώνται Μετρό, Προαστιακός, Αττική Οδός
</H4>
Τον Δεκέμβριο του 2003 παραδίδεται στην κυκλοφορία ο μεγαλύτερος
συγκοινωνιακός κόμβος της χώρας. Η Δουκίσσης Πλακεντίας θα είναι το μοναδικό
σημείο στην Αττική όπου ο επιβάτης θα έχει τη δυνατότητα να χρησιμοποιήσει
τρία διαφορετικά συγκοινωνιακά μέσα. Τρένο (προαστιακός), Μετρό και
Ι.Χ.-Λεωφορεία (Αττική Οδός). 
Στον εν λόγω κόμβο θα λειτουργεί σταθμός μετεπιβίβασης λεωφορείων και πάρκινγκ
500 θέσεων για όσους επιθυμούν να αφήσουν εκεί το Ι.Χ. τους. Ο ανισόπεδος
κόμβος Δουκίσσης Πλακεντίας, που είναι εξίσου εντυπωσιακός με τον ανισόπεδο
κόμβο του ΟΤΕ στη Λ. Κηφισίας, θα συνδέει τα δυτικά προάστια με το «Ελ.
Βενιζέλος», τα Μεσόγεια με τον Πειραιά, και τη Δυτική Αθήνα με τα νότια
προάστια. Ήδη έχει ξεκινήσει η διάνοιξη του σταθμού Μετρό «Πλακεντία», ενώ υπό
διαπραγμάτευση με την εργοληπτική εταιρεία είναι το έργο της σύνδεσης τού εν
λόγω σταθμού με την Αττική Οδό. 
Χθες, ο Πρωθυπουργός Κώστας Σημίτης συνοδευόμενος από την υπουργό ΠΕΧΩΔΕ Βάσω
Παπανδρέου επισκέφθηκε το εργοτάξιο της Αττικής Οδού από τη Λ. Κηφισίας έως
την Πλακεντίας και δήλωσε εντυπωσιασμένος από τα έργα που βρίσκονται σε
εξέλιξη. Ο κ. Σημίτης μάλιστα κάλεσε τους κατοίκους να δείξουν κατανόηση και
υπομονή για την ταλαιπωρία που υφίστανται, «γιατί η προσπάθεια που
καταβάλλεται θα αποδώσει σύντομα απτά αποτελέσματα και οφέλη». 
Ο κόμβος του ΟΤΕ, ο πρώτος σταθμός στη χθεσινή ξενάγηση του Πρωθυπουργού, θα
παραδοθεί στην κυκλοφορία τέλος Απριλίου. Πρόκειται για το υπόγειο τμήμα της
Λ. Κηφισίας. Το κομμάτι της Αττικής Οδού από την Εθνική Οδό έως τη λεωφόρο
Πεντέλης θα παραδοθεί στην κυκλοφορία τον Δεκέμβριο του 2002. Το σύνολο της
Αττικής Οδού θα παραδοθεί στην κυκλοφορία έως το τέλος 2003. 
Ο επανασχεδιασμός του ανισόπεδου κόμβου στη Δουκίσσης Πλακεντίας επέφερε την
κατασκευή υπογείου τμήματος της Αττικής Οδού στο κομμάτι μεταξύ
Βριλησσίων-Χαλανδρίου σε μήκος περίπου 750 μέτρων. Πρόκειται για μια ελεύθερη
επιφάνεια, περίπου 40 στρεμμάτων. Το κομμάτι αυτό, σύμφωνα με τους υπευθύνους
κατασκευής του έργου, θα διαμορφωθεί σε αθλητικές εγκαταστάσεις και θα γίνει
πόλος αναψυχής για την ευρύτερη περιοχή. 
* Εκπρόσωποι του Συνδικάτου Οικοδόμων ζήτησαν από τον Πρωθυπουργό να δώσει
μεγαλύτερο βάρος στην ασφάλιση και στα δικαιώματα των εργαζομένων.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17272N111</ED>
<ID>
ID:307055

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N11&aa=1</URL></REF>


Article

<CATEGORY>vin06</CATEGORY>

 <H2>Διεκδικεί 6.180.000 από λαχείο που δεν πρόλαβε να αγοράσει!
</H2>
Διεκδικεί τα κέρδη από λαχείο που δεν πρόλαβε ν' αγοράσει, υποστηρίζοντας ότι
έπαιρνε τους ίδιους αριθμούς συνεχώς επί τρία χρόνια και ότι ο πράκτορας δεν
του έφερε το τυχερό εθνικό λαχείο την περίοδο που ασθένησε, τον Νοέμβριο του
2001. Το ποσό των 6.180.000 δραχμών επιδιώκει να εισπράξει ιδιοκτήτης
φροντιστηρίου της Θεσσαλονίκης, ο οποίος προσέφυγε στο Μονομελές Πρωτοδικείο
με αίτηση ασφαλιστικών μέτρων εις βάρος δύο λαχειοπωλών αλλά και του κεντρικού
πράκτορα. 
Ο παίκτης του λαχείου Θωμάς Γιώτας στηρίζεται στο γεγονός ότι οι σειρές των
εθνικών λαχείων είναι ονομαστικές και όπως αναφέρει στην αίτησή του, που
συζητήθηκε χθες, «αγόραζα τους ίδιους αριθμούς τα τελευταία τρία χρόνια». Όπως
επίσης διευκρινίζει, ο λαχειοπώλης έφερνε το λαχείο στο φροντιστήριό του και
όταν δεν προλάβαινε να το αγοράσει πλήρωνε στη συνέχεια το αντίτιμο των
δελτίων. 
Το πρόβλημα δημιουργήθηκε στις περιοδικές κληρώσεις του Νοεμβρίου, όταν οι
αριθμοί που αγόραζε κέρδισαν το συγκεκριμένο ποσό. «Ο λαχειοπώλης δεν μου
έφερε τα δελτία πριν από την κλήρωση, παρότι του τηλεφώνησα, ενώ την επόμενη
ημέρα τα ζήτησα από υπάλληλό του και υποστήριξε ότι δεν τα είχε πάρει από τον
κεντρικό πράκτορα», αναφέρει στην αίτηση. 
Κατά τη συζήτηση πάντως ο λαχειοπώλης υποστήριξε ότι ο ιδιοκτήτης του
φροντιστηρίου ήθελε να πάρει τα δελτία χωρίς να δώσει χρήματα. Πάντως το
δικαστήριο εξέδωσε προσωρινή διαταγή υπέρ του παίκτη, απαγορεύοντας στη
διεύθυνση κρατικών λαχείων να εξαργυρώσει τα συγκεκριμένα δελτία μέχρι την
έκδοση της απόφασης.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17272N112</ED>
<ID>
ID:307103

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N11&aa=2</URL></REF>


Article

<CATEGORY>vin06</CATEGORY>

 <H2>Προσλήψεις εκτός ΑΣΕΠ σε δήμους
</H2><H4>Θα εκδίδουν προκηρύξεις και θα συντάσσουν πίνακες επιτυχόντων και διοριστέων
</H4>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Με διάταξη στο σχέδιο νόμου για την Πολιτική Προστασία, που κατατίθεται την
επόμενη εβδομάδα στη Βουλή, το υπουργείο Εσωτερικών απελευθερώνει τις
προσλήψεις προσωπικού (πλην του διοικητικού) στους δήμους από τις διαδικασίες
του ΑΣΕΠ, το οποίο περιορίζεται σε δειγματοληπτικούς ελέγχους. 
Ανησυχία και επιφυλάξεις από τους συμβασιούχους για τις προχθεσινές
ανακοινώσεις περί προκήρυξης θέσεων και μοριοδότησης

Με το νέο καθεστώς, οι δήμοι θα εκδίδουν τις προκηρύξεις, και με βάση τα
κριτήρια του νόμου Πεπονή θα συντάσσουν τους πίνακες επιτυχόντων και
διοριστέων. Το ΑΣΕΠ θα μπορεί να κάνει δειγματοληπτικό έλεγχο, και σε κάθε
περίπτωση είναι αυτό που θα εκδικάζει τυχόν ενστάσεις. 
Ο υφυπουργός Εσωτερικών κ. Λάμπρος Παπαδήμας τόνισε χθες ότι δεν θα γίνουν
πριν από τις δημοτικές εκλογές προσλήψεις στους δήμους με το νέο καθεστώς, με
πιθανή εξαίρεση τις προσλήψεις στη Δημοτική Αστυνομία. 
Οι συμβασιούχοι 
Στο μεταξύ, στο μέτωπο των συμβασιούχων οι προχθεσινές ανακοινώσεις της
κυβέρνησης περί προκήρυξης θέσεων και μοριοδότησης των συμβασιούχων που θα
θελήσουν να τις διεκδικήσουν προκάλεσαν αντιδράσεις από τα κόμματα, ανησυχία
και επιφυλάξεις από τους ίδιους τους συμβασιούχους, που αρχής γενομένης από
την Πανελλήνια Ομοσπονδία Προσωπικού Εργαζομένων στην Τοπική Αυτοδιοίκηση
ξεκινούν κινητοποιήσεις. 
Νέα Δημοκρατία, Συνασπισμός και ΔΗΚΚΙ με ανακοινώσεις τους έκαναν λόγο για μια
«συνταγματικά, νομικά και πολιτικά έκθετη κυβέρνηση κι ένα συνεχιζόμενο
καθεστώς ομηρείας χιλιάδων εργαζομένων». Από την πλευρά της ΠΟΕ-ΟΤΑ (που
διαδήλωσε χθες στο κέντρο της Αθήνας), αντιπροσωπία συναντήθηκε με τον κ.
Παπαδήμα ζήτησε να μονιμοποιηθούν άμεσα περίπου 3.000 συμβασιούχοι-μέλη της
που εργάζονταν με ασφαλιστικά μέτρα ­ όπως ακριβώς θα συμβεί από τους
καλυπτόμενους από την υπ' αριθμόν 250 Γνωμοδότηση του Νομικού Συμβουλίου του
Κράτους, πράγμα το οποίο απέκλεισε αργότερα ο κ. Σκανδαλίδης τονίζοντας ότι
«οι γνωμοδοτήσεις του ΝΣΚ δεν επεκτείνονται σε άλλες κατηγορίες συμβασιούχων,
πέραν αυτών για τις οποίες εκδόθηκαν». 
Νέος... θεσμός 
Στο μεταξύ, όπως δειλά έχει ήδη αρχίσει να συζητείται στους διαδρόμους του
υπουργείου Εσωτερικών, η «μοριοδότηση» θα είναι ο νέος... θεσμός με τον οποίο
μελλοντικά θα δίνεται η δυνατότητα κάλυψης μιας μόνιμης θέσης στο Δημόσιο και
στους ΟΤΑ και κυρίως σε διάφορες κατηγορίες ή υπηρεσίες «κοινωνικής
ανταποδοτικότητας», όπως είναι οι σχολικοί φύλακες, για παράδειγμα. 
Στα ερωτήματα, πάντως, που δημιουργήθηκαν μετά τις προχθεσινές εξαγγελίες της
κυβέρνησης, άρχισαν χθες να δίνονται οι πρώτες διευκρινίσεις. Δηλώθηκε, για
παράδειγμα, πως στην κατηγορία όσων καλύπτονται από τη Γνωμοδότηση 250 του ΝΣΚ
υπάγονται κι εκείνοι που στο μεταξύ είχαν αποχωρήσει από το Δημόσιο ­ όλοι
αυτοί μπορούν να επιστρέψουν σε μόνιμες θέσεις στο Δημόσιο. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17272N121</ED>
<ID>
ID:307056

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N12&aa=1</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΙΚΕΣ ΕΚΛΟΓΕΣ 2002
</H5><H2>Τα δικηγορικά σχήματα αλλάζουν τα δεδομένα
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Για πολλούς στην τριετία που ακολουθεί θ' αλλάξουν τα δεδομένα στη δικηγορία
με την «έκρηξη» των δικηγορικών εταιρειών. Ο μοναχικός δρόμος του Έλληνα
δικηγόρου θα περάσει σε δεύτερο πλάνο, γιατί στο νέο πεδίο ανταγωνισμού
μπορούν να αντεπεξέλθουν μόνο οι μεγάλες δικηγορικές εταιρείες. 
Η νέα μορφή δικηγορίας, μέσα από τη σύσταση εταιρειών, είναι από τα βασικά
ζητήματα που θέτουν και σε αυτές τις εκλογές οι δικηγορικοί συνδυασμοί. Οι
περισσότεροι ζητούν νέες νομοθετικές αλλαγές για να μπορούν να είναι πιο
«ευέλικτα» τα νέα δικηγορικά σχήματα, ενώ «μάχη» γίνεται για το εάν στις
εταιρείες θα πρέπει να συμμετέχουν αποκλειστικά δικηγόροι ή και άλλοι
επαγγελματίες (συμβολαιογράφοι, οικονομολόγοι, λογιστές κ.ά.). 
Στόχος ζωής 
Στις περισσότερες ευρωπαϊκές χώρες και στις ΗΠΑ οι δικηγορικές εταιρείες
παίρνουν εδώ και δεκαετίες τη μερίδα του λέοντος από τις υποθέσεις. Για τους
περισσότερους νέους δικηγόρους στόχος ζωής είναι να γίνουν μια μέρα συνέταιροι
στη «φίρμα». Στη χώρα μας τα πράγματα είναι εντελώς διαφορετικά. Οι
δικηγορικές εταιρείες ξεπροβάλλουν δειλά δειλά, παρά το γεγονός ότι το νομικό
πλαίσιο για τη σύστασή τους βρίσκεται σε ισχύ από το το 1988. 
Σήμερα μόνο 25 εταιρείες λειτουργούν στην Αθήνα και, μάλιστα, οι μισές
ιδρύθηκαν την περασμένη χρονιά (Δρυλλεράκη, Χατζηπροδρόμου,
Σουργιαδάκη-Φραγκάκη, Καρατζά και Συνεργατών κ.ά.). Το βασικό αντικείμενό τους
είναι αστικές, εμπορικές και ναυτιλιακές υποθέσεις και ελάχιστες αναλαμβάνουν
και ποινικά ζητήματα. Ο βασικός λόγος που όλα τα προηγούμενα χρόνια σχεδόν
κανείς δικηγόρος δεν αποπειράθηκε να συνεταιριστεί με συναδέλφους του ήταν η
υψηλή φορολογία (40%) που καλούνταν να καταβάλλουν οι εταιρείες. Το 1998 ο
φορολογικός συντελεστής μειώθηκε στο 25% και η αλλαγή αυτή έδωσε νέα ώθηση στο
θεσμό, αφού υπό περιστάσεις ένας μεμονωμένος δικηγόρος μπορεί να πληρώνει
περισσότερους φόρους. Σε αντίθεση με άλλες χώρες, οι ελληνικές δικηγορικές
εταιρείες: 
* Δεν μπορούν να είναι κεφαλαιουχικές (με μετόχους κ.λπ.). 
* Μπορούν να συγκροτηθούν αποκλειστικά από δικηγόρους και, μάλιστα, από
τουλάχιστον πέντε μέλη του ίδιου συλλόγου. 
Το μέλλον 
Όλοι οι συνδυασμοί του ΔΣΑ, πάντως, στις δικηγορικές εταιρείες βλέπουν το
μέλλον. «Είναι η μόνη λύση που δίνει τη δυνατότητα στον Έλληνα δικηγόρο να
αντιμετωπίσει τον ανταγωνισμό, είτε απέναντι στους ξένους δικηγόρους είτε
απέναντι στις μεγάλες ελεγκτικές εταιρείες που έχουν ήδη επεκταθεί στο χώρο
της παροχής νομικών υπηρεσιών», τονίζει ο υποψήφιος πρόεδρος του συλλόγου κ.
Δημ. Χατζημιχάλης. Και ζητεί τη μείωση του αριθμού των μελών που απαιτείται
σήμερα για μία εταιρεία, ενώ βλέπει θετικά και τις «πολυεπαγγελματικές»
εταιρείες, με την προϋπόθεση ότι «δεν θα "καπελώνονται" οι δικηγόροι».

«Σ' αυτήν την περίπτωση», σημειώνει, «είναι απαραίτητο να διασφαλιστεί και το
επαγγελματικό απόρρητο που δεν καλύπτει τους άλλους επαγγελματίες, οι οποίοι
θα συμμετέχουν σε μία νομική εταιρεία». 
Αντίθετοι 
Την αντίθεσή του στις εταιρείες που δεν θα συγκροτούνται αμιγώς από δικηγόρους
εκφράζει ο ταμίας του Διοικητικού Συμβουλίου του ΔΣΑ και υποψήφιος σύμβουλος
κ. Θοδ. Σχινάς (συνδυασμός Αντ. Ρουπακιώτη), θεωρώντας, ωστόσο, ότι οι
εταιρείες «θα ανοίξουν νέους δρόμους». «Παρέχουν τη δυνατότητα σε ένα γραφείο
να έχει εξειδικευμένο αντικείμενο και ανταγωνιστική ύλη, καθώς και σύγχρονη
υλικοτεχνική υποδομή, που δεν μπορεί να έχει μόνος του ένας δικηγόρος, ώστε να
μπορεί να ανταποκριθεί στις σύγχρονες απαιτήσεις», επισημαίνει, ενώ θέτει ως
βασική προϋπόθεση «τη διασφάλιση της αμοιβής των συνεργατών μιας εταιρείας και
των συνθηκών εργασίας τους». Αλλαγές στο νομικό καθεστώς που ισχύει σήμερα για
τις εταιρείες ζητούν και οι «Δικηγόροι σε Κίνηση», οι οποίοι συμμετέχουν στις
εκλογές χωρίς υποψήφιο πρόεδρο. Ο υποψήφιος σύμβουλος του συνδυασμού κ. Νικ.
Αγγελής σημειώνει ότι «από τον δικηγορικό κλάδο είναι απαραίτητο να εξεταστεί
διεξοδικά εάν οι εταιρείες θα πρέπει να είναι αμιγώς δικηγορικές ή να
περιλαμβάνουν και άλλους κλάδους». «Για τους νέους δικηγόρους», καταλήγει, «η
ίδρυση εταιρειών αποτελεί διέξοδο, διότι οδηγούμαστε σε υπαλληλοποίηση με την
έλευση των ξένων δικηγορικών γραφείων...» 
<H3>ΑΡΙΘΜΟΙ... </H3>
59 ευρώ (20.000 δρχ.) την ώρα είναι η «ταρίφα» των δικηγόρων με τη
χρονοχρέωση υπηρεσιών. 
2 πρώην πρόεδροι του ΔΣΑ είναι σήμερα βουλευτές (οι Ευάγγ. Γιαννόπουλος
και Φ. Κουβέλης, ενώ στην προηγούμενη Βουλή είχε θέση και ο Επαμ.
Ζαφειρόπουλος). 
13 υποψήφιοι διεκδικούν την προεδρία του ΔΣΑ. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17272N122</ED>
<ID>
ID:307104

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N12&aa=2</URL></REF>


Article

<CATEGORY>vin06</CATEGORY>

 <H5>Τις κλείδωσαν στις τουαλέτες
</H5><H2>Βιοτεχνία «φυλάκισε» 35 εργαζόμενες για να αποφύγει τον έλεγχο
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Συνθήκες εργασιακού μεσαίωνα διαπίστωσαν οι επιθεωρητές εργασίας σε
βιοτεχνία στη Δράμα, όπου 35 εργαζόμενες βρέθηκαν κλειδωμένες προκειμένου να
αποφύγουν τον έλεγχο! 
Πρόκειται για μία από τις πολλές περιπτώσεις κατάφωρης παράβασης της εργατικής
και ασφαλιστικής νομοθεσίας που βρίσκουν καθημερινά μπροστά τους τα ελεγκτικά
όργανα και δείχνουν ότι η αγορά εργασίας στη χώρα μας έχει μετατραπεί σε
ζούγκλα. 
Σύμφωνα με τη μηνυτήρια αναφορά που υπεβλήθη από το ΣΕΠΕ (Σώμα Επιθεωρητών
Εργασίας) στην Εισαγγελία Δράμας, σε αιφνιδιαστικό έλεγχο που έγινε στην
επιχείρηση ιματισμού «ΕΛΒΙΕΝ» (Ευστ. Τζίρκας και Σία Ο.Ε.) εκτός από τη σωρεία
παραβάσεων εις βάρος 45 εργαζομένων (μη καταβολή νόμιμων αποδοχών, μη
κατάρτιση ατομικών συμβάσεων εργασίας κ.α.) «σημαντικός αριθμός γυναικών
εργαζομένων ­ περίπου 35 ­ βρέθηκαν να είναι κλειδωμένες σε χώρους εκτός των
αιθουσών παραγωγής, όπως είναι αποθήκες, πατάρια, τουαλέτες κ.α.».

Σε σχετική του αναφορά ο προϊστάμενος του ΣΕΠΕ κ. Κ. Ξανθόπουλος παρατηρεί ότι
η μεθόδευση αυτή «θύμιζε άλλες εποχές και χώρες όπου οι εργαζόμενοι ζούσαν υπό
καθεστώς νομοθετημένης δουλείας, με προφανή σκοπό και στόχο την παρεμπόδιση ή
ματαίωση του ελέγχου». 
Επίσης οι τελευταίοι έλεγχοι των επιθεωρητών εργασίας έδειξαν και τα παρακάτω: 
* Επιχειρήσεις ­ κυρίως τουριστικές και ξενοδοχεία ­ επικαλούμενες μείωση της
οικονομικής τους δραστηριότητας υποχρεώνουν το προσωπικό τους σε... κυλιόμενη
εργασία, κατά παράβαση της ισχύουσας νομοθεσίας. Στόχος τους είναι να μην
προχωρήσουν σε διαθεσιμότητες και φυσικά να έχουν σημαντικά οικονομικά οφέλη
εις βάρος των εργαζομένων. 
* Την υπογραφή από εργαζόμενους της παραίτησής τους (με ανοικτή ημερομηνία)
μαζί με την πρόσληψή τους(!) ώστε ο εργοδότης να έχει την ευχέρεια να
απομακρύνει τον εργαζόμενο και να φανεί ότι γίνεται με τη συναίνεση του
μισθωτού. 
* Τη μετατροπή των συμβάσεων πλήρους απασχόλησης σε μερική υπό την απειλή της
απόλυσης. 
* Τα ξενοδοχεία, τα εστιατόρια και οι εμπορικές επιχειρήσεις παρουσιάζουν τα
μεγαλύτερα ποσοστά αδήλωτων εργαζομένων. 
* Η μία στις δύο επιχειρήσεις δεν διαθέτει καταστάσεις και πρόγραμμα εργασίας
του προσωπικού. 
* Ετοιμάζεται να αρχίσει η λειτουργία των πρώτων ιδιωτικών εταιρειών
προσωρινής απασχόλησης-ενοικίασης εργαζομένων, μετά την πρόσφατη νομοθετική
ρύθμιση που ορίζει τον τρόπο λειτουργίας τους (προβλέπεται η κατοχύρωση των
εργασιακών δικαιωμάτων των «ενοικιαζομένων»). <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17272N131</ED>
<ID>
ID:307057

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N13&aa=1</URL></REF>


Article

<CATEGORY>vin06</CATEGORY>

 <H2>Το ενιαίο Ταμείο μισθωτών σημαίνει ένταξη στο ΙΚΑ Τραπεζών και ΔΕΚΟ
</H2>
Η μη επίλυση του ασφαλιστικού προβλήματος σημαίνει απώλειες στους μισθούς και
τις συντάξεις, επισήμανε ο υπουργός Οικονομίας και Οικονομικών κ. Ν.
Χριστοδουλάκης, μιλώντας χθες σε συνδικαλιστές (σε εκδήλωση που οργάνωσε η
ΓΣΕΕ), ανοίγοντας μάλιστα τα χαρτιά του όσον αφορά τη σύσταση ενιαίου φορέα
ασφάλισης μισθωτής εργασίας. 
Ως γνωστόν, εντός του Μαρτίου η κυβέρνηση θα υποβάλει στους κοινωνικούς
εταίρους την πρότασή της για την ασφαλιστική μεταρρύθμιση και μεταξύ άλλων
(όπως έγραψαν προχθές «ΤΑ ΝΕΑ») θα προτείνεται η σύσταση ενιαίου Ταμείου
μισθωτών, που σημαίνει ότι θα ενταχθούν στο ΙΚΑ οι εργαζόμενοι σε ΔΕΚΟ -
τράπεζες. 
Ο κ. Χριστοδουλάκης υποστήριξε ότι για το Ασφαλιστικό «πρέπει να ακολουθήσουμε
την ευρωπαϊκή εμπειρία», ενώ παρατήρησε ότι εάν λυθεί αποτελεσματικά το
ασφαλιστικό ζήτημα, αυτό θα έχει ισχυρή επίδραση στην απασχόληση, γιατί σήμερα
χάνονται πολλές θέσεις εργασίας εξαιτίας της αβεβαιότητας του Ασφαλιστικού. 
Από την πλευρά του, ο πρόεδρος της ΓΣΕΕ κ. Χρ. Πολυζωγόπουλος, μιλώντας στην
ίδια εκδήλωση και αναφερόμενος στο Ασφαλιστικό, τόνισε ότι πρέπει να
αντιμετωπιστεί τώρα, γιατί η μετάθεση του προβλήματος θα είναι εις βάρος των
ασφαλισμένων. 
Τόνισε ότι πρέπει να δούμε από τώρα τι θα γίνει το 2012, ώστε να μην
προκληθούν ταμειακές παρεμβάσεις που μπορούν να οδηγήσουν στην περικοπή των
συντάξεων και των ασφαλιστικών δικαιωμάτων. 
Τα όρια ηλικίας ­ είπε ο πρόεδρος της ΓΣΕΕ ­ δεν μπορούν να αλλάξουν, γιατί
εκτός μικρών εξαιρέσεων είναι αντίστοιχα με αυτά των χωρών - μελών της Ε.Ε. 
Όπως επίσης και οι συντάξεις αφού, όπως υπογράμμισε, είναι αρκετά χαμηλές και
σε αρκετές περιπτώσεις κάτω από τα όρια της φτώχειας. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17272N132</ED>
<ID>
ID:307105

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΜΙΧΑΛΗΣ ΠΑΠΑΓΙΑΝΝΑΚΗΣ
</H2><H4>Περισσότερο ελπίζω σε ιδέες και προτάσεις
</H4>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΕΥΡΩΒΟΥΛΕΥΤΗΣ ΤΟΥ ΣΥΝ

Οποιαδήποτε σύγκλιση και συνεργασία, για να είναι πειστική, θα πρέπει να
απαντάει στα ουσιαστικά ζητήματα που απασχολούν τους πολίτες. Και ενδεικτικά,
ο ευρωβουλευτής του ΣΥΝ κ. Μιχάλης Παπαγιαννάκης αναφέρει το 35ωρο, την
ανεργία, τη φορολογική μεταρρύθμιση, την αειφόρο ανάπτυξη, την περιφερειακή
ανασυγκρότηση του κράτους και άλλα πολλά που εμπνέονται από τον δημοκρατικό
σοσιαλισμό, την οικολογία και τον εκσυγχρονισμό.

Ειδύλλιο ή συνοικέσιο ενδεχόμενη συνεργασία σας με το ΠΑΣΟΚ; 
Προτιμώ τους πολιτικούς όρους από τα ευαίσθητα και οικογενειακά δεδομένα.
Μιλάμε λοιπόν για προσπάθεια σύγκλισης και συνεργασίας δυνάμεων που εμπνέονται
από τον δημοκρατικό σοσιαλισμό, την οικολογία και τον αναγκαίο εκσυγχρονισμό
της χώρας. 
Η προίκα αποτιμάται σε ψήφους και μόνον; 
Και σε ψήφους και σε ιστορία και σε προοπτική. Αλλά περισσότερο, ελπίζω, σε
ιδέες και προτάσεις. 
Τι θα κερδίσετε; 
Διεύρυνση των δυνατοτήτων παρέμβασης στα πολιτικά δρώμενα της χώρας, όπως
πρέπει να φιλοδοξεί κάθε πολιτική δύναμη. 
Και τι θα χάσετε; 
Δεν βλέπω κάτι. Ίσως κάποιες φοβίες μας. 
Σας τρομάζει η απομόνωση; 
Η κοινωνική και πολιτική απομόνωση ναι, αλλά μην υπερβάλλουμε κιόλας! 
Πρόταση συνεργασίας «με στόχο μία ισχυρή κυβέρνηση». Δεν νιώθετε σαν
δεκανίκι; 
Περισσότερο σαν σάκος πυγμαχίας. 
Πώς θα πείσετε το αριστερό πνεύμα για τις συνεργασίες; 
Αν πείσουμε κατ΄ αρχήν τους πολίτες για την αξιοπιστία και τον ρεαλισμό των
μεταρρυθμίσεων που επιδιώκουμε. 
Η πρόταση αφορά το 2005. Πώς θα αντιμετωπίσετε τις εκλογές, που θα
προηγηθούν; 
Με ισχυρή πολιτική και προγραμματική πρόταση, όπως πάντα. Αν ενδεχομένως
έχουμε προσθέσει και τη δυνατότητα πολιτικής διεξόδου και παρέμβασης στο
επίπεδο της διακυβέρνησης, ακόμα καλύτερα. 
Ο ΣΥΝ θα τα βρει καλύτερα με τον Σημίτη ή με τον διάδοχό του; Με
Κωνσταντόπουλο ή τον διάδοχό του; 
Το ζήτημα είναι οι πολιτικές κατευθύνσεις. Τα πρόσωπα μπορούν να βοηθήσουν και
έτσι κρίνονται. 
Εκτός από το ΠΑΣΟΚ και τον ΣΥΝ, ποιους άλλους αφορά η συνεργασία; 
Όλους όσοι, και είναι πολλοί, δεν είναι ικανοποιημένοι από τη σημερινή «φυσική
ροή των πραγμάτων» και δεν πιστεύουν και πολύ ότι είναι δυνατόν να αλλάξει με
τα σημερινά πολιτικά δεδομένα. 
Τον κ. Αβραμόπουλο τον τοποθετείτε στην Κεντροαριστερά; 
Δεν εκδίδω πιστοποιητικά, πιστεύω στο δικαίωμα αυτοπροσδιορισμού με λόγους και
πράξεις. 
Απλή αναλογική είχε η Ιταλία. Είναι ένα λαμπρό παράδειγμα; 
Με αυτήν κυβερνήθηκε για μισό αιώνα και μάλλον τα πήγε καλύτερα από άλλους...
Η κρίση της δεν είναι εκλογική αλλά πολιτική, όπως και σε άλλες χώρες που δεν
είχαν την αναλογική! 
Δεν θα έπρεπε, για αρχή, να αποφασίσουν να συνεργασθούν οι τάσεις του ΣΥΝ; 
Μα συνεργάζονται και συνεργούν περισσότερο από όσο σε άλλα κόμματα, όπου
μάλιστα κρύβονται. 
Θα συμφωνούσατε με εκλογικό σύστημα μονοεδρικών περιοχών; 
Μάλλον ναι, αν ο συνολικός αριθμός των εδρών στη Βουλή κατανεμόταν αναλογικά.
Είναι δυνατόν, υπάρχει σε άλλες χώρες. 
Από την Αριστερά της διαμαρτυρίας στην Αριστερά της διακυβέρνησης; 
Η διαμαρτυρία διακρίνεται ριζικά από την απλή και βαρετή γκρίνια όταν από τη
μέθοδο και την ουσία της διαφαίνεται μία διαφορετική μέθοδος και ουσία
διακυβέρνησης. Και η Αριστερά δικαιούται να κυβερνά. 
«Το ΠΑΣΟΚ στην κυβέρνηση ο λαός στην εξουσία», έλεγε το σύνθημα. Με την
Αριστερά στην κυβέρνηση πού θα βρεθεί ο λαός; 
Η Αριστερά θέλει να εμπλουτίσει την αντιπροσωπευτική δημοκρατία με συμμετοχή
των πολιτών σε όλα τα επίπεδα και σε όλους τους χώρους κοινωνικής και
πολιτικής συνύπαρξης. 
Μέτωπο κατά της Δεξιάς: Αρκεί να δικαιολογήσει συνεργασίες; 
Κάθε πολιτική πρόταση έχει και το «κατά» της. Κερδίζει όμως κυρίως με το
«υπέρ» της, όπως τουλάχιστον καταφέρνει να το κάνει αποδεκτό από τους πολίτες. 
Τι εννοείτε και γιατί επιμένετε στην «προγραμματική» πτυχή της πολιτικής; 
Εννοώ ότι κανένας ελιγμός, καμία τακτική κίνηση δεν έχει και πολύ μέλλον αν
δεν περιέχει πειστικά και αξιόπιστα απαντήσεις ουσίας σε ζητήματα που αφορούν
τους πολίτες: από το 35ωρο και την ενεργό πολιτική κατά της ανεργίας μέχρι τη
φορολογική μεταρρύθμιση και την αειφόρο ανάπτυξη, την περιφερειακή
ανασυγκρότηση του κράτους και άλλα πολλά. Που αναμένουν τον διάλογο...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17272N141</ED>
<ID>
ID:307088

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Τακουνάκι στο ξερό
</H2>
<AUTHOR>ΡΟΥΛΑ ΓΕΩΡΓΑΚΟΠΟΥΛΟΥ</AUTHOR>

Ο χθεσινός αγώνας του Παναθηναϊκού για το Τσάμπιονς Λιγκ και ο αυριανός της
ΑΕΚ για το Κύπελλο ΟΥΕΦΑ μού δίνουν πάτημα να αναφερθώ στην τρυφερή πλευρά της
μπάλας, έτσι όπως την ξέρω. 
Προτού τα συνδρομητικά κανάλια βάλουν εκβιαστικά το χέρι στην τσέπη μας, το
ποδόσφαιρο ήταν η πολυτέλεια του φτωχού και του ανυπότακτου. Τα λίγα
κοριτσάκια που είχαν την τύχη να κάθονται τότε στην κερκίδα στο πλάι κάποιου
πατέρα που ήθελε γιο ­ καλά να πάθει ­ κατά τη γνώμη μου βγήκαν στη ζωή
κερδισμένα. Όταν το αντίπαλο φύλο ξεσαλώνει και εκτίθεται, στην αρχή σού
φαίνεται φοβερό. Αμέσως μετά, γραφικό και επιεικώς αστείο. 
Η ειρηνική συνύπαρξη πάντως δεν τελείωνε στην κερκίδα. Η πάλη των γενεών, η
πάλη των φύλων ακόμη και η πάλη των τάξεων κήρυτταν απαραβίαστη εκεχειρία για
όση ώρα μετέδιδε ματς κάποιος ραδιοφωνικός παπατρέχας. Χάρη σ' αυτόν, για
ενενήντα λεπτά κάθε Κυριακή απόγευμα, ήμουν ένα ευχαριστημένο παιδί.
Επιτέλους, επί γης ειρήνη... 
Το πιο ανεκτίμητο όμως απ' όλα δεν είναι που πρόλαβα να δω τον Δαβουρλή να
κάνει τακουνάκι στο ξερό. Ανάμεσα στα μπιπ και καραμπίπ, η γλώσσα της κερκίδας
βγάζει διαμάντια και ιδού ένα που το κρατώ ως κόρην οφθαλμού. Στο γήπεδο της
πατρίδας μου οι φιλοξενούμενοι μάς έχουν χορτάσει γκολ. Σκόρερ παλιός μας
παίκτης που μόλις έχει πάρει μεταγραφή κι ως φαίνεται την τιμάει. Ο μπροστινός
μου λούζει με βρισιές τον προδότη ώσπου κάποιος τον ανακαλεί στην τάξη. Και
τότε ο αρχιυβριστής μεταμορφώνεται σε άρχοντα και στέλνει τον πολιτισμό μου
κατευθείαν στο γάμα: «Αυτόν βρίζω, βρε παιδιά. Δεν βρίζω τη μάνα του».
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17272N142</ED>
<ID>
ID:307128

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Γελά η Μορώ...
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Ήταν λίγο καιρό πριν τα «φρουτάκια», η Ζαν Μορώ στα νιάτα της, νέα ξανθιά και
ηλιοκαμένη, τριγυρνούσε στα καζίνα της Κυανής Ακτής. (Είχε αφιέρωμα στον
σκηνοθέτη Ζαν Ντεμί το «Αττικόν»). Η ξανθιά Ζαν Μορώ χώρισε με τον άντρα της
επειδή είχε φάει όλα τα λεφτά του στη ρουλέτα. Άφραγκη, καθότι άτυχη και χωρίς
κρατημό στο παιχνίδι. Ωστόσο στη διάρκεια της ταινίας την ερωτευό-ταν ο ήρωας,
κέρδιζε μαζί του εκατομ-μύρια, αγόραζαν ένα αυτοκίνητο πολυτελείας, νοίκιαζαν
μια απίθανη σουίτα κι ύστερα τα έχαναν όλα και έμεναν ξανά στον δρόμο. Δεν
περνούσε από το σενάριο της ταινίας η ιδέα να κλείσουν τα καζίνα, επειδή
μερικοί είναι τόσο παθιασμένοι που παίζουν μέχρι να καταστραφούν. Ούτε από την
πραγματικότητα περνά αυτή η ιδέα, ίσως επειδή στα καζίνα μπορεί κανείς να
καταστραφεί οικονομικά, αν όμως κερδίσει μπορεί να αγοράσει αυτοκίνητο και να
νοικιάσει πολυτελείς σουίτες. Ή ίσως επειδή στα καζίνα μπορεί κανείς να δει
καλλονές σαν τη Ζαν Μορώ, ενώ στα «φρουτάκια» συχνάζουν μάλλον νεαροί και
μικρομεσαίοι, άνθρωποι επιρρεπείς στις παρατηρήσεις της Αστυνομίας, του
γυμνασιάρχη τους και της μαμάς τους. Πρόκειται δηλαδή για καθαρά ταξική
διάκριση η οποία προσλαμβάνει πλέον νομική υπόσταση. Απαγορεύεται στους
μικρομεσαίους νεαρούς να αυτοκαταστρέφονται, επιτρέπεται μόνο στις ξανθιές με
μοιραίο ύφος και γενικά σε όσους έχουν τη δυνατότητα να τρέχουν σε καζίνα και
όπου αλλού επιτρέπεται το τυχερό παιχνίδι. Η αυτοκαταστροφή γίνεται μία ακόμα
πολυτέλεια για πλουσίους, πράγμα που σημαίνει ότι για να αυτοκαταστραφείς αν
δεν είσαι πλούσιος, θα σου κοστίσει κάτι παραπάνω από ό,τι θα σου κόστιζε σε
καθεστώς νομιμότητας. Ξαναγυρίζουμε σε φεουδαρχικές καταστάσεις, το πήρατε είδηση;
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17272N143</ED>
<ID>
ID:307150

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N14&aa=3</URL></REF>


Article

<CATEGORY>vin07</CATEGORY>

 <H2>Αμφισβητούν τον Σαρόν
</H2><H4>Το κύμα βίας μεγαλώνει και οι Ισραηλινοί χάνουν την εμπιστοσύνη τους
</H4>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Η διαπίστωση ότι η βία φέρνει τη βία επιβεβαιώνεται καθημερινά στη Μέση
Ανατολή. Ο απολογισμός των νεκρών μέσα σε δύο 24ωρα έφτασε τους 26: 16
Παλαιστίνιοι και 10 Ισραηλινοί. Και μπορεί οι Αμερικανοί να στηρίζουν την
πολιτική του Σαρόν και να τηρούν εξαιρετικά δυσμενή στάση προς τους
Παλαιστινίους και τον Αραφάτ, αλλά μέσα στο Ισραήλ η θέση του Σαρόν δεν
μοιάζει πλέον ασφαλής... 
Τα θύματα. Μικρή Παλαιστίνια, που χτυπήθηκε από ισραηλινά πυρά, μεταφέρεται
σε κρίσιμη κατάσταση στο νοσοκομείο της Τζαμπαλίγια στη Λωρίδα της Γάζας 
Τα κρούσματα βίας διαδέχονται ταχύτατα το ένα το άλλο τις τελευταίες δύο
μέρες. Αργά χθες, Παλαιστίνιοι ένοπλοι έβαλαν εναντίον ισραηλινού στρατιωτικού
φυλακίου στη Δυτική Όχθη με αποτέλεσμα να σκοτωθούν 6 Ισραηλινοί. Με διαφορά
ελάχιστων ωρών, περίπου στις 3 τα ξημερώματα σήμερα, ακολούθησε η σφοδρή
απάντηση των Ισραηλινών που έπληξαν με πολεμικά πλοία και αεροπλάνα το
αρχηγείο της Παλαιστινιακής Αρχής και κτίριο της αστυνομίας στη Λωρίδα της
Γάζας. Τουλάχιστον 4 Παλαιστίνιοι σκοτώθηκαν - μέλη της προσωπικής φρουράς του
Γιάσερ Αραφάτ. Ο ίδιος παραμένει στην πόλη Ραμάλα της Δυτικής Όχθης,
εγκλωβισμένος από ισραηλινά άρματα από τον περασμένο Δεκέμβριο.

Οι Ταξιαρχίες Εθνικής Αντίστασης (η ένοπλη πτέρυγα του Δημοκρατικού Μετώπου
για την Απελευθέρωση της Παλαιστίνης FDLP-ριζοσπαστική αριστερά), ανέλαβαν
νωρίτερα την ευθύνη για τρεις επιθέσεις εναντίον ισραηλινών στόχων στα
παλαιστινιακά εδάφη. 
Εν τω μεταξύ, στρατιωτικές πηγές στην Ιερουσαλήμ ανέφεραν ότι ένα ζευγάρι
ισραηλινών εποίκων τραυματίστηκε από τα πυρά Παλαιστινίων σε ένα μπλόκο σε
δρόμο κοντά στην αυτόνομη πόλη Τουλκάρεμ, στη Βόρεια Δυτική Όχθη, ενώ
Παλαιστίνιοι αξιωματούχοι ανέφεραν ότι ο ισραηλινός στρατός άρχισε χθες να
καταστρέφει 11 σπίτια Παλαιστινίων στη Νότια Λωρίδα της Γάζας. 
Οι ισραηλινές δυνάμεις ασφαλείας συνέλαβαν τρεις μαχητές της οργάνωσης Φατάχ
στο νότιο τμήμα της Δυτικής Όχθης. Οι τρεις συλλήψεις έγιναν στο χωριό Χουσάν
που βρίσκεται στα δυτικά της Βηθλεέμ - πόλη που τελεί υπό καθεστώς
παλαιστινιακής αυτονομίας, αλλά όπου η ισραηλινή κυβέρνηση ασκεί αρμοδιότητες
πολιτικές και δημόσιας ασφάλειας. 
Ένας Παλαιστίνιος καμικάζι σκοτώθηκε όταν εξερράγησαν τα εκρηκτικά με τα οποία
ήταν ζωσμένος, την ώρα που επιχείρησε να ανέβει σε ένα ισραηλινό λεωφορείο
γεμάτο με κόσμο. 
«Στρατηγικό λάθος»

Το αιγυπτιακό πρακτορείο ειδήσεων ΜΕΝΑ μετέδωσε από το Κάιρο ότι ο Ρίτσαρντ
Χάας, ανώτερος αξιωματούχος του Στέιτ Ντιπάρτμεντ, χαρακτήρισε την Ιντιφάντα
(παλαιστινιακή εξέγερση) ως «στρατηγικό λάθος» και πρόσθεσε ότι «η βία δεν
είναι είναι ο ενδεδειγμένος τρόπος για την εξεύρεση λύσης στην παρούσα κρίση». 
Σε αυτό το συμπέρασμα όμως μοιάζει να φτάνει - εσχάτως ολοένα και συχνότερα -
η ισραηλινή κοινή γνώμη. Και στο εσωτερικό του Ισραήλ αριστεροί και δεξιοί
έχουν βρει κοινό έδαφος συμφωνίας: ότι πρέπει η κυβέρνηση Σαρόν να αλλάξει
γρήγορα πολιτική για να σταματήσει πια ο φαύλος κύκλος της βίας. Η κάθε
πλευρά, βέβαια, προτείνει τη δική της λύση στο πρόβλημα. «Υπό τις παρούσες
συνθήκες πρέπει να ληφθεί μια απόφαση», έγραφε χθες ο Γιοάβ Λιμορ, στην
εφημερίδα «Μααρίβ», «ο στρατός μας πρέπει είτε να καταλάβει τα παλαιστινιακά
εδάφη είτε να αποσυρθεί μονομερώς είτε να επιδιώξει την επίτευξη μιας
οριστικής ειρηνευτικής συμφωνίας». 
Αυτό, όμως, που προκαλεί εντύπωση τον τελευταίον καιρό στους ξένους αναλυτές
είναι ότι, την ίδια ακριβώς στιγμή που οι Αμερικανοί έχουν πραγματοποιήσει
έντονη στροφή υπέρ των Ισραηλινών στην πολιτική τους ως προς το Μεσανατολικό,
μέσα στο Ισραήλ κάτι καινούριο μοιάζει να έχει δημιουργηθεί και να
αναπτύσσεται... Και αυτό είναι η αμφισβήτηση του Ισραηλινού πρωθυπουργού και
της πολιτικής που ακολουθεί. 
<H3>Ζητούν αλλαγή της πολιτικής </H3>
Ανάμεσα στις επικριτικές κατά του Σαρόν φωνές που έχουν υψωθεί τις τελευταίες
ημέρες συγκαταλέγεται και αυτή του Ναούμ Μπαρνέα, κορυφαίου αρθρογράφου στην
μεγάλης κυκλοφορίας και σημαντικότατης επιρροής εφημερίδα «Yedioth Ahronoth».
«Ύστερα από 17 μήνες Ιντιφάντας, πρέπει να παραδεχθούμε ότι οι Παλαιστίνιοι
δεν έσπασαν. Η απελπισία τούς έχει ατσαλώσει. Η οικονομική και ανθρώπινη
καταστροφή που υφίστανται το μόνο που έχει καταφέρει είναι να τους έχει ωθήσει
σε πράξεις τρέλας». 
Την ίδια στιγμή, μια ομάδα 1.200 Ισραηλινών απόστρατων ανώτερων αξιωματικών
πρότεινε άμεση ισραηλινή απόσυρση από μεγάλο μέρος της Δυτικής Όχθης και της
Λωρίδας της Γάζας και διάλυση 40 με 50 απομονωμένων ισραηλινών οικισμών. 
Χθες το βράδυ, όμως, τέσσερις αυτοσχέδιες ρουκέτες τύπου Κασάμ, που
κατασκευάστηκαν από το ριζοσπαστικό παλαιστινιακό κίνημα Χαμάς, έπεσαν σε μια
ερημική έκταση στο ισραηλινό έδαφος κοντά στη Λωρίδα της Γάζας. Οι ρουκέτες
είχαν στόχο εβραϊκούς οικισμούς που βρίσκονται σε απόσταση περίπου πέντε
χιλιομέτρων από τη Λωρίδα της Γάζας, αστόχησαν, όμως, και έπεσαν σε ένα έρημο
σημείο χωρίς να προκαλέσουν θύματα ή ζημιές.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17272N151</ED>
<ID>
ID:307050

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N15&aa=1</URL></REF>


Article

<CATEGORY>vin07</CATEGORY>

 <H2>Ανακρίνονται επτάχρονοι μαθητές
</H2>
<AUTHOR>ΦΡΑΓΚΩ ΚΑΡΑΟΓΛΑΝ</AUTHOR>

Όλοι αδέλφια. Ζωγραφιά του μικρού Μουράτ Ουλούογλου

«Την ώρα που εγώ είμαι στην τάξη, στον ουρανό πετάνε αεροπλάνα. Τι φταίνε τα
παιδιά στο Αφγανιστάν; Μισώ τα πολεμικά αεροπλάνα. Σκοτώνουν τους ανθρώπους.
Τώρα, ο Ατατούρκ θα στεναχωριέται πολύ μέσα στο μνήμα του...». 
«Προχθές, είδα στην τηλεόραση να δέρνουν τους ανθρώπους που ήταν ενάντια στον
πόλεμο. Στενοχωρήθηκα. Είναι κακό άραγε να είσαι ενάντια στον πόλεμο; Θα με
βάλουν φυλακή αν πω ότι στενοχωρήθηκα, καλύτερα να σωπάσω...». 
Αυτά είναι αποσπάσματα από εκθέσεις τα οποία είχαν διακριθεί στον διαγωνισμό
Ζωγραφικής και Έκθεσης, που είχε προκηρύξει ο Σύλλογος Ανθρωπίνων Δικαιωμάτων
του Ντιάρμπακιρ με την ευκαιρία της Εβδομάδας Ανθρωπίνων Δικαιωμάτων
(10-17.12.2001). 
Το τουρκικό Υπουργείο Παιδείας διέταξε να ανακριθούν είκοσι παιδιά 7-12 ετών
που διακρίθηκαν στον διαγωνισμό, αλλά και σαράντα δάσκαλοι επειδή «προέτρεψαν»
περίπου τριακόσια παιδιά να συμμετάσχουν σε αυτόν. «Ποιος σας είπε να
συμμετάσχετε στον διαγωνισμό;», «Πώς μάθατε ότι γινόταν διαγωνισμός;», «Πώς
παραδώσατε τις ζωγραφιές;», «Τι σας έδωσαν ως δώρο;», «Μίλησε κανείς κουρδικά
στην τελετή απονομής των επάθλων;», ρωτήθηκαν οι μικροί μαθητές. Η ένορκη
διοικητική εξέταση των σαράντα δασκάλων από 15 σχολεία συνεχίζεται.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N15</CAT>
<ED>
Κωδικός άρθρου: A17272N152</ED>
<ID>
ID:307098

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N15&aa=2</URL></REF>


Article

<CATEGORY>vin07</CATEGORY>

 <H2>«Διάλογος» περί απαρτχάιντ
</H2><H4>Ο Μιλόσεβιτς εξέτασε τον πρώτο μάρτυρα κατηγορίας στη Χάγη
</H4>
<AUTHOR>ΚΙΤΤΥ ΞΕΝΑΚΗ</AUTHOR>

Έκτη ημέρα της δίκης, ο πρώτος διάλογος. Θα μπορούσε να χαρακτηριστεί ακόμη
και συμβολικός. Διεξήχθη ανάμεσα στον μάρτυρα κατηγορίας και τον
κατηγορούμενο. Ανάμεσα σε έναν Αλβανό και έναν Σέρβο. «Μην ξεχνάτε ότι έχετε
δώσει όρκο, κύριε Μπακάλι». «Δεν χρειάζεται να μου το υπενθυμίζετε, κύριε
Μιλόσεβιτς». 
Άνοιξη 1998: ο Μαχμούτ Μπακάλι είχε συναντηθεί τότε δύο φορές με τον
Σλόμπονταν Μιλόσεβιτς, με στόχο την εκτόνωση της έντασης από τις συμπλοκές που
είχαν ήδη ξεσπάσει στο Κόσοβο ανάμεσα στις σερβικές δυνάμεις ασφαλείας και
τους Αλβανούς αντάρτες. Ανάμεσα στους δύο άνδρες διακρίνεται, στη φωτό, ο
Ιμπραήμ Ρουγκόβα 
Ο Μαχμούτ Μπακάλι, ο Αλβανός πρώην κομμουνιστής ηγέτης του Κοσόβου, ήταν ο
πρώτος μάρτυρας κατηγορίας που κατέθεσε στο Διεθνές Ποινικό Δικαστήριο (ΔΠΔ)
της Χάγης. Κατηγόρησε τον Σλόμπονταν Μιλόσεβιτς ότι «κατέστρεψε την
Γιουγκοσλαβία», ότι «δολοφόνησε αμάχους, παιδιά, ηλικιωμένους, εγκύους,
λέγοντας συνεχώς ότι καταπολεμούσε την τρομοκρατία», κατήγγειλε το καθεστώς
του «απαρτχάιντ» που επεχείρησαν να επιβάλουν οι σερβικές αρχές στην αλβανική
πλειοψηφία του Κοσόβου τη δεκαετία του 1990. 
«Μπορείτε να μας εξηγήσετε τι σημαίνει απαρτχάιντ;», ρώτησε χθες ο Μιλόσεβιτς,
ξεκινώντας την εξέταση του μάρτυρα. «Μας αφαιρέσατε το δικαίωμα σε μία
αυτόνομη κυβέρνηση. Το δικαίωμα να έχουμε τη δική μας αστυνομική δύναμη. Το
δικαίωμα να έχουμε τη δική μας εκπαίδευση, το δικό μας σχολικό πρόγραμμα»,
απάντησε ο Μπακάλι. «Γιατί, τα παιδιά των Αλβανών στο Κόσοβο δεν είχαν το
δικαίωμα να παρακολουθούν τα μαθήματα στην αλβανική γλώσσα;». «Πάντως, σίγουρα
δεν είχαν το δικαίωμα να παρακολουθούν το εκπαιδευτικό πρόγραμμα που είχε
αποφασίσει το Κοινοβούλιο του Κοσόβου». «Θεωρείτε ότι υπάρχει αλβανική φυσική,
κύριε Μπακάλι, αλβανική χημεία, αλβανικά μαθηματικά; Σε τι έπρεπε να έγκειται
ο διαχωρισμός, εκτός της γλώσσας, από το πρόγραμμα που ίσχυε στην Σερβία;». 
Ο προεδρεύων δικαστής, Ρίτσαρντ Μέι, έδειξε να χάνει την υπομονή του. «Νομίζω
ότι απομακρυνόμαστε λίγο από το θέμα», είπε στον Μιλόσεβιτς. Και κάλεσε τον
Μπακάλι να δίνει συντομότερες απαντήσεις. 
Συνεχίζοντας την εξέταση του μάρτυρα, ο Μιλόσεβιτς κατηγόρησε για μία ακόμη
φορά τη Δύση και το ΝΑΤΟ ότι παρείχαν υποστήριξη στον Απελευθερωτικό Στρατό
του Κοσόβου (UCK), επέμεινε ότι οι δολοφονίες και οι βομβιστικές επιθέσεις των
Αλβανών εθνικιστών ήταν που προκάλεσαν τη σερβική καταστολή, στις αρχές του
1999. Ο UCK, είπε, δολοφονούσε ανηλεώς τους αντιπάλους του. «Δεν είναι αυτό
πράξη τρομοκρατίας;». «Ναι», απάντησε ο Μπακάλι. «Αλλά δεν τα έκανε ο UCK
αυτά». Ο Μιλόσεβιτς υποστήριξε ότι ο μάρτυρας είχε διασυνδέσεις με τον UCK. Ο
Μπακάλι απάντησε ότι οι μόνες επαφές που είχε με την ηγεσία του ήταν πολιτικής
ή διπλωματικής φύσης. Ο Μιλόσεβιτς υποστήριξε πως οι Αλβανοί εξτρεμιστές
προσπάθησαν να εκδιώξουν τους Σέρβους σπέρνοντας τον τρόμο. «Είναι προπαγάνδα.
Δεν το δέχομαι», απάντησε ο Μπακάλι. «Δηλαδή οι νεκροί είναι προπαγάνδα;». 
Η συνέχεια 
Λίγο αργότερα, το δικαστήριο αποδέχθηκε το αίτημα του Μιλόσεβιτς για διακοπή
της συνεδρίασης - περίμενε, είπε, «μία επίσκεψη από την οικογένειά μου».
Σήμερα πρόκειται να καταθέσει ο δεύτερος μάρτυρας κατηγορίας, ο Κέβιν Κέρτις,
επικεφαλής μιας ομάδας ερευνητών που ανακάλυψαν πολυάριθμους μαζικούς τάφους
Αλβανών στο Κόσοβο. Ο δικαστής Μέι, όμως, ενοχλημένος προφανώς από τους αργούς
ρυθμούς της διαδικασίας, ξεκαθάρισε χθες στους εισαγγελείς ότι μέχρι τις αρχές
Ιουλίου πρέπει να έχει ολοκληρωθεί το πρώτο μέρος της δίκης, που αφορά το
Κόσοβο. Ο Σλόμπονταν Μιλόσεβιτς του είπε ότι θα χρειαστεί δύο χρόνια μόνο και
μόνο για να διαβάσει, στο κελί του, όλα τα έγγραφα που του έχουν στείλει οι
εισαγγελείς. Αν και δεν σκοπεύει να το κάνει «διότι όλες οι κατηγορίες είναι ψευδείς».
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17272N161</ED>
<ID>
ID:307051

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N16&aa=1</URL></REF>


Article

<CATEGORY>vin07</CATEGORY>

 <H2>Το Πεντάγωνο σχεδιάζει παγκόσμια επιχείρηση προπαγάνδας
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Επιχείρηση προπαγάνδας ετοιμάζεται να εξαπολύσει το Πεντάγωνο μέσα από
εφημερίδες και τηλεόραση, προκειμένου να επηρεάσει τη διεθνή κοινή γνώμη υπέρ
των αμερικανικών θέσεων. 
Οι επικριτές αυτού του σχεδίου ήδη εκφράζουν τους φόβους τους ότι θα καταλήξει
στη διασπορά παραπληροφόρησης τόσο στο εξωτερικό όσο και μέσα στις ΗΠΑ. Την
προπαγανδιστική εκστρατεία θα χειριστεί το Γραφείο Στρατηγικής Επιρροής, μια
ολιγομελής υπηρεσία που συγκροτήθηκε μετά τις επιθέσεις τής 11ης Σεπτεμβρίου.
Στα σχέδια της υπηρεσίας περιλαμβάνεται και η διοχέτευση ειδήσεων - ακόμη και
κατασκευασμένων, αν αυτό κριθεί επιβεβλημένο - σε διεθνείς ειδησεογραφικούς
οργανισμούς, μέσω μετωπικών οργανώσεων ώστε να συγκαλύπτεται η ανάμειξη του
Γραφείου. Για να καταστρώσει τα σχέδιά του, το Γραφείο Στρατηγικής Επιρροής
προσέλαβε τον Όμιλο Ρέντον, μια επιχείρηση παροχής συμβουλών που είχε
συνεργαστεί και με τη CIA. Η διοχέτευση παραπληροφόρησης σε εχθρικά κράτη
είναι κάτι συνηθισμένο εν καιρώ πολέμου. Όμως, σύμφωνα με την εφημερίδα «Νιου
Γιορκ Τάιμς», το Πεντάγωνο σχεδιάζει να διοχετεύει τις κατασκευασμένες
πληροφορίες και σε συμμαχικά κράτη των ΗΠΑ στη Μέση Ανατολή, ακόμη και στη
Δυτική Ευρώπη. 
Η απόφαση

Οι επικριτές αυτής της προσπάθειας δεν κρύβουν την ανησυχία τους για τον τρόπο
που θα αντιδράσουν οι συμμαχικές χώρες. Επίσης φοβούνται ότι η ίδια
παραπληροφόρηση που θα διοχετευθεί στο εξωτερικό για να επηρεάσει τη διεθνή
κοινή γνώμη, θα αναπαραχθεί από τα αμερικανικά μέσα ενημέρωσης και θα
επιστρέψει έτσι στις ΗΠΑ. 
Η αμερικανική κυβέρνηση κατέληξε στην απόφαση να συγκροτήσει το Γραφείο
Στρατηγικής Επιρροής επειδή ένιωσε να χάνει τον πόλεμο των δημοσίων σχέσεων
στο εξωτερικό, όταν ο Οσάμα Μπιν Λάντεν κατηγόρησε την Αμερική ότι αυτό που
ονομάζει πόλεμο κατά της τρομοκρατίας είναι στην πραγματικότητα πόλεμος κατά
του Ισλάμ. Ο Λευκός Οίκος οργάνωσε τα δικά του γραφεία «ειδικών πληροφοριών»
και το Στέιτ Ντιπάρτμεντ έδωσε ιδιαίτερη προσοχή στις δημόσιες σχέσεις του
μετά τις επιθέσεις. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17272N162</ED>
<ID>
ID:307099

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N16&aa=2</URL></REF>


Article

<CATEGORY>vin07</CATEGORY>

 <H2>Στα χνάρια του Μεγάλου Αλεξάνδρου
</H2>
Ελληνική αποστολή. Έφτασαν χθες οι πρώτοι Έλληνες στρατιώτες στην Καμπούλ 
Ελληνικά στρατεύματα πάτησαν χθες για πρώτη φορά το ίδιο αφγανικό χώμα που
πριν από 2.300 χρόνια είχαν πατήσει οι στρατιές του Μεγάλου Αλεξάνδρου, όπως
δήλωσε χαρακτηριστικά ο διοικητής του Ελληνικού Σώματος Χρήστος Μανωλάς.
Πενήντα Έλληνες στρατιώτες προσγειώθηκαν στο αεροδρόμιο της Καμπούλ, ενώ άλλοι
100 αναμένονται εκεί τις προσεχείς ημέρες, προκειμένου να ενταχθούν στη 17εθνή
ειρηνευτική δύναμη, υπό βρετανική διοίκηση. 
Ο κυβερνητικός εκπρόσωπος κ. Χρήστος Πρωτόπαπας υπογράμμισε χθες τον
ανθρωπιστικό χαρακτήρα της ελληνικής αποστολής. «Δεν είμαστε δύναμη επέμβασης»
είπε, διευκρινίζοντας ότι η ελληνική δύναμη θα ασχοληθεί με έργα υποδομής στην
Καμπούλ και με την παροχή ιατροφαρμακευτικής περίθαλψης. Αναφερόμενος στον
«άξονα του κακού», για τον οποίο έχει μιλήσει ο πρόεδρος Μπους, ο κυβερνητικός
εκπρόσωπος είπε ότι η ελληνική κυβέρνηση συμμερίζεται ορισμένες ανησυχίες
ευρωπαϊκών κυβερνήσεων και ότι δεν επιθυμεί επέκταση του πολέμου. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N16</CAT>
<ED>
Κωδικός άρθρου: A17272N163</ED>
<ID>
ID:307132

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N16&aa=3</URL></REF>


Article

<CATEGORY>vin07</CATEGORY>

 <H2>Ζητούνται... παιδιά
</H2><H4>Η υπογεννητικότητα, μεγάλο πρόβλημα και για τους Ιταλούς
</H4>
Δεν είναι ούτε ο Μπερλουσκόνι ούτε η διαπλοκή της οικονομικής με την
πολιτική εξουσία. Το κυριότερο πρόβλημα που αντιμετωπίζει σήμερα η Ιταλία
είναι η υπογεννητικότητα. 
Ιταλική οικογένεια στο Μιλάνο. Είναι παραδοσιακή. Φταίει άραγε αυτό για την
ιταλική υπογεννητικότητα;

Τα πιο ανησυχητικά σύννεφα που πυκνώνουν πάνω από τον ιταλικό ουρανό δεν έχουν
σχέση ούτε με την οικονομία ούτε με την πολιτική, αλλά με τη δημογραφία. Ο
ιταλικός Βορράς έχει σήμερα από τους χαμηλότερους ρυθμούς γεννήσεων στην
Ευρώπη, μόλις 1 παιδί ανά γυναίκα. Με αυτό τον ρυθμό, μέχρι το 2050 ο ιταλικός
πληθυσμός θα έχει μειωθεί από 60 εκατομμύρια που είναι σήμερα σε 40
εκατομμύρια. Καμιά χώρα δεν μπορεί να αντέξει τέτοιο πλήγμα, που θα διαταράξει
άλλωστε και τη γενικότερη πληθυσμική ισορροπία στην Ευρώπη. Μέχρι τώρα, το
«έλλειμμα» του ιταλικού Βορρά αντισταθμιζόταν από το «περίσσευμα» του Νότου.
Όμως και εκεί τα νούμερα είναι πια ανησυχητικά: 1,3 παιδιά ανά γυναίκα το
2000. Κοινωνιολόγοι και στατιστικολόγοι αναζητούν τις ρίζες του προβλήματος
στην καρδιά της ιταλικής οικογένειας. 
Η οικογένεια διατηρεί σημαντικό ρόλο στην Ιταλία, όπου επιβιώνουν και ακμάζουν
πολυάριθμες μικρές οικογενειακές επιχειρήσεις. Το ιταλικό οικογενειακό μοντέλο
συνθέτουν πρόσωπα-ρόλοι που έχουν σχηματοποιηθεί από τους κοινωνιολόγους. 
Η μητέρα προσφέρει υπηρεσίες υψηλής ποιότητας: γευστικό φαγητό, άνετη διαμονή,
φρεσκοπλυμένα ρούχα - υπηρεσίες που όμως δυσκολεύουν τη ζωή μιας εργαζόμενης
μητέρας. Ο πατέρας εργάζεται για να χρηματοδοτεί αυτές τις ανέσεις, συχνά σε
δυο δουλειές, όπως συμβαίνει συνήθως στον Νότο. 
Έτσι τα παιδιά δύσκολα αποφασίζουν να εγκαταλείψουν την οικογενειακή «φωλιά»
και γενικά δεν συμμετέχουν στις οικογενειακές δαπάνες. Αν έχουν κάποια
δουλίτσα, είναι για να βγάζουν το χαρτζιλίκι τους. Μολονότι ζουν στο σπίτι των
γονέων τους, τα παιδιά μπορούν να συνάπτουν σχέσεις, αφού οι γονείς τούς
δίνουν πλήρη ελευθερία. 
Δύο στατιστικοί αριθμοί περιγράφουν ανάγλυφα αυτή την κατάσταση. Στην Ιταλία,
οι νέοι εγκαταλείπουν την οικογενειακή εστία σε ηλικία 27 ετών κατά μέσο όρο,
ενώ στη Δανία σε ηλικία 20 ετών. Στην Ιταλία, ο ρυθμός γέννησης παιδιών εκτός
γάμου είναι ο χαμηλότερος στη Δυτική Ευρώπη (8,3%, όπως και στην Ελβετία), ενώ
στη Γαλλία ξεπερνάει το 40% και στη Δανία το 50%. 
Οι νεαροί Ιταλοί παντρεύονται σε ολοένα και μεγαλύτερη ηλικία, όταν πια
αποκτήσουν καλή δουλειά. Δεν μπαίνει θέμα, βέβαια, να αποκτήσουν παιδί εκτός
γάμου. Οι νέοι της μεσαίας τάξης συνήθως δεν αποκτούν παιδί πριν περάσουν
πέντε έξι χρόνια γάμου. Αυτή η καθυστέρηση ελαττώνει σημαντικά τις πιθανότητες
να αποκτήσουν δεύτερο παιδί. 
Οι προϋποθέσεις 
Στη σύγχρονη κοινωνία, για να αποκτήσουν οι γυναίκες παιδιά, πρέπει να
βρίσκουν δουλειά σε νεαρή ηλικία. Ο γάμος δεν αποτελεί πια προϋπόθεση για την
τεκνοποιία. Το κράτος πρόνοιας είναι εκείνο που πρέπει να αναλάβει τον ρόλο
της παραδοσιακής οικογένειας, με επιδόματα και παροχές προς τις νεαρές
μητέρες, με παιδικούς σταθμούς και γονικές άδειες. Θα χρειαστεί μια πραγματική
πολιτιστική επανάσταση. Όμως πώς αλλιώς θα ξεφύγει η Ιταλία από τη δημογραφική
απειλή; Από την άλλη μεριά, αυτή η επανάσταση δεν πρέπει να καταλύσει τις
ιταλικές πολιτιστικές ρίζες. Γιατί κάτι τέτοιο θα απειλούσε την Ιταλία με
χειρότερη καταστροφή. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17272N331</ED>
<ID>
ID:307052

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N33&aa=1</URL></REF>


Article

<CATEGORY>vin07</CATEGORY>

 <H5>ΒΡΕΤΑΝΙΑ
</H5><H2>Έχει ύψος 2,36 μ. και ακόμη ψηλώνει!
</H2>
Τεχνικές δυσκολίες. Ο 27χρονος Χουσάιν Μπισάντ προσπαθεί να περάσει από μία
φυσιολογική πόρτα

Ο ψηλότερος άνθρωπος του κόσμου είναι ένας Σομαλός πρόσφυγας και βρίσκεται στο
Λονδίνο όπου έχει ζητήσει πολιτικό άσυλο. 
Ο 27χρονος Χουσάιν Μπισάντ, ύψους 2,36 μέτρων και βάρους 210 κιλών, φοράει
παπούτσια 65 νούμερο και, όπως ισχυρίζεται, το μέγεθος του ποδιού του συνεχώς
αυξάνεται. 
Ρεκόρ Γκίνες

Ο Μπισάντ πρόκειται να περάσει στο Βιβλίο Ρεκόρ Γκίνες εκτοπίζοντας τον
προηγούμενο κάτοχο του ρεκόρ, τον Τυνήσιο Ραντουάντ Σαρμπίμπ, ύψους 2,33
μέτρων. «Κάθε χρόνο ψηλώνω. Μ' αρέσει που είμαι τόσο ψηλός και είμαι
ενθουσιασμένος που ζω στην Αγγλία. Απλώς κτυπώ το κεφάλι μου σε διάφορα
αντικείμενα», δηλώνει. 
Ο Μπισάντ εγκατέλειψε τη Σομαλία τον Σεπτέμβριο αφήνοντας πίσω όλα του τα
υπάρχοντα μετά την εισβολή ληστών στο σπίτι του, στο Καρντό, οι οποίοι τον
πυροβόλησαν στο γόνατο. Στην Αγγλία τού χορηγήθηκε άδεια παραμονής επ'
αόριστον, καθώς θεωρήθηκε νόμιμος μετανάστης που ζητεί άσυλο στη χώρα.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17272N332</ED>
<ID>
ID:307100

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N33&aa=2</URL></REF>


Article

<CATEGORY>vin07</CATEGORY>

 <H2>Ανακαλύπτουν πεταμένα πτώματα
</H2>
Μακάβρια ευρήματα. Σταυρός εκκλησίας δίπλα στο αποτεφρωτήριο

Εκατόν τριάντα πτώματα ανακαλύφθηκαν χθες πεταμένα κοντά σε έναν χώρο
αποτέφρωσης νεκρών της πόλης Νομπλ στην Τζόρτζια των ΗΠΑ, αλλά τα μακάβρια
ευρήματα αυξάνονται «από ώρα σε ώρα» και ο αριθμός τους δεν αποκλείεται να
φτάσει τα 300. Όπως δήλωσε ο ιατροδικαστής της κομητείας Κρις Σπέρι,
ανακαλύφθηκαν μέσα σε τέσσερις σπηλιές σωροί από ανθρώπινα λείψανα. 
Ο ιατροδικαστής τόνισε ότι «σωροί από πτώματα», ή «ανακατεμένοι σκελετοί»
ανακαλύφθηκαν στο δάσος πίσω από το κρεματόριο, το οποίο είχε πάψει να
λειτουργεί λόγω βλάβης εδώ και πολλά χρόνια. Ο υπεύθυνος του αποτεφρωτηρίου
Μέι Μπρεντ Μαρς συνελήφθη. Όπως εξήγησε η αστυνομία, ο Μαρς δεχόταν από
δεκάδες γραφεία τελετών τις σορούς που προορίζονταν για αποτέφρωση, αλλά
εφόσον δεν είχε επισκευάσει τη βλάβη του αποτεφρωτηρίου έθαβε τους νεκρούς
πρόχειρα στο δάσος ή τους στοίβαζε σε νεκροθαλάμους που είχε στο εργοστάσιό
του και έτσι συνέχισε να κάνει χρυσές δουλειές επί 10 χρόνια. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17272N333</ED>
<ID>
ID:307133

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N33&aa=3</URL></REF>


Article

<CATEGORY>vin07</CATEGORY>

 <H2>Εισβολή... κατά λάθος
</H2>
Μετά τις στρατιωτικές της επιτυχίες στο Κόσοβο, στη Σιέρα Λεόνε και στο
Αφγανιστάν, η Βρετανία επεχείρησε την Κυριακή να θέσει τέλος στη συνεχιζόμενη
διαμάχη γύρω από μία αποικία της, το Γιβραλτάρ, εισβάλλοντας στην Ισπανία...
Αυτό, τουλάχιστον, πρέπει να νόμισαν οι κάτοικοι της ισπανικής πόλης Λα Λίνεα
δε λα Κονθεπθιόν, όταν είδαν κύματα Βρετανών πεζοναυτών να σκάνε στην παραλία
κραδαίνοντας ολμοβόλα και τουφέκια. Ένας αστυνομικός βρήκε την ψυχραιμία να
τους πλησιάσει: «Συγγνώμη, Inglese, αλλά σε ποια χώρα νομίζετε ότι
βρίσκεστε;». Συνειδητοποιώντας ότι βρίσκονταν στην Ισπανία, οι 20 πεζοναύτες,
που εδρεύουν στο Άρμπροαθ της Σκωτίας, μάζεψαν τα όπλα τους και επιβιβάστηκαν
ξανά στο αμφίβιο σκάφος τους ψελλίζοντας συγγνώμες. Συμμετείχαν σε αποβατική
άσκηση και αποστολή τους ήταν να αποβιβασθούν σε παραλία του Γιβραλτάρ, λίγο
πιο πέρα από εκείνη στην οποία κατέληξαν. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N33</CAT>
<ED>
Κωδικός άρθρου: A17272N334</ED>
<ID>
ID:307155

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N33&aa=4</URL></REF>


Article

<CATEGORY>vin07</CATEGORY>

 <H5>ΤΖΑΣΤΙΝ ΤΣΑΠΜΑΝ
</H5><H2>Πρόσωπα
</H2><H2>Προβληματικό το παιδί - διάνοια;
</H2>
Παιδί - διάνοια. Στα δύο έμαθε να παίζει βιολί, στα τρία σκάκι, στα έξι
σχεδίασε τη δική του σελίδα στο ΄Ιντερνετ, στα οκτώ... αποπειράθηκε να
αυτοκτονήσει. 
Παιδί - διάνοια ή θύμα εκμετάλλευσης; Στα 8 του το ιατρικό του ιστορικό
περιλαμβάνει απόπειρα αυτοκτονίας

Πριν από ένα χρόνο, ο δείκτης νοημοσύνης του Τζάστιν Τσάπμαν έσπαζε κάθε ρεκόρ
στο 298, 130 μονάδες πάνω από το επίπεδο που χαρακτηρίζει επίσημα τις
διάνοιες, βάσει έρευνας του Κέντρου Ανάπτυξης Χαρισματικών ατόμων. Πέρασε το
περασμένο καλοκαίρι κάνοντας διαλέξεις - επί πληρωμή - για τον ήρωά του. Και
όχι, δεν ήταν κανείς από τους σύγχρονους αγαπημένους των παιδιών, αλλά ο
Άλμπερτ Αϊνστάιν. Συζητούσε για πολιτική και επιστήμες. Ταυτόχρονα,
παρακολουθούσε μαθήματα πανεπιστημιακού επιπέδου. «Η μεγαλύτερη διάνοια που
κόσμησε ποτέ τη Γη» τον αποκαλούσαν στις εκπομπές και τα ρεπορτάζ. Στον
απόλυτο έλεγχο της άγαμης και άνεργης μητέρας του, πρωταγωνίστησε σε
διαφημίσεις, ενώ από πέρσι άλλαξε και τόπο διαμονής από το Ρότσεστερ (Ν.
Υόρκη) στο Μπρούμφιλντ (Κολοράντο), για να τον παρακολουθεί ειδικός του
ομώνυμου Ινστιτούτου. 
Τον Νοέμβριο όμως, κάτι άρχισε να πηγαίνει στραβά. Ο οκτάχρονος παραπονέθηκε
για πονοκέφαλο και λιποθύμησε ενώ έβλεπε μια ταινία του Χάρι Πότερ.
Μεταφέρθηκε στο νοσοκομείο. Το ίδιο απόγευμα η μητέρα του τον βρήκε σωριασμένο
στο πάτωμα: υπερβολική λήψη χαπιών. Ο μικρός Τζάστιν είχε αποπειραθεί να
αυτοκτονήσει. 
Ακολούθησαν ψυχιατρικές εξετάσεις. «Η μεταχείριση του παιδιού από τη μητέρα
του, που με αυστηρότητα και βαρύ πρόγραμμα επιδίωξε να προβάλει την ευφυΐα του
παιδιού της, παρήγαγε αναγνωρίσιμη και ουσιαστική βλάβη στην ψυχολογική του
λειτουργία ή ανάπτυξη», σημείωσε η δρ Κάθι Κόλινς. 
Ο Τζάστιν κατέληξε να βρίσκεται στο επίκεντρο δικαστικής διαμάχης στο
Μπρούμφιλντ. Σήμερα, τελεί υπό τη φροντίδα του δικαστηρίου, ενώ τοπικοί
αξιωματούχοι και ψυχολόγοι προετοιμάζονται να ζητήσουν πλήρη κηδεμονία. 
Όπως μόλις τώρα αποκαλύπτεται όμως, το «παιδί διάνοια» παρουσίαζε κάποια
προβλήματα που είτε δεν είχαν γίνει αντιληπτά, είτε δεν έτυχαν της κατάλληλης
προσοχής. Ο Τζάστιν αντιμετωπίζει μαθησιακές δυσκολίες (!) σε σχέση με τον
προφορικό και τον γραπτό λόγο και είναι μερικώς κουφός από το ένα αυτί. 
Η μητέρα του επιμένει ότι o γιος της «παρεξηγήθηκε χυδαία» από τους γιατρούς
και τους αξιωματούχους της κοινωνικής πρόνοιας. «Ο κόσμος απλώς δεν
καταλαβαίνει αυτά τα παιδιά. Και ο κόσμος φοβάται ό,τι δεν κατανοεί».
«Χρειάζεται ψυχιατρική βοήθεια», λένε για την Ελίζαμπεθ οι γονείς της. 
Το επίπεδο νοημοσύνης του παιδιού αμφισβητεί ο προσωρινός κηδεμόνας του, που
επίσης κρίνει ότι του ασκήθηκε απίστευτη πίεση από τη μητέρα του: «Είτε αυτοί
που έκαναν το τεστ IQ έκαναν λάθος ή τα ιδιαίτερα χαρίσματά του ήταν
σκηνοθετημένα». Το Κέντρο Ανάπτυξης Χαρισματικών Ατόμων αρνήθηκε κάθε σχόλιο.
«Το παιδί έπαιζε θέατρο για τη μητέρα του, φοβόταν μέχρι θανάτου μη χάσει την
αγάπη της», είχε να προσθέσει μια γειτόνισσα των Τσάπμαν... <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17272N341</ED>
<ID>
ID:307053

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N34&aa=1</URL></REF>


Article

<CATEGORY>vin07</CATEGORY>

 <H2>Διαστάσεις
</H2><H2>Vergangenheitsbewδltigung
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τα γερμανικά είναι μια δύσκολη γλώσσα. Και η παραπάνω λέξη είναι από τις
πιο δύσκολες του γερμανικού λεξιλογίου. Σημαίνει περίπου «ξεκαθάρισμα
λογαριασμών με το παρελθόν». Ιδιαίτερα με το βαρύ γερμανικό παρελθόν.

Βίλεμ-Γκούστλοφ: Η καθέλκυση του πλοίου από τον Χίτλερ, το 1937

Πρωτοφανές: τα 250.000 αντίτυπα στα οποία κυκλοφόρησε το τελευταίο βιβλίο του
Γκύντερ Γκρας εξαντλήθηκαν μέσα σε μία εβδομάδα. «Ένας αριθμός πολύ, πολύ
ασυνήθιστος», σχολίασε ο εκδότης του, ο οποίος προχώρησε εσπευσμένα στην
ανατύπωση 150.000 ακόμη αντιτύπων. Με τους ρυθμούς αυτούς, ο Γκρας θα σπάσει
όλα τα ρεκόρ. Τα δύο τελευταία βιβλία του, «Μια ολόκληρη ιστορία» και «Ο
αιώνας μου», είχαν σταματήσει στα 400.000 αντίτυπα, παρ' όλο που η έκδοσή τους
είχε συμπέσει με την απονομή του βραβείου Νόμπελ στον συγγραφέα. 
Τι πραγματεύεται λοιπόν αυτό το βιβλίο, για το οποίο υποκλίθηκε ακόμη και ο
δύστροπος «πάπας» της λογοτεχνικής κριτικής, ο Μαρσέλ Ράιχ-Ρανίτσκι; Το
αντικείμενο του «Im Krebsgang» (Με το Βάδισμα του Κάβουρα, εκδ. Steidl Verlag)
είναι το ναυάγιο του Βίλεμ-Γκούστλοφ, ενός πλοίου γεμάτου πρόσφυγες που
τορπιλίστηκε από ρωσικό υποβρύχιο στις 30 Ιανουαρίου 1945. Από τους 10.500
επιβάτες, στην πλειοψηφία τους Ανατολικογερμανοί που προσπαθούσαν να διαφύγουν
από την προέλαση του Κόκκινου Στρατού, πνίγηκαν 9.343. Ήταν η μεγαλύτερη
καταστροφή στη ναυτική ιστορία: στον Τιτανικό πνίγηκαν «μόλις» 1.513 άτομα. Κι
ένα θέμα που αποτελούσε ώς τώρα ταμπού στη Γερμανία. Πώς να μιλήσεις για τα
όσα υπέστησαν οι Γερμανοί άμαχοι στη διάρκεια του πολέμου, όταν διαπράχθηκαν
στο όνομά τους τόσα φρικιαστικά εγκλήματα; 
Την εξήγηση τη δίνει ο ίδιος ο συγγραφέας, που κάνει μια σύντομη εμφάνιση στο
βιβλίο με τη μορφή του γέρου που παρακολουθεί και ενθαρρύνει τον αφηγητή. «Η
γενιά μου», σημειώνει, «δεν θα έπρεπε να έχει μείνει ποτέ σιωπηλή απέναντι σε
τόσο πολύ πόνο, μόνο και μόνο επειδή η ενοχή μας ήταν συντριπτική και οι
τύψεις αποτελούσαν τη μεγαλύτερη προτεραιότητα». Λίγο πριν κλείσει τα 75 του
χρόνια, ο Γκρας αποφασίζει έτσι να δώσει τον λόγο στην Τούλα, που ήταν 17 ετών
το 1945 και γέννησε το παιδί της στο σωστικό σκάφος που την απομάκρυνε από το
μοιραίο πλοίο. Όταν είδε τα πτώματα των παιδιών στα παγωμένα νερά της Βαλτικής
και άκουσε τις σπαρακτικές φωνές των μανάδων τους, τα μαλλιά της άσπρισαν
απότομα. Ο αφηγητής, που δεν είναι άλλος από τον γιο της, προσπαθεί να ξεχάσει
τις συνθήκες της γέννησής του. Το έργο το αναλαμβάνει ο δικός του γιος, ο
Κόνραντ, που γράφεται στο ακροδεξιό κόμμα και ζητεί εκδίκηση μέσω του
Internet. Μία ημέρα έρχεται και τον βρίσκει ένας νεαρός Εβραίος, που του
θυμίζει ότι στο ίδιο πλοίο επέβαιναν και 1.000 Γερμανοί στρατιώτες. Ύστερα από
μία ημέρα θυελλώδους συζήτησης, ο Κόνραντ σκοτώνει τον συνομιλητή του. «Αυτό
δεν τελειώνει ποτέ», σχολιάζει ο Γκρας. «Ποτέ δεν θα τελειώσει». Το
Vergangenheitsbewδltigung είναι πολύ, πολύ δύσκολη υπόθεση.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17272N342</ED>
<ID>
ID:307101

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N34&aa=2</URL></REF>


Article

<CATEGORY>vin07</CATEGORY>

 <H2>Δρόμοι </H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

<H3>Φίλε μου...
</H3>
... ξέρεις τι θα γουστάριζα τώρα; Ένα βαθύ πιάτο μακαρονάδα, πηγμένο στη
σάλτσα, με μπόλικο κρεμμύδι και καυτερή πιπεριά. Άι στο καλό! Ήταν ανάγκη να
φάω τόσο βαριά το μεσημέρι; Ας μην ήμουν χορτάτος και θα σου 'λεγα εγώ. Θα
πήγαινα γραμμή στο καλύτερο ρεστοράν, στην καλύτερη γειτονιά της πόλης, και θα
έχωνα τη μούρη μου μέσα σε ένα βαθύ πιάτο ιταλική μακαρονάδα. Έλα όμως που έχω
φάει το καταπέτασμα. Θα σκότωνα άνθρωπο αυτή τη στιγμή, για ένα πιάτο φαΐ. <H3>Νομίζετε...
</H3>
... πως νιώθω ωραία με τόσα λεφτά στην τσέπη και να μην μπορώ να τα ξοδέψω
ούτε σε ένα πιάτο φαΐ; Χθες πέρασα από την τράπεζα και έχω ακόμη στην τσέπη
τρία εικοσάρικα. Δεν ξοδεύονται, τα άτιμα. Όχι πως παραπονιέμαι που έχω λεφτά,
αλλά, να, θα 'θελα να μην ήταν το στομάχι μου τόσο γεμάτο. Το μεγάλο μου λάθος
ήταν που κοντοστάθηκα σε εκείνο το σουβλατζήδικο και με πήραν οι μυρωδιές στη
μύτη. Τι το 'θελα ο αθεόφοβος ένα ολόκληρο σουβλάκι; Αφού ξέρω πως με κρατάει
χορτάτο τουλάχιστον μια ώρα. Ας έτρωγα το μισό. Αυτά παθαίνει κανείς, όταν το
παρακάνει. <H3>Θεέ μου!..
</H3>
... Τι μου ήρθε τώρα! Στο κινέζικο παρακάτω έχουν σήμερα προσφορά ψητή πατάτα.
Αναθεματισμένη λαιμαργία. Αν δεν ήμουν τόσο χορτάτος, θα έκανα βουτιά μέσα σε
ένα βαθύ πιάτο με σάλτσα από στρείδια και καυτά μπαμπού και μανιτάρια και θα
ξεκοκάλιζα μια ροδοκόκκινη φτερούγα από πάπια. Ας όψεται εκείνο το σουβλάκι.
Τώρα, η νύχτα μπροστά μου προμηνύεται δύσκολη. Νιώθω κιόλας όλες τις μυρωδιές
και όλες τις γεύσεις του κόσμου να με τυλίγουν και να μου σφίγγουν τον λαιμό
αποπνικτικά, να με βασανίζουν σαν άπιαστες υποσχέσεις. Δεν το πιστεύω. Την
έπαθα σαν αγράμματος. Λες και δεν ήξερα. Θεέ μου, γιατί να μην μπορώ να νιώσω
και εγώ αληθινά πεινασμένος, όπως τόσοι και τόσοι συνάνθρωποί μου; Πεινασμένος
έστω για μια ζουμερή μπριζόλα, έστω για μια αφράτη και μυρωδάτη πίτσα. Όσο
σκέφτομαι πόσο καλά περνάνε όλοι εκείνοι που διαρκώς πεινάνε σε άλλες χώρες
του κόσμου! Βάζω στοίχημα πως πεινάνε τόσο πολύ, που έχουν πάντα όρεξη να φάνε
ό,τι τραβάει η ψυχή τους. <H3>Ο πεινασμένος...
</H3>
... νιώθει βασιλιάς σε αυτή τη χώρα. Όπου και αν κοιτάξει, όπου και αν σταθεί,
οι μαγαζάτορες τον περιμένουν στο κατώφλι. Όπως αυτός εδώ. Τι είναι σήμερα,
Τετάρτη; «Πιάτο ημέρας: Φιλέ μινιόν». Θεέ μου, δεν θα τελειώσει ποτέ αυτό το
βασανιστήριο; Όμως, ας μην είμαι αχάριστος, επειδή έτυχε να είμαι χορτάτος.
Αυτή η χώρα είναι παράδεισος για κάθε πεινασμένο. Δεν μου φταίει κανείς άλλος,
μονάχα το κακό μου το κεφάλι. Ας πάω να πιω τουλάχιστον κάτι χωνευτικό, να
ξαλαφρώσω λιγάκι, για να μπορέσω να φάω έστω ένα σουβλάκι. (Από μια ιδέα του
περιοδικού «Όνιον»). <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N34</CAT>
<ED>
Κωδικός άρθρου: A17272N343</ED>
<ID>
ID:307134

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N34&aa=3</URL></REF>


Article

<CATEGORY>vin08</CATEGORY>

 <H2>Αυτόματη ρύθμιση
</H2><H4>Κλείσιμο φοροϋποθέσεων τριετίας φέρνει ο ΦΠΑ
</H4>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Με αυτόματο κλείσιμο των ανέλεγκτων υποθέσεων της τριετίας 1999-2001 θα
ισοδυναμεί η υποβολή από τους εμπόρους και επαγγελματοβιοτέχνες της δήλωσης
για την καταβολή αναδρομικά τού επιπλέον ΦΠΑ που προκύπτει με τα αντικειμενικά
κριτήρια εφόσον καταβάλλουν και τον φόρο εισοδήματος επί της διαφοράς αυτής. 
Αυτό αναμένεται να διαμηνύσει σήμερα στους εκπροσώπους των Εμπορικών Συλλόγων
και των Επαγγελματοβιοτεχνών (ΓΣΕΒΕΕ) ο υπουργός Οικονομίας και Οικονομικών
Νίκος Χριστοδουλάκης στην προγραμματισμένη συνάντησή τους από την έκβαση της
οποίας θα κριθεί η περαιτέρω στάση των μικρομεσαίων, οι οποίοι απειλούν με
κινητοποιήσεις (καταλήψεις Εφοριών κ.ά.). 
Οι τελευταίοι ζητούν από την κυβέρνηση να προχωρήσει στην αναστολή ή
τουλάχιστον «αδρανοποίηση» του μέτρου, κάνοντάς το προαιρετικό. 
Στη συνάντηση, από την πλευρά των μικρομεσαίων εμπόρων και επιτηδευματιών, θα
τεθεί και το αίτημα να προχωρήσει το υπουργείο Οικονομικών σε νέα ρύθμιση με
συνοπτικές διαδικασίες των ανέλεγκτων υποθέσεων για το σύνολο των παρελθόντων
ετών από το 1992 και μετά. 
Πρόκειται για ένα θέμα που έχει εξετασθεί πρόσφατα και από το υπουργείο
Οικονομικών, χωρίς ωστόσο να υπάρξουν αποφάσεις. Αρκετά στελέχη του υπουργείου
εισηγούνται το κλείσιμο με συνοπτικές διαδικασίες των εκκρεμών φορολογικών
υποθέσεων του παρελθόντος, ώστε να υπάρξει αύξηση των εσόδων του
προϋπολογισμού. 
Παράλληλα, όσον αφορά στον τεκμαρτό ΦΠΑ, ο κ. Χριστοδουλάκης αναμένεται να
διαβεβαιώσει τους εκπροσώπους των εμπόρων και των επαγγελματοβιοτεχνών ότι
είναι προαιρετικό και πως θα υπάρξει και συγκεκριμένη νομοθετική παρέμβαση,
που θα διορθώνει τον νόμο του 1999 με τον οποίο θεσπίστηκε ο υπολογισμός του
ΦΠΑ της τριετίας με αντικειμενικά κριτήρια. 
Έλεγχοι στις δηλώσεις ΦΠΑ 
Στο μεταξύ, το υπουργείο Οικονομικών με εγκύκλιό του δίνει εντολές σε όλες τις
Εφορίες της χώρας να περάσουν από το ψιλό κόσκινο των ελέγχων τις
εκκαθαριστικές δηλώσεις ΦΠΑ του 2001, οι οποίες θα αρχίσουν να υποβάλλονται
στις 25 Φεβρουαρίου. Στην εγκύκλιο το υπουργείο υποδεικνύει συγκεκριμένα
σημεία στην εκκαθαριστική δήλωση ΦΠΑ στα οποία πρέπει να εστιάζουν την προσοχή
τους οι υπάλληλοι των Εφοριών κατά την παραλαβή των δηλώσεων. Μεταξύ άλλων, θα
ελέγχουν αν τα στοιχεία του υπόχρεου ταυτίζονται με αυτά που είναι
καταγεγραμμένα στο σύστημα TAXIS, αν έχουν υποβληθεί οι περιοδικές δηλώσεις
ΦΠΑ κατά τη διάρκεια της χρήσης - αν όχι θα επιβάλλεται πρόστιμο ­, αν έχουν
γίνει σωστά οι υπολογισμοί για το ύψος του καταβαλλόμενου ΦΠΑ κ.ά. 
Σημειώνεται ότι οι δηλώσεις που θα υποβληθούν θα τεθούν σε δεύτερη φάση στο
μικροσκόπιο των ηλεκτρονικών ελέγχων που διεξάγει το σύστημα TAXIS, με στόχο
να εντοπισθούν οι υπόχρεοι που υποβάλλουν για μεγάλο χρονικό διάστημα συνεχώς
πιστωτικές δηλώσεις ΦΠΑ και όσοι δεν υποβάλλουν δήλωση, ενώ έχουν τέτοια
υποχρέωση. 
<H3>ΑΝΑΔΡΟΜΙΚΟΣ ΦΠΑ
</H3><H3>Αντίδοτο στους ελέγχους </H3>
Ο τεκμαρτός υπολογισμός του ΦΠΑ για την τριετία 1999 - 2001 διευκολύνει το
κλείσιμο των εκκρεμών υποθέσεων των προηγούμενων ετών, δήλωσε χθες ο υπουργός
Οικονομίας και Οικονομικών κ. Ν. Χριστοδουλάκης. 
Ο υπουργός απαντώντας στη σκληρή κριτική της αντιπολίτευσης, επισήμανε ότι σε
ό,τι αφορά τις διατάξεις που σχετίζονται με την προαιρετική δήλωση Φόρου
Προστιθέμενης Αξίας (ΦΠΑ) για τις μικρομεσαίες επιχειρήσεις, για τις οποίες
έχει ξεσηκωθεί θύελλα αντιδράσεων, διευκολύνεται το ταχύτερο κλείσιμο των
εκκρεμών φορολογικών υποθέσεων. Και ταυτόχρονα οι επιχειρηματίες δεν
αντιμετωπίζονται ως δυνάμει ψευδόμενοι, ούτε κινδυνεύουν να υποστούν τον
δειγματοληπτικό φορολογικό έλεγχο. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17272N351</ED>
<ID>
ID:307060

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N35&aa=1</URL></REF>


Article

<CATEGORY>vin08</CATEGORY>

 <H5>Λ. ΠΑΠΑΔΗΜΟΣ
</H5><H2>Φαβορί για την αντιπροεδρία της ΕΚΤ </H2>
Ο διοικητής της Τραπέζης της Ελλάδος, εμφανίζεται ως ευνοούμενος των κεντρικών
τραπεζιτών της ευρωζώνης και επικρατέστερος υποψήφιος για την αντιπροεδρία της
Ευρωπαϊκής Κεντρικής Τράπεζας, μετά την 31η Μαΐου, όταν θα αποχωρήσει ο
τωρινός αντιπρόεδρος, Γάλλος Κριστιάν Νουαγιέ. Σε σχετική - άτυπη - λίστα
υποψηφίων που παραθέτει το Ρώυτερ, το όνομα του Λουκά Παπαδήμου φιγουράρει
πρώτο στη σειρά. Όπως αναφέρεται, ο (γεννημένος το 1947 Έλληνας τραπεζίτης
και) επικεφαλής από το 1994 του ελληνικού κεντρικού πιστωτικού ιδρύματος,
πιστώνεται σε μεγάλο βαθμό την επιτυχία της εισόδου της Ελλάδας στην ΟΝΕ. Ως
συνυποψήφιοι του κ. Παπαδήμου αναφέρονται οι: 
* Κλάους Λίμπσχερ, διοικητής της Αυστριακής Εθνικής Τράπεζας. 
* Γερτρούδη Τούμπερ - Γκούγκερελ, αντιπρόεδρος της ίδιας Αυστριακής
Τράπεζας. 
* Ιβ Μερς, πρόεδρος της Κεντρικής Τράπεζας του Λουξεμβούργου. 
* Βίτορ Κονστάνσιο, διοικητής της Κεντρικής Τράπεζας της Πορτογαλίας. 
* Πέτερ Πράετ, μέλος του διοικητικού συμβουλίου της Εθνικής Τράπεζας
του Βελγίου.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17272N352</ED>
<ID>
ID:307108

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N35&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>«Μηχανή» άντλησης εσόδων...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η επιβολή αναδρομικού ΦΠΑ δεν είναι μόνο μια υπόθεση κόντρας μεταξύ του
υπουργού Οικονομικών και των επαγγελματιών. Κυρίως, είναι ενδεικτική του
τρόπου με τον οποίο αντιμετωπίζεται η επιχειρηματική δράση από τον φορολογικό
μηχανισμό. Το πρώτο στοιχείο είναι ότι ουσιαστικά επιβάλλεται αναδρομική
φορολόγηση αφού οι επιχειρήσεις και οι επαγγελματίες καλούνται να πληρώσουν
φόρους για τεκμαρτά εισοδήματα προηγούμενων ετών. Φυσικά θα μπορούσε κάποιος
να ισχυρισθεί ότι ο φορολογικός μηχανισμός αδυνατεί να πραγματοποιήσει
ελέγχους με τόση ένταση. Όμως αυτό δεν οδηγεί σε μια ισοπεδωτική φορολογική
πολιτική στην οποία το τεκμήριο της αθωότητας ανατρέπεται συστηματικά; Το
δεύτερο στοιχείο είναι ότι προκαλείται ένα κλίμα ανασφάλειας στην αγορά, που
ουσιαστικά αποτρέπει την πλειονότητα των επιχειρηματιών να αναλάβουν
οποιονδήποτε επενδυτικό κίνδυνο. Το τρίτο στοιχείο είναι ο λεγόμενος
φορολογικός ανταγωνισμός. Έχουν σκεφτεί αραγε όλοι όσοι σχεδιάζουν τη
φορολογική πολιτική ότι τελικά το φορολογικό κόστος επηρεάζει και την τελική
τιμή του προϊόντος; Όλα αυτά τα στοιχεία οδηγούν στο συμπέρασμα ότι η υπόθεση
του αναδρομικού ΦΠΑ είναι ένα ακόμη σύμπτωμα μιας παθογενούς φορολογικής
πολιτικής, η οποία αδυνατεί να αντιμετωπίσει την επιχειρηματική δραστηριότητα
ως μια συνολική οικονομική δράση και προτιμά να τη βλέπει ως μια μηχανή
άντλησης εσόδων.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N35</CAT>
<ED>
Κωδικός άρθρου: A17272N353</ED>
<ID>
ID:307151

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N35&aa=3</URL></REF>


Article

<CATEGORY>vin08</CATEGORY>

 <H2>Ιδιώτες στη νέα Ολυμπιακή </H2><H4>Σε ιδιωτικά κεφάλαια η πλειοψηφία των μετοχών της νέας εταιρείας </H4>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Με τη συμμετοχή ιδιωτικών κεφαλαίων θα δημιουργηθεί η νέα Ολυμπιακή
Αεροπορία, στην οποία θα περιέλθουν όλες οι πτητικές δραστηριότητες του
σημερινού ομίλου της Ο.Α. Στη νέα εταιρεία την πλειοψηφία των μετοχών θα έχουν
οι ιδιώτες, ενώ το Δημόσιο θα κατέχει μειοψηφικό πακέτο. 
Αυτό προβλέπει το νέο σχέδιο διάσωσης της Ο.Α. (θα συζητηθεί αναλυτικά στην
αυριανή συνεδρίαση της Κυβερνητικής Επιτροπής), που παρουσιάστηκε χθες βράδυ
στον Πρωθυπουργό Κώστα Σημίτη από τους συναρμόδιους υπουργούς Μεταφορών και
Επικοινωνιών Χρίστο Βερελή και Οικονομίας Νίκο Χριστοδουλάκη. 
Όπως χαρακτηριστικά δήλωσε χθες ο κ. Βερελής, «θα υπάρξει μια πρωτοβουλία από
τον σύμβουλο της κυβέρνησης - την CSFB - για τη συλλογή χρημάτων, ενώ την
πλειοψηφία στη δημιουργία της νέας Ολυμπιακής θα έχουν τα ιδιωτικά κεφάλαια». 
Το σχέδιο, πέραν του διαχωρισμού της Ολυμπιακής σε δύο εταιρείες, προβλέπει
την περικοπή των λειτουργικών εξόδων, την κατάργηση των ζημιογόνων πτήσεων και
δρομολογίων και τη μείωση του προσωπικού κατά περίπου 1.700 εργαζόμενους. 
Αν και το όλο εγχείρημα αναμένεται να συναντήσει προσκόμματα - που αφορούν
τόσο στο κόστος της αναδιάρθρωσης όσο και σε ενδεχόμενες αντιδράσεις των
εργαζομένων - θεωρείται πλέον μονόδρομος από την κυβέρνηση, μετά την αποτυχία
και της δεύτερης προσπάθειας πώλησης του 51% της εταιρείας στην κοινοπραξία
IAS. 
Πώς επιβιώνει η Ο.Α. 
Τα τελευταία χρόνια η Ο.Α. καταφέρνει να επιβιώνει με δανεικά και τρώγοντας
από «τις σάρκες της», προκαλώντας την απορία όχι μόνο των άλλων ανταγωνιστών
της, αλλά και της ίδιας της Ευρωπαϊκής Επιτροπής, η οποία προτίθεται να
ελέγξει εάν η κυβέρνηση χρηματοδοτεί «υπογείως» και παράνομα τον εθνικό
αερομεταφορέα. 
Την ώρα που άλλοι ευρωπαϊκοί κολοσσοί των αερομεταφορών (όπως η ελβετική
Swissair) καταρρέουν, η Ο.Α. εξακολουθεί να λειτουργεί, παρά τα οξυμμένα
οικονομικά προβλήματα που αντιμετώπισε την τελευταία δεκαετία και εξακολουθεί
να αντιμετωπίζει. 
Ήδη, τα ληξιπρόθεσμα χρέη της εταιρείας ανέρχονται περίπου στο ποσό των 25
δισ. δραχμών. 
Ωστόσο, μέσα στην τελευταία διετία, η διοίκηση τής Ο.Α. προσπαθεί να κρατήσει
την εταιρεία στη ζωή μέσω της εκποίησης των περιουσιακών στοιχείων της, της
σύναψης δανείων, του περιορισμού του λειτουργικού κόστους και της αύξησης των
εσόδων. 
Η εκποίηση περιουσίας 
Στο διάστημα 2000-2001 με τα μέτρα αυτά η εταιρεία έβαλε στα ταμεία της ποσό
ύψους 201 δισ. δραχμών. Συγκεκριμένα, εκποιήθηκαν το κτίριο στη Νέα Υόρκη, όλα
τα παλιά αεροσκάφη τύπου Boeing 747 (Τζάμπο) και 727, καθώς και οι μετοχές της
εταιρείας στο διεθνές σύστημα κρατήσεων Gallileo. 
Η Ο.Α. πέραν του δανείου ύψους περίπου 63 δισ. δρχ. που πήρε από την τράπεζα
ΑΒΝ AMRO ΒΑΝΚ για την αποπληρωμή τού κόστους των εγκαταστάσεών της στο νέο
αεροδρόμιο των Σπάτων, έβαλε στα ταμεία της άλλα σχεδόν 35 δισ. δρχ., ως
αποζημίωση για την υποχρεωτική μετακόμισή της από το Ελληνικό στο «Ελευθέριος
Βενιζέλος». 
Αεροσκάφη - δρομολόγια 
Επίσης, η διοίκηση της εταιρείας προχώρησε στην επαναδιαπραγμάτευση των
συμβάσεων μίσθωσης ορισμένων αεροσκαφών και περιόρισε το πρόγραμμα δρομολογίων
κατά περίπου 22%. Από τον περιορισμό των πτήσεων μειώθηκε ο όγκος των καυσίμων
των αεροσκαφών και τα τέλη υπέρπτησης, στάθμευσης και προσγείωσης στα διάφορα
αεροδρόμια. 
Ακόμα, σημαντικά ήταν τα οικονομικά οφέλη και από την πρόσφατη κατάργηση των
χαμηλών ναύλων (έπειτα από τα γεγονότα της 11ης Σεπτεμβρίου στις ΗΠΑ). <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17272N361</ED>
<ID>
ID:307061

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N36&aa=1</URL></REF>


Article

<CATEGORY>vin08</CATEGORY>

 <H2>Πρόστιμο στην ΜFD </H2>
Στην επιβολή προστίμου 2,2 δισ. δρχ. για την MFD (Minoan Flying Dolphins)
προσανατολίζεται η Επιτροπή Ανταγωνισμού, έναντι 3,7 δισ. δρχ. που ήταν η
εισήγηση της Γραμματείας της Επιτροπής. 
Η απόφαση αναμένεται να εκδοθεί μέσα στις προσεχείς ημέρες και αφορά την
έρευνα που ξεκίνησε μετά το πολύνεκρο ναυάγιο του «Εξπρές Σαμίνα» τον
Σεπτέμβριο του 2000. 
Πρόκειται για τις εξαγορές εταιρειών ή πλοίων από την MFD και οι παραβάσεις
αφορούν: 
* Μη γνωστοποίηση των εξαγορών στην Επιτροπή Ανταγωνισμού. 
* Πραγματοποίηση συγκεντρώσεων χωρίς έγκριση. 
Οι παραβάσεις αφορούν εξαγορές, συγχωνεύσεις και συγκεντρώσεις που έκαναν
μέχρι τον Δεκέμβριο του 1999 οι Μινωικές Γραμμές και η θυγατρική τους MFD
(ΣΕΡΕΣ, υδροπτέρυγα κ.λπ.). 
Παράλληλα είναι σε εξέλιξη άλλες 4 υποθέσεις που αφορούν: 
Τα Ελληνικά Πετρέλαια,τις τιμές ψωμιού, ηλεκτρικές συσκευές, ασφαλιστικές
εταιρείες. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17272N362</ED>
<ID>
ID:307109

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N36&aa=2</URL></REF>


Article

<CATEGORY>vin08</CATEGORY>

 <H2>7,8 δισ. δρχ. οι πωλήσεις ηλεκτρονικού εμπορίου το 2000 </H2>
Στο ποσό των 7,8 δισ. δραχμών (20 εκατομμύρια δολάρια) έφτασαν στην Ελλάδα οι
πωλήσεις του ηλεκτρονικού εμπορίου για το 2000, την ίδια στιγμή που ο
συνολικός τζίρος του λιανεμπορίου ξεπέρασε το 1,5 τρισ. δραχμές. Τα στοιχεία
αυτά παρουσιάζονται στη συγκριτική μελέτη της Εταιρείας Συμβούλων Strategic
International S.Α. για το Ε-Commerce στην Ελλάδα. 
Από τις συνολικές πωλήσεις, τις πρώτες θέσεις στις προτιμήσεις των Ελλήνων
καταναλωτών κατέχουν τα ταξιδιωτικά εισιτήρια (6%), τα CD (5%) και ο
εξοπλισμός για ηλεκτρονικούς υπολογιστές (5%). Τα είδη αυτά αποτελούν τα
βασικά προϊόντα που αγοράζονται «ηλεκτρονικά» στην Ελλάδα. Ακολουθούν τα
βιβλία (3%), τα προϊόντα κινητής τηλεφωνίας (2%) και τα λουλούδια (2%). Αυτό
που είναι πλέον φανερό είναι ότι δεν μπορούν όλα τα προϊόντα και οι υπηρεσίες
να πουληθούν ηλεκτρονικά. 
Όπως αναφέρεται στη μελέτη δεν υπάρχει κίνητρο για on-line αγορές. Υπάρχει
επίσης η δυσπιστία των καταναλωτών για τις ηλεκτρονικές συναλλαγές με
πιστωτική κάρτα.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17272N363</ED>
<ID>
ID:307141

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N36&aa=3</URL></REF>


Article

<CATEGORY>vin08</CATEGORY>

 <H5>ΟΙΚΟΔΟΜΗ
</H5><H2>Αύξηση κατά 7,7% τον Οκτώβριο
</H2>
Αύξηση κατά 7,7% παρουσίασε η οικοδομική δραστηριότητα τον Οκτώβριο 2001, με
βάση τον όγκο των οικοδομικών αδειών που εκδόθηκαν, σύμφωνα με τα στοιχεία της
Εθνικής Στατιστικής Υπηρεσίας. 
Αντίστοιχα, στο δεκάμηνο Ιανουαρίου - Οκτωβρίου 2001 η αύξηση με βάση τον όγκο
των αδειών έφτασε το 12% έναντι της αντίστοιχης περιόδου του 2000. 
Συγκεκριμένα, τον Οκτώβριο η ιδιωτική νόμιμη οικοδομική δραστηριότητα στο
σύνολο της χώρας ανήλθε σε 7.356 άδειες, οι οποίες αντιστοιχούν σε 1.705,4
χιλιάδες τετραγωνικά μέτρα επιφάνειας και σε 6.105,7 κυβικά μέτρα όγκου. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17272N364</ED>
<ID>
ID:307159

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N36&aa=4</URL></REF>


Article

<CATEGORY>vin08</CATEGORY>

 <H2>Οι εκδόσεις «Ελληνικά Γράμματα» στην Κύπρο </H2>
Η Κύπρος αποκτά σύντομα εκδοτικό οίκο, αποτέλεσμα συνεργασίας ανάμεσα στο
Πανεπιστήμιο Κύπρου και τα «Ελληνικά Γράμματα». 
Ο τίτλος του νέου εκδοτικού οίκου θα είναι «Εκδόσεις Μεσόγειος». Βασικός
στόχος των «Εκδόσεων Μεσόγειος» θα είναι η προαγωγή και διάδοση της επιστήμης,
της τέχνης, του πολιτισμού και εν γένει του κοινωνικού προβληματισμού στην
Κύπρο, τον μείζονα Ελληνισμό, αλλά και διεθνώς. 
Οι «Εκδόσεις Μεσόγειος» θα εκδίδουν και θα διακινούν βιβλία στους πιο κάτω
τομείς: 
* Διδακτικών και ερευνητικών συγγραμμάτων. 
* Των ελληνικών γραμμάτων, των τεχνών, κυπρολογικές εκδόσεις και γενικά
εκδόσεις που προωθούν τον στόχο της «κοινωνικής προσφοράς» του Πανεπιστημίου
Κύπρου και προάγουν τον πολιτισμό και την παράδοση. 
* Βιβλίων ευρύτερου ενδιαφέροντος για σημαντικά τρέχοντα θέματα. 
* Επανεκδόσων βιβλίων εκτός κυκλοφορίας. 
* Μεταφράσεων βιβλίων σε όλους τους παραπάνω τομείς. 
Την κύρια ευθύνη της επιστημονικής αξιολόγησης των προτάσεων θα έχει το
Πανεπιστήμιο Κύπρου και την κύρια ευθύνη της παραγωγής και διακίνησης τα
«Ελληνικά Γράμματα». <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N36</CAT>
<ED>
Κωδικός άρθρου: A17272N365</ED>
<ID>
ID:307172

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N36&aa=5</URL></REF>


Article

<CATEGORY>vin08</CATEGORY>

 <H2>Έξυπνη κάρτα προ των πυλών </H2><H4>Επαναφορτιζόμενο ηλεκτρονικό πορτοφόλι κυκλοφορεί από την Εurobank </H4>
<AUTHOR>ΓΙΩΡΓΟΣ ΜΑΝΤΕΛΑΣ</AUTHOR>

Προ των πυλών βρίσκεται η πρώτη «έξυπνη κάρτα» στην Ελλάδα, καθώς χθες η
Efg Eurobank - Ergasias ανακοίνωσε την άμεση κυκλοφορία του επαναφορτιζόμενου
προπληρωμένου «ηλεκτρονικού πορτοφολιού». 
Προωθημένη μορφή «έξυπνης κάρτας» που κυκλοφορεί στη Μ. Βρετανία. Με
φωτογραφία του κατόχου και δακτυλικό αποτύπωμα

Πρακτικά αυτό συνεπάγεται ότι κάθε φορά που θα γίνεται μια συναλλαγή μέσω της
εν λόγω κάρτας, θα αφαιρείται το ποσό που της αντιστοιχεί, ενώ ο κάτοχός της
θα έχει τη δυνατότητα να γεμίζει ξανά το πορτοφόλι αυτό, ανάλογα με τα χρήματα
που θα έχει στη διάθεσή του κι επιθυμεί να χρησιμοποιήσει. Η κάρτα θα
εξυπηρετεί τις συναλλαγές, μέσω Internet, σε εμπορικά sites που διαθέτουν
ηλεκτρονικό σύστημα διαχείρισης πληρωμών (e-pos) εγκατεστημένο από την Efg
Eurobank-Ergasias. 
Ασφάλεια 
Σύμφωνα με την τράπεζα, βασικό πλεονέκτημα της «έξυπνης κάρτας» θα είναι η
μέγιστη ασφάλεια που θα προσφέρει, μέσω: 
α) ενός ειδικού έξυπνου chip που αναγνωρίζει τον κάτοχο κι ολοκληρώνει
τη συναλλαγή μόνο μετά την ταυτοποίηση με τη χρήση ειδικού κωδικού, 
β) της ανάγνωσης του κωδικού, όχι μέσω του Internet, αλλά με ειδικό
αναγνώστη - αποκωδικοποιητή που συνδέεται με την ηλεκτρονικό υπολογιστή του
κατόχου. Κατά συνέπεια δεν μεταφέρονται πληροφορίες σχετικά με αριθμό κάρτας ή
ΡΙΝ μέσω του Internet, αφού η εντολή που θα διαβιβάζεται ηλεκτρονικά θα αφορά
απλά την αφαίρεση του ποσού της συναλλαγής από το ηλεκτρονικό πορτοφόλι. 
Πιλοτική η Balcard 
Στο μέλλον, στο chip της έξυπνης κάρτας θα μπορούν να συμπεριληφθούν κι άλλα
προγράμματα εξυπηρέτησης του πελάτη, που θα αφορούν, για παράδειγμα, υπηρεσίες
μεταφορών (π.χ. κλείσιμο εισητηρίων) ή ιατρικής περίθαλψης. Η νέα κάρτα, που
θα ονομάζεται Balcard, δημιουργείται χάρις σε πιλοτικό πρόγραμμα με την
υποστήριξη της Ευρωπαϊκής Επιτροπής κι αρχικά θα αφορά 50.000 επιλεγμένους
πελάτες της Efg Eurobank - Ergasias. 
Η μελέτη για τις έξυπνες κάρτες 
Πρόσφατα ολοκληρώθηκε η μελέτη για τις τεχνικές προδιαγραφές που θα πρέπει να
πληρούν οι «έξυπνες κάρτες» (smart cards) στην Ελλάδα. Το σχετικό έργο που
είχε ανατεθεί πέρυσι από την Ένωση Ελληνικών Τραπεζών σε εξειδικευμένη
εταιρεία, η οποία λειτούργησε ως σύμβουλος για την καταγραφή των εθνικών
προτύπων που θα πρέπει να πληρούν οι κάρτες αυτής της κατηγορίας, παραδόθηκε
τον Δεκέμβριο και ξεκίνησε η μελέτη του από τις αρμόδιες τραπεζικές υπηρεσίες.
Οι κάρτες αυτές, οι οποίες αναμένεται να κάνουν δυναμικά την είσοδό τους στην
ελληνική αγορά μέσα στην επόμενη διετία, θα μπορούν να είναι τόσο πιστωτικές,
όσο και χρεωστικές. Η κάθε τράπεζα θα κάνει την επιλογή της, ανάλογα με τις
δικές της εκτιμήσεις. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N37</CAT>
<ED>
Κωδικός άρθρου: A17272N371</ED>
<ID>
ID:307062

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N37&aa=1</URL></REF>


Article

<CATEGORY>vin08</CATEGORY>

 <H2>Σιδερένιοι «γάμοι»
</H2><H4>Ανακατατάξεις στην ελληνική αγορά χάλυβα
</H4>
<AUTHOR>ΓΙΩΡΓΟΣ ΠΟΥΛΕΡΕΣ</AUTHOR>

Συγχωνεύσεις, αλλά και εξαγορές φαίνεται να κυοφορούνται στον χώρο της
ελληνικής αγοράς χάλυβα. Η επανεμφάνιση στο προσκήνιο τής άλλοτε κραταιάς
Χαλυβουργικής διαμορφώνει νέα δεδομένα στον επιχειρηματικό χάρτη της
συγκεκριμένης αγοράς και ειδικότερα αυτής της παραγωγής προϊόντων σιδήρου
μπετόν. 
Σύμφωνα με πληροφορίες, η επιστροφή της Χαλυβουργικής θα γίνει έπειτα από 16
περίπου μήνες, οπότε θα έχει ολοκληρωθεί και η επένδυση σε νέο μηχανολογικό
εξοπλισμό που έχει δρομολογήσει η συγκεκριμένη εταιρεία. 
Ήδη, ο εξοπλισμός αυτός έχει παραγγελθεί στην ιταλική εταιρεία Danieli και
σύμφωνα με τη συμβατική υποχρέωση της τελευταίας θα πρέπει να έχει
εγκατασταθεί και τεθεί σε λειτουργία το αργότερο μέσα στούς επόμενους 16
μήνες. Με την ολοκλήρωση της επένδυσης αυτής, η Χαλυβουργική φαίνεται να
επανέρχεται δυναμικά στην ελληνική αγορά χάλυβα, ο ετήσιος τζίρος της οποίας
υπερβαίνει τα 600 εκατ. ευρώ. 
Η παραγωγική δυναμικότητα της νέας μονάδας που κατασκευάζει η Χαλυβουργική θα
ανέρχεται στους 500.000 τόνους ετησίως, μέγεθος το οποίο αντιστοιχεί στο ένα
τέταρτο περίπου της συνολικής ελληνικής αγοράς χαλυβουργικών προϊόντων. Η
επανεμφάνιση τής πάλαι ποτέ κραταιάς Χαλυβουργικής στην αγορά σιδήρου μπετόν
εκτιμάται ότι θα σηματοδοτήσει σημαντικές ανακατατάξεις στον επιχειρηματικό
χάρτη της αγοράς χαλυβουργικών προϊόντων. 
Οι ανακατατάξεις αυτές είναι πολύ πιθανόν να εκδηλωθούν ακόμη και με τη μορφή
των εξαγορών ή και των συγχωνεύσεων μεταξύ των ελληνικών εταιρειών του κλάδου,
χωρίς να αποκλείεται και το ενδεχόμενο στρατηγικών συμμαχιών με ομίλους από
τις γειτονικές χώρες της Τουρκίας και της Ιταλίας. 
Σε κάθε περίπτωση η «επανεμφάνιση» της Χαλυβουργικής στην αγορά σιδήρου και
μάλιστα με νέα προϊόντα εκτιμάται ότι θα διαφοροποιήσει τα μεγέθη που κατέχουν
σήμερα οι εταιρείες που δραστηριοποιούνται στον συγκεκριμένο κλάδο. 
Σήμερα, από τα 2,2 εκατ. τόνους χάλυβα (κυρίως σιδήρου μπετόν) που είναι οι
ανάγκες της ελληνικής κατασκευαστικής αγοράς, το 1 εκατ. τόνοι καλύπτονται από
τον όμιλο Σιδενόρ (θυγατρική του ομίλου Βιοχάλκο), περίπου 800.000 από τις
εταιρείες Χαλυβουργική Θεσσαλίας και Ελληνική Χαλυβουργία, ενώ το υπόλοιπο
καλύπτεται από εισαγωγές. 
Μπαράζ επενδύσεων 
Ο όμιλος της Σιδενόρ, που αποτελεί αυτή τη στιγμή την πρώτη δύναμη στην
ελληνική αγορά χάλυβα με πωλήσεις της τάξεως του 1,5 δισ. δρχ. περίπου, έχει
πραγματοποιήσει τα τελευταία τρία χρόνια στο εργοστάσιό της στον Αλμυρό
Μαγνησίας επενδύσεις της τάξεως των 110 εκατ. ευρώ ή 37,5 δισ. δρχ. περίπου,
ενώ νέες επενδύσεις ύψους 30 εκατ. ευρώ έχουν προγραμματιστεί για την επόμενη
διετία. 
Όπως εκτιμά η διοίκηση του ομίλου, οι επενδύσεις αυτές, που έχουν μειώσει
σημαντικά το κόστος παραγωγής, από τη μια «θωρακίζουν» τις θέσεις της
εταιρείας στην ελληνική αγορά και από την άλλη διαμορφώνουν τις προϋποθέσεις
που απαιτούνται για την ανάπτυξη εξαγωγικών δραστηριοτήτων. 
Εκτιμάται ότι ενώ σήμερα το σύνολο σχεδόν της παραγωγής των ελληνικών
χαλυβουργικών εταιρειών απορροφάται από την εγχώρια αγορά, η ολοκλήρωση των
μεγάλων έργων υποδομής έπειτα από τέσσερα περίπου χρόνια, σε συνδυασμό και με
την άρση των κοινοτικών περιορισμών, σε ό,τι αφορά την παραγωγή χαλυβουργικών
προϊόντων, θα υποχρεώσει τις εταιρείες να αναζητήσουν και νέες εκτός Ελλάδος αγορές.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17272N381</ED>
<ID>
ID:307063

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N38&aa=1</URL></REF>


Article

<CATEGORY>vin08</CATEGORY>

 <H5>ΕΘΝΙΚΗ - ΕΓΝΑΤΙΑ
</H5><H2>Είσπραξη εισφορών ΙΚΑ
</H2>
Τη συμμετοχή τους στο νέο σύστημα για την είσπραξη των εργοδοτικών εισφορών
στο ΙΚΑ ανακοίνωσαν η Εθνική Τράπεζα και η Εγνατία. Η Εθνική Τράπεζα
συμμετέχει στο νέο σύστημα από τις 18 Φεβρουαρίου για την είσπραξη εισφορών
που αφορούν μισθολογικές περιόδους από 1.1.2002 για όσους εργοδότες έχουν
εφοδιαστεί με τον νέο αριθμό μητρώου εργοδότη. Η Εγνατία Τράπεζα θα προσφέρει
την υπηρεσία από τον ερχόμενο μήνα.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17272N382</ED>
<ID>
ID:307110

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N38&aa=2</URL></REF>


Article

<CATEGORY>vin08</CATEGORY>

 <H5>ΤΡΑΠΕΖΕΣ
</H5><H2>Κρίσιμος ο Ιούνιος για Γενική και Αττικής
</H2>
Μήνας εξελίξεων για το ελληνικό τραπεζικό σύστημα θα είναι ο ερχόμενος
Ιούνιος. Τα «μέτωπα» θα είναι σίγουρα δύο, και συγκεκριμένα: 
α) της Γενικής: Οι πληροφορίες αναφέρουν ότι η δεύτερη φάση του
διαγωνισμού για την επιλογή του Ευρωπαίου στρατηγικού εταίρου θα ολοκληρωθεί
το Πάσχα, οπότε και θα αναδειχθεί ο επικρατέστερος υποψήφιος. Αμέσως μετά θα
ξεκινήσουν οι τελικές συζητήσεις, ενώ κατά τη διάρκεια της τρίτης φάσης θα
πραγματοποιηθεί κι ενδελεχέστερος εσωτερικός έλεγχος της τράπεζας από τον
βασικό υποψήφιο. Υπολογίζεται ότι αυτή η διαδικασία θα διαρκέσει περίπου ένα
μήνα, οπότε το τελικό αποτέλεσμα αναμένεται ότι θα προκύψει κατά πάσα
πιθανότητα μέσα στον Ιούνιο. Χθες το απόγευμα πραγματοποιήθηκε σύσκεψη της
διοίκησης της Γενικής με τον στρατηγικό σύμβουλο, τη Rothschild, προκειμένου
να γίνει ενημέρωση σχετικά με τα αποτελέσματα της πρώτης φάσης του
διαγωνισμού, που ολοκληρώθηκε την Παρασκευή, με την κατάθεση περισσότερων από
τρεις μη δεσμευτικών προσφορών. Στη δεύτερη φάση, οπότε και θα γίνει ένας κατ'
αρχήν εσωτερικός έλεγχος, θα συμμετάσχουν οι ευρωπαϊκές τράπεζες των οποίων οι
προσφορές είναι συμβατές με τους όρους του διαγωνισμού. Ο σημαντικότερος από
αυτούς προβλέπει την απόδοση ενός 15% σε πρώτη φάση, ενώ θα είναι
διαπραγματεύσιμο το επιπλέον ποσοστό που θα δοθεί αργότερα στον στρατηγικό
εταίρο. 
β) της Αττικής: Τον Ιούνιο λήγει η ισχύς της συμφωνίας που προβλέπει το
αμετάβλητο της σημερινής μετοχικής σύνθεσης της τράπεζας. Η Εμπορική, η οποία
είναι βασικός μέτοχός της, εξετάζει αυτόν τον καιρό τέσσερα εναλλακτικά
σενάρια, μεταξύ των οποίων κι αυτό που προβλέπει την απορρόφηση της Αττικής. Η
διοίκηση της τελευταίας φέρεται να έχει δεχθεί κρούσεις κι από ξένους οίκους
για στρατηγική συνεργασία.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N38</CAT>
<ED>
Κωδικός άρθρου: A17272N383</ED>
<ID>
ID:307142

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N38&aa=3</URL></REF>


Article

<CATEGORY>vin08</CATEGORY>

 <H5>ΕΥΡΩ, ΟΜΟΛΟΓΑ, ΣΥΝΑΛΛΑΓΜΑ </H5><H2>Συνεχίζονται οι πιέσεις στο γιεν
</H2>
Το γιεν δέχθηκε νέες πιέσεις χθες μετά την ολοκλήρωση της τριήμερης επίσκεψης
του προέδρου των ΗΠΑ κ. Μπους στην Ιαπωνία, η οποία δεν κατέληξε, παρά τις
προσδοκίες της αγοράς, στην ανακοίνωση συγκεκριμένων μέτρων για την
αντιμετώπιση του προβλήματος του αποπληθωρισμού και των επισφαλών δανείων. Ο
κ. Μπους περιορίστηκε να εκφράσει στο πλαίσιο της κοινής συνέντευξης Τύπου που
παραχώρησε νωρίς το πρωί με τον κ. Κοϊζούμι, την εμπιστοσύνη του στην πολιτική
τού Ιάπωνα πρωθυπουργού για την έξοδο της χώρας από την ύφεση. Η ομιλία του
δεν περιέλαβε κάποιες συγκεκριμένες πολιτικές προτάσεις για τη σταθεροποίηση
του οικονομικού συστήματος στην Ιαπωνία, με αποτέλεσμα τη δυσαρέσκεια της
αγοράς και την υποχώρηση του γιεν σε ακόμα χαμηλότερα επίπεδα. Επίσης, η
αδυναμία των ιαπωνικών αρχών - κυβέρνησης, BoJ, FSA - να συμφωνήσουν στο
ενδεχόμενο διοχέτευσης δημόσιου χρήματος στον τραπεζικό τομέα αποτελεί έναν
ακόμα αρνητικό παράγοντα για το ιαπωνικό νόμισμα. Η ισοτιμία δολ. /γιεν ανήλθε
την Τρίτη στο υψηλότερο επίπεδο από τις 11 Φεβρουαρίου, 134,01, ενώ το
ενδεχόμενο υιοθέτησης από την ΒοJ νέων νομισματικών μέτρων ποσοτικής χαλάρωσης
αναμένεται να οδηγήσει το γιεν σε ακόμα χαμηλότερα επίπεδα μακροπρόθεσμα.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N39</CAT>
<ED>
Κωδικός άρθρου: A17272N391</ED>
<ID>
ID:307064

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N39&aa=1</URL></REF>


Article

<CATEGORY>vin08</CATEGORY>

 <H5>ΣΟΦΟΚΛΕΟΥΣ
</H5><H2>Απώλειες 1,74%
</H2>
Σημαντικές πιέσεις ασκήθηκαν στην αγορά κατά τη χθεσινή συνεδρίαση, μετά την
ανακοίνωση από τα ΜΜΕ ότι με εισαγγελική παρέμβαση ασκήθηκε ποινική δίωξη για
σωρεία κακουργηματικών πράξεων στον διευθύνοντα σύμβουλο της Intracom, κ.
Κόκκαλη. Όλες οι μετοχές στις οποίες, άμεσα ή έμμεσα, υπήρχε επιχειρηματική
σχέση με τον κ. Κόκκαλη βρέθηκαν στη δίνη ισχυρών πωλήσεων, με αποτέλεσμα και
ο όγκος συναλλαγών ύστερα από αρκετό καιρό να εμφανιστεί ισχυρός, στα επίπεδα
των &#009154,7 εκατ. Ο Γενικός Δείκτης υποχώρησε κατά 1,74%, φθάνοντας στο
επίπεδο των 2.418 μονάδων. Στις τηλεπικοινωνίες η Πάναφον απώλεσε 4,28%,
δεδομένης της ανησυχίας και της εκτίμησης ότι η Ιντρακόμ (βασικός μέτοχος)
ίσως αποφάσιζε να ρευστοποιήσει μέρος της συμμετοχής της στον τηλεπικοινωνιακό
φορέα στην αγορά.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N40</CAT>
<ED>
Κωδικός άρθρου: A17272N401</ED>
<ID>
ID:307065

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N40&aa=1</URL></REF>


Article

<CATEGORY>vin08</CATEGORY>

 <H5>ΠΑΡΑΓΩΓΑ </H5><H2>Συνεχίστηκαν οι πτωτικές τάσεις
</H2>
Το συμβόλαιο του Μαρτίου 2002 πάνω στον FTSE 20 έκλεισε στις 1.315,54 μονάδες,
σημειώνοντας πτώση 1,90% σε σχέση με την προηγούμενη συνεδρίαση, με αξία
συναλλαγών 39,94 εκατ. ευρώ, όγκο συναλλαγών 6.033 συμβόλαια και αριθμό
ανοιχτών συμβολαίων 12.157. Το συμβόλαιο του μηνός Απριλίου 2002 έκλεισε στις
1.315,23 μονάδες. Ο όγκος συναλλαγών ανήλθε στα 1.135 συμβόλαια, αξίας 7,51
εκατ. ευρώ, ενώ ο αριθμός των ανοιχτών συμβολαίων ανήλθε στα 1.447. Το
συμβόλαιο του μηνός Μαΐου έκλεισε στις 1.314 μονάδες, με αξία συναλλαγών 224
χιλ. ευρώ. 
Το συμβόλαιο του Μαρτίου 2002 πάνω στον FTSE 40 έκλεισε στις 266,98 μονάδες,
παρουσιάζοντας πτώση της τάξεως του 2,47% σε σχέση με την προηγούμενη
συνεδρίαση. Η αξία συναλλαγών ανήλθε σε 3,05 εκατ. ευρώ, ενώ ο αριθμός
ανοιχτών συμβολαίων και ο όγκος συναλλαγών ανήλθαν σε 2.312 και 1.132
συμβόλαια, αντίστοιχα. Το συμβόλαιο του μηνός Απριλίου 2002 έκλεισε στις
267,09 μονάδες, με πτώση της τάξεως του 2,47%, αξία συναλλαγών 807 χιλ. ευρώ
και αριθμό ανοιχτών συμβολαίων 165.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N41</CAT>
<ED>
Κωδικός άρθρου: A17272N411</ED>
<ID>
ID:307066

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N41&aa=1</URL></REF>


Article

<CATEGORY>vin14</CATEGORY>

 <H2>Τα άστρα
</H2>
<AUTHOR>ΔΕΣΠΟΙΝΑ ΔΑΓΚΛΗ</AUTHOR>

Ιχθύες 
(19 Φεβρουαρίου - 20 Μαρτίου). Ένταση και εκνευρισμός φαίνεται να επικρατούν
στο σπίτι κάτω από την επίδραση της δυσαρμονικής όψης Ήλιου - Σελήνης.
Αντιμετωπίστε λοιπόν με σύνεση, λογική και κατανόηση τις παράλογες καμιά φορά
απαιτήσεις των δικών σας, διαφορετικά κινδυνεύετε να μπείτε κι εσείς στο
παιχνίδι του παράλογου. 
Κριός 
(21 Μαρτίου - 19 Απριλίου). Αν σκοπεύετε να μετακινηθείτε, προσέξτε τις
κινήσεις σας και τη γρήγορη οδήγηση αν πρόκειται να ταξιδέψετε, γιατί υπάρχει
κίνδυνος μικροατυχημάτων. Οι νεώτεροι προετοιμαστείτε σωστά και μεθοδικά αν
είναι για σας περίοδος εξετάσεων. 
Ταύρος 
(20 Απριλίου - 20 Μαΐου). Ήρθε πλέον η στιγμή να σκεφτείτε την αύξηση των
εσόδων σας μέσα από μια αύξηση ή μια σωστή επένδυση. Μπορείτε να διεκδικήσετε
αυτά που δικαιούστε και να προχωρήσετε στη λήψη ενός δανείου, αν αυτό σας
ενδιαφέρει, αρκεί να μελετήσετε καλά τους όρους. 
Δίδυμοι 
(21 Μαΐου - 21 Ιουνίου). Έντονη φαίνεται να είναι η σημερινή ημέρα από πλευράς
γεγονότων και εσείς, πέρα από τις όποιες δυσκολίες αντιμετωπίζετε στην
καθημερινή σας ζωή, σίγουρα είστε αναγκασμένοι να τα παρακολουθείτε όλα.
Φροντίστε μόνο να εξετάζετε με ρεαλιστικό τρόπο τις κινήσεις σας. 
Καρκίνος 
(22 Ιουνίου - 22 Ιουλίου). Υπάρχει μια ένταση κι ένας εκνευρισμός γύρω σας,
κρατήστε όμως την ψυχραιμία σας και μην εκδηλώνετε κάποιες σκέψεις σας που
αφορούν συγκεκριμένα άτομα, είτε αυτά προέρχονται από τον φιλικό είτε από τον
επαγγελματικό σας χώρο. 
Λέων 
(23 Ιουλίου - 22 Αυγούστου). Οι πλανητικοί συνδυασμοί της ημέρας σάς καλούν να
ξεχωρίσετε τι ακριβώς σημαίνει η έννοια της λέξης «δέσμευση» και να
ξεκαθαρίσετε, ίσως όχι πάντα με τον καλύτερο τρόπο, τη φιλία από την αγάπη ή
από μια απλή κοινωνική γνωριμία. 
Παρθένος 
(23 Αυγούστου - 23 Σεπτεμβρίου). Για άλλη μια φορά ίσως καλείστε να μάθετε πως
τα «καλά κόποις κτώνται». Αντιμετωπίστε λοιπόν με σοβαρότητα τα επαγγελματικά
σας θέματα. Και μην ξεχνάτε πως μια «επανάσταση» ίσως να μη σας βγει σε καλό
τελικά, αν δεν είναι σωστά σχεδιασμένη. 
Ζυγός 
(24 Σεπτεμβρίου - 23 Οκτωβρίου). Πολλά είναι αυτά που θέλετε να κάνετε και να
προωθήσετε αυτή την περίοδο, καλό θα ήταν όμως να είστε ρεαλιστές απέναντι
στις δυνάμεις σας και στις υποχρεώσεις που θέλετε να αναλάβετε, γιατί είστε
ήδη αρκετά πολύ φορτωμένοι. 
Σκορπιός 
(24 Οκτωβρίου - 22 Νοεμβρίου). Υπερευαίσθητους και πολύ σκεπτικούς φαίνεται να
σας βρίσκει η σημερινή ημέρα. Παρ' όλα αυτά κάντε το πρόγραμμά σας, φανείτε
συνεπείς στις υποχρεώσεις σας και μην κλειστείτε μέσα. Αν οργανώσετε μια
διασκεδαστική βραδιά σίγουρα δεν θα το μετανιώσετε. 
Τοξότης 
(23 Νοεμβρίου - 21 Δεκεμβρίου). Την περίοδο αυτή ενδέχεται να αντιμετωπίσετε
κάποια θέματα που αφορούν το σπίτι και την οικογένεια. Αποφάσεις, υποσχέσεις
και πιέσεις καλό θα ήταν να αποφευχθούν, γιατί θα υπάρχουν αντιρρήσεις τόσο
από τα νεώτερα όσο και τα μεγαλύτερα άτομα του περιβάλλοντός σας. 
Αιγόκερως 
(22 Δεκεμβρίου - 19 Ιανουαρίου). Δεν είναι η κατάλληλη στιγμή να πάρετε
απαντήσεις στα ερωτηματικά και τις αναζητήσεις που έχετε, γι' αυτό ασχοληθείτε
καλύτερα με τις καθημερινές σας υποχρεώσεις. Αν πρόκειται να μετακινηθείτε
φροντίστε από πριν τις λεπτομέρειες, διαφορετικά ίσως κάποιες δυσκολίες
ανατρέψουν τα σχέδιά σας. 
Υδροχόος 
(20 Ιανουαρίου - 18 Φεβρουαρίου). Μην κάνετε ασυλλόγιστα έξοδα που θα
μπορούσαν να σας βγάλουν από τον προϋπολογισμό σας. Την περίοδο αυτή οφείλετε
να είστε προνοητικοί σε ό,τι αφορά τυχόν επενδύσεις ή αγορές, μέχρι να
εξασφαλίσετε καλύτερες συνθήκες. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: N42</CAT>
<ED>
Κωδικός άρθρου: A17272N421</ED>
<ID>
ID:307049

</ID><URL>http://ta-nea.dolnet.gr/neaweb/neafile.print_unique?e=A&f=17272&m=N42&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΑΡΙΑΝ: ΜΕΓΑΛΗ ΝΙΚΗ ΓΙΑ ΤΗΝ ΕΛΛΑΔΑ ΚΑΙ ΤΟΝ ΠΑΝΑΘΗΝΑΪΚΟ
</H5><H2>Μπράβο!
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

* ΠΡΑΓΑ 
Ικανοποιημένος τόσο από την απόδοση των παικτών του όσο και από την
συμπαράσταση των οπαδών του Παναθηναϊκού ήταν ο Σέρχιο Μαρκαριάν μετά την
εντυπωσιακή νίκη (2-0) της ομάδας του επί της Σπάρτα, στην Πράγα. Δήλωσε ο
τεχνικός των «πρασίνων»: 
«Είμαι πολύ ευχαριστημένος με τη νίκη η οποία είναι σημαντική για μας. Ήταν
μεγάλη νίκη για την Ελλάδα και τον Παναθηναϊκό. Αρχίσαμε τη δουλειά μας στις
28 Δεκεμβρίου με καθαρούς στόχους σε πρωτάθλημα και Τσάμπιονς Λιγκ. Ξέρουμε
ότι δεν έχουμε κερδίσει τίποτα γιατί ακόμη έχουμε πολύ δρόμο. Ωστόσο οι
παίκτες μου έχουν προσπαθήσει πάρα πολύ. Αν και ο αντίπαλος επέλεξε το ψηλό
παιχνίδι που ήταν δύσκολο για μας ήμασταν έτοιμοι γι' αυτό και απαντήσαμε
σωστά. Αυτό που κερδίσαμε σήμερα (χθες) είναι ο κόσμος που ήταν
συγκλονιστικός. Γι' αυτούς αξίζει να προσπαθούμε. Ξεκινήσαμε τέταρτοι στο
Τσάμπιονς Λιγκ και τώρα είμαστε δεύτεροι. Ο δρόμος ακόμη είναι μακρύς αλλά
αυτή τη στιγμή σκεφτόμαστε την Παναχαϊκή». 
*** Ο Εμανουέλ Ολιζαντέμπε δυσαρέστησε κατά τη διάρκεια του αγώνα τον
Σέρχιο Μαρκαριάν. Ο Ουρουγουανός προπονητής ζήτησε από τον «Μανώλη» να κάνει
προθέρμανση αλλά αυτός ήταν νωθρός και επανακλήθηκε στον πάγκο. Αργότερα ο
Μαρκαριάν μιλώντας σε Πολωνούς δημοσιογράφους δήλωσε με νόημα ότι «καλός
παίκτης είναι αυτός που παίζει».

σελίδες 4-5
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O01</CAT>
<ED>
Κωδικός άρθρου: A17272O011</ED>
<ID>
ID:307067

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΑΡΧΙΚΑ ΑΝΑΣΤΑΤΩΣΗ ΓΙΑ ΤΗ ΔΙΩΞΗ ΚΑΤΑ ΚΟΚΚΑΛΗ, ΑΛΛΑ...
</H5><H2>Δεν ανησυχούν
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Από εδώ και πέρα σκεφτόμαστε εκ των πραγμάτων σε όλα τα παιχνίδια μόνο, τη
νίκη» τονίζει συνεχώς στους παίκτες του ο Τάκης Λεμονής

Το θέμα της ποινικής δίωξης του προέδρου του Ολυμπιακού Σωκράτη Κόκκαλη από
τον εισαγγελέα Δημήτρη Παπαγγελόπουλο ήταν χθες αντικείμενο συζήτησης για την
τεχνική ηγεσία και τους ποδοσφαιριστές των «ερυθρολεύκων». 
Ο Τάκης Λεμονής και οι παίκτες του πληροφορήθηκαν για την εισαγγελική ενέργεια
μετά την πρωινή προπόνηση και αρχικά υπήρξε κάποια αναστάτωση. Στη συνέχεια
εκφράστηκε απ' όλους εμπιστοσύνη ότι η εξέλιξη της υπόθεσης θα είναι υπέρ του
κ. Κόκκαλη και οι ίδιοι θα εξακολουθήσουν απερίσπαστοι την προσπάθεια για την
επίτευξη των στόχων της ομάδας. 
Στο μεταξύ, ο Λεμονής ζήτησε χθες από τους ποδοσφαιριστές του 10 νίκες σε
ισάριθμα παιχνίδια που απομένουν για τη λήξη του 23ου επαγγελματικού
πρωταθλήματος. Ο τεχνικός της πρωταθλητών λίγο πριν από την έναρξη της
χθεσινής προπόνησης δήλωσε: «Από εδώ και πέρα σκεφτόμαστε εκ των πραγμάτων σε
όλα τα παιχνίδια μόνο ένα αποτέλεσμα, τη νίκη. Θέλουμε δέκα νίκες. Είναι πολύ
σημαντικό το γεγονός ότι κατακτήσαμε τους τρεις βαθμούς, έτσι όπως εξελίχθηκε
ο αγώνας με τον ΠΑΟΚ. Διαπιστώσατε ότι δεν πρέπει να χαλαρώνουμε σε κανένα
σημείο του αγώνα, αλλά τώρα αυτό το ματς τελείωσε. Προετοιμαζόμαστε για το
επόμενο στο οποίο πρέπει να επιδείξουμε μεγάλο πείσμα, πάθος και
αυτοσυγκέντρωση, απέναντι σε μία πολύ καλή ομάδα, όπως είναι ο Ιωνικός». 
Ο Τάκης Λεμονής θα έχει ιδιαίτερη συνομιλία με τον Χρήστο Πατσατζόγλου, ο
οποίος τα τελευταία παιχνίδια έχει παρουσιάσει σημεία κόπωσης. Ο διεθνής
αμυντικός του Ολυμπιακού αναμένεται να ακολουθήσει ειδικό πρόγραμμα προπόνησης
με στόχο το απαραίτητο χαλάρωμα. Ο Πατσατζόγλου δεν πήρε μέρος στη χθεσινή
προπόνηση, λόγω ενοχλήσεων στη μέση. Χθες βράδυ υποβλήθηκε σε μαγνητική
τομογραφία και σύμφωνα με τις εκτιμήσεις του «ερυθρόλευκου» ιατρικού τιμ αύριο
πρόκειται να μπει στον ρυθμό των προπονήσεων. 
Ο Νινιάδης που έχει ενοχλήσεις στους προσαγωγούς έκανε χθες ατομικό πρόγραμμα
που περιελάμβανε και τρέξιμο. Ο μέσος του Ολυμπιακού θα τεθεί στη διάθεση του
προπονητή του για το ματς με τον Ιωνικό στη Νεάπολη. Ο Χούτος συνέχισε το
ατομικό του πρόγραμμα. Ο Ολυμπιακός προμηθεύτηκε 1.550 εισιτήρια για το ματς
της Κυριακής. 
*** Σύμφωνα με όσα μετέδωσε το Αθηναϊκό Πρακτορείο Ειδήσεων από τη
Βουλγαρία η εταιρεία Intracom θα είναι ο επίσημος χορηγός της ΤΣΣΚΑ Σόφιας.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17272O021</ED>
<ID>
ID:307068

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O02&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ: «Υπήρχε πρόβλημα με τις πτήσεις», λέει ο Νιγηριανός
</H5><H2>Δεν αποφεύγει το πρόστιμο ο Ουντέζε
</H2>
<AUTHOR>ΑΝΤΩΝΗΣ ΡΕΠΑΝΑΣ</AUTHOR>

Εγγράφως απολογήθηκε χθες ο Ινφεάνι Ουντέζε για την καθυστέρηση επιστροφής του
από τη Νιγηρία. Οι Λάζαρης, Βαγιάτας και Κούδας περίμεναν τον παίκτη να
απολογηθεί αυτοπροσώπως χθες το απόγευμα στα γραφεία της ΠΑΕ ΠΑΟΚ, όμως
εκείνος προτίμησε να στείλει εγγράφως την απολογία του, στην οποία υποστηρίζει
ότι δεν έχει κάνει κάτι παράτυπο και πως καθυστέρησε να επιστρέψει από την
πατρίδα του μόνο μία ημέρα, επειδή υπήρχε πρόβλημα με τις πτήσεις από τη
Νιγηρία προς την Ευρώπη. Ενώ η πλευρά Ουντέζε υποστηρίζει ότι η καθυστέρησή
του ήταν δικαιολογημένη, οι άνθρωποι του «δικεφάλου», όπως δείχνουν τα
πράγματα, θα τον τιμωρήσουν με ένα χρηματικό πρόστιμο, αφού δεν είναι η πρώτη
φορά που καθυστερεί να επιστρέψει από την πατρίδα του. Σήμερα είναι
προγραμματισμένο το διοικητικό συμβούλιο της ΠΑΕ ΠΑΟΚ, το οποίο θα εξετάσει
τους ισχυρισμούς του Ουντέζε και θα του επιβάλει το ανάλογο πρόστιμο. 
Ο ΜΠΑΓΙΕΒΙΤΣ 
Χθες, ο Ντούσαν Μπάγιεβιτς μίλησε στους παίκτες του και για το παιχνίδι με τον
Ολυμπιακό. Ο Σερβοέλληνας τεχνικός τούς επισήμανε τα λάθη που έκαναν στο πρώτο
ημίχρονο του αγώνα, όμως τους ζήτησε να ξεχάσουν το παιχνίδι αυτό, αφού ακόμη
το πρωτάθλημα έχει πολύ δρόμο και ο ΠΑΟΚ βρίσκεται μέσα στους στόχους του.
Τους ζήτησε τώρα να δώσουν όλη την προσοχή τους στο παιχνίδι με τον Πανιώνιο,
όπου η ομάδα της Θεσσαλονίκης θα επιχειρήσει να πάρει τους τρεις βαθμούς της
νίκης. Στο συγκεκριμένο παιχνίδι, ο Ντούσαν Μπάγιεβιτς δεν θα έχει στη διάθεσή
του τούς Κωνσταντινίδη (τιμωρημένος) και Χασιώτη (τραυματίας), ενώ αμφίβολος
είναι ακόμη ο Ζέμαν, ο οποίος υποβάλλεται σε θεραπεία.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17272O022</ED>
<ID>
ID:307111

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ - ΒΕΡΝΤΕΡ
</H5><H2>Συμφώνησαν για Χαριστέα
</H2>
Οριστικοποιήθηκε η μεταγραφή του Άγγελου Χαριστέα στην Βέρντερ Βρέμης. Παρ'
όλες τις αρχικές αντιδράσεις των παραγόντων της ΠΑΕ Άρης, χθες βρέθηκε η χρυσή
τομή και η ομάδα της Θεσσαλονίκης συναίνεσε στην παραχώρηση του παίκτη στη
γερμανική ομάδα, από την 1η Ιουλίου του 2002. Ο Γιάννης Ζαχουδάνης ταξίδευσε
χθες στην Βρέμη και συμφώνησε με τους παράγοντες της Βέρντερ για τη μεταγραφή. 
Χθες έγινε γνωστό ότι ο Γιάννης Ζαχουδάνης πούλησε τελικά το 42,8% των μετοχών
του στην εταιρεία Arrow Fastener. Το ποσό που εισέπραξε για την πώληση αυτή
δεν έγινε γνωστό. Η κίνηση πάντως αυτή του κ. Ζαχουδάνη καθώς και η συμφωνία
του με την Βέρντερ έχουν ως στόχο να αποκτήσει ο μεγαλομέτοχος της ΠΑΕ Άρης
άμεσα τα χρήματα που χρειάζεται προκειμένου να αντεπεξέλθει στις οικονομικές
υποχρεώσεις που έχει ο ίδιος προς τους παίκτες της ομάδας, αλλά και προς τον
Δημήτρη Κοντομηνά.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17272O023</ED>
<ID>
ID:307143

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΕΙΘΑΡΧΙΚΗ
</H5><H2>Τιμώρησε τρεις επόπτες
</H2>
Ημέρα τιμωρίας για βοηθούς διαιτητών μπορεί να χαρακτηριστεί η χθεσινή,
καθώς η Πειθαρχική Επιτροπή της Κεντρικής Επιτροπής Διαιτησίας έκρινε
ελεγκτέους τους Τάπραντζη (Αιτ/νίας) στο ματς Πανιώνιος - Ολυμπιακός (ποινή
δύο μήνες εκτός κληρώσεων), Δανιγγέλη (Αργολίδας) για το παιχνίδι Ολυμπιακός -
ΠΑΟΚ και Θεοδωρόπουλο (Αθήνας) για τον αγώνα Παναθηναϊκός - Ακράτητος (ποινή
ενός μηνός στον καθένα).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17272O024</ED>
<ID>
ID:307160

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O02&aa=4</URL></REF>


Article

<CATEGORY>vin10</CATEGORY>

 <H5>ΣΤΗΝ ΤV
</H5><H2>Πρόγραμμα για όλα τα γούστα
</H2>
Οι μεταδόσεις αναλυτικά: 
14.00 (ΝΕΤ): Χειμερινοί Ολυμπιακοί Αγώνες. 
17.00 (SuperSport): Ολυμπιακός - ΠΑΟΚ (μπάσκετ, Ζ). 
17.00 (SuperSport 2): Άρης - Περιστέρι (μπάσκετ, Ζ). 
17.00 (ΕΤ3): Χειμερινοί Ολυμπιακοί Αγώνες. 
17.30 (ΕΤ1): Διεθνές μίτινγκ κλειστού στίβου (Ζ). 
19.00 (SuperSport): Ιωνικός Ν.Φ. - Παναθηναϊκός (μπάσκετ, Ζ). 
19.00 (ΝΕΤ): Χειμερινοί Ολυμπιακοί Αγώνες. 
19.00 (SuperSport 2): ΑΕΚ - Πανιώνιος (μπάσκετ, Ζ). 
19.00 (AS 2): Ολυμπιακός - Λουζνίσκι Μόσχας (βόλεϊ, Ζ). 
20.00 (AS1): Ολλανδικά στιγμιότυπα. 
21.00 (ΕΤ1): Χειμερινοί Ολυμπιακοί Αγώνες. 
21.00 (ΕΤ3): Τουρ - Ηρακλής (βόλεϊ, Ζ). 
21.05 (Mega): Σούπερ Μπάλα. 
21.45 (Mega): Μπαρτσελόνα - Ρόμα (Ζ). 
21.45 (SuperSport): Ναντ - Μάντσεστερ Γ (Ζ). 
22.00 (AS 2): Ρίβερ - Ουνιόν (Ζ). 
23.45 (SuperSport): Μποαβίστα - Μπάγερν (Μ). 
23.50 (Mega): Σούπερ Μπάλα. 
02.00 (ΕΤ1): Χειμερινοί Ολυμπιακοί Αγώνες. 
02.45 (SuperSport): Φλουμινένσε - Σαμπάιο (Ζ). 
03.00 (AS 2): Μιλγουόκι - Χιούστον (Ζ).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17272O025</ED>
<ID>
ID:307173

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O02&aa=5</URL></REF>


Article

<CATEGORY>vin10</CATEGORY>

 <H2>Πάμε ΣΤΟΙΧΗΜΑ
</H2>
<REF><SOURCE>ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O02</CAT>
<ED>
Κωδικός άρθρου: A17272O026</ED>
<ID>
ID:307181

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O02&aa=6</URL></REF>


Article

<CATEGORY>vin10</CATEGORY>

 <H5>ΑΕΚ: ΑΠΟΦΑΣΙΣΜΕΝΗ ΝΑ ΚΥΝΗΓΗΣΕΙ ΘΕΤΙΚΟ ΑΠΟΤΕΛΕΣΜΑ ΣΤΟ ΜΕΑΤΣΑ ΤΟΥ ΜΙΛΑΝΟΥ
</H5><H2>90' στην «Όπερα»
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«Ό,τι είναι η Σκάλα του Μιλάνου για τους φίλους της κλασικής μουσικής είναι
το Μεάτσα για τους ποδοσφαιρόφιλους» λέει ο Ίλια Ίβιτς και η ΑΕΚ θέλει να
μαγέψει στο αποψινό «κονσέρτο» της κόντρα στην Ίντερ

Με στόχο να κοιτάξει την Ίντερ «στα μάτια», όσο και αν αυτό φαίνεται δύσκολο,
βρίσκεται από χθες η ΑΕΚ στο Μιλάνο. Με την αποστολή της Ένωσης δεν ταξίδεψαν
ο αρχισκόρερ της Ντέμης Νικολαΐδης και ο Ηλίας Ατματσίδης, αλλά είναι κοινή η
πεποίθηση ότι «κάτι καλό» μπορεί να βγει από τον αυριανό (22.00) πρώτο αγώνα
του Κυπέλλου ΟΥΕΦΑ, εναντίον της Ίντερ. 
Στην «Όπερα» του Μιλάνου, όπως χαρακτήρισε ο Ίλια Ίβιτς το Τζουζέπε Μεάτσα, η
ΑΕΚ θα προσπαθήσει για το καλύτερο δυνατό αποτέλεσμα. Κανείς δεν παραγνωρίζει
τον βαθμό δυσκολίας του αγώνα, αλλά όλοι πιστεύουν ότι μπορούν να καταφέρουν
να πάρουν το επιθυμητό αποτέλεσμα. 
Ο Ίλια Ίβιτς, μιλώντας στην «ΟΜΑΔΑ», ανέφερε: «Έχω αγωνιστεί δύο φορές σ' αυτό
το γήπεδο όταν έπαιζα στην Τορίνο. Το Τζουζέπε Μεάτσα είναι για τους
ποδοσφαιρόφιλους στο Μιλάνο ότι η όπερα για τους λάτρεις της κλασικής
μουσικής. Οι οπαδοί των δύο ομάδων (Ίντερ, Μίλαν) που έχουν έδρα αυτό το
στάδιο εκστασιάζονται όταν δίνουν αγώνες σ' αυτό». 
Ο Σέρβος ποδοσφαιριστής της ΑΕΚ συνέχισε: «Δεν έχουμε να χάσουμε τίποτα, από
το συγκεκριμένο παιχνίδι, αντίθετα έχουμε να κερδίσουμε πάρα πολλά. Πρέπει να
πιστέψουμε στους εαυτούς μας, να αγωνιστούμε ελεύθερα για μας, για τον κόσμο
και όλο και κάτι καλό μπορεί να βγει. Αυτό που πρέπει να κάνουμε είναι να
αποβάλουμε το άγχος, να είμαστε συγκεντρωμένοι, αφού πρόκειται για έναν αγώνα
και τίποτα περισσότερο». 
Μπορεί η ΑΕΚ να δίνει αύριο ένα σημαντικό αγώνα του Κυπέλλου ΟΥΕΦΑ, όμως, όπως
φαίνεται το μυαλό των ποδοσφαιριστών δεν φεύγει και από τις υποχρεώσεις στο
πρωτάθλημα. 
Ο Βασίλης Τσάρτας τόνισε στην «ΟΜΑΔΑ»: «Θα δώσουμε ένα παιχνίδι στο Μιλάνο με
την Ίντερ και ένα στην Αθήνα. Δεν έχουμε να χάσουμε τίποτα. Αυτό που είναι
σημαντικό είναι να συναντηθούμε και πάλι με την Ίντερ, αλλά την επόμενη χρονιά
σε άλλη διοργάνωση. Στη διοργάνωση των αστέρων, το Τσάμπιονς Λιγκ». 
Η αυριανή συμμετοχή του Μιχάλη Κασάπη είναι η 52η. Με αυτή περνάει κατά μία
τον Ηλία Ατματσίδη και γίνεται ο ρέκορντμαν στις ευρωπαϊκές διοργανώσεις:
«Πρέπει να δώσουμε τον καλύτερο εαυτό μας για να πάρουμε ένα θετικό
αποτέλεσμα. Έτσι θα έχουμε ελπίδες στη ρεβάνς για πρόκριση, που αν συμβεί θα
είναι μεγάλο επίτευγμα για μας. Εύχομαι το ρεκόρ μου να συνδυαστεί μ' αυτό το
αποτέλεσμα». 
Ο ΣΑΝΤΟΣ 
Λίγο πριν πετάξει η αποστολή της ΑΕΚ για την Ιταλία ο Φερνάντο Σάντος δήλωσε
ότι η ομάδα του θα αγωνιστεί για τη νίκη: «Το παιχνίδι είναι δύσκολο, αφού
αγωνιζόμαστε με μία από τις καλύτερες ομάδες στον κόσμο. Έχουμε τις δικές μας
ελπίδες και θα προσπαθήσουμε όσο το δυνατόν περισσότερο γι' αυτές. Το θετικό
αποτέλεσμα που θέλουμε είναι η νίκη. Αυτό ευχόμαστε και γι' αυτήν θα
παλέψουμε. Ευχόμαστε να την πάρουμε, έχοντας πάντα συνείδηση ότι πρόκειται για
πολύ δύσκολο παιχνίδι, στο οποίο δεν είναι εύκολο να νικήσεις. Αυτό, όμως, δεν
περιορίζει τους στόχους μας». 
«ΕΜΠΙΣΤΟΣΥΝΗ» 
Ο Πορτογάλος τεχνικός συνέχισε: «Θα προσπαθήσουμε όσο το δυνατόν να κάνουμε
λιγότερα λάθη. Θέλουμε το θετικό αποτέλεσμα για να κυνηγήσουμε την πρόκριση
στο δεύτερο ματς. Το αυριανό ματς θα είναι το πρώτο ημίχρονο. Θα έχουμε άλλα
90' στην Αθήνα. Πρέπει να είμαστε συγκεντρωμένοι. Μπορούμε να τα καταφέρουμε». 
Για την απώλεια του Ντέμη είπε: «Έχω πάρει 19 παίκτες μαζί μου και θα
αγωνιστούν οι 11. Τους εμπιστεύομαι απόλυτα. Ο Ντέμης δεν μπορεί. Υπομονή». 
*** Εκνευρισμένος με την ενέργεια του Μιελκάρσκι να φύγει από την ομάδα
ήταν ο Μάκης Ψωμιάδης: «Έκανε αυτήν την αλητεία γιατί είδε ότι τραυματίστηκε ο
Ντέμης και μας εκβιάζει. Δεν του χρωστάμε τίποτα και έχουμε πληρώσει το
ξενοδοχείο του. Θα προχωρήσουμε σε οριστική διακοπή συμβολαίου. Εγώ είχα δώσει
την άδεια στον Σάντος να τον υπολογίζει και αυτός την... κοπάνησε. Χθες το
έμαθα από τον Σάντος».
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17272O031</ED>
<ID>
ID:307069

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΕΠΑΕ
</H5><H2>Κόντρα για την εκλογή α' αντιπροέδρου
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Η εικόνα διάλυσης στην ΕΠΑΕ ήταν θέμα ημερών μετά την αποχώρηση του Σωκράτη
Κόκκαλη και τις παρασκηνιακές διαδικασίες για την πλήρωση της κενής θέσης του
α' αντιπροέδρου. Η χθεσινή συνεδρίαση του Δ.Σ. διακόπηκε ύστερα από έντονες
αντιπαραθέσεις. 
Η πρώτη κόντρα αφορούσε στο αν ο β' αντιπρόεδρος (θέση την οποία κατέχει ο
Ευάγγελος Μυτιληναίος) τοποθετείται αυτομάτως στην θέση του α', σε περίπτωση
παραίτησης του τελευταίου. Η σχετική εισήγηση έγινε από τον γραμματέα της ΕΠΑΕ
Μπάμπη Παυλόπουλο, αλλά με αυτήν την άποψη - διατυπώθηκε από τη νομική
υπηρεσία - διαφώνησαν οι κ.κ. Καλογερόπουλος, Σφακιανάκης, Τσιρικολιάς,
Καλογερόπουλος, Μαλέας και Δραμουντάνης. 
Ο κ. Μυτιληναίος πήρε στη συνέχεια τον λόγο λέγοντας «ας αφήσουμε το θέμα» και
ζήτησε να προχωρήσουν οι διαδικασίες για την εκλογή α' αντιπροέδρου. Οι
υποψηφιότητες ήταν τρεις, αυτές των κ.κ. Καλογερόπουλου, Αγγελόπουλου και
Τσαχειλίδη. Όμως, η παρέμβαση του προέδρου της ΠΑΕ Εθνικός Αστέρας Νίκου
Παπαδόπουλου και η εισήγησή του για αναβολή έγινε δεκτή με 11 ψήφους υπέρ, 5
κατά και 3 λευκά. Έτσι, το θέμα παραπέμφθηκε για την επόμενη συνεδρίαση του
Δ.Σ. της διοργανώτριας. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O03</CAT>
<ED>
Κωδικός άρθρου: A17272O032</ED>
<ID>
ID:307112

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΟ: ΣΤΑ ΧΕΡΙΑ ΤΟΥ Η ΠΡΟΚΡΙΣΗ ΜΕΤΑ ΤΗΝ ΠΑΛΙΚΑΡΙΣΙΑ ΝΙΚΗ ΕΠΙ ΤΗΣ ΣΠΑΡΤΑ ΣΤΗΝ ΠΡΑΓΑ
</H5><H2>Η πόλη της πρόκρισης
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Οι παίκτες του Παναθηναϊκού πανηγυρίζουν τη νίκη που τους φέρνει ένα βήμα
πριν τα προημιτελικά του Τσάμπιονς Λιγκ

Πράγα σημαίνει πρόκριση για τον Παναθηναϊκό! Από την πρωτεύουσα της Τσεχίας
ξεκίνησε η πορεία του στο εφετινό Τσάμπιονς Λιγκ τον Αύγουστο (νίκησε 2-1 την
Σλάβια) και σε αυτήν άνοιξε χθες διάπλατα η πόρτα για την πρόκριση στους «8»,
της πιο σημαντικής διοργάνωσης μετά την εντυπωσιακή νίκη του επί της Σπάρτα με
2-0! 
Στα χέρια ή για την ακρίβεια στα πόδια των παικτών του Παναθηναϊκού βρίσκεται
πλέον η υπόθεση της συμμετοχής του Παναθηναϊκού και στην επόμενη φάση του
Τσάμπιονς Λιγκ. Ο Παναθηναϊκός με τη σπουδαία επιτυχία του όχι μόνο άφησε πίσω
του ένα βαθμό τη Σπάρτα (οι «πράσινοι» έχουν τέσσερις και οι Τσέχοι τρεις),
αλλά έδειξε ότι είναι σαφώς καλύτερος από τους αντιπάλους του και φυσικά
μπορεί να τους νικήσει και στη Λεωφόρο την προσεχή Τετάρτη. Ο Παναθηναϊκός
φιγουράρει πλέον στη δεύτερη θέση του ομίλου πίσω από τη Ρεάλ και έχει όλα τα
φόντα να την διατηρήσει και να αφήσει εκτός διοργάνωσης τη Σπάρτα και την
Πόρτο. 
ΑΜΥΝΑ-ΓΡΑΝΙΤΗΣ 
Ο Παναθηναϊκός παρατάχθηκε με το σύστημα 3-5-2. Ο Σέρχιο Μαρκαριάν ήταν φανερό
ότι ήθελε πρώτα απ' όλα να διαφυλάξει την άμυνά του αλλά και να αποκτήσει τον
έλεγχο στον χώρο του κέντρου. Οι Γκούμας, Κυργιάκος και Χένρικσεν έπαιξαν στην
ευθεία και κατάφεραν να εξουδετερώσουν τους δύο επιθετικούς της Σπάρτα, τον
Σιονκό (τον επιτηρούσε πιο πολύ ο Κυργιάκος) και τον Χάρτιγκ (είχε χρεωθεί
στον Γκούμα). 
Ο Μηνάς Πίτσος τα πήγε περίφημα στο ευρωπαϊκό του ντεμπούτο με την φανέλα του Παναθηναϊκού

Οι «πράσινοι» δεν δυσκολεύτηκαν να πετύχουν αυτό που ήθελαν στον αγωνιστικό
χώρο. Οι Τσέχοι ελάχιστες φορές απείλησαν τον Αντώνη Νικοπολίδη. Η πιο
σημαντική ήταν στο ξεκίνημα του αγώνα όταν στο 5' ο Σάριτς δεν κυνήγησε τη
φάση και ο Σιονκό επιχείρησε ένα δύσκολο γυριστό σουτ αλλά η μπάλα έφυγε άουτ.
Έτσι κι αλλιώς οι πιθανότητες να σκοράρει από αυτή τη θέση ο Σιονκό ήταν πολύ
λίγες. 
Η Σπάρτα Πράγας δεν ήταν η (ιδιαίτερα δυνατή) ομάδα που παρουσιάστηκε στο
ξεκίνημα και έως τη διακοπή του Τσάμπιονς Λιγκ. Αρκετοί (καλοί) παίκτες άφησαν
την Πράγα ενώ ο τεχνικός της Γιάροσλαβ Χρέμπικ αντιμετώπισε και προβλήματα με
τραυματίες. Χαρακτηριστικό είναι το γεγονός ότι οι Τσέχοι δεν συμπλήρωσαν
18άδα αφού είχαν στον πάγκο έξι παίκτες. 
Ο Παναθηναϊκός κτύπησε (όπως συνηθίζει) σε καθοριστικό σημείο του αγώνα. Κι
αφού ο Κυργιάκος δεν κατάφερε να πετύχει κάτι καλό αν και ήταν σε πλεονεκτική
θέση στο 26' από κόρνερ του Καραγκούνη, οι 3.000 οπαδοί του Παναθηναϊκού που
βρέθηκαν χτες το βράδυ στο Λέτνα πανηγύρισαν στο 39'. 
Από συνδυασμό Κωνσταντίνου - Λυπερόπουλου ο τελευταίος έβγαλε καταπληκτική
μπαλιά στον Καραγκούνη που βγήκε στην πλάτη της άμυνας των Τσέχων από δεξιά. Ο
μέσος του Παναθηναϊκού επιχείρησε το σουτ, ο Τσεχ έπεσε στην πορεία της
μπάλας, αλλά δεν μπόρεσε να την σταματήσει και... γκολ (0-1). 
Ο Μιχάλης Κωνσταντίνου (στο στιγμιότυπο μονομαχεί με τον Νοβότνι) ήταν
μόνιμος κίνδυνος για την εστία της Σπάρτα. Ο άσος του ΠΑΟ γιόρτασε τα γενέθλιά
του με ένα υπέροχο γκολ

Ό,τι καλύτερο για τον Παναθηναϊκό που σκόραρε ύστερα από 300 λεπτά στο
Τσάμπιονς Λιγκ και πήγε στα αποδυτήρια για την ανάπαυλα προηγούμενος, αν και
στις καθυστερήσεις του πρώτου μέρους (45+) ο Μπασινάς αστόχησε στο σουτ ύστερα
από ασθενή απόκρουση του Τσεχ. 
Στο ίδιο τέμπο κύλησε το παιχνίδι και στο δεύτερο ημίχρονο. Ο Παναθηναϊκός
ελάχιστα κινδύνεψε και στο 71' ο Μιχάλης Κωνσταντίνου εδραίωσε τη νίκη των
«πρασίνων». Από μπαλιά του Γιάρνι, ο Κύπριος φορ κέρδισε τη μονομαχία από τον
Νοβότνι, βγήκε μόνος του και με δυνατό αριστερό σουτ νίκησε τον Τσεχ (0-2).
Στο 73' ο Σιονκό κέρδισε την κεφαλιά αλλά ο Νικοπολίδης δεν δυσκολεύτηκε να
αποκρούσει. 
Με λάθη η διαιτησία του Σκοτσέζου Ντούγκαλ. Στο 74' ακύρωσε ως οφσάιντ γκολ
του Κωνσταντίνου όμως η φάση είναι ελεγχόμενη. Απέβαλε τον Χούμπσμαν (ανέτρεψε
στο 86' τον Γιάρνι, αν και ήταν τελευταίος παίκτης) ενώ παρατήρησε με κίτρινη
κάρτα τον Κυργιάκο. 
Οι συνθέσεις: 
ΣΠΑΡΤΑ ΠΡΑΓΑΣ: Τσεχ, Φλάχμπαρτ, Νοβότνι, Κίνκλ, Μίχαλικ, Χάρτιγκ (46'
Σίζεκ), Σιονκό, Χούμπσμαν, Γιάροσικ, Μινάρ (53' Ζελένκα), Ζάβαντιλ. 
ΠΑΝΑΘΗΝΑΪΚΟΣ: Νικοπολίδης, Χένρικσεν, Γκαλέτο (65' Γιάρνι), Γκούμας,
Σάριτς, Κυργιάκος, Πίτσος, Κωνσταντίνου (83' Βόκολος), Μπασινάς,
Λυμπερόπουλος, Καραγκούνης.

<H3>Ο ΠΡΩΤΑΓΩΝΙΣΤΗΣ
</H3><H3>Ο Καραγκούνης άνοιξε τον δρόμο
</H3>
Ο Γιώργος Καραγκούνης πανηγυρίζει με τους Γκούμα και Σάριτς το «χρυσό» γκολ
που πέτυχε

Μπορεί στο πρωτάθλημα να βρίσκεται εκτός φόρμας, ωστόσο στην Ευρώπη ο Γιώργος
Καραγκούνης παραμένει πάντα στο ύψος του. Χθες ο διεθνής άσος του Παναθηναϊκού
ήταν και πάλι δραστήριος και αποτελεσματικός όπως τον έχουμε συνηθίσει στους
αγώνες του Τσάμπιονς Λιγκ. Όχι μόνο επειδή άνοιξε τον δρόμο για τον θρίαμβο
στην Πράγα με το γκολ που πέτυχε στο 39', αλλά κυρίως διότι έτρεξε, κυνήγησε
τους αντιπάλους, μοίραζε μπαλιές και γενικώς ήταν ο ηγέτης του τριφυλλιού στη
χθεσινή νίκη. 
Ο Καραγκούνης κάλυψε όλο τον χώρο του γηπέδου, σε όλα τα μήκη και τα πλάτη,
πίεσε στο κέντρο όταν χρειάστηκε, και γενικώς αγωνίστηκε με μυαλό όπως θα
έπρεπε να πράξει σε ένα τόσο κρίσιμο παιχνίδι. Οι περισσότερες πάσες που
μοίρασε ήταν ακριβείας και αν οι συμπαίκτες του ήταν πιο προσεκτικοί, το σκορ
θα ήταν μεγαλύτερο. Ο μέσος του Παναθηναϊκού, του οποίου το συμβόλαιο λήγει το
άλλο καλοκαίρι, θέλει διακαώς να μείνει στην ομάδα που αγάπησε και τον
ανέδειξε. Στο χέρι της διοίκησης είναι να κρατήσει ένα παιδί που μεγάλωσε στα
σπλάγχνα της Παιανίας και έχει προσφέρει πολλά κερδίζοντας... λίγα. Διότι ο
Καραγκούνης ήταν πάντα γνήσιος Παναθηναϊκός και δεν το έκρυψε ποτέ.
Φανατίζεται στα ντέρμπι με τον "αιώνιο", ματώνει για τη φανέλα και μάχεται
πάντα για τη νίκη. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O04</CAT>
<ED>
Κωδικός άρθρου: A17272O041</ED>
<ID>
ID:307070

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O04&aa=1</URL></REF>


Article

<CATEGORY>vin10</CATEGORY>

 <H5>ΡΕΑΛ: Νίκησε δύσκολα την Πόρτο
</H5><H2>Δώρο από τη «βασίλισσα»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Τις αλχημείες του χρειάστηκε να επιστρατεύσει ο Ντελ Μπόσκε για να καταφέρει η
Ρεάλ Μαδρίτης να επικρατήσει της Πόρτο 1-0, επιτρέποντας στον Παναθηναϊκό να
κάνει σχέδια για τα προημιτελικά του Τσάμπιονς Λιγκ. 
Η «βασίλισσα», που ουσιαστικά εξασφάλισε την πρόκρισή της, στάθηκε τυχερή σε
αρκετές φάσεις, με πιο χαρακτηριστική το δοκάρι που είχαν οι «Δράκοι» σε σουτ
του Ντέκο. Ο Ντελ Μπόσκε έριξε στο παιχνίδι τούς Μουνίτις και Σολάρι και ο
τελευταίος, έξι λεπτά μετά την είσοδό του στον αγώνα (83'), έστειλε την μπάλα
στα δίχτυα. 
Ο Ρομπέρτο Κάρλος και η παρέα του ίδρωσαν για να επιβληθούν στους «δράκους»

Θρίλερ στον τέταρτο όμιλο. Μετά την ολοκλήρωση της τρίτης αγωνιστικής
Γιουβέντους, Άρσεναλ, Λεβερκούζεν και Λα Κορούνια εξακολουθούν να ισοβαθμούν!
Στα χθεσινά παιχνίδια η Λεβερκούζεν υποχρεώθηκε σε ισοπαλία 1-1 από την
Άρσεναλ, χάρη σε γκολ που πέτυχε στις καθυστερήσεις ο Κίρστεν (προηγήθηκε η
Άρσεναλ με τον Πιρές στο 56' ), ενώ Γιουβέντους και Ντεπορτίβο έμειναν στο
«μηδέν» στο Ντέλε Άλπι. 
ΣΤΟ ΚΥΠΕΛΛΟ ΟΥΕΦΑ 
Σε τυπική διαδικασία μετέτρεψε τον αγώνα ρεβάνς με τη Σερβέτ η Βαλένθια, μετά
τη νίκη της με 3-0 στο Μεστάγια, για τον τέταρτο γύρο του Κυπέλλου ΟΥΕΦΑ. Τα
γκολ της Βαλένθια, η οποία στα προημιτελικά θα αντιμετωπίσει τη νικήτρια του
ζευγαριού Ίντερ-ΑΕΚ πέτυχαν οι Χίλτον (3' αυτογκόλ), Αϊμάρ (49') και Μπαλέστα
(57'). Για την ίδια διοργάνωση, η Μίλαν επικράτησε της Ρόντα 1-0 εκτός έδρας
(Χοσέ Μαρί 29'). Οι ρεβάνς θα διεξαχθούν στις 28 Φεβρουαρίου.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17272O051</ED>
<ID>
ID:307071

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O05&aa=1</URL></REF>


Article

<CATEGORY>vin10</CATEGORY>

 <H5>2ος ΟΜΙΛΟΣ
</H5><H2>Το μεγάλο ντέρμπι στη Βαρκελώνη
</H2>
Στη Βαρκελώνη επικεντρώνονται οι προβολείς της δημοσιότητας της αποψινής
τρίτης αγωνιστικής της δεύτερης φάσης των ομίλων του Τσάμπιονς Λιγκ. Εκεί
συγκρούονται δύο από τα μεγάλα φαβορί της διοργάνωσης, η Μπαρτσελόνα και η
Ρόμα, γνωρίζοντας πως ο νικητής της αναμέτρησης θα κάνει ένα μεγάλο βήμα για
την πρόκριση στις «8». 
Ο Ιταλός άσος της Μπάρτσα, Φραντσέσκο Κόκο, δεν δείχνει να πιστεύει ότι οι
«Τζαλορόσι» βρίσκονται σε κάμψη, ενώ από την πλευρά του ο αμυντικός των
φιλοξενουμένων, Κριστιάν Πανούτσι, θέλει τη νίκη και για προσωπικούς λόγους:
«Δεν κέρδισα ποτέ στο Καμπ Νόου με τη φανέλα της Ρεάλ Μαδρίτης». 
Στο άλλο παιχνίδι του δεύτερου ομίλου η Λίβερπουλ, που φιγουράρει στην ουρά
της βαθμολογίας, παίζει ένα από τα τελευταία της χαρτιά υποδεχόμενη την δυνατή
Γαλατασαράι. Κάτω από τα δοκάρια των «Κόκκινων» ενδέχεται να καθήσει ο άπειρος
Κρις Κέρκλαντ, καθώς ο Γέρζι Ντούντεκ αντιμετωπίζει πρόβλημα τραυματισμού. 
Τέλος, στο πρώτο γκρουπ τα φαβορί Μάντσεστερ Γιουνάιτεντ και Μπάγερν
Μονάχου δοκιμάζονται στις έδρες των Ναντ και Μποαβίστα, αντίστοιχα. Οι Άγγλοι
με εξαίρεση τον τραυματισμένο Πολ Σκόουλς που παραμένει αμφίβολος, δεν
αντιμετωπίζουν σημαντικά προβλήματα αντίθετα με τους Βαυαρούς, οι οποίοι θα
αγωνιστούν χωρίς τους Τσίκλερ, Χάργκριβς, Πάουλο Σέρτζιο,Τιάμ και Νίκο Κόβατς.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O05</CAT>
<ED>
Κωδικός άρθρου: A17272O052</ED>
<ID>
ID:307113

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O05&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ: ΠΟΛΛΑ ΜΕΓΑΛΑ ΟΝΟΜΑΤΑ ΑΠΟΨΕ ΣΤΟ ΣΕΦ
</H5><H2>Λάμψη αστέρων
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Παπακώστας, Πιντούσεβιτς, Ντραγκίλα και Φεοφάνοβα υποσχέθηκαν υψηλό
συναγωνισμό στο μίτινγκ «Αθήνα 2002»

Γιορτή του στίβου απόψε (17.15, ΕΤ1) στο Στάδιο Ειρήνης και Φιλίας με γαλαξία
αστέρων του παγκόσμιου αθλητισμού και τους κορυφαίους Έλληνες που
προετοιμάζονται ή κυνηγούν εισιτήριο για το Ευρωπαϊκό Πρωτάθλημα κλειστού της
Βιέννης (1-3 Μαρτίου) να δίνει λάμψη στο διεθνές μίτινγκ «Αθήνα 2002». 
Στη χθεσινή συνέντευξη Τύπου του ΣΕΓΑΣ έδωσαν υποσχέσεις για σπουδαίες
επιδόσεις οι δύο κορυφαίες επικοντίστριες στον κόσμο Στέισι Ντραγκίλα (ΗΠΑ)
και Σβετλάνα Φεοφάνοβα (Ρωσία) και η Ουκρανή που εκθρόνισε τη Μάριον Τζόουνς
στα 100 μ. Ζάνα Πιντούσεβιτς. 
Η Αμερικανίδα Χρυσή Ολυμπιονίκης στο Σίδνεϊ τόνισε: «Είναι η πρώτη φορά που
έρχομαι σ' αυτό το μίτινγκ και εύχομαι να ικανοποιήσουμε τους φιλάθλους». 
Η νεαρή Ρωσίδα που κατέρριψε τρεις φορές αυτό τον χειμώνα το παγκόσμιο ρεκόρ
κλειστού ανεβαίνοντας στα 4,73 υπογράμμισε: «Χαίρομαι που βρίσκομαι σ' αυτή τη
χώρα. Μ' αρέσει ν' αγωνίζομαι εδώ και συνήθως πάω καλά». 
«Έχω ευχάριστες αναμνήσεις από την Ελλάδα και την Αθήνα, αγωνίζομαι τρίτη φορά
στο μίτινγκ και εύχομαι να είμαι παρούσα και στους Ολυμπιακούς του 2004 και να
πάρω μετάλλια», δήλωσε η Πιντούσεβιτς. 
Από πλευράς Ελλήνων αθλητών, ο 6ος Ολυμπιονίκης του ύψους Λάμπρος Παπακώστας,
που κυνηγά το εισιτήριο για τη Βιέννη, είπε: «Είναι σημαντικό για τους Έλληνες
αθλητές να συνεχίσει να παρουσιάζει επιτυχία αυτό το μίτινγκ τώρα που
πλησιάζει το 2004». 
Μετέχουν επίσης στο «Αθήνα 2002» ονόματα όπως στους άνδρες οι Κόμπι Μίλερ (ΗΠΑ
- 60 μ.), Ομπαντέλε Τόμσον (Μπαρμπάντος - 60 μ.), Άλεν Τζόνσον (ΗΠΑ - 60 μ.
εμπ.), Μαρκ Κρέαρ (ΗΠΑ - 60 μ. εμπ.), Ζοέλ Ερνάντες (Κούβα - 60 μ. εμπ.),
Γιάροσλαβ Ριμπάκοφ (Ρωσία - ύψος), Κρίστιαν Όλσον (Σουηδία - τριπλούν),
Γιοέλβις Κεσάδα (Κούβα - τριπλούν), και στις γυναίκες Σεβαθεδά Φάινς (Μπαχάμες
- 60 μ.), Όλγα Σισίγκινα (Καζαχστάν - 60 μ. εμπ.), Ναντέζντα Οσταπτσούκ
(Λευκορωσία - σφαιροβολία), Ναντέζντα Μπαζένοβα (Ρωσία - τριπλούν). 
Από τους Έλληνες ξεχωρίζουν οι Παυλακάκης - Παπαδιάς - Γκαβέλας (60 μ.),
Δημότσιος - Γκούσης (400 μ.), Ζαλαγκίτης (τριπλούν), Κοκλώνη (60 μ.), Ρεντούμη
(60 μ. εμπ.), Τσιλιγκίρη (επί κοντώ).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17272O061</ED>
<ID>
ID:307072

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O06&aa=1</URL></REF>


Article

<CATEGORY>vin10</CATEGORY>

 <H5>ΤΣΑΜΠΙΟΝΣ ΛΙΓΚ </H5><H2>Ολυμπιακός και Ηρακλής πάνε για ένα σετ
</H2>
Αποφασισμένοι να διατηρήσουν τα κεκτημένα των πρώτων αγώνων και να
ολοκληρώσουν τον θρίαμβο του ελληνικού συλλογικού βόλεϊ, που θα είναι η
πρόκριση δύο ομάδων ταυτόχρονα στο φάιναλ φορ του Τσάμπιονς Λιγκ στο βόλεϊ,
δίνουν απόψε Ολυμπιακός και Ηρακλής τις ρεβάνς με Λουζνίκι Μόσχας και Τουρ,
αντίστοιχα. Στο κλειστό Ρέντη «Μ. Μερκούρη» (19.00, Alpha Sports ) ο
Ολυμπιακός φιλοξενεί την αρκετά ισχυρή και ικανή για όλα παρά τη νίκη με 3-0
των Πειραιωτών στη Μόσχα στον πρώτο προημιτελικό και του αρκεί ένα σετ. Όμως η
ομάδα που διέλυσε δύο φορές 3-1 και απέκλεισε την ιταλική Σίσλεϊ Τρεβίζο
χρειάζεται μεγάλη προσοχή. Οι «ερυθρόλευκοι» του Ντανιέλε Ρίτσι είναι πλήρεις,
αλλά και η ρωσική ομάδα θα έχει τον σούπερ σταρ της Ρουσλάν Όλιχβερ. 
Ο Ηρακλής του Αλέκου Λεώνη θα πρέπει να παλέψει στη σκληρή έδρα της γαλλικής
Τουρ (21.00, ΕΤ3) και αν δεν κατακτήσει τουλάχιστον ένα σετ πρέπει να μην
επιτρέψει διαφορά πόντων μεγαλύτερη από το 75-60 του συνόλου που είχε υπέρ του
στο 3-0 του Αλεξάνδρειου
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17272O062</ED>
<ID>
ID:307114

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ </H5><H2>Μεγάλη νίκη
</H2>
Σε αναβολής αγώνα για το πρωτάθλημα πόλο της Α1 ο Ολυμπιακός νίκησε στην Πάτρα
τον τοπικό ναυτικό όμιλο με 19-9, ενώ σήμερα ο Άρης θα αντιμετωπίσει τη
Βουλιαγμένη (18.00, Ποσειδώνιο). Στον Άρη σημειώθηκαν εξελίξεις, αφού λύθηκε η
συνεργασία με τον προπονητή της ομάδας Νίκο Ρεπανά, καθώς επίσης και το
συμβόλαιο με τον Αντονίεβιτς. Σαμπαντέλ (Ισπανία), Ουραλότσκα (Ρωσία) και
Σλάβια Κραλόνε (Τσεχία) είναι οι αντίπαλοι της Γλυφάδας στην ημιτελική φάση
του Κυπέλλου Πρωταθλητριών στις Γυναίκες. Η Βουλιαγμένη (Κυπελλούχων) θα
αντιμετωπίσει Βάσας (Ουγγαρία), Χονχελίμπουργκερ (Γερμανία) και Τζόφα Παλέρμο.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17272O063</ED>
<ID>
ID:307144

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O06&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<H3>ΤΟ ΕΚΤΑΚΤΟ
</H3>
<REF><SOURCE>ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17272O064</ED>
<ID>
ID:307161

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O06&aa=4</URL></REF>


Article

<CATEGORY>vin10</CATEGORY>

 <H2>Το δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17272O065</ED>
<ID>
ID:307174

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O06&aa=5</URL></REF>


Article

<CATEGORY>vin10</CATEGORY>

 <H5>ΤΕΝΙΣ </H5><H2>Ρεκόρ από τη Δανιηλίδου
</H2>
Νέα άνοδος της Λένας Δανιηλίδου στην παγκόσμια κατάταξη. Η Ελληνίδα
πρωταθλήτρια του τένις «κέρδισε» από τη συμμετοχή της στο τουρνουά του Κατάρ
τρεις ακόμα θέσεις και αυτήν την εβδομάδα είναι στο Νο 61, που αποτελεί ρεκόρ
για την καριέρα της. 
Στους Άνδρες, την καλύτερη θέση στην παγκόσμια κατάταξη, έχει ο Βασίλης
Μαζαράκης, ο οποίος είναι στο Νο 176.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O06</CAT>
<ED>
Κωδικός άρθρου: A17272O066</ED>
<ID>
ID:307182

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O06&aa=6</URL></REF>


Article

<CATEGORY>vin10</CATEGORY>

 <H5>ΠΡΩΤΑΘΛΗΜΑ Α1: Ο ΟΛΥΜΠΙΑΚΟΣ ΠΕΡΙΜΕΝΕΙ ΤΟΝ ΠΑΟΚ </H5><H2>Μάχη στη Γλυφάδα
</H2>
Ο Σούμποτιτς θα δώσει εντολή νίκης κατά της παλιάς ομάδας του στον Παπανικολάου

Η Ευρωλίγκα μπορεί να περιμένει. Και έως την επόμενη εβδομάδα, όταν δηλαδή
αρχίσουν οι κρίσιμες συγκρούσεις για το φάιναλ φορ της Μπολόνιας, οι τρεις
εκπρόσωποι της χώρας μας έχουν να σκεφτούν τις υποχρεώσεις τους στην Α1. Για
κάποιους τα παιχνίδια αυτά αποτελούν ένα καλό τεστ, για άλλους, όμως, το
πρόγραμμα κρύβει παγίδες. Τόσο στη σημερινή 17η αγωνιστική όσο και στα ματς
του Σαββατοκύριακου. 
Τι έχουμε σήμερα λοιπόν: Ο Ολυμπιακός υποδέχεται στη Γλυφάδα τον ΠΑΟΚ και ο
Λευτέρης Σούμποτιτς έχει να σκεφτεί πρώτα την πρώην ομάδα του και μετά όλα τα
υπόλοιπα. Αυτό βλέπετε που τον ενδιαφέρει είναι να βρεθούν οι «ερυθρόλευκοι»
στην καλύτερη δυνατή κατάσταση. Η ΑΕΚ και ο Παναθηναϊκός έχουν θεωρητικά ποιο
εύκολο έργο. Ιδιαίτερα οι «πράσινοι» που αντιμετωπίζουν στη Νέα Φιλαδέλφεια
τον Ιωνικό, ο οποίος παλεύει μεν για την παραμονή του, αλλά αντιμετωπίζει
αρκετά προβλήματα. Οι άσχημες σχέσεις του Καλαφατάκη με τη διοίκηση, αλλά και
την απουσία - λόγω τραυματισμού - του Ντόουσον. Η ΑΕΚ υποδέχεται στο ΟΑΚΑ τον
Πανιώνιο. Διπλό το πρόβλημα του Παναγιώτη Γιαννάκη. Πρώτα απ' όλα θα ήθελε να
έχει περισσότερα δείγματα από το παιχνίδι του Κρις Καρ, ενώ δε θα έχει στη
διάθεσή του και τον Κένιον Τζόουνς, ο οποίος βρίσκεται στις ΗΠΑ για σοβαρή
οικογενειακή υπόθεση. 
Στο Ιβανώφειο ο Ηρακλής φιλοξενεί τη Νήαρ Ηστ. Εύκολο ματς; Ίσως όχι, αν
αναλογιστούμε το γεγονός ότι η ομάδα της Καισαριανής προέρχεται από δύο σερί
νίκες επί Ολυμπιακού και ΠΑΟΚ. Στα υπόλοιπα τρία παιχνίδια του προγράμματος
υπάρχει «διπλή παραλλαγή»: Δάφνη - ΚΑΟ Δράμας, Άρης - Περιστέρι και Ηράκλειο -
Μαρούσι είναι παιχνίδια στα οποία δύσκολα κάποιος μπορεί να προβλέψει με
σιγουριά το νικητή. 
Αναλυτικά, το σημερινό πρόγραμμα: 
ΟΑΚΑ (19.00, SuperSport 2): ΑΕΚ - Πανιώνιος (Ζαβλανός - Καρούσης), γήπ. Δάφνης
(18.00): Δάφνη - ΚΑΟ Δράμας (Κορομηλάς - Χριστοδούλου), γήπ. Ηρακλείου
(19.00): Ηράκλειο - Μαρούσι (Παπαδημητρίου - Δέλλας), γήπ. Ιωνικού Ν.Φ.
(19.00, SuperSport): Ιωνικός Ν.Φ. - Παναθηναϊκός (Σπυρίδωνος - Μαχαιριανάκης),
Ιβανώφειο (19.00): Ηρακλής - Νήαρ Ηστ (Τανατζής - Χατζής), ΕΑΚ Γλυφάδας
(17.00, SuperSport): Ολυμπιακός - ΠΑΟΚ (Μαστραφτσής - Καρακατσούνης),
Αλεξάνδρειο (17.00, SuperSport 2): Άρης - Περιστέρι (Πιτσίλκας - Αφεντουλίδης).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17272O071</ED>
<ID>
ID:307073

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΑΓΚΑΛΟΣ: Ούτε ένας κασμάς δεν έχει πέσει στην περιφέρειά μου
</H5><H2>Κεντέρης: Συνωστισμός και κοινές τουαλέτες στο ΟΑΚΑ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

«Στην τελευταία κακοκαιρία αποκλειστήκαμε στο ΟΑΚΑ και μ' εντολή του
Πρωθυπουργού μάς έφερε ο Στρατός 200 μερίδες φαγητό. Και σαν να μην έφθανε
αυτό, πριν από ένα μήνα μείναμε για τρεις μέρες από νερό...». 
Η φράση αυτή του χρυσού Ολυμπιονίκη και παγκόσμιου πρωταθλητή Κώστα Κεντέρη
ξάφνιασε χθες τα μέλη της αρμόδιας κοινοβουλευτικής επιτροπής που ασχολείται
με την προετοιμασία της Ολυμπιάδας του 2004 στην Αθήνα. 
Ανάλογα αισθήματα αμηχανίας και αιφνιδιασμού αισθάνθηκαν οι βουλευτές μόλις
άκουσαν τον αθλητή από τη Μυτιλήνη να περιγράφει με μελανά χρώματα τις
συνθήκες διαβίωσης και τις εγκαταστάσεις του ΟΑΚΑ: «Τα δωμάτιά μας είναι 1,5Χ5
μέτρα. Και είμαι από τους τυχερούς που μένω μόνος μου, ενώ άλλοι κατοικούν δύο
τρεις και τέσσερις μαζί! Οι δε τουαλέτες και τα μπάνια είναι κοινά για όλους
τους αθλητές...», είπε χαρακτηριστικά. Έτσι, μόλις ο προπονητής Χρήστος Τσέκος
ανέφερε ότι τα πριμ των αθλητών δεν φθάνουν για την αγορά ούτε ενός σπιτιού
αλλά και ότι υπάρχει υπέρογκη φορολόγηση στα χρήματα που λαμβάνουν από
διάφορους χορηγούς (περίπου 45%), προκάλεσε την έκρηξη του κ. Θόδωρου
Πάγκαλου: «Είναι ακατονόητες οι συνθήκες όπου ζουν οι αθλητές μας. Μοιάζει να
ζουν κάτω από τα όρια της φτώχειας», τόνισε. Και έσπευσε να επισημάνει ότι
στην περιφέρειά του (Υπόλοιπο Αττικής) «μολονότι μιλούν για κατασκευή
ολυμπιακών έργων, ακόμη ούτε ένας κασμάς δεν έχει πέσει...». 
Νωρίτερα ο υπουργός Πολιτισμού κ. Ευάγγελος Βενιζέλος είχε κάνει γνωστό ότι
φέτος σημειώθηκε σημαντική αύξηση στα κονδύλια για την ολυμπιακή προετοιμασία
των αθλητών, υπενθυμίζοντας ότι πέρυσι διατέθηκαν 2,6 δισεκατομμύρια δραχμές
και φέτος προβλέπεται να διατεθούν περίπου 5 δισ. Τέλος, ο υφυπουργός
Αθλητισμού κ. Γ. Κουράκης, απαντώντας στις παρατηρήσεις του προκατόχου του κ.
Α. Φούρα, είπε ότι οι εγκαταστάσεις του Αγίου Κοσμά θα είναι έτοιμες μέχρι τον
Σεπτέμβριο, δεσμεύτηκε για την κατασκευή δύο κλειστών γηπέδων στην Αθήνα και
στη Θεσσαλονίκη καθώς και για την ανέγερση στο Κορωπί του Σπιτιού του Στίβου.
Ακόμη, διευκρίνισε ότι στους περισσότερους από τους Ολυμπιονίκες η Πολιτεία
έχει καλύψει τη χρηματική διαφορά από τη φορολόγηση των πριμ.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17272O072</ED>
<ID>
ID:307115

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O07&aa=2</URL></REF>


Article

<CATEGORY>vin10</CATEGORY>

 <H5>ΚΟΛΝΤΕΜΠΕΛΑ
</H5><H2>Κάτι πρέπει να αλλάξει στον ΠΑΟΚ
</H2>
Με απόντα τον ασθενή (ίωση) Πέρι Κάρτερ ο ΠΑΟΚ αντιμετωπίζει τον Ολυμπιακό
και ελπίζει σε μία καλή εμφάνιση, αφού τα αποτελέσματα και η απόδοση της
ομάδας δεν επιτρέπουν φιλοδοξίες για θετικό αποτέλεσμα. 
Εις βάρος του «Δικέφαλου» είναι και το πολύ κακό σερί των οκτώ ηττών σε
ισάριθμα παιχνίδια του πρωταθλήματος, ενώ ενδεικτικό της αγωνιστικής
κατάστασης της ομάδας είναι οι τέσσερις συνεχόμενες ήττες (εντός και εκτός)
για τον ίδιο θεσμό. 
«Φοράμε βαριά φανέλα. Δεν έχουμε καλά αποτελέσματα. Κάτι πρέπει να αλλάξει»
τόνισε ο Κλάουντιο Κολντεμπέλα. Στην αποστολή συμμετέχουν δέκα παίκτες, από
τους οποίους τρεις είναι έφηβοι. 
Αντίθετα, με αισιοδοξία υποδέχεται ο Άρης το Περιστέρι.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17272O073</ED>
<ID>
ID:307145

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O07&aa=3</URL></REF>


Article

<CATEGORY>vin10</CATEGORY>

 <H5>ΟΙΚΟΝΟΜΟΥ
</H5><H2>Γυρίζει
</H2>
Ο Νίκος Οικονόμου επιστρέφει στην Ελλάδα θέτοντας τέλος στη συνεργασία του
με την Μπαρτσελόνα. Ο διεθνής φόργουορντ κατάφερε να βρει λύση στο θέμα του
συμβολαίου του με την ισπανική ομάδα και οι λόγοι που πήρε αυτήν την απόφαση
ήταν κυρίως οικογενειακοί. Στο ισπανικό πρωτάθλημα αγωνίστηκε σε 17 αγώνες και
είχε μέσο όρο 6,5 πόντους.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17272O074</ED>
<ID>
ID:307162

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O07&aa=4</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Επιστρέφει ο Νταμίρ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Το πρώτο στάδιο αποθεραπείας του Νταμίρ Μουλαομέροβιτς ολοκληρώθηκε και
σήμερα ο Κροάτης αναμένεται στην Αθήνα! Ο άσος του Παναθηναϊκού, που
υποβλήθηκε στο Ζάγκρεμπ σε νευροχειρουργική επέμβαση στη μέση (στις 23/1),
έμεινε στην πατρίδα του καθώς οι γιατροί τού είχαν συστήσει να αποφύγει τις
μετακινήσεις. Γι' αυτό πραγματοποίησε το πρώτο στάδιο αποθεραπείας στο
Ζάγκρεμπ και από αύριο θα τον αναλάβει ο φυσικοθεραπευτής του ΠΑΟ, Άκης
Παναγιωταράς. 
*** «Η παραχώρηση του δημοτικού κλειστού γηπέδου στον Παναθηναϊκό θα γίνει
με την απαραίτητη προϋπόθεση ότι δεν θα στρέφεται εις βάρος των ομάδων του
Δήμου μας και των παιδιών που αθλούνται καθημερινά σ' αυτό» αναφέρει μεταξύ
άλλων σε επιστολή του προς την εφημερίδα ο δήμαρχος Χολαργού, Χαράλαμπος
Σκούρτης. Επιβεβαίωσε πως είναι γνώστης του «πράσινου» ενδιαφέροντος, που δεν
εκδώθηκε επισήμος. Ακόμη ο πρόεδρος του Δημ. Αθλ. Οργ. Χολαργού κ. Αγγελάκης
τόνισε χθες πως επισκέφθηκαν το γήπεδο μηχανικοί, αλλά τη μελέτη για την
αύξηση της χωρητικότητας δεν την έχει αναθέσει σε εταιρεία ο δήμος.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O07</CAT>
<ED>
Κωδικός άρθρου: A17272O075</ED>
<ID>
ID:307175

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O07&aa=5</URL></REF>


Article

<CATEGORY>vin10</CATEGORY>

 <H5>ΠΑΟ </H5><H2>Άνθησαν ελπίδες στην Πράγα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Τα ζεστά ρούχα που από νωρίς έψαχναν χθες όλη την ημέρα οι οπαδοί του
Παναθηναϊκού στην Πράγα, καθότι ο υδράργυρος έκανε... βουτιά, αποδείχθηκαν
άχρηστα το βράδυ στο γήπεδο της Σπάρτα. 
*** Η νίκη και η εμφάνιση των «πράσινων» στο Λέτνα μετέτραψαν τους πάντες
σε... ενεργά ηφαίστεια. 
*** Με τη νίκη του αυτή το «Τριφύλλι» απέκτησε πραγματικές ελπίδες πρόκρισης
ακόμη και στις «οκτώ» καλύτερες ομάδες του Τσάμπιονς Λιγκ και αν μάλιστα την
προσεχή εβδομάδα ξανά με τη Σπάρτα έρθουν άλλα τρία... ποντάκια ο Παναθηναϊκός
εξασφαλίζει τον τίτλο του φαβορί. 
*** Τέτοιες νίκες φουσκώνουν όλους με «εθνική περηφάνεια». Ο Πίτσος στο
ντεμπούτο του δεν είχε τρακ και ο Γιάρνι πρόσθεσε μία ακόμη συμμετοχή στο
ευρωπαϊκό του παλμαρέ. 
*** Εις πέρας όμως τη... δουλειά έφεραν άλλοι. Στο πρώτο γκολ ο Λυμπερόπουλος
έκανε το άνοιγμα προς τα δεξιά και το «σκροπ» του Καραγκούνη χωρίς να αγγίξει
δίχτυα πέρασε τη γραμμή και γέννησε κύματα ενθουσιασμού στις εξέδρες. Επιμύθιο
- ποδοσφαιρικό - για το συγκεκριμένο γκολ: σε τέτοιες φάσεις ο γκολκίπερ και
με δίπλα την μπάλα καλύτερα να διώχνει με το πόδι - δεν προλαβαίνει αλλιώς. Ο
Τσεχ μικρός είναι, θα μάθει... 
*** Στο 2-0 απολαύσαμε τον... μπουκαδόρο Κωνσταντίνου. Εκμεταλλεύτηκε τη
δύναμη που δίνει η θέληση, κοντρόλ με το δεξί καλάμι, αμέσως σουτ με το
αριστερό, το γκολ ήταν γεγονός. Ήταν για τους θεατές ένα μαγικό συναίσθημα,
που έπαιζε με τις αισθήσεις τους όπως τα δάχτυλα του μουσικού παίζουν με τις
διαδοχικές χορδές. Και με τη μελωδία της παναθηναϊκής ευτυχίας
εξασφαλισμένη... 
Λες και βρέθηκαν ενώπιον... αντιπροσωπείας αυτοκινήτων ένιωσαν αργά χθες το
απόγευμα τα μέλη της αποστολής της ΑΕΚ μόλις «πάτησαν» στο αεροδρόμιο του
Μιλάνου. 
*** Η μία Μερτσέντες έφτανε μετά την άλλη. Συνολικά τέσσερις κατέφθασαν για
την παραλαβή και ποιος λέτε ότι ξεπρόβαλε και ήταν στην υποδοχή; Ο Πέτρος
Στάθης! Μεγαλεία για τον παράγοντα... 
*** Η σύζυγος του Μ. Ψωμιάδη και τα δύο παιδιά της οικογένειας μπήκαν μέσα
και... εξαφανίστηκαν. 
Παρών φυσικά και ο πρόεδρος. Ο εξάδελφος, Χαρίλαος. 
Όσο για τον πραγματικό... «Πρόεδρο» παρέμεινε στην Αθήνα. Δουλειές (θα) τον
κράτησαν πίσω... 
Αν ενδιαφέρεστε να μάθετε τι συνέβη στην άφιξη, μάλλον, η απάντηση είναι η
εξής: ουδέν! Ούτε κάμερες ούτε δημοσιογράφοι. Κρίμα τα κοστούμια που έραψαν
τα... παιδιά. Και τα έξοδο που έγιναν! 
*** Ένα άτομο από την Ίντερ ανέμενε, σίγουρα όμως δεν πρέπει να ήταν
υψηλόβαθμο. Απλή εκτέλεση καθηκόντων και τίποτε περισσότερο. 
*** Να τονιστεί ότι ο Χαρίλαος γνωστοποίησε στους Έλληνες απεσταλμένους ότι η
απαγόρευση παρουσίας στις προπονήσεις ισχύει και στα ξένα. «Να μην έρθετε στην
προπόνηση» είπε. «Θα γίνει με κλειστές πόρτες». Ακολούθησαν διαβουλεύσεις του
στυλ «εμείς θα έρθουμε και ας μείνουμε απ' έξω» και τελικά ο νεόκοπος
παράγοντας έκανε ελιγμό και η συμφωνία έκλεισε στο αρχικό δεκάλεπτο. Τόσο
διάστημα θα «ζούσαν» χθες οι δημοσιογράφοι το θρυλικό Μεάτσα. 
Οι οπαδοί, πάντως, είναι πιο τυχεροί. Δεν μπλέκονται με τους διοικητικούς και
πάνε κατευθείαν στο γήπεδο. Πέντε τσάρτερ μεταβαίνουν αύριο αυθημερόν στο
Μιλάνο. Η ΑΕΚ θα πάρει άλλα 1.500 εισιτήρια, πέραν των 3.500 που
εξαφανίστηκαν. Άρα, η «κιτρινόμαυρη» εξέδρα θα έχει «γερή φωνή». 
*** Ο Ντέμης έμεινε χθες στην Αθήνα. Πίκρα μεγάλη για τον άσο. Ήθελε όσο
τίποτα να έπαιζε στην Ιταλία. 
*** Κάτι ακόμη: στο «Ελ. Βενιζέλος» την ώρα που επιβιβάζονταν στο αεροσκάφος
οι άνθρωποι της ΑΕΚ, ένας παλιός και αγαπητός γνώριμος αναχωρούσε για την
Κύπρο. Ο Τόνι Σαβέβσκι. Με όσους ήθελε ο Τόνι τα είπε. Με τους άλλους το
απέφυγε, μπορεί να ήταν στο τσεκάρισμα των εισιτηρίων... 
Σούπερ θέαμα υπόσχονται απόψε στο ΣΕΦ και στο μίτινγκ στίβου οι Στέισι
Ντραγκίλα και Σβετλάνα Φεοφάνοβα. Η κόντρα τους τα τελευταία χρόνια έχει
εκτινάξει το άθλημα του επί κοντώ στις Γυναίκες σε ύψη δυσθεώρητα. Ευγενής
άμιλλα... 
*** Έξω από τους βατήρες, τα δύο κορίτσια συνδέονται με εκτίμηση που φτάνει
στα όρια της φιλίας. Μάλιστα, η Αμερικανίδα Ντραγκίλα δηλώνει (κι αυτή!)...
ερωτευμένη με την πατρίδα μας. Ακρόπολη, Λυκαβηττός, πολλά γνωρίζει. Απολύτως
φυσιολογική συνεπώς η φωτογραφία με φόντο την Ακρόπολη που κυκλοφόρησε χθες.
Με απαίτηση Ντραγκίλα προέκυψε το σκηνικό. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17272O081</ED>
<ID>
ID:307074

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O08&aa=1</URL></REF>


Article

<CATEGORY>vin10</CATEGORY>

 <H5>ΜΟΝΤΣΑ </H5><H2>Μεγάλο ταλέντο η σύζυγος του Ρονάλντο
</H2>
Μπορεί να παραμένει άγνωστη η ημερομηνία επιστροφής του Ρονάλντο στα
γήπεδα, ωστόσο, η οικογένεια Ρονάλντο θα εκπροσωπηθεί σύντομα στους
αγωνιστικούς χώρους. Η σύζυγος του Βραζιλιάνου επιθετικού της Ίντερ, Μιλένε
Ντομίνγκες, προπονείται τις τελευταίες ημέρες με την ομάδα της Μόντσα και όπως
δήλωσε ο προπονητής της Ραφαέλε Σολιμένο είναι μεγάλο ταλέντο και θα κάνει
σπουδαία καριέρα. Η κυρία Ρονάλντο αγωνίζεται στην επίθεση, αλλά είναι το ίδιο
καλή και στα χαφ. Το ντεμπούτο της με την ομάδα της Μόντσα θα το
πραγματοποιήσει στα μέσα του επόμενου μήνα εναντίον ομάδα των ΗΠΑ. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17272O082</ED>
<ID>
ID:307116

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O08&aa=2</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ </H5><H2>Πρόταση στον Παπέν για τεχνικό πόστο
</H2>
Η Μάντσεστερ έχει προσεγγίσει τον πρώην «ποδοσφαιριστή της χρονιάς» στην
Ευρώπη, Ζαν Πιέρ Παπέν, προκειμένου να γίνει βοηθός προπονητή του Άλεξ
Φέργκιουσον στους πρωταθλητές Αγγλίας, όπως αναφέρει η γαλλική εφημερίδα «l'
Equipe». Η εν λόγω πηγή τονίζει ότι ο παλιός Γάλλος διεθνής, ο οποίος
σταμάτησε την ποδοσφαιρική καριέρα του το 1998 και πρόσφατα πήρε το δίπλωμά
του ως προπονητής, συγκαταλέγεται στους τέσσερις ανθρώπους, τους οποίους έχει
προσεγγίσει ο «Φέργκι¦, προκειμένου να γίνουν... υπασπιστές του την επόμενη
σεζόν. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17272O083</ED>
<ID>
ID:307146

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O08&aa=3</URL></REF>


Article

<CATEGORY>vin10</CATEGORY>

 <H5>ΟΥΓΕ </H5><H2>Στον πάγκο στις αρχές Μαρτίου
</H2>
Η αντίστροφη μέτρηση για την επιστροφή του Ζεράρ Ουγέ στον πάγκο της Λίβερπουλ
έχει ξεκινήσει. Ο Γάλλος προπονητής, μετά τη μεγάλη περιπέτεια που πέρασε με
την υγεία του, αναμένεται να καθήσει ξανά στον πάγκο των «κόκκινων» στις αρχές
Μαρτίου, όπως δήλωσε ο βοηθός - και αντικαταστάτης του, τους τελευταίους
τέσσερις μήνες Φιλ Τόμπσον. «Όλα πάνε καλά, σύμφωνα με το πρόγραμμα των
γιατρών. Νομίζω ότι στις αρχές Μαρτίου θα επιστρέψει. Αυτό σημαίνει ότι εγώ θα
ξαναγυρίσω στα παλιά μου καθήκοντα, που πιστεύω πως τα είχα καταφέρει πολύ
καλά» είπε ο Φιλ Τόμπσον.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17272O084</ED>
<ID>
ID:307163

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O08&aa=4</URL></REF>


Article

<CATEGORY>vin10</CATEGORY>

 <H5>ΣΟΛΤ ΛΕΪΚ </H5><H2>Ζωγραφιές στον πάγο
</H2>
Θα μπορούσε να ονομάζεται «Έρωτας στον πάγο» και να είναι πίνακας κάποιου
μεγάλου ζωγράφου. Ωστόσο, πρόκειται απλώς για φωτογραφία του γαλλικού
ζευγαριού Μαρίνα Ανισίνα και Γκουεντάλ Πεζρά από τον τελικό του χορού στον
πάγο, στο καλλιτεχνικό πατινάζ των Χειμερινών Ολυμπιακών του Σολτ Λέικ Σίτι.
Οι Γάλλοι κέρδισαν πανάξια το χρυσό μετάλλιο.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17272O085</ED>
<ID>
ID:307176

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O08&aa=5</URL></REF>


Article

<CATEGORY>vin10</CATEGORY>

 <H5>ΔΑΦΝΗ </H5><H2>Δωρεάν είσοδος με τον ΚΑΟΔ
</H2>
Ελεύθερη για το κοινό θα είναι σήμερα η είσοδος στο κλειστό «Μ.
Μουρούτσος», αφού η διοίκηση της Δάφνης αποφάσισε ότι με γεμάτη εξέδρα οι
πιθανότητες για νίκη επί του ΚΑΟΔ είναι μεγαλύτερες. Για τους γηπεδούχους το
ματς αποτελεί την τελευταία ευκαιρία για την παραμονή στην κατηγορία, όμως και
για τη δραμινή ομάδα τα περιθώρια έχουν στενέψει, μετά την εντός έδρας ήττα
από το Ηράκλειο. Χθες στη Δάφνη αντιπροσωπεία της διοίκησης επισκέφτηκαν τους
παίκτες για να τους τονώσουν το ηθικό και πήραν ως απάντηση «όρκο νίκης».
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O08</CAT>
<ED>
Κωδικός άρθρου: A17272O086</ED>
<ID>
ID:307183

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O08&aa=6</URL></REF>


Article

<CATEGORY>vin10</CATEGORY>

 <H2>Σκάκι
</H2><H4>Ο Πονομαριόφ ετοιμοπόλεμος
</H4>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο Ρούσλαν Πονομαριόφ αποδέχθηκε τελικά τη βελτιωμένη πρόταση των οργανωτών
του Λινάρες και θα βρεθεί για πρώτη φορά αντιμέτωπος με τον Γκάρι Κασπάροφ.

Οι διοργανωτές του σπουδαίου ανδαλουσιανού τουρνουά ­ ξεκινάει μεθαύριο ­
ακολούθησαν την πολιτική του καρότου και του μαστιγίου απέναντι στον νεαρό
παγκόσμιο πρωταθλητή. Την ίδια ώρα που τον απειλούσαν με αγωγή για αποζημίωση
ενός εκατ. δολαρίων, έστελναν και αντιπροσωπεία στην Ουκρανία για να
διαπραγματευτεί, με νέους όρους, ένα συμβόλαιο συμμετοχής στο Λινάρες για
φέτος αλλά και του χρόνου. Εκπρόσωπος των οργανωτών δήλωσε χαρακτηριστικά:
«Αντιλαμβανόμαστε ότι η ευθύνη και η εικόνα του παγκόσμιου πρωταθλητή παράγουν
αύξηση εξόδων, ιδίως σε ό,τι αφορά στους βοηθούς αναλυτές. Για τον λόγο αυτό
βελτιώσαμε λίγο τις οικονομικές παροχές για εφέτος και εγγυηθήκαμε μια θέση
για το 2003». 
Ο Πονομαριόφ είχε αποδεχθεί την πρόταση συμμετοχής, αλλά μετά την ανάδειξή του
σε παγκόσμιο πρωταθλητή ανακάλεσε. Τόσο ο Κασπάροφ, όσο και ο Ιβαντσούκ που
τον αντιμετώπισε στον τελικό, δείχνουν να υποτιμούν την επιτυχία του νεαρού
Ουκρανού. Αλλά το τουρνουά αναμένεται εξαιρετικά ενδιαφέρον, καθώς θα πάρουν
μέρος ακόμη οι Ανάντ, Άνταμς, Σίροφ και Βαλέγιο Πονς. Κάθε παίκτης θα
αντιμετωπίσει τον καθένα από τους υπόλοιπους συμμετέχοντες από δύο φορές, με
λευκά και μαύρα. 
ΣΑΕ 
Με τη συμμετοχή 20 σκακιστριών πραγματοποιείται το διεθνές τουρνουά αλλά και
πρωτάθλημα Αττικής γυναικών, που οργανώνει ο Σύνδεσμος Αιγυπτιωτών Ελλήνων
(3ης Σεπτεμβρίου 56). Το τουρνουά ονομάζεται «Αφροδίτη», καθώς γίνεται στη
μνήμη της Αφροδίτης Βαζελάκη, σκακίστριας του συνδέσμου και έχει χρηματικά
έπαθλα που ξεπερνούν τα 2.000 ευρώ. Οι αγώνες γίνονται καθημερινά και θα
ολοκληρωθούν το Σάββατο. Διαιτητής είναι ο Οδυσσέας Βαζελάκης. Μέχρι τον 3ο
γύρο, στην πρώτη θέση ισοβαθμούσαν οι δύο ισχυρότερες ξένες σκακίστριες,
Σουμιάκινα και Σορόκινα. Στον 4ο γύρο η Σουμιάκινα κέρδισε όμως τη Σορόκινα
και προηγείται με 1 βαθμό διαφορά. Η βαθμολογία, μετά τον 4ο γύρο, είχε ως
εξής: 
1) Σουμιάκινα (2.358) 4 βαθμοί, 2-5) Σορόκινα (2.187), Στείρη (2.145), Πετράκη
(2.105), Στεφανίδη (2.065) 3 βαθμοί, 6) Ευανθία Μάκκα (2.061) 2,5 βαθμοί,
7-13) Σάβοβα (2.168), Ι. Μάκκα (2.167), Βέρα Παπαδοπούλου (2.145), Πετσετίδη
(2.011), Λ. Κορού (2.005), Σερετάκη (1.690), Μουρτζούνη (1.525) 2 βαθμοί, 14)
Νικολαΐδη (1.575) 1,5 βαθμός, 15-19) Βαζελάκη (1.565), Παγκαλή (1.505),
Στούμπου (1.525), Ζη (1.500), Σκορδίλη 1 βαθμός, 20) Μακαντάνη (1.360) χωρίς
βαθμό. 
Η Σορόκινα έχει κερδίσει τις Σερετάκη, Πετράκη, Παπαδοπούλου και Σουμιάκινα. Η
τελευταία έχει κερδίσει τις Κορού, Στείρη και Ι. Μάκκα. 
Κατά τον χθεσινό 5ο γύρο η Στεφανίδη κέρδισε με τα μαύρα τη Σορόκινα σε 30
κινήσεις, ενώ η Σουμιάκινα έπαιζε μέχρι αργά με την Πετράκη. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: O99</CAT>
<ED>
Κωδικός άρθρου: A17272O991</ED>
<ID>
ID:307075

</ID><URL>http://ta-nea.dolnet.gr/neaweb/neafile.print_unique?e=A&f=17272&m=O99&aa=1</URL></REF>


Article

<CATEGORY>vin09</CATEGORY>

 <H2>ΤΖΟΝ ΛΕ ΚΑΡΕ
</H2><H2>«Είμαι γιος βάναυσου απατεώνα»
</H2><H4>Ο Τζον Λε Καρέ, στα 71 του, αποφασίζει να αναμετρηθεί με τα βιώματα της
παιδικής του ηλικίας, που τον έκαναν συγγραφέα
</H4>
«Αν κανείς δεν σε ανακαλύψει, πρέπει εσύ να ανακαλύψεις τον εαυτό σου για τους
άλλους». Λόγια του Τζον Λε Καρέ που κρύβουν μία δραματική πτυχή της
προσωπικότητας του διάσημου συγγραφέα. Μία πτυχή που έχει να κάνει με την,
πράγματι, τραυματική παιδική του ηλικία. Ο ίδιος ο Τζον Λε Καρέ αρέσκεται να
θυμίζει τη ρήση του Γκράχαμ Γκριν, ότι η παιδική ηλικία είναι ο τραπεζικός
λογαριασμός του συγγραφέα. Στη συγκεκριμένη περίπτωση, με τα 71 του χρόνια να
τον απομακρύνουν από διλήμματα, ο Τζον Λε Καρέ νιώθει πια ικανός να
λογαριαστεί με ετούτον τον «τραπεζικό λογαριασμό» και να εξιλεωθεί. Ακόμη και
αν αυτό έχει ως τίμημα τον συγγραφικό του οίστρο. Σε ένα αυτοβιογραφικό του
άρθρο στο περιοδικό «New Yorker», ο Τζον Λε Καρέ μιλάει για όλα. Για τον
κομπιναδόρο πατέρα του που μπαινόβγαινε στις φυλακές, για τη μάνα του που τους
εγκατέλειψε όταν ο ίδιος ήταν πέντε ετών. Για τον παραλογισμό μιας διπλής ζωής
που του επιβλήθηκε από τον πατέρα του. 
Την πρώτη φορά που αναμετρήθηκε με την παιδική του ηλικία, έγραψε το καλύτερο,
ίσως, μυθιστόρημά του. Στο «Α perfect spy», βιβλίο του 1986, η σχέση του
ήρωα-κατασκόπου Μάγκνους Πιμ με τον ακαμάτη πατέρα του, διαπνέεται από υψηλή
συναισθηματική αλήθεια. Σε βαθμό που αρκετοί κριτικοί έφθασαν να πουν ότι ο
Τζον Λε Καρέ ξεπέρασε τα όρια του μυθιστορήματος κατασκοπείας και οδήγησε τον
αναγνώστη σε κόσμους καφκικούς. 
«Είμαι γιος ενός απατεώνα που χτυπούσε τη γυναίκα του και επισκεπτόταν κατά
καιρούς τις φυλακές», λέει τώρα ο Τζον Λε Καρέ, μιλώντας για πρώτη φορά για τα
βιώματα της παιδικής του ηλικίας

Σήμερα τα περιγράφει πια σε πρώτο πρόσωπο: «Είμαι γιος ενός απατεώνα που
χτυπούσε τη γυναίκα του και επισκεπτόταν κατά καιρούς τις φυλακές. Του Ρόνι
Κόρνγουελ (το πραγματικό ονοματεπώνυμο του Τζον Λε Καρέ είναι Ντέιβιντ
Κόρνγουελ) που σημάδεψε τη ζωή τη δική μου αλλά και του μεγαλύτερου αδελφού
μου Τόνι». Τα δύο παιδιά υποχρεώνονταν να αναλαμβάνουν μερικές από τις
βρώμικες δουλειές του πατέρα τους. 
Μια φορά τους έστειλε σε ένα ζευγάρι συνταξιούχων που του είχαν εμπιστευτεί τη
σύνταξή τους. «Πήγαμε απρόθυμα, ήπιαμε το τσέρι τους και προσπαθήσαμε να
εγγυηθούμε για την ακεραιότητα του Ρόνι». Η μητέρα τους Όλιβ δεν μπόρεσε να
αντέξει την κατάσταση. Σηκώθηκε και έφυγε όταν ο Ντέιβιντ ήταν 5 ετών και ο
μικρός δεν την ξαναείδε μέχρι που έγινε 21. Του είπε ότι αν είχε πάρει μαζί
της εκείνον και τον αδελφό του, ο πατέρας τους θα την είχε κυνηγήσει μέχρι να
πάρει τα παιδιά πίσω. Εκεί που του μιλούσε, ξαφνικά άλλαξε ύφος και είπε, λες
και απευθυνόταν στον σύζυγό της: «Θα μας είχες κυνηγήσει, αγάπη μου. Δεν θα τα
παράταγες μέχρι να έπαιρνες πίσω τα παιδιά σου». 
<H3>Λαθραία επιβίωση </H3>
Ο Τζον Λε Καρέ περιγράφει τον πατέρα του ως πολύ γοητευτικό άνθρωπο που,
ανεξάρτητα από τη συμπεριφορά του, ήθελε το καλύτερο για τα παιδιά του. «Το
όνειρό του ήταν να γίνουμε δικηγόροι. Ο αδελφός μου αστικολόγος και εγώ
ποινικολόγος. Μας έστειλε σε καλά ιδιωτικά σχολεία ως εσωτερικούς. Μαθαίναμε
να έχουμε τρόπους. Μαθαίναμε να είμαστε γοητευτικοί. Και μετά γυρίζαμε στο
χάος. Δεν ξέραμε τι θα βρούμε στις διακοπές. Μια καινούργια κυρία, με ή χωρίς
τον πατέρα μου, ένα ακόμη απόβρασμα της κοινωνίας. Αυτή η απίθανη αντίθεση
ανάμεσα στον κόσμο του πατέρα μου και στον κόσμο που ο πατέρας μου ήθελε να
μας βάλει, μας μετέτρεψε σε ανθρώπους που συνέχεια περνούν τα σύνορα. Η
ανατροφή μου μετατράπηκε σε λαθραία επιβίωση - ολόκληρος ο κόσμος ήταν εχθρικό
έδαφος», λέει ο Λε Καρέ. Και φαίνεται πως είναι ακόμα...
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P17</CAT>
<ED>
Κωδικός άρθρου: A17272P171</ED>
<ID>
ID:307076

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P17&aa=1</URL></REF>


Article

<CATEGORY>vin09</CATEGORY>

 <H2>«Σχέσεις» ζωής και live πάρτι στον «Κεραμεικό»
</H2>
Οι Αλεξάνδρα Παντελάκη, Θεοδώρα Τζήμου και Λευτέρης Βογιατζής στις «Σχέσεις
του κυρίου Πίτερς» του Άρθουρ Μίλερ, που ανεβαίνει απόψε στο θέατρο «Ροές»

Το έργο του Άρθουρ Μίλερ «Οι σχέσεις του κυρίου Πίτερς» ανεβαίνει απόψε στο
θέατρο «Ροές» (Ιάκχου 14, τηλ. 010.3474.312) σε μετάφραση Μαρίας Λαϊνά και
σκηνοθεσία Νικαίτης Κοντούρη. Παίζουν: Λευτέρης Βογιατζής, Γιάννης Νταλιάνης,
Αλεξάνδρα Παντελάκη, Θεοδώρα Τζήμου, Γεράσιμος Μιχελής, Χρήστος Λούλης, Έμιλυ
Κολιανδρή και Ελένη Κοκκίδου. 
Το έργο του Ούγκο Κλάους «Ο Ζιλ και η νύχτα» παρουσιάζεται στον Κάτω
Χώρο του «Θεάτρου του Νέου Κόσμου» (Αντισθένους 7 και Θαρύπου, τηλ.
010.9212.900), σε μετάφραση Μαρίας Ευσταθιάδη και σκηνοθεσία Φωτεινής
Σισκοπούλου. Παίζουν: Δήμητρα Χατούπη, Κώστας Χατζηδημητρίου και Παναγιώτης
Θωμαΐδης. 
Επαναλαμβάνονται από απόψε, στο θέατρο «Σφενδόνη» (Μακρή 4, τηλ.
010.9246.692) οι παραστάσεις του έργου του Αντώνη Μόλλα «Λίγο απ' όλα». 
Η κωμωδία του Δημήτρη Ψαθά «Ζητείται ψεύτης» παρουσιάζεται από απόψε
έως και την Κυριακή, στο θέατρο «Απόλλων» της Ερμούπολης, από τη Θεατρική
Ομάδα «Μπαστιάς» του Πολιτιστικού Κέντρου Δημοσίων Υπαλλήλων της Σύρου σε
σκηνοθεσία Αντρέα Τζίνη. 
Βιβλίο 
Το λεύκωμα του ζωγράφου Γιώργου Ιωάννου «Η Αθήνα μέσα από καρτ ποστάλ
του παρελθόντος» (Εκδόσεις Σιδέρη) παρουσιάζουν στις 6.30 μ.μ., στην
«Τεχνόπολι» του Δήμου Αθηναίων (Πειραιώς 100), οι Φώτης Παπαθανασίου, Αθηνά
Σχινά και Κώστας Γεωργουσόπουλος. Χαιρετισμό θα απευθύνει ο δήμαρχος Αθηναίων
Δημήτρης Αβραμόπουλος. 
Συμπόσιο 
«Πολιτιστικές σελίδες και ένθετα. Ανάγκη ύπαρξης και απήχηση» είναι το
θέμα που θα συζητηθεί στο συμπόσιο που φιλοξενείται στις 12.30 μ. στη Στοά του
Βιβλίου (Πεσμαζόγλου 5). Μιλούν οι Τ. Καμπύλης, Φ. Απέργης, Κ. Γιούργος, Α.
Ελληνούδη, Α. Ελεφάντης, Ν. Ξυδάκης. Σχολιάζουν οι Χ. Γιανναράς και Β.
Καραποστόλης. Συντονίζει ο Δ. Ποταμιάνος. 
Μουσική 
Κλασικά τραγούδια ερμηνεύει ο Κωνσταντίνος Παλιατσάρας στο αμφιθέατρο
«Μίκης Θεοδωράκης» του Πνευματικού Κέντρου Χολαργού (Περικλέους 55, τηλ.
010.6511.758) στις 8 μ.μ. 
Έκθεση 
«Στα βήματα του Ερωτόκριτου» είναι ο τίτλος της έκθεσης του Φαίδωνος
Πατρικαλάκι που διοργανώνεται από το Κέντρο Σύγχρονης Εικαστικής Δημιουργίας
Ρεθύμνης και εγκαινιάζεται στις 8 μ.μ. στον «Χώρο Τέχνης 8» (Χειμάρρας 8,
Ρέθυμνο). 
Συζητήσεις 
Με θέμα «Η Βία, ο Φόβος και ο Θάνατος στο παιδικό εικονογραφημένο
βιβλίο» συζητούν στις 7.30 μ.μ., στη Στοά του Βιβλίου (Πεσμαζόγλου 5), οι
Αθανάσιος Αλεξανδρίδης, Τζίνα Καλογήρου και Μάνος Κοντολέων. 
«Ζωντανά» 
Live πάρτι στον «Κεραμεικό» (Κεραμεικού 58 και Μαραθώνος τηλ.
010-5222.222) στις 9 μ.μ. με τους Χαρούλα Αλεξίου, Λαυρέντη Μαχαιρίτσα,
«Άνεμος», Λιζέττα Καλημέρη, Φίλιππο Πλακιά και Ελισάβετ Καρατζόλη. 
Τα «Κίτρινα Ποδήλατα» απόψε στον «Σταυρό του Νότου» (Φρατζή και Θαρύπου
37, τηλ. 010.9226.975). 
<H3>ΜΗ ΧΑΣΕΤΕ
</H3>
Η παράσταση «Άμλετ, μια μαθητεία», με την Άλλα Ντεμίντοβα, παρουσιάζεται
από απόψε και έως τις 10 Μαρτίου στο θέατρο «Άττις» (Λεωνίδου 7, Μεταξουργείο,
τηλ. 010.5226.260), σε διασκευή Μπόρις Παστερνάκ.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17272P181</ED>
<ID>
ID:307077

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P18&aa=1</URL></REF>


Article

<CATEGORY>vin09</CATEGORY>

 <H5>www
</H5><H2>Ταξίδι στον κόσμο του τατουάζ
</H2>
http: //www.tattoomuseum.com/tattoo.html

Ο μόνος τρόπος για να επισκεφθεί κανείς το μουσείο τατουάζ στο Άμστερνταμ αυτή
την περίοδο είναι μέσα από την ηλεκτρονική του σελίδα. Κι αυτό γιατί από τον
Οκτώβριο του 2000 το μουσείο παραμένει κλειστό. 
Στην ιστοσελίδα του μουσείου τατουάζ, παρ' όλα αυτά μπορείτε να δείτε το
μεγαλύτερο μέρος από τις συλλογές του: εργαλεία και μηχανές τατουάζ από
αρχαίους πολιτισμούς, φωτογραφίες από διάσημα τατού (αλλά και διάσημους με
τατού) είναι μερικές από αυτές. «Καμάρι» του μουσείου θεωρείται το moko mokai.
Πρόκειται για ένα σπάνιο αντίγραφο κεφαλής πολεμιστή των Μαορί, με τα
χαρακτηριστικά τατουάζ της φυλής. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17272P182</ED>
<ID>
ID:307117

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P18&aa=2</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Οι ερασιτέχνες...
</H2>
<AUTHOR>Γ.Δ.Κ.Σ.</AUTHOR>

Μα, πας, λέει, και βλέπεις και τις ερασιτεχνικές τις παραστάσεις; Ε, ναι, πάω.
Όσο μπορώ. Καταρχάς μ' αρέσει. Γιατί συναντάω μια ζωντάνια κι ένα κέφι,
δυσεύρετα στους επαγγελματικούς θιάσους. Τελευταία, όμως, και γιατί, επιπλέον,
έχουν αρχίσει να «προτείνουν» - πολύ σημαντικό αυτό. Το '99, στον Ταύρο,
έφεραν και πάλι «στο φως» το «Βίβα Ασπασία» του Ιάκωβου Καμπανέλλη, πριν το
ανεβάσει ο Γιώργος ο Μιχαηλίδης. Την προηγούμενη χρονιά είχαν παίξει δυο
μονόπρακτα ενός συμπολίτη τους, του Λεωνίδα Τσίπη. Φέτος, στην Αγία Παρασκευή,
ανέβασαν άπαιχτο έργο συμπολίτη τους επίσης, του Βασίλη Αργυρόπουλου, τις
«Σάπιες ρώγες σταφυλιού». Προχθές, βρίσκομαι στο Νέο Ηράκλειο. Παλιές
καραβάνες κι εδώ. Η Βάσω Παπαθεοδώρου - Μπελίτση με τη «Θεατρική Σκηνή»
αγωνίζονται τον αγώνα τον καλό από το '84 - δεκαοχτώ ολόκληρα χρόνια. Χωρίς να
το βάζουν κάτω. 
<H3>...και το (ξε)Χα(σ)μένο «Γράμμα» </H3>
Ίον Λούκα Καρατζιάλε

Και μου δίνεται η ευκαιρία να «επανανακαλύψω» ένα αριστούργημα: «Το χαμένο
γράμμα» του Ίον Λούκα Καρατζιάλε, κορυφαίο έργο του ρουμάνικου θεάτρου. Μα
σάτιρα ασπαίρουσα, επίκαιρη όσο δεν μπορείτε να το πιστέψετε, εφάμιλλη του
«Επιθεωρητή» του Γκόγκολ. Που, όλα αυτά τα χρόνια, την έχω δει να παίζεται
μόνον από ένα ρουμάνικο θίασο, το Κρατικό Θέατρο της Οράντεα, που είχε έρθει,
ως ανταλλαγή, στο «Πορεία» του Λεωνίδα Τριβιζά, τη δεκαετία του '70. Και που
έχει να παιχτεί - ελληνική παράσταση, εννοώ - στην Αθήνα από το1964, όταν το
παρουσίασε ο Αλέκος Αλεξανδράκης, σε σκηνοθεσία του Κώστα Μπάκα. Και,
γενικότερα στην Ελλάδα, από το '88, όταν το ανέβασε ο Στέλιος Γούτης, στη
Θεσσαλονίκη, στο ΚΘΒΕ. Να μας θυμίζουν την ύπαρξή του οι ερασιτέχνες! Και όχι
το Εθνικό Θέατρο, που, υποτίθεται, έχει την αποστολή να προσφέρει και θεατρική
παιδεία... <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17272P183</ED>
<ID>
ID:307147

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P18&aa=3</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Έι, μίστερ Κότσιρα, τάλι μι μπανάνα
</H2>
<AUTHOR>Χ.Π.</AUTHOR>

Γιάννης Κότσιρας

Η world music «αέρας» που φυσάει αυτή την εποχή σε όλα τα μήκη και τα πλάτη
του μουσικού γίγνεσθαι φαίνεται να διαπερνάει και τις ελληνικές, μέιν στριμ,
παραγωγές. Στο πρόσφατο διπλό λάιβ άλμπουμ λοιπόν του Γιάννη Κότσιρα που μόλις
κυκλοφόρησε (ΕΜΙ) μην εκπλαγείτε αν μεταξύ Παντελή Θαλασσινού, Ευανθίας
Ρεμπούτσικα και Στέλιου Καζαντζίδη σάς προκύψει κι ένα «καμ μίστερ τάλι μαν
ταλιμι μπανάνα» (Banana Boat) σε τέλεια καλοκαιρινή, χορευτική ατμόσφαιρα και
ύφος... Χάρι Μπελαφόντε. Ιδού όμως η μαγεία της ατμόσφαιρας που δημιουργεί ένα
ζωντανό, παλλόμενο κοινό και φυσικά ο παραγωγός (Βαγγέλης Κουλούρης) που ξέρει
να επιλέγει στιγμές και να τις τοποθετεί σωστά. Εν ολίγοις, το τραγούδι
εντάσσεται μια χαρά μέσα στη ροή του δίσκου (προηγείται το «Φτάνει που κλαίμε»
του Α. Μιτζέλου και ακολουθεί η «Κρουαζιέρα» του Β. Γερμανού), ενός δίσκου που
εν γένει διακρίνεται από καλή ροή και καλό ήχο, με έναν Γιάννη Κότσιρα που
αναπτύσσει όλη την γκάμα των ερμηνευτικών του δεξιοτήτων. Καζαντζίδης λοιπόν
και Χάρι Μπελαφόντε παρέα. Γιατί όχι; <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17272P184</ED>
<ID>
ID:307164

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P18&aa=4</URL></REF>


Article

<CATEGORY>vin09</CATEGORY>

 <H5>ΔΙΚΤΥΟ
</H5><H2>Επετειακά και άλλα...
</H2>
<AUTHOR>Μ.Μ.</AUTHOR>

Όλοι θυμούνται κάποιους στίχους από τη σχολική τους ηλικία. Οι περισσότεροι
ωστόσο μένουν στον Εθνικό Ύμνο και στα κάλαντα. Ο Δήμος Παιανίας πάντως
προνόησε (πρόλαβε και την 25η Μαρτίου) και ανάμεσα στις άλλες δραστηριότητές
του για τη παραδοσιακή μουσική παρουσίασε πριν από λίγες ημέρες την έκδοση του
καθηγητή και πρωτοψάλτη Κωνσταντίνου Ιω. Μάρκου «Επετειακά Δημοτικά
Τραγούδια». Και είναι τόσα τα δημοτικά και τα κάλαντα αλλά και τα έντεχνα
επετειακά τραγούδια (σε ένα βιβλίο 400 σελίδων) που προσφέρουν πλούσιο υλικό
για εκπαιδευτικούς και όχι μόνο. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P18</CAT>
<ED>
Κωδικός άρθρου: A17272P185</ED>
<ID>
ID:307177

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P18&aa=5</URL></REF>


Article

<CATEGORY>vin09</CATEGORY>

 <H2>Θ. ΠΑΠΑΓΕΩΡΓΙΟΥ-Λ. ΠΡΩΤΟΨΑΛΤΗ
</H2><H2>Κρατάει 40 χρόνια αυτή η κολώνια
</H2><H4>Σαράντα χρόνια συντροφικότητας κλείνουν ο Θανάσης Παπαγεωργίου και η Λήδα
Πρωτοψάλτη. Τα περισσότερα, μαζί στο θέατρο. Και η «Στοά» μόλις έκλεισε τα
τριάντα της
</H4>
<AUTHOR>ΓΙΩΡΓΟΣ Δ. Κ. ΣΑΡΗΓΙΑΝΝΗΣ</AUTHOR>

Θανάσης Παπαγεωργίου - Λήδα Πρωτοψάλτη: «Εκείνο που μας έδεσε ήταν η
συμπόρευση. Ένας δεσμός πιο ισχυρός από τον ερωτικό»

Γνωρίστηκαν στο τέλος του καλοκαιριού του 1962. Εκείνος στα 24,
Καισαριανιώτης, από αριστερή οικογένεια. Είχε σπουδάσει θέατρο κοντά στον
Χρήστο Βαχλιώτη, μόλις είχε κάνει την πρώτη του εμφάνιση, με τον Κωστή
Λειβαδέα, και παράλληλα με το θέατρο, για τα προς το ζην, δούλευε ως
στοιχειοθέτης. 
Εκείνη, δύο χρόνια νεώτερη, από παιδάκι στο θέατρο, μαθήτρια του Κουν, από το
'59 «επίσημα» στη σκηνή, ανήκε, από το '60, στο «Νέο Θέατρο» του Βασίλη
Διαμαντόπουλου και της Μαρίας Αλκαίου. Τότε έπαιζαν, στο «Μινώα», το «Πέντε
στρέμματα παράδεισος» των Σταύρου - Φραγκιά. Και χρειάστηκαν αντικαταστάτη του
Γιάννη Κάσδαγλη. Πήγε ο Θανάσης Παπαγεωργίου. 
«Η Λήδα ήταν η μοναδική από τον πολυπληθέστατο εκείνο θίασο που ήρθε
και μου είπε "μπράβο" και μου έδωσε κουράγιο και στήθηκα στα πόδια μου, γιατί
δεν ήξερα τι μου γινότανε», μου λέει. Κάθεται στο γραφείο - ο Θεός να το κάνει
γραφείο, ένα παταράκι χαμηλοτάβανο, διαμορφωμένο, είναι - της «Στοάς» κι
εκείνη πλάι του. «Συγκινήθηκα όταν τον άκουσα στην πρόβα. Ήταν τόσο άμεσος...
Κι έπαιζε, τόσο νέος, έναν πατέρα ηλικιωμένο. Πήγα και του έδωσα
συγχαρητήρια». 
Έτσι ξεκίνησε. Η φιλία έγινε δεσμός, ο δεσμός, το '65, γάμος και το '66
γεννήθηκε ο γιος τους, ο Κώστας. Δουλεύουν στο θέατρο είτε μαζί είτε χωριστά.
Το '68 χωρίζουν. Από τραπέζης και κλίνης. Όχι, όμως, και από θεάτρου. Το
αντίθετο. Την επόμενη χρονιά, εν πλήρει δικτατορία, συνιδρύουν μαζί με τον
Τάκη Καλφόπουλο την ομάδα «Βήματα», η οποία στεγάζεται στο θεατράκι της Ένωσης
Ποντίων, στην Κοκκινιά - από τις πρώτες προσπάθειες θεατρικής αποκέντρωσης,
«πρόβα τζενεράλε» για τη δημιουργία της «Στοάς» - και ανεβάζουν την «Αυλή των
θαυμάτων» του Καμπανέλλη. 
Λ.Π.: «Εκεί να δεις δράματα... Κατεβαίνω στην Κοκκινιά και μου λέει:
"Ήρθαν τα προγράμματα και δεν έχουμε λεφτά να τα παραλάβουμε. Πάρε ένα ταξί,
γύρνα πίσω και πήγαινε σπίτι και ζήτα απ' τους δικούς σου". Εν τω μεταξύ είχε
φύγει απ' το σπίτι... Ούτε το όνομά του δεν τολμούσα να αναφέρω... Πάω να
διπλαρώσω τη μαμά, το ακούει ο μπαμπάς, αρχίζει τις αγριοφωνάρες, "μην
τολμήσεις να της δώσεις λεφτά!", κλάματα εγώ, κακό... Πάω στην κουζίνα και
διπλαρώνω τη γιαγιά "σε παρακαλώ, το και το, να χαρείς, δέκα χιλιάδες, μόλις
μπορέσω θα στα δώσω...". Πήγε κλεφτά στο δωμάτιο, τα πήρε, μου τα 'δωσε, τ'
αρπάω και, πίσω, με το ταξί. Ήταν σκληρά τα πράγματα. Αλλά το θέλαμε πολύ». 
Το '70 ο θίασος διαλύεται. Ο Θανάσης Παπαγεωργίου γνωρίζεται με την Ελένη
Καρπέτα. «Ήθελε κι εκείνη να κάνει θέατρο. Καθότανε στου Ζωγράφου. Μου λέει
υπάρχει κάτι στου Ζωγράφου. Ήταν το ισόγειο μιας πολυκατοικίας, γιαπί ακόμα,
που προοριζόταν για κινηματογράφος». Το γιαπί θα γίνει η «Στοά». Ανοίγουν το
'71. Ο Θανάσης Παπαγεωργίου και η Ελένη Καρπέτα θα χωρίσουν και το θέατρο, που
ήταν στο όνομά της, ο ιδιοκτήτης θα της το πάρει δικαστικά και θα το δώσει, το
'74, στον Θανάση Παπαγεωργίου. 
Στο μεταξύ, από το '73, έχουν ξανασμίξει με την Λήδα Πρωτοψάλτη. Εκείνη θα
πρωτοπατήσει το σανίδι της «Στοάς» το '74: «Το έπος του βασιλιά Υμπύ» του
Πέτρου Μάρκαρη. 
Λ.Π.: «Ήταν τότε που, ένα βράδυ, παίξαμε, δεκατέσσερις, εμείς, πάνω στη
σκηνή, με τρεις στην πλατεία». 
Το 1976 θα χωρίσουν οριστικά. Αλλά αυτά που τους συνδέουν στο θέατρο είναι,
πια, πολύ πιο ουσιαστικά από την προσωπική και τη συζυγική τους σχέση. Γι'
αυτό θα μείνουν στη «Στοά» για πάντα μαζί. 
Πώς το καταφέρατε; 
Θ.Π.: «Είχα πλάι μου ένα ηθικό στήριγμα που γινόταν και στήριγμα
πρακτικό. Έναν άνθρωπο που συμβάδιζε με τις απόψεις μου. Αυτό ήταν που μέτρησε
πιο πολύ». 
Λ.Π.: «Στην αρχή, που ήταν φρέσκος ο χωρισμός, υπήρχαν κάποιες
εντάσεις. Κάποιες πίκρες, κάποια παράπονα... Άνθρωποι είμαστε, με αισθήματα.
Κάποια στιγμή, όμως, παραμερίστηκαν αυτά, τελειώσανε. Γυρίζεις σελίδα. Είχαμε,
πια, αυτά που μας ενώνανε: τη δουλειά μας, την τέχνη μας, το παιδί μας,
βεβαίως...». 
<H3>Η επιτυχία που έγινε βρόχος
</H3>
Το «μπαμ» στη «Στοά» θα γίνει με το «Χάσαμε τη θεία. Στοπ» του Γιώργου
Διαλεγμένου. Το 1975. 
Λ.Π.: «Είχα πανικοβληθεί από 'κείνον τον πρώτο χειμώνα, που παίζαμε με
τρεις και με τέσσερις θεατές. Και είπα στο Θανάση ότι θα πάω να δουλέψω με τον
Βασίλη τον Διαμαντόπουλο. Η δουλειά δεν έγινε. Ο Θανάσης έκανε ήδη δυο μήνες
πρόβες στη "Θεία". Αλλά κάτι δεν πήγαινε καλά με την ηθοποιό που έπαιζε την
Ουρανία. Μια βδομάδα πριν από την πρεμιέρα, έρχεται στο σπίτι και μου λέει:
"παίζεις τον ρόλο;". Του λέω: "Τρελάθηκες; Ούτε εκμάθηση του κειμένου δεν
προλαβαίνω να κάνω". "Θα σου λέω εγώ"». 
Θ.Π.: «Θυμάσαι; Σου έφερα το κείμενο, καθήσαμε στο κρεβάτι κι αρχίσαμε,
αμέσως, τα λόγια». 
Λ.Π.: «Σε μια βδομάδα έκανα πρεμιέρα. Για πρώτη φορά στη ζωή μου έκανα
αυτοσκηνοθεσία...». Γελάει. 
Πώς αντιμετωπίσατε την επιτυχία; 
Λ.Π.: «Το πρώτο Σάββατο που φισκάρισε το θέατρο, καθώς περνούσαμε,
σκυφτοί, κάτω απ' το παράθυρο του σκηνικού και βγάζαμε το κεφάλι για να δούμε
τον κόσμο, μου λέει ο Θανάσης: "Έπρεπε να φέρουμε τη φωτογραφική μηχανή... Θα
ξαναδούμε τόσους;"». 
Θ.Π.: «Η "Θεία" δημιούργησε, για τη "Στοά", έναν "οδηγό"». 
Ο χαρακτήρας που απέκτησε το ρεπερτόριό σας - σύγχρονο ελληνικό έργο αυτού
του ύφους - κάποια στιγμή σας εγκλώβισε, όμως. 
Θ.Π.: «Όχι, απλώς, μας εγκλώβισε. Βρόχος μας έγινε, έπειτα από επτά -
οκτώ χρόνια. Αλλά, τελικά, καταφέραμε να ισορροπήσουμε τα πράγματα». 
<H3>Η «κάμψη»
</H3>
Θ.Π.: «Δεν πιστεύω ότι υπάρχει κάμψη στο ελληνικό θεατρικό έργο. Νομίζω
ότι, απλώς, έχει πάρει τη σωστή του στροφή. Αυτό που δεν θέλω να δεχτώ είναι
ότι οι παλιότεροι συγγραφείς δεν γράφουν πια ή ότι, αν γράφουν, κρατούν τα
έργα στο συρτάρι. Θεωρώ ότι σαν να σταμάτησαν τον αγώνα, ενώ έπρεπε να κρατούν
ακόμα τη σκυτάλη και να τρέχουν». 
Μήπως στέρεψαν; 
Θ.Π.: «Δεν το πιστεύω. Γι' αυτό με έχει συγκινήσει ο Καμπανέλλης, που,
ενώ είναι ο μεγαλύτερος, συνεχίζει. Έχουν βγει νέοι. Αλλά, ώσπου να γίνουν
κάποιοι, πρέπει να περάσουν από λούκια διάφορα. Το θέατρο έχει απαιτήσεις
τώρα. Δεν μπορεί να ανεβάσει πρωτόλεια, όπως κάναμε τότε, κι αυτό να "περάσει"».

<H3>INFO
</H3>
Στο θέατρο «Στοά» (Μπισκίνη 55, Ζωγράφου, τηλ. 010-7770.145, 010-7702.830)
έως τις 24 Φεβρουαρίου, η σύνθεση του Θανάση Παπαγεωργίου πάνω σε κείμενα του
Μποστ «Ακούω ήχον κώδωνος».
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P19</CAT>
<ED>
Κωδικός άρθρου: A17272P191</ED>
<ID>
ID:307078

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P19&aa=1</URL></REF>


Article

<CATEGORY>vin09</CATEGORY>

 <H2>Η πολλή δουλειά τρώει και το... σεξ (όχι μόνον τον αφέντη)
</H2><H4>Το πάθαμε τελικά και αυτό! Η πολλή δουλειά δεν τρώει μόνο τον αφέντη.
Καταβροχθίζει και τη σεξουαλικότητά μας. Όσο περισσότερο δουλεύουμε, τόσο
μικρότερη η σεξουαλική μας διάθεση...
</H4>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

«Η φράση που ακούω συνέχεια είναι "στο σπίτι το μόνο που θέλω είναι να
κοιμηθώ για να αντέξω την επόμενη μέρα"», λέει ο σεξολόγος Θάνος Ασκητής

Οι ειδικοί που ασχολούνται με το θέμα μιλούν για το κατ΄ εξοχήν γνώρισμα του
21ου αιώνα: τη μειωμένη σεξουαλική επιθυμία. Μια διαταραχή που αφορά κυρίως
εκείνους που εργάζονται... 12ωρα! 
«Τα 12ωρα έχουν βοηθήσει... αποτελεσματικά σε αυτό», λέει στα «ΝΕΑ», ο
σεξολόγος Θάνος Ασκητής: «Το σεξ στη ζωή μας έχει ξεφύγει από τα στενά όρια
της κρεβατοκάμαρας του σπιτιού μας και έχει οδηγηθεί στο... γραφείο μας.
Σήμερα όλο και περισσότεροι άνθρωποι δημιουργούν σχέσεις με σκοπό την
πρόσκαιρη ικανοποίηση και όχι την επένδυση. Σχέσεις καθαρά ευκαιριακές, που
εξυπηρετούν όσους δεν επικοινωνούν στο σπίτι τους, λείπουν αμέτρητες ώρες και
όταν επιστρέφουν κατάκοποι σωματικά και κορεσμένοι ψυχικά, η μόνη τους ανάγκη
είναι να κάνουν ένα μπάνιο, να χαζέψουν λίγο στην τηλεόραση και να
αποκοιμηθούν με αναμμένη την οθόνη...». 
Το μεγάλο κεφάλαιο της συντροφικότητας και του γάμου απειλείται
ιδιαίτερα από την έλλειψη ψυχικής διάθεσης για επικοινωνία. Κατά τον κ.
Ασκητή, στον γάμο εκλείπει πρώτα η διάθεση για επικοινωνία και ακολουθεί η
μείωση της διάθεσης για σεξ - σε αντίθεση με την ευκαιριακή ερωτική σχέση,
όπου πρωταγωνιστεί η διάθεση για σεξ! 
«Πηγαίνω στο σπίτι μου και δεν επιθυμώ τίποτα άλλο, μονάχα να κοιμηθώ επτά -
οκτώ ώρες για να αντέξω την επόμενη μέρα» είναι μια φράση που ακούγεται στο
γραφείο του όλο και συχνότερα. Είναι άνθρωποι, επιμένει, «εξουθενωμένοι, με
συρρικνωμένες προσωπικές επιθυμίες. Το διευθυντικό στέλεχος μιας τράπεζας ή
μιας επιχείρησης που πρέπει να επαναπροσδιορίζει κάθε μέρα τον ρόλο του για να
συνεχίσει να κερδίζει τον υψηλό του μισθό, προσβάλλεται ψυχικά και δεν έχει
περιθώρια και χρόνο για απλές ανθρώπινες επιθυμίες...». 
Η μειωμένη σεξουαλική διάθεση αποτελεί σήμερα το σημαντικότερο μέρος των
διαταραχών της σεξουαλικής επικοινωνίας. Το πρόβλημα, κυρίως, εντοπίζεται: 
* Στους ανθρώπων των αστικών κέντρων. 
* Σε ανθρώπους με υψηλό δείκτη νοημοσύνης και υψηλή πνευματική,
κοινωνική και επαγγελματική διαβάθμιση. 
* Σε ανθρώπους με μεγαλύτερη... πληροφόρηση! 
Στους δέκα ασθενείς, επτά είναι άνδρες και τρεις γυναίκες. Στις
γυναίκες, η σεξουαλική διαταραχή που σχετίζεται με το στρες της επαγγελματικής
αναρρίχησης «χτυπά» ανάμεσα στα 35 με 45 τους χρόνια. Είναι δε πολύ λιγότερες
γιατί «ελέγχονται πολύ καλύτερα! Η δυναμική γυναίκα μπορεί να χάνει τον
σεξουαλικό της οίστρο, αλλά εισπράττει μεγάλη αίσθηση επιβεβαίωσης και
αναγνώρισης μέσα από την επιτυχία της και το γεγονός ότι έλκει και γοητεύει. 
Πάντα η γυναίκα ήταν περισσότερο σχολαστική και αναλυτική και ο άνδρας
παρορμητικός, "χύμα" και λιγότερο ελεγμένος. Η γυναίκα έχει την ικανότητα να
φιλτράρει το συναίσθημα μέσα από τη λογική της σκέψης και αυτό έχει να κάνει
με τη συναισθηματική νοημοσύνη - απαραίτητη σε κάθε άτομο και κάθε ζευγάρι.
Στη διάρκεια των θεραπειών μου παρατηρώ ότι η γυναίκα βαθαίνει το μήνυμα,
θέλει να μάθει, να βελτιώσει, να διορθώσει». 
<H3>Μαρία, 39 ετών
</H3><H3>«Νομίζεις πως είναι προσωρινό» </H3>
Τα ζευγάρια που «υποφέρουν» (πια) από μειωμένη σεξουαλική διάθεση, λόγω του
στρες στη δουλειά τους, είχαν προηγουμένως μια θαυμάσια ερωτική ζωή, «έντονη,
παρορμητική και χρωματισμένη»

«Στην αρχή, ούτε που το παίρνεις είδηση», λέει η Μαρία, 39 ετών, μάνατζερ σε
διαφημιστική εταιρεία. «Θεωρείς ότι είναι κάτι προσωρινό και έχεις πάντα
έτοιμη μια καλή δικαιολογία για τον εαυτό σου. Δεν ξοδεύεις απλά όλη σου την
ενέργεια στη δουλειά. Ξοδεύεις και όλη σου τη... φαντασία! Κι όταν επιστρέφεις
σπίτι, έχεις "στραγγίσει". Αν είσαι σε μια μόνιμη σχέση, όπως ήμουν για χρόνια
εγώ, κάπου θεωρείς τη σχέση δεδομένη και δεν είσαι στην τσίτα να διεκδικήσεις
αυτό που θα την ανανεώσει και θα τη φρεσκάρει. Σου λείπει κάτι, αλλά αυτό που
"λείπει" χρειάζεται χρόνο και χρόνο δεν διαθέτεις παρά μόνο για όσα δεν
σηκώνουν αναβολή και έχουν οικονομικό κόστος για την εταιρεία. Η εταιρεία
είναι πάνω απ' όλα, γιατί κάνεις το λάθος να νομίζεις ότι όσο υπάρχεις και
λειτουργείς σε αυτήν καταξιώνεσαι και ανταμείβεσαι σε πολλαπλά επίπεδα. Έτσι
καταλήγεις στο "τέλμα" της σεξουαλικής σου ζωής. Το καταλαβαίνεις και λες
"κάποια στιγμή θα βγω στον αφρό", αλλά δεν βγαίνεις, αφού κάθε φορά το
αναβάλλεις. 
Πήρα πολλές φορές "μήνυμα" από τον σύντροφό μου που εισέπραττε από μένα
υπεκφυγές, αρνήσεις, σεξουαλική απόρριψη. Δεν "άκουσα" κανένα μήνυμα. Μέχρι
που μια μέρα επέστρεψα και δεν βρήκα ίχνος του στο διαμέρισμά μας...». 
<H3>Σημάδια «κοινωνικής κατάθλιψης» </H3>
Είναι εντυπωσιακό, αλλά η σεξουαλική διάθεση έχει μεγάλη σχέση με την
κατάθλιψη. Οι άνθρωποι των πόλεων σωματοποιούν το άγχος και το στρες. Κυρίαρχα
συμπτώματα: πονοκέφαλοι, ημικρανίες, σφίξιμο στο στομάχι, διάχυτοι μυϊκοί
πόνοι, αϋπνία, εριστικότητα, δυσθυμία, μεταπτώσεις συναισθημάτων, φοβίες και
υποχονδριάσεις. Δεν είναι πια πρόγνωση, είναι δεδομένο, το 20% των ανθρώπων
που ζουν στην πόλη υποφέρει από αυτό που λέγεται «κοινωνική κατάθλιψη». 
Πρόκειται πια για «τη μεγαλύτερη απειλή της σεξουαλικότητάς μας», όπως
επισημαίνει ο κ. Ασκητής. «Τα τελευταία χρόνια έχουμε 30% αύξηση στους
ασθενείς που παραπονιούνται συστηματικά για μειωμένη λίμπιντο, είτε με εικόνα
πρωτοπαθούς διαταραχής - πονοκέφαλοι, άγχος, αδυναμία - είτε με εικόνα ψυχικής
διάθεσης - δεν επιθυμούν πλέον να κάνουν σεξ. Τα άτομα δεν διαθέτουν χρόνο,
ούτε ενεργό επιθυμία. Κι αν κάποια στιγμή αστράψει σαν φλας η σεξουαλική
επιθυμία, γρήγορα θα σβήσει, είτε γιατί δεν το επιτρέπουν οι συνθήκες, είτε
γιατί το "απαγορεύει" ή δεν το ενισχύει ο σύντροφος...». 
Οι επιπτώσεις είναι εμφανείς και στο οικογενειακό μοντέλο. Υπάρχει πια κάτι
καινούργιο που ονομάζεται «οικογενειακή κατάθλιψη» και αφορά ακόμα και τα
παιδιά: «Παρατηρούμε μια διάθεση μόνωσης και μια οικογενειακή λογική
απομόνωσης - ο καθένας τρώει μόνος την ώρα που ο άλλος βλέπει τηλεόραση και ο
τρίτος μιλάει στο κινητό του, ενώ στη σπάνια περίπτωση που τρώνε όλοι μαζί,
δεν επικοινωνούν. Τα άτομα αυτοπεριορίζονται, θλίβονται, φοβούνται. Όλο και
περισσότεροι άνθρωποι βιώνουν την κοινωνική φοβία ή το σύνδρομο ντροπής -
είναι δειλοί, ντροπαλοί, απομονωμένοι, ψευδίζουν ή δεν τολμούν να μιλήσουν,
έχουν συναισθήματα άρνησης και παγιδεύονται μέσα τους...» 
<H3>Πάνος, 47 ετών
</H3><H3>«Έδινα μόνον υποσχέσεις»
</H3>
«Δεν είχα καν συνειδητοποιήσει το μέγεθος του προβλήματος», λέει ο 47χρονος
Πάνος, διευθυντής οικονομικών σε πολυεθνική εταιρεία. «Η γυναίκα μου σταμάτησε
με τη δική μου προτροπή να εργάζεται για να μεγαλώσει τα δύο παιδιά μας και
είχε αρκετές ώρες ελεύθερες. Είχαμε μια ιδιαίτερα ζεστή σχέση και κανένα
οικονομικό πρόβλημα. Ήταν μια ελκυστική και ιδιαίτερα μορφωμένη γυναίκα, για
την οποία όμως εγώ ξαφνικά δεν έδειχνα και ιδιαίτερο "ενδιαφέρον". Ζητούσε
χρόνο να μιλήσουμε, να βρεθούμε οι δυο μας, να φύγουμε ένα διήμερο, εγώ
συνέχεια έδινα υποσχέσεις, αλλά χρόνος διαθέσιμος δεν υπήρχε. Έφευγα στις 8.30
το πρωί από το σπίτι και γύριζα μετά τις 9, πολλές φορές στις 11 και 12 το
βράδυ. Κι ήμουν πάντα κουρασμένος, τελειωμένος. Το μόνο που ήθελα ήταν να
κοιμηθώ... 
Μια μέρα με πήρε στο κινητό η γυναίκα μου και μου είπε δίχως υπεκφυγές: "Είμαι
ερωτευμένη με κάποιον άλλο, θέλω διαζύγιο". Βρισκόμουν σε σύσκεψη,
περιστοιχισμένος από 15 συνεργάτες. Ήταν τέτοιο το σοκ, που έχασα τις
αισθήσεις μου. Το παιχνίδι του γάμου μου, το είχα χάσει τουλάχιστον πέντε
χρόνια πριν...» 
Το πρόβλημα εντοπίζεται κατ' εξοχήν σε άνδρες, ηλικίας 30-50 ετών. «Σε
αυτή την 20ετία έχουμε το μεγαλύτερο σωματικό και ψυχικό κόστος και τη
μεγαλύτερη σεξουαλική διαταραχή - μειωμένη λίμπιντο», λέει ο σεξολόγος κ.
Θάνος Ασκητής. «Στις στατιστικές μας, δεν παρατηρούμε απλά μείωση των επαφών
και της συχνότητας, αλλά και δραματικές αλλαγές στον τρόπο της σεξουαλικής
επαφής. Το σεξ είναι φτωχό, βιαστικό, αγχώδες και πολλές φορές μηχανιστικό! Οι
περισσότεροι γράφουν στην ατζέντα τους πότε έκαναν τελευταία φορά σεξ για να
θυμηθούν να το ξανακάνουν. Μια φορά στις δέκα ημέρες είναι ο μέσος όρος
εκείνων που πληρώνουν το υψηλό κόστος της επαγγελματικής καταξίωσης...». 
Οι ίδιοι άνθρωποι είχαν, πριν μπουν στους υπερεντατικούς ρυθμούς δουλειάς, μια
θαυμάσια σεξουαλική ζωή, «έντονη, παρορμητική, χρωματισμένη, αιματώδη και
ηδονιστική, αλλά στα επαγγέλματα εξουσίας και κυριαρχίας, τα άτομα
αυτοπαγιδεύονται στο κυνήγι της δόξας, της αναρρίχησης, του "πάουερ
κοντρόλ"»... 
<H3>«Χτυπάει» τα κυρίαρχα επαγγέλματα
</H3>
Οι στατιστικές είναι σκληρές. Το πρόβλημα αφορά ανθρώπους σε κυρίαρχα
επαγγέλματα - «όλα εκείνα που χαρακτηρίζονται από άγχος, στρες και υψηλή
απαντητικότητα». Από σεξουαλικές δυσλειτουργίες υποφέρουν άνθρωποι που
καθημερινά δίνουν εξετάσεις για να κρατηθούν στο βάθρο τους και να ανέβουν
ακόμα ψηλότερα... Επαγγέλματα «υψηλού κόστους» τα αποκαλεί ο κ. Ασκητής.
«Είναι τα επαγγέλματα εξουσίας, άνθρωποι που εργάζονται στον ιδιωτικό τομέα σε
θέσεις "κλειδιά" - διευθυντές, μάνατζερ, άνθρωποι που συσσωρεύουν και μετρούν
το χρήμα, που ρυθμίζουν και εφαρμόζουν την οικονομική πολιτική των
επιχειρήσεων και έχουν κυρίως τελειώσει πολυτεχνικές σχολές (σχολές με
αναλυτική και σχολαστική δομή)». 
Πρόκειται για ανθρώπους που ζουν πολύ έντονα το στρες της απαντητικότητας, του
φόβου δηλαδή μήπως αποτύχουν ή κάνουν κάτι που θα κοστίσει την επαγγελματική
και κοινωνική ζωή τους. Είναι τόσο αυξημένο το αίσθημα ευθύνης και τόσο
μεγάλος ο φόβος αποτυχίας, που οι άνθρωποι αυτοί εμφανίζουν σε ποσοστό 80%
(!!) σεξουαλικές δυσλειτουργίες! Οι οκτώ στους δέκα ανθρώπους που φθάνουν στο
γραφείο ενός σεξολόγου διαθέτουν υψηλή μόρφωση, δουλεύουν παρά πολλές ώρες,
θυσιάζουν τη ζωή τους στην επιτυχία, στραγγαλίζουν την προσωπική τους
συμπεριφορά, γίνονται πολύ μηχανιστικοί και ψυχροί, είναι υπολογιστές, δεν
έχουν καθόλου «φίλινγκ», απολύουν και προσλαμβάνουν με την ίδια άνεση και
απάθεια, δεν έχουν καμιά συναισθηματική έκφραση και λειτουργούν μόνο μέσα από
την απαντητικότητα του αποτελέσματος. 
<H3>Επτά οδηγίες προς... ναυτιλλομένους </H3>
1. Οικονομία και επάγγελμα είναι καλά συστατικά της σεξουαλικής επιθυμίας. 
2. Ενισχύστε την επαγγελματική σας ταυτότητα χωρίς να χαθεί η σχέση
σας! 
3. Τονώστε την αυτοπεποίθησή σας αγαπώντας τον εαυτό σας. 
4. Διεκδικήστε την ποιότητα ζωής σας - το σεξ έχει ρόλο πρωταγωνιστικό 
5. Πείτε αυτά που σας ενοχλούν στον σύντροφό σας. 
6. Σεβαστείτε τον και δείξτε του ότι είναι ο πρώτος στόχος της ζωής
σας. 
7. Φροντίστε ο ρόλος σας ως γονιού να μην απειλήσει τη σεξουαλική σας
σχέση. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P20</CAT>
<ED>
Κωδικός άρθρου: A17272P201</ED>
<ID>
ID:307079

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P20&aa=1</URL></REF>


Article

<CATEGORY>vin09</CATEGORY>

 <H2>Όπερα έρωτα και τρέλας
</H2>
Η σοπράνο Τζουν Άντερσον θα ερμηνεύσει τον ρόλο της «Λουτσία ντι Λαμερμούρ»
στο Μέγαρο Μουσικής

Με μια όπερα έρωτα και τρέλας, η «Λουτσία ντι Λαμερμούρ» του Ντονιτσέτι,
φέρνει το ρομαντικό μελόδραμα στο Μέγαρο Μουσικής Αθηνών, από τις 21 έως τις
27 Φεβρουαρίου. Λουτσία η Αμερικανίδα σοπράνο Τζουν Άντερσον, Εντγκάρντο ο
Μεξικανός τενόρος Ραμόν Βάργκας. 
«Η "Λουτσία" στην Ελλάδα έχει ιστορία 160 ετών ερμηνείας», έλεγε χθες ο
πρόεδρος του Μεγάρου Μουσικής κ. Χρήστος Δ. Λαμπράκης. «Αλλά μέχρι το 1950
μόνο ελαφριές σοπράνι ερμήνευαν τον κεντρικό ρόλο. Και ενώ μπορούσαν να
αποδώσουν τις κολορατούρες, δεν μπορούσαν να αναδείξουν τη δραματική πλευρά
του ρόλου. Σήμερα υπάρχει η Τζουν Άντερσον. Και υπάρχει, βέβαια, ο κύριος
Βάργκας, ιδανικός για τον ρόλο του Εντγκάρντο», είπε ο κ. Λαμπράκης και
ευχαρίστησε τον Όμιλο Μυτιληναίου «χωρίς τη χορηγία του οποίου δεν θα μπορούσε
να υπάρξει τέτοια διανομή». 
Η Τζουν Άντερσον δήλωνε ενθουσιασμένη από την ακουστική του Μεγάρου Μουσικής.
«Η φωνή μας εδώ ακούγεται πολύ καλύτερη απ' ό,τι είναι, ενώ σε πολλές αίθουσες
αγωνιζόμαστε πραγματικά για να δείξουμε τη φωνή μας όπως είναι». Ο Ραμόν
Βάργκας παρατηρούσε δε ότι η πρώτη του εμφάνιση στη Μετροπόλιταν Όπερα ήταν
στον ίδιο ρόλο πλάι στην Τζουν Άντερσον και σήμερα αυτό επαναλαμβάνεται, καθώς
πάλι με την Τζουν Άντερσον κάνει την πρώτη αθηναϊκή του εμφάνιση. 
Σκηνοθεσία, σκηνικά και κοστούμια υπογράφονται από τον Νίκο Πετρόπουλο και οι
φωτισμοί από τον Σέρτζιο Ρόσι. Το λαμπρό ερμηνευτικό δίδυμο πλαισιώνουν ο
βαρύτονος Ρομπέρτο Φροντάλι, οι τενόροι Σαβέριο Φιόρε και Πατρίτσιο Σαουντέλι,
ο βαθύφωνος Χριστόφορος Σταμπόγλης και η μεσόφωνος Μαίρη-Έλεν Νέζη. Την
Κρατική Ορχήστρα Αθηνών διευθύνει ο Άντζελο Καβαλάρο. Συμμετέχει η Χορωδία της
Εθνικής Λυρικής Σκηνής (διεύθυνση: Φανή Παλαμίδη). Το δίδυμο Άντερσον -
Βάργκας εμφανίζεται στις 21, 25 και 27 Φεβρουαρίου ενώ στις 22 Φεβρουαρίου
ερμηνεύουν τους αντίστοιχους ρόλους η Μάτα Κατσούλη - η Βαλέρια Εσπόζιτο
ασθένησε - και ο Τζιόρτζιο Κασκιάρι.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17272P211</ED>
<ID>
ID:307080

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P21&aa=1</URL></REF>


Article

<CATEGORY>vin09</CATEGORY>

 <H2>Ο Μπρούκνερ έχασε τον μαέστρο του
</H2>
Ο φημισμένος Γερμανός μαέστρος Γκίντερ Βαντ άφησε την τελευταία του πνοή, σε
ηλικία 90 ετών, στο σπίτι του, σε προάστιο της Βέρνης. Ο μαέστρος που αφιέρωσε
μεγάλο μέρος της καριέρας του στους τρεις μεγάλους «Μπ» - Μπετόβεν, Μπραμς,
Μπρούκνερ - ανέβηκε στο πόντιουμ τη δεκαετία του '30. Όμως η φήμη του δεν
πέρασε τα σύνορα της Γερμανίας παρά στη δεκαετία του '80, με τις ερμηνείες του
ως επικεφαλής της Φιλαρμονικής του Αμβούργου και της Φιλαρμονικής του
Βερολίνου. Αυτό συνέβη κυρίως διότι ο Γκίντερ Βαντ δεν αγαπούσε τα ταξίδια,
προτιμώντας να μένει «βασιλιάς στο μικρό μουσικό βασίλειο της Κολωνίας». Αρχή
του; «Ακόμη κι αν ζούσα διακόσια χρόνια, πάντα θα ανακάλυπτα κάτι καινούργιο
σε παρτιτούρες που ήξερα απ' έξω». Ο Βαντ θα μείνει στη μνήμη τού κοινού ως
μετρ του έργου του Μπρούκνερ. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P21</CAT>
<ED>
Κωδικός άρθρου: A17272P212</ED>
<ID>
ID:307118

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P21&aa=2</URL></REF>


Article

<CATEGORY>vin09</CATEGORY>

 <H5>ΕΙΚΑΣΤΙΚΑ
</H5><H2>«Σάρκινα τσιπάκια» ή «terra incognita»;
</H2><H4>Άγνωστο «μήκος κύματος» ή μήπως προγραμματισμένο, όπως όλων μας, έχουν οι
καλλιτέχνες στις μέρες μας; Πέντε θεματικές εκθέσεις μαρτυρούν το πώς
φορτίζονται οι ψυχικές μπαταρίες των σημερινών ζωγράφων
</H4>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Έργο της Άρτεμης Αλκαλάη, από την «Αναζήτηση Προσώπου», στο Εβραϊκό Μουσείο.
Χειροποίητος καμβάς, θρησκευτικά σύμβολα («Παναγία με βρέφος»), σε μια σύνθεση
λιτή και βιωμένη, που υπερβαίνει την «τέχνη για την τέχνη»

Άραγε, ποιοι είναι οι καταλληλότεροι στην κατανόηση της τέχνης, οι κριτικοί
και ιστορικοί της τέχνης ή μήπως οι ερευνητές των τάσεων της κοινής γνώμης και
της αγοράς; Καθοδηγηθήκαμε γι' αρκετές δεκαετίες από μουσεία ή γκαλερίστες,
και πληροφορηθήκαμε αρκετά για τους ζωγράφους και τον κόσμο τους,
υπερβαίνοντας εκείνο το απόκρυφο ύφος αυταρέσκειας, σνομπισμού και
αυτοσκόπευσης που είχαν οι περισσότερες εκθέσεις. Εδώ και λίγα χρόνια όμως, το
κοινό κουράστηκε, η χρηματοδότηση τέτοιων εκθέσεων επαφίεται σε
επιχειρήσεις-χορηγούς, οπότε η επικοινωνιολογία αναδείχθηκε σε νέα απαραίτητη
προϋπόθεση: Ποια η φυσιογνωμία των εκθεμάτων; Ταιριάζει με το προφίλ του
χορηγού ή του μουσείου; 
Δύο είναι οι δρόμοι για όλους μας, ζωγράφους, γκαλερίστες, κριτικούς,
μουσεία. Είτε να στραφούμε - ζωγράφοι, γκαλερίστες, κριτικοί, κ.ά. - απευθείας
στους ρυθμούς της αγοράς, διαμορφώνοντας ένα «φιλικό προς τον χρήστη»
προσωπικό μάρκετινγκ, είτε να συνεχίσουμε την «εκτός του κόσμου τούτου» έρευνα
εκφραστικών εργαλείων ή ιστορικών θεμάτων, παρακαλώντας για επιχορηγήσεις του
ΥΠΠΟ ή για χορηγίες εταιρειών. Η προγραμματισμένη ζωή που χαρακτηρίζει τις
μέρες μας σφίγγει τον κλοιό γύρω από το αναρχοαυτόνομο στυλ της παλιάς τέχνης.
Οι επαγγελματίες αναλυτές διερευνούν τα βιώματα κάθε γενιάς και το γούστο που
διαμορφώνουν, και μας βλέπουν σαν «σάρκινα τσιπάκια», ανθρώπινες ομάδες δηλαδή
που επεξεργάζονται τις αξίες κάθε γενιάς - καθένας μας κι ένα «bit» υπολογιστή
- όπου η συλλογικότητα υπερκαλύπτει τις ατομικές εξαιρέσεις. Πολλές θεματικές
εκθέσεις προσεγγίζουν έτσι - εμπρόθετα ή έμμεσα - την ιστορία ή το παρόν της
τέχνης. Ανθολογήσαμε τις πιο ενδιαφέρουσες. 
Στο δραστήριο Μουσείο Φρισύρα - το οποίο θα μας απασχολήσει προσεχώς ως
σύνολο μουσειακής πρότασης - ο κ. Μάνος Στεφανίδης επιμελήθηκε το θέμα «Η
Γενιά του '70 - Πρώτη Ανάγνωση». Η επιλογή βασίζεται στις προϋποθέσεις του
Μουσείου - δηλαδή στη ζωγραφική, αποκλειστικά - και απλώνει στο βλέμμα του
επισκέπτη 27 ζωγράφους, κυρίως τους ρεαλιστές της Αριστεράς (Λ. Κανακάκις, Χρ.
Μπότσογλου, Δ. Σκουλάκης, Γ. Ψυχοπαίδης κ.ά.) ή τους εξπρεσιονιστές (Μ.
Θεοφυλακτόπουλος, Δ. Σακελίων κ.ά.). Τα έργα είναι καλοδιαλεγμένα, θέτουν
σημεία για διάλογο με την άλλη πλευρά - «κατασκευές», βίντεο, περφόρμανς κ.λπ.
- και ο επιμελητής μνημονεύει τον Πίντερ, τον ιδρυτή (1925) της «Θεωρίας των
Γενεών» στην τέχνη. 
Καλό θα ήταν η έκθεση αυτή να επεκταθεί μ' ένα σχετικό συμπόσιο. Έτσι
έγινε στο Εβραϊκό Μουσείο - ένα από τα πλέον καλομελετημένα, μουσειολογικώς,
στη χώρα - με την «Αναζήτηση Προσώπου» που οργάνωσε ο τεχνοκριτικός κ. Νίκος
Ξυδάκης, με έγκυρους χριστιανούς ή εβραίους ζωγράφους, αναδεικνύοντας εύστοχα
και επίκαιρα ερωτήματα, όπως η σχέση τέχνης, θρησκείας και πολιτισμικής
ταυτότητας. Ξεχώρισαν η Άρτεμη Αλκαλάη και η Μαριλένα Ζαμπούρα. Ζωγραφική,
φωτογραφία, γλυπτική και βίντεο είδαμε στην γκαλερί-μπαρ Tribal Booze. Εδώ η
τέχνη συσχετιζόταν με τη νυχτερινή ζωή, αναδεικνύοντας μιαν ατμόσφαιρα
Βερολίνου ή Ν. Υόρκης - πάντως όχι σαν τα «Γεράκια της Νύχτας» του Εντ. Χόπερ
- θεωρώντας τα ατομικά αδιέξοδα ως σοβαρότερη πρόταση από τα συλλογικότερα
οράματα. Το τεράστιο γλυπτό - στο κενό της σκάλας, ύψος τριών ορόφων - του
Τζερμιά είναι ένα έργο που θα θυμόμαστε. 
Η Terra Incognita - Άγνωστη Γη, οργανώθηκε από την κ. Λένα Κοκκίνη. «Μια χώρα
δεν είναι πάντα το σημείο που δείχνει ο χάρτης» έγραφε πάνω σ' ένα αδειανό
πουκάμισο ο Μιχ. Μήτρας, θυμίζοντας τον Γ. Σεφέρη και τη σημερινή απεξάρτηση
της έννοιας πατρίδα από τον συγκεκριμένο τόπο ζωής, λόγω των ΜΜΕ. Δίπλα του ο
Δημ. Αγραφιώτης είχε ένα βίντεο όπου απήγγειλε απελπισμένα λέξεις για να τις
διασώσει, σαν τους εξόριστους του «Φαρενάιτ 451». Με ανάλογα έργα η Αν.
Αργυροηλιοπούλου και ο Γ. Γυπαράκης. 
Τις «Οργανώσεις Χώρων και Εικόνες Ύλης» (γκαλερί «Χάρητος») επιμελήθηκε ο
καθηγητής Εμμ. Μαυρομάτης. Ένδεκα νέοι καλλιτέχνες με ψυχικές μπαταρίες
φορτωμένες από τη γενιά του 1960 (γαλλικός νέος ρεαλισμός), δοκιμάζουν την
καριέρα τους σε μια εποχή που προχώρησε ήδη αλλού. 
Όμως έχει ο καιρός γυρίσματα, τα «σάρκινα τσιπάκια» μας ίσως αύριο φορτωθούν
άλλο λογισμικό βιωμάτων, οπότε οι αισθητικές τάσεις της εποχής ίσως μας φανούν
πιο απροσδιόριστες, πιο περιπετειώδεις... 
<H3>INFO
</H3>
«Η ζωγραφική της γενιάς του '70». Μουσείο Φρυσίρα, Μονής Αστερίου 3-7,
Πλάκα, τηλ. 010-3234678. Μέχρι 31/3. 
«Αναζήτηση Προσώπου». Εβραϊκό Μουσείο, Νίκης 39, τηλ. 010-3225582.
Μέχρι 22/2. 
«Τέχνης Κοινωνία». Tribal Booze, Κολοκοτρώνη 57, τηλ. 010-3240944.
Μέχρι 10/3. 
«Οργανώσεις χώρων και εικόνες ύλης», έργα 11 νέων καλλιτεχνών. Haritos
Gallery, Χάρητος 42, τηλ. 010-7294102. Μέχρι 16/3.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17272P221</ED>
<ID>
ID:307081

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P22&aa=1</URL></REF>


Article

<CATEGORY>vin09</CATEGORY>

 <H2>Μουσείο Ισλαμικής Τέχνης «γεννιέται» στο Θησείο
</H2>
Ένα μοναδικό στο είδος του Μουσείο Ισλαμικής Τέχνης «γεννιέται» στην καρδιά
της Αθήνας, στην οδό Ασωμάτων στο Θησείο. Το κτίριο ανήκει στο Μουσείο Μπενάκη
(δωρεά του Λάμπρου Ευταξία), τα έργα της μετατροπής του σε σύγχρονο μουσείο
γίνονται στο πλαίσιο της ανάπλασης του ιστορικού κέντρου από το ΥΠΕΧΩΔΕ και τα
εγκαίνια θα γίνουν το 2004 - αν παραδοθεί εγκαίρως, και βρεθούν κονδύλια ύψους
1 δισ. δρχ. Την έναρξη της μεγάλης έκθεσης «Η υαλουργία των Σουλτάνων» με 150
γυάλινα αντικείμενα από τα μεγαλύτερα μουσεία του κόσμου, διάλεξε ο διευθυντής
του Μουσείου Μπενάκη για την επίσημη αναγγελία της δημιουργίας του Ισλαμικού
Μουσείου της Αθήνας, που θα στεγάσει μια από τις καλύτερες συλλογές ισλαμικής
τέχνης του κόσμου, που είχε έγκαιρα δημιουργήσει ο ιδρυτής τού μουσείου
Αντώνης Μπενάκης στην Αίγυπτο. 
Από την Ινδία, το Ιράκ, το Ιράν, τη Συρία, την Παλαιστίνη, την Αίγυπτο, την
οθωμανική επικράτεια, προέρχονται τα αντικείμενα της συλλογής, που είναι
γνωστή για την πληρότητα και την αντιπροσωπευτικότητά της. 
Πολλά απ' αυτά είναι διάσημα στη διεθνή βιβλιογραφία, ενώ άλλα δεν έχουν
εκτεθεί ποτέ, άλλα είναι μοναδικής ομορφιάς, όπως το εσωτερικό ενός αρχοντικού
του 17ου αιώνα με τα καφασωτά παράθυρα, τα χρωματιστά γυαλιά, το σιντριβάνι
της κρήνης, τα μαρμάρινα δάπεδά του. Επιγραφές, υφάσματα, γυαλιά, χάλκινα,
μεταξύ αυτών και το διασημότερο έκθεμα, ένας αραβικός αστρολάβος, απαρτίζουν
τη συλλογή Μπενάκη, η οποία αργότερα συμπληρώθηκε και με άλλες δωρεές, όπως
των κοσμημάτων της Αργίνης Σαλβάνου. 
Για την εγκατάσταση των συλλογών του νέου μουσείου χρειάζονται επιπλέον
κονδύλια ύψους 1 δισ. δρχ. και το μουσείο αναζητεί κρατική βοήθεια αλλά και
χορηγούς. Ένα απρόβλεπτο αλλά καλοδεχούμενο εύρημα των εργασιών, που
καθυστέρησε και τροποποίησε τα σχέδια του κτιρίου, ήταν η ανακάλυψη ενός
ολόκληρου τμήματος του αρχαίου προτειχίσματος του τείχους της Αθήνας.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P22</CAT>
<ED>
Κωδικός άρθρου: A17272P222</ED>
<ID>
ID:307119

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P22&aa=2</URL></REF>


Article

<CATEGORY>vin09</CATEGORY>

 <H2>Στη σκιά των δύο γιγάντων
</H2><H4>Στην πατρίδα του Πάμπλο Καζάλς, ο τελευταίος των μεγάλων του βιολοντσέλου,
Μστίσλαβ Ροστροπόβιτς ένωσε την - εσωτερική - φωνή του με εκείνη της Καμεράτα
</H4>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Επί το έργον (το Κοντσέρτο για βιολοντσέλο του Χάιντν) στο Auditori της
Βαρκελώνης: Καμεράτα, Αλέξανδρος Μυράτ και Μστίσλαβ Ροστροπόβιτς, με τον
«πιστό» του σύντροφο, το βιολοντσέλο Στραντιβάρι, αξίας 1,2 δισ. δρχ.!

Το πνεύμα του μεγάλου δεξιοτέχνη του βιολοντσέλου Πάμπλο Καζάλς, αν
αφουγκράζεται ακόμη από εκεί, ψηλά, τον παλμό της πατρίδας του, της
Καταλωνίας, αλλά και της πόλης που πρώτη τον χειροκρότησε στα δεκατέσσερά του,
της Βαρκελώνης, θα πρέπει να ήταν πολύ ευχαριστημένο με όσα άκουσε τις
προάλλες στο Auditori. Την υπερσύγχρονη αίθουσα συναυλιών της Βαρκελώνης, που
γιόρτασε, όπως και οι αντίστοιχες αίθουσες στη Μαδρίτη και τη Μάλαγα, τα
75χρονα του τελευταίου των μετρ του βιολοντσέλου, Μστίσλαβ Ροστροπόβιτς.
Στιγμές που τον ήχο και τη δόξα τους, ο πολυτάλαντος, ακούραστος Σλάβα (όπως
είναι το χαϊδευτικό του) επέλεξε να μοιραστεί με μία δραστήρια ελληνική
ορχήστρα. Την Καμεράτα - Ορχήστρα των Φίλων της Μουσικής. 
Ναι, ο κόσμος, ο διεθνής μουσικός κόσμος γιορτάζει τα 75χρονα του μεγάλου
Ροστροπόβιτς, «παιδιού» (πάντα...) της γενιάς των μεγάλων ερμηνευτών, των
μεγάλων μουσικών. Κι όμως εκείνος επέλεξε την Ισπανία και την Καμεράτα για να
το γιορτάσει - με μουσική (πάντα...). Γιατί, κατά τα άλλα, το καρνέ του έχει
«κλεισμένες» ημερομηνίες για κοντσέρτα ώς το 2006, όπως μας έλεγε λίγο πριν
από τη συναυλία της Βαρκελώνης στα παρασκήνια. Βέβαια, ο Σλάβα - όπως
συστήθηκε, σφίγγοντας με θέρμη το χέρι - για το μέλλον, ακόμη κι αυτό το
«κλεισμένο» συναυλιακά μέλλον, εναποθέτει τις ελπίδες του στον Θεό. 
Προς τα κει, πάνω, έδειξε, λέγοντας σιγανά: «Ακούω τους συναδέλφους μου
εκεί πάνω και τον Θεό. Εκείνοι ξέρουν...». Και στους συναδέλφους, δεν μπορεί,
θα άκουγε (ειδικά στη Βαρκελώνη) και τον μεγάλο Καζάλς. «Τον μουσικό που
έβγαλε, ύστερα από χρόνια πολλά, από το σκοτάδι το βιολοντσέλο», όπως έλεγε ο
μαέστρος Αλέξανδρος Μυράτ, λίγο πριν ανεβεί στο πόντιουμ της Καμεράτα, στο
κατάμεστο Auditori και αντιμετωπίσει την πρόκληση «να φτάσουν, όλοι μαζί, στη
Μουσική». Γιατί δεν υπάρχει εγγύηση, είπε, ότι φτάνει κανείς στη Μουσική.
«Προετοιμαζόμαστε για να αντιμετωπίσουμε την πρόκληση, αλλά δεν υπάρχει
εγγύηση ότι φτάνουμε. Ακόμη και το όνομα του Μστίσλαβ Ροστροπόβιτς δεν
εγγυάται τη Μουσική. Όταν και ο ίδιος φτάσει στη Μουσική, τότε και το
βιολοντσέλο του γίνεται καθρέφτης της ψυχής...». 
Και έγινε όπως φαίνεται εκείνη τη νύχτα στη Βαρκελώνη. Γιατί ακόμη και στα 75
του χρόνια, που ίσως έχουν αρχίσει να του στερούν την ευλυγισία και την
αντοχή, ο Σλάβα δεν φάνηκε να έχει χάσει το (έμφυτο) τάλαντο του μαγνητισμού.
Το τάλαντο να στέλνει κύματα, που οι κεραίες της ευαισθησίας του κοινού τα
«πιάνουν», τα μετασχηματίζουν σε συγκίνηση, τα «λειώνουν» σε μεταίσθημα και τα
αφομοιώνουν, ξανά και ξανά, ως λύτρωση. Μουσική. Το Κοντσέρτο για βιολοντσέλο
του Χάιντν, στο οποίο συνέπραξε με την Καμεράτα, στη Βαρκελώνη (όπως και την
προηγουμένη ημέρα στη Μαδρίτη και την επομένη στη Μάλαγα) ήταν η
επανεπιβεβαίωση τούτου του μαγνητισμού. Φάνηκε και στο χειροκρότημα - ορμητικό
σαν ξέσπασμα. Ξέσπασμα ψυχής και ευγνωμοσύνης - για τη μουσική λύτρωση. 
Στην πατρίδα του Καζάλς ακούστηκε σαν υπόσχεση, για εμφάνισή του στην
Ελλάδα με την Καμεράτα, ο θαυμασμός του για την Ορχήστρα των Φίλων της
Μουσικής. Όπως και η επανεπιβεβαίωση των δεσμών του με τη χώρα μας. «Μας
συνδέει η Ορθοδοξία», είπε, ανατρέχοντας και πάλι στο θείον, στο οποίο πάντα
αποδίδει και το χάρισμά του και τη Μουσική («λυτρωτική όσο και ο Θεός», όπως
έχει πει τόσες φορές). Εκείνον τον συνδέει, όπως είπε, και η σχέση του, χρόνια
πολλά, με τον Κωνσταντίνο Καραμανλή (που τον τίμησε, όπως θυμήθηκε, με το
Μετάλλιο του Ταξιάρχη του Φοίνικα) και με την «πολύ καλή φίλη» Μελίνα
Μερκούρη. 
Για τη Μουσική όμως είχε την τελευταία κουβέντα: «Θέλω να συγχαρώ», είπε,
«τους ανθρώπους στην Ελλάδα για όσα κάνανε, ειδικά τα τελευταία χρόνια, για τη
μουσική. Η οποία έτσι φτάνει σε περισσότερους ανθρώπους». Εννοώντας και την
Καμεράτα, που εκτός από τη λαμπρή διεθνή παρουσία της (απόδειξη οι ισπανικές
συναυλίες, που της απέφεραν και θερμότατο χειροκρότημα και ευνοϊκότατα σχόλια
στον τοπικό Τύπο) δικαιώνει και τον εκπαιδευτικό της ρόλο, με συναυλίες σε
αίθουσες της Αθήνας (εκτός Μεγάρου Μουσικής) και της ελληνικής περιφέρειας. 
<H3>Έκπληξη σε «αργή κίνηση»
</H3>
Η έκπληξη της συναυλίας στη Βαρκελώνη - που ξεκίνησε με ένα χαριτωμένο
Ντιβερτιμέντο του Μότσαρτ, κορυφώθηκε στο πρώτο μέρος της με το Κοντσέρτο για
Κλαρινέτο του Μότσαρτ (με τον κλαρινετίστα Μισέλ Πορτάλ, που εκλήθη με
παρατεταμένα χειροκροτήματα και για ανκόρ με την Καμεράτα) - ήταν η υποδοχή,
στην αρχή του δεύτερου μέρους, που επεφύλαξε το ισπανικό κοινό στο έργο για
ορχήστρα εγχόρδων «Slow Motion» του Θάνου Μικρούτσικου. Το οποίο, χάρη στην
Καμεράτα, έχει ερμηνευθεί με μεγάλη πάντα επιτυχία, στην Ελλάδα και στο
εξωτερικό, πάνω από 120 φορές, όπως έλεγε πριν από λίγο καιρό ο συνθέτης. Η
αντίδραση στο έργο και τούτη τη φορά ήταν συγκινητική. Για να φτάσει στην
αποθέωση μετά τη δυναμική, σαγηνευτική ερμηνεία Ροστροπόβιτς, με την Καμεράτα
σε μεγάλη φόρμα. Μόνον που ο Σλάβα δεν έδωσε ανκόρ. Αφού χειροκροτήθηκε
επανειλημμένα και θερμότατα, πήρε, γλυκά, από το χέρι μία από τις μουσικούς
της Καμεράτα και «τράβηξε» την ορχήστρα στα παρασκήνια... 
Αφήνοντας το κοινό μόνον με την ανάμνηση και το - λυτρωτικό - μεταίσθημα της
ερμηνείας του, σε μια Βαρκελώνη, που, έξω, ανέπνεε τους ήχους και τα χρώματα
μιας παλλαϊκής (και μουσικής) γιορτής για την πολιούχο της, Αγία Ευλαλία... <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17272P231</ED>
<ID>
ID:307082

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P23&aa=1</URL></REF>


Article

<CATEGORY>vin09</CATEGORY>

 <H2>Το πνεύμα του τόνου
</H2><H4>Εθνικό σπορ </H4>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Δεν ξέρω γιατί εκπλήττονται κάποιοι μάλλον απληροφόρητοι δημόσιοι πευθήνες
(πευθήν=λέξις που είχε προταθεί αντί του δημοσιογράφου πριν από εκατόν πενήντα
χρόνια, παράγωγο του πυνθάνομαι=ζητώ να μάθω) για την κυριαρχική θέση του
τζόγου στην κοινωνία μας. Ήδη από το 1836 ο Χουρμούζης στον «Χαρτοπαίκτη» του
στηλιτεύει το πάθος αυτό και μας πληροφορεί πως στην νεότευκτη πρωτεύουσα του
κράτους μας όλοι όχι μόνο χαρτόπαιζαν, αλλά αλληλοκλέβονταν με σημειωμένες
τράπουλες: στρατηγοί, δικαστικοί, διπλωμάτες και δεσποτάδες! Ο μέγας
δημοσιογράφος και θεατρικός συγγραφέας (τη μισή ζωή του τη δημοσιογραφική την
πέρασε στη φυλακή για τα αντιβαυαρικά και αντιμοναρχικά του άρθρα) στο έργο
του «Η «κοινωνία των Αθηνών» κινεί τη σάτιρά του γύρω από την κλήρωση του
κρατικού λαχείου! Ένας πρωθυπουργός της Ελλάδος, ο Δηλιγιάννης, δολοφονήθηκε
έξω από τη Βουλή από ιδιοκτήτη χαρτοπαικτικής λέσχης. Αλλά η μεγάλη μας εθνική
ντροπή είναι το γεγονός πως μετά την ήττα του 1897 ο διεθνής οικονομικός
έλεγχος, για να διασφαλίσει τους μετόχους που μας δάνεισαν για να
αποζημιώσουμε την Τουρκία, επέβαλε μονοπώλιο για να μπλοκάρει τα έσοδα του
κράτους σε προϊόντα πρώτης ανάγκης, δηλαδή: φωτιστικό πετρέλαιο, αλάτι, σπίρτα
και τράπουλες! Θέλετε και άλλα τεκμήρια για το εθνικό σπορ; <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P23</CAT>
<ED>
Κωδικός άρθρου: A17272P232</ED>
<ID>
ID:307120

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P23&aa=2</URL></REF>


Article

<CATEGORY>vin09</CATEGORY>

 <H5>...ΓΙΑ ΡΙLΑΤΕS
</H5><H2>Φώκιες, καβούρια, ελέφαντες... για το σώμα
</H2><H4>Μαθήματα επιβίωσης στους σύγχρονους χώρους εργασίας, με πρωταγωνιστή το σώμα
σας, μπορείτε να πάρετε από τη μέθοδο Ρilates
</H4>
<AUTHOR>ΕΦΗ ΦΑΛΙΔΑ</AUTHOR>

Με το Pilates, οι ασκήσεις ισορροπίας στην ειδική καρέκλα γυμνάζουν όλο το
σώμα. Όπως το horseback, που δείχνει η Ευγενία Παπαδοπούλου στους προχωρημένου
επιπέδου μαθητές της

Τι είναι το Pilates; Μία ολοκληρωμένη άσκηση για το σώμα, ελεγχόμενη
και ασφαλής. Η Pilates Method of Body Conditioning είναι επινόηση του Γιόζεφ
Ουμπέρτους Πιλάτις. Ο οποίος, προσπαθώντας να υπερβεί την ασθενική του κράση -
ασθματικός και ραχιτικός - κατάφερε να συνδυάσει τις ασκήσεις τής Γιόγκα με
τις πολεμικές τέχνες, το σκι, τη γυμναστική, το μποξ και να φτιάξει ένα πλήρες
πρόγραμμα ασκήσεων διατήρησης της φυσικής κατάστασης του σώματος. 
Τι κάνει το Pilates σήμερα; Μαθαίνει την αλφαβήτα της κίνησης σε ένα
«κακομαθημένο» και τεμπέλικο σώμα, που σηκώνει τους ώμους μπροστά στον
υπολογιστή με αποτέλεσμα να πονάει η πλάτη. Βοηθάει μια πιασμένη μέση να
«λυθεί» και να στηρίξει τον κορμό. Κάνει τα γόνατα ευλύγιστα, βελτιώνοντας τα
σλάλομ στις χιονισμένες πλαγιές. Γιατί το Pilates, εκτός από το να
επιδιορθώνει ένα σώμα ευθυγραμμίζοντάς το και να το βοηθάει να αντιμετωπίζει
ακόμα και το άγχος (αρκεί να μάθει κανείς να αναπνέει και να εκπνέει από την
κοιλιά, όπου εστιάζεται η δύναμή του), βελτιώνει τις οποιεσδήποτε αθλητικές
δραστηριότητες. Άλλωστε, οι χορευτές του μπαλέτου και του μοντέρνου χορού δεν
είναι αφελείς που επιμένουν να ακούν το σώμα τους α λα Pilates. 
Δηλαδή; Αν ο ασκούμενος δείξει επιμέλεια, θα δυναμώσει και θα σφίξει το
σώμα του, χωρίς όμως να φτιάξει γραμμωμένους μυς όπως με το αερόμπικ. Αν κάνει
το «100» (εναλλάξ αναπνοές και εκπνοές) θα βελτιώσει τον καρδιακό του ρυθμό.
Με το «στρίψιμο του φιδιού» η μέση τεντώνεται και αποκτάει ευλυγισία. Με τον
«πύργο» η ελαστικότητα της σπονδυλικής στήλης και των ποδιών είναι ζήτημα
επανάληψης της άσκησης. Ακολουθούν οι «φώκιες», τα «καβούρια», οι «κύκνοι», οι
«ελέφαντες» και άλλα πολλά είδη του ζωικού βασιλείου με τα οποία βαφτίζουν τις
ασκήσεις και μεταμορφώνουν το σώμα. 
Το Πλην: Η ανυπομονησία των μαθητών. Με την πρώτη και τη δεύτερη φορά
δεν γίνονται θαύματα. Επίσης δεν τρέχει ιδρώτας από το στέρνο και δεν κυλάει
πάνω στα ειδικά μηχανήματα με τη δερμάτινη επιφάνεια και τα ελατήρια που
κρατάνε αντίσταση και ελέγχουν την άσκηση. Έτσι δεν νιώθετε ότι καίτε
θερμίδες, πως πασχίζετε, ότι αγκομαχάτε και πως η επιβράβευση θα είναι το
ποντίκι που βρυχάται στο μπράτσο σας. 
Πόσο είναι το πολύ; Όπως κάθε γλώσσα, έτσι και αυτή η μέθοδος ακολουθεί
τον χρυσό κανόνα τού όσο περισσότερο τόσο πιο άμεσα τα αποτελέσματα. Για τους
πολύ αθλητικούς τύπους και εκείνους που διαθέτουν χρόνο, το τρεις φορές την
εβδομάδα από μία ώρα είναι ικανοποιητικός ρυθμός για να νιώσετε τη διαφορά. Αν
οι ανάγκες ζωής σάς στερούν την πολυτέλεια χρόνου, το δύο φορές την εβδομάδα
σε συνδυασμό με επιμέλεια και πειθαρχία στις ρήσεις της δασκάλας δίνουν
καρπούς και μειώνουν τους πόντους σε εκείνα τα δύσκολα σημεία της περιφέρειας
και της μέσης. 
Για ποιους; Για γυναίκες και άνδρες πασών των ηλικιών, με ή χωρίς
προβλήματα υγείας. Ανάλογα με το αν πάσχετε από προβλήματα μέσης, αρθρώσεων,
χτυπημάτων, ή είστε έγκυος, η μέθοδος Pilates προσαρμόζεται στα μέτρα του
σώματός σας. 
Εξοπλισμός: Τα όργανα Pilates βρίσκονται στον τόπο διδασκαλίας. Εσείς
βάζετε μόνο μία άνετη φόρμα ή κολάν και τις κάλτσες σας. Ξυπόλητοι στο Pilates
για να πατάτε γερά στο έδαφος και για να παίρνετε βαθιές ανάσες για να κάνετε
την άσκηση όσο γίνεται πιο δυναμικά. 
Πότε; Ανάλογα με τους δικούς σας βιορυθμούς ή το πρόγραμμα της ημέρας.
Χειμώνα ή καλοκαίρι το στούντιο Pilates λειτουργεί για τους αποφασισμένους να
μάθουν στο σώμα τους να μιλάει σωστά. 
Μαζί με ποιους; Για την αρχή είναι καλύτερα να μαθαίνει κανείς Pilates
μόνος του ή το πολύ με άλλο ένα άτομο. Ανάλογα με την πρόοδο και το επίπεδο
του γυμναζόμενου το μάθημα σόλο μπορεί να εξελιχθεί σε μικρή επίλεκτη ομάδα
τριών ατόμων. 
Και το πνεύμα; Έχει επίσης να πάρει από το «εισπνοή», «εκπνοή», το
δυνάμωμα, τη χαλάρωση ή το τέντωμα του σώματος. Γιατί οι ασκήσεις μπορεί να
δείχνουν νηπιακά απλές, αλλά απαιτούν συντονισμό, επομένως αυτοσυγκέντρωση.
Και ένα μυαλό που συγκεντρώνει τις δυνάμεις του, δεν χρειάζεται να πούμε σε τι
επίπεδο ενέργειας και αποφάσεων φθάνει. 
<H3>Οδηγίες «χρήσης» </H3>
Πού: Στο «Corpus Ray», Λεωφ. Κηφισίας 100, τηλ. 010-6926.209. 
Πώς πάμε: Με αυτοκίνητο ανεβαίνετε την Κηφισίας μέχρι το ύψος του
σινεμά «Δαναός». Με το Μετρό, κατεβαίνετε στη στάση Πανόρμου και στη συμβολή
με Κηφισίας βρίσκετε το σημείο επαφής. Με το λεωφορείο ή το τρόλεϊ, επιλέγετε
κάποιο μέσο με κατεύθυνση την Κηφισιά και κατεβαίνετε στη στάση «Ερυθρός» ή
«Αγία Τριάδα», περπατώντας μερικά βήματα πιο πάνω. 
Πότε: Έπειτα από συνεννόηση με την υπεύθυνη εκπαίδευσης Pilates,
Ευγενία Παπαδοπούλου, η οποία συνεργάζεται με τα «κεντρικά», το Pilates Studio
της Νέας Υόρκης. 
Πόσο: Οι τιμές διαμορφώνονται ανάλογα με το επίπεδο και τον αριθμό
συμμετεχόντων στην ομάδα, από 19 μέχρι 47 ευρώ.

LINK

http//www.pilates-studio.com
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17272P241</ED>
<ID>
ID:307083

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P24&aa=1</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Δικτυωμένοι από την... τσέπη </H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Οι νέοι, κομψότατοι υπολογιστές χειρός τής Compaq διαθέτουν GPS και πολυμέσα,
υποστηρίζουν την τεχνολογία Bluetooth και είναι έτοιμοι για χρήση σε ασύρματα
δίκτυα. Τα μοντέλα iPaq Pocket PC Η3800 και Η3700 έχουν, μεταξύ άλλων, οθόνη
που υποστηρίζει χιλιάδες χρώματα, δυνατότητα επέκτασης με πρόσθετες κάρτες,
ταχεία πρόσβαση στα δεδομένα με χρήση wireless pack για δίκτυα GSM/GRPS,
αυξημένη αυτονομία μπαταρίας, επεξεργαστή 206MHz και λογισμικό Microsoft
Pocket PC 2002. Η εταιρεία παρέχει επίσης μια ποικιλία από πρόσθετα αξεσουάρ. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17272P242</ED>
<ID>
ID:307121

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P24&aa=2</URL></REF>


Article

<CATEGORY>vin09</CATEGORY>

 <H5>ΕΡΧΟΝΤΑΙ
</H5><H2>Ψηφιακές εικόνες
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Η νέα ψηφιακή μηχανή της Kodak, DX 3600, καταγράφει εικόνες και βίντεο με ήχο
με ανάλυση 2,2 megapixel και μεταβλητή εστίαση 6Xzoom. Διαθέτει ενσωματωμένο
ακουστικό και μικρόφωνο και δίνει τη δυνατότητα προεπισκόπησης του βίντεο από
τον χρήστη. Η μηχανή συνδέεται με ηλεκτρονικό υπολογιστή ή την τηλεόραση,
προβάλλοντας απ' ευθείας το βίντεο. Έχει επίσης τη δυνατότητα αποστολής των
εικόνων μέσω email και εκτύπωσης σε διαστάσεις 18Χ24 εκ. Η εσωτερική της μνήμη
είναι 8ΜΒ, με δυνατότητα επέκτασης. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P24</CAT>
<ED>
Κωδικός άρθρου: A17272P243</ED>
<ID>
ID:307148

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P24&aa=3</URL></REF>


Article

<CATEGORY>vin09</CATEGORY>

 <H2>Η οθόνη βάφτηκε... ροζ
</H2><H4>Οι μεταμεσονύχτιες προβολές «αισθησιακών» ταινιών από τα κανάλια διαμορφώνουν
νέα τάση
</H4>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Ταινίες αισθησιακού περιεχομένου, όπως η «Εμμανουέλλα» και οι εκδοχές της,
είναι οι νέα μεταμεσονύχτια τάση στα κανάλια

Η μεταμεσονύχτια ζώνη τείνει να πάρει... ροζ απόχρωση. Τον δρόμο έδειξε το
Alter και στον χορό ακολούθησαν Tempo, Star, Mega, Antenna και Alpha. Κάπου 70
«αισθησιακές» ταινίες έχουν μεταδοθεί από τις συχνότητες των έξι τηλεοπτικών
σταθμών από την αρχή της σεζόν. 
Από τον Οκτώβριο έως τις αρχές Φεβρουαρίου, σύμφωνα με στοιχεία της εταιρείας
ερευνών και μετρήσεων τηλεθέασης Taylor Nelson Sofres Metrisis, από τις
συχνότητες του Alter παρέλασαν κάπου 40 «αισθηματικές» ταινίες (με ώρα έναρξης
προβολής μεταξύ 00.30 και 01.00). Στην ίδια χρονική περίοδο από τις συχνότητες
του Tempo βγήκαν στο μεταμεσονύχτιο πρόγραμμα δέκα ταινίες, όσες ακριβώς
μετέδωσε και το Star. Το Mega πρόβαλε επτά εμπορικές ταινίες, ενώ ο Antenna
και ο Alpha μετέδωσαν από μία. 
Το κοινό των «αισθησιακού» περιεχομένου ταινιών εντοπίζεται κυρίως
στους άνδρες 25 έως 44 ετών, σε τηλεθεατές με ανώτερη και ανώτατη μόρφωση,
αλλά και σε ανύπαντρους ανεξαρτήτως φύλου. Σύμφωνα με τα δεδομένα της έρευνας
προκύπτει πως οι ταινίες αυτής της τυπολογίας έχουν περισσότερη ζήτηση στις
αστικές περιοχές (πόλεις με πληθυσμό άνω των 50.000 κατοίκων). 
Κι όμως έχουν τηλεθέαση. Τα ποσοστά που σημειώνουν, σε συνδυασμό με την ώρα
μετάδοσης, είναι καλά για τα κανάλια. Η πρώτη σε τηλεθεαματικότητα ταινία του
είδους ήταν «Το παιχνίδι της αποπλάνησης» που παρακολούθησαν στις 19 Οκτωβρίου
από τις συχνότητες του Mega 162.000 τηλεθεατές. Σε ανάλογο επίπεδο βρέθηκε και
«Το πάθος της παλίρροιας» (Mega) που επέλεξαν και είδαν 155.000 τηλεθεατές
όσοι ακριβώς και από τις συχνότητες του Star όταν σε μεταμεσονύχτια ώρα
προβλήθηκε η «Ροζ ατζέντα». 
Ορισμένοι τίτλοι είναι ευφάνταστοι και πολλά υποσχόμενοι, άλλοι πάλι
παραπλανητικοί και κάποιοι είναι γνωστοί, αφού οι παραγωγές αυτές έκαναν...
καριέρα (και έκοψαν εισιτήρια) στον κινηματογράφο: «Μασέζ», «Η διπλή ταυτότητα
του έρωτα», «Sex στα θρανία», «Το σύμπλεγμα», «Στον κόλπο της Αφροδίτης»
(καμία σχέση με ωροσκόπιο), «Sex Files: Pleasure Ville» (ουδεμία σχέση με τη
γνωστή σειρά επιστημονικής φαντασίας) είναι μερικοί από τους τίτλους των
ταινιών που πρόβαλε το Alter από τις συχνότητες του οποίου γνώρισε... νύχτες
δόξας η Εμμανουέλλα σε όλες τις εκδοχές («Οι ερωτικές φαντασιώσεις της
Εμμανουέλλας», «Η Εμμανουέλλα στον γαλαξία της ηδονής» κ.λπ.). Το Tempo
επέλεξε πακέτα ταινιών υπό τους γενικούς τίτλους «Butterscots in Berlin» και
«The Click». 
Το Star έδειξε ταινίες με «δυναμικούς» τίτλους αλλά και με... ονοματεπώνυμο:
«Κασσάνδρα», «Εμμανουέλλα» (σκέτο), «Παθιασμένο έγκλημα», «Ο πειρασμός της
σάρκας», «Πληρωμένα εγκλήματα», «Διαστροφές». Από το Mega προβλήθηκαν οι
ταινίες «Άγρια ορχιδέα», «Μαύρη ορχιδέα», «Το παιχνίδι της αποπλάνησης», «Το
πάθος της παλίρροιας». 
Η έρευνα της TNSM έδειξε πως η συγκεκριμένη κατηγορία ταινιών
συνεισφέρει στη συνολική πίτα τηλεθέασης ορισμένων καναλιών. Στους
τηλεοπτικούς σταθμούς Tempo και Alter η συνεισφορά τους ανέρχεται σε 76% και
45% αντιστοίχως (σε σχέση με τις άλλες ξένες ταινίες), ενώ στο Star το ποσοστό
φθάνει μόλις το 8%. Αντιθέτως δεν συμβάλλουν σε Mega, Antenna και Alpha καθώς
οι ταινίες αυτές δίνουν χαμηλότερο μερίδιο στη συνολική πίτα τηλεθέασης
συγκριτικά με τις άλλες ξένες ταινίες.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17272P251</ED>
<ID>
ID:307084

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P25&aa=1</URL></REF>


Article

<CATEGORY>vin09</CATEGORY>

 <H2>Για μια θέση στην Εurovision
</H2>
Την Τρίτη, 26 Φεβρουαρίου, θα επιλεγεί το τραγούδι που θα εκπροσωπήσει την
Ελλάδα στον 47ο διαγωνισμό της Eurovison, ο οποίος θα διεξαχθεί φέτος στο
Τάλιν της Εσθονίας στις 25 Μαΐου. Τα δέκα τραγούδια που θα διαγωνιστούν για
την ανάδειξη της ελληνικής συμμετοχής στο φεστιβάλ τραγουδιού είναι: «Let me
be the one» (Κώστας Μπίγαλης - Μιρέλλα Φραγκοπούλου), «Tu non c' eri qui»
(Βερονίκη Μπιελίτσα), «Pension sweet home» (Χρήστος Κωνσταντινίδης, Γιάννης
Κόκκινος, Φλώρα Θεοδώρου, Ερμιόνη Κομνηνού, Τόλης Κόκκινος), «Πρώτη
φθινοπωρινή βροχή» (Χρήστος Γιαννόπουλος), «Για να 'μαστε μαζί» (Μαρία -
Λουίζα & Not 4 Sale), «Love is a wonderful thing» (Πέγκυ Ζήνα), «Beautiful
life» (Ελίνα Κωνσταντοπούλου, Μάριαν Γεωργίου), «S.Α.G.Α.Ρ.Ο» (Μιχάλης
Ρακιντζής), «Μοιάζει να 'ναι σινεμά» (Κατερίνα Τοπάζη), «Fire» (Γιώργος
Φραντζεσκάκης, Γιάννης Μεθενίτης).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17272P252</ED>
<ID>
ID:307122

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P25&aa=2</URL></REF>


Article

<CATEGORY>vin15</CATEGORY>

 <H2>Οι ταινίες
</H2><H2>Τετάρτη 20/2
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

18.00 Tempo 
«Κορόιδο Ρωμιέ» 
Φάρσα - '81 - γυρισμένη «στο πόδι», με τους Γιάννη Γκιωνάκη, Αντώνη
Παπαδόπουλο, Μάρκο Λεζέ. Σκηνοθεσία Χρήστος Κυριακόπουλος. (Διάρκεια: 76') * 
22.00 Alpha 
«Το κοροϊδάκι της δεσποινίδος» 
Όλοι και όλα είναι αστραφτερά μέσα στα ασπρόμαυρα πλάνα: Τζένη Καρέζη - Ντίνος
Ηλιόπουλος που χορεύουν και τραγουδάνε Μάνο Χατζιδάκι. Γιάννης Δαλιανίδης στη
σκηνοθεσία. Από το ομώνυμο θεατρικό έργο των Νίκου Τσιφόρου - Πολύβιου
Βασιλειάδη. Η Τζένη στήνει μια παγίδα στον Ντίνο, που είναι υπάλληλός της, για
να κάνει το κέφι της και... πέφτει μέσα η ίδια. (Διάρκεια 66') *** 
21.00 Alter 
«Κάρολος και Νταϊάνα: ο προδομένος έρωτας» (Charles and Diana: Α
Kingdom divided) 
Ρομαντικό και... γαλαζοαίματο δράμα - '92 - γύρω από τη ζωή του Καρόλου και
της πριγκίπισσας Νταϊάνας. Του Τζον Πάουερ, με τους: Ντέιβιντ Κίλτερ, Κάθριν
Όξενμπεργκ. (Διάρκεια: 96') * 
21.45 Antenna 
«Το πιο λαμπρό μπουζούκι» 
Φαρσοκωμωδία - '68 - με την Ξένια Καλογεροπούλου Κρητικοπούλα που το σκάει από
το χωριό της και να έρχεται στην Αθήνα, για να «γνωρίσει» τον αγαπημένο της
τραγουδιστή και στο πλοίο συναντιέται με τον... σωσία του - και τους δύο
ρόλους τους παίζει ο Κώστας Βουτσάς. Σκηνοθεσία Κώστας Καραγιάννης. (Διάρκεια:
84') * 
23.00 Star 
«Τζάκι Μπράουν» (Jackie Brown) 
Εμπόριο όπλων και κυνηγητό σε μια ταινία σκηνοθετημένη από τον Κουέντιν
Ταραντίνο, που έχει ως πρωταγωνίστρια την Παμ Γκριρ («Φόξι Μπράουν», «Υπεράνω
του νόμου», «Απόδραση από το Λος Άντζελες»). Το καστ απαρτίζεται από τους
Ρόμπερτ Φόρστερ, Μάικλ Κίτον, Μπρίτζετ Φόντα, Σάμιουλε Τζάκσον και τον
χαρισματικό Ρόμπερτ Ντε Νίρο. (Διάρκεια 148') ** 
00.15 Tempo 
«Εγκλήματα σιωπής» (Crimes of silence) 
Μια γυναίκα μένει έγκυος και ο σύζυγός της, αντί να χαρεί, υποψιάζεται ότι δεν
είναι δικό του το παιδί και ότι αυτή έπεσε θύμα βιασμού - τρέχα γύρευε... Του
Τζέιμς Κόντερ. (Διάρκεια: 88') *

23.30 ΕΤ1 
Η δύναμη της αγάπης με τον Ρόμπερτ Ντε Νίρο και την Τζέιν Φόντα στην ταινία
«Στάνλεϊ και Άιρις» (ΕΤ-1, 23.30)

«Στάνλεϊ και Άιρις» (Stanley and Iris) 
Η δύναμη της αγάπης νικά τα πάντα και ο Μάρτιν Ριτ σκηνοθετεί - '90 - την
τελευταία ταινία της πολύ σημαντικής καριέρας του. Ο Ρόμπερτ Ντε Νίρο σ' έναν
διαφορετικό, απ' ό,τι τον ξέρουμε, ρόλο. Αυτόν ενός αγράμματου στον οποίο η
Τζέιν Φόντα, την οποία φλερτάρει, προσπαθεί να μάθει γράμματα στα... γεράματα.
(Διάρκεια 100') **½

00.20 ΕΤ3 
«Γλυκιά Έμα, αγαπημένη Μπέμπε» (Ides Emma, draga Bebe - Sweet Emma,
dear Bode) 
Μετά την ιστορική τριλογία του - «Μεφίστο» με Όσκαρ ξένης ταινίας,
«Συνταγματάρχης Ρεντ», «Χάνουσεν» - ο Ούγγρος Ίστβαν Ζάμπο επιστρέφει μ' ένα
δυνατό δράμα για την «μετά σοσιαλισμό» ζωή στις χώρες της Ανατολικής Ευρώπης.
Δύο δασκάλες ρωσικών σε Δημοτικό σχολείο της Βουδαπέστης αναγκάζονται, για να
συμπληρώνουν τα έσοδά τους μετά την αλλαγή του καθεστώτος, να δουλεύουν η μία
ως καθαρίστρια και η άλλη ως πόρνη. Με τους: Γιοχάνα Τερ Στέγκε, Ενίκο
Μπόρτσοκ. (Διάρκεια: 78') *** 
03.10 Antenna 
«Τούλσα» (Tulsa) 
Από τα παλιά - '49 - και «γερά» μελοδράματα του Χόλιγουντ με την... βραχνή
κοκκινομάλλα Σούζαν Χέιγουορντ στον ρόλο μιας πλούσιας που καλείται να
διαλέξει ανάμεσα στα πλούτη και στον έρωτα. Του Στιούαρτ Χέισλερ. (Διάρκεια:
88') **

<H3>ΤΟΡ 3
</H3>
1. «Στάνλεϊ και Άιρις». Ρόμπερτ Ντε Νίρο - Τζέιν Φόντα. (23.30, ΕΤ1) 
2. «Γλυκιά Έμα, αγαπημένη Μπέμπε». Η ζωή άνω-κάτω. (00.20, ΕΤ3) 
3. «Τζάκι Μπράουν». Ταραντίνο σκηνοθετεί Ρόμπερτ Ντε Νίρο. (23.00, Star)

* = δεν έχετε άλλο τίποτα να κάνετε; ** = καλούτσικο *** = καλό **** = πολύ
καλό ***** = οπωσδήποτε Τηλεκοντρόλ = δοκιμάστε αλλού την τύχη σας
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P25</CAT>
<ED>
Κωδικός άρθρου: A17272P253</ED>
<ID>
ID:307154

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P25&aa=3</URL></REF>


Article

<CATEGORY>vin09</CATEGORY>

 <H2>ΜΠΕΡΝΑΡ ΤΣΟΥΜΙ
</H2><H2>«Μ' ενδιαφέρει η ζωντάνια της Αθήνας»
</H2><H4>Για την πολύβουη Αθήνα, το Μουσείο της Ακροπόλεως και τους αθλητές του
μέλλοντος που θα είναι οι διανοούμενοι, μιλά ο διάσημος αρχιτέκτων Μπερνάρ Τσούμι
</H4>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο αρχιτέκτων Μπερνάρ Τσούμι μπροστά στα προσχέδια του νέου Μουσείου
Ακροπόλεως που εκτίθενται δημόσια για πρώτη φορά στο Κέντρο Μελετών Ακροπόλεως
(Μακρυγιάννη 2)

Ο διάσημος αρχιτέκτων Μπερνάρ Τσούμι, που σχεδίασε το νέο Μουσείο Ακροπόλεως,
πιστεύει σε μια δυναμική και όχι στατική αρχιτεκτονική. Μια αρχιτεκτονική της
κίνησης. Ένα από τα πρωτοποριακά σχέδιά του είναι μια βιβλιοθήκη κυκλική, που
περικλείεται από ένα στίβο. «Πιστεύω ότι οι αθλητές του 21ου αιώνα θα είναι
διανοούμενοι και οι διανοούμενοι θα είναι αθλητές», είπε στην πρώτη δημόσια
ομιλία που έκανε για να εισαγάγει το κοινό στη δουλειά του και στο σχέδιο του
Μουσείου Ακροπόλεως. 
Εν αναμονή της κατάθεσης της οριστικής προμελέτης του μουσείου, στις 19
Μαρτίου, σταχυολογούμε τα πιο χαρακτηριστικά σημεία της ομιλίας, αλλά και
κάποιες απόψεις που εξέφρασε στα «ΝΕΑ»: 
«Αφετηρία της δουλειάς μου πάνω στα μουσεία, είναι ότι ένα μουσείο δεν είναι
απλά για να εκθέτουμε τα έργα, αλλά ένας τρόπος να απευθυνθούμε σε ανθρώπους
και στην καθημερινή ζωή τους. 
Πίσω από τις φόρμες, υπάρχουν οι ιδέες. Η αρχιτεκτονική είναι ο τρόπος της
υλοποίησής τους. 
Ό,τι είναι ο Παρθενώνας σε σχέση με την Ακρόπολη, ένα μεγάλο οριζόντιο κτίριο
πάνω στον κάθετο βράχο, θα είναι και η αίθουσα του Παρθενώνα σε σχέση με το
νέο Μουσείο Ακροπόλεως. Η πέμπτη πρόσοψη του μουσείου - η στέγη, που θα
φαίνεται από την Ακρόπολη - είναι η πιο σημαντική». 
Το κουτί: «Η ιδέα της αρχιτεκτονικής του Μουσείου Ακροπόλεως
αναπτύχθηκε γύρω από την έκθεση μιας μεγάλης αρχαιολογική συλλογής που
προϋπάρχει, με ολόκληρες σειρές και ενότητες γλυπτών. Το μουσείο δρα σαν ένα
περίβλημα αυτών των έργων από φυσικά υλικά: γυαλί, μάρμαρο και σκυρόδεμα». 
Το καινούργιο στοιχείο: «Η αίθουσα του Παρθενώνα δεν είναι κατά κανέναν
τρόπο ένα αντίγραφο του Παρθενώνα. Αντίθετα, προσπαθεί να ρίξει ένα σύγχρονο
φως στον τρόπο που βλέπουμε τα αρχαία αντικείμενα. Το φως αυτό είναι το φυσικό
φως που μπαίνει από τον διάφανο γυάλινο τοίχο και πέφτει επάνω στο σημείο όπου
εκτίθεται η ζωφόρος, σ' ένα χαμηλότερο ύψος από το αρχικό, στο 1.70 μ., ώστε ο
επισκέπτης να μπορεί να δει την εξαιρετική ποιότητα και τις λεπτομέρειες
εργασίας. 
Κάνοντας συναρπαστικό και απολαυστικό περίπατο τον γύρο της αίθουσας, θα
βρίσκεται συνεχώς σε κίνηση μεταξύ των εκθεμάτων και του τοπίου απέξω, το
οποίο αλλάζει και επιτρέπει να βλέπεις την ιστορία. Στη μια πλευρά, μόνο, τη
βόρεια (απέναντι από την Ακρόπολη), θα μπορεί να βλέπει την Ακρόπολη και τον
αληθινό Παρθενώνα. Αυτή η αντίληψη είναι αληθινά μοντέρνα». 
Για την Αθήνα: Η Αθήνα είναι η πόλη που ο Τσούμι έχει επισκεφθεί πέντε
φορές πριν και πέντε φορές μετά τον διαγωνισμό για το μουσείο Ακροπόλεως. Η
εντύπωσή του; «Όλες οι πόλεις που βλέπουμε έχουν τις δικές τους πλευρές. Αυτό
που χαρακτηρίζει την Αθήνα είναι η πυκνότητα, η κίνηση, η έντονη
δραστηριότητα, η ζωντάνια, η ζωή που συνεχίζεται μέχρι τις 2 και 3 τη νύχτα. Η
διάσταση της Αθήνας που μ' ενδιαφέρει είναι ότι ο κόσμος εδώ απολαμβάνει την
πόλη του. Αυτό είναι θαυμάσιο και ισχύει για μερικές πόλεις όπως το Παρίσι,
όπου ζω τον μισό χρόνο μου, ενώ αντίθετα στη Νέα Υόρκη λ.χ. ο κόσμος μισεί την
πόλη που ζει. 
Υπάρχουν πόλεις επίπεδες και πόλεις σαν την Αθήνα, γεμάτες λόφους, κοιλάδες
και διαφορετικά στρώματα, το πάνω, το κάτω, το μέσο, που συνδέονται μεταξύ
τους. Αυτή η πραγματικότητα ενισχύει την ιδέα του μουσείου, που είναι
αρθρωμένο σε τρία στρώματα. 
Το θέμα είναι πώς να δημιουργήσουμε κάτι νέο, αλλά και να διατηρήσουμε το
παλιό. Στην ιστορία του κόσμου υπάρχουν πολλά στρώματα. Όταν σεβόμαστε τα
παλιότερα, μπορούμε να δημιουργήσουμε καινούργια πάνω από αυτά, χωρίς
πρόβλημα». 
Για την κριτική: «Όλα τα κτίρια πρέπει να αποτελούν αντικείμενα
κριτικής για να ταιριάζουν με τη δομή της κοινωνίας. Δεν πρέπει να είναι
αποκλεισμένα στον εαυτό τους». 
<H3>Σαν... σινεμά </H3>
«Το πρώτο που με ενδιέφερε ήταν οι κινηματογραφικές ταινίες. Οι
κινηματογραφιστές μπορούν να διδάξουν τους αρχιτέκτονες. Βλέποντας την κίνηση
των μορφών μέσα στον χώρο, τις σκηνές βίας στον «Φρανκενστάιν» του Μπόρις
Καρλόφ, είδα την απαρχή της ιδέας της κίνησης, τα σημεία έντασης της δράσης. 
Η αρχιτεκτονική, όμως, είναι και η σχέση αυτού που κάνουμε μ' αυτό που
προϋπάρχει. Επίσης, είναι και ένας δημόσιος χώρος που ενθαρρύνει την ανθρώπινη
δραστηριότητας. Είναι όμως και τεχνολογία. Η εφευρετικότητα δεν βρίσκεται στα
υλικά, αλλά στον τρόπο που υλοποιούμε μια ιδέα. Η αρχιτεκτονική δεν είναι μόνο
η σύνθεση όλων αυτών, αλλά και η διασταύρωση της κίνησης των ανθρώπων και του κτιρίου».

<H3>INFO
</H3><H3>Διαδικασίες 220 ημερών </H3>
Οι διαδικασίες για την ανέγερση του νέου μουσείου της Ακρόπολης - οριστική
μελέτη, μελέτη εφαρμογής, οικοδομική άδεια και προκήρυξη της ανάθεσης -
απαιτούν, σύμφωνα με τον συνεργάτη του Μπερνάρ Τσούμι, κ. Δημήτρη Φωτιάδη, 220
ημέρες, χωρίς να υπολογιστούν τυχόν καθυστερήσεις στην έγκρισή τους. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17272P271</ED>
<ID>
ID:307085

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P27&aa=1</URL></REF>


Article

<CATEGORY>vin09</CATEGORY>

 <H2>Η έντυπη φαντασία διεκδικεί και ελληνικό βραβείο
</H2>
Γραφιστική. Μπορεί η λέξη να είναι ολίγον φλου, όμως τα αποτελέσματά της
τα συναντάμε καθημερινά σε κάθε μας βήμα. Εξώφυλλα βιβλίων, περιοδικά,
εφημερίδες, έντυπα (γενικώς), συσκευασίες, γραμματοσειρές, αφίσες, λογότυπα
ακόμα και σάιτ στο Ίντερνετ, είναι σχεδιασμένα από γραφίστες. 
Φέτος το περιοδικό ΔD διοργανώνει τα πρώτα Ελληνικά Βραβεία Γραφιστικής και
Εικονογράφησης (ΕΒΓΕ) με την υποστήριξη της Ένωσης Γραφιστών Ελλάδας και του
Διεθνούς Συμβουλίου Γραφιστικών Ενώσεων (ICOGRADA) που αποτελεί το ανώτατο
όργανο των γραφιστών σε διεθνές επίπεδο. 
Την κριτική επιτροπή αποτελούν καθιερωμένα ονόματα του χώρου: Δημήτρης
Αρβανίτης, Μανώλης Βιθυνός, Ανακρέων Καναβάκης (πρόεδρος ΕΒΓΕ), Μιχάλης
Κατζουράκης, Σταύρος Κούλας, David Grossman (πρόεδρος Icograda). 
Στα ΕΒΓΕ θα υποβάλλονται έργα γραφιστικής δημιουργίας και εικονογράφησης που
παρουσιάστηκαν για πρώτη φορά από 1ης Δεκεμβρίου 2000 έως και 31 Δεκεμβρίου
2001. 
Η προθεσμία υποβολής συμμετοχών λήγει την Παρασκευή 22 Φεβρουαρίου (www.deltad.gr, τηλ. 010-9518694 e-mail info@deltad.gr).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P27</CAT>
<ED>
Κωδικός άρθρου: A17272P272</ED>
<ID>
ID:307123

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P27&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ. «Θριαμβευτική επιστροφή» του Σ. Κριμπίς Μοσχίδης, Καφετζόπουλος
(Δεριγνύ 10, * 010 - 82.37.330). 
ΑΘΗΝΑΪΣ. «Λούλου» του Φρ. Βέντεκιντ Καλογρίδης (σκηνοθ.), Καλογρίδη
(Καστοριάς 34-36, από Ιερά Οδό 63, * 010 - 34.80.000).

ΑΘΗΝΑΪΣ - ΜΟΥΣΙΚΗ ΘΕΑΤΡΙΚΗ ΣΚΗΝΗ. ΚΕΝΤΡΙΚΗ ΣΚΗΝΗ. «Sold out» του
Στ. Κραουνάκη «Σπείρα - Σπείρα», Μπότση. ΔΕΥΤΕΡΗ ΣΚΗΝΗ. «Νέα γυναίκα
μόνη... τραγουδά» του Στ. Κραουνάκη Παπίου, Γ. Καραλής (Καστοριάς 34-36,
από Ιερά Οδό 63, * 010 - 34.80.000).

ΑΘΗΝΩΝ. «Κάποιος να σηκώνει το τηλέφωνο» του Κ. Λούντβιχ
Παναγιωτοπούλου, Χαϊκάλης (Βουκουρεστίου 10, * 010 - 33.12.343). 
ΑΚΑΔΗΜΟΣ (Ιπποκράτους 17 - Ακαδημίας, * 010 - 36.25.119, 010 -
36.03.835). Αργεί. 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ. «Το φιόρο του λεβάντε» του Γρ.
Ξενόπουλου Ζουγανέλης, Μούτσιος (Ιπποκράτους 9-11, * 010 - 36.43.700, 010 -
36.08.666). 
ΑΛΑΜΠΡΑ. «Παιδιά ενός κατώτερου θεού» του Μ. Μέντοφ Γιάν. Βούρος,
Τρικαλιώτη (Στουρνάρη 53 - Πατησίων, * 010 - 52.27.497). 
ΑΛΕΚΤΟΝ - ΓΚΑΛΕΡΙ (Σφακτηρίας 23, Κεραμεικός, * 010 - 34.22.001, 010 -
34.64.635). Αργεί.

ΑΛΕΚΤΟΝ - ΚΕΝΤΡΙΚΗ ΣΚΗΝΗ. (Σφακτηρίας 23, Κεραμεικός, * 010 -
34.22.001, 010 - 34.64.635). Αργεί.

ΑΛΚΥΟΝΙΣ. Εναλλάξ: «Γιάννης Γαβριήλ Μπόρκμαν» του Χ. Ίψεν
Μεσσάλας, Γρηγοριάδου - «Το ημερολόγιο ενός τρελού» (Γκόγκολ) της Ντ.
Θεμελή Μεσσάλας (Ιουλιανού 42-46, Αριστοτέλους, * 010 - 88.15.402).

ΑΛΣΟΣ. «Χάπι end» του Τζ. Μάιλς Σεφερλής, Μπ. Ασημακοπούλου (Πεδίον του
Άρεως, από Ευελπίδων, * 010 - 82.12.271, 010 - 88.15.524).

ΑΛΦΑ. «Ο άλλος δρόμος» της Φ. Ντορέν Ληναίος, Έλ. Φωτίου (Πατησίων 37 -
Στουρνάρη, * 010 - 52.38.742).

ΑΜΙΡΑΛ (Αμερικής 10, * 010 - 36.39.385, 010 - 36.08.856). Αργεί.

ΑΜΟΡΕ - ΕΞΩΣΤΗΣ. «Πίστη» των Β. Χατζοπούλου - Α. Φλουράκη - Γ. Δούμου -
Θ. Μοσχόπουλου Μάσχα, Κούρτη (Πριγκιποννήσων 10, * 010 - 64.68.009, 010 -
64.42.869). 
ΑΜΟΡΕ - ΚΕΝΤΡΙΚΗ ΣΚΗΝΗ. «Διπλή απιστία» του Μαριβό Μάσχα, Καλετσάνος
(Πριγκιποννήσων 10, * 010 - 64.68.009, 010 - 64.42.869). 
ΑΜΦΙ-ΘΕΑΤΡΟ. «Οι τρελοί της Βαλένθια» του Λ. ντε Βέγα Ευαγγελάτος
(σκηνοθ.), Κροντήρης (Αδριανού 111, Πλάκα, * 010 - 32.33.644). 
ΑΝ CLUB (Σολωμού 13-15, Εξάρχεια, * 010 - 33.05.056-7). Αργεί.

ΑΝΟΙΞΗΣ. ΚΕΝΤΡΙΚΗ ΣΚΗΝΗ. «Τίνα Μπράντον Τίνα» των Ομάδας
«Πρόσωπα» - Ν. Καραγεώργου - Ηλ. Ποιμενίδη - Β. Παπαχρήστου - Ν. Κανελλόπουλου
Πεφάνη, Χειλάκης. ΔΕΥΤΕΡΗ ΣΚΗΝΗ. «Ώρες επισκεπτηρίου» του Ρ. Χάρις Α.
Ανδρεοπούλου (σκηνοθ.), Χρ. Γεωργίου (Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Η κυρία με το σκυλάκι» (Τσέχωφ) του Γ. Μιχαηλίδη Γ.
Μιχαηλίδης, Ντ. Μιχαηλίδη (Κάλβου 70 - Γκύζη, * 010 - 64.45.749).

ΑΝΤΙΘΕΑΤΡΟ. ΚΕΝΤΡΙΚΗ ΣΚΗΝΗ. «Άκου ανθρωπάκο» του Β. Ράιχ Ξενουδάκη
(Μοσχονησίων 36, πλατεία Αμερικής, * 010 - 86.61.168).

ΑΠΛΟ - ΚΕΝΤΡΙΚΗ ΣΚΗΝΗ. «Η επέτειός μας» του Χ. Πίντερ Αντύπας
(σκηνοθ.), Παπαματθαίου (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991).

ΑΠΛΟ - ΝΕΑ ΣΚΗΝΗ. (Χ. Τρικούπη 4, Καλλιθέα, πίσω από το Πάντειο
Πανεπιστήμιο, * 010 - 92.29.605, 010 - 92.46.991). Αργεί.

ΑΠΟΘΗΚΗ. «Σεσουάρ για δολοφόνους» των Μπρ. Τζόρνταν - Μ. Άμπραμς Λέφας,
Κόκλας (Σαρρή 40, Ψυρή, * 010 - 32.53.153).

ΑΠΟ ΜΗΧΑΝΗΣ - ΚΑΤΩ ΟΡΟΦΟΣ. «Acropolis now» των Α. Φρίλινγκ - Αθ. Παππά
Αθ. Παππά, Φρίλινγκ (Ακαδήμου 13, Μεταξουργείο, * 010 - 52.31.131).

ΑΠΟ ΜΗΧΑΝΗΣ - ΠΑΝΩ ΟΡΟΦΟΣ (Ακαδήμου 13, Μεταξουργείο, * 010 -
52.31.131). Αργεί.

ΑΤΤΙΣ. «Άμλετ. Μια μαθητεία» (Σαίξπηρ) του Μπ. Παστερνάκ Θ. Τερζόπουλος
(σκηνοθ.), Ντεμίντοβα (Λεωνίδου 7, Μεταξουργείο, * 010 - 52.26.260).

ΑΥΛΑΙΑ. «Πάμε με τα τέσσερα στο 2004» του Ν. Ελευθερίου Τσούκας, Γκίνη
(Κουντουριώτου 182 - 2ας Μεραρχίας, Πασαλιμάνι, Πειραιάς * 010 - 42.96.414,
010 - 36.03.835).

ΒΑΣΙΛΑΚΟΥ. «Ο επιστάτης» του Χ. Πίντερ Μιχαλακόπουλος, Χρυσομάλλης
(Προφήτου Δανιήλ 3 - Πλαταιών, Κεραμεικός, * 010 - 34.67.735).

ΒΑΦΕΙΟ. «Η αύξηση» του Ζ. Περέκ Καραλής (σκηνοθ.), Σ. Πανταζής (Αγίου
Όρους 16 - Κωνσταντινουπόλεως, Βοτανικός, * 010 - 34.24.212, 010 - 34.25.637).

ΒΕΑΚΗ. «Μιας πεντάρας νιάτα» των Ασ. Γιαλαμά - Κ. Πρετεντέρη Ελ.
Γερασιμίδου, Σώζος (Στουρνάρη 32, * 010 - 52.23.522).

ΒΕΜΠΟ. «Ο αχόρταγος» του Δ. Ψαθά Παρτσαλάκης, Καλλιβωκάς (Καρόλου 18,
πλατεία Καραϊσκάκη, * 010 - 52.29.519, 010 - 52.21.767).

ΒΙΚΤΩΡΙΑ - ΚΕΝΤΡΙΚΗ ΣΚΗΝΗ. «Μπαρ των αγγέλων» του Τ. Ουίλιαμς Βλαντή,
Μ. Δεστούνης (Μαγνησίας 5 - 3ης Σεπτεμβρίου 119, * 010 - 82.33.125).

ΒΙΚΤΩΡΙΑ - ΦΟΥΑΓΙΕ. «Το παιχνίδι της σφαγής» του Ευγ. Ιονέσκο Μελάνης
(σκηνοθ.), Δ. Αντωνιάδης (Μαγνησίας 5 - 3ης Σεπτεμβρίου 119, * 010 - 82.33.125).

ΒΡΕΤΑΝΙΑ. «Η σπασμένη στάμνα» του Χ. φον Κλάιστ Φιλιππίδης, Ρώπα
(Πανεπιστημίου 7, * 010 - 32.21.579).

ΓΚΛΟΡΙΑ. «Χρήματα φαντάσματα» του Ρ. Κούνεϊ Τσιβιλίκας, Καφαντάρη
(Ιπποκράτους 7, * 010 - 36.09.400).

ΓΡΑΜΜΕΣ. ΚΕΝΤΡΙΚΗ ΣΚΗΝΗ. «Μια μέρα χωρίς γέλιο είναι μια χαμένη
μέρα» της Μ. Σπυράτου Μ. Σπυράτου (σκηνοθ.), Κουντής. ΔΕΥΤΕΡΗ ΣΚΗΝΗ.
«Στο σκοτάδι κοιτάξατε;» του Κ. Βάλεντιν Δ. Σκλάβος (σκηνοθ.), Καίσαρης
(Κωνσταντινουπόλεως 111, * 010 - 34.14.350).

ΔΑΝΔΟΥΛΑΚΗ. «Προδοσία» του Χ. Πίντερ Δανδουλάκη, Ζαλμάς (Αγίου Μελετίου
61Α - Πατησίων, στάση Κεφαλληνίας, * 010 - 86.40.414, 010 - 86.40.452, 010 - 86.42.888).

2ο ΓΥΜΝΑΣΙΟ ΑΓΙΑΣ ΠΑΡΑΣΚΕΥΗΣ (Νεαπόλεως 7, * 010 - 60.81.369, 010 -
60.08.544). Αργεί.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, * 010 - 34.67.920). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ - ΜΕΡΚΟΥΡΗ (Αγίου Δημητρίου 55, * 010 -
97.30.132, 010 - 97.60.505, 010 - 97.14.557). Αργεί.

ΔΗΜΟΤΙΚΟ ΑΡΓΥΡΟΥΠΟΛΗΣ. «Βικτόρ ή τα παιδιά στην εξουσία» του Ρ. Βιτράκ
Θεατρική Ομάδα Δήμου Αργυρούπολης (Ολυμπίας 5, τέρμα λεωφορείου 208, * 010 - 99.61.972).

ΔΗΜΟΤΙΚΟ ΗΡΑΚΛΕΙΟΥ ΑΤΤΙΚΗΣ (Βορείου Ηπείρου - Ε. Βενιζέλου, από
Ηρακλείου 476, * 010 - 28.27.270, 010 - 27.91.395). Αργεί.

ΔΗΜΟΤΙΚΟ ΙΛΙΟΥ - ΜΕΡΚΟΥΡΗ. «Ιστορία για ελέφαντες» του Ν. Μανούδη
Καραχισαρίδης (σκηνοθ.), Γ. Γιαννόπουλος (Αγίου Φανουρίου 99, * 010 -
26.93.280, 010 - 26.37.395).

ΔΗΜΟΤΙΚΟ ΠΟΛΙΤΙΣΤΙΚΟ ΚΕΝΤΡΟ ΑΓΙΩΝ ΑΝΑΡΓΥΡΩΝ. «Η τελετή» του Π. Μάτεσι
Θεατρική Ομάδα Νέων του Δημοτικού Πολιτιστικού Κέντρου Αγίων Αναργύρων (Ηρώων
Πολυτεχνείου 39, * 010 - 26.00.511, 010 - 26.35.689).

ΔΙΑΝΑ - REFRESH. «Μαγειρεύοντας με τον Έλβις» του Λ. Χολ Ράντου,
Μπαλανίκα (Ιπποκράτους 7, * 010 - 36.26.956, 010 - 36.26.987).

ΕΘΝΙΚΗ ΛΥΡΙΚΗ ΣΚΗΝΗ - ΟΛΥΜΠΙΑ. «Αντρέα Σενιέ» του Ουμπ. Τζορντάνο
(Τετ., Σάβ., Κυρ.) Ορχήστρα Δωματίου της ΕΛΣ: συναυλία (Παρ.) (Ακαδημίας 59, *
010 - 36.12.461).

ΕΘΝΙΚΟ - ΝΕΑ ΣΚΗΝΗ. «Οι φάλαινες του Αυγούστου» του Ντ. Μπέρι Βαλάκου,
Ζαβιτσιάνου (Αγίου Κωνσταντίνου 22-24, * 010 - 52.23.242, 010 - 52.33.322).

ΕΘΝΙΚΟ - ΠΕΙΡΑΜΑΤΙΚΗ ΣΚΗΝΗ. «Οιδίπους τύραννος» - «Οιδίπους επί Κολωνώ»
του Σοφοκλή Κονιόρδου, Καραθάνος (Αγίου Κωνσταντίνου 22-24, * 010 -
52.23.242, 010-52.33.322).

ΕΘΝΙΚΟ - ΣΚΗΝΗ ΚΟΤΟΠΟΥΛΗ. «Μιζερέρε» του Π. Πασχίδη Άλ. Κούρκουλος,
Τρύπη (Πανεπιστημίου 48, * 010 - 33.05.074).

104. «Νύχτες κωμωδίας» της Λ. Ρικάκη Σεραφείμ, Θαν. Παπαγεωργίου
(Θεμιστοκλέους 104 - Καλλιδρομίου, * 010 - 38.02.425).

ΕΛΕΥΘΕΡΗ ΕΚΦΡΑΣΗ - ΙΓΓΛΕΣΗ. Εναλλάξ: «Η θυσία του Αβραάμ» του Β.
Κορνάρου Μ. Ιγγλέση, Τσιώμου - «Νάμα - Μουσικό Ιστόρημα» της Μ. Ιγγλέση
Μ. Ιγγλέση (σκηνοθ.), Παπαγεωργάκης (Λέσβου 8 - Απειράνθου 1, * 010 - 86.45.400).

ΕΛΥΖΕ. «Θαύμα αιώνιον» του Τ. Χρυσούλη Παπανέστορος, Ζαμπάρας (Νυμφαίου
12, Ιλίσια, * 010 - 77.74.311).

ΕΜΠΡΟΣ. «Στην εξοχή» του Μ. Κρίμπ Τομπούλη (σκηνοθ.), Ροζάκης (Ρήγα
Παλαμήδη 2, Ψυρή, * 010 - 32.38.990, 010 - 32.34.713).

ΕΝΑΛΛΑΞ. «Μαγιακόφσκι φλεγόμενος» του Κ. Μεσσάρη Σγουρδαίου, Μεσσάρης
(Μαυρομιχάλη 139 - Βατάτζη, Εξάρχεια, * 010 - 64.40.945, 010 - 64.37.416). 
ΕΝΑΣΤΡΟΝ - ΤΡΑΓΚΑ. «Μειδιάστε, παρακαλώ» του Δ. Γιαννουκάκη Ρίτσος
(σκηνοθ.), Περπινιάς (Δεληγιάννη 16 - Μπουμπουλίνας, Μουσείο * 010 - 82.52.311).

ΕΝΤΡΟΠΙΑ. «Γυναίκες χωρίς πρόσωπο» της Μ. Καρβουνίδου Παρασχάκη,
Καρβουνίδου (Καλυψούς 2 - Μεγάλου Αλεξάνδρου 114, Κεραμεικός * 010 - 34.65.634).

ΕΞΑΡΧΕΙΩΝ. «Η κυρία Κλάιν» του Ν. Ράιτ Χατζηαργύρη, Δεκαβάλλα
(Θεμιστοκλέους 69, * 010 - 33.00.879).

ΕΠΙ ΚΟΛΩΝΩ - ΚΕΝΤΡΙΚΗ ΣΚΗΝΗ. «Αγαπητή Έλενα» της Λ. Ραζουμόφσκαγια
Σκότη (σκηνοθ.), Αρ. Μουτούση (Ναυπλίου 12 - Λένορμαν, Κολωνός, * 010 -
51.38.067). 
ΕΠΙ ΚΟΛΩΝΩ - ΦΟΥΑΓΙΕ. «...Στα σκοτεινά...» του Γ. Ηλιόπουλου Σκόττη
(σκηνοθ.) Παλούμπης (σκηνοθ.) (Ναυπλίου 12 - Λένορμαν, Κολωνός, * 010 - 51.38.067).

ΕΡΕΥΝΑΣ. «Το σκοτεινό αντικείμενο του πάθους» (Οβίδιος) των Δ. Ποταμίτη
- Στ. Κομνηνού Ποταμίτης, Αρκούδη (Ιλισίων 21, Ζωγράφου * 010 - 77.80.826, 010
- 77.51.338).

ΗΒΗ (Σαρρή 27, * 010 - 32.16.382, 010 - 32.15.127).

ΗΛΙΟΥ. «Λευκές νύχτες» (Ντοστογιέφσκι) του Α. Παπασπύρου Παπασπύρος, Κ.
Σολωμού (Φρυνίχου 10 - Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Η αγάπη ποτέ δεν πεθαίνει» του Α. Σιμιτζή
Λαμπρίδου, Γιώρ. Κυριακίδης (Γεννηματά 20, Αμπελόκηποι, στάση Πανόρμου του
Μετρό, * 010 - 69.29.090, 010 - 69.95.777).

ΘΕΑΤΡΙΚΗ ΣΚΗΝΗ. «Το μεγάλο παιχνίδι» της Λ. Βιτάλη Α. Αντωνίου, Ν.
Ασίκη (Νάξου 84, πλατεία Κολιάτσου, * 010 - 22.36.890).

ΘΗΣΕΙΟΝ. «Εθνικός ύμνος» του Μ. Μαρμαρινού Μαρμαρινός (σκηνοθ.),Κρίτση
(Τουρναβίτου 7, * 010 - 32.55.444).

ΘΥΜΕΛΗ. Εναλλάξ: «Ο ποπολάρος» του Γρ. Ξενόπουλου Βοζικιάδου,
Στ. Αθανασόπουλος - «Ο κατά φαντασίαν ασθενής» του Μολιέρου Βοζικιάδου,
Στ. Αθανασόπουλος (Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΙΔΕΟΘΕΑΤΡΟΝ. «Πολιτεία» του Πλάτωνος Ρ. Αναστασάκης, Αυλωνίτη
(Στουρνάρη 57-3ης Σεπτεμβρίου, * 010 - 52.37.543).

ΙΔΡΥΜΑ ΜΕΙΖΟΝΟΣ ΕΛΛΗΝΙΣΜΟΥ - ΚΤΙΡΙΟ 5 (Πειραιώς 254, * 010 -
48.15.018). Αργεί.

ΙΛΙΣΙΑ - ΝΤΕΝΙΣΗ. ΚΕΝΤΡΙΚΗ ΣΚΗΝΗ «Ο βασιλιάς κι εγώ» των Ρ.
Ρότζερς - Ο. Χαμερστάιν ΙΙ Ντενίση, Κατρανίδης. ΔΕΥΤΕΡΗ ΣΚΗΝΗ «Ο
βαπτιστικός» του Θ. Σακελλαρίδη Θρασυβουλίδου, Σερμιέ (Παπαδιαμαντοπούλου
4 - Βασιλίσσης Σοφίας 54, * 010 - 72.16.317).

ΙΛΙΣΙΑ - STUDIO ΒΟΛΑΝΑΚΗΣ. «Ο συλλέκτης» (Φόουλς) του Μ. Χέιλι
Μαρκουλάκης, Μ. Καλογήρου (Παπαδιαμαντοπούλου 4, * 010 - 72.10.045).

ΚΑΛΟΥΤΑ. «Το ημερολόγιο ενός τρελού» (Γκόγκολ) του Γ. Ρεμούνδου
Καρακατσάνης (Πατησίων 240, * 010 - 86.11.311).

ΚΑΠΝΟΚΟΠΤΗΡΙΟΥ 8. ΚΕΝΤΡΙΚΗ ΣΚΗΝΗ «Το δάκρυ των χεριών» του Α.
Δήμου Μαυρομάτη (σκηνοθ.), Λεμπεσόπουλος. ΔΕΥΤΕΡΗ ΣΚΗΝΗ «Παραμύθι από
χαρτί» του Κ. Καπελώνη Καπελώνης (σκηνοθ.), Λιοδάκης (πρώην «Πρόβα»,
Καπνοκοπτηρίου 8 - Στουρνάρη, πλατεία Βάθη, * 010 - 82.52.242, 010 -
82.52.243). 
ΚΑΠΠΑ. «Η μέθοδος της δεσποινίδος Μαργαρίτας» του Ρ. Ατάιντε Μαρίνος
(Κυψέλης 2, * 010 - 88.31.068, 010 - 82.37.401).

ΚΑΡΕΖΗ. «Madame Melville» του Ρ. Νέλσον Λιβανού, Ν. Ιωαννίδου
(Ακαδημίας 3, * 010 - 36.36.144, 010 - 36.44.921).

ΚΑΤΩ ΑΠ' ΤΗ ΓΕΦΥΡΑ - ΚΕΝΤΡΙΚΗ ΣΚΗΝΗ. «Ο μανδραγόρας» του Ν. Μακιαβέλι
Δαφνής, Γ. Γιαννακόπουλος (πλατεία σταθμού Νέου Φαλήρου του Ηλεκτρικού, * 010
- 48.16.200).

ΚΑΤΩ ΑΠ' ΤΗ ΓΕΦΥΡΑ - ΠΙΣΩ ΧΩΡΟΣ (πλατεία σταθμού Νέου Φαλήρου του
Ηλεκτρικού, * 010 - 48.16.200). Αργεί.

ΚΕΛΣΟΣ STAGE. «Μια μπίρα με τον Χένρι» της Θεατρικής Ομάδας «Πλάνη»
Δελακούρας, Σωτηρίου (Κέλσου 4 - Βουλιαγμένης 63, * 010 - 92.17.951).

ΚΙΒΩΤΟΣ. «Ο Έβρος απέναντι» των Θ. Παπαθανασίου - Μ. Ρέππα Ρ.
Οικονομίδου, Καρατζογιάννης (Πειραιώς 115, Γκάζι, * 010 - 34.17.000).

CORONET. «Strip tease» της ομάδας «Ελεύθερη Κατάδυση» Κοντογιαννίδης,
Γ. Ηλιοπούλου (Φρύνης 11 - Υμηττού, Παγκράτι, * 010 - 70.12.123).

ΛΑΜΠΕΤΗ. «Δείπνο με φίλους» του Ντ. Μάργκιουλις Βαλτινός, Καράντη
(Αλεξάνδρας 106, * 010 - 64.63.685).

ΛΗΔΡΑ (Κέκροπος 12, Πλάκα, * 010 - 32.45.969, 010 - 68.42.393). Αργεί.

ΛΥΚΕΙΟ ΝΕΑΣ ΕΡΥΘΡΑΙΑΣ. «Η κόρη του παντοπώλου» του Α. Βλάχου - «Η
μαύρη παρηγοριά» - «Υπό εχεμύθειαν» του Ν. Λάσκαρη - «Ο θάνατος του
Περικλέους» του Δ. Κορομηλά Δ. Αθανασόπουλος (αίθουσα εκδηλώσεων,
Καζαντζάκη - Σκουφά, * 010 - 62.06.190).

ΜΕΓΑΡΟ ΜΟΥΣΙΚΗΣ ΑΘΗΝΩΝ. ΑΙΘΟΥΣΑ ΦΙΛΩΝ ΤΗΣ ΜΟΥΣΙΚΗΣ. Όπερα στο Μέγαρο
Μουσικής. «Λουτσία ντι Λάμερμουρ» του Γκ. Ντονιτζέτι (Πέμ., Παρ.).
ΑΙΘΟΥΣΑ ΔΗΜΗΤΡΗ ΜΗΤΡΟΠΟΥΛΟΥ. Η Καμεράτα - Ορχήστρα των Φίλων της Μουσικής:
συναυλία (Κυρ.) (Βασιλίσσης Σοφίας - Κόκκαλη, * 010 - 72.82.333).

ΜΕΛΙ. ΚΕΝΤΡΙΚΗ ΣΚΗΝΗ. «Φράνκι και Τζόννυ» του Τ. Μακ Νάλι Β.
Κρούσκα, Γ. Χριστοδούλου. ΔΕΥΤΕΡΗ ΣΚΗΝΗ. «Play Strindberg» του Φρ.
Ντίρενματ Άγγ. Αντωνόπουλος, Κοταμανίδου (Φωκαίας 4 - Αριστοτέλους 87, πλατεία
Βικτωρίας, * 010 - 82.21.111, 010 - 82.23.160).

ΜΕΤΑΞΟΥΡΓΕΙΟ. «Το αμάρτημα της μητρός μου» του Γ. Βιζυηνού Σιάμου
(σκηνοθ.), Γιαννουδάκη (Ακαδήμου 14, * 010 - 52.34.382).

ΜΙΝΩΑ. «Retalia Live» των Χ. Κλυνν - Ντ. Σπυρόπουλου Κλυνν, Άντονυ
(Πατησίων 91, * 010 - 82.10.048, 010 - 82.32.578).

ΜΟΥΣΟΥΡΗ. ΚΕΝΤΡΙΚΗ ΣΚΗΝΗ. «Περίοδος προσαρμογής» του Τ. Ουίλιαμς
Τσακίρογλου, Γκλέτσος. ΔΕΥΤΕΡΗ ΣΚΗΝΗ. «Black out» του Τζ. Σάρκι
Μυριανθόπουλος, Αβδελοπούλου (πλατεία Καρύκη 6, * 010 - 33.10.936).

ΜΠΡΟΝΤΓΟΥΑΙΗ. «Δύο γάμοι και μια... μοιχεία» του Ρ. Κούνεϊ
Παπαναστασίου, Γ. Βασιλείου (Αγίου Μελετίου 61Α - Πατησίων, στάση Κεφαλληνίας,
* 010 - 86.50.250, 010 - 86.20.231).

ΝΕΟ ΡΙΑΛΤΟ. ΚΕΝΤΡΙΚΗ ΣΚΗΝΗ. «Μπίλι ο ψεύτης» των Κ. Γουότερχαους
- Γ. Χολ Βλ. Κυριακίδης, Καστούρα. ΔΕΥΤΕΡΗ ΣΚΗΝΗ. «Overdose» του Κ.
Δίγκα Ανδρ. Ανδρεόπουλος, Στ. Νικολαΐδης (Κυψέλης 54, * 010 - 88.27.000).

ΝΕΟΥ ΚΟΣΜΟΥ - ΔΩΜΑ (Αντισθένους 7 - Θαρύπου, * 010 - 92.12.900). Αργεί.

ΝΕΟΥ ΚΟΣΜΟΥ - ΚΑΤΩ ΧΩΡΟΣ. «Ο Ζιλ και η νύχτα» του Ουγκ Κλάους
Σισκοπούλου (σκηνοθ.), Χατούπη (Αντισθένους 7 - Θαρύπου, * 010 - 92.12.900). 
ΝΕΟΥ ΚΟΣΜΟΥ - ΠΑΝΩ ΧΩΡΟΣ. «Τολμηρές πολαρόιντ» του Μ. Ρέιβενχιλ Β.
Θεοδωρόπουλος (σκηνοθ.), Νινιός (Αντισθένους 7 - Θαρύπου, * 010 - 92.12.900). 
ΟΔΟΥ ΚΕΦΑΛΛΗΝΙΑΣ - Α9 ΣΚΗΝΗ. «Η επιστροφή» του Χ. Πίντερ Μπ. Αρβανίτη,
Βόγλης (Κεφαλληνίας 16, Κυψέλη, * 010 - 88.38.727).

ΟΔΟΥ ΚΕΦΑΛΛΗΝΙΑΣ - Β9 ΣΚΗΝΗ (Κεφαλληνίας 16, * 010 - 88.38.727). Αργεί.

ΟΔΟΥ ΚΥΚΛΑΔΩΝ. «Το έβδομο ρούχο» (Φακίνου) του Δ. Μαυρίκιου Μαυρίκιος
(σκηνοθ.), Παΐζη (Κυκλάδων 11, Κυψέλη, * 010 - 82.17.877).

ΟΡΦΕΑΣ. «Στην οδό της τρέλας» της Β. Γεωρέττη Παπανίκα, Μπαγιάτης
(πρώην «Χατζηχρήστου», Πανεπιστημίου 38 - Ιπποκράτους, * 010 - 36.07.127, 010
- 36.04.618). 
ΠΑΛΛΑΣ. «Μάλα - Η μουσική του ανέμου» του Ν. Καρβέλα Α. Βίσση, Κακούρης
(Βουκουρεστίου 1, Σύνταγμα * 010 - 33.17.931-4).

ΠΑΡΑΜΥΘΙΑΣ. «www.anοrgasmouschimia.gr» του Αλ. Νικολάου Γιώρ.
Παπαθεοδώρου (σκηνοθ.), Δράκος (πρώην «Φανάρι», Παραμυθίας 27, Κεραμεικός, *
010 - 34.57.904).

ΠΕΙΡΑΙΩΣ 131 - ΚΕΝΤΡΙΚΗ ΣΚΗΝΗ. «Δυόμισι φόνοι και ένα μπουλντόγκ» των
Θ. Παπαθανασίου - Μ. Ρέππα Αλ. Αντωνόπουλος, Σπ. Καλογήρου (Πειραιώς 131,
Γκάζι, * 010 - 34.50.922).

ΠΕΙΡΑΙΩΣ 131 - STUDIO (Πειραιώς 131, Γκάζι, * 010 - 34.50.922). Αργεί.

ΠΕΡΟΚΕ. ΚΕΝΤΡΙΚΗ ΣΚΗΝΗ. «Big sister» των Θ. Βερύκιου - Τ.
Μακρυγιάννη - Γ. Χασάκη Σ. Μουστάκας, Πάντζας. ΔΕΥΤΕΡΗ ΣΚΗΝΗ. «Η ζωή του
Στέλιου» των Ν. Καμπάνη - Π. Γεραμάνη. Τερζάς, Στ. Καζαντζίδης (Οδυσσέως
2, πλατεία Καραϊσκάκη, * 010 - 52.32.132, 010 - 52.40.040).

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΥΚΟΒΡΥΣΗΣ (Δημαρχείο Λυκόβρυσης, Αγίας
Βαρβάρας 25, * 010 - 28.19.171). Αργεί.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΠΕΤΡΟΥΠΟΛΗΣ (Μπουμπουλίνας - Αθ. Διάκου,
Πετρούπολη, * 010 - 50.23.463). Αργεί.

ΠΟΛΙΤΕΙΑ. «Η νύχτα του τράγου» του Σ. Χατζάκη Χατζάκης (σκηνοθ.),
Φριτζίλα (Σαρρή 40, Θησείο, * 010 - 33.10.663, 010 - 33.10.664).

ΠΟΡΕΙΑ. «Οικόπεδα με θέα» του Ντ. Μάμετ Καταλειφός, Τάρλοου (Τρικόρφων
3-5 - 3ης Σεπτεμβρίου 69, * 010 - 82.10.991).

ΠΟΡΤΑ. «Ένα καινούργιο κόκκινο» του Χ. Μπάρκερ Καραμπέτη, Τζούμας
(Μεσογείων 59, * 010 - 77.11.333).

ΡΟΕΣ. «Οι σχέσεις του κυρίου Πίτερς» του Αρθ. Μίλερ Βογιατζής, Κοκκίδου
(Ιάκχου 14, πίσω από το Γκάζι, * 010 - 34.74.312).

ΣΗΜΕΙΟ (Χ. Τρικούπη 10, Καλλιθέα, πίσω από την Πάντειο, * 010 -
92.29.579). Αργεί.

ΣΠΙΤΙ ΤΕΧΝΗΣ. «Λυκαβηττός δραπέτης» του Ν. Καλογερόπουλου
Καλογερόπουλος (Δεληγιάννη 5, Καλλιθέα, πίσω από το Πάντειο Πανεπιστήμιο * 010
- 92.34.806).

ΣΤΑΘΜΟΣ. «Μπάμπουσκα» του Β. Κατσικονούρη Κτενάς, Πρέβεζα (Β. Ουγκό 55,
πλατεία Καραϊσκάκη, * 010 - 52.22.656).

ΣΤΑΥΡΟΣ ΤΟΥ ΝΟΤΟΥ - ΑΠΕΝΑΝΤΙ (Θαρύπου 35-37 - Φραντζή, Νέος Κόσμος, *
010 - 92.26.975, 010 - 92.39.031). Αργεί.

ΣΤΟΑ. «Ακούω ήχον κώδωνος» (Μποστ) του Θ. Παπαγεωργίου Πρωτοψάλτη, Θ.
Παπαγεωργίου (Μπισκίνη 55, 3η στάση, Ζωγράφου, * 010 - 77.70.145, 010 - 77.02.830).

ΣΥΓΧΡΟΝΟ. «Πατέρας» του Αύγ. Στρίντμπεργκ Κιμούλης, Κομνηνού
(Ευμολπιδών 39Γ, πρώτη παράλληλος στα αριστερά της Ιεράς Οδού, Γκάζι, * 010 -
34.67.095, 010 - 34.66.632, 010 - 34.55.020).

ΣΥΝΕΡΓΕΙΟ. «Μαρισόλ» του Χ. Ριβέρα Π. Μιχαηλίδης (σκηνοθ.),
Χριστοδουλίδου (πρώην «Ανάλια», Φραγκούδη 18-20, πίσω από το Πάντειο
Πανεπιστήμιο, * 010- 92.36.992).

ΣΦΕΝΔΟΝΗ. «Λίγα απ' όλα» του Α. Μόλλα Α. Κοκκίνου, Ραπτάκης (Μακρή 4, *
010 - 92.46.692).

ΤΕΧΝΗΣ ΑΣΚΗΤΗΡΙΟΝ (Βασιλίσσης Σοφίας 33 - Ηροδότου, * 010 - 72.23.985). Αργεί.

ΤΕΧΝΗΣ ΚΟΥΝ (Φρυνίχου 14, Πλάκα, * 010 - 32.22.464). Αργεί. 
ΤΕΧΝΗΣ ΚΟΥΝ - ΥΠΟΓΕΙΟ. «Βόιτσεκ» του Γκ. Μπίχνερ Ν. Αρβανίτης, Γέρου
(Πεσμαζόγλου 5, * 010 - 32.28.706).

ΤΕΧΝΟΧΩΡΟΣ. «Ουπς» (κόμικς) του Γ. Κακλέα Κακλέας (σκηνοθ.),
Στεφόπουλος (Μαυρομιχάλη 161 - Ξιφίου, * 010 - 64.20.522).

ΤΕΧΝΟΧΩΡΟΣ - ΥΠΟ ΣΚΙΑΝ. «Το νησί των σκλάβων» του Μαριβό Μ.-Λ.
Παπαδοπούλου (σκηνοθ.), Βουλγαράκης (Μαυρομιχάλη 161 - Ξιφίου, * 010 - 64.20.522).

ΤΟΠΟΣ ΑΛΛΟΥ. «Blood moon» του Ν. Καζάν Καμτσής (σκηνοθ.), Ν. Νικολάου
(Κεφαλληνίας 17 και Κυκλάδων, * 010 - 86.56.004, 010 - 82.54.600).

ΤΡΕΝΟ ΣΤΟ ΡΟΥΦ - ΘΕΑΤΡΙΚΟ ΒΑΓΟΝΙ. «Η κυρία εξαφανίζεται» (Γουάιτ) της
Τ. Λύγαρη Σκουλούδη, Βιδάκη (Κωνσταντινουπόλεως, μεταξύ Ιεράς Οδού και γέφυρας
Χαμοστέρνας, * 010 - 52.98.922, 093.76.04.988).

ΤΡΕΝΟ ΣΤΟ ΡΟΥΦ - ΜΟΥΣΙΚΟ ΒΑΓΟΝΙ ORIENT EXPRESS. «Θέλετε δέντρ' ανθίσετε,
θέλετε μαραθείτε» της Τ. Λύγαρη Λύγαρη, Σπηλιώτη (Κωνσταντινουπόλεως,
μεταξύ Ιεράς Οδού και γέφυρας Χαμοστέρνας, * 010 - 52.98.922, 093.76.04.988).

ΤΣΑΪ ΣΤΗ ΣΑΧΑΡΑ. «Καμπαρέ "Ο Κόσμος"» της Κ. Μητροπούλου Σπαθής
(σκηνοθ.), Α. Ευαγγελάτος (Λαοδικείας 18, Ιλίσια, * 010 - 77.77.427).

ΦΙΓΟΥΡΕΣ ΚΑΙ ΚΟΥΚΛΕΣ (Τριπόδων 30, Πλάκα, * 010 - 32.27.507). Αργεί.

Π. Αλατζάς και Α. Κρόμπας σε σκηνή από την παράσταση «Δεν θέλω να ξέρω
τίποτα» σε κείμενα Μπρεχτ και Πίντερ, που παίζεται στο θέατρο «Φούρνος», σε
σκηνοθεσία Φώτη Μακρή

ΦΟΥΡΝΟΣ. «Δεν θέλω να ξέρω τίποτα» (Μπρεχτ, Πίντερ) του Φ. Μακρή Μακρής
(σκηνοθ.), Στ. Κρούσκα (Μαυρομιχάλη 168, * 010 - 64.60.748).

HALF ΝΟΤΕ JAZZ CLUB (Τριβωνιανού 17, Μετς, * 010 - 92.13.310). Αργεί.

ΧΟΡΝ. «Τρεις μέρες βροχής» του Ρ. Γκρίνμπεργκ Φασουλής, Ζούνη (Αμερικής
10, * 010 - 36.12.500).

ΧΟΡΟΡΟΕΣ (Ιάκχου 14, πίσω από το Γκάζι, * 010 - 34.79.426). Αργεί.

ΧΥΤΗΡΙΟ. ΚΕΝΤΡΙΚΗ ΣΚΗΝΗ. «Σταγόνα στα γόνατα» της Λ.
Νικολακοπούλου Βασιλακοπούλου, Τσαλαχούρης. ΔΕΥΤΕΡΗ ΣΚΗΝΗ. «Η βαλίτσα»
του Κ. Ζαχαράκη Ζαχαράκης, Ζερβίδης (πιάνο) (Ιερά Οδός 44, * 010 - 34.12.313).

Χ BUG CLUB. «Λίγο από το πλευρό του Αδάμ» της Κ. Συμεωνίδου Τούλας,
Συμεωνίδου (Δεκελέων 26 - Ελασιδών, Γκάζι, * 010 - 34.71.175).

ΧΩΡΑ - ΕΞΩΣΤΗΣ (Αμοργού 20, Κυψέλη, * 010 - 86.73.945, 010 -
86.43.088). Αργεί.

ΧΩΡΑ - ΚΕΝΤΡΙΚΗ ΣΚΗΝΗ. (Αμοργού 20, Κυψέλη, * 010 - 86.73.945, 010 -
86.43.088). Αργεί.

<H3>ΓΙΑ ΠΑΙΔΙΑ
</H3>
ΑΘΗΝΑ. «Ο φιλάργυρος» (Μολιέρος) της Τ. Ζαχαριουδάκη Ζαχαριουδάκη
(Δεριγνύ 10, * 010 - 82.37.330, 010 - 82.38.698)

ΑΚΑΔΗΜΟΣ. «Οι άθλοι του Ηρακλή» του Γ. Λιούμπη Λιούμπης (Ιπποκράτους 7
- Ακαδημίας) * 010 - 36.253.119, 010 - 36.03.835). 
ΑΚΡΟΠΟΛ - ΕΘΝΙΚΗ ΛΥΡΙΚΗ ΣΚΗΝΗ - ΠΑΙΔΙΚΗ ΣΚΗΝΗ. «Ο μαγικός αυλός»
(Μότσαρτ) της Κ. Ρουγγέρη Ρουγγέρη (Ιπποκράτους 9-11, * 010 - 36.43.700,
010 - 36.08.666). 
ΑΛΚΥΟΝΙΣ. Εναλλάξ: «Ο θείος Σκρουτζ» (Ντίκενς) του Γ. Μεσσάλα --
«Ο παππούς μας ο Παπαδιαμάντης» Μεσσάλας (Ιουλιανού 42-46 -
Αριστοτέλους, * 010 - 88.15.402).

ΑΝΑΛΥΤΗ. «Κοπέλια» της Κ. Ρουγγέρη Β. Αθανασιάδης (Αντωνιάδου 4, * 010
- 82.37.229, 010 - 82.39.739). 
ΑΝΟΙΞΗΣ. «Μπλέξαμε τις μύτες μας» του Σ. Γκάκα Γ. Μαργαρίτης
(Γερμανικού 20, Μεταξουργείο, * 010 - 52.38.870).

ΑΝΟΙΧΤΟ. «Το άνθος του καλοκαιριού» της Δ. Μιχαηλίδου Γ. Μιχαηλίδης
(Κάλβου 70, Γκύζη), * 010 - 64.45.749). 
ΑΠΟΘΗΚΗ. «Ο Τζακ και η φασολιά» του Γ. Κόκκινου Γ. Κόκκινος (Σαρρή 40,
Ψυρή, * 010 - 32.53.153). 
ΑΥΛΑΙΑ. «Πριγκίπισσα Σίσσυ» της Μ. Αναιρούση - Κουρτζίδου Αναιρούση
(Κουντουριώτου 82 - 2ας Μεραρχίας, * 010 - 45.10.084, 010 - 42.96.414). 
ΒΕΑΚΗ. «Η σολομώντεια λύση» (Μπρεχτ) του Γ. Καλατζόπουλου Καλατζόπουλος
(Στουρνάρη 32, * 010 - 52.23.522). 
ΓΚΛΟΡΙΑ. «Ο παπουτσωμένος γάτος» του Δ. Μολυβιάτη Μολυβιάτης
(Ιπποκράτους 7, * 010 - 36.09.400).

ΔΕΣΥΛΛΑ. «Καραγκιόζης» Δανέλλης (Ησαΐα Σαλώνων 4, πλατεία Γκύζη, * 010
- 64.30.739).

ΔΗΜΟΤΙΚΟ ΚΑΛΛΙΘΕΑΣ. «Αν εσύ... ήμουν εγώ» του Δ. Σεϊτάνη Σεϊτάνης
(Κρέμου 123 - Φιλαρέτου, * 010 - 95.87.715). 
ΕΘΝΙΚΟ - ΣΚΗΝΗ ΠΑΞΙΝΟΥ -ΠΑΙΔΙΚΟ ΣΤΕΚΙ. «Ο μαγικός κόσμος της αγάπης»
της Μ. Τόλη Τόλη (Πανεπιστημίου 48, * 010 - 33.01.881). 
ΕΛΥΖΕ. «Το παραμύθι της ανέμης» του Β. Ρώτα Τζ. Φωτίου (Νυμφαίου 12,
Ιλίσια, * 010 - 77.74.311).

ΕΝΑΣΤΡΟΝ - ΤΡΑΓΚΑ. «Ο Τρομάρας» του Γ. Βιζυηνού Κουκλοθεατρική Ομάδα
«Κιβωτός» - Σπ. Παπαγεωργίου (Δεληγιάννη 16 - Μπουμπουλίνας, Μουσείο, * 010 -
82.31.790). 
ΕΠΙ ΚΟΛΩΝΩ. «Το μυστήριο της Ανατολής» της Β. Κούρου Κούρου (Ναυπλίου
12 - Λένορμαν, Κολωνός, * 010 - 51.38.067, 010 - 24.30.094).

ΕΡΕΥΝΑΣ - ΠΟΤΑΜΙΤΗ. «Οι δίδυμοι ή η κωμωδία των οκτώ παρεξηγήσεων»
(Πλαύτος) της Φ. Κανέλλου Ποταμίτης (Ιλισίων 21, * 010 - 77.80.826. 010 -
77.51.338). 
ΗΛΙΟΥ. «Μόγλης» (Κίπλινγκ) των Δ. Βασιλειάδου - Α. Παπασπύρου Α.
Παπασπύρου (Φρυνίχου 10, Πλάκα, * 010 - 32.31.591, 010 - 32.47.509).

ΗΜΕΡΑΣ - ΜΠΛΕ ΣΚΗΝΗ. «Ο χρόνος είναι ένα παιδί που παίζει» του Λ.
Κουρετζή Κουρετζής (Γεννηματά 20, Αμπελόκηποι, στάση Πανόρμου του Μετρό, * 010
- 69.29.090, 010 - 69.95.777).

ΘΥΜΕΛΗ. «Το άσχημο παπάκι» (Άντερσεν) της Ε. Βοζικιάδου Βοζικιάδου
(Μοσχονησίων 32, πλατεία Αμερικής, * 010 - 86.57.677, 010 - 86.56.206).

ΚΑΙΣΑΡΙΑΝΗΣ. «Το σύννεφο της καραμέλας» της Τ. Καρώνη Σπ.
Κωνσταντινίδης (Κοιμήσεως Θεοτόκου 30 - Σμύρνης, Καισαριανή, * 010 - 72.23.023).

ΚΑΛΟΥΤΑ. «Τρεις πριγκίπισσες κι ένα φτερό παγωνιού» του Ευγ. Τριβιζά
Φρατζεσκάκης (Πατησίων 240, * 010 - 86.41.264, 010 - 86.11.311). 
ΚΑΠΝΟΚΟΠΤΗΡΙΟΥ 8 (Καπνοκοπτηρίου 8, * 010 - 82.52.243). Αργεί

ΚΑΤΩ ΑΠ' ΤΗ ΓΕΦΥΡΑ. «Ο Καλόκαρδος και η χρυσή ροδιά» της Ειρ. Μάρα
Δαφνής (πλατεία σταθμού Νέου Φαλήρου του Ηλεκτρικού, * 010 - 48.16.200). 
ΚΙΒΩΤΟΣ. «Η Χιονάτη και οι επτά ψηλοί νάνοι» της Κ. Ρουγγέρη Ρουγγέρη
(Πειραιώς 115, Γκάζι, * 010 - 34.17.000)

ΚΝΩΣΣΟΣ. «Πουκ. Το μαγικό μαργαριτάρι» του Β. Πετρόφ Λ. Τσάγκας
(Κνωσσού 11, από Πατησίων 195, στάση Καλλιφρονά, * 010 - 86.77.070, 010 - 86.24.463).

ΜΙΝΩΑ. «Αναστασία» του Μ. Βενιέρη Λιοντής (Πατησίων 91, * 010 -
82.32.578, 010 - 82.10.048). 
ΜΠΡΟΝΤΓΟΥΑΙΗ. «Ο Ρομπέν των φτωχών» της Δ. Φουντούκη Πλατάκης (Αγίου
Μελετίου 61Α - Πατησίων, στάση Κεφαλληνίας, * 010 - 86.50.250, 010 - 86.20.231).

ΝΕΟ ΡΙΑΛΤΟ. «Δύο πόδια σε λάθος παπούτσι» του Π. Μέντη Ν. Νικολάου
(Κυψέλης 54, * 010 - 88.27.000, 010 - 82.18.973). 
ΟΝΕΙΡΟ. Καραγκιόζης Κ. Αθανασίου (Πειραιώς 125 - Χρυσοστόμου Σμύρνης,
Άγιος Ιωάννης Ρέντης, * 010 - 90.22.800, 010 - 90.11.636).

ΟΡΑΜΑ - ΠΡΕΚΑ (Εθνικής Αμύνης 58, Παπάγου, * 010 - 65.40.260). Αργεί.

ΟΡΦΕΑΣ. «Παραμυθούπολη» του Γ. Γρηγοριάδη Γ. Γρηγοριάδης (πρώην
«Χατζηχρήστου», Πανεπιστημίου 38 - Ιπποκράτους, * 010 - 36.07.127, 010 - 36.04.618).

ΟΣΚΑΡ. «Χένσελ και Γκρέτελ» του Δ. Κούτση Βοζικιάδου (Αχαρνών 330,
απέναντι από το σταθμό Κάτω Πατήσια του Ηλεκτρικού, * 010 - 22.81.563).

ΠΑΡΑΜΥΘΙΑΣ. «Ένας κλόουν για σας» του Π. Ροδιτάκη Καρύδας (πρώην
«φανάρι», Παραμυθίας 27, Κεραμεικός, * 010 - 34.57.904).

ΠΟΡΤΑ. «Τα μάγια του χειμώνα» του Τσ. Γουέι Ξ. Καλογεροπούλου
(Μεσογείων 59, * 010 - 77.11.333).

ΣΚΙΩΝ ΣΠΥΡΟΠΟΥΛΟΥ. Καραγκιόζης - Κουκλοθέατρο Θ. Σπυρόπουλος (Έρσης 9
- Λαμπρινής, πλατεία Λαμπρινής, Γαλάτσι, * 010 - 26.29.046, 010 - 29.32.000).

ΣΟΦΙΑ. Καραγκιόζης - Κουκλοθέατρο - Κλόουν Αργ. Αθανασίου (πλατεία
Αγίας Τριάδος, Αργυρούπολη, * 010 - 96.59.681). 
ΣΤΑΘΜΟΣ. Εναλλάξ: «Ο αρλεκίνος» (Σαρρή) της Εμμ. Καποκάκη -
«Τα πέντε δάχτυλα και το φεγγάρι» (Κουρτ) της Ε. Καποκάκη Καποκάκη (Β.
Ουγκό 55, πλατεία Καραϊσκάκη, * 010 - 52.22.656).

ΣΤΟΑ. «Μέσα στο νερό δασκάλα» του Γ. Ξανθούλη Πρωτοψάλτη (Μπισκίνη 55,
3η στάση, Ζωγράφου, * 010 - 77.70.145, 010 - 77.02.830).

ΤΟΠΟΣ ΑΛΛΟΥ. «Φάλσταφ ο χοντρός» (Σαίξπηρ) του Ν. Καμτσή Καμτσής
(Κεφαλληνίας 17 - Κυκλάδων, Κυψέλη, * 010 - 86.56.004, 010 - 82.54.600).

ΤΡΙΑΝΟΝ. «Παναγία των Παρισίων» (Ουγκό) του Αλ. Ανδρίτσου Α. Ντούζος
(Κοδριγκτώνος 21, * 010 - 88.18.855).

ΤΣΑΪ ΣΤΗ ΣΑΧΑΡΑ. Παραμύθια απ' όλο τον κόσμο Σ. Βούλγαρη (Λαοδικείας
18, Ιλίσια, * 010 - 77.77.427). 
ΦΙΓΟΥΡΕΣ ΚΑΙ ΚΟΥΚΛΕΣ. ΠΡΩΤΗ ΣΚΗΝΗ. «Ο ψαράς και η γυναίκα του»
της Α. Παρούση Κουκλοθέατρο Α. Παρούση. ΔΕΥΤΕΡΗ ΣΚΗΝΗ. Καραγκιόζης Τ. Κώνστας (Τριπόδων 30, Πλάκα, * 010 - 32.27.507).

<H3>ΘΕΣΣΑΛΟΝΙΚΗ
</H3>
ΚΘΒΕ - Βασιλικό Θέατρο - Σκηνή «Μελίνα Μερκούρη». «Νέκυια, Οδύσσειας λ'»
σε μετάφραση του Δημήτρη Μαρωνίτη και σκηνοθεσία Δαμιανού Κωνσταντινίδη.
Παραστάσεις την Τετάρτη στις 7 μ.μ., την Πέμπτη και την Παρασκευή στις 9 μ.μ.,
το Σάββατο στις 6 μ.μ. και στις 9 μ.μ. και την Κυριακή στις 7 μ.μ. 
Θέατρον Αυλαία: «Ο Φιάκας» του Δημοσθένη Μισιτζή από το Δημοτικό
Περιφερειακό Θέατρο Ρούμελης. Παραστάσεις από Τρίτη έως Παρασκευή στις 9 μ.μ.,
το Σάββατο στις 6 μ.μ. και στις 9 μ.μ. και την Κυριακή στις 8 μ.μ. τηλ.
0310.243.066. 
Θέατρον Άνετον: «Do you love me» του R.D. Laing από το Θέατρο «Νοητή
γραμμή». Τελευταίες παραστάσεις απόψε Τετάρτη, αύριο Πέμπτη και μεθαύριο
Παρασκευή στις 9.15 μ.μ. τηλ. 0310.869.869. 
Θέατρο Αμαλία - Πειραματική Σκηνή της Τέχνης. «Το Φράγμα» του Κόνορ
Μακφέρσον σε σκηνοθεσία Έρσης Βασιλικιώτη. Παραστάσεις από Τετάρτη έως Σάββατο
στις 9 μ.μ. και την Κυριακή στις 7 μ.μ. Τηλ. 0310 - 821.483.

Θέατρο Φλέμιγκ. «Εσένα όμως θα σε βιάσω» της Μαργαρίτας Λυμπεράκη κάθε
Παρασκευή 10 μ.μ. και «Ασθενής χωρίς αιτία» του Μολιέρου σε διασκευή
της Καρίνας Ιωαννίδου και σκηνοθεσία Γρηγόρη Μήττα. Παραστάσεις κάθε Σάββατο
και Κυριακή στις 9 μ.μ. Τηλ. 0310 - 812.000.

Θέατρο Θεσσαλονίκης: Αίθουσα Αριάδνη. «Ο μισάνθρωπος» του Μολιέρου σε
σκηνοθεσία Μπάμπη Φορτωτήρα. Παραστάσεις εκτός Δευτέρας στις 9.30 μ.μ. και τις
Κυριακές στις 7 μ.μ. Τηλ. 0310 - 818.128 (Θεαγένους Χαρίση και Αρχιμήδους,
δίπλα στον Ευκλείδη).

Studio Παράθλαση: Εναλλασσόμενο ρεπερτόριο. «Κάθε Παρασκευή και ένα
έγκλημα» της Αγκάθα Κρίστι. Παραστάσεις κάθε Παρασκευή στις 9.30 μ.μ. και
«Φάουστ - Ένα ροκ μιούζικαλ» του Γκαίτε. Παραστάσεις κάθε Σάββατο και
Κυριακή στις 9 μ.μ. Τηλ. 0310 - 216.567.

<H3>ΠΑΙΔΙΚΑ
</H3>
«Η αρπαγή της πριγκίπισσας Αιώρας». Του Πασχάλη Τσαρούχα, από το Νέο
Θέατρο Θεσσαλονίκης στο κινηματοθέατρο Παλλάς. Παραστάσεις κάθε Κυριακή στις
11 π.μ. και καθημερινές για σχολεία. Τηλ. 0310 - 278.515.

«Ο παπουτσωμένος γάτος». του Μπράιαν Ουέι από την Παιδική Σκηνή του
ΚΘΒΕ Θέατρο Μονής Λαζαριστών - Σκηνή Σωκράτης Καραντινός. Παραστάσεις κάθε
Κυριακή στις 11 π.μ. και στις 3 μ.μ. για το κοινό και από Τρίτη έως Παρασκευή
στις 10.30 π.μ. και στις 3 μ.μ. για τα σχολεία. Τηλ. 0310 - 652.020, 0310-589.102.

«Περπατώ εις το δάσος». Της Στέλλας Μιχαηλίδου από την Πειραματική
Σκηνή της Τέχνης. Θέατρο Αμαλία. Παραστάσεις κάθε Κυριακή στις 11 π.μ. Τηλ.
0310 - 821.483.

«Το πονηρό κοράκι». κουκλοθέατρο, της Καρίνας Ιωαννίδου στο Θέατρο
Φλέμιγκ κάθε Κυριακή στις 11.30 π.μ. τηλ. 0310 - 812.000.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P28</CAT>
<ED>
Κωδικός άρθρου: A17272P281</ED>
<ID>
ID:307096

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P28&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ Α' ΠΡΟΒΟΛΗΣ

ΑΑΒΟΡΑ Nescafe

Οδός Μαλχόλαντ. 20.15-23.00 / Ταξιδιάρικα πουλιά. 18.15 (Τέρμα
Ιπποκράτους * 010 - 6423.271, 010 - 6462.253).

ΑΒΑΝΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 234, Κολλέγιο * 010 - 6715.905).

ΑΕΛΛΩ Cinemax 5+1 
Αίθουσα 1

Δεκαπενταύγουστος. 19.00-21.15-23.30. / Ο Χάρι Πότερ και η
φιλοσοφική λίθος 16.15 μεταγλ. (Πατησίων 140 * 010 - 8259.975, 010 - 8215.327).

Αίθουσα 2

Kate and Leopold. 16.00-18.20-20.40-23.00.

Αίθουσα 3

Παιχνίδι κατασκόπων. 15.30-17.45-20.00-22.15-00.30.

Αίθουσα 4

Η συμμορία των έντεκα. 15.00-17.20-19.40-22.00-00.20

Αίθουσα 5

Vanilla sky. 16.30-19.00-21.45-00.20. / Η χαμένη Ατλαντίδα.
14.45 μεταγλ. 
ΑΘΗΝΑ

Kate and Leopold. 18.00-20.15-22.30. (Σοφοκλή Βενιζ. 48, Αγ. Ανάργυροι,
* 010 - 2618.290, 010 - 2623.003).

ΑΘΗΝΑ

Οι νύχτες της Καμπίρια. 20.30-22.30 (Αβύδου 93 Άνω Ιλίσια, * 010 - 7792.568).

ΑΘΗΝΑΙΟΝ 1 - NESCAFE

Η συμμορία των έντεκα. 18.20-20.40-23.00. (Τέρμα Αμπελοκήπων, * 010 - 7782.122).

ΑΘΗΝΑΙΟΝ 2 - NESCAFE

Kate and Leopold. 17.50-20.15-22.40. (Τέρμα Αμπελοκήπων, * 010 - 7782.122).

ΑΘΗΝΑΙΟΝ CINEPOLIS - Everest 
Αίθουσα 1

Η συμμορία των έντεκα. 17.50-20.20-22.50. (Ζησιμοπούλου 7 & Ιωάν.
Μεταξά, Γλυφάδα * 010 - 8983.238).

Αίθουσα 2

Kate and Leopold. 18.00-20.30-23.00.

Αίθουσα 3

Δεκαπενταύγουστος. 18.00-20.10-22.40. Μαζί και η μικρού μήκους Γκόγκος.

Αίθουσα 4 
Η κατάρα του πράσινου σκορπιού. 18.40-20.50. / Επισκέπτης από την
Κόλαση. 23.00.

ΑΘΗΝΑΪΣ

Αστερίξ και Οβελίξ: Επιχείρηση Κλεοπάτρα. 18.30-20.45-23.00 (Οδός
Καστοριάς 34-36, Βοτανικός Γκάζι, * 010 - 3480.006).

ΑΙΓΛΗ

Παιχνίδι κατασκόπων 18.00-20.30-23.00 (Οδός Κύπρου 57 Πλ. Εσπερίδων,
Γλυφάδα, * 010 - 8982.929).

ΑΙΓΛΗ 1

Παιχνίδι κατασκόπων. 18.00-20.30-23.00 (Λεωφόρος Πεντέλης 98, Χαλάνδρι,
* 010 - 6841.010).

ΑΙΓΛΗ 2

Kate and Leopold. 17.45-20.15-22.45.

ΑΛΕΚΑ ΔΗΜ. ΚΙΝ. ΖΩΓΡΑΦΟΥ

Αστερίξ και Οβελίξ: Επιχείρηση Κλεοπάτρα. 17.50-20.10-22.30 (Ζωγράφου *
010 - 7773.608).

ΑΛΕΞΑΝΔΡΑ

Δεκαπενταύγουστος. 18.30-20.40-23.00, μαζί και η μικρού μήκους Ο
καφές. (Καλλιθέα * 010 - 9560.306).

ΑΛΕΞΑΝΔΡΑ Nescafe

Σώσε με. 18.20-20.40-23.00, μαζί και η μικρού μήκους Το γάντι.
(Πατησίων 77-79 * 010 - 8219.298, 010 - 8832.666).

ΑΛΦΑΒΙΛ - Highlights Cinema

Κάποιος θα τσιμήσει. 19.00-21.00-23.00 (Τέρμα Μαυρομιχάλη * 010 - 6460.521).

ΑΝΔΟΡΑ

My sweet home. 18.00-19.30. / Οι άλλοι. 21.00-23.00.
(Σεβαστ/πόλεως 117 Πλησ. Ερ. Σταυρού * 010 - 6998.631, 010 - 6980.796).

ΑΝΕΣΙΣ - KODAK

Αστερίξ και Οβελίξ: Επιχείρηση Κλεοπάτρα. 18.00-20.30-23.00. (Τέρμα
Αμπελοκήπων * 010 - 7782.316, 010 - 7785.449).

ΑΝΝΑ ΝΤΟΡ

Αστερίξ και Οβελίξ: Επιχείρηση Κλεοπάτρα. 17.40-20.00-22.20 (Γλυφάδα *
010 - 8946.617).

ΑΝΤΑΜΣ 1

Η συμμορία των έντεκα. 18.10-20.20-22.40. (Αιγάλεω * 010 - 5989.226)

ΑΝΤΑΜΣ 2

Kate and Leopold. 18.10-20.20-22.40.

APOLLON Renault - Filmcenter 2000

Το μόνον της ζωής του ταξείδιον. 18.30-20.30-22.30, μαζί και η μικρού
μήκους Τσιπς. (Οδ. Σταδίου * 010 - 3236.811, 010 - 3252.817).

ART ECRAN Cinema 1

Παιχνίδι κατασκόπων. 18.00-20.35-23.10. (Γενναίου Κολ/τρώνη 16,
Κουκάκι, * 010 - 9240.239).

ART ECRAN Cinema 2

Ο θρόνος του αίματος. 19.00-21.00-23.00. 
ART STUDIO Cinema

Το τάμα 17.30-20.20-23.00. (Πλατεία Αμερικής, * 010 - 8653.300, 010 - 8679.267).

ΑΣΤΕΡΙΑ

Παιχνίδι κατασκόπων. 17.40-20.15-22.40 (Κηφισίας 334 * 010 - 6208.521).

ΑΣΤΟΡ Nescafe

Kate and Leopold. 18.00-20.15-22.30. (Οδός Σταδίου * 010 - 3231.297).

ΑΣΤΡΟΝ - Lipton Filmcenter 2000

Το μόνον της ζωής του ταξείδιον. 19.00-21.00-23.00, μαζί και η μικρού
μήκους Τσιπς. (Τέρμα Αμπελοκήπων * 010 - 6922.614).

ΑΣΤΥ

Η κατάρα του πράσινου σκορπιού. 20.20-22.30. Ημερολόγια
Καταστρώματος - Γ. Σεφέρης. 18.30. (Οδός Κοραή * 010 - 3221.925).

ΑΤΛΑΝΤΙΣ

Αστερίξ και Οβελίξ: Επιχείρηση Κλεοπάτρα. 18.00-20.10-22.20 (Πλ.
Καλογήρων * 010 - 9711.511).

ΑΤΤΑΛΟΣ

Kate and Leopold. 18.15-20.40-23.00 (Νέα Σμύρνη * 010 - 9331.280, 010 - 9319.779).

ΑΤΤΙΚΑ 1

Αστερίξ και Οβελίξ: Επιχείρηση Κλεοπάτρα. 17.40-20.00-22.20. (Πλατεία
Αμερικής * 010 - 8674.252).

ΑΤΤΙΚΑ 2

Επισκέπτης από την Κόλαση. 18.00-20.30-23.00.

ΑΤΤΙΚΟΝ Renault 
Παιχνίδι κατασκόπων. 17.40-20.10-22.40. (Σταδίου * 010 - 3228.821, 3252.817).

ΑΦΑΙΑ - Filmcenter 2000

Ημερολόγια καταστρώματος - Γιώργος Σεφέρης. 19.00-21.00-23.00 μαζί και
η μικρού μήκους Καμουφλάζ. (Καλλιθέα * 010 - 9595.534 Ανακαινισμένος).

ΒΑΡΚΙΖΑ 1

Παιχνίδι κατασκόπων. 18.00-20.30-22.50. (Θάσου 22, Βάρκιζα * 010 - 8973.926).

ΒΑΡΚΙΖΑ 2

Kate and Leopold. 18.10-20.30-22.50. 
CINE CITY Ericsson 
Αίθουσα 1

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Κων/λεως
82 Πλ. Μπουρναζίου Περιστέρι * 010 - 5756.243, 010 - 5756.244). 
Αίθουσα 2

Δεκαπενταύγουστος. 18.10-20.30-22.50.

Αίθουσα 3

Κωδικός: Enigma. 18.00-20.30-23.00. 
Αίθουσα 4

Παιχνίδι κατασκόπων. 17.50-20.20-22.50.

CINERAMA DESPEC

Kate and Leopold. 18.00-20.30-23.00 (Οδός Αγ. Κυριακής 30, Π. Φάληρο, *
010 - 9403.593).

VILLAGE CENTRE

Αίθουσα 1

Ο Χάρι Πότερ και η φιλοσοφική λίθος. 12.30-15.30 μεταγλ. / Kate and
Leopold. 18.45-21.30-00.15. (Φραγκοκκλησιάς και Γρανικού, Μαρούσι * 010 -
6805.950, 090-232322, Κρατήσεις: 010 - 6156.300).

Αίθουσα 2

Η συμμορία των έντεκα. 12.00-14.30-17.00-22.15. / Οι άλλοι.
20.00-00.45. 
Αίθουσα 3

Παιχνίδι κατασκόπων. 12.30-15.15-18.00-20.45-23.30.

Αίθουσα 4

Κωδικός: Enigma. 11.45-14.15-16.45-19.15-00.30 / Παιχνίδι
κατασκόπων. 21.45. 
Αίθουσα 5

Vanilla sky. 11.30-14.30-17.30-20.15-23.00.

Αίθουσα 6

Δεκαπενταύγουστος. 12.00-14.45-17.15-19.45. / Επισκέπτης από την
Κόλαση. 22.30-01.00.

Αίθουσα 7

Kate and Leopold. 12.15-15.00-17.45-20.30-23.15.

Αίθουσα 8

Παιχνίδι κατασκόπων. 13.30-16.15-19.00-21.45-00.30. 
Αίθουσα 9

Ο άρχοντας των δαχτυλιδιών - Η συντροφιά του δαχτυλιδιού.
15.45-19.30-23.15. / Η χαμένη Ατλαντίδα. 11.15-13.15 μεταγλ.

Αίθουσα 10

Η συμμορία των έντεκα. 11.00-13.30-16.00-18.30-21.15-23.45.

VILLAGE CINEMAS PANGRATI 
Αίθουσα 1

Kate and Leopold. 16.30-19.00-21.30-24.00. / Η χαμένη Ατλαντίδα.
12.30-14.30 μεταγλ. (Υμηττού 110 & Χρεμωνίδου, Παγκράτι * 010 - 7572.440).

Αίθουσα 2

Ο Χάρι Πότερ και η φιλοσοφική λίθος. 11.00-14.00 μεταγλ. / Vanilla
sky. 17.30-20.15-23.00

Αίθουσα 3

Κωδικός: Enigma. 11.00-16.00-18.30. / Επισκέπτης από την Κόλαση. 13.30-21.00-23.30.

Αίθουσα 4

Η συμμορία των έντεκα. 12.00-14.30-17.00-19.30-22.00-00.30.

Αίθουσα 5

Παιχνίδι κατασκόπων. 13.15-16.00-18.45-21.30-00.15.

VILLAGE ENTERTAINMENT PARK

Αίθουσα 1

Ο άρχοντας των δαχτυλιδιών - Η συντροφιά του δαχτυλιδιού.
13.30-17.00-20.30-24.00. (Θηβών 228 & Πέτρου Ράλλη, Άγ. Ιωάννης
Ρέντης, * 010 - 4278.600).

Αίθουσα 2

Δεκαπενταύγουστος. 11.15-13.45-16.15-19.00-21.30-00.15. Μαζί και η
μικρού μήκους Θα ταΐσεις το ψάρι μου;

Αίθουσα 3

Κωδικός: Enigma. 12.15-14.45-17.15-20.00-22.30-01.15.

Αίθουσα 4

Παιχνίδι κατασκόπων. 13.00-15.45-18.30-21.15-24.00. 
Αίθουσα 5

Η συμμορία των έντεκα. 11.30-14.00-16.30-19.00-21.30-24.00.

Αίθουσα 6

Παιχνίδι κατασκόπων. 12.00-14.45-17.30-20.15-23.00. 
Αίθουσα 7

Παιχνίδι κατασκόπων. 12.00-14.45-17.30-20.15-23.00.

Αίθουσα 8

Η συμμορία των έντεκα. 11.00-13.30-16.00-18.30-21.00-23.30.

Αίθουσα 9

Η συμμορία των έντεκα. 12.30-15.00-17.30-20.00-22.30-01.00.

Αίθουσα 10

Επισκέπτης από την Κόλαση. 16.45-19.15-21.45-00.15. / Η χαμένη
Ατλαντίδα. 12.30-14.30 μεταγλ.

Αίθουσα 11

Vanilla sky. 18.15-21.15-24.00. / Ο Χάρι Πότερ και η φιλοσοφική
λίθος. 12.15-15.15 μεταγλ.

Αίθουσα 12

Η συμμορία των έντεκα. 12.00-14.30-17.00-19.30-22.00-00.30.

Αίθουσα 13

Vanilla sky. 13.30-16.30-19.15-22.15-01.00.

Αίθουσα 14

Kate and Leopold. 17.15-19.45-22.15-00.45. / Ο Χάρι Πότερ και η
φιλοσοφική λίθος. 11.15-14.15 μεταγλ.

Αίθουσα 15

Kate and Leopold. 11.15-13.45-16.15-18.45-21.15-23.45.

Αίθουσα 16

Kate and Leopold. 12.45-17.45-20.15. / Επισκέπτης από την Κόλαση. 15.15-22.45-01.15.

Αίθουσα 17

Ο άρχοντας των δαχτυλιδιών - Η συντροφιά του δαχτυλιδιού.
12.30-16.00-19.30-23.00. 
Αίθουσα 18

Kate and Leopold. 13.15-15.45-18.15-20.45-23.15.

Αίθουσα 19

Ένας και μοναδικός. 11.00-15.30-20.00. / Οι άλλοι.
13.15-17.45-22.15-00.30 
Αίθουσα 20

Παιχνίδι κατασκόπων. 11.00-13.45-16.30-19.15-22.00-00.45.

ΓΑΛΑΞΙΑΣ

Δεκαπενταύγουστος. 18.30-20.40-23.00. Μαζί και η μικρού μήκους:
Γκόγκος. (Αρχή Μεσογείων - Αμπελ. * 010 - 7773.319).

ΓΛΥΦΑΔΑ Alpha Odeon

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Ζέππου
και Ξενοφώντος, Γλυφάδα * 010 - 9650.318).

ΔΑΝΑΟΣ Ericsson 1

Σώσε με. 18.20-20.40-23.00 (Λεωφ. Κηφ.-Πανόρμου * 010 - 6922.655).

ΔΑΝΑΟΣ Ericsson 2

Η κατάρα του πράσινου σκορπιού. 20.00-22.10. / Ταξιδιάρικα πουλιά 18.00.

ΔΙΑΝΑ

Kate and Leopold. 17.40-20.00-22.20. (Ηλεκτ. Σταθμός Μαρούσι * 010 - 8028.587).

ΕΛΛΗ

Δεκαπενταύγουστος. 17.20-19.55-22.30. Μαζί και η μικρού μήκους
Γκόγκος. (Οδός Ακαδημίας * 010 - 3632.789).

ΕΤΟΥΑΛ

Παιχνίδι κατασκόπων. 18.00-20.35-23.00 (Πλατεία Δαβάκη, Καλλιθέα * 010
- 9510.042, 010 - 9592.611).

ΖΙΝΑ

Moulin Rouge. 18.00-20.30-23.00. (Λεωφ. Αλεξάνδρας, Στάση Σόνια * 010 - 6422.714).

ΙΛΙΟΝ Cinema

Το μόνο της ζωής του ταξείδιον. 19.00-21.00-23.00. (Τροίας - Πατησίων,
Στάση Αγγελοπούλου * 010 - 8810.602, 010 - 8235.915).

ΙΝΤΕΑΛ LUX

Αστερίξ και Οβελίξ: Επιχείρηση Κλεοπάτρα. 17.50-20.15-22.30.
(Πανεπιστημίου 46, * 010 - 3826.720).

ΚΑΛΥΨΩ

Moulin Rouge. 18.00-20.30-23.00. (Λαμπράκη - Καλυψούς Καλλιθέα * 010 -
9510.950, 010 - 9510.909).

ΚΗΦΙΣΙΑ Cinemax Ericsson 1

Η συμμορία των έντεκα. 15.45-18.15. / Kate and Leopold.
20.40-23.00. (Λ. Κηφισίας 245, Ζηρίνειο * 010 - 6233.567, 010 - 6232.808).

ΚΗΦΙΣΙΑ Cinemax Ericsson 2

Δεκαπενταύγουστος. 18.00-20.15-22.40. / Η χαμένη Ατλαντίδα.
15.30 μεταγλ.

ΚΗΦΙΣΙΑ Cinemax Ericsson 3

Παιχνίδι κατασκόπων. 16.00-18.10-20.30-23.00.

ΜΑΡΓΑΡΙΤΑ Despec 
Αίθουσα 1

Η συμμορία των έντεκα. 17.50-20.10-22.30. (Πλατεία Δαβάκη - Καλλιθέα *
010 - 9568.370).

Αίθουσα 2

Kate and Leopold. 17.50-20.10-22.30. 
Αίθουσα 3

Οδός Μαλχόλαντ. 19.30-22.15.

ΜΑΡΟΥΣΙ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Λεωφ.
Κηφισίας 215 Μαρούσι * 010 - 6128.993).

ΜΑΡΟΥΣΙ 2 Alpha Odeon

Σώσε με. 17.40-20.05-22.30 μαζί και η μικρού μήκους Το γάντι. 
ΜΑΡΟΥΣΙ 3 Alpha Odeon

Αστερίξ και Οβελίξ: Επιχείρηση Κλεοπάτρα. 17.20-19.40-22.00.

ΜΕΤΑΛΛΙΟΝ

Δεκαπενταύγουστος. 18.30-20.45-23.00, μαζί και η μικρού μήκους Ο
καφές. (Παγκράτι * 010 - 7511.515).

ΜΕΤΡΟΠΟΛΙΤΑΝ

Δεκαπενταύγουστος. 17.50-20.05-22.20, μαζί και η μικρού μήκους Ο
καφές. (Λεωφ. Βουλιαγμένης Πλ. Καλογήρων * 010 - 9706.010).

ΜΠΡΟΝΤΓΟΥΑΙΗ

Οι άλλοι. 19.00-21.00-23.00 (Πατησίων - Αγ. Μελετίου * 010 - 8620.232).

ΝΑΝΑ

Παιχνίδι κατασκόπων. 17.20-19.55-22.30. (Βουλιαγμένης * 010 - 9711.285).

ΝΙΡΒΑΝΑ

Vanilla sky. 17.40-20.20-23.00 (Λεωφ. Αλεξάνδρας * 010 - 6469.398).

ΟΠΕΡΑ 1 Alpha Odeon

Σώσε με. 17.30-20.00-22.30, μαζί και η μικρού μήκους Το γάντι.
(Οδός Ακαδημίας 57 * 010 - 3622.683).

ΟΠΕΡΑ 2 Alpha Odeon

Επισκέπτης από την Κόλαση. 17.10-19.50-22.40. (Οδός Ακαδημίας 57 * 010
- 3622.683).

ΟΣΚΑΡ

Παιχνίδι κατασκόπων. 18.00-20.30-23.00 (Αχαρνών 330 - Κάτω Πατήσια *
010 - 2281.563, 010 - 2234.226).

ΠΑΛΑΣ

Kate and Leopold. 18.15-20.25-22.50 (Παγκράτι * 010 - 7515.434).

ΠΛΑΖΑ 1

Παιχνίδι κατασκόπων. 18.00-20.30-23.00. (Λεωφ. Κηφισίας Φλόκα * 010 -
6921.667, 010 - 6917.722).

ΠΛΑΖΑ 2

Κωδικός: Enigma. 18.00-20.15-22.30.

ΠΤΙ ΠΑΛΑΙ Film Center 2000

Αστερίξ και Οβελίξ: Επιχείρηση Κλεοπάτρα. 17.50-20.10-22.30. (Γεωργίου
Β' - Ριζάρη * 010 - 7291.800, 010 - 7243.707).

ΡΑΔΙΟ ΣΙΤΥ

Αστερίξ και Οβελίξ: Επιχείρηση Κλεοπάτρα. 18.20-20.40-23.00. (Πατησίων,
Στάση Λυσσιατρείο * 010 - 8674.832).

ΣΙΝΕ ΧΟΛΑΡΓΟΣ (πρώην ΑΛΟΜΑ)

Αστερίξ και Οβελίξ: Επιχείρηση Κλεοπάτρα. 18.15-20.30-22.45. (Μεσογείων
232 & Βεντούρη, Χολαργός, 4η στάση Χολαργού * 010 - 6525.122) .

ΣΟΦΙΑ

Η συμμορία των έντεκα. 18.00-20.15-22.30 (Αργυρούπολη * 010 - 9927.447,
010 - 9917.094).

ΣΠΟΡΤΙΓΚ

Αστερίξ και Οβελίξ: Επιχείρηση Κλεοπάτρα. 18.45-20.50-23.00. (Νέα
Σμύρνη * 010 - 9333.820).

ΤΙΤΑΝΙΑ Cinemax

Η συμμορία των έντεκα. 16.00-18.00-20.10-22.20 (Πανεπιστημίου -
Θεμιστοκλέους * 010 - 3811.147).

ΤΡΙΑ ΑΣΤΕΡΙΑ

Αστερίξ και Οβελίξ: Επιχείρηση Κλεοπάτρα. 18.20-20.30-22.40. (Νέο
Ηράκλειο * 010 - 2826.873, 010 - 2825.607).

ΤΡΙΑ ΑΣΤΕΡΙΑ

Kate and Leopold. 17.30-20.00-22.30. (Νέο Ηράκλειο * 010 - 2826.873,
010 - 2825.607).

ΤΡΙΑΝΟΝ Film Center 2000

Ημερολόγια καταστρώματος - Γιώργος Σεφέρης. 17.30. Μαζί και η μικρού
μήκους Το φουστάνι. Στο στίβο του Βρετανικού σινεμά: Τετ.: 7.00 Το
κορίτσι του Γκέγκορι. 8.45 Οι δρόμοι της φωτιάς. 11.00 Η μοναξιά
του δρομέα μεγάλων αποστάσεων. Πεμ.: 7.00 Πυρετώδης κατάσταση. 8.45
Όταν έρχεται το Σάββατο. 11.00 Η τιμή ενός ανθρώπου. (Πατησίων -
Κοδριγκτώνος * 010 - 8222.702, 010 - 8215.469).

ΤΡΟΠΙΚΑΛ 1 Alpha Odeon

Αστερίξ και Οβελίξ: Επιχείρηση Κλεοπάτρα. 18.10-20.30-23.00. (Καλλιθέα
* 010 - 9594.422).

ΤΡΟΠΙΚΑΛ 2 Alpha Odeon

Αστερίξ και Οβελίξ: Επιχείρηση Κλεοπάτρα. 17.30-20.00-22.30.

ΦΑΛΗΡΟ 1 Ericsson

Αστερίξ και Οβελίξ: Επιχείρηση Κλεοπάτρα. 18.00-20.15-22.30.
(Ζησιμοπούλου - Αγ. Τριάδος Π. Φάληρο * 010 - 9823.657).

ΦΑΛΗΡΟ 2 Ericsson

Κωδικός: Enigma. 18.00-20.30-23.00.

ΦΙΛΙΠ - Cinemax Filmcenter 2000

Η συμμορία των έντεκα. 18.30-20.50-23.05. (Πλατεία Αμερικής, Θάσου 11 *
010 - 8612.476, 010 - 8647.444).

ΦΟΙΒΟΣ - Renault - Ρελέξ

Kate and Leopold. 18.00-20.20-22.40 (Περιστέρι * 010 - 5711.105).

ΗΜΙΚΕΝΤΡΙΚΟΙ

ΔΗΜ/ΚΟΣ ΚΙΝ/ΦΟΣ ΝΕΑ ΕΛΒΕΤΙΑ

Ο θρόνος του αίματος. 20.30-22.30. (Ν. Ελβετία 34-Βύρωνας * 010 -
7645.310, 010 - 7662.066 Dolby stereo). 
ΠΡΟΑΣΤΙΩΝ

ΑΛΙΚΗ ΔΗΜ/ΚΟΣ ΚΙΝ/ΦΟΣ

Η φούσκα. 19.15-21.15. (Νέα Μάκρη * 02940-99.760). 
ΑΡΤΕΜΙΣ ΔΗΜ/ΚΟΣ ΚΙΝ/ΦΟΣ

Η συμμορία των έντεκα. 19.00-21.30. (Μαρκόπουλο * 02990-23.924). 
ΔΗΜΟΤΙΚΟΣ ΚΙΝ/ΦΟΣ ΜΕΛΙΝΑ

Η συμμορία των έντεκα. 18.00-20.10-22.15. (Λεωφόρος Φυλής 165,
Καματερό, * 010 - 2388.574).

ΔΗΜΟΤΙΚΟΣ ΚΙΝ/ΦΟΣ ΠΕΤΡΟΥΠΟΛΗΣ 
Οι άλλοι. Πεμ. 19.00-21.30. (Αθανασίου Διάκου & Μπουμπουλίνας, *
010 - 5012.391).

ΜΑΓΙΑ - Alpha Odeon

Αστερίξ και Οβελίξ: Επιχείρηση Κλεοπάτρα. 17.50. / Επισκέπτης από
την Κόλαση. 20.05-22.30 (Χαλκίδα * 25.625). 
ΔΗΜ/ΚΟΣ ΚΙΝ/ΦΟΣ ΧΟΛΑΡΓΟΥ

Μόνο Παρ.-Κυρ. (Περικλέως 55 Δημαρχείο, * 010 - 6511.758). 
ΟΡΦΕΑΣ

Μόνο Παρ.-Κυρ. (Λεωφόρος Σαρωνίδος 60 * 02910.60077).

ΟΣΚΑΡ

Ο άρχοντας των δαχτυλιδιών - Η συντροφιά του δαχτυλιδιού. (Πόρτο Χέλι * 07540.52110).

ΠΑΛΛΑΣ

Vanilla sky. 18.45-21.30 (Ελευσίνα * 010 - 5546.990, 010 - 5561.362).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο)

Η συμμορία των έντεκα. 20.30. (Ραφήνα * 25.439, 26.281).

ΠΕΙΡΑΙΑΣ

ΑΝΕΣΙΣ

Μόνο Παρ.-Κυρ. (Σαλαμίνα, * 010 - 4640.408).

ΔΗΜ/ΚΟΣ ΚΙΝ/ΦΟΣ ΟΝΕΙΡΟ 
Η δασκάλα του πιάνου. 19.15-22.00. (Πειραιώς 125 & Χρ. Σμύρνης, Άγ.
Ιωάννης Ρέντης * 010 - 4833.453).

ΔΗΜ/ΚΟΣ ΚΙΝ/ΦΟΣ ΡΕΞ

Η συμμορία των έντεκα. 18.00-20.15-22.30. (Άγ. Διονύσιος * 010 - 4626.484).

ΖΕΑ

Παιχνίδι κατασκόπων. 17.30-20.00-22.30. (Πασαλιμάνι * 010 - 4521.388).

ΚΑΣΤΕΛΛΑ

Δεκαπενταύγουστος. 17.50-20.00-22.20. Μαζί και η μικρού μήκους Ο
καφές. (Παπ/στασίου 44 - Β. Παύλου * 010 - 4226.908, 010 - 4120.800).

ΠΛΕΙΑΔΕΣ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΚΟΡΥΔΑΛΛΟΥ

Ο δρόμος για το σπίτι. 20.30. / Θεατρικές παραστάσεις από το θίασο
Ιωνικό Θέατρο. Πεμ. ώρα 9.30 μ.μ.: Ανοιξιάτικο απόγευμα, Η κυρία Βερονίκη,
Ο λύκος και η Κοκκινοσκουφίτσα που αγαπούσαν τη βροχή, Σούρουπο παντού. (Γρ.
Λαμπράκη και Ταξιαρχών, * 010 - 4970.475).

ΣΙΝΕΑΚ ΔΗΜ. ΚΙΝ/ΦΟΣ

Αστερίξ και Οβελίξ: Επιχείρηση Κλεοπάτρα. 17.40-20.10-22.30. (Πλατεία
Δημαρχείου * 010 - 4225.653).

ΧΑΪΛΑΪΦ

Kate and Leopold. 17.00-19.40-22.20 (Πλατεία Δημαρχείου * 010 - 4120.524).

ΘΕΣΣΑΛΟΝΙΚΗΣ

ΑΘΗΝΑΙΟΝ - KODAK 
Αίθουσα 1 Η χαμένη Ατλαντίδα. Μεταγλ. 17.00. Kate & Leopold.
18.30-20.45-23.00. Αίθουσα 2 Ο Χάρι Πότερ και η φιλοσοφική λίθος.
Μεταγλ. 18.30. / Επισκέπτης από την Κόλαση. 21.00-23.15. (* 0310 -
832.060, Dolby Digital S.R.) 
ΑΛΕΞΑΝΔΡΟΣ 
Η συμμορία των έντεκα. 18.45-21.00-23.15. (* 0310 - 257.255, Dolby
Digital S.R.)

ΑΝΑΤΟΛΙΑ 
Παιχνίδι κατασκόπων. 18.30-20.50-23.00. (* 0310 - 284.204 & 242.771 D.Τ.S.).

ΑΡΙΣΤΟΤΕΛΕΙΟΝ - PEPSI 
Kate & Leopold. 18.45-21.00-23.15. (* 0310 - 262.051 & 270.073
Dolby Stereo, πλήρως ανακαινισμένος).

ΒΑΚΟΥΡΑ

Η κατάρα του πράσινου σκορπιού. 19.00-21.00-23.00. (* 0310 - 225.152
Dolby Digital ΕΧ, πλήρως ανακαινισμένος).

VILLAGE CENTRE

Αίθουσα 1 Παιχνίδι κατασκόπων. Δευτ. έως Τετ.:
13.00-15.45-18.30-21.15-24.00.Πέμ.: 11.00-13.45-16.30-19.15. Αίθουσα 2 Kate
& Leopold. 11.15-13.45-16.30-19.00-21.45-00.15, Πέμ.:
12.30-15.00-17.30-20.00. Αίθουσα 3 Η χαμένη Ατλαντίδα. Μεταγλ.
11.15-13.15-15.15, Πέμπ.: 11.45-13.45. / Επισκέπτης από την Κόλαση.
17.15-20.00-22.30-01.00. Πέμ.: 15.45-18.15-20.45. Αίθουσα 4 Η συμμορία
των έντεκα. 13.30-16.00-18.30-21.00-23.30, Πέμ.: 13.00-15.30-18.00-20.30.
Αίθουσα 5 Παιχνίδι κατασκόπων. 12.00-14.45-17.30-20.15-23.00. Πέμ.:
12.00-14.45-17.30-20.15. Αίθουσα 6 Ο Χάρι Πότερ και η φιλοσοφική λίθος.
Μεταγλωτ. 12.00-15.00, Πέμ.: 11.30. / Kate & Leopold.
18.00-20.45-23.15. Πέμ.: 14.30-17.00-19.30. Αίθουσα 7 Vanilla sky.
Δευτ.-Τετ.: 12.30-15.30-18.15-24.00, Πέμ.: 11.30-14.15-17.00-19.45.
Παιχνίδι κατασκόπων. Δευτ.-Τετ.: 21.15. Αίθουσα 8 Ο άρχοντας των
δακτυλιδιών. 12.45-16.45-20.30-00.15. Πέμ.: 12.15-16.00-19.30. Αίθουσα 9
Ο Χάρι Πότερ και η φιλοσοφική λίθος. Μεταγλωτ. 11.00-14.00 Πέμ.: 11.00.
/ Η συμμορία των έντεκα. 17.00-19.30-22.00-00.30. Πέμ.:
14.00-16.30-19.00. (* 0310 - 473.333, 11ο χλμ. Λεωφ. Θεσ/νίκης - Αεροδρομίου) 
ΕΓΝΑΤΙΑ

Θέλω και τη μαμά σου. 19.00-21.00-23.00. (* 0310 - 225.172, Dolby Digital).

ΕΣΠΕΡΟΣ Lipton 
Αίθουσα 1 Δεκαπενταύγουστος. 18.45-21.00-23.15. (* 0310 - 235.304,
Digital Sound) 
Αίθουσα 2 Ο άνθρωπος που δεν ήταν εκεί. 18.30-20.45-23.00. (Dolby
Stereo). (* 0310 - 235.304, Digital Sound) 
ΚΑΠΙΤΟΛ

Αστερίξ και Οβελίξ: Επιχείρηση Κλεοπάτρα. 18.30-20.30-22.30. (* 0310 -
815.570, D.Τ.S.).

ΚΟΛΟΣΣΑΙΟΝ

Παιχνίδι κατασκόπων. 18.30-20.50-23.00. (* 0310 - 831.565 D.Τ.S.).

ΜΑΚΕΔΟΝΙΚΟΝ Ericsson

Το μόνο της ζωής του ταξείδιον. 18.45-21.00-23.15. (* 0310 - 261.727,
Dolby Stereo).

ΜΕΤΡΟΠΟΛΙΤΑΝ

Αστερίξ και Οβελίξ: Επιχείρηση Κλεοπάτρα. 19.00-21.00-23.00. (* 0310 -
824.244, Dolby Stereo Surround).

ΟΛΥΜΠΙΟΝ Renault 
Αίθουσα 1 Σώσε με. 18.30-20.45-23.00. (* 0310 - 378.404, Dolby Stereo) 
Αίθουσα 2-«Παύλος Ζάννας». Γιώργου Σεφέρη - Ημερολόγιο καταστρώματος.
17.00-19.30. / Πόλλοκ. 18.30-20.45-23.00. (* 0310 - 378.404, Dolby
Stereo) 
ΠΑΛΛΑΣ

Vanilla sky. 18.00-20.30-22.45. (* 0310 - 278.515, Dolby Stereo).

ΠΛΑΤΕΙΑ Alpha Odeon

ΑΙΘΟΥΣΑ 1 Παιχνίδι κατασκόπων. 15.20-18.00-20.40-23.20. ΑΙΘΟΥΣΑ
2 Δεκαπενταύγουστος. 16.00-18.25-20.50. / Vanilla sky. 23.15.
ΑΙΘΟΥΣΑ 3 Αστερίξ και Οβελίξ: Επιχείρηση Κλεοπάτρα.
16.30-18.50-21.10-23.30. ΑΙΘΟΥΣΑ 4 Βαριά ερωτευμένος. 15.40-18.05.
/ Επισκέπτης από την κόλαση. 20.30-23.05. ΑΙΘΟΥΣΑ 5 Αστερίξ και
Οβελίξ: Επιχείρηση Κλεοπάτρα. Δευτ. έως Πέμ.: 18.20-20.40-23.00. ΑΙΘΟΥΣΑ 6
Κωδικός: Αίνιγμα. Δευτ.-Πέμ.: 18.30-20.50. / Οι άλλοι. 23.10.
ΑΙΘΟΥΣΑ 7 Αστερίξ και Οβελίξ: Επιχείρηση Κλεοπάτρα. Δευτ. έως Πέμ.:
18.00-20.20-22.40. ΑΙΘΟΥΣΑ 8 Moulin Rouge. 17.30-20.10-22.50. (* 0310 -
290.100, 290.290, Dolby Digital D.Τ.S. JBL 5000). (* 0310 - 290.100, 290.290,
Dolby Digital D.Τ.S. JBL 5000). 
ΡΑΔΙΟ ΣΙΤΥ - ERICSSON

Η συμμορία των έντεκα. 18.30 - 20.45-23.00. (* 0310 - 824.970 &
819.153 Dolby Digital S.R. Ιδιωτικό πάρκινγκ).

STER CENTURY CINEMAS

ΑΙΘΟΥΣΑ 1 Αστερίξ και Οβελίξ: Επιχείρηση Κλεοπάτρα.
11.00-14.00-16.20-18.40-21.10-23.30. (Dolby Digital Ex DTS). ΑΙΘΟΥΣΑ 2
Ο Χάρι Πότερ και η φιλοσοφική λίθος Μεταγλωτ. 13.00-16.05. / Η
συμμορία των έντεκα. 19.00-21.30-23.50. (Dolby Digital DTS). ΑΙΘΟΥΣΑ 3
Η χαμένη Ατλαντίδα. Μεταγλ. 12.10-14.10-16.10. / Vanilla sky.
18.10-21.00-23.40. (Dolby Digital DTS). ΑΙΘΟΥΣΑ 4 Ο άρχοντας των
δαχτυλιδιών. 13.10-16.40. / Η συμμορία των έντεκα.
20.00-22.20-00.30. (Dolby Digital DTS). ΑΙΘΟΥΣΑ 5 Η χαμένη Ατλαντίδα.
Μεταγλωτ. 11.10-13.20-15.20. / Σώσε με. 17.50-20.20-22.40. (Dolby
Digital DTS). ΑΙΘΟΥΣΑ 6 Κωδικός: Αίνιγμα. 12.00-14.30-16.50-19.20. /
Επισκέπτης από την Κόλαση. 21.50-00.20. (Dolby Digital DTS). ΑΙΘΟΥΣΑ 7
Η μικρή γοργόνα. 11.30-13.50-16.30. / Δεκαπενταύγουστος.
18.20-20.40-23.00. (Dolby Digital DTS). ΑΙΘΟΥΣΑ 8 Ο Χάρι Πότερ και η
φιλοσοφική λίθος Μεταγλωτ. 12.40-16.00. / Παιχνίδι κατασκόπων.
18.50-21.20-24.00. (Dolby Digital DTS). ΑΙΘΟΥΣΑ 9 Emperor's new groove.
Μεταγλωτ. 12.50-15.10-17.00. / Kate & Leopold.
19.10-20.50-23.20. ΑΙΘΟΥΣΑ 10 Αστερίξ και Οβελίξ: Επιχείρηση Κλεοπάτρα.
11.50-14.40-17.10-19.30-22.00. (Dolby Digital DTS). ΑΙΘΟΥΣΑ 11 Παιχνίδι
κατασκόπων. 11.40-14.20-17.20-19.50-22.30. (Dolby Digital ΕΧ, DTS). (*
0310 - 469.300,469.310 Εμπορικό Κέντρο «Μακεδονία» Πυλαία). Έναρξη προβολών
Σάββατο και Κυριακή ώρα 11.00. Τις υπόλοιπες ημέρες ώρα: 16.00 
ΤΙΤΑΝΙΑ

ΑΙΘΟΥΣΑ 1 Kate & Leopold. 19.00-21.00-23.10. / Ο Χάρι Πότερ και
η φιλοσοφική λίθος. Μεταγλωτ. 16.30. ΑΙΘΟΥΣΑ 2 Η συμμορία των έντεκα.
18.30-20.45-23.00. / Η χαμένη Ατλαντίδα. Μεταγλωτ. 17.00. (* 0310 -
520.040 Dolby Digital S.R., Λαγκαδά 13). 
ΦΑΡΓΚΑΝΗ

Κωδικός: Αίνιγμα. 18.45-21.00-23.15. (* 0310 - 213.929 Dolby Stereo
S.R.). 
ΚΑΤΕΡΙΝΗ (03510)

ΚΙΝ/ΦΟΣ ΕΥΚΑΡΠΙΔΗ

Αίθουσα 1: Η συμμορία των έντεκα. (* 34.551). 
Αίθουσα 2: Kate & Leopold. (Βραδινή προβολή). (* 34.551). 
ΚΟΖΑΝΗ (04610)

ΟΛΥΜΠΙΟΝ

Αίθουσα 1: Η χαμένη Ατλαντίδα (απογ.), Η συμμορία των έντεκα
(βραδ.). (* 22.121). 
Αίθουσα 2: Kate & Leopold. (* 22.121). 
ΚΑΣΤΟΡΙΑ (04670)

ΟΛΥΜΠΙΟΝ

Αίθουσα 1: Η χαμένη Ατλαντίδα (απογ.), Ο άρχοντας των
δαχτυλιδιών βραδ.). (* 22.238). 
ΕΔΕΣΣΑ (03810)

«ΜΕΓΑΣ ΑΛΕΞΑΝΔΡΟΣ»

Αίθουσα 1: Τεχνητή νοημοσύνη. (* 22.312) <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17272P301</ED>
<ID>
ID:307097

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P30&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Σώσε με»: Μια 30άρα στη σημερινή Αθήνα τρέχει και δεν φθάνει να
προλάβει τα οικονομικά στριμώγματα και τα λάθη του παρελθόντος της. Του
Στράτου Τζίτζη, με την έξοχη Μαρία Ζορμπά - βραβείο ερμηνείας. Μαζί και η
συμπαθητική ταινία μικρού μήκους «Το γάντι», του Θανάση Σαράντου, γυρισμένη
στη Νέα Υόρκη. [Αλεξάνδρα (Πατ.), Μαρούσι 2, Όπερα 1, Δαναός1] 
«Το παιχνίδι των κατασκόπων»: Ο Ρόμπερτ Ρέντφορντ είναι βετεράνος
κατάσκοπος-μέντορας του Μπραντ Πιτ και αναλαμβάνει να τον σώσει από τη CIA που
θέλει να τον «κάψει». Του Τόνι Σκοτ. (Αελλώ 3, Αίγλη, Αίγλη 1, Αττικόν, Art
Ecran 1, Αστέρια, Βάρκιζα 1, Cine City 4, Village centre 3, 8, Village Παγκρ.
5, Village park 4, 6, 7, 20, Νανά, Όσκαρ, Κηφισιά 3, Νανά, Όσκαρ, Πλάζα 1,
Ζέα) 
«Το μόνον της ζωής του ταξείδιον»: Ο Λάκης Παπαστάθης στηρίζεται στο διήγημα
του Γεωργίου Βιζυηνού και στην ταραγμένη ζωή του και φτιάχνει ένα φιλμ εποχής
που κέρδισε 7 κρατικά βραβεία. Και πάει πολύ καλά στις αίθουσες έχοντας
ξεπεράσει μέχρι τώρα τις 8.000 εισιτήρια

«Το μόνον της ζωής του ταξείδιον»: Η εσωτερική τρικυμία του Γεωργίου
Βιζυηνού μέσα από το ομώνυμο διήγημά του. Σκηνοθεσία Λάκης Παπαστάθης - επτά
Κρατικά Βραβεία. Με τους Φραγκίσκη Μουστάκη, Ηλία Λογοθέτη, Ρούλα Πατεράκη.
(Απόλλων, Άστρον, Ίλιον) 
«Κάποιος θα τσιμπήσει»: Σατιρική κωμωδία για τη «φιλοσοφία» των
εμπόρων, με τους Κέβιν Σπέισι, Ντάνι ντε Βίτο, Πίτερ Φατσινέλι. Σκηνοθεσία
Τζον Σουάνμπεκ. (Αλφαβίλ) 
«Ημερολόγια καταστρώματος - Γιώργος Σεφέρης»: Ταξίδι στην ποίηση και
στον κόσμο του Νομπελίστα ποιητή μας από τον Στέλιο Χαραλαμπόπουλο, με αφηγητή
τον Δημήτρη Καταλειφό και μουσική του Νίκου Κυπουργού. (Αφαία, Τριανόν) 
«Δεκαπενταύγουστος»: Κομμάτια και θρύψαλα η ελληνική κοινωνία κι ένα
«θαύμα» με οδυνηρή λύτρωση. Του Κωνσταντίνου Γιάνναρη, με τους: Ελένη Καστάνη
- άψογη - Ακύλλα Καραζήση, Αμαλία Μουτούση, Αιμίλιο Χειλάκη. [Αελλώ 1,
Αθήναιον cinepolis 3, Αλεξάνδρα (Καλ.), Cine city 2, Village centre 6, Village
park 2, Γαλαξίας, Έλλη, Κηφισιά 2, Μετάλλιον, Μετροπόλιταν, Καστέλλα] 
«Η κατάρα του πράσινου σκορπιού»: Απολαυστικός ο Γούντι Άλεν ως...
Χάμφρεϊ Μπόγκαρτ στη νέα «πανέξυπνη» κωμωδία του με ατάκες-φαρμάκι. (Αθήναιον
cinepolis 4, Άστυ, Δαναός 2) 
«Ο θρόνος του αίματος»: Ο Ακίρα Κουροσάβα «διαβάζει» μοναδικά τον
«Μάκβεθ» του Σαίξπηρ και σκηνοθετεί ένα σκοτεινό αριστούργημα. (Art Ecran 2,
Δημ. Κινημ. Νέα Ελβετία) 
«Το τάμα»: Road movie στην Κύπρο του '40, με τους Γιώργο Χωραφά,
Βαλέρια Γκολίνο. Του Ανδρέα Πάντζη. (Art studio) 
«Οδός Μαλχόλαντ»: Δεξιοτεχνικό παραλήρημα στα δυσδιάκριτα όρια του
ονείρου και της πραγματικότητας. Του Ντέιβιντ Λιντς. (Ααβόρα, Μαργαρίτα 3) 
«Στον στίβο του βρετανικού σινεμά»: Μοναδική ευκαιρία να δείτε 10
σπουδαίες ταινίες του αγγλικού κινηματογράφου από το 1939 έως τις ημέρες μας.
(Τριανόν) 
<H3>ΘΕΣΣΑΛΟΝΙΚΗ
</H3>
«Η συμμορία των έντεκα». (Village Centre 4, 9, Ράδιο Σίτι, Ster Century
Cinemas 2, 4, Τιτάνια 2, Αλέξανδρος).

«Δεκαπενταύγουστος». (Έσπερος 1, Πλατεία Alpha Odeon 2).

«Σώσε με». (Ολύμπιον 1, Ster Century Cinemas 5).

«Το μόνον της ζωής του ταξείδιον». (Μακεδονικόν).
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P30</CAT>
<ED>
Κωδικός άρθρου: A17272P302</ED>
<ID>
ID:307131

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P30&aa=2</URL></REF>


Article

<CATEGORY>vin09</CATEGORY>

 <H2>Ποδαρικό με στριπτίζ
</H2>
Η Εβδομάδα Μόδας του Λονδίνου ξεκίνησε. Με το στριπτίζ της Κέιτ Μος στην
πασαρέλα της Αγγλίδας ηθοποιού, σχεδιάστριας και φίλης της, Σάντι Φροστ. Για
να αποκτήσει περισσότερη δημοσιότητα το γεγονός, καθώς όλα τα καλά, εμπορικά
μεγάλα ονόματα έχουν αλλάξει διεύθυνση παρουσίασης των συλλογών τους και
μετοίκησαν στο Παρίσι και τη Νέα Υόρκη. 
Η Κέιτ Μος έμεινε λοιπόν στα μετόπισθεν της αγγλικής μόδας, σηκώνοντας μόνη
της στους στενούς ώμους της το φορτίο προβολής της πατρίδας της. Γιατί η άλλη
η φίλη της, Ναόμι Κάμπελ, τρέχει στα δικαστήρια να υπερασπιστεί την ιδιωτική
ζωή της και δεν έχει καιρό να γδύνεται και να ντύνεται στο όνομα της μόδας. 
Η Μος όμως το έκανε βγάζοντας τα ρούχα της σχεδιάστριας για να εντυπωθούν
καλύτερα στο κοινό που ενημερωνόταν για το τι θα φορέσει τον επόμενο χειμώνα.
Και από τη ροζ μπλούζα με κουκούλα και τις σουέντ καφέ μπότες, στο λεπτό
κορμάκι της έμειναν κάτι λουλουδάτα εσώρουχα για να παίξει κινησιολογικά με τη
μουσική των Ρόλινγκ Στόουνς και το τραγούδι She Comes Nn Colours.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17272P321</ED>
<ID>
ID:307086

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P32&aa=1</URL></REF>


Article

<CATEGORY>vin09</CATEGORY>

 <H2>Στα κρύα του λουτρού...
</H2>
Το φυσάει και δεν κρυώνει ο Νίκολας Κέιτζ. Διότι για γάμο πήγαινε και βρέθηκε
στο... ράφι. Αιτία της συμφοράς δεν είναι άλλη από την αγαπημένη του Λίζα-Μαρί
Πρίσλεϊ, η οποία τον εγκατέλειψε για τα μάτια του προηγούμενου αρραβωνιαστικού
της, Τζον Οζάκα. Ο ερωτευμένος Νικ ζούσε στον «ροζ κόσμο» της γαμήλιας
προετοιμασίας. Είχε ήδη αγοράσει σπίτι για να στεγάσει την καλή του και την
ευτυχία τους, ετοιμαζόταν να περάσει στο δάκτυλό της ένα μονόπετρο και
«ντριιιν» χτυπάει το τηλέφωνο. Από την άλλη άκρη της γραμμής η Λιζ Μαρί τού
ανακοίνωνε ότι δεν ήταν ακόμη έτοιμη για (δεύτερο) γάμο. Και το κατάλαβε όταν
συνάντησε τον πρώην αρραβωνιαστικό της στην Ντίσνεϊλαντ, όπου ανακάλυψαν ότι
έχουν πολλά κοινά ακόμα. Της γυναίκας η καρδιά είναι μια άβυσσος.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17272P322</ED>
<ID>
ID:307124

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P32&aa=2</URL></REF>


Article

<CATEGORY>vin09</CATEGORY>

 <H2>Σκιέρ ώς την ηλιόλουστη... Φλόριντα
</H2>
Η Μίνα Παπαθεοδώρου - Βαλυράκη με τον υπουργό Εξωτερικών Γιώργο Παπανδρέου
και φόντο τον «Σκιέρ» της

Εκατοντάδες σκιέρ κατεβαίνουν άσπρες πίστες, με ρεκόρ, επιδόσεις και μετάλλια,
ένας ωστόσο κάνει σλάλομ εντυπωσιακό σε εκθέσεις, σαλόνια, εικαστικούς χώρους
και λιγότερο παγωμένα τοπία. Ο σκιέρ της αφίσας κερδίζει εντυπώσεις. Έργο της
Μίνας Παπαθεοδώρου-Βαλυράκη η επίσημη αφίσα των Χειμερινών Ολυμπιακών Αγώνων,
κάνει τις δικές της θριαμβευτικές διαδρομές στο Σολτ Λέικ Σίτι. Με την έναρξη
των Αγώνων ολοκληρώθηκε και η σειρά εκθέσεων της Μίνας Παπαθεοδώρου-Βαλυράκη,
«Καλλιτέχνιδας των Σπορ του 2002», από την Αθλητική Ακαδημία των Ηνωμένων
Πολιτειών. Από τη Φλόριντα ώς τη Γιούτα. 
Στην γκαλερί Joanne Coia της Φλώριδας απενεμήθη στη ζωγράφο το βραβείο της
Ακαδημίας «The order of Eagle Exemplar», ενώ το μετάλλιο το είχε απονείμει στη
χώρα μας ο πρόεδρος της Ακαδημίας δρ Τόμας Ρόσαντιτς. Ενώ την παραμονή των
Αγώνων παρέλαβε τιμητική πλακέτα από τον αντιπρόεδρο και πρόεδρο του Fine Arts
Ltd των Ηνωμένων Πολιτειών Τζακ Σαρ, μέλος επίσης της Επιτροπής Πολιτισμού της
ΔΟΕ μαζί με τον υπουργό των Εξωτερικών, Γιώργο Παπανδρέου. Τα αποκαλυπτήρια
του έργου «The Downhill Skier» έκανε ο υπουργός Πολιτισμού Ευάγγελος
Βενιζέλος. Ακόμη μία «αμερικανική» έκθεση-αφιέρωμα στην ζωγράφο «Καλλιτέχνιδα
των Σπορ 2004» έγινε στη Sport and Spirit Gallery του Σολτ Λέικ Σίτι.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17272P323</ED>
<ID>
ID:307149

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P32&aa=3</URL></REF>


Article

<CATEGORY>vin09</CATEGORY>

 <H2>«Πάρτι» ηχογράφησης
</H2>
Τα πάρτι είναι καλοδεχούμενα. Πόσο μάλλον όταν πρόκειται για το live πάρτι που
δίνει η Χαρούλα Αλεξίου και ο Λαυρέντης Μαχαιρίτσας στον Κεραμεικό, για να
ηχογραφήσουν ζωντανά το πρόγραμμά τους, το οποίο έτσι θα δούμε εν καιρώ και σε
CD. Το τιμ του Κεραμεικού - Χαρούλα Αλεξίου, Λαυρέντης Μαχαιρίτσας, Λιζέττα
Καλημέρη, Άνεμος, Φίλιππος Πλακιάς και Ελισάβετ Καρατζόλη - περιμένει σήμερα
τα μέλη του Cine Club των «ΝΕΩΝ» από τις 9 μ.μ. για ένα ποτάκι στο
ανακαινισμένο παλιό σινεμά που λειτουργεί πια ως ευρύχωρη, καλαίσθητη μουσική
σκηνή. 
Το πρόγραμμα, φτιαγμένο από τη Λίνα Νικολακοπούλου και την ίδια τη Χαρούλα,
περιλαμβάνει μεγάλη γκάμα τραγουδιών, από τα φλεγόμενα ροκ κομμάτια του
Λαυρέντη Μαχαιρίτσα μέχρι και παλιά λαϊκά από τη Χαρούλα Αλεξίου. 
Είσοδος: 20,5 ευρώ (ή 7.000 δρχ.) με ποτό, φοιτητικό 15 ευρώ (ή 5.000
δρχ.). Τηλ. 010-5222.222.
<REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17272P324</ED>
<ID>
ID:307165

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P32&aa=4</URL></REF>


Article

<CATEGORY>vin09</CATEGORY>

 <H2>γιατί...
</H2><H2>έχουμε διαφορετικές ομάδες αίματος; </H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Δύο αντιγόνα είναι οι... αυτουργοί των τεσσάρων διαφορετικών ομάδων αίματος.
«Όσοι έχουν αντιγόνα Α ή Β, έχουν αντιστοίχως ομάδα αίματος Α ή Β. Αν
εντοπιστούν και οι δύο τύποι αντιγόνων, τότε μιλάμε για ομάδα αίματος ΑΒ. Αν
πάλι δεν υπάρχει κανένα αντιγόνο, τότε το άτομο έχει ομάδα αίματος Ο
(μηδενική)», εξηγεί ο Θεόδωρος Σπανός, διευθυντής του Αιματολογικού Τμήματος
στο Νοσοκομείο Παίδων «Αγία Σοφία». 
Η ανακάλυψη έγινε γύρω στο 1900, όταν ο Ελβετός χημικός Καρλ Λαντστάινερ
αποφάσισε να πειραματιστεί με την ανάμειξη διαφορετικών δειγμάτων αίματος και
διαπίστωσε πως όλα τα δείγματα δεν είχαν την ίδια αντιδραστικότητα. 
Οι διαφορετικές ομάδες αίματος του ανθρώπου έγιναν αφορμή για διάφορες
επιστημονικές συζητήσεις και θεωρίες. Κάποιες από αυτές καταλήγουν, σύμφωνα με
τον κ. Σπανό, στο συμπέρασμα πως ο άνθρωπος στην αρχή της ύπαρξής του είχε
ομάδα αίματος Ο. Αλλά οι αλλαγές στον τρόπο ζωής του, σε διαφορετικό
περιβάλλον, με διαφορετικές διατροφικές συνήθειες κ.λπ., προκάλεσαν
μετάλλαξη-προσαρμογή των αντιγόνων στο αίμα του. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P32</CAT>
<ED>
Κωδικός άρθρου: A17272P325</ED>
<ID>
ID:307178

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P32&aa=5</URL></REF>


Article

<CATEGORY>vin13</CATEGORY>

 <H2>Σταυρόλεξο
</H2>
ΟΡΙΖΟΝΤΙΑ 
1. Πηγάζει από τον Τυμφρηστό. 2. Εξοικονομούν χώρο. 3.
Συνηθίζεται και σε... αφηγήσεις. - Ο Σηκουάνας στη γλώσσα του. 4. Από
τα τρία... δύο. - Γνωστός από κωμωδίες του Πλαύτου και του Μολιέρου υπηρέτης.
5. Είναι και ενδοιαστικό. - Η «γλυκειά» μουσικής κωμωδίας των Μονό και
Μπρεφόρ (αντίστρ.). 6. Με αυτό τελειώνει η... ζωή. - Γάλλος σκηνοθέτης.
7. Σύμβολο τυραννίας. 8. Η κραυγή ενός ζώου. - Πόλη του Βελγίου.
9. Αρχαίο... λιοντάρι. - Εμποδίζουν την ορατότητα. 
ΚΑΘΕΤΑ 
1. Έπαιξε σημαντικό ρόλο στην ιστορία της αρχαίας Ελλάδας. - Συνεχόμενα
στο αλφάβητο. 2. Τίτλος μελοδράματος του Λεονκαβάλο. 3. Αρχικά
που σχετίζονται με πράξεις βίας. - «Οι βιολιτζήδες άλλαξαν, μα ο... ο ίδιος»,
λέει μια παροιμία. 4. Δίνει μία διάκριση. - Ακολουθείται από ρήμα.
5. Ρήμα επίσημης αναγνώρισης ή ανακήρυξης. - Υποδιαίρεση επικού
ποιήματος. 6. Αρχαίο υποθετικό. - Διαδέχθηκε τον Νάσερ στην προεδρία
της Αιγύπτου. 8. Η σονάτα του είναι έργο για βιολί και πιάνο του
Μπετόβεν. - Πορτογάλος θαλασσοπόρος και εξερευνητής. 9. Λιμάνι των ΗΠΑ. 
ΛΥΣΗ (19/2/2002) 
ΟΡΙΖΟΝΤΙΑ: 1. ΝΟΣΦΙΣΜΟΣ. 2. ΗΝΙΟΧΟΣ 3. ΡΙΜΙΝΙ - ΑΝ.
4. ΗΣ - ΝΟΒΑΡΑ. 5. ΙΚΤΙΣ - ΜΑΡ. 6. ΔΟ - ΑΛ 7.
ΕΣΩΣΤΡΕΦΗ. 8. ΔΕΟΝΤΩΣ 9. ΔΕΣΜΟ - ΣΗ. ΚΑΘΕΤΑ: 1. ΝΗΡΗΙΔΕΣ.
2. ΟΝΙΣΚΟΣ. 3. ΜΙΣ - ΕΔΩ. 4. ΦΟΙΝΙΣΣΕΣ. 5. ΙΧΝΟΣ -
ΤΟΜ. 6. ΒΙΟΣ - ΑΡΝΟ. 7. ΜΣ - ΑΜΛΕΤ. 8. ΑΡΑ - ΦΩΣ.
9. ΣΥΝΑΡΤΗΣΗ. <REF><SOURCE>
ΤΑ ΝΕΑ</SOURCE>
<DATE>, 20-02-2002</DATE>
<CAT>, Σελ.: P47</CAT>
<ED>
Κωδικός άρθρου: A17272P471</ED>
<ID>
ID:307095

</ID><URL>http://ta-nea.dolnet.gr/neaweb/neafile.print_unique?e=A&f=17272&m=P47&aa=1</URL></REF>


Article

<CATEGORY>vin04</CATEGORY>

 <H5>ΕΝΤΟΝΕΣ ΚΟΝΤΡΕΣ ΣΤΗΝ ΚΥΒΕΡΝΗΣΗ
</H5><H2>ΠΟΙΝΕΣ ΣΟΚ και δημεύσεις περιουσιών για τα φρουτάκια
</H2><H4>Για «ατμόσφαιρα δυσωδίας» μιλάει ο Κ. Στεφανόπουλος
</H4>
Την πλήρη απαγόρευση των τεχνικών ηλεκτρονικών παιχνιδιών που μπορεί να
μετατρέπονται σε τυχερά και την επιβολή ποινών σοκ για τους παραβάτες (θα
φθάνουν ώς και τη δήμευση των περιουσιών τους) αποφασίζει σήμερα η Κυβερνητική
Επιτροπή. Ωστόσο, στη χθεσινή διυπουργική σύσκεψη για το θέμα, υπήρξαν έντονες
κόντρες μεταξύ μελών της κυβέρνησης.

σελ. 10-11 και ΡΙΠΕΣ: Τα κυκλώματα (σελ. 3)
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17273N011</ED>
<ID>
ID:307221

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N01&aa=1</URL></REF>


Article

<CATEGORY>vin04</CATEGORY>

 <H2>Στον ανακριτή ο φάκελος Κόκκαλη
</H2>
σελίδα 7
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17273N013</ED>
<ID>
ID:307284

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N01&aa=3</URL></REF>


Article

<CATEGORY>vin07</CATEGORY>

 <H2>Πύρινη κόλαση με 370 νεκρούς
</H2>
σελίδα 49
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17273N014</ED>
<ID>
ID:307290

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N01&aa=4</URL></REF>


Article

<CATEGORY>vin06</CATEGORY>

 <H2>Οι 10 καλύτερες διευθύνσεις στο Ίντερνετ
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17273N015</ED>
<ID>
ID:307302

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N01&aa=5</URL></REF>


Article

<CATEGORY>vin06</CATEGORY>

 <H2>Μπότοξ: θραύση κάνει και στην Ελλάδα ένεση κατά των ρυτίδων
</H2>
στο ένθετο
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N01</CAT>
<ED>
Κωδικός άρθρου: A17273N016</ED>
<ID>
ID:307310

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N01&aa=6</URL></REF>


Article

<CATEGORY>vin01</CATEGORY>

 <H2>Τα Νέα σε 5'
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ν. ΣΤΑΜΟΥ: Πέντε μέρες και βαραίνουν πάνω μου σαν πενήντα χρόνια. Μια
αδιέξοδη κατάσταση από τύψεις και αγωνία για την οικογένειά μου. Όποιες κι αν
είναι οι αποφάσεις της Δικαιοσύνης, εγώ αισθάνομαι τελειωμένος. Η Λία
Νεσφυγέ στη σελ. 12. 
Ε. ΒΟΖΕΜΠΕΡΓΚ: Είμαι υποψήφια πρόεδρος στον ΔΣΑ χωρίς συνδυασμό
συμβούλων. Αυτό είναι δύναμη. Η έμπρακτη θέση για το ενιαίο ψηφοδέλτιο. Η
απόδειξη ότι μπορούν να ψηφιστούν οι καλύτεροι από όλους τους συνδυασμούς.
Οι «20 Ερωτήσεις» του Διον. Νασόπουλου στη σελ. 14. 
ΤΟ ΣΧΕΔΙΟ του Πενταγώνου να πλημμυρίσει τον κόσμο με «μαύρη προπαγάνδα»
δεν περπατάει όχι μόνο στην Αμερική, αλλά συναντά αντιδράσεις και μέσα στο
Πεντάγωνο. Ακόμη και ο Ν. Σούαρτσκποφ είναι αντίθετος. Σελ.
16. 
ΤΑ 10 ΚΑΛΥΤΕΡΑ σάιτ στο Ίντερνετ, δηλαδή εύχρηστες βάσεις δεδομένων που
προσφέρονται για αναζήτηση πληροφοριών από τον χώρο του βιβλίου, του
κινηματογράφου, του ραδιοφώνου, της μαγειρικής κ.λπ., στους «Ορίζοντες»,
σελ. 24. 
ΟΙ ΜΑΘΗΤΕΣ αν θέλουν να μάθουν Φυσική δεν θα χρειάζεται να διαβάζουν
βαρετά βιβλία. Θα φορούν τη φόρμα τους και θα πηγαίνουν για μπάλα. Μόνο που
φόρμες και μπάλα θα είναι συνδεδεμένες με υπολογιστή. Πράγματα που ήδη
σχεδιάζονται στο Μετσόβιο Πολυτεχνείο. Η Εύη Ελευθεριάδου στους
«Ορίζοντες», σελ. 25. 
Η «ΣΥΝΑΞΗ» των 150 πιο διάσημων και όμορφων γυάλινων ισλαμικών αγγείων
είναι η πρώτη φορά που πραγματοποιείται στην Ευρώπη. Η έκθεση, που οργανώθηκε
πρόσφατα στο Μητροπολιτικό Μουσείο της Νέας Υόρκης, στο Μουσείο Μπενάκη.
Η Παρασκευή Κατημερτζή στους «Ορίζοντες», σελ. 28. 
ΤΟ «ΜΠΑΡ» αρχίζει στις 3 Μαρτίου. Επτά άνδρες και επτά γυναίκες θα ζουν
επί 14 εβδομάδες σ' ένα σπίτι και μετά θα πηγαίνουν στο κλαμπ «Υδρόγειος». Τα
πάντα θα καταγράφονται από κάμερες και μικρόφωνα, για το Mega. Ο Χρ.
Ιερείδης στους «Ορίζοντες», σελ. 37. 
Η ΤΟΥΡΚΙΑ, από τον Δεκέμβριο του 2001, 
έχει λεπτομερή και συνεχή πληροφόρηση 
για το πού είναι και τι κάνουν οι Ένοπλες 
Δυνάμεις μας, ενώ εμείς παραμένουμε 
«τυφλοί». Αυτή η ποιοτική ασυμμετρία 
δίνει καθοριστικά απόλυτη επιχειρησιακή 
υπεροχή στις τουρκικές ένοπλες δυνάμεις. 
Ο Κώστας Τσίπης στην «Τρίτη άποψη». Σελ. 6. 
ΑΦΗΝΟΥΜΕ τη ζωή μας στην τύχη, στον 
τζόγο, με την ελπίδα ότι μια μέρα θα ξεφύγουμε 
από τη μιζέρια. Αλλά πάντα ξυπνάμε ηττημένοι, 
πικραμένοι, όπως ο πρωινός καφές, χωρίς 
τσιγάρο. Ζούμε με σκυμμένο κεφάλι. Όμηροι 
στη μοναξιά μας. Μοναξιά. Αυτή, πάντως, δεν αμφισβητείται 
από κανέναν. Ο Η. Γεωργάκης στους «Προβολείς». Σελ.
6. 
ΑΧΛΗ μυστηρίου καλύπτει τα λεωφορεία για 
όποιον δεν τα χρησιμοποιεί τακτικά. Συνήθως, 
η γνώση μεταβιβάζεται από τη μητέρα στο παιδί, 
σαν κληρονομιά παραδόσεων, συνταγή μουσακά... 
Αν το παιδί έχει άλλες διαδρομές στη ζωή του θα 
πρέπει να κάνει εκστρατεία αναγνώρισης. 
Η Άννα Δαμιανίδη στα «Αναλώσιμα». Σελ. 14. 
Ν.Π. ΕΛΧΑΝΑΝ: Ο Α. Σαρόν δεν είναι πρωθυπουργός, 
αλλά αρχιμαφιόζος. Δεν τον ενδιαφέρει το καλό τού λαού 
του. Δεν τον ενδιαφέρει τίποτα πέρα από τον θάνατο και την 
καταστροφή. Δεν έχει στρατηγική, μοναδική του επιθυμία 
είναι η βεντέτα. Ο Αραφάτ είναι μάλλον θύμα της σύγκρουσης. 
Ο Μ. Μητσός στις «Διαστάσεις», σελ. 50. Βλ. και σελ. 15. 
Η Σ. ΜΠΑΛΤΖΗ, η Μαρία Παπαδοπούλου και η Sadahzinia είναι τρία κορίτσια
γύρω στα 25, που οδηγούν τη μουσική σε νέους δρόμους ή, έστω, σε νέες εκδοχές
του χιπ-χοπ. Η Χάρη Ποντίδα στους «Ορίζοντες», σελ.
23. 
Η «ΑΡΓΩ» ναυπηγήθηκε εκ νέου, στο Ίντερνετ. Και εκατομμύρια μαθητές και
ερασιτέχνες ερευνητές από όλον τον κόσμο έχουν κλείσει θέση. Αλλά υπάρχουν
ακόμη άπειρες θέσεις. Πρώτη αποστολή στην Αλάσκα. Για να μελετήσουν ένα από τα
πιο παράξενα πράγματα στον κόσμο: το σκουλήκι των πάγων. Η Λαμπρινή
Σταμάτη στους «Ορίζοντες», σελ. 21. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17273N021</ED>
<ID>
ID:307194

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Λογική
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Εκεί που τελειώνει η λογική, κάποτε άρχιζε ο Στρατός. Τώρα, αρχίζει το
πολιτικό μας σκηνικό.

Με τιμή
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N02</CAT>
<ED>
Κωδικός άρθρου: A17273N022</ED>
<ID>
ID:307264

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N02&aa=2</URL></REF>


Article

<CATEGORY>vin12</CATEGORY>

 <H2>Καιρός
</H2>
<AUTHOR>ΑΝΔΡΕΑΣ ΛΑΖΑΝΗΣ</AUTHOR>

3kr2.htm

<H3>ΣΗΜΕΡΑ
</H3>
Βροχές το πρωί, ίσως και καταιγίδες στο Ανατολικό Αιγαίο. Από το μεσημέρι
τοπικές βροχές στη Δυτική Ελλάδα. Ισχυροί και στο Ιόνιο πολύ ισχυροί νοτιάδες. 
ΑΤΤΙΚΗ 
Συννεφιά κατά περιόδους. Επικράτηση, σταδιακά, μέτριων νοτιάδων. Μέγιστη
θερμοκρασία στην Αθήνα 16oC. 
ΘΕΣ/ΝΙΚΗ 
Συννεφιά, ασθενείς μέχρι μέτριοι νοτιοδυτικοί άνεμοι. Μέγιστη θερμοκρασία στην
πόλη 13oC. 
<H3>ΑΥΡΙΟ
</H3>
Βροχές και καταιγίδες στη Δυτική και Νότια Ελλάδα. Ασθενείς βροχές στην
υπόλοιπη χώρα. Ισχυροί έως πολύ ισχυροί νοτιάδες, τρεπόμενοι το βράδυ στα
βόρεια σε μέτριους βοριάδες.
<H3>Σάββατο 23/2
</H3>
Βροχές και καταιγίδες στα ανατολικά και νότια, ισχυρές σε Αιγαίο, Κρήτη,
Δωδεκάνησα, με βελτίωση. Στην υπόλοιπη χώρα ασθενείς βροχές, πλην Β. Ιονίου -
Ηπείρου. Ισχυροί βοριάδες (5-6 Μπωφόρ), πρόσκαιρα πολύ ισχυροί στα δυτικά και
νότια. 
<H3>Κυριακή 24/2
</H3>
Μικρή πιθανότητα ασθενών βροχών στη Δυτική, Βόρεια Ελλάδα, Α. Αιγαίο,
Δωδεκάνησα. Ήλιος στις υπόλοιπες περιοχές. Άνεμοι δυτικοί μέτριοι (4-5
Μπωφόρ), στα πελάγη ισχυροί (6 Μπωφόρ). Μικρή άνοδος της θερμοκρασίας. 

Article

<CATEGORY>vin01</CATEGORY>

 <H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Τζόγος φημών...
</H2><H4>Ανήσυχη η κυβέρνηση, αντεπιτίθεται με τα φρουτάκια
</H4>
<AUTHOR>ΓΙΑΝΝΗΣ Λ. ΠΟΛΙΤΗΣ</AUTHOR>

Τι κακό κι αυτό. Μέχρι να πουν στην κυβέρνηση δόξα τω Θεώ, αναφωνούν βόηθα
Παναγιά... 
Σαν μην έφταναν τα τόσα μέτωπα που είναι ανοιχτά εδώ και καιρό, σαν να μην
έφταναν τα φρουτάκια, τα οποία ξαφνικά έγιναν το μείζον πρόβλημα της πολιτικής
ζωής, ήρθαν και οι ποινικές διώξεις εναντίον του κ. Σ. Κόκκαλη για να
ολοκληρωθεί το παζλ. Ο μεγαλύτερος εχθρός ωστόσο της κυβέρνησης αυτή την ώρα
είναι η φημολογία η οποία βαραίνει κάθε μέρα όλο και περισσότερο το πολιτικό
κλίμα, σπρώχνοντας το Χρηματιστήριο - παρά τις όποιες παρεμβάσεις - να κάνει
κι αυτό βουτιές. 
Σε μια συνηθισμένη ημέρα, μια φήμη για να κάνει τον γύρο της Αθήνας και
να επιστρέψει πίσω ως «είδηση» στον άνθρωπο που πρώτος τη διακίνησε,
χρειάζεται μερικές ώρες. Τα τελευταία 24ωρα η ταχύτητα της διακίνησης των
φημών ξεπέρασε κάθε προηγούμενο. Πολιτικοί, δημοσιογράφοι και παράγοντες του
δημόσιου βίου, κολλημένοι στα κινητά τους, διαδίδουν και ακούνε τις νέες φήμες
με ταχύτητα αστραπής. Από σενάρια για διώξεις και άλλων επιχειρηματιών έως
φήμες για αποκαλύψεις εμπλοκής νέων πολιτικών ονομάτων στον παράνομο τζόγο
είναι τα μόνα θέματα που δείχνουν να απασχολούν τον δημόσιο βίο. 
Σήμερα πάντως η κυβέρνηση κάνει το πρώτο σημαντικό βήμα στο θέμα του
παράνομου τζόγου. Ρίχνει τα φρουτάκια στις χωματερές. Και αυτό δεν είναι σχήμα
λόγου, καθώς η Κυβερνητική Επιτροπή αποφασίζει να μαζευτούν τα μηχανήματα
τυχερών παιχνιδιών και θεσμοθετεί ποινές-σοκ για όσους επιχειρήσουν να μη
σεβαστούν την απαγόρευση. Πάντως, τόσο στην κυβέρνηση (όπως έδειξε χθεσινή
θυελλώδης σύσκεψη υπό τον κ. Σκανδαλίδη) όσο και στη Ρηγίλλης υπάρχει πληθώρα
απόψεων για το θέμα. Άλλοι συμφωνούν με την πλήρη απαγόρευση και άλλοι ζητούν
αυστηρότερο ελεγχο. Ο κ. Σημίτης, πάντως, παρά το ότι για κάποια στιγμή χθες
φάνηκε να τάσσεται με τους δεύτερους, τελικά - λόγω και του γενικότερου
κλίματος - συμφώνησε με τους πρώτους. Εξ ου και η απαγόρευση... 
Και επειδή κάθε κόμμα έχει τα προβλήματά του, νέος πονοκέφαλος προέκυψε
και στο ΚΚΕ. Ο άλλοτε ισχυρός εκπρόσωπος Τύπου, έμπιστος της κ. Α. Παπαρήγα
και μέλος της Κεντρικής Επιτροπής κ. Μάκης Κοψίδης, παραιτήθηκε από το κόμμα
κατηγορώντας την ηγετική ομάδα για αντιδημοκρατική λειτουργία. Τι απάντησε ο
Περισσός; Τον κατηγόρησε για «ανταγωνιστική» συμπεριφορά... 
Η καλή είδηση της ημέρας αφορά στους ανυπότακτους που ζουν στο
εξωτερικό. Το υπουργείο Εθνικής Άμυνας εξετάζει σοβαρά το ενδεχόμενο να τους
χορηγήσει ελληνικά διαβατήρια ώστε να πάψουν να διαβιούν παράνομα στην
αλλοδαπή. Αυτό βέβαια σε καμιά περίπτωση δεν σημαίνει ότι αίρεται και το
αδίκημα της ανυποταξίας. Με το που θα πατήσουν το πόδι τους στην Ελλάδα, θα
κληθούν να υπηρετήσουν τη θητεία τους. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17273N032</ED>
<ID>
ID:307240

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Τα κυκλώματα
</H2>
ΑΝΕΞΕΛΕΓΚΤΕΣ διαστάσεις έχει πάρει το πρόβλημα του παράνομου τζόγου, τα
περίφημα φρουτάκια, στην Ελλάδα... 
ΟΠΩΣ αποδεικνύουν οι καθημερινές αποκαλύψεις, στις περισσότερες πόλεις
της χώρας, για κυκλώματα και παράνομες διασυνδέσεις... 
ΤΑ οποία εκτός από επιχειρηματίες ακουμπούν και πολιτικούς, τον τοπικό
Τύπο, τις διωκτικές αρχές, τους ελεγκτικούς μηχανισμούς και φυσικά την Τοπική
Αυτοδιοίκηση. 
ΠΑΡΑ τις υπερβολές που ασφαλώς υπήρξαν και παρά τις αστήρικτες
κατηγορίες που συχνά εκτοξεύτηκαν εναντίον δικαίων και αδίκων... 
ΕΙΝΑΙ πια φανερό ότι ο παράνομος τζόγος δηλητηριάζει ολόκληρη την
ελληνική κοινωνία... 
ΔΗΜΙΟΥΡΓΩΝΤΑΣ εστίες διαφθοράς που τείνουν να αλώσουν τις τοπικές
αρχές, αξιοποιώντας την τεράστια δεξαμενή μαύρου χρήματος που έχει
δημιουργηθεί... 
ΧΡΗΜΑ το οποίο ξεπλένεται με επενδύσεις σε νόμιμες δραστηριότητες και
κατ' εξοχήν σε μέσα ενημέρωσης, τα οποία δημιουργούν προσβάσεις και στην
πολιτική εξουσία. 
ΜΕ τα δεδομένα αυτά και με δεδομένη τη χρεοκοπία όλων των μηχανισμών
ελέγχου... 
ΑΠΟΤΕΛΕΙ καθήκον πρώτης προτεραιότητας για την κυβέρνηση να πάρει
δρακόντεια μέτρα για την εξάλειψη των κυκλωμάτων του παράνομου τζόγου... 
ΠΟΥ έχουν φτάσει πλέον να αμφισβητούν ευθέως τους θεσμούς και την
αποτελεσματικότητα του κράτους δικαίου. 
ΜΕΤΡΑ, τα οποία δεν μπορεί να έχουν άλλη κατάληξη και στόχο παρά... 
ΤΗΝ πλήρη και οριστική απαγόρευση εισαγωγής, εγκατάστασης και
λειτουργίας όλων των μηχανημάτων που χρησιμοποιούνται για τον σκοπό αυτό.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17273N033</ED>
<ID>
ID:307274

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΓΡΑΨΑΝ
</H2>
Ι. Κ. Πρετεντέρης 
(ο αρθρογράφος, περί δημοσιογραφίας και δημοσιογράφων) 
«Τι σημαίνει αυτό; Ότι αντί να ασχολούμαστε με συνωμοσίες, με διαπλοκές και με
όλες τις αρλούμπες, καλό θα ήταν να επιστρέψουμε στα βασικά και στα στοιχειώδη
του επαγγέλματος, να αναρωτηθούμε πόσο σωστά κάνουμε τη δουλειά μας, να
εγκαταλείψουμε τον μικρομεγαλισμό, την οίηση και την αυταρέσκεια που κοντεύουν
να καταστούν συνώνυμο της δημοσιογραφίας. 
Προτού φτιάξουμε την κοινωνία, λοιπόν, ας προσπαθήσουμε να φτιάξουμε καλές
εφημερίδες και καλές τηλεοράσεις. Να ξεφύγουμε από την ψευδαίσθηση του
αυτόκλητου κατήγορου και του περιφερόμενου εισαγγελέα. Από το παραμύθι του
έμμισθου αντιεξουσιαστή και του ημιμαθούς δημοδιδάσκαλου. Με άλλα λόγια, να
ξαναγίνουμε απλώς δημοσιογράφοι». 
«ΤΟ ΒΗΜΑ»
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N03</CAT>
<ED>
Κωδικός άρθρου: A17273N034</ED>
<ID>
ID:307299

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΑ
</H2>
- Δήλωσα ότι δεν είμαι ελέφαντας...

- Ε, και;

- Τώρα με ρωτούν τα κανάλια, πόσοι ελέφαντες χωρούν σε ένα υπουργικό αυτοκίνητο
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17273N041</ED>
<ID>
ID:307193

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N04&aa=1</URL></REF>


Article

<CATEGORY>vin05</CATEGORY>

 <H2>Είπαν
</H2>
Χριστίνα Παπανικολάου: 
(η πρόεδρος του ΕΦΕΤ, στον Πλάνετ, για τους σκύλους και τις γάτες που
κυκλοφορούν στην αγορά του Ρέντη) 
«Τους σκύλους δεν μπορεί να τους εμποδίσει κανείς, δεν είναι περιφραγμένος ο
χώρος. Υπάρχει μια πύλη αλλά ουσιαστικά είναι ανοιχτή». 
Διονύσης Σαββόπουλος: 
(ο συνθέτης, στην «Απογευματινή») 
«Ίσως οι μαύροι ράπερ στο Χάρλεμ δεν το γνωρίζουν, αλλά ο πρώτος ράπερ ήταν ο
Όμηρος. Και τα πρώτα ραπ σουξέ ήταν η Ιλιάδα και η Οδύσσεια». 
Πάνος Καμμένος: 
(ο βουλευτής της Ν.Δ., στον Πλάνετ, για τον Σ. Κόκκαλη) 
«Υπάρχουν συγκεκριμένα χαρτιά τα οποία αναφέρουν ότι ο συγκεκριμένος
στρατολογείται για συγκεκριμένη εργασία, για υποκλοπή τεχνολογίας από τη Δύση
και μπαίνουν σε λογαριασμούς συγκεκριμένα χρηματικά ποσά, προκειμένου να
εξαγοράσει στελέχη δημοσίων οργανισμών και άλλα πρόσωπα (...) Έλληνες αλλά όχι
στην Ελλάδα, με λογαριασμούς του εξωτερικού». 
Κώστας Μπαρμπής: 
(ο πρόεδρος της Ένωσης Φίλων Ολυμπιακού, στον Πλάνετ) 
«Όταν η NASA και το ΝΑΤΟ αναθέτουν στις επιχειρήσεις Κόκκαλη την κατασκευή και
προμήθεια απόρρητου, ας το χαρακτηρίσω έτσι, υλικού, αυτό σημαίνει ότι μάλλον
κάτι περισσότερο θα γνωρίζουν από τον κ. Πάνο Καμμένο». 
Μάκης Κοψίδης: 
(για την παραίτησή του από το ΚΚΕ, στον Σκάι) 
«Υπάρχει μια σιγή νεκροταφείου, επιδιώκεται σιγή νεκροταφείου στην Κεντρική
Επιτροπή, η οποία έχει μετατραπεί σε όργανο επικύρωσης».
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17273N043</ED>
<ID>
ID:307272

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N04&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το Κράτος </H2>
Ο λόγος στους αναγνώστες. 
Ο Σπ. Κατωπόδης, Ολύμπου 16, Μελίσσια, γράφει: 
«Αυτή την ώρα από την ανοιχτή τηλεόραση στο δίπλα δωμάτιο ακούω τις
περιγραφές, τη θλίψη και την οργή σχετικά με τις πλημμύρες της Αθήνας και το
οδικό ναυάγιο της Μαλακάσας. Ακούω επίσης την καταδικασμένη προσπάθεια των
εκπροσώπων της κυβέρνησης να δικαιολογηθούν. Πιστεύω ότι κανένας από τους
"συναρμόδιους", όπως τους λένε, υπουργούς δεν είναι αδιάφορος μπροστά σε
τέτοια ενδεχόμενα, όταν κατασκευάζονται οι δρόμοι και τα άλλα έργα υποδομής
και κανένας στο κάτω κάτω δεν αγνοεί τη ζημιά που υφίσταται ο ίδιος προσωπικά.
Ανικανότητα λοιπόν; Όχι ακριβώς. Αυτό που φταίει είναι πως το Κράτος είναι
στελεχωμένο από ανθρώπους που επιλέγουν ­ και συχνά επιβάλλουν ­ οι κομματικοί
μηχανισμοί. Και βέβαια οι μηχανισμοί από τη φύση τους "παράγουν" μετριότητες.
Οι υπουργοί επιλέγουν τα "δεξιά τους χέρια" με κριτήρια υπαγορευόμενα από τον
Καισαρισμό και (;) τις ανασφάλειές τους. Στις θέσεις-κλειδιά του Κράτους
βρίσκονται τελικά άνθρωποι που το βασικό ­ και πολλές φορές το μόνο ­ προσόν
τους είναι πως ανήκουν στο εμπιστεύσιμο περιβάλλον των "υψηλόβαθμων", που
τελικά το πληρώνουν αυτό με το ­ πολιτικό ­ αίμα τους. Κι όσο γι' αυτούς, ας
πρόσεχαν! Το κακό είναι πως το πληρώνει και ο φτωχός, κυριολεκτώ, ­ οι
πλούσιοι είναι θωρακισμένοι ­ λαός. Κι ακόμα ­ ίσως χειρότερο ­ το πληρώνει
και το κύρος και η αξιοπιστία της ίδιας της πολιτικής. Οι καλές προθέσεις,
τελικά, θέλω να πω, όταν υπάρχουν, και υπάρχουν πολύ συχνότερα απ' όσο
φαίνεται, προδίδονται από την απίστευτη ανεπάρκεια των επιφορτισμένων για την
υλοποίησή τους στελεχών, για την οποία βεβαίως και ευθύνονται τα κυβερνητικά
στελέχη που τους επιλέγουν. Το πρόβλημα γίνεται δε ολοένα και μεγαλύτερο στις
μέρες μας, ακριβώς γιατί όσο περισσότερο μακροχρόνια είναι η παραμονή ενός
κόμματος στην εξουσία τόσο περισσότερο ισχυροποιούνται και παγιώνονται οι
μηχανισμοί αυτοί και τα αλληλοεξαρτώμενα συμφέροντα (πολιτικά και όχι μόνον),
αλλά και τόσο περισσότερο αυξάνεται ο Καισαρισμός των "υψηλόβαθμων". 
Αν ο παραπάνω συλλογισμός είναι βάσιμος ­ που το θεωρώ αυταπόδεικτο ­ τότε
είναι φανερό πως η προσπάθεια "επανίδρυσης" ή "ανάκαμψης" ή όπως αλλιώς την
λένε του ΠΑΣΟΚ 
- αφενός μεν επιβάλλεται από την ανάγκη να μην παραδοθεί τέτοιες ώρες η χώρα
στον αδίστακτο και ανάλγητο Νεοφιλελευθερισμό, στη συντήρηση, στο παρελθόν,
στη Δεξιά, 
- αφετέρου δε απαιτεί βαθιές τομές, ριζικές αλλαγές, κύρια νοοτροπίας, αλλά
και δομών, προς την κατεύθυνση λιγότερο μηχανισμοί περισσότερο πολιτική.
Παράδειγμα το πρόσφατο Συνέδριο, που τόση αυτοϊκανοποίηση πρόσφερε στους
μηχανισμούς και τόση αδιαφορία στην κοινωνία. Ακριβώς γιατί περιείχε τόση
πολλή αναμέτρηση μηχανισμών και τόση λίγη πολιτική. 
Όσο για τους δημάρχους (βασικούς υπεύθυνους για τις συνέπειες της νεροποντής),
ξέρεις, πιστεύω πως δεν είναι πια μακριά η μέρα που αυτοί οι αναρχικοί όσο και
φαύλοι ­ στην πλειονότητά τους ­ εκλεκτοί των εσωκομματικών, διακομματικών
αλλά και εξωκομματικών διαπλοκών θα αντικατασταθούν από άξιους και ικανούς
μάνατζερ, που έναντι μεγάλης ­ δίκαια ­ αντιμισθίας θα διαχειρίζονται τα
δημοτικά ζητήματα, χωρίς δεσμεύσεις και εξαρτήσεις. Η αναμφισβήτητη
ελαχιστοποίηση της πολιτικής παραμέτρου του ρόλου των δημοτικών αρχόντων
καθιστά αυτήν τη θεσμική αλλαγή εφικτή, ανοίγοντας τον δρόμο για την
αξιοποίηση, προς όφελος ­ επιτέλους ­ του δημόσιου συμφέροντος, του πλούσιου
ανθρώπινου δυναμικού της ελεύθερης αγοράς που δεν βρίσκει χώμα εύφορο στους
αξιόβορους μηχανισμούς».
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17273N044</ED>
<ID>
ID:307301

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N04&aa=4</URL></REF>


Article

<CATEGORY>vin05</CATEGORY>

 <H2>Έρχεται ο Μαντέλα </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Καλεσμένος του κ. Ν. Σηφουνάκη, έρχεται στις 18 Ιουνίου στην Ελλάδα ο πρώην
ηγέτης της Νότιας Αφρικής ­ και παντοτινό σύμβολο του αγώνα των μαύρων για
ισότητα ­ κ. Ν. Μαντέλα. Ο υπουργός Αιγαίου συνάντησε για μία ώρα τον κ.
Μαντέλα, στο Γιοχάνεσμπουργκ. Όπου πήγε ­ και εδώ είναι η είδηση ­, μαζί με
τον άλλο βουλευτή Μυτιλήνης του ΠΑΣΟΚ, τον κ. Φρ. Παπαδέλλη... 
Γιατί πρόκειται για είδηση; Μα, ώς πριν από λίγο καιρό, οι δυο τους
αντήλλασσαν σκληρές ανακοινώσεις, αλλά τους ένωσε ο... Μαντέλα. Και η πτήση ώς
το Γιοχάνεσμπουργκ, διάολε, διαρκεί τόσες και τόσες ώρες! <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17273N045</ED>
<ID>
ID:307303

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N04&aa=5</URL></REF>


Article

<CATEGORY>vin05</CATEGORY>

 <H2>Για να μη ... χαρακτηριστεί! </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ε, εκλογές γίνονται στον Δικηγορικό Σύλλογο της Αθήνας, υποψήφια
πρόεδρος είναι η, «εν υπνώσει», εκπρόσωπος Τύπου του Κινήματος Ελεύθερων
Πολιτών κ. Ελίζα Βόζεμπεργκ ­ να μην κάνει κι αυτή το «προεκλογικό πάρτι» της,
όπως τόσοι και τόσοι υποψήφιοι; 
Το 'κανε, λοιπόν ­ στο «Σεντράλ» του Κολωνακίου. Και ποιος λέτε ότι
έλαμψε διά της απουσίας του; Μα, ποιος άλλος; Ο κ. Δ. Αβραμόπουλος, ο οποίος
δεν πήγε, αλλά βρήκε... ιδεολογικό λόγο για την απουσία του: Για να μην...
κομματικοποιηθεί η υποψηφιότητα Βόζεμπεργκ. Καλά, δεν μπορούσε να πάει... ως
δήμαρχος Αθηναίων; <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17273N046</ED>
<ID>
ID:307311

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N04&aa=6</URL></REF>


Article

<CATEGORY>vin05</CATEGORY>

 <H2>Δελφίνος... Λουξεμβούργου </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Δεν είναι πολύ γνωστό, αλλά ο Πρωθυπουργός του Λουξεμβούργου κ. Ζαν Κλοντ
Ζινκέρ, που μας επισκέφθηκε αυτές τις ημέρες, έχει... μόνον φίλους στην
κυβέρνηση του ΠΑΣΟΚ. Τι αγκαλιές και φιλιά με τον Πρωθυπουργό κ. Κ. Σημίτη, τι
με τους κορυφαίους υπουργούς, αλλά τα καλύτερα τα φύλαξε για τον κ. Γ.
Παπαντωνίου και την πολιτική στα οικονομικά! 
Μέλι έσταζε το στόμα του ανθρώπου. Τι κρίμα για τον κ. Παπαντωνίου που το
Λουξεμβούργο δεν ανακατεύεται στα... εσωκομματικά του ΠΑΣΟΚ, για να χρίσει δελφίνους!
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N04</CAT>
<ED>
Κωδικός άρθρου: A17273N047</ED>
<ID>
ID:307315

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N04&aa=7</URL></REF>


Article

<CATEGORY>vin05</CATEGORY>

 <H2>Τα αστειάκια του προέδρου </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Εκτός έδρας είχε νικήσει προχθές το βράδυ η ομάδα του κ. Κ. Καραμανλή στο
Τσάμπιονς Λιγκ ­ ο πρόεδρος της Ν.Δ. είναι δεδηλωμένος και φανατικός οπαδός
του Παναθηναϊκού. Έτσι, είχε κάθε λόγο να καταφτάσει κεφάτος για τη χθεσινή
σύσκεψη του Τομέα Παιδείας της Νέας Δημοκρατίας... 
Και αμέσως, άρχισε το συνηθισμένο ­ σε τέτοιες περιπτώσεις ­ αστείο: Είναι
κανείς εδώ Ολυμπιακός; ρώτησε. Ο Πειραιώτης συντονιστής Παιδείας του κόμματος
της αξιωματικής αντιπολίτευσης σήκωσε το χέρι το. Απρόθυμα μεν, αλλά το
σήκωσε... 
- Πρόεδρε, εγώ είμαι Ολυμπιακός! 
- Να προσέχετε, έρχονται δύσκολες μέρες, σχολίασε ο πρόεδρος της Νέας
Δημοκρατίας. Και έβαλε αμέσως... φωτιά στον κάμπο, μιας και οι πάντες εξέλαβαν
τα λόγια του κ. Καραμανλή ως «σπόντα» για τη δικαστική δίωξη εναντίον του
προέδρου του Ολυμπιακού, κ. Σωκρ. Κόκκαλη... 
Δεν είχε προλάβει να ολοκληρωθεί η σύσκεψη και το αστείο του κ. Καραμανλή
έκανε τον γύρο της... Ιερουσαλήμ. Και νάσου οι εκτιμήσεις για το τι ήθελε να
πει και τι μήνυμα ήθελε να στείλει και όλα τα σχετικά. Το κατάλαβαν στη
Ρηγίλλης και άρχισαν να... χάνουν το χιούμορ τους! 
- Ούτε ένα αστείο δεν μπορεί να κάνει ο άνθρωπος; λέγανε και ξαναλέγανε... 
Το αστείο μη εν δήμω 
Αμέσως μετά, άρχισε η επιχείρηση... αστειοποίησης του αστείου, ώστε να μη
θεωρηθεί δα και ως «παρέμβαση» του κ. Καραμανλή στην υπόθεση με τον κ. Σ.
Κόκκαλη. Μάλιστα, κορυφαία στελέχη της Ν.Δ. έσπευσαν να δηλώσουν
«εμπιστευτικά» ότι η προσωπική εντολή του κ. Καραμανλή είναι να κρατηθούν
χαμηλοί τόνοι στο ζήτημα. 
Βεβαίως, αλλά πλέον τίθεται το ερώτημα: Την εντολή την έδωσε στ' αστεία ή στα
σοβαρά; <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17273N052</ED>
<ID>
ID:307239

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N05&aa=2</URL></REF>


Article

<CATEGORY>vin05</CATEGORY>

 <H2>Είχε καταγραφεί... </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Το 16ο Συνέδριο του ΚΚΕ ήταν καταλυτικό για τη στάση και την πορεία πολλών
μέσα στο Κομμουνιστικό Κόμμα, ορισμένοι από τους οποίους είναι ήδη «έξω» και
όχι «μέσα». Ένας από τους «απ' έξω» είναι πια και ο κ. Μ. Κοψίδης. Ο οποίος
είχε καταγραφεί ως «Κωστοπουλικός» (όχι του... Πέτρου, του Μήτσου Κωστόπουλου)
στο Συνέδριο και, βεβαίως, αυτή η καταγραφή είχε τις επιπτώσεις της... Τι
απομένει τώρα; Χμμ, απομένουν οι αντιδράσεις ­ όσες υπάρξουν ­ για την
επικείμενη αποχώρηση του ΚΚΕ από τη ΓΣΕΕ. Και μετά, απ' ό,τι φαίνεται, θα
είναι και οι τελευταίες!
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17273N053</ED>
<ID>
ID:307273

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N05&aa=3</URL></REF>


Article

<CATEGORY>vin05</CATEGORY>

 <H5></H5><H2>Πάνε για προκριματικές </H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

Ένα μεγάλο εμπόδιο συναντούν στη Χαριλάου Τρικούπη, στην προσπάθειά τους να
προωθήσουν τις συνεργασίες ­ ειδικά με τον Συνασπισμό ­ για τις δημοτικές και
νομαρχιακές εκλογές. Ποιο είναι αυτό το εμπόδιο; 
Ότι στις περισσότερες από τις περιοχές όπου τα «κεντρικά» στελέχη των δύο
κομμάτων έχουν κάνει κάποια συνεννόηση ­ και συνήθως η συνεννόηση αφορά
πρόσωπο προερχόμενο από τον ΣΥΝ... ­, τα τοπικά στελέχη του ΠΑΣΟΚ ζητούν τη
διενέργεια προκριματικών εκλογών! 
Τι σημαίνει «προκριματικές εκλογές»; Ότι τα μέλη του κυβερνώντος κόμματος
θα κληθούν να ψηφίσουν τον υποψήφιο της αρεσκείας τους και φυσικά, με ένα
τέτοιο εκλογικό σώμα, ένας προερχόμενος από τον χώρο της ανανεωτικής αριστεράς
δεν έχει καμία τύχη! <H3>Κερδισμένοι οι εκλεγμένοι! </H3>
Ποιοι είναι οι κερδισμένοι της υπόθεσης από την πλευρά του ΣΥΝ; Μα, εκείνοι
που... έχουν ήδη εκλεγεί. Για παράδειγμα, ο δήμαρχος της Λιβαδειάς κ. Χρ.
Παλαιολόγος, που θεωρείται αδιαφιλονίκητος. Και η συμφωνία ΠΑΣΟΚ - ΣΥΝ για την
περίπτωσή του, έχει ήδη «κλείσει». Από κει και πέρα... χάος!
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17273N054</ED>
<ID>
ID:307292

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N05&aa=4</URL></REF>


Article

<CATEGORY>vin05</CATEGORY>

 <H2>Υστερόγραφα
</H2>
ΤΑ ΦΡΟΥΤΑΚΙΑ σάπισαν - πετάξτε τα από το ψυγείο! 
ΜΕ ΔΙΩΞΕΙΣ και φρουτάκια, κάνουν τα παιδιά νανάκια... 
ΣΧΕΔΙΟ α λα '89, βλέπουν στην κυβέρνηση. Βλέπουν άραγε πολύ μπροστά ή
μήπως πολύ πίσω; 
ΘΕΛΕΙ η Νέα Δημοκρατία να κρυφτεί, μα η χαρά δεν την αφήνει! 
ΤΕΛΙΚΑ, ο ΣΥΝ την απέρριψε ή σχεδόν την απέρριψε την πρόταση Λαλιώτη;
Σωστό το ερώτημα, αλλά η απάντηση δεν μπορεί να δοθεί αν δεν γίνει σωστά η
ερώτηση: Την απέρριψε πάνω ή κάτω από το τραπέζι; 
ΑΝΩ - ΚΑΤΩ και πλαγίως, τι συμβαίνει υπογείως; 
ΓΙΑΤΙ στην Ελλάδα δεν μπορεί να γίνει επιχείρηση «καθαρά χέρια»;
Πρώτον, επειδή δεν είμαστε Ιταλία και, δεύτερον, διότι πρέπει να προηγηθεί η
επιχείρηση «φρέσκα φρούτα»... 
ΔΡΥΟΣ πεσούσης, πας ανήρ ξυλεύεται. Τότε, γιατί δεν πάει κανείς στο
Χρηματιστήριο να μαζέψει ξύλα; 
ΚΑΛΑ τα πάει η Σοφοκλέους. Όσο ο δείκτης είναι τετραψήφιος αριθμός,
ισχύει το παλιό σύνθημα των εκσυγχρονιστών: Μπορούμε να ελπίζουμε ξανά...
αρκεί να μη χρειαστεί να πληρώσουμε! 
Η κ. ΜΑΡΙΛΙΖΑ Ξενογιαννακοπούλου, στενή συνεργάτις του κ. Χρ. Παπουτσή,
είναι η νέα γενική γραμματέας Εμπορίου, στο υπουργείο Ανάπτυξης. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N05</CAT>
<ED>
Κωδικός άρθρου: A17273N055</ED>
<ID>
ID:307304

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι καρέκλες του «Τιτανικού»
</H2><H4>Ασυμμετρία μεταξύ Ελλάδας και Τουρκίας στις Ένοπλες Δυνάμεις
</H4>
<AUTHOR>ΚΩΣΤΑΣ ΤΣΙΠΗΣ</AUTHOR>

Ο Mc George Bundy, ο πολιτικός σύμβουλος του προέδρου Κέννεντυ, έχει πει:
«Επιτυχής διπλωματία απαιτεί την εμφανή διάθεση και ικανότητα ενός κράτους να
μετέλθει στρατιωτικής αναμέτρησης». Είναι λοιπόν επίκαιρο να εξετάσουμε την
επιχειρησιακή ετοιμότητα και αποτελεσματικότητα των Ελληνικών Ενόπλων Δυνάμεων
(ΕΕΔ) σε περίπτωση σύρραξης με την Τουρκία. 
Ο νέος υπουργός Άμυνας έχει αναλάβει εποικοδομητικές πρωτοβουλίες σχετικές με
την οργανωτική δομή της πολιτικής ηγεσίας του υπουργείου, υπάρχουν όμως και
επείγοντα θέματα επιχειρησιακής ετοιμότητας και αποτελεσματικότητας, που είναι
αποφασιστικής σημασίας για τις Ένοπλες Δυνάμεις, με τα οποία πρέπει να
ασχοληθεί εμπεριστατωμένα το ΥΠΕΘΑ. Αλλιώς οι πρωτοβουλίες του υπουργού θα
μοιάζουν σαν να αλλάζει τη θέση των καθισμάτων στο κατάστρωμα του «Τιτανικού». 
Παραδείγματος χάριν: Υφίσταται μία διευρυνόμενη ασυμμετρία μεταξύ Ελλάδας και
Τουρκίας στην ικανότητα λήψης και χρήσης πληροφοριών από αναγνωριστικό
δορυφόρο. Τον Σεπτέμβριο του 1997 είχε γίνει σχετική εισήγηση στο ΥΠΕΘΑ για το
πώς η Ελλάδα, αγοράζοντας ένα σταθμό λήψεως εικόνων του εμπορικού δορυφόρου
ΙΚΟΝΟΣ αξίας 10 εκατομμυρίων ευρώ, και νοικιάζοντας χρόνο στον δορυφόρο αυτό
αντί 2,5 εκατομμυρίων ευρώ το χρόνο, θα μπορούσε πρώτον να επιβλέπει τα
γενόμενα στην Τουρκία συνεχώς και σε πραγματικό χρόνο με διακριτικότητα ενός
μέτρου (διακρίνεις ανθρώπους) και δεύτερο να καθορίζει τις συντεταγμένες
τουρκικών στόχων σε τρεις διαστάσεις με ακρίβεια 3-5 μέτρων. Μέχρι σήμερα το
ΥΠΕΘΑ δεν έχει εκδηλώσει ενδιαφέρον για χρησιμοποίηση αναγνωριστικού
δορυφόρου. 
Εν τω μεταξύ η Τουρκία: 
1. Εγκατέστησε στο τέλος του 1998 στην Κωνσταντινούπολη σταθμό λήψεως
εικόνων από τους αναγνωριστικούς δορυφόρους Spot, Radarsat και ERS. 
2. Παρήγγειλε δικό της μινι-δορυφόρο από το Surrey το 1999. 
3. Εγκατέστησε το 2001 σταθμό λήψεως εικόνων (και γεωγραφικών
συντεταγμένων) από τον δορυφόρο ΙΚΟΝΟΣ (ό,τι δηλαδή είχε προταθεί στο ΥΠΕΘΑ το
1997) με κατευθείαν ζεύξη στο τουρκικό υπουργείο Αμύνης και τώρα σχεδιάζει
εγκατάσταση δεύτερου τέτοιου σταθμού στο Τουρκμενιστάν για να επιβλέπει τη
Δυτική Κίνα. 
Ο εν λειτουργία τουρκικός σταθμός εξυπηρετεί αποκλειστικά όλη την Ευρώπη και
τη Μέση Ανατολή, άρα το ελληνικό ΥΠΕΘΑ, αφού δεν έχει δικό του σταθμό λήψεως
εικόνων, θα πρέπει να ζητεί να αγοράσει δορυφορικές φωτογραφίες τουρκικών
στόχων... από την Τουρκία! Στη Βοιωτία υπάρχει σταθμός λήψεως εικόνων από τον
ΙΚΟΝΟΣ που είχε εγκαταστήσει Έλληνας επιχειρηματίας αλλά είναι κλειστός και
αχρησιμοποίητος διότι το ΥΠΕΘΑ αντί να δράξει την ευκαιρία να έχει άμεση
πρόσβαση στον ΙΚΟΝΟΣ, άφησε την Τουρκία να πάρει εκείνη το σταθμό λήψης των
εικόνων του δορυφόρου. 
Όλα αυτά σημαίνουν ότι αρχίζοντας τον Δεκέμβριο του 2001 η Τουρκία έχει
λεπτομερή και συνεχή πληροφόρηση για το πού είναι και τι κάνουν οι Ένοπλες
Δυνάμεις μας, ενώ εμείς παραμένουμε «τυφλοί». Αυτή η ποιοτική ασυμμετρία δίνει
καθοριστικά απόλυτη επιχειρησιακή υπεροχή στις τουρκικές ένοπλες δυνάμεις. Και
η ηγεσία του ΥΠΕΘΑ, και η πολιτική ηγεσία της χώρας είχαν ενημερωθεί για τον
κίνδυνο αυτό από τον Νοέμβριο του 2000. Αδιαφόρησαν. 
Η έλλειψη πληροφοριών από αναγνωριστικό δορυφόρο έχει επιπλέον δυσμενείς
επιπτώσεις για τις ΕΕΔ: 
1. Πρόσφατα η ελληνική Πολεμική Αεροπορία προμηθεύτηκε αντί 7,5
εκατομμυρίων ευρώ 1.000 βόμβες JDAM που μπορούν να αφεθούν από το επιτιθέμενο
αεροσκάφος 30 χιλιόμετρα μακριά από τον επιδιωκόμενο στόχο και από ύψος 10.000
μέτρων και κατευθύνονται στο στόχο τους με τη βοήθεια των δορυφόρων του
παγκοσμίου συστήματος εντοπισμού (GPS) με ακρίβεια μέτρων. (Η αρχική εισήγηση
για την προμήθειά τους είχε γίνει το 1995 αλλά η τότε ηγεσία του ΓΕΑ
αδιαφόρησε). Αλλά για να κατευθυνθούν οι βόμβες αυτές στον στόχο τους
χρειάζονται τις ακριβείς τρισδιάστατες συντεταγμένες των στόχων που η Ελλάδα
στερείται ελλείψει αναγνωριστικού δορυφόρου. Άρα, σήμερα οι βόμβες αυτές είναι
άχρηστες. 
2. Η αμυντική αποστολή της αποθάρρυνσης ενέχει ειδική επιχειρησιακή
απαίτηση: Την εμφανή ικανότητα ασφαλούς προσβολής στόχων μεγάλης αξίας του
αντιπάλου στην ενδοχώρα του. Αυτό απαιτεί την προμήθεια πυραύλων μεγάλου
βεληνεκούς και μεγάλης ακρίβειας, δεδομένου ότι σήμερα η Ελλάδα στερείται
οπλικού συστήματος που να μπορεί να προσβάλει επιτυχώς την ενδοχώρα της
Τουρκίας. Ορθά λοιπόν η ηγεσία του ΓΕΑ πρόσφατα προχώρησε στην προμήθεια του
μεγάλου βεληνεκούς και ακρίβειας γαλλικού πυραύλου SCALP. Αλλά για να
λειτουργήσει σωστά ο SCALP χρειάζεται μεταξύ άλλων και τις ακριβείς
τρισδιάστατες συντεταγμένες των στόχων του που η Ελλάδα δεν έχει γιατί δεν
έχει πρόσβαση σε αναγνωριστικό δορυφόρο, ενώ αντίθετα οι τουρκικές ένοπλες
δυνάμεις θα έχουν τις συντεταγμένες κάθε σημείου στην Ελλάδα με ακρίβεια 3-5
μέτρων. Άχρηστοι λοιπόν και οι SCALP που θα παραληφθούν το 2005. 
Δεν πρέπει να ξεχνάμε ποτέ ότι σ' έναν πόλεμο η μάχη κερδίζεται ή χάνεται πριν
καν αρχίσει. 
Ο Κώστας Τσίπης είναι καθηγητής Πυρηνικής Φυσικής στο Μ.Ι.Τ.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17273N062</ED>
<ID>
ID:307265

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η μοναξιά της αμφισβήτησης
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μικρό, αμούστακο παιδί στη Λευκάδα, όταν μέσα από τις σελίδες του Μίκι Μάους
ανακάλυπτα τον κόσμο, θαύμαζα πολλούς. Λαϊκούς ζωγράφους, συγγραφείς,
γιατρούς. Τους θαύμαζα και έκανα σχέδια για να τους μοιάσω. Οι καιροί άλλαξαν,
τα Μίκι Μάους έγιναν πορνοσελίδα στο Ίντερνετ και ο θαυμασμός μου πλέον
εξαντλείται στα δισεκατομμύρια που μοιράζει το Τζόκερ... 
Στην εποχή της παρακμής, της μιζέριας με την άληκτη κρίση θεσμών και ιδεών, με
τα χαμένα οράματα και με τους φίλους να κοιτάζουν μόνο την πάρτη τους, δίνουμε
δυστυχώς στα παιδιά μας το... παράδειγμα της αμφισβήτησης. Αμφισβητούμε τα
πάντα. Από την αξιοπιστία των πολιτικών, των ΜΜΕ μέχρι και την επιτυχία ή τις
ικανότητες του συναδέλφου μας στο διπλανό γραφείο. Φθονούμε τις επιτυχίες των
άλλων. Και προσποιούμαστε ότι χαιρόμαστε. Στην εποχή τού δήθεν αμφισβητούμε
και τον ίδιο μας τον εαυτό. Αλλά όχι μόνο. Αμφισβητούμε ακόμη και το δικαίωμα
τού άλλου να μας αμφισβητεί. Η δράση εξαντλείται στην αντίδραση. Ικανοποίησή
μας είναι να περπατάμε με σταθερό και γερό βήμα σε ένα σκηνικό με αποκαΐδια.
Κοιτάζουμε τα κουρέλια των άλλων και μοιάζουμε λυπημένοι γι' αυτά. Στην
πραγματικότητα απλώς χαιρόμαστε για εμάς. Βυθισμένοι στην υποκρισία μας,
εμπνευσμένοι από την ασημαντότητα, κινούμαστε σε μια αίθουσα με
παραμορφωτικούς καθρέφτες. Μας βοηθούν να κάνουμε κριτική επί παντός του
επιστητού χωρίς να βλέπουμε τα δικά μας χάλια. Αφήνουμε τη ζωή μας στην τύχη,
στον τζόγο με την ελπίδα ότι μια ημέρα θα ξεφύγουμε από τη μιζέρια. Αλλά πάντα
ξυπνάμε ηττημένοι, πικραμένοι. Όπως ο πρωινός καφές χωρίς τσιγάρο. Ζούμε με
σκυμμένο το κεφάλι. Όμηροι στη μοναξιά μας. Μοναξιά. Αυτή πάντως δεν
αμφισβητείται από κανέναν.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17273N063</ED>
<ID>
ID:307289

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N06&aa=3</URL></REF>


Article

<CATEGORY>vin04</CATEGORY>

 <H2>Η προπαγάνδα του Πενταγώνου και ο αμερικανικός Τύπος
</H2>
<AUTHOR>RUPERT CORNWELL</AUTHOR>

Η επιχείρηση προπαγάνδας που ετοιμάζεται να εξαπολύσει το Πεντάγωνο μέσα από
εφημερίδες και τηλεόραση, υπέρ των αμερικανικών θέσεων, ενέχει πολλούς
κινδύνους. Ο υπουργός Άμυνας των ΗΠΑ, Ντόναλντ Ράμσφελντ, λατρεύει να
επαναλαμβάνει το περίφημο ρητό του Τσώρτσιλ: «Σε καιρό πολέμου, η αλήθεια
είναι τόσο πολύτιμη, που πρέπει πάντα να περιφρουρείται από μια σωματοφυλακή
ψεμάτων». Το Πεντάγωνο όμως, διεξάγει, όσο και ατελώς, μια επιχείρηση
ειλικρινούς πληροφόρησης. Η αξιοπιστία αυτής της επιχείρησης μπορεί να
διαβρωθεί μοιραία από το νέο Γραφείο Στρατηγικής Επιρροής. Και ο Ράμσφελντ
αντιμετωπίζει έναν επιπλέον κίνδυνο. Ο αμερικανικός Τύπος είναι αδέσμευτος και
ισχυρός, λαμβάνει τον εαυτό του ιδιαίτερα στα σοβαρά. Δεν εκτίμησε καθόλου την
παραπληροφόρηση που δέχθηκε στη διάρκεια του πολέμου του Βιετνάμ. Και σήμερα
δεν θα δίσταζε καθόλου να στραφεί εναντίον τού Πενταγώνου αν ο στρατός
επιχειρούσε να γελοιοποιήσει τους δημοσιογράφους επιτρέποντάς τους να
πιστέψουν κάποιο από τα ψέματα της νέας σωματοφυλακής. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N06</CAT>
<ED>
Κωδικός άρθρου: A17273N064</ED>
<ID>
ID:307300

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N06&aa=4</URL></REF>


Article

<CATEGORY>vin04</CATEGORY>

 <H2>Ο ανακριτής έχει τον λόγο
</H2><H4>Θα διερευνήσει τη δικογραφία που σχηματίστηκε εις βάρος του Σ. Κόκκαλη
</H4>
Ο 4ος ειδικός ανακριτής κ. Γεώργιος Πουρνάρας ανέλαβε το δύσκολο έργο της
περαιτέρω διερεύνησης της ογκωδέστατης δικογραφίας που έχει σχηματιστεί εις
βάρος του επιχειρηματία κ. Σωκράτη Κόκκαλη. 
Ο ίδιος ανακριτής στον οποίο πρόσφατα ανετέθη και η υπόθεση που αφορά το
Εθνικό Κτηματολόγιο, έχει χρεωθεί και με άλλες 45 δικογραφίες με εξίσου σοβαρά
αδικήματα, που εξακολουθούν να εκκρεμούν. Αν χειριστεί τις δικογραφίες κατά
χρονολογική σειρά, τότε όπως είναι ευνόητο η ανάκριση για την υπόθεση Κόκκαλη
θα καθυστερήσει αρκετά. Αξίζει να σημειωθεί ότι η διοίκηση του κ. Πουρνάρα ως
ειδικού ανακριτή ολοκληρώνεται στις 2 Απριλίου 2002 και αν ο ίδιος δεν
επιδιώξει την ανανέωσή της, θα τον διαδεχθεί άλλος ανακριτής. Αυτό σημαίνει
πρακτικά πως έως τότε δεν θα... αγγίξει καν τη δικογραφία, αφού, ούτως ή
άλλως, δεν θα έχει τον χρόνο να προβεί σε οποιαδήποτε ενέργεια. 
Η καθυστέρηση που ενδεχομένως θα προκύψει στη διερεύνηση των βαρύτατων
κατηγοριών που απαγγέλθηκαν εις βάρος του κ. Κόκκαλη, θα στερήσει από τον
κατηγορούμενο την δυνατότητα άμεσης αντίκρουσης του κατηγορητηρίου, καθώς για
να προβάλει τους υπερασπιστικούς του ισχυρισμούς θα πρέπει να κληθεί σε
απολογία. 
Η κατηγορία στην οποία αποδόθηκε ιδιαίτερη σημασία τόσο από τον ίδιο τον κ.
Κόκκαλη, όσο και από δικαστικούς και επιχειρηματικούς κύκλους είναι αυτή της
κατασκοπείας. 
Το ερώτημα είναι κατά πόσο ο εισαγγελέας κ. Δημ. Παπαγγελόπουλος (ο οποίος,
σύμφωνα με πληροφορίες, κατά τη διάρκεια της προκαταρκτικής εξέτασης μετέβη
στην Γερμανία) έχει βρει πρόσθετα στοιχεία που θα μπορούσαν να στηρίξουν μία
τόσο σοβαρή κατηγορία. Επί του θέματος οι απόψεις διίστανται. 
Ο ίδιος εισαγγελέας στο μεταξύ διενεργεί και την προκαταρκτική εξέταση για τη
λιβεριανή εταιρεία Mayo Investments Corporation, στην οποία, σύμφωνα με τις
καταγγελίες του γραμματέα του ΠΑΣΟΚ κ. Κ. Λαλιώτη, διατηρούσε λογαριασμό η
Ν.Δ. επί προεδρίας Κ. Μητσοτάκη. 
Οι λοιπές κατηγορίες που βαρύνουν τον κ. Κόκκαλη αφορούν οικονομικά εγκλήματα
και ειδικότερα απάτη σε βαθμό κακουργήματος εις βάρος των μετόχων της
Ιντρακόμ, υπεξαίρεση σε βαθμό κακουργήματος εις βάρος του ταμείου της
Ιντρακόμ, νομιμοποίηση εσόδων από εγκληματικές δραστηριότητες επίσης σε βαθμό
κακουργήματος, που αφορά τη διακίνηση χρηματικών ποσών μέσω off shore
εταιρειών του κ. Κόκκαλη στο εξωτερικό και δωροδοκίες, κακουργηματικές και
πλημμεληματικές. Η πράξη της δωροδοκίας αφορά κυρίως την επένδυση ύψους 1,3
εκατομμυρίου δολαρίων του Ρώσου «αθάνατου» Βιτάλι Σμιρνόφ σε κυπριακή εταιρεία
συμφερόντων του στενού φίλου και συνεργάτη του κ. Κόκκαλη, κ. Μ. Σιαπάνη. Αυτό
αποτέλεσε και αντικείμενο της εισαγγελικής έρευνας καθώς περιλαμβανόταν σε
δημοσίευμα της εφημερίδας «Καθημερινή», με αφορμή το οποίο διατάχθηκε τότε η
εισαγγελική έρευνα. Πληροφορίες αναφέρουν ότι ο κ. Σμιρνόφ, διακεκριμένο μέλος
της Διεθνούς Ολυμπιακής Επιτροπής, φέρεται να έχει μεσολαβήσει στην ανάθεση
της διεξαγωγής του ρωσικού ΛΟΤΤΟ στον κ. Κόκκαλη. 
Πάντως, το γεγονός ότι η μία κατηγορία για δωροδοκία συνδυάζεται με τον Νόμο
1608/1950 περί καταχραστών του δημοσίου χρήματος, έχει ως συνέπεια την
απευθείας παραπομπή της υπόθεσης για έκδοση βουλεύματος στο Συμβούλιο Εφετών
και όχι στο Συμβούλιο Πλημμελειοδικών, όπως θα συνέβαινε αν δεν υπήρχε η
συγκεκριμένη επιβαρυντική διάταξη. Επομένως η απόφαση του δευτεροβάθμιου
δικαστικού συμβουλίου, αρμοδιότητα του οποίου είναι η παραπομπή ή μη του
κατηγορουμένου σε δίκη, θα είναι αμετάκλητη. 
Η ποινική δίωξη στρέφεται μέχρι στιγμής κατά του κ. Κόκκαλη, αλλά και κατά
παντός άλλου υπευθύνου που θα προκύψει από την ανάκριση. 
Αν ο ανακριτής που θα χειριστεί τη δικογραφία κρίνει πως βαρύνονται και άλλα
πρόσωπα έχει δικαίωμα να απαγγείλει κατηγορίες εις βάρος τους και να τους
καλέσει σε απολογία.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17273N071</ED>
<ID>
ID:307224

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N07&aa=1</URL></REF>


Article

<CATEGORY>vin04</CATEGORY>

 <H2>Επιμένει ο Ευθυμίου για τους καθηγητές των ιδιωτικών σχολείων
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Κατά τη χθεσινή μέρα ο υπουργός Παιδείας Πέτρος Ευθυμίου στάθηκε αμετακίνητος
στις θέσεις του και επέμεινε στη ρύθμιση που αφορά στην πρόσληψη από το
Δημόσιο απολυόμενων καθηγητών οι οποίοι έχουν συμπληρώσει εξαετή προϋπηρεσία
στην ιδιωτική εκπαίδευση. 
Αντίθετος με τη συγκεκριμένη διάταξη τάχθηκε ο πρόεδρος των ιδιοκτητών
ιδιωτικών σχολείων Χρ. Ζαχόπουλος υποστηρίζοντας ότι οι ιδιωτικοί
εκπαιδευτικοί τυγχάνουν ιδιαίτερης προστασίας από τον νόμο. Ακόμη ανέφερε ότι
την τελευταία πενταετία απολύθηκαν μόνο 19 καθηγητές της ιδιωτικής εκπαίδευσης
(ποσοστό 0,3%) και προειδοποίησε ότι υπάρχει κίνδυνος να «πέσουν τα ιδιωτικά
σχολεία στο επίπεδο των αντίστοιχων του Δημοσίου». 
Η θέση του αυτή όμως προκάλεσε την έντονη αντίδραση της βουλευτού του ΠΑΣΟΚ
Ευαγγελίας Σχοιναράκη: «Μ' αυτά που λέγονται προσβάλλομαι ως εκπαιδευτικός, ως
βουλευτής αλλά και ως πολίτης», είπε χαρακτηριστικά. 
Ο πρόεδρος των ιδιοκτητών ιδιωτικών σχολείων ζήτησε από την ηγεσία του
υπουργείου Παιδείας να αποσύρει τη συγκεκριμένη διάταξη με τον φόβο μήπως
ξένοι επενδυτές αποθαρρυνθούν να τοποθετήσουν τα κεφάλαιά τους στην Ελλάδα
στον τομέα της εκπαίδευσης, εφόσον ­ όπως είπε ­ θα ξέρουν ότι για να
απολύσουν έναν εργαζόμενο πρέπει να ζητούν άδεια από τους συνδικαλιστές. 
Κατά της άποψης αυτής ήταν ο πρόεδρος της ΟΙΕΛΕ (Ομοσπονδίας Ιδιωτικών
Εκπαιδευτικών) Μιχ. Κουρουτός, ο οποίος υπεραμύνθηκε της ρύθμισης κατηγορώντας
τούς ιδιοκτήτες ιδιωτικών σχολείων ότι «έχουν προσληφθεί από το μικρόβιο του
κέρδους». Και σημείωσε: «Η διάταξη είναι επιβεβλημένη και από το Σύνταγμα. 
Η κατάσταση στην ιδιωτική εκπαίδευση είναι τραγική. Οι ιδιοκτήτες
εκμεταλλεύονται τα παιδιά της ελληνικής κοινωνίας». 
Για το ίδιο θέμα παρέμβαση έκανε και ο πρόεδρος της ΟΛΜΕ Ν. Τσούλιας, ο οποίος
ζήτησε να διασφαλισθεί το εργασιακό καθεστώς των ιδιωτικών εκπαιδευτικών
απέναντι, όπως είπε, στην αυθαιρεσία των ιδιοκτητών. 
Παράλληλα όμως πρότεινε την απόσυρση του νομοσχεδίου και την έναρξη ευρύτερου
διαλόγου με όλους τους φορείς της εκπαιδευτικής κοινότητας, ώστε να βρεθεί από
κοινού μία βιώσιμη λύση. 
Τέλος, κατά του νομοσχεδίου τάχθηκε και ο πρόεδρος της Διδασκαλικής
Ομοσπονδίας Β. Παληγιάννης, λέγοντας ότι δεν συμβάλλει στην αναγκαία ποιοτική
αναβάθμιση της εκπαίδευσης.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N07</CAT>
<ED>
Κωδικός άρθρου: A17273N072</ED>
<ID>
ID:307257

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N07&aa=2</URL></REF>


Article

<CATEGORY>vin04</CATEGORY>

 <H2>Αποχώρηση Κοψίδη με αιχμές
</H2><H4>Καταγγέλλει τις επιλογές της ηγεσίας του ΚΚΕ
</H4>
<AUTHOR>ΠΑΝΑΓΗΣ ΓΑΛΙΑΤΣΑΤΟΣ</AUTHOR>

Αναστάτωση προκαλεί στο ΚΚΕ η πρώτη σημαντική αποχώρηση μετά το 16ο
Συνέδριο. Ο πρώην εκπρόσωπος του γραφείου Τύπου κ. Μάκης Κοψίδης ανακοίνωσε
αργά προχθές το βράδυ την αποχώρησή του από το κόμμα, καταγγέλλοντας με
σημείωμά του τις πολιτικές επιλογές της ηγεσίας. 
Παπαρήγα - Κοψίδης: Ο πρώην εκπρόσωπος υπήρξε στενός συνεργάτης της
γραμματέας του ΚΚΕ για μια δεκαετία. Μετά το 16ο συνέδριο όμως, διαφωνεί μαζί της

Το Πολιτικό Γραφείο αντέδρασε αμέσως, με ανακοίνωση στην οποία κατηγορεί τον
κ. Κοψίδη για προειλημμένη απόφαση να επιτεθεί στο ΚΚΕ, ενώ του καταλογίζει μη
αγωνιστική συμπεριφορά. Στην αντιπαράθεση παρενέβη και ο κ. Μήτσος
Κωστόπουλος, λέγοντας ότι «συμφωνεί πλήρως με την ανάλυση του κ. Κοψίδη». 
Η ηγετική ομάδα 
«Εχθρός του ΚΚΕ είναι η ίδια η ηγετική του ομάδα, που με την πολιτική της
περιθωριοποιεί σταδιακά το κόμμα». Αυτό υποστηρίζει ο κ. Μάκης Κοψίδης, ο
οποίος καταγγέλλει μια ηγετική ομάδα 8 ως 10 ατόμων υπό την καθοδήγηση της κ.
Παπαρήγα για «αντιδημοκρατική και προοπτικά επικίνδυνη πρακτική» και της
αποδίδει την πρόθεση να επιβάλλει «σιγή νεκροταφείου» στο κόμμα. «Ακόμα και
τον Χαρίλαο Φλωράκη, που είναι το μεγαλύτερο κεφάλαιο του ΚΚΕ, επιχειρούν να
τον βάλουν στο περιθώριο» είπε ο κ. Κοψίδης. 
«Πολιτική περιχαράκωσης» 
Μέλος του κόμματος εδώ και 26 χρόνια και της Κ.Ε. από το 1991, και μέχρι πριν
από έναν χρόνο στενός συνεργάτης της κ. Παπαρήγα, ο κ. Κοψίδης ανακοίνωσε την
παραίτησή του, αφού προηγουμένως είχε επιδώσει επιστολή στο Πολιτικό Γραφείο
και την Κεντρική Επιτροπή. Ο κ. Κοψίδης αναφέρει ότι δεν μπορεί να υπηρετήσει
μια πολιτική που εγκυμονεί κινδύνους για το ΚΚΕ και κατηγορεί την ηγετική
ομάδα για «πολιτική περιχαράκωσης, στο όνομα της ιδεολογικής καθαρότητας...
που ξεκόβει το κόμμα από τις λαϊκές δυνάμεις». Υποστηρίζει πως «ήδη έχει
δρομολογηθεί η οργανωτική διάσπαση του συνδικαλιστικού κινήματος», και
επισημαίνει πως προωθούνται «απόψεις που παραπέμπουν για τα πάντα στον
σοσιαλισμό και ακυρώνουν κάθε δυνατότητα αγώνα για υπεράσπιση κατακτήσεων
σήμερα», προσθέτοντας πως «με βάση αυτή τη λογική, μέτωπο δεν σχηματίζουμε
στον αιώνα τον άπαντα». 
Απάντηση ΚΚΕ 
Το ΚΚΕ απάντησε στις καταγγελίες του κ. Κοψίδη με ανακοίνωση του Πολιτικού
Γραφείου, το οποίο υποστηρίζει «ότι υπήρξε προειλημμένη απόφαση να περάσει σε
πολεμική επίθεση εναντίον του ΚΚΕ». Του καταλογίζει «ότι διάνθισε την επιστολή
του με ψευδή γεγονότα και στοιχεία» και υποστηρίζει ότι «η δημόσια επιστολή
του δεν στοχεύει στη διόρθωση ή βελτίωση της πολιτικής του κόμματος», αλλά στο
να χρησιμοποιηθεί εις βάρος του ΚΚΕ, σε μια περίοδο «που ξεδιπλώνεται
καθολικότερη επίθεση στα λαϊκά δικαιώματα και σε προεκλογική ουσιαστικά φάση».
Το Πολιτικό Γραφείο υποστηρίζει ότι «ο κ. Κοψίδης είχε επανειλημμένα
τοποθετηθεί θετικά στην πολιτική του κόμματος» και καταλήγει ότι η στάση του
«δεν είναι αγωνιστική, λόγω του συγκεκριμένου τρόπου και της πρακτικής που
ακολούθησε». 
Χθες το απόγευμα ο κ. Κοψίδης δήλωσε ότι «τα περί προειλημμένων αποφάσεων
είναι ψεύδη» και ότι «μετά το 16ο Συνέδριο εξέφρασε ­ αποκλειστικά στα όργανα
­ επανειλημμένα την αντίθεσή του στις επιλογές της ηγετικής ομάδας, και διά
της ψήφου του, καταψηφίζοντας τις εισηγήσεις για το συνδικαλιστικό κίνημα, το
διεθνές κομμουνιστικό κίνημα και τη στρατηγική της ηγετικής ομάδας». 
Ο Μήτσος Κωστόπουλος 
Ο κ. Κοψίδης απομακρύνθηκε από το Γραφείο Τύπου του κόμματος αμέσως μετά το
16ο Συνέδριο, τον Δεκέμβριο του 2000. Είχε μετακινηθεί στον τηλεοπτικό σταθμό
902, χωρίς να του δοθούν οργανωτικά καθήκοντα. Όπως αναφέρει στη δήλωσή του,
«δεν αποστρατεύεται και θα συνεχίσει να αγωνίζεται για να βγει η Αριστερά από
τη σημερινή κατάσταση». Ο πρώην βουλευτής του ΚΚΕ, κ. Μήτσος Κωστόπουλος είπε
πως το μήνυμα της αποχώρησης Κοψίδη είναι «πως δεν είναι στραβός ο γιαλός,
αλλά στραβά αρμενίζει το καράβι» και προέτρεψε τα στελέχη που διαφωνούν με τη
γραμμή του Περισσού να καταγγείλουν ανοιχτά την ηγεσία, «έστω και αν αυτό
σημαίνει τη διαγραφή τους». <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17273N081</ED>
<ID>
ID:307225

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N08&aa=1</URL></REF>


Article

<CATEGORY>vin04</CATEGORY>

 <H2>«Από το '63 υπέκλεπταν τις συνομιλίες του Ανδρέα»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Το εξώφυλλο του βιβλίου τού πρώην διοικητή της Εθνικής Τράπεζας Γιώργου
Μίρκου για τον Ανδρέα Παπανδρέου

Οι κοριοί παρακολούθησης του Ανδρέα Παπανδρέου τον ακολούθησαν από την πρώτη
στιγμή της πολιτικής του καριέρας, από «τα πρώτα βήματα στην πολιτική».

Γιατί συνέβαινε αυτό; «Γιατί ήρθε από την πρώτη στιγμή σε σύγκρουση με
πολλούς παράγοντες, οι οποίοι αισθάνθηκαν ότι απειλούνται από την ορμητική
προοδευτική και δημοκρατική... εισβολή του στα πολιτικά πράγματα της χώρας και
"έπρεπε" να τον παρακολουθούν», όπως επισημαίνει ο Γιώργος Μίρκος, πρώην
διοικητής της Εθνικής Τράπεζας και στενός συνεργάτης του.

Στο βιβλίο του «Ανδρέας Παπανδρέου - τα πρώτα βήματα στην πολιτική» που
κυκλοφορεί από τις εκδόσεις «Α.Α. Λιβάνη», μιλάει γι' αυτό. Και καταγράφει με
πολύ λιτό τρόπο απίστευτες «ιστορίες», που ξαναζωντάνεψαν ακόμα και 15 χρόνια
μετά τη Μεταπολίτευση!

«Από τις πρώτες μέρες του '63-64», γράφει ο Γιώργος Μίρκος, «ο εσωτερικός για
τη νομή της εξουσίας αγώνας είχε πάρει διαστάσεις πρωτόγνωρες για μας, που
νέοι άνθρωποι, με ιδανικά, αλλά τελείως άπειροι, έπρεπε να αντιμετωπίσουμε
συνωμοσίες, συκοφαντίες και απίστευτες τακτικές ενός κόσμου που προσπαθούσε
μέσω του Ανδρέα να πετύχει τον στόχο αυτό. Και όλα αυτά μέσα σε κλίμα
βεβαρημένο από την αντίδραση της αντιπολίτευσης, αλλά και τις αρνητικές θέσεις
του ξένου παράγοντα, που δεν δέχθηκε ευνοϊκά την άνοδο του Ανδρέα. Ένα μικρό
δείγμα του "εγκλωβισμού" μας ήταν η αιφνίδια ένα πρωινό αποκάλυψη ότι το
μεγαφωνικό δίκτυο των γραφείων της Βουλής, στην οποία ήταν εγκατεστημένο και
το υπουργείο Προεδρίας ­ ως γνωστό σε κάθε γραφείο υπάρχει μεγάφωνο
συνδεδεμένο με την αίθουσα της Βουλής, για να ακούν οι ευρισκόμενοι στα
γραφεία υπουργοί τις ομιλίες των βουλευτών ­ ήταν συνδεμένο με τα τηλέφωνά
μας! Εκείνο το πρωινό όλοι μας ακούγαμε μια τηλεφωνική συνδιάλεξη του Ανδρέα!
Ζητήσαμε τη βοήθεια της ΚΥΠ, που αμέσως μάς την έδωσε. Ο επικεφαλής αρμόδιος
αξιωματικός που μας διαβεβαίωσε για την περαιτέρω ασφαλή επικοινωνία μας ήταν
το 1967 ένας από τους... απριλιανούς!»
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N08</CAT>
<ED>
Κωδικός άρθρου: A17273N082</ED>
<ID>
ID:307258

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N08&aa=2</URL></REF>


Article

<CATEGORY>vin04</CATEGORY>

 <H2>Απογοήτευσε τους Τούρκους
</H2><H4>Ανένδοτος ο επίτροπος της Ε.Ε. για την ευρωπαϊκή πορεία της Τουρκίας
</H4>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο πλέον... αντιπαθής Ευρωπαίος στην Άγκυρα τούτες τις μέρες έχει γερμανικό
όνομα κι επώνυμο ­ λέγεται Γκίντερ Βερχόγκεν και είναι ο αρμόδιος για τη
διεύρυνση επίτροπος της Ευρωπαϊκής Ένωσης. 
Βερχόγκεν -Τζεμ. Ο Τούρκος ΥΠ.ΕΞ. προσπαθεί να απαντήσει στη δήλωση -κατηγορώ
του Γερμανού Επιτρόπου:«Θα πάρετε ημερομηνία όταν εκπληρώσετε τα κριτήρια της Κοπεγχάγης»...

Ο οποίος θεώρησε καλό να επισκεφθεί την τουρκική πρωτεύουσα, την περασμένη
εβδομάδα, και να ξεκαθαρίσει ορισμένα πράγματα ­ για παράδειγμα, το θέμα των
ενταξιακών διαπραγματεύσεων της Τουρκίας. 
Έχοντας ακούσει τις απόψεις των «15», στο άτυπο Συμβούλιο Υπουργών Εξωτερικών
του Κάθερες ­ και όπου δεν υπήρχε ούτε ένας που να υποστηρίζει τον
προσδιορισμό ημερομηνίας έναρξης διαπραγματεύσεων για την Άγκυρα ­ ο κ.
Βερχόγκεν συναντήθηκε με τους κ.κ. Ετζεβίτ, Γιλμάζ και Τζεμ, όπως και με
άλλους κορυφαίους υπουργούς της τουρκικής κυβέρνησης. Στόχος του ­ όπως είπε ο
ίδιος ο επίτροπος στους διπλωμάτες της Ένωσης στην Άγκυρα ­ ήταν να μεταδώσει
ορισμένα «ισχυρά μηνύματα» για το Κυπριακό και τις μεταρρυθμίσεις που πρέπει
να γίνουν στην Τουρκία. 
Οι Τούρκοι πολιτικοί ήταν επίσης σαφείς με το... «καλημέρα»: «Θέλουμε η Ένωση
να μας δώσει ημερομηνία έναρξης ενταξιακών διαπραγματεύσεων». Αν και, όπως
είπε ο κ. Βερχόγκεν στους Ευρωπαίους διπλωμάτες, υπάρχει κάποια διαφοροποίηση
μεταξύ των κ.κ. Ετζεβίτ και Τζεμ, από τη μια, και του κ. Γιλμάζ από την άλλη ­
με τον τελευταίο να ζητεί απλώς ένα ισχυρό «πολιτικό μήνυμα» για προσεχή
έναρξη διαπραγματεύσεων. 
Ο επίτροπος, ωστόσο, εμφανίστηκε ανένδοτος ­ «θα πάρετε ημερομηνία όταν
εκπληρώσετε τα κριτήρια της Κοπεγχάγης». Και, μάλιστα, υπογράμμισε ότι ήταν
αντίθετος με τη θέση των «15» στο Λάακεν, που έδωσαν πρόσθετο μήνυμα
«ενθάρρυνσης» στην Άγκυρα. «Οι κυβερνήσεις θα πρέπει να αναλάβουν τώρα τις
ευθύνες τους», λέει ο κ. Βερχόγκεν. Και για να μη μείνει καμιά αμφιβολία στην
τουρκική κυβέρνηση, ο κ. Βερχόγκεν απαρίθμησε κι όλες τις μεταρρυθμίσεις που
δεν έχουν προχωρήσει ακόμη (από την κατάργηση της ποινής του θανάτου μέχρι τη
διδασκαλία της κουρδικής γλώσσας και το Κυπριακό). 
Για την περίπτωση της Ρουμανίας και της Βουλγαρίας ­ που έχουν μείνει εκτός
του κύματος των δέκα χωρών που θα εισέλθουν τώρα στην Ένωση ­ ο κ. Βερχόγκεν
δεν απέκλεισε το ενδεχόμενο να τους δοθεί ημερομηνία ολοκλήρωσης
διαπραγματεύσεων, κυρίως εάν μείνουν κι εκτός ΝΑΤΟ. Κάτι τέτοιο, βέβαια, κατά
τον επίτροπο θα σημαίνει πως «μένει εκτός παιχνιδιού η Τουρκία». 
«Λυπάμαι», κατέληξε ο κ. Βερχόγκεν ενημερώνοντας τους διπλωμάτες, «αλλά το
μέλλον εξαρτάται αποκλειστικά και μόνον από την ίδια την Τουρκία».
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17273N091</ED>
<ID>
ID:307226

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N09&aa=1</URL></REF>


Article

<CATEGORY>vin04</CATEGORY>

 <H2>Μπόνους για 15.000 πολιτικούς υπαλλήλους του υπουργείου Άμυνας
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Έξτρα πριμ» 20.000 δραχμών μηνιαίως θα πάρουν οι περίπου 15.000 πολιτικοί
υπάλληλοι του υπουργείου Εθνικής Άμυνας. 
Την έγκριση του επιδόματος, που είναι πέραν των 60.000 δραχμών που πήραν
πρόσφατα σε δύο δόσεις όλοι οι δημόσιοι υπάλληλοι, ανήγγειλε από το βήμα του
συνεδρίου της Ομοσπονδίας Εργαζομένων στις Ένοπλες Δυνάμεις ο υπουργός Άμυνας
Γιάννος Παπαντωνίου, μαζί με νέες προσλήψεις αλλά και εργασιακές και άλλες
ρυθμίσεις για τους υπαλλήλους. 
«Πρέπει να σας πω ότι η μάχη δόθηκε και κερδήθηκε», τόνισε ο υπουργός στην
ομιλία του μετά την κατάθεση των αιτημάτων των πολιτικών υπαλλήλων από τον
πρόεδρο της Ομοσπονδίας κ. Πόκα. Το υπουργείο Οικονομικών είχε αρχικά
αντιρρήσεις στην καταβολή του επιδόματος αυτού (πριν λεγόταν «φύλλο πορείας»)
καθώς γενική αρχή ήταν η ενσωμάτωση όλων των άλλων επιδομάτων στο νέο των
60.000 δρχ. Κατόπιν διαπραγματεύσεων μεταξύ των δύο υπουργείων, εξασφαλίσθηκε
προχθές η συναίνεση του υπ. Οικονομικών και ο κ. Παπαντωνίου ήδη το εξήγγειλε. 
Παράλληλα, ο υπουργός ανακοίνωσε: 
* Την έναρξη προσλήψεων πολιτικών υπαλλήλων. Οι ανάγκες ανέρχονται σε
περισσότερες από 10.000, αλλά ο σχεδιασμός της τριετίας που εγκρίθηκε
προβλέπει 4.000 προσλήψεις ­ ο ακριβής αριθμός θα καθορισθεί από την
κυβέρνηση. 
* Τον εξορθολογισμό του επιδόματος ανθυγιεινής εργασίας (εξίσωση σε όλους τους
κλάδους), τη νομοθετική κατοχύρωσή του καθώς και την επέκταση σε όσους χώρους
υπάρχει δυσχέρεια. 
* Την άμεση εφαρμογή του οργανισμού που προβλέπει θέσεις, εξέλιξη,
μισθολογικές προαγωγές κ.λπ. Ήδη βρίσκεται στο Συμβούλιο της Επικρατείας. 
* Την πρόθεση του υπουργείου να πιέσει για αποκατάσταση των μισθολογικών
ανισοτήτων στον δημόσιο τομέα, που οι συνδικαλιστές εκτιμούν ότι αδικούν τους
εργαζομένους στο υπουργείο Άμυνας. 
Και συνοριοφύλακες 
Με την πρόσληψη αρκετών χιλιάδων συνοριοφυλάκων θα εξισορροπηθεί η μετακίνηση
στρατιωτικών μονάδων και φυλακίων από τα σύνορα. Ο υπουργός Άμυνας Γιάννος
Παπαντωνίου, που βρίσκεται από χθες στα Ιωάννινα, καθησύχασε τους κατοίκους
της περιοχής λέγοντας ότι από την αναδιοργάνωση των Ε.Δ. (διάλυση μονάδων,
συγχωνεύσεις κ.λπ.), δεν θα αποδυναμωθεί η φύλαξη των συνόρων. «Θα υπάρξει
απλώς αντικατάσταση στρατιωτών από πολλαπλάσιους συνοριοφύλακες», είπε και
πρόσθεσε ότι «είμαστε εδώ για να φυλάμε τα σύνορα». 
Οι σχεδιασμοί προβλέπουν ότι μέσα σε 4-5 χρόνια θα διαλυθεί το 25% των
στρατοπέδων ­ τα πρώτα 53 θα καταργηθούν μέχρι το φθινόπωρο. Μεταξύ αυτών
είναι και ορισμένες παραμεθόριες μονάδες ή φυλάκια. 
Ήδη έχουν ενισχυθεί οι περιοχές από τους νέου τύπου συνοριοφύλακες της ΕΛ.ΑΣ.,
αλλά το ΓΕΣ εκτιμά ότι θα χρειασθούν ακόμα έως και 5.000 νέες προσλήψεις για
τον έλεγχο των λαθρομεταναστών.

Επαγγελματίες οπλίτες 
Ανακοινώθηκαν από το Ναυτικό και την Αεροπορία τα ονόματα των επιτυχόντων
στους αντίστοιχους διαγωνισμούς για επαγγελματίες οπλίτες. 
Πληροφορίες για τους επιτυχόντες δίνονται στο Γραφείο Ενημερώσεως του Κοινού
τού υπουργείου Άμυνας (Πανεπιστημίου 9Α, τηλ. 010-3312.217 και 010-3312.218
για όλους και 010-3221.418 και 010-6591.833 για την Αεροπορία). Επίσης, τα
αποτελέσματα του Ναυτικού υπάρχουν στο Internet (www. hellenicnavy.gr).
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17273N092</ED>
<ID>
ID:307259

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N09&aa=2</URL></REF>


Article

<CATEGORY>vin04</CATEGORY>

 <H2>Διαβατήρια στους ανυπότακτους
</H2>
Διαβατήριο αποκτούν όσοι από τους ανυπότακτους εξωτερικού το έχουν στερηθεί
και αναγκάζονται να ζουν ουσιαστικά παράνομα σε αρκετές χώρες ή να αναζητούν
ξένη υπηκοότητα. 
Το νέο αυτό ευνοϊκό μέτρο για τους ανυπότακτους εξετάζεται από το υπουργείο
Άμυνας στο πλαίσιο ρυθμίσεων για τη συνολική αντιμετώπιση του θέματος που
απασχολεί περίπου 15.000 οικογένειες. Σύμφωνα με διαβεβαιώσεις αρμόδιων πηγών
του υπουργείου Άμυνας, «εξετάζεται το θέμα της κατάργησης διατάξεως που
απαγορεύει την έκδοση ή θεώρηση (ανανέωση) διαβατηρίων των ανυπότακτων, ώστε
να μη στερούνται του διαβατηρίου τους και καταφεύγουν στην απόκτηση δεύτερης
υπηκοότητας». Το πρόβλημα με τα διαβατήρια απασχολεί εδώ και χρόνια τους
ανυπότακτους και η επίλυσή του αποτελεί ένα από τα πέντε βασικά αιτήματα της
κίνησης ανυπότακτων «Ακρίτες». Το «Πεντάγωνο» έχει εξετάσει όλες τις πτυχές
του θέματος αλλά δεν έχει ξεκαθαρισθεί πότε ακριβώς θα προχωρήσει σε
ρυθμίσεις. 
Η υφιστάμενη νομοθεσία απαγορεύει την ανανέωση ή έκδοση διαβατηρίου σε
ανυπότακτους, με αποτέλεσμα αρκετοί να διαβιούν παράνομα αν δεν έχουν ήδη στο
μεταξύ βρει άλλον τρόπο να λάβουν τα απαραίτητα έγγραφα για νόμιμη διαμονή
στην αλλοδαπή. Έτσι, αρκετοί ανυπότακτοι ­ ιδίως όσοι έχουν αποφασίσει να
ζήσουν μόνιμα στο εξωτερικό ­ εξωθούνται να αποκτήσουν ξένα διαβατήρια αφού
πάρουν πρώτα άλλη υπηκοότητα, ενδεχομένως μάλιστα με αποποίηση και της
ελληνικής. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N09</CAT>
<ED>
Κωδικός άρθρου: A17273N093</ED>
<ID>
ID:307286

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N09&aa=3</URL></REF>


Article

<CATEGORY>vin04</CATEGORY>

 <H2>Αποφασίζουν «φρουτοαπαγόρευση»
</H2><H4>Ποινές σοκ για τους παραβάτες με δήμευση περιουσιών
</H4>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Με βαριές ποινές για τους παραβάτες θα συνοδεύσει η κυβέρνηση την απόφασή
της να απαγορευθεί οριστικά και αμετάκλητα η λειτουργία των τεχνικών
ηλεκτρονικών παιχνιδιών, που μπορεί να μετατρέπονται σε τυχερά. 
Οι ποινές σοκ που θα αποφασίσει σήμερα η Κυβερνητική Επιτροπή, μαζί με την
κατάργηση των ηλεκτρονικών παιχνιδιών που προαναφέρθηκαν, θα φτάνουν ώς και τη
δήμευση των περιουσιών των παραβατών βάσει του νόμου για το ξέπλυμα μαύρου
χρήματος. 
Μέχρι όμως να οδηγηθεί η κυβέρνηση στη σημερινή, πολυσήμαντη απόφασή της
μεσολάβησε μια πραγματική διελκυστίνδα μεταξύ υπουργών, αφού άλλοι τάσσονταν
υπέρ της οριστικής κατάργησης και άλλοι υπέρ της ελεγχόμενης λειτουργίας τους.
Υπέρμαχος της δεύτερης λύσης ­ της «μαλακής» δηλαδή αντιμετώπισης των
παιχνιδιών ­ ήταν ο υπουργός Οικονομίας Νίκος Χριστοδουλάκης, ο οποίος
θεωρούσε και θεωρεί ότι μπορεί να αποτελέσουν πηγή εσόδων για το Δημόσιο. Στο
άλλο στρατόπεδο ήταν οι περισσότεροι υπουργοί, μεταξύ των οποίων ο υπουργός
Εσωτερικών Κ. Σκανδαλίδης, ο υπουργός Τύπου Χρ. Πρωτόπαπας, ο υπουργός Δημ.
Τάξης Μ. Χρυσοχοΐδης και ο γραμματέας του ΠΑΣΟΚ Κ. Λαλιώτης. 
Η σύσκεψη

Χθες το απόγευμα μάλιστα συγκροτήθηκε σύσκεψη στο υπουργείο Εσωτερικών υπό τον
κ. Σκανδαλίδη με τη συμμετοχή των υπουργών Δημ. Τάξης και Δικαιοσύνης Μ.
Χρυσοχοΐδη και Φ. Πετσάλνικου, παρόντος και του γραμματέα του Υπουργικού
Συμβουλίου Σ. Κοσμίδη, στη διάρκεια της οποίας εξετάσθηκαν όλα τα πιθανά
σενάρια για τα «φρουτάκια». Ένταση επικράτησε όταν λίγο μετά τη σύσκεψη
κυκλοφόρησε η φήμη ότι η κυβέρνηση υπαναχωρούσε από την αρχική της θέση για
πλήρη κατάργηση των τεχνικών παιχνιδιών που μπορεί να μετατραπούν σε τυχερά,
κι άρα σε παράνομο τζόγο. Οι πληροφορίες ήθελαν τον κ. Σημίτη να ασπάζεται την
άποψη του κ. Χριστοδουλάκη και για τον λόγο αυτό δεν θα έκανε δηλώσεις σήμερα
επί του θέματος, αλλά θα έκανε αναφορές για τον παράνομο τζόγο και τα μέτρα
της κυβέρνησης στην περιοδεία του μεθαύριο στην Ημαθία και την Πέλλα. Ωστόσο,
οι σκέψεις αυτές εγκαταλείφθηκαν και όλα δείχνουν ότι η κυβέρνηση θα
προχωρήσει σε ολοκληρωτική απαγόρευση των «φρουτοπαιχνιδιών». 
Ο προβληματισμός του Πρωθυπουργού ­ σύμφωνα με τις ίδιες πληροφορίες ­ είχε να
κάνει με το αν μπορεί τελικά να απαγορευθούν αυτά τα παιχνίδια. Υπουργός
μάλιστα που μετείχε στη σύσκεψη υπό τον κ. Σκανδαλίδη δήλωνε ότι «η κυβέρνηση
δεν αρνείται ότι πρέπει να υπάρξει άμεσος και σκληρός έλεγχος σε όλα τα
ηλεκτρονικά παιχνίδια. Γνωρίζει όμως ότι υπάρχουν πολλές δυσκολίες και όχι
μόνο τεχνικές, στην εφαρμογή μιας απόφασης για την οριστική απαγόρευση». Και
πρόσθεσε: «Αντιθέτως, υπάρχει τρόπος να ελεγχθούν και να αποτελέσουν πηγή
εσόδων για το Δημόσιο». Πληροφορίες που διέρρευσαν από τη σύσκεψη στο
υπουργείο Εσωτερικών ανέφεραν ότι η κυβέρνηση προσανατολίζεται στην ούτως ή
άλλως μείωση του αριθμού τών ανά τη χώρα αιθουσών που διαθέτουν ηλεκτρονικά
παιχνίδια. Αναφέρθηκε μάλιστα ενδεικτικά ότι το φαινόμενο του ηλεκτρονικού
τζόγου τείνει να λάβει τέτοιες διαστάσεις, ώστε αυτή τη στιγμή εκκρεμούν 2.000
αιτήσεις για νέες άδειες λειτουργίας Ίντερνετ καφέ!

Στο μεταξύ η εμπλοκή και άλλων κυβερνητικών στελεχών στην υπόθεση με τα
φρουτάκια ­ χθες τέθηκε θέμα για τον υπουργό Γεωργίας Γ. Δρυ επειδή ως
υφυπουργός Οικονομικών είχε υπογράψει απόφαση για τη νομιμοποίηση ενός
τεχνικού ηλεκτρονικού παιχνιδιού ­ έθεσε στην κυκλοφορία νέα σενάρια για το
ποιοι πραγματικά είναι οι στόχοι των «αποκαλύψεων». Οι φήμες ότι και άλλα
κυβερνητικά στελέχη ή στελέχη του ΠΑΣΟΚ θα έχουν την ίδια αντιμετώπιση με τους
Γ. Πασχαλίδη και Στ. Μπένο προκάλεσε νέο πονοκέφαλο στα ανώτερα κυβερνητικά
κλιμάκια. Όπως και «παραινέσεις» από τους Χρ. Πρωτόπαπα και Κ. Λαλιώτη προς τα
κυβερνητικά και κομματικά στελέχη «να προσέχουν» με ποιους έχουν σχέσεις... 
Φήμες

Οι φήμες για νέα «θύματα» στον πόλεμο με τα φρουτάκια ήρθαν να συμπληρώσουν
άλλες φήμες με αφορμή την άσκηση ποινικής δίωξης εις βάρος του επιχειρηματία
Σωκράτη Κόκκαλη. Οι φήμες αυτές ήθελαν άσκηση ποινικών διώξεων και εις βάρος
άλλων επιχειρηματιών, φίλα προσκείμενων υποτίθεται στην κυβέρνηση, ώστε να
ενισχύουν το γενικό σενάριο περί διαπλοκής που διακινείται από τη Ρηγίλλης.
Ταυτόχρονα σχεδόν, το μεσημέρι, έγινε γνωστό και το εντελώς άκομψο χιούμορ του
προέδρου της Ν.Δ. Κ. Καραμανλή με αφορμή την άσκηση δίωξης κατά του κ. Κόκκαλη
(περί πιθανής... ενοχής κάθε οπαδού του Ολυμπιακού!) όπως και το σχεδόν
πανηγυρικό κλίμα που επικρατούσε στη Ρηγίλλης ­ γεγονότα που επέτειναν το
νοσηρό κλίμα. 
Στα αξιοσημείωτα της χθεσινής ημέρας, πλην των φημών, και η μετακίνηση της
κυβέρνησης από τη στάση της αυστηρής ουδετερότητας έναντι του θέματος. 
Ουδετερότητα

Ο γραμματέας του ΠΑΣΟΚ Κώστας Λαλιώτης έδωσε το στίγμα με τη δήλωσή του (στον
Σκάι) ότι εκτός από τις διώξεις και το έργο της Δικαιοσύνης «υπάρχει πάντα το
δικαίωμα του πολίτη να υπερασπίσει τον εαυτό του με το τεκμήριο της
αθωότητας». Και πως «σε καμιά περίπτωση η άσκηση ποινικής δίωξης δεν σημαίνει
καταδίκη, δεν σημαίνει προκαταβολική ισχύ των κατηγοριών». Στο ίδιο κλίμα ο
κυβερνητικός εκπρόσωπος Χρ. Πρωτόπαπας καταδίκασε την τακτική των στελεχών της
Ν.Δ. να υιοθετούν εκ προοιμίου τις κατηγορίες στις οποίες βασίσθηκε η δίωξη
κατά Κόκκαλη, και τόνισε ότι η κυβέρνηση θα αντιταχθεί στην εικόνα της
καταστροφής που επιχειρείται από πολλές πλευρές να εγκατασταθεί στη χώρα. Η
στάση αυτή έχει να κάνει με τη θέση της κυβέρνησης ότι δεν μπορεί εξαιτίας της
δίωξης κατά του κ. Κόκκαλη είτε να απαγορευθεί στην Ιντρακόμ να παίρνει μέρος
σε διαγωνισμούς του Δημοσίου είτε ακόμη και να... κλείσει ως εταιρεία. 
Κατά τα λοιπά, η δίωξη κατά του μεγαλοεπιχειρηματία κ. Κόκκαλη προκάλεσε
μπαράζ δηλώσεων από στελέχη όλων των κομμάτων. Ο επίτιμος πρόεδρος της Ν.Δ. Κ.
Μητσοτάκης κάλεσε όλους να αφήσουν απερίσπαστη τη Δικαιοσύνη στο έργο της, ενώ
ο Γ. Σουφλιάς κατηγόρησε την κυβέρνηση για αναξιοπιστία και περίσσευμα
υποκρισίας. Ο πρόεδρος του ΚΕΠ Δ. Αβραμόπουλος σε δήλωσή του ανέφερε ότι «η
ευθύνη ­ για την κρίση ­ βαραίνει τα πολιτικά κόμματα που μετέφεραν τον
εμφύλιό τους στον επιχειρηματικό κόσμο».
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17273N102</ED>
<ID>
ID:307256

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N10&aa=2</URL></REF>


Article

<CATEGORY>vin04</CATEGORY>

 <H2>Παρέμβαση Στεφανόπουλου στην «ατμόσφαιρα δυσωδίας»
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

ΙΩΑΝΝΙΝΑ

Παρέμβαση στο νοσηρό κλίμα των ημερών έκανε χθες το βράδυ ο Πρόεδρος της
Δημοκρατίας κ. Κωστής Στεφανόπουλος. Μίλησε για ατμόσφαιρα δυσωδίας στην
πολιτική ζωή του τόπου, ενώ άσκησε έντονη κριτική στον τρόπο με τον οποίο
καλύπτει τα γεγονότα η τηλεόραση. «Σήμερα μια ατμόσφαιρα δυσωδίας καλύπτει την
πολιτική ζωή του τόπου. Δεν επιτελούμε όλοι το καθήκον μας κατά τον τρόπο που
επιβάλλεται». Αυτό επεσήμανε χθες το βράδυ ο Πρόεδρος της Δημοκρατίας κ.
Κωστής Στεφανόπουλος, απαντώντας σε προσφώνηση του δημάρχου Ιωαννίνων κατά τη
διάρκεια επίσημου δείπνου προς τιμήν του. Και συνέχισε: «Η κυβέρνηση αυτή τη
στιγμή εκπληρώνει την υποχρέωσή της, να υπάρξουν νόμοι αυστηροί οι οποίοι όχι
απλώς να καταδιώκουν, αλλά να καταστέλλουν την επιθυμία προσβολής των νόμων.
Κάθε πράξη που διαταράσσει την ήρεμη πολιτική ζωή και την κοινωνική γαλήνη.
Έπειτα, απέναντι στην κυβέρνηση έρχονται οι εισαγγελικές και διωχτικές αρχές
υποχρεωμένες να επεμβαίνουν, χωρίς καθυστέρηση, χωρίς ανοχή, χωρίς διάθεση
αυστηρότητας, αλλά με διάθεση νομιμότητος, χωρίς να εγκαταλείπουν κανένα
περιστατικό το οποίο έρχεται εις γνώσιν των. Αλλά καλείται και η τηλεόραση να
παίξει τον δικό της ρόλο και γενικώς τα ΜΜΕ και πιστεύω ότι, κατά ένα τρόπο
τον ρόλο της αυτό τον επιτελεί. Μόνο που τον νοθεύει αυτόν το ρόλο,
προσπαθώντας να εμπλέξει πολιτικούς σε πράξεις οι οποίες είναι καταδικαστέες
ασφαλώς, αλλά οι οποίες δεν χρειάζονται την παρουσία των πολιτικών, για να
προσελκύσουν την εντύπωση του κόσμου. Κάνει αυτό το λάθος η τηλεόραση και θα
πρέπει να περιστείλει τη δραστηριότητά της στο μέτρο που και εκεί το καθήκον
επιβάλλει και να μπορέσουμε να ξεπεράσουμε αυτή την περίοδο η οποία κάθε άλλο
παρά είναι ευχάριστη, κάθε άλλο παρά οδηγεί σε πορεία προς την ανάπτυξη, προς
τη βελτίωση, προς την καλυτέρευση των ρόλων της ζωής.

Και θα πρέπει κι εμείς, οι απλοί πολίτες, όλοι να μην παρασυρόμεθα τόσο
εύκολα, αλλά να έχουμε κι εμείς το καθήκον του πολίτη και να σκεφτόμαστε τι
κάνουμε, τι λέμε και πώς ενεργούμε, εις τρόπον ώστε όλοι μαζί, επιτελούντες το
καθήκον μας, να ξεπεράσουμε κι αυτή την περίοδο, που δεν είναι η καλύτερη της
πολιτικής μας ζωής».
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N10</CAT>
<ED>
Κωδικός άρθρου: A17273N103</ED>
<ID>
ID:307285

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N10&aa=3</URL></REF>


Article

<CATEGORY>vin04</CATEGORY>

 <H2>Λερναία Ύδρα οι φρουτοπαγίδες
</H2><H4>Μαρτυρία: «Έχασα πάνω από 30 εκατ. δρχ.»
</H4>
<AUTHOR>ΘΑΝΑΣΗΣ ΣΑΜΑΡΑΣ
</AUTHOR>
<AUTHOR>ΜΑΤΙΝΑ ΗΡΕΙΩΤΟΥ
</AUTHOR>
<AUTHOR>ΓΙΩΡΓΟΣ ΒΟΥΝΑΤΣΟΣ
</AUTHOR>

Έχασα πάνω από 30 εκατ. δρχ., και την οικογένειά μου. Μήνυσα τον υπεύθυνο
του καταστήματος μετά από πολλές προσπάθειες γιατί και στην αστυνομία έβρισκα
«κλειστές πόρτες»! 
Καθημερινά γίνονται κατασχέσεις παράνομων μηχανημάτων, αλλά η «μάστιγα» δεν
φαίνεται να έχει τέλος

Ο Γιώργος Νασιόπουλος από τη Ματαράγκα Καρδίτσας μιλάει στα «ΝΕΑ» και
αποκαλύπτει όλο το κύκλωμα του παράνομου τζόγου στην Καρδίτσα όπου εμπλέκονται
και αστυνομικοί. Μάλιστα είναι βασικός μάρτυρας κατηγορίας κατά των
αστυνομικών που παραπέμφθηκαν στη Δικαιοσύνη για την υπόθεση των ροζ
κυκλωμάτων στην Καρδίτσα. Παράλληλα εκκρεμεί στη Δικαιοσύνη η μήνυσή του εις
βάρος επιχειρηματία για τυχερά παχνίδια. 
Η μήνυση του κ. Νασιόπουλου ανασύρεται τώρα, μετά τον θόρυβο, από το αρχείο.
Την ίδια στιγμή, καθημερινά έρχονται στη δημοσιότητα υποθέσεις που
αποδεικνύουν πως ο παράνομος τζόγος λειτουργεί ως Λερναία Ύδρα και πως δεκάδες
«φρουτοπαγίδες» δημιουργούν ένα ιδιότυπο καθεστώς στην περιφέρεια. Όμως, παρ'
ότι τα ονόματα εκείνων που ενέχονται στον παράνομο τζόγο κυκλοφορούν από στόμα
σε στόμα, πολύ δύσκολα, ακόμη κι όταν γίνονται επώνυμες καταγγελίες,
λογοδοτούν ενώπιον της Δικαιοσύνης. Τις περισσότερες φορές δικαστικές έρευνες
έχουν καταλήξει στο αρχείο «ελλείψει στοιχείων», ενώ, όπως χαρακτηριστικά λέει
στα «ΝΕΑ» στέλεχος του ΣΔΟΕ στην Κρήτη, «τα ονόματα εκείνων που κινούν τα
νήματα δεν θα τα δείτε πουθενά»: Οι μεγαλοϊδιοκτήτες φροντίζουν να νοικιάζουν
τα ηλεκτρονικά τους παιχνίδια σε καφενεία, μπαρ, αναψυκτήρια και εισπράττουν
με ασφάλεια, αφού αυτοί που ελέγχονται είναι οι μισθωτές- καταστηματάρχες. Σε
πολλές περιπτώσεις, εξάλλου, τα ίδια πρόσωπα συγκεντρώνουν πολλές ιδιότητες
στις τοπικές κοινωνίες, διεισδύοντας σε επιχειρήσεις Τύπου ή ασχολούμενοι με
τα κοινά από διάφορα σωματεία. 
«Το 1998 και αφού είχα χάσει πάνω από 30 εκατ. δρχ., πληροφορήθηκα από
κάποιους του καταστήματος ότι δεν πρόκειται να κερδίσω ποτέ εφόσον τα
μηχανήματα κάποια στιγμή τα βράδια "πειράζονται" από τους τεχνικούς ώστε να
μην μπορείς ποτέ να κερδίσεις. Πράγματι άρχισα να παρακολουθώ τι γίνεται και
το διαπίστωσα και ο ίδιος», λέει ο κ. Νασιόπουλος και συνεχίζει: «Τότε
επισκέφθηκα τον ιδιοκτήτη κ. Ζευγαρά και του είπα τι γίνεται και ζήτησα να μου
επιστρέψει όσα μου είχαν "κλέψει". Η απάντησή του ήταν πως δεν γίνονται τέτοια
πράγματα και με έδιωξε. Απευθύνθηκα στον τότε διοικητή Ασφαλείας κ. Κόκκαλη
και στον αστυνομικό διευθυντή κ. Μπαλαμπάνη και η απάντηση που πήρα ήταν "μην
μπλέκεις με αυτούς τους ανθρώπους" και δεν δέχτηκαν να γράψουν την καταγγελία
μου στο βιβλίο συμβάντων και να καταθέσω μήνυση. Αναγκάστηκα να απευθυνθώ στον
περιφερειακό διευθυντή στη Λάρισα, στον κ. Φλώρο, ο οποίος πραγματοποίησε
έφοδο στο κατάστημα του κ. Ζευγαρά και κατέσχεσε 18 παράνομα μηχανήματα που
μετατρέπονταν με τηλεκοντρόλ από τεχνικά σε τυχερά και συνέλαβε και 15 άτομα.
Τελικά υπέβαλα μήνυση για το ποσό που έχασα και άρχισε ένας πόλεμος απειλών
και εκβιασμών για να την αποσύρω. Όταν έφθασε η ώρα να βγει το σπίτι μου σε
πλειστηριασμό λόγω οφειλών, βρήκαν πού χρωστούσα τα γραμμάτια ύψους 5 εκατ.
δρχ. και παράνομα, αφού κατέβαλαν το ποσό, τα πήραν στα χέρια τους και με
εκβίαζαν να αποσύρω τη μήνυση γιατί διαφορετικά θα έχανα το σπίτι μου. Την
απέσυρα και επανήλθα με νέα μήνυση πλέον». Σημειώνεται πως λογιστής σε
επιχείρηση του μηνυθέντος από τον κ. Νασιόπουλο είναι ο ιδιοκτήτης εφημερίδας
στην Καρδίτσα Σπύρος Καφφές. Ο ίδιος μιλώντας στα «ΝΕΑ» παραδέχθηκε πως είναι
λογιστής σε μια επιχείρηση ξενοδοχειακή και είπε πως «δεν έχει καμία σχέση με
τις άλλες επιχειρήσεις του κ. Ζευγαρά, που όντως έχει πολλά καταστήματα με
ηλεκτρονικά παιχνίδια».

<H3>Στον Βόλο οι επόμενες αποκαλύψεις </H3>
Ο Βόλος περιμένει... τη σειρά του στο σίριαλ των αποκαλύψεων για τον
ηλεκτρονικό τζόγο. Το ενδιαφέρον αυξάνεται, καθώς γίνεται έντονα λόγος για τις
σχέσεις μεγαλοεπιχειρηματία του τζόγου με ισχυρό πολιτικό πρόσωπο της
περιοχής, αλλά και για τις διασυνδέσεις που έχει αναπτύξει, παράλληλα, με
υψηλόβαθμο αστυνομικό. Πάντως, τις τελευταίες ημέρες τα περισσότερα
καταστήματα παραμένουν κλειστά. 
Στην Πάτρα, την πόλη απ' όπου ξεκίνησε το γαϊτανάκι των αποκαλύψεων εκκρεμούν
στο ΣΔΟΕ εξακόσιες καταγγελίες για «φρουτάδικα», τις οποίες αδυνατούν να
ελέγξουν άμεσα. Πάντως, τα καταστήματα του Γ. Νικολετάτου άρχισαν και πάλι να
λειτουργούν αλλά μόνο ως καφετέριες.

<H3>Κρήτη: Πώς ξεγλιστρούν οι μεγαλοϊδιοκτήτες
</H3>
Τα πλοκάμια των «φρουτοπαγίδων» απλώνονται ως την Κρήτη. Εδώ, όμως, τα ονόματα
εκείνων που κινούν τα νήματα δεν φαίνονται πουθενά. 
Η μέθοδος είναι απλή: το μεγαλύτερο μέρος της δραστηριότητάς τους αφορά την
επενοικίαση ηλεκτρονικών παιχνιδιών σε άλλους. 
Οι έλεγχοι που γίνονται λοιπόν, αφορούν τους επιχειρηματίες, ιδιοκτήτες
λεσχών, καφενείων και αναψυκτηρίων στις επιχειρήσεις των οποίων λειτουργούν τα
φρουτάκια. Μάλιστα έχει τύχει, όπως είπε στα «ΝΕΑ» στέλεχος του ΣΔΟΕ, να
κατασχεθούν μηχανήματα και να διαμαρτύρεται όχι ο επιχειρηματίας, αλλά ο
πραγματικός τους ιδιοκτήτης. 
Την ύπαρξη αυτού του μηχανισμού επιβεβαίωσε μιλώντας στα «ΝΕΑ» ο αντιδήμαρχος
Ηρακλείου, ιδιοκτήτης καφενείου στην πόλη κ. Μανώλης Παγωμένος: 
«Τα περισσότερα μηχανήματα έχουν πλέον αποσυρθεί, σε ποσοστό 90%» λέει και
προσθέτει: «Δεν μπορεί να επιβιώσει το καφενείο που δεν έχει ηλεκτρονικά
παιχνίδια, αφού αν δεν έχεις εσύ, οι πελάτες θα πάνε στο διπλανό». Όπως λέει ο
κ. Παγωμένος, οι περισσότεροι ιδιοκτήτες καφενείων νοικιάζουν ηλεκτρονικά
παιχνίδια. Ο διάλογος μαζί του είναι χαρακτηριστικός: 
- Εσείς έχετε ηλεκτρονικά παιχνίδια στο κατάστημά σας; 
- Έχω. Νοικιάζω κατά καιρούς, τα κρατώ μερικές μέρες, αλλάζουν στη συνέχεια. 
- Εσείς από ποιον νοικιάζετε; 
- Από διαφόρους κατά καιρούς, ανάλογα. 
- Για παράδειγμα, τώρα, από ποιον έχετε πάρει; 
- Δεν θυμάμαι, το μικρό του όνομα ξέρω μόνο... 
- Μα, κάνετε μια σύμβαση, συναλλάσσεστε με κάποιον χωρίς να γνωρίζετε το όνομά
του; 
- Ε, όχι, ως Πέτρο τον ξέρω. 
- Μα, καλά, δεν ξέρετε ποιον θα πληρώσετε; Δεν έχετε έστω το τηλέφωνό του; 
- Όχι, γιατί έρχονται παιδιά και πληρώνονται. 
- Πώς έτσι; Δηλαδή αν έρθω αύριο και σας πω «από τον Πέτρο», θα μου δώσετε
χρήματα; 
- Ε, όχι βέβαια. 
<H3>Εφοριακός στο σκαμνί για κακούργημα
</H3>
Στον εισαγγελέα οδηγήθηκε 52χρονη υπάλληλος Εφορίας, η οποία συνελήφθη επ'
αυτοφώρω να παραλαμβάνει το ποσό που είχε απαιτήσει από γιατρό - χειρουργό για
να μην απορρίψει τα φορολογικά του βιβλία. 
Εις βάρος της 52χρονης υπαλλήλου της ΙΑ' ΔΟΥ Αθήνας Γεωργίας Σ. Δέλγα ασκήθηκε
ποινική δίωξη με κατηγορίες σε βαθμό κακουργήματος. Ειδικότερα ασκήθηκε εις
βάρος της ποινική δίωξη για εκβίαση και νομιμοποίηση εσόδων από παράνομη
δραστηριότητα σε βαθμό κακουργήματος, καθώς και δίωξη για δωροδοκία. Η
κατηγορούμενη υπάλληλος της Εφορίας παραπέμφθηκε στη 19η τακτική ανακρίτρια,
από την οποία ζήτησε και πήρε προθεσμία για να απολογηθεί. 
Με 3.800 ευρώ

Η Γεωργία Δέλγα συνελήφθη προχθές το μεσημέρι έξω από το κτίριο της ΙΑ' ΔΟΥ
Αθηνών. Η Αστυνομία επενέβη και τη συνέλαβε μόλις παρέλαβε το ποσό των 3.800
ευρώ, το οποίο είχε απαιτήσει από τον χειρουργό. 
Τα χρήματα είχαν προσημειωθεί έπειτα από σχετική καταγγελία που έγινε στο
Τμήμα Δίωξης Οικονομικών Εγκλημάτων της Ασφάλειας Αττικής. Σύμφωνα με την
καταγγελία, η Γεωργία Δέλγα είχε διενεργήσει τακτικό έλεγχο στα φορολογικά
βιβλία του γιατρού - χειρουργού, ο οποίος διατηρεί ιδιωτικό ιατρείο στο κέντρο
της Αθήνας. Η υπάλληλος της Εφορίας, σύμφωνα την καταγγελία, απαίτησε από τον
γιατρό το ποσόν των 3.800 ευρώ προκειμένου να μην απορρίψει τα φορολογικά του
βιβλία, γεγονός που θα είχε ­ όπως του είπε ­ σημαντικές οικονομικές και
φορολογικές συνέπειες. 
Η εφοριακός, σύμφωνα με δηλώσεις του δικηγόρου της, αρνείται τις κατηγορίες.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N11</CAT>
<ED>
Κωδικός άρθρου: A17273N111</ED>
<ID>
ID:307222

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N11&aa=1</URL></REF>


Article

<CATEGORY>vin06</CATEGORY>

 <H2>Μαζί μ' αυτόν τελείωσα κι εγώ
</H2><H4>Μιλάει ο πατέρας που σκότωσε τον προμηθευτή ναρκωτικών των γιων του
</H4>
<AUTHOR>ΛΙΑ ΝΕΣΦΥΓΕ</AUTHOR>

«Ένιωσα ότι όλα ήταν μάταια. Οι θυσίες μου, οι προσπάθειές μου, όλα όσα
είχα κάνει με σκληρή δουλειά για την οικογένειά μου, για τα παιδιά μου. Έγινε
αυτό που δεν έπρεπε να γίνει. Μέσα σε δευτερόλεπτα σωριάσθηκαν 57 χρόνια της
ζωής μου». 
Ο Νίκος Στάμου βρέθηκε στα κρατητήρια της Ασφάλειας Λαμίας. Τα «πέτρινα
χρόνια», το μαρτύριο της οικογένειάς του με τον μεγαλύτερο γιο του χρόνια
παγιδευμένο στα ναρκωτικά και τον μικρότερο να ακολουθεί την ίδια καταστροφική
πορεία σφραγίσθηκαν με έναν πυροβολισμό. Στην απελπισμένη προσπάθειά του, όπως
λέει, να τραβήξει τον γιο του από την πηγή που του προμήθευε τα ναρκωτικά, να
εκφοβίσει τον άνθρωπο τον οποίο θεωρούσε υπαίτιο για το δράμα της οικογένειάς
του, το όπλο του εκπυρσοκρότησε. 
Ο 42χρονος Νίκος Τσόφλιος σωριάσθηκε νεκρός και όταν αποκαλύφθηκε το έγκλημα,
ο Νίκος Στάμου συνελήφθη. 
«Πέντε ημέρες και βαραίνουν πάνω μου σαν πενήντα χρόνια. Μια αδιέξοδη
κατάσταση, από τύψεις και ανησυχία για την οικογένειά μου. Όποιες και αν θα
είναι οι αποφάσεις της Δικαιοσύνης, εγώ αισθάνομαι τελειωμένος. Είμαι ένας
οικογενειάρχης που δούλεψε σκληρά στις οικοδομές για τα τρία παιδιά του και
μέσα σε λίγα λεπτά πέρασα στην άλλη όχθη. Τα γεγονότα με τσάκισαν και ήταν η
χαριστική βολή για την οικογένειά μου. Στο σπίτι μου έμεινε η γυναίκα μου.
Μόνη της, αντιμέτωπη με τόσο δύσκολες καταστάσεις. Στα τόσα που πέρασε αυτά τα
χρόνια με τα ναρκωτικά, μας έπεσε σαν μολύβι και η δική μου ιστορία και έχει
καταρρεύσει». 
Εκείνο το μοιραίο μεσημέρι του περασμένου Σαββάτου ο Νίκος Στάμου όταν
επέστρεψε στο σπίτι του, στην περιοχή της Αγίας Μαρίνας Φθιώτιδας, δεν βρήκε
τα δύο παιδιά του. Για τον μεγαλύτερο, τον 32χρονο Χρήστο, είχε υπόνοιες για
το πού μπορεί να βρίσκεται. Προηγουμένως είχε δει το μηχανάκι του έξω από την
παράγκα όπου διέμενε ο Νίκος Τσόφλιος. Ήταν κοινό μυστικό στην περιοχή, όπως
λέει, ότι η παράγκα ήταν στέκι και σύχναζαν χρήστες. «Περισσότερο όμως
ανησύχησα για το μικρότερο παιδί μου. Ένα παλικάρι 22 χρόνων. Φοβήθηκα μήπως
είχε πάρει και αυτό τον ίδιο δρόμο. Το ένα το έχασα από τα ναρκωτικά,
τουλάχιστον να έσωζα το άλλο όσο ήταν ακόμα νωρίς. Δεν είχα άλλα περιθώρια». 
Πήγε οπλισμένος 
Προτού φύγει για την παράγκα πήρε μαζί του το κυνηγετικό όπλο του.
«Περισσότερο για δική μου άμυνα. Δεν είχα πρόθεση να σκοτώσω, να αφαιρέσω ζωή,
ό,τι κακό και αν είχε κάνει στην οικογένειά μου. Σκοπός μου ήταν να φοβερίσω
αυτούς που βρίσκονταν στην παράγκα για να αφήσουν ήσυχα τα παιδιά μου...».
Περιγράφοντας τη σκηνή που στιγμάτισε τη ζωή του λέει: «Μπήκα στην παράγκα και
άρχισα να ψάχνω στους χώρους της. Ξαφνικά, τον είδα μπροστά μου. "Τι συμβαίνει
ρε. Τι θες εδώ", μου φώναξε. Είδε το όπλο, ήρθε κατά πάνω μου, το τράβηξε από
την κάννη και αυτό εκπυρσοκρότησε. Τον είδα να σωριάζεται μέσα στα αίματα.
Μαζί με αυτόν τελείωσα κι εγώ». 
<H3>Μια ωραία ζωή που έγινε κόλαση
</H3>
Στον Νίκο Στάμο έμεινε πια το μακρινό παρελθόν, οι καλές στιγμές της
οικογένειάς του προτού δηλητηριαστεί από τα ναρκωτικά. «Υπήρξαν και καλές
εποχές. Πριν από χρόνια, όταν μεγάλωναν τα τρία παιδιά μου. Εγώ δούλευα
εργολάβος σε οικοδομές. Δεν μας έλειπε τίποτα. Ο Χρήστος, ο μεγαλύτερος γιος
μου, έδωσε εξετάσεις στη Σχολή Υπαξιωματικών της Αεροπορίας. Μπήκε από τους
πρώτους. Μετά πήγε να υπηρετήσει στην Καλαμάτα. Στις αρχές του 1990 είχε ένα
ατύχημα σε τροχαίο. Μέχρι να αναρρώσει έμενε με τη γιαγιά του. Από εκεί
άρχισαν όλα, έμπλεξε σε παρέες και έκανε τη μεγάλη στροφή. Λίγο αργότερα τον
έδιωξαν από την Αεροπορία. Δεν μας είπαν τους λόγους. Τον πήρα μαζί μου στην
οικοδομή». 
Τα προβλήματα όσο περνούσε ο καιρός γίνονταν εντονότερα. «Ο κατήφορος όμως
είχε αρχίσει. Ο Χρήστος παντρεύτηκε και απέκτησε ένα παιδί - έξι χρόνων
σήμερα. Δεν ξέκοψε από τα ναρκωτικά. Χώρισε και επέστρεψε στο σπίτι μας». 
Τα δύο τελευταία χρόνια ήταν ένα μαρτύριο για την οικογένεια. «Ξεσπούσε στη
μητέρα του και τη χτυπούσε. Όλη αυτή η κατάσταση επηρέασε και το μικρότερο
παιδί μας. Τον παρακαλούσαμε να ακολουθήσει θεραπεία για απεξάρτηση. Δεν
γινόταν τίποτα. Ούτε να ακούσει δεν ήθελε. Χανόταν για μέρες από το σπίτι και
ξημεροβραδιαζόταν στην παράγκα».
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17273N121</ED>
<ID>
ID:307191

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N12&aa=1</URL></REF>


Article

<CATEGORY>vin06</CATEGORY>

 <H2>Θα «τηλεφωνούμε φθηνά» από κοινόχρηστα τηλέφωνα
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

«Εδώ τηλεφωνείτε φθηνά»... Πινακίδες με τέτοιου είδους μηνύματα αναμένεται να
κάνουν σύντομα την εμφάνισή τους στα περίπτερα και τα καταστήματα ψιλικών της
Αθήνας και της Θεσσαλονίκης και αργότερα σε αυτά της υπόλοιπης Ελλάδας. 
Ο «πόλεμος» στον χώρο των τηλεπικοινωνιών που άρχισε με την εμφάνιση των
πρώτων ιδιωτικών εταιρειών σταθερής τηλεφωνίας, εξαπλώνεται τώρα και στα
κοινόχρηστα τηλέφωνα των περιπτέρων και των καταστημάτων ψιλικών! 
Ο μηνιαίος τζίρος των τηλεφώνων αυτών ανέρχεται κατά μέσο όρο στις 70.000
δρχ., ενώ σε ορισμένα κομβικά σημεία (κέντρα πόλεων, σταθμοί συγκοινωνιακών
μέσων κ.λπ.) φτάνει έως και το ένα εκατομμύριο δραχμές. 
Πρώτη μπαίνει στον χώρο των κοινόχρηστων τηλεφώνων η ιδιωτική εταιρεία
τηλεπικοινωνιών Intraconnect, η οποία αναπτύσσει δίκτυο απελευθερωμένων
υπηρεσιών σταθερής τηλεφωνίας. 
Η συγκεκριμένη εταιρεία υπέγραψε πρόσφατα σύμβαση συνεργασίας με γνωστή
διαφημιστική εταιρεία, μέσω της οποίας αποκτά το πλεονέκτημα της παροχής
τηλεπικοινωνιακών υπηρεσιών στην αγορά των περιπτέρων, αλλά και των
καταστημάτων ψιλικών ειδών, που έως σήμερα μονοπωλούσε ο ΟΤΕ. 
Η διαφημιστική εταιρεία έχει αποκλειστικό συμβόλαιο συνεργασίας με 6.500
περίπτερα σε όλη την Ελλάδα, νοικιάζοντας από αυτά χώρους τους οποίους στη
συνέχεια παραχωρεί σε άλλες εταιρείες (π.χ. καπνοβιομηχανίες, τροφίμων κ.ά.)
που επιθυμούν να διαφημιστούν. 
Η συμφωνία μεταξύ της Intraconnect και της διαφημιστικής εταιρείας έχει 15ετή
διάρκεια και προβλέπει την εγκατάσταση ειδικού εξοπλισμού (δρομολογητών
κλήσεων) σε πρώτη φάση σε 2.000 περίπτερα - ψιλικατζίδικα, από τα οποία το
κοινό θα μπορεί να κάνει έως και 20% φτηνότερα τηλεφωνήματα (αστικά,
υπεραστικά, διεθνή) χρησιμοποιώντας το δίκτυο της Intraconnect. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N12</CAT>
<ED>
Κωδικός άρθρου: A17273N122</ED>
<ID>
ID:307237

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N12&aa=2</URL></REF>


Article

<CATEGORY>vin06</CATEGORY>

 <H2>Σκληραίνει η στάση του ΙΚΑ
</H2><H4>Αναμένεται να καταγγείλει τις συμβάσεις με συμβασιούχους γιατρούς
</H4>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μέχρι και σε καταγγελίες συμβάσεων με συμβασιούχους γιατρούς του ΙΚΑ είναι
διατεθειμένη να φθάσει η διοίκηση του ιδρύματος με αφορμή τη συνέχιση των
απεργιών στο ίδρυμα ακόμη και μετά τη χθεσινή απόφαση του δικαστηρίου που
έκρινε τις κινητοποιήσεις παράνομες και καταχρηστικές.

Η διοίκηση του ΙΚΑ - σύμφωνα με ασφαλείς πληροφορίες - σχεδιάζει από σήμερα να
καλέσει σε απολογία τους συμβασιούχους γιατρούς που μετέχουν στην απεργία (που
έχει κηρυχτεί παράνομη) υποστηρίζοντας ότι δεν έχουν καμία συνδικαλιστική
κάλυψη αφού δεν μετέχουν ούτε στην ΑΔΕΔΥ η οποία τους «καλύπτει» απεργιακά.
Μάλιστα για τη μη συνδικαλιστική κάλυψη των συμβασιούχων γιατρών από την ΑΔΕΔΥ
υπάρχει και σχετική γνωμοδότηση του Νομικού Συμβουλίου του Κράτους. 
Κύκλοι του υπουργείου Εργασίας τόνιζαν ότι η κυβέρνηση έχει αποφασίσει να
«φθάσει στα άκρα» το θέμα των γιατρών του ΙΚΑ και δεν αποκλείεται και η
περίπτωση των απολύσεων δεδομένου ότι οι συμβασιούχοι γιατροί διέπονται από
ειδικό καθεστώς το οποίο παρέχει την ευχέρεια στον διοικητή του ΙΚΑ να
προχωρήσει σε καταγγελία της σύμβασης χωρίς καμία άλλη διαδικασία. 
Στο μεταξύ παράνομη και καταχρηστική έκρινε την απεργία των γιατρών του ΙΚΑ το
Μονομελές Πρωτοδικείο Αθηνών. 
Η διοίκηση του ΙΚΑ αμέσως μετά την απόφαση αυτή έστειλε εγκύκλιο σε όλες τις
μονάδες υγείας καλώντας τους γιατρούς να επιστρέψουν στα καθήκοντά τους. 
Ωστόσο οι κινητοποιήσεις συνεχίζονται εντείνοντας τα προβλήματα για τους
ασφαλισμένους. 
Η ΑΔΕΔΥ ανακοίνωσε ότι θα προχωρήσει σε τετραήμερη απεργία μέχρι τις 25
Φεβρουαρίου (Δευτέρα) καλύπτοντας έτσι συνδικαλιστικά τη συνέχιση των
κινητοποιήσεων των γιατρών. Υπενθυμίζεται ότι κύριο αίτημα των γιατρών του ΙΚΑ
είναι η μονιμοποίηση των 5.500 συμβασιούχων συναδέλφων τους. 
Ο διοικητής του ΙΚΑ κ. Μ. Νεκτάριος, σε χθεσινές του δηλώσεις, τόνισε ότι η
πρόταση που υποβλήθηκε στους εκπροσώπους των γιατρών του ιδρύματος αποτελεί
την ιδεώδη λύση. 
Για να προσθέσει: Όσοι γιατροί έχουν τις προϋποθέσεις θα αξιολογηθούν και θα
ενταχθούν στο ΙΚΑ για αποκλειστική απασχόληση αλλά θα κλείσουν τα ιατρεία. Η
διοίκηση του ΙΚΑ σε σχετική της ανακοίνωση υπενθυμίζει τις δεσμεύσεις που
ανέλαβε η ηγεσία του υπουργείου Εργασίας απέναντι στους γιατρούς. Αυτές είναι: 
- Άμεση σύσταση επιτροπής υπό τον υφυπουργό Κοινωνικών Ασφαλίσεων κ. Ροβ.
Σπυρόπουλο με συμμετοχή και των δύο μερών προκειμένου μέχρι τις 15/3/2002 να
οριστικοποιηθούν οι όροι και οι προϋποθέσεις με τις οποίες το ίδρυμα θα
προχωρήσει στην άμεση προκήρυξη για την κάλυψη αριθμού κενών οργανικών θέσεων
πλήρους και αποκλειστικής απασχόλησης. 
- Οικονομική ενίσχυση ύψους 60.000 δρχ. μηνιαίως.

<H3>Μάρτιο και το ΕΚΑΣ </H3>
Αύριο, μαζί με τη σύνταξη Μαρτίου, θα καταβληθεί, σε ευρώ, και το ΕΚΑΣ
(Επίδομα Κοινωνικής Αλληλεγγύης Συνταξιούχων) στους 300.000 δικαιούχους
χαμηλοσυνταξιούχους του ΙΚΑ. Μαζί θα καταβληθούν και τα αναδρομικά του ΕΚΑΣ
Ιανουαρίου - Φεβρουαρίου. Το ποσό που θα καταβάλλεται για το 2002 κυμαίνεται
από 24,13 ευρώ (8.221 δρχ.) έως 32.885 δρχ. (96,51 ευρώ) κατά μήνα ανάλογα με
τα ποσά εισοδήματος από συντάξεις, μισθούς, ημερομίσθια και άλλα εισοδήματα
έτους 2001.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17273N131</ED>
<ID>
ID:307192

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N13&aa=1</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΙΚΕΣ ΕΚΛΟΓΕΣ 2002
</H5><H2>Οι 9+9 μήνες του ασκούμενου δικηγόρου
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Κάθε χρόνο περίπου 600 νέοι δικηγόροι εγγράφονται στα μητρώα του Δικηγορικού
Συλλόγου Αθήνας. Για κάποιους από αυτούς είχαν προηγηθεί 18 μήνες πραγματικής
άσκησης σε δικηγορικά γραφεία... 
Οι υπόλοιποι ­ και είναι κοινό μυστικό στον δικηγορικό κόσμο ­ είτε
παρουσίασαν ένα τυπικό έγγραφο με την υπογραφή ενός δικηγόρου (συνήθως
συγγενικού προσώπου) για την πιστοποίηση της άσκησης, είτε επί 18 μήνες
προσέφεραν δωρεάν υπηρεσίες γραμματέα, αναλαμβάνοντας παράλληλα και το έργο
της καθαριότητας του γραφείου ή ετοιμάζοντας καφέδες... 
«Η άσκηση πρέπει να έχει ουσιαστικό περιεχόμενο», λένε όλοι οι συνδυασμοί στον
ΔΣΑ, περιγράφοντας με κομψό τρόπο την κατάσταση που επικρατεί. Και θέτουν για
μία ακόμη φορά θέμα αλλαγών στον τρόπο άσκησης και ζήτημα αναμόρφωσης των
νομικών σπουδών. 
Και η ώρα των αλλαγών φαίνεται ότι έχει έρθει, καθώς ­ όπως γνωστοποίησε και ο
υπουργός Δικαιοσύνης κ. Φίλ. Πετσάλνικος με πρόσφατη συνέντευξή του στα «ΝΕΑ»
­ με τις νέες ρυθμίσεις στον Κώδικα περί Δικηγόρων το σημερινό καθεστώς
άσκησης θα λάβει τέλος. Στο εξής η άσκηση δεν θα περιορίζεται σε ένα
δικηγορικό γραφείο, αλλά τουλάχιστον κατά το ήμισυ θα περνά και από τη δημόσια
διοίκηση και τις δικαστικές και εισαγγελικές υπηρεσίες. 
Η αναμόρφωση των νομικών σπουδών, τουλάχιστον όπως την προβάλλουν τα τελευταία
20 χρόνια οι δικηγορικοί συνδυασμοί, προκειμένου να περιοριστεί και ο
πληθωρισμός του κλάδου, θα μείνει ακόμη στα χαρτιά, αλλά και σε αυτές τις
εκλογές οι προτάσεις δεν λείπουν. Το ζητούμενο με την αναμόρφωση είναι να
αρχίσει η εξειδίκευση των φοιτητών της Νομικής μέσα από τη Σχολή, ώστε με την
αποφοίτηση όλοι να έχουν επιλέξει την κατεύθυνση που θα ακολουθήσουν
(δικηγορία, συμβολαιογραφία, γενικές νομικές σπουδές κ.λπ.). Και, πρακτικά,
αυτό συνεπάγεται ότι θα μειωθεί ο αριθμός εκείνων που θα χτυπήσουν την πόρτα
των υπερκορεσμένων δικηγορικών συλλόγων. 
«Υπέρμαχος» των άμεσων αλλαγών στον τρόπο άσκησης δηλώνει ο υποψήφιος
σύμβουλος στις εκλογές του ΔΣΑ κ. Θοδ. Πέππας (συνδυασμός Αρ. Οικονομίδη), ο
οποίος είχε έντονη δραστηριότητα και στην Ένωση Νέων και Ασκουμένων Δικηγόρων.
«Υπάρχει παλαιότερη πρόταση από την Ένωση η άσκηση να γίνεται για 12 μήνες
στις δικαστικές υπηρεσίες και για 6 μήνες σε δικηγορικό γραφείο», αναφέρει.
«Και για τον χρόνο άσκησης να έχει προβλεφθεί ένα ελάχιστο ποσό αμοιβής που θα
καταβάλλεται στους ασκούμενους από το υπουργείο Δικαιοσύνης, από τη στιγμή που
η άσκηση είναι υποχρεωτική. Κάτι ανάλογο συμβαίνει στις περισσότερες
ευρωπαϊκές χώρες». 
Για την αναμόρφωση των νομικών σπουδών σημειώνει ότι «πρόκειται για παλιά
καραμέλα» και προτείνει τη δημιουργία Σχολής Δικηγόρων στην οποία θα δίνουν
εξετάσεις οι ασκούμενοι και θα την παρακολουθούν κατά το 18μηνο της άσκησης. 
«Είναι αναμφισβήτητο ότι απαιτείται αλλαγή στον τρόπο άσκησης», τονίζει και ο
κ. Θοδ. Μπριάννης (συνδυασμός Δημ. Παξινού), ενώ προτείνει να θεσπιστεί και η
υποχρεωτική παρακολούθηση ειδικών σεμιναρίων από τους ασκούμενους και, ακόμη,
να υπάρξουν αλλαγές στο σύστημα των εξετάσεων που διεξάγονται από τους
συλλόγους. «Οι εξετάσεις ­ αναφέρει ­ είναι σήμερα χωρίς νόημα και περιεχόμενο
και παρέχουν τη δυνατότητα να ζουν και να βασιλεύουν το ρουσφέτι και οι
διαπροσωπικές σχέσεις στον σύλλογο...». 
Σοβαρή συζήτηση στον σύλλογο ζητεί για το θέμα ο κ. Εμμ. Κοκκινάκης
(συνδυασμός Βασ. Δημόπουλου). «Η αναμόρφωση των νομικών σπουδών δεν μπορεί να
γίνει πρόχειρα. Πρέπει να έχει βάθος. Η πρακτική άσκηση πρέπει να ξεκινήσει
από το τρίτο έτος σπουδών στις νομικές σχολές και οι απόφοιτοι να έχουν ήδη
κάνει τα πρώτα βήματα εξειδίκευσης. Μόνον έτσι θα δημιουργηθεί ένα νέο τοπίο
στη δικηγορία...». 
4.65% των νέων δικηγόρων (έως 30 ετών) δεν είχε την περασμένη χρονιά
ούτε μία παράσταση στα δικαστήρια. 
18 κάλπες θα στηθούν στον ΔΣΑ (εννέα για τα ψηφοδέλτια προέδρου και
εννέα για τους συμβούλους), με τους δικηγόρους να ψηφίζουν κατά ηλικία. 
27% ήταν η αποχή στις εκλογές του 1999.
<REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N13</CAT>
<ED>
Κωδικός άρθρου: A17273N132</ED>
<ID>
ID:307238

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N13&aa=2</URL></REF>


Article

<CATEGORY>vin04</CATEGORY>

 <H2>20 ΕΡΩΤΗΣΕΙΣ
</H2><H2>ΕΛΙΖΑ ΒΟΖΕΜΠΕΡΓΚ
</H2><H4>Οι μεγάλοι στόχοι απαιτούν θυσίες
</H4>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΥΠΟΨΗΦΙΑ ΠΡΟΕΔΡΟΣ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΑΣ

Η κ. Ελίζα Βόζεμπεργκ είναι η πρώτη γυναίκα στα χρονικά που διεκδικεί την
προεδρία του Δικηγορικού Συλλόγου Αθήνας. Άφησε τη θέση της εκπροσώπου Τύπου
του Κινήματος Ελεύθερων Πολιτών του κ. Δημ. Αβραμόπουλου, διεκδικώντας να
καταγραφεί ως η έκπληξη της εκλογικής αναμέτρησης. «Κάποιοι μεγάλοι στόχοι
απαιτούν θυσίες...», λέει και δηλώνει «έτοιμη να συνεργασθεί με όλους»,
δίνοντας έτσι και μια εξήγηση στο γιατί δεν κατήρτισε ψηφοδέλτιο συμβούλων. 
Οι δικηγόροι είναι έτοιμοι να εμπιστευθούν το «τιμόνι» του ΔΣΑ σε μια
γυναίκα; 
Οι δικηγόροι ζητούν έναν ΔΣΑ που να ξέρει να συνθέτει τα αντίθετα
επαγγελματικά συμφέροντα, ασπίδα προστασίας όλων των δικηγόρων, και θα
εμπιστευθούν όποιον ή όποια εγγυάται τα παραπάνω, σοβαρά και υπεύθυνα. 
Υποψήφια χωρίς συνδυασμό συμβούλων. Αυτό δεν είναι μια μεγάλη αδυναμία; 
Αντίθετα. Είναι δύναμη. Η έμπρακτη θέση για το ενιαίο ψηφοδέλτιο. Η απόδειξη
στην πράξη της δυνατότητας να ψηφισθούν οι καλύτεροι από όλους τους
συνδυασμούς. 
Πώς θα διοικήσετε όταν όλοι οι σύμβουλοι θα είναι αντίπαλοί σας; 
Μπορώ να συνεργασθώ με όλους. Ποτέ δεν είχα προσωπικές αντιπαραθέσεις.
Άλλωστε, μέχρι σήμερα, ο εκάστοτε πρόεδρος είχε ελάχιστους συμβούλους του
συνδυασμού του εκλεγμένους. 
Το ποσοστό σας θα είναι ποσοστό του ΚΕΠ; 
Στηρίζομαι αποκλειστικά και μόνο στην πολυετή εμπειρία μου και τους
προσωπικούς μου φίλους. 
Εκπρόσωπος Τύπου του ΚΕΠ ­ ΔΣΑ, σημειώσατε 2. Για ποιον λόγο; 
Θυσίασα μια τιμητική θέση για να διεκδικήσω την προεδρία του ΔΣΑ. Είναι όραμα
ζωής και δεσμεύομαι να εξαντλήσω τη θητεία. 
Η υποψηφιότητά σας δεν ακολουθεί τους πολιτικούς σχεδιασμούς του ΚΕΠ; 
Είμαι ανεξάρτητη και θα ήταν αντιφατικό να εκπροσωπώ το ΚΕΠ. Κάποιοι μεγάλοι
στόχοι απαιτούν θυσίες. 
Ο Δημ. Αβραμόπουλος αποδέχθηκε με χαρά την παραίτησή σας; 
Ο κ. Αβραμόπουλος μού ευχήθηκε να επιτύχω τον στόχο μου, γνωρίζοντας ότι έχω
μάθει από πολύ μικρή ηλικία να αγωνίζομαι με ανιδιοτέλεια. 
Στις εθνικές εκλογές θα είστε υποψήφια με το ΚΕΠ; 
Διεκδικώ την προεδρία του ΔΣΑ. Δεν υπάρχουν δεύτερες σκέψεις. 
Αν είστε στον β΄ γύρο των εκλογών του ΔΣΑ, ποιον βλέπετε αντίπαλο; 
Τιμώ όλους τους συνυποψηφίους μου και είμαι έτοιμη να αντιμετωπίσω
οποιονδήποτε. Με συνέπεια, τόλμη και εντιμότητα. 
Και ποιον θέλετε; 
Ισχύει ό,τι και προηγουμένως. 
Είστε «μεγαλοδικηγόρος»; 
Είμαι μια αυτοδημιούργητη μαχόμενη δικηγόρος, που αγαπάει το δικόγραφο και το
ακροατήριο. Καθημερινή καταξίωση είναι η εμπιστοσύνη των πελατών μου. 
Οι δικηγόροι μετέχουν σε κυκλώματα; 
Δεν γνωρίζω συναδέλφους σε κυκλώματα. Είναι πολύ σοβαρό θέμα για να μιλάει
κανείς με φήμες και χωρίς αποδείξεις. 
Καλός δικηγόρος είναι αυτός που κερδίζει στις δίκες; 
Καλός δικηγόρος είναι εκείνος που ενημερώνεται, εργάζεται με συνέπεια και
ταχύτητα και προσπορίζει όφελος στον εντολέα του. 
Ζούμε τις πιο «αδιάφορες» εκλογές στα χρονικά του ΔΣΑ; 
Πιστεύω ότι οι φετινές εκλογές είναι ενδιαφέρουσες γιατί τίποτε ακόμη δεν
είναι σαφές, εκτός από μια διάχυτη ανάγκη να αλλάξουν τα πράγματα. 
Γιατί δεν είστε ξανά στον συνδυασμό του Δημ. Παξινού; 
Έχω διαφορετική αντίληψη για το μέλλον της δικηγορίας και της δικαιοσύνης,
αλλά και για τον τρόπο λειτουργίας του Δ.Σ. 
Η απερχόμενη διοίκηση απέτυχε; 
Απέτυχε να εναρμονισθεί με την εξέλιξη και τις ευρωπαϊκές προδιαγραφές του
επαγγέλματος. Έμεινε πίσω. Ο χάρτης στη δικαιοσύνη και τη δικηγορία άλλαξε.
Πρέπει ο ΔΣΑ να ανακτήσει το χαμένο του κύρος. 
Ο καλύτερος πρόεδρος του ΔΣΑ; 
Ελπίζω να είναι ο επόμενος. 
Πιο πολλοί υποψήφιοι, πιο δυνατός σύλλογος; 
Πιο πολλοί υποψήφιοι, μεγαλύτερη ανησυχία για το μέλλον, μεγαλύτερη παθογένεια
στο σύστημα. 
Ένα μέτρο άμεσης προτεραιότητας που θα παίρνατε; 
Την αλλαγή του θεσμικού πλαισίου για τις δικηγορικές εταιρείες και την αύξηση
της δικηγορικής σύνταξης, που αποτελεί μοναδικό κίνητρο αξιοπρεπούς εξόδου από
το επάγγελμα. 
Ποιο είναι το μεγαλύτερο «όπλο» σας σε αυτές τις εκλογές; 
Είμαι συνήγορος στην ανανέωση. Προτείνω το καινούργιο. Οραματίζομαι το
επάγγελμα του μέλλοντος. Όπλο μου οι καθαρές προθέσεις, το πάθος να επιβάλω
αλλαγές, και η συνέπεια. <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17273N141</ED>
<ID>
ID:307223

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N14&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Σαν να μην πέρασε μια μέρα...
</H2>
<AUTHOR>ΔΕΣΠΟΙΝΑ ΚΟΥΚΛΑΚΗ</AUTHOR>

Ξέρω πού θα τον βρω. Στον γνωστό πρώτο όροφο, στην πόρτα απέναντι από το
ασανσέρ. Ή στο στέκι μας, κοντά στη θάλασσα. Το ίδιο χαμογελαστό. Το ίδιο
ζεστό, όπως και τότε που βλεπόμασταν κάθε μέρα. Που μιλούσαμε με τις ώρες για
τα πράγματα γύρω μας, για ό,τι βλέπαμε και ακούγαμε, για ό,τι πιάναμε στα
χέρια μας και για τ' άλλα που δεν φαίνονταν με το μάτι ούτε τα 'παιρνε τ' αυτί
μας και ούτε μπορούσε να τα πιάσει ανθρώπου χέρι... Για εκείνα τα «παράξενα,
βρε παιδί μου, αλλά συμβαίνουν, δεν μπορεί, αφού τα νιώθουμε, γίνεται να τα
νιώθεις και να μην υπάρχουν;». 
Όσο να πούμε τα νέα μας, περνούν οι μήνες και τα χρόνια. Κάνα-δυο λεπτά και
όλα πάλι γίνονται «τώρα». Και η κουβέντα μας λες και συνεχίζεται από εκεί που
την αφήσαμε την τελευταία φορά. Δεν έχουμε ανάγκη από update εμείς. Ό,τι έχει
αλλάξει είναι σαν να το ζήσαμε. Σαν να ήμουν εκεί κι έβλεπα την κάθε επόμενη
μέρα του. Σαν να μην έχασε ούτε ένα από τα δικά μου αύριο. Τα σημάδια που
βάλαμε για μη χάσει ο ένας τον δρόμο του άλλου έχουν παλιώσει, μα δεν έχουν
λειώσει. Είναι ακόμα εκεί. Και έτσι δεν χανόμαστε ποτέ. Κι ας έχουν περάσει
δέκα κι ας περάσουν άλλα δέκα χρόνια. 
Έχουν περάσει δέκα χρόνια από την ώρα που άνοιξε ο καθένας τα πανιά του και
έβαλε πλώρη για το δικό του ταξίδι. Και όμως, κάθε φορά που ξαναβρίσκω τον
καλύτερό μου φίλο είναι σα να μην πέρασε ούτε μια μέρα... <REF><SOURCE>
ΤΑ ΝΕΑ</SOURCE>
<DATE>, 21-02-2002</DATE>
<CAT>, Σελ.: N14</CAT>
<ED>
Κωδικός άρθρου: A17273N142</ED>
<ID>
ID:307262

</ID><URL>http://ta-nea.dolnet.gr/neaweb/neafile.print_unique?e=A&f=17273&m=N14&aa=2</URL></REF>


Article

<CATEGORY>vin02</CATEGORY>

 <H2>ΑΝΑΛΩΣΙΜΑ
</H2><H2>Στάσεις ομιλούσες
</H2>
<AUTHOR>ΆΝΝΑ ΔΑΜΙΑΝΙΔΗ</AUTHOR>

Οι στάσεις θα μιλάνε, λέει ενθουσιασμένος ο Οργανισμός Αστικών Συγκοινωνιών.
Καταπληκτική ιδέα! Θα μας λένε ποιο λεωφορείο έρχεται. Μάλλον δεν
χρησιμοποιούν λεωφορείο οι διευθυντές του ΟΑΣΑ. Οι στάσεις δεν έχουν
σχεδιάγραμμα των διαδρομών, να ξέρεις πού πηγαίνουν τα λεωφορεία. Τα τρόλεϊ
δεν αναφέρουν καν τα ονόματα των στάσεων, μήπως και βγάλει άκρη κανείς. Κάτι
χάρτες που υπάρχουν στις στάσεις του κέντρου είναι τόσο βρώμικοι και
ξεθωριασμένοι που δεν φαίνεται τίποτα. Για να βρεις σχεδιάγραμμα των διαδρομών
των λεωφορείων πρέπει να περιμένεις την έκθεση βιβλίου στο Πεδίον του Άρεως ­
και αυτό από το περασμένο φθινόπωρο, που είναι και μεγάλη πρόοδος. Αχλή
μυστηρίου καλύπτει τα λεωφορεία για όποιον δεν τα χρησιμοποιεί τακτικά.
Συνήθως η γνώση μεταβιβάζεται από τη μητέρα στο παιδί, σαν κληρονομιά
παραδόσεων, συνταγή μουσακά... Αν το παιδί έχει άλλες διαδρομές στη ζωή του,
θα πρέπει να κάνει εκστρατεία αναγνώρισης. Αποδεικνύεται συχνά ευκολότερο να
αγοράσει αυτοκίνητο. Χιλιάδες άνθρωποι δεν παίρνουν λεωφορείο γιατί δεν ξέρουν
πού πάει. Και δεν ρωτάνε. Είναι μπανάλ. Όχι τόσο η ερώτηση όσο η απάντηση. Στα
πλαστικά περιπτεράκια της Ακα